﻿Viata romaneasca 7-8-2011_VR 7-8 2011 12.07.2011 15:41 Page 1 NICOLAE PRELIPCEANU editorial ION -am întâlnit odată, demult, pe când era profesor la Borșa. Venisem acolo împreună cu colegi de la redacția unde lucram atunci, Tribuna din Cluj. Dacă îmi aduc bine aminte, organizase un cerc sau cenaclu literar al elevilor săi, dar n-am dat, atunci, mare atenție acestui lucru, pentru că ambele cuvinte acopereau de obicei pierderea de timp a unor veleitari, minori sau majori, așa cum văzusem în nu știu câte alte locuri unde mă purtaseră pașii redacționali. Aveam să-mi dau seama abia mult mai târziu, peste zeci de ani, când am început să stăm de vorbă despre literatură, vorbea mai ales el, despre poezie, că în el exista o altă substanță care, transmisă, probabil, copiilor de la Borșa, putea să se dezvolte altfel decât vorbele verzi și uscate de pe la cenacluri și cercuri literare obișnuite. Cu poezia lui am făcut cunoștință probabil tot atunci, demult, dar mai ales cu ani mai târziu, când i-au apărut volumele, nu multe, rare, despre care, astăzi abia, a început să se vorbească. Am auzit pe urmă că era o voce de la Cenaclul Flacăra, o instituție nu prea aproape de sufletul meu, asupra căreia aveam destule îndoieli ca să nu cred că el e în stare să se mențină curat în interiorul ei. Și totuși, n-a durat mult povestea lui cu Flacăra, semn că nu era materialul cerut de patroni. În era așa zisei lupte pentru pace a cântat totuși „Nu se naște un copil făr-o tonă de trotil” sau ceva asemănător. Nu era un neadevăr, atâta doar că venea chiar în momentul politic comandat. Dar asta a trecut repede. Pe urmă i-am pierdut urma. Am aflat ulterior că era în București, că se descurcase greu, foarte greu, cu cei patru copii, întâi mici, pe urmă, normal, mari, că trecuse prin ani grei, care-l și opriseră, poate, să mai scrie și în orice caz să publice. După schimbarea de regim din 1990, am început să-l întâlnesc în ziare, mai întâi în Evenimentul zilei, pe urmă, exact în lunile în care am lipsit eu însumi, detașat, de la România liberă, a apărut el în biroul meu, unde m-am grăbit să mă întorc dintr-un post care nu mi se potrivea. L-am regăsit acolo, la biroul din fața celui la care stăteam eu însumi, plin de idei și de proiecte, multe prăsite repede, dar foarte decis să apere drepturile celor năpăstuiți. Și cum, dintr-un punct de vedere, năpasta care căzuse pe greco-catolici la venirea pe tancuri a regimului comunist continua, perpetuată de preoți și ierarhi ortodocși din motive greu de înțeles pentru cineva cu mintea deschisă, a apărat dreptul acestui cult de a-și redobândi lăcașurile de cult, Viata romaneasca 7-8-2011_VR 7-8 2011 12.07.2011 15:41 Page 2 2 VIAȚA ROMÂNEASCĂ așa cum, de la un moment dat, hotărau chiar instanțele, dar hotărârile erau foarte adesea sabotate de preoții locului, încurajați de șefii lor, direcți sau indirecți. S-a spus atunci că e greco-catolic el însuși. Dar nu cred că era. Era doar un om care, așa cum simțeam și eu, apăra în ziar dreptul celor care și-l și obținuseră, mai mult teoretic, dreptul celor mai slabi. De multe ori, în lungile noastre convorbiri de după ce terminam paginile de ziar, mi-a povestit viața lui, mai ales destinul tragic al tatălui său, Ilie, care nu a vrut să se supună noilor conducători comuniști, plătind din această cauză cu viața. Ucis în arestul securității din Sighet, el ar fi putut, poate, fi unul dintre cadavrele descoperite la un moment dat într-un beci din Sighet, unde fusese odioasa mașină de tortură. Mi-a povestit și despre mama sa, torturată și ea un timp pentru că se ducea în pădure la soțul ei și la tovarășii săi, retrași acolo, cu mâncare și alte lucruri trebuincioase. Tatăl său, un bărbat demn și puternic, a decis să se predea singur tocmai pentru a nu-și mai pune în pericol familia. Și, după arestarea și a mamei sale, îmi spunea Ion, el a trebuit să trăiască ani întregi pe la rude, astfel încât și-a cunoscut mama destul de târziu. O viață sfâșiată de un regim inuman, asta a fost viața lui Ion Zubașcu în primii ei ani. Și chiar dacă, pe urmă, datorită talentului său de cântăreț și de poet, el a reușit să se salveze într-un fel, rana acelei copilării mutilate nu s-a închis niciodată. Revenea la ea mereu, mai ales înainte de a fi cuprins de boala necruțătoare, care i-a concentrat atenția și cu care s-a luptat până în ultima clipă, predându-se demn, fără să se plângă, așa cum mi-a spus soția sa, înainte ca trupul lui să fie coborât în adăpostul veșnic. Înlăturat de la ziarul unde trudise aproape zece ani, din motive destul de neclare, aceasta a fost pentru el o nouă lovitură și, dacă e adevărat că necazurile sufletului pot favoriza bolile cele mai grele ale trupului, atunci sunt sigur că de aici i s-a tras sfârșitul nemeritat. Și dacă pe alții moartea îi face să renunțe la orice luptă, la orice speranță, pe el amenințarea aceasta l-a mobilizat și a trăit astfel cel puțin doi ani de efervescență, când a dat, probabil, cele mai bune pagini de poezie ale sale. Moarte de om. O poveste de viață este cartea zguduitoare a unei analize patetice a ceea ce i se întâmpla. Iar ultima carte, în posesia căreia nu am intrat, deși mă anunțase că o voi primi, dar lucrurile s-au precipitat și pesemne că nu a mai avut când să mi-o trimită, coagula alte lucruri în ea, și, așa cum mi-a scris în ultimul email, se referea la tragedia antică. De altfel, tonul poeziei sale din ultimii ani, atunci când știa că numărătoarea inversă, cum se spune, începuse (ce prostie, ca și cum nu ar începe pentru fiecare dintre noi chiar în clipa când ne naștem; dar nu e chiar o prostie, pentru că numai boala fără alt orizont decât moartea ți-o semnalează), tonul poeziei sale, zic, era acela, fără prejudecăți, al tragediei la care s-a referit toată viața, cântând despre moarte, cântecele maramureșene despre moarte, pe care un coleg al nostru îl ruga să le uite, ca să nu atragă asupra sa răul. Finalul, mi-a spus, a fost unul al descoperirilor tragice, citise la CNSAS dosarul tatălui său și retrăise, mi-am dat seama, ceva din ceea ce bănuia numai, sau nici nu bănuia că se întâmplase atunci, demult, pe când el avea un an sau doi. A mai avut timp să-mi semnaleze - Viata romaneasca 7-8-2011_VR 7-8 2011 12.07.2011 15:41 Page 3 3 EdItORIAl eram acum colegi la Viața Românească - descoperirile din acel dosar, cei care-i turnaseră pe tatăl său și pe mama sa, unii rude apropiate și ceva din aceste zguduiri pe care le trăise se strecura în ultimele sale poeme, din cartea pe care n-o am, dar din care cu toții am putut citi în România literară. Când ne-am regăsit din nou în același birou, la redacția acestei reviste, a început un alt set de discuții decât cel de la ziar. Să zici că mediul nu te influențează. Dacă acolo discutam mai mult chestiuni de presă, cum s-ar zice, aici am ajuns la cele din lumea literară. Avea o știință a analizei literare pe care nu i-o bănuisem înainte, un limbaj critic de adevărat profesionist, ne-a uimit cu articolele sale despre cărți și autori, multe depășind în profunzime orice altă analiză critică. Își reluase și genul său preferat de rubrică, atitudini, unde a spus câtorva lucruri pe nume, dar, din păcate, boala l-a împiedicat să mai continue și ultimele noastre solicitări au rămas fără răspuns. După ce a fost silit să plece de la ziar, s-a aruncat în ceea ce numim de obicei viața literară cu setea celui care vrea să recupereze anii pierduți, o și mărturisea de altfel, mergea pe la cenaclurile mai tinerilor săi colegi, la lansări, la colocvii, aflam și eu de la el ce și unde se mai ține, ce eveniment literar se mai pregătește. Într-un fel, dându-ne știri, continua să fie ziaristul pasionat care fusese toată viața. Din când în când mai venea pe la redacție, deși era într-un prelungit, fără ieșire, concediu medical, dar vizitele sale erau tot mai rare și tot mai scurte. Ultima noastră întâlnire m-a făcut să-mi dau seama că sfârșitul se apropie, era îmbătrânit, slăbit, dar spiritul său rămăsese viu, cum cred că a fost până în ultima sa clipă. Aș fi vrut să-l pot îmbărbăta, dar nu avea el nevoie de așa ceva, el știa. Pe urmă a mai fost un ultim email - nu aveam curajul să-i telefonez, de teamă să nu-l obosesc; așa, cu emailul, putea răspunde când avea putere sau putea să nu răspundă deloc - în care îmi descria ravagiile bolii asupra trupului său și îmi spunea că realmente se luptă cu moartea. Acesta a fost ultimul său mesaj. De fapt, ultimul a fost poemul din România literară, dur, tăind în carne vie, cu acea putere a celui care nu mai avea ce pierde. Sau, parcă, totuși, emailul vorbea despre acel poem... Ion nu a pierdut, într-adevăr, nimic. Dimpotrivă, prin apropierea de moarte, el s-a semnalat cel puțin lumii literare ca un poet autentic, a cărui voce rămâne distinctă în literatura română, prin acel mod deschis și fără prejudecăți în care spunea ce avea de spus. Niciodată fără, însă, să aibă ceva de spus. Era un poet al substanței și de fapt este. Îmi va lipsi mereu, atâta timp cât o să mai rămân și eu în biroul unde am stat amândoi, să mai comentăm indignați sau uluiți ticăloșiile veacului. Ale acestuia și nu mai puțin ale celui trecut, reverberate încă. Frenezia lui, energia cu care se arunca în ultimii ani în toate cele pe care le întreprindea ne-au însuflețit și pe noi. Nu vom uita nici asta și mai ales nu-l vom uita pe el. Ion. Viata romaneasca 7-8-2011_VR 7-8 2011 12.07.2011 15:41 Page 4 dosarele VR EXIL - EXIL INTERIOR - EXIL ÎN PROPRIA LIMBĂ Tema celei de-a X-a ediții a Festivalului Internațional „Zile și Nopți de Literatură'” - desfășurat ca de obicei, la Neptun - între 10 și 12 iunie, s-a dovedit anul acesta mai mult decât incitantă. Pentru că în orice situație, oriunde - și sub dictatură, și în democrație - subiectul sensibil numit exil constituie o veritabilă și pasionantă provocare. De aceea, a însemnat nu numai un motiv în plus ca scriitori din toată lumea să se strângă spre a-și povesti odiseea personală („Nu există exil - spunea Nicolae Manolescu - ci doar exilați”!), dar a solicitat organizatorii să se gândească la invitarea cu precădere a unor scriitori în timpul vieții cărora nu s-au putut opune destinului ca exilul să devină o experiență existențială definitorie. Și, de multe ori, dureroasă. Astfel că, în multe din prezentările și luările de cuvânt ale invitaților, a fost vorba, chiar cu riscul ca ele să fi avut aparența unei autobiografii, despre exilul perceput din perspectivă personală, biografică, experiențială (și sapiențială, totodată!), iar nu teoretică. Cele două runde de comunicări și dezbateri dedicate temei - la care au participat, cunoscuți intelectuali, scriitori, critici literari, traducători ai literaturii exilului, precum Haim Nagid (născut în România, trăiește în Israel), Monica Săvulescu-Voudouri (româncă emigrată în Grecia), Ronny Someck (născut în Bagdad, trăiește în Israel), Leo Butnaru (Moldova), Dagmar Dusil (născută la Sibiu, trăiește în Germania), Andrey Gritsman (născut la Moscova, emigrat în SUA), Bujor Nedelcovici (emigrat la Paris), Marlena Braester (născută la Iași, trăiește în Israel), George Szirtes (născut la Budapesta, trăiește în Anglia), Matei Vișniec (emigrat la Paris), Carmen Firan (emigrată în SUA), Dinu Flămând (emigrat la Paris) - complinite, după aceea, prin serile de lectură susținute la Complexul „Ambasador” de către poeții invitați din România, Israel, Serbia, Polonia, Belgia, Rusia, SUA, Moldova și Slovenia, au reprezentat, fără îndoială, primul element „de recuzită” pasionant ce poate fi trecut în dreptul acelor zile. Al doilea l-a constituit, ca întotdeauna, decernarea premiilor. Juriul, alcătuit din Nicolae Manolescu, Gabriel Dimisianu și Gabriel Chifu, a acordat „Premiul Festivalului” unui tânăr scriitor muntenegrean, Ognjen Spahici, autor al unui roman de succes, tradus și în românește, „Copiii lui Hansen”. „Marele Premiu Ovidius”, care încununează, de regulă, o carieră excepțională în literatura universală, a fost decernat anul acesta lui Milan Kundera, celebrul scriitor ceh stabilit, în 1975 la Paris. Cum însă vârsta și starea precară a sănătății nu i-au permis să fie prezent la Neptun, premiul i-a fost înmânat directorului Editurii Humanitas, Gabriel Liiceanu, care deține drepturile de editare în România. Scuzele, ca și motivele Viata romaneasca 7-8-2011_VR 7-8 2011 12.07.2011 15:41 Page 5 dOSARElE VR 5 absenței sale, au fost expuse într-o scrisoare adresată președintelui Uniunii Scriitorilor, Nicolae Manolescu, unde, de asemenea, își exprima expres dorința ca suma de bani, reprezentând valoarea premiului primit, să fie donați Editurii Humanitas, în vederea sprijinirii literaturii române contemporane. Publicăm în continuare câteva intervenții care au suscitat un viu interes în rândul celor prezenți la colocviu. LEO BUTNARU (Chișinău) LITERATURA FĂRĂ FRONTIERE? În eseul „Avatarii lui Ovidiu”, Laurențiu Ulici dădea o listă de noțiuni ce ar trimite, direct sau implicit, spre termenul „exil”, și anume: fugă, fugărire, sancțiune, opțiune, aventură, destin, salvare, terapie, revanșă, refuz, revoltă, regăsire, motive politice-economice-personale-psihologice, dor de ducă, lehamite, întâmplare, frică, curaj, soluție, lipsă de soluție - ca să încheie cu exclamația: „Asta e! Exilul ca fenomen”. Astfel, e de înțeles cât de sumari, de fugitivi pot fi cei puși în situația de a spune ceva despre literatura fără frontiere? - exil - exil interior - exil în propria limbă în doar câteva minute. Să sperăm însă că toți cei care vorbim aici în această situație de ne-deplinătate, de rezumat, ne vom completa reciproc, pentru ca, în fine, să se contureze o imagine, dar mai important - o idee sau câteva idei esențiale care ar fi de temei în discuția noastră. Până în august 1991, eu, cel care vi se confesează acum, eram unul dintre scriitorii care viețuia, parcă, în două țări concomitent: în Republica Sovietică Socialistă Moldovenească și în Uniunea Sovietică, imperiu bolșevic care o înglobase, forțat, pe prima și încă pe alte 13 așa-zise republici-surori (Rusia nu intră în ecuație, ea avea statutul de acaparatoare, înglobatoare). Și aceste republici erau declarate, obligatoriu - „înfloritoare”! Împreună cu republica moldovenească socialistă, cu cetățile ei de la Nistru, eu mă simțeam ca în burta nesățiosului moloh în care ne încarcerase Molo(h)tov, doar ca să amintesc de cinicul pact Ribbentrop-Molotov care a împărțit Europa; a secționat cu cruzime popoarele, limbile ce se vorbeau, făcând-o de o manieră aberantă, de o convenționalitate criminală, exact în spiritul anticului dicton sfidător: Divide et impera. În consecință, și Moldova Estică a fost ruptă din trupul României și din firescul unei existențe socio-culturale, lingvistice românești. Deci, dacă e să vorbim de exilul în propria limbă, eu eram printre cei.expa-triați din propria-mi limbă, așa cum limba în care scriam, româna (numită însă moldovenească de politicienii comunismului mincinos!) era oprimată, ostracizată, Viata romaneasca 7-8-2011_VR 7-8 2011 12.07.2011 15:41 Page 6 VIAȚA ROMÂNEASCĂ 6 trunchiată, mereu constrânsă în spații și sensuri de comunicare improprii, împinsă spre.. .necomunicare! Trăind ca și cum în... propriile țări, republica și uniunea, ambele socialiste, eu, dimpreună cu conaționalii mei, eram izgoniți din ceea ce Nichita Stănescu numea „Patria mea este limba română”, într-o sintagmă-parafra-ză pe care, cu mai mulți ani până la el, Albert Camus o rostise adecvat situației sale: „Ma patrie c 'est la langue frangaise. ” Adică, parcă ne-exilat de facto și de jure din țară/țări, eu, cetățeanul, scriitorul, eram alungat, exilat din propria mea limbă. De unde și paradoxul care ar putea să vă trezească zâmbetul: eu eram omul care ar fi vrut să emigreze dintr-o țară comunistă într-o altă țară.comunistă! Visam să ajung în țara-patrie în care patria mea, limba română, se afla în libertatea ei sau, să zicem, într-o mult mai mare libertate decât în Basarabia. Visam să emigrez în România.Ar fi fost parcă un „exil” (aici pun ghilimelele de rigoare) al revenirii la normalitate, un exil al.repatrierii. Inclusiv în patria mea care e limba română, nu? Pentru că, așa cum observa Ion Vianu: „Ca scriitor, ori ești cu limba legată, ori legat de limbă”. Dar nu se putea emigra din Republica Sovietică Socialistă Moldovenească în Republica Socialistă România. Nouă, basarabenilor, ne erau interzise până și simplele vizite în dreapta Prutului.Prin urmare, eu mă aflam într-un spațiu statal totalitar, din care exilul era interzis până și în țările „vecine și prietene”, cele din lagărul socialist și din fiorosul Pact de la Varșovia. Ca să nu mai vorbim de exilul în Occident. Pentru că, dacă exilul ar fi fost tolerat, URSS ar fi fost țara unui exod fabulos! Un lucru și mai curios, dar, de asemenea, dramatic, se întâmpla cu unii scriitori din Uniunea Sovietică care emigrau dintr-o republică sovietică socialistă în altă republică sovietică socialistă! Spre exemplu, cel care avea să ajungă un eminent scriitor, tânărul poet Leons Briedis, pe când era student, a fost exmatriculat din Universitatea din Riga (Letonia), ca element antisovietic, și el își caută refugiu în Moldova (republică sovietică socialistă și ea), de unde, însă, în 1974 este expulzat, deoarece a refuzat să colaboreze cu KGB-ul („În caz contrar, trebuia să vă denunț pe voi toți”, mi-a scris Leons.). Ba chiar, mai târziu, pe când frecventa cursurile Institutului de Literatură „Gorki”, Briedis a fost „rugat” să plece și din Moscova, pentru aceeași poziție în răspăr cu puterea oficială. Și iată finalul de răvaș de la prietenul leton: „Am avut neplăceri și cu securitatea română, din cauza legăturilor mele cu Ana Blandiana, Mircea Dinescu, Dorin Tudoran, Ion Caraion, Ștefan Augustin Doinaș, Norman Manea și așa mai departe...”. Ce ar mai fi de comentat?... Dar să ne oprim mai pe îndelete la sintagma „exilul interior”, „exilul de acasă” ce se referea la viața și activitatea scriitorilor care cădeau sub interdicția cenzurii. Într-o anumită măsură, un atare exil l-am încercat și eu personal. Pe 9 septembrie 1976 (țin minte, de.Ziua Republicii Populare Bulgare - precum indica, grijuliu-internaționalist, fila de calendar sovietic), la insistența ștabilor comsomoliști-comu-niști de la Chișinău, aceștia securiști ei înșiși sau presați de securitate, eu am fost dat afară din postul de redactor de secție al ziarului „Tinerimea Moldovei”, suspendân-du-mi-se, retrăgându-mi-se dreptul la semnătură. Motivul? Promovarea spre publica- Viata romaneasca 7-8-2011_VR 7-8 2011 12.07.2011 15:41 Page 7 dOSARElE VR 7 re a unui eseu despre „clasicul literaturii moldovenești”, Mihail Kogălniceanu (de la a cărui naștere se împlineau 160 de ani), în care se spunea că ilustrul înaintaș a fost unul dintre protagoniștii Actului Unirii Principatelor Române. Tot acolo, se amintea și despre munteanul Grigore Alexandrescu, ceea ce îi înfuriase la culme pe mărunții ciclopi băgători de seamă, strașnici agenți de circulație pe traseul ideologiei. Tot ce era „extra-moldovenesc” - muntenesc, transilvan, oltenesc, bănățean, în genere românesc, în RSSM era interzis! Ți se impunea parcă să viețuiești sau să vegetezi într-o permanentă improbabilitate, într-o perpetuare de situații anormale, sufocante. Nu în lipsă de probe, ci în lipsa dreptului de a-ți face publice propriile probe. De parcă te-ai fi decupat din realitate, trecând în virtualitate. Astfel că, tânăr scriitor și jurnalist scos din pâine, cu dreptul la semnătură retras, iar și iar îți dădeai seama că exilul interior ar fi fost ineficace fără elaborarea conștientă a unei pedagogii a propriei tale rezistențe, în numele a ceva ce ți se pare a fi, totuși, extra-exil, ceva ca și cum ai fi în libertate. E drept, relativă, dar libertate, totuși, în comparație cu exteriorul socio-politic, ideologizat, agresiv, dezumanizant. Ți se părea, totuși, că poți săvârși un salt în timp, spre o libertate, fie ea numai și numai abstractă, dar, totuși, oarecum benefică modului tău de existență în creație, prin creație, în cuvânt, prin cuvânt, chiar dacă acesta, cuvântul, scrisul tău adică, nu are întotdeauna dreptul de a ajunge și la alții. Exilul interior era spațiul în care puteai, dacă reușeai, să te particularizezi, izolân-du-te de banalitatea gri a standardului realismului socialist otova, să zic. Să eviți capcanele realismului socialist și ale angajării scrisului tău în propaganda comunistă găunoasă. Și în acel exil interior se întâmpla parcă o imprevizibilă regie a existenței umane și de creator cu multiple traiectorii, avataruri, cu vectori, simbioze și raporturi ascunse însuși omului, însuși actantului. Exilul interior a emanat mereu sugestia, alegoria, simbolismul vag ce țin de ceea ce s-ar numi legitatea conținutului psihic. A sugerat teme, subiecte, stiluri, modalități de creație și de supraviețuire ca om al creației. În genere, aș risca să afirm că mai multe din poemele, prozele noastre scrise pe timpul comunismului sunt incontestabile psihoprofesiograme care ne exprimă pregnant anume în stări de a ne opune comunismului, realismului socialist ca metodă castratoare de har. Din aceste psihoprofe-siograme se poate retro-înțelege că exilul interior cere tenacitate întru speranță că nu e totuși zadarnică încercarea lui de către cel care și-l asumă. Strădania ca exilul interior să nu ducă la anihilarea ta ca actant al unui destin de creator. Exilul interior era forma de a te ocroti de mașinăria de corupere și de distrugere a caracterului, principialității, rezistenței - mașinăria KGB-ului, a cenzurii, pur și simplu a - urii partinice de clasă, cea mai mare parte din această ură, se știe, fiind focalizată asupra intelectualității de creație, a scriitorilor în special. Anume așa se întâmpla: sub incidența censului și urii, alias cenzurii, cădeau, înainte de toate, intelectualii nonconformiști. Curajul le era impozitat până la confiscarea tuturor roadelor acestuia - adică, se confisca însăși fapta artistică, materializată în vreun manuscris, în vreo carte tipărită, dar retrasă din librării sau dată la topit înainte de a ieși din Viata romaneasca 7-8-2011_VR 7-8 2011 12.07.2011 15:41 Page 8 8 VIAȚA ROMÂNEASCĂ editură. Deoarece comunismul era într-o permanentă luptă cu ceva, cu cineva, dar mai ales cu Adevărul. Să ne amintim că în țările socialiste, în special în URSS, era utilizată prohibitiva noțiune de diversiune ideologică la nivel guvernamental, oficial, de politică de stat. De unde, derivatele conotative de „front ideologic”, „combatant pe frontul ideologic”, „luptă ideologică”, ce aveau - în civilitate! - un acut și aberant caracter militar antagonist, astfel că, din nefericire, mai mulți dintre participanții la Zilele și nopțile de literatură de la Neptun sunt și ei niște. invalizi ai războaielor ideologice, mai cu seamă ai Războiului Rece. Aceste noțiuni intraseră în instrumentarul cotidian și în lexiconul de lemn ale activității ideologice a comuniștilor, cu mentalitatea lor iremediabil militarizată, astfel că „Dicționarul militar” rusesc, adică și sovietic, definea noțiunea de „diversiune ideologică” drept „acțiuni de subminare provocatoare ale propagandei statelor imperialiste, orientată spre țările socialiste și cele în curs de dezvoltare, una din formele de manifestare a căreia este războiul psihologic”. Mult mai pe larg este explicată noțiunea respectivă în „Dicționarul de contraspionaj”, editat în anul 1972 de Școala Superioară a KGB-ului. În astfel de condiții de militarizare a spiritului civil, scriitorul român din stânga Prutului a avut un destin constrâns, un destin amputat, de semi-sclav. Și la ce ducea un atare destin? La obediență? Sau la rezistență prin cultură? Sau rezistență prin -doar - ură, fără - cult? Ură față de regim și torționarii, slugoii săi. Ura față de totalitarism. În consecință, ție, prizonierului comunismului, nu-ți rămânea decât să înveți, dar și să ai curajul, demnitatea, caracterul de a evita confuziile dintre propagandă și cultură în ce privește scrisul tău. Să încerci a evita starea de margine, de marginali-zat. Cel puțin, de a nu o lăsa să te împingă dincolo, în neant. Astfel că porneai în exod spre propriul tău interior, unde să afli și să fortifici esențele propriei tale ființe și vocații. Or, precum remarca prozatorul Titu Popescu, azilant român în Germania: „...problema care se punea pentru scriitori era de a-și putea păstra modul personal de exteriorizare, sub acest clopot invizibil de sticlă sub care aerul se împuțina pe zi ce trece. Era, deci, o problemă de adaptare, fiindcă nu se putea face altceva sub presiunea venită din toate părțile, egală și apăsătoare: dinspre partid și securitate, dinspre forurile care dirijau scrisul și organizația scriitoricească, dinspre șefii ierarhici care țineau cu dinții de scaunul lor, chiar dinspre cititori.”. Și, dacă Titu Popescu e un azilant.pur, să zic, în ce ne privește pe noi, românii din stânga Prutului, ciudățeniile și paradoxurile par a persevera în auto-plodi-rea lor. Deoarece Republica Moldova astăzi este înțeleasă de unii și ca o - atenție! - diasporă a Statului Român, dacă apelăm la sensul etimologic al noțiunii diaspo-ra, definit ca dispersare a unei etnii în lume. Noi, basarabenii, suntem „lumea”, diaspora lipită de hotarele Statului Român. E un noroc, totuși. Trist, dar noroc, totuși, dacă ne gândim la conaționalii noștri din teritoriile încorporate în Ucraina, să zicem. Dar și mai curios-paradoxal lucru e că, până în prezent, noi, basarabenii, suntem uneori considerați și ca.azilanți. Fie și dintr-o confuzie terminologică sau neclarificare de nuanțe, citesc acestea într-o curriculă a Universității „1 Decembrie Viata romaneasca 7-8-2011_VR 7-8 2011 12.07.2011 15:41 Page 9 dOSARElE VR 9 1918” din Alba Iulia, unde e scris chiar așa: „De asemenea, cazuri speciale (de azil) sunt considerate cele ale scriitorilor români de origine evreiasca, emigrați în Israel (întoarcere „acasă”, dar exil „artistic”) și ale scriitorilor români din Basarabia, Bucovina sau Banatul sârbesc (rezistența prin cultura într-un teritoriu căruia îi aparțin)”. Adică, reiese că noi, basarabenii, suntem azilanți în propriul nostru teritoriu.Expatriați în propria patrie. Ciudată stare.Zău că o astfel de interpretare paradoxală, bizară, confuză.etc. poate să traumatizeze! După destrămarea și aneantizarea lagărului socialist, nu s-a putut să nu se constate că majoritatea celor care, în comunism, s-au aflat în ceea ce numim, convențional, exilul interior sau exilul în propria limbă, au ieșit din acea stare de captivi nu doar traumatizați psihic, ci și împliniți parțial ca destin, ca vocație, ca profesionalism. Acesta este homo post-sovieticus, artistul constrâns, mereu amenințat în libertatea sa de cetățean și de creator, privat de posibilitățile de a-și pune la încercare, în deplinătatea lor, harul și talentul. Privat de putința de a-și aplica și dezvolta perpetuu capacitățile sale. Privat de dreptul de a experimenta, de a inova în virtutea legităților libertății artei și ale existenței umane dincolo de sârma ghimpată, imaginată sau reală, a politicului absurd, a ideologicului toxic, descurajant, derutant. Privat de dreptul de a avea contact și de a stabili o capilaritate cu alte culturi, cu creația altor confrați de oriunde, însă afini lui, refugiatului, azilantului în propria limbă, celui aflat în exilul interior, în exilul de acasă. Privat de dreptul de a visa la o șansă, de a pretinde o șansă de afirmare plenară. După căderea Cortinei de Fier, avea să se înțeleagă de către cei care au avut curajul să înțeleagă, că, în comunism, așa-zisele uniuni de creație, inclusiv cea a scriitorilor, au fost ceva ai căror membri s-au înmulțit în... captivitate, totuși, în perimetrul cuștii. Drept rezultat, precum, în cele mai multe cazuri, vietățile ținute la zoo, să zicem, nu mai sunt în stare să supraviețuiască odată ce sunt lăsate în mediul natural, astfel că mulți scriitori, care au trăit cu trup și suflet în mediul Uniunii Sovietice de acum douăzeci de ani, nu mai sunt în stare să creeze ceva valoros în libertate, grație libertății: ei sunt ca și atrofiați...Parafrazând un vers al lui Pasternak despre Dumnezeu, se pare că mulți români, inclusiv scriitorii „lor”, cunosc libertatea doar în... traducere; varianta originală a ei nu ajunge la mintea, voința și fapta lor. Ceea ce, însă, nu trebuie să ne facă să nu constatăm că un alt număr de scriitori ieșiți din spațiile comuniste au reușit cu brio să-și valorifice și experiențele privațiunilor la care erau supuși, și opresiunile, și interdicțiile de orice fel, reușind să le convertească în scrisul lor prezent, de o vibrantă personalitate, intensitate. De o autoreferențialitate ca și.generalizată, s-ar putea spune, deoarece, implicit, în ea mulți cititori își regăsesc destinul și poate că, într-o anumită măsură, scrumul acestuia. (Să sperăm - scrumul fertil!) Și tot aici trebuie să spunem că, doresc unii sau nu, literatura română contemporană are și un strat-substrat al ei creat în condițiile regimului sovietic de către scriitorii, cei mai buni, din Moldova Estică, Pruto-nistreană. Cei care au scris o lite- Viata romaneasca 7-8-2011_VR 7-8 2011 12.07.2011 15:41 Page 10 VIAȚA ROMÂNEASCĂ 10 ratură a anti-realismului socialist. Altfel spus și realist vorbind, situația și opera scriitorului român din stânga Prutului pune, implicit, problema unei noi abordări, obiective și principiale, a raportului față de tradițiile literaturii și culturii române în ansamblul ei, ca integrare și integritate. În încheiere, vin cu o remarcă: pe hiper-extinsa rețea facebook rețin o adresă românească, după care, bineînțeles, se ascunde un om concret. Adresa e următoarea (o puteți accesa): exil interior. Chiar așa, azi, în deplină libertate românească, europeană, cineva scoate în evidență prezența sau necesitatea exilului interior. Dar, a vorbi, a discuta despre motivațiile exilului interior în libertate, ar fi, parcă, o cu totul altă temă decât cea prezentă, tot a exilului, pe care am abordat-o noi astăzi. LEO BUTNARU NICOLAE COANDE (Craiova) ACEST ATOM INDESTRUCTIBIL, DE CONFIGURAȚIA PĂPĂDIEI Ce este mai important - scrisul sau omul care scrie? Întrebarea pare simplistă și ar putea da, inclusiv unor onorabili cunoscători ai ADN-ului uman, sentimentul că nu merită un răspuns complex. Partizanii dialecticii, acei abonați la sentimentul, păgân azi, că scrisul este indefectibil legat de persoana scriitoare, despică nodul gordian la infinit în fire ce imită urzeala firească a lucrurilor. Ultima reședință a omului este un temut ventriloc Large Hadron Collider, fără adresă precisă, în subterana omului ahtiat de cunoaștere de laborator. Însă omul din carne, ca și personajul aruncat în întregime asupra prăzii sale, care este scriitorul, suportă în egală măsură inclusiv vechiul laborator al răului demiurg, actul vindicativ al unui contemporan cu stofă de inchizitor, acea instanță individuală răsărită vanitos din credința că sigiliul puterii stă în ceara cu care hârtia este înroșită în cancelariile tuturor vremurilor. Tot ceea ce este autentic în făptuirea de care se învrednicește „precarul” individ este deopotrivă aclamat și hulit în conștiința unei epoci. Se știe, epocile sunt perfect sănătoase, doar indivizii fac excepție. Scriitorul, acest atom indestructibil de configurația păpădiei, are avantajul expunerii prin însăși vocea care poate ajunge chiar în balconul puternicilor zilei. De ce ar deranja o Păpădie, Puterea? Merită cei puternici zgâlțâiți din visul lor de mărire? După cum sună încă și azi distihul poetului francez Agrippa d'Aubigne, Les princes n 'ont point d'yeux puor voir ces grand's merveilles, / Leurs mains ne servent plus qu ă nous persecuter - am putea spune că da, se merită. Mâna scriitorului contra mâinilor principilor. Motivația scrisului unui astfel de îndrăzneț care se ia în serios ar trebui să fie însăși existen- Viata romaneasca 7-8-2011_VR 7-8 2011 12.07.2011 15:41 Page 11 dOSARElE VR 11 ța sa, ca și o anumită concepție despre viața celor din jur, inclusiv despre viața celor demult dispăruți. Cred din ce în ce mai mult că este relevant, mai ales în epoca noastră relativistă în grad absolut, ceea ce, pe urmele lui Karl Kraus, afirma Wittgenstein: nu pot să trec peste faptul că o propoziție întreagă poate proveni de la o jumătate de om. Ca legatar al memoriei celor trecuți în neființă, scriitorul este o punte între trecut și prezent, iar unii dintre contemporani simt că și între prezent și viitor. În anumite cazuri, așa ceva devine de neiertat. Atunci când scrie, exilatul de la masa de scris își suspendă pentru un timp viața. Epuizarea unui scriitor înseamnă uneori, se știe, și epuizarea unei epoci. Numai că, din când în când, chiar viața îl suspendă sau epuizează pe poet, așa cum i s-a întâmplat lui Ovidiu, detestatul curții de la Roma -pentru un amor inavuabil care azi ar stârni cel mult curiozitatea lui The Sun. Scriind, orice ins cu talent creator suspendă un timp viața, așa cum biologic se înfățișează ea, dar simte cu delicateță că viața își ia la răstimpuri o revanșă dureroasă: îl trimite într-un exil ce poate fi interior sau, mai dramatic, unul explicit, concret. Cazul marilor exilați atrage atenția asupra acestei încleștări dramatice, doar că astăzi scriitorii de valoare sunt percepuți, în sensul lui homo videns, ca vedete la târguri și festivaluri de carte. Odinioară, acești mari refuzați peregrinau pe drumurile lumii, constrânși de o forță mundană să-și abandoneze temeiul propriei lor vieți. Încă mai avem, fără nici o bucurie istoric-literară, astfel de exemple în țări în care scriitorul reprezintă o voce credibilă împotriva dictaturii. Vocea, suflul vital al unei asemenea relicve, pare vătuită tocmai de aroganța decibelilor epocii publicitarului și a propagandei, cea care o face să devină aproape inaudibilă, distorsionată, ca în efectul de faiding, când căutăm la radio un post îndepărtat și exotic. Cu cât sunt mai multe posturi de radio, cu atât unele seaud mai puțin, și nu neapărat din cauza emițătorului. Nu este oare și cazul unora dintre scriitorii contemporani? Anonimizarea vocilor autentice este marele efect de bruiaj al epocii noastre, în care toți sunt aici -și destui sunt exilați în deșertul unde nu-i aude nimeni. Dacă orice scriitor adevărat poate fi catalogat drept o conștiință vie a umanității, dacă sensul vieții pare a fi bunăstarea și fericirea ființei umane, mobilul acțiunilor unui om al scrisului este, cumva rebel, o luptă continuă cu indiferența și vanitatea instalate în cei care doresc doar plăcerea și pacea unei vieți tihnite, într-un joc de zaruri provocat de propria existență ca luptă necontenită. Orice scriitor îndepărtat din locul său autentic de puterea vremelnică este exilatul din propria existență, călătorul fără odihnă prin propriul scris. Cei care se odihnesc, în viață ca și în scris, au publicul lor - însă și publicul lor e unul odihnit. Nu ne interesează, așadar, odihniții. Neodihniții, ca Ovidiu, Soljenițîn sau Paul Goma, sunt cei care dau măsura epocilor, probând tensiunea vieții și a scrisului într-o vârstă a umanității. Primul, poet cu faimă la curtea lui Augustus, deși exilat „lângă a Istrului guri înșeptite”, nu a părăsit niciodată Imperiul căruia îi aparținea prin educație. Tomisul, barbar și exotic pentru delicatul exilat, era un capăt estic al Imperiului, chiar dacă poetul (și curteanul) i se plângea persecutorului într-o epistolă că „nimeni, până la el, n-a fost Viata romaneasca 7-8-2011_VR 7-8 2011 12.07.2011 15:41 Page 12 12 VIAȚA ROMÂNEASCĂ surghiunit în depărtări așa de mari”. Lumea era pe atunci mult mai strâmtă. Soljenițîn, om de reguli matematice, devenit indezirabil puterii aritmetice, a cunoscut punițiunile Gulagului. Și unul și altul sunt prinși în menghina unor imperii ai căror cetățeni se dovedesc a fi până la un punct. Ieșit din temniță, fostul căpitan al Armatei Roșii se întoarce după dezgheț la Moscova, iar în 1974, incapabil de reeducare, este expulzat chiar în inima Europei, în Germania untului - cu o expresie a filozofului Constantin Noica. În volumul autobiografic „Ca bobul între pietrele de moară”, Soljenițîn povestește șocul expulziei din pușcăria Lefortovo și gura de oxigen luată la sosirea în micuța localitate Langenbroich, din inima Westfaliei. Prin grădina, pe-atunci străjuită de un copac bătrân, a casei lui Heinrich Boll, cel care l-a găzduit timp de două zile încordate, m-am plimbat și eu. Am încercat să-mi închipui ce-și vor fi spus cei doi prieteni, mari scriitori și conștiințe ale epocii lor, ale căror siluete fuseseră surprinse de un fotograf chiar în timpul plimbării. Deși bucuros că poate respira liber, numai gânduri senine nu-l încercau pe Soljenițîn. Marele rus spune că era cuprins de un sentiment straniu: cu toate că era liber, nu gusta din libertate așa cum s-ar fi așteptat. La întrebările insistente ale jurnaliștilor prezenți în număr mare (Langenbroich are cu puțin peste 120 de locuitori, iar jurnaliștii din toată lumea erau peste 200!), a refuzat să facă o declarație, deși a „mormăit” câteva cuvinte. Paradoxal, odată ajuns într-o țară liberă, scriitorul nu voia să repete ce spusese în Rusia, unde, își amintea el, dobândise o libertate cvasitotală a cuvântului, numind guvernul și KGB-ul o „haită de demoni”. Copacul l-am văzut doar într-o fotografie a unui prieten al casei - fusese tăiat, de bătrânețe, între timp. Cred că asta i se întâmplă oricărui scriitor, indiferent cât de mare ar fi el în trecerea vremii, chiar dacă „tăierea” înseamnă în acest caz exil. Fiecare dintre cei doi scriitori din fotografia agățată pe un perete al casei unde am fost acceptat a avut motivele lui să sufere în exilul personal, diferit și asemănător, să critice puterea ori să ceară clemență celor care i-au „tăiat”. Boll a fost prizonier de război al armatei americane învingătoare în WWII, iar Soljenițîn a căzut în plasa primei sale credințe. Sentimentele diferă, chiar dacă ambii au suferit pentru faptul de a fi fost alungați din spațiul protector în care s-au născut. Expulzați din lume, cu tot cu cuvinte. Toți știm azi: Ovidiu nu s-a mai întors niciodată la Roma. Drama sa ne pare cunoscută. După un exil de 20 de ani, Soljenițîn a revenit la Moscova, refăcând invers traseul peregrinărilor prin Gulag - cei 30 de ani ai detenției. Memoria lui avea nevoie de o confruntare terestră cu trecutul, pentru a putea integra prezentul ce avea să-i deschidă calea spre viitorul imaginat de el. Există și un al treilea caz, al unui scriitor român exilat, izolat mai întâi în propria țară, trăind în prezent un al doilea exil, la Paris, în inima Europei. Bine, veți spune, dar câte inimi are Europa? Am spus că Soljenițîn a venit din exilul său intern în Germania, în „inima” Europei. Dar are Europa mai multe inimi? Dacă un scriitor își regăsește acolo libertatea fizică și de creație, atunci avem tot atâtea inimi câte locuri ale libertății sunt ale celor care au luptat pentru ea. Este cazul lui Paul Goma, autorul memorabilului manifest adresat autocratului român al epocii sale, Viata romaneasca 7-8-2011_VR 7-8 2011 12.07.2011 15:41 Page 13 dOSARElE VR 13 unul dintre rarele gesturi ale demnității românești sub tiranie. Un român nereedu-cabil. Dar și autorul multor cărți în care depune mărturie „ca să nu mai fie liniștiți călăii, să nu mai fie atât de siguri că victimele n-or să îndrăznească să sufle un cuvințel”. Acest „cuvințel” este tocmai bobul dintre pietrele de moară. Cel care face făina atât de necesară pâinii noastre cea de toate zilele. Paul Goma este singular prin destinul de scriitor exilat în Europa: rejectat din spațiul său matriceal, exilat cu familia din Basarabia căzută sub ocupație rusească, autorul celui mai veridic memorial al durerii din România, el este exilatul perpetuu. Poate că acest promontoriu al Mării Negre, binecuvântat de natură și de zei nomazi, are darul paradoxal de a primi, dar și de a naște exilați fără speranță. Când România nu l-a mai vrut pe omul din Mana, Parisul tuturor dezrădăcinaților l-a primit, însă doar pentru a se putea izola mai bine în Europa refractară la grozăviile din spatele Cortinei de Fier. Numai că Paul Goma, alungat de regimul comunist, după ce i s-a luat prin rapt politic cetățenia română, nu s-a mai întors acasă. „Țara noastră evaporată'”, cum i-a scris cândva Cioran lui Noica, nu mai este țara pe care Paul Goma ar putea s-o primească în inima sa, deși scriitorului i s-au făcut câteva invitații neconvingătoare de întoarcere acasă. Inima lui Paul Goma nu mai bate la unison cu inima României - care nu-l vrea. Ovidiu a murit, după nouă ani de relegatio, cu dorul de a revedea Roma, Soljenițîn s-a stins la Moscova, bătrân, apucând să revadă țara care i-a schimbat destinul. Paul Goma rămâne, de 34 de ani, un apatrid în căutarea țării interioare, a unei inimi, care să fie, cu o expresie a sa, „pompa noastră cea de toate zilele”, aceea care ne menține în viață. Ca un amănunt, un bob care-i unifică, important pentru conștiința morală care coace pâinea spiritului: toți trei au scris epistole dezamăgite Cezarilor epocii lor. Nimeni nu le-a răspuns. Aparent fără importanță, așa ceva are consecințe pentru o epocă întreagă - nu doar pentru scriitorul exilat de un Țar vremelnic al provinciei lumii. Exilul scriitorului autentic stă în lipsa de răspuns a lumii, pe care o iubește dezamăgit de inadecvarea ei răutăcioasă. Trei destine asemănătoare și atât de diferite. Trei inimi ale Europei, pentru care exilul a fost forma subtilă, dar energică, de infarct, pentru convingerile lor morale și culturale. CARMEN FIRAN (New York) DESTINE DUPLICITARE Majoritatea emigranților pretind că, odată dezrădăcinați din pământul natal, s-au născut în țara de adopție a doua oară. Într-o altă cultură, într-o altă limbă și într-un spațiu nou, cu tradiții și sisteme de valori diferite. Emigrantul suferă tran- Viata romaneasca 7-8-2011_VR 7-8 2011 12.07.2011 15:41 Page 14 14 VIAȚA ROMÂNEASCĂ sformări care îl afectează la toate nivelele și, uneori, se vorbește despre el ca despre un „alt om”, cu un „alt destin”. Va fi aruncat în apă adâncă și va învăța să înoate singur, expus curenților și furtunilor unui mediu necunoscut, pentru care nu și-a dezvoltat încă sisteme de apărare. Metamorfoza ține atât de dezrădăcinare, cât și de presiunea de a încolți și a se reformula într-un pământ străin. În țara de adopție, emigrantul este un străin. Cuvântul străin are semnificații puternice în toate limbile și conotații complexe. În limba engleză, se traduce prin foreigner, dar și prin stranger, derivat de la strange, care înseamnă ciudat sau straniu. Un străin care nu e cetățean american se mai numește în termeni oficiali „alien”, adică extraterestru. Emigrantul este extra-terestrul straniu ce își alege un pământ nou pe care să se așeze. El se reinventează din mers. Este străinul-ciudat care se naște din el însuși într-un anume moment al vieții. O naștere simbolică și, de cele mai multe ori, nu mai puțin dureroasă decât cea biologică, petrecută însă conștient, la o anumită vârstă. Emigrantul este duplicitar. Este străinul cu două indentități și, într-un anume fel, va rămâne toată viața scindat între ele. La început străin în țara de adopție, în cele din urmă străin chiar în țara sa natală, unde va oscila între a fi un turist informat ori un localnic fără loc. Cultura emigrantului este una a dezrădăcinării și pendulării între cele două lumi cărora îi aparține deopotrivă, dar, totuși, niciuneia pe deplin. Unii își transformă înstrăinarea în însingurare, înfruntând pe cont propriu forme de adaptare, alții se înstrăinează în propria lor comunitate etnică de valorile țării în care au emigrat. În general, emigrantul are tendința, uneori inconștientă, de a-și recompune artificial matricea culturală și intimitatea spațiului natal în lumea nouă unde s-a stabilit. Unii continuă să trăiască virtual în țara de origine. Alții și-o amputează voit din memoria sentimentală. Unii nu mai știu care și unde le e „casa”, după cum mulți își poartă cele două case cu ei, acceptându-le pe amândouă și asumându-și identitatea duplicitară. Aceștia sunt emigranții fericiți care au făcut pace cu trecutul și au găsit un echilibru în prezentul lor, oriunde s-ar afla. Așa cum unii sunt făcuți spre a rămâne, alții sunt născuți pentru a pleca. Teoretic, oricine pleacă la mai bine. Pe de altă parte, înțelepciunea populară spune „schimbi locul, schimbi norocul”. Dar orice schimbare dramatică, cum este emigrarea, este o întreprindere îndrăzneață și uneori riscantă, nu cu garanții de reușită, ci cu „posibilități” diferite. Adaptarea este cuvântul cheie, magic sau obsesiv, pentru un emigrant. Pentru personalitățile evoluate, există o rezistență culturală inteligentă la asimilare, prin înțelegerea statutului de emigrant la o scară superioară și prin selecția valorilor la care vor să adere ori rejectarea celor considerate nepotrivite. Duplicitar, emigrantul va recurge la acțiuni ambivalente în îmbrățișarea unui sistem nou de valori. Uneori, va pretinde că simpatizează lucruri pe care, de fapt, le detestă doar pentru a-și dovedi adaptarea mult invocată. Alteori, se va încăpățâna să nu accepte de a merge cu valul, pentru a-și proclama în felul acesta indepen- Viata romaneasca 7-8-2011_VR 7-8 2011 12.07.2011 15:41 Page 15 dOSARElE VR 15 dența și a-și păstra individualitatea odată cu adaptarea în termeni proprii. New York-ul, spre exemplu, cel mai mare meltpot, este locul ideal pentru un emigrant care se simte deopotrivă acceptat, dar și trecut cu vederea, în sensul că nu îi sunt vânate diferențele, de la obiceiuri și mentalitate, la accentul uneori stricat. Văzuți din interiorul enclavelor de unde au fugit, din rațiuni politice sau economice, emigranții sunt considerați ființe norocoase. Unii îi admiră pentru curajul de a-și fi luat viața în propriile mâini, alții îi invidiază pentru reușita la care au ajuns în lumea nouă. Am întâlnit emigranți senini și emigranți furioși. Unii mulțumiți, pe ambele maluri ale Oceanului. Alții acriți, pe oricare mal s-ar afla. Și asta, în funcție de cât de bine au reușit și s-au realizat în spațiul de adopție. Elementul cel mai sensibil pentru un emigrant este până la urmă limba. Ea sintetizează zestrea identitară și rămâne cel mai puternic liant al emigrantului cu pământul natal. Neafectată de distanțe și timp, de concesii și renunțări, de compromisuri, eșecuri ori performanțe, limba natală reprezintă în orice moment certitudinea unui refugiu, adăpostul spiritual, intimitatea culturală cu spațiul nativ. Chiar și pentru un scriitor, limba natală e mai degrabă un aliat decât un handicap, dincolo de lamentația multora legată de procesul anevoios și de multe ori frustrant al traducerilor. Limba maternă este limba viselor, cea în care emigrantul va continua să viseze, în care își va vorbi în gând sau în care subconștientul va continua să-i vorbească mult după ce s-a stabilit în altă cultură. Am asistat în anii post-revoluționari la degradarea limbii române asaltată de subcultură, ignoranță și vulgarizare. Și am sentimentul că, paradoxal, emigranții sunt cei care vor salva frumusețea și curățenia limbii vorbite, așa înstrăinați cum par ei de noile valori (și non-valori) ale țării natale aflate încă în galopul neiertător al tranziției. Ca și oamenii, țările își au și ele destinul lor, în funcție de poziția lor geografică, de vecinătatea mărilor sau oceanelor, de resursele naturale. Soarta țărilor este diferită și în funcție de forma lor. Cele lungi curg, cele subțiri se strecoară, cele pătrate domină, cele ovale cuceresc, iar cele rotunde gravitează în jurul propriului miez sugerând poate o evoluție armonioasă, dar și deschideri limitate, cercuri vicioase ori momente istorice scăpate printre degete. Speculând mai departe, locuitorii unei țări împărtășesc oarecum destinul locului natal. Emigranții evadează din soarta țării de origine și intră sub incidența unui nou destin, cel al țării de adopție. În funcție de personalitate, emigranții pot fi și ei de apă, de foc, de pământ sau de aer. Emigrantul de apă este flexibil, ușor adaptabil, ia forma vasului în care este pus, face bine față curenților nefavorabili; uneori idealist sau visător, se strecoară printre dificultăți și își vede de drum mai departe. Emigrantul de foc este un luptător capabil de mari sacrificii, dar și de mari riscuri. Motivat de ambiția reușitei, el este un cuceritor ambițios al spațiului de adopție cu riscul de a-și arde rădăcinile și a renaște din propria cenușă. Emigrantul de pământ are nevoie de siguranță și stabilitate în țara de adopție, se orientează spre lucruri practice, funcționale și clare. Este însă un nostalgic după spațiul natal, legat de tradiții, un conservator care își transplantează în exil bucătă- Viata romaneasca 7-8-2011_VR 7-8 2011 12.07.2011 15:41 Page 16 VIAȚA ROMÂNEASCĂ 16 ria, muzica și obiceiurile bune sau rele. Emigrantul de aer este un copac cu rădăcinile retezate. Un copac plutitor, la care aerul ia locul pământului. Unii nu vor reîncolți însă niciodată, rădăcinile lor vor rămâne suspendate. Ei sunt emigranți cu rădăcinile în cer, gata oricând să se întoarcă de unde au plecat dacă apar conjuncturi sau schimbări benefice în spațiul de baștină. Dar pot emigra și de mai multe ori, în mai multe locuri. Etern rătăcitori, emi-granții cu rădăcinile în cer sunt asemeni păsărilor migratoare atrase de curenți favorabili și ținuturi mai calde, vor pluti toată viața construindu-și cuiburi provizorii într-un loc sau altul. Destinul lor este drumul, zborul, pendularea deasupra lumilor pe care le contemplă fără să se rupă definitiv sau să se atașeze pentru totdeauna. HORIA GÂRBEA (București) EXILUL - CONDIȚIA FIREASCĂ A EXISTENȚEI ARTISTULUI În timpuri mai vechi, exilul, ca pedeapsă și prin consecințe, echivala cu moartea. Cei vinovați de anumite crime aveau de ales, eventual, între moarte și exil. Ambele erau alungări, excluderi din viața civilă. Chiar dacă, în al doilea caz, penitentul își păstra existența biologică, el era mort pentru comunitatea din care făcuse parte. Era, cu o formulă argotică recentă, „șters din cartea de imobil”. Din starea civilă. Își pierdea patria, ceea ce, într-o anumită accepțiune, putea fi mai grav decît să-și piardă viața. De aceea, unii eroi ai istoriei au ales, ca Danton, moartea în locul exilului pentru că, după formula memorabilă a aceluia, nu-ți poți lua patria pe tălpile pantofilor. În aceste cazuri nu putem spune „partir c'est mourir un peu”, ci plecarea echivala cu o moarte definitivă. Și totuși, au existat și există oameni pentru care exilul este condiția lor naturală cu care în principiu se resemnează. Aceștia sînt artiștii și scriitorii printre ei. Căci exilul, voluntar sau forțat, ce înseamnă? Să trăiești într-o comunitate străină, izolat de cei de un neam și de o limbă cu tine. Să trăiești printre oameni ale căror limbă și obiceiuri le cunoști puțin sau deloc. Să te evidențiezi celor din jur prin limbă, accent, comportament și chiar prin straie, fiind ușor de recunoscut, de izolat și eventual de ironizat. Ați recunoscut, în aceste trăsături, artistul? Exilații își formează acolo unde sînt mai mulți, risipiți într-o comunitate mai largă, propriile lor enclave ce îi izolează și mai tare: au cafenelele lor unde se întîl-nesc periodic, unde pot vorbi limba lor maternă, scot mici publicații de citit între ei, își clădesc uneori propria biserică în care se roagă în limba lor. Iată ce fac artiștii, scriitorii chiar în țara lor. Artiștii sînt forțamente niște exilați. Cînd vorbesc cu cei din jur, ei trebuie să adopte un alt tip de gîndire și de limbaj decît cel care le este natural, așa cum face Viata romaneasca 7-8-2011_VR 7-8 2011 12.07.2011 15:41 Page 17 dOSARElE VR 17 orice om care ajunge pe meleaguri străine și e obligat să vorbească pentru a cere mîncare, informații sau bilete de tren. Subiectele comune celorlalți nu le stîrnesc niciun interes și nu pot conversa despre ele decît din politețe și cu stîngăcie. Față de acești exilați, artiștii, comunitatea în care se află surghiuniți se comportă exact ca față de niște străini. La un capăt - înțelegerea și menajamentele, de regulă dureroase pentru cel ocrotit. Conștiința că e omenește să te porți frumos cu un biet străin care e stingher și nu pricepe prea multe, fiind predispus gafelor de tot felul. La celălalt capăt - intoleranța și ironia față de un „barbar”, de un excentric care se potrivește în mediul social respectiv ca nuca în perete: vorbește stricat și se poartă împotriva datinilor ținutului de adopție. Un artist, un scriitor mai ales, căci obiectul său de uz special e limbajul, își dă seama repede că fireasca lui condiție este cea de exilat. Are de ales dacă și-o acceptă sau se integrează definitiv, schimbîndu-și limba și numele pentru a se confunda cu ceilalți. Există tipul exilatului care își dorește cu ardoare să fie adoptat de comunitatea gazdă și reușește sau nu. Există tipul celui care anume refuză integrarea sublini-indu-și excentricitatea și purtîndu-și mîndru burnuzul sau turbanul pe străzile Londrei. Ambele tipuri se regăsesc în mediul exilaților-artiști. Unii se bagă în politică, în trivialitatea tabloidelor, televiziunilor etc., încercînd să pară ceea ce nu sînt. Dintre ei, unii reușesc, alții rămîn stridenți. Alții aleg rezerva și orgolioasa izolare. Oricum ar fi, în lumea cea de toată ziua, artiștii sînt și vor rămîne mereu niște exilați. Bizar este că alți oameni, natural integrați în mediu și absolut normali, încearcă să imite, cu rezultate caraghioase de regulă, vorbirea și ticurile „exilați- lor” artiști. Ei își stîlcesc limba de-acasă ca să pară la rîndul lor membri ai unei comunități mici și străine. Un exilat dintr-o țară sau o cetate are avantajul că, ipotetic, la un moment dat, ar putea să revină în locul de obîrșie, deși nici această revenire nu-i lucru ușor, cum se știe. Dar exilatul artist nu are unde să se întoarcă. Oricît de bine s-ar adapta, pre-supunînd că și-ar nega natura ca să se adapteze, el va rămîne veșnic neasemănător celorlalți, ciudat, aparte, în pericol de a fi privit cu ură xenofobă sau jignitoare milă. După formula lui Georges Danton, patria artistului este întotdeauna doar pămîntul de pe tălpile pantofilor săi. ANDREY GRITSMAN (New York) POET ÎN EXIL: CIRCA SECOLUL XXI „Poetul e mort”, sună primul vers al celei mai faimoase poezii din limba rusă, scrisă de Lermontov, la 16 ani, despre moartea în duel a lui Alexandr Pușkin. Moartea este un exil final pentru un artist. Viata romaneasca 7-8-2011_VR 7-8 2011 12.07.2011 15:41 Page 18 18 VIAȚA ROMÂNEASCĂ Atât cât trăiește poetul, există mereu speranța că se va întoarce acasă. Condiția ar putea fi greșit înțeleasă, firește, de artist, deoarece acesta este mereu în exil, așa cum a fost Pușkin în Rusia veacului al XIX-lea, și, în același timp, acasă, cu geniul și limba sa. Casa poetului este limba sa și, mai mult decât atât, sufletul poetului își spune povestea în orice idiom la îndemână. Care este, așa cum arăta odată Brodsky, adevărul metafizic al sufletului poetului. Moartea fiind un exil final, ea este și o pătrundere pe tărâmuri de unde nu e cale de întors, dar unde îți poți vedea, în fine, chipul. Kafka, un exilat chintesențial în propriul său oraș natal, spunea odată în jurnalul său: „Există o linie, dacă o treci o dată - nu mai e cale de întors". Scopul (unui artist) este să încerce să ajungă la acea linie. Kafka și Celan, doi mari exilați ai secolului XX nu au fost judecați acasă, spre deosebire de Ovidius, Brodsky și mulți alții. De aceea, povestea vieții acestor poeți germani a fost prefața atât de multor povești ale unor artiști din epoca noastră, care trăiesc și creează nu în țara lor de origine și călătoresc cu trenul timpului spre o destinație necunoscută. În prezent, majoritatea dictaturilor s-au prăbușit, așa că ținta evidentă pentru ura poetului, pentru lamentațiile și „capacitatea negativă” a acestuia a dispărut, la fel ca și baza pentru poziția meritată de erou, martir etc. Acum, suntem toți pe cont propriu, fără contragreutatea unei societăți sau a unui regim oprimante. Ei bine, însă nu întrutotul. Lipsa de interes a societății, indiferența, apatia spirituală și intelectuală și marea varietate a culturii pop de tip fast-food sunt dușmanii naturali ai poetului. La fel este și sistemul din ce în ce mai stufos de premii, poziții academice etc., cu alte cuvinte, altă încercare a societății de a-l țintui pe poet într-un pat al lui Procust al culturii reglementate. În epoca noastră de globalizare, care nu este întrutotul rea, poetul este exilat în propria sa limbă sau își creează propria sa limbă, așa cum a făcut-o odinioară Celan. Era noastră este cea a globalizării culturale, a vorbirii în limbi diverse. Și niciodată nu a fost poetul mai destinat să se apropie de limbajul primordial, originar, al poeziei, un limbaj superior nevorbit, pe care îl înțelegem cu toții, dar pe care îl vorbim diferit în limbile noastre. Acesta este limbajul poeziei dinainte de Babilon. „Acum tot pământul era o limbă și cuvinte uniforme... Iar Domnul a zis «Ei sunt un popor și au toți o singură limbă», și asta este ce au început să facă. Acum, le va fi ea oare retrasă, cu tot ce au plănuit ei să facă? Hai să pogorâm și să ne zăpăcim limba, așa încât nimeni să nu înțeleagă limba aproapelui său“. Noi mai avem însă această poveste îndepărtată a limbii noastre primare și aceasta este limba poeziei, indiferent de premisele ei istorice sau lingvistice. Aceasta este, de asemenea, limba originară a rugăciunii. Așa s-a întâmplat de Rusalii la Ierusalim, când mulțimea de oameni din nații diferite au auzit aceeași predică vorbită într-o singură „limbă“, dar toți au auzit-o în limbile lor materne. Poetul creează în exil prin definiție și, în secolul XXI, pe măsură ce ne îndepărtăm de neînțelegerile și suspiciunile reciproce, de natura oprimantă a reglementărilor dictatoriale, ne apropiem și de limba noastră comună a artei, a metaforei. Departe de umilința de a fi un străin în propria ta țară. În românește de ROXANA DASCĂLU Viata romaneasca 7-8-2011_VR 7-8 2011 12.07.2011 15:41 Page 19 dOSARElE VR 19 BUJOR NEDELCOVICI (Paris) SCRIITORUL ȘI EXILUL „L'ecrivain a pour mission de rendre les autres furieux” (Ian McEwan) Vreau să felicit Uniunea Scriitorilor pentru că și anul acesta a reușit să organizeze Festivalul Internațional ZILE ȘI NOPȚI DE LITERATURĂ -Neptun/Mangalia. Și, mai ales, pentru că a ales o temă extrem de interesantă, pasionantă și actuală. Am fost criticat că, „odată cu consumarea subiectelor legate de regimul comunist și de exil, autorul nu mai are despre ce scrie”. Chiar dacă am scris și despre alte teme, prin acest colocviu se dovedește contrariul. Subiectele legate de comunism - de imperiul minciunii - și de exil sunt inconturnabile și inepuizabile, pentru simplul fapt că au marcat adânc istoria secolului XX. Claude Lefort spunea în cartea „La Complication” că regimul comunist - care a făcut 100 de milioane de victime - este un eveniment fără precedent în istoria omenirii ce trebuie analizat din punct de vedere filosofic și fenomenologic. Iar despre exil s-a scris și se va mai scrie încă multe secole, fiindcă este un fenomen ce a început cu Exilul poporului evreu - Fuga din Egipt - petrecut în jurul anului 1.700 î.Hr. și continuă și astăzi prin migrația dinspre Sud spre Nord și dinspre Est spre Vest. Dar cel mai îndepărtat exilat și, în același timp, apropiat de sufletele noastre, este poetul Ovidius Naso, care a fost expatriat la Pontul Euxin, Tomis, actualmente Constanța. Poetul latin avea 51 de ani când împăratul Augustus, în anul 8 d.Hr., l-a pedepsit și l-a trimis în exil pentru o cauză ce a rămas un mister. El spunea: „Ochii mei sunt vinovați, am văzut ceea ce nu trebuia să văd”. Poate vom reveni la poetul exilat Ovidiu, ca să ilustrăm la nivel real și simbolic cum a supraviețuit autorul „Tristelor”, „Ponticelor”, dar și al „Metamorfozelor”, și care a murit în anul 17 d.Hr., pe teritoriul nostru. Consider că acest festival poate reprezenta un pelerinaj spiritual spre cel care a spus: „Nu vreau ca sufletul meu să se distrugă într-o angoasă și, de aceea, scriu”. Succintul meu expozeu vă va fi prezentat sub forma capitolelor următoare: 1. Termenii și categoriile folosite pentru definirea exilului 2. Exilul scriitorilor și savanților din Franța, Germania, Rusia și România 3. Exilul ca limbaj folosit în scris și oral 4. Despre exil, din punct de vedere filosofic 5. Despre experiența personală a exilului interior și exterior. Viata romaneasca 7-8-2011_VR 7-8 2011 12.07.2011 15:41 Page 20 20 VIAȚA ROMÂNEASCĂ 1. Termenii folosiți pentru definirea exilului Diaspora provine din cuvântul grec „diaspora”, adică dispersiune, răspândire și a fost folosit de comunitățile evreiești stabilite în afara Palestinei. În ebraică, este utilizat cuvântul „Gola”, captivitate, deportare, fenomen care a început în sec. VIII, când Asirienii au cucerit Israelul prin Nabucodonosor și evreii au fost duși la Babylon. Exil vine din latinescul „exilium” și înseamnă deportare, condamnare, proscriere, expatriere, expulzare. Azilul sugerează ideea unei limitări temporare în vederea întoarcerii acasă după ce situația se va fi schimbat. Specificitatea azilului politic în Occident - după anii '50 - consta în faptul că el reprezenta un act defintiv și irevocabil. Când cereai azil politic, nu mai aveai permisiunea să te întorci în țara de baștină, de aceea, caracterul irevocabil era foare greu de suportat. Nimeni nu a prevăzut implozia imperiului comunist și acest „pour toujours” era ca o condamnare fără drept de apel și inacceptabilă. Migrația are o motivație economică, adică oamenii pleacă din cauza sărăciei și fluxul de persoane este îndreptat spre țări bogate, cum sunt cele din Europa sau din America de Nord, pentru hispanici. Alte categorii ale exilului: voluntar, involuntar, interior, exterior... 2. Exilul scriitorilor, artiștilor și savanților din Italia, Franța, Germania, Rusia și România Italia. Autorul „Divinei comedii” a fost nu numai în căutarea lui Beatrice, dar s-a implicat în agora având funcții în administrația Florenței, a activat alături de guelfi și a avut misiuni diplomatice pe lângă Papa Bonifaciu al VII-lea. Când ghibelinii, partizani ai împăratului Germaniei, au luat puterea la Florența, Dante a fost condamnat la un exil definitiv și a murit la Ravena, în 1321. Leonardo da Vinci, „omul universal”, s-a consacrat multiplelor vocații, dar s-a alăturat puterii politice a lui Ludovic, prințul de la Milano și Republicii florentine, drept urmare, în cele din urmă a părăsit Italia la invitația regelui Franței, Frangois I. A murit departe de țară, în 1519, în apropiere de castelul Amboise. Franțanu a cunoscut exilul decât în timpul războaielor religioase, când protestanții s-au refugiat în Germania. Prima dintre personalitățile ce mi-au atras atenția a fost Victor Hugo, care în tinerețe a spus: „Vreau să fiu Chateubriand sau nimic”. După lovitura de stat a lui Napoleon al III-lea, a scris articole critice la adresa împăratului. Urmarea: între 1851 și 1870, a fost obligat să plece în exil, locuind mai întâi în Belgia, apoi în insulele Jersey și Guernsey. Din exil, a trimis articole extrem de acide, adevărate pamflete, care au fost, totuși, publicate la Paris. S-a întors din exil în plin război și în timpul Comunei din Paris, spunând: „Exilul nu Viata romaneasca 7-8-2011_VR 7-8 2011 12.07.2011 15:41 Page 21 dOSARElE VR 21 este un lucru material, ci unul moral. Proscrierea mea a fost bună și îi mulțumesc destinului”. A murit în 1885 și a avut onoarea unui doliu național, iar mesajul pe care l-a transmis posterității a fost: „Arta nu trebuie să slujească numai Frumosul, ci și Binele”, urmat de: „Geniul înseamnă un sacerdoțiu spre a găsi vastul și magnificul echilibru al cosmosului”. Sărind peste timp, să vedem care au fost scriitorii care și-au părăsit teritoriile naționale, unii au venit în Franța, în timp ce alții au părăsit Franța, obligați de evenimentele istorice și, în special, de războaie. Joyce a plecat din Irlanda, a trăit mai mulți ani la Trieste și în alte orașe din Europa. Camus, algerian de origine, a trăit și a murit în Franța. Samuel Beckett, irlandez, a trăit și a scris la Paris. În schimb, iată lista scriitorilor francezi care au părăsit Franța înaintea și în timpul ocupației germane: Jean Renoir, Julien Benda, Jacques Maritain, Claude Levy-Strauss, Andre Breton, Simon Weil, Henri Bergson, Georges Duhamel, Jean Giraudoux, Frangois Mauriac, Marcel Mauss, Andre Siegfried, Georges Bernanos, Jules Romain, Andre Maurois, Andre Masson, Roger Caillois.. .suprarealiști: Denis de Rougemont, Aime Cesaire Etiemble și Jean Wahl.. .pictorii: Chagall, Leger, Masson,Tanguy, iar Max Ernst se căsătorește cu miliardara Peggy Guggenheim. Au fost urmați de matematicieni, fizicieni, geografi etc. Toți acești eroi ai exodului „des artistocrates de l'esprit et du cwur” au găsit refugiu la New York și au fost întâmpinați de Statuia Libertății. În total - din 1933 și până în 1945 - 303 universitari, dintre care 191 germani și 36 francezi au fost salvați din Europa nazistă. Germania. Exodul intelectualilor germani spre Occident și Statele Unite a fost masiv. Iată o listă succintă: Thomas Mann, Klaus Mann, Heinrich Mann, Sigmund Freud, (cinzeci de medici din Societatea de psihanaliză s-au expatriat), Stefan Zweig, Karl Popper, Bertold Brecht (care, după război, s-a întors în RDG și a devenit directorul Teatrului Berliner Ensemble, dar nu a protestat atunci când tancurile sovietice au înecat în sânge revolta de la Berlin, din 1953), Robert Musil, Albert Einstein, Hannah Arend, Ernst Bloch (după război, s-a întors în RDG), Lion Feuchtwanger, Walter Benjamin, Schonberg, reprezentanții Școlii de la Frankfurt, precum și toți cei care au lucrat la Hollywood. Numele unor personalități, toate aceste liste și statistici nu evocă decât parțial și sumar suferința fiecăruia dintre cei care au fost, în fond, „un Etre brise”, un Ego în depresie.Părăsirea unei case, abandonarea unei biblioteci ce reprezenta iubirea pentru carte a câtorva generații.trecutul, amintirile, copilăria, iubirile, prieteniile, toate părăsite pentru un viitor necunoscut și plasat într-un spațiu și timp străine, uneori ostile și chiar damnate, cum a fost cazul lui Stefan Zweig, care s-a sinucis. Într-un cuvânt, acesta reprezintă EXILUL. Viata romaneasca 7-8-2011_VR 7-8 2011 12.07.2011 15:41 Page 22 VIAȚA ROMÂNEASCĂ 22 Rusia. După Revoluția din 1917, Lenin a hotărât expulzarea cu forța a 167 de eminenți reprezentanți ai culturii ruse. Atunci, au plecat: Nicolai Berdiaev, Semion Frank, Ivan Ilynn, Lev Karasian, Roman Jakobson, Valentin Bulgakov (secretarul lui Tolstoi). Gorki, care era în exil la Capri - încă nu se hotărâse să se întorcă în Rusia - i-a trimis o scrisoare lui Lenin, în care protesta împotriva expulzării intelectualilor. Iată însă opinia celui care avea să fie fondatorul Uniunii Sovietice: „Les intellectuels, les laquais du capital, pensent qu'il sont le cerveau de la nation. En realite, ils n 'en sont pas le cerveau, ils en sont la merde”. De-a lungul anilor, au fugit din Rusia bolșevică multi alți scriitori, profesori, fizicieni și compozitori: Bunin, Chagall, Serghei Bulgakov, Nabokov, Gordiaev, Leon Șestov, Kandinski, Stravinski, Nina Berberova etc. Lista este prea lungă, dar, din rândul ei, sunt demn de amintit poeții Maiakovski și Esenin, care s-au sinucis. Apoi, să nu-l uităm pe Vladimir Bukovski, care a fost condamnat și apoi expulzat din URSS. Cartea lui, „Și se întoarce vântul”, are ceva profetic? Ce anunță?...A urmat „Generația Soljenițîn”, ce a contribuit cel mai mult la prăbușirea celui mai cumplit sistem despotic cunoscut până acum. Niciun alt scriitor din secolul XX nu a avut o asemenea influență asupra istoriei, cum a avut Soljenițîn. În volumul „Cine sunteți, Bujor Nedelcovici?”, publicat în 2010, i-am consacrat primul capitol. România. Se cunosc patru valuri ale exilului românesc: Înainte de război; Anii 1940-1950; Anii 1960-1970 și Anii 1980. Un exilat vrea să iasă din logica sufocantă a contradicției, a binarității, a lui Da sau Nu. Un exilat rămâne o ființă scindată, un străin aruncat în lume, un locuitor fără loc, un nomad fără cort, un voiajor fără bagaje, o casă vidă în căutarea unui oaspete. „Un exilat are întotdeauna aerul de a-și cere iertare”, spunea Cioran. Și tot el afirma: „Nu sunt de aici; condiție de exilat în sine; nu sunt niciunde acasă -inapetența absolută la orice. Paradisul pierdut - obsesia mea de fiecare clipă”. Sau: „Cine ești? Sunt un străin pentru poliție, pentru Dumnezeu și pentru mine însumi”. Să nu uităm că doi poeți români exilați s-au sinucis aruncându-se în Sena: Paul Celan și Gherasim Luca. 3. Exilul ca limbaj folosit în scris sau oral Fiecare scriitor a găsit calea care s-a sincronizat cel mai bine cu structura sa sufletească și mentală. Joseph Conrad, polonez, a trăit la Londra, a călătorit în lumea întreagă și a scris în engleză. Nabokov - rus - a scris în germană, franceză, engleză și a trăit ultima perioadă din viață în Statele Unite. Lauwrence Durell și Beckett au scris în franceză. Ionescu a scris marea sa operă tot în franceză. Cioran a învățat zece ani limba franceză și a scris în limba lui Voltaire, devenind unul dintre cei mai mari stiliști ai acesteia, precum și un moralist comparat cu Chamfort, Jubert sau Lichtenberg. Mircea Eliade a scris tratatele filosofice și de istoria reli- Viata romaneasca 7-8-2011_VR 7-8 2011 12.07.2011 15:41 Page 23 dOSARElE VR 23 giilor în franceză, iar romanele în limba română. Milan Kundera a scris la început în limba cehă, apoi în franceză, iar Iosif Brodsky a scris în engleză. Este cunoscută fraza „On n'habite pas un pays, mais une langue”. Deci, un exilat este în căutarea permanentă a unei limbi, a unei țări, a unui loc, a unui „acasă”. Un exilat este un Iov care încearcă să afle de ce s-a abătut suferința asupra lui și, de aceea, se revoltă cerându-i socoteală lui Dumnezeu. Eu mi-am păstrat scrierea romanelor în limba română, pentru că un roman nu se scrie numai la nivel rațional; o narațiune complexă de genul romanesc se scrie și cu emoții, sentimente, percepții figurative.Un roman este o imersiune în imaginar și ficțiune, într-un domeniu mântuit sau damnat și, atunci când vrei s-o traduci într-o limbă străină, produci, din păcate, doar o călătorie avortată. În schimb, am avut tot timpul ușurința de a scrie eseuri, articole de presă, cronici literare, cronici de film, toate în limba franceză. 4. Despre exil din punct de vedere filosofic Exilatul este în căutarea disperată a unui „auto-fondation”, este în căutarea unui loc care în sfârșit să-i aparțină, a unei case sufletești și pământești. Un exilat este un spectator care nu se confundă cu spectacolul pe care îl contemplă, el nu aparține acestei lumi, este lipsit de identitate (Etre, Soi, Moi), este o ființă scindată care are impresia că nu e locuitor al acestui pâmânt, că e un nomad fără cort, un voiajor fără bagaje, dar care vrea cu obstinație să caute un loc în această lume și să nu se mai întoarcă acolo de unde a plecat, admițând că mai știe de unde a plecat.(La Philosophie de l 'exil, Huguette Dufrenois și Christian Miquel) 5. Despre experiența personală în exilul interior și exterior „Exilul este cerneala pe care o folosește Dumnezeu pentru a scrie istoria lumii”. Am cunoscut și eu, ca mulți dintre noi, „exilul interior”. Așez gândurile următoare sub semnul celui care a spus: „Nu plânge, nu râde, înțelege!”.Dar și sub cel al întrebărilor: „Am fost eu oare un masochist, așa cum m-au considerat unii?! Mi-a plăcut să sufăr? Și oare cine a fost sadicul?”. Să nu ne pierdem însă umorul... După ce am terminat Facultatea de Drept, am fost nevoit să mă duc la munca de jos, fiindcă tatăl meu fusese condamnat politic. Am muncit la Bicaz, în Orașul Stalin și București, timp de 12 ani. La Bicaz, am început să scriu. Iată, deci, că Securitatea mi-a făcut un imens serviciu. După ce am debutat cu romanul „Ultimii”, bine primit de critică, mi-am dat demisia din funcția de economist. Nu am fost primit în justiție - de unde fusesem radiat - și nu mi-am găsit niciun post de muncă la o revistă, la un ziar sau la o editură. N-o să vă spun cum am supravie-țuit.Dar, din acel moment am început să greșesc și să comit multe erori. Am pornit să scriu romane - unul, două, trei și chiar o trilogie - pe vremea când Viata romaneasca 7-8-2011_VR 7-8 2011 12.07.2011 15:41 Page 24 24 VIAȚA ROMÂNEASCĂ la modă erau povestirea scurtă și nuvela. Redactorii de la editură și de la Cenzură îmi cereau să fac modificări de cuvânt, fraze, pagini întregi și să plasez narațiunea în altă...țară. Refuzam orice modificare, iar, din cauza asta, trebuia să aștept un an sau doi până publicam o carte. Ar fi trebuit să cad la un compromis, așa, acolo, o târguială cu târguitorii de cuvinte, o corectură, două, dar nu era vorba de „șopâr-le”, ci de o viziune contrară normelor în vigoare. Totul s-a împotmolit în 1982, când am vrut să public romanul „Al doilea mesager”, scris în deplină libertate interioară și exterioară. Am așteptat răspunsul doi ani de zile, până când, în cele din urmă, directorul Editurii Cartea Românească mi-a spus că nu poate să publice romanul. Am dus atunci manuscrisul la Editura Albatros. Dar și aici, același rezultat sau aceeași lipsă de rezultat. S-a spus: „Ar fi mai onest să admitem că romanul era de nepublicat. Autorul nu s-a împăcat niciodată cu această idee, dând vina pe editori, pe critici, pe toată lumea”. Dacă lucrurile erau atât de simple și de clare, de ce oare am fost obligat să aștept doi ani, ca, după aceea, directorul Editurii Cartea Românească să-mi spună că nu poate să-mi publice cartea? De ce m-am certat cu criticii și cu toată lumea, când cartea nu fusese publicată?! Deci, eu eram vinovat că scrisesem un astfel de roman, și nu editurile și cenzura? Eu am fost vinovat că am vrut să rămân în țară? Eu am fost scandalagiul și certărețul? Cel care s-a răfuit cu toți și cu toate! Iată, așadar, cum se inversează rolurile! Am greșit! Și iarăși am greșit, atunci când am trimis manuscrisul, pe căi clandestine, la Paris. Eroare capitală, deci! Doar că în 1985, eram în Franța și, după câteva luni, urma să fie publicat romanul „Al doilea mesager” la Editura Albin Michel. Și ce credeți? M-am întors în țară, contrar sfaturilor pe care le primisem. Mare greșeală! Puteam să cer azil politic la Paris. La București, însă am fost primit cu brațele deschise. Obligat să-mi dau demisia din funcția de responsabil al Secției de proză a Asociației Scriitorilor din București.am fost scos de la „Almanahul literar”, pro-punându-mi-se, în același timp, să public o altă carte. Am prezentat imediat manuscrisul unui volum de nuvele, „Oratoriu pentru imprudență”, la aceeași editură, Cartea Românească. Și, din nou, mi s-au cerut modificări, ba chiar și retragerea unei nuvele. Și eu iarăși am refuzat! Iar am greșit! De data asta, însă grav și irevocabil. Am hotârât să plec din țară și, în 1987, am ajuns la Paris. Și iată, acum, câteva reflexii despre exilul exterior! La Paris, am început prin a lucra, așa cum se spune, la munca de jos. Trec peste avatarurile primelor luni, dar merită să spun că am muncit, printre altele, ca spălător de vase și portar la un mare imobil de pe Avenue Montaigne, unde am cunoscut-o pe Marlene Dietrich.la telefon. Apoi, am fost primit în colegiul de redacție al revistei „Esprit”. Ceea ce nu obținusem timp de 17 ani în România, adică de la debutul din 1970 și până la plecarea din 1987, iată, la Paris izbândisem, unde mă integrasem în mai puțin de un an. Am publicat, apoi, cinci romane bine primite de presa de la Paris, din Belgia, Suedia, Italia, pentru care am primit numeroase premii în Franța, Statele Unite și Canada. Bref! dosarul meu de presă din străinătate este mai voluminos decât cel din țară. Viata romaneasca 7-8-2011_VR 7-8 2011 12.07.2011 15:41 Page 25 dOSARElE VR 25 Și atunci, cum poate fi înțeleasă oare afirmația unui critic „Ca și altora, exilul nu i-a folosit deloc scriitorului”? Cu alte cuvinte, trebuia să rămână în țară, „să mănânce salam cu soia” și toate ar fi fost minunate. Clișeul nu este nou, a fost folosit și înainte de ‘89. Unii au binecuvântat închisoarea, pentru că le-a oferit o experiență existențială pe care, altfel, n-ar fi avut-o. În ce mă privește, eu binecuvântez exilul. Care a fost pentru mine o probă inițiatică, de cunoaștere a propriilor limite de rezistență fizică, sufletească, mentală și spirituală. O moarte și o înviere care m-au ridicat pe o treaptă superioară a cunoașterii ontologice și existențiale, în timpul și spațiul în care trăiesc. Dar să revin! După 1980, am continuat seria erorilor. Nu am învățat morala de la Descartes, care spunea: „Înaintez mascat!”. Eu am înaintat cu garda deschisă, drept pentru care am încasat multe lovituri. Am pornit, de pildă, o polemică aprigă cu cei care susțineau superioritatea esteticului, partizani ai disocierii dintre etic și estetic și ai analizei separate a operei de viața autorului. Una e viața, alta-i opera! - spuneau ei. Nu voiau să priceapă în ruptul capului că, așa cum spunea Nietzsche, „Autobiografia este la originea operei” și că fiecare dintre noi este copilul timpului în care am trăit. Evident, strategia era de a nu vorbi despre scriitorii care s-au compromis în vechiul regim. Am fost blamat, insultat, disprețuit, considerat un „procuror al națiunii române, un Jdanov la Paris, un Moraru sau Novicov”, mi s-a cântat Prohodul, substantivul justițiar a fost declinat pentru mine, cu dedicație, însoțit de diverse adjective, dar și „un masochist al scormonirii trecutului și un intransigent gata a se răfui cu toți și cu toate”. Am fost chemat la judecata „Consiliului de Onoare” al Uniunii Scriitorilor. M-am prezentat. Trec peste amănunte.Dar marea greșeală a fost că am cerut dosarul de Securitate - 800 de pagini - și, pe baza lui, am scris un eseu intituat „Un tigru de hârtie”. Vai, vai ! Imprudență de neiertat! Cum să scrii un eseu despre dosarul de Securitate?! Chiar un eseu?! Cât mai simplu, domnule, o poveste sau în cel mai rău caz un roman autoficțional. Lasă alegoria, utopia, parabola, fabula. Stiluri demodate! Noi avem nevoie de o poveste clară și simplă și pe înțelesul tuturor. Cartea a fost considerată „Un bla-bla-bla împănat cu citate și referințe pretențioase”. Trec peste faptul că am îndrăznit să cobor în „Pivnițele Vaticanului” securist, dar și peste uimirea că acolo am descoperit mai mulți prieteni și colegi de breaslă care au fost colaboratori al Securității. Nu e nimic adevărat! Este o cabală pentru a compromite Uniunea Scriitorilor! Trec și peste faptul că încă mai sunt scriitori care îi apără, îi consolează, îi publică de parcă nimic nu s-ar fi întâmplat sau - după o evidentă dovadă a colaborării lor și în alte dosare - preferă să tacă și să nu-și asume nicio responsabilitate, nici măcar una morală. Dar imensa eroare de perspectivă a fost. Nu m-am iluzionat că după '89 vom trăi o ruptură, o fractură - un „înainte și un după” - dar am sperat că se va produce o desprindere, o detașare, o analiză lucidă și responsabilă! Nu mi-am imaginat că vechea nomenclatură va ceda pozițiile, Viata romaneasca 7-8-2011_VR 7-8 2011 12.07.2011 15:41 Page 26 26 VIAȚA ROMÂNEASCĂ dar machiajul, impostura, viața în travesti au devenit pentru mulți o existență care a uitat toate umilințele și înjosirile fizice, morale și spirituale suportate timp de 50 de ani.Cei care purtau masca anterioară s-au transformat într-un chip adevărat și falsul nu mai poate fi diferențiat de adevăr. O imensă farsă grotescă.o mistificare aproape incorijabilă care a produs o hipertrofie a eului personal.Etosul național, era de părere Ion Negoițescu, este acomodarea și continuitatea în alte forme, dar cu aceeași esență. În concluzie! Trebuie să fim cuminți, echidistanți,, dilematici, prudenți, neutri (dacă n-ar fi fost neutralitatea lașă a lui Pilat din Pont, poate lumea creștinismului ar fi avut o altă înfățișare sau nu ar fi fost creștinism; de aici, să conchidem oare că lașitatea este uneori necesară ?), să fim optimiști și plini de speranță într-un viitor luminos.să avem o „dezinvoltură superioară”, să nu tulburăm apele și să nu fluierăm în biserică, pentru că numai așa nu-i supărăm pe ceilalți și ne putem face o carieră literară sau politică strălucitoare. Nimic nu e serios, nimic nu e grav! Nu, nu! Nimic nu e tragic! Totul este să ne păstrăm umorul, ironia, surâsul, jocul, sarcasmul, causticitatea, grotescul, comedia, carnavalul de fiecare zi, circul și circarii, iarmarocul, clovnii și scamatorii..Să ne păstrăm optimismul, cinismul și în fiecare zi să cântăm un imn închinat „Zeului Deriziunii”, Carpe diem. Și chiar să apelăm la bășcălia noastră națională, pentru că s-a susținut ideea că „nu s-au produs fracturi ontologice și am ieșit, totuși, cu bine din coșmarurile fascismului și comunismului”. Oedip a spus: „Totul este bine”, dar, după ce a păcătuit, și-a scos ochii. Revolta lui Iov sau cea a lui Prometeu.desuete! Ele aparțin religiei sau mitologiei care nu mai interesează pe nimeni în epoca electronicii și a cuceririlor spațiale. Acum, „la vârsta maturității de gândire”, cum spunea Simone de Beauvoir, când am depășit o vârstă ce mă obligă să trag o linie pe răbojul vieții și să mă întreb „Cum, de ce și pentru ce am trăit?”, am credința că toate erorile pe care le-am comis sunt o dovadă că nu m-am încadrat în rândul celor ce au tăcut și au suportat rigorile legilor absurde de atunci și de acum, că am fost și am rămas un simplu scriitor, care nu a avut nicio funcție politică, nici înainte și nici după. Și în spe-cial.În special! Am supărat, am enervat, am scandalizat, am contrariat, m-am răfuit cu toți și cu toate...„Un fanatic, o intrasingență patetică, o încruntare permanentă, fără umor”, cum s-a spus, recent, într-o cronică apărută în România literară. Și nu-mi pare rău! N-am tăcut, m-am revoltat, m-am indignat și n-am suportat insuportabilul, am strigat în deșert, chiar dacă știam că strigătul meu poate a fost inutil. Mi-am asumat anumite riscuri, am trecut prin momente grele de disperare, de sfâșiere, de angoasă și m-a bântuit chiar și gândul sinuciderii, dar.am spus NU! „Ce este un om revoltat?, se întreba Albert Camus. Un om care spune nu, asta însemnând că lucrurile au durat prea mult timp”. La rândul său, Miguel de Unamuno afirma: „Despre ce este vorba, ca să mă opun!?”. Iar Mario Vargas Llosa era de părere că „Scriitorii trebuie să învețe să rostească cuvântul NU”. De aceea, îmi pare bine că am spus de fiecare dată „Nu” în fața inacceptabilului și a insuportabilului. Viata romaneasca 7-8-2011_VR 7-8 2011 12.07.2011 15:41 Page 27 dOSARElE VR 27 Zenon, filosoful stoic, arăta mâna stângă: degetele întinse însemnau reprezentările, dacă îndoim puțin degetele înseamnă asentimentul (supunerea), dacă închidem mâna, înseamnă înțelegerea și armonia. Iar Nietzsche vorbește în „Așa grăit-a Zarathustra” despre cele trei ipoteze existențiale: cămila (supunerea), leul (creația și libertatea - je veux) și copilul (consimțământul, devenirea, rostirea lui „Da”) Eu n-am reușit să trăiesc în armonie, pentru că n-am putut să-mi dau asentimentul și să mă supun timpului în care am trăit; nu am acceptat supunerea (cămila) nietzscheeană, dar am fost de acord cu leul; m-am consacrat creației și libertății, însă nu am atins stadiul copilului, pentru a-mi da consimțământul și rostirea lui „Da”. Recent, a apărut la Paris o carte de 28 de pagini intitulată „Indignez vous!” scrisă de Stephane Hessel, care are 93 de ani. În câteva săptămâni, s-au vândut un milion șase sute de mii de exemplare din acest veritabil „manifest” al „insurecției pacifiste”, cum a numit-o autorul însuși. Indignați-vă, revoltați-vă, provocați, protestați, strigați, dislocați articulațiile ruginte, clișeele din gândire, respingeți trișorii, falsificatorii, manipulatorii, perverșii în gândire, alungați prostia arogantă și încercați să rostiți în cuget, în tăcere și singurătate.. .un singur cuvânt: NU... Undeva, într-o carte a cărților, se spune: „Există un timp pentru a plânge, un timp pentru doliu, un timp pentru dans, un timp pentru a râde”. Poate că pentru mine a sosit timpul de a râde.dar vreau să râd împreună cu dumneavoastră.Sau, cel puțin să împărtășim un zâmbet! BUJOR NEDELCOVICI Viata romaneasca 7-8-2011_VR 7-8 2011 12.07.2011 15:41 Page 28 exerciții de luciditate OVIDIU IVANCU NECESARA OBSESIE A OCCIDENTALIZĂRII Nu cu mult timp în urmă, într-o discuție cu studenții polonezi de la secția de Limbă Română a Universității din Poznan despre europenism, teoria sincronismului, Eugen Lovinescu și Lucian Boia, mi s-a adresat o întrebare asupra căreia (destul de bizar și frustrant!) nu mă aplecasem niciodată cu foarte mare atenție: de unde obsesia românească pentru Occident? Fără să pună la îndoială validitatea argumentelor, înțelegând cu acuratețe contextul românesc, pentru tinerii polonezi, crescuți în proximitatea unei culturi care nu poate înțelege dihotomiile românești, există, totuși, în mod firesc aș zice, această uimire. În primul rând, mi-a atras atenția folosirea substantivului obsesie. Apoi, mi-am imaginat cât de bizar vor fi sunând în urechile unor studenți crescuți într-o cultură ca cea poloneză toate contorsiunile acestea culturale care definesc de secole peisajul românesc. În spațiul culturii române, întotdeauna mi s-a părut că Occidentul e singura opțiune firească, sinonimă progresului, evoluției. Sunt convins și azi că am dreptate. Întrebarea care se pune, însă, e cum am ajuns aici? Cum de paradigma aceasta Orient/Occident e atât de acaparatoare, atâta de. până la urmă obsesivă?! Cum de ea a ajuns atât de relevantă și, mai ales, de ce se pune problema tranșantă a opțiunii, ceea ce presupune în mod logic că Orientul și Occidentul nu pot coexista în mod concret?! Ne place să credem că spațiul românesc ar fi un soi de creuzet în care se armonizează contrariile, dar în mod concret, de fiecare dată când am avut parte de dezbateri reale, ele au fost purtate pe un ton violent, intolerant adesea, instaurându-se domnia lui sau/sau în dauna lui și/și. De unde acest sangvinism (cuvântul nu e acreditat de DEX) al dezbaterii?! De ce nici în timpul Școlii Ardelene, nici în pașoptism, nici în interbelic și nici în postcomunism nu ne-am putut raporta cu calm la două sfere culturale care, indiscutabil, dacă rămânem doar pe tărâmul culturii, sunt (ambele) fecunde? De ce, prin urmare, am văzut noi mai mereu aici o dihotomie tranșantă? Ce mecanism a generat tensiuni într-o sferă în care polemica ar fi trebuit să se poarte civilizat, cu forța argumentului? Cum de s-a ajuns la bizarerii de genul purismului Școlii Ardelene, a excentricităților vestimentare ale europeniștilor pașoptiști, a violenței de limbaj din interbelic, a diabolizării Occidentului de către comuniști?! În lumina tuturor acestor interogații, am încercat să-mi amintesc eu însumi de tonul pe care îl folosesc de fie- Viata romaneasca 7-8-2011_VR 7-8 2011 12.07.2011 15:41 Page 29 EXERCIțII DE LUCIDITATE 29 care dată când vorbesc despre Orient și Occident și am descoperit cu surprindere că a fost întotdeauna la fel de angajat, la fel de lipsit de o necesară neutralitate. Or, pe tărâmul culturii, ar trebui teoretic să avem detașarea de a vorbi deopotrivă despre Nichifor Crainic și ale sale Puncte cardinale în haos sau despre Lovinescu și sincronismul său cu aceeași lipsă de subiectivism. Răspunsul mi se pare a fi unul singur. La noi, Orientul și Occidentul nu sunt simple sfere culturale care-și confruntă viziunile artistice și despre lume, care intră deci în dialog generând doar tensiuni culturale... La noi, a opta între Occident și Orient presupune o angajare totală a unei întregi societăți, presupune un tip de atitudine care nu se rezumă doar la actul de cultură, ci e prezent în aproape fiecare gest cu semnificație al vieții noastre cotidiene. Cu alte cuvinte, elita românească a încărcat Orientul și Occidentul de semnificații pe care aceste lexeme nu le au în altă parte. Așadar, există o percepție românească a Occidentului și Orientului, cu puține puncte de tangență cu ceea ce se întâmplă în jurul nostru. Orientul și Occidentul în accepțiunea publică românească nu au mai nimic de a face cu viziunea unui Spengler, de exemplu. Eliade, într-o extrem de interesantă pledoarie pentru Eurasia afirma: cultura română constituie un fel de punte între Occident și Bizanț, între Occident și lumea slavă, lumea orientală și lumea mediteraneană. Puntea, însă, mi se pare a fi o metaforă nepotrivită de vreme ce ea mai degrabă înlesnește trecerea de pe un mal pe altul fără a face opțiuni, fără a avea o libertate decizională proprie, fără a fi entitate vie, fără a cauza tensiuni între cele două maluri. Or, spațiul cultural românesc nu s-a mărginit doar la a înlesni trecerea valorilor culturale dinspre Orient spre Occident și în sens invers, ci mai degrabă a încercat el însuși să se poziționeze pe unul dintre maluri, printr-o ruptură uneori violentă față de celălalt. Prin urmare, nu puntea ar fi, în opinia mea, metafora potrivită, ci brodul despre care vorbește Blaga în romanul său autobiografic Luntrea lui Caron. Brodul, cuvânt de etimologie slavă folosit regional, este un soi de pod plutitor care merge de la un mal către celălalt, traversând oameni și bunuri, în voia curentului și a valurilor, când pe malul stâng, când pe malul drept, niciodată aflându-se în același timp pe ambele maluri. Pentru a trece dincolo de enunțuri e nevoie de un recurs sintetic la istorie. Școala Ardeleană, afirmând latinitatea limbii române și militând pentru unirea cu Biserica Romano-Catolică, face prima opțiune de substanță pentru Occident în dauna Orientului. Însă, ceea ce e demn de remarcat, pentru că ne aflăm în fața unei constante, e că Școala Ardeleană nu face o opțiune culturală, ci una politică. Elita Școlii Ardelene este educată în Occident, la colegiul De Propaganda Fide din Roma și în universitățile vieneze. Mulți își vor fi imaginat că a ține de Biserica Romei și a demonstra fără putință de tăgadă caracterul latin al limbii e sinonim cu a dobândi drepturi egale cu ale celorlalte trei națiuni din Transilvania secolului XVIII. Leopold al II-lea și Dieta transilvană aveau, însă, viziuni și sensibilități diferite. În Moldova și Țara Românească, Orientul are în secolul XVIII alte accepțiuni. Regăsim, totuși, aceeași constantă: dimensiunea culturală e anexată celei Viata romaneasca 7-8-2011_VR 7-8 2011 12.07.2011 15:41 Page 30 30 VIAȚA ROMÂNEASCĂ politice. Opțiunea lui Dimitrie Cantemir pentru alianța cu rușii, bătălia de la Stănilești din 1711 și, în Țara Românească, decapitarea lui Constantin Brâncoveanu în 1714 sunt considerate momentele de debut ale epocii fanariote. În imaginarul nostru, Orientul e suprapus domniilor fanariote, despre care ponciful ne spune că sunt în integralitate negative. Iată, deci, o nouă devalorizare a Orientului. În câmpul culturii, influența grecească și turcească în vestimentație, în literatură și în muzică începuseră cu mult înainte de perioada fanariotă. O știm, însă, de la Lucian Boia și nu numai de la el. istoria și modul în care ea se înregistrează pe retina memoriei colective sunt lucruri diferite. La 1821, Revoluția lui Tudor Vladimirescu reinstaurează domniile pământene (adevărul istoric e cu mult mai complicat). Simbolic, deci, un român autentic ne smulge din tentaculele hidrei Orientului. Că marii corupți ai Fanarului sunt înlocuiți de corupți autohtoni e considerat un detaliu. Iată, deci, că până la pașoptiști, adică până în secolul XIX, Orientul și Occidentul au aproape în exclusivitate valențe politice. Mai mult decât atât, viziunea e profund maniheică: Orientul e decadență, regres, în vreme ce Occidentul are alura spațiului civilizat, progresist. Odată cu pașoptiștii, discuția își asociază și câteva componente culturale, insuficiente în raport cu cele politice, încă majoritare. Prefacerea vieții românești din secolul XIX este profundă. Aproape peste noapte, așa cum remarcă istoricul Neagu Djuvara, moravuri și instituții se întorc cu fața către Occident. De ce? Este aceasta o opțiune culturală a elitei românești? Este ea legitimată exclusiv sau preponderent estetic? Nicidecum. E una ideologică. Suntem în secolul națiunilor și, pragmatic vorbind, crescuți de prea multă vreme în umbra Imperiului Otoman, e vremea eliberării. E, de altfel, și perioada apariției unui curent pe care l-am putea numi europocentrism românesc. Din pașoptism și până în zilele noastre, în discursul nostru public, în imaginarul nostru cultural, Europa este sinonimă Occidentului. Pentru o vreme pare că, vorba sintagmei pe care Suetoniu i-o atribuie lui Caesar, alea iacta est. Cum-necum, elita românească pașoptistă se școlește în special în Franța, elita junimistă are o puternică înclinație germanofilă iar statul român se construiește prin invitarea unui rege dintr-o dinastie occidentală (în aprilie 1866). Literatura noastră își manifestă apetența pentru spațiul cultural francez, se imită masiv, se vorbește de influența modelatoare a culturii franceze. pare, deci, că Orientul e de domeniul. tristei amintiri, să zicem. O opțiune tranșantă, aparent fără întoarcere. Cu toate acestea, interbelicul românesc reaprinde disputa Orient - Occident. De ce? Aceasta mi se pare a fi întrebarea importantă. De ce experiența trecutului nu fusese suficientă pentru a continua drumul către Occident? Răspunsul poate fi relativ ușor formulat. Pașoptiștii și înaintașii lor într-ale occi-dentalizării românești uitaseră un amănunt. Aparent nesemnificativ. Există totuși în chiar fibra interioară a culturii române o dimensiune profund orientală, care nu poate fi înlăturată și care nu se simte deloc bine în interiorul paradigmei occidentale: Ortodoxia. În graba firească de a moderniza statul român, de a-l elibera de sub axiologia orientală, această inadecvare fusese trecută cu vederea. Cum, însă, în Viata romaneasca 7-8-2011_VR 7-8 2011 12.07.2011 15:41 Page 31 EXERCIțII DE LUCIDITATE 31 materie de identitate națională, toate problemele nerezolvate la timp irump și generează implozii, occidentalizarea României, atât de sigură, de ireversibilă la un moment dat, a fost din nou pusă sub semnul întrebării. Așa a fost posibilă virulența polemicilor interbelice. Așa au fost posibile discursurile poporaniștilor, sămănătoriștilor și gândiriștilor. Comunismul românesc a contribuit și el la revigorarea imaginii Occidentului. Diabolizându-l la modul absolut, asociindu-i etichete ridicole, comuniștii au obținut efectul invers. Așa se face că postcomunismul românesc începe sub zodia re-occidentalizării. Nici acum nu avem de a face, de fapt, cu o opțiune reală. Suntem în interiorul aceleiași paradigme căreia nu ne putem sustrage nu dintr-o cine știe ce apetență culturală, ci din lipsa de alternative reale, căci dacă nu ne îndreptăm spre Occident, atunci încotro? Am redus, din rațiuni evidente, secole întregi de ezitare a brodului între un mal și celălalt, la doar câteva paragrafe. Sunt, cred, suficiente pentru a da răspuns întrebării inițiale: de unde obsesia pentru Occident, încrâncenarea?! Simplu: la români, paradigma Occident - Orient n-a fost o problemă eminamente culturală, cu mize exclusiv în zona gândirii abstracte și a esteticii. Opțiunea pentru Occident a fost și este pentru noi o problemă de supraviețuire, de axiologie vitală, de aspirație către normalitate. Viata romaneasca 7-8-2011_VR 7-8 2011 12.07.2011 15:41 Page 32 ION POP - 70 PENTRU O DEFINIȚIE A MĂRII Atât de singur acum în fața mării, și marea atât de abstractă, încât simt nevoia să-i caut o definiție -niciun vapor, nicio pânză, nici pescăruși, nici nori. Fereastră-a ferestrelor, poate, prin care se văd tot ferestre, vuiet din care n-au mai rămas decât v și t, și între ele albastră tăcere nemișcată. Ca să mă regăsesc trebuie să mă întorc cu spatele, să-mi pipăi fața, să-mi simt ochii și buzele, să-ntind brațul spre scoarța pinului, să-ncep să-mi număr anii, să-mi aduc aminte sângele, vocile. 20 octombrie 2010 AM CREZUT Am crezut că, privind marea calmă pe linia orizontului, în ziua bună ce se cunoaște, cum știm, de dimineață, mă voi umple și eu de pace. Dar nu și nu, imaginația barocă nu vrea să stea cuminte, pretinzând că ceea ce văd eu în zare e numai o linie trasă sub socoteli cerești, sub ceva unde nu știu ce se adună, se scade, cu nu știu ce și din nu știu ce. Ba, mai mult, că nici rezultatul adunării, scăderii, nu-i deloc limpede și că îndată ce cobor sub linia albastră aș putea da de tot felul de grozăvii. Viata romaneasca 7-8-2011_VR 7-8 2011 12.07.2011 15:41 Page 33 33 pOEzIE Că, de fapt, ceea ce văd eu nu-i decât o scară a unui alt Iacob, de care zadarnic mă tot țin cu mâna tremurătoare, nesigură, că din fuscel în fuscel mă voi prăbuși tot mai strident, mai nemuzical, și așa mai departe, tot mai amețitor, până în fundul apei. Așa mă trage marea, fără să știe, mereu la răspundere, așa mă obligă să trag linii, să fac socoteli, așa se joacă ea, neîndurătoarea, cu biata mea pace, în plină zi, în amiaza plină. Poate crede că-s o piatră din țărm. Dar, iată, nu sunt piatră. 22 octombrie 2010 CINA Nu voi mânca, nu voi bea-n seara asta pe terasa din fața mării, -prea mare-i tăcerea de sub roșul apusului, apele-s mute și negre, orice mișcare a mâinii prin aer rămâne, ca scrisă. Mi-e teamă, Doamne, ca, rupând acum pâinea, să nu mă trezesc rostind „Acesta este trupul meu ce pentru voi se frânge spre iertarea păcatelor”. Frică mi-e foarte să nu cutez, luând, apoi, paharul cu vin, și să zic: „Beți dintru acesta toți, acesta e sângele meu, ce pentru mulți se varsă”. Viata romaneasca 7-8-2011_VR 7-8 2011 12.07.2011 15:41 Page 34 VIAȚA ROMÂNEASCĂ 34 Mi-e teamă, Doamne, de-o oră în care să-ncremenesc acum, când marea m-aude doar cu timpanul ceresc, mi-e teamă să nu uit de mine, o, cu mult, mult prea curând, acum, când e noapte în ceruri, și noapte e și pe pământ. De-o rană mai mare mi-e frică în care-aș putea îngheța. cu sângele curs de pe limbă, cu trup frânt și cu inima grea, vorbind despre mine cu spaimă, ca despre altcineva. 23-24 octombrie 2010 SURPRIZA E-o oră în care aud atâtea zgomote-n mine, încât îmi pare că aș putea găsi rime ori măcar asonanțe pentru cele ce se petrec în mare. Ce zarvă și ce risipă, -consoane, frânturi de cuvinte, stropi de valuri și spume, vocale și sare. Numai că, ajuns pe țărm, am surpriza de-a nu mă mai auzi. Iar marea își vede de treaba ei, nu pare deloc sensibilă la avânturile mele romantice. A devenit foarte anticonvențională, de parcă ar fi citit manifestele avangardei. Vrea să fie, s-ar zice, autentică, tranzitivă, Viata romaneasca 7-8-2011_VR 7-8 2011 12.07.2011 15:41 Page 35 35 pOEzIE pur și simplu mare, și nu pare deloc preocupată de problemele mele de poetică și de prozodie. Ca specialist numărul 1 în materie, ar trebui să fiu foarte încântat de această neașteptată confirmare. Însă sunt, totuși, puțin dezamăgit. ba chiar un pic trist. Ca să mă răzbun cât de cât, voi intra cu picioarele-n apă. 29 octombrie 2010 SPOVEDANII Aseară, îndată ce a căzut întunericul, mi s-a părut că marea a început să se confeseze. Cum urcă ea spre țărm, cât de greu, cu atâta amar de ape, cât de tare o dor loviturile de asprele stânci, cum are ea, totuși, sentimentul limitei când își dă seama că nu va putea, de fapt, niciodată să-și iasă din matcă precum le e dat râurilor și chiar cu mult mai modestelor pâraie și văi. Fuxul, când e, o consolează mult prea puțin, căci se retrage, repede obosit, ca o elegie. Ba, nu o dată, nu știe exact de unde, simte chiar gust de sânge. Iar când câte-o stea, zice, i se oglindește-n ape, ea face doar un gest formal, de protocolară compasiune. Așadar, o altă, foarte slabă, consolare, Viata romaneasca 7-8-2011_VR 7-8 2011 12.07.2011 15:41 Page 36 VIAȚA ROMÂNEASCĂ 36 căci, de fapt, ea, steaua, nu se va uda niciodată. Eu, unul, ce era să-i mărturisesc? Am repetat cam aceleași lucruri, mult reduse, desigur, la scară, păstrând cu modestie proporțiile, despre micile mele mari dureri, despre felul, de pildă, cum, sub tirul încrucișat, al unor otrăvite alice roșii, trase, de nu știu cine, chiar din carnea mea, era să cad ca o stemă printre gândaci și râme, despre spaima cu care alerg mereu de atunci să-mi găsesc adăpost între linii care, știu bine, abia așteaptă să mă ucidă. Sau despre atâtea dificile raporturi dintre gramatică și sânge, căci vei înțelege și tu, mare, ziceam, că nu-i deloc ușor să-ți înmoi pensula în propria ta rană. Multe am mai îndrugat eu sub patrafirul stelar cu care mi-a venit să compar cerul, în timp ce m-am trezit mângâind o piatră ciudat de netedă, în timp ce-mi treceam degetele încet prin nisipul negru, ca prin părul unei iubite. Nădăjduind, desigur, un timid început de mântuire. De mă auzi cumva, cum te-am auzit eu, spală-mă, totuși, apă curată și răcoroasă, spală-mă măcar tu, dacă poți. 29 octombrie 2010 MĂSLINE NEGRE, VERZI Măsline negre, verzi, pe care călcăm -ce risipă,-mi spui tu - pe cărările de pe țărm, dar le vedem mai ales prin grădini, scuturate, strânse cu grijă în plase subțiri, sub argintul de pe coline, acum neclintit. Ca într-o așteptare a porumbelului de pe vremuri. Viata romaneasca 7-8-2011_VR 7-8 2011 12.07.2011 15:41 Page 37 37 pOEzIE Iar ceea ce sus se dezleagă și în mare va fi dezlegat, de pe alte crengi, în năvoade, sub alte arginturi, sub altă sare. Uleiul e încă în sâmburi ascuns, sub carnea fructului, foarte amară, -va curge-n curând de sub teascuri în chip de dulce, lină lumină verde. Numai puțin din el va ajunge și-n câte-o candelă. Și ai vrea, încă de-acum, să bei din uleiul de sub acea lumină. Foarte curând, umilele bucate, limbile noastre, și ele, ceva mai curate vor fi, vorbele, poate, ceva mai limpezi în guri. Va trece în ele și partea noastră de rugăciune. Să fim, așadar, cu băgare de seamă: când strivim acum sub tălpi măslinele negre și verzi, călcăm ca pe lucruri sfinte. Atenție, să nu stingem în ele lumina ce poate fi mâine. 30 octombrie 2010 LA ZID Nu știu de ce, acum, când stau cu spatele la mare, mă simt parcă pus la zid. Oricine-ar putea vedea tot ce e-n mine, scris pe albastrul încremenit. Nu că m-aș simți foarte vinovat, dar am, așa, ca o stânjeneală, ca pe vremea când, recrut, eram consultat de-un ofițer medic, în pielea goală, ca să știe dacă sunt apt pentru înrolare. Acum ar fi cam târziu să vină Viata romaneasca 7-8-2011_VR 7-8 2011 12.07.2011 15:41 Page 38 VIAȚA ROMÂNEASCĂ 38 să mai consulte un bătrân, fost rezervist. S-ar trezi, poate, spunând, ca din întâmplare, „Ecce Homo!” și m-ar lăsa așa, un pic trist, singur în multa lumină. Apoi spre mare ar coborî, doar ca să se spele pe mâini, părăsindu-mă între apă și țărm, în paranteze de murmure vagi, libere, ele, să spună ce și cum va să urmeze. Între acele, gândite murmure, mă aflu acum, cu urechile încordate, deși știu că, oricum, într-o zi, se va face un fel de dreptate. Deocamdată, ca să dau semn că-s atent, am trimis, curajoase, în avangardă, câteva trupe elegiace. Nu prea departe apare și grosul trupei, cu albe, mari steaguri de pace. Doar un fenomen de falsă memorie mă face, de bună seamă, să cred că eu sunt acela care a scris cândva Ne cheamă pământul sau, cu o mică, dar sugestivă modificare, „pământul la dânsul ne cheamă”. Așadar, niște ordine de chemare ce nu-mi ies din minte, de la o vreme. Va trebui să fac verificări mai atente. Cred că sunt, totuși, numai titluri de cărți, fragmente, ale altora, de poeme. 5 noiembrie 2010 MONUMENT Mormântul monumental începe de jos, prozaic, de la degetele picioarelor. Simți mai întâi o ușoară, nevinovată amorțeală, un fel de somnolență a tălpilor, Viata romaneasca 7-8-2011_VR 7-8 2011 12.07.2011 15:41 Page 39 39 pOEzIE ca și cum ai călca pe un nisip foarte fin, și numai destul de târziu - trec ani - îți aduci aminte de marmură. Încet-încet, ai impresia că ești o statuie care se plimbă și încolțește în tine un soi de mândrie neoclasică, ești foarte flatat că lumea te salută cu tot mai adânci plecăciuni, cu luminoase surâsuri apolinice, și numai dacă ți-ai prelungit prea mult plimbarea obosești un pic și tare mult ai dori să urci ca să te odihnești pe primul soclu liber. Dacă, împiedicat de-un măcieș apărut în cale, te zgârii, aproape nu bagi de seamă, iar când observi, totuși, că-ți curge sânge din deget, îl pui pe seama unui vers din Rilke, tocmai la timp apărut în memorie. Vine și ziua în care ți se pare surprinzător că ți se-ntinde mâna și că ești invitat de-un glas amical la cină, spui „da”, ca să răspunzi totuși ceva, pe când „ah, Don Giovanni”, - gândești, privindu-l cumva pe deasupra -„simt totuși că-ți tremură glasul”. Într-un târziu, ca din întâmplare, cineva o să te-ntrebe cum preferi să-ți fie scris numele, -Ion, sau Ioan, cum apare în cartea de identitate, și cu ce caractere, în ce fel stilizate, și dacă în fața cifrei 1941 mai este cazul să adauge și 1 iulie. - Cum nu? - e o dată extrem de importantă, vei răspunde, aproape fără să-ți dai seama, sigur de atâta cuvenită atenție. Și vei surâde, poate, puțin melancolic, nu lipsit însă de-o anumită satisfacție. Căci, în sfârșit, vei putea locui liniștit în tine pentru totdeauna. 31 octombrie 2010 Viata romaneasca 7-8-2011_VR 7-8 2011 12.07.2011 15:41 Page 40 40 VIAȚA ROMÂNEASCĂ AFORISMELE Aforismele m-au neliniștit întotdeauna. Arogante, despotice, definitive ca morții. Am și scris că atunci când vântul vorbește în aforisme nu-i deloc un semn bun. Acum, la presupusa etate a Înțelepciunii, mă tem și mai mult de ele, ca de niște schelete mai asemănătoare cu calcarul decât cu vertebrele mele vii. - „Oase de sepie”, îmi vine să spun, cu ochii pe marea asta genoveză, a lui Montale. Acum, când vântul nu cristale aduce din depărtări în auz, ci doar fărâme, fulgi de sunete, nelămurite cenuși din vetre și cimitire și, din amintire, lente de tot picături de sânge. Au fost ale mele cândva. Se întorc. Materii ce se-ncheagă încet, se desfac umile, aproape neștiute, în penumbre de vorbe timide, temătoare nădejdi, rostiri sfioase, pâlpâiri de păreri în părere. Retrase cu-un fel de scuze, ascunzându-se ca apa-n nisipul plajei, parcă dând de-nțeles că ar vrea să uite că a fost val. Așa aș vrea să vorbesc și eu cât voi mai avea cuvinte. Așa, până ce voi deveni întreg o șoaptă, și-aproape n-o să-mi dau seama când mă va înlocui o adiere. 8 noiembrie 2010 Viata romaneasca 7-8-2011_VR 7-8 2011 12.07.2011 15:41 Page 41 poeme de IOANA DIACONESCU ULTIMUL ȘI BOREAL POJAR Pervaz cu straturi de ceață În cameră în patul fără lumini Dorm pe burtă printre cearșafuri ude Prin geamul deschis Străbate negura Părul meu e ud de parcă abia l-aș fi spălat În interiorul coapselor port Cîte o mică amprentă vînătă Semn că ai atacat în vis Corpul meu adolescentin Și gol între cearșafurile ude Ele se usucă pocnind Ca frunzele uscate De ultimul și boreal pojar ALTĂ FORMĂ Azi am stat mai puțin în picioare Și e mai bine În jos negrul sub mușchi circulari Orbitele. Prinsă peste lumină Marea scapătă Închisă umbra se zbate În urmă glorioasa taină A mîinilor mici Sub pămîntul lichid Altă formă de existență Alai pierit Cu cai cu tot În ascunzătoare Viata romaneasca 7-8-2011_VR 7-8 2011 12.07.2011 15:41 Page 42 VIAȚA ROMÂNEASCĂ 42 ORGOLIU Nu s-a închis sidefat drumul pe care calc E același Lumea nu se schimbă niciodată Pe mine nu m-a putut schimba nimeni Istoria moare de rîs în spatele meu Aș vrea să am o grădină de trandafiri Aș vrea un țărm, aproape, mirosind a mare Să mi se lipească de trup aerul cu alge Descompuse Uscate Dar nu am toate datele Și nu pot ieși Din cenușiul ale cărui atacuri persistă Și nu se lipește de mine Îmi alunecă pe lîngă trup Cenușiul lumii Vă îneacă pe toți Pe mine nu SUB LINIE JUMĂTATE DE SECOL Vara lacrimilor negre Lipite pe cerul înroșit cu cerneală Se scurge de pe cer Funingine fulgi de plop Pe terasa inimilor albastre Cu sînge albastru Mă plimb de mînă cu primul meu iubit Cu care nu m-am sărutat niciodată Mîinile lui mă imploră Tot eu îi văd de sus Pe cei doi copii care eram Eu mi-am legat pletele cu o fundă de părul lui - nor Dăm colțul străzii spre casa mea El nu se îndură să plece Primesc ca și cum mi s-ar cuveni Viata romaneasca 7-8-2011_VR 7-8 2011 12.07.2011 15:41 Page 43 43 pOEzIE Dragostea lui extatică și adolescentină Aceea a cavalerilor medievali Și atît Aici trag linie Sub linie viața mea mai încolo Lacrimile mele negre Lipite cu cerneală pe cerul roșcat de vară Și existența mea De acea parte a lumii Adîncită-n spălarea creierelor Pe o bună bucată de timp Jumătate de secol de moarte. NEMURIREA LA DOI PAȘI Să sari de pe pod Chiar pe pod Să nu-ți vină a crede ochilor Nemurirea e la doi pași Urmărit de candoarea amară Cu brațele lui înspre tine Deschise implorator Fără să fie nevoie Treaptă enormă rămasă Să sari de pe pod în apa Pînă la genunchi Te prinde cerul de păr Și te trage în norul cel mai nor Totuna-i de pieri În sus sau în jos. Oglindă Și tu la mijloc Viata romaneasca 7-8-2011_VR 7-8 2011 12.07.2011 15:41 Page 44 VIAȚA ROMÂNEASCĂ 44 TRANSLUCID Pe forme Ca și cum ai păși pe nori Ți se umplu nările Cu parfumul verbinei Cu otrava neuitării Numai atît e de ajuns Nimicul scapătă Pe mîini mitenele dantelate ale mamei Ochii ei albaștri în orbitele tale Valurile părului ei blond Pe umerii tăi Inima din piept să ți-o scoți Prin transparenta poartă a coastelor Sternul translucid, arcușul viorii Trupului tău În somn somnul Tresari tresărirea și zbori De pe stînci În puful norilor Pe forme Ca și cum ai păși Pe nori Viata romaneasca 7-8-2011_VR 7-8 2011 12.07.2011 15:41 Page 45 poeme de ADRIAN PÂRVU CARACATIȚA SENTIMENTALĂ Poetul și poporul suferă, de când se știu, de mania persecuției, o boală nobilă dar periculoasă, care se manifestă prin tentația de a pune orice eșec pe seama altora. Dacă s-ar fi născut cu câteva mii de kilometri mai spre vest viața poetului, la fel ca și viața poporului său, ar fi fost cu totul alta. Nu cotropiți, ci cotropitori. N-ar fi plătit, ci ar fi încasat biruri. În loc să dea altora aurul, grâul, laptele, mierea și fecioarele, ar fi luat ei de la alții aurul, grâul, laptele, mierea și spăimântatele fecioare. Ba, în plus, țin-te bine, ar fi luat și diamante, petrol, cafea, ceai, banane, argint, cupru, aluminiu, lemn, fildeș, tot, tot, dă-i în spume de ignoranți și de nespălați! Poetul nu se mai lasă pradă convenției, iluziei că soarele ar apune. Așază, delicat, un semn la pagina 142 a cărții pe care o citește, își întinde brațele amorțite și picioarele păroase, emite un geamăt de plăcere imperceptibil, socotește amuzat corăbiile încărcate cu bogății, cu bunătăți, ce ar fi putut ancora în porturile noastre, dacă. În inimă i s-a cuibărit o caracatiță sentimentală, tentaculară, Viata romaneasca 7-8-2011_VR 7-8 2011 12.07.2011 15:41 Page 46 VIAȚA ROMÂNEASCĂ 46 posibilă explicație a tandreții cu care poetul îi șoptește poporului său, pe-nserat: „Amărâtule, hai să ne culcăm și noi!” O FIINȚĂ SENSIBILĂ În primii ani de școală, poetul a aflat de la Marele Povestitor al poporului său, prin mijlocirea mai multor dascăli, câteva chestii care l-au cam pus pe gânduri. Se tot vorbea despre prostia omenească, despre un tip atât de leneș încât între muncă și ștreang a ales ștreangul, despre o capră hotărâtă să răzbune moartea iezilor, mâncați de lup într-un segment al lanțului trofic, trei nurori își ucid soacra cu sadism, un cal răpciugos se dovedește a fi, în cele din urmă, mai deștept și mai inspirat decât papagalul de Făt-Frumos. Și lirica anonimă a poporului relata fapte stranii, greu de acceptat, un cioban vrâncean și-unul ungurean plănuiesc asasinarea celui moldovan, c-are oi mai multe, mândre și cornute, apoi, nouă meșteri mari, calfe și zidari, cu Manole zece care-i și întrece zidesc de vie o tânără femeie însărcinată, apoi viteazul, eroul doarme dus, legănat de vise, este în mare pericol, scoală Gruio, drag copil, scoală Gruio dragă, au nu vezi cum vin tiptil turcii și te leagă? Ființa sensibilă a poetului era de-a dreptul traumatizată de Viata romaneasca 7-8-2011_VR 7-8 2011 12.07.2011 15:41 Page 47 47 pOEzIE toate aceste grozăvii, nu găsea nimic metafizic, sublimat, profund înălțător, educativ, când închidea ochii de copil ostenit vedea rânjind în fereastră capetele însângerate ale iezilor, vedea limba umflată a soacrei, străpunsă cu acul și presărată cu sare și piper, se simțea captiv în fundul fântânii pe capacul căreia triumfa spânul cel viclean, poetul-copil aștepta paralizat de frică jungherele ciobanilor lacomi, plângea neputincios auzind tânguielile Anei, zidul rău mă strânge, țâțișoara-mi plânge, trupușoru-mi frânge, poetul-copil refuza somnul, de teamă să nu se trezească legat fedeleș cu funii de mătase, funii răsucite-n trei, împletite-n șase. „Băi, janghinosule!, protestează vărul din partea mamei, te dai mai deștept decât marea noastră literatură? Ai făcut căcat la creier? Marș de-aici, că te pocnesc!” Ființa sensibilă a poetului se ridică și pleacă simultan cu trupul său, travesează bulevardul prin ploaia rece a acestui sfârșit de octombrie, sfârșit de an, sfârșit de secol, sfârșit de sfârșit. DE TINEREȚE Poetul n-a uitat cum orbecăia în prima lui tinerețe prin orașul întunecat, aglomerat și ostil, iată ce-i scria iubitei Marilena Ivașcu, multă vreme după ce ea îl părăsise ca o perversă pentru a-l lua de bărbat pe Viata romaneasca 7-8-2011_VR 7-8 2011 12.07.2011 15:41 Page 48 VIAȚA ROMÂNEASCĂ 48 arhitectul Cernat: „Eu citeam, tu dormeai, vaci cântau la vioară, tu dormeai, strecuram tulburatul tău somn de legumele fierte, surâzând selenară tu dormeai bătălii. Eram domn, faraon, arhivar la ospicii, tu dormeai despletind vreun vis rușinat, eu și îngerii mei te păzeam strict de vicii, tu dormeai, păsări kiwi ciuguleau din halat. Tu dormeai, în prisacă sforăiau difuzoare, un anunț despre miere și ceară și moarte, eu pluteam spre pământ, tu dormeai spre ninsoare și spre litere strâmb călărind pe pancarte, caii verzi pe pereți, fulger, tunet, panteră, tu dormeai, legănai o corabie-n val, tanti vița-de-vie mesteca filoxeră, eu citeam un roman de amor fluvial”. Discret, îmblânzit, așezat la marginea zdrențuită a poporului său, poetul nu-și mai permite luxul de a face risipă de sentimente, Marilena Ivașcu-Cernat, cu nasul trecut prin câteva operații estetice, a obținut o diplomă universitară, a născut copilul Constantin, căruia îi spune Tintin, l-a părăsit pe arhitect, are o vilă la Breaza și pare destul de mulțumită cu viața ei trecută și viitoare. ORIZONT NEPOPULAT E mult mai prețios, mai auriu poetul mort decât poetul viu. Acum, pierdut, rătăcit printre niște nimeni, în orizontul intangibil al poporului său Viata romaneasca 7-8-2011_VR 7-8 2011 12.07.2011 15:41 Page 49 49 pOEzIE poetul își palpează jugulara și își simte pulsul... el a iubit consecvent, cu mare intensitate și tensiune absolut toate femeile, adică absolut niciuna, în afară de ultima. Poate n-ar fi trebuit să le șoptească, în intimitate, nimic despre mecanica fluidă a lichidului seminal, despre forma perfectă a organului genital, despre frecție și erecție. Are dreptate vărul din partea mamei când îi zice poetului: „Bă, tu ai fost toată viața mai prost decât tine!”. O molie iese, amețită de naftalină, dintre faldurile vremii: vagoanele burdușite cu sfeclă dulce intră pe poarta Fabricii de Zahăr. Sensei susține că zahărul dublu rafinat a ucis secolul trecut mai mulți oameni decât alcoolul și tutunul la un loc, sună la ușă doamna Apostol, vecina nonagenară de la etajul 4, să împartă, fără lumânare, niște colaci și o sticluță cu vin, fie de sufletul celor plecați, bogdaproste! Poporul poetului este declarat credincios, este creștin-ortodox, își amintește asta pe la nunți, botezuri, înmormântări și parastase, când scoate viața de apoi din găleata de gunoi, când uită blestemul și înjurătura: d'ar-ar boala-n tine, 'tu-ți morții mă-tii, mânca'te-ar buba dulce, grijania și hristoșii, crucea, anafura, călca'te-ar vaca neagră, futu-ți mamarea-n bot! Viata romaneasca 7-8-2011_VR 7-8 2011 12.07.2011 15:41 Page 50 50 VIAȚA ROMÂNEASCĂ Greu de găsit sponsorul oficial al dimineților ploioase, al inundațiilor, al potopului, al vaselor comunicante pline de atâta mizerie. OM BUN Om bun, deschide-ne poarta, dă-ne o coajă, nu ne lăsa nici pomeneală de vreo prințesă sau de vreun castel sau de vreun rătăcit menestrel, poporul poetului trăia în mici căsuțe din chirpici, în bordeie date cu var, acoperite cu stuf, cu șindrilă, al dracului poetul Adilă, parcă totul îi pute, zice că poporul lui n-avea voie nici să tușească, nici să strănute, nici să ridice turnuri, ziduri sau metereze, să sape șanțuri de apărare, să le umple cu guvizi și cu stele de mare, om bun, deschide portița sculptată, din lemn, dă-ne o coajă, nu ne goni, leagă și cânii, adu-ți nevasta, și damigeana, c-om râde și ne-om veseli. Viata romaneasca 7-8-2011_VR 7-8 2011 12.07.2011 15:41 Page 51 proză de CONSTANTIN ABĂLUȚĂ ÎNTÂMPLĂRI IMAGINARE PE STRĂZILE BUCUREȘTIULUI (străzile cu oameni invizibili) (fragmente) Pe strada Loviște nr. 15 stă domnul Niederlungen Herbert. Domnul Niederlungen Herbert este plecat în Tunis, la New York, în Sierra Leone, Madagascar sau în alte locuri minunate de pe glob unde rămâne un timp nedefinit. Imprevizibilitatea revenirii sale nu mai sperie de-acum pe nimeni, oricum nu pe bătrâna lui menajeră și pe fiul său care continuă să-i țină locul cald preparân-du-i bucatele preferate, cumpărându-i ziarul și trabucul zilnic, îngrijindu-i cactușii și trandafirul japonez și plimbându-i haiosul dalmațian ce răspunde la numele de Ninja. În anume momente ale zilei, când se trezește brusc din moțăială, Clameria nu mai știe dacă fumul de trabuc din salon are ca sursă pufăielile domnului Herbert ori doar cele ale lui Sică, băiatul ei care adesea, în așteptare, intră în rolul stăpânului cu mare ușurință. De altfel, ușile trântite prin toată casa simulează și ele firea nervoasă a lui Herbert, iar apa uitată deschisă la baie, neglijența sa. Așa că nici după aceste semnale, Clameria nu se poate lămuri, iar, ca să se scoale din fotoliul adânc unde a prins-o lenea de după masă, nici nu poate fi vorba, nu robotește destul toată dimineața ca să prepare bucatele invizibilului, căci așa s-a obișnuit să-i spună în gândurile ei... Nu e prea sigură nici pe lătratul de bucurie al lui Ninja care, așa nătântol cum e, poate confunda ușor bustul zeiței Pallas-Atena, la care latră de zor când primele raze de soare îl scaldă în lumină și-l face parcă viu, cu nu știu ce potaie care trece pe stradă și pe care hămăiturile lui n-o slăbesc decât atunci când s-a îndepărtat. Așadar, oricum ar da-o, Clameria a învățat că venirea domnului Herbert nu poate fi niciodată prevăzută, el apare dinaintea ei brusc ca un strigoi și, cu nedespărțitul lui surâs stânjenit în colțul buzelor, îi spune: Clamerio, ți-am adus ilustrate și piep-țeni din Valparaiso, iar asta o dă gata pe menajeră. Colecțiile de ilustrate și de piep-țeni ale Clameriei sunt fascinante. Cele două geamantane de carton presat sunt aproape pline și noaptea, câteodată, când nu poate dormi, Clameria le scoate pe rând de sub pat și-și prefiră printre degete minunățiile dintr-însele. Degetele crăpate și butucănoase ating cartoanele lucioase și oasele lustruite și-o bucurie nespusă o cuprinde pe bătrână căci iată, își zice, câteva fragmente din acele ținuturi îndepărtate sunt acum în poala ei și le poate manevra cum dorește, le poate amesteca între ele, le poate chiar sfărâma și arunca la gunoi dacă vrea. Pătrunsă de calitatea ei de stăpână absolută a acelor bucățele din toată lumea, Clameria se-ntâmplă să adoarmă cu câte-un pieptene în mână și peste noapte, întorcându-se prin somn, pieptenele înghioldind-o și zgâriind-o, să se trezească speriată: cineva vrea să-i fure comorile... Viata romaneasca 7-8-2011_VR 7-8 2011 12.07.2011 15:41 Page 52 52 VIAȚA ROMÂNEASCĂ Cum Sică nu e colecționar, lui îi ajung bacșișurile sporite care marchează întotdeauna întoarcerile domnului Herbert. Dacă însă escala stăpânului în propria-i locuință depășește o săptămână, Sică începe să tânjească după havana zilnică, simțindu-se deposedat de-un drept al lui. Dreptul înlocuitorului, oricât ar părea de curios, este un drept ca oricare altul. Și Sică răsuflă ușurat abia atunci când domnul Herbert pleacă în Honduras. Clameria e și ea bucuroasă, căci din colecție îi lipsesc piepțe-nii hondurasieni. Doar trandafirului japonez îi pare rău că stăpânul n-o să mai apuce să-i prindă înflorirea, și-i supărat pe dânsul că i-a uitat sorocul pentru care altădată își amâna orice călătorie. Vecinul Tunderiu nu l-a văzut niciodată pe domnul Niederlungen Herbert. Vecinul Asdrubal nici măcar nu crede în existența lui Herbert. Vecinul Viforeanu l-a surprins acum doi ani pe când se urca într-un taxi și-și prinsese pulpana pardesiului în portieră. A venit și i-a atras atenția : Domnul meu, i-a spus, de-aia nu se închide ușa. Domnul Niederlungen Herbert i-a zâmbit vecinului său atât de îndatoritor, și-a tras pulpana, și-ntr-adevăr portiera s-a închis. Domnul Viforeanu a rămas până azi un vajnic susținător al existenței vecinului său. Pulpana pardesiului și portiera sunt cele două argumente zdrobitoare cu care Viforeanu închide gura oricărui cârtitor. Iar vecinul Zimburică, instalator de meserie, spune : Păi io cunosc stricăciunile robineților după mâna care-i răsucește și po ’ să jur că domnu' Herbert îi strică una-două, așa că cum să nu existe? Intermitența nu e luată-n calculele nimănui, gândește Spinea, profesorul de filosofie. El l-a văzut de câteva ori pe vecinul Niederlungen, dar la distanțe atât de mari, încât i s-a părut mereu alt personaj. Intermitența e un fel de ubicuitate, își zice el. Exiști peste tot și nu exiști nicăieri. Cactușii care înfloresc la zece ani pot constitui modelul acestui fel de existență. Înalt și slab, domnul Niederlungen, pare a se adapta acestui model. Iar dalmațianul Ninja, cu coada lui în formă de sabie, face curse rapide între multiplele existențe punctuale ale stăpânului său, fără măcar să-și dea seama că-i un mesager de-o asemenea importanță. Totuși, Clameria trebuie că a mirosit ea ceva, căci atunci când îi dă grăunțe de-alea câinești cumpărate de la supermarket (of, Doamne, moda asta nouă...), îi șoptește mângâindu-l pe ceafă : Mă, băiatule, mă, de ce nu te duci tu cu stăpânul prin Honduras și pă peste tot? De ce-l lași singur? Ori te pomenești că acum ești p'acolo și doar proasta de mine te mai zărește p'aici... Cineva care s-ar strecura nevăzut prin toate locurile pe unde a pus piciorul domnul Niederlungen Herbert ar spune că statura impunătoare a românului merită măcar încrederea existenței nemijlocite, dacă nu și pe aceea a bunei organizări intelectuale (mens sana in corpore sano). Căci domnul Niederlungen Herbert nu provoacă destinul cu întrebări superflue, nici nu tânjește după lucruri impalpabile. El e cel care cumpără ilustrate și piepțeni, doar spre a le dărui menajerei sale, o doamnă în vârstă care n-ar avea altfel cu ce umple două geamanate. Vasăzică, asta-i o ocupație tangențială afacerilor sale pe care, de altfel, n-are chef să le divulge nimănui doar din dorința de a-și fundamenta în ochii altora prezența lui pe acest pământ. Poate că asta e o mândrie, dar în același timp poate că este un mijloc de apărare: cum să te Viata romaneasca 7-8-2011_VR 7-8 2011 12.07.2011 15:41 Page 53 53 pROză dezgolești în fața tuturor? Domnule Herbert, ce-ar fi să-l iei de-adevăratelea pe Ninja în toate călătoriile? Prin lătratul lui intempestiv, el ți-ar marca prezența mai bine decât orice mărturisire proprie. Te-ai gândit la asta? N-avem habar dacă domnul Herbert s-a gândit ori nu la această posibilitate, tot ce se știe este că n-a mai dat pe acasă de doi ani de zile, continuând însă să trimită ilustrate și piepțeni de prin locurile pe unde poposește. Așa se face că bătrâna Clameria nu-i defel îngrijorată, geamantanele continuă să se umple și domnul Herbert parcă-ar fi aici. Sică însă este în embarras du choix: havanele zilnice îl satisfac, dar nu înlocuiesc bacșișul care, la rândul lui, dacă-ar veni, ar suprima havanele. Dar iată că vine ziua uitată a înfloririi trandafirului japonez și toți înlocuitorii domnului Niederlungen se bucură și fac o masă mare împrejurul horbotei de roșu regal și-i invită la ea pe toți vecinii, cârtitori ori nu. Maică, fericirea nu se cade a fi ciuntită, ea e a tuturor, spune Clameria umplând farfuriile tuturora cu sarmale și cârnați. Ciocnesc cu toții vin roșu în cinstea trandafirului domnului Niderlungen, Dumnezeu să-i dea sănătate pe-acolo pe unde se află acum. Vecinul Viforeanu parcă-i simte și acum pulpana pardesiului ștergându-i dosul palmei și le spune asta tuturor și toți sorb din licoarea rubinie și dau din cap în semn de aprobare. Chiar vecinul Tunderiu care nu l-a văzut niciodată pe Herbert pare convins că nu se poate să nu existe cineva care posedă un trandafir așa frumos și are un vin atât de bun. Cârtitorul de vecin Asdrubal catadicsește a spune ceva ce seamănă cu o parabolă: Unii oameni sunt cactuși, unii cactuși sunt câini. Iar Zimburică, strângând în mână paharul pe jumătate plin, se duce clătinându-se până la baie, de unde revine după un timp în culmea bucuriei urlând: Uraa! Robineții sunt stricați! Mâna domnului Niederlungen e printre noi, uraa...! Sică stă în fotoliul de lângă televizor și-și privește mâna care acum fumează o havană din cele puse prevăzător de-o parte. Mâna înlocuitoare s-o simți oare privită cu atâta insistență? Sică se-ntreabă când și cum va reveni domnul Niederlungen Herbert, și, izbindu-se ușor cu pumnul în căpățână, imaginează ziua în care și creierul dinlăuntru va deveni unul înlocuitor. Își închipuie că atunci inexistența stăpânului se va definitiva. Simțind aceste gânduri nelalocul lor, trandafirul japonez își închide brusc toate corolele și Ninja se pune pe-un lătrat prelung care gonește toți invitații. Cactușii stau impasibili, dar cel mai înalt de lângă scară pare mai palid ca de obicei. În casa din strada Loviște nr. 15 amugul pătrunde prin toate ferestrele, iar urletele lui Ninja se mai domolesc. Ce va urma, nimeni nu știe. Nici măcar aceste biete litere sortite a fi cele din urmă. Deocamdată. Strada Lopeții este plină de oameni invizibili. Se spune că în fiecare casă locuiește cel puțin un chinez. Tot felul de bișbanțuri, agrafe de păr, evantaie, figurine colorate, mici Buddha din lemn, jad, ori spumă de mare le asigură zilnicul blid de orez, dacă nu se vor fi dedulcit la autohtonii pufuleți. Valul de statuete buddhifor-me care-a invadat magazinele cartierului dă apă la moară ideii că multe subsoluri adăpostesc sumedenie de mâini invizibile care se roagă, sculptează și șlefuiesc în Viata romaneasca 7-8-2011_VR 7-8 2011 12.07.2011 15:41 Page 54 54 VIAȚA ROMÂNEASCĂ tăcere formele ancestrale al tatălui ceresc. Iar prin curți copiii se joacă de-a vați-ascunselea, țipă Cine nu e gata îl iau cu lopata! și prin colțuri, la adăpost de priviri indiscrete, fac schimb de mici Buddha colorați pe care-i poartă prin buzunare și zâmbesc complice. Păi să nu-ți vină să urli?! Chinezii ăștia atentează la religia noastră străbună. Îi învață pe destrăbălații ăștia mici cu toate matrapazlâcurile. De vină-s doar părinții care îi ascund pe omuleții cu ochi oblici, de vină-i și Poliția care închide ochii, și profesoarele care dau note și trec clasa pe piepțeni, agrafe și evantaie chinezești, de nu cumva și pe pliculețe de opiu. Ce lume, domnule! spune înciudat Vasile Cărăbuș și-l muștruluiește pe chinezelul lui din pivniță: Să nu dea dracu să te-arăți prin curte. Orice-ar fi, tu nu exiști! Să-ți intre bine-n divlă! Și fă-l mai slab pe Buddha ăla, să aducă cât de cât cu Domnul nostru Iisus Christos. Aiurea, zice expertul finanțist Valentin Ouatu, ăia de văd în toate mofturi religioase n-au habar de nimic. Problema e una strict economică: păi chinezeii ăștia sunt speranța țării, doar ei mai pot salva economia națională. Stau prin beciuri și nu cer nimic, nu tu asigurări sociale, nu tu pretenții sindicale, mănâncă numai pufuleți, în schimb zi și noapte chinezăresc tot felul de bișbanțuri pe care românașii le cumpără în draci, și-atunci? Și-atunci, conchide cel ce între timp a devenit ministrul muncii, atunci e clar că trebuie să-ncurajăm producția de Buddha și să sperăm că în curând fiecare român va ascunde-n beciurile locuinței sale cel puțin un chinezel, după modelul cetățenilor-pionieri de pe strada Lopeții. În intrarea Lucaciu Vasile sunt vilele îmbogățiților de revoluție. Forme fistichii și culori țipătoare sugerând sfidarea și lipsa de gust. Ștabii trec rar pe acasă, ori se-nchid în camerele lor etanșate și nu vor să fie deranjați. Bucătăreasa și servitorii stau într-un corp separat. Cu întreținerea imensei construcții se ocupă majordomul. Majordomul are un carnet. În carnet numerele de telefon ale invizibililor. El îi alege, el îi solicită, el le deschide ușa, el îi plătește. Îi cheamă atunci când nu-i nimeni acasă. Să fii prevăzător nu strică. Iată că sosește primul invizibil. Bărbat cărunt, trecut prin multe. Sună la ușă. Majordomul se uită pe vizor, vede fața cunoscută, îi deschide. Bună ziua, spune bărbatul și-și scoate din cap șapca. Bună Guță, spune majordomul. Tot la baie, domnule? Tot, Guță. Du-te, știi locul. După care, majordomul dispare, iar Guță străbate vila pustie și ajunge la baie. Se-apucă să repare scurgerea. Suduie din când în când: Tu-ți țeava mă-tii... În toiul lucrului îi sună mobilul: Stai băă, nu vezi că-s ocupat? Mai trage o țigară, timpul trece. Se duce la canal să-nchidă apa. N-are nevoie, dar asta face impresie. Reparație importantă, dom'le! Când termină, Guță îl sună pe mobil pe majordom și-acesta apare lângă ușă. Are carnetul în mână. Cât Guță? întreabă majordomul. Guță își trage șapca pe ochi și spune: Tarif 2. Majordomul deschide carnetul și scrie pe-o filă: Instal. Tarif 2. Adaugă data și suma. Îi dă lui Guță banii. Guță semnează nota. Dacă mai e ceva, mă sunați, spune Guță. Îhîî, zice majordomul și închide ușa. În altă zi, majordomul îl convoacă pe alt invizibil din carnet: Vasile electricia- Viata romaneasca 7-8-2011_VR 7-8 2011 12.07.2011 15:41 Page 55 pROză 55 nul. Apoi, după nevoi, urmează Gore caloriferistul. Iorgu reparatorul de terase. Grig grădinarul. Sandu tapițerul. Câteodată, majordomul mai înmulțește și el nevoile. Udă un perete de sus și până jos. A doua zi, redactează o notă ca din partea lui Iorgu terasistul. Sustrage un ventil de la centrală și, „după ce a venit Gore”, îl pune la loc. Pe Parlac, băiatul șontorog, majordomul îl pune să plimbe câinii. De trei ori pe săptămână. Ar trebui zilnic, dar majordomul face asta doar în carnet. Unde există note, bani și semnături zilnice. În carnetul majordomului invizibilii vin de mult mai multe ori decât în realitate. Majordomul știe că va veni vremea s-o șteargă. Își va lua cu el carnetul cu invizibili. Vila ștabului va rămâne în aer. Așa-i trebuie, dacă nu se-ngrijește personal. Ce crede el? Că majordomul o să-l slugărească toată viața? Eteee-tee! Iar lista cu invizibili e proprietate personală. O s-o activeze, iar, atunci când s-o angaja la un ștab, mai dihai. Unu d'ăla care n-are nevoie de-atâtea marafeturi, carnet, dată, iscălituri. Unu căruia pur și simplu nu-i pasă de nimic. Adică unu prost dă bogat, un fraier pă euroi, fudulindu-se cu fireturile majordomului său, cu pedigri-ul câinilor săi, cu bijuteriile nevestei, cu yahtul și avionul personal, cu amantele discret răspândite pe meridiane, cu puțurile petroliere din țări îndepărtate. Pentru unu d'ăsta, majordomul însuși devine invizibil. Abia aștept să devin invizibil, își spune majordomul trecându-și degetele prin fireturile care scot un țiuit metalic, reverberând apoi de câteva ori în holul imens placat cu marmoră al vilei de pe intrarea Lucaciu Vasile. Când te afli pe strada Lucăcești, ți se întâmplă brusc să nu mai știi cine ești. N-ai habar dacă asta-i o calitate sau un defect. Al străzii, al tău? Al văzduhului întotdeauna aburit de puzderia de canale pe unde răsuflă zoaiele subterane? Pe-această stradă nu tândălește nici un pas, nu se giugiulește nici o pereche. Poate greșesc, dar degetele își uită rostul, nu mai știu apuca. Te-ngrozește gândul că vreun oarecare ți-ar întinde un plic: cu ce să-l apuci? La urma urmei, cine să-ți întindă o scrisoare așa, netam-nesam, pe strada Lucăcești? Nu se știe niciodată, spun clopotele bisericii din apropiere, a cărei turlă începe să se înroșească. Roșii sunt și mâinile tale. Din casa cu numărul 5 iese un bătrân care te salută. Ai impresia că bătrânul ar saluta pe oricine, ca la țară. Probabil că trăiește cu impresia că-n momentul în care te salută, ați și făcut cunoștință. De-acum înainte știe cine ești, cu cine te-ai jucat în copilărie, cum o cheamă pe prima fată sărutată, cum și unde ți-au murit părinții, serviciile pe care le-ai părăsit, numele celor două orașe străine pe care le-ai văzut și, în cele din urmă, desigur, de ce treci acum pe strada Lucăcești și încotro te-ndrepți. Știe mai mult ca tine bătrânul cu pălărie neagră și cu lavalieră mille-points. Bătrânul care dispare brusc. Ori poate că tu ieși de pe strada Lucăcești. Nu am atâtea cuvinte câte încercări de salut va mai exersa bătrânul. Îmi vine să mă răsucesc să văd tot ce se-ntâmplă în urma mea. Asta e curată prostie. Tot ce-i invizibil e adevărat. Ca un văzduh tremurător unde așteaptă toate ploile viitoare de pe strada Lucăcești. Strada pe care afli, și uiți brusc cine ești. Viata romaneasca 7-8-2011_VR 7-8 2011 12.07.2011 15:41 Page 56 56 VIAȚA ROMÂNEASCĂ Pe strada Lotru locuiește celebrul scriitor Vintilă Dobrideanu. Orice scrie Dobrideanu, critica îl ridică în slăvi. Bestseller-urile domniei sale curg. Dobrideanu abordează toate genurile: poezie, proză, teatru, eseu, critică și istorie literară, memorialistică, literatură pentru copii. Se traduce singur în limbi străine (franceza, engleza, germana), își recită poemele pe scenele țării, joacă în propriile piese rolurile episodice, a lansat loteria particulară LOTO DOBRIDEANU, unde câștigurile sunt cărți și bilete de teatru, excursii în străinătate, plata întreținerii pe o lună, spitalizare pe o săptămână, decontare înmormântări - toate având într-un fel subtil câte ceva în comun cu opera domniei sale. Dar să nu credeți că, având în vedere acest succes exorbitant, Dobrideanu și-a pierdut cumva ancestrala modestie. Din contră, el și-o afișează de câte ori i se ivește ocazia. Interviurile lui sunt pline de fraze ca: ei, am făcut și eu ce-am putut...; teatrul și prozele mele le-ar fi putut scrie și alții...; am cunoscut scriitori chiar mai buni decât mine...; să vă spun ceva: eu am avut noroc! Emoționantă sinceritate. De altfel, în consonanță cu sloganul afacerii sale : Ai noroc cu LOTO DOBRIDEANU! Dar iată că, într-o bună zi, în plină ascensiune internațională, norocul domnului Dobrideanu se știrbi brusc. A fost de-ajuns un simplu zvon, acela că pe Dobrideanu nu-l cheamă de fapt Dobrideanu, ci Vârbalac și că-i rudă cu prelatul catolic Amedeo Vârbalac, cel ce-a rezistat torturilor comuniste, iar după eliberare a susținut cu fervoare Legea lustrației. Zvonul ăsta a avut efectul unui adevărat tsunami. Criticii literari care-l lăudaseră s-au ascuns prin colțuri îngroziți. Cititorii au dat și ei înapoi cugetând că, parcă dacă nu ești ortodox, n-ai cum să scrii bine. Și marota asta cu legea lustrației nu-i a bună. Măcar de-ar fi avut curajul să publice sub propriul nume, și să-i zică și loteriei LOTO VÂRBALAC...Certamente, atitudinea lui Dobrideanu nu-i aceea a unui scriitor important. Dacă nu ești sincer cu tine însuți, ce poți transmite lectorului? Cei mai săraci continuau totuși să joace la LOTO DOBRIDEANU, sperând că vor primi ceva rețete gratuite, dar cartea aferentă nu-i mai interesa și-o dădeau nepoților să se joace cu ea prin grădină. Dar, în curând, și loteria a dat faliment, căci fiscul a descoperit ceva nereguli în gestionare. Sărmanul Dobrideanu a depus peste tot copii ale actelor ce dovedeau că Dobrideanu s-au numit toți antecesorii săi pe linie paternă, dar degeaba. Toată lumea începuse deja să-i spună Vârbalacul ăla. Teatrele i-au reziliat contractele, căci la piesele sale, care făceau săli pline odinioară, bătea acum vântul. Editurile i-au retras de pe piață cărțile, căci nimeni nu i le mai cumpăra. În pragul disperării, înainte de-a se sinucide, Dobrideanu a avut o sclipire genială. Și-a zis: ia să dăm noi cioflingarilor ăștia de conaționali ceea ce-și doresc atât de fierbinte. Așa că și-a scris la repezeală niște memorii pe de-a-ntregul inventate, asumându-și numele de Vârbalac. A ticluit o poveste abracadabrantă: cum că unchiul său, Amedeo Vârbalac, la ieșirea din închisoare a fost silit să semneze un contract de colaborare cu securitatea, dar că unica lui misiune a fost aceea să-l convingă pe nepotul său Vintilă să-și ia numele de Dobrideanu, pentru a avea în el un agent sub acoperire. În cele 300 de pagini ale stufoaselor „memorii”, Vârbalac abordează cam toate temele politice la modă, strecu- Viata romaneasca 7-8-2011_VR 7-8 2011 12.07.2011 15:41 Page 57 57 pROză rând peste tot ideea că nici el, nici unchiul său Amedeo, n-au făcut niciun rău nimănui, au dat doar rapoarte formale, de rutină. Revenirea lui Dobrideanu a fost spectaculoasă. Cartea a fost un bestseller. Teatrele, editurile, fiscul și celelalte instituții i-au cerut scuze și s-au îmbulzit cu oferte avantajoase de colaborare. Opera lui retipărită cu nume schimbat și-a dublat valoarea. A avea în casă operele lui Vintilă Vârbalac a devenit dorința oricărui cetățean onest care vrea să probeze că respectă și onestitatea altuia. Admirabilă sinceritatea și curajul de care a dat dovadă Vintilă Vârbalac. Ăsta da, cu adevărat un spirit mare, au gândit cu toții. De aceea, într-un elan confratern, vechii și noii săi fani l-au botezat Lord VV, și așa i-a rămas numele. Vârbalac a profitat de asta și, deschizându-și noua loterie, a numit-o chiar așa: LOTERIA LORD VV. La închiderea ediției, aflăm că celebrului Lord VV i-a fost acordat marele premiu internațional Robinson Crusoe, care îi asigură o călătorie de un an în jurul lumii și publicarea operelor sale în limbile țărilor străbătute. CONSTANTIN ABĂLUțĂ Viata romaneasca 7-8-2011_VR 7-8 2011 12.07.2011 15:41 Page 58 proză de ADRIAN BUzDUGAN BULGĂRELE DIN CER Asta s-a'ntâmplat demult, pe când varza n-avea cotor și creștea spânzurată'n copaci, vacile, mult mai agere la minte decât acu', fătau iezi în ocolul zgârciților, pruncii, de ți-i aducea poștașul, aveau deja dinții mijiți și mergeau cătinel, iar brânza se usca-n felii pe sfoară, prinsă de grindă în pridvor... așa că pune-ți orice îndoială-n cui și-ascultă: La un sfârșit de-april, când soarele tocit se strecura printre copacii din apus de sat, flăcăul din povestea noastră, Tudorică, se întorcea mâhnit din câmp. Tristețea lui purta un nume: Ionica, fiica boierului din sat. Anțărț venise-un boiernaș din Ieși, Lupescu. Acesta-i dase bani bătrânului Dudău - ce se aflase-n viață tare risipitor și leneș, în schimb îi luase casa și moșia de pe deal. Doi bani nu daseră megieșii când îl văzuseră așa pipernicit și costeliv, vădan și c-o fătucă plânsă după dânsu', avea să-mpungă iute fuga! Dar chibzuiala și priceperea de care el dădu dovadă le-nchise gura'n an. Umplu hambarele, își luă o nouă droșcă, doi cai zglobii și-alt cat la casă ridică în mai puțin de-o lună! Ei, cum să cei mândrețea unui asemeni om, bogat și de ispravă?! Un coate-goale, un pârlit ca el... e-adevărat, cu minte sănătoasă, chef de muncă, cu suflet mare și curat, dar făr-un petec de pământ muncind cu ziua pe la alții... De când dăduse primăvara, Ionica înflorise toată și pe sub gene îl privea ades; zvârlugă dalbă cu părul pădure, negru ca tăciunele, față rumenă și zâmbitoare. În drum spre sat, cu aste gânduri, necăjit, abia de-și ridica din țărnă ochii Tudorică, dar iată că-ntr-o clipă nimerită zări cum o fărâmă de lumină, o stea cu strălucire rece, albăstruie se rupse-abrupt din boltă și s-ascunse după deal. Căzu cu zgomot plin. Netemător, al nostru Tudorică, se scărpină în creștet a mirare, își strânse sapa-n mâini, puternic și merse după culme. La nici treizeci de pași în vale, un bulgăr aspru-vinețiu sfărmase-n două un nuc bătrân. Fără de teamă atinse-ușor c-un deget drobul de lumină... Ajuns acasă, trase clanța tare și, iacă-tă - ce buimăceală! - rămase c-o juma' de poartă-n mână! De scârțâială, zăvozii din vecini deja dădeau a rupe lanțu', așa că o propti ușor de stâlpi, cercând să curme zarva. Cu pași abia ghiciți urcă pe prispă, hoțiș se furișă-n căsuță. C-un boț de mămăligă rece și-o nafură de brânz'ascunsă într-o ceapă degerată, se cocoță pe vârful patului și descâlci pe îndelete ce se mai petrecuse-n zi, ce treburi mai avea pe mâne, își aminti unde pitise bulgărul de cer, Viata romaneasca 7-8-2011_VR 7-8 2011 12.07.2011 15:41 Page 59 59 pROză oftă gândindu-se la Ionica și adormi ușor... A doua zi, în drum spre țarină se abătu și pe la nucul doborât, trase frunzișul deoparte și, minunat nevoie mare, mai prețui în palme globul albăstrui. Oare-ar putea să scoaț-un galbăn - doi pe el? Îl astupă apoi la loc în lutul moale și-o luă din loc, la lucru. - Măi, tată, ceva e necurat aici! se scărpină în creștet Tudorică. Pogoanele vecinului Gheorghiță le prășise într-un ceas, în două și ceva pe cele ale Irinucăi, iar până-n prânz, ca într-o joacă, mai doborâse trei stejari și îi scurtase în butuci... Știa el că-i voinic și în putere, dar parcă nici așa, atît de repede și fără dram de osteneală!... O picătură de sudoare nu-i brăzdase fruntea! Se-uită pierdut la palmele-albăstrui și îl cuprinse îndoiala. Să fie de la drobul cel sticlos? Cum treaba-și isprăvise, se-ntoarse-n crângul nucului căzut, cătă bucata de lumină și iarăși o ținu în palme. Apoi se coborî la râu și se-ndesă în bolovani. Îi grămădi, îi azvîrli în nori, din cei mai mari, cât roata morii, făcu un stăvilar să liniștească apa ce lovea-n podeț... și toate astea fluierând! - Na, iaca poznă! și Tudorică, lămurit, puse în traistă boțul ce îi da tărie. Cucoșii răgușiți nici nu dăduseră-n al doilea cântec, când larmă mare îl trezi pe Tudorică. - Ai naibii-mpielițați! Dacă îi prind, i-oi tăbăci de-o lună n-o să poa' să șază-n scaun! - Și pe-ale tale le-au furat? - Păi, cum le-ar fi lăsat?! Doar ce le înnoisem! - Vin de la popa Măzăriche. Și lui i le-au dosit, tot drăcuia prin curte! - Da' ce e bre? Cine-a furat și ce? - Cum ce, măi, Tudorică? și un sătean îi arătă o cușcă mare de căruță ce zăcea în drum. - Ce glumă o mai fi și asta? - Că bine-ar fi să umble cineva cu șoalda!... O roată nu mai e în sat! - Și câtă cărătură pentru târg aveam pe astăzi! prinse-a se tângui vecinul Ghiță. Nici nu-mi închipui cum m-oi descurca!... - Ia stai oleacă, bre! Nu-i dracu-atât de negru! - Păi, n-o fi pentru tine, Tudorică! Tu n-ai nici car, căruță, d-apoi roți! Spre hazul gospodarilor din sat, flăcăul nostru se băgă din nou: - Îmi dai doi gologani să-ți car eu tot? - Doi gologani?! Doi firfirici ți-oi da, măi, Tudorică! -Te prinzi? - Mă prind, măi, Tudorică! - Cât ieu vreo doi-trei dumicați să am putere, pune-n căruță ce-ai mata de pus ș-apoi om merge! Viata romaneasca 7-8-2011_VR 7-8 2011 12.07.2011 15:41 Page 60 VIAȚA ROMÂNEASCĂ 60 ...Și câte și mai câte nu vârî-n căruță Ghiță!... Băgară și-alții mustăcind zeci de pietroaie cu gândul de a râde mai vârtos de Tudorică... - Atâta tot ai de cărat, vecine? - Atât, atât! Să nu ne-oprim prea des ca să răsufli!... Ghioante-și dădeau cu toții, râzând pe înfundate. - Stai liniștit, vecine! și Tudorică ridică cu două dește cușca, o sprijini ușor de-un gard ce pârâi cumplit, apoi o cumpăni și-o aruncă în spate ca pe un sac. Ei, hai, ce faci? Te sui sau mă ajungi din urmă? Cu gurile căscate, nevenindu-le să creadă, l-au petrecut pe Tudorică cu privirea cum tot se depărta în fugă cu coșcogeamitea povară în spinare. Peste un ceas, când s-a întors, nu le-a mai ars a râde! L-au tot tocmit să îi ajute... Umpleau cuștile zdravăn și le lua pe toate Tudorică; le sprijinea ușor pe gleznă și iute le-arunca pe umăr. Mai toate le trecea prin fața porții mândrei lui, doar doar de l-o zări așa-n putere! Urca cu o căruță îndesată de știuleți și se-ntorcea c-un car de lemne fluierând. Luase și două deodată, subsuoară, dar renunțase repede, că rămânea cu bătături... A doua zi, flăcăul nostru însă n-a mai putut să dreagă furtișagul. Cearșafuri, rufărie, albituri, tot ce era din pânză dispăruse. Cu mult năduf femeile-ocărau în poartă pe cine își pusese-n minte să le fure fala, iar fetele gata de măritiș vărsau lacrimi de fiere pe lăzile de zestre lăsate vraiște. Bărbații - stâlpii casei - se-uitau unul la altul zăpăciți. Cum se furase la tot satul, de vină trebuia să fie-o ceată de străini, așa că, până îi vor prinde, ar fi mai bine ca să stea cu ochii-n patru, iar peste noapte se legară ca să stea la pândă. ...Dar peste noapte, scăpați de gura muierească de acasă, bărbații se-ncurcară-n niște sticle aduse de băieții popii... Ce margini să mai străjuiești cu ei băuți?! Abia în următoarea zi văzură ce-adusese nepăsarea lor: poduri întregi pierite ca un fum, grinzi, bârne, toate dispărute. - Hait, nu mai e de șagă! Nici nu îmi vine să mă-ntorc acasă! Florica o fi tare supărată! - Păi, ce te-ndemni să te întorci! Ori înăuntru ori afară... de-acuma e totuna! - Da' cine oare poa' să știe, măi? - Câțiva voinici ca Tudorică'al nostru sunt, neîndoielnic! - Da' oare n-o fi, măi, chiar el cel care șterpelește? As'noapte n-a venit și el să stea de pază! - Și ce să facă?! Să-ți ție hangul la sticluță, bețivane?! - Ei, hai, chiar că se potrivește!... El tot o face pe grozavu', Ionica îi tot face-ochi dulci de după perdeluțe!... - Care perdele, că-s furate toate? Viata romaneasca 7-8-2011_VR 7-8 2011 12.07.2011 15:41 Page 61 pROză 61 - Vezi, măi! Nu doar că ești bețiv, mai ești și prostănac! - Poți să mă faci cum vrei! Eu cred că-i Tudorică! - Și eu, că prea se leagă toate! - Da' oare ce mănâncă de-are atâta forță? Că e voinic cât douăj'de fârtați! - Ia hai să mergem să vedem! - Poate găsim și roțile ascunse! - Da' nătărăi mai sunteți! De-abia-i încape patul în căsuță! Păi, unde-ar mai intra și toată furăciunea? - O fi ascuns-o în pădure! - Ptiu, bată-vă norocu' de nătângi! Voi chiar nu știți?! Era Anica a lu' Cozorici, o cotoroanță pricepută la ghicit și descântat. Pe-o săptămână fusese-n Țigănești ca să desfacă niște vrăji și-aflase de acolo ce pungași de soi se aciuaseră-n ținutul răzeșesc. Din cale-afară puși pe șotii, Zdrobilă, Ciopârțilă, Hârâilă, fiii vitregi ai lui Sarsailă, fuseser'alungați din iad. Ba îi lăsaseră pe scriitori să fugă-n rai, ba cu-ajutorul unor farmece străvechi schimbaseră pucioasa în parfum de trandafir, ba daseră pe vin și țuică mai toată păcura din gheenă și, mai mult, aduseseră trei munți de gheață să își răcească băutura și-acum era un frig de dârdâiau toți păcătoșii... așa că Sarsailă-i surghiunise, ani buni să nu-i mai calce-mpărăția ș-acum cătau să fac'un pui de iad ‘n-alt loc. Câțiva săteni mai vrednici, mai viteji se răspândiră împrejur să scormonească după cuibul cel de draci și pe la prânz se-napoiară amărâți. Baba lu' Cozorici avea dreptate, ai naibii draci se oploșiseră alăturea de sat, în mijlocul pădurii-ntunecate... și-acolo, cu patru sute patruzeci de roți furate, trei mii de căpriori și toate pânzele din sat, cercau să construiasc-o măgăoaie, cu ea să zboare pân'la Lună. - Păi, să-i lăsăm să plece! Și-n tihnă om petrece după asta! - Da' prost mai ești! Cu ce să mai petreci? Pân-or să plece, o să sugă tot! Mâncare le-o mai trebui și animale pentru munci, slugi ca să robotească la cazane și câte și mai câte! Atuncea Tudorică-și luă avânt: - Băi, care mergi cu mine să îi alungăm pe draci de-aice? - Și cum crezi tu că poți să îi alungi acuma, când au juma' din treabă înjghebată? - Or fi chiar și mai răi ca de-obicei!... Ce să îi mai stârnim!... - Ia uite cum îi tremură nădragii! - Da' lasă-l, măi, în pace, poate așteaptă să îi fure soacra! - Stați să vă spun ceva! și Tudorică-i liniști pe toți vorbindu-le de bulgăr și de puterea ce-o avea. - I-auzi, măi, ce noroc chior! Unii își tocesc opincile o viață-ntreagă s-adune doi-trei firfirici, iar lu' ăsta i-a trimis ceriul comoară pomană, sănătate să aibă s-o macine! - Mai taci, nea Ciofu! Viata romaneasca 7-8-2011_VR 7-8 2011 12.07.2011 15:41 Page 62 VIAȚA ROMÂNEASCĂ 62 - Zi, măi Tudorică! - Păi, ce s-o mai lungim atâta! Hai, care mergi cu mine să îi snopim pe alde Aghiuță! Săriră Gheorghe, Dumitrel, Vasile și Ionel, veniră și băieții lui Bugeac și verii de pe baltă, Călin și Mihail. Toți tinerii din sat și-uncheșul Ciofu ce se ținea ca scaiu' de belele se adunaseră acas'la Tudorică. Pe rând ținură boțu-n palme, de îl secară de putere, apoi ieșiră în medean. - Ia să vedem acu' de ce-om fi noi în stare!... Băi, nene! Păi ridicau c-un deget carul, c-o mână învârteau un bou, iar de se încordau oleacă, puteau să mute și-un bordei din loc, cu acareturi, grajd și tot! - Hai că-i ceva mai bine! - Ia să-i vedem pe-ncornorați! Și au plecat spre drăcărime... Printre aluni și lăstăriș zăriră dracii picotind lângă o vacă pârpălită, mâncată pe jumate. Ca la un semn, săriră câte patru-cinci pe-un drac să-l ia-n tărbacă. Ba îi trăgeau de barbă, ba-i țineau în pumni, ba Tudorică-i atingea cu-o ghioagă ghintuită. - Na, ia de-aici! Și tu! Da' dracii draci, încetul cu încetul se dezmeticiră... Zdrobilă tot dădea în jur cu pumnii cât dovleacu', al doilea, Ciopârțilă, tot foia din cleștii ce-i creșteau din mâini, iar Hârâilă îi înnebunea pe toți - chiar și pe frații săi - cu zgomote ciudate ce îi ieșeau din pieptul uriaș. - Ia stăi oleacă, măi!... și Tudorică, din patru lovituri bine țintite, cu ghioaga-l rupse-n șale pe Zdrobilă. - Ține-l! - Dă-i, măi! Vasile-i rupse-un corn lu' Hărâilă, apoi îl betejiră cu nădejde verii de pe baltă. Pe Ciopârțilă patru voinici îl învârteau de coadă și-l tot pocneau cu capul de copaci. Într-un sfârșit, din câte două izbituri vârtoase îi afundară în pământ până la creștet pe tustrei. - Aveți milă! - Măi, drăgălașilor, hai c-am greșit și noi și-am luat de un' nu trebuia! Doar cine nu greșește? - Îndurare! Dar nu din milostenie nu-i nimiciră, ci nu care cumva să vină Sarsailă și să îi răzbune. - Jurați că nu mai călcați în veci pe-aicea? - Jurăm, jurăm! Viata romaneasca 7-8-2011_VR 7-8 2011 12.07.2011 15:41 Page 63 63 pROză - Lăsați-ne în viață și neam de neamul vostru n-o mai auzi de noi! Șontâcăind, cu gemete și văicăreli plecară înspre miazăzi cu huiduielile flăcăilor în spate. - Bine le-ați mai făcut! - Ție îți mulțămim, măi, Tudorică! - Ei, hai să-ntoarcem prada-n sat! Cum bulgărele nu mai da tărie și vraja voiniciei se sfărmă. Feciorii au zăcut o zi și-o noapte, iute se îndreptară'apoi, taman ca jordia cea tânără de în zadar încerci s-o frângi! Numai moș Ciofu care-n răstimp rotise boțul stins cătându-i vreo deschizătur'ascunsă, nu pierde ioc ce-a căpătat: privire vulturească, pas grăbit. Ce-i mult mai curios este c-a prins a șade-n casă toată ziulica. Iese doar seara după apă, că de-ale gurii, pe alese, mai toate mândrele din sat i-aduc!... Și Tudorică își veni-n simțiri, numa' ceva mai greu, că se-mbătase-n mult prea multe rânduri cu vigoarea de pe cer. Cum drag i-era și Ionicăi, boier Lupescu se-nmuie și-i dete fata voinicului ce îi scăpase prin mărinimia sa - din bulgărul însuflețit, singura sa avere, mai rămăsese doar o piatră vișinie, sfărâmicioasă - de spaima fiilor lui Sarsailă. Și ce mai nunt'a fost!... Toată suflarea a dansat și-a chefuit trei zile și trei nopți la rând. Au fost și câteva perechi venite de la târg, domni îmbrăcați sluțește, după modă și oarece cocoane înăcrite, cu pălării ascun-se-n pene și cu poșete-n formă de căpșună, da' s-au dat duse imediat, tot strănutând de colbul ridicat în joc de-opincile aprinse. Cât despre draci, ce să mai spui?! Cic-au ajuns până la urmă un' doreau, dar altfel, pe trei burdufuri cu-aer cald, din pod și-nsăilând vreo mie de lilieci cu sfori de borangic cât părul de copil... Văz că zâmbești a bănuială!... Păi dacă nu te-a adormit scorneala asta, dă pagina sau schimbă povestașul, că doar e plină lumea de pisari fățarnici! ADRIAN BUZDUGAN Viata romaneasca 7-8-2011_VR 7-8 2011 12.07.2011 15:41 Page 64 proză de NICOLAE STAN PRIMUL OM Recunoști vocea mea, îți place vocea mea, pentru că ea-ți vrea binele, spune Profesorul pe un ton egal, aproape cântat, dar grav. - Daaa, aprobă lung Cezar Fecioru, eliberat, ca și cum ar fi așteptat-o îndelung. Daaa... - Lasă-ți mintea ta conștientă să se odihnească și pune-ți inconștientul să m-asculte în totalitate. - Da, bine, da. - În jurul tău e liniște, e liniște și-n tine, corpul tău e relaxat, tu nu faci nici un efort, inconștientul tău se va ocupa de tot. - Da, așaaa. - Acum lasă-ți inconștientul să meargă-n anii post-revoluționari și să cerceteze una din figurile epocii. - Daaa. - Caută unul din pilonii vremurilor actuale. Găsește-l! Spune ce vezi ! Pupilele lui Cezar Fecioru se mișcă rapid sub pleoapele închise, apoi se opresc brusc, iar Cezar susură uimit: - Văd un domn cu pălărie cu boruri largi, un domn într-o caleașcă. - Privește și povestește! încheie vocea Profesorului, în timp ce ochii interiori ai lui Cezar Fecioru se deschid mari, imenși, copleșitori. Borurile largi ale pălăriei îi acopereau aproape în totalitate chipul. Omul era vânjos, bine legat, în plină maturitate, sănătos, așa cum se întrezărea corpul lui puternic acoperit de un costum de blugi albaștri, proaspeți. În față, bluza deschisă lăsa să i se vadă cămașa nouă și înflorată, cambrată pe bustul solid, ușor grăsuț. Impetuoasa apariție se postase în spatele caleștii verzi, nemaivăzute de orășenii din S., în picioare. Obrajii lui perfect rași, curați, roșii - de emoție, bucurie sau din propria lor natură - străluceau în soarele palid, translucid, dar prezent și îngăduitor, iar razele lui aminteau cel puțin de căldura verii. Era a doua zi de după Crăciunul anului 1989. Ca toți românii acelui magnific an, și orășenii din S. ieșiseră la plimbare după-a-miaza, în sfârșit, credeau ei, eliberați de spaime - Ceaușescu fusese văzut la televizor că dispare ca prin vis, executat rapid și sălbatic și lăsat în sângele propriu, alături de soția sa - în liniștea tăcerii armelor, și brusc se bucurau ca niște copii, încă nedormiți, abulici, dar atât de liberi!, ca la începutul unei noi ere către care umanitatea însăși înaintase de-a lungul a mii de ani, cu sacrificii, așa cum făcuseră, iată, și românii în Viata romaneasca 7-8-2011_VR 7-8 2011 12.07.2011 15:41 Page 65 65 pROză lupta lor pentru libertatea cea mare și nesperată. Iar această nouă eră nu putea fi decât una a frăției, a păcii, a corectitudinii și competenței, în sfârșit, a abundenței. Or, locuitorii orașului S. trăiau cu febrilitate începutul stării abundenței: ieșiți pe bulevardul principal, Matei Basarab, împreună cu familiile lor, urându-și generoși unii altora Crăciun fericit! (acum descoperiseră copiii lor că Moș Crăciun se numea personajul cu barbă albă și jucării, și nu Moș Gerilă, cum fuseseră ei învățați!), La mulți ani! și Fericire și Sănătate să vă dea Dumnezeu!, și câte altele, erau pur și simplu bombardați, dintr-o caleașcă verde, nou-nouță, de către un bărbat până atunci necunoscut, care sta în picioare în spatele caleștii, cu zeci și zeci de portocale mari, frumos mirositoare, portocale adevărate, aduse-n libertate cu suflet milos pentru ei, portocale zemoase și aurite, poposind grațios în mâinile lor primitoare - deși unii ar zice lacome - care se întreceau în a prinde mirificele fructe, aruncate către ei cu atâta dărnicie de către un om nou. - Luați și vă bucurați! Pentru morții noștri și pentru viitorul copiilor noștri! Luați, fraților. Zâmbetul omului din caleașcă se lărgea într-un râs sincer, curat, propriu, probabil, unui timp nou și el. Iar portocalele zburau către trecătorii din S., lovindu-i ușor, mai mult mângâindu-i și dezmierdându-i, în vreme ce mâinile lor agile, gata să-și apere familiile, copiii, prin iscusința lor, țeseau unghiuri exacte-n aer, dar autonome, fără să se-atingă, fără să se violenteze, ci pline de iscusință și pașnic prindeau cu minunat talent portocalele rumene, proaspete, atât de sublim mirositoare! - Luați și fiți fericiți! Sărbători fericite! Pace și prosperitate! Luați, frații mei! Mărinimia omului din caleașcă era fabuloasă, așa cum era însăși statura sa impunătoare: în picioare, în mijlocul caleștii condusă de un vizitiu minuscul, cu corpul lui zdravăn mulat în blugii lui adevărați, intens albaștri, cum orășenii din S. nu prea văzuseră, poate doar la mica piață neagră, un om fericit de întâlnirea sa așa de spontan-spectaculoasă cu cetățenii lui, pe care, cum se vedea din plin, îi iubea: portocalele zburau cu delicatețe și alint către trecătorii încă semiadormiți după noaptea de pomină a Crăciunului, trezindu-i și momindu-i astfel la o nouă viață, neașteptat de minunată. „Bravo! Bravo” începuse să se strige răzleț din mulțime, ca la un spectacol ales, aristocratic, în entuziasmul general. Singur Lefterache Nae, ieșit solitar ca de obicei să ia o gură de aer în parcul urbei, îl privise pieziș pe omul din caleașcă. Profesorul tocmai fusese izbit și el de o portocală și, departe de a o considera a fi un dar, el îl suspectase pe stăpânul caleștii de agresiune, de intenția sadică de lovire, nesimțită chiar. De fapt, portocala îl atinsese blând, consolator, iar Lefterache deși întinsese confuz mâinile în față, ca pentru a se apăra sau pentru a primi, nu reușise să prindă buclucașul fruct, căci un altul, vecinul său (să fi fost Leontin Munteanu, parcă?) se dovedise mai rapid și mai precis. Și atunci, reactiv, înnegurat, înroșindu-se de o mânie bruscă, Lefterache își privise cu răutate prezumtivul binefăcător, pe care-l și Viata romaneasca 7-8-2011_VR 7-8 2011 12.07.2011 15:41 Page 66 VIAȚA ROMÂNEASCĂ 66 înjurase, încet, jos, se spunea apoi, deși nu-i stătea în fire. (Nota Mea: E clar! Bunicul meu, încă o dată inoportun, în contratimp, asistase la o scenă reală, istorică. Dar cum o aduce el din condei, cu detaliile lui. detalii pe care astăzi nu le mai prețuim, scrisul fiind nervos și funcțional, din păcate.Bravo, optzecistule, intrarea-n scenă a acestui prototip este cu adevărat memorabilă. .Astăzi este 5 aprilie 2091, ziua de naștere a vărului meu, Nicholas. Îl iubesc. Îmi iubesc neamul și - mi-e rușine de rușinea voastră, contemporani! - țara, în fine, fosta țară a neamului meu românesc. Știu că mă calificați drept inactual, dar nu-mi pasă: nu mai am o altă rudă de sânge în afara lui, și, bineînțeles, în afara celor patru copii ai mei. Dar nu pot să-l ajut: la cei 66 de ani ai săi, burlac în Parisul frumuseților feminine, vărul meu își trăiește cu nesaț singurătatea. Nu vrea să vadă pe nimeni, nu vrea insistența ziariștilor care-i ridică-n slăvi pictura - „Al doilea Van Gogh!” - dar îi invadează murdar viața privată - cei de-acum o sută de ani erau îngeri - nu vrea decât filmele tatălui lui, pe care le studiază-n solitudine; și mai vrea să publice un tom de filozofie, căreia i se dedicase unchiul Alexander în a doua parte a vieții sale, retras în misteriosul Crăsani, undeva în praful Bărăganului românesc, lângă mormântul tatălui său.). - Sărbători fericite! Sărbători fericite, concetățeni! se auzea vocea învăluitoare și baritonală din caleașcă, în trecerea lentă a acesteia, aproape suavă, dar plină de o secretă determinare, prin centrul orașului S., dinspre gară, către ieșirea din urbe, pe unicul mare bulevard. Dar cine putea fi autorul fabulos al acestei apariții ? De unde se ivise și ce gânduri avea? Multașteptatul nume-al noii făpturi, simplu, pregnant, din popor și pentru popor, avea să fie cunoscut în scurt timp de o țară întreagă, dar nu numai, căci purtătorul lui avea să facă prozeliți în Chicago, în Berlin și-n cîte alte locuri celebre din această lume! Clipa Gigi se numea locuitorul caleștii, dar ceilalți îl vor cunoaște, recunoaște și striga cu apelativul Gigi: accesibil, direct, popular; sau, mai cald, nea Gigi, rostit de omul de rând, purtat de amintirea dăruirii portocalelor; sau protocolar - apropiatul, totuși, domnul Gigi, apelat cu simpatie de demnitari, persoane importante. - Crăciun fericit, oameni buni! Se pierduse, într-un final, noul cuceritor, Gigi Clipa, spre ieșirea în plin câmp, către marea cea mare, aflat însă în picioare, magnific, în vreme ce vizitiul anonim devenise aproape nevizibil, cocârjat spre caii albi, în spume, ascuns pe capra din față a caleștii. Lăsase în urma lui figuri dezmorțite ca prin farmec de după noaptea albă a procesului televizat, surâsuri deschise, neașteptate, înflorind pe chipuri luminate, și, mai presus de toate, un miros fraged, dulce-amărui și memorabil de portocale, care invadase în valuri toate lăcașurile orășelului S. - L-ai găsit! spune admirativ vocea Profesorului. El este omul! - Daaa, cântă Cezar strălucirea apariției, cu ochi închiși și fața luminată, Viata romaneasca 7-8-2011_VR 7-8 2011 12.07.2011 15:41 Page 67 pROză 67 deodată. - Acum lasă-ți corpul să trăiască starea lui de relaxare, nu te încorda.Lasă-ți inconștientul să continue lucrul, în locul tău. - M-am retras și privesc., murmură Cezar, liniștit. - Urmează-ți descoperirea. Ea s-a urcat deja în scenă și-a devenit unul dintre protagoniști. Unul fascinant. Descrie vocii mele, care-ți este prietenă, piesa în care joacă. Luminile se sting. Liniștea e totală. Poți vedea ce se întâmplă pe marea scenă. Privește și spune ce vezi! încheie vocea Profesorului, caldă, convingătoare. Imediat după Ziua Anului Nou a întâistătătorului 1990, când locuitorii din S. încă mai dormitau sau revedeau momentele cele mai reușite ale emisiunilor TV, specifice momentului, undeva în vestul orașului s-au auzit zgomote persistente de motoare, ciudate pentru acel moment oarecum anistoric. Ziua întâi a noului an era călduță, nefirească, luminată de un soare neutru, ce permitea rarilor fulgi de nea, ce cădeau, s-ar putea spune, dintr-un soare mat, să umple sufletele copiilor de-o fericire uimită, dar trimitea, totodată, sulițe călduțe de foc temperat, care-i topea odată ajunși la sol. Într-adevăr, undeva, la intrarea dinspre București în orașul S., pe mâna dreaptă, lângă poligonul de tragere al garnizoanei locale, se întindea un teren arabil ce dădea într-o pădure frumoasă, plăcută, atrăgătoare. Acolo, lângă pădurea cea umbroasă, câteva tractoare noi-nouțe, dirijate de tot atâția tractoriști hotărâți, arau terenul arabil însămânțat de cu toamnă cu floarea-soarelui. Brazdele negre, proaspete, lucioase în partea lor de sus, se așezau blânde, ascultătoare, calme, una lângă alta, întorcând în răbdătorul pământ plantele abia răsărite, înfățișând în scurt timp, odată cu desțelenirea întregii zone și cu tăierea unei bucăți din pădure, o intenție nouă despre o posibilă administrare, o surpriză fără seamăn, un weltanschauung managerial nemaivăzut de orășenii noștri. Este de la sine înțeles că întreprinzătorul atât de curajos nu putea fi altul decât bărbatul din caleașcă, făcătorul de bine al întregii suflări din S., domnul Gigi Clipa, de fapt, în spiritul popular al personajului, Gigi. El fusese primul om care avusese ideea îndrăzneață și năstrușnică de a băga plugurile în pământul folosit până atunci în comun, de a pune la pământ, fără ezitare, bărbătește, mai mulți copaci falnici aflați în pădurea tradițională, „Crâng”, de a întoarce brazdele cu floarea soarelui ca pe o cocă din care, apoi, puteai face orice bunătate-ți doreai - „. a arat doar câteva rânduri de floarea-soarelui, domnilor, și a dat jos doar câțiva arțari uscați, ce, a omorât pe cineva?”, îl scuzaseră, în ședință, membri noului Consiliu Local, încropit din revoluționari, iar Prefectul, reprezentantul Guvernului, abia numit, un inginer strașnic, dedicat complet ideii capitaliste a profitului, pusese în mod net concluzia dezbaterilor, „Se aprobă, domnilor, trebuie să sprijinim de-aici încolo, invers, proprietatea privată și elementul om al ei!”, și apoi, acest prim om ingenios și practic avusese simpla și profunda idee de a împrejmui acel loc, construit ca din senin, spunând ferm: „acest loc este al meu și numai al meu, să se știe!”, iar ceilalți, noii conducători ai urbei, fuseseră îndeajuns de deschiși, de înțelegători și de îngăduitori, cum numai în democrație putem întâlni, ca să-l creadă Viata romaneasca 7-8-2011_VR 7-8 2011 12.07.2011 15:41 Page 68 VIAȚA ROMÂNEASCĂ 68 și să-l accepte - el, această mândră și primă apariție, fusese întemeietorul capitalismului românesc, cel ce-a forțat Centrul, prin proeminentul său exemplu, să poruncească clar și net către trimișii județelor României postdecembriste: „Îmbogățiți-vă, români!”. (Nota Mea : N-aș fi vrut să intervin, pentru a nu disipa linearitatea iluzorie a textului: în plus, nu sunt într-o dispoziție prea bună. Dar nu înțeleg de ce talentatul meu bunic - asta trebuie spusă! - a omis introducerea unei note desfășurată de el însuși, lucrată, pe care intenționa s-o adauge aici, într-o formă plastică. Îmi rămâne mie, cred, datoria de a pune în valoare conținutul notei, dar nu într-o formă artistică, desigur, ci căutând doar prezentarea adevărului istoric. În fond, ce fac eu aici este o arheologie a textului, o căutare a surselor lui genuine. Asta, deoarece pe noi, cei care trăim finalul secolului 21, ficțiunea ne plictisește; se înțelege, de-aici, că mă exclud, cu tot riscul, din această tendință. Să revin. Este vorba de dispariția rapidă, instantanee, din mentalul orășenilor din S. a fostului zeu comercial socialist al zonei, Octavian Pistol, adică „Tavi”, „tovarășul Tavi” sau chiar „domnul Tavi”, uneori, atunci când în preajmă nu era multă lume. El fusese managerul socialist al vestitului restaurant-hotel „Ciocârlia”, cunoscut nu numai în sud-estul României. Aici, la Tavi, cu insistență și intervenții repetate, cultivate de spiritul timpului, găseai rarisimele sticle de Pepsi (altfel, o băutură capitalistă falacioasă!), gustoasele fripturi, vinuri românești, dar și străine, țigări Marlboro și Kent (adevărate surse de vicii burgheze!), multe fete, multe separeuri și mulți responsabili din miliție-securitate-procuratură-partid. Era un bazar gastronomic și tovărășesc la care orice locuitor din S., dar și de oriunde ar fi fost el, aspira să prindă un loc, la sfârșit de săptămână. Deasupra tuturor, masiv și înalt, brunet, cu frizură întotdeauna impecabilă, la costum și cravată, misterios și totodată zâmbitor, Tavi domina întreaga atmosferă, impunea respect, căci relațiile lui funcționau eficient până sus, la fiul cel mare al Tovarășului - viitorul Dictator ! - tocmai la Nicu Ceaușescu, al cărui prieten se spunea că era. Așa că pe Tavi îl aureola o pavăză protectoare invizibilă și absolută, fără fisură, fiind, de aceea, prețuit și temut de către oricine. Iar mâna lui dreaptă, frumoasa și atrăgătoarea Maria - Marioara, îi spunea Tavi, tandru și dominator, Miriam, însă, i se spunea de către ceilalți, la dorința ei premonitoriu-capitalistă - era punctul de atracție al clienților: șefă de sală tânără, în jur de treizeci de ani, brunetă și ea, cu ochi negri focoși, scânteietori, cu un bust larg revărsat, extrem de generos, aparent accesibil, zâmbind continuu și dezvăluindu-și strungăreața ei seducătoare, ea zbura de la o masă la alta, dirijând armata de picolițe - adevărate copii, mai desubstanțializate, ale ei! - în direcții numai de ea procesate, reușind în final o servire exemplară, rapidă, totală, caldă, a tuturor clienților cu chimirul mai plin sau mai gol, dar se-nțelege că mai întâi erau luați în seamă cei lipsiți de timp, șefii foarte ocupați, care căutau o satisfacere fără rest a gusturilor lor de toate felurile. Și, cum enigmaticul Tavi nu putea fi văzut în ipostaza de bărbat căsătorit, căci nu numai că era prea ocupat, nu numai că avea multiple fețe, ci era, într-un mod Viata romaneasca 7-8-2011_VR 7-8 2011 12.07.2011 15:41 Page 69 69 pROză inexplicabil, prea singur, de o singurătate care-i stătea bine!, spuneau toți tovarășii și tovarășele - era normal ca șefa lui de sală, apriga Miriam, să-i fie alături în toate momentele vieții lui, zi și noapte, trup și suflet, acasă și la restaurant, mai precis în cochetul lor apartament din minihotelul anexat restaurantului. Pe scurt, „Ciocârlia” devenise centrul lumii mondene socialiste, al lumii puterii, dar, ciudat, și ținta de multe ori atinsă a românului de rând, trecător spre mare, spre Turcia sau spre Bulgaria, care avea iluzia de-o oră, două, hai trei, a egalității universale între oameni. Luând în seamă imaginea atât de consolidată a cuplului Tavi-Miriam, dar mai ales natura sa de centru gravitațional al restaurantului „Ciocârlia”, Revoluția orientase revoltele și frustările românilor și spre acest spațiu simbolic. Ca urmare, se vorbise în primele zile ale Revoluției de o rețea de canale subterane, săpate special de marea camarilă ceaușistă pentru a ascunde teroriștii, copiii de suflet ai lui Ceaușescu, iar în aceste canale s-ar fi apărat de furia oamenilor și Tavi și Miriam. S-a crezut, tot în primele zile, că restaurantul ar fi luat foc sau ar fi fost demolat de revolta mulțimii, lucruri dovedite apoi ca fiind false, rezultate din chinurile și așteptările tuturor. Era adevărat, însă, că Tavi parcă intrase-n pământ, nu fusese zărit de către nimeni, iar Miriam, devotată, ar fi fost cu el, lângă el. Și mai era adevărat că activitatea „Ciocârliei” se întrerupsese pentru totdeauna, orășenii din S., ceilalți călători, luându-și adio de la sticluțele cu Pepsi, de la mandarinele ce aminteau de portocalele occidentale, sau de la inhalarea gratuită, alături de toată familia, a fumului hrănitor de mititei și de fripturi, cum numai personalul lui Tavi știa să facă. Încât, din veselul început de ianuarie 1990, odată cu noul concept managerial aplicat spontan în sud-vestul orașului S. de către nemaipomenitul Gigi, toată lumea înțelesese că vremea lui Tavi trecuse ca prin vis. .În fine, astăzi mi-e foarte dor de gemenii mei, Karl și Friedrich, aflați la Londra, la mama lor. Vorbim și ne vedem, prin videofon, desigur, în fiecare zi. Ilinca, brava mea româncuță, fiind o soție și o mamă nu numai devotată, dar și rațională. Pe de altă parte, beneficiez egoist de dragostea necondiționată a gemenelor noastre Rebeca și Barbara, două minuni care au ales să stea în Berlin, lângă tatăl lor, mai atrase, probabil, de firea pur germanică, orgolioase, blonde, superioare. Sunt apăsat, pentru că toți suntem apăsați de o așteptare nedefinită, dar masivă. A unei lipse sau a unei posibile veniri. Deși comunicarea este intensă, aproape instantanee, către oriunde și oricând. În mod special - știu că nu mă aprobați, contemporani!, dar sper ca Marea Cenzură Corectă să-mi îngăduie! - sunt apăsat de sfâșierile și izolările vremii noastre. Nu doresc decât să tăcem împreună, toți șase, ca pe timpul bravului meu bunic. Dar, din păcate, la sfârșitul secolului 21 s-a instaurat peste toți și toate, Zgomotul.) (NICOLAE STAN - fragment din romanul VINCEREMOS!) Viata romaneasca 7-8-2011_VR 7-8 2011 12.07.2011 15:41 Page 70 memorii MARIAN DOPCEA APRILIE, LUNA FLORILOR DE MAI - carte despre Ion Negoițescu și alți prieteni de demult (fragment) Pe la sfârșitul lui mai, 1972, într-o după-amiază aurie și destul de târzielnică (să fi fost 7?) - eram chemat la Poartă („vezi că te așteaptă Părintele Rector!”) și, străbătând lunga curte i-am cunoscut de departe. Negoițescu și Doinaș. Între ei - o doamnă măruntă, zveltă, brunetă. Părintele Rector - alături. M-am înclinat cu fiiască supunere, neștiind dacă se cuvine sau nu să întind mâna oaspeților. - Ești învoit până la 11, mă scoase din dilemă Preacucernicul Părinte. Se înclină a rămas bun, apoi, în fața vizitatorilor, și plecă, înalt și grăbit, ca de obicei. Privii, stânjenit, către doamna necunoscută. - Să te prezint soției mele - zise Doinaș - iar eu mă aplecai să-i sărut mâna, în pofida bunelor sfaturi ale Părintelui Șesan: „Măi, lăsați-vă de obiceiurile astea laice; voi să întindeți mâna - ca să vă fie sărutată!” Nu prea călcam a popă, evident. - Irinel Liciu - își spuse doamna numele - și numele-mi sună grozav de cunoscut - și-mi amintii că auzisem de la nu știu cine și nu știu când, că Doinaș era căsătorit cu o balerină. Doamna Irinel fusese, într-adevăr, prima balerină a Operei Române și apucasem să o văd, în anii șaizeci, dansând (la televizor, firește); reținusem numele printr-un capriciu al memoriei căci, altfel, rarele transmisiuni de la Operă ale Televiziunii naționale nu stârneau interesul consătenilor mei și nu aveam cum să devin amator de asemenea pretențioase spectacole. În sat era un singur televizor (al C.A.P.-ului) iar Televiziunea avea un singur program așa că, odată pornit aparatul nu existau decât două opțiuni: vezi ce ți se propune sau părăsești sala. Cum televiziunea m-a fascinat ani buni, ca și cinematograful, eu alegeam întotdeauna să văd ce mi se arată! De la Negoițescu primisem, cu numai câteva zile înainte, vestea că voi debuta în „Săptămâna” și că scrisese și un articol de „lansare” - și vizita aceasta neașteptată da un plus de savoare stării mele sufletești, senzației că trăiesc într-o Viata romaneasca 7-8-2011_VR 7-8 2011 12.07.2011 15:41 Page 71 MEMORII 71 lume perfectă. - Ți-am citit sonetul, îmi spuse Doinaș. E bun. Te felicit. - Și mie mi-a plăcut, zise doamna Irinel. Ce aș fi putut dori mai mult - decât auria boltire asupra-mi a unei asemenea clipe? Călătoria lor avea drept țintă - Clujul. Se opriseră la Sibiu unde aveau să zăbovească până a doua zi, „cu treburi puține și mărunte”. Eram invitatul lor, pe la nouă, la restaurantul hotelului „Bulevard”, unde trăseseră. Plecară - lăsându-mă buimac, fericit. Alergai, zăpăcit, să-mi strâng cărțile/caietele din Aulă, unde mă aflase chemarea citind nu știu ce, fugii în dormitor și-mi schimbai, în grabă, ponosita ținută „de interior”, înlocuind-o cu aceea, cât de cât mai de Doamne ajută, „de oraș”. Învoirea era, doar, valabilă din momentul în care Părintele Rector o pronunțase, nu era să stau încă două ceasuri în cenușiul Internat! Hălăduii, o vreme, pe stradă, reprimându-mi anevoie dorința de a intra la „Bufnița”, paradis degradat al celor de la Școala de Ofițeri și local de pierzanie al studenților teologi. Cumpărai o revistă literară - hotărât să citesc până la nouă. Dar unde se putea citi mai comod decât în numitul lăcaș? Intrai și-mi comandai cuvenita, obișnuita halbă? Doinaș publicase, între 1964 și 1970, cinci cărți de poezie și începuse... să fie acceptat de critici. „Ipostaze” - o antologie apărută la Editura Albatros - fusese chiar premiată de Uniunea Scriitorilor. Umblasem cu cartea aceasta în buzunar vreme îndelungă - ajungând să știu pe dinafară mulțime de versuri disparate ori chiar poeme întregi. Mi se părea a fi, alături de Philippide, ba chiar mai mult decât acesta, cel mai împlinit poet al epocii. Nu cel mai important, căci importanța se măsoară în influența imediată asupra altora - și asta o exercitau mai vârtos Nichita Stănescu ori Marin Sorescu - și nici cel mai valoros (intuind eu că în literatură așa ceva nu prea există, nici se cuvine a exista). Doinaș venea, după mai puțin izbutita „Carte(a) mareelor”, cu o operă copleșitoare, de mare rigoare formală dar și de convingătoare autenticitate a confesiunii (reținută mereu, aceasta, supravegheată discret și tensionată în egală măsură emoțional și intelectual). Doinaș propunea poeme, fiecare cu împlinirea și identitatea lui - și nu ca (prea) mulți alții, o atmosferă vag poetică, difuză în paginile cărții. Fascinat de poezia lui cumpărasem și „Lampa lui Aladin”, o carte de ciudată critică literară și citeam, cu hulpavă lăcomie, și articolele din „România literară” ale poetului, sub genericul „Poezie și modă poetică”. Încerca, în aceste articole, o radiografie a fenomenelor poetice de ultimă oră, a Viata romaneasca 7-8-2011_VR 7-8 2011 12.07.2011 15:41 Page 72 VIAȚA ROMÂNEASCĂ 72 „modei”, tiranică și în acest domeniu ca și în cel vestimentar. Știa să descopere hibele - fără a fi un cârcotaș căutător de noduri în papură. Poeții tineri, cărora li se adresa în primul rând - erau și cei care-i furnizau copiosul „material” didactic/demonstrativ. Unii aveau să ajungă de primă mărime ai vremurilor noastre (Mircea Ciobanu, Virgil Mazilescu) - alții urmau să se piardă în quasianonimat. Pentru mine fiecare articol din serie venea cu o revelație - întoarsă, aș zice: Învățam cum nu trebuie scrisă poezia, care-i sunt arcanele, ademenitoare, aparent, dar mortale, în fond, pentru orice vocație incipită. Trimisesem lui Negoițescu, fără a le da titluri căci, psihologic ele erau incorporate în epistolă, continuând emoțional, ceea ce încercam să comunic în proză, două sonete (unul a fost citat în întregime în articol; celălalt a fost publicat, într-o casetă, sub numele meu, cu „titlul” „Fără nume” - dat de Negoițescu. Peste câțiva ani Doinaș avea să-mi „boteze” - căci eu uitasem să o fac - manuscrisul primei cărți: „Despărțirea de plante”. Istoria se repetă, uneori). Faptul că Negoițescu vorbise despre mine cu prietenul său, ba și cu soția acestuia, că le citise, poate, scrisoarea mea, ori chiar articolul ce-mi dedicase mă emoționa peste măsură. Eram gata să trec un prag - și eram deplin conștient de importanța acestui pas! Cum să nu fiu tulburat - cum să pot citi, cu toate că „Bufnița” era încă, la ora aceea, un loc liniștit și prielnic unei asemenea îndeletniciri? Ajunsei la „Bulevard” la ora cuvenită. Localul, relativ nou și select (căci practica prețuri prohibitive) era aproape gol. La o masă, lângă perete dar în plină lumină, căci nu erau la modă, pe atunci, penumbra - Negoițescu și doamna Irinel. Îi privii, după salamalecuri, nedumerit: - Domnul Doinaș? - Doinaș, zise doamna Irinel cu jucăușă privire complice, e invitat în altă parte. Eu prefer însă compania voastră - așa că am pretextat o migrenă. Stânjenitoare sinceritate! Doinaș, îmi explică observându-mi probabil stânjeneala, urmase în tinerețe niște studii de medicină - nu știe cu cât folos, în afara faptului că se alesese cu niște prieteni doctori. Unul dintre aceștia locuia la Sibiu și insistase, protocolar, într-o invitație la cină. - Omul, însă, nu-mi place. Și nu e prima dată - râse Nego - când se sustrage plicticoaselor obligații de felul acesta. Atmosfera se destinse destul de repede, doamna Irinel dovedindu-se, în seara aceea, volubilă - contrar, parcă, firii ei predispuse, după cum am auzit mai târziu, Viata romaneasca 7-8-2011_VR 7-8 2011 12.07.2011 15:41 Page 73 73 MEMORII mai curând spre singurătate și tăcere. Povestii despre televizorul din sat și despre doamna Boji (soția unui avocat obligat să se întoarcă la coarnele plugului), a cărei prezență impunea liniștea, totuși, în timpul rarelor transmisiuni de la Operă. Sării peste cal, probabil, mirându-mă că e cititoare de poezie. - Sunt măritată cu un poet de niște ani buni, tinere, cum să nu fiu cititoare de poezie? Încercai să dreg busuiocul bâiguind că mi se pare că practicarea unei arte impune existența unei lumi aparte, cu preocupări exclusiviste, limitate la domeniu. - Poate că ai dreptate, conveni. Eu se întâmplă să frecventez astăzi (atât cât o fac!), mai mult lumea literară. Cariera mea artistică s-a încheiat! E vremea memoriilor. - Și le scrieți? - Am de gând să le scriu. Îți promit că dacă - și când - le voi tipări, îți voi trimite cartea. Bine-ar fi să-și fi dus gândul până la capăt - și să fi încălcat doar promisiunea - tare mă tem, însă, că nu e așa! Nu-mi aduc aminte dacă a sărutat, cumva, paharul de vin din față. În ce mă privește mă socoteam un băutor de cursă lungă - și am băgat de seamă că Negoițescu face parte din aceeași nu știu cât de lăudabilă speță. Ne amețirăm binișor - dar nu din cale-afară, nu într-atât încât să stricăm farmecul conversației, ale cărei ton și ritm și le asumă, cu grație, doamna Irinel. Vorbii destul de mult, căci mă provocă în sensul acesta, despre ilustru-i soț căruia băgai de seamă, spuse mereu „Doinaș”, niciodată Ștefan. Vorbii despre impactul devastator - dar și iluminatoriu - pe care literatura cerchiștilor îl avusese asupra-mi. Mă pierdui într-o argumentație probabil confuză, folosind din belșug termeni precum raționalism, rigoare, detașare ba chiar și rigiditate. Se aprinse, la rându-i: - Să știi că nu ai dreptate deloc! Doinaș e un naiv, un om de candoare absolută, dispus să se considere fratele lor și să-i îmbrățișeze pe toți cei de pe stradă. Doinaș e un ins care trebuie protejat, căci este vulnerabil, și nicidecum unul sortit să domine realitatea. La așa ceva nu mă gândisem. Continuă să elogieze soțul absent - cu un patetism ce-i provoca evident plăcere. La despărțire, căci timpul trece uneori îngrozitor de repede (mult prea repede, oricum, față de dorințele noastre) îmi spuse: - Doinaș regretă că nu a putut sta, în seara asta, de vorbă cu tine. M-a rugat să-ți transmit că, dacă poți, te așteaptă mâine, la 9. Puteam - cum să nu?! Dimineața la poartă era un du-te vino aproape incontrolabil. Se putea pleca și sub pretextul cumpărării țigărilor. - A!! Aveți voie. oficial? Viata romaneasca 7-8-2011_VR 7-8 2011 12.07.2011 15:41 Page 74 VIAȚA ROMÂNEASCĂ 74 - Cum să nu?... Ni s-a recomandat să ne lăsăm de obiceiul ăsta - dar loc pentru fumat avem. - Bate la camera. puse capăt Negoițescu vorbăriei - și plecai, căci învoirea expira în cincisprezece minute. Bătui, a doua zi, la camera. și, după bună dimineața, Nego bătu, la rându-i. în peretele camerei alăturate, cu pumnul. În mai puțin de un minut apăru și Doinaș, ras proaspăt și în ținută de vară (pantaloni albi, cămașă cu mânecă scurtă). Emana, în pofida, parcă, a ceea ce-mi spusese doamna Irinel, un aer de forță, de multă siguranță de sine - și de tinerețe, nearătând, nici pe departe, cei aproape cincizeci de ani. Mă felicită încă o dată pentru apropiatul, iminentul debut și pentru poemul izbutit care: - De data asta e chiar un sonet, gândit ca atare și conform aproape tuturor normelor speciei. Foarte puțini tineri, din păcate, au capacitatea de a realiza eude-carilabi acceptabili, un joc al rimelor și, mai ales, o mișcare credibilă liric în terțete. Eu mă simt atras în mod deosebit de forma aceasta - așa că te rog să primești lauda sub rezerva subiectivității mele. Era mai mult decât așteptam, pe de o parte, eram de o timiditate bolnăvicioasă, pe de alta - așa că, excedat de situație, devenii aproape limbut (și cu siguranță confuz, cum se întâmplă, exact pe măsura limbuției). Versul liber, mărturisii, mă tentează enorm - dar nu-mi izbutește niciodată. Mă pomenesc ritmând parcă fără voie, fac cum fac și sună, până la urmă, nefiresc. Vreau să fiu sincer dar. nu-mi iese. Libertatea pe care o promite versul modern se dovedește până la urmă doar libertatea de a fi superficial, de a pluti în derivă, fără nimic de care să mă pot agăța. Erau prezente, fără îndoială, în confesiunea mea mult mai încâlcită decât îmi apare astăzi, și observațiile domnului Wolf, și frustrările de începător incapabil a-și stăpâni propriile fantasme. - Să le luăm încet și pe rând - zise. Ideea că libertatea e limitată de constrângerile formule mi se pare inacceptabilă. Poți fi captiv în versul liber precum o cioară-n colivie, zbătându-se ridicol - și poți, la fel de bine, să fii liber, ca orice pasăre pe cer, realizând un zbor acceptabil, în spațiul doar aparent închis al unei prozodii riguroase. Comparațiile m-au surprins - și nu prea. Reușise dumnealui să facă din fotografii niște tigri purtând în gură însângerate hălci de timp, așa că asemuirea poemului, pentru o clipă, cu zborul, mi se păru firească. Nu știu dacă am făcut atunci - sau abia mai târziu - relația cu celebrul pescăruș Jonathan, a cărui stranie parabolă o citisem în „Secolul XX”. Cert e că „problema” mea nu-l lăsa indiferent, îl preocupase probabil și pe el Viata romaneasca 7-8-2011_VR 7-8 2011 12.07.2011 15:41 Page 75 75 MEMORII cândva - și optase așa cum optase. - Versul de umplutură, reluă, devine parazitar numai dacă e folosit în exces, controlat e un element important al arhitecturii poemului. - „Vers de umplutură” - interveni Negoițescu, adresându-mi-se mie. tu să zici cum te-am învățat „vers neutral!” (îmi trimisese, într-un plic, o tăietură dintr-o revistă. Folosea în articolul respectiv, într-adevăr, sintagma - pentru a desemna versul lipsit de încărcătură lirică semnificativă, dar acceptabil în economia poemului). - Inconvenientul absenței constrângerilor formale - continuă Doinaș fără a se sinchisi de intervenția prietenului său, - este că invită, parcă, la versuri de umplutură. Tentația recursului la ele este, cred, mult mai mare la tineri decât la poeții cu experiență. Să nu iau însă cuvintele lui, spuse, drept literă de Evanghelie. Departe de el pretenția de a se afla în posesia unui Adevăr unic. Pseudolibertatea pe care o oferă versificația în gol - îl cam enervează. Ar califica drept simplu delir verbal - o mare parte din tot ce se scrie. Au existat însă mode mult mai pernicioase decât aceasta, a delirului, a metaforei necontrolate și a imaginii imposibile logic. În ceea ce privește sinceritatea Blaga are o vorbă: „Dacă sinceritatea ar fi condiția esențială a Poeziei - atunci boncăluitul cerbilor ar fi cel mai frumos poem”. (L-am auzit, în timp, încă de câteva ori citând butada - semn că nu a fost, atunci, un argument ad-hoc). Sinceritatea, însă, ca și simplitatea - se obține greu, e rezultatul unor îndelungi exerciții în acest sens. Autenticitatea trăirii nu devine neapărat autenticitate a textului. Există însă, îmi permit să susțin, poate prea orgolios, și situația inversă. Un poem poate fi convingător (autentic, sincer - cum vrei să spui) chiar dacă nu are la bază o trăire autentică. Am scris, pe la douăzeci de ani, poemul „Astăzi ne despărțim” - îl cunoști? Dacă-l cunoșteam?!!!... Ca la un examen îndelung pregătit mă avântai: - „Astăzi nu mai râdem, nu mai zâmbim. Stând la început de anotimp fermecat Astăzi ne despărțim Cum s-au despărțit apele de uscat.” - M-ai convins - mă întrerupse râzând. Află că nu fusesem, până atunci, îndrăgostit niciodată la modul devastator, nu trecusem niciodată printr-o despărțire așa de crâncen melancolică. Efectul de sinceritate însă există - nu-i așa? - Există - convenii. - Asta ar însemna - continuă - că poezia doar mimează emoția. - Știu eu? Parcă m-ați convins - și parcă nu-mi convine deloc lucrul acesta. Nu cred că pot fi de acord. - Și bine faci. Am exagerat - pentru că vreau să-ți dau și exemplul contrar. Fusese câțiva ani profesor, într-un sat bihorean. Își pierduse iluziile din vremea studenției și a Cercului. Vremurile se schimbaseră monstruos, tot ce știa el despre Viata romaneasca 7-8-2011_VR 7-8 2011 12.07.2011 15:41 Page 76 VIAȚA ROMÂNEASCĂ 76 poezie era infirmat de realitatea editorială și revuistică imediată, o modă aberantă (să nu râd - el așa o percepea, ca pe o modă!) se instaurase cu rapiditate uluitoare, impunând „principii” rudimentare și grotești. Începuse să scrie, spre a-și demonstra sieși, cât mai era nevoie, absurditatea noului canon, fel de fel de tâmpenii cu aer ideologic. Le expedia, sub numele unui elev din clasa a VII-a, nu știu cărei reviste - și „ăia” le publicau! În puțin timp elevul său deveni relativ cunoscut, în pofida -sau tocmai datorită? - imbecilității evidente a „poemelor”, bine versificate, altfel. Experimentul a încetat din plictiseală dar și pentru că demonstrase ceea ce era de demonstrat. - Să lăsăm însă poveștile vechi - zise. Mimarea „sincerității” ideologice (contradicție în termen, dar să trecem peste asta) nu e mai puțin blamabilă decât mimarea sentimentului religios. Îngerii tăi nu sunt prea convingători - și eu roșii, căci trimisesem la „Familia” un poem cu înger, pe care-l publicase, totuși, în pagina promisă în toamnă, la „Atelier” s-au cum s-o fi chemat spațiul dedicat celor de la „Poșta redacției” - genul ăsta de poezie nu mi se pare autentic religios, ci doar bisericesc. Era bucuros să constate, în sonetul meu existența unor nuanțe păgâne, asta nu era rău, bine-ar fi fost să nu mă las tentat de poezia popească, pe placul, probabil, mai marilor Bisericii, dar fără nici o șansă reală în plan estetic. Cenaclul nostru nu-i făcuse o impresie grozavă, depistase niște promisiuni, mai ales la Petru Chifor, riscam, însă, cu toții, închistarea într-un anume tip de mentalitate, care lui îi este destul de antipatică. Mă pleoștii cu totul. Îngânai că nu cred că are dreptate, că nu e vorba de nici o închistare ci, dimpotrivă, de o deschidere, mergeam cu toții și la cenaclul orășenesc, poezia noastră nu era condiționată de calitatea de teologi, reflecta însă, firește, și preocupările noastre religioase. - Ce-i cu cenaclul ăsta orășenesc- mă întrebă - cine-l conduce și cine-l frecventează? - Paul Constant, Ladmiss Andreescu, Mira Preda, Ilie Guțan. - De ultimul nu am auzit. Ceilalți sunt tare modești. - Îi citesc și domnului Wolf Aichelburg - îndrăznii. - A. Il cunoști pe Wolf!... Și el ce zice? - Știu eu. câteodată da. câteodată ba. - Ei, dacă Wolf zice da, fie și numai câteodată, înseamnă că e bine - îmi spuse ridicându-se a plecare. Îmi luai rămas bun, lăsându-l cu Nego, și părăsii hotelul, întreptându-mă , glonț, către „Bufnița” - să-mi adun gândurile. Viata romaneasca 7-8-2011_VR 7-8 2011 12.07.2011 15:41 Page 77 77 MEMORII După ce m-am mutat la București, întâlnirile cu el, niciodată programate, nu lipsiră - dar nici nu avură cine știe ce relevanță. Trecea deseori pe la Nego, ca să se asigure, după cum am înțeles, că totul e bine - fiind și păstrătorul unei chei de rezervă. Faptul acesta se dovedi providențial în tristele circumstanțe ale unui 23 August, când criticul avu o tentativă de sinucidere. Doinaș îl descoperi, din fericire, la timp! Urmară șase săptămâni de spitalizare - cu mari suferințe după cum mi-a spus Nego (fără a-mi da însă nici un alt amănunt asupra motivelor actului său ori asupra stărilor sufletești pe care o asemenea experiență le provoacă). Uneori ne găsea cu o vodcă în față, neacceptând niciodată să ni se alăture: - Știți că dacă-ar fi vorba de-o țuică naturală n-aș zice nu. La Nego însă băutura nu prea făcea purici în casă - cum să păstreze el o sticlă cu țuică naturală? Alteori îl găseam eu, Doinaș mereu în picioare, gata să plece - căci vizitele lui nu depășeau mai niciodată granițele unui sfert de oră. - Eu sunt un om ocupat, glumi odată (deși era în general grav și nu tocmai cu simțul umorului) - nu pensionar ca alții, merg la serviciu, am de citit, de scris poeme, traduc. Interveni, atins de aluzia la calitatea lui de pensionar, Nego, în același registru amical-tachinant: - Nu-l crede! Numai chestia cu cititul e adevărată întru totul. Dar întreabă-l ce citește! - Ce citesc? - se arată Doinaș sincer surprins (ori era doar o „scenetă” familiară lor mai de demult și jucată pentru a nu știu câta oară în fața inocentului?) - Romane polițiste, dragă! Rușinea literaturii. dar ce zic eu aici?... subliteratură. - Asta-i prejudecata lui - sau, mă rog, să nu-l acuzăm chiar de prejudecăți - mi se adresă poetul - asta e opinia lui, subiectivă, deci, și întru nimic argumentată. Nego, care era lipsit, câteodată, cel puțin, de un fel de blândă cruzime, ripostă dezvăluind un amănunt oarecum stânjenitor: - Aiurea. E și opinia lui, dragă. Întreabă-l unde-și ține tona de romane polițiste. Dacă nu s-ar rușina de ele le-ar ține la vedere, lângă Mallarme ori Holderin. Întreabă-l unde le păstrează și de ce procedează așa! - În fine, puse capăt disputei (și. punctând!) Poetul - eu nu sunt rob al istoriei literaturii române, nu sunt pedepsit să scriu doar atunci când am chef, eu citesc și scriu zi de zi, ca un om liber ce sunt! - Ba chiar afurisit de liber - își recunoscu Sabasios înfrângerea. Viata romaneasca 7-8-2011_VR 7-8 2011 12.07.2011 15:41 Page 78 VIAȚA ROMÂNEASCĂ 78 Prețuirea criticilor (de atunci și de azi), temperată binișor de entuziasme direcționate anapoda, pe temei de modă și poziționare în ierarhia oficială ori, pur și simplu, de o miopie nativă, m-a influențat prea puțin în apropierea de uluitoarea lui operă. Cu două notabile excepții: Articolul lui Regman, din „Tomis”. Și profundul „Doinaș - un poet plutonic”, al lui Negoițescu. Nu am nici o îndoială, acum ca și atunci, că este poetul cel mai împlinit al vremurilor postbelice! Nu despre forța lui lirică vreau să vorbesc, însă, ci despre modelul cultural pe care-l propunea, modern, fără-ndoială, dar cu rădăcini atât de adânci în epocile vechi, încât poate părea astăzi aproape neverosimil. Poezia provoacă dependență - într-o măsură mai mare chiar decât sexul ori puterea. Alcoolul, doar, poate egala halucinanta-i forță. Doinaș era dependent numai de Poezie, nimic altceva neputându-l abate din drumul către himericul vis. Avea, ca mai toți congenerii și prietenii săi, obsesia propriei opere, deturnată ani buni de la cursu-i firesc - și avea, mai mult decât oricine altul în literatura noastră (cu excepția lui Ion Pillat, poate) generozitatea de a accepta, cu entuziasm chiar, opera altora. Acțiunea lui de transpunere în românește a sunetelor fundamentale ale Poeziei de (mai) pretutindeni și de mai totdeauna nu este încă, după părerea mea, echivalentă de vreo alta. Am fost, în anume sens, martorul acestei acțiuni - care uimea și stârnea admirația în egală măsură. I-am spus odată lucrul acesta lui Nego, mărturisindu-i cât mă bucuram de faptul că Doinaș cunoaște limba germană, putându-mi-l dărui, astfel, pe HOlderlin. - Cunoaște... cât cunoaște - veni replica. Nemțește cu adevărat știe Nemoianu... mai știu și eu câte ceva. Doinaș rezonează însă cu poezia lui Holderlin mai mult decât noi - așa că nu te înșeli, traducătorul de drept este el. Am înțeles - ce era de înțeles. Peste câțiva ani, când a apărut sub unică semnătură, „Faust” - și asta după dificilul, ermeticul Gottfried Benn - am fost sigur că Doinaș umbla, de acum, cu altfel de libertate, prin inaccesibilele mie sonuri nemțești. Am înțeles, desigur, și că „libertatea” asta și-o cucerea zi de zi, prin trudă și tenace - și am înțeles, cu atât mai mult, de ce lăsa întotdeauna impresia unui om extrem de ocupat și grăbit. În ceea ce privește slăbiciunea poetului pentru literatură polițistă, Nego își nuanță poziția după ce rămăseserăm singuri: - Se relaxează și el. Pe mine genul ăsta de literatură mă plictisește îngrozitor, aș adormi imediat dacă m-ar obliga cineva să citesc un roman polițist. Să știi că pe Doinaș îl înțeleg însă. Recunosc, poftim, c-am fost răutăcios fără nici un motiv! Viata romaneasca 7-8-2011_VR 7-8 2011 12.07.2011 15:41 Page 79 MEMORII 79 *** Însăși natura-i (superior histrionic) impunea, în cazul lui Nego, accese de malițiozitate la adresa prietenilor - niciodată însă în absența acestora. Ieșirile-i „crude” făceau parte dintr-un spectacol în care se lăsa cu voluptate prins din când în când. Rarele vizite la București ale lui Wolf Aichelburg prilejuiau astfel de „reprezentații” în care Nego interpreta rolul principal. Doinaș herr Wolf acceptând, cu detașare comprehensivă, ipostaze de victime. Drumurile domnului Wolf depindeau de jocul nădejdilor, de aparențele înseninări ale tot mai înneguratului regim. Visa să-și revadă fratele, stabilit în Austria. Regimul vedea însă în el - doar dușmanul (fie și numai potențial). Nu făcuse, oare, chiar nimic împotrivă după ce ieșise de unde ieșise? Nu cumva „organele” noastre se ocupaseră prea puțin de dumnealui? Cert e că avea tupeul să ceară viză pentru străinătate! Lucrul era, firește, inacceptabil - dar neamțul ăsta era atât de neamț încât refuza să înțeleagă! Nego primea telefonic și din timp vestea vizitei - și în ziua convenită îmi revenea sarcina de a aduce, de la mai chivernisitul Doinaș, un pat pliant (e vorba doar de cadrul metallic, foarte ușor, ale cărui dimensiuni îl făceau, totuși, impropriu transportului cu un taxi obișnuit; de altfel Doinaș locuia destul de aproape, peste drum de magazinul „Cocor”. - Mai vorbim când veniți de la gară - era, în astfel de situații, formula de rămas bun, poetul știind că anevoie m-aș fi lipsit de bucuria de a-l întâmpina pe Herr Wolf, la coborârea din vagon, pe unul din mereu aglomeratele peroane ale Gării de Nord. Prezența lui la Nego încă din seara sosirii domnului Aichelburg era necesară din. rațiuni strategice. Era unul dintre puținii cerchiști care avea, dincolo de autoritatea subterană, un fel de credibilitate oficială, putând uza de numeroase și complicate relații personale. În hățișurile birocratic-securistice ale existenței din anii aceia Herr Wolf nu ar fi avut, singur, nici o șansă. Alături de Doinaș - parcă. poate. Tensionată de griji și de firave speranțe întâlnirea celor trei cerchiști se situa, evident, sub zodiac nenorocului. Intuiam lucrul acesta. Afecțiunea dintre cei trei era vizibilă - cum vizibilă era și bucuria revederii. Bănui că se înnegurau, însă, după plecarea mea - și nu am întârziat niciodată mai mult de un ceas, știind că urzirea planurilor pentru a doua, a treia și chiar a patra zi le cere timp - și nervi - și singurătate. Dar ceasul acela, ceasul menit, poate, a amâna metamorfoza bucuriei în tristețe este, astăzi, pentru mine, un ceas nespus de fericit. Era ceasul dezlănțuirii histrionic a lui Nego. Începea prin a mă lua martor, cu jucată perfidie, al mulțumirii de a fi, iată, Viata romaneasca 7-8-2011_VR 7-8 2011 12.07.2011 15:41 Page 80 VIAȚA ROMÂNEASCĂ 80 ca-n tinerețe, între prieteni dragi, poeți, nu de geniu, firește, dar poeți în toată puterea cuvântului. Omenește vorbind - zicea - nu le poate reproșa nimic. Prietenii ti-I alegi și începi să fii, apoi, ceea ce fac din tine prietenii. N-o să se apuce să-I vorbească de rău, așadar, mai ale că persoanele de față se exclud, cum se zice, din tematica oricărei conversații. Nu poate să nu constate, însă, cu tristețe, că două dintre persoanele de față sunt marcate de o soartă evident potrivnică. - Există un fel de incompatibilitate ontologică între condiția de poet și locul pe care Dumnezeu l-a ales ca să te arunce în lume. Putem accepta, mă lua martor, ca niște oameni cu capul pe umeri ce suntem, și cu oarece gust în materie - că poate fi mare poet cineva născut in. comuna Caporal Alexa? E de-a dreptul meschin! Și-apoi cum ar suna derivatul?... caporalexanul?... caporalalexanul?... Ce ciocnire de silabe, Doamne! - Bate câmpii - mi se adresă Doinaș. - Ba nu-i bat deloc - și încă n-am terminat. Uită-te la Wolf, ai zice că-I un om la locul lui și, citindu-l, ai putea crede că-I un poet de mare talent. Dar e născut în Pula, dragă, ce pretenții poți avea de la cineva născut în Pula? Herr Wolf rădea stânjenit - dar cu seninătate. Doinaș nu era însă omul care să rămână dator. - Uite cine pretinde că are capul pe umeri! Întreabă-l cât a dat pe frapiera asta! Ce spirit critic poate avea un ins care crede că Franz Josef umbla prin Transilvania cu frapiera după el, ca un turist chefliu și excentric? Prietenul nostru, adus de o barză onorabilă la Cluj, a citit câte ceva despre Kakania - reușind să nu înțeleagă nimic. De-ar fi cumpărat un țucal de argint ar fi fost de acord că da, obiectul ar fi putut aparține, cândva, bătrânului împărat, asta s-ar înscrie în spiritul Kakaniei și aș fi conchis că gustul subțire justifică asemenea achiziție. Mă dezamăgești, prietene - i se adresă lui Nego - mă dezamăgești profund! . și eu, care eram înclinat să cred că Doinaș nu are simțul umorului!... Plecai lăsându-i singuri - și propunându-mi să aflu cât mai multe și cât mai curând - despre misterioasa Kakanie. Prin mai (sau iunie?) 1976 mi-a transmis, prin Nego, că întrevede posibilitatea publicării poemelor mele într-un volum, la „Albatros”, editură care organiza, de doi ani, un concurs de debut. A selectat, din teancul de foi dactilografiate pe care i le-am arătat - vreo patruzeci. Cartea (căreia uitasem atunci să-i fixăm un nume a apărut în iarna lui 1977, sub titlul dat de el „Despărțirea de plante”. Voi relua însă această „istorie” - în alt capitol. Viata romaneasca 7-8-2011_VR 7-8 2011 12.07.2011 15:41 Page 81 81 MEMORII Imediat după debut am fost reținut (?)/arestat (?!) - în vederea unui proces Negoițescu, făcătură șantajistă a regimului împotriva prietenului/maestrului meu -care îndrăznise să se alăture vocii protestatare a lui Paul Goma. Am refuzat, bineînțeles, a da așteptatele declarații acuzatoare (că Nego ar fi homosexual, varianta blândă, ori că n-ar fi tocmai zdravăn la minte, vorbind mereu despre tatăl său, marele general (?!), varianta cumplită). Am început, însă, după ce mi-au dat drumul, să mă izolez tot mai mult, să-mi privesc semenii cu tot mai puțină încredere - și chiar să mă tem că. le-aș putea face rău, prin simpla-mi prezență. M-am închis în mine - ca un melc în cochilia de iarnă. Nu poți trăi însă toată viața - ca un melc în cochilia de iarnă. Scriam (cu tot mai puțină seninătate, cu tot mai multă furie), fără nădejdea că-mi voi vedea, cândva, versurile tipărite. Să fi fost asta și în favoarea poeziei, oarecum? Nu prea se poate verifica, dat fiindcă poemele scrise între 1976 și 1998 sunt încă inedite, nesupuse, așadar, confruntării cu critica. Rarele întâlniri cu Mircea Ciobanu și Crohmălniceanu îmi creau impresia că există, totuși, o punte între mine și lumea căreia credeam că-i sunt hărăzit. Mă anunța, uneori, când trecea pe la Tulcea (printr-un prieten comun), Mircea Sântimbreanu. Aflai și de la acesta că nu sunt singurul care trăiește în lehamite (ca și cum nu aș fi știut-o, Doamne!). - Uite - îmi zise odată - ce se scrie în România și ce nu pot trimite eu Direcției Presei, deși aș publica poemul din toată inima: „vom muri cu toții pe galera asta nu mai bate vântul nu mai bate vântul vom muri cu toții pe galera asta” Am repetat încetișor, o dată și încă o dată, versurile. Luam notă, cum se zice, de existența unei deznădejdi încă și mai mari decât aceea pe care o trăiam eu. Eram în fața deznădejdii absolute. - Cine-i autorul? - îndrăznii. - Ăsta-i secretul meu. Am recitat, în gând, de-a lungul anilor, de mii de ori, cred, micul poem: Pentru mine însumi, ca să-mi temperez bucuriile, uneori, ca să-mi amplific lehamitea, alteori, ca să nu uit în ce fel de lume-mi e dată unica, mizerabila viață. Când am început să-l caut la telefon pe Doinaș - nu-mi aduc aminte cu exactitate. Destul să spun că pe la mijlocul anilor '80 convorbirile noastre, la ore târzii, erau frecvente. Mi se instalase, cu nesperată ușurință, un aparat fără cuplaj (nu eram, pe linie, după cum se obișnuia, doi abonați) - pe care-l puteam folosi Viata romaneasca 7-8-2011_VR 7-8 2011 12.07.2011 15:41 Page 82 VIAȚA ROMÂNEASCĂ 82 când și cât voiam. - Nu-i vorba de nici un deranj - mă asigurase - sună-mă de câte ori crezi că e necesar - și vorbește cât crezi că poți plăti factura! La început conversațiile au fost timide și scurte. Îl căutam la apariția cărților -ca să-i spun ce impresie mi-am făcut, ori ca să aflu vești despre Nego și Herr Wolf. Am luat apoi obiceiul să-l caut pentru un fel de spovedanii febrile, a căror sinceritate frustă era amplificată de bezmetica forță a alcoolului. După Revoluție l-am căutat de câteva ori la Uniune, unde devenise vicepreședinte, mi se pare, și unde-l aflam mereu ocupat - făcându-și, totuși, timp (cinci-zece minute) să stăm de vorbă. Reluai legătura epistolară cu Nego - care mă asigura că bunele-i sentimente față de mine nu s-au schimbat. Veni, apoi, năucitoare, vestea morții lui. Nădăjduiam să fie înmormântat în țară... Telefonai, ca să aflu ce și cum - la Doinaș. Îmi spuse că Nego va fi incinerat în Germania și că, din lipsă de bani, nu va putea merge acolo, din păcate, nici el. Peste vreo doi ani, cred, mă anunța că a murit Herr Wolf. I-am cerut amănunte. Îmi spuse că prietenul nostru s-a pierdut, în largul Insulelor Baleare, trupul nefiindu-i găsit. Îmi povesti că, în urmă cu un an, înotase vreo douăzeci de ceasuri, într-un lac din Elveția, cu maluri stâncoase, căutând un loc potrivit pentru „acostare”. Nu luase în seamă avertismentul. Herr Wolf împlinise 83 de ani, și moartea aceasta, adevărată pierdere printre zei, mi s-a părut demnă de el. I-am spus lucrul acesta domnului Doinaș - cu plânsul dând în râs. A fost de acord. În 1999 îmi apărea, după douăzecișitrei de ani de „tăcere” editorial, volumul „Decrepitudine” pe care i l-am expediat, firește. Cartea, mi-a spus, i-a plăcut, are, în felul ei, farmec - deși e vorba de un farmec la care nu se aștepta de la mine - și care nu-l atrage în mod deosebit - farmecul grotescului mai curând decât al firescului. - De aceea nu o să scriu despre ea, sper să nu te superi. Și încă ceva: Te credeam mai riguros. Dacă tot ai început să scrii niște sonete - de ce nu le-ai dus până la capăt? Catrenele, în sine, nu sunt rele - dar ce afurisită de lene te-a făcut să renunți la terțete? M-am pleoștit, ca în urmă cu vreo treizeci de ani, la întâlnirea noastră dintâi, la cenaclul de la Institutul Teologic din Sibiu. Am bâiguit nu știu ce și conversația s-a stins curând. Peste vreun ceas l-am sunat: - Tot eu, domnule Doinaș. Nu vreau, Doamne ferește, să-mi apăr cartea, care Viata romaneasca 7-8-2011_VR 7-8 2011 12.07.2011 15:41 Page 83 83 MEMORII poate plăcea sau nu, depinde de gustul fiecărui cititor. Dar obiecția cum că poemele ar fi doar jumătăți de sonet nu se susține. - Cum așa? - Păi. nu am intenționat nici o clipă să scriu sonete (cu excepția puținelor în care și respect forma). Eu am gândit poeme de opt versuri, cu reluarea primului vers în final, nu am gândit sonete, mișcarea emoțională țintită de mine e cu totul de alt tip decât aceea de sonet. - Poate că ai dreptate - a râs. Am să mai verific. Nu știu dacă a făcut-o. Următoarele-mi cărți nu i le-am mai trimis - pentru că a plecat unde a plecat. Nădăjduiesc să ne reîntâlnim cândva. Neînțelegerea noastră cu privire la arta sonetului trebuie lămurită neapărat, nu am deloc de gând (și nu îmi stă în caracter!) să las lucrurile baltă - când e vorba de Poezie. adolescenți în Sibiu lui Petru Chifor ceasuri în șir au hoinărit printre arini cuvintele-au izvorât fără-ncetare s-au pierdut în frunziș îmbogățindu-l cu viziuni celebre cu fulgurante versuri cântecul mierlei li s-a prins de haine, de păr. acum stau pe malul pârâului ostenți, fericiți -îndrăgostită flămândă tăcerea mușcă buzele proaspete îndrăgostită sfioasă moartea nu se apropie, cântecul mierlei i s-a prins de haine, de păr. MARIAN DOPCEA Viata romaneasca 7-8-2011_VR 7-8 2011 12.07.2011 15:41 Page 84 interviul verii 7 ÎNTREBĂRI LA 70 DE ANI pentru maestrul MIRCIA DUMITRESCU - gravor, grafician, sculptor, pictor, profesor universitar, soț, tată... Carte de vizită (parțial expusă): Mircia Dumitrescu, geniu discret și modest, apud Basarab Nicolesco, e recunoscut, și nu de azi, de ieri, ca unul dintre artiștii mari ai acestei țări. Probabil, nu e cititor cât de cât în temă, care să fi ținut, adică, în mâini Viața Românească, sau Manuscriptum, sau Contemporanul-ideea europeană, sau Memoria-revista gândirii arestate, ca să nu mai spun de albumul MIRCIA DUMITRESCU, editat de ICR în 2008, și să nu rezoneze la acest „dat existențial”. Am citat mai sus câteva publicații marcate de viziunea grafică a maestrului. Șirul zecilor de cărți ilustrate de Dsa începe în 1966 cu Chira Chiralina, Epopeea lui Ghilgameș și Demonul lui Lermontov, și continuă prin ani cu, între altele, Poveștile lui Creangă, Tristele și Ponticele, Metamorfozele, lui Ovidius, Dorința lui Eminescu, până la contemporani ca Vasko Popa, Nichita Stănescu, Ileana Mălăncioiu, Adam Puslojic ș.a. Din 1990, derulează un proiect - unicat la noi - de carte bibliofilă, cu autori de la Eminescu, E.A.Poe, I.H.Rădulescu, Nichita, Mazilescu, Petre Stoica, Breban, Fănuș Neagu, Mihai Ursachi, până la „tinerii” George Virgil Stoenescu, Ioan Buduca, Iana Maravis, Augustin Frățilă, Eugen Suciu ș.a. Grafică de carte face, la RAO, pe Cântece ale inocenței și ale experienței, de William Blake, în traducerea Ianei Maravis, la Editura Muzeului Literaturii Române pe Opera magna, de Nichita Stănescu, iar sub egida Academiei Române, „scoate” Dicționarul General al Literaturii Române, Albumul Memorial al Academiei Române, culminând cu monumentala facsimilare a Manuscriselor Mihai Eminescu (14 volume, între 2005-2008). Din 1973, organizează cu premii și răsunet, în țară și străinătate, 9 Expoziții personale. Premiile începuseră să curgă din 1969 (la Cracovia), în 1970 (Leipzig), și tot așa, până la Premiul „Bogdan Petriceicu Hașdeu” decernat în 2006 de Academie pentru Manuscrisele lui Eminescu. A mai primit „Premiul național pentru construcția cărții”, decernat de MCC (2002), „Premiul național pentru carte” - cu volumul Ion Luca Caragiale, Teatru, decernat de Bookfest (2002), „Premiul național pentru renașterea cărții bibliofile”, decernat de MCC pentru edițiile bibliofile Nichita Stănescu, Virgil Mazilescu, Emil Botta, Rilke, Novalis, Goethe, Holderlin, editate de Biblioteca Bucureștilor, etc. Dincoace de această impozantă carte de vizită parțial expusă, Mircea Dumitrescu rămâne în firescul său, superactiv, într-o febricitate orgasmatică de Viata romaneasca 7-8-2011_VR 7-8 2011 12.07.2011 15:41 Page 85 85 INtERVIu hamster al emoției estetice, definit din poftă de muncă nesecătuită și o vervă, la un pahar, juvenilă, periculoasă, în stare, adică, să scoată lumea din țâțâni și să o repună, în dezacord însă cu voioșie, „la punct”. A avut amabilitatea să ne acorde unul dintre puținele sale interviuri, în scris. Îi mulțumesc cu atât mai mult pentru tăios-nostalgica poezie a răspunsurilor (care mi s-au impus efectiv ca poem), urându-i La mulți ani, cu sănătate și putere de muncă, alături de Anne și de Tibi ai săi. Și bineînțeles de prietenii, fatalmente tot mai puțini. „UNEORI, ÎMI ESTE UN DOR NEBUN DE TOȚI CEI CE AU FOST ȘI DE TOȚI CEI CE SUNT” poemul Mircia (post-interviu): particulă de praf neolitic, Căscioarele meu/ pești la uscat ca tutun de stâlpii prispelor/ românii la deal, bulgarii la vale / și el, în cămașă cusută de mamarea la războiul din casă, fără chiloți/ popa Mandalac alergat pe câmpuri/ mireasmă cărturărească, un radio cu galenă/ Bucureștiul greu pentru singurătatea Mamei/ și el, la „Școala Robescu” de țesut covoare, crescut între fuste/ la 13 ani, sărind cuvinte din frază, în Ora H, de Blaier și Sinișa Ivetici/ la 16 ani, o toporișcă și madona dintr-un lemn de foc/ „hainele, cravata, mă înspăimântau, mi se păreau de prost augur”/ Eugen Schileru, ca și Nichita, înmormântat în unicul costum/ și el, un fir din barba modelelor din anii studenției / spatele acoperit de Mama, care era și Tata/ masa de băutură, o masă a Culturii/ geniu, un cuvânt pentru gură/ Anne liniștită și Tibi, spatele din nou acoperit/ lemn de tei și Ovidiu Corduneanu din Câmpulung Moldovenesc/ Sorin Dumitrescu: „Mircia, apucă-te de sculptură!”/ și el: vise ca la 20 de ani și kilometri de genialitate deslănțuită... Viata romaneasca 7-8-2011_VR 7-8 2011 12.07.2011 15:41 Page 86 VIAȚA ROMÂNEASCĂ 86 interviu (7 întrebări la 70 de ani): Vasăzică, dragă Maestre, s-au scurs șapte decenii de când, la Căscioarele, în lunca Dunării, ați văzut lumina zilei în noaptea de 2/3 iulie. Cum cădea acea lumină, atunci? Mai păstrați vreo particulă, când râdeți, din ea? O mai fi undeva particula aceea, ca praf de neolitic, contemporan cu cel chinezesc!... Da, Căscioarele meu, sat de oameni așezați pe malurile lacului Greaca plin de pește, pe care-l înșirau la uscat ca pe tutun de stâlpii prispelor., pești buni în iarna cu mămăligă și mujdei, dar și pentru trocul făcut cu străinii ce veneau cu oale de vânzare. Căscioarele, în care m-am născut la începutul războiului, în 1941, într-o familie ce nu avea decît un pogon și jumătate de pământ, fără boi, motiv pentru care bunica Manda, văduvă de război din 1918, nu a fost împroprietărită. Dar ce nume mai aveam în familie: bunicul Ion Despina, mamarea Manda, tata Atanase Dumitrescu, mama Bălașa!.. Căscioarele, sat fără cârciumă, unde sătenii beau pe treptele primăriei, în timp ce la spatele ei în ocol rumegau caii rătăciți de pe câmpuri; sat în care românii erau rânduiți la deal iar la vale bulgarii, buni grădinari. Căscioarele, libertatea copilăriei mele, când umblam în cămașă albă lungă, țesută de mamarea la războiul din casă, fără chiloți, ca dealtfel toți copiii din sat, cu picioarele afundate în praful drumului ce trecea peste glezne gâdilându-ne degetele picioarelor, praf ce, înmuiat de ploaie, se transforma în pământul bun de plesnitori. Același bun pământ amestecat cu bălegar folosea la lipitul caselor, a prispelor și odăilor după ce erau văruite. Și ce miros de curățenie aveau sărbătorile!. Căscioarele, unde popa Mandalac era amenințat și - sătenii îl anunțau să se ascundă! - alergat pe câmpuri de activiștii ce veneau de la raion peste deal dinspre Oltenița. Popa avea doi fii, o grămadă de cărți, groase și subțiri, cu foi galbene și cu mireasmă cărturărească, dar și un radio cu galenă. Căscioarele, cu verii mei urlători ca și mine, cînd ne ungea mamarea cu sulf ca să ne scape de râie, cu bucuriile bătutului mingii făcute din preșurile de prin casă pe un maidan mare al boierului Alimănășteanu, ăla zgârcit cu satul. Ca toți copiii săream gardurile vecinilor ca să furăm corcodușe galbene, cu toate că porțile erau mereu deschise. Căscioarele, cu amurgurile în care urmăream vacile tălăngăitoare în timp ce satul se umplea de fumul vestitor al cinei. Căscioarele, satul pe care îl iubesc, pe care nu vreau să-l mai văd, căci trecerea timpului fuse năpraznică, iar Căscioarele nu mai are nimic din amintirile mele. Da, satul Căscioarele cu oamenii lui mi-a dat iubirile și respectul pentru cei mai mari decât mine dar și pentru valoarea intelectuală a popii, a învățătorului și a tuturor celor ce plecasesă din sat ca să învețe carte. Se spune că ați fi fost un mămos? Bucureștiul a fost greu pentru singurătatea Mamei. A unei mame care, absolventă a Școlii de Fete „Tudosca Doamna”, apoi profesoară de țesut covoare la „Școala Robescu” din apropierea Catedralei Sfântul Iosif, rămăsese văduvă de război în 1943. Aici, în acest spațiu, a fost și atelierul meu timp de 35 de ani, dar Viata romaneasca 7-8-2011_VR 7-8 2011 12.07.2011 15:41 Page 87 INtERVIu 87 și locul de muncă, profesor la Catedra de grafică a Universității Naționale de Arte București. Da, se poate spune că am crescut între fuste, așa m-am simțit ocrotit și iubit. Bărbații îmi provocau teamă, o teamă estompată, ștearsă în timp, de admirația intelectuală. Structural și acum resimt diferența, ca prezență fizică, între, să spunem, un Tudor Vianu, Zaharia Stancu, Philippide, Vasile Kazar, Corneliu Baba, Eugen Jebeleanu, Eugen Simion, Nicolae Breban și Eugen Schileru, Tudor George, Pituț, Fănuș Neagu, Nichita Stănescu, Mazilescu, Pucă, Hagiu, Petru Creția, Aurel Covaci și mai tinerii prieteni Eugen Suciu, Augustin Frățilă. Bănuiesc că hainele, cravata, mă înspăimântau, mi se păreau de prost augur. Am fix-ul ăsta cu țoalele. Schileru fusese înmormântat în unicul său costum, pe care-l cumpărase obligat de prima și ultima lui călătorie în străinătate la vârsta de 50 de ani. Peste o jumătate de an de la acea călătorie a murit. La fel, tot în unicul său costum, și Nichita a fost înmormântat. Prin refuzul costumului, m-am apropiat de boemă, unde masa de băutură era și o masă a Culturii, iar convivii, un catalizator ideatic, neconvențional, un model intelectual multiplu vocal și plastic, fiziognomic. Acești oameni de spirit în emulație te făceau să vrei mai mult de la tine, obligându-te cumva să fii, mai mult sau mai puțin, la înălțimea așteptărilor lor. Expoziția de la Palatul Parlamentului, din urmă cu trei ani, a lăsat destulă lume cu impresia că produceți, la răstimpuri, mari revelații plastice. M-am dus acolo cu regretatul Ion Zubașcu, s-a întâmplat să fie și Ileana Mălăncoiu: nu spun vorbe mari, că ore întregi am străbătut kilometri de genialitate deslănțuită, decenii de creație cu C mare. De când ați început să credeți că sunteți genial, așa cum -cu modestia caracteristică - spuneți mereu? Iată, eu nu fac decât să vă preiau limbajul. Care văd că este și al lui Basarab Nicolesco... Genial!? Prefer să spunem, aici, iubitor de meserie. „Geniu”, termen greu, inventat târziu, ascunde cam multă boemie și suficiență; afirmîndu-l, îl folosesc așa, râzând în interior: este un cuvânt pentru gură. În timpul studenției, într-adevăr credeam, speram că am să-mi depășesc de departe modelele. Acum știu că nu sunt decât un fir din barba lor. Mi-a prins bine acea încredere. Dacă nu crezi în ceea ce faci, se știe, mai bine te lași de meserie. Să crezi, dar nu cu încredere oarbă. Cu distanțare de persoana ta. Se îmbină în zilele noastre, și cum, „condiția geniului” cu aceea de „tată de familie”? O viață aventuroasă sentimental, dar totdeauna, oricâte jocuri se petreceau, spatele mi-l acoperea Mama, care era și Tata, severă, dar care, firește, mă iubea necondiționat. Complexat, fără încredere în mine, știam că arta nu poate oferi un viitor bănesc mai ales cu grafica, iar responsabilitatea creșterii unor copii mă înspăimânta. Anne, (Anna-Maria), a construit cu seriozitate secuiască o adevărată sfântă familie, asumându-și de la început toate riscurile. Am spatele acoperit din nou. Viata romaneasca 7-8-2011_VR 7-8 2011 12.07.2011 15:41 Page 88 88 VIAȚA ROMÂNEASCĂ Deci, acasă cuminte, iar în spațiul public: cinic, histrionic, foarte original? Eu mă mișc între doi poli, de la cabotinism la dramă. Nu prea am nuanțe, exagerez totul. Vreau să exprim cât mai mult. Când eram copil, după cum spuneau Blaier și Sinișa Ivetici, regizorii filmului „Ora H”, în care am jucat, nu eram înțeles pentrucă săream unele cuvinte din frază, ajungând la asociații ciudate. Învățământul m-a ajutat să remediez o parte din defecte. În viața boemă, la început, cu scriitorii nu prea deschideam gura; la Nichita desenam, desenele de pe pereții apartamentului din Amzei sunt adevărate schubertiene. Ascultam. Neavând memoria detaliului atât în plastică cât și în cuvinte caut să prind esențialul pe care îl iau în posesie și pe care îl consider al meu. Astăzi vorbesc mai mult, mult mai mult, dar mă surprind că vreau să umplu golul tăcerilor de la mese, și atunci mă joc, atac, mă atac, în jocuri de cuvinte ce se alătură gesturilor și glumelor. Oricum,în prezent am experiența unei vieți mai lungi decât a anturajului. Dar, în continuare față de cei mai în vârstă decât mine, Eugen Simion, Fănuș Neagu, Breban, Basarab Nicolescu, Cornel Țăranu, Barbu Cioculescu, Dinu Săraru, ajung același bun ascultător. Am grijă să nu jignesc, și nefiind nici cinic, nici histrionic, nici cu orice preț original, încerc să fiu eu. Un mecena, un loc de suflet în care vă priește să lucrați? Nu pot trăi fără prieteni. Ei sunt cei care te ajută să-ți duci greutățile. Mă bazez pe ei, și ei se pot baza pe mine, și le mulțumesc că niciodată nu mi-au cerut ceva care să-mi depășească posibilitățile. Mă simt bine, încurajat de dragostea valorilor pe care le respect. Pot enumera o listă mare a contemporanilor pe care i-am întâlnit. Nu are rost să-i numesc, căci nu ar fi posibil. Ce pot să spun? Uneori, îmi este un dor nebun de toți cei ce au fost și de toți cei ce sunt. Încerc să nu mă gândesc niciodată că s-ar putea să nu-i mai văd sau să nu mă mai vadă. Ce urmează? Vise. Ca la 20 de ani. Aș vrea să-l văd pe Tibi, fiul meu, la casa lui, pe Anne liniștită, și eu să fac o expoziție la Sala Dalles, acum la 70 de ani - așa cum m-a „obligat” prietenul Vladimir Zamfirescu, și următoarea la 100 de ani. Abia aștept să merg din nou la Ovidiu Corduneanu din Câmpulung Moldovenesc, cu care m-a împrietenit Banu Rădulescu, pe când lucram la „Memoria-revista gândirii arestate”. La el cioplesc de câțiva ani și acolo mă așteaptă lemnul de tei și vara aceasta. Vorba lui Sorin Dumitrescu: „Mircia, apucă-te de sculptură! Că o faci bine!”. La fel mi-a zis și inginerul Teodor Dumitrescu, un bun vecin din copilărie, când la 16 ani, cu o toporișcă am sculptat dintr-un lemn de foc o Madonă. Eu știu ? Interviu realizat de MARIAN DRĂGHICI Viata romaneasca 7-8-2011_VR 7-8 2011 12.07.2011 15:41 Page 89 eseu IOAN BUDUCA NIETZSCHE GÎNDEA LA DOUĂ CAPETE (II) Potrivit terminologiei aristoteliene, lucrurile există, pe de o parte, în propria lor potențialitate, pe de altă parte, în propria lor actualizare. De pildă, stejarul există deja în sămînța de stejar, dar numai în potența sa, nu și în actualizarea lui. Metafizica medievală vorbește despre existența in potentia a tuturor lucrurilor ca fiind omnipotentia divină. Actualizarea lor, fie prin hocus-pocus, fie printr-o metodă evoluționistă, ar fi, pentru medievali, ceea ce limbajul biblic a definit drept Creația. Același limbaj aristotelian ajunge pînă la Stephane Lupasco, în scrierile căruia potențializarea unei particule ar fi totuna cu retragerea ei energetică în cîmpul din care s-a actualizat. Cu totul altfel stau aceste înțelesuri în limbajul intuiției matematice. Aici, în limbajul matematic, ceea ce este numărabil pînă la numărul infinit și dincolo de el poartă numele de infinit potențial. Caracteristica sa esențială este discontinuitatea, numărabilul: 1, 2, 3 etc. Dar punctele de pe o dreaptă, o infinitate, pot fi numărate? Nu pot fi numărate pentru că „legea” internă a dreptei este continuul, iar continuul, nefiind ceva ca o cărămidă pusă lîngă altă cărămidă, nu poate sta sub „legea” numărabilității. Infinitatea de puncte ale dreptei a fost numită infinit actual. Caracteristica sa esențială este continuitatea. Niciun fel de consecutivitate (ca, de pildă, atunci cînd 2 vine după 1) nu poate fi demonstrată pe domeniul lucrurilor care au continuul drept caracteristică. Și niciun fel de matematică n-a reușit, deocamdată, să dea seama despre non-numărabil. În lumea infinitului actual (non-numărabil) avem cîteva reprezentări tari: Dumnezeu (în teologie), cîmpul (în fizică), vorbirea (în lingvistică), genele (în genetică), ontogeneza (în biologie), ființa (în filosofie). De partea cealaltă a fiecăreia dintre aceste reprezentări ale infinitului actual (fără discontinuitate), în contrariul lor esențial, așadar, stau reprezentări potențializate ale infinitului: Creația (în teologie), particula (în fizică), limba (în lingvistică), variabilitatea speciilor (în genetică), filogeneza (în biologie), ființarea (în filosofie). Ce avem de înțeles? Potrivit intuiției din matematica noastră, Aristotel a întors lumea pe dos. În sămînța de stejar nu se află potențialul stejar matur, ci stejarul cel real (acela care participă la lumile fără discontinuitate ale non-numărabilului). În sămînța de stejar nu se află potențialitatea, ci adevărata actualitate, aceea a infinitului actual, așadar. Iar stejarul cel matur trebuie luat în seamă ca fiind o potenția-lizare a infinitului actual, o trecere în numărabil a non-numărabilului. Viata romaneasca 7-8-2011_VR 7-8 2011 12.07.2011 15:41 Page 90 VIAȚA ROMÂNEASCĂ 90 La fel în toate perechile de contrarii mai sus pomenite: Creația are a fi luată în seamă ca o potențializare a infinitului lui Dumnezeu; particula - ca o potențializa-re a infinității cîmpului; limba - ca o potențializare a infinirii vorbirii; speciile - ca o potențializare a infinitudinii combinatorice a genelor; individul unei specii - ca o potențializare a infinitului actual al speciei; ființarea (omul individual, de pildă) - ca o potențializare a infinitului actual al omului (chipul și asemănarea divinului ar fi numele biblic al acestui infinit). Toate acestea (contradicția esențială ce apare între numărabil și non-numărabil, între discontinuu și continuu, așadar) nu au doar bază matematică, ci și biologică. Emisfera stîngă a creierului uman procesează în limbajele numărabilului, iar emisfera dreaptă - în „limbajele” non-numărabilului. Dacă am reuși să vedem contradicția continuu-discontinuu din interiorul „sistemului de axiome” ale emisferei drepte, cu siguranță că nu ne-ar mai apărea straniu faptul că noi, ființările umane, nu stăm în domeniul actualului, ci în acela al poten-ței; nu ne-ar mai părea o inversiune contraintuitivă a intuiției aristoteliene gîndul că nu sîntem reali. Da, nu sîntem numere reale (puncte pe o dreaptă), ci numere naturale (cărămizi într-un zid) - dar asta numai din perspectiva emisferei stîngi. Aici, în dreapta, sîntem reali. Dar, deocamdată, nu avem „științe” ale emisferei drepte. De acolo vin religiile, arta, metafizica. Newton a vrut ca de acolo să vină și fizica. Einstein, la fel. Dar a apărut cuantica și mesajul ei a fost că tot ce putem cunoaște este discontinuu. Ceea ce este continuu nu este matematizabil, deși poate fi experiat empiric la fel de ușor ca și ceea ce este discontinuu și matematizabil. Zilnic bem apă fără să putem număra ceva pe „dreapta” ei. Zilnic mîncăm pîine și putem număra cîte ceva în șirul de pîini. De unde vine contradicția continuu-discontinuu? De la intuiția pe care am numit-o punct. Orice punct este, de fapt, o reprezentare a unui infinit actual. Iată de ce calculul cu infiniți este tautologic, iar matematizarea continuului ar fi o tautologică. Dar tautologicul infiniților actuali ne apare ca fiind profund paradoxal din perspectiva emisferei stîngi: infinitatea de puncte de pe o dreaptă ne apare ca fiind mai bogată decît infinitatea de puncte de pe un plan. (Singurul scriitor care și-a propus să descrie lumea și din perspectiva emisferei drepte a fost Carlos Castaneda. S-a folosit de pretextul unui vrăjitor toltec, specialist în „naveta” stînga-dreapta.) Să ne imaginăm următoarea ipoteză: ființele așa-zis extraterestre pe care le căutăm în spațiul cosmic (mă rog, e un fel de a zice că le căutăm; în fapt, noi doar facem ipoteze despre existența lor), ei bine, aceste ființe ar fi prezente peste tot în jurul nostru, dar nu le vedem pentru că sînt extrem de mici; atomii, de pildă, ar fi astfel de ființe. Se știe că originea acestor atomi se află în jocul de reacții nucleare din miezul stelelor, care, mai apoi, explodează și împrăștie în spațiul cosmic astfel de structuri stabile. Originea lor, așadar, este extraterestră. Ce fel de conștiință ar putea avea un atom? Noi am putea-o descifra numai din exteriorul ei. Ne-ar apărea Viata romaneasca 7-8-2011_VR 7-8 2011 12.07.2011 15:41 Page 91 ESEu 91 sub forma legilor fizice pe care le respectă un atom. Tot așa cum conștiința unei ființe umane nu poate fi descifrată altfel decît „citind” legile fizice (și morale) pe care ea le respectă. În ipoteza de mai sus, am presupus că inteligența conștientă de sine nu are nevoie de suport organic ca să apară în univers, ci, dimpotrivă, universul are nevoie de o anume inteligență conștientă de sine ca să apară. Dacă acceptăm această presupoziție (ceea ce ar fi un pur act de credință, iar nu unul de cunoaștere), nu mai avem de descifrat doar o evoluție a ființelor pe suport organic, ci și o posibilă evoluție a inteligențelor în cosmos. Terorismul metodologic al cunoașterii științifice nu permite presupoziția de mai sus. Ea aparține unui domeniu de acțiune mentală pe care nici măcar religiile nu l-au abordat sub acest aspect al evoluționismului. În ultima vreme, cercetători bine informați cu rezultatele de avangardă din cîteva domenii de vîrf ale științelor (cuantica, cosmologia, biologia, cumputer science, explorările experimentale asupra conștiinței) au propus drept cîmp fundamental al universului o entitate energetică virtuală dotată cu in-formație, cu, adică, o anume capacitate de a formata informații, sau, în limbajul din computer science, cu o anume capacitate de a programa calcule extrem de complexe. Această entitate energetică fundamentală (căreia i s-a mai spus „vid cuantic”) lucrează cu două stări, cele care în cursul evoluției programate apar, la nivel cuantic și atomic, sub forma sarcinilor electrice pozitive și negative. Iar aceste două stări sînt suficiente (la fel ca în funcționarea unui computer) pentru a susține evoluția programată pînă la stadiul conștiinței de sine a ființelor umane (și mai departe, dacă acceptăm că, în univers, avem și conștiințele ființelor angelice). Nimic nou în descrierea de mai sus, în afară de limbaj, care profită de apariția reprezentărilor din computer science și din cuantică. La limită, inteligența originară devine conștientă de sine într-un stadiu al evoluției în care acțiunea mentală a ființelor umane ar putea produce un program de calcul care să reproducă tot lanțul evoluționar al inteligenței originare pînă la stadiul acestei... autorevelații. Noutatea va veni din direcția acelor cercetări care vor putea dovedi că acest lanț evoluționar al inteligenței originare ar putea fi infinit de divers. Ar fi ca și cum inteligența originară ar produce un ocean de bule, fiecare bulă fiind un univers independent, dotat cu propria sa fizică (cu sau fără stadii biochimice, cu sau fără stadii biologice, cu sau fără stadii ale autorevelației finale). Ervin Laszlo propune să numim acest cîmp fundamental al inteligenței in-for-maționale cîmpul A, în onoarea doctrinei vedice care a vorbit despre cîmpul Akashic (vezi Știința și cîmpul Akashic. O teorie integrală a tuturor lucrurilor, în românește la Pro Editură și Tipografie, 2008). Cel care a botezat in-formația așa (in-formație) a fost fizicianul David Bohm. Nu este nici energie, nici materie. Nu sîntem pe domeniul ecuației E=mc2. Dar unde sîntem? Acolo unde punem o întrebare despre apariția energiei: ce anume face ca energia să apară organizată potrivit unor legi (pe care le-am descifrat deja)? In-formația. Adică? Adică un cîmp în care energia este doar o virtualitate. Un vid, Viata romaneasca 7-8-2011_VR 7-8 2011 12.07.2011 15:41 Page 92 92 VIAȚA ROMÂNEASCĂ dar unul in-format. Din vidul acela, ceea ce este acolo pură virtualitate apare, se face aparent printr-o apariție. Unde apare? În spațiu și timp? Dar dacă e așa, înseamnă că spațiul și timpul erau deja in-formate în vid. Și cum apare? Apare ca energie. Cu acest fel de a gîndi ne aflăm, din nou, pe frontiera dintre non-manifestat (dar manifestabil) și manifestare. Din nou? Da. Pentru că despre această frontieră au vorbit, cu milenii în urmă, Vedele. N-au vorbit în limbajul fizicii, ci în acela al metafizicii. Ce avem aici? Unitatea intuiției omenești? Sau unitatea sensurilor care sînt date acestei intuiții? Un alt fizician de mare anvergură al vremurilor noastre, Stephen Hawking, propune o altă viziune: nu există nicio frontieră între non-manifestat și manifestat. Hawking pune aceeași intuiție în fața aceluiași sens. Dar el ajunge la o altă descriere a sensului: acolo unde părea a fi o frontieră între vidul in-format și manifestarea sa (ca energie în spațiu și timp) există o suprapunere (virtuală) a tuturor posibilităților. De pildă, în suma acelor posibilități există și una care poate face ca energia să evolueze doar pînă la organizarea sa atomică și atît, nimic în plus care să ducă, eventual, la organizarea moleculară. Dacă suma acelor posibilități ar fi văzută (observată sau măsurată) de un atom capabil de așa ceva (observare, măsurare), atunci toate celelalte posibilități s-ar retrage în virtualitatea lor, dar aceea care ar putea conduce la evoluția energiei către atomi s-ar manifesta, ar deveni aparentă acelui atom (aparent fiind, aici, un participiu al verbului a apărea). Dimpotrivă, dacă suma acelor posibilități ar fi văzută de un observator dotat cu conștiința ființelor umane ajunse în stadiul de a înțelege astfel de observații, atunci o posibilitate ca aceea care ar conduce evoluția universului doar pînă la conștiința atomilor s-ar retrage în „neant”, dar s-ar face aparentă posibilitatea care ar conduce universul pînă la stadiul ființelor umane dotate cu inteligență științifică. Așadar, universul este creat de observatori. În absența lor, ceea ce am numit univers ar fi doar un ocean infinit, dar vid, in-format, dar non-manifestat: un ocean plin de valuri, dar fără apă și fără maluri. Întrebarea devine acum următoarea: care ar putea fi diferența dintre observator și univers? Și răspunsul vine de la sine: universul apare sau nu apare ca manifestare fizică. Observatorul apare sau nu apare ca manifestare non-fizică (de esența conștiinței, a sensului). Ceea ce noi am vrut să gîndim ca fiind frontieră între vid și energie (între non-manifestat și manifestat) este, de fapt, interacțiune între ceva fizic și ceva non-fizic (de esența semnificației). Universul, da, nu are sens, nu are semnificație, nu are cauză, nu are scop. Dar există în cuprinsul său ceva ce nu ține de univers: conștiința. Orice întîlnire între un anume nivel de conștiință (de pildă, acela al stelelor) și manifestarea universală (vidul cuantic, adică) va da formă aparentă unui univers. Nu va fi accesibilă niciodată o astfel de formă aparentă conștiinței unui atom sau conștiinței unei ființe umane. (Doar magul lui Castaneda susține contrariul.) Aceste forme de univers (cu legile lor fizice proprii) sînt aparențe care apar din vidul cuantic ca urmare a puterii de actualizare a observatorilor. Întrebare: va fi existat, oare, un prim observator? - acela care a produs prima actualizare a vidului cuantic? Altfel spus: există, oare, un evoluționism al conștiinței în univers? Viata romaneasca 7-8-2011_VR 7-8 2011 12.07.2011 15:41 Page 93 93 ESEu Cîtă vreme am acceptat ipoteza vidului in-format, nu mai avem decît să îndurăm și conștiința faptului că in-formaționalul din vid evoluează, și anume odată cu evoluțiile observatorilor din univers (feedback). Primul dintre toți acești observatori (prima scînteie de conștiință producătoare de semnificații) a fost numit, în conștiința noastră, Dumnezeu. Dar abia acum putem ști ceea ce altădată era doar un act de credință: fără observator, universul nu se manifestă, rămîne în vidul virtua-lităților sale infinite. Prin credință, speram să fie așa. Prin știință, am aflat că așa e. Prin credință, am înțeles observatorul ca pe un prim motor al mișcării, ca pe un prim impuls al facerii lucrurilor. Iată că, și prin știință, primatul primului observator reapare conștiinței noastre. Cum, așadar, s-a născut primul observator și, drept consecință, întîia actualizare a vidului? Ne-am întors în locul vechii întrebări: „Dar pe Dumnezeu cine sau ce l-a făcut?”. Acum avem un început de răspuns plauzibil și credinței, și științei. Vidul nu era dintotdeauna in-format. A ajuns să fie așa. Înainte de a fi in-format, era o pură omogenitate a divinului. Nefiind diferențiat, nu cunoștea miracolul a ceea ce produce diferențierea identicului: conștiința de sine. Toate posibilitățile erau prezente, acolo, dar în mod exclusiv virtual. Nu exista, așadar, conștiința diferențelor dintre una și alta. Prima diferențiere (altfel spus, prima actualizare a unei posibilități virtuale) n-avea cum să se producă altfel decît prin ceea ce teologia creștină a numit kenoză, iar Cabala iudaică a definit ca tsim-tsum: infinitul potențial (virtual) s-a restrîns într-un infinit actual; numărabilul s-a făcut continuu; discontinuul (cuanticul) s-a făcut... punct (materie). Restul a fost evoluționism. Pentru că punctul a devenit o primă in-formație diferențiată în nediferențiat. Restul, adică evolu-ționismul conștiinței de sine a observatorilor din univers, poate fi povestit ca geometrie (punct, linie, plan, volum, hipervolum), ca fizică (cuante, atomi) sau ca biologie (celule, organe). Atîta doar că in-formația nu are treabă cu spațiul și cu timpul, ci cu simultaneitatea. Doar actualizările par a fi în timp și în spațiu. Dar esența hologramelor lor rămîne în simultaneitatea conștiinței de sine deja diferențiate. În nediferențiere, nici măcar despre simultaneitate nu s-ar fi putut... vorbi. *** Imaginați-vă că ați fi în interiorul unor conștiințe de sine diferite. Dacă ați fi o conștiință galactică, pentru voi, universul ar fi actualizarea unor legi simple: gravitație acționînd asupra unor structuri de hidrogen. Dacă ați fi o conștiință stelară în interiorul unei galaxii, ați avea de înțeles un univers care expulzează din sine atomi pe care nu i-a avut la începutul formării stelelor și ați avea nevoie de o fizică prin care să înțelegeți reacțiile nucleare care duc la formarea unor atomi mai complecși decît hidrogenul, dar nu ați avea nicio informație despre evoluțiile cosmice ale acelor atomi care se „nasc” în miezul unei stele. Dacă ați fi o conștiință planetară (adică una care s-a format în urma evoluțiilor cosmice ale acelor atomi mai complecși decît hidrogenul), ați actualiza conștiența tuturor formelor de materie care apar în jocul combinatoriu al atomilor, dar n-ați avea nicio informație despre struc- Viata romaneasca 7-8-2011_VR 7-8 2011 12.07.2011 15:41 Page 94 VIAȚA ROMÂNEASCĂ 94 turile organice dotate cu capacități de autoreproducere. Fiind conștiința unor astfel de structuri organice, ale omului să zicem, veți putea actualiza conștientizarea modului în care conștiențele evoluează pe scara complexității cosmice, dar nu veți putea avea nicio informație despre ultima dintre toate aceste conștiențe. Veți putea, în schimb, să combinați actul de credință și cunoașterea ca să faceți ipoteze tot mai rafinate despre nașterea conștienței în univers și, în acest fel, despre „nașterea” tuturor aparențelor sub care se manifestă vidul cuantic atunci cînd este observat de una sau alta dintre aceste forme de conștiență. Reveniți, vă rog, asupra viziunii lui Hawking despre universul creat de observator. Veți înțelege că acest univers în care noi am apărut (noi, ființele umane) n-ar fi fost formatat așa (cu evoluționismul întins pînă la evenimentul apariției noastre) dacă noi, ființa umană, n-am fi putut fi observatori (creatori) ai apariției sale. Cum am fost, dacă am apărut ca specie diferențiată abia în urmă cu cîteva milioane de ani? Înseamnă că nu specia noastră ca specie a fost observatorul, ci conștiința noastră. Iar conștiința noastră (care nu este un produs al funcției noastre cerebrale, e clar deja) a putut fi acolo numai dacă ea ar fi una dintre formele de con-știență ale divinului. Ceea ce ne-a și fost comunicat, de altfel, prin revelația potrivit căreia am fost creați după chipul și asemănarea lui Dumnezeu. Ceea ce are a fi, iată, totuna cu faptul că Dumnezeu a creat acest univers după chipul și asemănarea noastră. Devine de negîndit, potrivit viziunii universului creat de observator, ca Dumnezeu să nu fi creat și un univers particular (altul) după chipul și asemănarea conștienței atomilor. După cum de negîndit devine și ipoteza ca Dumnezeu să nu fi creat și un univers (altul) după chipul și asemănarea îngerilor. Iar povestea lui Lucifer ca fiind mutat dintr-un univers într-altul începe să prindă oarece miez... Probabil că și noi, dacă am fi fost mutați în universul care era programat să evolueze numai pînă la stadiul maimuțelor, am fi devenit acolo un blestem al acelei specii. Călătoriile prin metavers, se vede treaba, nu sînt cel mai recomandabil turism. Citeam, ascultînd manele, cea mai bună carte românească despre Nietzsche: George Bondor, Dansul măștilor. Nietzsche și filozofia interpretării, Humanitas, 2008. Și, deodată, am înțeles voința de putere care încearcă să domine pe scena acestui fel de muzică: maneaua exprimă dorința de identitate și diferență a celor care au, azi, resentimentul culturii așa-zis înalte (ieri, alții erau oamenii acestui resentiment: cei care au creat muzica rock). Azi, oamenii acestui resentiment provin din ultima „regiune” umană care nu s-a putut snobi prin accesul la acest nivel de cultură. La fel s-au petrecut lucrurile și în muzica ușoară atunci cînd ea a devenit dominantă, dar pe vremea aceea lumea țigănească nu avea cum să ajungă la „modernitatea” manelei, rămasă fiind încă în lăutăresc. Dorința snoabă de a ieși din Viata romaneasca 7-8-2011_VR 7-8 2011 12.07.2011 15:41 Page 95 95 ESEu lăutăresc a elitelor țigănești a dat maneaua (altfel spus: voința de putere ce se exprimă în manea ia forma acestei valori emancipative). Nietzsche a iubit forțele active (afirmative) pentru că el însuși se simțea pe sine ca fiind un reactiv (un negator). Dovadă că n-a avut nicio înțelegere pentru noile voințe de putere care acționau în configurația cultural-politică a secolului său. N-ar fi avut nici pentru manea, desigur, pe care ar fi evaluat-o ca pe o decadență de ultimă oră izvorîtă din morala noilor sclavi. (Las' că sclavii sînt, de fapt, stăpî-nii!) Chestiunea pe care vreau să o relev este că nu poți fi nietzschean consecvent decît împotriva lui Nietzsche, cu alte cuvinte: dacă fatalitatea îți cere să iubești forțele afirmative, acelea care spun „da” vieții, trebuie să iubești și maneaua. Contradicția lui Nietzsche este că afirmă necesitatea afirmativului din interiorul unei voințe de putere de tip negativ... că n-avea cum să nu joace la două capete... Da, valorile morale au apărut ca o decadență în raport cu inconștiența sănătoasă a instinctelor, dar această decadență a fost voită de afirmativul forțelor vitale. Decadența apare a fi un fatum, da, așa este, dar atunci cum rămîne cu amor fati? Iată de ce și el, Nietzsche, s-a făcut din contrariul său, așa cum chiar el zicea că se fac toate lucrurile, credințele, ideile și, în general, toate valorile. Un spirit reacționar nu poate fi decît acela care iubește spiritele acționare. Noi am spune că apariția valorilor morale a fost o trecere de la barbarie la civilizație. El, Nietzsche, ne va convinge că ar fi fost mai bine dacă am fi rămas în stadiul dionisiac al instinctelor noastre libere și inconștiente. De ce pare a ne convinge? Pentru că și noi sîntem spirite reactive (negatoare, nihiliste) și nu avem voința puterii de a vedea afirmativul civilizării noastre. Civilizați, da, dar mai slabi. Civilizați, da, dar mai bolnavi. Cine vorbește așa? Un individualism egoist și cu adevărat slab. Unul care, nefi-ind afirmativ, nu vrea să vadă voințele de putere care s-au consolidat în lumea noastră: cuantica, globalizarea, aristocrația finanțelor... Da, pierdem mult din ce aveam ca națiuni, dar cîștigăm ceva important ca omenire... Nietzsche a profețit nenorocirile acestor schimbări, dar a avut și inima atît de ușoară încît să vadă în viitor saltul cuantic pe care îl vom face ca umanitate... N-a greșit descrierea lumii moderne, dar a evaluat-o reacționar. Știa că e o lume nihilistă, dar mai știa că tocmai acest nihilism se va vădi a fi mai afirmativ ca oricare altă lume istorică a trecutului. IOAN BUDUCA Viata romaneasca 7-8-2011_VR 7-8 2011 12.07.2011 15:41 Page 96 studiu MIHAI GHEORGHIU MUZEU, NAȚIUNE, ISTORIE. MUZEUL ȚĂRANULUI ROMÂN, „LOC AL MEMORIEI” DISPUTATE ( I ) Dispozitivul istoric și istoriografie 8481 este anul în care conștiința națională românească izbucnește în sfâr- șit într-o afirmație istorică puternică, violentă, având ca scop națiunea însăși, dezvoltarea națiunii, redobândirea identității sale, reînscrierea în albia unei istorii care părea a fi fost părăsită. Națiunea trebuie să se reîntoarcă la sine însăși, chiar mai mult, trebuie să se depășească pe sine însăși în încercarea temerară de a ajunge la nivelul exemplului paradigmatic al strămoșilor săi. Istoria trebuie reinventată, mișcată din locul umilinței și al disprețului suveran. Patria trebuie să fie reînviată, iar Europa trebuie să sprijine acest demers care refondează un popor și o țară care au derapat în istorie din cauza imperiilor și vitregiilor sorții. România este astfel locul unei reveniri la sine însăși, dar și al unei depășiri de sine însăși, dacă sinele este acesta decăzut și derapat din marea istorie, din albia libertății și civilizației. Pașoptiștii recâștigă noțiunea de istorie, de civilizație, repun în drepturi toate cuvintele fondatoare ale unei noi civilizații, care trebuie să fie europeană, o civilizație a demnității naționale. Patrie, popor, națiune, libertate, demnitate, suveranitate, un întreg vocabular al libertății și al eliberării devine cunoscut și utilizabil pentru o nouă elită revoluționară care își va lua ca misiune fondarea statului român și reeducarea poporului român pentru libertate și civilizație. Acest inci-pit, care este cu adevărat o nouă fundație, nu poate merge înainte fără un popor care trebuie să fie la rândul său conștient de sine și purtător al unei noi voințe de refacere a sinelui său uitat. Revoluția nu poate să se desfășoare în vidul unei absențe a conștiinței naționale. Poporul trebuie să ocupe locul vid de până acum, cu propria sa prezență fizică, obiectuală, dar, mai ales, cu prezența sa spirituală, cu istoria sa care este bimilenară, istorie care tocmai ea trebuie restaurată, remodelată, readusă 1. Revoluția de la 1848 va marca în mod fundamental construcția societății și a statului român pentru următorul veac, anul în care noua elită intelectuală și politică a Principatelor române va înfrunta vechea elită a societății feudale. Modernizarea adusă de revoluție a fost relativă, ceea ce a fost important a fost impulsul pentru modernizare și pentru construcția statală și societală modernă sub impuls occidental. Aceeași revoluție va fi privită de gândirea conservatoare a elitelor intelectuale românești, de-a lungul întregii modernizări a României, ca fiind momentul unei pierderi în fața destinului occidental care nu putea decât să conducă România într-o fundătură istorică. Viata romaneasca 7-8-2011_VR 7-8 2011 12.07.2011 15:41 Page 97 StudIu 97 în cadrul paradigmei sale virtuoase și glorioase. Lipsa poporului ar reduce totul la neant, la un artificiu inutil. Astfel poporul va fi rechemat din deșertul reprezentărilor istorice pentru a fi în sfârșit prezent la și în propria sa istorie. Poporul există, dar trebuie să fie și reprezentat, prezent în propria sa ființă, în propria sa țară. Impulsul metafizic romantic va face acest lucru, va redescoperi popoarele pentru istoriografie, istorie, metafizică, filologie și pentru noua știință a popoarelor. Pașoptiștii redau chip poporului român, îl cheamă la propria sa ființare conștientă și la propria istorie care trebuie să poarte un cu totul alt semn. Dumnezeul popoarelor este invocat de pașoptiști și chemat ca martor și actor al reînvierii istoriei naționale. Unde poate fi întâlnit poporul mai bine decât în folclorul său care este mărturia autentică a existenței sale, a spiritului său. Folclorul devine astfel mărturia absolută a virtuții și frumuseții populare, a vigorii existenței poporului, mărturie care trebuie să desăvârșească un portret care s-a lăsat atât de așteptat. Dar folclorul nu rămâne singura marcă a existenței sale istorice și metafizice, pământul, problema agrară, devine marea marcă a necesității istorice, a devenirii sale istorice în și pentru modernitate. Revoluționarii preiau această problemă a pământului pentru a desăvârși o revoluție care risca să rămână doar o simplă bătălie politică între generații. Reforma agrară va marca și ea definitiv modernitatea turmentată a statului națiune timp de 100 de ani. Între 1848 și 1948 România este dominată de problematica țărănească, de reformele agrare, de lichidările succesive ale împrumuturilor agrare, de problema modernizării cu sau împotriva țărănimii. Burghezia națională nu reușește să facă nimic esențial în acest domeniu, prelungind multe dintre efectele perverse ale unei modernizări haotice. Comunismul va veni să taie nodul gordian, alegând soluția barbariei și a subdezvoltării. Comunismul va lichida țărănimea română, va fi instrumentul unei modernizări desăvârșite, totale și totalitare. După numai un secol de apariție pe scena istoriei naționale în prim-plan, țăranii sunt primii care ies din scena istoriei moderne, aboliți de o modernitate care cândva îi invocase. Dispozitivul epistemologic Recunoașterea existenței istorice și culturale a țăranului și a țărănimii a dus în ultimă instanță la necesitatea problemei cunoașterii și a recunoașterii acestui țăran. În special societățile sud-est europene au trecut la instituționalizarea cunoașterii națiunii ca mijloc al construcției identitare. Dar ar fi complet fals să tragem concluzia simplistă că avem de-a face în aceste cazuri cu o simplă construcție intelectuală, cu crearea unei mitologii naționale care nu ar avea decât fragile rădăcini intelectuale. Reconstrucțiile intelectuale s-au bazat întotdeauna pe existența obiectivă a unei civilizații tradiționale, a unui ethos, care se impunea cu puterea evidenței, chiar dacă nu era subiect al istoriei într-un stat național, ci mai degrabă civilizația unei populații supusă controlului unui imperiu. Reprezentarea intelectuală și exis- Viata romaneasca 7-8-2011_VR 7-8 2011 12.07.2011 15:41 Page 98 VIAȚA ROMÂNEASCĂ 98 tența obiectivă a civilizației populare nu pot fi despărțite decât cu riscul de a crea noi probleme insolubile. Desigur, reprezentările intelectuale de secol XIX sau de secol XX au avut un rol politic clar, au fost folosite pentru construcția identitară, dar nu au fost nici pe departe simple mituri intelectuale fără nici un suport istoric. Noile națiuni au fost construite cu și de către intelectuali, dar nu au fost inventate de intelectuali sau de filologi. Pierre Nora subliniază pentru Franța măsura foarte importantă în care statul, deci politica, s-a implicat pe toată durata secolului XIX în crearea națiunii, a memoriei naționale, a consensului național.2 Franța a fost mai degrabă o societate construită de stat, ceea ce este și cazul României care pe durata acestui secol al modernizării, 1848-1948, a fost o societate controlată și in-for-mată de stat. Educația obligatorie și generalizată a constituit un instrument foarte eficace pentru constituirea și diseminarea unei conștiințe naționale active. Dar este foarte puțin probabil, și nu există deloc dovezi empirice, că această conștiință ar fi putut fi inventată și diseminată ca o ficțiune funcțională politic și social. Manualele nu construiesc națiuni, deși statele creează și afirmă ideologii naționale. Statul națiune are un rol fundamental în construcția societală. De la 1859, anul primei Uniri a Principatelor Române, construcția identitară se leagă indisolubil de politica de modernizare și de politica de obținere a suveranității naționale. Cultură națională, educație națională, comerț național, producție națională, toate acestea sunt deziderate politice și istorice care trebuie îndeplinite și care vor fi îndeplinite. Educația poporului trebuie să ducă la modernizare, la alinierea cu civilizația europeană, dar poate conduce și la pierderea comorii ascunse a acestui popor, susțin intelectualii epocii. În acest moment va începe o politică activă de culegere și de cunoaștere a vieții poporului, de preluare a acestui tezaur istoric. Toți marii intelectuali ai secolului XIX vor afirma importanța și preeminența acestui tezaur folcloric, în sens larg, înțelegând prin folclor toate aspectele vieții tradiționale ale poporului. Se naște acum o dublă mișcare intelectuală și social-politică, cu un sens care duce spre popor educația unei modernizări resimțită ca necesară și salvatoare, și cu un alt sens, care aduce dinspre popor realitatea unui tezaur care nu trebuie pierdut, dar care este el însuși semnul unei preistorii. Secolul XX va continua această mișcare de pendul, dar o va complica cu crearea unor formațiuni politice care vor avea programe care stipulează fie crearea unui stat țărănesc, fie a unui stat totalitar care să preia moștenirea spirituală a satului tradițional românesc. În tot acest timp problematica civilizației tradiționale țărănești, problematica inserției acesteia în modernitate este și rămâne o problematică centrală atât în câmpul politic, cât și în câmpul intelectual. Școala de sociologie de la București, înființată de Dimitrie Gusti după primul război mondial, este chiar efectul fulminant al acestei centralități a problematicii țărănești. Ca și în secolul XIX, marii intelectuali ai secolului XX rămân legați de moștenirea civilizației țărănești, pe care o consideră singura mare contribuție a civilizației românești la patrimoniul universal. 2. Pierre Nora, La nation- memoire, în Lieux de memoire, 2, 2207-2215, Quarto Gallimard Viata romaneasca 7-8-2011_VR 7-8 2011 12.07.2011 15:41 Page 99 StudIu 99 Lucian Blaga, va teoretiza metafizic existența unei matrici stilistice abisale a civilizației tradiționale românești. Bineînțeles, atracția față de civilizația tradițională a putut fundamenta inclusiv curentele naționaliste intelectuale și politice, care mizau numai pe problema identității naționale, în special pe apelul la salvarea identității în fața avalanșei modernității. Naționalismul cultural și politic au fost desigur permanențe ale secolului modernizării României. Inclusiv comunismul se va reîntoarce, odată cu 1964, la filonul naționalismului cultural și politic, instaurând o vulgată național-comunistă, care va domina total câmpul idelogic și cultural până în 1989. Cunoașterea țăranului a fost mereu locul unei intersecții a intereselor culturale, politice și sociale. Nu a existat probabil niciodată o cunoaștere pură sau măcar purificată, dar este puțin probabil să existe așa ceva în domeniul științelor umaniste care sunt vizate și vizitate mereu de politic și de social. Fundamentând naționalismul cultural, dar și pe acela politic, această cunoaștere a fost mereu privită cu suspiciune și amendată ca fiind lipsită de minimă obiectivitate. Antropologia și sociologia actuală pun sub semnul întrebării aproape toate rezultatele acestei cunoașteri, obținute în ultima sută de ani. Folcloristica pare să fie singura disciplină care pare să fie scutită de suspiciune, dar este cu totul însingurată într-o nișă care nu mai spune nimic. În fond, țăranul a fost dizolvat ca obiect al cunoașterii, odată cu transformarea sa în victimă a modernizării globale. Moartea țăranului este și moartea cunoașterii țăranului, ca obiect privilegiat al atenției în societățile europene. Antropologia relativistă actuală nu poate trece pe lângă paradoxul pe care îl tematizează: țăranul anistoric nu a existat niciodată, iar țăranul prezentului nu mai este de mult tradițional, deci ce putem cunoaște cu adevărat? (Vintilă Mihăilescu, 2006) În fond, pare să fie teza antropologiei, totul nu a fost decât o afacere a unei anumite metafizici romantice care s-a transformat mai apoi în politică de stat pentru susținerea unei identități culturale și istorice care să fundamenteze statul națiune, atât și nimic mai mult, nu există nimic în spatele acestei afaceri, decât o falsă epistemologie. Întreg dispozitivul cultural și politic al statului națiune a susținut un construct ideologic, care este acum dizolvat în mod natural de dispariția presiunii politicii naționale. Este oare adevărat? Școala sociologică a lui Dimitrie Gusti3, creată după model german, își fixase ca obiectiv cunoașterea națiunii cu mijloace științifice, știința națiunii trebuia să dea o imagine exactă și obiectivă a comunității naționale, lipsită de literaturizare și de metafizică. Sociologia, în acest caz, nu trebuia să evite problema spinoasă a identității, dar nici să o supraliciteze, trebuie doar să afle adevărul complex al locuirii țărănești închizând totul într-un sistem care să fie dominat de legi sociologice. A fost inevitabil ca cercetările gustiene să sesizeze tocmai tranziția de la 3. Dimitrie Gusti (1880-1955), personalitate marcantă a vieții politice, culturale și științifice interbelice, creatorul Școlii de sociologie de la București, a fost cel care a marcat în mod esențial dezvoltarea sociologiei românești. Este, de asemenea, creatorul Institutului Social Român și al Muzeului Satului din București. Viata romaneasca 7-8-2011_VR 7-8 2011 12.07.2011 15:41 Page 100 100 VIAȚA ROMÂNEASCĂ arhaic la modernitate. Satul românesc, țăranul român era deja pornit pe drumul unei transformări ireversibile. Pentru mulți specialiști țăranul tradițional este un construct ideologic sau simbolic, fără nici o existență empirică, un fel de obiect vid, o ficțiune pentru care nu există nimic empiric de dovedit. În fond, întrebarea fundamentală este: a existat această ființă arhaică care ar fi întemeiat civilizația românească timp de un mileniu, și dacă a existat, cum îl putem cunoaște? Programul Bernea încearcă un răspuns în afara oricărei teorii, ca pură practică a căutării și găsirii unui discurs adecvat unei memorii încărcate de imagini și de sens. De aici o interogație esențială: Care este relația discursului muzeal cu adevărul, care este, care poate fi valoarea de adevăr a unui discurs muzeal, relativ la ceea ce muzeifică, la lumea pe care o privește pentru a o fragmenta într-o narațiune-expu-nere? Este un discurs muzeal adevărat sau fals? Dacă falsul ar putea fi relativ ușor de depistat și de demonstrat, valoarea de adevăr este extrem de greu de stabilit. Muzeografia clasică și pozitivistă a muzeelor etnografice își bazează pretenția de adevăr pe temeiul unei ordini care clasifică toate urmele acelei pierdute Lebenswelt într-o sintaxă fără cusur, materii, forme, stiluri, tehnici, decorațiuni, obiceiuri, rituri etc. Adevărul trebuie să se nască aici din re-producerea obiectelor și sintaxei originare într-o logică a unei expuneri fotografice, pragmatice, fundate pe exercițiul empiric al descripției etnografice și etnologice. Pozitivismul este aici garanția exactității, a acurateții și a adecvării cu descoperirile făcute. Dar tocmai această exactitate trebuie chestionată, pentru a putea afla dacă certitudinea ei este adevărul sau numai propria limită. Muzeografia lui Horia Bernea4 se întemeiază pe cu totul alte presupoziții epis-temice.5 Abordarea sa este aceea a unui artist și credincios care este într-o condiție existențială paradigmatică față de lumea pe care vrea să o re-prezinte în muzeu, anume aceea în care „muzeograful” participă la lumea obiectelor și a sensurilor descrise, receptate, decriptate și reprezentate. Pretenția de adevăr a acestei muzeografii este dată de această condiție participatorie care pune în scenă evidențe și mărturii ale unei experiențe trăite. Astfel adevărul expunerii este adevărul trăit de subiectul experienței muzeografice. Muzeograful nu expune obiectele unei descrieri, ale unei clasificări ordonatoare, ci urmele unei înțelegeri participative, ale unei înțelegeri a sensului existențial al unei civilizații care a ajuns la finalul condiției sale istorice. Metafora este mereu folosită de Horia Bernea atât în discurs, cât 4. Horia Bernea (1938-2000), a fost una dintre personalitățile marcante ale culturii române postbelice, unul dintre cei mai importanți pictori contemporani. În 1990 a fost numit director general al Muzeului Țăranului Român devenind ctitorul noului muzeu, contribuind decisiv la revenirea acestuia pe făgașul pe care marele său ctitor, Alexandru Tzigara Samurcaș, l-a pus în 1906. Muzeografia creată de Horia Bernea a dus la obținerea premiului EMYA în 1996. 5. Gerard Althabe, Une exposition ethnographique: du plaisir estethique, une leqon politique, Martor, nr. 2, 1997 este poate cea mai bună interpretare a discursului muzeal al MȚR existentă până astăzi. Textul trebuie întregit cu lectura interviului luat de Irina Nicolau aceluiași, care urmează în revistă articolului citat. Viata romaneasca 7-8-2011_VR 7-8 2011 12.07.2011 15:41 Page 101 StudIu 101 și în expunere, pentru că este modul unui artist de a prezerva distanța față de misterul materiei și al sensului. Artistul care se transformă în muzeograf propune metafora lumii dispărute, nu fotografia ei, tipul său de expunere este legat indisolubil de experiența artistică, de tipul de semnificare simbolică a artei, care traversează întotdeauna materia pentru transcendența sensului. Acest altfel al expunerii permanente a muzeului este dat de părăsirea oricărei paradigme de tip pozitivist și empiric. În această îndepărtare de la canon stă temeiul interogației științifice asupra valorii de adevăr a expunerii. Ce expune muzeul? O creație personală, o operă de autor, un mit angelic al țăranului, un produs ideologic bine mascat?! Răspunsul muzeografului este că nimic din toate acestea, este doar o expunere care folosește obiectele existente pentru a le însuma într-un discurs muzeal care se află deja acolo, în obiectualitatea lor care devine inevitabil estetică, simbolică și semnifican-tă pentru privirea care poate citi dincolo de materialitate. Este tocmai tipul de transmutație creatoare a gestului artistic, care trăiește din învestirea cu sens a obiectelor și a materiei. Pentru artist adevărul lumii și al creației este metafora. Cele două paradigme sunt incomensurabile, de aici imposibilitatea de facto al dialogului și al consensului. Argumentul decisiv împotriva subiectivismului, al caracterului de ficțiune al demersului este dat de memoria prezentă a lumii trecute. Această lume a existat cu toate virtualitățile ei aici, am fost martorii vieții ei, iar acum nu facem decât să expunem urmele ei într-un discurs fragmentar, nondiscursiv și metaforic pentru că lumea nu poate fi reprezentată decât metaforic. Nimic nu garantează că descrierea etnografică pură ar putea fi mai aproape de rezultatul atât de improbabil al unei exactități care să confere definitivul unei imagini ultime. Orice discurs despre trecut este infinit fragmentar, fragil, înfășurat în convenție, supus limitării sau excesului. Metafora expunerii permanente își asumă de la bun început fragilitatea, modestia unei opțiuni și o pune în operă ca pe un exercițiu al sugestiei, nu ca pe un imperativ al unei definiții. Țăranul nu este definit și descris, ci doar reprezentat pornind de la un anumit unic al său care a fost izolat pe calea unei experiențe vitale, a unei trăiri în proximitate a muzeografului artist. Eliberat de necesitatea unui discurs intelectual, folosind numai simbolistica obiectelor și a relațiilor născute de noul context muzeal, muzeograful Bernea este departe de orice tentație a unui discurs ideologic sau îngust partizan, imaginea țăranului nu se construiește acum și aici folosind vreo mitologie culturală, ci numai ca traseu inițiatic recompus din urme simbolice. Discursul muzeal este astfel unul deloc tare, esențialist, ci unul „slab”, al unei prezențe discrete dar tenace a dimensiunii spirituale. Există în această înțelegere a unei noi muzeografii percepția hotărâtă a precarității oricărui efort de a cunoaște trecutul unei lumi care nu mai este, care și-a epuizat resursele ființei sale. Muzeografia se confruntă cu o sarcină imensă care nu poate fi rezolvată simplist. Întrebarea lui Bernea este: cum putem ajunge la înțelegerea acelei lumi care a fost până de curând lumea noastră, pornind de la urmele ei care sunt obiectele tezaurizate în depozitele muzeului, cum putem reface drumul către înțelegerea acesteia? Cum pot aceste obiecte conduce nu către o dioramă, ci Viata romaneasca 7-8-2011_VR 7-8 2011 12.07.2011 15:41 Page 102 VIAȚA ROMÂNEASCĂ 102 către o semnificare a spiritului unei civilizații?! Efortul de a răspunde la o astfel de întrebare a condus la alegerea unei căi care să folosească obiectele ca simboluri, iar întreaga expunere să poată deveni un discurs care să angajeze un sistem de simboluri, deci un mod de a trimite mereu dincolo de litera unei expuneri. Or, acest mod de a semnifica aparține în mod esențial artei, deci expunerea va trebui construită ca gen proxim al operei de artă. Obiectele muzeale trebuie deci tratate ca semne și simboluri într-un discurs care să lase în urmă neutralitatea descriptivă a etnografiei pentru un sistem al sensului. Discursul etnologic și antropologic vine să ne comunice că acest sens nu poate fi demonstrat empiric, nu există anchete de teren pentru relevarea mentalității arhaice a țăranului de la 1400 sau 1800, nu putem cunoaște cu certitudine nimic din „dizpozitivul mintal” al unui astfel de „subiect”, putem face numai conjecturi. Iar din analizarea creațiilor folclorice putem trage oricât de multe concluzii, fără a putea decide asupra valorii lor de adevăr cu privire la realitatea retrospectivă a concluziilor noastre. Discursul antropologic nu poate decât să nege orice posibilitate a cunoașterii trecutului, pentru că memoria nu poate juca un rol obiectiv, realitatea re-dată de memorie nu poate fi decât o realitate perfect subiectivă, o realitate a subiectului, incomensurabilă pentru cercetarea antropologică. Muzeografia pusă în operă la MȚR este tocmai o muzeografie a memoriei, a subiectului angajat în recitirea experienței sale mnezice. Țăranul vizat de această muzeografie este strămoșul, antecesorul care lasă în urma sa o moștenire, pentru această muzeografie antecesorii sunt printre noi, sunt vizibili încă.6 În această legă- tură filială și deloc acceptabilă de paradigma științifică a cunoașterii își întemeiază muzeograful Bernea discursul muzeal, pretenția sa de adevăr. Trecutul există pentru că memoria mea însoțită de multe alte memorii îl pot readuce, pot reproduce sensurile împărtășite cândva. Obiectele nu sunt aici decât suportul vizibil și fizic al unei memorii care aduce tuturor amintirea comună a unei lumi cândva existente. Nu poate fi întregul adevăr, dar este una dintre fațetele sale întemeiate în experiența unui subiect, deci a unei conștiințe. Ceea ce face din subiectul cunoscător o conștiință îi interzice accesul la cunoașterea empirică. Antropologul sau etnologul nu își pot permite luxul unei conștiințe angajate pentru trecut, pentru sensul unor experiențe perimate, ci numai pentru multitudinea fluidă a prezentului care dispare instantaneu în viitorul care se instaurează perpetuu abolind trecutul și prezentul deopotrivă. Frumusețea este o altă miză a expunerii. Frumusețea obiectelor trebuie să lase să transpară frumusețea lumii originare a țărănescului abolit. Artisticul care trebuie citit în toată această paradă a fastului țărănesc are menirea să fie vehiculul transparenței frumosului către privirea care interoghează obiectele și lumea simbolizată de ele. Frumosul pare a deveni condiția de existență a obiectelor și a lumii lor originare. Țăranul este definit astfel ca ființa care din propria sa condiție a unei 6. Les ancetres sont parmi nous, textes reunis et edites par Jaques Hainard, Roland Kaehr et Fabrizio Sabelli, Musee d'ethnographie, Neuchâtel, 1988. Viata romaneasca 7-8-2011_VR 7-8 2011 12.07.2011 15:41 Page 103 StudIu 103 autenticități originare construiește o lume a armoniei și a frumuseții, care ea însăși este semnul unei supuneri la canonul unei alte lumi, cea a transcendenței. Astfel expunerea permanentă indică și simbolizează țărănescul originar, iar acesta la rândul său indică și simbolizează dimensiunea spirituală a lui dincolo. În acest mod al unei expuneri în oglindă sensul ultim al expunerii se poate decripta ca metaforă a muzeografiei, a memoriei și a lumii înseși. Programul muzeologic și muzeografic al MȚR se poate defini astfel în termenii unei analize a epistemei care îl fundamentează și a efectelor sale în planul discursului muzeal: este un program nonideologic, axat pe respingerea oricărei imagini ideologice sau ideologizate, respinge apelul la naționalism sau etnicism, nu se constituie în suport pentru nici un discurs național identitar, nu preia nici una dintre tezele muzeografiei vechi birocratizate și infestate de materialismul istoric al școlii muzeografice a comunismului, este un program care mizează în mod esențial pe antropologia religiosului, definind țăranul ca pe ființa culturală dominată de practica religiosului, de credință. Și este, de asemenea, un program al memoriei culturale și istorice. Modul de semnificare al muzeografiei puse în operă este cel simbolic, analog obiectului estetic, dar și celui religios, de cult, singurul care poate să trimită înțelegerea privitorului către lumea semnificațiilor unei civilizații distanțate în timp. Scurtcircuitarea metaforică și simbolică a prezenței obiectuale este menită să dezvolte o înțelegere a lumii țărănescului, dincolo de discursul științific, pe care nu-l neagă, dar îl încastrează într-un mod de expunere simbolică a obiectelor aparținând acestei lumi care, pentru că a murit, trebuie salvată în memoria noastră culturală. Istoria este abolită de eveniment, iar moartea unei civilizații devine realitate într-un program cultural și simbolic, într-o artă a memoriei și a expresiei acestei memorii. Aici a cunoaște este a-ți aduce aminte, înțelegere plato-niciană7 a realității cunoașterii, a-ți aduce aminte de antecesori, a aminti celorlați că au ei înșiși o memorie paralizată, care trebuie prezentificată, readusă la suprafața ființei lor istorice și culturale. Memoria este intrinsec identitară și singura care 7. E^dos, termen fundamental al ontologiei platoniciene, înseamnă în primă instanță, la Homer, de pildă, „ceea ce se vede”, „înfățișarea”, „chipul”, deci aparența vizibilă, sensibilul, apoi termenul evoluează spre o mai mare abstractizare, până la Platon care face din el un vehicul ontologic (verbul eido înseamnă a vedea dar și a cunoaște, a percepe mental). Ceea ce este relevant din perspectiva noii meuzeografii berniene este legătura indisolubilă dintre văz și intelect, dintre privire și adevăr. Adevărul poate fi cunoscut prin privire, prin cunoașterea formelor vizibile și apoi ale celor invizibile care in-formează vizibilul din nonvizibil. La Platon sufletul cunoaște e^de-le prin reamintire, anam-nesis, (Menon 80d-85b, Phaidon 72c-77d), memoria fiind astfel o memorie a ființei. Obiectele expoziției MȚR sunt tratate ca arhetipuri, forme ele însele reale, dar formând împreună un lanț al formelor care semnifică pentru ele însele dar și pentru altul, altul care este tocmai arhetipul civilizației tradiționale, adevărul ei spiritual. Acest arhetip, formă fundamentală, nu poate fi cunoscută decât prin privirea care aduce aminte călătorind printre formele arhetipale expuse în muzeu, loc al memoriei, deci loc al spiritului și al intelectului care trebuie să cunoască adevărul ocultat de uitare. Privirea care întâlnește formele arhetipale ale lucrurilor, artefacte ale spiritului țăranului meșteșugar (demiourgos este cuvântul grec), și memoria care este renăscută de această privire sunt pilonii reconstrucției lumii civilizației tradiționale a țărănescului. Viata romaneasca 7-8-2011_VR 7-8 2011 12.07.2011 15:41 Page 104 VIAȚA ROMÂNEASCĂ 104 poate salva trecutul de falsitatea unei cunoașteri ideologice sau de uitarea ignoranței pur și simplu. Expunerea devine astfel un program de adevăr, un proiect care trebuie să indice realitatea lumii care se ascunde în trecutul mort sau în spatele expunerii, ea însăși totuși atât de precare în fața memoriei, în fața realității abolite de istorie și de uitare, în fața imensității tăcute acum a vieții trecute. În miezul acestei episteme (contestată ca epistemă din mai multe direcții concurente) stă fundamentarea metafizică a teologicului8, de la care Bernea pornește în opera sa de simbolizare a trecutului, a timpului abolit al civilizației tradiționale. Într-un mod atât de paradoxal și de eretic pentru specialistul cunoașterii etnologice, muzeograful neconvențional pornește de la adevărul Evangheliei pentru a demonstra adevărul omului tradițional autentic al civilizației populare românești. În centrul epistemei muzeografului stă propoziția: Dumnezeul Evangheliei există, ceea ce conduce la putința demonstrației existenței de facto a țăranului tradițional, creator al unei civilizații milenare. Dacă din punctul de vedere al științei etnologice această ordonare sistemică a adevărurilor are vreo relevanță, este o altă discuție. Cert este că acest program muzeologic și muzeografic, bazându-se pe cartografierea etnografică existentă de un veac, înțelege să expună semnificația acestei lumi în acest mod, pornind de la aceste postulate metafizice. DR. MIHAI GHEORGHIU 8 Voi cita aici un extraordinar text al Sfântului Augustin: „Aici deja ochiul gândirii este ridicat asupra lumii însăși ca un fel de mare arbore și descoperă aici dubla lucrare a Providenței, partea naturală și partea voluntară. Cea naturală într-adevăr prin ascunsa administrare a lui Dumnezeu, prin care dă creștere chiar pomilor și plantelor; cea voluntară însă, prin lucrarea Îngerilor și a oamenilor. Potrivit celei dintâi se ordonează lucrurile cerești mai de sus și cele pământești mai de jos, ca să strălucească luminătorii și stelele, ca să producă alternanța dintre ziuă și noapte, ca prin ape să scalde și să înconjoare temelia pământului, ca aerul să fie răspândit deasupra pământului, ca plantele și animalele să conceapă și să nască, să crească și să îmbătrânească, să moară și orice altceva în lucruri este îndeplinit printr-o mișcare interioară și naturală (Sf. Augustin, Despre Geneză în sens literal, cartea a VIII-a, cap. IX, p.274, Minerva, 2008) Acest „ochi al gândirii” guvernează și înțelegerea teologică ce fundamenteză discursul muzeografic al expunerii permanente. Viata romaneasca 7-8-2011_VR 7-8 2011 12.07.2011 15:41 Page 105 note din lăuntru G. PIENESCU ALEXANDRU Septembrie, 1944. Ar fi putut să-și anunțe sosirea apăsând butonul roșu al soneriei fixate, albă, pe ușciorul de cărămidă al portiței. Nu a făcut așa. A preferat să-și vestească vizita inopinată lovind cu ceva tare, un obiect de metal sau un pietroi, în tinicheaua numărului casei. Zgomotul violent, la un ceas de liniște al după-prânzului, i-a neliniștit pe toți casnicii, - mai ales după ce taică-meu - Dumnezeu să-l ierte! cu timbrul lui autoritar, l-a chemat pe omul care avea grijă de curățenia curții gospodăriei: Crețule, ia cheia din cui și du-te la portiță. E acolo un ofițer sovietic. Deschi-de-i și lasă-l să intre, să-l auzim ce vrea. Da' grăbește-te, că ăștia, de când au câștigat războiul, fac legea și nelegea în lume. Dacă nu te grăbești, ne pomenim că trage cu pistolul în broască și ne strică portița. Și dacă intră cu forța, nu știm ce ne mai poate aștepta. Cuvintele lui taică-meu și tonul alarmant al rostirii lor i-a îngrijorat pe toți masculii casei și bineînțeles că și pe mine și pe prietenul meu Styk, un frumos dog danez, „mare cât un vițel” (cum se zicea, exagerându-i dimensiunile), dar puternic și dotat cu un profund instinct de proprietate și de paznic al spațiului în care trăia, instinct ce se manifesta foarte ciudat, original: lăsa pe oricine să intre în curte -poftit sau nepoftit -, dar oricinele intrat nu mai putea să iasă lesne, așa cum intrase, pentru că Styk se plasa în dreptul ieșirii și la orice mișcare a oricinelui intrat, mârâia, arătându-și frumoșii lui canini, de parc-ar fi spus: „De intrat ai intrat pe-aici, dar, tot pe-aici nu vei putea ieși!”. Deschizându-i-se portița, ofițerul sovietic a pășit în curte târâind după el un ciobănesc german a cărui expresie timorată și derutată mărturisea că lumea și locul din jur îi erau străine, că simte lipsa stăpânului său cunoscut și că nu pricepea nimic din ceea ce-i poruncea, strunindu-l, noul său stăpân. Era clar că încă nu învățase limba rusă... Voind să-i iasă, totuși, înainte musafirului sovietic nepoftit, pentru a preîntâmpina niscai neplăceri iscate dintr-o greșită înțelegere a relațiilor, taică-meu, dedat cu jocurile protocolare, a ieșit în loggia intrării. Dar nu singur - pentru că nu știa să vorbească rusește -, ci însoțit de un fost coleg cernăuțean, ce-și găsise adăpost, Viata romaneasca 7-8-2011_VR 7-8 2011 12.07.2011 15:41 Page 106 VIAȚA ROMÂNEASCĂ 106 după al doilea refugiu din calea năvălitorilor sovietici, într-una din încăperile casei unde locuiam. Fostul coleg, domnul Păuș, avea, față de taică-meu și față de toți casnicii, avantajul de a ști limba rusă, învățată într-o deportare de patru ani în Siberia, în calitate de prizonier austriac, în primul război mondial. Ofițerul sovietic, tânăr și de înălțime mijlocie, ne-a surprins pe toți, în primul rând prin salutul militar adresat celor doi bărbați din loggia intrării, apoi - pe mine îndeosebi - prin uniforma lui. Nu era îmbrăcat în haina și pantalonii grosolani, din șiac, ai ofițerilor sovietici văzuți până atunci, ci într-o uniformă croită parcă „la comandă”, dintr-o stofă ușoară, fină, adecvată anotimpului, de culoare muștar, uniformă care-i venea „ca turnată”, iar pantalonii-i erau călcați proaspăt, cu dungă. Pe cap purta o caschetă de aceeași nuanță cu haina, cu banderolă roșie. Eu, ținându-l ferm de zgardă pe Styk, gata, după cum mârâia, să intre în conflict deschis cu ciobănescul german prizonier de război, l-am văzut pe sovietic că duce mâna la buzunar și scoate un ditamai browningul, îl încarcă și-i îndreaptă țeava spre Styk. Nu aveam cum să-l apăr de împușcătura ucigașă altfel decât îngenunchind lângă el și îmbrățișându-i grumazul. Așa am și făcut. Sovieticul a rămas o clipă stană de piatră, apoi a pus browningul în buzunar, a surâs - a fost primul surâs sovietic pe care l-am văzut - și a zis: „Harașo!”. Eu l-am tras pe Styk după mine în curtea din spatele casei și l-am legat de butucul de lângă cușca lui. În același timp, sovieticul l-a scos din florărie pe ciobănescul german prizonier de război și l-a legat de grilajul gardului de fier forjat al casei de vis-a-vis, astfel încât „trata- tivele” au putut fi duse în pace. Sovieticul venise cu o „bumaga” de rechiziție pentru douăzeci și cinci de nopți. Ordinul din „bumagă” era clar și excludea orice discuții. S-a stabilit și ora sosirii în acea seară a „oaspetelui” sovietic: 21. Cât timp au fost discutate condițiile rechiziționării, taică-meu și fostul său coleg, translator benevol, au rămas în loggia intrării, pe când eu m-am apropiat încet, pas cu pas, de ofițerul sovietic, rămas în florărie, și am avut timp să mă uit pe-ndelete la el. Era blond, cu ochi albaștri, proaspăt tuns și proaspăt ras, iar cămașa și hainele de pe el erau curate. Vorbea puțin, scurt. La plecare a salutat tot mili-tărește „gazdele”, a traversat strada, a dezlegat ciobănescul german prizonier și s-a îndreptat spre centrul orașului, târâind câinele după el ca pe un rob. Cam după o oră, alarma casnicilor s-a potolit. N-aveam ce face altceva decât să încuiem și să blocăm ușile, pentru că sovieticii își făcuseră un prost renume, că în casele în care intră, se îmbată și violează femeile și fetele. Ordinul din „bumaga” era categoric, iar „bumaga” era semnată de unul din ofițerii sovietici investiți de Stalin cu titlul de „mareșal”, după înfrângerea germanilor la Stalingrad. Mi se pare că „bumaga” era semnată de mareșalul Tolbuhin, iar tânărul ofițer pe care urma să-l „găzduim” (pe numele lui, simplificat românește, Alexandru) făcea parte din aghiotanții mareșalului. După plecarea tânărului ofițer sovietic, casnicii s-au angrenat și în discuții despre aspectul și comportarea lui și s-a stabilit să i se pună o dormeuză în sufragerie, Viata romaneasca 7-8-2011_VR 7-8 2011 12.07.2011 15:41 Page 107 NOtE dIN lăuNtRu 107 singura încăpere unde nu locuia nimeni, într-un spațiu liber. În ceea ce mă privește, pentru că atitudinea lui și uniforma lui curată îmi făcuseră o bună impresie, pentru că îmi ziceam că războiul în care era implicat nu era al lui, ci al celor care îl provocaseră - direct sau indirect, prin tertipuri diplomatice - și pentru că înțelesesem din spusele domnului Păuș, care vorbise mai mult cu tânărul ofițer sovietic, că era cam de aceeași vârstă cu mine, m-am hotărât să-l aștept omenește la ora sosirii. Deci am pus, la un capăt al mesei, două farfurii, tacâmuri, pe un platou patru sandvișuri, și pe o tavă două pahare și două păhărele, lângă trei sticle de băutură: vodcă, vin și o sticluță de coniac. Omul cu „bumaga” găzduirii obligatorii a sosit exact la orele 21. Altă bună impresie! De astă dată a sunat la poartă. I-am deschis și l-am poftit prin gesturi să intre, spunându-i unul din puținele cuvinte rusești aproximativ știute: „pajaluste”. A intrat în vestibul, apoi în holul devenit sufragerie, unde l-am poftit, tot prin semne, să se așeze și să mănânce. Mai întâi m-a refuzat, dar văzând că mă așez și că iau un sandviș și mănânc, a luat și el unul și ne-am ospătat amândoi, mâncând cele patru sandvișuri. Arătându-i paharele și păhărelele, l-am întrebat: „Vodca?” Replică: „Niet!”. Apoi i-am arătat sticla de vin și l-am întrebat: „Vin?”. Aceeași replică: „Niet!”. Arătân-du-i sticluța cu coniac, mi-a spus „niet” înainte de-a-l întreba, și a adăugat: „Vodă iesti?”. I-am umplut paharul mare cu apă rece, contrariat, desigur, că mă nimerisem să fiu gazda unui rus care anula legenda ivanului simbolic, băutor numai de tării. Și după ce mi-am sorbit păhărelul de coniac, am vrut să mă ridic și să-i arăt locul unde va dormi,baia și celelalte anexe higienice ale apartamentului. Nu m-a lăsat să mă ridic, ci, punându-și mâna dreaptă pe brațul meu stâng mi-a poruncit (acesta este cuvântul potrivit tonului cu care mi-a spus): „Sideati!”, cuvânt al cărui sens nu era greu de priceput. Am rămas așezat pe scaun. El însă s-a ridicat, s-a dus în vestibul și s-a întors cu o solidă servietă din piele maron, a deschis-o și a scos „organul” Partidului Comunist (bolșevic), Pravda. S-a reașezat pe scaun și a-nceput să citească tare articolul de fond tipărit pe prima pagină. Bineînțeles că eu neștiind limba rusă, și dânsul știind că eu nu pricep ceea ce-mi citește, el își citea sieși articolul, cu o conștiinciozitate sobră și devotă de călugăr benedictin îngenunchiat canonic. Dar pentru că vieții îi plac situațiile superlativ absurde, cineva ori ceva îl îndemna să mă întrebe din când în când, „Ponimaiși?”, adică „Înțelegi?”, întrebare la care eu răspundeam invariabil „Niponimaiu”, adică „Nu înțeleg”, ceea ce era întrutotul adevărat. Dar răspunsul meu nu l-a făcut să-și întrerupă (așa cum ar fi fost logic) citirea articolului, ci, dimpotrivă, parcă l-a îndemnat să o continue. La un moment dat, citirea articolului din Pravda, totuși, s-a terminat. I-am arătat oaspetelui meu anexele higienice și dormeuza și l-am salutat de „noapte bună” făcându-i un semn cu mâna ca de la fereastra trenului. Am ținut un calendar al prezenței lui Alexandru în casa noastră, a întâmplărilor convețuirii și a dialogurilor cu el mijlocite de fostul coleg cernăuțean al tatălui Viata romaneasca 7-8-2011_VR 7-8 2011 12.07.2011 15:41 Page 108 108 VIAȚA ROMÂNEASCĂ meu, adăpostit în casa noastră, dar cutremurul din 4 martie 1977 mi le-a îngropat subt dărâmături. Memoria păstrează, însă, câteva amintiri de neuitat din cele zece-douăsprezece zile cât a locuit Alexandru la noi și din zilele următoare, când și-a schimbat locuința, fără nicio explicație, lăsându-ne, totuși, o „bumaga” prin care se interzicea orice altă rechiziție de spațiu din locuința noastră pentru vreun ofițer sau subofițer sovietic. Una dintre cele mai trainice, dar și bizare amintiri, care l-a caracterizat pe Alexandru, însă a constituit și pretextul relației lui zilnice cu mine, relație absurdă, dar reală, a fost ritualul seral, în care el citea tare, cu evidentă concentrare spirituală și încredere în adevărul exprimat de cuvintele citite, articolul de fond din Pravda. Îl citea pentru sine și pentru mine, care, repet, nu înțelegeam nimic din ceea ce-mi citea, însă el mă întreba mereu: „Ponimaiși?”, iar eu îi răspundeam mereu: „Niponimaiu!”. Familiile casei obișnuindu-se repede cu prezența lui Alexandru, nestingheritoare, ba chiar agreabilă prin atitudinele-i civilizate, iar lui plăcându-i să-i simtă pe cei din juru-i binevoitori cu el, convorbirile - prin tălmăcitor, bineînțeles, și prin semne convenționale - au devenit din ce în ce mai frecvente, mai ales după ce Alexandru le-a scris maică-sii și soră-sii că se simte bine în mijlocul nostru, „ca în familie”, iar ele i-au răspuns mulțumindu-ne pentru cum ne purtăm cu el. Evident, ne-a părut bine că undeva, într-un oraș din depărtările Rusiei, Alexandru are o mamă și o soră sensibile la felul nostru omenos de a ne purta cu el, deși într-una din zile, întâlnindu-l pe stradă și făcându-i eu un semn prietenos de salut cu mâna și el nerăspunzându-mi, seara, când a venit acasă, l-am întrebat dacă nu mă văzuse. Mi-a răspuns că mă văzuse, dar că nu avea voie să aibă relații prietenești cu foștii aliați ai germanilor, dușmani ai U.R.S.S. Deci maică-sa și soră-sa le mulțumeau dușmanilor U.R.S.S. că se poartă omenește cu fiul și fratele lor, care ne socotea, în public și oficial, dușmani... Dar să mă întorc la povestioarele cu Alexandru. Într-o dimineață intrând în fostul hol, devenit, prin aglomerarea locatarilor, sufragerie și, prin rechiziție, dormitorul lui Alexandru, unde din întâmplare ne adunasem mai mulți, „sovieticul nostru” venind evident de la baie, cu un prosop epon-jat trecut pe după gât, ținea într-o mână o periuță de dinți, iar în cealaltă un tub de pastă pe care îl storcea umplând de două-trei ori periuța, spălându-se pe dinți în fața noastră și înghițind „rezultatul”. Ca să evit continuarea acelei spălări până la sfârșitul pastei, l-am rugat pe translatorul nostru benevol să-i spună că nu așa se spală dinții, dar el a refuzat să-i traducă spusele mele, pretextând că, jignit, Alexandru ne va împușca pe toți. Atunci l-am rugat să-i spună că eu vreau să-i arăt cum trebuie să se spele pe dinți și că-l rog, dacă se supără, să mă pedepsească pe mine. I-a tradus cuvintele mele, iar eu l-am luat pe Alexandru de mână și, ducân-du-mă cu el la baie, i-am arătat cum se folosesc periuța și tubul de pastă, și cum trebuie să-și clătească gura cu apă. Întorcându-ne în camera lui de noapte, mi-a Viata romaneasca 7-8-2011_VR 7-8 2011 12.07.2011 15:41 Page 109 NOtE dIN lăuNtRu 109 mulțumit prin translator că i-am arătat cum se folosește pasta de dinți și ne-a spus că în U.R.S.S. nu existau tuburi cu pastă de dinți și că oamenii, când le-au văzut mai întâi, au crezut că ele conțin un fel de mâncare nemțească și deci o întindeau pe pâine și o mâncau. Într-altă dimineață, înainte de a pleca la slujba lui, a dorit să-i arate lui taică-meu browningul cu care îl amenințase pe Styk. A scos arma din buzunar, i-a scos încărcătorul și l-a pus pe servantă, după care, ținând revolverul în mâna dreaptă, corect, cum se ține orice revolver, s-a apropiat de taică-meu, rostind cu evidentă satisfacție de învingător: „Eta nemețki pistol!”. Era o armă capturată de la inamici. Taică-meu, săracul, căruia-i era o teamă cumplită de armele de foc, poate pentru că, fiind procuror, cercetase multe crime comise, și accidental, cu revolvere, poate pentru că pur și simplu îi era frică de armele de foc, întinsese amândouă mâinile cu palmele deschise spre Alexandru, ca și când ar fi vrut să-i împiedice apropierea cu „nemețki pistol”, rostind mereu imperativ: „Nu! Nu! Nu!”. Dar rusnacul era atât de mândru de captură, încât părea să nu mai vadă și să nu mai audă nimic. Și a apăsat pe trăgaci. Zgomotul împușcăturii ne-a încremenit pe toți. Dar văzându-l pe taică-meu în picioare, mi-am revenit în fire: glonțul „dedicat” lui Styk și rămas pe țeavă, se înfipsese în parchet, la doi centimetri de laba piciorului drept al lui taică-meu. Maică-mea a izbucnit în plâns, iar eu m-am uitat la sovietic cu o ură albă și rea, din care nu m-a scos decât gestul lui tulburător: s-a aruncat în genunchi la picioarele lui taică-meu, cerându-i iertare în hohote: „Babușka! Babușka! Prastiti minea! Prastiti minea!” Taică-meu, care avea o mare putere de stăpânire de sine, l-a mângâiat pe creștet, iar când Alexandru s-a ridicat și i-a sărutat mâna care îl mângâiase, l-a îmbrățișat. Într-o după-amiază, venind de la școală, l-am găsit acasă. Cum am dat cu ochii de el, i-am și spus, în ruseasca mea foarte aproximativă, că văzusem tancuri sovietice trecând pe strada principală a orașului. Alexandru, iest tanki na balșaia ulița. Reacția lui? M-a privit încruntat, dar nici nu a confirmat, nici nu a infirmat spusele mele. Repetându-le - zgomotul monștrilor de oțel se auzea acum în casă -s-a uitat la mine tot încruntat, s-a dus la fereastră, a închis-o, a coborât jaluzelele, a aprins lumina electrică și, în sfârșit, a vorbit: Da, iest tanki, na iest sicret! Era un „sicret” pe care îl auzea tot orașul! Într-una din zile, lăsându-ne „bumaga” prin care, după cum spusei, se interzicea orice găzduire obligatorie în casa noastră a vreunui ofițer ori subofițer sovietic, a hotărât - repet, fără să ne spună de ce - să se mute. Și s-a mutat pe aceeași stradă, nu departe de unde locuiam, într-o mare casă boierească. La plecare, mi-a spus că Viata romaneasca 7-8-2011_VR 7-8 2011 12.07.2011 15:41 Page 110 110 VIAȚA ROMÂNEASCĂ mă va aștepta în fiecare seară la el, dar să nu plec decât la zece minute după ce va ciocăni de trei ori în numărul de tinichea al casei. Prudență? Poate. Dar așa am făcut. Noua cameră în care își adăpostea singurătatea nopților era o încăpere mare, proaspăt văruită, cu un pat, un șifonier și o mare sobă de teracotă albă. În fiecare seară, la sosirea mea, focul ardea din plin în sobă, și flăcările lui răspândeau o lumină de intimitate caldă până departe de gura sobei. În apropiere, Alexandru pusese două postate de călărie, pe care ședeam ca pe niște pături groase. Îndată ce ne așezam, Alexandru scotea din servietă Pravda și citea tare, grav și cu conștiinciozitate, ca în toate serile anterioare, articolul de fond, întrebându-mă cam din trei în trei minute, tot ca în toate serile anterioare, „Ponimaiși?”, iar eu îi răspundeam la fel ca în toate serile anterioare, „Niponimaiu”. Am răbdat acest ritual - căci de un ritual era vorba - încă vreo șase-șapte seri, înțelegând ceea ce intuisem mai demult, că el nu-mi citește mie articolul, ci că și-l citește lui și că această citire făcea parte într-adevăr dintr-un ritual sovietic de seară pe care se obișnuise să-l respecte, probabil că din adolescență, iar prezența mea îl ajuta să-l îndeplinească, dându-i poate sentimentul că astfel mă implica în ceea ce înțelegea el din articol. Am răbdat îndeplinirea acestui ritual cât timp a locuit în casa noastră, ca să nu-i excit spina politică iritativă. Dar acum, în noua lui locuință, continuarea desfășurării ritualului mi se părea un abuz exagerat împotriva sistemului meu nervos, așa că am reacționat conform sensibilității mele ultragiate. Într-o seară, după ce a terminat de citit articolul de fond din Pravda, i-am spus, liniștit: Alexandru, eta propaganda. S-a uitat la mine încruntat, cu buzele crispate într-un rictus de ură și dispreț care m-a făcut să-mi zic: „Acuma mă-mpușcă!”. Dar, după cum se vede, nu m-a împușcat. Însă a mototolit ziarul și zicând: „Da, eta propaganda”, a aruncat ghemul de hârtie în foc. Și l-am privit împreună, în tăcere, umăr la umăr, cum îl cuprind flăcările și cum treptat se transformă într-un gogoloi de jăratic irizând pâlpâiri aurii. În amintire, este ultima imagine cu Alexandru. Nu știu dacă atunci ori altădată ne-am despărțit pentru totdeauna, el întorcându-se în lumea lui fără mine, și eu întorcându-mă în lumea mea fără el. G. PIENESCU 11 februarie 2011 Viata romaneasca 7-8-2011_VR 7-8 2011 12.07.2011 15:41 Page 111 cărți paralele ELISABETA LĂSCONI PROSTITUATA-COPIL (Doina Ruști, Lizoanca la 11 ani; James Levine, Jurnalul albastru) Romane-protest față de indiferența lumii Două cărți publicate relativ recent în aceeași colecție, Fiction Connection, la Editura Trei, determină reflecții privind relația ficțiunii cu realitatea și condiția literaturii: Lizoanca la 11 ani de Doina Ruști (Editura Trei, 2009) și Jurnalul albastru de James Levine (traducere din engleză și note de Laurențiu Dulman, 2010, prima ediție The Blue Notebook a apărut în iunie 2009). Ambele romane intră într-o zonă mai largă de interes, de problematizare, ce antrenează și asociază societatea civilă și viața comunității, pun în discuție rolul autorităților (familie, școală, protecția copilului) și, nu în ultimul rând, funcția presei. Ambii scriitori au avut ca punct de pornire fapte adevărate care au trezit revoltă și, în mod evident, dorința violentă de acțiune. James Levine este profesor de medicină la Clinica Mayo, savant și cercetător cunoscut pe plan mondial. Când a făcut o cercetare medicală în Komatipura, un cartier rău-famat din Mumbai, pătrunzând acolo însoțit de un polițist și de un ofițer al Națiunilor Unite pentru a intervieva copiii străzii, James Levine a descoperit Strada Cuștilor. Spectacolul străzii a fost probabil o experiență terifiantă, acolo se prostituau o parte din jumătatea de milion de copii indieni supuși sclaviei sexuale, trăind închiși în spații mici, expuși public ca ofertă. Iar imaginea care l-a șocat a fost cea a unei fetițe, care stătea în fața cuștii sale și scria într-un caiet albastru. Despre ea autorul scrie chiar pe prima pagină, unde adresează mulțumiri celor care l-au ajutat să scrie cartea: „Cel mai important este că fără Batuk, fata în sari roz, cu bordură în culorile curcubeului, n-aș fi avut ce povesti.” Mai mult ca sigur detaliile care compun povestea lui Batuk din Jurnalul albastru adună mărturii culese de James Levine din discuțiile cu acești copii. Și tot în mod cert, ambiția de a deveni autor de ficțiune și câștigul bănesc nu au fost cauzele care l-au determinat pe medicul faimos să scrie. Dedicația „Pentru fiicele mele” lasă loc bănuielii că i-a privit pe copiii de pe Strada Cuștilor nu doar cu ochii medicului, ci și ai părintelui, gândind poate la diferența de viață și de șanse între fiicele sale și copiii străzii. De altfel, autorul a decis ca toate încasările din SUA să fie donate pentru a ajuta pe copiii abandonați și exploatați. Tot de experiențe-șoc a avut parte și Doina Ruști: „Am deschis ziarul și-am citit Viata romaneasca 7-8-2011_VR 7-8 2011 12.07.2011 15:41 Page 112 112 VIAȚA ROMÂNEASCĂ o frază care mi-a făcut gaură în creier: o prostituată în vârstă de 11 ani a umplut un sat întreg de sifilis. Bineînțeles, știu foarte bine că în jurul meu există prostituție infantilă, copii mutilați, agresați, uciși, împinși să supraviețuiască în genunchi, de cum văd ochiul soarelui. Dar în titlul acesta de ziar mai era ceva: o făloșenie grețoasă a vânătorului de rating.” Primului șoc, legat de conținutul știrii (o fetiță de 11 ani incriminată că i-a îmbolnăvit de sifilis pe bărbații unui sat întreg), i se adaugă al doilea, generat de amănuntele oferite de ziar: fetița se prostitua de la 9 ani, iar între clienții ei se numărau și bărbați de 80 de ani. Al treilea șoc a provocat și declanșat mai multe acțiuni, inclusiv scrisul: aproape toate cotidianele importante au preluat știrea-bombă, fără să înceapă o anchetă jurnalistică serioasă în satul din județul Vaslui ori măcar să verifice informația. Iar „indiferența năucitoare” ca reacție a presei a determinat-o pe Doina Ruști să cerceteze subiectul, a colindat o vară întreagă prin satele din sudul țării, a stat de vorbă cu copii și maturi, iar discuțiile duc la o constatare zdrobitoare: „În aproape orice sat există o astfel de ființă, bătută, izgonită de-acasă, nevoită să intre în tot felul de întâmplări care se petrec întotdeauna cu voia și cu ajutorul maturilor.” Revenind la cele două romane, ele au în comun mai multe aspecte: personajul principal - o fetiță silită să iasă brusc din paradisul copilăriei ajunge să se prostitueze, familii odioase o alungă, păstrând însă fațada normalității, o comunitate ca satul românesc sau grupurile sociale indiene acceptă prostituția ca parte din existența cotidiană. Dar fundalul narațiunii semnalează că la începutul secolului XXI, țări aflate la distanță uriașă una de alta, tind să se apropie și să se asemene prin fenomene ce transcend granițele ficțiunii. Radiografie și confesiune Cele două romane se deosebesc radical prin structura narativă. Doina Ruști a ales formula prozei realiste, cu o construcție complexă, ce permite o mare densitate a faptelor relatate: „o poveste simplă în care sunt inserate alte 13 povești, un fel de sertare ale romanului, care alcătuiesc povestea subterană a unei stări de lucruri”. Dar povestea-ramă o are ca eroină pe Lizoanca și vârsta de 11 ani leagă între ele personajele secundare, urmărite cum lunecă interior dinspre un prezent sordid sau umilitor spre momentul din trecut, când s-a produs primul declic serios al conștiinței. Traumele trăite la 11 ani de părinții fetei, de bunica Tori, de Sanitară, de polițistul Vică și de toți cei ce întâlniți pe drumul străbătut de Lizoancă explică într-un fel cruzimea etalată ca oameni maturi. Vârsta de 11 ani este liantul ce dă consistență și profunzime cărții, prag înalt, între copilărie și adolescență. Scriitoarea explică alegerea acestei vârste a personajelor, justificată subiectiv și obiectiv în același timp: „Am scris romanul pe nerăsuflate, lăsându-mă în seama poveștii despre o fetiță dârză, hotărâtă, inteligentă și aflată în război cu toată lumea. Lizoanca are ceva din mine, dar mai cu seamă are ceva din vârsta superbă de 11 ani. Nu cred că întâmplător au ieșit la suprafața istoriei întâmplările despre copii Viata romaneasca 7-8-2011_VR 7-8 2011 12.07.2011 15:41 Page 113 CĂRțI PARALELE 113 care au această vârstă. Ea este una a trezirii lucidității.”. Prima parte a romanului („Unsprezece ani”) se compune din episoadele-cheie trăite la 11 ani de câteva personaje (Greblă, Petrache, Păduchioasa și Cristel). A doua parte („Lista Sanitarei”) dezvăluie secretele altor personaje, a treia parte („Pantofiorii de tinichea”) o arată pe Lizoanca în relație cu lumea, mijlocită de televiziune și de Trestiana, vedeta-copil care vine în sat ca să-și sporească popularitatea. Epilogul cuprinde altă încercări ale fetei, ajunsă în capitală, întâi în spital, apoi la un centru pentru copii abuzați, episoade ce adâncesc investigația socială. Romanul lui James Levine are două părți. Prima parte se intitulează „Jurnalul albastru” și cuprinde confesiunea unei fete de 15 ani, relatând întâmplările prin care a trecut în ultimii șase ani: viața dusă în sat, în mijlocul familiei, drumul făcut cu tatăl ei la Mumbai, traume ale inițierii în profesia de prostituată, traiul în cușca unde se prostituează, prietenia cu un băiat din altă cușcă, amintirile despre împrejurările în care a învățat să scrie și să citească, ajutată de misionari, când fusese internată pentru a fi tratată de TBC. A doua parte continuă jurnalul aceleiași fete, Batuk: „Coli numerotate găsite la hotelul imperial din Mumbai”, notațiile sunt făcute în cursul șederii în Apartamentul Tigrului, ea a devenit conștientă de condiția de prostituată, ca întreținută a unui tânăr, instrument ales de tatăl acestuia pentru a-i desăvârși educația virilă. Scrisul o ajută să reziste, fiindcă abuzurile nu au încetat, dimpotrivă, lasă răni mai mari și în trup și în suflet. Ceea ce s-ar putea numi aici epilog este un basm creat de Batuk prin care evadează din real în fabulos, din hidoșenia vieții în alt tărâm. Lizoanca la 11 ani impresionează prin caleidoscopul destinelor, prin personajele colorate și pitorești, tragice sau grotești și cucerește prin autenticitate, căci nu se sfiește să caute în faptul divers sâmburele ficțiunii, să-l hrănească până rodește. Jurnalul albastru captează prin inocența și puritatea confesiunii făcute de un copil care descoperă viața în aspectele ei odioase și-o transfigurează până la miraculos. Ambele demonstrează voința autorilor de a schimba ceva din rostul unei lumi în care se petrec asemenea orori, măcar prin șocul produs de o lectură incomodă. Lizoanca și Batuk Lizoanca are 11 ani, trăiește în Satul Nou, într-o familie aparent normală, cu tatăl a cărui autoritate se manifestă prin bătăi și înjurături, cu o mamă lipsită parcă de instinct matern. Inteligentă și dârză, cu o voință uluitoare de supraviețuire, fetița s-a maturizat brusc, fără ca maturizarea să fie pregătită firesc, ci precipitată dureros. De aici vine și dorința ei de evadare, cu toate riscurile ce o așteaptă. Batuk Ramasdeen este o fetiță indiană, născută într-un sat, a cărui amintire o duce mereu cu ea. Dar, când are 9 ani, tatăl o vinde unui proxenet din Mumbai, acesta, la rândul lui o plasează licitatorului care oferă prețul cel mai bun pentru o tânără virgină. Batuk ajunge la un „orfelinat” , haltă pentru inițiere în noua Viata romaneasca 7-8-2011_VR 7-8 2011 12.07.2011 15:41 Page 114 114 VIAȚA ROMÂNEASCĂ profesie, iar de acolo într-o cușcă mică pe Common Street. Fetițele se prostituează pentru un preț derizoriu: obiecte mărunte, cum sunt tenișii primiți de la Greblă de Lizoanca, ceva mâncare și un loc de dormit pentru Batuk. Nu se pot bizui decât pe ele însele, pentru că toți din jur abia așteaptă să profite. Lizoanca se vede silită să ofere servicii sexuale viceprimarului și polițistului din sat, Batuk trebuie să satisfacă și zece bărbați pe zi uneori, tratată mizerabil de ei, lovită și violată până și de medicul care o consultă. Bătăile primite acasă le încadrează pe Lizoanca și pe Batuk în același tipar: copii abuzați de părinți. Lizoanca la 11 ani se deschide cu o scenă atroce, loviturile și înjurăturile pe care le administrează tatăl au ca răspuns gesturi și vorbe pe măsură. Câteva dintre ele au intrat deja într-un soi de folclor al educației la români, ca replica deja celebră: „eu te-am făcut, eu te omor!”. Batuk rememorează corecțiile administrate chiar de propria mamă, care atunci i-au provocat hohote de plâns, dar vede în ele pregătirea pentru ce urma să îndure. Sărăcia apropie cele două familii, ca și schimbările profunde pentru care oamenii nu sunt pregătiți. Doina Ruști radiografiază satul românesc din ultimele decenii, iar James Levine schițează viața din satele indiene: sărăcia împinsă la extrem, oameni deveniți părinți fără să aibă minima dorință și pregătire firească, naturală și socială pentru asemenea rol. Așa că în asemenea lumi, copiii se nasc sortiți de la început distrugerii și alienării, în fond ca victime duble, atât ale unei familii incapabile să-i crească și să-i educe, cât și ale unei societăți nepăsătoare. Este vorba de societăți tradiționale, aruncate de o istorie grăbită în modernitate, căreia nu i se pot adapta decât superficial. Cutumele străvechi și-au pierdut sensul și rostul, au lăsat doar un gol, iar educația adecvată pentru epoca nouă în care i-a aruncat o istorie plină de fracturi și de salturi lipsește cu desăvârșire. Satul Nou de pe apa Neajlovului și Dreepah-Jil aproape că nu se deosebesc când este vorba de a calcula șansele mici ale celor născuți acolo: șansa de a supraviețui, de a fi îngrijiți și educați cu adevărat, nu formal, superficial. Prăjitură și croasant Apropierea cea mai semnificativă între Lizoanca și Batuk o reprezintă prăjitura. Batuk folosește o întreaga terminologie a gătitului de prăjituri ca să descrie actul sexual, transfer ce arată o strategie de autosugestie, care face posibilă rezistența în fața experiențelor prin care trebuie să treacă. În același timp, se vede clar că patronii bordelului unde copiii sunt exploatați recurg la metode aproape diabolice de a le exploata ingenuitatea vârstei, de a-i dresa pentru a accepta orice abuz, încurajând un asemenea limbaj. A găti prăjituri, a coace prăjituri ca termeni desemnând actul erotic, clienții numiți unchi sau metaforele „acadea” și „iepuraș” pentru cele două organe sexuale, cel masculin și cel feminin, induc iluzia unei atmosfere familiare, toate însoțite de promisiunea unor daruri, ca să nu mai adaugăm și declarațiile de iubire pe care proxeneții le fac copiilor, ierarhiile unde îi plasează ca preferințe. Câștigurile obți- Viata romaneasca 7-8-2011_VR 7-8 2011 12.07.2011 15:41 Page 115 CĂRțI PARALELE 115 nute din exploatarea lor condiționează felul în care sunt tratați, iar grija și iubirea apar ca răsplată pentru strădania lor. Cât despre Lizoanca, ea nu știe cuvântul prăjitură și ce înseamnă el, deliciul suprem este pentru ea un croasant. Autoarea a și insistat într-un interviu realizat de Ovidiu Șimonca (Observator cultural, nr. 465 din martie 2009) asupra unui episod din cadrul cercetării pe care a făcut-o ca să înțeleagă faptele din știrea bombă de presă, episod care demonstrează cât de adânci pot fi traumele ieșite din nepăsarea adulților față de măruntele bucurii ale unui copil: „În mare, am urmărit povestea fetiței acuzate c-a umplut satul de sifilis. M-a impresionat o întîmplare povestită de asistentul ei social, Ionel Brătianu: după ce a fost adusă la cămin, cineva a întrebat-o dacă nu vrea o prăjitură, însă fetița n-a răspuns. Inițial, psihologul a crezut că este vorba despre un blocaj emoțional, a interpretat în toate felurile tăcerea ei, ca după un timp să-și dea seama că, de fapt, cuvîntul prăjitură îi era complet necunoscut.” Dar în locul prăjiturii, Lizoanca primește ca dar de la un prieten din grupul vagabond altă minunăție, un croasant. Și se bucură de plăcerea de a-l savura, pentru că senzațiile pe care le încearcă depășesc fantezia: „fetița mușcă din croasant și mestecă încet, atentă la gustul care se închega lent, pe măsură ce crema de ciocolată cuprindea foetajul de catifea. În mod paradoxal, se combina impresia de sațietate și de foame fără sfîrșit, furișată în gustul plin, susținut de o mie de flori și de o mie de dulciuri diferite, de ciocolate topite și creme ample, ascunse în pliurile nenumărate ale unei prăjituri pe care Lizoanca nici nu și-o imaginase“. Și socotelile făcute de Batuk ca să facă prăjituri cu mare grijă, încât toată lumea să fie mulțumită, și senzațiile delicioase pe care le simte Lizoanca, produse de un banal croasant, sunt între puținele momente când ele își regăsesc câte ceva din farmecul și ingenuitatea anilor pe care îi au. Li se opun scenele de sex, uneori penibile, alteori scabroase, dovadă că adulții transformă paradisul copilăriei în infern, ei înșiși prelungind la maturitate multe traume ale propriei copilării sau frustrări ale adolescenței. Evadări: prietenie și fantezie Și totuși, cum rezistă cele două fete infernului zilnic? Ele au două supape ori mai bine zis două căi de evadare, în prietenie și în fantezie. Lizoanca face parte dintr-un grup de copii certați cu familia și școala, ei și-au găsit cotloane și ascunzișuri: Păduchioasa, Titoașcă și Goarna. Batuk are un singur prieten, un băiat de vârsta ei, Puneet căruia îi împărtășește grijile și pe care îl compătimește, locuind și el într-o cușcă, îndurând abuzuri din partea unor polițiști, castrat când ajunge la pubertate. Prietenia însă nu le ajută decât prea puțin, nu le schimbă destinul. Așa că le rămâne doar evadarea în fantezie. Lizoanca trăiește într-un sat de pe apa Neajlovului, aflat totuși la 25 de kilometri de capitală, și una dintre atracțiile magice este televizorul. De câte ori poate vedea micul ecran rămâne pur și simplu fascinată. Micul ecran este portalul sau fanta magică spre o realitate alternativă, de a Viata romaneasca 7-8-2011_VR 7-8 2011 12.07.2011 15:41 Page 116 116 VIAȚA ROMÂNEASCĂ cărei existență fetița nu avea habar. Mai mult, Trestiana, vedeta-copil, este un fel de dublu din altă lume, apariția ei în Satul Nou, darurile aduse pentru Lizoanca, pantofiorii de tinichea și rochia verde cu buline albe, par de domeniul miraculosului, fiindcă dorințele i se împlinesc fetiței oropsite ca într-o poveste, toți o admiră, apare și într-un videoclip alături de vedetă. Felul în care fetițele se revăd nu face decât să amplifice viziunea întunecată asupra vârstei de 11 ani. Trestiana este și ea un copil de care a abuzat propriul tată, așa că ajunge tot la casa de protecție a copiilor, dar însărcinată. Incestul nu este perceput în ordine morală, ci mai curând într-o ordine practică a lucrurilor: Lizoanca face o comparație între bătăile primite de ea și burta umflată a Trestianei, chibzuind care nenorocire pare mai ușor de îndurat. Batuk aparține unei lumi trăind încă într-o cultură orală, ei nu i-au lipsit poveștile narate de tatăl ei. Iar povestea ce străbate romanul se numește „Leopardul cu ochi de argint”, se fac referiri la ea încă de la început iar integral apare în final. Dar între cele două recurențe ale poveștii cu rol de „mise-en-abîme” se strecoară altă poveste neobișnuită, „Grăuntele de orez” inspirată de prietenul Puneet, și, presărate pe parcursul cărții, mai multe poezii născocite de fetița cu imaginație și sensibilitate extraordinare. „Grăuntele de orez” seamănă mai curând a antipoveste: păstrează schema cunoscută cu o perturbare a echilibrului, încercarea de refacere prin călătoria eroului numit Puneet, ca și o înfruntare cu un uriaș, încheiată cu victoria, dar toate reacțiile eroului și semnificațiile faptelor sunt răstălmăcite. Tot răsucită și inversată este și rama poveștii, istorisită fiind de un maestru ca să fie pildă pentru ucenicii săi. „Leopardul cu ochi de argint” transferă în tărâmul miraculosului biografia lui Batuk, ca și persoanele care i-au marcat copilăria și adolescența. Este una din cele mai înduioșătoare și stranii povești dintre atâtea născociri ale scriitorilor, și poate ar fi interesant de citit și în cheie psihanalitică, nu doar în cheia fabuloasă. Este evident că povestea focalizează tot romanul și are multiple corespondențe cu epica și episoadele narate. Fiice și tați Esența celor două romane riscă să rămână invizibilă după o primă lectură. Cititorul își împarte atenția între priza la real și insolitarea împinsă spre fabulos ori grotesc, așa că poate ignora cu ușurință relația profundă pe care se bazează fiecare ficțiune, triunghiul consacrat al familiei, în care polii ce provoacă tensiunea sunt fiica și tatăl, față de care mama rămâne o prezență feminină ștearsă, concurată de cea a bunicii. Și aici resortul ce declanșează analiză se află tot într-o mărturie a scriitoarei din același interviu publicat îndată după apariția cărții (Observator cultural, nr. 465, martie 2009). Întrebarea pusă de Ovidiu Șimonca țintește interogația socială implicată în roman: „Într-o lume în care educația sexuală se face, chipurile, sistematic, într-o lume în care fetele tinere mai știu ce înseamnă sarcină, sex protejat, viață de Viata romaneasca 7-8-2011_VR 7-8 2011 12.07.2011 15:41 Page 117 CĂRțI PARALELE 117 cuplu, de ce Lizoanca trăiește în bătaia vîntului, de ce e obturată în fața dragostei? Ce șansă dați fetelor din satele pe care le-ați vizitat să nu ajungă ca Lizoanca?” Iar răspunsul autoarei atinge pieziș miezul problemei: „Satul românesc este un loc din care scapă cine poate. De altfel, toate Lizoancele sînt pe cont propriu. Răspunsul pe care îl dă romanul meu la această întrebare se leagă de statutul paternal. Oamenii acceptă incredibil de ușor rolul de părinți, iar uneori nu numai că nu știu ce presupune acest lucru, ci ajung să protesteze involuntar, nemulțumiți de misiunea lor. În roman, tatăl Lizoancăi își focalizează asupra copilului toate fricile și nemulțumirile lui de orfan. Între Lizoanca și tatăl ei se desfășoară un război început în urmă cu două generații.” Cristel, tatăl, pare să o urască pe Lizoanca, iar purtarea dușmănoasă a fetei este pe măsura acelei uri. Tatăl proiectează asupra fetiței trauma lui secretă, căci destrăbălarea ei repetă peste timp pe cea a propriei mame. Loviturile și înjurăturile stau adunate în străfundurile sale și ele răbufnesc cu întârziere. Bărbatul își urăște și fiica și mama, contopite în aceeași imagine a prostituatei, prins fără ieșire între două conflicte interioare, la nivel inconștient. În fața lor, soția nu poate riposta, nici interveni decât temperând. Batuk știe că este fiica iubită a tatălui, ei îi spune povești, o numește leopardul cu ochi de argint. Dar același tată se dovedește slab și ticălos, când minte acasă că a dus-o la doctor pe fetița bolnavă, dar mai ales când pornește cu ea în călătorie la Mumbai ca s-o vândă. Așa că Batuk va duce mereu povara acestei iubiri și a trădării tatălui preaiubit. Poate că nu este o întâmplare că la plecarea din sat Batuk îi vorbește copacului, care-i răspunde, ca un prim transfer pe care-l face pentru a rezista, găsind în el figura paternă care-I dă prima lecție de viață. Fiecare fetiță se simte prințesa unui rege sau împărat care este propriul tată. Iar mama, fie ea cea adevărată sau cea vitregă, este cea mai serioasă rivală și dușmană, de aceea asupra ei se proiectează o imagistică ambiguă, de zână sau vrăjitoare. Ambele romane confirmă relațiile complicate din fiecare triunghi compus din tată-fiică-mamă, poziția periferică a mamei și tensiunile mari ale principalilor actanți, ce ating uneori cote insuportabile. În fond, felul în care se prostituează Lizoanca spune mult despre lipsa afecțiunii paterne, poate că fiecare dintre bărbații spre care ea se îndrepta este un substitut al tatălui tandru și ocrotitor, pe care îl căuta cu frenezie la nivel inconștient. Batuk își transfigurează cușca în care trăiește într-un palat în care ea domnește ca prințesă. Citite astfel, romanele ascund alte povești, ele seamănă cu niște palate misterioase, având mai multe porți. Totul depinde și de poarta aleasă ca să pătrunzi în palat și de cheia avută la îndemână ca să o deschizi, fiindcă de la fiecare poartă pornesc alte drumuri ce te duc în locuri surprinzătoare. Nu-ți rămâne decât curiozitate și pasiunea secretelor interioare ca să începi călătoria și să descoperi partea nevăzută a unor lumi în aparență binecunoscute și previzibile. ELISABETA LĂSCONI Viata romaneasca 7-8-2011_VR 7-8 2011 12.07.2011 15:41 Page 118 comentarii critice CONSTANTIN PRICOP IBRĂILEANU ASTĂZI umele lui Garabet Ibrăileanu e prezent în viața noastră de fiecare zi - în Moldova mai ales și cu deosebire în Iași, unde există liceul care îi poartă numele, străzi etc. iar Catedra de literatură română a Universității „Al. I. Cuza” se numește, în onoarea celui care a ținut aici cursuri de literatură între 1908 și 1934, tot Garabet Ibrăileanu. Dar această circulație a numelui nu are un echivalent în cunoașterea operei sale. Autorul a fost studiat de mulți critici și istorici literari de prestigiu, dar opera sa este astăzi puțin frecventată. Mai puțin decît ar merita. Ce dovedește acest lucru? Chiar în mediile profesioniștilor în cercetarea literară citarea scrierilor sale e sporadică. E suficient să ne gîndim la contemporanul și rivalul său, E. Lovinescu, care e mereu prezent și activ în literatura de azi pentru a înțelege relativa uitare a lui Ibrăileanu. Este firesc să ne întrebăm, în urma acestei comparații, la motivele dezechilibrului: urmează studierea literaturii de azi o altă direcție decît aceea pe care se situa Ibrăileanu? Sau motivele sînt altele? Sigur că răspunsul la o astfel de întrebare nu ni-l poate oferi decît ansamblul scrierilor criticului de la Viața Românească. * Există în opera lui Ibrăileanu cîteva studii care sintetizează poziția sa în privința literaturii și în privința conectării literaturii la viața socială. Aflăm, de asemenea, multe alte texte care completează poziția sa fundamentală. Ibrăileanu se numără printre cei cîțiva critici ai noștri care au convingeri teoretice ferme și care își expun intervențiile în legătură cu o carte sau un autor pe fundalul acelor idei teoretice. Poate să se afle aici unul dintre motivele pentru care critica sa a fost considerată mai „dificilă” decît a altora. Este adevărat, scrisul său critic nu are sprinteneala neangajantă a foiletoniștilor care fac stil... S-a vorbit mult despre faptul că Ibrăileanu susține o concepție estetică articulată pe o perspectivă socială. Confruntarea între orientarea susținută de Ibrăileanu și de colegii săi de idei și E. Lovinescu și partizanii acestuia pleacă tocmai de la această situare. Lovinescu susținea că opera literară nu trebuie să trădeze nici o altă preocupare decît realizarea estetică. Pentru Ibrăileanu scrisul literar are și alte semnificații decît cele strict artistice. Lovinescu a continuat și esențializat gîndirea privind literatura a lui Viata romaneasca 7-8-2011_VR 7-8 2011 12.07.2011 15:41 Page 119 COMENtARII CRItICE 119 Maiorescu. Ibrăileanu se trăgea din celălalt reprezentant important al începuturilor criticii române, Constantin Dobrogeanu-Gherea. Astăzi Gherea este lăsat la o parte, aproape că nu mai este amintit. Dar despre importanța acestuia vorbea chiar E. Lovinescu în monografia consacrată lui Maiorescu. Mentorul Junimii a inaugurat critica de observații general-culturale, cu pronunțat suport filosofic, iar Gherea introduce critica de analiză, spune Lovinescu. Ignorarea lui Gherea se datorează faptului că de numele său sînt legate cuvinte ca socialism, marxism ș.a.m.d. Partea rea e că o dată cu trecerea timpului simplificările se adîncesc și pozițiile devin radicale încît unii sînt în stare să-l vadă astăzi pe Lovinescu în postura de reprezentant al poziției corecte, fixînd linia estetică, în timp ce Ibrăileanu ar fi un autor vetust, un soi de susținător al judecării valorii operelor literare după bunele intenții pe care le exprimă... Nimic mai fals. Lucrurile sînt mai complicate și poate că ar trebui să amintim aici opinia unui poet și eseist ca T. S. Eliot, care numai de marxism nu poate fi acuzat. Acesta susține că valoarea estetică a operei literare trebuie pusă în evidență în primul rînd pentru a deosebi o scriere literară de un text oarecare, pentru a fi deci siguri că discutăm despre o operă de artă, dar la stabilirea valorii finale a unei opere literare sînt cîntărite și alte elemente ale scrierii. Criticii de tipul lui Ibrăileanu nu neglijează valoarea artistică, dar susțin că în compoziția operei intră și alte elemente, inclusiv o componentă ideologică. Din mai multe motive la noi există o puternică idiosincrazie față de tot ce nu este pur estetic. Printre aceste motive ar trebui să menționăm aici puternica ascensiune posteminesciană a unui curent naționalist, apoi jumătatea de secol de constrîngere ideologică sub comunism. Și din această pricină Ibrăileanu a fost plasat într-o poziție astăzi nefrecventată. * Continuatorii lui E. Lovinescu au căutat în mod constant să încline balanța spre estetism, diminuînd importanța celeilalte direcții. Pompiliu Constantinescu a fost unul dintre fidelii colaboratori și continuatori ai lui E. Lovinescu. Acesta revine în mod repetat, în analizele sale, asupra criticii lui Maiorescu, Gherea, Ibrăileanu, Lovinescu (din prima perioadă) considerîndu-i reprezentanți ai poziției sociologice din critica românească.1 Despre Ibrăileanu (față de care, ca un declarat continuator al școlii lovinesciene, nu avea prea multă înțelegere) afirmă că a fost „critic de idei generale, al ideilor sale” și că a rămas pînă la sfîrșitul carierei sale adeptul acestei formule2, mentorul Vieții Românești continuînd „filiația criticii științifice gheriste. Dar și acestea /filiațiile/ sînt în funcție de poziția sociologică, din perspectiva căreia privește mersul literaturii moderne și contemporane, atît Lovinescu, cît și Ibrăileanu. Același lucru se poate spune și despre Maiorescu și Gherea.”3 Înscriin- 1. Pompiliu Constantinescu, G. Ibrăileanu, în Scrieri 3, pp. 201-204. 2. Ibidem, p. 203. Viata romaneasca 7-8-2011_VR 7-8 2011 12.07.2011 15:41 Page 120 VIAȚA ROMÂNEASCĂ 120 du-se în limitele unei descrieri generale a stării criticii românești de la acea dată, autorul articolului își susține, distanțîndu-se de Ibrăileanu, fidelitatea față de direcția lovinesciană. „În directă filiație cu ideologia tendențioasă a lui Gherea, poporanismul teoretizat mai întîi, aplicat în urmă al d-lui Ibrăileanu, a deviat critica de pe altitudinile hegelianismului spre încrucișarea confuză de metode, inaugurată de acel pătimaș autodidact, care a fost autorul Neoiobăgiei”.4 La modul general, Pompiliu Constantinescu crede că o anume mentalitate proprie mediului cultural românesc a menținut critica într-o stare nu foarte evoluată, întîrziind apariția unui gen mai subtil, a „literaturii de idei”, a eseului. Un alt critic al timpului, Octav Șuluțiu susținea: „Critica română a fost întemeiată de Titu Maiorescu și a oscilat după aceasta între estetic, etnic, național și social.” După cum se vede, Ibrăileanu a fost plasat nu o dată în spațiul indecis al începuturilor criticii literare românești. Sigur, altele erau opiniile despre Ibrăileanu ale unui Ralea, de pildă. * Cu toate acestea la Lovinescu și Ibrăileanu pot fi observate și puncte de vedere comune. În Istoria civilizației române moderne (1924-1926) Lovinescu respingea Spiritul critic în cultura românească (1908) pentru interpretările pe care Ibrăileanu le dădea unor fapte culturale pe care le ia la rîndul său ca punct de plecare. Pe de altă parte și Ibrăileanu afirmă, de la începutul lucrării sale, că literatura/cultura română se construiește în urma adaptărilor formelor de cultură apusene. Nimic din determinarea unor comentatori de astăzi care au în vedere o creștere autarhică a literaturii noastre. Și Ibrăileanu este un susținător al liberalismului 48-ist și al formării culturii române după modelele aduse de aceștia din Occident. Ceea ce îi desparte pe cei doi critici este, în cazul Spiritului critic..., credința în existența unor trăsături specifice culturilor dezvoltate în provinciile românești, Moldovei revenindu-i spiritul critic datorită tradițiilor culturale trainice din această provincie legată de Polonia ca purtătoare a spiritului occidental... E. Lovinescu respinge această specializare culturală. Un alt punct de vedere comun la cei doi critici este fixarea începuturilor literaturii române. Pentru amîndoi literatura română nu începe cu cronicarii sau cu Dimitrie Cantemir, ci mai tîrziu - în cazul lui Ibrăileanu cu epoca lui Conachi... * Într-o fază ulterioară, contradicțiile dintre cele două personalități sînt alimentate de disputa în jurul poporanismului. Poporanismul e o traducere a termenului narodnicism, trecut de Constantin Stere din rusă în română. Stere își precizează progra- 3. Pompiliu Constantinescu, Poziții sociologice în critica noastră, în Scrieri 6, Ed. Minerva, București, 1972, p. 231. 4. Pompiliu Constantinescu, Doi critici sociologi, în Scrieri 3, p. 179. Viata romaneasca 7-8-2011_VR 7-8 2011 12.07.2011 15:41 Page 121 COMENtARII CRItICE 121 mul poporanist la Evenimentul literar, înainte de înființarea Vieții Românești. Ibrăileanu adaptează ideile acestuia pentru spațiul literar. Relațiile dintre cele două personalități, Stere și Ibrăileanu, sînt consemnate de primul autor în romanul său În preajma revoluției. În cele din urmă însă Lovinescu recunoaște că ideologia poporanismului literar, constînd în simpatie față de omul din popor, nu a blocat publicarea de către Ibrăileanu în revista pe care o realiza a unor scriitori de formule estetice diverse. * În sfîrșit, o altă teorie susținută cu insistență de Ibrăileanu este aceea a specificului național. Teoria specificului era însă abordată și acceptată în epocă de foarte mulți critici, inclusiv de Lovinescu. Consecințe ale acestor teorii se găsesc și în ultimul capitol din Istoria literaturii române... a lui Călinescu. În analiza pe care o face ideologiilor epocii, Lovinescu decretează că poporanismul avea prin aspirațiile sale inițiale un caracter democratic, dar în economie și literatură devenea reacționar pentru că lega de pildă literatura națională de clasa socială cea mai înapoiată din punctul de vedere al civilizației. Concluzia care se poate trage din această examinare în paralel este aceea că principala dificultate în drumul către conștiințele contemporanilor noștri este ideea că Ibrăileanu ar face parte dintre acei critici care subordonează valoarea estetică unor alte criterii. Viata romaneasca 7-8-2011_VR 7-8 2011 12.07.2011 15:41 Page 122 ION HADÂRCĂ STĂNESCU versus STĂNESCU sau elegiile berilului spart Stănescu versus Stănescu, am rostit și mi-am pus un mare semn de întrebare a mirării. Pentru că nu am intuit ieșirea din tensiunea opoziției de sine. Mai exact ar fi Nichita versus Nichita. Pentru că prin refrenul sila-bic (cu ecouri slave) al prenumelui Ni-Ni (cum, de altfel îl alintau părinții, iar mai apoi și colegii de școală, prietenii) se reproduce eufonic ecoul vibrant al negării negației. Este tocmai consecința dialectică a unei afirmări de grad superior: cădere>nega-re>impas>înălțare într-un perpetuu efort al zidirii, demolării și depășirii de sine, după traseul lui coincidentia oppositorum, acest enigmatic arc voltaic ființial, intuit de filosoful Nicolaus Cusanus. Arc voltaic de ardere mistuitoare și dezacord con-trapunctic râvnind spre aspirația unei concordii totale. Consider că avatarurile luptei cu sine ca o premiză filosofică și gnostico-esteti-că ar putea explica în mare parte mecanismul cifrului metaforic al poeticii Necuvintelor lui Nichita Stănescu. Prin fiecare carte sau ciclu poematic, începând cu adolescentinele sale Argotice sau Cântece la drumul mare (1952-1957), nepublicate în epocă și debutând cu Sensul iubirii (1960), volum ce marchează editorial începutul „dezghețului dogmatic” (Al. Condeescu), Nichita Stănescu își structurează/restructurează strategiile frontului invizibil al luptei cu sine, dar și cu dogmele estetice moștenite cu inerția percepției, cu tradiția literară recitită magistral și chiar cu limitele canonice ale hazardului. Efortul autodepășirii și negării permanente are drept scop scrierea unei unice și mirifice Opere, imperfecte ca însăși viața retopită într-o cât mai impersonală Mare Carte scrisă parcă de la sine, scrisă prin miracolul respirării eleate și evanescente a Ființei - Cuvântului sau a Ființei Limbii Române, cea născătoare de pruncia purei Poezii, precum o râvnea Poetul. „Epica Magna am început-o încă de mic copil, când se făcea că mama mă născuse. Când se făcea că mă alăptase și că mă crescuse. Când se făcea că eu creșteam ca răul și răutatea umbrei de sub ram. Se făcea că eram izgonit, dar nu dintr-un pântec, ci dintr-un mit” (Nichita Stănescu, Opera Magna, vol. 1, Ed. Semne, 2005, pag. 5). Așadar, reconsiderarea, recitirea, retopirea și rezidirea tot mai esențializată, reprezintă reperele stategice menite să asigure transcenderea eului poetic în zonele unor stări poetice încă neexplorate, de o uluitoare prospețime alchimică. Într-o vertiginoasă reinventare a lumii de noduri și semnesub ochii noștri parcă Viata romaneasca 7-8-2011_VR 7-8 2011 12.07.2011 15:41 Page 123 COMENtARII CRItICE 123 s-ar derula fascinant însăși viziunea sentimentelor dezlipite de organele simțului, printr-o nemaipomenit de curajoasă regizare a dramei limbajului. „În acest sens, observă criticul Ștefania Mincu, (...) în cuprinsul volumului Noduri și Semne (de pildă) se dezvăluie, se pune în act drama din spatele „florii de tei” și a „liniștii serii” (toposuri arhetipale ale poeziei române), dintre incipitul și exitus-ul oricărui act de poesis (Ștefania Mincu, Nichita Stănescu între poesis și poiem, Ed. Eminescu, 1991, pag.303). Efectul optic-estetic este al unei viziuni transgresate prin oglinda cuvântului ca reflecție spirituală - Cel - dinainte - ziditul cu Cel - încă - nenumitul/(sau nenun-titul, cum ar zice Ion Barbu!). Interpretarea simbolisticii filosofice o aflăm la același Nicolaus Cusanus, într-un splendid eseu Despre beril: „Berilul este o piatră lucioasă, albă și transparentă, căreia i se dă câte o formă concavă și convexă, iar cel ce privește prin el atinge ceea ce înainte era invizibil. Dacă ochilor intelectuali li s-ar adapta un beril intelectual care să aibă o formă deopotrivă maximă și minimă, prin intermediul lui s-ar atinge începutul indivizibil a toate”. (Nicolaus Cusanus, Coincidentia oppositorum, Ed. Polirom, vol. II, pag.117). Și mai jos: „Există ... trei moduri cognitive, cel senzorial, cel intelectual și cel inteligențial, care după Sf. Augustin se numește „ceruri”” (s.n.)-(idem, pag.119). La Nichita Stănescu, vehicolul care facilitează transgresarea către ceruri, idem, către stele, este chiar Poezia! Iată o definiție tipic nichitastănesciană: „Poezia: exportul unei țări către stele”. Prin poezie parcă ar avea loc spălarea sufletului cu pietre de beril. Fiind în contextul sărbătorilor pascale, voi exemplifica printr-un minunat poem „Spălarea cu pietre” din cartea postumă Cărțile sibiline: „Creier vopsit cu os,/ timp vopsit cu stele,/ moarte vopsită cu viață,/ clopot vopsit cu verbe,/ și tu, ou încondeiat./ Plouă cu pietre de piramidă,/ plouă cu pietre./ Și ne spală, și ne spală/ și rămânem sin-guri,/ singuri,/ numai creier,/ numai timp.” Decantarea orfică a unei imaginații debordante, convertite într-o sintaxă insolită, gen a ara arare, a gândi gândire, îi dictează auzului poetic nichitastănescian structuri hieroglifice din limbi aproape uitate, imateriale; „Eram pe țărmul mării, / Când a venit Daimonul/ Și m-a întrebat:/ - Ce faci Nichita?/ - Ce să fac?- i-am răspuns/ Meditez în greaca veche” (Pastel). Intuirea structurilor mitice, imateriale, este relevantă în acest superb poem, Atena: „Ea nu avea trup,/ ceea ce-i ținea loc de trup/ era asemenea unui corn de melc./ Numai un drum dacă i-ar fi atins talpa,/ de îndată trupul i s-ar fi retras în sine,/ ori s-ar fi ascuns, ca un luptător încolțit de săgeți,/ sub propria lui tâmplă, ca un scut de os înflorit/ cu ghirlandele pletelor./ N-ar fi putut să calce decât pe nori./ De aceea, ea nu se arăta niciodată pe timp senin./ o singură dată și-a pierdut urme-le,/ dar și atunci, ele au căzut atât de adânc/ încât au devenit zid de cetate.” Surpriza lucidizării spontane, epifanice, a cadrului mitic este una prin excelență metafizică, așa încât îmi vine să cred că volumul Antimetafizica a fost doar un exercițiu subtil de fentare a conjuncturii, gândirea poetului fiind eminamente sau Viata romaneasca 7-8-2011_VR 7-8 2011 12.07.2011 15:41 Page 124 124 VIAȚA ROMÂNEASCĂ realmente metafizică! Chiar dacă în subsidiar cartea este gândită după același principiu al negării negației, Antimetafizica lui Nichita Stănescu, mai și tânjind pe alocuri după corporalitatea ontologică a fizicului tot mai des desprins de metafizic („Antimetafizica nu este o negare a metafizicii, ci o afirmare a proprietății materiei față de timp și gândire”, explică autorul printr-o terminologie aproape marxistă, tributară momentului) totuși, substanța demonstrației este constant și conceptual ideatică. Citez din Monologul care inițiază Punctul de fugă al Antimetafizicii: „O foarte scurtă înclinare a capului spre stânga, și cerul devine departe, atât de departe, că bolovanii cuvintelor îți stârnesc chipul adevărat, făcându-ți-l, făcându-ți-l... Rămâi singur și numai înțelesul domnește. Nu durerea e stăpâna cugetării, ci fugitiva părere e însăși durerea. Un unghi, un singur unghi, o linie ruptă, și înțelesul liniei drepte devine stăpân. Artistul e punctul de fugă al liniei rupte, el este piciorul alergător al înțelesului. Dar ce este înțelesul? Ne este foarte greu să ne apropiem cu trupul de sensul trupului” (s.n). Pe măsura accentuării luptei sinelui cu umbra îngerului și invers, se tot accentuează angoasele supradimensionate, de un suprarealism translucid, împovărat de premoniții thanatice. Este ultimul Nichita, cel din Oase plângând : „piatra/este un om/ în care alt om/ și-a băgat mâna/ ca într-o mănușă/ și l-a întors pe dos/ ca pe o mănușă!”(Piatra). Unii exegeți au semnalat această „poetică a rupturii”, ea fiind, de fapt, una dominantă pentru poezia sfârșitului de secol XX, și precum se vede, translucidi-zând premonițiile noului Ev. Un soi de semnificare a Orei zero, redefinite prin scriitura de gradul zero, precum a identificat-o esteticianul Roland Barthes: „Laolaltă cu arta modernă în ansamblul ei, scriitura literară poartă, simultan, alienarea istoriei și visul istoriei: ca Necesitate, ea atestă ruptura limbajelor, inseparabilă de scindarea claselor; ca Libertate, ea este conștiința acestei rupturi și efortul însuși ce vrea să o depășească. Simțindu-se mereu vinovată de propria-i solitudine, ea nu e deloc mai puțin o imaginație avidă de o fericire a cuvintelor, se avântă către un limbaj visat a cărui prospețime, printr-un fel de anticipare ideală, ar figura perfecțiunea unei lumi noi, adamice (s.n.), în care limbajul n-ar mai fi alienat” (R. Barthes, Gradul zero al scriiturii, Ed. Cartier, 2006, pag.70-71). De fapt, tocmai aici voiam să ajung. La sinteza amplificată a acestei nostalgii obsedante după eul adamic, risipit „arhetipologic” (G. Durand) în fiecare dintre noi. Este aceeași angoasă eminesciană - horațiană: „Nu credeam să-nvăț a muri...”, care atât de frecvent revine în poemele și eseurile lui Nichita Stănescu, încât se transformă într-un dialog continuu cu Oda în metru antic și la fel de modern, a acestui „timp absorbitor/ cu mirosul de viață pe care-l are secunda!”(Dialog cu oda în metru antic). „Nu credeam” se transfigurează în necuvintele nichitiene printr-o avalanșă de spectre ale poziționărilor în și din efemer. Limitele sunt dinamitate prin distorsio-nări, pulsiuni convulsive și arderi devastatoare, lente sau fulgerătoare : „o, tu, și tu, Viata romaneasca 7-8-2011_VR 7-8 2011 12.07.2011 15:41 Page 125 COMENtARII CRItICE 125 și tu, și tu,/ izbire solemnă a jumătăților rupte,/ cu flacără înceată, atât de înceată,/ încât ține o viață/ ridicarea ei” (A patra elegie). „Nu credeam să-nvăț ...” este negarea credinței în capacitatea efemerului de a-și suprima durerile, stările, subordonându-se ontic negației absolute „să-nvăț a muri” și tocmai prin aceasta meritându-și sublimarea. Este uimitor cum printr-un text aproape adolescentin, din Argotice (1952-55) privirea interioară a poetului aproape că-și străvede prin timp această clipă a ființei adamice sieși redate: „Nu mai pâlpâie/ nici o pasăre, nici o stea/ Cerul a obosit deasupra ta/ Hai, Nichita, strânge-ți pleoapă/ de pleoapă, strânge-le/ Amurgul curge pe lângă/ ochii tăi uimiți/ de parcă vrea să vă priviți/ unul altuia sângele.” Așa s-a adeverit, prin viața și opera lui Nichita Stănescu, negarea sinelui terestru predestinat acestei lumi întru aflarea sinelui transcendental. Viata romaneasca 7-8-2011_VR 7-8 2011 12.07.2011 15:41 Page 126 DAN GULEA FLORI DE PLUMB Interregnul este specific lumii bacoviene, lumea cu poate cel mai terifiant univers din poezia noastră; poetul care nu se exprimă decît rarisim prin metaforă trasfigurează, prin obsesiile sale, universul și realitatea, iar astfel iau naștere ființele întunericului, ale nevrozei sau psihozei, după cum poetul însuși își denumește în cîteva rînduri starea: Sînt clipe cînd toate le am.../ Tăcute, duioase psihoze -/ Frumoase povești ca visuri de roze.../Momente cînd toate le am (În fericire, în vol. Comedii în fond, 1936). Ființe care se înțeleg literal și care populează astfel acel univers coșmaresc; chiar și cînd lira poetului părăsește motivele și atmosfera simboliste, îndreptîndu-se nedibaci către motive sociale, filozofice, poemele sale păstrează ceva grotesc, de intermundiu. Mineralizarea invocată de critică, specifică volumului Plumb (1916), înseamnă o transformare a lumii, rezultate ce nu se configurează pînă la ultima stază, pînă la deplina metamorfozare; astfel, florile de plumb par a fi compuse din vegetal plus mineral, pe cînd, mai jos, în același poem, coroanele de plumb ce scîrțîiau atestă o schimbare completă, eveniment rar în poezia lui Bacovia. Plumbul este, desigur, cel mai des întîlnit: cer de plumb, zare de plumb, plumb de iarnă, iarbă de plumb, nervi de plumb, chiar poemă de plumb (în proza Dialog de iarnă). În strictă concordanță, aripi de plumb, în cunoscuta Plumb. Mai bizar, metalul este sugerat în cîteva Note de toamnă: O frunză s-a lăsat pe-o mînă-ntinsă care cere... - unde moneda așteptată e înlocuită de o frunză. Coincidențe aranjate apar la ceas de seară, la geamuri, un nour violet și de aramă,/ Pe drum, l-aceeași oră, se tîrîie un lanț de fier (Amurg, vol. Cu voi, 1930); mai mult, într-o cunoscută poezie, amurgul e sumbru, de metal; natura, prin atotputernica toamnă, aparține basmului, atunci cînd sună-n geam frunze de metal,/ Vis. (Monosilab de toamnă); alte elemente sînt lacrimi roze, de cristal (Singur). Suficiente motive pentru a vedea o lume transformată în chiar literalitatea ei, fantastică prin prozaism, prin notația directă a unei realități terorizante, a unei realități, în ultimă instanță, interioare. Celelalte „flori“ care apar în operă se află în proximitatea artificialului, a transformării, a devitalizării - condiție necesară pentru interregnul bacovian: carbonizate flori (Negru), flori pălite, -ntîrziate (Poemă în oglindă), toamna rupe afișe și flori (Frig), abandonate flori (În iarnă), O, sala cu flori/ Și versurile mele/ Bătrîne; cu flori și decorație (Festivă, scrisă la sărbătorirea a 75 de ani, în 1956); rozele sînt și ele epuizate: La un geam, într-un pahar/ O roză galbenă se uită-n jos (Nocturnă) sau ilustrează un alt tip de monstru, carnal și vegetal: Trist, cu roza sîngeroasă/ Bat în geamul violet (Matinală) sau, mai cumplit, purtător al unor vești Viata romaneasca 7-8-2011_VR 7-8 2011 12.07.2011 15:41 Page 127 COMENtARII CRItICE 127 din altă lume, poetul se adresează unor Histerizate fecioare pale și Din treacăt, tuturor, în perdele,/ Le pun cîte-o roză de sînge (Amurg de vară, vol. Scîntei galbene, 1926). Obiectiv, și natura se înfățișează la fel de terifiant: Ca lacrimi mari de sînge/ Curg frunze de pe ramuri (Amurg). Explicația, în poemul În parc, unde printr-un viol par a se naște astfel de creaturi: Acum stă parcul devastat, fatal,/ Mîncat de cancer și ftizie,/Pătat de roșu carne-vie -/ Acum, se-nșiră scene de spi-tal.// (...) Acum cad foi de sînge-n parcul gol,/ Pe albe statui feminine;/ Pe alb model de forme fine,/ Acum se-nșiră scene de viol... În mod frecvent, vegetalul este cuprins de materia organică proliferantă: grădina cangrenată (Poemă în oglindă) sau, în cel mai bun caz, după dispariția acestui organic nedefinit, rămîne un testimoniu spectral: crengile schelete, într-un ansamblu tipic de supralicitare - în patru versuri, și aceste crengi groaznice, și invocația amurgurilor și a vîntului de gheață, plus un hohot de smintit (Nervi de toamnă). Urmele cărnii se și aud: crengile cu sunet de schelet (Amurg). Un al treilea tip de făptură este cea cu recurențe umane; resturi de oameni, ar fi spus Nietzsche, adică oameni fără să fie conștienți de calitatea lor; în contextul unor ființe straniu împerecheate, precum mineral și vegetal, vegetal și animal, urmele de umanitate nu pot decît să contribuie la alcătuirea unei alte entități: fie dintr-o semitransfigurare a umanului, fie, în sensul invers, printr-o umanizare - nici ea reușită pe deplin. Dormea întors amorul meu de plumb conduce către o entitate plumb-om, om-plumb sau, mai bine zis, uman-mineral. Și alte reziduuri de umanitate se mai află în poezia bacoviană: Decor-ul este traversat de O pasăre cu glas amar, Copacii, pe stradă, oftează (Nervi de toamnă), Vîntul hohotește-n bulevarde glaciale... (Plumb de iarnă), o întreagă natură moartă se poate pune în mișcare, pînă la articulare: Lampa obosită a clipit,/ Orice obiect atins șoptește: -lasă-mă-n pace...// De-acum.../ Auzi ploaia plînge pe drum. (Nocturnă). În volumul din 1946, de asemenea, corbii vorbesc, comunică cu poetul: Doar corbii spuneau/ Că stai acasă cu vreun prieten (Boemă). Dacă oamenii își pierd atributele umane, acestea nu sînt abandonate, ele se integrează automat altor elemente sau stihii. Primul element care se pierde este limbajul. Omul nu mai tace din gură, strigă, rîde și geme, plînge în hî, în ha ori cîntă barbar, strigă hohu, apoi trece la gesturi ale disperării: zguduie ferestre, arată (deja nu mai poate vorbi, nici prin interjecții sau strigăte, a mai rămas cu limbajul nonverbal) iubitei o stihie dezlănțuită, e hăituit, abrutizat din cauza imposibilității de comunicare, ca într-un vis, delir, psihoză (sînt cuvintele poetului). Totul pentru a sparge o monotonie, o vrajă existențială, pentru a comunica. Nu se întîmplă de multe ori. În Decembre, dialogul este normal, se întreabă, se răspunde (Mai spune s-aducă și). În Cuptor, subiectul conversației este chiar moartea. Monotonie bulversată, ici și colo, de o formă a dezarticulării, prin cîte un vers distonant (Sînt cîțiva morți în oraș, iubito/ Pentru asta am venit să-ți spun); în Arminden (vol. Stanțe burgheze) apare eroua lume muncitoare. Versul distonant, forma gramaticală aberantă spun, de la un capăt la Viata romaneasca 7-8-2011_VR 7-8 2011 12.07.2011 15:41 Page 128 VIAȚA ROMÂNEASCĂ 128 altul al operei lui Bacovia, povestea pierderii limbajului. Următoarea treaptă: glosolalia. După, lucrurile sau elementele naturii încep să vorbească, să se comporte omenește (frunzele joacă hore, vîntul hohotește). Prin omul bacovian, universul devine interșanjabil. În cele din urmă: resturi de umanitate. Pot aparține omului sau altcuiva. Spectralul contribuie și el la realizarea unor ființe grotești; cei din lumea de dincolo comunică; altfel nu s-ar înțelege rostul strigătului bacovian din Plumb; uneori aude răspunsuri ale acelui strigăt de la începutul operei sale poetice: Și-aud gemînd amorul meu defunct (Amurg de toamnă), dacă nu cumva el însuși este spectral: Crai-nou verde pal, și eu singur/ (...)/ Învinețit ca un cadavru... (Amurg, în vol. Scîntei galbene); altădată se vede un schelet, ce rătăcește prin noapte, alcoolizat (Nervi de toamnă), pentru ca, în fine, și iubita să facă parte din aceeași altă lume, dar, semnificativ pentru poetul sinesteziilor, al creaturilor nedesăvîrșite, iubita doar pare să fie din altă dimensune: Iubito, cu fața de mort,/ De geniu trăsnită,/De-a pururi monotonă,/Goală madonă,/De crini prăfuită -/În visul meu te port... (Psalm, în vol. Scîntei galbene). De-a lungul operei sale, aceleași ființe reapar; poetul se vede permanent „un mort“, după cum se descrie printr-un fel de autoscopie specifică lui, desprinsă de imaginarul romantic: În grădina moartă/ A sosit un mort. (Renunțare, în vol. Comedii în fond, 1936). Arta însăși, poema, este cadaveric parfumată (Poemă în oglindă). Corespondențele și întrepătrunderile mecanic (tehnic) și natural, îmbinările și asemănările din opera lui Bacovia constituie a patra mare sinteză. Poetul este prins într-un muzeu al groazei (Panoramă), iar inanimatul, construitul, se înfăptuiește, prinde viață, un suflu amorf care poate fi confundat cu viața, care produce, ca și ceilalți monștri, groază: În jurul meu corpuri de ceară,/ Cu hîde și fixe priviri. (...)// În racle de sticlă - princese/ Oftau, în dantele, mecanic. În Nervi de toamnă apare o întreagă serie de astfel de elemente: amurguri de jale/ Pătează cu o spaimă violetă/ Oglinzile publice, murale; apoi, parcul pudrat, în fine, ruginitul parc, care pare să situeze acest loc mai mult spre categoria ființelor și locurilor vegetal-min-erale. Oricum, tehnologia nu este indiferentă naturii, de unde împrumută „comportamente“: Vîntul fluiera ca țipătul de tren (Marș funebru, în Scîntei galbene), iar volumul Stanțe burgheze (1946) reiterează descrierile, pentru locul unde nu-i nimeni (...)/ Acolo, spun călătorii,/ Că numai rafale de foc/ Se denunță lugubru,/ Metalic,/ Din minut în minut. (Sic transit), iar natura întreagă este condusă de butoane și macaze: Se așeza să ningă -/ Ningea/ (...)/ Zăpada licărea/ Electric/ Pe fereastra ta. (Boemă) Chiar și cînd produce poezie socială, cînd scrie într-un protest nelămurit, lumea monstruozităților, a coșmarului, reapare. Serenada muncitorului (Scîntei galbene), îndeajuns de exploatată odinioară, spune textual, în spirit bacovian: Eu sînt un Viata romaneasca 7-8-2011_VR 7-8 2011 12.07.2011 15:41 Page 129 COMENtARII CRItICE 129 monstru pentru voi,/ Urzind un dor de vremuri noi,/ Și-n lumea voastră-abia încap.../ Dar am să dau curînd la cap. Nu e foarte clar cine este monstrul, pentru că această entitate proliferează, neputîndu-se stabili „de o parte sau de alta“: muncitorul este un monstru pentru burghez, așa cum acest burghez cu titlu generic îi pare și vocii poetice, deci și muncitorului în cele din urmă, un hidos, un preistoric animal. Lume a ființelor bizare, care populează imaginarul poetic, poezia lui Bacovia este un univers coerent, care naște neîncetat alte și alte ființe ale căror umbre trec și se petrec în interiorul unui om chinuit, simplu observator al realității. Dar ce realitate! Viata romaneasca 7-8-2011_VR 7-8 2011 12.07.2011 15:41 Page 130 viața literaturii ION BOGDAN LEFTER SUPRAEVALUĂRI, SUBEVALUĂRI... V ariațiile în evaluarea „moștenirii literare” (autori, opere) - și a celei din orice domeniu, nu doar cultural - sînt continui, pe măsura permanentelor reinterpretări ale trecutului, încît creșterile, respectiv scăderile la „bursa” cotațiilor critice sînt firești. Conjunctură în care nu pot fi evitate pripelile și inerțiile, supraevaluările de moment sau nedreptățile prea îndelung prelungite. Epocile mai îndepărtate în timp au peisajele retrospective cele mai echilibrate: în urma relecturilor succesive valorile s-au cernut și corecțiile s-au făcut. Perioadele mai recente sînt - dimpotrivă - în plină „reașezare”, structura lor e încă dinamică, decantările abia vor veni. Din cu totul alte motive, aș spune că și începuturile, perioadele de pionierat, rămîn în zona incertitudinilor: fiindcă în vechime, înainte de autonomizarea și de instituționalizarea literaturii și a celorlalte arte, criteriile sînt incerte și întreaga producție creativă plutește într-o ambiguitate mai general-culturală. Iată - ca exemplu - situația cronicarilor noștri. Toate istoriile literare și toate manualele școlare de specialitate încep cu ei. Or, în ciuda valorilor expresive cunoscute, ei, cronicarii, n-au fost scriitori, iar reconstituirile lor istorice nu sînt literatură. Cota lor, ca și a mai-tuturor celorlalți autori de pînă la secolul al XIX-lea, e - deci - exagerată. În cîteva cazuri, victimele acestor supraaprecieri sînt -paradoxal - ...ei înșiși! Prestigiul cronicarului Miron Costin umbrește meritul poetului omonim, care fixează prin Viiața lumii și prin micile explicații introductive un reper major în istoria versificației românești. Sau O samă de cuvinte, culegerea de proze („legende istorice”) ale lui Ion Neculce: trece drept opera secundară a cronicarului, deși ar trebui privită drept o operă meritorie în sine, în „literaturitatea” ei certă. Stabilitate - în schimb - în ce-i privește pe Eminescu, Creangă, Caragiale, Sadoveanu, Arghezi, Rebreanu, Hortensia Papadat-Bengescu, Camil Petrescu, Ion Barbu etc. etc. etc. Reevaluări se mai pot face doar în planul al doilea, al treilea și următoarele. Eventual după revizuirea anumitor criterii sau după adoptarea unor perspective noi. Putem descoperi - de pildă - că proza sau eseistica pașoptismului nostru sînt mai interesante decît poezia. Viata romaneasca 7-8-2011_VR 7-8 2011 12.07.2011 15:41 Page 131 VIAțA lItERAtuRII 131 În schimb, se pot da exemple numeroase din ultimele decenii. Pattern-ul cam acesta este: o bună parte dintre cei mai cunoscuți autori români afirmați în primele decenii postbelice, în anii 1950-1960, de la Ion Gheorghe și Nichita Stănescu la Ioan Alexandru și Adrian Păunescu, au acumulat notorietate și prestigiu peste valoarea lor reală, uneori mititică spre nulă. Foarte apreciați măcar de o parte a criticii, alți autori, de la Radu Petrescu și Leonid Dimov la Mircea Horia Simionescu, M. Ivănescu sau Șerban Foarță, lansați în anii imediat următori, nu sînt - totuși - încă recunoscuți unanim drept adevăratele nume mari ale epocii... Viata romaneasca 7-8-2011_VR 7-8 2011 12.07.2011 15:41 Page 132 note clasice LIVIU FRANGA MODERNITATEA ȘI ACTUALITATEA ANTICHITĂțII Însemnări retrospective pentru stimularea reflecției (VIII) C. ÎNCHEIERE PROVIZORIE Pentru a susține cele afirmate mai sus și a încheia periplul nostru, fatalmente selectiv, de-a lungul istoriei filologiei clasice, ne vom reîntoarce la informațiile oferite de autorul cu care deschideam șirul însemnărilor noastre. N. I. Herescu ne oferă, la sfârșitul deceniului al patrulea al secolului trecut, așadar la sfârșitul perioadei interbelice și în pragul celei de-a doua conflagrații mondiale, o imagine fidelă a stării studiilor clasice în învățământul românesc și occidental european la aceea dată. Să-i urmărim, preluându-le fără nici un comentariu suplimentar din parte-ne, informațiile răspândite în diferite texte din volumul deja citat.1 Începând cu anul 19292 și în continuare, reforma învățământului din România a redus limbile clasice în liceu astfel: la „secția modernă”, pentru limba latină, de la 6 ore / săptămână în „cursul superior” la 3ore / săptămână; în „cursul inferior”, în clasele a III-a și a IV-a (actualele a VII-a și a VIII-a din școlile numite astăzi „generale”), crește numărul de ore la 3 / săptămână; pentru limba elină sau greacă veche, la secția modernă reducerea rezumă învățarea, în ultimele două clase de liceu, la o oră pe săptămână.3 Bacalaureatul elimina și el - pentru aceeași secție - obligatoria până atunci limbă latină, înlocuind-o cu „științele naturale”.4 Concluzia profesorului universitar latinist Herescu era pe cât de dură, pe atât de clară: „Suprimând secția modernă, iar în liceul unitar trecând limbile clasice pe un plan inferior, noua reformă l-a desființat.”5 Ce se întâmpla, în același moment (anii 1929 și în continuare) în Europa civilizată secular de știința Antichității clasice? În Franța se năștea celebra colecție 1. Pentru clasicism. Fapte - Idei - Oameni. Craiova, Editura Ramuri, 1937, passim. 2. Este anul publicării Cuvântului înainte la „Revista Clasică”, reunit în volumul menționat mai sus între pp. 18-25. 3. N. I. Herescu, Pentru clasicism, p. 19. 4. Id., ibid. 5. Op. cit., p. 24. Este vorba, desigur, de învățământul clasic Viata romaneasca 7-8-2011_VR 7-8 2011 12.07.2011 15:41 Page 133 NOtE ClASICE 133 de texte grecești și latinești a asociației Guillaume Bude, intitulată, ca și editura, Les Belles Lettres. În Germania, casa editorială Verlag der Bremen Presse din Munchen inaugura o colecție bogată de ediții clasice și, pe de altă parte, se asista la o adevărată ecloziune de reviste clasice (în aceea epocă apar celebrele periodice Gnomon și Die Antike). În Italia, conducerea statului, printr-un decret-lege datând din anul 1926, decidea promovarea într-o nouă ediție, completă și integrală, a „tuturor textelor vechi, grecești și latine”6, numind oficial cultura clasică una „de interes național”7. În aceeași perioadă, în Cehoslovacia se ajungea la 7 și chiar 8 ore de latină pe săptămână - inclusiv în liceele de orientare matematico-științifică -, iar greaca veche se preda „în clasele superioare de ambele tipuri”8... ...Și, astfel Herescu continua, în studiul amintit, să ofere date contemporane lui despre locul pe care știința filologico-istorică a Antichității îl ocupa, atunci, în formarea generațiilor școlare, apoi universitare: în Polonia, în Ungaria, în Anglia, în Statele Unite... Dincolo de datele statistice, observăm, înainte de a încheia, următorul fapt. Postmodernul - după cum se vede, am lăsat complet deoparte situația existentă în Europa și în lume, în a doua jumătate a secolului al XX-lea, situație care are nevoie de și impune o analiză specială, separată - nu mai resimte legătura, culturală și spirituală, organică între ființa sa și statutul ei, pe de o parte, și lumea Antichității clasice, pe de alta, decât prin intermediul instituțional al școlii. Contactul cu Antichitatea poate, însă, porni în anii premergători școlii și nu încetează, de fapt, toată viața. Postmodernul se gândește numai la contactul instituționalizat, prin medierea școlii, cu Antichitatea și clasicismul ei. Șansa de a salva de la decrepitudine și marginalizare instituțională, ca în era postmodernă, Antichitatea clasică stă, credem, în dezinstituționalizarea percepției noastre despre Lumea Veche și Clasică și în reinteriorizarea, repersonalizarea, pe cont propriu, individual, a acestui contact. Ce vrem să spunem? Atunci când vom citi și reciti operele clasice celebre ale Antichității: Iliada și Odiseea, Eneida, epigramele elenistice și cele ale lui Martialis, elegiile erotice, comediile, tragediile și romanele Antichității, și așa mai deprte, cu aceeași plăcere și curiozitate cu care citim și recitim, copii sau adolescenți fiind, romanele lui Alexandre Dumas, Jules Verne, Karl May, Mark Twain, Arthur Conan Doyle sau Agatha Christie, atunci când o plimbare, la orice vârstă, printre ruinele Pompeiului sau printre monumentele Forului Roman din Roma sau contemplarea Parthenon-ului ne vor face aceeași plăcere și ne vor umple viața cu aceeași bucurie ca vizonarea seriilor Star Trek sau Harry Potter ori ascultarea hiturilor Madonnei sau Shakirei, ale lui Tom Jones, ale lui Eros Ramazzotti, ale formației Depeche Mode 6. Ibid., p. 25: este vorba despre colecția editată de Accademia dei Lyncei (cf., infra, p. 171). 7. A se vedea secțiunea Actualitatea clasicismului. II. Școala românească, pp. 36-42, aici p. 39. 8. Id., ibid., p. 39. Viata romaneasca 7-8-2011_VR 7-8 2011 12.07.2011 15:41 Page 134 VIAȚA ROMÂNEASCĂ 134 și ale oricăror alte staruri neobosite, atunci am putea începe să credem că Antichitatea multimilenară nu înseamnă pentru omul recent doar o retrospecție inventată și canonizată de școală, ci ea se descoperă ca partea ascunsă din noi pe care este fascinant să o descoperi că este parte din tine, înainte ca tu și noi să știm că existăm, și de ce existăm așa cum existăm. Postmodernul se poate salva numai dacă va ajunge, în timp util, la convingerea și multipla concluzie că: viitorul s-a născut în trecut; trecutul este un viitor durativ (nu imediat sau anterior); filologia clasică vorbește despre actualitatea inactualității; clasicitatea este o modernitate nu caducă, ci perenă. Viata romaneasca 7-8-2011_VR 7-8 2011 12.07.2011 15:41 Page 135 cronica literară GHEORGHE GRIGURCU O RUDĂ SĂRACĂ? Poet, prozator, comentator al literaturii, N. Davidescu face, între primii în literele românești, figura unui scriitor „total”. Onorabil în primele două ipostaze, în prezent avem impresia că ne-ar putea interesa cu precădere în ultima. Destinul literar nu i-a fost deosebit de favorabil din pricina unor opinii tranșante, care nu se încadrau în tiparele momentului, creîndu-i o reputație de incomod ce se fixează în istoria literară a lui E. Lovinescu, care nu-l agrea, vînîndu-i mai cu seamă slăbiciunile, în cea a lui G. Călinescu, care, deși îi acordă un spațiu larg, îl întîmpină așijderea cu mari rezerve, evitînd complet a se referi la critica sa, și se prelungește pînă la recenta istorie a lui N. Manolescu, din care este pur și simplu exclus. Un „domn”, în vechea nuanță a termenului, un intelectual rafinat, deți-nînd funcții măgulitoare în domeniul culturii (secretar general al „Societății Scriitorilor Români”, membru al PEN-clubului francez, reprezentant al României la întrunirile scriitoricești internaționale), N. Davidescu s-a văzut marginalizat mai întîi de către criticii interbelici, care l-au tratat ca pe o rudă săracă. Și, totuși, reci-tindu-l, nu poți a nu-i acorda șansa unei reparații. Considerațiile sale care-i indispuneau pe contemporani pot căpăta frecvent în ochii noștri prospețimea nealterată a unor puncte de vedere noi, desigur controversabile mai cu seamă în context, însă care nu ne apar mai puțin demne de interes. Personalitate singulară, neîncadrabilă unei grupări, N. Davidescu a dispus de o privire ageră, aptă a străbate crusta conveniențelor, clișeelor care nu lipseau nici în timpul său, în pofida faptului că-l apreciem ca pe unul al unei majore înfloriri. Ceea ce în contemporaneitate putea fi luat drept o înclinație spre „negativism”, spre „demolare”, deci ca un handicap, poate fi socotit azi ca o atractivă punere în problemă. Presupusul handicap devine în durată o virtute. Performanța acestui inconformist este chiar „devierea”, „erezia” ce i s-au reproșat uneori cu asupra de măsură. Să relevăm mai întîi cîteva aprecieri de ordin general ale lui N. Davidescu asupra vremii sale, care, în exactitatea lor amară, îi știrbesc acesteia ceva din aura de idealizare ce ne arătăm pururi dispuși a i-o atribui. Și între cele două războaie existau dificultăți, neajungeri, în stare a mîhni o conștiință cu o vocație critică ce încerca să treacă peste conjecturile festiviste cum ar fi cele derivate din bucuria înfăptuirii României Mari, măsurînd lucrurile mai în adînc. Astfel încît autorul Viata romaneasca 7-8-2011_VR 7-8 2011 12.07.2011 15:41 Page 136 136 VIAȚA ROMÂNEASCĂ Aspectelor și direcțiilor literare are prilejul de-a atinge puncte nevralgice perene. Prezentul nostru s-ar putea să nu fie chiar foarte diferit de trecutul „glorios” al anilor ‘20-'30. Ce e intelectualitatea, de ieri ca și de azi, decît o structură dată, o instanță supremă menită a judeca mediul în care se află și, la nevoie, a i se împotrivi? „Intelectualitatea este o fatalitate lăuntrică. Se naște cineva intelectual, după cum se naște cu ochii albaștri, de pildă; ori, intelectualitatea este necesitatea organică de a pricepe viața și de a reacționa, potrivit firei sale potrivnice sau favorabile, față de acțiunea mediului. Situația de astăzi ar putea astfel să fie și o adevărată piatră de încercare a păturei noastre de intelectuali”. De facto, incompatibilitatea intelighenției cu ambianța e o situație cvasipermanentă: „Artiștii de orice natură, gînditorii ca și universitarii se simt, cu toții, rupți de un mediu care, pînă mai acum cîțiva ani, îi susținuse, îi încurajase, și cu care făcea bloc”. Un pragmatism dezolant, o aplatizare a mentalității comune („Publicul a pierdut necesitatea preocupărilor intelectuale, din pricina prea multor preocupări materiale”), duc la efecte burlești; „În artă, la universitate ca și în politică, nu se mai adună nimeni în jurul unei idei; o păreche de pingele, în schimb, poate determina timp de două ore întregi o conversație animată”. Ce s-ar cuveni să facă, în atari circumstanțe, „intelectualii de toate nuanțele”? Să-și „îndoiască” energiile pentru a înfățișa „o violentă și nouă pornire spre ideal și o solidaritate de fier în fața valului de barbarizare cu care preocupările extreme ale vieții noastre prea materiale amenință cultul ideilor”. Negreșit, propoziții „frumoase”, abstracțiuni, însă care aruncă o lumină realistă asupra unei perioade pe care o socotim exemplară, dezvăluind totodată o suferință endemică a societății autohtone. Descoperindu-le o „tradiție”, decepțiile noastre devin mai lesne de confruntat cu criteriile ce ne conduc în combaterea răului... Majoritatea paginilor de critică ale lui N. Davidescu au o miză polemică. Cu decizie, scriitorul își declară investiția nu doar literară, ci și existențială în această direcție, analoagă cu cea în plăsmuirea poetică: „Polemica este, ca și lirica, sau ca și bucuria și tristețea, un mod personal de a fi. Presupune ca și viața un obiectiv de cucerit”. Preferința lui N. Davidescu se îndreaptă spre speța „creatoare” prin excelență a polemicii, care, în vederile sale, este pamfletul: „Pamfletul, ca gen literar, își are o curbă specială de gîndire și, deși întrebuințează proza, este mai curînd alături de poezia lirică decît alături de nuvelă sau de roman. El presupune în primul rînd un conflict grav sufletesc sau intelectual, între credințele și simțămintele autorului și între circumstanțele din afară; implică, după aceea, bineînțeles, conformația specifică genului, la scriitori”. Făcînd apologia pamfletului, „cea mai înaltă realizare a tendenționismului în arte”, care ar fi „superior” multor genuri literare, N. Davidescu ne oferă în realitate, o pledoarie pro domo. Își prezintă conformația morală dialectică, natura de luptător, care e, probabil, trăsătura sa de căpetenie: „Nu poate exista pamflet acolo unde nu există în prealabil o întreagă și bine lămurită concepție sufletească a vieții, o vioiciune excepțională de disociere a ideilor și o mare putere de reacțiune”. Teză slujită de cîteva măgulitoare raportări: „Cervantes, de pildă, a fost pamfletar în esență”, „Rabelais, apoi, nu este și el decît Viata romaneasca 7-8-2011_VR 7-8 2011 12.07.2011 15:41 Page 137 CRONICA lItERARă 137 un pamfletar al vremii lui”, „Marțial este și el un pamfletar, după cum un pamfletar este și un Tertullian sau un Catullus”. Să reprezinte asemenea afirmații un soi de paratrăsnet cu care N. Davidescu și-a înzestrat carul de asalt publicistic? Neîndoios. Deoarece aprecierile sale, de atîtea ori aspre, în răspăr cu opiniile epocii, care dădeau tonul, au o alură pamfletară. Ele nu se dau în lături a tulbura gloriile mai vechi ori mai noi, ierarhiile, inclusiv cele în curs de constituire, cutumele ce începuseră a se înfiripa în viața literară. Luînd cunoștință, acum, de „pamfletele” lui N. Davidescu, de altminteri scutite de încrîncenările și vulgaritățile unor texte similare din preajma noastră, „pamflete” în care tocmai neconcordanța acută cu vederile contemporanilor e, cu precădere, demnă de atenție, ar trebui să înțelegem contrarietatea, iritarea pe care au produs-o în zilele apariției lor, cu urmări dezagreabile pentru reputația sa. Dar de cine „s-a legat” N. Davidescu? De o mare parte dintre personalitățile de renume ale interbelicului, neținînd seama de tacticile interesului, de grija conservării „relațiilor”, de posibilele „aranjamente”. De reținut, repetăm: n-au fost atacuri grobiene, cu iz mahalagesc, ci investigații de-o vivacitate sarcastică, portrete de-o plasticizare fantastă mai curînd decît vexatoare, într-o stilistică ce nu încălca prescripțiile urbanității. N. Davidescu nu „înjura”, ci se despărțea de unii din confrații săi de notorietate cu condeiul nedezmințit al unui intelectual. Nu mînuia un ciomag, ci o elegantă floretă. Dăm cîteva exemple. Despre volumul Perspective al lui M. D. Ralea: „Materialul brut al acestui volum (...) are interesul specific al unui laborator care poate într-o zi să ducă la interesante experiențe de fizică intelectuală. În cuprinsul lui se află încă nemontate aparatele cele mai varii și corpurile prime cele mai disparate așteaptă procesul de alchimie spirituală ca să le cristalizeze în rezultate de proprie și valabilă experiență. Critica d-lui Ralea este lipsită, astfel, de o bază unitară de înțelegere a fenomenului artistic și de tendința necesară de clasare a faptelor într-un tot armonic și ritmic”. Despre volumul Zilele vieții, Poeme al lui Demostene Botez: „Firește că nimeni nu este obligat la înțelegere. D-l Botez este printre puținii și rarii oameni care s-au încăpățînat să-și lege nemuritor numele de redarea fără înțeles a lucrurilor pe care nu le-a putut înțelege. Și firește a izbutit. Din volumul d-sale aflăm, pe cale de ricoșeu, o întreagă artă poetică națională. Acest Boileau ieșean al «Vieții Românești» și al lipsei de gust literar al d-lui G. Ibrăileanu & Comp ne învață cu propria și sîngeroasa experiență (.)”. Despre I. Al. Brătescu-Voinești: „Călătorului îi ședea bine cu drumul, spune un proverb, D-lui Ion Alexandru Brătescu-Voinești îi șade bine în semiobscuritatea d-sale productivă; acolo izbutise să se plimbe în hainele lungi ale unei indiferente faime scriitoricești, ca un gologan în două pungi. Nimeni nu-și dădea osteneala să-l întrebe nici ce spune, nici ce gîndește, nici ce vrea”. Din lista refuzurilor mai mult ori mai puțin apăsate n-au lipsit nici Octavian Goga, G. Ibrăileanu, Ilarie Chendi, E. Lovinescu, Mihail Dragomirescu, nici măcar T. Arghezi. A propos de Arghezi, căruia i se reproșează lipsa unei perspective integratoare: „Poezia, în genere, însumează în alcătuirea unui talent o concepție a lumii întemeiată pe gîndirea abstractă și pe sen- Viata romaneasca 7-8-2011_VR 7-8 2011 12.07.2011 15:41 Page 138 138 VIAȚA ROMÂNEASCĂ sibilitate muzicală; imaginile se răsfrîng din afară în interiorul poetului ca o noapte înstelată în apa adîncă a unui lac limpede de munte (...). Contactul d-lui Arghezi cu lumea este însă direct și organic. Și percepțiile d-sale sunt riguros și exclusiv întemeiate prin atingerea simțurilor cu obiectul, ca la gîndaci. Fără nici o deducție, în planul mintal, logică”. Îmi aduc aminte de cuvintele izbitor analoage cu care Blaga îmi vorbea nu o dată despre scriitura argheziană care i se înfățișa, în concluzie, „fărîmițată”, „în mozaic”, „lipsită de stil”. O întîlnire, așadar, de speculații „antiargheziene”. Fost-a, așadar, N. Davidescu un spirit inchizitorial, un sumbru „demolator”, fără rost? N-am putea răspunde afirmativ, fie și pentru că scriitorul s-a impus ca un promotor de căpetenie, posibil cel mai însemnat, al simbolismului pe meleagurile noastre. Nu numai prin contribuțiile teoretice, ci și prin texte consacrate unor Ștefan Petică (i-a editat postum opera), Alexandru Macedonski, Iuliu Cezar Săvescu, D. Anghel, G. Bacovia ș.a. A aclimatizat în literatura română producția unor autori francezi precum Baudelaire, Mallarme, Remy de Gourmont, Emil Verhaeren, Paul Verlaine, Jean Moreas și, nu în ultimul rînd, se cade a sublinia neobositul său jurnalism cultural, care a însuflețit numeroase reviste din primele decenii ale secolului XX. E greu de constatat dacă, statistic, în scrisul lui N. Davidescu predomină semnul plus sau minus al evaluării critice, însă acest lucru ni se pare puțin relevant atîta timp cît activitatea în cauză, fie că îi putem sau nu confirma verdictele, e, orice s-ar zice, a unuia dintre criticii relevanți ai interbelicului. Doar neîncadrarea lui N. Davidescu într-unul din dispozitivele critice majore, cel al Sburătorului sau, de pildă, al Vieții Românești, îl plasează, din păcate, în postura, cum ziceam, de „rudă săracă” a congenerilor mai „norocoși”. Dar „sarea și piperul” comentariilor lui N. Davidescu, cum se exprima, într-o prefață, regretatul Marin Beșteliu, îl constituie „studiul” său (termen utilizat de autor), Cel din urmă ocupant fanariot sau inaderența lui Caragiale la spiritul românesc. Citindu-l, la ora de față, cu calm, ne dăm seama că nu e chiar blasfemic, o anatemă la adresa autorului Scrisorii pierdute, ci o analiză, îndreptățită în fondul său, a operei acestuia, din unghiul principiului etnic. Prefirate cu atenție, numeroase afirmații ni se par sustenabile: „(Caragiale) a izbutit să spună adeseori lucruri atît de drepte despre moravurile, apucăturile și năravurile noastre încît noi înșine ne-am grăbit să ni le însușim. Justețea lor însă nu îl înglobează societății pe care a descris-o în sensul etnic al cuvîntului, ci dimpotrivă îl separă și face din el un inteligent călător străin care, în trecere prin spiritul și prin peisajul românesc, a avut darul și norocul să găsească unele note caracteristice”. În pofida unei distanțări naționale, valoarea scriitorului nu e negată: „Cu aceste multiple lipsuri înnăscute de aderențe, firește, Caragiale fiind totuși un artist de valoare, rămîne străin sufletului românesc”. Să stăm strîmb și să judecăm drept. N-a avut Caragiale o atitudine de permanentă persiflare a specificului etnic românesc? E vorba atît de asumarea subliniată a stării sale de alogen (bunăoară „E frumos poporanismul, simpatici țăranii, da; decît tot la cupeții navigatori am să mă duc. N-am ce-ți face! Viata romaneasca 7-8-2011_VR 7-8 2011 12.07.2011 15:41 Page 139 CRONICA lItERARă 139 Sînt viță de idriot”), cît și de, mai ales, absența unui cît de vag accent pozitiv în raport cu imanența românească: „Pe semeni, pe fiecare în parte, i-a disprețuit în colecția lui cu un caracter de generalizare, de Mitică, de Trahanache, de Tipătescu, Ipingescu, Cațavencu, Conu Leonida, Guvidi, Lache, Mache, Mișu etc., etc., iar colectiv, pe noi toți, ne-a înglobat în disprețul suveran exprimat în termenul său cunoscut de dacoromâni”. Desigur, valoarea literară a autorului Momentelor rămîne intactă, putînd fi mai exact reliefată, în prezent, prin raportările la absurd, prin deplețiunea de „fond”, în numele unui instrumentar formal etc. Se pune însă întrebarea dacă îl putem au ba chestiona sub raportul, pe cît de sensibil, pe atît de, aparent, deviant, al factorului etnic. De ce să nu putem? Opera literară e, în principiu, o constelație axiologică, o asociere de componente ce se cuvine a sta, pentru validarea ei ca atare, sub semnul decisiv al esteticului, nu mai puțin decelabile ca atare. Avem dreptul, obișnuim chiar, a ne ocupa și de elementele sale componente, de cele neavînd rolul esențial al esteticului, într-o analiză religioasă sau psihanalitică sau de pe poziția unei teorii științifice, concepții filosofice etc. Bizară e împrejurarea că autorii care au protestat vehement la apariția „studiului” în discuție au ilustrat, măcar subiacent, tot postura etnică, arătîndu-se revoltați de o „denigrare” a unei „valori naționale”. Deoarece N. Davidescu nu l-a respins pe Caragiale ca valoare estetică, așa cum, de curînd, a încercat Marian Popa, disputa s-a încins între critici ce aveau sub picioare același teren. N. Davidescu: Aspecte și direcții literare, prefață de prof. univ. dr. Marin Beșteliu, ediție critică, note, index de autori de Cătălin Davidescu, Ed.Aius, 2011, 404 pag. Profităm de prilej pentru a saluta efortul și devoțiunea, cu caracter exemplar, probate de nepotul criticului, dl. Cătălin Davidescu, apreciat cronicar de artă plastică, pentru a repune în circulație producția înaintașului d-sale, rămas într-o penumbră ce se cade risipită. GHEORGHE GRIGURCU BOGDAN CREȚU LA LIMITĂ Una dintre cărțile cu cea mai bună receptare de anul trecut a fost, fără doar și poate, romanul lui O. Nimigean, Rădăcina de bucsau. Nu are rost să mai comentez și eu asupra lipsei sale de pe lista nominalizărilor la Premiul USR, nici asupra faptului că autorul a știut întotdeauna să își conserve o anumită independență care l-a făcut incomod, ba chiar antipatic în anumite Viata romaneasca 7-8-2011_VR 7-8 2011 12.07.2011 15:41 Page 140 VIAȚA ROMÂNEASCĂ 140 cercuri. Nu e „în chestiune”, cum s-ar spune. Cert este că, odată cu acest roman, opera lui Nimigean se recalibrează, numele său căpătând un prestigiu pe care cei mai mulți prozatori cu state vechi încă nu și l-au cîștigat. De la O. Nimigean așteptam un roman ludic, prețios, livresc, poate meta-textual, care să asimileze și totodată să etaleze, borgesian, dar și histrionic, secole de literatură, musai ironic, dar, în orice caz, care să nu mizeze pe intrigă, în care epicul să fie o convenție respectată doar pentru a fi încălcată cât mai ostentativ. Mă așteptam și la o exigență aproape flaubertiană în ceea ce privește stilul, autorul fiind, în publicistică și în poezie, un virtuoz capabil să interpreteze cu ușurință partituri din cele mai diverse, fără să-și piardă timbrul specific. Ce e drept, scriitorul mai „păcătuise” prin 2003, publicând un miniroman, Mortido, dar, îmi spuneam, acela a fost un simplu amuzament, o odihnă a poetului, deci nu cartea asta îl face pe Nimigean prozator. Recunosc de la bun început: romanul Rădăcina de bucsau m-a luat prin surprindere. Dacă în primele zeci de pagini încă mai așteptam ruptura, semnalul că începe nebunia, joaca, mi-am dat seama la timp că nu mai e cazul să fiu suspicios: chiar am de a face cu un roman scris sub forma unui jurnal, care reușește să surprindă cu o acuratețe, cu o priză la real pe care nu le-am mai întâlnit în proza ultimelor decenii, drama unui personaj straniu, un intelectual ratat (social, măcar), pus în situația grea de a-și îngriji mama muribundă și de a face pace cu ideea iminentului divorț. Poți scrie un roman de aproape 500 de pagini îndesate doar din atât? („Doar din atât”? Cred că sună puțin cinic...) Lui O. Nimigean i-a ieșit. Pariul este însă unul foarte dificil: dincolo de evidenta miză existențială, nu e de colo să ții cititorul cu sufletul la gură reluând elemente prin natura lucrurilor repetitive, ce țin de boala mamei, de nesiguranța fiului pus în situația de a deveni, în cele din urmă, responsabil. E limpede că evenimentele propriu-zise nu abundă în roman, dar ele sunt decupate cu o exactitate a detaliilor anodine care îți dă dreptul să bănuiești că în bucătăria acestui roman atât de puternic zace cadavrul unui jurnal autentic. Pe de altă parte, construcția cărții trădează o foarte atentă știință a regizării momentelor epice: totul începe ex abrupto, pentru ca apoi personajul să reconstituie în singurătatea sa agitată un trecut recent dureros, dramatic. Acesta se suprapune peste prezentul neiertător, în care spectrul morții bătrânei mame bântuie amenințător. În final, totul capătă un ritm mai liniștit, semn că personajul principal, Liviu, s-a împăcat nu doar cu situația, ci și cu sine; a căpătat, altfel spus, o anumită pace interioară, ba chiar viața sa a câștigat un sens. Cine citește atent, observă că această schimbare se petrece tocmai scormonind, prin scris, în străfundurile deloc Viata romaneasca 7-8-2011_VR 7-8 2011 12.07.2011 15:41 Page 141 CRONICA lItERARă 141 confortabile ale propriei vieți. De aceea, exigențele biografice sunt dublate de cele ale unei autoanalize tăioase, tensionate, care transformă actul scrierii în unul cu miză metafizică. Dar să trecem la fapte. Liviu, protagonistul narator al acestei epopei a suferinței, este genul intelectualului genialoid, doldora de carte, scriitor de talent, dar cam leneș și delăsător, vertical, cu o aversiune îndârjită față de tot ceea ce ar putea aduce a compromis, reproșându-și că, pe când era student, nu a avut tăria să refuze pe față propunerea de a fi racolat ca informator al securității, ci a refuzat indirect, prin lipsă de reacție, dar păstrându-și, după 1989, un dispreț care îl sufocă față de foștii securiști, de care se lovește la tot pasul. Această rectitudine morală îl condamnă la a eșua, în plan profesional și social, iremediabil: demisionând de la catedra universitară, el se izolează treptat, dezvoltându-și un fel de agorafobie, judecându-și fără milă foștii amici care au reacționat la mirosul „ciolanului”. Treptat, Liviu, cel atât de dotat, devine, din punctul de vedere al celorlalți, un parazit, un întreținut de soție. Este prețul pe care admite să-l plătească pentru a-și păstra nealterate spiritul critic și stima față de sine, pentru a se ține departe de „alinierea la rețelele de succes omologate de purulența postcomunistă”, cum atât de categoric se exprimă. Doar că această revoltă rămâne în plan retoric și, mai neputincioasă încă, se retrage în spațiul privat. Ușor-ușor Liviu își dezvoltă un fel de nevroză socială, specifică outsiderului, rejectatului de sistem, pe care încearcă să o tempereze prin beții interminabile alături de amicii care, în mare parte, sfârșesc prin a-l dezamăgi și prin recluziunea într-un spațiu protector, al poeziei. La momentul în care viața îi dă peste cap tabieturile și-l trezește la realitate, Liviu este un poet care n-a apucat însă să-și scrie capodopera, un soț lamentabil și un fiu de multe ori indiferent, de nu chiar iresponsabil. Nu caută scuze, nu se complace în superficialitate, ci își reproșează, ulterior, când începe să vadă limpede, toate aceste lucruri. E prea târziu însă. Pe nesimțite, iubirea aceea care părea capabilă să mute, ca în Dante, stelele, a lăsat locul unei dezamăgiri de nevindecat, peste care pune capac aventura cu Dy, descoperită de Zelda din însemnările soțului. Suntem în punctul în care cade vestea bolii mamei și în care începe inițierea personajului, proba de foc pe care se vede nevoit să o treacă. În momentul în care ajunge în casa părintească și-și găsește mama muribundă, Liviu încearcă să facă bilanțul mariajului său de 20 de ani. Acestea sunt, după gustul meu, unele dintre cele mai bune pagini ale romanului, în care se deșiră povestea unei iubiri care a derapat în obișnuință și, treptat, în dezamăgire. Zelda, soția devotată, este un adevărat erou, muncind pe brânci pentru a susține casa și pentru a asigura minimul confort (material și psihic) Viata romaneasca 7-8-2011_VR 7-8 2011 12.07.2011 15:41 Page 142 VIAȚA ROMÂNEASCĂ 142 de care genialitatea soțului are nevoie ca de aer. Personajul are nu doar delicatețea, ci și puterea de a se dărui pe care doar femeile de rasă sunt capabile să o risipească. Cei doi s-au iubit, în tinerețe, foarte mult. Atât de mult, încât se încred într-un pact intim prin care se „obligă” să fie alături unul de altul, orice s-ar întâmpla, până la capăt. Nu e vorbă, se iubesc și acum, dar fiecare ține cu dinții de propria dreptate: Zelda s-a săturat să pice totul pe umerii săi, reproșându-i soțului că a devenit, din delăsare, „profitorul cinic al mariajului”, iar Liviu se complace în egoismul său, în lașitatea sa de a nu face nimic și de a crede că totul i se cuvine doar pentru că își iubește soția, de iubirea căreia este mult prea sigur. El se vrea iubit așa cum este, în temeiul unei „infrarealități” doar a lor, ea își dorește, ca orice femeie, să se simtă protejată; ea îi reproșează lașitatea de a nu face nimic, el răceala și cinismul de a-l judeca și a-l privi „din afară”. În orice caz, privind retrospectiv, Liviu nu se menajează și se judecă el însuși, tot „din afară”, cu destulă asprime. Se simte vinovat? De bună seamă. Nu doar pentru că s-a complăcut în lipsa sa de inițiativă, ci mai ales pentru că nu a fost capabil să îi dea femeii pe care o iubea acele mici semne de care se pare că ea avea nevoie pentru a merge mai departe. Aici greșește Liviu: el uită că iubirea unei femei nu este un bun câștigat odată pentru totdeauna, în numele unui pact adolescentin, că ea are nevoie de noi probe, de dovezi, fie ele banale; el mai uită că o femeie trebuie recucerită permanent, că iubirea adevărată este cea matură, care se cere întreținută cu mici gesturi, uneori chiar cu gesturi mari, de generozitate, de altruism. Or, de așa ceva, Liviu nu este capabil. Nu e o vină, e doar un handicap. Pur și simplu, până nu este nevoit să se comporte ca atare, Liviu nu este un bărbat matur. Abia boala mamei îl transformă într-un om matur, până atunci trăise ca într-un cocon care îl protejase de realitatea dură. Zelda fusese cea care fusese nevoită să ia realitatea în piept, să se îngrijească de lucrurile aparent banale, dar esențiale, în timp ce Liviu rămăsese cu metafizica lui, pe care o îmblânzea bând, pentru ca, vezi Doamne, lumea să devină... suportabilă. Toate acestea le înțelege personajul abia atunci când este prea târziu, când Zelda a decis ruptura și nu mai e cale de întoarcere. Tot acum mai înțelege și că fără Zelda îi e imposibil să trăiască, că ea face parte din structura sa cea mai intimă: „Zelda mi s-a impregnat în gene, face inextricabil parte din însuși principiul vitalității mele. De când s-a înstrăinat mă simt invadat de toxine, ca și cum m-aș fi descompus lăuntric. Nu «ca și cum». Chiar asta s-a întâmplat. Chiar asta se întâmplă. Desprinderea ei mi-a alterat țesuturile nemateriale, imponderabilele care lucrau la cifrul ființei noastre”. Ca și cum nu ar fi fost de ajuns, răvășit de această ruptură, de această Viata romaneasca 7-8-2011_VR 7-8 2011 12.07.2011 15:41 Page 143 CRONICA lItERARă 143 dislocare a legilor propriei realități, Liviu ajunge în casa părintească și face eforturi să se transforme într-un infirmier ireproșabil, care luptă pentru a-și mai fura, măcar pentru o zi, mama din ghearele morții. Ceea ce șochează în aceste pasaje (cele mai multe ale romanului) este cruzimea privirii. Nu am mai întâlnit pagini atât de dense despre corporalitate de la Blecher și din ciclul romanesc Intermezzo al lui Marin Mincu. Nimic nu este îndulcit, nimic nu este convențional, nimic nu poartă semnul unui respect care ar falsifica realitatea. O. Nimigean știe că, atunci când își asumă riscul de a vizita astfel de zone, literatura are o singură șansă: să meargă până la capăt, să lase la o parte toate ticurile, toate convențiile de bon tonși să prindă în arcanele textului, cu o exigență neiertătoare, tot ce este mai viu și mai intens în real. Este ceea ce același Marin Mincu numea „autenticitatea scriiturii”, ceea ce înseamnă și o mutare a accentului dinspre literaritate, care ar însemna redarea calpă a realității, spre literalitate, singura capabilă să recupereze ființa vie, în tot ce are ea mai „agonal”, în actul scriiturii, care capătă, astfel, o miză ontologică. Acesta mi se pare marele câștig al scrisului lui O. Nimigean: o duritate fără precedent în proza noastră de după 1990, o privire frontală, lipsită de menajamente a realității, așa cum este ea, hidoasă, gro-tescă, respingătoare ori suavă. Secvențele în care fiul își contemplă mama decrepită, fără proteză, neajutorată, în care îi face toaleta, în care o spală, o curăță, îi schimbă scutecele și îi oblojește purulențele, în care îi face clismă sunt tot ce s-a scris mai nemilos în literatura noastră recentă (decupez o mostră, nici pe departe cea mai dură: „Trag covata și o spăl încet, cu aceeași senzație de tandrețe și repulsie, oprindu-mă cu privirea la nivelul genunchilor, ca să nu-i zăresc pulpele dezvelite. Dar îi zăresc, vrând-nevrând, atât pulpele, cât și câteva smocuri sur-gălbui de păr pubian.”). Efectul grotesc îl șochează pe cititor, care se simte supus unui test de rezistență. Nu e prea mult, ești ispitit să te întrebi? Nu e, spun eu, de vreme ce miza acestui text nu e una estetică, ci una curativă. Scriind, personajul Liviu își asumă realitatea, cea concretă și cea care ține de propriile nevroze, propriile lașități, ezitări. Dacă e bal, bal să fie: trecutul, ca și prezentul se cer expiate în acest mod, fără nici un rest. În plus, boala nu pate fi tratată cu mănuși. Un corp bolnav este în primul rând un mecanism care nu mai funcționează, un organism care se depersonalizează. Toate aceste încercări pe care personajul nu le mai poate ocoli sunt tot atâtea probe: Liviu, cel de la final, nu mai e bărbatul imatur, indolent, laș, care amână la nesfârșit să iasă din delăsarea sa atât de comodă. El a devenit un bărbat matur, a cărei viață capătă, în sfârșit, un sens concret: dacă inițial își scuza inactivitatea prin virginitatea morală pe care dorea să și-o conserve, acum, când nu se mai poate alt- Viata romaneasca 7-8-2011_VR 7-8 2011 12.07.2011 15:41 Page 144 144 VIAȚA ROMÂNEASCĂ fel, el a câștigat o mare luptă: a prelungit viața mamei sale. A trecut peste orice rețineri, și-a învins prejudecățile, a învățat să facă ceea ce înainte nu ar fi făcut în ruptul capului (scenele în care se chinuie să confecționeze un tron dintr-un scaun sau cele domestice, în care gătește, își servește mama, o spală, cultivă grădina și se bucură pentru fiecare plantă răsărită au un impact impresionant) și a învins. Are de ce să fie împăcat cu sine. Suferința este o bună școală. Liviu se crede și chiar este un Iov. Titlul trimite explicit la acest personaj biblic, simbol al suferinței fără limite. Doar în traducerea, mai puțin frecventată, a lui Dimitrie Cornilescu, apare această sintagmă: personajul se lamentează că până și oamenii cei mai disprețuiți, fără căpătâi îl batjocoresc, cei „sfrijiți de sărăcie și foame”, care „n-au ca pâine decât rădăcina de bucsau” (Iov, 30: 3-4). Prin urmare, e vorba de un simbol al sărăciei și al decăderii până atât de jos, că mai jos nu se poate. Trece Liviu printr-o situație limită? Aș spune că da. Dacă pierde toate certitudinile, fie ele și provizorii, de până atunci, câștigă în schimb ceva mult mai prețios: nu doar că își asistă mama în aceste ultime momente (deși într-o stare ameliorată, e limpede că mama își trăiește, împăcată și cu o demnitate la care a contribuit și fiul, ultimele zile), dar reușește să facă ordine în propria viață. Cum? Scriind acest jurnal. La final, înțelege și acceptă despărțirea de Zelda, își analizează cu asprime lașitățile, se acuză, nu-și inventează scuze. Învață să nu se mai menajeze. Eu unul nu îmi pot reprima o întrebare la care Liviu nu mai caută un răspuns, acceptând lucrurile în fatalitatea lor: dacă a fost capabil să facă orice pentru a-și salva mama, de ce nu a catadicsit, atâția ani, să facă un minimum necesar pentru a-și salva căsnicia? Oricum ar fi, personajul capătă înțelepciunea de a primi fără să crâcnească ceea ce i se dă. Ține de logica destinului său, care abia acum i se dezvăluie. Totul este acceptat cu liniștea dureroasă a celui care a trecut prin iad și știe că suferința îndurată are puterea de a purifica. Dacă Iov este un învingător (și este!), și Liviu este unul. Iar O. Nimigean cu atât mai mult. El a reușit să dea un roman excelent, cu puține pagini călduțe (eu unul aș fi eliminat sau aș fi condensat câteva pasaje, printre care unul cam grosier de la început, redând o scenă erotică cu Dy, câteva discuții mult prea filosofice pentru a fi purtate în mașină, pe fundalul muzicii celor de la The Doors, o conferință pe care personajul i-o detaliază prietenului Artemiu, câteva fișe de lectură din Heidegger, pe care cred că autorul, fidel poeticii sale autenticiste, nu le-a lăsat deoparte din dorința de a aduce noi documente la acest „dosar de existență”). În afara acestei duble drame, în roman există foarte multe personaje și scene memorabile. Spațiul nu-mi permite să insist asupra lor, dar un lucru tot trebuie să spun: Viata romaneasca 7-8-2011_VR 7-8 2011 12.07.2011 15:41 Page 145 CRONICA lItERARă 145 e clar că avem de a face cu un roman realist de forță, cu un scriitor care știe să decupeze și să construiască felii de realitate crudă așa cum puțini mai știu să o facă. Nu încerc să-mi ascund entuziasmul și, în încheiere, țin să afirm cu toată responsabilitatea: am câștigat, în O. Nimigean, pe unul dintre cei mai puternici prozatori pe care i-a dat literatura română în ultimii 20 de ani. BOGDAN CREțU EMANUELA ILIE MOARTEA CA O CARTE LA VENEȚIA Dacă e să ne raportăm exclusiv la evenimențialul propriu-zis, lumea descrisă în romanul lui Octavian Soviany (Viața lui Kostas Venetis, Cartea Românească, București, 2011) este, de bună seamă, o Sodomă absolută, fără cusur în rău. O lume în care efectiv colcăie monștrii de tot felul, de la pederaștii cei mai onești (căci autodeclarați și, în definitiv, cu totul benigni față de cei care nu le împărtășesc orientarea sexuală anormală) până la bisexualele nerușinate deghizate în călugărițe, de la vânzătorii de frate la trădătorii de patrie, de la paricizii care nici măcar nu intenționează să se pocăiască la mamele alcoolice care își ațâță, cu nerușinare, fiii. Nu există, în acest roman al viciului ridicat la rang de normă existențială universal valabilă, nicio figură așa zicând normală, fie ea de fundal ori de prim rang naratorial, după cum am impresia că niciunul dintre păcatele inventariate și sancționate în Infernul dantesc nu lipsește din carte (ca să nu mai spun că, dintre cele 24 de vămi ale văzduhului, așa cum apar ele în imaginarul creștin ortodox, doar protagonistul le parcurge fără nici un efort și cu puține regrete pe primele 23!). Fără să am, la rându-mi, inutila ambiție de a realiza un inventar al tarelor ipostaziate, abil regizate și manierist puse în scenă de Octavian Soviany - și asumându-mi, în același timp, riscul de a dovedi o „desuetă” pudibonderie în raport cu estetica romanescă - mă limitez doar la observarea faptului că bolgia pe care el a construit-o funcționează după principiul repetitivității, iar cartografierea pacientă, aproape sadică a răului omenesc sfârșește prin a se învârti, asemenea cercului invocat de mai multe ori în carte, în gol. Greu de spus, bunăoară, ce păcat minor ori capital nu săvârșește Kostas, de la invidie, ură și trufie până la blestemarea propriei mame și a lui Dumnezeu - trecând prin „pidosnicie”, sado-masochism, viol, crimă sau torturarea muribunzilor, fie ei fețe bisericești ori câr-ciumari (mai ales în cazul acestora, tortura presupune un amestec perfid de Viata romaneasca 7-8-2011_VR 7-8 2011 12.07.2011 15:41 Page 146 146 VIAȚA ROMÂNEASCĂ inteligență diabolică și ferocitate, ce îl face pe torționar să sară relativ repede peste bătaia sălbatică, în fond destul de . comună, și să prefere formele monstruoase, ce îmbină suferința fizică și cea mentală, precum schilodirea savantă ori sodomia). Un detaliu semnificativ în context: una dintre primele imagini ale protagonistului acestui roman îl zugrăvește citind, „cu un fel de înfrigurare bolnăvicioasă”, manuale de tortură medievale, iar o alta îl prezintă la doi pași de eșafod, „cu ochi dilatați de curiozitate”, în timp ce asistă la „ultimele zvârcoliri ale bietelor trupuri decapitate”. La fel de dificil, dacă nu imposibil, este să găsești cea mai mică rază de lumină în poveștile care fragmentează istoria principală: căci, aproape fără excepție (excepția numindu-se Manoil, singurul personaj narator ce pare a se salva printr-o moarte asumată în numele iubirii), mandatarii textuali ai constructorului acestui mecanism demonizat până la cea mai mică rotiță sunt un fel de copii nereușite ale lui Kostas. Altfel spus, naratorii secunzi, la fel de puțin creditabili ca și protagonistul (dovedindu-se, la fel ca și acesta, atât de versați întru rău încât sfârșesc prin a deveni aproape neverosimili) nu precupețesc niciun efort pentru a dovedi că demonia a devenit nu a doua, ci chiar prima natură umană, din moment ce stăpânește indivizii din orice categorie socială și de orice vârstă - a se vedea doar Istoria Kivei, Cuvântul arhiducelui Rudolf și, desigur, Cuvântul lui beizadea Mihalache. De faptul că acești naratori și istoriile lor teribile nu există, practic, decât pentru a-i confirma teoria bizară despre interferența binelui și a răului de esență divină, ne convinge însuși eroul acestei aventuri infernale, care în mai multe rânduri prinde firul poveștilor complementare celei principale în termeni aproape identici: „Istoria lui Aleppo Aleppi m-a întărit în convingerea că există pe fața pământului ființe blestemate de Dumnezeu, prin care lucrează puterea pedepsitoare a proniei. Eu însumi eram una dintre aceste făpturi hărăzite să stârpească răul prin rău, crima prin crimă și strâmbătatea prin strâmbătate și m-am pomenit cugetând iarăși la taina nașterii mele, de unde socoteam că se trage aplecarea mea spre păcat, slăbiciunea pentru tot ce-i murdar, dar mai ales duhul de desfrânare” etc. Ajungând aici, să amintim că trucul narativ utilizat, cu folos, în Viața lui Kostas Venetis este unul cu state vechi în literatura lumii: acela al manuscrisului găsit și tradus; povestea propriu-zisă este relatată de Kostas Venetis, un grec nu atât bătrân, cât îmbătrânit de o viață numai bună de dat fiori reci celui ce asistă la confesiunea dictată foarte tânărului amant, supranumit, din rațiuni .estetice, Nemțoaica. Acesta este permanent supravegheat de autorul de drept, adică de povestașul ce dă, nu o dată, impresia unui viețaș (căci condamnat, fără voie, la un destin de tarat): Kostas revede cu febrilitate manuscrisul și îl transformă după plac, nu numai pentru că, după cum își avertizează scribul, el deține puterea auctorială propriu-zisă, ci și pentru că această istorie îi validează, practic, destinul absolut uluitor. De aici, amânarea finalului unei vieți ce se vrea, cu orice preț, prinsă într-o istorie care să îi dea relief și sens, spre deosebire de oricare dintre rătăcirile lui biografice. Astfel, încă de la început, Kostas mărturisește că își presimte sfârșitul, dar că va încerca să îl întârzie până când își va turna istoria în tipare epice. Cu o periodicitate Viata romaneasca 7-8-2011_VR 7-8 2011 12.07.2011 15:41 Page 147 CRONICA lItERARă 147 promițător simbolică, acest pact al autenticității se tot reface pe parcursul unei narațiuni și așa destul de fragmentare: „Nu vreau să mor înainte de a-mi duce povestea până la capăt, iar tu trebuie s-o așterni pe hârtie întocmai, fără să scoți sau să adaugi nimic de la tine. Mai am încă multe de povestit, căci viața mea a fost plină de întâmplări, și nădăjduiesc că Dumnezeu, care, în marea Lui înțelepciune și bunătate, m-a croit strâmb, îmi va da ajutor să-mi biruiesc slăbiciunea și să-ți istorisesc toată povestea, așa cum a fost, întrucât povestea mea e o mărturie a dreptății prin strâmbătate și a înțelepciunii prin nebunie. Ia așadar condeiul și scrie, iar eu mă voi strădui să-ți povestesc limpede și pe scurt, trecând peste faptele fără însemnătate”. În oglinda strâmbă a realității circumscrise universului romanesc de față, orice promisiune, și cu atât mai mult aceasta auctorială, trebuie încălcată. Pactul tripartit (autenticitatea însemnând, cum se vede, nu doar onestitate, ci și limpezime sau concizie) este prin urmare minat de cele două atribute secundare ale povestașului, uriașa capacitate de fantazare și faconda până la urmă plină de savoare și pitoresc. Acestea explică, în bună parte, avertismentul utilizat în mai multe rânduri de naratorul ce utilizează perfect lucid tiparul dualității, ba chiar își avertizează frecvent cititorul asupra autarhiei legii dualului, la nivel particular, individual (oamenii sunt posedați deopotrivă de demonii cărnii, și „demonii minții”; „fiecare dintre noi are o viață visată și o viață trăită, între care nu trebuie să facem nicio deosebire, căci în fața lui Dumnezeu, păcatul cu gândul ori visul și păcatul cu fapta sunt una”), dar și la nivel general (universul întreg funcționează după același principiu al dualității fondatoare, din moment ce „există o lege pe față și o lege ascunsă” în toate). Astfel, narațiunea însăși este și nu este reală: „Unele din lucrurile pe care ți le povestesc s-au petrecut poate cu adevărat, altele în vis și-n închipuire”. Cât despre atributele imediat vizibile ale celui ce își relatează această sumbră, fantasmagorică întru rău questa, ele privesc, desigur, latura mai degrabă comună a lui homo sexualis, deși în cazul particular al lui Kostas Venetis aceste atribute sunt cu mult potențate. Pornirile lubrice ale erotomanului par a nu se epuiza niciodată, și în plus se însoțesc cu vicii dintre cele mai periculoase, atribuite, într-o primă fază, naturii particulare cu care l-a înzestrat bunul Dumnezeu (?!): „Există zgârciți și risipitori, oameni pizmăreți și oameni trândavi, oameni mândri și oameni lacomi, hoți și ucigași, bețivi și curvari, fiecare născându-se cu mai multă aplecare spre un anumit păcat, și numai Dumnezeu știe de ce se întâmplă așa. Iar atunci când ne strâmbă nu ne strâmbă la fel, menindu-ne feluri deosebite de strâmbătate, chiar dacă unii sunt mai strâmbi decât alții. Eu, Kostas Venetis, sunt mai strâmb decât tine, Nemțoaico, dar nu mă găsesc vinovat pentru strâmbătatea mea, căci cu ea m-am născut, așa după cum alții se nasc orbi, muți sau ologi, tot după voia lui Dumnezeu“. Aceeași irepresibilă apetență pentru rău se va pune ulterior pe seama acelei relații împotriva firii care a constituit filonul psihanalitic cel mai des exploatat. Dorința - repede conștientizată, însă - față de o mamă care îi ațâță constant viziunile spurcate, îmbinată cu nevoia de eliberare de această obsesie Viata romaneasca 7-8-2011_VR 7-8 2011 12.07.2011 15:41 Page 148 148 VIAȚA ROMÂNEASCĂ maladivă, iată cheia de interpretare pe care ne-o pune la îndemână, în mai multe rânduri, naratorul principal din roman, ori de câte ori va încerca să explice dinamica relațională complicată cu partea femeiască: „Amintiri vechi începură să-mi licărească în minte: îmi aminteam de chinurile la care mă supusese drăcoaica de maică-mea (.), de pizda leoarcă de sânge și împuțită a Iepuroaicei, de curul falnic al Kivei, în fața căreia mă dovedisem neputincios și simțeam pentru partea femeiască numai ură și dorință de răzbunare. Plănuiam să mă joc cu poftele Frosei, a cărei asemănare cu maică-mea mi se părea tot mai izbitoare: aceleași țâțe vârtoase, aceleași pulpe ca aluatul de cozonac pus la dospit”. Sigur că, privind lucrurile în adâncime, acest univers teratologic este cea mai potrivită formă ficțională care poate ilustra ceea ce, după toate probabilitățile, capătă înfățișarea și funcționalitatea unei obsesii auctoriale majore - aceea a alterității radicale, în toate sensurile majore ale termenului: sexuale, psihologice, ideologice, politice, etnice, în fine, religioase. În fond, toate istoriile relatate în paginile cărții lui Soviany (inclusiv cele dedicate ordinului ocult care încearcă să metamorfozeze în negativ lumea) traduc meditații asupra diferenței decisive și, în felul ei, reformatoare, asupra acelei diferențe sau devieri de la normalitate care stigmatizează sau, dimpotrivă, înnobilează individul condamnat să o poarte. Dar, chiar și așa, trebuie să recunosc faptul că prea puține mi-ar fi spus această istorie atribuită unui personaj marcat de o nefirească melancolie a răului absolut, dacă ea nu ar fi fost străbătută, da capo al fine, de acea melancolie a descendenței teoretizată în excelentele studii ale Monicăi Spiridon. În cartea lui Octavian Soviany se pot practic identifica ambele ipostaze ale cratilismului, coexistente în orice operă vizibil atinsă de „melancolia descendenței”: și preocuparea pentru sursele, modelele, principiile generative ale literaturii de gen, și interesul pentru desfășurarea concretă, formală a procesului care se întemeiază pe acele surse, paradigme și principii. Memoria culturală și conștiința descendenței se imprimă la toate nivelele acestui text. Mai întâi, în stratul diegezei - numeroase personaje descind dintr-o cazuistică literară cu reprezentanți iluștri, unele secvențe evocă scheme epice imediat recognoscibile, anumite destine se încadrează în serii ușor identificabile etc. Apoi, în planul topografiilor simbolice - a se vedea, din această perspectivă, re-construirea, marca Soviany, a spațiilor circumscrise Europei crepusculare de secol XIX pe care le traversează protagonistul. În fine, în planul stilistic - de aici, aglomerarea barocă a unor vocabule descriptive, utilizarea frecventă a unor metafore ale dualului (precum mierea „pe dinăuntru putregai”), corespondențele între registrele linvgistico-simbolice și peritext (titlurile de capitole în mod special nu trimit la viciile sintetizate în ele, ci la ritualurile ezoterice în care sunt atrase personajele sau la treptele coborârii lor în infernul existențial) ș.a. Firește, abia această latură a romanului Viața lui Kostas Venetis mizează pe complicitatea unui cititor avizat, apt să recunoască atât aluziile culturale, cât și tiparele originare ale narațiunii (chiar și atunci când ele sunt camuflate în straiele grotescului pur). Nu mă refer la referințele devoalate în chiar cursul poveștilor, în Viata romaneasca 7-8-2011_VR 7-8 2011 12.07.2011 15:41 Page 149 CRONICA lItERARă 149 majoritatea lor zdrobitoare subsecvente culturii religioase (Biblia și Cartea Talmudului, Limonariul și Patericul, viețile sfinților), ci la aluziile subtile la cărțile dragi, poate chiar formatoare, ale scriitorului Octavian Soviany, de la Demonii sau Însemnările din casa morților lui Dostoievski la Craii mateini, de la Principele lui Machiavelli la acela al lui Eugen Barbu, de la ficțiunile eroice ale secolului al XVI-lea spaniol la romanul picaresc al lui Hrabal, L-am servit pe regele Angliei etc. etc. O anumită logică a semnificației și a înlănțuirii unor episoade cheie recomandă, totuși, ca referință culturală majoră, proza lui Thomas Mann; secvențe întregi, personaje sau doar fraze mustind de o simbolică recognoscibilă amintesc de romanele Doctor Faustus, Alesul, Mărturisirile escrocului Felix Krull sau de povestirile La profet, Stirpea Walsungilor și, cel mai vizibil, Moartea la Veneția. La fel ca și compozitorul ce rătăcește printr-o Veneție decadentă, lăsându-se sedus de frumusețea androgină a adolescentului Tadzio, în care vede, simultan, propria tinerețe pierdută și perfecțiunea artei, temerarul picaro de odinioară speră ca, prin tinerețea și energetismul Nemțoaicei, să își întârzie sfârșitul. Ba chiar, spre deosebire de modelul său livresc, Kostas dă impresia că reușește: își amână Moartea la Veneția, sau cel puțin o ascunde de tânărul său ucenic. Dar ceea ce este cu mult mai important este faptul că își salvează viața transmutând-o într-o poveste ce se dovedește, încă o dată, succedaneu al nemuririi. Într-un fel, viața lui Kostas Venetis sporește cu fiecare verigă din lanțul morților, provocate, puse în practică și povestite cu egală patimă de ucigaș. La rândul ei, Viața lui Kostas Venetis, așadar cartea însăși, sporește viața fiecărei cărți pe care o închide, printr-un complicat sistem referențial, între copertele ei. Căci este genul de carte în care se întrepătrund, până la indistincție, viața și moartea. Atât viața-moartea ființelor de hârtie, cât și aceea a literaturii înseși. CRISTINA NECULA BIU SAU DESPRE POEZIA CA REVERIE A SEMNIFICAȚIILOR Poeta Eugenia Țarălungă ne oferă revelația reveriilor semnificațiilor concentrate metaforic în biu, care poate fi considerat fie un alter ego, fie o ipostază narcisică a autoarei. Se revelează parcă o dedublare a poetei. Asistăm la un dialog, poate, la un dialog al autoarei cu sine însăși ca în piesa Iona de Marin Sorescu, dar în locul sinuciderii interpretată ca o înviere amânată, autoarea, închisă în capcana propriei cărți, evadează prin „explicații” metaforice și prin „justificări” care sugerează afectivitatea, dar și intenția cognitivă în raport cu cititorul: „Mă gândeam, biu drag, că ar fi cazul, la un moment dat, să îți spun de ce ți-am ales acest nume. Tu, biu, care n-ai apucat să fii viu, să fii botezat și n-ai primit un înger păzitor din simplul Viata romaneasca 7-8-2011_VR 7-8 2011 12.07.2011 15:41 Page 150 150 VIAȚA ROMÂNEASCĂ motiv că eu n-am apucat să te am, te întrebi poate: de unde și până unde «biu»?! Uite, o să încerc să-ți explic. Trebuia să am și eu cu cine să vorbesc, nu?!, în fața cui să mă justific. Poate că nu mă justific - cică! -, dar explic, spun, înșir pe hârtie ce și cum, vreau să știu că am făcut, măcar așa, măcar acum, tot ce îmi era omenește posibil să fac ca să ajung până la tine. Chiar dacă nu te cunosc foarte bine și abia de te ating pe dibuite, eu cred că ai și tu un suflet, poate ești supărat pe mine și, cine știe, poate chiar tu m-ai făcut să mă gândesc la aceste rânduri, la această formă de penitență, la acest fel de a face cuvintele să ajungă până la tine.” Consoana „b” și vocalele „I”, „U” se decodifică prin forța cosmică a iubirii eterne, amintind de legea iubirii din Noul Testament, mai exact de Epistola către Corinteni a Sfântului Apostol Pavel: „Și acum rămân acestea trei: credința, nădejdea, dragostea. Iar mai mare dintre acestea este dragostea.” (cap.13,13) Explicațiile scriitoarei se revelează ca un ritual teologic al predicilor; în spirit religios, biu este echivalentul biblic al versetului: „Dragostea nu cade niciodată.” (cap.13, 8) Fiecare explicație valorează cât o exegeză, cât un capitol biblic cu un singur verset: „Capitolul“ I: „I este vocala verticalei, a iubirii, și am zis că ea va ajunge sigur până la tine, oriunde vei fi tu acum. Sau oriunde vei fi (infra-)fiind tu acum, cum eu nu am reușit să-ți dau ființă altfel decât așa, țintind niște cuvinte spre tine. Și dacă altcineva îți va da vreodată ființă, se cheamă că nu ești copilul meu.“ „Capitolul“ U: „U este o urmă, o ultimă vocală, un urlet spre lună, o uitare , o uimire, dar, uite!, IU este chiar începutul iubirii, unde mai pui că astea două, aici de față, sunt vocalele numelui celui care mi-a fost cel mai drag de pe lumea asta, nu-i așa ?!“ „Capitolul“ B: „Ei, cu vocalele am scos-o cumva la capăt, să vedem ce facem cu b-ul, B-ul care nu e A, nu e alfa, iar omega nici atât!), nu e Aleph, ci este o închidere, ca orice consoană, e un secund al lui A, e o contrazicere a ceea ce am început să spunem sau să facem sau să știm («ba da!, ba nu!»), dar este, în același timp, începutul binelui, începutul unui botez - cum aș putea eu oare să nu iubesc B-ul?!“ Erosul își găsește aici o conotație religioasă prin iubirea în duh, cele trei capitole-„explicație” sunt „lecții” despre iubirea ca sens unic al vieții, despre iubirea care se întemeiază ontologic oferind valoare existenței: „Să-ți mai spun: știi cum se citește acel «Be You!» din engleză?! Cam așa.bi-i-iu. Adică fii tu însuți!“ regăsim, poate, aici, îndemnul lui Socrate: Cunoaște-te pe tine însuți ! Dar la Eugenia Țarălungă, cunoașterea devine o modalitate de autocunoaștere, de a găsi explicații pentru sensul iubirii în „viața ei bifurcată”: „Atât cât poți, deși eu nu te-am lăsat să fii. Am ajuns la o bifurcație, la o despărțire a drumului real de cel visat al vieților noastre. A mea și a ta. Degeaba m-am gândit și mă gândesc la tine de când mă știu. Așa a fost să fie, baby, să nu te am niciodată de-adevăratelea. Așa că te alint și eu cum pot, cu sufletul meu bezmetic, ajung de la bi-iu la iubi, la iubi-scooby-dooby, sau poate, într-un fel, aici am vrut dintr-un bun început să ajung, că doar tare drag mi-a fost acest nume, acest tri-nume.“ Viata romaneasca 7-8-2011_VR 7-8 2011 12.07.2011 15:41 Page 151 CRONICA lItERARă 151 Prin scriitură, dragostea nu rămâne un simplu sentiment, ci devine o Ființă, devine vie, se întemeiază ontologic în universul cosmologic al viului, are propria ei existență, reușind să împace scriitoarea cu propriile sale aspirații, cu propria sa viață bifurcată, cu sufletul ei rătăcit printre rândurile cărții: „E un alint acest nume, biu, în loc de tot ce așfi vrut să-ți dăruiesc, nu am putut decât să-ți dau acest nume, pe care - pe deasupra - îl mai scriu și cu litere mici, că sunt mai smerite. Și, așa, smerite, sunt mai potrivite pentru un copil ca tine, care nu a mai apucat să existe și să crească mare. Care nu a apucat să intre în lumea cu dimensiuni, a rămas dincolo de această lume. Poate, biu, cine știe, cândva îmi vei da și tu un semn. Și poate și un nume. Unul cu care să mă împac. Și care să mă împace cu viața mea bifurcată. Și să-ți mai spun ceva, biu e viu. Acum nu mai are cum să fie altfel.” Firul Ariadnei care străbate această carte în care Viața ca bifurcație are continuitate până în centrul labirintului este BIU. Ruptura se anulează prin strategia acelui „semn de oprire“ numit de autoare „insert”: „.viața mea compartimentată năvălește în afara hotarelor sale, se zbate să se împlinească să devină UNA, neputincioasă totuși în fața granițelor pe care altădată le spulberam și plăteam, desigur, prin pârjolire, prin arderea pe rug a trecutului meu, ardere care mă desfigura, desigur, ca femeie, dar ce oare puteam face?! cărei voci interioare mă adresez acum? de ce nu e a mea vocea interioară? sau cât de «a mea» este vocea mea interioară? de ce se năpustește năucă, mereu spre un altul pe care mi-l doresc, mi-l închipui a fi un eu-frate. Eufratul meu, fluviul meu în care mă pierd și mă regăsesc totodată? un eu al sufletelor pierdute și salvate, mântuite prin chiar zbaterea lor neostoită, fără speranță de salvare, fără mântuire, asta caut eu? un eu al sufletelor fără trup, fără sex, un eu al sufletelor care nu se îndrăgostesc, ce nu au derapaje afective, nuanțări sentimentale infinit reluate, duse la paroxism, până ce pregnanța culorii nu se mai lasă ascunsă, estompată, și izbucnește în întreaga sa deplinătate, mai mult sau mai puțin vinovată de nuditatea ei, trufașă știind că și-a plătit prețul suferinței, că a consumat până la capăt durerea, că a consumat până la capăt capătul drumului, până dincolo de toate răscrucile, (.) urmărind exoftalmic capătul drumului, ținta, apoteoza, hierofania, împotriva tuturor și chiar împotriva mea însămi.” Labirintul eurilor poetice revelează o poetică a imaginarului. În accepția dată de Jean Burgos, imaginea „dă de văzut altceva și dă de văzut altminteri. Ea dă de văzut altceva în măsura în care se constituie ca expresie a unei realități nicicând trăite până atunci, netrimițând la nimic anterior ei înseși și creatoare a unei ființe de limbaj ce se adaugă realității și făurește un sens.” (Jean Burgos, Pentru o poetică a imaginarului, Univers, 1988, p. 5-6) Eul ascensional „dansând în lumina creației” instituie o realitate poetică luminoasă, strălucind în reveriile semnificațiilor metaforice ale BIU-lui. Viata romaneasca 7-8-2011_VR 7-8 2011 12.07.2011 15:41 Page 152 MARCEL LUCACIU NELINIȘTEA DIN BYBLOS Fără îndoială, veacul prozaic pe care-l parcurgem, cu toții, uimiți de haosul din jur ori de reformele procustiene, nu e nici pe departe propice actului de creație și, cu atât mai puțin, Poeziei. Se pare, însă, că fiecare artist are un topos al său, miraculos, văzut ca o altă Arcadia. Pentru Viorel Mureșan, rusticul Surduc s-a transformat, de-a lungul anilor, într-un misterios Parnas, dacă nu într-o veritabilă fortăreață din turnul căreia, la fel de sobru și discret, n-a încetat să scrie. Apărut în condiții grafice de excepție și beneficiind de inspiratele desene ale lui Marcel Lupșe, volumul de versuri Buchetul de platină (Editura Eikon, Cluj-Napoca, 2010) impresionează, de la bun început, prin ținuta elegantă, prin alcătuirea gingaș cumpănită. Grupajele de poeme (Numește muzica ochilor ; Cartea arsă ; 33 de armonii mici) denotă și ele aceeași preocupare atentă pentru echilibrul și simetria construcției, pentru așezarea ceremonioasă a stihurilor în pagină. Dincolo de sentimentul elegiac, de parcimonia cuvintelor și caracterul aproape eliptic al versului, lirica lui Viorel Mureșan se raportează - mai ales în acest volum - la unele motive precum nisipul, piatra, cenușa amară, noaptea, singurătatea, școala de orbi, orașul, cimitirul, luna ori îngerul. De altfel, îngerul (mai degrabă stănescian decât voiculescian!) devine un adevărat laitmotiv, în noile poeme, are conotații bine ascunse și apare în diferite ipostaze: „știri despre cățelandrii de îngeri / pe pagina-ntâi”; „îngerul a zburat / printre împușcături de mătase”; „doi îngeri în cămăși de miros”; „dintr-o carte / mă scuipau îngerii / peste gardul grădinii”; „sosea un înger pe roți” etc. Universul poetului e construit din „secvențe de viață flancate” de lumini și umbre, de râsete și tăceri, fiind înfiorat de venirea întunericului, de „vuietul ce răzbate / dinspre lunile calendarului“ sau de povara senectuții : „distanța o aproximează numai arpentorul // un bătrânel / în drumul spre groapă / își agață umbra într-un copac / ca pe-o obositoare manta”(33 de rime pentru umbră). Scrise într-un registru solemn, majoritatea poemelor se remarcă printr-o structură geometrică dată de tăietura fină și exactă a versului, de rigoarea și concizia limbajului, de o tainică emoție ce se estompează în multitudinea și diversitatea obiectelor sau a fenomenelor din natură. De aceea așa-zisele peisaje se răsfrâng înlăuntru grație privirii exacerbate, iar frumusețea unei astfel de Poezii constă, cel mai adesea, în imaginea ei de ansamblu și nu stă niciodată în detalii : „o privire fugară printr-o fereastră ce dă / spre vântul curat // acolo / scrum de țigară pe un mormânt de copil / și în tot aerul urme de plâns / cum rămâne gustul de lapte ars / o vreme pe limbă // stolul de ciori plutind peste cartier / pare o epigramă Viata romaneasca 7-8-2011_VR 7-8 2011 12.07.2011 15:41 Page 153 CRONICA lItERARă 153 cioplită în piatră // panica unor dulapuri / uitate mult timp deschise // o nouă privire fugară prin fereastra / ce dă spre vântul curat // și pe pereți / umbra unor / cristaluri tresărind speriate / prin plopul din zare / suie un geamăt de lift” (Pastelul de fum). Înălțându-se cu semeție printre instantaneele rurale și urbane - meticulos transfigurate și intelectualizate cu mult rafinament - citadela lui Viorel Mureșan este, în fond, Byblos alias Biblioteca de os; o reminiscență a Bibliotecii din Alexandria; un spațiu al cutremurătoarelor neliniști existențiale; un tărâm prin excelență spiritual, în care se deschide, rareori, câte o breșă pentru a fi auzit zgomotul străzii. Nu e lipsit de relevanță faptul că Byblos este și numele unuia dintre cele mai vechi orașe din lume, întemeiat de fenicieni sub denumirea Gebal și primind, apoi, actuala denumire din partea grecilor care importau papirus de aici. În anul 5000 î.e.n., celebrul oraș libanez era, deja, locuit. Așadar, iată nostalgia și angoasa poetului : un paradis livresc asemănător cu acela al lui Borges ; o planetă de hârtie amenințată, în orice moment, cu teribila și străvechea incendiere: „parcă s-a mai vorbit despre arderea bibliotecii în curtea din dos / apoi se intră într-o carte ca într-o grădină uscată / prin uși de litere ciobite și părăsite / ochii afundându-se în pereți de cenușă” (Cartea arsă). Chiar dacă sunt, mai totdeauna, ample, poemele lui Viorel Mureșan se construiesc parcă singure din frânturi închegate savant, printr-o alternare a versului clasic și liber, a registrului popular și cult, tonalitatea lor fiind, uneori, jucăușă precum o veveriță sau, alteori, vicleană ca o pisică. Totuși, celui care oficia, altădată, Ceremonia ruinelor (Dacia, 2003) i se potrivesc - atât de bine ! - laconismul rostirii, diafanele contururi și aroma esențelor tari: „pe întinderea fără cute a paginii / se surpă zâmbetul ei // pahare goale încep umbletul prin odaie / când o privește pisica // în așternut zorile se încâlceau / printre noi // întinzi o mână prin fereastră / și tragi cerul în casă”(Un portret de fată). Și astfel, nu e de mirare că, atunci când scrie haiku-uri, bardul de la Surduc scoate la iveală nebănuite și grațioase bijuterii lirice: „într-o cascadă / toți peștii sunt de aur / când bate luna”; „cal singur pe câmp - / călărețul din iarbă / numărând norii” ; „mai păziți macii / ca ieri : s-a lungit / umbra sperietorii”. Semn al credinței statornice în dificila și nobila menire a Poeziei (aceea de a exprima frumosul din lume și din Oameni), Buchetul de platină e rezultatul unei anxietăți creatoare; e cartea unui poet reflexiv și cerebral, până în măduva oaselor. Viata romaneasca 7-8-2011_VR 7-8 2011 12.07.2011 15:41 Page 154 cronica traducerilor RODICA GRIGORE CÂND SIMPLA SIMETRIE NU MAI ESTE SUFICIENTĂ... „Tyger! Tyger! Burning bright/ In the forests of the night,/ What immortal hand or eye/ Could frame thy fearful symmetry?” (William Blake, The Tygre)* Romanul Simetria de temut (Burning Bright, 2007) al lui Tracy Chevalier se raportează la William Blake, iar acest fapt este evident încă din titlu, câtă vreme sintagma „burning bright” face parte din primele versuri ale marelui poem al lui Blake, Tigrul. Considerat, de majoritatea criticilor, drept una dintre veritabilele sale capodopere, The Tygre, inclus în Poemele experienței reprezintă contraponderea cea mai clară la un alt text al aceluiași autor, din Poemele inocenței, și anume Mielul (The Lamb). Desigur, semnificația este evidentă: mielului nevinovăției îi este opus tigrul experienței, făptura care stârnește groaza și admirația deopotrivă, semn al puterii și al mâniei. Dar tigrul lui Blake „arde” el însuși (nu e deloc întâmplătoare ortografia folosită de poet), fiind o văpaie distrugătoare, dar, în același timp, și o flacără aducătoare de lumină. Înrudit îndeaproape cu „fiara grozavă” din A doua venire a lui W. B. Yeats, tigrul ne trimite, în egală măsură, la ideea de teroare, dar și la aceea de miracol. Toate aceste amănunte sunt extrem de importante - și, fără îndoială, sunt considerate de către Tracy Chevalier ca fiind bine știute de cititori - pentru că, în absența unei minime cunoașteri a vieții și operei marelui precursor al romantismului, William Blake, scriitorul vizionar, imposibil de încadrat pe de-a-ntregul în vreun curent literar, „unul dintre cele șase genii ale lumii moderne”, după cum unii dintre exegeții britanici n-au ezitat să-l numească, nivelul metatextual și intertextual al recentului său roman ar rămâne de neînțeles. Dar, fiind vorba despre Chevalier, cititorii trebuie să se aștepte, evident, de la bun început la o evocare istorică: acum, a Londrei secolului al XVIII-lea; desigur, cu întreaga sa „simetrie de temut”. Căci Tracy Chevalier este autoarea care a stabilit deja un soi de „rețetă” a succesului literar - care a funcționat, trebuie să recunoaștem, mai cu seamă în romanul său, devenit rapid best-seller internațional, Fata cu cercel de perlă (1999). Formula funcționează după cum urmează: se ia o epocă istorică îndepărtată de prezent, se aduce în prim plan figura unui artist sau o operă de artă suficient de ușor de identificat, se adaugă o serie de date care să cre- Viata romaneasca 7-8-2011_VR 7-8 2011 12.07.2011 15:41 Page 155 CRONICA tRAduCERIlOR 155 ioneze biografia și ambianța familială, se configurează atmosfera specifică și se include în text figura unui tânăr sau a mai multora, pentru ca, prin intermediul acesteia / acestora să poată fi prezentate, cât mai credibil, faptele relatate. Așa stăteau lucrurile în cazul lui Griet, adolescenta de șaisprezece ani din Fata cu cercel de perlă, prezentată drept servitoarea și modelul lui Johannes Vermeer pentru realizarea celebrului tablou. Însă, în Simetria de temut, Chevalier mizează mult prea mult pe simetrie și pe vechea sa rețetă, omițând amănuntul - esențial! - că ceea ce a funcționat în cazul lui Vermeer nu dă aceleași rezultate cu William Blake. Romanul, în ciuda tonului plăcut și a istorisirii care curge suficient de lin, rămâne, cel mai adesea, la suprafața lucrurilor, autoarea nereușind să transmită vreun mesaj esențial legat de o posibilă descifrare a sensului liricii lui Blake, ci, poate, doar să-l descrie (extrem de tangențial!), însă, din păcate, destul de puțin convingător. Punctul de pornire este perioada petrecută de Blake, între 1791 și 1793, la Lambeth, o mică așezare din apropierea Londrei, unde celebrul poet și gravor va fi vecin cu două familii (Kellaway și Butterfield) ai căror copii, Jem și Maggie vor ajunge ca, în câteva situații, să se apropie de Blake și chiar să comunice cu acesta, chiar dacă (din nou din păcate, pentru Tracy Chevalier!) fără să reușească să înțeleagă prea bine ceea ce mai vârstnicul lor vecin încerca să le spună... Spre deosebire de cei din neamul Butterfield, născuți și crescuți lângă Londra și știind - sau presupunându-se că ar trebui să știe - să se descurce perfect în hățișurile vieții dure din Capitală, cei din familia Kellaway sunt din Dorset - veniți tocmai din Piddletrenthide! - și ajung în marele oraș la scurtă vreme după moartea tragică a unuia dintre copii. Deciși să înceapă o nouă viață și crezând mult prea mult în vorbele aruncate într-o doară de Philip Astley, patronul unui circ care trecuse prin regiunea lor, ei își vor lua avutul și o vor porni pe urmele circului, siliți să constate, după un timp, nu numai că Londra nu e strălucitorul oraș unde crezuseră că vor ajunge, dar - mai ales - că oamenii de aici par a fi porniți doar să-i înșele pe mai puțin experimentații provinciali care sunt ei... Astfel, tatăl va avea dificultăți în a-și găsi o slujbă, iar Jem și Maisie se vor confrunta cu grave probleme de adaptare la noua viață. Noroc cu dezghețata lor vecină, Maggie Butterfield, care îi ia sub aripa (mai bine zis aripioara!...) ei ocrotitoare, doar pentru ca toți să constate, în scurt timp, că ea însăși are nevoie de ajutor și de protecție. Devine evidentă structura romanului lui Chevalier, menit a ilustra diferența dintre inocență și experiență, precum și drumul spre maturizare al tinerilor protagoniști - precum și, desigur, dureroasele transformări prin care vor trece cu toții, căci Maggie va fi angajată de tatăl său într-o manufactură de muștar, iar naiva Maisie va fi sedusă de cinicul fiu al patronului circului, doar pentru a fi apoi părăsită. Fără îndoială, pentru acei cititori care așteptau mai mult de la acest roman decât o schemă supersimplificată a diferențelor dintre aspecte ale inocenței și ale experienței, lectura cărții lui Tracy Chevalier va fi o dezamăgire. Căci întâmplările, deși numeroase și, nu o dată, dramatice (încăierări, violuri, seduceri, răzbunări etc. Viata romaneasca 7-8-2011_VR 7-8 2011 12.07.2011 15:41 Page 156 156 VIAȚA ROMÂNEASCĂ etc.), sunt neverosimile, lipsite de subtilitatea pe care includerea în text a unei figuri cum este Blake ar fi cerut-o. În fond, la o analiză atentă, nu e nimic demn de reținut din personajul William Blake, extrem de schematic și de palid, chiar și în comparație cu adolescenții care-i sunt vecini - și care, să recunoaștem, au și momente de spontaneitate. Poate doar citatele ascunse cu mai multă sau mai puțină grijă în text de Chevalier - dar pe care, din cauza năvalei de întâmplări, cititorul poate fi tentat, nu o dată, să le ignore... Pe de altă parte, deși atmosfera Londrei anului 1792 e descrisă, măcar în unele fragmente, convingător și destul de nuanțat, autoarea pare a spune în fiecare pagină că preferă să descrie cum se confecționează fotoliile Windsor sau nasturii brodați de Dorset, decât cum gândesc protagoniștii săi - care rămân, deci, la nivelul unor personaje plate și unidimensionale, lipsite de profunzimea care ar fi fost, desigur, de dorit. Căci cu toții pot fi reduși la o singură trăsătură distinctivă: astfel, Maggie e fata descurcăreață, Jem e băiatul bun, Maisie - fata naivă și ușor de dus de nas, iar John Astley, ticălosul seducător. Numai că aducând alături de atât de complexul Blake - acela cunoscut cititorilor din istoriile literare, nu din romanul de față - personaje de asemenea redusă anvergură, Tracy Chevalier se expune, din start, unor riscuri majore. În primul rând, e vorba despre inadecvarea tonului utilizat, apoi de lipsa de pregnanță a scenelor în care protagoniștii se întâlnesc - unii cu ceilalți, iar apoi cu Blake însuși. Efectul e, nu o dată, involuntar comic, câtă vreme nimeni nu e capabil a-i înțelege în mod adecvat pe cei din jur, astfel că orice comunicare reală e din capul locului zădărnicită sau redusă la dialoguri în dialect, care nu fac decât să caricaturizeze și mai mult personajele. O mențiune specială merită făcută versiunii românești a acestei cărți, realizată de Fraga Cusin și Ioana Filat, tălmăcirea reușind să reflecte perfect originalul, inclusiv conversațiile personajelor fiind foarte adecvat redate: „Taic-al tău ce face? întrebă Jem. Maggie pufni: - Bani, dacă poate. De una, de alta..sau: „Vezi, Maisie, până și localnicii zic că e lume rea în jur. - Aveți dreptate, Londra e un loc ticălos, chiar așa, nu se putu abține Maggie. - Ce? Ce fel de ticălos? vru Anne Kellaway să știe.” De altfel, chiar alegerea sintagmei „simetria de temut” ca titlu al ediției de față e foarte inspirată, aceasta apărând chiar în deja amintitul poem Tigrul, al lui Blake: „thy fearful symmetry”. Iar dacă, nu o dată, protagoniștii vorbesc artificial ori se poartă superficial, „meritele” nu sunt ale traducerii, ci ale originalului. Chiar și acele fragmente din lirica lui Blake incluse în textul romanului par a se dilua ca mesaj și semnificație, câtă vreme contextul este atât de nepotrivit. Iar ceea ce, anterior, în proza lui Chevalier demonstra o bună abilitate a scriitoarei de a reconfigura epoci îndepărtate de prezent, devine, aici, simplă caricatură sau, în cel mai bun caz, doar o posibilă schemă de lucru. Căci elementele de culoare locală sunt la rândul lor superficiale, mesajul esențial pe care îl desprinde cititorul la finalul lecturii Simetriei de temut fiind acela că simpla alăturare a experienței cu inocența nu înseamnă, din punct de vedere estetic, mai nimic. Sigur, nu se poate nega efortul de documentare al autoarei, care știe extrem de multe detalii referitoare la epoca Angliei regelui George al III-lea și la atmosfera Viata romaneasca 7-8-2011_VR 7-8 2011 12.07.2011 15:41 Page 157 CRONICA tRAduCERIlOR 157 ce domina capitala pe atunci. Chevalier nu pierde din vedere nici ideile revoluționare venite din Franța - vecină și neprietenă! - și nici importanța (fie ea și secundară) a unor figuri pline de culoare cum ar fi cea a lui Philip Astley, creatorul circului londonez (modern). De altfel, citind ea însăși cu mare atenție biografia lui William Blake realizată de Peter Ackroyd, Tracy Chevalier descoperă un amănunt menit a da viață propriei sale istorisiri, și anume controversa destul de violentă pe care poetul de secol XVIII a avut-o la un moment dat cu Philip Astley, iar ceea ce era prezentat, la Ackroyd, ca real, e inclus în lumea ficțională din Simetria de temut. Numai că toate acestea sunt tratate ca și cum profunzimea personajelor literare din prezenta carte ar fi fost menită să rămâne pentru totdeauna la nivelul complexității din textele unui Daniel Defoe (cel mult)... Astfel, deși Blake le oferă lui Jem și lui Maggie câte un exemplar din Cântecele inocenței și ale experienței, rămân complet nerelevante discuțiile pe care cei trei le poartă înainte de asta, fapt previzibil, câtă vreme temele abordate sunt nici mai mult, nici mai puțin decât natura existenței umane și formele percepției... Fără îndoială, pentru aceia dintre cititori care încă mai cred în viabilitatea estetică a descrierii unor copii de la țară citindu-și unul altuia fragmente din Cântecele experienței ale lui Blake, Simetria de temut rămâne o carte de referință - însă pentru toți ceilalți, nu prea. Căci, se știe prea bine, Blake era un vizionar și un mistic, un susținător fervent al iubirii libere - și chiar dacă e de înțeles dorința autoarei de a-l transforma într-un personaj al unui roman contemporan, rămâne sub un mare semn al întrebării modul cel mai potrivit în care un astfel de demers ar putea avea sorți de izbândă. Fără îndoială, sublinierea rolului artei în devenirea tinerilor protagoniști din Simetria de temut este lăudabil ca inițiativă a lui Tracy Chevalier - mesajul autoarei fiind, desigur, acela că orice devenire a oricărui tânăr trebuie ghidată de repere artistice viabile. Numai că, dincolo de bunele intenții, romanul de față nu reușește, din păcate, să spună prea multe din acest punct de vedere. Căci nu e lucru ușor să vorbești convingător într-un roman despre procesul de creație al marilor poeme ale lui Blake -mai simplu rămânând, desigur, să descrii modul în care funcționează mica tiparniță a familiei Blake, ceea ce Tracy Chevalier va și face, în cele din urmă... Și e bine că ajunge să facă asta, depășind, în acest fel, artificialitatea teoretică din unele pagini ale cărții sale. Ceea ce William Blake, creatorul atât de subtil și de profund, n-ar fi făcut, desigur, niciodată - dar, fără îndoială, el știa cum să abordeze cât se poate de convingător nenumăratele simetrii care-l înconjurau - chiar dacă și în epoca sa acestea erau, uneori, de temut. Tracy Chevalier, Simetria de temut. Traducere de Fraga Cusin și Ioana Filat, Editura Polirom, 2010 Viata romaneasca 7-8-2011_VR 7-8 2011 12.07.2011 15:41 Page 158 cartea de filozofie NICOLETA DABIJA O CĂLĂTORIE NEOBIȘNUITĂ SUB MANTAUA LUI XAVIER DE MAISTRE Când mi-a ajuns sub ochi cartea lui Xavier de Maistre, fratele mai celebrului Joseph de Maistre, Călătorie în jurul camerei mele, tradusă recent și de o editură românească, mi-am închipuit că voi afla în ea tot soiul de întâmplări care pot veni peste om, deși acesta pare protejat de cei patru pereți, unde se află închis. Citind-o, i-am dat dreptate îndeajuns primei mele intuiții. Dar de fapt, intuiția singură a surprins insuficient valoarea volumului, care este substanțial confesivă, iar pe alocuri cochetează chiar cu metafizica. Înțelesul prim, deși în alt sens, superficial, surprinde situația aparte a unui individ, pedepsit să rămână prizonierul camerei sale timp de șase săptămâni, și care totuși nu se plictisește, nu disperă, ba chiar pare vesel și e capabil să-și descrie „călătoria” cu umor. Cum reușește? Simplu, prin metoda la îndemână a imaginației, care îl duce orișiunde poftește, în locuri în care nu a fost, în trecut, în amintiri, în lumea unor romane etc. Înțelesul de fond, ascuns, accesibil doar lectorului inițiat, celui care posedă sensibilitatea necesară pentru a trece dincolo de interpretarea literară a poveștilor din cele 42 de zile, trădează un timp al retragerii în solitudine (una impusă, luată însă de personaj ca prilej bun de a-și duce la capăt proiectul „călătoriei” imaginare), un timp al resimțirii acute a dualității ființei, un timp al reflecției metafizice, toate împlinite prin asigurarea, dinafară sau dinlăuntru, cadrelor confesiunii. Poate că prima condiție a confesiunii, îndeosebi a celei scrise, este să ai o cameră a ta (cu atât mai mult când e vorba de dormitor, considerat locul predilect privat, intim al fiecărui om). La Xavier, aceasta este și prima condiție a putinței călătoriei (în mărturisirea personală): „Chiar se poate să fii atât de nenorocit, atât de părăsit, încât să nu ai nici măcar o cămăruță în care să te retragi și să te ascunzi de toată lumea? Aceasta este singura pregătire de care ai nevoie când vrei să faci o asemenea călătorie.” Deci, o retragere pentru o întoarcere din nou la ceilalți, demersul obișnuit al literaturii autobiografice. Și pentru că plăcerea călătoriei îl provoacă la generozitate, el vrea curând să o facă publică. Așa ajunge să prezinte lumii ceva cu totul nou, o călătorie pe care el primul a întreprins-o și care constituie „un remediu Viata romaneasca 7-8-2011_VR 7-8 2011 12.07.2011 15:41 Page 159 CARtEA dE fIlOzOfIE 159 împotriva plictiselii și o alinare a suferințelor îndurate” pentru cititorul numit: „numărul uriaș de nefericiți”, „orice om cu minte la cap”, „toți nefericiții, toți bolnavii și toți plictisiții universului”, „toți leneșii”, „amabili anahoreți de-o seară”, „toți cei care vă chinuiți mintea”, „întregul univers”. Alteori, în popasurile voiajului său, vizează un lector anume. De exemplu, în capitolul în care își expune reflecțiile asupra dualității suflet-animal, face din prima frază precizarea că se adresează „metafizicienilor”. Iar când își amintește de moartea unui prieten și conștientizează că masa de cititori pe care i-a tras după el în călătorie poate să nu se aștepte la așa efuziuni, sufletul lui Xavier se retrage, își cere iertare și se fixează pe un lector, care știe că îi poate înțelege și o astfel de mărturisire, Jenny (căreia îi dedică cu acest prilej cartea): „dacă el [volumul] obține asentimentul tău, atunci cu siguranță va obține asentimentul tuturor inimilor sensibile și delicate; iar dacă tu mă ierți pentru nebuniile care îmi scapă câteodată fără să vreau, atunci nu mă mai tem de nici o cenzură din lume”. Confesiunea este fragmentată în 42 de capitole (câte o destinație pentru fiecare zi de detenție), în care autorul meditează și scrie, când trist, când vesel, când elogiind, când blamând, când cu patetism, când cu un umor spumos, despre lucrurile care îi populează camera, despre identificarea sinelui cu un personaj oarecare, despre cele două ființe care îi sunt aproape în această perioadă, slujitorul Joanetti și cățelul Rosine, despre iubita nepăsătoare, care poate l-a și trădat, și oricum nu-i răspunde la scrisoare, despre oglindă și amorul propriu, despre muzică și pictură, despre câte prilejuri de bucurie sunt în viața unui om, despre dualitatea resimțită puternic între suflet și animal, sau celălalt, cum apare numit alteori. Călătorie în jurul camerei mele este un elogiu adus bucuriei. Bucuria, poate mai slab frecventată de metafizicieni, ei favorizând mai curând sentimentele dureroase, de limită, constituie totuși o temă care atrage o astfel de sensibilitate, mai cu seamă că, dată fiind situația în care se găsește personajul, ea ascunde de fapt tocmai stările negative, care nu cruță nicicum un suflet însingurat și o conștiință orientată spre cei care o duc mai rău. Tocmai raritatea bucuriilor în drumul vieții determină o prețuire a ei. Sufletul trebuie să ia ceea ce i se dă, îndeamnă Xavier, să se bucure atunci când are cel mai mic prilej de bucurie, să știe să caute bucuria chiar în lucruri, ființe și locuri care par a fi străine de ea. Bucuria de a-ți urma gândurile la întâmplare, bucuria de a te putea așeza într-un fotoliu, un loc bun de meditație, bucuria de a te trezi cu razele soarelui coborâte drept în patul tău, bucuria de a auzi rândunelele ciripind în apropierea ferestrei tale, bucuria de a moțăi dimineața, bucuria de a-ți lăsa sufletul să călătorească liber prin imaginație și multe altele, vin să facă din autor un locuitor al unui spațiu binecuvântat, un om care își acceptă condiția și este recunoscător pentru fericirile la îndemână. Cu toate acestea, „niciodată nu am simțit cu mai multă pregnanță faptul că sunt dublu”, adaugă Xavier de Maistre, mărturisire care conține o reflecție metafizică tristă. Autorul desparte sufletul de animal, de celălalt, două ființe absolut distincte, dar aflate în strânsă legătură, o dualitate care amintește de cea carteziană, dar care Viata romaneasca 7-8-2011_VR 7-8 2011 12.07.2011 15:41 Page 160 VIAȚA ROMÂNEASCĂ 160 nu se identifică totuși cu aceasta. Trupul nici nu simte, nici nu gândește, ca atare nu poate fi învinuit de ceva, în timp ce animalul este ființă sensibilă, cu sentimente și voință independente de ale sufletului. Celălalt din om este în realitate asemenea celorlalte animale, doar că are în plus sufletul, care îi permite să fie dual. Exemplul lui Xavier este grăitor. În timpul unei lecturi, sufletul poate deodată să părăsească animalul și să zburde prin nu știu ce locuri ori amintiri, în timp ce animalul continuă să citească și nici nu-și dă seama că a rămas singur. Astfel, când animalul e constrâns la câțiva pași, sufletul, superior și coordonatorul celui dintâi, poate cunoaște libertăți neobișnuite. Esența confesivă a acestei călătorii în jurul camerei este, de fapt, coborârea sau înălțarea în sine, în fericirile posibile sufletului, în fericirea care vine prin imaginație sau în fericirea memoriei de a se putea întoarce oricând în trecut. Esența metafizică se întruchipează în dialogul pe care sufletul îl întreține cu celălalt, un dialog în care cei doi se acuză până la înțelegere, un dialog de limită, care amintește de cum se mângâie sufletul pe sine însuși într-o apoftegmă a lui Evagrie Ponticul. Este știut, solitudinea naște nevoia de dedublare, absența unui interlocutor real cere monologului să devină dialog. Aceasta este lecția profundă dată de Xavier de Maistre. Dar să ne prefacem că suntem fericiți și să-l însoțim în continuare, lăsându-l pe el așezat în fotoliu, cu gulerul hainei de călătorie ridicat așa de mult încât îi acoperă complet capul. Viata romaneasca 7-8-2011_VR 7-8 2011 12.07.2011 15:41 Page 161 PAUL ARETzU cartea de religie ÎNDUMNEZEIREA OMULUI Părintele Ioannis Romanides provine dintr-o familie de capadocieni plini de evlavie și credință. S-a născut în 1927, emigrând împreună cu părinții săi în America. A urmat cursuri teologice la Boston (Facultatea de Teologie Greco-Ortodoxă a Sfintei Cruci) și la New Haven (Yale), specializându-se, apoi, la Institutul Saint-Serge din Paris, unde l-a avut îndrumător pe John Meyendorff, și la Seminarul Sf. Vladimir de la New York, avându-l ca mentor pe George Florovsky. A fost profesor de dogmatică la Facultatea de Teologie din Thessalonic (1970-1984). Se înscrie în rândul cunoscuților teologi neogreci Ioan Zizioulas, Christos Yannaras, Panayotis Nellas, Gheorghios Mantzaridis. Dintre operele sale, fac parte studii dedicate tradiției bisericești, Antropologia Aghiazmatarului Mare (1955), Păcatul Strămoșesc (1989), Teologia Dogmatică și Simbolică a Bisericii Ortodoxe Katholice/Sobornicești (1999). Teologia patristică (Editura Metafraze, București, 2011, traducere din limba neogreacă și studiu introductiv de pr. dr. Gabriel Mândrilă) conține prelegeri susținute de protopresbyter în primul semestru al anului universitar 1983-1984, la Facultatea de Teologie a Universității Aristotelice din Thessalonic, ordonate și publicate de monahul Damaschin Karakalinos. Prima parte, mai întinsă, se ocupă de Elemente de antropologie și teologie ortodoxă, cea de-a doua, restrânsă, are ca temă Despre învățătura ereticilor și despre felul în care părinții i-au tratat. După ce susține că, după Sfinții Părinți, grija esențială a Bisericii Ortodoxe este vindecarea sufletească, Ioannis Romanides clarifică noțiunea de nous, „această activitate a minții care funcționează în inima omului sănătos sufletește (p. 45). Cuvântul minte (nous) apare la Părinți folosit cu sensul de duh (pnevma), așa cum este la Apostolul Pavel, adică de inimă, „ceea ce înseamnă că Duhul lui Dumnezeu, adică Dumnezeu, vorbește duhului nostru, în inima noastră prin harul Duhului Sfânt” (p. 47), precum susține și Sfântul Grigore Palama. În acest fel, rugăciunea minții coboară în inimă. Suferința sufletească este provocată de gândurile din inimă - bune sau rele -, și afectează pe cel care „nu a trecut de curățirea sufletului de patimi și nu a ajuns la starea de luminare cu ajutorul Harului Sfântului Duh” (p. 49), pregătindu-se să devină locaș al acestuia. Curățirea și luminarea sunt mijloace de vindecare. Ele se Viata romaneasca 7-8-2011_VR 7-8 2011 12.07.2011 15:41 Page 162 162 VIAȚA ROMÂNEASCĂ obțin prin armonizarea mărturisirii de credință cu viața practică. Hristos Însuși este numit adesea doctor, vindecător al sufletelor și al trupurilor. Dumnezeu iubește în egală măsură și pe cel bun, și pe cel rău. El nu se schimbă de la un caz la altul. Prin modelul Său ne învață că trebuie să arătăm iubire și față de vrăjmași. În Apus, însă, funcționează o mentalitate raționalistă, justițiară. Întrebându-se ce este ortodoxia, răspunde: „o disciplină terapeutică ce vindecă personalitatea umană” (p. 55). În carte se întâlnesc numeroase formulări memorabile. Dumnezeu îi iubește pe toți și vrea să îi vindece. Nu trebuie decât ca și aceștia să se străduiască. Scrisă într-un mod accesibil, păstrând caracteristicile orale ale prelegerii, lucrarea are o pronunțată funcție catehetică. Deși format în Lumea Nouă, părintele profesor pătrunde în desimea autentică a ortodoxiei, în esența ei duhovnicească, este un foarte bun cunoscător al Tradiției. Sfinții Părinți au avut în vedere, în primul rând, curățenia sufletească: „știința medicală care poartă numele de Ortodoxie diferă de celelalte științe prin faptul că cel care a fost vindecat devine în mod automat el însuși terapeut” (p. 57). La creștinii primelor secole, treptele de luminare deplină, adică de pogorâre a Sfântului Duh în mintea/inima fiecăruia, erau Harul Sfântului Botez, Mirungerea, Cincizecimea personală, adică umplerea cu Dumnezeu, îndumnezei-rea (theosis). În Rai, spun Părinții, cei vrednici pot vedea slava lui Dumnezeu. Mintea (nous), care nu este același lucru cu rațiunea, trebuie să se supună keno-zei, să se golească de gânduri, pentru a-L găzdui pe Duhul Sfânt. Tradiția „nu este un simplu transfer și succesiune în experiență, în experiența luminării și în experiența îndumnezeirii” (p. 64). Tradiția ortodoxă o continuă pe cea a Patriarhilor și pe cea a Profeților. Deoarece după moarte nu mai există pocăință, ceea ce contează sunt curățenia, lumina și îndumnezeirea obținute în această lume. Cel luminat și îndumnezeit obține vedere duhovnicească. Parcursul nu este pe cale teoretică sau speculativă, ci empirică, prin rugăciunea minții, prin asceză. Rugăciunea neîncetată pregătește locaș în inimă pentru Sfântul Duh. Ea „nu e doar rugăciune cu cuvinte, ci e și psalmodie, adică psalm” (p. 78). Rugăciunea minții poate atrage experiența îndumnezeirii, dăruită de Dumnezeu în afara voinței omenești. Starea de luminare se atinge prin învățătura primită de la un părinte duhovnicesc. Dumnezeu dăruie oamenilor și credința inimii, credința lăuntrică, aceea care nu se bazează pe rațiune. Provenind din experiența Harului, și aceasta este tot o rugăciune a minții: „Astfel că atunci când omul are înlăuntrul său rugăciunea minții, care este rugăciunea Sfântului Duh, atunci are și credință lăuntrică și prin credință, prin intermediul rugăciunii, vede lucruri nevăzute” (p. 85). Părintele Romanides face o deosebire categorică între teologie și metafizică sau filozofie, domenii specifice îndeosebi occidentalilor. Teologia nu speculează și experiază, trăiește cunoașterea de Dumnezeu. În teologia creștină, se socotește ca dogmă fundamentală distincția dintre creat și necreat, entități total diferite. Textele scrise de Părinții Bisericii sunt considerate inspirate de Dumnezeu, fiindcă vin în urma experienței luminării și îndumnezeirii. Nu poate teologhisi cineva decât atunci când se află în stare de luminare, când Duhul Sfânt se roagă înăuntrul său. Viata romaneasca 7-8-2011_VR 7-8 2011 12.07.2011 15:41 Page 163 CARtEA dE RElIgIE 163 Pentru aceasta, rugăciunile cele mai însemnate sunt psalmii, apoi cântările duhovnicești, imnele. Ele se complinesc prin cercetarea scrierilor celor îndumnezeiți, Vechiul Testament și Noul Testament, viețile și cuvintele sfinților, textele liturgice. În acest fel se continuă Tradiția Bisericii. Dacă la acestea se adaugă experiența îndumnezeirii, cel ajuns într-un astfel de stadiu este teolog, descoperindu-i-se adevărul. Până să devină, însă, văzător de Dumnezeu, adică teolog, el este student în ale Teologiei. Părinții Bisericii sunt dintre cei îndumnezeiți. Un rol important în viața creștină îl are isihasmul: „adevărata Eshatologie Ortodoxă este Isihasmul” (p. 126). Omul îndumnezeit, în care se manifestă în deplinătate iubirea, devine sălaș al Duhului Sfânt, care coboară să se roage în sine, aducându-I și pe Tatăl, și pe Fiul. Într-un asemenea om locuiește Sfânta Treime, iar el devine părtaș al Harului. Cei aflați în stare de luminare sau de îndumnezeire sunt inspirați de Dumnezeu: „Cea mai înaltă formă de Revelație, cât privește inspirația dumnezeiască este cea care se petrece cu Apostolii în ziua Cincizecimii” (p. 136). Teologia lui Ioannis Romanides este caldă, firească, am putea spune filocalică, ocupându-se, în principal, de vindecarea sufletească, de aducerea Duhului Sfânt în interiorul omului, făcându-L părtaș la rugăciunea inimii. Un rol foarte important în consolidarea Tradiției Patristice l-a avut Sfântul Dionisie Areopagitul. Susținând diferențe de necomparat între Creator și creație, se arată că, deși Sfânta Scriptură nu are nimic asemănător cu Dumnezeu, constituie pentru cel luminat sau îndumnezeit, călăuza către Dumnezeu, calea către Hristos. Sfânta Scriptură nu trebuie idolatrizată. Protopresbyterul contestă orice formalitate a religiei, transformarea acesteia într-o armură de superstiții, într-o sursă de beneficii, susținând credința în inimă, ca singur argument al luminării și îndumnezeirii. Astfel, împărtășirea cu Sfintele Taine Euharistice nu devine funcțională decât dacă devenim părtași prin simțire cu Harul lui Dumnezeu, dacă obținem vedere dumnezeiască a slavei lui Dumnezeu: „Adică omul după ce va ajunge la luminare, atunci când Duhul Sfânt vine și se roagă înăuntrul său, doar atunci împlinește condițiile în vederea conducerii sale mai departe, către vederea dumnezeiască. Când Dumnezeu va voi, îl va duce la vederea dumnezeiască, adică la îndumnezeire și atunci Îl vede pe Hristos în slavă.” (p. 147). Omul poate vedea Lumina necreată atunci când el însuși a devenit lumină și se bucură de Lumina Harului. Această Lumină a slavei se revarsă din necreat (din Dumnezeu) asupra creatului. Părintele Romanides este total dezinhibat, dorind să depășească orice prejudecată, căutând el însuși, în gândirea sa, experiența îndumnezeirii. Încercând să explice inefabilitatea lui Dumnezeu, folosind și un celebru citat din Sfântul Dionisie Areopagitul, spune: „În tradiția Patristică, Dumnezeu nu este un Dumnezeu personal. Desigur Dumnezeu nu este nici măcar Dumnezeu! Dumnezeu nu are corespondent în nimic în ceea ce cugetă sau ar putea să cugete omul. [...] Însă după Întruparea Cuvântului, prin intermediul și datorită Întrupării, avem relații personale cu Dumnezeu. [.] Sfânta Treime a intrat într-o relație personală cu omul numai prin Întrupare, numai prin Hristos.” (p. 156-157). În comunicarea sa Viata romaneasca 7-8-2011_VR 7-8 2011 12.07.2011 15:41 Page 164 164 VIAȚA ROMÂNEASCĂ cu omul, Dumnezeu s-a făcut chipul Logosului: „Logosul este icoana Tatălui, Hristos este icoana Tatălui ca Logos” (p. 157). Prin îndumnezeire, omul se face asemenea lui Hristos după har, nu după fire. Prin Dumnezeiasca Împărtășanie, „omul se unește cu firea omenească cea îndumnezeită, înviată și slăvită a lui Hristos și, prin Ea, se unește cu lucrarea necreată a firii omenești a lui Hristos, care este Harul dumnezeiesc cel necreat” (p. 159). Este urmărită tradiția Sfintei Treimi, în succesiunea sa din Vechiul Testament în Noul Testament. Observațiile, de mare finețe teologică, se păstrează în spiritul trăit al tradiției patristice. Așa cum este cea în legătură cu existența integrală a lui Hristos în fiecare părticică din Dumnezeiasca Împărtășanie, Domnul aflându-se în întregime în fiecare dintre credincioși. Omul nu-L poate cunoaște pe Dumnezeu după ființă, ci numai după voință și după lucrare, prin mijlocirea firii omenești a lui Hristos: „Omul unit cu Taina Sfintei Treimi este unit cu Cineva care scapă tuturor sensurilor omenești” (p. 178). Protopresbiterul face o încadrare a religiei în parametrii social-politici, vorbind despre comunism, ateism, naționalism, masonerie, existențialism, agnosticism, actualizând și relaționând. El face considerații legate de poziția religiei față de știință, filozofie, metafizică. Se referă la deosebirile dintre biserici. Uneori este acid. Partea a doua, Despre învățătura ereticilor și despre felul în care părinții i-au tratat, este mai concentrată. Întreaga credință creștină are ca nucleu Întruparea, în care se recunosc toate reperele teologice. Separarea de acest ax al universului credinței duce la erezie. Împotriva ereticilor s-au ridicat, cu argumentele celor ajunși la stadiul de îndumnezeire, Părinții Bisericii. Se observă, de asemenea, efectele nefaste ale schismelor, ale ruperii de Tradiția Patristică. În Apus, aproape toată atenția este îndreptată spre Sfântul Augustin, căruia îi este reproșată desprinderea de tradiție. Cele trei tendințe medievale dominante, care i-au urmat, Toma d'Aquino, Duns Scotus și William Ockham, dau teologiei un aspect filosofic. Părintele își exprimă mâhnirea și cu privire la decadența ortodoxiei neoelene, la tendințele periculoase care o amenință. După ce trece în revistă ereziile și amendează devierile lor, conchide: „Erezia fundamentală a tuturor acestor curente eretice și tendințe filosofice este respingerea Teologiei Apofatice. Adică faptul că între creat și necreat nu există absolut nicio asemănare.” (p. 280). Bun cunoscător al Teologiei Patristice, Ioannis Romanides se înscrie într-o Tradiție autentică, respectând dogma, folosind un discurs atrăgător, de o mare diversitate, plin de înțelegere duhovnicească. Prin profunzimea și autoritatea sa face dovada deplină a unuia dintre cei puțini care au atins stadiul interior de îndum-nezeire. Viata romaneasca 7-8-2011_VR 7-8 2011 12.07.2011 15:41 Page 165 cronica plasticii FLORIN TOMA O INVITAȚIE LA MASA CRITICĂ Pentru temperamentul veșnic nemulțumit și mintea mereu pusă pe harță ale unui cronicart (așa cum ne auto-considerăm noi!), orice operă de artă are un punct al percepției, în care, spre a se evita plictiseala, trebuie să se producă un derapaj. O alunecare. O conturnare. Poate tocmai pentru a ocoli declarația semantică oficială, unanim acceptată și fastidios formală, într-un anume moment, cronicart-ul provoacă un declic misterios și nu mai puțin insolit, chiar scandalos. Se arde un contact, se slăbește o legătură, astfel că are loc un scurtcircuit. Care însă, nota bene, nu deturnează dramatic și definitiv trendul comun și festivist de descifrare a codului. Ci doar deteriorează un pic înțelesul, strâmbă puțin cheia de la broasca ușii dincolo de care se ascund aburii catharsis-ul. Și îl împinge pe receptor într-o încăpere necunoscută. Care nu e trecută în cartea de imobil. Aici, el aterizează în mijlocul unei cu totul alte sărbători a priceperii, e luat pe sus de vârtejul unui carnaval dezlănțuit al fervorii semantice. Poate că numai așa îi trece sastisea-la. Acesta este momentul în care se atinge ceea ce am numit masa critică a percepției oricărei lucrări de artă. Sau, pentru imaginațiile de tip dojenitor ceva mai diges-tiv-pofticioase, dacă vreți, este invitația scrisă de a participa la o masă fără ponci-fe și antepronunțări axiomatice trecute în menu, o masă unde sunt servite doar delicatese critice inedite. Hors d'oeuvre. Și, dincolo de care, plăcerile nesățioase ale ludicului intră în fibrilație profundă, iar catharsis-ul ajunge doar un stereotip la cheremul esteticii șablonarde. O sechelă inimoasă a meta-limbajului...Big deal! Am ales trei artiști cu destin, operă și expresie artistică total diferite, tocmai pentru a participa împreună la derogarea de la schema prestabilită. Veți judeca singuri, la finele cronicii noastre, dacă această instigare la dezordine semiotică și insubordonare estetică (dar, una peste alta, nu mai puțin cinică, spun unii!) este eficientă în a da o mână de ajutor artistului. Ca să fie înțeles, în sfârșit, și el, cum nu se cuvine. Sorin Ilfoveanu, Florin Bârză și Valery Oișteanu. În trei spații expoziționale deosebite total unul de altul: Sala Dalles, U Art Gallery și Galeria Occident. Cu conexiunile, asociațiile și extrapolările de rigoare. Pragul peste care trebuie să trecem, ca să descoperim și altceva dincolo de Viata romaneasca 7-8-2011_VR 7-8 2011 12.07.2011 15:41 Page 166 166 VIAȚA ROMÂNEASCĂ viziunea comună (cu acreditare fermă de la corifeii academici cu batistă înflorată la buzunarul de la piept al sacoului bleumarin!), ar fi relația între artist și spațiu, cu care opera lui se află în sincronie perfectă, dar, din păcate, doar pe o durată determinată. Credem, apoi, că am găsit atât metafora nimerită, cât și instrumentul cel mai potrivit incantației ritualice a locului. Le vom deduce împreună, pe măsură ce vom consuma, împreună, masa critică. Sorin Ilfoveanu, dincolo de orice fel de stil în pictura românească, a instituit o dinastie artistică. Saga familiei (ce-i cuprinde, alături de el, pe soția, Ana-Ruxandra, și pe cei doi băieți, Adrian-sculptorul și Nicu-artistul fotograf) devine astfel desaga metafizică în care patru oameni - purtători ai numelui de Ilfoveanu - îndeasă tot felul de lucruri necesare pentru excursia în eternitate. Nimicuri de supraviețuire. Care au calitatea că pot să deranjeze serios, prin povestea lor, ordinea semnelor acestei precedente lumi. Astfel că tărâmul prezent de trăit se poate împărți cu asupra de orgoliu în două: Ilfovenii de o parte, și ceilalți, de peste drum, ne-Ilfovenii. O segregare pozitivă atât pentru istoricii de artă în general, cât și pentru împătimiții de taxonomie. O boare de mulțumire pogoară peste această planetă sfârtecată de atâtea incertitudini! Întemeietorul lasă impresia unui filosof ce sirotează concepte, în turbionul statutului său egocentrist de prizonier docil al atelierului. Prezența lui este însoțită de o privire blândă, ușor buimacă, dacă nu chiar naivă de izvoditor, care nu știe ce e semeția deșartă, nu s-a dedulcit nici până la vârsta asta la prestigioasele slăbiciuni ale creatorului cu avânturi demiurgice. Nimic din atitudinea lui nu trimite la angoasa artistului a cărui primordială menire este să se încleșteze titanic cu lumea potrivnică. De altfel, nu doar pentru că este considerat un strălucit descendent al lui Corneliu Baba, antropocentrismul prevalent intimist al operei sale se opune oricărei mezalianțe cu natura vijelioasă. E un tip de pictor de interior. De șevalet. De carte. De șezum și plânsem. De înlăuntrul minții. Spațiul de la parter al Sălii Dalles - unde lucrările de mari dimensiuni se acomodează perfect cu suprafețele uriașe - fixează o triadă de personaje în variație liberă (fie bărbat-felină-coleopter, fie femeie-păun-melc sau libelulă) ce merită, fără îndoială, a fi studiată, fiindcă în mod sigur ea clamează ceva ce trebuie doar să plecăm urechea și să ascultăm. Parcursul itinerant se transformă într-un sorb de puterea Maelstrom-ului, iar inițierea, într-un spectacol colosal. Totul devine o fastuoasă ceremonie sacră. Domestică și do-mistică. Un sacramental cuminte, de interior, politicos, ca un domn care nu iese din veșnica adresare cu dumneavoastră, fără mari rupturi de condiție, fără crevase de orgoliu sau revărsări cu aluviuni de sentimente. Semnele dau peste răscoală doar atunci când sunt cercetate de aproape, când lași deoparte femeia cu silueta curgătoare sau bărbatul surprins într-un hieratism bolnăvicios și, studiind detaliile, descoperi că libelula parcă stă prinsă cu un ac de degetul mic al mâinii femeii, că felina casual de după gât se găsește într-un fel de interregn, într-o indecizie frapantă: nu e nici fioroasă pe de-a-ntregul, nici gingașă pe Viata romaneasca 7-8-2011_VR 7-8 2011 12.07.2011 15:41 Page 167 CRONICA plAStICII 167 alocuri, în vreme ce păunul e surprins mai mereu in statu operandi (adică fără să fi atins încă starea libidorinței, cu coada rotată!). Lucrările sale - realizate în tehnici variate, de la tuș și acuarelă până la pastă și acrilic pe pânză - se pot arhiva ca niște eseuri vizuale pe marginea temelor fundamentale ce macină de mii de ani trestia gânditoare. O stilizare împăcată a raporturilor omului cu lumea. Iubire, moarte, echilibru, tristețe, fericire, libertate, vis. Tușa este continuă, dreaptă, egală, caldă, senină - un soi de prerafaelism mat în epură (a se privi cu luare-aminte degetele de la mâinile personajelor-femei, de o înspămân-tătoare sfiiciune, împinsă până dincolo de sațiul fragilității!). În schimb, în spațiul de la etaj are loc o altă ceremonie. Prezența simbolului tau-rid ar putea trimite cu gândul la paradigma tauromahiei. Dar, nu, artistul se ferește de locul comun de esență iberică și face ca motivul zoomorf să participe la o acțiune erotică electrizantă în care liniile dorinței se întrepătrund tainic și cu pricepere. Urmarea: tripticul se transformă dintr-un tablou imobil, contemplativ, într-o încleștare cu accente sexuale sugerate cu finețe, dezvelind, astfel, pe alocuri, esența străvechilor ritualuri de sorginte tracică. Lumea lui Sorin Ilfoveanu este cea a simbolurilor mai mult mentale decât sacramentale, a sărbătorilor de un păgânism molcom, a Saturnaliilor decente și sfioase, a Misterelor Eleusine rușinate și delicate. O lume dionisiacă doar în sugestie. Ca de cabinet de stampe din Balcani. Siluetele, pe care, văzându-le, ni se pare că le-am mai întâlnit pe basoreliefurile și frizele mesopotamiene ori în necropolele egiptene, sunt de o simplitate a liniei ce doboară din start orice intenție de amestec al culorilor vitriolante. Absența umbrelor din tablourile lui, alături de hotărâta relegare a tonurilor, impun o simplitate debordantă, aproape voioasă. Căci orice fel de concesie pentru înfloritură este de neconceput. Arabescul e mort. După o pictură de-a lui Ilfoveanu cred că nu se poate țese un gobelin. E pură pierdere de vreme. Dar, un tratat de mitologie se poate scrie, da! Metafora posibilă a Sălii Dalles, în proprietatea operei lui Sorin Ilfoveanu, mi se pare a fi catedrala. În care ea se dezvoltă pe draperiile polifonice imaginate de o orgă. Lucrările lui Florin Bârză se pot circumscrie unui concept (sau mai degrabă unei impresii!) pe care l-am putea numi vitalism desfrânat. Fără opreliști. Fără cenzură (și fără cezură, ca o retorică ă bout de souffle!). Practic, n-ai timp să te dumirești, să vezi de unde începe intenția de susținere a semnificației și unde, în ce punct, se topește teza în conținut. Forța culorii și, mai ales, intensitatea poveștii fiecărui ciclu de tablouri fac din lucrările lui Florin Bârză un, de fapt, rămășag riscant cu imaginea a ceea ce s-ar putea ghici dincolo de pânză. De fapt, aici descoperim marea incertitudine a artistului, cumplita și tragica lui oscilare între Scylla și Caribda: nu știe (sau nu îndrăznește să afle?) dacă dramatismul narațiunii ce a făcut ca ea să țâșnească în aparent ordonata așezare a culorilor în fiecare tablou, a fost doar un simplu mesaj personal, cu întoarcere particulară (el - expeditor, el - des- Viata romaneasca 7-8-2011_VR 7-8 2011 12.07.2011 15:41 Page 168 168 VIAȚA ROMÂNEASCĂ tinatar!), sau o notă de suferință cu reverberații universale, susceptibilă a fi redusă la obișnuita constatare: „Las' că nu ești singurul!”. (NOTĂ: Am avut privilegiul de a sta cu ochii, timp de câteva ore, pe tablourile pe care artistul le expune - permanent și aproape obsesiv - în propriul atelier. Ele stabilesc un ciclu de povești extraordinare, cu conotații destul de apropiate de concretețea biografică a autorului. Acum, sigur, ceea ce mai rămâne de clarificat este câtă dispoziție se află în a asigura caracterul necesar de ficțiune a fiecărei reprezentări artistice a viziunii, în parte. Sau, dimpotrivă, cât de dispus este artistul să-și expună rănileîn public, până unde poate merge el, ca să-și delege statutul de narator?!). De remarcat este că, în expoziție, tentația pentru alteritate a lui Florin Bârză e irepresibilă. Adică, nu se poate ca el să nu se uite la el și din altă ipostază decât aceea de consumator inert. Prin urmare, recurge în forță la corecții (foarte fine, aici e paradoxul!) asupra fondului afectiv, aperceptiv și, mai ales, memorial, pe care-l administrează. Florin Bârză își împarte privirea în trei. Își fagurizează viziunea în trei etaje, o împarte pe mai multe paliere, parcă pentru a-și induce singur convingerea că misiunea totalizatoare, globală nu-i aparține lui. Ci Creatorului. Singurul. Mai întâi, artistul palpită oțios, iar năvalnicele lui sentimente străbat pânza și se materializează într-o cruzime a policromiei violente, indusă într-o pastă a cărei consistență rămâne greu de imaginat în alte circumstanțe. Sunt nuanțe de ocru puternice, de albastru de Prusia, de cobalt sau roșu de Burgundia care te trimit cu gândul la fauviști. La prima ochire. Fiindcă, la a doua, ne dăm seama că totul face parte dintr-o convenție, care are ca scop, pe de o parte, deconstrucția culorii (așa cum e magistral subliniată în ciclul cu „femeia-arlechin”!), iar, pe de altă parte, atragerea într-o capcană de percepție. Amăgirea. Un fel de trompe-l'oeil stilistic. De genul pe care propaganda ieftină, de pildă, îl definește ca: „par că spun ceva, dar, de fapt, urmăresc altceva!”. Vitalismul fără limite pe care l-am sesizat la început se dovedește a fi, de fapt, o sensibilitate exacerbată, cu mască, pe care autorul o ascunde în spatele forței. Aparente. Slăbiciunea travestită dumnezeiește! Apoi, el se exprimă prin desen, prin cărbune. Care e schiță și, totuși, nu e. Unele lucrări sunt atât de minuțios lucrate, încât par copia în alb-negru a unor compoziții de culoare. Un pariu bizar, pe care nu-l înțeleg. În schimb, înțeleg și admir desenele dintr-o singură trăsătură. O linie unică. O singură respirație. Un frolage absolut magistral. Ca-n versul acela al lui Eminescu: Abia atingi covorul moale...... O singură atingere a hârtiei. Aici, pictorul se întoarce la unelte. În fine, al treilea strat este cel al vitraliului. În care - poate și pentru că strălucește mult mai bine în contact cu lumina (iar lumina oare de unde vine?) - pare mai aproape de Dumnezeu. Minuția travaliului, tehnica de fiecare dată inedită, negocierea atentă a culorii, temele prinse în obiectiv și, mai ales, anvergura fiecărei lucrări în parte (te-ai aștepta ca, în general, vitraliul să impună, totuși, niște restricții!) - toate îi fac loc lui Florin Bârză și aici, spre a fi amintit cu laude. Spațiul de expoziție de la U Art Gallery - o sală curbă la etajul cel mai de sus al unui bloc-turn ce domină Bucureștii - pare ideal pentru metafora unui salon. Un Viata romaneasca 7-8-2011_VR 7-8 2011 12.07.2011 15:41 Page 169 CRONICA plAStICII 169 salon însă nu tradițional, plin de molii și sufocat de un bric-a-brac senil, ci unul modern, mobilat auster, deși ușor sofisticat (cu ferestre pe care stau agățate lucrările de vitraliu!). Și în care instrumentul ce ar trebui să-l acompanieze pe Florin Bârză ar fi un pian. Valery Oișteanu. E din alt soi. Provine din alt trunchi și vine din altă parte. De la New York, de pe Strada 11 din East Village. Nu-l deranjează biserica de vizavi, St. Mark Church. E imun, s-a vaccinat. Fiindcă versurile lui, rostirile, fanteziile, visele, bucuriile, trăirile, durerile și dezamăgirile lui n-au avut loc să intre acolo. Au rămas la el, în depozitul de suflet. În zăcămintele de boemă nebună ce l-au păstrat sănătos în patrimoniul suprarealismului românesc. Din aceeași „vână” (sau „vină”?) tragică pe al cărei tărâm se joacă de-a „wați” ascunselea cu Gellu Naum, Gherasim Luca, Tristan Tzara, Benjamin Fondane, Victor Brauner, Dolfi Trost. De 39 de ani, gândește, scrie, visează și creează în engleză și face colaj, asamblaj, foraj, atelaj, dresaj, ambreiaj, ambuteiaj și...alte „-ajuri” în limba necunoscută multora dintre noi: limba artei care țipă. Care scandalizează. Care te scoate din papucii convenienței. Genul proxim căruia i se circumscrie Valery Oișteanu este sămânța de scandal. Zavera. Gâlceava. Contrariul și contrarietatea. Acel ceva care trebuie să asigure neabătut valabilitatea tezei (sapiențiale și demențiale!) că în spatele oricărui munte de frumuseți se ascunde și un pic de adunătură de...ordură. Altfel, în ce fel să citești cărțile lui (înainte, ești invitat să-ți pui o mănușă de gumilastic!) încărcate de colaje, de compoziții funambulești și de trăsnăi pe care mintea nu putea să le mai încapă? Sau cum se te dai la o parte din calea atâtor tablouri în miniatură, în formă de oglinjoare, cu Marilyn Monroe (despre care legenda spune că ar fi avut 11 degete la picioare, iar Valery nu se poate să nu fi fost informat despre treaba asta!) în rolul principal, pe care artistul nostru o vede în diverse și adverse ipostaze, la care n-au visat nici JFK, nici RFK? Dar versurile lui, pe care le recită - cu vocea sa inconfundabilă de bas din osul lui Șaliapin - prin locuri potrivite cu jazz din Manhattan, prin cluburile din Tribeca, prin cafenelele din Greenwich Village sau chiar la noi, în curte la Green Hours? Despre astea ce mai ziceți? Deci, aste decorații, cum, cine i le-au dat?... Locul expoziției, de fapt casa lui Mircea Deaca, s-a transformat într-un iarmaroc dadaist. A lipsit fie o flașnetă, fie un solo la trompetă al lui Dizzie Gillespie. FLORIN TOMA Viata romaneasca 7-8-2011_VR 7-8 2011 12.07.2011 15:41 Page 170 cartea de arhitectură AUGUSTIN IOAN DESENUL ÎN PERSPECTIVĂ Autorii volumelor de față mi-au fost colegi de grupă în facultate. Acum, Liviu Stoica, împreună cu Răzvan Doboș la prima carte și, de unul singur la a doua, alege să întoarcă, din ceea ce a învățat nu doar în școală, ci și într-o practică destul de îndelungată deja, celor mai tineri decât noi. Pendulând între Grecia, unde trăiește, și România, unde a publicat aceste două volume, Liviu le propune în primul rând celor care își doresc o carieră în domeniul arhitecturii și urbanismului, poate și celor care dau la construcții admitere, precum și, în parte cel puțin, celor de la design și arte frumoase. După răsfoirea lor, nu puține lucruri noi am aflat și eu, care am o relație ambiguă cu desenul de mână, în sensul că nu le-am mai practicat cu destulă asiduitate după terminarea școlii, de vreme ce, încă din 1990, de la diplomă, am ales să fac un număr de perspective pe un computer, vai, românesc și, mai apoi, am desenat mai degrabă caricatură și grafică de carte, decât perspective. Efortul celor doi autori este, însă, unul stimabil și de lăudat. Desenul a fost, pentru multe decenii, condiția de intrare în această școală, ba chiar condiția eliminatorie. Ani de pregătire preliminară și extra-curiculară ne-au trebuit celor care am reușit la arhitectură și mulți, mulți bani investiți din partea părinților noștri. Existau destule legende despre arhitecți lăboși, care desenau uluitor proiecte și perspective dintre cele mai fastuoase. Unii sunt încă activi și și-au făcut o carieră deloc de lepădat din chiar acest dar, precum profesorul Vasile „Bebe” Marcu, coleg de suferință elenă cu Liviu (și de transhumanță periodică spre plaiurile mioritice, sau, cum am zice, hiperboreene). Aproape că este de înțeles, în condițiile de austeritate și canon modernist, la ce servea excesul de măiestrie într-ale desenului. Cred că, pentru mulți dintre cei cu suflet artist, ea, măiestria și el, excesul, serveau la a suplini imposibilitatea de a spune mai mult prin planșele lor. De asemenea, să ne amintim că arhitectura modernă, cel puțin așa cum s-a practicat ea după discursul lui Hrușciov din 1954 (care îl precede pe cel de demascare, mult mai faimos, din 1956) în Europa de răsărit, era foarte puțin ofertantă conceptual. Tipizarea, standardizarea și prefabricarea - toate forme ale industrializării construcțiilor - făceau ca arta arhitecturii să se ascundă în te miri ce detalii. Câte o copertină spectaculoasă pe o fațadă de hală industrială mai degrabă banală, câte un Viata romaneasca 7-8-2011_VR 7-8 2011 12.07.2011 15:41 Page 171 CARtEA dE ARhItECtuRă 171 detaliu în pânze subțiri de beton sau câte o furăciune de la mari arhitecți ai vremii - Le Corbusier la Teatrul Național și la multe case de cultură ale sindicatelor de prin județe; Niemeyer la casa de cultură de la Mangalia; Neutra, Stirling sau te și miri ce altă (re)sursă japoneză pe la casele de cultură pentru tineret - cam la asta se reducea inovația, autorlâcul și originalitatea, dacă ea nu trimitea direct la cher-tările în beton, suprafirești, ale arhitecturii țărănești, zise populare. Și, firește, la desene. Planșele împodobeau o arhitectură măruntă, secundă. Ce tehnici de randa-re! Ce laviuri! Ce suflai-uri! În realitate, desenul este doar o tehnică de redare a conceptului arhitectural. Sub forma desenului tehnic, este un limbaj de comunicare între imaginația arhitectului și mistria zidarului. Acolo unde sugerează atmosferă, desenul este un mediu de emoționare a clientului. Drept este că, nu rareori, desenele generate de computer sunt redesenate și pictate de mână, pentru că ies mai vibrate, mai sensibile decât hiper-realitatea digitală. Dar, îmi amintesc cu precizie de schițele de concept ale lui Kisho Kurokawa, un mare arhitect japonez care a vizitat România în 1986: nu era nimic de înțeles din acele desene, care se și chemau proba labirintului, sau te miri cum altfel. Conceptul câte unei case era apoi împărtășit, ca o metaforă esențială a clădirii, cu echipa de proiectare, care traducea „chinezăriile” japonezului nostru în desen geometric, tehnic. Dar același lucru și la fel de încifrat ar putea-o face și cuvântul. Există probe, sau exerciții de traducere, care se dau studenților. Unele sunt aceleași, din timpuri imemoriale. Spre pildă, Stanley Tigerman, un mare arhitect post-modern, dădea studenților săi texte din Biblie, pentru ca ei să le preschimbe în planuri ale Templului din Ierusalim. Sunt imemoriale pentru că toate reconstrucțiile acestui templu sunt traduceri de text, devreme ce niciuna dintre primele ipostasuri ale sale nu au supraviețuit fizic. Sau, altfel: se dă unui grup un proiect și acesta este rugat să descrie în cuvinte cât mai exact proiectul aflat dinaintea ochilor; apoi, se dă altui grup de studenți sarcina de a re-desena un proiect după textul-descriere al primului grup. La sfârșit, se compară primul proiect cu rezultatul traducerii și se comentează. Evident, cele două proiecte nu seamănă între ele. Mă opresc aici cu divagațiile. Dacă aveți un copil care se pregătește să dea admitere la arhitectură, unde, încă, scrisul ori computereala nu se cer la admitere, grăbiți-vă să îi cumpărați cărțile cele frumoase și competente ale lui Liviu Stoica și Răzvan Doboș. Cele scrise și desenate în ele îi vor fi de folos mai mult decât orice altceva. Nu m-ar mira să aflu că și mica industrie de meditații de admitere lucrează deja după aceste două titluri! Liviu Stoica și Răzvan Doboș - Desenul în arhitectură, 2010; Liviu Stoica - Perspectiva în arhitectură, 2011 Viata romaneasca 7-8-2011_VR 7-8 2011 12.07.2011 15:41 Page 172 cronica filmului CĂLIN STĂNCULESCU SCRIITORII ȘI FILMUL. ANII 1971-1975 Vremelnic director la o casă de filme , eliminat din cauza unui scandal dezvăluit în Flacăra, Corneliu Leu își ecranizează în 1971 romanul Puterea, text cu miez propagandistic evocând preluarea prefecturii Constanța de către comuniști în 1946. Regia aparține lui Mircea Mureșan, care este și coautor la scenariul filmului Asediul. Nuvela lui Titus Popovici Moartea lui Ipu devine film în Atunci i-am condamnat pe toți la moarte, una dintre cele mai bune creații ale lui Sergiu Nicolaescu. Un rol memorabil pentru Amza Pellea într-o poveste de război care interesează și astăzi cineaștii, din moment ce în 2011 se pregătește un remake. Debutul regizoral al lui Timotei Ursu se înregistrează cu Decolarea, povestire de Constantin Stoiciu și el temporar producător-delegat la o casă de filme. Eugen Barbu își ecranizează romanul Facerea lumii, regia Gheorghe Vitanidis, film despre care D.I.Suchianu crede că este o operă curioasă unde strălucesc calitățile secundare, în timp ce cele principale strălucesc printr-o modestă absență. Interzis minorilor este intitulată o versiune a scenariului semnat de Ioan Grigorescu ce propune ecranizarea romanului Enigma Otiliei de George Călinescu (titlul definitiv va fi Felix și Otilia). Unei excelente distribuții i se alătură doi actori neprofesioniști Hermann Chrodower-Costache Giurgiuveanu și Arpad Kemeny-Simion Tulea. Filmul este realizat și într-o variantă pentru televiziune în trei episoade Moartea lui Relișor, Aniversarea și Crima, în regia lui Iulian Mihu. Un amplu serial Tv face și Sorana Coroamă, care în 13 episoade ecranizează piesele istorice ale lui Barbu Ștefănescu Delavrancea sub titlul Mușatinii. Ion Agârbiceanu va fi memorabil ecranizat de regizorii Dan Pița - La o nuntă și Mircea Veroiu -Fefeleaga, sub titlul Nunta de piatră. Cei doi cineaști vor completa dipticul cu Duhul aurului, unde vor fi ecranizate Vâlva băilor și Lada. Mihnea Gheorghiu revine ca scenarist cu Pădurea pierdută, regia Andrei Blaier în încercarea de a materializa aventurile unei mitice Rezistențe românești împotriva armatei germane, film despre care Tudor Caranfil menționează regia mediocră și actorii derutați de debilitatea partiturii. Prozatorul, poetul și actorul Ion Omescu debutează cu Pentru că se iubesc, regia Mihai Iacob, o dramă sentimentală jucată de Alexandru Repan și Ilinca Tomoroveanu. Și Nicolae Breban, în acea vreme Viata romaneasca 7-8-2011_VR 7-8 2011 12.07.2011 15:41 Page 173 CRONICA fIlMuluI 173 redactor-șef la România literară, debutează ca regizor cu ecranizarea romanului Animale bolnave, film ce va genera polemici Și atitudini divergente din partea criticii, deja timorată de tezele din iulie. Titus Popovici scrie scenariul Puterea și Adevărul, care va deveni și piesă de teatru jucată la Bulandra, dramă politică cu cheie care evocă transparent conflictele Dej-Pătrășcanu și apariția onestului Ceaușescu sub chipul personajului Duma jucat de Ion Besoiu. Prima victimă a tezelor din iulie este o comedie mediocră Adio, dragă Nela !, regizată de Cornel Todea, la debut, după un scenariu de Fănuș Neagu și Petre Bărbulescu. Interzis personal de Dumitru Popescu, filmul nu e prezentat nici pe ecrane, nici la export. Difuzat după 1989. O comedie de același nivel semnează Ion Băieșu pentru Geo Saizescu, coautor la scenariu Astă seară dansăm în familie. Romanul Bariera de Teodor Mazilu este ecranizat de Mircea Mureșan, cu scenariul semnat de scriitor. Și Petru Popescu debutează cu Drum în penumbră, regizat de Lucian Bratu, o dramă psihologică ce are și versuri de Nina Cassian. Aurel Miheles ecranizează romanul lui Alexandru Mitru Săgeata căpitanului Ion, legendă istorică din timpul lui Tepeș Vodă. Într-un film mediocru, Parașutiștii, semnat de Dinu Cocea după scenariul literaților militari Gheorghe Bejancu și Alexandru Tarco, apar incidental versuri semnate de Teodor Pîcă. O melodramă semnată de Paul Everac, Zestrea, este ecranizată de Letiția Popa. În 1973 este transpus pe ecran romanul Ostrovul lupilor de Petre Luscalov în filmul Aventurile lui Babușcă, regia Gheorghe Naghi și Geta Doina Tarnavschi. Constantin Chiriță oferă lui Andrei Blaier scenariul ce ecranizează primele două părți ale ciclului Cireșarilor, care va deveni serial în 10 episoade pentru TVR. Eroii vor fi reluați de regizorul Adrian Petringenaru într-un film din 1984. Mihai Constantinescu, reabilitat după detenție, ecranizează romanul Pasiuni de Constantin Chiriță, sub titlul Despre o anume fericire, dramă cu dileme de producție. Radu Gabrea ecranizează exemplar romanul Ingerul a strigatși nuvela Dincolo de nisipuri de Fănuș Neagu, construind o amplă frescă a societății românești în perioada ante și postbelică. Selectat pentru Cannes, interzis de Ceaușescu personal, filmul Dincolo de nisipuri este considerat de critica din străinătate drept cel mai important film românesc al primei jumătăți a anilor ‘70. Francisc Munteanu este ecranizat cu romanul Dragostea începe Vineri de către Virgil Calotescu. Radu Cosașu oferă regizoarei Cristiana Nicolae o idee din romanul A înțelege sau nu în filmul Întoarcerea lui Magellan, ce cuprinde și versuri de Ana Blandiana din volumul 50 de poeme. Filmul imită cumva povestea din Duminică la ora 6 la un nivel mediocru. Povestirea O oră din August de Marin Preda devine filmul La porțile albastre ale orașului de Mircea Mureșan. Stere Gulea și Andrei Cătălin Băleanu ecranizează, cu titlul Sub pecetea tainei, Craii de Curtea Veche, Sub pecetea tainei și Remember, prozele lui Mateiu Caragiale fiind privite filmic într-un stil mai degrabă poematic. Romanul Săptămâna neterminată de Petre Sălcudeanu este ecranizat de Mircea Moldovan cu titlul Vifornița, film pe care dorea să-l realizeze și regizorul Mircea Viata romaneasca 7-8-2011_VR 7-8 2011 12.07.2011 15:41 Page 174 174 VIAȚA ROMÂNEASCĂ Săucan. Acesta din urmă face însă remarcabilul O sută de lei, după Horia Lovinescu. Cenzura a operat tăieturi de aproape o treime din material,filmul în versiunea finală agreată de cineast fiind văzut integral de abia după 1989. Tot Horia Lovinescu semnează în 1974 alături de Savel Stiopul scenariul Agentul straniu după piesa Omul care..... Mircea Drăgan ecranizează fără har Frații Jderi de Mihail Sadoveanu, scenariul fiind scris în colaborare de Profira Sadoveanu și Constantin Mitru. D.R. Popescu revine cu Aventurile lui Păcală, regizat de Geo Saizescu. În 1955 și Victor Eftimiu scrisese un scenariu Păcală și Tândală pentru studiourile românești de film, proiect îngropat. Adrian Petringenaru ecranizează nuvela Oaie și ai săi de Eugen Barbu, cu titlul Tatăl risipitor. În 1975, romanul Ostrovul lupilor de Petre Luscalov devine Alarmă în Deltă, film semnat de Gheorghe Naghi și colaborator la scenariu. Romanul lui Laurențiu Fulga Alexandra și infernul trece pe ecran sub bagheta lui Iulian Mihu, care introduce în scenariu și versuri de Nina Cassian. Mihnea Gheorghiu scrie Cantemir și Mușchetarul român, epopee istorică menită a-l evoca pe cunoscutul domn cărturar moldovean cu destule libertăți față de istorie. Cercul magic este un roman polițist de Nicolae Mărgeanu ecranizat la debutul în filmul de ficțiune de către documentaristul David Reu, care introduce și versuri de Nina Cassian în muzica formației Sfinx. Romanul Hortensiei Papadat Bengescu Concert din muzică de Bach este exemplar ecranizat pentru televiziune de excelentul operator Dinu Tănase, aflat la debut în regie. O idee de Petru Vintilă stă la baza explozivului debut al regizorului Mircea Daneliuc Cursa, ajutat la scenariu de Timotei Ursu. Romanul Marade Ioan Slavici este transpus pe ecran de Mircea Veroiu. Dumitru Solomon propune lui Lucian Bratu drama Orașul văzut de sus, cu un conflict demonstrativ, fără nuanțe. Nuvela Hiena de Petru Vintilă este ecranizată sub titlul Patima de operatorul aflat la debut în regie George Cornea. Și romanul Jocul cu moartea de Zaharia Stancu va fi ecranizat de Andrei Blaier, inițial filmul fiind asumat de Radu Gabrea, care alege însă emigrarea în Germania. Filmul este distins cu premii la Cannes, Karlovy Vary și Avelino în 1978. Scenariul filmului Singurătatea florilor, după o idee de Teodor Mazilu, aparține lui Octav Pancu-Iași, 25% și Mihai Valter, 75%. Regia poartă semnătura lui Mihai Constantinescu. Mihnea Gheorghiu semnează ecranizarea romanelor Tănase Scatiu și Viața la țară de Duiliu Zamfirescu, regia aparținând lui Dan Pița. Petre Sălcudeanu propune regizorului Mircea Moldovan comedia Toamna bobocilor, iar Francisc Munteanu semnează drama muncitorească Zile fierbinți, gen puțin agreat de regizorul filmului Sergiu Nicolaescu. Viata romaneasca 7-8-2011_VR 7-8 2011 12.07.2011 15:41 Page 175 spectator NICOLAE PRELIPCEANU TEATRU ȘI JUSTIȚIE ÎN LUNA IUNIE Festivalul Atelier. Dacă e iunie e, la început, Festivalul Internațional de Teatru de la Sibiu. Dar dacă e tot iunie, dar mai pe la mijloc, așa, cam din 12 în 18, atunci e Festivalul Internațional de Teatru Atelier de la Baia Mare, creația dramaturgului Radu Macrinici, cel care l-a inițiat și organizat la Sf. Gheorghe, itinerându-l apoi, din motive administrative, la Sighișoara și, de câțiva ani buni, la Baia Mare. N-am reușit nici anul acesta să văd tot ce a adus festivalul în fața spectatorilor avizi de teatru (chiar așa!) de la Baia Mare. Am ajuns în ultimele zile, dar tot am reușit să văd un mare actor în rolul lui Rudolf Hess, în monologul Alinei Nelega, Decalogul după Hess. Harsanyi Attila, un actor tânăr de la Budapesta, joacă acest spectacol la Teatrul de cameră din Arad, producția fiind realizată împreună cu Compania Hetek Csoportja din Szeged. Am subliniat tinerețea actorului, pentru că în decursul acestei monodrame el devine bătrân, turbat sau înfrânt, se schimbă la față și la trup, demonstrând cum trebuie să fie un actor de valoare atunci când pătrunde în profunzimea rolului pe care și-l asumă. În cele zece să zicem tablouri care dublează în modul cel mai eretic poruncile biblice, acest actor excepțional este același și mereu altul, parcă trec peste el chiar anii care au trecut peste Rudolf Hess, acolo, în închisoarea din Spandau. Interpret de valoare mult peste media actorilor care frecventează asemenea festivaluri, Harsany Attila a muncit mult, se vede asta, pentru acest rol, iar în final era literalmente stors. Nu știu cât l-a bucurat faptul că a primit premiul pentru cel mai bun one-man-show, dar știu că pentru mine ca spectator acest premiu a însemnat un act de dreptate făcut unui mare artist. Personaj până acum de neînțeles, Rudolf Hess a plecat într-o seară din 1941, cu un avion nemțesc direct în Anglia, în ideea, spunea el atunci când i s-au luat declarațiile, de a negocia pacea. Evident, fără știrea lui Hitler, care a înnebunit, cel puțin cât va fi înnebunit Ceaușescu atunci când a auzit de fuga lui Pacepa. Se spune că, ajuns pe teritoriul britanic, Hess s-ar fi înființat la un comisariat de poliție reco-mandându-se: eu sunt Rudolf Hess, la care ofițerul de serviciu i-ar fi răspuns, întinzându-i mâna: iar eu Winston Churchill. Așadar, în fața unui personaj inexplicabil, misterios pentru totdeauna, un actor are un rol greu. Harsany Attila, dirijat de regizorul Tapaszto ErnO, alege calea umanului. Circa o oră ne imaginăm ce se Viata romaneasca 7-8-2011_VR 7-8 2011 12.07.2011 15:41 Page 176 176 VIAȚA ROMÂNEASCĂ întâmplă cu un om care trăiește în captivitate 47 de ani și se pregătește să se spânzure, la nu mai puțin de 93 de ani. Ceea ce a reușit actorul maghiar este de-a dreptul strălucit, un rol pe care-l uiți cu greutate, o tragedie concentrată. E greu să cuprinzi în cuvinte performanța acestui mare actor. Întâmplarea face ca și celălalt spectacol demn de a fi menționat dintre cele pe care le-am văzut, este tot unul maghiar, de data aceasta de la Gheorgheni, de la Teatrul Figura Studio. Este vorba despre un spectacol de teatru-dans, intitulat Playground (Teren de joacă). E și acesta o demonstrație de virtuozitate în dansul cu program dramatic ascuns, o poveste despre un grup de pacienți ai unei case de sănătate, care trec prin toate vârstele, prin tot felul de întâmplări jucate și mai ales dansate, fără cuvinte, reușind cu toate acestea să se facă înțeleși. Am mai văzut o monodramă, Făptașul după Peter Shaffer, despre Salieri, jucat destul de plat de Doru Fârte, un actor complet depășit de rol și de situație. Teatrul Maria Filotti din Brăila a fost prezent cu un spectacol mai puțin reușit al lui Radu Afrim, cu piesa Sufletul, puncte de veghere de Dimitre Dinev, un dramaturg bulgar din Austria, care scrie despre lumea emigranților balcanici în fosta capitală imperială. O comedie macabră, desfășurată în jurul unui cadavru, plină de vulgarități, dar și de exagerări ale jocului actorilor, cred eu. Spectacol care apasă pe violență, de limbaj și de comportament, fără să prea lase loc vreunei raze de sensibilitate autentică. Protagonista acestui spectacol, Liliana Ghiță, a fost declarată cea mai bună actriță în rol principal. Mie mi s-a părut că-și depășește nu o dată rolul, exagerând, dar părerea juriului contează mai mult decât a mea. Am mai văzut, în cele două zile petrecute la Baia Mare, și un spectacol de marionete 3D, al regizorului Radu Dinulescu, dar povestea după Andersen este redată într-un scenariu cam sumar și cam lipsit de fior artistic, totul concentrându-se pe imaginile 3 D, la modă azi. Ca să nu mai spun de macabrul prezent și aici și care nu știu cum a fost interpretat de publicul de vârste foarte mici. Sigur, te dai înapoi când 3D-ul se repede la tine, dar parcă într-un spectacol ar trebui să mai obții și alte efecte decât acestea, tehnice. Dar, mă rog, fiecare după cum își imaginează teatrul. Modele au ucis, de-a lungul anilor, multe destine artistice, așa că amatorii sunt așteptați cu brațele deschise în cavoul destinelor sfărâmate. Ultimele zile ale lui Ceașcă. Abia întors de la Baia Mare, am aflat că s-a dat un nou termen în procesul intentat de fiul în viață al lui Ceaușescu și de ginerele acestuia, Teatrului Odeon, unde s-a jucat Ultimele zile ale lui Ceaușescu, o piesă grotescă, înfățișându-i pe cei doi ticăloși foarte aproape de filmul procesului lor. Rudele defunctului dictator pretind că acesta e un brand și cer dreptul de a decide folosirea lui. Ca și cum de aici înainte nu te mai poți exprima în voie folosind numele Ceaușescu. O absurditate fără margini, pe care justiția română pare să o accepte. Spectacolul e interesant, mai ales, cred, pentru cei care nu deschiseseră bine ochii la 25 decembrie 1989, iar dacă rudele lui Ceaușescu se încăpățânează, am sugerat într-un email teatrului să modifice titlul în Ultimele zile ale lui Ceașcă Viata romaneasca 7-8-2011_VR 7-8 2011 12.07.2011 15:41 Page 177 177 SpECtAtOR și spectacolul să-și poată continua cariera. Pe de altă parte, ce ghinion și pe Teatrul Odeon, atât de viu de când este condus de Dorina Lazăr, întâi s-a stopat contractul pentru Cinci piese scurte de Ionesco, de către cea în drept, deși spectacolul continua să facă săli pline, fiind o comedie plină de haz, jucată cu plăcere vădită de actori, iar acum, iată, și acest așa zis litigiu cu Valentin Ceaușescu (o fi voie să-i folosim numele sau... ?) și de celălalt domn, al cărui nume îmi scapă pentru moment, absurd de parcă ar fi căzut direct din vreo altă piesă de Ionesco interzisă în România. Dar, zău așa, Ultimele zile ale lui Ceașcă ar suna chiar mai bine, nu credeți? Viata romaneasca 7-8-2011_VR 7-8 2011 12.07.2011 15:41 Page 178 miscellanea Noaptea Institutelor Culturale. Ajunsă la a cincea ediție, această nouă „noapte culturală”, care a ținut de vineri, 25 iunie, până a doua zi, în zori, a cuprins în jur de 70 de evenimente desfășurate în 11 locuri din București. Noaptea Institutelor Culturale a fost organizată de 13 centre și institute culturale, dintre care 12 reunite sub egida EUNIC București (British Council, Centrul Ceh, Centrul Cultural al Republicii Ungare, Forumul Cultural Austriac, Institutul Cervantes, Institutul Cultural Român, Fundația Culturală Greacă, Institutul Francez, Institutul Goethe, Institutul Italian de Cultură „Vito Grasso”, Institutul Polonez -coordonatorul ediției din acest an, Delegația Valonă-Bruxelles), cărora li s-a adăugat, în premieră anul acesta, Centrul Cultural și de Informare al Ambasadei Ucrainei. Pentru deplasarea între cele 11 centre în care au avut loc evenimentele acestei „nopți”, partici-panții - poate la fel de numeroși ca și cei de la „Noaptea Albă a Muzeelor” ori ai „Nopții Galeriilor de Artă” - au avut la dispoziție o cursă rapidă RATB care a circulat în intervalul 23.0004.00, precum și 100 de biciclete oferite de Asociația Green Revolution, închiriate gratuit din Parcul Tineretului. Fiecare centru sau institut cultural a avut programul său propriu, încercând pe cât a fost posibil să anime interesul pentru cultură al bucureștenilor, mai ales cei tineri. Astfel, de pildă, Institutul Cultural Român a alternat reprize de muzică („Restul e muzică...” - comentarii despre muzica clasică ale lui Dan Dediu, alături de invitații săi, virtuozii din Romanian Piano Trio, adică Alexandru Tomescu, Răzvan Suma și Horia Mihail, care au exemplificat din triada clasicismului vienez: Mozart, Beethoven, Haydn sau muzică rebetiko, într-un concert oferit de Foteini Velesiotou, prin bunele oficii ale Fundației Culturale Grecești) cu expoziție de fotografii cu și despre ICR, trimise de prietenii de pe Facebook ai Institutului, cu spectacol de pantomimă („România. Închis pentru inventar” -conceput pentru proiectul Generația 89 și care reprezintă viziunea tinerilor actori Eduard Adam, Dragoș Huluba și Violeta Huluba asupra României comuniste), ori cu un regal cinematografic constituit de difuzarea a trei filme documentare de excepție, realizate în cadrul Festivalului Aristoteles Workshop sau o lectură publică din Jose Saramago. Înmulțiți acest program, ales la întâmplare, cu numărul centrelor și institutelor culturale din București și veți avea imaginea generică a unei nopți în care expresiile culturii europene n-au dormit deloc, ci au ținut trează plăcerea bucu-reștenilor iubitori de arte. (Fl.T.) Congresul Național de Poezie La mijlocul lunii iunie (spre a marca ziua de 15 iunie, de care se leagă numele lui Mihai Eminescu, „patronul” poeziei românești), mai exact, în perioada 16-18 iunie, a avut loc la Botoșani, Ipotești, Suceava și Putna cea de-a IV-a ediție a acestui tradițional festival, a cărui temă a fost, anul acesta, Poezia română contemporană în context european. Lucrările au debutat cu alegerea unei noi conduceri, formată din Gellu Viata romaneasca 7-8-2011_VR 7-8 2011 12.07.2011 15:41 Page 179 MISCEllANEA 179 Dorian (președinte), Nichita Danilov și Leo Butnaru (vicepreședinți), iar ca membri în Comitetul de Coordonare, Cassian Maria Spiridon, George Vulturescu, Vasile Tărâțanu, Andra Rotaru, Carmen Veronica Steiciuc și Dan Mircea Ciparu (care, între timp s-a răzgândit, retrăgându-se). Programul a cuprins două recitaluri de poezie la Botoșani, deschiderea unui stand de carte de poezie și un alt recital, de astă dată în Cetatea de Scaun a Sucevei, la care au participat 50 de poeți din cei 90 de invitați. Precum și momentul cel mai așteptat, Premiile Congresului Național de Poezie, în cadrul unei ceremonii ce a avut loc în aula Universității „Ștefan cel Mare” din Suceava. Un juriu format din Mircea Martin, Ion Pop, Al. Cistelecan, Mircea A. Diaconu, Vasile Spiridon, Andrei Terian, Paul Cernat, Gellu Dorian și Dan Mircea Cipariu a acordat Marele Premiu poetului Lucian Vasiliu, iar Premiul de debut tânărului poet Radu Vancu. De asemenea, așa cum se cuvine, Congresul nu se putea încheia decât cu un Apel. Iată conținutul acestuia: „Pentru ca valorile poeziei românești contemporane, din geografii și generații diferite, să fie bine cunoscute în țările unde România are structuri și programe de diplomație culturală, solicităm Institutului Cultural Român să aibă un dialog constructiv cu reprezentanții Congresului Național de Poezie, astfel încât să putem realiza împreună programe de promovare și de traducere a poeziei românești contemporane. În acest sens, Institutul Cultural Român este invitat să dezvolte un program de achiziții carte (în original și/sau traducere) și de reviste literare cu pagini de poezie română contemporană pentru bibliotecile naționale din țările respective; să finanțeze prima bază de date cu poezie română contemporană; să creeze un fond de mobilitate pentru poeții români invitați la manifestările de gen internaționale. Congresul Național de Poezie poate oferi expertiză calificată și evaluatori pentru proiectele ICR dedicate poeților români”. (Fl.T.) Cartea care vine în trei minute Visul lui Borges, Biblioteca Lumii, dar împănat copios cu viziuni ce păreau până mai acum timp SF pur, s-ar spune că s-a împlinit, recent. Firește, tot la americani. Așadar, în campusul Universității din Chicago, a fost inaugurată una dintre cele mai fascinante biblioteci din lume. Dincolo de domul ce acoperă mare parte din spațiul de 750 mp, clădirea folosește o utilitate extraordinară: un sistem complet automat și computerizat de livrare a cărților către cititori. În plus, pentru că avantajele luminii naturale la citit nu au fost egalate până acum de nicio sursă artificială, întregul acoperiș al clădirii - o construcție de forma unui ou - a fost proiectat totalmente din sticlă, sprijinit pe o structură metalică. Suprafața vitrată a fost construită dintr-un material special, o sticlă ce respinge 73% din căldură și permite pătrunderea a doar 50% din lumina vizibilă a Soarelui, fiind prevăzută cu o matrice foarte fină de puncte ceramice. Pe cât de spectaculoasă este partea vizibilă a bibliotecii, pe atât de impresionant este subsolul clădirii, ea fiind ridicată asemeni unui aisberg, cu o mare parte ascunsă sub pământ. În timp ce tot mai multe instituții de învățământ optează pentru varianta digitală a cărților, depozitul Viata romaneasca 7-8-2011_VR 7-8 2011 12.07.2011 15:41 Page 180 VIAȚA ROMÂNEASCĂ 180 subteran adăpostește 3,8 milioane de volume conservate în cele mai bune condiții. Iar printr-un sistem automatizat original - numit ASRS (Automated Storage and Retrieval System) - un „bibliotecar digital” poate găsi și repartiza orice tom în mai puțin de 3 minute. Și încă un amănunt. Patronii spirituali ai bibliotecii sunt Joe Mansuto și Rika Yoshida, doi foști studenți ai Universității, care au făcut o consistentă donație, în onoarea lor instituția numindu-se, normal, „John and Rika Mansueto Library”. Știți însă care a fost suma donată? Țineți-vă bine!...Nici mai mult, nici mai puțin decât 25 de milioane de dolari...Scump, doamnă, scump! Dincolo (adică la noi), era mai ieftin! (Fl.T.) zilele Revistei „ACOLADA”. Aflate la cea de a doua ediție, Zilele Revistei Acolada au sărbătorit, în perioada 2 - 3 iunie a.c., al cincilea an al revistei de literatură și artă din Satu Mare, apărând sub egida Uniunii Scriitorilor din România. Printre participanți: Florica Bud, Liana Cozea, Simona-Grazia Dima, Angela Furtună, Gheorghe Grigurcu, directorul Acoladei, Olimpia Iacob, Radu Mareș, Ioan Moldovan -Oradea, directorul revistei Familia, Dumitru Păcuraru - Satu Mare, director al revistei Poesis Internațional, Traian Ștef - redactor al revistei Familia, Pavel Șușară, Constantin Trandafir, Radu Ulmeanu - director general al Editurii PLEIADE și al Acoladei, Ion Vădan - director la Editura DACIA XXI din Cluj, alți scriitori din Satu Mare. Programul Zilelor Revistei Acolada a cuprins numeroase lansări de carte: Gheorghe Grigurcu - Extempo- rale, Editura DACIA XXI, 2011 (versuri), Constantin Trandafir - Cititul prozei. De la 1960 până azi, Editura DACIA XXI, 2011, (critică literară), Radu Ulmeanu - Politica, o comedie cu final cunoscut, Editura DACIA XXI, 2011 (articole politice) și Ion Vădan -Noapte cu Fernando Pessoa, Editura DACIA XXI, 2011 (versuri), Simona-Grazia Dima - Interiorul lucrurilor, Editura VINEA, 2011 (versuri), Radu Mareș - Când ne vom întoarce, Editura LIMES, 2010 (roman premiat recent de Uniunea Scriitorilor) și Pavel Șușară -Universul din cușcă, Editura BRUMAR, 2011 (versuri). În prima zi a avut loc de asemenea un tur al Oașului, vizi-tându-se Muzeul în Aer Liber al Țării Oașului (amfitrion Remus Vârnav, directorul muzeului) și Mânăstirea Bixad. Vineri, 3 iunie, de la orele 11, invitații au participat la o dezbatere pe tema Moralitatea în literatură, în cadrul căreia au fost prezentate derapajele în acest sens ale unor scriitori, în special Nina Cassian (Liana Cozea și Pavel Șușară) și Marin Preda (Gheorghe Grigurcu). La festivitatea de închidere a Zilelor Acolada, de la Filarmonica „Dinu Lipatti”, pe lângă lansările de carte menționate a avut loc un recital de poezie susținut de poeții participanți și s-au acordat premiile Revistei Acolada colaboratorilor fideli ai revistei: Constantin Călin, Radu Mareș, Pavel Șușară, Constantin Trandafir, C.D. Zeletin, cu specificarea că a fost premiată nu atât fidelitatea, cât mai ales valoarea operei celor în cauză. (N. Pr.) Viata romaneasca 7-8-2011_VR 7-8 2011 12.07.2011 15:41 Page 181 MISCEllANEA 181 breviar editorial Leonid Dimov. Opera poetică, ediție îngrijită și prefață de Ion Bogdan Lefter, colecția „Biblioteca Românească. Poezie”, Editura Paralela 45, 2010, 2 vol., 234 + 334 pagini O carte necesară, de bine ce Leonid Dimov este în manualele școlare, dar este intruvabil în librării. Integrala cuprinde: Versuri; 7 poeme; Pe malul Stixului (vol. I) și Carte de vise; Semne cerești; Eleusis; Deschideri; Amintiri; La capăt (vol. II) - cărțile antume, deocamdată, urmând să apară, la aproape un sfert de veac de la dispariția poetului, și postumele, într-un al treilea volum al ediției. I.B.L. demarează abrupt, punând între ghilimele onirismul postmodernului Dimov. În „Schiță biografică: Traseul unei vieți nonconformiste într-o istorie ostilă”, găsim de altfel următorul extras din Dimov, apărut în revista „Luceafărul” din 6 iulie 1968 și reluat în Momentul oniric, antologia îngrijită de Corin Braga în 1997: „Încercarea onirică de a găsi sensul lucrurilor, pentru a le reordona în lumi noi, mai îndepărtate de neant [...], nu este evazionistă. Oniricul, așa cum îl înțeleg eu, nu e un mod de a fugi din realitate, ci, dimpotrivă, unul de a o invada, de a pătrunde până în scheletul ei, acolo unde lumea sensibilă este înlocuită de ipostaza ei anterioară, de forță. Pentru că modul oniric este un joc de forțe, o aplicare pe plan ideal a celor mai dintâi, dar mai reale forțe. [...]/ Creația onirică este deci o reînșiruire a unor organizatori perfect reali, într-o mereu nouă topologie (folosesc termenul nu numai etimo- logic), unde transformările cele mai complexe sunt realizate instantaneu, aproape magic. Modalitatea onirică de a face literatură impune, cred, eliminarea tuturor oglinzilor - și aici trebuie să ne despărțim de Ion Barbu -, renunțarea la orice instrument de disecție -deci la psihanaliză - și acționarea dinăuntru, ca și cum medicul s-ar găsi în chiar organul lezat./ Pentru că nu e vorba de a povesti vise. Ele pot fi povestite de orice ins, de la babele care vând semințe-n mahala până la Marmeladov, turmentatul personaj al lui Dostoievski. Elementul oniric capătă dreptul de a pătrunde în poezie abia în clipa în care visul începe să fie tălmăcit. Cheia viselor este aici mai onirică decât visul însuși”. O oglindă purtată de-a lungul unui drum. Fotograme din postmodernitatea românească, de Ion Bogdan Lefter, Editura Paralela 45, 2010, 390 pagini Poeți (61) și prozatori (31) au suscitat interesul și acuitatea critică a lui Ion Bogdan Lefter, optzeciști și nu numai. Aparițiile din revistele culturale sunt acum reunite în acest volum ce include și o rapidă vedere „Cum stăm la anul 2008?”, precum și „Note (anti-)optze-ciste”. Unii dintre autori au și fișe biobibliografice. Sunt scriitori al căror nume nu are/ nu avea mare incidență în presa literară a momentului și orice referință accelerează parcă transferul într-un alt timp, nu foarte îndepărtat, cel al publicării volumelor lor de autor (Petru Ilieșu - înainte de premiul U.S.R. pentru Traducere, recent acordat -, Ramona Fotiade, Florin Dumitrescu, Mircea Petean, Doina Tudorovici, Petru Viata romaneasca 7-8-2011_VR 7-8 2011 12.07.2011 15:41 Page 182 VIAȚA ROMÂNEASCĂ 182 Romoșan, Johann Lippet, Cătălin Lazurca, Alexandrina Monteoru, Vasile Gogea, Anton-Sebastian Florațiu, Geza Szavai, precum și scriitorii din Grupul de Acțiune Banat). Sunt însă și autori despre ale căror volume Ion Bogdan Lefter a scris în mai multe rânduri, marcând devenirea lor literară (Mircea Cărtărescu, Matei Vișniec, Gheorghe Crăciun, Mircea Nedelciu, Călin Vlasie, Radu Țuculescu, Ion Stratan, Chris Tănăsescu, Nichita Danilov și, bineînțeles, Mariana Marin). 7 postmoderni: Nedelciu, Crăciun, Muller, Petculescu, Gogea, Danilov, Ghiu de Ion Bogdan Lefter, Editura Paralela 45, 2010, 176 pagini Alfel structurată decât Fotogramele..., această carte cuprinde, după cum spune I.B.L., „texte ample, de largă cuprindere, despre șapte colegi, și anume Mircea Nedelciu, Gheorghe Crăciun, Herta Muller, Valentin Petculescu, Vasile Gogea, Nichita Danilov și Bogdan Ghiu. «Micromonografice» unele, monotematice altele, focalizând asupra unei dimensiuni a operei acelora ori doar asupra unei cărți. Cu toții, autori de vârf, fără - însă - ca alăturarea lor aici să presupună o selecție de felul «topurilor literare»: nu e vorba despre «cei mai buni 7» scriitori români pos-tmoderni! Le stau alături alte nume de mare calibru.” Studiile incluse în volum aprofundează receptarea unor autori pe care I.B.L. i-a urmărit pe diverse paliere bio-bibliografice: „Mircea Nedelciu: Proză scurtă, text, experiment etc. Cu și despre Mircea Nedelciu”, „Gheorghe Crăciun: Literatura între viață și moarte, între viață și text: scrisul care te sal- vează; corpul transcris; scriitura corpo-ralizată”, „Herta Muller: La Nobel”, „Valentin Petculescu: Fin poet și unul dintre cei mai valoroși dramaturgi români postmoderni”, „Vasile Gogea: Cartea și/sau viața în vremuri de dictatură. Istoria scrierii și publicării unei capodopere parabolice” - despre Scene din viața lui Anselmus, microroman, 80 de pagini, Editura Litera, 1990, („Evanghelie pe dos a unei lumi pe dos. Cutremurătoare”, spune I.B.L. în finalul studiului său), „Nichita Danilov: Profeția ca arlechinadă” și „Bogdan Ghiu: Poetul-eseist, eseistul-poet?”. Pestriț, de Riri Sylvia Manor, colecția „Conexiuni”, Editura Paralela 45, 2010, 110 pagini O poetă care reușește să nu prea aibă cărți pe stoc și căreia, iată, nu îi lipsesc referințe critice prestigioase. De pildă, în cazul acestui volum, Irina Mavrodin este aceea care consideră că: „Uluitoare este la Riri Sylvia Manor această știință, care este cea a adevăratei poezii și a adevăratului poet, de a transforma tot ce atinge, din real și individual, în acel ceva imaginar care, fiind de domeniul poeziei, le este oferit de ea în dar tuturor”. Sub semnul mișcării, al transformării, al trecerii gradate sau abrupte de la o nuanță cromatică la alta, spre pestriț sau curcubeu - „Partea/ Cea mai frumoasă/ A corpului/ Este/ Mișcarea.” este un fel de motto al cărții -, poezia devine atotcuprinzătoare: „Haosul este singura ordine care-mi domnește prin casă./ Numai prin haos pot găsi diamante ascunse/ și pe mine însămi reciclată.// Haosul este singura ordine a casei Viata romaneasca 7-8-2011_VR 7-8 2011 12.07.2011 15:41 Page 183 MISCEllANEA 183 mele./ Din această cvadratură a cercu-lui/ se întind mâini, mă ating neînmănu-șate./ Haosul este singura casă cu destul loc:/ pentru cădere,/ pentru foșnetul reînviat al aripilor,/ pentru ecoul clapelor de clavecin/ cu umbra lui Mozart în sânge.// În acest haos perpetuum mobi-le/ mă despoi/ de atâtea haine și de atâtea piei,/ „full time job” haosul ăsta, ce ați crezut?/ fără încetare război/ să îți smulgi rădăcinile/ care te mănâncă pe dinăuntru./ Principalul e mișcarea - s-a spus”. Amintiri pentru tatăl meu, de Radu Vancu, Editura Vinea, 2010, 78 pagini Să debutezi cu un triptic, fie el și un kaddish, nu este chiar la îndemâna oricui, iar nominalizările și premiile ulterioare au tot dovedit-o. Sau invers: pre-miile&nominalizările. „O katiușă de ură și de iubire” cu care ar fi de mitraliat cauzalitatea de-a dreptul, până ce timpul se va resorbi, până ce sfoara de rafie se va înălbi, va deveni dalbă și de neatins și - firește! - cu zero lațuri la acel moment zero. Până ce însăși cauzalitatea se va face mică, mai mică decât Sebastian din vis, copilul/nepotul (prea)ulterior apărut: „A naibii cauzalitate mă cam ia la mișto. Nu mai depar-te/de azi dimineață: ies din bloc, nu fac doi pași, și capete de lebădă neagră/ îmi cad ca rafale de mătreață pe umeri. Nu zic nimic. A naibii/ se ascunde în scara blocului vecin, îmi sare-n față și răcnește: bau!/ Nu zic nimic, îmi scoate în cale popoare migratoare de babe,/ mergând disciplinate spre cimitir, toate purtând la subraț capul meu.// Nu zic nimic. Însă îl pune pe sărmanul tata să se adune de prin rădăcini/ și argile după doișpe ani de putrezit și să se înființeze pe Mihai Viteazu,/ lângă ING Bank, la braț cu fetișcana de mama, știind că mă duc/ să-mi verific cardul. Ne privim în ochi, plec capul, nu zicnimic, ce să zic. (...) Am văzut atunci cerul deschizân-du-se/ și îngerii înghesuindu-se, cârduri de lebede mai albeși mai negre, la gale-rie./ Din senin au început după aia rafalele de capete de lebădă neagră,/ toate purtând în pupilele dilatate privirea tatălui meu, privirea lui șăgalnică/ de peste aproape un deceniu, din noiembrie ‘97 mai precis, când i-am tăiat/ lațul de la gâtul frânt și îndoit, gâtul unui lebădoi epuizat, cerându-și eliberarea”. („Capete de lebădă neagră”). Dincolo dincoace de poezie, de Ștefa-nia Plopeanu, prefață de Octavian Soviany, Editura Vinea, 2011, 120 pagini Inerența morții zimțuiește și răstoarnă canoanele literare, până ce recreează altele, noi, chiar și - sau tocmai! - în cazul unui literat, Ștefania Plopeanu, care are în urmă mai multe volume de poezie, în afară de traduceri, exegeze literare. Un volum smuls unei zone de dincolo de cuvinte, un urlet venit din durere și neputință, neputința de a te opune sau de a accepta, durerea care amputează, ghilotinează și dezintegrează atât cuvintele, cât și corpul omenesc în totalitate sau părți ale lui: „(...) și mi s-a făcut/ scârbă și groază de mâna mea străină am/ cerut iertare în gând de la rudele bănuite/ pentru uitarea mea ca pământul./ Acum banii sunt tot acolo și nu pot/ să uit, dar vreau să uit mâna mea/ cu care nu mi-am luat și mi-am luat ți-am uitat ca/ pământul, străină/ de Viata romaneasca 7-8-2011_VR 7-8 2011 12.07.2011 15:41 Page 184 VIAȚA ROMÂNEASCĂ 184 frica uitării.// Am vorbit fără rost, am vorbit/ cu ei mult, ei au plâns/ mult la telefon, mă uimeau/ că așteptau tocmai de la mine să-i mângâi:/ Vasilievici plângea întruna și nu putea vorbi/ la telefon, mi-a spus sora mea./ în seara de priveghi, la Uniune,/ Mugur era roșu, palid și lungăreț/ și uimit, iar Țuglea tăcea;/ ditamai băiatul, se muiase de lacrimi, iar Sorin Dinco/ avea pe față un fel de ranchiună uimită și uluită/ și ducea cu grijă o floare lungă./ Am căutat mâinile lor, nu le-am găsit!// Era seară și le cădeau pe lângă corp - / mâinile lor - nu le-am găsit, voi nu aveți mâini?” Trei luni de zile fișate cronologic, grupate nealeatoriu, 30 nov. 2009 - 28 feb. 2010, două ființe prinse în încleștare, una care nu se mai regăsește printre cei vii, Marin Mincu, alta care nu vrea să se mai regăsească, Ștefania Mincu. O durere care catapultează și poetul, și cititorul, într-un alt palier al semnificațiilor, dincolo de un hiatus care înghite până și Soarele: „Nimic nu se putea compara/ cu intrarea ta în casa ta.// Ar fi peste drum soarele/ peste mare - // dar este uneori fad/ și abia se vede.// Ar fi uneori Anștain/ imprevizibil și ciudat/ și fără urmă de grai,/ fără mânuțe/ cum-pănindu-și camionul printre/ picioarele scaunelor și mie/ arătându-mi/ ființa lui neînțeleasă, hurducăind,/ apoi adormind galeș/ cu capul afară din casă”. Omul, pomul și fântâna. O tragedie românească, de Ion Zubașcu, colecția „Magister”, Editura Limes, 2011, 104 pagini O carte smulsă morții, după cum spunea autorul ei... Câteva săptămâni des- part apariția acestui volum de despărțirea pentru totdeauna de cele lumești a lui Ion Zubașcu. „18 iunie 2010 azi împlinesc 62 de ani de viață/ iar tata 60 de ani de moarte de când a fost ucis/ în subsolurile Securității din Sighet sânt în troleul 66/ și merg spre Centrul Mondial de Oncologie/ m-a sunat la metrou Dan Stanca e primul pe ziua de azi/ are o memorie formidabilă nu uită niciodată ziua mea de naștere/ ai mei poate c-or fi uitat dar nici nu e nevoie să mă țină minte/ inima mea vorbește zi și noapte cu inima lor/ ne vedem sângele la skype globulele mele albe tot mai anemice/ le fac cu mâna globulelor roșii din inima lor plină de viață/ dar cât de ciudat se identifică destinul meu cu cel al României”. O Românie în care nu mai are cine să lucreze Grădina sălbăticită ca o junglă, în care te întrebi „dacă nu cumva până și cerul este controlat de aceeași atotputernică Securitate”. O țară cu gâtul perpetuu lungit după vreo Americă eliberatoare, cu care să se identifice degrabă, cu orice preț: „America ta se găsește doar la marginile Imperiului/ în România și în țările lumii a treia unde ajung filmele violente și porno/ ca-ntr-un tomberon de gunoi cu toate deșeurile homleșilor lumii/ poemele tale au americanizat doar cărțile generației mele/ din România și din țările Estului comunist/ pentru care orice anomalie și inversiune inclusiv sexuală/ erau mai bune și mai autentice decât sovietizarea și dictatura Securității/ (...) acum centrul lumii s-a mutat din New York la Dragomirești/ centrul lumii e mereu acolo unde bate inima mea vie/ și irigă cu sânge proaspăt amintirea morții tatălui meu/ și a Viata romaneasca 7-8-2011_VR 7-8 2011 12.07.2011 15:41 Page 185 MISCEllANEA 185 tuturor celor neștiuți ca el dinaintea lui”. Liviu Rebreanu și contradicțiile realismului, de Ion Simuț, colecția Mari scriitori români, Editura Dacia XXI, Cluj-Napoca, 2010, 290 pagini Considerată actuală pentru că exprimă permanențe umane, opera lui Rebreanu se lasă redescoperită și re-ierarhizată. În opinia lui Ion Simuț, operele care nu se perimează, ci chiar își dezvăluie valențe înnoite odată cu trecerea timpului, sunt Ciuleandra și, în mod aparte, Calvarul, singura scriere la persoana întâi, argumentele fiind „problematizarea morală a propriei situații și caracterul autoflagelării ca predispoziție definitorie a structurii morale rebreniene”, de vreme ce scriitorul „proiectează în operă foarte adesea delegați ai propriei conștiințe, care să pronunțe autocon-damnarea sau să formuleze disculparea” (...) „Înțelegem astăzi cu totul altfel decât critica interbelică genialitatea scriitorului, prin puternicele personaje reprezentative, prin perceperea dualității interioare între instinctualitate și idealism, prin discreta (uneori patetica) aspirație spre metafizic și ascunsa intelectualitate a prozei rebreniene. Continuând ceea ce e mai valoros în exegeza anterioară (Rebreanu dincolo de realism, de Ion Simuț, Biblioteca revistei „Familia”, Oradea, 1997 -n.n.), demersul nostru și-a propus să denunțe și să combată cel puțin trei reducționisme ce funcționează în lanț: a) valoarea exclusivă a romancierului Rebreanu; b) limitarea la cele trei romane clasice; c) promovarea ideii de rea- lism pur, obiectiv, monolitic. De trei decenii, de prin 1965, de când a fost începută ofensiva, e timpul ca prejudecățile sau îngustimile să fie schimbate pe adevăruri clare și durabile: a) Rebreanu afirmă de-a lungul întregii sale activități creatoare o personalitate proteică, în interiorul căreia se remarcă ofensiva dramaturgului, nuvelistului, publicistului, cronicarului dramatic, traducătorului și memorialistului, aflați într-un fel de competiție interioară, chiar și atunci când romancierul câștigă supremația; b) romanele rebreniene nu pot fi cuprinse într-o perspectivă totalizatoare fără a accepta constatarea de domeniul celei mai frapante evidențe a varietății formulelor narative, tinzând spre o continuă înnoire; c) realismul fundamental al lui Rebrea-nu își demonstrează generos permeabilitatea și receptivitatea, în interiorul unei conștiințe estetice deschise spre metafizic, simbol și intelectualism, deopotrivă cu capacitatea de asimilare a unor tendințe clasice, romantice, naturaliste, involuntar expresioniste, al căror «amalgam» dă o glazură de modernitate discretă, neprogramatică, sub semnul unei sinteze creatoare”. Mircea Horia Simionescu: dezvrăjirea și fetișizarea literaturii, de Gabriela Gheorghișor, prefață de Eugen Negrici, colecția „Aula Magna”, Editura Muzeul Literaturii Române, 276 pagini În preajma trecerii în neființă a scriitorului marcant care a fost Mircea Horia Simionescu, iată o primă și substanțială monografie dedicată atât prozei, cât și volumului de poeme Versete de unică Viata romaneasca 7-8-2011_VR 7-8 2011 12.07.2011 15:41 Page 186 VIAȚA ROMÂNEASCĂ 186 folosință (Editura Bibliotheca, Târgoviște, 2010). Paul Cornea, Gabriel Coșoveanu, Marin Beșteliu -cel care a condus lucrarea de doctorat a Gabrielei Gheorghișor - au aprecieri nu de circumstanță asupra volumului. Eugen Negrici semnează prefața și evidențiază zonele de opacitate sau de lumină ale receptării operei lui M.H.S.: „Dar iată că norocul i-a surâs acestui important scriitor român despre care puțină lume știe că și-a redactat multe dintre textele din Tetralogie în teribilii ani ‘50, înainte ca produsele literare semnate de Borges (cele din a doua etapă a vieții acestuia) să trezească entuziasm într-o Europă dominată încă de entuziasmul militantismului sartrian. Gabriela Gheorghișor îl decupează cu curaj pe M.H.S. din fotografia de grup a târgoviștenilor și îi dedică o exegeză individualizatoare excepțională. Ea nu se mulțumește să reia întrebările rămase fără răspuns legate de viața și de opera prozatorului, ci încearcă să dea peste sursa armoniei întregului, izbutind remarcabila performanță de a descoperi viziunea specifică asupra lumii și literaturii (din care decurge totul) și de a identifica o suprapoetică globali-zantă, întemeiată pe reciclare și refunc-ționalizare, și asemănătoare tehnicii bricolajului”. Ca moto al lucrării, autoarea a ales următorul citat din Trei oglinzi: „Dacă o literatură nu mă va face neom, în literatură voi găsi o cale pe care altul n-a mai călcat-o”. Ultima vară cu Eniko și alte... povestiri, de Ionel Bușe, colecția „Cartea de proză”, Editura Fundației Alfa, 2010, 140 pagini Sărutul lui Gustav Klimt de pe copertă prefațează un volum dens, în care Ionel Bușe ajunge la diverse ipostazieri ale principiului feminin/masculin: „Prietenia, iubirea, suferința, sălășluiesc în inima fiecăruia. Povestirile nu fac decât să ne trezească acele toposuri fluide ale imaginației, să le scoată din amorțeală... Dacă plac cuiva, înseamnă că au avut un rost în cântarea lumii. Inegale ca întindere și temă, dar și ca perioadă în care au fost create, ele concentrează mituri, drame, speranțe. Fiecare povestire pleacă de la fapte reale și recreează poetic experiențe posibile. (...) Volumul experimentează mai multe registre (pseudo-kafkiene, romantico-fantasfice, realist-ironice etc.) și se adresează cititorului de orice vârstă, dar mai ales celui care privește lumea cu un discret spirit ludic...”. Nimfe & Kimere. Ninfe & Kimere. Texte poetice. Testi poetici, de Geo Vasile, Editura Princeps Edit, 2010, 116 pagini O carte bilingvă - versiunea în limba italiană îi aparține autorului. Un debut poetic prin care Geo Vasile (n. 1942) se arată incredibil de tânăr la aproape șapte decenii de viață. Daniel Corbu remarcă elementele distinctive ale poeziei: „Profundă, cultă, rafinată, punând în scenă un spectacol ideatic propriu marilor spirite ale imaginarului înfășurat în mantia autenticității”. Geo Vasile a metabolizat până la esență lecturi dintre cele mai diverse și le livrează acum scrijelite direct „pe arborii jupuiți de coajă ai vieții”: „ar trebui să rescrii evangheliile/ începând cu istoria primului asasinat,/ a florii soarelui, a heliotropului, a Fiului/ Omului, să sapi cu Viata romaneasca 7-8-2011_VR 7-8 2011 12.07.2011 15:41 Page 187 MISCEllANEA 187 unghiile a doua iliadă/ pe platoul de granit, în schimb ochii tăi/ coboară spre sexul elicoidal al morții,/ apoi sufletu-ți țâșnește în zbor înalt/ să se regenereze/ și din când în când trimite pe pământ mici descărcări electrice de mâhnire/ cuvinte nedeslușite precum marea,/ ești un don quijote satir sângerând pe kime-ra forfotitoare a nimfei,/ îmboldit de aceeași desfrânare-a/ iluziei,/ singura ta creație...” (EUGENIA ȚARĂLUNGĂ) revista revistelor ROMÂNIA LITERARĂ 23 / 2011 Din 6 iunie. Directorul revistei, Nicolae Manolescu, despre „Exilul și literatura”: «Exilații au fost dintotdeau-na indezirabili pentru oficialitățile din țara lor. Au existat și exilați care nu și-au părăsit țara. Exilul așa-zis interior n-a lipsit mai ales în epoca contemporană. Dar cei mai numeroși indezirabili au fost siliți s-o părăsească. Natura motivelor e diversă. În secolele XIX și XX, ea a fost de obicei politică. Mai devreme fusese preponderent religioasă. Ca să existe exil, trebuie să existe discriminări de un fel sau altul, ca și regimuri mai mult sau mai puțin autoritare. Dictaturile sunt terenul cel mai propice. Dacă ne referim la literatura română, primii exilați au fost pașoptiștii (Cantemir sau Neculce sunt, un secol înainte, cazuri izolate), ultimii, scriitorii din timpul comunismului. În jurul lui 1900, emigrau în România ardelenii. Coșbuc, Slavici, Goga, Rebreanu au trecut munții, cum se spunea, prin „vama cucului”, adică prin pădurile greu accesibile grănicerilor austro-ungari. Între războaiele mondiale, exilați propriu-ziși, adică, de nevoie, nu de voie, n-au mai existat. Tradiția s-a reluat după al doilea război, dar nu imediat, ci în a doua parte a regimului comunist, tot mai frecvent și mai masiv în anii '80. Epoca Dej a cunoscut mai puține cazuri, dar nu fiindcă ar fi fost mai indulgentă cu scriitorii, ci, din contra, fiindcă nu permitea călătoriile în străinătate, care furnizau ocaziile cele mai potrivite. Numărul scriitorilor care „au ales libertatea”, altă expresie de atunci, este foarte mare... Secolul XXI pare să fie primul din postistoria exilului. Cel puțin în Europa și în America de Sud, curând, probabil, și în țări arabe, iar într-un viitor ceva mai îndepărtat în China, așadar, în cea mai mare parte a lumii, ceasul din urmă al dictaturilor a sunat. Cu asta, exilul încetează a mai avea un motiv. Globalizarea accelerează procesul adaptării. Scriitorii se vor stabili, fără a fi obligați, în ce țară vor dori sau vor putea. Nici măcar acordarea cetățeniei nu va mai prezenta o problemă»... N. Manolescu încheie cu: „Sunt convins că discutăm acum pentru ultima oară despre exilul literar”. Pentru ultima oară? Ce-o fi zicând exilatul Paul Goma? Probabil că n-a mai rămas să discutăm („pentru prima oară”?) decât de exilul pe cealaltă lume... Despre „Forme ale exilului” semnează texte George Szirtes, Linda Maria Baros, Ruxandra Cesereanu. Pagini de jurnal de Constanța Buzea. Răzvan Voncu scrie despre jurnalul Reginei Maria. Viata romaneasca 7-8-2011_VR 7-8 2011 12.07.2011 15:41 Page 188 188 VIAȚA ROMÂNEASCĂ TRIBUNA 210 Din 1 - 15 iunie 2011. Să ne amintim -Dumitru Micu: «Pe vremea când activam în presa clujeană (Lupta Ardealului, Almanahul literar), ca de altfel și înainte, și după, funcționau, în selectarea materialelor publicabile, două criterii: politico-ideologic și artistic. Se întâmpla frecvent ca un text oarecare, o poezie, să zicem, merita -calitativ - să intre în revistă sau în ziar, însă „nu mergea” politic... Se înțelege de la sine că nici eu nu puteam proceda altfel. Dacă aș fi încercat „să dau drumul” unei bucăți „cu bube în cap”, mă expuneam represaliilor, și îl expuneam și pe autor. Paul Georgescu avea să-mi destăinuie, mai târziu, la București, că, după definitivarea fiecărui număr al Gazetei literare, ofițerul de Securitate care exercita controlul revistei cerea redactorului-șef materialele refuzate. Securitatea avea... planuri de arestări! Cineva a și fost arestat, mult mai târziu, după '65, pentru o poezie respinsă de redacție, fiindcă era proastă. Respectivul n-a rămas însă prea mult după gratii; a fost eliberat, din ordinul lui Ceaușescu, întrucât poezia incriminată artistic era... „patriotică”. O spune Dumitru Popescu, în volumul „Un fost lider comunist se destăinuie”. Dar nu numai textele nepublicabile intrau în vizorul Securității, ci și cele acceptate de redacție, dar respinse de către Direcția Presei». În altă pagină, Cristian Cheșuț cu „Jocul cu zarurile, între șansă și destin”: „În Roma Antică... se organizau adevărate competiții... unul dintre cei mai împătimiți jucători fiind însuși împăratul Cezar... Nero era alt împătimit al jocului... Jocul cu zaruri a proliferat în Evul Mediu, alături de jocurile de cărți și table, fiind practicat de la tavernă la saloanele nobiliare. Toată lumea îl juca cu frenezie, explicația găsindu-se pe undeva și în durata de viață relativ scurtă din acele timpuri, ceea ce înseamnă că oamenii își trăiau viața mai intens. Spre exemplificare, în Grecia Antică media de viață era de 24 de ani, în Europa Evului Mediu de 30, în Europa Occidentală a anului 1870 de 36, la începutul secolului XX de 46, iar în zorii secolului XXI, de 74 de ani”. E prezent cu proză Mircea Pora. Semnează constant la rubricile lor Ion Pop, Oana Pughineanu, Vianu Mureșan, Radu Țuculescu, Virgil Stanciu, Ioan Mușlea, Virgil Mihaiu, Claudiu Groza, Petru Poantă. SCRISUL ROMÂNESC 6 / 2011 Redactorul-șef, Florea Firan, despre Vintilă Horia: «Beneficiind de o bursă... se stabilește la Madrid (19531960), fiind și reporter, apoi mic funcționar de hotel, redactor la Radiodifuziunea spaniolă, în cele din urmă profesor... În această perioadă redactează, mai întâi în limba spaniolă, apoi în limba franceză, romanul său „Dumnezeu s-a născut în exil”, distins cu Premiul Goncourt (1960), acordat în competiție cu alte 300 de romane. Datorită unei campanii de presă intentată la Paris de ziarele de stânga, cu concursul statului român, fiind acuzat de fascism, nazism, legionarism și antisemitism, premiul nu i s-a mai decernat... În „Dicționarul Enciclopedic Francez” este menționat: „Vintilă Viata romaneasca 7-8-2011_VR 7-8 2011 12.07.2011 15:41 Page 189 MISCEllANEA 189 Horia - premiul Goncourt 1960, acordat, nedecernat”... Într-un interviu dat revistei 22 (12 aprilie 1991), Vintilă Horia mărturisea: „Dacă rămâneam în țară, într-o țară liberă (închipuindu-ne că rușii n-ar fi intrat în România), mi-aș fi continuat cariera diplomatică... aș fi scris cărți, chiar un roman cu Ovidiu, poate chiar Dumnezeu s-a născut în exil, dar altfel de roman. Un roman care poate ar fi interesat publicul din România, dar n-ar fi interesat lumea întreagă. N-ar fi fost romanul unui sacrificat în numele cunoașterii. Ar fi fost aventura unui roman la Tomis. Ceea ce era cu totul altceva. Romanul a ieșit așa cum a ieșit doar pentru că eram eu însumi în poziția lui Ovidiu, un exilat, și pentru că dădusem peste cheia cunoașterii care e exilul... Eugen Ionescu, Emil Cioran, Mircea Eliade, Lupașcu, eu și alții ne-am fi realizat, dacă am fi rămas în România, doar pe un plan gândirist, adică național, și n-am fi reușit niciodată să spargem aceste limite. Durerea ne-a transformat în altceva”». În celelalte pagini: Gabriel Coșoveanu, Monica Spiridon, Irina Mavrodin, Ovidiu Ghidirmic, Ion Buzera, Marian Victor Buciu, Ioan Lascu („Paul Goma și I.D. Sârbu”), Virgil Nemoianu, D.R. Popescu, D. R. Popa, C.M. Popa. O revistă care are îndeosebi cultul emigrației. APOSTROF 6 / 2011 Dosar „Ilarie Voronca - poet al modernității și al iubirii”, realizat de Carol Iancu: «Printre scriitorii români care au reușit să se afirme în lumea literară occidentală și în limba franceză, cazul lui Ilarie Voronca este cu totul aparte, datorită unei duble orientări. El ocupă un loc eminent în constelația mișcării de avangardă, fiind în același timp unul dintre autorii angajați în „poezia umanitaristă“, îmbrățișând condiția celor umili, a tuturor celor excluși, oferind prin scrierile sale un mesaj de speranță pentru fericirea tuturor... I. De la Brăila la Paris trecând prin București. Viața unui poet, curmată la 43 de ani... Ilarie Voronca, pe numele său adevărat Eduard Marcus, s-a născut la 31 decembrie 1903 la Brăila, portul unde locuia o importantă comunitate evreiască... Licențiat al Facultății de Drept în 1924, n-a profesat avocatura, deși era înscris ca membru în baroul din Ilfov începând din 10 februarie 1925, lucrând după această dată la diferite birouri de asigurări și instituții bancare. Pe data de 2 mai 1927, se căsătorește cu Colomba Spirt, sora lui Ernest Spirt (devenit Mihail Cosma și apoi Claude Sernet). Ca și alți scriitori și artiști evrei, prieteni ai săi, printre care Tristan Tzara, Benjamin Fondane sau Jacques Herold, Voronca decide să părăsească țara natală, după câteva călătorii efectuate la Paris, unde a rămas câtva timp. După stabilirea sa definitivă în Franța, împreună cu soția sa Colomba, în anul 1933, el a fost confruntat cu dura realitate a vieții imigranților... La 16 iunie 1938, Ilarie Voronca și soția sa Colomba obțin cetățenia franceză... Atunci când totul îl chema la o viață nouă, s-a sinucis, la 4 aprilie 1946. Poetul a fost înhumat la cimitirul din Pantin, iar cea care s-a ocupat de toate formalitățile legate de înmormântare și de punerea unui monument funerar a fost Colomba Voron-ca, deși cuplul nu mai locuia împreună... II. Poet al avangardei românești, teoretician al modernismului... III. Poet și scriitor francez». Carol Iancu publică Viata romaneasca 7-8-2011_VR 7-8 2011 12.07.2011 15:41 Page 190 VIAȚA ROMÂNEASCĂ 190 12 scrisori inedite ale lui Ilarie Voronca medicului său curant, prieten, Saul Axelrud. Din ultima scrisoare aflăm cauza sinuciderii: o femeie, „Rovena, din România”. Scrie Carol Iancu: «Ilarie Voronca a cunoscut-o pe această femeie, pentru care a nutrit o pasiune devorantă, la București, cu ocazia unui voiaj efectuat în 1939. Separat de ea în toți anii războiului, dar separat și de Colomba, el nu a revăzut-o pe Rovena decât în ianuarie 1946. Ultima scrisoare, din 26 martie 1946 (nr. 12), ne arată că visurile poetului s-au spulberat rapid; ea ne aduce la cunoștință teribila dramă pe care a trăit-o și care a provocat moartea sa voluntară. Dând urmare pasiunii sale și încrezător în sentimentele de dragoste declarate de Rovena, „plus belle que jamais“ („mai frumoasă ca niciodată“), Voronca, primit „în triumf“ la București, a făcut demersurile necesare pentru a-i facilita obținerea unui pașaport și a revenit cu ea în Franța, după o călătorie de nouăsprezece zile cu vaporul, care a ajuns la Marsilia pe data de 23 februarie 1946. Deja pe vapor el a „simțit că pasiunea Rovenei nu mai era cea din 1939“, după cum declară el în sfâșietoarea sa confesiune făcută bunului său prieten. Dându-și seama că a fost înșelat, că adevărata ambiție a acestei femei a fost dorința de a părăsi România, exploatând naivitatea și credulitatea sa, poetul deznădăjduit s-a sinucis în seara zilei de 4 aprilie, la zece zile după redactarea confesiunii». VATRA 5-6 / 2011 Angela Marinescu (un fragment de poem): „tensiunea dintre masculii universitari și tipacarescriecusânge / (diferența de vârstă dintre ei, în defavoarea fetei, diferența de / instrucție, ei erau în mod covârșitor doctori în litere, critici / literari, decidenți în literatură, adică, / eseiști cosmopoliți și impregnați de surse din ce în ce mai / teologale, / ea era cumva chinezoaica din lumea asiatică a poeziei, mereu / de nerecunoscut, mereu de adunat de pe străzi cu arcanul, mereu de sprijinit cu bețele ascuțite ce găuresc pieile femeilor / galbene), / s-a epuizat și tipacarescriecusânge / s-a trezit aruncată în afara tuturor lucrurilor”. În altă pagină, aflăm că Antonio Spadaro a conferențiat în România pe seama inspirației la poeți: „Inspirația nu e emoție pură, nici pur sentiment, nici pură abstracție, ci o adevărată formă de cunoaștere atentă și arzătoare a lumii”. Mai încolo , interviu cu Mircea Anghelescu: „Nu cred că se mai poate vorbi de autoritatea criticii în felul în care se putea vorbi în 1970 sau chiar în 1990. Rolul ei nu mai e autoritativ, ci mai degrabă stimulativ, ea nu mai dă verdicte, ci sugerează căi de pătrundere, chei de lectură. În sens curent însă, critica ar trebui să reprezinte autoritatea unui profesionist al lecturii, respectiv a unei echipe, a unei reviste. Această autoritate pare să fi dispărut și ea pentru că nu mai funcționează grilele firești: avem prea multe reviste literare față de câți bani, și chiar față de câți scriitori avem, și atunci, în această inflație curioasă, în care fiecare deputat vrea să fie ctitorul unei biserici și fiecare scriitor director de revistă, nici vocea criticii nu se mai distinge clar: citesc curent câteva reviste și văd adesea semne de incultură și chiar de neseriozitate în diverse texte critice. Cum s-ar putea remedia această stare de fapt, admițând că ceea ce văd eu este în linii mari corect? Având răbdare... Nici literatura, nici critica în speță, nu Viata romaneasca 7-8-2011_VR 7-8 2011 12.07.2011 15:41 Page 191 MISCEllANEA 191 se pot face cu intervenții miraculoase din afară. Când lucrurile vor fi coapte, revistele inutile vor dispărea”... Revista dedică fix 100 de pagini lui „Norman Manea, variante de portret” în acest număr dublu (cu semnături remarcabile). Impresionant „Norman Manea - Itinerar biografic” de Claudiu Turcuș și Cella Manea. Și o mărturisire a lui Norman Manea, la New York: „Anul 1947, în prima clasă a Liceului Evreiesc din Suceava, a însemnat, de fapt, închiderea cercului întoarcerii la punctul de plecare. După doar un an, școlile particulare erau desființate. Reforma învățământului sub tutela tovarășului Gheorghe Vasilichi anunța deja drastice schimbări ulterioare: naționalizarea, partidul unic, credința unică, înscenările tensionate ale combativității roșii, pe care le-am urmat cu uimire și încântare și de care m-am distanțat, scârbit pentru totdeauna, spre sfârșitul liceului. Anii de studenție au exaltat coabitarea cu mult visatul București, anunțând și înstrăinarea de ingineria pe care aveam să o practic, totuși, încă multă vreme”... A emigrat în SUA în 1986. DACIA LITERARĂ 3 / 2011. Mai-iunie. Primele 22 de pagini sunt dedicate Balcicului (istorie literară). Regina Maria (moto la acest număr de revistă): „...Poate că în lumea asta este mai multă ură decât dragoste. Dar dragostea este mai puternică și într-o zi, chiar dacă nu o să trăiesc să văd, ea trebuie să câștige”. Următoarele pagini sunt dedicate lui Mihai Eminescu. Proză de Gh. Schwartz. Versuri Aurel Rău. Interviu cu Alexandru Călinescu: „Admit că se putea și mai rău. Dacă aș fi putut evita comunismul, dar ar fi trebuit să trăiesc între aceleași repere cronologice, ar fi fost normal să aleg altă țară, probabil Franța care, chiar dacă n-a fost scutită de intemperii, a trăit această perioadă în normalitate”. (LIVIU IOAN STOICIU) PREMIILE USR PENTRU ANUL 2010 În ziua de 8 iunie 2011, juriul USR ales în ședința de Consiliu din ianuarie 2011, compus din Al. Dobrescu, Andrei Terian, Paul Cernat, Gellu Dorian și Mircea Bârsilă, a acordat premiile pentru cărți apărute în 2010 și Premiul Național de Literatură. Ceremonia a avut loc în Aula Bibliotecii Centrale Universitare. Debut: Sorin Despot, apasă Ed. Cartea Românească. Literatură în limbile minorităților naționale: Liubinca Perinaț Stancov, Exerciții pentru un soare postum, poezii, limba sârbă. Poezie: Ion Mureșan, Cartea Alcool, Ed. Charmides. Proză: Radu Mareș,Cînd ne vom întoarce, Ed. Limes. Critică și istorie literară, eseu: Mihai Dinu, Un alt Bolintineanu -gînduri despre natura poeziei, Ed. Spandugino.Traduceri din literatura universală: Rareș Moldovan, Thomas Pynchon, Curcubeul gravitației, Ed. Polirom. Premiul Fundației „Andrei Bantaș” (traduceri din limba engleză): Domnica Drumea și Petru Ilieșu, Allen Ginsberg, Howl și alte poeme, Ed. Polirom. Premii speciale (publicistică, memorii, jurnale etc.): Andrei Oișteanu, Narcotice în cultura română, Istorie, religie și literatură, Ed. Polirom, Ion Vianu Amor Intellectualis, Ed. Polirom. Dramaturgie: Nu s-a acordat. Literatură pentru copii și tineret: Nu s-a acordat. Premiul Național de Literatură pe anul 2010: Gabriel Dimisianu. Viata romaneasca 7-8-2011_VR 7-8 2011 12.07.2011 15:41 Page 192 192 VIAȚA ROMÂNEASCĂ COMUNICAT Reunit în sesiune ordinară, miercuri 8 iunie 2011, Consiliul USR face următoarele precizări: Ca urmare a unui vot din 2005 al Consiliului, USR a adresat CNSAS solicitarea de a verifica dosarele de securitate ale membrilor Consiliului și ale redactorilor șefi ai revistelor editate de USR. CNSAS a comunicat până în acest moment rezultatele verificării pentru un număr de 66 din 85 de solicitări, trei dintre răspunsuri au fost de colaborare cu Securitatea. În așteptarea deciziei judecătorești, Consiliul a luat act de ele și, conform legii, le-a făcut publice. Referitor la scriitorii, membri în Consiliu sau redactori-șefi, și pe care CNSAS i-a declarat colaboratori, Consiliul s-a mărginit la a constata faptul ca atare, fără a cere sancțiuni sau măsuri împotriva acestora. A existat o singură propunere de suspendare, respinsă prin vot. Deși atitudinea Consiliului a fost cât se poate de decentă, s-a declanșat o întreagă campanie de presă. USR a fost acuzată că nu-și apără scriitorii. Campania i-a avut uneori ca protagoniști pe scriitorii declarați colaboratori, alteori pe colegi ai lor sau chiar membri în Consiliu, în care nu și-au spus părerea, preferând să scrie ulterior în presă. Campania a fost virulentă în acuzații aduse Consiliului și președintelui USR. Au existat și amenințări cu demisia. Consiliul USR declară pe această cale că își asumă răspunderea solicitării către CNSAS de a verifica dosarele membrilor săi și a modului în care a gestionat răspunsurile primite. Consiliul USR constată cu părere de rău că o decizie a sa, menită a limpezi lucrurile, s-a transformat într-o campanie care urmărește compromiterea conducerii actuale a USR. Consiliul constată și că, în aceeași ordine de idei, procentul membrilor săi care au colaborat cu securitatea este redus. Excepțiile nu sunt desigur de natură să bucure pe nimeni, Consiliul a luat act de ele, cu amărăciune, fără a le judeca sau penaliza. (CONSILIUL USR) In Memoriam. Uniunea Scriitorilor din România, Asociația Scriitorilor București anunță cu profundă tristețe încetarea prematură din viață a prozatorului Gheorghe Ene. S-a născut la 16 octombrie 1950, în satul Căldărești, comuna Pogoanele, județul Buzău. După studii liceale făcute la Buzău, a absolvit Facultatea de Filologie a Universității București în anul 1973. A fost membru al cenaclului „Junimea”. Începând cu 2001, a editat în satul natal revista Dincoace de pod. A debutat ca prozator în antologia Desant '83 fiind unul dintre reprezentanții marcanți ai generației 80 în proză. A debutat însă cu versuri în revista Luceafărul și figurează în antologiile Tineri poeți (1969), Semnul că nu cunoaștem eclipsa (1978). A publicat volumele de proză O spovedanie a textului, Editura Paralela 45, 1999, și mai multe volume de versuri, ultimul Texte de dincoace, în 2007. Gheorghe Ene a fost și un apreciat profesor de limba și literatura română. Prin dispariția lui Gheorghe Ene, literatura noastră suferă o dureroasă pierdere Cuprins Cuvânt înainte Partea I-a I. Statutul esteticii 1. Hegel, Estetica este filosofia artei 2. Nicolai Hartmann, Estetica este un mod de cunoaștere 2.1. Legile frumosului și cunoașterea lor 3. Tudor Vianu, Estetica este știința frumosului artistic 3.1. Problemele esteticii 3.2. Metodele esteticii. Valoarea normelor în estetică 4. Roman Ingarden, Estetica filosofică și problemele ei fundamentale 4.1. Privire asupra problemelor actuale ale esteticii fenomenologice 5. G. Călinescu, Dificultăți în definirea esteticii 6. Ion Ianoși, Estetica - filosofie (știință, teorie globală) a frumosului și/sau ar- tei 6.1. Două metodologii, două obiecte 6.2. O știință filosofică II. Atitudinea și valoarea estetică 1. Mikel Dufrenne, Atitudinile în fața frumosului și adevărului 2. Atitudinile în fața agreabilului și frumosului 1 3. Gustul și publicul 4. Roman Ingarden, Trăirea estetică 5. Judecata de valoare estetică 6. Tudor Vianu, Atitudinea estetică și estetismul 7. Valoarea estetică III. Categorii estetice 1. Evanghelos Moutsopolous, Prolegomene la un sistem al categoriilor estetice 2. Mikel Dufrenne, Categorii estetice - categorii afective 3. N. Hartmann, Statutul valoric și categorial al grațiosului IV. Frumosul - fenomen estetic de bază și categorie centrală a esteticii 1. Platon, Ideea de frumos 1.1. Ideea de frumos și eternitatea 1.2. Frumosul în sine 2. Augustin, Definiția frumosului: caracterul obiectiv și cantitativ al acestuia 3. Toma din Aquino, Definiția frumuseții 3.1. Caracterul obiectiv al frumuseții 3.2. Cele trei condiții ale frumuseții 4. Karl Rosenkranz, Urâtul ca medie între frumos și comic 5. Nicolai Hartmann, Frumosul ca obiect universal al esteticii 6. Liviu Rusu, Frumosul sinonim cu valoarea estetică 6.1. Genurile frumosului 7. Ion Ianoși, Frumosul - concretul semnificativ V. Sublimul 1. Kant, Analitica sublimului 1.1. Trecerea de la facultatea de judecare a frumosului la facultatea de judeca- re a sublimului 2 1.2. Despre împărțirea unei cercetări asupra sentimentului sublimului 1.2.1. Despre sublimul matematic 1.2.2. Despre sublimul dinamic al naturii 2. N.Hartmann, Structura sublimului estetic 2.a. Formele particulare ale sublimului 2.b. Trăsături esențiale sesizabile în sublim VI. Tragicul 1. Evanghelos Moutsopoulos, Dramaticul și tragicul: categorii estetice determi- native eidologice 2. Tudor Vianu, De la sentimentul tragic al vieții la estetica tragicului 3. Johannes Volkelt, Caracterul destinal și fondul pesimist al tragicului 3.1. Destinalul ca cerință esențială a tragicului. 3.2. Starea de spirit pesimistă față de lume în tragic. 4. Ion Ianoși, Tragicul ca „frumusețe inversată" 5. Nicolai Hartmann, Sublimul înăuntrul tragicului și aporiile sale 6. Gabriel Liiceanu, Determinarea tragicului în limitele geografiei ființei VII. Comicul 1. N. Hartmann, Simțul pentru comic și formele lui 1.1. Comicul involuntar și umorul 2. Mihail Ralea, Mecanismele de realizare a comicului 2.1. Aspecte ale fenomenului comic 3. Jean-Marc Defays, Spiritul și ironia 3.1. Cei trei actori 3.2. Dilemă, dedublare, decalaj 3.3. Tipologie VIII. Conceptul de formă estetică 3 1. W. Tatarkiewicz, Accepții ale conceptului de formă 2. Gh. Achiței, Conceptul de formă 3. Liviu Rusu, Forma originară 4. Tudor Vianu, Forma ca unificare 5. N. Hartmann, Formă și conținut. Materie și material artistic IX. Opera de artă și momentele ei constitutive 1. Tudor Vianu, Tezele unei filosofii a operei 2. Momentele constitutive ale operei de artă 3. Roman Ingarden, Structura internă a operei de artă 4. Mikel Dufrenne, Opera de artă și execuția sa 4.1. Artele în care executantul este autorul X. Unitatea și diversitatea artei 1. Hegel, O perspectivă filosofică asupra formelor evolutive ale artei 2. Mikel Dufrenne, Arte temporale și arte spațiale 3. N. Hartmann, Unitatea și convergența întregii arte mari XI. Esteticul extra-artistic 1. Nicolai Hartmann, Omul viu ca obiect frumos 1.1. Frumusețea umană ca apariție 1.2. Frumusețea în raport cu valorile morale și cu cele vitale 2. Andre-Comte Sponville, Politețea 3. Iubirea Partea a Il-a TEME ȘI INTERPRETĂRI 1. Intuiția estetică 1.1. Intuiția artistică și categoriile estetice 1.2. Formele râsului și natura comicului 4 2. Valoarea estetică și teoria empatiei 3. Estetica integrală 3.1. Premise 3.2. Autonomia esteticului și teoria capodoperei 4. Estetica - filosofie a frumosului artistic și fenomenologie a operei 4.1. Continuitate și sinteză 4.2. Estetica filosofică: întemeieri și perspective interpretative 4.3. De la conceptul de valoare la axiologia frumosului și artei 4.4. Fenomenalitate estetică și „adâncime" artistică 5. Liviu Rusu, Eseu despre creația artistică. contribuție la o estetică dinamică 6. D.D. Roșca, Existența tragică. Încercare de sinteză filosofică Cuvânt înainte Pentru a elabora în formă didactică ceea ce se numește în chip curent o Introducere în Estetică, sunt mai multe modalități care ne stau la îndemână. Prima ar consta în a reface - plecând de la o structură exhaustivă a problematicii domeniului - o Estetică, care să le sumarizeze și cuprindă, într-un fel, pe toate cele „mari" scrise până acum. Forma maximală a unei asemenea încercări înseamnă, în fond scrierea unui Tratat de estetică, iar cea obișnuită ar însemna elaborarea unui Manual de estetică. Oricum, mai ales în primul caz, este vorba, până la urmă, de o îndrăzneală sistematică care, pentru a fi dusă la bun sfârșit implică nu numai curaj cognitiv ci și asumarea tuturor dificultăților pe care le aduce cu sine operația de „topire" a atâtor viziuni și metode - câte s-au conturat în istoria esteticii - într-un tablou coerent și consistent atât din punct de vedere teoretic cât și din perspectiva strict didactică. Așa ceva au întreprins în cultura noastră, cu succes, Tudor Vianu, Mihail Dragomi-rescu, Mihail Ralea și mai nou, Ion Ianoși, Ion Toboșaru sau Gheorge Achiței (colegul Gheorghe Ceaușu, se află și el în faza finală de redactare a unui Manual de Estetică). Aceste substanțiale și utile tomuri se cuvin a fi, prin urmare, consultate de studenții ce se inițiază în Universitate, în domeniul, numit încă de Hegel, de aproape două sute de ani, Filosofia frumosului și artei: Estetica. A doua cale de familiarizare cu noțiunile și categoriile fundamentale ale esteticii la care ne-am gândit, și pentru care am optat, este ceva mai modestă, și, poate fi urmărită în volumul de față. Astfel, cursul prezentat verbal studenților, încearcă să întrunească acel set de criterii bine cunoscut și unanim acceptat pentru un manual în acest domeniu. În același timp însă credem că este în beneficiul studenților să aibă, pentru fiecare temă principală de curs o sinteză introductivă redactată de noi, urmată apoi de texte fundamentale. În fapt, suntem convinși de acest adevăr: cea mai bună și mai onestă intelectual introducere într-un domeniu al cunoașterii omenești ne-o dau textele reprezentative, cele gândite și redactate de autorii ce au marcat în chip esențial, paradigmatic, respectivul teritoriu teoretic, iar, în cazul esteticii acești autori, sunt, desigur în primul rând, Platon și Aristotel, Kant și Hegel, Nicolai Hartmann și Mikel Dufrenne, Roman Ingarden sau Tudor Vianu, de pildă. În acest fel, totodată, cele unsprezece teme de curs sunt „acoperite" prin texte care pot fi interpretate și adâncite la seminarii. 5 Partea a doua a volumului intitulată Teme și interpretări poate fi utilă studenților pentru că, analizează câteva „cazuri": în orizont universal, estetica bergsoniană, (inclusiv, natura categoriei comicului), iar în registru autohton gândirea estetică a lui Tudor Vianu, Mihail Dragomirescu și Petre Andrei. În fine, volumul se încheie cu două fișe de lectură din Liviu Rusu și D.D. Roșca (Eseu asupra creației artistice și respectiv, Existența tragică). Acest volum se adresează, deopotrivă, atât studenților de la Facultatea de Filosofie și a celor de la Facultatea de Litere - ce au disciplina Estetică, inclusă în planul de învățământ - cât și celorlalți stu-denți ai Universității (Limbi Străine, Științe ale Educației, Psihologie), pentru care Estetica este disciplina opțională sau facultativă. Partea I-a I. Statutul esteticii Deși simțul comun ne spune că Estetica are o vechime considerabilă, totuși, oricine este somat să răspundă la întrebarea: când s-a născut Estetica, drept disciplină teoretică având un obiect propriu de cercetare, metode specifice de analiză, un sistem categorial aparte și o problematică anumită, va răspunde aproape fără să ezite că actul de naștere și botez este dat de apariția în 1750 a cărții lui Alexander Gottlieb Baumgarten (1714-1762) intitulată Aesthetica. Următorul citat este semnificativ: Estetica, arată autorul german, pe urmele lui Leibniz și Wolff, ca teorie a artelor libere, ca logică a capacității de cunoaștere, ca artă a gândirii frumoase și ca artă a cunoașterii intuitive, analogă cu cea rațională este știința cunoașterii senzoriale (s.n). Se admite, de asemenea, că Baumgarten este cel ce a conferit, demnitate domeniului, calificat de ordin ,,inferior" al cunoașterii senzoriale. Conștient, el însuși, de acest fapt, Baumgarten remarca: ..,"Științei noastre [Estetica] i se poate obiecta că e sub demnitatea filosofilor, și, că produsele simțurilor, fanteziile, fabulele și agitațiile pasiunilor sunt sub orizontul filosofic. Răspund: Filosoful e un om printre oameni, într-adevăr, el nu consideră a-i fi străină o parte atât de întinsă a cunoașterii omenești". În fapt, în raționalistul secol al XVIII-lea, Baumgarten era după cum semnalează K. E. Gilbert și H. Kuhn în A. History of Esthe-tics, (1953, ed. rom. 1972) un adept al proceselor lente ale rațiunii. Rațiunea îi arată că există un tip de ordine și perfecțiune specifice și vrednic de respect, și, de asemenea, un câmp separat, în poezie și cele de aceeași factură; că această ordine și perfecțiune sunt poate mai puțin strălucite decât virtuțile rațiunii, dar că sunt sui generis, că ele impun a fi interpretate de către o disciplină independentă, că ele pot fi legate metodic într-un tot logic care e îndreptățit să aibă un domeniu independent în cadrul comunității generale a filosofiei. În acest context, distingând între ,,cunoașterea superioară" adică, facultatea gândirii clare și distincte și ,,cunoașterea inferioară", adică, ,,tărâmul imaginației care se referă la lucrurile individuale, unice, Baumgarten definește frumosul ca fiind perfecțiunea fenomenală. Este o definiție demnă de a fi remarcată și aceasta cu atât mai mult cu cât ea este însoțită de două observații extrem de pertinente: a) artele au un material unic, non intelectual și b) artele au o perfecțiune ireductibilă, deși paralelă, la perfecțiunea rațională. Pentru a scoate cât mai pregnant în evidență principalele poziții formulate, în ultimele două secole, cu privire la statutul esteticii ca disciplină filosofică matură, ne vom opri asupra următorilor autori: Hegel, Nicolai Hartmann, Tudor Vianu, Roman Ingarden, G. Călinescu și Ion Ianoși. Semnalăm doar ideile principale, rămânând ca, analiza adâncită a acestor texte să fie făcută la semi-narii. Hegel a fost ales, în primul rând pentru că a exprimat foarte clar opțiunea sa pentru Frumos ca obiect al esteticii în binecunoscuții termeni: obiectul [Esteticii] este întinsa împărățire a frumosului; mai exact: domeniul ei este arta și anume artele frumoase. De asemenea, Hegel a fost cel ce a propus două expresii care pot da nume esteticii. Acestea sunt: ,,filosofia artei" și, mai precis, ,,filosofia artelor frumoase". În al doilea rând, Hegel, este cel care a și dat nu numai o definiție ,,întinsei împărății a frumosului" (Frumosul este reprezen- 6 tarea sensibilă a Ideii) dar a și concretizat-o pe aceasta în formele de evoluție ale artei: Simbolicul (cu arta paradigmatică, Arhitectura); clasicul (cu arta exemplară, Sculptura); Romanticul (având drept arte reprezentative, Pictura, Muzica și Poezia). În al treilea rând, opțiunea lui Hegel pentru excluderea din ,,știința frumosului"... a frumosului din natură, este o opțiune pe care se simt obligați, practic să o facă și alți esteticieni (de exemplu Tudor Vianu) dar din cu totul alte rațiuni metodologice. Oricum, estetica lui Hegel, solidară, în primul rând, cu postulatele sistemului său de filo-sofie, conține câteva idei prezente în chiar partea introductivă a Prelegerilor de estetică: a) frumosul și înfățișările acestuia în artă sunt demne de a fi studiate științific; b) tratarea filosofică nu este, așa cum se crede adeseori, incapabilă să cunoască esența artelor frumoase; de asemenea, c) nu există o cezură între cunoașterea științifică și tratarea filosofică: cele două sunt, în fond, două sfere sinonime; d) dacă mersul dezvoltării artistice este cel de la simbolic la clasic și apoi, la romantic, acea cu anume accentuare a Ideii și a Abstractului în fazele finale, atunci rezultă că ,,arta va muri". Pentru Nicolai Hartmann estetica este un mod de cunoaștere: ,,o estetică nu se scrie nici pentru cel care creează frumosul, nici pentru cel care-l contemplă, ci, exclusiv pentru omul de cugetare". Prin urmare, ca mod de cunoaștere ,,și anume cu tendința autentică de a deveni o știință", estetica are drept obiect, ținuta pur contemplativă", iar frumosul va fi considerat obiectul universal al esteticii. De asemenea, estetica în înțelesul ei major există numai pentru cel ce ia atitudine filosofică; ea nu poate exista în acest anume înțeles pentru cel ce are doar atitudine estetică. Atitudinea estetică este atitudinea celui care contemplă și creează artistic, pe când atitudinea esteticianului este atitudinea filosofului care își ia drept obiect al său însuși atitudinea de dăruire, contemplare și cea de creație. În gândirea estetică românească, Tudor Vianu afirmă explicit următoarele idei despre obiectul acestei discipline teoretice: a) estetica este știința frumosului artistic; b) pentru că, între frumusețea artei și frumosul din natură există o completă eterogenie, este rezonabil să considerăm doar frumosul artistic drept obiect unic al esteticii; c) frumosul natural pare a fi un element dat, pe când frumosul artistic este un produs, o operă; d) frumosul natural este infinit, pe când frumosul artistic este limitat; întreaga natură este frumoasă; nu la fel stau lucrurile în ceea ce privește arta: ,,o operă de artă este un popas de frumusețe într-o lume urâtă sau indiferentă; c) interesul pe care îl deșteaptă în noi natura frumoasă - ne arată Vianu în Estetica sa - este un interes ce se alimentează din izvoare extra-este-tice, ca de pildă, sentimentul vitalității" (,,dacă natura ne apare ca frumoasă, aceasta nu derivă din motive estetice, ci, din puterea naturii de a ne întări și înviora, puterii ei de a modifica favorabil sentimentul cenesteziei noastre"); f) în fapt, până la urmă frumusețile naturii sunt asimilate artei și noi judecăm natura după criterii pe care le-au dobândit în contactul nemijlocit cu operele de artă. În timp ce Vianu apreciază că estetica are un obiect clar delimitat și limitabil și în timp ce este încrezător în faptul că, în ultimă instanță, estetica este o disciplină normativă, G. Călinescu, din contră, aduce câteva argumente împotriva esteticii ca disciplină științifică și filosofică. Pentru cel ce și-a intitulat totuși cartea dedicată acestei problematici Principii de estetică (1939) a) ,,estetica este ... o disciplină ciudată care nu-și cunoaște obiectul" și b) estetica nu are metode specifice de abordare și analiză a fenomenelor numite ,,estetice" sau ,,poetice". Argumentul în acest al doilea caz este, în esență următorul: o știință are metode, și, ca atare, dă reguli, ea normează acțiunea; or, arată Căli-nescu, în acest caz, ,,dacă s-ar descoperi norma de producere a capodoperei totul ar fi redus la industrie". Apar câteva consecințe dintr-un asemenea punct de vedere. Prima: esteticile filosofice tradiționale, sistematice neglijează, în ultimă instanță, să cerceteze fenomenul viu și dinamic al artei. Ele sunt mai degrabă perspective apriorice, și, ca atare, nu dau seama de experiența artistică și estetică propriu-zisă. A doua: semnificația termenilor estetici și a judecăților estetice nu este una descriptivă sau cognitivă, ci, doar una emoțională. În acest sens Călinescu se întreabă dacă există un criteriu pentru a stabili diferența dintre componenta psihologică (efectivă) a reacției de gust și dimensiunea estetică a acesteia. A treia consecință: dacă nu putem ști ce este esteticul, atunci putem totuși ști cum anume anumite obiecte sunt estetice sau poetice. Prin urmare, legitimitatea teoretică incontestabilă are un ,,curs de poezie" și nu o estetică apriorică, speculativă. 7 Pe de altă parte Roman Ingarden abordând întreaga problematică a esteticii din unghi fenomenologic va evita dintru început să legitimeze, așa cum am văzut în cazul precedent, numai o perspectivă psihologică sau numai una particulară de tipul ,,cursului de poezie". Depășind din start dihotomia estetică ,,obiectivă" - estetica ,,subiectivă", Ingarden ca și Mikel Dufrenne de altfel va considera că aceste două concepte corelative, cel de obiect estetic și cel de experiență estetică însumează, în fapt, întreaga problematică a unei estetici filosofice. Explicit Ingarden afirmă că estetica trebuie să fie o disciplină filosofică care nu numai că este în postura de a le completa pe celelalte discipline de același rang dar va și ,,obține din partea lor completări practice și metodologice". Mai precis: mai cu seamă pentru clarificarea problemelor privind modul de existență și structura operei de artă, estetica are nevoie de ajutor din partea ontologiei generale și a teoriei valorii. De asemenea, Ingarden insistă asupra faptului că accentuarea acestui adevăr, că estetica ,,se cuvine" să fie o disciplină filosofică nu trebuie interpretat ca fiind o respingere a ,,esteticii empirice", întrucât și psihologia comparamentu-lui artistic și a trăirii estetice și sociologia curentelor și modelor artistice, au o problematică particulară pe deplin justificată și scopuri științifice precis conturate. ,,Numai încercările de a înlocui estetica filosofică prin aceste cercetări empirice ,,trebuie respinse". Rezultă că, dacă punctul de plecare îl constituie în cazul esteticii filosofice, analiza întâlnirii dintre subiectul trăirii cu un obiect, îndeosebi cu o operă de artă, atunci, se poate admite că, în elaborarea conceptelor sale de bază, estetica filosofică este independentă față de estetica empirică. Astfel, dacă sunt delimitate precis cele două tipuri de estetică atunci estetica filosofică va cuprinde anumite domenii distincte de cercetare, ca, de exemplu: a) ontologia operelor de artă; b) ontologia obiectului estetic ca o concretizare estetică a unei opere de artă; c) fenomenologia actului de creație; d) relația dintre stilul operei și valoarea operei; e) studiul estetic al valorii în conexiune nemijlocită cu trăirea estetică; f) fenomenologia trăirii estetice și constituirea obiectului estetic; g) teoria și critica evaluării; h) teoria sensului și a funcțiilor artei în legătură cu viața oamenilor. Am ales în postura de poziție sintetică un text al lui Ion Ianoși din Estetica sa (1998). Într-un fel interogațiile cu privire la obiect și metode sau referitoare la problematică specifică și categorii, din textele precedente își găsesc aici un răspuns cumpănit, mereu atent la măsuri și criterii de evaluare. Formula găsită este aceea a esteticii - disciplină simultan filosofică și științifică - având două obiecte (Frumosul și arta) și respectiv două metodologii. 1. Hegel, Estetica este filosofia artei Aceste prelegeri sunt dedicate esteticii; obiectul ei este întinsa împărăție a frumosului; mai exact: domeniul ei este arta, și anume artele frumoase. Bineînțeles, numele de estetică la drept vorbind nu se potrivește întocmai acestui obiect. Deoarece ,,estetică" înseamnă mai precis știința simțurilor, a perceperii; cu acest înțeles a luat naștere ea ca știință nouă - sau, mai curând, ca ceva ce urma abia să devină o disciplină filozofică - în școala lui Wolf, pe timpul când în Germania obiectele de artă erau privite ținându-se seama de sentimentele pe care ele trebuiau să le trezească, ca, de exemplu, sentimentul agreabilului, al admirației, al fricii, al milei etc. Dată fiind nepotrivirea sau, mai propriu, caracterul superficial al acestui nume, unii au încercat să făurească alte nume, de exemplu numele de calistică. Cu toate acestea, și termenul acesta se dovedește a fi nesatisfăcător, căci știința care se înțelege prin el nu tratează despre frumos în general, ci numai despre frumosul artistic. Din acest motiv, noi voim să rămânem la numele de ,,este-tică", deoarece ca simplu nume ne este indiferent, și-n afară de aceasta el a pătruns între timp atât de mult în limbajul curent, încât ca nume el poate fi păstrat. Totuși, adevărata expresie care poate servi de nume științei noastre este: ,,filozofia artei" și, mai exact, ,,filozofia artelor frumoase". I. Prin acești termeni însă, noi excludem de îndată din știința frumosului artistic, frumosul din natură. O astfel de limitare a obiectului nostru poate apărea, pe de o parte, ca fiind o determinare arbitrară, după cum, pe de altă parte, orice știință are dreptul să-și delimiteze după voie cuprinsul său. Limitarea esteticii la frumosul artistic nu trebuie însă luată în înțelesul acesta. Fără îndoială, în viața 8 de toate zilele suntem obișnuiți să vorbim de culoare frumoasă, de un cer frumos, de un fluviu frumos, despre flori frumoase, animale frumoase și, mai mult însă, despre oameni frumoși, totuși - deși nu vrem să ne angajăm în dezbaterea privitoare la întrebarea în ce măsură este voie să fie atribuită cu bună dreptate calitatea de frumusețe unor astfel de obiecte și, în general în felul acesta frumosul din natură să fie așezat alăturea de frumosul artei - împotriva acestui fapt se poate deja afirma că frumosul arte stă mai sus decât natura. Deoarece frumusețea artistică e frumusețea născută și renăscută din spirit și cu cât spiritul și producțiile lui sunt superioare naturii și fenomenelor ei, tot pe atât este și frumosul artei superior frumuseții naturii. Da! formal considerat, un prost capriciu - dintre acelea care, desigur, îi trec prin cap omului - e superior unui produs oarecare al naturii, căci într-un astfel de capriciu spiritualitatea și libertatea sunt totdeauna prezente. Evident, după conținut, soarele, de exemplu, se înfățișează ca un moment absolut necesar, în timp ce o toană stranie dispare ea fiind întâmplătoare și trecătoare. Dar, considerată pentru sine, o existență a naturii, cum este soarele, este indiferentă, nu e liberă în sine și conștientă de sine, iar considerând-o în legătura sa necesară cu altceva n-o privim pentru sine, și deci n-o considerăm ca fiind frumoasă. Dar, spunând că spiritul în general și frumosul lui artistic sunt superioare frumosului din natură, fără îndoială n-am stabilit încă nimic, deoarece superior este un termen cu totul neprecis, care situează încă frumosul din natură și frumosul artei unul lângă altul în domeniul reprezentării, indicând numai o diferență cantitativă și, prin aceasta, exterioară. Superioritatea spiritului și a frumosului său artistic față de natură nu e însă numai relativă, ci numai spiritul este ceea ce e veritabil, ceea ce cuprinde totul în sine, încât orice frumos nu este cu adevărat frumos decât întrucât participă la acest ce superior și e generat prin acesta. În sensul acesta, frumosul din natură apare numai ca un reflex al frumosului aparținător spiritului, ca un mod imperfect, necomplet, un mod de-a fi care, după substanța sa, este conținut în însuși spiritul. - În afară de aceasta, limitarea la artele frumoase ne va apărea foarte naturală, deoarece, oricât s-ar vorbi de frumusețile naturii - la antici s-a vorbit mai puțin decât la noi - încă nimănui nu i-a venit ideea de a degaja criteriul frumuseții lucrurilor naturale și de a elabora o știință, o expunere sistematică a acestor frumuseți. A fost reținut, fără îndoială, criteriul utilității, și a fost elaborată o știință a lucrurilor naturale utilizabile contra bolilor, o materia medica, o descriere a mineralelor, a produselor chimice, a plantelor și a animalelor folositoare pentru vindecarea bolilor, dar, din punctul de vedere al frumuseții, tărâmul naturii n-a fost încă examinat și apreciat. Când e vorba despre frumusețea naturii, prea ne simțim poposind în nedefinit și lipsit de criteriu și, din această cauză, o astfel de cercetare ar prezenta prea puțin interes. [...] În ce privește obiecția că operele artelor frumoase s-ar sustrage tratării științifice prin gândire fiindcă ele și-ar avea originea în imaginația lipsită de reguli și în elementul afectiv și fiindcă ele, în număr și diversitate de necuprins cu vederea, și-ar manifesta efectele numai asupra senzației și imaginației, această obiecție și încurcătură produsă de ea par a mai avea și acum greutate. Deoarece, frumosul artei se înfățișează de fapt, într-o formă ce se opune explicit gândirii, formă pe care aceasta, pentru a opera în modul ce-i este propriu, se vede nevoită s-o distrugă. Această reprezentare are legătură cu părerea că realitatea în general, viața naturii și a spiritului, ar fi desfigurată și omorâtă, că ea, în loc să ne fie apropiată de către gândirea conceptuală, este chiar îndepărtată, încât omul, voind să cuprindă prin gândire, ca mijloc, ceea ce e viu, mai curând face ca însuși acest scop să moară. Nu e cazul să vorbim aici despre acest lucru într-un chip care să epuizeze chestiunea, ci numai să indicăm punctul de vedere din care ar urma să fie înfăptuită înlăturarea acestei dificultăți sau imposibilități și stângăcii. Atâta se va recunoaște doar că spiritul e capabil să se considere pe sine însuși, să posede despre sine însuși și despre tot ce ia naștere din el o conștiință, și anume o conștiință gânditoare căci tocmai gândirea constituie natura esențială și cea mai intimă a spiritului. În această conștiință cugetătoare asupra ei însuși și asupra produselor sale - oricâtă libertate și arbitrar ar cuprinde de altfel acestea - spiritul, când este adevărat în ea, se comportă conform naturii sale esențiale. Dar arta și operele ei, ca unele ce au luat naștere din spirit fiind create de el, sunt ele însele de natură spirituală, deși plăsmuirea lor îmbracă aparența sensibilității și infiltrează în sensibil spiritul. Sub acest raport, arta stă mai aproape de spirit și de gândirea lui decât stă natura pur exterioară și lipsită de spirit; în produsele artei spirituale are de-a face numai cu ceea ce este al său. Și cu toate că ope- 9 rele de artă nu sunt cugetări și concepte, ci sunt dezvoltare a conceptului din sine însuși, sunt înstrăinarea lui în direcția sensibilului, puterea spiritului cugetător rezidă în faptul de a nu se cuprinde oarecum numai pe sine însuși în forma ce-i este proprie, anume ca gândire, ei, de asemenea, să se recunoască pe sine în înstrăinarea sa ca senzație și sensibilitate, să se înțeleagă pe sine în al său altceva, transformând în cugetări ceea ce e a fost înstrăinat și reîntorcându-se astfel la sine. Iar în cursul acestei îndeletniciri cu al său altceva spiritul cugetător nu-și devine necredincios sieși încât aici să uite de sine și să renunțe la sine, și nici nu este atât de neputincios încât să nu poată cuprinde ceea ce este deosebit de el, ci se cuprinde pe sine și conturul său. Fiindcă conceptul e universalul care se menține pe sine în particularizările sale își extinde puterea peste sine și peste al său altceva, astfel el este și puterea și activitatea care suprimă iarăși înstrăinarea spre care a purces. În felul acesta, și opera de artă, în care gândul se înstrăinează pe sine însuși, aparține sferei gândirii conceptuale, iar spiritul, supunând-o cercetării științifice, nu-și satisface decât nevoia naturii sale celei mai proprii. Căci, gândirea fiind esența și conceptul spiritului, în cele din urmă acesta este mulțumit numai când a pătruns toate produsele activității sale tot cu gândirea, pe care în chipul acesta, abia atunci le face să fie ale sale. Foarte departe de a fi cea mai înaltă formă a spiritului arta însă își primește, cum vom vedea și mai precis, abia în știință prețuirea autentică. Tot astfel arta nu se refuză considerării ei filosofice din cauza unui arbitru lipsit de reguli [ce i-ar fi propriu]. Căci, așa cum am indicat deja, sarcina ei veritabilă este aceea de a înfățișa conștiinței cele mai înalte interese ale spiritului. DE aici reiese nemijlocit cu privire la conținut că artele frumoase nu pot divaga, cedând unei imaginații sălbatice și lipsite de frână, fiindcă aceste interese spirituale stabilesc pentru conținutul lor puncte de reper determinate, oricât de variate și de inepuizabile ar fi formele și plăsmuirile artei. Același lucru e valabil și pentru formele înseși. Nici acestea nu sunt lăsate pe seama simplei întâmplări. Nu orice plăsmuire este capabilă să fie expresie și înfățișare a menționatelor interese, să le incorporeze în sine și să le reda, ci un conținut determinat își determină forma care i se potrivește. Și în privința aceasta suntem deci în stare să ne orientăm rațional în masa în aparență de necuprins a operelor și formelor artistice. Prin urmare, în felul acesta am indicat acum, în primul rând, conținutul științei noastre, conținut la care vrem să ne limităm; și am văzut că artele frumoase nici nu sunt nedemne de a fi studiate științific, și nici tratarea filozofică nu este incapabilă să cunoască esența artelor frumoase. 2. Nicolai Hartmann, Estetica este un mod de cunoaștere O estetică nu se scrie nici pentru cel care creează frumosul, nici pentru cel care-l contemplă, ci exclusiv pentru omul de cugetare, căruia atitudinea de creație și de contemplare estetică îi apare ca o enigmă. Pe cel cufundat în contemplare, gândul nu poate decât să-l tulbure, pe artist îl indispune și îl irită - cel puțin atunci când gândul caută să pătrundă ce fac ei în definitiv, și care este obiectul lor. Pe amândoi, gândul îi smulge din atitudinea lor vizionară, deși impresia enigmaticului nu se află departe nici de ei, ba face parte integrantă din atitudinea lor. La amândoi, atitudinea aceasta este de la sine înțeleasă; ei au conștiința unei necesități interne și nu se înșeală în această privință. Dar ei o primesc cu devoțiune, ca pe un dar al cerului, și modul acesta de a o primi este esențial atitudinii lor. Filosoful pleacă de acolo unde cei doi lasă minunea care îi încearcă în voia puterilor adâncului și ale inconștientului. El merge pe urmele enigmei, analizează. În analiză însă, el suspendă atitudinea de dăruire și pură viziune. Estetica este numai pentru cel care ia atitudine filosofică. Invers, atitudinea de dăruire și pură viziune suspendă, la rândul ei, pe cea filosofică. Sau cel puțin o prejudiciază. Estetica este un mod de cunoaștere, și anume cu tendința autentică de a deveni o știință. Iar obiectul acestei științe este acea dăruire de sine, acea ținută pur contemplativă. Este adevărat, 10 nu aceasta singură, ci în aceeași măsură obiectul spre care ea se îndreaptă, frumosul - totuși, în același timp și ea. De unde urmează că dăruirea estetică este fundamental alta decât a cunoștinței filosofice care se îndreaptă spre ea luând-o ca obiect. Atitudinea estetică în genere nu însemnează atitudinea esteticianului. Cea dintâi este și rămâne atitudinea celui care contemplă și creează artistic, pe când cea din urmă este atitudinea filosofului. Nici una, nici cealaltă nu este de la sine înțeleasă. Excluderea lor reciprocă, dacă ea ar fi totală, ar trebui să facă imposibilă munca de cugetare a esteticianului. În adevăr, acesta trebuie să fie capabil de atitudine artistică, căci el nu poate ajunge la cunoașterea ei decât realizând-o el însuși. Pe lângă aceasta, la gânditori cu totul remarcabili întâlnim convingerea inversă. Schelling este cel care voia să facă din intuiția estetică organul filosofiei. Romantismul german visa la o identitate a ,,filosofiei și poeziei"; Friedrich Schlegel și Novalis, de pildă. Ultimul concepea pe filosof ca un ,,mag", capabil să pună în acțiune ,,organul universal", după voia sa, și să trezească magic la viață o lume, așa cum și-i dorește. Concepția aceasta este împrumutată fără îndoială din activitatea poetului. Pe de altă parte, numai ochiul artistului părea capabil să pătrundă în secretele naturii și ale vieții spiritului. Se părea așa, întrucât aceeași ființă primordială de care avem conștiință în eu, se credea că poate fi recunoscută în spatele tuturor lucrurilor și ale întregii lumi. De formula aceasta, în fond antropo-morfică, a lumii, depindea identificarea celor două atitudini, în sine cu totul eterogene. Și abia cu suspendarea conștientă a ei, care intervine deja la Hegel, a ieșit din nou la lumină cît e de mare opoziția dintre actul artistic și cel de cunoaștere, între viziunea care se dăruiește obiectului și munca de analiză, a gândului. Tot atât de puțin de la sine înțeleasă apare distingerea actelor văzută din partea cealaltă. De la începuturile esteticii propriu-zise, în secolul al XVIII-lea, s-a păstrat neclintită prejudecata tacită că această disciplină filosofică trebuie să poată instrui, să poată spune ceva esențial celui care contemplă frumosul, ba chiar artistului productiv. Așa trebuia să pară, atâta timp cât se vedea în contemplarea estetică un fel de cunoaștere, chiar dacă alta decât cea rațională. Era timpul când se credea că tot astfel logica, abia, urmează să învețe pe gânditor să gândească. Și totuși, aici raportul este încă mult mai complicat. Logica poate cel puțin să indice gândirii, când greșește, greșelile ei, contribuind astfel practic, în mod indirect, la consecvența ei. Ceva asemănător nu intră pentru estetica decât în chip cu totul secundar și grosolan în considerare. Așa cum logica stabilește numai retrospectiv, ce legi are de observat o gândire consecventă, și numai astfel poate ajunge la un sistem al consecvenței interne, tot așa - și însă mai mult - estetica; și chiar aceasta numai în măsura în care poate fi vorba în genere într-însa de descoperirea legilor frumosului. Estetica ia ca presupoziție a sa obiectul frumos, și tot astfel, actul de sesizare, împreună cu modul caracteristic de intuiție, cu sensibilitatea valorii și dăruirea interioară; ba ea mai presupune, în plus, actul și mai uimitor al creației artistice, și anume ambele fără a avea pretenția de a putea extrage și elabora legitatea lor, într-un mod fie și numai apropiat de cel în care logica își stabilește legile de legătură ale gândirii. Dar tocmai de aceea, ea nu poate face pentru contemplația estetică ceea ce face logica pentru gândire. 2.1. Legile frumosului și cunoașterea lor Se adaugă aici încă o altă deosebire. Legile logicii sunt generale, ele variază numai puțin cu domeniul obiectelor. Acelea ale frumosului sunt specializate în grad înalt, ele sunt în fond pentru fiece obiect altele. Asta înseamnă că ele sunt legi individuale. Dincolo de ele există, firește, și legi generale, legi așadar care privesc, parte toate obiectele estetice, poate cel puțin clase întregi dintr-însele. Și pe acestea, estetica poate încerca totuși, în anumite limite, să le sesizeze. În ce măsură reușește aceasta, rămâne cu totul altă întrebare, și în această privință prea sus nu ne este îngăduit să ne avântăm cu speranțele noastre. Dar tocmai aceste legi generate sunt numai condiții prealabile, poate categoriale, sau totuși în alt chip constitutive. Esența frumosului, în specificitatea sa de conținut cu va- 11 loare particular estetică, nu stă într-însele, ci în legitatea particulară a obiectului dat în singularitatea lui. Legitatea aceasta particulară scapă însă principal oricărei analize filosofice. Ea nu poate fi sesizată cu mijloacele cunoașterii. Stă în esența ei ca ea să rămână ascunsă și să fie simțită doar ca prezență și constrângere, dar să nu fie sesizată obiectiv. Nici artistul creator nu o surprinde. El creează, firește, potrivit ei, dar nu o dezvăluie, și de aceea nici nu o exprimă. El nici nu o poate exprima, căci nici el nu posedă o cunoștință despre ea. Mai puțin încă o posedă cel care contemplă și intuiește. El este desigur stăpânit de ea, dar numai ca de un mister pe care nu îl poate limpezi; în ce îl privește, el nu o sesizează. El poate în anumite cazuri, firește, să descifreze în ce măsură ea stăpânește opera cu adevărat, sau invers, în măsură opera este pătrunsă de trăsături extraestetice, adică în ce măsură ea nu este reușită. Caracterul structural al legii însă scapă chiar atunci cunoașterii sale. Nu există o conștiință propriu-zisă a legilor frumosului. Pare să stea în esența lor ca ele să rămână ascunse conștiinței, alcătuind doar misterul unui plan de spate, cu totul ascuns. Acesta este temeiul pentru care estetica poate, fără îndoială, să ne spună în principiu ce este frumosul, poate de asemenea să precizeze speciile și treptele lui, odată cu presupozițiile lui generale, dar ea nu ne poate învăța practic ce este frumos, sau de ce tocmai forma aceasta particulară a unei plăsmuiri este frumoasă. Reflecția estetică are în toate împrejurările un caracter suplimentar. Ea poate interveni, după ce s-a produs intuirea estetică și ecoul imediat al plăcerii frumosului, dar ea nu trebuie neapărat să le urmeze; și dacă intervine, ea greu adaugă plăcerii, ca atare, ceva în plus. În această privință, ea poate realiza mai puțin încă decât studiul artelor (Kunstwissenschaft), care poate cel puțin atrage atenția asupra unor laturi neluate în seamă într-o operă de artă, făcând-o accesibilă conștiinței care o sesiza inadecvat. Și mai puțin încă poate ea da directive artistului. În anumite limite, ea poate desigur să-l învețe a recunoaște ceea ce este artistic cu neputință și să păzească arta de rătăciri. Dar a indica în chip pozitiv, ce trebuie și cum trebuie să plăsmuiască, nu stă nici pe departe în marginile posibilităților ei. Toate teoriile care au mers în direcția aceasta, și toate speranțele nemărturisite de felul acesta, care atât de lesne se leagă de străduința filosofică a esteticii, s-au dovedit de mult zadarnice. Dacă vrem să ne punem cu seriozitate problema frumosului, în viață și în arte, trebuie să renunțăm de la început și odată pentru totdeauna la pretenții de felul acesta. Ca încheiere trebuie să mai spunem însă ceva în privința aceasta. Există o prejudecată de un fel și mai radical, cu privire la raportul dintre artă și filosofie în genere. Potrivit ei, intuiția artistică nu este decât o treaptă premergătoare a înțelegerii științifice și conceptuale. Filosofia hegeliană, cu succesiunea treptelor ,,spiritului absolut", a sprijinit această opinie: numai pe treapta conceptului, ideea ajunge la deplină ,,ființare pentru sine", adică la adevărata cunoștință de sine însuși. Dacă astăzi cu greu găsești pe cineva care să susțină această metafizică a spiritului, totuși este foarte răspândită părerea că arta este o formă de sesizare, în care apartenența simțurilor subzistă ca un moment de ina-decvație. Că în felul acesta ,,esteticul" în sens specific, adică elementul senzorial în percepția artistică, este fundamental nesocotit - în timp ce tocmai caracteristica intuitiv senzorială își dovedește în artă predominanța asupra conceptului -, nu mai are nevoie de vreun cuvânt în plus. Greșeala mai nefastă constă însă în părerea că sesizarea estetică (intuiția) s-ar afla pe aceeași linie cu sesizarea proprie cunoașterii. Pe această cale se greșește fundamental esența ei. Estetica mai veche a târât după ea destul timp această greșeală. La Alexander Baumgarten e vorba încă exclusiv de o modalitate a cog-nițiunii, și el însuși Schopenhauer, în estetica sa platonizantă, a ideilor, nu scapă de schema cunoașterii, deși el refuză conștient caracterul ei rațional. 12 Natural, există anumite momente ale cunoașterii care sunt conținute în viziunea estetică. Chiar percepția sensibilă pe care ea se reazemă aduce asemenea momente cu sine, fiindcă percepția este în primă linie o treaptă în sesizarea obiectului. Dar aceste momente nu constituie caracteristica viziunii (Schau), ele rămân într-însa momente subordonate. Ceea ce face caracteristica viziunii nu este de loc atins printr-însele. Lucrul acesta îl poate pune în lumină numai o analiză mai aprofundată. Căci aici intervin ca momente acte de un cu totul alt fel decât actele de sesizare, momentele de valorificare (proprii așa-numitei judecăți a gustului), al atracției și înlănțuirii de către obiect, al dăruirii de sine, al plăcerii și al respingerii. Chiar intuiția însăși capătă aici un alt caracter decât în domeniul teoretic. Tocmai fiindcă ea este cu totul departe de pura privire sensibilă. Iar treptele mai înalte ale viziunii nu mai sunt doar sesizare receptivă, ci vădesc o latură de creație productivă, cum nu posedă și nu este îngăduit să posede raportul de cunoaștere. Arta nu este o continuare a cunoașterii. Și nici viziunea celui care contemplă nu este ceva de felul acesta. Nici estetica, în ce privește, nu este o continuare a artei. Ea nu este o treaptă cumva supraordonată, în care ar trebui sau ar putea să se prefacă arta. Aceasta tot atât de puțin cât este psihologia ținta poeziei, sau anatomia ținta plasticii. Dorința lor este, într-un anume sens, tocmai inversă. Estetica încearcă să dezvăluie misterul care, în arte, este păstrat în tot chipul. Ea caută să analizeze actul viziunii și al desfătării estetice, act care nu se poate desfășura decât atâta timp cât nu este descompus și cât rămâne netulburat de gând. Ea face obiect din ceea ce în acest act nu este și nu poate deveni obiect, din actul însuși. De aceea obiectul artistic și este pentru ea altceva, un obiect al gândirii și al cercetării, ceea ce pentru viziunea estetică el nu poate fi. Aici se află temeiul pentru care atitudinea esteticianului nu este o atitudine estetică, astfel încât dacă ea poate desigur să îi urmeze, să îi succe-adă, ea nu poate însă să i se integreze, cu atât mai puțin să o preceadă sau să i se subordoneze. 3. Tudor Vianu, Estetica este știința frumosului artistic Estetica este știința frumosului artistic. Această precizare este cu atât mai importantă cu cât aproape de-a lungul întregii dezvoltări a doctrinelor de estetică, obiectul științei noastre era întrevăzut deopotrivă în frumosul artistic, cât și în frumosul natural. Cel din urmă nu părea a fi decât modelul mai frust și mai imperfect al celui dintâi; după cum acesta era considerat a fi replica mai desăvârșită și mai pură a celui din urmă. Chiar un estetician ca Hegel, care înțelegea să-și mențină speculația sa în domeniul exclusiv al artei, nu putea să se împiedice de a recunoaște anticipația ei în frumusețea naturii. ,,Obiectul științei despre care tratăm, scrie el, este frumosul în artă. Frumosul în natură nu ocupă un loc decât ca primă formă a frumosului... Necesitatea frumosului în artă decurge din imperfecțiunile realității". [...] 3.1. Problemele esteticii Precizând că obiectul esteticii este frumosul artistic, am întrebuințat un termen general care ascunde o multiplicitate de probleme despre natura cărora trebuie acum să ne lămurim. Frumosul artistic este, în primul rând, una din valorile culturii omenești, alături de valoarea economică și teoretică, politică, morală și religioasă. Printre cele dintâi preocupări ale unui sistem de estetică stă și definiția valorii estetice, în sine însăși și în raport cu celelalte valori cu care se întrunește în unitatea culturii. Aceasta va fi și chestiunea în fața căreia ne vom opri, îndată ce vom fi încercat răspunsul feluritelor întrebări relative la obiectul și metoda științei noastre. Dar, valoarea estetică se întrupează într-un anumit bun tangibil, care este opera de artă și care poate fi descris în însușirile particulare ale structurii lui. Ce este opera de artă, care sunt momentele care o realizează, este a doua întrebare pe care va trebui s-o considerăm. Opera de artă este apoi produsul unei anumite activități creatoare și produce la rândul ei o serie de reacții subiective în sufletul aceluia care ia contact cu ea. Creația artistică și sentimentele puse în mișcare de artă sunt, așadar, alte două probleme esențiale într-o cercetare ca aceea întreprinsă în paginile de față. Din împătritul trun- 13 chi al acestor probleme se va ramifica multiplicitatea considerațiilor care întocmesc laolaltă sistemul esteticii. 3.2. Metodele esteticii. Valoarea normelor în estetică Cele patru probleme ale esteticii reclamă pentru a fi soluționate utilizarea unui material propriu și a unor metode adecuate. În ce fel circumscriem materialul pe care urmează să-l analizăm și din ce puncte de vedere îl vom considera, sunt întrebări care trebuiesc lămurite din capul locului. Preocuparea de a stabili granițele între care se vor mișca observațiile esteticii este cu toate acestea destul de recentă în estetică. Înainte de mijlocul veacului al XVIII-lea, estetica părea a nu cunoaște decât un singur tip de artă, o singură regiune a dezvoltării ei istorice, pe care o aborda din singurul punct de vedere normativ. Estetica este pentru noi o disciplină normativă, în înțelesul că nu se poate mulțumi numai cu descrierea operei de artă și a felului în care decurge procesul creației și al contemplației. Ea nu se poate restrânge nici la explicația lor, prin punerea în lumină a rațiunii lor de a fi și a împrejurărilor lor genetice. Estetica adaugă acestor constatări o seamă de prescripții relative la felul în care trebuie să se constituie opera de artă și să se dezvolte creația artistului și contemplația amatorului. Chiar când aceste prescripții nu sunt formulate în chip expres, ele nu rămân mai puțin învăluite și implicate în afirmațiile esteticii. Împrejurarea că în câmpul esteticii explicarea se poate întruni cu normalizarea provine din faptul fundamental, asupra căruia lucrarea de față va reveni necontenit, că arta este o realitate istorică, supusă mobilității și condiționărilor vieții în societate, dar în același timp, privită ca o simplă întocmire estetică, o unitate autonomă, superioară mișcării și relativismului istoric și determinată de singurele norme imanente. Din aceeași pricină, ni s-a arătat mai sus că tendința modernă de a explica poate atenua, dar nu înlătura cu totul preocuparea de a normaliza. Recunoașterea caracterului normativ al esteticii, de la sine înțeleasă în mișcarea mai veche a științei noastre, a întâmpinat însă numeroase obstacole în vremea din urmă. S-a afirmat anume că, dacă estetica dorește să ajungă la rezultatele importante pe care le-au atins alte științe ale spiritului, dar mai cu seamă științele naturii, ea trebuie să renunțe la orice operație de normalizare, mulțumindu-se să constate realitatea faptelor. Vechea estetică normativă se închidea singură într-un impas, pornind de la un concept normativ al frumosului și artei sub care adevărul lucrurilor se găsea de fapt ascuns. În loc de a întreba faptele, pentru ca pe calea metodei inductive să ajungă la adevăruri generale cu privire la natura frumosului și artei, estetica normativă impunea cu anticipație o noțiune a acestora, care nu putea fi decât falsă sau parțială. Pentru a remedia aceste neajunsuri, un cercetător ca Gustav Theodor Fechner a propus metoda unei estetici pornind de jos în sus, de la observația directă a faptelor și de la acea tratare inductivă a lor, care a asigurat succesul celorlalte științe. Acceptarea normelor ar presupune, însă, un neajuns și pentru artistul creator. Creația nu implică oare un regim de libertate, incompatibil cu constrângerea pe care normele o exercită? Epocile care au crezut cu tărie în norme au produs artiști pedanți, lipsiți de avânt și fantezie, sau au stânjenit pe adevărații creatori, care au trebuit să se smulgă de sub puterea lor. Oricât de puternică va fi fost norma celor trei unități în clasicismul francez, Corneille a știut s-o nesocotească atunci când a fost nevoie. Începând cu Imm Kant, geniul artistic a fost mereu conceput ca o putere a naturii, lucrând cu o spontaneitate pe care conduita, în raport cu normele, nu poate decât s-o altereze. Și din acest punct de vedere se cuvine, așadar, ca estetica să renunțe la toate acele prescripții normative care sunt sau inutile, sau primejdioase. Când în sfârșit prescripția normativă se adresează atitudinii noastre în fața artei, spontaneitatea acesteia se găsește de asemeni alterată. Lipsită de spontaneitate, contemplația artistică nu mai are nici o valoare. Contemplația artistică este în adevăr o acțiune de valorificare, valorificarea unui obiect ca operă de artă. Singura valorificare valabilă este, însă, aceea autonomă, operată, adică după motive strict personale. Valorificarea în raport cu normele este de tip eteoronomic, adică după motive impu- 14 se de altcineva. A spune, deci, că prețuiești un obiect ca operă de artă, pentru că satisface anumite norme, este ca și cum ai spune că îți place un parfum pentru că el este pe gustul unui semen de-al tău. R. Muller-Freienfels distinge odată între trăirea unei valori și prețuirea ei. Normalizarea impusă contemplației ar atrage un conflict insolvabil între trăirea și prețuirea valorii. Dar, spontaneitatea contemplației trebuie menținută cu orice preț și pentru alte motive. Plăcerea care o însoțește nu poate decât să slăbească îndată ce facem contemplația să ocolească prin conștiința intelectuală a normelor. În sfârșit, adevărata intenție a operei nu se poate lumina decât în reacțiunea spontană a conștiinței. Tot ce turbură această spontaneitate face conștiința contemplatorului șovăitoare și nesigură. În același fel se socotește că instinctul, prin spontaneitatea lui, ne călăuzește în acțiunile hotărâtoare ale vieții mai bine decât pot face indicațiile inteligenței. Atâtea obiecții au slăbit în estetica modernă metoda normativă. Dintre marile sisteme de estetică ale epocii noastre numai acela al lui Volkelt rezervă o parte formulării de norme. Cât despre Th. Lipps, el afirmă că norma nu este decât o altă formă a constatării încheiate. ,,Trebuie să știm mai întâi ce este frumosul, pentru a stabili apoi cum trebuie el să fie". Dar, o normă care nu este anticipativă nu mai este de fapt o normă. O normă a posteriori este o noțiune contradictorie. Norma nu poate fi decât anticipativă și trebuie să rămână așa. Pentru cazul special al esteticii, utilitatea ei rezultă din faptul că ea coincide cu însuși actul de delimitare al obiectului științei. Orice estetică trebuie să debuteze cu recunoașterea obiectelor pe care le vom numi opere de artă și pe care urmează să le studiem. A le recunoaște din capul locului înseamnă a le recomanda. Un act analog de delimitare a obiectului întreprind și celelalte științe, chiar științele naturale, de pildă zoologia care, mai înainte de a începe cercetările sale, trebuie să definească mai întâi ce este un animal. Numai că actul delimitării nu dobândește în științele naturii un caracter normativ, de vreme ce acestea se ocupă de realități în afară de prețuirea noastră și care nu se înlănțuiesc în vederea unui scop, pe când tocmai acesta este cazul esteticii. Putem, astfel, spune ce este un animal, dar nu ceea ce trebuie el să fie. Nu putem defini, însă, frumosul artistic fără a nu arăta ce trebuie el să devină pentru artistul care îl creează sau pentru amatorul care îl realizează subiectiv. A defini o valoare, cum este aceea realizată în opera de artă, înseamnă neapărat a o recomanda. Căci, valoarea artistică este ținta către care se îndreaptă năzuința creatoare a artistului și aceea pe care urmărește s-o realizeze contemplația adecuată a amatorului. Valoarea artistică este din ambele aceste puncte de vedere reprezentarea unui scop. Este imposibil, însă, să definim un scop, fără ca în același timp să nu-l propunem. De altfel, nu numai estetica, dar și logica și morala se găsesc în situația de a debuta prin definiția normalizatoare a obiectului lor, a adevărului și binelui. Lipsite de această concepție călăuzitoare și de metoda pe care ele o implică, toate aceste discipline filozofice își pierd caracterul propriu și autonomia lor, transformându-se în capitole speciale ale psihologiei sau sociologiei. Nu se poate apoi să înlocuim acțiunea de normalizare printr-o inducție operată asupra faptelor, așa cum o dorea Fechner. Căci, dacă nu vom ști ce este frumosul mai înainte de a proceda la examinarea faptelor, cum vom putea distinge printre acestea din urmă pe acelea cu adevărat frumoase, din materia cărora să se poată construi noțiunea generală a frumuseții? Observația și experimentarea în estetică trebuiesc totdeauna conduse de o anumită concepție asupra frumosului, în lipsa căreia ele ar amenința să rătăcească. Dar, această concepție călăuzitoare nu poate fi câștigată decât pe calea normalizării. S-ar părea, totuși, că estetica ar găsi un material de fapte clasate și recunoscute în istoria artelor, încât cu privire la ele ar deveni inutilă orice concepție conducătoare. În realitate, însă, istoria artelor este și ea construită totdeauna în raport cu un gust al timpului și, prin urmare, cu anumite vederi normative în funcțiune. Astfel, goticul nu juca nici un rol în istoria artei mai înainte ca gustul romanic să-l fi impus. Barocul se bucură de o prețuire și de un loc cu totul deosebit în istoriile artei datorite autorilor italieni sau germani. Pentru italieni, barocul este aspectul decadent în care sfârșește Renașterea. Pentru germani, el înseamnă o nouă viață a dinamismului gotic, învingător după lunga opresiune în care Renașterea îl ținuse. Shakespeare era un autor barbar pentru gustul francez al veacului al XVIII-lea. Ronsard ajunsese un poet necunoscut până când n-a fost din nou valorificat prin fapta lui Sainte-Beuve și preferința romanticilor. Nu numai, așadar, că istoria artei nu dă esteti- 15 cii un material de fapte clasice, prin selecțiune istorică, dar mai degrabă faptele pe care ea le reține și sistemul în care le introduce sunt stabilite după anumite norme anticipative. Nu este apoi deloc adevărat că artiștii ar resimți ca o constrângere de nesuferit toate normele artistice, ci numai pe unele de un caracter particular, istoric sau tehnic. Normele generale ale artei se specializează în practica istorică a artei. Numai aceste forme speciale ale lor trezesc uneori protestul artiștilor. Astfel, norma unității își poate asuma modalitatea particulară a unității de timp, loc și acțiune în drama clasică. Au existat poeți dramatici în revoltă față de ,,cele trei unități", dar nu față de orice prescripție a unității. N-au existat niciodată artiști care să prefere incoerența sau arbitrariul. Departe de a-l oprima, acceptarea conștientă a normelor eliberează pe artist, punându-l de acord cu legea intimă a creației în el. 4. Roman Ingarden, Estetica filosofică și problemele ei fundamentale I. Estetica trebuie să fie definită, corespunzător cu domeniul ei de cercetare, prin contactul, întâlnirea, ,,la rencontre" dintre subiectul trăirii cu un obiect, îndeosebi cu o operă de artă, care reprezintă punctul de pornire pentru desfășurarea trăirii estetice și legat de asta pentru constituirea unui obiect estetic. Analiza acestei întâlniri deschide drumul spre clarificarea tuturor fenomenelor și structurilor de bază mai importante pentru estetică și permite precizarea noțiunilor esențiale corespunzătoare. De asemenea, ea conferă domeniului esteticii o unitate interioară și face posibilă evitarea concepțiilor unilaterale ale așa-numitei estetici ,,obiective", respectiv ,,subiective". II. Ca să poată clarifica noțiunile de bază și drept urmare să poată oferi o viziune asupra relațiilor existențiale fundamentale și dependențelor dintre trăiri, obiecte (opere de artă) și valori, estetica trebuie să fie o disciplină filozofică care, nu numai că le completează pe celelalte discipline filozofice într-un mod esențial, ci și obține din partea lor completări practice și metodologice. Mai cu seamă pentru clarificarea problemelor privind modul de existență și structura operei de artă, ea are nevoie de ajutor din partea ontologiei generale și a teoriei valorii. III. Personal sunt convins că metoda fenomenologică de cercetare a fenomenelor estetice a adus până acum rezultate prețioase și că aplicarea ei deschide perspective bune rezultatelor cercetării viitoare. Nu pretind însă pentru această metodă nici un fel de exclusivitate. Fiecare cercetător trebuie să-și aleagă modalitatea de studiu și problemele de bază care îi stau cel mai aproape. Pretenția ca o anumită metodă să predomine duce, de obicei, la unilateralitate și la prejudecăți care se cer evitate. Dar admițând în principiu diversele metode și puncte de pornire ale cercetării, trebuie totodată să se întreprindă încercări de dobândire a unei înțelegeri reciproce privitoare la aceste probleme, precum și o echivalare a rezultatelor eventual divergente. IV. Accentuarea faptului că estetica se cuvine să fie o disciplină filozofică nu trebuie interpretat în sensul respingerii cercetărilor empirice, întreprinse în ultimii ani sub numele de ,,estetică empirică". Atât studiile pur descriptive cât și cele cu caracter istoric în domeniul diverselor arte, precum și așa-numita ,,știință generală a artelor", apoi psihologia comportamentului artistic creator, psihologia trăirii estetice, sociologia relației cu operele de artă și sociologia curentelor și modelor artistice, toate acestea nu trebuie contestate nici în problematica lor pe deplin justificată și nici în scopurile lor științifice. Întrucât toate pot furniza rezultate interesante esteticii filozofice. Numai încercările de a înlocui estetica filozofică prin aceste cercetări empirice, încercări care se mai manifestă uneori, pentru că există tendința de a i se nega rolul și sarcinile, trebuie respinse. După părerea mea, estetica filozofică este indispensabilă atât pentru clarificarea unor realități și noțiuni de bază cât și pentru înțelegerea și interpretarea rezultatelor obținute pe alte căi. 16 V. Estetica filozofică furnizează studiilor de estetică ,,empirică" numeroase noțiuni și legi esențiale clarificate, care nu pot fi descoperite pe cale pur empirică și inductivă. Totodată, îi dezvăluie esteticii empirice liniile directoare ale propriilor ei cercetări și-i explicitează ceea ce este așa-zis implicit și confuz. În acest sens construiește baza teoretică a așa-numitei ,,estetici empirice" și altor discipline care se ocupă de probleme înrudite. VI. Elaborarea concepțiilor sale de bază, estetica filozofică este independentă față de estetica empirică. În anumite cazuri particulare, a căror tratare presupune o bună cunoaștere a materialului concret în domeniul artei, ea poate utiliza sfaturile esteticii empirice. În ciuda utilității unei anumite colaborări între cele două tipuri de estetici, precisa lor delimitare reciprocă este deosebit de importantă, mai cu seamă în ce privește deosebirea sensului problematicii lor și a metodei de cercetare. VII. Estetica filozofică cuprinde următoarele domenii distincte de cercetare: 1. Ontologia operelor de artă și anume: a) teoria filozofică generală a construcției și modului de existență al operei de artă în general; b) ontologia operelor aparținând diverselor arte (pictură, arhitectură, opera de artă literară etc.). 2. Ontologia obiectului estetic ca o concretizare estetică a unei opere de artă. 3. Fenomenologia comportamentului artistic creator. 4. Problema stilului operei de artă și relația acestuia cu valoarea operei. 5. Studiul estetic al valorii (valori artistice și valori estetice, fundarea lor în opera de artă și constituirea lor în trăirea estetică). 6. Fenomenologia trăirii estetice și constituirea obiectului estetic. 7. Teoria cunoașterii operelor de artă, a obiectelor estetice și, mai ales, a valorii estetice (critica evaluării). 8. Teoria sensului și funcțiilor artei (respectiv a obiectelor estetice) în viața oamenilor. (Metafizica artei?). Toate aceste grupuri de probleme se află în diferite relații unele cu celelalte și nu trebuie tratate cu totul izolat de alte grupuri de probleme. Pe asta se întemeiază unitatea de sistem a esteticii filozofice. 4.1. Privire asupra problemelor actuale ale esteticii fenomenologice În cărțile mele, Das literarische Kunstwerk și Untersuchungen zur Ontologie der Kunst, am dovedit structura stratificată și quasi-temporală, cu diversele ei variante, a operelor în fiecare artă separat. Împotriva acestei concepții nu s-au ridicat obiecții serioase. Dimpotrivă, o serie de autori, ca de pildă Nicolai Hartmann, Rene Wellek, Wolfgang Kayser, Mikel Dufrenne, se referă la ea în mod limpede iar alții, cum ar fi Susanne Lauger (Feeling and Form) sau Emil Steiger (Grundbegriffe der Poetik), este lesne de observat că întreprind analiza operei de artă parcă în conformitate cu schema straturilor acesteia. Așadar, se poate presupune că trăsăturile principale ale concepției mele pot fi considerate ca acceptate și pot fi folosite pentru cercetarea altor probleme ce ni se deschid în față. Nici deosebirea, relevată de mine, dintre fundamentul fizic al operei de artă, opera însăși și concretizarea acesteia, constituită prin intermediul subiectului trăirii estetice (adică subiectul estetic) nu s-a lovit de o opoziție de principiu din partea cititorilor mei. M. Heidegger și E. Gilson au propus o interpretare conform căreia între fundamentul fizic și opera de artă n-ar exista nici o deosebire. Se poate însă demonstra că această interpretare duce la contradicții. N. Hartmann admite această deosebire dar o concepe ca pe o deosebire între straturi, de parcă fundamentul fizic al operei de artă ar fi unul din straturile ei de bază. Dar aceasta duce la o modificare a noțiunii de strat în opera de artă, face să i se atribuie ceea ce evident nu-i aparține, de pildă cerneala tipografică și hârtia pe care este tipărită o carte. În felul acesta ar trebui să se considere că există tot atâția Faust de Goethe câte exemplare din acest poem au fost tipărite până acum. În afară de asta, în 17 cadrul unei opere de artă straturile ar avea o diversitate ciudată în ce privește modul lor de existență: așa-zisul strat de bază - după opinia mea, fundamentul fizic al operei - ar exista în mod real, pe când celelalte ,,straturi", de pildă al unui poem sau tablou (ceea ce, strict vorbind ar constitui respectiva operă), ar avea doar o existență eteronomă, intențională. Ceea ce este inacceptabil. Așadar consider aceste chestiuni elucidate și nu mai sunt necesare noi discuții pe această temă. Dacă se admite că există o deosebire între opera de artă și concretizările ei estetice, atunci pare îndreptățit să se opună valorile artistice valorilor estetice. Primele - dacă în genere or fi existând -aparțin operei de artă și constau mai ales în anumite înzestrări ale acesteia sau ale componentelor ei. Respectivele înzestrări pe de o parte acționează asupra receptorului stârnindu-i trăirea estetică, pe de alta creează baza necesară constituirii în obiectul estetic a valorilor lui estetice. Baza o făuresc anumite selecții de calități estetic valoroase, dependente constitutiv tocmai de valorile artistice ale operei și antrenând după sine apariția concretă, fenomenală a valorii estetice, determină calitativ în mod adecvat. Ceea ce s-ar mai cere elaborat în legătură cu constituirea valorii estetice este - în primul rând - o listă exhaustivă a tipurilor de bază ale valorilor artistice precum și a nonvalorilor. Acestora să li se adauge tipurile de bază ale proprietăților armăturii operei de artă, neutră din punctul de vedere al valorii, de care depinde prezența acestor valori, respectiv nonvalori în operă. În paralel ar trebui să se stabilească tipurile de bază posibile ale valorilor estetice și selecțiile de calități estetic valoroase, reprezentând baza constitutivă pentru apariția într-un obiect estetic dat a valorii estetice. Deocamdată o asemenea listă completă și satisfăcătoare lipsește, existând numai un grupaj temporar și provizoriu [...]. În această privință se cere întreprinsă o muncă foarte migăloasă de cercetări analitice care să permită sesizarea cu deplina lor concretețe a diferitelor calități și precizarea sensului lor univoc. Dar munca cea mai dificilă care urmează a fi făcută constă în a stabili ce fel de calități estetic valoroase pot apărea în cuprinsul unuia și aceluiași obiect estetic, care postulează coapariția cu ele a altora, și - în sfârșit - care se exclud reciproc sau, în cazul unei coapariții admisă ontologic, duc la ivirea unor calități noi, disonante, cu valoare calitativă negativă. Când toate acestea vor fi elucidate, când vom ști care anume calități își pretind reciproc apariția simultană într-unul și același obiect estetic, și când totodată se va vedea că sunt posibile numeroase asemenea selecții de calități estetic valoroase care să-și pretindă reciproc coapariția, atunci vom dispune de selecții de calități estetic valoroase stabilite, care ivindu-se într-un obiect estetic vor antrena după ele apariția unei valori estetice determinate calitativ. Iată singura cale pentru a putea stabili valoarea operei de artă și a concretizării acesteia într-un mod fundamentat și cât se poate de precis. Atunci nu s-ar pune în mod general și vag numai întrebări pur formale cu privire la condițiile indispensabile și suficiente de apariție a valorilor estetice în obiectul estetic, respectiv în opera de artă care îl fundamentează, ci aceste întrebări ar fi adaptate la existența concretă a valorilor estetice precum și a calităților estetice care se află la baza lor. Ulterior, s-ar putea analiza ce fel de modificări sunt posibile în existența calităților estetic relevante atunci când o valoare se menține sau dimpotrivă ce consecințe are dispariția acesteia. Dacă s-ar lua în considerare și diferitele modificări posibile în cadrul trăirii estetice în a cărei desfășurare este dat respectivul obiect estetic cu valorile sale bine determinate, atunci pe baza unor materiale concrete s-ar putea pune întrebarea cu privire la condițiile de apariție ale unei valori estetice anumite, care ar putea ține parțial de opera de artă corespunzătoare și parțial de trăirea estetică. Cu aceasta s-ar face primii pași în direcția elaborării teoriei și criticii evaluării estetice. Generalitățile vagi ale tratării subiectiv sceptice de până acum a evaluării estetice ar face loc cercetării cazurilor izolate determinate concret, în care ar fi dinainte stabilit despre ce fel de valori ale unui obiect estetic este vorba, și în ce fel este el structurat; referitor la o operă de artă în ce fel este determinată iar în privința trăirii estetice în ce fel se desfășoară. Prin prelucrarea unei multitudini de cazuri tipice s-ar obține un material concret care ar reprezenta baza teoretică a criticii de artă. Deosebirea dintre valorile artistice și valorile estetice are drept consecință faptul că se cer deosebite două tipuri ale evaluării: 1. evaluarea a însăși operei de artă în ce privește valorile ei artistice și 2. evaluarea obiectului estetic în ce privește valorile sale estetice. Este limpede că operațiunile de cunoaștere și în genere compor-tamentul subiectului care precedează la evaluare, trebuie să difere în 18 primul caz față de al doilea. În cel de al doilea, evaluarea rezultă din desfășurarea unei trăiri estetice complicate, conținând numeroși factori eterogeni, în vreme ce în primul caz trăirea evaluării este cu mult mai simplă și se desfășoară într-un mod mai previzibil. De aceea este în mult mai mică măsură expusă primejdiilor ,,lipsei de obiectivitate" de diverse feluri, decât evaluarea obiectelor estetice după valorile lor estetice, în care joacă un rol deosebit numeroși factori emoționali mai puțin apți pentru cunoaștere. Cu aceasta dificultățile stabilirii unor linii directoare generale ale ,,obiectivității" evaluării se restrâng față de situația actuală, când problema evaluării este tratată într-un mod foarte general și ca atare și foarte vag, fără măcar să existe preocuparea de a delimita în mod clar domeniul valorilor artistice și estetice de alte tipuri de valori, de exemplu de cele etice. 5. G. Călinescu, Dificultăți în definirea obiectului esteticii Estetica este o disciplină, sau mai bine zis, un program de preocupări, care s-a născut, inconștient sau nu, din nevoia simțită de o întinsă clasă de intelectuali de a vindeca lipsa sensibilității artistice prin judecăți așa-zise obiective, adică în fond străine de fenomenul substanțial al emoției. Lipsa de bucurie artistică este un caz mult mai des decât s-ar crede și foarte mulți indivizi dintre cei mai inte-ligenți citesc cărți pentru scopuri străine de plăcerea estetică, precum ar fi dorința de a se informa, satisfacția de a găsi în ficțiune întâmplări asemănătoare cu cele din viața lor, sau mai ales judecăți și prejudecăți asupra vieții. Acești indivizi, incapabili de a se pronunța asupra valorii artistice a unei opere, simt o mare ușurare când printr-un raționament sau prin însușirea părerilor unor critici ajung la încredințarea că se află în fața unei opere valoroase. Atunci se produce o adevărată bucurie, care însă nu e bucuria estetică, ci o bucurie psihologică, anume bucuria de a fi scăpat de incertitudine. Ba, chiar sunt indivizi, mai rari, nu-i vorbă, care pe calea convingerii ajung să aibă și emoție estetică și să trăiască apoi foarte bine opera pe care n-o puteau simți direct. Din această frigiditate s-a născut, așadar, Estetica, ca propunere de a studia științific opera de artă. Însă, care sunt caracterele științei? O știință ia ființă atunci când se descoperă un fenomen nou sau, mai corect, când apare un nou unghi de vedere care face ca un grup de fenomene să nu-și mai explice suficient relațiile prin științele vechi. Emoția artistică e un fapt sufletesc, deci s-ar putea cerceta la Psihologie. Însă, esteticianul pretinde că există un aspect al unor emoții care le autonomizează, făcând ca emoția artistică să depășească emoția curat psihologică. Prin urmare, o știință strict nouă începe cu definirea fenomenului, ceea ce înseamnă că acest fenomen există nu ca un accident, ci într-un grup de fenomene asemănătoare constituind o clasă. Definiția se face prin arătarea genului proxim, adică a sferei imediat mai largi care intră ca notă în conținutul noii noțiuni, și a diferenței specifice care îndreptățește autonomia acestei discipline. Odată definit obiectul, urmează să se stabilească metodele de cercetare și, în sfârșit, se încearcă a se stabili între fenomene raporturi necesare, adică legi. Se pune întrebarea: există un fenomen autonom estetic, căruia să i se aplice metode speciale de cercetare care să conducă la legi? Operele de artă au întâi de toate un aspect fizic: cartea, tabloul, statuia sunt obiecte. Este de prisos a mai dovedi că discriminarea între lumea fizică a obiectelor și artă e necesară, întrucât oricine își dă seama că artistic nu e propriu-zis obiectul, ci sentimentul pe care obiectul îl deșteaptă în noi. Va să zică, rămâne lămurit că un grup de realități fizice sau procese fizice (muzica, dansul) merită să se elibereze din domeniul fizicului și să intre în acela al psihologicului, constituind acolo o clasă aparte. Dar, se pune întrebarea, dacă acum acest grup e îndreptățit să iasă și de aici și să-și capete desăvârșita autonomie. Piersica pe care o mănânc îmi produce plăcere, muntele pe care îl privesc îmi produce plăcere, poezia pe care o ascult îmi produce plăcere. De ce oare aceste plăceri ar fi atât de eterogene, încât una din ele, cea stârnită de audiția poemului, să ceară neapărat constituirea unei științe nouă? Guyau, într-adevăr, nu s-a sfiit să pună la temelia complexei emoțiuni artistice o curată senzație de vitalitate. Cei mai mulți esteticieni însă au observat, nu 19 fără dreptate, o notă particulară emoției artistice: aceea de a fi deșteptată numai de opere, adică de produse ale geniului. Asta înseamnă că arta presupune o organizare specială a lumii fizice de către om. Însă, aceasta e industria. Atunci ni se fac distincțiuni mai subtile. Industria este utilitară, arta e gratuită. O scurtă analiză dovedește numaidecât neîndreptățirea definițiunii. Utilitatea nu e o notă care să facă să înceteze emoțiunea artistică, de vreme ce foarte multe opere de artă au și un folos și, în general, artele s-au desfăcut din industrii. Biserica Trei-Ierarhi a fost ridicată cu scopuri religioase, dar stârnește emoțiuni artistice. Între util și frumos, ca produse ale industriei umane, nu este decât o deosebire de atitudine din partea noastră. De la unul la altul trecem prin schimbarea atitudinii de valoare. Copilul care linge o acadea în chip de cocoș, trece succesiv de la plăcerea fiziologică la plăcerea artistică și e mâhnit când pentru satisfacerea celei dintâi, mai imperioase, a fost silit să distrugă pe cea de a doua. Dacă rămâne, deci, un adevăr câștigat că arta e o expresie a umanității, distingerea prin criteriile utilității și gratuității este șubredă. Atunci s-a încercat o autonomizare pe căi mai îndrăznețe care și-a găsit chiar la noi reprezentanți dârji. Este foarte firesc ca o nație tânără, cu puțină experiență artistică, să încerce a avea certitudinea valorilor pe calea mijlocită a științei. Națiile care cultivă Estetica sunt și acelea mai lipsite de simț artistic. Germania are esteticieni, Franța are critici, Italia are și ea mai mult esteticieni, dar aceasta e o urmare a unei confuzii ieșite din excesiva experiență artistică ajunsă la sațiu. Chiar Franța începe să piardă criticii și să capete esteticieni. Modalitatea prin care esteticienii români au încercat să autonomizeze fenomenele artistice se poate rezuma cu vorbele teoria capodoperei. D-l Mihail Dragomirescu, întâi, și după el d-l Tudor Vianu, cu aparat mai erudit, dar ducând în fond la rezultatele celui dintâi, fac din capodoperă obiectul propriu al Esteticei, care nu s-ar ocupa cu poezia lui Bolintineanu, ori cu aceea a lui Alecsandri, ci cu poezia lui Eminescu, și nu cu toată poezia lui, ci numai cu aceea izbutită. Cât e de falsă această teorie vede oricine. Capodopera nu există obiectiv, ca un lucru asupra căruia se pot emite judecăți universale, ci e o stare de spirit a unor indivizi, un sentiment particular de valoare. Fără să cădem câtuși de puțin în relativismul care a putut duce pe d-l E. Lovinescu din alt punct de vedere la teoria mutației valorilor literare, este hotărât că ajungem la denumirea de capodoperă a unei opere numai pe calea anchetei. Ceea ce pentru unul este capodoperă, pentru altul reprezintă un scandal. Ieri se deplângeau opere care azi sunt socotite capodopere. Lipsește în câmpul artei acel consimțământ la percepție care face soliditatea științelor. Oricât de relativă ar fi senzația, dacă cuiva i se pare că afară e cald și altuia că e frig, avem în termometre un instrument de obiectivare și de control. Însă, care este mijlocul de a afla granița între operă și capodoperă în mod obiectiv, nimeni nu ne spune. Judecata estetică se întemeiază pe impresia mea, care scapă de restrângerea particularului prin consimțirea altora, și e o pseudojudecată care se poate formula așa: sentimentul de valoare stăpânește acum conștiința mea. Putem să avem empiric sentimentul că o operă este capodoperă, dar certitudinea, adică consimțământul general cu care se începe orice știință, niciodată. Încât, pusă pe această bază, Estetica devine disciplina ciudată care nu-și cunoaște obiectul. Și de fapt, capodopera nici nu există decât ca o denominațiune practică a entuziasmului nostru. Structural, între opera de valoare parțială și capodoperă nu e decât o deosebire de intensitate. Același proces de organizare, aceeași intenție se regăsesc și într-o parte și în alta. Ar fi curios ca Luceafărul lui Emi-nescu să formeze obiectul Esteticei, ca disciplină autonomă, iar Epigonii să rămână un simplu document psihologic. Am zis că ceea ce alcătuiește o temelie a solidității științei e metoda, și esteticianul pune mari nădejdi în probabilitatea de a descoperi niște procedee prin care să ajungem la convingeri chiar în absența impresiei. El ar dori să stabilească normele producerii capodoperei, să facă din Estetică o știință normativă preceptistică. E și aici o iluzie și un joc de cuvinte. În științe, obiectul e real, consimțit de toți, și metodele nu sunt decât mijloace potrivite obiectului spre a ajunge mai cu ușurință la adevărul de formulat în legi. În Estetică, obiectul însuși este incert și metoda ar avea rostul să ne ajute să-l descoperim. În privința asta, sunt două ipoteze care se pot gândi: se poate găsi o metodă de a deter- 20 mina capodopera, ceea ce este totuna cu stabilirea mijloacelor de a produce capodopera; și nu se poate găsi. Dacă s-ar găsi norma capodoperei, atunci s-ar întâmpla un lucru înspăimântător, vrednic de laboratoarele vechilor alchimiști. S-ar produce o dezvoltare de apocalips, fiindcă arta însăși ar dispărea. Când am ști cum se face o poezie genială, toți am deveni mari poeți și arta s-ar preface în industrie. Dacă norma nu se poate descoperi, suntem în neputință de a determina obiectul însuși al Esteticei, cu alte cuvinte rămânem cu știința ruinată înainte de a fi ridicat-o. Într-un chip sau altul, Estetica este o știință care nu există. De aici nu urmează numaidecât că preocupările estetice, adică acelea având un raport cu arta, sunt superflui. Orice observare a fenomenelor artistice în producerea lor și în efectul lor asupra conștiințelor este instructivă. Se poate alcătui un corp foarte util, empiric util, de observații psihologice, sociologice, tehnice etc. asupra artelor, dar Estetica în înțelesul de studiu obiectiv al capodoperei nu va exista niciodată. Toate străduințele esteticienilor sunt inutile speculați-uni în jurul goalei noțiuni de artă și orice estetică nu cuprinde mai mult decât întrebarea, dacă putem sau nu găsi criteriul frumosului, urmată de răspunsul negativ sau de prezumțiuni insuficiente. E adevărat că esteticienii încearcă apoi să clasifice fenomenele artistice sau să studieze formele, cu o oarecare pretenție de metodă naturalistică. Însă, nu poți clasifica, nici studia ceea ce n-ai definit. De altfel, cercetările acestea sunt reînvieri ale unor puncte de veche retorică și dacă ele sunt îndreptățite în cadrul unei arte a conducerii și explicării frumosului, ele n-au ce căuta la estetician. 6. Ion Ianoși, Estetica - filosofie (știință, teorie globală) a frumosului și/sau artei Esteticienii își recunosc identitatea de două secole și un sfert. Ei s-au obișnuit între timp cu moderna denumire a domeniului lor. ,,Estetica" a ajuns un termen curent. Unii îl preferă ,,filosofiei artei", denumirea tradițională a disciplinei; alții își concep ,,esteticile" ca explicite ,,filosofii ale artei" (ale artei și ale unor zone, eventual, ,,extraartistice"). Fapt este că epoca de glorie a esteticii, după ce Baumgarten își avansase respectiva propunere terminologică la mijlocul secolului al XVIII-lea, a corespuns unui larg și înalt interes filosofic frumos și pentru artă. În abundența ,,esteticilor" moderne vom recunoaște, totuși, un semn al calității lor schimbate. Avem în vedere transformarea componentelor unor filosofii atotcuprinzătoare în discipline particulare de-sine-stătătoare, eliberarea lor de sub tutela metafizicii și treptata lor fundamentare științifică. Și dacă acest proces nu s-a conturat încă prea lămurit în primele etape ale existenței ,,esteticii", cu timpul el a devenit pronunțat și neîndoielnic, prin împliniri precumpănitor lucide și exacte. 6.1. Două metodologii, două obiecte Între ele au pendulat, în fond, opțiunile disciplinei noastre, de la origini și până în prezent. Preferințele au fost de partea unor puncte de vedere ,,înalte" sau ,,adânci" sau ,,minuțioase", ,,sintetice" sau ,,analitice" sau ,,descriptive", mânuite de către ,,gânditori" sau ,,cercetători" - o cenzură logic tranșantă și practic relativă, posibilă oricum doar în cadrul unui cuprinzător întreg, o cenzură care permite însă delimitarea, valabilă măcar în treacăt și la modul convențional, a unor optici mai accentuat „filosofice" sau mai pregnant „științifice". Gândite și cercetate s-au cuvenit, la rândul lor, frumosul și arta, domenii corelate și distincte nu mai puțin decât metodele lor de investigare. Invocăm nu întâmplător laturile celor două unități într-o atare succesiune, ci pentru a sugera relațiile reciproce între polii subsistemelor. Căci dacă în artă vedem nucleul specializat și concentrat al frumosului, adică al unui domeniu în planul preocupărilor noastre mai cuprinzător, dar implicat celor mai diverse funcționalități, vom recunoaște, corespunzător, și simpatia marcată a meditațiilor ample - pentru frumos, iar a studiilor minuțioase - pentru artă. Efectele acestei duble afinități s-au constituit într-o ,,filosofie a frumosului" și o ,,știință a artei". Dezvoltarea lor paralelă datează din antichitatea elină, de la opțiunile platoniană și aristotelică - op- 21 țiuni până la un punct distincte și opuse, dar atenuate de monumente ,,inverse" dinăuntrul fiecărei concepții și care au darul să se estompeze opoziția lor exterioară. Adversitatea lor o reeditează însă, mai ascuțit, în antichitatea romană și evul mediu latin, speculativismul prin spiritul său neoplatonic, și poeticile, retoricile, stilisticile prin litera lor neoaristotelică. Renunțând pentru moment la nuanțări, desprindem o destul de clară schimbare de accent de la o epocă la alta. Grecii meditează cu precădere asupra ideii de frumos și asupra substanței artistice; romanii analizează cu precădere formule și tehnici expresive. Teologii medievali se preocupă iarăși de valențe imateriale și metafizice. Renașterea își potențează, în schimb, interesul pentru realitatea naturală și cea artistică, adică pentru structurile corelate ale artei cu ale lumii exterioare și, respectiv pentru descrierea migăloasă a materialelor, procedeelor și modelărilor artistice. Le invocăm din nou deliberat împreună, frumosul și arta, spre a sugera osmozele lor, implicate în însuși procesul delimității. Conștiința inseparabilității finale nu poate opri totuși, pe parcurs, pornirile separatoare. Căci dacă poeticile neoclasicismului francez sau tratatele despre sculptură, pictură ori dramaturgice ale iluminismului englez, francez, ca și celui german timpuriu au vădit, în prelungirea ,,liniei" aristotelic-renascentiste, o înclinație obiectuală și metodologică pentru real, un real artistic care poate fi clar perceput și descris - filosofia clasică și cea romantică germană, dornice de ample sistematizări, inclusiv în plan estetic, au acordat în schimb preponderență idealului. Max Bense distinge orientările ,,galileică" și ,,hegeliană" ale esteticii; o distincție care în parte se suprapune celei operate cu prilejul de față, între preocupările analitic-științific-informative și cele sintetic-filosofic-speculative, dar numai în parte, deoarece, spre deosebire de majoritatea confraților săi speculativi, Hegel a reușit să îngemăneze viziunea larg teoretică asupra idealului estetic cu o deosebit de precisă și de profundă receptare și analiză a practicii artistice reale, antice și moderne, ia-nugurând o posibilă cale intermediară deosebit de fructuoasă. 6.2. O știință filosofică Esteticienii contemporani sunt supuși asaltului din două direcții opuse, una exclusiv ,,artistică" și alta excesiv ,,științifică". Prima nu crede în vreo altă aproximare a faptului de artă în afara celei ,,simpatetice", în care criticul se implică până la identificare în opera individuală, individual ,,retrăi-tă" și individual ,,recreată", cu mijloace artistice sau paraartistice. Estetica se dizolvă, astfel, într-un act critic de tip ,,impresionist", care de fapt urmărește dublura originală a unui prototip artistic original. Ne vom preocupa, cu acest prilej, mai mult de a doua direcție, ale cărei amendamente au lărgit și îmbogățit mult câmpul de cercetare al esteticii, dar în același timp au și subminat, câteodată, modalitățile de ființare ale esteticii, sau cel puțin ale unei anumite estetici, vreme îndelungată suprapusă disciplinei ca atare. Este vorba de amintitele investigații pozitive, forând o arie restrânsă la o considerabilă adâncime. Antecedentele lor le descoperim încă în secolul trecut, în vremea transferului de interes către zonele artistice ,,de jos", studiate experimental, sau către o practică delimitată a creației, privită istoric. Explozia particularizărilor scientizate caracterizează însă, cu deosebire, teoriile artei în secolul nostru. Folosim termenul la plural, deoarece pe măsura multiplicării metodelor și obiectivelor de cercetare era inevitabil să se fi înmulțit și efectele lor. Locul teoriei l-au luat teoriile asupra literaturii și artei, domeniul în cauză semănând și el unui evantai larg deschis și cu razele din ce în ce mai îndepărtate unele de celelalte. Și dacă estetica de odinioară se reclamă unitară, încrezătoare fiind în gestul unificator, de la o vreme ea a pășit conștient pe calea pulverizărilor - în plan fiziologic, psihologic, sociologic, lingvistic, matematic ș.a.m.d. -, acumulând pe parcurs numeroase cunoștințe indispensabile progresului ulterior. Asupra multiplelor planuri plutește însă o incertitudine: sunt oare toate aceste ipostaze ale esteticii - 22 cu adevărat ipostaze ale esteticii? Câștigându-se enorm în zonele particulare, nu s-a pierdut, pentru o vreme, perspectiva generală ?! Întrebarea (finală și esențială) nu poate fi ocolită: se justifică estetica altfel decât ca o disciplină prin excelența generală și generalizatoare, la nivelul întregii arte, al tuturor frumuseților artistice și, într-o anumită măsură, chiar extraartistice? Este de conceput ea altfel decât ca o ,,filosofie a artei și (sau) a frumosului", ca o ,,știință generală a artei și (sau) a frumosului" ?! Se cunosc încercările unui grup de esteticieni germani (Fiedler, Dessoir, Hamann, Utitz, Lutzeler, Baeumler sau Perpeet) de a distinge ,,estetica" de ,,știința generală a artei". Și ele au demonstrat că, pentru vremurile mai noi, doar sistematica speculativă este insuficientă și se impune, corespunzător, o intensificare a studiului istorico-teoretic al operelor de artă concrete, ceea ce concordă tendinței dominante a secolului, favorabilă particularizărilor în cunoștință de cauză. Totodată, aceste încercări nu au pus la îndoială caracterul general, explicit sau implicit filosofic, al nici unuia dintre cele două compartimente majore preconizate, inclusiv al studiului din urmă, mai la obiect. Ele s-au menținut, ca atare, în interiorul esteticii propriu-zise, așa cum s-a configurat ca în epoca modernă - chiar și delimitând aspectul filosofic (Aesthetik sau Kunstphilosophie) de cel particular (Kunstwissenschaft, Kunsthistorie; Literaturwissenschaft, Literaturhistorie, Musikwissenschaft, Musikhistorie etc.). În schimb, tocmai pornirea violent pozitivă, în sens de particularizatoare, analitică, exactă, delimitată ș.a.m.d., caracterizează, de obicei, școlile lingvistico-logice (stilistice, semiotice, structuraliste, informaționale, matematice); orientările psihologice (psihoanalitice, individual psihologice, psihofi-ziologice, psihoantropologizante); și, până la un punct, școlile sociologice (pe ramuri de activitate sau pe forme de conexiune cu publicul receptor) - cercetări care în mai mică măsură urmăresc o teorie generală asupra artei în totalitatea ei (la nivel filosofic sau global științific), și mai degrabă avansează un număr de teorii distincte asupra mai multor obiecte sau mai multor activități artistice distincte. Sunt în afara oricăror îndoieli hotărâtoare îmbogățiri obținute prin această înmulțire a ariilor și metodelor de cercetare. Dar oare ele s-au integrat esteticii propriu-zise sau unor discipline învecinate, și nu cumva reprezintă - dincolo de valoarea lor proprie - doar premise ajutătoare, importante sau indispensabile, pentru înnoirea ulterioară a esteticii? În mod curent, obișnuim să asimilăm diversele teorii artistice ale secolului unor ,,estetici" complete. Vorbim adesea despre ,,estetica" lui Jung, sau Bachelard, sau Tînianov, sau Eco sau Barthes ș.a. Desemnarea lor prin același termen nu anulează, totuși, deosebirile de fond, de vreme ce fiecare analizează în mod diferențiat câte o zonă relativ limitată, și nu anulează nici diferențierile față de estetica filosofică, atâta timp cât mulți dintre acești ,,analiști" sunt de obicei puțin interesați de statutul global propriu activităților artistice. În susținerea opiniei exprimate, am invoca și atracția reciprocă dintre particularizările teoretice pe ramuri, genuri, specii artistice, pe de o parte, și cele bazate pe diferite puncte de vedere și metode, pe de altă parte. Tricotomica specializare a gândirii despre artă, în profesiunea criticului (individuală), a teoreticianului de ramură (particulară) și a esteticianului (generală), a fost de mult consemnată. Este însă interesant de remarcat că noile specializări, obținute din interferențele teoriei artei cu metodele diferitelor științe (preocupată de expresia logică și lingvistică, legiferarea matematică, de activitatea economică, progresul tehnic, organizarea socială sau substratul psihic), au preferat, de obicei, să se coroboreze inelului mijlociu al amintitului lanț tricotomic. Folosindu-se anterior de ideea ,,particularizărilor", am prevăzut tocmai această spontană și conștientă alianță între particularele teorii ale artei (literare, plastice, muzicale) și particularele metode contemporane (lingvistice, sociologice, psihologice) - alianță de care nu pregetă, bineînțeles, să beneficieze atât criticul preocupat de individualizări cât și esteticianul dornic de generalizări. Într-un cuvânt, analiza matematică a formelor poetice fixe, descrierea structurală a straturilor unei opere plastice sau muzicale, descifrarea arhetipurilor mitice ale dramaturgiei sau dezbaterile asupra sociologiei romanului - deși nuanțează critica fiecărui produs artistic în practic și îmbogățesc terenul sintezelor estetice în ansamblu, nu țin strict de aceste îndeletniciri, ci se leagă preponderent de 23 zona punților ,,intermediare". Motiv pentru care de aceste cercetări s-au și ocupat cel mai frecvent teoreticieni, anume, ai literaturii, ai picturii, ai muzicii sau, și mai delimitat, teoreticieni ai prozei epice, ai formulelor și procedeelor poetice, ai orientărilor ,,abstracte" în pictură, ai muzicii seriale ș.a.m.d. Acești teoreticieni, doar ai unei ramuri sau doar ai unei specii artistice, pot fi numite într-un sens indirect și convențional numiți ,,esteticieni". Teritoriile apropiate de estetică, învecinate sau in-terferente, nu se delimitează de ea nici cu ușurință și nici cu strictețe. Printre dovezile interpenetrări-lor, am cita pe acei istorici ai artelor plastice au ai literaturii, din secolul nostru (de la Riegl, Wol-fflin, Worringer, Gundolf, Huizinga, Curtius - până astăzi) care, preocupându-se de sistematizarea unor morfologii, a unor stilistici sau a unor tipologii cuprinzătoare, s-au declarat adepții unei largi viziuni asupra artei și au depășit în permanență specialitatea lor inițială, fie în direcția esteticii ,,ge-nerale", fie într-aceea a filosofiei culturii. În ciuda unor situații relative și nesigure, cu interpenetrații și amalgamări, vom considera estetica - în înțelesul propriu al termenului - ca pe o filosofie generală, teorie globală) a artei și (sau) a frumosului. Surse: 1. Georg Wilhelm Friedrich Hegel, Prelegeri de estetică, vol. I, Ed. Academiei, București, 1966 (traducere de D. D. Roșca), pp. 7-9; 18-20. 2. Nicolai Hartmann, Estetica, Editura Univers, 1974, pp. 3-7. 3. Tudor Vianu, Estetica, E.P.L., București, 1968, pp. 9; 16-17; 23; 33-37. 4. Roman Ingarden, Studii de estetică, Editura Univers, București 1978 (trad. de Olga Zaiwk), pp. 375-384. 5. G. Călinescu, Principii de estetică, E.P.L., București, 1968, pp. 9-13. 6. Ion Ianoși, Estetica, E.D.P. București, pp. 9-14. II. Atitudinea și valoarea estetică Din punct de vedere metafizic atitudinea estetică face parte din cuprinsul atitudinilor umane fundamentale alături de atitudinea pragmatică, cea magico-mitico-religioasă, cea morală, cea teoretic-explicativă și în fine, cea interpretativ-comprehensivă. Se admite în mod curent că atitudinea estetică nu poate fi considerată o simplă facultate a spiritului, alături, de pildă de voință și gândire, care sunt, în mod indiscutabil așa ceva. De asemenea pentru a defini valoarea estetică, în mod curent se acceptă că în cuprinsul ei omul se exprimă ca totalitate și ca organicitate a totalității. Aceasta înseamnă că ea presupune o empatie cu un întreg care poate fi real, sau care poate fi imaginar, fabulato-riu. Oricum, de la romantici încoace se vorbește tot mai mult și mai accentuat de o funcție fabulato-rie a conștiinței. Atitudinea estetică ține de ceea ce se numește „neatenția la viață" ea fiind o specială distragere de la presiunea nevoilor vitale. În fapt, ea a și fost definită ca o „suspendare a legăturilor cotidiene" ale omului, adică o suprimare a ceea ce este nemijlocit pentru sufletul și spiritul omenesc. Atitudinea estetică este distinsă, adeseori, de atitudinea esteticianului. Ea ține de starea de dăruire în fața obiectului și îi aparține creatorului și contemplatorului. Atitudinea esteticianului aparține, după cum spune Hartmann, omului de cugetare adică filosofului care este preocupat de chiar natura acestui complex fenomen. Sunt cel puțin patru concepte subsumate conceptului de atitudine estetică: simțul estetic, interesul estetic, gustul estetic și idealul estetic. În istoria gândirii estetice Plotin este cel ce introduce conceptul de simț intern dându-i și o semnificație estetică. Cei care vor impune acest concept sunt însă esteticienii empiriști englezi: Addison (1672-1719) în Plăcerile imaginației, Shaftesbury (16711713), Francis Hutcheson (1696-1782). Putem rezuma ideile lor astfel: a) există un simț interior și acesta se fundează pe cele cinci simțuri naturale ale omului, dar el, acționează integrându-le pe acestea într-o reacție spontană de apreciere valorică; b) simțul interior este pus în noi de natură și noi suntem făcuți prin structura noastră să simțim intuitiv și spontan ordinea, corespondența, simetria și măsura din lucruri, din comportare și din idei (Shaftesbury este cel ce va considera că acest simț intern nu are prea mult de a face cu simțurile propriu-zise; el este, mai degrabă o funcție atot- 24 cuprinzătoare a conștiinței. Astfel el arată că, simțul interior este legat de o „mulțumire a văzului" care trimite însă la „cauza care a generat-o" adică la armonia prestabilită a universului); c) simțul intern ca simț estetic progresează în constituția sufletului, adică este educabil: nu ochiul, vederea se perfecționează spun ei, ci privirea, nu auzul se perfecționează ci audibilitatea; d) tot ei pregătesc terenul teoretic pentru analiza filogenetic și ontogenetic a simțurilor, inclusiv a simțului estetic (de aceasta se vor ocupa Darwin, J. Marie Guyau, Karl Gross, Herbert Spencer, W. Wundt, A, Leroi-Gourhan etc.). Acest concept a fost considerat uneori drept marginal pentru estetică, dar în ultimul timp, în cercetările de etologie s-au adus argumente suplimentare pentru a-l include în rândul conceptelor, dacă nu centrale ale esteticii, cel puțin în rândul celor principale ale acestei discipline. Oricum s-au conturat câteva concluzii acceptate din aproape toate perspectivele teoretico-metodologice: a) simțul estetic se grevează pe cel biologic dar acesta nu înseamnă că el poate fi redus întru totul doar la un simț natural. Simțul estetic este și meta-natură, după cum au consemnat doi gânditori atât de diferiți precum Mikel Dufrenne și Lucian Blaga; b) simțul estetic presupune existența unui prag senzorial minim pentru culoare, sunet, tactilitate, gustativitate, olfactivitate (problema teoretică ridicată aici este aceasta: ce raport se instituie între pragul senzorial propriu-zis al omului și pragul sensibilității estetice); c) simțul estetic nu este propriu-zis un „simț al conținuturilor" ci el este un „simț al formelor" externe și interne. Conceptul de interes estetic este definit, în modul cel mai general ca fiind cel care consemnează atitudinea activă a subiectului estetic în fața aparițiilor, aparențelor, raporturilor de apariție, într-un cuvânt în fața a tot ceea ce se prezintă sub aspect fenomenal conștiinței. În orice caz, de la Kant încoace, interesul estetic este definit drept „interes dezinteresat", adică, interesul pentru obiectul însuși, pentru obiectul-întocmai - astfel precum el există în unicitatea, fenomenalitatea și aparența sa pentru subiectul receptor. Gustul este, cel puțin în tradiția europeană un concept central prin care putem defini atitudinea estetică. În fapt, în toate limbile europene se spune judecată de gust ca un echivalent al atitudinii și aprecierii estetice. Tudor Vianu aduce argumente pentru alegerea simțului gustului în postura de semnalizator al judecății estetice de valorizare: a) simțul gustului are o dublă însușire: el este un simț diferențiat, dar în același timp el este și unul dintre cele mai puțin raționalizate simțuri; b) filo-genetic gustul și-a pierdut importanța pe care o avea, probabil, în fazele primare ale evoluției; c) gustul are o mare varietate determinată filogenetic, corelativ însă, rațiunea n-a putut să-l adapteze la regimul ei; d) gustul este un simț mai spontan decât tactul și mirosul care sunt simțuri investigatoare. Redăm în paginile care urmează un text semnificativ din Mikel Dufrenne pentru definiția gustului, intitulat Gustul și publicul. Textul este ales și pentru că el depune mărturie pentru modul în care se face distincția între temperamentul estetic și judecata de gust. Dacă Kant apelează la aprioritatea formelor cunoașterii, adică aprioritatea intelectului și imaginației pentru a demonstra existența posibilei universalizări a judecății estetice, Mikel Dufrenne își întemeiază întregul său demers pe ideia existenței „formelor apriorice ale afectivității". Pentru că există o asemenea aprioritate se poate face trecerea de la componenta psihologică a gustului la dimensiunea estetică a acestuia. Devine astfel comprehensibilă celebra formulă: a avea gust înseamnă a nu avea gusturi. De asemenea am ales textul Atitudinea în fața frumosului și adevărului, precum și Atitudinile în fața agreabilului și frumosului de același autor tocmai pentru că ambele depun mărturie pentru specificitatea atitudinii estetice în fața atitudinii teoretice și a celei a zonei agreabilului și vitalului. Pentru tema valorii estetice am ales texte reprezentative după cum se vede din Tudor Vianu și Roman Ingarden. În ce ne privește considerăm că valoarea estetică poate fi definită într-un mod sintetic prin următoarele caracteristici: a) ea este cea mai generală valoare specială, în sensul că ea se re- 25 alizează prin toate celelalte valori nefiind în final nici una dintre acestea; b) valoarea estetică este, în ultimă instanță o valoare fenomenală și nu o valoare substanțială în sensul că în cuprinsul ei contează fenomenul esențial și nu esența fenomenului, cum se întâmplă în cazul evaluării teoretice; c) valoarea estetică este o valoare dependentă de apariție și aparență, de raporturile de apariție, după cum a demonstrat Nicolai Hatmann în Estetica sa; d) putem considera, pe urmele lui Tudor Vianu că nu există valoare estetică dacă nu ne plasăm fenomenologic în sfera valorii estetice; e) valoarea estetică este o valoare subiectiv-obiectivă (Liviu Rusu spune coniectivă) în sensul că există în acest caz un aport special al subiectului instaurator (formula consacrată în acest sens este aceea că nu există obiect fără subiect, iar ceea ce în gnoseologie este solipsism, în axiologia estetică este un fapt normal); f) valoarea estetică nu este reductibilă la configurația obiectului; g) valoarea estetică este întotdeauna alta în funcție de receptor, ceea ce înseamnă că ea este saturată subiectiv prin multiplicarea la infinit a martorului individiual (tocmai de aceea avem o estetică a receptării dar nu avem o etică a receptării în sens strict, pentru că, valoarea etică nu depinde de receptarea morală; în schimb, valoarea estetică este sinonimul receptării tuturor straturilor obiectului estetic în autodesfășurarea acestuia în experiența estetică; h) caracteristica de nesuprimat a valorii estetice este impuritatea (Ion Ianoși) acesteia (impuritatea derivă din aderența la suport a valorii estetice; în fapt există, o nevoie de suport, o sete de suport a spiritului omenesc: dacă am fi spirit pur n-am avea nevoie de suport și, prin urmare nici de estetic); i) există o relație de solidaritate a valorii estetice cu suportul ei material, ceea ce este surprins excelent de către Umberto Eco în sintagma: imanența semnificației în expresie ; j) valoarea estetică leagă individualul de general într-un chip aparte; k) caracteristica valorii estetice este aceea de a se realiza prin totalizare, ea fiind precum un organism suficient sieși; l) în fine, valoarea estetică se poate defini numai prin raportul de fundare reciprocă a valorilor și, în acest sens trebuie cercetate, modurile de fundare ale acesteia pe valorile vitale, pe cele ale agreabilului, pe cele morale, teoretice și ale sacrului (Nicolai Hartmann). Am inclus ca texte reprezentative două fragmente din Roman Ingarden tocmai pentru a întări ideea comună multor esteticieni conform căreia valoarea estetică nu poate fi definită în absența trăirii estetice, a experienței estetice și, nu în ultimul rând, în absența circumscrierii obiectului estetic. 1. Mikel Dufrenne, Atitudinile în fața frumosului și adevărului Respectul pe care-l impune obiectul estetic e comparabil cu atitudinea pe care o solicită adevărul? Ni se pare că, oricare ar fi apropierea dintre frumos și adevăr, aceste două atitudini diferă sub trei aspecte. Nu stăpânim în același fel, mai întâi, adevărul și frumosul. Evident, și unul și altul pot să apară ca un dat; sunt tot atât de dezarmat și de convins prin evidența rațională cât și prin evidența estetică, astfel încât pot spune deopotrivă: verum index sui și pulchrum index sui. Și dacă se pretinde că adevărul presupune, spre deosebire de frumos, o activitate care nu e deloc scutită de ambiție sau de avariție, ne putem aștepta la protestul apostolilor cunoașterii dezinteresate și care consideră cunoașterea ca ultim scop al contemplării. Trebuie să dezvoltăm, totuși, această diferență: chiar când parvine la acel punct maxim de puritate, în abdicarea puterii, cercetarea adevărului vizează o apropiere, operațiune ce se pretează la manevre care o opun frumosului. Contemplarea adevărului rămâne întotdeauna prețul unei asceze: plăcerea pe care o încerc e aceea a unei cuceriri. Adevărul poate să mi se impună ca o grație - ,,atenția este o rugăciune naturală" - și a trebuit cel puțin să merit acest dar deschizându-mă lui. Când adevărul s-a prins în năvod, pot revendica proprietatea asupra lui întrucât l-am urmărit cu înverșunare. Se întâmplă deci, ca stăpânirea adevărului să fie avarițioasă dacă, închisă oricărei noțiuni de gratuitate, ea consideră adevărul ca o avere cucerită în mare luptă. Fără îndoială că experiența estetică presupune, de asemenea, o asceză: e vorba de o educație care ascute gustul și-și face loc împresurând orice prejudecată; reflecția prin care ne sensibilizăm în fața frumosului este, de asemenea, un efort. Dar, oricât de constant și de hotărât ar fi, acest efort nu poate merita integral grația - iată prin ceea ce se disting cele două atitudini. Adevărul implică certitudinea, în timp ce experiența estetică comportă impresia că ceva îmi este oferit, ceva care nu depinde cu nimic de cercetarea și de zeului meu. Așa cum la Rimbaud, chiar dacă Animus face menajul, Anima nu va veni decât dacă i se cântă; ca și în cazul artistului: toate șiretlicurile talentului nu-l dis- 26 pensează de inspirație; ca și în cazul spectatorului: toate avertismentele criticii, toate demersurile, reflecției nu sunt suficiente pentru a produce irezistibila evidență a frumosului. ,,Căutam frumusețea și te-am găsit", zice Pelleas: între cercetare și descoperire există un abis pe care prezența îl umple printr-un miracol întotdeauna nou. În al doilea rând, adevărul și frumosul nu pot fi girate în același fel. Acest adevăr pe care l-am cucerit va fi tratat ca o avere; el va fi capitalizat, moștenit, schimbat; posed adevărul, dar sunt posedat de frumos. Totuși, ar trebui să distingem două tipuri de adevăruri. Adevărurile necesare, de tip rațional, și adevărurile pe care le putem numi, în mare, intuitive și subiective: vorbim aici de primele, de adevărurile care se rezolvă în cunoaștere, adică acela care se exprimă în formule demonstrate, adevăruri de care dispun prin obișnuință și care nu pierd nimic din virtuți dacă rămân neutralizate. În fața acestora atitudinea noastră va fi întrucâtva aceea a unui demiurg, și e întru totul legitim ca un oarecare orgoliu să se manifeste aici; manipularea adevărului mă trimite la mine însumi și mă invită să mă bucur de purtarea mea. Dimpotrivă, experiența estetică nu se lasă, ca adevărul, capitulează, și anume din două motive; mai întâi, pentru că domeniul adevărului este infinit, cunoașterea vizează o totalitate ale cărei sisteme sunt apropieri întotdeauna imperfecte, astfel că va exista întotdeauna un progres de făcut și teritorii de anexat. Experiența estetică, dimpotrivă, nu poate progresa în felul cunoașterii: dacă există progres, acesta nu poate fi decât acela al gustului care se rafinează, se ascute și ne face mai disponibili și mai docili la obiectul estetic; dar acest progres nu lărgește imperiul esteticii ci, dimpotrivă, făcându-ne mai exigenți el tinde, mai degrabă, să-l restrângă. Dacă, pe de altă parte, fecunditatea operațiunilor intelectuale ține de faptul că putem constitui cunoștințe care reunesc multiple experiențe și autorizează altele, experiența estetică nu poate fi redusă la cunoștințe, pentru că obiectul e de fiecare dată unic și de neînlocuit. Când aducem în discuție un gen artistic, o școală sau un stil, generalizăm, de bună seamă, dar riscăm să nu mai percepem obiectul estetic; sunt istoric și critic, conceptele pe care le utilizez dau seama de natura operelor, de factura și de structura lor, dar ele mă țin la distanță de actul comunicării directe cu obiectul. Or obiectul estetic trebuie să-mi fie întotdeauna prezent. Adevărul l-am descoperit și l-am înțeles o dată pentru totdeauna: pot acorda credit unui adevăr pe care încetez, provizoriu, să-l consult și să-l verific. Gândirea nu progresează decât cu condiția de a nu mai reveni întotdeauna în urmă, de a încredința adevărul unui sistem de semne pe care-l pot manevra și de al cărui conținut sunt asigurat fără să mai întârzii în operațiile de explicitare. În timp ce experiența estetică, de îndată ce e încheiată, nu mai lasă decât o amintire decolorată și vană: cunoașterea care o înlocuiește nu va putea niciodată compensa această dispariție. Aici apare și se măsoară diferența dintre cunoaștere și sentiment: sentimentul nu se hrănește decât din prezența concretă; în absența acesteia se ofilește, ca și sentimentul estetic, dealtfel, dacă nu e susținut de resortul dorinței. S-ar punea spune că dacă sentimentul de dragoste rezistă absenței, deși pot să apară metamorfoze dureroase, sentimentul estetic nu poate supraviețui absenței obiectului său. În sfârșit, nu suntem aceeași în fața adevărului și în fața frumosului. Distincția sentiment-cunoaștere se exprimă, de asemenea, prin împrejurarea că, într-adevăr, cunoașterea este anonimă; am văzut mai înainte ce mândrie și ce plăcere poate resimți cineva aflat în stăpânirea adevărului. Totuși, acest eu care cucerește și tezaurizează cunoștințe nu este eul concret, iar adevărul pe care-l stăpânește nu e decât un bun interschimbabil și non-nominativ. În timp ce obiectul estetic, întrucât mă dăruiesc lui în întregime, mă afectează și trezește un sentiment care mă zguduie mai profund decât adevărul. Universalitatea adevărului - criteriul esențial - ține, fără îndoială, de obiectul său, dar mai întâi pentru că fiecare face abstracție de sine: nu acced la adevăr decât renunțând la ceea ce constituie profunzimea eului, reducându-mă la un cogito punctual. Universalitatea judecății estetice ține, dimpotrivă, de puterea de afirmare și de persuasiunea obiectului, mai degrabă decât de sacrificiul subiectivității. Am spus mai înainte că întâmplarea făcută obiectului estetic e cu atât mai fecundă, cu cât ne făgăduim lui mai deplin. Iată un alt motiv pentru care obiectul estetic mă angajează și mă leagă mai profund decât adevărul: nu sunt un om pentru care doi și cu doi fac patru, așa cum sunt un om căruia îi place Debussy. 27 Evident, nu putem conchide că punțile dintre adevăr și frumos sunt rupte și că reflecția filosofică n-ar fi autorizată să caute un adevăr în frumusețe. Există cel puțin o altă formă de adevăr în fața căruia atitudinea subiectului e mai aproape de atitudinea estetică. Adevărurile metafizice în sensul cel mai larg al termenului, care pe de o parte, nu se rezolvă în cunoaștere riguroasă și universal valabilă, întrucât ele nu au sens deplin decât pentru mine, adevăruri care, pe de altă parte, apelând la mine, devin, deopotrivă, o vocație și o constrângere sunt, totodată, distincte de mine și interioare mie. Aceste adevăruri izvorăsc dintr-o atitudine care nu e lipsită de afinități cu atitudinea estetică; aceste adevăruri, și nu adevărurile strict logice, sunt cele pe care le putem găsi amestecate în experiența estetică. Dar asupra acestei chestiuni vom reveni mai târziu. 2. Atitudinile în fața agreabilului și frumosului Caracterele prin care atitudinea estetică se distinge de atitudinea în fața adevărului sunt chiar acelea prin care suntem tentați să o apropiem de atitudinea în fața agreabilului. Între admirația estetică și dragoste există, într-adevăr, trăsături comune. În primul rând, recunoașterea puterii altuia și acceptarea drepturilor sale: sunt tot atât de dezarmat în fața obiectului estetic, cât și în fața ființei iubite; nu mă gândesc să retușez acest obiect, nici să transform ființa iubită, să uzez de unul și să abuzez de altul. Dacă, dimpotrivă, sunt incapabil de această bunăvoință, dacă sunt în primul rând atent la mine și la ceea ce simt, nu voi realiza nici experiența estetică și nici experiența iubirii: convertind cei doi termeni în mijloace, degradez esteticul în agreabil sau ființa iubită într-o ocazie de aventuri în care mă situez ca erou complezent: dragostea este aceea pe care o iubesc și nu pe un altul. Don Juan și Tristan se întâlnesc la cei doi poli ai mitului pasiunii, și anume într-un narcisism comun: primul își extrage o delectare mai mult sau mai puțin secretă din plăcerile sale, al doilea din zbuciumul său. Este însă important de observat că dăruirea de sine pe care obiectul estetic o cere spectatorului e solicitată, în primul rând, creatorului: orice creație e un act de dragoste și iată prin ce anume credem că viața artiștilor ,,blestemați" capătă întregul ei sens: sub aparențele nechibzuinței, libertinajului sau nebuniei viața lor atestă renunțarea la grijile cotidiene, la îngrijirea pe care fiecare, de obicei, și-o dă sieși. Trebuie să subliniem, totuși, diferențele ce subzistă între cele două atitudini în fața agreabilului și frumosului. E vorba, în primul rând, de o diferență de intensitate: experiența dragostei poate îmbrăca un caracter patetic și tragic într-o modalitate care-i este proprie. Și pentru ce, dacă nu pentru faptul că dragostea se îndreaptă spre o persoană, iar admirația estetică spre un obiect? (Ne rezervăm cazul în care frumusețea este un atribut al persoanei și nu un caracter al operei de artă). Găsim aici un alt motiv în virtutea căruia nu ne punem în chip asemănător întrebări în legătură cu obiectul estetic și cu ființa iubită: experiența estetică își găsește încoronarea în aparență; tristețea e în melodie sau în poem. Și iată pentru ce, de asemenea, cunoașterea este, în fiecare clipă și pentru fiecare, ca încheiată: dacă învăț să văd altceva în melodie sau în poem, nu va fi vorba de progres, ci de conversiune. În timp ce cunoașterea unei ființe nu este niciodată încheiată. Pentru că altfel spus, obiectul estetic este în întregime în aparență, el mi se dezvăluie fără rezerve, iar cunoașterea sa nu întâlnește obstacole decât din partea mea, datorită propriei mele impermeabilități, în timp ce cunoașterea unei ființe care se poate întotdeauna sustrage, preface sau minți, presupune, de asemenea consimțământul său. În același timp însă, transparența obiectului estetic este opacitate: dezvăluindu-mi-se cu un fel de dispreț pentru ceea ce sunt și indiferență pentru ceea ce este, el îmi rămâne străin: ,,Sunt frumoasă, o muritori, ca un vis de piatră...". Dimpotrivă, cunoașterea în dragoste presupune ca altul să mi se deschidă și finalmente, să se unească cu mine, întrucât numai prin mijlocirea unei uniuni perpetuu nedesăvârșite se operează această cunoaștere, ea însăși întotdeauna neîncheiată. Acesta ar fi, dealtfel, punctul în care apare diferența între cele două tipuri de experiență: dragostea solicită o uniune pe care obiectul estetic n-o cere, întrucât, acționând asupra mea, mă ține la distanță. În dragoste, am conștiința de a fi indispensabil altuia: orice dragoste este dragoste de bunăvoință, act prin care substitui voința altuia voinței mele pentru a-l ajuta să fie el însuși. În timp ce, în fața frumosului și sub influența sa devin docil, dar fără ca frumosul însuși, să fie afectat: invulnerabil și 28 etern, el nu resimte nevoia omagiului meu. Nu-i pot da nimic din ceea ce-mi dă, întrucât e perfect desăvârșit, orice retuș raportându-se ca un atentat. Cu o persoană însă, orice întâlnire e dialog, iar dragostea o chestiune care așteaptă un răspuns; chestiune presantă, pentru că un răspuns negativ ar conduce la disperare. Dragostea, de asemenea, se supune judecății altuia și se preocupă de stima ce i se acordă; ea vrea să-și dovedească și să-și probeze virtuțile; nu va ezita să se supună acelor probe judiciare imaginate de romanul de curte, și nu atât pentru a seduce pe altul, cât pentru a-l convinge de forța și de sinceritatea sentimentului. În plus, primul răspuns pe care-l așteaptă dragostea e prezența și, pentru că această prezență e încărcată de o semnificație inepuizabilă - singura care contează - dragostea nu sucombă în absență așa cum se întâmplă cu sentimentul estetic. Numai că, aici absența capătă o dimensiune particulară: ,,O singură ființă vă lipsește și totul e pustiu". Acest vers e comentat de Jules Romains în felul următor: ,,Ideea de absență nu mai era o idee printre altele. Ea devenea una din marile categorii ale unui univers mental brusc repus la punct. Zgomotele navei îmi păreau a fi un fel de incantație absenței". Aceasta pentru că prezența însăși rămâne condiția darului pe care îl aștept și începutul însuși al acestui dar care este reciprocitatea dragostei mele. Dar dacă dragostea aspiră la uniune, dacă ea e dorință, pentru că altul îi este indispensabil și complementar: e semnul decisiv al dragostei, semn care-i conferă acea culoare de fatalitate celebră de poeți: altul este alesul, de neînlocuit. Fără ființa iubită nu mai sunt eu însumi, viața nu mai are sens: ,,Căci la ce servește viața, dacă nu la a fi dată? Și femeia, dacă nu pentru a fi femeie în brațele unui bărbat?". Dimpotrivă, obiectul estetic nu-mi este complementar. Indiscutabil, experiența pe care o inițiez în raporturile cu obiectul estetic mă transformă și mă îmbogățește, dar aici e vorba de o acțiune pe care o suport fără a o fi dorit cu aviditate, acțiune pe care nu o exercită decât atunci când e prezent; or, tocmai în absență se măsoară puterea dorinței - și trebuie să convenim că banalitatea și stringența cotidianului sunt suficiente pentru a neutraliza dorința estetică, cel puțin la spectator. Sunt numai câteva observații din care rezultă că experiența estetică dezvăluie trăsături singulare și incomparabile cu alte tipuri de experiență. În cele ce urmează ne propunem să justificăm această specificitate trecând la analiza critică a experienței estetice, căutând să degajăm elementele a priori pe care ea le pune în joc în ceea ce constituie momentul ei cel mai înalt și mai semnificant. Vom trece, adică, la lectura pe care sentimentul o face expresiei: trecem astfel de la fenomenologie la critica experienței estetice. 3. Gustul și publicul Opera formează, în primul rând, gustul. Mai înainte însă de a dezvolta această idee, trebuie să distingem două concepții asupra gustului. În general, gustul exprimă subiectivitatea în ceea ce acesta are mai arbitrar și mai imperios: în înclinațiile și preferințele sale. E un fapt că muzicii romantice îi prefer muzica clasică, după cum tot așa, e un fapt că prefer carnea bine friptă și vinul sec: non dis-putandum. O psihanaliză existențială ar putea arăta, probabil, că fiecare alegere exprimă și confirmă o manieră unică de a fi în lume, alegere atemporală care îmi pecetluiește destinul: gusturile mele sunt ireductibil pentru că ele participă la însuși ireductibilul care este, în fond, natura mea și mărturia finitudinii mele. Dar, astfel înțeleasă, și chiar dacă încă se definește ca proiect al unei lumi - subiectivitatea se recunoaște în conținuturile sau în reacțiile sale: ea se referă la sine mai curând decât la lume. În acest fel, gusturile estetice exprimă reacția naturii mele în raport cu obiectul estetic; ele presupun faptul că trebuie să fiu mai atent la mine, decât la obiect - mai atent, în primul rând, la plăcerea mea - căci ele se măsoară prin plăcerea pe care o găsesc în experiența estetică, plăcere care nu-și are obârșia, ca atare, în obiect cât în mine sau, mai degrabă, în acordul meu cu obiectul, în sentimentul pe care îl încerc, și anume acela de a fi confirmat în ființa mea sau de a fi relevat mie însumi. Judecata de gust decide asupra a ceea ce prefer, în virtutea a ceea ce sunt. Or, această întoarcere la sine, chiar prin intermediul obiectului estetic, nu este, în experiența estetică, esențială. Alain a sugerat acest lucru spunând că plăcerea nu este un element necesar în această experiență, și că frumosul trezește mai degrabă sentimentul sublimului. Sublimul va fi atunci, într- 29 un sens puțin deviat, sentimentul înstrăinării noastre în obiectul estetic, sacrificiul subiectivității, pe scurt, sentimentul care apare atunci când se renunță la orice sentiment, la orice întoarcere la sine pentru a fi al obiectului: când subiectivitatea este sublimată. În această situație, subiectivitatea este proiect al lumii mai degrabă decât întoarcere la sine, ea intervine spre a cunoaște mai degrabă decât spre a prefera. Iată ceea ce ne obligă să definim gustul prin opoziție cu gusturile. Gustul poate orienta gusturile, dar poate să meargă și împotriva lor: nu-mi place această operă, dar sunt capabil s-o apreciez, s-o recunosc. În timp ce gusturile sunt determinate, gustul nu este exclusiv. A avea gust, înseamnă a fi capabil de judecată dincolo de prejudecăți și parti-pris-uri. Așa cum observa Kant, această judecată este susceptibilă să se ridice la universalitate. Aceasta, pentru că ea nu-mi cere decât să fiu atent la obiect - nu o decizie: opera însăși este aceea care se înfățișează și se judecă. Să notăm, în acest sens, că judecător drept este acela care lasă adevărul să se dezvăluie și care se mulțumește să pronunțe sancțiunea: acuzatul este acela care se condamnă. A judeca bine, înseamnă a ne abține să judecăm în măsura în care judecata este prejudecată și arbitrar; înseamnă a prefera preferabilul numai întrucât el se manifestă ca atare, fără să formulăm o preferință sau să ne străduim să lăsăm preferințele deoparte. A avea gust înseamnă a nu avea gusturi, și iată pentru ce bunul gust rezidă mai degrabă în ne-alegere decât în alegeri. Hotărât, gustul poate inspira un fel de ierarhie între opere, dar cu condiția ca opera însăși să fie aceea care se recunoaște majoră sau minoră, ca opera însăși să fie aceea care își revendică locul. Și este remarcabil ca bunul gust să fie în chip voluntar eclectic și fără falsă conștiință. El constă mai ales în a evita greșelile de gust, în a nu se lăsa înșelat de opere neviabile, de operele care caută efectul, care vor să impresioneze și să flateze subiectivitatea - și ceea ce este mai vulnerabil în ea - așa cum se observă în poezia sentimentală sau în pictura moralizatoare sau erotică. Arta autentică ne abate de la noi înșine și ne îndreaptă spre ea. În acest fel, opera de artă formează gustul. Prin prezența sa însăși - așa cum Alain a demonstrat-o mai pe larg - și așa cum o ilustrează artele de ceremonie, și de asemenea muzica și poezia, opera de artă disciplinează pasiunile, impune ordine și măsură, face ca sufletul să fie disponibil într-un corp destins. Mai mult încă, ea reprimă ceea ce e particular în subiectivitate (fie în sens empiric, istoricește determinat, fie în ordinea capriciilor); mai exact, ea convertește particularul în universal, impune martorului să fie exemplar. Ea invită subiectivitatea să se constituie ca pură privire - liberă deschidere asupra obiectului - invită conținuturile particulare ale subiectivității să se pună în serviciul comprehensiunii și nu să o întunece prin prevalența înclinațiilor ei. Opera de artă este o școală a atenției. Și în măsura în care se exercită aptitudinea deschiderii, se dezvoltă aptitudinea de a înțelege ceea ce trebuie să fie înțeles, adică putința de a pătrunde în lumea operei de artă. Fără îndoială că, în sprijinul înțelegerii poate interveni reflecția sau o ucenicie prealabilă. Finalmente însă, e vorba de a intra în comunicație cu opera dincolo de orice știință și de orice tehnică: ceea ce în mod sigur definește gustul, pe care amatorul îl poate revendica cu aceeași îndreptățire ca și expertul. Prin gust, martorul se înalță la ceea ce este universal în natura umană: dacă nu putința de a constitui obiectul estetic, cel puțin aceea de a-l justifica, de a-l recunoaște, putință prin care judecata de gust este susceptibilă să se ridice la universalitate. Această universalitate se manifestă încă într-un al doilea mod de acțiune al obiectului estetic: crearea unui public. De astă dată, vom da noțiunii ,,public" un sens mai larg decât precedentul. Dar, opera este aceea care reclamă și care suscită acest public. Ea are nevoie de el. Și totuși, un martor nu este suficient? Desigur, dar, de vreme ce sensul operei este inepuizabil, obiectul estetic câștigă printr-o pluralitate de interpretări. Lectura sensului nu are niciodată un termen, iar publicul este întotdeauna în situația de a se extinde spre a o putea relua. Dacă opera este inepuizabilă, inepuizabi-litatea ei nu este ca aceea a obiectului ale cărui determinații care îl leagă de lumea exterioară nu sunt niciodată epuizate și nici ca aceea a unui eveniment istoric al cărui sens - chiar dacă materia acestuia a fost incontestabil stabilită (,,Ioan fără țară a trecut pe aici...") - poate fi pus întotdeauna în discuție pentru că nu va putea fi perfect înțeles decât prin raportare la totalitatea istoriei. Opera de artă, dimpotrivă, se desprinde din contextul său spațio-temporal: ea există în spațiu și în timp, dar instituind un spațiu și un timp care-i sunt proprii. Opera de artă este inepuizabilă în maniera unei persoa- 30 ne. Nu pentru că se bucură de o libertate derutantă. Ea nu are caracterul suspect al minciunii, nici caracterul imprevizibil al actului liber: ea este în întregime egală cu ea însăși. Dar, fața pe care ea ne-o dezvăluie, asemeni feței umane, pare a exprima întotdeauna ceva care se află dincolo de ceea ce putem sesiza. Sensul ei nu se epuizează prin ceea ce ea reprezintă - și ar putea fi definit, rezumat și tradus asemeni semnificației obiective a unui obiect inteligibil - adică în felul în care se epuizează sensul limbajului prozaic. Ceea ce ea reprezintă nu se dezvăluie decât prin ceea ce ea exprimă, iar expresia - chiar imediat sesizată - este încă insesizabilă. Foarte important aici este faptul că obiectul estetic câștigă în ființă prin pluralitatea interpretărilor care i se atașează: el se îmbogățește pe măsură ce opera își găsește un public mai numeros și o semnificație mai adâncă. Totul se petrece ca și cum obiectul estetic s-ar metamorfoza, ar crește în densitate sau în adâncime, ca și cum ceva din ființa sa însăși s-ar fi transformat prin cultul căruia îi este obiect. De aceea, nu putem împărtăși opinia lui Sartre spunând că operei îi este indiferent faptul că supraviețuiește autorului ei și că ea merită o ,,imortalitate subiectivă"; supraviețuirea operei nu este indiferentă decât autorului care nu mai este acolo pentru a se felicita. Căci, această imortalitate nu este numai consacrare, ci îmbogățire. Nu trebuie să credem că ea dezarmează opera și o face inofensivă: opera care nu moare continuă să acționeze; probabil că, nu în felul în care acționează o operă recentă, compusă de un autor viu pentru un public viu, și care operează câteodată, în manieră explozivă, dar fără îndoială cu o eficacitate cu atât mai mare cu cât ea acționează mai în adâncime. S-ar putea spune astfel că publicul continuă să creeze opera adăugându-i sensul său, ca și cum respectul și entuziasmul ar fi prin ele însele creatoare. De altminteri, nu s-ar putea spune că astfel stau lucrurile și în cadrul relațiilor interumane? Ceea ce sper de la prietenul meu, ceea ce prietenia mea așteaptă de la el, este să fie el însuși, și el sfârșește prin a fi: în acest fel, opera se asigură de ea însăși și crește prin conjurația publicului. Să vedem însă cum suscită ea acest public și cum se explică, pe de altă parte, faptul că un public se poate constitui și poate fi resimțit chiar atunci când circumstanțele percepției estetice nu-l fac vizibil. Mai întâi, prin aceea că, în esență, publicul nu este un ansamblu de indivizi, pentru că el nu se constituie prin extensiunea infinită a relației unui tu și a unui eu, ci prin afirmarea imediată a unui noi. Chiar la teatru, privirile nu se înfruntă și nu se măsoară, ele nu se angajează în procesul dialectic al recunoașterii; privirile rămân fixate pe scenă și nu se încrucișează decât asupra acesteia. Celălalt nu-mi apare în singularitatea sa provocatoare, ci ca unul ce-mi este asemănător și a cărui ființă se reduce prin mine la actul personal pe care îl împlinește împreună cu mine. Dimpotrivă, dacă sunt atent la vecinul meu, fie și un singur moment, el devine individul concret a cărui prezență mă jenează, ale cărui reacții sunt diferite de ale mele și pe care îl bănuiesc că nu înțelege nimic: publicul se dizolvă pentru a face loc unei relații mutuale a conștiințelor, relație care se mișcă în alt plan. Grupul nu este grup ,,esențialmente social" - așa cum spune Aron - decât acolo unde relațiile unui tu și ale unui eu sunt depășite. Evident, obiectul estetic permite publicului să se constituie ca grup pentru că el se propune ca o obiectivitate superioară care leagă indivizii și-i constrânge să uite diferențele lor individuale. Dacă grupul, ca grup social, implică un sistem de sentimente, de gânduri sau de acte la care individul aderă având conștiința că se supune unei norme exterioare, publicul apare ca un grup caracteristic: el constituie o comunitate reală, fundată nu pe obiectivitatea unei instituții sau a unui sistem de reprezentări, ci pe obiectivitatea eminentă a operei. Opera mă obligă să renunț la propria mea diferență, mă obligă să devin asemănător semenului meu acceptând, ca și el, regula jocului care este aceea de a vedea și de a admira. Acela care, în loc să asculte concertul, preferă să fredoneze, sau acela care intrând într-o expoziție de pictură, ridică din umeri în loc să privească, rupe pactul care stă la baza constituirii publicului, sustrăgându-se în același timp, după cum vom vedea, experienței estetice. Obiectivitatea operei și exigența pe care o comportă impune și garantează realitatea legăturii sociale. Acest gaj este în aceeași măsură o limită care dezvăluie caracterul indeterminat al grupului. Căci, publicul tinde mai mult, și întotdeauna, să se deschidă. Pe de o parte, într-adevăr, opera nu este operă decât contemplată, ea nu suscită norme care solicită și reglează o activitate determinată; ea creea- 31 ză o participare, nu o cooperare; în acest sens, coeziunea grupului este precară pentru că nu poate fi probată decât în contact cu obiectul. Extinderea grupului, pe de altă parte, este indefinită. Semenul pe care îl găsesc în acest grup dezvăluie trăsături cu atât mai nediferențiate, cu atât mai mult cu cât el nu este colaboratorul unei întreprinderi comune. Definit ca asociat al unei percepții, el nu este încă decât foarte vag definit, și de aceea toată lumea poate intra în cercul unui public. Se întâmplă, totuși, ca publicul să aibă impresia că participă la constituirea unei societăți privilegiate în care nu acced decât inițiații: capelele sau cenaclurile. Nu trebuie însă să disprețuim aceste secte, nu numai pentru că snobismul - care nu înseamnă altceva decât grija de a prezenta publicul ca o elită - poate colabora la ridicarea gustului, chiar dacă se apelează la scandal, ci și pentru că, probabil, sub această formă voluntar restrânsă și exclusivă, publicul dobândește conștiința că este un public. Și este inevitabil ca publicul să se constituie în cerc restrâns, mai ales în cazurile când opera, recentă fiind, nu a beneficiat de timpul necesar difuzării sau mai ales în cazurile când ea își păstrează un caracter ezoteric și pare că vrea să-și rezerve secretul. În acest caz, publicul se simte determinat și selecționat de către operă. Dar, această particularizare a semenului, care este aproape complice, desemnează un moment al unei dialectici care trebuie să conducă la o universalitate concretă: e necesar ca semenul să comporte determinații singulare pentru ca, pe măsură ce noțiunea de public se extinde asupra lui, ea să nu se dizolve într-o abstracție formală; a trebuit, astfel, ca ideea de om să o presupună pe aceea de cetățean, tot așa cum ideea de națiune a presupus-o pe aceea de provincie; numai asumându-și conținuturi concrete, ideea se poate dezvolta fără să-și piardă substanța, iar grupul să se dilate fără a înceta să fie grup. Pe măsură ce opera îmbătrânește, publicul său se extinde, orizontal și vertical totodată. Vertical, în înțelesul că generațiile se succed pentru a face de gardă în jurul operei. Sesizăm importanța deosebită a vechimii operei: generațiile și civilizațiile pe care opera - egală cu ea însăși - le-a traversat, îmi sunt apropiate astăzi, ceea ce face să mă înscriu în continuitatea lor, perpetuând astfel o tradiție. Și nu există tradiție fără ca ceva să fie transmis și care, în același timp, să nu transmită trecutul: în aceasta vedem oficiul operei, un oficiu istoric nu numai în sensul că ea depune mărturie în legătură cu trecutul din care a izvorât, ci mai ales în sensul că opera leagă, printr-o succesiune de priviri, trecutul de prezent. Orizontal, în înțelesul că pe măsură ce timpul contribuie la sporirea prestigiului ei, câmpul de influență al operei se lărgește. Dacă Racine, care scria pentru câțiva curtezani ai Versailles-ului, este citit acum de întreaga burghezie, situația nu se explică numai prin faptul că burghezia a succedat aristocrației și nici prin faptul că sistemul francez de educație s-a democratizat; ci pentru că astăzi suntem mai bine pregătiți să-l înțelegem pe Racine. O operă este adesea primită cu indiferență, câteodată cu neîncredere sau cu furie: tot atâtea semne de incomprehensiune care permit apărătorilor ei să se unească. După un oarecare timp, dacă opera n-a dispărut din lumea culturală și chiar dacă e în continuare contestată, ea își extinde audiența. Ceea ce ne interesează însă aici este faptul că pe măsură ce publicul crește, el tinde către situația de a nu mai fi public spre a se confunda cu umanitatea, nivel în care semenul își întâlnește semenul dincolo de particularitate. Această metamorfoză are o dublă semnificație: pentru individul chemat la umanitate și pentru grupul care se transcende. În fața obiectului estetic, omul își transcende singularitatea și devine disponibil universalului uman: ca proletarul, pentru Comte sau Marx, om fără rădăcini, liber de legăturile și de prejudecățile care aservesc conștiința, capabil să regăsească în el calitatea de om și să întâlnească nemijlocit pe alții în comunitatea estetică. Ceea ce separă oamenii sunt conflictele în plan vital, și de aceea lupta conștiințelor la Hegel este o luptă pentru viață. Obiectul estetic, însă, reunește oamenii pe un plan superior în care, fără a înceta să fie individualizați, ei se simt solidari. Preferăm să spunem că contemplația estetică este, prin esență, un act social așa cum sunt, după Scheler, a iubi, a se supune, a respecta. Un act care comportă cel puțin o aluzie la altul ca la egalul meu, întrucât mă simt sprijinit de el, aprobat de el și, într-un anume sens, responsabil de el. Chiar dacă prezența implicită a altuia nu este prezența unei ființe de care sunt responsabil, e vorba de prezența unei ființe cu care sunt solidar. Exigența de reciprocitate pe care o presupune admirația estetică rămâne unul din sensurile universa- 32 lității formale a judecății de gust la Kant. La fel cum dragostea așteaptă, în schimb, dragoste, iar autoritatea supunere, tot așa admirația cheamă aici admirația. Și în timp ce intersubiectivitatea fondată pe experiențe originale, cum sunt acelea ale simpatiei sau ale dragostei, nu este încă sociabilitate -întrucât relația de la persoană la persoană nu este o relație socială - altul rămânând în acest caz aproapele, totodată ireductibil distinct și unit cu mine, publicul este un grup social pentru că opera servește de numitor comun conștiințelor care se dovedesc asemănătoare. Se vede, prin aceasta, ce este ,,sociabilitatea estetică". Reluând termenii lui Scheler, vom spune că publicul nu este o ,,societate", pentru că el nu este legat printr-un oarecare contract și pentru că nu angajează interesele. Publicul nu este, cu atât mai puțin, o comunitate, pentru că nu există temeiul unor Erlebnisse colective în care să se scufunde: identitatea obiectului este aceea care asigură identitatea reprezentărilor; nu conștiință colectivă, ci o conștiință ordonată la un obiect comun. Cu un fel de ,,cosmos al persoanelor spirituale" ar trebui comparat publicul, cetate a spiritelor în care, dincolo de orice legătură fizică sau contractuală, se manifestă o solidaritate spirituală. În raport cu acest cosmos, publicul nu este, probabil, decât o formă degradată, dar totuși o formă, așa cum la Kant universalitatea judecății de gust simbolizează realitatea unei republici a scopurilor atestând înrudirea spirituală a ființelor raționale. Și dacă este adevărat că comunitatea persoanelor este exigența care animă orice structură socială reală și scopul către care tinde, dacă, în alți termeni, este adevărat că închisul nu se opune deschisului, ci tinde întotdeauna să se deschidă așa cum individul se deschide pentru a întâlni omul, vom putea spune că fiecare grup tinde spre umanitate, idee în care vom regăsi gândirea profundă a unui Comte, ca și a unui Kant. Și este probabil că lărgirea indefinită a publicului, a acestui grup deschis care se definește prin puterea sa de apel mai mult decât prin trăsăturile sale exclusive constituie cel mai bun semn și cel mai bun instrument al acestei vocații umane. Transcriind aceste idei, am prezentat deja semnificația umanistă a experienței estetice, semnificație pe care o vom verifica ceva mai târziu, arătând felul în care percepția estetică invită spectatorul să realizeze în el omul recunoscându-l, în același timp, alături de el, în public. O ultimă observație: oricât de larg ar fi publicul și chiar dacă el tinde să se identifice cu umanitatea, nu-l putem confunda cu masa, cu comunitatea vie a oamenilor, întrucât opera nu s-ar putea ordona în funcție de această comunitate decât cu condiția de a-i accepta și de a-i apăra valorile, de a se pune în serviciul unei alte cauze decât aceea a artei. A existat, desigur, o artă a maselor; mai mult încă, întreaga artă a fost artă a maselor până de curând pentru că, în fond - am spus deja acest lucru - arta tinde să parvină la conștiința de sine: arta pentru artă este o idee nouă. Până la apariția acestei idei, artistul s-a pus în mod spontan în serviciul Weltanschauung-ului propriei sale comunități, al credinței acesteia în epocile de credință; opera nu avea un public, ci o masă de fideli, masă care se recunoștea în operă și care venea la aceasta spre a se instrui în legătură cu credința ei: la portalul bisericii Moissac, Evul Mediu nu venea să admire timpanul sculptat, ci să venereze Cristul, așa cum acesta va să apară în ziua Judecății. Să însemne aceasta că astăzi opera nu mai are alte legături cu publicul decât prin gustul artei pe care ea i-l comunică? Nicidecum, pentru că opera îi aduce, încă, un mesaj, dar acordul dintre public și operă nu mai este un acord prealabil constituit, pentru că arta creează o comuniune care nu-i preexistă. În afară de aceasta, credințele și valorile care cimentează comunitatea nu sunt în mod necesar - departe de aceasta -, valorile pe care obiectul estetic le exprimă în felul său: acestea nu întâlnesc masa, ci își creează un public. Dar, oare astăzi, este posibilă o artă de masă? Suntem tentați să credem într-o atare posibilitate, dacă ne gândim la eșantioanele care ni se prezintă: icoanele de serie vândute pe lângă catedrala Saint-Sulpice, filmul hollywoodian, romanul polițist. Este însă vorba de o artă comercializată ale cărei opere sunt produse în serie, de o adevărată uzurpare a tehnicilor artei de către comercianți. Faptul nu constituie însă un temei îndeajuns de puternic, pentru ca ideea unei arte de masă să fie proscrisă. Dar, dacă astăzi, după convingerea lui Sartre, nu s-au stabilit un dialog între masă și artă, nici chiar de către literatură, faptul s-ar putea explica, probabil, prin lipsa unui punct de sprijin pentru o credință comună. Dacă o credință vie traversează comunitatea, ea va sensibiliza artistul și-și va găsi rezonanța în obiectul estetic: dar, atât timp cât această credință nu există, artistul nu poate face altceva decât să propună credința sa cui 33 vrea s-o înțeleagă: publicul său nu este decât un public și nu masa, dar rămâne ca acest public să tindă spre umanitate. Ridicarea publicului în planul umanității nu este posibilă decât prin operă. Și dacă obiectul estetic așteaptă de la public nu numai consacrarea, ci și împlinirea sa, în schimb publicul așteaptă de la operă promovarea sa în planul umanității. Obiectul estetic nu aduce, deci, ceva publicului fără ca acesta să nu primească ceva de la el: publicul trebuie să-i fie public și să se ridice la universal. E de la sine înțeles că publicul nu se poate constitui ca public decât pentru că opera acționează mai întâi asupra individului, invitându-l, prin ea însăși, la atențiune și respect. Acest lucru ne va apare în toată lumina în momentul când vom trece la studiul percepției estetice. Dar, trebuie să evocăm, mai întâi, problematica publicului, pentru că publicul amplifică, într-un anume fel, acțiunea pe care opera o exercită asupra individului și pentru că publicul apare ca un corelat al obiectului estetic: celelalte obiecte nu au public sau, dacă au, acesta nu este comparabil cu publicul operei de artă. Problematica publicului ne va face mai sensibilă ambiguitatea statutului obiectului estetic, obiect care este, totodată, pentru noi și care comportă un în sine. 4. Roman Ingarden, Trăirea estetică 1. Concepția după care obiectul cunoașterii, al activității practice și al trăirii estetice ar fi constituit de un același tip de real, nu se poate susține. Trăirea estetică duce la constituirea unui obiect deosebit - cel estetic - care nu poate fi identificat cu obiectul real a cărui percepere dă primul impuls desfășurării trăirii estetice și care de obicei, dacă este o operă de artă creată în acest scop, îndeplinește un rol de regulator în desfășurarea acestei trăiri. 2. Orice trăire estetică în deplina ei desfășurare se săvârșește într-o multitudine de faze care - într-un caz ideal strict orânduite conform unor relații motivate lăuntric - se succed ducând la constituirea și la receptarea nemijlocită a obiectului estetic. Ea conține în demersul său felurite trăiri, componente parțiale de diverse tipuri: atât acte cognitive cât și de structurare sau dimpotrivă doar de reflectare, precum și în sfârșit de natură emoțională. Toate se leagă și se îmbină în moduri diferite. Trăirea estetică constituie o fază de viață foarte activă, în care numai în anumite momente intervine receptarea pasivă. 3. Trăirea estetică debutează atunci când pe fundalul unui obiect real (lucruri, procese) perceput sau imaginat apare o calitate deosebită - de obicei o calitate structurală - care ,,nu-l lasă indiferent" pe subiectul trăirii, ci îi provoacă o stare specială de excitație. Este o stare pe care o denumim ,,emoție estetică prealabilă" și care nu are nimic în comun cu așa-numita ,,plăcere". Bogată în momente felurite, ea se caracterizează în primul rând printr-o dorință - născută din emoție și un soi de uimire - de a poseda concret acea calitate producătoare de emoții, care la început nici nu este surprinsă în mod limpede cu al său quale. Emoția prealabilă provoacă mai întâi o atitudine activă a subiectului în direcția calității care l-a emoționat, și prin aceasta pe de-o parte, introduce o nouă fază a trăirii estetice, pe de alta, ea însăși devine centrul de cristalizare al obiectului estetic, receptat în cursul devenirii sale. Totodată, emoția prealabilă atrage după sine numeroase fenomene consecutive care despart trăirea estetică de trăirile anterioare ale subiectului-receptor, conferindu-i acesteia un caracter deosebit. Și anume: a) Se ajunge la o inhibare în desfășurarea normală a trăirilor și activității subiectului-receptor îndreptate către obiectele lumii reale. Totodată se manifestă o restrângere specifică a câmpului conștiinței sale. Dacă emoția prealabilă este relativ slabă, atunci inhibarea (la care ne-am referit) trece repede, iar trăirea estetică se întrerupe. Se produce în cazul acesta ,,o întoarcere" la procesele vieții reale înconjurătoare. De altminteri ,,întoarcerea" survine și după desfășurarea deplină a trăirii estetice. 34 b) Ecoul trăirilor anterioare și al preocupărilor practice, care persistă în mod normal în fiecare ,,acum" concret al omului, apare slăbit sau chiar stins. Drept urmare, trăirea estetică formează un întreg desprins din cursul firesc al vieții cotidiene și care abia ulterior se integrează (parcă în mod automat) în totalitatea vieții noastre. c) Se produce o schimbare în orientarea de bază a subiectului trăirii: în locul uneia firesc îndreptată către viața practică, spre una specific ,,estezică". Datorită emoției prealabile, credința primordială în existența lumii reale, inerentă unui comportament firesc, alunecă spre periferia conștiinței sale, iar interesul subiectului trăirii nu se mai dirijează spre obiectele reale și stările lor de fapt, ci spre ceea ce deocamdată este pur calitativ. Nu faptul concret, ci ,,cum" și ,,ce", adică produsul pur calitativ este acel ceva la a cărui constituire duce trăirea estetică și spre a cărui receptare, ca obiect estetic, este orientat subiectul trăirii. Ca urmare a acestei modificări de atitudine, momentul confirmării, cuprins în actul percepției obiectului înzestrat cu acea calitate emoțională, suferă ,,o neutralizare" în sensul lui Husserl, fără ca prin aceasta să fie neutralizată însăși trăirea estetică (vezi și punctul 7). 4. Emoția estetică prealabilă constituie, și în fazele ulterioare ale trăirii estetice, baza (resimțită mai slab sau mai intens) dezvoltării acesteia. Faza legată de ea nemijlocit constă în contemplarea concentrată și activă a calității care la început doar ne-a emoționat. Această calitate nu numai că trece în primul plan al câmpului nostru vizual (,,iese în față"), ci începe totodată să se delimiteze și să se deosebească de câmpul primordial de date perceptive (acum neutralizate) și să constituie un întreg. Dacă este o calitate autonomă, adică nu necesită nici un fel de întregiri calitative, atunci prin aceasta procesul de constituire se încheie: avem de-a face cu un obiect estetic relativ simplu și primitiv. Dacă însă întregirile apar ca indispensabile atunci trăirea estetică, în desfășurarea ei ulterioară, se încarcă de un soi de neliniște, devine o căutare insistentă a calităților apte s-o completeze. Totodată contemplarea acestei calități astâmpără pe moment dorința de a fi în relație cu ea și se preschimbă chiar într-un fel de desfătare estetică. În mod obișnuit această desfătare stârnește curând o nouă dorință de posesiune concretă a calităților estetice emoționale pe care subiectul contemplării fie că le caută la opera de artă dată nemijlocit, fie că și le proiectează numai imaginar. În urma acestui demers, calitățile se suprapun peste ceea ce este dat nemijlocit și cu care se contopesc. În cazul în care calitățile găsite nu se îmbină armonios cu calitatea emoției prealabile, ci duc la un dezacord, atunci se ajunge la ,,un răspuns la valoare" negativ estetic și emoțional (vezi și punctul 6). În caz contrar (eventual pe baza evoluției contemplării unei opere de artă), obiectul estetic care ia naștere se structurează tot mai deplin. 5. În acest proces estetic de creare a unui nou întreg calitativ și de receptare a sa de către subiectul trăirii se desfășoară o modelare dublă a calităților ce se ivesc: a) în structuri categoriale; b) în structura unui ansamblu calitativ polifonic. ad a) Calitățile receptate concret sunt modelate categorial în sensul că le este adăugat imaginar (,,eingefuhlt") un substrat determinat de ele (îndeosebi ,,obiectul reprezentat" în opera de artă), care ulterior ajunge la o actualizare în aceste calități și dobândește caracterul unei ,,realități" aparent autonome. Din această cauză, calitățile relevante estetic îmbracă parcă forma categorială a determinării acestor concretitudini aparent existente și totodată întregul se îmbogățește cu calități constituive noi, care împlinesc concretitudinile imaginare. Ceea ce s-a structurat astfel este ulterior receptat pentru sine de către subiectul trăirii, care nu rămâne impasibil, ci răspunde cu diferite emoții. Astfel se ajunge la o relație emoțională intimă a subiectului trăirii cu concretitudinile reprezentate în obiectul estetic (mai cu seamă cu persoanele reprezentate dimpreună cu destinele lor). ad b) Atunci când subiectului trăirii estetice i se dezvăluie nu o calitate simplă ci mai multe, de obicei acestea nu apar izolate una lângă alta, ci se organizează într-un întreg coerent. Ceea ce înseamnă că: 1. fiecare dintre ele se schimbă calitativ sub influența celorlalte calități cu care apare împreună; 2. în mod normal aceasta se exprimă în structura ,,aparenței" respectivei calități la întregul calitativ 35 (calitatea își pierde caracterul de absolută autonomie și independență); 3. modificarea reciprocă a calităților împletite între ele duce la apariția unei calități noi (,,structuri") supraetajate peste stratul material și cuprinzând întregul ansamblu; 4. într-un caz anumit se poate ajunge la constituirea, în cadrul calităților alcătuind substratul material al structurii, de părți componente ale întregului, care totuși nu lezează unitatea ansamblului. Atunci întregul este fracționat și tipul lui formal constituie o structură specifică a obiectului estetic, care depinde de desfășurarea procesului estetic de modelare. Ceea ce înseamnă că: menținându-se aceeași multitudine a calităților de bază, structura obiectului estetic poate alcătui în alt mod, în funcție de desfășurarea procesului estetic de modelare. ,,Structu-rarea" diferită a obiectului este o trăsătură specifică a trăirii estetice. Ei îi este subordonată modelarea categorială a ,,obiectelor reprezentate" în opera de artă și a obiectului estetic el însuși. Constituirea de întreguri calitative structurate și independente constituie ținta finală a fazelor creatoare ale trăirii estetice. 6. În fazele trăirii estetice discutate până acum apar elemente de trei feluri: a) emoționale (emoția estetică, desfătarea); b) activ-creatoare (crearea obiectului estetic ca întreg structurat calitativ); c) pasive, receptoare (receptarea concretă a produselor calitative, constituite). Drept urmare, aceste faze se remarcă printr-o dinamică caracteristică și printr-o neliniște a căutării și a găsirii. Spre deosebire de ele, în ultima fază, trăirea estetică ajunge la un fel de satisfacție. Atunci are loc simțirea (această noțiune - în germană: intentionales Fuhlen - a fost introdusă de Max Scheler în considerațiile sale referitoare la valorile morale) intențională contemplativă, pătrunsă de emoție a obiectului estetic constituit. Această simțire intențională reprezintă experiența specifică, inițială, a valorii estetice ca atare, deși în cadrul nu se ajunge la deplina concretizare a obiectului estetic, care se realizează abia în cunoașterea estetică supraetajată trăirii estetice. Simțirea estetică intențională duce totodată la răspunsul estetic inițial la valoare. Dacă răspunsul este pozitiv, atunci are loc forma unei recunoașteri emoționale cu care gratificăm obiectul estetic; dacă este negativ constă într-o respingere, o condamnare a unui obiect estetic lipsit de valoare, eșuat. De experiența estetică a obiectului estetic trebuie deosebită aprecierea valorii sale, care se săvârșește pe baza acestei experiențe într-o atitudine de pură cunoaștere. De amândouă trebuie deosebită evaluarea valorii artistice a operei de artă. În unele cazuri trăirea estetică nu duce la constituirea obiectului estetic; ceea ce apare atunci nu sunt decât un fel de disiecta membra. În acest caz atât experiența a ceva estetic valoros cât și răspunsul la valoare lipsesc. 7. În această ultimă fază a trăirii estetice este conținut un moment deosebit, datorită căruia ea nu trebuie așezată printre cele ,,neutralizate" sau pur și simplu ,,neutre". E vorba anume de un moment de confirmare, care privește obiectul estetic gata constituit: acesta este recunoscut drept ceva existând într-un mod propriu. Dimpreună cu el mai apar trăirea estetică și alte momente ,,tetice" (ce îndeplinesc funcția de confirmare), care se referă la concretitudinile eventual reprezentate în cadrul obiectului estetic și le plasează în lumea reprezentată, quasi-reală. 5. Judecata de valoare estetică 1. Doresc să dezbat două probleme: a) în ce constă esența judecății de valoare estetică și b) cât este de îndreptățit relativismul estetic subiectiv. La prima vedere între aceste două probleme ar părea să nu existe nici o legătură. De fapt, se poate demonstra că relativismul estetic subiectiv se însoțește de obicei cu o interpretare greșită sau cel puțin unilaterală a judecății de valoare estetice. 2. Fără îndoială emitem judecăți în care anumitor obiecte, și mai ales obiecte de artă, le atribuim calificative care le evaluează, ca de pildă ,,frumos", ,,urât" etc. Dacă sunt într-adevăr judecăți sensu stricto, atunci se deosebesc de altele, pur teoretice, doar prin conținutul lor și ca atare nu constituie judecăți de un fel deosebit. Ele sunt poate totuși absolut necesare, atât spre a ne putea da noi înșine seama cu ce venim în contact de fapt în cadrul trăirii estetice, precum și spre a ne putea înțelege cu alții referitor la rezultatul evaluării noastre efectuate asupra respectivului obiect. Ar fi totuși greșit 36 să vedem într-o asemenea judecată - așadar într-un act par excellence de natură intelectuală - ,,o apreciere" sau mai bine zis ,,o evaluare" a unui obiect estetic. Întrucât evaluarea nu se produce în judecată, ci în cadrul ei culminează, e suficient să fie precizată și formulată conceptual. Evaluarea are loc într-una din fazele finale ale trăirii estetice care conține numeroase și felurite momente, și din această cauză depășește cu mult raționamentul pur intelectual. Ea însăși rămâne însă într-o relație nemijlocită cu fazele trăirii estetice ce o preced, în care se efectuează de fapt experiența estetică și se constituie obiectul estetic. Este parcă o concluzie a acestei experiențe și o reacție primordială, originară a subiectului care percepe, față de ceea ce s-a structurat și ni s-a dezvăluit în trăirea estetică. Evaluarea nu trebuie desprinsă de acest fundament dacă urmează să se efectueze în mod serios și să-și exercite funcția specifică și de neînlocuit. Ne vom ocupa ulterior cu explicarea mai amănunțită a evaluării estetice. Pentru început, trebuie să subliniem că judecata de valoare - ca operație specială și ca produs al ei structurat și precizat lexical - poate fi desprinsă de trăirea estetică și mai ales de experiența estetică și rezultatele acesteia și, ca un act pur intelectual, poate fi emisă ,,orb". Așa se procedează uneori ,,criticii" care utilizează o serie întreagă de criterii învățate, cu ajutorul cărora se orientează cu privire la valoarea unei opere -adesea inaccesibile lor și apoi emit, în deplină liniște, o judecată calificativă, fără măcar să bănuie înfățișarea specifică a operei, respectiv a obiectului estetic înălțat pe fundamentul ei. Judecățile de valoare emise astfel pot fi juste - mai degrabă întâmplător decât printr-o dignitas proprie - dar destul de des se întâmplă să fie false. Cel ce nu cunoaște experiența estetică și dezvăluirea prin mijlocirea ei a unei valori estetice concrete, cel care nu o ia în seamă sau nu înțelege în ce constă funcția proprie trăirii estetice, cel care își concentrează atenția doar asupra judecăților privind obiecte valoroase estetic și ține seama numai de ele, acela este deosebit de vulnerabil în fața argumentelor relativismului subiectiv și deseori se simte în fața lui fără apărare. Deoarece judecățile de valoare desprinse de experiența estetică, sunt lipsite de o fundamentare corespunzătoare. Ideea relativității nu le refuză într-atât valoarea de adevăr, cât încearcă să arate motivul pentru care, deși nefundate și de fapt (după opinia relativiștilor) false, pot fi totuși socotite, în mod greșit, drept adevărate. 3. De gustibus non est disputandum este concluzia scepticismului estetic, decurgând din relativismul estetic. Acesta din urmă oferă argumente explicative în favoarea faptului că sunt inutile discuțiile în contradictoriu în privința a ceea ce îți place. De fapt există două argumente de acest fel: a) Aceeași operă (aceeași catedrală) o dată ne apare ca frumoasă și așa este apreciată, pe când, altă dată este apreciată ca urâtă. N-are nici un fel de importanță - în cazul acesta - dacă așa i se pare aceleiași persoane sau unor persoane diferite. b) Ceva de felul unei catedrale sau a unui tablou nu poate fi nici frumos nici urât. Întrucât acestea sunt obiecte fizice (lucruri) și printre proprietățile lor nu există nimic care să fie ,,frumos" sau ,,urât". E drept că respectivele ni se par uneori frumoase sau urâte, dar nu-i vorba decât de o simplă aparență. Faptul că se ajunge la asemenea experiență este fundamentat de proprietățile trăirii și de capacitatea perceptivă a privitorului. Și cum acesta se schimbă de la caz la caz, și judecata de valoare este de fiecare dată alta. 4. Această argumentare însă nu rezistă la critică și se bazează pe presupuneri greșite. Și anume: a) Din faptul că un anumit obiect bine determinat este apreciat, o dată drept frumos și altă dată drept urât, sau chiar apare în mod concret astfel, nu decurge că ar fi într-adevăr urât. Nu înseamnă deloc că am greșit, nu prima dată ci a doua oară. Și ar putea să se întâmple tocmai dimpotrivă. În această argumentare se pornește de la presupunerea că, în ambele cazuri obiectul apreciat a rămas același, că numai aprecierea a variat. Ceea ce nu este deloc sigur și ar trebui dovedit în fiecare caz în parte. S-ar fi putut întâmpla să se fi schimbat între timp sau să i se fi arătat privitorului cu alte proprietăți, relevante pentru frumusețea operei. Întrucât ceva ca ,,frumosul" pare să fie o calificare a unui obiect derivată din alte proprietăți. Receptarea unei opere de artă - fie ea o operă literară, muzicală sau pictură - este întotdeauna parțială. Opera este sesizată doar cu o parte din însușirile ei. În cazul acesta deosebirile ei în evaluare nu trebuie să decurgă din deosebirile comportamentului subiectiv al privi- 37 torului. Mai târziu voi indica și alte motive ale deosebirilor posibile de apreciere ale obiectelor estetice. b) Dacă operele de artă ar fi într-adevăr ceva de tipul obiectelor fizice, ar fi cu totul firesc să nu li se poată atribui cu deplină îndreptățire nici un fel de valoare estetică. Și anume din motive pur ontice, întrucât tot ce este fizic nu poate avea decât însușiri ,,fizice". Dar și din cauze epistemologice, fiind socotit obiect fizic numai acela care ne este dat printr-o experiență senzorială cu totul neutră pe plan emoțional. Deoarece din punct de vedere epistemologic se consideră că numai o percepție sensibilă, neutră, constituie baza experienței necesare în vederea receptării unui obiect fizic și a proprietăților sale. Ulterior acest principiu este extins - fără să se bage de seamă - asupra tuturor obiectelor exterioare, ceea ce încetează să mai fie corect. În cazul nostru se cuvine pus la îndoială faptul că operele de artă sunt obiecte fizice sau psihice, cât și faptul că ne pot fi date în acte de experiență senzorială sensibilă neutre din punct de vedere valoric, deși este neîndoielnic că pentru subiectul care le receptează sunt obiecte deosebite, exterioare lui. Lucrul acesta este și mai îndoielnic când e vorba de obiecte estetice și de modul de a fi receptate. În mai multe studii ample, printre care și în cartea mea Das literarische Kunstwerk (1931), am încercat să arăt că operele de artă (tablourile, sculpturile, operele arhitectonice, muzicale, poetice) sunt creații intenționale de un tip special, care, ce-i drept pretind o bază ontică și o găsesc în obiecte fizice adecvate acestui scop. Cu proprietățile lor specifice însă, ele depășesc cu mult trăsăturile respectivelor obiecte. Ele sunt totodată produse schematice care, din diferite puncte de vedere, conțin zone de indeterminare precum și momente doar potențiale. Aceste produse schematice constituie numai puncte de pornire pentru săvârșirea unei trăiri estetice, în care sunt concretizate și actualizate. Unele din zonele lor de indeterminare sunt aceste situații întregite (umplute) și înlăturate, iar unele din momentele lor potențiale sunt actualizate. În procesul acesta, deseori foarte complicat, se ajunge la constituirea obiectului estetic, care este totodată un produs intențional, deși cum fundamento in re, și abia el reprezintă obiectul evaluării estetice. Nefiind nici fizic, nici psihic, nimic nu-l împiedică să poarte momente extrafizice, respectiv extrapsihice, și prin urmare să poată fi ,,frumos" sau ,,urât". Totodată se ivește posibilitatea ca una și aceeași operă de artă să fie concretizată în diferite cazuri în moduri diferite, și se mai poate întâmpla ca de fiecare dată un alt grupaj al zonelor sale de indeter-minare să fie înlăturat și alte momente potențiale să fie parțial actualizate. Drept urmare, la contemplarea unuia și aceluiași obiect de artă se pot constitui diferite obiecte estetice, purtătoare a diferite calități valorice, și, ca atare li se pot atribui în mod îndreptățit valori diferite. Ba chiar trebuie să se aibă în vedere că acesta este cazul normal. Se dovedește așadar din nou, că din deosebirile evaluărilor și drept consecință a dezacordului în judecățile de evaluare estetică privind unul și același obiect de artă, nu trebuie neapărat să reiasă că una dintre ele, cu atât mai mult toate, ar fi false. În principiu ambele pot să fie adevărate sau eronate. Ajungând aici, încă nu putem afirma nimic decisiv cu privire la adevărul judecății de valoare estetică. Dar ni se deschide în față posibilitatea ca, în ciuda deosebirilor de apreciere, să existe o strânsă relație între valoarea obiectului estetic și sensul evaluării. Această relație poate să certifice valabilitatea evaluării, în vreme ce, de pe poziția relativismului și a scepticismului estetic s-ar fi putut părea că asemenea relație neexistând, pentru fiecare obiect estetic s-ar putea ajunge la orice evaluare cu totul arbitrară. Atunci când se compară judecata de valoare cu obiectul fizic corespunzător, care constituie baza ontică a respectivului obiect de artă, nu se poate constata bineînțeles nimic altceva decât subordonarea intențională signitivă a sensului judecății față de ceva în care această judecată nu-și poate afla o împlinire mulțumitoare. Întrucât între ele nu există o legătură mai apropiată, aptă să justifice acea evaluare. Nici nu se cuvin alăturate anumite obiecte fizice de judecățile estetice de valoare. Pentru a găsi acel ceva la care se referă judecata trebuie să se ajungă la experiența estetică corespunzătoare, și îndeosebi la acea fază a ei în care, pe de-o parte se ajunge la dezvăluirea obiec- 38 tului valoros estetic și, pe de altă parte se efectuează nemijlocit evaluarea obiectului, care își extrage fundamentarea concretă din datele cuprinse în el nemijlocit. 5. De îndată ce s-a constituit, trăirea estetică ajunge în faza ei culminantă, în care se săvârșește nu numai ,,resimțirea" acestor calități, dar și o reacție emoțională specială a subiectului trăirii față de calitățile valoroase estetic, aduse la o prezență concretă în sine, și față de calitățile valorilor estetice ,,fundate" în ele. Este așa-numitul ,,răspuns la valoare", cum se exprimă fenomenologii, în care respectivul obiect valoros i se acordă recunoaștere și admirație. În acest ,,răspuns" se săvârșește tocmai ceea ce se cuvine să fie denumit evaluare estetică. Expresia ei pur exterioară și forma (matricea) intelectuală a acelui ceva la care tocmai răspunde, este judecata de valoare estetică intelectuală. 6. De obicei - și lucrul acesta îl comite și relativismul estetic - relația dintre aprecierea estetică (deci dintre evaluarea nemijlocită și judecata de valoare) și obiectul evaluat este concepută ca o relație cauzală. Dacă într-un anumit caz se constată că aprecierea este condiționată cauzal de obiect, asta constituie un argument în favoarea așa-numitei ,,obiectivități" a aprecierii. În schimb, dacă aprecierea este cauzal independentă de obiect, fiind doar consecința legităților care dirijează existența subiectului valorizator, faptul este interpretat drept argument în favoarea așa-numitei ,,subiectivități" a evaluării, așadar a caracterului ei eronat. În realitate, este greșit modul de a pune problema. Chestiunile privind judecățile de valoare sau, în genere, evaluările nu se pot rezolva printr-o analiză cauzală. Ele pretind o analiză a semnificațiilor și o cercetare a relațiilor motivate de sens. Bineînțeles că la fel stau lucrurile în privința evaluării obiectului estetic. Trebuie căutate aici relațiile se sens esențiale între sensul evaluării (răspunsul la valoare) și obiectul supus evaluării, mai ales a calității valorilor estetice ivite în obiectul estetic. O analiză aprofundată a problemelor legate de aceasta nu poate fi efectuată aici. Trebuie totuși să atrag atenția asupra următoarei chestiuni: Orice valorificare estetică include diferite componente: a) Momentele sesizării constând în perceperea și înțelegerea respectivului obiect cu structura și calitățile valorii sale. Aceste momente reprezintă fundamentul evaluării; b) Momentele emoționale ale contactului nemijlocit cu calitățile vizibile ale valorii, momente care permi să fie resimțită însăși calitatea valorii cât și dimensiunile ei (acel dignitas); c) Sensul răspunsului adecvat la valoare, cu ajutorul căruia (sau în care) este ,,apreciat" obiectul cu valoarea sa. Acest sens decurge din momentele a) și b). În unele cazuri aceste momente se deosebesc mult între ele, deși își corespund în raport cu desfășurarea fazelor premergătoare ale trăirii estetice și cu înzestrarea obiectului estetic, constituit în cursul trăirii. Izbitor este faptul că răspunsul la valoare poate fi foarte diferit. Nu întotdeauna se manifestă pur și simplu admirația și recunoașterea pentru dezgustul și respingerea (osândirea). Chiar și admirația poate să se manifeste sub diferite înfățișări. Poate duce la încântare și extaz sau să se preschimbe într-o delectare și contemplare a calităților valorii. Poate fi furtunoasă și entuziasmată sau se poate desfășua relativ în liniște și cu oarecare răceală. Poate fi legată cu un soi de uimire, privind măreția și profunzimea respectivei opere, și se poate încheia cu un simțământ special de supunere umilită. Dar poate fi vorba și despre o plăcere plină de voie bună sau de un calm însoțit de mulțumire datorată prezenței anumitor calități pe care le-am gustat privindu-le. Și tot astfel se petrec lucrurile cu modalitățile de comportament negative față de calitățile valorilor care apar în obiect. Întotdeauna se poate descoperi o acomodare motivată de sens între modul în care se manifestă recunoașterea față de obiectul valoros și calitatea valorii date. Față de ceea ce este într-adevăr frumos și extraordinar prin profunzimea sa reacționăm cu admirație și uimire și cu o dragoste specială, iar față de ceea ce este plăcut cu încântare; față de ceea ce e urât cu silă și repulsie; față de ceea ce e plicticos cu rea voință etc. Întotdeauna există un comportament motivat de sens, chiar logic, față de ceea ce este văzut și resimțit. Și abia pe baza acestui răspuns nemijlocit la valoare, se emite o judecată în care - corespunzător cu sensul răspunsului la valoare - i se atribuie unui obiect o valoare sau alta. Legătura logică între răspunsul la valoare și calitatea valorii este atât de strânsă și de evidentă încât în cazul respectiv - adică la apariția concretă, fenomenală a unei valori precis determinate - ar fi ilogic și anapoda să reacționăm cu un răspuns la valoare nepotrivit și o apreciere greșită. Omițând cazurile patologice, în ciuda existenței relațiilor logice amintite, nu orice calitate a valorii estetice este în aceeași măsură originară și adecva- 39 tă și nu oricare se manifestă în împrejurări nestingheritoare de natură subiectivă ori obiectivă. Prin urmare în anumite cazuri se cuvine pusă întrebarea dacă este efectiv valabil răspunsul la valoare emis. Trebuie găsite mijloacele necesare pentru a confrunta răspunsul la valoare cu calitățile valorii estetice, și a verifica dacă și cât este el de întemeiat, așadar a confirma sau a infirma aprecierea finală. 7. În situația pomenită însă se mai ivesc și alte probleme privind valabilitatea aprecierii. Se pune mai întâi întrebarea dacă constituirea unui anumit obiect estetic pe fundamentul unei opere de artă determinate se săvârșește la întâmplare și independent de opera de artă, au dacă se realizează, or poate să se realizeze, în conformitate cu liniile directoare oferite de calificările operei de artă. Nu încape nici o îndoială că împrejurări lăturalnice și întâmplătoare pot influența constituirea foarte diferită a obiectului estetic. Dar trecând peste împrejurările nefavorabile, posibile practic oricând, să ne întrebăm numai, când și în ce măsură este posibilă constituirea obiectului estetic în conformitate cu indicațiile furnizate de opera de artă. Condiția este ca trăirea estetică să se producă în timpul receptării permanente și, pe cât este cu putință, adecvate a respectivei opere, deși obiectul estetic depășește și trebuie să depășească ceea ce se găsește și este receptat în opera de artă, deoarece în trăirea estetică are loc concretizarea deja pomenită a operei. Și atât la receptarea (reconstituirea) operei, cât și la trecerea dincolo de ceea ce a fost receptat, se ridică probleme ale ,,valabilității" constituirii obiectului estetic. Această problemă nu o putem nici formula cu toate detaliile și nici rezolva aici. Am dori însă ca, în ce privește depășirea de către obiectul estetic a limitelor operei de artă, să atragem atenția asupra unei chestiuni de bază. Orice operă de artă. ca un produs schematic indică anumite posibilități de completare și înlăturare a zonelor de indeterminare, de actualizare a momentelor sale pur potențiale. Indică, ce-i drept, dar în primul rând fără să limiteze posibilitățile, în al doilea rând fără să-i impună receptorului o modalitate anumită de împlinire în cadrul întregirilor posibile, deși - în funcție de operă - sugestia poate fi mai mult sau mai puțin activă. Așadar, în fiecare caz în parte, se pune în mod legitim întrebarea dacă respectiva concretizare s-a efectuat în așa fel încât obiectul estetic constituit în momentele sale care împlinesc zonele lacunare și în trăsăturile actualizate ale întregului se menține sau nu înlăuntrul posibilităților oferite de opera însăși. Aceasta se referă îndeosebi la valoarea constituită a obiectului estetic. Cum se prezintă respectiva valoare depinde mai ales de faptul dacă, drept urmare a concretizării efectuate, calitățile valoroase estetic și calitățile valorii estetice supraetajate acestora se vor arăta concret și nemijlocit receptorului. Deoarece, de asta depinde dacă obiectul estetic, constituit în cele din urmă, corespunde operei de artă - luată ca punct de pornire și linie directoare - prin calitățile valorii estetice prescrise de aceasta pe care și le-a însușit, sau dacă s-a ajuns la anumite abateri și falsificări. Sunt implicați aici ambii factori: pe de o parte opera de artă, pe de altă parte receptorul și condițiunile în care se desfășoară trăirea estetică. Esențial este ca subiectul-valorizator să aibă capacitatea necesară de a ,,ghici" calitățile valoroase estetic menite să completeze calitățile provenind de la operă, să știe să le privească și să le actualizeze într-un asemenea grupaj și aranjament, încât ele să apară actualizate pozitiv și legate logic calitățile valorii estetice a întregului. Bineînțeles trebuie să se țină seama că lucrurile acestea diferă de la receptor la receptor, și că prin urmare rezultatele vor fi ele diferite în funcție de calități și mai ales de calitățile valoroase estetic. Dar de aici nu decurge în nici un caz că afirmația de gustibus non est disputandum ar fi justă, ci că fiecare subiect-privi-tor are acel gustus necesar ca să constituie un obiect estetic corespunzător și să reacționeze față de el cu o evaluare corespunzătoare. Posibilitatea erorii n-o exclude pe aceea a unei receptări și evaluări juste a obiectului estetic. Ci dimpotrivă, tocmai acolo unde sunt posibile ambele arternative, există o raportare cu adevărat corectă între evaluarea estetică și obiectul evaluat.. Nimeni, de pildă, nu se îndoiește că sunt posibile greșeli în cercetarea matematică, și că realmente asemenea greșeli se comit. Dar nimeni nu trage concluzia că, în general, cunoașterea matematică ar fi cu neputință sau că n-ar putea fi controlată sau, în sfârșit, că ar fi - așa cum se spune în cazul evaluării obiectelor estetice - ,,relativă". Se recomandă numai să înveți temeinic matematica și să tragi corect concluziile. Cel ce nu reușește, rămâne în afara matematicii, fără vreo pagubă pentru aceasta. Așadar, nici posi- 40 bilele erori și inexactități în domeniul cercetării obiectelor estetice nu trebuie să ne ducă la concluzii sceptice. 6. Tudor Vianu, Atitudinea estetică și estetismul Posibilitatea de a subordona oricare din aspectele realului în sfera valorii estetice, despre care am amintit mai înainte, determină așa-numita atitudine estetică în fața lumii și a vieții. Atitudinea estetică trebuie însă limpede distinsă de estetism, cu care confuzia este adeseori făcută. Estetismul este acea atitudine care reactivează în realitate numai valori de artă, rămânând într-acestea închisă celorlalte valori ale culturii sau profesând chiar o anumită ostilitate față de ele. Stăpânește un punct de vedere estetic acela care în fața unei opere științifice, în loc să se intereseze de substanța cercetării, de justețea sau profunzimea adevărurilor pe care le atinge, judecă numai darul de scriitor al cercetătorului. Estetismul inspiră pe acela care apreciază în conduitele practice ale vieții nu valoarea lor morală, binele sau răul pe care ele îl pot conține, ci pitorescul lor, forța plastică a unui gest sau atitudini, caracterul sugestiv al unui cuvânt exprimat într-o anumită împrejurare concretă. Dintr-un punct de vedere estetic se așează acela care, din complexul de valori al religiei, reține și prețuiește numai frumusețea ceremoniilor și a cadrului în care ele se desfășoară. Nici adevărul, nici binele, nici sacrul nu au un preț adevărat pentru estet. ,,Lumea nu este justificabilă decât ca fenomen estetic", spunea odată Fr. Nietzsche, un om care avea de altfel în sine o posibilitate mai largă de îmbrățișare a lumii. Lupta unul Flaubert cu formele burgheze ale societății timpului său, fanatismul său estetic provenea poate dintr-o antipatie radicală față de toate valorile extraestetice care se întrunesc în cuprinsul vieții sociale. ,,Nimic din ce se întâmplă cu adevărat n-ar o importanță cât de mică", scria odată Oscar Wilde. Și altădată: ,,Mulți oameni acționează bine, dar foarte puțini vorbesc la fel, ceea ce înseamnă că a vorbi este cu mult mai greu și în același timp mai frumos". Neatenția pentru realitate, substanța în care se plăsmuiește fapta morală și prețuirea cu mult superioară a expresiei față de acțiune, iată manifestările unei atitudini estetice a spiritului. Această ațintire asupra singurelor momente ale realității care pot fi răsfrânte ca valori estetice îl face pe estet insensibil nu numai la celelalte valori, dar și la negația și înfrângerea lor. ,,Ce frumos lucru este o crimă frumoasă", exclama odată foiletonistul J. J. Weiss, dând astfel expresia unei parțialități care poate jigni. O crimă nu poate reclama ca atitudine corelativă adecvată decât pe aceea morală, și persoana care se înșală asupra acestei împrejurări crezând că poate substitui esteticul moralului dovedește o supărătoare mutilare a integrității omeniei în ea. Umanitatea în om presupune totalitatea punctelor de vedere și potrivita lor distribuție față de situațiile vieții. Din această pricină, nesocotirea unor regiuni întinse din domeniul valorilor, în avantajul singurei valori estetice, se însoțește totdeauna cu grave defecte omenești. Egoismul, lipsa de pietate și uneori mărginirea intelectuală a estetului nu se pot compensa prin sensibilitatea sa ascuțită pentru frumos. În această constelație spirituală, înseși valorile estetice par înjosite. Căci ceea ce alcătuiește prețul suveran al artei și frumosului este soluția lor într-o lume care nu este în întregime artistică și frumoasă și în care ele sunt chemate să ne odihnească și să ne regenereze din încordările vieții practice și din ostenelile și luptele adevărului și binelui. Numai alternanța și contrastul lor cu alte neajunsuri nu este însă al atitudinii estetice. Cine adoptă poziția ei nu nesocotește și nu se închide celorlalte valori și bunuri, ci numai le interpretează cu optica și din perspectiva ei. De aceea, pe când estetul ocupă un loc excentric în viață, insul care adoptă atitudinea estetică poate da un centru existenței sale și o privire liberă asupra orizontului celorlalte valori. O problemă de mare importanță sistematică ne apare în acest moment în cale. Cum poate deveni atitudinea estetică o formă generală de interpretare a realității, fără a provoca acea înlăturare a teoreticului, moralului, religiosului etc., pe care o veștejim în estetism? Cum este cu putință cu alte cuvinte de a răsfrânge unele obiecte ca adevăruri, fapte morale sau bunuri religioase și în același timp a le privi din unghiul unei atitudini estetice? A găsi răspunsul unei astfel de întrebări înseamnă a afla întemeierea aptitudinii care ne preocupă. Să spunem acum că posibilitatea acestei regrupări stă în împrejurarea că feluritele valori nu reacționează unele lângă altele și separat, ci într-o conexiune făcută cu putință prin asocierea lor în interiorul unei structuri psihice, adică a unui fel sufletesc de a fi dominat de o valoare determinată. Există în adevăr, după cum a arătat E. Spranger în renumitele lui 41 cercetări despre Formele vieții, o structură tipică a omului economic, teoretic, estetic, politic, religios etc. Oricare ar fi structura unei individualități, ea nu-i răpește posibilitatea de a răsfrânge aspectele realului și în raport cu alte valori decât aceea care domină complexitatea sa. Prin aprofundarea specificității structurii, deosebirile dintre valori pot fi întrecute, toate grupându-se armonios în perspectiva valorii centrale și dominante. Iată, de pildă, cazul structurii și atitudinii teoretice, singura pe care o filosofie mai veche o crede capabilă să organizeze realitatea. Lumea este pentru omul teoretic, spune Spranger, un complex de relații generale de dependență. Câtă vreme teoreticul nu izbutește să transforme poziția sa într-o perspectivă generală, el nu poate resimți decât ostilitate pentru celelalte valori și pentru structurile pe care acestea le determină. Astfel, omul teoretic poate fi antie-conomic. Căci dacă acesta din urmă consideră lumea ca o colecție de utilități, teoreticul îi va opune un dispreț invincibil. Grecii, primii oameni de tip teoretic, creează pentru indivizii a căror orientare este economică, termenul de banausi, expresie a repulsiunii pe care o simțeau în această împrejurare. Teoreticul poate apoi și antiestetic. În adevăr, înclinația de a vedea în lume o expresie a sufletului este o atitudine cum nu se poate mai străină mentalității omului teoretic. Tot din tabăra teoretică a grecilor ne vine renumita condamnare platoniciană a artei. Dacă apoi omul religios privește fiecare eveniment al lumii în raport cu înțelesul ei total, iată un fel de a vedea care nu trezește nici un răsunet în sufletul omului teoretic, pentru care religia nu este decât o formă întrecută a conștiinței științifice. Nici atitudinea socială în dubla ei intenție posibilă, de simpatie cu valorile eterogene pe care semenii le întrupează și de dominație asupra lor, de impunere a valorii proprii, nu este mai potrivită individualismului critic al omului teoretic. Dar cu toată această intransigență a situației teoretice în viață, nu este deloc exclusă înmlădierea și dezvoltarea ei mai departe, până a o face asociabilă cu alte valori ale culturii. Este, de pildă, atitudinea teoretică absolut incompatibilă cu aceea economică? Tehnica nu este oare dezvoltarea economică a adevărurilor științifice? Folosirea științei în scopul prevederii și stăpânirii realității, nu numai a naturii, dar și a societății, nu dezvoltă aptitudinea științifică într-un sens politic? Marile sisteme metafizice, prin încercarea lor de a obține o explicație a lumii ca totalitate, nu reprezintă oare o extindere a științei până la punctul de vedere al religiei? Dacă, așadar, adâncind poziția sa specifică, omul de știință poate atinge toate celelalte valori, împrejurarea nu este oare repetabilă și pentru acela care adoptă atitudinea estetică? Desigur, pentru a fructifica atitudinea estetică și a o face atât de cuprinzătoare, numeroase obstacole îi ies? în cale. Am văzut, de pildă, și mai sus că lumea adevărurilor este ameditațiunii intelectuale. Adevărul trebuie căutat, pe când frumusețea se oferă cu spontaneitate spiritului. Am spus că, pe când atitudinea teoretică cucerește, cea estetică primește un dar. Ostenelile sunt ale cercetării; contemplația se bucură de repaus. Nu cumva atunci deprinderile sufletești pe care le pune în joc perspectiva estetică asupra lumii rămân inferioare sarcinii de a cunoaște? În afară de aceasta atitudinea estetică aspiră spre totalitate. În lumina ei aspectele realului se rotunjesc în unități de sine stătătoare. Pentru știință lumea se înfățișează însă în fragmente. Sunt oameni de știință de mare destoinicie, spirite cercetătoare dintre cele mai ascuțite, care nu ajung niciodată să întrevadă întregul care urmează să se compună din investigațiile lor. Numai omul de știință poate fi un specialist, nu și artistul. 7. Valoarea estetică Recunoscând în frumosul artistic obiectul propriu al esteticii, am situat cercetarea noastră în domeniul teoriei valorilor. Frumosul artistic este, în adevăr, o valoare, valoarea estetică. Dar, valoarea estetică nu trebuie confundată cu opera de artă, adică cu obiectul sau cu bunul estetic. Un obiect nu devine pentru noi estetic decât atunci când îl gândesc în sfera valorii respective. Același obiect poate fi introdus printr-un act de gândire în sfera altor valori, caracterul lui schimbându-se în consecință. [...] În ce privește valoarea estetică, deși bunurile pe care le determină par a fi supuse mobilității și felurimii istorice, caracterul acesta [...] decurge din imixtiunea unor elemente extraestetice, în timp ce ceea ce rămâne specific estetic în ele posedă un caracter absolut. Obiecte foarte depărtate prin spațiul și locul în care au apărut pot fi încă înțelese de noi ca opere de artă și prețuite ca atare, chiar 42 dacă interesul pe care ele îl inspirau contemporanilor prin particularitățile conținutului lor, de pildă, prin tendințele lor sociale sau politice, nu mai este al nostru. O comedie de Aristofan nu mai poate avea în conștiința noastră răsunetul politic pe care îl trezea în sufletul unui grec din antichitate. Dar, ea poate fi înțeleasă și resimțită și de noi ca o operă de artă. Operele de artă par, astfel, a îmbătrâni numai prin ceea ce este eteronomic în ele. Prin ceea ce ele cuprind autonom-estetic, operele artei înfruntă timpul. [...] Valoarea estetică, așadar, este și nu poate deveni altceva decât o valoare-scop. Obiectele indiferente introduse în sfera valorii estetice devin scopuri ale vieții. O operă de artă oprește clipa în loc. Ea este totdeauna prețuită în ea însăși și nu în vederea unei valori noi, care ar depăși-o. Dar, printre valorile scopuri, care dau naștere bunurilor-scopuri, există două clase, după cum acțiunea de subsumare a bunurilor la valori este imediată și laborioasă sau nemijlocită și spontană. Un bun teoretic, moral sau religios, adică o operă științifică, o faptă omenească sau o acțiune religioasă sunt susceptibile de discuții, au nevoie de comentarii și interpretări. [...] Valoarea estetică propriu-zisă n-are nevoie de astfel de discuții. Ea luminează dintr-odată. Chiar dacă există, după cum vom vedea mai târziu, sentimente estetice care se desfășoară în timp și pun în joc numeroase elemente intelectuale, acestea nu apar decât în cadrul amintitei impresii spontane și nu fac altceva decât să dezvolte valori care se găsesc implicate în ea. [...] Ceea ce participă la valoarea estetică nu sunt lucrurile și nici acțiunile, ca niște date ale experienței practice, ci aparența lor. Nu tabloul este frumos, nici statuia, nici jocul artistului, ci numai felul în care acestea apar, adică acele realități ideale corelaționate cu conștiința și cărora nu le-am mai putea presupune nici o existență, îndată ce scânteia conștiinței s-ar stinge. Ceea ce se transformă în bunuri, prin intervenția valorii estetice, nu sunt, așadar, niște lucruri, ci numai niște fenomene ale conștiinței. Prin toate aceste însușiri, valoarea estetică dobândește o fizionomie mai precisă. Valorile estetice, adică diversele spețe ale frumuseții naturii și ale artei, aderă atât la suporturi reale, cât și la suporturi personale. Purtătorul valorilor estetice este atât opera de artă sau un oarecare aspect al naturii, cât și autorul lor, artistul uman sau divin. În unele cazuri, ca, de pildă, în acela al artistului dramatic sau liric, al dansatorului sau virtuosului, artistul face corp cu opera sa, încât suportul valorilor estetice respective este numai personal. În afară de aceste cazuri aparținând unei categorii sociale, cuprindem îndeobște prin transparența operei reale a artistului (poema sau compoziția sa muzicală, tabloul, statuia sau construcția sa arhitectonică) sufletul însuși al artistului, patosul și etosul său, lirismul lui esențial, adică tot atâtea valori pe care le atribuim unor suporturi personale. Sentimentul de admirație cu care însoțim înregistrarea unor opere de artă, se adresează totdeauna unor persoane, nu unor lucruri. Omagiul admirației este personalizant și interesul lui teoretic constă din faptul de a pune în lumină componenta personală în structura valorilor estetice. Din împrejurarea că valorile estetice sunt atribuite unei dualități de suporturi, dintre care unul se găsește pe un plan mai adânc decât celălalt, rezultă că valorile estetice au o structură adâncă. Însușirea aceasta nu este împărțită de valoarea estetică cu nici una din celelalte valori ale conștiinței omenești. Căci, există valori adânci sau înalte. Valorile morale le atribuim, de pildă, profunzimii personalității umane. Valorile religioase sunt atribuite spiritului divin care domină și conduce lumea dintr-un plan înalt. Dar, deși ambele aceste serii de valori sunt localizate în planuri adânci sau înalte, conștiința le cuprinde direct în planurile lor respective, fără să fie nevoită să străbată un prim-plan mai superficial, fără să se adâncească într-o perspectivă. Cazul acesta din urmă este numai al valorilor estetice. Dar, deși într-un prim-plan, suportul valorilor estetice este real, el nu este niciodată material, nici aici și cu atât mai puțin în planul lor personal. Opera de artă nu este o întocmire materială. Nu apreciem ca frumoasă bucata de pânză a tabloului, ci imaginea în care acesta se rezolvă pentru conștiința noastră. Această imagine este, însă, un lucru prin coerența ei configurativă, care ni se impune ca orice lucru pe această lume și care, întocmai ca orice lucru, nu este ea însăși un centru de valorificări umane. Este adevărat că, în cursul cercetării mai noi, s-a pus în lumină valoarea estetică a mate- 43 rialelor, a transparenței marmorei, a luciului bronzului și porțelanului, a simetriei fibrelor lemnoase etc. Față de idealismul estetic pentru care materialele artei sunt simple vehicule indiferente ale ideii, noul accent pus asupra valorilor legate de structura materialelor artistice alcătuiește un necontestat progres al cercetării. Dar, adaosul acestor precizări nu dă nicidecum un caracter de materialitate suportului real al valorilor estetice. Amintitele însușiri ale materialelor nu fac decât să îmbogățească imaginile spirituale ale artei cu noi elemente de stil (antirealiste), nu să le coboare la nivelul unor lucruri materiale. Materia este înregistrată în artă ca imagine și într-un chip cu totul deosebit de acela în care este cuprinsă ca suport al valorilor propriu-zis materiale, de pildă, al valorilor economice. Cine dorește, de pildă, o bucată de pâine, o cuprinde ca un obiect consistent, nu ca o imagine estetică. Dacă însă, același subiect deziderativ receptează bucata de pâine ca imagine estetică, nu ca structură consistentă, un element categoric deosebit se amestecă în chipul aceluia de a cuprinde și valoarea economică evoluează către un alt tip de valoare. Valorile estetice sunt scopuri absolute ale conștiinței. Ele nu se găsesc în interiorul unei înlănțuiri de valuri decât atunci când, prin cuprinderea inadecvată, pot apărea ca forme de expresie a adevărului sau ca mijloace în vederea educației morale a omului. Desigur, în conexiunile conștiinței, valorile estetice se însoțesc tot timpul cu valori teoretice și morale, ca și cu alte valori, dar acela care nu cuprinde în cele dintâi decât forme ale adevărului sau binelui, nu înregistrează niciodată semnificația lor proprie. Numai atunci când conștiința, aprehendând valoarea estetică, încetează de a se mai mișca pe lanțul care unește mijloacele cu scopurile lor, numai când valoarea estetică apare ca un scop în sine, al cărui răsunet imediat intensifică și îndepărtează limitele conștiinței, semnificația amintitei valori este înregistrată în formă adecvată și deplină. Fiind niște scopuri absolute, valorile nu sunt integrabile. Mai multe valori estetice nu însumează o valoare estetică mai mare, în timp ce mai multe adevăruri parțiale compun un adevăr mai complet, mai larg, mai adânc sau mai precis. Din această pricină, așa-numitul program al ,,întrunirii artelor" conține în sine o falsă reprezentare cu privire la natura neintegrabilă a valorilor estetice, care conduce la o acumulare artificială și neînsemnată de bunuri artistice. Dacă totuși, pornind de la falsul principiu al ,,întrunirii artelor", unii artiști de seamă, precum un Richard Wagner, au putut ajunge la creațiuni valabile, lucrul se datorește faptului că, în ciuda caducității principiului, ei au ajuns să realizeze nu o sumă de valori estetice, ci o singură valoare estetică unitară și organică. Din aceeași împrejurare a neintegrabilității valorilor estetice, rezultă și faptul notoriu astăzi, că artele nu progresează. Un fapt contestat atâta timp cât, înțelese ca niște varietăți ale adevărurilor teoretice, clasicismul, într-una din taberele lui, putea susține superioritatea valorilor moderne de artă asupra celor vechi, până când o axiologie mai exactă a descoperit, odată cu semnificația proprie a esteticului, caracterul lui neintegrabil. Valorile estetice sunt, în sfârșit, atât de solidare cu suportul lor, încât orice modificare a lor transformă suportul, după cum orice modificare a suportului transformă sau tulbură valoarea pe care acesta o susține. Stricta individualitate a formei artistice și absoluta originalitate a personalității care se întrevede prin ea sunt fapte cunoscute și adeseori puse în lumină. Ele nu sunt decât o altă expresie pentru acea strânsă solidaritate cu suportul lor, care conferă valorilor estetice unul din caracterele lor cele mai izbitoare. Surse : 1. Mikel Dufrenne, Fenomenologia experienței estetice, Percepția estetică, vol. II, Editura Meridiane, pp. 112-114 2. Mikel Dufrenne, Fenomenologia experienței estetice, Percepția estetică, vol. II, Editura Meridiane, pp. 114-116. 3. Mikel Dufrenne, Fenomenologia experienței estetice, Percepția estetică, vol. I, Editura Meridiane, pp. 118-130 4. Roman Ingarden, Studii de estetică, Editura Univers, București. pp. 287-292 44 5. Roman Ingarden, Studii de estetică, Editura Univers, București. pp. 341-349 6. Tudor Vianu, Estetica, E.P.L.U. 1968, pp. 55-59 7. Tudor Vianu, „Introducere în teoria valorilor, bazată pe observarea conștiinței", în Opere 8, pp. 59, 61, 63, 66; 111-114 III. Categorii Estetice Ca orice disciplină teoretică, estetica își formulează ipotezele, principiile și problemele sale într-un limbaj propriu, specific, constituit dintr-un sistem concret de noțiuni, de expresii conceptuale și de categorii. Înfrățită încă de la început, atât în tradiția greco-latină cât și în cea iudeo-creștină, și cu meditația filosofică, nu numai cu teoretizările particulare ale poeticii, estetica a dezvoltat, în timp, un aparat conceptual de largă generalitate referitor la ceea ce a fost denumit ca fiind frumos, sublim, tragic, comic, sau formă, stil, operă, gust, imagine ș.a. În fapt, judecata estetică, referitoare la un fenomen natural sau artistic, fenomen declanșator de atitudine estetică (la rândul ei deosebită de atitudinea teoretică, utilitară, magică, religioasă sau morală), presupune o predicație specifică, exprimată în termenii unei „specialități", mai mult sau mai puțin conturate și maturizate. Oricum însă, despre articularea discursului estetic ca un limbaj profesionist putem vorbi însă, cu anumite rezerve, deoarece semnificația conceptelor acestui tip de discurs, nu este, de regulă, de strictă „specialitate". Despre ce este vorba? Această semnificație conceptuală nu se îndepărtează, în fond, radical de înțelesul în care respectivele predicate sunt utilizate într-o limbă comună, ca expresii verbale ale unor reacții estetice trăite la nivelul lor intuitiv. Așa se și explică, poate, originea „adjectivală" a celor mai multe categorii estetice. Aceasta pe de o parte. Pe de altă parte, o serie întreagă de noțiuni au fost asimilate în cuprinsul discursului estetic, printr-un transfer din alte limbaje ale cunoașterii umane: cea a „psihologiei comune", sau a diverselor „științe particulare", a eticii, a religiei. În toate cazurile însă, termenii cei mai specifici ai acestor noțiuni, categoriile estetice, se redefinesc, de fiecare dată, în funcție de două mari variabile: a) de experiență artistică și estetică în evoluția ei nemijlocită și b) de contextul filosofic în care ele sunt integrate și resemnificate. În aceeași ordine de idei este de menționat faptul că, înlăuntrul fiecărei concepții sau viziuni estetice, limbajul vehiculat se supune unor anumite norme de organizare, care, la rândul lor, sunt și ele, în funcție de tipul de modelare teoretică a obiectului estetic, și, de modelare a obiectului în estetică. Acest fapt teoretic primar a fost explicit evidențiat de esteticieni precum, Nicolai Hartmann, Roman Ingarden, Mikel Dufrenne, și deloc în ultimul rând, de Tudor Vianu care, în același timp, afirma fără nici un echivoc: construcția obiectului în estetică, adică „încercarea repetată și neostoită de a prinde realitatea estetică în cristalizări deosebite și la lumina unor împrejurări variate ale spiritului", nu poate fi realizată în afara unei opțiuni filosofice, care constituie un fel de supradeterminare a cadrului general în care se mișcă reflexia estetică. La rândul ei modelarea obiectului estetic spune, de la sine, prin intermediul limbajului categorial, ce anume este esențial și specific, în acest orizont de valorizare în care contează simțurile superioare (văzul și auzul), sau inferioare (tactilitatea, olfacția, gustul). În orice caz, simplificând din motive didactice întreaga problematică putem afirma câteva adevăruri elementare: a) apelul la categoriile ontologiei generale (formă, conținut, materie, substanță, esență, aparență, necesitate, libertate etc.) este necesar dar nu este suficient pentru a delimita și defini ontologia obiectului estetic; b) obiectul estetic, aidoma obiectului teoretic, magic, religios sau etic, de exemplu, are un topos, o regiune distinctă în constituția spiritului și, în acest sens, el este legat, indispensabil de concepte și stări precum: „apariție", „aparență", „raporturi de apariție", „fenomenalitate", (în sensul de „fenomen esențial" nu de „esență fenomenală), contemplație, „plăcere dezinteresată" ș.a. În sensul cel mai larg al termenului, se pot defini categoriile estetice ca fiind concentrate mentale de maximă generalitate, concentrate născute în spirit din nevoia acestuia de a esențializa, clarifica, ordona, clasifica, diferenția și unifica elemente prezente în întreaga creație estetică și artistică a umanității. Strict logic, în acest înțeles, însăși categoria de estetic poate fi considerată drept o metacate-gorie, iar în funcție de cum anume este definit esteticul sunt definite apoi „particularizările", „modi- 45 ficările", „obiectivările" sau „concretizările" acestuia. Prin urmare, în acest plan, dihotomia primă este estetic - non-estetic. În acest context, strict categorial, frumosul poate fi considerat fenomenul estetic de bază (Nicolai Hartmann) iar toate celelalte fenomene estetice pot fi încadrate drept „prelungiri" sau „modificări" ale frumuseții. Oricum, pe de o parte, calitățile tradițional denumite „modificări ale frumosului" au fost rebotezate, mai ales în secolul al XX-lea categorii estetice, iar consensual s-a admis că pot intra aici, pe lângă frumosul propriu-zis, sublimul, tragicul și comicul sau, altfel spus, după alți autori, categoriile estetice fundamentale. Pe de altă parte însă există categorii ale esteticii, care, evident sunt mult mai multe decât cele legate genetic de frumos. În fapt, unii consideră că pot fi incluse aici, aproape toate adjectivele substantivate ale limbii. De asemenea, imediat după ce în plan categorial esteticul a fost distins și separat de non-estetic, se impune clarificarea și delimitarea unui alt cuplu conceptual: estetic-artistic. Ceea ce a fost admis în chip neîndoielnic este faptul că, esteticul are o sferă mult mai largă decât artisticul. Oricum, ceea ce este esențial în acest raport este tocmai considerarea artisticului ca fiind un „nucleu concentrat al esteticului", sau „esteticul specializat", adică cel urmărit cu tot dinadinsul a fi atins în și prin operele de artă. Ceea ce se cuvine să spunem în acest context, este faptul că, variantelor frumosului li s-a dat și denumirea de categorii, dar numai celor mai generale. Deși, Kant este considerat a fi inițiatorul acestei căi, totuși această rebotezare s-a folosit, în estetică, mai puțin în sensul kantian decât în cel aristotelic. Oricum, ambiția esteticienilor din secolul al XIX-lea și al XX-lea a fost aceea de a oferi un tablou complet al categoriilor estetice și să cuprindă în el toată sfera frumosului. Astfel, de pildă, Theodor Vischer deosebea următoarele categorii: tragicul, frumosul, sublimul, pateticul, minunatul, ridicolul, grotescul, fermecătorul, grațiosul, în timp ce Charles Lalo, găsea și el tot nouă categorii, numai parțial însă identice cu cele ale esteticianului german: frumos, splendid, grațios, măreț, tragic, dramatic, spiritual, comic, umoristic. Este, de asemenea, mereu amintit, în această ordine de idei, E. Souriau cu cele zece categorii: elegiacul, pateticul, fantasticul, pitorescul, poeticul, grotescul, melodramaticul, eroicul, nobilul, liricul. În orice caz s-au depus multe eforturi pentru reunirea acestor categorii într-un sistem, dar rezultatul binecunoscut, este acela că finalmente, fiecare estetician și-a legitimat propriul sistem, cel mai adesea, foarte diferit de al celorlalți. S-a ajuns, în timp, la concluzia că, este practic „imposibil să se clasifice sistematic categoriile" (Anne Souriau) stabilindu-le într-un tabel sau tablou definitiv. Argumentul principal și cel mai important este următorul: se pot inventa mereu și mereu alte categorii pentru că, în fond, domeniul creației estetice este și el ilimiat după cum ilimitată este și reflexia esteticienilor. În acest context, o poziție demnă de a fi amintită este cea formulată de Tudor Vianu. El găsește de cuviință să se oprească în fața problemei categoriile estetice sau a modificărilor frumosului, în ultimul capitol al esteticii. Categoriile sinonimizate drept modificări ale frumosului sunt numite „niște nume colective prin care sunt înțelese anumite impresii tipice pe care le putem primi de la artă precum frumosul și urâtul, comicul și umorul, grațiosul sublimul și tragicul". Explicit Tudor Vianu se întreabă dacă un tratat modern de estetică se cuvine să se mai preocupe de problematica categoriilor estetice. Oricum, susține el - nu există argumente solide pentru a reduce aceste categorii doar la cele șapte, cel mai des prezente în sistemele și sistematizările din spațiul german și cel francez. În fapt, impresiile pe care le primim de la artă se mai pot grupa și în alte clase tipice, cum ar fi de pildă, bizarul, fantasticul, fiorosul, solemnul, idilicul. Prin urmare, numărul categoriilor poate fi extins, ceea ce s-a și petrecut atât la autorii germani cât și la cei francezi sau britanici, după cum el poate fi redus prin comprimări. În chip conclusiv, Vianu ajunge să afirme că „așa-numitele categorii estetice" țin de „conținutul eteronomic al operelor" și nu „de forma prelucrării lui estetice". În fapt, nici frumosul sau urâtul în înțelesul lor limitat, nici celelalte categorii amintite, sau acelea care s-ar putea adăuga într-un șir aproape de nesfârșit, nu reprezintă moduri specifice de organizare ale materiei sau ale datelor conștiinței. Ele desemnează deopotrivă conținuturi; ele sunt noțiuni care se aplică materiei sau fabulației operei. Prin urmare, așa numitele categorii estetice stau „în afară de sfera estetică a artei". 46 Mult mai încrezător asupra caracterului necesar al unui examen categorial în estetică, s-a dovedit a fi, în cel de-al optulea deceniu al secolului XX, Evanghelos Moutsopoulos care a dedicat categoriilor estetice un studiu purtând chiar acest titlu, având și un subtitlu mai mult decât sugestiv: „introducere la o axiologie a obiectului estetic". În primul rând, esteticianul grec, consideră că rațiunea noastră nu poate fi îngrădită, nici în ceea ce privește propensiunea ei intrinsecă de-a generaliza, și nici în ceea ce înseamnă capacitățile sale analitice. Astfel poate fi explicată, pe de o parte, atât nevoia de-a gândi categorial asupra experienței estetice și artistice cât și, justificată, pe de altă parte, multiplicarea prin analiză, aproape la nesfârșit a sistemului deschis al categoriilor estetice". În al doilea rând, Moutsopoulos subliniază că sunt necesare, pentru început, trei distincții conceptuale: obiect, obiect estetic, valoare. Explicit se pleacă de la următoarele premise. Din punct de vedere filosofic poate fi considerat obiect tot ceea ce constituie pentru conștiință un termen de referință (exterior sau interior), prin urmare și „un termen de experiență trăită". În aceeași ordine de idei, obiectul estetic este definit ca fiind acel obiect care, întâlnit în natură sau în artă, este capabil, prin intermediul caracterelor sale sensibile să provoace o experiență specială (ce constă în trăirea, de către conștiință, prin corespondența acesteia cu o organizare structurală și formală) și un puternic sentiment de satisfacție și de plăcere dezinteresată. În fine, dacă se admite că, acest obiect estetic -„dincolo de o imprecisă apreciere efectivă" - este, în plus, susceptibil de a i se atribui o semnificație precisă pentru experiență, adică o valoare, se ajunge, în mod firesc, ca prin intermediul celor trei concepte primare, să devină posibilă „constituirea întregii axiologii a obiectului estetic". Înseamnă că, obiectul estetic are acest statut dacă și numai dacă el încorporează o valoare. În același timp, asemenea valori, generate de însăși intenționalitatea conștiinței, nu sunt nici haotice și nici întâmplătoare; ele se coagulează în chip firesc într-un sistem deschis. În acest fel, autorul amintit extrage de aici nevoia de a da un tablou al categoriilor estetice, deci de a gândi, în termenii cei mai generali, asupra acestor obiecte ce poartă cu ele valori. Moutsopoulos nu este deloc îngrijorat de extensia prea mare a numărului de categorii estetice. În fapt, sugerează el, tot așa cum logica modală nu trebuie să se reducă la necesar, posibil, contingent, ci trebuie să se lărgească astfel încât să poată da socoteală de tot ce este, în gramatică, „adverb" (fiindcă orice adverb modulează gândirea și-i arată „modurile"), tot așa și gândirea categorială în estetică nu trebuie să se reducă doar la câteva adjective substantivate. De altfel, arată el, foarte multe asemenea entități dau seama atât de caracterul dinamic și deschis al aprecierilor și trăirilor estetice cât și al judecăților și al conceptualizărilor noastre despre acestea. În acest fel, Moutsopoulos evită să introducă ierarhizări valorice între categorii. Raționamentul este în esență, următorul: categoriile estetice privesc atât arta cât și natura, iar, ceea ce contează înainte de toate este să se determine în ce măsură un obiect estetic, și, în special, un obiect artistic finit, „a reușit sau nu să-și justifice existența. De aici derivă cel puțin trei consecințe importante de ordin metodologic: 1) categoria estetică fundamentală este, în fond judecarea respectivului obiect ca izbutit sau neizbutit, ca justificat sau nejustificat (iritarea produce îndeosebi, completă unei opere de artă nereușite; admirație însă, un obiect estetic natural sau artistic"); 2) se poate conchide că, în mod greșit categoriile estetice sunt ierarhizate având frumosul drept normă; după Moutsopoulos, „mai corect ar fi să spunem că toate acestea se proiectează pe fondul categorial al frumuseții", care constituie și condiția oricărui obiect esteticește legitim, chiar și a aceluia în care sunt conținute și elemente de urâțenie"; 3) orice agent estetic purtător de valoare „se mișcă pe fondul frumosului", dar acest fapt primar, nu implică deloc „o dispunere axiologică a categoriilor una față de celelalte". Soluția propusă de Moutsopoulos este, în fond, extrem de ingenioasă. El găsește că, sistemul categoriilor estetice este alcătuit din trei clase (tradiționale, determinative, finale) dispuse în cercuri concentrice, proiectele toate pe fondul comun pe care-l constituie categoria frumosului. Schema propusă - i se pare lui - prezintă avantajul de-a se preta la orice amplificări, ea fiind deschisă oricărei completări cerute de dinamica obiectului și a valorii estetice. Iată, în formă concentrată argumentația: „această clasificare corespunde și realității estetice, în măsura în care același obiect estetic sau aceeași dispoziție estetică a conștiinței, aflată la baza obiectivării, poate fi caracterizată de mai multe categorii din clase diferite. Astfel, de exemplu, «Pluta Meduzei» de Gericault este, în același timp, operă picturală, dramatică, de coșmar, respin- 47 gătoare, istorică, anecdotică și romantică. Tot astfel, «Macbeth» de Shakespeare este o operă teatrală, tragică, sublimă, elisabetană". De asemenea, dezvoltând principiul inexistenței unei ierarhii între categoriile estetice (acceptat, de pildă, și de E. Sourion) Moutsopoulos arată că, se cuvine, totuși, să se recunoască și faptul că, în ciuda antonomiei și autosuficienței lor (și în pofida faptului că toate se proiectează pe un fond al frumuseții), categoriile estetice formează aceste trei grupe de înrudire, și se împart în clase mai ample „întocmai ca și categoriile kantiene ale intelectului". În fond, estetica filosofică trebuie să dea un răspuns pertinent asupra acestei fundamentale întrebări: dacă trăirile, obiectele și valorile estetice au extrem de multe nuanțe și grade, atunci, nu se impune oare în mod necesar, ca și gândirea conceptuală să marcheze această multitudine de nuanțe și grade printr-un corespunzător sistem de categorii? Pentru răspunsul deosebit dat acestei interogații am ales, în continuare (se va vedea că deloc fără motiv) un text din Moutsopoulos. De asemenea, pentru că, în estetica fenomenologică, este prezentă o poziție aparte asupra a ceea ce este denumit tradițional categorie estetică, (în acest caz printr-un apel la conceptul de obiect estetic) ne-am oprit asupra unui text reprezentativ din Mikel Dufrenne. Textul este oricum important și pentru că este lămurită, în această anume viziune, relația dintre categorie în sens generic și categorii afective. Pentru autorul Fenomenologiei experienței estetice, există nu numai categorii apriorice ale intelectului în sensul kantian al termenului ci și categorii apriorice ale efectivității. Reacțiile estetice specifice de tragic, sublim sau comic, n-ar fi posibile fără existența acestor cadre apriorice ale efectivității omenești. În fine, pentru că, ne-am oprit să examinăm în extenso numai patru categorii - frumosul, sublimul, tragicul și comicul considerăm că, nu este deloc lipsit de importanță să redăm, printr-un text, poziția lui Nicolai Hartmann asupra unei categorii considerate „secundare" - grațiosul. 1. Evanghelos Moutsopolous, Prolegomene la un sistem al categoriilor estetice §1. Dacă, din punct de vedere filosofic, vom considera obiect tot ceea ce constituie pentru conștiință un termen de referință, exterior sau interior, prin urmare și termen de experiență trăită; dacă în aceeași ordine de idei vom defini ca obiect estetic acel obiect amintit care, întâlnit în natură sau în artă, ori realmente creat printr-un elan al lumii spirituale a artistului, este capabil, prin intermediul caracterelor sale sensibile, să provoace acea experiență specială ce constă în trăirea de către conștiință, prin corespondența acesteia cu o organizare structurală și formală, a unui puternic sentiment de satisfacție și plăcere; și dacă vom admite că acest obiect estetic, dincolo de o imprecisă apreciere afectivă, este, în plus, susceptibil să i se atribuie o semnificație precisă pentru experiență, adică o valoare, în care să se obiectivizeze intenționalitatea conștiinței, atunci este evident că devine posibilă constituirea întregii axiologii a obiectului estetic, adică, pe de o parte a unui sistem de valori prin intermediul cărora conștiința să fie în stare să fundamenteze ca atare în chip mai complet orice obiecte estetice, în același timp, deci și pe sine, ca o conștiință estetică, pe de altă parte a unei considerări filosofice, funcționând la un alt doilea nivel, a acestui sistem. În ambele cazuri, mijloacele prin care este determinată natura particulară a unui obiect estetic sunt categoriile estetice, luate, în primul caz, ca valori pure, iar în al doilea, ca relații conceptuale referitoare la acest obiect. Această distincție, departe de a putea fi considerată arbitrară, se sprijină pe însăși evoluția istorică a semnificației mai generale a termenului de ,,categorie", ce a apărut, în sens filosofic, mai întâi la Aristotel; el îi atribuie rangul de factor care poate fi recunoscut în toate obiectele, și trece în revistă în total zece categorii. Foarte curând, și anume sub influența doctrinei platonice despre genurile supreme, s-a depus un efort de condensare a celor zece categorii aristotelice în cinci, iar efortul acesta a îmbrăcat o formă finală în operele anumitor reprezentanți ai ecletismului mai nou, la care categoriile substanței, a formei, a relației, a spațiului și timpului sunt acceptate ca elemente componente ale ființei, fără de care orice prezență ontică este imposibilă în sine și de neconceput. 48 Așa cum, însă, a observat încă A. Cournot, „dispoziția categoriilor aristotelice este conformă spiritului limbilor și a ceea ce s-ar putea numi dispoziția categoriilor gramaticale; de unde rezultă o adevărată contradicție între condițiile structurale ale organului gândirii și natura obiectului gândit. Acest dezavantaj, firește, se extinde asupra logicii aristotelice însăși, ce este legată în chip indisolubil de limbajul oral, neglijând astfel caracterul de scop în sine în sine al demersului intelectiv. §2. Dezavantajul respectiv s-a făcut curând remarcat, însă Kant a fost cu siguranță cel dintâi care a trecut la depășirea terminologiei aristotelice, prin atribuirea unui nou înțeles cuvântului ,,categorie", adică semnificația de concept mai general și fundamental al gândirii ce nu trimite la vreun alt concept; el a distins un sistem de douăsprezece categorii formând patru clase, iar acesta, împreună cu formele generale a priori ale sensibilității, constituie cadrul funcțional al oricărei exercitări a intelectului. Acest sistem categorial prezintă avantajul de a cuprinde concepte și clase generale (cantitatea, calitatea, relația, modalitatea), întemeiate direct pe însăși natura intelectului, și nu prin intermediul valorizării limbajului, ce exprimă intelectul în chip imperfect. În general, în filosofia post-kantiană, categoriile sunt înțelese ca noțiuni mai cuprinzătoare, sub care se efectuează taxionomia atât a ideilor, cât și a fenomenelor. Pentru E. Boutroux, ceea ce numim categorii ale intelectului nu este decât ansamblul deprinderilor pe care spiritul le-a căpătat în decursul exercitării sale în scopul însușirii fenomenelor. Spiritul adaptează aceste deprinderi țelurilor sale, și în același timp se adaptează la natura lor. Dealtfel, putem repeta în general ceea ce am spus altădată, adică faptul că, după opinia noastră, categoriile intelectului nu sunt decât agenți prin care se exprimă, concretizată, intenționalitatea conștiinței, și aceasta, la nivelul cunoașterii, dar și, prin extensie, la nivel etic, practic sau estetic. Definițiile de mai sus sunt necesare în scopul de a se defrișa din punct de vedere metodologic terenul pe care va fi în continuare întreprinsă o cercetare atât a aspectului istoric, cât și a celui axiologic, al problemei categoriilor estetice, în conexiune și cu o interpretare filosofică a artei, ca activitate creatoare a conștiinței, și aceasta, înainte de a trece în concluzie, la valorizarea faptului estetic însuși, sub un unghi în același timp subiectiv și obiectiv. Categoriile estetice prezintă într-adevăr o particularitate datorită naturii lor duale, natură ce se manifestă prin apariția lor în conștiință, cu dispoziții raționale și, simultan, afective, dar și prin faptul că există conținute în chiar obiectul estetic, în calitate de caractere particulare ale acestuia, ce îi conferă elasticitate. Mai mult, particularitatea categoriilor estetice constă în anatomia existentă între amploarea lor foarte generoasă și numărul lor nedeterminat. Într-adevăr, oricare obiect estetic, prin faptul unicității sale, ar fi îndreptățit să fie caracterizat printr-o categorie anumită. Antinomia de mai sus va fi supusă în mod necesar unei limitări, dat fiind faptul că, deși nedeterminate ca număr, categoriile estetice nu sunt și infinite. În consecință, fiecare dintre ele va putea să caracterizeze, aproximativ, mai multe obiecte estetice, omogene ca inspirație ori înfățișare formală. §3. Din perspectiva echivalenței unicității unui obiect estetic cu posibilitățile lexicale de determinare și interpretare a acesteia, se poate susține că orice adjectiv poate folosi la numirea unei categorii estetice, presupunând că aceasta va caracteriza un obiect estetic. În fața acestui număr nedeterminat de categorii estetice, apare primejdia unei totale fărâmițări a nuanțelor estetice categoriale, precum și a adjectivizării, adică a decategorizării acestora. Desigur, această primejdie a fost în curând înlăturată, mulțumită distrugerii unui număr anumit, în fiecare situație, de categorii estetice, considerate, asemeni obiectelor estetice pe care le caracterizau, ca fundamentale, fără ca aceasta să însemne că ele sunt singurele posibile. Pur și simplu au fost distinse și izolate ca exprimând în chip mai desăvârșit câte un gen, din șirul finit de genuri estetice pe care se întemeia respectivul sistem. 49 De la Platon, principală, dacă nu și unică, este considerată categoria frumosului, în opoziție, cu aceea a dulcelui și a plăcutului. Kant, doar, a valorificat doctrina despre sublim și a lui pseudo-Longin și teoria cu tendințe preromantice a lui Burke, construind un sistem polar de opoziții estetice, bazate pe antiteza categorială între frumos și sublim. În felul acesta se exprimă un oarecare refuz din partea cercetării estetice de a închide arta înăuntrul unicei categorii a frumosului. Chiar din acel moment, numărul categoriilor estetice începe să crească, prin adăugarea de noi categorii, la cele două anterioare, ca, de pildă, la Schopenhauer, aceea de hubsch, și așa mai departe. S-ar cuveni chiar a se accentua faptul că în continuare apare tendința către reunirea în scheme a categoriilor, într-un număr mai întotdeauna legat de intenții formaliste ori simbolice, sau reuniuni de trei, șapte sau chiar zece termeni, în paralel cu o tendință spre construirea de sisteme categoriale monumentale, ce corespundeau, poate, ca atare, unor cerințe estetice, nu însă și realității estetice obiective. Bunăoară, sistemul propus de Lalo leagă între ele nouă categorii fundamentale, formând trei grupuri categoriale parțiale, cu un conținut etic evident. Astfel se presupune că de la frumos urmăm la sublim, spre a coborî în continuare la spiritual; de la măreț ne deplasăm la tragic și comic; de la grațios, la dramatic și la hazliu. Cel dintâi grup, acela al categoriilor estetice pozitive, apare ca antrenând conceptul de posesie actuală; al doilea, al categoriilor superlative, pe acela de aspirație optativă; al treilea, al categoriilor descendente, conceptul pierderii. O reală dificultate este conținută în chiar modul în care, în sisteme închise ca cel de mai sus, ar fi posibilă includerea de categorii ce nu se cuprindeau la început într-însele. Date fiind aceste premise, nu este de exemplu ușor să se includă în schema anterioară categorii ca idilicul, poeticul, pateticul, satiricul sau caricaturalul. §4. Este firesc ca o estetică liberală sau deschisă să tindă spre adoptarea de sisteme ale categoriilor estetice desprinse de orice exigență de ierarhizare. Desigur, aici se pune problema dialecticii între tendința către fărâmițare a valorilor estetice și nevoia stăvilirii acestei fărâmițări. Oricum, criteriul, în cazul de față, nu poate fi decât distincția severă între categoriile autentic estetice și categoriile no-nestetice; acesta permite reunirea de categorii independente între ele, adică nesupuse unei ierarhizări, așa cum se întâmplă, bunăoară, în sistemul compus din douăzeci și patru de categorii, al lui So-uriau, unde valorile estetice sunt aranjate ciclic, dar, cu toate acestea, sunt supuse, dacă nu unei ierarhizări, cel puțin unei polarizări, în baza a două dintre ele, aceea a frumosului și aceea a grotescului. Conform dispoziției anterioare a roții valorilor estetice, rezultă două tabele de date categoriale, dintre care unul reprezintă degradarea frumosului către grotesc, iar celălalt, înălțarea acestuia din urmă către primul. Firește, numărul acestor categorii este conceput pur și simplu ca fiind ilustrativ, iar trecerea de la un pol la celălalt ar fi putut fi și mai lină, dacă la cele douăzeci și patru de categorii ale lui Souriau s-ar adăuga și altele, la infinit. Prin urmare, această dispoziție ciclică a categoriilor estetice nu le protejează nici de polarizare, nici de fărâmițare, deși, desigur, răspunde respectivelor exigente ale unei estetici deschise, așa cum am descris-o mai sus. Problema se pune, credem, tocmai datorită faptului că se pretinde un criteriu estetic, de obicei, în direcția calității, a esenței obiectelor și emoțiilor estetice, nu însă și în direcția, dacă nu a calității, cel puțin în aceea a intensității și a purității ambelor; astfel se lărgește domeniul esteticului, fără ca, în același timp, să se concretizeze noțiunea autenticității estetice. Prin soluția pe care noi o propunem se reunește salvgardarea, în primul rând, a caracterului deschis al oricărei valorizări estetice; în al doilea rând, a caracterului primordial, pentru universul esteticii, al frumosului, fără ca, totodată, să se impună vreo exigență de ierarhizare; și în al treilea rând, a condiției purității, autenticității estetice, așa cum o înțelegem mai sus. Soluțiile acestei probleme, propuse până acum, pot avea două justificări: pe de o parte faptul că, în conformitate cu exemplul oferit de Kant, categoriile estetice au fost opuse una celeilalte, și în spe- 50 cial frumosului; și pe de altă parte, faptul că, de la sfârșitul veacului trecut și începutul secolului nostru, a devenit evident, în domeniul esteticii, efortul ca aceasta să înceteze a fi considerată știința despre frumos, așa cum încă o dorea Leveque, și să i se determine alte criterii de bază, precum acela al creației de artă, fiind numită știință a artei. Această definiție este însă restrânsă, căci toate categoriile estetice privesc atât arta, cât și natura. Apusul de soare deasupra mării liniștite, o formă vitală frumoasă sau o mișcare grațioasă etc. sunt, incontestabil, obiecte estetice. Însă Tolstoi s-a străduit să conteste ponderea esteticii considerate ca știință aflată pe un teren exclusiv artistic, susținând că țelul artei este acela de a exprima o societate. Desigur, astăzi estetica este fundamentată mai ales ca știință a artei, sau ca o contemplare a naturii frumoase, adică diferit de cum era întemeiată în secolul al XVIII-lea. Oricum, nu se consideră ne-dem să se refere la natură. Există numai, în cazul de față, o diferență de unghi de vedere. De altfel, ceea ce contează înainte de toate pentru estetica contemporană, este să determine în ce măsură un obiect estetic, și în special un obiect artistic finit a reușit sau nu să-și justifice existența. Prin urmare, categoria estetică fundamentală apare aceea a judecării respectivului obiect ca izbutit sau neizbutit, ca justificat ori nejustificat. Numai în acest sens particularitatea obiectelor estetice, considerate și ca exprimând reacții de plăcere sau de neplăcere ale conștiinței în prezența unor obiecte estetice, se justifică la rândul ei. Iritare produce îndeosebi contemplarea unei opere de artă nereușite; admirație, însă, un obiect estetic natural sau artistic. Din cele de mai sus se poate conchide că în mod greșit categoriile estetice sunt ierarhizate având frumosul drept normă, sau chiar îi sunt opuse. Mai corect ar fi să spunem că acestea se proiectează pe fondul categorial al frumuseții, care constituie și condiția oricărui obiect esteticește legitim, chiar și a aceluia în care sunt conținute și elemente de urâțenie, de ajuns ca acestea să se justifice din punct de vedere estetic. 2. Mikel Dufrenne, Categorii estetice - categorii afective Calitățile afective dezvăluie, într-adevăr, un aspect important care trebuie pus acum în discuție. Ele constituie, mai întâi, a priori-urile care suntem și, de asemenea, pe cele pe care le cunoaștem. În general, cunoaștem deja a priori-urile corporale, intelectuale sau afective și trăim având ca temei această cunoaștere ce precede orice achiziție. Le cunoaștem, adică, înaintea oricărei experiențe. Să precizăm însă că e vorba de o cunoaștere care poate să rămână implicită, chiar dacă acționează, dar care, în momentul explicitării, se traduce în propoziții care forțează asentimentul. Chiar dacă a pri-ori-urile sunt indefinibile, așa cum am văzut în cazul calităților afective, ele sunt, totuși, cunoscute. E vorba de o cunoaștere care nu înșeală. A priori -urile prezenței apar, mai întâi, ca insesizabile: cum să exprimăm modul singular în care un organism singular, potrivit constituției proprii, se raportează la un mediu, se instalează în el și i se ajustează, trăiește și moare? Și totuși, știm să recunoaștem imediat o ființă vie și să-i înțelegem demersurile. Pe temeiul acestei cunoașteri a priori, biologia și psihologia comprehensivă - cărora Goldstein le-a trasat programul - pot institui o știință a comportamentului, pot arăta în ce fel ființa vie își utilizează corpul potrivit modului în care utilizează lumea și să enunțe, în consecință, a priori-urile corporale cum ar fi; a mânca, a ataca, a dormi - a priori-uri care alcătuiesc schemele acestei utilizări. Dar chiar a priori-urile reprezentării, în rădăcina lor existențială, nu sunt cunostibile încă: intuiția pură nu e sesizabilă pentru că ea nu e decât posibilitatea intuiției, modul în care subiectul se deschide existentului: de aici caracterele spațiului și timpului, caractere pe care nu le putem percepe decât ca ceea ce descoperă privirea, pe care niciodată nu le putem soma și care preludează orice dat. În ceea ce privește a priori-urile intelectului, a pri-ori-uri care constituie fundamentul posibilității de a judeca - acestea nu fac decât să determine obiectivitatea obiectului, a unui obiect care nu e nimic altceva decât obiectivitatea sa, un pre-obiect, într-un anume fel, a cărui singură proprietate este unitatea anterioară oricărei diversități: acest act fundamental prin care un subiect deschide, cum spune Heidegger, „orizontul de unitate" necesar oricărei cunoașteri, nu mai poate fi sesizabil în el însuși. Și totuși, cel puțin sub aspectul lor constituant, aceste a priori-uri fac loc unei științe pure ale cărei propoziții au un caracter apodictic. Observațiile de mai sus își mențin valabilitatea și în ceea ce privește a priori-urile afective: ele sunt: desi- 51 gur, insesizabile și, ca atare, cad în sfera sentimentului. Totuși, trebuie să avem cunoștința lor, mai înainte chiar ca sentimentul să ni le releve, așa cum spațiul îl cunoaștem înaintea geometriei: dacă putem simți tragicul lui Racine, pateticul lui Beethoven sau seninătatea lui Bach, aceasta este posibil pentru că avem o oarecare idee, anterioară oricărui sentiment, despre tragic, despre patetic, sau senin, adică despre ceea ce de aici înainte vom numi categorii afective. Categoriile afective, să precizăm, sunt, în raport cu calitățile afective ceea ce generalul este pentru particular și, de asemenea, ceea ce cunoașterea a priori-ului este a priori. Observăm că e posibil ca aceste categorii să nu poate face obiectul unei estetici pure în sensul riguros al geometriei sau al fizicii pure: e posibil să nu fi fost noi înșine riguroși în recensământul sau în definiția a priori-urilor corporale - cum ar fi agresiunea, construirea cubului sau viziunii, căutarea hranei - sau în recensământul și definirea categoriilor afective - cum ar fi bufonul, vioiul sau trivialul. Dar pot, tot atât de bine, să nu înțeleg nimic din geometrie fără ca incomprehensiunea sau ignoranța mea să fie un eșec, pentru că omenii au trăit fără geometrie: sumara cunoaștere pe care o aveau despre spațiu și timp - această geometrie naturală aflată la jumătatea drumului dintre trăit și gândit - era, totuși, într-un anume fel, necesară și universală. Necesitatea și universalitatea nu sunt, în mod necesar, caracterele unei științe încheiate, ci și ale unei cunoașteri implicite. În plus, cunoaștem astăzi prin ce anume suntem mai kantieni decât Kant, și anume că știința pură rămâne întotdeauna de făcut și, că - mai ales - cunoașterea inițială nu e niciodată epuizată. Acestea sunt motivele care ne îndreptățesc să gândim la existența unei estetici pure. La ea ne vom referi implicit ori de câte ori arta ne relevă o calitate afectivă. Vom preciza însă că această estetică, prezentă în noi, nu e, probabil, niciodată definitiv actualizată. Și totuși, o atare estetică a solicitat deseori atenția esteticienilor. De fapt, dacă ceea ce am numit categorii afective n-au fost recenzate și interpretate așa cum încercăm să facem în acest studiu, ele au fost totuși reperate și inventariate sub alte denumiri, ceea ce ne îngăduie să ne recomandăm de la aceste cercetări. Ele s-au fixat, după cum se știe, asupra a ceea ce s-a numit când categorii, când esențe, când valori estetice: frumos, sublim, amuzant, grațios etc. (Acest etc., deseori întrebuințat, indică limitele reflecției care se mulțumea cel mai adesea să confrunte valorile estetice cu alte tipuri de valori în lipsa posibilității de a alcătui bilanțul exact). Iată dealtfel, ceea ce vom numi categorii afective, considerând că această denumire este cea mai exactă. Pentru că, se poate oare vorbi de valori, așa cum procedează axiologiile care vor să integreze estetica? Sigur frumosul poate fi numit valoare, dar cu condiția să fie în afara seriei și ca, în loc să fie măsurat cu alte categorii, să desemneze privilegiul pe care îl au anumite obiecte estetice de a fi reușite, adică de a exprima pe deplin cutare sau cutare categorie și de a manifesta în mod irecuzabil adevărul unei lumi. Frumosul este adevărul estetic; prin aceasta el este o valoare, dar prin ceea ce el este adevăr, nu este o valoare. În ceea ce privește categoria, ea nu e numai o afirmație, afirmația și stabilirea unei anumite lumi relevate de operă. Există, dacă vrem, o valoare în planul secund, întrucât această lume este lumea unui subiect, deoarece ea valorează prin și pentru acest subiect, constituind pentru el cea mai bună dintre lumile posibile sau, mai curând, singura lume adevărată. Dar aceasta înseamnă numai că valoarea e temeiul existenței în măsura în care existența e reciprocă unui subiect valorizant; observația nu e suficientă însă pentru a defini existența prin valoare și, în consecință, pentru a defini ca valori categoriile care sunt principiul lumilor exprimate prin artă. Grotescul, amuzantul, prețiosul sunt realități, atitudinile unui subiect și caracterele unei lumi. Ele nu sunt valori. Și nu vom consimți, cu atât mai puțin, la termenul de esențe reflexive așa cum îl înțelege Etienne Souriau: „Aceste esențe reflexive ale Ethosului sunt, desigur, posterioare împlinirii progresiunii in-staurative pe care nu o dirijează. Ele sunt potrivit dragostei, izvorâte dintr-o reîntoarcere reflexivă și contemplativă către operă... Sunt încercări, controale a posteriori, iar nu reglări directe sau legi ale actului". În ceea ce ne privește considerăm că aceste esențe nu sunt numai controale a posteriori. Sau, mai degrabă, ele pot fi considerate ca atare, dar în măsura în care au trebuit să fie elaborate prin reflecție și să izvorască din examenul operei. Considerându-le însă în perspectiva statutului lor originar, ele își pierd caracterul reflexiv; iar atunci când le considerăm dintr-o dublă perspectivă - 52 cosmologică și umană - adică în ipostaza lor de calități afective cărora le sunt „idei" a priori, ele își pierd, de asemenea caracterul de aposterioritate; ele desemnează deci, ceea ce este imanent operei și contemporan creației, acest a priori existențial care inspiră artistul pentru că el este artistul însuși. Și ar fi cu siguranță absurd, așa cum dealtminteri a subliniat E. Souriau, să se creadă că o categorie ar fi scopul artistului și că el s-ar strădui s-o realizeze. Artistul gândește cu totul altfel: asupra obiectului pe care îl creează el nu gândește decât după gustul său și fără a se preocupa de o normă spirituală, cum ar putea fi categoria, dacă el și-ar propune-o ca scop; el nu se gândește la atari lucruri, nu se gândește, mai ales, la sine ca purtător al acestor a priori-uri: de aceea el se exprimă pe sine așa cum este, dar el este acest „sens" al categoriei; artistul nu poate să facă decât opera pe care o face, iar aceasta îl atestă atunci când e autentică, adică atunci când între autor și operă nu mai e o relație de creație, cum ar fi între artizan și obiectul pe care acesta îl fabrică, ci una de consubstanțialitate. Pe scurt, ca și în cazul calității afective, categoria afectivă nu desemnează numai caracterul unei lumi, ci și caracterul unui subiect, ambele în relație indisolubilă. De asemenea, din momentul în care artistul se exprimă pe sine exprimându-și lumea, ea este desigur „regula directă și legea actului". Și tocmai pentru că este legea actului ea este, de asemenea, legea operei. Pornind de la examenul operei și, de comun acord cu E. Souriau, Bayer se opune lecției lui Victor Basch. El reperează categoriile estetice, punct care-i îngăduie să confere obiectului estetic maximum de obiectivitate și de autonomie. Doctrină cu atât mai interesantă cu cât obligă la confruntare cu numeroase dificultăți, adică la fixarea examenului în inima obiectului în scopul de a discerne în el - întrucât acesta își este sieși proprie lege - tipurile de echilibru care dau temei categoriilor. Dealtminteri, nu e un motiv de îngrijorare faptul că reflecția estetică neglijează aspectul existențial al categoriilor pentru a sublinia aspectul lor cosmologic și dacă ea se îndreaptă către lumea operei mai degrabă decât spre subiectul care se exprimă în ea. Așa cum omul e reperat prin gesturile sale mai degrabă decât prin intențiile sale, tot așa, opera e reperată mai curând prin lumea sa decât prin a priori-urile prin care se constituie: noema e mai accesibilă decât noeza. Lumea este aceea pe care limbajul nostru o numește mai ușor și funcție de care am denumit categoriile umane: există un cuvânt pentru a numi tragicul ca un caracter al lumii, dar nu există un cuvânt pentru a numi sensul tragicului ca un caracter al subiectului. Ceea ce definește Bayer, într-adevăr, nu este lumea operei, ci structura ei obiectivă. Prin aceasta el își asumă o sarcină indispensabilă pentru că, nu încape îndoială că lumea operei nu-și are rădăcinile în structura sa obiectivă. Este însă extrem de important să distingem această structură - a cărei elucidare cade în seama reflecției critice - de experiența imediată așa cum o cunoaște sentimentul și care apelează la categoria afectivă. Iată pentru ce vom distinge categoriile afective de categoriile structurale, cu atât mai mult cu cât examinarea structurii nu poate da seama de diversitatea categoriilor. Este motivul pentru care Bayer urmează clasificarea tradițională, deși el aduce, mai ales în analiza grațiosului, nuanțe extrem de importante. Dar, a priori-ul pe care intenționăm să-l evocăm aici nu este a priori-ul ca imanent artistului și constituind lumea operei, ci a priori-ul ca făcând obiectul unei cunoașteri, adică, în alți termeni, categoria afectivă sub care se subsumează calitatea afectivă. O atare categorie va trebui căutată, mai întâi, în spectatorul obiectului estetic. Într-adevăr, cunoașterea calității afective pe care o dezvăluie sentimentul este întotdeauna o recunoaștere. Înaintea lumii dezvăluite de sentiment nu suntem niște străini pe care nimeni nu-i orientează; ni se pare să știm deja ceea ce citim în expresie; dacă semnul este imediat semnificant, aceasta înseamnă că semnificația e cunoscută mai înainte să fi fost învățată, astfel că orice instrucție nu face decât să confirme o cunoaștere prealabilă. Iar faptul însuși al explici-tării sentimentului, faptul că noi găsim denumiri pentru calitatea afectivă comunicată de sentiment, nu face decât să ateste prezența acestei cunoașteri. Această împrejurare nu contrazice însă fenomenologia sentimentului așa cum am încercat s-o schițăm: am spus că, pentru a ne revela profunzimea operei, sentimentul trebuie să fie profund și că noi înșine trebuie să fim profunzi. Vom descoperi acum aspectul transcendental al acestei profunzimi căreia mai înainte i-am subliniat caracterul ontologic: pentru a fi sensibili, nu e suficient să fim echipați cu întreaga noastră experiență; e încă necesar, pentru a înțelege după ce am fost afectați, să fim echipați cu acea cunoaștere care ne permite să recunoaștem ceea ce simțim. Cum am putea, altfel, exprima o calitate afectivă fără a recurge la o categorie afectivă, dacă această categorie nu-mi este, într-un anumit fel, cunoscută mai înainte? Cum 53 aș putea fi sensibil la expresia obiectului estetic, în clipa în care îmi este prezent, dacă n-aș avea o secretă înrudire cu el, dacă n-aș fi dotat spre a-l înțelege? În ce fel ar putea sentimentul să fie inteligent, dacă nu-l vom egala ca inteligență? În ce fel aș putea percepe obiecte spațio-temporale, spune Kant, și cum aș putea ști că totul este obiect spațio-temporal, dacă spațiul și timpul n-ar fi date a priori? Cum aș putea citi o expresie asigurându-mă că ea este posibilă, dacă n-aș avea o cunoaștere prealabilă în legătură cu exprimatul, cunoaștere care nu izvorăște din reflecție și care este a priori? În sprijinul acestei apriorități poate fi invocată o dublă mărturie: această cunoaștere, mai întâi, este imediat imanentă sentimentului; ea nu rezultă, pe de altă parte, dintr-o generalizare empirică. Faptul că această cunoaștere ar fi sufletul sentimentului, nu afectează cu nimic puterea de revelare a acestuia. Singur sentimentul ne deschide obiectului estetic ca unei ființe singulare, numai el ne pune în contact cu acest obiect, și anume dincolo de toate problemele pe care le suscită reflecția și care alterează sau, cel puțin, întârzie experiența comunicării. Rămâne însă de subliniat faptul că sentimentul nu poate fi pe deplin inteligent și obiectul estetic recunoscut - nu spunem reflectat - decât în lumina acestei cunoașteri. Cunoașterea nu maschează sentimentul, nu tulbură ceea ce este unic în obiectul estetic, adică acea nuanță singulară pe care o resimt fără s-o pot explicita în totalitatea ei și după care amara fervoare a lui El Greco nu e fervoarea senină a lui Rafael, după cum puritatea fremătătoare a Cvartetelor lui Faure nu e puritatea violentă și magnifică a Cvintetului lui Franck. Și este, evident, necesar ca fervoarea sau puritatea să-mi fie cunoscute în calitate de categorii afective pentru a putea încerca singularitatea acestor nuanțe. Cunoașterea nu e deci posterioară sentimentului; și nu e vorba de o reflecție asupra sentimentului, reflecție prin care sentimentul ar trece de la un anumit stadiu de opacitate la un anumit stadiu de inteligență, de la participare la comprehensiune. Sentimentul este instantaneu inteligent, astfel că în tragicul Fedrei recunoaștem instantaneu tragicul ca atare și nimic mai mult, resimțind în același timp că ideea și cuvântul nu epuizează atmosfera unică a operei. Întocmai cum la Kant, senzația nu este mai înainte dată - și abia apoi i s-ar adăuga, pentru a o face semnificantă, formele sensibilității - noi percepem dintr-o dată obiectele spațio-temporale și le gândim astfel, ca obiecte ale unei naturi inteligibile. A priori-ul este contemporan a posteriori-uri categoriile afective sunt prezente sentimentului. Cunoașterea pe care ele o constituie face parte din arsenalul eului profund care este capabil de sentiment. Sentimentul reanimă această cunoaștere, iar aceasta face sentimentul inteligent. Ceea ce resimt, ceea ce exprimă obiectul estetic are un sens ce poate fi identificat grație acestui ecou pe care îl trezește în mine. Trebuie observat însă ce e vorba de ecoul unui a priori, întrucât ecoul la care ne referim nu e opera reflecției. Această cunoaștere nu se prezintă ca o reflecție care s-ar adăuga sentimentului venind din afară. Departe ca acest ecou să fie o reflecție, și departe de a se dispensa, prin aceasta, de reflecție, el însuși are nevoie de ea: el există în noi ca o virtualitate fundamentală - în ordinea cunoașterii și nu a acțiunii - pe care întâlnirea obiectului estetic și sentimentul pe care acesta îl suscită vine că o actualizeze. Ecoul la care ne referim poate fi înțeles, de altfel, ca un fel de sens, un sens al umanului și al modalităților sale afective, tot așa cum se vorbește de un sens al matematicii sau al picturii, cu diferența că aici e vorba de altceva decât o simplă aptitudine sau de gust: e vorba de o comprehensiune prealabilă, împrejurare ce face ca sentimentul să fie cunoaștere. Însă, pentru a fi explicitată, această comprehensiune prealabilă presupune ea însăși intervenția reflecției, chiar dacă nu o poate realiza niciodată în chip definitiv; comprehensiunea prealabilă trebuie înțeleasă ca fiind materia reflecției și nu reflecția însăși. Mai mult, această cunoaștere nu se poate dispensa de reflecția asupra sentimentului: întrucât este imanentă sentimentului, ea nu-i adaugă nimic; întrucât, pe de altă parte, e generală, ea nu e în întregime adecvată sentimentului care primește expresia singulară a unui obiect singular: categoria tragicului nu acoperă întocmai tragicul pe care îl relevă Fedra, sau Ecce homo a lui Rembrandt, sau Oda funebră a lui Mozart; ea lămurește sentimentul pe care-l resimt în fața operei, îl face inteligibil, dar nu-l epuizează. Categoria afectivă este dimensiunea conștiinței reciproce a dimensiunii unei lumi. Deși generală, ea este, de asemenea, existențială: așa cum lumea operei apelează la autor, lumea calificată prin categorie face apel la o conștiință căreia să-i fie corelatul, conștiință care va fi ca un autor impersonal: creatorul personal devine spectator absolut, care își asumă și poartă în el sensul spectacolului. As- 54 tfel, ideea lumii ca tragică presupune o conștiință, dar nu pentru a trăi tragicul ca un destin propriu în maniera eroilor pentru care tragicul e o situație, ci pentru a-l resimți, pentru că tragicul e pentru ea spectacol, în maniera corului tragediei. Categoria exprimă deci un anumit mod al conștiinței de a se deschide unei lumi, un anumit ,,simț"; există un simț al tragicului sau grotescului, așa cum există un simț al mirosului sau simțul tactil; acest simț e constituant: lumea tragicului dispare în momentul în care o anumită privire nu se mai fixează asupra lui și invers; ea apare irecuzabilă și adevărată din momentul în care conștiința intră în rezonanță cu ea, așa cum e adevărată lumea artistului dacă artistul este adevărat. Singura diferență constă în aceea că aici e vorba de o conștiință impersonală, conștiința unui artist posibil care este imaginea unui artist real; e vorba, dacă preferăm, de o structură posibilă a subiectului ce poate fi în mod implicit cunoscută în afara oricărei referințe la un subiect real: o posibilitate umană printre altele. Și dacă psihologia - așa cum observă Sartre - ,,utilizează fără să spună esența a priori de a fi uman", aceasta poate pentru că această esență se demultiplică în posibilități esențiale ce pot fi fixate a priori; emoția, în schimb, nu poate fi cunoscută a priori, pentru că e vorba de reacția concretă a unui subiect concret și, mai ales, pentru că e o atitudine secundă izvorâtă dintr-un parti-pris fundamental al persoanei care este sensibilitatea la cutare sau cutare calitate afectivă, fără să fie acest parti-pris în el însuși. Dimpotrivă, sentimentele pe care le exprimă categoriile afective, le putem numi foarte bine categorii umane, în timp ce emoțiile nu sunt decât accidente; aceste categorii sunt a priori-uri existențiale cognoscibile ele însele a priori; ele desemnează atitudinile fundamentale ale persoanei câtă vreme se raportează la o lume în fața căreia devine sensibilă. Astfel, așa cum a priori-urile afective ale obiectului estetic sunt în același timp existențiale, categoriile afective sunt, de asemenea, categorii umane; cunoașterea a priori a fețelor lumii este o cunoaștere a priori a atitudinilor omului; lumea și omul sunt cunoscute în chip indisolubil. 3. N. Hartmann, Statutul valoric și categorial al grațiosului Sublimul exclude tocmai grațiosul ca atare, și fermecătorul sau amabilitatea îndatoritoare a conduitei umane exclud la rândul lor sublimul. E de ajuns să ne reprezentăm situația intuitivă ca să vedem îndată momentul excluderii, pe ambele laturi. Intervenția aceasta a contradictoriului face cu neputință trecerea și prefacerea. Prin aceasta se înlătură și suspiciunea unui raport de graniță: din partea grațiosului, sublimul nu este amenințat, nimic în el nu mână spre domeniul acestuia, și mai ales nimic nu pătrunde într-însul. Să ne gândim, de asemenea că sublimul admite cel puțin un moment de apăsare - și de negativ în genere. Grațiosul exclude asemenea momente radical de la sine. El ar fi suprimat de ele. A spune în ce constă grațiosul este imposibil - și mai imposibil de spus decât în ce constă sublimul. Acolo, cel puțin se poate trimite la momentul lesne de sesizat al măreției, deși nu era atât de ușor de spus în ce ar consta măreția, dacă într-însa cantitativul este subordonat. S-a tras din opoziția grațiosului față de sublim concluzia că trebuie să fie vorba aici de ,,ceva de ordin mic", - în felul acesta sa confundat grațiosul cu delicatul și cu gingașul.; cum am arătat deja. Nu se poate ajunge deci la nici o determinație esențială a grațiosului pornind de aici. S-ar putea renunța deci la această încercare deoarece lucrurile nu stau în felul că orice frumos ar trebui să fie ori sublim, sau grațios; există, dimpotrivă, încă foarte mult frumos de natură diferită - în dramă, în roman, în arhitectură și pictură, în muzică și în viață... Și asupra acestui lucru s-a atras atenția mai sus. Totuși, rămâne aici ceva în plus care se impune ca problemă; tocmai opoziția specifică față de sublim. Opoziția aceasta nu este încă deplin valorificată. Și întrucât încercările de până acum pot fi socotite ca nereușite, trebuie să atacăm problema din altă parte. Pentru aceasta există în orice caz trei posibilități. Prima constă în descrierea directă, a doua în cercetarea ,,unde" se întâlnește grațiosul (în ce arte etc.); a treia în întrebarea, în care straturi ale obiectului estetic își are rădăcina grațiosul. 55 Să ne oprim întâi la descriere: ,,ceea ce are grație", fermecătorul înseamnă evident ceea ce ,,farme-că", ceea ce ,,place", și anume, ceea ce atrage prin farmecul său. Aceasta înțelegem printr-însul. Ce este deci ceea ce ne atrage în mod plăcut, de pildă într-un peisaj? Aceasta este ușor de spus când ne aflăm în fața unui peisaj plin de farmec, sau în fața tabloului unui peisaj și putem indica amănunte; dar greu de spus când suntem reduși numai la concepte. Stau oare lucrurile în felul că peisajul ar trebui să vină în întâmpinarea nevoilor omului, pentru a atrage, a fermeca? Greu, căci în felul acesta cădem într-un raport de utilitate. Dacă spunem însă că el stă în faptul că peisajul respiră pace și seninătate, atunci nu am ajuns mai departe decât unde eram, și trebuie să întrebăm din nou, ce trezește în noi impresia de pace și seninătate? La aceasta se poate răspunde: un teren ușor ondulat, urme omenește sub forme de case, de ogrăzi, de drumuri, un curs de apă sau oglinda netedă a unui lac, variația fermecătoare a pădurii cu ogoarele și pajiștea, deasupra unui cer de vară cu norișori albi trecând peste el... Nici o îndoială, deslușim aici ceva din farmecul peisajului. Dar este aceasta valabil în genere, pentru ceea ce are grație și farmec? Nu poate fi vorba de așa ceva; este vorba numai de un caz special, în cel mai bun caz de un tip al peisajului plin de farmec, - mai curând momentul variației este de generalitate mai mare. Adevărul ar putea fi că: grația este individuală, este în fiecare caz altfel. Și lucrul acesta nu este la ea nici măcar ceva nou. El este comun oricărui frumos. Stau lucrurile altfel cu un chip grațios? Ce place și atrage aici? Farmecul expresiei, un început de surâs; poate o privire directă, poate tocmai genele plecate... Evident, pot fi lucruri diferite; poate fi chiar în aceeași figură jocul fizionomiei, dând impresia vieții interioare, a varietății, a bogăției... Și totuși, acestea spun foarte puțin. Adevărata grație a unei figuri sau a unui om stă în ceea ce se străvede sufletește prin trăsături. Aici ajungem îndată în regiunea valorilor etice; lucrul acesta nu poate fi evitat în grațiosul estetic, căci, în adevăr, anumite valori etice joacă rolul de condiții în grație; - s-ar putea spune, un rol de ,,fundament". Nu este nimic surprinzător aici. Ele sunt presupuse și altfel pretutindeni, ca fundament, oriunde este vorba de frumusețea omului sau a raporturilor omenești. Dar este cu neputință să raportăm sigur valori etice particulare, ca fundament, la ceea ce are grație; căci este vorba mereu de altele: o dată timiditate, modestie, nevinovăție, altădată mândrie, reținere demnă, altădată privire deschisă, simplitate, spontaneitate. Și nu este nevoie nici măcar să fie valori. Și non-valori pot avea aici rol de fundament, ca de pildă frica, groaza, nesiguranța, nevoia de protecție. Un farmec puternic poate porni din expresia acestor momente negative, în afară de cel moral, și tocmai unui estetic. Căci expresia lor cere participare, ajutor activ, acționează ca un moment al amabilității. Se pare, prin urmare, că în domeniul grației umane, se poate câștiga mai degrabă, decât sub nivelul umanului, ceva prin descrierea de fenomene. Poate pentru că aici fenomenul însuși ne trimite la raportul de apariție. Cu aceasta ne aflăm deja în fața celui de al doilea punct al cercetării: unde intervine în arte grațiosul. Aceeași întrebare am pus-o în fața sublimului. Și acolo se iviseră deosebiri între arte. Se ivesc deosebiri între arte și în ce privește grațiosul. Astfel, de pildă, nici una din arte nu ar putea fi cu totul exclusă aici. Și ornamentele pot fi grațioase, încântătoare, atrăgătoare; la fel, edificiile pot fi, în anumite cazuri, grațioase, cu deosebire unele mai mici care se încadrează armonios în peisaj. Sculptura cunoaște grațiosul în altitudinea și expresia figurilor ei - de la farmecul iubirii, propriu Afroditei, până la plutirea în aer a dansatoarei. 56 Mult mai mare este spațiul grațiosului în domeniul pictural. Lucrul acesta își are temeiul său adânc: grațiosul se mișcă în câmpul sensibilului; oricare ar fi valorile care stau în spatele lui ca fundament, grațiosul însuși este în întregime legat de apariție, pictura însă sesizează totul direct pe latura sensi-bil-vizuală. Ea poate fixa orice expresie a feței, chiar cea mai trecătoare, și poate face să apară într-însa tot ce se poate oglindi în trăsături omenești. În același timp, ceea ce constituie grația nu este atât acest interior uman, cât jocul sensibil al formelor și al culorilor înseși și potențialul lor de apariție ca atare. Ceea ce ține de conținut se desfășoară mult mai puternic în creația poetică. Dar și acolo, greutatea cade în cele din urmă pe apariție: amabilul, delicatul, ceea ce este ,,stilat", ajung la apariție în comportarea personajelor; și ,,apariția" aceasta, de care singură depinde valoarea estetică, este în chip evident și ea încă aproape de simțuri. Grația Suzanei (în Nunta lui Figaro), felul încântător de a fi al Philinei (în Wilhelm Meister) apar în evenimente povestite sau jucate, - nu atât de deplin intuitiv ca în mimica pictată, totuși cu avantajul că nu sunt limitate la un singur moment, ci pot fi urmărite desfășurate în timp. Acesta este un mare avantaj în ce privește grațiosul uman. În această privință creația poetică poate concura în efectele ei cu pictura, în redarea unor trăsături atât de subtile ca farmecul, seducția sau vraja, - deși ea ajunge la deplina apropiere sensibilă a picturii. În sfârșit, muzica: acolo unde există nuanțe sufletești care pot fi prinse fără un conținut determinat, ea este în elementul ei. Gingășia cea mai delicată, pasiunea și clocotul, căldura, claritatea, strălucirea, seninul și purul - ea știe să le dea expresia adecvată la toate, în jocul absolut liber al formelor ei, care nu cunoaște nici o graniță în nuanțarea dinamicului. Dacă se compară rezultatul acesta cu situația dinăuntrul sublimului, se obține următorul tablou: numai muzica joacă în întregime același rol, pentru sublim ca și pentru grațios, ea realizând în amândouă efectele cele mai înalte și mai diferențiate. În creația poetică, rezultatul este deja nițel deosebit: sublimul, ea îl redă numai în forma extremă a tragicului, în timp ce ea desfășoară din plin grația în toate formele omenești. Sculptura manifestă clar o predominanță pe latura sublimului, pictura una pe latura grației. Arhitectura este capabilă în chip precumpănitor de sublim, și se poate ridica aici la valori extraordinar de înalte. Dimpotrivă, ornamentica este capabilă, fără îndoială, în câteva din ramurile ei, de grațios (agreabil), niciodată însă de sublim. Se vede deci: dacă așezăm muzica în vârful piramidei, și apoi coborâm trecând prin poezie și artele plastice până la arta construcției și a podoabei, ne mișcăm pe o linie de separație progresivă în privința aptitudinii pentru expresia sublimului și a agreabilului. Surse: 1. Evanghelos Moutsopoulos, Categoriile estetice. Introducere la o axiologie a obiectului estetic, Editura Univers, pp. 19-20. 2. Mikel Dufrenne, Fenomenologia experienței estetice, Percepția estetică, vol. II, Editura Meridiane, pp. 151-160, 163-164. 3. Nicolai Hartmann, Estetica, Editura Univers, pp. 457-462. II. Frumosul - fenomen estetic de bază și categorie centrală a esteticii Primul fapt teoretic care este acceptat în chip aproape unanim cu privire la frumos este acesta: dintre toate noțiunile estetice care au primit statutul de categorii fundamentale, deci de noțiuni având un grad maxim de generalitate, este singura pur estetică, exclusiv estetică. După cum s-a observat de nenumărate ori, sublimului îi este inerent atașată o cotă de eticitate (de unde formula devenită aproape curentă, ,,sublimul este cea mai etică dintre toate categoriile estetice"), iar tragicul și comi- 57 cul, nu sunt reductibile doar la apariție și aparență; ele sunt și în viață, prin urmare, nu sunt fenomene pur estetice și numai estetice. Al doilea fapt: ceea ce este frumosul pentru noi astăzi, elinii numeau Kalon, iar latinii - pulchrum. Acest ultim termen a dispărut în latina renascentistă, lăsând locul unui cuvânt nou bellum (de la ,,bonum", diminutivat ,,bonellum", abreviat - ,,bellum") devenit în italiană ,,bello", în franceză -beau, iar în engleză beautiful. În română s-a păstrat termenul frumos în care se recunoaște ușor latinescul formosus. În orice caz, ceea ce este important este faptul că și-n limbile vechi și-n cele actuale sunt și substantive și adjective derivate din aceeași rădăcină: Kallos și Kalon, pulchritudo și pul-cher, bellezza și bello, frumusețe și frumos. De asemenea, se știe că grecii utilizau adjectivul substantivat to Kalon pentru frumusețe, iar ,,Kallos" l-au păstrat pentru noțiunea abstractă, pentru frumos. Al treilea fapt semnificativ: teoriile despre frumos în spațiul culturii greco-latine și iudeo-creștine au ,,operat" - după cum afirmă și dezvoltă pe larg acest raționament Wladyslaw Tatarkiewicz în Istoria celor șase noțiuni - nu cu o singură noțiune, ci cu trei noțiuni diferite: 1. frumosul în sens larg - etic și estetic totodată (Kalokagathon); 2. frumosul cu semnificație exclusiv estetică, adică ceea ce suscită și provoacă trăiri estetice față de culoare, sunet, gândire (această noțiune despre frumos este cea care a devenit, cu timpul, noțiunea de bază a culturii europene) și 3. frumosul în sens estetic, dar limitat doar la domeniul vizual (în acest sens, frumoase puteau fi doar forma și culoarea). În orice caz, acest fapt este important și pentru că putem distinge între o teorie cu privire la frumos și o definiție dată frumosului. Se poate accepta astfel că, atunci când se spune că frumosul e ,,ceea ce place când e privit", noi dăm o definiție frumosului, iar atunci când spunem, de pildă, că ,,frumo-sul constă în alegerea proporțiilor, în dispunerea adevărată a părților, în fapt, în mărime, calitate și cantitate și-n raportul lor reciproc", atunci formulăm o teorie despre frumos. În primul caz, o definiție ne va spune cum se recunoaște frumosul, iar în cel de-al doilea, o teorie cere explicit să spunem cum se explică frumosul. O atare teorie pe cât de cuprinzătoare, pe atât de longevivă cu privire la frumos este numită de același estetician ,,Marea teorie". Cei ce-au inițiat-o au fost pitagoreicii, dar ea a străbătut după aceea timpurile, rămânând aproape nemodificată până în secolul al XVII-lea european. Ea are, totodată, calitatea că se aplică și plasticii și muzicii deopotrivă. Elementul esențial al acestei teorii îl constituie ideea de proporție, cea de simetrie și cea de armonie. Astfel, frumosul apare numai în obiectele în care părțile se raportează unele la altele ca numere simple. Mai precis: justa alcătuire și concordanța tuturor lucrurilor compuse provin din cele cinci proporții cuprinse între cele patru numere simple (1, 2, 3, 4). O atare teorie se aplică și este recognoscibilă în sculptura și arhitectura clasică grecească, iar Vitruviu în celebrul său Tratat despre arhitectură consfințește și pentru latini canoanele atașate acesteia. Oricum, Sfântul Augustin va fi cel care va da formula paradigmatică a Marii Teorii: ,,Numai frumosul place; în frumos - formele; în forme - proporțiile; în proporții - numerele". Se consideră, de asemenea, că sunt câteva teze conexe Marii Teorii: 1. caracterul rațional al frumosului; 2. caracterul cantitativ al frumosului; 3. caracterul obiectiv al frumosului; 4. dimensiunea metafizică a frumosului (afirmată și de pitagoreici și de Heraclit, dar și de stoici și de gânditorii creștini). În Simpozion, Platon surprinde și definește tocmai acest caracter obiectiv și nu subiectiv al frumosului, absolut și nu relativ transcendent și nu imanent al acestuia, atunci când afirmă: ,,un frumos ce trăiește de-a pururea, ce nu se naște și piere, ce nu crește și scade; ce nu-i într-o privință frumos, într-alta urât; câteodată da, alteori nu; pentru unii da, pentru alții nu. Frumos ce nu se-nfățișează cu față, cu brațe sau cu alte întruchipări trupești, frumos ce nu-i cutare gând, cutare știință; ce nu sălășluiește în altă ființă decât sine; nu rezidă într-un viețuitor, în pământ, în cer, sau oriunde aiurea; frumos ce rămâne el însuși întru sine, pururea identic sieși ca fiind de un singur chip; frumos din care se împărtășește tot ce-i pe lume frumos, fără ca prin apariția și dispariția obiectelor frumoase, el să sporească, să se micșoreze ori să îndure o cât de mică știrbire". Înseamnă că astfel definit, ceea ce e frumos nu e frumos în funcție de altceva, ci este frumos în eternitate și pentru sine. 58 Se înțelege că sofiștii au fost cei care s-au îndoit tocmai de valabilitatea acestor caracteristici ale frumosului și ei, din contră au insistat asupra caracterului subiectiv, relativ, și imanent al aprecierilor estetice și artistice. În mod deosebit, dubii serioase asupra valabilității Marii Teorii pot fi sesizate chiar la Socrate. Astfel, potrivit lui Xenofon (Memorabilia, III, 8, 4) după Socrate, care-i răspunde lui Aristip, există un frumos care nu constă în proporții, ci în corespondență, sau în acordul obiectului cu țelul sau menirea sa: ,,Într-un cuvânt, tot ce poate fi folositor e bun și frumos cu privire la folosința ce o putem trage din el. - Dar, și coșul de dus gunoiul e un lucru frumos. - Da, firește, și un scut de aur e urât dacă unul e bine făcut pentru serviciul la care îl întrebuințăm, iar celălalt nu. -Așadar, spui că aceleași lucruri pot fi frumoase și urâte în același timp. - Da, se înțelege, și pot fi și bune, și rele... ceea ce e frumos pentru alergare nu e pentru luptă și de-a-ndoaselea; într-un cuvânt, lucrurile sunt bune și frumoase pentru întrebuințarea la care ne slujim de ele și sunt urâte pentru serviciul la care nu se potrivesc". De asemenea, și stoicii, întrebuințând două accepții asupra frumosului (a. frumos este ceea ce este perfect proporționat și b. frumos este ceea ce e adecvat perfect menirii sale), au formulat și ei, implicit, îndoieli cu privire la valabilitatea universală și necondiționată a Marii Teorii. În orice caz, se acceptă astăzi ideea că Plotin este cel ce-a adus cele mai articulate semne de îndoială asupra caracteristicilor frumosului, așa cum este acesta văzut în grila pitagoreică și cea platoniciană. Plotin pleacă de la constatarea existenței unei forme interne (to endon eidos). În acest context, el formulează două teze. Prima: noi ne delectăm numai întru spirit, numai el e frumos; lucrurile materiale sunt frumoase doar în măsura în care sunt pătrunse de spirit. A doua: frumosul depinde de strălucire. Prin urmare, nu simetria este sursa frumosului, ci ceea ce luminează simetria, adică forma internă, sufletul. Pentru Plotin, frumosul nu depinde de simetrie și pentru că, dacă ar fi așa, atunci ar rezulta că frumoase sunt doar obiectele complexe. Or, arată el, frumosul este prezent și-n lucruri simple, precum culoarea, un sunet izolat, fulgerul, aurul sau soarele. De asemenea, dacă frumosul ar depinde de proporții, atunci fața ar fi întotdeauna frumoasă la cei mai mulți oameni. Frumoasă însă este expresia, iar expresia nu-i neapărat produsul simetriei și proporției, ci ea este reflex al formei interne. În al treilea rând, frumosul nu poate consta în potrivire, deoarece remarcă Plotin, există și ,,potrivire în rău". Or, potrivirea în rău nu-i niciodată frumoasă. În fine, pentru autorul Eneadelor, frumosul nu-i o relație, ci o calitate. În orice caz, mult mai târziu, în Renaștere și după aceea, se produce o limitare a domeniului cuprins în Marea Teorie cu privire la frumos. Astfel, teoretizarea, mai ales sub impactul manieristicilor, a două categorii noi, subtilitatea și grația, evidențiază și mai pregnant faptul că semnificația acestora este destul de îndepărtată de accepțiile frumosului, așa cum au fost acestea definite, de pildă, la pitagoreici, la Platon sau la Vitruviu. În fapt, modificările care se produc în conținutul noțiunii de frumos sunt indisolubil legate, pe de o parte, de schimbările în sensibilitate, care la rândul lor au condus la apariția romantismului. Pe de altă parte, empirismul filosofilor, mai ales al celor britanici, a scos în evidență câteva idei noi. Astfel, Addison (1712), Hutcheson (1725) sau David Hume (1757) s-au interogat explicit, nu de ce proprietăți ale obiectului depinde frumusețea, ci de ce proprietăți ale minții noastre depinde frumusețea lucrurilor. În mod curent, acum, în preromantism, se vorbește tot mai mult despre faptul că oamenii posedă ,,un simț distinct al frumosului", de un simțământ al frumosului dat în imaginația și-n gustul nostru. În acest sens, Hume, empiristul sceptic prin excelență, nu ezită deloc să afirme că frumosul nu este o proprietate a lucrurilor însele. După el, frumosul există în ,,mintea care observă obiectele, iar fiecare minte observă o frumusețe diferită". Oricum, Immanuel Kant este cel care va aduce clarificările cele mai importante în privința definirii naturii frumosului. Două asemenea clarificări sunt mai mult decât importante, sunt esențiale. a) toate criteriile despre frumos sunt individuale; b) frumosul este confirmat de fiecare obiect luat în parte și el nu poate fi închegat în confirmări generale. Caracterele frumosului după Kant sunt: a) ceea ce place în mod universal fără concept; b) ceea ce place în mod dezinteresat; c) ceea ce reprezintă o finalitate fără scop. Înainte chiar de afirmarea deplină a axiologiei la început de secol XX s-a produs o glisare a interesului de la cercetarea caracteristicilor frumosului la analiza amănunțită a trăirii estetice. Conceptul de empatie, de einfuhlung, de intropatie teoretizat, de pildă, de Visher și Lipps, prin conținutul său spune mai mult despre natura trăirii estetice decât despre esența unei noțiuni tradiționale de frumos. 59 Oricum, în istoria de două milenii a gândirii estetice (înțeleasă în sens larg), s-a trecut de la noțiunea generală de frumos, de la frumosul metafizic la noțiunea clasic-clasicistă a frumosului. Aceasta a intrat în criză, și faptul este evident în felul în care romantismul de început de secol XIX a impus sublimul în prim planul categoriilor estetice. În aceeași ordine ideatică, se poate afirma că s-a trecut de la evidențierea frumuseții lumii la ideea frumosului din artă, s-a produs, prin urmare, trecerea de la o teză metafizică la concretizarea și obiectivarea ei. În toată această perioadă s-a trecut, de asemenea, de la frumosul priceput prin intelect la cel perceput prin simțire, iar obsesiva căutare a unui caracter obiectiv al frumosului a fost părăsită, încet, dar sigur, pentru o obsesie de semn contrar: frumosul este eminamente subiectivitate. De aici și până la afirmarea, în cadrul esteticii fenomenologi -ce, a ideii, conform căreia obiectul estetic (frumosul) este corelatul experienței estetice, n-a mai fost decât un pas. Nicolai Hartmann, Roman Ingarden sau Mikel Dufrenne vor adânci interpretativ tocmai o asemenea viziune despre natura valorii estetice, a frumosului, în sensul cel mai larg al termenului. Mai mult, după maturizarea deplină a axiologiei și după ce în chip firesc frumosul a fost cercetat din unghiul valorilor (natura valorii estetice, relațiile esteticului cu celelalte clase și tipuri de valori etc.), s-a ajuns la o concluzie extrem de fertilă din punct de vedere metodologic: frumosul este sinonim cu valoarea estetică. Un asemenea punct de vedere este susținut de Liviu Rusu în Logica frumosului (1946). Pentru autorul român, valoarea estetică, frumosul face parte din rândul valorilor dignitative alături de adevăr, ca valoare centrală a domeniului cunoașterii, și alături de bine, ca valoare centrală a domeniului etic. În timp, însă, ce binele și adevărul sunt valori heterotelice și transgrediente, frumosul este o valoare autotelică și imanentă, după cum s-a arătat deja. În ceea ce-l privește pe Nicolai Hartmann, acesta susține că frumosul este „obiectul universal al esteticii" și-n acest sens, el răspunde obiecțiilor aduse acestei afirmații de principiu. Aceste obiecții erau: a) ceea ce se atinge în realizările artistice nu este întotdeauna frumosul; b) că ar exista genuri întregi ale valabilității estetice care nu se reduc la frumos; c) că estetica are de-a face și cu urâtul. În fond, arată Hartmann, sunt argumente tari pentru ca ,,să ne menținem la frumos ca valoare estetică fundamentală și să îi subsumăm tot ce e reușit și plin de efect în artă". Alături de frumos, după Har-tmann, stă sublimul (în fapt, o prelungire augmentativă a frumosului), precum și alte calități estetice, precum grațiosul, emoționantul, fermecătorul, comicul, tragicul și altele. Dacă se pătrunde în domeniile particulare ale artelor, se va găsi o bogăție și mai specializată de calități ale valorii estetice. Oricum, arată Hartmann, dacă se lasă la o parte vocabularul extraestetic, rămân două semnificații ale frumosului, una în sens larg și alta în sens restrâns. În sens larg, frumosul, înțeles ca ceea ce are în genere valabilitate estetică, este sinonim cu o categorie universală a valorii estetice, sau altfel spus, frumosul în această accepție strict estetică, trebuie înțeles ca un concept suprem al tuturor valorilor estetice. În sens îngust, frumosul stă în opoziție cu sublimul, tragicul, grațiosul, comicul etc. Cele două sensuri nu trebuie amestecate și principala grijă ar trebui să fie de-a le menține separate odată ce sunt întrebuințate. Hartmann ia drept bază a concepției sale în estetică, sensul larg. Acesta, afirmă el, fără a se lăsa loc nici unui dubiu ,,urmează să fie menținut chiar și acolo unde genurile speciale ajung pe primul loc. Acestea apar atunci ca specii ale frumosului. Mai mult, există în acest caz și avantajul deloc de neglijat, și deloc fără importanță practică, ,,că cel mai curent concept estetic este ridicat pe treapta de concept fundamental", iar grija de-a elabora un concept suprem, construit în mod artificial, devine de prisos. În gândirea estetică autohtonă, Ion Ianoși păstrează, pe de o parte, indicația metodologică a lui Liviu Rusu - frumosul trebuie și poate fi înțeles ca sinonim cu valoarea estetică. Într-o atare viziune largă, cuprinzătoare, acesta este definit drept ,,cea mai generală valoare specială", în sensul că, tot ceea ce interesează simțurile ,,inferioare" (teoretice) și cele superioare, ,,teoretice" (văzul și auzul) poate deveni, în principiu, estetic (frumos). Aceasta, pe de o parte. Pe de altă parte, în ipostaza deplinei sinonimii dintre frumos și valoarea estetică, se poate accepta următoarea definiție-caracterizare: frumosul este ,,concretul semnificativ, cu condiția ca maximala semnificație să fie perfect contopită, cu și topită în maxima concretețe". În fapt, remarcă Ion Ianoși, frumosul sinonim cu valoarea estetică prezintă o deosebire calitativă față de toate celelalte clase și tipuri de valori; numai frumosul trimite obligatoriu la fenomenalitate, la apariție și aparență, la raporturi de apariție. ,,Toate celelalte valori 60 sunt, dimpotrivă, substanțiale, numai trecător și incidental ,,exemplificate" prin și pe fenomen. Actul esențial al cunoașterii lor se reduce la cunoașterea esenței lor. Esențiale în cazul valorii estetice -de aceea, și în cazul artei - sunt însă tocmai aparența și apariția, independent de care esența nu există și nu poate fi gândită. Gândim, propriu-zis, toate celelalte valori, cu sprijinul facultăților noastre intelectual-teoretice; singura pe care o gândim simțind-o, o înțelegem trăind-o, a cărei adâncime o surprindem la suprafața ei concret desfășurată și concret dimensionată, singura pe care o gândim vizual, auditiv, tactil, gustativ, sensibil - este valoarea estetică", este frumosul. 1. Platon, Ideea de frumos HIPPIAS. Iată cum cred eu că stau lucrurile, Socrate: acest obiect, îngrijit lucrat, este într-adevăr ceva frumos, dar în general el nu este demn de a fi judecat astfel față de un cal, o fată și față de toate celelalte lucruri frumoase. SOCRATE. Înțeleg deci, Hippias, că trebuie să-i răspundem cam așa: ,,Oare nu știi", după cum bine zice vorba lui Heraclit, că ,,cea mai frumoasă dintre maimuțe este urâtă în comparație cu neamul oamenilor" și că ,,cea mai frumoasă dintre oale este urâtă în comparație cu neamul fecioarelor, după cum spune înțeleptul Hippias?". Am spus bine, Hippias, nu? HIPPIAS. Chiar așa, Socrate, ai răspuns foarte bine. SOCRATE. Dar stai să vezi ce va urma: ,,Ce spui, Socrate? Dacă cineva ar compara neamul fecioarelor cu cel al zeilor, nu ar păți același lucru ca atunci când pune alături oalele de fecioare? Nu ne apare atunci cea mai frumoasă fată ca fiind urâtă? Și Heraclit al tău nu tot la asta se referă când spune că un zeu nu-i altceva decât o maimuță și în privința înțelepciunii, și a frumuseții și a tuturor celorlalte?". Să acceptăm atunci, Hippias, că cea mai frumoasă fată este urâtă în comparație cu zeițele? HIPPIAS. Cine ar spune că nu-i așa, Socrate? SOCRATE. Dacă vom admite că așa este, atunci el va izbucni în râs și va spune: ,,Îți amintești, So-crate, care a fost întrebarea mea?" Iar eu voi spune că m-a întrebat ce este frumosul însuși. ,,Și întrebat ce este frumosul - va adăuga el . ai răspuns, ca să te citez pe tine, că este un lucru deopotrivă frumos și urât, nu?" Voi recunoaște că da; sau ce mă sfătuiești să spun, înțeleptule? HIPPIAS. Dinspre partea mea, chiar acest lucru. Căci e-adevărat că față de zei neamul oamenilor nu este frumos. SOCRATE. ,,Dacă te-aș fi întrebat de la început - va continua el - ce anume este deopotrivă frumos și urât, răspunsul pe care mi l-ai dat ar fi fost foarte bun. Dar acum nu știu dacă mai poți crede că frumosul în sine - acea formă care adăugată unui lucru îl împodobește și-l face să pară frumos - este o fată, un cal sau o liră". SOCRATE. Urmărește-mă atunci: spuneam că potrivirea, odată intrată în joc, face ca obiectul respectiv să pară frumos sau îl face să fie frumos? Sau poate nici una nici alta? HIPPIAS. Eu cred că-l face să pară frumos; căci atunci când un om, de care altminteri ai putea lesne râde, își pune haine și încălțări care-l prind, pare mult mai frumos. SOCRATE. Dacă potrivirea face ca lucrurile să pară doar, și nu să fie mai frumoase și în realitate, atunci ea este o simplă înșelătorie cu care frumosul nu are nimic comun; și nu ea se dovedește a fi cea pe care o căutăm noi: realitatea datorită căreia toate lucrurile frumoase sunt frumoase, așa cum toate lucrurile mari sunt mari printr-un plus al lor; căci datorită lor sunt ele mari, chiar dacă nu par a 61 fi. Tot așa facem și noi când întrebăm ce ar putea fi frumosul acela datorită căruia lucrurile devin frumoase, fie că par, fie că nu par astfel. Acum însă nu prea văd cum ar putea esența frumosului să rezide în această potrivire; căci potrivirea, așa cum singur mărturisește, face mai degrabă ca un lucru să pară, decât să fie în realitate frumos; ea nu-i dă voie să pară așa cum este. Or, cum spuneam adineauri, noi trebuie să aflăm definiția a ceea ce face ca lucrurile să fie cu adevărat frumoase, indiferent de felul cum par. Iată ce se cuvine să căutăm dacă vrem să aflăm ce este frumosul. HIPPIAS. Însă potrivirea, Socrate, atunci când există, face ca lucrurile să fie și totodată să pară frumoase. SOCRATE. Înclini deci să crezi că lucrurile cu adevărat frumoase nu numai că sunt, dar și par astfel dacă ceea ce le face să pară frumoase este deopotrivă prezent? HIPPIAS. Întocmai. SOCRATE. Ce vom spune, așadar, Hippias? Că toate câte sunt cu-adevărat frumoase, fie ele legi sau obiceiuri, sunt și par astfel oricând și în mintea tuturor? Sau că, dimpotrivă despre ele nu se știe nimic exact și că tocmai în jurul lor se nasc neînțelegeri și dispute. Și aceasta se întâmplă fie că-i vorba de discuții de rând sau de dezbateri publice. HIPPIAS. Cred că mai degrabă nu se știe nimic exact, Socrate. SOCRATE. Or, lucrurile nu ar sta astfel, dacă ceea ce pare n-ar fi despărțit de ceea ce este în realitate. Iar ele n-ar fi despărțite dacă potrivirea ar fi frumosul însuși ar face ca lucrurile să fie într-adevăr frumoase și totodată să pară astfel. Încât potrivirea, dacă este acel ceva care face ca lucrurile să fie frumoase, este însuși frumosul pe care-l căutăm noi; dar iată că ea nu este acel ceva care le face totodată să pară astfel. Iar dacă potrivirea este ceea ce le face să pare frumoase, atunci ea nu mai este frumosul pe care-l căutăm noi. Căci acesta face ca un lucru să fie cu adevărat frumos, în timp ce o cauză nu ar putea face ca vreun lucru să pară și totodată să fie frumos: frumos sau orice altceva. Ce ne vom hotărî deci să spunem: că potrivirea face ca lucrurile să pară frumoase sau că le face să fie intr-adevăr? HIPPIAS. Eu cred că doar le face să pară, Socrate. SOCRATE. Cum așa? Înseamnă atunci că știrea noastră despre frumos se duce și ne scapă, de vreme ce, iată, potrivirea ne-a apărut așa ca nemaifiind frumosul. 1.1. Ideea de frumos și eternitatea Când un creator (demiourgos) își ațintește privirea asupra a ce e veșnic identic sieși și se folosește de un astfel de model, el pune în lucru ideea și forța acestuia, iar opera realizată astfel este în chip inerent frumoasă; dacă privirea lui însă se oprește pe ceva ce ființează în fapt, folosindu-se de un model pieritor ca atare, rodul trudei sale nu va fi frumos. Dacă această lume este frumoasă și dacă creatorul este bun, este clar că el a privit spre veșnicie. 1.2. Frumosul în sine Cine va fi călăuzit metodic, astfel încât s-ajungă a pătrunde misterele dragostei până la această treaptă și cine va contempla pe rând și cum trebuie lucrurile frumoase, acela, ajuns la capătul inițierilor în cele ale dragostei, va întrezări deodată o frumusețe de caracter miraculos. E vorba, Socrate, de acel frumos către care se îndreptau mai înainte toate străduințele noastre: un frumos ce trăiește de-a 62 pururea, ce nu se naște și piere, ce nu crește și scade; ce nu-i, în sfârșit, într-o privință frumos, într-alta urât; câteodată da, alteori nu; față de unul da, față de altul nu; aici da, dincolo nu; pentru unii da, pentru alții nu. Frumos ce nu se-nfățișează cu față, cu brațe sau cu alte întruchipări trupești, frumos ce nu-i cutare gând, cutare știință; ce nu sălășluiește în altă ființă decât sine; nu rezistă într-un viețuitor, în pământ, în cer, sau oriunde aiurea; frumos ce rămâne el însuși întru sine, pururea identic sieși ca fiind de un singur chip; frumos din care se împărtășește tot ce-i pe lume frumos, fără ca prin apariția și dispariția obiectelor frumoase el să sporească, să se micșoreze ori să îndure o cât mai mică știrbire. Când prin urmare se ridică cineva de la cele de jos, prin dreaptă îndrăgire a tinerilor, până la acea frumusețe și începe a o întrezări, abia atunci poate spune că-i pe punctul să atingă ținta urmărită. Calea cea dreaptă a dragostei sau mijlocul de a fi călăuzit în ea este să începem prin a iubi frumusețile de aici, de dragul frumosului aceluia, pășind ca pe o scară pe toate treptele urcușului acestuia. Să trecem, adică, de la iubirea unui singur trup, la iubirea a două; de la iubirea a două la iubirea tuturor celorlalte. Să ne ridicăm apoi de la trupuri la îndeletnicirile frumoase, de la îndeletniciri la științele frumoase, până ce-ajungem, în sfârșit, de la diferitele științe la una singură, care este de fapt însăși știința frumosului, știință prin care ajungem să cunoaștem frumusețea în sine, așa cum e. [...] Căci dacă viața merită prin ceva s-o trăiască omul, numai pentru acela merită, care ajunge să contemple frumusețea însăși! 2. Augustin, Definiția frumosului: caracterul obiectiv și cantitativ al acestuia - Pentru mulți scopul este desfătarea omenească, ei nu vor să se străduiască spre cele înalte pentru a judeca din ce motiv sunt plăcute lucrurile care se văd. Astfel, dacă voi întreba pe un constructor care a realizat un arc, de ce clădește un altul asemănător în cealaltă parte, va răspunde, cred, că părțile egale ale unei clădiri trebuie să corespundă unele altora. Dacă voi merge mai departe cu întrebarea, cerându-i să-mi spună de ce a ales această dispunere, va răspunde că așa se cuvine, așa e frumos, că așa place privitorilor și nu va îndrăzni să pătrundă mai adânc. Va rămâne cu ochii în pământ și nu va înțelege de unde decurge problema. Eu însă nu voi înceta să-l fac pe cel a cărui privire este întoarsă spre lăuntru și care e văzător al nevăzutului, să cugete de ce plac toate acestea și să îndrăznească a fi el însuși judecător al desfătării omenești. Astfel, el va fi deasupra desfătării, nu va fi înlănțuit de ea; o va judeca pe ea însăși și nu va judeca potrivit ei. Mai întâi de toate îl voi întreba dacă lucrurile sunt frumoase fiindcă plac sau plac pentru că sunt frumoase. Voi întreba deci însă o dată, din ce pricină sunt frumoase, și dacă va ezita, voi preciza: oare pentru că părțile sunt asemănătoare unele altora și sunt strânse într-un tot după o anume îmbinare? - De aici [rațiunea] a ajuns și tărâmul ochilor și, cercetând pământul și cerul, a simțit că nu-i place nimic altceva decât frumusețea, și în frumusețe, în forme proporții (dimensiones) și în proporții, numerele. 3. Toma din Aquino, Definiția frumuseții - Binele (bonum) privește dorința... frumosul (pulchrum), puterea cognitivă; se cheamă frumoase acele lucruri care procură plăcere când sunt privite (quae visa placent), de unde înseamnă că frumosul constă în cuvenita proporție, căci simțurile găsesc plăcere în lucrurile proporționale cum trebuie și asemănătoare propriilor lor proporții, deoarece atât simțurile cât și orice putere cognitivă constituie un fel de rațiune și deoarece cunoașterea se realizează prin asimilare (assimilatio), iar asimilarea ține de formă. Frumosul ține pe drept cuvânt de conceptul de cauză formală. - ține de esența frumosului ca vederea sau cunoașterea lui să satisfacă dorința. Deci acele simțuri care iau îndeosebi contact cu frumosul sunt și cele mai cognitive, precum văzul și auzul, care servesc rațiunea, căci vorbim despre vederi frumoase și despre sunete frumoase. În legătură cu lucrurile care fac obiectul altor simțuri, nu folosim însă cuvântul ,,frumusețe!" nu spunem gusturi sau mirosuri frumoase. De aici rezultă limpede că frumosul întregește binele punând deasupra lui ordinea 63 puterii cognitive astfel încât se poate spune că binele este pur și simplu ceea ce place dorinței. Nu-mească-se deci frumusețe însăși perceperea a ceea ce place. 3.1. Caracterul obiectiv al frumuseții Un lucru nu este frumos pentru că-l iubim, ci îl iubim tocmai pentru că e frumos și bun. 3.2. Cele trei condiții ale frumuseții Frumusețea pretinde trei condiții: întâi, integritatea sau perfecțiunea, căci lucrurile lipsite de ea sunt prin însăși această lipsă urâte; în al doilea rând, proporția cuvenită sau armonia; și în fine, claritatea, motiv pentru care cele care au culoare strălucitoare se numesc frumoase. 4. Karl Rosenkranz, Urâtul ca medie între frumos și comic Mari cunoscători ai sufletului omenesc s-au afundat în cutremurătoarele abisuri ale răului, dând formă înfricoșătoarelor întruchipări ce le-au ieșit înainte din noaptea lor. Mari poeți, precum Dante, au desăvârșit în continuare redarea acestor imagini; pictori, ca Orcagna, Michelangelo, Rubens, Cornelius, le-au conferit o prezență sensibilă directă și muzicieni ca Spohr ne-au făcut să auzim oribilele tonuri ale osândei în care răul își jeluiește și-și urlă, până la epuizare, chinul sufletesc. Iadul nu este numai de natură religios-etică, ci și estetică. Noi ne aflăm în mijlocul răului și suferinței, dar și al urâtului. Ororile diformității și malformațiilor, ale vulgarității și hidoșeniei ne impresionară în forme nenumărate, de la ipostaze pigmeice până la acele uriașe grimase cu care răutatea diabolică ne rânjește scrâșnind din dinți. În acest iad al frumosului intenționăm să coborâm aici. Și va fi imposibil fără ca totodată să ne lăsăm absorbiți de iadul reprezentat de imperiul răului, de iadul cel adevărat, căci urâtul cel mai urât nu este acela care ne dezgustă în natură, sub forma mlaștinilor, a copacilor schilodiți, a șopârlelor și a salamandrelor, a monștrilor marini și masivelor reptile, a șobolanilor sau maimuțelor; el este egoismul, care își manifestă amocul în gesturi perfide și frivole, în rândurile și cearcănele suferinței și - în crimă. Cunoaștem acest iad destul de bine. Ne-a rezervat fiecăruia partea sa de supliciu. El ne izbește simțurile, ochii și urechile în nenumărate feluri. Cel cu o structură sufletească mai delicată, cel cu o cultură mai rafinată, suferă nespus din cauza lui, căci brutalitatea și vulgaritatea, descompunerea și diformitatea șochează simțurile mai nobile printr-o mie de deghizări. Doar un singur fapt nu este încă suficient cunoscut, pe măsura marii sale importanțe și cuprinderi. Acesta este cazul urâtului. Teoria artelor frumoase, legile bunului gust, știința esteticii au fost larg dezvoltate și perfecționate în ultimul secol în cadrul culturilor europene, numai noțiunea de urât, deși este amintită pretutindeni, a rămas relativ în urmă. Se poate considera deci că a venit timpul ca și fața umbrită a luminoasei figuri a frumosului să devină și ea, în aceeași măsură, un moment al esteticii științifice, precum boala în patologie și răul în etică. Și nu, cum am mai spus, pentru că inesteticul, în înfățișările sale particulare, nu ar fi suficient cunoscute. Cum ar fi posibil așa ceva, când natura, viața și arta ni le amintesc în fiecare clipă. Dar o expunere completă a corelațiilor sale și o cunoaștere clară a organizării lui nu a fost încă încercată. Revine, în orice caz, filosofiei germane meritul de a fi avut cea dintâi curajul să recunoască urâtul ca un moment integrator al esteticii și de asemenea și faptul că frumosul trece prin urât, spre a ajunge la comic. Această descoperire, prin care frumosul negativ intră în drepturile sale, nu va mai putea fi contestată. Însă tratarea conceptului de urât s-a oprit până acum, pe de o parte, la o analiză insuficientă, superficial generală, iar pe de alta la o concepție unilateral spiritualistă. Ea a fost prea exclusiv orientată spre explicarea unor personaje din opera lui Shakespeare și Goethe, Byron și Callot Hoffmann. O ,,estetică a urâtului" poate părea unora o formulare asemănătoare cu ,,fier de lemn" întrucât urâtul este contrariul frumosului. Cu toate acestea urâtul este legat inseparabil de noțiunea de frumos, de- 64 oarece aceasta păstrează permanent în evoluția ei posibilitatea urâtului, sub forma erorii, în care poate adesea cădea printr-un ,,puțin prea mult" sau ,,prea puțin". Orice estetică este obligată ca odată cu descrierea determinațiilor pozitive ale frumosului să se refere într-un fel și la cele negative, ale urâtului. Cel puțin spre a ne preveni că, dacă nu se procedează conform acestor cerințe, frumosul degenerează, în locul lui obținându-se urâtul. Estetica urâtului trebuie să explice originea acestuia și să descrie posibilitățile și modalitățile lui de expresie, putând fi astfel de folos și artistului. Desigur, pentru acesta va fi întotdeauna mai instructiv să înfățișeze frumusețea fără cusur decât să-și închine talentul urâtului. A gândi la o configurație divină este incomparabil mai înălțător și mai plăcut decât a întruchipa o grimasă diabolică. Totuși artistul nu poate ocoli întotdeauna urâtul. Adesea are chiar nevoie de el, ca un punct intermediar în apariția ideii și ca termen de comparație. Îndeosebi artistul ce creează în genul comic nu se poate în nici un fel sustrage urâtului. Nu e greu de văzut că urâtul este o noțiune ce poate fi concepută doar ca un termen relativ, în raport cu o altă noțiune. Această altă noțiune este cea a frumosului, căci urâtul nu există decât în măsura în care există frumosul, care exprimă premisele sale pozitive. Dacă n-ar exista frumosul, atunci nici urâtul nu ar exista deloc, deoarece el nu este decât o negație a acestuia. Frumosul este ideea divină, originară, iar urâtul negația ei, având ca atare o existență secundară. El se constituie în și prin frumos. Nu în sensul că frumosul, prin aceea că e frumos, ar putea fi totdeauna urât, dar prin faptul că aceleași determinante ce exprimă necesitatea frumosului se învârtesc în contrariul lor. Această legătură internă a frumosului cu urâtul, ca autoanihilare a sa, include și posibilitatea ca urâtul să se suspende din nou și, prin aceea că există ca frumos negativ, să-și anuleze contradicția sa cu frumosul, reunificându-se cu el. Frumosul se dezvăluie în acest proces drept acea forță care înfrânge răzvrătirea urâtului, readucându-l sub dominația sa. Din această împăcare rezultă o veselie nesfârșită, care ne provoacă râsul. Urâtul se eliberează în acest proces de natura sa hibridă, egosistă. Își recunoaște neputința și devine comic. Tot ceea ce este comic include în sine un moment ce se comportă negativ față de idealul simplu și pur, dar această negație devine în el aparență și este anulată. Idealul pozitiv poate fi recunoscut în comic pentru că și în măsura în care aspectul său negativ se estompează. Considerarea urâtului este astfel precis limitată prin înseși esența acestuia. Frumosul reprezintă condiția pozitivă a existenței sale, iar comicul este forma în care, prin opoziție cu frumosul, se eliberează din nou de caracterul său negativ. Frumosul pur și simplu se comportă în raport cu urâtul pe deplin negativ, căci el este numai frumos, în măsura în care nu este urât, iar urâtul este urât numai în măsura în care nu este frumos. Nu în sensul că frumosul, spre a fi frumos, ar avea nevoie de urât. El este frumos și fără termenul său de comparație, dar urâtul este pericolul care îl amenință prin și din el însuși, contradicția față de sine însuși, determinată de propria sa esență. Cu urâtul lucrurile stau altfel. El este, ceea ce este, empiric desigur, prin sine însuși; faptul însă că este ,,urât", este posibil numai prin autoraportarea sa la frumos, în care își află măsura. Frumosul este, astfel, ca și binele, o entitate absolută, iar urâtul, ca și răul, una doar relativă. În nici un caz însă în sensul că ceea ce este urât ar putea fi, într-un anumit caz, îndoielnic. Acest lucru este imposibil deoarece necesitatea frumosului este statuată prin sine însuși. Urâtul însă este relativ, pentru că el nu poate fi măsurat prin sine însuși, ci numai prin intermediul frumosului. În viața obișnuită fiecare își urmează propriul gust, potrivit căruia i se pare frumos ceea ce altul găsește că e urât și invers. Dacă vom desprinde însă acest caracter întâmplător al judecății estetico-empirice de nesiguranța și neclaritatea sa, se impune de îndată necesitatea criticii și, prin aceasta, evocarea celor mai înalte principii. Domeniul frumosului convențional, al modei, este plin de fenomene care, judecate, din perspectiva ideii de frumos, nu pot fi apreciate decât ca urâte și care totuși temporar, sunt considerate frumoase, nu pentru că ar fi fost în și pentru sine, ci numai pentru că spiritul unei epoci își găsește tocmai în aceste forme expresia potrivită și pentru că s-a obișnuit cu ele. În modă spiritul este interesat înainte de toate să-și satisfacă propria dispoziție, căreia să-i slujească drept reprezentare adecvată și urâtul. Modele trecute, îndeosebi cele de dată recentă, sunt de aceea apreciate, de re- 65 gulă, ca urâte sau comice, întrucât schimbarea dispoziției se poate produce numai prin contraste. Romanii din perioada republicană, cei care au cucerit lumea, s-au rafinat. Încă Cezar și Augustus nu mai purtau barbă și abia începând cu epoca romantică a lui Adrian, când imperiul a început tot mai mult să cadă victimă năvălirilor barbare, barba bogată a redevenit modă, ca și când, având sentimentul propriei slăbiciuni, romanii doreau să-și dea certitudinea curajului și bărbăției. Cele mai memorabile metamorfoze estetice ale modei ni le oferă istoria primei revoluții franceze. Ele au fost analizate, din perspectivă filosofică, de către Hauff. Frumosul este, așadar, la intrare, prima graniță a urâtului; comicul, la ieșire, cea de a doua. Frumosul exclude de la sine urâtul, comicul, dimpotrivă, fraternizează cu urâtul, îl epuizează însă totodată de elementele respingătoare prin aceea că lasă să i să vadă relativitatea și nulitatea în raport cu frumosul. O cercetare a noțiunii de urât, o estetică a acestuia, își are, ca atare, drumul trasat cu exactitate. 5. N. Hartmann, Frumosul ca obiect universal al esteticii Trebuie să ne punem acum întrebarea: este adevărat ,,frumosul" obiectul atotcuprinzător al esteticii? Sau, tot astfel: este frumusețea valoarea universală a tuturor obiectelor estetice - în felul de pildă cum binele e considerat ca valoare universală a tot ce este socotit etic valabil? De cele mai multe ori, ambele teze sunt tacit presupuse, amândouă au fost însă contestate. Dacă așadar voim să ne menținem la ele, atunci trebuie să justificăm acest lucru. Pe ce se rezemă obiecția împotriva poziției centrale a frumosului? Pe trei feluri de considerațiuni, și în realitate este vorba de trei obiecții deosebite. Prima afirmă că ceea ce se atinge în realizările artistice nu este de loc totdeauna frumosul. A doua: că există genuri întregi ale valabilității care nu se reduc la frumos; și a treia: că estetica are de-a face și cu urâtul. Din aceste trei obiecții, a treia este cea mai lesne de respins. Fără îndoială, în estetică avem de-a face și cu urâtul. Într-un anumit grad, el intră chiar în toate speciile de frumos. Căci pretutindeni există și margini ale frumosului, și contrastul este aici tot atât de esențial ca în alte domenii de valoare. Dincolo de ele există trepte ale frumosului de-a lungul întregii scări, de la frumosul desăvârșit până la urâtul notoriu. Aceasta însă nu constituie o problemă pentru sine, ci o problemă conținută deja în acea a frumosului. În adevăr, stă în esența tuturor valorilor ca ele să aibă un termen opus, nonvaloarea corespunzătoare; și ceea ce rămâne de discutat în realitate nu este niciodată singur valabilul, ci acesta și opusul său corespunzător în ordinea valorii. Experiența analizei valorii ne-a învățat că odată cu determinarea valorii este dată și aceea a opusului ei, și invers. Pe aceasta se rezema deja metoda după care Aristotel determina genurile virtuții față de acelea ale ,,răutății". Și ceea ce e valabil în domeniul etic se potrivește în mai mare măsură și în domeniul estetic. Fenomenul fundamental este, în adevăr, aici ca și acolo, întreaga scară, respectiv dimensiunea valorică, în care valoarea și contrariul ei sunt polii. Rămâne firește, o problemă dacă în toate dimensiunile particulare ale frumosului există și urâtul. În ce privește opera omului, lucrul acesta n-a fost niciodată contestat, a fost însă contestat, pentru obiectele naturii. S-ar putea ca tot ce produce natura să-și aibă latura sa de frumos, chiar dacă nu ajungem atât de lesne să fim conștienți de ea. Posibilitatea aceasta trebuie să ne-o păstrăm deschisă, - în opoziție cu teorii vechi care lasă un loc larg de manifestare malformației naturale (de ex. Herder în Kalligone). În problema urâtului însă, nici aceasta nu ar schimba decât puțin. Ar însemna, dimpotrivă, numai că făpturile naturale nu conțin nimic urât. Aceasta ar ține de caracteristica naturii, de ex. de legitatea ei, sau de tipicul formelor ei, nu însă de esența frumosului. Altfel stau lucrurile cu obiecția amintită mai întâi: ceea ce se realizează în creația artistică nu este totdeauna frumosul. În portretul unui om de o pronunțată lipsă de frumusețe deosebim lesne, ca un lucru de la sine înțeles, calitățile artistice ale operei de aspectul persoanei reprezentate, și anume 66 tocmai când reprezentarea este necruțător de realistă. Aceeași deosebire ne este familiară în înfățișarea poetică a unui caracter slab sau respingător, sau în bustul unui pugilist antic, cu un nas turtit care îl desfigurează. Spunem atunci că reușita artistică este importantă, dar obiectul ei nu este frumos. Pentru cel cu gustul format, distincția aceasta nu prezintă greutăți. Dar se pune întrebarea: poate fi numit întregul operei ,,frumos"? Obiectul reprezentării artistice nu se face, evident, datorită acestei reprezentări, frumos, chiar când reprezentarea e cu adevărat genială. Și totuși, în operă rămâne frumusețea. Ea se găsește în alt plan și nu maschează lipsa de frumusețe a obiectului reprezentat. Frumusețea atârnă tocmai de reprezentarea însăși. Ea constituie veritabilul frumos artistic, frumosul poetic, frumosul desenului sau al picturii. În chip manifest există aici două feluri fundamentale deosebite de frumos și de urât, așezate unul în spatele celuilalt. Și ele se referă la două feluri deosebite de obiect. Reprezentarea picturală sau poetică are ea însăși un ,,obiect", acela pe care îl reprezintă. Pentru cel care contemplă însă, reprezentarea însăși este încă odată obiect. Lucrul acesta nu este valabil pentru întreaga artă; nu este valabil pentru întreaga artă; nu este valabil pentru sculptură, pictură și poezie. Obiectul îl constituie aici, pretutindeni, în primul rând opera artistului, reprezentarea ca atare, precum și felurite elemente care în procesul de modelare depășesc reprezentarea; numai în rândul al doilea iese la iveală, din spate, obiectul reprezentat, - fără îndoială nu în sensul unui moment ulterior în timp, dar totuși în sensul a ceva mijlocit. Iar reușita operei noi o numim cu drept frumusețe (Schonsein), nereușita, banalitatea sau lipsa de intuitivitate (ultima de ex. adesea în poezie), urâțenie (Hasslichsein). Căci valoarea sau lipsa de valoare într-o creație artistică se află, fără echivoc, aici, și nu în calitățile obiectului reprezentat. Frumosul, într-un sens și în celălalt variază evident în limite largi, unul față de altul. Frumosul rău pictat dă totuși, în cele din urmă, impresia de urât, în timp ce urâtul bine pictat lasă impresia artistică de frumos. Și chiar în frumosul bine pictat se află și se menține o frumusețe de două feluri, ce pot fi limpede distruse, iar în urâtul rău pictat, o urâțenie de două feluri. Cine confundă pe una cu cealaltă - și anume nu abia în reflecție, ci în viziunea însuși - acela e lipsit de simț artistic. Reprezentarea izbutită nu are nimic de-a face cu o înfrumusețare voită; dimpotrivă, unde se amestecă ceva de acest fel, ea constituie mai degrabă un minus de frumusețe care poate crește până la urâtul artistic, la nereușită, la banal, la prost-gust. În sensul acesta este cu totul potrivit să ne menținem la ,,frumos" ca valoare estetică fundamentală, și să îi subsumăm tot ce e reușit și plin de efect în artă. În ce constă reușita, rămâne o întrebare cu totul aparte; ea se acoperă aproximativ cu întrebarea fundamentală a întregii esteticii: ce este cu adevărat frumusețea. Din cele trei obiecții a mai rămas doar a doua. Alături de el stă sublimul, universal recunoscut ca atare, în caracteristica lui. Și mai departe se înșiră alte calități estetice, chiar dacă ele nu rămân necontestate în independența lor: grațiosul, emoționantul, fermecătorul, comicul, tragicul și altele încă. Dacă pătrundem în domeniile particulare ale artelor, găsim o bogăție încă mai specializată de calități ale valorii estetice. Și lesne descoperim pentru fiecare valoare negativă corespunzătoare, chiar dacă limba nu știe întotdeauna să o denumească. Dar tocmai fiindcă șirul lor este atât de lung și ele toate pot ridica o pretenție la recunoaștere în sânul esteticii, trebuie să existe și o categorie universală a valorii estetice care să le cuprindă și să lase spațiu liber pentru varietatea lor. Se poate, firește, contesta că ar fi potrivit să se numească această categorie a valorii: frumusețe. Căci, în definitiv, ,,frumusețe" este un cuvânt al vieții curente și ca atare ambiguu. Dacă însă lăsăm la o parte vocabularul extraestetic, mai rămân aici încă două semnificații, o semnificație îngustă în luptă cu una mai largă. Prima stă în opoziție cu sublimul, grațiosul, comicul etc., ultima le cuprinde pe toate fără excepție; aceasta, fără îndoială numai dacă denumirile amintite sunt înțelese în sensul lor pur estetic, căci ele au și un înțeles extraestetic. O atare condiție 67 este îngăduit să o considerăm admisă, căci ea este și presupoziția opoziției față de frumusețe în sens restrâns. Privită astfel, întreaga dispută referitoare la sens se termină într-o discuție de cuvinte. Nu poate fi nimeni împiedicat să ia conceptul frumosului în sens restrâns și să îl opună acelor concepte mai speciale, dar tot așa nu poate fi oprit nimeni să îl ia în sens larg și să îl înțeleagă ca concept suprem al tuturor valorilor estetice. Trebuie numai să se mențină cu strictețe sensul odată ales, și să nu se amestece iarăși, neobservat, cu celălalt. În ceea ce urmează vom lua ca bază sensul larg. El urmează să fie menținut chiar acolo unde genurile speciale ajung pe primul plan. Acestea apar atunci toate ca specii ale frumosului. Practic, lucrul acesta are avantajul că cel mai curent concept estetic este ridicat pe treapta de concept fundamental, și grija de un concept suprem construit în mod artificial devine de prisos [...]. Există multă ,,frumusețe", în sensul cel mai strict al cuvântului, care se reduce la genurile valorice pe care le putem indica. În locul acestor genuri valorice vorbim atunci de calități, pe care le credem legate de forma de artă particulară, sau luăm de la aceasta doar numele pentru ele și ne gândim la reușita artistică a operei înăuntrul acestei forme. Vorbim astfel de o valoare a ,,pitorescului" sau a ,,dramaticului", a ,,scenicului", a ,,prezentării narative!, a ,,plasticului" etc. Acestea își pot avea îndreptățirea lor; totuși, cu atare denumiri, nu s-a făcut altceva decât să se ,,desemneze" ce ne spune sentimentul valoric, nu s-a spus însă în ce constă el. Lăsând la o parte astfel de încercări slabe de a introduce diferențieri valorice, rămâne în picioare faptul fundamental că ,,frumosul" - înțeles ca ceea ce are în genere valabilitate estetică - nu se reduce la toate aceste genuri; că există, dimpotrivă, o varietate fără număr de frumos, înăuntrul și în afara artelor, care nu poate fi calificat în felul acesta. De aceasta însă este vorba, în fond, când sunt în discuție valoarea de bază și genurile valorice ale frumosului. Nu este lipsit de importanță să ne lămurim că nu este vorba oarecum de un concept al frumosului, ci cu desăvârșire numai de cel strict estetic. Atare lărgiri de sens nu sunt nicăieri mai firești decât tocmai aici, deoarece în viață suntem deprinși să numim ,,frumoase" nenumărate lucruri care sunt utile, folositoare pentru vreun scop oarecare, care ne distrează, sunt plăcute, sau chiar cele care sunt ,,bune" sub raport moral. Abuzul acesta este atât de vulgar, încât nu este nevoie de vreun cuvânt în plus ca să-l lămurim. Două lucruri există însă, care merită atenție deosebită. Unul privește convertirea ciudată a sensului spre valorile morale. Cum ajungem să numim un mod de a acționa - de pildă, mărinimos, sau plin de generozitate - ,,frumos", în timp ce predicatul care îi convine cu adevărat ar fi acela moral de ,,bun"? Și tot așa, să numim contrariul ,,urât"? În spatele acestei convertiri se găsesc trei lucruri: 1. tendința de a acoperi gravitatea sensului moral, de a o atenua; 2. obiceiul de a substitui exteriorul și vizibilul în atitudinea unui om, în locul interiorului și moralului; căci în mod natural, simțămintele, atitudinile, ba chiar luările de poziție generale se exprimă în habitus-ul lui vizibil, în mimică, mișcare, poziție și ținută corporală obișnuită. 3. prejudecata veche, mergând până la Platon, a identității între frumos și bine, prejudecată care se întărește neîncetat din așteptarea ca grupele și clasele de valori să se reducă în fond toate la o valoare identică fundamentală. O astfel de valoare înțelege de ex. Aristotel prin frumos. [.]. 68 Împotriva unui atare abuz înrădăcinat nu este lesne de reacționat. Mai ascuns este celălalt abuz, acela de a numi procesele sufletesc-interioare, de dragul lor, ,,frumoase" și ,,urâte". Noi facem aceasta în sens moral, când numim o faptă rea ,,urâtă"; dar și în sens extramoral, când vorbim de ex. de liniștea și seninătatea ,,frumoasă" a omului în vârstă, sau de ,,frumusețea" vieții care se trezește la iubire, în omul tânăr, a înțelegerii care încolțește în el pentru conflictele și situațiile de viață ale altora. Se va obiecta poate că: toate acestea sunt totuși în mod real ,,frumoase", și anume în sensul estetic îngust. N-am voi să ni se conteste că există o ,,frumusețe a vârstei", și mai ales o ,,frumusețe a tinereții". Cea din urmă trebuie deplin admisă. Dar aceasta nu este o obiecție. Frumusețea tânărului nu stă în trăsăturile lui sufletești, în trezirea lui etc., ci în chipul cum apar ele în omul exterior, în felul privirii sale, în expresia trăsăturilor etc. La fel cu frumusețea vârstei: nu seninătatea, ci modul cum ea apare în chip și în ținută constituie frumusețea. Nu tot așa stau lucrurile cu ,,urâțenia" unei fapte: în acțiune se află, e drept și o apariție a inter-umanului, și tocmai a moralului; dar aici noi avem în vedere, fără îndoială, mai mult acțiunea morală ea însăși, și aici stă greșeala noastră. Este, strict vorbind, greșit să se vorbească de ,,suflet frumos"; tot astfel ca și de cuget frumos, de sentimente și tresăriri frumoase. Epitetul este fals. În mod general trebuie să spunem: frumusețea este și rămâne legată de o apariție sensibilă - sau, ca în poezie, de un analogon al sensibilității, fantezia deplin concretă și intuitivă. Nu aceea ce apare constituie frumosul, ci exclusiv apariția înseși. Prin restul conținutului valoric - de pildă, cel moral -a ceea ce apare, raportul de apariție poate crește, e drept, simțitor în greutate, iar frumusețea, în plinătate de sens și în adâncime; dar niciodată un atare conținut valoric nu poate înlocui apariția înseși sau să o facă de prisos, deci nici nu poate constitui, în ceea ce îl privește, valoarea estetică. 6. Liviu Rusu, Frumosul sinonim cu valoarea estetică Convingerea noastră este că atât tendința de a restrânge sfera frumosului, cât mai ales tendința de a elimina acest concept din domeniul esteticii, sunt neîntemeiate. După părerea noastră, frumosul este pur și simplu fenomenul estetic de bază, el formează obiectul esteticii. Revenim deci la vechea idee, că estetica este știința frumosului. Iar această noțiunea implică cu aceeași îndreptățire atât frumosul artistic, cât și frumosul natural. De asemenea, suntem de părere că orice fenomen estetic implică o valoare, ceea ce înseamnă că în cadrele esteticii, noțiunea de frumos este sinonimă cu noțiunea de valoare estetică. De aici rezultă că toate problemele esteticii sunt, în fond, probleme parțiale ale valorii fundamentale care este frumosul. Dacă de exemplu, se vorbește despre așa-zisele categorii estetice, acestea, de fapt, nu sunt altceva decât diferite categorii ale frumosului. Iată pentru ce credem că este greșit să se vorbească despre falimentul frumosului. 6.1. Genurile frumosului Esteticul, după părerea noastră, se identifică cu ceea ce numim esteticește frumos. Din acest motiv am analizat pe larg problema frumosului, căutând, mai întâi, semnificația lui în raport cu celelalte valori, pentru a trece la analiza amănunțită a lui. Cu acest prilej, am constatat că frumosul este de natură dialectică, că el este o sinteză rezultată din tensiunea unor factori antitetici și că el ascunde o logică inerentă. Acesta a fost rezultatul la care am ajuns în capitolul precedent. Dacă pe de o parte, avem de-a face cu mai multe categorii estetice, iar pe de altă parte, am văzut că frumosul este fenomenul estetic de bază, este clar că diferitele categorii estetice nu sunt decât forme variate ale frumosului. Toate categoriile estetice sunt frumoase, fiindcă toate ne fac plăcere, toate ne invită la contemplație, prin toate se dezvăluie esențialitățile adânci ale existenței, și toate duc la un 69 acord între subiect și obiect. Însă, bineînțeles, toate aceste categorii ale frumosului își au pecetea și semnificația lor specifică. Mai departe trebuie să constatăm: frumosul fiind de natură dialectică, varietatea formelor în care se prezintă el se datoresc acestui fapt esențial. Dacă frumosul este sinteza dintre anumiți factori antitetici în plină tensiune, atunci formele variate ale lui nu pot avea altă explicație decât aceea că tensiunea amintită poate avea grade variate și că, prin urmare, sinteza rezultată va avea și ea forme variate în plină concordanță cu tensiunea de la baza ei. Privind lucrurile în felul acesta, întregul domeniu al esteticii se prezintă mai unitar și mai logic. Vom vedea, în cele ce urmează, că formele variate ale frumosului nu mai apar drept categorii de sine stătătoare, izolate unele de altele și mai mult sau mai puțin întâmplătoare ci ca forme variate ale jocului dialectic. Acest joc își are normele lui, din care motiv așa-zisele categorii ale frumosului apar ca necesitate, în mod logic, în conformitate cu normele amintite. Din același motiv ele sunt înrudite din sursă, așa încât nu se prezintă, în fond, ca făgașuri rigide și izolate, ci ca sinteze variate care prin rădăcinile lor ascunse sunt într-o continuă osmoză între ele. Același lucru trebuie să-l punem și în legătură cu problema tipurilor, a stilurilor și a genurilor. Este o profundă eroare să se creadă că aceste concepte ar reprezenta conținuturi ce nu au nimic de-a face cu tradiționalele categorii estetice. Este îndr-adevăr surprinzător cum uneori toate aceste concepte se tratează în aceleași lucrări la un loc, fără să se observe legătura strânsă, sau chiar identitatea dintre ele. De exemplu, uneori se scapă din vedere raportul organic dintre tip și stil, căutându-se în mod cu totul forțat fel de fel de deosebiri, care în fond nu există. Sau se vorbește despre un stil fără să se observe că el nu-i altceva decât întruparea unei așa-zise ,,categorii" a frumosului. Dar mai ales se uită un lucru: că frumosul este o apariție concretă, iar o operă de artă, care este un dat conceput, fatal se încadrează într-un stil. O operă de artă fără ,,stil" este lipsită de valoare, deci esteticește este inexistentă. Ceea ce înseamnă că orice categorie de frumos este strâns legată de un anumit stil. Același lucru și cu ,,genurile" literare, care nu sunt altceva decât anumite tipuri sau stiluri de realizare spirituală. Astfel stând lucrurile, e clar că toate aceste forme estetice trebuie privite în legătura lor organică, atât pentru a înțelege mai adânc pe fiecare în parte, cât și pentru a avea în fața noastră întregul câmp al esteticii sub o forma mai sistematizată și mai vie. Trebuie să se facă și în domeniul spiritual ceea ce Linne făcuse mai de mult în domeniul biologiei: o clasificare rațională a diferitelor fenomene. După cum am accentuat, punctul de plecare al formelor variate ale frumosului este dialectica inerentă acestuia. Frumosul, sub orice formă l-am lua, reprezintă o tensiune între anumiți factori antitetici. Acești factori se pun de acord, formează o sinteză, în care sinteză însă factorii antagoniști persistă. Datorită tensiunii dintre acești factori, frumosul ,,vibrează" și pune în lumină esențialități pline de semnificație. Trebuie să subliniem că în decursul întregii istorii a esteticii acest caracter al frumosului, anume de armonie între factori antitetici, a fost recunoscut, ceea ce înseamnă că avem de-a face cu un adevăr temeinic elucidat. Ceea ce diferă însă este felul de a privi complexitatea problemei. În general, se accentuează mai mult armonia ca atare, uitându-se dialectica ei inerentă. Se uită că această armonie nu este de sine stătătoare, că ea depinde tocmai de tensiunea dintre factorii antagoniști. Tainele frumosului rezidă în această tensiune dialectică: iată pentru ce jocul acesteia trebuie să-l scurtăm în primul rând. Deci nu armonia ca aer trebuie să fie punctul nostru de reper, ci dinamismul inerent care o animă. Am văzut care sunt factorii care conlucrează în sânul frumosului. Aristoxenox din Tarent îi numise gnomenon și gegonos. Primul este forța devenirii, al doilea este cea a congelării. Prima este o tendință impulsivă, a doua este o tendință formativă. Această idee, care își are originea la Aristotel, o regăsim, de-a lungul veacurilor în istoria gândirii, estetica însă n-a prea ținut să beneficieze de ea. În Evul Mediu o preconizează Averroes vorbind despre natura naturans și natura naturata, fiind apoi 70 îmbrățișată din plin de filosofii Renașterii, de Spinoza și până în zilele noastre. În general, ori de câte ori s-a apropiat gândirea omenească de realitatea vieții, ea s-a izbit de acest antagonism al forțelor de la baza ei. Biologia vorbește despre tendința de dezvoltare și tendința de conservare, iar de când endocrinologia a luat un avânt deosebit, se știe că există glande acceleratorii și glande inhibitorii. În fond, toate exprimă același lucru: jocul unor forțe antagoniste, din a căror sinteză constă însăși viața. Din această dialectică se cristalizează anumite forme tipice ale frumosului. Aceste forme tipice se ivesc cu necesitate, tocmai fiindcă este vorba despre un dinamism inerent, a cărui tensiune poate să varieze. După felul acestei tensiuni avem diferitele forme sau genuri ale frumosului. E clar că atât în natură, cât și în artă avem frumuseți variate. Însă această varietate nu este întâmplătoare; oricât de multiplă ar părea ea, în sânul ei se afirmă anumite norme fundamentale. Genurile frumosului se cristalizează în jurul acestor făgașuri normative, care toate își au tensiunea lor specifică. Să le examinăm pe rând. Prima formă de tensiune pe care trebuie s-o înregistrăm este tensiunea ușoară. Caracteristica ei fundamentală este că tendința impulsivă din sânul ei este relativ restrânsă și lipsită de vehemență. Aceasta nu înseamnă nicidecum că ar fi lipsită de adâncime, însă decurge oarecum în șuvițe mai subțiri. Datorită acestui fapt ea nu opune rezistență prea accentuată față de tendința formativă, așa încât aceasta din urmă se poate afirma cu multă ușurință. Impulsivitatea este convertită cu suplețe în diferitele forme, așa încât unitatea care se desprinde excelează prin suplețea jocului, printr-o armonie ușoară. Pe primul plan apare jocul formal, fără ca, bineînțeles, devenirea tendinței impulsive să-și piardă câtuși de puțin din importanță. După cum am amintit în capitolul precedent, cei doi factori antago-niști nu-și sunt extrinseci, ci se cuprind unul pe altul. Avem de-a face cu o dialectică externă. Tendința impulsivă ascunde în sine antiteza sa, tendința formativă așa încât nu este vorba despre o îmbinare de la exterior a lor, ci de un raport foarte strâns determinat din interior. În cazul de față impulsivitatea fiind restrânsă, germenul formativ pe care îl ea îl ascunde se poate afirma cu ușurință, așa încât adesea face impresia unui ușor joc formal. Acesta este primul gen de sinteză pe care îl găsim în domeniul frumosului. A doua formă de tensiune se deosebește simțitor de cea dintâi. Aici tendința impulsivă este cu mult mai amplă, din care motiv tendința formativă este supusă la grele încercări. Totuși, ea reușește pe deplin: pe cât de puternică este devenirea, pe atât de puternică este și tendința formativă, așa încât ea ajunge să zăgăduiască puhoiul. Însă din cauza rezistenței înverșunate pe care o întâlnește trebuie să se afirme și ea cu înverșunare, din care motiv unitatea care se desprinde este străbătută de o tensiune cu mult mai încordată. Din cauza vehemenței tendinței impulsive, tendința formativă nu apare așa de dominantă, nu duce la un joc de forme, cum adesea se întâmplă în cazul tensiunii ușoare, ci este într-un complet echilibru cu tendința impulsivă. Pentru aceea avem de-a face cu o tensiune echilibrată. Forma este evidentă, însă din cauza impulsiunii care o animă cu putere, ea este mai gravă. Al treilea gen al frumosului se caracterizează printr-o impetuozitate și mai mare a tendinței impulsive. Aceasta are o amploare așa de mare, încât tendința formativă n-o poate zăgăzui ca în celelalte două cazuri. Ea se afirmă cu înverșunare, fără îndoială, torentul devenirii însă reușește totuși s-o capteze, așa încât ea însuși se încovoaie în cumplite convulsiuni. Nu este vorba despre lipsă de formă, cum s-a interpretat așa de des acest gen de frumos, fiindcă nu există tendințe impulsive fără să ascundă în sine tendința formativă corespunzătoare. Important însă este faptul că în timp ce la tensiunea ușoară devenirea se adaptează cu suplețe tensiunii formative, aici dimpotrivă tensiunea formativă este convertită în fluxul vehement al devenirii. Așa se explică pentru ce în acest gen de frumos domină agitația fără frâu, un dinamism care, în apa- 71 rență, frige orice zăgaz. Suntem în plină expansiune, care iese din cadrele formale obișnuite. Din acest motiv, această tensiune o numim expansivă. 7. Ion Ianoși, Frumosul - concretul semnificativ Ce este frumosul? S-ar putea crea impresia că acestei întrebări nu i s-a dat încă nici un răspuns, întrucât premisele frumosului, oricâte și oricât de importante, nu se substituie frumosul ca atare. Nădăjduim că demersul întreprins să nu se fi împotmolit, totuși, în acest stadiu incipient. Într-o expunere voit concisă ar fi fost și abuziv să li se rezerve unor antecedente stricte atâta spațiu. Ne place să credem că, dimpotrivă, în perspectiva adoptată, motivațiile prefigurează, și conțin chiar, multe dintre consecințele lor. În virtutea acestei convingeri am și introdus exemple estetice sau artistice într-o discuție axiologică mai cuprinzătoare și am orientat discuția pe un făgaș care, pe nesimțite și apoi din ce în ce mai lămurit, să se suprapună cu matca valorilor estetice. Amestecul metodologic liber, între o axiologie generală și alta specializată sub raport estetic, ne dă astfel la iveală opinia - pe care o vom explica în continuare - potrivit căreia esteticul nu reprezintă decât cea mai generală valoare specială, o particulară prelungire sau o particulară dublură a totalității umanizate. Corpul și sufletul omului, obiectul industrial și de uz curent, urbanistic sau arhitectural, sărbătoarea și ,,teatrul", natura umanizată direct sau ca mediu uman; respectiv, văzul și auzul, simțul și gustul corespunzătoare făuririi și receptării lor - deci fiecare domeniu și exemplu invocat au pledat, într-o măsură principial egală, atât pentru virtuți creatoare de ansamblu, cât și pentru capacități estetice particulare: iată o coincidență de hotărâtoare însemnătate pentru metodologie și pentru teorie, o coincidență care ne îndreptățește să definim frumosul în intimă legătură cu întregul proces al umanizării și în prelungirea lui directă. Și spre a avansa în mod neîntârziat o atare primă definiție, vom spune că frumosul (înțeles din nou ca fiind sinonim cu valoarea estetică) nu ne apare drept altceva decât concretul semnificativ, cu condiția ca maximala semnificație să fie perfect contopită cu și topită în (accentuăm: implicată, absorbită, dizolvată în) maximala concretețe. Cu alte cuvinte ,,scânteia" frumuseții o declanșează interconectarea, supratensionată, între polul însemnătății majore și polul sensibilității majore; între ,,inte-res" și ,,caz". Cum însă acest specific arc voltaic este măcar până la un punct propriu oricărui proces de umanizare, în care omul ajunge să făurească și să recepteze continuu obiecte interesante, din ce în ce mai bogate în obiectualitatea lor și din ce în ce mai interesante în raport cu nevoile sale, diversificate, cizelate și potențate - ni se par neîndoielnice măcar două urmări: posibilitatea ca orice proces de umanizare să atingă un nivel generator de frumusețe, și dificultatea distingerii obiectului frumos de celelalte obiecte (situație similară și în privința subiectului, și a propensiunilor lui subiectua-le). Dificultatea din urmă derivă din posibilitatea anterioară, din incertitudinea granițelor despărțitoare între ceea ce ar putea fi, dar încă nu este, estetic, și între ceea ce a și devenit estetic; în treacăt fie spus, din aceeași sursă se alimentează incertitudinea cenzurii dintre estetic și artistic. Fiindcă, de-ar fi să ne întrebăm când anume se atinge acel ,,nivel" la care posibilitatea estetică se transformă în realitate estetică, ar trebui să mărturisim că pentru un domeniu atât de incert (și de bogat) nu putem indica din păcate (sau din fericire), altceva decât această comuniune indestructibilă, codefinito-rie și consubstanțială, dintre semn și sens, formă și fond, aparență și esență, individual și general, fapt și lege, sensibil și suprasensibil; unire realizată în condițiile unei expresivități accentuate (cât de accentuate?) și alte unor implicații ale ei la fel de accentuate (cât, adică?). Frumos este fenomenul semnificativ, în ipostaza lui obligatoriu fundamentală, ca și în adâncimea proprie chiar acestei fenomenalități, profunzime ,,revărsată" asupra ei, pătrunsă în toți porii ei, înnobilând-o în ființarea ei nemijlocită. Între ,,straturile" fenomenal și esențial nu se constată, în cazul frumosului, nici cea mai mică distincție; frumosul se constituie în însăși măsura acestei inexistențe, prin acea întrepătrundere a extremelor care anihilează independența laturilor și le potențează reciproc. 72 Circumscrierea urmărită nu este lipsită, totuși, de virtuți delimitative. Faptul poate fi probat prin deosebirea calitativă a valorii estetice față de toate celelalte valori: valoarea estetică și numai valoarea estetică este fenomenală, astfel configurată (prin figură!) ca valoarea să i să confere de către o fenomenalitate, în afara căreia nici să nu poată exista. Toate celelalte valori sunt, dimpotrivă, substanțiale, numai trecător și incidental ,,exemplificate" prin și pe fenomen. Actul esențial al cunoașterii lor se reduce la cunoașterea esenței lor. Esențiale în cazul valorii estetice - de aceea și în cazul artei -sunt însă tocmai aparența și apariția, independent de care esența nu există și nu poate fi gândită. Gândim, propriu-zis, toate celorlalte valori, cu sprijinul facultăților noastre intelectual-teoretice; singura pe care o gândim simțind-o, o înțelegem trăind-o, a cărei adâncime o surprindem la suprafața ei concret desfășurată și concret dimensionată, singura pe care o gândim vizual, auditiv, tactil, gustativ, sensibil - este valoarea estetică. Statutului ei i s-a adecvat receptarea ei, la nivelul fiecărui organ de simț, simț îmbogățit grație unor specifice re-acțiuni intelectuale, dar acționând cu toate acestea mai departe în identitatea lui senzorial-sensibilă. Aceeași adecvare o probează nivelul asamblat al ,,simțului estetic", al ,,gustului artistic"; ele captează semnificațiile generale, și ca atare repetabile, într-o irepetabilitate în continuare spontan-individuală sau conștient-individualizată. Receptarea estetică și artistică de aceea și apelează constant la emoții, pentru că afectivitatea este situată aici pe o poziție intermediar-osmotică între simțul inferior și rațiunea superioară; pentru că în această zonă particulară iau cu adevărat naștere ,,simțurile superioare", prin care simțirea suprafețelor irepetabile și gândirea profunzimilor repetabile se unesc trainic într-o asimilare a lor sincretică. Această unire concordă întocmai ,,corporalității însuflețite" a obiectului estetic. Adjectivul îi este și cu acest prilej aservit substantivului, termen princeps pe care îl nuanțează. De aceea am și avut mai multe și mai sigure lucruri de spus despre corpul omului decât despre sufletul lui mai incert, care devine în mod cert estetic numai dacă se încorporează unor situații, acțiuni, obiceiuri, ritualuri etc. Și de aceea ne-am sprijinit și pe exemplul orașului, cu un suflet și el integral încorporat, devenit estetic mulțumită acestei superioare corporalități, resimțit ca atare de către locuitorii sau vizitatorii lui. Spre deosebire de idealitatea celorlalte valori, cea estetică ni se impune totdeauna prin directa sau indirecta, efectiva sau minima ei materialitate; una ideal-iluministă, desigur, a cărei interioritate este însă neapărat și consecvent exteriorizată. Frumoasă este deci suprafața adâncă, la care când ne raportăm ne ,,interesează" forma, culoarea, dimensiunea apariției, cu ,,sufletul" lor lăuntric. Surse: 1. Platon, Hippias Maior, 289a, b, c, d, 294a, b, în Opere, II, Ed. Științifică, București, 1976. 1.1. Platon, Timaios, 28a, 29a 1.2. Platon, Banchetul, 210e - 211d 2. Augustin, De vera religione (Despre adevărata credință), XXXII, 59 și De ordine (Despre ordine), II, 15, 42 3. Toma din Aquino, Summa theologiae (Summa teologiei), Iq, 5a 4b 1 și I, II, q. 27a 1b 3 3.1. ibidem, IV, 10 3.2. ibidem, Iq, 39a.8 4. Karl Rosenkranz, O estetică a urâtului, Editura Științifică, București, 1983, pp. 32-37. 5. Nicolai Hartmann, Estetica, Ed. Univers, București, pp. 7-10; 363-365 6. Liviu Rusu, Logica frumosului, E.P.L.U., București, 1968, pp. 7-8 și pp. 132-138 73 7. Ion Ianoși, Estetica, Ed. Didactică și Pedagogică, București, 1978, pp. 53-55. V. Sublimul În mod tradițional sublimul, drept categorie estetică este tratat imediat după frumos. Există, desigur, motive adânci, atât de ordin teoretic cât și istoric pentru această anume consecuție. În fapt, chiar analiza dihotomică a celor două categorii, atât la începuturile teoretizării cât și, mai ales, în perioada modernă, prin Edmund Nurke, Immanuel Kant sau Schiller, spune de la sine, foarte mult despre puternica apropiere a frumosului de sublim și a sublimului de frumos. Într-o oarecare măsură și apelul la etimologie este lămuritor atât pentru apropierile cât și pentru diferențierile (până la apoziție) ale semnificațiilor categoriilor amintite. Se știe, astfel că, în Grecia antică, într-o fază târzie a acesteia, adjectivul megaloprepes a ajuns să desemneze un fel de a fi înalt, mai ales în ceea ce privește stilul. Forma substantivată era megaloprepeia. Termenul însă care va face carieră va fi hypsos și el se va impune oricum prin chiar titlul faimosului tratat anonim Peri hypsous (sec. I d.chr.). Substantivul hypsos indică, mai direct, depărtarea sau înălțimea, iar prin extensie, sugera, un mod de ființare elevată, fie a lumii, fie a omului. Aceste semnificații sunt prezente și în latină unde avem grupul înrudit de termenii: sublimus, sublimitas, sublime, sublimo, sublimus, ș.a.m.d. Pentru semnificația strict estetică o formă adverbială, sublimen, se va dovedi a fi extrem de importantă. Prin cei doi compuși, sub și limen, se sugerează, alăturarea, oarecum paradoxală, a două lucruri contradictorii; ceva aflat dedesubt (sub) cu ceva aflat deasupra (limen). Sublimen indică un efort ajuns ,,până sub pragul (de sus)" al unei uși, iar prin extensie, a ajuns să semnifice un efort care năzuiește să atingă pragul de sus al oricărei situații. Prin urmare se trece de la ceea ce este înalt, la modul propriu, la ceea ce este elevatul, mărețul, grandiosul, în sens figurat. De asemenea, o cercetare istorică, chiar sumară, ne va evidenția strânsa legătura a celor două categorii. Astfel, majoritatea istoricilor esteticii (K. E. Gilbert, H. Kuhn, dar și W. Tatarkiewicz) susțin că există temeiuri pentru a-l considera pe Platon drept cel care în Lysis, Simposion, Menon sau Fe-don ar fi redeschis frumosul spre sublim, în fapt, „spre un frumos mai mult decât frumos, și demn de-a fi numit cu timpul, altfel". Astfel, Lysis aproximează frumosul ca ,,alunecos", ca ceva care ,,ne scapă și fuge de noi". De asemenea, în Simposion treptele inițierii, frumusețea fizică, cea morală, cea a cunoașterii și cea absolută presupun năzuința către înțelepciune care, la rândul ei implică prezența unor ,,gânduri și vorbe frumoase, mărețe". În același context este citată mereu, notația din Fe-don despre Socrate, cel din ajunul morții, care naște în sufletele celor din preajmă ,,un amestec cu totul neobișnuit de plăcere și în același timp de durere". Sau, tot aici, elogiază, la antipodul corpului trecător, a sufletului nevăzut, nemuritor și înțelept, ,,o esență mult mai divină decât o armonie". În fine, Legile disting între un frumos ușor, o artă moderată, mai degrabă feminină, și, un frumos grav, o artă mare, ce ține prin măreție (to megaloprepes) de ,,firea bărbătească". La Aristotel, implicite considerații, despre ceea ce, cu timpul, avea să semnifice sublimul și sublimitatea, avem în descrierea însăși a stării de catharsis, ca purificare, ca sublimare și înnobilare a pasiunilor prin intermediul sentimentului de milă. De asemenea, în considerațiile sale retorice, el analizează implicit sublimul atunci când pare a sugera că există cel puțin două stiluri și când observa că lucrurile simple nu se cuvin a fi exprimate în ,,stil ales", după cum, nici lucrurile importante și grave, nu se cade a fi exprimate prea simplu. Oricum, explicite deja semnificații asupra sublimului sunt formulate, mai ales, la retorii latini Cicero în De oratore și Orator și Quintilian, în Arta oratorică. Astfel, Cicero stabilind celebra, după aceea distinție, între genul umil, genus mediocre și genus grande îl va caracteriza astfel pe cel din urmă: ,,maiestos, bogat, sublim, eclatant". La rândul său, Quintilian distingând între stilul atic și cel asianic, primul, fiind ,,cizelat și fin", având ,,gust" și caracterizat prin ,,măsură", iar cel de-al doilea, fiind exagerat, emfatic, umflat și steril, va opta el însuși pentru stilul aticist. Asemenea caracterizări dihotomice se vor dovedi extrem de fertile peste timp, ele fiind recognoscibile, de exemplu, atât la 74 un teoretician al artei ca Rene Hocke (Manierismul în literatură), cât și la un estetician ca Tudor Vianu (în Manierism și asianism). În fapt, până la urmă, în sens tipologic, stilul aticist este sinonim cu stilul clasic, conservator, patronat de categoria frumosului, iar stilul asianic, este echivalentul stilului modern, novator, aflat sub cupola categoriei sublimului. De asemenea, Quintilian, va fi mereu evocat pentru că a introdus ideea unei stilistici sublime (,,Deci, totul în discurs să fie mare nu exagerat; sublim, nu abrupt, curajos nu temerar; sever, dar nu trist; grav dar nu greoi; vesel, nu luxuriant; plăcut, nu neînfrânat; grandios, nu emfatic") care va fi adeseori amintită în apoziție cu stilul și stilistica clasic clasicistă teoretizată de Boileau în Arta poetică, șaptesprezece secole mai târziu. În mod curent, în ultimul timp, se consideră că, în celebrul Tratat despre sublim din sec. I, atribuit pe nedrept, multă vreme lui Longinus, sunt prezente argumente, mai consistente, decât la retorii romani, pentru o analiză categorială a sublimului. Oricum, în substanță, ceea ce se spune despre sublim în Peri hypsous, este mai aproape și mai înrudit cu susținerile lui Platon și Aristotel decât cu considerațiile stilistice ale lui Cicero sau Quintilian. Câteva precizări, sunt, prin ele însele, lămuritoare pentru dimensiunea și semnificația metafizică și estetică a textului Tratatului. Astfel, este citată, Cartea Facerii, este prezentă, de asemenea, o venerație pentru Moise și Homer, iar, din Homer, interesul, se îndreaptă, perfect justificat, pentru Iliada și nu pentru Odiseea. În același timp, în Tratat (din care s-au păstrat numai 3/5) formula ,,să ne hrănim sufletele, pe cât cu putință, cu tot ceea ce e mare, și să le facem, oarecum, mereu grele de gânduri înalte", a fost interpretată ca exprimând și semnalând nevoia paradigmatică a sufletului omenesc de sublim, de noblețe și grandoare sufletească. Formula aceasta rimează, perfect, de exemplu cu ideea de bază a lui Nicolai Hartmann din Estetica: ,,sublimul este ... acel frumos care vine în întâmpinarea nevoii omului de «măreție», de ceva «care ne depășește», și în același timp, învinge fără efort obstacolele temerii și meschinismul omenesc în noi". De asemenea, însăși ,,încheiera" Tratatului într-o notă lucid pesimistă, spune foarte mult despre modernitatea viziunii despre sublim: ,,tot ce e mare și nobil se vestejește și piere, și nu mai are căutare dacă vor crește cele vremelnice, ... iar, atunci, v-ar fi lăsate în părăsire cele nemuritoare din sufletul lor". Tratatul definește sublimul în legătură directă cu starea de copleșire a sufletului, iar apariția lui constă într-o ,,desăvârșită înălțime a expresiei". Sunt identificate cinci izvoare, cinci surse ale sublimului: a) noblețea și măreția gândurilor, adică ,,fericita îndrăzneală în idei"; b) pasiunea năvalnică și însuflețită (patosul); c) ,,formarea de figuri (de cugetare și de cuvinte"); d) ,,expresia nobilă" - alegerea cuvintelor potrivite; e) ,,așezarea și legarea cuvintelor după demnitatea și măreția lor". ,,Adormirea" interesului pentru sublim cuprinde șaptesprezece veacuri, iar ironia dezvoltărilor spirituale face ca, Boileau traducătorul în franceză (1674) al anticului Tratat dar și autor în același timp al Artei poetice -, care preamărea clasicul și frumusețea armonioasă, echilibrată, măsurată, perfectă -, să provoace, în acest fel, prin popularizarea ideilor despre sublim, ,,un veritabil act de sinucidere" (Ion Ianoși) pentru arta și programul clasic - clasicist. Însă cel mai răsunător text teoretic despre sublim în perioada următoare de până la Kant îi aparține lui Edmund Burke: A Philosophical Enquiry into the Origin of our Ideas of the Sublime und Beautiful (1757). El introduce și menține pe tot parcursul cărții sale schema dihotomică frumos-sublim pe care o argumentează dintr-o perspectivă em-piristă. Astfel, temeiul frumosului este considerat a fi dragostea, ,,societatea sexelor", adică sentimentele de simpatie, imitație, ambiție (emulație). În schimb, temeiul sublimului este instinctul de conservare. Frumosul semnalează ,,grația", ,,eleganța", ,,netezirea", ,,potrivirea", ,,armonia", în timp ce sublimul semnalează empiric ,,o spaimă încântătoare" și face apel la ,,considerația de sine". Iată un exemplu de caracterizare dihotomică a frumosului și sublimului: ,,obiectele sublime sunt vaste ca dimensiuni, cele frumoase sunt relativ mici; frumusețea trebuie să fie netedă și lustruită; măreția trebuie să fie aspră și neglijentă; frumosul trebuie să evite linia dreaptă, dar să devieze pe nesimțite de la aceasta; în multe cazuri măreția iubește linia dreaptă, iar când deviază de la ea, abaterea este bruscă de multe ori; frumusețea nu trebuie să fie obscură; măreția trebuie să fie întunecată și sumbră; frumusețea trebuie să fie ușoară și delicată; măreția trebuie să fie solidă și chiar masivă. Întreaga demonstrația se bazează pe ideea, conform căreia, frumosul și sublimul sunt ,,noțiuni foarte dife- 75 rite", sublimul fiind întemeiat pe durere, în timp ce frumosul se fundamentează pe plăcere. În același context, Edmund Burke insistă mult asupra sentimentului de teamă, de oroare în fața privațiunilor resimțite de suflet, ca generatoare de trăiri sublime: vacuitatea, singurătatea, tăcerea, bezna. În fapt, arta și literatura romantică vor întări tocmai astfel de sentimente, ulterior considerate tipice pentru sublim, la autori precum, Coleridge, Byron, Schelley, Novalis, Chamisso, E.T.A. Hoffman, Alfred de Vigny, Alfred de Musset, Goethe, Schiller, Chateaumbriand, Leopardi, Lamartin, Victor Hugo, Petoffi, Eminescu ș.a. Kant în Critica facultății de judecare (1790) intitulându-și prima parte - Critica facultății de judecare estetice, acordă în prima secțiune ,,analitice", douăzeci și două de paragrafe pentru Analitica frumosului și doar șapte pentru Analitica sublimului. S-au conturat două interpretări cu privire la statutul sublimului în estetica kantiană. Unii cercetători au reținut și apreciat, mai cu seamă alăturarea sublimului de frumos, sublimul fiind situat într-un raport de coordonare cu frumosul. Alții, dimpotrivă, au contestat îndreptățirea acestei alăturări și au susținut că însăși structurările kantiene nu investesc ,,analitica sublimului" decât cu rol de apendice, fie la ,,analitica frumosului", fie la ,,Criti-ca rațiunii practice". Oricum însă, opoziția frumos-sublim nu mai este susținută la Kant prin apel la argumente empirice, din contră, cele două tipuri de judecată estetică sunt posibile numai pentru că există categoriile intelectului și Ideile rațiunii care sunt apriorice. Frumosul se naște din jocul liber al facultăților cunoașterii, adică al intelectului și al imaginației, în timp ce sublimul se naște din nepotrivirea Ideilor rațiunii cu materia imaginației. Astfel, opoziția deja încetățenită în tot secolul al XVIII-lea între frumos și sublim, Kant nu numai că o menține, dar o și îmbogățește și o rafinează. După cum s-a observat, la Kant, frumosul este calitativ, limitat, format, în timp ce sublimul este cantitativ, nelimitat, lipsit de formă; frumosul se bizuie pe obiect, în timp ce sublimul este strict subiectiv; frumosul are atingere cu sensibilul, în timp ce sublimul presupune, mai degrabă, suprasensi-bilul; frumosul se raportează la un mod de simțire, iar sublimul, în chip predilect, la un mod de gândire; frumosul e contemplat, în timp ce sublimul ne mișcă printr-o ,,plăcere negativă"; de asemenea, frumosul inspiră dragoste, în timp ce sublimul se bazează pe respect necondiționat; în fine, frumosul este bazat pe acord (pe jocul liber al facultății cunoașterii, al intelectului și imaginației ce provoacă o atmosferă proporțională în suflet), în timp ce sublimul se bazează pe dezacord, pe conflict, pe nepotrivire, între Ideile rațiunii și materia imaginației. Kant distinge între sublimul matematic și sublimul dinamic, al naturii. Primul cel matematic, al mărimii, este definit ca ,,mare în mod absolut", ,,ceva în comparație cu care orice altceva pare mic; ,,ceea ce, prin simplul fapt că-l putem gândi, dovedește existența unei facultăți a sufletului care depășește orice unitate de măsură a simțurilor". Distingând între forță (forța este capacitatea de a depăși mari obstacole) și putere (forța se numește putere atunci când poate înfrânge chiar și opoziția a ceea ce posedă forță), Kant definește sublimul dinamic, al naturii, astfel: ,,natura, considerată în judecata estetică ca o forță, care nu are nici o putere asupra noastră, este dinamic - sublimă". În același timp, la Kant, sublimul este și un semnalizator al eticului - patronat de libertate. În fapt, în Întemeierea metafizicii moravurilor (1785) și Critica rațiunii practice (1788), singurul sentiment pe care Kant îl admite, pentru a surprinde și a defini esența moralității, este sentimentul de respect. Or, sublimul presupune respectul, iar respectul îl instalăm atât în raport cu propria noastră ilimitată capacitate de extensiune, cât și în raport cu propria noastră ilimitată capacitate de intensiune (,,Două lucruri umplu sufletul cu mereu nouă și crescândă admirație și venerație, cu cât mai des și mai stăruitor gândirea se ocupă de ele: cerul înstelat deasupra mea și legea morală în mine" - sunt, deloc întâmplător, primele cuvinte de capitolul de Concluzii al Criticii rațiunii practice). În acest sens, trebuie amintit faptul că, acțiunea morală din datorie (cea legală este doar conformă datoriei) presupune nu numai acordul cu legea morală în sine, cu imperativul categoric, ci și respectul necondiționat pentru legea morală în sine. Și la Schiller, sublimul în cele două ipostaze ale sale, teoretic, contemplativ (care ține de cunoașterea extensivă și este legat de ideea de infinit) și practic, patetic (care ține de intensitatea sentimentului și este expresia voinței care se opune unei forțe teribile) implică ideea de respect, atât față de infinitul cantitativ, cât și față de infinitul gândirii care-și dă sieși lege. 76 În cele ce urmează, redăm atât textele esențiale ale lui Kant despre sublim, cât și ceea ce poate fi numită critica hartmanniană adresată poziției kantiene. În primul rând, Hartmann, fidel ipotezei sale - lansate chiar la începutul Esteticii -, conform căreia frumosul este obiectul universal al esteticii, va considera că sublimul nu este nimic altceva decât o prelungire augmentativă a frumosului. De asemenea, sublimul ca valoare particulară din domeniul frumosului are ca opus al său subspecii valorice ale frumuseții. În acest sens, Hartmann enumeră drept contrarii: grațiosul, fermecătorul, gingașul, idilicul, nostimul, amabilul, amuzamentul, grotescul, comicul, ridicolul, umoristicul. În al doilea rând, Hartmann este de părere că determinațiile kantiene ale sublimului ne lasă nesatisfăcuți pe două laturi. Mai întâi, ele rămân, mai mult decât cele privind «frumosul», împotmolite în subiectiv: aflăm prea multe despre efectele asupra sufletului și prea puține despre structura obiectului. Utilizabil, în schimb, rămâne contrastul între plăcere și neplăcere, în măsura în care aceste două momente pot fi înțelese ca indicii valorice. Al doilea: în obiect, totul este, fără îndoială, prea mult pus pe socoteala infinității. Jocul acesta, puțin cam ușuratic, cu infinitul este în gustul romantismului timpuriu. Nu este deloc nevoie de el: prima formulare, «ceea ce este absolut mare», este mai bună, dacă o putem înțelege ca «ceea ce produce efectul de absolut mare», fără a ne referi la gradul cât este de mare sau de mic, în realitate". Prin urmare, Hartmann reține și apreciază ,,două cuceriri" ale lui Kant: a) sublimul este o valoare fundată pe o non-valoare și b) sublimul poate fi definit ca ,,ceea ce este mare în mod absolut", cu precizarea că, această formulă nu trebuie înțeleasă cantitativ. În continuare, Hartmann își expune propria sa teorie despre cele șapte specii ale sublimului (1. marele și grandiosul; 2. gravul, solemnul, ceea ce ne depășește; 3. conturatul, închegatul-în-sine, perfectul, tăcutul și nemișcatul plin de mister; 4. ceea ce ne depășește (în forță și putere); 5. uriașul, enormul, înfricoșătorul; 6. emoționantul și zguduitorul; 7. tragicul) și despre cele cinci trăsături esențiale sesizabile în sublimul estetic din perspectiva unei teorii filosofice cuprinzătoare. Propria lui definiție sună astfel: sublimul este ,,acea apariție a unui plan nesensibil de fund, în planul sensibil real din față al obiectului, care vine în întâmpinarea nevoii omului de măreție, și biruiește fără efort obstacolele care îi stau în față". Definiția însă, pe care Hartmann o consideră ca fiind cea mai completă este următoarea: ,,sublimul este apariția a ceva covârșitor de mare sau proeminent, care nu poate fi dat simțurilor, în planul sensibil din față al obiectului, în măsura în care acest ceva mare vine în întâmpinarea nevoii sufletești de măreție și biruie fără efort obstacolele mărunt omenești care i se opun. 1. Kant, Analitica sublimului 1.1. Trecere de la facultatea de judecare a frumosului la facultatea de judecare a sublimului Frumosul se aseamănă cu sublimul în aceea că ambele plac pentru ele însele; de asemenea, nici unul dintre ele nu presupune o judecată a simțurilor sau o judecată logic-determinativă, ci o judecată de reflexiune; ca atare, satisfacția nu depinde nici de o senzație cum este aceea a agreabilului, nici de un concept determinat, ca satisfacția produsă de ceea ce este bun. Cu toate acestea ea este raportată la concepte, ce-i drept nedeterminate, deci este legată de simpla întruchipare sau de facultatea acesteia; astfel, facultatea de întruchipare sau imaginația este considerată, în cazul unei intuiții date, ca acordându-se cu facultatea conceptelor intelectului sau rațiunii pe care o stimulează. De aceea și aceste două judecăți sunt singulare, dar totuși se declară universal valabile pentru fiecare subiect, deși pretențiile lor se limitează doar la sentimentul de plăcere și nu vizează cunoașterea obiectului. Dar între frumos și sublim există și deosebiri importante și totodată evidente. Frumosul naturii privește forma obiectului care constă în limitare; dimpotrivă, sublimul poate fi întâlnit și la un obiect lipsit de formă, întrucât nelimitarea este reprezentată în el sau datorită lui, dar gândindu-se totodată totalitatea acesteia, astfel încât frumosul pare să fie folosit pentru întruchiparea unui concept nedeterminat al intelectului, iar sublimul pentru întruchiparea unui concept nedeterminat al rațiunii. Așa- 77 dar, În primul caz satisfacția este legată de reprezentarea calității, iar în al doilea, de reprezentarea cantității. De asemenea, ultima formă de satisfacție se deosebește foarte mult, în ceea ce privește natura ei, de prima formă; căci aceasta (frumosul) conține nemijlocit un intens sentiment vital și de aceea poate fi asociată cu atracția și cu jocul imaginației, în timp ce aceea (sentimentul sublimului) este o plăcere care rezultă doar indirect, adică provine din sentimentul unei opriri momentane a forțelor vitale urmată imediat de o izbucnire a lor, mult mai puternică; în consecință, ca emoție ea nu pare să nu fie un joc, ci o îndeletnicire serioasă a imaginației. De aceea, sentimentul sublimului nu poate fi asociat cu atracția; și întrucât spiritul nu este doar atras de obiect, ci alternativ mereu și respins de el, satisfacția produsă de sublim nu conține atât plăcere pozitivă, cât mai curând admirație sau respect, adică plăcere negativă. Însă deosebirea intimă și cea mai importantă dintre sublim și frumos constă în aceea că - dacă considerăm aici, după cum se cuvine, în primul rând sublimul obiectelor naturii (sublimul artei este întotdeauna limitat de condițiile concordanței cu natura) - frumusețea naturii (cea autonomă) conține în forma ei o finalitate datorită căreia obiectul pare să fie oarecum predeterminat pentru facultatea noastră de judecare, constituind astfel în sine un obiect al satisfacției; dimpotrivă, ceea ce trezește în noi fără deliberare, doar în percepere, sentimentul sublimului poate părea într-adevăr, după formă, lipsit de finalitate pentru facultatea noastră de judecare, neadecvat pentru facultatea noastră de întruchipare și brutal pentru imaginație, totuși este judecat ca fiind cu atât mai sublim. Din cele de mai sus reiese clar că ne exprimăm cu totul incorect atunci când numim sublim un obiect al naturii, deși multe dintre ele pot fi numite cu deplină îndreptățire frumoase; căci, cum putem folosi o expresie de aprobare pentru ceea ce este perceput ca fiind lipsit de finalitate? În fapt nu putem spune mai mult decât că obiectul este apt pentru întruchiparea sublimului pe care îl găsim în spirit; căci sublimul adevărat nu poate fi conținut de nici o formă sensibilă, ci privește doar ideile rațiunii care, deși nu găsesc o întruchipare adecvată lor, tocmai datorită acestei inadecvări, ce poate fi înfățișată sensibil, devin active și ne vin în minte. Astfel, oceanul întins, răscolit de furtună nu poate numit sublim. Priveliștea lui este îngrozitoare; iar spiritul trebuie să fi fost deja plin de idei, atunci când apare o intuiție trebuie să-l predispună la un sentiment sublim prin aceea că el este determinat să părăsească sensibilitatea și să se îndeletnicească cu idei ce conțin o finalitate superioară. Frumusețea autonomă a naturii ne relevă o tehnică a naturii care o face reprezentabilă ca un sistem conform legilor al căror principiu nu-l găsim în întreaga noastră facultate a intelectului; este un principiu al finalității relativ la aplicarea facultății de judecare la fenomene, așa încât acestea nu trebuiesc considerate ca aparținând doar naturii, ca mecanism lipsit de scop, ci și artei. Deși nu îmbogățește efectiv cunoștințele noastre despre obiectele naturii, totuși ea transformă noțiunea noastră despre natură, înțeleasă ca simplu mecanism, într-o noțiune a naturii înțeleasă ca artă, ceea ce îndeamnă la cercetări profunde asupra sensibilității unei astfel de forme. Însă în ceea ce obișnuim să numim sublim în natură nu există nimic care să conducă la principii obiective deosebite și la forme ale naturii corespunzătoare lor; dimpotrivă, natura trezește ideile sublimului mai ales prin haosul ei sau prin pustiirea și dezordinea cea mai sălbatică și lipsită de regulă, cu condiția să arate măreție și forță. De aici reiese că conceptul de sublim al naturii nu este nici pe departe atât de important și de bogat în consecințe cum este conceptul de frumos al naturii; de asemenea, că el nu indică ceva în natură care să aibă caracter final, ci doar în utilizarea posibilă a intuițiilor acesteia pentru a ne face să simțim în noi înșine o finalitate care este în întregime independentă de natură. Pentru frumosul naturii să căutăm o cauză în afara noastră, pentru sublim însă doar în noi și în modul de gândire care introduce sublimul în reprezentarea naturii. Aceasta este o observație preliminară foarte importantă care separă total ideile sublimului de ideea unei finalități a naturii; ea transformă teoria acestuia într-o simplă anexă a aprecierii estetice a finalității naturii, deoarece prin sublim nu este reprezentată vreo formă particulară finală pe care imaginația o dă reprezentării ei. 1.2. Despre împărțirea unei cercetări asupra sentimentului sublimului 78 În ce privește împărțirea momentelor aprecierii estetice a obiectelor relativ la sentimentul sublimului, analitica va putea urma același principiu care a stat la baza analizei judecăților de gust. Căci, ca judecată a facultății de judecare reflexive estetice, satisfacția produsă de sublim trebuie să fie, ca și cea produsă de frumos, universal valabilă potrivit cantității, dezinteresată potrivit calității; ea trebuie să reprezinte finalitate subiectivă potrivit relației și s-o reprezinte ca necesară potrivit modalității. Deci metoda noastră nu se va deosebi aici de metoda folosită în capitolul anterior; numai că acolo, unde judecata estetică privea forma obiectului, am început cu cercetarea calității, în timp ce aici, având în vedere lipsa de formă pe care o constatăm la ceea ce numim sublim, vom începe cu cantitatea ca prim moment al judecății estetice asupra sublimului; temeiul pentru aceasta poate fi văzut în paragraful anterior. Însă analiza sublimului are nevoie de o împărțire care nu era necesară pentru cea a frumosului, împărțirea în sublim matematic și în sublim dinamic. Căci, întrucât sentimentul sublimului implică o mișcare a sufletului legată de aprecierea obiectului, în timp ce gustul pentru frumos presupune și menține sufletul într-o contemplație liniștită iar această mișcare trebuie apreciată ca având finalitate subiectivă (deoarece sublimul place), ea este raportată de imaginație fie la facultatea de cunoaștere, fie la facultatea de a dori. În ambele raportări finalitatea reprezentării date este apreciată doar relativ la aceste facultăți (fără scop sau interes) și este atribuită obiectului, în primul caz, ca o dispoziție matematică a imaginației, în al doilea caz, ca o dispoziție dinamică a ei; de aceea, obiectul este reprezentat ca fiind sublim în cele două moduri amintite. 1.2.1. Despre sublimul matematic Definiția termenului de sublim Numim sublim ceea ce este mare în mod absolut. A fi mare și a fi o mărime sunt concepte cu totul deosebite (magnitudo + quantitas). La fel, a spune pur și simplu (simpliciter) că ceva este mare, înseamnă cu totul altceva decât a spune că ceva este mare în mod absolut (absolute non comparative magnum). Ultima expresie se referă la ceva care este mare dincolo de orice comparație. - Dar ce vrea să spună expresia că ceva este mare, mic sau mijlociu? Ceea ce se desemnează prin aceasta nu este un concept pur al intelectului, nici o intuiție a simțurilor și nici un concept al rațiunii, întrucât nu conține un principiu al cunoașterii. Atunci trebuie să fie un concept al facultății de judecare sau să provină dintr-un astfel de concept și să pună la baza reprezentării o finalitate subiectivă în raport cu facultatea de judecare. Faptul că ceva este o mărime (quantum), poate fi cunoscut pe baza lucrului însuși, fără comparație cu altele, cu condiția ca o mulțime omogenă să constituie o unitate. Însă pentru a stabili cât de mare este ceva, avem nevoie întotdeauna de altceva, care este tot o mărime, pentru a-i sluji drept măsură. Dar în aprecierea mărimii nu considerăm doar mulțimea (număr), ci și mărimea unității (măsurii), iar mărimea acesteia din urmă are întotdeauna nevoie de altceva care săi servească drept măsură și cu care să poată fi comparată; vedem deci că orice determinare a mărimii fenomenelor nu poate oferi în nici un chip un concept absolut al unei mărimi, ci întotdeauna doar unul comparativ. Când spun pur și simplu că ceva este mare, s-ar părea că nu am în vedere nici o comparație, cel puțin cu o măsură obiectivă, deoarece prin aceasta nu se determină cât de mare este obiectul. Deși unitatea de măsură a comparației este doar subiectivă, totuși pretențiile judecății la acord universal nu sunt nici mici; judecățile: bărbatul este frumos și el este înalt nu se limitează la subiectul care judecă, ci pretind, asemeni judecăților teoretice, acordul tuturor. Dar o judecată prin care se declară pur și simplu că ceva este mare nu vrea să spună doar că obiectul are o mărime, ci aceasta îi e atribuită de preferință lui înaintea multora în același timp, fără a determina însă precis această superioritate; ca atare, judecata se întemeiază totuși pe o unitate de măsură 79 care este presupusă ca putând fi considerată identică pentru fiecare, dar care nu este utilizabilă pentru judecarea logică (matematic-determinată) a mărimii, ci doar pentru cea estetică, deoarece nu este decât o unitate de măsură subiectivă care stă la baza judecății de reflexiune asupra mărimii. În plus, această unitate de măsură poate fi empirică, cum este, de exemplu, înălțimea medie a oamenilor cu-noscuți nouă, a animalelor aparținând unei anumite specii, a copacilor, caselor, munților ș.a.m.d., sau poate fi dată a priori; în ultimul caz ea este limitată de imperfecțiunile subiectului care judecă la condițiile subiective ale întruchipării in concreto; așa se întâmplă în domeniul practicului cu mărimea unei anumite virtuți sau a libertății și dreptății într-o țară sau în domeniul teoreticului cu mărimea corectitudinii sau incorectitudinii unei observații sau a unei măsurători efectuate etc. Dar aici este curios, deși nu avem nici un interes pentru obiect, cu alte cuvinte existența lui ne este indiferentă, totuși simpla lui mărime, chiar atunci când el este considerat ca lipsit de formă, poate produce o satisfacție universal comunicabilă, conținând deci conștiința unei finalități subiective în întrebuințarea facultăților noastre de cunoaștere; nu este o satisfacție produsă de obiect, ca în cazul frumosului (întrucât obiectul poate fi lipsit de formă), unde facultatea de judecare reflexivă se află într-o dispoziție finală relativ la cunoaștere în genere, ci de o satisfacție produsă de extinderea imaginației în sine însăși. Când spune pur și simplu că un obiect este mare (ținând seama de limitarea de mai sus), aceasta nu este o judecată matematic-determinativă, ci o simplă judecată de reflexiune asupra reprezentării lui, care este finală din punct de vedere subiectiv pentru o anumită utilizare a facultăților noastre de cunoaștere în aprecierea mărimii; atunci asociem întotdeauna reprezentarea cu un fel de respect, așa cum asociem un fel de dispreț cu lucrul despre care spunem pur și simplu că este mic. De altfel, judecarea lucrurilor ca mari sau mici se referă la tot, chiar și la toate însușirile lor; de aceea spunem și despre frumusețe că este mare sau mică; temeiul pentru aceasta trebuie căutat în faptul că ceea ce putem întruchipa în intuiție potrivit prescripției facultății de judecare (deci, ceva ce putem reprezenta estetic), este în întregime fenomen, deci și un quantum. Dar dacă spunem că ceva nu este doar mare, ci că este în mod absolut, în toate privințele (dincolo de orice comparație), adică sublim, se înțelege imediat că nu avem o altă unitate de măsură pentru obiectul respectiv în afara lui și că ne este permis să o căutăm doar în el. Este o mărime egală doar cu sine însăși. De aici reiese că sublimul nu trebuie căutat în lucrurile naturii, ci doar în ideile noastre; în care idei, rămâne să aflăm în partea consacrată deducției. Definiția de mai sus poate fi exprimată și astfel: sublim este ceva în comparație cu care orice ce altceva pare mic. Aici este ușor de observat că nu poate exista nimic în natură, oricât de mare l-am crede noi, care, considerat într-o altă raportare, să nu poată fi redus până la o micime infimă; și invers, că nu poate exista nimic atât de mic. care, în comparație cu unități de măsură și mai mici, să nu poată fi extins pentru imaginația noastră până la mărimea unei lumi. Telescopul este acela care ne-a oferit material bogat pentru prima observație, iar microscopul pentru a doua. Deci nimic din ceea ce poate fi obiect al simțurilor nu trebuie, considerat din acest punct de vedere, numit sublim. Însă tocmai pentru că în imaginația noastră există o năzuință spre progres la infinit, iar în rațiunea noastră pretenția la totalitatea absolută, înțeleasă ca o idee reală, chiar acea inadecvare a facultății noastre de apreciere a mărimii lucrurilor lumii sensibile pentru această idee trezește în noi sentimentul unei facultăți suprasensibile; deci, utilizarea pe care facultatea de judecare o dă în mod natural anumitor obiecte în vederea acestui sentiment este mare în mod absolut și nu obiectul simțurilor; în raport cu ea orice altă utilizare este mică. În consecință, nu obiectul trebuie numit sublim, ci dispoziția spiritului creată de o anumită reprezentare ce preocupă facultatea de judecare reflexivă. La formulările anterioare ale definiției sublimului o putem adăuga deci și pe aceasta: sublim este ceea ce, prin simplul fapt că-l putem gândi, dovedește existența unei facultăți a sufletului care depășește orice unitate de măsură a simțurilor. 80 1.2.2. Despre sublimul dinamic al naturii Despre natură ca forță Forța este capacitatea de a depăși mari obstacole. Ea se numește putere atunci când poate înfrânge chiar și opoziția a ceea ce posedă forță. Natura, considerată în judecata estetică ca o forță, care nu are asupra noastră nici o putere, este dinamic-sublimă. Dacă apreciem natura ca fiind sublimă sub aspect dinamic, atunci trebuie să ne-o reprezentăm ca provocând frică (deși invers, nu proce obiect care provoacă frică este găsit sublim în judecata noastră estetică). Căci în aprecierea estetică (fără concept) superioritatea față de obstacole poate fi apreciată doar în funcție de mărimea opoziției întâmpinate. Dar obiectul căruia încercăm să ne opunem este un rău fizic și dacă nu ne simțim în stare s-o facem, el devine un obiect care provoacă frică. În consecință, natura poate trece drept forță, deci ca dinamic-sublimă, pentru facultatea de judecare estetică doar întrucât este considerată ca obiect care provoacă frică. Însă noi putem considera înfricoșător un obiect, fără să ne fie frică de el. Aceasta se întâmplă când considerăm obiectul astfel încât doar gândim cazul în care am vrea să ne opunem lui și orice opoziție ar fi cu totul zadarnică. Astfel, virtuosul este un om cu frica lui Dumnezeu, fără să-i fie frică de el, deoarece a se opune lui și poruncilor lui este un caz care pe el nu-l îngrijorează. Totuși, în fiecare caz de acest fel, pe care nu-l consideră imposibil în sine, el îl recunoaște pe Dumnezeu ca înfricoșător. Cel care se teme nu poate judeca sublimul naturii, așa cum cel care este dominat de înclinație și dorință nu poate judeca frumosul. El evită priveliștea unui obiect care-i inspiră teamă și este imposibil ca într-o spaimă reală să aflăm satisfacție. De aceea, agreabilul provenit din depășirea unei dificultăți se numește bucurie. Însă aceasta, fiind o eliberare de un pericol, este o bucurie însoțită de hotărârea de a nu se mai expune niciodată acestuia; și întrucât nici măcar nu ne putem gândi cu plăcere la senzația trăită atunci, este exclus că vom căuta noi înșine prilejul de a reînnoi. Stâncile îndrăzneț aplecate și amenințătoare, norii de furtună care se îngrămădesc pe cer și care înaintează cu tunete și fulgere, vulcanii la apogeul puterii lor distrugătoare, uraganele cu pustiirea pe care o lasă în urmă, oceanul nemărginit cuprins de furie, o cascadă înaltă a unui fluviu mare ș.a.m.d., arată, în comparație cu forța lor, nimicnicia capacității noastre de opoziție. Dar priveliștea lor, cu cât este mai înfricoșătoare, cu atât devine mai atrăgătoare, dacă ne aflăm în siguranță. Noi considerăm fără ezitare că aceste obiecte sunt sublime, deoarece înalță tăria sufletească deasupra măsurii ei medii obișnuite și ne permit să descoperim în noi o capacitate de opoziție de un cu totul alt tip care ne dă curajul să ne putem măsura cu aparenta atotputernicie a naturii. Căci, datorită nemărginirii naturii și a neputinței facultății noastre de a da o măsură adecvată aprecierii estetice a mărimii asupra domeniului ei am descoperit propria noastră limitare, dar totodată, în rațiunea noastră, o altă măsură ne-sensibilă care are la bază chiar acea infinitate ca unitate, măsură față de care orice în natură este mic; astfel am aflat deci în sufletul nostru o superioritate asupra naturii în nemărginirea ei; în același mod, forța irezistibilă a naturii, ne face să recunoaștem, ca ființe naturale, neputința noastră fizică, dar descoperă în noi facultatea de a ne considera independenți față de ea și o superioritate asupra naturii; pe aceasta se întemeiază o autoconservare total deosebită de cea pe care o atacă și o periclitează natura din afara noastră; astfel, umanitatea rămâne neînjosită în persoana noastră, deși omul ar fi înviind de acea putere. Ca atare, în judecata noastră estetică natura este declarată sublimă nu pentru că ne provoacă frică, ci pentru că trezește în noi acea tărie (care nu aparține naturii) necesară pentru a considera neînsemnat ceea ce ne îngrijorează (bunuri, sănătate și viață); pe acest temei, forța naturii (căreia îi suntem desigur subordonați în raport cu acele lucruri) nu mai este privită, relativ la noi și la personalitatea noastră, ca o putere în fața căreia ar trebui să ne plecăm atunci când este vorba de principiile noastre supreme, de afirmarea sau abandonarea lor. 81 Așadar, aici natura este numită sublimă doar întrucât înalță imaginația pentru a înfățișa acele cazuri în care sufletul poate simți sublimul proprie meniri care este superioară naturii. Această stimă față de sine nu este cu nimic micșorată de faptul că trebuie să ne știm în siguranță pentru a simți această satisfacție entuziasmantă; faptul că pericolul nu este serios nu înseamnă (cum s-ar putea părea) că sublimul facultății spiritului nostru nu poate fi luat în serios. Căci satisfacția privește aici doar menirea facultății noastre care ne dezvăluie cu acest prilej, așa cum este predispoziția pentru ea în natura noastră, în timp ce dezvoltarea și exercitarea acestei facultăți este lăsată în seama noastră și constituie o datorie pentru noi. Și acesta este adevărul, oricât de conștient ar putea fi omul atunci când își extinde reflexia până acolo, de reala lui neputință prezentă. Deși acest principiu pare forțat și născocit de rațiune, el nefiind deci potrivit pentru o judecată estetică, totuși observarea omului dovedește contrariul, și anume că el poate sta la baza celei mai comune aprecieri, deși nu suntem întotdeauna conștienți de aceasta. Căci ce constituie chiar și pentru sălbatec obiectul celei mai mari admirații? Un om care nu se sperie, care nu se teme, care nu fuge deci din fața pericolului și care totodată trece cu toată hotărârea la faptă, după ce a chibzuit. Chiar și societatea cea mai civilizată arată războinicului același respect deosebit; numai că în plus i se cere să dovedească toate virtuțile păcii, blândeții și milei și chiar cuvenita grijă pentru propria persoană, tocmai deoarece aceste trăsături vădesc tăria sufletului său în fața pericolului. De aceea, oricât de mult ar mai dura disputa care vrea să stabilească dacă omul politic sau conducătorul militar merită mai mult respect, judecata estetică îl preferă pe cel din urmă. Chiar războiul, dacă este purtat în ordine și respectă cu sfințenie drepturile cetățenești, are în el ceva sublim și face ca modul de gândire al poporului, care-l poartă astfel, să fie cu atât mai sublim, cu cât pericolele pe care le-a înfruntat au fost mai numeroase, permițându-i să se afirme curajos în fața lor. În schimb, o pace îndelungată face de obicei să domine spiritul comercial și odată cu el egoismul josnic, lașitatea și slăbiciunea, înjosind modul de gândire al poporului. Analiza conceptului de sublim, care atribuie sublimul forței, pare să fie contrazisă de faptul că obișnuim să ni-l reprezentăm pe Dumnezeu ca manifestându-și mânia dar și sublimul în vijelie, în furtună, în cutremure etc.; în acest caz, imaginea unei superiorități a sufletului nostru asupra efectelor și, după cât se pare, chiar și asupra intențiilor unei astfel de forțe ar fi totodată nebunie și sacrilegiu. Aici starea sufletească potrivită pentru manifestarea unui astfel de obiect pare să fie nu sentimentul propriei noastre naturi, ci mai curând supunerea, umilința și sentimentul totalei neputințe; de altfel, ea însoțește de obicei ideea lui în fața unei atari fenomene ale naturii. În religie în general se pare că prosternarea, adorația cu capul plecat, cu gesturi și voci umilite și pline de teamă, este singura comportare potrivită în prezența divinității; de aceea majoritatea popoarelor a adoptat această atitudine pe care o mai respectă încă. Dar această stare sufletească nu este în sine și cu necesitate legată de ideea sublimității unei religii și a obiectului ei. Omul care se teme într-adevăr, întrucât găsește în sine însuși motiv pentru aceasta, fiind conștient că prin convingerea sa reprobabilă se opune unei forțe a cărei voință este invincibilă și în același timp dreaptă, nu se află în acea stare sufletească potrivită pentru a admira măreția divină; pentru aceasta este necesară o dispoziție favorabilă contemplației liniștite și o judecată cu totul liberă. Numai atunci când el știe că convingerea sa este sinceră și plăcută lui Dumnezeu, efectele acelei forțe trezesc în el ideea sublimului acestei ființe; căci el descoperă în sine sublimul convingerii conforme cu voința ei și astfel se ridică deasupra fricii față de astfel de efecte naturale pe care nu le consideră ca izbucniri ale mâniei divine. Chiar umilința, ca o judecare necruțătoare a propriilor slăbiciuni, care altfel ar putea fi ascunse cu ușurință - în cazul conștiinței unor convingeri bune - sub haina slăbiciunilor naturii umane, este o dispoziție sufletească sublimă de a se supune de bună voie automustrării care urmărește înlăturarea treptată a cauzei lor. Numai în aceasta constă deosebirea intimă dintre religie și superstiție; ultima nu se întemeiază pe venerația față de sublim, ci pe teama și frica de ființa atotputernică a cărei voință îl domină pe omul 82 înspăimântat, fără ca el s-o respecte; firește, de aici nu se poate naște altceva decât fuga după favoare și lingușire în loc de o religie a bunei conduite. Prin urmare, sublimul nu se află în vreun obiect al naturii, ci doar în sufletul nostru, întrucât putem deveni conștienți de superioritatea noastră față de natura din noi și prin aceasta, față de natura exterioară nouă. 2. N. Hartmann, Structura sublimului estetic 2.a. Formele particulare ale sublimului Sublimul, așa cum l-a văzut Kant, există fără îndoială. Întrebarea este numai dacă felul acesta de a-l vedea se potrivește tuturor speciilor de sublim - fie și numai celor atinse mai sus, de ex. sublimului conținut în muzică și în arhitectură. Poate că acolo se găsesc tocmai formele lui cele mai pure. Unde se găsește atunci temeiul înfrângerii? El se găsește pe de o parte în forma particulară de gândire a lui Kant, care lucra în multe domenii luând pars pro toto, - în etică, de ex., socotea ,,datoria" drept unic domeniu de orientare -; de pe altă parte, în preferința acordată înăuntrul sublimului la ceea ce covârșește, strivește, stârnește teama. Ambele motive au contribuit la rezultatul că, în definitiv, Kant a văzut mai mult covârșitorul decât sublimul, sau cel puțin a luat pe cel dintâi drept acesta din urmă. Nu se poate contesta că această formă particulară a sublimului există, și exemplele lui Kant din raporturile naturii sunt cu totul potrivite. Dar ele nu epuizează genul. Ele dau preferință laturii problemei din care Kant a scos raportul de opoziție între neplăcere și plăcere în subiectul contemplator. De aceea, acest raport apare la el artificial pronunțat. Dacă ne întrebăm mai departe de ce a căutat Kant acea pronunțare, răspunsul se găsește în convingerile lui metafizice. Potrivit lor, Dumnezeu este sublimul absolut, înaintea căruia tot ce e creat este disparent de mic; sublimul acesta se străvede ca infinit și de neatins, prin întreg sublimul parțial din natură și din viața sufletească. Perspectiva aceasta intuitivă asupra lumii a făcut ca imaginea să devină unilaterală. Să lăsăm deci la o parte ceea ce este unilateral! Rămân și atunci încă multe lucruri; cu deosebire dacă adăugăm cele două cuceriri ale lui Kant pe care le-am amintit în capitolul precedent: valoarea fundată pe o non-valoare și ,,ceea ce este mare în mod absolut", care nu trebuie înțeles cantitativ. Ajungem la sensul lucrului din urmă cel mai bine, când punem alături formele deosebite în care apare sublimul, desigur acum într-o accepțiune mai tolerantă decât cea kantiană. Trebuie aici să lăsăm la început la o parte delimitarea sublimului față de sublimul din viață. Voi cita deci - fără a pretinde la ordonare sistematică și la enumerare completă - următoarele specii: 1. marele și grandiosul - ambele fără referință la cantitatea măsurabilă, mari doar ,,potrivit felului lor", în modul în care anumite clădiri produc impresia mărimii, fără a fi extensiv mari; 2. gravul, solemnul, ceea ce ne depășește, ceea ce e plin de profunzime sau dă în vreun fel impresia adâncimii abisale; gravul în sensul în care el poate aparține și seninului festiv; 3. conturatul, închegatul-în-sine, perfectul, înaintea căruia îți apari mic și plin de lipsuri (astfel, adesea în sublimul moral); tăcutul și nemișcatul plin de mister, în măsura în care simțim că el este doar suprafața a ceva obscur și nemăsurat; 83 4. ceea ce ne depășește (în forță și putere) - în natură, covârșitorul și strivitorul; în viața umană, superioritatea morală, ceea ce impune și entuziasmează, ceea ce este omenește măreț, grandios, generos; 5. uriașul, enormul, înfricoșătorul - irupând în viața omului, în fața căruia el coboară pânzele; dar și în forma artistică - monumentalul, lapidarul, ceea ce este, în formă, ,,tare" și ,,colosal" (Kant); 6. emoționantul și zguduitorul - ambele predominând și destinul omului și servind de prototip poeziei; 7. deosebit de amândouă, încă o dată tragicul - nu numai în tragedie, ci și în alte genuri poetice, în muzică și în viața reală, dincoace de artă. Formele acestea particulare ale sublimului constituie o selecție, seria lor nefiind omogenă; ultimele două feluri, de pildă, sunt mult mai speciale decât primele cinci. Multe din ele au nevoie încă de o explicație. Astfel, primele trei puncte, care se depărtează deosebit de mult de concepția kantiană. Multe lucruri se pot vedea mai lesne pornind de la contrariile lor. Căci fiecare formă particulară a sublimului își are contrariul ei, care nu are deloc nevoie să fie negativ (de pildă, potrivnic valorii, urât); și, deseori, acest termen contrar este binecunoscut. ad. 1.: Ne-am referit la ,,mărimea interioară", care, în adevăr, nu este extensivă. Ceea ce nu exclude ca ea să se potrivească uneori, prin excepție, și la ceva ,,extensiv mare", ca la cerul înstelat; totuși, chiar aici, sublimul atârnă mai mult de uniformitatea calmă și de imperturbabilitatea mișcărilor. Contrariul este ceea ce e de soi mărunt, meschinul, micimea omenească, ceea ce e ,,fără însemnătate". Pentru ceea ce e ,,interior mare" - ceea ce e ,,de caracter mare" -, cazul a ceva grandios în forma lui nu poate fi dovedit nicăieri mai bine decât la un edificiu. Un bun exemplu, este veche Gardă principală a lui Schinkel: un edificiu disparent de mic, printre clădiri mai mari, pe care toate el le lasă totuși în umbră prin impresia de mărime pe care o produce. Același lucru se poate spune despre foarte puțin întinsele compoziții ale lui Bach, în Clavecinul bine temperat - preludii și fugi -, numai câteva din ele durează mai mult de șapte minute (la un tempo moderat), dar în măreția interioară a compoziției, ele se pot măsura cu cele mai mari opere ale artei muzicale și le rămân superioare. ad. 2.: Să nu confundăm speciile: gravul nu are nimic de a face cu tristul și cu melancolicul; puțin chiar cu tragicul, care, firește, în ce îl privește, rămâne totdeauna legat cu el. Gravul nu e nevoie să fie lipsit de bucurie, sinteza lor o avem limpede în solemn. Și trebuie săă observăm că tot ce este interior de stil mare, în măsura în care el nu este apăsător, are ceva solemn - ceva ce este deci desprins din cotidian și care se ,,ridică deasupra" acestuia, așa cum și ,,sărbătoarea" în viață este starea de excepție. Tocmai aici s-ar putea afla primul sens al ,,sublimului". El stă în această ,,înălțare". Și gravitatea festivă este dată, în chipul cel mai pur, în muzica mare. ad. 3.: Desăvârșitul (unitarul în sine) nu-l punem de obicei în rândul sublimului; totuși, nu se poate contesta că tot ce este desăvârșit produce impresia superiorității. Când i se adaugă caracterul misterios și enigmatic, umplând pe cel care contemplă cu presimțirea a ceva mai mare, atunci impresia crește mult încă. Cele două forme ale sublimului amintite sub punctele 2 și 3 (în anumite limite și 1) ar putea alcătui arhetipul pur al sublimului, care este încă neutru față de momentele afective de alt fel - tragicul, amenințătorul etc. Aceasta în opoziție cu Kant, pentru care impresia de strivitor se află în primul plan, așa cum cere teoria sa. Și pentru aceste două forme se poate recurge drept confirmare la contrariile lor. Față de grav și de solemn, contrariile sunt banalul și cotidianul, - nicidecum doar ușorul și superficialul; față de unitar și de desăvârșit, hibridul și nedesăvârșitul; față de misterios și tăcut, vulgarul și platul. 84 Următoarele două puncte, 4 și 5, alcătuiesc aproximativ sublimul în sensul kantian. Contrariul comun al lor este familiarul și obișnuitul, lucrul cu care știm să ne descurcăm. ad. 4: Superioritatea morală este înrudită cu desăvârșirea (în sensul punctului 3); se poate pune la îndoială dacă ea trebuie numaidecât să producă o impresie de apăsare - ea ar putea produce și o impresie de antrenare sau de răpire, de entuziasm. Și acesta este poate efectul natural. ad. 5.: Un mare rol joacă în arte monumentalul - nu numi în arhitectură; și mai puternic încă poate în sculptură și în creația poetică. În fața uriașului - înfiorător, ne aflăm deja la limita adevăratului sublim: aici, afectele, apăsarea devin pra puternice; impresia măreției este în felul acesta limitată. Fără distanță față de obiect, în adevăr, nu este cu putință perceperea estetică. Ultimele două forme ale sublimului (6 și 7) stau foarte aproape una de alta; la fel, ambele față de ,,înfricoșător". ad. 6.: Zguduitorul este legat, fără îndoială, cu înfricoșătorul, constituind latura afectivă într-însul. ,,Emoționantul" are deja mai mare distanță față de apăsător, este iarăși mai mult ceea ce înalță. Dar aceasta nu e cu putință decât acolo unde ceva în figurile omenești se ridică în adevăr deasupra destinului. În emoție se află deja admirație și recunoaștere a superiorității. ad. 7.: În tragic predomină nota dramatică, mai exact poate, cea pur artistică în genere.; în emoționant hotărârea este încă zguduirea sufletească - în tragic, în schimb, deja înălțarea sufletului și plăcerea specific estetică a celui ce contemplă. Acestora le corespund formele artistice deplin dezvoltate ale tragicului. Totuși, aceasta este o problemă particulară - nu numai în dramă, ci și în alte arte. 2. b. Trăsături esențiale sesizabile în sublim Dacă aruncăm acum o privire înapoi, se vede că sensul și esența sublimului s-au precizat mai mult. Ba, de fapt, abia acum vedem cât de puțin clar era conceptul tradițional al sublimului. Seria formelor particulare nu a dat numai fenomenului adevărata lui întindere, ci a și pus esența unitară a lucrului în lumină nouă. Nu este deloc necesar pentru aceasta să sfârșim formal cu o definiție a sublimului, care să stea de pildă alături de cea kantiană. Orice ambiție definitorie trebuie respinsă. Ce s-a câștigat deci în mod general pentru determinarea filozofică a sublimului estetic? În parte, rezultatul pare negativ; indirect însă, el este eminent pozitiv. Opoziția față de Kant privește de altfel numai exagerarea și unilateralitatea teoriei lui. Ceea ce este afirmativ rămâne mai departe: 1. desprinderea sublimului de transcendent și de absolut, de Dumnezeu și de orice supoziție metafizic particulară; afirmativ: integrarea sublimului în ceea ce este imanent și aproape, în ceea ce ține de natură și de om (aceasta împotriva romantismului); 2. desprinderea sublimului de cantitativ: nu fiindcă el n-ar putea fi și cantitativ, ci fiindcă, în enorma majoritate a formelor în care el apare, este vorba de o superioritate de alt fel, ba chiar de o ,,măreție" de alt fel; 3. desprinderea lui de apăsător. Poate există și ceva împovărător în sublim, ceva înfricoșător și catastrofal, dar aceasta nu constituie esența lui. O înălțare directă, prin intuirea a ceva superior, este momentul primar în sublim; 4. excluderea momentului non-valorii ca fundament (a ceea ce e ,,inadecvat", ,,necorespunzător scopului" etc.), ca și a neplăcerii care îi corespunde în răspunsul valoric al subiectului. În loc de fundare pe o asemenea non-valoare dobândim fundarea pe o valoare. Valoarea aceasta nu este nevoie să 85 se găsească în subiect. Ea se află de obicei tocmai în obiect, și anume ca valoare proprie a lui, în măsura în care el este resimțit drept ceea ce este absolut mare și superior; 5. în locul nepotrivirii și inadecvării intervine o potrivire clară ce se găsește de la început în ființa omenească, între superioritatea obiectului și o nevoie sufletească a inimii omenești. Ultimele două puncte sunt elementul cu adevărat afirmativ care s-a vădit în esența sublimului. Totuși, mai sunt câteva lucruri de lămurit. Lucrurile, în adevăr, nu stau deloc în felul că nu ar putea interveni o plăcere condiționată de neplăcere, sau o valoare întemeiată pe non-valoare. Ambele se întâmplă, situația dintâi este chiar foarte cunoscută în psihologie, ca lege a contrastului sentimentelor. Cea din urmă însă o cunoaștem din etică, unde nevoile aproapelui nostru (non-valori de bunuri) sunt factorul de bază pentru valoarea morală a iubirii aproapelui. De aceea n-ar fi nimic de obiectat împotriva raportului kantian înăuntrul sublimului. Chestiunea este numai că acest raport nu corespunde fenomenelor; mai exact, corespunde doar unui fenomen parțial, și nu celui central. Căci intervenția sublimului odată cu apăsarea sentimentului de sine nu este deloc regula, ci numai un caz particular. Legea de bază valabilă aici ar putea fi aceasta: de la sine, omul se simte atras către ce e mare și superior; el poate chiar să treacă prin viață cu nostalgia tăcută după ceva impunător și superior, și să umble în căutarea lui. Unde îl găsește, inima îi zboară în întâmpinarea lui. Așa cel puțin se petrec lucrurile la omul normal, care nu este deformat sau intimidat. Cazul din urmă se întâmplă, firește, adesea; îl găsim la oameni care au o anumită sfială chiar față de ce e neobișnuit, - cu atât mai mult deci înaintea imensității și a covârșitorului. Sentimentul apăsării și a umilirii de către ceea ce covârșește este în mod normal secundar, deși în fața anumitor forțe exterioare, el este și natural. Căci în astfel de cazuri, intervenția privirii adecvate sublimului ține de un al doilea stadiu, în care s-a stabilit distanța față de ceea ce ne apasă. Faptul că este atras de ce este mare și de ce îi este superior face parte din trăsăturile morale cele mai frumoase ale omului. Atracția aceasta nu este în sine estetică, dar ea se preface lesne în viziune estetică și în plăcere admirativă. În orice caz, ea se află deja la baza valorii estetice a sublimului, ca tendință valorică (răspuns valoric etic), ceea ce constituie numai un caz special al legii mai generale de întemeiere a valorilor estetice. În fond, atracția aceasta către ce e mare este chiar de un fel și mai general. Cazul etic este deja ceva mai special. Din ,,ceea ce este mare" emană un fel de farmec primar, o acțiune ,,magnetică", ceva care atrage la sine inima omului. Lucrul acesta poate fi exprimat și astfel: omul nedeformat aduce cu sine tendința de a venera ceva și de a trăi cu privirea înălțată dincolo de sine. Surse: 1. Immanuel Kant, Critica facultății de judecare, Editura Științifică și Enciclopedică, București, 1981, Cartea a doua, Analitica Sublimului, paragraful 23-25; 28, pp. 137-144; 154-158. 2. Nicolai Hartmann, Estetica, Editura Univers, București, 1974, capitolul 31, Structura sublimului estetic, a, b. pp. 411-416. VI. Tragicul La o primă vedere tragicul pare a fi o categorie estetică necontroversată. Orice cercetare însă mai amănunțită asupra spiritualității greco-latine și iudeo-creștine va evidenția faptul că, formula binecunoscută „tragic este, în primul rând «ceea ce este relativ la tragedie»" spune mult dar nu totul despre esența acestei categorii estetice. Astfel, observația de început este aceea că tragicul se găsește în formă concentrată și specializată în tragedie. Aceasta înseamnă că tragicul și tragedia sunt puternic legate genetic: tragicul se naște cu adevărat în tragedie, dar el nu se reduce la ea. De aici rezultă 86 câteva sugestii teoretice deloc de neglijat. Astfel, fenomenul tragic este mult mai larg decât ceea ce este conținut și reprezentat în tragedia însăși. Aceasta pe de o parte. Pe de altă parte, tragicul se găsește și în alte genuri literare și în alte arte decât cele dramatice propriu-zise: pictura și sculptura, într-o oarecare măsură, sigur însă în dramaturgia muzicală, în operă și balet, în oratoriu și cantată, în întreg simfonismul european sau în forma sonatei, construită antitetic și, desigur, în muzica de cameră. Oricum, teoretizările cu privire la tragedie au fost însoțite de regulă, de evoluția însăși a dramaturgiei, și, în acest sens, nu este dificil să se surprindă legăturile firești dintre tragediile lui Eschil, Sofocle și Euripide și teoria aristotelică a catharsis-ului dintre Corneille și Racine și considerațiile lui Boilleau asupra „unității celor trei reguli", dintre Shakespeare și revalorizarea teoretică a lui Vol-taire asupra ,,noii etape" elisabetane în dezvoltarea tragediei, dintre Ionesco, Brecht sau Becket, și, de exemplu, evaluările lui Camus asupra ,,viitorului tragediei" în epoca noastră, care, după el, ,,coincide cu o dramă de civilizație ce ar putea favoriza expresia tragică". Această legătură dintre tragedie și tragic, chiar dacă este atât de puternică, ea nu este de natură să lămurească în întregime esența tragicului. În acest sens Christophe Cusset, într-o lucrare recentă, La tragedie grecque (Editi-on du Seuil, Paris, 1997) nu ezită chiar să afirme, referindu-se la vechii greci, că, deși aceștia au inventat tragedia și au scris piese tragice, ei nu au căutat cu adevărat să vorbească despre tragic" (s.a.). Mai mult, susține același autor, chiar și teoria lui Aristotel, ,,nu are drept scop să definească tragicul ca atare: ea se interesează mai ales de structura pieselor și de reprezentarea acțiunii". Pentru Aristotel, tragedia trebuie să arate «o acțiune a unui caracter nobil, elevat» care inspiră teroare și milă. În lecturarea pieselor clasice, Aristotel consideră că Euripide este cel mai tragic dintre cei trei mari dramaturgi. Această judecată se explică prin faptul că Euripide a știut să-și facă personajele să cadă în nenorocire și să le arate suferința. Deci, pentru Aristotel, tragedia își atinge scopul în patetism: ea trebuie să ofere spectacolul nenorocirii. Dacă această abordare este contrară noțiunii de tragic, ea nu este suficientă pentru a stabili esența tragicului, care constă în primul rând în înfruntarea, în cadrul personajului tragic, dintre o anumită fatalitate și o libertate" (s.a.). Prin urmare, se poate admite că avem acces la esența tragicului atât prin teoretizările prilejuite de tragedii, dar și prin meditațiile metafizice și etice, străvechi sau recente, asupra sensului vieții și al destinului omenesc. În acest sens, ca fenomen, tragicul este, evident, și în viață, în istorie și existență, înainte de-a fi pe scenă, iar, pentru a-l explica și interpreta, mintea, gândirea omenească a pus în joc și categoriile ontologiei generale, în primul rând categorii precum necesitate (fatalitate) și libertate. Astfel, în fapt, de pildă, în orizont ontologic vechii greci au surprins prin intermediul concepției lor asupra destinului note esențiale în definirea situației tragice, și, chiar elemente definitorii ale tragicului dintotdeauna: ceea ce s-a petrecut cu un om - în anumite situații limită sau excepționale de viață, care implică suferință nemeritată, durere sau nenorociri de tot felul, chiar moarte - are un caracter implacabil și ireversibil; și, chiar dacă omul n-a știut care sunt cauzele și consecințele acțiunii sale, el trebuie totuși să fie făcut răspunzător și vinovat pentru actele și faptele sale. Grecii înșiși știau acest lucru și-l susțineau prin cel puțin două aserțiuni: prima îi aparține lui Homer: ,,nici măcar zeii nu pot schimba cursul trecut al evenimentelor". A doua i-o datorăm lui Sofocle: ,,nimeni pe lumea aceasta nu este scutit de nenorociri". Asemenea constatări fundamentale sunt de natură, pe de o parte, să ne facă să vedem că atât viața omenească cât și istoria însăși sunt pline de evenimente tragice, atâta timp cât suntem într-un fel obligați să acceptăm că și suferința și durerea nemertitate, și nenorocirile și moartea năprasnică, sunt stări reale, sunt prezențe ineluctabilitate ale vieții" individuale. Pe de altă parte, tragicul presupune, pe lângă fenomenul de distrugere al valorilor și un răspuns dat la întrebarea: de ce tocmai cel bun și valoros piere? și, de asemenea: ce sens are căderea și moartea eroului tragic? În fapt, tragicul presupune valori absolute (viața, libertatea, demnitatea, egalitatea, dreptatea), presupune transcendența și, de asemenea sensul moral și cel metafizic al vieții și zbaterii omenești. Astfel, la nivelul cel mai larg de definire putem spune că tragicul exprimă în formă paradoxal exemplară reușita valorilor general umane, adică, trăirea demnă, liberă și cu sens, a vieții în pofida tuturor nedemnităților, nelibertăților și nonsensurilor. Mai precis, prin tragic se poate vizualiza aproape în formă ,,pură" indestructibilitatea substanței umane și capacitatea omenirii" de a se autoregenera moral. Acest fapt a fost evidențiat cu pregnanță, de pildă, de Pascal, în celebra sa formulă (,,Omul poate fi zdrobit de forțele oarbe ale existenței, dar el nu poate fi înfrânt) sau de 87 Karl Jaspers, care, în analiza sa asupra celor patru tipuri de culpe ale poporului german de sub nazism (criminală, politică, morală și metafizică), a insistat asupra regenerării substanței morale prin sentimentul vinovăției, inclusiv prin cel al ,,vinovăției fără de vină". De asemenea, D. D. Roșca, autorul Existenței tragice, sintetizând două viziuni antinomice, cea hegeliană și cea Kierkegaardiană (prima reductibilă la formula ,,existența că tot este de natură rațională", iar a doua, ,,existența în ansamblul ei este de sorginte irațională") conchide: lumea, existența în întregul său nu este nici numai rațională și nici numai irațională, ci, și rațională și irațională. Înseamnă că, sensul și nonsensul, fericirea și absurdul, victoriile și înfrângerile sunt imanente vieții și existenței umane, omul poate fi distrus de forțele oarbe ale naturii și ale istoriei, dar nu poate fi înfrânt cât timp, prin chiar cădere, suferință, moarte, se afirmă un sens transindividual, o valoare morală substanțială. După D. D. Roș-ca, conștiința tragică a existenței poate fi definită plecând de la cele cinci atitudini metafizice fundamentale: non-atitudinea (indiferența), pesimismul, optimismul, atitudinea spectaculară și cea eroică. Numai atitudinea spectaculară și atitudinea eroică sunt legitime în cuprinsul conștiinței tragice a existenței. În timp ce atitudinea spectaculară, atitudine estetică fiind, poate pune toate actele și faptele umane pe un plan de echivalență valorică (contând, în acest caz, expresivitatea lor și nu sensul lor moral) - ea putând oricând să se transforme în imoralism estetic sau chiar în indiferență - numai atitudinea eroică semnifică ieșirea hotărâtă, și din indiferență, și din optimism, și din deznădejde și pesimism. În fapt, astfel, cele două forme ultime de cristalizare posibilă a conștiinței tragice nu sunt și optimiste și pesimiste; ele nu sunt nici optimiste, nici pesimiste. Ele surprind într-un fel paradoxul tragicului dintotdeauna: valoarea piere și renaște cu o forță nouă, iar personajul tragic este, ,,în același timp vinovat și inocent, autor și victimă a propriei sale nenorociri" (Christophe Cusset, op. cit., p. 70). În fapt, tema aceasta a vinei tragice este de neocolit, atât într-o cercetare ontologică, cât și în orice viziune explicit axiologică asupra tragicului ca fenomen uman complex și paradoxal. Astfel, Johan-nes Volkelt, în Estetica tragicului, developează vina tragică în conexiune cu diferitele viziuni despre lume și viață, accentuând importanța ,,stării de spirit pesimiste față de lume în tragic", în timp ce Gabriel Liiceanu, în Tragicul - o fenomenologie a limitei și depășirii", propune ,,o determinare a tragicului în limitele geografiei ființei", formulând concluzia: dacă-ți depășești limitele ești «pedepsit»; dacă nu ți le depășești, nu ești om". * * * Pentru o ,,introducere" la această categorie estetică propunem, prin intermediul textelor din Nicolai Hartmann, Evanghelos Moutsopoulos, Ian Ianoși, analiza câtorva poziții semnificative cu privire la raportul tragic-frumos, tragic-sublim, precum și locul tragicului în sistemul categoriilor estetice. Astfel, pentru Moutsopoulos tragicul și dramaticul sunt categorii estetice determinative eidologice dinamice. [Iată, în formă concentrată, clasificarea categoriilor estetice: 1) tradiționale (frumos, urât, sublim, drăguț, fermecător, grațios, simplicitate); 2) determinative: a) eidologice, b) tipologice, c) tendențiale; 3) finale. În clasa categoriilor determinative eidologice sunt cuprinse: poeticul, liricul, elegiacul, idilicul, epicul, dramaticul și tragicul. Subclasa categorii tipologice cuprinde: paradisia-cul, biblicul, nostalgicul, reveria, oniricul, misteriosul, fantasticul, coșmarul, dantescul, demonicul, titanicul, bahicul, prometeicul, eroicul. Subclasa categorii tendențiale cuprinde: captivantul, înălțătorul, stimulantul, atrăgătorul, îmbătătorul, violentul și deturnantul, minunatul, zguduitorul, pateticul, eroticul, seriosul și solemnul. În sfârșit, categoriile finale sunt: pitorescul, exoticul, descriptivul, cosmopolitismul, folcloricul, naivul, arhaicul, avangardismul, clasicul, romanticul, primitivul, manieristul, simbolicul ș.a.]. În această conjuncție, Moutsopoulos consideră, alături de Et. Souriau că ,,dramaticul este mai pur decât tragicul, întrucât, în vreme ce un element conflictual este prezent în amândouă, în cazul tragicului conflictul este de pondere inegală, tocmai pentru că forțele opuse sunt inegale și neechivalen- 88 te; de unde și faptul că, opoziția încetează a se referi la domeniul frumosului, ca să se înalțe într-ace-la al sublimului, în măsura în care diferența de potențial între cele două elemente, aflate în conflict, tinde spre o sporire superlativă". Din punct de vedere teoretic, categoria tragicului se prezintă drept o categorie închisă, în timp ce dramaticul este mai degrabă, pentru Moutsopoulos, o categorie deschisă. ,,Tragicul admite o singură ieșire, căderea definitivă și de neocolit a eroului... Dramaticul se dovedește a fi o categorie deschisă, întrucât și situațiile determinate de el nu au un rezultat determinant". De asemenea, ,,categoria tragicului este, eventual, categoria estetică cea mai legată de neliniști metafizice și existențiale. Principala problemă metafizică constă, în această privință, în efortul de realizare a irealizabilului; principala problemă existențială constă în efortul trăirii a ceea ce e de netrăit". Oricum însă, ,,atingerea inteligibilului" trebuie să aibă loc pe un fond estetic, adică să existe contemplare și, totodată purificare, înălțare în chiar actul receptării. În fine, Ion Ianoși, consideră că tragicul este indisolubil legat de frumos ,,nu doar pentru că presupune prezența unor valori etice și estetice, dar și pentru că dispariția acestora insuflă cu necesitate voința de a făuri alte frumuseți, de a lărgi și împlini sfera axiologicului". Pentru autorul Esteticii, ,,tragicul este frumusețe inversată și reafirmată prin chiar inversare". În schimb, Nicolai Hartmann consideră că tragicul este o specie a sublimului, care, la rândul său nu este decât un frumos augmentat. Tragicul, pentru el, ,,nici nu este, întocmai ca și sublimul, un fenomen pur estetic" pentru că, sunt prezente prea multe, și de neocolit ,,considerații pur etice". Raționamentul, în formă prescurtată, este următorul: tragicul, în viață, istorie sau scenă, înseamnă prăbușirea a ceva omenește de înaltă și incontestabilă valoare. ,,A resimți plăcere în fața unei atari prăbușiri ar însemna perversitate morală. Tragicul estetic însă, nu este prăbușirea însăși, ci apariția acesteia. Apariția prăbușirii a ceva omenește de înaltă valoare poate avea foarte bine valoare estetică și poate produce plăcerea intuirii - inclusiv a înfiorării - fără să lezeze sentimentul etic. Plăcerea aceasta este atunci un adevărat sentiment valoric al sublimului". În fapt, Nicolai Hartmann, atunci când se autoobligă să ,,determine esența tragicului", se referă la aporiile sublimului, sesizabile în interogații precum: cum poate exista un sublim al pasiunii? Cum poate fi răul moral, sublim? cum poate fi sublim un pur destin omenesc? Cum pot fi vina și slăbiciunea omenească sublime? Cum poate fi sublimă înfrângerea binelui? Cum poate avea loc, în sublim, triumful absurdului? Pentru ,,rezolvarea" acestor aporii, Hartmann găsește soluția, trimițând la specificitatea trăirii și a contemplării valorii estetice: ,,nu prăbușirea binelui ca atare este sublimă, ci binele însuși este transfigurat, în căderea lui, în sublim. Și cu cât mai clar se oglindește prăbușirea în suferința și înfrângerea luptătorului, cu atât devine mai puternic acest farmec al tragicului" (s.n.). Am ales aceste texte pentru că prin intermediul lor se poate accede la un răspuns satisfăcător la întrebarea, ce este tragicul ca fenomen și categorie estetică și care-i este locul în sistemul acestor categorii. Pentru adâncirea aceleiași problematici pot fi consultate cu real beneficiu: Ileana Mălăncioiu, Vina tragică, Editura Cartea Românească, București, 2002; Bruno Clement, Tragedia clasică, Institutul European, 2000; Christophe Cusset, Tragedia greacă, Instititutul European, 1999. 1. Evanghelos Moutsopoulos, Dramaticul și tragicul: categorii estetice determinative eidologice Cele două categorii, dramaticul și tragicul, își au originea în teatrul grecesc; eliberându-se gradual de legăturile ritualului magico-religios, și-au căpătat semnificația mai nouă abia în secolul trecut, când au fost opuse una alteia, iar astăzi se pretează în special unei cercetări comparative. Istoric, tragicul se subordonează dramaticului, dezvăluind o mai mică lărgime a sferei de aplicație. În tot cazul, opoziția între aceste două categorii este făcută istoricește conștientă de către dezvoltarea și fundamentarea teoretică a dramei romantice. Este vorba de categorii eidologice dinamice, legate de aceea a epicului prin conceptul eroului, căreia i se acordă însă o dimensiune nouă, pe lângă cea a autenticului: dimensiunea luptei, a conflictului, a violenței situațiilor în plasa cărora eroul nimerește, într-un cuvânt, a combativității, dimensiu- 89 ne ce se manifestă și în epos, dar devine fundamentală în dramă, exprimându-se nu narativ, ci în chip trăit și dialectic, și mărturisind prin excelență o tensiune de natură maniheistă într-o lume de conflicte heraclitiene, de antagonisme și opoziții între ființa și neființa parmenidiană ori între discordie și înțelegere la Empedocle. Instaurația dramatică și tragică are loc prin conflict, prin tensiunea internă și prin antiteza dinamică. După Et. Souriau, dramaticul este mai pur decât tragicul, întrucât, în vreme ce un element conflic-tual este prezent în amândouă, în cazul tragicului conflictul este de pondere inegală, tocmai pentru că forțele opuse sunt inegale și neechilibrate. De unde și faptul că, opoziția încetează a se referi la domeniul frumosului, ca să se înalțe într-acela al sublimului, în măsura în care diferența de potențial între cele două elemente aflate în conflict tinde spre o sporire superlativă. Desigur, eroul dramatic, în special după teoreticienii romantici, constituie ca atare un parametru strict sublim al tensiunii dramatice, la fel ca și eroul tragic, în privința tensiunii tragice, cu diferența că, în cazul tragicului, sublimul este impus tocmai de inegalitatea exterioară a forțelor, în timp ce, în cazul dramaticului, sublimul se naște în sufletul eroului, înainte ca el să-l impună elementelor secundare ale dramei. Astfel, în primul caz, inegalitatea și dezechilibrul forțelor sunt nemijlocite, în timp ce într-al doilea sunt făcute mediate, să contribuie la neutralizarea opozițiilor sublime și umanizează tensiunea situațiilor dramatice. Eroul tragic luptă cu puteri superioare, iar dacă agonistica dramatică este mai pură, aceasta se datorează cu siguranță faptului că e receptivă la o soluționare atât prin înfrângere, cât și prin triumful eroului. Există în sânul dramaticului o oscilație în jurul rezultatului conflictului, în conștiința atât a eroului, cât și a spectatorului. Tragicul admite o singură ieșire, căderea definitivă și de neocolit a eroului, care este poate singurul care se îndoiește de sfârșitul său, ori îl ignoră. Dramaticul se dovedește, astfel, a fi o categorie deschisă, întrucât și situațiile determinate de el nu au un rezultat determinat. Pe această cale ocolită suntem poate în măsură să înțelegem de ce Souriau susține că dramaticul conține un element nietzschean, adică elementul ,,trăirii periculoase". Din punct de vedere din nou teoretic, categoria tragicului se prezintă ca o categorie închisă. Eroul tragic a fost prins în capcana unor forțe de neînvins, de unde și faptul că rezultatul conflictului tragic este dinainte stabilit. Atât eroul, cât și spectatorul acceptă drept sigur faptul incontestabil al dezastrului celui dintâi, ceea ce însă contestă amândoi este îndreptățirea acestui dezastru, tocmai pentru că au conștiința acestei inegalități în situația tragică a forțelor opuse. De unde și faptul că recunoașterea înfrângerii este, pentru ambii, în același timp și un protest împotriva aceleiași inegalități. Categoria tragicului este eventual categoria estetică cea mai legată de neliniști metafizice și existențiale. Principala problemă metafizică constă, în această privință, în efortul de realizare a irealizabilului; principala problemă existențială, în efortul trăirii a ceea ce e de netrăit. Atingerea intangibilului are loc pe un fond estetic, ceea ce, desigur, constituie și forța artei. Soluționarea insolubilului devine, prin urmare, posibilă mulțumită intervenției geniului. Aceste judecăți privesc mai ales prezența dramaticului și a tragicului în domeniul teatrului. Însă, categoriile de mai sus au, în orice caz, o amplitudine ce depășește acest domeniu. Le vom găsi chiar prezente în întreg spațiul artei. În special muzica, se pretează la accentuarea elementului dramatic, ca și a celui tragic al ideii creatoare principale, care este, tocmai, eliberată de servituțile discursului literar față de anecdotic. Muzica este chiar în stare să exploateze la maximum posibilitățile oferite de ambele categorii. Elementul agonistic este reprezentat în special în antiteza și în conflictul a două teme, două tonalități ori două grupuri de instrumente. Dramaticul și tragicul sunt adesea prezente la Beethoven, iar literatura pe care a generat-o ,,Simfonia nr. 5" este cunoscută. Conceptele de invincibil și intangibil, particularizări ale categoriei tragicului, se redau în mod caracteristic printr-o schimbare bruscă de tonalitate, ca de pildă în prima parte a ,,Simfoniei nr. 8" de Schubert, unde dezvoltarea tematică trece pe neaș- 90 teptate de la tonalitatea de si bemol, la cea de do bemol. Ca atare, tragicul este trimis printr-o anumită cale spre anulare, așa cum se întâmplă în ,,Simfonia fantastică" a lui Berlioz, unde, în vreme ce la începutul părții a treia, cornului englez îi corespunde clarinetul, și acest dialog se așteaptă a fi repetat la sfârșit, clarinetul trece, iar tăcerea sa este contrabalansată de tobe. Acest proces devine și mai desăvârșit, spre sfârșitul lui ,,Till Eulenspiegel" de R. Strauss, unde tema principală a eroului, repetată apoi din ce în ce mai fragmentat, subliniază agonia acestuia. Există o tratare estetică, așa cum există una metafizică și una existențială, a problemei tăcerii. Este tragică tăcerea ce leagă partea principală de epilog, în ,,Don Juan" de R. Strauss, după cum tragică este imobilitatea în mișcare. Dar, și artele plastice se pretează minunat la exprimarea categoriilor pe care le examinăm. Pictura se pretează mai ales la reprezentarea dramaticului, și nu numai prin elemente anecdotice sau tematice, ca în tabloul lui Delacroix, înfățișând un ,,Cal înspăimântat de furtună" (1826), ci și prin elemente interne, ca de exemplu prin conflictul culorilor, prin care se remarcă Caravaggio, sau a luminii și umbrei, prin care se face remarcat Rembrandt. În special, opera lui Van Gogh constituie un domeniu ideal de studiu a exprimării celor două categorii prin tranziția istorică evolutivă de la una la cealaltă. Dramatice sunt operele primei perioade a artistului. Dramatic este bunăoară cerul, în ,,Coliba olandeză". Gradual însă, tragicul înlocuiește dramaticul, căpătând o dezvoltare deplină în opera ,,Apus de soare la Arles", prin lupta între culori. Tragice devin și formele, prin mișcarea lor giratorie, iar paroxismul tragicului se exprimă, în plus, tematic și alegoric, în ultimele tablouri ale artistului. În sculptură, tehnica nonfinitului la Rodin subliniază tonul categorial al temei, dramatic în ,,Fiul risipitor" (1885), tragic în ,,Căderea îngerului" (1885), în timp ce arhitectura exprimă în special dramaticul, de exemplu prin lupta elementelor, coloanelor și arcelor, între ele, sau prin asimetrie formală. Tragicul, în aceeași ordine de idei, s-ar exprima prin dizolvarea legăturii arhitectonice, din care cauză este în principiu absurd, însă există conținut în ruine. Anumite temple indice sunt de un tragic incontestabil. În sfârșit, cele două categorii ,,agonistice" examinate mai sus se află autonome în natură, întotdeauna însă relaționate cu omul sau cu ființe teoretic umanizabile. Dramatică este furtuna din care poți ieși nevătămat; tragică, o calamitate. Dramatică, lupta ființelor între ele; tragic, efortul fără speranță de salvare. Tocmai aceasta dă și măsura ocurenței acestor categorii, ce pot fi considerate ca atare numai într-un cadru obiectivant al unei oarecari raportări antropocentrice. Dramaticul și tragicul ar fi în pericol să constituie categorii etice, dacă n-ar fi exprimate, în natură și în artă, la nivel pur estetic, în chip autentic. 2. Tudor Vianu, De la sentimentul tragic al vieții la estetica tragicului Cine a pierdut, de pildă, o ființă de care îl lega o mare iubire, nu poate ajunge ușor la ideea că faptul aparține structurii totalitare a lumii, unității ei de stil. Căci, această din urmă recunoaștere presupune pietate față de așezarea lucrurilor, pe când deocamdată, și chiar dacă lupta este pierdută, în sufletul nostru stăruie revolta. Nu consimțim să cedăm ordinii universale ființa pe care am iubit-o din tot sufletul și pe care continuăm s-o socotim răpită cu injustiție și brutalitate. Căci, dacă am recunoaște în acest fapt un aspect al ordinii nezdruncinate a lucrurilor, ar trebui să tăiem și ultimul fir care ne mai ține de ființa iubită și anume, acela al dragostei noastre în revoltă! Și multă vreme sufletul nostru nu consimte să reteze acest fir prețios. Abia după revoltă și luptă, după dispreț și deznădejde, intervine ideea destinului, care trebuie acceptat ca singura soluție într-o luptă în care puterile noastre amenință să se zdrobească. Acceptarea destinului înseamnă, în primul rând, o criză de demoralizare, mărturisirea unei înfrângeri. Abia mai târziu poate să intervină adevărata mângâiere și anume, în momentul în care, din amărăciunea experiențelor fatale, se distilează sucul cu puteri întăritoare al adorației și când recunoașterea destinului se înalță și se subliniază în închinare. Nietzsche credea că iubirea soartei, acel amor fati despre care vorbește în atâtea rânduri, este dovada unei mari vitalități, a acelui fel de a te 91 situa în fața lumii pe care o afirmă și o îndrăgește nu pentru ceea ce poate ea deveni, ci pentru ceea ce este în fapt, chiar în aspectele ei dureroase pentru sensibilitatea omenească. Noi socotim, însă, mai degrabă că amor fati este atitudinea sufletului contemplator și religios, nu al omului ca expresie vitală, că acesta, orientându-se în chip firesc către faptă, întrevede în lume mai mult absurdul care trebuie înlăturat decât figura venerabilă a destinului pe care urmează să-l primim și să-l adorăm. Mai există, de altfel, și o altă antinomie între destin și voință, și poate că ea este răspunzătoare de tragicul vieții omenești. Căci, voința omenească reacționează totdeauna la împrejurări particulare și este mediativă, adică se călăuzește de motive, în timp ce destinul lucrează spontan și ca totalitate. Este foarte tulburător gândul că viața noastră, ca întreg, se constituie din materia faptelor particulare, din puzderia reacțiilor cu care răspundem la împrejurări izolate. Nu rezultă de aici că, pentru a se realiza, destinul fiecăruia din noi lucrează împotriva voinței noastre, înfrângând-o și zdrobind-o. Destinul, s-a spus, lucrează ca un artist, cu preocupare de unitate stilistică; pe când voința omenească încearcă să se sustragă unității destinului pentru a-i substitui pe aceea a ordinii umane. Din acest punct de vedere, orice faptă omenească este o faptă împotriva destinului, o faptă din care nimeni nu poate ieși învingător. Oricine a simțit vreodată tragicul vieții omenești, este îndreptățit să-l atribuie eternului și neîmpăcatului conflict dintre voință și destin, dintre mărginita noastră chibzuință și arta marelui Faur care azvârle pe nicovala lui materia sângerândă a durerii umane. [...] ,,tragică" este orice viziune a lumii care presupune o astfel de rânduială a lucrurilor, încât purtătorii valorilor pe care le socotim mai prețioase sunt sortiți suferinței și nimicirii. Această structură a realității nu împuținează, nu scade energia lui morală, nu devastează sufletul tragic. În fața vieții pe care a recunoscut-o dureroasă și nedreaptă, sufletul tragic se simte, dimpotrivă, acordat eroic, căci adorația valorilor care constituie excelența speței noastre crește în măsura compătimirii pe care ne-o inspiră soarta celor care le întrupează și ne face să dorim pentru noi înșine un destin asemănător. Tragismul presupune deci o metafizică, un fundal de reflecție filosofică asupra constituției realității, un sentiment pesimist al vieții, dar o atitudine etică afirmativă și eroică. Acolo unde întrunirea acestor factori n-a fost cu putință, tragismul n-a putut apărea. India veche dispunea de o metafizică pesimistă, dar șirul ideilor se desfășura astfel încât omul nu ajunsese să se prețuiască, ideea individualității ca bunul cel mai înalt al vieții nu apăruse încă. Față de viața pe care ni s-a dat să o trăim, atitudinea vechiului indian era simplă, univalentă, el o resimțea ca dureroasă și aspira s-o anuleze. Omul nu se smulsese de multă vreme din starea de mistică participare cu întregul complex al realității și tânăra lui individualitate resimțea o asemenea teroare la gândul de a purta singur aspra luptă a vieții, încât mai bucuros dorea el reîntoarcerea în vechea unitate primitivă, în care omul trăia fără chinuitoarea conștiință de sine [...]. Față de indian, grecul înfățișează totuși o etapă superioară a procesului psihologic. Atitudinea sa față de realitate a devenit ambivalentă; el se teme de ea și, în același timp, o iubește. Expresia acestei atitudini noi este tragismul grec. Prin el omenirea se solidarizează în jurul valorilor superioare ale existenței și ridică protestul ei împotriva zeilor răi și a destinului inclement. Conștiința individuală a ajuns în tragismul grec până la conștiința nobleții individuale. Tragismul a devenit apoi un puternic factor de promovare a individualității, și ceva din aspra lui mândrie continuă să domine viața socială a antichității, până către sfârșitul ei. Stoicii demnitari romani, care își ridică singuri viața când groaznicul regim imperial devine intolerabil, ilustrează în fața lumii și a posterității adevărul tragic că excelența omenească nu poate avea o soartă mai bună în corupta așezare de lucruri a timpului. Astfel, în marea prăbușire a antichității târzii o singură idee este salvată și anume, aceea a valorii esențiale a individualității. S-a spus că pentru epoca noastră, tragismul a devenit imposibil. Știința dă omului puterea să supună natura și să reformeze societatea. Individualitatea nu are a se mai teme de realitate, pentru că ea a devenit maleabilă în mâinile ei. La ce bun dar strigătul de durere și orgoliu al tragediei, când vechiul element advers al realității stă acum domesticit în fața noastră? Sentimentul tragic a încetat, de fapt, să mai inspire în aceeași măsură ca altădată concepția modernă despre lume și viață. Din când 92 în când, totuși, o nouă provizie de vitalitate animează tragismul, și acest aflux îi provine din trei părți. Mai întâi, creștinismul proiectează asupra culturii noastre o imensă umbră tragică. [...] În al doilea rând, optimismul științifist și progresist al vremii amenință uneori să încarce ființa omenească cu suficiență. Tragismul apare atunci ca o reacție. El ne reamintește nesfârșitele regiuni ale necunoscutului care încă ne înconjoară și scormonește în suflete conștiința unei perfecțiuni care nu e a puterii noastre tehnice, ci a ireductibilei esențe a personalității noastre. În sfârșit, dezvoltarea societăților moderne amenință să meargă către o relativă slăbire a conștiințelor individuale, prin riguroasa lor încadrare în rosturile colective. Tragismul, cu brusca lui răscoală a individualității, poate menține o conștiință care se găsește în primejdia de a fi sufocată. 3. Johannes Volkelt, Caracterul destinai și fondul pesimist al tragicului 3.1. Destinalul ca cerință esențială a tragicului Acum urmează să dezvoltăm în continuare, într-o direcție anumită, precizându-l, tipul afectiv rezultat din considerațiile anterioare, spre a-i conferi, abia astfel, semnificația care scoate în evidență tragicul. În acest scop, iau acum în considerare suferința care îl afectează și îl doboară pe omul măreț în raportul lui cu desfășurarea umanitală a evenimentelor. Se ivesc două posibilități și, în concordanță cu ele, două tipuri afective dintre ele, unul se află pe drumul nostru, care urmează să ducă tot mai adânc în tragic, iar celălalt reprezintă, dimpotrivă, o conformație care rămâne pe de lături. Să ne închipuim, în primul rând, că autorul descrie ca pe o simplă întâmplare miraculoasă faptul că asupra unui personaj măreț se abate o mare suferință; cu alte cuvinte: că autorul înfățișează implicarea tocmai a acestui personaj, tocmai în această nenorocire, ca pe un simplu capriciu al mersului lucrurilor, ca ,,pe un simplu caz izolat, sporadic, valabil numai ca atare și care nu comportă urmări pentru judecarea vieții și a lumii. În opoziție cu prima ipoteză, să ne imaginăm, apoi, aceeași desfășurare dureroasă într-o altă reprezentare. Să admitem că prin reprezentare se produce în noi impresia că intervenția suferinței și pieirii, care se abat asupra omului măreț, neobișnuit, este caracteristică pentru desfășurarea umanitală a evenimentelor. Vom avea - așa presupun în a doua ipoteză - sentimentul că este un aspect esențial al existenței, că ține de sensul vieții, ca măreția omenească să ducă la cădere și prăbușire, ca tocmai neobișnuitului să-i fie dat să ducă la cădere și prăbușire, ca tocmai extraordinarului să-i fie dat să aibă, violent și dureros, finitul, ca excepționalul să-și aibă reversul în nefericire, în josnicie, în nelegiuire. În acest al doilea caz, tipul nostru afectiv dobândește trăsătura de caracter a umanital-semnificativului; datorită ei, asupra existenței umane și a destinului omenesc cade o lumină sugestivă. Pot spune pe scurt: tipul nostru afectiv include, în cazul al doilea, caracteristica fatalului. În primul caz, dimpotrivă, tipul afectiv este afectat de caracteristica umani-tal-singularului, a cazului particular, limitat la el însuși. Dacă punem față în față cele două posibilități, nu încape îndoială că al doilea tip afectiv, adâncit potrivit destinului, reprezintă o valoare umană mult mai bogată, mai deplină decât acea tratare singula-rizantă, individualizantă, a durerii și a pieirii. Impresia produsă prin primul procedeu este incomparabil mai plată și mai slabă. Dacă avem de hotărât căreia dintre cele două modalități afective trebuie să i se dea cu prioritate denumirea de ,,tragică", nu putem șovăi. Noi legăm de expresia de ,,tragic" ideea de ceva bogat în conținut, plin de gravitate, cu semnificație profundă. De aceea, când se pune chestiunea dacă tratarea singularizantă a omului măreț, implicat în mod dureros, adică cea care îl scoate din contextul uman, merită denumirea de ,,tragică", sau cea umanital-semnificativă, această prioritate nu poate fi acordată decât celui de-al doilea caz. De altfel, și toate operele literare de seamă, recunoscute ca tragice, aparțin tipului afectiv aprofundat potrivit destinului. Ceea ce le-au dat Eschil și Sofocle, Sha-kespeare, Goethe și Schiller în materie de capodopere ale tragicului poartă în sine, fără deosebire, acea pecete a umanital-semnificativului. Ar fi și incorect să spunem că amândouă modalitățile de configurare, cea destinală și cea singularizantă, trebuie socotite tragice. Căci, atunci tragicul ar fi 93 privat de caracterul său ultra-semnificativ și, în același timp, de caracterul său hotărât; și, în plus, ar trebui inventat un nou termen pentru a doua modalitate de configurare, care se detașează ca deosebit de valoroasă și de caracteristică și care pune suferința și pieirea într-o lumină destinală. În felul acesta, fatalul sau umanital-semnificativul trebuie considerat ca fiind o cerință esențială a tragicului. Eroul tragic, spune Vischer, devine ,,un semn, arborele, pentru ca să indice destinul omenesc, un tip, un simbol al situației speciei noastre". Tragicul este, în primul rând, întotdeauna, un caz individual: dar, individualul se extinde și vorbește puternic și solemn limba destinului omenirii. Cel ce suferă în mod tragic este legat deosebit de strâns și de profund de categoria ,,om"; și este implicat, multilateral și cu înlănțuiri depărtate, în dezvoltarea omenescului; și ne aduce la cunoștință, în mod reliefat, ce înseamnă să fii om. Cazul tragic n-are decât să ne transporte într-un colț cât de izolat al globului chiar și ceea ce este izolat, neobișnuit, neînsemnat, se înfățișează mai mult sau mai puțin ca un fragment al unor forțe și legi cu acțiune depărtată ale evoluției umanitale. Să-mi fie îngăduit aici să arunc o privire asupra lucrării mele Sistem de estetică. Arăt acolo că normele estetice generale includ și condiția uman-semnificativului ori trebuie impusă conținutului estetic. Fie că este vorba de frumos sau de caracteristic, de grațios sau de sublim, de comic sau de umoristic: pretutindeni trebuie îndeplinită condiția uman-semnificativului. De aceea, din principiile care stau la baza lucrării mele Sistem de estetică, se înțelege întru-totul de la sine că și tragicul trebuie să aibă un conținut uman-semnificativ. În materie de tragic există însă particularitatea că norma uman-semnificativului este valabilă în cel mai înalt grad și că, firește, această normă cunoaște o adâncime și o extindere. Forma estetică generală a uman-semnificativului suferă tragic o intensificare până la umanital-semnificativ și până la destinal-semnificativ. În considerațiile anterioare am încercat să demonstrez această condiție a desăvârșirii noțiunii de tragic, fără vreo legătură cu principiile din lucrarea Sistemul de estetică, ci exclusiv pe baza trăirii nemijlocite. Arunc o privire înapoi și rezum. Am pornit de la sine, de la participarea dureroasă la suferință. Apoi s-a adăugat, cu efect augmentativ, certitudinea cu privire la măreția care duce la pieire, a suferinței. Mai departe, s-a asociat acesteia impresia afectivă că personajul care se prăbușește în suferință și pi-eire depășește mijlocia omenească, că are, deci, „măreție". Și astfel am ajuns, din nou, la acel simț fundamental al contrastului, pe care l-am descris în capitolul precedent. Prin aceasta, în tipul afectiv în curs de edificare în fața ochilor noștri s-a strecurat o trăsătură hotărât pesimistă. Tipul acesta a suferit acum o extindere și o adâncire, ceea ce înseamnă că, afectiv, conținutul cazului individual se raportează la umanital, la natura, viața, dezvoltarea, destinul umanității. 3.2. Starea de spirit pesimistă față de lume în tragic Fac un pas înainte având grijă ca, prin această trecere a tipului afectiv în destinal, trăsătura pesimistă a tragicului să iasă în evidență cu toată acuitatea. Lumea pare astfel organizată, încât măreția omului să ducă mult prea ușor la disperare și prăbușire. Dacă suferința distrugătoare a omului măreț nu e privită ca o întâmplare deosebită, ca o excepție fără importanță, ca un simplu ,,ghinion", ci i se acordă acea extindere fatală, înseamnă că măreția omenească posedă, în conformitate cu specificul forțelor care acționează în viața oamenilor ceva ademenitor, atrăgător, pricinuitor de dezastru și de pieire. Imensele puteri întunecate - așa simțim noi în prezența tragicului adâncit - par să fi trecut complet cu vederea ceea ce este excepțional, ceea ce se apropie de noi falnic și viguros. Așadar, prin condiția fatalului, măreția omului este într-o relație cauzală cu suferința și cu pieirea. Nu în sensul nelimitat, bineînțeles, că măreția ar implica de regulă dezastrul și nenorocirea; ci trebuie să apară ca făcând parte din esența tragicului numai înclinația puternică, pentru ca acea cauzalitate să se atașeze de măreție. Măreția poartă în sine pericolul amenințător, stăruitor de a se prăvăli în nefericire și pieire. 94 În felul acesta, cade, firește, și asupra întregii lumi o lumină pesimistă. Starea de spirit pesimistă față de viață devine o stare de spirit pesimistă față de lume. În legătură cu opera artistică tragică, ne întrebăm: ce fel de lume sumbră, enigmatică, îngrozitoare este aceea în care tocmai ceea ce este neobișnuit, ales, ceea ce este dezvoltat cu vigoare, ceea ce țintește departe, ceea ce detașează cu forțe proprii de mulțimea mediocră este supus primejdiei disperării și prăbușirii? Ce fel de lume înspăimântătoare este aceea în care puteri nemiloase pândesc din toate părțile ca să-l atragă înapoi pe cel ce se avântă, să-l târască în dezonoare pe cel ce se străduiește să triumfe, să-l învăluie în mediocritate pe cel ce se distruge, să-l ruineze și să-l distrugă pe cel elevat, rafinat, profund? Viața omenească apare mult prea plină de rivalitate și josnicie, de deșertăciune și absurd, de prostie și răutate, pentru ca pe solul și cu mijloacele ei să poată încolți ceva extraordinar. Mai ales sentimentul, fantezia și voința apar într-atât de amalgamate cu otrăvurile care abundă în viața umană, încât tocmai dezvoltarea lor neobișnuită amenință să decadă în alterare și degenerare. O grăitoare lumină sumbră radiază astfel în cazul tragic individual și se răspândește peste mersul ? Cazul tragic individual ne face -dacă am voie să mă exprim tare - clarvăzători, permițându-ne să aruncăm o privire plină de presimțiri în suferința profundă și grea a lumii. În acest sens numește Schopenhauer tragedia o ,,reală antiteză a oricărui filistinism". Astfel, datorită impresiei tragice adâncite destinal, ni se sugerează acea semnificație cosmică la care m-am mai referit anterior, când m-am ocupat de sentimentul de contrast Lumea apare ca un conflict între forțe salutare și funeste, oportune și inoportune, pozitive și negative, ca o luptă între rațiune și nonrațiune, între rațional și irațional. Și tocmai mărețul și extraordinarul - așa ne arată tragicul - incită și aprinde forța iraționalului în așa fel, încât le duce la distrugere și pieire. Prin urmare, în tragic, iraționalul apare ca victorios. Iraționalul trage raționalul după el spre pieire. Trebuie spus categoric că, prin aceasta nu se contrazice teza care spune că nu ar exista o metafizică tragică finală, ci că tragicul e cu putință pe terenul diferitelor concepții despre lume. Căci, în primul rând, aici nu este vorba de trăirea tragică nemijlocită, ci de o continuare conceptual-filozofică a trăirii tragice. Și, în al doilea rând, această ascuțire conceptuală a tragicului este posibilă și ea în cadrul diverselor genuri de metafizică. Despre un conflict între rațional și irațional și despre o descompunere a raționalului de către irațional poate fi vorba nu numai pe terenul lui Schopenhauer și al lui Nietzsche, ci și în lumea lui Hegel. Și chiar și cel care privește desfășurarea cosmică a evenimentelor cu ochii lui Kant sau prin prisma creștinismului poate admite foarte ușor că mărețul și eminentul sunt primejduite de irațional. Iar prin cele spuse nu a fost nicidecum epuizat șirul concepțiilor despre lume posibile pentru tragic. Numai că fiecare concepție despre lume va defini, firește, în felul ei particular, înțelesul metafizic al raționalului și iraționalului. Așadar, putem vorbi despre o stare de spirit fundamentală pesimistă în tragic. Dacă fac abstracție de ascuțirea conceptual-filozofică, caracterizarea cea mai exactă și mai simplă a fenomenului este că, în tragic, măreția omului este reprezentată drept cauză a suferinței și pieirii sale. Cauzalitatea aceasta nu trebuie însă interpretată în sensul că în fiecare caz, prezentat de experiență, măreția omului trebuie negreșit să devină cauza adevărată a unui destin tragic. Potrivit întregului context, cauzalitatea aceasta are menirea să exprime numai faptul că viața omenească este astfel alcătuită, încât măreția umană se poate foarte ușor transforma în cauză a dezolării și pieirii. Posibilitatea evidentă a acestei cauzalități ne iese înainte în tragic ca o trăsătură fundamentală corelată cu caracterul general al vieții. 4. Ion Ianoși, Tragicul ca „frumusețe inversată " Să pornim de la premisa simplă: tragicul presupune pieirea unor valori umane. Inițiativele nobile se prăbușesc, posibilități (abstract) reale nu se pot (concret) realiza, idealurile se împlinesc prin imense jertfe sau - în ciuda acestora - nu se împlinesc, este înfrânt cel sortit victoriei, dreptatea e nedreptățită, își pierde locul sub soare tocmai omul (pentru familie, pentru clasă, pentru națiune, pentru umanitate) de neînlocuit! 95 Cu cât fuseseră mai viguroase calitățile și prăbușirea lor mai ineluctabilă, cu atât mai aprigă ne va fi durerea, cu atât mai puternică ne va fi revolta față de puterile nemiloase, vinovate de catastrofă. Vom fi cuprinși de un protest vehement față de o întâmplare pe care va trebui în cele din urmă s-o recunoaștem neîntâmplătoare, față de inexplicabil prin numeroși factori explicat. Te strivește gândul că nenorocirea ar fi putut să nu se petreacă, deși ești conștient că trebuia să se fi produs: accidentul nu e accidental, hazardul exprimă legea! Această dialectică a întâmplării și a necesității, mai voalată în existența cotidiană, artiștii o scot la lumină și o fac până la capăt simțită. Tragicul ilustrează sub multiple aspecte înlănțuirea contrariilor. Sensul lui se bizuie pe un nonsens: firesc ar fi ca valorile să supraviețuiască și doar nonvalorile să dispară. Dar, se produce tocmai unirea ,,nefirească" a celor două componente antitetice. Măreția e înjosită, noblețea e întinată, energiile par irosite în zadar. Orice antinomie e însă ireversibilă și dacă pozitivul ajunge negat, înseamnă că, la rândul ei, negarea își dezvăluie plenar virtuțile afirmatoare! Cu cât mai mare e tensiunea internă dintre valoare și nimicirea ei, cu cât mai viguroasă opoziția dintre polul pozitiv și cel negativ, cu atât mai orbitoare apare ,,scânteia tragică", declanșată de această ciocnire și cu atât mai cutremurați vor fi martorii acestui înfricoșător și înălțător spectacol. Durerea ne strivește și nepurifică totodată, întovărășită fiind de certitudinea unui ideal. De aceea, în tragedie valoarea piere și renaște cu o forță nouă. Pierderea trezește visul regăsirii, prăbușirea naște dorința reconstrucției. Tragicul este indisolubil legat de frumos nu doar pentru că presupune prezența unei valori etice și estetice, dar și pentru că dispariția acestora insuflă cu necesitate voința de a făuri alte frumuseți, de a lărgi și împlini sfera axiologicului. Nimic mai fals decât prejudecata cu privire la caracterul negativ și negator al tragicului. În realitate, tragedia se numără printre cele mai viguroase forme de afirmare a omului. Afirmarea se produse, ce-i drept, prin intermediul unui dezastru, care ar fi trebuit evitat, dar care, odată produs reliefează cu vigoare imperativul de a apăra și înmulți pe viitor, pe cât posibil calitățile acum distruse. Tragicul este doar formal o manifestare indirectă a frumosului, în conținut el exteriorizează esteticul nemijlocit și puternic. Prezență voalată sau de subtext în arta comică, idealul este afirmat de tragedian, îndeobște în planul nemijlocit al acțiunii, în chiar ,,textul" înfruntării. Dialecticianul nu pierde din vedere, așadar, cei doi poli ai situației tragice, legați între ei și opuși unul celuilalt, ca într-o demonstrație vie a principiului unității și luptei contrariilor. O atare situație caracteristică a surprins și definit Hegel prin ,,coliziunea tragică dintre postulatul istoricește necesar și imposibilitatea înfăptuirii sale practice". Metafizicianul este, dimpotrivă, dispus să spargă unitatea laturilor contradictorii, să izoleze una dintre componente și să o absolutizeze. Printr-o asemenea ,,îndreptare" a liniei sinuoase, el ajunge să substituie tragicului calități fie exclusiv afirmate, fie în toate privințele reductibile la momentul negativ. În primul caz, tragicul se confundă cu sublimul sau eroicul, în al doilea - cu groaznicul, oribilul, înfricoșătorul. Pregnanța valorii aproprie într-adevăr tragicul de calitățile integral sau preponderent afirmative. Nici nu se poate altfel, devreme ce prin tragic percepem frumusețea, măreția, eroismul trăirilor și acțiunilor umane. Mai exact spus: le percepem și pe acestea - căci, în ciuda întretăierii lor, sferele amintite nu se suprapun. Personajul tragic este, de obicei, un personaj măreț, a cărui măreție o surprindem însă în fața prăbușirii. Eroismul său este unul ,,inversat", exercitat nu în victorii, ci în înfrângeri. Variantele nu sunt izolate, atitudinile seamănă între ele, nu însă până la capăt, și nici întotdeauna fiindcă pe lângă personajele viguroase ale tragediilor, eroi în adevăratul înțeles al cuvântului, îi deplângem și pe cei ,,umiliți și obidiți", victime autentice, demne de o soartă mai bună, dar incapabile să înfrunte cu tenacitate și cu demnitate, înfrângerile au cunoscut de-a lungul mileniilor variante diverse, ele s-au polarizat în tipologii spectaculoase și umile, dar până și cele mai obișnuite, prozaice, ,,mărunte" prăbușiri, frustrate de aura măreției, le recunoaștem tragice atunci când ele beneficiază de o autentică acoperire valorică. Atrasă în chip firesc de înfruntările virile, concepția noastră despre lume nu se dezice de nici o altă comportare, cu adevărat omenească. 96 Tragicul nu poate fi redus la sublim, cu toate că, în majoritatea cazurilor, include și o componentă sublimă importantă, cu toate că, într-o evaluare riguroasă, tragicul se dovedește a fi în mai dese rânduri măreț, decât invers. Cu atât mai greu ar putea fi însă confundat tragicul cu groaznicul, cu piei-rea, decăderea, descompunerea ca atare, neintegrate într-o viziune axiologică pozitivă. Groaznicul intră în aliajul situațiilor tragice drept unul dintre elementele ei posibile, în nici un caz singurul și cel hotărâtor, tot astfel cum nici situația comică nu e reductibilă la momentul ei ridicol, caraghios. Groaznicul în sine are o natură precumpănitor asociată, mecanică, fiziologică, biologică; esența tragicului este obligatoriu socială, umană, istorică. Substituirea planurilor răpește artei adâncile ei semnificații în raport cu destinul uman al omului, înlocuiește efectul estetic printr-unul elementar de oripilare. Producțiile literare și artistice de serie specializate în descrierea crimei, violenței, a distrugerii ,,purificate" de sensuri majore, nu fac decât să ne șocheze, ne pun la încercare nervii, se adresează trăirilor inferioare, nu capacităților noastre umane distincte, nu ne înnobilează, nu au un efect etic transformator. Sângele, rănile, chinul, agonia, reproduse ca atare, sunt neîndestulătoare pentru a releva tragedia răszboiului; spre a fi resimțit în profunzime, momentul fiziologic însuși se cuvine subordonat unei valorizări sociale. Nu sunt tragedii propriu-zise numeroase filme de groază, piese ,,tari" sau romane ,,negre", inclusiv cele realizate cu o indiscutabilă îndemânare profesională; nivelul lor estetic ,,înalt" presupune o transmutare a groaznicului din țel în mijloc, într-un mijloc pus în slujba unui mult mai substanțial țel. Atenția exacerbată, acordată cazului morbid, patologic sau se-xual-patologic nu dovedește un evoluat simț tragic, ci, adesea, dimpotrivă, tocirea acestui simț, înlocuirea gravelor dezbateri printr-un surogat al lor subțiat. În asemenea cazuri, durerea poate fi doar mimată sau cu desăvârșire ignorată. Desigur, boala poate fi și ea un prilej, cadru sau declanșator al tragediei, dar numai când se autotranscende în chip substanțial. Prin urmare, tragicul presupune adesea destrămarea, dar destrămarea însăși nu este suficientă pentru o tragedie. Distincția aceasta ne ajută în diagnosticarea unei arte, care se pretinde tragică, cu toate că nu este decât bolnavă. 5. Nicolai Hartmann, Sublimul înăuntrul tragicului și aporiile sale Predominanța straturilor interioare în obiectul estetic sublim s-a confirmat. Ea ar putea fi și mai bine dovedită dacă am ține seama aici de latura sublimă a tragicului; căci, întotdeauna există o atare latură acolo unde este vorba de un adevărat efect tragic. O cercetare de felul acesta ar merge aici prea departe. În locul ei vom adăuga numai puține lucruri din acest domeniu de probleme. Tragicul nici nu este, întocmai ca și sublimul, un fenomen pur estetic, și în cercetările teoretice la care a fost supus s-au introdus totdeauna multe considerații pur etice. Printre puținele chestiuni din domeniul tragicului care își au locul cu adevărat aici, se numără numai acelea care conțin anumite aporii ale sublimului. Sunt chestiuni ca acestea: cum poate exista un sublim al pasiunii? Cum poate fi răul moral, sublim? Cum poate fi sublim un pur destin uman? Cum pot fi vina și slăbiciunea omenească sublime? Și cum poate fi sublimă înfrângerea binelui? Cum poate avea chiar loc, în sublim, triumful absurdului? Se vede că întrebările gravitează toate în jurul unuia și aceluiași punct, și acesta privește tocmai esența tragicului ca atare, aceea prin ceea ce el se deosebește de orice sublim de alt fel. Care este acest punct, nu poate da loc la nici o îndoială; el trebuie pus în frunte, în determinarea esenței tragicului: Tragicul în viață este prăbușirea a ceva omenește de înaltă valoare. A resimți plăcere în fața unei atari prăbușiri ar însemna perversitate morală. Tragicul estetic însă nu este prăbușirea însăși, ci apariția acesteia. Apariția prăbușirii a ceva omenește de înaltă valoare poate avea foarte bine valoarea estetică și poate produce plăcerea intuirii - inclusiv a înfiorării - fără să lezeze sentimentul etic. Plăcerea aceasta este atunci un adevărat sentiment valoric al sublimului. De ce măreția omenească este atât de deosebit resimțită și convingătoare tocmai în prăbușirea ei? Ar trebui să credem că tocmai acolo ea apare în limita și în lipsa ei de constanță. Lucrurile așa și stau, 97 dar ciudat este că inima omului îi apreciază pozitiv limitația aceasta. Aici se găsește la bază o lege psihologică: Orice bun este resimțit ca plin de valoare, cel mai mult în clipa în care el ne este răpit sau retras: durerea pierderii îl face să se ridice la sensibilitatea valorică cea mai înaltă. Aceasta este forma în care negativul intervine în tragic; se poate de asemenea spune că: acesta este sensul afirmativ pe care îl ia non-valoarea prăbușirii. Căci, nu de prăbușire sunt legate valoarea și plăcerea estetică a celui ce contemplă, ci de măreția umană însăși; în lumina plină a interesului nostru însă, a participării noastre și a sentimentului intensificat al valorii, măreția aceasta umană este pusă abia prin simpatia dureroasă pe care ne-o provoacă prăbușirea ei. Lucrul acesta poate fi numit vraja estetică a tragicului. Ea este un fel de transfigurare a umanului. Ea se aseamănă cu învăluirea în aur a lumii vizibile, la apusul soarelui. Față de aceasta este relativ secundar că în alcătuirea unei drame, prăbușirea care se precipită dă prilej elementului eroic din om să se înalțe la o atitudine cu adevărat superioară. Numai gravitatea amenințării reale supune omul la cele mai înalte încercări; aceste încercări fac abia să apară ceea ce este ,,mare" în el. Și de ,,apari-ție" tocmai atârnă valoarea estetică. Cu aceasta s-a rezolvat una din aporiile de mai sus: nu prăbușirea binelui, ca atare, este sublimă, ci binele însuși este transfigurat, în căderea lui, în sublim. Și cu cât mai clar se oglindește prăbușirea în suferința și înfrângerea luptătorului, cu atât devine mai puternic acest farmec al tragicului. Căci cu atât mai mult spectatorul este constrâns la simpatie interioară. În această măsură, învățătura lui Aristotel privitoare la teroare și milă este deplin îndreptățită. Numai că latura afirmativă devine prea subiectivă într-însa. Într-un mod asemănător se rezolvă și celelalte aporii. Cum poate fi simplul destin sublim? - Lucrurile stau la fel ca în cazul prăbușirii. Nu orice destin este sublim, nici fiece nenorocire mare, ci cu desăvârșire numai destinul tragic - adică destinul a ceva omenește măreț care îi dă acestuia transfigu-rația prăbușirii. Cel mai bun exemplu pentru aceasta este sfârșitul tragic al unei iubiri mari: în ce măsură o înalță destinul separării eroilor, se vede din faptul cât de ușor, și în ce chip aproape necesar, distruge un happy-end toată măreția. Se poate deci spune, fără îndoială: destinul ca atare nu este deloc sublim, tot atât de puțin ca prăbușirea; sublimă este numai măreția umană, ridicată în el la o potență superioară. Aceleași lucruri se potrivesc pentru cealaltă formă a aporiei: cum își poate găsi loc triumful absurdului înăuntrul sublimului? El își găsește locul lui acolo unde apariția impresionantă a măreției omenești este condiționată de înfrângerea ei. Înfrângerea aceasta apare ca un triumf al absurdului. Cum poate exista un sublim al pasiunii? Și cum poate exista un sublim al răului? Acestea sunt două întrebări foarte deosebite, căci pasiunea poate fi îndreptată și spre bine, spre țeluri înalte. Dar în ce privește răspunsul, ele sunt strâns legate. Există o soluție falsă a acestei aporii: sublimul ar sta în bi-ruirea pasiunii, și există poeți care au căutat soluția conflictului tragic în biruința de sine a eroilor. Dar soluția aceasta este pur ,,rațională" și ne lasă reci. Ea ține de o ,,intenție morală". De aceea este, sub raport poetic, falsă. Adevărata soluție este una cu totul diferită. Negativul înăuntrul sublimului nu este atât de general cum credea Kant: există totuși anumite genuri de sublim în care el este în adevăr conținut, ca de pildă ,,înfricoșătorul" sau ,,amenințătorul". Din aceste genuri face parte, cum s-a văzut deja, tragicul. Dar, negativul nu e necesar să se găsească aici în ceva exterior, care se opune omului, el se poate afla și în omul însuși; și poate chiar ține de trăsăturile care constituie în el ceea ce e omenește mare. Pentru sublim este, în adevăr la început indiferent ,,ce" crește în om până la o mărime covârșitoare, cu condiția să existe într-îndul o putere capabilă de adevărata măreție. Pasiunea este în sine neutră; 98 ea poate fi destructivă, dar poate fi și constructivă; mărimea ei o face importantă: în Romeo și în Ot-hello, iubirea; în Macbeth, pasiunea domniei și ambiția. Spectatorul poate simpatiza în mare măsură cu aceste pasiuni, le poate retrăi încă în rătăcirea lor și poate resimți forța lor ca ceva impunător. În sublimul răului, aceasta merge și mai departe. Noi îl respingem, ne speriem în fața lui, dar resimțim încă măreția în el: Richard al III-lea ne smulge cu sine, în sensul că admirăm curajul, energia ca atare, și le găsim demne de o cauză ,,bună" (de una mai bună). De aceea, chiar răul notoriu crește în căderea lui. - Dar este prin aceasta răul însuși sublim? Așa ceva nu se potrivește. Trebuie deci să răspundem: în adevăr, aceasta nu se potrivește, sublim în om nu este răul, deși prăbușirea omului rău are în sine sublim tragic. Sublimă este, dimpotrivă, măreția umană în sine, chiar când ea se îndreaptă spre rău, ba chiar când ea se decide principial pentru acesta. În cea mai înaltă sublimare, lucrul acesta este plăsmuit în figura tragică a lui Meristofel, care în cele din urmă este păcălit. Lucrului acesta îi corespund de altfel și formele pasiunii pe care le ia răul: mânia, furia, setea de răzbunare, izbucnirile resentimentului acumulat în neputință. Măreția în toate acestea seamănă cu o forță a naturii. Ultimul secret în tragicul răului rămâne libertatea. Nu există nici o libertate numai către bine, există doar libertate spre bine și spre rău. De aceea, ea apare în voința răului - indiferent cum este motivată aceasta - tot atât de pură ca în voința binelui. Libertatea însă, înțeleasă ca libertate a voinței însăși, este atributul fundamental al omului, semnul puterii sale - și, totodată condiția de bază a moralului în genere într-însul, a putinței de a fi bun sau rău. Ca ultimă aporie, încă o întrebare: cum pot, vina și slăbiciunea omenească să fie sublime? Întrebarea aceasta nu este aceeași cu cea anterioară, căci vina nu este răul în om, ci, în prima linie, un document al libertății. Este cunoscut cum s-a discutat, acum o sută de ani, asupra faptului dacă soarta cu adevărat tragică este cea pe care ți-o datorești ție însuți, sau cea care irumpe de afară; nu au lipsit voci care s-au decis pentru alternativa din urmă, referindu-se la tragedia antică a destinului. Se socotea că nu am putea resimți într-adevăr decât cu ce este nevinovat. Foarte greșit: omul nevinovat, în conflict, abia dacă este uman. Căci, mai întâi, el acționează în viață, într-o situație care nu îi lasă timp, așadar din pasiune; și, al doilea, situațiile vieții adevărate nu sunt astfel încât omul să poată ieși din ele vără vină; cel puțin cele mai mari nu sunt astfel. Totdeauna, dimpotrivă, valoarea se opune valorii, și voința trebuie să decidă pe care vrea să o lezeze, cu care vrea să fie dreaptă. Acesta este temeiul pentru care, chiar în vina ca atare, există ceva tragic. Într-o vină mai mare însă, care este hotărâtoare și împovărătoare pentru viață, tragicul acesta se ridică la sublim, întrucât măsura vinei poate trece peste ceea ce poate suporta omul și îl poate paraliza interior. Atunci, vina se manifestă ca destin - ca destin interior, pregătit de subiectul însuși. 6. Gabriel Liiceanu, Determinarea tragicului în limitele geografiei ființei § 1 Registrele ființei se determină în raport cu conceptul de limită: animalitatea reprezintă limita care nu se cunoaște pe sine; supra-umanul este conștiința de sine a limitei. § 2 Cu tragicul ne așezăm într-o zonă a ființei populată de existențe finite și conștiente. Situația tragică nu este compatibilă decât cu ființe conștiente finite confruntate cu limita. § 3 99 Dacă tragicul se înscrie în zona dialogului între conștiință și limită, înseamnă că terminarea lui nu se poate face decât prin determinarea calității limitei. O fenomenologie a limitei poate fi întreprinsă pornind de la o ierarhie a gazdelor de posibilitate în depășirea limitei devine la limită, o limită principal nedepășibilă. § 4 Singura limită de nedepășit este finitudinea însăși. Tragicul trebuie căutat în întâlnirea unei ființe conștiente cu propria sa finitudine percepută ca limită. § 5 Așadar limita dă tragicului un conținut specific. Ceea ce distinge tragicul este faptul că el se desfășoară întotdeauna la hotar. § 6 Conținutul specific al tragicului se referă la faptul că tragicul nu este orice rău,, ci răul asumat prin înfruntarea conștientă a limitei. Dar ca atare el poate să genereze tensiunea proprie actului creator în sens larg. Există astfel o deschidere către bine închisă în tensiunea aceasta, un orizont al binelui în stăruință; o nouă stare. Creezi o nouă stare prin simpla stăruință. § 7 Sublimul este convertirea suferinței, care, sun tensiunea întâlnirii cu limita, se răstoarnă în opusul ei. El îl aduce pe om la hotarul ființei umane, deci la limita de unde, în geografia ființei, începe tărâmul libertății absolute. § 8 Tragicul nu apare deci fără tentarea limitei absolute. Conștiința care rămâne în limitele corporalității (finitudinii) și libertatea care se păstrează în cele ale necesității exclud apariția tragicului. Tragicul nu există în condițiile în care elanurile conștiinței sunt măsurate după finitudinea ființei. § 9 Dintre elanurile individuale care se frâng de limita condiției ființei finite nu sunt tragice decât cele care pot întruni un consens al umanului (sunt deci universal reprezentative). Așa fiind, tragici sunt doar cei excelenți, pentru numai ei ajung până la limita proprie tragicului, numai ei sunt exemplări pentru năzuința și căderea noastră comună. Nebunia este proiectul care tentează limita în forma nesemnificativă a extravaganței. § 10 Factorul care suportă efectele acțiunii pe care a declanșat-o ca formă de tentare a limitei, poate fi numit pacient tragic. El nu este pacient decât în măsura în care suportă efectele propriei sale acțiuni. Pacientul tragic este elementul principal al scenariului tragic (eroul) pentru că este inițiatorul coliziunii cu limita. § 11 Agentul tragic este personificarea limitei provocate și înfruntate de pacientul tragic. El este factorul care-l aduce pe pacient la limita tragică și-l transformă pe acesta în agent absolut al depășirii. 100 § 12 Conflictul dintre conștiință, ca pacient tragic și limita personificată, ca agent tragic este unul din care nimeni nu iese înfrânt și toată lumea pierde. Ambiguitatea victoriei și a înfrângerii rezidă în situația că limita este implacabilă în timp ce conștiința este ireductibilă. Victoria limitei personificate constă în imuabilitatea ei. Victoria conștiinței pătimitoare constă în actul perseverării ei în proiect. § 13 Moartea reprezintă dreptul la tragic al fiecărui individ, în măsura în care reiterează cu fiecare caz în parte întâlnirea dintre proiectul conștiinței infinite cu limita experimentată ca însăși realitate a naturii finite. În termenii geografiei ființei, tragicul existențial poate fi definit ca apetență a divinității în condițiile corporalității (finitudinii). § 14 Dacă ,,dreptul la tragic al fiecărui individ este moartea" ( 13), el este însă unul care trebuie câștigat pentru fiecare individ în parte, fie prin fapta care are rezonanță socială și relativizează o limită a istoriei, fie prin aceea care are o rezonanță culturală și forțează o limită a naturii (opera). § 15 Relativizarea oricărei limite atinse se realizează prin integrarea acestei limite în scenariul tragic-existențial al eroului istoriei. În limitele peratologiei, propoziția ,,victimele tragice se nasc la granița unei epoci", vrea să spună că eroul tragic al istoriei tentează o limită care este absolută în raport cu conștiința sa și relativă în raport cu omenirea. Tragicul existențial al eroului istoriei este astfel prețul plătit pentru realizarea tragicului omenirii (pentru înfăptuirea istoriei). Eroul istoriei înfruntă deci ca absolută o limită care, prin fapta sa, devine un element în mulțimea limitelor relative. § 16 Istoria reprezintă dreptul la tragic al omenirii în ansamblul ei, în măsura în care fiecare generație tentează o limită care nu reprezintă decât un element în seria infinită a limitelor provizorii. Istoria este deci tragicul ne-definirii. § 17 Istoria este la rându-i un dialog între conștiință și limită în măsura în care omenirea (subiectul istoriei), definită ca mulțime a tuturor conștiințelor individuale reprezintă la rându-i o conștiință. § 18 Relația dintre conștiință și limită nu este simetrică în cazul individului și în cel al omenirii, pentru că: a) Conștiința individuală nu este de ordinul conștiinței omenirii. Din punct de vedere al tragicului, deosebirea dintre conștiința individuală și omenire este deosebirea dintre subiectul morții și subiectul istoriei. În primul caz este vorba de tragicul unui subiect care vrea să depășesc limita finitudinii 101 (a definirii); în cel de-al doilea caz este vorba de tragicul unui subiect care vrea să se de-finească, deci să depășească limita ne-definirii; b) Limita la care se raportează conștiința individuală nu este echivalentă cu limita la care se raportează omenirea. În timp ce conștiința individuală este tragică în măsura în care își propune să nu aibă limită în condițiile finitudinii, omenirea este tragică în măsura în care își propune să atingă o limită în condițiile unui parcurs infinit de limite provizorii. § 19 Singurul element comun dintre cele două structuri tragice este negativitatea parcursului: cel ce nu vrea să atingă o limită o atinge, cel ce vrea să atingă o limită nu o atinge. Tragicul morții nu constă în realizarea ei, ci în dorința de a o transfigura; tragismul istoriei nu constă în evitarea limitei, ci în dorința de a o realiza (de a o atinge). § 20 Actul creator și fapta istorică sunt cele două modalități de angajare a dialogului conștiinței cu limita în interiorul scenariului tragic. Eroul creației îi opune limitei existențiale conștiința sa sub forma operei; eroul istoriei sub forma faptei. § 21 Opera este produsul pur al dialogului solitar dintre știință și limită. Ea reprezintă tentarea limitei existențiale în cadrul unui scenariu tragic de tip existențial. Fapta este produsul dialogului dinte conștiință și limită purtat pe scena lumii. Ea reprezintă transfigurarea limitei existențiale în cadrul unui scenariu tragic de tip istoric. § 22 Pesimismul este starea ființei conștiente finite care convertește iminența întâlnirii cu limita insurmontabilă sau relativizarea permanentă a oricărei limite propuse și atinse într-un fapt negativ. Pesimismul reprezintă incapacitatea conștiinței de a sesiza dialectica răului în sfera tragicului. § 23 Există două modalități majore de anulare a tragicului descris în limitele peratologiei: a) relativizarea limitei absolute, care trimite la anularea tragicului existențial prin postularea unui paradis extramun-dan; b) absolutizarea limitei relative, care trimite la anularea tragicului istoriei prin ,,înghețarea" istoriei și postularea unui paradis terestru. § 24 Orice tentativă de anulare a tragicului reprezintă o formă a desolidarizării ființei conștiente finite de propriul ei statut ontologic, respectiv un refuz al omului de a-și trăi viața, și al omenirii, istoria. § 25 Tragicul deci s-ar putea defini: dacă-ți depășești limitele, ești ,,pedepsit"; dacă nu ți le depășești, nu ești om. 102 Surse: 1. Evanghelos Moutsopoulos, Categoriile estetice. Introducere la o axiologie a obiectului estetic, Editura Univers, pp. 64-69. 2. Tudor Vianu, Opere, vol. 4, pp. 21-23; 39-41. 3. Johannes Volkelt, Estetica tragicului, Editura Univers, București, pp. 160-166. 4. Ion Ianoși, Manual de estetică, E.D.P. bucurești, pp. 181-184. 5. Nicolai Hartmann, Estetica, Editura Univers, pp. 422-427. 6. Gabriel Liiceanu, Tragicul - O fenomenologie a limitei și depășirii, Ed. Humanitas, București, 1993, pp. 47-54. VII. COMICUL În cele mai multe și mai importante sistematizări și teoretizări filosofice din spațiul european și nord-american de cultură, comicul este recunoscut drept o categorie estetică. O întreagă tradiție a pregătit și, până la urmă, a reușit să impună acest statut. Această recunoaștere nu intră neapărat în contradicție cu admiterea unui adevăr la fel de important, anume că, fenomenul comic este mult mai amplu în semnificații și mult mai adânc în explicații decât ceea ce numim, în mod curent, apariție și aparență comică. Altfel spus, ca fenomen antropologic real, comicul are, pe de o parte, atât cauze biologice (inclusiv neurofiziologice), cât și cauze psihologice sau sociologice. Pe de altă parte însă, fenomenului comic îi sunt atașate dimensiuni lingvistice, comunicaționale, de cunoaștere sau chiar metafizice. În fapt, nu există un fenomen comic brut, nedependent de aprecierea umană, deci, de valori omenești. Înseamnă că fenomenul, în toată amplitudinea și adâncimea sa, poate fi înțeles numai ca fenomen axiologic aflat în raport de contiguitate cu, de exemplu, valorile vitale (afirmarea vieții sau, din contră, a declinului și a morții), cu cele morale (binele și răul, mila sau ura, iubirea sau inocența, cinstea sau răutatea) sau cu cele ale sacrului (dar și cu cele ale desacralizării și trecerii în derizoriu, rizibil și profan) ș.a. Un punct central în definirea comicului ca fenomen antropologic și estetic, totodată, îl deține râsul. În acest înțeles general, comicul exprimă ambivalența condiției umane. Astfel, se constată cu ușurință că, pe de o parte, comicul implică solidaritate (,,se râde cu"), dar și, pe de altă parte, excluziune (,,se râde de"). În orice caz, există un etos al râsului. (Nicolai Hartmann) și, în acest sens, se vorbește în mod curent de ,,râsul plin de inimă" înțelegător, blând și generos, dar și de râsul nemilos, exprimând ură, dispreț, invidie, resentiment. Există, astfel, un râs de acceptare care celebrează unitatea unui grup și care face posibilă refacerea unității acestuia prin admiterea de noi membri, după cum există râsul de excludere care reface și el unitatea unui grup, dar prin excluderea, prin sancțiunea unora dintre membrii săi, uneori numai printr-un simplu surâs disprețuitor, sau printr-o tăcere ,,plină de înțeles". Oricum, în ceea ce privește definirea comicului ca fenomen, râsul și etosul asociat acestuia ridică câteva probleme. Astfel, în primul rând, există o multiplicitate a formelor râsului și, simultan, o dificultate de-a stabili distincții între, de pildă: a) râsetele de bucurie, de plăcere, de excitație generală; b) râsetele suscitate de amuzament (,,reacție de umor"); c) râsetele provocate printr-o invenție poznașă și relevând precis comicul (,,creație de umor"). Înseamnă că nu orice râs este semnalizator al comicului, pentru că sunt și expresii și modalități de realizare ale comicului care nu implică în mod obligatoriu prezența râsului, în componenta sa fiziologică și/sau psihologică. În acest sens, merită amintită propunerea făcută de Jean-Marc Defays în cartea sa Comicul (ed. franceză 1996, varianta românească, 2000, Institutul European Iași) care consideră că între râs (euforic sau non-euforic) și comic (ca fenomen estetic în care există intenționalitate și percepție conștientă) este util să se stabilească un nivel intermediar, rizibilul, definit ca fiind ,,totalitatea stimulilor 103 intelectuali care pot provoca râsul, dacă există condiții favorabile. La rândul lui, rizibilul este involuntar (,,comicul de situație") și voluntar (,,comicul propriu-zis"). În aceeași ordine de idei, nu putem să nu observăm că Jean Fourastie, în Le Rire (1983), susține că rizibilul va fi, împreună cu doleanța, raționamentul și constatarea, ,,unul dintre cele patru moduri fundamentale ale gândirii". În al doilea rând, comicul presupune de foarte multe ori un etos special al râsului, dar el însuși nu depinde numai de valori morale prezente în sancționarea prin râs sau rizibil. În acest sens, Nicolai Hartmann aduce următoarele argumente: a) în fenomenul comic este vorba și de o valoare estetică, în genere de o gustare a frumosului, în fond, de un fenomen estetic; b) comicul se realizează numai în măsura în care el pare și apare pentru un subiect, apt, capabil să-l recepteze ca atare, printr-o suspendare a legăturilor obișnuite; c) ,,momentul etic" reprezentat prin ,,etosul special al râsului", este un fundament pentru valoarea estetică a comicului, în sensul în care, în genere, valorile etice sunt fundament pentru valori estetice; însă, valoarea estetică a comicului depinde, nu de substanța, de esență, morală a valorilor, de pildă, de milă, sau ură, sau bunăvoință sau dispreț, ci de modul în care acestea apar și par sau sunt raporturi de apariții în și pentru conștiința care valorizează; d) comicul și umorul sunt fenomene strâns legate între ele, dar ,,acestea nu stau nici măcar formal în paralelă unul în altul", arată Hartmann; în timp ce comicul ține de obiect, este calitatea acestuia, umorul, în schimb, ține de cel care contemplă sau de cel care creează (de poet, de actor); comicul și umorul ar fi tot atât de deosebite, precum muzica de muzicalitate sau legitatea numerelor de simplul meșteșug al calculului. Din asemenea premise rezultă că, nu este acceptabil să se considere că umorul ar fi ,,alături de comic" (mai precis, ,,ca un al doilea fenomen de același gen") și nici că umorul ar fi subordonat comicului, ,,ca o specie" a acestuia. În fapt, comicul și umorul, nu sunt paralele,ci sunt ,,eșalonate" unul în spatele celuilalt, în sensul că, orice umor este deja raportat la un comic prezent și că nu se poate ivi fără el. Pe de altă parte, ne avertizează Hartmann, orice comic ,,provoacă" umorul și îl cere oarecum, ca o reacție adecvată a subiectului. Oricum, comicul, în sens strict estetic, nu se realizează fără umorul subiectului; comicul are nevoie, ca orice obiect, de altfel estetic, de contribuția reciprocă a subiectului. De unde, concluzia parțială a acestei demonstrații: fără comic al obiectului nu există umor în sesizare (sau chiar în reprezentare), dar, și fără umor în sesizare nu există comic al obiectului. Hartmann aduce însă, o deloc neglijabilă corectură, părții a doua a acestei formule. Astfel, umorul nu este singura formă de valorificare a comicului și el găsește cel puțin patru asemenea feluri diferite: simplul amuzament în fața comicului; gluma - folosirea comicului ca poantă; ironia și sarcasmul. Pentru o introducere însă la tema comicului, evident, și prin intermediul textelor alese (din Nicolai Hartmann, Mihail Ralea și Jean-Marc Defays) este necesar să întreprindem o scurtă incursiune asupra esenței comicului. Ne oprim doar la câteva ,,momente". Există o unanimitate de opinie în a-l considera pe Aristotel ca fiind cel ce-a sesizat ceva, într-adevăr esențial, pentru fenomenul comic în genere, pentru dimensiunea estetică a comicului, în chip particular. Astfel, pentru Stagirit, comicul constă într-un defect sau o urâțenie, cu precizarea că aceste insuficiențe și aceste sluțenii - care contrariază idealul ordinii și armoniei - trebuie să fie ,,fără durere" și ,,fără părere de rău". Comicul este, în fond, reprezentarea a ceea ce este mai slab în om; el încetează acolo unde începe suferința serioasă și durerea amară. El mai amintește o condiție, și ea, esențială comicului: slăbiciunea, de care este vorba în acest caz, nu duce la pieire. În acest fel, apare și o importantă deosebire între comic și tragic. Oricum, s-a observat că, în definirea antică a comicului lipsește ceva destul de semnificativ, și anume, reversul subiectiv al comicului, adică rolul subiectului care resimte comicul și co-micitatea situațiilor. De asemenea, odată cu Renașterea și cu noul accent pus pe subiectivitate, apare, tot mai pregnant, gândul că în comic se află ,,ascuns ceva", că el, comicul, ,,ne înșeală" oarecum, pentru ca apoi, să se dezvăluie înșelăciunea, tocmai acolo unde ne așteptam cel mai puțin. Tot în epoca modernă, se adaugă o altă caracteristică considerată esențială a comicului: ,,ivirea e ceva neașteptat", ivire legată însă de un sentiment al propriei noastre superiorități. În ceea ce privește o definiție numită, adeseori paradigmatică, dată comicului este de amintit celebra formulă kantiană: ,,Râsul este un afect izvorât din brusca prefacere a unei așteptări încordate [nu în opusul ei cum este așteptarea comună] ci în nimic". Tot Kant observă că, în tot ceea ce urmează să trezească un râs viu, 104 zguduitor, trebuie să se afle ceva absurd (în care intelectul nu poate găsi în sine plăcere). Oricum, absurdul, nu vizează doar domeniul moral, iar nenumărate situații comice arată că există comic și fără slăbiciune morală, mai ales atunci când intervine neprevăzutul. Freud în Cuvântul de spirit și comicul (1905) va evidenția atât componenta psihologică a comicului și a unei forme de valorificare a acestuia, cuvântul de spirit (Witz), cât și dimensiunea estetică pro-priu-zisă a celor două. Ipoteza lansată de Freud sună astfel: tehnicile cuvântului de spirit coincid cu tehnicile elaborării visului. Visul este: a) asocial; b) reprezintă o dorință refulată; c) funcția lui principală este plăcerea. Cuvântul de spirit este: a) social; b) el este un joc comprehensibil; c) realizează obținerea unei plăceri prin activitatea dezinteresată a aparatului psihic. După Freud, condensării din vis îi corespunde conciziunea din cuvântul de spirit, iar deplasările semnificațiilor sunt fenomene și tehnici comune atât visului, cât și cuvântului de spirit. De asemenea, tot tehnici comune celor două entități sunt și reprezentarea prin contrariu și non-sensul, absurdul. Cum visul este teritoriul privilegiat de manifestare al inconștientului, și cum, cuvântul de spirit se află și el într-un raport inerent cu inconștientul, formarea cuvântului de spirit parcurge următoarele etape: 1. o idee preconștientă este încredințată pentru un moment unui ,,tratament" inconștient; 2. rezultatul acestui ,,tratament" este recuperat de percepția conștientă. Trei idei sunt importante în acest context. Prima: în cuvântul de spirit plăcerea provine din economisirea unui consum inhibito-riu. A doua: plăcerea comică rezultă din economisirea consumului de reprezentare. În fine: plăcerea produsă de umor rezultă din economisirea consumului afectiv. După cum se vede, la Freud, tehnicile cuvântului de spirit (condensarea, repetiția, dublul sens, calamburul, deplasarea, unificarea, greșeala de raționament) sunt aceleași, dar plăcerea pe care unele sau altele o procură este diferită, în funcție de dispozițiile lor, altfel spus, de intențiile pe care le arată. Oricum, el recunoaște două: tendința obscenă (sau ,,vorba care dezbracă") și tendința ostilă (sau ,,vorba care atacă ori care apără"). În cele două cazuri, umorul adună mijloace pentru a scăpa de ceva supărător, iar râsul pe care îl declanșează provine, cum am văzut deja, din economia de energie consacrată unei inhibiții". În fine, Freud descrie, de asemenea, un cuvânt de spirit inofensiv, fantezist, care provoacă râsul, fără ca acesta să încalce tabu-urile, dar care ne eliberează totodată de constrângerile gândirii raționale. În concluzie, putem fi de acord, de exemplu, cu Jean Cohen că ,,dintre toate categoriile estetice, singur comicul are privilegiul de a induce o reacție psihologică specifică, care se poate recunoaște ușor", dar aceasta nu înseamnă deloc că, în plan categorial el poate fi definit în termeni absoluți, și ,,fără nici un rest". Recunoașterea psihologică nu ține loc de definiție în orizont estetic a comicului. Mai degrabă,, aidoma frumosului, adevărului, binelui și asemeni sacrului, cu care el este într-un intim raport, comicul nu poate fi definit ,,în termeni rezolutivi și de soluționare" (Jean-Marc Defays) ci, în termeni de aproximări succesive, de interpretări relative și provizorii. În fond, după cum observă Jean-Marc Defays comicul se sprijină pe mijloace și acest fapt este ușor de constatat dacă ne gândim că este suficient foarte puțin pentru a-l vedea apărând, dar tot la fel de puțin pentru a și dispărea. Astfel, o formă a comicului, grotescul, este, în fapt, o mijlocire între Frumos și Urât; de asemenea, umorul, inclusiv umorul negru nu este, în ultimă instanță decât un mijlocitor între Bine și Rău; în fine, ironia, este ea însăși posibilă, ca mijlocire între Adevăr și Fals. Formula aceasta, comicul se sprijină pe mijlocire, evidențiază totodată, foarte pregnant și faptul că formele comicului sunt multiple, dinamice și încărcate mereu de relativ și relativizări. El erodează și desființează ceea ce îndeobște este considerat absolut, canonic, regulă fixă. Comicul are nevoie, aproape întotdeauna pentru a ființa de disimulare, ambuguitate sau duplicitate, și, chiar dacă, de pildă, Bergson reduce numărul procedeelor comune tuturor formelor comicului la trei ,,principii canonice (repetiția, inversiunea, interferența seriilor) aproape toată lumea acceptă, până la urmă, că, el nu este, dacă-l evaluăm ca tip de discurs (după cum spune Jean-Marc Defays) ,,un «gen» ci reversul tuturor celorlalte". În acest sens se poate spune că, prin însăși natura-i internă, specifică, care-l diferențiază net de alte categorii, comicul oscilează fără încetare între abatere de la regulă și reglementare, oscilează imprevizibil între recunoașterea și discreditare, oscilează aleatoriu între excludere și integrare. În fond, comicul este ,,mai obiectivă" decât alte categorii și calități estetice pentru că el este o catego- 105 rie, ca mijlocitor", în postura de-a schimba orice, de-a demonetiza orice, de-a vedea în frumos și urâtul, în sublim și ridicolul (prin cădere), în grațios și penibilul, în măreție și josnicii ș.a.m.d. O poziție extrem de nuanțată în privința topos-ului comicului în sistemul categoriilor estetice, formulează Evanghelos Moutsopoulos, în cartea sa, Categoriile estetice (1970). Esteticianul grec plasează comicul în cuprinsul categoriilor estetice determinative. În cadrul acestor categorii contează conținutul determinat al obiectului estetic iar ,,ceea ce le caracterizează mai mult decât altceva" este proiectarea, printre ele, de valori omenești în forme estetice. Mai mult, după Moutsopoulos, se poate afirma că, prin intermediul categoriilor determinative (precedate, în analiză, de cele tradiționale și urmate de cele finale), conținutul obiectului estetic se umanizează, în sensul că, ,,oglindește lupta vieții umane". Sunt distinse trei grupe principale în sfera categoriilor determinative: a) peidologice; b) tipologice și c) tendențiale. Comicul este considerat, în acest caz, o categorie eidologică, dinamică, alături de epic, dramatic și tragic (poeticul, liricul și idilicul sunt și ele categorii eidologice, dar statice, nu dinamice). După Moutsopoulos categoria eidologică a comicului poate fi evaluată prin raportare la categoria rizibilului, ca și la alte câteva valori categoriale: caricaturalul, ironicul, diformul, satiricul, umoristicul, spiritualul. De asemenea, toate aceste categorii au drept caracteristică comună preschimbarea formelor canonice ale frumosului prin tehnici și convenții specifice. Toate aceste categorii au trăsătură pregnantă și obligatorie antropocentrismul adică, cerința raportării situațiilor la om și la ținuta sa morală. Faptul este evident și-n cazul categoriei grotescului - categorie aflată în contrapondere cu sublimul (în estetica romanticilor) sau amestecat cu tragicul (în tragicomedia și farsa tragică contemporană) - și ea o formă a comicului, și ea o preschimbare, prin urât, a formei canonice a frumosului. În fine, dacă Nicolai Hartmann consideră că relațiile dintre comic și frumos sunt clare (între plăcerea comică și plăcerea resimțită în fața frumosului înrudirea fiind mai mult decât strânsă), Jean-Marc Defays adoptă o poziție opusă, el afirmând explicit: raporturile între frumusețe și comic nu sunt clare. Dacă unii caută comicul printre categoriile estetice asemănătoare poeticului, grațiosului, elegiacului, spiritualului, satiricului etc., alții susțin următoarele: comicul este o valoare străină esteticii, el opunându-se poeticii. Efectiv, se va spune, în mod voit, despre o operă comică, faptul că ea este mai curând reușită decât frumoasă, ca și cum această proprietate dominantă ar neutraliza calitățile estetice. Se poate, atunci, concluziona: caracterul de ,,reușit", de ,,izbutit", urmat însă, îndeaproape, de calificarea ,,estetic", se aplică, până la urmă, și pentru ceea ce este considerat frumos, sublim, tragic, grațios etc., ca și, se înțelege, pentru opera sau creația comică. Înseamnă că importante sunt condițiile specifice pentru realizarea fiecărei valori estetice în parte, fie, aceasta calificată drept frumoasă, sublimă, tragică, comică, grațioasă ș.a.m.d. 1. Nicolai Hartmann, Simțul pentru comic și formele lui Comicul ca temă a esteticii are o sferă simțitor mai îngustă decât sublimul de pildă și decât grațiosul: el este cu adevărat dominant numai într-o singură artă, în creația poetică. Fără îndoială, îl cunosc și arta desenului și pictura - să ne gândim la caricatură -, dar un rol mai mare nu joacă acolo. Muzicii și arhitecturii, el îi este cu totul străin în esență; numai în muzica programatică, el se furișează uneori - prin mijlocirea cuvântului, al cărui acompaniament este muzica. Pe de altă parte, și viața - fără orice artă - este plină de comic. Numai că: l-am vedea noi acolo fără ochiul poetului? În anumite limite, da. Facem - în măsura în care avem ochi pentru el - mult haz în viață de comicul involuntar din conduita omului. Orice stângăcie, orice alunecare, orice mișcare nepotrivită ne poate provoca râsul. Râsul poate fi și cu totul fără inimă, căci cel păgubos trebuie să se aștepte să fie luat în râs. 106 Ce este ,,luarea în râs"? Ea nu este mai întâi nimic altceva decât bucuria față de comicul involuntar din viață. Dincolo de aceasta, ea poate deveni foarte neplăcută, când scoate în lumină și amplifică intenționat slăbiciuni, pentru a le da pradă, astfel asezonate, râsul celorlalți. Luarea în râs nu este dreaptă. Dar este amuzamentul, cu care răsplătim comicul în viață, drept? Nu este adesea și el foarte lipsit de inimă, lipsit de suflet? Iată pe spectator în fața nenorocirii semenului său - desigur nu mare, totuși supărătoare, - privind-o și amuzându-se. Chiar când amuzamentul nu este răutăcios, el respinge, nimicește. Oricine știe că râsul poate ,,ucide". Există oameni care trăiesc interior în întregime din amuzamentul pe contul altora. Orice mică gafă este umflată, folosită drept glumă, și cel atins este astfel coborât. Te întrebi în fața acestei situații: este vorba în comic cu adevărat de o valoare estetică, în genere de o gustare a frumosului, de un fenomen estetic? La aceasta trebuie să răspundem: da! Căci nu este vorba aici de valoarea sau non-valoarea morală a unei atitudini estetice, ci doar de caracterul ei estetic. Acesta poate fi îndreptățit, poate avea valoare cu totul estetică, chiar când atitudinea are o latură îndoielnică din punct de vedere moral. Nu este necesar ca ea să aibă o atare latură. Amuzamentul pe care comicul îl provoacă poate fi cu totul nevinovat. Să luăm fenomenul pe latura lui ușoară: amuzamentul față de comic în viață nu e nevoie să încline numai decât spre bucuria de răul altuia - și poate că aceasta nu se întâmplă decât la omul lipsit de maturitate morală; de cel matur se găsește mai aproape o altă nuanță a atitudinii: el privește și râde o clipă, sau zâmbește ușor și plin de înțelepciune, și apoi uită. Căci aceste mici calamități sunt atât de cunoscute. Aceasta e drept, nu este o dovadă că plăcerea în fața comicului este o plăcere estetică, - este însă o dovadă că ea poate fi aceasta; adică o dovadă că apropierea de atitudinea lipsită de inimă și de suflet nu o împiedică de a fi plăcere de ordin estetic. Ca atitudine estetică, plăcerea lipsită de inimă față de comic se poate deosebi de cea plină de inimă și înțelegere; plăcere estetică față de comic ca atare este totuși una ca și cealaltă. Deosebirea atitudinilor este în prima linie de ordin moral: una înclină spre frivolitate și aroganță, cealaltă prezintă o trăsătură de înțelepciune. Caracterul cu adevărat estetic al plăcerii se găsește în ambele cazuri în faptul că ea este pur obiectivă și fără interes practic. Ea nu privește niciodată persoana lovită, ci fenomenul, întâmplarea ca atare. Mila și bucuria de răul altuia, care o pot însoți, nu aparțin fenomenului estetic, ci atitudinii etice. Că aceasta din urmă, în genere, este la rândul ei provocată, aceasta stă în esența lucrului. Căci ce ne provoacă râsul este totdeauna ceva din domeniul slăbiciunii omenești, al micimii, al meschinului, al aroganței sau prostiei (neroziei); ajunge deja pentru aceasta nițică lipsă de logică, mai ales când ea se dă drept înțelepciune importantă. Pe scurt, orice fel de absurditate intră aici în considerare, întruchiparea, înfumurarea, fanfaronada înainte de toate; mai nevinovată este simpla stângăcie și ceea ce ține mai mult de exterior și de accident. Dacă privim aceste slăbiciuni omenești, găsim că este vorba în chip esențial de slăbiciuni morale, și că ele merită desigur drept răspuns o atitudine morală negativă. Când deci, în viață, este pus la locul lui un înfumurat, demascat un fals înțelept, sau un fals sfânt, amuzamentul spectatorului nu este cu totul lipsit de inimă, cum s-ar părea, și râsul este îndreptățit. Cu toate aceste lucruri au de-a face și tragicul și emoționantul. Căci înfumurarea, întruchiparea, meschinăria, lipsa de logică pot avea în viață urmări foarte serioase. Și acestea, după sfera care e atinsă, ne mișcă sau ne zguduie - esențial este doar că aici aceleași lucruri sunt luate din cu totul alte laturi; aceste laturi se găsesc în legăturile mai largi ale vieții - acolo unde omul nu mai este stăpân 107 pe urmările faptelor sale. Prin aceasta abia dobândesc ele ponderea seriozității și a gravului. Comicul și plăcerea față de el se țin dincoace de atare legături cu perspective atât de vaste. DE aceea, ele pot lua aceleași fenomene pe partea lor ușoară: ad litteram, fără ponderile mari morale care atârnă deseori de ele. Este omul deja aici, în viață, artist - fără a mai fi și în vreun alt fel? Felul umoristic de a vedea este în adevăr și el un dar specific, pe care nu îl are oricine, un dar cu care poate că trebuie să te naști, întocmai cum te naști cu adevărata dispoziție artistică. Totuși, un răspuns afirmativ ar trebui primit cu precauție: printre oamenii maturi, cu oarecare experiență în viață, există prea mulți care dispun de acest dar - în grad însă atât de deosebit, încât talentele mai mici noi nici nu le observăm. Încă ceva vorbește împotriva răspunsului acesta. Există anume un motiv practic foarte la îndemână -cu mult anterior oricărei atitudini estetice - de a lua viața din latura ei amuzantă: ajungem astfel mai lesne să ne liberăm de mulțimea lucrurilor care ni se întâmplă, când ele nu ne privesc prea de aproape. Când, în agitația zilei, totul își are latura sa gravă și latura hazlie, fără îndoială este moralmente comod să ne menținem la cea din urmă, atât cât ne este cu putință. Îndată ce lucrul privește propria lui persoană, se sfârșește de obicei cu umorul omului. Dar până acolo se găsesc multe lucruri care nu îl privesc. Aici, luarea în ușor, râsul, hazul sunt un mod de a se elibera de ele, de a le da la o parte, de a-și despovăra viața. Pe scurt, se găsește aici în spate un mod încercat de viață. Acesta face să se ivească darul umorului. Acolo unde el îl găsește deja, îl întărește sensibil. Și remarcabil este că adesea tendința aceasta practică merge în mână cu o adevărată atitudine estetic automată față de viață. 1.1. Comicul involuntar și umorul ,,Comicul și umorul" acestea sunt fără îndoială strâns legate, nu numai însă că ele nu sunt același lucru, dar nu stau nici măcar formal în paralelă unul cu altul. Comicul ține de obiect, este calitatea acestuia, - chiar și dacă numai ,,pentru" un subiect, ceea ce e valabil, în adevăr, pentru toate obiectele estetice, - umorul, în schimb, ține de cel care contemplă sau de cel care creează (de poet, de actor). Căci el se referă la modul cum omul vede comicul, cum îl prinde, cum știe să-l redea sau să-l pună poetic în valoare. Să nu apropiem așadar prea mult cele două fenomene raportate unul la altul. Ele sunt atât de deosebite ca muzica și muzicalitatea, legitatea numerelor și meșteșugul calculului (îndemânarea în calculul mintal). În scrierile de estetică, lucrul acesta a fost de cele mai multe ori trecut cu vederea: se obișnuiește să se pună umorul alături de comic, ca un al doilea fenomen de același gen; sau el este subordonat ca o specie a comicului. Ambele lucruri sunt false. Omul umoristic nu este comic, nu se râde la el, ci cu el despre altceva, anume despre obiectul umorului său; și anume pentru că el se pricepe să arate comicul acestui obiect. Ba nici ,,umorul" însuși nu este comic! Tot așa invers: omul comic nu este umoristic, de cele mai multe ori îi lipsește cu totul umorul de-a vedea propriul lui comic; și tocmai acesta îl face și mai comic - când de pildă se supără sau ajunge la furie curată, acolo unde cel plin de umor ar râde. Comicul lui este involuntar. Orice adevărat comic care ne întâmpină în viață este comic involuntar. Pe scenă există comicul voluntar, în care omul face conștient, din sine, obiect comic; dar acesta este un comic mimat. El poate, când este bine mimat, să întreacă mult pe cel involuntar, totuși, el este altceva și se raportează la celălalt, în genere, ca jocul la viață. De altfel, cel care joacă are nevoie de un dar special, care nu este dat fiecărui actor: darul umorului. 108 Fără îndoială, este un fel determinat de umor acela de care el are nevoie (umorul reprezentării, al scenei); povestitorul de anecdote are nevoie de altfel de umor (umorul distractiv); observatorul neroziei omenești are iarăși nevoie de un altul (umorul surâzător); tot astfel soldatul, care cu o vorbă de duh se târăște afară din noroiul cu care l-a acoperit o grenadă (umorul mânios). Dar aceasta ține de o distincție mai specială. La fel, comicul personajelor poetice, în spectacolul de teatru și în roman, trebuie să fie totdeauna comic involuntar. Căci dacă în viață numai acesta face efect adevărat, atunci, firește, la fel se petrece și în literatură și pe scenă. Faptul că cel care îl reprezintă pe scenă îl produce în mod artificial, nu schimbă nimic aici; exact tot atât de puțin ca faptul că poetul îl cumpănește artistic și îl exprimă în cuvinte. Nu realitatea este aici în cauză, ci apariția. De aceea, esențialul în opera poetică și în jocul de teatru este ,,efectul" autentic al comicului. Aceasta însemnează că el trebuie să producă efectul pe care l-ar produce în viață, dacă l-am putea contempla acolo cu aceeași concentrare intensivă pe care ne-o dă opera poetică față de el. Sau, ca să vorbim mai principial: întrucât, pentru artă, ceea ce importă este apariția, care trebuie să dea impresia vieții, și comicul figurilor (și al situațiilor) create de poet, ca apariție, trebuie la rândul lui să fie cu necesitate comic involuntar. El trebuie să impresioneze ca și cum nu ar fi compus de un poet care la ,,voit", cu atât mai puțin produs de un mim, după regulile artei, ci s-ar naște involuntar din coincidența evenimentelor. Pe de altă parte, înzestrarea de care are nevoie poetul pentru a crea comicul figurilor sale și a-l face să apară ca și cum nu ar fi creat el, este umorul. Ce fel de umor este acesta de care el are nevoie, depinde de felul comicului cu care are de-a face. El poate avea nevoie de toate felurile de umor, de cel surâzător, de cel amar și de cel contemplativ. El trebuie să stăpânească toate registrele. Se vede acum mai clar de ce două fenomene înrudite, comicul și umorul, nu sunt paralele, ci sunt eșalonate unul în spatele celuilalt: în felul că orice umor este deja raportat la un comic prezent și nu se poate ivi fără el; pe de altă parte, orice comic provoacă umorul și îl cere oarecum, ca reacție adecvată subiectului. Raportul care rezultă în felul acesta este înrudit cu raportul de fundare; numai că aici, mai întâi, el nu privește încă valorile, ci doar raporturile de fapt: starea de fapt proprie obiectului și aceea din comportarea cu care răspunde subiectului. Legătura celor doi termeni opuși rămâne o legătură cu totul unilaterală. Căci, fără îndoială, nu trebuie în chip necesar să se înalțe peste comicul obiectului un umor al persoanei; reacția adecvată poate să nu se producă, subiectul poate să nu îi facă față. Se poate chiar să nu fie prezent un subiect receptor, acolo unde în obiect sunt date toate condițiile comicului. Pentru comic ca obiect estetic va lipsi atunci desigur condiția opusă, care se află în subiect (ca al treilea termen); și în această măsură se poate spune că atunci el nu se realizează deloc ca obiect. Comicul în sens strict estetic nu se realizează așadar nici el fără umorul subiectului. El are nevoie, ca orice obiect estetic, de contribuția reciprocă a subiectului. Subiectul trebuie să realizeze ceva cu totul determinat; și aceasta constă în acest caz nu numai în atitudinea voioasă, neapăsată de griji, ci și în simțul comicului însuși. Aceasta însă este, în cazul normal, esențial identic cu al umorului. Putem rezuma: fără comic al obiectului nu există umor în sesizare (sau chiar în reprezentare); dar și fără umor în sesizare nu există comic al obiectului. Totuși, propoziția aceasta, în jumătatea a doua a ei, nu se potrivește exact. Fără îndoială, o contribuție din partea subiectului este necesară comicului ca obiect estetic, și, fără îndoială, ea trebuie să constea în simțul adecvat pentru comic; dar ea nu trebuie să constea numaidecât în ,,umor", cel puțin dacă luăm acest termen în sensul lui restrâns și precis, în care vibrează totdeauna și un moment 109 afirmativ privitor la obiect. Pot exista și alte feluri de a pune în valoare comicul. Și acestea i-ar putea face același serviciu reciproc ca și umorul; dar în alt mod. În adevăr, există alte feluri de valorificare a comicului. Ele sunt înrudite cu umorul în receptivitatea lor pentru comic, și în aceasta îi sunt coordonate: dar sunt foarte deosebite de el, și în parte de-a dreptul opuse în poziția lor față de comic. Din aceste feluri, cele mai importante sunt: 1. simplul amuzament în fața comicului; 2. gluma - folosirea comicului ca poantă; 3. ironia - punerea în valoare a propriei superiorități, printr-o coborâre aparentă a eului; respingerea, sub forma unei recunoașteri aparente; 4. sarcasmul - respingerea amară, disprețuitoare, nimicitoare - sub forma recunoașterii exagerate. Ultimele două sunt, în chip manifest, tranșant opuse umorului. Căci umorul păstrează totdeauna -chiar ca umor ,,amar" - încă ceva binevoitor. Ironia nu are nevoie, ce e drept, să fie o respingere totală; ea devine totuși lesne aceasta, tocmai prin ceea ce îi dă nuanța specială de ceva fin și aparte: prin angajarea propriului eu. Același lucru e valabil despre glumă; ea nu trebuie, în sine, să fie răutăcioasă, nu este însă nici preocupată să cruțe. Ea trebuie mai degrabă să ascută comicul și să urmărească doar să facă să se râdă pe contul cuiva. Firește, aceasta nu se poate decât pe contul aceluia de al cărui comic involuntar este vorba. Și, mutatis mutandis, același lucru trebuie spus și despre ,,purul amuzament" față de comic. El caută numai distracția, amuzamentul, - lezarea persoanei îl lasă indiferent. 2. Mihai Ralea, Mecanismele de realizare a comicului Să examinăm acum mecanismul de realizare a comicului. Încercările de a explica comicul sunt numeroase. Ele pornesc de la Aristotel și ajung până la Bergson. Fiecare explică în sine o altă speță de comic, dar toate au ceva comun. Toate înfățișează mecanismul comicului drept un efect de contrast a doi termeni de importanță egală, care se rezolvă printr-un sentiment agreabil. Teoria susținută de Kant spune că obținem efecte de comic de câte ori o pretenție sau o iluzie de pretenție, de la care așteptăm o realizare se degradează brusc într-o nulitate, în nimic. De exemplu sforțările unui clovn care vrea să sară peste un cal, dar care după ce se avântă culege un fulg de pe spatele calului. Este deci o pretenție care se reduce la nimic, o valoare care se degradează brusc. Aici comicul presupune două momente: unul de încordare (pretenția clovnului de a sări peste cal), urmând brusc un moment de ușurare, fenomenul se rezolvă printr-un fleac (clovnul ia un fulg de pe spatele calului). Așadar comicul naște dintr-o alternare între o încordare și o relaxare, însă cu condiția ca această relaxare să urmeze brusc încordării. Teoria susținută de Sochopenhauer spune că ori de câte ori subsumăm un obiect la o unitate cu care nu se potrivește obținem comicul. Mai este faimoasa teorie a lui Bergeon, care scoate din comic un efect de contrast între viu și mecanic, între viață și formalism. Ori de câte ori așezăm un efect mecanic pe un substrat viu căpătăm un efect de comic. Acest mecanism este numit ,,le mecanique plaque sur le vivant" și se poate reduce la trei aspecte: cicălitorul care revine mereu (jucăria ,,dracul cu resort"); adunarea în jurul unor evenimente heterogene (bulgărele de zăpadă). De exemplu un grup de oameni care iau parte la întâmplări ce n-au nimic comun cu ei; comicul de caracter, care constă într-o anumită rigiditate a oamenilor. 110 După Bergson comicul poate să fie: de mișcare, cuvinte, caractere, sau de formă și Bergson reușește să dea exemple pentru fiecare. Comicul formei reiese dintr-o deformare a realității, atribuirea a ceva care nu există. Când cineva se face că șchioapătă, devine comic, având de-a face cu o deformare a realității, întrucât el nu e șchiop. Comicul de mișcare presupune o atragere de atenție asupra fizicului unui om într-un moment în care este în joc moralul său. Este comic strănutul la mare orator, în timpul discursului, pentru că deși moralul său este în primul plan aproape un efect fizic, strănutul. Același efect apare când forma la locul fondului, adică se dă o atenție excesivă aspectului mecanic. Așa de pildă unul din eroii lui Moliere spune că e bine să mori după legile medicinii, decât să trăiești în contra lor. Un alt exemplu de comic care iese din predominarea formei este următorul: un vas naufragiază și un mic grup se salvează cu o barcă. La mal vameșii, în loc de ajutor, îi întreabă dacă nu au ceva de declarat la vamă. Bergson exagerează însă când spune că noi râdem de oricine are caracter. Acesta nu este un adevăr pentru că rigiditatea și caracterul nu produc comicul decât atunci când atunci devin ticuri, automa-tisme de caracter, trecând în patologie. De obicei un om de caracter este stimat, inspiră respect. Toate teoriile au comun această alternanță, terminată brusc printr-o sursă agreabilă. Am văzut că atitudinea comică se caracterizează printr-o ușurință, prin fortuit, am arătat mecanismul prin care se produce fenomenul comic. Urmează să trecem în revistă, diferitele aspecte ale fenomenului comic, analizând pe rând, spiritul, ironia, burlescul, grotescul și umorul. 2.1. Aspecte ale fenomenului comic I. Spiritul, este un comic produs prin cuvinte, reieșind dintr-o anumită împreunare a cuvintelor, exprimate printr-un mecanism special. De la început precizăm că nu orice comic produs de vorbe este un spirit. Pentru a fi spirit comicul produs de un joc de cuvinte trebuie să se răsfrângă asupra unei terțe persoane, să ne facă să râdem de altcineva. Spiritul exprimă ceva în mod voit, deși în general un spirit bun este spontan. Cineva este spiritual când are ceea ce se numește prezența de spirit ușurința de a răspunde prompt. Spiritul are un caracter de intenționalitate, o voință de a răspunde cuiva. Spiritul este un aranjament de cuvinte care trebuie să pară voit. În afară de aceasta spiritul este un compartiment teatral. Bergson spune că spiritul este un mod dramatic, de a gândi, presupunând un dialog și o galerie care ascultă. Spiritul este deci un mod de a vorbi ,,sub specie theatri". Publicul poate lipsi, însă prezența sa se presupune, cel care face un spirit presupune că este cineva care l-a apreciat. În general spiritul e un joc de curse, o întrecere de replici scopul fiind ca printr-o replică potrivită să reduci la tăcere pe adversar. Spiritul practicat prea des, în orice loc și în orice ocazie duce repede la saturație. În spirit intră de asemenea ca element principal o concentrare de atenție. Voim să facem un spirit și prin aceasta atragem atenția asupra unui efect. Aranjarea cuvintelor în fraza spirituală necesită fie o izolare a unor cuvinte, fie o anumită reflectare asupra lor, în așa fel încât atenția să fie îndreptată asupra cuvintelor care dau maximum de efect spiritual. Unii autori au comparat spiritul cu reclama. Reclama întrebuințează procedee speciale pentru a atrage atenția asupra mărfii. Spiritul are ceva din reclamă pentru că prepară atenția încetul cu încetul, până la deznodământ, care produce comicul. Aranjarea cuvintelor în fraza spirituală se face de așa manieră, încât ele să fie ajustate rapid, precis și unic, dând impresia de necesitate matematică. Un joc de cuvinte care nu are o ajustare rapidă, care lasă impresia că aranjarea cuvintelor se mai poate face și în alt fel, nu se impune de la sine și prin aceasta nu mai e spirit. Spiritul este o replică, un răspuns și este legat de o persoană anumită, de cineva pe care îl cunoaște. Spiritul poate să fie o confidență, deoarece presupune o serie de elemente personale: sarsasm, umor, dispreț. În rapiditatea și efemeritatea lui, spiritul cuprinde și o concepție despre viață. Freud arată că spiritul în mecanismul lui inconștient, poate să descopere multe aspecte ale firii noastre. Persoanele care au în firea lor tendința de a face spirite, merg până acolo încât își compromit interesele, numai pentru a plasa un spirit reușit la adresa cuiva. 111 În spirit este întotdeauna o interferență de sensuri. Unul din ele parazitar, ascuns apare brusc și tinde să ia locul sensului principal, obișnuit, curent. Dacă acest sens parazitar se reduce la nimic, se produce comicul datorită mecanismului cunoscut, al reducerii la nimic a unei pretenții. Dacă sensul parazitar se impune parțial, cuvântul de spirit de transformă într-un paradox, care conține un minim de adevăr. De pildă când Teleyrand spune că ,,tot ce este exagerat se anulează" avem de-a face cu un paradox. Sensul principal, că tot ce este exagerat este important, a fost înlocuit parțial de sensul că ceea ce este exagerat este nul. De asemenea introducerea unei idei abstracte, comună produce spiritul. De exemplu fraza ,,nu mănânc între cele două mese" este des întrebuințată. Un leneș spunând însă ,,nu lucrez între cele două mese", introduce un sens neobișnuit și produce prin aceasta efectul de spirit. Spiritul este produs și atunci când în locul unui sens propriu se pronunță se produce unul figurat, sau invers. Tot astfel atunci când un simbol este înlocuit cu ceva material. Un procedeu curent pentru producerea spiritului este inversiunea. De asemenea spiritul reiese din cuvinte care au o semnificație deosebită, dar se apropie mult de sunet. De exemplu nevastă-nefastă. În fine spiritul se obține atunci când pentru ceva solemn întrebuințăm o expresie trivială, sau când în locul unui lucru poetic, aducem unul prozaic. În genere deci spiritul reiese dintr-un joc de sensuri al unor cuvinte aranjate voit, cu un anume scop, legate de o personalitate, dând impresia de precizie și de înlăturare a oricărei alte posibilități de combatere. II. Umorul. Acest cuvânt din punct de vedere etimologic vine de la ,,humeur" (secreție internă). Cum aceste secreții au proprietatea de a schimba dispoziția omului, încetul cu încetul cuvântul umor trece de la un sens fiziologic la unul psihologic. Umorul are la bază un sentiment amestecat, adeseori cu elemente contradictorii, durere cu plăcere, entuziasm urmat de deprimare totală. Umorul se bazează deci pe sentimente compuse. El amestecă seriosul cu glumețul, tristețea cu veselia, simpatia cu antipatia. În romanele lui Dickens sunt atâtea personaje odioase, dar în același timp simpatice. Din aceste amestecuri de sentimente rezultă unul nou de totalitate care este umorul. Mecanismul umorului se bazează pe o simulație, forma comică ascunzând un fond trist. Un proverb francez spune în acest sens: ,,iau un aspect vesel pentru ca să nu izbucnesc în plâns". În umor gluma se face pentru a ascunde o situație disperată, pentru a nu cădea pradă depresiunii totale. Fiind un sentiment total și amestecat, umorul este și realist. El este cel mai apropiat de desfășurarea obișnuită și normală a vieții. Dacă viața este amestecată, ea nefiind nici așa de tragică, nici așa de comică pe cât pare, ci un amestec, atunci umorul, care conține aceste elemente, are șanse să se apropie mai repede de realitatea vieții. Umorul este o categorie estetică realistă, explicând mai ușor mecanismul vieții, considerând-o așa cum este. El ne deprinde cu aspectul fenomenal al vieții, nepunându-și întrebări care să depășească acest fenomen, luând și binele și răul așa cum sunt. În fine umorul nu este o categorie dramatică, care să admită numai numite viziuni formale, ci lasă elementele de valoare ale existenței, să se amestece în diferite dozaje. III. Burlescul, este o formă de comic în care o valoare sau o pretenție de valoare este redusă la ceva trivial, care ține de animalic, de funcțiile fiziologice: foame, sete, instinct sexual. Unii au explicat burlescul drept un fenomen de reducere bruscă a sublimului la trivial. Ori de câte ori o pretenție ideală se sfârșește printr-un fenomen care ține direct de funcțiile biologice avem burlescul. Marii lacomi, marii băutori, care fac din mâncare și băutură scopul existenței lor, clovnii, revistele teatrale produc fenomene de burlesc. Această categorie de comic apare și atunci când personajele mari ale istoriei sunt trivializate. De pildă în unele cabarete pariziene se joacă reviste în care Napoleon apare cu pantaloni scurți. În fine burlescul conține și un element de cinism. Cinismul nu e numai o indiferență față de fragezimile vieții, ci este și o reîntoarcere la primitivitate, combatere a tot ce este modernism. În acest sens Rous-seau, care preamărește naturalismul este un cinic, Bergson pare un cinic pentru că protestează contra fenomenului de civilizație profesând o reîntoarcere la primele surse ale vieții, care au fost altera- 112 te de societate. În acest sens burlescul este cinic pentru că agreează gluma groasă, parodia și râsul grosolan. IV. Grotescul, este exagerarea unui caracter individual, exagerarea caracteristicului, fiind foarte vecin cu fantasticul. Dacă cineva are un mic neg, într-o caricatură apare cu un neg care întrece dimensiunile persoanei. Grotescul se apropie de urât pentru că exagerarea până la monstruozitate, iese din cadrul frumosului. Formele de grotesc sunt: caricatura în desen și pamfletul în literatură. Caricatura a început prin exagerarea unui defect fizic, ajungându-se până la deformare, pentru a compromite pe cineva. A doua perioadă a caricaturii se caracterizează prin tratarea unei fizionomii, în legătură cu o trăsătură morală, iar în a treia perioadă se izolează un caracter, în timp ce toate celelalte trec neobservate. Astfel se insistă asupra ambiției, vanității, însă nu printr-o reprezentare plastică, nu printr-o exagerare, ci prin izolarea acestor trăsături de caracter în anumite situații. Pamfletul a fost de asemenea la început o batjocură legată de fizicul cuiva. Personajele importante sunt prezentate ca având infirmități sau deformări fizice. În a doua perioadă cu La Rochefoucauld și Clemanceau, se face critică mai mult în ordinea morală: vanitatea, prostia. În fine în a treia perioadă se caracterizează prin reducerea la absurd a acțiunilor unui om politic. V. Ironia. În această formă de comic printr-o formă serioasă, gravă se expune un fond ușor, banal. Ironia a avut o istorie glorioasă. Începuturile ei sunt depărtate. Socrate, în discuțiile sale cu tineretul reușea să strălucească întrebuințând ironia, din care cauză a fost acuzat că pervertește tineretul. La Socrate, ironia avea două semnificații - după cum reiese din scrisorile lui Platon -: o apărare față de cei care nu respectăm delicatețea interioară a sufletului său, și în al doilea rând avea un rol pedagogic, făcând mai ușor accesibile unele chestiuni, discipolilor săi. A doua epocă a ironiei este în vremea romantismului german. Esteticieni ca Schlegel și Jean Paul Richter vorbesc despre ironie, care este socotită drept o concepție despre viață, întrucât ironia socotește că toate lucrurile sunt trecătoare și că nu trebuie să le legăm adânc de nimic. A treia epocă se caracterizează prin combaterea ironiei de către teologi, care o considerau drept un fenomen de batjocură, de meschinărie, care nu ia nimic în serios. Caracterele principale ale ironiei sunt: o conștiință ascuțită, o lipsă de gravitate față de lume și viață, o răsturnare a valorilor și o atitudine ,,per contrario". Ironia nu adâncește lucrurile, rămâne o atitudine superficială, între cea diletantă și cea amaroristă, neepuizând conținuturile. În ironie intră o doză de cinism și de indiferență sentimentală. Ironicul socotind că lucrurile sunt trecătoare, nepunând bază pe esența lor va reuși ca în viață să nu aibă surprize de nicăieri. Ironicul trăiește după o lege de economie, nu se irosește și nu se fixează. Ironia mai presupune o simulație, expresia fiind alta decât fondul, efectul estetic fiind scos prin mijloace teatrale. Ironicul în fond are o conștiință prea clară pentru a avea pasiuni, este nesentimental și sceptic. 3. Jean-Marc Defays, Spiritul și ironia 3.1. Cei trei actori Chiar dacă ea reprezintă cea mai bună convivialitate comică, scena teatrală nu este singura unde a treia persoană deține un rol important în ivirea rizibilului. Freud a descris bine condițiile enunțiative care determină apariția spiritului tendențios. Pentru Witz-ul obscen sau agresiv se înscenează o situație cu trei personaje care vor să intre în interacțiune conștientă (râsul) și inconstientă (economia de afect): • Autorul: persoana care ,,comite" cuvântul potrivit nu doar în vederea plăcerii de a ocoli o interdicție, ci și pentru satisfacția de a putea împărți cu altcineva această plăcere. 113 • Victima: cel (sau cea) care suscită, voluntar sau nu, verva sexuală sau ostilitatea, devenind victimă. • Destinatarul: cel căruia i se adresează cuvântul potrivit este angajat voluntar sau involuntar; râsetele sale îi vor fi complici și vor susține primul personaj în intențiile sale, disculpându-l. Acest mar-tor-complice, care facilitează tendința de a se exprima în manieră deturnată, este indispensabilă genezei spiritului. Fără el, protagonistul principal va păstra liniștea (refulare impusă de întrebuințare) sau va trece la fapte. Se poate regăsi aproape pretutindeni acest dispozitiv enunțiativ căruia Tz. Todorov îi spune original (,,Freud sur l'enonciation", in Language, nr. 17, martie 1970). C. Mauron de exemplu, explică prin aceste principii funcționarea farsei deocheate unde publicul joacă rolul martorului-complice (Psy-chocritique du genre comique). Pe de altă parte, în studiile afectate ironiei, unde rolurile deținute de actori sunt determinante, este convocat un al patrulea personaj pe scena comicului (C. Kerbrat-Orecchioni, D. C. Muecke, în Poetique, nr. 36, 1978): 3.2. Dilemă, dedublare, decalaj Cazul unde auditoriul este victima ironiei (A2 = A3) constituie oarecum forma cea mai critică a interacțiunii comice, pentru că acest auditoriu intră în complicitate cu ironistul spre a înțelege antifraza, savurând poate aceeași finețe a aluziei, relevând provocarea pe care el o susține. A1: locutorul, A2: auditoriul, A3: victima conștientă a ironiei, A4: pseudo-victima insensibilă la ironie. Sunt astfel posibile diferite scheme actanțiale: A1 - A2 - A3: ironie pe seama unui al treilea care se găsește agresat, A1 - A2 - A4: ironie față de un al treilea care nu-și dă seama, ceea ce procură un surplus de plăcere auditorului. A1 = A3: autoironie, A1= A2 = A3: solilocviu auto-ironic, A1= A4: auto-ironie al cărei autor ingenuu nu este conștient (ironic situațională), A2 = A3: ironie al cărei auditoriu este mijloc pentru scop... Ironia directă pune auditoriul-victimă în fața unei nejustificate dileme: dacă el râde, este pentru că admite faptul că gestul critic e justificat; dacă se irită, este fiindcă nu are suficient umor în vederea aprecierii glumei; dacă nu reacționează, se întâmplă asta întrucât nu se ridică la înălțimea jocului spiritual care i se propune. În comic, provocarea și complicitatea se află tot timpul, mai mult sau mai puțin, în concurență: actorii nu pot scăpa de așa ceva fără a se exclude în mod fățiș interacțiunii. Alte teorii explică ironia printr-o dedublare a celui care o comite într-o poziție de locutor (subiectul vorbitor) și o poziție de enunțiator; locutorul exprimă punctul de vedere al enunțiatorului fără a-și asuma responsabilitatea; din contră, respingând-o pentru absurditatea ei. Această concepție polifoni- 114 că, al cărei principal instigator este Oswald Ducrot (Le Dire et le Dit, Paris, Ed. Minuit, 1984), descrie încă și mai intimist scena unde se joacă dubla-înțelegere. 3.3. Tipologie Nu se va putea aprofunda mai mult problema ironiei, care angajează și alți parametri, dar se va reține, în tot cazul, că este pe baza dispozitivelor sale enunțiative ce readuc în atenție definiția și variațiile sale. De asemenea, există tentația de a lărgi expunerea și de a clarifica în aceeași manieră tipologia anumitor forme de comic. Cum criteriul de distanțare permisese precizarea locului comicului în raport cu alte atitudini sau alte discursuri criteriul complicității și provocării - explicit sau implicit de critici - autorizează un alt clasament, de această dată în interiorul genului comic: TIP COMPLICI VICTIME pe seama nuna nur (sau tuturor) Complicitate UMOR acord EU-EU EU-TU EU-TO-EL-ASTA Ex.: „Un Condamnat la moarte, pe dnonul spânzurătorii, Cere Un Kilar pentru a-}i proteja gatul de frigul dmmieții” (Freud) AUTO-IR0N1E | arad EU-TU | pa seama MEA Ex.: „Intr-o biiudniuneatî, uit condamnai la moarto «te condus spre spânzurătoare. El exclamă [pentru ah* atrage atenția]: «Săptămânaîncepebine»” (Freud) IRONIE SPIRIT secundar seama (corni tu 1 să prevaleze) I» LUI trebuie acord EU-TU ■ indispensabil (după Freud) ■ complica (asupra implicitului) Ex.: „Intr-o luni iiiniiiieață, un condamnat Ia inoaite este condus Ia spânzurătoare. Gardianul exclamă [pentru a ne atrage atenții]: «Săptămâna tui începe bine»” (Fieud) IRONIE DIRECTĂ Ex.: „...Temnicerul, către co uda mnat: «S ăptaroana ta inoepe bine»”. acord EU-TU (asupra implicitului) pa seama TA SATIRA BATJOCURĂ, ZEFLEMEA FĂRĂ ANTIFRAZĂ INSULTĂ (NOSTIMĂ) Pic. voiai* «vântul asozd EU-TU (puțin implicit, facultativ) ntulor inutil martor în principal pa seanța LUI sau a TA (comic s ecundar) pe seama TA (agresivitate pură) SURSE: 1. Nicolai Hartmann, Estetica, Editura Univers, pp. 457-462. 2. Mihail Ralea, Prelegeri de estetică, Editura Științifică, pp. 224-229. 3. Jean-Marc Defays, Comicul. Principii, procedee, desfășurare, Ed. Institutului European, Iași, 2000, pp. 86-89. VIII. Conceptul de formă în estetică 115 Majoritatea esteticienilor au considerat că forma este un concept central al oricărei teoretizări atât în estetica filosofică cât și în științele particulare ale artei sau teoriile artei și literaturii. W. Tatarkie-wicz a sintetizat accepțiile conferite formei ca noțiune în istoria gândirii europene și a găsit că în istoria esteticii s-au conturat cinci noțiuni diferite aflate sub cupola aceleiași denumiri: a) forma sistem; b) forma aspect; c) forma contur; d) forma sinonimă cu esența noțională a obiectului; e) forma apriorică. După autorul amintit primele trei noțiuni sunt produse ale gândirii estetice în timp ce ultimele două noțiuni sunt produse ale gândirii filosofice preluate de estetică. Redăm în continuare acest dens text care nu are nevoie de alte explicații suplimentare. De asemenea, pentru că reprezintă o sinteză cu valoare teoretică și didactică reproducem sub titlul Conceptului de formă un text aparți-nându-i lui Gheorghe Achiței din Frumosul dincolo de artă. Conceptul de formă a fost adeseori evaluat atât în studiile de estetică cât și în cele aparținând filoso-fiei culturii sau antropologiei filosofice, în ipostaza sa de concept primar, adeseori numit forma originară. Goethe a introdus conceptul de fenomen originar, iar Liviu Rusu în Eseu asupra creației artistice și Logica frumosului a utilizat conceptul de formă originară pentru a explica și interpreta totalitatea proceselor creatoare din natură, din viața omenească și din sufletul artistului. Tocmai de aceea reproducem un text semnificativ al esteticianului român pentru această problematică. În fine, textul din Nicolai Hartmann intitulat Formă și conținut. Materie și material artistic dă lămuriri mai mult decât semnificative despre acest concept în gândirea estetică, în genere, și în propria sa viziune asupra fenomenului estetic. 1. W. Tatarkiewicz, Accepții ale conceptului de formă Puțini termeni au fost atât de durabili ca ,,formă": el dăinuie din epoca romană. Și puțini sunt atât de internaționali: latinescul ,,forma" a fost acceptat în toate limbile. Neschimbat, în italiană, franceză, spaniolă, portugheză, română, polonă și rusă, cu o neînsemnată schimbare în alte limbi (fr. ,,forme", eng. germ. ,,form"). Totuși, polisemia e la fel de remarcabilă ca și trăinicia. Latinescul ,,forma" înlocuise de la început doi termeni grecești: ,,morfe" și ,,eidos", primul desemnând mai ales formele vizibile, celălalt - pe cele noționale. Și această dublă moștenire a contribuit în mod considerabil la polisemia variată a ,,formei" - înțeleasă de obicei exclusiv ca formă vizibilă sau mai amplu, cuprinzând și formele literare. În limba curentă și în aceea a artiștilor ea este de regulă înțeleasă nu tocmai la fel ca-n limbajul filozofilor, adesea foarte special, ca de pildă la Aristotel sau la Kant. În mod obișnuit sunt menționate patru contrarii ale formei: conținutul, materia, obiectul reprezentat și tema. Desigur aceste patru contrarii există, chiar și mai multe. Multiplicitatea lor indică pe aceea a semnificațiilor termenului: dacă contrariul formei e conținutul, aceasta înseamnă că forma desemnează aspectul lucrului, dacă contrariul e materia, atunci forma înseamnă înfățișarea exterioară; iar dacă acest contrariu e elementul, atunci forma echivalează cu alcătuirea, cu sistemul. Istoria esteticii evidențiază cel puțin cinci sensuri diverse, importante pentru înțelegerea artei. Iată cele cinci noțiuni diferite desemnate cu aceeași denumire de ,,formă". 1) Forma înseamnă alcătuirea părților. Pentru mai multă claritate o vom numi forma A. Contrariul sau corelatul ei sunt în cazul de față elementele, părțile pe care le întărește forma A, reunindu-le într-o unitate integrală. Forma porticului e o alcătuire de coloane, melodia - una de sunete. 2) Forma se numește ceea ce e prezentat direct simțurilor: în considerațiile de față ea va fi desemnată ca forma B. Contrariul și corelatul său e conținutul. În acest înțeles, sunetul cuvintelor unei poezii ține de formă, iar sensul lor - de conținut. Ambele aceste sensuri ale formei sunt adesea echivalente, însă nejudicios. Forma A e o abstracție; o operă de artă niciodată nu e o simplă alcătuire, ci totdeauna o anumită alcătuire, o anumită ordine a părților. În schimb, forma B este ex definitione concretă, de vreme ce e ,,prezentată simțurilor". Că formele A și B pot fi îmbinate și că denumirea de ,,formă" poate desemna o alcătuire, un sistem 116 (forma A) a ceea ce se prezintă direct simțurilor (forma B), e o altă chestiune: e cumva o formă la puterea a doua. 3) Forma e limita sau conturul obiectului. E ceea ce noi vom numi forma C. Contrariul corelat al acesteia e materia, materialul. În acest înțeles, foarte uzitat în vorbirea curentă, forma e similară, însă câtuși de puțin identică cu forma B: căci acesteia îi aparțin în mod egal culoarea și desenul, pe câtă vreme formei C îi aparține numai desenul. Noțiunile A, B, C, folosite în estetică sunt - ca să zicem așa - propriile ei produse. În schimb, celelalte două noțiuni ale formei s-au născut pe tărâmul filosofiei și de-aici au trecut la estetică. 4) Una din ele - s-o numim forma D - s-a datorat lui Aristotel și nu-i altceva decât esența noțională a obiectului: e o altă denumire aristotelică a termenului ,,entelechia" (starea de desăvârșire). Contrariul și corelatul ei sunt trăsăturile întâmplătoare ale obiectului. Majoritatea esteticienilor de astăzi se dispensează de atare noțiune a formei; dar nu întotdeauna a fost așa. În istoria esteticii noțiunea formei D e tot așa de veche ca și a formei A, precedându-le chiar pe B și C. 5) În fine, forma E a fost utilizată de Kant. În ochii lui și-ai urmașilor lui ea era același lucru cu aportul intelectului, în raport cu obiectul cunoscut. Contrariul și corelatul acestei noțiuni kantiene este ceea ce nu e produs și prezentat de intelect, ci de către o experiență exterioară. Fiecare din aceste cinci noțiuni ale formei își are istoria sa. Ele vor fi înfățișate pe rând - limitate totuși la estetică și la teoria artei. Înțelesul lor a fost însă lărgit în mod considerabil: istoria descriptivă a celor cinci forme va ține seama nu numai de cazurile când aceste noțiuni fuseseră cuprinse în denumirea ,,formă", ci și de acelea când noțiunile date se ascundeau sub alte denumiri, sinonime ale ,,formei" ca ,,figură" sau ,,species" în latină, chip, aspect, înfățișare etc. în alte limbi. Termenul ,,for-mă" a avut din totdeauna multe sinonime și nici nu se putea altfel, dată fiind multiplicitatea sensurilor expresiei. 2. Gheorghe Achiței, Conceptul de formă Ar trebui poate pornit de la recunoașterea adevărului elementar că existența noastră se înscrie într-un univers de prezențe fizice distincte, variind nelimitat, pe care le percepem cu ajutorul simțurilor. Toate prezențele fizice distincte, perceptibile prin văz sau auz, ni se impun ca forme; mirosul, pipăitul, gustul par a fi simțuri umane specializate în perceperea altor realități decât cea a formelor. Cum noi suntem interesați acum de înțelegerea formelor perceptibile vizual, în continuare ne vom referi doar la acestea. Prin termenul de formă vom înțelege, deci, acel ansamblu de elemente capabile a delimita și semnaliza vizual orice prezență în spațiu. Din acest punct de vedere cuvântul formă posedă mai multe accepțiuni: el desemnează, mai întâi, aspectul exterior, neprecizabil, al unei prezențe fizice determinate. El desemnează apoi conturul sau profilul acesteia. Formă devine, în asemenea împrejurări, sinonim cu figură. Atunci când respectul contur sau profil se apropie de niște limite considerate, în virtutea experienței, ca fiind proprii unui anume tip de prezențe fizice perceptibile prin văz, cuvântul formă posedă accepțiunea de tipar. Vechii greci aveau pentru formă atât morphe, însemnând înveliș, cât și eidos, însemnând idee, principiu veșnic. Pentru a se preciza modelul în raport cu formele ce pot fi întâlnite curent, se întrebuințează - obținute cu ajutorul prefixelor și rădăcinilor grecești - arhetip adică forma ideală inițială, la care trebuie raportate cele care se prezintă ca „abateri" de grade diverse, și prototip, adică forma inițială multiplicabilă într-un anumit număr de exemplare, folosin-du-se același material, aceleași tehnici și aceiași parametri. Prin linia experiențelor umane curente, se operează și în estetică distincția dintre formă și conținut, câteodată aceasta fiind reținută ca foarte importantă, prin formă înțelegându-se astfel ceea ce determină, iar prin conținut ceea ce este delimitat în spațiu și poate fi perceput vizual. De la această dis- 117 tincție elementară au devenit posibile, prin derivare, și altele, în condițiile cărora conținutul ajunge să fie identificabil cu materia din care e construită sau modelată orice prezență fizică perceptibilă vizual, cu funcția acesteia cu semnificația acesteia. Evident, relația dintre conținut și formă presupune o complicată dialectică asupra căreia nu ne vom opri în acest context. Căutând să înțelegem lumea formelor căreia i-au fost consacrate atâtea seducătoare studii - chiar dacă n-ar fi să amintim decât cărțile lui Henri Focillon (1881-1943): La vie des formes (publicată în 1936) și Rene Huyghe (n. 1903): Formes etforces (publicată în 1970) și încă ar fi suficient - vom reține că ea cuprinde atât formele naturale, cât și formele artificiale. Dacă formele naturale ne apar fie ca forme neînsuflețite. Fie ca forme vii, formele artificiale presupun, cu anumite excepții, prelucrarea unui material inert. Sub alte aspecte, mai restrânse, cum ar fi cele referitoare la condiția spațială a formelor, fiecare dintre categoriile menționate anterior comportă noi și noi diviziuni: forme statice și forme dinamice; forme tridimensionale și forme bidimensionale. Posibilitățile de clasificare a formelor nu se opresc aici. Destinația, statutul lor funcțional devin elemente ce permit noi și noi clasificări. Formele artificiale, de pildă, se clasifică obișnuit în forme utilitare și forme non-utilitare, acestea putând fi forme artistice, forme artizanale și forme industriale. În alte cazuri, se vorbește despre forme funcționale și forme non-funcționale. Aparent, înțelegerea lumii formelor din perspectiva posibilităților de clasificare ce se întrevăd, a diviziunilor și subdiviziunilor ce pot fi stabilite pare fără importanță, iar cel mai adesea oamenii o și ignoră. În realitate, lucrurilor nu stau așa. Formele se clasifică în lumina particularităților de care dispun, a principiilor care stau la baza lor. Clasificările ne vor ajuta, deci, să înțelegem mai bine apropierile și deosebirile dintre diferitele „specii", „categorii" și „familii" de forme. Dacă formele naturale, atunci când se pretează aprecierii noastre estetice, nu pun probleme deosebite celui care încearcă să le înțeleagă sensul și semnificația, formele artificiale ne apar întotdeauna ca rezultate ale unei activități conștiente, implicând deopotrivă gândirea și acțiunea umană. Ele apar prin urmare ca material prelucrat într-un anume fel, în conformitate cu anumite intenții, de pe platforma unei anume concepții despre rostul lucrurilor - trebuitoare sau netrebuitoare - în viața omului. Se impune din acest punct de vedere să reținem că atât formele utilitare, cât și cele non-utilitare pot fi obținute pe două căi: prima, desigur, cea mai veche, presupune prelucrarea directă a materialului; noi o numim artizanală, într-un sens care depășește trimiterile la realitatea strictă a artizanatului contemporan; a doua, cumva mai nouă, presupune prelucrarea indirectă - cu ajutorul mașinilor - a materialului; noi o numim industrială. În condițiile prelucrării directe a materialului din care urmează a rezulta forma, intervine problema unei anumite simpatii create între om și material, intervine problema pasiunii depuse în prelucrarea materialului, pasiune care va lăsa, totuși, „urme". Forma respectivă poate fi inspirată de o alta, preexistentă; atunci ea va poseda alt statut decât originalul, dovedindu-se copie sau replică. E greu să înțelegi bine ce se petrece astăzi în sferele artei, ale design-ului, ale vestimentației, ale înlocuitorilor de artă, fără a ține seama de atari adevăruri elementare. Ignorând distincția dintre original, copie și replică noi nu vom putea înțelege nimic din esența multora dintre fenomenele caracteristice vremurilor în care trăim, cum ar fi bunăoară, interesul deosebit prezentat de forma rezultând dintr-un proces de prelucrare indirectă, industrială, a acestuia. 3. Liviu Rusu, Forma originară Dacă destinul poetic consistă în structurarea neîncetată a tainițelor eului, trebuie să precizăm că scoaterea în evidență a fondului originar nu este cu putință fără închegarea lui într-o anumită formă. Fără fondul originar, rămâne haotic, or eul se scrutează tocmai din nevoia de a-și clarifica o axă 118 existențială, din nevoia de a-și sesiza destinul spiritual în mijlocul tensiunilor lăuntrice. Această axă nu se poate dobândi fără puterea ordonatoare a formei. De aceea, nevoia de o formă este în fond nevoia de organizare a interiorității haotice într-o viziune unitară. Străduința după o formă ia aceeași semnificație de destin ca și persistența adesea morbidă într-un fond originar și revelator de sensuri ascunse. În estetica mai veche se făcea o deosebire fundamentală între ,,formă" și ,,fond". Se iviseră chiar două mari curente, unul care reducea arta la o problemă de formă, altul care nu vedea în ea decât o problemă a fondului. Însă dacă fiecare din ele găsea argumente suficiente ca să se mențină timp destul de îndelungat, în schimb ele erau neputincioase când se apropiau de fenomenul artistic concret. Aceasta din motivul că fiecare din ele se mărginea la considerații cu totul unilaterale. Față de unilateralitatea acestor teorii s-au ivit și tendințe de împăcare a lor. Era clar că orice operă de artă are o anumită formă, dar tot așa de clar era că, în același timp, opera respectivă exprimă ceva. Prin urmare, într-o operă de artă găsim atât formă, cât și fond. Concluzia: opera de artă exprimă un fond într-o anumită formă. Nu s-ar putea spune nimic împotriva acestei concluzii, dacă n-ar fi arbitrară legătura ce se face între formă și fond. Opinia curentă, în parte răspândită și astăzi, era că artistul elaborează mai întâi un fond, o idee, o viziune, pe care apoi încearcă s-o verse, s-o întrupeze într-o anumită formă. Aici este punctul vulnerabil și în direcția aceasta trebuie să ne îndreptăm în legătură cu poezia lirică. Este fundamental greșit să se creadă că fondul se elaborează independent de formă. Forma nu e ceva exterior fondului și care i s-ar putea suprapune, ci este ea însăși rezultatul unei trăiri. Și anume, trăirea care elaborează forma este aceeași care ne dezvăluie și fondul originar. Pentru aceea vorbim despre o formă originară: fiindcă ea se ivește din același substrat originar ca și fondul. Când poetul se zbate în matca eului căutând un sens ca punct de reper, el se zbate pentru că e muncit de un vârtej haotic. Existența lui spirituală cere în mod imperios stăpânirea acestui vârtej, cu alte cuvinte, să introducă o ordine înăuntrul lui. Când eul scrutează în adânc, el caută un sens care ar putea servi drept axă în jurul căreia vârtejul lăuntric s-ar putea cristaliza. Găsirea sensului înseamnă pentru eu găsirea axei ordonatoare, adică înseamnă, în același timp, cristalizarea interiorității într-o formă. Fiindcă o formă nu este altceva decât un echilibru între diferite tensiuni contrare. De aici reiese că în momentul în care eul tinde spre un sens adânc, adică spre dezvăluirea fondului originar, el face din nevoia de a găsi o formă care să-i echilibreze interiorul haotic. El se scrutează după un sens fiindcă are nevoie de o formă. Iar în momentul în care în adâncimi a descoperit sensul căutat, înseamnă că a găsit axa ordonatoare, adică și-a găsit forma care va întrona echilibrul cuvenit în vâltoarea pornirilor lăuntrice. Trebuie deci să acceptăm în mod deosebit că găsirea sensului originar nu înseamnă ceva deosebit de clarificarea formei: numai prin constrângerea formei a fost posibilă găsirea fondului originar, iar forma, la rândul ei, se ivește numai prin elaborarea fondului. Acest proces se petrece dintr-o necesitate existențială. Fiindcă nimic nu este mai potrivnic spiritului omenesc decât constrângerea de a mocni într-o stare haotică lipsită de perspectivă. Haosul este moartea spiritului. Forma are deci un rol liberator din această stare. Din cauza aceasta străduința lăuntrică de a cristaliza un sens prin închegarea unei forme este un mod de a exista, este o problemă existențială. Întreaga elaborare a operei lirice nu este pentru poet - ca și pentru orice creator de artă -ceva ce s-ar petrece alături, paralel cu viața lui obișnuită, ci este o formă de a-și trăi existența. Opera lui nu e ceva ce răsare din viața lui ca un reflex sau ca un surplus, ci este modalitatea de a-și trăi viața, este forma lui de viață. Acesta este motivul pentru care, dacă acceptăm în modul de mai sus importanța formei, nu riscăm să cădem în formalismul vechi și perimat. Fiindcă însăși existența poetică ascunde în straturile ei primare această năzuință spre o formă. Când încearcă să o realizeze, ea nu face altceva decât duce la îndeplinire o însușire originară. În unele din vechile concepții, forma era considerată ca un adaos la un fond deja elaborat. Prin urmare, ea conta ca o problemă de tehnică poetică, ca un meșteșug care nu prea are de a face cu ceva 119 ce vizează valoarea spirituală a operei. Or, în sânul operei de artă, care formează o unitate strânsă, nimic nu se întâmplă ce ar avea o importanță secundară. Tendința de a degaja o formă este tendința care singură ne face accesibilă o operă de artă. Numai prin această tendință se centralizează năzuințele variate ale interiorității, prin consistență și ne devin accesibile. Fără puterea centralizatoare a formei agitațiile interioare s-ar zbate întâmplător, după voia hazardului. Abia prin formă se imprimă interiorității ceva durabil; numai prin ea se cristalizează din convulsiile trecătoare un sens permanent. Iar de aici o concluzie foarte firească: sensul adânc al unei opere de artă ni se poate înfățișa în întregime numai în momentul în care și forma ei va fi complet elaborată. Neajunsurile formale vor fi semnul evident al unei inconsistențe interioare. Forma ne face accesibil fondul, fiindcă acesta se vădește în măsura tensiunii formale, iar insuficiența formală fatal derivă din neputința de a clarifica sensul originar în toată amploarea lui. Într-o poezie de o înaltă valoare estetică până și cele mai mici trăsături formale trădează anumite secrete ale sensului ascuns și invers, nu există tresărire interioară care nu și-ar găsi echivalentul formal. Amănuntele formale, în cazul că au legătură organică cu întregul, sunt un semn vizibil al amănunțimii cu care a fost elaborat fondul original, care, în consecință va impresiona cu atât mai copleșitor. Forma nu ne ,,transmite" o interioritate, ea o conține, fiindcă interioritatea însăși a putut prinde consistență numai grație tendinței formative originare. Forma nu este altceva decât mijlocul de organizare al interiorității. [...]. Numai în modul acesta devine viziunea internă ceva supraindividual. Spiritualitatea niciodată nu s-ar putea dezvolta dacă frământarea haotică din interior n-ar putea fi stăpânită. Cu cât se va cristaliza mai bine haosul, cu atât va fi mai consistentă spiritualitatea vieții interne. Prin urmare, varietatea formelor artistice și intensitatea tensiunii lor nu este semn de mecanizare, ci, dimpotrivă, semnul cel mai evident al unei adânci vitalități spirituale. Aceasta bineînțeles cu o condiție: ca formele să fie elaborate din interior, adică să avem de a face cu forme originare. Problema formei este deci o problemă de entelehie. Grație acesteia sensurile conținute în mod potențial în substratul cel mai adânc al vieții spirituale se unifică într-o singură concepție sau viziune. Vârtejul interior prinde consistență și dintr-un clocot cu momente de-a pururi schimbătoare devine o prezență. Forma are deci, prin însăși originea ei, un triplu rol: primul și cel mai important, de a da unui sens haotic o unitate substanțială, de a descifra fondul originar, consolidând în felul acesta existența eu-lui; al doilea, de a întrupa acest fond originar pe care felul acesta ni-l face accesibil; al treilea, de a izola sensul pe care l-au întrupat celelalte date ale lumii externe, dezvăluindu-ne astfel înțelesurile unei lumi proprii. În fiecare sforțare este conținută această triplă directivă, care în realitate formează o unitate strânsă. 4. Tudor Vianu, Forma ca unificare Individualitatea organică este specifică în primele forme ale vieții; organismele au adică individualitatea speței lor. Odată cu înmulțirea și diferențierea treptată a spețelor, individualitatea tinde către forma singularității, adică organismele încep a se deosebi nu numai de la o speță la alta, dar și înăuntrul fiecărei spețe. tendința aceasta culminează în om și în creațiile lui de artă. Opera de artă este sinteza cea mai singular-individuală. Unificarea părților într-un întreg, adică forma în ultimul înțeles dat acestui cuvânt, dobândește în artă modalitatea sintezei, adică a fuziunii într-un produs calitativ nou, dar această sinteză nu este specifică, ci singulară sau originală. Cuprindem întreaga caracteristică a formei artistice, dacă ne gândim că ea apare de cele mai multe ori prin conformarea unei materii anorganice și folosind virtuțile ei pur fizice, mecanice, optice, sonore etc. Domeniul fizic nu cunoaște însă decât mecanicitatea reversibilă și ignoră individualitatea. Caracteristica cea mai izbitoare a formei artistice este deci de a înfrânge mecanicitatea naturii și lipsa ei de individualitate. Forma artistică este rezultatul acțiunii prin care materia este adusă la condiția vieții pe alte căi decât ale evoluției biologice. 120 În unele generații de cercetători s-au înmulțit încercările de a descrie formele tipice în artă, stabilind, în genere, cupluri contrastante, ca, de pildă, forme în care domină unitatea sau multiplicitatea, forme deschise sau închise (Wolfflin), formele infinite și perfecte (Strich), forme organice sau geometrice (Worringern), serii și labirinte, perspective scenice și cartografice (Focillon) etc. Oricare ar fi interesul unei astfel de clasificări, ca un mijloc apt pentru a determina o primă cunoaștere a operelor și ca o metodă pentru a stabili afinitățile dintre opere felurite în unitatea unui curent, a unui cerc de cultură etc., ea rămâne totuși insuficientă pentru a ne conduce până în intimitatea individuală a formei. Căci, admițând că într-un tablou de Rubens și unul de Rembradt, stabilim aceeași precum-pănire a multiplicității asupra unității aceea și formă deschisă, aceleași perspective scenice etc., adică aceleași caracteristici ale barocului, nu epuizăm odată cu acestea individualitatea formei celor doi artiști, operele lor rămânând profund deosebite, cu toate asemănările ce îi apropie. Știința formelor artistice n-are decât deci o valoare propedeutică; ea poate fi apoi un adjuvant al istoriei. Conceptul filosofic al formei ne oprește să acordăm acestei științe o altă însemnătate. Formele fiind în fiecare creație de artă, unice, ele nu admit comparație și nici generalizarea asupra lor. Știința formelor ne duce numai până în preajma acestora; de aci înainte intră în drepturile ei cunoașterea individuală, aceea a criticii artistice. 5. N. Hartmann, Formă și conținut. Materie și material artistic Nimic nu este mai curent în estetică decât conceptul de formă. Tot ce e frumos în ceea ce ne întâmpină, fie în natură, fie în creațiile artistului, se prezintă mai întâi cu ceva modelat într-un anumit fel, și contemplându-l avem sentimentul nemijlocit că cea ușoară modificare a frontierei ar însemna tur-burarea frumosului ca atare. Unitatea și integritatea plăsmuirii, unicitatea ei și desăvârșirea ei în sine depind cu totul de formă; și noi știm, chiar fără să putem dovedi, că nu este vorba aici numai de aspectul exterior, de contur sau de limite, nici măcar de ceea ce se oferă vederii sau nu este dat în alt mod pe calea simțurilor, ci de unitate internă și de desăvârșire a formei, de articulare și conexiune, de legitate și necesitate totală. Vorbim deci de „forma frumoasă" ca de ceva binecunoscut și care nu mai ridică probleme, totuși înțelegem prin ea lucruri foarte diferite. Ne referim deopotrivă la proporțiile nobile ale unei opere plastice, la distribuția maselor într-o clădire, la ritmul și succesiunea intervalelor unei melodii, ca și la construcția unei întregi bucăți muzicale, sau la alcătuirea meșteșugită a scenelor unei piese de teatru; nu mai puțin însă, la jocul liniilor unui peisaj în mijlocul căruia ne găsim, la statura puternică a unui copac uriaș, la nervurile fine ale unei frunze. Și totdeauna ceea ce avem în minte este modelarea pornind dinăuntru, forma esențială și trimițând dincolo de sine a întregului. S-a și numit această formă, în opoziție cu forma exterioară, pur accidentală a unui lucru, „forma interioară"; și termenul trezea vag în minte ceva în felul vechiului eidos aristotelic, care ca forță motrice internă trebuia să constituie totodată principiul modelării exteriorului. Ce înseamnă însă atunci „formă interioară"? Tocmai faptul că se pleacă de la o metafizică istoric învechită dă temei la îndoieli. Greu va primi cineva de astăzi să admită, de dragul problemei estetice a formei, preexistența unui domeniu ideal de esențe și să lege de acesta misterul sentimentelor formei, trezite în chipul cel mai nemijlocit în subiectul care contemplă. El ar ajunge în plus prin aceasta în vecinătatea periculoasă a cunoașterii teoretice și a alcătuirii ontice corespunzătoare a lucrurilor. Căci ca principiu al unei atare alcătuiri era conceput eidosul. Și chiar fără o metafizică de felul acesta, ștergerea graniței față de purul raport al existenței rămâne un pericol pentru conceptul estetic al formei. Firește, acesta desemnează un raport esențial în alcătuirea lucrului. Dar acesta se potrivește și pentru lucru ca obiect de cunoaștere: pentru organism, pentru cosmos și structurile fizice din care el este constituit, pentru om ca tip și caracter, pentru stat ca formă organizată a unei comunități umane, pornind dinăuntru. „Forma interioară" înseamnă în adevăr prea puțin, conceptul ei este prea general, prea palid. 121 Problema specific estetică, în chip manifest, nu este încă nicidecum atinsă printr-însa. Și cum ar putea fi altfel? Termenul de „formă frumoasă" nu este în fond mult mai mult decât o altă expresie pentru frumusețe, așadar o precizare aproape tautologică. Lucrul acesta se poate schimba abia dacă izbutim să arătăm în ce ar consta particularitatea „frumosului", în forma frumoasă. În privința aceasta au existat multe încercări. Frumosul a fost căutat în unitate, în armonia părților sau a membrelor, în dominarea varietății incluse în operă; de asemenea, mai mult subiectiv, în caracterul plăcut, în transparența imediată, ba chiar în însuflețirea sau spiritualizarea a ceea ce se oferă simțurilor. Dar toate acestea sunt numai determinări foarte generale și aproape goale de sens, dacă nu stă în spatele lor o determinare fundamentală cu adevărat capabilă să le susțină. Unele dintr-însele nu se potrivesc tuturor cazurilor, celelalte nu nimeresc esteticul veritabil al formei, întrucât dimpotrivă ele aparțin oricărei modelări a ființei, mai ales celei superioare. Se mai adaugă și alte greutăți. Este oare ceea ce ține de conținut - într-o poezie, într-un portret, într-o dispoziție resimțită în natura liberă - exclus din frumos? Sau se socotește că întreg așa-numitul „conținut" aparține și el în acest sens formei? Lucrul acesta l-am putea fără îndoială gândi. Dar atunci de ce se vorbește numai de formă, de vreme ce conceptul formei implică în sine sensul unei opoziții față de ceva de ordinul conținutului, care este modelat abia prin mijlocirea formei? E cu putință ca nepotrivirea aceasta să țină de nepriceperea conceptului de conținut. Să încercăm deci să-l înlocuim cu unul mai precis. Pentru aceasta ne oferă un sprijin analiza categorială: conceptul complementar al formei este „materia". Printr-însa, ontologic, nu trebuie nicidecum să înțelegem doar materia sensibilă care umple spațiul; materie în sensul cel mai larg este tot ce e nedeterminat și nediferențiat în sine, în măsura în care e capabil să primească o formă - până jos, la purele dimensiuni ale spațiului și ale timpului. În adevăr, și acestea joacă în obiectul estetic, în chip limpede, un rol de materie, căci doar există arte ale spațiului și ale timpului. Există însă și alt sens mai restrâns al materie, în înțeles estetic. Printr-însul se înțelege domeniul elementelor sensibile pe care se mișcă plăsmuirea artistică. În sensul acesta, piatra sau bronzul este materia sculpturii, culoarea materia picturii, sunetul materia muzicii. Aici materia nu mai înseamnă ceva ultim și indisolubil, necum ceva substanțial. Ci cu desăvârșire numai specia elementelor sensibile care în creația artistică suferă o modelare de un fel particular. Raportul acesta este însă, fără îndoială, fundamental pentru toată analiza obiectivă mai departe a frumosului. Ba el ține deja de primii pași ai analizei. Căci este lesne de înțeles că întregul chip de modelare atârnă în arte, în mare măsură, de felul materiei în care se plăsmuiește. Se confirmă aici „legea universal-categorială a materiei", care spune că în genere, în toate domeniile de obiecte, materia contribuie la determinarea formei, întrucât nu fiece fel de formă este cu putință în fiece materie, ci numai o formă de un fel determinat într-o materie determinată. Ceea ce, firește, nu suprimă autonomia formei, ci numai o îngrădește. Aici își au rădăcina acele fenomene cunoscute din „disputa în jurul lui Laokoon" a veacului al XVIII-lea. Sculptura nu poate modela, în marmură, tot ce reprezintă fără greutate poezia, în materia cuvântului. Acestea sunt fenomene autentice de limitare a domeniilor artistice și legitarea lor, odată descoperită, nu poate fi în nici un chip contestată. În opoziția categorială față de materie ca principiu desemnând un domeniu, conceptul estetic al formei dobândește astfel o primă determinare clară. Și aceasta poate fi menținută fără greutate în toate domeniile artei; căci fiecare din domeniile ei își are, tocmai, materia ei determinată. Ba se poate spune că întreaga împărțire a artelor frumoase este luată în primul rând de la deosebirea materiei lor. Parte însă, principiul de diferențiere dat în felul acesta se întinde și la domeniul larg al frumosului extraar-tistic. Cu toate acestea, raportul acesta privește numai una din laturile conceptului de formă. Se vede aceasta deja din faptul că tocmai ceea ce ține de „conținut" într-o operă de artă, adică aceea ce este denumit în mod inadecvat astfel, nu se rezolvă într-un atare concept al materie. El este abia atins de 122 acesta. Trebuie deci, dacă conceptul de conținut urmează să păstreze aici un sens clar, să mai existe încă o altă opoziție față de formă. Această nouă opoziție iese limpede la lumină pretutindeni de unde este vorba în artă de reprezentare, așadar acolo unde modelarea constă în a face sensibil-intuitiv ceva care are, sau cel puțin ar putea să aibă. Și dincoace de artă o subzistență în lume. Poezia de pildă înfățișează conflicte, pasiuni, destine omenești, sculptura forme corporale, pictura aproape tot ce putem vedea. Aceste domenii de conținut nu sunt în sine artistice, abia modelarea de către arte le dă caracterul acesta. El oferă însă „teme" pentru o atare modelare, „subiectul" - în acest sens, „materia" care este transpusă de creator în prezență sensibil-intuitivă. „Materia" în sensul acesta nu o găsim în toate artele ; nu o găsim de pildă în muzică (cel puțin în muzica pură), nici în arhitectură, nici în ornamentică. Cu totul problematic devine conceptul în frumosul naturii. Atunci însă trebuie cel puțin să se admită că în aceste arte categoria formei apare într-un dublu raport de opoziție: odată față de materia „în" care ele modelează; pe de altă parte, față de materialul „pe care" ele îl modelează. Și în chip manifest, trebuie să existe aici o relație între modelarea în primul rând și modelarea în al doilea sens. Problema care se deschide astfel privește departe. A o rezolva dintr-o dată, este greu să izbutim. Există oare, în genere, două feluri de modelare într-una și aceeași plăsmuire? Nu trebuie să fie modelarea materiei și modelarea materialului în fond una și aceeași? Și totuși, ele nu pot fi numai distinse, ci sunt chiar esențial distincte. Când poetul modelează pe de o parte caractere și destine de viață, pe de altă parte modelează sunetul cuvintelor în care el le exprimă, prima modelare nu poate fi identică celei din urmă. În opera creată însă, de pildă într-o succesiune de scene caracteristică, realizabilă sub formă de dialog, ambele sunt atât de strâns contopite într-o unitate vie, încât ele nu sunt numai imposibil de separat, ci sunt și date ca o modelare unică ce se exercită pe două laturi. Este aceasta numai iluzie, sau există cu adevărat o atare modelare pe două laturi în același timp? Ultimul lucru ar însemna că una și aceeași modelare prelucrează un material nemodelat, respectiv mo-delabil, de două feluri. S-ar putea ca tocmai în acest raport dublu să devină sesizabil secretul frumosului ca atare, - și chiar dacă nu în întregime, cel puțin o parte esențială din el. Stă însă la îndemâna oricui să vadă că în acest caz categoria însăși a formei n-ar mai putea fi suficientă, și că în locul ei ar trebui să treacă anumite categorii ale structurii obiectului, care să facă posibilă surprinderea împletirii a două raporturi manifest eterogene, ca și convergența lor în unitatea unei diversități intuitive, - sau, mai degrabă, în unitatea intuitivă a două diversități. Surse: 1. W. Tatarkiewicz, Istoria celor șase noțiuni, Editura Meridiane, București, pp. 73-75 2. Gheorge Achiței, Frumosul dincolo de artă, Editura Meridiane, București, pp. 40-47 3. Liviu Rusu, Eseu asupra creației artistice, Editura Dacia, Cluj-Napoca, pp. 299-304 4. Tudor Vianu, Tezele unei filosofii a operei, în Opere, vol. 7, pp. 512-514 5. N. Hartmann, Estetica, Editura Univers, București, pp. 15-18 IX. Opera de artă și momentele ei constitutive Ars și techne - sunt doi termeni care nu semnificau pentru elin și latin ceea ce noi înțelegem astăzi prin termenul de artă. Pentru grec techne însemna pricepere, iscusința de a lucra un obiect oarecare precum casă, corabie, pat, veșmânt sau de a face o acțiune: de a comanda o armată, de pildă. Toate 123 aceste iscusințe erau denumite „arte": arta arhitectului, a croitorului, a geometrului. De asemenea în tradiția greco-latină arta însemna regulă, iar regula era considerată ca element definitoriu pentru artă (de exemplu întrucât poezia era - după greci - inspirată de muză, ea nu era considerată artă; în acest sens, Platon arăta că „munca irațională nu se poate numi artă"). Prin urmare în sfera conceptului de artă intra și cunoașterea dar și îndeplinirea unei activități după o regulă. În evul mediu termenul ars era înțeles exclusiv în sensul artei de gen superior, adică, artă liberală (geometria, retorica, logica, gramatica, aritmetica, astronomia și muzica). Atunci cele șapte arte liberale erau predate la Universitate dar nu ca arte frumoase. Se consemnează ca important faptul că în Renaștere se produce o separare a artelor frumoase de meserii. Această separație a fost determinată de situația socială, existențială a artiștilor și, anume, de tendința artiștilor plastici de a urca o treaptă socială superioară. În fapt ei aveau de ales fie să fie considerați meseriași fie savanți. De asemenea după cum stabilește W. Tatarkievicz în Istoria celor șase noțiuni în Renaștere accepțiile a ceea ce noi numim astăzi sculptură nu erau deloc identice cu ceea ce credeau artiștii italieni. De pildă, la sfârșitul secolului al XV-lea, în Italia, Angelo Poliziano utiliza cinci noțiuni diferite în loc de una singură, sculptura: a) statuarii (adică cei ce lucrau piatra); b) caelatores (cei ce lucrau metalele); c) sculptores (cei ce lucrau lemnul); d) fictores (modelatorii de argilă); e) encausti (modelatorii de ceară). Ce rezultă de aici? Două lucruri. Faptul că apare un proces de integrare noțional, și, al doilea acela că, apare conștiința acută că producțiile sculptorului se înrudesc cu producțiile pictorului și arhitectului atât de mult astfel încât toate acestea pot să fie cuprinse într-o unică noțiune și denumire. Ceea ce este interesant este faptul că în secolul al XVI-lea denumirea de „arte frumoase" se utiliza, în primul rând, cu privire la arhitectură, pentru ca apoi în secolele al XVII-lea și al XVIII-lea în cuprinsul artelor frumoase să intre și pictura, sculptura, muzica, poezia, dansul și elocința. Oricum, în secolul al XVIII-lea nu mai încăpea nici o îndoială că meseriile sunt meserii, iar în privința numelui de artă noțiunea era nouă: arta însemna ceea ce produce frumosul. Majoritatea teoreticienilor consideră că viziunea anticilor despre artă era clară în timp ce în perioada modernă concepția nu este nici foarte clară și nici destul de lămurită. În orice caz punctul de plecare rațional și tare în definire este considerat următorul: există un gen căruia îi aparține arta și el este, în fond, sinonim cu o activitate conștientă de elaborare, de creație. Genul acesta este considerat însă ca fiind foarte larg. Dificultatea constă în a descoperi acea trăsătură caracteristica care separă arta de alte tipuri de activități și de alte creații ale omului. În manieră platoniciană de a defini, putem considera că s-au cumulat până acum mai multe tipuri de definiții care simplificat ar suna astfel: a) trăsătura caracteristică a artei constă în aceea că produce frumosul (frumosul nu e însă un termen univoc); b) trăsătura caracteristică a artei constă a fi o activitate sinonimă mimesisului (termenul de imitație are însă o multitudine de sensuri); c) trăsătura esențială, caracteristică definitorie a artei ar fi dată de faptul că ea este asociată producerii de forme (și conceptul de formă este însă prea larg); d) trăsătura caracteristică este considerată a fi expresia; e) s-a considerat, adeseori că trăsătura caracteristică a artei este aceea că ea suscită trăiri estetice (dar nici acest termen n-are o semnificație univocă); f) trăsătura caracteristică a artei constă în a provoca un șoc psihologic; g) trăsătura caracteristică este perfecțiunea; h) trăsătura caracteristică definitorie este creația. S-au conturat câteva concluzii semnificative. Prima ar fi aceasta: clasa obiectelor numită „artă" nu este doar vastă dar ea este și neunitară. În acest sens Wittgestein arăta că noi avem prea multe prejudecăți platoniciene cu privire la unitatea lucrurilor. În al doilea rând s-a formulat opinia că definirea artei nu este doar dificilă, ci, în genere nu e posibilă numai prin încercarea de a descoperi „sâmburele comun", trăsătura definitorie a tuturor obiectelor care fac parte dintr-o categorie, în acest caz, arta. W. Tatarkievicz dezvoltă această idee și propune analogia cu familia. În componența unei familii arată el, intră întotdeauna mai multe alte familii. În vremurile vechi cei ce intrau într-un ordin cavaleresc erau obligați să menționeze „neamurile ce intră în alcătuirea neamului său". O atare obligație - arată autorul menționat - pare să revină și celui ce vrea să denumească o noțiune precum arta, adică să arate „familiile" ce intră în componența ei. Oricum în ceea ce privește trecutul ei în Europa noi avem efectiv doar istoria denumirii de artă și nu avem noțiunea. Prin urmare numai denumirea a dăinuit pe câtă vremea noțiunea s-a schimbat lent dar integral. De asemenea, în contemporaneitate sub denumirea de ară sau formulat noțiuni foarte diferite încât este dificil să le găsim numitorul comun. Soluția propusă 124 este aceea a definiției alternative. În fapt, în conceptul de artă intră toate elementele consemnate în mod tradițional: redarea obiectelor, construirea formelor, exprimare a unor trăiri, producerea unui șoc etc. Tatarkiecicz va încerca să sugereze o asemenea definiție alternativă de tipul: „arta este redarea obiectelor sau construirea formelor; sau, arta este exprimarea trăirilor numai dacă produsul acelor redări, construiri sau expresii este capabil să încânte sau să emoționeze sau să șocheze". Redăm în continuare după această introducere sumară asupra conceptului de artă câteva texte semnificative referitoare la conceptul de operă de artă. Primul dintre acestea îi aparține lui Tudor Vianu și este intitulat Tezele unei filosofii a operei. Plecând de la o fenomenologie simplă a conștiinței Tu-dor Vianu ajunge să stabilească cele nouă elemente definitorii ale unei opere de artă: 1. produsul; 2. unitar și multipli; 3. înzestrat cu valoare; 4. obținut prin cauzalitate finală; 5. al unui creator moral; 6. dintr-un material; 7. constituind un obiect calitativ nou; 8. original imutabil; 9. ilimitat simbolic. Ultimele două atribute sunt cele care dau marca de specificitate a operei de artă și o delimitează pe aceasta de creația științifică, cea tehnică sau filosofică. Pentru că în partea a doua a prezentei cărți există un capitol special dedicat lui Tudor Vianu nu insistăm asupra acestui text aici. Tot din Tudor Vianu am reprodus într-o formă extrem de concentrată cele patru momente constitutive ale operei de artă așa cum sunt propuse de esteticianul nostru în Estetica sa . Ne referim la izolare, ordonare, clarificare și idealizare. Următoarele două texte aparțin gândirii fenomenologice în estetică respectiv lui Roman Ingarden și Mikel Dufrenne. Primul se intitulează Structura internă a operei de artă, iar cel de al doilea Opera de artă și execuția sa. 1. Tudor Vianu, Tezele unei filosofii a operei Munca și opera Prima lumină pe care o putem obține asupra esenței operei o dobândim actualizând reprezentările implicate de cuvântul care o denumește, mai cu seamă dacă alăturăm acest cuvânt de termeni apro-piați și pe care vorbirea curentă îi asociază adeseori. Desigur, opera este produsul muncii, un rezultat al ei. Nu orice muncă produce însă opere. Există munci inproductive, activități care se desfășoară în van: opera nu le încunună. Dar, chiar muncile productive, ca, de pildă, acele cu rol pozitiv în economia unei societăți, nu se concretizează, până la urmă, într-o operă. Munca unui salahor, a unui muncitor care controlează și face să funcționeze o mașină, nu produce o operă. Opera este produsul singurelor munci capabile să sfârșească într-un rezultat concret și relativ durabil. Vorbim, apoi, de munca organismului, dar nu de opera lui. Inima muncește din greu în timpul ascensiunilor laborioase. Vorbim apoi, printr-o metaforă abia simțită, și de munca unei mașini. Dacă vorbim de munca organismului și de aceea a mașinilor, dar nu de opera lor, împrejurarea provine nu numai din lipsa rezultatului concret și durabil, dar și din aceea a finalității sau a agentului moral sau a valorii. Nu asociem cu munca unei mașini sau a unui organ, ideea unei cauze finale, adică a reprezentării unui scop care ar călăuzi-o în timpul efortului său. Fiziologii vorbesc de mecanismul inimii; ipoteza finalistă le este inutilă pentru a explica modul în care mușchiul cardiac absoarbe și respinge lichidul sanguin. Desigur, activitatea inimii face parte din unitatea funcțională a unui agent fizic și mașina nu lucrează decât supravegheată de un lucrător. Agentul fizic nu este însă și unul moral, și lucrătorul, cu însușirile lui de atenție, conștiinciozitate și abilitate, rămâne exterior muncii însăși a mașinii. Când vorbim de munca mașinii, iar nu de aceea a lucrătorului care o conduce, nu ne reprezentăm în ea o prezentă umană, calitatea morală a unei persoane. Deși, din mașină pot ieși obiecte concrete, durabile și valoroase, lipsa calității, ei de persoană, de agent moral, ne împiedică a vorbi despre operele ei. Tot astfel, cu toate că și organismul, prin produsele lui, poate produce unele obiecte concrete și de o oarecare durabilitate, lipsa de valoare a acestora ne oprește a vorbi despre opera lui. Lipsa unuia singur din atributele amintite, produs concret și durabil, finalist, al unui agent moral, posedând o valoare, retrage rezultatului unei munci calitatea unei opere. Opera întrunește, însă, toate aceste atribute. Prelungind aceste prime indicații, furnizate de analiza vorbirii, putem obține o definiție a operei. 125 Munca sau opera naturii? Cât de indispensabilă este gruparea tuturor atributelor semnalate mai sus, pentru a distinge între simpla muncă și aceea care se încunună printr-o operă, ne dăm seama atunci când ne oprim în fața activităților naturii. Un naturalist, căruia îi este suficientă ipoteza materială și mecanicistă, va vorbi cel mult de munca naturii. Un filosof spiritualist sau un panteist vor vorbi despre opera ei. Cine admiră opera naturii, cu prilejul înfloririlor ei periodice sau a spețelor vegetale și animale care s-au diferențiat treptat și stăpânesc azi pământul, sau cu ocazia proceselor geologice care au conformat peisajul planetei noastre, gânditorii și poeții care își mărturisesc entuziasmul lor cu privire la miracolul armoniei în organizarea materiei vii și chiar la frumusețea aspectelor luate de materia moartă, introduc neapărat, în chipul lor de a considera natura, ideea finalității, a calității morale a agentului creator și a valorii produsului lor. Divinitatea exterioară creației sau spiritului infuz în întreaga natură lucrează călăuzit de un scop, după un plan, prin spontaneitate morală și obținând valori, pentru toți filosofii spiritualiști, teiști sau panteiști. Ipoteza spiritualistă și religioasă este totdeauna prezentă în vorbirea acelora care ne invită să admitem operele naturii. Respingerea acestei ipoteze, nu ne mai dă dreptul să vorbim decât despre munca ei. Definiția operei Opera, orice operă, este deci produsul finalist și înzestrat cu o valoare al unui agent moral, de obicei al unui om, considerat în calitatea morală a ființei lui. Produsul pe care îl numim operă are o realitate concretă și relativ durabilă. Realitatea lui se afirmă atunci când se desparte de creatorul care l-a produs. Relațiile operei cu creatorul său sunt însă mai complexe, după cum vom vedea din desfășurarea acestei analize. Deocamdată, ne este suficient să observăm că nu există operă decât acolo unde produsul s-a izolat de creatorul lui și de procesele active care i-au premers. Câtă vreme artistul visează sau lucrează și atâta timp cât savantul experimentează, își verifică rezultatele, le completează sau le amendează, opera nu există încă. Opera apare numai atunci când, creatorul simte că lucrarea lui a atins un termen dincolo de care este inutil să mai continue și atunci când, în spațiul lumii, opera ocupă o poziție opusă creatorului său, creatorul privind din punctul său către punctul operei și luând cunoștință de ea, ca de un lucru deosebit de sine. Pentru a atinge acest rezultat, creatorul și-a propus un scop și a lucrat după un plan. Există, desigur, în cristalizarea treptată a unei opere și efecte neprevăzute de creator, independente de scopul propus și de planul după care lucrează. Există în cursul realizării unei opere și substituții de scopuri, creatorul orientându-se la început după un scop și hotărându-se apoi să adopte un altul. Nu există, însă, opere produse în întregime de întâmplare. Efectele neprevăzute au trebuit să fie selectate, introduse într-o structură finalistă, recunoscute, adică drept utile și adaptate scopului urmărit. Iar acest scop, oricâte alte scopuri anterioare ar fi înlocuit și oricât de târziu ar fi început să orienteze lucrarea către rezultatul ei definitiv, a trebuit să se precizeze pentru ca opera să apară. Produsul finalist, care este opera, creatorul îl obține conformând un material. Materialul nu trebuie să fie neapărat materie: materialul nu este totdeauna material. Un savant, un filosof, un moralist conformează un material spiritual, un material de concepte, de judecăți, de raționamente. Lucrarea de notație a rezultatelor sale poate fi o operație secundară și neesențială. Auguste Comte, meditân-du-și lucrările până în ultimele lor amănunte, așa cum ne asigură biografii lui, putea să-și considere opera împlinită încă din faza ei pur mentală, înainte de transcrierea ei grafică. De asemeni, un inginer poate să-și privească opera încheiată îndată ce încredințează proiectul său constructorilor tehnici, care urmează s-o realizeze materialmente. S-ar putea spune că, în cazul inginerilor, opera trece prin două faze ale materializării, opera este însă gata odată cu cea dintâi dintre ele, adică cu proiecția în plan a viitoarei lucrări spațiale. Evident, împrejurarea se schimbă pentru alți creatori de opere. Pentru unii din aceștia, realizarea materială a concepției lor poate să modifice concepția însăși. Pictorii și sculptorii, dar și unii meșteșugari, fac adeseori această experiență. Materia nu este pentru ei un vehicul indiferent al concepției, ci un factor cu rol pozitiv și creator în desăvârșirea operei. 126 Sculptorul care, modelând lucrarea sa în pământ, o vede tăiată în piatră sau turnată în bronz, știe că felul materiei pe care o va întrebuința este un factor constitutiv al operei sale. Opera este pentru el esențialmente materială. Manevrând un material, creatorul îi dă o formă. Rămâne o problemă, pe care urmează încă s-o discutăm, dacă analiza filosofică poate menține deosebirea curentă dintre materialul și forma operei. Este mai probabil că, nu există material absolut amorf și că în cel mai brut dintre ele a lucrat un principiu formal. Forma însăși este unitatea unei multiplicități, o unitas multiplex. A conforma înseamnă a unifica, a integra o multiplicitate. Cum nu există însă decât materiale formate, fie numai chiar prin lucrarea pregătitoare a naturii, a conforma înseamnă a integra o multiplicitate de unități multiple. Orice operă este un întreg multiplu. Din acest punct de vedere, a crea o operă înseamnă a duce mai departe lucrarea de organizare formală a naturii. Operele omenești se înlănțuiesc, astfel, cu procesele naturii, dar, în același timp, i se opun acesteia. Căci, orice operă este un obiect nou în natură, pe care natura nu l-a putut singură produce. Forțele naturii pot dezorganiza opera umană, dar n-o pot înlocui. Există o adversitate continuă între natură și operele omului, deși acestea nu se pot produce decât conformând materialele puse la îndemână de natură și folosind mijloacele date împreună cu legile ei. Solidaritatea operei cu natura nu exclude însă antagonismul lor. Orice operă este apoi supraadăugată naturii. Suma tuturor operelor alcătuiește, pe planeta noastră, o regiune nouă, o sferă de proveniență pur umană, tehnosfera. Un organism animal sau o plantă, în momentul apariției lor, sunt și ele obiecte noi, în sensul că lipseau până atunci din natură; ele posedă, cu alte cuvinte, o noutate cantitativă, dar nu și una calitativă. Opera are, însă, totdeauna o noutate calitativă. A zecea mie sau a suta mie de perechi de ghete ieșită dintr-o fabrică au o valoare deosebită, o altă calitate economică, tocmai pentru că sunt a mia sau a suta mie pereche de ghete. Plantele și animalele nu-și schimbă calitatea odată cu multiplicarea lor, decât atunci când sunt cultivate de om pentru a satisface unele din nevoile lui; plantele de pe terenurile de cultură și animalele din crescătorii se înscriu, însă, printre operele omului; ele fac parte din tehnos-feră. Printre opere sunt unele care sunt nu numai noi, dar și unice. Calitatea lor deosebită nu provine din punctul pe care îl ocupă într-o serie omogenă, ci tocmai din faptul că nu aparțin unei serii, nu s-au repetat și nu sunt repetabile. Acestea sunt operele științei, ale filosofiei, ale artei. Noutatea lor este originalitatea. Există deci o noutate cantitativă, una calitativă și una calitativ-originală. Acest din urmă atribut îl recunoaștem numai operelor savanților, filosofilor și artiștilor. O nouă deosebire ne apare în punctul acesta. Deși originale, operele științei și ale filosofiei nu sunt atașate de materialul în care se manifestă decât prin legături disolubile. Aceeași teorie științifică sau filosofică, aceeași prezentare de fapte sau aceeași argumentare se poate face, cu alte cuvinte, într-o altă ordine sau cu alte metode ale expunerii. Numai operele artei sunt atât de indisolubil legate de forma înfățișării lor materiale, încât orice schimbare a acesteia le modifică sensul și valoarea. Originalitatea operei de artă exprimă, deci, un raport special între concepția artistului și forma materială care o manifestă. Precizăm natura acestui raport atunci când spunem că originalitatea operei de artă este imutabilă. Distingând între forma manifestării lor materiale și sensul lor, putem spune că operele științei, ale filosofiei și ale artei sunt simbolice. Ele au acest caracter ca orice fapt de limbă. Cuvântul sonor sau scris și legătura dintre cuvinte semnifică o realitate deosebită de ele însele și anume, un concept sau o legătură de concepte. Cele dintâi sunt, așadar, ceva pus în locul altcuiva, substitute sau simboluri. Realitatea substituită prin cuvinte și prin conexiunile lor, adică formațiunile intelectuale pe care le numim concepte, judecăți sau raționamente, au în operele filosofice și ale științei un înțeles precis. Când regăsește acest înțeles, adică atunci când în locul substitutului a aflat substituitul, spiritul își întrerupe cercetarea. Spunem, din această pricină, că înțelesul unei opere științifice sau filosofice ocupă adâncimea unei perspective limitate. În operele artei însă, dincolo de substituitul format de 127 cuvinte, sunete, mișcări, linii, forme, volume, culori etc., regăsim un înțeles pe care nu-l putem subordona unui concept sau unei legături de concepte precise, un înțeles mai bogat și care, debordând necontenit conceptul, provoacă lucrarea niciodată limitată a restabilirii înțelesului. Simbolul artistic este, deci, limitat. Originalitatea artistică este nu numai imutabilă, dar și ilimitat-simbolică. Însumând rezultatele analizei de mai sus și înainte de a le valorifica în atâtea probleme ale fenomenologiei generale a operei și ale aceleia speciale a operei de artă, putem spune că opera este produsul finalist și înzestrat cu valoare al unui creator moral care, întrebuințând un material și integrând o multiplicitate, a introdus în realitate un obiect calitativ nou. Acest obiect calitativ nou este original și simbolic în cazul operelor filosofiei și ale științei. El este imutabil original și limitat simbolic în cazul operelor filosofiei și ale științei. El este imutabil original și ilimitat simbolic în cazul operelor artei. [...] Definirea operei și, în cele din urmă, a operei de artă, s-a făcut printr-o serie de atribute, a căror însumare continuă să marcheze trecerea de la natură la tehnică și la artă. Există, însă, și unele controverse cu privire la delimitarea acestor domenii. În șirul operelor, arta este cea mai determinată, aceea care întrunește numărul cel mai mare de atribute. Retrăgând unul sau altul din aceste atribute, parcurgem drumul invers: de la artă, la tehnică și la natură. Există, deci, posibilitatea ca, din unghiul artei, să precizăm granițele domeniilor conexe și să limpezim unele din controversele care pot apărea cu această ocazie. Opera de artă ne-a apărut deci ca: 1. Produsul 2. unitar și multiplu, 3. înzestrat cu valoare, 4. obținut prin cauzalitate finală, 5. al unui creator moral, 6. dintr-un material, 7. constituind un obiect calitativ nou, 8. original imutabil - și 9. ilimitat simbolic. Prin singurele prime două atribute, nu ne găsim încă în domeniul operelor. Natura cunoaște și ea produse de integrare, unitare și multiple. Evident, aceste produse posedă adeseori o valoare, totuși aceasta nu apare decât prin munca omului care trebuie să opereze cel puțin pentru a le extrage și a le transporta, dacă nu pentru a le da un început de transformare. Arborele de pădure nu devine o valoare decât abătut și transportat, dacă nu și transformat în material de construcție. Intervenția muncii unui om, adică a unui agent moral, valorifică produsele naturii și le dă caracterul unor opere. Am văzut însă [...] că în ipoteza unei metafizici spiritualiste, teiste sau panteiste, produsele naturii pot fi considerate și ele ca opere, valoarea provenindu-le atunci din alt izvor decât acel al muncii omenești, dar tot din activitatea unui agent moral. Cu al treilea atribut, din șirul celor notate mai sus, intrăm deci în domeniul operelor, dar deocamdată în acel al operelor tehnice. Orice operă tehnică este un produs material de integrare, valoros, fina-list, datorit unui creator, înscriind în realitate un obiect nou. Noutatea operei tehnice este oare cantitativă sau calitativă? Putem oare recunoaște operelor tehnice noutate originală? Desigur, prima ope- 128 ră tehnică dintr-o serie omogenă, primul telefon, primul avion, primul post de radio-emisiune și ra-dio-recepție au fost opere originale. Toate celelalte opere tehnice de același fel, repetând modelul inițial, n-au mai avut decât o noutate cantitativă, deopotrivă cu a tuturor operelor pe care le numim bunuri economice sau mărfuri. Între primul și al miilea aparat de radio există deosebirea dintre calitate și cantitate. Prin calitatea originalității lor, primele opere tehnice dintr-o serie, așa-zisele invenții, se înrudesc cu operele științei. Inventatorul nu este numai un tehnician, dar și un om de știință, un savant cunoscând principiile și legile. Ceilalți făuritori de opere, care repetă invenția primitivă, sunt numai tehnicieni. Prin atributul originalității, intrăm deci în domeniul științei, ca și al filosofiei. Am văzut, în fine, că abia prin originalitatea imutabilă și prin simbolismul ilimitat pătrundem în regiunea artei. 2. Momentele constitutive ale operei de artă a) Izolarea Primul moment constitutiv al operei de artă decurge din caracterizarea valorii estetice ca un scop în sine. Cine gândește un obiect în sfera valorii estetice și îl răsfrânge ca operă de artă, îl consideră ca o realitate sustrasă înlănțuirii evenimentelor, ca ceva care își ajunge sie, ca un scop intrinsec. Dar, cine nu se mulțumește numai să cugete obiectul ca operă artistică, dar și să prelucreze efectiv un material pentru a obține opera, trebuie să găsească mijloacele indicate pentru o astfel de țintă. Primul dintre aceste mijloace este izolarea. Opera de artă este și trebuie să fie un obiect izolat din complexul fenomenelor care alcătuiesc împreună câmpul experiențelor practice. Nu există operă de artă care prin felul în care se înfățișează să nu manifeste însușirea de a fi izolată față de restul realității. Modalitățile izolării variază însă cu fiecare artă. Astfel, tăcerea care precede începutul unei bucăți muzicale sau al unei reprezentații teatrale lucrează în aceste arte ca un cadru izolator. Tăcerea care anticipează muzica nu este numai o condiție psihologică pentru buna ei receptare, dar un moment estetic constitutiv. [...] Ceea ce este tăcerea și întunericul în muzică, este rama în pictură. [...] Același rol îndeplinește soclul în sculptură. [...] Printre mijloacele care înalță imaginea în planul vizualității pure stă și întrebuințarea soclului în sculptură sau a scenei în teatru. Dar, cu aceasta atingem o altă modalitate a izolării și anume, proiectarea în spațiul artistic, un termen mai general decât spațiul vizual. Însușirea de a fi un loc al purei vizualități este numai una din calitățile spațiului artistic. [...] Artele, zise succesive, întrebuințează în vederea izolării proiecția în timpul artistic. Timpul artistic prezintă și el numeroase caractere diferențiate față de timpul practic. Mai întâi, timpul artistic, prin facultatea lui de a contrage sau de a extinde durata evenimentelor, manifestă felul lui convențional. b) Ordonarea Pentru o conștiință care nu este călăuzită nici de disciplina științifică, nici de aceea a artei, impresiile pătrund în ea într-un mod cu totul întâmplător. [...] Există însă și un [...] mijloc de ordonare a icoanei lumii, și aceasta este arta. Dar arta, spre deosebire de știință, nu are nevoie de sacrificiul calităților sensibile ale obiectelor. Chiar atunci când ea trebuie să folosească noțiuni, ca de pildă, în literatură, ele nu sunt decât simple materiale care, prin felul în care sunt compuse, ajung să reconstituească o imagine individuală. Se poate spune, în adevăr, că arta rămâne în toate împrejurările ordonarea lumii ca imagine. Dar, ordonarea presupune unificare, adică grupare a elementelor disparate în mai multe unități restrânse, subordonate unei largi unități cuprinzătoare. Este evident, deci, că pentru a avea unitate trebuie să existe o varietate, pe care s-o înglobeze și s-o domine. Pentru mulți din esteticienii mai vechi, formula frumuseții era uni- 129 tatea în varietate. [...] Acest vechi câștig al esteticii trebuie păstrat și astăzi, cu excepția că fenomenologia frumuseții nu ni se pare a se istovi prin această singură formulă. Un număr mai mare de însușiri contribuie să completeze structura obiectelor frumoase. Printre acestea, rolul unității în varietate este însă incontestabil. [...] Un cuvânt trebuie spus și despre relația în care izolarea stă cu unificarea. Deși nevoile analizei ne-au făcut a distinge între aceste două particularități ale structurii artistice, acțiunea lor merge tot timpul mână în mână. Căci, fără îndoială că printre mijloacele unificării trebuie să trecem și izolarea, după cum printre mijloacele izolării trebuie să numărăm și unificarea. O operă este mai unitară prin însăși forța izolării ei de restul realității. Tot astfel, ea este mai bine izolată când perfecta ei unitate intimă o constituie ca un organism sustras tuturor determinărilor exterioare. c) Clarificarea Un alt moment constitutiv al operei de artă este, în consecință, clarificarea. Cercetarea poate cu siguranță distinge în cunoașterea lumii, mai ales așa cum ea se produce într-o mentalitate civilizată, pătrunsă mai mult sau mai puțin de disciplina științei, un conținut perceptiv și unul normativ, aspectul și semnificația lui. Dozajul acestor două elemente se produce, de cele mai multe ori, în avantajul celui din urmă. [...] Clarificarea, ca un moment constitutiv al artei, nu implică pentru operele ei obligația de a înfățișa numai plăsmuiri clare, adică bine conturate și bine luminate. Pictura a obținut adeseori cu succes reprezentarea clar-obscurului, a contururilor care se desprind din ceață, a luminilor tremurătoare, răsfrânte de o suprafață lucie a desișurilor de pădure. Muzica și poezia au știut, de asemeni, să reprezinte sentimentele și, în general, stările de spirit fără formă determinată, presimțirile, revelațiile fugitive, tendințele instabile și echivoce, acel ,,nu știu ce și nu știu cum" al poetului nostru. d) Idealizarea Prin operația izolării, ordonării și clarificării, fragmentul de materie sau grupul de fapte ale conștiinței prelucrat de artist a dobândit o însușire ideală, care alcătuiește un al patrulea moment constitutiv al operei de artă. Izolată din înlănțuirea aspectelor și evenimentelor și constituită ca o unitate care pare a avea principiul determinării în ea însăși, opera de artă nu mai aparține lumii experiențelor noastre comune, în care orice realitate este legată cu altele și determinată de acestea. Pe de altă parte, cum opera de artă înfățișează un conținut perceptiv, accentuat cu atât mai energetic cu cât semnificația lui este împinsă mai în umbră, se poate spune despre ea că mai mult apare, decât există. Categoria existentului presupune reprezentarea unui substrat, adică a unei realități care stăruie independent de chipul în care ea apare conștiinței și necondiționată de funcțiunile ideale prin care spiritul o ia în stăpânire. Oricare ar fi varietatea aparențelor lui, existentul rămâne identic cu sine și stăruind chiar după stingerea ultimei conștiințe omenești. Opera de artă nu aparține însă existenței, ci aparenței. Ea este un mod de a apărea al lucrurilor și este, ca atare, condiționat și corelaționat cu unele funcțiuni ale spiritului, precum vizualitatea, audiția, imaginația etc. Deși, în teorie pură, după cum s-a încercat și în șirul acestor paragrafe, opera de artă poate fi considerată neatârnat de conștiința care o reflectă, pentru a putea determina pe această cale particularitățile structurii ei obiective, progresul cercetării trebuie să arate că ne găsim aici în fața unei simple ipoteze și că, adevărul complet al lucrurilor, arta rămâne totdeauna corelaționată cu spiritul omenesc. Fiind un fel de a apărea, ea este un fel de a apărea pentru știința umană. Particularitățile structurii ei sunt, în mod permanent, adaptate funcțiunilor conștiinței. Izolată din mijlocul lumii, necondiționată de ea, simplă aparență, trebuie să recunoaștem artei o însușire ideală. Idealitatea artei se poate determina, însă, și prin precizarea raportului ei cu categoria realului. Numim real, tot ce poate intra în țesătura experienței noastre practice, tot ce ne poate influența într-un chip oarecare voința. În acest înțeles, o fantomă este reală atâta timp cât credem în ea și ne compor- 130 tăm în consecință. În momentul în care pierdem această credință și recunoaștem fantoma ca fantomă, ca simpla proiecție a unei reprezentări a spiritului, ea devine ireală și ideală. Idealitatea artei nu este, însă, a irealității. Irealitatea se opune realității în cuprinsul aceleiași sfere. Ele sunt produsul unei măsuri comune. Realitatea sau irealitatea unui lucru se precizează pentru noi prin deopotriva lor raportare la practică. Cu operele artei se întâmplă, însă, altfel. Idealitatea artei este areală. [...] Dar, idealitatea artei rezultă și din faptul că reprezentările ei par a aparține mai mult decât domeniul realității, aceluia al necesității. 3. Roman Ingarden, Structura internă a operei de artă Problema principală este structura internă a operei de artă, respectiv a obiectului estetic, constituit pe baza unei opere de artă de către un receptor competent, problemă legată și de aceea a așa-numitei ,,obiectivități" a valorii estetice. Când se analizează structura internă a operei de artă (a obiectului estetic), trebuie să se țină seama că în diversele domenii ale artei, precum și în diferite operele de artă izolate, pot interveni deosebiri esențiale cu privire la caracterul unitar al structurii acestora. Operele de artă pot avea o structură mai omogenă sau mai puțin omogenă în funcție de perfecțiunea, de conținutul și de stilul lor. De aceea, o analiză a lor atentă poate duce la concluzii foarte diferite. Totuși, în vederea unei prime orientări, este necesar să se traseze liniile directoare ale problematicii generale și posibilele ei rezolvări. În primul rând trebuie făcută deosebirea între armătura neutră din punct de vedere valoric și momentele artistic și estetic valoroase ale operei de artă. De fapt, într-o operă de artă adevărată nu există momente lipsite de orice fel de semnificație pentru apariția calităților estetic valente și mai cu seamă valoroase. Totuși acest fel de semnificație nu este echivalent cu valoarea pe care o deține un moment al operei de artă (respectiv al obiectului estetic). În semnificația, respectiv în rolul pe care îl joacă fiecare moment al operei de artă la constituirea calităților estetic valente (relevante) sunt posibile diferite trepte, în funcție de capacitatea diferită de manifestare a acestor momente. În ciuda deosebirilor care intervin din acest punct de vedere în structura diverselor opere de artă, pot fi deosebite trei tipuri generale ale determinărilor acestora: 1. momente materiale sau formale, în sine neutre estetic, printre care însă se cuvin deosebite acele momente care au o importanță pentru constituirea calităților estetic valente, așadar care sunt valoroase din punct de vedere artistic; 2. momente și mai ales calități supraetajate celor dinainte și care sunt valoroase (pozitiv sau negativ), adică estetic va-lente; 3. valoarea estetică însăși care de asemenea este în sine determinată calitativ. Totalitatea determinărilor primului grup constituie armătura estetic neutră a operei de artă. În diferitele arte ea este determinată prin diferite selecții de momente. Așa de pildă, dintre calitățile estetic neutre ale operelor aparținând așa-numitelor arte figurative (literatura, pictura, sculptura), face parte și construcția stratificată, care dintr-o operă muzicală sau dintr-un tablou abstract lipsește. Tot de ele țin și diferite momente ale structurilor quasi-temporale existente în operele literare sau în muzică, dar absente din structura tabloului. În sfârșit, neutre estetic sunt structurile categoriale ale obiectelor reprezentate într-o operă de artă, deși poate să nu fie nerelevant pe plan artistic dacă, de pildă, într-o operă literară printre obiectele reprezentate au precădere cele cu structură statică sau procesele care în structura lor formală conțin aspecte dinamice. Unele proprietăți ale armăturii neutre a operei pot juca un rol mai mult sau mai puțin important în constituirea de calități estetic valoroase în obiectul estetic. Așa de pildă, cu totul alte posibilități se deschid pentru apariția diverselor structuri dinamice într-o operă muzicală, cu structură quasi-temporală, decât în operele care nu au o asemenea structură și sunt construite static. Ar fi însă greșit să se creadă că operele arhitectonice ar fi lipsite de momente dinamice esențiale, având un rol important la constituirea calităților estetic valoroase. 131 Pe baza armăturii neutre a operei de artă se supraetajează - așa cum am mai spus - diferite calități estetic valente; dacă se ivesc într-o selecție anumită și ordonate corespunzător ele constituie valoarea estetică determinată calitativ a operei. În această situație se conturează diferite posibilități tipice de relații, dependențe și autonomii între: momentele neutre estetic, artistic relevante și estetic valente, și mai ales între determinările valoroase ale unei opere de artă concretizate și valoarea estetică a acesteia, precum și între însăși valorile estetice constituite pe baza determinărilor estetice valoroase. Tocmai aceste relații și dependențe se cuvin cercetate mai îndeaproape, deoarece clarificarea lor permite înțelegerea construcției specifice a diverselor opere de artă. În acest scop e necesar mai întâi să ne putem orienta în privința calităților estetic valente și să obținem o privire de ansamblu despre varietățile acestora. Primul pas îl poate constitui lista pe care o oferim aici, chiar de-ar fi doar provizorie, de calități estetic valoroase, indicate prin denumiri folosite în diferite limbi în momentul frecventării unei opere de artă. A. Momente estetic relevante I. Momente materiale a) emoționale: emoționat, înduioșător, liric; trist, posomorât, disperat, dramatic; groaznic, înspăimântător, înfricoșător, tragic; bucuros, senin, vesel, plin de fericire; plăcut, drăguț, neplăcut, supărător, desfătător, dureros; serios, solemn, măreț, patetic, demn... b) ,,intelectuale": glumeț, ingenios, ager, pătrunzător, interesant, plin de umor, profund-plicticos, obtuz, ,,greoi", banal, superficial, ușor... c) de substanță: unele calități senzoriale, de pildă din sfera culorilor sau a sunetelor, precum anumite culori saturate sau culori ,,șterse" (,,pastelate"). Sunetul plin al unei viori bune, al unui clopot de argint, al sticlei de calitate, timbrul sunetelor, de pildă al glasului omenesc etc. II. Momente formale a) pur obiectuale: simetric, asimetric, nesimetric (acesta din urmă în diverse variante); omogen, neomogen, compact, ,,descompus"; concis, ,,lăbărțat"; unitar, neunitar, eterogen, uniform, monoton; bogat, sărac, slab, ,,redus", neînsemnat...; zvelt, stângaci (în înfățișare), ,,greu" (în arhitectură de pildă), elansat, greoi, nearmonios, ,,neîndemânatic", încărcat; ,,simplu" (în germană schlicht), armonios, nearmonios. b) derivate din experiența receptorului: transparent, netransparent, încurcat, confuz; clar, neclar, tulbure, nebulos, pătrunzător; expresiv, inexpresiv, echilibrat, dezechilibrat, calm, zbuciumat, proporți-onat, disproporționat; încordat, dinamic, static; corect, incorect, ordonat, dezordonat, haotic... III. Variante de calități ,,alese" sau ,,vulgare" nobil, distins, elegant, neelegant, grosolan, vulgar, ordinar, ,,mitocănesc", ,,grosier" (lipsit de subtilitate), subtil, rafinat, căutat, simplu, necăutat; delicat, nedelicat, brutal, perspicace, pur (culoare), ,,impur" (în culoare, desen); măreț, modest, finisat, nefinisat... IV. Moduri de manifestare ale calităților blând, ascuțit, dur, țipător, strident, moale, savuros, palid, bătător la ochi, discret, agresiv... 132 V. Variante ale ,,noutății" nou, vechi, proaspăt, original, lipsit de originalitate, modern, contemporan, demodat, învechit, excepțional, minunat, șablonard, comun... VI. Variante ale ,,naturaleții" natural, firesc, artificial, forțat, exagerat, afectat, patetic, idealizat... VII. Variante ale ,,veridicității" veritabil (în germană echt), neimitat, onest, sincer, fals, falsificat, nesincer, neonest... VIII. Variante ale ,,realității" ,,adevărat", ,,real" (în ce privește aspectul de realitate), nereal), simulat, iluzoriu, imaginar, fabulos... IX. Moduri de ,,a acționa" asupra privitorului stimulator, excitant, neliniștitor, calmant, liniștitor, reconfortant, fortifiant, tonic, dezarmant, debili-zant, zguduitor, impresionant, înspăimântător, nesolicitant... Momentelor estetic valoroase trebuie să li se opună variantele valorilor estetice însăși, pe care de obicei le denumim cu ajutorul unor substantive, ca de pildă ,,frumosul", sau cu ajutorul unor adjective care definesc însăși opera înzestrată cu respectiva calitate. Spunem un ,,frumos" poem. Atunci când dorim să marcăm calitatea care definește valoarea dată, folosim denumiri abstracte ca ,,frumu-sețea". În lista alcătuită de mine, mă voi folosi pentru simplificare numai de adjective, deși e vorba de a indica momentul care determină o anume valoare. Socotesc că există numeroase valori de acest fel, și nu una singură, cum se susține în mod obișnuit. De aceea, am împărțit pe grupe chiar și calitățile valorilor. Și anume: B. Determinări ale valorilor estetice a) plăcut, drăguț, frumos (fiecare dintre aceste calități se poate ivi în diferite variante calitative, cu neputință de enumerat aici); b) urât, slut, oribil, scârbos... c) plin de farmec (charme), de grație (grâce), lipsit de farmec, de grație... d) mare, puternic, ,,mărunt", fără putere... e) matur, imatur, ,,crud"... f) perfect, strălucitor, ales... După cum se vede în toate grupările, apar denumiri atât ale momentelor pozitiv valoroase, cât și negativ valente, dar ele nu sunt niciodată estetic neutre, deși au fost enumerate și momente care numai într-o coapariție cu altele, selectate în mod adecvat, își dobândesc valențele estetice. Aceste denumiri sunt adeseori folosite în cadrul unor fraze care devin judecăți de valoare, respectiv evaluări ale unor obiecte estetice, constituite pe baza unor opere de artă. Ele indică ceva ce ne este dat sau este resimțit nemijlocit, ceea ce ne emoționează într-o experiență și ne dă astfel prilejul de a emite o 133 apreciere. Lista trebuie considerată ca având un caracter provizoriu și este necesar să fie controlată. Va trebui completată sau schimbată, înlăturându-se unii termeni. Multiplele sensuri ale fiecărui termen în parte trebuie cercetate, depunându-se eforturi de a le preciza înțelesul. În general, lucrul acesta nu se poate realiza prin anumite definiții, ci recurgându-se la exemple care vor permite diferențierea calităților înrudite și, totodată, vor ,,satura" cu date intuitive cuvinte rupte din context. Calitățile înscrise în listă sunt fie valoroase în sine, fie că devin valoroase datorită ansamblului de calități împreună cu care apar, în sfârșit își pot schimba valoarea și rolul în raport cu respectivul grupaj. Și grupările de calități pot fi pozitiv sau negativ valoroase, dar toate cazurile posibile nu aveau cum să fie arătate în listă. Persoanele care se interesează de această problemă și vor s-o cerceteze mai îndeaproape își vor putea da lesne seama de faptul că, dacă lista este bine întocmită măcar în principiu, atunci ea conține toate cele trei feluri de calități estetic valoroase. Prin studii analitice, care trebuie întreprinse peun material concret, adică asupra unor opere de artă izolate, se va putea obține un progres real în estetică. Aceste cercetări vor constitui baza concretă a unor considerații, care altminteri s-ar menține la simple generalizări. De aceea, acord atât de multă importanță problemei întocmirii, perfectării și prelucrării listei de calități estetic relevante. În diferitele opere de artă (respectiv, în obiectele estetice) pot apărea simultan diferite calități estetic valoroase, precum și diferite valori estetice. Nu se întâmplă mai niciodată ca într-o operă de artă să se arate doar una din aceste calități. Dar, tocmai acest fapt constituie punctul de plecare pentru o întreagă problematică, extrem de complicată, pe care doresc s-o schițez aici. Pe de altă parte, este limpede că nu toate momentele calitative enumerate mai sus pot apărea laolaltă în una și aceeași operă de artă. Mai întâi, pentru că există o mult prea mare multitudine de calități valente estetice pentru a putea fi conținute într-o singură operă. Apoi, pentru că unele se exclud reciproc și nu pot apărea împreună. Există calități care, deși se pot ivi într-o aceeași operă, nu se împacă între ele și dau naștere la fenomene contradictorii. Acestea din urmă par a nu fi niciodată neutre estetic, ci în majoritatea cazurilor estetic valoroase, iar în unele cazuri favorabile ajung să fie și pozitiv valoroase. 4. Mikel Dufrenne, Opera de artă și execuția sa Opera de artă trebuie să se ofere percepției: dar pentru a trece, într-un fel oarecare, de la existență virtuală la o existență în act, ea trebuie să fie executată. Iar execuția se impune cel puțin pentru artele ale căror opere există și se perpetuează prin semnele în care au fost depuse, așteptând astfel să fie interpretate. Se poate vorbi, în acest caz, de experiență virtuală, deși opera este încheiată și deși, în principiu, reprezentarea nu adaugă nimic la ceea ce autorul a vrut să spună. În ceea ce privește exigența concretizării - cum spune Ingarden - literatura teatrală, de exemplu, ne prilejuiește în acest sens o foarte bună dovadă. Când citesc o piesă de teatru, simt că ceva lipsește. Pot, dealtminteri, încerca să înlătur o atare senzație imaginându-mi - mai mult sau mai puțin confuz și după ideea pe care o am despre teatru - punerea în scenă, atitudinile, intonațiile: e vorba de o execuție imaginară, evident, dar care deja animă textul și, câteodată, îl iluminează, cutare cuvânt capătă sens pentru că scapă ca o mărturisire reținută, altul pentru că explodează; cutare scenă este dramatică prin prezența discretă sau suverană a unui personaj mut, cutare tiradă solicită cutare mimică și chiar cutare costum: „Oh, cum mă apasă aceste lungi zorzoane, aceste văluri!". Și dacă uneori autorul a avut grijă să noteze indicațiile de decor sau de joc, acest lucru vine, cu precădere, în întâmpinarea intenției cititorului pentru a-i stimula imaginația pe măsură ce difuziunea cărții permite răspândirea teatrului văzut prin teatrul citit. Cu siguranță însă că efortul imaginativ pe care-l fac - mai cu seamă pentru că alterează spontaneitatea percepției cuvintelor - rămâne mai degrabă în serviciul judecății decât în acela al percepției: executând piesa cu propriile mele resurse, caut - mai înainte de toate - să înțeleg, să descopăr sau să comentez sensul. Un atare punct de vedere este propriu lecturii: în lipsa prezenței sensibile prin care opera poate deveni obiect estetic rețin numai ceea ce intră în sfera de exercițiu proprie reflecției: structura și semnificația. În timp ce la teatru mă abandonez încântării, citind dau dovadă de detașare exersându-mi doar inteligența. Aceasta însemnă, fără îndoială, a trage un excelent folos și a aduce deja un omagiu, singurul omagiu pe care-l așteaptă piesele neizbutite, piesele care nu ajung la rampă sau acelea în care prevalează o teză. Dar, în sfârșit, dacă nu adopt atitudinea 134 estetică așa cum vom încerca s-o descriem mai departe, faptul se explică prin aceea că nu sunt în fața operei însăși, a operei ajunse la punctul în care se descoperă obiectul estetic. Și numai execuția permite această descoperire. Fără să ne propunem să precizăm, în grabă, modificările pe care execuția le determină în statutul ontologic al operei, să vedem felul cum este cerută execuția în domeniul artelor pentru care execuția se instituie ca un criteriu de diferențiere în raport cu celelalte arte. 4.1. Artele în care executantul este autorul Într-adevăr toate artele cer o execuție; pictorul execută portretul, sculptorul bustul. Creația este aici execuție, în timp ce pentru artele în care execuția este distinctă nu întrebuințează acest cuvânt pentru a se demna actul creator: nu se spune că dramaturgul execută o piesă sau compozitorul o sonată. Totuși, în artele în care execuția este încredințată specialiștilor, se întâmplă uneori ca autorul, pentru a-și crea sau controla creația, să-și asume și grija execuției: Eschil, Moliere, Shakespeare sunt pe scenă, Racine compune Mittridate recitând cu atâta impetuozitate că un indiscret s-ar fi neliniștit; muzicianul compune la pian, sau preia funcția dirijorului așa cum arhitectul preia, câteodată, funcția antreprenorului. Nimic nu înlocuiește învățămintele practicii execuția devenind pentru autor, în același timp, și cea mai bună sursă de inspirație și cel mai bun mijloc de control. Dar atunci când execuția coincide cu creația se mai poate vorbi încă de execuție? Această chestiune ne-ar putea antrena foarte departe în psihologia creației, problemă care nu intră însă în intenția noastră; nu o vom examina aici decât pentru a înțelege modul în care opera este întotdeauna dată percepției confruntând cele două forme de execuție. Există, efectiv, între ele o diferență și o asemănare. Când execuția este diferită de creație și apare ca încoronare a acesteia, ceva preexistă execuției și-i impune o lege: opera există deja, are o existență abstractă, fără corp sensibil, dar reală și îndeajuns de imperioasă pentru a gândi la o execuție. Dar când pictorul își execută tabloul, ce anume preexistă acestei execuții? Să observăm că problema se pune pentru toate artele, chiar pentru acelea în care execuția operei este distinctă de creație: când anume începe opera să existe înainte de a se deschide sensibilului? Regăsim aici ideea obiectului estetic imaginar, idee pe care am înlăturat-o din examenul nostru: dacă opera există înaintea execuției creatoare, ea nu există ca atare decât pentru artist și în imagine. Înseamnă aceasta că artistul își vede opera așa cum văd în fotografie imaginea unei persoane sau chiar imaginea din vis? Nu, pentru că execuția ar lua atunci un cu totul alt aspect și n-ar cunoaște renunțări și ezitări. Creatorul nu vede, ci simte: ce anume? O certitudine, sentimentul că nu este inferior sarcinii propuse și că se angajează pe cale jalonată de perele sale precedente; resimte, de asemenea, dorința de a răspunde la un apel: ceva vrea să fie, ceva la care el a meditat îndelung, a gândit în termenii meseriei sale - să notăm - intraductibili pentru profan, mai mult prin raportarea lor la ceva personal decât pentru caracterul lor tehnic, întrucât artistul se frământă gândind la culori, armonii sau personaje. Această meditație este aceea pe care se străduie s-o fixeze și s-o dezvăluie, este acel ceva ce vrea să fie. Opera pe care o poartă, în acest plan, este deja o existență. Dar ea nu este decât o existență în întregime interioară creatorului; ea nu este nimic din ceea ce el ar putea să vadă sau să imite. Pregătindu-se pentru execuție, artistul se transpune în starea de grație, iar exigența care îl solicită este expresia unei anume logici interioare; logica unei anume dezvoltări tehnice, a unei anume direcții de cercetare sub raport estetic, logica maturației sale spirituale - toate acestea se confundă în artist și artistul este acela care se confundă cu ele: mai profund decât orice om, artistul se realizează realizând, și realizează în măsura în care se realizează. Dar să ne oprim un moment aici: această logică este cu adevărat logica unei dezvoltări personale? Se va obiecta, într-adevăr, că artistul, ca om, este adesea inegal, uneori evident inferior operei sale, și poate până acolo încât s-o realizeze. Poate că autorul căruia îi descriem actul să fie în realitate autorul fenomenologic care apare în operă pentru public. Dar nu se poate spune că autorul real poartă în el, câteodată fără să știe pe ace autor egal operei în așa fel că nu numai exigența operei, ci și creația sa, se face în el și în pofida lui? Ceea ce se spune uneori în legătură cu caracterul inconștient al creației și-ar găsi aici un sens. Hotărât, inconștientul nu este creator. Artistul știe ceea ce creează. El mobilizează pentru creația sa rezultatele unei munci conștiente și voluntare prin care și-a cucerit o anume meserie, un anume gust, o anume conștiință a problemelor estetice, pe scurt, instrumentele creației. 135 Dar după aceasta, printr-un șiretlic al rațiunii estetice, totul se petrece ca și cum arta ar fi aceea care s-ar produce și s-ar reflecta în el. De aceea, autorul real nu seamănă în mod necesar cu opera sa: el este, deci, un corp oarecare și căruia îi este suficient să fie un bun instrument pentru demonul care îl stăpânește, singurul capabil de maturitatea spirituală care permite invenția. Operele sale îl urmează, evident, pe autor, dar ele desemnează ceea ce, în el, nu este al lui; și înainte de a fi create, exigența pe care ele o întruchipează nu este o exigență care își are obârșia în el. Artistul așteaptă un apel, dar fără să știe de unde poate veni: interior, intimo meo. Dar această stare de lucruri atestă încă și mai bine faptul că în acest stadiu opera nu este decât exigentă și are nevoie de artist ca instrument. Și dacă originea sa e insondabilă, conținutul este, de asemenea, indeterminat și nu se susține în imagini lizibile. Totul rămâne de făcut - execuția este cu adevărat creație. De aceea, execuția are aici alura pe care un Alain a descris-o atât de bine, nefiind câtuși de puțin comparabilă cu execuția specialistului. Exigența nu se îndeplinește, dorința care îi corespunde nu poate fi satisfăcută decât prin trecerea de la ireal la real; nu de la o existență abstractă la una concretă, ci de la inexistență la existență, și anume printr-o creație care, dintr-o singură lovitură, conferă operei această existență concretă. De aceea, în actul său, creația nu se poate sprijini decât pe ea însăși sau, mai degrabă, pe propriul său produs, pe operă pe măsură ce se încheagă și intră în existență. Meditația prin intermediul căreia artistul își adună forțele și imploră un anumit apel (meditația poate fi absentă la artistul inconștient, adică în care exigența se produce fără ca el s-o înțeleagă) îi succede un efort care nu evită să fie denumit artizanal decât prin această meditație. Dar. să dăm acestei idei o altă formulare: există, cert, pentru artist realitatea proiectului, dacă înțelegem prin aceasta, fie planul, fie schița; există o gândire care prezidează procesul creației și care îl precede. Dar această gândire a operei de făcut este echivalentă cu gândirea operei făcute? Dacă particula de indică o sarcină, dacă această gândire este un program de muncă, proiectul nu poate încă să ne dea cheia operei: el dezvăluie numai modul în care artistul a conceput actul creator. Totodată acest program trebuie să-și țină promisiunea. El se ordonează în perspectiva unei anumite idei, idee care este tocmai opera cerându-și realizarea. Dar ce anume semnifică această idee și care ar fi statutul ei? Ceea ce ea implică - și probabil că Valery n-a prea luat în seamă acest lucru - este că, pentru artist există chiar un în sine al operei, o ființă pe care tebuie s-o promoveze, un adevăr pe care trebuie să-l servească și să-l manifeste; el are, fără îndoială - mai cu seamă atunci când e inspirat - sentimentul că e constrâns să se pună în serviciul operei printr-un efort al cărui sfârșit nu-l poate prevedea: nu este el acela care vrea opera, ci opera este aceea care se vrea în el, ea este aceea care l-a ales - probabil în pofida lui - pentru a se încarna, astfel că proiectul nu este decât voința operei în el. În acest sens, pentru artistul însuși există o ființă a operei, ființă anterioară actului său. Dar trebuie adăugat de îndată că ființa operei - care ne este inaccesibilă - este inaccesibilă, de asemenea, și pentru artist, astfel că el nu ne poate amenaja calea de acces spre ea. Înainte de a fi făcută, opera nu i se face cunoscută decât ca exigență și nu ca idee pe care el ar putea-o gândi. El nu-și gândește decât proiectele, iar proiectele sale - dacă sunt serioase - sunt numai schițe: nu ideea este cea care se maturizează în el, ci încercările care se multiplică și opera care pulsează. Când artistul lucrează - pregătind planurile, elaborând schițele, reluând forma - el nu e în măsură să confrunte ceea ce face cu ideea pe care și-ar fi făcut-o mai înainte despre operă; el judecă, pur și simplu, ceea ce face; la o oarecare decepție pe care o încearcă, și ,ai ales, la apelul pe care îl așteaptă - el gândește: acest lucru nu este încă acesta - și se reașează la lucru; dar ce este acesta el nu știe și nu va ști decât în momentul când opera, în sfârșit încheiată, îl va considera ca achitat de misiunea sa. Este, de altminteri, probabil că el va avea întotdeauna impresia că nu este în întregime absolvit, că nu l-a oprit decât lenea sau neputința, fără să-și fi împlinit mandatul; operele pe care le-a elaborat nu-i par, în acest caz, decât etapa spre opera care rămâne de făcut și pe care n-a făcut-o pentru n-a cunoscut-o. Și singura șansă care i-ar permite s-o cunoască este de a o descoperi făcând-o: singura sa resursă este făcutul, urmând ca văzutul să-i fie recompensat. De aceea, artistul nu este artist decât prin actul său. El nu gândește la ideea operei, el gândește la ceea ce face și la ceea ce percepe pe măsură ce face; el are întotdeauna de-a face cu perceputul iar însinele operei nu-i apare decât identificându-se cu acest perceput; el nu cunoaște ceea ce a voit să facă, decât atunci când, după ce l-a făcut îl judecă și îl 136 percepe ca definitiv încheiat, când el apare, în sfârșit în condiția de spectatot. Este deci cu totul iluzoriu să căutăm adevărul operei în modul în care artistul îl gândește. Și totuși, câteodată, când ne este dat să examinăm seria schițelor - pentru gravurile lui Rembrandt, de pildă, - ciornele unui compozitor, ștersăturile unui poet, suntem tentați, văzând cum este făcută opera, să spunem: iată ce a vrut artistul să facă. Dar este cu totul limpede că numai retrospectiv putem concepe o idee despre operă, idee despre care presupunem că a fost prezentă în actul creator și care l-ar fi inspirat; pentru arzist însă inspirația nu este decât un apel indeterminat, apel care nu se precizează decât prin încercări și prin conștiința insuficienței acestora. Efortul care - printr-o serie de întâmplări fericite sau nefericite, prin retușuri și reluări - se îndreaptă de la schiță spre operă nu poate fi comparat cu efortul actorului sau instrumentistului. Dar și el ezită, tatonează, progresează printr-un lung șir de repetiții. Și ei lucrează, de asemenea, dar cu deosebirea importantă că lucrează pentru a realiza un mode și nu pentru a face din nimic ceva. Dimpotrivă, dacă execuția diferă, efectele sunt comparabile. Ceea ce zidarul, cu mistria sa face pentru monument urmând directivele arhitectului, pictorul o face pentru tablou. Creând opera, el o poartă dintr-o dată la o existență totală și definitivă; ea nu mai așteaptă decât o privire pentru a fi obiect estetic. Pentru operă nu există un sistem de semne care i-ar permite să aștepte o execuție. Sensibilul este o dată pentru totdeauna, fixat, cum spune pictorul, pe pânză sau pietrificat în piatră. În toate cazurile sensibilul este materia însăși a operei: culori, sunete, cuvinte, mișcări. Dar, în creație, sensibilul nu este captat și elaborat prin mijlocirea semnelor: el trebuie să fie imediat și direct tratat. Iar grija tratării nu poate fi încredințată altei persoane decât creatorului însuși, și anume din două motive: întâiul, că sensibilul nu poate fi imaginat cu destulă precizie pentru a da directive mai înainte de a fi fost executat, și, al doilea pentru că aceste directive nu vor fi niciodată destul de precise pentru ca execuția să nu fie creație. Caracterele execuției marchează opera: ceea ce este cerut executantului care realizează opera, este cerut autorului care o execută creând-o. Aici încă sensibilul trece prin om și nu apare ca sensibil decât dacă omul îl produce cu plăcere: dincolo de susținute eforturi pictorul trebuie să fie un virtuoz, asemeni pianistului sau dansatorului. Corpul este întotdeauna parte constitutivă - așa cum Valery a arătat în ceea ce privește arhitectura - dar nu numai împrumutând abilitatea și siguranța puterilor sale, ci comunicând operei - printr-un fel de complicitate - profunzimea care este în el: acel interior de unde emană apelul operei își găsește aici analogul în inspirația corporală; așa cum ideea se ridică dintr-o profunzime spirituală, mijloacele de execuție survin dintr-o profunzime vitală. Ușurința trăsăturii de penel sau îndemânarea loviturii de ciocan comunică sensibilului o grație fără de care nu poate fi obiect estetic: așa cum dansul nu mai este dans când dansatorul este greoi sau obosit, muzica nu mai e muzică dacă trenează, desenul dacă ezită și nu e sigur de el. Cercetarea poate fi laborioasă, dar execuția trebuie să dispună de un organ docil și prompt, artistul trebuie să-și stăpânească meseria; oricare ar fi greutățile și retușurile, gestul trebuie să fie sigur și dezinvolt. Și pentru că există, cel puțin în privința efectelor, ceva comparabil între cele două execuții - aceea a specialistului și aceea a creatorului - suntem autorizați să considerăm primul caz după al doilea. Este vorba întotdeauna - pentru obiectul estetic - de a se manifesta, deci, pentru opera de artă de a trece la o existență concretă în care apariția este totuna cu ființa sa. Numai că trecerea este mai abruptă în al doilea caz: existența în idee nu este încă o existență, și execuția este o creație ex nihilo. În primul caz, dimpotrivă, trecerea se operează în interiorul existenței care, ca atare, este greu de definit. Nu este vorba însă de o trecere de la posibil la real, deoarece opera, redusă la un corp de semne, este deja împlinită; și dacă posibilul semnifică numai starea precară și de nedefinit a ceea ce nu este încă și așteaptă să fie, trebuie spus că dintre toți termenii care au candidat la ființă, autorul a ales deja și i-a lăsat pe ceilalți în neant, printr-un act care, de altfel, poate chiar nici n-a ținut cont de ei, și astfel încât, după el, în orice caz, posibilul nu mai poate fi evocat decât cu riscul de a cădea sub incidența criticii bergsoniene și să aparțină unei iluzii retrospective. Nu același lucru se întâmplă în trecerea de la ireal la real întrucât înaintea execuției opera este deja reală și, oricum, nu poate fi considerată ca ireală dacă se identifică irealul cu imaginarul. Și nici de la absență, pentru această 137 operă pe care o am sub ochi și al cărei text îl citesc, nu poate fi considerată ca absentă: ceva din ea îmi este prezent, termenii absență și prezență calificând mai degrabă situația mea față de operă decât natura operei. Am preferat, astfel, să spunem: de la exigență la împlinirea sa, căci proiectul, prin el însuși, nu are corp și ființă decât prin ceea ce îi dă formă, în timp ce opera scrisă este deja formată și nu-și așteaptă decât metamorfoza pe care i-o impune executantului. Același text îl așteaptă pe cititor ca și pe actor, jocul nefiind altceva decât o lectură rafinată care scutește spectatorul să mai recurgă la text. Ceea ce execuția aduce este manifestarea operei sub specia sensibilului, a vizualului și a auditivului. Trecerea este o trecere de la abstract la concret, dacă vom fi de acord să numim abstractă existența semnelor pentru care lectura este un mijloc și nu un scop - și care solicită, mai ales, inteligența - și concretă existența în care aceste semne își găsesc o expresie sensibilă, în care nota de pe portativ devine sunet, în care cuvântul scris devine cuvânt rostit, același cuvânt dar care își schimbă funcția schimbându-și aspectul, astfel că însăși semnificația sa se schimbă, dacă nu în conținut cel puțin în ceea ce privește elocvența. În trecerea de la abstract la concret trebuie să admitem, deci, anumite grade de existență: ceea ce se modifică nu este conținutul operei așa cum reflecția îl poate înțelege, ci plenitudinea ființei sale; schimbarea nu rezidă în trecerea de la ireal la real - trecere care a fost impusă prin actul creator odată pentru totdeauna - ci, în interiorul însuși al realului, de la o existență abstractă la o existență sensibilă, de la ființă la apariția ei. Apariția este însă atât de necesară obiectului estetic, încât el poate suscita încă două forme de activitate, despre care se poate spune că reprezintă cazuri limită ale execuției și din care una, cel puțin, merită să fie examinată aici. Surse: 1. Tudor Vianu, Tezele unei filosofii a operei în Opere, vol. 7, pp. 511-550 2. Tudor Vianu, Momentele constitutive ale operei de artă, Estetica în Opere vol. 6, pp. 100-111; 114-116; 122-124; 129-130; 132. 3. Roman Ingarden, Structura internă a operei de artă în Studii de estetică, Editura Univers, 1978, pp. 341-349. 4. Mikel Dufrenne, Opera de artă și execuția sa în Fenomenologia experienței estetice, vol. I, Editura Meridiane, București, 1976, pp. 68-70; 81-91. X. Unitatea și diversitatea artei Într-un fel sau altul a cerceta, ceea ce a ajuns să fie desemnat printr-o formulă deja consacrată, tema unității și diversității artei, este ceva ce se impune în mod obligatoriu, atât în cuprinsul teoretizărilor particulare(științele artei, istoriile diverselor arte sau ale literaturii) cât și în cele ce năzuiesc spre generalizări și abstractizări „ultime". Prin urmare, meditații și analize referitoare la problematica unității în multiplicitate a fenomenului artistic pot fi găsite și în teoretizările cu bază empirică marcată și-n viziunile și teoriile preocupate să explice și interpreteze frumosul și arta într-un cadru conceptual și categorial mult mai larg și mai adânc, non-empiric. Aceasta și explică faptul că, tema ca atare, poate fi identificată atât în studii aparținând primului cât și celui de al doilea domeniu, adică atât „teoriilor artelor" cât și esteticii filosofice propriu-zise. În fapt, s-a conturat, în timp, un domeniu teoretic destul de clar delimitat și limitat numit morfologia artei care tocmai aceasta are drept obiect: să cerceteze arta ca un sistem de forme, clase, familii, varietăți, ramuri, genuri și specii. Oricum, trecând rapid în revistă chipul în care, de la Platon și Aristotel și până la ultimele teorii estetice s-au conturat clasificări ale artelor , vom constata că, în cele mai multe cazuri, ceea ce a contat în primul rând, a fost criteriul propus. Or, criteriile, grosier vorbind, au variat de la cele strict psihologico-antropologice la cele ontologice, estetice, altfel spus, de la cele ce au luat în seamă analizatorii senzoriali implicați în fiecare artă, la cele ce au considerat că, fundamental pentru orice artă este modul ei de existență, adică, cadrul preeminent spațial sau 138 temporal în care aceasta sau acestea ființează. În orice caz, Lessing, cel din Laocoon - sau despre limitele picturii și ale poeziei este considerat a fi „părintele" de necontestat al ideii clasificării onto-logico-estetice artelor, adică a clasificării dihotomice a artelor plecând de la criteriul mijloacelor fundamentale de realizare ale acestora în: a) arte fluente sau succesive (poezia, muzica) și b) arte stabile sau simultane (arhitectura, desenul, pictura, sculptura). A rămas celebră definirea artelor ca fiind spațiale (simultane) sau temporale (succesive) prin următoarea precizare: „obiectele care, integral sau parțial coexistă în spațiu se numesc corpuri; obiectele care, integral sau parțial se succed în timp se numesc acțiuni; prin urmare, acțiunile sunt obiecte specifice ale poeziei". Adoptând un criteriu ontologic în clasificare Lessing n-a ierarhizat din punct de vedere axiologic cele două clase de arte. De asemenea, se pare că el a fost destul de atent și asupra necesarei înțelegeri a existenței unei zone de interferență între spațialitate și temporalitate, între simultaneitate și succesiune. Astfel, după cum a observat cu deosebită acuitate M. Kagan în Morfologia artei, chiar Lessing, demonstrând că artele plastice creează corpuri, iar poezia acțiuni, a dat dovadă de suficientă subtilitate pentru a vedea și zona de întrepătrundere, pentru că, remarca el, în ultimă instanță, pictura și sculptura întruchipează în mod nemijlocit corpuri, iar în mod indirect - acțiuni, tot așa după cum poezia, dând naștere în mod nemijlocit la acțiuni, înfățișează ochilor noștri în mod indirect și corpuri. În fapt, nivelul ontologic - după cum a observat pe bună dreptate M. Kagan - trebuie luat primul nivel de clasificare, adică nivelul fundamental și inițial, pentru că, opera de artă este creată, există și este receptată, în primul rând, ca o construcție materială, ca o îmbinare de sunete, volume, pete de culoare, cuvinte, mișcări, cu alte cuvinte, ca obiect având o caracteristică spațială, temporală, sau spațial-temporală. De asemenea, nivelul ontologic implică ideea că această construcție materială este indiferentă gradului de valoare artistică, altfel spus, acest nivel este neutru din punct de vedere axiologic. Același autor notează că opera de artă, evident nu se reduce la această construcție materială, dar ea nu poate exista în afara acesteia, separat de ea, sau independent de ea: „opera de artă ca formațiune spirituală imanentă construcției date, ce se găsește în aceasta este receptată prin ea și inseparabil de ea. De aceea, latura material-contructivă a operei de artă este statul ei ontologic, baza ei fundamentală, condiția existenței sale reale, și, în același timp, aspectul ei nemijlocit senzorial-re-ceptiv." (M. Kagan, Morfologia artei, p. 336). Putem nota în acest context că analiza morfologică s-a dezvoltat foarte mult astfel încât există, la ora actuală, inventariate o serie întreagă de încercări de clasificare a artelor. Astfel există posibilitatea de a trece în revistă aproape întreaga istorie a esteticii în funcție de modul în care teoreticienii și esteticienii au „rezolvat" problema clasificării diverselor arte. Platon și Aristotel sunt considerați, astfel, importanți pentru sugestiile lor referitoare la genurile artistice. De asemenea Sfântul Augus-tin este adeseori citat pentru propunerile lui legate de felul în care gândul se exprimă în mod diferențiat în diversele stiluri și forme ale discursului literar și artistic. Oricum, dacă ar fi să trecem la o enumerare - deloc cu pretenție de exhaustivitate - asupra celor mai importanți esteticieni care au furnizat clasificări, diviziuni ale artelor, ne-am putea opri la următorii: Ch. Batteaux, M. Mendel-ssohn, W. Krug, August Schlegel, Fr. Schelling, Kant, Hegel, H. Weisse, F. Fischer, Max Schalser, O. Kulpe, H. Taine, W. Wundt, Nietzsche, H. Lotze, Ch. Lalo, G. Senper, Pierre Francastel, E. Sou-riau, Th Green, Th. Munro, M. Kagan. Merită amintite în acest context câteva asemenea contribuții. Astfel, Kant însuși, a propus un principiu de clasificare adeseori luat în considerare. Autorul Criticii facultății de judecare, pleacă de la „analogia artei cu modul de exprimare de care se servesc oamenii în vorbire pentru a comunica între ei cu cea mai mare perfecțiune posibilă". Pe această bază, Kant distinge cuvântul (articulația), gestul (gesticulația) sunetul (modulația, tonalitatea), respectiv, artele cuvântului (poezia și elocința), artele figurative - sau cele ale exprimării ideilor în intuiția sensibilă. Acestea din urmă se subdivid în arte ale adevărului sensibil (plastica, adică, sculptura și arhitectura) și arte ale aparenței sensibile (pictura, adică pictura propriu-zisă și grădinăritul). În fine, el distinge artele tonalității sau ale jocului frumos ale senzațiilor, impresie ale simțurilor exterioare (muzica și arta culorii). De asemenea, în acest context este amintit adeseori Max Schasler care în monografia intitulată Sistemul artelor derivat dintr-un nou sistem de segmentare, care se află inclus în însăși esența artelor, găsește că artele pot fi clasificate în două paliere, fiecare având trei trepte. 139 În primul nivel se află arhitectura, sculptura, pictura, iar în cel de al doilea muzica, mimica, poezia. Și el este considerat ca putând fi inclus între teoreticienii ce au adoptat, mai degrabă, un principiu ontologic în clasificare decât unul strict psihologic, cum ar fi cel pe care l-a propus Kulpe care a divizat artele în optice, acustice și optico-acustice. De asemenea, K. Wise în Despre relația reciprocă dintre joc, artă și limbaj, propune următoare schemă de clasificare: 1. Artele temporale. Artele cuvântului (literatura și muzica); 2. Artele spațiale. Artele plastice: a) tridimensionale (sculptura, arhitectura); b) bidimensionale (pictura și desenul; arta decorativă); 3. Artele spațial-temporale - artele mișcării (pantomima, dansul). Această clasificare este importantă și prin aceea că introduce drept criteriu de departajare „trezirea în receptor a unor reprezentări specifice". Astfel, artele temporale precum literatura se caracterizează prin trezirea unor reprezentări definite. Muzica ca artă temporală se caracterizează prin aceea că trezește în receptor reprezentări nedefinite. Artele spațiale - artele plastice tridimensionale precum sculptura trezesc, la rândul lor reprezentări definite în timp ce arhitectura trezește reprezentări nedefinite. Pictura, desenul trezește ca artă spațială bidimensională reprezentări definite, iar arta decorativă ca artă plastică bidimensională trezește reprezentări nedefinite. În fine, pantomima ca artă spațial-temporală și ca artă a mișcării trezește reprezentări definite, iar dansul reprezentări nedefinite. Am putea continua evidențierea unor asemenea sisteme de clasificare dar ceea ce este important este faptul că, până acum aproape că s-au epuizat toate criteriile posibile de distingere a fiecărei arte în parte plecând de la componenta fiziologică, cea psihologică, cea sociologică, cea antropologică, cea semiotică, cea ontologică și nu în ultimul rând, cea metafizică. Astfel de pildă Thomas Munro În artele și relațiile lor mutuale a consemnat faptul că, arta în general, și diversele arte în special sunt tipuri evolutive supuse unei perpetue deveniri „ca însăși civilizația a cărei mișcare o urmează". În fapt orice definiție sau clasificare a artelor elaborată astăzi nu mai poate să fie foarte încrezătoare cu privire la caracterul absolut al criteriilor propuse fie că acestea pleacă de la motive psihologice, metafizice sau semiotice. Această clasificare „nu trebuie să revendice decât unitatea temporară și limitată a unui instrument intelectual, menit să ușureze studiul fenomenelor artistice trecute sau prezente". În aceeași ordine de idei Tudor Vianu nota că „toate observațiile de până acum ne dovedesc că sintezele teoretice în așa numitele arte rămân totdeauna provizorii, dar păstrează valoarea unui instrument de analiză, întrucât marchează unele particularități structurale ale operelor; ele au apoi o valoare prin însăși revizuirile succesive pe care le reclamă și care adâncesc necontenit lucrarea de caracterizare structurală a operelor". Este notoriu faptul că sunt foarte puține cazuri de neîncredere totală în valoarea încercărilor de clasificare ale diverselor arte. Croce dintre esteticienii majori face excepție, iar argumentul său principal este acela că „forma logică sau științifică ... exclude forma estetică". După el toate încercările de clasificare comit o eroare de tip „intelectualist" pentru că ele abstractizează asupra unor individualități (opere) care sunt, în fapt, negeneralizabile. Croce este de părere că expresia estetică nu poate fi subsumată întru totul conceptului logic, și prin urmare clasificarea științifică a artelor ar fi o imposibilitate. Croce afirmă că „așa-zisele arte nu au limite estetice, fiindcă pentru a le avea, ar trebui să aibă și existență estetică în particularitatea lor; iar noi am arătat geneza cu totul empirică a acestor împărțiri. Prin urmare, este absurdă orice tentativă de clasificare estetică a artelor. Dacă nu au limită, ele nu sunt determinabile exact, deci nu pot fi distinse din punct de vedere filosofic. Toate volumele cuprinzând clasificări și sisteme ale artelor ar putea fi arse fără nici o pagubă, cu tot respectul față de autorii care au asudat elaborându-le". După cum se știe Croce este cel care evaluează că artele nu pot fi împărțite în subiective și obiective, lirice și epice, ale sentimentului și figurației etc. pentru că în fond, asemenea operații sunt posibile numai într-un sens strict convențional-empi-ric. În fine, argumentul lui Croce cel mai des amintit este următorul: „cine discută despre tragedii, comedii, drame, romane, tablouri de gen, tablouri cu bătălii, peisaje marine, poeme, mici poeme lirice, ca să se facă înțeles, referindu-se fără nici un fel de pretenție și aproximativ la unele grupuri de opere asupra cărora vrea, dintr-un motiv sau altul, să atragă atenția, cu siguranță că nu spune nimic eronat din punct de vedere științific, fiindcă el folosește cuvinte și fraze, nu stabilește definiții și legi; eroarea se produce numai atunci când cuvântului i se atribuie ponderea unei distincții științifi- 140 ce; când, într-adevăr, cădem cu nevinovăție în cursa pe care frazeologia aceea obișnuiește s-o întindă". Redăm în continuare trei texte reprezentative pentru problematica unității și diversității artei. Primul dintre ele este din Hegel și este extras din Prelegeri de estetică, vol. II. Hegel consideră că frumosul ca reprezentare sensibilă a ideii parcurge trei momente semnificative: etapa simbolică, clasică și romantică. După Hegel în fiecare epocă, diversele tipuri de artă nu se dezvoltă la fel de pregnant, de liber și de independent; fiecare tip de artă este legat de un anumit tip istoric de creație și numai pe baza acestuia își poate desfășura întreg potențialul său estetic. În felul acesta arta simbolică, atinge cea mai înaltă treaptă a eficienței și măreției sale în arhitectură, în care ea predomină în deplină conformitate cu esența ei. Dimpotrivă după Hegel, pentru forma clasică a artei, sculptura este realitatea necondiționată, iar arhitectura este acceptată numai ca o împrejmuire pentru aceasta iar pictura și muzica nu pot fi duse la acest nivel, pe o „treaptă de dezvoltare care să permită utilizarea unor forme perfect adecvate pentru exprimarea conținutului ei". În sfârșit, Hegel consideră că forma romantică a artei „stăpânește în mod independent și necondiționat forma de expresie a picturii și muzicii, la fel ca și reprezentarea poetică". Al doilea text îi aparține lui Mikel Dufrenne din Fenomenologia experienței estetice, vol. I. El este important pentru că prin intermediul lui avem acces la clasificarea artelor în temporale și spațiale din perspectiva unui fenomenolog al secolului XX. Esteticianul francez pleacă de la ipoteza conform căreia, analiza operei nu poate fi desfășurată într-un chip satisfăcător decât dacă se ia drept punct inițial în cercetare „o operă determinată sau, cel puțin o artă determinată". În acest sens întreaga demonstrație, gravitează în jurul ideii că fiecare artă comportă o tehnică proprie și face apel la un mod propriu de compoziție. Acestea sunt posibile, la rândul lor, numai în cadre temporale și spațiale și numai pentru că există forme apriorice ale efectivității omenești. În fine, ultimul text îi aparține lui Nicolai Hartmann și este preluat din Estetica, în cuprinsul căruia se evidențiază faptul că există o „convergență a artei mari". În fapt, în ultimă instanță, atunci când analizăm straturile unei opere determinate, cel mai important lucru, dar și cel mai dificil este să stabilim valoarea estetică a acesteia. Clasificările și ierarhizările vor ține seama, în principal, de acest adevăr primar. 1. Hegel, O perspectivă filosofică asupra formelor evolutive ale artei Avem de considerat aici trei raporturi ale ideii față de forma ei de expresie artistică. Anume, în primul rând, începutul îl face ideea când, fiind încă în stare de nedeterminare și indis-tincție, ori în stare de proastă și neadevărată determinare, ea însăși devine conținut al plăsmuirilor artistice. Fiind nedeterminată, ea încă nu posedă acea individualitate pe care o pretinde idealul; caracterul ei abstract și unilateralitatea ei fac ca forma să fie din punct de vedere exterior defectuoasă și întâmplătoare. De aceea, prima formă a artei e mai mult simplă căutare a figurării decât capacitate de plăsmuire veritabilă. Ideea încă n-a găsit în sine însăși forma, și rămâne astfel numai lupta și aspirația spre ea. Putem numi în general forma aceasta - formă simbolică a artei. În această formă de artă, ideea abstractă își are forma artistică în aflarea ei, în materia sensibilă naturală, de la care pleacă acum plăsmuirea artistică și de care apare legată. Obiectele intuiției naturii sunt, pe de o parte, lăsate mai întâi așa cum sunt ele, totuși în același timp e introdusă în ele ideea substanțială ca semnificație a lor, încât acestor obiecte le revine acum sarcina s-o exprime, ele trebuind să fie interpretate ca și când ideea însăși ar fi prezentă în ele. Lucru posibil datorită faptului că obiectele realității au în ele o latură care le face apte de a înfățișa o semnificație generală. Cum însă nu este posibilă o corespondență completă, această raportare nu se poate referi decât la o determinație abstractă, cum ar fi, de exemplu cazul când prin reprezentarea leului se înțelege forța. 141 Din cauza acestui caracter abstract al raportării, în conștiință pătrunde, pe de altă parte, și caracterul străin al ideii față de fenomenele naturii, cu toate că ideea, neavând altă realitate pentru a se exprima, se răspândește în toate aceste forme căutându-se pe sine neliniștită și lipsită de măsură; negă-sindu-le însă adecvate ei, ideea amplifică atunci formele naturii și fenomenele realității până în nedeterminat și în nemăsurat, aleargă în cuprinsul lor încoace și încolo, se zbate și se frământă în ele, le violentează, le desfigurează în chip nenatural și încearcă prin risipă, lipsa de măsură și fastul formațiilor să ridice fenomenele până la propria sa înălțime. Căci aici ideea este însă ceea ce e mai mult sau mai puțin nedeterminat și nesusceptibil de a primi formă; obiectele naturii sunt absolut determinate în forma lor. Dată fiind nepotrivirea lor reciprocă, raportul față de obiectivitate este, prin urmare, un raport negativ, fiindcă ideea, ca ceva interior, este ea însăși nemulțumită de o astfel de exterioritate și, ca substanță universală a acesteia, continuă să se afirme pe sine în chip sublim peste toată această abundență de forme care nu-i corespund. În cuprinsul acestei afirmări sublime, fenomenul natural uman, forma și evenimentul uman sunt, evident, luate și lăsate așa cum sunt ele, dar acestea nu sunt totuși cunoscute pe măsura semnificației lor, semnificație care este deasupra oricărui conținut cosmic. Aceste laturi constituie, în general, caracterul primului panteism artistic al Orientului, care, pe de o parte, atribuie și celor mai proaste obiecte semnificație absolută, pe de altă parte constrânge prin forță fenomenele ca acestea să-i exprime concepția despre lume; acest panteism artistic devine în felul acesta bizar, grotesc și lipsit de gust sau, disprețuind libertatea infinită și abstractă a substanței, se întoarce împotriva fenomenelor, ca unele ce sunt lipsite de valoare și pieritoare. Din această cauză semnificația nu poate fi încorporată complet în expresie și, cu toate eforturile și încercările, nepotrivirea dintre idee și forma în care ea este exprimată rămâne neînvinsă. - Aceasta ar fi prima formă a artei, forma simbolică, cu a ei căutare și frământare, cu caracterul ei enigmatic și sublim. În a doua formă artistică însă, formă pe care vrem s-o numim clasică, este înlăturat dublul neajuns al artei simbolice. Forma simbolică este imperfectă fiindcă, pe de o parte, în ea ideea pătrunde în conștiință numai în stare de determinație abstractă sau în mod nedeterminat și, din această cauză, corespondența dintre semnificație și formă trebuie să rămână totdeauna defectuoasă și abstractă ea însăși. Forma clasică a artei rezolvă această dublă insuficiență prin faptul că ea este încorporarea liberă, adecvată, a ideii în forma ce aparține ideii însăși, potrivit propriului ei concept și cu care, din acest motiv, ideea se poate acorda în chip perfect și liber. Prin urmare, numai forma clasică oferă producerea și intuirea idealului desăvârșit și-l înfățișează ca realizat. Totuși, potrivirea dintre concept și realitate în arta clasică trebuie luată, tot atât de puțin ca și în cazul idealului, în sensul pur formal al corespondenței unui conținut cu forma lui artistică exterioară. Altfel, orice reproducere a naturii, orice portret, regiune, floare, scenă etc., constituind scopul și conținutul reprezentării artistice, ar fi clasice deja în urma unei astfel de congruențe a conținutului și formei. Particularitatea conținutului în arta clasică constă, din contra, în faptul că el însuși este idee concretă, și ca atare e spiritualul concret, căci numai ceea ce e spiritual este ceea ce este cu adevărat interior. Printre cele ce sunt naturale, un astfel de conținut este acela care pentru el însuși i se cuvine spiritului în sine și pentru sine. Conceptul originar însuși trebuie să fie acela care a găsit forma pentru spiritualitatea concretă, încât acum conceptul subiectiv - aici spiritul artei - a regăsit-o numai și a făcut-o să fie adecvată liberei spiritualități individuale ca existență plăsmuită, naturală. Când trebuie să se întruchipeze în fenomen temporal, această formă - pe care ideea o are în ea ca formă spirituală și anume, ca spiritualitate determinată individual - este figura omenească. Personificarea și antropomorfizarea au fost, fără îndoială, adesea calomniate ca o degradare a spiritualului, dar arta, întrucât ea trebuie să înfățișeze spiritualul în chip sensibil, este silită să recurgă la această antropomorfizare, fiindcă spiritul nu apare în mod suficient de sensibil decât în corpul său. În această privință, metem-psihoza este o reprezentare abstractă a acestui fapt. Fiziologia ar trebui să considere drept unul dintre principiile sale adevărul că, în dezvoltarea ei, viața se vede silită să înainteze în chip necesar până la forma umană, ca unic fenomen sensibil adecvat spiritului. 142 Dar, corpul omenesc cu formele lui nu mai trece în arta clasică ca simplă existență sensibilă, ci numai ca existență și formă naturală a spiritului, și de aceea el trebuie sustras oricărei insuficiențe ce ține de ceea ce este numai sensibil și de natura finită, accidentală a fenomenalității. Când este purificată forma astfel, încât ea să exprime în sine conținutul ce-i este adecvat, e nevoie, pe de altă parte -dacă, vrea să fie deplină corespondența dintre semnificație și formă -, ca spiritualitatea care constituie conținutul să fie și ea de așa fel, încât să fie susceptibilă de a se exprima pe sine complet în forma naturală omenească, fără a depăși excesiv această expresie în sensibil și corporal. Prin aceasta, spiritul e aici determinat în același timp ca spirit particular, omenesc, nu ca spirit pur și simplu absolut și veșnic, întrucât acesta din urmă nu este capabil să se manifeste și să se exprime decât ca spiritualitatea însăși. Acest din urmă punct devine, la rândul lui, deficiența prin care forma clasică a artei se dizolvă și cere trecerea la o a treia formă, formă superioară, anume cea romantică. Forma romantică a artei suprimă din nou uniunea desăvârșită a ideii și a realității ei, și se întoarce înapoi - e adevărat că într-un chip superior - la deosebirea și opoziția celor două laturi care în arta simbolică au rămas diferență și opoziție neînvinse. Forma clasică a artei a atins, desigur, tot ce poate realiza mai înalt sensibilizarea în artă, și dacă este ceva deficient în ea aceasta este numai arta însăși și caracterul limitat al sferei artei ca atare. Acest caracter limitat constă în faptul că arta, în general, face din universul concret, conform conceptului său, universal infinit - din spirit, obiect al său în formă sensibilă, concretă, iar în forma ei clasică arta înfățișează îmbinarea deplină a existenței spirituale și sensibile ca pe o corespondență a acestora. Dar, în această contopire, spiritul nu ajunge, de fapt, să fie înfățișat conform adevăratului său concept. Căci, spiritul e subiectivitatea infinită a ideii care, ca interioritate absolută, nu-și poate lua liber pentru sine forma exterioară atunci când este nevoită să rămână turnată în corporal ca existență ce i-ar fi adecvată. Plecând de la acest principiu, forma romantică a artei suprimă din nou nesperata unitate a artei clasice, fiindcă ea a obținut un conținut care depășește forma clasică a artei și modul de exprimare al acesteia. Acest conținut, pentru a ne referi la reprezentări cunoscute, coincide cu ceea ce creștinismul enunță despre Dumnezeu ca spirit, spre deosebire de credința în zei a elenilor, credință care constituie pentru arta clasică conținutul esențial și cel mai adecvat. În arta clasică, conținutul concret în sine este unitatea naturii umane și divine, natură care, tocmai fiindcă e numai nemijlocită și în sine, ajunge să se manifeste adecvat tot pe cale nemijlocită și sensibilă. Zeul elen există pentru intuiția naivă și pentru reprezentarea sensibilă și, de aceea, forma lui e cea corporală a omului, întinderea puterii și ființei sale este individual-particulară, iar față de subiect el e o substanță și o forță cu care interiorul subiectiv este în unitate numai în sine, dar el însuși nu posedă această unitate ca pe o știință subiectivă, interioară. Dar, treapta superioară este știința acestei unități existente în sine, unitate pe care forma clasică a artei o are drept conținut al său pe deplin reprezentabil în ceea ce e corporal. Însă, această ridicare a lui ,,în sine" la nivelul științei conștiente de sine produce o diferență enormă. Această deosebire este diferența infinită care separă în general pe om de animal. Omul este animal, totuși nici chiar în ceea ce privește funcțiunile sale animalice, omul nu se oprește la ,,în sine", cum se oprește animalul, ci devine conștient de ele, le cunoaște și le ridică la nivelul științei conștiente de sine, cum se întâmplă, de exemplu, cu procesul mistuirii. În chipul acesta, omul suprimă mărginirea modului său de a fi nemijlocit în sine, încât tocmai fiindcă știe că este animal, el încetează de a fi animal și se cunoaște pe sine ca spirit. Acest ,,în sine" al treptei precedente, adică unitatea naturii omenești și divine - ridicată de la unitate nemijlocită la unitate conștientă -, elementul adevărat pentru realitatea acestui conținut, nu mai este nemijlocita existență sensibilă a spiritualului, forma omenească corporală, ci interioritatea conștientă de sine. Iată de ce creștinismul, reprezentând pe Dumnezeu în duh și adevăr, ca spirit - nu ca pe un anumit spirit individual, ci ca pe spiritul absolut -, se retrage din cuprinsul sensibil al reprezentării în interioritatea spiritului, făcând din aceasta, și nu din corporal, material și existență concretă a conținutului său. Tot astfel, unitatea naturii umane și divine este o unitate știută, unitate de realizat numai prin știința spirituală și în spirit. Din acest motiv, noul conținut câștigat pe această cale nu e legat de reprezentarea sensibilă ca de una ce i-ar corespunde, ci e liberat de această existență nemijlocită care, afirmată negativ, trebuie învinsă și reflectată în unitatea spiritua- 143 lă. În felul acesta, arta romantică este depășirea artei de către ea însăși, dar depășire în cuprinsul propriului său domeniu și în forma artei însăși. De aceea, ne putem opri pe scurt la constatarea că, pe aceasta a treia treaptă, obiectul artei este libera spiritualitate concretă, care trebuie să apară ca spiritualitate pentru interiorul spiritual. Dat fiind acest obiect, arta poate deci, pe de o parte, să nu lucreze pentru intuiția sensibilă, ci pentru interiori-tatea - care stă în legătură cu obiectul său, în mod simplu, precum cu sine însăși -, pentru intimitatea subiectivă, pentru suflet, pentru sentiment, care fiind de natură spirituală, tinde în sine însuși spre libertate, căutându-și și aflându-și împăcarea cu sine numai în interiorul spiritului. Lumea interioară constituie conținutul artei romantice, și de aceea ea trebuie înfățișată ca această lume interioară și cu aparența acestei intimități. Interioritatea își sărbătorește triumful asupra exteriorului și face să apară această victorie în însăși sfera exteriorului, victorie prin care ceea ce este fenomen sensibil descinde în câmpul celor ce sunt lipsite de valoare. Dar, pe de altă parte, și această formă a artei are nevoie, pentru a se exprima, de exterioritate, ca orice artă. Însă, cum spiritualitatea s-a retras în sine însăși din exterior și din nemijlocita ei unitate cu acesta, exterioritatea sensibilă a plăsmuirii artistice este tocmai pentru acest motiv receptată și reprezentată ca în arta simbolică, ca neesențială, trecătoare, și tot așa și spiritul finit și voința sunt împinse până la particularitatea și arbitrariul individualității, al caracterului, al acțiunii, al întâmplării și al complicației etc. Latura existenței exterioare este predată întâmplării și dată pradă aventurilor imaginației, al cărei liber arbitru poate oglindi ceea ce e dat așa cum el este dat, după cum poate și arunca una peste alta și desfigura formele lumii exterioare. Căci, acest exterior nu-și mai are conceptul și semnificația în sine și la sine, cum și le avea în arta clasică, ci în suflet, care-și găsește existența-i fenomenală în sine însuși și nu în exterior și în forma acestuia, în realitate; și care e în stare să-și păstreze sau să-și recâștige această împăcare cu sine în orice împrejurare, în orice întâmplare neprevăzută, în orice nenorocire și durere, ba chiar și în crimă. În felul acesta, își fac din nou apariția indiferența ideii față de formă, nepotrivirea și separația lor -ca în arta simbolică - dar cu deosebirea esențială că, în arta romantică, ideea ale cărei lipsuri produceau în cea simbolică defectele plăsmuirii artistice, trebuie să apară ca spirit și suflet în sine împlinite și că, din cauza acestei împliniri superioare, ea, adică ideea, se sustrage acum unirii corespunzătoare cu exteriorul, deoarece ea nu-și poate căuta și înfăptui adevărata ei realitate și apariție decât în sine însăși. Acesta ar fi, în linii generale, caracterul formei simbolice a artei, al formei clasice a ei și al celei romantice; acesta ar fi, adică, caracterul celor trei raporturi ale ideii cu forma sa în domeniul artei. Aceste trei raporturi sunt determinate de aspirația spre ideal, de ajungerea lui și de depășirea idealului ca idee adevărată a frumuseții. În ce privește a treia parte a științei noastre, aceasta, considerată în raport cu primele două, presupune conceptul idealului și formele generale ale artei, întrucât ea nu se referă decât la realizarea lor în material sensibil determinat. De aceea, acum nu mai avem de-a face cu dezvoltarea interioară a frumosului artistic, dezvoltare conformă determinațiilor fundamentale și generale ale acestuia, ci trebuie să arătăm cum se încorporează în existența concretă aceste determinații, cum se diferențiază ele în exterior, realizând fiecare moment al conceptului frumuseții artistice independent, pentru sine, ca operă de artă, și nu numai ca formă generală. Dar, cum propriile diferențe imanente ale ideii frumosului sunt acelea pe care le traduce arta în existența exterioară, în această a treia parte formele generale ale artei trebuie să se înfățișeze și ca determinații fundamentale pentru clasificarea și fixarea diferitelor arte speciale; sau genurile artei posedă în ele aceleași deosebiri esențiale pe care am învățat să le cunoaștem ca fiind formele generale ale artei. Obiectivitatea exterioară în care se întrupează aceste forme prin mijlocirea unui material sensibil și, din acest motiv, particular face ca aceste forme să se desfacă, de sine stătătoare, în moduri determinate ale realizării lor, în arte particulare, 144 întrucât caracterul determinat al fiecărei forme își găsește realizarea adecvată și într-un material exterior determinat, și în modul de a fi înfățișat al acestuia. Pe de altă parte însă, aceste forme ale artei, ca forme generale în modul-lor-determinat, trec și dincolo de realizarea particulară a lor, printr-un gen determinat de artă, și-și afirmă existența și prin mijlocirea celorlalte arte, deși acest lucru nu-l realizează decât în chip subordonat. Iată de ce artele particulare aparțin, pe de o parte, în mod specific, uneia dintre formele generale ale artei, constituind realitatea artistică exterioară adecvată a acestora, iar pe de altă parte, ele reprezintă în felul lor de plăsmuire exterioară totalitatea formelor artei. Prin urmare, în a treia parte principală a științei noastre avem, în general, de-a face cu frumosul artistic așa cum se dezvoltă el în arte și în operele lor, devenind o lume a frumuseții realizate. Conținutul acesteia este frumosul, cum am văzut, este spiritualitatea plăsmuită în forme și, mai precis, e spiritul absolut, este adevărul însuși. Plăsmuită artistic pentru intuiție și sentiment, această regiune a adevărului divin constituie centrul întregii lumi a artei, întrucât ea este forma divină, liberă, independentă, care și-a însușit pe deplin exteriorul formei și al materialului, îmbrăcând acest exterior numai ca manifestare a sa însăși. Cum însă frumosul se dezvoltă aici ca realitate obiectivă și se diferențiază deci și ca particularitate de sine stătătoare a diferitelor laturi și momente, acest centru își opune sieși extremele realizate ca realitate deosebită. Una dintre aceste extreme formează prin aceasta obiectivitatea lipsită încă de spirit, simplul mediu natural al divinității. Aici este plăsmuit artistic exteriorul ca atare, exterior care nu-și are în sine însuși scopul și conținutul spiritual, ci și le are în altceva. Cealaltă extremă este, din contra, divinul, ca ceea ce este interior, știut, ca ceea ce este existența multilateral particularizată, subiectivă, a divinității. Această extremă este adevărul așa cum este el viu și activ în simțirea, sufletul și spiritul diferiților subiecți, adevărul care nu rămâne dispersat în forma sa exterioară, ci se reîntoarce în interiorul individual, subiectiv. Prin aceasta, deosebindu-se de manifestarea sa pură, divinul ca atare este totodată și divinitate, este el însuși investit cu particularitatea ce ține de orice cunoaștere individuală subiectivă, de orice sentiment, intuiție și senzație. În domeniul analog al religiei, cu care arta, pe treapta ei cea mai înaltă, are nemijlocită legătură, prindem aceeași deosebire în felul acesta: pe de o parte, viața naturală, pământească, se prezintă cu caracterul ei mărginit; în al doilea rând însă, conștiința își face din Dumnezeu obiect în care deosebirea dintre obiectivitate și subiectivitate dispare; în sfârșit, în al treilea rând, trecem de la Dumnezeu ca atare la adorarea comunității, ca Dumnezeu, așa cum este el viu și prezent în conștiința subiectivă. Aceste trei deosebiri principale apar și în lumea artei, dezvoltându-se independent. Prima dintre artele particulare cu care, conform acestei determinații fundamentale, trebuie să începem este arhitectura frumoasă. Sarcina ei este aceea de a prelucra natura exterioară anorganică în așa fel, încât aceasta devine înrudită spiritului, ca lume externă elaborată conform cerințelor artei. Materialul ei este ceea ce e de natură materială în exterioritatea nemijlocită a lui ca masă mecanică, grea, iar formele ei rămân formele naturii anorganice, aranjate după raporturile abstracte ale intelectului, raporturi simetrice. Cum în acest material și în aceste forme idealul nu se lasă realizat ca spiritualitate concretă, iar realitatea reprezentată rămâne deci, ca ceva exterior, nepătrunsă de idee sau rămâne numai în relație abstractă cu ea, tipul fundamental al artei construcției este forma simbolică a artei. Căci, arhitectura nu face decât să pregătească calea realității adecvate a divinității și luptă în serviciul acesteia cu natura obiectivă pentru a-i da formă, eliberând-o din hățișul existenței mărginite și de diformitatea întâmplării. Prin aceasta, arhitectura netezește locul pentru divinitate, îi modelează mediul înconjurător și-i clădește templul, loc pentru reculegerea interioară și pentru îndreptarea spiritului spre obiectele sale absolute. Ea ridică un adăpost pentru adunarea celor ce se întrunesc împreună, adăpost care servește de apărarea împotriva amenințărilor furtunii, contra ploii și a vremii grele, contra animalelor sălbatice, și revelează voința de reculegere, o revelează, desigur, în chip exterior, dar artistic. Această semnificație arhitectura o poate plăsmui în materialul său și în formele lui mai mult sau mai puțin, după cum modul-determinat al conținutului pentru care ea întreprinde lucrarea sa este mai încărcat sau mai lipsit de semnificație, mai concret sau mai abstract, mai adâncit în el însuși sau mai tulbure și mai superficial. Ba, în această privință, ea poate voi să meargă 145 chiar atât de departe, încât să procure, în formele și materialul ei, o existență artistică adecvată acestui conținut. Dar, în acest caz, ea și-a depășit deja propriu-i domeniu, alunecând dincolo, la treapta sa mai înaltă, la sculptură; căci, limita ei rezidă tocmai în faptul că ea menține spiritualul ca interior în fața formelor sale exterioare și trimite deci la cele sufletești numai ca la altceva. Însă, în chipul acesta, lumea exterioară anorganică este purificată de arhitectură, ordonată simetric, făcută să se înrudească cu spiritul, iar templul divinității, casa comunității acesteia stă înaintea noastră terminată. În al doilea rând, în acest templu intră apoi divinitatea însăși, trăsnetul individualității lovind în masa inertă și pătrunzând-o, iar forma infinită a spiritului însuși, formă care nu mai este simetrică, concentrând și modelând corporalul. Aceasta este sarcina sculpturii. Întrucât aici interiorul spiritual se încorporează în forma sensibilă și în materialul ei exterior și ambele aceste laturi se îmbină astfel încât nici una dintre ele nu e precumpănitoare, sculptura are drept tip al ei fundamental forma clasică a artei. De aceea, nu-i mai rămâne sensibilului pentru sine nici o expresie care n-ar fi aceea a spiritului însuși; cum și invers: pentru sculptură nu e pe deplin reprezentabil nici un conținut sufletesc care nu se lasă absolut adecvat înfățișat intuiției, în formă corporală. Fiindcă sculptura trebuie să înfățișeze spiritul în forma lui corporală, în unitate nemijlocită cu aceasta, calm și fericit, iar formei ea trebuie să-i dea viață prin conținutul unei individualități spirituale. Astfel, materialul sensibil exterior nu mai e prelucrat nici ținând seama numai de calitatea lui mecanică de masă grea, nici în forme ca ale anorganicului, nici ca material indiferent față de colorație etc., ci este elaborat în forme ideale ale figurii omenești, și anume utilizând totalitatea dimensiunilor spațiale. Sub acest din urmă raport, trebuie să reținem, în primul rând, în ceea ce privește sculptura că, în ea sunt înfățișate interiorul și spiritualul în eterna lui liniște și în independența lui esențială. Aceste liniști și unități cu sine însuși le corespunde numai acel exterior care mai perseverează el însuși în această unitate și liniște. Aceasta este forma potrivit spațialității ei abstracte. Spiritul pe care-l înfățișează sculptura este spiritul ferm sălășluit în sine însuși, și nu spiritul dispersat în chip divers în jocul a ceea ce e întâmplător și al pasiunilor; de aceea, sculptura nici nu lasă ca exteriorul să se împrăștie în această diversitate fenomenală, ci prinde din această diversitate numai o singură latură, anume spațialitatea abstractă în totalitatea dimensiunilor ei. Când arhitectura a ridicat templul, iar mâna sculpturii a instalat în el statuia divinității, în fața acestei divinități prezente în formă sensibilă stă, în încăperile spațioase ale casei sale, în al treilea rând, comunitatea. Aceasta este reflectarea în sine, reflectarea spiritului, a amintitei prezențe sensibile, este subiectivitatea care dă suflet și interioritatea cu care, din această cauză, particularizarea, individualizarea și subiectivitatea acestora devin principiul determinant pentru conținutul artei, precum și pentru materialul ce trebuie înfățișat în chip exterior. Unitatea fixată în sine a divinității în sculptură se disociază în multiplicitatea interiorității individualizate, a cărei unitate nu este de natură sensibilă, ci e absolut ideală. Numai în felul acesta este divinitatea într-adevăr spirit, spiritul în comunitatea sa, adică ea este atare numai întrucât e acest ,,dincoace" și ,,dincolo", această alternare a unității sale în sine și a realizării sale în cunoașterea subiectivă și în particularizarea acesteia, precum și în universalitatea și în unirea celor mulți. În comunitate, divinitatea este atât identitate cu sine nelămurită de abstracție, cât și divinitate sustrasă nemijlocitei scufundări în corporalitate, cum este ea înfățișată în sculptură, ridicată fiind în sfera spiritualității și a cunoașterii, ridicată în această oglindire care apare în mod esențial ca subiectivitate. Prin aceasta, conținutul superior este acum cel spiritual, și anume ca și conținut absolut, dar în urma amintitei fărâmițări acesta apare în același timp ca spiritualitate particulară, ca suflet particular, și cum lucrul principal se dovedește a fi nu liniștea simplă în sine a divinității, ci aparența în general, adică existența pentru altceva sau manifestarea, obiect al reprezentării artistice devine acum pentru sine subiectivitatea cea mai variată în mișcarea și activitatea ei, ca pasiune umană, acțiune și întâmplare umană; și, în general, domeniul întins al sentimentelor, al voinței și al omisiunii omenești de a face ceva. - Conform acestui conținut și elementul sensibil al artei s-a particularizat acum în sine însuși, pentru a se arăta adecvat interiorității subiective. Un astfel de material îl oferă culoarea, tonul și, în sfârșit, tonul ca simplă indicație pentru intuiții interne și reprezentări, iar ca moduri de realizare a acestui conținut, prin acest material avem pictura, muzica și poezia. Cum aici materia sensibilă apare pretutindeni în sine însăși particularizată și afir- 146 mată în chip ideal, ea corespunde cel mai mult conținutului în general spiritual al artei, iar legătura dintre semnificația spirituală și materialul sensibil reușește să devină mai intimă decât a fost cu putință aceasta în arhitectură și sculptură. Totuși, aceasta este o unitate mai intimă, care se alătură cu totul părții subiective, iar întrucât forma și conținutul trebuie să se particularizeze și să se afirme în chip ideal, această unitate nu se realizează decât pe socoteala generalității obiective a conținutului și a cunoașterii cu sensibilul nemijlocit. Dar, cum forma și conținutul se ridică pe planul idealității, părăsind arhitectura simbolică și idealul clasic al sculpturii, aceste arte își împrumută tipul de la forma romantică a artei, al cărei mod de plăsmuire ele au abilitatea să-l toarne în forma cea mai adecvată. Ele formează o totalitate de arte, fiindcă însuși romanticul este în sine forma cea mai concretă a artei. Structura interioară a acestei a treia sfere a artelor particulare trebuie stabilită în felul următor: prima artă stând foarte aproape de sculptură, este pictura. Ca material pentru conținutul ei și plăsmuirea acestuia, ea utilizează vizibilitatea ca atare, întrucât aceasta se particularizează totodată în ea însăși, adică continuă să se determine pe sine, devenind culoare. Materialul arhitecturii și al sculpturii este, desigur, și el vizibil și colorat, dar el nu este, ca în pictură, o creare de vizibilitate ca atare, nu e în sine simpla lumină care, specificându-se în opoziția sa cu obscurul și în uniune cu acesta, devine culoare. Această vizibilitate în sine subiectivată și ideal afirmată nu are nevoie nici de diferența de mase abstractă și mecanică a materialității grele a arhitecturii, nici de totalitatea spațialității sensibile pe care și-o păstrează sculptura, deși concentrată și în forme mecanice, ci vizibilitatea picturii și crearea ei de vizibilitate posedă diferențe mai ideale ca particularitate a culorilor, liberând arta de natura sensibil și spațial completă a ceea ce este material, întrucât ea se limitează acum la dimensiunile planului sau suprafeței. Pe de altă parte, și conținutul câștigă cea mai amplă particularizare. Tot ce poate ocupa un loc în sufletul omenesc ca sentiment, reprezentare, scop, tot cee în stare să-l determine spre faptă, tot acest conținut divers poate constitui conținutul variat al picturii. De la conținutul cel mai înalt al spiritului până joc la obiectul cel mai singularizat al naturii, întreaga împărăție a particularului își are locul său în pictură. Căci, și natura mărginită cu scenele și fenomenele ei particulare poate apărea aici, când o cât de mică aluzie la un element oarecare al spiritului o înfrățește mai de aproape cu cugetul și cu sentimentul. A doua artă prin care se realizează romanticul este, alături de pictură, muzica. Deși încă sensibil, materialul ei purcede la și mai adâncă subiectivitate și particularizare. Afirmarea de către muzică a sensibilului ca ceva de natură ideală trebuie explicată, adică prin faptul că ea suprimă și indiferenta exterioritate reciprocă a spațiului - a cărui aparență totală pictura o lasă să mai subziste încă, stimulând-o intenționat - și o idealizează în unitatea individuală a punctului. Dar, ca atare negativitate, punctul este în sine concret și suprimare activă înăuntrul materialității, ca mișcare și vibrare a corpului material în sine însuși în raportul său cu sine însuși. Această începătoare idealitate a materiei, care nu mai apare ca idealitate spațială, ci temporală, este tonul, sensibilul afirmat negativ, a cărui vizibilitate abstractă s-a transformat în perceptibilitate auditivă, întrucât tonul eliberează oarecum ceea ce este de natură ideală din prinsoarea lui de natură materială. - Acest prim caracter de intimitate și de însuflețire a materiei furnizează materialul pentru intimitate, ea însăși încă nedeterminată, a sufletului și a spiritului și face să sune și să răsune în timbrele ei sufletul, cu întreaga scală a sentimentelor și pasiunilor sale. În felul acesta, după cum sculptura e situată la centru, între arhitectură și artele subiectivității romantice, muzica formează, la rândul ei, centrul artelor romantice și face trecerea între abstracta sensibilitatea spațială a picturii și sensibilitatea abstractă a poeziei. În sine însăși, muzica are, ca opoziție a senzației și a interiorității, asemenea arhitecturii, un raport al cantității susceptibil de a fi prins de către intelect, precum și baza unei legități ferme a tonurilor și a compoziției și succesiunii lor. 147 În sfârșit, a treia și cea mai spirituală înfățișare a formei romantice a artei trebuie s-o căutăm în poezie. Particularitatea ei caracteristică rezidă în puterea cu care ea subordonează spiritului și reprezentărilor lui elementul sensibil, element de care deja muzica și pictura începuseră să elibereze arta. Fiindcă tonul, ultimul material exterior al poeziei, nu mai este însăși senzația tonului, ci este un semn, lipsit de semnificație pentru sine, și anume semn al reprezentării, devenită concretă în sine, nu numai semn al sentimentului nedeterminat și al nuanțelor și gradațiilor lui. Prin aceasta, tonul devine cuvânt, sunet în sine articulat, al cărui rost este să indice reprezentări și gânduri, întrucât punctul în sine negativ către care înaintase muzica se înfățișează acum ca punct cu desăvârșire concret, ca punct al spiritului, ca individ conștient de sine, care, pornind din sine însuși, leagă spațiul infinit al reprezentării cu timpul tonului. Dar, acest element sensibil, care în muzică era încă nemijlocit una cu interioritatea, aici este desfăcut de conținutul conștiinței, în timp ce spiritul își determină ca reprezentare pentru sine și-n sine acest conținut, pentru exprimarea căruia el se folosește, desigur, de ton, dar numai ca de un semn în sine, lipsit de valoare și de conținut. Tonul poate fi, deci, tot atât de bine și simplă literă, fiindcă ceea ce e perceptibil cu auzul a coborât, ca și ceea ce e vizibil, devenind simplă indicație a spiritului. În felul acesta, elementul propriu al plăsmuirii poetice este reprezentarea poetică și concretizarea spirituală însăși; și, cum acest element este comun tuturor formelor artei, poezia le și străbate pe toate și se dezvoltă independent de ele. Arta poeziei este arta universală a spiritului devenit liber în sine, spirit care, în realizarea operei de artă, nu e legat de materialul sensibil exterior și care nu se mișcă decât în spațiul interior și în timpul interior al reprezentărilor și sentimentelor. Dar, tocmai pe această cea mai înaltă treaptă a ei, arta se și depășește pe sine, părăsind elementul sensibilizării conciliate a spiritului și trecând din poezia reprezentării în proza gândirii. Aceasta ar fi structura totalității artelor particulare: arta exterioară a arhitecturii, cea obiectivă a sculpturii și arta subiectivă a picturii, muzicii și poeziei. Fără îndoială, au fost încercate și multe alte împărțiri, căci opera de artă oferă o astfel de bogăție de aspecte, încât se poate lua ca fundament al diviziunii când o latură, când cealaltă; ceea ce adesea s-a și întâmplat, luându-se, de exemplu, ca fundament materialul sensibil. În acest caz, arhitectura este cristalizarea, iar sculptura figurația organică a materiei în totalitatea ei spațială și sensibilă; pictura este suprafața colorată și linia, în timp ce în muzică, spațiul, în general, trece în punctul în sine împlinit al timpului, până ce în poezie materialul exterior este, în sfârșit, degradat cu totul, ca fiind fără valoare. Sau deosebirile dintre arte au fost concepute și ținând seama de latura lor cu totul abstractă, de spațialitate și de temporalitate. Dar, o atare particularitate abstractă a operei de artă, cum e materialul, poate fi, desigur, urmărită consecvent în ceea ce are ea propriu, dar nu poate fi păstrată ca ultim temei de diviziune, căci o astfel de particularitate își derivă ea însăși originea dintr-un principiu superior căruia, din acest motiv, trebuie să i se subordoneze. Am văzut că, această poziție superioară este constituită din formele artei, formă simbolică, clasică și romantică, care sunt momentele generale ale însăși ideii frumosului. Forma concretă a raportului frumosului cu diferitele arte este de așa fel, încât acestea constituie existența reală a formelor artei: fiindcă arta simbolică își atinge cea mai adecvată realitate a ei și cea mai mare aplicare în arhitectură, unde ea stăpânește conform conceptului complet al ei și nu e încă coborâtă la nivelul naturii oarecum anorganice al unei alte arte; pentru forma clasică a artei, dimpotrivă, sculptura este realitatea necondiționată, în timp ce ea acceptă arhitectura numai ca mediu înconjurător și nu e încă în stare această formă clasică a artei să elaboreze pentru conținutul său muzică și pictură ca forme absolute; în sfârșit, forma romantică a artei își însușește, independent și necondiționat, expresia picturală și muzicală, precum și, în măsură egală, plăsmuirea poetică. Dar, poezia este adecvată tuturor formelor frumosului și se extinde asupra tuturor, fiindcă elementul ei propriu este imaginația artistică, iar imaginația e necesară pentru orice producție a frumosului, indiferent cărei forme i-ar aparține aceasta. 148 Prin urmare, ceea ce realizează artele particulare în diferite opere de artă nu sunt, conform conceptului lor, decât formele generale ale ideii frumosului, idee care se expune pe sine și a cărei realizare exterioară este vastul și înaltul Panteon al artei, Panteon al cărui constructor și cap de atelier este spiritul frumosului care se sesizează pe sine însuși, dar pe care istoria universală îl va desăvârși numai în cursul dezvoltării sale milenare. 2. Mikel Dufrenne, Arte temporale și arte spațiale Analiza operei nu va putea fi desfășurată în mod pe deplin satisfăcător decât dacă luăm ca punct de plecare o operă determinată, sau, cel puțin, o artă determinată. Fiecare artă comportă o tehnică proprie și face apel la un mod propriu de compoziție: un tablou nu se compune în maniera romanului, un balet nu se compune în felul în care se compune un monument. La o primă privire, analiza descoperă, deci, schemele formale care prezidează compoziția operei după gen, și pe care genul l-a impus creatorului. Orice operă implică alegerea unei forme, și înțeleg prin aceasta ansamblul determinărilor foarte generale care permit, în funcție de normele culturale în funcțiune, clasarea operei într-o artă și într-un gen. Obiect estetic nu poate fi orice lucru, el este sonată sau simfonie, epopee sau sonet, frescă sau miniatură, pantomimă sau dans clasic, tragedie sau farsă. El trebuie să se plieze pe o schemă formală care-l constrânge la anumite reguli, dotându-l cu un statut oficial. Există, fără îndoială, opere care interferează diferitele arte care interferează diferite genuri, cum ar fi, de pildă, tragi-comedia: ele nu se supun, mai puțin, anumitor norme în virtutea cărora ele se constituie ca obiect distinct, identificabil și definibil în raport cu obiectele bastarde și suspecte care deconcertează, deopotrivă, percepția și intelectul. Astfel, obiectul estetic se definește, atât prin ceea ce vrea să fie, cât și prin ceea ce își refuză să fie. Normele ce prezidează genul sunt indisolubil materiale și culturale, în înțelesul că ele exprimă, deopotrivă, atât natura proprie unei arte particulare, cât și anumite exigențe de ordin cultural care sistematizează și orientează exigențele tehnice. Teatrul, de pildă, cere cuvintelor să treacă rampa, ca acțiunea să fie inteligibilă pentru spectator, ca locul acțiunii să nu se schimbe prea des, ceea ce ar provoca risipirea atenției și întreruperea reprezentației prin schimbări de decor. Regula unității subliniată de estetica teatrului clasic sistematizează atari exigențe, precizând structura pe care trebuie să o aibă o operă teatrală. Dimensiunile tabloului, de asemenea, sunt determinate, foarte elastic, atât de condițiile percepției cât și de dimensiunile zidului pe care trebuie să-l orneze, adică de un anumit stadiu al arhitecturii. Alura edificiului, la fel, stă în funcție de natura materialelor, de destinația ce ia fost dată și, în consecință, de ordinea culturală care prevede destinația - ordine care vrea să aibă un templu pentru zei sau un palat pentru prinț - și, de asemenea, în funcție de stadiul tehnicii (nu numai de stadiul concepției constructive ci, cum foarte adesea se uită, de eșafodaj). Pe scurt, într-o cultură dată, fiecărei arte i se impun anumite reguli, și anume cu atât mai multă autoritate cu cât ele țin seama de posibilitățile proprii fiecăreia dintre ele, aceste reguli constituind, dealtfel, schemele genului. Nu vom studia aici aceste scheme: ele depășesc cu mult cadrul unei eidetici și aparțin istoriei artei. Ele se ridică însă o problemă, și anume aceea dacă diversitatea artei - considerată, deopotrivă, în pluralitatea și în perspectiva istoriei sale - ne îngăduie să vorbim de obiectul estetic în general. Am presupus acest lucru, dar e necesar acum să trecem la verificare, să vedem dacă analiza operei de artă poate descoperi elemente structurale comune tuturor operelor, nu scheme formale ci organice. Dar, le vom putea descoperi, nu cu prețul unei abstracții din ce în ce mai mari ci, dimpotrivă, privind mai îndeaproape ființa operei, la ceea ce face ca o operă să fie operă dincolo de determinările generale care califică genul. De aceea e necesar, totuși, să luăm în considerație, mai întâi, diversitatea genurilor. În acest sens, vom încerca o analiză a obiectului estetic propriu muzicii, apoi o analiză a obiectului estetic propriu picturii. Alegem aceste două arte în virtutea opoziției lor, opoziție ce apare în două puncte precis determinate: muzica, pe de o parte, nu reprezintă nimic și, în acest înțeles, ea nu are „subiect", în timp ce pictura - atunci când nu e doar decorativă sau câtă vreme nu e „abstractă" - reprezintă ceva. Muzica, pe de altă parte, se desfășoară în timp, iar pictura în spațiu. Examenul acestor două arte ne va 149 permite, totuși, să atenuăm această diferență. Vom constatat, pe de altă parte, că dacă muzica este organizare într-un anumit fel autonomă a sensibilului, ea comportă totuși un principiu de unificare superior - principiu care devine funcție de „subiect" - și că, invers, dacă pictura este mai întâi figurativă, ea operează, de asemenea, un tratament asupra sensibilului, care nu e condamnat numai de grija reprezentării, ceea ce face ca reprezentarea să nu apară niciodată ca scop exclusiv al operei sau ca singura propunere făcută percepției. Vom mai constata că obiectul estetic - indiferent dacă în aparență e spațial sau temporal - implică, deopotrivă, și spațiul și timpul; pictura stă în raport cu timpul, muzica stă în raport cu spațiul. Această ultimă observație necesită o lămurire prealabilă. Ni se va îngădui, poate, să deschidem aici o paranteză în scopul clarificării câtorva noțiuni. Digresiunea nu va fi inutilă, întrucât legătura spațiului și timpului în însăși inima obiectului estetic relevă o dublă importanță. Ea ne va permite, pe de o parte, să atenuăm opoziția dintre artele spațiale și artele temporale și să punem în evidență analogiile lor - „corespondența artelor" - problemă pe care n-o vom aborda însă, dar pentru care vom pregăti, poate, terenul. Digresiunea la care ne referim ne va îngădui - pe de altă parte - să aducem lămuriri în legătură cu statutul de cvasi-subiect de care se bucură obiectul estetic, în legătură cu faptul că el este, deopotrivă, în-sine și pentru-sine. Va trebui să insistăm, deci, asupra a două puncte: asupra solidarității spațiului și timpului - temă centrală și prea adesea neglijată de reflecția transcendentală, ca și de reflecția cosmologică - și asupra caracterelor spațiului și timpului raportate la obiectul estetic. Pentru că, aici nu e vorba de spațiul și timpul lumii obiective, cadru în care opera se situează prin vârstă și prin locul expunerii sale, ci de un spațiu și un timp pe care ea le este. În legătură cu această chestiune vom întâlni ideea pe care am subliniat-o atunci când am luat în discuție dimensiunile prime ale lumii exprimate. E vorba de o temporalitate și de o spațialitate constitutive obiectului, de raportul activ pe care obiectul, în intimitatea sa, îl întreține cu spațiul și timpul și care fundează spațiul și timpul. Iar raportul în virtutea căruia obiectul estetic este cvasi-subiect nu poate fi lămurit decât referindu-ne la subiect. Într-adevăr, numai prin raportare la subiect putem sesiza, mai întâi solidaritatea spațiului și timpului, a unui spațiu și a unui timp originar conceput cu înțeles de cadru al fenomenelor. Sinele implică, deopotrivă, temporalitate și spațialitate, Da-ul din Dasein are o semnificație, în același timp, temporală și spațială. Heidegger întâlnește ideea schițată de Kant. Timpul prim nu este un cadru viu, o formă, dacă prin aceasta se înțelege un receptacul în care s-ar ordona senzații date în prealabil. Discernând în intuiția spațiului și timpului actul imaginației, și distingând intuiția formală de forma intuiției, Kant sugerează că forma este anterioară oricărui formalism. De fapt, timpul este raport de la sine la sine. Afecțiune de sine, cum zice Kant. Timpul e mișcare pură de ieșire din sine pentru a reveni la sine, mișcare prin care se forează o interioritate: în loc de totala coincidență cu sine a unei mens instantanea, a ceea ce este fără existență pentru sine, se produe un joc, un joc constitutiv unui eu, un fel de distanță interioară în care sinele se distinge de sine pentru a se funda ca sine. Cu alte cuvinte, temporalitatea nu este extaz, ci unitate a extazelor, altfel spus, permanentă întoarcere la sine. Sinele este ceea ce durează, ceea ce este același fiind altul; fără această întoarcere la sine m-ar exista decât diaspora, risipire de momente. Evident, timpul obiectiv e un timp care încetează să aparțină unui subiect, un timp descentrat care nu mai este decât exterioritate, pe câtă vreme temporalitatea reține abandonând și revine îndepărtându-se: ea este existența unui subiect. În sfârșit, definit prin temporalitate ca raport de la sine la sine, subiectul constituie o totalitate organică. A fi sine, înseamnă a se diviza pentru a se uni, a forma un tot. Dacă se vorbește de un timp propriu ființelor însuflețite, se vorbește într-un sens diferit de sensul pe care-l conferim, în fizică, timpului local: timpul local este prelevat din timpul obiectiv, timpul propriu ființei însuflețite exprimă interioritatea vieții, ceea ce Kant numește finalitatea sa internă. Vom vedea că obiectul estetic, de asemenea, comportă o finalitate internă; el este viu nu numai în înțelesul că, prin istoricitatea judecăților de gust, el intră în istorie, ci și în înțelesul că e animat printr-un fel de mișcare interioară. Dacă timpul este forma sensului intern și, prin aceasta, principiul subiectivității, spațiul este principiul exteriorității. Urmând aceeași cale, vom regăsi un spațiu originar, dacă vom concepe o spațiali-zare analoagă temporalizării. Iată o chestiune care nu l-a tentat pe Heidegger, poate pentru că el pune pe seama timpului ceea ce trebuia rezervat spațiului, în particular puterea de a furniza o sinte- 150 ză figurată - în timp ce Kant a văzut foarte bine că „intuiția interioară nu ne furnizează nici o figură" - și poate pentru că Heidegger, într-un cuvânt, interpretează Da-ul din Dasein în termeni pur temporali. În legătură cu această chestiune se pare că Merleau-Ponty e aproape de Kant atunci când arată că „spațiul este existențial, existența este spațială". El a criticat, desigur, noțiunea kantiană a spațiului, noțiune potrivit căreia spațiul este locul lucrurilor, întrucât spațiul este sistemul legăturilor operate de spirit. Dar Merleau-Ponty se opreșete la solidificarea formalistă a noțiunii de formă atunci când opune spațiul spațializat spațiului spațializant care va fi o formă în întregime construită în spirit. Considerând spațiul o formă a sensibilității, un dat prealabil oricărui dat, Kant justifică o obiecție: el caută să descopere un spațiu prim în perspectiva căruia vor fi posibile toate conceptele de spațiu și toate construcțiile de obiecte spațiale, La ce se reduce acest spațiu? Dacă - pentru Merleau-Ponty - spațiul e anterior oricărei operații constituante, dacă spațiul e întotdeauna deja constituit, revine că spațiul atestă „o comunicare cu lumea, mai veche decât gândirea", atestă faptul însuși al corporalității noastre: contactul corpului cu lumea. Această descriere fenomenologică poate fi explicita-tă însă într-un sens transcendental. Va fi limpede atunci că spațiul pune datul ca dat. Dacă e adevărat că corpul întreține un raport fundamental cu lucrurile deschizându-se și extinzându-se asupra lor, se poate spune că, dincoace însăși de încarnare, subiectul se constituie opunându-se obiectului, orien-tându-se către ceea ce el nu este, pregătindu-se să-l primească. Această așteptare și întâmpinare, această mișcare către a fost remarcabil analizată de Heidegger, dar a greșit punându-le în seama temporalității. Spațiul este acela care desemnează această mișcare de deschidere: spațiul ca prezență și aspect al altuia, a ceea ce - aproape sau îndepărtat - există întotdeauna în afară, al acestui altundeva opus lui aici cu care mă confund. Considerăm, de aceea, că Da-ul din Dasein trebuie înțeles, deopotrivă, în termeni de spațiu și de timp. Dacă el semnifică apariția instantanee a unei prezențe absolute, această prezență nu poate fi dată sieși decât constituind o prezență: nu un moment punctual, ci plenitudinea în care se concentrează un pentru-sine, în care se unesc extazele. Această prezență are, în același timp, o semnificație spațială; este prezență la pragul unui spațiu în care subiectul poate intra în relație cu un obiect și, la limită, să devină obiect printre obiecte. Celebra formulă heideg-geriană: „Există o lume câtă vreme Ființa (Dasein) se temporalizează", va fi mult mai clară dacă temporalizării i se substituie spațializarea. Astfel spus, în limbajul lui Heidegger însuși, Ființa (Da-sein) e o lumină, dar pentru ca această lumină să ilumineze o lume și să se repercuteze asupra obiectelor ea trebuie, mai întâi, să se răspândească, să deschidă deci, un spațiu. O conștiință a lumii nu se poate închega decât în măsura în care se produce un recul, în care se adâncește o distanță; or, spațiul originar e acela care mă pune în fața unei existențe diferite de mine, în fața unei existente care, mai exact, face posibilă situația de a fi în fața a ceva. În legătură cu fundamentul coexistenței unei temporalități și a unei spațialități originare în subiect, trecând de la fenomenologic la noetic, solidaritatea spațiului și timpului în obiect poate fi înțeleasă așa cum o relevă și o stabilește cunoașterea. În acest sens, Kant ne poate fi, încă, util. Pentru Kant, temporalitatea și spațialitatea colaborează în măsura în care ambele sunt necesare acestei ,,sinteze pure a imaginației", sinteză a cărei ,,unitate, anterioară apercepției, este principiul de posibilitate al oricărei cunoașteri". Într-o ,,reflecție" citată de Heidegger, Kant spune următoarele: Raum und Zeit sind Formen der Vorbildung in der Anschaung. Dacă schematismul pare a privilegia timpul, aceasta se întâmplă întrucât schema se dezvăluie ca o mișcare interioară imaginației subiectului ce face posibilă aprehensiunea obiectului, dar numai - dacă se poate spune astfel - din perspectiva subiectului și nu din cea a obiectului: schema ,,determină numai sensul intern în general după condițiile formei sale", iar nu sensul extern. Aceasta înseamnă însă că numai în spațiu se poate desena acea Anblick a unui ceva în general. Mai mult încă: atunci când spațiul și timpul devin - ca intuiții formale - obiecte, apoi instrumente de cunoaștere, ele nu pot fi determinate decât unul prin altul. Timpul, acest timp care ,,în el însuși, nu poate fi perceput", acest timp ,,nu se poate determina fără reprezentarea spațiului". Acest lucru a fost foarte bine subliniat de Herbart. (Afirmația potrivit căreia în el însuși timpul nu poate fi perceput, nu trebuie să ne mire: nu numai pentru că ,,totul curge, curgerea însăși nu poate fi percepută", ci și întrucât timpul este spațiul subiectivității). Regăsim aici problema schematismului: determinările transcendentale ale timpului nu aparțin timpului originar 151 ca formă a intuiției; ele izvorăsc dintr-un act al intelectului (sau al imaginației, puțin interesează aici), act care se referă el însuși la intuițiile externe. De aceea, inventarul schemelor presupune tabelul categoriilor, iar definiția lor face apel la obiectul care va fi dat percepției externe. Nu numai că reprezentarea timpului se operează în perspectiva percepțiilor externe, dar se și sprijină pe conținutul acestei reprezentări. Se va spune, totuși că, potrivit esteticii transcendentale, timpul comportă cel puțin o dimensiune ce nu datorează nimic spațiului: succesiunea; ,,timpuri diferite nu sunt simultane, ci succesive". Dar, însuși Kant adaugă între paranteze: ,,în același fel, spații diferite nu sunt succesive, ci simultane": în acest mod, timpul nu se specifică decât prin raportare la spațiu. Trebuie adăugat că ireversibilitatea - caracterul major al succesiunii temporale - nu va apărea legată de ideea unei ordini temporale decât în lumina cauzalității. Numai că valoarea cauzalității - observă Nabert -nu poate fi demonstrată decât asupra fenomenelor existente în spațiu și anume, asupra ireversibilității mișcărilor. În concluzie, timpul este mai sărac în proprietăți intuitive decât spațiul și de aceea, raporturile timpului pot și trebuie să fie exprimate printr-o intuiție exterioară; tocmai pentru că poate fi ilustrat prin spațiu, timpul este, în vederile lui Kant, o intuiție. De unde și spațializarea timpului: prin aceasta, se va detașa timpul de subiect: timpul trăit va deveni, prin medierea spațiului, timpul cunoscut și măsurabil, un timp care ne este la îndemână. În locul fluxului care sunt, e timpul pe care îl am. Și la fel de bine un timp care mă are dacă - întrucât mă cunosc ca obiect - mă înscriu în el și iau loc printre evenimente. Evident, spațiul nu poate fi determinat în afara timpului: dacă linia dreaptă este reprezentarea figurată a timpului, această linie trebuie să fie trasată, și aceasta nu e posibil decât în mod succesiv; la fel, coexistența în spațiu nu poate fi relevată decât unei priviri capabile de simultaneitate: ansamblul implică un același moment. Finalmente, cu timpul măsurăm spațiul, iar timpul, la rândul său, e un simbol al spațiului, tot așa cum spațiul este simbol al timpului. Spațiul nu poate fi ordonat decât după scheme, adică prin acte cum ar fi numărătoarea, act în care subiectul se angajează și mimează în timp determinările spațiale. Fără sinteza primă care constituie timpul, n-am putea gândi nimic -pentru că nu există nimeni pentru a gândi; și reciproca: fără deschiderea unui spațiu ca mediu al obiectelor, n-am putea gândi, cu atât mai mult, pentru că nu e nimic de gândit. De unde, simetrică spa-țializării timpului, apare temporalizarea spațiului, simetrie ce afectează destinul cunoașterii: nu cunosc decât spațiul, principiul oricărei obiectivități, dar nu cunosc decât în timp, adică atâta vreme cât mă angajez în cunoaștere și o împlinesc în durata mea; intuiția spațiului este un act succesiv, spațiul trebuie parcurs potrivit cu o mișcare interioară. Mai mult, cunoașterea anexează pe un altul mie, și pentru aceasta îl temporalizează: spațiul este animat de timp. În acest fel, spațiul devine locul mișcărilor exterioare, mișcarea fiind dimensiunea care stabilește legătura între timpul care sunt și spațiul care nu sunt. Într-adevăr, această solidaritate se exprimă mai bine în noțiunea de mișcare: ,,Mișcarea ca descriere a unui spațiu (Kant o opune mișcării unui obiect ce revine unei științe empirice) este un act pur al sintezei succesive a diversului în intuiția externă în general prin imaginația producătoare, și aparține nu numai geometriei, ci însăși filosofiei transcendentale". Adică: 1) spațiul se descrie luând ca punct de plecare timpul și 2) conexiunea se stabilește în interiorul unui subiect, în înțelesul că mișcarea poate fi surprinsă în lume numai întrucât ea este mai întâi actul unui subiect care manifestă, punân-du-se pe sine, posibilitatea unei lumi. Relația subiectului cu obiectul este prefigurată în interiorul însuși al subiectului prin relația timpului cu spațiul; iar mișcarea, fiind în subiect mai înainte de a fi în obiect, exprimă în obiectul însuși această relație. Astfel, solidaritatea temporalității și a spațialității în subiect conduce la înțelegerea în obiect a spa-țializării timpului și a temporalizării spațiului. Această reciprocitate apare cu atât mai mult în obiectul estetic. În acest caz însă, reflecția trebuie să procedeze în sens invers: pornind de la timp și spațiu ca dimensiuni obiective, edificate în operă - grație schemelor structurale, prin temporalizarea spațiului și spațializarea timpului - să descopere un timp și un spațiu proprii, interioare într-un anu- 152 me fel obiectului estetic și ca asumate de el, care fac din el un cvasi-subiect capabil de o lume pe care o exprimă. 3. N. Hartmann, Unitatea și convergența întregii arte mari Straturile ontic superioare se află ascunse mai adânc în interiorul operei de artă și apar numai în transparența straturilor exterioare. Lucrul acesta își are temeiul lui ontic: artele se îndreaptă spre simțuri, simțurile sunt însă legate de lucrul fizic, și numai prin mijlocirea acestuia pot face sesizabil un conținut ulterior. Punctul acesta de inserție nu poate fi dat la o parte sau schimbat. Simțurile, în adevăr, nu mijlocesc direct nici elementul sufletesc, nici viața, ci cu desăvârșire numai ceea ce ține de lucruri - ceea ce aparține domeniilor largi ale fizicului. De aceea, straturile ontic mai înalte trebuie să fie cele estetic ,,mai adânci". Nici din acest raport nu se poate elimina nimic. El este valabil, numai cu puține schimbări, pentru toate domeniile artei. Și pentru frumosul uman și pentru frumosul naturii. Rezultă de aici ceva remarcabil. Diferite sunt pretutindeni, cum s-a văzut, straturile exterioare; ele diferă înăuntrul artelor mult unele de altele - așa cum materia în care lucrează artele este fundamental diferită; de aceasta însă sunt determinate straturile exterioare. Nu se pot modela aceleași forme în piatră sau în sunete, în cuvinte sau în culori. Strâns înrudite, în schimb, și în mare parte chiar identice, sunt straturile interioare ultime; ba, în parte, nici măcar ultimele, - deja în straturile medii mai adânci începe convergența. Lucrul acesta nu este atât de ciudat cum pare. Ultimele straturi interioare sunt cele de ordinul Ideii, și generalul uman este tocmai ce e comun. Căci ceea ce este individual-ideal - Ideea personalității - este o raritate chiar în operele mari și adânci ale artelor (în considerare intră aici numai cele urmărind reprezentarea). Și când este prezent, nu se opune niciodată universului-ideal, ci îl scoate mai degrabă în relief prin opoziție. Dar și în celelalte straturi interioare - în cele situate mai la suprafață - vedem aceeași tendință la identitate. Destinele omenești se repetă, se pot recunoaște în cu totul alte chipuri; caracterele umane mai ales sunt supuse unui anumit tipic, pe care îl descoperim curând. Trăsăturile acestea comune, care se impun cu ușurință, sunt cele care domină aici adesea, și față de care restul dispare ca fiind mai puțin important. Lucrul stă altfel în straturile interioare decât în straturile exterioare. Și el privește și artele care nu țintesc la reprezentare, deoarece în straturile lor interioare se exprimă aceeași ființă sufletească, și încă în și mai mare generalitate. Plecând de aici, putem înțelege de ce există fenomene de înrudire care se întind prin întregul domeniu al creației artistice. Extraordinara diversitate a artelor, în forma de apariție sensibilă și apropierea de simțuri, își are replica ei în uniformitatea conținuturilor ei interioare - și acestea înțelese nu numai ca material, ci și ca conținut modelat. Și aici întâlnim un fenomen care deseori deja a izbit pe esteticieni, fără ca el să poată fi propriu-zis explicat: tocmai înrudirea întinsă între artele eterogene, ba chiar între opere de artă cu totul eterogene - când le înțelegem mai adânc sau alegem pe acelea aparținând epocilor și maeștrilor mari și lăsăm la o parte ce este mai mărunt. Pe scurt și luat cu mare prudență, lucrul acesta poate fi exprimat și astfel: întreaga artă de nivel mai mic sau chiar mijlociu diferă fără margini și se apropie de neputința oricărei asemuiri; întreaga artă cu adevărat mare, în schimb, converge și se apropie de o identitate insesizabilă. Convergența aceasta nu se exprimă în nimic altceva decât în faptul că noi simțim drept înrudit ceea ce altminteri este cu totul eterogen: Partenonul și Arta fugii, plafonul Sixtinei (de pildă, în figurile de tineri și profeți) și Henric al IV-lea al lui Shakespeare (inclusiv figura lui Falstaff), autoportretul 153 lui Rembrandt la bătrânețe (Amsterdam) și Apollo de pe frontonul olimpic, Simfonia a cincea sau Simfonia a șaptea a lui Beethoven... Nimeni nu poate spune în ce stă înrudirea acestor opere cu totul eterogene. Nu putem decât să ne raportăm la faptul că noi simțim astfel. Firește: dacă noi simțim astfel; căci aceasta nu o fac și nici nu sunt în stare să o facă toți. Ci numai aceia care pătrund cu privire până la limită și la ce e mai adânc. Superficial privite, aceste opere monumentale au foarte puțin de-a face una cu alta, ele sunt ireductibil diferite; nu li se găsește la început genul comun. Trebuie să pătrundem foarte adânc - atunci, firește, el se impune. Lucrul acesta nu se poate arăta în mod simplu. Să luăm autoportretul lui Rembrandt la bătrânețe: un om cu totul obișnuit - cu o privire întrucâtva stranie; mai departe nu ajungem ușor. Ceva însă ne oprește: un semn aparte, un stigmat, ceva de ordinul destinului răspândit asupra întregului, de măreție tragică; e ca și cum orice soartă umană s-ar oglindi în acest chip. Și ne răsare în minte ce este și al nostru într-însul. Sau Arta fugii. Muzica poate avea ceva mai adâncă transparență, dar numai când ea se înfățișează la nivelul cel mai ridicat. Aceasta este minunea fugii lui Bach: exterior, ea este ce e mai uscat și mai pedant ce se poate închipui în compoziție, interior însă tot ce poate fi mai zguduitor, mai profund, ba chiar ce e mai intim și mai puternic ca sentiment, - de ordin cu adevărat metafizic în forța ei de a ridica pe om deasupra lui, de a-l cuprinde până în interior și de a-l întoarce în sine. Ea este plină de cerințe, este legată de condiții pe care nu fiecare le îndeplinește. Și este totuși de cea mai înaltă ne-mijlocire în felul de a se releva. Aceasta e caracteristic pentru orice artă mare - pentru cea cu totul rară, - care răsare numai la o mie de ani o dată. Numai că nu fiece artă mare se închide într-un cerc atât de exclusiv ca fuga; de aceea, ea nu este în toate domeniile atât de pregnant reliefată. Care este explicația acestui fenomen ciudat? Ea poate fi dată acum cu ușurință: relativ identice, sau cel puțin convergente, sunt în toate domeniile artei ultimele straturi interioare, în parte deja cele care sunt direct interioare. Căci e vorba acolo pretutindeni de om; în spatele ființei umane însă se găsește întotdeauna același ceva moral-metafizic. În măsura în care deci o artă mare pătrunde până în aceste adâncimi și poate să le facă să apară în felul ei - și aceasta o face orice artă cu adevărat mare -, ea trebuie să fie convergent orientată cu semnele ei. De aici impresia de înrudire strânsă, în ceea ce e cu totul eterogen. Ceea ce constituie convergența este predominanța ultimelor straturi interioare. Căci, în adevăr, întreaga succesiune de straturi mai ușoare și mai exterioare dispare în fața lor, odată ce ne-am adâncit într-însele. Și aceasta cu toată varietatea și cu tot specificul acestor straturi. Încă ceva este legat de aceasta: convergența a ce e mai mare în orice artă mare este totodată o convergență către sublim. Căci sublimul este acel frumos în care straturile interioare au predominanță necondiționată. Aceasta spune teoria. Să se compare sub acest raport exemplele date mai sus privind convergența: templul doric, contrapunctica lui Bach, drama shakespeariană a regilor etc.: toate sunt pure exemple ale sublimului. Și tot astfel, cazuri pure de sublim sunt profeții și adolescenții lui Michelangelo, autoportretul lui Rembrandt bătrân, Apollo Olimpicul, simfoniile lui Beethoven. Ceva rămâne în toate aceste enigmatic: arta mare - cu deosebire în capodoperele ei - implică totuși mai mult decât pura predominanță a straturilor interioare ultime: tocmai ca opere de artă, creațiile 154 acestea nu pot fi desăvârșite decât atunci când ele vădesc totodată, în straturile exterioare, modelarea adecvată pentru a putea releva acele profunzimi, în chip intuitiv și în figuri pline de viață. Cum se face însă că în operele de artă cu totul mari, forma adecvată se găsește împreună cu adâncimea Ideii? Ca și cum ambele nu ar pretinde daruri foarte diferite din partea artistului! Se poate pune întrebarea și astfel: de ce la maeștrii deosebit de mari, din toate artele, tehnica execuției și adâncimea cuprinsului (a Ideii) merg atât de strâns mână în mână?... În timp ce la talentele de ordin inferior, ele se desparte atât de lesne? Un lucru simțim imediat: numai în încercările nedesăvârșite momentele acestea două se despart; în desăvârșire ele nu sunt deloc daruri diferite, ci două laturi ale unuia și aceluiași dar. Cum se poate aceasta? Mai simplu decât pare. În adevăr, să ne gândim: artistul concepe ideea operei sale nu abstract, pe calea gândirii și a conceptelor, ci în viziunea interioară; aceasta însă este totodată proiect al modelării, până înăuntrul planului sensibil din față. Și trebuie să adăugăm: operele mari de artă se nasc în genere numai acolo unde aceste două laturi ale viziunii interne sunt de la început împreună și se întregesc în chip adecvat. Lucrul acesta se întâmplă destul de rar; și chiar la cei mai mari maeștri nu este totdeauna îndeplinit, ci numai în cazuri particulare fericite. Este o greșeală să credem că genialitatea aceasta s-ar găsi realizată mai des. Și noi comitem greșeala aceasta numai fiindcă suntem prea largi în judecata noastră artistică, și considerăm cu totul mari multe opere care nu merită nici pe departe acest nume. Surse: 1. Hegel, Prelegeri de estetică, vol. II, E.A, București pp. 82-96. 2. Mikel Dufrenne, Fenomenologia experienței estetice, Percepția estetică, vol. II, Editura Meridiane, pp. 151-160, 163-164. 3. Nicolai Hartmann, Estetica, Editura Univers, pp. 457-462. XI. Esteticul extra artistic Putem considera că sunt impregnate de estetic deși sunt în afara artei următoarele entități: a) natura; b) relațiile interumane; c) design-ul - munca de creație și proiectare. În fapt, natura este pentru fiecare dintre noi - ca speță sau ca individ - anterioară și primordială. Noi nu putem suprima cu totul nici natura exterioară nici natura noastră internă. Oricum, obiectele naturii nu au numai statutul de lucruri, deci, de obiecte care nu au adâncime ontologică: ele devin lucruri valorificate, prin urmare se transformă pentru noi în bunuri. În fapt, pe un suport al bunurilor (vitale, utilitare, morale, magice etc.) se poate naște atitudinea estetică în fața obiectelor naturii. Saltul de la ontologie la axiologie se face prin suport psihic și prin aportul ideal al conștiinței. Frumusețea naturii noi o resimțim spontan în cel puțin următoarele straturi: zona anorganică, lumea vegetală, cea animală, peisajul, în fine, lumea ca întreg vizibil și invizibil. A te interoga de acum asupra posibilității frumuseții relațiilor interumane poate părea o atitudine deplasată - din cel puțin câteva rațiuni, la prima vedere, rațiuni tari. În primul rând, ceea ce a produs în mod voluntar, dar și derivat, vechiul regim, a fost mai degrabă o estetică a urâtului decât o posibilitate de ființare a frumuseții (echivalentă cu armonia, măsura, echilibrul) în cuprinsul vieții de relație. Excepția normală a majorității a fost ca odată edificiul totalitar-represiv dărâmat să se instaleze, în scurt timp, antinomul esteticii urâtului și al preeminenței tragicului: viața trăită, simultan atât în acord cu rațiunea cât și cu sensibilitatea. Or, așteptarea a fost contrazisă, și nici nu putea să fie altfel. După un moment saturat de sublimitate, "proza vieții" și-a cerut propriile-i drepturi. Mai este legitimă atunci tema esteticității vieții? 155 În al doilea rând se poate ridica îndreptățit întrebarea: dacă ceea ce a fost, n-a fost altceva decât una din formele de manifestare ale utopiilor totalitare în istorie, nu cumva a vorbi despre o societate estetică, aceasta nu este decât echivalentul reiterativ al unei paradigme utopice ce se încăpățânează, mereu și mereu, să nu moară și care-și găsește un ultim refugiu în estetic? Întrebarea nu-i deloc retorică și, pentru a-i vedea gravitatea, nu ne rămâne decât să ne gândim la modelele de "state ideale": cu excepția statului platonician în toate celelalte locul artei și al esteticului este augmentat. Utopicul și esteticitatea sunt coordonate ce se presupun și se susțin reciproc. În al treilea rând, se poate obiecta: acest tip de estetic este oricum unul destul de departe de cel specializat, de nucleul tare al esteticului, cel artistic. Or, de la constatarea extraneității sale topologice și până la sugestia insignifianței sale valorice, nu este decât un pas, iar facerea lui se comite ușor, pe nesimțite. Rezumată, obiecția cu privire la caracterul exterior și ne-necesar al acestei teme, din această perspectivă, ar suna astfel; cât timp însăși arta este tot mai mult afectată în chiar nucleul și estetic, mai ales prin invazia pseudo-artei, cât timp nici aici esteticul nu este scutit de invertiri deloc inocente, nu mai are nici un sens să căutăm un estetic extraartistic într-un teritoriu atât de vast, dar totodată și congenital ambiguu cum este cel al relațiilor interumane directe. Dacă nu mai suntem siguri nici de câtimea estetică a artei, cum am putea avea certitudini pentru palidele urme de estetici-tate manifestate în reacții atât de subiective cum ar fi simpatia, dragostea și prietenia? În al patrulea rând, se poate contesta, pe de o parte, însăși posibilitatea decupării acestui câmp din constituvitatea socialului și, pe de altă parte, se poate obiecta că orice "tăietură" nu ne va releva decât fie o dimensiune psihologică, fie una sociologică, fie, cel mult, una relevantă pentru antropologia culturală. Mai mult nimic, fiindcă, în ultimă instanță avem de-a face nu cu generalul ci cu individualul, nu cu esențialul ci cu fenomenul. Concluzia este aceeași: nu există legitimitate nici teoretică și nici ontologică aplicabilă dimensiunii estetice a relațiilor interumane directe. La prima, la început invocata "rațiune tare" se poate contraargumenta astfel: e adevărat cu vechiul sistem a secretat în nefiresul său tocmai dizarmonia, dezechilibrul, boala, grotescul, groaznicul, înfricoșătorul. Toate stări trăite individual și interrelaționar. Dar știm bine că au funcționat și atunci ca și cum compensările. Oamenii fac ceea ce nu se poate într-un fel, altfel și altcumva. În acest caz, unei subterane estetici a urâtului și a degradării i s-a opus cu toate acestea și în pofida lor o estetică elementară a echilibrului și înălțării senine, în primul rând ca proiect și expectație, dar și uneori ca realizare în relațiile de prietenie și în cele de iubire. Alungat de un social tot mai ostil prin opacitate, omul s-a retras unde se putea: în domnia particularului și a individualului. Ambele reduse la nuditatea lor. Opacizarea extremă s-a convertit în teritoriul vieții de relație în singura comunicare autentică și-n singura comunicare trainică. Imposibilității transparențele sociale i-a fost opusă - printr-o dramatică și arareori tragică situație - o posibilă transparență a subiectivității individuale care se deschide în fața unei alte subiectivități. Atom-omul și-a găsit salvarea nu în nivelatorul fluviu social respectiv ci într-un alt "atom", într-un alt individ. E vorba aici de o situație oarecum paradoxală căci, în termeni bergsonieni se poate admite că numai într-o "societate închisă" și într-o ideologie "statică" apare nevoia moralei deschise și a ideologiei (religiei) dinamice, deci apare nevoia profundă de "suflete care se deschid" și care întemeiază o trăire simultan saturată de etic și de esteticitate. În fond numai insuficientul și absența, lipsa sunt creatoare. În acest sens, vidarea de estetic a fost resimțită acut și dureros ca fiind o mutilare a sufletului. Legea de psihologie a trăirii valorii este esență următoarea: avem acces privilegiat la o valoare tocmai prin absența acesteia. Prin urmare, oricât de multă energie distructivă a cheltuit un regim totalitar, el n-a reușit să anihileze toate resorturile vieții de relație. Într-un fel, faimoasa die List der Vernunft (viclenie a rațiunii, a istoriei) hegeliană a acționat și la acest nivel. Ceea ce însemna că rezultant în istorie poate fi și ceva complet opus facerilor conștiente ale unei inteligențe manipulative; ea poate fi rezultantă nevizată: aceea a nevoii potrivirii formei și a substanței în chiar trăirea clipelor de viață de către fiecare individ, când celălalt sau cealaltă devine sens, apariție, până la urmă chiar destin. 156 În ceea ce privește a doua obiecție menită să expulzeze tema pusă în discuție, putem afirma că frățietatea utopie - societate estetică este într-adevăr una de neocolit, de nesuprimat. Numai că așa după cum există mituri senine, dar și mituri tenebroase, tot astfel au ființat în istorie atât utopii nonrepre-sive cât și unele totalitare. Punând în relație acest argument cu cel anterior, putem afirma că nevoia omului de a avea o imagine coerentă, echilibrată despre sine și semeni este o constantă a spiritului liber. Căci, în ultimă analiză, schillerian vorbind, omul este stăpânit în starea sa fizică, dominator de sine în starea sa morală și liber de abia în starea estetică. În acest sens este greu să ne imaginăm însuși progresul civilizatoric al omului obiectivat în rafinarea sensibilității dacă el, omul, n-ar fi acționat ca și când utopia estetică ar fi fost perfect realizabilă, într-o societate mereu imperfectă. În același timp utopia stării estetice s-a născut și din intuiția originară în conformitate cu care importante sunt realitatea și inteligența care stabilesc adevărul, dar la fel de importante sunt și apariția și aparența estetică care este joc și nu înșelăciune. Orice asemenea proiect utopic are în vedere un fapt esențial și anume că omul are nevoie și de jocul cu forma vie, care nu-i altceva decât bucuria prezenței întocmai astfel a unui individ particular, în chiar particula lui prezentare și înfățișare. Există aici și un temei mai adânc: omul nu poate fi numai intelect, după cum el nu este numai voință în raportările sale la ceilalți. În fond suntem obligați să constatăm că, atât extrema inteligență cât și extrema stupiditate au între ele o afinitate: amândouă caută numai realul fiind total insensibile la pura aparență. Se știe: prostia nu se poate ridica deasupra realității și nici inteligența opri sub adevăr. Rezultă că nevoia de aparență estetică este una care ține de constitutivitatea ființării integrale a omului. Fără jocul cu formele atât în sensibilitate, omul n-ar fi întreg. N-ar strica să ne gândim la cât adevăr este cuprins în celebrele teze schilleriene: a) frumosul nu trebuie să fie numai viață și numai formă; ci forma vie, adică frumusețe; b) cu frumusețea omul trebuie doar să se joace, dar să nu se joace decât cu frumusețea; c) omul nu se joacă decât atunci când este om în sensul deplin al cuvântului, și numai atunci este om cu adevărat, întreg, când se joacă. Iată, credem, argumentele tari, de natură să ne oblige a redefini substanța utopiilor în genere, cea a "statului estetic", în mod special. Ca atare nu credem deloc în simplitatea formulei; "calea spre soluția politică trece prin problema estetică." La o a treia teză implicată de devalorizare a esteticului relațiilor interumane se poate răspunde pe scurt astfel: e sigur că esteticul nu se află în acest teritoriu în forme pure, concentrate precum în capodoperele artistice, dar, nu e mai puțin adevărat că, deși saturate de vital și psihologic și inoculate de moral, aceste relații se impun mai ales în forma îndrăgostirii cu o serie de atribute specific operei de artă. Astfel, în iubire celălalt și cealaltă sunt aidoma operei de artă, imutabili originali și illimi-nați simbolic, ceea ce nu este cazul de pildă, în simpla relație sexuală. Or. Este clar că paradigma acestei situații a iubirii este dată în formula: "acesta o iubește întocmai pe aceasta și aceasta îl iubește întocmai pe acesta." Forma și substanța coincid în acest caz și este greu, dacă nu imposibil pentru cei ce trăiesc o asemenea relație să disjungă aparența și apariția de substanța vitală și de caracterul moral. De asemenea, cel puțin două momente din cele patru pe care Vianu le consideră ca momente constitutive ale operei de artă sunt constitutive și prieteniei și iubirii: izolarea și idealizarea. La ultima contestație a legitimității unui teritoriu teoretic dar mai ales ontologic a dimensiunii estetice a relațiilor interumena directe se poate răspunde în următorii termeni. E drept că nu putem pretinde o puritate absolută și o autonomie deplină unor relații precum dragostea, prietenia sau politețea. Dar oare câte unități spirituale care au un suport vital și o conexiune morală reușesc să atingă o asemenea exigență maximală? Problema reală este alta: cât de necesare sunt ele pentru ființarea umană. Or, aici trebuie depășită o altă prejudecată comună, aceea a echivalării "necesității" doar cu ceea ce este evaluat ca esențial, general și substanțial. Subsidiar se înțelege că ceea ce este fenomenal, determinat de apariție și aparențe este considerat contingent. Teza aceasta cade ușor la un examen simplu dacă ne imaginăm de pildă cum ar arăta realitatea umană în absența lor. Absența iubirii, prieteniei, politeții este echivalentul neantului, dezechilibrului sufletesc cronic, a devitalizării sau, din contră, a preeminenței, forței brute, aspirituale. 157 Totodată, mai este o rațiune tare ce se impune: în însăși imanența relațiilor de iubire, prietenie și politețe, dar mai ales în primele două, ființează o cotă de sacru, sacru vizibil în chiar aura specială pe care o are momentul întâlnirii, recognoscibilă apoi într-o câtime de "sfințenie" acordată prezenței întocmai astfel a celuilalt sau celeilalte. Sfințenia e desigur cuget moral în luptă, după cum știm de la Kant încoace, dar ea mai este și sensibilitate estetică în luptă cu planul vital și ea este, până la urmă, triumf al formei și al substanței, un fel de victorie substanțială a apariției și aparenței în chiar relația interumană, în cea saturată cu sens pozitiv. În fine, într-o lume în care transcendențele tradiționale s-au năruit rând pe rând, în care legea dublei frenezii (epicureice sau ascetice) oscilează haotic - cu o preeminență parcă a freneziei hedonice -există totuși până la urmă posibilitatea echilibrărilor dată de caracterul simultan vital, etic și estetic al relațiilor interumane directe. Cât de mult s-ar augmenta componentele pur spirituale, cât de mult s-ar afirma uneori cuantele vitale, până la urmă perpetua contradicție necesară între spirit și viață va fi rezolvată într-un unic plan: cel etico-estetic al vieții de relație. Se poate pune atunci întrebarea: simplu ideal al kalokagatiei? Nu! La acesta trebuie adăugat cel al prezenței sacrului ca liant al frumuseții și al binelui în orice relație interumană autentică. Simplu spus ecuația ar fi aceasta: atâta es-teticitate câtă sacralitate: Și, totodată, fără cotă de sacru nici morala nu poate ființa în acest cuprins, iar conjuncția dintre sacru și apariția estetică se repercutează amplificator în straturile conștiinței. În fapt, supraviețuiește numai acea societate care reușește să conjuge în imanența vieții de relație, viața frumoasă cu sacralizarea vieții celorlați. * * * Propunem ca text semnificativ un fragment din Estetica lui N. Hartmann intitulat Omul viu ca obiect frumos. De asemenea pentru evidențierea dimensiunii estetice a relațiilor interumane propunem două texte din Andre-Comte Sponville intitulate Politețea și, respectiv Iubirea. În fapt, politețea nu este o virtute morală deplină dar ea este în mod cert un semnalizator etico-estetic al personalității. De asemenea iubirea considerată de Andre-Comte Sponville ca fiind o virtute „mai mult decât morală" semnifică și ea prezența esteticului extra-artistic în chiar viața de relație a omului. 1. Nicolai Hartmann, Omul viu ca obiect frumos 1.1. Frumusețea umană ca apariție Problema tratată la sfârșit privind raportul de apariție ajunge de mare importanță când trecem de la artă la frumosul extraartistic. Opera de artă este opera omului, creată anume cu scopul realizării frumosului. Este, prin urmare de înțeles, că în modelarea exterioară creatorul se străduiește să ne arate un altceva. Natura lucrează fără o astfel de străduință, în genere fără scopuri și fără conștiință. Ea nu poate introduce deci nimic în opera ei, numai pentru ca ceva să apară. Același lucru e valabil despre om, așa cum el este și cum trăiește. Este valabil și despre întreaga lume a evenimentelor, în care se află omul și la modelarea căreia el participă. Omul, tocmai, nu este operă omenească, și lumea pe care el o clădește nu este decât în parte operă a lui. Există atunci în afara operelor de artă un raport estetic de apariție? În sensul că într-însul natura ar voi să ne dea ceva de înțeles - pe jumătate ascunzându-și, pe jumătate revelându-și gândul - fără îndoială, el nu poate să existe. O indicație însă, chiar fără voința de a indica, o ascundere și o revelare de sine, chiar fără intenții și scopuri, există totuși pretutindeni, fără limită. 158 Lucrul acesta ne este cunoscut din viața omului. Fiecare om trăiește ceva din sine însuși, în felul cum se comportă, în vorba și reacțiile sale, și anume fără să vrea și fără să știe. Și pentru cel cu experiență și cel care privește cu sânge rece, el poate deveni astfel foarte transparent - chiar în intențiile și convingerile sale secrete și conștient ascunse. Este vorba, în cea mai mare parte, de lucruri care nu pot fi reduse la concepte - în orice caz, nu cu nuanța particulară cu care ele se înfățișează. Aceasta înseamnă că există lucruri care nu ne sunt date decât intuitiv, așadar într-o contemplare mai înaltă, nesensibilă. Cunoscător de oameni este acela care a exersat în această intuiție și care a strâns experiență, acela căruia odată cu impresia exterioară îi este dată întotdeauna și o icoană sufletească a omului. Pătrunderea aceasta intuitivă dovedită în viața practică, pusă acolo întotdeauna în slujba scopurilor practice, există totuși și fără scop practic. Și atunci ea se apropie de intuiția estetică. Există o manifestare intuitivă a interiorității omului, în chipul și în purtarea lui, depășind mult orice interes practic: de pildă, reflexul onestității, al simplității, al purității sufletești sau poate al bunătății, al spiritului de jertfă. Acestea toate sunt valori morale, însă modul de apariție al lor este altceva decât ele însele. El poate fi limpede, convingător, expresiv, poate predomina în impresia totală a personalității, poate străbate și transfigura chipul și ținuta. O atare manifestare intuitivă a nobleței și a bunătății omenești, noi o resimțim în imaginea globală a persoanei, ca frumoasă. Și e vorba de frumusețe în sensul adevărat estetic, acela al raportului de apariție. Valorile care apar sunt, tocmai, nu valori ale apariției, ci numai presupoziția lor potrivit conținutului. De aceea, ele nu coincid cu acestea, ele pot fi sesizate când ele sunt date în mod repetat, și într-o altă formă, mai degrabă rațională. Căci, un lucru trebuie să-l lămurim chiar de la început: ceea ce ,,apare" aici nu se epuizează în raportul apariției, ci subzistă și fără acesta, în persoana reală; subzistă și atunci când nimeni nu îl surprinde, nici intuitiv, nici în alt fel. Este vorba de trăsăturile morale ale omului și anume, laolaltă cu calitățile lor valorice, de cugetul adevărat, de ținuta interioară reală. Dacă nu cumva acestea trebuie să apară și ele într-un fel oarecare, e o întrebare pe care o lăsăm aici la o parte. Important este doar faptul că dacă ele apar, ele nu se consumă în această apariție a lor, ci subzistă în sine, independent de faptul că ele pot intuite. În măsura aceasta, raportul de apariție este aici un altul decât în opera de artă. Acolo, ceea ce apare în fața noastră este ireal și nu subzistă decât pentru privitor; aici el este ceva ce subzistă în mod real, ceva ce se relevează. Singur faptul apariției în altul, în ceva exterior, dat în chip sensibil, este ca atare același. Și în măsura aceasta avem și aici un raport de apariție veritabil. Numai în aceasta stă legătura frumosului uman, în persoana ce trăiește în mod real cu frumosul artistic. Și în măsura aceasta, iarăși, nici raportul de apariție nu este altul decât în opera de artă. Deosebit este doar modul de subzistență a ceea ce apare. Dar în faptul apariției ca atare, aceasta nu constituie nici o deosebire. Nu este deci nevoie, în punctul acesta, să ne schimbăm fundamental ideile privitoare la raportul de apariție. Este în esența apariției, ca ceva real să poată apărea întocmai ca și ceva ireal. În viață, aceasta constituie o deosebire foarte mare; în raportul estetic, deosebirea este mai mică deoarece aici nu este vorba de unei realități (cunoaștere), ci de esența intuitivă concretă a apariției însăși., ca și de strânsa legătură cu ceea ce este sensibil dat. Proba sensului acesta, al frumuseții umane, o constituie turburarea unei atare impresii prin ivirea unor trăsături izolate care trădează cu totul altceva. Așa se întâmplă, de exemplu, când pe o figură, altfel cu aparență simpatică, apare, în cursul vorbirii sau al râsului, o mișcare a gurii care trădează rea-credință, resentiment, răutate sau chiar numai mărginire; ajunge atât pentru a crea impresia di-sarmoniei pentru a rupe armonia ținutei calme, provocând decepție și lăsând să se vadă, în locul liniei mari, micime de suflet sau slăbiciune. 159 Și acestea sunt iarăși momente etice. Însă apariția în ceea ce e vizibil nu este un moment etic, ci un moment care turbură impresia sensibilă ca atare, deci un moment negativ estetic. Trăsătura aceasta inadecvată în înfățișarea persoanei o simțim ca lipsită de frumusețe, și când ea devine insistentă, ca urâtă. S-a turburat aici o armonie, s-a rupt o unitate pe care o descoperim și pe care o agreasem estetic. Și anume, unitatea sfărâmată este aceea a unui plan de spate care ăși face apariția - a unui plan real, e adevărat, dar care se arată în forma exterioară. Faptul de a se arăta, el însuși, constituie apariția. Sfărâmarea însă are loc în planul din față al percepției sensibile, sfâșiind și unitatea acestuia și turburându-i armonia. Elementul inadecvat interiorului, în aspectul exterior, constituie, în măsura în care el se trădează ca atare, urâtul. 1.2. Frumusețea în raport cu valorile morale și cu cele vitale Problema pe care o ridică acest raport nu este atât de simplă cum pare la prima vedere. Este evident, firește, că ceea ce apare ca interior nu poate fi limitat la conținutul moral valabil. Ceea ce este opus valorii intră și el în considerare. În adevăr, ceea ce este estetic valabil nu atârnă de valorile etice înseși, ci numai de apariția lor sensibilă. Cum nu ar juca un rol deci și nonvalorile etice în apariție, de vreme ce și ele aparțin aceleași sfere a interiorității umane? Suntem aici mereu în pericol să repetăm greșeala esteticii celei mai vechi și să confundăm valoarea estetică cu valorile etice. Cei vechi au comis greșeala aceasta în conceptul lor de ,,Animus sanus in corpore sano" se spunea în limbaj naturalist, și se avea în vedere sufletul frumos în trupul frumos. Totuși, aici e presupus deja frumosul ca atare, și anume, în ambele lui straturi. El nu poate fi deci redus, pe calea aceasta, la ceva ce i-ar constitui temeiul. Și, mai puțin decât orice, ar putea el consta atunci într-un raport de apariție. N-ar trebui în genere să se vorbească de frumusețe sufletească. Printr-însa nu se înțelege, în adevăr, decât valabilitatea morală. Frumusețea adevărată o constituie abia apariția ei sensibilă în transparența formelor corpului și în dinamica trupească. Și pentru faptul acesta noi posedăm în genere o fină sensibilitate. Pe deasupra, chiar omul îndoielnic din punct de vedere moral poate fi frumos. Acesta este motivul iritant în fenomenul frumuseții umane. Să ne amintim de Alcibiade, omul atât de înzestrat, dar frivol, egoist și infidel, și de dragostea deosebită a lui Socrate pentru el. Avem aici un caracter cu totul unitar în felul lui, care se și exprimă unitar și convingător în exterior. Ne putem gândi, poate, și la frumusețea tânărului Neron. Și chiar figurile homerice trădează o discrepanță; nu fiecare este ca Hector, egal de perfect în aspectul lui exterior și în adâncimea atitudinii lăuntrice. Forța, lipsa de scrupul, ușurătatea pot părea, într-un chip omenesc, o expresie a nevinovăției fericite, - scrupulele morale, expresie a unei naturi greoaie, a apăsării, a reținerii. Frumusețea nu este expresia unor calități morale; ea este mai degrabă expresia unității și deplinătății interioare. Dar și una și alta, suprema înălțime morală ca și unitatea, pot rămâne exterior neexprimate, ascunse de un exterior inadecvat. În sensul acesta, foarte simplu și foarte echivoc, Socrate era urâtul. Frumusețea unui chip uman ține cu totul de un raport de apariție. Și, aici, acesta constă - întrucât ceea ce apare este ceva real - în adecvația formei interioare și a celei exterioare, în faptul că una devine vizibilă în cealaltă. Totuși, nici astfel, sensul frumuseții umane nu poate epuizat. Privirea asupra fenomenelor trebuie lărgită încă, trăsăturile fundamentale ale raportului găsit trebuie trecute asupra altor lucruri, care și ele, întocmai ca valorile morale pot apărea în aspectul exterior al omului. Din ele fac parte, înainte 160 de orice, valorile vitale. Omul este în adevăr nu numai fiind morală, ci și - ba chiar în prima linie -ființă organică. Lucrul acesta de la sine înțeles îl uităm prea lesne, fiindcă îl considerăm ca prea trivial. Din punct de vedere estetic, însă, el nu e nimic mai puțin decât trivial Și calitățile vitale pot fi ascunse, dar ele pot și convingător exprimate în exterior și astfel să apară sensibil. Nimic în întregul domeniu al esteticului nu este atât de vulgar familiar cum e conceptul de om frumos, ca trup (nu numai ca figură) bine alcătuit; poate chiar că acesta este cel mai vechi și cel mai originar concept al frumosului. Conceptul acesta vulgar al frumuseții este condiționat în mare parte de sensibilitatea sexuală. El subliniază în frumusețea feminină momentul moliciunii, al delicateței, al tinereții, în frumusețea bărbătească pe acela al puterii, al fermității, al curajului (acesta din urmă înțeles nu în sens etic, ci ca sentiment al puterii). Este cu totul greșit să se înlăture condiționarea aceasta, ca fiind exterioară esteticului. Ea este o parte necesară a sentimentului natural al frumosului. Dar c frumusețea însăși, ea este tot atât de puțin identică pe cât sunt valorile etice; ea este tocmai doar o condiție preliminară, un pur moment din conținutul a ceea ce apare în raportul de apariție. Valoarea estetică se ridică abia deasupra ei, și este o valoare de natură deosebită. Natural, confundarea cu ea, în conștiința estetică nelămurită sau neajunsă la maturitate, se întâmplă la fiecare pas. Aici, întocmai ca față de sentimentul etic al valorii, trebuie să învățăm treptat să le distingem. Conceptul originar al frumuseții omenești trebuie să fi fost în genere legat de impresia de forță și de vitalitate. Din acestea, el a păstrat cea mai mare parte până în timpuri de înaltă cultură. Aici își spune cuvântul pretutindeni un puternic sentiment vital, chiar acolo unde el nu mai este sexual condiționat. Numai încet se ajunge la desprinderea sentimentului estetic al formei și mișcării de sentimentul natural al vieții și de opoziția sexelor; se trezește înțelegerea pentru frumusețea spiritualizată, pentru figura omului în vârstă, cu desenul mai bogat al zbârciturilor ca limbaj al soartei. În chipul bărbătesc au descoperit-o deja cei vechi; în figura femeii, numai timpurile mult mai târzii. Toate acestea nu se pot înțelege decât din lunga dominare nediscutată a sentimentelor vitale și din raportul de apariție întemeiat pe ele. Bogăția de forme a chipurilor nu poate justifica această dominare, căci tocmai figura celui în vârstă este mai bogată în formă expresivă. 2. Andre-Comte Sponville, Politețea Politețea este prima dintre virtuți și originea, poate, a tuturor celorlalte. Este însă și cea mai săracă, și cea mai superficială, și cea mai discutabilă: este totuși o virtute? Virtute ,,ușoară", în tot cazul, cum s-ar spune și despre femeile cu același nume. Politeții nu-i pasă însă de morală, iar moralei - de politețe. Un nazist politicos schimbă, oare, cu ceva esența nazismului? Diminuează cu ceva oroarea? Cu nimic, desigur, și politețea este foarte bine caracterizată de acest nimic. Virtute de formă, virtute de etichetă, virtute de suprafață. Aparența deci, și numai aparența unei virtuți. Dacă politețea este o valoare, fapt care nu poate fi negat, este o valoare ambiguă, insuficientă în ea însăși - putând masca și cele mai bune, dar și cele mai rele lucruri - și, din acest motiv, devine oarecum suspectă. Acest efort asupra formei trebuie să ascundă ceva, dar ce? Politețea este un artificiu, iar oamenii se feresc de artificii. Este o podoabă, iar lumea nu crede în podoabe. Diderot evoca undeva ,,politețea insultătoare" a celor mari, și ar trebui să o amintim și pe aceea slugarnică a celor mici. Ar fi de preferat disprețul fără cuvinte și obediența lipsită de maniere. Se poate și mai rău. Un nemernic politicos nu este mai puțin ticălos decât altul, ba chiar dimpotrivă! Să fie vorba de ipocrizie? E îndoielnic, căci politețea nu se pretinde morală. Pe de altă parte, nemernicul politicos este în mod voit cinic, fără ca prin aceasta să fie lipsit de politețe, dar nici de răutate. 161 De ce șochează, atunci, un asemenea personaj? Prin contrast? Fără îndoială. Dar nu contrastul între aparența unei virtuți și absența ei (ceea ce ar fi ipocrizie), căci am presupus că nemernicul nostru este într-adevăr politicos. Contrast, mai degrabă între aparența unei virtuți (care, în cazul politeții, joacă un rol de realitate, căci esența politeții se epuizează în aparența ei) și absența tuturor celorlalte, între aparența unei virtuți și prezența viciilor sau, mai degrabă, a singurului viciu real, care este răutatea. Contrastul, dacă îl studiem separat, este mai degrabă estetic decât moral: ar explica nu atât oroarea, cât surpriza, nu atât reprobarea, cât uimirea. Ceea ce apare în plus ar fi de ordin etic: politețea îl face pe cel rău și mai reprobabil, deoarece denotă o educație fără de care răutatea personajului ar putea fi scuzată. Nemernicul politicos este opusul fiarei, or, fiarelor nu le poți găsi vreo vină. Este opusul sălbaticului, al acelui sălbatic pe care suntem dispuși să-l iertăm. Este contrariul brutei grosolane și inculte, care este, poate, înspăimântătoare, dar pe care ne-o putem măcar explica prin lipsa de educație, prin violența nativă și dobândită. Nemernicul politicos nu este nici fiară, nici sălbatic, nici brută. El este civilizat, educat, elevat și, prin urmare, nu are nici o scuză. Cine ar putea ști dacă derbedeul agresiv este rău sau numai prost-crescut? În ceea ce-l privește pe torționarul elegant, însă, nu există nici o îndoială. Așa cum sângele este mai vizibil pe mănușile albe, și oroarea se vede mai bine pe fondul politeții. Naziștii, sau cel puțin unii dintre ei, par să fi excelat în asemenea roluri. Oricine poate să înțeleagă că o bună parte din oroarea germană a venit din acest amestec de barbarie și civilizație, de violență și eleganță, din aparența când șlefuită, când bestială, dar întotdeauna crudă. Politețea a sporit vinovăția, iar ororile au fost cu atât mai barbare cu cât au păstrat aparența civilizației. În cazul unei ființe grosolane putem vorbi despre animalitate, despre ignoranță sau incultură, și putem pune pe seama unei traume suferite în copilărie, de exemplu, sau a eșecului social. Nu însă și când avem de-a face cu o ființă politicoasă. Bunele maniere sunt, în acest caz, circumstanțe agravante, care acuză personajul respectiv, individul sau poporul; societatea întreagă poate fi acuzată nu pentru eșecuri, care ar putea constitui tot atâtea scuze, ci pentru așa-zisele reușite. Bine-crescut, se spune, și cu aceasta s-a spus totul. Nazismul ca reușită a societății germane (Jakelevitch ar adăuga: și a culturii germane, dar numai el și contemporanii săi își pot permite aceasta) - iată o expresie care judecă și nazismul, și Germania, cu precizarea că este vorba despre acea Germanie care putea să se cânte Beethoven în lagărele de concentrare și care ucidea copii. M-am îndepărtat de subiect dar nu din nebăgare de seamă, ci dimpotrivă. Politețea nu este o virtute și n-ar putea să țină nici măcar locul vreuneia. De ce spuneam, atunci că este prima dintre virtuți și poate originea tuturor celorlalte? Afirmația este mai puțin contradictorie decât pare. Originea virtuților n-ar putea fi o altă virtute (căci ar avea nevoie de o origine și s-ar putea să-și fie propria sursă); ține poate de natura virtuților ca prima dintre ele să nu fie propriu-zis o virtute. De ce prima? Pentru că am luat faptele în ordinea lor cronologică, a evoluției individului. Nou-năs-cutului nu are și nici nu poate să aibă morală. Același lucru se poate spune, multă vreme și despre copilul mic. El descoperă, în schimb, de la vârste foarte fragede, ceea ce îi este interzis. ,,Nu face asta. E murdar, e urât, e rău..." sau: ,,E periculos..." Copilul învață repede să deosebească ceea ce este rău (greșeala) și ceea ce provoacă răul (pericolul). Greșeala este răul propriu-zis uman, răul care nu face rău (cel puțin nu celui care îl comite), răul fără pericol imediat sau intrinsec. Și atunci de ce este interzis? Pentru că este murdar, rău, urât sau pur și simplu... de aceea. În mintea copilului, faptul precede astfel dreptul sau, mai degrabă, dreptul este perceput ca un fapt precum oricare altul. Există ceea ce e permis și ceea ce este interzis, lucruri care se fac și altele care nu se fac. Binele? Răul? Deocamdată îi este suficientă regula, care precede judecata și fondul. Dar regula nu are la bază decât convenția, fără altă justificare decât uzanțele și respectarea lor: regula de fapt, regula de formă, deci... politețe. Nu vorbi urât, nu întrerupe oamenii, nu te repezi, nu minți, nu fura... Toate aceste interdicții apar la fel în ochii copilului: ..Nu e frumos". Distincția între etic și estetic nu va veni decât mai târziu, și progresiv. 162 Politețea este deci anterioară moralei sau mai degrabă morala nu este la început decât politețe: supunerea la uzanțe (și aici este evident că au dreptate sociologii și nu Kant, sau cel puțin sociologii au în primul rând dreptate, ceea ce n-ar contesta, poate, nici Kant), la regulile instituite, la jocul normat al aparențelor. Supunere la lume, la manierele ei. ,,Din ceea ce se face", spune Kant, ,,nu s-ar putea deduce ceea ce trebuie făcut". Și totuși la aceasta este obligat copilul, în primii săi ani, și numai prin aceasta devine el om. Kant recunoaște, de altfel, că ,,omul nu poate deveni om decât prin educație, el nu este decât ceea ce educația face din el’’11 și că disciplina este principalul factor în „transformarea animalității în umanitate"2 . Nici nu s-ar putea găsi expresie mai potrivită. Uzanțele sunt anterioare valorii, ascultarea precede respectul, și imitația - datoria. Politețea (,,nu face aceasta’) este, deci, anterioară moralei (,,nu trebuie să faci aceasta’), care i se substituie treptat, ca o politețe interiorizată, eliberată de aparențe și de interese, concentrată în întregime în intenție (cu care politețea propriu-zisă nu are de-a face). Dar cum ar putea să apară această moralitate, dacă nu ar exista în prealabil politețea? Bunele maniere preced faptele bune și le comandă. Morala este o politețe sufletească, un fel de-a fi al ființei în sine (chiar când este vorba de un altul), o etichetă a vieții interioare, un cod al datoriilor, un ceremonial al esenței. În schimb politețea apare ca o morală a corpului, o etică pur comportamentală, un cod al vieții sociale, un ceremonial al aparențelor. ,,Bani de hârtie’, spune Kant, care oricum valorează mai mult decât nimic și care ar fi absurd să-i scoți din uz sau să-i iei drept aur veritabil® „Mărunțiș", continuă el, care nu este decât aparența virtuții, dar care o face atrăgătoare141 . Care copil ar deveni virtuos fără această aparență, fără această potențialitate? Morala începe, deci, cât se poate de jos - prin politețe, și chiar asta și trebuie; să înceapă. Nici o virtute nu este naturală, trebuie deci să devii virtuos. Dar cum să devi, dacă nu ești deja? ,,Lucrurile pe care trebuie să înveți să le faci", explică Aristotel, ,,le înveți facându-le"151. Cum să le faci, totuși, dacă nu le-ai învățat? Din acest cerc nu se poate ieși decât fie admițând existența unui a priori, fie cu ajutorul politeții. Nu avem încă la îndemână un a priori, dar politețe - da. ,,Făcând fapte drepte devenim și noi drepți", continuă Aristotel, ,,făcând fapte moderate, devenim moderați, iar acțiunile curajoase ne fac curajoși"61. Dar cum să acționezi drept fără să fii tu însuți drept? Cum să trăiești cu moderație fără să fii moderat? Cum să faci fapte de curaj, fără să fii curajos? Și cum să devii toate acestea? Prin obișnuință, pare să fie de părere Aristotel, dar răspunsul nu este suficient: obișnuința presupune antecedente care să-și permită să te obișnuiești și pe care tot nu le poți explica. La Kant, lucrurile sunt mai clare, căci el explică aceste prime simulacre de virtute prin disciplină, deci printr-o constrângere exterioară; ceea ce copilul, în lipsa instinctului, nu poate face prin propriile-i puteri, ,,trebuie să o facă alții pentru el" și, astfel, ,,o generație o educă pe alta" m. Dar ce este această disciplină, în familie, dacă nu mai întâi respect al uzanțelor și al bunelor maniere? O disciplină care normează mai degrabă decât constrânge și care vizează nu atât ordinea, cât o sociabilitate plăcută - o disciplină a politeții și nu una polițienească. Prin intermediul acesteia, mimând aspectele virtuții, avem posibilitatea să devenim virtuți. ,,Politețea", observa La Bruyere, ,,nu presupune întotdeauna bunătate, dreptate, milă, gratitudine; ea dă un minimum de aparențe, face exteriorul omului să pară așa cum ar trebui să fie el în interior"181. Din acest motiv, politețea este insuficientă la adult, dar necesară la copil. Ea nu este decât un început, dar înseamnă, totuși, ceva. 163 Spunând ,,vă rog" sau ,,scuzați-mă", dai aparența respectului, după cum spunând ,,mulțumesc" mimezi recunoștința. Așa cum natura imită arta, morala imită politețea, care, la rândul ei, o imită. ,,E timp pierdut să le vorbești copiilor despre datorie", recunoaște Kant191. Și pe bună dreptate. Dar cine ar renunța, de dragul ideii, să-i învețe pe copii politețea? Și ce am mai fi înțeles noi, fără aceasta, din datoriile pe care le avem? Dacă devenim morali - și acest lucru este necesar pentru ca morala și chiar imoralitatea să fie posibile - aceasta se întâmplă, deci, nu datorită vituții, ci educației, nu prin morală, ci prin politețe, nu prin respect al valorilor, ci al uzanțelor. Morala este mai întâi un artificiu, apoi un meșteșug. Devenim vituoși imitând virtutea: ,,Datorită faptului că oamenii joacă aceste roluri", scrie Kant, ,,virtuțile, din care multă vreme ei nu iau decât aparența concertată, se trezesc încetul cu încetul și trec în felul lor de-a fi,,|10]. Politețea precede morala și o face posibilă. ,,Pradă", spune Kant, dar moralizatoare Este vorba de a-ți însuși mai întîi bunele maniere, nu pentru a te mulțumi cu ele, desigur, ci pentru a ajunge, prin intermediul lor, la ceea ce ele imită - virtutea - și care nu e tangibilă decât imitând 1 12]. ,,Aparența binelui la alții", continuă Kant, ,,nu e lipsită de valoare în ceea ce ne privește: din acest joc al disimulărilor, care inspiră respect fără să-l merite întotdeauna, se poate naște ceva serios" 11 , fără de care morala n-ar putea, în cazul fiecăruia dintre noi, nici să se tranmită, nici să se constituie. „Dispozițiile morale provin din acte care le sunt asemănătoare", spunea Artistotel 1141 . Politețea este, deci, această aparență de virtute, din care provin virtuțile. Politețea rupe, deci, cercul vicios pentru a putea deveni politicos) creând condițiile necesare emergenței sale și chiar, în parte, înfloririi sale (dacă nu există decât diferențe infime între omul politicos și omul pur și simplu binevoitor, respectuos, modest: sfârșim prin a semăna cu ceea ce imităm, iar politețea conduce insesizabil - sau cel puțin poate conduce - la morală. Toți părinții știu asta și numesc procesul ,,a-ți crește bine copiii". Nu vreau să spun că politețea ar fi totul sau esențialul. Este, însă, de la sine înțeles că ,,a fi bine crescut", în limbajul curent, înseamnă în primul rând ,,a fi politicos", și aceasta spune destul. Dacă ar fi vorba numai de politețe, nici un părinte, cu excepția maniacilor și a snobilor, nu ar repeta copiilor de mii de ori (și nu de mii de ori, ci mult mai des), ,,Spune te rog, «mulțumesc» sau «iartă-mă»". Dar respectul se învață tocmai prin acest dresaj. Știu, cuvântul deranjează, dar nu ne putem lipsi de procesul pe care îl desemnează. Iubirea nu este suficientă pentru creșterea copiilor, nici pentru a-i face la rândul lor plăcuți și iubitori. Nici politețea nu ajunge; de altfel; este nevoie de amândouă. Întregul proces de educație familiară se petrece aici, între cea mai măruntă dintre virtuți, care nu este însă morală, și cea mai importantă dintre ele, care deja mai mult decât morală. Rămâne învățarea vorbirii. Iar dacă politețea este arta semnelor, cum spune Alain 1151, învățarea vorbirii o relevă. Este vorba despre obiceiuri și despre respectarea obiceiurilor, care nu sunt bune în măsura în care sunt respectate. ,,Bunele maniere" este titlul unei gramatici, cea a lui Grevisse, deopotrivă celebră și frumoasă, dar ar putea fi titlul unui manual despre cum să te comporți în viață. Fă ceea ce se face de obicei, spune ceea ce se spune... Este semnificativ faptul că în ambele cazuri se vorbește despre ,,corectitudine", ceea ce nu este decât o politețe minimală și într-un fel obligată. Virtutea, stilul nu vor veni decât mai târziu. Politețea, deci, nu este o virtute, ci un simulacru - care imită (la adulți) sau care pregătește (în cazul copiilor). Ea își schimbă prin urmare, natura o dată cu vârsta individului. Esențială în copilărie, ea își pierde această calitate la adulți. Ce poate fi mai rău decât un copil prost-crescut, dacă nu un adult rău? Or, la un moment dat, nu mai suntem copii. Știm de-acum să iubim, să judecăm, să dorim... Suntem deci capabili de virtuți, capabili de dragoste, căreia politețea nu i-ar ține locul. Un bădăran generos este de preferat egoismul politicos, după cum un om sărman, dar cinstit, valorează mai mult decât ticălosul rafinat. Politețea nu este decât o gimnastică a expresiei, susține Alain'61. 164 Este un fel de a spune că politețea este legată de exterior, de corp, nu de suflet, care este mai important. Există chiar oameni pe care politețea îi deranjează, printr-o perfecțiune care neliniștește. ,,Este politicos ca să fie cinstit", spun ei, motivând prin aceea că onestitatea presupune adesea asumarea riscului de a displăcea de a-i șoca sau răni pe ceilalți. Chiar dacă sunt onești, mulți oameni rămân toată viața prizonierii bunelor maniere și nu se arată celorlalți decât prin geamul, niciodată perfect transparent, al politeții, de parcă ar fi contopit o dată pentru totdeauna adevărul cu buna cuviință. În stilul ,,bon chic bon genre", cum spune astăzi, abundă asemenea concepții. Politețea, dacă este luată prea în serios, devine contrariul autenticității. Acești oameni ,,bon chic bon genre" sunt ca niște copii mari, excesiv de cuminți, prizonieri ai regulilor, înșelați de uzanțe și de conveniențe. Ei n-au trecut prin adolescență, aceea adolescență care i-ar fi transformat în bărbați și femei, adolescența care reduce politețea la derizoria ei realitate, adolescența care respinge regulile, care nu iubește decât dragostea, adevărul și virtutea - frumoasa, minunata și necivilizata adolescență! Deveniți adulți, ei vor fi mai indulgenți și mai înțelepți. Dar, dacă trebuie, totuși, ales între o imaturitate și alta, e de preferat, din punct de vedere moral, un adolescent întârziat unui copil prea ascultător ca să crească: mai bine să fii prea onesc pentru a fi politicos decât prea politicos pentru a fi onest! Știința vieții nu este însăși viața, politețea nu este totuna cu morala, dar înseamnă, totuși, ceva. Politețea este ceva mic, care pregătește însă lucruri mari. Este un ritual, dar fără Dumnezeu, un ceremonial lipsit de religie, un cult al etichetei de curte fără monarh. Formă vidă, valoroasă prin chiar acest vid. Politețea plină es ea însăși, o politețe care ia în serios, este o politețe înșelată de propriile-i maniere și care încalcă astfel regulile pe care ea însăși le recomandă. Politețea nu este suficientă, dar se poate spune că este nepoliticos să fii infatuat. 3. Iubirea Nici sexul și nici creierul nu sunt constituite din mușchi și nici nu pot să fie astfel. De aici decurg mai multe consecințe dintre care următoarea nu este cea mai puțin importanță: nu iubirea ce vrem, ci iubim pur și simplu și aproape că nu avem de ales. Cum ai putea opta între dorințe sau între mai multe iubiri, din moment ce tot nu poți alege, fiind dependent de ele? Iubirea nu se comandă și în consecință nu poate fi o datorie [ 17] . Să fie prezența sa într-un tratat al virtuților problematică? Se poate spune că virtutea și datoria sunt două lucruri diferite (datoria este o constrângere, pe când virtutea - o libertate). Este evident că amândouă ne sunt necesare, fiind solidare una față de alta. Dar virtutea și datoria sunt mai degrabă complementare, adică simetrice, decât asemănătoare sau confundabile. De exemplu binefacerea fără generozitate pare un act făcut din datorie, deci o formă de constrângere [18] . Este și cazul iubirii. ,,Ceea ce facem din dragoste se situează totdeauna dincolo dse bine și de rău" -spune Nietzsche [ 19]. Eu nu aș merge până acolo, pentru că dragostea reprezintă binele însuși. Dar aproape întotdeauna dragostea depășește zona interzisă și datoria, ceea ce este cu atât mai bine! Datoria este o constrângere (un ,,jug" spune Kant [20]); datoria este tristă, în timp ce dragostea este spontană și bucuroasă. ,,Ceea ce facem din constrângere, nu facem din dragoste" [21]- scrie Kant. Reciproca este la fel de valabilă: ceea ce facem din dragoste nu facem din constrângere și prin urmare nu din datorie. Oricine știe că unele experiențe - și anume cele cu un evident caracter etic - nu au nimic de-a face cu morala, nu pentru că i s-ar împotrivi, ci pentru că nu au nevoie de obligațiile impuse de ea. Care mamă își hrănește copilul din datorie? Și ce expresie este mai cumplită decât datoria conjugală privită ca atare? Dar există iubire, dacă există dorință, de ce am mai fi datori? Se poate vorbi însă de virtutea conjugală, de virtutea maternă, de o virtute în plăcere și chiar în dragoste. O mamă își poate dărui laptele, o femeie se poate dărui pe sine, noi toți putem iubi sau mângâia cu mai multă sau mai puțină tandrețe ori curățenie, cu mai multă sau mai puțină fidelitate sau prudență. Gesturile și vorbele noastre pot fi simple sau mai sofisticate, pot ascunde mai mult sau mai puțin umor. Suntem de bună- 165 credință, iubim în măsuri diferite. Dacă mama și-ar hrăni copilul numai din virtute, sau dacă dragostea virtuoasă nu s-ar naște decât din datorie... Există o manieră mediocră, egoistă, uneori chiar agresivă de a face dragoste. Dar există și o alta, sau mai multe altele, tot atâtea câți indivizi sau câte cupluri, când dragostea cuiva sau iubirea în cadrul unui cuplu stă sub semnul binelui, iar lucrul bine făcut este o virtute. Dragostea fizică nu este decât un exemplu și este aburd să fie supraevaluată, așa cum se întâmplă uneori astăzi, după cum ar fi absurd să fie diabolizată, cum s-a întâmplat nu de puține ori în decursul secolelor. Chiar dacă se naște din sexualitate, după cum crede Freud - și eu îi dau dreptate - dragostea este în orice caz mai presus de micile sau marile noastre plăceri erotice. Toată viața noastră, privată sau publică, familială sau profesională, își are valoarea în dragostea pe care o dăm sau o primim. Ce altceva este egoismul decât dragostea față de propria persoană? De ce mai muncim dacă nu din dragoste de bani, de confort, sau din dragoste de muncă? De ce filosofia n-ar fi, de fapt, iubire de înțelepciune? Dacă n-aș iubi filosofia, atunci cum ar fi apărut cărțile mele? La ce ar mai folosi cartea de față dacă eu n-aș fi încredințat că iubesc virtuțile? Și de ce parcurgi aceste pagini tu, cititorule, dacă nu împărtășești una sau alta dintre aceste iubiri? Dragostea nu se comandă, fiindcă ea este cea care comandă. Și acest lucru este important în viața noastră morală sau etică. Avem nevoie de morală chiar și în absența iubirii, fiindcă morala ne este într-adevăr indispensabilă! Iubirea comandă, dar o face în lipsă. Iubirea comandă în absență și prin această absență. Tocmai acest fapt este explicat sau relevat de datorie, care ne constrânge să facem ceea ce în prezența dragostei ar veni de la sine, fără constrângere. Cum ar putea comanda dragostea altceva decât pe sine însăși, sau, în orice caz, ceva care să nu-i semene? Numai acțiunile pot fi comandate, și aceasta este esențialul: morala nu prescrie dragoste; ea indică îndeplinirea, din datorie, a aceleiași acțiuni care, din dragoste, s-ar fi îndeplinit liber. Deci maxima datoriei ar fi: Acționează ca și cum ai iubi. În fond este ceea ce Kant numea iubirea practică: ,,Iubirea față de oameni este posibilă, la drept vorbind, dar nu poate fi comandată, pentru că nu este în puterea nimănui să iubească pe un altul la ordin. Este vorba, așadar, de o iubire practică, cuprinsă în esența tuturor legilor... A-ți iubi aproapele înseamnă să te achiți bucuros de toate datoriile față de el. Dar această rânduială, din care am făcut o regulă, nu poate comanda să și ai aceste intenții în acțiunile la care te conformezi din datorie, ci doar îți cere să tinzi spre ele. Porunca de a face ceva cu plăcere este o contradicție în sine" [22]. Iubirea nu este un comandant: este un ideal („idealul sfințeniei", spune Kanf231). Dar acest ideal ne călăuzește și ne luminează. Nu ne naștem virtuoși; devenim astfel. În ce mod? Prin educație, prin politețe, prin morală, prin iubire. Politețea, am văzut deja, este o aparență de morală. Să acționezi politicos este ca și cum ai fi virtuos [24]. Prin politețe, morala începe de la stadiul cel mai de jos. Imitând această virtute care ne lipsește, putem, prin educație, să ne apropiem de ea și să ne-o apropiem. Astfel, ducând o viață de bună conduită, politețea tinde să aibă din ce în ce mai puțină importanță, pe când morala devine din ce în ce mai importantă. Tocmai acest lucru este descoperit de adolescenți, iar noi, ni-l reamintim după ce l-am uitat. Dar nu este decât începutul unui proces, care nu se va opri aici. La rândul său, morala este o aparență de iubire; a acționa moral înseamnă a acționa ca și cum ai iubi. Astfel se naște morala și își urmează calea, imitând dragostea care îi lipsește și ne lipsește, apropiindu-se de ea prin interiorizare și purificare. Iar uneori ajunge pe punctul de a se suprima în această iubire care o atrage, o justifică și o înglobează. A acționa bine înseamnă deci să faci ceea ce se face (politețea), apoi ceea ce trebuie făcut (morala) și, în sfârșit, ajungi câteodată să faci ceea ce se cere, oricât de puțin ți-ar plăcea (etica). Așa cum morala se eliberează de politețe până la capăt (doar omul devenit virtuos nu mai poate să acționeze ca și cum ar fi virtuos), dragostea care depășește la rândul său stadiul moralei ne eliberează: doar cel care a ajuns să iubească nu mai poate să acționeze ca și cum ar iubi. Este de fapt spi- 166 ritul Evangheliilor („Iubește și fă ce vrei"1251), prin care Christos ne-a eliberat de Lege, explică Spi-noza, nu suprimând-o, cum a afirmat în mod stupid Nietzsche, ci desăvârșind-o (,,N-am venit să stric, ci să împlinesc"...1264). Alftel spus, comentează Spinoza, Christos a confirmat Legea pe care a sădit-o apoi pentru totdeauna ,,în străfundul sufletelor" I27]. Morala este acea aparență de iubire prin care iubirea devine posibilă și eliberează. Ea se naște din politețe și tinde spre iubire; morala ne ajută să trecem de la prima la cea de-a doua. Iată de ce, chiar dacă este austeră, chiar dacă este neplăcută, noi o iubim. Trebuie oare să iubim dragostea? Fără îndoială, și chiar o iubim (pentru că ne place măcar să fim iubiți, cel puțin) după cum nici morala nu-i poate fi de nici un folos aceluia care nu o iubește. Fără iubirea de dragoste suntem pierduți, și aceasta poate fi o definiție adevărată pentru infern, adică pentru damnare, pentru pierzanie, aici și acum. Iubești dragostea sau nu iubești nimic, iubești dragostea sau ești pierdut. Și atunci ce fel de constrângere ne-ar putea ajuta? Ce fel de morală? Ce fel de etică? 1281. Fără iubire, ce ar mai rămâne din virtuțile noastre și ce ar mai însemna ele dacă nu le-am iubi? Pascal, Hume și Bergson sunt mai expliciți aici decât Kant. Morala decurge mai mult din sentiment decât din logică, mai mult din inimă decât din rațiune 1291. Și nici măcar rațiunea nu comandă (prin universalitate) și nu servește (din prudență) atât pe cât am dori-o. Kant este de-a dreptul amuzant când pretinde combaterea egoismului sau a cruzimii prin principiul non-contradicției! Ca și cum cel care nu ezită să mintă, să ucidă sau tortureze șu-ar face griji dacă maximul acțiunilor sale poate fi ori nu erijat, fără contradicție, în lege universală! Cum poate el să fie adus pe calea cea bună de contradicție sau de universal? Nu avem nevoie de morală decât în lipsa iubirii. Dar nu resimțim această nevoie decât prin puțina dragoste - fie chiar și iubire de sine - pe care o dăm sau care ne-a fost dată, pe care o avem de apărat, la care visăm sau o regăsim... Iubirea este deci cea mai importantă, nu absolută, fără îndoială (de ce ar mai exista astfel Dumnezeu?). Dar, raportată la morală, la datorie, la lege, este cea mai importantă. Iubirea este alfa și omega pentru orice virtute. În primul rând există mama și copilul său. Mai întâi - căldura corpului și a inimii. Mai întâi - foamea și laptele. Mai întâi dorința, mai întâi plăcerea. Mai întâi gestul care protejează sau hrănește, mai întâi vocea care liniștește. Mai întâi această evidență: o mamă care alăptează; și apoi această surpriză: un bărbat pașnic, care veghează asupra copilului adormit. Dacă iubirea nu ar fi anterioară moralei, cum am mai putea afla ceva despre morală? Și ce ne-ar putea propune morala altceva mai bun decât dragostea din care de fapt provine, care îi lipsește, care o atrage? Iubirea ce o face posibilă și spre care tinde totodată. Iubirea care eliberează. Este o eternă reîntoarcere? Este un cerc? Da, dacă vreți, dacă nu unul vicios, pentru că de obicei nu există o aceeași dragoste de la început până la sfârșit. Prima este condiția Legii, sursa, originea acesteia. Următoarea va fi mai degrabă efectul precedentei, cea care o depășește, o împlinește, cea mai bună reușită a ei. Iubirea este alfa și omega tuturor virtuților. Altfel spus, două litere diferite, două iubiri diferite (cel puțin două), care trec dintr-una în alta prin tot alfabetul vieții. Nu poți alege dragostea din moment ce nu-ți poți alege dorința. Dar dorința își schimbă obiectul, dacă nu chiar natura, iar dragostea transformă și ne transformă. SURSE: 1. Nicolai Hartmann Estetica, Editura Univers, București 1974, pp. 149-151 167 2. Andre-Comte Sponville, Mic tratat al marilor virtuți, Editura Univers, București, 1998, pp. 1421; 3. Andre-Comte Sponville, Mic tratat al marilor virtuți, Editura Univers, București, 1998, pp.243-248. ■ Kant, Reflexions sur l'education, trad. fr. Philonenko, Vrin, 1980, p. 73. [2] Ibid., p. 70. [3] Kant, Anthropologie du point de vue pragmatique, pag. 14, trad. fr. Foucault. [4] Kant, Principiile metafizice ale teoriei virtuții, par. 48, în Scrieri moral-politice. Editura Științifică, Colecția Clasicii Filosofiei Universale, 1991. [5] Aristotel, Etica nicomahică, II, I, 1103 a33. [6] Ibid., 1103 b, 1. 6. [7] Kant, Reflexions sur l'education, Introducere, trad. Filonenko, Vrin, 1980. m La Bruyere, Caractere, „Despre societate și despre conversație", Editura Minerva, BPT, 1974, trad. Aurel Tita. ■ Reflexions sur l'education, III, C. Anthropologie du point de vite pragmatique, par, 14. [ 11] Critica rațiunii pure, Ed. Științifică. 1969, trad. N. Bagdasar, Elena Moisuc, Disciplina, 2, AK, III. Ibid., AK, III. [ 13] Antropologia..., par. 14. 1141 Etica nicomahică, II, 1, 1103 b. 21. [ 15] Alain, definitions, Pleiade, ,,Les arts et les dieux", pag. 180 (definiția politeții). [16] Alain, Quatre-vingt-un chapitres sur l'esprit et les passions, Pleiade, (,,Les passions et la sagesse"), pag. 1243. 1 Kant, Critica rațiunii practice, „Despre mobilurile rațiunii pure în practică", și mai ales Principiile metafizice ale teoriei virtuții, XII, c, ,,Despre dragostea față de oameni", în Kant, Scrieri moral-politice, ,,Dragostea este un lucru ce ține de simțire, nu de voință, iar eu nu pot să iubesc pentru că vreau, cu atât mai puțin pentru că trebuie (să fiu constrâns să iubesc); așadar, o datorie de a iubi este o absurditate" (sublinierile îi aparțin lui Kant). [18] Despre datoria ca formă de constrângere, în Kant, Critica rațiunii practice, ca și în Principiile metafizice ale teoriei virtuții, Introducere, I, ,,Explicare a conceptului unei teorii a virtuții", în Scrieri moral-politice, În acest al doilea text, citat, Kant arată că legea morală nu ia formă de datorie decât pentru ființele raționale ,,care sunt îndeajuns de lipsite de sfințenie ca să poată fi, totuși, cuprinse de dorința de a încălca legea morală, cu toate că îi recunosc autoritatea, și chiar și atunci o urmează o fac fără plăcere (opunându-se înclinațiilor lor), fapt în care constă propriu-zis constrângerea". Dacă admitem (contrar lui Kant, dar asemeni tuturor anticilor și mai ales lui Aristotel) că virtutea presupune a acționa de bunăvoie, rezultă că datoria și virtutea tind să evolueze în proporție inversă: de exemplu, cel care dă de bunăvoie, dar împotriva înclinațiilor sale nu 168 devine prin aceasta mai generos, el nu este decât un egoist, un avar moral, în timp ce pentru omul cu adevărat generos darurile și binefacerile au încetat de multă vreme să mai fie constrângeri. Aceste două extreme sunt pur teoretice; nu a existat niciodată virtute fără un dram de constrângere (aceasta ar fi sfințenie), și nici supunere oarbă datoriei, fără o urmă măcar de virtute (aceasta ar fi o moralitate lipsită de plăcere, de iubire, de bunăvoință: tristă moralitate!). Ceea ce există cu adevărat sunt gradele intermediare, pe care oricine le poate studia și experimenta, raportându-se însă permanent la cele două extreme - din această cauză foarte importante. Se poate chiar vorbi despre două tipuri de virtute: virtutea exclusiv morală (virtute în sensul pe care i l-a dat Kant: acțiune din datorie) și virtute etică (cea descrisă de Aristotel și Spinoza: fă binele de bunăvoie și cu bucurie). Avem nevoie, desigur, de amândouă, de prima cu atât mai mult cu cât nu suntem, din păcate, capabil de a doua. 1 191 Dincolo de bine și de rău, Aforismul 153. [201 Critica rațiunii practice, cap. 3. 1 211 Principiile metafizice ale teoriei virtuții, Introducere, XII, c, ,,Despre dragostea față de oameni", în Scrieri moral-politice. 1221 Critica rațiunii practice, „Despre scopurile...". 1231 Ibid. 1241 Supra, cap. 1. 1251 Conform frumoasei formulări a Sfântului Augustin, formulare care n-are nimic de-a face cu laxismul, ci care este, dimpotrivă, constrângere și eliberare totodată (Comentariu la prima Epistolă a Sfântului Ioan, VII, 8). wEvanghelia după Matei, V, 17. 11 Spinoza, Tratatteologico-politic, III: ,,Îi va elibera de severitatea Legii și totodată o va confirma, înscriind-o pe veci în străfundurile inimilor". Diferența de opinii dintre Spinoza și Nietzsche asupra acestui aspect am tratat-o pe larg în contribuția mea la Pourquoi nous ne sommes pas nietzscheens și în intervenția la colocviul despre Nietzsche și iudaismul. De Sils-Maria a Jerusalem. 11 Mai multe despre deosebirea dintre morală și etică (și despre morala ca aparență de iubire) în lucrarea mea „Morale ou ethique?". Valeur et verite, PUF, 1994. 1291 Pascal, Cugetări; Hume, Cercetare asupra principiilor moralei, partea 1; Bergson, Cele două surse ale moralei și religei. Mult înaintea tuturor acestora, Aristotel observa că ,,nu există decât un singur principiu care pune totul în mișcare, și anume dorința", și că ,,intelectul nu se manifestă în absența dorinței" (De anima, III, 10, 433 a și II, 3, 414 b). Este unul dintre numeroasele puncte în care Epicur și Lucrețiu sunt de acord cu Aristotel. Partea a II-a TEME ȘI INTERPRETĂRI După ce în partea întâia am propus o introducere în estetică oprindu-ne la temele devenite clasice ale domeniului - statut, categorii (frumos, sublim, tragic, comic), atitudinea și valoarea estetică, conceptul de formă în estetică, opera de artă și esteticul extra-artistic, în secțiunea secundară, am renunțat la texte însoțitoare pentru fiecare introducere (la temele mai înainte amintite) în favoarea unor interpretări vizând următoarele decupaje teoretice: intuiția filosofică și cea estetică; natura comicului în viziunea lui Bergson; definiția valorii estetice în opera lui Tudor Vianu, Petre Andrei și Mihail Dragomirescu. În fapt, aceste capitole și paragrafe sunt interpretări ce pot fi foarte ușor utilizate în prelungirea textelor și analizelor din secțiunea primă. 169 Am considerat că pot fi de asemenea, utile și două „fișe de dicționar" dedicate unor opere fundamentale ale culturii românești: Eseu despre creația artistică (Liviu Rusu) și Existența tragică (D.D. Roșca). 1. Intuiția estetică Interesul pentru estetică în plin secol XX n-a diminuat niciodată până la cota indiferenței. Oricum secolul a debutat filosofic prin Estetica lui Benedetto. Croce și unii s-au grăbit să afirme că altceva semnificativ pentru acest domeniu al formelor spirituale în afara descoperirii ecuației intuiție-expre-sie, nu se mai poate spune. N-a fost să fie așa pentru că nu putea să fie astfel fie și din simplul motiv că, ?proce progres? în sfera științelor explicative și a celor comprehensive cerea imperios o rescriere a unor teme precum: natura esteticului și a artei; locul lor în cuprinsul spiritului; valabilitatea istorică sau transistorică a valorilor operei de artă ș.a. Demersurile științelor particulare ale artei, demersuri absolut necesare pentru descrierea în cele mai mici detalii a fragmentelor de fenomene artistice sau estetice nu s-au dovedit a fi și suficiente pentru a înțelege esteticul în totalitatea manifestărilor sale. Astfel, coexistă, uneori tensiv, prin contestări unilaterale (mai ales venite din direcția științelor particulare la adresa esteticilor filosofice), alteori, ,,pașnic", prin admiterea legitimității fiecărei poziții, atât cercetări ce se revendică orgolios din primul sau cel de-al doilea pozitivism, cât și altele ce transgresează metodele explicative (cauzale) în favoarea celor hermeneutice. Acesta ar fi tabloul general. Detaliile sunt, însă, mult mai complicate și nu ne propunem acum să poposim asupra lor. Ele pot fi identificate într-o istorie completă a esteticii acestui secol. Propunerea noastră este mai modestă. Dorim să aducem în prim plan numai legătura dintre filosofia intuiționistă și estetica intuiționistă. Oricum nu ne putem reține să nu semnalăm, dacă nu ca important, cel puțin ca interesant faptul că atât intuiția esenței fenomenologice, cât și intuiția duratei ber-gsoniene este sinonimă, finalmente, cu legitimarea unei estetici filosofice. În timp, însă, ce estetica fenomenologică s-a impus autorilor printr-un Moritz Geiger, Roman Ingarden sau Mikel Dufrenne, estetica intuiționistă s-a confundat aproape integral doar cu filosofia bergsoniană. De asemenea, în timp ce prima domină interesul cercetătorilor din deceniul patru încoace, slăbind în intensitate de abia în ultimii ani, cea de-a doua - după ce a fascinat la început de veac - a intrat acum într-un nemeritat con de umbră. 1.1. Intuiția artistică și categoriile estetice După cum s-a arătat în diverse interpretări, modelul explicit și implicit, al intuiției bergsoniene își are sorgintea în tipul specific al cunoașterii artistice, motiv pentru care numeroși critici consideră că ea este reductibilă la intuiția estetică. În realitate însă, Berson operează o distincție clară între cele două feluri de intuiție, indicându-le cu o exactitate semnificația și obiectul. Cu toate acestea, o anume apropiere se menține între ele, deoarece în însăși modul de concepere a intuiției filosofice iradiază multe componente care în activitatea curentă sunt atașate intuiției estetice. Situația este reală, după cum la fel de adevărat este și faptul că Bergson n-a scris propriu-zis o estetică, deși viziunea sa asupra lumii a fost etichetată, în prelungirea romanticilor, drept panestetică. Estetica sa, cum observa Baymond Bayer în Histoire de l'Esthetique (1961), nu este decât o metafizică a intuiției și a calității, prezentate sub o altă formă. Paradoxul acesta rămâne aparent pentru intuiția ca metodă, deși ea se particularizează în artistică și mistică, că ea reușește să atingă esența creatoare a lumii, a duratei pure numai în formă metafizică. Ca atare, viziunea panestetică asupra universului integrează, firesc și cu precădere, intuiția artistică. Pentru elucidarea acestei situații, se cere avută în vedere opinia lui Bergson însuși, din scrisoarea adresată lui Hoffding, în care preciza: ,,1. arta nu poartă decât asupra a ceea ce este viu și nu face apel decât la intuiție, în timp ce filosofia se ocupă necersarmente de materie, în același timp în care aprofundează și spiritul, făcând apel, în consecință, atât la inteligență, cât și la intuiție (deși intuiția va fi instrumentul său specific); 2. intuiția filosofică, după ce s-a angajat în aceeași direcție ca și intuiția artistică, merge mult mai departe: ea prinde vitalul înainte de risipirea sa în imagini, în timp ce arta poartă asupra imaginilor111. Stabilind asemenea granițe separa- 170 toare, asemenea raporturi de juxtapunere, Bergson nu pierde nici un prilej pentru a arăta că cele două feluri de intuiție se găsesc, totuși, într-o strânsă relație. Astfel, intuiția individualizatoare a filo-sofiei este pregătită de intuiția individualizatoare a artei. De asemenea, nu o dată el formulează ide-ea că, în timp ce intuiția filosofică este la îndemâna oricui, de cea artistică nu beneficiază decât anu-miți ,,privilegiați", artiștii, care se nasc ,,detașați". În interesul demersului bergsonian, arta, ca domeniu ce stă în exclusivitate sub semnul intuiției, beneficiază de nenumărate circumscrieri. Necesitatea artei, existența sa autonomă sunt afirmate categoric de Bergson, atât în Essai sur les donnees..., L'Evolution creatrice, Percepția schimbării, cât și în eseul Râsul, unde se confesa: ,,cred că dacă realitatea ar izbi de-a dreptul simțurile și conștiința noastră, dacă am putea intra în comunicare nemijlocită cu lucrurile și cu noi înșine, arta ar fi inutilă... am fi cu toții artiști, căci sufletul nostru ar vibra atunci necontenit la unison cu natura"121 . Fiin-du-i inerentă intuiția, arta poartă în sine același caracter nepractic, simplu și dezinteresat, ca și cel al travaliului metafizic. Fondul adânc al realității sufletești nu poate fi surprins, în dinamica sa continuă și complexă, nici numai prin intelect și simbolizarea științifică, nici exclusiv prin limbaj (acesta spațializează durata) și nici numai prin ,,simplificările practice", pe care simțurile și le transmit din realitate. Arta singură prin limbajul ei, conștiința ei specifică, ne dă o cale de acces spre esența perpetuu creatoare și plină de imprevizibilă noutate a duratei. ,,Astfel, fie că este pictură, sculptură, poezie sau muzică, arta nu are alt rost decât de a înlătura simbolurile practic folositoare, generalitățile acceptate în mod convențional și social, în sfârșit, tot ce ne ascunde realitatea (s.n.), spre a ne pune față în față cu realitatea... Arta nu este cu siguranță decât o viziune mai directă a realității (s.n.). Dar, această puritate a percepției implică o rupere de convenția utilă, o dezinteresare înnăscută (s.n.) și special localizată a simțului sau a conștiinței, în sfârșit, o anumită imaterialitate a vieții..."[3]. Modelul cunoașterii artistice așezat la baza configurării intuiției filosofice apare deosebit de evident în afirmația lui Bergson, potrivit căreia, într-o mare măsură arta ar fi suficientă spre a dovedi că este posibilă o vastă extindere a facultăților de percepere. Ea efectuează, însă, doar faza inițială a posibilităților de lărgire ale acestei facultăți. Deși cadrul discutării acestei probleme este mult mai amplu, până la urmă legitimitatea domeniului estetic se demonstrează tot în termenii unei binecunoscute opoziții: acțiune-contemplație. În acest sens, artistul nu manifestă o preocupare aparte față de aspectele pozitive ale vieții, de necesitățile acțiunii. El este, în înțelesul propriu al cuvântului, un ,,distrat". Or, tocmai acest defect, în ordinea inteligenței și a abilităților practice, devine calitatea hotărâtoare în ordinea mai înaltă a contemplației. Detașarea artistului de realitate devine astfel, sinonimă cu perceperea unor lucruri și raporturi care, în mod obișnuit, scapă omului comun. Această idee este, de asemenea, formulată în contextul relevării virtuților superioare ale intuiției față de cunoașterea pur intelectuală sau practică. ,,De fapt, admitea Bergson, ar fi ușor să arătăm că, cu cât suntem mai preocupată a trăi, cu atât suntem mai puțin dispuși să contemplăm, și că necesitățile acțiunii tind să limiteze câmpul viziunii (s.n.)144 . Suita interogațiilor referitoare la capacitatea și funcțiile intuiției estetice face posibilă sublinierea rolului ei specific în actul cunoașterii - deopotrivă în natură și spirit, în noi cât și în afara noastră -constatarea unor lucruri care nu ne ,,izbeau" în chip explicit simțurile și conștiința. ,,Poetul și romancierul care exprimă o stare sufletească nu o creează desigur pe de-a-ntregul; ei nu ar fi înțeleși de noi dacă nu am observa în noi, până la un punct, ceea ce ei ne spun despre alții. Pe măsură ce ei ne vorbesc ne apar nuanțe de emoție și de gândire care puteau fi mai demult reprezentate în noi, dar care rămâneau invizibile: întocmai ca imaginea fotografică ce nu a fost încă cufundată în baia în care ea se va revela. Poetul este acest revelator"5 (s.n.). Statutul artistului și cunoașterea estetică sunt, în acest fel, similare cu situația filosofului și a reflectării metafizice. Asemănarea nu este însă identificare. Căci, dacă intuiția filosofică reprezintă însăși simpatizarea și coincidența cu lucrul, intuiția estetică nu realizează această treaptă. ,,Arta ne face fără îndoială să descoperim în lucruri mai multe calități și mai multe nuanțe decât zărim în chip firesc în ele. Ea dilată percepția noastră, dar mai curând la suprafață decât în adâncime. Ea îmbogățește prezentul nostru, dar nu ne face să-l de- 171 pășim"161. Totodată, originea capacității de a fi „revelator" estetic trebuie căutată într-un „accident fericit": ,,... din când în când... se ivesc oameni a căror conștiință, sau ale căror simțuri sunt mai puțin aderente la viață. Natura a uitat să lege facultatea lor de a percepe de facultatea lor de a acționa. Ori de câte ori ei privesc un lucru, îl văd pentru el, iar nu pentru ei. Ei numai percep doar în vederea acțiunii; percep pentru a percepe, fără vreun scop, numai pentru plăcerea de a percepe (s.n.). Printr-un anumit aspect al ființei lor, fie prin conștiința lor, fie prin vreunul din simțuri, ei se nasc detașați (s.n.); și după cum această detașare este aceea a cutărui sau cutărui simț, sau detașarea conștiinței, ei sunt pictori sau sculptori, muzicieni sau poeți (s.n.). Așadar, o viziune cu adevărat mai directă a realității întâlnim noi în diferitele arte, și tocmai datorită faptului că artistul se gândește mai puțin să tragă foloase de pe urma percepției sale, percepe el un număr mai mare de lucruri"174. După cum arătam - pentru Bergson - arta nu e decât ,,o viziune mai directă a realității". Totodată, această ,,puritate a percepției implică o rupere de convenția utilă, o dezinteresare înnăscută și special localizată a simțului sau a conștiinței, implică în același timp o anumită imaterialitate a vieții care nu este decât ceea ce dintotdeauna s-a numit idealism. Încât, se poate spune că, realismul se întâlnește în operă când idealismul stăpânește sufletul, și că numai printr-o mare risipă de idealitate izbutim să reluăm contactul cu realitatea"121. Nici o artă - întărește mereu și mereu Bergson - deci, nici arta dramatică nu face excepție de la această regulă. Ceea ce drama ,,dezgroapă" și pune în același timp în lumină nu este decât realitatea profundă care ne este ascunsă de necesitățile vieții, adesea în vederea propriului nostru interes. Oricum, arta țintește întotdeauna individualul. ,,Ceea ce pictorul fixează pe pânză, nu este decât ceea ce el a văzut într-un loc cunoscut, într-o anumită zi, la o anumită oră, în culori pe care nu le vom revedea. Ceea ce cântă poetul este o stare sufletească ce a fost a lui și numai a lui și care nu va mai fi niciodată. Ceea ce dramaturgul înfățișează privirilor noastre este desfășurarea unei vieți sufletești, o urzeală vie de evenimente și de simțăminte, o urzeală a ceva ce nu s-a înfățișat decât o singură dată, spre a nu se mai reproduce nicicând. În zadar vom da acestor simțăminte nume generale, fiindcă în alt suflet ele nu vor mai fi la fel. Ele sunt individualizate. Mai ales prin această din urmă particularitate aparțin ele artei, căci generalitățile, simbolurile și însăși tipurile sunt elemente obișnuite ale percepției noastre zilnice"'01. Am reprodus în extenso citate din Le Rire pentru că într-adevăr avem convingerea că multe din analizele noastre anterioare sunt mai bine evidențiate prin chiar apelul la textul bergsonian. Nu putem, totodată, să ne abținem și să nu constatăm cum aceste idei referitoare la rostul artei și importanța intuiției estetice pot fi regăsite în termeni foarte apropiați la Marcel Proust. ,,Măreția artei adevărate -va spune pe urmele lui Bergson, autorul În căutarea timpului pierdut - consistă în a regăsi, în a recuceri, în a ne face să cunoaștem această realitate departe de care trăim, de care ne îndepărtăm tot mai mult pe măsură ce cunoașterea convențională (s.n.) ce i-o substituim capătă mai multă densitate și impermeabilitate, această realitate pe care am risca mult să murim fără să fi cunoscut-o și care este pur și simplu viața noastră, adevărata viață, viața în sfârșit descoperită și limpezită, singura viață, așadar, cu adevărat trăită, această viață care, într-un sens, sălășluiește în fiecare clipă în toți oamenii în aceeași măsură ca și la artist. Dar, ei n-o văd, pentru că nu încearcă s-o limpezească (s.n.). Și astfel, trecutul lor e supraîncărcat cu nenumărate clișee care rămân inutile, dat fiind faptul că inteligența nu le-a - developat -. Să recucerim viața noastră; dar și viața celorlalți; căci stilul, atât pentru scriitor, cât și pentru pictor, e o chestiune nu de tehnică, ci de viziune. El este revelația, care s-ar dovedi imposibilă prin mijloace directe și conștiente, a diferenței calitative (s.n.), ce există în modul în care ne apare lumea, diferență care, dacă n-ar exista arta, ar rămâne taina veșnică a fiecăruia (s.n.). Numai prin artă putem ieși din noi înșine, putem ști ceea ce vede un altul din acest univers care nu este identic cu al nostru și ale cărui peisaje ne-ar fi rămas tot atât de necunoscute cu acelea ce se pot afla în lună. Mulțumită artei, în loc de a vedea o singură lume, lumea noastră, o vedem multiplicându-se și, câți artiști originali există, tot atâtea lumi avem la dispoziția noastră, mai diferite unele de altele decât acelea care călătoresc prin infinit și care cu multe veacuri după ce s-a stins focarul din care creionam, fie că acesta se numea Rembrandt sau Vermer, ne trimit raza lor specială" im 172 Încă în Essai..., Bergson a avansat ideea că arta mai curând decât să exprime, urmărește să imprime sentimente în receptori; ea le sugerează și ori de câte ori găsește mijloace mai eficace, se dispersează bucuros de a ,,imita natura". Căci, ,,natura procedează precum arta, prin sugestie, dar nu dispune de ritm. Ea îl înlocuiește prin lunga camaraderie pe care comunitatea influențelor suferite a creat-o între ea și noi, camaraderie care face ca la cea mai neînsemnată indicație a unui sentiment, simpatizăm cu ea, așa cum o persoană supusă multă vreme influenței unui hipnotizator se supune de îndată gestului său". În același context, Bergson se întreabă dacă nu cumva, într-un anumit sens ,,arta nu precede natura". Chiar fără a merge atât de departe, i se pare mai conform regulilor unei bune metode să propună studierea frumosului mai întâi în operele în care el a fost produs printr-un efort conștient și de-a coborî apoi prin tranziții insensibile, de la artă la natură (care este și ea ,,artistă" în felul ei). Adaptând acest punct de vedere, ne vom da seama - crede Bergson - că rostul artei e de a adormi puterile active, sau mai curând rezistente ale personalității noastre și de a ne aduce astfel la o stare de docilitate desăvârșită în care realizăm ideea ce ni se sugerează, în care simpatizăm cu sentimentul exprimat. În procedeele artei vom regăsi, într-o formă atenuantă, rafinată și întrucâtva spiritualizată, procedeele prin care se realizează obișnuit starea de hipnoză. ,,Apelul la hipnoză și la comparația intuiției artistice cu ea se realizează cu diverse ocazii la Bergson. Iar dacă luăm în seamă că primul articol scris de Bergson a fost dedicat analizei psihologice și metafizice a acestui fenomen, al hipnozei, nu mai rămâne decât să ne întrebăm - alături de alți interpreți precum Chevalier sau Bayer - dacă nu cumva aceasta a fost un punct esențial de plecare, punct primar care coagulează finalmente notele de caracterizare ale intuiției filosofice a celei artistice și a celei mistice. Este oricum la prima vedere paradoxal că filosofia intuiționistă privilegiază arta sau, poate conceperea intuitivă a esteticului se solidarizează cu intuiția filosofică, dar autorul nu scrie o estetică: ,,N-am ținut niciodată să scriu o carte". Cauza acestei situații trebuie căutată în faptul că viziunea estetică nu mai este, la Bergson, limitată la frumos, înțeles în mod tradițional. De asemenea, metafizica este parte a artei: una și alta se apropie de aceleași obiecte. Reuniunea lor a priori nu va fi mai puțin fatală în metodă decât în doctrină. De fiecare dată când Bergson, în speculația sa, a căutat cu obstinație estetica sa, el s-a găsit, în ciuda propriei intenții față în față cu chiar filosofia lui însăși. Or, metafizica are asupra esteticului avantajul de a merge în străfundurile obiectului său. Într-adevăr, intuiția filosofică, va merge mai departe decât arta în această revelare directă a realului. Prima este mai penetrantă și ea se adâncește în durată, pe când arta se pregătește în vestibulul duratei sau, nu este decât ,,propedeutica" sa. După cum l-am mai citat pe Bergson, arta dilată percepția, dar mai mult la suprafață decât în profunzime; ea îmbogățește prezentul, dar nu ne face să-l depășim. Ceva ce lipsește viziunii estetice, dacă o decupăm lucid, este, după Bergson, o vedere organizată în durată. Diferența consistă, pe de o parte, în inerenta ,,superficialitate a ochiului artistului" care nu va putea înlocui, pe de altă parte, ,,penetrația viziunii filosofice". Căci, numai prin filosofie ne putem deprinde să nu izolăm niciodată prezentul de trecut; numai datorită viziunii filosofice toate lucrurile dobândesc o adâncime, sau ceva ,,mai mult decât adâncime", ele dobândesc ceva asemănător unei a ,,patra dimensiune" care îngăduie percepțiile anterioare să rămână solidare cu percepțiile actuale și care permite însuși viitorului imediat să se schițeze în parte în prezent. Continuitatea și dinamicita-tea realității sunt surprinse mai adecvat prin filosofie. În acest context, este absolut normal ca Bergson să nu ne spună foarte mult despre frumos în lucrările ulterioare celei de debut în care afirma: ,,sentimentul frumosului nu este un sentiment specific; orice sentiment resimțit de noi va adopta un caracter estetic de îndată ce ne este sugerat, iar nu cauzat. Înțelegem acum de ce emoția estetică face să admită anumite grade de intensitate, precum și anumite grade de elevație". În Essai..., Bergson mai crede că ,,pentru a înțelege cum de sentimentul frumosului comportă la rândul său diferite grade, ar trebui să-l supunem unei analize minuțioase" '31 (s.n.). Această analiză, însă, n-a fost făcută niciodată într-un studiu separat și poate că nici nu putea fi realizată. Așa se face că avem presărate în Le Rire, L'Evolution creatrice, Matiere et memoire, La Pensee et le Mouvement, nu ,,analize minuțioase", ci observații pertinente ca aceasta: ,,Viața nu se recompune. Ea se lasă numai privită. Imaginația poetică nu poate fi altceva decât o viziune mai 173 completă a realității. Faptul că personajele pe care le creează poetul dau impresia că sunt vii, se explică prin aceea că ele sunt poetul însuși, poetul care s-a multiplicat și s-a adâncit pe el înșiși printr-un efort de observație lăuntrică atât de intens încât surprinde virtualul în sânul realului și reia, spre a face din el o operă completă, ceea ce natura lăsase în el în stare de schiță sau de simplă năzuință" 1 141. Oricum, Bergson nu putea evita să nu circumscrie locul creației artistice și estetice alături de creația științifică și cea metafizică, aceasta din considerentele metodologice bine știute și, în aceeași conse-cuție, el nu putea eluda problema valabilității operei de artă. S-a și pronunțat, în acest sens, afirmând că valoarea unei anumite opere de artă nu se măsoară atât după puterea cu care sentimentul sugerat pune stăpânire pe noi, cât după bogăția acestui sentiment însuși. Căci, alături de gradele de intensitate sunt deosebite instructiv gradele de adâncime și cele de elevație. Or, apelul la gradele de profunzime și de altitudine al sentimentului, apropie din nou viziunea estetică de intuiția metafizică. Confirmarea intuitivă a valorii este dată nu de ,,superficialul ochi de artist", ci de penetrația unică și ireductibilă a intuiției filosofice ce se instalează în durată. Coeziunea dintre substanța filosofiei bergsoniene și circumscrierea naturii artei și a valorii ei este esențial surprinsă de R. Bayer care precizează că, pentru Bergson ,,percepția este estetică în același fel în care este reală: în jocul diferențelor ei și printr-o discriminare calitativă. Manifestarea unicității este fondul artei și al lumii" 1151. Iar „fructele artei... susțin relația cea mai ineluctabilă cu fondul lucrurilor sub trăsăturile descrise de Bergson: materia estetică a unui univers de pură prezență, a unei lumi de asemenea singulară în care totul este unic, a unei sfere a contingenței în care totul este radical nou și imprevizibil în timp. Evidența estetică rămâne, din aceste motive, calea de acces spre realizarea metafizicianului"'61. Bergson a surprins și dezvoltat până la ultima consecință un aspect real al procesului de creație artistică, anume acela al caracterului deseori neconștientizat al procedeelor pe care artistul le utilizează. Acest fapt a fost sesizat încă de Platon în celebrul dialog Ion și reluat ulterior cu necontenit interes, dar niciodată cu atâta insistență ca în romantism și mai târziu de ideologia din jurul avangardei literare și artistice. În această privință, ideile lui Bergson sunt sincrone cu cercetarea psihanalitică, cu teoretizările existente la sfârșitul veacului trecut și începutul acestui secol, preocupări ce aveau ca obiect predilect creația artistică și revenite în actualitate odată cu ascensiunea impresionismului, simbolismului, a romanului de tip proustian, iar mai apoi a expresionismului, dadaismului și sprare-alismului. Insistența sa pentru relevarea valorii factorilor inconștienți în procesul creației se întâlnește astfel, atât cu direcția spiritualistă și antiintelectualistă din filosofie, cât și cu orientările - devenite comune în epocă și trecute pe nesimțite în stare de spirit -, care refuzau tot mai vădit reducerea actului poetic și artistic la capacitatea asociativă a intelectului, la formele riguroase ale gândirii raționale. De fapt, adevărul este (aducând raționamentul la limită) că niciodată opera de artă n-a fost în exclusivitate produsul reflexiei discursive. Din motive lesne de înțeles, celebrul intuiționist francez accentuează însă numai latura extrarațională a procesului de creație artistică, eludându-le pe toate celelalte. O analiză detaliată a ideilor estetice ce irump din întreaga operă a lui Bergson demonstrează indubitabil că el abordează, în chip original, problemele fundamentale ale oricărei filosofii a artei: ce este frumosul? ce este arta? Acest fapt a generat și întreținut, de altfel, vie atenția exegeților care au purces, în mod firesc, la analiza categoriilor esteticii bergsoniene. Bunăoară, unii interpreți 1171 stabilesc o legătură directă între triada intuitivă (intuiția filosofică, estetică și mistică) și ,,modificările", modurile de manifestare ale frumosului: grațiosul, frumosul echilibrat și sublimul. De asemenea, prin teoria sa asupra comicului, Bergson se înscrie în marea tradiție a esteticii filosifice chemată a răspunde, dintr-o perspectivă totalizatoare, la întrebarea, întotdeauna actuală și legitimă, privind natura și esența comicului, a dramaticului. 1.2. Formele râsului și natura comicului 174 Iată, într-o formă concentrată surprinsă natura dramaticului. ,,Orice artă exprimă anumite stări sufletești. Pentru aceste stări, unele se nasc mai ales din contactul omului cu semenii săi. Acestea sunt sentimentele cele mai intense și, totodată, cele mai violente. Dacă omul s-ar lăsa mânat de imboldurile firii sale sensibile, dacă n-ar exista nici legea socială, nici cea morală, asemenea explozii de simțăminte violente ar fi manifestări curente ale vieții. Dar, este util ca aceste explozii să fie zădărnicite, și este necesar ca omul să se supună unor reguli. Iar ceea ce interesul sfătuiește, rațiunea poruncește: există o datorie și menirea noastră este să ne supunem ei. Sub imperiul acestei îndoite influențe a trebuit să se constituie, întrucât privește neamul omenesc, un strat superficial de simțăminte și de idei care tind către fixitate și neschimbare, care s-ar vrea mereu aceleași la toți oamenii și care marchează - când n-au puterea să-l înăbușe - focul ascuns al patimilor individuale. Progresul lent al omenirii către o viață socială din ce în ce mai pacifică, a consolidat treptat acel strat, așa cum însăși viața planetei noastre n-a fost decât o lungă strădanie în vederea acoperirii cu o peliculă solidă și rece, masa arzândă a lavei în necontenită fierbere. Dar, există erupții vulcanice. Și dacă pământul ar fi o ființă vie, i-ar plăcea poate să viseze în timp ce se odihnește, la acele explozii brușce în care el redevine deodată conștient de tot ceea ce este mai profund în el însuși. O plăcere de acest fel ne prilejuiește drama. Sub viața liniștită pe care societatea și rațiunea ne-au alcătuit-o, ea răscolește în noi ceva care din fericire nu explodează, dar pe a cărui tensiune interioară ea ne face s-o simțim. Drama îi oferă naturii o revanșă asupra societății. Uneori, ea v-a merge de-a dreptul la țintă: va aduce din adâncuri la suprafață patimile care fac totul să explodeze. Alteori, o va lua pieziș, așa cum procedează obișnuit drama contemporană; ea ne va dezvălui cu o îndemânare uneori sofisticată, contradicțiile lăuntrice ale societății; ea va exagera partea de artificiu ce se întâlnește în legea socială; și astfel, prin mijloace ocolite, dizolvând de astă-dată învelișul, ea ne va face din nou să atingem adâncul. Dar, în ambele cazuri, fie că slăbește societatea, fie că întărește natura, drama urmărește același scop, anume să ne dezvăluie o latură a făpturii noastre, ascunsă nouă înșine, ceva ce sar putea numi elementul tropic al personalității noastre" [ 18]. Există, însă, o deosebire majoră între comedie și tragedie. Comedia se asociază cu tipul general, tragedia este de neînchipuit, fără individualitatea unică, comedia se asociază caracterelor generale, ,,pe care le-am întâlnit și pe care le vom mai întâlni", în timp ce tragedia privește individul excepțional, comedia nu ne dă stări individuale sau momente trăite o singură dată, extrase din realitatea interioară, precum marea artă și tragedia; seva ei este extrasă din realitatea exterioară. ,,Până și titlul marilor comedii este semnificativ: Mizantropul, Avarul, Jucătorul, Distratul etc., iată denumiri de genuri. Și chiar și în cazurile în care comedia de caracter poartă drept titlu un nume propriu, acest nume este foarte curând târât de greutatea conținutului său în albia numelor comune. Spunem ,,Un Tartuffe", în timp ce n-am spune o ,,Fedră" sau un ,,Polyeucte". Mai ales, nu i-ar da niciodată în gând unui poet tragic ca în jurul personajului său principal să grupeze personaje secundare destinate a fi, ca să spunem așa, niște copii simplificate ale lui. Eroul de tragedie este o individualitate unică în felul ei. Îl vom putea imita, dar atunci, conștient sau nu, vom trece de la tragic la comic. Nimic nu-i seamănă, deoarece el nu seamănă cu nimeni (s.n.). Dimpotrivă, un remarcabil instinct îl poartă pe poetul comic ca, după ce și-a alcătuit personajul central, să facă să graviteze în jurul lui altele care înfățișează aceleași trăsături generale. De aceea, poate multe comedii au drept titlu un substantiv la plural sau un termen colectiv: „Femeile savante", „Prețioasele ridicole" [19]. În aceeași ordine de idei, nu întâmplător titlul marilor tragedii este un nume propriu: Hamlet, Lear, Oedip. Oricum, personajul comic e opus celui tragic prin aceea că, în timp ce acesta din urmă e în contact cu profundul sufletesc, primul e un distrat, un mecanizat; el poate prezenta din același tip mai multe exemplare diferite, întocmai ca un naturalist care studiază o specie, în timp ce tragedia are însă un unic personaj; tragedia se atașează de indivizi, comedia de genuri; în fine, tragedia se trage din observația interioară, în vreme ce comedia ne provine din observație exterioară. Distincțiile de mare subtilitate și originalitate operate între dramatic și comic, între comic și tragic, nu pot fi separate de substanța metafizicii bergsoniene. Contribuția lui Bergson în problema comi-cului1201 stă, cu deplină justificare, alături de teoriile lui Aristotel, Kant, Hegel, Th. Lipps, Sigmund Freud, Nicolai Hartmann ș.a., fiind evidențiată ori de câte ori sunt trecute în revistă principalele teo- 175 rii perene despre această categorie. Izvorul și esența comicului sunt nemijlocit deduse din contradicția inerentă instituită între ,,vital", ,,viață" și ,,materie", între ceea ce semnifică, pe de o parte, devenirea, mișcarea, mobilitatea absolută, irepetabilitatea, permanenta creație și, ceea ce reprezintă, pe de altă parte, rigiditatea, încremenirea, repetabilitatea, inerția totală. De obicei, avertiza Bergson, se râde de ceea ce are asemănare cu noi sau poartă pecetea noastră. Râsul este un fel de gest social care subliniază și reprimă o anumită distragere specială a oamenilor și evenimentelor. Rolul râsului este de a reprima tendințele separatiste și de a corecta rigiditatea, transformând-o în suplețe, de a readapta pe fiecare la toți. Totodată - arată Bergson -, datorită faptului că râsul, ca și visul, se detașează de lucruri și de logică (care ne cer un neîntrerupt efort intelectual), el este pentru oameni o destindere, o odihnă, o lene: el ,,ne odihnește de oboseala de a gândi". Râsul, însă, nu intervine în orice împrejurare, ci doar în condițiile în care conștiința dobândește o stare de calm, când asistăm la evenimente privindu-le detașat, fără nici o emoție, deoarece adversarul principal al râsului este întotdeauna emoția. ,,Râsul n-are nimic mai primejdios decât emoția" -121, credea Bergson, introducând astfel cea mai severă expulzare a sentimentului din constitutivitatea comicului, separație fără precedent în întreaga istorie a esteticii. Pe lângă emoție, mai există și o anumită rigiditate, de asemenea potrivnică râsului. Având caracter social, prin excelență, râsul se manifestă în egală măsură ca dușman al rigidității și al emoției. Atitudinile, gesturile, mișcările corpului uman sunt rizibile în măsura în care trimit cu gândul nu la organismul viu, ci la un mecanism. Desenul unui caricaturist e comic doar atunci când sugerează o marionetă articulată. Automatismele de tot felul constituie, în general, sursă de râs. Astfel, gesturi de care în mod obișnuit nu râdem, devine rizibile când sunt reproduse de cineva, iar oamenii încep să fie imitabili în momentul în care în el se instalează automatismele, ,,încetează de a mai fi el înșiși". Punctul de plecare și principiul suprem al teoriei bergsoniene a comicului, sintetizat în formula ,,Ceva mecanic aplicat peste ceva viu". (,,C'est du mecanique, plaque sur du vivant"), îl reprezintă tocmai această suprapunere de situații când, un om în loc să aibă inițiativă, să creeze și să inoveze, se comportă ca o păpușă mecanică, fiind dominat de repetări stereotipe, stări de fixație, de diverse automatisme. După convingerea lui Bergson, generează comic ,,rigidul, gata-făcutul, mecanismul, în opoziție cu ceea ce este suplu, necontenit schimbător, viu; distracția în opoziție cu atenția, în sfârșit automatismul în opoziție cu activitatea liberă" 1221. Aceste premise îi permit lui Henri Bergson să întreprindă o extrem de interesantă analiză a modalităților comicului. Primul gen pe care-l cercetează se referă la comicul de situație. Urmează apoi comicul de limbaj, pentru ca în final să se insiste asupra comicului de caracter. Comicul de situație și cel de limbaj intervin pretutindeni în viața zilnică; comedia teatrală, prin simplificarea și îngroșarea anumitor laturi ale comicului cotidian, poate oferi mai multe învățăminte decât experiența reală. Examinarea comicului de situație începe pornind de la legătura posibil de stabilit între jocul copiilor și comedie, cu joc ce imită viața. Așa cum copilul ajunge, distrăgându-se din realitatea înconjurătoare, să confunde obiectul de joc - păpușa, bunăoară - cu omul, tot așa se poate ca spectatorul să identifice situațiile de pe scenă cu cele din viață. „Comicul, conchide Bergson, este inconștient"-1231. Probabil că, anumite reminiscențe din copilărie sunt conservate de fiecare în străfundurile ființei sale. Comicul ar viza, din acest punct de vedere, aspectul unei persoane prin care aceasta se aseamănă cu un lucru, fie prin comportamentul ei mașinal, prin rigiditatea sa, fie prin mișcarea sa în afara vieții. Comicul ar exprima, astfel, o imperfecțiune, individuală sau colectivă, care cere întotdeauna o corecție imediată, corecție ce trebuie să vină din partea contemplatorului detașat de orice emoție. În concluziile eseului despre râs, se remarcă o anume simpatie apărută pretutindeni față de personajul comic, cu care indirect oamenii se simt solidari, în posibilitatea lor de a se rupe de existența autentică, de a ceda total tentației mașinalului, automatismelor, ticurilor și rigidității care îi fac să piardă o parte din esența umană. Râsul rămâne, desigur, o corecție, dar, în același timp, din altă perspectivă, el constituie și un mijloc de destindere, care îi ajută pe receptori să uite pentru moment preocupările grave, transpunându-i în interiorul fenomenului contemplat. Tocmai de aceea, se cuvine observat că, prin intermediul analizei comicului, Bergson accede nu numai la latura estetică a artei, ci și la funcția ei morală. 176 Căci - arată Bergson - ,,pe de o parte, o persoană nu este niciodată ridicolă decât printr-o dispoziție care seamănă cu o distracție, prin ceva care viețuiește la suprafața ei ca un parazit, adică fără a se lega organic de ea. Iată pentru ce asemenea dispoziție se observă din afară și se poate, totodată, corecta. Pe de altă parte însă, rostul râsului fiind această corecție însăși, este util ca ea să atingă deodată cel mai mare număr de persoane cu putință. Acesta este motivul pentru care observația comică tinde instinctiv către general. Printre singularități, ea le alege pe acelea care sunt susceptibile de a se reproduce și care, prin urmare, nu sunt în mod indisolubil legate de individualitatea unei persoane, ci sunt, ca să spunem așa, singularități comune. Punându-le pe scenă, ea creează opere care vor aparține fără îndoială artei, prin aceea că nu vor urmări, în mod conștient, decât de a plăcea, dar care se vor deosebi de celelalte opere de artă prin caracterul lor de generalități, precum și printr-un gând ascuns și inconștient de a instrui. Așadar, pe drept cuvânt, se poate spune că, în ultimă analiză, comedia se situează la mijloc între artă și viață. Ea nu este dezinteresată ca artă pură. Punând la cale râsul, ea acceptă viața socială ca un mediu firesc. Ea urmează chiar unul din impulsurile vieții sociale. Iar în această privință, comedia întoarce spatele artei, care este o ruptură cu societatea și o întoarcere la simpla natură" 1241. Surse: 111 Harold Hoffding, op. cit., p. 159. 121 Henry Bergson, Le rire. Essai sur la signification du comique, soixante-septieme edition, Presses Universitaires de France, 1946, p. 115. 131 Henri Bergson, Le rire, ed. cit., p. 120. 141 Lapensee et le mauvant, ed. cit., pp. 171-172. 151 Idem, p. 170. 161 Idem, p. 198. 171 Idem, pp. 173-174. Ideea este pe larg analizată de Raymond Bayer în Essai sur la methode en es-thetique. Flammarion Editeur, Paris, 1953, unde autorul studiului L'Esthetique de Henri Bergson, ne încredințează că: ,,Proba întregului sistem bergsonian este deci existența, în umanitate a unui ochi de artist", pp. 20. 181 Le Rire, Librairie Felix Alcan, Paris, 1924, pp. 153-160. 191 Idem, p. 160. m Idem, pp. 164-165. 1 111 Marcel Proust, Elstir- despre artă (texte alese și traduse de Paul Dinopol, prefață de Dan Grigorescu), Ed. Meridiane, București, 1970, p. 15. 1 121 Henri Bergson, Essai sur les donnees immediates de la consciance, Paris, Librairie Felix Alcan, 1924, p. 12. 1 131 Henri Bergson, Essai..., op. cit., pp. 12-13. 1141 Henri Bergson, Idem, p. 13. 1 151 Henri Bergson, Le Rire, op. cit., p. 162. 177 '61 Raymond Beyer, Essais sur la methode en esthetique, Flammarion Editeur, Paris, 1953, p. 14. Articol în Etudes Bergsoniennes, extras din Revue-Philosophique nr. din martie-august 1941. 1 Raymond Bayer, op. cit., p. 9. [18] V. Mihai Nistor, Estetica intuiționistă a lui Bergson. Originile și repercursiunile ei. Examinare critică (teză de doctorat), 1978, p. 12 și urm. [ 19] Le Rire, op. cit., pp. 161-163. 1201 Le Rire, Idem, pp. 166-167. [ 21] V. Marian Popa, Comicologie, Editura Univers, București, 1975, pp. 9-22 și urm. [221 Le Rire, ed. cit., p. 3. ,,Într-o lume locuită de inteligențe pure probabil că nu s-ar mai plânge, dar de râs, poate tot s-ar mai râde", op. cit., p. 3. ,,Comicul... se adresează inteligenței pure. Râsul este incompatibil cu emoția", op. cit., p. 106. '■ Idem, pp. 89-100. 1241 Idem. 2. Valoarea estetică și teoria empatiei Cunoscut în istoria gândirii și culturii românești, în primul rând, datorită unor substanțiale contribuții în aceste două domenii, ca filosof și sociolog (preponderentă pentru posteritate fiind cea de-a doua postură), Petre Andrei111 a fost preocupat inevitabil, dat fiind caracterul larg al întreprinderilor sale teoretice și de problematica estetică. Nu va fi estetician profesionist, de filiație filosofică sau pozitivă, ca atare, orientat prioritar spre delimitarea, limitarea sau definirea frumosului și construirea în final a unei Estetici, cum vor proceda, mai târziu, Mihail Dragomirescu și Tudor Vianu, sau spre constituirea unei științe particulare a artei, ci va fi, cu proeminență axiolog, autor de altfel al primei lucrări speciale, explicite de axiologie din România, Filosofia valorii (1918), teza sa de doctorat. O asemenea cupolă sintetic generalizatoare conține și necesarul capitol dedicat valorilor estetice. De fapt, autorul, în deceniile III și IV ale secolului XX, a lucrărilor și studiilor: Problema fericirii..., Despre ideal, Sociologia revoluției, Fascismul, Sociologia generală ș.a., a elaborat chiar în perioada de pregătire a Filosofiei valorii (subtitlul este Sociologia valorii), articolul Valorile estetice și teoria empatiei, publicat în revista „Convorbiri literare" (1915). Acesta va fi dezvoltat, după cum arată și autorul, într-un capitol de sine-stătător al amintitei lucrări. Se inaugurează astfel la noi, prin Petre Andrei, cunoscător profund al întregii axiologii de la Lotze până atunci124, cea dintâi lucrare sistematică de teorie generală a valorilor. Prioritatea lui în acest domeniu este incontestabilă, ceea ce nu este însă de natură să diminueze în vreun fel contribuția altor gânditori din perioada anterioară la problemele definitorii valorii, inclusiv a celei estetice. Ideile, tezele, dezvoltările parțiale și particulare despre valori, despre natura acestora, specificitatea lor, conținute în lucrările lui Xenopol, Motru, Leonardescu sau Maiorescu, nu au format însă o axiologie explicită și explicit urmărită, ci una implicită și implicată în alte contexte teoretice în limba română asupra acestei probleme"121, precedând-o strălucit pe cea a lui Vianu din 1942, Introducere în teoria valorilor întemeiate pe observarea conștiinței. Petre Andrei inițiind un demers atât de vast - u atât mai important, cu cât încă multe probleme referitoare la valori nu erau suficient clarificate și solidificate în gândirea filosofică foarte modernă a vremii - va considera, încă din faza de debut a analizei, că ,,noțiunea valorii e o noțiune fundamentală pentru filosofie"144 și anume, atât prin aspectul teoretic intrinsec al folosofiei valorii de-a fi „explicare a realității", cât și prin caracterul ei practic, de interpretare a realității154. Dezvoltarea propriu- 178 zisă a acestei distincții se face în cea mai mare măsură pe linia neokantiană, asimilată însă critic, constructiv și cu aport personal. Critica sa vizează orice reducționism (cel de privire a valorii numai ca fenomen psihic este numit ,,psihologism vătămător"), după cum permanent se atrage atenția asupra faptului că, o axiologie globală cere cu necesitate o definire clară a valorii în gerneral, simpla cercetare a valorilor speciale ne-fiind niciodată în măsură să se substituie acestei exigențe fundamentale. Petre Andrei, fidel pe tot parcursul acestei teze (,,valoarea poate și trebuie să alcătuiască obiectul special (s.n.) al unei filosofii a valorii, care va studia numai valoarea (s.n.) și formele sub care se poate prezenta"164, elaborează o axiologie în cadrul căreia întemeierea valorii se face pe baza logicii17 și a teoriei cunoașterii, luân-du-se în considerație totodată, pe lângă elementele psihologice de geneză și motivare a valorii, și ,,materia valorilor sociale", realitatea socială, acel creuzet imens al nașterii, afirmării și funcționării valorilor. În acest context se și operează, de altfel, subtila distincție ce-i aparține, dintre procesul de cunoaștere a valorii și procesul de recunoaștere a valorii. Primul proces este, în accepția autorului Filosofiei valorii, un proces esențialmente logic, care ,,dă valorile teoretice explicative", în timp ce cel de-al doilea, procesul de recunoaștere e un proces practic și are ca rezultat valorile practice valo-rificate"1. Evidențierea, însă, a caracterului unitar al procesului teoretic de cunoaștere a valorilor cu cel practic de valorificare a lor, nu se realizează nici empiric, nici metafizic, cum s-a procedat anterior, ci plecând de la premisa fundamentală, conform căreia, definiția generală a valorii este imposibil de dat altfel decât ca relație funcțională dintre subiect și obiect, teză aplicată apoi și-n analiza fiecărei clase de valori în parte. Această teoremă a axiologiei sale formulată în capitolul Geneza și forma valorii este și astăzi valabilă: ,,Valoarea nu poate fi dedusă nici numai din obiecte externe, dar nu este nici numai rezultatul unui instinct subiectiv... Valoarea nu e un atribut nici al subiectului, nici al obiectului, ci o relație funcțională a amândurora. Prin urmare, în fenomenul valorii avem două elemente constitutive: subiectul și obiectul191. Păstrând o atare premisă metodologică, se respinge ab initio nu numai reducționismul obișnuit, de sorginte psihologică sau biologică, ci se desființează din fașă și raportul de reducere a realității la valoare, punct de altfel comun al multor axiologii premergătoare sau ulterioare Filosofiei valorii. ,,Noi am admis realitatea ca obiect al cunoașterii, ca fiind călăuzită de conceptul valorii (s.n.), dar nu am redus-o la aceasta din urmă" '01, va spune clar Petre Andrei înainte de-a purcede înspre o concretizare și specificare a acestei afirmații în propriu-zisa ,,sociologie a valorii", unde legătura dintre valoare și realitatea socială va fi indicată la nivelul valorilor economice, juridice, politice, etice, istorice, estetice, religioase și social-culturale în genere. Definirea însăși a domeniului estetic ca teritoriu median1'1, situat între „cunoștința teoretică" și acțiunea practică, este comprehensibilă la Petre Andrei numai prin intermediul susținerilor primare din corpusul ideatic al Filosofiei valorii, până acum prezentate succint. Prin urmare, în congruența necesară a universului axiologic, domeniul estetic își are locul său inconfundabil. Identificarea acestui loc și trasarea granițelor separatoare față de valorile teoretice și cele izvorâte din activitatea practică se realizează prin continuarea și adâncirea distincțiilor originale în criticismul kantian. Astfel, dacă universului teoretic îi corespunde ca ,,paradigmă" atitudinea reflexivă, iar domeniului eticii și al științelor sociale îi aparține ca moment interior inerent atitudinea practică, atunci esențial va fi pentru teritoriul esteticii atitudinea intuitiv-contemplativă. Substratul delimitării constă într-o altă fundamentală distincție: „Logica este știința gândirii, etica a voinței, iar estetica a sentimentului"În același timp, operând această clară, neechivocă trasare a sferei obiectului, Petre Andrei se întreabă perfect legitim cum poate fi definită valoarea estetică, având ca bază acest fundal metodologic. În primul rând, axiologul român demonstrează convingător dezacordul său cu acele tipuri de teorii ce au încercat să explice valabilitatea valorii estetice printr-un apel la puncte de vedere asociaționiste, formaliste, biologice, logice sau metafizice. Prima probă a insuficienței tuturor acestor tipuri de abordări a valorii estetice este dată de inadecvarea lor la teorema de bază a axiologiei sale, conform căreia ,,când vorbim de valoare estetică, înțelegem un obiect care are valoare și un subiect pentru care există acea valoare"-1131. Într-un fel sau altul, abordările incriminate cantonează ființarea valorii estetice numai în unul din cei doi termeni ai relației și nu în relația însăși. În al doilea rând, aminti- 179 tele teorii nu reușesc, după părerea lui, să dea proba specificității valorii estetice. Este interesant cum, plecând de la o asemenea premisă, indicându-se corect preeminența funcțională a subiectului în fața obiectului (,,Obiectul estetic e în funcție de subiect și e rezultatul unei sinteze operate în subiect" 1141, se consideră că singura teorie valabilă pentru o axiologie a frumosului ar fi cea a empatiei, a Einfuhlung-ului. Numai „teoria empatiei ne poate da unitatea de valoare estetică și... poate înlătura orice scepticism și relativism al valorii estetice. Valoarea estetică există, iar empatia e formularea criteriului de a o găsi" 1 151 (s.n.). Fenomenului empatic teoretizat de Th. Lipps ca sâmbure general al oricărei plăceri estetice și al oricărui act de valorizare estetică (,,în sesizarea și în gustarea unei opere de artă noi suntem în activitate internă psihică, noi introducem în obiectul estetic ceva din sufletul nostru"1161 (s.n.), Petre Andrei îi aduce o anumită completare, în sensul că empatia estetică însăși trebuie să conțină o marcă specifică față de alte forme ale empatiei de empatia ,,practică", în primul rând, în care domină elementul volitiv. Prin specificarea predominanței momentului contemplativ în structura empatiei estetice, se admite că teoria empatiei poate fi articulată temei valorii estetice (,,cu acest corectiv - al inerenței prezenței constante a elementului contemplativ - teoria empatiei poate explica valoarea esteticului"1171. Totodată, prin conexarea teoriei empatiei la explicarea specificului valorii estetice se tinde la surmontarea dificultăților ce apar în decantarea momentelor subiective de cele obiective din structura obiectului estetic. Precedându-l pe Tudor Vianu, cel din Estetica, și mai ales din Tezele unei filosofii a operei 1181, Petre Andrei susține ca „obiectul estetic nu e ceva transcendental, dar nici ceva pur subiectiv", ci are elemente reale și elemente ideale. De aceea, realismul și idealismul estetic (s.n.) nu se exclud, deoarece vedem că esența obiectului valorii estetice este exprimarea ideilor și sentimentelor în intuiție. Izvorul ideilor e realitatea, care trezește la noi anumite sentimente, pe care apoi le îmbracă într-o formă oarecum obiectivă - sensibilă - în opera de artă" 1 191. Temeiul obiectivității din structura obiectului estetic nu este dat nici de valabilitatea general subiectivă kantiană, nici de vreo altă pretinsă valabilitate universală ce-ar irumpe din adâncurile bazei bi-opsihologiei umane, ci - consideră Petre Andrei - de valabilitatea generală, inerent conținută în fenomenul empatic. Căci, ,,e știut din experiență că simt frumosul acei oameni care au o mai mare excitabilitate psihică, care au mai multă mobilitate sufletească, care pot ieși din propria lor stare sufletească momentană și pot iradia viața lor asupra altor lucruri1201. Astfel, transferul psihic realizat în actul empatic, transferul psihic realizat în actul empatic, transcende - în concepția lui Petre Andrei -strictul palier psihologic de rezidență încărcându-se valoric (estetic dacă este realizat și momentul contemplării). Întemeierea superioară a acestei presupoziții constă în teza că fenomenul empatic este prezent în orice receptare estetică, oamenii căutând în artă pretutindeni viața, pentru că inoculează în opera de artă propria lor viață. Dacă în Valorile estetice și teoria empatiei, demonstrația se oprește în mare la acest punct, în capitolul Valorile estetice din Filosofia valorii sunt aduse completări în măsură să extindă și să întregească demersul ce viza să explice natura valorii estetice. Se resimțea probabil relativa incompletitudi-ne a teoriei empatiei la tema valorii estetice, dacă nu se lua în seamă - după expresia autorului -aportul socialului din operele de artă", socialul fiind pe drept cuvânt văzut în postura de bază generativă și pentru empatia estetică. Petre Andrei nu detaliază însă aceste aspecte, după cum nu insistă nici asupra genezei sociale și istorice a valorii estetice, a raportului între subiect și obiect în variabi-litatea și substanțialitatea lui constituită în empiria istoriei. În aceeași ordine de idei, raportul dintre valoarea estetică și judecata de valoare nu este explicată satisfăcător prin trimitere la multiplele medieri de ordin social și artistic ce-au instituit în mod practic valoarea dependent de procesul valorizării. Se implică, astfel, chiar o ruptură insolubilă dintre valoarea estetică și judecata de valoare încercând să se evite anterioare identificări, reale ca atare în istoria problemei: ,,valoarea estetică nu depinde de judecată, ci judecata de valoare e în dependență de ideea de frumos, căci valoarea e un punct de direcție al judecăților" -1211. Pe traiectoria deschisă de sociologia contează, cea taineană, cea durkheimistă, este adusă însă în prim plan ideea genezei sociale a operei de artă, cu un nedisimulat accent polemic la adresa lui Ric-kert care susținea numai însușirea contemplativă a artei, ca opusă caracterului social. Nucleului primar al unei asemenea ipoteze, conform căreia caracterul social al artei este anulat de faptul că arta 180 este o creație individuală (fiind simultan și un proces de individualizarea lucrurilor și ideilor), i se contrapune principiul cercetării cauzale. Exemplul geniului este astfel invocat pentru a răsturna pe ,,teren propriu" orice pretenție subiectivistă cu privire la creația artistică și valoarea estetică. Formula adoptată (,,geniul s-a dezvoltat în mijlocul realității sociale, trăiește în această realitate și în mod involuntar dobândește caractere specifice, datorate tocmai realității sociale, căreia aparține"21,? se apropie mult în acest sens de substanță în susținerile lui H. Taine și E. Durkheime. Aceasta în pofida plafonului metodologic sensibil diferențiat al celor doi filosofi, și fără să existe proba influenței. Cert este că, ideea anteriorității și dominației socialului se instalase deja într-o parte a conștiinței sociologice a vremii și Petre Andrei a acceptat-o și pentru domeniul artei și esteticului. Societatea, realitatea socială reprezintă sursa, izvorul creației artistice, ea este aceea care generează atât formele, cât și conținuturile diferite ale artei diverselor popoare. ,,De ce toate aceste deosebiri, dacă nu ar interveni socialul, care determină creația artistică" [221 între literatura „voluntaristă" a Nordului și cea senzual-imaginativă a Sudului, între operele lui Ibsen și Tolstoi ș.a.m.d., se întreabă Petre Andrei înspre finalul considerațiunilor sale. Mai mult chiar, se schițează și ideea devenită comună în estetici-le sociologice și ,,conținutistice", anume aceea a tipului artistic. ,,Acest ceva social (s.n.) se afirmă cu atât mai mult în valoarea estetică cu cât în artă se exprimă tipuri reprezentative (s.n.), tipuri care cumulează toate caracterele ființei vii, ființei sociale" 11 . Semnificative sunt, în același timp, pentru evoluția gândirii estetice din România și ideile formulate de Petre Andrei despre neoromantismul filosofic (v. H. Bergson și O. Spengler - doi filosofi neoromantici, 1923) [241 și cele referitoare la romantism, ca fenomen de sociologie a culturii (v. Considera-țiuni asupra romantismului, 1930) [251. Noua înfățișare a romantismului filosofic este văzută ca ,,o formă legitimă a unei năzuințe profund omenești și ca un rezultat al unei stări spirituale și sociale specifice"1261 ce încearcă să înțeleagă și să explice lumea și viața modernă prin mijloace considerate ca adevărate. Romantismul, însă, asimilat mai degrabă la nivel tipologic (dualitatea clasic-romantic este invocată în acest sens, în primul rând, și numai după aceea ca momente evolutive în istoria artei și literaturii) este localizat practic ca afirmându-se în toate sferele vieții culturale și nu numai în filo-sofie. Astfel, sub incidența analizei cad, rând pe rând, atitudinile și stările romantice (afirmarea puternică a subiectivității, a sentimentelor, importanța acordată devenirii, hazardului, a acțiunii visului și utopiei ș.a.m.d.) din viața socială, din afara vieții politice, religioase, artistice și juridice, din palierul vieții cotidiene a oamenilor. ,,Oricum ar fi apreciat romantismul, ca un curent sănătos sau maladiv, indiferent de judecățile de valoare ce s-ar face asupra lui, un lucru nu se poate tăgădui, anume că el e manifestarea naturală a unor forțe firești, a unor potențe sufletești care se actualizează în diferite chipuri, sub presiunea vieții sociale [271. Observație după cum se vede pertinentă, al cărei adevăr aproape că nu mai cere demonstrație. Concluziv, trebuie să mai notăm că ideile dezvoltate de Petre Andrei cu privire la domeniul esteticului, a valorii, a judecății estetice de valoare, sau a genezei sociale a esteticului și artei s-au înscris în seria acumulărilor de referință din istoria gândirii estetice din România. De fapt, în Filosofia valorii, îndeosebi în capitolul Valorile estetice sunt enunțate in nuce aproape toate temele majore ale oricărui tratat de estetică. Aceste idei prezentate la cursuri au fost, desigur, asimilate și răspândite în cercuri tot mai largi, cu timpul pregătind și anunțând și în acest fel perioada marilor sinteze de filosofie a artei din perioada interbelică. Spirit deschis înspre explicarea vieții sociale, în ansamblul ei, și în țesuturile ei intime, Petre Andrei n-a omis - încă de la începuturile activității sale teoretice - universul estetic din preocupările sale. Venind spre sociologie (aceasta-i disciplina care și-l revendică în primul rând) cu o fundamentare axiologică, nu putea să nu fie și estetician. Nu de profesie, dar nici de ocazie. Surse: 111 Născut în anul 1891, absolvent al Universității din Iași (1913), Petre Andrei este întâiul sociolog român de primă mărime, format aproape în întregime în țară. A urmat, prin concurs, la Berlin, și se- 181 mestrul de vară al seminarului ținut la Alois Riehl. Urmându-l la catedră pe Dimitrie Gusti plecat la București, elaborează ca profesor, timp de 18 ani, o serie de lucrări de sociologie generală, epistemologie socială, sociologie politică ș.a.m.d. Spirit democratic cu vederi progresiste și antilegionare, este supus represiunii odată cu instaurarea în septembrie 1940 a guvernului de dictatură militaro-fascistă. Percheziționat de legionarii veniți să-l aresteze, se sinucide (4 octombrie 1940). (V. Mircea Mâciu, Studiul la Opere sociologice, vol. I, E.A., București, 1973. Același autor a elaborat prima lucrare monografică dedicată operei lui Petre Andrei. E.P., București, 1969). A se vedea și Z. N. Or-nea (în) Confluențe, Ed. Eminescu, 1976, studiul Petre Andrei și tradițiile progresiste ale sociologiei românești, pp. 101-107. Portretul omului Petre Andrei este creionat de puțini autori (v. dintre aceștia, cartea lui Aurel Leon, Umbre, vol. II, ,,Junimea", 1972). 121 Bibliografia utilizată de Petre Andrei este cvasiexhaustivă. Să notăm numai că sunt citați și analizați printre alții: Windelbandt, Ed. von Hartmann, Alois Riehl, Meinong, Ehrenfels, W. Wundt, Co-hen, Ed. Spranger, H. Munsternberg, H. Riekert, Max Scheler, G. Simmel etc. 13 V. Cuvânt introductiv la Filosofia valorii, București, 1945. Lucrarea susținută ca teză de doctorat era, după cum arăta Gusti, pregătită pentru tipar încă din 1919. 141 Petre Andrei, Opere sociologice, Ed. Academiei, București, 1973, p. 168. 151 Filosofia fiind cercetarea valorilor, ea va „cuprinde noțiunea de valoare, atât în tema sa teoretică, de explicare a realității, cât și în cea practică, de transformare a realității" în: Petre Andrei, op. cit., p. 168. 161 Petre Andrei, op. cit., p. 170. 171 „Valoarea - arată Petre Andrei - e un element logic necesar pentru alcătuirea conceptelor și judecăților" (în: Petre Andrei, op. cit., pp. 198-199). Însăși ,,conceptele presupun ideea de valoare în alcătuirea lor, dar nu numai atât, ci ele sunt chiar valori constitutive ale conștiinței în genere"(op. cit., p. 200). 181 Petre Andrei, op. cit., p. 173. 191 Idem, p. 177. '01 Idem, p. 234. 1 111 Mai târziu, în Logica frumosului (1946), Liviu Rusu va demonstra că frumosul, sinonim cu esteticul, reprezintă o sinteză a binelui și adevărului, fiindcă ,,în timp ce adevărul ne arată ceea ce este, iar binele ne arată ceea ce trebuie să fie, frumosul ne arată ceea ce este sub forma cum trebuie să fie" (v. Liviu Rusu, Logica frumosului, E.P.L.U., București, 1968, p. 38). 1 121 Petre Andrei, op. cit., p. 149. Toate cele trei clase de valori au însă propria lor autonomie. „Valoarea estetică... e pe același plan cu binele și adevărul...fiecare dintre aceste trei valori rezultă din altă putere sufletească, deci sunt de sine stătătoare" (op. cit., p. 157). 1 131 Petre Andrei, op. cit., p. 153. 1141 Petre Andrei, op. cit., p. 153: „Frumosul e o noțiune corelată cu noțiunea subiect și nu poate exista o valoare estetică decât pentru un subiect, pentru o conștiință. Teoria însă care dă un adevărat criteriu pentru determinarea valorii estetice, e teoria empatiei" (op. cit., p. 320). 1 151 Idem, p. 157. '61 Cf. Th. Lipps, Aesthetik, p. 358, citat de Petre Andrei, op. cit., p. 152. 182 11 Petre Andrei, op. cit., p. 156. '^Tudor Vianu, Postume, E.P.L.U., București, 1966. 1 191 Petre Andrei, op. cit., p. 154. 1201 Idem, p. 155. I 211 Petre Andrei, op. cit., p. 330. !221_Idem, p. 331. 1231 Idem, p. 331. 1241 Articolul a fost publicat în „Viața românească" nr. 8-9, 1923. Cf. Mircea Mâciu, Opere sociologice, vol. III, E.A., București, 1975, nota de la p. 391. 1251 Articolul publicat în revista ,,Minerva" nr. 1, 1930. 61 Petre Andrei, Opere sociologice, vol. II, E.A., București, 1975, p. 244. II Petre Andrei, op. cit., p. 260. 3. Estetica integrală 3.1. Premise Acum, ca și în deceniile care au urmat apariției Științei literaturii (1926), cei familiarizați cu acest domeniu îl consideră pe autorul Integratismului ca esteticianul pur-sânge, necontaminat cu alte ingrediente. Or, este evident că și el a plecat de la critică, sau de la necesitățile criticii culturale, ca și maestrul său Titu Maiorescu, și a ajuns la estetică, dar nu la o estetică fundată pe critică, ci la una pe sorginte filosofică nu numai în premise, ci și în întreaga ei alcătuire, de la rădăcini și până la ultimele consecințe, într-un fel propriu, cum s-a remarcat adeseori, el a dus la ultimele concluzii de ordin teoretic și metodologic, ceea ce era cuprins în opera maioresciană. Avea dreptate să afirme Tudor Vianu când îl omagia în 1939: ,,ideile lui Dragomirescu se dezvoltă din temelia asigurată de Titu Maiorescu. Autonomia esteticului este marea cucerire a lui Maiorescu care alcătuiește și cadrul în care se înscrie activitatea fostului meu profesor. Ideea autonomiei esteticului, adică ideea despre dreptul creației estetice de a fi prețuită în ea însăși, fără raportare la o valoare de un alt ordin, este principiul care asigura D-lui Dragomirescu posibilitatea de a fixa un tip nou în cultura românească. Față de o artă autonomă devenea posibilă în cultură autonomă, o critică guvernată de singurele principii estetice. Trăgând aceste consecințe, se poate spune că D-l Dragomi-rescu este primul critic literar român care nu avea să facă decât critică literară..."111. Ceva similar nu întreprinsese nici Maiorescu care pentru a asigura autonomia esteticului a trebuit să întreprindă critica întregii culturi. Autorul Științei literaturii, a demonstrat contemporanilor posibilitatea criticii literare estetice124. Observațiile lui Vianu sunt fundamentale. Într-adevăr, el n-a vrut să facă decât critică, dar făcând numai critică a ajuns să creadă numai în estetică. Căci, un concept al unei critici pure, neatinse de nici un ,,sediment" psihologic și de nici un ,,rest" istoric nu putea să fie, până la urmă, solidar decât cu o estetică la rândul ei necontaminată de nici o altă formă din registrul formelor spirituale primare. Ca atare, factorii ideogenetici - propria autodezvoltare a gândirii noastre estetice de la generația postpașoptistă încoace - și cei elogenetici - elementele extrase aparținând corpului social și cultural - ce-au germinat, prin maturizări succesive, nevoia de teorie cuprinzătoare în domeniul frumosului și artei (literaturii), au conlucrat la trecerea lui Dragomirescu de la o critică estetică, întemeiată maiorescian, la o estetică sistematică și speculativă, care să întemeieze ea însăși critica și sensul creației autentice. Faptele par simple acum, dar să nu uităm că, ,,temperamentul de gânditor 183 raționalist, analitic și deductiv al lui Dragomirescu s-a manifestat într-o atmosferă intelectuală de-a dreptul ostilă (s.n.). Căci, cei treizeci de ani ai elaborării sistemului au fost tocmai aceia în care s-au întărit pozițiile iraționalismului, pluralismului pragmatist și filosofiei intuiției. Într-o vreme în care Dragomirescu constituia un sistem static, în care sunt căutate prototipurile invariabile ale operelor literare și locul lor într-o largă clasificare, realitatea părea a fi devenit curgătoare pentru privirile fi-losofiei cu mai mult succes acum. Devenirea devenea categoria universală, în timp ce Dragomirescu încerca să gândească opera literară în afară de relațiile ei temporale"^1. Oricum, ceea ce e sigur e faptul că, Dragomirescu a avut, se pare, de timpuriu - Maiorescu nu s-a înșelat deloc nici de data aceasta asupra lui, cum nu s-a înșelat când l-a apreciat cam în aceeași perioadă pe P. P. Negulescu, autorul Psihologiei stilului (1896) devenit apoi istoric al filosofiei universale, și autor al celebrei Filosofii a Renașterii (1911) - vocație pentru filosofia sistematică și pentru construcția sintetică în câmpul esteticii. Aceste aptitudini ale sale s-au evidențiat încă din primele studii141, dar „excesiva", se spune atunci și mai târziu ,,obsesia" de a explica și analiza totul, făcând apel la ,,vechile" clasificări filosofice și la ,,noile" metode științifice, părea sortită eșecului și ridicolului, totodată. Situație oarecum ingrată, trebuie să recunoaștem, să fii partizan recunoscut sau nu, dar efectiv al filosofiei și esteticii tradiționale, și să fii, în același timp, și apărător, mai mult, promotor al științei literaturii, într-o perioadă în care, deja, lumea credea că nu mai prea există punți de legătură între metafizică și cercetarea pozitivă. ,,Drama" lui în cercetare, cu rădăcini în dezvoltare specifică gândirii noastre estetice, critice și filosofice, va fi aceea a timpului, care pregătea ,,viclean" cum e (în sens hegelian) conjuncții între filosofie și știință, nebănuite de unii atunci. Încrâncenat subiectiv împotriva tuturor ,,adversarilor" și sigur că drumul ales nu este greșit, Mihail Dragomirescu nu va renunța la ,,calea sa". Ea se va contura tot mai temeinic pe parcurs, iar fiecare înaintare îl va motiva suplimentar, în viitor, pentru continuare. În fapt, și acest lucru ni se pare mai mult decât semnificativ, în 1925 -când își publica volumul De la misticism la raționalism, deci cu numai un an înaintea Științei literaturii - el stabilea, fidel spiritului său clasificator sistematic, trei etape în cultura modernă a României: una pragmatic-imitativă ,,a lui Heliade", perioada asimilatoare a junimismului și cea creatoare, ,,generația de la 1900, generația lui Eminescu", ,,prima perioadă de adevărată creațiune a neamului nostru în perioada lui culturală"151. Desigur că, etapa ultimă, în care și el se situa, trebuie să-și merite emblema, aceea de a fi proeminent a creației prin producții recunoscute. Înainte de a radiografia sistemul său estetic, să notăm câteva susțineri preliminare ale filosofului nostru, ce au valoare pentru surprinderea poziției sale, a atitudinii sale în epocă și mult după aceea. Astfel, fiind raționalist prin structură, Mihail Dragomirescu are încredere nu numai într-un sistem de gândire logic constituit în cele mai fine detalii, ci ia poziție împotriva oricărei imixtiuni a ,,anti-logicului" și ,,antiraționalismului" care, după cum singur observă, ,,de aproape douăzeci de ani frământă mișcarea culturală". Ca un autentic filosof tradițional, pe linia deschisă de greci și aidoma lui Maiorescu, stabilește locul central al adevărului în sanctuarul valorilor spirituale superioare, care trebuie să iradieze în manifestările culturale. Interesant în această ordine de idei este faptul că, apărătorii autonomiei esteticului, cel ce avea să lumineze estetic însăși premisele filosofiei sale, s-a dovedit a fi un rafinat și responsabil analist al tendințelor vremii, în primul rând prin atitudinea fermă pe care o ia împotriva celor ce confundau, după percutanta-i apreciere, ,,impulsul (subiectiv) al sincerității" cu necesitatea obiectivă ,,a adevărului". ,,Acum mai mult ca oricând - va susține el, în De la misticism la raționalism - rațiunea și bunul simț au dreptul să reintre în drepturile lor, cel puțin în manifestările culturale. Este timpul ca, printr-o critică rațională, să deprindem conștiința publică cu altceva decât cu impulsurile sincerității ce vrea să țină locul adevărului... E timpul să respingem cu hotărâre... orice falsificare a realității". E timpul să nu cruțăm mai cu seamă pe aceia care, apărați de prestigiu și sub masca unei sincerități, înaintează neadevăruri, dar, în același timp, își fac o cinste nu pentru că spun adevărul, ci pentru că sunt cu ușurință crezuți"161. Se întrezărește, în această disociere de planuri, pe de o parte, fundamentul unei critici culturale autentice, întemeiate pe adevăr (cât timp i se pare că pentru mulți ,,elementul principal nu e grija de adevăr, ci plăcerea unei viziuni", există pericolul ca sensul culturii, al segmentelor organice înlănțuite ale acesteia, să fie deturnate de la un mers firesc) și pe de altă parte, se întrevede, în ultimă analiză, încrederea sa în funcția cognoscitivă a spiritului uman. Cel ce va considera în Integralismul (1929) că, sunt trei înțelegeri ale lumii, cea 184 analitică a științei, cea sintetică a artei și cea concretă a istoriei171, va cere în același timp, să nu se producă imixtiuni de sfere între domeniile fundamentale ale spiritului. Astfel, în De la misticism la raționalism, analizând un volum de Filosofie românească aparținând lui Marin Ștefănescu, el reproșează semnificativ: ,,d-sa nu respectă demarcația precisă dintre filosofie, mistică și religie, trei noțiuni absolut deosebite, întrucât filosofia însemnează înțelegerea lumii prin rațiune, mistica, înțelegerea lumii prin sentiment, iar religia - înțelegerea lumii prin voință"181. Ca atare, Dragomirescu, frecvent și ferm apărător al autonomiei sferelor spirituale, a esteticului în primul rând, nu va ezita, și nu a ezitat niciodată, să denunțe, din motive cultural-critice, de asanare și însănătoșire spirituală, asemenea din nou lui Maiorescu, ,,plăcerea viziunii" (care pentru el avea false și nu reale virtuți estetice) căreia se opunea adevărul. Într-adevăr, până la urmă, pentru autorul Științei literaturii, după cum vom vedea, prin teoria capodoperei, și numai a acesteia, cele două momente vor coincide în mod fericit. Dar, acesta este planul estetic al demersului său, cel care, pro-priu-zis, îl va consacra și spre el ne vom îndrepta în cele ce urmează. Analiza succintă a operei lui Mihail Dragomirescu ne indică faptul că, ea are rădăcini, dar are și coroană, deci o premisă clară și distinctă, care este dezvoltată, pusă în corelație articulată cu și la o multitudine de încrengături identice. Tendința sa de a cuprinde totul sub cupola filosofiei operei de artă (a capodoperei) și de a subordona finalmente totul unei construcții spirituale, conceptul de frumos psihofizic, îl va duce inevitabil la o excesivă clasificare, ordonare, ierarhizare, ce va fi mai apoi catalogată ca fiind ,,stufoasă". Acuzația, în fapt, este suportată mai mult sau mai puțin, până la urmă, de orice sistem ce duce cu sine ambiția de-a explica exhaustiv și în mod absolut toate problemele legate de natura, de esența frumosului și a artei. Premisa sistemului său este afirmată încă din perioada începuturilor sale critice, la jumătatea ultimului deceniu al secolului - când el refuză pentru valoarea estetică orice determinare concretă istorică. Critica determinismului și a istorismului va fi apoi, după cum se va vedea, norma de bază a întregii sale estetici literare. Sub denominațiunea de ,,metodă istorică", el înțelegea orice analiză de-terministă (de tip H. Taine, de pildă)191, orice apel la biografie sau la factori social-istorici sau psihosociologici care ar genera, în ultimă instanță, valoarea estetică. În termenii actuali, abordarea lui este solidară a ceea ce s-a conturat ca fiind cercetarea intrinsecă, și nu extrinsecă, a fenomenului literar și a celui artistic. S-a spus, nu fără temei, că ,,filosofia și estetica integrală sunt derivate dintr-o chestiune de metodă și se vor încheia cu o problemă de metodă '01. Iar metoda este indisolubil legată de concepția despre artă, concepție surprinzător de bine elaborată în liniile sale esențiale, încă în studiul scris în 1894, publicat în 1895, Critica științifică și Eminescu. Nucleul susținerilor sale, al concepției și al metodei, deopotrivă, îl constituie separația absolută dintre personalitatea artistică și personalitatea omenească. Evident că, o asemenea premisă, consecvent dusă la ultimele consecințe, trebuie să repudieze orice ,,metodă istorică", orice explicație de factură sociologică sau psihologică. El formulează în multe feluri acest punct nodal al esteticii sale. Astfel, convins ferm de caracterul ,,de-sine-stătător" al ,,Științei literaturii", ca al oricărei alte științe, scrie, cu caracter de sentință, de postulat: ,,Temeiul acestei cerințe îl formează principiul că personalitatea artistică face parte din altă lume decât personalitatea omenească. Aceasta (personalitatea omenească, n.n.) este în timp, spațiu și cauzalitate, aceea (personalitatea artistică, n.n.) este în afară de timpul, spațiul și cauzalitatea fizică" -1111. Această dis-juncție are pentru el un caracter absolut și ea va fi urmată, fără fisuri, în demonstrațiile ulterioare, în principal pentru a apăra arta, în fapt, creația artistică de geniu, capodopera, de intruziuni extranee istorice, morale, sociale. În termeni actuali, putem spune că Mihail Dragomirescu este interesat de operă, ca entitate unică, ireductibilă, spre care avem acces prin ea însăși. 3.2. Autonomia esteticului și teoria capodoperei 185 Astfel, Mihail Dragomirescu se dovedește a fi cel mai ferm, mai combativ și mai riguros apărător al autonomiei absolute a artei și esteticului din întreaga istorie a filosofiei românești. Ideea, preluată de la Maiorescu și, evident, din filosofia clasică germană, va sta tot timpul la bază și ca țintă de atins a unei rar întâlnite construcții teoretice. Chiar dacă o mare parte din conceptele utilizate, inclusiv cele două amintite mai sus, au fost întrebuințate anterior sau ulterior de alți critici, teoreticieni ai artei, esteticieni, el are meritul incontestabil de a le investi cu semnificații primordiale, apte să-i slujească drept repere metodologice de neocolit. Totodată, se poate afirma că osatura însăși a filosofiei sale integrative este clădită pentru a conduce finalmente la demonstrarea autonomiei esteticului, după cum, nu este mai puțin adevărat că, ideea autonomiei esteticului cere după el, cu necesitate, o filoso-fie integrală. La o asemenea luminare estetică a sistemului său de filosofie integrală - care să depășească atât direcția deductivă, cât și cea inductivă - ne trimite în mod explicit însuși autorul Științei literaturii, când pune problema caracteristicilor și a fundamentelor esteticii integrale înainte de a elabora Integralismul - Dialoguri filosofice (1929). ,,Prima caracteristică a esteticii... pe care o numim Estetică integrală, este de a recunoaște că această doctrină nu poate fi pricepută în esența ei, dacă în descoperirea adevărurilor ce cuprinde nu urmărim, în același timp, și metoda deductivă și cea inductivă. A doua caracteristică este că, spre deosebire de alte doctrine estetice, ea nu recunoaște ca obiect de studiu științific nici frumosul în natură, nici frumosul în imaginație. Singura formă a frumuseții, susceptibilă de un studiu cu adevărat științific, este frumusețea în artă, frumusețea manifestată într-o formă materială precisă și pipăită, neschimbată și accesibilă cunoașterii tuturor. A treia caracteristică este că, spre deosebire de directiva deductivă, pentru care frumosul reprezintă un ideal obiectiv, mai mult sau mai puțin transcendent, care trebuie ajuns și, spre deosebire de directiva inductivă care nu vede în frumusețe decât o formă mai înaltă a plăcerii ce ne-o dau simțurile superioare, văzul și auzul - estetica integrală nu reușește în frumusețe decât farmecul ce ne vine și ne cucerește de la obiectele psihofizice care, deși străine de propria noastră cunoștință, se sălășluiește intrinsec, devenind parte integrantă din ea. Obiectul frumos este creațiunea genială care, deși ieșită din mintea umană, conține relațiile universale ale stărilor sufletești umane și astfel, poate fi a tuturor, devenind obiectul veșnic contemplabil al conștiinței omenești care, cu cât o contemplă mai mult, cu atât își dă seama că are a face cu o ființă organică, în care toate elementele sunt într-o legătură absolut necesară pentru producerea acelei încântări superioare numită evoluție estetică. A patra caracteristică, în fine, este că, spre deosebire de doctrinele estetice, atât de complicate și voluminoase, estetica integrală e simplă, reducându-se, teoretic, la un singur principiu - principiul unității. Acest principiu trebuie, însă, pătruns în adevărata lui semnificație și mai cu seamă aplicat în această semnificație, după care obiectul frumos nu e altceva decât o ființă organică de natură psihofizică pe care trebuie să ne-o însușim în întreaga ei existență" 1121. Fascinat de sistem, de virtuțile sale euristice și chiar de ,,frumusețea" arhitectonicii sale interioare, deci de componenta estetică intrinsecă oricărui adevărat sistem filosofic, Mihail Dragomirescu purcede la construirea unui sistem care să fie o sinteză între linia deductivă (Platon) și cea inductivă (originală în Aristotel, dar dezvoltată de-abia în știința contemporană), sinteză operată printr-un apel la fiecare nivel al demonstrației sale. Extrăgând notele caracteristice ale fiecărei direcții, note aflate desigur într-un raport antinomic (teza-antiteza hegeliană), el le stabilește apoi ca fiind depășite de un element care le subordonează, integrându-le. Pe scurt, se poate spune că, dacă sinteza este scopul propriei sale sistematici, atunci tripartiția este mijlocul de realizare a acesteia. Astfel, având ca punct de plecare ideea tripartiției sufletului omenesc (cei citați sunt W. Wundt și, mai târziu, Imma-nuel Kant), Mihail Dragomirescu, care nu are pretenția de a fi descoperit el cel dintâi acest principiu, ci doar de a-l utiliza într-o manieră originală, îl va pune ca fundament al întregii construcții ulterioare. Într-o formă concentrată, demonstrația este reductibilă la următoarea schemă: conștiința omenească are trei serii de ființe psihologice permanente și invariabile, una în legătură cu inteligența, cea de a doua, cu sensibilitatea și a treia aflată în legătură cu voința. Prima ne dă adevărurile analitice sau științifice și constituie propriu-zis instanța adevărului, cea de-a doua, dar nu secundară, are ca finalitate descoperirea și relevarea adevărurilor sintetice sau artistice, valoarea paradigmatică fiind frumosul, iar ultima, voința, ca și la Kant, cel avut ca model nedeclarat, ne va da adevărurile 186 concrete sau pragmatice, toate subordonate categoriei de bine. Tripartiția funcționează și mai departe la nivelul fundării interioare, a autofundării respectivului domeniu. Dragomirescu consideră că, aceste adevăruri (fundamentul filosofiei integrale îi oferă tocmai teoria adevărului), întrucât răsar din conștiința omenească, adică din lumea psihică, nu pot exista ca atare decât dacă îndeplinesc anumite condiții formulate în: a) logică, pentru adevărurile științifice și care sunt întemeiate pe principiul identității; b) în estetică, pentru adevărurile artistice întemeiate la rândul lor pe principiul unității și c) în etică, pentru adevărurile pragmatice, unde principiul diriguitor este cel al ordinii. ,,Întrucât însă aceste adevăruri nu răsar din lumea fizică și nu au ființă desăvârșită decât dobândind însușiri deosebite și din lumea sufletească și din lumea materială, ele fac parte din lumea psihofizică, în care existența le este garantată celor științifice prin principiul cauzalității analitice, ce formează termenul gnoseologiei (știința științelor) - celor concrete, prin principiul cauzalității concrete, ce formează pragmatica (știința faptelor) -, iar celor artistice, prin principiul cauzalității sintetice, ce formează temeiul tehnologiei (știința artei)" J^. „Adevărata filosofie" - filosofia integrală - este cea care va stabili ce loc ocupă adevărul artistic, care va fi rezidența sa privilegiată. ,,Adevărurile artistice - va nota Dragomirescu - garantate, pe de o parte, prin principiul unității, ca produs pur sufletesc și prin principiul cauzalității sintetice, ca produs psihofizic, reprezintă concretele sentimentale permanente ale lumii psihice, ființele de sine stătătoare... și din a căror contemplare radiază frumusețea cu efectul ei, emoțiunea estetică" [ 141. Toate aceste clasificări ar putea da impresia că autorul Esteticii integrale ar pune pe același plan cele trei componente ale filosofiei sale. Nu trebuie însă, în nici un caz omis, faptul că, Dragomirescu ajunge la filosofie venind dinspre latura estetică a chestiunilor. S-a observat (mai ales Alexandru Tudoncă)6astfel că, deși include în lumea psihofizică nu numai adevărurile artistice - capodoperele -, dar și pe cele pragmatice și științifice. Dragomirescu le ierarhizează, așezând în postura cea mai înaltă capodopera artistică, estimată a fi singura realitate integrală, sinteza tuturor adevărurilor psihologice. Alianța, înfrățirea dintre frumos, bine și adevăr va înclina pe nesimțite înspre un sens mai înalt acordat frumuseții, ce va iradia și cuprinde binele și adevărul. Arta, în concepția sa, supune și include celelalte tipuri de ,,adevăruri" fără de care nu pot ființa celelalte domenii. Iată ideea acestei proeminențe: ,,adevărul științific, cât și cel istoric nu sunt realități integrale, ci numai parțiale. Singura realitate psihică integrală este numai concepția capodoperei literare și artistice" '61. Ca ființă simultan intrată în două registre, cel fizic și cel psihic, ,,o capodoperă satisface - ca o realitate integrală ce este - nu numai principiul unității, dar și principiile identității și ordinii, dar cu o singură condiție firească: să nu fie luată drept realitate fizică sau psihică, ci drept o realitate psihofizică. Întrucât dar o capodoperă e frumoasă, ea e în același timp și adevărată și bună. Frumusețea conține în sine și adevărul și binele, dar cu condiția ca ea să fie recunoscută în calitatea ei de ființă psihofizică" [171. În această ordine de idei, nu putem să nu dăm in extenso un citat: ,,Concepând frumosul cu efectul pe care ni-l fac asupra conștiinței ființele sau concretele psihofizice ce au bază sentimentală și care populează mare parte din ceea ce am numit lume psihofizică, el seamănă în același timp cu toate înfățișările ce i le dau teoriile marilor filosofi. Întrucât existența lui e de natură psihofizică (deci, în afară de spațiul, timpul și cauzalitatea lumii fizice), el seamănă cu idealul platonic (s.n.). Întrucât diferitele elemente ale obiectului frumos se aranjează într-un organism de sine stătător, în care însă Kant nu vede decât acordul metafizic dintre inteligență și imaginație, el seamănă cu frumosul kantian (s.n.). Întrucât este o existență sufletească ce comandă materia, încorporându-se în ea, el seamănă cu frumosul lui Hegel (s.n.). Întrucât existența lui este deasupra timpului, spațiului și cauzalității, ceea ce-l face contemplabil pentru toți - el seamănă cu frumosul din teoria lui Schopenhauer" [181-(s.n.). Trebuie să recunoaștem că toate aceste aserțiuni sunt îndrăznețe și că autorul a fost consecvent cu programul său teoretic. Totodată, ideea că, esența operei de artă - adică întruparea unei ,,existențe de sine stătătoare în lumea ideală" care este un ,,fragment al existenței eterne" - nu poate fi adecvat întemeiată decât prin intermediul integralismului său filosofic, indică pasul pe care Dra-gomirescu îl face, de la o aserțiune estetică obișnuită în critica de factură filosofică tradițională, la o construcție în care, într-un fel, regiunea ontologică a esteticului slujește drept model pentru celelalte regiuni ontologice primare, în speță, științificul și esteticul. În fond, prin caracteristicile aduse do- 187 meniului psihofizic, ca sinteză a principiului fizicului (ceea ce prin cunoaștere nu se schimbă) și a celui psihic (ceea ce se modifică prin actul cunoașterii) și prin faptul că finalmente, capodopera -psihofizicul în stare paradigmatică - este aceea care întrupează și satisface nu numai principiul unității, ci și pe acela al identității și ordinei, Dragomirescu acordă statut de preeminență ,,adevărului artistic" față de cel ,,științific", sau față de cel ,,pragmatic" (moral). Totodată, în acest sens, din perspectiva integralismului, capodoperele sunt singurele ,,cunoștințe integrale", căci frumosul satisface respectarea tuturor principiilor ,,la care se supune lumea psihică". Pe scurt, esteticianul nostru, conștient și el de ,,ciudatele" (cum avea să spună singur în Integralismul) consecvențe și consecințe ale unui principiu - în acest caz, apărarea autonomiei absolute a esteticului prin găsirea unei regiuni ontologice a psihofizicului, sustras oricărei determinări și condiționări istorice, dar care apoi se confirmă în succesiunea raportărilor și evaluărilor concrete din istoria reală, va ajunge să susțină că opera de artă integrează în sine, ca realitate ce-și este sieși suficientă în eternitate, atât adevărul cât și binele. Pentru definirea realității psihofizice, Dragomirescu procedează, așa cum am arătat, la suprimarea oricărei legături a operei cu istoria, cu personalitatea reală, cu înrădăcinările de ordin material, sau mai exact spus, nu-l interesează decât înglobate în obiectul rezultat. Scopul acestei analize pur estetice a operei este legitim pentru el din moment ce capodoperele traversează secolele și mileniile ca entități etern valabile. ,,Opera de artă nu este un anume individ, ci o adevărată specie. Între speciile animale, vegetale și minerale și între opera de artă, creația unei minți geniale nu este, în esență, din acest punct de vedere, nici o deosebire. În adevăr, opera genială nu este, precum se crede de obicei, un individ, cum ar fi... o anume vertebrată, un anume om. Ea este prototipul unei specii - prototip tot atât de existent și tot atât de insesizabil ca și prototipul unei specii naturale - iar imaginile pe care și le fac miile și milioanele de cititori, spectatori sau auditori, despre acest prototip, sunt tot atâția indivizi care nasc printr-o generare sufletească din această operă și fac să trăiască și să se perpetueze în conștiința de azi și de mâine, de aici și de pretutindeni, a omenirii, conștiință care reprezintă atmosfera firească ce dă condițiile vieții tuturor acestor indivizi" 1191. O atare definire a capodoperei i se prezintă lui Dragomirescu cu două avantaje primare: a) salvarea pentru totdeauna a nucleului estetic al operei de excepție și afirmarea orgolioasă a autonomiei absolute a esteticului și b) legitimarea metodei științifice de cercetare cu întregul ei arsenal de analiză, clasificare, ardoare ș.a.m.d. Dacă primul ,,avantaj" amintește mai degrabă de încercările speculative ale esteticilor secolelor 18-19, cel de-al doilea prefigurează în bună măsură cercetarea structurală, deși Dragomirescu n-a folosit conceptul de structură în terminologia actuală. Totuși, prin această centrare permanentă pe ceea ce reprezintă materia specifică a operei - a celei literare, cuvântul - prin extragerea elementelor de legătură, a ideilor generatoare ale fiecărei capodopere, a operațiilor de caracterizare esențializată, de selecție a datelor, precum și prin postularea unității indestructibile a operei, Mihail Dragomirescu întrezărește analiza structurală. Prin ideea imuabilității capodoperei, Dragomirescu încearcă să descopere criterii obiective, cu valabilitate universală și necesară ale judecății de valoare în funcție de natura și posibilitățile structurilor artistice de a se ordona pe familii, genuri, specii, subspecii, aidoma unei clasificări din științele naturii. Fiind considerată ca un organism, ca un sistem unitar, coerent, al părților cu întregul, întregul subordonând suveran elementele componente, capodopera are, după autorul Științei literaturii, o autonomie și o fiziologie proprie. Dragomirescu își introduce și aici elementul său integrativ, capodopera având nu numai formă și fond, ci și armonie1201. Astfel, conținutul (fondul) constituie, după el, „originalitatea elementară", forma reprezintă ,,originalitatea plastică", în timp ce armonia este cea care furnizează ,,originalitatea estetică sau subiectivă". Spre a sugera modul în care cercetarea estetică propusă luminează opera, vom arăta doar că fiecare dintre aceste trei domenii de pătrundere estetică în capodoperă (produs al genialității creatoare) trebuie, la rândul lor, să fie analizate în raport de: a) intensitate, calitate și tonalitate, deci de trăsăturile de bază ale sufletului omenesc. Analiza, în funcție de intensitate, ne va arăta dacă opera este frumoasă, sublimă sau prețioasă; cea în legătură cu tonalitatea, ne va indica suflul pesimist, optimist 188 sau olimpian ce o străbate; cea în funcție de calitate, se va configura ca fiind preponderent patetică, umoristică sau naivă. Îndemnul permanent reiterat al celui care a prezentat la primul Congres de istorie literară, ținut la Budapesta, în 1931, o comunicare cu titlul Nouveau point de vue dans l'etude de la litterature - ce propunea o critică exclusiv estetică bazată pe sistemul său de filosofie integrală, cunoscut și de Benedetto Croce - va fi acela de a proceda întotdeauna metodic în domeniul de studiu al capodoperei. Înarmat cu un sistem științific bazat pe principiul tripartiției-1211, Dragomirescu arată că, dacă găsim într-o operă o idee generatoare, dacă această idee se manifestă în toate instanțele operei ca organism psihofizic, ce se constituie drept armonie între formă și fond, atunci posedăm fără tăgadă primele elemente de certitudine pentru a face trecerea de la operă la capodoperă. Estetica integrală își asimilează în acest fel nu numai o funcție cognitivă, ci și o funcție normativă și eva-luativă. Dar, dificultățile nu sunt deloc ușor surmontabile atunci când este vorba de a defini valoarea estetică. În acest sens, un interpret, Alexandru Tudorică, a surprins, credem în termeni exacți dimensiunea problematicii aflate în discuție. ,,Intuind această - capcană - a valorii, se arată în lucrarea Mi-hail Dragomirescu, teoretician al literaturii - Dragomirescu a crezut că poate stăpâni dificultățile chestiunii prin distingerea între capodopera-prototip și - indivizi - concreți din sufletele receptorilor. La rândul ei, această variabilitate a indivizilor, acceptată, dar socotită neesențială, a trebuit să fie și ea rezolvată, și astfel a apărut ideea unui critic-prototip (s.n.), dotat cu o seamă de însușiri deosebite și înzestrat cu o metodologie infailibilă, al cărui - individ - personal s-ar adopta în cea mai mare măsură de abstractul model. Astfel, problema n-a putut fi decât mutată în alt plan, cel al descoperirii unui astfel de critic ideal. Dificultatea de a aprofunda valoarea, izgonită pe ușă, s-a întors înapoi pe fereastră. În alte sisteme estetice, fără să fie rezolvată, problema a fost mai curând eludată. Croce a depășit chestiunea valorii, considerând operele niște indivizi perfect izolați, poate că unici. Absența relației a anulat, astfel, însăși punerea problemei. Mai târziu, teoriile moderne, de pildă, structuralismul, au făcut pasul de la o filosofie a operei către o descrierea ei (lucru postulat, dar cu inconsecvență și de Dragomirescu) sau, mai bine zis, au transformat devenirea operei în filosofia ei, evitând astfel riscurile încercării de a cuprinde în mod științific valoarea estetică. Dragomirescu, încercând s-o rezolve tocmai într-un asemenea mod, n-a făcut decât să sublinieze, o dată în plus, dificultatea chestiunii" J221. În peisajul esteticii românești al începutului de secol, el vine în contradicție atât cu Eugen Lovines-cu, promotorul, în volumul Mutația valorilor estetice (1929), al relativismului valorii estetice. Plecăm de la premise categorice... a neputinței principiale a formulării unei doctrine estetice pe baze strict științifice"), cât și cu G. Călinescu, care repudiază orice pretenție a esteticii de a stabili norme de evaluare și de creație. Cel de-al doilea, în Principii de estetică (1939), atacă de altfel direct atât metoda dragomiresciană, cât și teoria capodoperei acestuia în termeni lipsiți de orice echivoc, dar și fără să întrezărească virtuțile euristice ale punctului de vedere drastic încriminat: ,,Cât e de falsă această teorie, vede oricine. Capodopera nu există obiectiv ca un lucru asupra căruia se pot emite judecăți universale, ci e o stare de spirit a unor indivizi, un sentiment particular de valoare" 31. Unei unilateralități i se opune alta, orgolios subiectivă și în acest punct chiar subiectivistă. Fără să intrăm în detalii, să notăm că nu este, totuși, lipsit de interes să comparăm ceea ce spune G. Călines-cu despre capodoperă (caracter ,,peren", ,,universal", caracter reprezentativ, simbolic al umanității etc.) cu ceea ce a susținut Dragomirescu. Cu o singură precizare, prin ea însăși lămuritoare ,,Teoria capodoperei" va fi atacată virulent în 1939, după ce același G. Călinescu, în 1927, vorbise în termeni dragomirescieni de cele două euri și de ,,accepțiile universale" încorporate în spiritul operei de artă autentică. În acest sens, se poate afirma că des citata formulă călinesciană (,,Un critic este un raportor al umanității", o monadă cu fereastră a Eului universal. Autoritatea lui decurge din obiectivitatea spiritului, din putința de a putea anticipa adevărul ca sentință a vremii" 1241 este, mai ales în prima ei parte, o transcripție a ideii dragomiresciene din anterioara Știință a literaturii, a obiectivită-ții actului critic. În ultimă instanță însă, concepția ,,integralismului" formulată de esteticianul român, avansa prin teoria capodoperei și a conceptului de ,,psihofizic" o impresionantă capacitate 189 analitică a operei de artă ca unitate calitativă indestructibilă a unei multitudini de corelații interioare. Abia mai târziu, estetica fenomenologică și structuralismul au amplificat și aprofundat în amănunt analiza unității intrinseci a operei de artă. Tocmai de aceea, contribuțiile lui n-au rămas fără ecou în estetica secolului 20. Atât scurta dare de seamă Le systeme philosophique de l'Integralisme. I Les Principes, dat spre lectură membrilor amintitului congres, unde punctul său de vedere a fost receptat ca fiind „radical", cât și edițiile în franceză ale Științei literaturii (La Science de la litteratu-re, vol. I, II, III, IV, din care apăreau în 1922 primele două, și în 1929 și, respectiv, 1938 celelalte) l-au inclus în circuitul comunității științifice și filosofice europene. Marele său contemporan, Benedetto Croce, cu care era în corespondență, s-a pronunțat pozitiv asupra unor câștiguri realizate prin metoda sa, având însă o poziție critică explicabilă din perspectiva propriei ecuații a intuiției-expresie față de ,,integralism" și față de conceptul central al acestuia - psi-hofizicul. Mai târziu, Guy Michaud, în lucrarea sa l'oeuvre et ses Techniques (1957), va asimila aproape în întregime teoria capodoperei elaborată de Mihail Dragomirescu. Când în 1943, la puțin timp de la dispariția autorului integralismului, Al. Dima îl caracteriza, în Gândirea românească în estetică, întreprinderea îndrăzneață în următorii termeni: ,,Ne aflăm în fața unei construcții de caracter dominant deductiv, cu teze ce se înlănțuie riguros, tinzând către o preci-ziune absolută. Sistemul - căci, această calitate îi este cu totul proprie - are un aspect răspicat static, tip eleatic, cristalizat definitiv într-o consecvență de fier ce ignorează și combate chiar mobilitatea ce nu i se subordonează" 1251, nu făcea decât să exprime o părere cvasiunanimă atunci. În fapt, după cum remarca Vianu, ,,învinuirea de dogmatism este aceea pe care d-nul Dragomirescu a primit-o nu numai cu inima ușoară, dar și cu o vădită satisfacție. Căci, într-o epocă în care relativismul istorisit și psihologist însuma o continuă alunecare a terenului, ridicarea incertitudinii la rangul de concepție de viață. D-nul Dragomirescu a recunoscut în dogmatism o reacție salutară, afirmarea nevoii de siguranță și permanență ca niște condiții elementare ale culturii amenințată, astfel, să se pulverizeze și amurgească"1264. Între timp însă, acuzatele ,,statisme", ,,preciziuni absolute", ,,deductivisme" își vor arăta și fețe mai puțin repudiabile, vizibile acum prin prismele ,,poeticilor" ultimelor decenii, poetici dezvoltate însă fără și în afara filosofiei de sistem la care Dragomirescu ținea atât de mult. Poate că avea dreptate Vianu să afirme că, metoda deductivă este aceea care a condus la elaborarea sistemului dragomirescian. Oricum, acest sistem nu a fost cu totul rodul unei speculații îndepărtată de realitatea artei. În același timp, istoria esteticii cunoaște contribuții importante izvorâte din productivitatea unui punct de vedere filosofic general. Astfel, este notoriu pentru oricine studiază, de pildă, estetica lui Kant, să constate contrastul dintre interesul cu totul modern al concluziilor autorului Criticii facultății de judecare și puținătatea experienței sale artistice. Comparația nu este de natură valorică între cei doi, și în nici un caz nu-i este favorabilă lui Dragomirescu numai plecând de la motivul că sistemul lui a fost ,,aplicat" la substanța artei și artelor, în timp ce lui Kant îi este străin un asemenea procedeu. Încercarea sistematică a lui Dragomirescu poate fi gândită oricum și în context universal și nu numai particular, național. Iar acum, când opera sa estetică și filosofică a ieșit din conul de uitare nemeritată, mulți cercetători din domeniul stilisticii literare sau cei ce aplică consecvent demersul structuralist și-l revendică drept precursor. Dogmatismul său asumat s-a vădit a fi contrabalansat de spiritul de sistem cu rădăcini mai profunde în lumea artei decât credeau contemporanii, atrași mai degrabă de critica impresionistă și, paradoxal, mai larg în aplicații decât poate bănuia însăși autorul Esteticii integrale. Surse: 111 Tudor Vianu, Trei critici literari... (1944), în Opere, vol. 3, p. 7. 121 Tudor Vianu, op. cit., p. 8. 134 Idem, p. 18. 190 [41 Vezi în acest sens: Filosofia adevărului în Convorbiri didactice, anul I, nr. 11, decembrie 1895 și, mai ales, Critica „științifică" și Eminescu, Editura Librăriei Carol Muller, București, 1895. 151 Mihail Dragomirescu, De la misticism la raționalism, București, 1925, pp. 330-331. 161 Mihail Dragomirescu, op. cit., p. 11. 171 Mihail Dragomirescu, Integralismul. Dialoguri filosofice, Editura Institutului de literatură, București, 1929, p. 157. 181 Mihail Dragomirescu, De la misticism la raționalism, ed. cit., p. 91. 191 ,,În lucrarea mea de acum treizeci de ani - va afirma Dragomirescu în prima frază din Știința literaturii - Critica științifică și Eminescu - am combătut școala de cercetare literară a lui Sainte-Beu-ve, Taine și Brandes... întrucât nu constituie adevărata metodă", în Știința literaturii, București, 1926, Editura Institutului de Literatură, p. 3. În fapt, însăși, Cap. I se intitulează semnificativ: ,,cu metoda istorică nu se poate ajunge la studiul științific al artei și poeziei". m D. Matei, Mihail Dragomirescu. Sistemul filosofic și estetic, București, Editura științifică, 1974, p. 12. [ 111 Mihail Dragomirescu, Știința literaturii, București, 1926, Editura Institutului de Literatură, p. 4. În continuare se arată: ,,Materialul personalității omenești, dependent de spațiu, timp și cauzabilitate, nu poate să facă parte din personalitatea artistică decât după ce mai întâi e supus la o întreagă serie de operațiuni care-i schimbă cu desăvârșire natura". [ 121 Mihail Dragomirescu, op. cit., p. 49-51. [ 131 Mihail Dragomirescu, Idem, p. 85. 1141 Mihail Dragomirescu, Idem, p. 85-86. [ 151 V. Alexandru Tudorică: Mihail Dragomirescu, teoretician al literaturii, Ed. Minerva, seria ,,Universitas", 1981, p. 63 și Leonida Marin, Introducere în opera lui Mihail Dragomirescu, Ed. Minerva, București, 1983, p. 16 și urm. 116,1 Mihail Dragomirescu, Integralismul. Dialoguri filosofice, București, Editura Institutului de Literatură, 1929, p. 196. '1 Idem, p. 199. 1181 Mihail Dragomirescu, Știința literaturii I, în vol. Scrieri critice și estetice (ed. și note Z. Ornea Gh. Stroia), E.P.L., București, 1969, p. 473-474. [ 191 Mihail Dragomirescu, Știința literaturii, București, 1926, Editura Institutului de Literatură, p. 40-41. 1201 Vezi, în acest sens, o analiză pertinentă și exhaustivă în excelenta carte a lui Alexandru Tudorică înainte citată, p. 232-367. -211_,,Lumii fizice" îi corespunde în rândul formelor simultane spațiul, în cel al formelor succesive, timpul, și a celor simultan succesive o cauzalitate; ,,lumii psihice" îi corespunde în cuprinsul formelor simultane o identitate, în cea a formelor succesive o unitate și a formelor simultan succesive - ordinea; în sfârșit, ,,lumii psihofi-zice" îi corespunde în rândul formelor simultane, categoria de cauzalitate analitică, în rândul formelor succesive îi corespunde categoria de cauzalitate sintetică, iar în cuprinsul formelor simultan-succesive îi corespunde categoria de cauzalitate concretă (V. în acest sens, dezvoltările din Integralismul. Dialoguri filosofice, ed. cit., p. 179 și urm.). _21_Alexandru Tudorică, Mihail Dragomirescu, teoretician al literaturii, ed. cit., p. 388. 191 1 231 G. Călinescu, Principii de estetică, Craiova, 1974, p. 9. 1241 G. Călinescu, Valoare și ideal estetic, Sinteze nr. 1, aprilie 1927. 1 251 Al. Dima, Gândirea românească în estetică, Aspecte contemporane, Sibiu, 1943, p. 144. 161 Tudor Vianu, Trei critici literari (1944), Opere, vol. 3, p. 16. Cuprins Cuvânt înainte Partea I-a I. Statutul esteticii 1. Hegel, Estetica este filosofia artei 2. Nicolai Hartmann, Estetica este un mod de cunoaștere 2.1. Legile frumosului și cunoașterea lor 3. Tudor Vianu, Estetica este știința frumosului artistic 3.1. Problemele esteticii 3.2. Metodele esteticii. Valoarea normelor în estetică 4. Roman Ingarden, Estetica filosofică și problemele ei fundamentale 4.1. Privire asupra problemelor actuale ale esteticii fenomenologice 5. G. Călinescu, Dificultăți în definirea esteticii 6. Ion Ianoși, Estetica - filosofie (știință, teorie globală) a frumosului și/sau ar- tei 6.1. Două metodologii, două obiecte 6.2. O știință filosofică II. Atitudinea și valoarea estetică 1. Mikel Dufrenne, Atitudinile în fața frumosului și adevărului 2. Atitudinile în fața agreabilului și frumosului 3. Gustul și publicul 4. Roman Ingarden, Trăirea estetică 5. Judecata de valoare estetică 192 6. Tudor Vianu, Atitudinea estetică și estetismul 7. Valoarea estetică III. Categorii estetice 1. Evanghelos Moutsopolous, Prolegomene la un sistem al categoriilor estetice 2. Mikel Dufrenne, Categorii estetice - categorii afective 3. N. Hartmann, Statutul valoric și categorial al grațiosului IV. Frumosul - fenomen estetic de bază și categorie centrală a esteticii 1. Platon, Ideea de frumos 1.1. Ideea de frumos și eternitatea 1.2. Frumosul în sine 2. Augustin, Definiția frumosului: caracterul obiectiv și cantitativ al acestuia 3. Toma din Aquino, Definiția frumuseții 3.1. Caracterul obiectiv al frumuseții 3.2. Cele trei condiții ale frumuseții 4. Karl Rosenkranz, Urâtul ca medie între frumos și comic 5. Nicolai Hartmann, Frumosul ca obiect universal al esteticii 6. Liviu Rusu, Frumosul sinonim cu valoarea estetică 6.1. Genurile frumosului 7. Ion Ianoși, Frumosul - concretul semnificativ V. Sublimul 1. Kant, Analitica sublimului 1.1. Trecerea de la facultatea de judecare a frumosului la facultatea de judeca- re a sublimului 1.2. Despre împărțirea unei cercetări asupra sentimentului sublimului 1.2.1. Despre sublimul matematic 1.2.2. Despre sublimul dinamic al naturii 193 2. N.Hartmann, Structura sublimului estetic 2.a. Formele particulare ale sublimului 2.b. Trăsături esențiale sesizabile în sublim VI. Tragicul 1. Evanghelos Moutsopoulos, Dramaticul și tragicul: categorii estetice determi- native eidologice 2. Tudor Vianu, De la sentimentul tragic al vieții la estetica tragicului 3. Johannes Volkelt, Caracterul destinal și fondul pesimist al tragicului 3.1. Destinalul ca cerință esențială a tragicului. 3.2. Starea de spirit pesimistă față de lume în tragic. 4. Ion Ianoși, Tragicul ca „frumusețe inversată" 5. Nicolai Hartmann, Sublimul înăuntrul tragicului și aporiile sale 6. Gabriel Liiceanu, Determinarea tragicului în limitele geografiei ființei VII. Comicul 1. N. Hartmann, Simțul pentru comic și formele lui 1.1. Comicul involuntar și umorul 2. Mihail Ralea, Mecanismele de realizare a comicului 2.1. Aspecte ale fenomenului comic 3. Jean-Marc Defays, Spiritul și ironia 3.1. Cei trei actori 3.2. Dilemă, dedublare, decalaj 3.3. Tipologie VIII. Conceptul de formă estetică 1. W. Tatarkiewicz, Accepții ale conceptului de formă 2. Gh. Achiței, Conceptul de formă 3. Liviu Rusu, Forma originară 194 4. Tudor Vianu, Forma ca unificare 5. N. Hartmann, Formă și conținut. Materie și material artistic IX. Opera de artă și momentele ei constitutive 1. Tudor Vianu, Tezele unei filosofii a operei 2. Momentele constitutive ale operei de artă 3. Roman Ingarden, Structura internă a operei de artă 4. Mikel Dufrenne, Opera de artă și execuția sa 4.1. Artele în care executantul este autorul X. Unitatea și diversitatea artei 1. Hegel, O perspectivă filosofică asupra formelor evolutive ale artei 2. Mikel Dufrenne, Arte temporale și arte spațiale 3. N. Hartmann, Unitatea și convergența întregii arte mari XI. Esteticul extra-artistic 1. Nicolai Hartmann, Omul viu ca obiect frumos 1.1. Frumusețea umană ca apariție 1.2. Frumusețea în raport cu valorile morale și cu cele vitale 2. Andre-Comte Sponville, Politețea 3. Iubirea Partea a Il-a TEME ȘI INTERPRETĂRI 1. Intuiția estetică 1.1. Intuiția artistică și categoriile estetice 1.2. Formele râsului și natura comicului 2. Valoarea estetică și teoria empatiei 3. Estetica integrală 3.1. Premise 195 3.2. Autonomia esteticului și teoria capodoperei 4. Estetica - filosofie a frumosului artistic și fenomenologie a operei 4.1. Continuitate și sinteză 4.2. Estetica filosofică: întemeieri și perspective interpretative 4.3. De la conceptul de valoare la axiologia frumosului și artei 4.4. Fenomenalitate estetică și ..adâncime" artistică 5. Liviu Rusu, Eseu despre creația artistică. contribuție la o estetică dinamică 6. D.D. Roșca, Existența tragică. Încercare de sinteză filosofică 196 Gaston Bachelard Poetica spațiului Colecția „Studii— este coordonată de Mircea Martin. Seria „Topos - Studii socio-umane“ este coordonată de Paul Cornea. Director general: Călin Vlasie Director editorial: Mircea Martin Redactor-șef: Gheorghe Crăciun Redactori: Dorica Boltașu, Crenguța Năpristoc Tehnoredactor: Angelica Bobocea Coperta colecției: Carmen Lucaci Prepress: Viorel Mihart Această carte a fost editată cu sprijinul MINISTERULUI FRANCEZ DE EXTERNE ȘI AL AMBASADEI FRANȚEI ÎN ROMÂNIA. Descrierea CIP a Bibliotecii Naționale a României BACHELARD, GASTON Poetica spațiului / Gaston Bachelard, trad.: Irina Bădescu; pref. Mircea Martin. - Pitești: Paralela 45, 2003 (Studii socio-umane) ISBN 973-593-824-3 I. Bădescu, Irina (trad.) II. Martin, Mircea (pref.) 821.133.1-4=135.1 Gaston Bachelard, Lapoetique de l’espace © Presses Universitaires de France, 1957 Toate drepturile asupra acestei ediții aparțin Editurii Paralela 45, 2003 Pitești București GASTON BACHELARD Poetica spațiului Traducere de Irina Bădescu Prefață de Mircea Martin CONTINENT Gaston Bachelard ca educator După ce multă vreme numele lui Gaston Bachelard a circulat la noi aproape numai în cercurile epistemologilor și ale criticilor literari, opera lui - mai mult citată decât citită - devine accesibilă și unui public mai larg. Volumele care compun tetralogia elementelor - de fapt o quintologie, dacă îi adăugăm Psihanaliza focului - au apărut în anii '90 la Editura Univers. Iată că proiectul Bachelard continuă la Editura Paralela 45 cu faimoasele Poetici (a spațiului și a reveriei) și cu alte texte nu mai puțin importante. Căci acest autor are multe de spus și nespecialiștilor, cititorilor obișnuiți care doresc să-și cultive capacitatea de înțelegere împreună cu disponibilitatea imaginativă. Profesor de istoria științelor și de epistemologie, filosof al imaginației, analist al psihicului uman și al literaturii, savant de o invidiabilă anvergură a erudiției, Bachelard nu ne ține, totuși, prelegeri savante în cărțile lui, nu ne inculcă o metodologie și nici, cu atât mai puțin, o ideologie. Dacă există o pedagogie în textele lui, aceasta este doar (!) una a percepției. Fără vreun program asumat și declarat ca atare, el ne propune o bună întâlnire cu lumea, ne invită să ne bucurăm de prodigiile ei. Gândirea lui e o gândire care încearcă să absoarbă viața refuzând în măsura posibilului tentația inerentă, irepresibilă, a abstractizării. O gândire care ar vrea să ne dezlege de inerție și gregaritate, să ne despotmolească din clișee și prejudecăți, să ne invite la o nouă deschidere, la un nou început, să ne sugereze o grație spre care merită să tindem sau a cărei promisiune s-o merităm. Palpitul vieții nu poate fi însă captat de limbajul nostru obișnuit, generalizant și sterilizant, funcționând mai degrabă ca un ecran decât ca un receptacul. E nevoie de cuvinte „noi—, de (re)aducerea limbajului în stare de emergență. Bachelard știe că poeții sunt deținătorii acestei puteri transformatoare, înnoitoare și, după aprofundate studii științifice și meditații filosofice, se decide să „alerge— spre ei, cum singur declară, și să se înscrie la „școala imaginației—. Făuritori de cuvinte, de obiecte verbale, magicieni ai evocării, poeții îl inspiră pe filosof, care se încrede mai mult decât o clipă în fantasmele și premonițiile lor. Prefață____ 6 În chiar paginile Poeticii spațiului, el deplânge alterarea „țesutului lingvistic al filosofiei contemporane— și consideră că singura salvare ar putea fi apelul la imagini (și la imaginație): „Nu se mai simte deloc o acțiune în derivările gramaticale, în deducții și în inducții. Verbele, ele însele, încremenesc de parcă ar fi substantive. Numai imaginile pot pune verbele în mișcare.— Fermecat de poeți, Bachelard este un colecționar de imagini, dar, în același timp, și un creator de imagini. Comentariile lui - nu numai cele care pleacă de la un text poetic - manifestă o capacitate extraordinară de invenție conceptuală și verbală, sunt împânzite de imagini seducătoare, sugestive. Vânător de imagini, el este și un visător de imagini în măsura în care dinamismul desfășurării și intensitatea lor rezonatoare fac uneori improbabilă (și inutilă) distincția între planul conștient și cel inconștient al originii lor. Apărută în 1957, Poetica spațiului este o carte de maximă importanță în ansamblul operei bachelardiene, pentru că reprezintă un bilanț și o nouă plecare, o continuitate și, în același timp, o despărțire. Ea prelungește studiul elementelor primordiale (la care se și referă în permanență), schimbând însă modalitatea de abordare, unghiul de atac. Poetica spațiului marchează trecerea de la psihanaliză (o anumită psihanaliză, foarte personalizată) la fenomenologie. Deși autorul ține să sublinieze la început necesitatea „de a se accentua cooperarea psihanalizei și a fenomenologiei pentru înțelegerea omului—, opțiunea fenomenologică e clară, ba chiar mai mult, condiționează eventuala reușită a primei abordări: „Trebuie să înțelegem imaginea în chip fenomenologic pentru a-i da o eficacitate psihanalitică.— Ceea ce înseamnă adoptarea unei perspective „metafizice complete— - a conștiinței și a inconștientului -, capabile să înțeleagă (adică să imagineze) o structură implicită a lumii înainte de a se ocupa de tulburările unui psihism mai mult sau mai puțin deviant. Demersul actual e numit topo-analiză și e definit ca „studiul psihologic, sistematic al siturilor vieții noastre intime—. Dimensiunea intimității interzice orice confuzie cu exterioritatea geometrică a spațiului, fără însă a i se opune, căci însăși opoziția interior-exterior, subiectiv-obiectiv îi este străină. Intimitatea aceasta nu se reduce la afectivitate, deși o implică. Valoarea ei este ontologică, sinonimă cu o aprofundare a existenței și o deschidere către lume ca urmare a unei „încrederi cosmice—. Este memorabilă și semnificativă în acest sens disocierea între rezonanța (sentimentală, 7 _____Prefață dispersantă, superficială) și răsunetul care ne ridică „ dintr-o dată deasupra oricărei psihologii ori psihanalize— și redă „ființei energia unei origini—. Spațiul pe care-l vizează ancheta lui Bachelard nu este - în ciuda unor aserțiuni pe care însuși modul său de a-și reprezenta lucrurile le încurajează uneori - unul al materialității ca atare, al obiectelor pro-priu-zise, ci un spațiu imaginar, un spațiu în continuă mișcare și formare, în stare mereu născândă, mereu intim și mereu novator. E spațiul poetic prin excelență, spațiul pe care-l pot închipui toți cei capabili să se folosească de libertatea virtualului, dar pe care numai poeții îl pot construi. Spațiul pe care - fascinat de poeți - ni-l propune Bachelard, el însuși sfidează exactitatea geometrică a măsurătorilor, ca și relativismul - tot geometric - al perspectivei. „Nu-ți schimbi locul, precizează el, îți schimbi natura.— Dialectica raporturilor între interior și exterior, aproape-departe, mic-mare „se multiplică și se diversifică în nenumărate nuanțe—: mic-ul poate avea o „soartă mare—, lucrurile mărunte sau doar discrete (cuiburile, cochiliile etc.) sunt intens valorizate. „...A-i da spațiu poetic unui obiect înseamnă să-i dai mai mult spațiu decât are el în mod obiectiv sau, mai bine zis, înseamnă să urmezi expansiunea spațiului intim.— Prin însăși natura lui, spațiul poetic este un spațiu fericit; topo-ana-liza bachelardiană își are originea într-o topofilie. Ne amintim că repaosul însuși îi apărea filosofului-poet ca „o vibrație fericită—. Poezia, arta în genere, au această capacitate miraculoasă de a converti valorile: „Oricare ar fi afectivitatea ce colorează un spațiu, fie ea tristă sau grea, de îndată ce este exprimată, poetic exprimată, tristețea se temperează, greutatea devine mai ușoară.— Nimic mai firesc decât credința lui Bachelard în funcția terapeutică a imaginilor, funcție pe care ține s-o documenteze și s-o analizeze în repetate rânduri. O asemenea terapeutică nu este însă valabilă numai în cazul dezarticulărilor și devierilor care ține de competența psihiatriei. Ea își descoperă o valabilitate mai largă, adresându-se și omului obișnuit, dar condiționat de lectură. Spațiul poetic în care ne invită Bachelard este un loc al solidarității cosmice a omului, un tărâm în care omul e repus în legătură cu natura și mai întâi cu propria-i natură profundă. „Conștiința de minunare— (conscience d’emerveillement) despre care vorbește el nu este decât revelația acestei înserieri. În acest sens larg, aproape antropologic, am putea să vedem în Bachelard un educator. Lecția lui: cum să „locuim poetic— în această lume. Prefață____ 8 Dar el este un educator și într-un sens mai restrâns, mai specific: un educator estetic. Și este într-un chip paradoxal: refuzând instinctiv să fie critic literar, contrariind cu nonșalanță criteriile și obișnuințele de lectură ale profesioniștilor lecturii. Mai întâi, ceea ce deconcertează este diversitatea nu numai tematică, stilistică, dar și valorică a poemelor citate și a autorilor acestora. Apoi, absența adecvării la text în sensul unui raport între calitatea comentariului și aceea a poemului. Nu de puține ori, asociații fabuloase îi sunt stârnite lui Bachelard de pasaje evident mediocre. Oricât de implicită, judecata de valoare e absentă. În plus, lectura e fragmentară, interpretarea e punctuală. S-a și vorbit de un anume „pointilism— al metodei sale. Comentatorul nu pare interesat de viziunea poetului, nici măcar de aceea a poemului din care citează. Culegător de imagini disparate și considerate în sine, el chiar teoretizează o procedură care are de ce să înspăimânte pe un critic literar: „Pentru a primi direct virtutea unei imagini izolate - iar o imagine își are virtutea în izolare - fenomenologia ni se pare mai favorabilă decât psihanaliza, căci fenomenologia ne cere să asumăm noi înșine, fără critică și cu entuziasm, această imagine.— Recomandarea lui este, prin urmare, entuziasmul necritic și izolarea, scoaterea din context. Numai că această spicuire de imagini nu era doar una izolatoare, ci și integratoare, însă în alt context - în contextul propriei sale reprezentări. Căci poemele nu sunt pentru Bachelard texte în sine, ci, reluând o formulă celebră, „pășuni pentru imaginație—, declanșatoare de proiecții imaginative. Ceea ce nu înseamnă, în cazul lui, lecturi capricioase, divagante, impresioniste; orientarea, structurarea, viziunea integratoare nu lipsesc comentariilor sale: doar că aceste lecturi nu vizează poemul propriu-zis, ci, prin intermediul imaginilor sale, vir-tualitățile înseși ale ființei. Pornind totuși de la un poem - fie el și fragmentar - și stabilind conexiuni noi, surprinzătoare, Bachelard contribuie la fixarea poeticului însuși. Fără să fie „poetizantă—, lectura lui intensifică deseori poeticitatea poemelor, atunci când nu le-o acordă cu o secret-ironică magnanimitate. Mircea Martin INTRODUCERE I Un filosof a cărui gândire s-a format după temele fundamentale ale filosofiei științelor, care a urmat, cu toată acuratețea de care a fost în stare, axa raționamentului activ, în sensul raționalismului progresiv din știința contemporană, trebuie să-și uite cunoștințele, să rupă cu toate obișnuințele proprii cercetărilor filosofice dacă vrea să studieze problemele imaginației poetice. Aici trecutul de cultură nu contează; efortul prelungit al legăturilor și al construcțiilor de gândire, efortul de săptămâni și de luni este neeficace. Trebuie să fii prezent, prezent la imagine în chiar clipa imaginii: dacă există o filosofie a poeziei, această filosofie trebuie să se nască și să renască cu prilejul unui vers dominant, într-o deplină adeziune la o imagine izolată, foarte exact spus chiar întru extazul noutății de imagine. Imaginea poetică este ivirea unui relief al psihicului, un relief prea puțin studiat în perspectiva unor cauzalități psihologice de rang inferior. După cum nimic de ordin general și coordonant nu poate sluji drept bază pentru o filosofie a poeziei. Noțiunea de principiu, noțiunea de „bază— ar fi păgubitoare în cazul de față. Ar bloca actualitatea de esență, noutatea psihică de esență a poemului. În vreme ce reflecția filosofică, acționând asupra unei gândiri filosofice îndelung prelucrate, impune ca noua idee să se integreze unui asamblu de idei verificate, chiar dacă acest ansamblu de idei este constrâns, din partea ideii nou-venite, la o remaniere în profunzime, cum se întâmplă în toate revoluțiile științei contemporane, filosofia poeziei trebuie să recunoască GASTON BACHELARD 10 faptul că actul poetic nu are trecut, cel puțin nu un trecut proxim, pe firul căruia să-i putem urmări pregătirea și ivirea. Atunci când, procedând în continuare, vom avea de menționat raportul dintre o imagine poetică nouă și un arhetip adormit în străfundul inconștientului, va trebui să se înțeleagă faptul că acest raport nu este unul propriu-zis cauzal. Imaginea poetică nu este supusă unei presiuni. Nu este ecoul unui trecut. Ci mai degrabă invers: în strălucirea unei imagini, trecutul îndepărtat prinde să răsune de ecouri și n-avem cum să știm la ce adâncime se vor repercuta și se vor stinge aceste ecouri. În noutate, în acțiunea ei, imaginea poetică posedă o ființă proprie, o dinamică proprie. Ea ține de o ontologie directă. La această ontologie vrem să lucrăm. Așadar, credem că, cel mai adesea în sens invers față de cauzalitate, în rezonanța analizată cu atâta finețe de Minkowski se pot găsi adevăratele dimensiuni de ființă ale unei imagini poetice. Prin această rezonanță, imaginea poetică va avea o sonoritate de ființă. Poetul vorbește din pragul ființei. Va trebui, deci, pentru a determina ființa unei imagini, să-i verifice acesteia rezonanța, în stilul fenomenologiei lui Minkowski. A spune că imaginea poetică scapă cauzalității reprezintă, fără îndoială, o afirmație destul de serioasă. Dar cauzalitățile invocate de psiholog și de psihanalist nu pot niciodată să exprime pe deplin nici caracterul într-adevăr neașteptat al imaginii noi, nici adeziunea pe care aceasta o suscită într-un suflet străin în procesul ei de creație. Poetul nu-mi acordă trecutul imaginii sale și, cu toate acestea, imaginea sa prinde numaidecât rădăcini în mine. Capacitatea de a comunica a unei imagini singulare este un fapt cu semnificație ontologică majoră. Vom reveni asupra acestei comuniuni prin acte punctuale, izolate și dinamice. Imaginile antrenează - după ele -, dar ele însele nu sunt fenomene decurgând dintr-o antrenare. Desigur, este posibil ca în cercetări psihologice să acordăm atenție metodelor psihanalitice de determinare a personalității unui poet, putând astfel măsura presiunile - dar mai ales opresiunea - la care un poet a fost supus în decursul vieții sale, dar actul poetic, imaginea instantanee, ii ______Poetica spațiului scăpărarea de ființă a imaginației, scapă unor astfel de investigații. Pentru a lămuri din punct de vedere filosofic problema imaginii poetice trebuie să apelăm la fenomenologia imaginației. Înțelegem prin aceasta studierea fenomenului imaginii poetice atunci când imaginea se ivește în conștiință ca un produs direct al inimii, al sufletului, al ființei omului, luată în actualitatea ei. II Ni se va pune poate întrebarea de ce, modificându-ne punctul de vedere anterior, căutăm acum o determinare fenomenologică a imaginilor. În lucrările noastre precedente cu privire la imaginație, am considerat într-adevăr preferabil să ne situăm pe cât de obiectiv posibil în raport cu imaginile celor patru elemente ale materiei, ale celor patru principii din cosmogoniile intuitive. Statornic în obișnuințele de gândire ale filosofului științelor, am căutat să avem în vedere imaginile în afara oricăror încercări de interpretare personală. Treptat, această metodă, care are avantajul unei prudențe științifice, ni s-a părut insuficientă pentru a întemeia o metafizică a imaginației. Luată singură, atitudinea „prudentă— nu înseamnă oare un refuz de a ne plia la dinamica nemijlocită a imaginii? Am putea dealt-minteri să cântărim cât de greu este să te dezbari de această „prudență—. E simplu să declari că vei renunța la obișnuințele tale intelectuale, dar cum să o realizezi? Pentru un raționalist, e vorba aici de o mică dramă zilnică, de un soi de dedublare a gândirii care, chiar în cazul unui obiect atât de parțial - o simplă imagine - are totuși un mare răsunet psihic. Dar această mică dramă de cultură, această dramă la nivelul elementar al unei imagini noi, cuprinde întreg paradoxul unei fenomenologii a imaginației: cum se poate ca o imagine uneori foarte singulară să apară ca un concentrat al întregului psihism? Și tot așa, cum GASTON BACHELARD 12 de un eveniment atât de singular și efemer cum este apariția unei imagini poate acționa la rândul lui - fără nici o pregătire -asupra altor suflete, într-alte inimi, și asta, trecând peste barierele simțului comun, ale tuturor cugetărilor înțelepte, senine în neclintirea lor? Astfel, ne-a apărut clar că această transsubiectivitate a imaginii nu poate fi înțeleasă în esența ei numai prin obișnuințele referințelor obiective. Singură fenomenologia - altfel spus luarea în considerare a pornirii imaginii dintr-o conștiință individuală - ne poate ajuta să redăm subiectivitatea imaginii în general, să evaluăm amploarea, forța, sensul transsubiectivității imaginii respective. Toate aceste subiectivități, transsubiectivități nu pot fi determinate o dată pentru totdeauna. Într-adevăr, imaginea poetică este în mod esențial variațională. Nu este, precum conceptul, constitutivă. E fără îndoială o sarcină dificilă - deși e monotonă - să desprinzi acțiunea mutantă a imaginației poetice prin detalierea variațiilor imaginii. Există deci riscul ca un cititor de poezie să nu ia în seamă invocarea unei doctrine ce poartă numele, prea adesea prost înțeles, de fenomenologie. Și totuși, dincolo de orice doctrină, invocarea e limpede: cititorului de poezie i se cere să nu ia o imagine drept obiect, mai puțin încă drept un substitut de obiect, ci să capteze realitatea ei specifică. Pentru asta, actul conștiinței donatoare trebuie să fie asociat sistematic cu cel mai fugitiv produs al conștiinței: imaginația poetică. La nivelul imaginii poetice, dualitatea subiectului și obiectului este irizată, face ape de oglindă, e într-o neîncetată activitate de inversări. În acest domeniu, al creării imaginii poetice de către poet, fenomenologia este, dacă putem spune așa, una microscopică. Fapt pentru care acest soi de fenomenologie are șanse de a fi strict elementară. În această unire, prin imagine, a unei subiectivități pure dar efemere, cu o realitate care nu răzbește în mod necesar până la completa ei constituire, fenomenologul își găsește un câmp pentru nenumărate experiențe: el beneficiază de observații prețioase pentru că ele sunt simple, pentru că „nu comportă consecințe—, cum se întâmplă în cazul concepțiilor științifice, acestea fiind, întot- 13 ____Poetica spațiului deauna, ansambluri de gândire legate. În simplitatea ei, imaginea nu are nevoie de o știință. Ea este bunul unei conștiințe proaspete. În exprimarea ei, este un limbaj tânăr. Prin noutatea imaginilor sale, poetul e întotdeauna origine de limbaj. Pentru a specifica exact în ce poate consta o fenomenologie a imaginii, pentru a stabili că imaginea există înaintea gândirii, ar trebui spus că, mai degrabă decât o fenomenologie a spiritului, poezia este una a sufletului. Ar trebui așadar să adunăm cât mai multe documente despre conștiința visătoare. Filosofia contemporană de limbă franceză - a fortiori psihologia - nu se folosește deloc de dualitatea termenilor suflet / spirit. Din acest motiv, și una și cealaltă sunt cumva opace la unele teme, atât de numeroase în filosofia germană, unde distincția între spirit și suflet (der Geist și die Seele) este foarte clară. Dar de vreme ce o filosofie a poeziei trebuie să preia toate puterile vocabularului, ea nu trebuie să ducă în vreun fel nici la schematizare, nici la încremenire. Pentru o astfel de filosofie, spirit și suflet nu sunt sinonime. Dacă le tratăm în sinonimie, ne interzicem traducerea unor texte prețioase, deformăm documente scoase la lumină de arheologia imaginilor. Termenul de suflet este un cuvânt nemuritor. Există poeme în care e de neșters. Este un termen pentru suflu1. Chiar și numai importanța vocală a unui cuvânt trebuie să rețină atenția fenomenologului poeziei. Cuvântul suflet poate fi rostit poetic cu atâta convingere, încât el să angajeze un întreg poem. Se cere deci ca registrul poetic corespunzător sufletului să rămână deschis investigațiilor noastre fenomenologice. Chiar și în domeniul picturii, unde realizarea pare a implica decizii ce țin de spirit, care întâmpină obligații impuse de lumea percepției, fenomenologia sufletului poate scoate la iveală angajarea inițială a unei opere. În frumoasa prefață la expoziția de la Albi a operelor lui Georges Rouault, Rene Huyghe scrie 1 Charles Nodier, Dictionnaire raisonne des onomatopees francaises, Paris, 1828, p. 46. „Pentru aproape toate popoarele, diferitele nume date sufletului sunt tot atâtea modificări ale suflului și onomatopee ale respirației.— GASTON BACHELARD i4 următoarele: „Dacă ar fi să căutăm prin ce anume Rouault face să explodeze definițiile, ar trebui poate să evocăm un cuvânt oarecum perimat și care se cheamă sufletul.— Și Rene Huyghe arată că, pentru a înțelege, pentru a simți și a iubi opera lui Rouault, „trebuie să te arunci în centru, în inima, în miezul de unde totul își trage sursa și sensul: și iată cum reîntâlnim cuvântul uitat sau surghiunit, sufletul.— Iar sufletul - așa cum o dovedește pictura lui Rouault - posedă o lumină interioară, cea pe care o „viziune interioară— o cunoaște și o traduce în lumea culorilor strălucitoare, în lumea luminii solare. Așadar, celui care vrea, iubind-o, să înțeleagă pictura lui Rouault, i se cere o adevărată inversare a perspectivelor psihologice. El trebuie să participe la o lumină interioară care nu este reflectarea luminii din lumea exterioară; fără îndoială, expresiile de viziune interioară, de lumină interioară sunt adesea etichetate cu prea multă ușurință. Aici însă vorbește un pictor, un producător de lumini. El știe din ce focar pornește iluminarea. El trăiește sensul intim al pasiunii pentru roșu. La obârșia unei picturi de acest fel stă un suflet care se luptă. Fovismul se află în interior. O astfel de pictură este deci un fenomen al sufletului. Opera e chemată să mântuiască un suflet cuprins de pasiune. Paginile lui Rene Huyghe ne confirmă ideea că a vorbi despre fenomenologia sufletului are un sens. Trebuie să recunoaștem că, în destul de multe cazuri, poezia este o angajare a sufletului. Conștiința asociată sufletului e mai tihnită, mai puțin intenționalizată decât conștiința asociată fenomenelor spiritului. Într-un poem sau altul se manifestă forțe care nu urmează circuitele unei științe. Dialecticile inspirației și talentului ies la lumină dacă sunt luați în considerare cei doi poli: sufletul și spiritul. După părerea noastră, suflet și spirit sunt deopotrivă indispensabile pentru a situa fenomenele imaginii poetice, în diferitele lor nuanțe, pentru a urmări mai ales evoluția imaginilor poetice de la reverie și până la execuție. În speță, tocmai în această calitate, de fenomenologie a spiritului, vom cerceta, într-o altă lucrare, reveria poetică. Luată în sine, reveria este o instanță psihică, prea adesea confundată cu visul. Dar când este 15 ____Poetica spațiului vorba de o reverie poetică, de o reverie care nu se bucură numai de sine, ci care pregătește pentru alte suflete bucurii poetice, nu ne mai aflăm, cum bine se știe, pe panta somnolenței. Spiritul se poate destinde, dar în reveria poetică sufletul stă de veghe, netensiont, tihnit și activ. Pentru a realiza un poem finit, bine structurat, va trebui ca spiritul să-l prefigureze prin proiecte. Dar nu există proiect pentru o simplă imagine poetică, aici nu e nevoie decât de o mișcare a sufletului. Într-o imagine poetică, sufletul își mărturisește prezența. Așa se face că un poet pune clar și răspicat problema fenomenologică a sufletului. Pierre-Jean Jouve scrie: „Poezia este un suflet ce inaugurează o formă.—1 Sufletul inaugurează. Aici el este putere primară. E demnitate umană. Chiar dacă „forma— era dinainte cunoscută, percepută, croită din „locuri comune—, ea exista, înainte de lumina poetică interioară, ca un simplu obiect al spiritului. Sufletul însă vine să inaugureze forma, s-o locuiască, să se complacă într-însa. Fraza lui Pierre-Jean Jouve poate așadar să fie luată drept o maximă clară pentru o fenomenologie a sufletului. III De vreme ce pretinde a merge atât de departe, a coborî atât de adânc, orice investigație fenomenologică a poeziei trebuie, prin constrângere metodologică, să depășească rezonanțele sentimentale cu care primim opera de artă: primire mai bogată sau mai puțin bogată, fie că această bogăție se află în noi sau în poem. Tocmai aici trebuie să se facă simțit dubletul fenomenologic al rezonanțelor și al răsunetului. Rezonanțele se risipesc în diferitele planuri ale vieții noastre în lume, răsunetul ne cheamă la o aprofundare a propriei noastre existențe. În 1 Pierre-Jean Jouve, En miroir, Editions Mercure de France, p. 11. GASTON BACHELARD 16 rezonanță, noi auzim poemul, în răsunet îl rostim, este al nostru. Răsunetul efectuează un virament de ființă. Pare că ființa poetului este propria noastră ființă. Așa încât mulțimea rezonanțelor iese afară din unitatea de ființă a răsunetului. Mai simplu spus, întâlnim aici o expresie bine cunoscută oricărui cititor pasionat de poezie: poemul ne cuprinde pe de-a întregul. Această cuprindere a ființei de către poezie poartă o amprentă fenomenologică ce nu înșeală. Exuberanța și profunzimea unui poem sunt întotdeauna fenomene ale dubletului rezonanță-ră-sunet. S-ar părea că exuberanța unui poem reactivează în noi niște adâncuri. Pentru a da seamă de acțiunea psihotică a unui poem, va trebui așadar să urmăm două axe de analiză fenomenologică, una conducând spre exuberanțele spiritului, cealaltă spre adâncimile sufletului. Bineînțeles că- trebuie oare s-o spunem? - în domeniile imaginației unde dorim să-l studiem, răsunetul are un caracter fenomenologic simplu, în ciuda numelui său derivat. E vorba într-adevăr de a declanșa, prin răsunetul unei singure imagini poetice, o adevărată trezire a creației poetice, până în chiar sufletul cititorului. O imagine poetică, prin noutatea sa, pune în mișcare întreaga activitate lingvistică. Imaginea poetică ne situează la originea ființei vorbitoare. Prin acest răsunet, trecând de îndată dincolo de orice psihologie sau psihanaliză, simțim o forță poetică înlănțuindu-se naiv în noi înșine. Numai după răsunet vom putea re-simți rezonanțe, repercusiuni sentimentale, ecouri din trecutul nostru. Dar imaginea a atins adâncurile înainte de a emoționa suprafața. Și asta se adeverește printr-o simplă experiență de cititor. Imaginea pe care ne-o oferă lectura unui poem, iat-o devenind cu adevărat a noastră. Prinde rădăcini în noi înșine. Ea ne-a fost dată, dar acum ne naștem întru impresia că am fi putut s-o creăm, că ar fi trebuit s-o creăm. Ea devine o ființă nouă a limbajului nostru, ne exprimă, făcându-ne ceea ce ea exprimă, cu alte cuvinte, ea este deopotrivă o devenire a exprimării și o devenire a ființei noastre. În acest caz, exprimarea crează ființă. 17 ____Poetica spațiului Această din urmă observație este definitorie pentru nivelul de ontologie pe care lucrăm. Ca teză generală, considerăm că tot ceea ce este specific uman în om este logos. Nu izbutim să medităm într-o zonă care s-ar situa înaintea limbajului. Chiar dacă această teză pare a respinge profunzimea ontologică, trebuie să ne fie acceptată măcar ca o ipoteză de lucru adecvată tipului de cercetare pe care îl practicăm asupra imaginației poetice. Astfel, imaginea poetică, eveniment al logosului, este pentru noi înnoitoare la modul personal. Nu o mai luăm drept „obiect—. Simțim că atitudinea „obiectivă— a criticului înăbușă „răsunetul—, respinge, din principiu, acea profunzime de unde pornește fenomenul poetic primar. În ceea ce îl privește pe psiholog, rezonanțele îl asurzesc și el ține neapărat să-și descrie sentimentele. Iar psihanalistul ratează răsunetul, într-atât este de preocupat să-și descurce caierul propriilor interpretări. Printr-o fatalitate de metodă, psihanalistul intelectualizează imaginea. El înțelege imaginea mai în adâncime decât psihologul. Dar tocmai asta e, o „înțelege—. Pentru psihanalist, imaginea poetică are întotdeauna un context. Interpretând imaginea, el o traduce într-alt limbaj decât logosul poetic. Așa încât nici că se poate mai nimerit să vorbim aici de traduttore, traditore. Când receptăm o imagine poetică nouă, îi punem la încercare valoarea de intersubiectivitate. Știm bine că, pentru a comunica entuziasmul nostru, o rostim mai departe. Cum se vede, considerată sub aspectul transmiterii de la suflet la alt suflet, imaginea poetică scapă cercetărilor asupra cauzalității. Doctrinele discret, timid cauzaliste, cum este psihologia, sau puternic cauzaliste, cum e psihanaliza, nu sunt nicidecum în stare să determine ontologia poeticului: nimic nu pregătește o imagine poetică, în nici un caz cultura, la modul literar, cu atât mai puțin percepția, la modul psihologic. Ajungem așadar mereu la aceași concluzie: noutatea de esență a imaginii poetice ridică problema creativității ființei vorbitoare. Așa se face că, datorită acestei creativități, conștiința imaginantă, în chip foarte simplu dar și foarte pur, este o GASTON BACHELARD 18 origine. O fenomenologie a imaginației poetice, cercetând imaginația, trebuie să se ocupe de aceasta: să desprindă valoarea de origine a diferitelor imagini poetice. IV Limitându-ne astfel cercetarea la imaginea poetică, la originea ei, pornind de la imaginația pură, lăsăm de-o parte compoziția poemului ca ansamblu de imagini multiple. În această compoziție intervin elemente complexe din punct de vedere psihologic, ce asociază cultura literară, mai mult sau mai puțin îndepărtată, cu idealul literar al vremii, tot atâtea componente pe care o fenomenologie completă ar trebui, fără îndoială, să le aibă în vedere. Dar un program de o asemenea întindere ar putea afecta puritatea observațiilor fenomenologice, categoric elementare, pe care dorim să le prezentăm. Un adevărat fenomenolog se cuvine să fie modest sub aspect sistematic. Astfel, doar o simplă referire la forțe fenomenologice de lectură - cele ce fac din cititor un poet pe măsura imaginii citite, - ni se pare umbrită de o nuanță de orgoliu. Ar fi din partea noastră o lipsă de modestie să ne asumăm personal o forță de lectură în stare să regăsească și să retrăiască forța de creație organizată și completă ce ține de ansamblul poemului. Cu atât mai puțin putem spera să atingem înălțimea unei fenomenologii sintetice care ar domina o operă în ansamblul ei, așa cum cred că pot s-o facă unii psihanaliști. Așadar, putem „răsuna— fenomenologic numai la nivelul imaginilor răzlețe. Dar tocmai acest strop de orgoliu, orgoliu minor, orgoliu de lectură și atât, tocmai acest orgoliu care se hrănește din singurătatea lecturii poartă asupra-i, cu condiția să-i fie păstrată simplitatea, o pecete fenomenologică incontestabilă. Fenomenologul nu are nimic în comun cu criticul literar care, așa cum adesea s-a observat, judecă o operă pe care nu ar putea să o 19 ____Poetica spațiului facă, ba chiar, după cum mărturisesc unele condamnări pripite, nici nu ar vrea să o facă. Criticul literar este cu necesitate un cititor sever. Tot întorcând ca pe o mănușă un complex pe care utilizarea excesivă l-a demonetizat într-atât încât a intrat în vocabularul oamenilor de stat, s-ar putea spune că și criticul literar, și profesorul de retorică, atotștiutori, atotjudecători, fac lesne un complex de superioritate. În ce ne privește, ne dedăm lecturii fericite, nu citim, nu recitim decât ce ne place, cu un pic de orgoliu de lectură amestecat cu mult entuziasm. În vreme ce orgoliul se dezvoltă de obicei într-un sentiment masiv care apasă cu toată greutatea asupra întregului psihism, stropul de orgoliu născut din aderarea la bucuria de imagine rămâne discret, tainic. El rămâne în noi, cititorii simpli, numai și numai pentru noi. Este un orgoliu de interior. Nimeni nu știe că, citind, ne retrăim tentațiile de a fi poet. Orice cititor cât de cât pasionat de lectură nutrește și refulează dorința de a fi scriitor. Atunci când pagina citită e prea frumoasă, modestia refulează această dorință. Dorința însă renaște. În tot cazul, orice cititor, recitind o operă pe care o iubește, știe că paginile iubite îl privesc. Jean-Pierre Richard, în frumoasa lui carte, Poesie et profondeur (Poezie și profunzime) are, alături de alte câteva, două studii, unul despre Baudelaire, celălalt despre Verlaine. Baudelaire este pus în evidență tocmai pentru că, după cum scrie autorul, opera lui „ne privește—. Există o mare diferență de ton între cele două studii. Spre deosebire de Baudelaire, Verlaine nu primește întreaga adeziune fenomenologică. Așa stau lucrurile întotdeauna: în anumite lecturi, la care aderăm în profunzime, suntem „parte integrantă— a expresiei însăși. În al său Titan, Jean-Paul Richter scrie următoarele despre rolul său: „Citea elogii ale marilor bărbați cu aceași plăcere pe care ar fi simțit-o dacă ar fi fost el însuși obiectul acelor panegirice.—1 În orice caz, simpatia lecturii este nedespărțită de o anume admirație. Poți admira mai mult sau mai puțin, dar un elan sincer, un mic elan de admirație este întotdeauna necesar pentru 1 J.-P. Richter, Titanul, trad. Philarete-Chasles, 1878, t.I, p. 22. GASTON BACHELARD 20 a primi câștigul fenomenologic al unei imagini poetice. Cea mai măruntă observație critică retează acest elan, așezând spiritul într-o poziție secundă, ceea ce distruge primordialitatea imaginației. S-ar părea că, în această admirație, care trece dincolo de pasivitatea atitudinilor contemplative, bucuria de a citi este răsfrângerea bucuriei de a scrie, ca și cum cititorul ar fi fantoma scriitorului. Cititorul măcar participă la acea bucurie a creației pe care Bergson o consideră drept semnul creației.1 În acest caz, creația se produce pe firul subțire al frazei, în trăirea efemeră a unei expresii. Iar această expresie poetică, fără a fi vital necesară, tonifică totuși viața. Bine spus-ul (le bien dire) este un element din bine trăit (bien vivre). Imaginea poetică este o emergență a limbajului, ea stă întotdeauna puțin deasupra limbajului semnificant. Trăind poemele căpătăm experiența salutară a emergenței. E vorba, desigur, de o emergență cu bătaie scurtă. Dar emergențele de acest fel se reînnoiesc; poezia pune limbajul în stare de emergență. Aici viața este desemnată prin vioiciunea ei. Acele elanuri lingvistice care țâșnesc din linia obișnuită a limbajului pragmatic sunt miniaturi de elan vital. Un micro-bergsonism care ar aborda teza limbajului-instrument și ar adopta-o pe acea a limbajului-realitate ar găsi în poezie o mulțime de documente privind viața integral actuală a limbajului. Așa încât, pe lângă considerații despre viața cuvintelor, așa cum apare ea în evoluția unei limbi de-a lungul secolelor, imaginea poetică ne prezintă, în stilul matematicianului, un soi de diferențială a acestei evoluții. Un mare vers poate avea o influență majoră asupra sufletului unei limbi. El trezește imagini șterse. Și, în același timp, consfințește caracterul imprevizibil al vorbirii. Să faci imprevizibilă vorbirea nu înseamnă oare să fie exercițiul libertății? Câtă plăcere află imaginația poetică în a păcăli orice cenzură! Odinioară, artele poetice codificau licențele. Dar poezia contemporană a așezat libertatea în chiar corpul limbajului. Poezia apare așadar ca un fenomen al libertății. 1 Bergson, L 'Energie spirituelle (Energia spirituală), p. 32. 21 ____Poetica spațiului V Astfel, răsunetul fenomenologic poate apărea chiar și la nivelul unei imagini poetice izolate, fie și numai în acea devenire a expresiei care este versul; și în extrema lui simplitate, el ne dă în stăpânire propria noastră limbă. Ne aflăm aici, într-adevăr, în fața unui microfenomen al conștiinței reverberante. Imaginea poetică este într-adevăr un eveniment psihic de mică responsabilitate. A-i căuta justificarea în ordinea realității sensibile, precum și a-i stabili locul și rolul în compoziția poemului sunt două obiective pe care le avem în vedere numai în al doilea timp. În prima etapă de investigare fenomenologică asupra imaginației poetice, imaginea izolată, fraza care o dezvoltă, versul sau, uneori, stanța unde radiază imaginea poetică constituie spații de limbaj care ar trebui luate în studiu de către o topo-analiză. În acest mod J.-B. Pontalis ni-l prezintă pe Michel Leiris drept un „prospector singuratic prin galeriile de cuvinte—.1 Pontalis denumește astfel foarte exact acel spațiu fibros străbătut de simplul impuls al cuvintelor trăite. Atomismul limbajului conceptual pretinde rațiuni de fixare, forțe de centrare. Versul însă are întotdeauna o mișcare, imaginea se mulează după linia versului, antrenează imaginația, ca și cum imaginația ar crea o fibră nervoasă. Pontalis adaugă următoarea formulă (p. 932), demnă de a fi reținută ca un indiciu foarte sigur pentru o fenomenologie a expresiei: „Subiectul vorbitor este întreg subiectul.— Și nu ni se pare un paradox să afirmăm că subiectul vorbitor este pe de-a-ntregul cuprins într-o imagine poetică, căci dacă acesta nu i se dăruiește fără nici o reținere, el nu pătrunde în spațiul poetic al imaginii. Chiar și răspicat spus, imaginea poetică oferă una dintre cele mai simple experiențe de limbaj trăit. Și dacă, așa cum propunem, imaginea este considerată ca origine a conștiinței, ea ține într-adevăr de o fenomenologie. 1 J.-B. Pontalis, Michel Leiris ou la psychanalyse interminable apud Les temps modernes (Michel Leiris sau psihanaliza nesfârșită), decembrie 1955, p. 931. GASTON BACHELARD 22 Și tot astfel, dacă ar fi să propunem o „școlire— într-ale fenomenologiei, lecțiile cele mai clare, lecțiile elementare le-am găsi fără îndoială în imaginea poetică. J.H. Van den Berg scrie într-o carte recent apărută: „Poeții și pictorii sunt fenomenologi înăscuți.—1 Iar, mai departe, observând că lucrurile ne „vorbesc— și că, datorită acestui fapt - însă cu condiția să acordăm deplină valoare acestui limbaj - avem un contact cu lucrurile, Van den Berg adaugă: „Noi trăim neîntrerupt o soluție la probleme care nu au speranță de rezolvare în cadrul reflecției.— Cu pagina aceasta a savantului fenomenolog olandez, filosoful se poate simți încurajat în cercetările sale centrate pe ființa vorbitoare. VI Poate că situația fenomenologică referitoare la cercetarea psihanalistă se va limpezi dacă, vorbind despre imaginile poetice, vom izbuti să punem în evidență o sferă de sublimare pură, o sublimare care nu sublimează nimic, ci e despovărată de încărcătura de pasiuni, eliberată de impulsul dorințelor. Acordând astfel imaginii de vârf un absolut de sublimare, pariem pe o simplă nuanță, dar miza jocului e mare. Ni se pare totuși că poezia oferă din abundență dovezi în sprijinul acestei sublimări absolute. Le vom întâlni adesea pe parcursul lucrării de față. Atunci când le sunt furnizate asemenea dovezi, psihologul, psihanalistul nu mai văd în imaginea poetică decât un joc, un joc efemer, cu totul van. Tocmai pentru că, în acest caz, imaginile sunt pentru ei lipsite de semnificație -, lipsite de semnificație pasională, lipsită de semnificație psihologică, lipsite de semnificație psihanalistică. Nu le trece prin gând că asemenea 1 J.H. Van den Berg, The Phenomenological Approach in Psychology. An Introduction to Recent Phenomenological Psycho-pathology (Charles C.- Thomas ed, Springfield, Illinois, USA, 1955, p. 61) 23 ____Poetica spațiului imagini exact asta au, o semnificație poetică. Poezia însă este aici, cu miile ei de imagini de țâșnire, imagini prin care imaginația creatoare se instalează pe domeniul propriu. Pentru un fenomenolog, a căuta antecedente pentru o imagine atunci când te afli în însăși existența imaginii este un semn nedezmințit de psihologism. Să luăm, invers, imaginea poetică în ființa ei. Conștiința poetică este atât de total absorbită de imaginea care apare pe limbaj, pe deasupra limbajului obișnuit, ea vorbește cu imaginea poetică într-un limbaj atât de nou, încât nu e de nici o utilitate să căutăm corelări între trecut și prezent. Vom da mai departe exemple de rupturi de semnificație, de senzație, de sentimentalitate, de așa natură încât cititorul va trebui fără doar și poate să admită că imaginea poetică stă sub semnul unei ființe noi. Ființa aceasta nouă este omul fericit. Fericit în cuvânt, deci nefericit în fapt, va obiecta de îndată psihanalistul. Căci, pentru el, sublimarea nu este decât o compensare pe verticală, o fugă în sus, exact așa cum compensarea este o fugă în lături. Și cu aceasta psihanalistul părăsește cercetarea ontologică a imaginii; el scormonește istoria unui om; el vede, scoate la vedere suferințele secrete ale poetului. Explică floarea prin îngrășământ. Fenomenologul nu merge mai departe. Pentru el, imaginea este aici, e prezentă, vorbirea vorbește, vorbirea poetului îi vorbește. Nu e nicidecum nevoie să fi trăit durerile poetului ca să culegi bucuria de cuvinte oferită de poet - bucuria de cuvânt mai presus de dramă. În poezie, sublimarea domină psihologia sufletului nefericit al modul pământesc. Este un fapt: poezia posedă o fericire proprie, oricare ar fi drama pe care este chemată să o ilustreze. Sublimarea pură, așa cum o vedem noi, suscită o dramă de metodă căci fenomenologul nu poate ignora realitatea de profunzime a proceselor de sublimare atât de îndelung studiate de psihanaliză. Dar este vorba de a se trece, sub aspect fenomenologic, la imagini netrăite, la imagini pe care viața nu le pregătește, create de poet. Este vorba de a trăi netrăitul și a ne GASTON BACHELARD 24 deschide spre o deschidere de limbaj. Asemenea experiențe se regăsesc ici și colo doar în câteva poeme. Cum ar fi unele poeme ale lui Pierre-Jean Jouve. Nu există operă mai adânc nutrită de meditații psihanalitice decât cărțile lui Pierre-Jean Jouve. La el însă poezia cunoaște pe alocuri asemenea văpăi, încât nu mai e nevoie să le fi trăit în focarul lor primar. Nu el afirmă că: „Poezia își depășește neîncetat originile și, pătimind mai departe în extaz sau în nefericire, rămâne mai liberă—1 Iar la pagina 112: „Cu cât înaintam în timp, cu atât cufundarea era mai strunită, distantă de cauza ocazională, cârmuită spre pura formă a limbajului.— Ar accepta oare Pierre-Jean Jouve să înscrie „cauzele— depistate de psihanaliză printre „cauzele ocazionale—? Nu știu să spun. Dar în zona „purei forme de limbaj—, cauzele psihanalistului nu ne îngăduie să prezicem imaginea în toată noutatea ei. Acestea sunt cel mult „ocazii— de eliberare. Într-asta constă faptul că, în era poetică în care ne aflăm, poezia este în mod specific „surprinzătoare—, că imaginile ei sunt imprevizibile. Criticii literari în ansamblul lor nu au o conștiință foarte clară a acestui caracter imprevizibil pentru că este tocmai ceea ce perturbă planurile explicației psihologice obișnuite. Poetul însă o spune limpede: „Mai ales în surprinzătoru-i demers actual, poezia nu poate corespunde decât unor gânduri atente, țintind ceva necunoscut și esențialmente deschise devenirii.— Apoi, la pagina 170: „Astfel, e în perspectivă o nouă definiție a poetului. Este cel care cunoaște, altfel spus care trans-cede, și care numește ceea ce cunoaște.— În sfârșit (pagina 10): „Nu există poezie unde nu există absolută creație—. O asemenea poezie e lucru rar.2 Luată cantitativ, poezia e în mare măsură amestecată cu pasiuni, e mai psihologizată. Dar în cazul de față, raritatea, excepția nu vin să confirme regula, ci să-i contravină și să instaureze un regim nou. În lipsa zonei de 1 Pierre-Jean Jouve, En Miroir, Editions Mercure de France, p. 109. Andree Chedid scrie și ea: „Poemul rămâne liber. Niciodată nu-i vom fereca destinul într-al nostru.— Poetul știe prea bine că „sufletul lui îl va purta mai departe decât dorința.— (Terre eipoesie, Editions G.L.M., par. 14 și 25). 2 Pierre-Jean Jouve, loc. cit., p. 9: „Poezia e un lucru rar—. 25 ____Poetica spațiului sublimare absolută - oricât ar fi ea de restrânsă și de elevată, și chiar dacă li se pare de neatins psihologilor și psihanaliștilor (care, la urma urmelor, nu au a cerceta poezia pură), nu s-ar putea revela exacta polaritate a poeziei. S-ar putea ezita în determinarea cu precizie a nivelului de ruptură, se va putea îndelung zăbovi pe teritoriul pasiunilor confuzionale care tulbură poezia. Mai mult încă, elevația de la care pornind poate fi abordată sublimarea pură nu este, desigur, la același nivel pentru toate sufletele. Cel puțin necesitatea de a despărți sublimarea studiată de psihanalist de sublimarea cercetată de fenomenologul poeziei este una de metodă. Psihanalistul poate într-adevăr să studieze natura umană a poeților, însă, întrucât el frecventează zona pasională, nu este pregătit să cerceteze imaginile poetice în realitatea lor de vârf. C.-G. Jung a spus-o dealtminteri foarte clar: urmând obișnuințele de judecată ale psihanalizei, „interesul se îndepărtează de opera de artă pentru a se pierde în hățișul haotic al antecedentelor psihologice, iar poetul devine un caz clinic, un exemplu numerotat pentru psychopathia sexualis. Astfel, psihanaliza operei de artă s-a îndepărtat de obiectul ei, deplasând discuția pe teritoriul general-uman întru nimic specific pentru artist și mai cu seamă lipsit de importanță pentru arta acestuia.—1 Să ne fie îngăduit aici, cu unicul scop de a rezuma prezenta dezbatere, o întorsătură polemică, deși polemica nu se numără printre obișnuințele noastre. Pantofarului care cuteza să-și ridice prea sus privirea, romanii îi spuneau: Ne sutor ultra crepidam.* * În situațiile în care e vorba de sublimare pură, când se cere determinată ființa proprie a poeziei, nu s-ar cuveni oare ca fenomenologul să-i spună psihanalistului: Ne psuchor ultra uterum.** 1 C.G. Jung, La Psychologie analytique dans ses rapports avec l ’mtvre poe-tique, apud Essais de psychologie analytique, trad. Le Lay, Editions Stock, p. 120. * Formula aparține lui Plinius (Nat. 35:85): „Ne sutor supra credidam judicare— („Cizmarul să nu judece mai sus de sanda.—) (n. tr.). ** Parafrază a formulei lui Plinius (cf. supra): „Psihanalistul să nu judece dincolo de cele lăuntrice.— (n. tr.). GASTON BACHELARD 26 VII Pe scurt, de îndată ce o artă devine autonomă, ea o ia de la capăt. Este interesant să considerăm atunci acest început în spiritul unei fenomenologii. Din principiu, fenomenologia lichidează un trecut și face față noutății. Chiar într-o artă ca pictura, care poartă mărturia unui meșteșug, marile succese se află dincolo de meșteșug. Studiind opera pictorului Lapicque, Jean Lescure scrie: Cu toate că opera sa dovedește o mare cultură și cunoașterea tuturor expresiilor dinamice ale spațiului, ea nu le aplică, nu-și face din ele niște rețete... Trebuie deci ca știința să fie însoțită într-o egală măsură de uitare a științei. Ne-știința nu este ignoranță, ci un act dificil de depășire a cunoașterii. Doar cu prețul acesta o operă este în orice clipă acel soi de început pur care face din crearea ei un exercițiu de libertate.1 Text capital pentru noi, fiindcă el se transpune imediat într-o fenomenologie a poeticului. În poezie, ne-știința este o condiție de bază; dacă există meșteșug la un poet, el e folosit doar cu rostul subaltern de a asocia imaginile. Dar viața imaginii stă în întregime în fulguranța ei, în faptul că o imagine este o depășire a tuturor datelor sensibilității. Se înțelege atunci că opera capătă un asemenea relief dincolo de viață, încât viața nu o mai explică. Jean Lescure spune despre pictor (loc. cit., p. 132): „Lapicque pretinde actul creator să-i ofere tot atâta surpriză cât și viața.— Arta devine astfel o dublare a viață, un soi de emulație în surprizele care ne stârnesc conștiința și o împiedică să ațipească. Lapicque scrie (citat de Lescure, p. 132): „Dacă, de exemplu, pictez traversarea râului la Auteuil, mă aștept de la pictura mea să-mi aducă tot atâta neprevăzut, deși de un alt soi, cât mi-a adus și adevărata cursă pe care am văzut-o. Nu poate fi vorba nici o clipă de a reface exact un spectacol care a trecut deja. Dar eu trebuie să-l 1 Jean LESCURE, Lapicque, Editions Galanis, p. 78. 27 ____Poetica spațiului retrăiesc în întregime, într-o manieră nouă și de astă dată picturală, și retrăindu-l astfel, să-mi dau posibilitatea unui nou șoc.— Și Lescure conchide: „Artistul nu creează așa cum trăiește, el trăiește așa cum creează.— Astfel, pictorul contemporan nu mai consideră imaginea ca simplu înlocuitor al unei realități sensibile. Despre trandafirii pictați de Estir, Proust deja spunea că erau o „varietate nouă, cu care acest pictor, ca un horticultor ingenios, îmbogățise familia Trandafirilor.—1 VIII Psihologia clasică nu se ocupă deloc de imaginea poetică pe care adesea o confundă cu simpla metaforă. De altfel, în general, cuvântul imagine din lucrările psihologilor este încărcat de confuzie: vedem imagini, reproducem imagini, păstrăm în memorie imagini. Imaginea este orice, în afară de un produs direct al imaginației. În lucrarea lui Bergson, Matiere et memoire (Materie și memorie), unde noțiunea de imagine are o extensie foarte mare, se face o singură referire (p. 198) la imaginația productivă. Această producție rămâne astfel o activitate cu un grad minor de libertate, care nu are nici o legătură cu marile acte libere puse în lumină de filosofia bergsoniană. În acest scurt pasaj, filosoful se referă la „jocurile fanteziei—. Diversele imagini sunt astfel „tot atâtea libertăți pe care și le ia spiritul față de natură—. Dar aceste libertăți la plural nu angajează ființa; ele nu sporesc limbajul; nu scot limbajul din rolul său utilitar. Ele sunt într-adevăr niște „jocuri—. Chiar și imaginația abia dacă irizează amintirile. În acest domeniu al memoriei poetizate, Bergson este mult în urma lui Proust. 1 Marcel Proust, A la recherche du temps perdu (În căutarea timpului pierdut), t.V: Sodome et Gomorrhe, II, p. 210. GASTON BACHELARD 28 Libertățile pe care spiritul și le ia față de natură nu prea desemnează natura spiritului. Noi propunem, dimpotrivă, ca imaginația să fie considerată ca o putere majoră a naturii umane. Desigur, nu câștigăm nimic spunând că imaginația este facultatea de a produce imagini. Dar această tautologie prezintă măcar interesul de a împiedica asimilarea imaginilor cu amintirile. Imaginația, în acțiunile sale vii, ne desprinde în același timp și de trecut și de realitate. Ea se deschide asupra viitorului. Funcției realului, instruită de trecut, așa cum reiese ea din psihologia clasică, trebuie să-i adăugăm o funcție a irealului la fel de pozitivă, așa cum ne-am străduit să o stabilim în unele lucrări anterioare. O infirmitate a funcției irealului frânează psihismul producător. Cum să prevezi fără a imagina? Dar, atingând mai simplu problemele imaginației poetice este imposibil să primim câștigul psihic al poeziei fără a face să coopereze aceste două funcții ale psihismului uman: funcția realului și funcția irealului. O veritabilă cură de ritmanaliză ne este oferită de poem, care țese realul și irealul, care dinamizează limbajul prin dubla activitate a semnificației și a poeziei. Iar în poezie, angajarea ființei care imaginează este atât de puternică încât ființa nu e doar subiect al verbului a se adapta. Condițiile reale nu mai sunt determinante. În poezie, imaginația se plasează tocmai în acea zonă în care funcția irealului vine să seducă sau să neliniștească - totdeauna să trezească - ființa adormită în automatismele sale. Astfel încât, cel mai insidios dintre automatisme, automatismul limbajului, nu mai funcționează atunci când am intrat în domeniul sublimării pure. Văzută de pe această culme a sublimării pure, imaginația reproductivă nu mai reprezintă mare lucru. Nu a scris oare Jean-Paul Richter: „Imaginația reproductivă este proza imaginației productive.—1 1 Jean-Paul Richter, Poetique ou Introduction ă l’esthetique, trad., 1862, t.I, p. 145. 29 ____Poetica spațiului IX Am rezumat într-o introducere filosofică fără îndoială prea lungă niște teze generale pe care am dori să le punem la încercare în această lucrare, precum și în alte lucrări despre care ne amăgim cu speranța de a le scrie în viitor. În cartea de față, câmpul nostru de cercetare are avantajul de a fi bine delimitat. Într-adevăr, vrem să examinăm niște imagini foarte simple, imaginile spațiului fericit. În această orientare, anchetele noastre ar merita numele de topofilie. Ele țintesc să determine valoarea umană a spațiilor de posesiune, a spațiilor apărate împotriva unor forțe adverse, a spațiilor iubite. Pentru motive adeseori foarte diverse și cu diferențele pe care le comportă nuanțele poetice, acestea sunt spații lăudate. Valorii lor de protecție care poate fi pozitivă, i se adaugă și valori imaginate, iar acestea din urmă devin în curând valori dominante. Spațiul cuprins de imaginație nu poate rămâne spațiul indiferent, livrat măsurării și reflexiei geometrului. El este trăit. Și este trăit, nu în pozitivitatea sa, ci cu toată părtinirea imaginației. Mai precis spus, acest spațiu atrage aproape întotdeauna. El concentrează ființă înăuntrul unor limite care protejează. Jocul exteriorului și al intimității nu este un joc echilibrat. Pe de altă parte, spațiile de ostilitate sunt de-abia evocate în paginile care urmează. Aceste spații de ură și luptă nu pot fi studiate decât referindu-ne la materii arzânde, la imagini de apocalipsă. Acum, ne plasăm în fața unor imagini care atrag. Și, în ceea ce privește imaginile, se vădește curând că atracția și respingerea nu oferă experiențe contrare. Termenii sunt contrari. Se poate prea bine, studiind electricitatea sau magnetismul, să vorbim în mod simetric despre repulsie și atracție. Este de ajuns o schimbare de semne algebrice. Dar imaginile nu se împacă deloc cu ideile comode, nici - mai ales - cu ideile definitive. Neîncetat imaginația imaginează și se îmbogățește cu noi imagini. Această bogăție de ființare imaginată este cea pe care am dori să o explorăm. GASTON BACHELARD 30 Iată deci o rapidă situare a capitolelor acestei lucrări. Mai întâi, așa cum se cuvine într-o cercetare asupra ima- ginilor intimității, punem problema poeticii casei. Întrebările abundă: cum se constituie, din camere secrete, din camere dispărute, locuințele pentru un trecut de neuitat? Unde și cum își găsește repaosul pozițiile privilegiate? Cum își capătă uneori refugiile efemere și adăposturile ocazionale, ale reveriilor noastre intime, valori lipsite de orice bază obiectivă? Cu imaginea casei, deținem un veritabil principiu de integrare psihologic. Psihologia descriptivă, psihologia profunzimilor, psihanaliza și fenomenologia ar putea, împreună cu casa, să constituie acel corp de doctrine pe care-l desemnăm sub numele de topo-analiză. Examinată sub orizonturile teoretice cele mai diverse, s-ar părea că imaginea casei devine topografia ființei noastre intime. Pentru a da o ideee despre complexitatea sarcinii psihologului care studiază sufletul omenesc în profunzimile sale, C.-G. Jung îi cere cititorului său să ia seama la această comparație: „Avem de descoperit și de explicat o clădire: etajul ei a fost construit în secolul al XIX-lea, parterul datează din secolul al XVI-lea și examinarea mai amănunțită a construcției arată că ea a fost făcută pe un turn din secolul al II-lea. În pivniță se află o peșteră astupată pe solul căreia descoperim, în stratul de deasupra, niște unelte de silex, iar în straturile mai adânci, resturi de faună glaciară. Cam așa ar fi structura sufletului nostru1.— Firește, Jung cunoaște caracterul insuficient al acestei comparații (Cf. p. 87). Dar, tocmai pentru faptul că ea se dezvoltă atât de ușor, are sens să luăm casa drept un instrument de analiză pentru sufletul omenesc. Ajutați de acest „instrument—, nu ne vom simți, oare, reconfortați interior, visând în casa noastră obișnuită ca într-o peșteră protectoare? Și turnul sufletului nostru este oare dărâmat pentru totdeauna? Suntem pentru totdeauna, potrivit faimosului hemistih, ființe 1 C.-G. Jung, Essais de psychologie analytique,trad., Editions Stock, p. 86. Acest pasaj este extras din eseul care are drept titlu: „Condiționarea terestră a sufletului—. 3i ______Poetica spațiului „cu turnul abolit—? Nu numai amintirile, ci și uitările noastre sunt „găzduite—. Inconștientul nostru este „găzduit—. Sufletul nostru este o locuință. Și, amintindu-ne de „case—, de „camerele— unde am stat, învățăm să „locuim— în noi înșine. Se vede de pe acum că imaginile casei merg în amândouă sensurile: ele sunt în noi tot atât cât suntem și noi în ele. Jocul acesta este atât de multiplu încât ne-au trebuit două capitole lungi pentru a schița valorile de imagini ale casei. După aceste două capitole despre casa oamenilor, am studiat o serie de imagini pe care le putem lua drept casa lucrurilor: sertarele, cuferele și dulapurile. Câtă psihologie sub închiză-torile lor! Poartă în ele un soi de estetică a lucrului ascuns. Pentru a amorsa de pe acum fenomenologia lucrului ascuns, va fi de ajuns o remarcă preliminară: un sertar gol este inimaginabil. El poate fi numai gândit. Și pentru noi, care avem de descris ceea ce imaginăm înainte de ceea ce cunoaștem, ceea ce visăm înainte de ceea ce verificăm, toate dulapurile sunt pline. Crezând uneori că studiezi niște lucruri, te deschizi numai către un singur tip de reverii. Cele două capitole pe care le-am consacrat Cuiburilor și Cochiliilor - aceste două refugii ale vertebratului și nevertebratului - mărturisesc o activitate de imaginare abia frânată de realitatea obiectelor. Noi, care am meditat atât de mult asupra imaginării elementelor, am retrăit mii de reverii aeriene sau acvatice după cum îi urmam pe poeți în cuibul din copaci sau în acea peșteră de animal care este cochilia. Chiar și atunci când ating lucrurile, visez totdeauna elementul. După ce am urmărit reveriile de locuire ale acestor locuri nelocuibile, am revenit la imagini care ne cer, pentru a le trăi, să ne facem foarte mici, ca pentru a încăpea în cuiburi sau cochilii. Într-adevăr, nu găsim, chiar în casele noastre, unghere și colțuri în care ne place să ne cuibărim? Cuibărirea aparține fenomenologiei verbului „a locui—. Nu locuiește cu intensitate decât acela care a știut să se cuibărească. În această privință, avem în noi un întreg stoc de imagini și de amintiri pe care nu le împărtășim bucuros. Desigur, psihanalistul, dacă ar vrea să sistematizeze aceste imagini ale cuibăririi, ar putea să ne GASTON BACHELARD 32 furnizeze numeroase documente. Noi nu am avut la dispoziție decât documente literare. Așa că am scris un scurt capitol despre „colțuri—, surprinși noi înșine atunci când mari scriitori dădeau acestor documente psihologice o demnitatea literară. După toate aceste capitole consacrate spațiilor intimității, am vrut să vedem cum se prezenta, pentru o poetică a spațiului, dialectica mare-mic, cum în spațiul exterior imaginația se bucura, fără ajutorul ideilor, în mod aproape natural, de relativismul mărimii, am pus dialectica mic-mare, sub semnele Miniaturii și Imensității. Aceste două capitole nu sunt atât de antitetice pe cât s-ar putea crede. Și într-un caz și în altul, mic și mare nu trebuie preluate în obiectivitatea lor. Le tratăm, în prezenta carte, numai ca pe cei doi poli ai unei proiecții de imagini. În alte cărți, îndeosebi pentru imensitate, am căutat să caracterizăm meditațiile poeților în fața spectacolelor grandioase ale naturii.1 Aici este vorba de o participare mai intimă la mișcarea imaginii. De exemplu, vom avea de dovedit, urmărind anumite poeme, că impresia de imensitate se află în noi, că ea nu este legată în mod necesar de un obiect. În acest punct al cărții, vom fi adunat deja destul de numeroase imagini pentru a construi, în felul nostru, conferind imaginilor valoarea lor ontologică, dialectica înăuntru-în afară, dialectică ce se răsfrânge într-o dialectică deschis-închis. Foarte apropiat de acest capitol despre dialectica înăuntru -în afară este capitolul următor, care are ca titlu: „Fenomenologia rotundului—. Dificultatea pe care am avut-o de surmontat scriind acest capitol a fost de a ne abate de la orice evidență geometrică. Cu alte cuvinte, a trebuit să plecăm de la un soi de intimitate a rotunjimii. Am găsit, la gânditori și la poeți, imagini ale acestei rotunjimi directe, imagini - lucru esențial pentru noi - care nu sunt simple metafore. Vom avea aici o nouă ocazie de a denunța intelectualismul metaforei și, în consecință, de a arăta din nou activitatea proprie imaginației pure. 1 Cf. La terre et les reveries de la volonte (Pământul și reveriile voinței), Editions Corti, p. 378 și urm. 33 ____Poetica spațiului În concepția noastră, aceste două capitole din urmă, încărcate de metafizică implicită, ar trebui să facă legătura cu o altă carte pe care am dori să o scriem. Această carte ar condensa numeroasele cursuri publice pe care le-am ținut la Sorbona în ultimii trei ani de învățământ. Vom avea oare puterea de a scrie această carte? E lung drumul de la cuvintele pe care le încredințezi liber unui auditoriu simpatic până la disciplina necesară pentru a scrie o carte. În învățământul oral, animat de bucuria de a preda, uneori vorba gândește. Scriind o carte, trebuie totuși să reflectezi. capitolul întâi CASA DE LA piVNițĂ LA poD SENSUL COLIBEI „La ușa casei cine va veni să bată? O ușă deschisă intri O ușă închisă o vizuină Lumea bate de cealaltă parte a ușii mele.— Pierre-Albert Birot I Pentru un studiu fenomenologic al valorilor de intimitate a spațiului interior, casa este, evident, o făptură privilegiată, cu condiția, bineînțeles, de a considera casa în același timp în unitatea și în complexitatea ei, încercând să-i integrezi toate valorile particulare într-o valoare fundamentală. Casa ne va furniza deopotrivă și imagini dispersate și un corp de imagini. Și într-un caz și într-altul, vom dovedi că imaginația sporește valorile realității. Un soi de atracție a imaginilor le concentrează în jurul casei. Prin amintirile tuturor caselor în care ne-am găsit adăpost, dincolo de toate casele pe care am visat să le locuim, se poate oare desprinde o esență intimă și concretă care să fie o justificare a valorii singulare a tuturor imaginilor noastre de intimitate protejată? Iată problema centrală. Pentru a o rezolva, nu e de ajuns să considerăm casa drept un „obiect— asupra căruia am putea face să reacționeze niște judecăți și niște reverii. Pentru fenomenolog, pentru psihanalist, pentru psiholog (aceste trei puncte de vedere fiind așezate în ordinea descrescătoare a pregnanței), nu se pune problema să GASTON BACHELARD 36 descrie niște case, să le detalieze aspectele pitorești și să le analizeze rațiunile de confort. Trebuie, dimpotrivă, să se depășească problemele descrierii - fie că această descriere este obiectivă sau subiectivă, cu alte cuvinte, fie că ea spune fapte sau impresii - ca să putem atinge virtuțile prime, acelea unde se revelează o adeziune, într-un fel, nativă pentru funcția primară de a locui. Geograful, etnograful pot prea bine să ne descrie tipuri foarte variate de locuire. Sub această varietate, fenomenologul face efortul necesar ca să prindă grăunțele fericirii centrale, sigure, imediate. În orice locuință, chiar și în castel, găsirea cochiliei inițiale, aceasta este sarcina primă a fenomenologului. Dar câte probleme conexe apar, dacă vrem să determinăm realitatea profundă a fiecărei nuanțe a atașamentului nostru pentru un loc de elecție! Pentru un fenomenolog, nuanța trebuie luată ca un fenomen fiziologic spontan. Nuanța nu este o colorație superficială suplimentară. Trebuie deci să spunem cum ne locuim noi spațiul vital în acord cu toate dialecticele vieții, cum ne înrădăcinăm, zi după zi, într-un „colț de lume—. Deoarece casa este colțul nostru de lume. Ea este - s-a spus adesea - primul nostru univers. Este cu adevărat un cosmos. Un cosmos în accepțiunea completă a termenului. Văzut în mod intim, cel mai umil sălaș nu este el frumos? Scriitorii „sălașului umil— evocă adesea acest element al poeticii spațiului. Dar această evocare este mult prea succintă. Având puține de descris în sălașul umil, ei nu poposesc deloc acolo. Ei caracterizează sălașul umil în actualitatea sa, fără a-i trăi primitivitatea, o primitivitate ce aparține tuturor, săraci sau bogați, dacă acceptă să viseze. Dar viața noastră adultă este atât de deposedată de bunurile primare, legăturile antropocosmice sunt atât de slăbite, încât nici nu se percepe prima lor înfiripare în universul casei. Nu lipsesc filosofii care „înlumează— în mod abstract, care găsesc un univers prin jocul dialectic al eului și non-eului. Mai precis, ei cunosc universul înaintea casei, orizontul înaintea adăpostului. Dimpotrivă, adevăratele porniri ale imaginii, dacă le 37 ____Poetica spațiului studiem fenomenologic, ne vor spune concret valorile spațiului locuit, non-eul care protejează eul. Aici, efectiv, atingem o reciprocă ale cărei imagini va trebui să le explorăm: orice spațiu într-adevăr locuit poartă esența noțiunii de casă. Vom vedea, în tot cursul lucrării noastre, cum lucrează imaginația în acest sens de îndată ce ființa a găsit un minim de adăpost: vom vedea imaginația construind „pereți— cu ajutorul umbrelor impalpabile, recăpătându-și energia din iluzii de protecție - sau, dimpotrivă, tremurând în spatele unor ziduri groase, îndoindu-se de cele mai solide întărituri. Pe scurt, în cea mai interminabilă dintre dialectici, ființa adăpostită sensibilizează limitele adăpostului său. Ea trăiește casa în realitatea ei și în virtualitatea ei, prin gând și prin visuri. De acum încolo, toate adăposturile, toate refugiile, toate camerele au valori onirice consonante. Casa nu mai este cu adevărat „trăită— în pozitivitatea ei, binefacerile ei nu sunt recunoscute numai în ceasul prezent. Adevăratele stări de bine au un trecut. Un întreg trecut vine prin vis să viețuiască într-o casă nouă. Vorba anticilor - „Îți transporți acolo larii— - are mii de variante. Iar reveria se adâncește într-atât, încât un domeniu imemorial se deschide pentru visătorul căminului dincolo de cea mai îndepărtată memorie. Casa, ca și focul, ca și apa, ne va permite să evocăm, în continuarea cărții noastre, luciri de reverie care luminează sinteza dintre imemorial și amintire. În această zonă îndepărtată, memoria și imaginația nu se lasă disociate. Și una și alta lucrează la adâncirea lor reciprocă. Și una și alta constituie, în ordinea valorilor, o comunitate a amintirii și a imaginii. Astfel, casa nu se trăiește doar de pe o zi pe alta, pe firul unei povestiri, în istorisirea istoriei noastre. Prin vise, diversele sălașuri ale vieții noastre se întrepătrund și păstrează comorile zilelor de demult. Când, în casa cea nouă, revin amintirile vechilor locuințe, mergem în țara Copilăriei Imobile, imobile ca Imemorialul. Trăim niște fixații, fixații de fericire.1. Ne simțim reconfortați 1 Nu trebuie oare să-i recunoaștem „fixației— virtuțile sale, în afara literaturii psihanalitice care trebuie, prin funcția sa terapeutică, să înregistreze mai ales procese de defixație? GASTON BACHELARD 38 retrăind amintiri de protecție. Ceva închis trebuie să păstreze amintirile păstrându-le valoarea de imagini. Amintirile lumii exterioare nu vor avea niciodată aceeași tonalitate ca amintirile casei. Evocând amintirile casei, le adăugăm valori de vis, nu suntem niciodată adevărați istorici, suntem totdeauna puțin poeți și emoția noastră nu traduce poate decât poezie pierdută. Astfel, abordând imaginile casei cu grija de a nu rupe solidaritatea dintre memorie și imaginație, putem spera să facem simțită toată elasticitatea psihologică a unei imagini care ne emoționează în grade de profunzime nebănuite. Prin poeme, poate mai mult decât prin amintiri, atingem fondul poetic al spațiului casei. În aceste condiții, dacă am fi întrebați care este cea mai mare binefacere a casei, am spune: casa adăpostește reveria, casa îl protejează pe visător, casa ne permite să visăm în pace. Nu numai gândurile și experiențele sancționează valorile umane. Reveriei îi aparțin valori care marchează omul în profunzimea sa. Reveria are chiar un privilegiu de autovalorizare. Ea se bucură direct de propria ființă. Așa încât, locurile unde am trăit reveria sunt restituite de la sine într-o nouă reverie. Locuințele din trecut sunt în noi nepieritoare tocmai fiindcă amintirile vechilor locuințe sunt retrăite ca niște reverii. Scopul nostru este acum clar: trebuie să arătăm că una dintre cele mai mari puteri de integrare pentru gândurile, amintirile și visurile omului este casa. În această integrare, principiul liant este reveria. Trecutul, prezentul și viitorul îi conferă casei dinamici diferite, dinamici care adesea interferează, uneori opunându-se, alteori stimulându-se una pe alta. În viața omului, casa înlătură contingențele, își înmulțește îndemnurile la continuitate. Fără ea, omul ar fi o ființă dispersată. Ea îl menține pe om prin furtunile cerului și prin furtunile vieții. Ea este trup și suflet. Ea e prima lume a ființei umane. Înainte de a fi „aruncat în lume—, așa cum o profesează metafizicile rapide, omul este depus în leagănul casei. Și, totdeauna, în reveriile noastre, casa este un mare leagăn. O metafizică concretă nu poate lăsa la o parte acest fapt, acest 39 ____Poetica spațiului simplu fapt, cu atât mai mult cu cât acest fapt este o valoare, o mare valoare la care ne întoarcem în reveriile noastre. Ființa este de îndată o valoare. Viața începe bine, ea începe închisă, ocrotită, în poala călduță a casei. Din punctul nostru de vedere, din punctul de vedere al fenomenologului ce trăiește din origini, metafizica conștientă care se plasează în momentul când ființa este „aruncată în lume— este o metafizică de poziția a doua. Ea trece pe deasupra preliminariilor în care ființei îi este bine, în care ființa umană e pusă într-o bună ființare (un etre-bien), în bună-starea (le bien-etre) asociată încă de la început cu ființa. Pentru a ilustra metafizica conștiinței, va trebui să așteptăm experiențele în care ființa este aruncată afară, adică în stilul imaginilor pe care le studiem: aruncată pe ușă afară, în afara ființei casei, circumstanță în care se acumulează ostilitatea oamenilor și ostilitatea universului. Dar o metafizică completă, înglobând conștiința și inconștientul, trebuie să lase înlăuntru privilegiul valorilor sale. Înlăuntrul ființei, în ființa din lăuntru, o căldură întâmpină ființa, o înfășoară. Ființa domnește într-un soi de paradis terestru al materiei, topită în moliciunea unei materii adecvate. Pare că în acest paradis material, ființa se scaldă în hrană, că e copleșită cu toate bunurile esențiale. Când visăm la casa natală, în profunzimea extremă a visării, participăm la această căldură dintâi, la această materie bine temperată a paradisului material. În această ambianță trăiesc ființele protectoare. Va trebui să revenim asupra maternității casei. Deocamdată, am dori să indicăm plenitudinea dintâi a ființei casei. Reveriile noastre ne readuc aici. Iar poetul știe prea bine: casa ține copilăria imobilă „în brațele sale—: Casă, fald de câmpie, o, tu, lumină-a serii Deodat’ aproape capeți o față omenească Ești lângă noi, sărutătorii, sărutându-ne.1 1 Rilke, trad. Claude Vigee, apud Les Lettres, an 4, nr. 14-15-16, p. 11. GASTON BACHELARD 40 II Bineînțeles, datorită casei, multe din amintirile noastre locuiesc undeva, iar dacă și casa se complică puțin, dacă are pivniță și pod, unghere și coridoare, amintirile noastre au refugii din ce în ce mai bine caracterizate. Ne întoarcem toată viața în reveriile noastre. Un psihanalist ar trebui deci să acorde atenție acestei simple localizări a amintirilor. Așa cum arătam în Introducere, i-am da cu plăcere acestei analize auxiliare a psihanalizei numele de topo-analiză. Topo-analiza ar fi deci studiul psihologic sistematic al siturilor vieții noastre intime. În acest teatru al trecutului care este memoria noastră, decorul menține personajele în rolul lor dominant. Uneori credem că ne cunoaștem în timp, dar nu cunoaștem decât o suită de fixări în spații de stabilitate a ființei, a unei ființe care nu vrea să se scurgă, care, chiar când se întoarce în trecut în căutarea timpului pierdut, vrea să „suspende— zborul timpului. În miile sale de alveole, spațiul conține timp comprimat. La asta servește spațiul. Și, dacă vrem să depășim istoria, sau chiar rămânând în istorie, să dezbărăm istoria noastră de istoria totdeauna prea contingentă a ființelor care au năpădit-o, ne dăm seama că nu se poate stabili calendarul vieții noastre decât prin imageria sa. Ca să ne analizăm ființa în ierarhia unei ontologii, ca să ne psihanalizăm inconștientul ascuns în sălașuri primitive, trebuie, în afara psihanalizei normale, să ne desocializăm marile noastre amintiri și să ajungem în planul reveriilor pe care le purtăm în spațiile singurătăților noastre. Pentru astfel de anchete, reveriile sunt mai utile decât visele. Și astfel de anchete arată că reveriile pot fi foarte diferite de vise.1 Astfel încât, în fața acestor singurătăți, topo-analistul întreabă: era mare odaia? Era ticsit podul? Ungherul era cald? Și de unde venea lumina? Cum își afla ființa liniștea în aceste 1 Vom studia diferențele dintre vis și reverie într-o lucrare viitoare. 41 ____Poetica spațiului spații? Cum își savura ființa tăcerile atât de speciale ale diverselor lăcașuri de reverie solitară? Aici spațiul este totul, căci timpul nu mai animă memoria. Memoria - lucru curios! - nu înregistrează durata concretă, durata în sens bergsonian. Nu putem retrăi duratele abolite. Nu putem decât să le gândim, să le gândim pe linia unui timp abstract, lipsit de orice densitate. Prin spațiu, în spațiu găsim frumoasele fosile ale duratei concretizate prin îndelungi stări pe loc. Inconștientul stă locului. Amintirile sunt imobile, cu atât mai solide cu cât sunt mai bine spațializate. Localizarea unei amintiri în timp este doar o preocupare de biograf și nu corespunde decât unui soi de istorie externă, o istorie de uz extern, de comunicat celorlalți. Mai profundă decât biografia, hermeneutica trebuie să determine centrii de destin, debarasând istoria de țesutul ei temporal conjunctiv, fără incidență asupra destinului nostru. Pentru cunoașterea intimității mai urgentă decât determinarea datelor, este localizarea în spațiile intimității noastre. Psihanaliza pune prea adesea pasiunile „în lume—. De fapt, pasiunile se coc și se răscoc în singurătate. Închisă în singurătatea sa își pregătește ființa pasionată exploziile sau isprăvile. Și toate spațiile singurătăților noastre trecute, spațiile în care am suferit de singurătate, ne-am bucurat de singurătate, am dorit singurătatea, am compromis singurătatea, rămân de neșters în noi. Și, mai precis, ființa nu vrea să le șteargă. Ea știe din instinct că aceste spații ale singurătății sale sunt constitutive. Chiar atunci când aceste spații sunt pentru totdeauna excluse din prezent, străine de acum înainte de toate promisiunile viitorului, chiar atunci când nu mai avem pod, când ne-am pierdut mansarda, va rămâne totdeauna faptul că ne-a plăcut un pod, că am trăit într-o mansardă. Ne vom întoarce acolo noaptea în vis. Locurile acestea au valoare de cochilie. Și când mergem până la capătul labirinturilor din somn, când atingem regiunile somnului profund, cunoaștem poate niște repaosuri anteumane. Anteumanul atinge aici imemorialul. Dar, chiar în reveria din timpul zilei, amintirea singurătăților înguste, simple, strânse constituie pentru noi experiențe ale spațiului reconfortant, ale GASTON BACHELARD 42 unui spațiu care nu dorește să se extindă, ci care ar vrea mai ales să fie încă posedat. Puteam prea bine altădată să găsim că mansarda e prea strâmtă, că e friguroasă iarna și încinsă vara. Dar acum, în amintirea regăsită prin reverie, nu se știe prin ce sincretism, mansarda este mică și mare, caldă și răcoroasă, totdeauna reconfortantă. III De acum înainte, chiar la baza topo-analizei, trebuie să introducem o nuanță. Atrăgeam atenția că inconștientul este adăpostit. Trebuie să adăugăm că inconștientul este bine adăpostit, fericit adăpostit. El locuiește în spațiul fericirii sale. Inconștientul normal știe să se simtă bine oriunde. Psihanaliza vine în ajutorul unor inconștiente date afară, date afară brutal sau insidios, delocalizate. Dar psihanaliza pune ființa mai degrabă în mișcare decât în repaos. Ea cheamă ființa să trăiască în exteriorul adăposturilor inconștientului, să intre în aventurile vieții, să iasă din sine. Și, firește, acțiunea ei este salutară. Fiindcă mai trebuie și să conferi un destin din afară ființei din lăuntru. Pentru a însoți psihanaliza în această acțiune salutară, ar trebui să întreprindem o topo-analiză a tuturor spațiilor care ne cheamă afară din noi înșine. Cu toate că ne-am centra cercetările asupra reveriilor odihnei, nu trebuie să uităm că există o reverie a omului care umblă, o reverie a drumului. Duceți-mă cu voi, drumuri!... - spune Marceline Desbordes-Valmore, gândindu-se la Flandra ei natală (Un pârâiaș din Scarpe). Și ce frumos obiect dinamic este o cărare! Cât de precise rămân în conștiința musculară cărările familiare de pe deal! Un poet evocă tot acest dinamism într-un singur vers: 43 ____Poetica spațiului O, drumurile mele și cadența lor. (Jean CAUBERE, Pustiuri, Editions Debresse, p. 38.) Când retrăiesc în mod dinamic drumul care „suia— dealul, sunt sigur că însuși drumul avea mușchi, avea tendoane. Un bun exercițiu pentru mine este, în odaia mea pariziană, să-mi amintesc un astfel de drum. Scriind această pagină, mă simt eliberat de datoria de a mă plimba: sunt sigur că am ieșit din casă. Și, dacă le-am acorda lucrurilor toate mișcările pe care ele le sugerează, am găsi mii de intermediari între realitate și simboluri. George Sand, visând la marginea unei poteci cu nisip galben, vede viața curgând. Ea scrie: „Ce e mai frumos decât un drum? Este simbolul și imaginea vieții active și variate.— (Consuelo, II, p. 116). Fiecare ar trebui atunci să-și spună drumurile, răspântiile, băncile. Fiecare ar trebui să traseze harta ținuturilor sale pierdute. Thoreau își are, spune el, planul câmpiilor înscris în suflet. Iar Jean Wahl poate să scrie: Vălurirea tufelor O am în mine. (Poeme, p. 46.) Astfel acoperim universul cu desenele noastre trăite. Nu trebuie ca aceste desene să fie exacte. Trebuie doar să fie acordate în tonalitatea spațiului nostru interior. Dar ce carte ar trebui scrisă pentru a determina toate problemele acestea! Spațiul cheamă acțiunea, iar înainte de acțiune imaginația lucrează. Ea seceră și ară. Ar trebui spusă binefacerea tuturor acestor acțiuni imaginare. Psihanaliza și-a multiplicat observațiile asupra comportamentului proiectiv, asupra caracterelor extravertite, totdeauna gata să-și exteriorizeze impresiile intime. O topo-analiză exterioristă ar preciza poate acest comportament proiectiv, definind reveriile de obiecte. Dar, în prezenta lucrare, nu putem face, așa cum s-ar cuveni, dubla geometrie, dubla GASTON BACHELARD 44 fizică imaginară a extraversiunii și a introversiunii. Nu credem, de altfel, că aceste două fizici ar avea aceeași pondere psihică. Noi ne consacrăm cercetările zonei de intimitate, a cărei pondere psihică este dominantă. Ne vom încredința deci puterii de atracție a tuturor zonelor de intimitate. Nu există intimitate adevărată care să respingă. Toate spațiile de intimitate sunt marcate de atracție. O dată mai mult, să spunem că ființa lor este bună-starea. În aceste condiții, topo-analiza poartă marca unei topofilii. În sensul acestei valorizări trebuie să studiem adăposturile și camerele. IV Valorile de adăpost sunt atât de simple, atât de adânc înrădăcinate în inconștient, încât le regăsim mai degrabă printr-o simplă evocare decât printr-o descriere minuțioasă. Nuanța spune atunci culoarea. Cuvântul unui poet, pentru că ajunge la țintă, zguduie straturile adânci ale ființei noastre. Pitorescul excesiv al unei locuințe poate să îi ascundă intimitatea. Este adevărat în viață. Încă și mai adevărat în reverie. Adevăratele case din amintire, casele în care ne readuc visurile noastre, casele bogate în onirism credincios, nu se lasă descrise. A le descrie ar însemna a le lăsa să fie vizitate. Despre prezent se poate spune aproape tot, dar despre trecut! Casa cea dintâi și oniric definitivă trebuie să-și păstreze penumbra. Ea ține de literatura în adâncime, adică de poezie, și nu de literatura vorbăreață care are nevoie de romanul altora ca să-și analizeze intimitatea. Tot ce trebuie să spun despre casa copilăriei mele este tocmai atât cât trebuie ca să mă pun pe mine însumi în situația de onirism, ca să mă așez în pragul unei reverii în care mă voi odihni în trecutul meu. Atunci, pot spera că pagina mea va conține câteva sonorități adevărate, vreau să spun o voce atât de îndepărtată în mine însumi încât ea va fi 45 ____Poetica spațiului vocea pe care toți o aud când ascultă în adâncul memoriei, la limita memoriei, dincolo poate de memorie, în câmpul imemorialului. Nu le comunicăm altora decât o orientare către taină, fără a putea spune niciodată obiectiv taina. Secretul nu are niciodată o obiectivitate totală. Pe această cale, orientăm onirismul, nu îl îndeplinim.1 La ce ar servi, de exemplu, să dau planul camerei care a fost cu adevărat camera mea, să descriu cămăruța din fundul unui pod, să spun că, de la fereastră, prin curbura acoperișurilor, se vedea dealul. Numai eu, în amintirile mele din alt secol, pot să deschid dulapul cel adânc care păstrează încă, numai pentru mine, mirosul unic, mirosul de struguri care se usucă pe rogojină. Mirosul de struguri! Miros-limită, trebuie să imaginezi mult ca să-l simți. Dar am spus deja prea mult. Dacă aș mai spune ceva, cititorul n-ar deschide, în odaia sa regăsită, dulapul unic, dulapul cu miros unic, care înseamnă o intimitate. Pentru a evoca valorile de intimitate, trebuie, paradoxal, să induci cititorului o stare de lectură suspendată. În momentul când ochii cititrului părăsesc cartea, atunci evocarea camerei mele poate deveni un prag de onirism pentru altcineva. Atunci când vorbește un poet, sufletul cititorului răsună, el cunoaște acel răsunet care, cum spune Minkowski, îi redă ființei energia unei origini. Există deci sens în a spune, în planul unei filosofii a literaturii și poeziei, în care ne situăm, că „scriem o cameră—, că „citim o cameră—, că „citim o casă—. Astfel, foarte repede, de la primele cuvinte, la prima deschidere poetică, cititorul care „citește o cameră— își suspendă lectura și începe să se gândească la un loc în care a stat el demult. Ați fi vrut să spuneți totul despre camera voastră. Ați fi vrut să stârniți interesul cititorului pentru voi înșivă, dar ați întredeschis o ușă a reveriei. Valorile 1 Trebuind să descrie ținutul Canaan - Volupte, p. 30 - Sainte-Beuve adaugă: „Nu atât pentru tine, prietene, care n-ai văzut aceste locuri, sau care, dacă le-ai fi vizitat, n-ai putea acum resimți impresiile și culorile mele, le parcurg cu aceste amănunte, pentru care trebuie să mă scuz. Nu încerca nici să ți le reprezinți după aceasta; lasă imaginea să plutească în tine; treci ușor; cea mai mică idee îți va fi de-ajuns.— GASTON BACHELARD 46 de intimitate sunt atât de absorbante, încât cititorul nu mai citește camera voastră: o revede pe a lui. A și plecat să asculte amintirile unui tată, ale unei bunici, ale unei mame, ale unei servitoare, ale „servitoarei celei bune—, pe scurt ale făpturii ce domină colțul amintirilor sale cele mai valorizate. Și casa din amintire devine psihologic complexă. Săla-șurilor ei de singurătate li se asociază camera, odaia în care au domnit ființele dominante. Casa natală este o casă locuită. Valorile de intimitate se împrăștie în ea, nu prea se stabilizează, suferă distorsiuni dialectice. Câte povestiri din copilărie - dacă povestirile din copilărie ar fi sincere - în care ni s-ar spune cum copilul, în lipsa unei camere, merge să plângă în colțul lui! Dar, dincolo de amintiri, casa natală este fizic înscrisă în noi. Ea este un grup de obișnuințe organice. După douăzeci de ani, în ciuda tuturor scărilor anonime, ne-am regăsi reflexele „primei scări—, nu ne-am împiedica la o treaptă ceva mai înaltă. Toată ființa casei s-ar desfășura, credincioasă ființei noastre. Am împinge ușa care scârțâie cu același gest, am merge pe întuneric în podul îndepărtat. Cea mai măruntă clanță a rămas în mâinile noastre. Casele succesive, unde am locuit mai târziu, ne-au banalizat desigur gesturile. Dar suntem foarte surprinși să constatăm întoarcându-ne în vechea casă, după zeci de ani de odisee, că gesturile cele mai fine, gesturile dintâi reînvie deodată, mereu perfecte. Pe scurt, casa natală a înscris în noi ierarhia diverselor forme de a locui. Suntem diagrama funcțiilor de a locui această casă anume și toate celelalte case nu sunt decât niște variații ale unei teme fundamentale. Cuvântul „obișnuință— este un cuvânt prea uzat ca să vorbească despre această legătură pasionată între corpul nostru care nu uită și casa de neuitat. Dar această zonă a amintirilor foarte amănunțite, păstrate cu ușurință prin numele lucrurilor și ființelor care au trăit în casa natală, poate fi studiată de psihologia curentă. Mai confuze, mai puțin bine desenate sunt amintirile viselor pe care doar meditația poetică ne poate ajuta să le regăsim. Poezia, în funcția ei fundamentală, ne redă situațiile din vis. Casa natală 47 ____Poetica spațiului este mai mult decât un corp de locuință, ea este un corp de vise. Fiecare din ungherele ei a fost un sălaș de reverie. Iar adeseori sălașul a particularizat reveria. Acolo am deprins obișnuințele unei reverii deosebite. Casa, odaia, podul unde ai fost singur oferă cadrele unei reverii interminabile, ale unei reverii pe care singură poezia ar putea-o împlini, îndeplini, printr-o operă. Dacă le dăm tuturor acestor refugii funcția lor - care a fost de a adăposti niște vise - putem spune, așa cum arătam într-o carte anterioară1 că există pentru fiecare dintre noi o casă onirică, o casă a amintirii-vis, pierdută în umbra unui „dincolo— de trecutul adevărat. Această casă onirică, este, spuneam eu, cripta casei natale. Ne aflăm aici într-un pivot în jurul căruia se învârtesc interpretările reciproce ale visului prin gândire și ale gândirii prin vis. Cuvântul interpretare înăsprește prea mult această învârtire. De fapt, suntem aici în însăși unitatea imaginii și a amintirii, în amestecul funcțional al imaginației și memoriei. Pozitivitatea istoriei și geografiei psihologice nu poate servi drept piatră de încercare pentru a determina ființa adevărată a copilăriei noastre. Copilăria este cu siguranță mai mare decât realitatea. Pentru a resimți, străbătând întreg statutul vârstei noastre, atașamentul față de casa natală, visul este mai puternic decât gândurile. Puterile inconștientului sunt cele ce fixează cele mai îndepărtate amintiri. Dacă nu ar fi existat un centru compact de reverii ale odihnei în casa natală, circumstanțele atât de diferite care înconjoară viața adevărată ar fi bruiat amintirile. În afară de câteva medalii cu efigiile strămoșilor, memoria noastră de copil nu conține decât monede uzate. În noi copilăria rămâne vie și poetic utilă pe planul reveriei și nu pe planul faptelor. Prin această copilărie permanentă menținem poezia trecutului. A locui oniric casa natală este mai mult decât a o locui prin amintire, înseamnă a trăi în casa dispărută așa cum am visat în ea. Ce privilegiu al profunzimii există în reveriile copilului! Fericit copilul care și-a posedat, și-a posedat cu adevărat 1 La terre et les reveries du repos, p. 98. GASTON BACHELARD 48 singurătățile! E bine, e sănătos ca un copil să aibă orele sale de plictiseală, să cunoască dialectica jocului exagerat și a plictiselii fără motiv, a plictiselii pure. În Memoriile sale, Alexandre Dumas spune că era un copil plictisit, plictisit până la lacrimi. Când îl găsea mama lui așa, plângând de plictiseală, îi spunea: „— Și de ce plânge Dumas? — Dumas plânge fiindcă Dumas are lacrimi—, răspundea copilul de șase ani. Desigur, aici e vorba de o anecdotă asemenea celor povestite de obicei în Memorii. Dar ce bine descrie ea plictiseala absolută, plictiseala care nu e corelativul unei lipse a tovarășilor de joacă! Câți copii nu părăsesc joaca și se duc să se plictisească într-un colț de pod. Pod al plictiselilor mele, de câte ori te-am regretat când viața multiplă mă făcea să pierd orice grăunte de libertate! Astfel, dincolo de toate valorile pozitive de protecție, în casa natală se stabilesc valori de vis, ultimele valori care rămân atunci când casa nu mai este. Centre de plictiseală, centre de singurătate, centre de reverii se grupează pentru a constitui casa onirică mai durabilă decât amintirile împrăștiate în casa natală. Ar fi necesare îndelungi cercetări fenomenologice pentru a determina toate aceste valori de vis, pentru a spune profunzimea acestui teritoriu al viselor în care s-au înrădăcinat amintirile. Și să nu uităm că aceste valori de vis sunt cele care se comunică poetic de la suflet la suflet. Citirea poeților este esențialmente reverie. V Casa este un corp de imagini care îi dau omului motive sau iluzii de stabilitate. Ne reimaginăm necontenit realitatea ei: a distinge toate aceste imagini ar însemna a spune sufletul casei, ar însemna a dezvolta o veritabilă psihologie a casei. 49 ____Poetica spațiului Pentru a pune în ordine aceste imagini, trebuie, credem noi, să luăm în considerare două teme principale de legătură: 1. Casa este imaginată ca o ființă verticală. Ea se înalță. Se diferențiază în sensul verticalității sale. Este unul dintre apelurile la conștiința noastră de verticalitate; 2. Casa este imaginată ca o ființă concentrată. Ea ne cheamă la o conștiință de centralitate. Aceste teme sunt, desigur, enunțate foarte abstract. Dar nu e greu, pe niște exemple, să recunoaștem caracterul lor psihologic concret. Verticalitatea este asigurată de polaritatea pivniță-pod. Semnele distinctive ale acestei polarități sunt atât de profunde, încât deschid, într-un fel, două axe foarte diferite pentru o fenomenologie a imaginației. Într-adevăr, aproape fără comentariu, putem opune raționalitatea acoperișului, iraționalității pivniței. Acoperișul își spune imediat rațiunea lui de a fi: el îl acoperă pe omul care se teme de ploaie și de soare. Geografii nu încetează a reaminti că, în fiecare țară, panta acoperișului este unul din indicele cele mai sigure privind clima. Înclinarea acoperișului poate fi „înțeleasă—. Visătorul însuși visează rațional; pentru el, acoperișul ascuțit taie norii. Spre acoperiș toate gândurile sunt clare. În pod vedem, cu plăcere, în goliciunea ei, puternica osatură a grinzilor. Participăm la solida geometrie a dulgherului. Și pivniței i se pot găsi anume utilități. O vom raționaliza enumerându-i comoditățile. Dar ea este în primul rând ființa obscură a casei, ființa care participă la puterile subpămîntene. Visând la ea, ne racordăm la iraționalitatea profunzimilor. Vom deveni sensibili la această dublă polaritate verticală a casei dacă devenim sensibili la funcția de locuire într-atât încât să facem din ea o replică imaginară a funcției de construire. Visătorul le „edifică—, etajele de sus, podul, le reedifică bine edificate. Cu visele în înălțimea clară ne aflăm, să o repetăm, în zona rațională a proiectelor intelectualizate. Dar în ceea ce privește pivnița, locuitorul pasionat o adâncește, o tot adâncește, îi activează adâncimea. Acest lucru nu e de ajuns, reveria GASTON BACHELARD 50 lucrează în continuare. Înspre pământul săpat, visele nu au limită. Vom da în cele ce urmează reverii ale ultrapivniței. Dar rămânem o clipă în spațiul polarizat de pivniță și de pod și să vedem cum poate servi acest spațiu polarizat la ilustrarea nuanțelor psihologice cele mai fine. Iată cum se servește psihanalistul C.-G. Jung de dubla imagine a pivniței și podului pentru a analiza spaimele care bântuie casa. Vom găsi într-adevăr în cartea lui Jung, Omul descoperindu-și sufletul (L' homme â la decouverte de son âme), o comparație care trebuie să ne facă să înțelegem speranța pe care o are ființa conștientă de a „nimici autonomia complexelor de-botezându-le—. Imaginea este următoarea: „Aici conștiința se comportă ca un om care, auzind un zgomot suspect în pivniță, aleargă în pod ca să constate că nu sunt hoți și că, prin urmare, zgomotul era pură închipuire. În realitate, acest om prudent nu a îndrăznit să se aventureze până în pivniță.— Chiar în măsura în care imaginea explicativă folosită de Jung ne convinge pe noi, cititorii, retrăim fenomenologicește cele două spaime: spaima din pod și spaima din pivniță. În loc să înfrunte pivnița (inconștientul), „omul prudent— al lui Jung face din pod un alibi pentru propriul curaj. În pod, șoarecii și șobolanii pot să facă gălăgie. Dacă vine stăpânul, ei vor intra în tăcerea găurii lor. În pivniță se mișcă niște ființe mai lente, care nu au pași atât de mici și grăbiți, niște ființe mai misterioase. În pod, spaimele se „raționalizează— cu ușurință. În pivniță, chiar pentru o ființă mai curajoasă decât omul evocat de Jung, „raționalizarea— este mai puțin rapidă și mai puțin clară, ea nu e niciodată definitivă. În pod, experiența zilei poate întotdeauna să șteargă spaimele nopții. În pivniță, tenebrele rămân zi și noapte. Chiar la lumina lumânării, omul din pivniță vede dansând umbre pe zidurile negre. Dacă ne lăsăm conduși de exemplul explicativ al lui Jung până la preluarea totală a realității psihologice, întâlnim o cooperare între psihanaliză și fenomenologie, cooperare pe care va trebui totdeauna să o accentuăm dacă vrem să dominăm fenomenul uman. De fapt, trebuie să înțelegem imaginea din 51 ____Poetica spațiului punct de vedere fenomenologic pentru a-i da o eficacitate psihanalitică. Fenomenologul va accepta aici imaginea psihanalistului cutremurându-se. El va înprospăta primitivitatea și specificitatea spaimelor. În civilizația noastră, care îmbracă totul în lumină, care instalează electricitatea în pivniță, nu mai mergem în pivniță cu lumânarea în mână. Inconștientul nu se civilizează. El ia lumânarea ca să coboare în cavou. Psihanalistul nu poate rămâne în superficialitatea metaforelor sau a comparațiilor și fenomenologul trebuie să meargă până la extremitatea imaginilor. Aici, departe de a reduce și de a explica, departe de a compara, fenomenologul va exagera exagerarea. Astfel încât, citind Povestirile lui Edgar Allan Poe, fenomenologul și psihanalistul, reuniți, vor înțelege valoarea de împlinire a acestora. Povestirile acestea sunt spaime de copil care se îndeplinesc. Cititorul care se „dăruiește— lecturii sale va auzi motanul blestemat, semn al greșelilor neispășite, mieunând în spatele zidului.1 Visătorul din pivniță știe că zidurile pivniței sunt ziduri îngropate, ziduri cu o singură față, ziduri care au întreg pământul în spatele lor. Și prin aceasta drama sporește, și spaima se exagerează. Dar ce e o spaimă care încetează să exagereze? Într-o astfel de cutremurare, fenomenologul ciulește urechea, după cum scrie poetul Thoby Marcelin, „până atinge nebunia—. Pivnița este în acest caz nebunie îngropată, drame zidite. Poveștile despre pivnițe criminale lasă în memorie urme de neșters, urme pe care nu ne place să le accentuăm; cine ar vrea să recitească La Barique d' Amontillado (Balerca din Amontil-lado)? Drama este aici prea facilă, dar ea exploatează niște temeri naturale, niște temeri care se află în dubla natură a omului și a casei. Dar, fără să deschidem un dosar al dramelor umane, vom studia câteva ultra-pivnițe care ne dovedesc foarte simplu că visul de pivniță amplifică nestăvilit realitatea. Când casa visătorului e situată în oraș, foarte des visul este de a domina, prin adâncime, pivnițele învecinate. Locuința sa 1 Edgar Allan Poe, Cf. Le chat noir (Motanul negru). GASTON BACHELARD 52 vrea subteranele castelelor-fortărețe din legendă, unde niște căi misterioase făceau să comunice pe dedesubtul oricărei incinte, oricărui zid de apărare, oricărui șanț, centrul castelului cu pădurea îndepărtată. Castelul situat pe deal avea rădăcini fas-ciculate de subterane. Ce forță pentru o simplă casă să fie clădită pe un hățiș de subterane! În romanele lui Henri Bosco, mare visător de case, întâlnim asemenea ultra-pivnițe. Sub casa Anticarului se află „o rotondă boltită din care se deschid patru uși—. Prin cele patru uși pleacă niște coridoare care domină într-un fel cele patru puncte cardinale ale unui orizont subteran. Ușa dinspre răsărit se deschide și atunci „pe sub pământ mergem foarte departe, sub casele din acel cartier...— Paginile poartă urma viselor labirintice. Dar labirintelor de coridoare cu „aer greu— li se asociază rotonde și capele, sanctuare ale tainei. Astfel, pivnița din Anticarul este, dacă putem să spunem așa, oniric complexă. Cititorul trebuie să o exploreze cu vise care ating, unele suferința coridoarelor, altele - mirarea palatelor subterane. Cititorul se poate rătăci acolo (la propriu și la figurat). El nu vede clar mai întâi necesitatea literară a unei geometrii atât de complicate. Aici își va revela eficacitatea un studiu fenomenologic. Ce ne sfătuiește atitudinea fenomenologică? Ne cere să instituim în noi un orgoliu de lectură care ne-ar da iluzia de a participa chiar la munca creatorului cărții. O asemenea atitudine nu se poate adopta de la prima lectură. Prima lectură păstrează prea multă pasivitate. Aici cititorul este încă puțin copil, un copil pe care lectura îl distrează. Dar orice carte bună abia terminată trebuie imediat recitită. După schița care este prima lectură, vine opera de lectură. Atunci trebuie să cunoaștem problema autorului. A doua, a treia lectură. ne învață puțin câte puțin soluția acestei probleme. Pe nesimțite, ne creăm iluzia că problema și soluția ne aparțin. Această nuanță psihologică („Ar fi trebuit să scriu eu asta—) ne înscăunează ca fenomenologi ai lecturii. Câtă vreme nu accedem la această nuanță, rămânem fie psihologi, fie psihanaliști. 53 ____Poetica spațiului Care e atunci problema literară a lui Henri Bosco în descrierea ultra-pivniței? Este de a concretiza într-o imagine centrală un roman care, conform liniei sale generale, este romanul urzelilor subterane. Această metaforă uzată este aici ilustrată prin pivnițele multiple, printr-o rețea de galerii, printr-un grup de celule cu uși adeseori ferecate. Acolo se meditează taine; se pregătesc proiecte. Iar acțiunea, sub pământ, își face drum. Suntem într-adevăr în spațiul intim al desfășurărilor subterane. Într-un astfel de subsol pretind să lege destine anticarii ce conduc romanul. Pivnița lui Henri Bosco, cu ramificații încrucișate, este un război de țesut destin. Eroul care își povestește aventurile are el însuși un inel destinal, un inel cu piatra marcată cu semne din vremuri străvechi. Lucrarea, curat subterană, curat infernală a anticarilor, va eșua. Chiar în momentul în care două mari destine ale dragostei erau pe cale să se împletească, va muri în cavoul casei blestemate una dintre cele mai frumoase silfide ale romancierului, o făptură a grădinii și a turnului, ființa care trebuia să aducă fericirea. Cititorul, atent la acompaniamentul de poezie cosmică totdeauna activă sub povestirea psihologică în romanele lui Bosco, va avea, în multe din paginile cărții, mărturii despre drama aerianului și a terestrului. Dar, pentru a trăi asemenea drame, trebuie să recitești, trebuie să poți deplasa interesul sau să conduci lectura în dublul interes al omului și al lucrurilor, fără a neglija nimic din țesătura antropo-cosmică a unei vieți omenești. Într-o altă locuință în care ne conduce romancierul, ultra-pivnița nu se mai află sub semnul tenebroaselor proiecte ale oamenilor infernali. Ea este într-adevăr naturală, înscrisă în natura unei lumi subterane. Vom trăi, urmându-l pe Henri Bosco, o casă cu rădăcină cosmică. Această casă cu rădăcină cosmică ne va apărea ca o plantă de piatră care crește din stâncă până la azurul unui turn. Eroul romanului Anticarul, surprins într-o vizită indiscretă, a trebuit să coboare în subsolul unei case. Dar, de îndată, GASTON BACHELARD 54 interesul povestirii reale trece în povestirea cosmică. Realitățile servesc aici ca să expună niște vise. Mai întâi, suntem încă în labirintul culoarelor săpate în stâncă. Apoi, deodată, e întâlnită o apă nocturnă. Din acel moment, descrierea evenimentelor romanului este suspendată pentru noi. Nu ne vom bucura de ceea ce ne oferă pagina decât dacă participăm la ea cu visele noastre de noapte. Într-adevăr, un mare vis ce are sinceritatea elementelor se intercalează în povestire. Să citim acest poem al pivniței cosmice.1 Chiar la picioarele mele apa ieși din tenebre. Apa!.. .un bazin imens! Și ce apă!... O apă neagră, adormită, atât de desăvârșit de netedă că nici un rid, nici o bulă de aer nu-i tulbura suprafața. Nici un izvor, nici o origine. Se afla acolo de mii de ani, și rămânea surprinsă de stâncă, se întindea într-o singură pânză insensibilă și se făcuse, în teaca ei de piatră, una cu acea piatră neagră, nemișcată, prizonieră a lumii minerale. Îndurase masa strivitoare, enorma îngrămădire a acestei lumi opresive. Sub această greutate, ai fi zis că își schimbase natura, infiltrându-se prin grosimea lespezilor de calcar care-i păstrau taina. Devenise astfel elementul fluid cel mai dens al muntelui subteran. Opacitatea și consistența ei insolită2 făcea din ea un soi de materie necunoscută și încărcată de fosforescențe din care nu ajungeau la suprafață decât niște fulgurații trecătoare. Semne ale puterilor obscure ce se odihneau în adâncuri, aceste colorații electrice manifestau viața latentă și redutabila putere a acestui element încă adormit. Mă înfioram văzâind-o. Acest fior, ne dăm seama, nu mai e o spaimă omenească, e o spaimă cosmică, o spaimă antropo-cosmică ce răspunde ca un ecou marii legende a omului ajuns în situații primitive. De la pivnița săpată în stâncă la subteran, de la subteran la apa adormită, am trecut din lumea construită în lumea visată, am trecut de la roman la poezie. Dar realul și visul sunt acum într-o unitate. Casa, pivnița, pământul adânc își găsesc totalitatea prin adân- 1 Henri Bosco, L'antiquaire (Anticarul), p. 154. 2 Într-un studiu asupra imaginației materiale, Apa și visele, am întâlnit o apă densă și consistentă, o apă grea. Era cea a unui mare poet, a lui Edgar Allan Poe, Cf. cap. II. 55 ____Poetica spațiului cime. Casa a devenit o făptură a naturii. Ea e solidară cu muntele și cu apele care străbat pământul. Marea plantă de piatră care este casa nu ar crește bine dacă nu ar avea apa subteranelor la bază. Așa se desfășoară visele în măreția lor fără margini. Pagina lui Bosco, prin reveria ei cosmică, îi facilitează cititorului un mare răgaz de lectură, cerându-i să participe la răgazul pe care îl dă orice tip de onirism profund. Povestirea zăbovește atunci într-un timp suspendat propice aprofundării psihologice. Acum, istorisirea evenimentelor reale poate fi reluată: ea și-a primit provizia de cosmicitate și de reverie. De fapt, dincolo de apa subterană, pivnița lui Bosco își regăsește scările. Descrierea, după pauza poetică, își poate desfășura din nou itinerarul: „O scară ce săpa în stâncă și, urcând, se răsucea. Era foarte îngustă și abruptă. Am început s-o urc— (p. 155). Prin acest șurub, visătorul se extrage din adâncurile pământului și intră în aventurile înălțimii. Într-adevăr, la capătul atâtor defilee întortocheate și strâmte, cititorul ajunge într-un turn. Este turnul ideal care îl încântă pe orice visător al unui sălaș străvechi: este „perfect rotund—, este înconjurat de o „lumină difuză— care vine „printr-o fereastră strâmtă—. Și tavanul este boltit. Ce măreț principiu de vis, de intimitate e un tavan boltit! El reflectă fără sfârșit intimitatea în centrul lui. Nu ne vom mira că odaia din turn este sălașul unei blânde fecioare și că ea este locuită de amintirile unei străbune pătimașe. Odaia rotundă și boltită e izolată în înălțimea ei. Ea păzește trecutul așa cum domină spațiul. Pe cartea de rugăciuni a fetei, carte ce vine de la străbuna îndepărtată, se poate citi deviza: Floarea este mereu în sâmbure. Prin această admirabilă deviză, iată casa, iată odaia însemnată cu o intimitate de neuitat. Există oare imagine de intimitate mai condensată, mai sigură de centrul său, decât visul de viitor al unei flori încă închise și repliate în grăuntele ei? Cât am dori ca nu fericirea, ci presimțirea fericirii să rămână închisă în odaia rotundă! GASTON BACHELARD 56 Astfel, casa evocată de Bosco se îndreaptă de la pământ spre cer. Ea are verticalitatea turnului ce se înalță de la cele mai terestre și acvatice adâncimi până la sălașul unui suflet care crede în cele cerești. O asemenea casă, construită de un scriitor, ilustreză verticalitatea umanului. Ea este oniric completă. Dramatizează cei doi poli ai viselor despre casă. Se îndură și le dăruiește un turn celor care poate n-au cunoscut nici măcar un porumbar. Turnul este opera altui veac. Fără trecut, el nu înseamnă nimic. Ce deriziune ar fi un turn nou! Dar există cărțile care dau reveriilor noastre mii și mii de sălașuri. Cine dintre noi nu a trăit ceasuri romantice în turnul cărților? Aceste ceasuri revin. Reveria are nevoie de ele. Pe claviatura unei vaste lecturi atingerea funcției de a locui în turn este o notă a marilor vise. De câte ori, după ce am citit Anticarul, nu m-am dus să locuiesc în turnul lui Henri Bosco! Turnul, subteranele ultra-adâncimilor trag în ambele sensuri casa pe care tocmai am studiat-o. Pentru noi, această casă este o sporire a verticalității caselor mai modeste care, totuși, pentru a ne satisface reveriile, au nevoie să se diferențieze în înălțime. Dacă ar trebui să fim arhitectul casei onirice, am ezita între casa cu trei niveluri și casa cu patru niveluri. Casa cu trei niveluri, cea mai simplă în ceea ce privește înălțimea esențială, are o pivniță, un parter și un pod. Casa cu patru nivele mai pune un etaj între parter și pod. Încă un etaj, un al doilea etaj, și visele se încurcă. În casa onirică, topo-analiza nu știe să numere decât până la trei sau patru. De la unu până la trei sau patru merg și scările. Toate diferențiate. Scara care duce la pivniță, o coborâm întotdeauna. Ceea ce reținem în amintiri este coborârea ei, coborârea este cea care îi caracterizează onirismul. Scara care duce la cameră o urcăm și o coborâm. Este o cale mai banală. E familiară. Copilul de doisprezece ani execută pe ea game de urcuș, executând terțe și cvarte, încercând cvinte, plăcându-i mai ales să facă pași mari, din patru în patru trepte. Să urci scara din patru în patru, ce fericire crurală! 57 ____Poetica spațiului În sfârșit, scara podului, mai abruptă, mai frustă, o urcăm întotdeauna. Ea poartă semnul ascensiunii către cea mai liniștită singurătate. Când mă întorc să visez în podurile de altă dată, nu cobor niciodată înapoi. Psihanaliza a întâlnit și visul de scară. Dar, întrucât are nevoie de un simbolism globalizant ca să-și fixeze interpretarea, psihanaliza a dat prea puțină atenție complexității amestecurilor de reverie și de amintire. De aceea, în această privință, ca și în altele, psihanaliza este mai aptă să studieze visele decât reveria. Fenomenologia reveriei poate descâlci complexul de memorie și de imaginație. Ea se dovedește în mod necesar sensibilă la diferențierile simbolului. Reveria poetică, creatoare de simboluri, conferă intimității noastre o activitate polisimbolică. Și amintirile se rafinează. Casa onirică, în reverie, capătă o sensibilitate extremă. Uneori, câteva trepte au înscris în memorie o ușoară denivelare a casei natale.1 Cutare cameră nu e numai o ușă, e o ușă și trei trepte. Când începi să te gândești, în termenii detaliului înălțimii, la casa cea veche, tot ce urcă și coboară reîncepe să trăiască dinamic. Nu poți să rămâi un om cu un singur etaj, cum spunea Joe Bousquet: „E un om cu un singur etaj: are pivnița în pod.—2 Folosind metoda antiteză, să facem câteva observații asupra locuințelor oniric incomplete. La Paris nu există case. Locuitorii marelui oraș trăiesc în cutii suprapuse: „Camera noastră pariziană - spune Paul Claudel - între cei patru pereți ai săi, este un soi de loc geometric, o gaură convențională pe care o mobilăm cu tablouri, cu bibelouri și cu dulapuri într-un dulap.—3 Numărul din stradă, cifra etajului fixează localizarea „găurii noastre convenționale—, dar locuința noastră nu are nici spațiu împrejurul ei, nici verticalitate în ea. 1 Vezi La terre et les reveries du repos, pp. 105-106. 2 Joe Bousquet, La neige d' un autre âge (Zăpada altui veac), p. 100. 3 Paul Claudel, Oiseau noir dans le soleil levant (Pasăre neagră în soare răsare), p. 144. GASTON BACHELARD 58 „Pe sol, casele se fixează cu asfalt ca să nu se scufunde în pământ.—1 Casa nu are rădăcină. Lucru inimaginabil pentru un visător de casă: zgârie-norii nu au pivniță. De la pavaj până la acoperiș, încăperile se adună și cortul unui cer fără orizonturi închide întregul oraș. Edificiile n-au în oraș decât o înălțime exterioară. Ascensoarele distrug eroismele scării. Nu mai ai nici un merit pentru că locuiești aproape de cer. Iar acel acasă nu mai e decât o simplă orizontalitate. Diferitelor încăperi ale unei locuințe înghesuite la etaj le lipsește unul din principiile fundamentale pentru a distinge și a clasa valorile de intimitate. Lipsei valorilor intime de verticalitate trebuie să-i adăugăm lipsa de cosmicitate a caselor din orașele mari. Aici, casele nu mai sunt în natură. Raporturile dintre locuință și spațiu devin factice. Totul e mașinărie, și viața intimă se disipează în toate părțile. „Străzile sunt ca niște tuburi care au aspirat oamenii.—2. Și casa nu mai cunoaște dramele universului. Câteodată vântul vine să spargă o țiglă de pe acoperiș ca să omoare un trecător pe stradă. Această crimă a acoperișului nu-l vizează decât pe trecătorul întârziat. Fulgerul aprinde o clipă focul pe sticla ferestrei. Dar casa nu tremură sub loviturile tunetului. Ea nu tremură cu noi și prin noi. În casele noastre strânse una într-alta, ne e mai puțin frică. Furtuna deasupra Parisului nu are aceeași agresivitate personală împotriva visătorului ca împotriva unei case de singuratic. Vom înțelege mai bine aceasta când vom fi studiat, în paragrafele ulterioare, situarea casei în lume, situare care ne furnizează într-un mod concret, o variație a situării, adesea atât de metafizic rezumată, a omului în lume. Dar aici, pentru filosoful care crede în caracterul salutar al vastelor reverii, rămâne o problemă deschisă: cum putem ajuta la reintegrarea în cosmos a spațiului exterior camerei din oraș. Cu titlu de exemplu, să dăm soluția unui visător la problema zgomotelor Parisului. 1 Max Picard, La fuite devant Dieu (Fuga înaintea lui Dumnezeu), trad., p. 121. 2 Max Picard, loc. cit. p. 119. 59 ____Poetica spațiului Când insomnia, boala filosofilor, e sporită de enervarea datorată zgomotelor orașului, când, în piața Maubert, noaptea târziu sforăie automobilele, iar uruitul camioanelor mă face să-mi blestem soarta de orășean, găsesc o alinare trăind metaforele oceanului. Știm prea bine că orașul e o mare zgomotoasă, s-a spus de nenumărate ori că Parisul te face să auzi, în mijlocul nopții, murmurul necontenit al valului și al mareelor. Din aceste clișee, îmi fac atunci o imagine sinceră, o imagine care îmi aparține, e a mea ca și când aș inventa-o eu însumi, urmându-mi blânda mea manie de a mă crede totdeauna subiectul a ceea ce gândesc. Dacă uruitul mașinilor devine mai dureros, mă străduiesc să regăsesc în el vocea tunetului, a unui tunet care îmi vorbește, care mă ceartă. Și mi-e milă de mine însumi. Iată-te, sărmane filosof, din nou în furtună, în furtunile vieții! Fac reverie abstract-concretă. Divanul meu e o barcă pierdută pe valuri; fluieratul acesta subit e vântul în pânze. Văzduhul furios claxonează din toate părțile. Și vorbesc singur ca să mă liniștesc: uite, bărcuța ta rămâne solidă, ești în siguranță în corabia ta de piatră. Dormi cu toate că e furtună. Dormi în furtună. Dormi în curajul tău, fericit că ești un om asaltat de valuri. Și adorm, legănat de zgomotele Parisului.1 Totul îmi confirmă de altfel că imaginea zgomotelor oceanice ale orașului e în „natura lucrurilor—, că e o imagine adevărată, că e salutar să naturalizezi zgomotele pentru a le face mai puțin ostile. În treacăt, notez această nuanță delicată a imaginii binefăcătoare în poezia tânără a timpurilor noastre. Yvonne Caroutch2 aude zorile citadine când orașul are „zvonuri de scoică goală—. Această imagine mă ajută, ființă matinală ce sunt, să mă trezesc ușor, natural. Toate imaginile sunt bune, cu condiția să știi să te servești de ele. 1 Scrisesem această pagină când am citit în lucrarea lui Balzac, Petites miseres de la vie conjugale (Micile mizerii ale vieții conjugale), Editions Formes et Reflets, 1952, t. 12, p. 1302): „Când casa ta tremură din toate mădularele și se agită pe chila ei, te crezi ca un marinar legănat de zefir.— 2 Yvonne Caroutch, Veilleurs endormis (Străji adormite), Editions Debresse, p. 30. GASTON BACHELARD 60 Vom găsi foarte multe imagini despre orașul-ocean. Să o notăm pe aceasta, care i se impune unui pictor. Courbet, închis la Sainte-Pelagie, avusese ideea de a reprezenta Parisul văzut de sub acoperișul închisorii, ne spune Pierre Courthion.1 Courbet îi scrie unuia dintre prietenii săi: „Aș fi pictat asta în genul marinelor, cu un cer de o profunzime imensă, cu mișcările, casele, domurile lui simulând valurile tumultuoase ale oceanului.— Urmând metoda noastră, am vrut să păstrăm coalescența imaginilor care nu se supun unei anatomii absolute. A trebuit să evocăm incidental cosmicitatea casei. Trebuie să revenim asupra acestui caracter. Acum, după ce am examinat verticalitatea casei onirice, trebuie să studiem, așa cum anunțasem mai devreme, centrii de condensare, de intimitate unde se acumulează reveria. VI Trebuie mai întâi să căutăm în casa multiplă niște centri de simplitate. Cum spune Baudelaire, într-un palat „nu e nici un colț pentru intimitate—. Dar simplitatea, uneori prea rațional predicată, nu e o sursă de onirism de mare putere. Trebuie să ajungem la primitivitatea refugiului. Și, dincolo de situațiile trăite, trebuie să descoperim situații visate. Dincolo de amintirile pozitive care sunt materiale pentru o psihologie pozitivă, trebuie să redeschidem câmpul imaginilor primitive care au fost poate centrii de fixare ai amintirilor rămase în memorie. 1 Pierre Courthion,Courbet raconte par lui-meme et par ses amis (Courbet povestit de el însuși și de prietenii săi), Editions. Cailler, 1948, t.1, p. 278. Generalul Valentin nu i-a permis lui Courbet să picteze Parisul-Ocean. El i-a trimis vorbă că „nu era la închisoare ca să se distreze—. 61 ____Poetica spațiului Se poate face demonstrația primitivităților imaginare chiar pe acea făptură, solidă în memorie, care este casa natală. De exemplu, chiar în casă, în încăperea familială, un visător al refugiului va visa întotdeauna la colibă, la cuib, la unghere în care ar vrea să se cuibărească precum un animal în vizuina lui. El trăiește astfel într-un „dincolo— de imaginile umane. Dacă fenomenologul ar ajunge să trăiască primitivitatea unor astfel de imagini, ar deplasa poate problemele legate de poezia casei. Vom găsi un exemplu foarte clar pentru această concentrare a bucuriei de a locui citind o admirabilă pagină din cartea în care Henri Bachelin povestește viața tatălui său.1 Casa copilăriei lui Henri Bachelin e simplă de tot. Este o casă rustică într-un orășel din Morvan. Dar în ea, cu dependințele ei țărănești și datorită muncii și chibzuinței tatălui, familia și-a găsit un adăpost sigur și fericit. În odaia luminată de lampa lângă care tatăl, muncitor cu ziua și paracliser, citește seara viețile sfinților, în această odaie își deapănă copilul reveria de primitivitate, o reverie pe care singurătatea o accentuează până la a se închipui trăind într-o colibă pierdută în pădure. Pentru un fenomenolog care caută rădăcinile funcției de locuire, pagina lui Henri Bachelin este un document de o mare puritate. Iată pasajul esențial (p. 97): Erau ceasuri când, cu putere, v-o jur, cu toată puterea simțeam că suntem retrași din orășel, din Franța și din lume. Îmi făcea plăcere - îmi păstram senzațiile pentru mine - să-mi închipui că trăim în mijlocul codrilor într-o colibă de cărbunari bine încălzită: aș fi vrut să aud lupii ascuțindu-și ghearele pe pragul nostru de granit tare. Casa noastră îmi ținea loc de colibă. Mă vedeam la adăpost de foame și de frig. Dacă tresăream, era numai fiindcă mă simțeam bine. Și, evocându-l pe tatăl său, într-un roman scris numai la persoana a doua, Henri Bachelin adaugă: „Bine așezat în scaunul meu, mă scăldam în sentimentul puterii tale.— 1 Henri Bachelin, Le serviteur, ed. 6-a, Editions Mercure de France, cu o frumoasă prefață de Rene Dumesnil, care spune viața și opera romancierului uitat. GASTON BACHELARD 62 Astfel, scriitorul ne cheamă în centrul casei ca la un centru de forță, într-o zonă de protecție majoră. El își deapănă deplin acest „vis de colibă— pe care îl cunosc foarte bine cei care iubesc imaginile legendare ale caselor primitive. Dar în majoritatea viselor noastre de colibă, dorim să trăim în altă parte, departe de casa înghesuită, departe de grijile citadine. Fugim cu gândul ca să căutăm un adevărat refugiu. Mai fericit decât visătorii de evadări îndepărtate, Bachelin găsește chiar în casă rădăcina reveriei colibei. El nu trebuie decât să prelucreze puțin spectacolul odăii familiale, să asculte în liniștea veghei soba care duduie, în timp ce viscolul asediază casa, ca să știe că în centrul casei, sub cercul de lumină al lămpii, trăiește într-o casă rotundă, în coliba primitivă. Câte locuințe cuprinse una într-alta nu am găsi dacă am conștientiza, în detaliile și în ierarhia lor, toate imaginile prin care ne trăim reveriile de intimitate! Câte valori difuze am ști să concentrăm dacă ne-am trăi, cu toată sinceritatea, imaginile din reverii! În pagina lui Bachelin, coliba apare ca rădăcina pivotantă a funcției de locuire. Ea e partea umană cea mai simplă, cea care nu are nevoie de ramificații ca să existe. E atât de simplă încât nu mai aparține amintirilor, uneori prea bogate în imagini. Ea aparține legendelor. Este un centru de legende. Zărind o lumină îndepărtată, pierdută în noapte, cine n-a visat la o căsuță, cine n-a visat, încă și mai prins de legende, la coliba pustnicului? La hutte de l'ermite (Coliba pustnicului), iată o gravură princeps! Adevăratele imagini sunt gravuri. Imaginația le gravează în memoria noastră. Ele adâncesc amintirile trăite, deplasează aceste amintiri trăite pentru a face din ele amintiri ale imaginației. Coliba pustnicului este o temă care nu are nevoie de variații. De la cea mai simplă evocare, „răsunetul fenomenologic— șterge rezonanțele mediocre. Coliba pustnicului este o gravură care suferă de un exces de pitoresc. Ea trebuie să-și primească adevărul de la intensitatea esenței ei, esența verbului „a locui—. Imediat, coliba este singurătatea centrată. În peisajul legendelor nu există colibă pe care să o împartă mai mulți. Geograful poate să ne aducă, din îndepărtatele sale 63 ____Poetica spațiului călătorii, fotografii cu sate alcătuite din colibe. Trecutul nostru de legende transcende tot ce a fost văzut, tot ce am trăit noi personal. Imaginea ne conduce. Mergem la singurătatea extremă. Pustnicul este singur înaintea lui Dumnezeu. Coliba pustnicului este antitipul mănăstirii. În jurul acestei singurătăți centrate radiază un univers care meditează și se roagă, un univers în afara universului. Coliba nu poate primi nici o bogăție „din această lume—. Ea are o fericită intensitate de sărăcie. Coliba pustnicului este o glorificare a sărăciei. Din despuiere în despuiere, ea ne deschide accesul spre absolutul refugiului. Această valorizare a unui centru de singurătate concentrată e atât de puternică, de primitivă și de nediscutat, încât imaginea luminii îndepărtate servește ca referință pentru imagini mai puțin clar localizate. Ce se întâmplă când Henri-David Thoreau aude „cornul în inima pădurii—? Această „imagine— cu centru nu prea bine determinat, această imagine sonoră care umple natura nocturnă îi sugerează o imagine de repaos și încredere: „Sunetul acesta, - spune el - e la fel de prietenos ca opaițul îndepărtat al pustnicului.1 Iar pentru noi care ne amintim din ce vale intimă mai sună cornii de altădată, și de ce acceptăm îndată prietenia comună dintre lumea sonoră trezită de corn și lumea pustnicului luminată de opaițul îndepărtat? Cum de au niște imagini atât de rare în viață o asemenea putere asupra imaginației? Marile imagini au totodată și o istorie și o preistorie. Totdeauna ele sunt deopotrivă amintire și legendă. Nu trăim niciodată imaginea în primă instanță. Orice imagine mare are un fond oniric insondabil și pe acest fond oniric trecutul personal își așterne culorile particulare. Tot astfel, foarte târziu în cursul vieții, ajungem să venerăm cu adevărat o imagine descoperindu-i rădăcinile dincolo de povestea fixată în memorie. Sub domnia imaginației absolute, suntem tineri până foarte târziu. Trebuie să pierzi paradisul terestru pentru a trăi cu adevărat în el, pentru a-l trăi în realitatea imaginilor sale, în sublimarea absolută care 1 Henry-David Thoreau, Un philosophe dans les bois (Un filosof în codru), trad. p. 50. GASTON BACHELARD 64 transcende orice pasiune. Un poet, meditând asupra vieții unui mare poet, Victor-Emile Michelet meditând asupra operei lui Villiers de l'Isle-Adam, scrie: „Vai! Trebuie să înaintăm în vârstă ca să cucerim tinerețea, ca să o eliberăm de piedici, ca să trăim urmând elanul ei inițial.— Poezia ne dăruiește nu atât nostalgia tinereții, ceea ce ar fi vulgar, cât nostalgia exprimărilor de tinerețe. Ea ne oferă imaginile pe care ar fi trebuit să le imaginăm în „elanul inițial— al tinereții. Imaginile princeps, gravurile simple, reveriile colibei sunt tot atâtea invitații să reîncepem să ne imaginăm. Ele ne restituie niște popasuri de ființare, niște case ale ființei, unde se concentrează o certitudine de a fi. Se pare că, locuind asemenea imagini, imagini atât de stabilizante, am reîncepe o altă viață, o viață care ar fi a noastră, până în adâncurile ființei. Contemplând astfel de imagini, citind imaginile din cartea lui Bachelin, rumegăm primitivitate. Tocmai prin această primitivitate restituită, dorită, trăită în imagini simple, un album de colibe ar fi un manual de exerciții simple pentru fenomenologia imaginației. Pe urmele luminiței îndepărtate din coliba pustnicului, simbol al omului care veghează, s-ar putea exploata un dosar considerabil cuprinzând documente literare care se referă la poezia casei, doar sub semnul lămpii aprinse la fereastră. Ar trebui să așezăm această imagine în relație cu una dintre cele mai mari teoreme ale imaginației universului luminii: Tot ce strălucește, vede. Rimbaud a spus în câteva silabe această teoremă cosmică: Sideful vede.1 Lampa veghează, deci supraveghează. Cu cât firul de lumină este mai îngust, cu atât e mai pătrunzătoare supravegherea. Lampa de la fereastră e ochiul casei. Lampa, în regnul imaginației, nu se aprinde niciodată afară. Ea este lumină închisă care nu poate decât să filtreze în afară. Un poem scris sub titlul Emmure (Ferecat), începe astfel: 1 Rimbaud, (Kuvres completes (Opere complete) Editions Du Grand- Chene, Lausanne, p. 321. 65 ____Poetica spațiului O lampă aprinsă în spatele ferestrei Veghează în inima tainică a nopții. Câteva versuri mai încolo, poetul vorbește: Despre privirea ferecată Între cei patru pereți de piatră.1 În cartea lui Henri Bosco, Hyacinthe, care, împreună cu o altă povestire, Grădina lui Hyacinthe, constituie unul dintre cele mai uimitoare romane psihice din vremea noastră, o lampă așteaptă la fereastră. Prin ea toată casa așteaptă. Lampa e semnul unei mari așteptări. Prin lumina din casa îndepărtată, casa vede, veghează, supraveghează, așteaptă. Când mă las în voia beției inversărilor dintre reverie și realitate, îmi apare această imagine: casa îndepărtată și lumina ei, asta e pentru mine, în fața mea, casa care privește afară - a venit și rândul ei! - prin gaura cheii. Da, e cineva în casa care veghează, un om lucrează acolo în timp ce eu visez, el e o existență încăpățânată în vreme ce eu urmăresc vise frivole. Doar prin lumina ei, casa este umană. Ea vede ca un om. E un ochi deschis asupra nopții. Și încă alte imagini fără sfârșit vin să înflorească poezia casei în noapte. Uneori ea strălucește ca un licurici în iarbă, ființa cu lumină singuratică: Vă voi vedea casele ca niște licurici cuibăriți între dealuri.2 Un alt poet numește casele ce strălucesc pe pământ „stele de iarbă—. Christiane Burucoa mai spune despre lampa din casa omului: Stea prizonieră prinsă în înghețul clipei. 1 Christiane Barucoa, Antee, Cahiers de Rochefort, p. 5. 2 Helene Morange, Asphodeles etpervenches, Editions Seghers, p. 29. GASTON BACHELARD 66 Pare că în astfel de imagini stelele din cer vin să locuiască pe pământ. Casele oamenilor formează constelații pe pământ. Cu zece sate și lumina lor, G.-E. Clancier fixează o constelație a Leviatanului pe pământ: O noapte, zece sate, un munte Un leviatan negru țintuit în aur.1 Erich Neumann a studiat visul unui pacient care, privind din înălțimea unui turn, vedea stelele născându-se și strălucind în pământ. Ele ieșeau din sânul pământului; în această obsesie, pământul nu era o simplă imagine a cerului înstelat. El era marea mumă producătoare a lumii, producătoare a nopții și a stelelor.2 În visul pacientului său, Neumann deslușește arhetipul pământului-mamă, al acelei Mutter-Erde. Poezia vine, firește, dintr-o reverie care insistă mai puțin decât visul nocturn. E vorba doar de „înghețul unei clipe—. Dar documentul poetic nu e mai puțin indicativ. Un semn terestru este pus pe o făptură a cerului. Arheologia imaginilor este așadar luminată de imaginea rapidă, de imaginea instantanee a poetului. Am dat toate aceste dezvoltări unei imagini ce poate părea banală ca să arătăm că imaginile nu pot sta liniștite. Reveria poetică, spre deosebire de reveria de somnolență, nu adoarme niciodată. Ea trebuie mereu ca, pornind de la o imagine, să facă să radieze unde imaginare. Dar, oricât de cosmică ar deveni casa singuratică luminată de steaua lămpii sale, ea se impune totdeauna ca o singurătate: să dăm un ultim text care pune accentul pe această singurătate. În Fragmente dintr-un jurnal intim, reprodus la începutul unei culegeri de scrisori ale lui Rilke3, găsim următoarea scenă: Rilke și doi dintre tovarășii săi zăresc în noaptea adâncă „fereastra luminată a unei colibe îndepărtate, ultima colibă, cea 1 G.-E. Clancier, O voce, Editions Gallimard, p. 172. 2 Erich Neumann, Eranos-Jahrbuch, 1955, pp. 40-41. 3 Rilke, Choix de Lettres (Culegere de scrisori), Editions Stock, 1934, p. 15. 67 ____Poetica spațiului care stă singură la orizont înainte de a se ajunge la ogoare și mlaștini—. Această imagine a unei singurătăți simbolizate printr-o singură lumină mișcă inima poetului, îl emoționează atât de profund, încât îl izolează de tovarășii săi. Vorbind despre grupul celor trei prieteni, Rilke adaugă: „Cu toate că eram foarte aproape unul de altul, rămâneam trei oameni izolați care văd noaptea pentru întâia oară.— O exprimare pe care n-o vom epuiza niciodată, fiindcă cea mai banală dintre imagini, o imagine pe care poetul a văzut-o cu siguranță de sute de ori, capătă dintr-o dată semnul lui „întâia oară— și îi transmite acest semn nopții familiare. Nu putem oare spune că lumina venind de la un singuratic care veghează încăpățânat capătă o putere de hipnoti-zare? Suntem hipnotizați de singurătate, hipnotizați de privirea casei singuratice. Între ea și noi legătura e atât de strânsă, încât nu mai visăm decât la o casă singuratică în noapte! O Licht im schlafenden Haus!1 Cu ajutorul colibei, al luminii care veghează în zarea îndepărtată, am indicat sub forma sa cea mai simplificată condensarea de intimitate a refugiului. La începutul acestui capitol, încercasem mai întâi, dimpotrivă, să diferențiem casa după verticalitatea ei. Trebuie acum, tot cu ajutorul unor documente literare circumstanțiate, să spunem mai bine valorile de protecție ale casei împotriva forțelor care o asediază. După ce vom fi examinat această dialectică dinamică a casei și a universului, vom examina câteva poeme în care casa constituie o întreagă lume. 1 Richard von Schaukal, Anthologie de la poesie allemande (Antologia poeziei germane), Editions Stock, II, p. 125. Capitolul al doilea CASĂ ȘI UNIVERS „Când culmile cerului nostru se vor întâlni Casa mea va avea un acoperiș.— Paul Eluard Arătam în capitolul precedent că există un sens în a spune că „citim o casă—, că „citim o odaie—, întrucât odaia și casa sunt diagrame de psihologie care îi ghidează pe scriitori și pe poeți în analiza intimității. Vom porni la lectura lentă a câtorva case și a câtorva odăi „scrise— de mari scriitori. I Deși în străfundul ființei sale e un citadin, Baudelaire simte sporirea valorii de intimitate când o casă e atacată de iarnă. În Paradisurile artificiale (p. 280), el spune fericirea lui Thomas de Quincey, închis în iarnă, citindu-l pe Kant, ajutat de idealismul opiului. Scena se petrece într-un cottage"" din Țara Galilor. „O locuință frumoasă nu face oare iarna mai poetică, și iarna nu sporește oare poezia locuinței? Albul cottage era așezat în fundul unei mici văi închise între munți destul de înalți; părea înfășat în arbuști.— Am subliniat cuvintele care, în această scurtă frază, aparțin imaginației repaosului. Ce cadru, ce încadrare de liniște pentru un consumator de opiu care, citindu-l pe Kant, unește 1 Cum distonează acest cuvânt, dulce pentru ochi, într-un text franțuzesc dacă-l pronunțăm englezește! GASTON BACHELARD 70 singurătatea visului cu singurătatea gândului! Putem desigur să citim pagina lui Baudelaire cum se citește o pagină ușoară, prea ușoară. Un critic literar ar putea chiar să se mire că marele poet s-a folosit cu atâta ușurință de imaginile banalității. Dar, citind această pagină prea simplă, acceptându-i reveriile de repaos pe care le sugerează, zăbovind asupra cuvintelor subliniate, ne cufundăm trup și suflet, în liniște. Ne simțim așezați în centrul de protecție al casei, al dealului, „înfășați— și noi în țesăturile iernii. Și ne e cald, fiindcă afară e frig. Iar pentru a întregi acest „paradis artificial— cufundat în iarnă, Baudelaire spune că visătorul cere o iarnă grea. „În fiecare an îi cere cerului atâta zăpadă, grindină și îngheț cât încape în el. Îi trebuie o iarnă canadiană, o iarnă rusească. Cuibul lui va fi atunci mai cald, mai dulce, mai iubit.1 Asemenea lui Edgar Allan Poe, mare visător de perdele, Baudelaire mai cere și „niște perdele grele unduind până la podea— ca să căptușească locuința înconjurată de iarnă. În spatele perdelelor întunecate, zăpada pare mai albă. Totul se activează când se acumulează contradicțiile. Baudelaire ne-a dat un tablou centrat; el ne-a purtat în centrul unei reverii pe care putem acum să ne-o însușim. Îi vom adăuga desigur niște trăsături personale. În cottage-ul lui Thomas de Quincey, evocat de Baudelaire, vom așeza ființe din trecutul nostru. Căpătăm astfel beneficiul unei evocări fără supraîncărcare. Amintirile noastre cele mai personale pot veni să locuiască aici. Prin nu știu ce simpatie, descrierea lui Baudelaire și-a pierdut banalitatea. Și totdeauna e așa: centrii de reverie bine determinați sunt mijloace de comunicare între oamenii visării, în același fel în care conceptele bine definite sunt mijloace de comunicare între oamenii gândirii. În Curiozități estetice (p. 331), Baudelaire vorbește și despre o pânză a lui Lavieille reprezentând „o căsuță sărăcăcioasă la marginea unei păduri— iarna, în „anotimpul trist—. Și totuși: „Unele dintre efectele pe care Lavieille le-a redat adesea mi se par - spune Baudelaire - extrase din fericirea de iarnă.— 1 Henri Bosco foarte bine tipul unei astfel de reverii în această scurtă formulă: „Când adăpostul e sigur, furtuna e bună.— 71 ____Poetica spațiului Iarna evocată este o întărire a bucuriei de a locui întrucât ține numai de regnul imaginației, iarna evocată aici sporește valoarea de locuire a casei. Dacă ni s-ar cere să facem o expertiză a onirismului acelui cottage al lui Thomas de Quincey, retrăit de Baudelaire, am spune că acolo stăruie mirosul fad de opiu, o atmosferă de somnolență. Nimic nu ne vorbește despre vitejia zidurilor, despre curajul acoperișului. Casa nu luptă. S-ar spune că Baudelaire nu știe să se închidă decât între perdele. Absența luptei e adesea o caracteristică caselor în iarnă pe care le găsim în literatură. Dialectica universului și a casei este aici prea simplă. Zăpada, în speță, nimicește prea ușor lumea exterioară. Ea universalizează universul într-o singură tonalitate. Cu un singur cuvânt, cuvântul „zăpadă—, universul este exprimat și suprimat pentru ființa adăpostită. În Deșerturile dragostei, și Rimbaud spune: „Era ca o noapte de iarnă, cu o zăpadă de înăbușit lumea.— În orice caz, dincolo de casa locuită, cosmosul de iarnă e un cosmos simplificat. Este o non-casă în stilul în care metafizicianul vorbește de un non-eu. De la casă la non-casă se ordonează cu ușurință toate contradicțiile. În casă, totul se diferențiază, se multiplică. De la iarnă, casa primește rezerve de intimitate, rafinamente de intimitate. În lumea din afara casei, zăpada șterge pașii, încurcă drumurile, înăbușă zgomotele, stinge culorile. Se simte acționând o negare cosmică prin universala albeață. Visătorul de casă știe toate acestea, le simte, și prin micșorarea de ființare a lumii exterioare cunoaște o sporire în intensitate a tuturor valorilor intimității. II Dintre toate anotimpurile, iarna este cel mai bătrân. Ea dă vârstă amintirilor. Trimite la un îndelungat trecut. Sub zăpadă casa e bătrână. Casa pare că trăiește înapoi în veacurile înde- GASTON BACHELARD 72 părtate. Sentimentul acesta e bine evocat de Bachelin în paginile în care iarna își arată toată ostilitatea1. Erau seri, când, în casele vechi înconjurate de zăpadă și de crivăț, mărețelor povești, frumoasele legende pe care și le transmit oamenii, capătă un sens concret și devin susceptibile, pentru cine le adâncește, de o aplicare imediată. Și astfel, poate, unul din strămoșii noștri, mort la anul o mie, a putut să creadă în sfârșitul lumii. Fiindcă poveștile nu sunt aici niște basme cu zâne povestite de bunici; sunt povești de bărbați, povești care meditează asupra forțelor și semnelor. În iernile acelea, spune în altă parte Bachelin (p. 58), „mi se pare că (sub mantaua vastului cămin) vechile legende trebuie să fi fost chiar mai bătrâne decât sunt astăzi.— Aveau tocmai acea vechime a dramei cataclismelor, a cataclismelor ce pot să anunțe sfârșitul lumii. Evocând acele seri de iarnă dramatică în casa părintească, Bachelin scrie (p. 104): „Când tovarășii noștri de veghere plecau cu picioarele în zăpadă și cu capul în rafale, mi se părea că s-ar duce foarte departe, în țări necunoscute, cu bufnițe și cu lupi. Eram tentat să le strig cum citisem în primele mele cărți de istorie: Domnul să vă aibă în pază!— Nu e oare izbitor că în sufletul unui copil simpla imagine a casei familiale sub zăpada troienită poate integra imagini ale anului o mie? III Să luăm acum un caz mai complex, un caz ce poate părea paradoxal. Îl luăm dintr-o pagină a lui Rilke.2 Pentru el, contrar tezei generale pe care o susțineam în capitolul precedent, furtuna este ofensivă mai ales în oraș, acolo 1 Henri Bachelin, Le serviteur, p. 102. 2 Rilke, Lettres ă une musicienne (Scrisori către o muziciană), trad., p. 112. 73 ____Poetica spațiului cerul ne spune în mod răspicat mânia lui. La țară, furtuna ne-ar fi mai puțin ostilă. Din punctul nostru de vedere, avem de-a face aici cu un paradox de cosmicitate. Dar, desigur, pagina rilkeană e frumoasă și vom fi interesați să o comentăm. Iată ce-i scrie Rilke „muzicienei—: Știi tu că sunt speriat, în oraș, de uraganele astea nocturne? S-ar părea, nu-i așa, că în trufia lor de elemente, le nici nu ne văd. În timp ce o casă singuratică la țară pe aceasta o văd, o iau în brațele lor puternice și astfel, o întăresc, încât acolo ai vrea să stai afară, în grădina care mugește, și cel puțin stai la fereastră, și-i aprobi pe bătrânii arbori înfuriați care se agită de parcă spiritul profeților ar fi în ei. Pagina lui Rilke mi se pare, în stil fotografic, un „negativ— al casei, o inversare a funcției de locuire. Furtuna vuiește și îndoaie copacii; Rilke, adăpostit în casă, ar vrea să fie afară, nu din nevoia de a se bucura de vânt și de ploaie, ci în căutarea reveriei. Astfel, Rilke participă, simțim asta, la contra-mânia copacului atacat de furia vântului. Dar el nu participă la rezistența casei. Își pune încrederea în înțelepciunea uraganului, în clarviziunea fulgerului, în toate elementele care, în chiar furia lor, văd adăpostul omului și se înțeleg între ele să-l cruțe. Acest „negativ— de imagine nu e însă mai puțin revelator. El este mărturia dinamismului de luptă cosmică. Rilke - care a dat despre asta multe dovezi și ne vom referi adesea la ele -cunoaște drama adăposturilor omenești. Oricare ar fi polul dialecticii în care se situează visătorul, fie el casa ori universul, dialectica se dinamizează. Casa și universul nu sunt pur și simplu două spații juxtapuse. Sub regimul imaginației, ele se animă unul pe altul, avântându-se în reverii contrare. Chiar Rilke admite că încercările „întăresc— vechea casă. Casa își capitalizează victoriile împotriva uraganului. Și fiindcă într-o cercetare a imaginației trebuie să depășim domnia faptelor, știm prea bine că suntem mai liniștiți, mai în siguranță în vechiul adăpost, în casa natală, decât în casa de pe stradă, unde nu locuim decât în trecere. GASTON BACHELARD 74 IV În opoziție cu „negativul— examinat mai sus, să dăm exemplul unei pozitivități de adeziune totală la drama casei atacate de furtună. Casa din Malicroix1 se numește „La Redousse—. E construită pe o insulă din Camargue, nu departe de fluviul care mugește. E umilă. Pare slabă. Vom vedea cât curaj are. Scriitorul pregătește furtuna pe mai multe pagini. O meteorologie poetică merge la sursele de unde se vor naște mișcarea și zgomotul. Cu câtă artă atinge scriitorul mai întâi absolutul tăcerii, imensitatea spațiilor tăcerii! Nimic nu sugerează mai bine ca tăcerea sentimentul spațiilor nemărginite. Am intrat în aceste spații. Zgomotele colorează întinderea și îi dau un soi de trup sonor. Absența lor o lasă desăvârșit de pură și în mijlocul tăcerii suntem cuprinși de senzația de vast, de adânc, de nemărginit. Ea m-a năpădit și, timp de câteva minute, m-am confundat cu această măreție a păcii nocturne. Ea se impunea ca o ființă. Pacea avea un trup. Luat din noapte, făcut din noapte. Un trup real, un trup imobil. În acest vast poem în proză vin să se așeze pagini care au același progres al zvonurilor și al temerilor ca și stanțele Djinnilor la Victor Hugo. Dar aici scriitorul își ia răgazul de a arăta restrângerea spațiului în centrul căruia casa va trăi ca o inimă îngrozită. Un soi de spaimă cosmică prevestește furtuna. Apoi toate gâtlejurile vântului se desfac. În curând, toate animalele uraganului dau glas. Ce bestiar al vântului am putea întocmi dacă am avea răgazul, nu numai din paginile pe care le invocăm, ci din toată opera lui Henri Bosco, analizându-i dina-mologia furtunilor! Scriitorul știe din instinct că toate agresiunile, fie că vin de la om sau de la lume, sunt animalice. Oricât de subtilă ar fi o agresiune venită de la om, oricât de indirectă, de camuflată, de construită ar fi, ea revelează niște 1 Henri BOSCO, Malicroix, p. 105 și urm. 75 ____Poetica spațiului origini nerăscumpărate. Un mic filament animal trăiește în orice ură cât de măruntă. Poetul-psiholog - sau psihologul-poet, dacă există așa ceva - nu se poate înșela marcând cu un strigăt animal diferitele tipuri de agresiune. Și, de asemenea, unul din teribilele semne distinctive ale omului este faptul că nu înțelege intuitiv forțele universului decât printr-o psihologie a furiei. Și împotriva acestei haite care se dezlănțuie treptat, casa devine adevărata făptură de o umanitate pură, ființa care se apără fără a avea niciodată răspunderea atacului. „La Redousse— este Rezistența omului. Ea este valoare umană, măreție a Omului. Iată pagina centrală a rezistenței omenești a casei în miezul furtunii (p. 115): Casa lupta vitejește. Ea se plânse mai întâi; cele mai rele rafale o atacară din toate părțile deodată, cu o ură distinctă și cu asemenea urlete de furie, încât, în unele clipe, mă înfioram de spaimă. Dar ea ținu piept. De la începutul furtunii vânturi turbate se înverșunaseră asupra acoperișului. Încercaseră să-l smulgă, să-i frângă șalele, să-l facă fărâme, să-l aspire. Dar el își rotunji spinarea și se propti zdravăn în vechii stâlpi de susținere. Atunci alte vânturi sosiră și, năvălind jos, la pământ, izbiră în ziduri. Totul se îndoi sub lovitura impetuoasă, dar casa flexibilă, îndoindu-se, rezistă fiarei. Ea ținea fără îndoială de solul insulei prin niște rădăcini incasabile, de la care pereții subțiri de trestie tencuită și de scânduri își trageau o forță supranaturală. Zadarnic erau insultate obloanele și ușile, zadarnic se pronunțau amenințări colosale, se trâmbița în cămin, făptura deja omenească în care-mi adăposteam corpul nu i-a cedat nimic furtunii. Casa se strânse în jurul meu, ca o lupoaică, și în unele clipe îi simțeam mirosul coborându-mi matern până la inimă. În noaptea aceea, a fost într-adevăr mama mea. N-am avut-o decât pe ea ca să mă păzească și să mă susțină. Eram singuri. Vorbind despre maternitatea casei în cartea noastră, Pământul și reveriile repaosului, citasem aceste două versuri imense ale lui Milosz, unde se unesc imaginile Mamei și Casei: Spun Mamă. Și la tine mă gândesc, o, Casa mea! Casă a frumoaselor veri întunecate din copilărie. (Melancolie) GASTON BACHELARD 76 O imagine asemănătoare se impune recunoștinței înduioșate a locuitorului din „La Redousse—. Dar, aici, imaginea nu vine din nostalgia copilăriei. Ea e dată în actualitatea ei de protecție. Dincolo chiar de o comunitate a tandreței, aici avem de-a face cu o comunitate a forței, o concentrare a două tipuri de curaj, a două rezistențe. Ce imagine a concentrării de ființă este casa care, „strângându-se— în jurul locuitorului ei, apro-piindu-și zidurile, devine celula unui corp. Refugiul s-a contractat. Și, devenind mai protector, a devenit exterior mai puternic. Din refugiu, a devenit redută. Căsuța a devenit o fortăreață a curajului pentru singuraticul care, înlăuntru, trebuie să învețe să-și învingă frica. Un astfel de adăpost educă. Paginile lui Bosco se citesc ca o acumulare de rezerve de forță în castelele interioare ale curajului. În casa devenită prin imaginație însuși centrul unui ciclon, trebuie depășite simplele impresii de reconfortare pe care le dă orice adăpost. Trebuie să participăm la drama cosmică susținută de casa care luptă. Întreaga dramă din Malicroix este o încercare a singurătății. Locuitorul din „La Redousse— trebuie să domine singurătatea în casa de pe o insulă fără sat. Acolo trebuie să dobândească demnitatea singurătății atinsă de un strămoș pe care o mare nenorocire l-a făcut să se izoleze. El trebuie să fie singur, singur într-un cosmos care nu este cel al copilăriei lui. Om dintr-o rasă blândă și fericită, el trebuie să-și înalțe curajul, să învețe curajul în fața unui cosmos aspru, sărac, rece. Casa izolată vine să-i dea imagini puternice, adică sfaturi de rezistență. Astfel, în fața ostilității, a formelor animalice ale furtunii și uraganului, valorile de protecție și de rezistență ale casei sunt transpuse în valori umane. Casa capătă energiile fizice și morale ale unui corp omenesc. Ea își încovoaie spinarea, își încordează șalele. Sub rafale, se îndoaie când trebuie, sigură că se poate redresa la timp -, negând mereu înfrângerile trecătoare. O asemenea casă îl cheamă pe om la un eroism de cosmos. Ea este un instrument de înfruntat cosmosul. Metafizicile „omului aruncat în lume— ar putea să mediteze concret la casa aruncată pradă uraganului, înfruntând mânia cerului. Împotriva a tot și a toate, casa ne ajută să spunem: voi fi un locuitor al lumii, în ciuda 77 ____Poetica spațiului lumii. Problema nu este numai o problemă de ființare, este una de energie și prin urmare de contra-energie. În această comunitate dinamică dintre om și casă, în această rivalitate dinamică dintre casă și univers, suntem departe de orice referire la simplele forme geometrice. Casa trăită nu e o cutie inertă. Spațiul locuit transcende spațiul geometric. Transpunerea ființei casei în valori umane poate fi oare considerată ca o activitate metaforizează? În calitatea lor de metafore, un critic literar le-ar considera lesne ca excesive. Pe de altă parte, un psiholog pozitiv ar reduce imediat limbajul plin de imagini la realitatea psihologică a spaimei unui om închis în singurătatea lui, departe de orice ajutor omenesc. Dar fenomenologia imaginației nu poate fi satisfăcută de o reducție care face din imagini niște mijloace subalterne de expresie: fenomenologia imaginației cere ca imaginile să fie trăite direct, ca imaginile să fie luate ca evenimente subite ale vieții. Când imaginea e nouă, lumea e nouă. Iar în lectura pusă în viață, orice pasivitate dispare dacă încercăm să conștientizăm actele creatoare ale poetului exprimând lumea, o lume ce se deschide reveriilor noastre. În romanul lui Henri Bosco, Malicroix, lumea lucrează asupra omului singuratic mai mult decât ar putea-o face personajele. Dacă s-ar scoate din roman toate poemele în proză pe care le conține, n-ar mai rămâne decât problema unei moșteniri, un duel între notar și moștenitor. În schimb, ce câștig pentru un psiholog al imaginației dacă lecturii „sociale— i se adaugă lectura „cosmică—! El își dă foarte bine seama că pe om îl formează cosmosul, că acesta îl transformă pe un om de la deal într-un om al insulei și al fluviului. Își dă seama că pe om îl remodelează casa. Cu casa trăită de poet, suntem astfel conduși într-un punct sensibil al antropo-cosmologiei. Așadar, casa este într-adevăr un instrument de topo-analiză. Un instrument foarte eficace, tocmai fiindcă e greu de folosit. Pe scurt, discutarea tezelor noastre este plasată pe un teren care ne e defavorabil. Într-adevăr, la prima vedere, casa este întâi un obiect cu o geometrie puternică. Suntem tentați să o analizăm rațional. Realitatea ei primă este vizibilă și tangibilă. Ea este făcută din GASTON BACHELARD 78 elemente solide bine tăiate, din grinzi bine îmbinate. În ea -, linia dreaptă este dominantă. Firul cu plumb a pus asupra ei pecetea înțelepciunii și a echilibrului său.1 Un astfel de obiect geometric ar trebui să reziste unor metafore care întâmpină corpul omenesc, sufletul omenesc. Dar transpunerea în uman se face imediat, de îndată ce luăm casa ca pe un spațiu de reconfortare și de intimitate, ca pe un spațiu care trebuie să condenseze și să apere intimitatea. Atunci se deschide, în afara oricărei raționalități, câmpul onirismului. Citind și recitind Malicroix, aud pășind pe acoperișul de la „La Redousse—, „copita de fier a visului—, cum spune Pierre-Jean Jouve. Dar complexul realitate-vis nu e niciodată definitiv rezolvat. Chiar când se apucă să trăiască omenește, casa nu-și pierde toată „obiectivitatea—. Trebuie să examinăm mai îndeaproape cum se prezintă, într-o geometrie visătoare, casele din trecut, casele în care mergem să regăsim, în reveriile noastre, intimitatea trecutului. Neîncetat, trebuie să studiem cum, blânda materie a intimității, își regăsește, prin intermediul casei forma pe care o avea atunci când închidea în ea căldura dintâi: Și casa cea veche Simt căldura ei roșietică Vine de la simțuri spre minte.2 V Mai întâi, putem desena casele acestea vechi, le putem da prin urmare o reprezentare care are toate caracteristicele unei 1 De fapt, trebuie să notăm că termenul casă nu figurează în indexul foarte minuțios alcătuit, prezent în noua ediție a cărții lui C.-G. Jung, Metamorphose de l'âme et de ses symboles (Metamorfoza sufletului și simbolurilor sale), trad. Yves le Lay. 2 Jean Wahl, Poemes, p. 23. 79 ____Poetica spațiului copii a realului. Un astfel de desen obiectiv, detașat de orice reverie, este un document dur și stabil care marchează o biografie. Dar această reprezentare din exterior, dacă manifestă cumva o calitate artistică a desenului, un talent de reprezentare, iată cum devine insistentă, îmbietoare, și iată cum simpla apreciere a unui lucru bine redat, bine făcut, se continuă în contemplație și în reverie. Reveria se întoarce să locuiască în desenul exact. Reprezentarea unei case nu-l lasă multă vreme indiferent pe visător. Adeseori îmi spuneam, cu mult înainte de vremea când mă apucasem să-i citesc în fiecare zi pe poeți, că mi-ar plăcea să locuiesc într-o casă ca acelea pe care le vezi în gravuri. Casa cu linii groase, casa dintr-o pirogravură era pentru mine și mai grăitoare. Mie mi se pare că pirogravurile pretind simplitate. Prin ele reveria mea locuia în casa esențială. Am fost mirat să găsesc urmele acestor reverii naive, despre care credeam că-mi aparțin, în lecturile ulterioare. Andre Lafon scrisese în 1913: Visez la un cămin, o casă scundă cu ferestre Înalte, cu trei trepte tocite, netede și înverzite Cămin sărăcăcios și tainic precum o stampă veche Ce trăiește doar în mine, unde mă întorc uneori Să mă așez ca să uit ziua cenușie și ploaia. 1 Atâtea alte poeme ale lui Andre Lafon sunt scrise sub semnul „casei sărăcăcioase—! În „stampele— literare pe care le zugrăvește el, casa îl primește pe cititor ca pe un oaspete. O îndrăzneală în plus - și cititorul ar lua dalta în mână ca să-și graveze lectura. Tipurile de gravuri ajung să precizeze tipuri de casă. Annie Duthil scrie astfel: 1 Andre Lafon, Poesies, Le reve d 'un logis (Poezii, Visul unui cămin), p. 91. GASTON BACHELARD 80 Sunt într-o casă de stampe japoneze. Soarele este peste tot, căci totul este transparent. Există case luminoase în care, în toate anotimpurile, locuiește vara. Ele sunt făcute numai din ferestre Nu este el însuși locuitor al unor stampe, poetul care spune: Cine nu are în fundul inimii Un castel Elsinor întunecat Asemenea oamenilor din trecut Construim în noi înșine piatră Cu piatră un mare castel cu stafii.1 În acest fel, îmi găsesc reconfortarea în desenele lecturilor mele. Mă duc să locuiesc în „gravurile literare— pe care mi le oferă poeții. Cu cât e mai simplă casa din gravură, cu atât mai mult îmi pune la lucru imaginația mea de locuitor. Ea nu rămâne o „reprezentare—. Liniile ei sunt puternice. Adăpostul îmi dă puteri. El cere să fie locuit cu simplitate, în deplina securitate pe care o dă simplitatea. Casa gravată deșteaptă în mine sensul colibei; în ea retrăiesc forța de privire pe care o are ferestruica. Și iată! Dacă spun cu sinceritate imaginea, iată că simt nevoia să subliniez. A sublinia nu este oare a grava scriind? VI Uneori, casa crește, se extinde. E nevoie de o elasticitate mai mare în reverie, de o reverie mai neprecis desenată, pentru a o locui. 1 Annie Duthil, La pecheuse d'absolu (Pescuitoarea de absolut), Editions Seghers, p. 20. 81 ____Poetica spațiului Casa mea, spune Georges Spyridaki este diafană, dar nu e de sticlă. Mai curând de natura aburului. Pereții ei se condensează și se destind după dorința mea. Câteodată îi strâng în jurul meu ca pe o armură de izolare... Dar, alteori, las pereții casei mele să se răsfețe în spațiul lor propriu, care e extensibilitatea infinită.1 Casa lui Spyridaki respiră. Ea e veșmânt-armură și se extinde apoi la infinit. Adică trăim în ea rând pe rând în siguranță și în aventură. Ea este celulă și este lume. Geometria e transcendată. A da irealitate imaginii legate de o puternică realitate ne așază în bătaia poeziei. Unele texte ale lui Rene Cazelles ne vor spune această expansiune dacă acceptăm să mergem să locuim imaginile poetului. El scrie, din inima Provence-i sale, ținutul contururilor celor mai clare2: Casa de negăsit unde respiră această floare a lavei, unde se nasc furtunile, extenuanta fericire, când voi conteni să o caut? [.] Simetria o dată distrusă, să fii prada vânturilor. [.] Casa mea aș vrea-o asemănătoare cu cea a vântului de mare, fremătând de pescăruși. Astfel, o imensă casă cosmică se află potențial în orice vis despre casă. Din centrul ei radiază vânturile, iar pe ferestrele ei ies pescărușii. O casă atât de dinamică îi permite poetului să locuiască universul. Sau, altfel spus, universul vine să locuiască în casa lui. Uneori, într-un moment de repaos, poetul revine în centrul locuinței sale (p. 29): Totul respiră din nou Fața de masă e albă. 1 Georges Spyridaki, Mort lucide (Moarte lucidă), Editions Seghers, p. 35. 2 Rene Cazelles, De terre et d'envolee (Despre pământ și despre zbor), Editions G.L.M., 1953, p. 23 și p. 36. GASTON BACHELARD 82 Fața de masă, o mână de albeață, a fost de-ajuns pentru a ancora casa în centrul ei. Casele literare ale lui Georges Spyridaki și Rene Cazelles sunt adăposturi ale imensității. Pereții au luat vacanță. În astfel de case te vindeci de claustrofobie. Există ceasuri când e salutar să mergi să le locuiești. Imaginea acestor case care integrează vântul, care aspiră la o ușurătate aeriană, care poartă pe copacul ciudatei lor creșteri un cuib gata să-și ia zborul, o asemenea imagine un spirit pozitiv, realist ar putea s-o refuze. În ceea ce privește o teză generală despre imaginație, ea e prețioasă fiindcă e atinsă, fără ca aparent poetul să o știe, de chemarea contrariilor care dinamizează marile arhetipuri. Erich Neumann, într-un articol din Eranos1 a arătat că orice ființă puternic pământească - și casa este o ființă foarte pământească - ar înregistra totuși chemările unei lumi aeriene, ale unei lumi celeste. Casei bine înrădăcinate îi place să aibă o ramură sensibilă la vânt, un pod cu zvonuri de frunziș. Tot la un asemenea pod se gândea un poet scriind: Pe scara arborilor Ne suim.2 Dacă dintr-o casă facem un poem, nu rareori cele mai intense contradicții vin, cum ar spune filosoful, să ne trezească din somnul nostru întru concepte și să ne elibereze de geometriile noastre utilitare. În pagina lui Rene Cazelles, ținta dialecticii imaginare este soliditatea. Acolo se respiră imposibilul miros de lavă, granitul are aripi. Invers, vântul brusc e tare ca o grindă. Casa își cucerește partea ei de cer. Are drept terasă întregul cer. 1 Erich Neumann, Die Bedeutung des Erdarchetyps fur die Neuzeit, loc. cit., p. 12. 2 Claude Hartmann, Nocturnes, Editions La Galere. 83 ____Poetica spațiului Dar comentariul nostru devine prea precis. El acceptă ușor dialectici parțiale despre diferitele caracteristici ale casei. Continuându-l, am sparge în bucăți unitatea arhetipului. Întotdeauna se întâmplă așa. E mai bine să lăsăm ambivalențele arhetipurilor învăluite în valoarea lor dominantă. Iată de ce poetul va fi totdeauna mai sugestiv decât filosoful. El are tocmai dreptul de a fi sugestiv. Atunci, conform dinamismului care aparține sugestiei, cititorul poate să meargă mai departe, prea departe. Citind și recitind poemul lui Rene Cazelles, o dată acceptată țâșnirea imaginii, știm că putem zăbovi nu numai în înălțimea casei, ci într-o supra-înălțime. Îmi place să exersez această supra-înălțare pe multe imagini. Înălțimea imaginii casei este repliată în reprezentarea solidă. Când poetul o despăturește, o întinde, ea se oferă sub un aspect fenomenologic foarte pur. Conștiința „se înalță— cu ocazia unei imagini care în mod obișnuit „odihnește—. Imaginea nu mai e descriptivă, ea este hotărît inspirativă. Ciudată situație: spațiile pe care le iubim nu vor totdeauna să stea închise! Ele se desfășoară. S-ar zice că ele se transportă cu ușurință în altă parte, în alte timpuri, în planuri diferite de visuri și de amintiri. Cum să nu profite fiecare cititor de ubicuitatea unui poem ca acesta: O casă ridicată în inimă Catedrala mea de tăcere Reluată în vis în fiecare dimineață Și părăsită în fiecare seară O casă acoperită de zorii zilei Deschisă vântului tinereții mele.1 Această „casă— e un soi de casă ușoară care se deplasează, pentru mine, pe adierile timpului. Este într-adevăr deschisă 1 Jean Laroche, Memoire d'ete (Memorie de vară), Editions Cahiers de Rochefort, p. 9. GASTON BACHELARD 84 vântului unor alte timpuri. S-ar zice că poate să ne primească în toate diminețile vieții noastre ca să ne dea încredere în viață. De versurile lui Jean Laroche apropii, în reveriile mele, pagina în care Rene Char1 visează „în camera devenită ușoară și care desfășura treptat marile spații ale călătoriei—. Dacă Creatorul l-ar asculta pe Poet, ar crea broasca țestoasă zburătoare care ar duce în albastrul cerului marile securități ale pământului. Oare mai trebuie o dovadă pentru aceste case ușoare? Într-un poem care are ca titlu Casa vântului, Louis Guillaume visează astfel2: Multă vreme te-am construit, o casă! La fiecare amintire transportam pietre De pe malul râului pe coama zidurilor Și vedeam, stuf clocit de anotimpuri Acoperișul tău schimbător ca marea Dansând pe fondul norilor Cu care își amesteca fumurile Casă de vânt sălaș pe care o suflare îl ștergea. Poate părea curios că acumulăm atâtea exemple. Un spirit realist e hotărît: „Aceasta nu stă în picioare! Nu e decât vană și inconsistentă poezie, o poezie care nu mai ține nici măcar de realitate—. Pentru omul pozitiv, tot ce este ireal se aseamănă, formele fiind scufundate și înecate în irealitate. Numai casele reale ar putea avea o individualitate. Dar un visător de case vede case peste tot. Totul îi e sămânță pentru vise de locuință. Jean Laroche mai spune: Bujorul acesta e o casă vagă Unde fiecare regăsește noaptea. 1 Rene Char, Fureur et mystere (Turbare și mister), p. 41. 2 Louis Guillaume, Noir comme la mer (Negru ca marea), Editions Les Lettres, p. 60. 85 ____Poetica spațiului Bujorul nu închide oare în noaptea lui roșie o insectă adormită: Orice caliciu e locuință. Un alt poet face din această locuință un sălaș de eternitate: Bujori și maciparadisuri tăcute! - scrie Jean Jean Bourdeillette într-un vers de infinit1: Când ai visat atâta în căușul unei flori, îți amintești altfel în casa pierdută, dizolvată în apele trecutului. Cine va putea citi fără să intre într-un vis fără sfârșit aceste patru versuri: Odaia moare miere și tei Unde sertarele se deschiseră îndoliate Casa se amestecă cu moartea Într-o oglindă care se înnegrește.2 VI Dacă trecem de la aceste imagini luminoase la niște imagini care insistă, care ne obligă să ne amintim mai adânc în trecut, poeții ne sunt maeștrii. Cu ce putere ne dovedesc ei că în noi trăiesc casele pierdute pentru totdeauna! În noi, ele insistă să trăiască, de parcă ar aștepta de la noi un supliment de ființă. Ce bine, ce mult mai bine am locui acum casa! Ce vie posibilitate de ființare capătă deodată vechile noastre amintiri! Judecăm trecutul. Un soi de remușcare de a nu fi trăit destul de profund în vechea casă ni se strecoară în suflet, urcă din trecut, ne copleșește. Rilke spune acest regret sfâșietor în versuri de 1 Jean Bourdeillette, Les Etoiles dans la main (Cu stelele în mână), Editions Seghers, p. 48. 2 P. 28, vezi și p. 64, evocarea casei pierdute. GASTON BACHELARD 86 neuitat, în versuri care devin într-un mod dureros ale noastre, nu atât în expresia lor, cât într-o dramă a sentimentului profund:1 O nostalgie a locurilor ce nu erau Destul de iubite în ceasul trecător Cât aș vrea să le redau de departe Gestul uitat, fapta suplimentară. De ce ne-am săturat așa de repede de fericirea de a locui sălașul? De ce n-am făcut să dureze ceasurile trecătoare? Ceva care e mai mult decât realitatea i-a lipsit realității. În casă nu am visat destul. Și fiindcă prin reverie o putem regăsi, legătura se face greu. Faptele ne încarcă memoria. Am vrea, dincolo de amintirile mereu repetate, să ne retrăim impresiile abolite și visele care ne făceau să credem în fericire: Unde te-am pierdut, imageria mea călcată în picioare? -spune poetul.2 Astfel, dacă păstrăm în memorie câte ceva din vis, dacă depășim colecția amintirilor precise, casa pierdută în noaptea timpurilor iese din umbră, bucată cu bucată. Nu facem nimic ca s-o reorganizăm. Ființa ei ni se restituie pornind de la intimitatea ei, în blândețea și imprecizia vieții interioare. Ceva fluid pare că ne reunește amintirile. Ne topim în acest fluid al trecutului. Rilke a cunoscut această intimitate de fuziune. El spune această topire a ființei în casa pierdută: N-am mai revăzut niciodată apoi acea locuință ciudată. Așa cum o regăsesc în amintirea mea de copil, nu este o clădire; e toată topită și repartizată în mine: aici o odaie, dincolo o odaie, aici un capăt de coridor care nu unește cele două odăi, ci e păstrat în mine ca un fragment. Totul e răspândit în mine, camerele, scările care coborau cu o încetineală atât de ceremonioasă, alte scări, cuști strâmte 1 Rilke, Vergers (Livezi), XLI. 2 Andre de Richaud, Le droit d 'asile (Dreptul la azil), Editions Seghers, p. 26. 87 ____Poetica spațiului urcând în spirală, în întunecimea cărora înaintai ca sângele în 1 vine . Astfel, visele coboară uneori atât de adânc într-un trecut nedefinit, într-un trecut debarasat de datele lui, încât amintirile clare ale casei natale par să se desprindă de noi. Visele acestea ne uimesc reveria. Ajungem să ne îndoim că am trăit unde am trăit. Trecutul nostru este undeva în altă parte și o anume irealitate impregnează locurile și timpurile. Se pare că ne aflăm în limburile ființei. Iar poetul și gânditorul se găsesc să scrie pagini pe marginea cărora un metafizician al ființei ar avea mult de câștigat în meditație. Iată, de exemplu, o pagină de metafizică concretă care, acoperind cu reverii amintirea unei case natale, ne introduce în locurile nu prea bine definite, nu prea bine situate, ale ființei, unde ne cuprinde o uimire de a fi: William Goyen scrie: Când te gândești că poți să vii pe lume într-un loc pe care la început nici nu știi să-l numești, pe care-l vezi pentru prima oară, și că în locul ăsta anonim, necunoscut, poți să crești, să circuli până când ajungi să-i cunoști numele, să-l pronunți cu dragoste, să-l numești cămin, unde îți înfigi rădăcinile, să-ți adăpostești în el iubirile, astfel încât, de câte ori vorbești despre el, o faci ca îndră-gostiții, în cântări nostalgice, în poeme năpădite de dorință!1 2 Terenul unde întâmplarea a semănat planta umană nu era nimic. Și pe fondul acesta de neant cresc valorile umane! Invers, dacă, dincolo de amintiri, mergi până în fundul viselor, în această pre-memorie, pare că neantul mângâie ființa, pătrunde ființa, dezleagă blând legăturile ființei. Ne întrebăm: fost-a oare ce a fost? Au avut faptele valoarea pe care le-o dă memoria? Memoria îndepărtată nu-și amintește de ele decât dându-le o valoare, o aureolă de fericire. O dată valoarea ștearsă, faptele nu mai țin. Au fost oare? O irealitate se infil- 1 Rilke, Les cahiers de Malte Laurids Brigge (Caietele lui Malte Laurids Brigge), trad. p. 33. 2 William Goyen, La maison d'haleine (Casa de răsuflare), trad. Coindreau, p. 67. GASTON BACHELARD 88 trează în realitatea amintirilor care sunt la granița istoriei noastre personale și a unei preistorii nedefinite, exact în punctul în care casa natală, după noi, vine să se nască în noi. Fiindcă înainte de noi - ne face să înțelegem Goyen - ea era cât se poate de anonimă. Era un loc pierdut în lume. Astfel, în pragul spațiului nostru, înainte de epoca vremii noastre, domnește un cutremur de luări de ființă (prises d'etre) și de pierderi de ființă (pertes d'etre). Și toată realitatea amintirii devine fantomatică. Dar această irealitate formulată în visele amintirii nu răzbate oare până la visătorul ce stă față în față cu lucrurile cele mai solide, cu casa de piatră către care, visând la lume, visătorul se întoarce seara? William Goyen cunoaște această irealitate a realului (loc. cit., p. 88): Iată deci pentru ce, de atâtea ori, când te întorceai singur, urmând poteca sub un văl de ploaie, casa părea că se înalță pe cea mai diafană dintre pânze, un voal țesut dintr-o răsuflare de-a ta. Și te gândeai atunci că poate casa născută din munca dulgherilor nu există, că poate niciodată nu a existat, că nu e decât o închipuire creată de răsuflarea ta și că tu, care ai suflat-o, poți, tot cu o răsuflare, să o nimicești. Într-o asemenea pagină, imaginația, memoria, percepția își schimbă între ele funcțiile. Imaginea se stabilește într-o cooperare a realului cu irealul, prin concursul funcției realului și al funcției irealului. Pentru a studia nu această alternativă a contrariilor, ci fuziunea contrariilor, instrumentele dialecticii logice ar fi cu totul inoperante. Ele ar face anatomia unui lucru viu. Dar casa, dacă este o valoare vie, trebuie să integreze o irealitate. Trebuie ca toate valorile să tremure. O valoare care nu tremură este o valoare moartă. Când vin să se întâlnească două imagini singulare, opere a doi poeți care își urmează separat reveria, se pare că ele se întăresc una pe cealaltă. Convergența aceasta a două imagini excepționale constituie, într-un fel, o verificare a anchetei fenomenologice. Imaginea își pierde din gratuitate. Jocul liber 89 ____Poetica spațiului al imaginației nu mai este o anarhie. Să apropiem așadar de imaginea din Casa de răsuflare a lui William Goyen o imagine pe care am citat-o deja în cartea noastră, Pământul și reveriile repaosului (p. 96), imagine pe care nu am știut s-o înrudim. Pierre Seghers scrie: O casă unde mă duc singur chemând Un nume pe care mi-l întorc tăcerea și zidurile O casă ciudată care stă în vocea mea Și pe care o locuiește vântul. O inventez, mâinile mele desenează un nor O corabie de cer mare deasupra pădurilor O negură ce se risipește și dispare Ca în jocul cu imagini.1 Pentru a clădi mai bine această casă în negură, în adiere, ar trebui, spune poetul, ...Un glas mai tare și tămâia Albastră a inimii și a cuvintelor. Ca și casa de răsuflare, casa adierii și a glasului este o valoare ce tremură la limita dintre real și ireal. Desigur, un spirit realist ar rămâne dincoace de această regiune a tremurului. Dar cel care citește poemele cu bucuria de a imagina va însemna cu o piatră albă ziua în care poate auzi pe două registre ecourile casei pierdute. Pentru cel care știe să asculte casa din trecut, nu este ea o geometrie de ecouri? Glasurile, glasul trecutului răsună altfel în sala cea mare și în odaia cea mică. Altfel răsună și chemările de pe scară. În ordinea amintirilor dificile, mult dincolo de geometriile desenului, trebuie să regăsim tonalitatea luminii, apoi vin blândele mirosuri care persistă în camerele 1 Pierre Seghers, Le domaine public (Domeniul public), p. 70. Continuăm citatul pe care îl dădeam în 1948, căci imaginația noastră de cititor este încurajată de reveriile pe care le-am primit din cartea lui William Goyen. GASTON BACHELARD 90 goale, punând o pecete aeriană pe fiecare dintre odăile casei din amintire. Este oare posibil, încă și mai departe, să se restituie nu doar timbrul vocilor, „inflexiunea glasurilor dragi care au tăcut—, ci și rezonanța tuturor odăilor din casa sonoră? În această extremă persistență a amintirilor, numai poeților le putem cere documente de psihologie rafinată. VII Uneori, casa viitorului e mai solidă, mai clară, mai vastă decât toate casele din trecut. Invers lucrează în raport cu casa natală imaginea casei visate. Târziu în viață, cu un curaj invincibil, mai spunem încă: voi face ceea ce nu s-a făcut. Voi construi casa. Casa aceasta visată poate fi un simplu vis de proprietar, un concentrat a tot ce este socotit comod, confortabil, sănătos, solid, respectiv demn de dorit pentru ceilalți. Casa trebuie atunci să satisfacă și orgoliul și rațiunea, termeni ireconciliabili. Dacă aceste vise trebuie să se realizeze, ele ies din domeniul anchetei noastre. Intră în domeniul psihologiei proiectelor. Dar am precizat de multe ori că proiectul este pentru noi un onirism cu proiecție mică. În el spiritul se desfășoară, dar sufletul nu-și află lărgimea de viață. Poate că e bine să păstrăm câteva vise despre o casă pe care o vom locui mai târziu, tot mai târziu, atât de târziu că nu vom avea timp să o realizăm. O casă care ar fi una finală, simetrică față de casa natală, ar pregăti gânduri și nu vise, gânduri grave, gânduri triste. E mai bine să trăiești în provizoriu decât în definitiv. Iată o anecdotă plină de învățăminte. E povestită de Compenon, care discuta despre poezie cu poetul Ducis: 91 ____Poetica spațiului Când ajunserăm la micile poeme pe care el le adresează locuinței sale, straturilor de flori, grădinii de zarzavat, crângului, cavoului său..., nu mă putui împiedica să-i atrag atenția râzând că, peste o sută de ani, risca să supună la grele chinuri mintea comentatorilor. Începu să râdă și îmi povesti cum, neîmplinindu-i-se dorința din tinerețe de a avea o casă la țară cu o mică grădină, luase hotărîrea, la șaptezeci de ani, să și le dăruiască singur, prin propria-i autoritate de poet, fără să cheltuiască nici un ban. Mai întâi începuse cu casa, apoi crescându-i gustul de posesiune, adăugase grădina, apoi, crângul etc. Toate nu existau decât în imaginația lui, dar era destul pentru ca aceste mici posesiuni himerice să aibă realitate în ochii lui. Vorbea și se bucura de ele ca de niște lucruri adevărate, iar imaginația lui avea o asemenea putere că nu m-aș fi mirat ca, la înghețurile din lunile aprilie sau mai, să-i surprind un sentiment de îngrijorare pentru via lui din Marly. În legătură cu acestea, îmi povesti că un provincial cinstit și cumsecade, citind în ziare unele dintre bucățile în care-și cântă micile sale domenii, îi scrisese ca să-și ofere serviciile în calitate de administrator, cerându-i doar locuință și onorariul pe care-l va crede de cuviință. A locui pretutindeni, dar nicăieri închis, aceasta e deviza visătorului de locuințe. În casa finală, ca și în casa mea reală, reveria de a locui e respinsă brutal. Trebuie totdeauna să lași deschisă o reverie de altundeva. Ce frumos exercițiu al funcției de a locui casa visată devine atunci călătoria cu trenul! O astfel de călătorie derulează un film de case visate, acceptate, refuzate. Fără ca niciodată, ca în automobil, să fii tentat să te oprești. Ești în plină reverie cu salutara interdicție de a verifica. Fiindcă mă tem ca acest fel de a călători să nu fie doar o blândă manie personală, iată un text: În fața tuturor caselor singuratice pe care le întâlnesc la țară, îmi spun - scrie Henry-David Thoreau, că aș putea, satisfăcut, să-mi petrec viața acolo, fiindcă le văd în avantajul lor, fără inconveniente. Încă nu mi-am adus acolo gândurile mele plicticoase și obiceiurile mele prozaice, așa încât n-am stricat peisajul.1 1 Henry-David Thoreau, Un philosophe dans les bois (Un filosof în pădure), trad. R. Michaud și S. David, pp. 60 și 80. GASTON BACHELARD 92 Și, mai departe, Thoreau le spune în gând fericiților proprietari ai caselor întâlnite: „Nu cer decât ochi care să vadă ceea ce voi.— George Sand spune că oamenii pot fi clasificați după cum aspiră să trăiască: într-o colibă sau într-un palat. Dar chestiunea e mai complexă: cine are castel visează colibă, cine are colibă visează palat. Mai mult decât atât, avem fiecare ceasurile noastre de colibă și ceasurile noastre de palat. Coborâm să locuim lângă pământ, pe solul colibei și, pe urmă, în niscai castele din Spania, am vrea să dominăm orizontul. Iar când lectura ne-a dat atâtea locuri locuite, știm să facem să răsune în noi dialectica colibei și a castelului. Un mare poet a trăit-o. În Les feeries interieures (Feeriile interioare) de Saint-Pol Roux, vom găsi două povești pe care e suficient să le apropiem ca să avem două Bretanii, ca să dublăm lumea. De la o lume la alta, de la un sălaș la altul, vin și se întorc visele. Prima poveste are ca titlu: Adieux â la chaumiere (Adio colibei) (p. 205); cea de a doua: Le châtelain et la paysan (Castelanul și țăranul) (p. 359). Iată sosirea în colibă. Ea își deschide îndată inima și sufletul: „În zori, făptura ta proaspăt spoită cu var ni se deschide: copiii au crezut că au pătruns în sânul unui porumbel și de îndată am iubit scărița de lemn - scara ta.— Și în alte pasaje poetul ne spune cum coliba radiază omenia, fraternitatea țărănească. Această casă-porumbel este o arcă primitoare. Dar, într-o zi, Saint-Pol Roux părăsește coliba pentru „conac—: „Înainte de a pleca spre «lux și orgoliu» - ne spune Theophile Briant1 - el gemea în sufletul său franciscan și mai întârzia în pragul de la Roscanvel— și Thophile Briant îl citează pe poet: —Pentru ultima oară, colibă, lasă-mă să sărut pereții modești și până și umbra lor în culoarea durerii mele.. Conacul Camaret, unde se duce să trăiască poetul, este fără îndoială, o operă de poezie în toată puterea cuvântului, realizarea castelului-visat de un poet. Aproape de valuri, în vârful dunei numite de locuitorii peninsulei bretone, Leul din 1 Theophile Briant, Saint-Pol Roux, Editions Seghers, p. 42. 93 ____Poetica spațiului Toulinguet, Saint-Pol Roux cumpără casa unui pescar. Împreună cu un prieten, ofițer de artilerie, a desenat planul unui conac cu șapte turnulețe în centrul căruia se afla casa pe care o cumpărase. Proiectele poetului au fost moderate de un arhitect și a fost construit castelul cu inimă de colibă. „Intr-o zi, ne povestește Theophile Briant (loc. cit., p. 37), ca să-mi dea sinteza «peninsuliței» Camaret, Saint-Pol desenă pe o foaie volantă o piramidă de piatră, hașurile vântului și ondulațiile mării, alăturând această formulă: «Camaret e o piatră în vânt pe o liră.»— Vorbeam, mai sus, despre poeme care cântă casele suflărilor și ale vântului. Credeam că eram, cu aceste poeme, la extremitatea metaforelor. Și iată că poetul urmează epura acestor metafore ca să-și construiască așezarea. Asemenea reverii am purta și dacă ne-am duce să visăm sub conul scund al morii de vânt. Am simți caracterul ei terestru, ne-am închipui-o ca pe o colibă primitivă plămădită din pământ, bine așezată pe pământ ca să reziste vântului. Și apoi, sinteză imensă, am visa, în același timp, la casa înaripată care geme la cea mai mică adiere și care subtilizează energiile vântului. Morarul, tâlhar de vânt, face din furtună făină bună. În cea de a doua poveste din Les feeries interieures (Feeriile interioare), Saint-Pol Roux ne spune cum, castelan al conacului Camaret, a trăit el acolo o viață de colibă. Poate că niciodată nu a fost inversată atât de simplu și de puternic dialectica colibei și castelului. „Țintuit, spune poetul, de prima treaptă a scării de la intrare de saboții mei cu blacheuri de fier, ezit să țâșnesc ca un senior din crisalida mea de țărănoi.—1 Și, mai departe (p. 362): Firea mea suplă se potrivește cu această bună-stare în chip de vultur peste oraș și peste ocean, bună-stare în care nebuna din casă nu întârzie să-mi confere supremația asupra elementelor și asupra ființelor. În curând, înlănțuit de egoism, uit, ca un țăran parvenit, că pricina inițială a castelului a fost să-mi reveleze prin antiteză coliba. 1 Saint-Pol Roux, Les feeries interieures (Feeriile interioare), p. 361. GASTON BACHELARD 94 Cuvântul crisalidă este el singur o modalitate de exprimare care nu ne poate înșela. În el se conjugă două visuri care spun repaosul ființei și avântul ei, cristalizarea serii și aripile ce se deschid dimineața. În trupul castelului înaripat care domină și orașul și oceanul, și pe oameni și universul, el a păstrat o crisalidă de colibă ca să se cuibărească acolo singur, în cel mai larg dintre repaosuri. Referindu-ne la opera filosofului brazilian Lucio Alberto Pinheiro dos Santos1 spuneam altădată că, examinând în amănunt ritmurile vieții, coborând de la marile ritmuri impuse de univers la ritmuri mai fine legate de sensibilitățile extreme ale omului, am putea stabili o ritmanaliză care ar tinde să facă fericite și ușoare ambivalențele pe care psihanaliștii le descoperă în psihismele tulburate. Dar, dacă îl ascultăm pe poet, reveriile alternate își pierd rivalitatea. Cele două realități extreme, a colibei și a castelului, încadrează, cu Saint-Pol Roux, nevoile noastre de retragere și de expansiune, de simplitate și de grandoare. Trăim aici o ritmanaliză a funcției de locuire. Ca să dormi bine, nu trebuie să dormi într-o încăpere mare. Ca să lucrezi bine, nu trebuie să lucrezi într-o cămăruță. Ca să visezi poemul și ca să-l scrii, sunt necesare amândouă adăposturile. Fiindcă ritmanaliza este folositoare pentru psihismele operante. Astfel, casa visată trebuie să aibă de toate. Ea trebuie să fie, oricât de larg ar fi spațiul, o colibă, un trup de porumbel, un cuib, o crisalidă. Intimitatea are nevoie de inima unui cuib. Erasmus, ne spune biograful său, a căutat multă vreme „să găsească, în frumoasa lui casă, un cuib în care să-și poată pune în siguranță micul său trup. A sfârșit prin a se închide într-o cameră ca să poată respira acel aer copt care-i era necesar.—2 Și mulți visători vor să găsească în casă, în odaie, o haină pe măsura lor. 1 La dialectique de la duree (Dialectica duratei), Editions Presses Universitaires de France, p. 129. 2 Andre Saglio, Maisons d'hommes celebres (Casele oamenilor celebri), Paris, 1893, p. 82. 95 ____Poetica spațiului Dar, încă o dată, cuibul, crisalida și veșmântul nu formează decât un moment al locuinței. Cu cât mai condensat este re-paosul, cu atât mai închisă e crisalida, cu atât mai mult ființa care iese din ea este ființa unui altundeva, cu atât mai mare este expansiunea ei. Iar cititorul, credem noi, trecând de la un poet la altul, este dinamizat de imaginația de lectură atunci când îl ascultă pe un Supervielle în momentul în care face să intre universul într-o casă prin toate ușile, prin toate ferestrele larg deschise1. Tot ce fac pădurile, râurile sau aerul Are loc între acești pereți ce cred că închid o cameră Veniți în grabă, călăreți ce traversați mările N-am decât un acoperiș al cerului, veți avea loc. Ospitalitatea casei este atunci așa de totală, încât și ceea ce se vede pe fereastră îi aparține tot casei: Trupul muntelui șovăie la fereastra mea: „Cum poți să intri dacă ești muntele, Dacă ești în înalt, cu stânci, pietre, O bucată a Pământului, alterată de Cer?“ Când devii sensibil la o ritmanaliză care merge de la casa concentrată la casa expansivă, oscilațiile se repercutează, se amplifică. Marii visători profesează, ca Supervielle, intimitatea lumii, dar au învățat această intimitate meditând asupra casei. VIII 1 Jules Supervielle, Les amis inconnus (Prietenii necunoscuți), pp. 93 și 96. GASTON BACHELARD 96 Casa lui Supervielle este avidă să vadă. Pentru ea, a vedea înseamnă a avea. Ea vede lumea, are lumea. Dar, ca un copil lacom, are ochii mai mari decât pântecele. Ea ne-a dăruit unul din acele excese de imagine pe care un filosof al imaginației trebuie să-l noteze surâzând de la bun început dintr-o pornire de critică rezonabilă. Dar, după această vacanță a imaginației, trebuie să ne apropiem de realitate. Trebuie să vorbim despre niște reverii care însoțesc activitățile gospodărești. Ceea ce păstrează casa în mod activ, ceea ce leagă în casă trecutul cel mai apropiat și viitorul cel mai apropiat este acțiunea gospodărească. Dar cum să-i conferi gospodăririi o acțiune creatoare? Îndată ce îi aducem o lumină de conștiință gestului mașinal, îndată ce facem fenomenologie lustruind o mobilă veche, simțim cum se nasc, sub blânda obișnuință domestică, impresii noi. Conștiința întinerește totul. Ea le dă celor mai familiare acte o valoare de început. Domină memoria. Ce uimire să redevii cu adevărat autorul actului mașinal! Astfel, când un poet lustruiește o mobilă - fie și printr-o persoană interpusă -, când pune cu cârpa de lână care încălzește tot ce atinge un pic de ceară mirositoare pe masă, el crează un obiect nou, sporește demnitatea umană a unui obiect, înscrie obiectul în starea civilă a casei omenești. Henri Bosco scrie: Ceara moale pătrundea în acea materie șlefuită sub apăsarea mâinilor și căldura folositoare a lânii. Încet, tava căpăta o strălucire mată. Părea că din scoarța centenară, chiar din inima copacului mort, urca acea strălucire atrasă de frecarea magnetică și se răspândea puțin câte puțin ca o lumină pe tavă. Bătrânele degete încărcate de virtuți, palma generoasă trăgeau din blocul masiv și din fibrele neînsuflețite puterile latente ale vieții. Era creația unui obiect, opera însăși a credinței, în fața ochilor mei uimiți.1 Obiectele astfel răsfățate se nasc într-adevăr dintr-o lumină intimă; ele urcă la un nivel de realitate mai înalt decât obiectele 1 Henri Bosco, Le jardin d'Hyacinthe (Grădina lui Hyacinthe), p. 192. 97 ____Poetica spațiului indiferente, decât obiectele definite de realitatea geometrică. Ele propagă o nouă realitate de a fi. Își iau nu numai locul lor într-o ordine, ci o comuniune de ordine. De la un obiect la altul, în odaie, treburile gospodărești țes legături care unesc un trecut foarte vechi cu ziua cea nouă. Gospodina trezește mobilele adormite. Dacă mergem până la limita unde visul este supradimensionat, simțim un fel de conștiință de a construi casa în înseși îngrijirile pe care le aducem ca să o menținem în viață, să-i dăm toată claritatea de ființare. Casa luminată de îngrijiri pare a fi reconstruită din interior, pare a fi nouă prin interior. În echilibrul intim al pereților și al mobilelor, căpătăm, se poate spune, conștiința unei case construite de femei. Bărbații nu știu să construiască case decât din exterior. Ei nu cunosc deloc civilizația cerii. Cum se poate spune integrarea reveriei în muncă, a viselor celor mai mărețe în munca cea mai umilă, mai bine decât o face Henri Bosco vorbind despre Sidoine, o servitoare cu inimă mare? Această vocație a fericirii, departe de a dăuna vieții ei practice, îi hrănea acțiunile. În timp ce spăla un cearceaf sau o față de masă, în timp ce curăța cu grijă sacul de pâine sau freca un sfeșnic de aramă, i se înălțau din străfundul sufletului acele mici elanuri de bucurie care-i înviorau ostenelile domestice. Nu aștepta să-și isprăvească treaba ca să coboare din nou în sine și să contemple în voie imaginile supranaturale care o locuiau. În timpul în care se ocupa de treaba cea mai banală, îi apăreau figurile din acest ținut. Fără să aibă câtuși de puțin aerul că visează, ea spăla, ștergea praful, mătura, în tovărășia îngerilor.1 Am citit, într-un roman italian, povestea unui măturător de stradă care-și legăna mătura cu gestul maiestuos al cosașului. În reveria lui, el cosea pe asfalt o fâneață imaginară, fâneața cea mare a adevăratei naturi unde își regăsea tinerețea, marele meșteșug al cosașului la răsărit de soare. 1 Henri Bosco, Le jardin d'Hyacinthe (Grădina lui Hyacinthe), p. 173. GASTON BACHELARD 98 Pentru a determina „compoziția— unei imagini poetice mai este nevoie și de „reactivi— mai puri decât aceia ai psihanalizei. Cu determinările fine pe care le pretinde poezia, ajungem în micro-chimie. Un reactiv alterat de interpretările de-a gata ale psihanalistului poate tulbura licoarea. Nici un fenomenolog, retrăind invitația pe care le-o face Supervielle munților să intre pe fereastră, nu va vedea în ea o monstruozitate sexuală. Suntem mai degrabă în fața fenomenului poetic de eliberare pură, de sublimare absolută. Imaginea nu se mai află sub dominația lucrurilor, nici sub presiunea inconștientului. Ea plutește, zboară, imensă, în atmosfera de libertate a unui mare poem. Prin fereastra poetului, casa angajează cu lumea un schimb de imensitate. Și ea, cum îi place să spună metafizicianului, casa bărbaților, se deschide lumii. Și, la fel, fenomenologul care urmărește construirea casei femeilor în reînnoirea zilnică a strălucirii trebuie să depășească interpretările psihanalistului. Aceste interpretări ne reținuseră și pe noi în unele cărți anterioare.1 Dar credem că se poate merge mai adânc, că putem simți cum o ființă omenească se dăruiește lucrurilor și își dăruiește lucrurile desăvârșindu-le frumusețea. Ceva mai frumos, deci cu totul altceva. Atingem aici paradoxul caracterului inițial al unei acțiuni foarte obișnuite. Prin îngrijirile gospodărești i se redă casei nu atât originalitatea, cât originea. Ah! ce viață măreață dacă, în casă, în fiecare dimineață, toate obiectele ar putea fi refăcute cu mâinile noastre, ar putea „ieși— din mâinile noastre! Într-o scrisoare către Theo, Vincent van Gogh îi spune că „trebuie să păstrăm ceva din caracterul originar al unui Robinson Crusoe— (p. 25). A face totul, a reface totul, a-i da fiecărui obiect un „gest— suplimentar, o fațetă în plus luciului cerii, tot atâtea binefaceri pe care ni le dă imaginația făcându-ne să simțim creșterea interioară a casei. Ca să fiu activ în timpul zilei, îmi repet: „Fiecare dimineață îi înalță un gând sfântului Robinson.— 1 Cf. La psychanalyse du feu (Psihanaliza focului). 99 ____Poetica spațiului Când un visător reconstruiește lumea pornind de la un obiect pe care îl încântă cu îngrijirile sale, ne convingem că totul este germene în viața unui poet. Iată o lungă pagină din Rilke care ne pune, în ciuda unei anumite stinghereli (mânuși și costume), în stare de simplitate. In Lettres â une musicienne (Scrisorile către o muziciană) (trad., p. 109), Rilke îi scrie Benvenutei că, în lipsa femeii de serviciu, a lustruit mobilele: Eram deci minunat de singur. când am fost cuprins din nou, pe neașteptate, de această veche pasiune. Trebuie să știi: asta a fost fără îndoială cea mai mare pasiune din copilăria mea și totodată primul meu contact cu muzica; fiindcă pianina noastră intra în jurisdicția mea de ștergător de praf, fiind unul din rarele obiecte care se supunea de bunăvoie acestei operații și nu manifesta nici o plictiseală. Dimpotrivă, sub zelul cârpei de praf, începea deodată să toarcă metalic. și frumoasa ei culoare negru închis se făcea din ce în ce mai frumoasă. Câte n-ai cunoscut dacă ai trăit așa ceva! Deja mândru doar de costumul pe care neapărat trebuia să-l porți: cu șorțul cel mare -, precum și cu micile mănuși din piele de căprioară care protejau mâinile delicate, aveai o politețe cumva ștrengărească drept răspuns la prietenia lucrurilor, fericite că te porți atât de frumos cu ele, că le pui la loc cu atâta grijă. La fel și acum, trebuie să-ți mărturisesc, în timp ce totul se limpezea în jurul meu și imensa suprafață neagră a mesei mele de lucru pe care o privesc toate din jur. căpăta, într-un fel, o nouă conștiință a dimensiunilor odăii, reflectându-le din ce în ce mai bine: cenușiu-deschis, aproape cubic., da, mă simțeam emoționat de parcă acolo s-ar fi petrecut ceva, nu doar ceva, de fapt, superficial, ci un lucru grandios, care se adresează sufletului: un împărat care spală picioarele bătrânilor sau Sfântul Bonaventura spălând vasele din mănăstirea sa. Acestor episoade Benvenuta le dă un comentariu care înăsprește textul1 spunând că mama lui Rilke, „din cea mai fragedă copilărie, îl obligase să șteargă praful de pe mobile și să facă treburi gospodărești.— Cum să nu simți nostalgia muncii care transpare în pagina rilkeană. Cum să nu înțelegi că se acumulează documente psihologice de vârste mentale diferite 1 Benvenuta, Rilke et Benvenuta, trad., p. 30. GASTON BACHELARD 100 fiindcă bucuriei de a o ajuta pe mamă i se adaugă gloria de a fi unul din mai-marii lumii care spală picioarele sărmanilor. Textul este un complex de sentimente, el asociază politețea cu ștrengăria, umilința cu acțiunea. Și apoi, există cuvântul cel mare cu care se deschide pagina: „Eram minunat de singur!— Singur ca la originea oricărei veritabile acțiuni, a unei acțiuni pe care nu ești „obligat— s-o faci. Și minunea acțiunilor lesnicioase este că totuși ele ne situează la originea acțiunii. Scoasă din contextul ei, lunga pagină pe care am citat-o ni se pare un bun test al interesului pentru lectură. Ea poate fi disprețuită. Faptul că ne interesează poate stârni mirare. Dimpotrivă, ea ne poate stârni un interes nemărturisit. În sfârșit, ea poate să pară vie, utilă, reconfortantă. Nu ne dă ea mijlocul de a căpăta conștiința camerei noastre sintetizând puternic tot ceea ce trăiește în cameră, toate mobilele care ne oferă prietenia lor? Și nu există oare, în această pagină, un curaj al scriitorului de a învinge cenzura care interzice confidențele „neînsemnate—? Dar ce bucurie de lectură când recunoaștem importanța lucrurilor neînsemnate! Când completăm prin reverii personale amintirea „neînsemnată— pe care ne-o încredințează scriitorul! Neînsemnatul devine atunci semnul unei extreme sensibilități față de niște semnificații intime ce stabilesc o comunitate de suflet între scriitor și cititorul său. Și ce dulceață a amintirilor când îți poți spune că, exceptând mănușile din piele de căprioară, ai trăit niște ceasuri rilkeene! IX Orice mare imagine simplă este revelatoare pentru o stare sufletească. Casa, mai mult decât peisajul, este „o stare sufletească—. Chiar reprodusă în aspectul său exterior, ea spune o intimitate. Psihologii, în particular Francoise Minkowska și 101 _____Poetica spațiului cercetătorii influențați de ea, au studiat desene reprezentând case făcute de copii. Acestea pot deveni obiectul unui test. Testul casei are chiar avantajul de a fi deschis spontaneității, fiindcă mulți copii desenează spontan, visând cu creionul în mână, o casă. De altfel, spune D-na Balif, „a-i cere copilului să deseneze casa, înseamnă a-i cere să dea la iveală visul cel mai profund în care vrea să-și adăpostească fericirea; dacă e fericit, va ști să găsească o casă închisă și ocrotită, casa solidă și profund înrădăcinată.—1 Ea este desenată în forma ei, dar aproape totdeauna există o trăsătură care dezvăluie o forță intimă. În unele desene, evident, spune D-na Balif „e cald înăuntru, e foc, un foc atât de viu încât îl vezi cum iese pe coș.— Când casa e fericită, fumul se zbenguie blând deasupra acoperișului. Când copilul e nefericit, casa poartă urma spaimelor desenatorului. Francoise Minkowska a expus o colecție deosebit de emoționantă de desene ale copiilor polonezi sau evrei care au trecut prin chinurile ocupației germane în timpul ultimului război. O fetiță care a trăit ascunzându-se, la cea mai mică alertă, într-un dulap, desenează, la multă vreme după ceasurile blestemate, niște case înguste, reci și închise. Și astfel Francoise Minkowska vorbește despre „case imobile—, niște case imobilizate în înțepenirea lor: „Această înțepenire și această imobilitate se regăsesc deopotrivă la fum și la perdelele din ferestre. Copacii în jurul ei sunt drepți, au aerul că o păzesc— (loc. cit., p. 55). Francoise Minkowska știe că o casă vie nu e cu adevărat „imobilă—. În particular, ea integrează mișcările prin care accedem la ușă. Drumul care duce spre casă este adesea urcător. Uneori invită. Există totdeauna elemente kinestezice. Casa are ceva din K, ar spune Rorschachien. După un singur amănunt, marea specialistă în psihologie care era Francoise Minkowska recunoștea mișcarea casei. În 1 De Van Gogh et Seurat aux dessins d'enfants (De la Van Gogh și Seurat la desenele de copii), Ghid catalog ilustrat al unei expoziții la Muzeul pedagogic (1949) comentat de Dr. F. Minkowska, articol de D-na Balif, p. 137. GASTON BACHELARD 102 casa desenată de un copil de opt ani, Francoise Minkowska notează că la ușă există „o clanță; acolo se intră, se locuiește—. Nu este pur și simplu o casă-construcție, „este o casă-locuință—. Clanța ușii desemnează evident o funcționalitate. Kinestezia este marcată prin acest semn, atât de des uitat în desenale copiilor „rigizi—. „Clanța—, trebuie să observăm, n-ar putea fi desenată la scara casei. Funcțiunea ei este cea care primează, nu grija păstrării proporțiilor corecte. Ea traduce o funcție de deschidere. Doar un spirit logic ar putea obiecta că ea servește la fel de bine la închidere ca și la deschidere. În regnul valorilor, cheia închide mai mult decât deschide. Clanța deschide mai mult decât închide. Iar gestul care închide este totdeauna mai net, mai puternic, mai scurt decât gestul care deschide. Măsurând aceste finețuri putem deveni, asemenea Francoisei Minkowska, psihologi al casei. Capitolul al treilea SERTARUL, CUFERELE ȘI DULAPURILE I Intotdeauna am un mic șoc, o mică suferință de limbaj atunci când un mare scriitor ia un cuvânt într-un sens peiorativ. Mai întâi cuvintele, toate cuvintele își fac meseria cinstit în limbajul vieții cotidiene. Apoi, cuvintele cele mai uzuale, cuvintele legate de realitățile cele mai comune nu-și pierd din cauza asta posibilitățile poetice. Când Bergson vorbește de un sertar, ce dispreț! Cuvântul vine totdeauna ca o metaforă polemică. El comandă și judecă, judecă mereu în același fel. Filosofului nu-i plac argumentele clasate pe sertare. Exemplul ni se pare bun pentru a arăta diferența radicală dintre imagine și metaforă. Vom insista puțin asupra acestei diferențe înainte de a reveni la anchetele noastre privind imaginile de intimitate care sunt solidare cu sertarele și cuferele, solidare cu toate ascunzătorile unde omul, mare visător de încuietori, își închide sau își ascunde secretele. La Bergson, metaforele sunt supraabundente și, socotind bine, imaginile sunt foarte rare. Se pare că imaginația ar fi pentru el total metaforică. Metafora vine să dea un corp concret unei impresii greu de exprimat. Metafora este relativă la o ființă psihică diferită de ea. Imaginea, operă a Imaginației absolute, își revendică, dimpotrivă, întreaga sa ființă de la imaginație. Impingând mai departe comparația noastră dintre metaforă și imagine, vom înțelege că metafora nu poate fi supusă câtuși de puțin unui studiu fenomenologic. Nu merită osteneala. Ea nu GASTON BACHELARD 104 are valoare fenomenologică. Este, cel mult, o imagine fabricată, fără rădăcini profunde, adevărate, reale. Este o exprimare efemeră, sau care ar trebui să fie efemeră, folosită o dată în treacăt. Trebuie să ne ferim să o și gândim prea mult. Trebuie să ne temem că cei care o citesc o gândesc. Or, ce mare succes a avut metafora sertarului la bergsonieni! Spre deosebire de metaforă, unei imagini îi putem dărui ființa noastră de cititor; ea este donatoare de ființă. Imaginea, operă pură a imaginației absolute, este un fenomen de ființă, unul dintre fenomenele specifice ale ființei vorbitoare. II După cum se știe, metafora sertarului, precum și altele câteva, ca „haina de-a gata—, sunt folosite de Bergson pentru a vorbi despre insuficiența unei filosofii a conceptului. Conceptele sunt sertare ce servesc la clasarea cunoștințelor; conceptele sunt haine de-gata care dezindividualizează cunoștințele trăite. Fiecărui concept îi corespunde un sertar în mobila categoriilor. Conceptul, iată-l devenit gândire, de vreme ce este, prin definiție, gândire clasată. Să indicăm câteva texte ce marchează bine caracterul polemic al metaforei sertarului în filosofia bergsoniană. Citim în Evoluția creatoare din 1907 (p. 5): „Memoria, așa cum am încercat să dovedim1 nu este facultatea de a clasa amintiri într-un sertar sau de a le înscrie într-un registru. Nu există registru, nici sertar.— În fața oricărui obiect nou, rațiunea se întreabă (L'Evolution creatrice [Evoluția creatoare, p. 52]) „care dintre categoriile sale vechi convine noului obiect. În ce sertar gata să se deschidă îi vom găsi locul? Cu ce haine de gata îl vom îmbrăca—? Fiindcă 1 Bergson trimite la Matiere et memoire (Materie și memorie), cap. II și III. 105 _____Poetica spațiului bineînțeles, o haină de confecție e de ajuns pentru a-l închide într-o îmbrăcăminte pe un biet raționalist. În cea de a doua conferință de la Oxford, la 27 mai 1911 (reprodusă în La pensee et le mouvant [Gândirea și mișcarea, p. 172]), Bergson arată sărăcia imaginii care ar vrea să existe „ici și colo, în creier niște cutii de amintiri care să păstreze fragmente din trecut.— În „Introducerea— la Metafizică (La pensee et le mouvant, p. 221), Bergson spune că pentru Kant știința „nu-i arată decât niște cadre îmbucate în alte cadre—. Metafora mai bântuie încă spiritul filosofului atunci când scrie acest eseul, în 1922, eseu care, în multe privințe, îi rezumă filosofia. El spune încă o dată că în memorie cuvintele nu au fost așezate „într-un sertar cerebral sau în altul—. Am putea arăta, dacă ar fi cazul aici,1 că în știința contemporană, activitatea de inventare a conceptelor, devenită necesară prin evoluția gândirii științifice, depășește conceptele care se determină prin simple clasificări, „îmbucându-se unele într-altele—, după expresia filosofului. Contrar unei filosofii care vrea să se lămurească în privința conceptualizării din științele contemporane, metafora sertarelor rămâne un instrument polemic rudimentar. Dar, pentru problema care ne preocupă acum, aceea de a distinge între metaforă și imagine, avem aici exemplul unei metafore care se indurează, își pierde până și spontaneitatea imaginilor. Se simte mai ales în bergsonism, așa cum îl simplifică învățământul. Metafora polemică reprezentată în clasorul său de sertare revine adesea în expunerile elementare pentru a denunța ideile stereotipe. Putem chiar să prevedem, ascultând anumite lecții, că metafora sertarului va apărea. Or, când presimțim o metaforă, înseamnă că imaginația iese din joc. Această metaforă - instrument polemic rudimentar - și alte câteva, foarte puțin diferite, au mecanizat polemica bergsoni-enilor contra filosofiilor cunoașterii, în particular contra a ceea ce Bergson numea, pripit în a judeca, „raționalismul sec—. 1 Vezi Le rationalisme applique (Raționalismul aplicat), cap. „Interconceptele—. GASTON BACHELARD 106 III Aceste observații rapide nu țin decât să arate că o metaforă n-ar trebui să fie decât un accident de exprimare și că e primejdios să faci din ea un gând. Metafora este o falsă imagine întrucât ea nu are virtutea directă a unei imagini producătoare de expresie, formate în reveria vorbită. Un mare romancier a întâlnit metafora bergsoniană. Dar ea i-a servit pentru a caracteriza nu psihologia unui raționalist kantian, ci psihologia unui mare prost. Vom găsi pagina într-un roman de Henri Bosco.1 Ea răstoarnă de altfel metafora filosofului. Aici nu inteligența este o mobilă cu sertare. Mobila cu sertare este o inteligență. Dintre toate mobilele lui Carre-Benoît, una singură îl înduioșa: clasorul său de stejar. Ori de câte ori trecea prin fața mobilei masive, o privea cu bunăvoință. Acolo, cel puțin, totul rămânea solid, credincios. Vedeai ceea ce se putea vedea, atingeai ceea ce se putea atingea. Lățimea nu intra în înălțime, nici golul în plin. Nimic care să nu fi fost prevăzut, calculat, pentru a fi util, de către un spirit meticulos. Și ce minunat instrument! Ținea loc de orice: era o memorie și o inteligență. Nimic vag sau nesigur în cubul acela atât de bine întocmit. Ce puneai în el o dată, de o sută de ori, de zece mii de ori, puteai să-l găsești acolo într-o clipă, ca să zic așa. Patruzeci și opt de sertare! Destul ca să cuprindă o întreagă lume bine clasată de cunoștințe pozitive. Carre-Benoît atribuia sertarelor un soi de putere magică. „Sertarul, spunea el uneori, este fundamentul spiritului uman.—2 In roman, să o repetăm, cel care vorbește e un om mediocru. Dar un romancier de geniu este cel care-l face să vorbească. Și, romancierul, cu mobila cu sertare, concretizează spiritul de administrare prostească. Și cum o deriziune e întot- 1 Henri Bosco, Monsieur Carre-Benoît â la campagne (Domnul Carre- Benoît la țară), p. 90. 2 Cf. loc. cit., p. 126. 107 _____Poetica spațiului deauna legată de o stupiditate, abia și-a rostit eroul lui Henri Bosco aforismul, că, trăgând sertarele „mobilei auguste—, el descoperă că bona pusese înăuntru muștarul și sarea, orezul, cafeaua, mazărea și lintea. Mobila care gândește devenise un bufet. La urma urmei, poate că aici e o imagine care ar putea să ilustreze o „filosofie a lui a avea—. Ea ar servi la propriu și la figurat. Există erudiți care acumulează proviziile. Vom vedea mai pe urmă, își zic ei, dacă cineva vrea să se hrănească cu ele. IV În chip de preambul la studiul nostru pozitiv asupra imaginilor secretului, am luat în considerare o metaforă care gândește repede și care nu reunește cu adevărat realitățile exterioare cu realitatea intimă. Apoi, cu pagina lui Henri Bosco, am găsit un contact direct de caracteriologie pornind de la o realitate bine desenată. Trebuie să revenim la studiile noastre cât se poate de pozitive asupra imaginației creatoare. Cu tema sertarelor, a cuferelor, a încuietorilor și a dulapurilor, vom lua din nou contact cu insondabila rezervă a reveriilor intimității. Dulapul și rafturile lui, biroul și sertarele lui, cufărul și fundul lui dublu sunt adevărate organe ale vieții psihologice secrete. Fără aceste „obiecte— și altele câteva la fel valorizate, vieții noastre intime i-ar lipsi modelul de intimitate. Acestea sunt obiecte mixte, obiecte-subiecte. Ele au, ca și noi, prin noi, pentru noi, o intimitate. Există oare vreun visător de cuvinte, unul singur, care să nu percuteze la cuvântul dulap (armoire)? Armoire, unul dintre marile cuvinte ale limbii franceze, deopotrivă maiestuos și familiar! Ce frumos și larg volum de suflu! Cum deschide el suflul cu a-ul din prima silabă și cât de blând, de încet îl închide în silaba care expiră. Nu ești niciodată grăbit când dai cuvintelor ființa lor poetică. Și e-ul din armoire este atât de mut GASTON BACHELARD 108 încât nici un poet n-ar vrea să-l facă să sune. Poate de aceea, în poezie, cuvântul este folosit totdeauna la singular. La plural, cea mai mică legătură i-ar da trei silabe. Or, în franceză, marile cuvinte, cuvintele poetic dominante, nu au decât două. Și, la cuvânt frumos, lucru frumos. Cuvântului care sună grav, ființa profunzimii. Orice poet al mobilelor - fie el un poet în mansarda lui, un poet fără mobile - știe din instinct că spațiul interior al bătrânului dulap este adânc. Spațiul interior al dulapului este un spațiu de intimitate, un spațiu care nu se deschide oricând și oricui. Iar cuvintele obligă. Într-un dulap, numai un sărac cu sufletul ar putea să pună orice. A pune orice, oricum, în orice mobilă, marchează o slăbiciune deosebită a funcției de a locui. În dulap trăiește un centru de ordine care protejează toată casa împotriva unei dezordini fără margine. Acolo domnește ordinea sau, mai degrabă, acolo ordinea este un regn. Ordinea nu e pur și simplu geometrică. Acolo ordinea își amintește de povestea familiei. Poetul știe lucrul acesta când scrie.1 Rânduială. Armonie Teancuri de cearceafuri din dulap Levănțică printre rufe. O dată cu levănțica intră în dulap și povestea anotimpurilor. Levănțica singură pune o durată bergsoniană în ierarhia cearceafurilor. Nu trebuie oare să așteptăm, înainte de a le folosi, să fie, cum se zicea la noi, destul de „lavandate—? Câte vise dacă ne amintim, dacă ne întoarcem în țara vieții liniștite! Amintirile revin mulțime dacă revedem în memorie raftul unde odihneau dantelele, batisturile, muselinele așezate pe stofe mai aspre: „Dulapul - spune Milosz - (e) plin de tumultul mut al amintirilor.—2 Filosoful nu voia să luăm memoria drept un dulap cu amintiri. Dar imaginile sunt mai imperioase decât ideile. Și cel 1 Colette Wartz, Paroles pour l'autre (Cuvinte pentru celălalt), p.26. 2 Milosz, Amoureuse initiation (Inițiere amoroasă), p. 217. 109 _____Poetica spațiului mai bergsonian dintre discipoli, de îndată ce este poet, recunoaște că memoria este un dulap. Nu scrie oare Peguy acest mare vers: La rafturile memoriei și la templele dulapului.1 Dar adevăratul dulap nu e o mobilă cotidiană. El nu se deschide în fiecare zi. Tot astfel, cheia unui suflet care nu se mărturisește nu se află în ușă. — Dulapul n-avea chei!... Fără chei dulapul cel mare Priveam adesea ușa lui brună și neagră Fără chei!. Era ciudat! - Visam de multe ori La tainele ce dorm în pântecul lui de lemn Și ni se părea că auzim, dincolo de încuietoarea Căscată, un zgomot îndepărtat, un murmur vag și vesel.2 Rimbaud desemnează astfel o axă a speranței: ce binefacere se află în rezervă în mobila închisă. Dulapul purtător de promisiuni, el e, de astă dată, mai mult decât o poveste. Cu un cuvânt, Andre Breton va deschide minunățiile irealului. Enigmei dulapului, el îi adaugă o preafericită imposibilitate. In Le revolver aux cheveux blancs (Revolverul cu părul alb)3 el scrie cu liniștea suprarealismului: Dulapul e plin de rufe Sunt și raze de lună pe care le pot despături. Iată, cu versurile lui Andre Breton, imaginea condusă în punctul de exces pe care un spirit rezonabil nu vrea să-l atingă. Totdeauna, în vârful unei imagini vii stă un exces. A adăuga o 1 Citat de Beguin, Eve, p. 49. 2 Rimbaud, Les etrennes des orphelins (Darurile orfanilor). 3 Andre Breton, Le revolver aux cheveux blancs, p. 110. Un alt poet scrie: În rufăria moartă a rafturilor Caut supranaturalul. (Joseph Rouffange, Deuil et luxe du caur (Doliu și lux al inimii), Editions Rougerie). GASTON BACHELARD 110 rufă de zână nu e oare a desena, într-o volută vorbită, toate bunurile supraabundente, împăturite, stivuite, adunate în pântecele dulapului de altă dată? Ce mare este, ce măritor este un cearceaf vechi pe care-l despăturești. Și ce albă era vechea față de masă, albă ca luna de iarnă pe câmpie! Visând un pic, găsim că imaginea lui Breton este cât se poate de firească. Nu trebuie să ne mirăm că o ființă de o asemenea bogăție intimă este obiectul grijii celei mai tandre a gospodinei. Anne de Tourville spune despre sărmana soție a tăietorului de lemne: „Se apucase din nou să frece și reflexele care jucau pe dulap îi înveseleau inima.—1 Dulapul radiază în odaie o lumină foarte dulce, o lumină comunicativă. Pe drept cuvânt, un poet vede jucând pe dulap lumina de octombrie: Reflexul dulapului vechi sub Jarul amurgului de octombrie2 Când le acordăm obiectelor prietenia cuvenită, nu deschidem dulapul fără o tresărire. Sub lemnul său roșcat, dulapul este un miez foarte alb. A-l deschide este a trăi un eveniment al albeței. V O antologie a „sipetului— s-ar putea constitui într-un mare capitol în psihologie. Mobilele complexe realizate de meșteșugar sunt o mărturie foarte sensibilă a unei nevoi de secrete, a unei inteligențe a ascunzătorii. Nu e vorba pur și simplu de a păzi cu orice preț un bun. Nu există încuietoare care să reziste violenței absolute. Orice broască, orice încuietoare este un apel 1 Anne de Tourville, Jabadao, p. 51. 2 Claude Vigee, loc. cit., p. 161. iii _____Poetica spațiului la spărgător. Ce prag psihologic este o încuietoare! Ce provocare lansată indiscretului atunci când ea se acoperă cu ornamente! Ce de „complexe— într-o încuietoare împodobită! La tribul Bambara, scrie Denise Paulme,1 partea centrală a încuietorii este sculptată „în formă de ființe omenești, de caiman, de șopârlă, de broască țestoasă... — Trebuie ca puterea care deschide și care închide să aibă o putere de viață, puterea omenească, puterea unui animal sfințit. „Încuietorile dogonilor sunt împodobite cu două personaje (cuplul ancestral).— (loc. cit., p. 35). Dar, în loc să-l provoci pe indiscret, în loc să-l înfricoșezi cu semne de putere, mai bine să-l înșeli. Atunci apar sipetele multiple. Se pun primele secrete în prima cutie. Dacă ele se descoperă, indiscretul va fi satisfăcut. Putem s-o hrănim și cu false secrete. Pe scurt, există un meșteșug „complexual— al ebenistului. Faptul că există omologie între geometria sipetului și psihologia secretului nu are, credem, nevoie de lungi comentarii. Romancierii notează câteodată această omologie în câteva fraze. Un personaj al lui Franz Hellens, vrând să-i ofere un dar fiicei sale ezită între un batic de mătase și o cutie mică de lac japonez. Alege sipetul „fiindcă mi se pare mai potrivit cu caracterul ei închis.—2 O însemnare atât de rapidă, atât de simplă, îi va scăpa poate cititorului grăbit. Ea se află totuși în centrul unei povestiri ciudate, căci, aici, tatăl și fiica ascund același mister. Același mister pregătește un același destin. Este necesar întreg talentul romancierului pentru a ne face să simțim această identitate a umbrelor intime. Trebuie atunci să punem cartea, sub semnul sipetului, la dosarul psihologiei sufletului închis. Vom înțelege astfel că nu se face psihologia ființei închise totalizându-i refuzurile, întocmind catalogul răcelilor sale, istoria tăcerilor sale! Observați-o mai curând în poziti-vitatea bucuriei sale în timp ce deschide un nou sipet, ca această 1 Denise Paulme, Les sculptures de l'Afrique noire (Sculpturile Africii negre), P.U.F., colecția „L'oeil du connaisseur—, 1956, p. 12. 2 Franz Hellens, Fantomes vivants (Fantome vii), p. 126. Vezi în Les petits poemes en prose (Micile poeme în proză), p. 32, Baudelaire vorbește despre „egoistul, închis ca un cufăr—. GASTON BACHELARD 112 tânără care capătă de la tatăl ei permisiunea implicită de a-și ascunde secretele, adică de a-și disimula misterul. In povestirea lui Franz Hellens, două ființe „se înțeleg— fără să și-o spună, fără să o spună, fără să o știe. Două ființe închise comunică prin același simbol. VI Intr-un capitol anterior, declaram că există un sens în a spune că citim o casă, că citim o odaie. S-ar putea spune de asemenea că niște scriitori ne dau să citim sipetul lor. Să înțelegem că nu doar într-o descriere de geometrie bine ajustată se poate scrie „un sipet—. Totuși, chiar Rilke ne spune bucuria lui de a contempla o cutie care se închide bine. In Cahiers (Caiete), se poate citi: „Capacul unei cutii sănătoase a cărei margine nu e coșcovită, un astfel de capac n-ar trebui să aibă altă dorință decât de a sta pe cutia lui.— Cum se poate, va întreba un critic literar, ca într-un text atât de lucrat ca acela al Caietelor, Rilke să fi lăsat o asemenea „banalitate—? Nu ne vom opri la această obiecție dacă acceptăm acest germene de reverie al blândei închideri. Și cât de departe bate cuvântul dorință! Mă gândesc la un proverb optimist din ținutul meu: „Nu e oală să nu-și găsească un capac.— Ce bine ar merge toate pe lume dacă oala și capacul ar rămâne mereu bine potrivite. La închidere blândă, deschidere blândă - am vrea ca totdeauna viața să fie bine unsă. Dar „să citim— un cufăr rilkean, să vedem sub ce fatalitate un gând secret găsește imaginea sipetului. Intr-o scrisoare către Liliane putem citi: Tot ce are legătură cu această experiență indicibilă trebuie încă să rămână distant sau să nu dea loc mai devreme sau mai târziu decât atingerilor celor mai discrete. Da, dacă trebuie să o mărturisesc, îmi închipui că asta se va petrece într-o bună zi tot așa cum se întâmplă 113 _____Poetica spațiului cu acele încuietori puternice și impunătoare din secolul al XVII-lea, care umpleau tot capacul unui cufăr cu tot felul de lacăte, de gheare, de drugi și de pârghii, când o singură cheie blândă putea scoate tot acest aparat de apărare și împiedicare din centrul său cel mai centrat. Dar cheia nu acționează singură. Știi și tu că la asemenea cufere găurile de cheie sunt ascunse sub un buton sau o limbă, care la rândul lor nu ascultă decât de o apăsare secretă.—1 Ce de imagini materializate ale formulei „Sesam, deschi-de-te—! Ce apăsare secretă, ce vorbă dulce e potrivită ca să deschizi un suflet, ca să destinzi o inimă rilkeană. Rilke, fără nici o îndoială, a iubit încuietorile. Dar cine nu iubește cheile și încuietorile? Pe această temă literatura psihanalitică, este abundentă. Ar fi deci deosebit de ușor să constituim un dosar. Dar, pentru scopul pe care-l urmărim, dacă am pune în evidență reliefarea simbolurilor sexuale, am masca profunzimea reveriilor intimității. Niciodată, poate, nu se va simți mai bine monotonia simbolismului subliniat de psihanaliză decât într-un asemenea exemplu. Dacă într-un vis de noapte apare un conflict între cheie și încuietoare, acela este pentru psihanaliză un semn mai clar decât toate, un semn atât de clar încât scurtează povestea. Nu mai ai nimic de mărturisit dacă visezi cheie și încuietoare. Dar poezia depășește cu mult psihanaliza. Dintr-un vis ea face totdeauna o visare. Iar reveria poetică nu se poate mulțumi cu un rudiment de poveste; ea nu se poate înnoda pe un nod complexual. Poetul trăiește o reverie care veghează și mai ales reveria lui rămâne în lume, în fața obiectelor lumii. Ea adună univers în jurul unui obiect, într-un obiect. Iat-o cum deschide cuferele, cum condensează bogății cosmice într-un sipet micuț. Dacă în sipet sunt giuvaeruri și pietre, este un trecut, un lung trecut, un trecut care străbate generațiile și pe care poetul îl va romanța. Pietrele vor vorbi despre dragoste, desigur. Dar și despre putere, dar și despre destin. Toate astea sunt atât de mari, mult mai mari decât o cheie și decât broasca ei! În sipet sunt lucrurile de neuitat, de neuitat pentru noi, de neuitat și pentru cei cărora le dăruim comorile noastre. Trecutul, 1 Claire Goll, Rilke et les femmes (Rilke și femeile), p. 70. GASTON BACHELARD 114 prezentul, un viitor sunt condensate acolo. Și astfel, sipetul este memoria imemorialului. Dacă profităm de imagini ca să facem psihologie, vom recunoaște că fiecare mare amintire - amintirea pur bergsoniană - este montată în micul ei sipet individual. Amintirea pură, imagine care este numai a noastră, nu vrem s-o comunicăm. Din ea nu încredințăm decât detalii pitorești. Dar ființa ei proprie este a noastră și nu vom vrea niciodată să spunem tot despre ea. Nu e nimic aici care să semene a refulare. Refularea este un dinamism inabil. De aceea prezintă simptome atât de vizibile. Dar fiecare taină își are micul ei sipet, această taină absolută, bine ferecată, scapă oricărui dinamism. Viața intimă cunoaște aici o sinteză între Memorie și Voință. Intr-asta constă Voința de Fier, nu împotriva exteriorului, împotriva celorlalți, ci dincolo de orice psihologie a lui contra. Jur-împrejurul anumitor amintiri ale ființei noastre, avem siguranța unui sipet absolut.1 Dar, cu acest sipet absolut, iată-ne și pe noi vorbind în metafore. Să ne întoarcem la imaginile noastre. VII Cufărul, sipetul mai ales, pe care-l iei mai deplin în stăpânire, sunt obiecte care se deschid. Când sipetul se închide, el e înapoiat comunității obiectelor; își ia locul în spațiul exterior. Dar el se și deschide! Atunci, acest obiect care se deschide este, ar spune un filosof matematician, diferențiala dintâi a descoperirii. Vom studia într-un capitol ulterior dialec- 1 Mallarme într-o scrisoare către Aubanel: „Orice om are un secret în el, mulți mor fără să-l fi găsit, și nu-l vor găsi pentru că, o dată morți, el nu mai există, cum nu mai există nici ei. Am murit și înviat cu cheia giuvaerelor din ultima mea casetă spirituală. Eu sunt acum cel care trebuie s-o deschidă în lipsa oricărei impresii împrumutate și misterul ei se va răspândi într-un cer foarte frumos.— (Scrisoare din 16 iulie 1866). 115 _____Poetica spațiului tica lui înlăuntru și în afară. Dar în momentul când sipetul se deschide nu mai este dialectică. „Afară— este șters dintr-un foc, totul e noutate, surpriză, necunoscut. „Afară— nu mai înseamnă nimic. Ba chiar, suprem paradox, dimensiunile volumului nu mai au sens pentru că tocmai s-a deschis o dimensiune: dimensiunea de intimitate. Pentru cineva care valorizează corect, pentru cineva care se situează în perspectiva valorilor de intimitate, această dimensiune poate fi infinită. O pagină de o luciditate minunată ne-o va dovedi, dându-ne o veritabilă teoremă de topo-analiză a spațiilor intimității. Luăm această pagină din opera unui scriitor care analizează operele literare în funcție de imaginile dominante. Jean-Pierre Richard1 ne face să retrăim deschiderea sipetului aflat sub semnul Scarabeului de aur din povestirea lui Edgar Allan Poe. Mai întâi, bijuteriile găsite aici sunt neprețuite! N-ar putea să fie niște bijuterii „obișnuite—. Comoara nu e inventariată de un notar, ci de un poet. El își ia sarcina „necunoscutului și posibilului, comoara redevine obiect imaginar, generator de ipoteze și de vise, ea se face căuș și scapă de ea însăși către o infinitate de alte comori.— Astfel, se pare că în momentul când povestirea ajunge la concluzie, la o concluzie rece ca a unei povestiri polițiste, ea nu vrea să piardă nimic din bogăția ei de onirism. Niciodată imaginația nu poate spune: nu e decât asta. Există totdeauna mai mult decât asta. Așa cum am spus-o de mai multe ori, imaginea de imaginație nu e supusă unei verificări din partea realității. Și, încheind valorizarea conținutului prin valorizarea conținătorului, Jean-Pierre Richard ne oferă această formulă densă: „Nu ajungem niciodată la fundul sipetului.— Cum s-ar putea surprinde mai bine infinitatea dimensiunii intime? Uneori, o mobilă lucrată cu dragoste are perspective interioare neîncetat modificate de reverie. Deschidem mobila și 1 Jean-Pierre Richard, Le vertige de Baudelaire (Vertijul lui Baudelaire), apud Critique, nr. 100-101, p. 777. GASTON BACHELARD 116 descoperim un sălaș. O casă este ascunsă într-un sipet. Astfel, într-un poem în proză de Charles Cros, găsim o asemenea minune unde poetul continuă opera ebenistului. Frumoasele obiecte realizate de o mână fericită sunt „continuate— cât se poate de firesc de reveria poetului. Pentru Charles Cros, niște ființe imaginare iau naștere din „secretul— scrinului de marchetărie. „Ca să descopere taina mobilei, ca să pătrundă în spatele perspectivelor de marchetărie, ca să atingă lumea imaginară prin micile oglinjoare—, a trebuit să aibă „privirea iute, urechea ageră, atenția ascuțită—. Imaginația dă într-adevăr câte un accent tuturor simțurilor noastre. Atenția imaginantă ne pregătește simțurile pentru instantaneitate. Și poetul continuă: Dar am întrezărit în sfârșit serbarea clandestină, am auzit menuetele minuscule, am surprins intrigile complicate care se țes în scrin. Deschizi ușile, vezi un fel de salon pentru insecte, remarci dalele albe, brune și negre în perspectivă exagerată..1 Când închide sipetul, poetul suscită acolo o viață de noapte în intimitatea scrinului. Când scrinul e închis, când urechea nechemaților e astupată de somn sau umplută de zgomotele exterioare, când gândul oamenilor se fixează pe un oarecare obiect pozitiv, Atunci scene ciudate se petrec în salonul unde se află scrinul, câteva personaje cu statură și înfățișare insolită ies din micile oglinzi. De astă dată, în noaptea mobilei, reflexele închise în ea sunt cele care reproduc obiecte. Inversarea interiorului și exteriorului e trăită cu asemenea intensitate de poet, încât ea se repercutează într-o inversare a obiectelor și reflexelor. Și, încă o dată, după ce a visat la acest salon minuscul pe care-l înfierbântă un bal cu personaje demodate, poetul deschide scrinul (p. 90): 1 Charles Cros, Poemes et proses, Editions Gallimard, p. 87. Poemul Le meuble (Mobila), apud Le coffret de santal (Sipetul de santal) este dedicat Dnei Maute de Fleurville. 117 _____Poetica spațiului Luminile și focurile se sting, invitații, eleganți, cochete și rude bătrâne dispar învălmășiți, fără să țină seama de demnitatea lor, în oglinzi, coridoare și colonade; fotoliile, mesele și perdelele se evaporă. Iar salonul rămâne gol, tăcut și curat. Oamenii serioși pot să spună atunci, o dată cu poetul: „e un scrin de marchetărie și atâta tot.— Ecou al acestei judecăți rezonabile, cititorul care nu va vrea să încerce inversările dintre mare și mic, dintre exterior și intimitate, va putea spune la rândul său: „E un poem și atâta tot.— And nothing more. De fapt, poetul a tradus în concret o temă psihologică foarte generală: vor fi totdeauna mai multe lucruri într-un scrin închis decât într-un scrin deschis. Verificarea omoară imaginile. Totdeauna a imagina va fi mai larg decât a trăi. Lucrarea tainei merge fără încetare de la ființa care ascunde la ființa care se ascunde. Scrinul e o carceră de obiecte. Și iată că visătorul se simte prins în carcera tainei sale. Am vrea să deschidem și am vrea să ne deschidem. Oare nu putem citi aceste versuri de Jules Supervielle în amândouă sensurile Caut în niște cufere care mă înconjură brutal Punând tenebrele alandala În niște lăzi adânci, adânci De parcă n-ar mai fi din lumea aceasta.1 Cine îngroapă o comoară se îngroapă cu ea. Secretul este un mormânt și nu degeaba omul discret se laudă că este mormântul secretelor. Orice intimitate se ascunde. Joe Bousquet scrie: „Nimeni nu mă vede schimbându-mă. Dar cine mă vede? Eu sunt ascunzătoarea mea.— 2 Nu vrem, în această lucrare, să reamintim problema intimității substanțelor. Am schițat-o în alte lucrări.1 1 Supervielle, Gravitations (Gravitații), p. 17. 2 Joe Bousquet, La neige d'un autre âge (Zăpada altor vremi), p. 90. GASTON BACHELARD 118 Cel puțin, trebuie să notăm omodromia a doi visători care caută intimitatea omului și intimitatea materiei. Jung a pus bine în lumină această corespondență a visătorilor alchimici (Cf. Alchemie und Psychologie). Cu alte cuvinte, nu există decât un loc pentru ceea ce este superlativul ascunsului. Ascunsul în om și ascunsul în lucruri țin de aceeași topo-analiză de îndată ce intrăm în această ciudată regiune a superlativului, regiune abia studiată de psihologie. De fapt, orice pozitivitate face ca superlativul să recadă în comparativ. Pentru a intra în domeniul superlativului, trebuie să părăsim pozitivul în favoarea imaginarului. Trebuie să-i ascultăm pe poeți. 1 Cf. La terre et les reveries du repos (Pământul și reveriile repaosului), cap. I, și La formation de l'esprit scientifique (Formarea spiritului științific). Contribuție la o psihanaliză a cunoașterii obiective, cap. VI. Capitolul al patrulea CUIBUL „Am cules un cuib în scheletul iederii Un cuib moale de mușchi de câmp și de iarbă de vis.— Yvan Goll „Cuiburi albe, păsările voastre vor înflori Veți zbura, cărări de fulg.— Robert Ganzo I Într-o scurtă frază, Victor Hugo asociază imaginile și ființele funcției de locuire. Pentru Quasimodo, spune el, catedrala fusese rând pe rând „oul, cuibul, casa, patria, universul—.1 „Aproape s-ar putea spune că el luase forma acesteia, așa cum melcul ia forma cochiliei sale. Era sălașul lui, vizuina lui, învelișul lui... Adera la ea cumva ca broasca țestoasă în carapacea ei. Catedrala cea zgrunțuroasă era carapacea lui.— Era nevoie de toate aceste imagini pentru a spune cum o ființă dizgrațiată se dă după forma chinuită a tuturor ascunzătorilor sale din ungherele complexului edificiu. Astfel poetul, prin multiplicitatea imaginilor, ne face sensibili la puterile diferitelor refugii. Dar el adaugă îndată puzderiei de imagini un semn de temperare. Este inutil - continuă Hugo - să-l avertizăm pe cititor să nu ia cuvânt cu cuvânt figurile pe care suntem obligați să le folosim aici ca să exprimăm această îmbinare ciudată, simetrică, imediată, aproape consubstanțială dintre un om și un edificiu. 1 Victor Hugo, La cathedrale de Paris (Catedrala din Paris), cartea IV, par. 3. GASTON BACHELARD 120 Este de altfel foarte frapant faptul că până și în casa clară conștiința stării de bine (bien-etre) cheamă comparațiile cu un animal în bârlogul lui. Pictorul Vlaminck, trăind în casa lui liniștită, scrie: „Starea de bine pe care o simt în fața focului, când afară bântuie vremea rea, este curat animală. Șoarecele în gaura lui, iepurele în culcuș, vaca în grajd trebuie să fie fericiți la fel cum sunt eu.—1 Astfel, senzația de bună-stare ne trimite înapoi la primitivitatea refugiului. Fizic, ființa care capătă sentimentul refugiului se strânge în sine, se retrage, se cuibărește, se ascunde, se pitește. Căutând prin bogățiile vocabularului multiplele verbe care să spună toate dinamicile retragerii, am găsi imagini ale mișcării animale, mișcări de tupilare care sunt înscrise în mușchi. Ce aprofundare a psihologiei dacă am putea reda psihologia fiecărui mușchi! Ce sumă de ființe animale există în ființa omului! Căutările noastre nu merg atât de departe. Ar fi destul de mult dacă am putea măcar reda câteva imagini valorizate ale refugiului, arătând că, înțelegându-i-le, noi le și trăim puțin. Însoțind cuibul, însoțind mai ales cochilia, vom găsi un întreg lot de imagini pe care vom încerca să le caracterizăm ca fiind imagini primare, ca imagini care solicită în noi o primitivitate. Vom arăta apoi cum, într-o stare de fericire fizică, ființei îi place să se „retragă în colțul său—. II Chiar și în lumea obiectelor inerte, cuibul capătă o valorizare extraordinară. Vrem să fie perfect, să poarte pecetea unui instinct cât se poate de sigur. De acest instinct ne minunăm, iar cuibul trece lesne drept o minune a vieții animale. Să luăm, din opera lui Ambroise Pare, un exemplu al acestei perfecțiuni lăudate 1 Vlaminck, Poliment (Politicos), 1931, p. 52. 121 _____Poetica spațiului Meșteșugul și priceperea ce au toate dobitoacele de a-și face cuiburile lor este făcută atât de măiestru că mai bine nu se poate, într-atâta că îi întrec pe toți zidarii, dulgherii și construitorii; căci nu e om care să știe face zidire mai potrivită pentru sine și pruncii săi, decât fac aceste dobitoace mărunte pentru ele, într-atâta că avem o zicală, că oamenii știu să facă de toate, numai cuiburile păsărilor nu.1 Lectura unei cărți care se limitează la fapte potolește repede acest entuziasm. De exemplu în lucrarea lui Landsborough-Thomson, aflăm că adeseori cuiburile sunt abia schițate, iar câteodată făcute alandala. „Când Vulturul auriu își face cuib într-un copac, el înalță câteodată un maldăr uriaș de crengi căruia îi adaugă în fiecare an altele, până când într-o bună zi tot eșafodajul se prăbușește sub propria lui greutate.—2 Între entuziasm și critica științifică, am găsi mii de nuanțe dacă am urmări istoria ornitologiei. Dar nu acesta este subiectul nostru. Să notăm doar că vom surprinde aici o polemică a valorilor care deformează foarte adesea, în amândouă sensurile, faptele propriu-zise. Ne putem întreba dacă această cădere, nu a vulturului, ci a cuibului de vultur, nu-i procură autorului mica satisfacție de a fi ireverențios. III Nimic mai absurd, pozitiv vorbind, decât valorizările umane ale imaginii cuibului. Cuibul, pentru pasăre, este fără îndoială un sălaș cald și moale. Este o casă de viață: el continuă să clocească pasărea care iese din ou. Pentru pasărea ieșită din 1 Ambroise Pare, Le livre des animaux et de l'intelligence de l'homme (Cartea animalelor și inteligenței omului), fEtivres completes, Editions J.-F. Malgaigne, vol. III, p. 740. 2 A. Landsborough-Thomson, Les oiseaux (Păsările), trad. Editions Cluny, 1934, p. 104. GASTON BACHELARD 122 ou, cuibul este un puf extern înainte ca pielea golașă să-și capete puful corporal. Dar câtă grabă de a face dintr-un lucru atât de neînsemnat o imagine omenească, o imagine pentru om! Am simți ridicolul imaginii dacă am apropia cu adevărat „cuibul— bine închis, „cuibul— cald pe care și-l făgăduiesc îndrăgostiții, de cuibul real pierdut în frunziș. Păsările - trebuie oare s-o spunem - nu cunosc decât amorurile de frunzărișuri. Cuibul se construiește mai târziu, după nebunia amoroasă ce străbate câmpurile. Dacă ar fi să visăm la toate acestea și să tragem din ele învățăminte omenești, ar mai trebui să facem o dialectică a amorului prin păduri și a amorului într-o odaie din oraș. Nici aceasta nu constituie subiectul nostru. Trebuie să fii Andre Theuriet ca să compari mansarda cu un cuib; el își înzestrează comparația cu această singură observație: „Visului nu-i place oare să se cațăre cât mai sus.—1 Pe scurt, în literatură, în general, imaginea cuibului este o copilărie. „Cuibul trăit— este deci o imagine pornită prost. Această imagine are totuși virtuți inițiale pe care fenomenologul ce iubește problemele mărunte le poate descoperi. Este un nou prilej de a șterge o neînțelegere asupra funcției principale a fenomenologiei filosofice. Sarcina acestei fenomenologii nu este de a descrie cuiburile întâlnite în natură, sarcină cât se poate de pozitivă rezervată ornitologului. Fenomenologia filosofică a cuibului ar începe dacă am putea elucida în prealabil interesul pe care-l avem răsfoind un album de cuiburi, sau, încă și mai radical, dacă ne-am putea regăsi uimirea naivă cu care descopeream odinioară un cuib. Uimirea, asta nu se tocește. Descoperirea unui cuib ne trimite din nou la copilăria noastră, la o copilărie. La niște copilării pe care ar fi trebuit să le avem. Rari sunt aceia dintre noi cărora viața le-a dăruit deplina măsură a cosmicității ei. De câte ori, în grădina mea, n-am cunoscut dezamăgirea de a descoperi un cuib prea târziu. Toamna a venit, frunzișul se rărește. În furca dintre două crengi, iată un cuib părăsit. Deci acolo erau, tatăl, mama și micuții - și eu nu i-am văzut! 1 Andre Theuriet, Colette, p. 209. 123 _____Poetica spațiului Descoperit cu întârziere în pădurea pe timp de iarnă, cuibul gol își bate joc de căutătorul de cuiburi. Cuibul este o ascunzătoare a vieții înaripate. Cum a putut el să fie invizibil? Invizibil în fața cerului, departe de solidele ascunzători ale pământului? Dar fiindcă pentru a determina corect nuanțele de ființă ale unei imagini, trebuie să-i adăugăm o supraimpresie, iată o legendă care împinge la extrem imaginarea cuibului invizibil. O împrumutăm din frumoasa carte a lui Charbonneaux-Lassax: Le bestiaire du Christ (Bestiarul lui Hristos): Se spunea că pupăza poate să se ascundă pe de-a-ntregul vederii tuturor ființelor vii de unde vine că la sfârșitul evului mediu se mai credea că la cuibul pupezei se află o iarbă de diferite culori care-l face pe om nevăzut când o poartă la el.1 Iată, poate „iarba de vis— a lui Yvan Goll. Dar visele din zilele noastre nu merg atât de departe și cuibul părăsit nu mai conține iarba invizibilității. Cules din tufiș ca o floare ofilită, cuibul nu mai este decât un „lucru—. Am dreptul să-l iau în mână, să-l desfac. Cu melancolie mă fac din nou un om al câmpiilor și tufișurilor, puțin vanitos de știința de transmis unui copil căruia îi spui: „E un cuib de pițigoi.— Astfel, cuibul cel vechi intră într-o categorie de obiecte. Cu cât mai diverse vor fi obiectele, cu atât mai simplu va deveni conceptul. Tot colecționând cuiburile, lăsăm imaginația liniștită. Pierdem contactul cu cuibul viu. Totuși, cuibul cel viu este cel care ar putea introduce o fenomenologie a cuibului real, a cuibului găsit în natură și care devine o clipă - cuvântul nu e prea mare - centrul unui univers, datul unei situații cosmice. Ridic ușurel o ramură, pasărea e acolo, clocindu-și ouăle. E o pasăre care nu-și ia zborul. Ea doar freamătă puțin. Eu tremur că o fac să tremure. Mi-e teamă ca nu cumva pasărea care clocește să știe că sunt un om, ființa care a pierdut încrederea păsărilor. Rămân nemișcat. Binișor se potolesc - îmi închipui! - spaima păsării și spaima mea de a 1 L. Charbonneaux-Lassay, Le bestiaire du Christ, Paris, 1940, p. 489. GASTON BACHELARD 124 înspăimânta. Respir mai bine. Las să cadă la loc ramura. Mă voi întoarce mâine. Azi, o bucurie e în mine: păsările și-au făcut un cuib în grădina mea. Și, a doua zi când mă întorc, mergând pe alee mai ușor decât deunăzi, văd în fundul cuibului opt ouă de un alb roșcat. Doamne! Ce mici sunt! Ce mic e un ou din tufișuri! Iată cuibul viu, cuibul locuit. Cuibul este casa păsării. E mult de când o știu, e mult de când mi s-a spus. E o poveste atât de veche, încât ezit să o repet, să mi-o repet. Și totuși, tocmai am retrăit-o. Și îmi amintesc, într-o mare simplitate a memoriei, de zilele când, în viața mea, am descoperit un cuib viu. Ce rare sunt, într-o viață, aceste amintiri adevărate! Cum înțeleg atunci pagina lui Toussenel care scrie: Amintirea întâiului cuib de păsări pe care l-am găsit singur a rămas mai adânc gravată în memoria mea decât cea a premiului întâi la compunere pe care l-am luat la colegiu. Era un cuib frumos de scatiu cu patru ouă cenușiu-roșcate brăzdate de linii roșii ca o hartă de geografie emblematică. Am fost cuprins pe loc de o comoție de plăcere nespusă care mi-a încremenit timp de peste o oră privirea și picioarele. Întâmplarea îmi arăta în acea zi vocația mea.1 Ce frumos text pentru noi care căutăm apariția intereselor primare! Răsunând, la început, la o asemenea „comoție—, înțelegem mai bine că Toussenel a putut mai apoi integra, în viața și în opera sa, toată filosofia armonică a unui Fourier, adăuga la viața păsării o viață emblematică la scara unui univers. Dar, în viața cea mai obișnuită, la un om care trăiește prin păduri și câmpii, descoperirea unui cuib e totdeauna o emoție nouă. Fernand Lequenne, prietenul plantelor, plimbându-se cu soția sa, Mathilde, vede un cuib de pitulice într-o tufă de mărăcini neagri: Mathilde îngenunchează, întinde un deget, atinge ușor mușchiul delicat, rămîne cu degetul în aer... Deodată sunt cutremurat de un fior. 1 A. Toussenel, „Le monde des oiseaux—, Ornithologie passionnelle Paris, 1853, p. 32. 125 _____Poetica spațiului Semnificația feminină a cuibului agățat în furca a două crengi, asta descopăr în aceea clipă. Tufa capătă o valoare atât de umană încât strig: — Nu-l atinge, sub nici un cuvânt, nu-l atinge.1 2 IV „Comoția— lui Toussenel, „fiorul— lui Lequenne poartă pecetea sincerității. Au stârnit ecou în lectura noastră, fiindcă în cărți ne bucurăm de surpriza de „a descoperi un cuib—. Să ne urmăm deci cercetarea cuiburilor în literatură. Vom da un exemplu în care scriitorul mărește cu un ton valoarea domiciliară a cuibului. Împrumutăm exemplul de la Henry-David Thoreau. În pagina lui Thoreau, copacul întreg este, pentru pasăre, vestibulul cuibului. De pe acum copacul care are onoarea de a adăposti un cuib participă la misterul acestuia. Pentru pasăre, copacul este de pe acum un refugiu. Thoreau ne arată cum ciocănitoarea ia un copac întreg drept sălaș. Pune această luare în stăpânire în paralel cu bucuria unei familii care revine să locuiască în casa multă vreme părăsită. Astfel când o familie din vecini, după o îndelungată absență, se întoarce în casa goală, aud zvonul voios al vocilor, râsetele copiilor, văd fumul de la bucătărie. Ușile sunt larg deschise. Copiii aleargă în hol strigând. Astfel ciocănitoarea se repede în labirintul ramurilor, străpunge aici o fereastră, iese prin ea ciripind, se aruncă în altă parte, aerisește casa. Face glasul să-i răsune în sus, în jos, își 2 pregătește sălașul... și îl ia în stăpânire. Thoreau ne arată aici și cuibul și casa în expansiune. Nu e oare frapant că textul lui Thoreau se animă în cele două direcții ale metaforei: casa cea veselă este un cuib viguros - încrederea 1 Fernand Lequenne, Plantes sauvages (Plante sălbatice), p. 269. 2 Henry-David Thoreau, Un philosophe dans les bois (Un filosof în pădure), trad., p. 227. GASTON BACHELARD 126 ciocănitoarei în copacul unde își ascunde cuibul este o luare în stăpânire a unui sălaș. Depășim aici domeniul comparațiilor și alegoriilor. Ciocănitoarea „proprietară— care apare la fereastra copacului, care cântă la balcon, corespunde, va spune desigur critica rezonabilă, unei „exagerări—. Dar sufletul poetic îi va fi recunoscător lui Thoreau pentru că îi oferă, o dată cu cuibul la scara copacului, o sporire a imaginii. Copacul devine un cuib de îndată ce un mare visător se ascunde în copac. Citim în Memoires d'Outretombe această confidență-amintire a lui Chateaubriand. „Îmi făcusem un adăpost, ca un cuib, într-una din sălcii: acolo, izolat între cer și pământ, petreceam ore întregi cu pitulicile.— Fapt este că, în grădină, copacul locuit de pasăre ne devine mai drag. Oricât de misterioasă, oricât de invizibilă ar fi adesea prin frunziș ciocănitoarea îmbrăcată toată în verde, ea ne devine familiară. Ciocănitoarea nu e un locuitor tăcut. Și nu atunci când cântă ne gândim la ea, ci când lucrează. Pe toată lungimea trunchiului de copac, ciocul ei, cu lovituri răsunătoare, lovește lemnul. Ea dispare adesea, dar o auzim mereu. E o lucrătoare a grădinii. Și, astfel, ciocănitoarea a intrat în universul meu sonor. Îmi fac din ea o imagine salutară pentru mine însumi. Când un vecin, în locuința mea pariziană, bate cuie în perete până noaptea târziu, eu „naturalizez— zgomotul. Credincios metodei mele de liniștire față de tot ceea ce mă incomodează, îmi închipui că sunt în casa mea din Dijon și îmi spun, găsind firesc tot ce aud: „E ciocănitoarea mea care lucrează în salcâm.— V Cuibul, ca orice imagine de repaos, de liniște, se asociază imediat cu imaginea casei simple. De la imaginea cuibului la cea a casei sau viceversa, trecerile nu se pot face decât sub semnul simplității. Van Gogh, care a pictat multe cuiburi și multe colibe, îi scrie fratelui său: „Coliba cu acoperiș de paie m-a 127 _____Poetica spațiului făcut să mă gândesc la cuibul unui aușel.—1 Nu e oare pentru ochiul pictorului o dublare a interesului dacă, pictând un cuib, el visează la colibă, dacă pictând o colibă, visează la un cuib? La astfel de noduri de imagine, pare că visăm de două ori, că visăm în două registre. Imaginea cea mai simplă se dublează, este ea însăși și altceva decât ea însăși. Colibele lui Van Gogh sunt acoperite cu paie. Un acoperiș gros de paie, împletit grosolan subliniază voința de adăpostire extinsă dincolo de pereți. Dintre toate virtuțile adăpostului, aici acoperișul este martorul dominant. Sub acoperământul lui pereții sunt din pământ zidit. Deschiderile sunt scunde. Coliba este așezată pe pământ ca un cuib pe câmp. Iar cuibul de aușel este într-adevăr o colibă, fiindcă e un cuib acoperit, un cuib rotund. Abatele Vincelot îl descrie în acești termeni: Aușelul dă cuibului său forma unui bulgăre foarte rotund, în care este practicată o gaură mică plasată dedesubt, ca să nu poată pătrunde apa. Această deschidere este de obicei ascunsă sub o ramură. Adeseori mi s-a întâmplat să cercetez cuibul în toate sensurile înainte de a zări deschiderea care lasă loc de trecere femelei.2 Trăind deplin în legătura ei manifestă coliba-cuib a lui Van Gogh, dintr-odată în mine cuvintele glumesc. Îmi place să-mi spun din nou că un rege micuț locuiește în colibă.* Iată o adevărată imagine-poveste, o imagine care sugerează povestiri. VI Casa-cuib nu e niciodată tânără. S-ar putea spune, la modul pedant, că ea este locul natural al funcției de locuire. În ea ne 1 van Gogh, Lettres ă Theo (Scrisori către Theo), trad., p. 12. 2 Vincelot, Les noms des oiseaux expliques par leurs moeurs ou essais etymologiques sur l'ornitologie (Numele păsărilor explicate prin obiceiurile lor sau încercări etimologice asupra ornitologiei), Angers, 1867, p. 233. „Aușel“ se traduce în franțuzește roitelet - iar roi înseamnă rege (n. tr.). GASTON BACHELARD 128 întoarcem, visăm să ne întoarcem așa cum pasărea se întoarce la cuib, cum mielul se întoarce în staul. Acest semn al întoarcerii marchează nesfârșite reverii, căci întoarcerile omenești se petrec după marele ritm al vieții umane, ritm care trece peste ani, luptă prin vis împotriva tuturor absențelor. Deasupra imaginilor apropiate de cuib și de casă răsună o componentă intimă de fidelitate. Totul se petrece, în acest domeniu, în trăsături simple și delicate. Sufletul este atât de sensibil la aceste simple imagini, încât într-o lectură armonică ea aude toate rezonanțele. Lectura la nivelul conceptelor ar fi fadă, rece, ar fi lineară. Ea ne cere să înțelegem imaginile unele după altele. Și, în acest domeniu al imaginii cuibului, trăsăturile sunt atât de simple, încât e de mirare că un poet poate fi încântat de ele. Dar simplitatea duce la uitare și dintr-o dată simțim recunoștință pentru poetul care găsește, într-o trăsătură rară, talentul de a o reînnoi. Cum n-ar intra în rezonanță fenomenologul cu această reînnoire a unei imagini simple? Citim atunci, cu inima înduioșată, poemul simplu pe care-l scrie Jean Caubere sub titlul Cuibul călduț. Acest poem ia și mai mare amploare dacă ținem seama că el apare într-o carte austeră scrisă sub semnul pustiului: Cuibul călduț și calm Unde cântă pasărea Amintește cântecele, farmecele Pragul curat Al vechii case.1 Iar pragul, aici, este pragul primitor, pragul care nu impune prin maiestatea lui. Cele două imagini, cuibul calm și casa veche, țes, în războiul viselor, pânza solidă a intimității. Iar imaginile sunt cât se poate de simple, fără nici o preocupare pentru pitoresc. Poetul a simțit că un fel de acord muzical va răsuna în sufletul cititorului său prin evocarea cuibului, a unui 1 Jean Caubere, Deserts (Pustiuri), Editions Debresse, Paris, p. 25. 129 _____Poetica spațiului cântec de pasăre, a farmecelor care ne cheamă spre casa cea veche, spre cel dintâi sălaș. Dar, ca să compari atât de blând casa și cuibul, nu trebuie oare să fi pierdut casa fericirii? Există un „vai— în acest cântec de duioșie. Dacă revii în casa cea veche așa cum te întorci la cuib înseamnă că amintirile sunt vise, înseamnă că bătrâna casă a trecutului a devenit o mare imagine, marea imagine a intimităților pierdute. VII Astfel, valorile deplasează faptele. De îndată ce iubim o imagine, ea nu mai poate fi copia unui fapt. Unul dintre cei mai mari visători ai vieții înaripate, Michelet, ne va da o nouă dovadă în acest sens. El nu consacră totuși decât câteva pagini „arhitecturii păsărilor—, dar, în același timp, aceste pagini gândesc și visează. Pasărea, spune Michelet, este un lucrător lipsit de orice unealtă. Ea nu are „nici mâna veveriței, nici dintele castorului—. „Unealta, realmente, este trupul pasării înseși, pieptul ei cu care apasă și strânge materialele până la a le face absolut docile, a le amesteca, a le supune lucrării generale.—1 Și Michelet ne sugerează casa construită de corp, pentru corp, luându-și forma începând cu interiorul, ca o cochilie, într-o intimitate care lucrează fizic. Înlăuntrul cuibului se află cel care impune forma acestuia. „Înlăuntrul, instrumentul care impune cuibului forma circulară nu este altceva decât corpul pasării. Învârtindu-se neîncetat și împingând peretele din toate părțile, ea ajunge să formeze acest cerc.— Femela, strung viu, își scobește casa. Bărbătușul aduce 1 Jules Michelet, L'oiseau (Pasărea), ed. 4-a, 1858, p. 208 și urm. Joubert (Pensees [Gânduri]), II, p. 167) scrie: „Ar fi util de cercetat dacă formele pe care le dă cuibului său o pasăre, care n-a văzut niciodată un cuib, nu au vreo analogie cu alcătuirea sa interioară.— GASTON BACHELARD 130 din exterior materiale heteroclite, bucățele solide. Din toate acestea, printr-o apăsare activă, femela face o pâslă. Și Michelet continuă: Casa este persoana însăși, forma și efortul ei cel mai imediat; aș spune chiar suferința sa. Rezultatul nu este obținut decât prin apăsarea necontenit repetată cu pieptul. Nu e unul dintre aceste fire de iarbă care, pentru a căpăta și a păstra curba, să nu fi fost de mii și mii de ori împins cu pieptul, cu inima, desigur cu tulburarea respirației, cu palpitație poate. Ce ciudată inversare a imaginilor! Nu avem aici de-a face cu lăcașul uterin creat de embrion? Totul stă aici în împingere internă, intimitate fizic dominatoare. Cuibul este un fruct care se umflă, care apasă pe propriile limite. Din fundul cărei reverii urcă asemenea imagini? Nu vin ele din visul protecției celei mai apropiate, al protecției mulate pe corpul nostru? Visele despre casa-veșmânt nu le sunt necunoscute celor ce se complac în exercițiul imaginar al funcției de locuire. Lucrând adăpostul în maniera în care visează Michelet la cuibul său, nu am mai putea îmbrăca haina de-a gata, atât de adesea marcată cu un semn rău de Bergson. Am avea casa personală, cuibul corpului nostru, căptușit pe măsura noastră. Când, după încercările vieții, i se oferă lui Colas Breugnon, eroul lui Romain Rolland, o casă mai mare, mai comodă, el o refuză ca pe un veșmânt care nu i-ar fi pe măsură. „Ar face cute pe mine sau aș face-o să pleznească—, spune el.1 Astfel, continuând până la omenesc imaginile cuibului adunate de Michelet, ne dăm seama că, încă de la originea lor, aceste imagini erau omenești. Este îndoielnic ca vreun ornitolog să descrie, în felul lui Michelet, construcția unui cuib. Astfel construit, cuibul trebuie numit cuibul Michelet. Fenomenologul va experimenta aici dinamismul unei ciudate cuibăriri, al unei cuibăriri active, neîncetat reîncepute. Nu e vorba de o dinamică a insomniei în care ființa se sucește și se răsucește în culcușul 1 Romain Rolland, Colas Breugnon, p. 107. 131 _____Poetica spațiului ei. Michelet ne cheamă la modelarea adăpostului, modelare ce, prin trăsături fine, face netedă și moale o suprafață mai înainte colțuroasă și compozită. Din întâmplare, pagina lui Michelet ne oferă un document rar, dar tocmai prin aceasta prețios, de imaginație materială. Cine iubește imaginile materiei nu poate uita pagina lui Michelet pentru că ea ne descrie modelajul pe uscat. Este modelajul, este mariajul în aerul uscat și în soarele de vară al ierbii și al pufului. Cuibul lui Michelet este construit spre slava pâslei. Să notăm că puțini sunt visătorii de cuiburi care iubesc cuiburile de rândunică, făcute, spun ei, din salivă și din noroi. S-a pus întrebarea unde oare puteau să locuiască rândunelele înainte de a fi existat case și orașe? Rândunica nu e deci o pasăre „conformistă—; Charbonneaux-Lassay scrie (loc. cit., p. 572): „Am auzit țăranii din Vendee spunând că un cuib de rândunică îi înspăimântă, chiar iarna, pe diavolii nopții.— VIII Dacă aprofundăm puțin reveriile în care suntem în fața unui cuib, ne lovim curând de un soi de paradox al sensibilității. Cuibul - înțelegem asta imediat - este precar și totuși el declanșează în noi o reverie a securității. Cum se face că precaritatea evidentă nu împiedică o asemenea reverie? Răspunsul la acest paradox este simplu: visăm ca un fenomenolog care se ignoră. Retrăim, într-un soi de naivitate, instinctul păsării. Ne complacem în a accepta mimetismul cuibului cu totul și cu totul verde, pitulat în frunzișul verde. L-am văzut cu siguranță, dar spunem că era bine ascuns. Acest centru de viață animală este disimulat în uriașul volum al vieții vegetale. Cuibul este un mănunchi de frunze care cântă. El participă la pacea vegetală. Este un punct în ambianța de fericire a marilor copaci. Un poet scrie: GASTON BACHELARD 132 Am visat un cuib unde arborii respingeau moartea.1 Astfel, contemplând cuibul, ne aflăm la originea unei încrederi în lume, căpătăm o încărcătură de încredere, o chemare la încrederea cosmică. Și-ar mai construi pasărea cuibul dacă n-ar avea un instinct de încredere în lume? Dacă auzim acest apel, dacă facem din acest adăpost precar care este cuibul - în mod paradoxal, desigur, dar purtați de elanul însuși al imaginației -un refugiu absolut, ne întoarcem la izvoarele casei onirice. Casa noastră, prinsă în virtualitatea ei de onirism, este un cuib în lume. În ea vom trăi într-o încredere nativă dacă într-adevăr participăm, în visele noastre, la securitatea sălașului dintâi. Nu avem nevoie, pentru a trăi această încredere, atât de profund înscrisă în somnul nostru, să enumerăm niște motive materiale de încredere. Cuibul ca și casa onirică și casa onirică ca și cuibul - dacă într-adevăr noi suntem la originea viselor noastre - nu cunosc ostilitatea lumii. Viața începe pentru om dormind bine și toate ouăle din cuiburi sunt bine clocite. Experiența ostilității lumii - și prin urmare visele noastre de apărare și de agresivitate - sunt mai tardive. În germenele ei, orice viață este stare de bine. Ființa începe în starea de bine. În contemplarea cuibului, filosoful se liniștește urmărind o meditație a ființei sale în ființa liniștită a lumii. Traducând atunci în limbajul metafizicienilor de azi absoluta naivitate a reveriei sale, visătorul poate spune: lumea este cuibul omului. Lumea este un cuib; o uriașă putere păzește ființele lumii în acest cuib. În Istoria poeziei Evreilor (trad. Carlowitz, p. 269), Herder dă o imagine a cerului imens sprijinit pe pământul imens: „Văzduhul, spune el, este un porumbel care, așezat în cuib, își încălzește copiii.— Aveam aceste gânduri; aveam aceste vise și iată că citesc în Cahieres G.L.M. (Caietele G.L.M.), toamna 1954, o pagină care 1 Adolphe Shedow, Berceau sans promesses (Leagăn fără făgăduieli), Editions Seghers, p. 33. Shedrow mai spune: Am visat un cuib în care vârstele nu mai dormeau. 133 _____Poetica spațiului mă ajută să susțin axioma care „înlumează“ cuibul, care face din cuib centrul unei lumi. Boris Pasternak vorbește despre „instinctul, cu ajutorul căruia, asemenea rândunicii, construim lumea - un cuib enorm, conglomerat de pământ și de cer, de moarte și de viață, și de două timpuri, cel care este disponibil și cel care lipsește.—1 Da, două timpuri, căci, într-adevăr, ce durată ne-ar trebui ca să se poată propaga, pornind din centrul intimității noastre, niște unde de liniște care să meargă până la marginile lumii. Dar ce concentrare de imagine există în lumea-cuib-de-rândunică a lui Boris Pasternak. Chiar, de ce am înceta să zidim, să adunăm tencuiala lumii în jurul adăpostului nostru? Cuibul omului, lumea omului nu se termină niciodată. Iar imaginația ne ajută să o continuăm. Poetul nu poate părăsi o imagine atât de mare, sau mai exact o asemenea imagine nu-l poate părăsi pe poetul său. Boris Pasternak a scris pe bună dreptate: „Omul este mut, imaginea vorbește. Fiindcă este evident că numai imaginea poate ține pasul cu natura.— (loc. cit., p. 5) 1 Cahiers G.L.M., toamna 1954, trad. Andre du Bouchet, p. 7. Capitolul al cincilea COCHILIA I Cochiliei îi corespunde un concept atât de clar, atât de sigur, atât de tare, încât, neputând pur și simplu să o deseneze, poetul, limitat la a vorbi despre ea, se află mai întâi în deficit de imagini. El este oprit, în evadarea sa către valorile visate, de realitatea geometrică a formelor. Iar formele sunt atât de numeroase, adesea atât de noi, încât chiar de la examinarea pozitivă a lumii cochiliilor, imaginația este învinsă de realitate. Aici, natura imaginează și natura e savantă. Va fi de-ajuns să privim un album cu amoniți ca să recunoaștem că, încă din epoca secundară, moluștele își construiau cochiliile urmând lecțiile geometriei transcendentale. Amoniții își făceau adăpostul pe axul unei spirale logaritmice. Vom găsi în frumoasa carte a lui Monod-Herzen o expunere foarte clară a acestei construcții a formelor geometrice de către viață.1 Firește, poetul poate înțelege această geometrie estetică a vieții. Textul nemaipomenit de frumos pe care Paul Valery l-a scris, cu titlul Cochiliile, radiază de spirit geometric. Pentru poet, „Un cristal, o floare, o cochilie se desprind din dezordinea obișnuită a ansamblului lucrurilor sensibile. Ele sunt pentru noi 1 Edouard Monod-Herzen, Principes de morphologie generale (Principii de morfologie generală), Editions Gauthier-Villars, 1927, vol. I, p. 119: „Cochiliile oferă nenumărate exemple de suprafețe spirale, cu linii de sutură ale spirelor succesive care sunt elice spirale.— Mai aeriană este geometria cozii de păun: „Ochii cozii desfășurate a păunului sunt situați în punctele de intersecție ale unui dublu fascicul de spirale, care par a fi exact spiralele lui Arhimede.— (vol. I, p. 58). GASTON BACHELARD 136 obiecte privilegiate, mai inteligibile vederii, deși mai misterioase reflexiei, decât toate celelalte pe care le vedem nelămurit.—1 Se pare că pentru poet, mare cartezian, cochilia ar fi un adevăr de geometrie animală bine solidificat, deci „clar și distinct—. Obiectul realizat este de o înaltă inteligibilitate. Formarea - și nu forma lui - rămâne misterioasă. Dar, în planul formei de luat, care este decizia de viață în alegerea inițială, anume de a ști dacă cochilia va fi înfășurată la stânga sau înfășurată la dreapta? Câte nu s-au spus despre acest vârtej inițial! De fapt, viața începe mai degrabă răsucindu-se decât avântându-se. Un elan vital care se răsucește -, ce minune insidioasă, ce fină imagine a vieții! Și câte vise am putea visa despre cochilia stângace! Despre o cochilie care s-ar abate de la rotația speciei sale! Paul Valery poposește îndelung în fața idealului unui obiect modelat, a unui obiect cizelat care și-ar justifica valoarea de a fi - prin frumoasa și solida geometrie a formei sale, detașându-se de simpla grijă de a-și proteja materia. Deviza moluștei ar fi atunci: trebuie să trăiești ca să-ți faci casa și nu să-ți faci casa ca să trăiești în ea. Într-un al doilea timp al meditației sale, poetul își dă seama că o cochilie cizelată de om ar fi obținută de la exterior, într-un soi de acte enumerabile care poartă pecetea unei frumuseți retușate, în vreme ce, „molusca își emană cochilia—, „își picură— materia de construit, „își distilează ritmic minunatul acoperământ— (p. 10). Și, încă de la prima picurare, casa e întreagă. Astfel, Valery atinge misterul vieții formatoare, misterul formării lente și continue. Dar această referire la misterul formării lente nu este decât un timp al meditației poetului. Cartea sa este o introducere la un muzeu de forme. Acuarelele lui Paul-A. Robert ilustrează culegerea. Înainte de a picta acuarela, a fost pregătit obiectul, au fost șlefuite valvele. Această delicată șlefuire a dezgolit înrădăcinarea culorilor. Participăm astfel la o voință de culoare, la 1 Paul Valery, Les merveilles de la mer. Les coquillages (Minunile mării. Cochiliile), Coll. „Isis—, Editions Plon, p. 5. 137 _____Poetica spațiului însăși povestea colorării. Casa se ivește atunci atât de frumoasă, atât de intens frumoasă, încât ar fi un sacrilegiu să visezi că vei locui în ea. II Fenomenologul care vrea să trăiască imaginile funcției de locuire nu trebuie să se ia după seducțiile frumuseții exterioare. În general, frumusețea exteriorizează, deranjează meditarea intimității. Fenomenologul nu poate nici să-l urmeze multă vreme pe conchiliologul care trebuie să clasifice imensa varietate a carapacelor și cochiliilor. Conchiliologul e avid de diversitate. Fenomenologul ar putea măcar să se instruiască pe lângă conchiliolog dacă acesta i-ar mărturisi primele sale uimiri. Fiindcă și aici, ca și în cazul cuibului, ar trebui să faci ca interesul durabil al observatorului naiv să plece de la o primă uimire. Se poate oare ca o ființă să fie vie în piatră, vie în această bucată de piatră? Această uimire nu e retrăită niciodată. Viața uzează repede primele uimiri. De altfel, pentru o cochilie „vie—, câte cochilii moarte! Pentru o cochilie locuită, câte cochilii goale? Dar cochilia goală, ca și cuibul gol, cheamă reverii de refugiu. Este fără îndoială un rafinament de reverie să urmărești imagini atât de simple. Dar fenomenologul are nevoie, credem, să meargă la maximum de simplitate. Credem deci că este interesant să propunem o fenomenologie a cochiliei locuite. III Cel mai bun semn al uimirii este exagerarea. De vreme ce locuitorul cochiliei uimește, imaginația nu va întârzia să scoată GASTON BACHELARD 138 din cochilie niște ființe uimitoare, niște ființe mai uimitoare decât realitatea. Să răsfoim, de exemplu, frumosul album al lui Jurgis Baltrusaitis, Evul Mediu fantastic, și vom vedea reproduceri ale unor geme antice în care „animalele cele mai neașteptate: un iepure, o pasăre, un cerb, un câine ies dintr-o cochilie ca din cutia unui scamator—.1 Această comparație cu o cutie de scamator i-ar fi cu totul inutilă cuiva care se plasează chiar pe axa unde se dezvoltă imaginile. Cine acceptă micile uimiri, se pregătește să imagineze unele mari. În ordinea imaginară, devine normal ca elefantul, animal uriaș, să iasă dintr-o cochilie de melc. Este excepțional totuși să i se ceară, în stilul imaginației, să intre la loc în ea. Vom avea ocazia să arătăm în alt capitol că niciodată, în imaginație, intrarea și ieșirea nu sunt imagini simetrice. „Animale uriașe și libere ies în mod misterios dintr-un obiect mic— spune Baltrusaitis, adaugând: „Afrodita s-a născut în aceste condiții.—2 Ceea ce e frumos, ceea ce e mare dilată germenii. Faptul că marele iese din mic, este, așa cum vom arăta mai departe, unul dintre atributele miniaturii. Totul este dialectică în ființa care iese dintr-o cochilie. Și, cum ea nu iese întreagă, părțile dinapoi ale ființei rămân prizoniere în forme geometrice solide. Dar, la ieșire, viața este atât de grăbită, încât nu ia de la început o formă anume desemnată ca cea a iepurașului și a cămilei. Unele gravuri arată la ieșire ciudate amestecuri de ființe, așa cum se întâmplă cu acel melc reprodus în cartea lui Jurgis Baltrusaitis, „cu cap omenesc bărbos și cu urechi de iepure, purtând o mitră pe cap și cu labe de patruped— (p. 58). Cochilia este un ceaun de vrăjitoare în care clocotește animalitatea. „Cartea de rugăciuni a Margueritei de Beaujeu, continuă Baltrusaitis, mișună de asemenea făpturi grotești. Multe din ele și-au azvârlit carapacea 1 Jurgis Baltrusaitis, Le moyen âge fantastique, Editions Colin, p. 57. 2 Jurgis Baltrusaitis, loc.cit., p. 56. „Pe monedele de la Hatria, capul unei femei cu părul în vânt, poate însăși Afrodita, iese dintr-o cochilie rotundă.— 139 _____Poetica spațiului și păstrează din ea înfășurările. Capete de câine, de lup, de pasăre, capete omenești se îmbină cu niște moluște fără protecție.— Astfel, reveria animalescă dezlănțuită realizează schema unei evoluții animale condensate. E de-ajuns să scurtezi o evoluție pentru a da naștere grotescului. De fapt, ființa care iese din cochilie ne sugerează reveriile ființei mixte. Nu este numai făptura „jumătate carne, jumătate pește—. Este făptura jumătate moartă, jumătate vie și, în marile excese, jumătate piatră, jumătate om. E vorba de chiar inversul reveriei meduzante. Omul se naște din piatră. Privind puțin mai de aproape figurile reprezentate la pagina 86, în cartea lui Jung, Psychologie und Alchemie, vom vedea acolo niște Melusine, nu Melusine romantice ieșite din apele lacului, ci Melusine ca simboluri alchimice care ajută la formularea viselor pietrei din care trebuie să iasă principiile de viață. Melusina iese cu adevărat din coada ei solzoasă și pietroasă, din coada ei, trecut îndepărtat, ușor spiralată. Nu avem impresia că ființa inferioară și-a păstrat energia. Coada-cochilie nu-și expulzează locatara. E vorba mai curând de o neantizare a vieții inferioare de către viața superioară. Acolo, ca peste tot, viața este energică în vârful ei. Iar acest vârf își are un dinamism în simbolul desăvârșit al făpturii umane. Orice visător de evoluție animală se gândește la om. În desenul Melusinelor alchimice, forma omenească iese dintr-o biată formă subțire căreia desenatorul nu i-a acordat decât un minimum de atenție. Inertul nu solicită reveria, cochilia este un înveliș care va fi părăsit. Iar forțele de ieșire sunt atât de mari, forțele de producere și de naștere sunt atât de vii, încât din cochilia informă pot ieși două ființe umane care în figura 11 a cărții lui Jung poartă, și una și alta, o diademă. Este doppelkopfige Melusina, Melusina cu două capete. Toate aceste exemple ne oferă documente fenomenologice pentru o fenomenologie a verbului „a ieși—. Ele sunt cu atât mai mult pur fenomenologice, cu cât corespund unor „ieșiri— inventate. Animalul nu este aici decât un pretext pentru a multiplica imaginile lui „a ieși—. Omul trăiește din imagini. Ca toate marile verbe, verbul a ieși din ar pretinde numeroase GASTON BACHELARD 140 cercetări în care s-ar reuni, alături de instanțele concrete, mișcările abia sensibile ale anumitor abstracțiuni. Nu se mai simte deloc o acțiune în derivările gramaticale, în deducții, în inducții. Verbele însele încremenesc de parcă ar fi substantive. Numai imaginile pot pune verbele din nou în mișcare. IV Pe tema cochiliei, imaginația lucrează, în afara dialecticii, mic-mare, și dialectica ființei libere și a ființei înlănțuite: și la câte nu ne putem aștepta de la o ființă dezlănțuită! Desigur, în realitate, molusca iese molatec din cochilia ei. Dacă studiul nostru s-ar referi la fenomenele reale din „comportamentul— melcului, acest comportament ar fi la îndemâna observațiilor noastre. Dacă totuși am putea regăsi, chiar în observație, o naivitate totală, adică am putea retrăi cu adevărat observația primară, am pune din nou în acțiune acel complex de frică și de curiozitate ce însoțește orice acțiune primară asupra lumii. Am vrea să vedem și ne e frică să vedem. Aici se află pragul sensibil al oricărei cunoașteri. Pe acest prag, interesul ondulează, se încurcă, revine. Exemplul pe care îl întâlnim ca să indicăm complexul frică și curiozitate nu e important. Frica în fața melcului este imediat potolită, e uzată, e „neînsemnată—. Dar ne dedicăm în aceste pagini studiului neînsemnatului. Aici se ivesc uneori ciudate finețuri. Să le punem, pentru a le scoate la iveală, sub lupa imaginației. Cum se mai amplifică această vălurire de frică și de curiozitate atunci când realitatea nu e prezentă pentru a o tempera în procesul de imaginare. Dar aici să nu inventăm nimic; să dăm documente cu privire la imagini care au fost efectiv imaginate, realmente desenate, și care rămân gravate în geme și în pietre. Să mai medităm pe marginea câtorva pagini din cartea lui Jurgis Baltrusaitis. El ne amintește acțiunea unui 141 _____Poetica spațiului desenator care ne arată isprava unui câine ce „sare din cochilie— și se aruncă asupra unui iepure. Încă o agresivitate și câinele cu cochilie atacă un om. Suntem desigur în prezența actului măritor prin care imaginația depășește realitatea. Aici imaginația operează, nu numai asupra dimensiunilor geometrice, ci și asupra unor forțe, asupra unor viteze - nu numai într-un spațiu mărit, ci asupra unui timp accelerat. Când, la cinema, se accelerează deschiderea unei flori, avem o imagine sublimă a ofrandei. S-ar spune că floarea care se deschide atunci fără încetineală, fără reticență, are sensul dăruirii, că ea este un dar al lumii. Dacă cinematograful ne-ar prezenta o accelerare a melcului ieșind din cochilie, a unui melc împingându-și foarte repede coarnele către cer, ce mai agresiune! Ce coarne agresive! Frica ar bloca orice curiozitate. Complexul frică-curiozitate ar fi sfâșiat. Un semn de violență se află în toate acele figuri în care o ființă surescitată iese din cochilia inertă. Desenatorul își bruschează reveriile animalești. Cochiliilor de melci din care ies patrupede, păsări, ființe omenești, trebuie să le asociem, ca aparținând aceluiași tip de reverii, acele racursiuri de animale la care capul și coada sunt sudate; desenul uită intermediarul trupului. A suprima intermediarii este un ideal de rapiditate. Un soi de accelerare a elanului vital imaginat cere ca ființa ce iese din pământ să găsească de îndată o fizionomie. Dar de unde vine oare evidentul dinamism al acestor imagini excesive? Aceste imagini se animă în dialectica ascunsului și a manifestului. Ființa care se ascunde, ființa care „intră la loc în cochilie— pregătește o „ieșire—. Aceasta este adevărat pe toată scara metaforelor, de la învierea unei ființe îngropate până la exprimarea bruscă a omului multă vreme tăcut. Rămânând în centrul imaginii pe care o studiem, se pare că, păstrându-se în imobilitatea cochiliei sale, ființa pregătește explozii temporale ale ființei, vârtejuri de ființă. Cele mai dinamice evadări se fac pornind de la ființa comprimată și nu în molateca lene a ființei leneșe care nu poate dori decât să se ducă să lenevească aiurea. Dacă trăim paradoxala închipuire a moluștei viguroase - gravurile comentate aici ne oferă imagini clare în acest sens - GASTON BACHELARD 142 ajungem la cea mai decisivă dintre agresivități, la agresivitatea amânată, la agresivitatea în așteptare. Lupii în cochilie sunt mai cruzi decât lupii rătăcitori. V Astfel, urmând o metodă care ni se pare decisivă în fenomenologia imaginilor, metodă ce constă în desemnarea imaginii ca fiind un exces al imaginației, am accentuat dialec-ticile lui mare-mic, ascuns-manifest, placid-ofensiv, moale -viguros. Am urmărit imaginația în sarcina sa de mărire până undeva dincolo de realitate. Pentru a depăși cu adevărat, trebuie mai întâi să mărești. Am văzut cât de liber lucrează imaginația asupra spațiului, timpului, forțelor. Dar nu numai pe planul imaginilor lucrează imaginația. Și pe planul ideilor ea împinge la excese. Există idei care visează. Anumite teorii, care au putut fi socotite științifice, sunt niște vaste reverii, niște reverii fără limite. Vom da un exemplu de astfel de idee-vis care ia cochilia drept mărturia cea mai netă a puterii pe care o are viața de a constitui forme. Tot ceea ce are formă a cunoscut atunci o ontogeneză de cochilie. Noi credem că un mare vis de cochilii se află în centrul vastului tablou de evoluție a ființelor așa cum îl prezintă opera lui J.-B. Robinet. Fie și numai titlul uneia din cărțile lui Robinet dezvăluie orientarea gândurilor autorului: Vederi filosofice asupra gradației naturale a formelor ființei, sau încercările naturii care învață să făurească omul (Amsterdam, 1768). Cititorul care va avea răbdarea să citească toată lucrarea va regăsi, sub o formă dogmatică, un veritabil comentariu al imaginilor desenate pe care le evocam ceva mai sus. Apar din toate părțile niște animalități parțiale. Pentru Robinet, fosilele sunt bucăți de viață, schițe de organe care-și vor găsi viața coerentă la apogeul unei evoluții ce pregătește omul. S-ar putea spune că, interior, omul este o asamblare de 143 _____Poetica spațiului cochilii. Fiecare organ își are cauzalitatea formală proprie, deja încercată, în lungile veacuri când natura învăța să făurească omul, printr-o cochilie oarecare. Funcția își construiește forma după modele străvechi, viața parțială își construiește sălașul așa cum scoica își construiește cochilia. Dacă știm să retrăim această viață parțială, în precizia unei vieți care-și dă o formă, ființa care are o formă domină mileniile. Orice formă păstrează o viață. Fosila nu mai e pur și simplu o ființă care a trăit, ea e o ființă care încă trăiește, adormită în propria formă. Cochilia este exemplul cel mai manifest al unei vieți universale „cochiliatoare—. Toate acestea sunt afirmate cu fermitate de Robinet: „Convins - scrie el (loc. cit., p. 17) -, că fosilele trăiesc, dacă nu o viață exterioară, fiindcă poate le lipsesc membrele și simțurile, lucru de care n-aș îndrăzni să fiu sigur, atunci cel puțin o viață internă, învelită, dar foarte reală în felul ei, cu toate că mult mai prejos decât animalul adormit și decât planta; nu am intenția să le refuz organele necesare pentru funcțiile economiei lor vitale și, orice formă ar avea, eu o concep ca pe un progres către forma analoagelor lor în vegetale, în insecte, în animalele mari și în cele din urmă în om.— Mai există, în cartea lui Robinet, descrieri însoțite de foarte frumoase gravuri, reprezentând Lithocardite, pietre de inimă, Encefalithe, preludii ale creierului, pietre care imită falca, piciorul, rinichiul, urechea, ochiul, mâna, mușchiul - apoi Orchis, Diorchis, Triorchis, Priapoliții, Coliții și Faloizii imitând organele masculine - Histerapetia imitând organele feminine. Ne-am înșela dacă am vedea aici doar o simplă referire la obișnuințele de limbaj care numesc obiectele noi servindu-se de comparații cu obiecte comune. Aici numele gândesc și visează, imaginația este activă. Lithocarditele sunt cochilii de inimă, schițele unei inimi care va bate. Colecțiile mineralogice ale lui Robinet sunt piese anatomice a ceea ce va fi omul atunci când Natura va ști să-l făurească: un spirit critic va obiecta spunând că naturalistul din secolul al XVIII-lea este „victima imaginației sale—. Dar fenomenologul care, din principiu, își interzice orice GASTON BACHELARD 144 atitudine critică, nu poate să nu recunoască faptul că în însuși excesul de ființă dat unor cuvinte, în însuși excesul imaginilor, se manifestă o reverie în profunzime. În orice ocazie, Robinet gândește forma din interior. Pentru el, viața este cauzatoare de forme. Este cât se poate de firesc ca viața, cauză a formelor, să formeze forme vii. O dată în plus, pentru asemenea reverii, forma este locuința vieții. Scoicile, ca și fosilele, sunt tot atâtea încercări ale Naturii de a prepara formele diferitelor părți ale corpului omenesc; ele sunt bucăți de bărbat, bucăți de femeie. Robinet face o descriere a Cochiliei lui Venus care reprezintă vulva femeii. Un psihanalist ar vedea desigur o obsesie sexuală în aceste denumiri și în descrierile care intră în amănunte. El ar găsi cu ușurință, în muzeul cochiliilor, reprezentări ale unor fantasme ca fantasma vaginului cu dinți care este unul din motivele principale ale studiului consacrat lui Edgar Poe de D-na Marie Bonaparte. Ascultându-l pe Robinet, am putea crede că Natura a fost nebună înaintea omului. Și ce răspuns pe placul lor le-ar da Robinet observațiilor psihanalitice sau psihologice ca să-și apere sistemul. El scrie simplu, ritos: „Nu trebuie să fim surprinși de grija Naturii de a multiplica modelele părților genitale, dată fiind importanța acestor părți.— (loc. cit., p. 73) În fața unui visător de gânduri savante, cum a fost Robinet, care-și organizează ideile-viziuni în sistem, un psihanalist obișnuit să dezlege niște complexe familiale ar fi cât se poate de inoperant. Ar trebui o psihanaliză cosmică, o psihanaliză care să părăsească pentru o clipă preocupările omenești pentru a se îngrijora de contradicțiile din Cosmos. Ar mai trebui o psihanaliză a materiei care, acceptând acompaniamentul omenesc al imaginației materiei, să urmărească mai îndeaproape jocul profund al imaginilor materiei. Aici, în domeniul foarte circumscris în care studiem imaginile, ar trebui rezolvate contradicțiile cochiliei, uneori atât de aspră în exterior și atât de blândă, atât de sidefată în intimitatea ei. Cum se poate obține această șlefuire prin frecarea cu o ființă moale? Oare degetul 145 _____Poetica spațiului care visează atingând sideful intim nu depășește visele omenești, prea omenești? Lucrurile cele mai simple sunt câteodată psihologic complexe. N-am mai termina dacă ne-am lăsa pradă tuturor reveriilor despre piatra locuită. În mod curios, aceste reverii sunt lungi și scurte. Le putem urma la nesfârșit și totuși reflexia le oprește scurt. La cel mai mic semn, cochilia se umanizează și totuși știm de îndată că ea nu este umană. Cu cochilia, elanul vital de locuire ajunge prea repede la capăt. Natura obține prea repede securitatea vieții închise. Dar visătorul nu poate crede că lucrarea e terminată când pereții sunt solizi și în acest fel visele constructoare de cochilie dau viață și acțiune moleculelor atât de geometric asociate. Pentru ele, cochilia, în chiar țesutul materiei ei, este vie. Vom găsi o dovadă pentru acest fapt într-o mare legendă de istorie naturală. VI Părintele iezuit Kircher pretinde că pe țărmul Siciliei „cochiliile de pește făcute pulbere renasc și se reproduc dacă stropim cu apă sărată acest praf.— Abatele de Vallemont1 citează această fabulă în paralel cu cea a Phoenixului renăscând din propria-i cenușă. Iată deci un phoenix al apei. Abatele de Vallemont nu dă nici un pic de crezare fabulei despre un phoenix și celălalt. Dar, pentru noi, care ne plasăm în regnul imaginației, e necesar să înregistrăm faptul că cei doi phoenix au fost imaginați. Acestea sunt fapte ale imaginației, faptele foarte pozitive ale lumii imaginare. 1 Abbe de Vallemont, Curiosites de la nature et de l'art sur la vegetation ou l'agriculture et le jardinage dans leurperfection (Curiozități ale naturii și artei cu privire la vegetație sau agrigultura și grădinăria în perfecțiunea lor) Paris, 1709, partea I, p. 189. GASTON BACHELARD 146 Aceste fapte de imaginație sunt legate de altfel cu niște alegorii care străbat veacurile. Jurgis Baltrusaitis amintește că „până în perioada carolingiană, mormintele conțin adesea cochilii de melc - alegorie a unui mormânt din care omul va fi trezit.— (loc. cit., p. 57) La rândul săi, Charbonneau-Lassay scrie Le Bestiaire du Christ (Bestiarul lui Christos, p. 922): Luată în ansamblul ei de cochilie și organism sensibil, scoica a fost pentru cei Vechi, o emblemă a ființei umane complete, trup și suflet. Simbolistica Anticilor a făcut din cochilie emblema trupului nostru care închide într-un înveliș exterior sufletul ce animă întreaga ființă, reprezentat de organismul moluștei. Așa, cum trupul devine inert când sufletul se desparte de el, spuneau ei, tot așa, cochilia devine incapabilă să se miște când este separată de partea care o animă. S-ar putea strânge un dosar gros privitor la „cochiliile de înviere—1. În cercetările simple care ne preocupă în această lucrare, nu avem a insista asupra tradițiilor îndepărtate. Tot ce avem de făcut aici este să ne întrebăm cum pot cele mai simple imagini, în anumite reverii naive, să alimenteze o tradiție. Charbonneaux-Lassay spune aceste lucruri cu toată simplitatea, toată naivitatea pe care ne-am dori-o. După ce a citat Cartea lui Iov și invincibila speranță a învierii, autorul Bestiarului lui Hristos adaugă: „Cum se face că liniștitul melc pământesc a fost ales pentru a simboliza această înaripată și invincibilă speranță? E fiindcă la vremea mohorîtă când moartea iernii încătușează pământul, el se înfige în pământ, se închide acolo în cochilia lui ca într-un sicriu astupând-o cu solidă epifragmă calcaroasă, până ce primăvara vine să-i cânte la mormânt cântările de Paște... atunci el își rupe membrana și iese din nou la lumină, plin de viață.— (loc. cit., p. 927) Cititorului care ar privi surâzând un asemenea entuziasm i-am cere să retrăiască uimirea încercată de arheolog atunci când a descoperit într-un mormânt din Indre-et-Loire „un sicriu 1 Charbonneaux-Lassay îi citează pe Platon, și trimite la cartea lui Victor Magnian, Les mysteres d 'Eleusis, VI, Payot. 147 _____Poetica spațiului conținând aproape trei sute de cochilii de melci înșirate de la picioarele până la brâul scheletului..Un astfel de contact cu o credință ne poartă până la originea credinței. Un simbolism pierdut reîncepe să adune laolaltă visuri. Astfel, toate dovezile de putere de înnoire, de înviere, de trezire a ființei, pe care suntem obligați să le expunem unele după altele, trebuie luate printr-o coalescență a reveriilor. Dacă asociem acestor alegorii și simboluri de înviere caracterul sintetizator al reveriilor puterilor materiei, înțelegem că unii dintre marii visători nu pot despărți visul de phoenixul apelor. Cochilia în care se pregătește o înviere, în visul sintetic, este ea însăși materie de înviere. Dacă pulberea din cochilie poate cunoaște învierea, cochilia făcută pulbere nu și-ar putea regăsi și ea forța spiralantă? Bineînțeles, spiritul critic își bate joc - asta îi e funcția - de imaginile necondiționate. Mai e puțin și un realist ar pretinde experiențe. Ar vrea, aici ca pretutindeni, să verificăm imaginile confruntându-le cu realitatea. În fața unui mojar plin cu cochilii pisate, ne-ar spune: acum fă un melc! Dar proiectele unui fenomenolog sunt mai ambițioase: el vrea să trăiască întocmai ceea ce au trăit marii visători de imagini. Și fiindcă subliniem cuvinte, îl rugăm pe cititor să observe că noțiunea întocmai depășește noțiunea precum care ar lăsa la o parte tocmai o nuanță fenomenologică. Cuvântul precum imită, cuvântul întocmai înseamnă că devii chiar subiectul care visează reveria. Astfel, nu vom aduna niciodată destule reverii dacă vrem să înțelegem fenomenologic cum își fabrică melcul casa, cum făptura cea mai moale alcătuiește cochilia cea mai dură, cum în această făptură închisă răsună marele ritm cosmic al iernii și primăverii. Iar această problemă nu e o problemă vană din punct de vedere psihologic. Ea se pune din nou, de la sine, de îndată ce revenim - cum spun fenomenologii - la lucrul însuși, de îndată ce ajungem să visăm la o casă care crește tocmai în măsura în care crește corpul ce o locuiește. Cum poate crește micul melc în închisoarea lui de piatră? Iată o întrebare firească, o întrebare care se pune în mod natural. Nu ne place să o facem, GASTON BACHELARD 148 fiindcă ne trimite înapoi la întrebările noastre de copii. Această întrebare rămâne fără răspuns pentru abatele de Vallemont, care adaugă: „În Natură suntem rareori pe tărâm cunoscut. La fiecare pas dai de ceva ce umilește și mortifică Spiritele mândre.— Cu alte cuvinte, cochilia melcului, casa care crește pe măsura oaspetelui ei, este o minune a Universului. Și, într-un mod general, conchide abatele de Vallemont, scoicile sunt „subiecte sublime de contemplare pentru spirit.— (loc. cit., p. 255) VII Este totdeauna plăcut să vezi un distrugător de fabule devenind victima unei fabule. Abatele de Vallemont, la începutul secolului al XVIII-lea, nu crede nici în phoenixul din foc, nici în phoenixul din apă; dar crede în palingeneză, un soi de mixtură între phoenixul din foc și phenixul din apă. Ardeți o ferigă și transformați-o în cenușă; dizolvați cenușa în apă curată, evaporați. Ne rămân niște cristale frumoase, de forma unei frunze de ferigă. Și multe alte exemple ar putea fi aduse aici, în care visătorii meditează pentru a găsi ceea ce ar trebui să numim niște săruri de creștere saturate de cauzalitate formală.1 Dar, mai aproape de problemele ce ne preocupă actualmente, se poate simți, în cartea abatelui de Vallemont, acțiunea unei contaminări a imaginilor cuibului cu imaginile cochiliei. Abatele de Vallemont vorbește (loc. cit., p. 243) despre Planta Anatiferă sau Scoica Anatiferă care crește pe lemnul corăbiilor. „Este, spune el, o îmbinare de opt cochilii care seamănă destul de bine cu un buchet de lalele. Materia lor este totuși cea din care sunt făcute cochiliile de melc..., intrarea e pe sus și ea se închide cu niște uși mici, ce se îmbină într-un fel pe care nu te saturi să-l admiri. Rămâne numai să aflăm cum se formează 1 Cf. La formation de l'esprit scientifique (Formarea spiritului științific), Editions Vrin, p. 206. 149 _____Poetica spațiului planta marină și micii oaspeți care locuiesc în aceste apartamente atât de artistic făcute.— Câteva pagini mai departe, contaminarea cochiliei și cuibului se prezintă în toată claritatea ei. Aceste cochilii sunt niște cuiburi din care ies păsări. „Eu spun că diferitele cochilii ale plantei mele anatifere. sunt niște cuiburi în care se formează și ies din ou aceste păsări de o origine atât de obscură și pe care în Franța le numim Macreuze.— (p. 246) Atingem aici o confuzie de specii foarte comună reveriilor din epocile preștiințifice. Macreuzele treceau drept păsări cu sânge rece. Când întrebai cum clocesc aceste păsări, ți se răspundea adesea: de ce să clocească dacă, prin firea lor, nu pot încălzi nici ouă, nici pui? „O adunare de teologi de la Sorbona, adaugă abatele Vallemont, a hotărît că se vor scoate Macreuzele din clasa păsărilor pentru a fi încadrate în cea a peștilor.— (p. 250) Este deci un aliment de post. Înainte de a-și părăsi cuibul-scoică, Macreuzele, păsări-pești, sunt legate de el printr-un cioc-peduncul. Astfel se adună laolaltă, într-o reverie savantă, legături legendare. Marile reverii ale cuibului și cochiliei se prezintă aici în două perspective pe care le-am putea considera în reciprocă anamorfoză. Cuibul și cochilia, două mari imagini care își repercutează reveriile. Formele nu sunt de ajuns aici pentru a determina asemenea apropieri. Principiul reveriilor care primesc asemenea legende depășesc experiența. Visătorul a intrat în domeniul în care se formează convingerile născute dincolo de ceea ce se vede și de ceea ce se atinge. Dacă cuiburile și cochiliile n-ar fi valori, imaginea lor nu s-ar sintetiza atât de ușor, atât de imprudent. Cu ochii închiși, fără să țină seama de forme și culori, visătorul se lasă prins de convingerile refugiului. În acest refugiu, viața se concentrează, se pregătește, se transformă. Cuiburi și cochilii nu se pot uni atât de strâns decât prin onirismul lor. O întreagă ramură de „case onirice— își găsește aici două rădăcini îndepărtate, două rădăcini care se întrepătrund, ca tot ce este „îndepărtat—, într-o reverie omenească. Nu ne place deloc să explicităm aceste reverii. Nici o amintire explicită nu le explică. Alegându-le din reapariția ce se GASTON BACHELARD 150 manifestă în textele despre care tocmai am vorbit, începi să crezi că imaginația este anterioară memoriei. VIII După această lungă excursie în depărtările reveriei, să ne întoarcem la imagini care par mai aproape de realitate. Ne întrebăm totuși - fie spus în paranteză - dacă o imagine din imaginație este vreodată aproape de realitate. Foarte adesea imaginăm atunci când avem pretenția că descriem. Obținem o descriere care, pe cât se vede, instruiește, amuzând. Acest gen fals acoperă o întreagă literatură. Într-o carte din secolul al XVIII-lea, care se dă drept o lucrare pentru instruirea unui tânăr cavaler1 autorul „descrie— astfel scoica deschisă prinsă de o piatră: „Am lua-o drept un cort cu frânghiile și parii lui cu tot.— Se mai spune și că din aceste frânghii minuscule s-au făcut țesături. S-au făcut într-adevăr fire din fibrele prinzătoare ale scoicii. Autorul trage și o concluzie filosofică într-o imagine foarte banală, dar pe care trebuie să o notăm o dată: „Melcii construiesc o căsuță pe care o poartă cu ei.— Astfel „melcul e totdeauna la el acasă în orice ținut ar călători.— Nu am spune un lucru atât de neînsemnat dacă nu l-am fi găsit de sute de ori în texte. Aici el este oferit spre meditare unui cavaler de șaispre -zece ani. Permanent răsună și o referire la perfecțiunea caselor naturale. „Ele sunt toate făcute - spune autorul (p. 256) - cu un singur scop, anume de a pune animalul la adăpost. Dar câtă varietate în acest scop atât de simplu! Ele au toate o perfecțiune, niște farmece și niște comodități care le sunt proprii.— Toate aceste imagini și reflecții corespund unei uimiri puerile, superficiale, dispersate; dar o psihologie a imaginației trebuie să noteze totul. Cele mai mărunte interese le pregătesc pe cele mari. 1 Le spectacle de la nature (Spectacolul naturii), p. 231. 151 _____Poetica spațiului Vine și o vreme când refulăm imaginile prea naive, când disprețuim imaginile uzate. Nici una nu e mai uzată decât cea a cochiliei-casă. Ea e prea simplă pentru a o putea complica în mod fericit, prea veche pentru a o putea întineri. Spune ce are de spus într-un singur cuvânt. Dar nu e mai puțin adevărat că ea este o imagine inițială și este una indestructibilă. Aparține indestructibilului bazar de vechituri al imaginației omenești. De fapt, folclorul este plin de cântecele care i se cântă melcului ca să-și scoată coarnele. Copilul se mai distrează și necăjindu-l cu un fir de iarbă ca să-l facă să intre la loc în cochilia lui. Comparațiile cele mai neașteptate explică această retragere. Un biolog scrie: melcul se retractă „pe furiș în chioșcul său așa cum o fată luată în râs se duce să plângă în camera ei.—1 Niște imagini prea clare - avem aici un exemplu - devin idei generale. Atunci ele blochează imaginația. Am văzut, am înțeles, am spus. Totul s-a închis. Trebuie atunci să întâlnim o imagine particulară ca să dăm viață imaginii generale. Iată una, pentru a înviora acest paragraf, în care pare că suntem victimele banalității. Robinet s-a gândit că melcul și-a fabricat „scara— tot dându-se de-a rostogolul. Astfel, toată casa melcului ar fi o casă a scării. La fiecare contorsiune, animalul cel moale face câte o treaptă a scării lui în spirală. El se contorsionează ca să înainteze și să crească. Pasărea făcându-și cuibul se mulțumea să se învârtească. Vom apropia imaginea dinamică a cochiliei Robinet de imaginea dinamică a cuibului Michelet. IX 1 Leon Binet, Secrets de la vie des animaux, Essai de physiologie animale, P.U.F., p. 19. GASTON BACHELARD 152 Natura are un mod foarte simplu de a ne uimi: cel de a face lucrurile la scară mare. Cu scoica numită comun Marele Aghias-matar, vedem cum natura urzește un imens vis de protecție, un delir de protecție și cum ajunge la o monstruozitate a protecției. Molusca „nu cântărește decât paisprezece livre, dar greutatea fiecăreia din valvele sale este de la două sute cincizeci la trei sute de kilograme și ele au un metru până la un metru și jumătate lungime.—1 Autorul acestei cărți care face parte din celebra Bibliotecă a minunilor adaugă: „În China. unii mandarini bogați posedă căzi de baie făcute dintr-una din aceste cochilii.— Cât de moleșitoare trebuie să fie o baie făcută în locuința unei asemenea moluște! Ce forță de destindere putea resimți un animal de paisprezece livre ocupând atâta spațiu! Nu cunosc nimic din realitățile biologice. Nu sunt decât un visător de cărți! Dar cu lectura paginii lui Armand Landrin urzesc un mare vis de cosmicitate. Cine nu s-ar simți cosmic reconfortat închipuindu-și că face baie în cochilia Marii Cristelnițe? Forța Marelui Aghiasmatar este pe măsura mărimii și masei zidurilor sale. Trebuie - spune un autor - înhămați câte doi cai la fiecare valvă ca să-l obligi pe Marele Aghiasmatar „să-și caște valvele fără voia lui—. Mi-ar plăcea să văd o gravură care să imortalizeze această ispravă. Mi-o închipui ajutându-mă de vechea figură, pe care am contemplat-o de atâtea ori, cu caii înhămați la cele două emisfere între care se făcuse vid în „experiența de la Magdeburg—. Această imagine legendară în cultura științifică elementară ar avea o ilustrare biologică. Patru cai pentru a învinge opt kilograme de carne moale! Dar natura e în stare să lucreze la scară mare. Omul imaginează ușor la una și mai mare. Într-o gravură de Cork, după o compoziție a lui Hieronymus Bosch cunoscută sub titlul de L’ecaille naviguant sur l ’eau (Carapacea plutind pe apă), se poate vedea o uriașă cochilie de scoică în care au luat loc zece 1 Armand Landrin, Les monstres marins, ed. a 2-a, Hachette, 1879, p. 16. 153 _____Poetica spațiului personaje, patru copii, un câine. O bună reproducere a acestei scoici locuite de oameni se poate vedea în frumoasa carte a lui Lafon despre Hieronymus Bosch (p. 106). Această hipertrofiere a visului de locuire a tuturor obiectelor scobite din lume este însoțită de scene grotești proprii imaginației lui Bosch. În scoică, navigatorii chefuiesc. Visul de liniște pe care vrem să-l urzim atunci când „intrăm înapoi în cochilia noastră— se pierde prin voința de delir care marchează geniul pictorului. După reveria hipertrofiată, trebuie totdeauna să ne întoarcem la reveria definită prin simplitatea sa primară. Se știe prea bine că trebuie să fii singur ca să locuiești o cochilie. Trăind imaginea, știi că accepți singurătatea. Să locuiești singur, ce vis măreț! Imaginea cea mai inertă, cea mai fizic absurdă cum este aceea de a trăi în cochilie poate servi drept germene al unui asemenea vis. Acest vis îi prinde pe toți cei slabi, cei puternici, în marile tristeți ale vieții, împotriva nedreptăților oamenilor și soartei. Asemenea acelui Salavin, ființa de o lâncedă tristețe, care își găsește reconfortarea în odaia lui strâmtă, fiindcă e strâmtă și fiindcă poate să-și spună: „Nu aveam eu cămăruța asta, camera asta adâncă și secretă ca o cochilie? Ah! Melcii nici nu știu cât sunt de fericiți.—1 Uneori imaginea e foarte discretă, abia sensibilă, dar ea acționează. Ea mărturisește izolarea ființei retrase în sine. Un poet, chiar în timp ce visează la o oarecare casă din copilărie, exaltată în amintire, la Bătrâna casă de unde vin și pleacă Steaua și trandafirul - scrie: 1 George Duhamel, Confessions de minuit (Confesiuni la miezul nopții), cap. VII. GASTON BACHELARD 154 Umbra mea formează o cochilie sonoră Și poetul își ascultă trecutul În cochilia umbrei trupului său.1 Iar uneori imaginea își capătă forța prin efectul unui isomorfism al tuturor spațiilor repaosului. Atunci golurile primitoare sunt tot atâtea cochilii liniștite. Gaston Puel scrie: În dimineața asta voi spune simpla fericire a unui om lungit în căușul unei bărci. Oblonga cochilie a unei bărci s-a închis asupra lui. El doarme. E un sâmbure. Barca precum un pat îmbrățișează somnul.2 Omul, animalul, sâmburele, toți își găsesc odihna maximă într-o cochilie. Valorile repaosului comandă toate aceste imagini. X Fiindcă ne străduim să multiplicăm toate nuanțele dialectice prin care imaginația dă viață imaginilor celor mai simple, să notăm câteva referiri la o ofensivitate a scoicii. Tot așa cum există case-cursă, există și cochilii-capcană. Imaginația face din ele plase de pescuit perfecționate cu momeală și declanșare. Pliniu povestește că molusca numită pinna, în cochilia căreia locuiește micul crustaceu numit pinnoteră, își procură astfel hrana: „Scoica oarbă se deschide, arătându-și corpul peștișorilor ce se joacă în jurul ei. Încurajați de impunitate, ei umplu cochilia. În acest moment, pinnotera, care stă la pândă, înștiințează pinna printr-o ușoară mușcătură: 1 Maxime Alexandre, La peau et les os (Pielea și oasele), Editions Gallimard, 1956, p. 18. 2 Gaston Puel, Le chant entre deux astres (Cântecul între doi aștri), p. 10. 155 _____Poetica spațiului aceasta se închide, strivește tot ce se află prins între valve și își împarte prada cu asociatul său.—1 Mai departe de atât nu se poate merge pe calea poveștilor animale. Fără a înmulți exemplele, să mai povestim doar această fabulă fiindcă ea are susținerea unui nume mare. În Carnetele lui Leonardo da Vinci: „Stridia se deschide de tot pe lună plină și crabul, când o vede, îi aruncă o bucată de piatră sau o crenguță ca s-o împiedice să se închidă la loc iar el să o poată mânca.— Și Leonardo, așa cum se cuvine, îi potrivește acestei fabule o morală: „Astfel e și cu gura care rostindu-și secretul se dă pe mâna auditorului indiscret.— Ar trebui făcute îndelungi cercetări psihologice pentru a determina valoarea exemplului moral care a fost găsit totdeauna în viața animală. Noi nu întâlnim această problemă decât în mod accidental. Nu o indicăm decât în treacăt. Există de altfel nume care vorbesc de la sine: numele de Bernard Pustnicul (Bernard l'Ermite) este unul dintre ele. Molusca ce poartă (în limba franceză) acest nume nu-și face cochilie; ea se duce, după cum se tot repetă, să locuiască într-o cochilie goală. O schimbă de îndată ce se simte prea la strâmtoare. Imaginii Pustnicului ducându-se să locuiască în cochiliile părăsite, i se asociază uneori obiceiurile cucului care-și depune ouăle în cuibul altora. Se pare că, și într-un caz și în celălalt, Natura se distrează contrazicând morala naturală. Imaginația se excită în fața oricărei excepții. Ea se complace în a adăuga șiretlicuri, cunoștințe la obiceiurile păsării squatter. Cucul, se spune, sparge un ou din cuibul în care și-l va oua pe al său, după ce a pândit plecarea mamei clocitoare. Dacă face două, sparge două. Pasărea care zice „cu-cu— știe bine arta de a se ascunde. E un hâtru al jocului de-a v-ați ascunselea. Dar cine l-a văzut? Ca la atâtea făpturi din lumea 1 Armand Landrin, loc. cit.,p. 15. Aceeași fabulă este citată de Ambroise Pare ((Eeuvres complete, Opere complete, vol. III, p. 776). Micuțul crab auxiliar stă „așezat ca un portar la deschizătura cochiliei—. Când un pește a intrat în cochilie, scoica mușcată închide cochilia, „apoi amândoi își ronțăie și-și mănâncă împreună prada.— GASTON BACHELARD 156 vie, cunoaștem mai bine numele decât ființa. Cine ar deosebi cucul roșcat de cucul cenușiu? Nu s-a susținut - spune abatele Vincelot (loc. cit., p. 101) - că cucul roșcat este cucul cenușiu în primii săi ani, că unii „emigrează spre nord, ceilalți spre sud, și că nu-i găsim și pe unii și pe ceilalți în aceeași localitate, după regula păsărilor călătoare ai căror bătrâni și tineri rareori vizitează același ținut?— Să ne mai mirăm că pasărea care știe atât de bine să se ascundă a putut vedea atribuindu-i-se o asemenea putere de metamorfozare încât secole de-a rândul, după spusele abatelui Vincelot, „anticii au crezut că cucul se transforma în uliu—.(p. 102) Visând la o asemenea legendă, amintindu-ne că cucul e un hoț de ou, găsesc că povestea cu cucul prefăcut în uliu s-ar putea rezuma în proverbul puțin deformat: „Cine fură un ou, răpește un bou.— X Există spirite pentru care anumite imagini își păstrează un privilegiu fără uzură. Bernard Palissy este un asemenea spirit, iar imaginile cochiliei sunt pentru el niște imagini cu un destin lung. Dacă ar fi să-l desemnăm pe Bernard Palissy prin elementul dominant al imaginației sale materiale, l-am clasa firește printre „tereștri—. Dar cum totul în imaginația materială stă în nuanță, ar trebui să specificăm că imaginația lui Palissy este cea a unui terestru în căutarea pământului dur, a pământului ce trebuie întărit prin foc, dar care poate și să-și găsească o devenire de duritate naturală prin acțiunea unei sări congelative, a unei sări intime. Cochiliile manifestă această devenire. Ființa moale, lipicioasă, „băloasă— este, în felul acesta, actorul consistenței dure a propriei cochilii. Iar principiul de solidificare este atât de puternic, cucerirea durității este împinsă atât de departe încât cochilia își câștigă frumusețea ei de smalț ca și 157 _____Poetica spațiului cum ar fi primit ajutorul focului. La frumusețea formelor geometrice s-a mai adăugat o frumusețe de substanță. Pentru un olar și pentru un smălțuitor, ce măreț obiect de meditație poate fi cochilia! În farfuriile genialului olar ce de animale care, înghețate sub smalț, au făcut din propria piele cea mai dură dintre cochilii! Dacă retrăim pasiunea lui Bernard Palissy în drama cosmică a materiilor, în lupta dintre argilă și foc, vom înțelege cum se face că cel mai mărunt melcișor secretându-și cochilia i-a dăruit, cum vom vedea, nesfârșite vise. Dintre toate aceste reverii, nu vrem să notăm aici decât pe acelea care vor căuta cele mai curioase imagini ale casei. Iată una cu titlul De la ville de forteresse (Despre viața de fortăreață) se află în lucrarea Recepte veritable (Receptă verita-bilă).1 Am dori, rezumând-o, să nu trădăm amploarea povestirii. Bernard Palissy, în fața „oribilelor primejdii ale războiului— visează să facă planul unui „oraș-fortăreață—. El nu mai speră să găsească „nici un exemplar în orașele care au fost edificate în prezent—. Nici Vitruviu, explică el, nu poate să-i fie de vreun ajutor în secolul tunului. El pornește „prin păduri, munți și văi ca să vadă dacă ar găsi vreun animal meșteșugar care să fi făcut case meșteșugite—. După multe căutări, Bernard Palissy meditează la „un tânăr melc care-și construia casa și fortăreața din saliva proprie—. O reverie a construcției din lăuntru îl ocupă pe Palissy timp de mai multe luni. În toate clipele sale de răgaz, se plimbă pe țărmul oceanului, unde vede „atâtea felurite specii de case și fortărețe pe care anumiți peștișori le făcuseră din propria zemuială și salivă, că de atunci începui să cred că aș putea găsi acolo ceva potrivit pentru afacerea mea.— „Bătăliile și tâlhăriile mării— fiind mai mari decât cele de pe pământ, făpturilor celor mai dezarmate, făpturilor moi, Dumnezeu „le-a dăruit meșteșugul de a ști să își facă fiecare pentru sine o casă construită și nivelată de o asemenea geometrie și arhitectură, încât nicicând Solo-mon în toată înțelepciunea sa nu a știut face lucru asemănător.— 1 Bernard Palissy, Recepte veritable (Receptă veritabilă), Bibliotheca romana, p. 151 și urm. GASTON BACHELARD 158 Iar, privitor la cochiliile în spirală, asta nu e câtuși de puțin „numai pentru frumusețe, ci este cu totul altceva. Tu trebuie să înțelegi că există mai mulți pești care au botul așa de ascuțit că ar mânca cea mai mare parte din zișii pești dacă dreaptă ar fi casa lor; dar când ei sunt atacați de dușmani la ușă, retrăgându-se înăuntru, ei se retrag înșurubându-se, ei urmează traseul liniei aspirale și prin astfel de mijloc dușmanii lor nu pot să le dăuneze. În acel moment, i se aduc lui Bernard Palissy două mari cochilii provenind din Guineea: „Un purpur și un buxin.— Purpurul fiind cel mai slab, trebuie să fie, după filosofia lui Bernard Palissy, cel mai bine apărat. Într-adevăr, cochilia comportând „un număr de coarne destul de mari care erau împrejur, mă încredințai de atunci înainte că nu fără pricină așa-zisele coarne fuseseră alcătuite, fiind tot atâtea întărituri și apărători pentru fortăreață.— Am considerat că trebuie să dăm toate aceste detalii preliminare fiindcă ele arată foarte clar că Bernard Palissy vrea să găsească inspirația naturală. El nu caută nimic mai bun pentru a-și edifica „orașul-fortăreață decât a lua drept exemplu pe fortăreața așa-zisului purpur.— Astfel instruit, el se înarmează cu un compas și cu o riglă și își începe planul. Chiar în centrul orașului-fortăreață, se va afla o piață pătrată unde va fi locuința guvernatorului. Pornind din această piață începe o stradă unică ce va face de patru ori înconjurul pieței, mai întâi în două circuite ce urmăresc forma pătratului, apoi încă două circuite de formă octogonală. Pe această stradă, de patru ori răsucită, toate ușile și ferestrele dau spre interiorul fortăreței, în așa fel încât spatele caselor să nu alcătuiască decât un zid continuu. Ultimul zid al caselor se reazemă de zidul orașului care formează astfel un melc gigantic. Bernard Palissy dezvoltă pe larg avantajele acestei fortărețe naturale. Dacă dușmanul ar cuceri o parte, nucleul refugiului ar rămâne disponibil. Această mișcare în retragere spirală este cea care a dat linia generală a imaginii. Tunul adversarului n-ar putea nici el să urmărească retragerea și să cucerească „una 159 _____Poetica spațiului dintr-altă— străzile orașului răsucit. Tunarii dușmani se vor trezi la fel de dezamăgiți cum erau, în fața cochiliei răsucite, răpitorii „cu bot ascuțit—. Acest rezumat, care cititorului i-ar putea părea prea lung, n-a putut totuși să intre în detaliul dovezilor și al imaginilor amestecate. Urmărind textul lui Palissy rând cu rând, un psiholog ar găsi imagini care dovedesc, imagini mărturii ale unei imaginații ce raționează. Aceste pagini simple sunt psihologic complexe. Pentru noi, în secolul în care suntem, asemenea imagini nu mai „raționează—. Numai avem de ce să credem în fortărețele naturale. Când militarii organizează apărări „în arici—, ei știu că nu mai sunt în domeniul imaginii, ci în domeniul simplelor metafore. Ce greșală am face dacă, confundând genurile, am lua melcul-fortăreață al lui Palissy drept o simplă metaforă! Este o imagine care a trăit într-un spirit mare. În ce ne privește personal, într-o carte de petrecere a unui răgaz cum este cea de față, în care ne amuzăm de toate imaginile, era necesar să zăbovim în fața acestui melc monstruos. Iar pentru a arăta că măreția lucrează orice imagine prin simplul joc al imaginației, să citim acest poem1 în care melcul crește la dimensiunea unui sat: Un melc enorm Coboară de la munte Și pârâul îl însoțește Cu balele sale albe Foarte bătrân, el nu mai are decât un corn E scunda lui clopotniță pătrată. Și poetul adaugă: Castelul e cochilia sa... 1 Rene Rouquier, La boule de verre (Bulgărele de sticlă), Editions Seghers, p. 12. GASTON BACHELARD 160 Dar alte pagini din opera lui Bernard Palissy vor accentua acest destin de imagine pe care trebuie să-l recunoaștem în cochilia-casă trăită de el. Într-adevăr, acest constructor virtual de cochilie-fortăreață este și un arhitect peisagist. Pentru a completa niște planuri de grădini, el adaugă și planuri de „cabinete—. Aceste „cabinete— sunt refugii stâncoase în exterior, ca o cochilie de stridie: „Dinafara acestui cabinet - scrie Bernard Palissy1 - va fi zidită din pietre mari de stâncă, fără neșlefuite, nici incizate, pentru ca dinafara așa-zisului cabinet să nu aibă nicicum formă de clădire.— În schimb, el ar vrea ca interiorul să fie șlefuit precum interiorul unei cochilii: „Când cabinetul va fi astfel zidit, aș vrea să-l acopăr cu mai multe straturi de smalț, de la culmea bolților până la picior și pavat tot cu smalț: odată făcute toate acestea, aș vrea să fac un foc mare înăuntru. și asta până când zisele smalțuri se vor fi topit sau lichefiat pe zisa zidărie.— Astfel, cabinetul va părea „din înăuntru a fi tot dintr-o bucată. lucind cu o asemenea șlefuire că șopârlele și salamandrele care vor intra înlăuntru se vor vedea ca într-o oglindă.— Cu acest foc aprins în casă pentru a smălțui cărămizile, suntem departe de vâlvătăile care „fac să se usuce tencuielile—. Poate că Palissy și-a retrăit aici viziunile cuptorului său de olar unde focul a lăsat pe pereți lacrimi de cărămidă. În orice caz, la imagine extraordinară, mijloace extraordinare. Omul vrea aici să locuiască într-o cochilie. Vrea ca peretele care-i protejează ființa să fie neted, șlefuit, închis ca și cum carnea sa sensibilă ar trebui să atingă pereții casei. Reveria lui Bernard Palissy traduce, în ordinea pipăitului, funcția de locuire. Cochilia conferă reveriei o intimitate fizică. Imaginile dominante tind să se asocieze. Cel de-al patrulea cabinet al lui Bernard Palissy este o sinteză a casei, cochiliei și grotei: „El va fi zidit pe dinlăuntru cu un asemenea meșteșug, -spune Palissy (loc.cit.,p. 82) - încât va părea curat o stâncă ce ar 1 Loc. cit., p. 78. 161 _____Poetica spațiului fi fost scobită ca să scoți piatra dinlăuntru; or, zisul cabinet va fi strâmb, cocoșat, cu mai multe cocoașe și concavități lăturalnice, neținând nici o aparență, nici formă de artă de insculptură, nici lucru de mâna omului și vor fi bolțile strâmbe într-așa fel, încât vor avea oarecare aparență că stau să cadă, pe motiv că vor fi mai multe cocoașe care să atârne.— Bineînțeles, această casă spiralată va fi în interior acoperită cu smalț. Va fi o grotă în formă de cochilie răsucită. Cu prețul unei mari cantități de muncă omenească, artificiosul arhitect va face din ea un sălaș natural. Pentru a accentua caracterul natural al cabinetului, acesta va fi acoperit exterior cu pământ „și, având mai mulți arbori plantați pe zisul pământ, va avea prea puțină înfățișare de clădire.— Astfel, adevărata casă a marelui terestru care a fost Palissy este subterană. El ar vrea să trăiască în inima unei stânci, în cochilia unei stânci. Prin cocoașele care atârnă, sălașul stâncos primește coșmarul strivirii. Prin spirala care se înfige în rocă, el dobândește o profunzime frământată. Dar ființa care vrea casa subterană știe să domine spaimele obișnuite. Bernard Palissy, în reveriile sale, este un erou al vieții subterane. El se desfată, în imaginație, de spaima unui câine - o spune chiar el -lătrând la intrarea cavernei; se desfată de ezitarea unui vizitator de a-și continua drumul în labirintul strâmb. Grota-cochilie este aici un „oraș-fortăreață— pentru un om singur, pentru un mare singuratic care știe să se apere și să se protejeze prin simple imagini. Nu e nevoie de barieră, de ușă ferecată: oricui îi va fi teamă să intre. Ce de cercetări fenomenologice ar trebui făcute asupra intrărilor negre! XI Oprindu-ne la cuiburi, cochilii, am multiplicat, cu riscul de a epuiza răbdarea cititorului, imaginile care ilustrează, credem GASTON BACHELARD 162 noi, sub forme elementare, poate imaginate prea de departe, funcția de locuire. Simțim prea bine că există aici o problemă mixtă, de imaginație și de observație. Studiul pozitiv al spațiilor biologice nu este, bineînțeles, problema noastră. Vrem pur și simplu să arătăm că, de îndată ce viața se instalează, se protejează, se acoperă, se ascunde, imaginația simpatizează cu ființa ce locuiește spațiul protejat. Imaginația trăiește protecția, în toate nuanțele de securitate, de la viața în cele mai materiale cochilii până la cele mai subtile disimulări în simplul mimetism al suprafețelor. Cum visează poetul Noel Arnaud1, ființa se disimulează sub similitudine A fi la adăpost sub o culoare, nu înseamnă oare a duce la culme, până la imprudență, liniștea de a locui? Și umbra este o locuință. XII După acest studiu al cochiliilor, am putea reda câteva povestiri și câteva basme despe carapace. Broasca țestoasă, animalul cu casă care umblă, ar furniza ea singură lesnicioase comentarii. Aceste comentarii n-ar face altceva decât să ilustreze, cu noi exemple, tezele expuse mai sus. Vom face deci economie de un capitol despre casa broaștei țestoase. Totuși, cum unele mici contradicții ale imaginilor princeps activează câteodată imaginația, vom comenta o pagină de Giuseppe Ungaretti extrasă din însemnările de călătorie ale poetului în Flandra2. La poetul Franz Hellens - numai poeții au asemenea bogății - Ungaretti a văzut o gravură pe lemn în care „un artist exprimase furia lupului, care aruncându-se asupra unei broaște țestoase retrase în carapacea ei osoasă, înnebunește neputând să-și potolească foamea.— 1 Noel Arnaud, L’etat d’ebauche (Starea de schiță), Paris, 1950. 2 Apud La revue de culture europeenne, trim. 4/1953, p. 259. 163 _____Poetica spațiului Aceste trei rânduri nu-mi ies din memorie și cu ele îmi țes povești fără sfârșit. Văd lupul venind de departe, dintr-un ținut de foamete. E slăbănog de tot, limba îi atârnă roșie de febră. Tocmai iese dintr-o tufă broasca țestoasă, felul de mâncare căutat de toți gurmanzii de pe pământ. Dintr-o săritură lupul e asupra prăzii, dar broasca țestoasă, căreia natura i-a dat o repeziciune deosebită atunci când își retrage în casă capul, labele și coada, este mai iute decât lupul. Pentru lupul flămând, ea nu mai este decât o piatră de pe drum. În această dramă a foamei, de partea cui să fii? Am încercat să fiu imparțial. Nu iubesc lupii. Dar, măcar o dată, n-ar fi trebuit oare broasca să se lase mâncată? Și Ungaretti, care a visat multă vreme la gravura cea veche, spune foarte explicit că artistul a știut să facă „lupul simpatic și broasca odioasă—. Ce de comentarii poate face un fenomenolog asupra acestei opinii! Ne aflăm aici, într-adevăr, în fața instanței gravurii comentate. Interpretarea psihologică depășește bineînțeles faptele. Nici o trăsătură a desenului nu poate traduce o broască țestoasă odioasă. Animalul, în cutia sa, e sigur de secretele lui. A devenit un monstru de fizionomie impenetrabilă. Trebuie deci ca fenomenologul să-și povestească lui însuși fabula cu lupul și broasca țestoasă. Trebuie ca el să ridice drama la nivelul cosmic și să mediteze asupra foamei-în-lume (cu cratimele pe care fenomenologilor le place să le pună pentru a descrie traseul intrării lor în lume). Mai simplu spus, trebuie ca fenomenologul să aibă, pentru o clipă, în fața prăzii care se face piatră, niște măruntaie de lup. Dacă aș avea reproduceri ale unei astfel de gravuri, aș face un test pentru a diferenția și măsura perspectivele și profunzimile participării la dramele foamei în lume. O ambiguitate a acestei participări s-ar manifesta în mod aproape sigur. Unii, abandonându-se somnolenței funcției fabulatorii nu vor tulbura jocul vechilor imagini copilărești. Ei se vor bucura fără îndoială de dezamăgirea animalului rău; vor râde, pe ascuns, cu broasca țestoasă retrasă în țarcul ei. Dar alții, alertați de interpretarea lui Ungaretti, ar putea să răstoarne situația. Într-o astfel de răstur- GASTON BACHELARD 164 nare a unei fabule adormite în propriile tradiții, există un soi de întinerire a funcției fabulatorii. Există, în această ocazie, o nouă pornire a imaginației, de care un fenomenolog poate profita. Astfel de răsturnări de situație ar putea să pară documente mult prea mici pentru fenomenologii care, toți, privesc Lumea față în față. Ei sunt imediat conștienți că sunt în Lume, că sunt pe Lume. Dar, pentru un fenomenolog al imaginației, problema se complică. Fără încetare, el e confruntat cu ciudățeniile lumii. Mai mult: în prospețimea ei, în activitatea ei proprie, imaginația face din ceva familiar ceva ciudat. Cu un detaliu poetic, imaginația ne plasează în fața unei lumi noi. Începând din acel moment detaliul primează asupra panoramei. O simplă imagine, dacă este nouă, deschide o lume. Văzută de la miile de ferestre ale imaginarului, lumea este schimbătoare. Ea reînnoiește așadar problema fenomenologiei. Rezolvând micile probleme, învățăm să rezolvăm unele din cele mari. Ne-am mărginit să propunem încercările noastre în planul unei fenomenologii elementare. Suntem convins de altfel că nu există nimic neînsemnat în psihicul uman. Capitolul al șaselea coLțuRiLE „Închideți spațiul! Închideți buzunarul Cangurului! E cald!— Maurice Blanchard I Când am vorbit despre cuiburi și cochilii, ne aflam evident în fața unor transpuneri ale funcției de locuire. Era vorba să studiem niște intimități himerice sau grosolane, aeriene precum cuibul în copac, sau simboluri ale unei vieți puternic încrustate, precum molusca în piatră. Vrem acum să abordăm niște impresii de intimitate care, chiar atunci când sunt fugitive sau imaginare, au totuși o rădăcină mai umană. Impresiile pe care le vom lua în considerare în acest capitol nu au nevoie de transpunere. Putem face din ele o psihologie directă, chiar dacă un spirit pozitiv le ia drept visări deșarte. Iată punctul de pornire al reflexiilor noastre: orice colț dintr-o casă, orice ungher dintr-o odaie, orice spațiu strâmt în care-ți place să te cuibărești, să te aduni în tine însuți, este pentru imaginație o singurătate, adică germenele unei camere, germenele unei case. Documentele pe care le putem aduna din lecturi sunt puțin numeroase pentru că această retragere, cât se poate de fizică, în tine însuți are deja pecetea unui negativism. Prin multe din aspectele sale, ungherul „trăit— refuză viața, restrânge viața, ascunde viața. Ungherul este în acest caz o negare a Universului. În ungher, nu vorbești cu tine însuți. Dacă-ți amintești de ceasurile din ungher, îți amintești de o tăcere, de o tăcere a GASTON BACHELARD 166 gândurilor. Atunci de ce am descrie geometria unei singurătăți atât de sărăcăcioase? Psihologul și mai ales metafizicianul vor găsi aceste circuite de topoanaliză cu totul inutile. Ei știu să observe direct caracterele „închise—. Nu au nevoie să le descrii ființa încruntată ca pe o ființă încolțită. Dar nu ștergem atât de ușor condițiile de loc. Și orice refugiu al sufletului comportă, credem noi, niște figuri de refugii. Cel mai sordid dintre refugii, colțul, merită să fie examinat. A se retrage în colțul său este desigur o exprimare sărăcăcioasă. Dacă e sărăcăcioasă, e din pricină că are numeroase imagini, imagini de o mare vechime, poate chiar imagini psihologic primitive. Uneori, cu cât e mai simplă imaginea, cu atât mai mari sunt visele. Dar mai întâi colțul este un refugiu care ne asigură o primă valoare a ființei: imobilitatea. El este lăcașul sigur, lăcașul apropiat al imobilității mele. Colțul e un soi de semi-cutie, jumătate pereți, jumătate ușă. El va fi o ilustrare a dialecticii lui înlăuntru-în afară despre care vom trata într-un capitol viitor. Conștiința de a fi în pace în colțul tău propagă, dacă îndrăznim să spunem, o imobilitate. Imobilitatea radiază. O cameră imaginară se construiește în jurul corpului nostru care se crede bine ascuns când ne refugiem într-un colț. Umbrele sunt deja pereți, o mobilă este o barieră, un tapet e un acoperiș. Dar toate aceste imagini imaginează prea mult. Și trebuie să desemnăm spațiul imobilității făcând din el spațiul ființei. Un poet1 scrie acest mic vers: Eu sunt spațiul unde sunt într-o carte care are ca titlu Starea de schiță. Unde să simți mai bine acest mare vers decât într-un colț? În Ma vie sans moi (Viața mea fără mine) (trad. Armand Robin), Rilke scrie: „Brusc, o cameră cu lampă îmi stă în față, aproape palpabilă în mine. Deja eram ungher, dar storurile mă 1 Noel Arnaud, L 'etat d 'ebauche (Starea de schiță). 167 _____Poetica spațiului simțiră, se închiseră.— Cum să spui mai bine că ungherul este sălașul ființei?! II Să luăm acum un text ambiguu în care ființa se ivește în chiar clipa când iese din colțul ei. În cartea sa despre Baudelaire, Sartre citează o frază care ar merita un lung comentariu. Ea e împrumutată dintr-un roman al lui Hughes1: „Emily se jucase făcându-și o casă într-un ungher în partea cea mai din față a vaporului.— Dar Sartre nu exploatează această frază, ci pe următoarea: „Obosită de acest joc, mergea fără țintă spre partea din spate, când îi veni deodată gândul fulgerător că ea era ea.— Înainte de a suci și de a răsuci aceste gânduri, să observăm că foarte probabil ele corespund, în romanul lui Hughes, cu ceea ce trebuie să numim copilărie inventată. Romanele sunt pline de așa ceva. Romancierii aruncă asupra unei copilării inventate, netrăite, evenimente de o naivitate inventată. Acest trecut ireal, proiectat în spatele unei povestiri de către activitatea literară, maschează adesea actualitatea reveriei, a unei reverii care și-ar păstra toată valoarea fenomenologică dacă ne-ar fi dată într-o naivitate cu adevărat actuală. Dar a fi și a scrie sunt greu de apropiat între ele. Totuși, așa cum este, textul raportat de Sartre e prețios pentru că desemnează în mod topo-analitic, adică în termeni de spațiu, în termeni de experiențe ale lui Afară și Înlăuntru, cele două direcții pe care psihanaliștii le desemnează prin cuvintele introvertit și extravertit: înainte de viață, înainte de pasiuni, în schema însăși a existenței, romancierul întâlnește această dualitate. Gândul care-i vine fulgerător copilei, în poveste, că 1 Unghes, Un cyclone ă Jamaique (Un ciclon în Jamaica), Editions Plon, 1931, p. 133. GASTON BACHELARD 168 este ea însăși, îi vine ieșind „de la ea de acasă—. Este vorba de un cogito al ieșirii fără să ni se fi dat cogito-ul ființei răsfrânte asupra ei înseși, de cogito-ul mai mult sau mai puțin tenebros al unei ființe care se joacă mai întâi făcându-și „o cămăruță— carteziană, un sălaș himeric în ungherul unui vapor. Copila descoperă că ea era ea, explodând spre exterior, ca reacție poate la niște concentrări într-un colț al ființei. Căci ungherul vaporului nu e oare un colț de ființă? O dată ce copila a explorat vastul univers care e vaporul în mijlocul mării, se întoarce ea oare în căsuța ei? Acum că știe că ea este ea, își va relua oare jocul domiciliar, se va întoarce acasă la ea, adică se va întoarce în ea însăși? Poți desigur să devii conștient că exiști scăpând din spațiu, dar aici fabula ființei este solidară cu un joc al spațialității. Romancierul ne datora toate detaliile inversării visului, care merge de la „acasă la tine— la univers ca să descopere ființa. Fiindcă e vorba de o copilărie inventată, de o metafizică romanțată, scriitorul ține cheile dublului domeniu. Simte corelația. Ar putea, desigur, să ilustreze altfel luarea de „ființă—. Dar fiindcă „acasă— preceda universul, trebuia ca reveriile din căsuță să ne fie date. Astfel autorul a sacrificat -poate refulat - reveriile ungherului. Le-a pus sub semnul unui „joc— de copil, mărturisind astfel, într-un fel, că partea serioasă a vieții este în exterior. Dar despre viața în unghere, despre universul însuși repliat în același ungher cu visătorul repliat în sine, poeții ne vor spune mai multe. Ei nu vor ezita să-i dea acestei reverii întreaga ei actualitate. III În romanul poetului Milosz, L’amoureuse initiation (Amoroasa inițiere) (p. 201), personajul central, cu cinica lui sinceritate, nu uită nimic. Nu e vorba de amintiri de tinerețe. 169 _____Poetica spațiului Totul e pus sub semnul unei actualități trăite. Și, în palatul lui, în palatul în care duce o viață arzătoare, acolo are el colțurile lui anume, colțuri adesea relocuite. Cum este „colțișorul acela întunecos dintre cămin și cufărul de stejar unde mergeai să te cuibărești— în timpul absențelor prietenei. El nu o aștepta pe necredincioasă în palatul cel vast, ci într-adevăr în ungherul așteptărilor îmbufnate unde își putea digera mânia. „Cu fundul pe marmura tare și rece a dalelor, cu ochii pierduți în cerul fals din tavan, cu o carte cu paginile netăiate în mână, câte ore delicioase de tristețe și de așteptare, o, bătrâne prostănac, ai știut să trăiești acolo!— Nu e oare acesta un refugiu pentru ambivalență? Visătorul e fericit că e trist, mulțumit că e singur și așteaptă. În ungherul acela se meditează la viață și la moarte, așa cum se obișnuiește în culmea pasiunii: „Să trăiești și să mori în colțul ăsta de odaie sentimental, îți spuneai; ei, da, să trăiești și să mori aici; de ce nu, domnule de Pinamonte, prieten al ungherelor întunecoase și prăfuite?— Și toți locuitorii ungherelor vor veni să dea viață imaginii, să multiplice toate nuanțele de ființă ale locuitorului ungherelor. Pentru marii visători de colțuri, de unghiuri, de găuri, nimic nu e gol, dialectica plinului și golului nu corespunde decât unei duble irealități geometrice. Funcția de locuire face legătura între plin și gol. O ființă vie umple un refugiu gol. Iar imaginile locuiesc. Toate ungherele sunt bântuite, dacă nu locuite. Visătorul de unghere creat de Milosz, domnul de Pinamonte, instalat într-o „vizuină—, până la urmă spațioasă, între cufăr și cămin, continuă: „Aici, meditativul păianjen trăiește puternic și fericit; aici trecutul se chircește și se face mic de tot, bătrână gărgăriță înfricoșată... Ironică și vicleană gărgăriță, aici trecutul se regăsește și rămâne de negăsit docților ochelari ai colecționarilor de frumusețuri.— Și cum să nu te faci gărgăriță, sub bagheta de magician a poetului, cum să nu aduni amintiri și vise sub elitrele animalului rotund, ale celui mai rotund dintre animale. Ce bine își ascundea ea, acea bilă terestră de viață roșie, puterea de a zbura! Ea evadează din propria sferă ca dintr-o gaură. Poate că în cerul albastru, asemenea copilei din roman, GASTON BACHELARD 170 îi vine fulgerătorul gând că ea este ea! Cum să te oprești din a visa în fața acestei micuțe cochilii deodată zburătoare? Și în paginile lui Milosz se înmulțesc schimburile dintre viața animală și viața omenească. Cinicul său visător mai spune: aici, în colțul dintre cufăr și cămin, găsești mii de leacuri împotriva plictiselii și o infinitate de lucruri demne de a-ți ocupa spiritul o eternitate: mirosul mucegăit al minutelor de acum trei secole, înțelesul tainic al hieroglifelor din murdăriile de muscă; arcul triumfal al acestei găuri de șoarece; bucățica destrămată din tapiseria lângă care se lăfăie spatele tău rotunjit și osos; zgomotul rozător al călcâielor tale pe marmură; sunetul strănutului tău prăl'os... sufletul, în fine, al acestui praf bătrân de ungher de odaie uitat de pămătuful de șters. Dar, în afară de „cititorii de ungher— printre care ne numărăm, cine va continua lectura acestor cuiburi de praf? Un Michel Leiris poate, care, înarmat cu un ac, se ducea să scoată praful din crăpăturile podelei.1 Dar, încă o dată, astea sunt lucruri pe care nu toată lumea le recunoaște. Și totuși, în asemenea reverii, câtă vechime are trecutul. Ele aparțin marelui domeniu al trecutului fără dată. Lăsând imaginația să rătăcească prin criptele memoriei, regăsim fără să ne dăm seama viața gânditoare dusă în minusculele vizuini ale casei, în adăpostul cvasi-animal al viselor. Dar, pe fondul acesta îndepărtat, copilăria se întoarce. În colțul său de meditație, visătorul lui Milosz își face examenul de conștiință. Trecutul se ridică și iese la suprafață în prezent. Iar visătorul se pomenește plângând: Căci, încă de când erai copil, aveai gustul turnurilor de castele și al colțurilor de biblioteci cu secret și citeai lacom, fără să pricepi un cuvânt, privilegiile olandeze din volumele in folio ale lui Diafoirus. Ah! secătură, ceasuri delicioase ai știut să trăiești în ticăloșia ta, în ungherele pudrate cu nostalgie dinpalazzo Merone! Cum îți iroseai timpul acolo ca să pătrunzi sufletul lucrurilor care și-au trăit traiul! Cu ce fericire te metamorfozai în papuc vechi desperecheat, scăpat din apă, salvat din gunoi. 1 Michel Leiris, Biffures, p. 9. 171 _____Poetica spațiului Trebuie oare aici, printr-o oprire brutală, să sfărâmăm reveria, să suspendăm lectura? Cine va merge, trecând peste păianjen, gărgăriță și șoarece, până la identificarea cu lucrurile uitate într-un colț? Dar ce este oare o reverie pe care o stopezi? De ce s-o oprești dintr-un scrupul sau din bun-gust, din dispreț față de lucrurile vechi? Milosz nu se oprește. Visând, călăuziți de cartea lui, dincolo de cartea lui, visăm împreună cu el la un ungher care ar fi mormântul unei „păpuși de lemn uitate în acest colț de odaie de o fetiță în secolul trecut...— Fără îndoială, trebuie să mergi în adânc de reverie ca să te înduioșezi în fața marelui muzeu al lucrurilor neînsemnate. Putem oare să visăm la o casă veche care să nu fie azil de vechituri, care să nu-și păstreze lucrurile ei vechi, care să se umple cu lucruri vechi de export printr-o simplă manie de colecționar de bibelouri. Ca să restituim sufletul ungherelor, e mai bun papucul cel vechi și capul de păpușă care agață meditația visătorului lui Milosz: „Mister al lucrurilor - continuă poetul - mici sentimente în timp, mare gol al eternității! Tot infinitul își găsește loc în acest unghi de piatră, între cămin și cufărul de stejar. Unde sunt la ora asta, unde sunt, la naiba! marile tale fericiri de păianjen, profundele tale meditații de lucrușor stricat și mort.— Atunci, din fundul ungherului său, visătorul își amintește de toate obiectele de singurătate, obiecte care sunt amintiri de singurătate și care sunt trădate doar de uitare, părăsite într-un colț. „Gândește-te la lampă, la lampa atât de veche care te saluta de departe la fereastra gândurilor tale, la fereastra în întregime arsă de sorii de demult.— Din fundul ungherului său, visătorul revede o casă mai veche, o casă din altă țară, făcând astfel o sinteză între casa natală și casa onirică. Obiectele, vechile obiecte îl întreabă: „Ce-o să creadă despre tine, în timpul nopților de iarnă și de părăsire, bătrâna lampă prietenă? Ce-or să creadă despre tine obiectele care ți-au fost blânde, atât de frățește de blânde? Destinul lor obscur nu era cumva strâns legat de al tău?. Lucrurile nemișcate și mute nu uită niciodată: melancolice și disprețuite, ele primesc mărturisirea a ceea ce purtăm noi mai umil, mai neștiut în noi înșine.— (p. 244) Ce apel GASTON BACHELARD 172 la umilință a auzit visătorul în colțul său! Ungherul neagă palatul, praful neagă marmura, obiectele uzate neagă splendoarea și luxul. Visătorul, în colțul său, a marcat lumea printr-o reverie minuțioasă care distruge unul câte unul toate obiectele din lume. Colțul devine un dulap de amintiri. Fiindcă au trecut peste miile de mici praguri din dezordinea lucrurilor făcute praf, obiectele-amintiri pun trecutul în ordine. Imobilității condensate i se asociază cele mai îndepărtate călătorii într-o lume dispărută. La Milosz, visul merge atât de departe în trecut încât atinge un soi de „dincolo— al memoriei: „Toate lucrurile astea sunt departe, foarte departe, nu mai sunt, n-au fost niciodată, Trecutul nu mai are memoria lor. Privește, caută și miră-te, cutremură-te. Nici tu, nici tu însuți nu mai ai trecut.— (p.245). Meditând pe paginile cărții, te simți antrenat într-un soi de antecedență a ființei, ca într-un „dincolo— de vise. IV Am vrut să oferim cititorului, prin aceste pagini ale lui Milosz, una dintre experiențele cele mai complete ale unei reverii posomorâte, ale reveriei ființei care se imobilizează într-un colț. Găsește acolo o lume uzată. Să remarcăm, în treacăt, puterea unui adjectiv, de îndată ce îl legăm de viață. Viața posomorâtă, ființa posomorîtă semnează un univers. Este mai mult decât un colorit întins peste lucruri, sunt înseși lucrurile care se cristalizează în tristeți, în regrete, în nostalgii. Când filosoful încearcă să găsească la poeți, la un mare poet ca Milosz, niște lecții de individualizare a lumii, el se convinge curând că lumea nu este de ordinul substantivului, ci sigur de ordinul adjectivului! Dacă i-am acorda partea ce i se cuvine imaginației sistemelor filosofice privitoare la univers, am vedea apărând, în germene, un adjectiv. Am putea da următorul sfat: pentru a găsi esența unei filosofii a lumii, căutați-i adjectivul. 173 _____Poetica spațiului V Dar să luăm din nou contact cu niște reverii mai scurte, solicitate de detaliul lucrurilor, de trăsături ale realului neînsemnate la prima vedere. De câte ori nu ne-am amintit că Leonardo da Vinci îi sfătuia pe pictorii lipsiți de inspirație în fața naturii să privească cu ochi visători crăpăturile unui zid vechi! Nu e cumva un plan de univers în liniile desenate de timp pe zidul cel vechi? Cine n-a văzut în cele câteva linii care apar pe tavan harta unui nou continent? Poetul știe toate acestea. Dar, ca să spună în felul său ce sunt aceste universuri create de hazard la granița dintre un desen și o reverie, el se duce să le locuiască. Găsește un colț unde să poposească în lumea tavanului crăpat. În acest fel urmează un poet drumul săpat al unei muluri pentru a-și regăsi coliba în colțul cornișei. Să-l ascultăm pe Pierre Albert-Birot care, în Poemele către celălalt eu, „se mulează—, cum se spune, pe „curbura care ține cald—. Căldura ei blândă ne îndeamnă curând să ne înfășurăm, să ne învelim. Mai întâi, Albert-Birot se strecoară în mulură: ...Eu urmăresc drept mulurile Care urmăresc drept înainte tavanul. Dar, „ascultând— desenul lucrurilor, iată un unghi, iată capcana care-l reține pe visător: Dar există unghiuri din care nu mai poți să ieși. Chiar în această închisoare vine pacea. Se pare că, în aceste unghiuri, în aceste colțuri, visătorul cunoaște repaosul ce desparte ființa de nonființă. El este ființa unei irealități. Trebuie un eveniment ca să-l azvârle afară. Poetul adaugă: „Dar claxonul m-a făcut să ies din unghiul unde începeam să mor de un vis de înger.— Este ușor de adus critici retoriciene unei asemenea pagini. GASTON BACHELARD 174 Spiritul critic are multe motive să împrăștie, să șteargă asemenea imagini, asemenea visări,. Mai întâi, fiindcă ele nu sunt „rezonabile—, fiindcă nu locuiești „unghiurile tavanului— atunci când te lăfăi într-un pat confortabil, fiindcă pânza de păianjen nu e, cum spune poetul, un tapet - și, o critică și mai personalizată, fiindcă excesul de imagine ar trebui să-i pară o batjocură unui filosof care caută să adune ființa pe centrul ei, care găsește într-un centru de ființă un soi de unitate de loc, de timp și de acțiune. Da, dar când criticile rațiunii, când disprețurile filosofiei, când tradițiile poeziei se unesc pentru a ne îndepărta de visele labirintice ale poetului, rămâne totuși faptul că poetul a făcut din poemul său o capcană pentru visători. Eu, unul, am căzut în ea. Am urmat mulura. Într-unul din capitolele noastre despre casă spuneam că, reprezentată într-o gravură, casa solicită cu ușurință dorul de a locui în ea. Simți că ți-ar plăcea să locuiești acolo, chiar între trăsăturile desenului bine gravat. Himera noastră care ne împinge să trăim prin unghere se naște uneori și ea prin grația unui simplu desen. Dar atunci grația unei curbe nu e o simplă mișcare bergsoniană cu inflexiuni bine plasate. Ea nu e numai un timp care se desfășoară. Este și un spațiu locuibil care se constituie în chip armonios. Tot Pierre Albert-Birot ne oferă acest „colț-stampă—, această frumoasă stampă de literatură. El scrie în Poemele către celălalt eu (p. 48): Și iată că am devenit un desen de ornament Volute sentimentale Înfășurare de spirale Suprafață organizată în negru și alb Și totuși m-am auzit respirând Să fie oare un desen Să fie oare chiar eu. Pare că spirala ne culege cu mâinile împreunate. Desenul e mai activ față de ceea ce strânge decât față de ceea ce exfoliază. 175 _____Poetica spațiului Asta o simte poetul care se duce să locuiască ansa unei volute, să găsească iar căldura și viața liniștită în poala unei curbe. Filosofia intelectualistă care vrea să mențină cuvintele în precizia sensului lor, care ia cuvintele drept miile de mici unelte ale unei gândiri lucide nu poate decât să se mire în fața îndrăznelii poetului. Și, totuși, un sincretism al sensibilității nu lasă cuvintele să se cristalizeze în solide perfecte. La sensul central al substantivului se aglutinează adjective neașteptate. O ambianță nouă îi permite cuvântului să intre, nu numai în gânduri, ci și în reverii. Limbajul visează. Spiritul critic nu are încotro. Este un fapt poetic că un visător poate să scrie că o curbă este caldă. Credeți că Bergson nu depășea sensul atribuindu-i curbei grație și, firește, liniei drepte rigiditate? Ce facem noi mai mult dacă spunem că un unghi este rece și o curbă e caldă? Că unghiul prea ascuțit ne expulzează, iar curba ne primește? Că unghiul e masculin, iar curba feminină? O nimica toată de valoare schimbă totul. Grația unei curbe este o invitație de a rămâne. Nu poți să evadezi din ea fără speranță de întoarcere. Curba iubită are puteri de cuib; este un apel la posesiune. Este un colț curb. Este o geometrie locuită. Acolo suntem la un minimum al refugiului, în schema ultrasimplificată a unei reverii a repaosului. Numai visătorul care se rotunjește să contemple niște bucle cunoaște aceste bucurii simple ale repaosului desenat. Este, desigur, foarte imprudent pentru un autor să acumuleze în ultimele pagini ale unui capitol ideile cel mai puțin legate, imaginile care nu trăiesc decât într-un detaliu, convingeri, totuși atât de sincere, ce nu durează decât o clipă. Dar ce poate face mai mult un fenomenolog care vrea să-i facă față imaginației colcăitoare? Pentru el, un singur cuvânt e adesea germene de vis. Citind operele unui mare visător de cuvinte ca Michel Leiris, te surprinzi trăind în cuvinte, în interiorul unui cuvânt, niște mișcări intime. Ca o prietenie, cuvântul se umflă câteodată, după voia visătorului, în bucla unei silabe. În alte cuvinte, totul e placid, strâns. Joubert, înțeleptul Joubert, n-a cunoscut el oare repaosul intim în cuvânt atunci când vorbește GASTON BACHELARD 176 în mod curios despre noțiuni care sunt niște „colibe—?! Cuvintele - așa îmi închipui adesea - sunt niște căsuțe, cu pivniță și pod. Sensul comun stă la parter, totdeauna gata să facă „comerț exterior—, la același nivel cu celălalt, cu trecătorul care nu e niciodată un visător. A urca scara în casa cuvântului înseamnă, treaptă cu treaptă, a abstrage. A coborî în pivniță înseamnă a visa, înseamnă a te pierde pe coridoarele îndepărtate ale unei etimologii nesigure, înseamnă a căuta în cuvinte comori de negăsit. A urca și a coborî, în cuvintele însele, asta este viața poetului. Să urce prea sus, să coboare prea jos îi e permis poetului care unește terestrul cu aerianul. Singur filosoful să fie oare condamnat de egalii lui să trăiască mereu la parter? capitolul al șaptelea MINIATURA I Psihologul - și a fortiori filosoful - acordă prea puțină atenție jocurilor de miniaturi care intervin adesea în basmele cu zâne. În ochii psihologului, scriitorul se amuză fabricând case care încap într-un bob de mazăre. Este aici o absurditate inițială care situează basmul în rândul fanteziei celei mai simple. În această fantezie, scriitorul nu pătrunde cu adevărat în marele domeniu al fantasticului. Scriitorul însuși, atunci când își dezvoltă - adeseori foarte greoi - invenția lui facilă, nu crede, pare-se, într-o realitate psihologică ce ar corespunde unor astfel de miniaturi. Lipsește de aici acel sâmbure de vis care ar putea trece de la scriitor la cititorul său. Ca să fii crezut, trebuie să crezi. Merită oare osteneala, pentru un filosof, să ridice o problemă fenomenologică cu ocazia acestor miniaturi „literare—, a acestor obiecte atât de ușor micșorate de literator? Poate conștiința - a scriitorului, a cititorului - să fie sincer în acțiune la însăși originea unor asemenea imagini? Acestor imagini trebuie totuși să li se acorde o anumită obiectivitate, fie și numai prin faptul că ele capătă adeziunea, ba chiar interesul multor visători. Se poate spune că aceste case în miniatură sunt obiecte false înzestrate cu o obiectivitate psihologică adevărată. Procesul de imaginare este aici tipic. El pune o problemă care trebuie despărțită de problema generală a similitudinilor geometrice. Geometrul vede exact același lucru în două figuri asemănătoare desenate la scări diferite. Niște planuri de casă la scară redusă nu implică nici una din problemele care GASTON BACHELARD 178 țin de o filosofie a imaginației. Nici măcar nu trebuie să ne situăm pe planul general al reprezentării, deși pe acest plan ar fi foarte interesant de studiat fenomenologia similitudinii. Studiul nostru trebuie să se specifice ca ținând cu certitudine de imaginație. Totul va fi clar, de exemplu, dacă, pentru a pătrunde în domeniul în care se imaginează, am fi puși să pășim peste un prag de absurditate. Să-l urmărim o clipă pe eroul lui Charles Nodier, Floare-de-mazăre, care se urcă în caleașca zânei. În această caleașcă, ce are dimensiunile unei păstăi, tânărul intră cu șase „ocale— de fasole pe umăr. Numărul este astfel contrazis o dată cu mărimea spațiului. Șase mii de păstăi încap într-una singură. Același lucru atunci când grăsanul Michel va intra - cu ce uimire! - în lăcașul Zânei cu firimituri, lăcaș ascuns sub un smoc de iarbă, unde se va simți bine. El se „cazează—. Fericit într-un spațiu mic, el realizează o experiență de topofilie. O dată ajuns în interiorul miniaturii, va descoperi vastele ei apartamente. Va descoperi din interior o frumusețe interioară. Există aici o inversare de perspectivă, mai fugitivă sau mai pregnantă, după talentul povestitorului și puterea de vis a cititorului. Adeseori prea doritor de a povesti „agreabil—, prea amuzat pentru a merge adânc în imaginație, Nodier lasă să subziste raționalizări prost camuflate. Ca să explice psihologic intrarea în sălașul în miniatură, el evocă micile căsuțe de carton din jocurile de copii: „miniaturile— imaginației ne-ar trimite pur și simplu înapoi la o copilărie, la participarea la jucării, la realitatea jucăriei. Imaginația înseamnă mai mult decât atât. De fapt, imaginația miniaturantă e o imaginație naturală. Ea apare la orice vârstă în reveria visătorilor înnăscuți. Trebuie să desprindem cu precizie ceea ce amuză ca să descoperim acolo rădăcinile psihologice efective. De exemplu, am putea citi serios această pagină a lui Hermann Hesse publicată în revista Fontaine (nr. 57, p. 725). Un prizonier a pictat pe zidul celulei sale un peisaj: un trenuleț intră într-un tunel. Când temnicerii vin să-l caute, le cere „frumos să aștepte un moment ca să mă 179 _____Poetica spațiului pot urca în trenulețul din tabloul meu să verific ceva. După obiceiul lor, au început să râdă, fiindcă mă priveau ca pe un slab de minte. Mă făcui mic de tot. Intrai în tabloul meu, mă urcai în trenulețul care se puse în mișcare dispărând în întunericul micului tunel. Câteva clipe, se mai observară câțiva fulgi de fum care ieșeau din gaura rotundă. Apoi fumul se risipi și o dată cu el se risipi și tabloul și persoana mea—. De câte ori poetul-pic-tor, în închisoarea lui, nu a străpuns zidurile cu un tunel! De câte ori, pictându-și visul, n-a evadat printr-o crăpătură din perete! Ca să ieși din închisoare toate mijloacele sunt bune. La nevoie, numai ea singură, absurditatea, eliberează. Astfel, dacă-l urmăm cu simpatie pe poetul miniaturii, dacă ne suim în trenulețul pictorului întemnițat, contradicția geometrică e depășită, Reprezentarea este dominată de Imaginație. Reprezentarea nu mai este decât un corp de expresii pentru a le comunica celorlalți propriile noastre imagini. Pe axa unei filosofii care acceptă imaginația ca pe o însușire de bază, se poate spune, la modul schopenhauerian: „Lumea este imaginația mea.— Posed cu atât mai deplin lumea, cu cât mă pricep mai bine să o miniaturizez. Dar, procedând astfel, trebuie să înțelegem că în miniatură valorile se condensează și se îmbogățesc. Nu e de ajuns o dialectică platoniciană a lui mare-mic pentru a cunoaște virtuțile dinamice ale miniaturii. Trebuie să depășim logica pentru a trăi ceea ce este mare în mic. Studiind câteva exemple, vom arăta că miniatura literară -adică ansamblul imaginilor literare care comentează inversările în perspectiva mărimilor - activează niște valori profunde. II Vom lua mai întâi un text al lui Cyrano de Bergerac, citat într-un articol al lui Pierre-Maxime Schuhl. În acest articol, care are ca titlu Tema lui Gulliver și postulatul lui Laplace, autorul GASTON BACHELARD 180 ajunge să accentueze caracterul intelectualist al imaginilor amuzate ale lui Cyrano de Bergerac pentru a apropia aceste imagini de ideile astronomului matematician.1 Iată textul lui Cyrano: „Acest măr e un mic univers în sine, iar sâmburele, mai cald decât celelalte părți, răspândește în jurul lui căldura conservatoare a globului său; și acest germen, conform acestei opinii, este micul soare al acestei lumi mici, care încălzește și hrănește sarea vegetativă a acestei mici mase.— În acest text, nimic nu e desenat, totul se imaginează și miniatura imaginară este propusă pentru a încadra o valoare imaginară. În centru stă sâmburele care e mai cald decât restul mărului. Această căldură condensată, această caldă bună-stare iubită de oameni, face să treacă imaginea de la rangul de imagine pe care o vedem, la rangul de imagine pe care o trăim. Imaginația se simte pe deplin reconfortată de acest miez care hrănește o sare vegetativă2. Fructul nu mai este valoarea primară. Adevărata valoare dinamică este sâmburele. În mod paradoxal, sâmburele face mărul. Sâmburele îi trimite mărului sucurile lui balsamice, forțele lui conservatoare. Sâmburele nu numai că se naște într-un leagăn moale, sub protecția masei fructului. El e producător de căldură vitală. Într-o astfel de imaginație există, în raport cu spiritul de observație, o inversare totală. Spiritul care imaginează urmează aici a cale inversă în raport cu spiritul care observă. Imaginația nu vrea să ajungă la o diagramă care ar rezuma niște cunoștințe. Ea caută un pretext pentru a înmulți imaginile și, de îndată ce imaginația se interesează de o imagine, ea îi sporește acesteia valoarea. Din clipa în care Cyrano își închipuie Sâmburele-Soare, el are convingerea că sâmburele e un centru de viață și de foc, pe scurt, o valoare. 1 Journal de psychologie, aprilie-iunie 1947, p. 169. 2 Câte persoane care, o dată ce au mâncat mărul, atacă sămânța! În societate ne înfrânăm inocenta manie de a curăța sâmburii pentru a-i savura mai bine. Și câte gânduri, câte reverii, atunci când mănânci niște semințe! 181 _____Poetica spațiului Suntem, firește, în fața unei imagini excesive. Elementul de joc la Cyrano, ca la mulți autori, ca la Nodier, pe care îl evocam puțin mai înainte, dăunează meditației imaginare. Imaginile merg prea repede, merg prea departe. Dar psihologul cu lectură lentă, psihologul care examinează imaginile cu încetinitorul, zăbovind atâta cât trebuie pe fiecare din ele, încearcă acolo un fel de coalescență de valori fără limite. Valorile dau buzna în miniatură. Miniatura te face să visezi. Pierre-Maxime Schuhl își încheie studiul subliniind pe acest exemplu privilegiat primejdiile imaginației meșteră în eroare și falsitate. Noi gândim ca el, dar visăm altfel sau, mai exact, acceptăm să reacționăm la lecturile noastre ca un visător. Întreaga problemă a întâmpinării onirice a valorilor onirice se află pusă aici. Înseamnă deja să diminuezi și să oprești o reverie dacă o descrii obiectiv. Câte vise povestite obiectiv nu rămân doar praf de onirism! În prezența unei imagini care visează, aceasta trebuie luată ca o invitație de a continua reveria care a creat-o. Psihologul imaginației, care definește pozitivitatea imaginii prin dinamismul de reverie, trebuie să justifice inventarea imaginii. În exemplul pe care-l studiem, problema pusă este absurdă: este oare sâmburele soarele mărului? Punând în el suficient de multe vise - sigur că trebuie multe - sfârșim prin a face această întrebare oniric valabilă. Cyrano de Bergerac n-a așteptat suprarealismul pentru a face față cu voioșie problemelor absurde. Pe planul imaginației, el nu s-a „înșelat—, fiindcă imaginația nu se înșeală niciodată, fiindcă imaginația nu are de confruntat o imagine cu o realitate obiectivă. Trebuie să mergem mai departe: Cyrano n-a sperat să-și înșele cititorul. Știa prea bine că cititorul nu „se va lăsa înșelat—. El a sperat mereu că va găsi cititori la înălțimea imaginațiilor sale. Un soi de optimism de ființă se află în orice operă de imaginație. N-a spus oare Gerard de Nerval: „Cred că imaginația umană n-a inventat nimic care să nu fie adevărat, în lumea aceasta sau în celelalte.— (Aurelia, p. 41) GASTON BACHELARD 182 Când ai trăit în spontaneitatea ei o imagine ca imaginea planetară a mărului lui Cyrano, înțelegi că această imagine nu este pregătită de niște gânduri. Ea nu are nimic comun cu imaginile care ilustrează sau susțin ideile științifice. De exemplu, imaginea planetară a atomului lui Bohr este - în gândirea științifică, dacă nu în câteva sărmane și nefaste valorizări ale unei filosofii de vulgarizare - o pură schemă sintetică de gânduri matematice. În atomul planetar al lui Bohr, micul soare central nu e cald. Facem această scurtă observație pentru a sublinia diferența esențială care există între o imagine absolută, care se desăvârșește în ea însăși, și o imagine postideativă care nu vrea să fie decât un rezumat de gânduri. III Pentru cel de-al doilea exemplu de miniatură literară valorizată, vom urmări reveria unui botanist. Sufletul botanic se complace în acea miniatură de ființă care este o floare. Botanistul folosește cu naivitate cuvintele corespunzând unor lucruri de mărime curentă pentru a descrie intimitatea florală. Se poate citi, în Dicționarul de botanică creștină, care este un tom voluminos din Noua Enciclopedie teologică, editată în 1851, la articolul „Epiare—, această descriere a florii de stachys din Germania: „Aceste flori crescute în leagăne de bumbac sunt mici, delicate, culoare roză-albă. Scot caliciul cu rețeaua de țepi lungi care îl acoperă. Buza inferioară a florii este dreaptă și puțin curbată; este de un roz viu în interior și acoperită la exterior cu o blană groasă. Planta se încălzește când o atingi. Ea are un mic costum foarte hiperborean. Cele patru mici stamine sunt ca niște periuțe galbene.— Până aici, textul poate trece drept 183 _____Poetica spațiului obiectiv. Dar foarte curând el se psihologizează. Progresiv, o reverie însoțește descrierea: Cele patru stamine se țin drepte și în foarte bună înțelegere într-un soi de nișă micuță formată de buza inferioară. Ele stau acolo la căldură în niște mici cazemate bine matlasate. Micuțul pistil stă respectuos la picioarele lor, dar cum talia lui este foarte mică, pentru a vorbi cu el, trebuie ca și ele, la rândul lor, să-și îndoaie genunchii. Micuțele femei au mare importanță: și cele al căror ton pare cel mai umil au adesea o purtare foarte autoritară în căsnicie. Cele patru semințe goale rămân în fundul caliciului și se înalță de acolo, așa cum în India copiii se leagănă într-un hamac. Fiecare stamină își recunoaște lucrarea, iar gelozia nu poate exista. Astfel, în floare, savantul botanist a găsit miniatura unei vieți conjugale, a simțit blânda căldură păstrată de o blană, a văzut hamacul care leagănă sămânța. Din armonia formelor a dedus bunăstarea locuinței. Trebuie oare să subliniem că, la fel ca în textul lui Cyrano, blânda căldură a zonelor închise este primul indiciu de intimitate? Această intimitate caldă este rădăcina tuturor imaginilor. Imaginile - de altfel se vede prea bine - nu mai corespund cu nici o realitate. Sub lupă, am mai putea recunoaște periuța galbenă a staminelor, dar nici un observator n-ar mai putea să vadă nici cel mai mic element real care să justifice imaginile psihologice acumulate de naratorul Botanicii creștine. Se poate crede că, dacă ar fi fost vorba de un obiect de dimensiuni obișnuite, naratorul ar fi fost mai prudent. Dar el a intrat într-o miniatură și de îndată imaginile au început să mișune, să crească, să evadeze. Marele iese din mic, nu după legea logică a unei dialectici a contrariilor, ci grație eliberării de toate obligațiile dimensiunilor, eliberare care este însăși caracteristica activității de imaginare. La articolul „Merișor—, în același Dicționar de botanică creștină, citim: „Cititorule, studiază Merișorul în amănunt, vei vedea cât de mult mărește amănuntul obiectele.— În două rânduri, omul cu lupa exprimă o mare lege psihologică. El ne plasează într-un punct sensibil al obiectivității, în momentul în care trebuie să primim detaliul neobservat și să-l GASTON BACHELARD 184 dominăm. Lupa condiționează, în această experiență, o intrare în lume. Omul cu lupa nu e aici bătrânul care, împotriva unor ochi cu vederea obosită, mai vrea încă să-și citească ziarul. Omul cu lupa ia Lumea ca pe o noutate. Dacă ne-ar mărturisi descoperirile sale trăite, el ne-ar da niște documente de fenomenologie pură, în care descoperirea lumii, sau intrarea în lume, ar fi mai mult decât un cuvânt uzat, mai mult decât un cuvânt ros de folosirea lui filosofică atât de frecventă. Adeseori, filosoful descrie fenomenologic „intrarea sa în lume—, „ființa sa în lume— punând-o sub semnul unui obiect familiar. El își descrie fenomenologic călimara. Un biet obiect devine atunci portarul lumii largi. Omul cu lupa bifează - pur și simplu - lumea familiară. El este privire proaspătă față de obiect nou. Lupa botanistului este copilăria regăsită. Ea îi redă botanistului privirea măritoare a copilului. Cu ea, pătrunde din nou în grădină, în grădina Unde copiii privesc mare1 Astfel minusculul, ușa cea mai îngustă dintre toate, deschide o lume. Detaliul unui lucru poate fi semnul unei lumi noi, al unei lumi care, ca toate lumile, conține atribute ale mărimii. Miniatura este unul din adăposturile măririi. IV Bineînțeles, schițând o fenomenologie a omului cu lupa, nu îl vizăm pe lucrătorul de laborator. Lucrătorul științific are o disciplină a obiectivității care stopează toate reveriile imaginației. Ceea ce observă el la microscop a mai văzut deja. S-ar putea spune, în mod paradoxal, că el nu vede niciodată pentru întâia oară. În orice caz, în împărăția observației științifice deplin obiective, „întâia oară— nu contează. Observația face 1 P. de Boissy, Main premiere (Mână primă), p. 21. 185 _____Poetica spațiului parte așadar din regnul lui „de mai multe ori—. În analiza științifică, trebuie mai întâi ca, psihologic, să digeri surpriza. Ceea ce observă savantul este bine definit într-un corpus de gânduri și de experiențe. Așadar, nu la nivelul problemelor experimentului științific avem de făcut observații atunci când studiem imaginația. Uitând, după cum am spus-o în Introducere, toate obișnuințele noastre de obiectivitate științifică, trebuie să căutăm imaginile de întâia oară. Dacă am lua documente psihologice din istoria științelor - căci ni se va obiecta la fel de bine că există, în această istorie, o rezervă întreagă de „întâia oară— - am vedea că primele observații microscopice au fost niște legende de obiecte mici, iar când obiectul era animat, niște legende de viață. Cutare observator, încă dominat de naivitate, n-a văzut oare niște forme omenești în „animalele sper-matozoide—!1 O dată în plus, iată-ne deci în situația de a pune problemele Imaginației în termeni de „întâia oară—. Asta ne îndreptățește să luăm exemple din fanteziile cele mai extreme. Ca variație surprinzătoare la tema „omul cu lupa—, vom studia un poem în proză de Andre Pieyre de Mandiargues care are ca titlu: L’&uf dans le paysage (Oul în peisaj)2. Poetul, ca atâția alții, visează în spatele geamului. Dar, chiar în sticlă, el descoperă o mică deformare ce va propaga deformarea în univers. De Mandiargues îi spune cititorului său: „Apropie-te de fereastră străduindu-te să nu-ți lași prea mult atenția să fugă afară. Până când vei avea sub ochi unul din acele ochiuri care sunt ca niște chisturi ale sticlei, oscioare uneori transparente, dar cel mai adesea cețoase sau foarte vag translucide și de o formă lunguiață care amintește de pupila pisicilor.— Privită prin acest mic fus sticlos, prin această pupilă de pisică, ce devine lumea exterioară?— Se schimbă natura lumii? (p. 106), sau adevărata natură învinge aparența?! În orice 1 Cf. La formation de l'esprit scientifique (Formarea spiritului științific). 2 Metamorphoses, Editions Gallimard, p. 105. GASTON BACHELARD 186 caz, faptul experimental este că introducerea ochiurilor în peisaj este de ajuns ca să-i dea acestuia un caracter moale. Ziduri, stânci, trunchiuri de copaci, construcții metalice și-au pierdut toată rigiditatea pe meleagurile ochiului mobil.— Și din toate părțile, poetul face să țâșnească imagini. El ne oferă un atom de univers în multiplicare. Călăuzit de poet, visătorul, deplasându-și privirea, își înnoiește lumea. Din miniatura unui chist al sticlei, visătorul scoate o lume. Visătorul obligă lumea „la cele mai insolite târâișuri— (p. 107). Visătorul trimite unde de irealitate asupra a ceea ce era lumea reală. „Lumea exterioară, în unanimitatea ei s-a transformat într-un mediu maleabil după voie în fața acestui unic obiect tare și pătrunzător, adevărat ou filosofic pe care cele mai mici salturi ale privirii tale îl plimbă prin spațiu.— Astfel, poetul nu s-a dus să-și caute prea departe instrumentul visării. Și totuși, cu ce artă a nucleat peisajul! Cu ce fantezie a înzestrat spațiul cu multiple curburi. Iată, într-adevăr spațiul riemannian al fanteziei! Fiindcă orice univers se închide în niște curbe; orice univers se concentrează într-un nucleu, într-un germene, într-un ochi, într-un centru dinamizat. Iar acest centru este puternic fiindcă este un centru închipuit. Încă un pas în lumea imaginilor pe care ne-o oferă Pieyre de Mandiargues și trăim centrul care imaginează; atunci, citim peisajul în nucleul de sticlă. Nu-l mai privim prin el. Acest nucleu nucleator este o lume. Miniatura se desfășoară la dimensiunile unui univers. Marele, o dată în plus, este conținut în mic. Să iei o lupă înseamnă să fii atent, dar să fii atent nu înseamnă să ai deja o lupă? Atenția este ea singură o lentilă măritoare. Într-o altă lucrare1, Pieyre de Mandiargues, meditând la floarea de Euphorbia, scrie: „Euphorbia, sub privirea lui prea atentă, ca o secțiune de purice sub lentila unui microscop, crescuse în mod misterios: acum era o fortăreață pentagonală, ridicată la considerabilă înălțime în fața lui, într-un deșert de stânci albe și niște săgeți roz apăreau inaccesibile, din cele cinci 1 Pieyre de Mandiargues, Marbre (Marmoră), Editions Laffont, p. 63. 187 _____Poetica spațiului turnuri care înstelau castelul aruncat în avangarda florei pe ținutul arid.— Un filosof rezonabil - specia nu e rară - ne va obiecta poate că aceste documente sunt exagerate, că scot la iveală în mod prea gratuit, prin cuvinte, mărețul, imensul din mic. Nu ar fi decât scamatorie verbală, destul de săracă în comparație cu isprava scamatorului care scoate un ceas deșteptător dintr-un degetar. Noi am apăra totuși scamatoria „literară—. Actul scamatorului uimește, amuză. Actul poetului ne face să visăm. Eu nu pot să trăiesc și să retrăiesc actul celui dintâi. Dar pagina poetului îmi aparține doar dacă iubesc reveria. Filosoful rezonabil ne-ar scuza imaginile dacă ele ar putea fi date ca efect al vreunui drog, al vreunei mescaline. Imaginile ar avea atunci pentru el o realitate fiziologică. Filosoful s-ar servi de ele ca să-și elucideze problemele unirii dintre suflet și trup. În ceea ce ne privește, noi luăm documentele literare ca pe niște realități ale imaginației, ca pe produsele pure ale imaginației. Fiindcă de ce n-ar fi actele imaginației la fel de reale ca actele percepției? Și iar de ce aceste imagini „excesive— pe care nu știm să le formăm noi înșine, dar pe care putem, noi, cititorii, să le primim în mod sincer de la poet, nu ar fi - dacă ținem la această noțiune - niște „droguri— virtuale care ne procură germeni de reverie? Acest drog virtual este de o eficacitate foarte pură. Cu o imagine „exagerată— suntem siguri că ne situăm pe axa unei imaginații autonome. V Nu fără scrupule am reprodus puțin mai sus lunga descriere a botanistului din Noua enciclopedie teologică. Pagina părăsește prea repede germenele reveriei. Ea flecărește. O primim atunci când avem timp de glumit. O concediem când vrem să regăsim GASTON BACHELARD 188 germenii vii ai imaginarului. Este, dacă putem spune așa, o miniatură făcută din bucăți mari. Trebuie să găsim un contact mai bun cu imaginația miniaturantă. Nu putem, ca filosof de odaie ce suntem, să beneficiem de contemplarea operelor pictate de miniaturiștii din Evul Mediu, din acele mari timpuri de răbdare solitară. Dar ne închipuim prea bine acea răbdare. Ea aduce pace în degete. Doar imaginând-o, pacea ne năpădește sufletul. Toate lucrurile mici cer încetineală. A fost desigur necesar un mare răgaz în odaia liniștită pentru miniaturizarea lumii. Trebuie să iubești spațiul pentru a-l descrie atât de amănunțit de parcă ar exista molecule de lume, pentru a închide un întreg spectacol într-o moleculă de desen. Ce dialectică, aici, a intuiției care totdeauna vede în mare și a muncii ostile avânturilor. Intuiționiștii, într-adevăr, se dăruiesc cu totul dintr-o singură privire, în timp ce detaliile se descoperă și se ordonează unele după altele, cu răbdare, cu maliția discursivă a finului miniaturist. Se pare că miniaturistul ar sfida leneșa contemplare a filosofului intuiționist. Nu-i spune el: „N-ai fi fost în stare să vezi asta! Luați-vă răgazul să vedeți toate aceste lucruri mici care nu se pot contempla în ansamblul lor.— În contemplarea miniaturii, trebuie o atenție mereu trează pentru a integra detaliul. Firește, e mai ușor de spus decât de făcut miniatura și vom putea colecționa cu ușurință descrieri literare care pun lumea la diminutiv. Pentru că aceste descrieri spun lucrurile în mic, ele sunt automat prolixe. Asemenea acestei pagini de Victor Hugo (o scurtăm), de autoritatea căreia ne vom folosi pentru a-i cere oarecare atenție cititorului asupra unui tip de reverie care poate părea neînsemnată. Victor Hugo care - se spune - vede mare, știe și să descrie miniaturi. În Rinul,1 citim: La Freiberg, am uitat multă vreme imensul peisaj pe care-l aveam în fața ochilor ca să mă îndrept spre pătratul de gazon unde mă așezasem. Era pe o micuță cocoașă sălbatică de pe deal. Și acolo de 1 Victor Hugo, Le Rhin (Rinul), Editions Hetzel, vol. III, p. 98. 189 _____Poetica spațiului asemenea exista o lume. Scarabeii mergeau încet sub fibrele profunde ale vegetației; niște flori de cucută în formă de umbrelă imitau pinii din Italia., un biet bondar ud, în catifea galbenă și neagră, urca din greu de-a lungul unei crengi spinoase; nori groși de musculițe îi ascundeau lumina; un clopoțel albastru tremura în vânt și un neam întreg de purici se adăpostise sub acest cort uriaș. Vedeam ieșind din pământ și răsucindu-se spre cer, aspirând aerul, o râmă asemănătoare pitonilor antediluvieni și care are poate și ea, în universul microscopic, un Hercule al său ca s-o omoare și un Cuvier ca s-o descrie. Pe scurt, acel univers este la fel de mare ca și celălalt. Pagina se lungește, poetul se amuză, îl evocă pe Micromegas și urmează atunci o teorie facilă. Dar cititorul care nu e grăbit - singurul la care noi înșine putem spera - intră cu siguranță în reveria miniaturantă. Acest cititor leneș a urzit adesea astfel de reverii, dar n-ar fi îndrăznit niciodată să le scrie. Poetul le-a dăruit acestora demnitatea literară. Noi am dori - mare ambiție! - să le dăruim demnitatea filosofică. Fiindcă, în cele din urmă, poetul nu se înșeală, el tocmai a descoperit o lume. „Și acolo de asemenea exista o lume.— De ce nu s-ar confrunta metafizicianul cu această lume? El și-ar reînnoi, fără mare cheltuială, experiențele de „deschidere către lume—, de „intrare în lume—. Prea adesea, Lumea desemnată de filosof nu este decât un non-eu. Enormitatea este o grămadă de negativități. Filosoful trece prea repede la pozitiv și își dă Lumea, o Lume unică. Formulele: a fi în Lume, ființa Lumii sunt prea maiestuoase pentru mine; nu ajung să le trăiesc. Mă simt mai în largul meu în lumile miniaturii. Pentru mine sunt lumi dominate. Trăindu-le, simt cum pleacă din ființa mea care visează niște unde lumificatoare. Enormitatea lumii nu mai este pentru mine decât bruiajul undelor lumificatoare. Miniatura trăită mă desface de lumea înconjurătoare, mă ajută să rezist la disoluția ambianței. Miniatura e un exercițiu de prospețime metafizică; ea ne îngăduie să lumificăm cu riscuri minime. Și ce repaos într-un astfel de exercițiu de lume dominată! Miniatura odihnește fără ca vreodată să adoarmă. În ea, imaginația este vigilentă și fericită. GASTON BACHELARD 190 Dar ca să ne lăsăm, cu conștiința împăcată, în voia acestei metafizici miniaturate, avem nevoie să înmulțim punctele de sprijin și să colecționăm câteva texte. Fără aceasta, ne-ar fi frică, mărturisind gustul nostru pentru miniatură, să nu întărim diagnosticul pe care D-na Favez-Boutonier ni-l indica în pragul bunei și vechii noastre prietenii acum un sfert de secol: halucinațiile dumneavoastră lilliputane sunt caracteristice alcoolismului. Există numeroase texte în care câmpia e o pădure, un smoc de iarbă e un boschet. Într-un roman de Thomas Hardy, un pumn de mușchi este o pădure de brad. Iată ce spune într-un roman cu pasiuni fine și multiple, Niels Lyne, J.-P. Jacobsen, descriind Pădurea fericirii: frunzele de toamnă, scorușii aplecați sub „greutatea ciorchinilor roșii—; își încheie tabloul cu „mușchiul viguros și semeț care semăna cu niște brazi, cu niște palmieri—. Și „mai era și mușchiul ușor care îmbrăca trunchiurile de copac și te făcea să te gândești la lanurile de grâu ale elfilor— (p. 255). Un autor a cărui sarcină este să urmărească o dramă omenească de mare intensitate cum este cazul lui Jacobsen1, își întrerupe povestirea pasiunii ca să „scrie această miniatură— - iată un paradox pe care ar trebui să-l elucidăm dacă am vrea să luăm măsura exactă a intereselor literare. Dacă trăiești textul ceva mai îndeaproape, s-ar părea că ceva omenesc se rafinează în efortul de a vedea această pădure fină îmbucată în pădurea copacilor celor mari. De la o pădure la alta, de la pădurea în diastolă la pădurea în sistolă, respiră o cosmicitate. Paradoxal, se pare că trăind în miniatură vii tot într-un spațiu mic pentru a te destinde. Aceasta e una din miile de reverii care ne pun în afara lumii, care ne pun în altă lume și romancierul a avut nevoie de ea ca să ne transporte în acel dincolo de lume care este lumea unei iubiri noi. Oamenii grăbiți de afacerile omenești nu intră acolo. Cititorul unei cărți care urmează ondulațiile unei mari pasiuni poate să se mire de această întrerupere prin cosmicitate. El nu citește cartea decât strict linear urmărind, firul eveni- 1 Cartea Niels Lyne a fost pentru Rilke o carte de căpătâi. 191 _____Poetica spațiului mentelor umane. Pentru el, evenimentele nu au nevoie de tablou. Dar de câte reverii ne privează lectura lineară! Astfel de reverii sunt chemări la verticalitate. Ele sunt pauze de povestire în timpul cărora cititorul este chemat să viseze. Sunt foarte pure fiindcă nu servesc la nimic. Trebuie să le deosebim de acel motiv din basme, unde un pitic se ascunde în spatele unei lăptuci ca să-i întindă capcane eroului, cum este cazul în Piticul galben al D-nei d'Aulnoy. Poezia cosmică este independentă de intrigile basmului pentru copii. Ea reclamă, în exemplele pe care le cităm, o participare la un vegetalism cu adevărat intim, care scapă lâncezelii la care-l condamna filo-sofia bergsoniană. Într-adevăr, prin adeziunea la forțele miniaturate, lumea vegetală este mare în mic, vioaie în blândețe, cât se poate de vie în prezența sa verde. Uneori, poetul surprinde o dramă minusculă, cum face Jacques Audiberti care, în uimitorul său Abraxas, ne face să simțim, în lupta dintre planta agățătoare numită paracherniță și zidul de piatră, clipa dramatică în care „parachernița saltă carapacea cenușie—. Ce Atlas vegetal! În Abraxas, Audiberti țese strâns vise și realități. El cunoaște reveriile care pun intuiția în punctum proximum. Am vrea atunci să ajutăm rădăcina paracherniței să mai facă o bășică pe zidul cel vechi. Dar avem noi timp oare, în lumea asta, să iubim lucrurile, să vedem lucrurile de aproape, când ele se bucură de micimea lor. O singură dată în viața mea am văzut un lichen tânăr năs-cându-se și întinzându-se pe zid. Ce tinerețe, ce vigoare spre slava suprafeței! Bineînțeles, am pierde sensul valorilor reale, dacă am interpreta miniaturile prin simplul relativism al marelui și micului. Firul de mușchi poate foarte bine să fie brad, niciodată bradul nu va fi fir de mușchi. Imaginația nu lucrează în amândouă sensurile cu aceeași convingere. În grădinile minusculului, acolo cunoaște poetul germenele florilor. Și aș vrea să pot spune ca Andre Breton: „Am mâini ca GASTON BACHELARD 192 să te culeg, cimbru minuscul al viselor mele, rozmarin al extremei mele palori.—1 VI Basmul este o imagine care raționează. El tinde să asocieze niște imagini neobișnuite ca și cum acestea ar putea fi imagini coerente. Basmul transportă astfel convingerea unei imagini primare spre un întreg ansamblu de imagini derivate. Dar legătura este atât de ușoară, raționamentul este atât de curgător, încât în curând nu mai știm unde este germenele basmului. În cazul unei miniaturi povestite, cum este basmul Neghiniță, se pare că găsim fără greutate principiul imaginii primare: simpla micime va ușura toate isprăvile. Dar, examinată mai de aproape, situația fenomenologică a acestei miniaturi povestite e instabilă. Ea este într-adevăr supusă dialecticii uimirii și glumei. O trăsătură supra-adăugată ajunge câteodată să oprească participarea la minune. Într-un desen, am mai putea admira, dar comentariul depășește niște limite: un Neghiniță, citat de Gaston Paris,2 e atât de mic, „încât străpunge cu capul un fir de praf și trece cu totul prin el—. Altul e omorît de atacul neașteptat al unei furnici. Nu există nici o valoare onirică în această ultimă trăsătură. Onirismul nostru animalizat, care este atât de puternic când se referă la animalele mari, n-a înregistrat faptele și gesturile animalelor minuscule. În direcția minusculului, onirismul nostru animalizat nu merge atât de departe ca onirismul vegetal3. Gaston Paris atrage atenția că pe calea aceasta - Neghiniță atacat și omorît de furnică, alergăm spre epigramă, spre un soi de injurie prin imagine, care exprimă disprețul pentru ființa micșorată. Suntem în fața unei contraparticipări. „Regăsim 1 Andre Breton, Le revolver aux cheveux blancs (Revolverul cu părul alb), Editions Cahiers libres, 1932, p. 122. 2 Gaston Paris, Prichindel și Ursa Mare, Paris, 1875, p. 22. 3 Să notăm totuși că anumiți nevrozați au pretins că văd microbii care le rod organele. 193 _____Poetica spațiului aceste jocuri de spirit la Romani; o epigramă din timpul decadenței adresată unui pitic (spunea): «Pielea unui purice îți face un veșmânt prea larg.»— Și, în zilele noastre, adaugă Gaston Paris, aceleași glume se regăsesc în cântecul cu Micul soț. Gaston Paris dă de altfel acest cântec drept „pentru copii—, ceea ce-i va mira desigur pe psihanaliștii noștri. De trei sferturi de secol, mijloacele de explicare psihologică s-au dezvoltat din fericire. În orice caz, Gaston Paris desemnează clar punctul sensibil al legendei (loc.cit.,p. 23): piesele în care se batjocorește micimea deformează basmul primitiv, miniatura pură. În basmul primitiv, pe care fenomenologul trebuie totdeauna să-l restituie, „micimea nu este ridiculă, ci minunată; ceea ce stârnește interesul în basm, sunt lucrurile extraordinare pe care Neghiniță le săvârșește grație micimii sale; în toate ocaziile, de altfel, el e plin de spirit și de maliție și scapă totdeauna în mod triumfal din încurcăturile în care se întâmplă să intre.— Dar atunci, pentru a participa într-adevăr la basm, trebuie dublată această subțirime de spirit printr-o subțirime materială. Basmul ne invită să ne „strecurăm— printre dificultăți. Cu alte cuvinte, în afară de desen, trebuie să adoptăm dinamismul miniaturii. E vorba aici de o instanță fenomenologică suplimentară. Câtă animație primim atunci de la basm dacă urmăm cauzalitatea micuțului, mișcarea născândă a făpturii minuscule care acționează asupra făpturii masive! De exemplu, dinamismul miniaturii este adesea revelat prin basmele în care Neghiniță, instalat în urechea calului, e stăpânul forțelor care trag plugul. „Aici este, după părerea mea - spune Gaston Paris - fondul primitiv al poveștii lui; aici e trăsătura care se regăsește la toate popoarele, pe când celelalte povești care îi sunt atribuite, create de fantezia, deșteptată de această micuță făptură amuzantă, diferă de obicei de la popor la popor.— Firește, în urechea calului, Neghiniță îi spune animalului: hăis și cea. El este centrul de decizie pe care reveriile voinței noastre ne îndeamnă să-l constituim într-un spațiu mic. Spuneam mai sus că minusculul e un adăpost al măririi. Dacă simpatizăm dinamic cu activul Neghiniță, iată că minusculul apare ca GASTON BACHELARD 194 adăpost al forței primitive. Un cartezian ar spune - dacă un cartezian ar putea să facă glume - că, în această povestire, Neghiniță este glanda pineală a plugului. În orice caz, infimul e cel care stăpânește forțele, micul este cel care comandă marele. Când Neghiniță a vorbit, calul, fierul plugului și omul nu pot decât să-l urmeze. Cu cât aceste trei făpturi subalterne vor fi mai ascultătoare, cu atât brazda va fi mai dreaptă. Neghiniță este la el acasă în spațiul unei urechi, la intrarea în cavitatea naturală a sunetului. El este o ureche într-o ureche. Astfel, basmul figurat prin reprezentări vizuale se dublează cu ceea ce vom numi, în paragraful următor, o miniatură a sunetului. Într-adevăr, suntem invitați, urmărind basmul, să coborâm sub pragul de audiție, să auzim cu imaginația. Neghiniță s-a instalat în urechea calului pentru a vorbi încet, adică pentru a comanda tare, cu o voce pe care nimeni n-o aude în afară de cel care trebuie să „asculte—. Cuvântul „a asculta— ia aici dublul sens de a auzi și de a da ascultare. De altfel, într-o miniatură a sunetului ca acea pe care o ilustrează legenda, oare nu în tonalitatea minimă apare dublul sens în chipul cel mai delicat? Neghiniță care conduce prin inteligența și prin voința sa calul plugarului ni se pare foarte departe de Neghiniță din tinerețea noastră. El este totuși pe linia fabulelor care ne vor conduce, urmându-l pe Gaston Paris, acest mare dozator de primitivitate, spre legenda primitivă. Pentru Gaston Paris, cheia legendei lui Neghiniță - ca și a atâtor legende! - este în cer: Neghiniță este cel care conduce constelația Carului Mare. Într-adevăr, Gaston Paris a notat că, în multe țări, se desemnează o steluță care se află deasupra carului cu numele de Neghiniță. Nu trebuie să urmărim toate dovezile convergente pe care cititorul le va putea găsi în lucrarea lui Gaston Paris. Să insistăm numai asupra unei legende elvețiene care ne va da o frumoasă măsură a unei urechi ce știe să viseze. În această legendă raportată de Gaston Paris, carul se răstoarnă la miezul nopții cu mare zgomot. O astfel de legendă nu ne învață oare să ascultăm noaptea? Timpul nopții? Timpul cerului înstelat? 195 _____Poetica spațiului Unde am citit că un pustnic care își privea fără să se roage nisiparnița de rugăciune a auzit niște zgomote care spărgeau urechile? În nisiparniță el auzea deodată catastrofa timpului. Tic-tac-ul ceasurilor noastre e atât de grosolan, atât de mecanic sacadat, încât nu mai avem urechea destul de fină ca să auzim timpul curgând. VII Basmul cu Neghiniță, tradus în cer, arată că imaginile trec fără greutate de la mic la mare și de la mare la mic. Reveria gulliveriană este naturală. Un mare visător își trăiește imaginile dublu, pe pământ și în cer. Dar în această viață poetică a imaginilor există ceva mai mult decât un simplu joc de dimensiuni. Reveria nu este geometrică. Visătorul se angajează cu totul. Vom găsi într-un apendice la teza lui C.A. Hackett, Lirismul lui Rimbaud, cu titlul Rimbaud și Gulliver, pagini excelente în care Rimbaud este reprezentat mic lângă mama lui, mare în lumea dominată. În timp ce lângă mama lui el nu e decât un „omuleț în țara Brobdingnag—, la școală micul „Arthur își închipuie că e Gulliver în țara Lilliput—. Și C.A. Hackett îl citează pe Victor Hugo care, în Contemplații (Amintiri paterne) îi arată pe copiii care râd Că văd uriași îngrozitori, foarte proști Învinși de niște pitici isteți. C.A. Hackett a indicat, în acest caz, toate elementele unei psihanalize a lui Arthur Rimbaud. Dar dacă psihanaliza, așa cum adeseori am semnalat, ne aduce puncte de vedere prețioase asupra naturii profunde a scriitorului, ea ne poate abate uneori de la studierea virtuții directe a unei imagini. Există imagini atât de imense, puterea lor de comunicare ne cheamă atât de departe GASTON BACHELARD 196 de viață, de viața noastră, încât comentariile psihanalitice nu se pot dezvolta decât în afara valorilor. Ce reverie imensă în aceste două versuri ale lui Rimbaud: Neghiniță visător, înșiram în fuga mea Rime. Hanul meu era la Ursa Mare. Se poate admite desigur că Ursa Mare era pentru Rimbaud „o imagine a doamnei Rimbaud— (Hackett, p. 69). Dar această aprofundare psihologică nu ne redă dinamismul acelui avânt de imagine care-l face pe poet să regăsească legenda din Walonia a lui Neghiniță. Trebuie chiar să-mi pun în paranteză știința mea psihanalitică dacă vreau să capăt harul fenomenologic al imaginii visătorului, al profetului de cincisprezece ani. Dacă hanul la Ursa Mare nu e decât casa cea aspră a unui adolescent constrâns, el nu trezește în mine nici o amintire pozitivă, nici o reverie activă. Nu pot să visez aici decât sub cerul lui Rimbaud. Cauzalitatea particulară pe care psihanaliza o extrage din viața scriitorului, deși psihologic este exactă, are prea puține șanse de a exercita vreo acțiune asupra unui cititor oarecare. Și totuși, eu receptez comunicarea aceastei imagini atât de extraordinare. Ea face din mine pentru o clipă, desprinzându-mă de viață, de viața mea, o ființă imaginantă. În astfel de ocazii de lectură am ajuns încetul cu încetul să pun la îndoială nu numai cauzalitatea psihanalitică a imaginii, dar și orice cauzalitate psihologică a imaginii poetice. Poezia, în paradoxurile ei, poate fi contracau-zală, ceea ce este încă un mod de a fi din lumea aceasta, de a fi angajat în dialectica pasiunilor. Dar atunci când poezia își capătă autonomia, se poate spune că ea devine acauzală. Pentru a primi la modul direct virtutea unei imagini izolate - și toată virtutea unei imagini stă într-o izolare - fenomenologia ni se pare acum mai favorabilă decât psihanaliza, fiindcă fenomenologia pretinde tocmai ca noi înșine să ne asumăm cu entuziasm, fără critică, această imagine. Atunci, sub aspectul său de reverie directă, „Hanul la Ursa Mare— nu este nici o închisoare maternă, nici o cârciumă de țară. E o „casă din cer—. De îndată ce visăm intens văzând un 197 _____Poetica spațiului pătrat, îi simțim soliditatea, știm că e un refugiu de mare siguranță. Între cele patru stele ale Ursei, un mare visător se poate duce să locuiască. El fuge poate de pământ, și psihanalistul enumeră cauzele fugii sale, dar visătorul e sigur mai întâi de a fi găsit un adăpost, un adăpost pe măsura visurilor sale. Și cum se mai învârtește casa asta din cer! Celelalte stele pierdute în mareele cerului se învârtesc prost. Dar Carul Mare nu-și pierde drumul. A-l vedea cât de bine se învârtește înseamnă deja a fi stăpân pe călătorie. Iar poetul trăiește cu siguranță, visând, o coalescență de legende. Și toate aceste legende sunt reînsuflețite de imagine. Ele nu sunt o știință veche. Poetul nu repovestește basmele bunicii. El nu are trecut. El este într-o lume nouă. Față de trecut și de lucrurile din această lume, el a realizat sublimarea absolută. Se cuvine ca fenomenologul să-l urmărească pe poet. Psihanalistul nu se preocupă decât de nega-tivitatea sublimării. VII Pe tema „Neghiniță—, în folclor ca și la poet, am asistat la transpuneri de mărime care dau o dublă viață spațiilor poetice. Două versuri sunt uneori de ajuns pentru această transpunere, ca aceste versuri ale lui Noel Bureau Se culca în spatele firului de iarbă Ca să mărească cerul.1 Dar, câteodată, tranzacțiile dintre mic și mare se înmulțesc, se repercutează. Când o imagine familiară crește la dimensiunile cerului, ești dintr-o dată frapat de sentimentul că, în mod 1 Noel Bureau, Les mains tendues (Mâinile întinse), p. 25. GASTON BACHELARD 198 corelativ, obiectele familiare devin miniaturile unei lumi. Ma- crocosmosul și microcosmosul sunt corelative. Pe această corelație susceptibilă de a acționa în ambele sensuri se bazează multe din poemele lui Jules Supervielle, în speță poemele reunite sub titlul revelator de Gravitații. Orice centru de interes poetic, fie el în cer sau pe pământ, este aici un centru de gravitație activ. Pentru poet, acest centru de gravitație poetică este, dacă putem să spunem așa, deopotrivă în cer și pe pământ. De exemplu, cu ce ușurință în imagini devine masa familială o masă aeriană ce are soarele drept lampă! Bărbatul, femeia, copiii La masa aeriană Sprijinită pe un miracol Ce caută a se defini.1 Și apoi poetul, după această „explozie de ireal—, revine pe pământ: Mă regăsesc la masa mea obișnuită Pe pământul cultivat Cel care dă porumbul și turmele. Regăseam fețele în jurul meu Cu plinurile și golurile adevărului. Imaginea care servește drept pivot acestei reverii transformatoare, rând pe rând terestră și aeriană, rând pe rând familială și cosmică, este imaginea lămpii-soare și a soarelui-lampă. Am putea aduna laolaltă mii și mii de documente literare pe această imagine, veche de când lumea. Dar Jules Supervielle aduce o variație importantă făcând-o să acționeze în ambele sensuri. El îi redă astfel imaginației toată suplețea ei, o suplețe atât de miraculoasă încât se poate spune că imaginea totalizează 1 Jules Supervielle, Gravitations, pp. 183-185. 199 _____Poetica spațiului sensul care mărește și sensul care concentrează. Poetul împiedică imaginea să încremenească. Dacă trăim cosmicitatea supervielliană, sub titlul de Gravitații, atât de încărcat de semnificație științifică pentru un spirit al timpului nostru, regăsim gânduri care au un trecut măreț. Când nu modernizăm abuziv istoria științelor, când îl luăm de exemplu pe Copernic așa cum a fost el, reveriile și gândurile lui, ne dăm seama că astrele gravitează în jurul luminii. Soarele este mai înainte de toate marele Luminător al Lumii. Matematicienii vor face mai apoi din el o masă care atrage. Lumina este sus, este principiul centralității. Ea este o valoare atât de mare în ierarhia imaginilor! Lumea, pentru imaginație, gravitează în jurul unei valori. Lampa de seară, pe masa familială, este și ea centrul unei lumi. Masa luminată de lampă este, ea singură, o mică lume. Un filosof visător nu poate oare să se teamă că iluminările noastre indirecte ne vor face să pierdem centrul camerei de seară. Memoria va păstra ea atunci chipurile de altă dată Cu plinurile și golurile adevărului. Când ai urmărit tot poemul lui Supervielle, în ascensiunile lui astrale și în întoarcerile lui în lumea oamenilor, îți dai seama că lumea familiară prinde relieful nou al unei miniaturi cosmice uimitoare. Nu știai că lumea familiară este atât de mare. Poetul ne-a arătat că marele nu este incompatibil cu micul. Și ne gândim la Baudelaire care, vorbind despre litografiile lui Goya, putea vorbi despre „vaste tablouri în miniatură—1 și care putea spune despre un pictor pe smalț, Marc Baud „știe să realizeze mare în mic—.2 De fapt, așa cum se va vedea când vom trata separat niște imagini ale imensității, minusculul și imensul sunt consonante. Poetul e totdeauna gata să citească marele în mic. De exemplu, cosmogonia unui Claudel a ajuns, grație imaginii, să asimileze vocabularul - dacă nu și gândirea - științei de azi. Claudel scrie în Cele cinci mari ode (p. 180): 1 Baudelaire, Curiosites esthetiques (Curiozități estetice), p. 429. 2 Baudelaire, loc.cit.,p. 316. GASTON BACHELARD 200 Așa cum vedem micii păianjeni sau unele larve de insecte ca pe niște pietre prețioase bine ascunse în punga lor de vată și satin. Astfel mi s-a arătat o întreagă liotă de sori încă încurcați în recile cute ale nebuloasei. Fie că privește la microscop sau la telescop, un poet vede întotdeauna același lucru. IX Depărtarea construiește de altfel miniaturi în toate punctele orizontului. Visătorul, în fața acestor spectacole ale naturii îndepărtate, desprinde aceste miniaturi ca pe tot atâtea cuiburi de singurătate în care visează să trăiască. Astfel Joe Bousquet scrie:„Mă cufund în dimensiunile minuscule acordate de depărtare, îngrijorat de a măsura după această micșorare imobilitatea în care sunt reținut.—1 Țintuit în pat, marele visător pășește peste spațiul intermediar ca să se „cufunde— în minuscul. Satele pierdute în zare sunt atunci niște patrii ale privirii. Depărtarea nu dispersează nimic. Dimpotrivă, ea adună într-o miniatură un ținut în care ne-ar plăcea să trăim. În miniaturile depărtării, lucrurile disparate vin „să se alăture—. Ele se oferă astfel „posesiunii— noastre, negând depărtarea care le-a creat. Posedăm de departe, și cu câtă liniște! Ar trebui să apropiem, de aceste miniaturi la orizont spectacolele propuse de reveriile clopotniței. Ele sunt atât de numeroase, încât le credem banale. Scriitorii le notează în treacăt și nu le dau nici o varietate. Și totuși ce lecție de singurătate! Omul în singurătatea clopotniței contemplează pe oamenii care „se agită— în piața cotropită de soarele de vară. Oamenii sunt „mari cât muștele—, se mișcă fără rost „ca niște furnici—. Aceste comparații, atât de uzate că nici nu mai îndrăz- 1 Joe Bousquet, Le meneur de lune (Purtătorul de lună), p. 162. 201 _____Poetica spațiului nești să le scrii, se regăsesc ca din întâmplare în multe pagini unde apare o reverie de clopotniță. Nu e mai puțin adevărat că un fenomenolog al imaginii trebuie să noteze extrema simplitate a acestei meditații care îl desprinde atât de ușor pe visător de lumea agitată. Visătorul își oferă cu multă ușurință o impresie de dominare. Dar, când toată banalitatea unei astfel de reverii a fost semnalată, ne dăm seama că ea specifică o singurătate a înălțimii. Singurătatea închisă ar avea alte gânduri. Ea ar nega altfel lumea. N-ar avea, pentru a o domina, o imagine concretă. Din înălțimea turnului său, filosoful dominației miniaturizează universul. Totul e mic fiindcă el e sus. El se află undeva sus, deci e mare. Înălțimea adăpostului său e o dovadă a propriei sale măreții. Ce de teoreme de topo-analiză ar trebui elucidate ca să determinăm toată lucrarea spațiului în noi! Imaginea nu acceptă să se lase măsurată. Degeaba vorbește ea de spațiu, că își schimbă mărimea. Cea mai măruntă valoare o întinde, o înalță, o multiplică. Iar visătorul devine făptura imaginii sale. El absoarbe tot spațiul imaginii sale. Ori se retrage în miniatura din imaginile sale. Ar trebui să ne definim cu fiecare imagine, cum spun metafizicienii, ființarea noastră cu riscul de a nu găsi uneori în noi decât o miniatură de ființă. Vom reveni asupra acestor aspecte ale problemei într-un capitol ulterior. X Cum ne centrăm toate reflexiile pe problemele spațiului trăit, miniatura ține, pentru noi, exclusiv de imaginile vederii. Dar cauzalitatea micului emoționează toate simțurile și ar fi de făcut, referitor la fiecare simț, un studiu al „miniaturilor— proprii. Pentru simțuri ca gustul, mirosul, problema ar fi poate chiar mai interesantă decât pentru vedere. Viața își scurtează GASTON BACHELARD 202 dramele. Dar o urmă de parfum, o mireasmă infimă poate determina un întreg climat în lumea imaginară. Problemele cauzalității micului au fost examinate, firește, de psihologia senzațiilor. Într-un mod cât se poate de pozitiv, psihologul determină cu cea mai mare grijă diferitele praguri care fixează funcționarea diverselor organe de simț. Aceste praguri pot să fie diferite pentru indivizi diferiți, dar realitatea lor e incontestabilă. Noțiunea de prag este una din noțiunile cele mai clar obiective ale psihologiei moderne. În acest paragraf vrem să examinăm dacă închipuirea nu ne cheamă sub prag, dacă poetul atent la cuvântul interior nu aude dincolo de sensibil, punând formele și culorile să vorbească. Metaforele paradoxale sunt în privința aceasta prea numeroase ca să nu le cercetăm sistematic. Ele trebuie să acopere o anumită realitate, un anumit adevăr de imaginație. Vom aduce câteva exemple pentru ceea ce, pe scurt, vom numi miniaturi sonore. Trebuie mai întâi să înlăturăm referirile obișnuite la problemele halucinației. Aceste referiri la fenomene obiective -decelabile într-un comportament real, fixat grație fotografiei unui chip îngrozit de voci „imaginare— - ne-ar împiedica să intrăm cu adevărat în domeniile imaginației pure. Noi credem că activitatea autonomă a imaginației creatoare nu poate fi surprinsă printr-un amestec de senzații adevărate și de halucinații adevărate sau false. Pentru noi, repetăm, problema nu este de a examina oameni, ci de a examina imagini. Și nu putem examina fenomenologic decât imagini transmisibile, imagini pe care le primim printr-o transmitere fericită. Chiar dacă ar exista halucinație la creatorul de imagine, imaginea poate foarte bine să ne satisfacă pe deplin dorința noastră a cititorilor care nu avem halucinații, de a imagina. Trebuie să recunoaștem o adevărată schimbare ontologică atunci când, în povestiri ca acelea ale lui Edgar Allan Poe, ceea ce psihiatrul desemnează drept halucinații auditive dobândește, prin marele scriitor, demnitate literară. Explicațiile psihologice sau psihanalitice, privind pe autorul operei de artă, pot atunci să ne conducă la a pune - sau a nu pune deloc - problemele 203 _____Poetica spațiului imaginației creatoare. În mod general, faptele nu explică valorile. În operele imaginației poetice, valorile au un asemenea semn de noutate, încât tot ceea ce ține de trecut este inert. Orice memorie trebuie reimaginată. Avem în memorie niște microfilme care nu pot fi citite decât dacă primesc lumina vie a imaginației. S-ar putea totuși afirma, firește, că dacă Edgar Allan Poe a scris povestirea Prăbușirea casei Usher e fiindcă a „suferit— de halucinații auditive. Dar „a suferi— merge în sens contrar față de „a crea—. Putem să fim siguri că Poe n-a scris povestirea în timp ce „suferea—. Imaginile, în povestire, sunt genial asociate. Umbrele și tăcerile au corespondențe delicate. Obiectele, în noapte, „iradiază încet tenebre—. Cuvintele murmură. Orice ureche sensibilă știe că e un poet care scrie în proză, că, în clipa fixată, poezia vine să domine semnificația. Pe scurt, în ordinea audiției, avem o imensă miniatură sonoră, cea a unui întreg cosmos care vorbește încet. În fața unei astfel de miniaturi a zgomotelor lumii, fenomenologul trebuie să semnaleze sistematic ceea ce depășește ordinul sensibilului, atât organic, cât și obiectiv. Nu urechea sună, nu crăpătura din perete se mărește. Este o moartă într-un cavou, o moartă care nu vrea să moară. Pe un raft din bibliotecă sunt niște cărți foarte vechi care depun mărturie despre un alt trecut decât cel pe care l-a cunoscut visătorul. O memorie imemorială lucrează într-o strălume. Visele, gândurile, amintirile formează un singur țesut. Sufletul visează și gândește, apoi își imaginează. Poetul ne-a condus la o situație-limită, spre o limită pe care ne e frică să o depășim, între nebunie și rațiune, între niște vii și o moartă. Cel mai mic zgomot pregătește o catastrofă. Suflările incoerente de vânt pregătesc haosul lucrurilor. Șoaptele și bubuiturile sunt contigue. Ni se predă ontologia presimțirii. Suntem încordați în pre-auzire. Ni se cere să devenim conștienți de cele mai firave indicii. Totul este indiciu înainte de a fi fenomen în acest cosmos al limitelor. Cu cât indiciul este mai slab, cu atât mai mult sens are, pentru că indică o origine. Percepute ca origini, pare că toate aceste GASTON BACHELARD 204 indicii încep și reîncep necontenit povestirea. Primim aici lecții elementare de geniu. Povestirea sfârșește prin a se naște în conștiința noastră și de aceea ea devine un bun al fenomenologului. Iar conștiința se dezvoltă aici, nu în relații interumane -relații pe care psihanaliza le pune cel mai adesea la baza observațiilor sale. Cum să te ocupi de om când ești în fața unui cosmos în primejdie? Și totul trăiește într-un pre-cutremur într-o casă ce se va prăbuși, sub niște ziduri care, prăbușindu-se, vor termina îngroparea unei moarte. Dar acest cosmos nu este real. El este, ca să folosim un cuvânt al lui Edgar Allan Poe, de o idealitate „sulfuroasă—. Visătorul este cel care-l creează la fiecare ondulare a imaginilor sale. Omul și Lumea, omul și lumea lui, sunt atunci cel mai aproape, fiindcă poetul știe să ni-i desemneze în momentele lor de maximă proximitate. Omul și lumea sunt într-o comunitate de primejdii. Sunt primejdioși unul prin celălalt. Toate acestea se aud, se pre-aud în murmurul poemului. XI Dar demonstrația noastră cu privire la realitatea miniaturilor poetice sonore va fi desigur mai simplă dacă luăm miniaturi mai puțin compuse. Să alegem așadar exemple care încap în câteva versuri. Poeții ne fac adeseori să intrăm în lumea zgomotelor imposibile, de o asemenea imposibilitate încât le putem taxa foarte bine drept fantezie lipsită de interes. Zâmbești și treci mai departe. Și totuși, cel mai adesea, poetul nu și-a luat poemul în joacă, fiindcă nu-se-știe-ce tandrețe conduce aceste imagini. 205 _____Poetica spațiului Rene-Guy Cadou1, trăind în Satul casei fericite, putea să scrie: Se aud ciripind florile de pe paravan. Fiindcă toate florile vorbesc, cântă, chiar și cele desenate. Nu poți desena o floare, o pasăre, rămânând tăcut. Un alt poet2 va spune: Secretul lui era De a asculta floarea Veștejindu-și culoarea. Și Claude Vigee3, ca atâția alți poeți, aude crescând iarba: Ascult Un alun tânăr Înverzind. Asemenea imagini trebuie, cel puțin, să fie luate în ființa lor de realitate de exprimare. Din expresia poetică își trag ele toată ființa. Le-am diminua ființa dacă am dori să le referim la o realitate, ba chiar la o realitate psihologică. Ele domină psihologia. Nu corespund nici unei pulsiuni psihologice, în afară de pura nevoie de a exprima- într-un răgaz de ființă, când asculți, în natură - tot ceea ce nu poate vorbi. Este de prisos ca asemenea imagini să fie adevărate. Ele sunt. Ele au absolutul imaginii. Au depășit limita ce desparte sublimarea condiționată de sublimarea absolută. Dar, chiar pornind de la psihologie, viramentul de la impresiile psihologice la expresia poetică este uneori atât de 1 Rene-Guy Cadou, Helene ou le regne vegetal (Elena sau regnul vegetal), Editions Seghers, p. 13. 2 Noel Bureau, Les mains tendues (Mâinile întinse), p. 29. 3 Claude Vigee, loc.cit., p. 68. GASTON BACHELARD 206 subtil încât ești tentat să acorzi o realitate psihologică de bază la ceea ce este pură expresie. Moreau (de Tours) nu „rezistă plăcerii de a-l cita pe Theophile Gautier când redă ca poet impresiile sale de consumator de hașiș.—1„Auzul, spune Theophile Gautier, mi se dezvoltase prodigios; auzeam zgomotul culorilor; sunete verzi, roșii, albastre, galbene, îmi veneau în unde perfect distincte.— Dar Moreau nu se lasă înșelat și notează că el citează cuvintele poetului „în ciuda poeticei exagerări de care sunt îmbibate și pe care este inutil să o subliniem.— Dar atunci, cui îi e destinat documentul? Psihologului sau filosofului care studiază ființa poetică? Altfel spus, cine este cel care „exagerează— aici: hașișul sau poetul? De unul singur, hașișul n-ar putea să exagereze atât de bine. Și noi, cititori liniștiți, care nu suntem „hașizați— decât prin delegație literară, n-am auzi culorile înfiorându-se dacă poetul n-ar fi știut să ne facă să ascultăm, să supra-ascultăm. Atunci, cum să vezi fără să auzi? Există forme complicate care, chiar în repaos, fac zgomot. Ceea ce e strâmb continuă, scârțâind, să se contorsioneze. Și Rimbaud știa asta când Asculta cum colcăie spalierele râioase. (Les Poetes de sept ans) Mătrăguna își păstrează legenda în însăși forma ei. Trebuie să fi țipat când era smulsă, această rădăcină cu formă omenească. Și ce zgomot de silabe în numele ei, pentru o ureche care visează! Cuvintele, cuvintele sunt niște cochilii de chemări. În miniatura unui singur cuvânt, se păstrează câte și câte povești! Și unde mari de tăcere vibrează în poeme. Într-o mică antologie de poezii, cu o prefață a lui Marcel Raymond, Pericle Patocchi concentrează într-un vers tăcerea lumii îndepărtate: 1 J. Moreau (de Tours), Du haschisch et de l'alienation mentale (Despre hașiș și despre alienarea mintală), Etudes Psychologiques (Studii psihologice), Paris, 1845, p. 71. 207 _____Poetica spațiului În depărtare auzeam izvoarele pământului rugându-se. (Douăzeci de poeme) Există poeme care merg la tăcere așa cum se coboară într-o memorie. Precum acest mare poem al lui Milosz: În timp ce vântul schiaună nume de moarte Sau vuiește de veche ploaie acră pe vreun drum Ascultă - nimic - doar marea tăcere - ascultă. Nu există nimic aici care să aibă nevoie de o poezie imitativă ca în bucata, atât de faimoasă și atât de frumoasă a lui Victor Hugo, Djinii. Mai degrabă tăcerea vine să-l oblige pe poet să o asculte. Visul este atunci mai intim. Nu mai știm unde este tăcerea: în lumea cea largă sau în imensul trecut? Tăcerea vine mai de departe decât un vânt care se potolește, decât o ploaie care se domolește. În alt poem (loc.cit.,p. 372), nu spune oare Milosz într-un vers de neuitat: Mirosul tăcerii este atât de vechi... Ah! de câte tăceri nu trebuie să-ți amintești în viața ce are îmbătrânește! XII Ce greu sunt de situat marile valori de ființă și de nonființă! Tăcerea, acolo unde își are rădăcina, este oare o slăvire a non-ființei sau o dominare a ființei? Ea e profundă. Dar unde e rădăcina profunzimii ei? În universul în care se roagă izvoarele ce se vor naște, sau în inima unui om care a suferit? Și la ce elevație a ființei trebuie să se deschidă urechile care ascultă? GASTON BACHELARD 208 Cât despre noi, filosof al adjectivului, suntem prins în încurcăturile dialecticii profundului și marelui; a infinit redusului care adâncește sau a marelui care se întinde fără limite. La ce adâncime a ființei coboară acest scurt dialog între Violaine și Mara în Îngerul a vestit pe Maria. În câteva cuvinte el leagă ontologia invizibilului și inaudibilului. „Violaine (oarbă): — Aud... Mara: — Ce auzi? Violaine: — Lucrurile existând cu mine.— Aici atingerea este atât de profundă, încât ar trebui să medităm îndelung asupra unei lumi care există în adâncime prin sonoritatea ei, o lume a cărei întreagă existență ar sta integral în existența vocilor. Vocea, fragilă și efemeră, poate da mărturie despre cele mai puternice realități. În dialogurile lui Claudel -s-ar putea găsi cu ușurință numeroase dovezi - vocea dobândește certitudinile unei realități ce unește omul cu lumea. Dar înainte de a vorbi, trebuie să auzi. Claudel a fost un mare ascultător. XIII În măreția lui a fi sunt unite transcendența a ceea ce se vede și transcendența a ceea ce se aude. Pentru a indica mai simplu această dublă transcendență putem să reținem îndrăzneala poe-tului1 care scrie: Mă auzeam închizând ochii, deschizându-i. Orice visător singuratic știe că aude altfel atunci când închide ochii. Ca să reflecteze, ca să asculte vocea interioară, ca 1 Loys Masson, Icare ou le voyageur (Icar sau călătorul), Editions Seghers, p. 15. 209 _____Poetica spațiului să scrie fraza centrală, condensată, care spune „fondul— gândului - cine nu și-a strâns pleoapele, tare, cu degetul mare și cu primele două degete? Atunci urechea știe că ochii sunt închiși, știe că responsabilitatea ființei care gândește, care scrie, îi revine ei. Destinderea va veni când vom redeschide pleoapele. Dar cine ne va spune reveriile cu ochii închiși, pe jumătate închiși sau deschiși? Ce trebuie să păstrăm din lume pentru a ne deschide transcendențelor? Se poate citi în cartea lui J. Moreau, carte ce datează de peste un secol (loc. cit., p. 247): „Simpla coborâre a pleoapelor e de ajuns, la anumiți bolnavi, și în perioada de veghe, ca să producă halucinații ale vederii.— J. Moreau îl citează pe Baillarger și adaugă: „Coborârea pleoapelor nu produce numai halucinații ale vederii, ci și halucinații ale auzului.— Ce de reverii îmi dăruiesc reunind aceste observații ale bunilor și vechilor medici și ale acestui blând poet care este Loys Masson! Ce ureche fină are poetul! Cu ce măiestrie conduce el jocul acestor aparate de visat: a vedea și a auzi, a ultra-vedea și a ultra-auzi, a te auzi văzând. Un alt poet ne învață, ca să spun așa, să ne auzim ascultând: „Ascultă bine totuși. Nu cuvintele mele, ci tumultul ce se ridică în trupul tău când te asculți.—1 Rene Daumal sesizează foarte bine aici punctul de pornire al unei fenomenologii a verbului „a asculta—. Primind toate documentele fanteziei și reveriilor cărora le place să se joace cu vorbele, cu impresiile cele mai efemere, mărturisim încă o dată dorința de a rămâne la suprafața lucrurilor. Nu explorăm decât stratul subțire al imaginilor născânde. Desigur, imaginea cea mai firavă, cea mai inconsistentă poate revela vibrații profunde. Dar ar fi nevoie de o investigație de alt stil pentru a desprinde metafizica de toate acele „dincolo de— din viața noastră sensibilă. În particular, pentru a vorbi despre cum influențează tăcerea deopotrivă timpul omului, cuvântul omului, ființa 1 Rene Daumal, Poesie noire, poesie blanche (Poezie albă, poezie neagră), Editions Gallimard, p. 42. GASTON BACHELARD 210 omului, ar fi nevoie de o carte mare. Această carte s-a scris. Trebuie să citiți Lumea tăcerii de Max Picard1. 1 Max Picard, Die Welt der Schweigens, Rentsch Verlag, 1948, Zurich, trad.: Le monde du silence (Lucrarea tăcerii) trad. J.J. ANSTETT, Paris, P.U.F., 1954. Capitolul al optulea iMENsiTATEA iNTiMĂ „Lumea e mare, dar în noi e profundă ca marea.— Rilke „Spațiul m-a făcut întotdeauna tăcut.—1 Jules Valles I Imensitatea este, am putea spune, o categorie filosofică a reveriei. Desigur, reveria se hrănește cu spectacole variate, dar, dintr-un soi de înclinație înnăscută, ea contemplă măreția. Iar contemplarea măreției determină o atitudine atât de specială, o stare sufletească atât de deosebită, încât reveria îl pune pe visător în afara lumii proxime, în fața unei lumi care poartă semnul unui infinit. Prin simpla amintire, departe de imensitățile mării și ale câmpiei, noi putem, în meditație, să reînnoim în noi înșine rezonanțele acestei contemplări a măreției. Dar mai e vorba oare în acest caz de o amintire? Imaginația nu poate oare de una singură să mărească fără limită imaginile imensității? Nu este imaginația în activitate încă de la prima contemplare? De fapt, reveria este o stare pe de-a-ntregul constituită. Nu o vedem niciodată cum începe și totuși începe totdeauna în același fel. Ea fuge de obiectul apropiat și iat-o de îndată departe, aiurea, în spațiul lui aiurea. 1 Cf. Supervielle, L'escalier (Scara), p. 124. „Distanța mă antrenează în mișcătorul său exil.— GASTON BACHELARD 212 Când acest aiurea este natural, când nu se instalează în casele trecutului, el este imens. Iar reveria, s-ar putea spune, este contemplare primă. Dacă am putea analiza impresiile de imensitate, imaginile imensității sau ceea ce imensitatea conferă unei imagini, am intra într-o regiune a fenomenologiei celei mai pure - o fenomenologie fără fenomene, sau, ca să ne exprimăm mai puțin paradoxal, o fenomenologie care nu are de așteptat ca fenomenele imaginației să se constituie și să se stabilizeze în imagini desăvârșite pentru a cunoaște fluxul de producere a imaginilor. Cu alte cuvinte, cum imensul nu este un obiect, o fenomenologie a imensului ne-ar trimite înapoi, direct, la conștiința noastră imaginantă. În analiza imaginilor de imensitate noi am realiza în noi ființa pură a imaginației pure. Astfel, ar apărea clar că operele de artă sunt subprodusele acestui existențialism al ființei imaginante. Pe această cale a reveriei de imensitate, adevăratul produs este conștiința de mărire. Ne simțim înălțați la rangul de ființă admiratoare. De aici înainte, în această meditație, nu suntem „azvârliți în lume— de vreme ce, într-un anume fel, noi deschidem lumea într-o depășire a lumii văzute așa cum este ea, așa cum era înainte ca noi să visăm. Chiar dacă suntem conștienți de făptura noastră firavă - prin însăși acțiunea unei dialectici brutale - noi căpătăm conștiința măreției. Suntem astfel redați unei activități naturale a ființei noastre imensificatoare. Imensitatea este în noi. Ea este legată de un soi de expansiune de ființă pe care viața o înfrânează, pe care prudența o oprește, dar care reîncepe în singurătate. Îndată ce stăm nemiș-cați, suntem altundeva; visăm într-o lume imensă. Imensitatea e mișcarea omului nemișcat. Imensitatea e unul dintre caracterele dinamice ale reveriei liniștite. Și fiindcă ne luăm toată învățătura filosofică de la poeți, să-l citim aici pe Pierre-Albert Birot1 care ne spune totul în trei versuri: 1 Pierre-Albert Birot, Les amusements naturels (Amuzamentele naturale), p. 192. 213 _____Poetica spațiului Și mă creez dintr-o trăsătură de pană Stăpân al Lumii, Om nelimitat. II Oricât ar părea de paradoxal, adesea această imensitate interioară este cea care le dă adevărata semnificație unor expresii privitoare la lumea ce se înfățișează vederii noastre. Pentru a discuta pe un exemplu precis, să cercetăm mai îndeaproape cui îi corespunde imensitatea Pădurii. Această „imensitate— se naște dintr-un ansamblu de impresii care nu țin cu adevărat de informațiile geografului. Nu e nevoie să stai mult timp prin pădure ca să încerci impresia întotdeauna puțin neliniștitoare că „te cufunzi— într-o lume fără margini. Curând, dacă nu știi încotro mergi, nu mai știi unde te afli. Ne-ar fi ușor să aducem documente literare care ar fi tot atâtea variațiuni pe tema unei lumi nelimitate, atribut primitiv al imaginilor pădurii. Dar o pagină scurtă, de o deosebită profunzime psihologică, pagină împrumutată din cartea1 atât de pozitivă a lui Marcault și Therese Brosse, ne va permite să fixăm tema centrală. Ei scriu: „Pădurea mai ales, cu misterul spațiului său prelungit la nesfârșit dincolo de vălul trunchiurilor și al frunzelor, spațiu ascuns pentru ochi, dar transparent acțiunii, este un veritabil transcendent psihologic.—2 Am ezita, în ce ne privește, în fața termenului de transcendent psihologic. Dar, cel puțin, el este un bun indicator pentru dirijarea cercetării fenomenologice către acele „dincolo— ale psihologiei curente. Cum să spui mai bine 1 Marcault și Therese Brosse, L'education de demain (Educația de mâine), p. 255. 2 „Caracterul silvestru constă în a fi închis și în același timp deschis din toate părțile.— A. Pieyre de Mandiargue, Le lis de mer (Crinul de mare), 1956, p. 57. GASTON BACHELARD 214 că funcțiile descrierii - atât ale descrierii psihologice cât și ale descrierii obiective - sunt aici inoperante. Simți că există altceva de exprimat decât ceea ce se oferă obiectiv exprimării. Ar trebui exprimate măreția ascunsă, profunzimea. Departe de a te lăsa pradă prolixității impresiilor, departe de a te pierde în amănuntele luminii și umbrelor, te simți în fața unei impresii „esențiale— care își caută expresia, pe scurt, în perspectiva a ceea ce autorii noștri numesc un „transcendent psihologic—. Cum să spui mai bine, dacă vrei să „trăiești pădurea—, decât că te afli în fața unei imensități pe loc, în fața imensității pe locul profunzimii sale. Poetul simte această imensitate pe loc a pădurii bătrâne: Pădure pioasă, pădure frântă unde nu se ridică morții Nesfârșit de închisă, strânsă în bătrâne tulpini drepte roze Nesfârșit de strânsă în mai bătrâni și cenușiu fardați Pe stratul de mușchi enorm și adânc în strigăt de catifea.1 Aici poetul nu descrie. El știe prea bine că sarcina lui e mai mare. Pădurea pioasă e frântă, închisă, strânsă, strânsă mai tare. Ea își restrânge pe loc infinitatea. Poetul va spune în continuarea poemului simfonia unui vânt „etern— care trăiește în mișcarea vârfurilor. Astfel, „pădurea— lui Pierre-Jean Jouve este nemijlocit sacră, sacră prin tradiția naturii sale, departe de orice istorie a oamenilor. Înainte ca acolo să fie zeii, codrii erau sacri. Zeii au venit să locuiască în codrii sacri. Ei n-au făcut decât să adauge singularități omenești, prea omenești la marea lege a reveriei pădurii. Chiar dacă un poet evocă o dimensiune de geograf, el știe din instinct că această dimensiune se citește pe loc pentru că ea este înrădăcinată într-o valoare onirică particulară. Astfel, atunci când Pierre Gueguen (La Bretagne, p. 71) evocă „Pădurea adâncă— (pădurea Broceliande), el adaugă - e drept - o dimensiune, dar nu dimensiunea dezvăluie intensitatea de imagine. Spunând că Pădurea adâncă se mai numește și „Pământul 1 Pierre-Jean Jouvre, Lyrique, Editions Mercure de France, p. 13. 215 _____Poetica spațiului Liniștit, din cauza tăcerii (lui) prodigioase, închegate în treizeci de leghe de verdeață—, Gueguen ne cheamă la o liniște „transcendentă—, la o tăcere „transcendentă—. Căci pădurea sună, fiindcă liniștea „închegată— tremură, se înfiorează, se animă de mii de vieți. Dar aceste zgomote și aceste mișcări nu tulbură tăcerea și liniștea pădurii. Când trăiești pagina lui Gueguen, simți că poetul și-a potolit orice neliniște. Pacea pădurii este pentru el o pace a sufletului. Pădurea este o stare sufletească. Poeții o știu. Unii o indică dintr-o dată, ca Jules Supervielle care știe că suntem în ceasurile pașnice, Locuitori delicați ai pădurilor din noi înșine. Ceilalți, într-un mod mai discursiv, ca Rene Menard, prezintă un admirabil album cu arbori unde fiecărui arbore îi este asociat un poet. Iată pădurea intimă a lui Menard: „Iată-mă străbătut de poteci, pecetluit cu soare și cu umbră. Locuiesc o grosime zdravănă. Adăpostul mă cheamă. Îmi strecor gâtul între umerii ei de frunziș. În pădure, sunt în întregul meu. Totul e posibil în inima mea precum în ascunzișurile din râpe. O distanță stufoasă mă desparte de morale și de orașe.—1 Dar trebuie citit tot acest poem în proză care este animat, cum spune poetul, de o „aprehensiune de închinare în fața Imaginației Creațiunii.— În domeniile de fenomenologie poetică pe care le studiem, există un adjectiv în care metafizicianul imaginației nu trebuie să aibă încredere: este adjectivul ancestral. Acestui adjectiv, într-adevăr, îi corespunde o valorizare prea rapidă, adesea în întregime verbală, niciodată bine supravegheată, care face să se piardă caracterul direct al imaginării profunzimilor, ba chiar, în general, psihologia profunzimilor. Pădurea „ancestrală— este în acest caz un „transcendent psihologic— ieftin. Pădurea ancestrală e o imagine pentru cărți de copii. Dacă este de ridicat vreo problemă fenomenologică cu privire la această imagine, este de 1 Rene Menard, Le livre des arbres (Cartea arborilor), Editions Arts et Metiers graphiques, Paris, 1956, pp. 6-7. GASTON BACHELARD 216 a ști pentru ce motiv actual, în virtutea cărei valori de imaginație în act, o asemenea imagine ne seduce, ne vorbește. O îndepărtată impregnare venind din infinitul timpurilor este o ipoteză psihologică gratuită. O asemenea ipoteză ar fi o invitație la lene dacă ea ar fi reținută de un fenomenolog. În ceea ce ne privește, e o obligație să stabilim actualitatea arhetipurilor. În orice caz, cuvântul ancestral, în regnul valorilor de imaginație, este un cuvânt de explicat; nu este un cuvânt explicativ. Dar cine ne va vorbi despre dimensiunea temporală a Pădurii? Istoria nu-i de ajuns. Ar trebui să știm cum își trăiește Pădurea bătrânețea, de ce nu există, în regnul închipuirii, păduri tinere. În ceea ce mă privește, nu știu să meditez decât pe marginea lucrurilor din țara mea. Știu să trăiesc - Gaston Roupnel, neuitatul prieten m-a învățat asta, dialectica întinderilor câmpenești și a întinderilor împădurite.1 În vasta lume a non-eului, non-eul câmpiilor nu e același cu non-eul pădurilor. Pădurea este un înainte de eu, un înainte de noi. În ce privește câmpiile și fânețele, visele și amintirile mele le sunt asociate mereu, și în timpul aratului, și în timpul culesului. Când se mlădiază dialectica eului și a non-eului, simt fânețele și câmpiile cu-mine, într-un cu-mine, într-un cu-noi. Dar pădurea domnește în antecedent. În cutare pădure, pe care o știu, s-a rătăcit bunicul meu. Mi s-a povestit, n-am uitat. S-a întâmplat într-un odinioară în care eu nu trăiam. Amintirile mele cele mai vechi au o sută de ani sau ceva mai mult. Iată pădurea mea ancestrală. Și tot restul e literatură. III În asemenea reverii, care pun stăpânire pe omul ce meditează, amănuntele se șterg, pitorescul se decolorează, ceasul nu 1 Gaston Roupnel, La campagne francaise, cap. „Pădurea“,Editions Club des Librairies de France, p. 75 și urm. 217 _____Poetica spațiului mai sună și spațiul se întinde fără limite. Unor asemenea reverii li se poate da foarte bine numele de reverii de infinit. Cu imaginile pădurii „adânci—, am oferit o schiță a acestei posibilități de imensitate care se înfățișează într-o valoare. Dar se poate urma drumul invers și, în fața unei imensități evidente, ca imensitatea nopții, poetul ne poate arăta căile adâncimii intime. O pagină a lui Milosz ne va servi drept centru pentru a simți consonanța dintre imensitatea lumii și adâncimea ființei intime. În L'amoreuse initiation (Amoroasa inițiere) (p. 64), Milosz scrie: Contemplam grădina de minuni a spațiului cu sentimentul că privesc în adâncul meu cel mai adânc, cel mai tainic; și zâmbeam, fiindcă nu mă visasem niciodată atât de pur, de mare, de frumos! În inimă îmi izbucni cântecul de grație al universului. Toate aceste constelații sunt ale tale, ele sunt în tine; nu au nici o realitate în afara iubirii tale! Vai! Cât de cumplită îi apare lumea celui ce nu se cunoaște! Când te simți singur și părăsit în fața mării, gândește-te cât de mare trebuia să fie singurătatea apelor în noapte și singurătatea nopții în universul fără sfârșit! Și poetul continuă acest duet de dragoste al visătorului cu lumea, făcând din lume și din om două făpturi unite, paradoxal unite în dialogul singurătății lor. În altă pagină, într-un soi de meditație-exaltare, unind cele două mișcări care concentrează și care dilată, Milosz scrie: „Spațiu, spațiu care desparți apele; voiosul meu prieten, cu câtă dragoste te aspir! Iată-mă asemeni unei urzici înflorite în soarele dulce al ruinelor, ca piatra la tăișul izvorului, ca șarpele în căldura ierbii! Să fie oare clipa într-adevăr veșnică? Veșnicia să fie într-adevăr clipă?— (loc. cit., p. 151) Și pagina continuă legând infimul de imens, urzica albă de cerul albastru. Toate contradicțiile ascuțite, precum cea dintre piatra tăioasă și valul limpede, sunt asimilate, desființate, de îndată ce ființa visătoare a depășit contradicția dintre mic și mare. Acest spațiu al exaltării depășește orice limită: „Prăbușiți-vă, hotare ce nu iubiți zările! Iviți-vă, depărtări adevărate!— (p. 155) Și mai departe, la pagina 168: „Totul era lumină, blândețe, înțelepciune; și în GASTON BACHELARD 218 aerul ireal, depărtarea îi făcea semn depărtării. Dragostea mea învăluia universul.— Bineînțeles, dacă în aceste pagini scopul nostru ar fi cel de a studia obiectiv imaginile imensității, ar trebui să deschidem un dosar voluminos; fiindcă imensitatea este o temă poetică inepuizabilă. Am abordat problema într-o carte anterioară1 -insistând asupra voinței de înfruntare a omului care meditează în fața unui univers infinit. Am putut vorbi de un complex spectacular, unde orgoliul de a vedea este pentru ființa contemplatoare nucleul conștiinței. Dar problema pe care o avem în vedere în lucrarea de față este cea a unei participări mai destinse la imaginile imensității, un schimb mai intim între mic și mare. Am vrea, într-un fel, să lichidăm complexul spectacular ce poate să înăsprească anumite valori ale contemplării poetice. IV În sufletul destins care meditează și visează, o imensitate pare să aștepte imaginile imensității. Spiritul vede și revede obiecte. Sufletul găsește într-un obiect cuibul unei imensități. Vom avea diferite dovezi în acest sens dacă urmărim reveriile ce se deschid, în sufletul lui Baudelaire, doar sub semnul cuvântului vast. „Vast— e unul din cuvintele specifice poetului care, marchează în modul cel mai firesc infinitatea spațiului intim. Desigur, am găsi pagini în care cuvântul vast nu are decât sărmana lui semnificație de geometrie obiectivă: „În jurul unei vaste mese ovale.— se spune într-o descriere din Curiosites estetiques (Curiozități estetice) (p. 390). Dar când vom fi devenit hipersensibili la cuvânt, vom vedea că el este o adeziune la o fericită amploare. În plus, dacă am face o 1 Cf. La terre et les reveries de la volonte (Pământul și reveriile voinței), cap. XII, par. VII, „Pământul imens—. 219 _____Poetica spațiului statistică a diverselor întrebuințări ale cuvântului vast la Baudelaire, am fi frapați de folosirea rară a cuvântului în semnificația lui obiectivă pozitivă în comparație cu cazurile în care are rezonanțe intime.1 Baudelaire, care are atâta oroare față de cuvintele dictate de obișnuință, Baudelaire, care, în particular, își gândește cu grijă adjectivele evitând să le ia ca pe o sechelă a substantivului, nu supraveghează folosirea cuvântului vast. Acest cuvânt i se impune când grandoarea atinge un lucru, un gând, o reverie. Vom da câteva indicații despre această surprinzătoare varietate de întrebuințare. Consumatorul de opiu, ca să profite de reveria calmantă, trebuie să aibă „vaste răgazuri—.2 Reveria este favorizată de „vastele tăceri de la țară—3. Atunci „lumea morală deschide vaste perspective, pline de limpezimi noi.—4 Anumite vise se aștern „pe vasta pânză a memoriei—. Baudelaire mai vorbește și despre un „om, pradă unor mari proiecte, oprimat de vaste gânduri—. Vrea să definească o națiune? Baudelaire scrie: „Națiunile... vaste animale a căror organizare este adecvată mediului lor.— El revine la această idee: „Națiunile, vaste făpturi colective.—5 Iată un text în care cuvântul vast sporește tonalitatea metaforei; fără cuvântul vast, valorizat de el, Baudelaire ar fi dat poate înapoi în fața sărăciei gândului. Dar cuvântul vast salvează totul, iar Baudelaire adaugă: o asemenea comparație va fi înțeleasă de cititor dacă acesta este cât de cât familiarizat „cu aceste vaste contemplări—. Nu exagerăm spunând că adjectivul „vast— este, la Baudelaire, un veritabil argument metafizic prin care sunt unite vasta lume și vastele gânduri. Dar mărimea nu e oare cea mai 1 Cuvântul vast nu este totuși repertoriat în excelentul index care încheie lucrarea: Fusees et journaux intimes, (Izbucniri și jurnale intime), Editions Jacques Crepet (Mercure de France). 2 Baudelaire, Le mangeur d'opium, p. 181. 3 Baudelaire, Les paradis artificiels, p. 325. 4 Loc.cit., p. 169, p. 172, p. 183. 5 Baudelaire, Curiosites esthetiques, p. 221 GASTON BACHELARD 220 activă în direcția spațiului intim? Această grandoare nu vine de la spectacol, ci de la profunzimea insondabilă a vastelor gânduri. În Jurnale intime (loc.cit., p. 29), Baudelaire scrie într-adevăr: „În anumite stări ale sufletului aproape supranaturale, profunzimea vieții se dezvăluie pe de-a-ntregul în spectacolul, oricât ar fi el de obișnuit, pe care-l avem sub ochi. El devine simbolul acestei profunzimi.— Acesta este un text care desemnează direcția fenomenologică pe care ne străduim să o urmăm. Spectacolul exterior vine să ajute la desfășurarea unei mărimi intime. Vast este, de asemenea, la Baudelaire, cuvântul supremei sinteze. Ce diferență există între demersurile discursive ale spiritului și puterile sufletului, o vom ști dacă medităm asupra acestui gând: „Sufletul liric face pași vaști ca niște sinteze; spiritul romancierului se delectează în analiză.—1 Astfel, sub semnul lui vast, sufletul își găsește ființa sa sintetică. Cuvântul vast reunește contrariile. „Vast ca noaptea și ca lumina—. În poemul hașișului2, găsim elemente ale acestui vers faimos, ale versului care bântuie memoria tuturor baudelairienilor: „Lumea morală deschide vaste perspective, pline de lumini noi.— Și astfel natura „morală—, templul „moral— sunt cele care poartă măreția în virtutea ei inițială. De-a lungul întregii opere a poetului, se poate urmări acțiunea unei „vaste unități— totdeauna gata să unească bogățiile dezordonate. Spiritul filosofic discută la nesfârșit despre raporturile dintre unu și multiplu. Meditația baudelairiană, veritabil tip de meditație poetică, găsește o unitate profundă și tenebroasă în însăși puterea sintezei prin care diferitele impresii ale simțurilor vor fi puse în corespondență. „Corespondențele— au fost adesea studiate în mod prea empiric, ca niște fapte ale sensibilității. Or, claviaturile sensibile nu coincid deloc de la un visător la altul. Smirna, în afară de desfătarea urechii pe care o oferă fiecărui cititor, nu-i este accesibilă oricui. Dar, de la 1 Baudelaire, L'art romantique, p. 369: 2 Baudelaire, Les paradis artificiels, p. 169 221 _____Poetica spațiului primele acorduri ale sonetului Corespondențe, acțiunea sintetică a sufletului liric se află la lucru. Chiar dacă sensibilitatea poetică se desfată cu miile de variațiuni ale temei, de „corespondențe—, trebuie să recunoaștem că tema este în ea însăși o desfătare supremă. Iar Baudelaire spune tocmai că, în astfel de ocazii, „sentimentul existenței este imens sporit.—1 Descoperim aici că imensitatea dinspre partea intimului este o intensitate, o intensitate de ființă, intensitatea unei ființe care se dezvoltă în vasta perspectivă a imensității intime. În principiul lor, „corespondențele— primesc imensitatea lumii și o transformă într-o intensitate a ființei noastre intime. Ele instituie tranzacții între două tipuri de mărimi. Nu putem să uităm că Baudelaire a trăit aceste tranzacții. Mișcarea însăși are, ca să zicem așa, un volum fericit. Baudelaire îl va face să intre, prin armonia sa, în categoria estetică a vastului. Despre mișcarea unui vapor, Baudelaire scrie: „Ideea poetică ce se desprinde din această operație a mișcării în linii este ipoteza unei ființe vaste, imense, complicate, dar euritmice, a unui animal plin de geniu, suferind și suspinând toate suspinele și toate ambițiile omenești.—2 Astfel, vaporul, frumos volum sprijinit pe ape, conține infinitul cuvântului vast, al cuvântului care nu descrie, ci conferă ființă la tot ceea ce trebuie descris. Sub cuvântul vast, există, la Baudelaire, un complex de imagini. Aceste imagini se adâncesc reciproc pentru că ele cresc pe o ființă vastă. Cu riscul de a dispersa demonstrația noastră, am încercat să indicăm toate punctele în care în opera lui Baudelaire apare acest ciudat adjectiv, ciudat pentru că el conferă mărime unor impresii care nu au între ele nimic comun. Dar, pentru ca demonstrația noastră să aibă mai multă unitate, vom mai urmări o linie de imagini, o linie de valori care ne vor arăta că, la Baudelaire, imensitatea este o dimensiune intimă. 1 Baudelaire, Journaux intimes, p. 28. 2 Loc.cit., p. 33 GASTON BACHELARD 222 Nimic nu exprimă mai bine caracterul intim al noțiunii de imensitate decât paginile consacrate de Baudelaire lui Richard Wagner.1 Baudelaire ne oferă, s-ar putea spune, trei stări ale acestei impresii de imensitate. El citează mai întâi programul concertului unde s-a cântat uvertura la Lohengrin (loc. cit.,p. 212). De la primele măsuri, sufletul piosului singuratic care așteaptă potirul sfânt se scufundă în spațiile infinite. El vede formându-se puțin câte puțin o apariție ciudată care prinde un trup, un chip. Această apariție se precizează mai mult și alaiul miraculos al îngerilor, purtând în mijlocul lor cupa sfântă, trece prin fața lui. Cortegiul sfânt se apropie, inima alesului lui Dumnezeu se exaltă puțin câte puțin; ea se lărgește, se dilată; inefabile aspirații se trezesc în el; el se lasă în voia beatitudinii progresive, găsindu-se mereu mai aproape de luminoasa apariție și, când în sfârșit apare Sfântul Graal însuși în mijlocul unui cortegiu sfânt, el se afundă într-o adorație extatică, de parcă întreaga lume ar fi dispărut dintr-o dată.— Toate sublinierile îi aparțin aici lui Baudelaire însuși. Ele ne fac să simțim foarte bine dilatarea progresivă a reveriei până în punctul suprem unde imensitatea născută intim într-un sentiment de extaz dizolvă și absoarbe, într-un anume fel, lumea sensibilă. A doua stare a ceea ce credem că putem numi o sporire de ființă este dată de un text al lui Liszt. Acest text ne face să participăm la spațiul mistic născut din meditația muzicală. Pe „o largă pânză adormită de melodie, un eter vaporos. se întinde.— În continuarea textului lui Liszt, metaforele luminii ne ajută să deslușim această extensie a unei lumi muzicale transparente. Dar aceste texte nu fac decât să pregătească pagina personală a lui Baudelaire, unde „corespondențele— vor apărea ca diverse sporiri ale simțurilor, fiecare mărire a unei imagini crescând mărimea unei alte imagini. Imensitatea se dezvoltă. Baudelaire, de astă dată deplin subjugat de onirismul muzicii, cunoaște, spune el, „una din acele impresii fericite pe care aproape toți oamenii imaginativi au cunoscut-o prin vis, în 1 Baudelaire, L'art romantique, § X. 223 _____Poetica spațiului somn. Mă simțeam eliberat de legăturile gravitației și regăseam prin amintire extraordinara voluptate care circulă în locurile înalte. Așa că îmi reprezentam fără să vreau starea încântătoare a unui om pradă unei mari reverii, într-o singurătate absolută, dar o singurătate cu un imens orizont și o vastă lumină difuză; imensitatea fără alt decor decât ea însăși.— În continuarea textului, s-ar găsi destule elemente pentru o fenomenologie a extensiei, a expansiunii, a extazului - pe scurt pentru o fenomenologie a prefixului ex-. Dar, îndelung pregătiți de Baudelaire, iată-ne ajunși la formula ce trebuie pusă în centrul observațiilor noastre fenomenologice: o imensitate fără alt decor decât ea însăși. Această imensitate - Baudelairea arătat-o în detaliu - este o cucerire a intimității. Mărimea progresează în lume pe măsură ce intimitatea se adâncește. Reveria lui Baudelaire nu s-a format în fața unui univers contemplat. Poetul - el o spune - își țese reveria cu ochii închiși. El nu trăiește amintiri. Extazul său poetic a devenit puțin câte puțin o viață fără eveniment. Îngerii care puneau aripi albastre în cer s-au topit într-un albastru universal. Încet, imensitatea se instituie în calitate de valoare primară, de valoare intimă primară (valeur intime premiere). Când trăiește cu adevărat cuvântul imens, visătorul se vede eliberat de griji, de gânduri, eliberat de propriile visuri. El nu mai e închis în propria greutate. Nu mai e prizonier al propriei sale ființe. Dacă am urma căile normale ale psihologiei pentru a studia aceste texte baudelairiene, am putea conchide că poetul, părăsind decorurile lumii ca să trăiască doar „decorul— imensității, nu poate cunoaște decât o abstracție, ceea ce vechii psihologi numeau o „abstragere realizată—. Spațiul intim astfel lucrat de poet n-ar fi decât perechea spațiului exterior al geometrilor care, și ei, vor spațiul infinit fără alt semn decât infinitul însuși. Dar o asemenea concluzie nu ar ține seamă de demersurile concrete ale lungii reverii. De fiecare dată când reveria părăsește aici o trăsătură cu prea multe imagini, ea câștigă o întindere suplimentară a ființei intime. Chiar fără a avea câștigul audiției lui Tannhauser, cititorul care meditează asupra paginilor baudelai- GASTON BACHELARD 224 riene detaliind stările succesive ale reveriei poetului nu poate să nu-și dea seama că dând la o parte niște metafore prea facile este chemat la o ontologie a profunzimii omenești. Pentru Baudelaire, destinul poetic al omului este de a fi oglinda imensității, sau, și mai exact, imensitatea vine să capete conștiință de ea însăși în om. Pentru Baudelaire, omul este o ființă vastă. Astfel, în multe direcții, credem că am dovedit că, în poetica lui Baudelaire, cuvântul vast nu aparține cu adevărat lumii obiective. Am vrea să mai adăugăm o nuanță fenomenologică, o nuanță care ține de fenomenologia vorbirii. După părerea noastră, pentru Baudelaire, cuvântul vast este o valoare vocală. Este un cuvânt pronunțat, niciodată doar citit, niciodată doar văzut în obiectele de care îl legăm. El este unul din acele cuvinte pe care un scriitor le rostește totdeauna încet în timp ce le scrie. Fie că este în vers sau în proză, el are o acțiune poetică, o acțiune de poezie vocală. Acest cuvânt iese îndată în relief pe cuvintele vecine, în relief pe imagini, în relief poate pe gândire. Este o „putere a cuvântului—.1 De îndată ce citim cuvântul la Baudelaire, în măsura versului sau în amploarea perioadelor poemelor în proză, pare că poetul ne obligă să-l pronunțăm. Cuvântul vast este astfel o vocabulă a respirației. El se așează pe suflul nostru. El cere ca suflul să fie lent și calm.2 Și, într-adevăr, întotdeauna în poetica lui Baudelaire, cuvântul vast cheamă un calm, o pace, o seninătate. El traduce o convingere vitală, o convingere intimă. Ne aduce ecoul cămărilor secrete ale ființei noastre. Este un cuvânt grav, dușman al turbulențelor, ostil exceselor de voce ale declamării. L-am sfărâma dându-i o dicție aservită măsurii. Trebuie ca acest cuvânt vast să domnească peste tăcerea liniștită a ființei. 1 Cf. Edgar Allan Poe, La puissance de la parole, apud Nouvelles histoires extraordinaires, trad. Baudealire, p. 238. 2 Pentru Victor Hugo, vântul este vast. Vântul spune: Eu sunt acel mare trecător, vast, invincibil și van— (Dieu, p. 5). În ultimele trei cuvinte, buzele nu se mișcă deloc pronunțând v-urile. 225 _____Poetica spațiului Dacă aș fi psihiatru, l-aș sfătui pe bolnavul care suferă de angoasă ca, îndată ce se declanșează criza, să citească poemul lui Baudelaire, să spună încetișor cuvântul baudelairian dominator, acest cuvânt vast ce aduce calm și unitate, acest cuvânt ce deschide un spațiu, ce deschide spațiul nemărginit. Acest cuvânt ne învață să respirăm cu aerul care odihnește pe orizont, departe de zidurile temnițelor himerice care ne îngrozesc. El are o virtute vocală care lucrează asupra pragului însuși al puterilor vocii. Panzerra, cântărețul sensibil la poezie, îmi spunea într-o zi că după spusele psihologilor experimentaliști nu poate fi gândită vocala a fără să fie inervate coardele vocale. Cu litera a sub ochi, deja vocea vrea să cânte. Vocala a, trup al cuvântului vast, se izolează în delicatețea ei, anacolut al sensibilității vorbitoare. Oare nu pare că numeroasele comentarii ce s-au făcut asupra „corespondențelor baudelairiene— ar fi uitat acest al șaselea simț care lucrează la modelarea, la modularea vocii. Căci este într-adevăr un al șaselea simț, venit după celelalte, deasupra celorlalte, această mică harfă eoliană, mai delicată decât oricare, așezată de natură la ușa suflului nostru. Această harfă freamătă la simpla mișcare a metaforelor. Prin ea, gândirea umană cântă. Când îmi continuu așa la nesfârșit reveriile mele de filosof neascultător, ajung să cred că vocala a este vocala imensității. Este un spațiu sonor care începe într-un suspin și care se întinde fără limită. În cuvântul vast, vocala a își păstrează toate virtuțile de vocalitate măritoare. Considerat vocal, cuvântul vast nu mai e pur și simplu dimensional. El primește, ca pe o blândă materie, puterile balsamice ale calmului limitat. Cu el, nelimitatul pătrunde în pieptul nostru, prin el, noi respirăm cosmic, departe de angoasele omenești. De ce am neglija și cel mai mic factor în măsurarea valorilor poetice? Tot ce contribuie la a-i conferi poeziei acțiunea ei psihică hotărîtoare trebuie să fie inclus într-o filosofie a imaginației dinamice. Uneori, valorile sensibile cele mai diferite și cele mai delicate se înlănțuie pentru a dinamiza și a mări poemul. O cercetare amănunțită a corespondențelor baudelairiene ar trebui să elucideze corespondența fiecărui simț cu cuvântul. GASTON BACHELARD 226 Uneori sunetul unei vocabule, forța unei litere deschide sau fixează gândirea profundă a cuvântului. Citim în frumoasa carte a lui Max Picard, Der Mensch und das Wort: „Das W in Welle bewegt die Welle im Wort mit, das H in Hauch lasst den Hauch aufsteigen, das t in fest und hart macht fest und hart.—1 Cu astfel de observații, filosoful Lumii tăcerii ne poartă în punctele de sensibilitate extremă unde fenomenele fonetice și fenomenele logosului vin să se armonizeze, atunci când limbajul își are întreaga noblețea sa. Dar ce încetineală de meditare ar trebui să știm să dobândim pentru a trăi poezia interioară a cuvântului, imensitatea interioară a unui cuvânt. Toate cuvintele mari, toate cuvintele chemate la măreție de un poet sunt chei ale universului, ale dublului univers, al Cosmosului și al profunzimilor din sufletul omenesc. V Astfel, ni se pare dovedit că la un mare poet ca Baudelaire se poate auzi mai mult decât un ecou venit din exterior, și anume o chemare intimă la imensitate. Am putea așadar să spunem, în stilul filosofic, că imensitatea este o „categorie— a imaginației poetice și nu numai o idee generală formată în contemplarea unor spectacole grandioase. Pentru a da, în chip de contrast, un exemplu de imensitate „empirică—, vom comenta o pagină a lui Taine. Vom vedea acolo în acțiune, în loc de poezie, literatura proastă, cea care caută cu orice preț exprimarea pitorească, fie și în detrimentul imaginilor fundamentale. În Călătorie în Pirinei (p. 96), Taine scrie: 1 Max Picard, Der Mensch und das Wort, Omul și cuvântul, Eugen Rentsch Verlag, Zurich, 1955, p. 14. E de la sine înțeles că astfel de frază nu trebuie să fie tradusă întrucât ea cere să ne ascuțim urechea la vocalitatea limbii germane. Fiecare limbă are cuvintele sale de mare vocalitate. 227 _____Poetica spațiului Întâia oară când am văzut marea am avut dezamăgirea cea mai neplăcută... Am crezut că văd unul din lungile câmpuri de sfeclă ce se găsesc în împrejurimile Parisului, întrerupte de pătrate verzi de varză și de fâșii de orz roșcate. Pânzele îndepărtate semănau cu aripile unor porumbei care se întorc. Perspectiva mi se părea îngustă; tablourile pictorilor îmi prezentaseră marea mai mare. Miau trebuit trei zile ca să regăsesc sentimentul imensității. Sfecla, orzul, varza și porumbeii sunt tare artificial asociate! Să le reunești într-o „imagine— nu putea fi decât un accident de conversație pentru cineva care nu vrea să spună decât lucruri „originale—. Cum să fii, în fața mării, obsedat până într-atât de ogorul de sfeclă din câmpiile ardene? Fenomenologul ar fi fericit să știe cum, după trei zile de lipsuri, și-a regăsit filosoful „sentimentul imensității—, prin ce întoarcere la marea contemplată naiv i-a văzut, în sfârșit, măreția. După acest intermezzo, să ne întoarcem la poeți. VI Poeții ne vor ajuta să descoperim în noi o bucurie atât de expansivă de a contempla încât vom trăi uneori, în fața unui obiect apropiat, mărirea spațiului nostru intim. Să-l ascultăm, de exemplu, pe Rilke, atunci când dă existența sa de imensitate copacului contemplat Spațiul, în afara noastră, câștigă și traduce lucrurile: Dacă vrei să izbutești existența unui copac, Investește-l cu spațiu intern, acel spațiu Care își are ființa în tine. Împresoară-l cu constrângeri. E fără graniță și nu devine cu adevărat copac GASTON BACHELARD 228 Decât dacă se ordonează în sânul renunțării tale.1 În ultimele două versuri, o obscuritate mallarmeană îl obligă pe cititor să mediteze. Poetul îi pune astfel o problemă de imaginație. Sfatul: „Împresoară copacul cu constrângeri— ar fi mai întâi o obligație de a-l desena, de a-l investi cu limite în spațiul exterior. Te-ai supune atunci regulilor simple ale percepției, ai fi „obiectiv—, n-ai mai imagina. Dar copacul este, ca orice ființă adevărată, surprins în ființa sa „fără granițe—. Limitele sale nu sunt decât niște accidente. Împotriva lor, copacul are nevoie să-i dai imaginile tale supraabundente, hrănite de spațiul tău intim, „acest spațiu care își are ființa în tine—. Atunci, copacul și visătorul său, împreună, se ordonează, cresc. În lumea visului, niciodată copacul nu se stabilește ca o ființă desăvârșită. El își caută sufletul, spune Jules Supervielle într-un poem2: Azur viu al unui spațiu Unde fiecare copac se înalță la deznodarea ramurilor În căutarea sufletului său. Dar când un poet știe că o ființă din lume își caută sufletul, înseamnă că ea îl caută pe al poetului. „Un lung copac fremătând atinge totdeauna sufletul.—3 Înapoiat forțelor imaginare, investit cu spațiul nostru interior, copacul intră cu noi într-o emulație a mărimii. Într-un alt poem din 1914 Rilke4 spusese: .Străbătând prin noi își iau zborul Păsările în tăcere. O eu, care vreau să cresc, Privesc afară, și copacul în mine crește. 1 Poem din iunie 1924, tradus de Claude Vigee, publicat în revista Les Lettres, anul 4, numerele 14, 15, 16, p. 13. 2 Jules Supervielle, L'escalier (Scara), p. 106. 3 Henri Bosco, Antonin, p. 13. 4 loc.cit., p. 11. 229 _____Poetica spațiului Astfel, copacul are totdeauna un destin de mărire. El propagă destinul. Copacul mărește ceea ce-l înconjoară. Într-o scrisoare reprodusă în cărticica atât de umană a Clairei Goll,1 Rilke îi scrisese: „Copacii aceștia sunt magnifici, dar și mai magnific spațiul sublim și patetic dintre ei, ca și cum cu creșterea lor s-ar fi mărit și el.— Neîncetat cele două spații, spațiul intim și spațiul exterior vin, dacă îndrăznim să spunem așa, să se încurajeze în creșterea lor. A desemna, așa cum fac pe drept cuvânt psihologii, spațiul trăit drept un spațiu afectiv nu merge totuși la rădăcina viselor spațialității. Poetul merge mai adânc, descoperind cu spațiul poetic un spațiu care nu ne închide într-o afectivitate. Oricum ar fi afectivitatea ce colorează un spațiu, fie ea tristă sau grea, de îndată ce e exprimată, poetic exprimată, tristețea se temperează, apăsarea se ușurează. Spațiul poetic, întrucât este exprimat, capătă valori de expansiune. Aparține fenomenologiei lui ex-. Cel puțin aceasta este teza pe care vrem s-o evocăm cu orice ocazie, teză asupra căreia vom reveni într-o următoare lucrare. În trecere o dovadă, când poetul2 îmi spune: Știu o tristețe cu miros de ananas sunt mai puțin trist, sunt mai îndulcit trist. În acest schimb al spațialității poetice, care merge de la intimitatea profundă la întinderea nedefinită reunite în aceeași expansiune, se simte izvorând o mărire. Rilke a spus-o: „Prin toate ființele se desfășoară spațiul unic, spațiu intim lumii.— Spațiul îi apare atunci poetului ca subiectul verbului a se desfășura, al verbului a se mări. De îndată ce un spațiu este o valoare - și există oare o valoare mai mare decât intimitatea? -el crește. Spațiul valorizat este un verb; niciodată în noi sau în afara noastră mărimea nu este un „obiect—. 1 Claire Goll, Rilke et les femmes (Rilke și femeile), p. 63. 2 Jules Supervielle, L'escalier, p. 123. GASTON BACHELARD 230 A-i dărui spațiul tău poetic unui obiect, înseamnă a-i da mai mult spațiu decât are el obiectiv, sau mai bine zis, înseamnă a urma expansiunea spațiului său intim. Pentru a păstra omogenitatea, să mai amintim că Joe Bousquet exprimă astfel spațiul intim al copacului: „Spațiul nu e nicăieri. Spațiul este în el ca mierea în stup.—1 În regnul imaginilor, mierea în stup nu ascultă de dialectica elementară a conținutului și conținătorului. Mierea metaforică nu se lasă închisă. Aici, în spațiul intim al copacului, mierea este cu totul altceva decât o măduvă. Este „mierea copacului— ce va parfuma floarea. Este soarele interior al copacului. Cine visează la miere știe prea bine că mierea este o putere care rând pe rând concentrează și iradiază. Dacă spațiul interior al copacului este o miere, ea îi dă copacului „expansiunea lucrurilor infinite—. Bineînțeles, pagina lui Joe Bousquet poate fi citită fără a ne opri asupra imaginii. Dar dacă ne place să mergem în adâncul imaginii, câte vise trezește ea! Filosoful spațiului începe și el să viseze. Dacă ne plac cuvintele de metafizică compusă, oare nu putem spune că Joe Bousquet ne-a descoperit un spațiu-substanță, mierea-spațiu sau spațiul-miere? Fiecare substanță cu localizarea ei. Fiecare substanță cu extanța ei. Fiecare materie cu cucerirea spațiului ei, cu puterea de expansiune dincolo de suprafețele prin care un geometru ar vrea s-o definească. Se pare astfel că prin „imensitatea— lor devin consonante cele două spații: spațiul intimității și spațiul lumii. Când marea singurătate a omului se adâncește, cele două imensități se ating, se confundă. Într-o scrisoare, Rilke tinde, din tot sufletul, spre „acea singurătate nelimitată, care face din fiecare zi o viață, acea comuniune cu universul, spațiul într-un cuvânt, spațiul invizibil pe care omul poate totuși să-l locuiască și care-l înconjoară cu nenumărate prezențe.— Cât de concretă este această coexistență a lucrurilor într-un spațiu pe care îl dublăm cu conștiința existenței noastre. Tema leibniziană a spațiului, loc al coexistenților, își găsește în Rilke 1 Joe Bousquet, La neige d'un autre âge, p. 92. 231 _____Poetica spațiului poetul. Fiecare obiect investit cu spațiu intim devine, în acest coexistențialism, centru al întregului spațiu. Pentru fiecare obiect, îndepărtatul este prezentul, orizontul are tot atâta existență ca și centrul. VII În regnul imaginilor, n-ar trebui să existe contradicție și niște suflete egal sensibile pot sensibiliza dialectica centrului și orizontului în mod diferit. Am putea propune, în acest sens, un soi de test al câmpiei în care ar răsuna tipuri diferite de priză asupra infinitului. La o extremitate a testului, ar trebui să așezăm ceea ce Rilke spune pe scurt într-o frază imensă: „Câmpia este sentimentul care ne mărește.— Această teoremă de antropologie estetică este enunțată cu o asemenea claritate încât se simte mijind în ea o teoremă corelativă care ar putea fi exprimată în termenii următori: orice sentiment care ne mărește ne planifică situarea în lume. La cealaltă extremitate a testului câmpiei, s-ar așeza această pagină a lui Henri Bosco: la câmpie, „eu sunt totdeauna aiurea, un aiurea plutitor, fluid. Îndelung absent din mine însumi și prezent nicăieri, le acord prea ușor inconsistența reveriilor mele spațiilor nelimitate care le favorizează.—1 Între acești doi poli ai dominării și dispersiei, câte nuanțe s-ar găsi dacă s-ar ține seama de dispoziția visătorului, de anotimpuri și de vânt. Și totdeauna s-ar putea găsi felurite nuanțe între visătorii pe care câmpia îi domolește și cei pe care câmpia îi neliniștește, nuanțe cu atât mai interesant de studiat cu cât câmpia este adesea considerată drept o lume simplificată. Unul dintre farmecele fenomenologiei imaginației poetice este acela de a putea trăi o nuanță nouă în fața unui spectacol care cheamă uniformitatea, care poate fi rezumat într-o idee. Dacă 1 Henri Bosco, Hyacinthe, p. 18. GASTON BACHELARD 232 nuanța este sincer trăită de poet, fenomenologul e sigur că surprinde o pornire de imagine. Privitor la toate aceste nuanțe, o anchetă mai amănunțită decât a noastră ar trebui să arate cum se integrează ele în mărimea câmpiei sau a podișului, să spună de exemplu de ce reveria podișului nu este niciodată o reverie a câmpiei. Acest studiu este dificil fiindcă uneori scriitorul vrea să descrie, fiindcă scriitorul știe dinainte, în kilometri, mărimea singurătății sale. În acest caz, visăm pe o hartă, visăm ca geografi. Asemenea lui Loti, la umbra unui copac în Dakar, portul lui de ataș: „Cu ochii îndreptați spre interiorul țării, întrebam imensul orizont al nisipurilor.—1 Acest imens orizont al nisipurilor nu e oare un deșert de școlar, acel Sahara din atlasele școlare? Cu cât mai prețioase sunt pentru un fenomenolog imaginile Deșertului din frumoasa carte a lui Philippe Diole: Cel mai frumos deșert din lume! Imensitatea din deșertul trăit răsună într-o intensitate a ființei intime. Cum spune Philippe Diole2, călător plin de visuri, trebuie să trăiești deșertul „așa cum se reflectă el în interiorul rătăcitorului.— Și Diole ne cheamă la o meditație în care vom putea - sinteză a contrariilor - să trăim o concentrare a rătăcirii. Pentru Diole, „acești munți în zdrențe, aceste nisipuri și aceste fluvii moarte, aceste pietre și acest soare aspru—, tot acest univers care poartă semnul deșertului este „anexat spațiului din lăuntru—. Prin această anexare, diversitatea imaginilor este unificată în adâncimea „spațiului din lăuntru—3. 1 Pierre Loti, Un jeune officier pauvre (Un tânăr ofițer sărac), p. 85. 2 Ph. Diole, Le plus beau desert du monde, Editions Albin Michel, p. 178. 3 Henri Bosco scrie și el (L'antiquaire, p. 228): „În deșertul ascuns pe care-l purtăm în noi, unde a pătruns deșertul nisipului și al pietrei, întinderea sufletului se pierde în mijlocul întinderii nesfârșit de nelocuite care îndurerează singurătățile pământului.— Vezi și p. 227. Altundeva, pe un podiș dezgolit, pe această câmpie care atinge cerul, marele visător care a scris Hyacinthe, traduce în toată adâncimea lui mimetismul deșertului în raport cu lumea și cu deșertul sufletesc: „În mine se întindea din nou acel vid, și eram deșertul în deșert.— Stanța meditativă se încheie pe această notă: „Nu mai aveam suflet.— (Henri Bosco, Hyacinthe, p. 33, p. 34). 233 _____Poetica spațiului Formulă decisivă pentru demonstrația pe care vrem s-o facem privind corespondența dintre imensitatea spațiului lumii și adâncimea „spațiului din lăuntru—. De altfel, această interiorizare a Deșertului nu corespunde la Diole conștiiței unui vid intim. Dimpotrivă, Diole ne face să trăim o dramă de imagini, drama fundamentală a imaginilor materiale ale apei și uscăciunii. Într-adevăr, „spațiul din lăuntru— este la Diole o adeziune la o substanță intimă. El a trăit îndelung, cu delicii, experiențele scufundării în apă adâncă. Oceanul a devenit pentru el un „spațiu—. La 40 de metri sub apă, el a găsit „absolutul adâncimii—, o adâncime care nu se mai măsoară, o adâncime care n-ar mai da alte puteri de visuri și de gânduri chiar dacă ar fi dublată sau triplată. Prin experiențele sale de scufundare, Diole a intrat într-adevăr în volumul apei. Și când trăiești, alături de Diole, urmându-l în cărțile precedente, această cucerire a intimității apei, ajungi să cunoști în acest spațiu-substanță un spațiu cu o dimensiune. O substanță, o dimensiune. Și ești atât de departe de pământ, de viața pământească, încât această dimensiune a apei poartă semnul nelimi-tării. A căuta susul, josul, dreapta sau stânga într-o lume atât de bine unificată prin substanța ei, înseamnă a gândi, nu înseamnă deloc a trăi - a gândi ca odinioară în viața pământească, nu înseamnă a trăi în lumea nouă cucerită prin scufundare. Cât despre mine, înainte de a citi cărțile lui Diole, nu-mi închipuiam că nelimitatul era atât de la îndemâna noastră. E de ajuns să visezi la pura adâncime, la adâncimea care nu are nevoie de măsură pentru a fi. Dar atunci, de ce se duce Diole, acest psiholog, acest ontolog al vieții omenești submarine, în Deșert? Prin ce crudă dialectică vrea el să treacă de la apa nelimitată la nisipurile nesfârșite? La aceste întrebări, Diole răspunde ca poet. El știe că orice nouă cosmicitate înnoiește ființa noastră interioară și orice cosmos nou e deschis atunci când te eliberezi de legăturile unei sensibilități anterioare. La începutul cărții sale, Diole ne spune că a vrut să „desăvârșească în Deșert magica operație care, în apa adâncă, îi îngăduie scufundătorului să desfacă legăturile GASTON BACHELARD 234 obișnuite ale timpului și ale spațiului și să facă să coincidă viața cu un obscur poem interior.— (loc. cit., p. 12) Iar, la sfârșitul cărții, Diole va conchide: „A coborî în apă sau a hoinări în deșert este a schimba spațiul— și schimbând spațiul, părăsind spațiul sensibilităților obișnuite, intri în comunicare cu un spațiu psihic înnoitor. „Nu mai păstrezi nici în Deșert, nici în fundul mării, un mic suflet plumbuit și indivizibil.— Această schimbare de spațiu concret nu mai poate fi o simplă operație a spiritului, cum ar fi conștiința relativității geometriilor. Nu îți schimbi locul, îți schimbi natura. Dar, cum aceste probleme de fuziune a ființei într-un spațiu concret, într-un spațiu înalt calitativ, interesează o fenomenologie a imaginației - fiindcă trebuie să imaginezi mult pentru a „trăi— un spațiu nou - să vedem cum se prezintă impactul imaginilor fundamentale asupra autorului nostru. În Deșert, Diole nu se desprinde de ocean. Spațiul Deșertului, departe de a contrazice spațiul apei adânci, se va exprima, în visele lui Diole, prin limbajul apelor. Este aici o veritabilă dramă a imaginației materiale, dramă născută din conflictul imaginării a două elemente atât de ostile ca nisipul arid din deșert și apa sigură de masa ei, necompromisă de mâzgă și de noroi. Pagina lui Diole are o asemenea sinceritate de închipuire încât o oferim în întregime: Am scris odinioară, spune Diole, că acela care cunoscuse marea adâncă nu mai putea să redevină un om ca ceilalți. Dovada o am în clipe ca aceasta (în mijlocul deșertului). Fiindcă am observat că în mintea mea, continuând să merg, umpleam cu apă decorul Deșertului! În închipuire, inundam spațiul care mă înconjura și în centrul căruia mergeam. Trăiam într-o imersiune inventată. Mă deplasam în centrul unei materii fluide, luminoase, îndurătoare, dense, care este apa de mare, amintirea apei de mare. Acest artificiu era de-ajuns pentru mine ca să umanizeze o lume de o descurajatoare uscăciune, împăcându-mă cu stâncile, tăcerea, singurătatea, pânzele de aur solar ce cădeau din cer. Chiar oboseala mea era atenuată. Greutatea mi se sprijinea în vis pe această apă imaginară. Mi-am dat seama că nu era prima dată când inconștient recursesem la această apărare psihologică. Tăcerea și înaintarea lentă din viața mea sahariană deștepta în mine amintirea scufundării. Un soi de blândețe scălda atunci imaginile mele interioare și în trecerea astfel 235 _____Poetica spațiului reflectată de vis, apa ieșea la iveală cât se poate de firesc. Mergeam, purtând în mine reflexe lucitoare, o densitate translucidă care nu erau altceva decât amintiri ale mării adânci. (loc. cit., p. 118) Astfel, Philippe Diole ne oferă o tehnică psihologică pentru a fi aiurea, într-un aiurea absolut care pune stavilă forțelor ce ne rețin în temnița lui aici. Nu e vorba numai de o evadare într-un spațiu deschis din toate părțile aventurii. Fără mașinăria cu ecrane și oglinzi din cutia care-l poartă pe Cyrano în împărățiile soarelui, Diole ne transportă într-un altundeva, al unei alte lumi. El nu se servește, s-ar putea spune, decât de o mașinărie psihologică, ce pune în acțiune legile cele mai sigure, cele mai puternice ale psihologiei. Nu a recurs decât la aceste puternice și stabile realități care sunt imaginile materiale fundamentale, imaginile care stau la baza oricărei imaginații. Nu e nimic aici care să țină de himere și de iluzii. Timpul și spațiul sunt aici sub dominația imaginii. Aiurea și odinioară sunt mai puternice decât hic et nunc. Ființa-acolo e susținută de o ființă de aiurea. Spațiul, spațiul cel mare, este prietenul ființei. Ah! Cum s-ar instrui filosofii dacă ar consimți să-i citească pe poeți! VIII Întrucât am luat două imagini eroice, imaginea scufundării și imaginea deșertului, două imagini pe care nu le putem trăi decât în imaginație, fără să putem vreodată să le hrănim cu vreo experiență concretă, vom încheia acest capitol cercetând o imagine mai la îndemâna noastră, o imagine pe care știm să o hrănim cu toate amintirile noastre despre câmpie. Vom vedea cum o imagine foarte particulară poate comanda spațiul, poate impune spațiului propria lege. GASTON BACHELARD 236 În fața unei lumi liniștite, pe câmpia pașnică, omul poate cunoaște calmul și repaosul. Dar, în lumea evocată, în lumea pe care ne-o închipuim, spactacolele câmpiei n-au adesea decât efecte uzate. Pentru a le reda forța, e nevoie de o imagine nouă. Prin grația unei imagini literare, a unei imagini neașteptate, sufletul atins intră pe făgașul inducerii liniștii. Imaginea literară sensibilizează îndeajuns încât să primească impresia unei absurde fineți. Astfel într-o pagină admirabilă, d'Annunzio1 ne comunică privirea animalului tremurând, privirea iepurelui care, o clipă netulburat, proiectează o anume pace asupra universului de toamnă. „Ați văzut vreodată, dimineața, un iepure ieșind din brazdele proaspăt croite de plug, alergând câteva clipe prin bruma argintie, apoi oprindu-se în tăcere, așezându-se pe labele dinapoi, ciulind urechile, privind în zare? Pare că privirea lui împacă Universul. Iepurele nemișcat care, într-un răgaz al necontenitei sale neliniști, contemplă câmpia în ceață. Nu s-ar putea închipui un semn mai sigur de pace adâncă în împrejurimi. În clipa aceea, este un animal sacru care trebuie adorat.— Axa de proiecție a calmului ce se va întinde pe câmpie este indicată clar: „Pare că privirea lui împacă Universul.— Un visător care și-ar încredința visele acestei mișcări de viziune va trăi într-o tonalitate crescută imensitatea câmpiilor întinse. O astfel de pagină este în ea însăși un bun test de sensibilitate retorică. Ea se oferă liniștit criticii spiritelor apoetice. Este într-adevăr foarte dannunziană și poate servi la denunțarea stingheritoarelor metafore ale scriitorului italian. Ar fi atât de simplu, cred spiritele pozitive, să descrii direct pacea cîmpiei! De ce să alegi intermediarul iepurelui în contemplare? Dar poetului puțin îi pasă de aceste păreri. El vrea să dezvăluie toate etapele de creștere ale unei contemplații, toate clipele imaginii și în primul rând acea clipă în care pacea animală se înscrie în pacea lumii. Căpătăm în acest fel conștiința funcției unei priviri care nu are nimic de făcut, a unei priviri care nu mai privește un obiect anume, ci privește lumea. N-am fi fost atât de radical trimiși spre o primitivitate dacă poetul ne-ar fi 1 D'Annunzio, Le feu (Focul), trad., p. 261. 237 _____Poetica spațiului oferit propria sa contemplație. Poetul n-ar face decât să repete pentru a nu-știu-câta oară o temă filosofică. Dar animalul dannunzian este, pentru o clipă, eliberat de reflexele sale: ochiul nu mai pândește, ochiul nu mai e un șurub al mașinii animale, ochiul nu comandă fuga. Da, într-adevăr, o asemenea privire, la animalul fricii, este clipa sacră a contemplației. Cu câteva rânduri înainte, urmând o inversiune ce traduce dualismul privitor-privit, poetul văzuse, în ochiul atât de frumos, de mare, de liniștit al iepurelui, natura acvatică a privirilor animalului vegetarian: „Ochii aceia mari și umezi. minunați ca lacurile în serile de vară, cu trestiile ce se scaldă în ele, cu tot cerul care se oglindește și se transfigurează în ele.— Am reunit în cartea noastră L'eau et les reves (Apa și visele) multe alte imagini literare care ne spun că iazul este ochiul însuși al peisajului, că răsfrângerea în ape este prima viziune de sine pe care o ia universul, că frumusețea sporită a unui peisaj reflectat este însăși rădăcina narcisismului cosmic. În Walden, Thoreau va urma și el în mod foarte firesc această mărire a imaginilor. El scrie: „Un lac este trăsătura cea mai frumoasă și cea mai expresivă a peisajului. Este ochiul pământului, în care spectatorul cufundându-și-l pe al său sondează adâncimea propriei sale naturi.— Și, o dată în plus, vedem animându-se o dialectică a imensității și a adâncimii. Nu se știe de unde pornesc cele două hiperbole, hiperbola ochiului prea văzător și hiperbola peisajului care se vede neclar pe sub grelele pleoape ale apelor sale adormite. Dar orice doctrină a imaginarului este obligatoriu o filosofie a lui prea. Orice imagine are un destin de mărire. Un poet contemporan va fi mai discret, dar va spune tot atâtea: Locuiesc liniștea frunzelor, vara crește - scrie Jean Lescure. GASTON BACHELARD 238 O frunză liniștită într-adevăr locuită, o privire liniștită surprinsă în cea mai umilă dintre viziuni sunt operatori de imensitate. Aceste imagini fac să crească lumea, să crească vara. La anumite ore, poezia propagă unde de calm. Prin faptul că e imaginat, calmul se instituie ca o emergență a ființei, ca o valoare ce domină în ciuda stărilor subalterne ale ființei, în ciuda unei lumi tulburi. Imensitatea a fost mărită de contemplare. Iar atitudinea contemplativă este o valoare umană atât de mare, încât conferă imensitate unei impresii pe care un psiholog ar avea toată dreptatea să o declare efemeră și particulară. Dar poemele sunt realități omenești; nu e de-ajuns să te referi la „impresii— ca să le explici. Trebuie să le trăiești în imensitatea lor poetică. capitolul al nouălea DiALEcTicA Lui AFARĂ ȘI ÎNLĂUNTRU „Geografiile solemne ale limitelor umane.— Paul Eluard „Căci noi suntem acolo unde nu suntem.— Pierre-Jean Jouve „Una din maximele de educație practică ce mi-au guvernat copilăria: «Nu mânca cu gura deschisă.»— Colette I Afară și înlăuntru alcătuiesc o dialectică de fractură iar geometria evidentă a acestei dialectici ne orbește de îndată ce o facem să opereze în domenii metaforice. Ea are limpezimea tăioasă a dialecticii lui da și nu care hotărăște totul. Facem din ea, fără să băgăm de seamă, o bază de imagini care comandă toate gândurile despre pozitiv și negativ. Logicienii trasează cercuri care se încalecă sau se exclud și de îndată toate regulile lor sunt clare. Prin în lăuntrul și în afara, filosoful gândește ființa și neființa. Metafizica cea mai adâncă s-a înrădăcinat astfel într-o geometrie implicită, într-o geometrie care - fie că o vrem sau nu - spațializează gândirea; dacă metafizicianul nu ar desena, ar mai gândi oare? Deschisul și închisul sunt gânduri de-ale sale. Deschisul și închisul sunt metafore pe care le leagă de toate, până și de sistemele sale. Într-o conferință în care Jean Hyppolite a studiat subtila structură a tăgăduirii, foarte diferită de structura simplă a GASTON BACHELARD 240 negării, Jean Hyppolite1 a putut pe drept să vorbească despre „un mit primar al lui înlăuntru și al lui afară—. Hyppolite adaugă: „Simțiți ce importanță are acest mit al formării lui înlăuntru și a lui afară: este cea a înstrăinării care se bazează pe acești doi termeni. Ceea ce se traduce prin opoziția lor formală devine dincolo de această înstrăinare și ostilitate între cei doi termeni.— Și astfel, simpla opoziție geometrică ia o nuanță de agresivitate. Opoziția formală nu poate rămâne liniștită. Mitul o frământă. Dar nu trebuie să studiem această lucrare a mitului dincolo de imensul domeniu al imaginației și al expresiei dându-i falsa lumină a intuițiilor geometrice.2 Dincoace și dincolo repetă în surdină dialectica lui înlăuntru și afară: totul se desenează, chiar și infinitul. Se vrea fixarea ființei și fixând-o se vrea transcenderea tuturor situărilor pentru a da o situare a tuturor situărilor. Este confruntată atunci ființa omului cu ființa lumii de parcă s-ar atinge cu ușurință primitivitățile. Dialectica lui aici și acolo este înălțată la rangul de absolut. Li se conferă acestor biete adverbe de loc o forță de determinare ontologică prost supravegheată. Multe metafizici ar avea nevoie de o cartografie. Dar, în filosofie, toate facilitățile se plătesc și cunoașterea filosofică riscă să greșească pornind de la niște experiențe schematizate. II Să studiem ceva mai de aproape această cancerizare geometrică a țesutului lingvistic al filosofiei contemporane. 1 Jean Hyppolite, comentariu vorbit asupra ceea ce Freud numea Verneinung, apud La psychanalise, no. 1, 1956, p. 35. 2 Hyppolite pune în lumină răsturnarea psihologică profundă a negației în tăgăduire. Vom da, în cele ce urmează exemple de astfel de răsturnare, la nivelul simplu al imaginilor. 241 _____Poetica spațiului Într-adevăr, oare nu pare că o sintaxă artificială ar veni să sudeze adverbele și verbele ca să formeze excrescențe. Această sintaxă, înmulțind trăsăturile de unire, obține fraze-cuvinte. Exterioarele, acele „în afara— cuvântului se topesc în în lăuntrul lui. Limba filosofică devine o limbă aglutinantă. Uneori, dimpotrivă, în loc de a se suda, cuvintele, în intimitatea lor, se dezleagă. Prefixe și sufixe - mai ales prefixele - se despart: vor să gândească singure. De aceea, uneori, cuvintele se dezechilibrează. Unde este greutatea majoră a cuvântului ființă-acolo, în ființă sau în acolo? În acolo - care s-ar numi mai bine aici - trebuie să-mi caut în primul rând ființa? Sau, în ființa mea, voi găsi mai întâi certitudinea fixării mele într-un acolo? Oricum, unul dintre termeni, totdeauna, îl slăbește pe celălalt. Adeseori acolo e spus cu atâta energie, încât fixarea geometrică rezumă brutal aspectele ontologice ale problemelor. De aici rezultă o dogmatizare a filosofemelor chiar de la instanțele exprimării. În tonalitatea limbii franceze, acolo este atât de energic, încât a desemna o ființă printr-o ființă-acolo, înseamnă a aținti un arătător viguros care ar pune cu ușurință ființa intimă într-un loc exteriorizat. Dar de ce să mergem așa de repede cu desemnările prime? S-ar zice că metafizicianul nu-și mai acordă timp pentru a gândi. Mai bine ar fi, credem noi, pentru un studiu al ființei, să urmărim toate circuitele ontologice ale diverselor experiențe de a fi. În fond, experiențele de ființă care ar putea legitima niște expresii „geometrice— sunt printre cele mai sărace... Trebuie să ne gândim de două ori înainte de a vorbi, în franțuzește, despre ființa-acolo. Închis în ființă, va trebui totdeauna să ieși de acolo. Abia ieșit din ființă, va trebui mereu să intri iar în ea. Astfel, în ființă, totul este circuit, totul e ocoliș, întoarcere, discurs, totul e șirag de popasuri, totul e refren de cuplete fără sfârșit. Și ce spirală este ființa omului!1 În această spirală, câte dinamisme care se inversează! Nu mai știi de îndată dacă alergi 1 Spirală? Goniți geometricul din intuițiile filosofice, și el se va întoarce în galop. GASTON BACHELARD 242 spre centru sau dacă evadezi. Poeții cunosc prea bine această ființă a ezitării de a fi. Jean Tardieu nu scrie oare: Ca să înaintez mă învârt în jurul meu Ciclon locuit de nemișcare^ În alt poem, Tardieu scrisese: Dar înlăuntru nu mai sunt hotare!1 2 Astfel, ființa spiralată, care se desemnează în exterior ca un centru bine înconjurat, nu-și va atinge nicicând centrul. Ființa omului e o ființă defixată. Orice exprimare o defixează. În regnul imaginației, de-abia a fost propusă o expresie, că ființa are de îndată nevoie de altă expresie, că ființa trebuie să fie ființa unei alte exprimării. După părerea noastră, conglomeratele verbale trebuie evitate. Metafizica nu are interesul să-și toarne gândurile în fosile lingvistice. Ea trebuie să profite de extrema mobilitate a limbilor moderne, rămânând totuși în omogenitatea unei limbi materne, urmând întocmai obișnuința adevăraților poeți. Pentru a profita de toate lecțiile psihologiei moderne, de cunoștințele dobândite de psihanaliză despre ființa omului, metafizica trebuie deci să fie hotărît discursivă. Ea nu trebuie să aibă încredere în privilegiile de evidență ce aparțin intuițiilor geometrice. Vederea spune prea multe lucruri dintr-o dată. Ființa nu se vede. Poate că se ascultă. Ființa nu se desenează. Ea nu e tivită de neant. Nu ești niciodată sigur că o găsești sau o regăsești solidă apropiindu-te de un centru de ființă. Iar dacă vrei să determini ființa omului, nu ești niciodată sigur că ești mai aproape de tine „retrăgându-te— în tine însuți, mergând către centrul spiralei; adesea, tocmai în inima ființei, ființa este rătăcire. Câteodată, atunci când e scoasă din sine, ființa experimentează niște consistențe. Câteodată, ea este, s-ar putea 1 Jean Tardieu, Les temoins invisibles (Martorii invizibili), p. 36. 2 loc.cit.,p. 34 243 _____Poetica spațiului spune, închisă în exterior. Vom da în cele ce urmează un text poetic în care închisoarea se află în exterior. Dacă am acumula imaginile, luându-le din domeniile luminii și sunetului, ale căldurii și frigului, am pregăti o ontologie mai lentă, dar fără îndoială mai sigură decât cea care se sprijină pe imaginile geometrice. Am ținut să facem aceste observații generale pentru că, din punct de vedere al expresiilor geometrice, dialectica lui afară și a lui înlăuntru se sprijină pe un geometrism întărit în care limitele sunt bariere. Trebuie să fim liberi față de orice intuiție definitivă - și geometrismul înregistrează intuiții definitive -dacă vrem să urmărim, așa cum o vom face mai departe, îndrăznelile poeților care ne cheamă la niște finețuri de experiență a intimității, la „evaziuni— de imaginație. Înainte de toate, trebuie să constatăm că cei doi termeni, afară și înlăuntru, pun, în antropologia metafizică, probleme care nu sunt simetrice. A face din „înlăuntru— un element concret și din „afară— un element vast sunt, pe cât se pare, sarcini inițiale, probleme prime ale unei antropologii a imaginației. Între concret și vast, opoziția nu e tranșată. La cea mai mică atingere, apare disimetria. Și totdeauna e așa: „înlăuntrul“ și „afara— nu primesc calificativele în același fel, calificativele care sunt măsura adeziunii noastre la lucruri. Nu pot fi trăite în același fel calificativele atașate lui înlăuntru și lui afară. Totul, chiar și mărimea, este valoare umană, și am arătat, într-un capitol anterior, că miniatura știe să înmagazineze mărimea. Ea este vastă în felul ei. În orice caz, înlăuntru și în afară trăite de imaginație nu mai pot fi luate în simpla lor reciprocitate; de acum înainte, fără a mai vorbi despre geometric pentru a spune primele expresii ale ființei, alegând puncte de pornire mai concrete, mai fenomenologic exacte, ne vom da seama că dialectica lui înlăuntru și în afară se multiplică și se diversifică în nenumărate nuanțe. Urmând metoda noastră obișnuită, să discutăm teza propusă pe un exemplu de poetică concretă, să-i cerem unui poet o imagine destul de nouă în nuanța ei de ființă ca să ne dea GASTON BACHELARD 244 o lecție de amplificare ontologică. Prin noutatea imaginii și prin amplificarea ei, vom fi siguri de a reține pe deasupra sau pe margine niște certitudini rezonabile. III Într-un poem în proză, L'espace aux ombres, Henri Michaux scrie1: Spațiul, dar voi nu puteți concepe acest oribil înlăuntru-în afară care este adevăratul spațiu. Anumite (umbre) mai ales încordându-se pentru ultima oară, fac un efort disperat pentru «a fi doar în unitatea lor». Nu le merge bine. Am întâlnit-o pe una dintre ele. Distrusă prin pedeapsă, nu mai era decât un zgomot, dar enorm. O lume imensă încă o mai auzea, dar ea nu mai era, devenise numai și numai un zgomot, care avea să mai răsune secole, dar sortită să se stingă complet, ca și cum n-ar fi fost niciodată. Să luăm întreaga lecție filosofică pe care ne-o dă poetul. Despre ce este vorba într-o asemenea pagină? Despre un suflet care și-a pierdut „ființa-acolo—, despre un suflet care ajunge să decadă din ființa umbrei sale, ca să treacă, precum un zgomot van, ca o rumoare nesituabilă în regiunile lui „se spune— ale ființei. A fost el oare? Oare el n-a fost decât zgomotul în care s-a prefăcut? Nu e oare pedeapsa lui să nu mai fie decât ecoul zgomotului van, inutil, care a fost el cândva? Nu era el altădată ceea ce e acum: o sonoritate a bolților iadului? E condamnat la a repeta cuvântul intenției sale rele, un cuvânt care, înscris în ființă, a răvășit ființa.2 Căci ființa lui Henri Michaux e o ființă 1 Henri Michaux, Nouvelles de l’etranger, Editions Mercure de France, 1952, p. 91. 2 Nu spune un alt poet: „Gândește-te că un simplu cuvânt, un nume, e destul ca să zdruncine pereții puterii tale?— Pierre Reverdy, Risques et perils (Riscuri și primejdii), p. 23. 245 _____Poetica spațiului vinovată, vinovată de a fi. Și noi suntem în infern, și o parte din noi e mereu în infern, zidiți cum suntem în lumea intențiilor rele. Prin ce naivă intuiție localizăm noi într-un infern răul care nu are limite? Sufletul acesta, umbra aceasta, zgomotul acesta al unei umbre care, ne spune poetul, își cere unitatea, îl auzim din afară fără a putea fi siguri că el e înlăuntru. În acest „oribil înlăuntru-în afară— al cuvintelor neformulate, al intențiilor de a fi neîmplinite, ființa, în interiorul său, își digeră încet neantul. Neantizarea sa va dura „veacuri—. Rumoarea ființei acelor „se spune— se prelungește în spațiu și în timp. În van își încordează sufletul ultimele puteri, el a devenit învolburarea ființei ce se sfârșește. Ființa este rând pe rând condensare ce se dispersează sfărâmându-se și dispersare ce se întoarce către un centru. În afara și în lăuntrul sunt amândouă intime; ele sunt totdeauna gata de a se răsturna, de a-și schimba între ele ostilitatea. Dacă există o suprafață limită între un asemenea înlăuntru și un asemenea în afară, această suprafață este dureroasă de amândouă părțile. Trăind pagina lui Henri Michaux, absorbim un amestec de ființă și de neant. Punctul central al „ființei-acolo— se clatină și se cutremură. Spațiul intim își pierde orice claritate. Spațiul exterior își pierde vidul. Vidul, acea materie a posibilității de a fi! Suntem exilați din regnul posibilității. În această dramă a geometriei intime, unde trebuie oare să locuim? Sfatul filosofului de a te retrage în tine însuți pentru a te situa în existență nu-și pierde oare valoarea, ba chiar semnificația, când imaginea cea mai suplă a „ființei-acolo— e trăită urmând coșmarul ontologic al poetului? Să fie bine înțeles că acest coșmar nu se dezvoltă prin mari lovituri înspăimântătoare. Frica nu vine din exterior. Ea nu e făcută nici din vechi amintiri. Nu are trecut. Nu are nici fiziologie. Nimic comun cu filosofia respirației tăiate. Frica este aici ființa însăși. Atunci unde să fugi, unde să te refugiezi? În ce în afară ai putea fugi? În ce ascunzătoare te-ai putea refugia? Spațiul nu este decât un „oribil în afară-înlăuntru—. Iar coșmarul e simplu fiindcă e radical. Am intelectualiza experiența spunând că acest coșmar e făcut dintr-o îndoială GASTON BACHELARD 246 subită asupra certitudinii lui înlăuntru și asupra clarității lui în afară. Michaux ne dă întregul spațiu-timp al ființei echivoce ca a priori al ființei. În acest spațiu echivoc, spiritul și-a pierdut patria geometrică și sufletul plutește. Se poate, desigur, evita intrarea prin ușa îngustă a unui astfel de poem. Filosofiile angoasei cer principii mai puțin simplificate. Nu acordă atenție activității unei imaginații efemere fiindcă au înscris angoasa, cu mult înainte ca imaginile s-o activeze, în inima ființei. Filosofii își dăruiesc angoasa și nu văd în imagini decât manifestări ale cauzalității ei. Ei nu se preocupă să trăiască ființa imaginii. Fenomenologia imaginației trebuie să-și asume sarcina de a capta ființa efemeră. Fenomenologia se instruiește tocmai din caracterul efemer al imaginii. Frapant aici este că aspectul metafizic se naște chiar la nivelul imaginii, la nivelul unei imagini care tulbură noțiunile unei spațialități considerate îndeobște ca susceptibilă de a reduce tulburările și de a reda spiritului statutul său de indiferență față de un spațiu care nu are de localizat niște drame. Cât despre mine, eu primesc imaginea poetului ca pe o mică nebunie experimentală, ca pe un grăunte de hașiș virtual fără ajutorul căruia nu se poate intra în regnul imaginației. Și cum să primești o imagine exagerată, dacă nu exagerând-o ceva mai mult, personalizând exagerarea? De îndată apare grăuntele fenomenologic: prelungind exageratul, avem într-adevăr o șansă de a ne scăpa de obișnuințele reducției. Privitor la imaginile spațiului, ne aflăm tocmai într-o zonă unde reducția este facilă, comună. Se va găsi totdeauna cineva care să șteargă orice complicație și să ne oblige, de îndată ce e vorba de spațiu - fie că este în mod figurat, fie că nu - să plecăm de la opoziția dintre în afară și înlăuntru. Dar dacă reducția e facilă, exagerarea este cu atât mai interesantă fenomenologic. Problema pe care o agităm e foarte favorabilă, ni se pare, pentru a marca opoziția dintre reducția reflexivă și imaginația pură. Direcția interpretărilor psihanalizei - mai liberale decât critica literară clasică - urmează totuși diagrama reducției. Singură fenomenologia se situează, prin însuși principiul ei, înaintea oricărei 247 _____Poetica spațiului reducții pentru a examina, pentru a experimenta ființa psihologică a unei imagini. Dialectica dinamismelor reducției și exagerării poate lămuri dialectica psihanalizei și fenomenologiei. Bineînțeles, fenomenologia este cea care ne dă pozitivitatea psihică a imaginii. Să ne transformăm așadar mirarea în admirație. Să începem prin a admira. Vom vedea mai departe dacă va trebui, prin critică, prin reducție, să ne organizăm decepția. Ca să beneficiem de această admirație activă, de această admirație imediată, e de ajuns să urmăm impulsul pozitiv al exagerării. Citesc și recitesc atunci pagina lui Henri Michaux acceptând-o ca pe o fobie a spațiului interior, de parcă niște depărtări ostile ar fi deja apăsătoare în chilioara care este spațiul intim. Cu poemul său, Henri Michaux a juxtapus în noi claustrofobia și agorafobia. A exasperat frontiera dintre înlăuntru și în afară. Dar prin aceasta, el a dărâmat, din punct de vedere psihologic, trândavele certitudini ale intuițiilor geometrice prin care psihologul voia să guverneze spațiul intimității. Chiar ca figură, în ceea ce privește intimitatea, nu se închide nimic, nu se închid unele în altele pentru a desemna o profunzime a impresiilor care totdeauna țâșnesc: ce frumoasă însemnare de fenomenologie în această simplă frază a unui poet simbolist: „Gândul se însuflețea țâșnind corolă.—1 O filosofie a imaginației trebuie așadar să-l urmeze pe poet până la extremitatea imaginilor sale, fără să reducă niciodată acel extremism care e totdeauna fenomenul însuși al elanului poetic. Rilke, într-o scrisoare către Clara Rilke, scrie2: „Operele de artă se nasc totdeauna din cel care a înfruntat primejdia, din cel care a mers până la capătul unei experiențe, până în punctul pe care nici o ființă omenească nu-l poate depăși. Cu cât împingi mai departe, cu atât mai proprie, mai personală, mai unică devine o viață.— Dar este oare necesar să cauți „primejdia— în afara primejdiei de a scrie, a primejdiei de a exprima? Nu 1 Andre Fontainas, L'ornement de la solitude (Podoaba singurătății), Mercure de France, 1899, p. 22. 2 Lettres, Scrisori, Editions Stock, p. 167. GASTON BACHELARD 248 pune poetul în primejdie limba? Nu rostește el cuvântul primejdios? Fiind mereu ecoul dramelor intime, n-a căpătat poezia tonalitatea pură a dramaticului? A trăi, a trăi cu adevărat o imagine poetică, înseamnă a cunoaște, într-una din micile ei fibre, o devenire a ființei care este o conștiință a tulburării ființei. Ființa este aici atât de sensibilă încât un cuvânt o perturbă. În aceeași scrisoare, Rilke mai spune: „Acest soi de rătăcire care ne este propriu trebuie să se insereze în lucrarea noastră.— Exagerările de imagini sunt de altfel atât de firești, încât, cu toată originalitatea unui poet, nu rareori găsești și la un alt poet același impuls. Unele imagini ale lui Jules Supervielle pot fi apropiate aici de imaginea pe care o studiem la Michaux. Și Supervielle juxtapune claustrofobia și agorafobia atunci când scrie1: „Prea mult spațiu ne înnăbușă mult mai tare decât dacă nu ar fi destul.— Și Supervielle cunoaște (loc.cit., p. 21) „vertijul exterior—. În altă parte el vorbește despre o „imensitate interioară—. Și astfel cele două spații, al lui înlăuntru și al lui în afară, își schimbă între ele vertijul. Într-un alt text al lui Supervielle, subliniat pe drept de Christian Senechal în frumoasa lui carte despre Supervielle, închisoarea este în exterior. După nesfârșite cavalcade în preeria sud-americană, Jules Supervielle scrie: „Chiar din pricina unui exces de călărie și de libertate, și a acestui orizont nemișcat, în ciuda galopadelor noastre disperate, preeria lua pentru mine aspectul unei închisori, mai mari decât celelalte.— IV Dacă înapoiem activității limbajului, prin poezie, câmpul său liber de expresie, ajungem să supraveghem întrebuințarea 1 Jules Supervielle, Gravitations, p. 19. 249 _____Poetica spațiului metaforelor fosilizate. De exemplu, când deschisul și închisul vor funcționa metaforic, trebuie să întărim sau să îndulcim metafora? Repeta-vom noi, în stilul logicianului: trebuie ca o ușă să fie deschisă sau închisă? Și găsi-vom oare în această sentință un instrument de analiză într-adevăr eficace pentru o pasiune omenească? În orice caz, asemenea unelte de analiză trebuie să fie, în fiecare ocazie, ascuțite. Fiecare metaforă trebuie înapoiată ființei sale de suprafață, trebuie ridicată din nou de la obișnuința de exprimare la actualitatea expresiei. E periculos să te exprimi prin „a lucra de la rădăcină—. Fenomenologia imaginației poetice ne permite tocmai să explorăm ființa omului ca ființa unei suprafețe, a suprafeței care separă zona aceluiași de zona celuilalt. Să nu uităm că în această zonă de suprafață sensibilizată, mai înainte de a fi trebuie a spune. Să spui, dacă nu altora, cel puțin ție însuți. Și mereu să înaintezi. În această orientare, universul cuvântului comandă toate fenomenele ființei, fenomenele noi, se înțelege. Prin limbajul poetic, unde de noutate aleargă pe suprafața ființei. Iar limbajul poartă în sine dialectica deschisului și închisului. Prin sens, el închide, prin expresia poetică, el se deschide. Ar fi împotriva naturii anchetelor noastre să le rezumăm prin formule radicale, definind de exemplu ființa omului ca ființa unei ambiguități. Nu știm să lucrăm decât la o filosofie a detaliului. Atunci, la suprafața ființei, în acea zonă unde ființa vrea să se manifeste și vrea să se ascundă, mișcările de închidere și deschidere sunt atât de numeroase, atât de adesea inversate, precum și atât de încărcate de ezitare încât am putea încheia prin această formulă: omul este ființa întredeschisă. V Atunci câte reverii ar trebui să analizăm sub simpla mențiune: Ușa! Ușa, asta înseamnă un întreg cosmos al Între- GASTON BACHELARD 250 deschisului. Este cel puțin o imagine princeps a acestuia, însăși originea unei reverii în care se acumulează dorințe și ispite, ispita de a deschide ființa până în străfundurile ei, dorința de a cuceri toate ființele reticente. Ușa schematizează două posibilități puternice, care clasifică net două tipuri de reverii. Câteodată, iat-o bine închisă, încuiată, lăcătuită. Câteodată, iat-o deschisă, adică larg deschisă. Dar vin ceasurile de mai mare sensibilitate imaginantă. În nopțile de mai, când atâtea uși sunt închise, există una abia crăpată. Va fi de ajuns să împingi așa de ușor! Țâțânile au fost bine unse. Atunci se schițează un destin. Și atâtea uși care au fost ușile ezitării! În La romance du retour (Romanța întoarcerii), finul și tandrul poet care a fost Jean Pellerin scria1: Ușa mă adulmecă, șovăie. În acest singur vers atâta psihism este transferat obiectului încât un cititor legat de obiectivitate nu va vedea în el decât un simplu joc de spirit. Dacă un astfel de document ar proveni din vreo îndepărtată mitologie, el ar fi mai lesne primit. Dar de ce n-am lua versul poetului ca pe un mic element de mitologie spontană? De ce să nu simțim că în ușă este încarnat un mic zeu al pragului. Trebuie oare să mergem până la un trecut îndepărtat, un trecut care nu e al nostru, pentru a sacraliza pragul. Porphyriu a spus pe drept: „Un prag este un lucru sacru.—2 Fără a ne referi la o astfel de sacralizare prin erudiție, de ce n-am răsuna la această sacralizare prin poezie, printr-o poezie a timpului nostru, cu o tentă de fantezie poate, dar care se acordă cu valorile primare. Un alt poet, fără să se gândească la Zeus, poate foarte bine să scrie, descoperind în el însuși maiestatea pragului: 1 Jean Pellerin, La romance du retour (Romanța întoarcerii), N.R.F., 1921, p.18. 2 Porphyriu, L'antre des nymphes (Vizuina nimfelor), par. 27. 251 _____Poetica spațiului Mă surprind definind pragul Ca fiind locul geometric Al sosirilor și al plecărilor În casa Tatălui.1 Și toate ușile simplei curiozități, care au ispitit ființa pentru nimic, pentru vid, pentru un necunoscut care nici măcar nu e imaginat! Cine nu are în memoria sa o cămară a lui Barbă-Albastră care n-ar fi trebuit deschisă, întredeschisă? Sau - ceea ce e același lucru pentru o filosofie care profesează întâietatea imaginației - pe care n-ar fi trebuit să ne-o imaginăm deschisă, susceptibilă de a se întredeschide? Ce concret devine totul în lumea unui suflet când un obiect, când o simplă ușă vine să dea imaginile șovăielii, ispitei, dorinței, siguranței, primirii libere, respectului! Ți-ai spune întreaga viață dacă ai spune povestea tuturor ușilor pe care le-ai închis, le-ai deschis, a tuturor ușilor pe care ai vrea să le mai deschizi. Dar este oare aceeași ființă cel care deschide o ușă și cel care o închide? La ce adâncime a ființei nu pot să coboare gesturile care dau conștiința siguranței sau a libertății? Nu datorită acestei „adâncimi— devin ele atât de normal simbolice? Astfel, Rene Char ia ca motiv al unuia dintre poemele sale această frază a lui Albertus Magnus: „Trăiau, în Germania, niște copii gemeni din care unul deschidea ușile atingându-le cu brațul drept, celălalt le închidea atingându-le cu brațul stâng.— O asemenea legendă, sub pana unui poet, nu e, firește, o simplă referință. Ea îl ajută pe poet să sensibilizeze lumea apropiată, să rafineze simbolurile din viața curentă. Această veche legendă devine cât se poate de nouă. Poetul o ia pentru sine. El știe că există două „ființe— în ușă, că ușa trezește în noi două direcții de vis, că ea este de două ori simbolică. Și apoi, spre ce, spre cine se deschid ușile? Se deschid ele pentru lumea oamenilor sau pentru lumea singurătății? Ramon 1 Michel Barrault, Dominicale, I, p. 11. GASTON BACHELARD 252 Gomez de la Serna a putut scrie: „Ușile care se deschid către câmpie par a dărui o libertate îndărătul spatelui lumii.—1 VI Îndată ce cuvântul în apare într-o expresie, nu se mai ia literal realitatea expresiei. Se traduce ceea ce se crede a fi limbajul figurat în limbaj rezonabil. Ne e greu, ni se pare că nu merită să-l urmărim de exemplu pe poetul care spune - vom da documente - că în propriul lui cap este vie casa din trecut. Traducem pe dată: poetul vrea pur și simplu să spună că o veche amintire e păstrată în memoria sa. Excesul imaginii care ar vrea să răstoarne raporturile dintre conținut și conținător ne face să dăm înapoi în fața a ceea ce poate părea drept o sminteală de imagini. Am fi mai indulgenți dacă am urmări autoscopiile febrei. Pornind prin labirintul febrelor care aleargă prin corpul nostru, explorând „casele febrei—, durerile care locuiesc în dintele stricat, am ști că imaginația localizează chinurile și că ea face și reface niște anatomii imaginare. Dar noi nu utilizăm în această lucrare numeroasele documente pe care le-am putea găsi la psihiatri. Preferăm să ne accentuăm ruptura cu cauzalismul înlăturând orice cauzalitate organică. Problema noastră este de a discuta imagini ale imaginației pure, ale imaginației eliberate, eliberatoare, fără nici un raport cu niște incitații organice. Astfel de documente de poetică absolută există. Poetul nu dă înapoi în fața răsturnării îmbucărilor. Fără să-și dea măcar seama că îl scandalizează pe omul rezonabil, în ciuda simplului bun-simț, el trăiește răsturnarea dimensiunilor, întoarcerea perspectivei lui înlăuntru și lui în afară. 1 Ramon Gomez de la Serna, Echantillons, Cahiers verts, Editions Grasset, p. 167. 253 _____Poetica spațiului Caracterul anormal al imaginii nu vrea să spună că ea e fabricată artificial. Imaginația este însușirea cea mai firească cu putință. Desigur, imaginile pe care le vom examina n-ar putea fi înscrise într-o psihologie a proiectului, fie și a unui proiect imaginar. Orice proiect este o contextură de imagini și de gânduri care presupune un impact asupra realității. Așadar nu avem a-l considera conform unei doctrine a imaginației pure. Inutil chiar de a continua o imagine, inutil de a o menține. Ne este suficient că există. Să studiem deci cu toată simplitatea fenomenologică documentele oferite de poeți. În cartea sa, Ou boivent les loups (Unde beau lupii), Tristan Tzara scrie: O lentă smerenie pătrunde în odaia Ce locuiește în mine în palma odihnei. Pentru a beneficia de onirismul unei asemenea imagini, trebuie desigur să ne punem „în palma odihnei—, adică să ne ghemuim în noi înșine, să ne condensăm în ființa unui repaos, bunul pe care, fără osteneală, „îl ai la îndemână—. Atunci marele izvor de smerenie simplă care este în odaia tăcută curge în noi înșine. Intimitatea camerei devine intimitatea noastră. Și, corelativ, spațiul intim a devenit așa de liniștit, așa de simplu, că în el se localizează, se centralizează toată liniștea odăii. Odaia este, în adâncime, odaia noastră, odaia este în noi. Noi nu o mai vedem. Ea nu ne mai limitează, căci ne aflăm chiar în fundul repaosului ei, în repaosul pe care ea ni l-a conferit. Și toate odăile de odinioară vin să se îmbuce în această odaie de aici. Ce simplu e totul! Într-o altă pagină, și mai enigmatică pentru spiritul rezonabil, dar la fel de clară pentru cine devine sensibil la inversiunile topoanalitice ale imaginilor, Tristan Tzara scrie: Piața soarelui a intrat în cameră Și camera în capul zumzăitor. GASTON BACHELARD 254 Trebuie, pentru a accepta imaginea, pentru a auzi imaginea, să trăiești acel freamăt ciudat al soarelui care intră într-o odaie în care ești singur, căci, este un fapt, prima rază de soare bate în perete. Va auzi aceste zgomote - dincolo de fapte - și acela care știe că fiecare rază de soare transportă albine. Atunci totul zumzăie iar capul e un stup, stupul zgomotelor soarelui. Imaginea lui Tzara era, din capul locului, supraîncărcată de suprarealism. Dar dacă o supraîncărcăm în continuare, dacă îi sporim sarcina de imagine, dacă, bineînțeles, depășim stăvi-larele criticii, ale oricărei critici, atunci intrăm cu adevărat în acțiunea suprarealistă a unei imagini pure. Dacă extremul imaginii se dovedește astfel a fi activ, comunicabil, este fiindcă pornirea era bună: odaia însorită zumzăie în capul visătorului. Un psiholog va spune că analiza noastră nu face decât să relateze niște „asociații— îndrăznețe, prea îndrăznețe. Psihanalistul va accepta poate - e obișnuit cu asta - „să analizeze— această îndrăzneală. Și unul și celălalt, dacă iau imaginea drept „simptomatică—, vor încerca să-i găsească imaginii niște rațiuni și niște cauze. Fenomenologul ia lucrurile altfel; mai exact, el ia imaginea așa cum este ea, așa cum o creează poetul și încearcă să și-o însușească, să se hrănească cu acest fruct rar; el duce imaginea până la frontiera a ceea ce poate el imagina. Oricât ar fi de departe de a fi un poet, fenomenologul încearcă să repete pentru sine creația, să continue, dacă se poate, exagerarea. Atunci, asociația nu mai este întâlnită, îndurată. Este căutată, voită. E o constituție poetică, specific poetică. E sublimare total despovărată de greutățile organice sau psihice de care ai vrea să te eliberezi, pe scurt corespunde la ceea ce numeam în introducere sublimare pură. Bineînțeles, o asemenea imagine nu o primești în același fel în fiecare zi. Ea nu e niciodată - psihic vorbind - obiectivă. Alte comentarii ar putea-o înnoi. Pentru a o primi bine mai trebuie și să fii în ceasurile fericite ale supraimaginației. O dată atins de harul supraimaginației, îi simți prezența în fața unor imagini mai simple prin care lumea exterioară vine să 255 _____Poetica spațiului aducă în căușul ființei noastre niște spații virtuale foarte colorate. Așa este imaginea prin care Pierre-Jean Jouve își constituie ființa sa tainică. El o așează în celula intimă: Celula mea umple de mirare Zidul spoit cu var al tainei mele. (Les Noces) Odaia în care poetul își desfășoară un asemenea vis nu este după toate aparențele „spoită cu var—. Dar această odaie, odaia unde scrii, e așa de liniștită, își merită așa de bine numele de odaie „solitară—! O locuiești prin grația imaginii, așa cum locuiești o imagine care e „în imaginație—. Poetul Nunților locuiește aici imaginea celulară. Această imagine nu transpune o realitate. Ar fi caraghios să-l întrebi pe visător despre dimensiunile ei. Ea este refractară la intuiția geometrică, dar încadrează bine ființa secretă. Ființa secretă se simte aici păzită de albeața unui lapte de var mai mult decât de niște ziduri întărite. Celula tainei e albă. O singură valoare e de ajuns ca să coordoneze multe vise. Și totdeauna e așa, imaginea poetică stă sub dominația unei calități majorate. Albeața pereților, ea singură, protejează celula visătorului. Ea este mai puternică decât orice geometrie. Vine să se înscrie în celula intimității. Asemenea imagini sunt instabile. De îndată ce părăsim expresia așa cum este ea, așa cum ne-o oferă scriitorul în totală spontaneitate, riscăm să recădem în sensul plat și să ajungem să ne plictisim într-o lectură care nu știe să condenseze intimitatea imaginii. Ce întoarcere către sine trebuie, de exemplu, pentru a citi această pagină a lui Blanchot în tonalitatea de ființă în care a fost scrisă: „Despre această cameră, cufundată în cea mai vastă noapte, știam totul, o pătrunsesem, o purtam în mine, o făceam să trăiască, o viață care nu e viața, dar care e mai puternică decât ea și pe care nici o forță din lume n-ar putea-o învinge.—1 Nu se simte oare în aceste repetiții, sau mai exact în 1 Maurice Blanchot, L'arret de mort (Sentința de moarte), p. 124. GASTON BACHELARD 256 aceste întăriri repetate ale unei imagini care a fost pătrunsă - și nu a unei camere în care s-a pătruns - ale unei camere pe care scriitorul o poartă în el, pe care o face să trăiască o viață care nu e în viață; da, nu se vede oare că scriitorul nu înțelege să spună pur și simplu că așa e sălașul său familiar? Memoria ar încărca această imagine. Ar mobila-o cu amintiri compozite venind din mai multe epoci. Totul este aici mai simplu, mai radical simplu. Camera lui Blanchot este un lăcaș al spațiului intim, ea este camera lui interioară. Noi participăm la imaginea scriitorului grație a ceea ce suntem nevoiți să numim o imagine generală, o imagine pe care participarea ne împiedică să o confundăm cu o idee generală. Putem singulariza imediat această imagine generală. O locuim, o pătrundem, așa cum și-o pătrunde Blanchot pe a lui. Cuvântul nu e de ajuns, ideea nu e de ajuns, trebuie ca scriitorul să ne ajute să ne răsturnăm spațiul, să ne depărtăm de ceea ce am vrea să descriem pentru a trăi deplin ierarhia repaosurilor noastre. Dialectica lui înlăuntru și în afară își ia întreaga sa forță adeseori tocmai din concentrarea în spațiul intim cel mai redus. Veți simți această elasticitate meditând următoarea pagină a lui Rilke (Caietele..., trad. p. 106): „Și aproape că aici nu e spațiu; și tu te calmezi aproape la gândul că e imposibil ca ceva prea mare să poată încăpea în strâmtoarea aceasta.— Există o consolare în faptul de a te ști calm într-un spațiu îngust. Rilke realizează intim - în spațiul dinăuntru - această strâmtoare, unde totul este pe măsura ființei intime. Atunci, cu o frază mai departe, textul trăiește dialectica: Dar afară, afară totul e fără măsură. Iar când nivelul urcă afară, el se ridică și în tine, nu în vasele care stau în parte în puterea ta, sau în limfa organelor tale celor mai impasibile: ci el crește în vasele capilare, aspirat în sus până la ultimele ramificații ale existenței tale infinit de ramificate. Acolo urcă, acolo se revarsă din tine, mai sus decât respirația și - ultimul recurs - te refugiezi cumva pe vârful răsuflării tale. Ah! și după asta unde, unde după asta? Inima te gonește afară din tine și ești deja aproape afară din tine și nu mai 257 _____Poetica spațiului poți. Ca un scarabeu călcat în picioare, curgi afară din tine însuți și picul tău de tărie sau de elasticitate nu mai are sens. O, noapte fără obiecte. O, fereastră surdă la afară, o, uși închise cu grijă; practici venite din vremurile vechi, transmise, verificate, niciodată pe deplin înțelese. O, tăcere în casa scării, tăcere în odăile vecine, tăcere sus, în tavan. O, mamă, o, tu, unica, cea care te-ai așezat în fața întregii acestei tăceri, pe vremea când eram copil. Am dat această lungă pagină fără s-o întrerupem, tocmai pentru că ea are o continuitate dinamică. În lăuntrul și în afara nu sunt lăsate opoziției lor geometrice. Din care prea-plin al unui interior ramificat se scurge substanța ființei? Cheamă exteriorul? Nu e exteriorul o intimitate veche pierdută în umbra memoriei? Casa scării, în ce tăcere răsună ea? În tăcerea aceasta iată niște pași ușori: mama se întoarce ca să-și păzească copilul, ca altădată. Ea le redă tuturor zgomotelor confuze și ireale sensul lor concret și familiar. Noaptea fără hotar încetează să mai fie un spațiu vid. Pagina lui Rilke, asaltată de atâtea spaime, își găsește împăcarea. Dar cât de lung este circuitul! Pentru a-l trăi în realitatea imaginilor, trebuie - se pare - a fi neîncetat contemporan cu o osmoză dintre spațiul intim și spațiul indeterminat. Am propus texte atât de variate ca să arătăm că există jocuri de valori care fac să treacă pe planul al doilea tot ce ține de simplele determinări de spațiu. Opoziția între în afară și înlăuntru nu mai este atunci coeficientizată de evidența sa geometrică. Pentru a încheia acest capitol, vom analiza un text unde Balzac definește o voință de opoziție înaintea spațiului înfruntat. Textul este cu atât mai interesant cu cât Balzac s-a crezut dator să-l rectifice. Într-o primă versiune a romanului Louis Lambert, citim: „Când își folosea astfel toate puterile, el își pierdea într-un fel conștiința vieții sale fizice și nu exista decât prin jocul atotputernic al organelor sale interne care îi stăteau mereu la îndemână, făcea, după admirabila sa expresie, să dea înapoi spațiul înaintea lui.— GASTON BACHELARD 258 În versiunea definitivă, citim doar: „El lăsa, după propria-i expresie, spațiul în urma lui.— Ce diferență între cele două mișcări de expresie! Ce declin de putere a ființei față cu spațiul trecând de la prima formă la a doua! Cum a putut Balzac să facă o asemenea corectură. De fapt, el a revenit la „spațiul indiferent—. Într-o meditație despre ființă, se pune de obicei spațiul între paranteze, cu alte cuvinte se lasă spațiul „în urmă—. Ca indiciu de pierdere a tonalizării de ființă, să notăm că „admirația— a dispărut. Cel de-al doilea mod de a se exprima nu mai este, după mărturisirea scriitorului, admirabil. Fiindcă era efectiv admirabilă, acea putere care face să dea înapoi spațiul, care pune spațiul afară, tot spațiul afară pentru ca ființa ce meditează să fie liberă în gândirea ei. Capitolul al zecelea FENOMENOLOGIA ROTUNDULUI I Când metafizicienii vorbesc concis, ei pot ajunge la adevărul imediat, la un adevăr care s-ar uza prin dovezi. Putem atunci să-i comparăm pe metafizicieni cu poeții, să-i asociem cu poeții, care, într-un vers, ne dezvăluie un adevăr al omului intim. Astfel, din enorma carte a lui Jaspers, Von der Wahrheit, extrag această judecată concisă: „Jedes Dasein scheint in sich rund.— (p. 50) „Orice ființă pare în sine rotundă.— Ca sprijin pentru acest adevăr nedovedit al unui metafizician, vom aduce câteva texte formulate după orientări cu totul diferite ale gândirii metafizice. Astfel, fără comentariu, Van Gogh a scris: „Viața este probabil rotundă.— Iar Joe Bousquet, fără să fi cunoscut fraza lui Van Gogh, scrie: „I s-a spus că viața e frumoasă. Nu! Viața este rotundă.—1 În sfârșit, tare aș vrea să știu unde a putut La Fontaine să spună: „O nucă mă face rotund de tot.— Cu aceste patru texte de origine atât de diferită (Jaspers, Van Gogh, Bousquet, La Fontaine), iată, pare-se, problema fenomenologică pusă răspicat. Va trebui să fie rezolvată prin îmbogățire cu alte exemple, aglomerând în ea alte date, având mare grijă de a le rezerva acestor „date— caracterul lor de date intime, independente de cunoștințele din lumea exterioară. Asemenea date nu pot primi din lumea exterioară decât ilustrări. Trebuie chiar să luăm seama ca prea viile culori ale 1 Joe Bousquet, Le meneur de lune, p. 174. GASTON BACHELARD 260 ilustrației să nu facă ființa imaginii să-și piardă lumina sa primară. Simplul psiholog nu poate aici decât să se abțină, fiindcă trebuie răsturnată perspectiva cercetării psihologice. Nu percepția poate justifica asemenea imagini. Ele nu pot fi luate nici ca metafore, precum atunci când se spune despre un om sincer și simplu că e „tot un rotund—. Această rotunjime a ființei, sau această rotunjime de a fi pe care o evocă Jaspers nu poate apărea în adevărul său direct decât în meditația cea mai pur fenomenologică. Asemenea imagini nici nu se transportă în orice conștiință. Sunt desigur unii care vor vrea „să înțeleagă—, când de fapt imaginea trebuie luată mai întâi la pornirea ei. Există, mai ales, unii care vor declara, cu ostentație, că ei nu înțeleg; viața, vor obiecta ei, nu e sigur sferică. Ei se vor mira că această ființă ce se vrea caracterizată în adevărul ei intim, este predată cu atâta ingenuitate geometrului, acestui gânditor din exterior. Din toate părțile se strâng obiecții pentru a stopa de îndată dezbaterea. Și totuși, expresiile pe care le-am notat se află aici. Sunt aici în relief pe limbajul comun, implicând o semnificație proprie. Ele nu vin dintr-un exces de limbaj, nici dintr-o stângăcie de limbaj. Nu s-au născut dintr-o voință de a uimi. Degeaba sunt extraordinare: ele poartă pecetea unei primitivități. Se nasc dintr-o dată și iată-le desăvârșite. De aceea, pentru mine, aceste expresii sunt minuni de fenomenologie. Ele ne obligă ca pentru a le judeca, a le iubi, a ni le însuși, să adoptăm atitudinea fenomenologică. Aceste imagini șterg lumea și nu au trecut. Nu vin din nici o experiență anterioară. Suntem siguri că ele sunt metapsiholo-gice. Ne dau o lecție de singurătate. Trebuie, o clipă, să le iei doar pentru tine. Dacă le iei în noutatea lor bruscă, observi că nu te mai gândești decât la asta, că ești pe de-a-ntregul în ființa acestei expresii. Dacă te supui puterii hipnotice a unor asemenea expresii, iată că te afli cu totul în rotunjimea ființei, că trăiești în rotunjimea vieții asemenea nucii care se rotunjește în coaja ei. Filosoful, pictorul, poetul și fabulistul ne-au dăruit un document de fenomenologie pură. E rândul nostru, acum, să 261 _____Poetica spațiului ne servim de el ca să învățăm strângerea ființei în centrul ei; e rândul nostru și să sensibilizăm documentul înmulțindu-i variațiile. II Înainte de a propune exemple suplimentare, se cuvine, credem, să reducem cu un termen formula lui Jaspers pentru a o face mai pură sub aspect fenomenologic. Am spune atunci: das Dasein ist rund, ființa este rotundă. Fiindcă a adăuga că ea pare rotundă, înseamnă a păstra un dublet de ființă și de aparență; când de fapt vrem să spunem întreaga ființă în rotunjimea ei. Nu e vorba, într-adevăr, de a contempla, ci de a trăi ființa în imediatitatea ei. Contemplarea s-ar dedubla în ființa care contemplă și ființa contemplată. Fenomenologia, în domeniul restrâns în care o înfățișăm, trebuie să suprime orice intermediar, orice funcție supraadăugată. Ca să avem puritatea fenomenologică maximă, trebuie deci să scoatem din formula jaspersiană tot ce i-ar masca valoarea ontologică, tot ce i-ar complica semnificația radicală. Cu această condiție, formula: „Ființa este rotundă— va deveni pentru noi un instrument care să ne permită să recunoaștem primitivitatea anumitor imagini ale ființei. Încă o dată, imaginile rotunjimii pline ne ajută să ne regrupăm în noi înșine, să ne dăruim nouă înșine o primă constituire, să ne afirmăm ființa noastră la modul intim, prin lăuntru. Căci, trăită din lăuntru, fără exterioritate, ființa n-ar putea fi decât rotundă. E oare oportun să evocăm aici filosofia presocratică, să ne referim la ființa parmenideană, la „sfera— lui Parmenide? Într-un mod mai general, poate fi cultura filosofică o propedeutică pentru fenomenologie? Se pare că nu. Filosofia ne pune în prezența unor idei prea puternic coordonate pentru ca, din detaliu în detaliu, să ne punem iarăși și iarăși, așa cum trebuie s-o GASTON BACHELARD 262 facă fenomenologul, în situație de pornire. Dacă o fenomenologie a înlănțuirii ideilor este posibilă, trebuie să recunoaștem că ea n-ar putea fi o fenomenologie elementară. Beneficiul de elementaritate este cel pe care-l găsim într-o fenomenologie a imaginației. O imagine nelucrată își pierde virtuțile primare. Astfel, „sfera— lui Parmenide a cunoscut un destin prea măreț pentru ca imaginea să rămână în primitivitatea ei și să poată deveni un instrument adecvat pentru cercetarea noastră asupra primitivității imaginilor ființei. Cum am rezista să nu îmbogățim imaginea ființei parmenidiene prin perfecțiunile ființei geometrice a sferei? Dar de ce vorbim despre îmbogățirea unei imagini, atunci când, de fapt, o cristalizăm în perfecțiunea geometrică? S-ar putea da exemple în care valoarea de perfecțiune atribuită sferei este pe de-a-ntregul verbală. Iată unul care trebuie să ne servească de contraexemplu, unde se manifestă o necunoaștere a tuturor valorilor de imagini. Un personaj al lui Alfred de Vigny, un tânăr consilier, se instruiește citind Meditațiile lui Descartes1. „Uneori, spune Vigny, el lua o sferă așezată lângă el și, învârtind-o îndelung cu degetele, se cufunda în cele mai profunde reverii ale științei.— Care reverii? Scriitorul nu ne spune. Își închipuie el oare că lectura Meditațiilor lui Descartes e înlesnită dacă cititorul acceptă să învârtească îndelung o bilă între degete? Gândurile științifice se dezvoltă într-un alt orizont iar filosofia lui Descartes nu se învață pe un obiect, fie el și sfera. Sub pana lui Alfred de Vigny, cuvântul profund, așa cum e cazul adesea, este o negare a profunzimii. De altfel cine nu vede că, vorbind despre volume, geometrul nu tratează decât despre suprafețele care le mărginesc? Sfera geometrului este sfera goală, esențial goală. Ea poate fi pentru noi un bun simbol pentru studiile noastre fenomenologice asupra rotunjimii pline. 1 Alfred de Vigny, Saint-Mars, cap. XVI. 263 _____Poetica spațiului III Aceste observații preliminare sunt desigur încărcate de filosofie implicită. Era totuși necesar să le indicăm pe scurt, fiindcă ele ne-au fost personal utile și fiindcă un fenomenolog trebuie să spună totul. Ele ne-au ajutat să ne „defilosofăm—, să înlăturăm toate antrenamentele culturii, să ne punem în afara convingerilor dobândite printr-o lungă examinare filosofică a gândirii științifice. Filosofia ne coace prea repede și ne cristalizează într-o stare de maturitate. Atunci cum, fără să te „defi-losofezi—, să speri a trăi surpările pe care ființa le primește de la imaginile noi, de la imaginile care sunt totdeauna fenomene ale tinereții de ființă? Când ești la vârsta de a imagina, nu știi să spui cum și de ce imaginezi. Când ai ști să spui cum imaginezi, atunci nu mai imaginezi. Ar trebui deci să ne dematurizăm. Dar, fiindcă tot suntem prinși - accidental - de un exces de neologisme, să mai spunem, în chip de preambul la examinarea fenomenologică a imaginilor rotunjimii pline, că am simțit, și aici ca și în multe alte ocazii, nevoia de a ne „depsihanalistica—. Într-adevăr, acum cinci sau zece ani, ne-am fi oprit la o examinare psihologică a imaginilor rotunjimii și mai ales a imaginilor rotunjimii pline, la explicațiile psihanalitice și am fi adunat fără greutate un dosar enorm, fiindcă tot ce e rotund cheamă mângâierea. Asemenea explicații psihanalitice au cu siguranță un câmp larg de validitate. Dar oare spun ele totul și, mai ales, pot ele să se așeze în axa determinărilor ontologice? Spunându-ne că ființa e rotundă, metafizicianul deplasează dintr-o dată toate determinările psihologice. El ne descotorosește de un trecut de vise și de gânduri. Ne cheamă la o actualitate a ființei. De această actualitate strânsă în însăși ființa unei expresii, psihanalistul nu se poate lega deloc. El judecă o asemenea expresie omenește nesemnificativă tocmai din pricina extremei ei rarități. Dar această raritate este cea care stârnește atenția fenomenologului și îl invită să privească cu o privire nouă din perspectiva de ființă semnalată de metafizicieni și de poeți. GASTON BACHELARD 264 IV Să dăm un exemplu de imagine în afara oricărei semnificații realiste, psihologice sau psihanalitice. Michelet spune, fără nici o pregătire, tocmai în absolutul imaginii, că „pasărea (este) aproape complet sferică—. Să-l înlăturăm pe acest „aproape— care temperează inutil formula, care este o concesie făcută unei vederi care ar judeca după formă, și obținem atunci o participare evidentă la principiul jaspersian al „ființei rotunde—. Pasărea, pentru Michelet, este o rotunjime plină, este viața rotundă. Comentariul lui Michelet îi dă păsării, în câteva rânduri, semnificația ei de model de ființă1 Pasărea, aproape complet sferică, este cu siguranță culmea, sublimă și divină, a concentrării vii. Nu se poate vedea, nici chiar închipui un grad mai înalt de unitate. Exces de concentrare care face marea forță personală a păsării, dar care implică extrema ei individualitate, izolarea, slăbiciunea ei socială. Aceste rânduri apar în textul cărții într-o izolare totală. Se simte că scriitorul a ascultat și el de imaginea „concentrării— și că a abordat un plan de meditație unde cunoaște niște „focare— de viață. Bineînțeles, el este deasupra oricărei preocupări de descriere. Geometrul, și aici, ar putea să se mire, cu atât mai mult cu cât pasărea este meditată aici în zborul ei, în „plein-air—-ul ei, și că, prin urmare, figurile de săgeți ar putea veni aici să lucreze în acord cu imaginarea dinamicității. Dar Michelet a sesizat ființa păsării în situarea ei cosmică, a sesizat-o ca pe o centralizare a vieții păzite din toate părțile, închisă într-un bulgăre viu, deci la maximul ei de unitate. Toate celelalte imagini, fie că vin de la forme, de la culori, de la mișcări, suferă de relativism în fața a ceea ce trebuie numit pasărea absolută, ființa vieții rotunde. Imaginea de ființă - fiindcă o imagine de ființă este - care apare în pagina lui Michelet este extraordinară. Și tocmai de 1 Jules Michelet, L'oiseau (Pasărea), p. 291. 265 _____Poetica spațiului aceea, ea va fi socotită nesemnificativă. Criticul literar nu i-a acordat mai multă importanță decât psihanalistul. Și cu toate acestea, ea a fost scrisă și există într-o carte mare. Ea ar căpăta un interes și un sens dacă ar putea fi instituită o filosofie a imaginației cosmice, care să caute centri de cosmicitate. Prinsă în centrul său, în scurtimea sa, cât este de completă fie și numai desemnarea acestei rotunjimi! Poeții care o evocă, fără a se cunoaște, își răspund. Astfel, Rilke1, care desigur nu s-a gândit la pagina lui Michelet, scrie: ..Acest rotund țipăt de pasăre Odihnește în clipa care-l naște Mare cât un cer peste pădurea ofilită Totul vine ascultător să se așeze în acest țipăt Tot peisajul pare să se odihnească în el. Pentru cel care se deschide spre cosmicitatea imaginilor, imaginea esențial centrală a păsării îi apare ca fiind una și aceeași cu imaginea din pagina lui Michelet. Doar că ea este exprimată într-un alt registru. Țipătul rotund al ființei rotunde rotunjește cerul în cupolă. Și totul pare a se odihni în peisajul rotunjit. Ființa rotundă își propagă rotunjimea, propagă calmul oricărei rotunjimi. Iar pentru un visător de cuvinte, cât calm în cuvântul rotund! Cum rotunjește el de pașnic gura, buzele, ființa suflului! Fiindcă și acest lucru trebuie spus de către un filosof care crede în substanța poetică a cuvântului. Și ce bucurie profesorală, ce bucurie sonoră să-ți începi lecția de metafizică, rupând-o cu toate „ființele-acolo—, și spunând: Das Dasein ist rund. Ființa este rotundă. Și apoi să aștepți ca bubuiturile acestui tunet dogmatic să se liniștească peste discipolii extaziați. Dar să ne întoarcem la niște rotunjimi mai modeste, mai puțin intangibile. 1 Rilke, Poesie, trad. Betz, sub titlul: Inquietude (Neliniște), p. 95. GASTON BACHELARD 266 V Uneori într-adevăr există o formă care călăuzește și închide primele vise. Pentru un pictor, copacul se compune în rotunjimea lui. Dar poetul reia visul mai de sus. El știe că ceea ce se izolează se rotunjește, ia chipul ființei care se concentrează asupra sinelui propriu. În Poemes frangais (Poemele franceze) de Rilke, așa trăiește și se impune nucul. Și aici, în jurul copacului singur, mijloc al unei lumi, cupola cerului se va rotunji urmând regula poeziei cosmice. La pagina 169, citim: Copac, mereu la mijloc De tot ce-l înconjoară Copac ce savurează Întreaga boltă a cerurilor. Bineînțeles, poetul nu are în fața ochilor decât un copac din câmpie; el nu se gândește la vreun ygdrasil legendar care ar fi el singur întreg cosmosul, unind cerul și pământul. Dar imaginația ființei rotunde își urmează legea: de vreme ce nucul este, cum spune poetul, „rotunjit cu mândrie—, el poate savura „întreaga boltă a cerurilor—. Lumea e rotundă în jurul ființei rotunde. Și din vers în vers, poemul crește, își mărește ființa. Copacul e viu, gândește, tinde spre Dumnezeu: Dumnezeu i se va arăta Or, ca să fie sigur Își dezvoltă rotund ființa Și îi întinde brațe coapte. Copac ce poate Gândește înlăuntru. Copac ce se domină Dându-și încet 267 _____Poetica spațiului Forma ce elimină Hazardurile vântului! Voi găsi oare vreodată un document mai bun pentru o fenomenologie a ființei care în același timp se stabilește și se dezvoltă în rotunjimea sa? Copacul lui Rilke propagă, în cercuri de verdeață, o rotunjime cucerită împotriva accidentelor de formă și împotriva evenimentelor capricioase ale mobilității. Aici, devenirea are mii de forme, mii de frunze, dar ființa nu suferă nici o dispersare: dacă aș putea vreodată, într-un tablou vast, să adun laolaltă toate imaginile ființei, toate imaginile multiple, schimbătoare, care, totuși, ilustrează permanența ființei, copacul rilkean ar deschide un mare capitol în albumul meu de metafizică concretă. Cuprins Prefață de Mircea Martin............................................5 Introducere ........................................................9 capitolul întâi cAsA. DE LA piVNițĂ LA poD. sENsuL coLiBEi.........................35 Capitolul al doilea CASĂ ȘI UNIVERS....................................................69 Capitolul al treilea sERTARuL, cuFERELE Și DuLApuRiLE ................................103 Capitolul al patrulea CUIBUL ..........................................................119 Capitolul al cincilea COCHILIA ........................................................135 Capitolul al șaselea coLțuRiLE .......................................................165 capitolul al șaptelea MINIATURA .......................................................177 Capitolul al optulea iMENsiTATEA iNTiMĂ ..............................................211 capitolul al nouălea DiALEcTicA Lui AFARĂ Și ÎNLĂuNTRu................................239 Capitolul al zecelea FENOMENOLOGIA ROTUNDULUI.........................................259 Contravaloarea timbrului literar se depune în contul Uniunii Scriitorilor din România, nr. 2511.1-171.1/ ROL, deschis la BCR, Filiala Sector 1, București. Editura Paralela 45 Pitești: 0300, str. Frații Golești 128-130; tel./fax: (0248)63.14.39; (0248)63.14.92; (0248)21.45.33; e-mail: redactie@edituraparalela45.ro; comenzi@edituraparalela45.ro București: Sector 4, b-dul Gheorghe Șincai, nr. 14, bl. 11, sc. 1, et. 6, ap. 21; tel./fax: (021)330.73.09; e-mail: bucuresti@edituraparalela45.ro Brașov: 2200, str. Hărmanului, nr. 21, bl. 31, sc. D, et. III, ap. 14; tel./fax: (0268)33.36.01; e-mail: ep45@deltanet.ro Cluj-Napoca: 3400, str. Ion Popescu-Voitești 1-3, bl. D, sc. 3, ap. 43; tel./fax: (0264)43.40.31 e-mail: ep45cj@rdslink.ro Oradea: 3700, str. Rimanoczy Kalman 16; tel./fax: (0259)12.79.13; (0259)13.09.06 Tiparul executat la tipografia Editurii Paralela 45 UNIVERSITATEA BABEȘ-BOLYAI, CLUJ-NAPOCA Centrul de Formare Continuă și Învățământ la Distanță Facultatea de Educație Fizică și Sport Specializarea: Educație fizică și sportivă Forma de învățământ: IFR SUPORT DE CURS GIMNASTICĂ IN ȘCOALĂ ANUL III Semestrul 6 Cluj - Napoca 2010 2 I. Informații generale despre curs, seminar, lucrare practică sau laborator a) Informații despre curs: Titlul disciplinei: Gimnastică în școală Codul: YEF 0039 Numărul de credite: 5 Anul și semestrul de desfășurare a cursului: Anul III, semestrul 6 Tipul disciplinei: obligatoriu Pagina web a cursului: http://www.sport.sport.ro !!!!! b) Informații despre titularul de curs, seminar, lucrare practică sau laborator: Nume, titlu științific: Pașcan Ioan, prof.univ. doctor Informații de contact: - adresa de e-mail: ioanpascan@yahoo.com telefon: 0741/181455 sau 0264/420709 - vă rog să utilizați acest număr de telefon între orele 9.00 -15.00 Ore de consultații: Conform cu orarul afișat la sala 21, incinta FEFS c) Descrierea disciplinei: S Obiectivele • Dezvoltarea potențialului creativ al studenților, ca viitori profesori, prin mijloacele gimnasticii. • Consolidarea și diversificarea sistemului de cunoștințe, priceperi și deprinderi specifice gimnasticii. • Dezvoltarea capacității profesionale de predare și de organizare a activităților specifice gimnasticii • Înarmarea studenților cu o strategie adecvată predării elementelor acrobatice și a săriturilor cu sprijin cuprinse în programele școlare. Conținutul disciplinei: Disciplina se axează pe expunerea următoarelor aspecte > Locul și rolul gimnasticii în educația fizică școlară ca factor de bază în dezvoltarea fizică generelă a tineretului. > Analiza obiectivelor de referință și a conținuturilor ramurilor gimnasticii în educația fizică școlară cuprinse în programele școlare pentru ciclul primar și gimnazial. > Studiererea obiectivelor de referință și a conținuturilor ramurilor gimnasticii în școală, pentru ciclul liceal. 3 > Aprofundarea sistemului de metode aplicate în gimnastica școlară: medode de instruire; metode de educație; metode de corectare a greșelilor de execuție; metode de verificare, apreciere și notare. > Particularitățile procesului de învățare în gimnastică. Etapele învățării. Asigurarea și ajutorul în procesul învățării. > Metodologia predării ginmasticii acrobatice școlare. > Metodologia săriturilor, cu sprijin, cuprinse în programele școlare. > Metododologia organizării, predării și creării jocurilor, piramidelor și parcursurilor specifice, în cadrul lecției, folosind mijloacele gimnasticii. > Metodologia de utilizare și aplicare a sistemului național școlar de evaluare la gimnastică. S Competențele dobândite prin absolvirea disciplinei: o Cunoașterea obiectivelor de referință și a conținuturilor ramurilor gimnasticii, cuprinse în curriculele școlare, la toate ciclurile de învățământ. o Cunoașterea sistemului metodelor de instruire tradiționale și a celor acționale, precum și a modalitățiilor specifice de aplicare ale acestora în educația fizică școlară, ținând cont în același timp și de vârsta, pregătirea motrică și de baza didactică existentă. o Cunoașterea modalităților de organizare și formelor de exersare cele mai adecvate, utilizate în lecția de educație fizică cu teme din gimnastică. o Cunoasterea strategiei predării și aplicării deprinderilor organizatorice. o Cunoașterea strategiei predării exercițiilor de dezvoltare fizică generală. o Înarmarea studenților cu o strategie adecvată predării elementelor acrobatice și a săriturilor cu sprijin cuprinse în programele școlare. o Cunoașterea strategiei de organizare, deșfășurare și de conducere ale jocurilor și traseelor aplicative specifice gimnasticii. d) Organizarea temelor în cadrul cursului (Studiu individual) Disciplina este structurată pe următoarele capitole (module): ■ Locul și rolul gimnaticii în educația fizică școlară - scopul și sarcinile gimnasticii în școală, prevederile programelor școlare pentru ciclurile: primar, gimnazial și liceal. ■ Sistemul de metode aplicate în gimnastică școlară: medode de instruire; metode de corectare a greșelilor de execuție; metode de verificare, apreciere și notare. ■ Particularitățile procesului de învățare în gimnastică. Etapele învățării. Asigurarea și ajutorul în procesul învățării. ■ Metodologia predării elementelor acrobatice statice și dinamie cuprinse în programele școlare. ■ Metodologia săriturilor, cu sprijin, cuprinse în programele școlare. ■ Metododologia organizării, predării și creării jocurilor, piramidelor și parcursurilor specifice, în cadrul lecției, folosind mijloacele gimnasticii. ■ Evaluarea în gimnastica școlară. e) Formatul și tipul activităților implicate de curs Parcurgerea acestei discipline va presupune muncă individuală. Studentul are libertatea de a-și gestiona singur, fără constrângeri, modalitatea și timpul de parcurgere a cursului. Este însă recomandată parcurgerea succesivă a modulelor prezentate în cadrul suportului de curs, în ordinea indicată și rezolvarea sarcinilor sugerate la finalul fiecărui modul. 4 f) Materiale bibliografice obligatorii 1. Băiașu, N.Gh., (1984), Gimnastica, Ed. Sport-Turism, București. 2. Fekete, I., (1996), Gimnastica de bază, acrobatică și sărituri, Ed. Librăriile Crican, Oradea 3. Grigore, V., (2001), Gimnastica artistică, Ed. Semne, București. 4. Ionescu, M., (2000), Demersuri creative în predare și învățare, Ed. Presa Universitară Clujeană, Cluj-Napoca. 5. Nuț, A.R, Negru,I.N., (2006), Săriturile din gimnastica școlară, Caiet de lucrări practice, multiplicat la U.B.B. 6. Pașcan ,I., (2003), Gimnastica acrobatică în ciclul gimnazial, Ed. Casa Cărții de Știință, Cluj-Napoca. 7. Pașcan, I., (2003), Dezvoltarea aptitudinilor psihomotrice în cadrul gimnasticii acrobatice, Ed. Casa Cărții de Știință, Cluj-Napoca. 8. Pașcan, I., (2006), Gimnastica în școală, Ed. Napoca Star, Cluj-Napoca. 9. Pașcan, I., Nuț, A.R., Negru, N. (2009), Metodica predării gimnasticii în școală, Ed. Casa Cărții de Știință, Cluj-Napoca. 10. Rusu, I., Pașcan, I., Grosu, E.F., Cucu, B., (1988), Gimnastica, Ed. G.M.I., Cluj-Napoca. 12. Ministerul Educației Naționale, 1999, Programe școlare pentru clasele a V-a -a VIII-a, Aria curriculară educație fizică și sport, București. 13. Ministerul Educației și Cercetării, 2001, Programe școlare pentru , liceu Aria curriculară educație fizică și sport, București. 14. Ministerul Educației Naționale, 1999, Sistemul național școlar de evaluare la disciplina educație fizică și sport, București. 15. Ministerul Educației și cercetării, 2001, Ghid metodologic de aplicare a programei de educație fizică și sport, învățământ primar, gimnazial și liceal, București g) Materiale și instrumente necesare pentru curs În vederea parcurgerii la un nivel optim a cursului, este recomandat ca studenții să aibă acces la următoarele resurse: - calculator conectat la internet (pentru a putea accesa conținutul cursului și pentru a putea participa interactiv pe parcursul derulării acestuia) - imprimantă (pentru printarea materialelor suport, a temelor redactate - acces la resursele bibliografice (abonament la Biblioteca Centrală Universitară și biblioteca facultății) - acces la echipamente de fotocopiere h) Politica de evaluare și notare Evaluarea studenților se va efectua conform detalierii de mai jos: - Examen scris în sesiunea de examene - 60 % din nota finală; - Teste pe parcursul semestrului ( evaluarea pregătirii prin probe de control) - 30% din nota finală; - Teme de control - 10% din nota finală; i) Elemente de deontologie academică Se vor avea în vedere următoarele detalii de natură organizatorică: - Prezența la ore de lucrări practice este obligatorie pentru toți studenții; 5 - Lucrările elaborate de către studenți pe parcursul activităților vor avea în mod obligatoriu caracter de originalitate. Studenții ale căror lucrări se dovedesc a fi plagiate nu vor fi primiți în sesiunea de examene planificată; - Orice tentativă de fraudă sau fraudă depistată va fi sancționată cu anularea sesiunii de examene pentru studentul în cauză; - Rezultatele finale vor fi puse la dispoziția studenților prin afisarea notelor în sediul facultăți și on-line, prin utilizarea site-ului facultății; - Contestațiile se vor soluționa în maxim 24 de ore de la afișarea rezultatelor; j) Strategii de studiu recomandate Se recomandă parcurgerea sistematică a modulelor cuprinse în cadrul cursului, punându-se accent pe pregătirea individuală continuă a studentilor și pe evaluările formative pe parcursul semestrului. Se recomandă cursanților alocarea unui număr de cel puțin 48 de ore pentru parcurgerea și însușirea cunoștințelor necesare promovării cu succes a acestei discipline. Sunt necesare, de asemenea, aproximativ 12 de ore în vederea documentării și elaborării temelor de control ce vor fi prezentate de către fiecare student. Observații: Prezentul material nu este suficient pentru promovarea examenului. Trebuie parcursă întreaga programă cu bibliografia corespunzătoare. II. Suportul de curs (Studiu individual) Modul 1 Locul și rolul gimnaticii în educația fizică școlară; scopul și sarcinile gimnasticii în școală, prevederile programelor școlare pentru ciclurile: primar, gimnazial și liceal. a) Scopul și obiectivele modulului Scopul acestui modul este familiarizarea cursantului cu locul și importanța ramurilor și mijloacelor gimnasticii în educația fizică școlară. Se vor atinge următoarele obiective: • Scopul și sarcinile gimnasticii în școală; • Prevederile programei școlare la ciclul primar; • Prevederile programei școlare la ciclul gimnazial; • Prevederile programei școlare la ciclul liceal; b) Schema logică a modulului Acest modul este compus din patru subcapitole: primul subcapitol are ca obiectiv evidențierea scopului și sarcinilor gimnasticii în școală. 6 Al doilea subcapitol are ca scop evidențierea prevederilor programei școlare pentru clasele I -IV, al treilea subcapitol prezintă conținuturile gimnasticii pentru clasele V - VIII, în timp ce în al patrulea subcapitol sunt evidențiate prevederile programei școlare, privind gimnastica, în educația fizică din ciclul liceal. c) Conținutul informațional detaliat Locul și rolul gimnasticii în educația fizică școlară 1. Scopul și sarcinile gimnasticii în școală Scopul principal îl constituie perfecționarea dezvoltării fizice multilaterale și armonioase a organismului uman. Dintre sarcinile cele mai importante ale gimnasticii școlare, putem aminti: ♦ Optimizarea proceselor de creștere și dezvoltare fizică; ♦ Întărirea sănătății elevilor și creșterea capacității de muncă fizică și intelectuală; ♦ Dezvoltarea calităților motrice de bază și specifice gimnasticii; ♦ Dezvoltarea aptitudinilor psiho-motrice generale și specifice; ♦ Formarea și perfecționarea la elevi a priceperilor și deprinderilor motrice specifice gimnasticii; ♦ Formarea și dezvoltarea ținutei corecte și a expresivității; ♦ Prevenirea și corectarea unor deficiențe fizice și motrice; ♦ Dezvoltarea capacității de relaxare a diferitelor grupe musculare sau a întregului organism pentru contracararea efectelor nocive ale activității intense și stresului; ♦ Formarea obișnuinței de practicare sistematică și independentă, în timpul liber, a exercițiilor fizice în vederea autoperfecționării continue. 2. Prevederile programei școlare, la gimnastică, pentru ciclul primar Curriculum-ul școlar de Educație fizică pentru învățământul primar reflectă concepția care stă la baza reformei sistemului românesc de învățământ, urmărind realizarea finalităților prezentate în Legea Învațământului, referitoare la dezvoltarea complexă a personalității copiilor. Prin obiectivele specifice stabilite, sunt urmărite cu precădere: ■ Întărirea stării de sănătate a copiilor; ■ Dezvoltarea fizică armonioasă a elevilor; ■ Dezvoltarea capacităților psiho-motrice; ■ Educarea unor trăsături de comportament favorabile activităților desfășurate în echipe. De asemenea, prin educație fizică se realizează echilibrarea solicitărilor de natură intelectuală cu cele psiho-motrice și ludice, aspect deosebit de important pentru organizarea activităților didactice cu elevii cu vârste cuprinse între 6-10 ani. 2.1. Prevederile programei școlare pentru clasa I; conținuturile învățării I. Elemente de organizare a activităților practice sportive ♦ Formații de adunare - în linie pe un rând și pe două rânduri; ♦ Formații de deplasare în șir câte unul și câte doi; ♦ Pozițiile drepți și pe loc repaus; 7 ♦ Întoarceri prin săritură, la stânga și la dreapta. II. Elemente ale dezvoltării fizice armonioase ♦ Postura corectă; ♦ Pozițiile: stând, stând depărtat, pe genunchi, așezat și culcat; ♦ Mișcări: cunoașterea miscărilor capului, brațelor, trunchiului și picioarelor; ♦ Exerciții de prelucrare selectivă a segmentelor corpului; ♦ Complexe de dezvoltare fizică cu exerciții libere; ♦ Exerciții corective pentru atitudini deficiente; principalele atitudini deficiente. III. Deprinderi motrice de bază ♦ Mers și variante de mers: pe vârfuri, pe călcâie, ghemuit; ♦ Alergare și variante de alergare: alergare șerpuită, cu ocolire de obstacole, peste obstacole; ♦ Săritură: săritură de pe loc și cu deplasare, cu desprindere de pe ambele picioare; ♦ Aruncare și prindere de pe loc: aruncări lansate, azvârlite, la țintă, la partener, la distanță; prinderi cu două mâini; IV. Deprinderi motrice utilitar-aplicative ♦ Echilibrul - menținerea pozițiilor: stând pe vârfuri, stând pe un genunchi, stând într-un picior pe sol și pe suprafețe îngustate și înălțate; ♦ Cățărare: cățărare pe scara fixă, prin pășire și apucări succesive; ♦ Escaladare: escaladare cu apucare, sprijin și pășire pe/peste obstacol; ♦ Tracțiune-împingere: deplasarea propriului corp, prin împingeri realizate cu brațele și cu picioarele; ♦ Târâre: pe palme și pe genunchi, pe antebrațe și genunchi; ♦ Transport de greutăți: transport de obiecte ușoare, apucate cu una/ambele mâini, individual și în perechi; ♦ Ștafete și parcursuri aplicative. V. Deprinderi motrice sportive specifice gimnasticii ♦ Acrobatice: - podul de jos; - cumpănă pe un genunchi; - semisfoara; - rulări; - rostogolire înainte din ghemuit în ghemuit. ♦ Ritmice-sportive: - balansări de brațe; - variații de pași; - întoarceri pe loc. ♦ Aerobice: - pași aerobici de bază. 2.2. Prevederile programei școlare pentru calasa a II-a; conținuturile învățării I. Elemente de organizare a activităților practice sportive 8 ♦ Formații de adunare: în linie pe unul și pe două rânduri; ♦ Formații de deplasare: în șir câte unul și câte doi; ♦ Alinierea în linie și în șir; ♦ Pozițiile drepți și pe loc repaus; ♦ Întoarceri prin săritură, la stânga și la dreapta; ♦ Pornire cu mers pe loc și oprire; ♦ Pornire și oprire din mers; ♦ Trecerea din linie pe un rând în formație de semicerc și cerc; ♦ Trecerea din șir câte unul în formațiile de semicerc și cerc. II. Elemente ale dezvoltării fizice armonioase ♦ Postura corectă în poziții și acțiuni motrice variate; ♦ Pozițiile: stând, stând depărtat, pe genunchi, așezat și culcat; ♦ Mișcări specifice segmentelor corpului: cunoașterea și executarea miscărilor capului, brațelor, trunchiului și picioarelor; ♦ Educarea actului respirator: inspirații profunde, expirații forțate, fazele actului respirator; ♦ Exerciții de prelucrare selectivă a segmentelor corpului; ♦ Complexe de dezvoltare fizică cu: exerciții libere, cu obiecte portative, cu/fără fond muzical; ♦ Exerciții corective pentru atitudini deficiente; atitudinile deficiente ale coloanei vertebrale și ale membrelor inferioare. III. Deprinderi motrice de bază ♦ Mers și variante de mers: pe vârfuri, pe călcâie, ghemuit; ♦ Alergare și variante de alergare: alergare șerpuită, cu ocolire de obstacole, peste obstacole; ♦ Săritură: săritură de pe loc și cu deplasare, cu desprindere de pe ambele picioare, săritura la coardă; ♦ Aruncare și prindere de pe loc: aruncări lansate, azvârlite, la țintă, la partener, la distanță, autoaruncări și prinderi în sus, în podea, la perete; prinderi cu două mâini. IV. Deprinderi motrice utilitar-aplicative ♦ Echilibrul - menținerea pozițiilor: stând pe vârfuri, stând pe un genunchi, stând într-un picior pe sol și pe suprafețe îngustate și înălțate; ♦ Cățărare: cățărare pe scara fixă și pe banca înclinată ♦ Escaladare: escaladare cu apucare, sprijin și pășire peste obstacol; ♦ Tracțiune-împingere: deplasarea unui obiect sau partener, prin tracțiune și împingere cu brațele, realizată individual și în perechi; ♦ Târâre: pe palme și pe genunchi, pe antebrațe și genunchi, târâre joasă; ♦ Transport de greutăți: transport de obiecte ușoare, apucate cu ambele mâini, sprijinite la piept, pe umăr, individual și în perechi; ♦ Ștafete și parcursuri aplicative. V. Deprinderi motrice sportive specifice gimnasticii ♦ Acrobatice: - podul de jos; - cumpănă pe un genunchi; 9 - semisfoara; - rulări; - rostogolire înainte din ghemuit în ghemuit; - rostogolire înainte din depărtat în ghemuit. ♦ Ritmice-sportive: - balansări de brațe; - variații de pași; - întoarceri pe loc; - echilibru. ♦ Aerobice: - pași aerobici de bază 2.3. Prevederile programei școlare pentru calasa a III-a - conținuturile învățării I. Elemente de organizare a activităților practice sportive ♦ Formația de adunare în linie pe două rânduri; ♦ Alinierea în linie și în coloană; ♦ Pozițiile drepți și pe loc repaus; ♦ Raportul; ♦ Întoarceri la stânga și la dreapta de pe loc; ♦ Pornire și oprire din mers; ♦ Formarea coloanei de gimnastică câte patru din mers. II. Elemente ale dezvoltării fizice armonioase ♦ Pozițiile fundamentale și derivatele acestora; ♦ Exerciții de influențare analitică a aparatului locomotor; ♦ Complexe de dezvoltare fizică cu: exerciții libere, cu obiecte portative, cu/fară fond muzical; ♦ Exerciții compensatorii și preventive instalării abaterilor de la atitudinea corporală corectă; ♦ Exerciții pentru reglarea ritmului respirator în efort. III. Deprinderi motrice de bază ♦ Mers și variante de mers: mers cu pas fandat, mers cu pas adăugat, *mers cu diferite poziții ale brațelor; ♦ Alergare și variante de alergare: alergare cu picioarele întinse înainte, alergare cu schimbare de direcție, *alergare cu pași încrucișați; ♦ Săritură: săritură cu desprindere de pe unul și de pe ambele picioare, săritură cu trecere peste obstacole joase; ♦ Aruncare și prindere: aruncări prin diferite procedee la țintă fixă și la distanță, de pe loc; prinderi cu două mâini. IV. Deprinderi motrice utilitar-aplicative ♦ Echilibrul: deplasări în diferite variante, pe suprafețe înguste și înălțate progresiv, cu întoarcere de 90 și 180 de grade ; ♦ Cățărare-coborâre: cățărare-coborâre pe banca de gimnastică înclinată; cățărare, deplasare laterală și coborâre la scara fixă; 10 ♦ Escaladare: escaladare cu apucare și sprijin pe șezută, *escaladare prin încălecare laterală; ♦ Tracțiune-împingere: tracțiune-împingere simultană și alternativă cu brațele din culcat pe banca de gimnastică; ♦ Târâre: târâre joasă cu braț și picior opus, *târârepe o latură; ♦ Transport de obiecte și de aparate ușoare, individual și în perechi; ♦ Ștafete și parcursuri aplicative. V. Deprinderi motrice sportive specifice gimnasticii ♦ Acrobatice: - podul de jos; - cumpănă pe un picior; - sfoara; - stând pe omoplați; - rulări; - rostogolire înainte din ghemuit în ghemuit; - rostogolire înainte din depărtat în ghemuit; - rostogolire înapoi din ghemuit în depărtat; - legări de elemente acrobatice ♦ Ritmice-sportive: - balansări de brațe; - variații de pași specifici; - întoarceri cu pași succesivi; - elemente de echilibru-passe; - săritura dreaptă; - exerciții cu obiecte portative; - pași de dans clasic și modern; - legări de elemente pe fond muzical. ♦ Aerobice: - pași aerobici de bază și de legătură; - structuri de pași aerobici în 8 timpi pe fond muzical. 2.4. Prevederile programei școlare pentru calasa a IV-a - conținuturile învățării I. Elemente de organizare a activităților practice sportive ♦ Formația de adunare în linie pe unul și pe două rânduri; ♦ Alinierea în linie și în șir (în adâncime); ♦ Pozițiile drepți și pe loc repaus; ♦ Poziția depărtat - repaus; ♦ Întoarceri la stânga și la dreapta de pe loc; ♦ Întoarceri la stânga împrejur; ♦ Pornire și oprire din mers în doi timpi; ♦ Mers în cadență; ♦ Formarea coloanei de gimnastică câte patru din mers. II. Elemente ale dezvoltării fizice armonioase ♦ Pozițiile fundamentale și derivatele acestora; ♦ Postura corectă în poziții și acțiuni motrice variate; 11 ♦ Mișcări specifice segmentelor corpului; ♦ Complexe de dezvoltare fizică cu: exerciții libere, cu obiecte portative, cu/fără fond muzical; ♦ Complexe de dezvoltare fizică în perechi; ♦ Exerciții corective pentru atitudini deficiente cu / fără obiecte de sprijin; ♦ Exerciții pentru reglarea ritmului respirator în efort. III. Deprinderi motrice de bază ♦ Mers și variante de mers: mers cu schimbarea direcției de deplasare, mers cu purtarea de obiecte; ♦ Alergare și variante de alergare: alergare șerpuită, alergare laterală cu pas adăugat, alergare cu diferite sarcini: opriri, ocoliri, înroarceri, alergare cu accelerare, alergare cu transport de obiecte; ♦ Săritură: sărituri în adâncime de pe suprafețe înălțate, cu desprindere de pe ambele picioare, săritura la coardă, săritura în lungime de pe loc, pasul săltat; ♦ Aruncare și prindere de pe loc și din deplasare: aruncări prin diferite procedee la țintă fixă și la distanță, la partener și prinderi de sus, în podea; prinderi cu două mâini. IV. Deprinderi motrice utilitar-aplicative ♦ Echilibrul: deplasări în diferite variante, pe suprafețe înguste și înălțate progresiv, cu purtare și pășire peste obiecte ; ♦ Cățărare - coborâre: cățărare pe scara fixă și pe banca de gimnastică înclinată - cu progresia înălțimii; deplasare laterală pe banca înclinată și coborâre pe scara fixă; ♦ Escaladare: escaladare cu apucare, sprijin și pășire peste obstacole; ♦ Tracțiune: deplasarea propriului corp pe banca de gimnastică prin tracțiune alternativă cu brațele; ♦ Împingere: împingerea unor obiecte, individual și pe perechi, împingere reciprocă între parteneri, cu /fără obiecte, împingeri reciproce din așezat spate în spate; ♦ Târâre: târâre joasă și laterală, pe sub obstacole, cu /fără obiecte; ♦ Transport: transportul de obiecte și aparate pe perechi și în grup, transport în doi a unui coleg - scăunelul; ♦ Ștafete și parcursuri aplicative. V. Deprinderi motrice sportive specifice gimnasticii ♦ Acrobatice: - podul de jos; - podul de sus cu sprijin (fete); - cumpănă pe un picior; - sfoara; - stând pe omoplați; - rulări; - rostogolire înainte din ghemuit în ghemuit; - rostogolire înapoi din ghemuit în ghemuit; - rostogolire înainte din depărtat în ghemuit; - rostogolire înapoi din ghemuit în depărtat; - legări de elemente acrobatice ♦ Ritmice-sportive: 12 - balansări de brațe; - variații de pași specifici; - întoarceri cu pași succesivi; - elemente de echilibru-passe; - săritura dreaptă; - exerciții cu obiecte portative; - pași de dans clasic și modern; - legări de elemente pe fond muzical. ♦ Aerobice: - pași aerobici de bază și de legătură; - structuri de pași aerobici în 8 timpi pe fond muzical. 3. Prevederile programei școlare, la gimnastică, pentru ciclul gimnazial 3.1. Prevederile programei școlare pentru clasa a V-a; conținuturile învățării I. Capacitatea de de organizare: ♦ Formații de adunare în linie pe unul și pe două rânduri; ♦ Pozițiile drepți și pe loc repaus, ♦ Alinierea în linie și în șir; ♦ Întoarceri de pe loc spre stânga, spre dreapta și spre stânga împrejur; ♦ *Pornirea și oprirea din mers; ♦ Formarea coloanei de gimnastică din deplasare; ♦ *Treceri dintr-o formație în alta. II. Dezvoltarea fizică armonioasă: ♦ Prelucrarea analitică a aparatului locomotor; ♦ Îmbunătățirea mobilității articulare și a elasticității musculare; ♦ Consolidarea reflexului de postură; ♦ *Prevenirea instalării atitudinilor deficiente; ♦ *Educarea actului respirator. III. Deprinderi motrice de bază Mersul: ♦ Pe vârfuri; ♦ Pe călcâie; ♦ Pe părțile laterale ale labei piciorului; ♦ Ghemuit; ♦ *Cu pas adăugat; ♦ *Cu pas încrucișat. Alergarea: ♦ Fazele alergării; ♦ Variante de alergare; ♦ Pe direcții diferite, ♦ *Cu schimbări de direcții; ♦ *Cu ocoliri de obstacole; 13 ♦ *Pe perechi Sărituri: ♦ Cu desprindere de pe unul și ambele picioare; ♦ În lungime; ♦ În înălțime; ♦ În adâncime; ♦ *Sărituri peste obstacole joase; ♦ *Sărituri de pe obstacole. Aruncarea și prinderea: ♦ Aruncări azvârlite la țintă; ♦ Aruncări lansate cu două mâini de jos, la distanță; ♦ Prinderea cu două mâini de pe loc. IV. Deprinderi aplicativ-utilitare Cățărare: ♦ La scara fixă, cu ajutorul brațelor și al picioarelor; ♦ *Pe banca de gimnastică înclinată. Escaladarea: ♦ Prin apucare și pășire pe aparat; ♦ *Prin apucare și rulare pe partea anterioară acorpului. Tracțiuni: ♦ Pe banca de gimnastică; ♦ *Pe perechi, la baston. Împingeri: ♦ Din culcat dorsal pe banca de gimnastică; ♦ *Pe perechi, din așezat spate în spate. Transport de obiecte: ♦ Individual; ♦ *Pe perechi. V. Gimnastică acrobatică Elemente statice: ♦ Cumpăna pe un genunchi; ♦ Cumpăna facială pe un picior; ♦ Semisfoara (fete); ♦ O variantă de sfoară (fete); ♦ Stând pe omoplați; ♦ Stând pe cap cu elan (băieți); ♦ *Stând pe mâini cu sprijin (la scara fixă sau perete). Elemente dinamice: ♦ Rulări înapoi și înainte, cu corpul grupat; ♦ Rulări laterale cu corpul întins; 14 ♦ Rostogolire înainte din ghemuit în ghemuit; ♦ Rostogolire înapoi din ghemuit în ghemuit; ♦ Rostogolire înapoi din ghemuit în depărtat; ♦ Rostogoliri laterale; ♦ *Răsturnare laterală; ♦ *Răsturnare lentă înainte (fete). Linii acrobatice diversificate (cuprinzând elementele însușite). VI. Sărituri cu sprijin la aparate: ♦ Bazele metodice ale fazelor săriturilor cu sprijin 1. aterizarea; 2. elanul; 3. bătaia și desprinderea de pe trambulină; 4. primul zbor; 5. sprijinul (bătaia din mâini); 6. zborul doi. ♦ Săritură în sprijin depărtat peste capră; ♦ *Săritură în sprijin ghemuit pe lada așezată transversal urmată de o săritură în adâncime. 3.2. Prevederile programei școlare pentru clasa aVI-a; conținuturile învățării I. Capacitatea de organizare: ♦ Formația de adunare în linie pe două rânduri; ♦ Întoarceri de pe loc; ♦ Opriri din mers; ♦ *Trecere din mers în alergare. II. Dezvoltarea fizică armonioasă: ♦ Prelucrarea analitică a aparatului locomotor; ♦ Mobilitate și stabilitate articulară; ♦ Educarea actului respirator; ♦ *Prevenirea instalării atitudinilor deficiente. III. Deprinderi motrice de bază Mersul: ♦ Mers cu variante; ♦ Mers cu schimbări de direcții; ♦ Mers în formații diferite (coloană de marș); ♦ Mers cu diferite poziții de brațe; ♦ *Mers cu purtare de obiecte în diferite poziții. Alergarea: ♦ Cu schimbări de direcție; ♦ Pe perechi și în grup; ♦ Cu variații de ritm; 15 ♦ *Cu purtări de obiecte; ♦ *Precedată și urmată de alte deprinderi. Sărituri: ♦ Sărituri succesive, de pe loc și cu deplasări; ♦ Sărituri peste obstacole; ♦ *Sărituri precedate și urmate de alte deprinderi. Aruncarea și prinderea: ♦ Aruncări lansate cu două mâini de jos, la distanță și la partener; ♦ Prinderi cu două mâini de pe loc și din deplasare; ♦ Aruncări și prinderi la perete sau cu partener, de pe loc și din deplasare. IV. Deprinderi aplicativ-utilitar Escaladarea: ♦ Prin apucarea și încălecarea obstacolului; ♦ *Prin apucare și rulare pe piept și abdomen. Tracțiuni: ♦ Pe banca de gimnastică orizontală și înclinată; ♦ În grup, la frânghie. Împingeri: ♦ Din stând pe perechi, față în față; ♦ Din stând pe perechi, spate în spate; ♦ Din stând pe perechi, spate-față. Transport de obiecte, aparate și partener: ♦ Individual; ♦ Pe perechi; ♦ *În grup. V. Gimnastică acrobatică Elemente statice: ♦ Cumpăna pe un picior; ♦ Podul de jos (băieți); ♦ Podul de sus (fete); ♦ Stînd pe cap; ♦ Stând pe mâini cu elan. Elemente dinamice: ♦ Rostogolire înainte din ghemuit în depărtat; ♦ Rostogolire înapoi din ghemuit în depărtat; ♦ Rostogolire înainte din depărtat în ghemuit; ♦ Rostogolire înapoi din depărtat în ghemuit; ♦ Roata laterală; 16 ♦ Răsturnare lentă înainte (fete); ♦ Răsturnare lentă înapoi (fete); ♦ *Stând pe mâini și rostogolire înainte grupat. VI. Sărituri cu sprijin la aparate: ♦ Săritură în sprijin ghemuit pe ladă așezată transversal, urmată de săritură dreaptă; ♦ Săritură în sprijin depărtat peste capră cu întoarcere de 90°. 3.3. Prevederile programei școlare pentru clasa a VII-a - conținuturile învățării I. Capacitatea de organizare: ♦ Cunoașterea celelor mai reprezentative formații de adunare; ♦ Rupere de rânduri și regrupări în diferite formații în conformitate cu comanda dată; ♦ Treceri dintr-o formație în alta în timpul deplasării (mers și alergare); ♦ Pornirea în mers și în alergare; ♦ Trecerea din mers în alergare; ♦ Oprirea din mers și din alergare; ♦ Schimbarea direcției de mers prin ocolire; ♦ Deplasări în figuri. II. Dezvoltarea fizică armonioasă: ♦ Prelucrarea analitică a aparatului locomotor; ♦ Îmbunătățirea mobilității și stabilității articulare; ♦ Atitudinea corporală corectă, globală și segmentară; ♦ Respirație corectă în diferite tipuri de efort; ♦ *Solicitări cardio-vasculare la eforturi diferite. III. Deprinderi aplicativ-utilitare: ♦ Cățărare la banca înclinată; ♦ Cățărare la scara fixă; ♦ *Cățărare la frânghie/prăjină în trei timpi; ♦ Escaladare prin încălecare și prin rulare; ♦ Transport de greutăți, individual, pe perechi și în grup; ♦ Tracțiuni și împingeri individuale, pe perechi și în grup; ♦ Parcursuri utilitar aplicative. IV. Gimnastica acrobatică Legări de 2-3 elemente acrobatice statice și dinamice înșușite în clasele anterioare: Elemente statice: ♦ Podul de sus (fete); ♦ Stând pe cap (băieți); ♦ Stând pe mâini; ♦ Sfoară (fete). Elemente dinamice: ♦ Rostogolire înainte din ghemuit în depărtat; ♦ Rostogolire înapoi cu picioarele apropiate și întinse; ♦ Roata laterală; 17 ♦ *Răsturnare lentă înainte - o variantă la alegere (fete); ♦ *Răsturnare lentă înapoi - o variantă la alegere (fete); ♦ *Răsturnare înainte prin stând pe mâini (băieți). Crearea de linii acrobatice diversificate, cuprinzând elementele acrobatice însușite. V. Sărituri cu sprijin la aparate specifice: ♦ Săritura în sprijin depărtat peste capră, cu întoarcere de 90°; ♦ Săritură în sprijin depărtat pe lada de gimnastică, trecere în sprijin ghemuit, urmată de coborâre prin săritură dreaptă. 3.4. Prevederile programei școlare pentru clasa a VIII-a; conținuturile învățării I. Capacitatea de organizare; ♦ Cunoașterea formațiilor de adunare - răspuns prin execuții precise la comenzi; ♦ Cunoașterea formațiilor de deplasare - răspuns prin execuții precise la comenzi; ♦ Cunoașterea formațiilor de lucru - răspuns prin execuții precise la comenzi. II. Dezvoltarea fizică armonioasă: ♦ Prelucrarea selectivă a aparatului locomotor utilizând exerciții libere, cu obiecte portative și la aparate specifice; ♦ Mobilitate, stabilitate aticulară și elasticitate musculară; ♦ Solicitări cardio-vasculare la eforturi variabile. III. Deprinderi aplicativ-utilitare: ♦ Acțiuni combinate de cățărare, escaladare, tracțiuni, împingere, transport de obiecte sub formă de întrecere; ♦ Parcursuri utilitar-aplicative. IV. Gimnastică acrobatică ♦ Consolidarea și perfecționarea elementelor acrobatice statice și dinamice însușite; ♦ Legări de 2-3 elemente cunoscute; ♦ Alcătuiri de linii acrobatice diversificate formate din 3-4 elemente; ♦ Exercițiu liber ales la sol. V. Sărituri cu sprijin la aparate: ♦ Săritura cu rostogolire înainte pe ladă; ♦ *Săritura în sprijin ghemuit pe lada așezată transversal, urmată de săritura dreaptă cu întoarcere de 180°; ♦ *Săritură în sprijin ghemuit peste capră. 4. Competențe specifice și conținuturile ramurilor gimnasticii în educația fizică din ciclul liceal Clasa a IX-a 18 I. Utilizarea adecvată a metodelor și a mijloacelor specifice dezvoltării fizice ♦ Programe de influențare analitică a segmentelor corpului; ♦ Complexe de dezvoltare fizică cuprinzând: - exerciții libere; - exereciții cu obiecte portative; - exerciții pe fond muzical. ♦ Programe adaptate de: - culturism; - fitness; - sport aerobic (gimnastica aerobică); - stretching. II. Aplicarea cunoștințelor și a deprinderilor tehnico-tactice însușite, în întreceri și concursuri specifice disciplinelor sportive, respectând regulile de bază Gimnastica acrobatică ♦ Elemente acrobatice statice; ♦ Elemente acrobatice dinamice; ♦ Variante de legări de elemente; ♦ Alcătuiri de linii acrobatice; ♦ Crearea unor exerciții liber alese, la sol Sărituri cu sprijin la aparate Programa școlară prezintă următoarele sărituri pentru calasa a IX-a: Capra de gimnastică ♦ Săritură în sprijin depărtat peste capră; ♦ Săritură în sprijin ghemuit peste capră; ♦ Săritură în sprijin depărtat peste capră cu întoarcere de 90 grade, în zborul II. Lada de gimnastică ♦ Săritură cu rostogolire pe ladă situată longitudinal; ♦ Săritiră cu sprijin ghemuit pe lada, situată transversal, urmată de săritură dreaptă; ♦ Săritiră cu sprijin depărtat pe lada, situată transversal, urmată de săritură dreaptă. Sărituri la cal ♦ Săritiră în sprijin ghemuit pe cal, situat transversal, urmată de săritură dreaptă; ♦ Săritură în sprijin ghemuit peste cal, situat transversal. Clasa a X-a I. Utilizarea categoriilor de mijloace și a metodelor specifice dezvoltării fizice ♦ Exerciții analitice libere; ♦ Exerciții analitice cu obiecte portative; ♦ Complexe de exerciții libere, cu obiecte și la aparate specifice (banca, scara fixă); ♦ *Complexe de exerciții pe fond muzical. II. Valorificarea cunoștințelor și deprinderilor tehnico-tactice însușite , în rezolvarea în condiții regulamentare a situațiilor specifice ramurilor sportive Gimnastică acrobatică 19 ♦ Legări de elemente acrobatice dinamice și statice pentru alcătuirea unor linii acrobatice cât mai diversificate; ♦ Alcătuiri de exerciții liber alese, la sol, cuprinzând elementele însușite (rostogoliri, răsturnări, stând pe cap, stând pe mâini, cumpăna, podul, sfoara etc.). Sărituri cu sprijin În funcție de aparatele existente se va executa o săritură la alegere și anume: ♦ Sprijin ghemuit peste capra de gimnastică - băieți; ♦ Sprijin depărtat cu întoarcere 90 de grade, în zborul II, peste capră - fete; ♦ Sprijin depărtat peste lada, așezată longitudinal - băieți; ♦ Săritură cu rostogolire înainte pe ladă - fete; ♦ Săritură cu sprijin depărtat peste calul dispus longitudinal - băieți; ♦ Săritură cu sprijin ghemuit pe cal urmată de săritură dreaptă - fete. Clasa a XI-a I. Valorificarea sistemului de mijloace și metode specifice dezvoltării fizice, corespunzătoare posibilităților individuale ♦ Exerciții analitice libere și cu obiecte portative pentru creșterea troficității și tonicității musculaturii: - memrelor superioare; - abdomenului; - spatelui; - șanțurilor intervertebrale; - membrelor inferioare. ♦ Complexe de dezvoltare fizică: - cu exerciții libere; - cu obiecte portative; - cu exerciții la aparate specifice; - pe fond muzical. II. Valorificarea cunoștințelor și deprinderilor tehnico-tactice însușite, în rezolvarea eficientă a situațiilor specifice ramurilor sportive Gimnastica acrobatică ♦ Legări de elemente statice și dinamice; ♦ Exercițiu liber ales la sol. Sărituri cu sprijin Programa școlară nu specifică săriturile pe care ar trebui executate la clasa a XI-a, menționează doar simplu cuvântul „ sărituri”. Clasa a XII-a I. Structurarea unui sistem propriu de acționare asupra dezvoltării fizice ♦ Complexe variate de dezvoltare fizică; ♦ Programe de culturism; 20 ♦ Programe pentru corectarea atitudinilor deficiente II. Valorificarea cunoștințelor și deprinderilor tehnico-tactice însușite, în rezolvarea eficientă a situațiilor specifice ramurilor sportive, în regim organizat și de autoorganizare Privind această competeță și analizând conținuturile care le aparțin, la gimnastică, programa școlară precizează, foarte succint, doar ramurile gimnasticii și anume: ♦ Gimnastică aerobică (individual, ansamblu); ♦ Gimnastică ritmică sportivă (individual, ansamblu); ♦ Gimnastică artistică (sol, aparate, sărituri). Noi considerăm că programa ar trebui să fie mult mai explicită, pentru clasa a XII-a, deoarece foarte mulți elevi aleg ca și disciplină de examen, la bacalaureat, educația fizică, iar gimnastică acrobatică conține o serie de elemente dinamice și statice destul de dificile. d) Sumar În cadrul acestui modul s-au realizat obiectivelor menționate anterior. e) Întrebări recapitulative și teme de control 1. Analizați conținuturile gimnasticii pentru fiecare ciclu de învațământ și faceți o comparație între ele. 2. Studiați cu mare atenție prevederile progranelor școlare, privind deprinderile motrice de bază și utilitar-aplicative . 3. Dati exemple de conținuturi concrete, pentru fiecare ciclu, din diferite ramuri a gimnasticii 4. Analizați și discutați prevederile programei școlare, din ciclul, liceal privind săriturile cu sprijin. f) Bibliografie modul 1. Pascan,I., Nuț, A.R., Negru , N.I., 2008, Metodica predării gimnasticii în școală, Ed. Casa Cărții de Știință, Cluj-Napoca, pag. 17- 33. 2. X X X, (1999), Programe școlare pentru clasele a V-a - a VlII-a, Aria curriculară Educație fizică și sport, M.E.C.,București. 3. X X X, (2001), Programe școlare pentru liceu, Aria curriculară Educație fizică și sport, M.E.C. București. 4. X X X , (2003), Programe școlare revizuite, Educație fizică, clasele I - II, M.E.C.T., București. 5. X X X, (2004), Programe școlare pentru clasa a III-a, Educație fizică, M.E.C., București. 6. X X X, (2005), Programe școlare pentru clasa a IV-a, Educație fizică, M.E.C., București Modul 2 21 Sistemul de metode aplicate în gimnastică școlară a) Scopul și obiectivele modulului Scopul acestui modul constă în prezentarea celor mai importante metode aplicate în gimnastică școlară. Ca obiective, se vor atinge următoarele: • Prezentarea delimitărilor conceptuale privind: metodologia didactică, metodă, procedeu didactic, strategia didactică; • Prezentarea detailată a metodelor de instruire și a celor de corectare a greșelilor • Prezentarea metodelor active aplicate în gimnastica școlară; • Prezentarea principalelor criterii (factori) care stau la baza alegerii sistemului de metode și procedee metodice • Direcțiile principale de modernizare a metodologiei didactice. b) Scurtă recapitulare a conceptelor prezentate anterior În cadrul primului modul au fost prezentate: scopul și sarcinile gimnasticii în școală; prevederile programei școlare la ciclul primar; prevederile programei școlare la ciclul gimnazial; prevederile programei școlare la ciclul liceal; c) Conținutul informațional detaliat Sistemul de metode aplicate în gimnastică școlară Motto: „ Stăpânirea metodelor poate, într-o anumită măsură, să compenseze talentul” (Francis Bacon) 1. Delimitări conceptuale: metodologie didactică, metodă, procedeu didactic, strategia didactică Metodologia didactică. Acțiunea instructiv-educativă se desfășoară în conformitate cu anumite finalități bine precizate, derivate din idealul educațional și din scopurile educaționale. „Atingerea finalităților propuse, respectiv a obiectivelor instructiv-educative de natură formativă și informativă, presupune proiectarea și utilizarea unor strategii de instruire adecvate. Una din componentele strategiilor de instruire, cu importanță specială datorită dinamismului și operaționalității sale este metodologia didactică” (Ionescu, M., 2000, p.158). După Cucoș C. (1996) metodologia didactică vizează ansamblul metodelor și procedeelor didactice utilizate în procesul de învățământ. În sens restrâns, precizează Ionescu, M., (2000), metodologia didactică este înțeleasă ca teorie și practică a metodelor de învățământ și reprezintă știința care studiază definirea, statutul, funcțiile, clasificarea și valorificarea metodelor și procedeelor didactice, precum și principiile și cerințele care stau la baza utilizării lor eficiente. Importanța metodologiei didactice „este, în primul rând, praxiologică, întrucât ea se referă la un sistem de tehnici, metode și procedee didactice de optimizare a activității de predare, învățare și evaluare, care se bazează pe concepția coerentă asupra acestor activități, pe principiile care stau la baza lor” (Ionescu, M., 2000, p. 158). Metodă didactică 22 Termenul de metodă derivă etimologic din două cuvinte grecești (odos - cale, drum; metha - către, spre). În didactică, metoda se referă la calea care e urmată, drumul ce conduce la atingerea obiectivelor educaționale. Metodele didactice sunt „ modalități de acțiune, instrumente cu ajutorul cărora elevii, sub îndrumarea profesorului sau în mod independent își însușesc cunoștințe, își formează priceperi și deprinderi, aptitudini, atitudini” (Ionescu, M., Radu, I., 1995, p. 142). Metoda are un caracter polifuncțional, în sensul că poate participa simultan sau succesiv la realizarea mai multor obiective instructiv-educative. Opțiunea profesorului pentru o anumită metodă de învățământ constituie o decizie de mare complexitate. Alegere unei metode se face ținând cont de finalitățile educației, de conținutul procesului instructiv, de particularitățile de vârstă și de cele individuale ale elevilor, de psihosociologia grupurilor școlare, de natura mijloacelor de învățământ, de experiența și competența didactică a profesorului. Utilizarea metodelor de învătământ vizează o triplă finalitate (Ionescu, M., 2000, p. 160) : ♦ Atingerea unor scopuri de cunoaștere (stăpânirea metodelor de gândire și a unor strategii cognitive de procesare a informațiilor); ♦ Atingerea unor scopuri de instruire (asimilarea unor cunoștințe, priceperi, deprinderi, a unor tehnici și operații de lucru); ♦ Atingerea unor scopuri formative (formarea și modelarea trăsăturilor de personalitate). Metodele didactice dețin mai multe funcții (Dulamă, E.,M., 2006, p. 7): ♦ Funcția cognitivă, deoarece constituie o cale de cercetare și cunoaștere a realității sau a conținutului științei; ♦ Funcția formativă deoarece constituie o cale de formare și exersare a capacităților intelectuale, motrice, afective; ♦ Funcția operațională, deoarece antrenează individul într-o tehnică de execuție; ♦ Funcția de optimizare a acțiunii, prin faptul că indică cum să se procedeze în predare, învățare și evaluare pentru a se obține cele mai bune rezultate. Procedeul didactic Metoda se transpune (se aplică) practic printr-o suită de operații concrete numite procedee. Procedeul didactic este o secvență a metodei, un simplu detaliu, o tehnică mai limitată de acțiune, o componentă sau chiar o particularitate a metodei (Cucoș, C., 1996, p. 82). El constă într-un sistem de operații intelectuale și/sau practice ale profesorului și ale elevilor, operații care transpun în plan practic modalitatea de acțiune a metodelor, contribuind la valorificarea lor eficientă. În aplicarea unei metode se înlănțuie mai multe procedee considerate a fi cele mai adecvate situației de învățare.Eficiența metodei didactice este condiționată de calitatea, adecvarea și congruența procedeelor constituente. Relația dintre procedeul didactic și metoda pe care o sprijină este flexibilă și dinamică. „În realitatea lecției, o metodă poate avea rol de procedeu în cadrul unei alte metode, iar în unele situații procedeul își poate aroga statutul de metodă” (Dulamă,M.,E., 2006, p.9). Funcțiile metodelor și procedeelor didactice (conform Ionescu, M., Chiș, V., 2001, p.123) ♦ Funcția formativ-educativă - de exersare și dezvoltare a proceselor psihice și motorii, de modelare a atitudinilor, sentimentelor, convingerilor etc. ♦ Funcția motivațională - de stimulare a curiozității, interesului, dorinței de a afla și de a acționa. ♦ Funcția cognitivă - de organizare și dirijare a procesului de însușire a cunoștințelor și formare a priceperilor și deprinderilor intelectuale și practice ♦ Funcția operațională/instrumentală - de intermediere între cel care învață și materia de studiat, între obiectivele operaționale și rezultatele școlare. 23 ♦ Funcția normativă - de precizare a modului în care să se predea și să se învețe pentru a se obține rezultate optime în condițiile instruirii respective. ♦ Funcția de impulsionare a dezvoltării celui care învață - de sprijinire a procesului de modelare a personalității sale. Strategia didactică Reprezintă un mod de combinare și organizare a metodelor și mijloacelor de învățământ în raport cu obiectivele urmărite, conținutul abordat, timpul disponibil, caracteristici ale profesorului și ale elevilor, stadiul școlar etc. (Crețu, D., Nicu, A., 2004, p. 146). După M. Ionescu strategiile de instruire/autoinstruire sunt sisteme de metode, procedee, mijloace și forme de organizare a activității de instruire/autoinstruire, integrate în structuri operaționale, care au la bază o viziune sistemică și care sunt menite să asigure o învățare activă și creatoare a cunoștințelor și abilităților și să relaționeze procesul instruirii (2000, p. 129). Strategiile didactice au câteva caracteristici (Dulamă, M.E., 2006, p. 9): ♦ Caracter sistemic, deoarece între componente există conexiuni, interrelații și interdependențe; sunt alcătuite dintr-o suită de operații, etape, reguli de desfășurare, reguli de decizie; ♦ Caracter dinamic, deoarece conțin o înlănțuire de situații de învățare; ♦ Flexibilitate, deoarece nu au rigiditatea unor reguli sau a unor algoritmi, cu toate că au un oarecare caracter normativ; ♦ Caracter școlar și extrașcolar, deoarece vizează toate activitățile deșfașurate de profesori și elevi; ♦ Caracter probabilistic, deoarece nu garantează reușita procesului de instruire din cauza numărului mare de variabile care intervin. Pentru o învățare de bună calitate a cunoștințelor se recomandă utilizarea unui palier variat de strategii, metode și procedee metodice de instruire și autoinstruire. Bazându-se pe argumentul că metodologiile cele mai bune sunt cele în care elevul este element activ, nu pasiv, se preferă acele informații care permit și facilitează alegerea strategiilor activizante. „ Psihologii arată că, de obicei, reținem 10% din ceea ce citim, 2% din ceea ce auzim, 30% din ceea ce vedem, 50% din ceea ce vedem și auzim, 70% din ceea ce disutăm cu alții, 80% din ceea ce experimentăm, 95% din ceea ce învățăm pe alții”(Wilim Glasser, conform Dulamă, M.E., 2006, p.10). 2. Analiza datelor literaturii de specialitate În educația fizică și sportul școlar s-a statornicit un sistem de metode, unele „clasice” și altele „moderne”. Criteriile de clasificare a acestor metode vizează aspectele principale pe care le presupune procesul instructiv-educativ specific. În acest sistem conform Cârstea Gh. intră: ♦ Metodele de instruire; ♦ Metodele de educație; ♦ Metodele de corectare a greșelilior de execuție; ♦ Metodele de refacere a capacității de efort; ♦ Metodele de verificare, apreciere și notare. (2000, p.102) 2.1. Metodele de instruire se folosesc pentru îndeplinirea obiectivelor de instruire specifice cum sunt: ♦ Formarea deprinderilor și priceperilor motrice; ♦ Dezvoltarea calităților motrice; 24 ♦ Influențarea indicilor de dezvoltare fizică; ♦ Însușirea unor cunoștințe de specialitate; ♦ Formarea capacității de practicare independentă a exercițiilor fizice. Alegera și stabilirea metodelor și procedeelor metodice, pentru învățarea noilor structuri tehnice, depinde de o serie de factori și anume (Grigore,V., 2001, p.121): - gradul de dificultate și structură a mișcării; - nivelul de pregătire fizică și tehnică, precum și starea de moment a executantului; - sarcinile parțiale ale pregătirii (prelucrarea și fixarea în întregime a deprinderilor, precizarea și perfecționarea detaliilor tehnice ale mișcării etc.); - nivelul de însușire tehnică a mișcării (calitatea însușirii, existența greșelii, ritmul învățării etc.) În continuare, vom prezenta, succint doar o parte dintre metodele de instruire folosite în cadrul gimnasticii școlare, așa cum sunt ele prezentate în literatura de specialitate (Băiașu, Gh., 1985; Cârstea, Gh., 2000; Farkas, Gy.,1998; Grigore, V., 2001; Luca, A., 1998; Pașcan, I., 2003; Rusu, I., 1998; Tudușciuc, I., 1977 și alții). În componența metodelor de instruire în educație fizică și sport intră, la interpretarea clasică, cel puțin următoarele trei categorii (Cârstea, Gh., 2000, p. 102): a. metodele verbale; b. metodele intuitive; c. metoda practică. a. Metodele verbale în educație fizică și implicit în gimnastica școlară sunt următoarele: a.1. Expunerea verbală - se realizează prin limbaj. Ea trebuie să fie accesibilă nivelului de înțelegere a colectivului cu care se lucrează. Această metodă se aplică în practică prin cel puțin următoarele trei procedee metodice, mult folosite în gimnastica școlară. ♦ Povestirea, are eficiență mai ales la elevii până la 8-9 ani. Acest procedeu metodic trebuie să fie „plastică”, sugestivă și să se bazeze pe elemente cunoscute de subiecți. ♦ Explicația, are cea mai mare frecvență de folosire la toate categoriile de subiecți de peste 10 ani. Pentru a fi eficientă, explicația - la orice nivel - trebuie să îndeplinească cel puțin următoarele patru condiții: - să fie clară; - să fie logică; - să fie concisă; - să fie oportună. În relația cu demonstrația, explicatia poate avea urmotoarele situații: - să urmeze demonstrației; - să preceadă demonstrația; - să se realizeze concomitent cu demonstrația. În gimnastica școlară, esența explicației constă în accea că ea trebuie să asigure formarea unor cunoștințe aprofundate, care capătă caracter de norme sau reguli călăuzitoare privind însușirea deprinderilor și priceperilor mortice, dezvoltarea calităților motrice sau influențarea indicilor somatici/morfologici și funcționali/fiziologici ai organismului elevilor. 25 ♦ Prelegerea se folosește cu precădere în învățământul universitar. Ea poate fi întâlnită și la vârsta școlară, în cazul claselor cu profil de educație fizică și sport. La aceste clase informațiile de specialitate pot fi transmise și prin prelegeri. La baza orcărei prelegeri trebuie să stea o argumentare științifică a temelor abordate cu folosirea unei terminologii corespunnzătoare. a. 2. Conversația - se realizează tot prin limbaj și se referă la dialogul permanent care trebuie să aibă loc între cadrul didactic și elevi. Ea trebuie axată numai pe probleme specifice instruirii, cum sunt: - problemele privind obiectivele instruirii; - criteriile de evaluare; - cauzele greșelilor de execuție; - tehnica de execuție a unor deprinderi motrice; - înțelegerea importanței procedeelor metodice folosite în predare - posibilități de legări de elemente; - alcătuiri de linii acrobatice și exerciții liber alese la sol etc. b. Metodele intuitive - se adresează cu precădere, dar nu inclusiv; primului sistem de semnalizare. Ele ajută la formarea unei reprezentări corecte a sarcinii motrice aflate în învățare și precizează acțiunile principale. Sunt aplicate, în transmiterea informațiilor, prin următoarele variante: b.1 Demonstrația. Demonstrația didactică constă „în prezentarea unor obiecte, fenomene, substituite ale acestora sau în executarea unor acțiuni de încorporat de către elevi, în scopul asigurării unui suport concret-senzorial, care va facilita cunoașterea unor aspecte ale realității sau reproducerea unor acțiuni ce stau la baza unor comportamente de ordin practic, profesional etc.”(Cucoș, C., 1996, p.90). Este considerată cea mai eficientă metodă de instruire, dacă este realizată la nivel de „model”. După Cârstea Gh. (2000) sunt două procedee metodice prin care se concretizează această metodă: ♦ Demonstrația nemijlocită - realizată de conducătorul procesului instructic-educativ; ♦ Demonstrația mijlocită - realizată de un subiect sau mai mulți subiecți din grupul angrenat în procesul instructiv-educativ respectiv sau din afara grupului. Prin demonstrații se pot sublinia detalii tehnice și anumite greșeli de execuție ce apar pe parcursul învățării. Dintre procedeele care se încadrează aici amintim: - demonstrarea acțiunii motrice în întregime; - demonstrarea pe părți sau numai a anumitor părți; - demonstrarea în tempo lent. b.2. Folosirea unor mijloace didactice iconografice. Se recomandă, în gimnastică, în special atunci când demonstrația nu poate fi realizată la nivel de „model”. De asemenea, se poate face apel la această metodă și atunci când demonstrația este realizată la un nivel optim, ca o cale suplimentară de întărire a efectelor demonstrației. Literatura de specialitate recomandă folosirea a două tipuri de materiale iconografice: clasice - planse, scheme, grafice - și moderne - diapozitive, filme, casete video, C.D.-uri etc. b.3. Observarea execuției altor subiecți. Această observare trebuie să fie întotdeauna dirijată de conducătorul procesului instructiv-educativ. În consecință, este o observare realizată pe bază de un „ghid de observare” sau de o „tematică de de observare” precis stabilite. Se pot observa, ln gimnastica școlară, execuția unui coleg, execuțiile unor colegi de clasă sau execuțiile altor subiecți. Se pot urmări atât aspectele pozitive din execuția actelor, 26 sau acțiunilor motrice, cât și aspectele negative. Prin comparare cu execuțiile proprii elevii pot conștientiza mai bine acțiunile principale, își pot corecta reprezentările și astfel pot însuși mai eficient mișcările respective. Această capacitate de observare este educabilă. „Sesizarea aspectelor pozitive, dar mai ales a celor negative, subliniază nivelul de participare conștientă și activă la procesul instructiv-educativ” (Cârstea,Gh., 2000, p.105). c. Metoda practică - exersarea. Exersarea (pedagogii o numesc exercițiul) presupune, pentru atingerea obiectivelor propuse, o repetare conștientă, sistematică și continuă. Ea urmează - logic și legic - după folosirea metodelor verbale și intuitive. Exersarea aparține în exclusivitate subiecților, dar se face sub îndrumarea și controlul profesorului, mai ales în primele etape ale învățării motrice. Această metodă are mai multe variante în domeniul educației fizice, fiecare dintre ele fiind justificată de complexitatea obiectivelor proprii de instruire. Variantele exersării, specifice educației fizice, sunt utilizate și în domeniul gimnasticii școlare, complexitatea obiectivelor de instruire la această ramură sportivă reclamând acest fapt. În timpul exersării, în metodica gimnasticii școlare s-au statornicit o serie de procedee metodice menite să contribuie la obținerea unei eficiențe maxime. Exersarea se poate realiza atât global, cât și parțial, în funcție de structura elementului propus spre învățare. c.1. Exersarea parțială. Poate fi considerată ca fiind cea mai caracteristică gimnasticii artistice sportive. Necesitatea folosirii acestei variante are la bază creșterea posibilităților de învățare a structurii tehnice, precum și creșterea accesibilității structurii ce a fost programată spre învățare. Luca A., (1997, p.84), recomandă acest procedeu în mod special în următoarele situații: ♦ În elementele compuse ale mișcării simultane, în care segmentele se deplasează pe direcții diferite, în mod asimetric, cu o viteză, amplitudine și ritm diferite; ♦ În anumite elemente acrobatice, care permit separarea pe faze fără a denatura mecanismul de bază al procedeului respectiv. (Exemplu: stând pe mâini, roată laterală, îndreptare de pe cap etc.); ♦ În legări, combinații și exerciții, în care fiecare element tehnic a fost însușit separat și apoi se leagă cu următorul. (Exemplu: legările și combinațiile prevăzute în sistemele de acționare cu caracter acrobatic, parcursuri aplicative etc). Cerințe pentru aplicarea exersării parțiale: ♦ Fragmentarea mișcării (structurii tehnice) să nu modifice structura ei; ♦ Fragmentele să cuprindă toate fazele; ♦ Alegerea părților controlabile, atât de către profesor, cît și de către elevi; ♦ Gradul de fragmentare să depindă de complexitatea și etapa de însușire al mișcării; ♦ Mișcările parțiale să nu cuprindă informații motrice colaterale. Variante ale exersării parțiale: ♦ Exersarea parțială propriu-zisă - este legată de folosirea unor sarcini metodice mari, care corespund cu una sau mai multe faze ale mișcării respective. ♦ Exersarea prin folosirea unor sarcini motrice mai înguste - prin aplicarea ei putem distinge și despărții chiar și caracteristicile dinamice și motrice ale mișcării. Trebuie avut în vedere faptul că fixarea exagerată a învățării separate, a unor părți dintr-o structură tehnică, se poate manifesta negativ la execuția integrală. „Din acest motiv, imediat ce se observă că executantul a înțeles mișcarea, se va trece la legarea părților” (Rusu, I., și colab., 1998, p.313). 27 c.2. Exersarea globală. Se folosește mai ales atunci cînd structurile tehnice sunt simple și ușoare, dar și în însușirea unor elemente de dificultate, cînd toate condițiile premergătoare învățării au fost îndeplinite. Ea se poate aplica cu succes atunci când avem suficiente mijloace de asigurare și ajutor. Variante ale exersării globale: ♦ Exersarea globală propriu-zisă - adică folosirea directă a mișcării în întregime, în procesul de învățare. ♦ Exersarea prin folosirea exercițiilor pregătitoare - care are la bază alegerea unor mișcări din aceeași familie cu structură asemănătoare, dar pe măsura posibilităților elevilor la care se adresează. Procedee caracteristice acestei metode (Grigore, V., 2001, p.122): ♦ Execuția independentă, realizată prin ajutorul profesorului, al colegilor și utilizarea de mijloace didactice ajutătoare (saltele, calupuri de burete etc.). ♦ Execuția mișcărilor cu ajutorul direcțional - este o execuție ușurată și mai ales în fazele principale ale mișcării. ♦ Folosirea conducerii lente prin mișcare - această conducere se poate realiza prin utilizarea forței profesorului (sau al colegilor) și a aparatelor special create în acest scop. ♦ Folosirea conducerii direcționale rapide prin mișcare - procedeu care seamănă cu cel de la punctul anterior, deosebindu-se de acesta prin rolul hotărâtor al conducerii „din afară” a mișcării, se trece astfel de la o execuție pasivă la una activă, a mișcării respective. În gimnastica școlară, pentru a ușura învățarea, se folosesc diferite procedee metodice specifice, cum sunt (Pașcan, I., 2003, p.28): ♦ Schimbarea poziției inițiale sau finale; exemplu: rostogolirea înainte în depărtat la sol este mai ușor de executat din stând, decât din stând pe cap, sau se execută mai ușor din stând pe cap decât din stând pe mâini. ♦ Folosirea unui aparat sau a unei instalații speciale care să ușureze învățarea; exemplu: rostogolirea înapoi din ghemuit în ghemuit, se învață mai ușor pe un plan înclinat, format din trambulină semielastică acoperită cu o saltea de gimnastică; îndreptarea de pe cap, element acrobatic, care se execută la sol, se poate învăța cu ajutorul capacului de gimnastică sau cu două calupuri suprapuse. ♦ Combinarea aparatelor; de exemplu: folosirea băncii de gimnastică împreună cu capacul de la lada de sărituri (sau trambulină elastică) în învățarea roții laterale, a roții întoarse (rondad) sau a răsturnării lente. Folosirea scării fixe împreună cu trambulină semielastică, formând un plan înclinat, pentru învățarea răsturnării lente înapoi (lentă înapoi pe un picior) sau a răsturnării înapoi din săritură (flic-flac) și altele. ♦ Ajutorul fizic direct - acordat de profesor sau de elevii săi, pregătiți în acest scop cu variantele: ajutor, sprijin, asistență. Fiecare variantă este folosită în funcție de etapa în care se află deprinderea motrică care se exersează, de dificultatea și complexitatea lui. Ajutorul fizic direct contribuie la formarea senzațiilor kinestezice pentru executarea elementului. Ajutorul poate fi total sau numai parțial, în anumite momente „cheie” ale execuției. Fără folosirea asigurării executanților, învățarea în gimnastică „ ar fi foarte dificilă sau chiar imposibilă” (Luca, A., 1997, p.86). În paralel cu procedeele de asigurare, elevii trebuie învățați să se autoasigure. Formarea simțului auto-controlului, în execuție, are o mare importanță în gimnastica școlară. De aceea, în explicarea unui procedeu tehnic ce trebuie însușit, profesorul va 28 indica și procedeele raționale prin care se poate preveni un accident sau pericolul pe care îl prezintă acel procedeu, dacă nu sunt luate toate măsurile de asigurare. Se mai folosesc: ♦ Semnale auditive, date de profesor pentru a imprima ritmul sau tempoul corect al mișcării, prin rostirea unor cuvinte ca de exemplu: „și”, „acum”, sau prin bătăi din palme și alte semnale, menite să precizeze momentul esențial de care depinde reușita execuției. ♦ Semnale vizuale, folosite ca repere pentru orientarea în spațiu. Aici putem exemplifica marcajele cu cretă pentru stând pe cap (așezarea palmelor și a părții superioare a frunții), așezarea palmelor și a picioarelor în cazul roții laterale și a roții întoarse, sau trasarea unei linii drepte pe sol pentru a imprima o direcție de execuție corectă în cazul răsturnării laterale și altele. Se mai folosesc, ca și semnale vizuale, obiecte de diferite mărimi și forme, cum sunt: mingi medicinale, corzi de sărit, bastoane de gimnastică și altele. Procedeele metodice prezentate mai sus se pot aplica succesiv sau concomitent (o parte dintre ele) „ în funcție de: procedeul tehnic aflat în învățare, de executant (modul cum reacționează la stimuli), de spațiul de lucru, baza materială etc.” (Pașcan, I., 2003, p. 30). 3.2.2. Metode de corectare a greșelilor. Prin caracterul său practic gimnastica în școală este un domeniu în care procesul de instruire implică acțiunea de corectare imediată, efectuată de cele mai multe ori chiar pe parcursul execuției. Procesul de învățare în gimnastică, ca în orce proces de învățare, nu este scutit de apariția unor greșeli mai mici sau mai mari. Greșala este definită ca o neconcordanță a execuției cu modelul sau cu sarcina trasată. Constatarea diferențelor, a greșelilor se realizează prin suprapunera execuției cu modelul. Apariția unei greșeli poate avea mai multe cauze. La execuția elementului tehnic se poate observa numai forma ei exterioară, cauza care determină apariția greșelilor nu se vede. În procesul de corectare a greșelilor tocmai cauzele trebuie înlăturate și nu efectele. Pentru mărirea eficienței în corectarea mișcărilor se recomandă următoarele reguli metodice (Grigore, V., 2001, p.127): ■ Înainte de a proceda la corectarea greșelilor și la emiterea anumitor indicații, este necesară stabilirea cu exactitate de unde pleacă greșala principală, care determină apoi o serie de greșeli mai mici, secundare; ■ Se începe cu corectarea greșelii fundamentale, în cazul apariției mai multor greșeli simultane; ■ Nu trebuie să se încerce corectarea mai multor greșeli deodată, ci pe rând, mai ales când ele au caracter sau structuri diferite; ■ În cazul apariției unei greșeli nu trebuie să amânăm corectarea ei, cât este posibil, pentru lecția următoare, ci se trece imediat la acțiunea de înlăturare a ei; ■ Până când nu au fost eliminate cauzele care au dus la apariția greșelilor nu este permisă trecerea la fixarea deprinderii. Pentru prevenirea apariției greșelilor este necesară o pregătire prealabilă complexă (fizic, tehnic, psihic) a elevilor care urmează să însușească acțiunile motrice propuse. De asemenea, profesorul trebuie să posede cunoștințe aprofundate privind tehnica mișcării și calitățile necesare execuției acesteia. Procedeele metodice de corectare a greșelilor de execuție sunt: ♦ Intervenția verbală - presupune ca pe baza greșelii de execuție, profesorul (sau un coleg) să atenționeze executantul prin cuvânt asupra greșelii respective; 29 ♦ Intervenția prin gesturi și semne - completează sau înlocuiește intervenția verbală prin mimica, gesturile și semnele cadrului didactic, care sugerează mișcarea corectă, având ca scop prevenirea repetării greșelilor constatate; ♦ Intervenția nemijlocită - se aplică în situația în care elevul nu reușește execuția corectă, iar intervenția verbală și cea prin semne este insuficientă. În acest caz profesorul (sau un coleg) intervine direct. Această acțiune se concretizează prin ducerea (deplasarea) segmentelor sau a corpului executantului în direcțiile, planurile și în pozițiile cerute; ♦ Intervenția indirectă - se realizeauă prin compararea execuției proprii cu a altor subiecți sau prin intermediul planșelor, fotografiilor, filmelor etc. 3. Orientări metodologice moderne Litertura de specialitate consacrată gimnasticii abordează doar tangențial „orientările metodologice moderne”. Dacă algoritmizarea este prezentată mai detaliat (ex. Slemin, 1976; Grigore, V., 2001; Pașcan, I., 2003), celelalte orientări metodologice sunt aproape în totalitate neglijate, deși ele sunt folosite deseori în procesul de instruire a elevilor în cadrul lecțiilor cu tamatică din gimnastică. 3.1. Orientări metodologice aplicate în gimnastica școlară 3.1.1. Metoda programării algoritmice. În activitatea de educație fizică și sport algoritmizarea constă într-un proces de elaborare a algoritmilor de diferite tipuri: ♦ Algoritmi specifici conținutului procesului de instruire; ♦ Algoritmi specifici activității profesorului; ♦ Algoritmi specifici activității subiectului. Pentru alcătuirea algoritmilor trebuie să se țină seama de : ❖ Asimilările anterioare (bagajul motric existent); ❖ Caracterul fiecărui acțiuni (de forță, viteză ,mobilitate, coordonare etc.); ❖ Structura tehnică a mișcării; ❖ Creșterea treptată a complexității exercițiilor în programare. Din experiența practică s-a constatat că este necesară împărțirea exercițiilor în trei serii, fiecare având atribute bine precizate ( Grigore, V., 2001, p.125). Seria I-a de exerciții se referă la prelucrarea cantitativă și calitativă a grupelor musculare implicate în efectuarea mișcării, asigurându-se astfel suportul fizic al elementului tehnic. Seria a II-a de exerciții asigură învățarea și consolidarea structurii tehnice respective. Seria a III-a de exerciții oferă posibilitatea perfecționării elementului respectiv prin includerea în diferite legări și combinații. Literatura de specialitate precizează faptul că exercițiile care alcătuiesc seriile trebuie să fie asemănătoare cu structura elementului ce trebuie însușit, iar sarcinile motrice stabilite să aibă strânsă legătură între ele, să fie într-o succesiune logică și de o dificultate mereu crescândă. Specialiștii recunosc că există multe limite/dezavantaje ale algoritmizării instruirii, printre care se menționează (Cârstea, Gh., 2000, p.121; Ionescu, M., 2000, p. 185): ❖ În activitățile concrete și curente apar situații neprevăzute, pentru care nu se pot aplica algoritmi, deoarece aceștia trebuie anterior elaborați; ❖ În activitățile concrete și curente apar situații când nu se recomandă aplicarea unor „operații” de tip algoritmic sau nu se pot aplica algoritmii concepuți (de 30 exemplu, în parcursurile aplicative, sau ștafete nedemonstrate, liniile din gimnastica acrobatică și ritmică etc.); ❖ Nu oferă posibilitatea alegerii, a opțiunii subiecților, necontribuind - astfel - la dezvoltarea creativității și imaginației acestora; ❖ Solicită mult gândirea reprodictivă a elevilor; ❖ Nu fac suficient apel la gândirea logică și la judecata rațională a elevilor; ❖ Folosirea lor excesivă poate duce la mecanizarea gândirii. Principalele avantaje ale algoritmizării: ❖ Dezvoltă gândirea sistemică și convergentă a elevilor; ❖ Permit rezolvarea operativă a sarcinilor de învățare; ❖ Înzestrează elevii cu cunoștințe și abilități care aplicate și exersate în cadrul unor exerciții, probleme sau activități practice, se transformă în priceperi și deprinderi intelectuale. 3.1.2. Modelarea. Modelarea este o metodă de explorare indirectă a realității, a fenomenelor din natură și societate (sisteme originale) cu ajutorul unor sisteme numite modele. La baza modelării se află analogia dintre sistemul original studiat și modelul ales. Analogia se referă la forma, structura, funcționarea în ansamblu sau a unor componente ale sistemului. Modelul reprezintă un sistem material sau ideal, care reproduce în mod esențializat caracteristici ale sistemului original și care mediază cunoașterea unor proprietăți ale acestuia. Modelul nu este o copie a realității, ci un corespondent prelucrat, care reproduce trăsăturile esențiale ale unui obiect, fenomen sau proces original. Reproducerea devine model numai în măsura în care ne aduce o informație în plus despre sistemul original modelat, dacă permite o cunoaștere mai ușoară, mai rapidă și mai substanțială. Specialiștii descriu mai multe tipuri de modele, în funcție de criteriile lor de organizare. Astfel, în funcție de natura lor, modelele sunt catalogate, după Adrian Dragnea și alți autori, (conform Alexei, M., 2006, p.53) în două mari categorii: a. modele ideale sau mentale, care reproduc un sistem complex de idei sau norme, constituind, de fapt, o etapă necesară în construirea orcărui model. Ele se exprimă prin idei sau ecuații matematice; b. modele materiale sau concrete, cum sunt diferite machete sau alte sisteme teoretice și practice analoge cu originalul. O altă clasificare are în vedere ierarhia modelelor și anume, după termenul pentru care se elalaborează pot fi: o modele finale, valabile pentru sfârșitul ciclurilor de învățământ sau stadiilor de pregătire sportivă; o modele intermediare, valabile pentru fiecare clasă dintr-un ciclu de învățământ sau pentru fiecare an de pregătire sportivă; o modele operaționale, care sunt sisteme de acționare/mijloace folosite pentru realizarea modelelor intermediare și - indirect - a celor finale. Dumitru Colibaba-Evuleț și Ioan Bota (1996), consideră că se pot elabora (construi) următoarele tipuri de modele fundamentale operabile în practică: ■ modelul integrativ (global) de joc sau probă (în czul sporturilor individuale) ■ modelul de orientare și selecție; 31 ■ model de cercetare științifică. Cerințe metodice pentru alcăruirea unui model (Ionescu, M., 2000, p.177) ♦ Să fie fidel, să prezinte un număr suficient de mare de analogii cu sistemul original; ♦ Să fie cât mai simplu și esențializat pentru a corespunde scopurilor cognitive și formative urmărite; ♦ Analogiile dintre model și sistemul original să vizeze următoarele aspecte: contrucția (forma), structura și funcționarea; ♦ Să fie antrenați elevii în imaginarea, construirea de modele și în operarea/acțiunea cu ele după un anumit program. Aceste operații constituie modalități eficiente de stimulare a creativității științifice. Etapele metodice ale modelării ♦ Elaborarea modelului - se referă la conceperea și construirea modelului și presupune: ■ Studierea atentă a sistemului original și evidențierea caracteristicilor acestuia; ■ Precizarea scopului urmărit prin modelare; ■ Realizarea unei simplificări raționale a sistemului original; ■ Construirea modelului și stabilirea posibilităților de valorificare a lui. ♦ Investigarea modelului - se referă la studierea proprietăților acestuia și la emiterea unor ipoteze privind noile aspecte relevate de model. ♦ Transferarea concluziilor de la model la original - presupune verificarea ipotezelor emise (experimental și/sau logic), stabilirea concluziilor și transferul lor asupra originalului. Principalele avantaje ale modelării (Ionescu, M., 2000, p.179) ❖ Favorizează o învățare activă și o cunoaștere euristică, la care cel care se instruiește/autoinstruiește participă conștient; ❖ Înlesnește abstractizarea și generalizarea, facilitând conștientizarea și înțelegerea unor proprietăți, relații, legități cu grad mare de generalitate; ❖ Sprijină formarea operațiilor mintale pe baza interiorizării acțiunilor obiectuale și prin transpunerea cunoștințelor în limbajul simbolurilor; ❖ Îi familiarizează pe utilizatori cu raționamentul prin anologie și cu cel inductiv, dezvoltându-le inteligența; ❖ Utilizatorii se exersează în tehnica observației sistematice și se inițiază în munca de cercetare științifică. În educația fizică școlară predomină, în general, modelele de tip „ideal”, dar sunt prezente și modelele materiale, mai ales sub formă de machete, prototipuri de materiale sau instalații sportive. „Idealul educației fizice și sportului reprezintă speța de model cu cel mai înalt grad de generalizare. Modelele finale și intermediare sunt trepte pentru realizarea idealului educației fizice și sportului” (Cârstea, Gh., 2000, p.118). Acesta modele, exprimă cerințele comenzii sociale față de educație fizică și sport la nivelul subsistemelor specifice. În general, orce model (final sau intermediar), la educație fizică și sport trebuie să se structureze pe următoarele componente (Cârstea, A., 2000, p.118) : ■ Cunoștințele teoretice de specialitate; ■ Capacitatea de organizare, adică capacitatea de a răspunde individual sau în grup la unele comenzi necesare pentru „manevrare”, disciplinare, pregătire etc.; 32 ■ Dezvoltarea fizică armonioasă a organismului; ■ Calitățile motrice de bază și specifice; ■ Deprinderi și priceperile motrice de bază, utilitar-aplicative și specifice ramurilor și probelor sportive; ■ Capacitatea de practicare autonomă a exercițiilor fizice; ■ Capacitatea de practicare independentă a exercițiilor fizice. În școală, realizarea modelului final privind pregătirea în gimnastică se face prin intermediul modelelor operaționale și intermediare, valabile pentru un an sau mai puțin. 3.1.3. Problematizarea. Didactica modernă concepe problematizarea nu doar ca o metodă de de învățământ, ci ca orientare didactică și ca principiu metodologic fundamental, care direcționează atât predarea cât și învățarea. După M. Ionescu, (2000, p.172) predarea problematizată reprezintă un ansamblu de activități desfășurate de profesor care vizează: ■ Crearea de situații problemă; ■ Formularea de probleme; ■ Acordarea unui ajutor minim, indispensabil pentru elevii care rezolvă problema; ■ Coordonarea procesului de găsire a soluției, de verificare a ei, de fixare, sistematizare și aplicare a noilor achiziții. Învățarea problematizată este modalitatea de participare activă a elevilor în procesul didactic, care constă în efectuarea de activități, de căutare independentă a soluției la o problemă. Elevul se află în fața unei probleme atunci când sunt întrunite cerințele următoare: ■ Formulează o problemă sau înțelege problema formulată de profesor; ■ Întâmpină o dificultate cognitivă sau practică; ■ Dorește să rezolve problema; ■ Poate să rezolve problema. În domeniul educației fizice școlare și implicit în gimnastică se pot distinge, în principal, următoarele direcții de aplicare a problematizării: ■ Selecționarea, restructurarea și reorganizarea cunoștințelor și deprinderilor pe care le posedă subiecții (de exemplu: în trasee parcursuri-aplicative, scheme tactice din jocurile sportive, combinații de elemente și procedee tehnice în gimnastica acrobatică etc.); ■ Formularea unei situații problematice, care poate fi rezolvată pe mai multe căi ( de exemplu: în procesul de formare și consolidare a deprinderilor motrice, cu caracter aplicativ și a celor de ordin tehnico- tactic etc.). Profesorul poate prezenta „soluțiile” problemei (situației problematice), iar elevii să o aleagă pe cea considerată mai eficientă sau să nu fie prezentată nici o „soluție”, subiecții urmând a decide în alegerea soluției care se potrivește posibilităților și intențiilor proprii. (de exemplu: legări de 3-4 elemente acrobatice în care ordinea acestora se schimbă mereu). Principalele avantaje ale problematizării ❖ Înlătură dezavantajul principal al metodelor tradiționale explicativ-exemplificative, care solicită gândirea reproductivă și memoria, bazându-se pe comunicarea de către profesor a unor cunoștințe gata structurate și pe repetarea lor pasivă de către elevi; ❖ Este un adevărat principiu de dinamizare a elevului în procesul didactic; 33 ❖ Contribuie la dezvoltarea gândirii flexibile, independente, productive, a imaginației creatoare și a inteligenței elevilor; ❖ Asigură motivația intrinsecă a învățării, fiind prin ea însăși o sursă de motivație. Din punct de vedere metodic, problematizarea prezintă o mare flexibilitate, însă profesorul, precizează M. Ionescu, trebuie să asigure întrunirea condițiilor psihologice, pedagogice și materiale ale activității didactice (2000, p.174) ♦ Condițiile psihologice se referă la luarea în considerare a resurselor psihologice ale clasei, a nivelului de dezvoltare intelectuale, a particularităților de vârstă și individuale. Profesorul trebuie să se asigure că elevii vor putea rezolva problema, care nu trebuie să fie nici prea ușoară, pentru a-i mobiliza pe elevi, dar nici prea grea, pentru a nu-i descuraja; ♦ Condițiile pedagogice se referă la luarea în considerare a anumitor cerințe de proiectare, punere și rezolvare a problemelor; ♦ Condițiile materiale se referă la ansamblul resurselor materiale necesare activității elevilor, resurse care trebuie să fie corespunzătoare din punct de vedere calitativ și cantitativ. Problematizarea este o metodă valoroasă pentru dezvoltarea capacităților intelectuale ale elevilor. Pentru rezolvarea unei situații-problemă subiecții actualizează unele cunoștințe și experiențe anterioare, formulează întrebări și ipoteze, se documentează pentru a-și completa cunoștințele, pentru a găsi răspunsurile și dovezile prin care confirmă sau infirmă o anumită ipoteză sau soluție. 3.1.4. Învățarea prin descoperire. În literatura psihopedagogică, descoperirea este considerată un principiu director în metodologia didactică. Predarea prin descoperire reprezintă un ansamblu de activități desfășurate de profesor, care vizează punerea elevilor în situația de a redescoperi, de a-și însuși cunoștințele prin efort propriu. Învățarea prin descoperire este o strategie de lucru euristică, o modalitate de participare activă a elevilor în procesul didactic, prin efectuarea de activități și investigații proprii, independente, cu scopul de a reconstrui și redescoperi adevărurile științifice. (Exemple: variante ale elementului tehnic prin modificarea unor poziții inițiale sau finale; modificarea pozițiilor unor segmente; posibilități de legări și combinații diversificate etc.) În învățământ are loc un proces de învățare prin descoperire dirijată, în care profesorul îndrumă activitatea elevilor, oferă sugestii etc.; „ dată fiind intervenția profesorului, descoperirea nu este autentică, avem de-a face cu o semidescoperire sau pseudodescoperire” (Ionescu, M., 2000, p.175). Literatura pedagogică subliniează faptul că, activitatea de cercetare a elevului, finalizată cu actul descoperirii, are sens numai în măsură în care este determinată prin punerea unei probleme. Aceasta face ca între problematizare și descoperire să se stabilească o legătură foarte strânsă, chiar indestructibilă: descoperirea este dependentă de existența unei probleme, se desfășoară într-un cadru problematizat, iar rezolvarea unei probleme implică investigare și descoperire. Tipuri de descoperiri utilizate în practica instruirii ■ Descoperiri inductive, bazate pe raționamente de tip inductiv; gândirea pornește de la premise particulare și stabilește pe baza raționamentelor elevului concluzii generale; ■ Descoperiri deductive, bazate pe raționamente de tip deductiv; gândirea parcurge drumul de la general la particular și individual; 34 ■ Descoperiri transductive, în care se stabilesc relații nelogice între anumite serii de date; gândirea parcurge drumul particular-particular sau general-general; ■ Descoperiri analogice, bazate pe raționamente prin analogie, pe operații logice tranzitive, prin care se transferă o proprietate a unui obiect, fenomen, proces, la altul, aflat în relație cu primul; gândirea parcurge drumul perticular-particular sau general-general. Principalele avantaje ale învățării prin descoperire (după Ionescu, M., 2000, p.177) ❖ Permite menținerea sub control a progresiei învățării, întrucât fluxurile informaționale inverse (de la elev la profesor) sunt bogate; ❖ Are o capacitate dinamogenă și activizatoare intensă; ❖ Rezultatele descopririlor se structurează în achiziții trainice; ❖ Cultivă motivația intrinsecă a învățării; ❖ Sprijină însușirea unor metode euristice de descoperire. 4. Criterii în alegerea metodelor și procedeelor didactice Sistemul de metode și procedeele didactice se elaborează în viziune sistemică și este strâns colerat cu sistemul mijloacelor de învățământ, cu formele de organizare a activității instructiv-educative, cu modul de abordare a învățării de către elevi etc. Principalele criterii (factori) care stau la baza alegerii sistemului de metode și procedee didactice sunt: (Ionescu, M., Chiș, V., 2001, p.157) 4.1. Factori obiectivi ■ Obiectivul fundamental; ■ Obiectivele operaționale; ■ Sistemul principiilor didactice generale și sistemul principiilor didactice specifice disciplinei de studiu; ■ Analiza sistemică a conținutului științific, ■ Unitatea dintre conținutul instruirii și metodele de învățământ în contextul unei strategii didactice coerente; ■ Logica internă a științei (disciplinei); ■ Legitățile procesului învățării; ■ Legitățile predării. 4.2. Factori subiectivi ■ Resursele psihologice ale elevilor; ■ Caracteristicile clasei de elevi; ■ Personalitatea și competența profesorului; ■ Contextul uman și social al aplicării metodei. 5. Direcții de modernizare a metodologiei didactice Principalele tendințe ale înnoirii și modernizării metodologiei didactice sunt: (Ionescu, M., Chiș, V., 2001, p.157) Valorificarea metodelor în direcția asigurării caracterului complementar al activității de predare-învățare, prin îmbinarea activității de predare a profesorilor cu activitatea de învățare a elevilor. 35 Valorificarea metodelor în direcția activizării elevilor, a stimulării participării lor efective la dobândirea noilor cunoștințe și la formarea abilităților intelectuale și practice. Imprimarea unui caracter euristic metodelor, se referă la valorificarea metodelor astfel încât să se determine antrenarea elevilor în activități de formulare de situații-problemă, de căutare, investigare, cercetare, care să permită învățarea prin problematizare și descoperire. Accentuarea caracterului formativ al metodelor, reprezintă o direcție care se referă la creșterea contribuției metodelor didactice la cultivarea potențialului individual al elevilor, la dezvoltarea capacităților de a opera cu informațiile dobândite, de a aplica noile cunoștințe, de a judeca, de a reflecta, de a face evaluări, de a investiga, de a-și pune probleme și de a căuta soluții etc. Valorificarea într-o măsură cât mai mare a metodelor active, centrate pe elevi și orientate spre antrenarea și activizarea structurilor cognitive și operatorii ale elevilor, spre utilizarea potențialului lor psiho-fizic, spre transformarea elevului într-un coparticipant la propria instruire și educare, în constructor al propriei cunoașteri. Reconsiderarea metodelor tradiționale. Este eronat să afirmăm că metodele tradiționale nu sunt eficiente, iar cele moderne eficiente. Eficiența unei metode depinde de modul în care ea este valorificată în contextul didactic, de influența pe care o are asupra rezultatelor școlare, de cantitatea de efort intelectual și practic, de volumul de timp investit de elev și profesor ș.a.m.d. Favorizarea relației nemijlocite a elevului cu obiectele cunoașterii sau cu modelele lor, respectiv accentuarea caracterului practic-aplicativ al metodelor prin valorificarea metodelor practice în scopul aplicării, demonstrării, experimentării noilor conținuturi. ea Asigurarea relației metode - mijloace de învățământ în contextul unei strategii didactice coerente. ea Diversificarea metodologiei didactice este o cerință impusă de multitudinea, diversitatea și complexitatea situațiilor de instruire, a contextelor didactice în care se aplică metodele de învățământ. Asigurarea unui caracter dinamic și deschis metodologiei didactice, respectiv depășirea ideilor empirismului clasic și acceptarea noilor teorii din psihologie și pedagogie, care pun la baza însușirii cunoștințelor, acțiunea, într-o dublă ipostază obiectuală și mintală (pentru care elevul este subiect activ al cunoașterii, implicat activ în propria formare și informare). d) Sumar În cadrul acestui modul au fost prezentate: o Conceptele privind: metodologia didactică, metodă, procedeu didactic, strategia didactică; o Metodele de instruire, împărțite în trei grupe, și anume: metodele verbale, metodele intuitive și metoda practică (exersarea parțială și cea globală) și procedeele metodice specifice folosite în gimnastică școlară; o Procedeele metodice de corectare a greșelilor, cum sunt: intervenția verbală, intervenția prin gesturi și semne, intervenția nemijlocită și cea indirectă; o Metodele active aplicate în gimnastica școlară, cum sunt: problematizarea, modelarea, învățare prin descoperire și altele; o Criteriile (factorii) care stau la baza alegerii sistemului de metode și procedee metodice; 36 o Direcțiile principale de modernizare a metodologiei didactice. e) Sarcini și teme ce vor fi notate 1. Precizați cele mai cunoscute procedee metodice specifice aplicate în gimnastică acrobatică școlară . 2. Dați exemple concrete pentru utilzarea exersării globale și parțiale. 3. Precizați importanța utilizării metodelor verbale, în cadrul activităților motrice din școală, cu elevii de diferite vârste. 4. Dați exemple concrete în alegerea metodelor și procedeelor metodice, pentru diferite situații de instruire, în cadrul lecțiilor cu tematică din gimnastică. f) Bibliografie modul nr 2 1. Pascan, I., Nuț, A.R., Negru , N.I., 2008, Metodica predării gimnasticii în școală, Ed. Casa Cărții de Știință, Cluj-Napoca, pag. 34- 52. 2. Grigore, V., 2001, Gimnastica artistică, Ed. Semne, București, pag. 121 - 128 3. Ionescu, M., (2000), Demersuri creative în predare și învățare, Ed. Presa Universitară Clujeană, Cluj-Napoca, pag 158 - 1184. Modul 3: Particularitățile procesului de învățare în gimnastică. Etapele învățării. Asigurarea și ajutorul în procesul învățării. a) Scopul și obiectivele modulului Scopul acestui modul constă în prezentarea etapelor învățării și procedeelor de asigurare folosite ăn gimnastică Ca obiective, se vor atinge următoarele: • Prezentarea etapelor învățării în gimnastică; • Asigurarea și ajutorul în procesul învățării; • Cunoașterea aparatelor, materialelor și instalațiilor ajutătoare folosite în gimnastica școlară. b) Scurtă recapitulare a conceptelor prezentate anterior În cadrul modul 2 au fost prezentate metodele de instruire aplicate în gimnastică școlară, meodele de corectare a greșelilor, metodele active, precum și criteriile ce stau la baza alegerii metodelor și procedeelor didactice. c) Conținutul informațional detaliat 1. Particularitățile procesului de învățare în gimnastică 37 Pentru realizarea scopurilor, eficientizarea muncii și obținerea randamentului scontat, elevii învață atât comportamentele specifice, cât și conținutul tehnic stabilit, precum și limbajul specific dat de termenii tehnici și teoretici cu care se operează. Conținutul tehnic ce trebuie învățat și redat foarte precis și corect are drept punct de sprijin memoria motrică. În timpul învățării exercițiilor de gimnastică se memorează mișcările, imaginile vizuale ce apar în urma demonstrațiilor, explicațiile, indicațiile de execuție și senzațiile (în primul rând cele kinestezice) din timpul execuției. Memoria motrică a elevilor trebuie neapărat îmbunătățită deoarece capacitatea lor de a memora temeinic, corect și rapid având o însemnătate deosebită în obținerea unor rezultate optime. Exercițiile de gimnastică trebuie executate cu o amplitudime maximă, cu o ținută deosebită și controlată, cu ușurință și expresivitate. Ele sunt extrem de bogate și variate, majoritatea dintre ele nu se întâlnesc în activitatea zilnică, fiind concepute, create, adaptate și perfecționate de către cei care lucrează în domeniu. Din această cauză elevii se întâlnesc în procesul de învățare cu senzații motrice coordinative noi și cu interacțiunea aptitudinilor psihomotrice spațiale și temporale specifice. Durata și nivelul de însușire al noilor deprideri motrice sunt înfluențate de: - complexitatea mișcării; - nivelul de pregătire al elevilor; - baza didactică existentă; - capacitatea profesională a cadrului didactic. Exercițiile propuse pentru învățare trebuie să corespundă nivelului de pregătire (tehnic, fizic și psihologic) al elevilor. Nerespectarea acestei cerințe duce la prelungirea perioadei de învățare, precum și la execuție neconformă cu cerințele stilului gimnastic și chiar la accidente. La baza însușirii noilor structuri tehnice trebuie să stea: ■ experiența motrică a executantului; ■ datele morfo-funcționale ale subiectului; ■ nivelul de dezvoltare a calităților motrice; ■ înclinația pentru anumite genuri de mișcări; ■ capacitatea elevilor de a însuși ușor elemente (structuri tehnice) și de a se adapta rapid la noile structuri motrice; ■ nivelul calităților volitive, al interesului și a motivației. ■ Gradul de participare activă și conștientă a elevilor depinde de măiestria și competența profesorului. De aceea, în procesul învățării acesta trebuie să (Grigore, V., 2001, p.115): ■ formuleze sarcini concrete pentru învățare; ■ explice clar, tehnica elementului, utilzând un limbaj adecvat nivelului de înțelegere al executanților; ■ educe capacitatea de autoapreciere a execuțiilor proprii, prin compararea cu diferite reprezentări grafice sau modele utilizate; ■ stimuleze inițiativa copiilor prin analiza concretă a mișcărilor proprii și înlăturarea greșelilor apărute prin efort voluntar; ■ participarea executanților (în situații specifice) la realizarea unui ajutor colectiv prin observarea execuției colegilor și apoi participarea la analiza rezultatelor obținute prin sublinierea părților (secvențelor) corecte și a celor incorecte etc. Pe parcursul învățării propriu-zise rolul profesorul devine și mai important. El trebuie: 38 ♦ să urmărească cu mare atenție activitatea elevilor; ♦ să aprecieze de fiecare dată execuția; ♦ să intervină la timp acordând ajutorul necesar și ușurând astfel execuția sarcinilor trasate; ♦ să depisteze eventualele greșeli apărute în execuție; ♦ să stabilească măsurile concrete pentru corectarea lor. În procesul de învățare un rol deosebit joacă, de asemenea, utilizarea mijloacelor ajutătoare - aparate de dimensiuni mai reduse sau folosite la înălțimi mai mici, lonje pentru asigurare, trambuline și plase elastice, materiale și instalați special confecționate pentru securitatea elevilor - precum și a mijloacelor de informare cum sunt: kinograme, planșe, filme, benzi magnetice, reviste și lucrări de specialitate etc. 2. Etapele învățării în gimnastică Procesul de formare a deprinderilor specifice gimnasticii constituie un sistem de acțiuni succesive ale profesorului și ale elevului. Aceste acțiuni au o legătură și o succesiune logică, repartizată în timp. Realizarea în mod succesiv a unor sarcini concrete într-un timp stabilit creează posibilitatea etapizării întregului proces de învățare. Astfel, întreaga perioada de învățare a noilor exerciții poate fi împărțită în trei etape înlănțuite și anume (Grigore, V., 2001, p.117): ■ etapa I - etapa învățării inițiale; ■ etapa a II-a - etapa învățării aprofundate; ■ etapa a III-a - etape fixării și perfecționării. Succesiunea invățării exercițiilor de gimnastică Tabelul nr. 3.1. Etape Conținut Inițiere Aprofundare perfecționare 1 2 3 Sarcina principală Crearea reprezentării generale a mișcării Însușirea tehnicii de execuție a mișcării Fixarea și perfecționarea execuției tehnice a mișcării Metode de bază Verbală Demonstrația Exersarea Exersare parțială/globală Programare algoritmică Individualizarea Exersare în condiții variate Individualizare Modelare Procedee metodice principale Explicația, discuția (analiza), Demonstrația (desene, chinograme, filme etc.) Executarea exercițiilor pregătitoare, Imitația mișcării Conducerea lentă prin mișcare Execuția mișcării pe părți și în întregime Asigurarea și ajutorul Folosirea unor semne și semnale complementare Stabilirea probelor și normelor de control Stabilirea numărului de repetări Introducerea unor condiții neobișnuite Evidențierea detaliilor tehnice ale mișcării Autoaprecierea și autocontrolul execuției Stabilirea rezultatelor Modelarea pentru 39 concurs (după Grigore, V., 2001., p.117) Etapa I În această etapă a învățării, pe baza explicațiilor primite, a demonstrațiilor și cu ajutorul mijloacelor intuitive folosite, elevul își dobândește reprezentarea și bazele tehnice ale mișcării ce urmează a fi însușite. Tot în această etapă el recepționează primele informații despre acțiunea motrică în ceea ce priveste forma, direcția, amplitudinea, tempoul, ritmul, gradul de încordare, acțiunile principale, simultan cu denumirea terminolgică, importanța și locul ei în sistematizarea generală a acțiunilor motrice din gimnastică. Principalele acțiuni ale profesorului și ale elevului în această etapă se referă la (Grigore, V., 2001, p.118): o formularea sarcinilor de bază pentru învățare; o elaborarea unui proiect de acțiune conform cerințelor tehnice și în concordanță cu aptitudinile psiho-motrice ale elevului; o asigurarea unei relații logice între sarcina nou trasată și experiența motrică a subiectului; o alegerea metodei și procedeului cel mai potrivit pentru învățarea respectivei mișcări; o executarea efectivă, practică, a sarcinilor motrice trasate, cu accent pe fixarea segmentelor în anumite poziții importante din structura mișcării (formarea simțului kinestezic); o utilizarea mijloacelor ajutătoare pentru favorizarea execuției corecte a noii mișcări; o colaborare cu elevul pentru realizarea autocontrolului acestuia asupra propriilor mișcări segmentare. Etapa a II-a Reprezintă faza hotărâtoare în procesul de învățare. Această etapă conține toate acțiunile îndreptate spre însușirea noii mișcări, iar activitatea profesorului și a elevului trebuie să se concentreze, în primul rând la: o observarea permanentă a felului în care sunt îndeplinite sarcinile motrice trasate; o acordarea unui ajutor suplimentar prin utilizarea unor semnale sonore („și”, „hop", „acum” etc.), sau fixarea unor repere vizuale (pe saltele, pe podea, pe perete, pe aparat etc) care să indice locul și momentul acțiunii principale; o acordarea unui sprijin efectiv pentru ușurarea execuțiilor; o organizarea și amenajarea locului de muncă pentru asigurarea integrității corporale a executanților (saltele de gimnastică, calupuri, folosirea unui alt aparat, combinații de aparate și instalații etc.); o corectarea permanentă a greșelilor ce apar în timpul exersării (repetării) acțiunii motrice; o controlul și mai ales autocontrolul execuției proprii (lucru în fața oglinzii, analiza propriilor execuții înregistrate). Finalizarea acestei etape presupune executarea corectă, din punct de vedere tehnic, a acțiunilor motrice învățate. Etapa a III-a Reprezintă ultima etapă în procesul învățării structurilor tehnice în gimnastică. În această etapă se fixează și se perfecționează elementul tehnic învățat. Are loc o stabilizare a tehnicii, stabilizare obținută prin: 40 o execuții individuale; o repetarea în întregime a deprinderii; o repetarea acțiunii motrice în condiții: standard, variate, de concurs. Rolul profesorului în această etapă constă în: o supravegherea atentă a execuției; o precizarea detaliilor fine ale tehnicii; o acordarea asigurării (supravegherea, asistență etc). În etapa a III-a, elevul, deprins deja cu autocontrolul și autoaprecierea execuțiilor, le utilizează tot mai mult, pentru realizarea detaliilor fine de tehnică și o execuție cât mai expresivă. 3. Asigurarea și ajutorul în procesul învățării În gimnatică școlară ne întâlnim și cu acțiuni motrice cu o structură mai complexă și care presupune, de multe ori, o deplasare spațială în zbor, ca urmare problema asigurării se impune de la sine. Cunoașterea și aplicarea măsurilor menite să prevină accidentele sau îmbolnăvirile și să asigure o însușire corectă a deprinderilor constituie o obligație permanentă a cadrului didactic în activitatea sa instructiv-educativă. Asigurarea. Prin asigurare în gimnastică se înțelege toate măsurile organizatorice și procedeele metodice pe care le ia cadrul didactic, împreună cu elevul, înainte de începerea lecției, pe parcursul cât și după terminarea ei, cu scopul de a preveni accidentele sau îmbolnăvirile și de a contribui la însușirea corectă și rapidă a mișcărilor de către executanți și la sporirea încrederii lor în forțele proprii. 3.1. Procedee de asigurare folosite în gimnastică Procedeele de asigurare în gimnastică se referă la o serie de acțiuni special adaptate pentru a preveni accidentele și pentru a mijloci învățarea corectă și rapidă a elementelor tehnice, Cele mai cunoscute, și mai des folosite, procedee de asigurare sunt: a. asistența; b. autoasigurarea; c. ajutorul; d. sprijinul. a. Asistența - asigurarea propriu-zisă - sau supravegherea. Ea se referă la urmărirea atentă a mișcărilor executate de subiect și acordarea imediată a ajutorului în cazul unei acțiuni nereușite, sau al unei desprinderi involuntare de pe aparat, cu scopul prevenirii unui eventual accident. În timpul exerxării, cel care asistă trebuie să-și schimbe mereu locul în funcție de direcția de deplasare a mișcării, de momentele cheie ale acțiunii și în funcție de locul de aterizare atunci cînd se execută o aterizare de pe aparat. În cazul în care situația o cere, asistenșa poate fi asigurată de mai multe persoane care acționează organizat și sincronizat. În cadrul lecțiilor, cu tematică din gimnastică, această formă de asigurare are un caracter obligatoriu. Prin ea se evită producerea unor accidente și se înlătură, totodată, stările de stress care pot apărea datorită anxietății în perspectiva unui pericol real sau imaginar, legat de efectuarea mișcării. 41 b. Autoasigurarea. Prin autoasigurare se înțelege capacitatea executantului de a ieși singur dintr-o situație periculoasă sau de a micșora pericolul în cazul unei căderi sau desprinderi, care devin inevitabile. Mijloacele autoasigurării cuprind următoarele procedee mai importante: ■ reducerea bruscă a amplitudinii mișcării; ■ luarea unui sprijin suplimentar; ■ coborârea de pe aparat prin săritură pentru a evita o cădere; ■ luarea unei poziții de aterizare cât mai joase (grupate) și pe ambele picioare. La învățarea unui element nou profesorul este obligat să indice momentele cele mai periculoase ale acestuia și procedeele cele mai raționale de autoasigurare. c. Ajutorul. Ajutorul trebuie considerat, în primul rând, ca un important procedeu metodic. Aplicat în practică, el îmbracă două aspecte, și anume: învățarea unor elemente și acțiuni de asigurare. Ca procedeu metodic, ajutorul reprezintă intervenția profesorului (unui coleg) în faza de învățare a unei deprinderi și presupune trecerea executantului prin fazele mișcării pentru a-i provoca senzațiile chinestezice proprii acestei mișcări. Formele de acordare a ajutorului sunt variate. Aplicarea lor este în funcție de: - nivelul depregătire a colectivului; - particularitățile individuale; - vârstă; - sex; - structura și dificultatea elementului; - caracteristicile aparatului. Cele mai cunoscute forme ale ajutorului sunt: - ajutorul direct (nemijlocit); - ajutorul indirect; - ajutorul verbal. c. 1. Ajutorul direct, se referă la situația în care profesorul, sau o altă persoană, intervine direct pentru realizarea elementului tehnic, imprimând executantului o cantitate de energie, în momentul potrivit, în direcția și cu amplitudine necesară. Prin această intervenție executantul își va da seama mai bine de acțiunile necesare și va intui momentul de timp la care trebuie să le declanșeze. Ajutorul nemijlocit al profesorului poate îmbrăca diferite forme cum ar fi: ■ conducere lentă prin mișcare; ■ fixarea diferitelor momente (poziții) cheie; ■ înpingerea executantului la mișcări de jos în sus; ■ imprimarea unui plus de energie la mișcările insuficient rotate. Ajutorul direct trebuie folosit cu mult discernământ și mai ales la începutul învățării. Folosirea îndelungată a ajutorului direct poate conduce, uneori, la deformarea mișcării, deoarece ajutorul permanent dat în locul acțiunilor principale poate duce la acțiuni lente din partea executantului tocmai în momentele când ele ar trebui să fie puternice și rapide. c.2. Ajutorul indirect. Această formă a ajutorului se realizează prin mijlocirea unor aparate sau instalații cum sunt: lonjă de mână, plasa elastică, aparate cu dimensiuni mai mici etc. Ajutorul indirect este folosit cu precădere în gimnastică artistică, atunci când specificul elementului tehnic sau al aparatului nu permite intervenția directă a profesorului. Se folosește, 42 de asemanea, pentru învățarea mișcărilor de mare dificultate unde ajutorul direct nu mai poate garanta securitatea deplină. Aplicând ajutorul indirect subiectul știindu-se în siguranță, înlătură frica și se poate concentra asupra diverselor faze ale mișcării, ceea ce ușurează însușirea mecanismului de bază al elementului. c.3. Ajutorul verbal. Aceasta formă a ajutorului se folosește, în primul rând, pentru a indica precis momentul în care elevul trebuie să declanșeze o acțiune. Pentru această, profesorul trebuie să-l cunoască bine pe elev și în primul rând viteza lui de reacție. Semnalele verbale: „acum”, „hop”, „treci”, „stai” etc. sunt cele mai cunoscute în acest sens. d. Sprijinul. Acest procedeu de asigurare se aplică atunci când elevul cunoaște mecanismul de bază al elementului, dar nu-l poate declanșa în mod independent. Sprijinul se referă doar la fixarea unei poziții (stând pe cap, stând pe mâini etc.) și nu presupune, deloc ajutor pentru executarea mișcării. 3.2.Indicații metodice privind folosirea procedeelor de asigurare Eficiența acestor procedee de asigurare depinde în mare măsură de îndemânarea și pregătirea profesională a cadrului didactic care le utilizează. Alegerea locului, a poziției înainte și în momentul intervenției directe, presupune o cunoaștere a mișcării în cele mai fine detalii tehnice, precum și a particularităților celui care o execută. Acordarea procedeelor de asigurare este condiționată, de asemenea, de o serie de cunoștințe teoretice, tehnice și de îndemânare specifică. Cele mai importante condiții și indicații metodice se referă la: ♦ Cunoaștera perfectă a tehnicii elementului, mai ales a momentelor periculoase, a modului de acordare a ajutorului; ♦ Să știe unde, cum și când trebuie să acorde ajutorul și să aibă îndemânare în intervenția pe care o face; ♦ Să aprecieze corect desfășurarea exercițiului, urmărind permanent execuția, fiind gata să intervină în orce moment; ♦ Intervenția la momentul oportun și alegerea locului potrivit pentru a nu stânjeni executantul în mișcare; ♦ Să inspire încredere elevilor în asigurarea pe care o acordă; ♦ Să fie hotărât și promt în acțiunile pe care le intreprinde în timpul asigurării, pe parcursul desfășurării lecției ♦ Să atragă atanția executanților asupra momentelor mai dificile din cadrul elementului; ♦ La mișcările cu traiectorii spațiale ample și rapide, cel care acordă ajutor trebuie să se deplaseze în armonie cu executantul; ♦ În cazul în care, cu tot ajutorul acordat, căderea nu poate fi evitată, cel care acordă ajutorul, trebuie să participe la cădere astfel încât să amortizeze șocul la contactul cu suprața de aterizare; ♦ În învățarea unor elemente mai dificile trebuie să se folosească instalațiile speciale, aparatele adaptate la diferitele înălțimi, trambulina elastică etc; ♦ În procesul asigurării trebuie să fie angrenați, cât este posibil, toți elevii pentru a se realiza, pe lângă aspectele instructive și caracterul educativ al instruirii; ♦ La asigurarea colectivă se vor stabili sarcinile fiecărui colaborator; ♦ Măsurile luate pentru asigurare trebuie îmbinate, în permanență, cu indicații de autoasigurare. 43 Utilizarea cu pricepere a procedeelor de asigurare contribuie în mare măsură la însușirea rapidă și corectă a mișcărilor propuse. 4. Aparate, materiale și instalații ajutătoare folosite în gimnastica școlară Folosirea aparatelor, materialelor și instalațiilor ajutătoare în procesul instructiv-educativ constituie o necesitate metodică de mare importanță în gimnastica școlară. Prin aparat ajutător înțelegem orce dispozitiv construit cu scopul de a ușura și influența favorabil procesul de instruire. În funcție de scopul urmărit, literatura de specialitate prezintă următoarea taxonomie a acestora (Pașcan, I., 2003, p.40): ❖ Aparate pentru influențarea reflexelor de apărare și prevenirea accidentelor; ❖ Aparate și instalații pentru ușurarea execuției și a orientării în spațiu; ❖ Aparate și instalații pentru formarea unor senzații neuromusculare corecte și perceperea unor comportamente ale mișcării; ❖ Aparate pentru cunoașterea și cercetarea datelor obiective; ❖ Aparate și marcaje pentru informația în timpul execuției; ❖ Aparare pentru dezvoltarea capacităților motrice specifice gimnasticii acrobatice. Cele mai cunoscute aparat, materiale și instalații ajutătoare folosite în gimnastica școlară pentru însușirea structurilor tehnice sunt: ■ Saltelele de gimnastică; ■ Saltelele de burete de diferite mărimi și grosimi, numite calupuri; ■ Trambuline semielastice și elastice; ■ Plasa elastică; ■ Centura de asigurare; ■ Lonja; ■ Trambuline basculante; ■ Banca de gimnastică, capacul de ladă, scara fixă etc; ■ Obiecte portative (bastoane, mingi medicinale etc.) ■ Pârtia acrobatică; ■ Combinarea aparatelor ajutătoare în moduri diferite în funcție de necesități tehnice și metodice specifice. d) Sumar În cadrul acestui modul au fost prezentate următoarele: etapele învățării în gimnastică, procedeele de asigurare și indicațiile metodice privind folosirea procedeelor de asigurare. De asemenea, au fost prezentate aparatele și instalațiile ajutătoare aplicate în procesul didactic, în vederea eficientizării transmiterii informațiilor. e) Sarcini și teme ce vor fi notate 1. Prezentați etapele învățării în gimnastică. 2. Analizați sarcina principală, metoda de bază și procedeele metodice aplicate pentru fiecare etapă. 3. Prezentați situații de instruire specifice pentru aplicarea diferitelor procedee de asigurare. 4. Analizați cele mai importante indicații metodice, privind folosirea procedeelor de asigurare, în diferite situații practice. 44 f) Bibliografie modul 1. Grigore, V., 2001, Gimnastica artistică, Ed. Semne, București, pag.117 - 121. 2. Pascan,I., Nuț, A.R., Negru , N. I., 2008, Metodica predării gimnasticii în școală, Ed. Casa Cărții de Știință, Cluj-Napoca, pag. 59 - 67. Modul 4: Metodologia predării elementelor acrobatice statice și dinamie cuprinse în programele școlare. a) Scopul și obiectivele modulului Scopul acestui modul constă în prezentarea demersului metodic pentru însușirea procedeelor acrobatice statice și dinamice. Ca obiective, se vor vor prezenta, în primul rând, fișele de mișcare pentru toate elementele cuprinse în programele școlare, dar și o serie de elemente care pot fi însușite la nivel școlar, cum sunt: • Elemente statice cu caracter de mare mobilitate - podul și sfoara; • Elemente acrobatice cu caracter de echilibru din poziția stând - cumpenele; • Elemente acrobatice cu caracter de echilibru și forță cu corpul răsturnat - stând pe omoplați, stând pe cap, stând pe mâini; • Elemente acrobatice dinamice - rulări, rostogoliri, răsrurnări, îndreptări și salturi b) Scurtă recapitulare a conceptelor prezentate anterior În cadrul modulului nr 3 au fost prezentate, la început, etapele învățării în gimnastică, procedeele de asigurare și indicațiile metodice privind folosirea procedeelor de asigurare, iar în continuare, au fost subliniate importanța aparatele și instalațiile ajutătoare aplicate în procesul didactic, în vederea eficientizării însușirii mijloacelor gimnasticii. c) Conținutul informațional detaliat ELEMENTE ACROBATICE STATICE Elemente statice cu caracter de mare mobilitate Podul și sfoara sunt cele mai cunoscute elemente din această grupă. Podul necesită o mobilitate mare a coloanei vertebrale, a articulațiilor scapulo-humerale și coxo-femurale, iar sfoara o bună mobilitate a articulațiilor coxo-femurale. 45 Sunt elemente mai ușor executate de fete datorită structurii lor anatomice, dar cu o pregătire corespunzătoare pot fi însușite în bune condiții și de băieți. Pentru a preveni accidentele musculare, se recomandă o bună încălzire a aparatului locomotor, precum și însușirea unor elemente mai ușoare, cu o structură asemănătoare. Pozițiile inițiale din care se poate executa podul sunt: culcat dorsal, stând, stând pe cap și stând pe mâini Podul de jos (din culcat dorsal) Descrierea tehnică: din culcat dorsal se îndoaie picioarele din genunchi și se depărtează ușor, sprijinindu-se pe sol, cu toată talpa, în același timp mâinile iau contact cu soiul, în dreptul capului, cu fața palmară (Fig. 4.1) -— a f\ K d a b c d Din această poziție se întind brațele si picioarele, bazinul se proiectează, în sus în așa Fig. 4.1. fel ca proiecția umerilor să cadă deasupra palmelor. Capul se apleacă (duce) mult înapoi, genunchii se întind. Variante: podul cu picioarele apropiate, podul cu un picior ridicat întins sau îndoit (Fig. 4.1) Metodica însușirii Exercițiile pregătitoare sunt grupate în două categorii. Prima categorie vizează o pregătire mai generală, în o încălzire specială a articulațiilor și grupelor musculare ce intra în structura elementului, iar a doua categorie vizează execuția tehnică prevăzută. Seria I. 1) . Extensii cu arcuiri la nivelul umărului, cu ajutorul unui partener, din diferite poziții inițiale. 2) . Rulări pe piept, din culcat facial, gleznele apucate cu mâinile, corpul în extensie accentuată. 3) . Pe genunchi: extensia mare a trunchiului, atingând solul cu mâinile. 4) . Stând cu spatele la scara fixă, la distanța de un pas, cu brațele îndoite și mâinile apucate de o șipcă la nivelul capului: întinderea brațelor du extensia corpului, cu și fără arcuire. Seria a ll-a 1) . Culcat dorsal: ridicare în pod cu ajutor: 2) . Culcai dorsal cu picioarele sprijinite de scara fixă: podul de jos. 3) . Podirt de jos din culcat dorsal. 4) . Culcat dorsaf: pod executat lent (în patru timpi) și rapid (într-un timp), la semnal. 5) . Culcat dorsal la scara fixă, cu picioarele îndoite, ușor depărtate și sprijinite pe a treia șipcă: ridicare în pod, întinderea și îndoirea picioarelor cu extensie puternică din articulațiile scapulo-humerale. 6) . Combinații simple cu pod. Ex.: culcat dorsal: ridicare în pod, 46 revenire în culcat dorsal: rulare laterala (180°) în culcat facial și săritură în sprijin ghemuit. Ajutorul se acordă din lateral la nivelul articulației scapulo-humerale, ajutând la ridicarea și întinderea brațelor. Greșeli de execuție: • Brațele îndoite din coate și picioarele din genunchi. • Lipsa de extensie a coloanei vertebrale. • Capul se apleacă înainte, cu bărbia în piept. • Proiecția umerilor nu este deasupra palmelor, linia umerilor făcând unghi ascuțit cu solul. • Mobilitate prea mare în regiunea lombara și prea mică în restul coloanei vertebrate. Toate aceste greșeli pot fi eliminate, asigurând executantului, prin exerciții specifice corespunzătoare, mobilitate articulară, elasticitate musculară și forța necesară. Podul de sus din stând depărtat Descriere tehnică: din stând depărtat, cu brațele sus, accentuarea, extensiei corpului prin proiectarea bazinului înainte și umerii înapoi. Brațele întinse se duc înapoi, contactul cu solul se ia cu palmele cât mai aproape de picioare (Fig. 4.2; a). Revenirea se realizează prin împingerea mâinilor în sol și proiectarea bazinului înainte-sus, cu picioarele întinse, sau ușor îndoite, brațele rămân sus, capul înapoi pânâ la revenirea îh poziția stând (Fig. 4.2. b). Fig. 4.2. a b_____ Metodica însușirii Serial. 1) . Culcat dorsal: podul de jos (4-5 repetări legate). 2) . Stând depărtat: extensii accentuate cu partener. 3) . Stând depărtat, unul în spatele celuilalt: primul execută extensie simulând podul, iar partenerul îl apucă de brațe și încearcă să-i apropie palmele de sol. Seria a ll-a 1) . Stând depărtat: pod cu ajutor, așezând palmele pe câteva saltele suprapuse, o șipcă a scării fixe sau pe un partener care este în poziție pe genunchi sprijin pe palme. 2) . Stând depărtat cu spatele la scara fixă, apucat de o șipcă în dreptul capului: trecere în pod coborând mâinile pe fiecare șipcă și revenire. 47 3) . Stând depărtat, brațele sus: podul de sus cu așezarea palmelor pe un plan mai înalt. 4) . Stând depărtat, podul de sus cu ajutor și fără. 5) . Legarea elementului cu alte elemente cunoscute. Ex: Stând depărtat brațele sus: rostogolire înainte in depărtat stând, brațele sus; podul de sus: trecere în culcat dorsal; ridicare în stând pe omoplați Ajutorul se acordă din lateral cu o mână la brațul apropiat și cu a doua la omoplați. Este contraindicat ajutorul pentru ridicare, la nivelul regiunii lombare. Greșeli de execuție • Mobilitate insuficientă la nivelul coloanei vertebrale și deschidere insuficientă la nivelul articulațiilor scapulo-humerale. • Pregătire metodică insuficientă, ceea ce determină contactul dur cu solul (cădere), în momentul așezării palmelor pe sol. • Pornire si execuție tehnică, cu brațele în diferite poziții și nu întinse sus. • Lipsa extensiei capului, executantul neurmărind, cu privirea, așezarea corectă a palmelor pe sol. Podul din stând pe mâini Descriere tehnică: din stând pe mâini, după ce se accentuează extensia corpului și deschiderea unghiului dintre trunchi și brațe; corpul se extinde prin coborârea picioarelor pe sol, iar umerii se trag ușor înapoi. Umărul revine în poziția perpendiculară pe palme după ce picioarele au luat contact cu solul (Fig. 4.3.). Fig. 4.3 Ridicarea în stând se poate executa fie prin trecerea greutății corpului pe picioare, prin împingere din brațe și presarea bazinului înainte sus, fie prin stând pe mâini cu trecerea greutății pe brațe, în urma împingerii din picioare și ridicarea lor în sus. Primul procedeu este mai ușor de executat. Metodica însușirii Seria l 1). Stând pe mâini la scară fixă: extensia corpului prin depărtarea bazinului de scara fixă și agățarea vârfurilor de șipca corespunzătoare. 48 2) . Stând pe mâini la scara fixă: coborârea succesivă a picioarelor din șipcă in șipcă, odată cu pășirea înapoi cu palmele (brațe întinse). 3) . Același exercițiu cu coborârea simultana a picioarelor din șipcă în șipcă. Seria a ll-a 1) . Stând pe mâini: trecere în pod cu așezarea tălpilor pe saltele suprapuse (plan mai ridicat) cu ajutor. 2) . Stând pe mâini: trecere în pod cu ajutor și fără. 3) . Introducerea elementului în combinații simple. Ex.: stând pe mâini și trecere în pod; lăsare în culcat dorsal prin alunecarea picioarelor; rulare laterală 180° în culcat facial; ridicare în cumpănă pe un genunchi. Ajutorul se acordă din lateral și se intervine cu o mână pentru a prinde brațul executantului cu cealaltă sprijinindu-l la spate Greșeli de execuție: • Nu se execută corect poziția de stând pe mâini. • Căderea bruscă a picioarelor și lipsa amortizării. • Lipsa extensiei corpului, executantul cade pe spate. • Extensia exagerată în regiunea lombară. Înaintea însușirii podului din stând pe mâini elevii (executanții) trebuie să stăpânească bine tehnica standului pe mâini. Podul din stând pe mâini este un element executat mai mult de către fete și poate fi considerat ca un exercițiu pregătitor pentru răsturnările lente înainte. Sfoara Este o poziție în care picioarele, mult depărtate, formează o linie dreaptă. Este un element tehnic de mare mobilitate, care solicită articulațiilor coxo-femurale, dar și elasticitatea musculaturii membrelor inferioare (Fig. 4.4). a. b c d e Fig. 4.4 Variante a) . Sfoara înainte (în plan sagital); b) . Sfoara laterală (în plan frontal); c) . Sfoara verticală cu trunchiul drept; d) . Sfoara verticală cu trunchiul îndoit înainte; e) . Stând pe mâini cu sfoară. Sfoara este considerată un element important, deoarece stăpânirea ei asigură execuția amplă și estetică a multor elemente tehnice, cerință esențială în gimnastica de performanță. La nivelul ciclului gimnazial mai accesibile sunt variantele: - sfoara înainte (în plan sagital); - sfoara laterala(în plan frontal); 49 Sfoara înainte Descrierea tehnică: din stând, un picior alunecă înainte și celălalt înapoi, până ce piciorul din față atinge solul cu partea posterioară, iar cel din spate, cu partea anterioară, pe toată lungimea lor. Vârfurile sunt întinse, trunchiul și brațele pot avea diferite poziții. În timpul învățării se va insista la menținerea poziției verticale a trunchiului, cu umerii trași înapoi, privirea înainte, brațul opus piciorului înainte, iar celalalt lateral. În metodica instruirii, se va insista !a executarea sforii cu ambele picioare alternativ înainte. După însușirea corectă, sfoara înainte se poate executa și din alte poziții inițiale. De exemplu: • din șezând, prin ducerea unui picior înapoi; • sprijin culcat facial, prin sprijin plutitor cu aducerea rapidă a unui picior înainte printre brațe. Metodica însușirii Seria l. 1) . Stând costal lângă scara fixă, apucat de o șipcă la nivelul umărului: balansarea piciorului din exterior înainte și înapoi cu amplitudine; se schimbă piciorul. 2) . Stând dorsal la scara fixă: ridicarea cât mai sus înainte a unui picior și întinderea musculaturii, cu ajutorul unui partener. 3) . Fandări înainte și înapoi, cu arcuiri. Seria a ll-a 1) . Sfoara în plan sagital cu arcuire. 2) . Sfoara înainte, progresiv, cu apăsarea pe umeri de către partener (cu mare atenție). 3) . Sfoara cu menținerea poziției pe o durată de timp în creștere (20 secunde -1 minut). 4) . Sfoară cu mărirea unghiului peste 180°, prin întinderea pasivă cu piciorul din față (său spate) sprijinit pe o bancă de gimnastică sau scară fixă (șipca a ll-a sau a lll-a). 5) . Introducerea elementului în combinații simple. Ex.: sfoara înainte: ducerea piciorului din spate prin lateral înainte în așezat; rostogolire înapoi în depărtat; săritură în sprijin ghemuit; ridicare în stând. Greșeli de execuție • orientarea greșită a picioarelor, nerespectarea planului; • răsucirea trunchiului spre piciorul din față; • orientarea greșită a vârfului piciorului din spate. Variante mai ușoare: semisfoara, în care piciorul din față este pe genunchi, bazinul așezat pe călcâie, iar piciorul din spate este întins înapoi. Trunchiul și brațele pot fi în diferite poziții. Semisfoara se poate executa și din stând pe omoplați, stând pe cap, stând pe mâini. Sfoara laterală Descrierea tehnică: din poziția stând, picioarele se depărtează în plan frontal și iau contact cu solul cu partea internă, pe toată lungimea ei, bazinul este puțin împins înainte. Trunchiul și brațele pot fi în diferite poziții. 50 Principalele poziții de brațe: brațe lateral, oblic sus, oblic jos înapoi, în coroană sus sau înainte, sau în poziții asimetrice. Metodica însușirii Seria I. 1) . Fandări laterale stânga-dreapta, cu arcuire. 2) . Stând cu fața (cu spatele, cu un umăr) ia scara fixă, balansarea laterală a unui picior și al celuilalt. 3) . Stând cu spatele sau cu umăr la scara fixă: ridicarea pasivă a piciorului lateral cu ajutorul partenerului. Seria a ll-a 1) . Sfoara laterală cu sprijinul mâinilor pe sol, cu arcuire. 2) . Sfoara cu întindere pasivă, cu apăsarea progresivă pe umeri de către partener. 3) . Sfoara laterală cu sprijinul unui picior pe o bancă, pe a doua sau a treia șipcă a scării fixe. 4) . Introducerea elementului într-o combinație simplă. Ex.: stând depărtat, brațele' sus: rostogolire înainte, în depărtat; sfoară laterală; rostogolire înainte din depărtat in grupat; săritură dreaptă; aterizare în stând. Greșeli de execuție • picioarele îndoite din genunchi; • sprijin pe bazin din cauza lipsei de mobilitate, • picioarele și bazinul nu sunt pe aceeași linie; • orientarea greșită a vârfurilor picioarelor; • poziție incorecta a trunchiului (spatele rotunjit, extensie accentuată a coloanei lombare etc). Podul și sfoara cu variantele lor sunt folosite în probele de sol și bârnă din gimnastica feminină, și în proba de sol din gimnastica masculină. 9.1.2. Elemente acrobatice statice cu caracter de echilibru 9.1.2.1. Elemente statice de echilibru derivate din poziția stând Cumpene - înainte (facială); - înapoi (dorsală); - laterală (costală). Caracterizarea cumpenelor Pentru efectuarea acestor elemente, executantul este nevoit să păstreze echilibrul stabil pe o suprafață de sprijin redusă (pe un picior). Trunchiul și brațele pot avea diferite poziții. Sunt necesare un bun control muscular, o mobilitate optimă, în special la nivelul articulațiilor coxo-femurale, o bună elasticitate a musculaturii membrelor inferioare, o forță optimă de susținere la nivelul musculaturii posterioare a trunchiului și piciorului ridicat. 51 Cumpenele se pot executa in plan sagital sau frontal și se pot clasifica în cumpene simetrice (când segmentele corpului sunt orientate în planuri și direcții asemănătoare) și cumpene asimetrice (când segmentele corpului sunt orientate în planuri și direcții diferite). Cele mai folosite variante la nivel școlar sunt: - cumpăna înainte (facială); - cumpăna înapoi (dorsală); - cumpăna laterală (costală). Cumpăna înainte Descriere tehnică: Este o poziție cu caracter de echilibru, în care executantul se găsește în sprijin pe un picior, cu trunchiul la orizontală (sau mai sus) în plan sagital, cu brațele în diferite poziții. Mișcarea începe din poziția stând cu brațele sus prin ridicarea unui picior înapoi-sus întins (din toate articulațiile), concomitent cu extensia spatelui și coborârea brațelor lateral (sau alte poziții, capul in extensie). în momentul în care piciorul se ridică trunchiul coboară încet înainte, păstrând extensia, oprindu-se deasupra orizontalei. Piciorul ridicat trebuie să treacă peste orizontală. Se menține poziția aproximativ 3 secunde, în care linia șoldurilor și umerilor rămâne paralelă cu solul, piciorul de bază pe toată talpa (Fig. 4.5) Fig. 4. 5 Metodica însușirii Seria I. 1) . Stând: încordarea musculaturii pentru a realize extensia generală și ridicarea piciorului înapoi-sus. 2) . Stând cu fața la scara fixă, cu trunchiul aplecat, apucat de scara fixă, la nivelul soldului: balansări alternative, de picioare cu corpul extins. 3) . Aceeași poziție: balansări alternative cu oprirea piciorului înapoi-sus. 4) . Stând cu spatele la scara fixă, mâinile sprijinite pe sol: ridicarea piciorului cât mai sus, sprijinit pe șipcă și ridicarea în cumpănă. Seria a ll-a 1) . Cumpănă cu sprijinirea piciorului la scara fixă, desprinderea piciorului de pe scară, menținere și revenire. 2) . Cumpănă cu întindere pasivă, cu ajutorul partenerului. 3) . Cumpănă înainte cu ajutor și fără. 4) . Cumpănă cu piciorul mai puțin îndemânatic. 5) . Introducerea elementului in combinații simple. Ex.: Stand: trecere în ghemuit brațele înainte; rostogolire înainte grupat; ridicare în cumpăna facială pe un picior; coborârea piciorului în stand cu ridicarea brațelor in sus 52 Ajutorul se acordă din lateral, cu o mână la coapsa piciorului ridicat, iar cu cealaltă la piept, fixând executantul în poziție corectă. Greșeli de execuție: - rotunjirea spatelui, lipsa extensiei; - capul nu se menține în extensie; - începerea elementului cu coborârea trunchiului în loc de ridicarea unui picior înapoi - coborârea trunchiului sub orizontală; - piciorul liber nu se menține deasupra orizontalei; - ridicarea pe vârful piciorului de sprijin, orientarea greșita a labei piciorului și pierderea echilibrului; - linia umerilor și a șoldurilor nu este paralelă cu solul. Cumpăna înapoi Descrierea tehnică: din stând: ridicarea unui picior ușor înainte odată cu ridicarea brațelor lateral sus, urmează extensia corpului și coborârea lentă a acestuia înapoi, concomitent cu ridicarea piciorului înainte, deasupra orizontalei, iar bazinul se împinge ușor înainte. Capul completează extensia trunchiului, genunchii se mențin întinși (Fig. 4.6). Brațele pot avea diferite poziții. Acest procedeu tehnic este mai dificil, decât cumpăna înainte, datorită condițiilor deosebite de păstrare a echilibrului. Fig. 4 .6. Metodica însușirii Seria I. 1) . Culcat dorsal cu brațele lateral-jos: extensia corpului prin ridicarea pieptului și a bazinului. 2) . Stând cu spatele la scară fixă, mâinile apucă scara la nivelul șoldurilor: ridicarea unui picior înainte și menținerea lui deasupra orizontalei 2-3 secunde. 3) Același exercițiu cu extensii ample a corpului Seria a ll-a 1) . Stând cu spatele, la un pas de scara fixă: cumpăna înapoi cu apucarea scării cu mâinile. 2) . Cumpăna înapoi cu ajutor. 3) . Stând: cumpăna înapoi cu menținerea poziției 3-4 secunde. 53 4). Introducerea cumpenei în combinații simple. Ex.: Stând: rostogolire înainte grupat; ridicare în stând pe un picior și cumpăna înapoi; trecere în stând. Ajutorul se acordă din lateral, cu o mână la nivelul regiunii cervicale, iar cu cealaltă la pictorul ridicat. Greșeli de execuție - lipsa extensiei corpului și a capului; - bazinul nu se împinge înainte, având tendința de cădere pe spate; - din lipsa forței și a mobilității, piciorul liber nu se ridică sau nu se menține la înălțimea necesară. Cumpăna laterală Descriere tehnică: se execută spre dreapta sau stânga pornind din stând, brațele sus, cu vârful piciorului de sprijin orientat mult în direcția de îndoire a trunchiului. Din stând se ridică un picior lateral, ținând trunchiul drept până când permite mobilitatea șoldului. în continuare, corpul ușor în extensie, se înclină în partea opusă ridicării piciorului. Brațele pot avea diferite poziții: sus, lateral, unul sus și altul lateral, unul la spate și altul lateral, unul la spate și celălalt sus etc. Cumpăna este corectă atunci când corpul se găsește în poziție orizontală în plan frontal, cu capul, linia umerilor, șoldul și vârful piciorului liber pe aceeași linie și în același plan. Linia șoldurilor trebuie să fie verticală, față de piciorul de sprijin, corpul nu va face unghi înainte, genunchii ambelor picioare vor fi întinși (Fig. 4.7) Fig. 4.7 Metodica însușirii Seria I. 1) . Stând: ridicarea piciorului lateral, cu ușoara îndoire a trunchiului lateral în partea opusă și ridicarea brațelor lateral sus. 2) . Stând costal la un metru de scara fixă, apucat la nivelul umărului: ridicarea piciorului din afară cât mai sus. 3) . Aceeași poziție: ridicarea și sprijinirea piciorului lateral pe scara fixă, la nivelul șoldului, urmată de îndoirea trunchiului lateral, în partea opusă. Seria a ll-a 1). Cumpănă laterală cu ajutor. 54 2) . Aceeași mișcare fără ajutor. 3) . Introducerea elementului în combinații simple. Ex.: Stând depărtat brațele sus; roata laterală; cumpăna laterală; coborârea piciorului ridicat și ridicarea trunchiului în stând. Ajutorul se acordă din spatele executantului, cu o mână la nivelul piciorului ridicat și cu cealaltă la nivelul trunchiului. Greșeli de execuție: - poziția greșită a corpului sau a capului (în extensie, cu bărbia în piept) - orientarea greșită a vârfului piciorului de sprijin (înăuntru); - spatele rotunjit sau unghi în articulațiile coxo-femurale; - ridicarea insuficientă a piciorului liber din lipsă de forță și mobilitate; • linia șoldurilor nu este verticală față de piciorul de sprijin. în afară de cumpenele descrise, mai amintim câteva dintre numeroasele variante: - cumpăna înainte cu apucarea piciorului ridicat (Fig.4.8.a); - cumpăna înainte cu apucarea piciorului de sprijin (Fig.4.8.b); - cumpăna înainte asimetrică (Fig.4.8.c); - cumpăna pe un genunchi (Fig.4.8.d); - cumpăna pe un genunchi cu sprijin (Fig.4.8.e). a b c d e Fig 4. 8. 4.I.2.2. Elemente statice cu caracter de echilibru și forță A. Elemente de echilibru cu corpul răsturnat - stând pe omoplați; - stând pe cap; - stând pe mâini; - stând pe antebrațe. B. Elemente din sprijin simplu - sprijin echer; - cumpăna liberă; - cumpăna pe coate (sau pe un cot). A. Elemente de echilibru cu corpul răsturnat Caracteristic pentru aceste elemente este faptul că majoritatea se execută cu corpul răsturnat, iar greutatea este repartizată numai pe mâini sau pe mâini și alte părți ale corpului. Au caracter de forță, solicitând dezvoltarea musculaturii brațelor, spatelui și 55 centurii abdominale. Se pot executa din forță sau din elan, realizat prin balansarea, împingerea și întinderea picioarelor. Stând pe omoplați Pozițiile inițiale cele mai folosite pentru executarea acestui element sunt: culcat, așezat, stând. Descriere tehnică: din poziția așezat se execută o rulare înapoi cu gruparea corpului, urmată de așezarea mâinilor pe șolduri, brațele, cu partea posterioară, sunt sprijinite pe sol. Urmează întinderea picioarelor și a corpului la verticală, în așa fel încât călcâiele, șezutul și umerii să se găsească pe aceeași linie verticală (Fig.4.9.a) Fig. 4. 9 După însușirea corectă a procedeului tehnic prezentat se va executa varianta cu picioarele întinse, apoi din poziția stând prin rulare înapoi pe spate, cu și fără sprijinul mâinilor pe șolduri (brațele rămânând întinse pe sol). în stând pe omoplați, picioarele pot fi întinse, un picior îndoit și celălalt întins, în sfoară etc. (Fig.949.b c.d) Metodica însușirii Serial. 1) . Așezat: rulare înapoi cu corpul grupat și revenire. 2) . Așezat: fulare înapoi cu picioarele întinse și ridicate, și revenire. 3) . Sprijin ghemuit: rulare înapoi cu păstrarea grupării și revenire. 4) . Culcat dorsal, cu mâinile apucate de a doua șipcă: îndoirea picioarelor cu apropierea genunchilor de piept, menținerea poziției și revenire. 5) . Din aceeași poziție: îndoirea picioarelor, apoi întinderea lor spre verticală, atingând scara cât mai sus și revenire. Seria a Il-a 1) . Așezat: rulare înapoi cu corpul grupat și în momentul sprijinului pe omoplați și ceafă, întinderea brațelor și așezarea lor pe saltea. 2) . Același exercițiu, cu mâinile sprijinite pe șolduri și întinderea picioarelor, cu ajutor. 3) . Așezat: rulare înapoi și ridicare în stând pe omoplați cu și fără ajutor. 4) . Stând pe omoplați din poziția stând, prin rulare înapoi. 5) . Introducerea elementului în combinații simple. Ex.: Ghemuit: rostogolire înainte grupat; rulare înapoi și ridicare în stând pe omoplați; rostogolire înapoi în depărtat; săritură în sprijin ghemuit; ridicare în stând. 56 Ajutorul se acordă din lateral față de executant, apucându-l de glezne, iar cu un genunchi sprijinit pe bazinul acestuia, se fixează poziția verticală a executantului. Greșeli de execupe: - elan prea mare la ridicarea picioarelor, și corpul se răstoarnă; - ridicarea insuficientă pe omoplați; - căderea corpului peste cap; - nerealizarea poziției verticale. Stând pe cap La executarea acestui element, baza de susținere este formată din mâinile așezate pe sol la lățimea umerilor și pe cap (pe partea superioară a frunții). Capul și mâinile formează un triunghi echilateral. în poziția răsturnată corpul este perfect întins. Verticala coborâtă din centrul de greutate trebuie să cadă în centrul poligonului de susținere. La învățare, acțiunile principale sunt orientate în primul rând spre aducerea corpului în poziția răsturnată și în al doilea rând spre menținerea echilibrului. Ridicarea corpului se realizează din elan sau din forță. Stând pe cap din ghemuit Descrierea tehnică: Stând: trecere în sprijin ghemuit cu mâinile depărtate la lățimea umerilor, urmată de așezarea capului pe sol, formând cu palmele un triunghi echilateral. Printr-o ușoară împingere cu picioarele, corpul se răstoarnă trecând în sprijin pe mâini și pe cap, cu bazinul deasupra poligonului de susținere. Urmează întinderea lentă a picioarelor spre verticală, fixând poziția corpului, cu greutatea repartizată pe mâini și pe cap (partea superioară a frunții. (Fig. 4.10) Revenirea se poate efectua prin coborârea picioarelor întinse, simultan sau alternativ pe sol, urmată de ridicare în stând, sau prin rulare înainte, care se realizează prin tragerea bărbiei în piept, concomitent cu gruparea corpului și rularea pe spate în ghemuit și ridicare în stând Fig. 4.10 Metodica însușirii Seria I. 1) . Sprijin ghemuit: așezarea mâinilor și a capului pe semne marcate pe sol (saltea, covor etc). , 2) . Sprijin ghemuit: așezarea mâinilor și capului pe sol și prin ușoară săltare (împingere), desprinderea picioarelor de pe sol cu menținerea echilibrului cu picioarele îndoite, revenire, cu ajutor. 57 3) . Același exercițiu cu întinderea alternativă a picioarelor spre verticală și revenire, cu ajutor. 4) . Sprijin ghemuit cu spatele la scara fixă sau perete, urcarea alternativă prin pășire a picioarelor, până ce corpul ajunge la verticală și revenire. Seria a ll-a 1) . Sprijin ghemuit stând pe cap, cu sprijinirea spatelui și a picioarelor la scara fixă sau perete. 2) . Stând pe cap cu ajutor și fără. 3) . Introducerea elementului într-o combinație simplă. Ex.: Stând: rostogolire înainte grupat; stând pe cap din ghemuit; rulare înainte în culcat dorsal: podul de jos, trecere în culcat dorsal; îndoirea genunchilor și rulare înainte în sprijin ghemuit, ridicare în stând. Ajutorul se acordă din lateral, cu o mână la nivelul bazinului și a spatelui, tar cealaltă la gleznă. Se ajută la ridicarea picioarelor și fixarea poziției corpului la verticală. Greșeli de execuție - mâinile așezate prea apropiate sau depărtate; - poziția greșită a celor trei puncte de sprijin, nerealizarea triunghiului echilateral; - așezarea capului pe creștet, bărbia în piept; - corpul rămâne îndoit din articulațiile coxo-femurale, sau în extensie; - elan prea mic sau prea mare, ceea ce face dificilă stabilirea echilibrului. Stând pe cap din sprijin ghemuit pe un picior, cu elan Se execută prin impulsul piciorului de bază, combinat cu balansarea piciorului liber. Este un procedeu mai greu, deoarece dozarea balansului pentru oprirea la verticală prezintă unele dificultăți la începători. Revenirea se efectuează prin coborârea picioarelor în ordinea urcării, sau prin rulare înainte. (Fig. 4.11) 0 Fig. 4. 11. Ajutorul se acordă din lateral, !a gleznă, pentru stabilirea și menținerea poziției verticale a corpului. După însușirea celor două variante din elan, cu elevii mai îndemânatici și cu calități și aptitudini corespunzătoare, se poate trece la învățarea standului pe cap din forță. Stând pe cap din sprijin depărtat, din forță 58 Descriere tehnică: din stând depărtat cu brațele lateral, corpul se îndoaie, iar mâinile se așează pe sol cât mai aproape de linia imaginară ce unește tălpile. în continuare, brațele șe îndoaie progresiv, preluând o parte din greutatea corpului. După această fază, urmează așezarea capului pe sol, ridicare pe vârfuri, o dată cu deplasarea bazinului spre verticală. în momentul în care centrul de greutate a ajuns deasupra poligonului de susținere, picioarele se ridică prin lateral și se apropie la verticală. Revenirea la poziția inițială se realizează prin depărtarea picioarelor și coborârea lor pe sol sau prin rulare înainte în stând depărtat. (Fig.4.12) Fig. 4.12 Metodica însușirii Seria I. 1). Stând pe cap cu elan din pozițiile învățate. 2). Atârnat răsturnat îndoit la scara fixă, cu picioarele depărtate: trecere în atârnat răsturnat, cu picioarele apropiate (cu asigurare). 3). Sprijin depărtat lângă scara fixă (perete): stând pe cap, cu ajutor, cu sprijinirea spatelui și a picioarelor pe scară. Seria a ll-a 1) . Sprijin depărtat: trecere în stând pe cap cu ajutor. 2) . Stând depărtat, brațele lateral: stând pe cap din forță. 3) . Introducerea elementului în combinații simple. Ex.: Stând depărtat; brațele sus; rostogolire înainte în depărtat; stând pe cap din forță; rulare înainte grupat; ridicare în stând. Ajutorul se acorda din față, prinzând executantul de coapse, ajutând la deplasarea trunchiului spre verticală și apropierea picioarelor, fixând corpul în poziție verticală. Greșeli frecvente: - apropierea prea devreme a picioarelor, înainte ca bazinul să ajungă la verticală; - lipsa ridicării pe vârfuri și a deplasării trunchiului deasupra poligonului de susținere; - apropierea picioarelor nu se face în plan frontal. Pozițiile din care se poate efectua standul pe cap sunt (Fig.4.13-a.b.c.d.e.f.g): - sprijin ghemuit; - sprijin pe genunchi sau pe un genunchi; - stând depărtat; - stând cu corpul îndoit; - sprijin culcat facial; - stând pe mâini etc. 59 z —r°’ j» 1 a b c d e £ g Fig. 4.13 În metodica învățării se folosește următoarea succesiune: - stând pe cap din sprijin ghemuit, cu elan; - stând pe cap din sprijin ghemuit pe un picior sau din sprijin pe un genunchi, cu celălalt îndoit sau întins înapoi, cu elan; - stând pe cap din sprijin depărtat, cu elan; - stând pe cap din sprijin depărtat din forță; - stând pe cap din sprijin, cu picioarele întinse și corpul îndoit, din forță; - stând pe cap din forță, din sprijin culcat facial; - stând pe cap din stând pe mâini. Stând pe mâini Este un element specific de echilibru și forță, fiind unul dintre elementele cheie în gimnastica acrobatică și sportivă (artistică). De modul însușirii lui pe sol depinde, în mare măsură, tehnica corectă de execuție la celelalte probe (aparate), în care îl întâlnim ca element de sine stătător (bârna, paralele, inele, sărituri), sau ca secvență (bară fixă, cal cu mânere). Însușirea corectă a acestui element de bază, necesită o bună dezvoltare a forței musculaturii brațelor, spatelui și a celei abdominale, o bună mobilitate la nivelul articulațiilor coxo-femurale și scapulo-humerale, o elasticitate optimă a musculaturii posterioare a picioarelor. Dificultatea constă în faptul că suprafața de susținere este redusă numai la spijinul mâinilor, care se așază pe sol la o distanță egală cu lățimea umerilor, corpul fiind întins din toate articulațiile, unghiul dintre corp și brațe va fi deschis la 180°, capul ușor ridicat cu privirea înainte. Ridicarea corpului în stând pe mâini se poate realiza din elan și din forță, folosindu-se mai multe poziții de plecare: stând, ghemuit pe un picior, cu celălalt întins înapoi, pe genunchi, culcat facial, etc. Stând pe mâini cu elan, din poziția stând Descriere tehnică: din stând, ridicarea brațelor prin înainte sus, o dată cu ridicarea unui picior înainte, urmată de pășirea cu piciorul ușor îndoit și îndoirea corpului din articulațiile coxo- femurale în continuare, se așază mâinile pe sol, depărtate, la lățimea umerilor. Unghiul dintre brațe și trunchi se va menține constant la aproximativ 170°-180°. Urmează balansarea piciorului din spate înapoi-sus, urmat de cel de pe sol, care prin împingere se ridică, spre verticală, oprindu-se lângă» primul. Corpul trece în poziția 60 răsturnată, musculatura bine încordată, ca un tot unitar, iar sub aspect estetic, drept. Capul este ușor ridicat cu privirea înainte, având un rol deosebit, împreună cu brațele, în cazul dezechilibrărilor. (Fig. 4.14) Metodica însușirii Seria I. 1) . Sprijin culcat facial: menținerea poziției cu încordarea musculaturii 8-10 secunde. 2) . Mers pe mâini, cu picioarele susținute de un partener (roaba). 3). Sprijin culcat facial cu picioarele sprijinite de scara fixă, pe a treia șipcă: ridicare prin pășire, din șipcă în șipcă spre stând pe mâini și revenire. 4). Sprijin ghemuit pe un picior: balansarea picioarelor înapoi în sus cu forfecarea lor spre verticală. Seria a ll-a 1) . Sprijin ghemuit pe un picior: balansarea picioarelor înapoi-sus, în stând pe mâini, cu sprijinul picioarelor la perete sau scara fixă, cu ajutor. 2) . Același exercițiu din stând, cu și fără ajutor (cu sprijin la scara fixă sau perete). 3) . Stând: stând pe mâini cu elan, cu și fără ajutor. 4) . Jocul acrobatic „Pendulul" „Seceratul". 5) . Introducerea elementului în combinații. Ex.: Cumpăna facială; stând pe mâini cu elan, rulare înainte grupat; săritura dreaptă și aterizare. Ajutorul se acordă din lateral, la nivelul gleznelor, oprind executantul în stând pe mâini și fixând corect poziția. Greșeli de execuție: - musculatura nu este suficient contractată; - elan insuficient și corpul nu se ridică până la verticală; - elan prea mare și cădere în partea opusă; - brațele îndoite, unghiul dintre brațe și trunchi mult sub 180°.. ’ - capul cu bărbia în piept. Stând pe mâini din forță, cu plecare din sprijin depărtat Descriere tehnică: din stând depărtat cu brațele sus, corpul se îndoaie înainte, iar palmele se așează pe sol cât mai aproape de picioare, depărtate la lățimea umerilor. Se continuă acțiunea, trecându-se progresiv greutatea corpului pe brațe concomitent cu proiectarea umerilor ușor înainte și cu ridicare pe vârfuri. Din acest moment, efortul cel mai mare revine musculaturii centurii scapulo-humerale, care acționează în scopul deschiderii unghiului dintre brațe și trunchi. Urmează ridicarea trunchiului la verticală, cu picioarele 61 depărtate. Din acest moment, picioarele încep să se apropie și se ridică la verticală, umerii se retrag și corpul se îndreaptă în stând pe mâini. (Fig. 4.15) Fig. 4.15 Metodica însușirii Seria I. 1) . Exerciții speciale pentru dezvoltarea și întărirea centurii scapulo-humerale. i 2) . Sprijin culcat facial cu picioarele depărtate susținute de un partener ducerea (deplasarea) umerilor înainte o dată cu închiderea corpului prin ridicarea bazinului și revenire în poziția inițială. 3) . Același exercițiu cu ridicarea bazinului la verticală. 4) . Sprijin stând depărtat: ridicare pe vârfuri cu trecerea greutății corpului pe brațe, cu umerii aduși ușor înainte și revenire, cu și fără ajutor. Seria a ll-a 1) . Stând depărtat cu corpul îndoit înainte, sprijin pe palme, cu fața la scara fixă sau perete: ducerea ușoară a umerilor înainte, până ce ating scara fixă, trecerea greutății corpului pe brațe, spatele și bazin ul ating scara fixă, menținerea poziției 3-4 secunde. 2) . Același exercițiu cu ridicarea și apropierea picioarelor la scara fixă (perete), în stând pe mâini cu ajutor. 3) . Stând pe mâini din sprijin stând depărtat cu și fără ajutor. 4) . Introducerea elementului în combinații. Ex.: Stând depărtat, brațele sus: rostogolire înainte în depărtat; ridicare în stând pe mâini din forță; rulare înainte grupat: ridicare în stând. Greșeli de execuție - ducerea prea înainte a umerilor, ceea ce conduce în căderea înainte; - apropierea prea devreme a picioarelor, înainte ca bazinul și trunchiul să ajungă la verticală, ceea ce duce la căderea corpului înapoi. Variante de stând pe mâini din forță 1) . Stând pe mâini din forță cu corpul și brațele îndoite. 2) . Stând pe mâini din forță cu corpul îndoit și cu brațele întinse. 3) . Stând pe mâini cu corpul și brațele întinse. 4) . Stând pe mâinLdin rulare înainte pe abdomen etc. 62 Stând pe antebrațe Acest element are o bază de susținere mai mare decât la poziția de stând pe mâini, dar, fiind o poziție mai incomodă, se poate însuși, după ce se cunoaște bine standul pe mâini prin balansul unui picior. Se poate executa din poziția pe un genunchi, cu sprijin pe antebrațe (Fig.9.16.a) sau din poziția stând prin balansul unui picior, trecând prin stând pe mâini (Fig.4.16.b). Se recomandă executarea ambelor variante cu ajutor. B. Elemente statice cu caracter de echilibru și forță, din sprijin simplu Caracteristici .. Pentru realizarea acestor poziții specifice acrobatice este necesară o foarte bună dezvoltare a forței musculaturii generale; sunt elemente folosite în special în gimnastica sportivă masculină, dar variantele mai ușoare se pot încerca și la nivelul școlar (cu și fără ajutor). Variante - sprijin cu corpul în echer (apropiat, depărtat)(Fig .4.17.a); - sprijin cu corpul în echer închis (Fig.4.17.b); - cumpăna liberă (Fig. 4.17 c); - cumpăna pe coate (Fig.4.17,d) -o a b d Fig. 4.17 Locul elementelor acrobatice statice în cadrul exercițiilor acrobatice sau la aparate de concurs Aceste elemente pot lua următoarele aspecte: - ca poziții inițiale sau finale ale unor mișcări; - ca faze de trecere în desfășurarea unei mișcări (Ex.: într-o răsturnare lentă înainte se trece atât prin stând pe mâini cât prin pod); - ca element independent de echilibru și forță sau mobilitate, care în mod obișnuit sunt incluse în compoziția unui exercițiu la sol, bârnă, paralele, inele etc. Gradul de stabilitate este determinat de următorii factori: - mărimea poligonului de susținere și poziția centrului de 63 greutate față de baza de susținere; - stabilitatea crește cu cât baza de susținere este mai mare, centrul de greutate al corpului este mai aproape de aceasta, iar verticala coborâtă din centrul de greutate este mai aproape de centrul poligonului de susținere. 4.2. ELEMENTE ACROBATICE DINAMICE Caracteristici în marea majoritate, aceste elemente se caracterizează prin mișcări de rotație complete sau incomplete ale corpului, în jurul unei axe. Rotarea corpului se poate face prin intermediul unui sprijin (rulări, răsturnări, îndreptări) sau fără sprijin (salturile) prin ratare liberă în aer. Elementele dinamice fiind foarte numeroase, au fost grupate, în funcție de anumite caracteristici, în mai multe grupe: 1) . Rulări 2) . Rostogoliri 3) . Răsturnări 4) . îndreptări 5) . Salturi Rulările și rostogolirile sunt considerate elemente simple, care se folosesc în cadrul unor exerciții ca elemente ajutătoare sau de îndreptările, răsturnările cu fază de zbor și salturile sunt considerate elemente mai dificile. Întrucât această carte se adresează elevilor și profesorilor de educație fizică, mă voi opri cu precădere la elementele acrobatice mai simple, prevăzute în programa școlară, ciclul gimnazial, iar pentru elementele mai dificile voi face numai referire informativ generală. 9.2.1. Rulări Sunt rotari incomplete (< 360°) în care diferite părți ale corpului vin în mod succesiv în contact cu solul. Se execută pe spate, pe abdomen și pe părțile laterale ale corpului, constituind părți, faze de elan, sau legătură pentru executarea altor elemente. Clasificare: a) . După direcție: - înainte - înapoi - lateral b) . După poziția corpului: - cu corpul grupat - cu corpul îndoit - c u corpul întins Gruparea constă dintr-o îndoire la maximum din toate articulațiile, cu spatele rotunjit, bărbia în piept, brațele cuprind gambele. Se execută din pozițiile inițiale: așezat, culcat, stând. Rulare înainte în înapoi (pe spate) Se execută o grupare (din una din pozițiile inițiate prezentate mai sus), după care se trece, prin dezechilibrare, succesiv pe bazin, spate, ceafă și invers. La rulare înapoi, în momentul dezechilibrării este important ca spatele să fie rotunjit, iar genunchii presați cât mai mult spre umeri. în timpul rulării înainte, călcâiele se lipesc de coapse, iar capul și umerii se 64 duc energic înainte. Acestea sunt faze pentru rostogolire (înainte sau înapoi), stând pe omoplați, cilindru etc. (Fig.4.18) Fig. 4.18 Rulare laterală (stânga-dreapta) Se execută din pozițiile: culcat, sprijin ghemuit, pe genunchi, pe călcâie, cu sprijin pe palme. (Fig.4.19) Fig. 4.19 Rulare pe abdomen Se folosește ca fază de elan pentru trecerea în alte poziții și mișcări sau constituie părți din element (partea a doua a cilindrului). (Fig.9.20) Rularea pe abdomen mai poate deriva și din alte poziții sau mișcări ca: - din stând pe mâini sau stând pe cap-rulare pe abdomen; - din rostogolire înapoi cu picioarele întinse-cilindru înapoi etc. țpsușirea corectă a grupărilor și rulărilor reprezintă baza de plecare în învățarea rostogolirilor. 9.2.2. Rostogoliri Sunt elemente acrobatice cu caracter de ratare completă, în care greutatea corpului trece de pe picioare pe brațe și invers, prin rularea corpului înainte, înapoi sau lateral. Se pot executa: - înainte, înapoi sau lateral; - cu picioarele îndoite sau întinse; - cu picioarele apropiate sau depărtate; - cu corpul grupat sau întins; - de pe loc și cu elan. Rostogolire înainte cu corpul grupat (din ghemuit în ghemuit) 65 Descriere tehnică: din stând cu brațele sus, executantul trece în sprijin ghemuit, cu palmele depărtate la lățimea umerilor, capul aplecat înainte cu fruntea aproape de genunchi. Imediat după grupare picioarele efectuează o impulsie pentru ridicarea bazinului și trecere unei părți din greutatea corpului pe brațe. Urmează desprinderea de pe sol (a picioarelor) și așezarea cefei pe saltea, brațele se îndoaie, spatele este rotunjit. După ce tălpile au părăsit solul, vârfurile se întind. în momentul când executantul simte că sprijinul palmelor nu mai este necesar, apucă rapid gambele, sub genunchi (sau brațele se ridică înainte), după trecerea centrului de greutate în interiorul poligonului de susținere și se ajunge în ghemuit, picioarele se întind și executantul se ridică în stând cu brațele sus. (Fig.4.21) Fig. 4.21 Metodica însușirii Seria I. 1) . Așezat: trecere rapidă și lentă în așezat grupat. 2) . Așezat, cu corpul grupat: rulări înapoi și înainte. 3) . Culcat dorsal: grupare cu apucarea gambelor și menținerea poziției 1-2 secunde. 4) . Sprijin ghemuit: rulare înapoi și revenire în poziția inițială. 5) . Sprijin ghemuit: ridicarea bazinului cu rotunjirea spatelui și ducerea bărbiei în piept. Seria a ll-a 1) . Rostogolire înainte grupat, pe plan înclinat (trambulina acoperită cu o saltea). 2) . Sprijin ghemuit pe capătul unei bănci: rostogolire înainte grupat pe o saltea așezată lângă bancă. 3) . Rostogolire înainte grupat cu și fără ajutor. Ajutorul se acordă din lateral, cu o mână la ceafă și cu cealaltă la bazin, conducând executantul prin mișcare, pentru menținerea grupării și mărirea vitezei de rotație. Greșeli de execuție: - deschiderea grupării; - insuficienta împingere în sol cu mâinile și picioarele; - insuficientă rotunjire a spatelui; - atingerea solului cu capul; - lipsa grupării în partea a doua a rostogolirii; - împingere incompletă cu brațele și tendința de cădere înapoi. Rostogolire înapoi cu corpul grupat 66 Descriere tehnică: din poziția stâdi cu brațele sus se trece în sprijin ghemuit, cu spatele rotunjit și capul aplecat înainte, urmează o dezechilibrare înapoi, cu împingere din brațe și picioare în aceeași direcție și rulare înapoi. Brațele se îndoaie din coate la nivelul cefei și se așază pe sol cu fața palmară. în continuare, se efectuează o împingere cu mâinile pe sol, pentru a putea ridica capul și se trece peste cap în sprijin ghemuit. Prin întinderea picioarelor și ridicarea brațelor (prin înainte sus) corpul ajunge în poziția stând cu brațele sus (Fig.4.22). Fig. 4-22 Metodica însușirii Seria I. 1) . Exerciții specifice pentru așezarea corectă a mâinilor pornind din stând și ghemuit. 2) . Sprijin culcat facial, cu picioarele pe un plan mai ridicat: flotări. 3). Sprijin ghemuit: rulare înapoi cu așezarea palmelor pe sol, în dreptul capului și atingerea solului cu vârful picioarelor, revenire. Seria a 11-a fy Rostogolire înapoi pe plan înclinat. 2) . Sprijin ghemuit: rostogolire înapoi grupat cu și fără ajutor. 3) . Stând cu brațele sus: rostogolire înapoi grupat. 4) . Legarea a două, trei rostogoliri înapoi grupat în ritm convenabil. Ajutorii,! se acordă din lateral, apucând executantul de mijloc, ridicându-l ușor în sus și înapoi, pentru ușurarea lucrului brațelor și ridicării capului. Greșeli de execupe: - nepăstrarea grupării; - așezarea defectuoasă și cu întârziere a mâinilor pe sol; - lipsa împingerii cu brațele și picioarele pe sol în prima fază, pentru a mări viteza de rulare; - viteza de rulare neuniformă; - lipsa împingerii brațelor în partea a doua, greutatea corpului rămânând pe ceafă și pe cap, cu tendința de cădere înapoi; - spatele drept în timpul rulării. Rostogolirile laterale cu corpul grupat nu necesită o metodică specială de învățare, ele fiind folosite ca mijloace de încălzire specifice în lecțiile cu teme acrobatice. Rostogoliri cu picioarele întinse Acestea reclamă o bună mobilitate a articulațiilor coxo-femurale și a coloanei vertebrale, precum și o elasticitate corespunzătoare a musculaturii posterioare a membrelor inferioare. în acest sens, sunt indicate mișcări de trunchi (aplecări, îndoiri înainte, înapoi, lateral, răsuciri cu arcuiri și rotari), care se execută din stând, stând depărtat și așezat. 67 Mobilitatea în articulațiile coxo-femurale se poate realiza prin diferite balansări, pendulări (înainte, înapoi, lateral), precum și rotari executate din diferite poziții. Rostogolirile cu picioarele întinse se împart în: - rostogoliri înapoi o cu picioarele depărtate o cu picioarele apropiate - rostogoliri înainte o cu picioarele depărtate o cu picioarele apropiate Rostogolire înapoi cu picioarele depărtate Poziții inițiale folosite: așezat, așezat depărtat culcat dorsal, stând depărtat, stând. Descriere tehnică: stând depărtat cu brațele lateral sus: îndoirea trunchiului înainte cu ducerea brațelor înapoi printre picioare, până ce coatele ajung la nivelul genunchilor (pentru amortizare). Palmele iau primele contact cu solul, după care începe rularea înapoi pe bazin, spate, umeri, odată cu ridicarea brațelor prin înainte-sus și așezarea palmelor pe sol lângă cap. Urmează împingerea cu brațele, prin întinderea lor și trecerea bazinului peste cap, cu așezarea picioarelor depărtate și întinse pe sol, odată cu ridicarea capului. Corpul se îndreaptă și se trece în poziția stând depărtat cu brațele lateral-sus. (Fig.4.23). A <$\ Fig. 4.23 Metodica însușirii Seria I. 1) . Așezat depărtat: apropierea și depărtarea picioarelor cu îndoirea trunchiului înainte. 2) . Culcat dorsal: ridicarea picioarelor depărtate peste cap cu atingerea solului cu vârfurile concomitent cu așezarea palmelor lângă cap. 3) . Stând depărtat cu brațele sus: îndoirea trunchiului înainte, concomitent cu coborârea brațelor înainte în jos înapoi și trecere în așezat depărtat. Seria a ll-a 1) . Așezat depărtat, pe un plan înclinat cu brațele îndoite: palmele lângă umeri: rostogolire înapoi cu picioarele depărtate și întinse, cu întinderea energică a brațelor în finalul mișcării. 2) . Stând depărtat, brațele lateral-sus, rostogolire înapoi din depărtat în depărtat cu și fără ajutor. 3) . Legări de două-trei rostogoliri. 4) . Introducerea elementului în combinații simple. Ex.: Stând cu brațele sus: - trecerș în sprijin ghemuit: rostogolire înapoi grupat; săritură în sprijin depărtat; - rostogolire înapoi cu picioarele depărtate; săritură în sprijin 68 ghemuit și ridicare în stând. Ajutorul se acordă din lateral și puțin în spatele executantului, prinzându-l de mijloc și ridicându-l în sus și înapoi. Greșeli de execuție - cădere pe bazin: lipsa amortizării pe palme; - insuficientă îndoire a trunchiului înainte; - așezarea mâinilor prea mult înaintea bazinului; - cădere înapoi (cu amortizare pe palme) cu picioarele îndoite; - așezarea picioarelor înapoi prea departe de linia brațelor, după rostogolire; - lipsa împingerii brațelor; - ridicarea lentă sau târzie a capului. Rostogolire înapoi cu picioarele apropiate Descriere tehnică: stând cu spatele la saltea, brațele sus: îndoirea trunchiului înainte cu coborârea brațelor prin înainte jos înapoi pe lângă coapse, până ce coatele ajung la nivelul genunchilor, deplasarea corpului înapoi cu așezarea mâinilor pe sol pentru amortizare, rulare înapoi pe bazin, spate, umeri, urmată de așezarea mâinilor, cu palmele pe sol, lângă cap și ridicarea picioarelor peste cap, și așezarea lor pe sol, cât mai aproape de cap. Urmează împingerea și întinderea brațelor și ridicarea capului, revenire în stând cu brațele sus (Fig.4.24) Metodica însușirii Seria I. 1) . Exerciții de mobilitate, îndoirea trunchiului înainte cu apropierea pieptului cât mai mult de coapse, din pozițiile așezat și stând. 2) . Culcat dorsal: ridicarea picioarelor peste cap cu atingerea solului cu vârfurile, concomitent cu așezarea palmelor lângă cap. 3). Așezat: rulare înapoi; același exercițiu ca și cel precedent. 4). Stând: îndoirea trunchiului cu deplasarea lui cât mai înainte; concomitent cu deplasarea bazinului înapoi și apropierea de saltea, mâinile frânează șocul la cădere. Seria a ll-a 1). Spijin culcat facial: deplasarea alternativă a palmelor înapoi 69 spre picioare concomitent cu închiderea corpului din articulațiile coxo-femurale (genunchii rămân întinși). 2) . Aceeași mișcare cu deplasarea simultană a palmelor înapoi, cu ușoară împingere în sol. 3) . Stând facial longitudinal la banca de gimnastică: îndoirea corpului din articulațiile coxo-femurale și așezarea palmelor, cu brațele îndoite pe bancă, împingere din brațe și revenire în stând. 4) . Rostogolire înapoi cu picioarele apropiate și întinse pe un plan înclinat. 5) . Rostogolire înapoi cu picioarele întinse cu și fără ajutor. 6) . Combinații simple cu rostogolirea învățată. Ex.: Roata laterală: întoarcere 90° în stând cu brațele sus: rostogolire înapoi cu picioarele întinse și apropiate. Ajutorul se acordă din lateral, apucând executantul cu o mână ia nivelul umărului și cu cealaltă la nivelul părții superioare a coapsei menținând închiderea corpului și ușurând împingerea brațelor. Greșeli de execuție: - îndoirea genunchilor; - cădere pe bazin, fără așezarea mâinilor; - împingere lentă sau întârziată cu brațele; - așezarea picioarelor prea departe de mâini după '- .. trecerea bazinului peste cap, fapt ce îngreunează revenirea corpului la verticală. Rostogoliri înainte cu picioarele întinse - cu picioarele depărtate - cu picioarele apropiate Rostogolire înainte cu picioarele depărtate Se poate executa din următoarele poziții: sprijin ghemuit, sprijin pe genunchi, stând depărtat, stând, stând pe cap, stând pe mâini etc. Descriere tehnică: din poziția stând depărtat, brațele sus, trunchiul se îndoaie înainte, mâinile se așază pe sol depărtate la lățimea umerilor, cu degetele orientate înainte. Urmează o împingere din picioare, trecerea șezutului peste cap, rulare pe omoplați, spate și bazin. în continuare, picioarele coboară întinse și depărtate spre sol, brațele se aduc rapid și se așază printre picioare (cât mai sub bazin) și efectuează o împingere energică în sol, pieptul și capul se proiectează înainte. Concomitent trunchiul se avântă înainte și se execută o îndreptare a acestuia, finalizată la poziția stând depărtat, cu brațele sus (Fig.4.25). Fig. 4.25 Metodica însușirii 70 Serial. 1) . Așezat depărtat rulare înapoi pe spate și revenire prin rulare înainte cu picioarele depărtate și întinse. 2) . Așezat depărtat: rulare înapoi și revenire în așezat cu pidoarele depărtate și așezarea mâinilor între picioare, cu ușoară ridicare a bazinului de pe sol. 3) . Așezat depărtat, pe banca de gimnastică, cu mâinile sprijinite pe bancă între picioare: îndoirea trunchiului înainte, împingere din brațe și ridicarea corpului în stând depărtat. 4) . Stând pe omoplați, rulare înainte cu depărtarea picioarelor în împingere în mâini cu ridicare în sprijin stând depărtat. Seria a ll-a 1) .Așezat depărtat la capătul de sus al unui plan înclinat: rostogolire înainte cu picioarele întinse și depărtate. 2) . Stând depărtat, rostogolire înainte în stând, depărtat cu și fără ajutor. 3) . Legarea de mișcări într-o combinație simplă. Ex.: Stând: trecere în sprijin ghemuit; rostogolire înainte grupat, săritură în sprijin depărtat; rostogolire înainte în depărtat; săritură în sprijin grupat; ridicare în stând. Ajutorul se acordă din față, prinzând executantul cu mâinile la nivelul umerilor, ajutând la ridicarea corpului. Se poate ajuta și din spatele executantului, urmărindu-l în mișcare și ridicându-l de la bazin pentru a-i ușura lucrul brațelor. Greșeli de execupe: - ridicarea trunchiului și a capului spre verticală, în loc să se ducă înainte; - îndoirea genunchilor și depărtarea insuficientă a picioarelor; - întârzierea așezării mâinilor pe sol și lipsa împingerii; - lipsa de acțiune a capului și trunchiului. Rostogolire înainte cu picioarele întinse și apropiate Executarea acestui element cere o mare viteza de rotație, o bună, coordonare a mișcărilor, mobilitate în articulațiile coxo-femurale, forță, coordonare. Se poate executa din pozițiile: stând, stând depărtat, stând pe cap, stând pe mâini etc. Descriere tehnică: stând, brațele sus: îndoirea trunchiului înainte cu așezarea mâinilor pe sol; urmează o împingere din picioare, cu ducerea bărbiei în piept, așezarea umerilor pe sol și rulare rapidă pe spate; picioarele se întind energic înainte sus și se presează pe sol. Brațele se aduc de sus prin înainte-jos spre sol, împingând energic, în timp ce trunchiul se flectează foarte accentuat spre coapse, ușurând prin aceasta ridicarea bazinului și ' îndreptarea corpului în poziția stând (Fig.4.26) o 71 Fig. 4.26 Metodica însușirii Seria I. 1) . Așezat: îndoirea trunchiului înainte cu așezarea mâinilor pe sol, de o parte și de alta a șezutei, cu tendința de a ridica bazinul de pe sol. 2) . Așezat: rulare înapoi cu picioarele întinse peste cap, rulare înainte cu viteză mare, împingere din brațe și presare în jos a călcâielor cu săltarea șezutei de pe sol. Concomitent se execută o îndoire a trunchiului înainte cu tendința de ridicare în stând. Seria a ll-a 1) . Stând la capătul de sus al unui plan înclinat: rostogolire înainte cu picioarele întinse și apropiate, cu ajutor și fără. 2) . Rostogolire ce elan de 1-3 pași. 3) . Stând: rostogolire înainte cu picioarele întinse și apropiate. 4) . Legarea elementului în combinații simple. Ex.: Stând: rostogolire înainte grupat; rostogolire înainte cu picioarele întinse; rostogolire înainte cu picioarele depărtate; rostogolire înapoi din depărtat în grupat; ridicare în stând. Ajutorul se acordă din lateral, la nivelul umerilor executantului, favorizând ridicarea în sus și înainte. Greșeli de execupe: - îndoirea genunchilor; - deschiderea unghiului între trunchi și picioare în timpul rostogolirii; - trunchiul întârzie ridicarea, iar picioarele ajung pe sol înainte ca trunchiul să se ridice; - împingere insuficientă cu brațele în momentul ridicării șezutului de pe sol; - lipsa proiectării pieptului și umerilor înainte-sus, peste punctul de sprijin al mâinilor; - după părăsirea sprijinului cu mâinile, genunchii se îndoaie, iar pieptul se ridică prea repede spre verticală, în loc să se împingă mult înainte, pentru a evita căderea înapoi pe bazin. La toate rostogolirile cu genunchii întinși, în timpul mișcării de rotație, unghiul dintre trunchi și picioare trebuie să se păstreze cât mai constant și să fie cât mai închis. Rostogolirile cu corpul întins Caracteristici Rostogolirile cu corpul întins se pot executa: - lateral; - înapoi; - înainte Cele mai ușoare sunt rostogolirile laterale. Celelalte sunt elemente mai pretențioase, întrucât solicită din partea executanților o dezvoltare fizică corespunzătoare, o coordonare și 72 un bun control muscular în timpul mișcării. Acestea se execută înainte și înapoi (ca direcție), peste un număr, peste cap, prin stând pe mâini (ca și tehnică) folosind mai multe poziții inițiale culcat, așezat, pe genunchi, stând. Rostogolire laterală cu corpul întins Această rostogolire este compusă din două rulări spre aceeași parte (stânga sau dreapta). Se poate executa din pozițiile culcat dorsal, culcat facial, culcat pe o parte (costal). Acțiunea începe din regiunea bazinului, apoi este transmisă întregului corp. în timpul rostogolirii corpul se arcuiește, prin ridicarea brațelor, capului și a picioarelor (întinse din genunchi) ori câte ori se trece prin poziția culcat facial și se închide ușor la culcat dorsal (Fig.4.27) Fig. 4.27 În metodica învățării se va însuși la început rularea de pe abdomen și invers. După însușirea rostogolirii, pentru atractivitate și crearea bunei dispoziții, recomandăm jocul „Transportul bușteanului". Rostogolire înapoi peste umăr (cilindrul) Se execută în plan sagital (antero-posterior), realizându-se un joc de unghi în articulațiile coxo-femurale și ale coloanei vertebrale, necesitând o bună orientare în spațiu. Descriere tehnică: stând, cu brațele sus: îndoirea trunchiului înainte o dată cu coborârea brațelor prin înainte jos, așezarea mâinilor și a bazinului pe sol, urmată de o rulare pe spate până când centrul de greutate ajunge deasupra omoplaților. în acest moment se realizează o întindere a corpului spre verticală, cu ducerea brațelor lateral și înclinarea capului pe umărul opus trecerii picioarelor. Se trece peste umăr și în continuare se execută rulare pe piept, abdomen, coapsă, cu corpul în extensie mare, oprirea este în sprijin înainte culcat (Fig.4.28) Fig. 4.28 Momentele mai dificile sunt: întinderea energică a corpului la verticală, cu trecere peste umăr și frânarea vitezei de deplasare a corpului în partea a ll-a, prin realizarea extensiei 73 Metodica însușirii Practica a demonstrat ca este indicat să se înceapă cu partea a Il-a a mișcării pentru a evita presiunile pe coloană și lovirea genunchilor. Serial. 1) . Culcat facial: ridicarea corpului în extensie. 2) . Culcat facial: partenerul îl ridică de glezne, în extensie de 45 de grade, cu indicația să mențină extensia și să contracte musculatura posterioară, după care îl lasă liber, să execute rularea pe abdomen. 3) . Culcat dorsal, cu corpul îndoit, brațele lateral: întinderea energică a corpului la verticală și ușor în extensie, cu revenire, cu și fără ajutor. 4) . Așezat: rulare înapoi cu ridicarea corpului la verticală, cu ducerea brațelor lateral și a capului spre umărul opus trecerii picioarelor, cu ajutor. Seria a II-a 1) . Culcat dorsal: cilindru înapoi, cu ajutor, cu menținerea picioarelor la verticală, frânare și rulare încetinită pe piept, abdomen, coapse, gambe. 2) . Așezat: același exercițiu. 3) . Stând: cilindru cu ajutor în partea a doua. 4) . Stând cu brațele sus: cilindru cu și fără ajutor. 5) . Combinații cu cilindru. Ex.: Stând pe mâini; rulare înainte grupat; rostogolire înainte cu trecere în culcat dorsal; cilindru înapoi; săritura în sprijin ghemuit; ridicare în stând. Ajutorul se acorda din lateral, apucând executantul de glezne, trecându-l prin fazele elementului, la început mai lent, pentru orientare. Greșeli de execuție: - lipsa amortizării cu brațele ta rulare înapoi (la trecerea din stând în șezând). - întinderea insuficientă a corpului la verticala; - lipsa extensiei în timpul și după trecerea la verticală; - îndoire în articulațiile coxo-femurale; - așezarea incorectă a capului; - lipsa controlului și orientării în spațiu și timp. Rostogolire înapoi cu corpul întins peste cap (Cilindru peste cap) Se execută asemănător cu cilindrul peste umăr, din același poziții inițiale. Deosebirea constă în faptul că, în momentul împingerii corpului spre verticală, executantul sprijină mâinile pe sol în dreptul capului și trece prin stând pe cap, după care execută rulare pe abdomen (Fig.4.29) 74 Rostogolire înapoi cu corpul întins prin stând pe mâini Se poate executa din pozițiile inițiale: stând, așezat, culcat dorsal etc. Descriere tehnică: stând cu brațele sus, trunchiul se îndoaie mult înainte, acțiune urmată de o dezechilibrare înapoi. Brațele coboară prin înainte jos înapoi, iau contact cu solul prin intermediul palmelor și urmează o rulare înapoi, până când corpul ajunge cu ceafa pe sol. Unghiul dintre trunchi și membrele inferioare fiind de aproximativ 60°. Mâinile se așază pe sol în dreptul capului, iar brațele preiau greutatea corpului, în acest timp picioarele sunt proiectate la verticală, deschizând unghiul în articulațiile coxo-femurale. Concomitent, brațele se întind prin împingere, realizând poziția de stând pe mâini marcat sau menținut. Urmează o închidere din articulațiile coxo-femurale cu așezarea picioarelor pe sol, cât mat aproape de mâini. Se revine în stând cu brațele sus (Fig.4.30). Fig. 4.30 Metodica însușirii Seria I. 1) . Sprijin culcat facial, cu picioarele sprijinite pe a șasea șipcă a scării fixe: 5-6 flotări. 2) . Stând pe mâini, cu ajutorul unui partener: flotări 3) . Culcat dorsal cu corpul îndoit: întinderea corpului spre verticală (cel puțin de 10 ori). 4) . Culcat dorsal cu corpul îndoit: întinderea corpului spre verticală cu așezarea mâinilor lângă umeri, pe soi și întinderea ușoară a brațelor prin apăsare. , Seria a ll-a 1) . Culcat dorsal, cu corpul îndoit, mâinile lângă umăr: întinderea corpului la verticală, cu împingere din brațe, cu ajutor. 2) . Așezat: rulare înapoi, concomitent cu îndreptarea corpului și întinderea brațelor, trecere în stând pe mâini, cu ajutor. 3) . Stând: cu brațele sus: rostogolire înapoi prin stând pe mâini, cu ajutor și fără. 4) . Introducerea elementului în combinații. Ex.: Stând: rostogolire înapoi cu picioarele apropiate și întinse; rostogolire înapoi prin stând pe mâini; cilindru înapoi: săritură în sprijin ghemuit; ridicare în stând. Ajutorul se acordă din lateral, apucând executantul cu o mână deasupra genunchiului, iar cu cealaltă dedesubt, ridicându-l în stând pe mâini. Greșeli de execuție: - cădere dură pe bazin în prima parte, lipsa amortizării din brațe; - îndreptarea corpului prea devreme sau prea târziu; - nesincronizarea îndreptării corpului cu întinderea (împingerea) brațelor; - mișcarea executată numai din forță; - ritm de execuție prea lent. 75 Rostogolire înainte cu corpul întins Se pot executa: - peste umăr (cilindru înainte); - peste cap; - prin stând pe mâini Sunt elemente mai dificile, deoarece necesită o forță specială, o tehnică avansată și aptitudini psihomotrice specifice (coordonare, orientare spațială etc). Rostogolire înainte cu corpul întins peste umăr (cilindrul înainte) Descriere tehnică: din culcat facial, cu brațele îndoite sprijinite pe sol în dreptul pieptului, corpul se extinde mult, iar brațele se întind. Urmează o rulare pe piept, presând picioarele în sus și înapoi, concomitent cu împingerea în brațe, până ce executantul trece prin stând pe piept. Urmează trecerea peste umăr și rularea pe spate, acțiune realizată prin închiderea corpului din articulațiile coxo-femuraie și oprirea în culcat dorsal (Fig.4.31) O variantă mai ușoară este cilindrul înainte cu plecare din poziția pe genunchi (Fig.4.32). ’ Mișcarea se realizează printr-o extensie puternică și în „cădere" înainte corpul rulează de la genunchi spre piept, trecând prin același faze ca și la mișcarea anterioară. Rostogoliri înainte din săritură Se execută: - din săritura de pe loc din următoarele poziții: - sprijin ghemuit; -ghemuit; - cu elan de la doi-trei pași din: - mers; - alergare. Rostogolire înainte din săritură (de pe loc) Descriere tehnică: Stând: se îndoaie ușor genunchii odată cu balansarea brațelor înapoi; săritură înainte cu balansarea brațelor prin înainte, sus; trunchiul se îndoaie din șold, așezând mâinile pe sol; îndoirea brațelor pentru amortizare și așezarea umerilor pe sol; rulare pe spate, bazin; împingere cu mâinile în sol și ridicare în ghemuit. 76 Această rostogolire se poate executa, în timpul fazei de zbor, cu corpul îndoit sau întins. Metodica însușirii Se învață întâi rostogolirile cu corpul grupat și cele cu picioarele întinse (depărtate sau apropiate). Rostogolire peste un obstacol (săritura peștelui) Descriere tehnică. Această mișcare este precedată de elan (alergare) și desprindere de pe ambele picioare. După desprindere, executantul se înalță cu corpul extins și brațele oblic înainte sus. Capul se menține, de asemenea, în extensie până la contactul palmelor cu solul, iar brațele acționează pentru frânare (prin îndoire progresivă), facilitând astfel rostogolirea corpului înainte grupat (Fig.4.33). Fig. 4. 33 Metodica însușirii Seria l. 1) . Stând cu genunchii ușor îndoiți, brațele înapoi jos: balansarea brațelor înainte, împingerea din picioare și săritură în lungime de pe loc. 2) . Același exercițiu, peste mingea medicinală, sau banca de gimnastică, saltea rulată, capac de ladă (așezată transversal) etc. 3). Stând: cădere înainte pe mâini, cu îndoirea brațelor - pe două-trei saltele suprapuse. 4). Culcat facial: menținerea corpului în extensie, cu brațele lateral sus 3-5 secunde, pentru obișnuirea cu poziția corpului în faza de zbor. 5). Rostogolire înainte cu desprindere energică de pe sol. Seria a ll-a 1) . Stând pe lada de gimnastică (3-4 cutii): săritură cu rostogolire înainte pe un plan înclinat, cu ajutor la nivelul coapselor și a pieptului. 2) . Alergare 3-5- pași: bătaie pe ambele picioare și rostogolire înainte din săritură peste un obstacol (sfoară întinsă, obstacol viu, cerc, prin fereastră). 3) . Săritura peștelui la trambulina semielastică. 4) . Introducerea rostogolirii în combinații simple. Ex.: Mers în echilibru pe partea îngustă a băncii de gimnastică; alergare 3 pași și săritură cu rostogolire peste capacul lăzii de gimnastică Ajutorul se acordă, la o fază mai avansată din lateral, cu o mână la nivelul coapselor și cu cealaltă la nivelul pieptului, pentru înălțare și extensia corpului. Greșeli de execupe - lipsa extensiei corpului în faza, de zbor; 77 - nesincronizare între bătaie și balansarea energică a brațelor înainte oblic sus; - contact (aterizare) dur pe brațele întinse, lipsa amortizării; - lipsa grupării, imediat după ce palmele iau contact cu solul și cădere pe spate. însușirea acestui element acrobatic se recomandă începând din clasa a Vll-a, băieți. 9.2.3. Răsturnări Caracteristici Răsturnările sunt elemente acrobatice cu caracter de ratare, în care greutatea corpului trece de pe picioare pe brațe șt de pe brațe din nou pe picioare, fără să mai ia contact cu solul și altă parte a corpului. Clasificare: • După direcție se împart în: - răsturnări laterale; - răsturnări înainte; - răsturnări înapoi. • După faza de zbor se împart în; - răsturnări lente: cele care nu au faza de zbor; - răsturnări prin săritură: cu faza de zbor • După elan: - de pe loc; - din elan: cu bătaie pe un picior; - cu bătaie pe ambele picioare. Răsturnări lente Răsturnările lente se pot executa în plan sagital (înainte, înapoi) cunoscute sub denumirea de răsturnări prin pod și în plan frontal (roata laterală). Sunt mișcări pretențioase, care pretind din partea executanților o bună pregătire fizică și în special o mobilitate optimă în articulațiile scapulo-humerale, coxo-femurale și ale coloanei vertebrale. De asemenea aceste elemente necesită dezvoltarea aptitudinilor psihomotrice la un nivel optim. Roata laterală Răsturnarea laterală face parte din grupa mișcărilor de bază din gimnastica acrobatică. Se poate executa din stând cu un umăr (drept sau stâng) sau cu fața spre direcția de deplasare. Descriere tehnică: stând depărtat, cu brațele lateral, cu umărul stâng (drept) spre direcția de execuție, ridicarea piciorului stâng (drept) și a brațelor lateral-sus cu o ușoară înclinare a corpului spre dreapta (stânga); capul se răsucește spre stânga (dreapta), privirea după brațul stâng (drept) pe direcția deplasării. Se așază piciorul stâng (drept) pe sol cât mai departe de piciorul de bază ușor fandat, avântarea piciorului drept (stâng) în sus, în timp ce brațul drept (stâng) întins se ridică pe lângă cap sus. Se așază palmele succesiv pe sol cu trecere prin stând pe mâini cu picioarele depărtate. Partea a doua a mișcării este constituită din 78 așezarea succesivă a tălpilor pe sol și ridicarea trunchiului (în plan frontal) în stând depărtat cu brațele lateral sus. în succesiunea lor de pe sol, palmele și picioarele se așază pe aceeași linie (Fig.4.34) Metodica însușirii Seria I 1) . Culcat dorsal cu brațele sus: depărtama piciorului și încordarea întregului corp în această poziție. 2) . Culcat facial cu brațele sus: depărtarea picioarelor și menținerea acestei poziții 3 secunde, cu mușchii fesieri încordați. 3). Stând pe mâini, sprijinit de scara fixă: depărtarea și apropierea picioarelor, cu și fără ajutor. Seria a ll-a 1) . Escaladarea saltelei de gimnastică, așezată transversal pe direcția de execuție. 2) . Escaladarea băncii prin simularea răsturnării laterale, ridicând treptat picioarele tot mai sus. 3) . Stând pe bancă: răsturnare laterală, cu ajutor, cu așezarea primei mâini pe capătul băncii și a doua pe o saltea așezată lângă bancă. 4) . Răsturnare laterală cu așezarea mâinilor și picioarelor pe semne marcate. 5) . Răsturnare laterală pe o linie trasată pe sol. 6) . Răsturnări laterale legate. 7) . Includerea elementului într-o combinație simplă. Ex.: Stând pe mâini, rulare înainte; ridicare prin săritura și întoarcere 90° în stând depărtat; roata laterală; întoarcere 90° în stând cu brațele sus; rostogolire înapoi cu picioarele întinse și apropiate; ridicare în stând. Ajutorul se acordă din spatele executantului, apucându-l pe acesta de mijloc (talie), cu mâna care corespunde direcției de deplasare - deasupra. Greșeli de execuție - îndoirea corpului înainte din articulația coxo-femurală; - răsucirea umerilor; - deviere din planul mișcării; - apropierea picioarelor în momentul trecerii prin stând pe mâini; - îndoirea brațelor sau a picioarelor; - în partea a doua a mișcării, când se ridică trunchiul spre verticală, lipsește acțiunea de împingere a brațelor; 79 - bărbia în piept. Variante: - Roată laterală din poziția pe un genunchi; - Roată laterală pe prima mână (mână apropiată); - Roată laterală pe a doua mână; - Roată laterală sărită cu bătaie pe un picior; - Roată sărită cu bătaie pe ambele picioare; - Roată arabă; - Roată întoarsă. Răsturnare lentă înainte pe două picioare Descriere tehnică: stând: ridicarea brațelor sus și a unui picior înainte trecere în stând pe mâini cu elan. în continuare, urmează extensia accentuată a corpului și coborârea picioarelor câf mai aproape de mâini. în momentul în care acestea iau contact cu solul, printr-o împingere în brațe, greutatea corpului se trece de pe mâini pe picioare și împingând bazinul înainte-sus trunchiul se ridică spre verticală, cu capul în extensie și cu brațele sus înapoi (Fig.4.35). Fig. 4. 35 Metodica însușirii Se execută toate exercițiile pregătitoare pentru pod, pod ridicare, ridicare din pod, stând pe mâini cu trecere în mod etc. Ajutorul se acordă din lateral, față de executant, prinzându-l de braț cu o mână și cu cealaltă la spate, împingând înainte în sus, ajutându-l la ridicare. Greșeli de execuție: - lipsa mobilității; - întârzierea trecerii greutății corpului de pe mâini pe picioare; - deschiderea insuficientă a articulației umărului; - lipsa acțiunii de împingere a bazinului în sus și înainte; - bărbia în piept cu spatele rotunjit, atât la plecare în mișcare, cât și la ridicare în stând. Răsturnare lentă înainte pe un picior Descriere tehnică: se pornește ca și pentru stând pe mâini, cu balansul unui picior. La trecere prin stând pe mâini, picioarele sunt depărtate în plan sagital, iar articulațiile scapulo-humerale foarte mult deschise. La aterizare, piciorul se așază pe sol, cât mai aproape de mâini. Printr-o mișcare de translație se trece greutatea pe acest picior, iar bazinul se împinge înainte și sus pentru a trece peste baza de susținere. Piciorul liber se menține ridicat, corpul în extensie la 80 revenire în stând, spre a evita dezechilibrarea, bazinul se retrage ușor, piciorul liber coboară progresiv spre sol, iar brațele se opresc sus (Fig.4.36). Fig. 4. 36 Metodica însușirii Seria I 1) Stând depărtat cu brațele sus: extensia accentuată, căutând solul cu privirea. 2) . Stând pe mâini cu ajutor, cu corpul în extensie: partenerul exercită presiuni verticale pentru accentuarea extensiei. 3) . Stând pe mâini la scara fixă: extensia corpului, coborând tălpile alternativ din șipcă în șipcă. 4) . Podul cu un picior ridicat, din stând pe mâini și trecerea de câteva ori, a greutății corpului de pe mâini pe pictor și invers. Seria a ll-a 1) . Răsturnare tentă înainte pe ambele picioare. 2) . Stând pe mâini în sfoară; răsturnare lentă înainte cu ajutor (la spate și la gamba piciorului liber). 3) . Răsturnare lentă înainte pe un picior, cu ajutor și fără ajutor. 4) . Includerea elementului tehnic într-o combinație simplă. Ex.: Stând pe mâini rulare înainte grupat; ridicare în stând cu balansarea unui picior înainte: răsturnare lentă înainte pe un picior; întoarcere 90° și roata laterală. Ajutorul se acordă din lateral, prinzând executantul cu o mână de un braț, iar cu cealaltă ajutându-l la ridicare și la susținerea piciorului liber. Greșeli de execuție: - lipsa mobilității generale și specifice; - întârzierea trecerii greutății de pe mâini pe picior; - lipsa acțiunii de împingere a bazinului în sus și înainte; - scoaterea prea devreme a brațelor și lipsa împingerii din ele la ridicare; - în momentul părăsirii solului de către brațe (palme), spatele tinde să se rotunjească, în loc să rămână în extensie; - graba de a ridica brațele spre verticală; - capul nu se păstrează tot timpul în extensie. Răsturnare lentă înapoi pe un picior Descriere tehnică: stând, cu un picior înainte, brațele sus: ușoară dezechilibrare înapoi în timp ce corpul realizează o extensie pronunțată o dată cu ridicarea piciorului din față, bazinul este proiectat înainte ca o mișcare compensatorie de menținere a echilibrului temporal. în continuare trunchiul coboară spre sof, lent, datorită încordării musculaturii anterioare a corpului și a piciorului de sprijin. O dată cu coborârea trunchiului înapoi spre sol piciorul liber se ridică înainte și se balansează înainte sus, intrând în rotație. Greutatea corpului trece pe brațe o dată cu terminarea impulsiei piciorului de pe sol (piciorul de sprijin). 81 În faza de trecere prin stând pe mâini; picioarele sunt depărtate (înainte-înapoi) în sfoară, iar în poziția finală piciorul de impulsie rămâne cât mai sus. Capul ajută mișcarea de rotație, urmărește așezarea palmelor pe sol și se menține tot timpul în extensie. Cu cât mâinile se așază mai aproape de picior, cu atât răsturnarea se execută mai ușor (Fig.4.37). Seria l 1) . Podul de jos cu un picior ridicat: îndoirea piciorului de sprijin, urmat de întinderea energică și elan cu piciorul de balans, trecere în sprijin pe brațe în sfoară, cu ajutor. 2) . Stând cu un picior ridicat: trecere în pod (cu un picior ridicat), cu ajutor. 3) . Din poziția finală de la exercițiul anterior, deplasarea greutății corpului înainte și înapoi. 4) . Stând pe un picior, cu spatele fa scara fixă (la o distanță aproximativ de 50 cm), celălalt picior ridicat la orizontală, brațele sus: extensia corpului și deplasarea mâinilor succesiv pe șipcă din ce în ce mai jos. Seria a ll-a 1) . Podul de jos cu piciorul de sprijin pe a doua șipcă a scării; celălalt picior ridicat: impuls din piciorul de sprijin și lentă înapoi, cu ajutor 2) . Răsturnare lentă, cu ajutor. 3) . Efectuarea procedeului tehnic fără ajutor. 4) . Răsturnare lentă înapoi pe un picior cu așezarea succesivă a mâinilor pe sol, cu menținerea direcției. 5) . Includerea elementului într-o combinație simplă. Ex.: Stând cu brațele sus: rostogolire înapoi cu picioarele întinse și apropiate; răsturnare lentă înapoi; coborârea pictorului din spate în stând; rostogolire înapoi grupat; ridicare în stând. Ajutorul se acordă din lateral cu o mână la omoplați și cu cealaltă la piciorul de balans. Greșeli de execuție: - lipsa mobilității la nivelul coloanei vertebrale, scapulo-humerale și a șoldului; - întârzierea trecerii greutății de pe picioare pe mâini și invers; - lipsa extensiei capului; - așezarea departe de picioare a palmelor pe sol: - elan insuficient cu piciorul de balans; - întoarcerea spre înăuntru a labei piciorului de balans și nepăstrarea direcției corecte de acțiune; - în momentul trecerii prin stând pe mâini, picioarele nu sunt suficient depărtate în pian sagital. 82 Răsturnare lentă înapoi pe două picioare Poziții de plecare: stând cu picioarele depărtate sau apropiate. Descriere tehnică: stând cu brațele sus: mișcarea începe prin extensia accentuată a corpului înapoi (cu capul mult în extensie). Brațele se deplasează înapoi, bazinul) se împinge înainte, trunchiul caută să se îndoaie cât mat mult înapoi; mâinile se așază pe sol cât mai aproape de picioare; umerii se duc înainte în așa fel încât să vină deasupra articulațiilor mâinilor. în momentul contactului mâinilor cu solul, se execută o împingere energica cu picioarele pentru a trece greutatea corpului pe brațe. Picioarele se ridică la verticală, după care coboară pe sol, corpul revenind în poziție inițială (Fig. 4.38). Fig. 4. 38 Metodica însușirii - toate exercițiile ajutătoare folosite la însușirea podului de sus; - exercițiile ajutătoare folosite la răsturnare lentă înainte; - exercițiile folosite la răsturnare lentă înapoi pe un picior. Ajutorul se acordă din lateral, cu o mână la omoplați, iar cu cealaltă se ajută trecerea picioarelor peste cap. Greșeli de execupe: - în majoritatea lor, aceleași ca la răsturnare lentă înapoi pe un picior; - lipsa mobilității; - împingere insuficientă din picioare; - picioarele îndoite din genunchi după părăsirea solului etc. Răsturnări prin săritură Răsturnările prin sărituri sunt mișcări rapide ce se execută în plan sagital, cu corpul mai mult sau mai puțin în extensie. Se caracterizează prin faptul că trecerea greutății corpului de pe picioare pe mâini și de pe mâini din nou pe picioare se efectuează printr-o scurtă fază de zbor a corpului. Răsturnările prin sărituri se pot executa: - înainte și înapoi; - de pe loc și din elan; - cu sprijin și aterizare pe ambele mâini și picioare; - cu sprijin pe o mână și aterizare pe două picioare sau pe un picior; - cu sprijin pe mâini și aterizare pe un picior. Răsturnări înainte prin săritură 83 La aceste elemente tehnice desprindem următoarele faze: - elanul; - bătaia pe un picior sau pe ambele picioare; - primul zbor; - sprijinul pe ambele mâini sau numai pe una; - al doilea zbor; - aterizarea pe ambele picioare sau pe unul. începând din faza de sprijin pe mâini, până la aterizare și restabilire, corpul se găsește permanent în extensie. Răsturnare înainte de pe un picior pe două picioare Descriere tehnică: stând: elan câțiva pași (3-5 pași), după care se execută un pas săltat cu balansarea unui picior înainte și a brațelor prin înainte sus. urmată de înclinarea corpului înainte. Se așază piciorul pe sol ușor îndoit, iar celălalt se balansează spre înapoi sus, o dată cu așezarea mâinilor pe sol. Urmează o impulsie energică a piciorului de pe sol, care se ridică și se alătură primului încă înainte de verticală. Acțiunea explozivă a picioarelor, însoțită de împingerea mâinilor pe sol, ajuta în realizarea zborului. Capul și corpul se mențin în extensie tot timpul zborului (Fig.4.39). Seria I. 1) . Stând cu brațele lateral: pas înainte și săltare cu balansarea unui picior înainte și a brațelor, prin jos, înainte sus. 2) . Pas săltat și trecere în stând pe mâini cu picioarele sprijinite la scara fixă sau perete. 3) . Stând pe mâini împingere (săltare) din brațe. 4) . Pas săltat și trecere în stând pe mâini, cu ajutor; acesta apucă executantul la nivelul bazinului pentru a-i mări zborul care se realizează prin impulsul mâinilor și prin întinderea articulației umărului. 5) . Alergare 3 pași; pas săltat și trecere în stând pe mâini pe banca de gimnastică așezată la scara fixă sau perete și protejată de o saltea. Seria a ll-a 1) . Răsturnare de pe un capac de ladă (sau bancă) combinat cu trambulina elastică (semielastică), cu ajutor. 2) . Răsturnare cu ajutor dat de două persoane prinse de mâini reciproc (din lateral). 84 3) . Răsturnare înainte cu elan. 4) . Introducerea elementului tehnic în combinații simple. Ex.: Stând pe mâini, rulare înainte; ridicare și alergare 3 pași; răsturnare înainte; rostogolire lungă înainte. Ajutorul se acordă din lateral cu o mână la nivelul părții superioare a brațului și cu cealaltă la nivelul omoplaților. Greșeli de execuție: - așezarea mâinilor prea aproape de piciorul de apel; - lipsa extensiei în timpul zborului; - lipsa împingerii cu mâinile în sol; - brațele se îndoaie în momentul sprijinului pe sol; - capul este tras cu bărbia în piept, în loc să rămână ușor în extensie - în momentul aterizării, picioarele se îndoaie accentuat, aterizare pe călcâie, bazinul nu este împins înainte, iar capul nu rămâne în extensie până la terminarea mișcării și din această cauză executantul nu se poate restabili corect. Variante de răsturnare înainte: - răsturnare înainte pe un picior; - răsturnare înainte cu bătaie și aterizare pe ambele picioare; - răsturnare înainte din săritura peștelui; - răsturnare înainte prin săritură cu bătaie pe un picior, cu sprijin pe o mână și aterizare pe ambele picioare sau pe un picior; - răsturnare înainte, cu întoarcere 180° în jurul axului longitudinal etc. Răsturnări înapoi prin săritură înainte de a trece la însușirea propriu-zisă a procedeelor din această subgrupă acrobatică este necesară prezentarea a două mișcări ajutătoare tehnice și anume corbetul și roata întoarsă (rondad). Corbet (săritura din stând pe mâini în stând) Este un element pregătitor pentru partea a doua a răsturnării înapoi și a rondadului. Descriere tehnică: stând pe mâini, corpul se întinde și, împingând din umeri înapoi, se extinde (se curbează) lăsând picioarele ușor pe spate (înapoi) flexând puțin genunchii. în continuare, umerii se duc ușor înainte, timp în care corpul revenind (până la 30° după verticală) cade liber cu bazinul înainte, iar picioarele execută o mișcare de biciuire din genunchi și șold spre sol, brațele împing puternic în sol, ajutând la ridicarea trunchiului, după care se ridică sus (Fig.4.40). 85 Fig. 4. 40 Metodica însușirii Seria l. 1) . Stând pe mâini cu corpul întins: trecere în stând pe mâini, cu corpul extins, cu picioarele ușor îndoite și revenire, cu ajutor. 2) . Stând pe mâini la scara fixă: retragerea umerilor cu extensia corpului, urmărită de ducerea umerilor înainte și flexarea energică a corpului cu biciuirea picioarelor spre sol. 3) . Aceeași mișcare de pe trambulina elastică sau semielastică. 4) . Același exercițiu cu sprijinul mâinilor pe banca de gimnastică. Greșeli de execuție - fixarea prea devreme din articulațiile coxo-femurale; - așezarea prea departe și îndoirea accentuată a picioarelor pe sol (la revenire); - lipsa împingerii din brațe la ridicarea corpului. Rondad (roata întoarsă) Este o mișcare care se folosește pentru a lega răsturnările și salturile cu elan. Din punct de vedere tehnic, se execută diferit pentru salt față de răsturnare înapoi (flik-flak). Se poate executa: - de pe loc -din elan Descriere tehnică: din alergare, pas săltat, după care corpul se îndoaie înainte, se așază prima mână pe sol cu degetele orientate în afară, cât mai departe de picior, apoi mâna a doua cu degetele spre înapoi. Picioarele acționează cu viteză, realizându-se apropierea lor chiar înainte de verticală, simultan cu întoarcerea corpului de 180°. După întoarcere, corpul se îndoaie din articulațiile coxo-femurale, în timp ce mâinile execută un impuls energic pe sol (Fig.4.41). Locul aterizării (așezării picioarelor) pe sol este în funcție de elementul acrobatic următor, astfel, pentru salturi, aterizarea se face departe de mâini, în schimb, pentru răsturnările înapoi, picioarele se așază mai aproape de mâini (cu corpul cât mai închis). Pentru a obține o bună declanșare după aterizare, contactul cu solul se va face cu picioarele aproape întinse. Se va da o atenție deosebită executării corecte a acestui element, de care depinde în mare măsură reușita torentului acrobatic. Fig. 4. 41 Metodica însușirii Seria I. 86 1) . Roata laterală executată rapid, cu elan de 1-3 pași de alergare; 2) . Același exercițiu, cu întoarcere cu spatele spre direcția de deplasare, cu picioarele apropiate. 3) . Stând pe mâini: îndoirea corpului și aterizare pe ambele picioare. 4) . Corbet. Seria a ll-a 1) . Corbet din stând pe niâln», cu așezarea palmelor, pe 2-3 saltele suprapuse. 2) . Roata întoarsă de pe capacul lăzii, combinată cu o trambulină elastică (semielastică), 3) . Roata întoarsă din săritură de pe loc, cu așezarea palmelor pe semne marcate pe saltele, cu ajutor. 4) . Roata întoarsă din elan de 3 pași. Ajutorul se acordă din lateral, cu o mână la abdomen, iar cu cealaltă la coapse sub șezut, ajutând întoarcerea corpului. Greșeli de execuție: - așezarea mâinilor pe sol prea aproape de picior; - întoarcerea incompletă; - viteza insuficientă a elanului; - mâinile nu se pun în direcția mișcării ci într-o parte; - insuficientă împingere în picioare; - întârzierea și lipsa de împingere cu mâinile; - picioarele coboară prea lent pe sol; - în timpul „zborului doi", după desprindere, brațele nu sunt balansate energic în sus pentru a ajuta zborul. Răsturnare înapoi (Flik-flak) Este un element foarte des întâlnit în combinațiile exercițiilor la sol și bârnă, oferind mari posibilități de legare. Se poate executa: de pe loc, cu elan după roata întoarsă, înainte sau după salt înapoi etc. Ordinea învățării: de pe loc, după roata întoarsă sau legat cu alte elemente. Când se execută de pe loc, cuprinde următoarele faze: a) . Desprinderea; b) . Primul zbor înapoi - sprijinul pe ambele mâini sau pe o mână; c) . Al doilea zbor înapoi (înălțare); d) . Aterizarea. Descrierea tehnică: stând cu brațele sus, coborârea brațelor jos înapoi cu îndoirea genunchilor (corpul ia o poziție asemănătoare celei de așezat pe un scaun). în momentul în care începe să se piardă echilibrul prin înclinarea corpului înapoi, se execută balansarea energică a brațelor prin jos înainte-sufcînapdi, o dată cu împingerea energică a picioarelor și proiectarea pieptului și bazinului înainte sus, corpul trecând într-o extensie accentuată în aer, executând o mișcare de rotație și răsturnare înapoi printr-un zbor. Palmele iau contact cu solul cu brațele întinse, se trece prin stând pe mâini, fără oprire. Corpul se păstrează extins, presând continuu cu brațele și capul înapoi. împingerea cu mâinile este scurtă și energică, iar picioarele coboară rapid, ca la corbet (Fig.4.42). 87 Metodica însușirii Serial. 1) . Stând pe mâini cu spatele la scara fixă cu vârfurile agățate de o șipcă: extensia corpului cu depărtarea umerilor de la scară cât mai mult. 2) . Săritură înapoi și cădere pe spate, pe mai multe saltele suprapuse, cu balansarea brațelor înainte sus-înapoi. 3) . Stând cu brațele înainte: coborârea brațelor înapoi cu îndoirea genunchilor (trunchiul se menține în poziția verticală) - săritură în extensie, cu ajutor, partenerul susținând executantul la spate și la ceată. 4) . Stând cu brațele sus: răsturnare lentă înapoi, peste 3-4 cutii de ladă de gimnastică așezate transversal, cu și fără ajutor. Seria a ll-a 1) . Răsturnare înapoi prin săritură peste brațele a doi parteneri care stau lateral, ținându-se de mâini. 2) . Stând cu brațele sus: răsturnare înapoi cu ajutor. 3) . Răsturnare înapoi pe un plan înclinat. 4) . Răsturnare înapoi fără ajutor. 5) . Răsturnare înapoi, cu așezarea mâinilor și picioarelor pe semnele marcate. 6) . Două răsturnări înapoi legate. 7) , Introducerea elementului în combinații simple: a) . Stând pe mâini, corbet și răsturnare înapoi; b) . Roata întoarsă și răsturnare înapoi, c) . Roata întoarsă (de pe loc sau din elan), urmat de 2-3 răsturnări înapoi legate. Ajutorul se acordă, la început, din lateral, cu o mână la spate, ajutând proiectarea bazinului și a pieptului sus înapoi, și cu cealaltă la nivelul genunchiului, ajutând impulsia și întinderea picioarelor în timpul săriturii. Mai târziu, tot din lateral, dar cu mână la spate, și cu cealaltă la șezut. Greșeli de execuție: - ducerea genunchilor înainte; - extensia prea devreme a capului și trunchiului; - așezarea brațelor prea depărtate; - răsucirea capului; - nesincronizarea între împingerea picioarelor și balansarea brațelor; - insuficienta balansare a brațelor sus înapoi în jos; -în timpul sprijinului brațele sunt îndoite și relaxate; 88 - distanța prea mare între sprijinul mâinilor și cel al picioarelor (corpul are tendința de a cădea înainte) etc. Variante: 1. Răsturnare înapoi pe un picior (fluturaș). 2. Răsturnare înapoi în stând pe mâini sau stând pe cap. 3. Răsturnare înapoi și rulare pe abdomen. 4. Răsturnare înapoi cu sprijin pe o mână. 5. Răsturnare înapoi pe un picior din mers înainte (Auerbach). 6. Răsturnare înapoi cu întoarcere (180°). 7. Răsturnare înapoi din cumpănă etc. Îndreptări Caracteristica generală a tuturor îndreptărilor constă în aceea că se execută prin extensia amplă a corpului, în special prin închiderea și deschiderea articulației coxo-femurale și arcuirea coloanei vertebrale. Se execută de pe cap, de pe ceafă și din stând pe mâini în diferite poziții ca: stând, așezat cu întoarcere 180°, în înainte'sprijin culcat etc. în mod obișnuit, în exercițiile la sol se execută din elan (din săritură, după rostogolire, etc), însă în succesiunea metodică de învățare se începe de pe loc, din stând pe cap. Acțiunile principale prin care se realizează aceste mișcări sunt: - balansarea energică a picioarelor (întinse din genunchi) în prelungirea liniei trunchiului, simultan cu întinderea brațelor prin împingere; - desprinderea corpului de la sol și proiectarea lui în sus prin extensia coloanei vertebrale și împingerea bazinului înainte și în sus, cu capul mult înapoi (în extensie). - după o scurtă fază de zbor și în urma acțiunilor amintite, executantul aterizează și se restabilește pe verticală, ajungând în poziția stând. Îndreptare de pe cap (fără elan) Descriere tehnică: mișcarea începe din poziția „stând pe cap". Se execută o îndoire a corpului din articulația șoldului în jur de 120° cu deplasarea simultană a bazinului înainte. Corpul formează cu solul un unghi de 60°-70°, trecând dincolo de verticală, în continuare, se execută o întindere energică din articulația coxo-femurală, și o împingere energică cu brațele pe sol. In urma acestor două acțiuni simultane corpul obține un zbor combinat co o mișcare de rotație, elementul tehnic terminându-se în stând cu brațele sus (Fig. 4.43). Acțiunea principală de îndreptare începe în momentul pierderii echilibrului prin deplasarea bazinului înainta. Se aterizează în poziția stând sau în alte poziții finale, cum sunt: așezat cu picioarele apropiate sau depărtate, pe genunchi sau în ghemuit. 89 Fig. 4.43. Îndreptare de pe cap, din elan (săritură) Descriere tehnică: din stând, săritură înainte pe ambele picioare și trecere în sprijin ghemuit, cu așezarea frunții și a mâinilor pe sol, de unde picioarele împing și se ridică întinse aproape până la orizontală, o dată cu înclinarea corpului în direcția îndreptării. în rest, aceleași acțiuni ca la îndreptarea din stând pe cap (de pe loc). Viteza ascendentă a întregului corp este condiționată, în mare măsură, de viteza orizontală și în final, de impulsul picioarelor. De aceea, se recomandă ca săritura anterioară îndreptării să fie mai mult lungă decât înaltă (Fig.9.44). Seria l 1) . Sprijin culcat facial: flotări, cu desprinderea palmelor de pe sor, în momentul întinderii brațelor și bătaia palmelor înainte de revenire. 2) . Stând pe mâini: îndoiri și întinderi rapide de brațe, cu ajutorul unui partener care îl apucă pe executant de glezne. Același exercițiu, la scara fixă sau la perete, cu și fără ajutor. 3) . Atârnat răsturnat la scara fixă: îndoirea maximă a corpului din articulațiile coxo-femurale (cu picioarele întinse) și revenire energică. 4) . Stând pe cap: îndoirea corpului din articulațiile coxo-femurale, până la atingerea solului, cu vârfurile picioarelor și revenirea în poziția inițială. 5) . Culcat dorsal îndoit, palmele sprijinite pe sol în dreptul capului: extensia energică din articulațiile coxo-femurale, cu întinderea simultană a brațelor și trecerea în pod. Se execută la început cu ajutor, apoi fără. 6) . Așezat cu spatele la scara fixă, picioarele depărtate și îndoite, sprijin pe talpă, brațele sus, apucat de șipcă: ridicare în stând depărtat cu corpul în extensie. 7) . Același exercițiu, împingere din brațe și pășire înainte, cu corpul în extensie amplă. Seria a ll-a 1). Stând pe cap, cu corpul îndoit, cu spatele spre o saltea rulată înaltă de 40-50 cm, cu capul la o distanță de 20-30 cm, de saltea: deplasarea bazinului spre saltea, și în momentul pierderii echilibrului (atingerea saltelei cu spatele), extensia energică din articulațiile coxo-femurale, acționând cu picioarele întinse sus, cu împingere puternică din brațe și trecere în pod. 90 2) . îndreptare de pe cap de pe 4, 3 sau 2 saltele suprapuse, cu ajutor (său de pe orice plan mai înalt decât aterizarea). 3) . Stând pe capacul unei lăzi (în lungime), săritură și îndreptare de pe cap, cu ajutor, de pe trambulina așezată orizontal (în lungime și așezată cu un capăt pe ladă), acoperită, cu o saltea. 4) . îndreptare de pe cap, pe sol, cu și fără ajutor. 5) . Introducerea procedeului tehnic într-o combinație simplă: Ex.: îndreptare de pe cap cu elan; rostogolire lungă; săritură dreaptă cu întoarcere de 180° și aterizare în stând. Ajutorul se acordă din lateral, cu o mână la braț (aproape de umăr), iar cu cealaltă la spate, aproape de șezut. Greșeli de execuție: - lipsa coordonării între acțiunea de împingere și cea de îndreptare (întindere) pe care trebuie să o execute brațele, picioarele, bazinul și trunchiul; - executarea mișcării de îndreptare, înaintea pierderii echilibrului; - insuficienta împingere cu mâinile în sol; - în timpul ridicării, capul este tras în piept, în loc să fie lăsat în extensie; - picioarele sunt proiectate în sus, sau sub corp, în loc să acționeze oblic înainte, în sus, în continuarea liniei trunchiului; - picioarele se îndoaie din genunchi în momentul în care iau contact cu solul, la aterizare. Îndreptare din culcat dorsal, cu sprijinul mâinilor pe sol Descriere tehnică: din culcat dorsal, ridicarea picioarelor (întinse) peste cap, cu îndoirea și sprijinirea mâinilor cu palma în jos, în dreptul capului, în această fază, șezutul, este ridicat de la sol, iar greutatea corpului repartizată pe umeri, ceafă și mâini. Din această poziție, se efectuează „zvâcnirea" picioarelor în prelungirea trunchiului, o dată cu întinderea brațelor prin împingerea energică în sol, cu proiectarea bazinului înainte și în sus, trunchiul rămânând arcuit (în extensie amplă), cu capul pe spate. în final, picioarele ajung pe sol, iar bazinul este împins, în continuare, înainte și în sus pentru oprirea în stând (Fig.4.45). Fig. 4.45 Ajutorul se acordă din lateral, se intervine în timpul ridicării corpului, împingându-l pe executant în sus și înainte, la nivelul omoplaților și bazinului. Îndreptare cu sprijinul mâinilor pe coapse 91 Se execută asemănător elementului precedent, cu singură deosebire: că brațele în loc să se sprijine și să împingă pe sol, se sprijină și împing pe coapse (Fig. 4.46). Fig. 4.46 Variante de îndreptări: - îndreptare de pe ceafă, din rostogolire înainte; - îndreptare de pe ceafă, din stând pe mâini; - îndreptare din stând pe mâini, prin echer; - îndreptare de pe cap, cu întoarcere de 180°; - îndreptare de pe ceafă, din răsturnare înapoi etc. 9.2.5. Salturi Caracteristici Saltul reprezintă o ratare liberă a corpului în jurul axei proprii (transversală sau orizontală), în urma acțiunii de desprindere de pe sol, după care se efectuează aterizare tot pe picioare, într-o poziție cât mai apropiată de cea inițială. în orice salt, după desprindere, are loc mișcarea de ratare a corpului în aer, de pe picioare-pe picioare. Saltul este o mișcare complexă alcătuită din mai multe acțiuni, ce se execută în mod simultan, cu o viteză mare și cu un efort apreciabil. Este considerat ca una dintre cele mai grele mișcări din gimnastica acrobatică, necesitând o serie de calități motrice, aptitudini psihomotrice, psihice și moral-volitive, dezvoltate la un nivel superior, într-un proces îndelungat de instruire. Salturile se pot executa: - înainte; -înapoi; - lateral (după direcție); - grupat; - echer; - corpul întins (după poziția corpului); - fără întoarceri și cu întoarceri (după acțiunea executată de gimnast în timpul zborului). Salt grupat înainte Descriere tehnică: Stând trei-cinci pași de alergare urmați de o săritură pe ambele picioare, timp în care brațele se ridică sus și îndoite, trunchiul fiind pe verticală. Urmează desprinderea (prin rulare de la călcâie spre vârfuri) și întinderea picioarelor concomitent cu întinderea și balansarea brațelor sus apoi înapoi în jos. în continuare, brațele se balansează energic înapoi-sus, după care se face gruparea genunchilor la piept, cu aplecarea capului înainte. După rotația în jurul axului transversal al corpului, picioarele se deschid spre înainte-jos, pentru aterizare, iar brațele se ridică înainte-sus. Aterizarea se poate face pe două picioare sau pe un picior, celălalt rămânând ridicat înainte-sus, pentru a executa în continuare alte elemente (Fig.4.47). 92 Fig. 4. 47 Metodica însușirii Seria I. 1) . învățarea mișcării brațelor de pe loc și din săritură. 2) . Rostogolire înainte cu accentuarea grupării în final. 3) . Rostogolire înainte cu corpul grupat, pe un plan înclinat. 4) . Săritură în adâncime cu ridicarea genunchilor la piept, prinderea lor cu mâinile, întinderea lor pentru aterizare în stânci. Seria a ll-a 1) . Elan doi-trei pași, bătaie pe trambulină elastică (semielastică), ratare liberă înainte în așezat, pe mai multe saltele suprapuse. 2) . Salt înainte de pe loc sau cu elan, cu apucarea de brațele ă doi parteneri care stau lateral, în poziția depărtat, cu un braț îndoit (se apucă de braț la nivelul cotului). 3) . Elan doi-trei pași și salt înainte cu ajutor și fără, pe saltele suprapuse. 4) . Salt înainte cu și fără ajutor. Ajutorul se acordă din lateral, cu mâna apropiată sub piept, iar cu cea depărtată la ceafă. Procedee de execuție a saltului înainte grupat (în funcție de lucrul brațelor): - Salt înainte cu balansarea brațelor, de jos prin înainte-sus, care necesită un elan mai lung și mai energic; - Salt înainte, cu brațele sus în momentul bătăii. Se execută mai mult pe loc, după alte elemente acrobatice; - Salt înainte, cu ducerea brațelor prin jos, înapoi, sus. Este forma cea mai utilizată în combinații. Greșeli de execuție: - bătaie cu genunchii îndoiți; - contactul prelungit cu solul; - corpul înclinat accentuat înainte în timpul bătăii; - lipsa de înălțare; - mișcarea sau rotația brațelor se întârzie; - deschiderea timpurie (subrotație) sau tardivă (suprarotație) etc. Salt întins înainte pe un picior (Danilova) Procedeul este specific fetelor, necesitând detentă și mobilitate mare a coloanei vertebrale, la nivelul regiunii lombare. Descriere tehnică: se poate executa de pe loc și cu elan. Desprinderea picioarelor de pe loc se face succesiv și se realizează din pasul săltat premergător. în faza de zbor, corpul este extins, iar picioarele mult depărtate în plan sagital, aproape de sfoară, viteza piciorului de 93 balans este foarte mare, iar brațele contribuie într-o măsură importantă la realizarea rotației complete, printr-un balans înapoi-sus, dar și la echilibrarea dinamică (Fig.4.48). Metodica însușirii Seria l. 1) . Pas săltat, aplecarea trunchiului înainte, simultan cu balansarea unui picior înapoi și ridicarea pe vârful celuilalt, partenerul oprind umerii executantului. 2) . Pas săltat, cu balansarea energică a brațelor prin jos-înapoi. 3) . Răsturnare înainte, pe un picior, cu viteză mărită a mișGărji picioarelor. Seria a ll-a 1) . Salt înainte, pe un picior, de pe trambulină, cu ajutor. 2) . Pas săltat și salt înainte, pe un picior, cu aterizare pe două-trei saltele suprapuse cu și fără ajutor. 3) . Executarea independentă a elementului. 4) . Includerea elementului în combinații. Ex.: Danilova înainte; roata laterală; întoarcere 90° și finalizare printr-o „poză" la alegere. Ajutorul se dă din lateral, cu o mână la spate sau pe coapsa piciorului de bătaie. Greșeli de execupe: - insuficientă împingere de pe piciorul de sprijin; - aplecarea sau îndoirea exagerată a trunchiului înainte; - lipsa extensiei și ducerii capului înapoi; - balansarea insuficientă și lentă a brațelor înapoi; - îndoirea piciorului de sprijin la aterizare. Variante de salt înainte - salt grupat înainte zburat; - salt înainte în echer; , -salt înainte cu întoarcere 180°; - salt întins înainte; - salt grupat înainte, din roata întoarsă, cu 1/2 întoarcere (apel înainte grupat) Salt înapoi Se poate executa: - de pe loc sau cu elan; - cu corpul grupat, în echer, întins; - fără întoarcere, cu întoarcere de diferite grade (360°, 540°, 720°, 900°, 1080°) 94 Salt grupat înapoi (de pe loc) Descriere tehnică: din stând cu brațele sus, executantul îndoaie foarte puțin genunchii și coboară brațele jos-înapoi, după care urmează avântarea (balansarea) brațelor prin înainte-sus, concomitent cu săritură înaltă. în această săritură, corpul se înclină foarte puțin înapoi (5-10°). După terminarea impulsiei, abdomenul este retras și capul urmărește brațele cu privirea periferică. Aproape de punctul cel mai înalt al traiectoriei, executantul ridică genunchii la piept, spre umeri, iar brațele simulează prinderea gambelor. După % din rotare, are loc degruparea, cu ridicarea brațelor sus, în vederea aterizării (Fig.4 .49). Fig. 4. 49 Metodica însușirii Seria I. 1) . Stând pe bancă: săritură înapoi, în adâncime, și din nou pe bancă, cu balansarea brațelor sus. 2) . Stând cu brațele sus: grupare în stând pe un picior, apucând cu mâinile gamba piciorului liber (ridicat). 3) . Săritură pe verticală de pe trambulina elastică (semi) și grupare cu ajutor la spate. Seria a ll-a 1) . Salt înapoi cu ajutor, cu aterizare în grupat, pe un plan înclinat format din saltele suprapuse. 2) . Salt grupat înapoi, la trambulina elastică, cu ajutorul a doi parteneri. 3) . Salt grupat înapoi, la trambulina semielastică, cu ajutor (din lateral), partenerul apucând executantul cu mâinile încrucișate, o mână pe abdomen și una pe spate. 4) . Salt grupat înapoi cu ajutor. 5) . Roata întoarsă și salt grupat înapoi, cu ajutor. 6) . Includerea elementului în combinații. Ex.: Rondad flic-flac; salt grupat înapoi, săritură dreaptă și aterizare în stând. Ajutorul se acordă din lateral astfel: mâna dreaptă (dacă partenerul se află în stânga executantului) acționează în regiunea omoplaților, iar cealaltă pe treimea superioară a coapsei, în regiunea spațiului popliteu. Partenerul dirijează înălțarea, gruparea și răsturnarea executantului, prin oprirea deplasării trunchiului înapoi. Acțiunea mâinilor se schimbă pe măsură ce gimnastul trece de momentele dificile, urmărind o aterizare sigură. Variante - salt grupat înapoi din roata întoarsă; 95 - salt grupat înapoi din răsturnare înapoi; - salt grupat înapoi cu întoarcere de 180° și 360°. Salt întins înapoi Descriere tehnică: saltul întins se execută din alergare (elan) și este precedat de pas săltat, roată întoarsă sau răsturnare înapoi. Desprinderea de pe sol trebuie să fie foarte energică, în timp ce brațele se balansează înainte-sus. Corpul se întinde progresiv și, aproape de punctul maxim al înălțării, începe rotația. După înălțarea corespunzătoare, brațele se îndoaie spre piept și corpul se extinde ușor, datorită acțiunii capului, care se duce ușor înapoi, în partea descendentă a traiectoriei, brațele se întind lateral-sus, iar aterizarea se realizează cu genunchii ușor îndoiți, cu amortizare (Fig.4.50) Metodica însușirii Seria I. 1) . Roata întoarsă și săritură dreaptă cu brațele sus, cu ajutor la nivelul omoplaților. 2) . Așezat pe bara joasă: cădere înapoi în stând, cu corpul întins, cu ajutor la umeri și piept. 3) . Salt întins înapoi, la trambulina elastică sprijinită de bancă, cu ajutor. Seria a ll-a 1) . Alergare trei-cinci pași: roată întoarsă și salt întins înapoi cu ajutor. 2) . Alergare, roată întoarsă, răsturnare înapoi și salt întins înapoi. Ajutorul se acordă din lateral, asemănător cu saltul grupat înapoi. Greșeli de execuție: - lipsa ridicării brațelor sus (până după urechi); - înclinarea (extensia) prea devreme a trunchiului înapoi (se pierde înălțimea); - lipsa împingerii umerilor și a capului înapoi; - extensie exagerată în timpul zborului etc. d) Sumar În cadrul acestui modul au fost prezentate fișele de mișcare pentru toate elementele cuprinse în programele școlare, dar și o serie de elemente care pot fi însușite la nivel școlar, cum sunt: 96 e) Sarcini și teme ce vor fi notate 1. Ce înțelegeți prin exerciții acrobatice statice? 2. Precizați clasificările utilizate în prezentarea exercițiilor acrobatice statice! 3. Precizați sistematizarea exercițiilor acrobatice dinamice. 4. Prezentați fișele de mișcare pentru elementele statice cuprinse în programa școlară pentru ciclul gimnazial 5. Prezentați fișele de mișcare pentru răsturnările cuprinse în programa școlară pentru ciclul gimnazial. 6. Alcătuiți linii acrobatice diversificate, pentru elevii de gimnaziu, separat pentru băieți și fete. Notă: Fișele de mișcare și liniile acrobatice create vor fi adunate într-un dosar și evaluate in vederea acceptării intrării studentului la examen. f) Bibliografie modul 1. Fekete, J. 1996, Gimnastica de bază, acrobatică și sărituri; Ed. Librăriile Crican, Oradea, pag.188 - 228 2. Pascan, I., Nuț, A.R., Negru , N. I., 2008, Metodica predării gimnasticii în școală, Ed. Casa Cărții de Știință, Cluj-Napoca, pag. 86 -142. 3. Pașcan, I., 2003, Gimnastica acrobatică în ciclul gimnazial, Ed. Casa Cărții de Știință, Cluj-Napoca, pag. 98 -168. Modul 5: Metodologia săriturilor, cu sprijin, cuprinse în programele școlare. a) Scopul și obiectivele modulului Scopul acestui modul constă în prezentarea bazelor tehnice și metodice ale săriturilor cu sprijin. Ca obiective, se vor atinge următoarele: • Prezentarea clasificării săriturilor; • Prezentarea bazelor tehnice ale fazelor săriturilor cu sprijin; • Prezentarea bazelor metodice ale fazelor săriturilor cu sprijin; • Prezentarea tehicii și a metodologiei de însușire a săriturilor, cuprinse în curricula școlară, la nivel de gimnaziu. b) Scurtă recapitulare a conceptelor prezentate anterior 97 În cadrul modulului 4 au fost prezentate, în primul rând, fișele de mișcare pentru toate elementele acrobatice cuprinse în programele școlare, dar și o serie de elemente care pot fi însușite la nivel școlar. Elementele acrobatice studiate au fost grupate în: • Elemente statice cu caracter de mare mobilitate - podul și sfoara; • Elemente acrobatice cu caracter de echilibru din poziția stând - cumpenele; • Elemente acrobatice cu caracter de echilibru și forță cu corpul răsturnat - stând pe omoplați, stând pe cap, stând pe mâini; • Elemente acrobatice dinamice - rulări, rostogoliri, răsrurnări, îndreptări și salturi c) Conținutul informațional detaliat Săriturile din gimnastica școlară 1. Săriturile - Prezentare generală Săriturile prin natura lor “au o influență pozitivă asupra întregului organism: dezvoltă sistemul osteo-ligamentar, intensifică circulația și respirația contribuind la îmbunătățirea stării funcționale a organismului în general”. (Adina Stroescu,1968). Săriturile ocupă un loc important în programa școlară deoarece prin conținutul lor se asigură în mare măsură îndeplinirea obiectivelor educației fizice. Deoarece în cadrul săriturilor elevii sunt puși în fața unor obstacole a căror depășire implică un anumit risc, acest lucru contribuie cu siguranță la educarea unor calități de voință cum sunt curajul, hotărârea, perseverența etc. Prin varietatea lor, săriturile pot fi incluse în anumite părți din structura lecției, cum ar fi cea de pregătire a organismului pentru efort (activarea marilor funcții) sau în partea fundamentală. În activitatea de educație fizică aparatele necesare efectuării săriturilor sunt următoarele: - plasa elastică, trambulina elastică și semielastică - capră, ladă, cal 2. Clasificarea săriturilor În lucrarea intitulată ” Gimnastica de bază, acrobatică și sărituri ” (1996), autorul Fekete Janos realizează următoarea clasificare: ❖ Criterii de clasificare a săriturilor construite > Din punct de vedere a elanului săriturile se clasifică în: ■ Sărituri fără elan: în lungime, în înălțime, în adâncime ■ Sărituri cu elan: oblic, perpendicular > Din punct de vedere al bătăii săriturile se împart în: ■ Sărituri cu bătaie pe un picior; ■ Sărituri cu bătaie pe două picioare; ■ Sărituri cu bătaie pe un picior și aterizare pe două; ■ Sărituri cu bătaie pe ambele picioare și aterizare pe unul; > După traiectoria centrului general de greutate: ■ Sărituri în lungime; ■ Sărituri în înălțime; 98 ■ Sărituri în adâncime; > În funcție de obstacolele și aparatele peste care se execută săriturile: ■ Sărituri peste banca de gimnastică; ■ Sărituri peste capră, ladă, cal, masă de sărit; ■ Sărituri peste obstacole vii: partener în culcat, sprijin culcat, sprijin pe genunchi, stând pe omoplați cu picioarele depărtate, stând pe cap cu picioarele depărtate, stând pe mâini cu picioarele depărtate. > În funcție de poziția aparatului: ■ Sărituri peste aparat în lungime sau lățime; > În funcție de sprijinul mâinilor pe aparat: ■ Sărituri cu sprijin succesiv; ■ Sărituri cu sprijin simultan (sărituri directe și cu răsturnare); > În funcție de numărul fazelor care intră în structura săriturii: ■ Sărituri cu sprijin, propriu-zise (conțin toate fazele săriturilor); ■ Sărituri pregătitoare (care conțin doar anumita faze); ■ Sărituri diverse, pregătitoare pentru dezvoltare unor calități motrice; > Săriturile cu sprijin propriu-zise la rândul lor se clasifică în: ■ Sărituri directe - cu sprijin plutitor; - în sprijin depărtat; - în sprijin ghemuit; - în sprijin cu corpul îndoit; - în sprijin cu corpul întins: cu întoarcere 180-360-540 grade în jurul axului longitudinal; ■ Sărituri cu răsturnare - înainte (cu întoarcere și cu salt); - lateral (cu întoarcere și cu salt); - înapoi (cu întoarcere și cu salt); În lucrarea intitulată “Săriturile în gimnastică”(1976), autorul N. Covaci, realizează o altă clasificare a săriturilor cu sprijin: ❖ Sărituri directe > Sărituri cu picioarele depărtate ■ Sărituri cu picioarele depărtate, fără întoarcere; ■ Sărituri cu picioarele depărtate, cu întoarcere; > Sărituri cu picioarele îndoite ■ Sărituri cu picioarele îndoite, fără întoarcere; ■ Sărituri cu picioarele îndoite, cu întoarcere; > Sărituri cu corpul îndoit ■ Sărituri cu corpul îndoit, fără întoarcere; ■ Sărituri cu corpul îndoit, cu întoarcere; > Sărituri cu corpul întins ■ Sărituri cu corpul întins, fără întoarcere; ■ Sărituri cu corpul întins, cu întoarcere - Sărituri cu corpul întins, cu întoarcere în jurul axei longitudinale; - Sărituri cu corpul întins, cu întoarcere în jurul axei transversale; 99 - Sărituri cu corpul întins, cu întoarcere în jurul ambelor axe (longitudinală și transversală); ❖ Sărituri prin răsturnare > Sărituri prin răsturnare, fără întoarcere în primul zbor ■ Sărituri prin răsturnare, fără întoarcere în ambele zboruri; ■ Sărituri prin răsturnare, cu întoarcere în zborul al doilea - Sărituri prin răsturnare, cu întoarcere în jurul axei longitudinale în zborul al doilea; - Sărituri prin răsturnare, cu întoarcere în jurul axei transversale în zborul al doilea; - Sărituri prin răsturnare, cu întoarcere în jurul axelor longitudinală și transversală în zborul al doilea; > Sărituri prin răsturnare, cu întoarcere în primul zbor S Sărituri prin răsturnare, cu întoarcere în jurul axei longitudinale în primul zbor ■ Sărituri prin răsturnare, cu întoarcere în jurul axei longitudinale în primul zbor; ■ Sărituri prin răsturnare, cu întoarcere în jurul axei longitudinale în primul zbor și în jurul oricărei axe în zborul al doilea - Sărituri prin răsturnare, cu întoarcere în jurul axei longitudinale în ambele zboruri; - Sărituri prin răsturnare, cu întoarcere în jurul axei longitudinale în primul zbor și în jurul axei transversale în zborul al doilea; - Sărituri prin răsturnare, cu întoarcere în jurul axei longitudinale în primul zbor și în jurul axei antero-posterioare în zborul al doilea; - Sărituri prin răsturnare, cu întoarcere în jurul axei longitudinale în primul zbor și în jurul axelor longitudinală și transversală în zborul al doilea; S Sărituri prin răsturnare, cu întoarcere în jurul axei transversale în primul zbor ■ Sărituri prin răsturnare, cu întoarcere în jurul axei transversale în primul zbor; ■ Sărituri prin răsturnare, cu întoarcere în jurul axei transversale în primul zbor și întoarcere în jurul oricărei axe în zborul al doilea - Sărituri prin răsturnare, cu întoarcere în jurul axei transversale în primul zbor și întoarcere în jurul axei longitudinale în zborul al doilea; - Sărituri prin răsturnare, cu întoarcere în jurul axei transversale în ambele zboruri, - Sărituri prin răsturnare, cu întoarcere în jurul axei transversale în primul zbor și întoarcere în jurul axelor longitudinală și transversală în zborul al doilea; 3. Bazele tehnice ale săriturilor cu sprijin În componența săriturilor cu sprijin putem distinge următoarele etape: elanul, bătaia propriu-zisă, zborul 1, sprijinul mâinilor pe aparat, zborul 2 și aterizarea. 3.1. Elanul Constă într-o alergare uniform accelerată, realizată în scopul acumulării unei energii orizontale, de acesta depinzând lungimea traiectoriei de zbor. Alergarea se efectuează pe pingea având trunchiul înclinat puțin înainte la aproximativ 5-15 grade, brațele îndoite 100 balansându-se energic în plan sagital, privirea fiind orientată înainte. Lungimea elanului și viteza acestuia vor fi proporționale cu înălțimea aparatului, și gradul de dificultate al elementului tehnic ce urmează a fi efectuat. 3.2. Bătaia pe trambulină Este compusă din pasul sărit și bătaia propriu-zisă. > Pasul sărit este “specific săriturilor cu bătaie pe două picioare și constă dintr-un pas sărit efectuat la 1-2 m. înainte de trambulină. În acest moment corpul se desprinde de la sol, iar piciorul liber se lansează înainte ușor îndoit din articulația genunchiului. Celălalt picior i se alătură, trunchiul înclinându-se din articulația coxo-femurală”. (Rusu, Ileana și colab.,1995) > Bătaia propriu-zisă constă într-o impulsie puternică la nivelul membrelor inferioare, simultan cu proiecția brațelor din înapoi prin înainte sus și îndreptarea corpului. Scopul bătăii este acela de a aduce centrul de greutate în concordanță cu specificul săriturii. Contactul cu trambulina se realizează pe pingea având corpul încordat. În momentul contactului cu trambulina se produce o flexie la nivelul membrelor inferioare, urmată de o extensie după ce corpul a trecut de momentul verticalei. Efectuând o analiză biomecanică a bătăii pe trambulină distingem trei elemente importante: - unghiul de atac (A) - sectorul de bătaie (B) - unghiul de desprindere (C) (fig. 5.1.) 3.3. Zborul întâi El durează din momentul desprinderii de pe trambulină până în momentul atingerii aparatului cu mâinile, fiind rezultatul transformării energiei orizontale într-una ascensională și / sau de rotație în urma desprinderii de pe trambulină. Primul zbor este caracterizat de o fază ascendentă, un punct maxim la care se ajunge și o fază descendentă. În timpul zborului corpul se află în ușoară extensie, având călcâiele deasupra capului, brațele în prelungirea trunchiului și privirea orientată înainte. Traiectoria primului zbor este în funcție de natura săriturii. > Sprijinul mâinilor pe aparat (bătaia a Il-a) Începe odată cu atingerea aparatului și se termină în momentul desprinderii de pe aparat. Calitatea și intensitatea impulsului în aparat influențează direct traiectoria, viteza și amplitudinea zborului doi. În momentul contactului cu aparatul membrele superioare realizează o blocare la nivelul articulației scapulo-humerale urmată de o impulsie puternică. În 101 timpul sprijinului brațele sunt întinse, formând cu trunchiul un unghi cât mai deschis, degetele ușor depărtate și orientate înainte (cu excepția unor sărituri din grupele Tsukahara și Yurcenko). 3.4. Zborul al II- lea Este o deplasare a corpului din momentul desprinderii de pe aparat, până în momentul aterizării. Pentru a putea executa anumite acțiuni în timpul zborului (flexie, grupare, întoarceri, rotări) este necesar ca traiectoria acestuia să fie cât mai înaltă. O înălțime optimă a zborului permite executantului să-și pregătească aterizarea prin deschiderea corpului și orientarea privirii spre locul de aterizare. 3.5. Aterizarea Este momentul în care se termină zborul al doilea și corpul ia contact cu suprafața de aterizare printr-o amortizare la nivelul membrelor inferioare (tripla flexie). Contactul cu solul se realizează inițial pe pingea cu vârfurile ușor orientate spre exterior și se termină pe toată talpa, brațele sunt orientate oblic-înainte-sus iar privirea înainte. Pentru ca aterizarea să se realizeze în condiții optime, executantul trebuie să aibă o bună orientare în spațiu, echilibru dinamic și în același timp musculara membrelor inferioare să fie suficient dezvoltată. 4. Bazele metodice ale săriturilor În literatura de specialitate actuală întâlnim recomandarea ca metodica predării săriturilor să fie începută prin însușirea aterizării urmată de învățarea elanului, bătăii pe trambulină, primul zbor, sprijinul pe aparat și zborul al doilea. 4.1. Aterizarea.- exerciții metodice propuse. > Stând, adoptarea și menținerea poziției de aterizare. (fig. 5.2.) O Fig. 5.2. > Stând cu brațele înapoi jos, ridicare pe vârfuri, revenire și luarea poziției de aterizare. > Stând, sărituri pe ambele picioare, la semnal desprindere pe verticală și aterizare. > Stând, sărituri pe ambele picioare, la semnal desprindere pe verticală cu întoarcere în jurul axei longitudinale (45-90-180-360 grade) și aterizare. > Sprijin ghemuit, săritură pe verticală și aterizare. > Sprijin ghemuit, săritură pe verticală cu întoarcere în jurul axei longitudinale (45-90-180-360 grade) și aterizare. > Rostogolire înainte grupat, săritură pe verticală și aterizare. > Rostogolire înainte grupat, săritură pe verticală cu întoarcere în jurul axei longitudinale (45-90-180-360 grade) și aterizare. 102 > Stând transversal pe banca sau lada de gimnastică, săritură în adâncime și aterizare. (fig. 5.3.) Ic Fig. 5.4. > Stând transversal pe banca sau lada de gimnastică, săritură în adâncime cu întoarcere în jurul axei longitudinale (45-90-180-360 grade) și aterizare. > Stând transversal pe banca sau lada de gimnastică, săritură în adâncime cu picioarele în ghemuit sau depărtat și aterizare. > Atârnat la bara fixă, desprindere de pe bară și aterizare. 4.2. Elanul - exerciții metodice propuse > Stând, ridicarea alternativă a genunchilor înainte. > Stând cu brațele îndoite, balansarea brațelor în plan sagital. > Alergare pe loc. > Alergare pe loc cu joc de gleznă. > Stând facial la o distanță de 1 m. cu mâinile sprijinite pe perete, alergare cu joc de gleznă. > Alergare pe loc cu pendularea gambelor înapoi. > Alergare cu pendularea gambelor înapoi pe o distanță 10-15 m. > Alergare cu genunchii sus pe o distanță de 10-15 m. > Alergare pe linie marcată. > Alergare pe semne desenate. > Alergare cu trecere peste obstacole (mingi medicinale cu dimensiuni reduse) > Alergare lansată. > Alergare cu schimbarea tempoului. > Alergare cu întinderea unui cordon elastic fixat la un capăt de spalier, iar la celălalt de mijlocul elevului. > Alergare în pantă sau în rampă. 4.3. Bătaia - exerciții metodice propuse Pasul sărit > Stând pe piciorul de bătaie, săritură pe două picioare. > Stând pe piciorul de bătaie, celălalt sprijinit pe vârf înapoi, săritură peste o linie trasată pe sol și aterizare pe două picioare. > Stând pe piciorul de bătaie, celălalt sprijinit pe vârf înapoi, săritură peste un obstacol și aterizare pe două picioare. > 2-3 pași de alergare, săritură peste banca de gimnastică și aterizare . 103 Bătaia propriu-zisă > Sărituri succesive pe loc pe ambele picioare. > Sărituri peste obstacole așezate la o distanță de aproximativ 1m. > Stând, pas înainte, săritură pe ambele picioare concomitent cu rotarea brațelor înapoi și oprirea lor înainte sus. > Stând pe piciorul de bătaie, celălalt sprijinit pe vârf înapoi, brațele înapoi jos, săritură peste un obstacol, bătaie pe ambele picioare concomitent cu ridicarea energică a brațelor prin înainte sus, desprindere și aterizare. > Stând pe piciorul de bătaie, celălalt sprijinit pe vârf înapoi, brațele înapoi jos, săritură pe trambulină, bătaie pe ambele picioare concomitent cu ridicarea energică a brațelor prin înainte sus, desprindere și aterizare. > Elan progresiv, bătaie pe trambulină, desprindere și aterizare. > Elan progresiv, săritură peste un obstacol așezat la o distanță de aproximativ 1m. față de trambulină, bătaie pe trambulină, desprindere și aterizare. > Elan progresiv, bătaie pe trambulină și desprindere cu trecere în rostogolire peste calupuri de saltele la o înălțime de 1m. (fig. 5.5.) Fig. 5.5. 4.4. Zborul I - exerciții metodice propuse > Ghemuit cu brațele înainte, săritură înainte cu sprijin pe mâini concomitent cu ridicarea picioarelor în sprijin plutitor și revenire în poziția inițială. > Ghemuit cu brațele înainte, săritură cu rostogolire lungă înainte și revenire la poziția inițială. > Stând, săritură înainte cu sprijin pe mâini și revenire în stând ghemuit. > Stând, săritură în stând pe mâini cu așezarea mâinilor pe sol sau pe o suprafață ridicată, având corpul în sprijin plutitor, revenire în stând prin corbet. > Culcat facial cu abdomenul pe capra de gimnastică, brațele în continuarea trunchiului, mâinile apucă o șipcă a scării fixe, îndoirea și extinderea 104 Fig. 5.6. > Alergare, bătaie pe trambulină, desprindere cu balansarea brațelor din înapoi prin înainte sus și revenire pe trambulină. > Alergare, bătaie și săritură lungă peste sfoară, urmată de o rostogolire înainte grupat pe calupul de saltea ( 1m.). (fig. 5.7.) > Alergare, bătaie pe trambulină, săritură și cădere în culcat facial pe saltele suprapuse (1,5 m). (fig. 5.8.) 4.5. Sprijinul mâinilor pe aparat.- exerciții metodice propuse > Sprijin culcat facial, ridicarea și coborârea umerilor. > Sprijin culcat facial, împingere în brațe, bătaie din palme și revenire. > Sprijin culcat facial cu picioarele sprijinite pe banca de gimnastică, împingere în brațe, bătaie din palme și revenire. > Stând ghemuit, cu brațele înainte, săritură înainte în sprijin plutitor pe brațe și revenire. > Stând pe perechi față în față cu brațele înainte sus, dezechilibrarea corpului spre înainte urmată de o împingere la nivelul brațelor, luând contact la nivelul palmelor cu partenerul și revenire. > Stând facial cu brațele înainte sus la o distanță de 1m. față de perete, dezechilibrarea corpului spre înainte, împingere în brațe și revenire. (fig. 5.9.) 105 > Stând facial cu brațele înainte sus la o distanță de 1m. față de scara fixă, dezechilibrarea corpului și săritură înainte, împingere în brațe și revenire.(fig. 5.10.) Fig. 5.10. > Stând, sărituri succesive în stând pe mâini cu revenire la poziția inițială (pentru avansați). (fig. 5.11.) 106 > Stând pe mâini pe bancă (cutie de ladă sau trambulină), corbetare și revenire în stând. (fig. 5.12.) Fig. 5.12. > Sprijin ghemuit pe capătul apropiat al lăzii, săritură în sprijin plutitor cu picioarele depărtate, împingere în brațe și aterizare. (fig. 5.13.) > Stând pe mâini din elan cu sprijinul mâinilor pe trambulina elastică, împingere din brațe, săritură înainte pe saltele suprapuse și rostogolire înainte 107 4.6. Zborul II - exerciții metodice propuse > Sprijin ghemuit pe capacul de ladă, săritură în adâncime având corpul în extensie și aterizare (fig. 5.15) Fig. 5.15. - Sprijin ghemuit pe capacul de ladă, săritură în adâncime având corpul în extensie, cu întoarcere de 90-180 grade și aterizare. > Sprijin ghemuit pe lada de gimnastică, săritură în extensie pe verticală și aterizare. (fig. 5.16.) Fig. 5.16. > Elan 2-3 pași, răsturnare înainte cu așezarea mâinilor pe o trambulină elastică plasată cu capătul apropiat pe o bancă de gimnastică și aterizare în culcat dorsal pe 2-3 saltele suprapuse. (fig. 5.17.) Fig. 5.17. > Stând cu brațele sus pe capătul apropiat al lăzii de gimnastică, răsturnare înainte prin stând pe mâini și aterizare. > Stând cu brațele sus pe capătul apropiat al lăzii de gimnastică, răsturnare laterală prin stând pe mâini și aterizare. 108 5. Prevederile programei școlare la nivel de gimnaziu Faptul ca România trece momentan printr-o perioadă de tranziție poate fi observat și la nivelul sistemului educațional. Ținând cont de conținutul unor sisteme educaționale occidentale, ministerul de resort din țara noastră elaborează programe școlare cuprinzând cerințe specifice fiecărei discipline. Programa școlară pentru educație fizică și sport conține cerințe și obiective specifice fiecărui ciclu din învățământ. În cadrul programei școlare gimnastica prin mijloacele proprii ocupă un rol important, fiind o disciplină obligatorie datorită eficienței sale în organizarea colectivului, dezvoltarea fizică armonioasă a elevilor, dezvoltarea capacităților condiționale, coordinative și intermediare. De asemenea gimnastica mai contribuie la formarea deprinderilor motrice de bază și utilitar aplicative, precum și la însușirea unui număr mare și diversificat de elemente tehnice specifice. Programa școlară pentru educația fizică prevede atât elemente tehnice din gimnastica acrobatică cât și din sărituri, acestea fiind în concordanță cu particularitățile elevilor. În lucrarea de față ne vom axa atât pe săriturile cuprinse în programa școlară la nivelul claselor V-VIII cât și pe săriturile care ar putea fi efectuate cu elevii care prezintă un nivel superior de dezvoltare al calităților psihomotrice . Săriturile prezentate în programa școlară la nivel de gimnaziu sunt următoarele: Clasa a V-a - Săritură în sprijin depărtat peste capră - Săritură în sprijin ghemuit pe lada, așezată transversal Clasa a Vl-a - Săritură în sprijin ghemuit pe lada așezată transversal urmată de săritură cu extensie - Săritură în sprijin depărtat peste capră cu întoarcere 90 de grade Clasa a VII-a - Săritură în sprijin depărtat peste capră cu întoarcere 90 de grade - Săritură în sprijin depărtat pe lada așezată transversal, trecere în sprijin ghemuit, urmată de coborâre prin săritură în extensie Clasa a VIII-a - Săritură cu rostogolire înainte pe lada așezată longitudinal - Săritură în ghemuit pe lada așezată transversal, urmată de săritură cu extensie și întoarcere 180 de grade - Săritură în sprijin ghemuit peste capră 5.1. Descrierea tehnică și metodica învățării săriturilor din programa școlară: 5.1.1. Săritură în depărtat peste capră ■ Descrierea tehnică: Săritura constă dintr-un elan de aproximativ 10-15m. urmat de o bătaie pe trambulină, desprinderea și înclinarea corpului înainte cu întinderea brațelor spre aparat. În momentul în care palmele ating suprafața de sprijin, picioarele se depărtează lateral, bazinul se ridică concomitent cu împingerea energică în aparat, urmată de o ridicare a trunchiului spre verticală. În timpul zborului II, brațele se ridică lateral sus, privirea este orientată înainte iar picioarele se apropie, pregătind aterizarea. (fig. 5.18.) 109 o Fig. 5.18. ■ Etapele metodice de învățare 1. Sprijin ghemuit, săritură în sprijin plutitor cu picioarele depărtate și revenire la poziția inițială 2. Stând pe trambulina așezată la distanță mică față de aparat, cu mâinile sprijinite pe acesta, bătăi succesive cu ridicarea bazinului 3. Stând pe trambulina așezată la distanță mică față de aparat, cu mâinile sprijinite pe acesta, bătăi succesive cu ridicarea bazinului și depărtarea picioarelor lateral 4. Stând pe trambulina așezată la distanță mică față de aparat, cu mâinile sprijinite pe acesta, bătăi succesive cu ridicarea bazinului, depărtarea picioarelor lateral și oprire pe aparat în șezând depărtat 5. Din așezat depărtat pe aparat, împingere în brațe desprindere de pe aparat și aterizare 6. Elan 2-3 pași, săritură în depărtat peste capra ridicată la o înălțime redusă, cu ajutor 7. Elan 6-8 pași, săritură în depărtat peste capra ridicată la o înălțime redusă, cu ajutor 8. Efectuarea săriturii complete fără ajutor ■ Ajutorul Acesta se acordă din fața aparatului, luând priză la nivelul brațelor elevului trăgându-l peste aparat. ■ Greșeli de execuție 1. Elevul are membrele inferioare relaxate în timpul bătăii pe trambulină 2. Bazinul nu este ridicat la nivelul aparatului în primul zbor 3. Împingere ineficientă pe aparat datorită luării contactului cu aparatul pe brațe îndoite 4. Traiectoria zborului II este scurtă și joasă 5. Lipsa extensiei la nivelul trunchiului după desprinderea de pe aparat 6. Aterizare joasă 5.1.2. Săritură în ghemuit peste lada așezată transversal ■ Descrierea tehnică: Săritura constă dintr-un elan , bătaie pe trambulină, înclinarea trunchiului înainte, ridicarea picioarelor spre orizontală. În momentul sprijinului pe aparat, corpul se grupează prin îndoirea picioarelor la piept, trecerea lor printre brațe, urmată de o împingere energică în brațe concomitent cu extensia corpului și ridicarea brațelor lateral sus.(fig. 5.19.) 110 ■ Etapele metodice de învățare: 1. Culcat dorsal, ridicarea energică a genunchilor la piept și revenire 2. Atârnat la spalier, ridicarea genunchilor la piept și revenire 3. Din sprijin ghemuit, săritură înainte în sprijin pe brațe cu revenire la poziția inițială 4. Deplasări succesive cu sărituri înainte din ghemuit în ghemuit 5. Stând pe trambulina situată la distanță mică fața de aparat, mâinile sprijinite pe acesta, bătăi succesive pe trambulină cu ridicarea genunchilor la piept 6. Stând pe trambulină, cu mâinile pe aparat, săritură în sprijin ghemuit pe ladă 7. Sprijin ghemuit pe ladă, împingere energică din brațe cu trecerea picioarelor printre acestea și aterizare 8. Elan 2-3 pași săritură în ghemuit peste ladă așezată la o înălțime mică, cu ajutor. Suprafața de sprijin va fi acoperită cu o saltea 9. Elan 2-3 pași, săritură în ghemuit peste ladă cu ajutor 10. Elan 8-10 pași, săritură în ghemuit peste ladă cu ajutor 11. Săritură completă fără ajutor ■ Ajutorul se acordă din lateral, apucând elevul cu o mână de antebraț, iar cu cealaltă la nivelul bazinului purtând elevul spre zona de aterizare. ■ Greșeli de execuție: 1. Elevul are membrele inferioare relaxate în timpul bătăii pe trambulină 2. Bazinul nu este ridicat la nivelul aparatului în primul zbor 3. Elevul nu ridică suficient genunchii la piept în primul zbor 4. Împingerea este defectuoasă datorită brațelor îndoite pe aparat 5. După împingere, corpul nu se înalță suficient în zborul II 5.1.3. Săritură în sprijin ghemuit pe lada așezată transversal urmată de săritură cu extensie ■ Descrierea tehnică: După un elan de 8-10 pași și bătaie pe trambulină, se realizează o desprindere a corpului spre înainte cu așezarea mâinilor pe aparat la nivelul umerilor având degetele orientate înainte. În momentul în care mâinile iau contact cu aparatul, se ridică bazinul, picioarele se grupează sprijinindu-le pe aparat. Odată ce picioarele ating aparatul brațele se ridică oblic-înainte-sus, această acțiune fiind urmată de o impulsie puternică la nivelul membrelor inferioare prin întinderea lor. Corpul se extinde pe verticală, privirea este orientată înainte pregătind aterizarea. (fig. 5.20.) 111 ■ Etapele metodice de învățare 1. Stând, săritură în extensie pe verticală și aterizare 2. Sprijin ghemuit, săritură în extensie cu ridicarea brațelor prin înainte sus și aterizare 3. Sprijin ghemuit pe capacul de ladă săritură în adâncime având corpul în extensie 4. Stând pe trambulină cu mâinile sprijinite pe ladă, bătăi succesive cu ridicarea membrelor inferioare spre orizontală 5. Stând pe trambulină cu mâinile sprijinite pe ladă, bătăi succesive cu ridicarea genunchilor la piept 6. Stând pe trambulină cu mâinile sprijinite pe ladă, bătăi succesive cu ridicarea genunchilor la piept și sprijinul tălpilor pe aparat 7. Stând facial la aproximativ 1m. față de banca de gimnastică, săritură în sprijin ghemuit urmată de săritură în adâncime și aterizare 8. Stând facial la aproximativ 1m. față de ladă (dimensiuni reduse, 2-3 segmente) săritură în sprijin ghemuit urmată de săritură în adâncime și aterizare 9. Elan 2-3 pași, bătaie pe trambulină, săritură în sprijin ghemuit pe ladă (dimensiuni reduse, 2-3 segmente), săritură în adâncime și aterizare 10. Elan 6-8 pași, săritură în sprijin ghemuit pe lada așezată transversal urmată de săritură în extensie cu ajutor 11. Efectuarea săriturii integrale fără ajutor ■ Ajutorul Se acordă din lateral față de aparat, prinzând elevul cu o mână de braț iar cealaltă se așează în regiunea lombară purtând elevul spre zona de aterizare ■ Greșeli frecvente 1. Grupare insuficientă la nivelul membrelor inferioare 2. Sprijinul pe aparat se realizează pe brațe îndoite 3. Zborul doi este lipsit de amplitudine 5.1.4. Săritură în sprijin depărtat peste capră cu întoarcere 90° ■ Descrierea tehnică Săritura constă dintr-un elan de aproximativ 10-15m. urmat de o bătaie pe trambulină, desprinderea și înclinarea corpului înainte cu întinderea brațelor spre aparat. În momentul în care palmele ating suprafața de sprijin, picioarele se depărtează lateral, bazinul se ridică concomitent cu împingerea energică în aparat, urmată de o ridicare a trunchiului spre verticală. În timpul zborului doi corpul efectuează o întoarcere de 90 de grade (stânga -dreapta), întoarcere declanșată de ridicarea și ducerea brațului opus întoarcerii pe direcția de întoarcere. (fig. 5.21.) 112 p \ ■ /■ \O/ Fig. 5.21. ■ Etapele metodice propuse 1. Stând, săritură dreaptă pe verticală și aterizare 2. Stând cu brațul drept (stâng) sus, palma orientată înainte, ridicarea brațului opus spre palma brațului drept (stâng) cu o ușoară răsucire a trunchiului spre brațul ridicat inițial 3. Stând, săritură dreaptă și întoarcere 90 de grade (dreapta - stânga) 4. Stând pe trambulina așezată la distanță mică față de aparat, cu mâinile sprijinite pe acesta, bătăi succesive cu ridicarea bazinului 5. Stând pe trambulina așezată la distanță mică față de aparat, cu mâinile sprijinite pe acesta, bătăi succesive cu ridicarea bazinului și depărtarea picioarelor lateral 6. Elan 2-3 pași, săritură în depărtat peste capra ridicată la o înălțime redusă, și întoarcere 90 de grade spre dreapta ( stânga) cu ajutor 7. Elan 6-8 pași, săritură în depărtat peste capra ridicată la o înălțime redusă, și întoarcere 90 de grade spre dreapta (stânga) cu ajutor 8. Efectuarea săriturii peste aparatul ridicat la înălțimea corespunzătoare cu ajutor 9. Efectuarea săriturii fără ajutor ■ Ajutorul Este asemănător cu cel de la săritura cu trecere simplă prin depărtat peste capră, doar că profesorul încearcă să imprime elevului o mișcare de rotație pe verticală. ■ Greșeli frecvente 1. Brațele sunt îndoite pe aparat 2. Acțiunea brațelor este incompletă în zborul al doilea 3. Întoarcerea este incompletă 5.1.5 Săritură în sprijin depărtat pe lada așezată transversal, trecere în sprijin ghemuit, urmată de coborâre prin săritură dreaptă. ■ Descrierea tehnică a mișcării Săritura constă dintr-un elan, bătaie pe trambulină ca și în cazul celorlalte sărituri, ridicarea bazinului și depărtarea picioarelor concomitent cu așezarea mâinilor pe aparat și oprirea picioarelor în sprijin depărtat pe aparat. Din această poziție se trece în sprijin ghemuit, urmată de desprinderea pe verticală a trunchiului, simultan cu ridicarea brațelor lateral sus și aterizare. (fig. 5.22.) 113 Fig. 5.22 ■ Etapele metodice de însușire 1. Sprijin ghemuit, săritură înainte în sprijin depărtat cu trecere în sprijin ghemuit 2. Sprijin ghemuit, săritură înainte în sprijin depărtat cu trecere în sprijin ghemuit, urmată de săritură dreaptă cu aterizare 3. Stând facial la aproximativ 1m. distanță față de banca de gimnastică, săritură în sprijin depărtat cu trecere în sprijin ghemuit, urmată de săritură dreaptă în adâncime și aterizare 4. Stând pe trambulină cu mâinile sprijinite pe lada așezată transversal, bătăi succesive cu depărtarea picioarelor lateral 5. Stând pe trambulină cu mâinile sprijinite pe lada, săritură în sprijin depărtat pe ladă, trecere în sprijin ghemuit 6. Elan 2-3 pași, săritură în sprijin depărtat pe ladă, trecere în sprijin ghemuit 7. Elan 6-8 pași, săritură completă cu ajutor 8. Efectuarea săriturii complete fără ajutor ■ Ajutorul Se acordă din față prinzând elevul la nivelul umerilor, cu scopul de a-l aduce în sprijin pe ladă. În timpului zborului II, profesorul se retrage înapoi sau lateral, fiind pregătit să intervină în momentul aterizării. ■ Greșeli de execuție 1. În timpul sprijinului depărtat, genunchii și brațele sunt îndoite 2. Zborul II este lipsit de amplitudine 3. Aterizarea este joasă ( îndoirea exagerată a genunchilor) 5.1.6. Săritură cu rostogolire înainte pe lada așezată longitudinal, (pregătitoare pentru săritura cu rostogolire înainte cu desprindere) ■ Descrierea tehnică Săritura cuprinde un elan, bătaie pe trambulină cu o ușoară desprindere și răsturnare a corpului spre verticală. În momentul în care mâinile se sprijină pe aparat, brațele se flectează, capul se apleacă înainte cu bărbia în piept, spatele se rotunjește iar picioarele se grupează, efectuându-se o rostogolire înainte. Această poziție se menține până în momentul în care bazinul atinge capătul depărtat al lăzii. Printr-o extensie energică a corpului și ridicarea brațelor înainte sus, elevul se desprinde de pe aparat, pregătind aterizarea. (fig. 5.23.) 114 o ■ Etapele metodice de însușire 1. Sprijin ghemuit, efectuarea de rostogoliri înainte grupat 2. Stând facial lângă saltelele suprapuse așezate longitudinal, efectuarea unei rostogoliri înainte grupat 3. Șezând, rulare înapoi, revenire cu blocarea picioarelor la 45 de grade și ușoară desprindere a bazinului de pe sol 4. Culcat dorsal pe saltele suprapuse, rulare înapoi, revenire și desprindere de pe saltele, cu aterizare în stând 5. Elan, bătaie pe trambulină și rostogolire lungă înainte grupat pe mai multe saltele suprapuse 6. Elan, bătaie, săritură cu trecere peste o ștachetă așezată la capătul apropiat al saltelelor suprapuse, și rostogolire înainte grupat 7. Sprijin ghemuit pe lada așezată longitudinal la o înălțime medie, rostogolire înainte grupat și aterizare 8. Stând pe trambulină, bătaie și rostogolire înainte grupat peste lada acoperită cu o saltea și aterizare 9. Elan 2-3 pași, efectuarea săriturii cu ajutor peste lada având înălțime medie 10. Elan 6-8 pași, efectuarea săriturii complete cu ajutor peste aparatul ridicat la înălțimea corespunzătoare 11. Efectuarea săriturii complete fără ajutor ■ Ajutorul Se acordă din lateral, sprijinind executantul la nivelul coapselor, efectuând o acțiune de rotare și ridicare a acestuia spre înainte ■ Greșeli frecvente 1. Așezarea mâinilor pe aparat imediat după desprinderea de pe trambulină 2. În timpul rostogolirii, corpul nu este grupat suficient 3. Lipsa desprinderii de pe aparat în zborul al doilea 4. Înaintea aterizării, trunchiul se găsește înapoia verticalei 5.1.7 Săritură în ghemuit pe lada așezată transversal, urmată de săritură cu extensie și întoarcere 180° ■ Descrierea tehnică După un elan de 8-10 pași și bătaie pe trambulină, se realizează o desprindere a corpului spre înainte cu așezarea mâinilor pe aparat la nivelul umerilor având degetele orientate înainte. În momentul în care mâinile iau contact cu aparatul, se ridică bazinul, picioarele se grupează sprijinindu-le pe aparat. Odată ce picioarele ating aparatul un braț se ridică prin înainte sus, iar celălalt se ridică spre direcția de întoarcere (brațele acționează simultan), 115 această acțiune fiind însoțită de o impulsie puternică la nivelul membrelor inferioare prin întinderea lor. Corpul se extinde pe verticală, se întoarce 180 de grade (dreapta-stânga), urmând aterizarea. (fig. 5.24.) Fig. 5.24. ■ Etape metodice propuse 1. Stând, săritură dreaptă pe verticală și aterizare 2. Stând cu brațul drept (stâng) sus, palma orientată înainte, ridicarea brațului opus spre palma brațului drept (stâng) cu o ușoară răsucire a trunchiului spre brațul ridicat inițial 3. Stând, săritură dreaptă și întoarcere 90 de grade (dreapta - stânga) 4. Stând, săritură dreaptă și întoarcere 180 de grade (dreapta - stânga) 5. Stând pe trambulina așezată la distanță mică față de aparat, cu mâinile sprijinite pe acesta, bătăi succesive cu ridicarea bazinului 6. Stând pe trambulina așezată la distanță mică față de aparat, cu mâinile sprijinite pe acesta, bătăi succesive cu ridicarea genunchilor la piept 7. Stând pe trambulina așezată la distanță mică față de aparat, cu mâinile sprijinite pe acesta, bătăi succesive cu ridicarea genunchilor la piept și trecere în sprijin ghemuit pe ladă 8. Sprijin ghemuit pe ladă, săritură în adâncime cu întoarcere 90 de grade (dreapta -stânga) 9. Sprijin ghemuit pe ladă, săritură în adâncime cu întoarcere 180 de grade (dreapta -stânga) 10. Săritură în sprijin ghemuit pe lada așezată transversal și săritură dreaptă cu întoarcere 90 de grade 11. Săritură în sprijin ghemuit pe lada așezată transversal și săritură dreaptă cu întoarcere 180 de grade ■ Ajutorul Se acordă din lateral prinzând elevul cu o mână de braț, iar cu cealaltă la nivelul regiunii lombare, urmând ca în partea a doua să se asigure aterizarea. ■ Greșeli frecvente 1. Brațele se îndoaie în momentul contactului cu aparatul 2. În timpul întoarcerii în aer, corpul este relaxat 3. Lipsa orientării în spațiu 5.1.8. Săritură în sprijin ghemuit peste capră Descrierea tehnică 116 Elanul și bătaia pe trambulină sunt identice cu cele de la săritura în depărtat. În momentul sprijinului pe aparat, spatele se rotunjește, bazinul se ridică iar genunchii se aduc la piept. Contactul cu aparatul la nivelul brațelor este energic, ceea ce determină trecerea membrelor inferioare înainte printre brațe, urmată de extensia trunchiului, ridicarea brațelor prin înainte sus simultan cu întinderea picioarelor și pregătirea aterizării. (fig. 5.25.) ■ Etapele metodice propuse 1. Sprijin ghemuit, săritură cu trecerea picioarelor înainte printre brațe în așezat 2. Stând facial cu mâinile sprijinite pe banca așezată transversal, săritură cu trecerea picioarelor înainte printre brațe și aterizare în ghemuit 3. Sprijin ghemuit pe capră, împingere în aparat și trecerea picioarelor înainte printre brațe cu aterizare 4. Elan 2-3 pași, bătaie pe trambulină sprijinul brațelor pe saltele suprapuse (1m.) așezate transversal, trecerea picioarelor înainte printre brațe și aterizare în așezat 5. Stând pe trambulina elastică, cu mâinile sprijinite pe aparat săritură în ghemuit peste capră 6. Elan 2-3 pași săritură în ghemuit peste aparat cu ajutor 7. Elan 6-8 pași, săritură în ghemuit peste aparat cu ajutor 8. Efectuarea săriturii fără ajutor ■ Ajutorul Se acordă din lateral prinzând elevul cu o mână de braț, iar cu cealaltă la nivelul regiunii lombare, purtându-l peste aparat ■ Greșeli frecvente 1. Elevul nu ridică bazinul suficient în primul zbor 2. În timpul sprijinului, corpul nu se grupează suficient 3. Impulsul în aparat se realizează pe brațe îndoite 4. În timpul zborului doi, corpul nu se extinde, aterizarea fiind joasă. d) Sumar În cadrul acestui modul au fost prezentate: > Taxonomia săriturilor, > Cele mai importante aspecte tehnice ale săriturilor cu sprijin; > Exerciții metodice pentru însușirea fazelor săriturilor cu sprijin; > Metodologia însușirii săriturilor cu sprijin pentru ciclul gimnazial. e) Sarcini și teme ce vor fi notate 1. Prezentați cele mai cunoscute criterii de clasificare a săriturilor construite. 117 2. Precizați cele mai semnificative caracteristici tehnice pentru fiecare fază. 3. Selectați și creați exerciții metodice pentru însușirea fiecărei faze a săriturilor cu sprijin. 4. Studiați tehnica și metodica săriturilor cuprinse în curriculă, pentru fiecare clasă, din ciclul gimnazial. Notă: Exercițiile selectate și create vor completa dosarul (de la modulul 4,) urmând să fie evaluate in vederea acceptării intrării studentului la examen. f) Bibliografie modul 1. Fekete, J. 1996, Gimnastica de bază, acrobatică și sărituri, Ed. Librăriile Crican, Oradea, pag. 235 -259 2. Pascan, I., Nuț, A.R., Negru , N. I., 2008, Metodica predării gimnasticii în școală, Ed. Casa Cărții de Știință, Cluj-Napoca, pag. 165 -188. 3. Pașcan, I., 2009, Gimnastica în școală, Ed. Napoca Star, Cluj-Napoca, pag. 133 -141. Modul 6: Metododologia organizării, predării și creării jocurilor, piramidelor și parcursurilor specifice, în cadrul lecției, folosind mijloacele gimnasticii. a) Scopul și obiectivele modulului Scopul acestui modul este de a prezenta o serie de mijloace specifice gimnasticii pentru atragerea copiilor în practicarea acestei ramuri sportive. Ca obiective, se vor atinge următoarele: • Prezentarea caracteristicilor jocurilor acrobatice. • Prezentarea unor exemple concrete de jocuri acrobatice pentru dezvoltarea forței specifice necesară însușirii elementelor acrobatice. • Prezentarea unor exemple concrete de jocuri acrobatice pentru însușirea elementelor acrobatice. • Prezentarea exercițiilor acrobatice în grup (piramide) accesibile în școală la diferite vârste. • Prezentarea unor parcursuri aplicative, accesibile la nivelul școlar. b) Scurtă recapitulare a conceptelor prezentate anterior În cadrul modulului au fost prezentate obiectivele amintite anterior. c) Conținutul informațional detaliat 1. Jocuri acrobatice Sunt cele mai indicate mijloace pentru atragerea copiilor spre practicarea exercițiilor acrobatice. 118 Jocul, sub diferitele lui aspecte, stă la baza creșterii, dezvoltării și educației copilului. Activitatea fizică sub formă de joc este cea mai răspândită și în același timp, cea mai plăcută. Valoarea educativă a jocului constă, în principal, în aceea că participanții, înarmându-se cu anumite reguli de desfășurare, ale jocului participă, în același timp, creator la toate acțiunile lui. Prin joc, elevii dobândesc o serie de deprinderi de mișcare și educative, care le servesc ulterior, atât în activitatea sportivă, cât și în viața de toate zilele. Exercițiile acrobatice, datorită complexității tor și a faptului că solicită coordonarea neuromusculară la maximum, impun folosirea cu elevii a unor mijloace pregătitoare cât mai atractive. Aceasta trebuie să constituie una din problemele de bază ale procesului instructiv-educativ la gimnastica acrobatică. Jocurile cu caracter acrobatic au o mare pondere în dezvoltarea calităților motrice de bază, dar și în formarea calităților motrice specifice. Contribuie de asemenea !a învățarea, consolidarea și perfecționarea mai eficientă a tuturor elementelor acrobatice accesibile în școală. Ținând cont de caracteristicile enumerate, vom prezenta în continuare, doar câteva din jocurile cu caracter acrobatic, cu speranța ca ele vor contribui la atragerea elevilor pentru practicarea gimnasticii acrobatice (indiferent de nivel) precum și la îmbogățirea conținutului activității educației fizice școlare. 1.1. Exercițiu sub forma de joc pentru dezvoltarea forței specifice necesară însușirii elementelor acrobatice Echerul Executanții se află în poziția așezat în linie pe un rând, sau pe mai multe rânduri. La comandă se execută ridicarea picioarelor (întinse și apropiate), în așezat echer, fără sprijin pe mâini (Fig.6.1). Cine menține mai mult timp această poziție, câștigă. Fig. 6.1 Indicații metodice - Echerul este corect executat dacă: picioarele, ridicate la un unghi de 45°, sunt întinse, fără ca „jucătorul" să atingă solul (cu picioarele sau cu mâinile) sau să cadă înapoi pe spate. Variante - Același exercițiu, cu precizarea clară a poziției brațelor în diferite direcții întinse, sau îndoite; - Același exercițiu, jucătorii ridicându-se la comandă, în echer din culcat dorsal; Același exercițiu, cu ridicare și oprire în așezat echer, după întoarcere (rulare, rostogolire laterală) de 90°, 180° sau 360° cu pornire din poziția culcat facial sau dorsal. Echerul pivotat 119 Două sau trei echipe cu executanții așezați echer, în șir, câte unul, la distanțe de aproximativ 1 m, cu sprijin înapoi pe mâini. Primul jucător" din fiecare echipă execută o pivotare de 180° spre stânga, pe șezut. La terminarea întoarcerii, atinge picioarele ridicate în echer ale executantului următor din șir, care, primind această atingere laterală, pivotează pe șezut, tot cu întoarcere de 180°, însă în partea opusă (dreapta), ș.a.m.d., până la ultimul executant din șir (Fig. 6.2). Fig. 6.2 Întrecerea este câștigată de echipa care, în condiții corecte, de echilibru, termină prima. Indicații metodice - După întoarcerea pe șezut, fiecare executant menține poziția de așezat-echer până la sfârșitul jocului; - Se penalizează atingerea solului cu picioarele, sau îndoirea accentuată a genunchilor; - De-a lungul șirului, pivotarea (predarea ștafetei) se va face alternativ (stânga, dreapta). Variante Același exercițiu, cu repetarea completă, până la revenirea, din nou, în poziția inițială. Ultimul întorcându-se pe șezut 360°. Seceratul Colectivul este împărțit pe mai multe echipe, în linie, aflându-se în poziția sprijin ghemuit, cu intervale de 0,50 m între ei. Executantul din față, din fiecare echipă se deplasează spre coada rândului (flancul opus), purtând un obiect (baston, măciucă sau minge medicinală rostogolită) pe sub picioarele partenerilor. Aceștia sunt obligați să ridice picioarele cât mai sus, deplasând bazinul deasupra punctelor de sprijin pentru a feri obiectul care trece pe dedesubt, rămânând un moment numai în sprijin, pe mâini (Fig. 6.3). Fig. 6.3 Jocul se desfășoară sub formă de întrecere, rezultatul stabilindu-se comparativ, în funcție de cel mai mic număr de penalizări. 120 Indicații metodice - Se penalizează orice atingere cu picioarele, în momentul trecerii obiectului; - Urmărindu-se menținerea corpului în sprijin pe mâini, cât mai mult timp, jocul se va repeta într-un ritm din ce în ce mai lent, în funcție de nivelul de pregătire Variante - Același exercițiu, cu trecerea obiectului respectiv, în continuare, de 2-3 ori, sub formă de „dute-vino"; - Același exercițiu, cu trecerea a două obiecte deodată; ele sunt trecute pe sub picioarele executanților, menținându-se un anumit interval. Sprijin pe mâini Elevii sunt adunați în cerc cu fața spre interior, în poziția sprijin ghemuit, picioarele depărtate, cu genunchii în afara brațelor. La semnal, elevii execută simultan impulsul și ridicarea picioarelor de pe sol, deplasarea bazinului deasupra punctelor de sprijin, echilibrându-se pe mâini și menținând corpul în această poziție, cât mai mult timp. Câștigă cel care menține mai mult poziția sprijin pe mâini. Indicații metodice - Coatele pot fi întinse sau îndoite; - Se poate considera ca întrerupere a execuției cea mai mică dezechilibrare, adică prima deplasare pe mâini; - Menținerea este mult ajutată prin sprijinirea coapselor și a gambelor flexate, cu partea din interior, pe coate. Variantă. - Același exercițiu, cu deplasare până la o anumită distanță fixată prin comandă, sub formă de întrecere (poziția de sprijin pe mâini, echilibrat, se menține tot timpul deplasării) Transportul omului de lemn Elevii sunt împărțiți în grupe de câte 8-10, în linie pe un rând, cu interval mare între grupe. Din această formație, jucătorii trec în poziția culcat dorsal, unul lângă altul, cu brațele înainte, picioarele ușor depărtate și îndoite din genunchi, tălpile sprijinite pe sol. Primul (ultimul), din fiecare grupă, se ridică și se sprijină cu mâinile pe genunchii celui de lângă el, iar acesta îi apucă picioarele și i le ridică în sus, menținându-l în poziția sprijinit (în culcat facial). Apoi se deplasează cu mâinile pe genunchii următorului, picioarele fiindu-i trecute pe brațele acestuia s.a.m.d. Ajuns la capătul formației se așează lângă ultimul, pornește următorul și jocul continuă astfel. Câștigă echipa care termină prima fără penalizări (în caz de cădere) (Fig. 6.4). 121 Fig. 6.4. Variante Jucătorii, împărțiți în grupe (echipe), ca și jocul anterior, iau poziția culcat dorsal, unul lângă altul, dar cu capul la picioarele celuilalt, brațele înainte. Cel care urmează să fie transportat este ridicat de către cel de jos pe brațe și menținut cu trunchiul încordat, la orizontală, cu fața în sus, după care este trecut mai departe (Fig. 6.5) Fig. 6.5 Indicații metodice - Cel transportat trebuie să fie, tot timpul, cu corpul întins și încordat: - Cei care transportă trebuie să conlucreze cu mare atenție mai ales la primirea și trecerea celui transportat, având brațele întinse. Ferește-ți mâna Doi executanți se află în sprijin culcat facial, față în față despărțiți de o linie trasată pe sol. Prin deplasări (pășiri) scurte cu mâinile, alternativ sau simultan, prin împingere în brațe, după îndoirea ușoară a coatelor, se urmărește lovirea reciprocă peste palme (Fig.6.6.). Fiecare jucător se va feri de loviturile adversarului, căutând în același timp prilejul de a ataca tot timpul. Câștigă cel care lovește (sau atinge) de mai multe ori. Bate palmele! Elevii sunt împărțiți pe echipe de 4-5 executanți, în sprijin culcat facial înalt, cu mâinile sprijinite pe banca de gimnastică. La semnal, prin îndoirea și întinderea puternică a brațelor, se execută bătaia palmelor deasupra băncii și revenirea în sprijin culcat facial cu brațele îndoite, mâinile sprijinite pe bancă. 122 Jocul se desfășoară sub forma de întrecere, câștigă echipa care are executantul cu cele mai multe bătăi din palme la o desprindere. Indicații metodice: -La revenire cu mâinile pe bancă, se recomandă amortizarea prin îndoirea brațelor; - Se penalizează poziția incorectă a corpului, atât în sprijin, cât și după împingere (corp îndoit din articulațiile coxo-femurale sau hiperextensie). Variante - Același exercițiu cu bătaia palmelor înapoia cefei sau la spate; - Aceiași exercițiu, cu răsucirea trunchiului spre stânga sau spre dreapta și bătaia palmelor în fața trunchiului etc. Crocodilii la plimbare Executanții sunt împărțiți pe două sau mai multe echipe. Jucătorii, din fiecare echipă, se găsesc în șir, câte unul, în poziția sprijin culcat facial, la distanța de aproximativ 1,20-1,30 m. La semnal, primul executant din fiecare echipă se deplasează pe mâini prin pășire în sprijin culcat facial, executând un arc de cerc spre stânga, atingând cu umărul stâng umărul din aceeași parte a executantului următor. Jucătorul atins preia ștafeta și execută aceeași deplasare cu pășire pe mâini în partea opusă, jocul continuându-se până la ultimul (Fig.6.7). Câștigă echipa care termină prima, aflându-se, în final, cu executanții în șir, câte unul, cu fața în sens opus, în sprijin culcat Fig. 6.7. Indicații metodice - Tot timpul jocului brațele sunt întinse și corpul încordat; - Deplasarea în arc de cerc se face numai pe mâini, picioarele rămânând pe loc și constituind pivotul întoarcerii; - Deoarece musculatura corpului, tot timpul jocului, este contractată se recomandă ca echipele să cuprindă în jur de 4-5 executanți, pentru a nu solicita un efort prea mare. Variantă Același exercițiu, din sprijin culcat înapoi (dorsal). Schimbă-ți poziția! Executanții din două echipe așezate în linie, se află spate în spate, la o distanță de aproximativ 0,50 m, în poziția sprijin culcat facial. La semnal, toți elevii execută pășire succesivă pe sol, cu picioarele, printre mâini, ajungând în poziția sprijin culcat înapoi. Câștigă echipa mai rapidă și mai omogenă. Indicații metodice. 123 - Se penalizează orice desprindere a mâinilor de pe sol la trecerea picioarelor printre brațe; - Pentru ușurarea trecerii picioarelor, bazinul se ridică cât mai sus, brațele rămânând întinse. Variante - Același exercițiu, trecerea dintr-o poziție într-alta efectuându-se cu „aruncarea" picioarelor direct printre brațe (fără desprinderea mâinilor de pe sol); - Același exercițiu, cu „aruncarea" picioarelor prin lateral. în acest caz, intervalui dintre executanți va fi mărit. Aruncarea piciorului se face în aceeași parte, cu desprinderea brațului respectiv, în timp ce greutatea corpului rămâne pe brațul opus (doar temporal). Roaba în trei Colectivul este împărțit în grupe de câte trei jucători. Doi din fiecare grupă trec în sprijin culcat facial, trunchiul înclinat, picioarele sprijinite pe brațele celui de-al treilea, care se află în stând, înapoia lor, cu mâinile pe șolduri (Fig.6.8). Fig. 6. 8. La semnal, grupele (echipele) se deplasează înainte până la un semn dinainte stabilit. Câștigă grupul care străbate traseul primul (păstrând tot timpul pozițiile sus menționate). De fiecare dată, jucătorii din cadrul grupei își schimbă locurile între ei. Roaba lungă Jucătorii, în număr de 3-4-5, în formație pe un șir, se așează în sprijin culcat facial. Ultimul rămâne în stând ținând picioarele celui dinaintea lui ridicate, începând de la primul la penultimul, fiecare își sprijină picioarele pe umerii celui dinapoia lui și, din această formație, se deplasează numai pe brațe (Fig. 6.9). Fig. 6.9 124 Jocul se desfășoară sub formă de întrecere între echipe. Câștigă cine străbate traseul stabilit, mai repede și mai corect, fără penalizări. Regulamentul îl stabilește profesorul în funcție de pregătirea colectivului de elevi. 1.2. Exerciții sub formă de joc pentru însușirea tehnicii elementelor acrobatice Rulare înapoi și înainte grupat Două echipe se află în linie, cu executanții față-n față; în poziția sprijin ghemuit. La semnal, se execută rulare înapoi (pe spate), revenire cu rulare înainte grupat, brațele înainte. Se execută simultan sub formă de întrecere. Câștiga echipa cu execuția cea mai omogenă. Indicații metodice - în timpul rulării (înapoi, înainte), spatele se. rotunjește, genunchii sunt îndoiți la piept și mâinile pe gambe, sub genunchi; - La revenire, se penalizează ajutorul cu mâinile pe sol (dacă este cazul). Variante -Același exercițiu, pornind din poziția stând, brațele lateral sus, cu trecere în ghemuit brațele înainte, rulare înapoi pe spate, revenire (rulare înainte) în ghemuit, brațele înainte și ridicare în stând, cu brațele lateral sus. , Pe echipe câștigă cea care totalizează cele mat multe execuții corecte (cel mai mare punetaj). Atenție la lumânare! Executanții a două echipe se află în linie față-n față, în poziția sprijin ghemuit (sau așezat). La comandă, jucătorii execută rulare înapoi și oprire în stând pe omoplați (cu sau fără sprijinul mâinilor pe șold). Se atribuie câte un punct executanților care s-au oprit corect, din primul moment, în stând pe omoplați. Câștigă echipa care totalizează cel mai mare număr de puncte. Indicații metodice - în poziția stând pe omoplați, corpul trebuie să fie cât mai drept, fără flexie din șold. Transportul buștenilor Colectivul de elevi se împarte în echipe de 5-7 jucători, așezați pe un rând, la interval de 15-20 cm unul de altul și la o distanță de 3-4 m între echipe. Ultimul din fiecare echipă (flancul stâng) rămâne în picioare, iar ceilalți trec în culcat facial, cu brațele sus. între jucătorii culcați trebuie să se păstreze intervalul de 15-20 cm. Cel rămas în picioare trece și el în culcat facial cu brațele sus, însă transversal peste ceilalți coechipieri, la nivelul bazinului. La comandă, toți componenții echipei încep să se rostogolească lateral spre dreapta (stânga). în momentul rostogolirii, „bușteanul" este transportat înainte. Când acesta l-a depășit pe primul din formație, trece în culcat facial (ajungând prfmul) iar ultimul, la rândul lui devine „buștean". Jocul continuă până când toți vor fi transportați (Fig.6.10) 125 Fig. 6.10 Indicații metodice - Jucătorii trebuie să se rostogolească în mod uniform simultan și continuu, păstrând direcția în timpul deplasării; -întrecerea între echipe constă în următoarele: o Ordine și disciplină în timpul jocului; o Sincronizarea și păstrarea direcției de înaintare; o Cine reușește să termine mai repede și corect transportul „buștenilor". Jocul este accesibil, începând cu elevii din ciclul primar. Se poate desfășura în sala de gimnastică sau afară, pe un teren cu iarbă (curat). Tăvălugul Jucătorii sunt așezați pe perechi, în linie, pe două rânduri, la interval de 1 -2 m între perechi. Rândul nr. 1 (din față) trece în culcat dorsal, cu capul la picioarele celor din rândul nr. 2, iar cei din rândul 2 trec în sprijin înainte pe brațe. Jucătorii se apucă reciproc de glezne cu brațele întinse și se rostogolesc spre dreapta sau stânga, prin îndoirea brațelor, ajungând fiecare, alternativ, în poziția culcat dorsal sau în sprijin culcat facial (brațele întinse)(Fig.6.11). Fig.6.11 Indicații metodice - îndoirea și întinderea brațelor se execută în același timp de către cei doi jucători; - Rostogolirea laterală se execută cu corpul întins; - Jocul cere o sincronizare perfectă între cei doi elevi (parteneri), ei trebuie să aibă, aproximativ, aceeași greutate, înălțime, pregătire motrică și aptitudini psihomotrice. Sari peste cel mai apropiat! Elevii se împart în grupe de câte 3. Componenții fiecărei formații se găsesc în poziția culcat facial, cu interval de aproximativ un pas între ei. Jucătorul din stânga (nr. 1), prin 126 impuls din brațe și picioare, execută o săritură, spre interior, peste nr. 2 (de la mijloc), rostogolindu-se, în continuare, lateral spre dreapta în afară spre nr. 3. în acest timp, nr. 2, prin rostogolire laterală spre stânga, trece în locul lui nr. 1. Nr. 3 din dreapta, sare peste nr. 1, și ajungând la mijloc, se rostogolește în afară, spre stânga, către nr. 2. Acesta (nr. 2.) trece din nou la mijloc, prin săritură, și se rostogolește lateral spre dreapta. Jocul continuă, astfel, fiecare executant trecând pe la mijloc, schimbând și locurile între ei (Fig.6.12). Fig. 6.12 Variantă Jucătorii împărțiți în grupe de cate 3, sunt aliniați în șir, la distanță de 2 pași între ei. Nr. 1 se află în poziția stând față în față cu nr. 2, de la mijloc, și cu nr. 3. între grupe se lasă un interval de 2-3 m. Jocul este început de cel din mijloc. Acesta execută rostogolirea înainte grupat, îi ia locul nr.1, care sare peste el cu picioarele depărtate, și apoi se rostogolește, și ia locul lui 3. Acesta sare peste nr. 1 și se rostogolește spre nr. 2. în tot timpul jocului, executanții își schimbă locurile prin săritură înainte (Fig. 6.13) t Fig. 6.13 Indicații metodice Acest joc ca și tăvălugul se poate organiza cu succes, cu elevii din ciclul gimnazial. Tancul Jucătorii, pe perechi, se aliniază în linie pe două rânduri, cu intervale și distante între executanți. Rândul din spate (nr. 2) se află în stând depărtat, cel din față (nr.1) trece în culcat dorsal cu picioarele depărtate. Rândul nr.1 ridică picioarele (depărtate) sus, iar jucătorii din ambele rânduri se apucă reciproc cu mâinile de deasupra gleznelor. Din această poziție nr. 2 începe rostogolirea înainte (prin îndoirea genunchilor și aplecarea trunchiului înainte), fără să-și desprindă mâinile de pe picioarele partenerului. 127 în momentul rostogolirii numărului 2, numărul 1 este tras și ridicat de jos, după care continuă și el aceeași mișcare (Fig.6.14). Jocul continuă, astfel, până la un punct, sau este oprit de către profesor. Mișcarea se poate executa și în sens invers (rostogolire înapoi). Perechea care se rostogolește mai repede și mai corect este declarată câștigătoarea cursei. Indicații metodice - Jocul se recomandă să se organizeze în sală, pe saltele sau afară, pe un teren acoperit cu iarbă; - Poate fi executat cu elevii din ciclul gimnazial; Fig.6.14. - Rostogolirile să se efectueze printr-o scurtă săltare (săritură) rotunjind spatele, cu bărbia în piept; - În timpul rostogolirii, picioarele coboară prin cedare pe sol cât mai aproape de șezut cu genunchii depărtați. Șenila Colectivul clasei este împărțit în echipe de câte 8-10 jucători, așezați în șir la o lungime de braț. Prin depărtarea picioarelor și aplecarea trunchiului înainte, duc brațul stâng înainte și dreptul înapoi printre picioare, apucându-se de mâini. Din această poziție, primul se rostogolește înainte, fără să se desprindă de mână, ajungând în culcat dorsal cu picioarele depărtate. Ceilalți din echipă înaintează păstrând lanțul de brațe, iar când al doilea ajunge lângă primul executant, îndoaie și el trunchiul, efectuând aceeași rostogolire. Când al doilea trece și el în poziția culcat dorsal, cu picioarele depărtate, primul apropie picioarele, ușurând astfel deplasarea colegilor. Jocul continuă, astfel, până în momentul când ultimul ajunge lângă primul, îl ia de mână, îl ridică și înaintează până se ridică toți, formând un lanț închis, asemănător unei șenile puse în mișcare. Indicații metodice întrecerea pe echipe va consta din următoarele: - care „șenilă" înaintează mai repede până la un anumit punct, stabilit dinainte; - care „șenilă" reușește să parcurgă întreaga distanță fără să se rupă. Jocul se poate desfășura cu elevii din ciclul primar, gimnazial și liceal, în sala de gimnastică (pe saltele sau covor). Pantera urmărită Executanții a două echipe stau pe șiruri în fața saltelelor, la o distanță aproximativ de 4 m. 128 în fața fiecărui rând de saltele, câte doi parteneri (dacă se poate elevi scutiți) formează, cu brațele întinse și mâinile apucate reciproc, câte o fereastră cu deschidere foarte mare. La semnal, primii din fiecare echipă execută succesiv alergare și bătaie pe ambele picioare, o săritură lungă și înaltă prin fereastră, urmată de rostogolire înainte grupat pe saltea, ridicare rapidă și părăsirea saltelei revenire prin alergare la coada șirului. Următorul pornește imediat după ce primul părăsește salteaua, ș.a.m.d. până la ultimul. Câștigă echipa cea mai rapidă și cu cele mai corecte execuții (Fig.6.15) Indicații metodice - Se penalizează atingerea brațelor (care formează fereastra) cu corpul; - După rostogolire, fiecare executant părăsește imediat salteaua pentru a nu împiedica execuția următorului; - După săritură, mâinile iau contact cu solul, și apoi, prin îndoirea brațelor, aplecarea capului (bărbia în piept) și flexarea corpului, se execută o rostogolire, cât jnai grupat. Jocul se recomandă pentru elevii din ciclul gimnazial, începând din clasa a VIl-a (băieți). Variante - Același exercițiu, prin fereastra formată cu ajutorul unui cerc, susținut de un elev scutit (la diferite înălțimi); - Același exercițiu, cu săritură peste lada, așezată transversal (cu sau fără fereastră deasupra). Atenție la semnal! Colectivul clasei este împărțit (în funcție de numărul elevilor) în trei sau patru echipe. Echipele se află în linie, în poziție sprijin ghemuit, cu intervale de două lungimi de brațe între executanți, având distanțe de aproximativ doi metri între ele (între echipe). În cadrul fiecărui echipe, jucătorii numără câte doi, începând cu flancul drept (fig.6.16). 129 «—o o o o © © © © —► <—oooo © © © © —* «—oooo © © © © —* Fig. 6.16 La semnalul sonor, voce (emiterea unei cifre 1, 2, 3 etc.) numerele 1, din fiecare echipă, execută o rostogolire înainte grupat, iar nr. 2 o rostogolire înapoi grupat. Se acordă puncte pentru cele mai corecte execuții, după care se revine la poziția inițială. La semnalul vizual (ridicarea sus, a unui braț baston, steguleț etc.) nr. 1 se ridică, fac un pas înainte și execută cumpănă facială (înainte) cu brațele lateral, menținut 2 secunde, nr. 2 execută rulare înapoi cu trecere și oprire în stânci pe omoplați. Se acordă, din nou, puncte pentru cele mai reușite execuții, după care se revine din nou în poziția inițială. La semnalul sonor (bătaie din palme, fluier etc), nr. 1 execută o rostogolire înainte cu trecere în culcat dorsal și podul de jos; nr. 2 execută o rostogolire înapoi cu picioarele întinse și mult depărtate. Se acordă, de asemenea, punctaj pentru cele mai corecte execuții. Câștigă echipa care în urma celor trei semnale, totalizează punctaj maxim. Indicații metodice -Ordinea în care sunt date semnalele depinde de profesor. Un semnal poate fi repetat și de două sau de trei ori, conducătorul încercând să introducă „momente" de surpriză (schimbând tot timpul ordinea semnalelor); - Pentru evaluarea corectă a jocului, este bine ca profesorul să fie ajutat de către elevii scutiți; - Jocul se recomandă pentru elevii din ciclul gimnazial, începând din clasa a Vl-a, dar, în funcție de pregătirea lor motrică, profesorul poate introduce elemente și procedee tehnice mai dificile sau, din contră, altețe mai puțin pretențioase 2. Piramide: exerciții acrobatice în grup Sunt exerciții acrobatice de echilibru și forță, executate în grup, în conținutul cărora intră exerciții statice executate pe unul sau mai multe etaje, executanții având/ rol de susținere sau menținere pe poziții. Piramidele sunt accesibile tuturor elevilor și niveluri de pregătire, întrucât există multiple posibilități de compunere și combinare. Se pot folosi cu succes în lecțiile de educație fizică, pentru diversificarea activității, dar mai ales cu ocaziile serbărilor școlare și ale demonstrațiilor sportive. 130 în construirea lor, se pot folosi și obiecte portative sau diferite aparate de gimnastică (cal, capră, ladă, paralele, bârna), dar și unele suporturi special construite pentru ca executanții să se poată urca la înălțimi diferite. Piramidele se pot construi cu trei sau mai mulți executanți, dispuși în mai multe etaje. Pentru a se păstra echilibrul, piramida trebuie construită în așa fel, încât proiecția centrului de greutate să cadă pe suprafața de sprijin a piramidei. Pentru a se realiza acest lucru, este necesar ca fiecare elev să-și mențină propriul echilibru, dar, în același timp, să-și coordoneze acțiunile cu toți ceilalți executanți. Acest lucru cere din partea fiecăruia un simț de echilibru static, dar și dinamic, bine dezvoltat. Gradul de dificultate al piramidei este direct proporțional cu numărul executanților, cu dificultatea elementelor și numărul etajelor (nivelelor), și invers proporțional cu mărimea bazei de susținere. în construirea piramidelor este important ca fiecare elev sa-și cunoască precis jocul și sarcina pe care o are de rezolvat. De asemenea, fiecare executant trebuie să fie conștient de faptul că de execuția lui depinde construirea și stabilitatea întregii piramide. Pentru construirea piramidelor se recomandă învățarea principalelor urcări. Acestea sunt: 1) . Urcarea din lateral-înapoi în stând. Cel care se urcă îl apucă pe susținător de mâini, punând piciorul stâng pe genunchiul stâng al acestuia, în continuare, cu ajutorul partenerului, se urcă cu piciorul drept pe umărul drept și apoi cu piciorul stâng pe umărul stâng. 2) . Urcarea din față sau spate în stând. Se execută cu un ușor impuls pe. unul sau pe ambele picioare cu desprindere. 3) . Urcare din lateral, pe genunchi. 4) . Urcarea din față, prin săritură, în stând pe umeri se execută cu impuls în sol și cu mult ajutor din partea partenerului. Succesiunea învățării unei piramide - denumirea piramidei; - desenarea (schița sau fotografia) sau demonstrarea piramidei; - împărțirea executanților pe locurile dinainte stabilite, conform cu posibilitățile fizice și tehnice și numerotarea lor; - explicarea sarcinilor fiecărui executant, corespunzător succesiunii de construire a piramidei (pe timpi); - învățarea separată a pozițiilor și mișcărilor, individual și în grupuri mai mici (a căror acțiune este legată); - învățarea piramidei pe părți și a acordării ajutorului; - asamblarea părților pentru construirea piramidei propriu-zise; - executarea piramidei cu numărătoare, și apoi cu muzică (dacă este cazul); - desfacerea piramidei; cu numărătoare, în ordinea inversă construirii ei. Variante de piramide accesibile elevilor, în școala gimnazială (Fig.6.17) 131 132 d) Sumar În cadrul acestui modul au fost prezentate: caracteristicile jocurilor acrobatice, exemple concrete de jocuri pentru dezvoltarea forței specifice, necesară însușirii elementelor acrobatice, exemple concrete de jocuri acrobatice pentru învățarea elementelor acrobatice, succesiunea alcatuirii unei piramide și tehnologia alcătuirii parcursurilor aplicatice. e) Sarcini și teme ce vor fi notate 1. Dați exemple de jocuri, pentru dezvoltarea forței specifice, necesară însușirii elementelor acrobatice. 2. Dați exemple de jocuri pentru consolidarea și perfecționarea elementelor acrobatice. 3. Alcătuiți și prezentați piramide, cu efective diferite, accesibile elevilor de gimnaziu. 4. Creați parcursuri aplicative ținând cont de baza didactică existentă și de pragătirea copiilor. Notă: Jocuril selectate și create vor completa dosarul în vederea acceptării intrării studentului la examen. f) Bibliografie modul Pascan, I., Nuț, A.R., Negru , N. I., 2008, Metodica predării gimnasticii în școală, Ed. Casa Cărții de Știință, Cluj-Napoca, pag. 143 -164. Pașcan, I., 2003, Gimnastica acrobatică în ciclul gimnazial, Ed. Casa Cărții de Știință, Cluj-Napoca, pag. 169 -195. Modul 7 Evaluarea în gimnastica școlară. a) Scopul și obiectivele modulului Scopul acestui modul este prezentarea criteriilor și metodelor de evaluare în gimnastică. Ca obiective, se vor atinge următoarele: • Pretentarea etapelor evaluării. • Sublinierea factorilor variabilității aprecierii și notării • Criteriile de evaluare la gimnastică. • Prezentarea metodelor de verificare. • Prezentarea metodelor de apreciere și notaresau de acordare de calificative. b) Scurtă recapitulare a conceptelor prezentate anterior În cadrul modulului nr 6 au fost prezentate următoarele obiective mai importante: 133 • Prezentarea unor exemple concrete de jocuri acrobatice pentru dezvoltarea forței specifice necesară însușirii elementelor acrobatice. • Prezentarea unor exemple concrete de jocuri acrobatice pentru însușirea elementelor acrobatice. • Prezentarea tehnologiei și metodologiei de alcătuire a exercițiilor acrobatice în grup (piramide) accesibile în școală la diferite vârste. • Prezentarea tehnologiei și metodologiei de alcătuire a parcursurilor aplicative, accesibile la nivelul școlar. c) Conținutul informațional detaliat Evaluarea în gimnastica școlară Primele cercetări științifice în problema examinării și notării au fost inițiate de psihologul H. Pieron în 1922. Autorul a atribuit denumirea de docimologie acestei preocupări, după cuvintele din limba greacă: dokime (probă, încercare), dokimaze (examinez) și logos (știință) - deci știința despre probe, examene. Întrucât orce probă sau examen se încheie cu o apreciere numerică sau verbală, în sfera de preocupări a docimologiei didactice intră: „studiul sistematic al examenelor, analiza științifică a modurilor de notare, a variabilității notării la examinatori diferiți și la același examinator, a factorilor subiectivi ai notării, precum și a mijloacelor menite să contribuie la asigurarea obiectivității examenului” (Pavelcu, V., 1968, p. 9. după Ionescu, M., 1998, p.129). Abordarea docimologiei, a problematicii și a tehnicilor ei specifice are consecințe de mare complexitate pentru că, în fond nu este vorba numai de examinarea și notarea, de orientarea școlară și profesională, de indicarea locului potrivit fiecărui individ în sistemul de relații și valori sociale, ci are are o mare importanță pentru progresul unei societăți și al unei națiuni. Un examen obiectiv înseamnă (Ionescu, M., 2000, p.299): ■ O soluție mai bună; ■ O folosire mai rațională a capitalului uman; ■ O orientare rapidă și corectă, selecție. 1. Etapele evaluării În orice proces instructiv-educativ evaluarea presupune, în unitate și contradicție dialectică, trei elemente componente sau trei faze, trei etape, trei secvențe etc: verificarea, aprecierea, notarea sau acordarea de calificative. 1.1. Verificarea este procesul sau actul prin care subiectul execută o probă, care poate avea natură diferită, ceea ce determină mai multe tipuri de verificare: ■ Verificare orală; ■ Verificare scrisă; ■ Verificare practică. În gimnastica școlară predomină verificarea practică. Prin verificarea practică se urmărește identificarea capacității de aplicare a ceea ce se dobândește sau se dezvoltă în procesul instructiv-educativ și în activitatea independentă de practicare a exercițiilor fizice. 1.2. Aprecierea este a doua fază a evaluării din punct de vedere cronologic/temporal. Chiar dacă mai este numită și „evaluare propriu-zisă” aprecierea nu acoperă actul de evaluare. Aprecierea se face fie prin folosirea unor expresii verbale (foarte bine, bine, satisfăcător, rău, neconvingător etc.), fie prin folosirea unor simboluri numite note. 134 În „Dicționarul de pedagogie”, din 1979 (conform Cârstea, Gh., 2000, p.188), se subliniază că aprecierea este „act psihopedagogic de determinare prin note, calificative, puncte, clasificări etc. a rezultatelor instructiv-educative obținute de un elev la un obiect de studiu”. Aprecierea este condiționată de natura probei la care este verificat subiectul. În esență, ea constă în reflectarea realității execuției subiectului în conștiința celui care face aprecierea și emiterea unor judecăți de valoare, verbal sau scris. În cazul gimnasticii școlare probele de verificare nu sunt măsurabile ci doar observabile, aprecierea poate avea mai multe sau mai puține aspecte de subiectivism. Cu cât competența profesională a cadrului didactic este mai bună, cu atât sunt mai reduse aspectele subiective ale aprecierii. Autoaprecierea presupune focalizarea atenției asupra propriilor prestații/execuții, bune sau rele, reușite sau nereușite. Prin autoapreciere obiectivă, formată în timp, subiectul este conștient de capacitatea sa, de disponibilitățile sale psihice sau fizice. De asemenea, subiecții se compară unii cu alții în privința „volumului exersării, rapidității, fluenței și preciziei, posibilităților combinatorii etc.” (Cârstea, Gh., 2000, p.190). Autoaprecierea înseamnă, între altele, și autocontrol. Ea se manifestă spontan și dirijat. Dirijarea contribuie la dezvoltarea proceselor de autocunoaștere și la conștientizarea învățării motrice sau a îmbunătățirii calităților motrice. Elevii trebuie incitați, provocați etc., să compare autoaprecierile cu aprecierile conducătorului procesului instructiv-educativ, considerate - în principiu -obiective și corecte. 1.3. Notarea sau acordarea de calificative este ultima fază a evaluării, tot din punct de vedere temporal și nu al importanței. Se afirmă că acestă fază este rezultatul unității dialectice dintre primele două faze: verificarea și aprecierea. Ea se materializează prin acordarea de note sau - în mod curent și permanent - de calificative: bine, rău, foarte rău, exact, inexact, suficient, insuficient etc. În țara noastră, la nivelul ciclului primar, nu se mai acordă note ci calificative (excelent, foarte bine, bine, suficient, insuficient), care se consemnează în catalog și foaia matricolă. Când se acordă note, literatura de specialitate precizează faptul că, trebuie avute în vedere cele trei funcții principale ale acestora și - pe cât posibil - să fie respectate în unitatea și interdependența lor. Aceste funcții sunt: ■ Funcția didactică, care subliniază ca prin notă să fie surprins mecanismul intern al procesului de instruire, nivelul de însușire de către subiecți a componentelor și subcomponentelor modelului de educație fizică și sport. Nota, prin valoarea sa, trebuie să fie reperul principal al ameliorării sau optimizării procesului de instruire. ■ Funcția educativă, care subliniază - în esență - faptul că prin notă trebuie să fie determinată, la subiect, o atitudine activă, conștientă, pozitivă față de educație fizică și sport. ■ Funcția socială, care decurge din celelalte funcții anterioare. Nota îndeplinește această funcție numai dacă ierarhizează valoric subiectul, dacă îi poate oferi acestuia direcția cea mai sigură de evoluție pe plan profesional. 2. Factori ai variabilității aprecierii și notării Practica docimologică scoate în evidență numeroase disfuncții și dificultăți în evaluarea corectă și obiectivă a rezultatelor școlare. 135 Cele mai multe situații generatoare de erori și fluctuații în notare privesc activitatea profesorului. Situațiile cele mai des întâlnite și efectele perturbatoare sunt următoarele (Cucoș, C., 1996, p.110): ♦ Efectul „halo”. Aprecierea se realizează prin extinderea unor calități secvențiale la întreaga conduită didactică a elevului. Aprecirea unui elev, la o anumită materie, se face potrivit situației obținute la alte discipline. Efectul are ca bază psihologică faptul că impresia parțială iradiază, se extinde asupra întregii personalități a elevului. Elevii cei mai expuși acestui efect pot fi elevii de frunte sau cei slabi. ♦ Efectul Pygmalion sau efectul oedipian. Aprecierea rezultatelor obținute de un elev este infliențată de părerea pe care profesorul și-a format-o despre capacitățile acestuia, părere care a devenit relativ fixă. ♦ Ecuația personală a examinatorului. Fiecare cadru didactic își structurează criterii proprii de apreciere. Unii profesori sunt mai generoși, ezitând valorile de „sus” ale scării valorice, alții sunt mai exigenți, exploatând cu precădere valori intermediare sau de „jos”. O serie de profesori folosesc nota în chip de încurajare, de stimulare a elevului, alții recurg la note pentru a măsura obiectiv sau chiar pentru a constrânge elevul în a depune un efort suplimentar. Unii apreciază mai mult originalitatea soluțiilor, alții conformitatea cu informațiile predate. ♦ Efectul contrast. În mod curent, profesorii au tendința să opereze o comparare și o ierarhizare a elevilor. Se întâmplă ca, de multe ori, același rezultat să primească o notă mai bună, dacă urmează după evaluarea unui rezultat mai slab sau să primească una mediocră dacă urmează imediat după răspunsurile (execuțiile) unui subiect care sunt excelente. ♦ Efectul ordine. Din cauza unor fenomene de inerție, profesorul menține cam același nivel de apreciere pentru o suită de răspunsuri care, în realitate, prezintă anumite diferențe calitative. Examinatorul are tendința de a nota identic mai multe lucrări diferite, dar consecutive, fără necesarele discriminări valorice. ♦ Eroarea logică. Constă în substituirea obiectivelor și parametrilor importanți ai evaluării prin scopuri secundare, cum ar fi acuratețea și sistematicitatea expunerii, efortul depus de elev pentru a ajunge la anumite rezultate (fie ele chiar și mediocre), gradul de conștiinciozitate etc. abaterea se justifică uneori, dar ea nu trebuie să devină o regulă. Efectele apar și prin imlicarea factorilor de personalitate, atât cei care țin de profesor, cât și cei care țin de elevi. Starea de moment, oboseala și factorii accidentali pot favoriza, de asemenea, apariția unor erori de evaluare. 3. Criteriile de evaluare la gimnastică școlară Indiferent de subsistemele specifice, cele mai importante criterii sunt următoarele (Cârstea, Gh., 2000, p.192): ■ Performanța motrică, adică rezultatul la la probele de control măsurabile. ■ Progresul realizat de subiect. Dificultatea constă în aceea că progresul este întotdeauna mai mare la cei cu nivel inițial mai mic și este mai mic la cei cu nivel inițial mai mare. Deci, nu se poate ghida exclusiv după mărimea cifrică sau calitativă a ratei de progres. ■ Cantitatea și mai ales calitatea elementelor însușite în raport cu prevederile programei de studiu. ■ Capacitatea subiectului de a aplica în practică elementele însușite, adică - capacitatea de generalizare. ■ Capacitatea de practicare independentă a exercițiilor fizice de către subiect. 136 ■ Capacitatea subiectului de restructurare, ansamblare etc, a elementelor însușite. ■ Nivelul cunoștințelor teoretice, însușite de subiect, privind practicarea exercițiilor fizice. ■ Atitudinea subiectului față de educație fizică și sport, concretizată prin frecvența la lecții, participare la acțiunile competițional-sportive, modul de îndeplinire a unor sarcini organizatorice etc. ■ Nivelul de dezvoltare fizică a subiectului. 4. Metodele de evaluare În funcție de fazele actului de evaluare, pentru educație fizică și sportul școlar metodele se clasifică în două categorii principale: ♦ metode de verificare; ♦ metode de apreciere și notarte sau acordare de calificative. 4.1. Metode de verificare ♦ Trecere probelor de motricitate prevăzute în „Sistemul Național Școlar de Evaluare la disciplina Educație Fizică și Sport” în funcție de obțiunile profesorului și elevilor privind probele prevăzute. ♦ Trecerea unor probe de motricitate, stabilite de fiecare profesor pentru orele de educație fizică din Curriculum-ul la decizia școlii și pentru orele extracurriculare, conform principiului autonomiei. ♦ Măsurarea unor indici de dezvoltare fizică. ♦ Executarea de către elevi a unor deprinderi și priceperi motrice în condiții analoage probei, ramurei sau activității respective. ♦ Executarea de către elevi a unor deprinderi și priceperi motrice în condiții concrete de concurs. ♦ Îndeplinirea de către elevi a unor sarcini speciale de natură organizatorică sau metodico-didactică: conducerea unor verigi din lecție; conducerea gimnasticii zilnice; responsabil cu aducerea unor materiale din magazie etc. ♦ Observarea curentă a elevilor și înregistrarea datelor observației: reacția la efort; atitudini comportamentale pe ansamblu și în situații deosebite etc. 4.2. Metode de apreciere și notare sau acordare de calificative ♦ Metoda aprecierii verbale, atunci când aprecierea este însoțită, permanent, de acordare de calificative: foarte bine , bine, satisfăcător, insuficient etc. ♦ Metode de apreciere și notare sau acordare de calificative nonverbale, mai precis scrise, când se acordă și note sau calificative, care se trec în catalog: ea Metoda aprecierii, notării sau acordării de calificative pe baza unor norme sau baremuri cuprinse în anumite tabele valabile pe plan național, zonal sau chiar local - numită și metoda absolută. ea Metoda aprecierii, notării sau acordării de calificative prin compararea rezultatelor obținute doar la nivelul unei clase de elevi - numită și metoda relativă. 137 Metoda de apreciere, notare sau acordare de calificative pe baza progresului individual. Metoda de apreciere, notare sau acordare de calificative pe baza nivelului de execuție tehnică sau tactică a unor deprinderi și priceperi motrice în condiții de exersare parțială sau globală. Metoda de apreciere, notare sau acordare de calificative în funcție de modul în care elevii îndeplinesc unele sarcini speciale de natură organizatorică sau metodico-didactică. c) Sumar În cadrul acestui model au fost prezentate: etapele evaluării, factorii variabilității aprecierii și notării, criteriile de evaluare la gimnastică, metodele de verificare, de apreciere și notare sau de acordare de calificative. d) Sarcini și teme ce vor fi notate 1. Precizați etapele evaluării. 2. Prezentați efectele perturbătoare ai aprecierii și notării și situațiile cele mai des întâlnite. 3. Arătați situații concrete pentru aplicarea criteriilor de evaluare în gimnastică. 4. Prezentați situații concrete pentru aplicarea metodeloe de verificare, de apreciere și notare a elevilor, in lecția de educație fizică cu tematică din gimnastică. e) Bibliografie modul 1. Pascan, I., Nuț, A.R., Negru , N. I., 2008, Metodica predării gimnasticii în școală, Ed. Casa Cărții de Știință, Cluj-Napoca, pag. 53 - 58. 2. Ionescu, M., 2000, Demersuri creative în predare și învățare, Ed. Presa Universitară Clujeană, Cluj-Napca, pag. 296 - 311. 3. Cucoș, C., 1996, Pedagogie, Ed. Polirom , Iași, pag. 99 - 114. III.Anexe a) Bibliografia completă a cursului 1. Alexei Mircea, (2006), Abordarea interdisciplinară în sport, Editura Napoca Star, Cluj-Napoca. 2. Băiașu, N. Gh., (1985), Gimnastica, Editura Sport-Turism, București. 3. Bejat, M., (1981), Creativitatea în știință, tehnică și învățământ, Editura Didactică și Pedagogică, București. 4. Buruian, L., (2003), Educația fizică și școlarul mic, Tg-Mureș. 5. Cărstea, Gh., (2000), Teoria și metodica educației fizice și sportului, Editura Anda, București. 6. Colibaba-Evuleț, D., Bota, I., (1998), Jocuri sportive - teorie și metodică, Editura Aldin, București. 7. Covaci, N., (1976), Săriturile în gimnastică, Editura Sport-Turism, București. 8. Crețu, D., Nicu, A., (2004), 138 9. Cucoș, C., (1996), Pedagogie, Editura Polirom, Iași. 10. Dulamă, M., E., (2006), Metodologie didactică, Editura Clusium, Cluj-Napoca. 11. Farkas, Gy., (1998), Sporttorna, Editura Papir Press Egyesules, Budapest. 12. Fekete, J., (1996), Gimnastica de bază, acrobatică și sărituri, Editura Librăriile Crican, Oradea. 13. X X X, (2001), Ghid metodologic de aplicare a programei de educație fizică și sport, învățământ primar, gimnazial și liceal, M.E.C. Consiliul Național Pentru Curriculum, București. 14. Grigore, V., (2001), Gimnastica artistică, Editura Semne, București. 15. Ionescu, M., (2000), Demersuri creative în predare și învățare, Editura Presa Universitară Clujeană, Cluj-Napoca. 16. Ionescu, M., (2007), Instrucție și educație, ediția a III-a revăzută și adăugită, Editura „Vasile Goldiș” University Press, Arad. 17. Ionescu, M., (coord), (1998), Educația și dinamica ei, Editura Tribuna Învățământului, București. 18. Ionescu, M., Chiș, V., (coordonatori), (2001), Pedagogie, Editura Presa Universitară Clujeană, Cluj-Napoca. 19. Ionescu, M., Radu, I., (coordonatori), (2001), Didactica modernă, Editura Dacia, Cluj-Napoca. 20. Luca, A., (1997), Gimnastica în ciclul gimnazial, Editura Dosoftei, Iași. 21. Luca, A., (1998), Gimnastica în școală, Editura Universității Al. I. Cuza, Iași. 22. Negru, I., Nuț, R., A., (2006), Săriturile din gimnastica școlară, Universitatea Babeș-Bolyai, Cluj-Napoca 23. Pașcan, I., (1996), Gimnastica acrobatică în școală, Editura Presa Universitară Clujeană, Cluj-Napoca. 24. Pașcan, I., (2003), Gimnastica acrobatică în ciclul gimnazial, Editura Casa Cărții de Știință, Cluj-Napoca. 25. Pascan, I., Nuț, A.R., Negru , N. I., 2008, Metodica predării gimnasticii în școală, Ed. Casa Cărții de Știință, Cluj-Napoca. 26. Pașcan, I., (2006), Gimnastica în școală, Editura Napoca Star, Cluj-Napoca. 27. X X X, (1999), Programe școlare pentru clasele a V-a - a VlII-a, Aria curriculară Educație fizică și sport, M.E.C.,București. 28. X X X, (2001), Programe școlare pentru liceu, Aria curriculară Educație fizică și sport, M.E.C. București. 29. X X X , (2003), Programe școlare revizuite, Educație fizică, clasele I - II, M.E.C.T., București. 30. X X X, (2004), Programe școlare pentru clasa a III-a, Educație fizică, M.E.C., București. 31. X X X, (2005), Programe școlare pentru clasa a IV-a, Educație fizică, M.E.C., București. 32. Rusu, I., Pașcan, I., Grosu, E.F., Cucu, B., (1998), Gimnastica, Editura G.M.I., Cluj-Napoca. 33. X X X, (1999), Sistemul Național Școlar de Evaluare la disciplina Educație Fizică și Sport, M.E.N., București. 34. Slemin, A.M., (1976), Pregătirea tinerilor gimnaști, Editura Sport-Turism, București. 35. Scarlat, E., Scarlat, M.B., (2002), Educație fizică și sport, Editura Didactică și Pedagogică, București. 139 36. Stroescu, A., (coord), (1968), Gimnastica, Editura Didactică și Pedagogică, București. 37. Tudușciuc, I., (1977), Gimnastica acrobatică, Editura Sport-Turism, București. 38. Tudușciuc, I., (1984), Gimnastica sportivă, Editura Sport-Turism, București. b)Scurtă biografie a titularului de curs Prof. univ. dr. Pașcan Ioan este absolvent al Institutului de Educație Fizică și Sport, București, (denumire actuală: Universitatea Națională de Educație Fizică și Sport), doctor în științe ale educației la Facultatea de Psihologie și Științe ale Educației, Universitatea „Babeș-Bolyai”, Cluj-Napoca. Domenii de competență: bazele gimnasticii, gimnastica formativă, gimnastica de bază, gimnastica în școală, măiestrie în gimnastică artistică, dezvoltarea potențialului creativ la elevi prin mijloacele activităților motrice. Competențele de cercetare științifică sunt demonstrate prin publicarea a peste 70 de lucrări științifice în publicații recunoscute și participarea la un granturi național, dar și realizarea a 10 cărți legate de domeniile de competență. ȘEF CATEDRĂ TITULAR DE DISCIPLINĂ 140 CUPRINS I. Informații generale despre curs...................3 II. Suport de curs ..................................6 Modul nr. 1..........................................6 Modul nr. 2.........................................21 Modul nr. 3.........................................36 Modul nr. 4.........................................44 Modul nr. 5........................................ 97 Modul nr. 6........................................117 Modul nr. 7........................................132 Anexe .............................................137 141 Există în Biblie două versete din care aflăm că Dumnezeu i-a dat omului puterea de a lua în stăpânire lumea prin cuvânt: „Și Domnul Dumnezeu, Care făcuse din pământ toate fiarele câmpului și toate păsările cerului, le-a adus la Adam, ca să vadă cum le va numi; așa ca toate ființele vii să se numească precum le va numi Adam. Și a pus Adam nume tuturor animalelor și tuturor păsărilor cerului și tuturor fiarelor sălbatice” (Fc 2:19-20). Această veche și pătrunzătoare intuiție a rolului elementar al limbajului verbal constituie miezul unor stăruitoare interogații legate de contemplarea raporturilor dintre nume și lucruri. Ce pot dezvălui cuvintele despre a fi-ul lumii? La începutul secolului al XIX-lea, odată cu fondarea lingvisticii ca știință, prin activitatea lui Wilhelm von Humboldt a prins contur principiul relativității lingvistice, conform căruia limbile naturale sunt ferestre semiotice dintre lume și mintea umană. Anterior, în secolele al XVII-lea și al XVIII-lea, relativismul lingvistic fusese explorat de gânditori precum John Locke și de unii dintre marii reprezentanți ai iluminismului (Diderot, Condillac, Adam Smith) și ai romantismului (Herder). Există astăzi suficiente mărturii pentru a crede că acest nobil tezaur de cugetare filozofică este de origine antică. În paralel, travaliul de traducere a Bibliei a constituit creuzetul unor interesante căutări și experimente care pot furniza un bogat și valoros material lingual a cărui analiză ne poate confirma că limba este, așa cum scrie Humboldt, eternă mediatoare între spirit și natură. De pildă, de se va întreba cineva cum se va fi numit, în românește, girafa, înainte de împrumutarea cuvântului girafă, pe care îl aflăm astăzi statornicit în mai toate limbile Europei, e bine de știut că, înainte de 1270, superbul animal pe care arabii îl numesc al-zarâfa făcea senzație la curțile regale din Spania și Italia, ca dar din partea sultanilor Egipetului. Atât în lumea antică, cât și în Evul Mediu, girafa a fost un simbol al diplomației și strălucirii princiare. Spre deosebire de urmașii califilor de Cordoba, descendenții darului lingvistic arab cuceresc Lumea Veche și, către finele secolului al XVIII-lea, bat la porțile Orientului. În următoarele două veacuri, grație ziarelor, românescul girafă a renunțat la noblețea livrescului și s-a acomodat în limba comună. Dacă dicționarul elaborat de Massim și Laurian arată că adopția a avut loc dinspre italiană și franceză, presa de până la Primul Război Mondial atestă și rare, dar relevante, oscilații de formă, girafă (it.) / jirafă (fr.). Totuși, această ultrascurtă reconstituire a migrației cuvântului nu oferă un răspuns la întrebarea „Cum va fi fost denumită girafa înainte de girafă?”. Răspunsul e de căutat în entropia traducerilor biblice. Dar, înainte de a urmări pe scurt faptele, e potrivit să cunoaștem câteva detalii de ordin cronologic. Dintre vechii locuitori ai Europei, grecii au fost cei dintâi care au avut inspirația adamică de a crea o denumire sugestivă pentru ciudata vietate cu pete și gât lung. ANIMALE FILOLOGICE loan MILICA Prezent în scrierile unor autori ca Strabon, Heliodor sau Diodor din Sicilia, grecescul kamelopardalis datează probabil din epoca elenistică, mai precis din perioada ptolemaică (sec. III î.Hr.). Cuvântul probează o bună cunoaștere a înfățișării și obiceiurilor animalului: corp ca de dromader, cu pete ca de leopard. De altfel, acesta e și timpul în care se realizează traducerea Vechiului Testament din ebraică în greacă. Concomitent cu dobândirea de noi cunoștințe despre exotica faună africană, lumea greacă s-a îmbogățit și prin tălmăcirea Bibliei. Tiparul de compunere a vocabulei referitoare la cămila-leopard a avut randament și pentru denumirea altor vietăți. Alături de kamelopardalis, cuvinte precum struthiokamelos (pasărea-cămilă, struțul) sau hippotigris (calul-tigru, zebra) pun în valoare faptul că primul element de compunere denumește „genul”, iar cel de-al doilea furnizează trăsătura distinctivă a „speciei” astfel denumite. Prin calchierea tiparului, în română am (fi) avut cămilopardal (girafă), struțocămilă (struț) și hipotigru (zebră). Eficiența unor astfel de compuneri a favorizat adoptarea acestui model simplu și elegant în comunicarea savantă, fapt pentru care mecanismul a supraviețuit până astăzi în denumirile științifice alcătuite pe baze greco-latine. În secolul II d.Hr., perioadă în care se redactează, în greaca alexandrină, Fiziologul, gr. kamelopardalis pare ieșit din uz, din moment ce bestiarul cel mai citit al Evului Mediu european nu cuprinde mențiuni referitoare la girafă. Mai mult decât atât, absența scrierilor lui Strabon și Heliodor din orizontul culturii latine a instituit în Occidentul creștin mai bine de un mileniu de tăcere și de mit în privința misteriosului cămilopardal. În tot acest timp, imaginația vie a cărturarilor, traducătorilor și comentatorilor Bibliei a îmbogățit fărâmele de realitate păstrate în Istoria naturală a lui Pliniu cel Bătrân, textul pe care se sprijină marea mitografie medievală a camilopardalului. Abia către sfârșitul secolului al XV-lea, cuvântul avea să-și reîntâlnească ființa denumită inițial. Revenind la entropia traducerilor biblice, se cuvine să precizăm că gr. kamelopardalis s-a păstrat, ca o gemă rară, în tezaurul lexical al Septuagintei, mai exact în Deuteronom, 14:5, și, astfel, girafa a devenitfrumoasa necunoscută a Bibliilor medievale (Thierry Buquet). În secolul al IV-lea, când Sf. Ieronim a tradus în latinește Biblia, servindu-se și de Septuaginta, Vulgata care a rezultat din această amplă operație de reînveșmântare lingvistică a trecut pe teren latin tainele prototipului grecesc. Fără a risca o complicată operație de echivalare a zoonimelor ebraice enumerate în textul veterotestamentar, Sf. Ieronim a latinizat denumirile grecești. Grație acestui „botez” adamic, a apărut lat. camelopardalus. Mai apoi, alți traducători și comentatori au desăvârșit, tot în tradiție adamică, luarea în stăpânire a făpturii denumite de cuvânt. În Etimologiile lui Isidor din Sevilia a fost schimbat referentul și genul gramatical al substantivului, astfel că gr. kamelopardalis a fost prefăcut în lat. masc. camelopardus. În imaginația pioasă a episcopului-cărturar, camelopardul se dovedea a fi una din sălbăticiunile din îndepărtata Etiopie, un tărâm locuit și de alte înfricoșate creaturi: rinocerul, dragonul, vasiliscul. Alți comentatori și-au închipuit că vietatea trebuie să fi fost un curios hibrid de copitate, cămilă, cal și bivol laolaltă. După gustul savant al latiniștilor Laurian și Massim, camelopard sau camelopardal ar fi fost cuvântul cel mai potrivit să denumească jirafa. Iată o frântură din definiția propusă de ce doi lexicografi: „Animale cuadrupedu rumegatoriu, de statura mare, cu petiorele d'inainte mai lungi de câtu celle d'inderetu, cu guttu allungatu si capu forte micu, munitu cu doue corne” (Dictionariulu limbei romane, 1871). Din câte știm, apariția în limba română a fabulosului animal filologic din Vechiul Testament s-a petrecut în veacul al XVII-lea, când un alt cărturar, Nicolae Spătarul Milescu, a tălmăcit în românește Septuaginta, având ca izvor o ediție filologică tipărită la Frankfurt am Main, în 1597. Rămasă în manuscris, dar servind ca instrument de lucru învățaților care au lucrat la Biblia de la București (1688), minunata realizare a spătarului Milescu a fost de curând adusă în lumina tiparului de o echipă de cercetători de la Universitatea „Alexandru Ioan Cuza”, sub îndrumarea d-lui prof. dr. Eugen Munteanu. Cândva, după 1661, la Istambul, un cămilopardos se născu... Cuvântul e păstrat în Biblia de la București și e nițel schimbat în Biblia de la Blaj (1795): camelopard. Din expansiunea acestui univers uitat, în care tradiția biblică și cea științifică par a se împleti, se va fi ivit și Camilopardalul lui Cantemir, însă aceea e o altă istorie. P.S. Pentru redactarea articolului, s-au dovedit de real folos informațiile furnizate de Thierry Buquet într-un articol consistent, „La giraffe, belle inconnue des bibles medievales. Camelopardalis: un animal philologique”, Anthropozoologica, 2008, 43 (2): 47-68. cronica veche 5 ACADEMIA ROMÂNĂ Institutul de Filosofie și Psihologie „Constantin Rădulescu-Motru” SOCIETATEA GERMANO-ROMÂNĂ DE FILOSOFIE UNIVERSITATEA „TITU MAIORESCU” Institutul de Studii, Cercetare, Dezvoltare și Inovare „Titu Maiorescu” Facultatea de Psihologie Karlsruhe - Munster - București - Brașov - Iași CERCETĂRI FILOSOFICO-PSIHOLOGICE Anul VIII Nr.2 iulie-decembrie 2016 ACADEMIA ROMÂNĂ Institutul de Filosofie și Psihologie „Constantin Rădulescu-Motru” SOCIETATEA GERMANO-ROMÂNĂ DE FILOSOFIE UNIVERSITATEA „TITU MAIORESCU Institutul de Studii, Cercetare, Dezvoltare și Inovare „Titu Maiorescu” Facultatea de Psihologie Karlsruhe - Munster - București - Brașov - Iași CERCETĂRI FILOSOFICO-PSIHOLOGICE ISSN: 2066-7566 Director: Acad. Alexandru SURDU CONSILIuL EDITORIAL Redactor șef: C.S. dr. Victor Emanuel GICA Secretar de redacție: C.S. gr. III dr. Bogdan DANCIU Membri: Prof. univ. dr. Grigore NICOLA; Prof. univ. dr. Viorel Iulian TĂNASE; Prof. univ. dr. Irina HOLDEVICI; Prof. univ. dr. Dumitru CRISTEA; Prof. univ. dr. Vasile Dem. ZAMFIRESCU; C.S. gr. I dr. Viorel VIZUREANU; C.S. gr. I dr. Dragoș POPESCU; Prof. univ. dr. Titi PARASCHIV; Prof. univ. dr. Petru CRAIOVAN;Prof. univ. dr. Margareta DINCĂ; Prof. univ. dr. Teodor Vidam; C.S. gr. II dr. Mona MAMULEA; C.S. gr. II dr. Marius DOBRE; C.S. gr. II dr. Claudiu BACIU Redactori: C.S. gr. II dr. Camelia POPA; C.S. gr. II dr. Ștefan-Dominic GEORGESCU; C.S. Ovidiu G. GRAMA COMITETuL CONSuLTATIV Președinte: Prof. univ. dr., Dr. h.c. mult. Hans LENK (Karlsruhe, Germania) Membri: Prof. univ. dr. Ulrich HOYER (Munster, Germania); Dr. Niels OFFENBERGER (Koln, Germania); Acad. Alexandru BOBOC; Acad. Teodor DIMA; Acad. Evanghelos MOUTSOPOULOS (Atena, Grecia); Prof. univ. dr. Zissu WEINTRAUB (Ierusalim, Israel); Prof. univ. dr. Shulamith KREITLER (Tel Aviv, Israel); Prof. univ. dr. Michael J. STEVENS (Normal, Illinois, SUA); Prof. univ. dr. Nicolae GEORGESCU Adresa: Institutul de Filosofie și Psihologie „Constantin Rădulescu-Motru”, redacția revistei „Cercetări filosofico-psihologice”, Calea 13 Septembrie, nr. 13, sector 5, 050711, București Telefon: 021.410.56.59; E-mail: cercetari@institutuldefilosofie.ro Website: http://www.cercetari.institutuldefilosofie.ro APARE DE DOUĂ ORI PE AN Anul VIII, Nr. 2, iulie-decembrie 2016 ACADEMIA ROMÂNĂ Institutul de Filosofie și Psihologie „Constantin Rădulescu-Motru” Deutsch-Rumănische Gesellschaft FuR PHILOSOPHIE uNiVERSiTATEA „TiTu MAiORESCu institutul de Studii, Cercetare, Dezvoltare și inovare „Titu Maiorescu” Facultatea de Psihologie KARLSRuHE -MuNSTER -BuCuREșTi -BRAșOV -iAși PHiLOSOPHiSCH-PSYCHOLOGiSCHE uNTERSuCHuNGEN iSSN: 2066-7566 Direktor: Alexandru SURDU, Mitglied der Rumanischen Akademie EDiTORiSCHER BEiRAT Chef-Redakteur: WM Dr. Victor Emanuel GICA Redaktions-Sekretar: WM Dr. Bogdan DANCIU Mitglieder: Univ. Prof. Dr. Grigore NICOLA; Univ. Prof. Dr. Viorel Iulian TĂNASE; Univ. Prof. Dr. Irina HOLDEVICI; Univ. Prof. Dr. Dumitru CRISTEA; Univ. Prof. Dr. Vasile Dem. ZAMFIRESCU; WM Dr. Viorel VIZUREANU; WM Dr. Dragoș POPESCU; Univ. Prof. Dr. Titi PARASCHIV; Univ. Prof. Dr. Petru CRAIOVAN; Univ. Prof. Dr. Margareta DINCĂ; Univ. Prof. Dr. TeodorVIDAM; WM Dr. Mona MAMULEA; WM Dr. Marius DOBRE; WM Dr. Claudiu BACIU Redakteurs: WM Dr. Camelia POPA; WM Dr. Ștefan-Dominic GEORGESCU; WM Ovidiu G. GRAMA WiSSENSCHAFTLiCHER BEiRAT Prasident: Univ. Prof. Dr., Dr. h.c. mult. Hans LENK (Karlsruhe, Deutschland) Mitglieder: Univ. Prof. Dr. Ulrich HOYER (Munster, Deutschland); Dr. Niels OFFENBERGER (Koln, Deutschland); Alexandru BOBOC, Mitglied der Rumanischen Akademie; Teodor DIMA, Mitglied der Rumanischen Akademie; Evanghelos MOUTSOPOULOS, Mitglied der Akademie von Athen (Griechenland); Univ. Prof. Dr. Zissu WEINTRAUB (Jerusalem, Israel); Univ. Prof. Dr. Shulamith KREITLER (Tel Aviv, Israel); Univ. Prof. Dr. Michael J. STEVENS (Normal, Illinois, VSA); Univ. Prof. Dr. Nicolae GEORGESCU Postanschrift: Institut fur Philosophie und Psychologie „Constantin Rădulescu-Motru”, die Redaktion der Zeitschrift „Philosophisch-Psychologische Untersuchungen“, Calea 13 Septembrie, nr. 13, sector 5, 050711, Bukarest Telefon: 021.410.56.59; E-mail: cercetari@institutuldefilosofie.ro Webseite: http://www.cercetari.institutuldefilosofie.ro ERSCHEINT HALBJĂHRLICH Viii. Jahrgang, Nr. 2, Juli-Dezember, 2016 CERCETĂRI FILOSOFICO-PSIHOLOGICE Anul VIII iulie - decembrie 2016 Nr. 2 SUMAR STUDII Ș I CERCETĂRI HANS LENK, Le sport entre le Zen et le soi existentiel ...........................9 ALEXANDRU BOBOC, Zeit und Zeitbewusstsein bei Edmund Husserl .....................21 MARIUS AUGUSTIN DRĂGHICI, Despre conceptul de axiomă în Analitica transcendentală ..........................................................35 DANIEL NICA, Afectivitate și anti-modernitate. Problema afectelor la Spinoza și Nietzsche .............................................................43 OANA ȘERBAN, Premise kuhniene pentru o teorie a validității estetice. Limitele aplicării modelului structurii revoluțiilor științifice în artă ....................53 DORINA PĂTRUNSU, Dezvoltare și instituții. Dileme filosofice cu privire la strategiile de schimbare instituțională ..............................................67 CONSTANTIN STROE, Dimitrie Bolintineanu - un moralist uitat.......................83 DANIEL COJANU, Ipostaze ale naționalismului cultural în filosofia românească .....93 TITUS LATES, Scris și decădere în Caietele lui Cioran. Un colaj la 105 ani de la naștere ...103 MIHAI POPA, La mort â l'ombre de la vie. Essai sur le pessimisme de Cioran........109 VLAD BILEVSKY, Devenirea nihilistă sau agonia fără deznodământ ...................117 MIHAI ARDELEAN, Schimb de roluri din viață în creația artistică - sub semnul definirii unei matrice stilistice ........................................127 ILINCA BĂLAȘ, Figura Tatălui în societatea românească: legitim sau Ilegitim? .....141 POMPILIU ALEXANDRU, Procesul individuației în basmul Jack și vrejul de fasole 153 TITI PARASCHIV, VIOREL IULIAN TĂNASE, Efectul tehnologiei asupra creierului uman .....................................................................165 MIHAI PETRU CRAIOVAN, Relația dintre imaginea de sine și motivație în dezvoltarea profesională ..............................................177 IRINA HOLDEVICI, BARBARA CRĂCIUN, Hipnoterapia ericksoniană - o prezență activă în procesul terapeutic ............................................189 MONICA CLAUDIA BOER, ADELA CIOBANU, LAURA GHERMAN, IRINA GHINEA, Tulburarea bipolară cu ciclicitate rapidă - prezentare de caz ....197 MONICA CLAUDIA BOER, ADELA MAGDALENA CIOBANU, RALUCA LUPAȘCU, BOGDAN IONESCU, Tulburarea bipolară rezistentă la medicație -prezentare de caz ................................................203 Cercetări filosofico-psihologice, anul VIII, nr. 2, București, 2016, 226 p. NOTE ȘI REFLECȚII DRAGOȘ POPESCU, Note despre sinteză ..............................207 VIAȚA ȘTIINȚIFICĂ Simpozionul Național „Constantin Rădulescu-Motru”, ediția I, Tîrgu Mureș, 20-23 octombrie 2016, Filosofie, psihologie și cultură în orizontul Personalismului energetic (Alexandru Boboc) .........................215 NOTE DE LECTURĂ Alex Mihai Stoenescu, Țiganii din Europa și din România. Studiu imagologic, Editura RAO, București, 2014, 446 p. ......................221 PHILOSOPHICO-PSYCHOLOGICAL INVESTIGATIONS Year 8 July - December 2016 Nr. 2 CONTENTS STUDIES AND RESEARCHES HANS LENK, The Sport between Zen and the Existential Self .......................9 ALEXANDRU BOBOC, Time and Time-Consciousness in Edmund Husserl ..................21 MARIUS AUGUSTIN DRĂGHICI, The Concept of Axiom in the Transcendental Analytic ................................................................35 DANIEL NICA, Affectivity and Anti-Modernity. Spinoza and Nietzsche on Affects ...43 OANA ȘERBAN, The Kuhnian Premises for a Theory of the Aesthetic Validity. The Limits of Applying the Model of the Structure of Scientific Revolutions in Art .53 DORINA PĂTRUNSU, Institutions and Development. Dilemmas of the Strategies of Institutional Change .................................................67 CONSTANTIN STROE, Dimitrie Bolintineanu - a Forgotten Moralist ..................83 DANIEL COJANU, Hypostases of the Cultural Nationalism in Romanian Philosophy .93 TITUS LATES, Writing and Decay in Cioran's Notebooks. A Collage for the 100th Anniversary of His Birth ................................................103 MIHAI POPA, Death in the Shade of Life. Essay on Cioranian Pessimism ............109 VLAD BILEVSKY, Nihilistic Becoming and the Agony Deprived of Conclusion .........117 MIHAI ARDELEAN, A Role Switch from Life to Artistic Creation - Defining a Stylistic Matrix ..................................................................127 ILINCA BĂLAȘ, The Figure of the Father in the Romanian Society: Legitimate or Illegitimate? ...........................................................141 POMPILIU ALEXANDRU, The Individuation Process in Jack and the Beanstalk .........153 TITI PARASCHIV, VIOREL IULIAN TĂNASE, On the Technology Effect on Human Brain .....................................................165 MIHAI PETRU CRAIOVAN, Relationship Between Self-Image and Motivation in Professional Development ........................................177 IRINA HOLDEVICI, BARBARA CRĂCIUN, Ericksonian Hypnotherapy - an Active Presence in the Therapeutic Process ................................189 MONICA CLAUDIA BOER, ADELA CIOBANU, LAURA GHERMAN, IRINA GHINEA, Rapid-Cycling Bipolar Disorder - A Case Study ...................197 MONICA CLAUDIA BOER, ADELA MAGDALENA CIOBANU, RALUCA LUPAȘCU, BOGDAN IONESCU, Medication-Resistant Bipolar Disorder - A Case Study ............................................................203 Cercetări filosofico-psihologice, anul VIII, nr. 2, București, 2016, 226 p. NOTES AND REFLECTIONS DRAGOȘ POPESCU, Notes on Synthesis ...................................207 SCIENTIFIC LIFE National Symposium „Constantin Rădulescu-Motru”, First edition (Târgu-Mureș, 20-23 october 2016), Philosophy, Psychology, and Culture from the Standpoint of Energetic Personalism (Alexandru Boboc) ................215 READINGS NOTES Alex Mihai Stoenescu, Țiganii din Europa și din România. Studiu imagologic (Gypsies from Europe and from Romania. Imagological Study), Editura RAO, București, 2014, 446 p. ................................221 STUDII ȘI CERCETĂ RI 9 LE SPORT ENTRE LE ZEN ET LE SOI EXISTENTIEL HANS LENK The Sport between Zen and the Existential Self. The paper investigates some features of Zen meditation that are relevant to sports, being based on the ideas comprised in the seminal work of Eugen Herrigel Zen in der Kunst des Bogen-schiefiens. The author defends the idea that training and the related techniques, although important, don't make up the whole of sport preparation. Emotional experience constitutes an irreducible dimension. Experiencing intense emotions and the joy of successful endeavour come together in sport activities. Key words: Zen, existential self, sport training, emotional experience. Experience du flow et la dimension de la meditation « Chaque fois que tu cours, tu crees la dimension vecue de ta propre experience », dit Fred Rohe, un gourou Zen de la course. Avec cette phrase, nous sommes encore dans le registre du quotidien ; d'autres passages, en revanche, exaltent la mediation comme philosophie de l'existence : « L'experience de la meditation dans la course m'a fait decouvrir la possibilite de vivre mon existence tout entiere sur le mode de la meditation. J'ai le sentiment que je devrais apprendre a le faire. Ce que cela signifie pour moi ? Voila : je suis calme, rempli de courage, eveille, charge d'energie, chaque instant est present a ma conscience, il en sera ainsi jusqu'a ce que la vie s'arrete un jour dans ce corps. La meditation dans la course comporte donc deux aspects : le premier, c'est la joie de l'instant, le second, c'est le cheminement qui apprend a voir dans la course un symbole de la vie tout entiere ». ... « II n'y a pas de critere de mesure, il n'y a pas de victoires, il y a seulement la joie de la vie dans la danse de ta course. Toute existence renferme une part de joie ; tu ne la decouvres que dans l'instant - maintenant. C'est pourquoi, pris dans le mouvement fluide de ta danse, tu sauras aussi que tu ne peux pas courir pour un salaire futur ; tout ce qui est tien, c'est maintenant que tu le recois ! » Le zen dans le sport fait fureur. On a recours a des techniques du yoga dans l'entraînement mental. On recommande aussi au sportif le tao et l'art du non-agir, qui consiste a se laisser aller, a se laisser porter en s'abandonnant totalement. A la suite du travail pionnier d'Eugen Herrigel, Zen in der Kunst des Bogen-schiefiens [Le zen dans l'art du tir a l'arc], on a vu la culture zen apparaître dans les nouvelles methodes d'entraînement en rupture avec l'enseignement traditionnel. L'interpretation que donne Suzuki de la doctrine zen dans les arts martiaux du Japon ancien a exerce une grande influence. L'idee fondamentale, sur laquelle Suzuki revient Cercetări fdosofico-psihologice, anul VIII, nr. 2, p. 9-19, București, 2016 10 Hans Lenk 2 plusieurs fois (56, 59, entre autres), est la suivante : « L'exercice purement technique ne suffit pas. » Un maître « doit necessairement avoir atteint l’etape ultime de l'exercice spirituel, c'est-â-dire l'etat du non-creur », de la « perte du moi », de la « non- reflexion », de la « non-pensee », ou, sa reflexion annihilee, il est totalement absorbe, abîme dans l'exercice : « II s'agit de ne rien fixer, de ne rien “retenir”, de ne penser â rien, de n'avoir aucune idee distincte » (61, 53). Ce qui fait le veritable maître, ce n'est pas « la simple maîtrise technique d'un art », « il faut qu'il ait en meme temps penetre profondement son esprit ». II ne l'a saisi que lorsque son creur est en parfaite harmonie avec le principe meme de la vie, c'est-â-dire lorsqu'il a atteint cet etat psychique mysterieux que l'on qualifie ... de non-conscience. Arrive â ce point, tout art debouche sur le zen : sur une « saisie sans mouvement », « une sorte de savoir inconscient », une illumination vecue sur le mode intuitif, non intellectuel (47 sq., 58) : « Si tu appliques ces preceptes â la maîtrise de l'art du sabre, le comble de la perfection est atteint lorsque ton creur ne se preoccupe plus de savoir comment toucher l'adversaire, et cependant lui porte des coups d'une precision et d'une surete imparables lorsque tu te trouves en face de lui. Tu le terrasses sans meme songer que tu tiens un sabre â la main, et que tu as un homme en face de toi. II n'y a plus d'idee de Je et de Tu - tout est vide, l'adversaire, toi-meme, le sabre que tu brandis, les bras qui tiennent le sabre, meme l'idee du vide a disparu. C'est dans ce vide absolu que l'action surgit et s'epanouit de la maniere la plus admirable ... On peut dire la meme chose de l'art de la danse. II te suffit de prendre l'eventail dans ta main et de frapper du pied. Sitot que tu t'appliques â l'execution de tes mouvements, cette idee t'obsede, ton creur est retenu et ta danse est gâchee. S'abandonner totalement, cela veut dire oublier totalement le moi et tout ce qui se rattache au moi » : c'est Suzuki (55) qui cite ce passage extrait de la lettre du maître classique Takuan sur le lien entre le zen et l'art du sabre. Ces phrases sur la danse prefigurent dejâ la theorie de Kleist dans le « Theâtre de marionnettes » : lorsque la conscience s'empare du mouvement, elle detruit sa perfection et sa grâce (cf. A. Schwidder). Dans les doctrines esoteriques des ecoles d'escrime japonaise qui suivent la doctrine de Musaki, on lit les brefs poemes qui suivent (cites d'apres Suzuki, 60 sq.) : Une âme totalement libre de pensees et d'emotions n'offre pas de prise, meme au tigre. Avant le debut du combat La victoire est â celui-lâ Qui, insoucieux de son Moi, Habite l'origine, le Non-Moi Renoncer â son moi, s'abandonner totalement â l'action qui se deroule, s'exercer inlassablement : c'est aussi le chemin que Herrigel a suivi pour parvenir, au bout de cinq ans, â la maîtrise dans l'art du tir â l'arc. « Il vous faut apprendre la veritable attente », dit le maître de tir â l'arc â son disciple Herrigel (42). « Et comment l'apprendrai-je ? » « En vous detachant de vous- meme, en tournant resolument le dos â tout ce qui est vous-meme et votre moi, de sorte qu'il ne reste plus de vous que la tension sans intention. » « Cet etat, ou il n'existe plus rien qui soit objet de pensee, de projet, de visee, de desir, d'attente, cet etat dans lequel, sans s'orienter dans aucune direction particuliere, 3 Le sport entre le Zen et le soi existentiel 11 de par la plenitude d'une force que rien ne vient distraire, on se sent la force de franchir les limites du possible - cet etat, qui est fondamentalement absence d'intention et absence du moi, est qualifie par le maître de proprement “spirituel”. De fait, il est charge de vigilance spirituelle, c'est pourquoi on l'appelle aussi “veritable present d'esprit” » (48). Herrigel apprend progressivement « a danser ce ceremonial sans arc et sans fleche, au point que, apres quelques pas deja, nous nous sentions dans un etat de concentration inhabituel, et ce d'autant plus que nous prenions soin de favoriser les progres de la concentration par une legere detente du corps. Lorsque, ensuite, pendant la lecon, nous reprenions en main l'arc et la fleche, nous ressentions tout le bienfait de ces exercices personnels, et il nous etait facile, alors, de glisser a l'etat de “presence d'esprit” » (78). Cet art de se laisser porter, cet art de l'attente et de l'abandon de soi, dans lequel il semble ne plus y avoir de separation entre le moi, le tu et les objets, entre le maître et celui qui ne l'est pas, cet art qui est celui « du mouvement en l'absence de mouvement, de la danse en l'absence de danse, debouche sur le zen » (79), et transforme l'homme au plus profond de lui-meme. L'arc et l'epee ne servent pas a remporter une victoire, ce ne sont pas des armes, mais, selon Suzuki (44), des « objets spirituels ». II voit egalement l'expression de cette science intuitive, de cet etat de Non-Moi dans la description d'un combat du torero Belmonte : « Au dernier taureau, j'ai reussi, pour la premiere fois dans mon existence, a m'abandonner a la pure joie du combat ; les spectateurs s'etaient totalement evanouis de ma conscience. J'etais dans un tel transport, hors de moi-meme, que je le remarquais a peine » - il ne s'apercevait meme pas qu'il etait blesse (57 sq.). On comparera ce recit a celui de Billie Jean King (cit. FAZ Francfort, 3.8. 1983). L'exercice, comme le releve Durckheim (103 sq.), n'est pas le moyen d'atteindre un but qui serait la reussite exterieure, la victoire, il est le chemin qui conduit l'homme a lui-meme, a son humanite : « L'exercice cesse d'etre simplement le moyen d'acquerir la maîtrise d'un art. II devient une voie permettant de se venir en aide a soi-meme et de venir en aide aux autres, d'avoir acces a l'Etre ou de lui donner forme dans le monde. Ainsi compris, l'exercice devient un medium de toute conduite humaine authentique. » Herrigel ecrit (75 sq., 74, 77) : « Un jour, au moment ou partait ma fleche, le maître s'ecria : il est la ! Prosternez-vous ! » Alors qu'il avait reussi, dans l'obscurite, a placer sa premiere fleche au centre de la cible, et que la seconde etait allee se ficher dans l'encoche de la premiere, l'avait fait voler en eclats, pour venir se placer a cote d'elle au centre de la cible, le maître dit : « Moi au moins, je sais que ce n'est pas a “moi” a qui il faut attribuer le merite de ce cou : ca a tire, et ca a touche. Prosternons-nous devant la cible atteinte comme devant Bouddha ». « Comprenez-vous maintenant », me demanda un jour le maître, apres un coup particulierement reussi, « ce que cela veut dire : ca tire, ca touche ? ». La nouvelle conception zen du sport a fait fureur. Gallwey a ecrit des ouvrages sur le « tennis interieur », Rohe sur « le zen dans la course a pied ». D'autres voudraient appliquer le zen au ski de fond (Blackburn entre autres) ou utiliser des techniques de yoga dans le ski (Leuchs entre autres) : aujourd'hui, les skieurs de haute competition ont recours aussi a ces pratiques. Meme l'entraînement dans le football americain et dans 12 Hans Lenk 4 d'autres sports suit la mode du zen (Shaw, Sekida). Leonard (40 sq.) evoque l'experience de cet etat de concentration supreme, semblable au reve, ou le moi est aboli, telle que l'ont connue plusieurs coureurs de fond, golfeurs, joueurs de basket et de football, ainsi que l'aviateur Charles Lindbergh, le vainqueur de la traversee de l'Ocean. A partir de sa propre pratique de l'ai'kido, un sport d'autodefense japonais, et du tennis (60 sq., 98 sq., 94), il conjecture que l'athlete est un « corps charge d'energie en action », et plaide pour l'elargissement, l'assouplissement et la diversification de la conscience dans les exercices sportifs. II va jusqu'a parler du « flow de l'energie », et avec son entraîneuse au tennis, du « flow du tennis » (101, 105). La vie elle-meme devient pour lui le grand jeu du flow, le « Game of Games » (151 sq.), accessible a tous : « Chacun est un athlete en puissance. » Le jeu, dans la perception que l'on en a, est a lui-meme sa propre recompense (167 sq.). « A la fin, la course est a elle seule son propre salaire » (189), et ceci est valable pour tous les sports. La course a pied a des racines mythiques, elle reproduit une forme d'existence plus simple, elle atteste notre parente avec d'autres mammiferes, elle nous pousse a accomplir des actes qui exaltent notre vitalite. « Nos ancetres couraient a la poursuite de la nourriture et de l'amour » : la chasseresse mythique Atalante ne pouvait « etre conquise que par les hommes, mortels ou dieux, capables de la rattraper a la course » (178). Pour Leonard, la « qualite mythique » du sport est partout presente, cette « essence ludique de l'existence humaine » que l'on retrouve dans le jeu meme - de la vie - a des moments qui sortent de l'ordinaire, mais aussi bien dans la banalite du quotidien. La forme achevee en est le grand athlete (The Ultimate Athlete) qui, en tant que « modele, exemple, doit rester mythique » : il incarne un « ideal » universellement valable, dans lequel le corps, l'esprit et le courage s'unissent « dans la danse de l'existence » qui « deborde les frontieres », un ideal d'exploration de l'Etre, tant interieur qu'exterieur (250, 255 sq.). Meme en restant un peu plus prosai'que, on constatera aussi que le sport aide a mieux se connaître soi-meme. Il permet d'experimenter les limites de ses capacites physiques et psychiques. Ici, « les hommes peuvent vivre pleinement leur vie, en quete d'emotion, de defi et de risque, s'imposer volontairement des contraintes pour tenter ensuite de les vaincre. Les etres humains jouissent du sentiment de leur puissance et de leur maîtrise d'eux- memes. C'est une des raisons qui les poussent a rechercher les defis pour les vaincre. L'experience authentique (ou le sentiment) que l'on est capable de venir a bout d'un defi, de dominer la situation, procure une immense satisfaction. » Orlick (12 sq.) poursuit en disant que lorsque l'on goute aux « delices de l'incertitude », le « sentiment de vecu lui-meme devient un but » : « Chacun recherche son propre niveau d'exigence et de performance ». Lorsque l'on descend un rapide en kayak, « on ne conquiert pas un courant, on “eprouve” » : « le risque calcule le sentiment de la valeur de l'instant present, l'intensite de ce que l'on est en train de vivre permet d'arriver a la detente, a la serenite, et d'une certaine maniere a une plus grande qualite de vecu. On est en quete d'un accomplissement personnel, on ne cherche pas a remporter une victoire sur d'autres ou sur le fleuve. Bien des sports peuvent se concevoir de cette maniere. » « Le sport est un medium qui permet a l'individu de s'ouvrir au sens de la finalite et du defi permanent, le rend permeable a une gamme d'emotions dont il est tres difficile de faire 5 Le sport entre le Zen et le soi existentiel 13 par ailleurs l'experience. » Mallory, l'alpiniste legendaire parti a la conquete de l'Everest dans les annees vingt et disparu la-bas sans que personne sache s'il avait « vaincu » le sommet, « pratiquait l'escalade comme une technique d'introspection », d'exploration de son « esprit », de ses reactions, et « notamment des rapports entre le sentiment et la coordination des muscles ». Parlant de l'ascension de l'Everest, Mallory disait : « Qui avons-nous conquis ? Personne d'autre que nous-memes. Avons-nous gagne un royaume ? Oui et non. Nous avons comble notre desir, accompli une tâche essentielle. C'est au prix d'une lutte que nous avons conquis un sens ; jamais nous n'y serions parvenus autrement » (cit. Orlick, 14 sq.). Sans tomber dans les effusions lyriques de la mode zen, le theoricien du comportement Csikszentmihâlyi (21 sq., 24 sq., 30, 32 sq., 35 sq.) evoque les activites gratuites, celles que l'individu recherche pour elles-memes ou pour l'experience vecue qu'elles procurent - en presentant meme parfois tous le symptomes du manque - ; il s'attache a decrire leur structure interne et la satisfaction interieure qu'elles procurent. C’si'kszentmihâlvi (36 sq.) caracterise l’« experience globale vecue par les gens lorsqu'ils s'abandonnent totalement a l'action - comme flow ». La personne enregistre ses actes, sans avoir conscience de les percevoir, sans ressentir son action comme coupee d'elle-meme ; l'attention est focalisee sur un champ restreint de stimuli ; la personne s'oublie, elle perd la conscience d'elle-meme ; les tâches a remplir se traduisent clairement en termes de gestes a executer (38-46). La personne controle ses actes et son environnement. L'experience du flow naît du processus lui-meme, elle est independante de son resultat ou de la presence d'un public (42, 76). Decouvrir des choses nouvelles, accepter et analyser un defi, resoudre un probleme et confronter son habilite et ses capacites personnelles a des « actions physiques ou symboliques » : telles sont pour Csikszentmihalyi (30 sq., 181) les caracteristiques des actions susceptibles de mener a l'experience du flow ; celle-ci peut survenir de maniere analogue dans le cas d'un travail professionnel qui engage la totalite de la personne, dans l'activite de creation, par exemple, mais aussi chez des chirurgiens (123 sq.) : la distinction courante entre jeu et travail n'a plus cours ici. Dans l'etat du flow la personne qui agit « focalise son attention sur un champ restreint de stimuli, oublie ses problemes personnels, perd la notion du temps et la conscience d'elle-meme ; elle se sent competente, en pleine possession de ses moyens ; elle est profondement en harmonie, en communion avec son environnement » (182). Cette experience toutefois n'est pas accessible a tous, ni a tous moments, meme dans le cas d'une activite qui s'y prete. En revanche, elle peut intervenir dans le cas d'actions quotidiennes, sous l'aspect de « micro-flow » (140 sq.). Outre la danse de rock, l'auteur s'interesse tout particulierement a l'escalade de rochers - differente de l'ascension spectaculaire des sommets, qui represente une forme d'exploit reconnue -, comme exemple d'activite sportive susceptible de conduire au « flow » rythmique (74 sq.). Dans l'escalade de rochers, ainsi que des personnes interviewees l'ont declare a Csikszentmihalyi (81 sq., 85 sq.), les souvenirs et les problemes quotidiens disparaissent. L'escalade « devient un monde en soi, doue d'une signification propre. C'est une affaire de concentration. Lorsque tu es dans cette situation, elle devient incroyablement reelle, et elle t'absorbe prodigieusement. Ton univers se limite a cela. » Le monde exterieur est « 14 Hans Lenk 6 exclu ». L'escalade « te catalyse ... Les mouvements ... s'enchaînent les uns des autres ». « C'est une danse esthetique ». Les mouvements « se fondent en un seul ». « L'action fusionne avec l'attente » : « On a le sentiment agreable d'etre totalement implique. On devient comme un robot, non, plutot comme un animal ... on se perd dans les sensations kinesthesiques ... Une panthere sur un rocher, ramassee, prete â bondir. » II faut « s'abandonner totalement â l'escalade ; il faut que la pensee fasse corps avec le rocher. C'est le summum de l'implication dans le sport, de la participation. C'est le sentiment du zen, c'est comme la meditation et la concentration. On s'efforce de diriger son esprit sur un point ... Mais lorsque cela devient automatique, c'est comme si on n'avait plus de moi. On ne sait pas comment, mais șa se passe comme șa devait se passer, sans meme que l'on y pense, ou que l'on fasse soi-meme quelque chose : șa se fait, et c'est tout. Et pourtant, on est plus concentre. » Un alpiniste qui avait fait l'ascension du Matterhorn (Eberl, loc. cit., 86) parle de l'un de ces rares moments d'unite. « Presque orgiaque, ou je me suis oublie moi-meme et perdu dans l'action ». Que l'on pense â Athikte. L'experience du flow est rare, elle est vecue comme exceptionnelle, comme une activite signifiante, meme, de nature transcendante, religieuse, â contenu symbolique. C'est pourquoi plus d'un alpiniste (par exemple le disparu celebre de l'Everest, Mallory) parle de son sport comme d'une « forme d'art » : « Les alpinistes sont tous des artistes ..., parce qu'ils cultivent l'experience de l'emotion pour elle-meme » (loc. cit., 90). Le contenu symbolique peut etre l'union avec la nature ou la comprehension de soi, ou bien encore une critique de la societe. Les normes quotidiennes sont pour ainsi dire suspendues ; on pose le pied sur une terre nouvelle, sur un sol vierge, et c'est l'experience apparemment destructuree du flow qui permet de poser les premiers jalons (Turner). Csi'kszentmihâivi decrit l’experience du flow dans l’escalade de rochers par opposition â la regularite de la vie normale, â l'aide de la liste suivante (96 sq.) : « focalisation de l'esprit sur un point ; clarte, possibilite de maîtriser les limites, ordres, decisions, reactions ; fusion entre l'action et la perception ; presence du danger, mais evalue et controle ; visions de bonheur, sante ; abolition du temps ; orientation processuelle ; reference au caractere gratuit de l'acte, â sa recompense intrinseque ; conquete de l'inutile ; integration de l'esprit et du corps ; comprehension de sa veritable identite, integration du moi ; communication directe et immediate avec d'autres qui sont places dans la meme situation ; veritable et parfaite dependance â l'egard d'autres ; sens de la place de l'homme dans l'univers ; unite avec la nature ; accord de la psychologie et de l'ecologie ; relief du “lâ-bas en haut” ; rencontre des questions ultimes ». En bref : l'escalade, dans l'experience du flow, est vecue comme temps fort, centre de l'existence, valeur supreme ; c'est une experience marquante, qui transforme la vie ; elle « associe totalement le corps et l'esprit â la tâche â faire, valorise la capacite de celui qui agit, et meme confere une valeur â sa vie » (99). C'est une ample recompense interieure. J'ai decrit ailleurs, â partir de ma propre experience, des etats de transe hyperactifs de nature « intrinsequement motivante », tels que l'on peut les connaître meme dans un sport commun comme celui de l'aviron. Notre existence est une realite qu'il est impossible de mettre en doute, ou de concevoir de maniere purement theorique, elle a une coloration â la fois existentielle et 7 Le sport entre le Zen et le soi existentiel 15 esthetique. L'agir concerne la personne tout entiere. Il arrive par moments que celle-ci soit l'action, le courant du mouvement, et apparemment son centre actif. Dans les interpretations qu'elle donne du sport, la philosophie existentialiste (en particulier Slusher) fait egalement reference a ces experiences vecues : elle les concoit comme « la verite profonde », l'existence « authentique » ou la forme dans laquelle elles s'expriment. Pour Slusher (68, 105 sq., 86 sq., 90 sq.) le sport n'est « pas un aspect secondaire de la vie, mais bien plutot une manifestation essentielle des valeurs de l'existence » : on serait « tente de dire que l'homme n'existe pleinement que lorsqu'il s'implique dans le sport » : « Le sport devoile le fondement de l'existence humaine », il offre une chance de realiser son existence personnelle ; l'individualite et la personnalite propres s'y expriment, le moi est mis a l'epreuve, il se decouvre, il se grandit, se confirme, se realise, dans ce defi qui le pousse a exister, a s'elever au-dessus du quotidien, a se decouvrir et a s'explorer lui-meme. On ne peut parvenir a l'authenticite interieure et a la « verite de l'Etre », selon Slusher (61, 159, 27, 201 sq., 107, 161, 125, 204 sq.), qu'en posant des actes et des choix qui mettent en jeu, ou meme en danger, l'existence de la personne. Le risque de la defaite, ou meme le danger mortel que comportent ces actes et ces decisions personnelles rehausse - voire permet d'atteindre - l'« authenticite interieure » qui est l'Etre de la personne. « Etre, c'est risquer » (217). Dans des sports dangereux, l'homme remporte une victoire symbolique sur la mort, en surmontant la crainte de mourir (192 sq.). « Le sport est exigeant pour l'homme, il le met au defi de tout risquer » (151). Ce n'est pas seulement le « sens de l'emotion » qui se devoile et se forge ici, mais le « sens de l'Etre » (95 sq.). Dans le sport, « il est impossible de fuir ou de se leurrer sur soi-meme »; en prenant le risque de la defaite ou de l'echec, en s'efforcant de tenir bon, de perseverer, de se surpasser, en combattant victorieusement de fausses idoles, le sportif fait usage de sa liberte et parvient a « l'Etre authentique », et a la « veritable existence » personnelle (156 sq.). On remarquera le ton dramatique que prend l'auteur lorsqu'il s'engage temerairement dans une interpretation existentialiste du sport comme centre de l'Etre. Slusher (174, 205, 5, 83) rapporte quelques temoignages de coureurs, tres parlants ; les propos d'une skieuse, qui commente de maniere assez interessante une chute catastrophique aux eliminatoires des Jeux olympiques - et, surtout, il laisse la parole a un surfer, van Dyke : « Les sportifs pratiquent le surf pour conforter leur moi, pour remplacer quelque chose qui, autrement, manquerait dans leur vie ... Ils ont, au fond d'eux- memes, le sentiment qu'ils se donnent a une activite denuee de signification (precise). L'homme a besoin d'un exutoire qui lui procure une satisfaction personnelle. Le surfing lui donne le sentiment d'accomplir un exploit, mais en quelques secondes, c'est fini, et il faut repartir a zero. Chevaucher sur les vagues, cela devrait etre un plaisir. Or, ce n'en est pas un. C'est l'angoisse absolue. Faire du surf en pleine mer, l'exigence d'aller plus loin, pour se prouver que l'on n'a pas peur. Une fois, ma planche s'est brisee ... je savais que j'etais dans une situation critique ... Et alors, je me suis rendu compte que tout etait une vaste rigolade. Je fais encore du surf, parce que je suis victime de la culture dans laquelle je suis. Je ne peux pas la transcender » (83). 16 Hans Lenk 8 Passons sur l'outrance de l'expression. Chez Slusher, il est toujours question du sport en general ; l'analyse existentielle s'applique indifferemment a toutes sortes de sports, alors qu'il faudrait etablir des distinctions. L'auteur reste donc a un niveau de trop grande generalite et d'abstraction lorsqu'il utilise le meme registre du vecu existentiel pour analyser des sports esthetiques, comme la gymnastique, et des sports de combat violent, tels que la boxe ou le football. Outre cela, la definition de l'« authenticite » donnee par Slusher n'est pas assez rigoureuse. De la sorte, la veritable nature de l'authenticite reste obscure. On se posera aussi la question de savoir si l'affect existentiel est inherent au sport, ou si une faible minorite d'athletes seulement en font l'experience. Et pourquoi le sport, precisement, devrait-il etre le contenu essentiel, voire le tout de l'existence du moi ? N'y a-t-il pas d'autres actions sources d'experiences extraordinaires - telles qu'on les trouve chez Csikszentmihalyi ? Ne pourraient-elles pas, elles aussi, jouer un role central dans l'interpretation existentialiste du moi ? La philosophie existentialiste est radicalement individualiste ; elle neglige presque totalement l'importance des facteurs sociaux, pourtant decisive dans l'existence. Cette lacune se fait sentir dans l'interpretation existentialiste de l'activite sportive, qui peche aussi par exces d'individualisme, et serait valable tout au plus dans le cas du sport individuel. Elle demanderait a etre completee par une etude des aspects sociaux. Hyland a certes tente de donner une interpretation existentialiste du basket dans la ligne de la philosophie de Heidegger, mais il est artificiel, me semble-t-il, de faire intervenir ici la crainte de la mort, des pressentiments funebres et, de facon generale, l'angoisse existentielle. La fin du jeu ne marque pas symboliquement le terme de l'existence. Tout au plus peut-on transposer formellement l'Etre-en-avant-de-soi du joueur au cours de la partie. Hyland lui-meme percoit la difficulte d'appliquer des concepts tels que « solitude », « souci », ainsi que le terme vague « On » ( Heidegger), a l'interpretation du jeu de basket. La reference a la mort, l'Etre-en-avant-de-soi chez Heidegger sont caracteristiques de cette philosophie, qui est un hymne a l'individu. L'accent est mis au plus haut point sur l'unicite de la personne. Elle n'est pas degagee de la temporalite, elle ne s'oublie pas elle-meme. Elle se definit par son individualite radicale et le caractere unique de son experience vecue. Ce qui est tout a fait different de l'experience du flow decrite par Csikszentmihalyi (par exemple dans l'escalade de montagne, ou dans la danse de rock), ou l'individu s'oublie lui-meme, ou il est affranchi du temps. On pourrait dire la meme chose de l'experience de l'abolition du moi dans le zen. Tous, certes, font reference a l'existence personnelle, en mettant l'accent sur la dimension emotionnelle, l'elevation de la conscience, l'engagement total, le serieux du lien a l'activite, le caractere vecu, la subjectivite, ainsi que le pathos de l'expression (celui-ci se retrouve de maniere presque identique dans la conception de la philosophie zen et dans l'existentialisme). Cependant, il existe une difference radicale entre les deux approches : l'existentialisme est radicalement individualiste, tandis que la philosophie zen fait precisement abstraction de l'individu. Dans cette mesure, les deux conceptions sont incompatibles, a moins qu'elles ne fassent reference a des caracteres ou des moments differents de l'activite sportive. L'exemple de l'escalade, qui represente, comme on le sait, une forme de sport a forte tonalite existentielle, fait ressortir nettement cette difference : pour l'existentialisme, 9 Le sport entre le Zen et le soi existentiel 17 ce sont ici la personne et son existence qui sont en jeu ; la conscience de l'individualite, de son unicite est exacerbee par la proximite de la mort - la sensation d'« etre suspendu dans le neant » est ici une experience limite caracteristique. Au contraire, le moment du flow dans l’escalade de rocher neglige cette « verite de l’Etre » presente dans le peril de l'existence, il ignore la menace du danger et le caractere unique de l'experience vecue sur le mode individualiste. II « transcende l’individu », comme le disait Maslow (65). Lorsque des approches aussi incompatibles pretendent egalement rendre compte des temps forts du vecu sportif, elles ne peuvent avoir de valeur generale, elles sont partielles, ou limitees â des moments intenses de nature tres diverse. Cela dit, elles ont toutes quelque chose de plausible en soi : l’engagement total dans le sport de haute competition, le risque constamment present de l’echec, la sollicitation de la personne et du sens, la concentration presque exclusive sur le sport - tout ceci fait apparaître le sport comme vital. II est davantage que « la chose accessoire la plus importante au monde » (Peets). L’entraînement, la motivation, l’investissement de temps et d’energie : autant de raisons qui poussent le sportif d’elite, aujourd’hui, â faire de la competition sportive, « l’essentiel » auquel il donne toutes ses pensees, toute sa vie, auquel il tient pour ainsi dire par toutes les fibres de son etre. II vit dans le sport, croit ne vivre qu’en lui. Le sport signifie pour lui beaucoup plus qu’une simple activite. Cette importance qu’il se figure, tout en l’eprouvant comme « realite », ainsi que le role des dispositions psycho-physiologiques fondamentales conferent au vecu sportif de nombreux athletes de haute competition, de fait, une coloration existentielle, en intensifiant la concentration du moi et la conscience du temps. Ceci s’oppose â l’experience dejâ decrite du flow, ou l’individu se depouille de son moi, s’affranchit du temps et s’integre dans l’environnement. Cependant, ces moments d’intensite restent des instants isoles. Les experiences de flow sont des evenements rares, uniques, exceptionnels : certes, ils affectent la maniere generale de sentir et de se situer, ils conferent â la personne et â son action une valeur particuliere, mais ils ne peuvent pas s’apprehender dans la totalite. De meme, l’experience existentialiste de l’isolement ne peut pas definir le tout du vecu et de l’experience sportive (car, ainsi que nous l’avons dejâ mentionne, elle neglige la dimension sociale - et tout autant l’aspect rationnel). Ces deux approches, differentes, ne nous livrent donc que des aspects fragmentaires, qui, â ce titre, revetent une importance exceptionnelle, mais dans une certaine mesure seulement. Toutes deux devraient renoncer â employer le langage de l’hyperbole. Et cesser de pretendre representer la seule interpretation valable du sport. La philosophie du zen, comme le discours existentialiste, s’abritent derriere des paradoxes tels que « l’art en l’absence d’art », « la danse en l’absence de danse », « le mouvement en l’absence de mouvement » (Herrigel 79) ou alors des formules telles que : dans le sport « l’homme se transcende lui-meme et peut emerger potentiellement par la decouverte de soi, l’instant present est dans le sport « davantage que le maintenant' ». Slusher (89 sq., 206) continue en insistant sur le fait que « l’homme doit echapper au monde reel et penetrer dans le royaume de l’art qu’est le sport pour definir son Etre authentique ». Ces approches, formulees dans une serie de definitions dialectiques, paradoxales, ou meme contradictoires dans les termes, semblent 18 Hans Lenk 10 demasquer l'impuissance du langage a apprehender la dimension du vecu sportif. Faust (dans Faust de Goethe , v. 534 ff.) exprimait la meme chose avec plus de bonheur : « Si vous ne le sentez pas, vous ne l'obtiendrez jamais par force. Si cela ne vient pas de l'âme ... » et « Le sentiment est tout - le nom est echo et fumee ». Le langage est-il vraiment si pauvre, se prete-t-il si peu a la representation de la vie et de l'action ? Dans l'approche du flow, il y parvient cependant, meme si c'est par le truchement d'une metaphore, meme si les personnes interviewees ont eu recours a des formules paradoxales du meme genre. Toutes ces approches ont cependant au moins un point commun, par Csikszentmihâivi (181) : ces experiences inhabituelles se rapportent a des « defis signifiants pour l'individu », « des decouvertes creatrices ou des projets nouveaux », des « problemes a resoudre » et des « difficultes » ; les solutions ne se trouvent qu'au prix d'un effort personnel considerable, dans une action gratuite procurant une satisfaction interieure. Le lien indissoluble entre l'action et le moi, mis en valeur par des alpinistes dans l'etude de Csikszentmihâlyi (39, 81 sq. ; 86 sq.), se formule dans l'approche existentialiste du depassement de soi et dans le concept de l'oubli de soi de la philosophie zen. C'est dans l'action que reside le sens, c'est dans l'action que reside l'Etre propre. Ces deux approches refletent la meme situation d'exception orgiaque, la meme exaltation de l'intensite du sentiment. Au paroxysme de l'emotion, l'experience de soi la plus intense se confond avec la perte de soi - celle que l'on eprouve par exemple dans l'orgasme. Apres avoir etabli le record du monde du lancer du poids, l'athlete americain declarait il y a quelques mois a la television qu'il avait vecu ce moment-la un veritable « throwgasm ». Juri Wlassow, vainqueur des Jeux olympiques de la classe poids lourds des halterophiles en 1960 (et qui par ailleurs ecrivait aussi des poemes), evoquait l'experience de la tension supreme dans l'effort de la facon suivante : « Lorsque le sang cogne dans ta tete, tout ce tait d'un seul coup en toi. Tout semble beaucoup plus clair et plus plane qu'avant, comme lorsque l'on braque sur toi de grands projecteurs. Dans un instant comme celui-la, tu es convaincu que tu possedes toutes les energies de ce monde, que tu es capable de tout, que tu as des ailes. Rien n'est plus precieux dans la vie que cet instant » (FAZ Francfort, 3.8.83). D'un certain point de vue, ces approches diverses se rejoignent : l'entraînement et la technique sont importants, mais ils ne sont pas tout. Le vecu emotionnel fondamental - surtout dans le cas d'une performance tres exigeante, ou d'une action tres intense - possede une dimension irreductible. Gratuite et motivation intrinseque, vecu emotionnel intense, joie de l'activite reussie, conquete de l'« authenticite » (qu'elle soit individualiste ou detachee du moi dans le rythme du flow) - tout ceci peut se rencontrer dans les experiences phares de l'agir sportif, tout comme dans l'exercice du jeu ou de l'art, ou bien encore dans d'autres experiences de l'extase. Le sport est-il en mesure, comme l'art du sabre japonais ou celui du tir a l'arc, de faire vivre des experiences intenses, qui conferent a ces actions une joie d'une essence particuliere ? « Depasser l'ennui et l'angoisse », selon la formule qui sert de titre a l'ouvrage de Cs^kszentmihâlyi - depasser aussi le niveau de preoccupations, et 11 Le sport entre le Zen et le soi existentiel 19 de la retribution materielle ? Pour celui qui les maîtrise, toutes ces activites gratuites renferment en elles-memes leur recompense. Par le jeu des motivations personnelles, l'acte sportif, affranchi de toutes fins etrangeres a sa nature, peut trouver un sens plus profond dans le processus lui-meme, la dimension vecue, l'engagement total qu'il implique. « Tu n'attraperas jamais le petit du tigre si tu ne te hasardes pas dans son repaire », disait le moine zen Yuan-Wu (cit. Suzuki, 125). Et dans les Actes des Apotres, nous lisions deja : « La grandeur de l'art te fait delirer. » Le sport est-il un art ? (cf. Lenk 1985) Litterature Csikszentmihalyi, M., BeyondBoredom andAnxiety, San Francisco/ Londres, 1975. Herrigel, E., Zen in der Kunst des Bogenschieftens, Weilheim, 1965. Kleist, H. v., Uber das Marionettentheater, Frankfurt, Insel 1980 (Andere Ausg. Frankfurt 2007). Lenk, H., Die achte Kunst : Leistungssport-Breitensport, Zurich-Paderborn, 1985. Leonard, G., The Ultimate Athlete, New York, 1974. Orlick, T., In Pursuit of Excellence, Champaigne, IL, 1980. Rohe, F., Zen des Laufens, Oldenburg, 1982. Slusher, H., Man, Sports and Existence, Philadelphie, 1967. Suzuki, D.T., Zen und die Kultur Japans, Hambourg, 1958. (Traduit par ANNE LAGNY) ZEIT UND ZEITBEWUSSTSEIN BEI EDMUND HUSSERL* ALEXANDRU BOBOC Time and Time-Consciousness in Edmund Husserl. Husserl’s approach to the time and time-consciousness becomes intelligible in the context of his theory of constitution. The present study proves that both objective time of nature and historical time are constituted in the immanent time of consciousness; a decisive aspect is the development of the intentional nature of time-consciousness and the function intentionality has in constituting a phenomenological horizon in which what appears is more than the mere fact, is the corresponding form of the phenomenological understanding of time: “lebendige Gegenwart” (living present). Keywords: time, time-consciousness, intentionality, theory of constitution, intentional ego, phenomenological experience. 1. Husserls Phanomenologie im Denken der Gegenwart. Das Zeitproblem hat auch in der Philosophie der Gegenwart eine groBe Bedeutung erlangt. Das aber in vielfaltiger Weise und immer „im Zusammenhang mit den verschiedensten Einzelwissenschaften, z.B. Psychologie, Physik, Biologie, Geschichts - und Literaturwissenschaften. Auch auBerhalb von Wissenschaften und Philosophie ist die Zeit in der Kunsten und in der Literatur sowie in der Kulturkritik zum Problem gemacht worden ... Besonders die Phanomenologie hat sich seit Husserls Bemuhungen um die Gewinnung eines tragfahigen Subjektivitatsbegriffs mit dem Thema Zeit intensiv beschaftigt”* 1. In diesem Sinne treten die allgemeinen Strukturen hervor, die sich aus der phanomenologischen Analyse der Erfahrung ergeben. „Erfahrung im ersten und pregnanntesten Sinne - unterstrich Husserl - ist somit als direkte Beziehung auf Individuelles definiert”; „der Ruckgang auf die Welt der Erfahrung ist Ruckgang auf die «Lebenswelt», d.i. die Welt, in der wir immer schon leben, und die den Boden fur alle Erkenntnisleistung abgibt und fur alle wissenschaftliche Bestimmungen”2. Auf diesem Weg zum Unmittebaren der Erfahrung konnte z. B. die Ubereinstimmung zwischen der Phanomenologie und den neueren Tendenzen in der modernen Kunst verstanden werden: „Beiden, der Phanomenologie und der Malerei * Dem Aufsatz liegt ein Vortrag zugrunde, der am 27. September 2008 auf die Tagung der Deutsch- Rumanischen Akademie, Mainz gehalten worden ist. 1 E.W. Orth, Einleitung, in: Studien zum Zeitproblem in der Philosophie des 20. Jahrhunderts, in: Phanomenologische Forschungen, Bd. 13, Verlag K. Alber, Freiburg/Munchen, 1982, S. 7. 2 E. Husserl, Erfahrung und Urteil. Untersuchungen zur Genealogie der Logik (hrsg. von L. Landgrebe), F. Meiner, Hamburg, 1972, S. 21, 38. Cercetări filosofico-psihologice, anul VIII, nr. 2, p. 21-34, București, 2016 22 Alexandru Boboc 2 war in einer «Wende zum Objektiven», zur Gesamtwirklickeit, die Suche nach Unmittelbarkeit, nach Năhe gemeinsam. Die Wirklichkeit sollte nicht indirekt, im Bild, im Symbol ... in der Formel, im abgeleiteten Begriff, in der Konvenzionen erscheinen, sondern als sie selbst faBbar ist”3. Die „reine Phănomenologie”, „die wir als Grundwissenschaft der Philosophie nachweisen wollen, - schrieb Husseri - ist eine wesentlich neue, vermoge ihrer prizipiellen Eigentumlichkeit dem naturlichen Denken fernliegende und dahrer erst in unseren Tagen nach Entwicklung drăngende Wissenschaft. Sie nennt sich eine Wissenschaft von «Phănomenen». Auf Phănomene gehen auch andere, lăngt bekannte Wissenschaften ... Wie verschieden in solchen Reden der Sinn des Wortes Phănomen sein und welche Bedeutungen es irgend noch haben mag, es ist sicher, daB auch die Phănomenologie auf all diese «Phănomene» und gemăB allen Bedeutungen bezogen ist: aber in einer ganz anderen Einstellung, durch welche sich jeder Sinn von Phănomen, der uns in den altvertrauten Wissenschaften entgegentritt, in bestimmer Weise modifiziert”4. Die phănomenologische Stellungsnahme und Erfassung ist fur jedermann und jederzeit das Hauptmittel seines Weltbezugs. Im Rahmen der phănomenologischen Annăherung an die Wirklichkeit stellt sich eine Erfahrungsmodellierung dar, die fur jeden Form der Erfahrung eigen ist. Mit einen solchen Verfahren kundigt sich an, eine neue Epoche der wissenschaftlichen Erneuerung. 2. Die phanomenologische Analyse des Zeitbewusstseins. Husserl hat sowohl dem Problem der Zeit wie auch dem des ZeitbewuBtseins eine Reihe eingehenden Untersuchungen gewidmet: „Die Analyse des ZeitbewuBtseins -unterstrich Husserl - ist ein uralter Kreuz der deskriptiven Psychologie und der Erkenntnistheorie. Der erste, der die gewaltigen Schwierigkeiten, die hier liegen, tief empfunden und sich daran fast bis zur Verzweiflung abgemuht hat, war Augustinus. Die Kapitel 14-28 des XI. Buches der Confessiones muB auch heute noch jedermann grundlich studieren, der sich mit dem Zeitproblem beschăftigt. Denn herrlich weit gebracht und erheblich weiter gebracht als dieser groBe und ernst ringende Denker hat es die wissensstolze Neuzeit in diesen Dingen nicht. Noch heute mag man mit Augustinus sagen: si nemo a me quaerat, scio, si quaerenti explicare velim nescio...”5. Unter dem Titel: „Die phănomenologische Zeit und das ZeitbewuBtsein” hat Husserl schon fruher (1901, 1913) wichtige Untersuchungen untergebracht. Die Hauptidee lautet: „die phănomenologische Zeit als allgemeine Eigentumlichkeit aller Erlebnisse”; wohl zu beachten ist der Unterschied „dieser einheitlichen Form 3 H. Reiner Sepps, Annăherung an die Wirklichkeit. Phănomenologie und Malerei um 1900, in: EdmundHusseri und die phănomenologische Bewegung. K. Alber, 1988, S. 80. 4 E. Husserl, Ideen zu einer reinen Phănomenologie und phănomenologischen Philosophie, Erstes Buch (1913, neu hrsg. von K.Schuhmaim), in: Husserliana, Bd. III/1, Kluwer, 1995, S. 3. 5 E. Husserl, Die Vorlesungen uber das innere Zeitbewusstsein aus dem Jahre 1905. in: Zur Phănomenologie des inneren Zeitbewufitseins (hrsg. von R. Boehm), in: Husserliana, Bd. X, M. Nijhoff, Haag, 1966, S.3. 3 Zeit und Zeitbewusstsein bei Edmund Husserl 23 aller Erlebnisse”, „in einem Erlebnisstrome (dem eines reinen Ich) aber, und der «objektiven», d.i. der kosmischen Zeit”6. Durch die „phanomenologische Reduktion”7 findet die Einordnung der „phanomenologischen Zeit” in „die kosmische Zeit”statt: „Die kosmische Zeit verhalt sich zur phanomenologischen Zeit in gewisser Weise analog, wie sich die zum immanenten Wesen eines konkreten Empfindungsinhaltes (etwa eines visuelen im Felde der visuellen Empfmdungsdaten) gehorige «Ausbreitung» zur objektiven raumlichen «Ausdehung» verhalt, namlich der des erscheinenden und sich in diesen Empfindungsdatum visuell «abschattenden» physisches Objektes”8. Von groBer Bedeutung ist die folgende Erklarung: „So wie es widersinning ware, ein Empfindungsmoment, wie Farbe oder Ausbeitung mit dem sich dadurch abgeschattenden dinglichen Moment, wie Dingfarbe und dingliche Ausdehung, unter diesselbe Wesensgatung zu bringen: so auch hinsichtlich des phanomenologischen Zeitlichen und des Weltlichen. Im Erlebnis und seinen Erlebismomenten kann sich transzendente Zeit erscheinungsmaBig darstellen; aber prinzipall hat es hier wie sonst keinen Sinn, zwischen Darstellung und Dargestelltem bildliche Ăhnlichkeit zu supponieren, die als Ăhnlichkeit Wesenseinigkeit voraussetzen wurde”9. Die phanomenologische Analyse des Zeitbewusstseins druckt auch die obenumrissenen Denkrichtung aus: „Darin liegt, wie bei jeder solchen Analyse, der vollige AusschluB jedweder Annahmen, Festsetzungen, Uberzeugungen in betreff der objektiven Zeit (aller transzendierenden Voraussetzungen von Existierenden)”10. Die Analyse betrifft nicht so „die Existenz einer Weltzeit, die Existenz einer dinglichen Dauer u.dgl., sondern erscheinende Zeit, erscheinende Dauer als solche. Diese aber sind absolute Gegebenheiten, deren Bezweiflung sinnlos ware”11. Genauer: „Mit Wirklichkeit haben wir es nur zu tun, insofern sie gemeinte, vorgestellte, angeschaute, begrifflich gedachte Wirklichkeit ist. Bezuglich des Zeitproblems heiBt das: die Zeiterlebnisse interessieren uns. DaB sie selbst objektiv zeitlich bestimmt sind, daB sie in der Welt der Dinge und psychisches Subjekte 6 E. Husserl, Ideen zu einer reinen Phanomenologie ..., S. 180-181. 7 In: Ebenda, S. 106: „Anstatt die zum naturkonstituierenden Bewusstsein gehorigen Akte mit ihren transzendenten Thesen in naiver Weise zu vollziehen ... setzen wir all diese Thesen «auBer Aktion», wir machen sie nicht mit; unseren erfassenden und theoretisch forschenden Blick richten wir auf das reine Bewufitsein in seinem absoluten Eigensein” Anders gesagt, eine „reflexive” Stellungsnahme, die phanomenologische Einstellung” im Unterschied zur „naturlichen Einstellung”. Was bleibt ist so das reine BewuBtsein als Feld phanomenologischer Erfahrung. 8 Ebenda, S. 181. 9 Ebenda, „Diejenige Zeit, die wesensmaBig zum Erlebnis als solchem, mit ihren Gegebenheitsmodis des Jetzt, Vorher, Nachher, des durch sie modal bestimmten Zugleich, Nacheinander usw., ist durch keinen Sonnenstand, durch keine Uhr, durch keine physische Mittel zu messen und uberhaupt nicht zu messen” (Ebenda). 10 E. Husserl, Zur Phanomenologie des inneren Zeitbewusstseins, S. 4. 11 Ebenda, S. 5. Sondann - nehmen wir allerdings auch eine seiende Zeit an, das ist aber nicht die Zeit der Erfahrungswelt, sondern die immanente Zeit des Bewusstseinsverlaufes” (Ebenda). 24 Alexandru Boboc 4 hineigehoren und in dieser, ihre Stelle, ihr Wirksamkeit, ihr empirisches Sein und Entstehen haben, das geht uns nichts an, davon wissen wir nichts. Dagegen interesessiert uns, daB in diesem Erlbenis «objektiv zeitliche» Daten gemeint sind. Es gehort zum Bereich der Phanomenologie eben diese Beschreibung, daB die betreffenden Akte dieses oder jenes «Objektive» meinen”12. 3. Phanomenologische Erfahrung und «phanomenologische Zeit». Diese Betrachtungsweise hat ihre Starke im Begriff der Intentionalitat: „Der Problemtitel, der die ganze Phanomenologie umspannt, heiBt Intentionalitat. Er druckt eben die Grundeigenschaft des BewuBtseins aus, alle phanomenologischen Probleme, selbst die hyletischen, ordnen sich ihm ein. So beginnt die Phanomenologie mit Problem der Intentionalitat; aber zunachst im Allgemeinheit und ohne die Fragen des Wirklich - (Wahrhaft) - seins des im Bewusstsein Bewussten in ihren Kreis zu ziehen. Das positionales Bewusstsein mit seinem thetischen Charakteren im allgemeinesten Sinn als ein «Vermeinten» bezeichnet werden kann und als solches notwending unter dem Vernunftgegensatze der Gultigkeit und Ungultigkeit steht, bleibt ausser Betracht”13. In einer gutbegrundeten Kritik hat Husserl die Schwierigkeiten der traditionellen Theorien der Erfahrung hervorgehoben. Er sprach von der «Verwirung», welche durch die Unterscheidung von auBeren und inneren Erfahrung entstanden ist. Das ist ein Dualismus, das nur durch die phanomenologischen Analyse der Erfahrung behoben werden konnte. Weiter erfordert er die Notwendigkeit einer neuen Methode, eigentlich einer neuen Art der Annaherung an die Wirklichkeit. Mit seiner Kritik des «Abbildbewusst-seins» wendet er sich gegen die Wirklichkeitssicht des Naturalismus und setzt die Grunde eines eigentlichen Zugang zur Wirklichkeit ein. In einer Hauptstellung von «Ideen» hat Husserl die Grundlinien seiner Methode dargestellt: „Wir werden vom naturlichen Standpunkt ausgehen, von der Welt, wie sie uns gegenuber steht, von dem BewuBtsein, wie es sich in der psychologischen Erfahrung darbietet, und die ihm wesentlichen Voraussetzungen bloBlegen. Wir werden dann eine Methode «phanomenologischer Reduktionen» ausbilden, der gemaB wir die zum Wesen aller naturlichen Forschungsweise gehorigen Erkenntnisschranken beseitigen, die einseitige Blickrichtung, die ihr eigen ist, zur Ablenkung bringen konnen, bis wir schlieBlich den freien Horizont der «transzendental» gereinigten Phanomene gewonnen haben und damit das Feld der Phanomenologie in unserem eigentlichen Sinne”14. 12 Ebenda, S. 9-10. 13 E. Husserl, Ideen zu einer reinen Phanomenologie, S. 337-338. 14 Ebenda, S. 5. „Knupfen wir an Beispiele an”, schrieb Husserl: „Vor mir liegt im Halbdunkel dieses weiBes Papier. Ich sehe es, betaste es. Dieses wahrgenommene Sehen und Betasten des Papiers, als das volle konkrete Erlebnis von dem hier liegenden Papier, und zwar von dem genau in diesen Qualitaten gegebenen, genau in dieser relativen Unklarheit, in dieses unvollkommenen Bestimmtheit, in dieser Orientierung zu mir erscheinenden - ist eine cogitatio. ein Bewusstseinserlebnis. Das Papier selbst mit seinen objektiven Beschafenheiten, seiner Ausdehung im Raume, seiner objektiven Lage zu den Raumdinge, das mein Leib heiBt, ist nicht cogitatio, sondern cogitatum, nicht Wahmehmungserlebnis, sondern Wahrgenommenes” (Ebenda, S. 71.). 5 Zeit und Zeitbewusstsein bei Edmund Husserl 25 In einer knappen Form: Das Wesen des BewuBtseins als Thema, oder, deutlicher, BewuBtseinserlebnis als Standpunkt der Erorterung. In diesen Sinne erwies sich al wichtige die folgende Leitidee: „Jedes Erlebnis ist in sich ein FluB des Werdens, es ist was es ist, in einer ursprunglicher Erzeugung von einem unwandelbaren Wesentypus; ein bestăndiger FluB von Retentionen und Protentionen vermittelt durch eine selbst flieBende Phase der Originarităt, in der das lebendige Jetzt des Erlebnisses gegenuber seinen «Vorhin» und «Nachher» bewuBt wird. Anderseits hat jedes Erlebnis seine Parallelen in verschiedenen Formen der Reproduktion, die wie ideelle «operative» Umformungen des ursprunglichen Erlebnisses angesehen werden konnen: jedes hat sein «genau entsprechendes» und doch durch und durch modifiziertes Gegenstuck in einer Wiedererinnerung, ebenso in einer Vorerinnerung, in einer moglichen bloBen Phantasie und wieder in den Iterationen solcher Abwandlungen”15. Phănomenologisch betrachtet, ist jedes wirkliche Erlebnis „ein dauerndes, und mit dieser Dauer ordnet es sich einen endlosen Kontinuum von Daueren ein - einem erfullten Kontinuum. Es hat notwendig einen allseitig unendlichen erfullten Zeit-horizont. Das sagt zugleich: es gehort einem unendlichen «Erlebnisstrom» an”16. Eigentlich, kann jedes einzelne Erlebnis „wie anfagen, so enden und damit seine Dauer abschlieBen, z.B. ein Erlebnis der Freude. Aber der Erlebnisstrom kann nicht anfagen und enden. Jedes Erlebnis, als zeitliches Sein, ist Erlebnis seines reinen Ich. Notwendig gehort dazu die Moglichkeit (die, wir wissen, keine leere logische Moglichkeit ist), daB das Ich auf dieses Erlebnis seinen reinen Ichblick richtet und es erfaBt als wirklich seiend, bzw. als dauernd in der phănomenologischen Zeit”17. Von groBer Bedeutung erwies sich die Beschreibung der Gestaltung dieser phănomenologischen Zeit: es gehort zum Wesen der Sachage „die Moglichkeit, daB das Ich den Blick auf die temporale Gegebenheitsweise richtet und mit Evidenz erkennt ..., daB kein dauerndes Erlebnis moglich ist, es sei denn, daB es sich in einem kontinuierlichen FluB von Gegebenheitsmodis als Einheitliches des Vorganges, bzw. der Dauer konstituiert; ferner daB diese Gegebenheitsweise von dem zeitlichen Erlebnis selbst wieder ein Erlebnis ist, obschon von neuer Art und Dimension”18. Von dem beschreibenen Beispiel geht es eine leitende Idee hervor: „Das aktuelle Jetzt ist notwendig und verbleibt ein Punktuelles, eine verharrende Form fur immer neue Materie. Ebenso verhălt es sich mit der Kontinuităt der «Soeben»; es ist eine Kontinuităt von Formen immer neuen Inhalts”19. 15 Ebenda, S. 167. 16 Ebenda, S. 182. 17 Ebenda. 18 Ebenda, S. 183. z.B. die Freude, die anfăngt und endet und inzwischen dauert, kann ich zum selbst im reinen Blick haben, ich gehe mit ihren zeitlichen Phasen mit. Ich kann aber auch auf ihre Gegebenheistsweise achten: auf den jeweiligen Modus des «Jetzt» und darauf, daB an dieses Jetzt, und prizipiell an jedes, in notwendiger Kontinuităt sich ein neues und stetig neues anschlieBt, daB in eins damit jedes aktuelle Jetzt sich wandelt in ein Soeben, das Soeben abermals und kontinuierlich in immer neue Soeben von Soeben usw. So fur jedes neu angeschloBene Jetzt. 19 Ebenda, Das sagt zugleich: das dauernde Erlebnis der Freude ist «bewuBtmăBig» gegeben in einem BewuBtseinskontinuum der konstanten Form. 26 Alexandru Boboc 6 Die Form erhalt immer neuen Inhalt, „also kontinuierlich «fugt sich» an jede Impression, in der das Erlebnis-Jetzt gegeben ist, eine neue, einem kontinuierlich neuen Punkte der Dauer entsprechende an; kontinuierlich wandeltes sich die Impression in Retention, diese kontinuerlich in modifizierte Retention usw ... Dazu kommt aber die Gegenrichtung der kontinuierlich Wandlungen: dem Vorher entspricht das Nachher, dem Kontinuum der Retentationen ein solches der Protentionen”20. Ein logischer SchluB davon lautet: durch diese Beschreilung „haben wir das ganze phanomenologische Zeitfeld des reinen Ich, das es von einem beliebigen «seiner» Erlebuisse nach den drei Dimensionen des Vorher, Nachher, Geichzeitig durchgemessen kann ... Ein reines Ich - ein nach allen drei Dimensionen erfullter, in dieser Erfullung wesentlich zusammenhangender, sich in seiner inhaltlicher Kontinuitat fordernder Erbelnisstrom: sind notwendig Korrelate”21. 4. «Erlebnisstrom» und Zeitobjekte. Husserls Vorlesungen uber das innere Zeitbewusstseins beginnen mit einigen wichtigen Uberlegungen betreffs der „Ausschaltung der objektiven Zeit” und mit einer entscheidenden Begrenzung des phanomenologischen Feldes: „Phanomenologische Data sind die Zeitauffassungen, die Erlebnisse, in denen Zeitliches im objektiven Sinne erscheint. Wieder sind phanome-nologisch gegeben die Erlebnismomente, welche Zeitauffassung als solche speziell fundieren ... Durch phanomenologische Analyse kann man nicht das mindeste von objektiven Zeit vorfinden”22. Die Frage, wie Zeitbewusstsein moglich und zu verstehen ist, bleibt das Hauptziel einer phanomenologischen Analyse des ZeitbewuBtseins. Die weitere Erorterung folgt die Linien einer Analyse der Wahrnehmung: „Es ist ja evident, daB die Wahrnehmung eines zeitlichen Objektes selbst Zeitlichkeit hat, daB Wahrnehmung der Dauer selbst Dauer der Wahrnehmung voraussetzt, daB die Wahrnehmung einer beliebigen Zeitgestalt selbst ihre Zeitgestalt hat. Und sehen wir von allen Transzendenzen ab, so verbleibt der Wahrnehmung nach allen ihren phano- 20 Ebenda, Fur die Zeitanalyse sind diese Begriffe (Retention und Protention) von groBer Bedeutung: Retention gehort zur „absolute starren GesetzmaBigkeit”, mit der ein momentaner Eindruck noch in „frischer” Erinnerung gehalten wird, so wenn beispiclerweise ein Ton, der soeben verklungen ist noch als derselbe im BewuBtsein festgehalten wird. Protenton ist der Titel fur erwartungsartige Intentionen des Kommenden, die nicht mit der Leerintention der Erinnerung zu verwechseln sind (Worterbuch der phanomenologischen Begriffe, F. Meiner, Hamburg, 2004, S. 438, 464). 21 E. Husserl, Ideen zu einer reinen Phanomenologie, S. 185. 22 E. Husserl, Zur Phanomenologie des inneren Zeitbewufîtseins, S. 6. Z.B., schrieb Husserl, „eine Qualitat im eigentlichen Sinne, d.h. eine Beschafenheit des erscheinenden Dinges, ist nicht das empfundene, sondern das wahrgenommene Rot. Das empfundene Rot heiBt nur aquivok Rot, denn Rot ist Name einer realen Qualitat” (Ebenda). Im gleichen Sinne haben wir auch „ein «empfundenes Zeitliches» und ein wahrgenommenes Zeitliches zu unterscheiden. Das letztere meint die objektive Zeit. Das erstere aber nicht selbst objektive Zeit (oder Stelle in der objektiven Zeit), sondern das phanomenologische Datum, durch dessen empirische Apperzeption die Beziehung auf objektive Zeit sich konstituiert ... Die «empfundenen» Temporaldaten sind nicht bloB empfunden, sie sind auch mit Auffasungscharakteren «behaftet»” ... (Ebenda, S. 7). 7 Zeit und Zeitbewusstsein bei Edmund Husserl 27 menologischen Konstituenten ihre phanomenologische Zeitlichkeit, die zu ihrem unaufhebbaren Wesen gehort”23. Eine phanomenologische Zeitanalyse ist aber nicht ohne Rucksicht auf die Konstitution der Zeitobiekte aufzuklaren: „Unter Zeitobiekten im speziellen Sinn verstehen wir Objekte, die nicht nur Einheiten in der Zeit sind, sondern die Zeitextension auch in sich erhalten. Wenn ein Ton erklingt, so kann meine objektivierende Auffasung sich den Ton, welcher da dauert und verklingt, zum Gegenstand machen, und doch nicht die Dauer des Tones oder den Ton in seiner Dauer. Dieser als solcher ist ein Zeitobjekt”24. Das, was hier zu beschreiben ist, ist die Weise, wie das immanent-zeitliche Objekt in einem bestandigen FluB «erscheint», wie es «gegeben» ist. Diese Weise beschreiben, heiBt nicht, die erscheinende Zeitdauer beschreiben: „Denn es ist dersebele Ton mit der ihm zugehorigen Dauer, der zwar nicht beschrieben, aber in der Beschreibung vorausgesetzt wurde ... Derselbe Ton, der jetzt erklingt, ist es, von dem es im «spateren» BewuBtseinsfluB heiBt, er sei gewesen, seine Dauer sei abgelaufen. Die Punkte der Zeitdauer entfernen sich fur mein BewuBtsein analog, wie sich die Punkte des ruhenden Gegenstandes im Raum fur mein BewuBtsein entfernen, wenn ich «mich» vom Gegenstand entferne. Der Gegenstand behalt seinen Ort, ebenso behalt der Ton seine Zeit, jeder Zeitpunkt ist unverruckt, aber er entflieht im BewuBtseinsfernen, der Abstand vom erzeugegenden Jetzt wird immer groBer. Der Ton selbst ist derselbe, aber der Ton, «in der Weise wie» er erscheint, ein immer anderer25. Die Einheit von Retention und Protention verdeutlicht diese Sachlage: „Das retentionale BewuBtsein enthalt reel VergangenheitsbewuBtsein von Ton, primare Ton- Erinnerung, und ist nicht zu zerlegen in empfundenen Ton und Auffassung als Erinnerung. So wie ein Phantasie-Ton kein Ton, sondern Phantasie von Ton ist, oder wie Ton- Phantasie und Ton-Empfindung etwas prinzipiell Verschiedenes sind, und 23 Ebenda, S. 22. 24 Ebenda, S. 23. Dasselbe gilt fur eine Melodie, fur jedwede Veranderung, aber auch jedes Verharren als solches betrachtet: „Nehmen wir - schrieb Husserl - das Beispiel einer Melodie oder eines zusammenhangenden Stuckes einer Melodie. Die Sache scheint zunachst sehr einfach: wir horen die Melodie, d.h. wir nehmen sie wahr, denn horen ist ja Wahmehmen. Indessen, der erste Ton erklingt, dann kommt der Zweite, dann der dritte usw. MuBen wir nicht sagen: wenn der Zweite erklingt, so hore ich ihn aber ich hore den ersten nicht mehr usw ? Ich hore also in Wahrheit nicht die Melodie, sondern nur den einzelnen gegenwartigen Ton. DaB das abgelaufene Stuck der Melodie fur mich gegenstandlich ist, verdanke ich - so wird man geneigt sein zu sagen - der Erinnerung; und daB ich, bei dem jeweiligen Ton ankommen, nicht voraussetze, daB das alles sei, verdanke ich der vorblickenden Erwartung ... Jeder Ton hat selbst eine zeitliche Extension, beim Anschlagen hore ich ihn als jetzt, beim Forttonen hat er aber ein immer neuer Jetzt, und das jeweilig vorangehende wandelt sich in ein Vergangen. Also hore ich jeweils nur die aktuelle Phase des Tones, und die Objektivitat des ganzen dauernden Tones konstituiert sich in einem Aktkontinuums, das zu einem Teil Erinnerung, zu einem kleinsten, punktuellen Teil Wahrnehmung und zu einer weiteren Teil Erwartung ist” (Ebenda). 25 Ebenda, S. 25. 28 Alexandru Boboc 8 nicht etwas dasselbe, nur verschieden interpretiert, aufgefaBt: ebenso ist primăr anschaulich erinnerter Ton prinzipiell etwas anderes als wahrgenomener bzw. primăr Erinnerung (Retention) von Ton etwas anderes als Empfindung von Ton”26. Fur eine năhere Erklărung sprach Husserl von der „Reproduktion» von Zeitobjekten (sekundăre Erinnerung)”: „Wir bezeichneten die primăre Erinnerung oder Retention als Kometenschweif, der sich an die jeweiliche Wahrnehmung anschlieBt. Durchaus davon zu scheiden ist die sekundăre Erinnerung, die Wiedereriunerung ... die aktuelle Wahrnehmung konstituiert sich aufgrund von Empfindungen als Prăsentation, die primăre Erinnerung aufgmud von Phantasien als Reprăsentation, als Vergegen-wărtigung. Ebensogut nun, wie sich unmittelbar Vergegenwărtgungen an Wahr-nehmungen anschlieBen, konnen auch ohne AnschuB an Wahrnehmungen selbstăndig Vergegenwărtigungen sich einstellen, und das sind die sekundăre Erinnerungen”27. Wahrnehnug ist Gegenwărtigung, selbsttăndiger Akt, „Selbstgebung der Gegen-wart, die ihr Korrelat hat im gegebenen Vergangenen”; „in der Wiedererinnerung «erscheint» uns ein Jetzt, aber er «erscheint» in einem ganz anderen Sinne, als indem das Jetzt der Wahrnehmung erscheint. Dieses Jetzt ist nicht «wahrgenommen», d.h. sebst gegeben, sondern vergegenwărtigt”28. 5. Zeietform als «Form der Erscheinung»: Gegenwartigung und Vergegenwartigung. Hier steht also ein ganz anderer Wahrnehunungsbegriff in Frage: „Wahrnehmung ist hier der Akt, der etwas als es selbst vor Augen stellt, der Akt der das Objekt ursprunglich konstituiert. Das Gegenteil ist Vergegenwărtigung, Re-Prăsentation als der Akt, der ein Objekt nicht selbst vor Augen stellt, sondern eben vergegenwărtigt, gleichsam im Bilde vor Augen stellt, wenn auch nicht gerade in der Weise eines eigentlichen BildbewuBtseins”29. Die Vergegenwărtigungen haben eine zweite, andersartige Intentionalităt, die ihren allein und nicht allen Ergebnisse eigen ist: „Diese neue Intentionalităt hat nun aber die Eigentumlichkeit, daB sie der Form nach ein Gegenbild der zeitkonstituierenden 26 Ebenda, S. 32. 27 Ebenda, S. 35. Betrachten wir einen Fall sekundăre Erinnerung: „Wir erinnern uns etwa einer Melodie, die wir jungst in einem Konzert gehort haben. Das ist es offenbar, daB das ganze Erinnerungsphănomen mutatis mutandis genau dieselbe Konstitution hat wie die Wahmehnung der Melodie. Sie hat wie der Wahmehung einen bevorzugten Punkt dem Jetztpunkt der Wahrhehung entspricht ein Jetztpunkt der Erinnerung. Wir durchlaufen die Melodie in der Phantasie, wir horen «gleichsam» zuerst den ersten, dann den zweiten Ton usw. Jeweils ist immer ein Ton (bzw. eine Tonphase) im Jetztpunkt Die vorgegangen sind aber nicht aus dem BewuBtsein ausgeloscht. Mit der Auffassung des jetzt erscheinenden, gleichsam jetzt gehorten Tones verschmilzt die primăre Erinnerung an die soeben gleichsam gehorten Tone und die Erwartung (Protention) der ausstehenden. Der Jetztpunkt hat fur das BewuBstein wieder einen Zeithof, der sich in einer Kontinuităt von Erinnerungsauffassungen vollzieht, und die gesamte Erinnerung der Melodie besteht in einem Kontinuum von solchen Zeithofkontinnuen, bzw. von Auffassungkontinnuen der beschriebenen Art” (Ebenda, S. 35-36). 28 Ebenda, S. 40-41. 29 Ebenda, S. 41. 9 Zeit und Zeitbewusstsein bei Edmund Husserl 29 Intentionalitat ist und wie sie in jedem Elemente ein Moment eines Gegenwartigung-sfluBes und im Ganzen einen ganzen GegenwartigeungsfluB reproduziert, so stellt sie ein reproduktives BewuBtsein von einem vergegen-wartigen immanent Objekt her”30. Die ausfuhrliche Erorterung der Erinnerung verdeutlicht den Wirkungskreis von Retentionen und Protentionen. Denn jede Erinnerung enthalt Erwartungs-intentionen, deren Erfullung zur Gegenwart fuhrt, und die Wiederinnerung hat „einen auf die Zukunft, und zwar auf die Zukunft des Wiedererinnerten gerichteten Horizont”, der im Fortschreiten des wiedererinnenden ProzeBes „immer neu eroffnet und lebendiger, reicher” wird”31. Es ist also in jeder Vergegenwartigung zu unterscheiden die Reproduktion des BewuBtseins, „in dem das vergangene Objekt gegeben, d.h. wahrgenommen oder uberhaupt ursprunglich konstituiert war, und das was dieser Reproduktion als konstitutiv fur das BewuBtsein «vergangen» oder «gegenwartig» (mit dem aktuellen Jetzt gleichzeitig) oder «zukunftig» anhangt”32. Phanomenologisch kann jedes «Vergangen» reproduktiv in ein reproduktives «Jetzt» verwandelt werden, das selbst wieder ein Vergangen hat. Und das ist das phanomenologische Fundament aller Zeitgesetze ... Es ist eine Evidenz, daB kein Zeitpunkt der erste ist. HeiBt das bloB, daB zu jedem Jetzt der idealen Moglichkeit nach ein fruheres solches gehoren kann ? Aber dann konnte de facto eine leere Zeit sein”33. Diese Sachlage erfordet eine nahere Bestimmung von Wirkung der «doppelten» Intentionalitat der BewuBtseinflusse: „Das immanente zeitliche Objekt, dieser immanente Ton-Inhalt da, ist, was er ist, nur insofern, als er wahrend seiner «aktuellen» Dauer verweist auf ein Kunftiges und zuruckweist auf ein Vergangenes. Der Ton, der jetzt bewuBt ist, ist es «in» einer Weise, tut es in einem zu konstituierenden Phanomen so, daB dieses die ideale Moglichkeit zulaBt, den vergangenen Verlauf eben dieses Tones neu zu vergegenwartigen, ihn der Weise der Vergegenwartigung wieder zu konstituieren. Und ebenso geht eine bestandige «Intention» in die Zukunft: das aktuell gegenwartige Stuck der Dauer setzt immer wieder ein neues Jetzt an, und eine Protention haftet an den Tonkonstituierenden «Erscheinung», eine Protention, die sich erfullt, solange der Ton eben dauert, als Protention auf diesen Ton, und die sich aufhebt und verandert, wenn stattdessen etwas Neues anfangt”34. Anders (und deutlicher) aufgeffasst, alles das, was gibt, gibt es in einer bestimmten Weise und nur durch Identifizierung, eigentlich durch eine Wechselwirkung von Anwesenheit und Abwessenheit: Dinge sind in der objektiven Zeit und erscheinen in der immanenten Zeit; die in der immanenten Zeit erscheinenden, werden im absoluten BewuBtsein gegeben. Wichtig ist immer ein JetztbewuBtsein. 30 Ebenda, S. 52. 31 Ebenda, S. 52, 53. 32 Ebenda, S. 54. 33 Ebenda, S. 198. 34 Ebenda, S. 297. 30 Alexandru Boboc 10 Die Zeitform als solche ist „keine Form des absoluten Seins”, sondern nur „eine Form der Erscheinung”; die Zeit als solche ist nichts, das dauert oder sich verandert ... Aber jedes sich durch die Zeit hindurch Erstreckende ist real, real ist der Zeitinhalt, der «stetig» Zeit erfullt, und indem es tut, in dieser Stetigkeit Identitat begrundet. Das Identische ist das Reale”, das „dauert oder verandert sich, und «bestimmt sich» als so und so geartet”35. In diesem Kontext kann auch das Zusammenhalten von Gegenwartigung und Vergegenwartifung naher bestimmt werden: „Gegenwatigend ist die Gegenwartigung in bezug auf ein sich in ihr konstituieren des Objektes. Vergegenwartigend ist ein Erlebnis aber in doppeltem Sinne, sofern es Vergegenwartigung (Reproduktion) einer entsprechenden Gegenwartigung ist und insofern sie im Kontinuum des VergegenwartigungsfluBes analog wie Gegenwartigung ein immanentes Objekt gegenwartige so das immanente Objekt vergegenwartigt”36. Das ist wesentlich die notwendige Folge der prinzipiellen Rolle des BewuBtseins, oftmals „der groBte aller philosophischen Ratsel” gennant. Von hier aus, sind zwei Niveaus der Ordnung zu unterschieden: diejenige des BewuBtseins, die zum Wesen des BewuBtseins uberhaupt und zum Wesen aller Erleinisse gehort; und die Zeitordnung, die den Erlebnisse objektiv zukommt. 6. Gegenwartigung und Zeitigung: «lebendige Gegenwart». Zu Beginn der dreiBiger Jahre stellte sich Husserl die Aufgabe, die Zeitproblematik mit den Mittels seiner Konstitutionstheorie aufzuklaren. Im Vordergrund tritt so eine neue Problemestellung auf, und das am erstens in Verbindung mit dem Verstandnis aller Intentionalitat als Gegenwartigung und Zeitigung: „Gehen wir nun - schreib Husserl - zu den Verstandesgegenstandichkeiten uber. Sicher haben sie wie alle Gegenstande ihre Gegebenheitszeit. Sie sind ebenso wie ihre formlosen Substrate in der immanenten Zeit in einem WerdensprozeB konstituiert”37. Phanomenologisch konnen wir die zeitliche Modalitaten auch «Existenz» -modalitaten nennen, namlich wenn man unter Existenz eben «Dasein» versteht. Dann sind zeitliche Modalitaten, gegenwartig, vergangen, zukunfstig, „Modi des Da-seindes, des individuell Seienden als zeitlich seienden”38. Ursprunglich gegeben ist das individuell Seiendes in der ursprunglicher Prasenz, und zwar in der Wandlung dieser Zeitmodalitaten. Phanomenologisch gibt es nur «Welt fur mich» und «mich» nur in «intentionaler Weltbezogenheit. „Ist doch ein erstes der Explikation meines eigenwesentlichen Seinshorizonte, - schrieb Husserl -daB ich auf meine immanente Zeitlichkeit und damit auf mein Sein in Form einer offenen Unendlichkeit eines Erlebnisstromes stoBe und aller meiner darm irgendwie beschlosenen Eigenheiten, zu denen mein Explizieren mitgehort. In lebendiger Gegen- 35 Ebenda, S. 296, 244. 36 Ebenda, S. 299. 37 E. Husserl, Erfahrung und Urteil, S. 309. 38 Ebenda, S. 470. 11 Zeit und Zeitbewusstsein bei Edmund Husserl 31 wart verlaufend, kann sie eigentlich wahrnehmungsmăBig nur lebendig gegenwărtig Verlaufendes vorfinden”39. Als Zentralbegriff der neuen Phase der Phănomenologie von Husserl tritt so „die primordial sich konstituierende lebendige Gegenwart auf, von der aus alles auBer ihr, das der immanenten Zeitlichkeit, zugănglich ist”40. Das ist eigentlich eine neue Onentierung des phănomenologischen Denkens. Die zentrale Stelle der «lebendigen Gegenwart» in Rahmen der Konstitutionstheorie wird durch das Verstăndnis der Gegenstsndskonstitution als Zeitigung deutlicher gemacht: „Der Urmodus dieser Zeitigung ist die «Gegenwărtigung», das Begegenenlassen in Modus der «Gegenwart». Die Urstufe der Zeitigung ist die Selbstgegenwărtigung und Zeitigung des transzendentalen Ich. Der «Ort» dieses ProzeBes ist «lebendige Gegenwart»41. Aufgrund der neuen Entwicklungen seiner Phănomenologie hat Husserl auch seine Zeittheorie ergănzt. Der Unterschied zwischen der Form zeitlichen Seins und der Erfahrung jeder Zeitlichkeit wurde erkenntnistheoretisch ergănzt und prăzisiert; „Diese «transzendentale egologische Zeit» ist also nicht Phănomen, sondern gehort als Form zu mir selbst ... So konstruiere ich in der transzendentalen Selbsterfahrung als Erstes: Ich bin, ich war, ich werde sein, ich bin im Strom meiner, der transzendentaler Zeit und darin derart, daB in dieser Zeitlichkeit mannigfaltiges mir Eigens steht unter dem Titel subjektiver Weisen, wie mir Welt, raumzeitlich reale Welt, sich bietet”42. 7. Die «phanomenologische Zeit» und das Problem des Vorrangs der Gegenwart. Mit der Idee von methodischen Primat der «egologischen» Zeit enthălt die Husserlsche Zeittheorie eine sichtbare Tendenz zum Verstăndnis der Zeitigung als teleologischen ProzeB, unter dem „ontologischen Vorrang” der «Gegenwart» erfasst: „Die Gegenwart ist die «absolute Wirklichkeit», ist eigentlich Wirklichkeit als urzengende. Als das ist sie sich selbst zum Zeitmodus ontifizierend, und urzeitigend hat sie als ontischen Erwerb das zeitliche Sein...”43. Die Stellung der «lebendigen Gegenwart» als «Urgegenwart» erleichtert die Perspektive einer einheitlichen Auffassung der Zeitdimensionen: „Allerdings werden in den beruhmten Vorlesungen uber die ZeitbewuBtsein Elemente eingefuhrt, die uber die naive Betrachtung und auch uber die traditionelle Zeitaufifassung weit hinausgehen”; ein zentreles Aspekt dieser Theorie ist es, daB im ursprunglichen Erlebnis der Zeit die drei Zeitdimensionen - Vergangenheit, Gegenwart, Zukunft -nicht einfach nebeneinander dastehen, aneinandergereiht, als ob die eine oder die 39 E. Husserl, Cartesianische Meditationen. Eine Einleitung in die Phănomenologie, (1930), F. Meiner, Hamburg, 1969, S. 104. 40 Ebenda, S. 137. 41 K. Held, Lebendige Gegenwart. Die Frage nach der Seinsweise des Transzendentalen Ich bei Edmund Husserl, entwickelt am Leitfaden der Zeitproblematik, M. Nijhoff, Den Haag (Phaenomenologica 23), 1966, S. VIII-IX. 42 E. Husserl, Zur Phănomenologie der Intersubiektivităt, Texte aus dem Nachlafî, Dritter Teil: 1929-1935, in: Husserliana, Bd. XV, 1973, S. 362. 43 Ebenda, S. 348. 32 Alexandru Boboc 12 andere fehlen konnte. Die Zukunft ist nicht etwas, in das wir gelegentlich hinein-blicken, die Vergagenheit nicht das, was ab und zu vor Augen gefuhrt wird, wahremd wir sonst nur in der Gegenwart leben”44. Husserl selbst schrieb: „Es zeigt sich dann, daB das BewuBtsein einer konkreter Gegenwart ein BewuBtsein einer retentionelen Vergangenheitsstrecke in sich schlieBt, und daB, wenn die konkrete Gegenwart zu Ende ist, eine konkrete, stromende reten-tionale Vergangenheit sich anschlieBen muB. Ebenso gilt hinsichtlich des Kommenden, daB zu jedem im ErlebnisfluB auftretenden Erlebnis ein Horizont ursprunglicher, wenn auch ganz leerer Erwartung gehort, einer zunachst passiven Erwartung (Protention). Zum BewuBtsein einer konkreten Gegenwart gehort also nicht nur die retentionale Vergangenheitsstrecke, sondern ebenso die protentionale, wenn auch leere Zukunft”45. Hier ist „der geniale Begriff von Retention und Protention zu nennen; denn handelt es sich „um ein qualitativen und nicht um einen quantitativen Unterschiend. Das retentional Behaltene, so wie das protentional Erwartete, gehoren genauso notwendig zum Gegebenheit des gegenwartig Erfahrenden”46. Trotzdem, im Gesagten liegt schon eine Schwierigkeit: Das betrifft am erstens „das Jetzt - das nun stans, die lebendige Gegenwart... bei aller Neuigkeit dieser Theorie bleibt aber der Vorrang der Gegenwart erhalten”47. Der Einwand ware, meinen wir, nur partiell berechtigt. Denn Husserl (wie andere zeitgenosischen Denker) versuchte eine Aufhebung der traditionallen Idee des Vorrangs der Gegenwart. Am Anfang seiner Zeitanalysen findet sich der Gedanke einer einheitlichen Struktur der Zeitdimensionen: „Zum BewuBtsein einer konkreten Gegenwart gehort also nicht nur die retentionale Vergangenheitsstrecke, sondern ebenso die protentionale, wenn auch ganzlich leere Zukunft”48. Ist es aber notwendig, an die Stelle der Gegenwart eine andere Zeitdimension zu schieben? Es fragt sich aber, ob damit die Vorrangsfrage erledigt ist. Konnen wir aber keineswegs sagen, daB diese Frage falsch gestellt ist. Wahrscheinlich bleibt die Gegenwart sehr wichtig unter einer Zentrierungsfunktion, oder als Perspektive, „die untrennbar zur Zeitlichkeit gehort”, namlich die Funktion eines Zugangs, „unseres Zugang zur Zeitlichkeit” (D. Carr). Die Zeitmodi bilden eine Einheit in ihren Anwesenheit als Zeit. 44 D. Carr, Kunftige Vergangenheit. Zur Vorrang der Zeitdimensionen bei Husserl, Dilthey und Heidigger, in: Dilthey und die Philosophie der Gegenwart, hrsg. von E.W. Orth, Alber Verlag, 1985, S. 419. 420. 45 E. Husserl, Erfahrung und Urteil, S. 122. 46 D. Carr, Kunftige Vergangenheit, S. 419. Es ist zu beachten auch eine Meinung uber den Begriff von Retention/Protention: „Die genaue Bestimmung des Wesen dieser protentionalen und retentionalen Modifikation der urimpressionalen Gegebenheit ist das Kernstuck von Husserls Zeitanalyse” (R. Bernet, Die Ungegenwartige Gegenwart. Anwesenheit und Abwesenheit in Husserls Analyse des Zeitbewufitseins, in: Phanomenologische Forschungen, Bd. 14, Alber Verlag, 1983, S. 36. 47 D. Carr, Kunftige Vergangenheit, S. 421. 48 E. Husserl, Erfahrung und Unteil, S. 122. 13 Zeit und Zeitbewusstsein bei Edmund Husserl 33 8. Husserl und Proust: zwei Wege zum geheimnisvollen Wirken der Zeit. Mit wiederholtem Bezug auf Beispiele wollte der Begrunder der Phanomenologie der Zugang zum wahren Sinn seiner Lehren erleichtern lassen. Betreffs des Verstandnisses der gegenseitigen Bestimmung der Zeitdimensionen hat Husserl, z.B. das Horen einer Melodie gegeben. Wichtigste fur ihn bleibt aber immer die Macht des Beweises. Der Vorrang der Gegenwart tritt so unvermutet ein, aber immer im bestimmten Kontext, genauer: in einem Zeitigen, und betrifft derart das Gegenwartigen, und keineswegs die Gegenwart (als Modus der Zeit als Zeitigung). Auf diesem Ebene, und „gegen-wartigend”, hat die «lebendige Gegenwart» eine wirkliche Funktion und eine weitere Bedeutung im Rahmen der Konstitutionstheorie von Husserl. Das wird deutlicher durch eine Bezugsnahme auf den Roman von Marcel Proust „A la recherche du temps perdu”, in dessen Entfaltung die Zeit als „Hauptperson” gilt. Am ersten ist zu unterstreichen eine unerwartete Âhnlichkeit zwischen der Romanstruktur und der Husserlsche „Zeitigung-Zeitlichkeit”. Mit Bezug au den Text von Proust: „... car le style pour l’ecrivain, aussi bien que la couleur pour le peintre, est une question non de technique mais de vision” (vol. III, Pleiade, Paris, p. 895 - ...„denn der Stil ist fur den Schriftsteller wie die Farbe fur den Maler nicht eine Frage der Technik, sondern eine Art zu sehen”) wurde die folgende Erklarung geliefert: „Der Verschiedenartigkeit des moglichen Erscheinens der Welt wird erst dann deutlich, wenn wir verstanden haben, wie die Welt sich im BewuBtsein konstituiert. Es ist ein merkwurdiges Zusammentreffen, daB gleichzeitig dieses Problems in der Philosophie Husserls im Mittelpunkt steht und daB in unabhangiger Parallelitat Proust von ihm eingenommen wird, ja sogar auch von Idealismus spricht, in ahnlicher Weise wie Husserl”49. Was das Werk von Proust gerade ausgezeichnet und ihm eine einmalige Stellung einraumt in unserer Zeit, ist „die Hauptperson des Romans. Denn die eigentliche Hauptperson ist nicht das erinnernde Ich oder das erinnerte Ich sondern die ZEIT. Im Roman geschieht eine Gewichtsverlagerung von den zahlreichen Personen, deren Leben in wahrhaft polyphoner Weise dargestellt wurde, zu der unsichtbaren und doch allgemeinwartigen «Person»: die Zeit”50. In einem weiteren Sinne, Proust sowie Husserl, versuchten, verschidenerweise aber, einen Zugang zum geheimnisvollen Wirken der Zeit zu finden. Beide wollten uber die Geschehnisse und Ereignisse zuruckweisen auf die Voraussetzung, die sie allerest ermoglicht, eine Voraussetzung, die nicht vom uns gesetzt wird, sondern unseren Sein vorausgesetzt ist. 49 W. Biemel, Philosophische Analysen zur Kunst der Gegenwart. Den Haag, 1968 (Phanomenologica 28), S. 169. 50 Ebenda, S. 185. Bei Proust auch wie bei Husserl gibt es nichts Bleibendes im standigen Vorgehen: „Was gilt, ist allein das Jetzt. Aber dieses Jetzt ist seiner Natur nach auch ein standige Wechselndes. Jedes Jetzt, wenn wir «Jetzt» sagen, ist selbst nicht mehr, ein anderes Jetzt ist an seine Stelle getreten. Die Jetztheit, das was jegliches Jetzt zu einem Jetzt macht, kann nur erkannt werden, indem der Strom zum Stehen gebracht, indem das Identische des Jetzt herauasgehoben wird” (Ebenda, S. 177). 34 Alexandru Boboc 14 Die Zeit erscheint so nicht nur als ein theoretisches Problem, dem wir uns zuwenden konnen oder nicht, sondern als die Macht, der wir in unserer Tătigkeit immer schon ausgeliefert sind. „Nous ne pourrions pas raconter nos rapports avec une etre que nous avons meme peu connu, sans faire se succeder les sites les plus differents de notre vie” (Bd. III, 1031: „Wir konnten unser Beziehung sogar zu einem Wesen, das wir nur wenig gekannt haben, nicht schildern, ohne nacheinander die verschiedensten Landschaften unseres Lebens aufzuzeigen”). Husserls Antrieb zu «Klaren Beispiele» sagt nicht anders. DESPRE CONCEPTUL DE AXIOMĂ ÎN ANALITICA TRANSCENDENTALĂ MARIUS AUGUSTIN DRĂGHICI The Concept of Axiom in the Transcendental Analytic. The notion of axiom occurs in different places in Kant's Critique of Pure Reason. The prevailing exegetical approach states that, mainly, in the Transcendental Analytic through Schematism and the System of Principles we are dealing with the „mathematization of experience” in the process of the transition from the categorial level to the phenomenal one. The refined account that we uphold here argues that, in this process, we are dealing rather with a re-examination of the axioms of mathematics (geometry) within the transcendental training. With respect to axioms, Kant's viewpoint is highly dependent on his transcendental philosophy on which is also grounded his view on the nature of mathematics. Key words: axiom, geometry, transcendental, Kant, mathematics. Avându-și obârșia la cei vechi, termenul de axiomă (aqtrnpa / arog) ar veni de la dqiom, care însemna, într-o primă instanță, „a evalua, a aprecia, cu referire la o marfă”, sau, în alt context „a judeca demn, a prețui pe cineva pentru demnitatea sa”, ori „valoare, stimă, onoare, rang înalt” etc.1 Abia cu Aristotel (în Metafizica) se conturează sensul pe care, și astăzi, încă îl mai recunoaștem și îl utilizăm, în special în matematică: „principiu evident prin sine, baza într-o demonstrație”. Chiar și Aristotel, mai înainte de a introduce termenul propriu-zis de axiomă pentru principiile demonstrației, folosește sintagma Korvar Soqai (opinii comune): „numesc principii ale demonstrației opiniile comune care servesc ca bază oricărei demonstrații”2. Revenind în zilele noastre, vedem, de pildă, că înseși utilizările din jargonul matematicienilor (în special geometrii) sunt depășite de frecvența cu care este preluat și folosit conceptul de axiomă în contexte, uneori, fără nicio legătură cu geometria sau matematica în general. Să fie aceasta soarta oricărei istorii a conceptelor care, la un moment dat, ajung să desemneze mai degrabă ceea ce interlocutorul/interlocutorii vor să exprime decât ceea ce înseamnă propriu-zis? Sau, cu acest termen, se poate spune că avem a face cu o situație specială, în care chiar arheologia acestui concept ne-ar putea arăta că istoria ulterioară nu este chiar întâmplătoare. Nu ne propunem, aici, un astfel de demers, ci, înainte de a face legătura cu prezența termenului în prima Critică a lui Kant, ne rezumăm la a sugera o explicație în legătură cu specificitatea termenului în discuție și a da, mai jos, un 1 Vezi Gh.Vlăduțescu, în O enciclopedie a filosofiei grecești, București, Edit. Paideia, p. 233. 2 Aristotel, Metafizica (996 b25), în ibidem. Cercetări filosofico-psihologice, anul VIII, nr. 2, p. 35-42, București, 2016 36 Marius Augustin Drăghici 2 exemplu în acest sens prin sublinierea sensurilor interșanjabile împărtășite de cuplul „axiomă - postulat”. Solomon Marcus spunea că moștenim o legătură foarte strânsă stabilită chiar de matematicieni (vechii geometrii, în special) între sensul fizic-fizicalist al axiomei și cel logic3; este vorba despre impactul axiomelor atunci când ne gândim la geometrie ca la știința descrierii spațiului. Autorul nostru ne reamintește istoria postulatului/axiomei paralelelor, care a marcat una dintre mutațiile în sensul „tare” al conceptului de axiomă: ceea ce era sigur cert și evident prin sine a devenint chestionabil și, utlerior, s-a demonstrat că era adevărat doar parțial și cu referire la aspectul intuititv al raportării noastre la spațiu; căci, „printr-o substituire adecvată a postulatului paralelelor, cu păstrarea intactă a celorlalte axiome și postulate, se obține geometria neeuclidiană.. .”4. În sensul celor de mai sus, granița axiomă - postulat este relativ ușor de trecut: prin reexaminarea propozițiilor primare, evidente prin sine și nedemonstrabile (axiomele) s-a constatat că nu doar postulatele (axiome care se regăsesc și funcționează exclusiv în interiorul matematicii) sunt revizuibile, ci chiar axiomele propriu-zise (propoziții nu doar matematice ci și, de pildă, logice) pot fi astfel, fie în interiorul matematicii, fie în afara ei. Este cazul celebru al axiomei euclidiene „Întregul este mai mare decât partea”.5 Autorul nostru ne dă acest exemplu, unde axioma transcende geometria, spre deosebire de cel al postulatului (de ex., „O dreaptă poate fi prelungită indefinit”), unde acesta din urmă nu mai exprimă pur și simplu un adevăr evident, ci stă pentru „fapte geometrice atât de simple și intuitive, încât validitatea lor poate fi acceptată”6. Atât axioma („Întregul este mai mare decât partea”) cât și postulatul (de ex., „O dreaptă poate fi prelungită indefinit”) euclidiene au suferit modificări esențiale: în primul caz, prin testarea axiomei în contextul teoriei mulțimilor infinite (unde s-a demonstrat că validitatea acesteia este una doar contingentă și nici pe departe necesară) și, în al doilea, prin construirea unor spații neeuclidiene, cel puțin la fel de consistente și valide ca și cel euclidian, unde acest postulat nu mai stă în picioare. Dincolo de o împărțire (standard) a istoriei axiomei în ante-formalistă (cum am văzut, în special la cei vechi, până la Aristotel) și formalistă (unde am putea încadra și construcția axiomatică logic-epistemologică și, mai apoi, pe cea logic-lingvistică7), în urma celor de mai sus reținem două aspecte, considerăm, importante: ce ne învață axiomatica privită ca manieră de fundare teoretică și ce ne spune „conținutul” axiomelor propriu-zise. Pe de altă parte, în lipsa axiomelor/axiomatizării, în geometrie în special, se ajunge la circularitate; mai știm că rezultatul axiomatizării, axiomele ca atare, presupun un conținut revizuibil. În același timp, interesul pentru rigoare implică, dincolo de principiile primare ale logicii (principiul noncontradicției, etc.) axiomati-zarea ca metodă fundamentală de construcție în matematică dar nu numai. 3 Solomon Marcus, Provocarea științei, București, Edit. Politică, 1988, p. 22-24. 4 Ibidem. 5 Vezi ibidem. 6 Ibidem. 7 Vezi Vlăduțescu, op. cit., p. 223-225. 3 Despre conceptul de axiomă în Analitica transcendentală 37 Există, deci, sau măcar poate fi sugerată, o legătură între necesitatea de a funda axiomatic în științe, natura acestei maniere și „conținutul” propriu-zis al axiomelor. Astfel, un excurs în prima diviziune a Criticii rațiunii pure' a lui Kant - Analitica transcendentală -, acolo unde autorul german vorbește despre „axiome ale intuiției”, va avea în vedere următoarele aspecte: care sunt sensul și semnificația conceptului de axiomă utilizate de Kant, pe de o parte, și despre ce tip de construcție a CRP (dacă) vorbește utilizarea kantiană a termenului de axiomă în Analitică, pe de altă parte. Deși Kant nu se referă doar în Analitică la axiome, totuși, aici o face într-un mod în care este angajată direct filosofia sa transcendentală. În celelalte locuri găsim însă lămuriri prețioase cu privire mai ales la sensurile în care autorul german ne cere să „citim” axiomele. Astfel, înainte de discuția despre axiome din Analitică, redăm prima referire ajutătoare în acest sens din Estetica transcendentală, mai exact la argumentul 3 al §4 al „Expunerii metafizice a conceptului de timp”8 9. Acolo Kant vorbește, atunci când se referă la conceptul de timp, printre altele, despre statutul principiilor apodictice ca despre axiome. Principiile apodictice nu pot fi scoase din experiență, căci aceasta nu ar da nici universalitate riguroasă, nici certitudine apodictică, spune Kant. Această calitate a principiilor apodictice (întâlnibile în matematică) este reluată, explicit, în Analitică, acolo unde autorul german vorbește despre „Reprezentarea sistematică a tuturor principiilor sintetice ale intelectului pur”. Aici, discuția despre „axiome ale intuiției” are loc în contextul trecerii de la nivelul categorial (descris, în principal, de deducțiile metafizică și transcendentală) la cel al fenomenelor sensibilității, al experienței empirice. Așadar, în constituirea obiectului, intelectul structurează fenomenul experienței via schematism grație acestor principii ale intelectului pur. Acest „loc” al Criticii este cunoscut printre exegeți ca fiind, alături de „deducții”, unul dintre cele mai delicate ale sistemului kantian. Autori precum Paul Guyer de pildă, subliniază nu doar dificultatea acestor pasaje, el vorbește despre obscuritate și chiar confuzie, atunci când analizează schematismul și statutul principiilor intelectului10. În contextul nostru nu ne vom referi însă la această chestiune (a „trecerii”), ceea ce interesează, cum spuneam, este statutul conceptului de axiomă de aici precum și sensul și semnificația acestuia prin prisma construcției generale a teoriei kantine din CRP. Astfel, după Kant, intelectul pur este izvorul principiilor prin care totul (ce ni se poate prezenta ca obiect) este supus în mod necesar regulilor, pentru că fără astfel de reguli fenomenelor nu li s-ar putea atribui nicicând cunoașterea unui obiect care le corespunde11. În trecerea despre care am vorbit, categoriile, prin schemele corespunzătoare „participă” la constituirea principiilor intelectului; la rândul lor, aceste princi- 8 Imm. Kant, Critica rațiunii pure, traducere de N. Bagdasar și Elena Moisuc, ediția a III-a îngrijită de I. Pârvu, București, Editura IRI, 1998. 9 Ibidem, (B 46), p. 80. 10 Paul Guyer, Kant and the Claims of Knowledge, Cambridge, Cambridge University Press, 1987, p. 190-196. 11 Imm. Kant, op. cit., (B 198), p. 185. 38 Marius Augustin Drăghici 4 pii funcționează a priori la baza edificării obiectelor de cunoscut. Una dintre problemele greu de surmontat aici, pe care doar o semnalăm, este aceea că, deși aceste principii poartă amprenta categorială și, deci, aparțin intelectului pur, ele sunt scoase din intuiții pure, dar cu ajutorul intelectului. Principiile dau deci conceptul care conține condiția a priori și oarecum exponentul unei reguli în genere, cum spune Kant, iar experiența dă cazul care este supus regulii. Prin urmare, principiile intelectului urmează tabela categoriilor și apar, în această reprezentare sistematică, grupate tot în număr de patru tipuri, corespunzătoare pentru fiecare titlu categorial: al cantității - axiome ale intuiției, al calității - anticipații ale percepției, al relației - analogiile experienței, al modalității - postulatele gândirii empirice în genere. Deși legătura cu matematica este evidentă, Kant afirmă clar că nu avem a face aici cu principii ale matematicii - căci matematica are astfel de principii (apodictice), scoase din intuiții pure; totuși, aplicarea acestor principii la experiență, prin urmare valabilitatea lor obiectivă, ba chiar posibilitatea unei astfel de cunoștințe sintetice a priori (deducția acestor principii), se bazează totdeauna pe intelectul pur, spune Kant. Explicit, ceea ce interesează nu sunt principiile matematice propriu-zise, ca atare, ci principiile pe care se bazează posibilitatea și validitatea lor obiectivă a priori [s.n.], și prin urmare trebuie să fie considerat ca principiul acestor principii fundamentale, căci pornesc de la concepte la intuiție, iar nu de la intuiție la concepte12. Mai clar, ceea ce expune Kant aici nu este statutul principiilor matematice/ matematicii, ci vorbește despre principiul acestor principii, și aceasta întrucât, în aplicarea conceptelor pure ale intelectului la o experiență posibilă, folosirea sintezei lor [a conceptelor pure, subl. și adaug. ns.] este fie matematică fie dinamică13. Această folosire este matematică dacă se raportează, în parte, numai la intuiție, iar dinamică dacă se raportează, în parte, la existența unui fenomen în genere. Kant mai spune despre condițiile a priori ale intuiției că sunt absolut necesare în vederea unei experiențe posibile, spre deosebire de cele ale existenței obiectelor unei intuiții empirice posibile care nu sunt în sine decât contingente. Prin urmare, principiile folosirii matematice („axiome ale intuiției” și „anticipații ale percepției”) vor fi absolut necesare, adică vor fi apodictice, în timp ce principiile folosirii dinamice („analogiile experienței” și „postulatele gândirii empirice în genere”) vor avea și ele, ce-i drept, caracterul unei necesități a priori, dar numai sub condiția gândirii empirice într-o experiență, prin urmare numai mediat și indirect, așadar nu vor conține acea evidență imediată proprie celor dintâi (deși certitudinea ei în raport cu experiența în general rămâne neatinsă) 14. Deși toate aceste principii nu sunt decât „reguli ale folosirii obiective a categoriilor”, aplicarea acestora, determinarea fenomenelor în mod a priori după categoriile cantității și calității, după cum am văzut, se face diferit: primele două 12 Ibidem, (B 200), p. 185-186. 13 Ibidem. 14 Ibidem. 5 Despre conceptul de axiomă în Analitica transcendentală 39 tipuri se disting de celelalte două prin aceea că certitudinea lor este intuitivă a priori (de aceea ele se numesc și matematice - fără să fie propriu-zis matematice, sau ale matematicii -, iar celelalte dinamice). Încercând să fie mai clar, Kant oferă, de fapt, mai multă confuzie (Guyer, 1987, p. 190) atunci când spune că nu are în vedere, în primul caz, principiile matematicii, iar în celălalt principiile dinamicii (fizice) generale, ci numai principiile intelectului pur în raportul lor cu simțul intern (fără a distinge reprezentările date în el), care procură tuturor posibilitatea lor. Kant le dă deci acest nume mai mult în vederea aplicării decât din cauza conținutului lor. Depășind deocamdată acest moment, ne îndreptăm atenția direct asupra a ceea ce Kant vizează prin sintagma „axiome ale intuiției”. Pentru aceasta, cum spuneam, este necesar să luăm în discuție, dincolo de contextul inserării acestor tipuri de principii pe care l-am schițat mai sus, „conținutul”, ceea ce „ne spun” aceste axiome. Sub titlul de „axiome ale intuiției”, Kant atribuie principiului acestora „conținutul”: „Principiul lor este: Toate intuițiile sunt mărimi extensive15”. De remarcat este că, în ediția A, apare explicit apartenența acestui principiu (A): „Despre axiomele intuiției. Principiul intelectului pur [s.n.]: Toate fenomenele sunt, din punctul de vedere al intuiției lor, mărimi extensive.” Aici suntem martorii efortului lui Kant de a apropia cele două domenii ale sinteticului a priori: cel al competenței intelectului, depozitarul obiectivității a priori, și cel al sinteticului a priori al principiilor științelor pure - matematica pură și fizica pură. Întreaga „dovadă” care sprijină principiul enunțat mai sus are menirea de a arăta că participarea sintezei a priori se realizează până la nivelul construcției obiectului intuiției sensibile, prin intermediul schemelor transcendentale și grație caracterului constructiv la principiilor matematice, care, la rândul lor, sunt „sub” categorii dar și determinative în raport cu diversul (omogen). Căci, spune Kant, pentru că toate fenomenele cuprind, în ceea ce privește forma, o intuiție în spațiu și în timp care le stă a priori tuturor la bază, „.. însăși percepția unui obiect ca fenomen nu este posibilă decât prin aceeași unitate sintetică a diversului intuiției sensibile date prin care este gândită unitatea compoziției omogenului divers în conceptul unei mărimi; adică fenomenele sunt toate mărimi, și anume mărimi extensive, pentru că ele, ca intuiții în spațiu sau în timp, trebuie să fie reprezentate prin aceeași sinteză prin care sunt determinate în genere spațiul și timpul”16 . Kant definește mărimea extensivă ca acea mărime „... în care reprezentarea părților face posibilă reprezentarea întregului (și deci o precede în mod necesar)”. Apoi, pentru că simpla intuiție în toate fenomenele este sau spațiul sau timpul, orice fenomen este, ca intuiție, o mărime extensivă, pentru că ea nu poate fi cunoscută decât prin sinteză succesivă (de la parte la parte) în aprehensiune. Toate fenomenele sunt deci intuite ca agregate (ca multitudini de părți date anterior)... Astfel, „fenomenele sunt toate mărimi, și anume mărimi extensive, pentru că ele, ca intuiții 15 Ibidem, (B 203), p. 188. 16 Ibidem, p. 188. 40 Marius Augustin Drăghici 6 în spațiu sau în timp, trebuie să fie reprezentate prin aceeași sinteză [succesivă, n.n.] prin care sunt determinate în genere spațiul și timpul”17. În ceea ce privește legătura cu geometria și cu axiomele geometriei, autorul german susține că pe aceeași „... sinteză succesivă a imaginației productive, în crearea figurilor, se bazează matematica întinderii (geometria) cu axiomele ei, care exprimă condițiile intuiției sensibile a priori, sub care numai se poate efectua schema unui concept pur al fenomenului extern; de exemplu, că între două puncte este posibilă numai o dreaptă, că două drepte nu închid un spațiu etc. acestea sunt axiomele care nu privesc propriu-zis decât mărimi (quanta) ca atare.”18 Aici ar fi o discuție de făcut, însă nu este locul adecvat pentru o dezvoltare a subiectului. Spunem doar că este vorba despre pretinsa unicitate a modelului geometriei euclidiene în economia CRP, idee susținută de mulți exegeți și filosofi ai științei, conform căreia filosofia transcendentală kantiană este tributară „științelor în vigoare” - fizica newtoniană și geometria euclidiană. Ceea ce ar trebui să reținem de aici este doar că axiomele respective privesc mărimi - în sensul definit de Kant mai sus; altfel, poziția noastră este diferită de cea de mai sus și expusă pe larg în alt loc19. Revenind, știind că intuiția empirică nu este posibilă decât prin intuiția pură (a spațiului și timpului), Kant arată apoi că ceea ce spune geometria despre intuiția pură este valabil, fără contrazicere, și despre intuiția empirică întrucât fenomenele nu sunt lucruri în sine. Căci sinteza spațiilor și timpurilor ca forme esențiale ale întregii intuiții este ceea ce face posibilă în același timp aprehensiunea fenomenului, prin urmare orice experiență externă, în consecință și orice cunoaștere a obiectelor experienței și ceea ce matematica dovedește despre cea dintâi este necesar valabil și despre cea de-a doua20. Limităm excursul nostru în textul kantian din Analitică privitor la „axiome ale intuiției” la ideea susținută de Kant după care principiul transcendental al matematicii fenomenelor oferă cunoașterii noastre a priori o mare extindere. Autorul german spune că numai acest principiu face aplicabilă matematica pură, în toată precizia ei, la obiecte ale experienței; fără acest principiu, aplicarea nu ar putea fi atât de evidentă de la sine. Luând în atenție alte referiri la conceptul de axiomă (doar clarificatoare), ne oprim la finalul „Respingerii idealismului”, unde Kant face distincția dintre postulate și axiome, explicând de ce a utilizat pentru principiile modalității termenul de postulat și nu axiomă: „dacă la conceptul unui lucru se adaugă sintetic o determinare a priori, la o astfel de judecată trebuie să se mai adauge, neapărat, dacă nu o dovadă, cel puțin o deducție a legitimității afirmației ei.” Problema apare în măsura în care principiile modalității nu sunt obiectiv sintetice ci numai subiectiv. Astfel, principiile modalității nu exprimă despre un concept altceva decât acțiunea facultății de cunoaștere prin care este produs21. 17 Ibidem. 18 Ibidem. 19 Marius Augustin Drăghici, Experimentul rațiunii pure. Deducția kantiană a categoriilor, Cluj, Edit. Grinta, 2010. 20 Imm. Kant, op. cit. p. 188. 21 Ibidem, p. 415. 7 Despre conceptul de axiomă în Analitica transcendentală 41 Ultima chestiune pe care o vom lua în discuție are legătură cu tema noastra în sensul celor de mai sus și se referă la două probleme semnalate și de Guyer: cum de apare termenul „axiomă” la plural în titlu, deși, după conținut, acesta este formulat sub forma unui singur principiu? Apoi, în ce măsură putem vorbi despre una sau mai multe axiome privitoare la natura intuiției ce pot fi cuprinse în filosofia transcendentală atâta timp cât, mai târziu în Critică, același Kant susține că filosofia nu poate avea axiome pentru că cunoașterea de acest tip se realizează din simple concepte. Răspunsul lui Guyer la aceste chestiuni trimit la un sens funcțional al principiului axiomelor intuiției, asumând, de fapt, că acestea nu presupun statutul axiomelor ca atare; ar fi vorba, de fapt, despre principiul care autorizează folosirea empirică a axiomelor intuițiilor, axiome care ar constitui partea relevantă a matematicii propriu-zise. Legat de a doua problemă semnalată de Guyer22, într-adevăr, în Metodologia transcendentală, mai exact în secțiunea „disciplinei rațiunii pure în folosire dogmatică”, filosoful german recunoaște că a amintit în Analitică „și anumite axiome ale intuiției”23. În apărarea sa Kant amintește ceea ce era doar relativ obscur, anume că „principiul citat acolo nu era el însuși o axiomă, ci nu servea decât pentru a procura principiul posibilității axiomelor în genere și nu era el însuși decât un principiu din concepte.”24Înainte de concluziile noastre privitoare la interogațiilor din debutul textului nostru, vom răspunde pe scurt acestor două chestiuni semnalate de Guyer. Așa cum reiese, parțial, și din explicațiile lui Kant însuși și din prezentarea noastră de mai sus, ceea ce era atribuibil, în primă instanță, în calitate de „conținut” axiomelor intuiției (la plural) se referea la principiul (la singular) acestor axiome. În al doilea rând, același conținut nu putea aparține noțiunii de axiomă fiindcă ceea ce se asertează prin acesta nu satisface condițiile kantiene. Totuși, deși se pare că autorul german acceptă definiția nominală a axiomei dată de matematicieni, natura acestei noțiuni cunoaște alte izvoare. În plus, spre deosebire de Guyer, nu considerăm că axiomele la care se referă Kant sunt chiar ale matematicii (geometriei) propriu-zise; să nu uităm că însuși autorul german afirmă că ar fi vorba despre axiome în genere. După același „conținut”, axiomele intuiției vizate de Kant trimit la un principiu transcendental al științei spațiului în genere, iar axiomele în discuție nu referă la propozițiile cu care operează matematica. În același timp, aceste axiome sunt reconsiderate sub aspectul ingredientului fundamental - a priori - furnizat de categorii prin schemele categoriale și de intuiția pură a priori. În final, reluând discuția din debutul textului de față, vedem că filosoful german nu a avut în vedere în Analitică sensul strict matematic al axiomei. „Conținutul” la care ne-am referit interogativ la început viza principiul transcendental al axiomelor intuiției 22 Problema utilizării termenului de axiomă în filosofia transcendentală, desi, aici nu putem întâlni așa ceva întrucât nu avem a face decât cu cunoaștere rațională din simple concepte, iar condiția kantiană pentru prezența axiomelor se referă la formularea acestora numai în interiorul unei cunoașteri care se dezvoltă prin construcția conceptelor în intuiția pură. 23 Imm. Kant, op. cit., (A 733-4 / B 761-2) p. 533. 24 Ibidem. 42 Marius Augustin Drăghici 8 și vorbește despre o construcție cu totul nouă atât în raport cu înțelegerea noțiunii de axiomă în genere cât și, mai ales, în legătură cu chiar perspectiva matematică (din geometrie) asupra acestui concept. În pofida locului comun după care filosofia transcendentală din CRP este tributară unicității modelului euclidian de geometrie (în directă legătură cu care ar fi edificiul programului kantian) și, implicit, failibilă în urma descoperirii geometriilor neeuclidiene, teoria transcendentală kantiană este, considerăm, imună la acest tip de revizitare. Nivelul de formulare al teoriei nucleu a CRP nu este cel al deducerii principiilor științelor propriu-zise (matematica sau fizica). „Matematizarea” experienței despre care s-a vorbit în exegeză nu este axiomatizarea acesteia. După cum am constatat, Kant dezvoltă o perspectivă cu totul nouă cu privire la matematică în general, care nu mai este considerată o cunoaștere analitică ci sintetică a priori datorită construcției obiectelor acesteia în intuiția pură a priori. Ceea ce este revizuibil în matematică în general sunt doar „conținuturile” axiomelor etc., iar nu structura a priori a acestora. Principiile matematicii în genere, prin urmare, nu-și au izvorul nici în inducție și nici în deducția pur logică, ci în maniera transcendental-a priori fundată în intuiția pură a priori a spațiului și timpului. Așadar, noțiunea de axiomă din Analitică ne relevă o legătură cu totul nouă între perspectiva kantiană asupra naturii matematicii și filosofia sa transcendentală, având direcția dinspre aceasta din urmă spre prima; în același timp, dinspre succesul rezultatelor științelor pure a priori se oferă perspectiva analitică a Prolegomenelor, acolo unde Kant a ajuns la aceleași condițiile de posibilitate a priori ale acestor rezultate descoperite sintetic în ediția A a CRP, elemente reluate în cadrul „experimentului rațiunii pure” din ediția B a Criticii25. De altfel, Kant însuși spunea că însăși „posibilitatea matematicii trebuie arătată în filosofia transcendentală”26. 25 Pentru edificare, vezi Experimentul..., op. cit. 26 Imm. Kant, op. cit., (A 733-4 / B 761-2) p. 533. AFECTIVITATE ȘI ANTI-MODERNITATE. SPINOZA ȘI NIETZSCHE DESPRE AFECTE DANIEL NICA Affectivity and Anti-Modernity. Spinoza and Nietzsche on Affects. Although the differences between Spinoza and Nietzsche are crucial, there are several aspects on which one can trace a relevant set of similarities between the two authors. The refutation of teleol-ogy, transcendence and free will, together with the consequent embracement of fatality, the pursuit of joy, and the particular emphasis on affectivity are just a few of the resemblances that can be drawn between Spinoza and Nietzsche. This paper is focused only on the last aspect mentioned above. Both Spinoza and Nietzsche developed an account of immanent pursuit of joy, which can be derived from a particular understanding of affects. The two philosophers tried to create a peculiar bridge between knowledge and affectivity, which meant a significant departure from their previous philosophical tradition, and which gave them an idiosyncratic place in the entire picture of modern thought. Key words: affectivity, anti-modernity, Spinoza, doctrine of parallelism, power of acting, force of existence, Nietzsche, subject as multiplicity. La prima vedere, Spinoza și Nietzsche par doi filosofi aflați la poluri opuse. Ce poate fi mai discrepant decât o filosofie a unei divinități omniprezente, care se confundă cu natura, și o filosofie care proclamă „moartea lui Dumnezeu”? Ce sunt mai diferite decât raționalismul și denunțarea rațiunii? Pe de o parte, un impresionant edificiu „matematic”, more geometrico, pe de altă parte, un refuz obstinat al argumentației clasice și un patos al aforismului recalcitrant. Un filosof al sistemului și un filosof al fragmentului. De o parte, o insolită pledoarie pentru democrație, de cealaltă parte, un elogiu al distanței și al orgoliului „aristocratic”. Cu Spinoza și Nietzsche, s-ar părea că avem de-a face cu exponenții a două secole diferite, separați de prăpastia a două vocabulare ireconciliabile și a două contexte sociale neasemănătoare. Pe de altă parte, dacă privim mai atent, discrepanța dintre Spinoza și Nietzsche nu este așa de mare cum pare la prima vedere. Ambii filosofi sunt inamici ai abordărilor teleologice și ambii au denunțat căutarea tradițională a unor esențe transcendente. Ambii filosofi s-au remarcat prin respingerea ideii de liber arbitru. Nici Spinoza și nici Nietzsche nu consideră că etica trebuie să fie un catehism moral, care să prescrie reguli generale de conduită și portrete idealizate ale ființei umane. Cu toate acestea, ambii gânditori cred că filosofia are o dimensiune etică preganată. În plus, ceea ce îi apropie cel mai mult pe acești gânditori este tocmai convingerea destul de rară printre filosofi că această dimensiune etică are de-a face, într-un fel sau altul, cu celebrarea vieții și a bucuriei. S-ar părea că cei doi filosofi nu sunt așa de Cercetări filosofico-psihologice, anul VIII, nr. 2, p. 43-52, București, 2016 44 Daniel Nica 2 opuși cum par la prima vedere. Până și biografia lor se aseamănă întrucâtva, căci atât Spinoza, cât și Nietzsche au refuzat o carieră academică, ambii fiind convinși că o filosofie veritabilă nu poate fi produsă decât în afara zidurilor universitare. Nu în ultimul rând, viața și posteritatea imediată ale amândurora au fost marcate de marginalizare, ba chiar de aspre stigmatizări intelectuale. Un alt element comun al celor doi filosofi, aproape trecut cu vederea în comentariile de specialitate, este concepția despre afecte, care poartă amprenta unei atitudini anti-moderne, constând în reevaluarea corporalității și în dezavuarea conflictului dintre rațiune și pasiune, care antrenează evidențierea unui rol sui-generis al afectivității în procesul cunoașterii. În această lucrare, îmi propun să explorez câteva aspecte ale problemei afectelor, care vor sublinia o puternică afinitate filosofică între Nietzsche și Spinoza. Corporalitate, cunoaștere și afectivitate la Spinoza Una dintre mărcile anti-moderne ale filosofiei spinoziste este, după cum am amintit, reevaluarea corporalității și abanonarea tensiunii dintre gândire și corporalitate. În acest sens, Deleuze face o afirmație, care ar părea șocantă la prima vedere: „Spinoza oferă filosofilor un nou model: corpul. El își propune să instituie corpul ca model.”1 Afirmația lui Deleuze este contrariantă, deoarece pare să ateste un primat ontologic al corpului față de rațiune sau, eventual, chiar reductibilitatea fenomenelor mintale la fenomene corporale. Spre deosebire de Descartes, Spinoza este - într-adevăr - un filosof monist, dar nu unul materialist, precum Hobbes, care consideră că gândirea este un proces fizic (și nici unul idealist, precum Berkeley, care consideră că realitatea este reductibilă la minte și ideile sale). Pentru Spinoza, gândirea și întiderea nu se cauzează reciproc și totodată sunt ireductibile una la cealaltă, atât din punct de vedere conceptual, cât și explicativ, iar acest lucru îl distinge pe Spinoza de întreaga pleiadă a filosofiei moderne. Soluția spinozistă la problema minte-corp diferă atât de dualismul cartezian, cât și de reducționismul hobbesian, aceasta constând în teza paralelismului: „ordinea și legătura ideilor este aceeași cu ordinea și legătura lucrurilor”2 Prin această teză, Spinoza asumă că întinderea și gândirea (ca atribute) și, respectiv, corpul și mintea (ca moduri) nu pot fi explicate una prin cealaltă și, în același timp, nu interacționează una cu cealaltă. Cu toate acestea, fenomenele mintale și fenomenele corporale sunt corelate: când întâlnesc un corp, eu am și ideea acestui corp. Pentru Spinoza, această afirmație este același lucru cu a spune că „mintea este ideea unui corp”3 sau, altfel spus, pentru orice corp există un corelat mental. Mintea mea este ideea corpului meu. Una dintre consecințele pe care le antrenează această idee, este că singurele idei pe care le 1 G. Deleuze, Spinoza: Practical Philosophy, tr. R. Hurley, City Lights Books, San Francisco,1988, p. 17. 2 E II, P7. Ediția folosită este B. Spinoza, Etica, tr. Al. Posescu, Editura științifică și enciclopedică, București, 1981. 3 E II, P13. 3 Afectivitate și anti-modernitate. Problema afectelor la Spinoza și Nietzsche 45 avem sunt idei asupra propriului corp. În cuvintele lui Spinoza, ideile despre corpurile exterioare indică, mai degrabă, „constituția corpului nostru decât natura corpurilor exterioare”4. Această afirmație pare stranie, însă ea poate fi înțeleasă în felul următor: ideile despre corpurile exterioare sunt idei ale impactului asupra corpului nostru. În acest fel, „corpul uman furnizează punctul focal de la care și prin care mintea umană poate percepe lumea”5. Pentru Spinoza, gândirea are loc întotdeauna în mijlocul lucrurilor și de aceea este inseparabilă de jocul afectiv al corporalității. Așa cum remarcă unii comentatori ai lui Spinoza „a vorbi despre credință, îndoială sau de suspendarea judecății înseamnă, în ultimă instanță, a vorbi despre despre relațiile ideilor noastre între ele și despre dimensiunea lor afectivă. Faptul că Spinoza nu este dispus să reducă această discuție la un joc pur cognitiv se datoreză punerii unui accent special pe emoții ca dimensiune primară a acțiunii umane”6. Privind cunoașterea în această lumină, afirmația lui Deleuze potrivit căreia Spinoza oferă un nou model, și anume corpul, capătă mult mai mult sens. Nu este vorba așadar de o reducția a minții la corporalitate, cât de faptul că raționalitatea este „scăldată” în afectivitate, ceea ce reprezintă o trăsătură anti-modernă a filosofiei lui Spinoza. Așadar, mintea nu determină corpul și corpul nu determină mintea; dar cu toate acestea există anumite corelații între cele două moduri. Una ar fi că, în mod evident, interacțiunea mea cu un alt corp înseamnă interacțiunea mea cu o altă idee. O altă corelație, mult mai interesantă, pe care o stabilește Spinoza este că interacțiunea mea cu alte corpuri sau idei antrenează în minte o oscilație de tristețe și bucurie. Aceasta este cheia de înțelegere a afectelor în filosofia spinozistă. Pentru Spinoza, afectele sunt „modificările corpului, prin care puterea de a lucra a corpului însuși este mărită sau micșorată, ajutată sau înfrînată; la fel și ideile acestor afecțiuni”7. Există nenumărate afecte, dar toate sunt manifestări ale celor trei afecte de bază: apetitul (appetitus), bucuria (laetitia) și tristețea (tristitia). De fiecare dată când interacționez cu alte corpuri, respectiv, alte idei, sunt supus unor tranziții sau fluctuații prin care sunt afectat de tristețe sau de bucurie8. 4 E II, P16C2 5 H. Allison, Benedict de Spinoza: An Introduction (rev.ed.), Yale University Press, New Haven & London, 1988, p. 107. 6 A. F. Beavers & L. C. Rice (2001) “Doubt and Belief in Tractatus de Intellectus Emen-dation”' în G. Lloyd (ed.) Spinoza: Critical Assessments, Volume I, Routledge, London & New York, 2001. 7 E III, D3. În traducerea lui Posescu, „puterea de a lucra” stă pentru sintagma spinozistă potentia agendi. Cât despre „modificări” și „afecțiuni”, aceste cuvinte sunt două traduceri difrite ale aceluiași concept spinozist, affectio. Trebuie reținut faptul că affectio este diferit de affectus, a cărui traducere este „afect”. 8 În cursurile sale, Deleuze dă următoare ilustrare cât se poate de simplă. Dacă mă întâlnesc pe stradă cu Pierre, eu am ideea de Pierre; dacă întorc capul și îl văd pe Paul, am ideea de Paul. Dacă față de Pierre mă încearcă o senzație de ostilitate sau îmi este, să zicem, frică de el, iar dacă atunci când îl văd pe Paul, mă simt în siguranță și trăiesc un sentiment de bucurie ori încântare, atunci situația resăpectivă nu presupune doar succesiunea de două idei (Pierre și Paul), ci și o variație a forței mele de a exista, a puterii de a acționa. Fiecare dintre cele două 46 Daniel Nica 4 Înțelegera afectivității este crucială pentru înțelegerea omului; și de aceea Spinoza amendează tradiția platoniciană, ce consideră afectele ca fiind vicii nenaturale și ca deturnând ființa umană de la adevărata ei natură rațională9. Trebuie subliniat totuși că modul spinozist de înțelegere a afectelor este unul sui generis. Primul lucru care merită remarcat este faptul că afectivitatea nu trebuie confundată cu pasiunea și, mai ales, nu trebuie confundată cu o stare emoțională sau psihologică. Stările psihologice și pasiunile aparțin într-adevăr afectivității, dar aceasta din urmă nu este reductibilă la primele. De pildă, pasiunea reprezintă un afect pasiv, dar nu afectivitatea însăși10. Afectivitatea are de-a face cu experiența schimbării sau, mai bine spus, a trecerii de la o stare la alta. Experiența nu este o colecție de imagini statice ale obiectelor, ci un flux de procese afective tranzitive, limitate în timp. În acest fel, experiența capătă mai degrabă contururile unei „productivități relaționale”, decât ale unui câmp de entități ce interacționează11. Iar schimbările, transformările sau tranzițiile implicate aici nu sunt atât cunoscute, cât mai degrabă simțite ca bucurie sau tristețe. În ultimă instanță, Spinoza consideră că bucuria și tristețea, care - potrivit definițiilor proprii - sunt tranziții între „o perfecțiune mai mică” și o „perfecțiune mai mare”, nu sunt altceva decât o creștere sau descreștere a acelei forțe vitale, care este „puterea de a lucra” (potentia agendi)12. Iar această forță vitală, în jurul căreia se strânge filosofia spinozistă, anticipează accentul pus pe vitalitate și pe voința de putere din opera lui Nietzsche. Nietzsche și multiplicitatea afectivă Unul dintre atacurile lui Nietzsche la adresa metafizicii tradiționale este îndreptat împotriva ideii de unitate. Asumpția clasică a filosofiei, pe care filosoful german încearcă să o dizolve, este ideea că există o unitate pentru fiecare entitate. Timp de două milenii de filosofie, cei mai mulți filosofi au considerat că această unitate este dată, nu inventată sau proiectată de către mintea umană. În răspăr cu această tradiție, Nietzsche susține că nicio entitate nu reprezintă o unitate. Ceea ce înseamnă că lucrurile „nu sunt unități decât ca sisteme dinamice”13; de aceea, unul dintre atacurile nietzscheene la adresa filosofiei tradiționale este critica acestor unități fictive. Între aceste ficțiuni, un loc aparte îl ocupă ideea de unitate a subiectului. În acest fel, ideea idei are un anumit grad de perfecțiune, ideea lui Pierre mai mica, cea a lui Paul mai mare. (Cursurile lui Deleuze sunt accesibile gratuit, în format electronic, la următoare adresă: http://deleuzelectures.blogspot.ro/2007/02/on-spinoza.html ) 9 E III Pref. 10 E III D3. 11 S. Pethick, Affectivity and Philosophy after Spinoza and Nietzsche: Making Knowledge the Most Powerfull Affect, Palgrave Macmillan, New York, 2015, p. 36. 12 EIII P59. Poate că o traducere mai bună a latinescului potentia agendi ar fi fost „puterea de acționa”, deoarece termenul „acțiune” este mult mai apropiat de ideea de activitate, centrală în filosofia lui Spinoza. 13 R. Schacht, “On Self-Becoming: Nietzsche and Nehamas's Nietzsche”, în Nietzsche Studien, Vol.21, 1992. p. 270 5 Afectivitate și anti-modernitate. Problema afectelor la Spinoza și Nietzsche 47 de unitate a subiectului sau, altfel spus, „ipoteza sufletului”14, devine una dintre țintele predilecte ale filosofului german. În locul acestei ipoteze, Nietzsche propune ideea de „subiect ca multiplicitate”15. Sugestia nietzscheeană este că lumea în genere nu este altceva decât devenire, adică un ansamblu de accidente, forțe, energii și efecte. Lumea ca totalitate de forțe este lipsită - la fel ca în cazul concepției spinoziste - de orice dimensiune teleologică. S-ar putea la fel de bine spune că lumea este, la fel ca subiectul, o „lume ca multiplicitate”. Așadar atât lumea, cât și subiectul nu sunt altceva decât niște conglomerate de efecte și afecte contingente. Gândul lui Nietzsche este că toată tentativele filosofice de a postula existența unui suflet unitar, pandant al ideii de lume ca întreg, au fost eșuate, deoarece nu au reușit să ofere o justificare convingătoare despre inteligibilitatea și compoziția acestui suflet. Prin urmare, Nietzsche oferă propria versiune despre emergența și compoziția subiectului. Nietzsche crede că, deși subiectul propriu-zis nu există, se poate vorbi totuși despre un proces de individuație, iar acest proces poate fi înțeles ca un tip de coagulare a unor efecte particulare. Într-un mod analog cu Spinoza, care asumă ceea ce s-ar putea numi teza compoziționalității (corpul uman este compus din alte corpuri), Nietzsche asumă o teză a compoziționalității sinelui: sufletul uman nu este un suflet nemuritor, ci o infinitate de suflete muritoare16. Baza acestei compoziții este existența neproblematică a corpului, care oferă tulpina pe care se altoiesc diverse trăsături de caracter. Corpul uman reprezintă teatrul de luptă în care felurite gânduri și afecte se înfruntă și își dispută supremația. Unele dintre aceste afecte pot deveni, temporar, dominante și, prin urmare, poartă masca subiectului. Acesta este motivul pentru care - într-un sens foarte lax, mai degrabă colocvial - se poate discuta despre identitatea personală. Însă acest tip de identitate este unul slab, deoarece, odată cu trecerea timpului, raportul de dominație se schimbă și noi trăsături iau locul celor anterioare17. Din acest punct de vedere, chiar dacă identitatea corporală este indiscutabilă de-a lungul unei vieți, identitatea personală este problematică. Așadar subiectul este într-un proces constant de re-compoziție. Vorbim, așadar, despre o unitate relativă a sinelui, dată de cristalizarea mai mult sau mai puțin accidentală a anumitor trăsături umane18. Această cristalizare reprezintă o anumită dispoziție generală, care este compusă dintr-o mulțime de alte microdispoziții, pe care Nietzsche le numește, interșanjabil, „sentimente” (Gefuhlen), „dorințe” (Begierden), „puteri” (Machte), „forțe” (Krafte), „impulsuri” 14 Dincolo de bine și de rău, 12. Pentru Dincolo de bine și de rău, abreviat de acum înainte DBR, am folosit următoarea ediție: F. Nietzsche, Dincolo de bine și de rău, tr. F. Grunberg, București, Teora, 1998. 15 Ibid. 16 Omenesc prea Omenesc, §218. Pentru Omenesc, prea omenesc, am folosit următoarea ediție: F. Nietzsche, Călătorul și umbra sa. Omenesc, prea omenesc, tr. O.-I. Petre, București, Antet, 1996. 17 A. Nehamas, Nietzsche, Life as Literature, Cambridge, Massachussets, London, Harvard University Press, 1985, p. 182. 18 D. Nica, „Subiectul modern la Nietzsche ca «puzzle fără soluție»”, în Revista de filosofie, Tomul LXIII, Nr. 1, 2016. 48 Daniel Nica 6 (Reize, Impulsen), „porniri” (Triebe), „insticte” (Instinkte ), „pasiuni” (Leidenschaften) sau „afecte” (Affekte)19. Acest ultim termen, care este traducerea latinescului „affectus” și care este chiar termen utilizat de Spinoza, este folosit de Nietzsche mult mai des și într-un sens mai tehnic în textele sale mai târzii, după ce - așa cum remarcă un comentator20 - gândirea nietzscheeană trece de la o orientare schopenhaueriană la una spinozistă. Cu alte două prilejuri, în care am analizat conceptul nietzscheeană despre autocreație, am încercat să arăt că ideea subiectului ca multiplicitate poate fi înțeleasă ca un puzzle fără soluție21. Analogia propusă pornea de la imaginarea unui puzzle, care nu pare să aibă un mod corect de a rezolva jocul. Nu există un desen final la care trebuie să ajungem și nu putem ști dacă respectivul puzzle a avut sau nu vreun designer care a gândit jocul. Tot ce avem la îndemână sunt o serie întreagă de piese, care nu par să se potrivească între ele. Dar deși lipsește o imagine finală, există o serie infinită de posibilități în care putem compune piesele. Analogiile sunt limpezi. Piesele de puzzle sunt afectele umane, iar imaginea finală - care lipsește în cazul nostru - este „ipoteza sufletului” din tradiția filosofică platoniciană. Posibilitățile de recompunere a pieselor, care acum sunt nelimitate, sunt diversele versiuni ale subiectului, care se poate crea pe sine, fără a urma o rețetă de viață prestabilită. Am utilizat această analogie pentru un demers exegetic și hermeneutic pe marginea ideii de autocreație, investigând dimensiunile etice ale afectelor în filosofia nietzscheeană. Însă un aspect neglijat al rolului afectelor este puternica legătură dintre cunoaștere și afecte în opera lui Nietzsche, care va oferi prilejul trasării unor afinități semnificative între acesta și Spinoza. Cunoaștere și afectivitate Ce legătură s-ar putea oare stabili între cunoașterea nietzscheeană, marcată de perspectivism, și concepția spinozistă despre cunoaștere, care culminează cu o înțelegere deplină, sub specie aeternitatis? Un posibil răspuns vine dintr-un aforism din Știința Voioasă, din care voi da un citat extins, în ciuda dimensiunii sale: „Ce înseamnă a cunoaște? Non ridere, non lugere, necque detestari, sed intelligere! -spune Spinoza, atât de simplu și sublim cum îi este felul. Și totuși, ce este la urma urmei acest intelligere altceva decât forma în care aceste trei lucruri ne devin dintr-o dată palpabile. Un rezultat al instinctelor diferite și opuse [.] Înainte ca o cunoaștere să fie posibilă, fiecare dintre aceste instincte trebuie să își fi exprimat mai întâi părerea sa unilaterală despre acel obiect, acea întâmplare, apoi urmează lupta acestei 19 Sugestia că dispoziția generală a individului este compusă dintr-un set de microdispoziții, cât și lista de esinonimi ai afectelor au fost preluate de la Cristopher Cox, Nietzsche. Naturalism and Interpretation, University of California Press, Berkeley, 1999, p. 127. 20 S. Pethick, op.cit., p. 68 21 D. Nica, „Subiectul modern la Nietzsche ca «puzzle fără soluție»”, în Revista de filosofie, Tomul LXIII, Nr. 1/ 2016, D. Nica, „Opera de artă fără autor. O perspectivă foucauldiană asupra ideii de autocreație în opera lui Nietzsche”, în Revista de filosofie, nr. 2/2015 7 Afectivitate și anti-modernitate. Problema afectelor la Spinoza și Nietzsche 49 unilateralități, din ea izvorând uneori o cale de mijloc, o îndreptățire a fiecăreia dintre părți, un fel de justiție și de contract, căci numai în virtutea justiției și a contractului se pot afirma în existență toate aceste instincte și pot avea dreptate împreună. Noi, cărora ne ajung în conștiință doar ultimele scene ale împăcării și socotelile de încheieire ale acestui îndelungat proces, credem prin urmare că intelligere ar fi ceva conciliant, drept, bun, ceva fundamental opus instinctelor, pe când de fapt este vorba despre un anumit comportament al instinctelor între ele.”22 Se vorbește adesea despre perspectivismul lui Nietzsche, dar foarte rar se remarcă faptul că perspectivismul este indisolubil legat de afectivitate. În Genealogia moralei, Nietzsche afirmă că „viziunea perspectivă” implică pluralitatea afectelor angajate în actul cunoașterii. Cu cât mai multe afecte sunt angajate în procesul cunoașterii, cu atât mai completă și mai „obiectivă” va fi ideea pe care ne-o facem despre un lucru23. Ideea lui Nietzsche este că orice obiect al cunoașterii este integrat într-o vastă rețea de relații și semnificații sociale, care nu pot fi lăsate în paranteză în numele unei așa-zise cunoașteri pur raționale. Aceste sensuri sunt filtrate nu doar intelectual, dar și afectiv, în sensul că omul este mereu aflat într-o anumită situare afectivă (Befindlichkeit), cum ar spune Heidegger. Iată motivul pentru care Nietzsche proclamă retoric: „a suprima cu totul afectele, admițând că am putea face acest lucru, - nu ar însemna asta oare castrarea intelectului?...”24 În plus, cunoașterea nu este niciodată pură, deoarece aceasta este intim legată de voința de putere și de instinctul vieții, de unde și caracterul vitalist sau mortificant al ideilor și al filosofiilor. Forța de a exista (vis existendi) și puterea de acționa (potentia agendi), pe de o parte și voința de putere și sentimentul vieții (Lebensgefuhl), de cealaltă parte, reprezintă două categorii de elemente care accentuează poate cel mai mult proximitatea dintre Nietzsche și Spinoza, precum și depărtarea celor doi de întreaga tradiție modernă. În 1881, Nietzsche îl descoperă pe Spinoza și îi scrie unui prieten următoarele rânduri: „Sunt pe deplin uimit, pe deplin încântat. Am un precursor, și încă ce precursor. Abia îl știam pe Spinoza: faptul că am ajuns la el acum a fost inspirat de instinct. Nu doar că tendința sa generală este la fel cu a mea - să facă din cunoaștere cel mai puternic afect - dar în cinci puncte diferite ale doctrinei sale, mă recunosc pe mine însumi, acest gânditor atât de neobișnuit și de singur este cel mai apropiat de mine în aceste chestiuni: el neagă libertatea voinței, teleologia, ordinea morală, [comportamentul] non-egoist și răul. Cu toate că divergențele sunt, indiscutabil, uriașe, acestea sunt datorate diferențelor de timp, cultură și știință. In summa: singurătatea mea [...] este acum o singurătate în doi.”25 22 Știința voioasă §333. Pentru această lucrare am folosit următoarea ediție: F. Nietzsche, Știința voioasă, tr. L. Micescu, tr. versurilor de S. Dănilă. Genealogia moralei. tr. L. Micescu, tr. din latină și greacă de T. Costa. Amurgul idolilor, tr. Al. Șahighian. București, Humanitas, 1994. 23 Genealogia Moralei III, 12. Pentru această lucrare am folosit aceeași ediție, citată la nota de subsol de mai sus. 24 GM III, 12. 25 Apud Michael Della Rocca, Spinoza, Routledge, New York, 2008, p. 297. 50 Daniel Nica 8 Așadar tendința generală a celor doi filosofi pare să fie, după spusele lui Nietzsche, a face cunoașterea cel mai puternic afect. Aceasta este cea mai puternică trăsătură anti-modernă, care îi unește pe cei doi filosofi. Perspectiva modernă, dacă nu chiar și cea premodernă, era să considere cunoașterea ca ceva exterior afectivității. Cunoașterea, în cel mai bun caz, ne oferă accesul la afectivitate, pentru a înțelege cum am putea să o controlăm mai bine. În cel mai rău caz, afectivitatea se refuză rațiunii, distorsionează și sabotează cunoașterea; de aceea sarcina filosofiei, din Antichitate și până în epoca modernă, a fost să depășească sau să cenzureze o afectivitate recalcitrantă26. Însă, pentru Spinoza și Nietzsche, afectivitatea nu doar că nu este într-o tensiune cu rațiunea sau voință, dar aceasta joacă, în plus, un rol în orientarea subiectului. Adică afectivitatea nu este doar un element neutru în filosofiile celor doi, ci are, în plus, o importantă funcție „normativă” (cu mențiunea că, pentru cei doi autori, „normativitatea nu” antrenează presiunea imperativă de a face saltul de la „este” la „trebuie”, cum se întâmplă, de pildă, în etica lui Kant. Normativitatea are mai mult de-a face cu asumarea lucidă a unei fatalități afective, naturale). Încercând să deslușească formularea enigmatică despre cunoaștere ca cel mai puternic afect, unul dintre comentatorii lui Spinoza și Nietzsche identifică doi factori esențiali ai „cotiturii afective”, care marchează cele două filosofii27. În primul rând, ambii filosofi asumă o o tranzitivitate afectivă a experienței umane și o imannență a afectivității. Adică experiența este deja semnificată și simțită ca o variație de relații, iar aceste relații au o coloratură afectivă. Observația, percepția sau cunoașterea, pentru Nietszche, nu sunt acte pure sau neutre, derulate de un subiect autonom în raport cu o lume exterioară, ci sunt activități care se petrec de fiecare dată deja în lume, cu toate complicațiile sociale și istorice aferente și cu tot arsenalul afectiv pe care omul îl pune, în mod natural, în jocul cunoașterii. Acest arsenal afectiv antrenează oscilații care sufocă vitalitatea sau care o intensifică. În această privință, Nietzsche îl continuă, în istoria filosofiei, pe Spinoza, pentru care ideile pe care le avem nu sunt niciodată simple imagini, ci - așa cum am subliniat mai sus - reprezintă tranziții între bucurie și tristețe. În al doilea rând, atât la Nietzsche, cât și la Spinoza există o „orientare a 26 În acest sens, este simptomatică tendința filosofiei moderne de a accentua lupta dintre voință și sentimente. Iată însă ce spuneNietzsche despre relația dintre voință, gândire și sentimente: „Așadar, să fim măcar o dată mai prudenți, mai puțin «filozofi» -, și să spunem: în toate vrerile există în primul rând o multi tudine de sentimente, sentimentul stării din care vrem să ieșim, cel al stării spre care tindem, însuși sentimentul acestor «din» și «spre» și, în sfârșit, o senzație musculară accesorie care, printr-un fel de obișnuință și fără a ne pune în mișcare «mâinile și picioarele», intră în joc în momentul în care noi «vrem». Precum «a simți» și chiar «a simți multiplu» este în mod evident unul dintre ingredientele voinței, ea conține în al doilea rând și pe «a gândi»: în toate actele voinței există o idee dominantă; - și să nu-și închipuie nimeni că ar fi posibil să se izoleze această idee de «a vrea», pentru a obține ceva care să mai poată fi numit voință! În al treilea rând, voința nu este doar un complex de simțiri și gândiri, ci, înainte de toate, și o stare afectivă, tocmai acea stare afectivă dominantă de mai sus.” (DBR I, 19) 27 S. Pethick, op.cit., pp. 156-158. 9 Afectivitate și anti-modernitate. Problema afectelor la Spinoza și Nietzsche 51 gândirii în jurul afectivității”, care le permite să facă din cunoaștere cel mai puternic afect. Aceast orientare se poate înțelege prin faptul că, în niciun moment, cei doi filosofi nu încearcă să apeleze la un temei non-afectiv care să le justifice poziția teoetică. Orice gând pe care îl desfășoară cei doi începe și se termină în bucurie și, astfel, se angajează în probleme care sunt mai degrabă „ autentic experimentate” decât analizate28. Cu siguranță, diferențele dintre Nietzsche și Spinoza sunt - așa cum am amintit și în debutul acestei lucrări - mari și semnificative, însă ceea ce am încercat să arăt aici este că modalitatea particulară a celor doi autori de a se raporta la afecte îi apropie în câteva aspecte esențiale, conferindu-le celor doi o poziție insolită în istoria filosofiei moderne. Bibliografie: Allison, Henry, Benedict de Spinoza: An Introduction (rev.ed.), Yale University Press, New Haven & London, 1988. Beavers, Anthony F. & Rice, Lee C, “Doubt and Belief in Tractatus de Intellectus Emendatione” în G. Lloyd (ed.) Spinoza: Critical Assessments, Volume I, Routledge, London & New York, 2001. Cristopher Cox, Nietzsche. Naturalism and Interpretation, University of California Press, Berkeley, 1999. Deleuze, Gilles, Spinoza: Practical Philosophy, tr. R. Hurley, City Lights Books, San Francisco,1988. Deleuze, Gilles, On Spinoza, cursuri transcrise, disponibile online la adresa http://deleuzelectures.blogspot.ro/2007/02/on-spinoza.html Della Rocca, Michael, Spinoza, Routledge, New York, 2008. Nehamas, Alexander, Nietzsche, Life as Literature, Cambridge, Massachussets, Harvard University Press, London, 1985. Nietzsche, Friedrich, Dincolo de bine și de rău, tr. F. Grunberg, Teora, București, 1998. Nietzsche, Friedrich, Călătorul și umbra sa. Omenesc, prea omenesc, tr. O.-I. Petre, Antet, București, 1996. Nietzsche, Friedrich, Știința voioasă, tr. L. Micescu, tr. versurilor de S. Dănilă. Genealogia moralei. tr. L. Micescu, tr. din latină și greacă de T. Costa. Amurgul idolilor, tr. Al. Șahighian. București, Humanitas, 1994. Nica, Daniel, „Opera de artă fără autor. O perspectivă foucauldiană asupra ideii de autocreație în opera lui Nietzsche”, în Revista de filosofie, nr. 2/2015. Nica, Daniel, „Subiectul modern la Nietzsche ca «puzzle fără soluție»”, în Revista de filosofie, Tomul LXIII, Nr. 1, 2016. 28 Ibidem. 52 Daniel Nica 10 Pethick, Stuart, Affectivity and Philosophy after Spinoza and Nietzsche: Making Knowledge the Most Powerfull Affect, Palgrave Macmillan, New York, 2015. Richard Schacht, “On Self-Becoming: Nietzsche and Nehamas's Nietzsche”, în Nietzsche Studien, Vol.21, 1992. Spinoza, Baruch, Etica, tr. Al. Posescu, Editura științifică și enciclopedică, București, 1981. PREMISE KUHNIENE PENTRU O TEORIE A VALIDITĂȚII ESTETICE. LIMITELE APLICĂRII MODELULUI STRUCTURII REVOLUȚIILOR ȘTIINȚIFICE ÎN ARTĂ 9 9 OANA ȘERBAN The Kuhnian Premises for a Theory of the Aesthetic Validity. The Limits of Applying the Model of the Structure of Scientific Revolutions in Art. Inspired by the polemics between E.M. Hafner and Th. Kuhn on the applicability of the structure of scientific revolutions in art, the main aim of this research is to examine and define the “aesthetic validity” as a proposed concept for explaining the paradigm shift in the latter domain. Contrasting, through an analytical inquiry, what I called “the Hafner model” and “the Kuhn model” for treating the similarities between art and science, I will argue that Kuhn was aware of the difference between the aesthetic and the artistic quality of an object, but it never applied it, nor explored or developed it in his researches. The working hypothesis is that once this distinction is accepted, than, implicitly, one should operate the difference between the artistic and the aesthetic revolutions. In this regard, I will readdress Thomas Kuhn's Structure of scientific revolutions as a commutable and applicable pattern in arts and aesthetics, according to which any revolution can be explained as a paradigm shift in the name of their acknowledged or annulled validity. Keywords: aesthetic validity, scientific revolution, aesthetic revolution, artistic revolution, necessity, predictability, ideology, incommensurable paradigms, E.M. Hafner, Th. Kuhn. Premise ale aplicării modelului revoluțiilor științifice în estetică și în artă În societatea contemporană, dificultatea de a reduce judecățile comune asupra recunoașterii unui produs artistic ca obiect de artă este explicată fie prin recurs la efectele individualismului estetic, în sensul propus de Luc Ferry1, fie invocând caracterul ideologic al artei conceptuale și maniera în care obiectul supus examinării răspunde exigențelor acestuia. Posibilitatea de a avansa „noul” ca resursă inepuizabilă a artei contemporane, pe care dadaismul l-a urmărit obsedant, transformându-l dintr-o calitate, într-o categorie estetică, a lansat, dincolo de nevoia de a dezvolta arta într-un sens revoluționar, provocarea de a identifica originalitatea, inovația și progresul practicilor artistice. „Dificultatea experienței estetice”2, așa cum o numește Dewey, nu a fost redusă, în consecință, la o simplă problemă pragmatică, instrumentală, privind travaliul constituirii operei de artă. O asemenea abordare, care tratează arta procesual, exclusiv din perspectiva travaliului înfăptuirii ei, și-ar fi găsit 1 Luc Ferry, Homo Aestheticus, București, Editura Meridiane, 1977, pp. 243-264. 2 John Dewey, Art as Experience, New York, Perigree Books, 1980, p. 246. Cercetări filosofico-psihologice, anul VIII, nr. 2, p. 53-66, București, 2016 54 Oana Șerban 2 răspunsul epuizat în explicațiile raționalității tehnice care au influențat mijloacele de producție, consum și distribuție a obiectelor de artă, accentuând contrastul dintre arta elitelor și arta maselor, sau dintre așa numitele high art și low art3: kitschul este o consecință a „industrializării” mecanismelor de producție artistică, pe atât de mult pe cât arta noilor media reprezintă un efect al acestei „emancipări”. „Noul”, ca de altfel întreaga dezbatere asupra „dificultății operei de artă”, trebuie readus, din această pricină, în jurul „obiectului”, candidat la calitatea de a fi operă de artă: procesul constituirii acestui obiect este, în baza observației de mai sus, irelevant pentru înțelegerea a ceea ce este recunoscut prin termenul de „revoluție artistică”. Odată cu anii ‘60, însăși natura obiectului a devenit îndoielnică: Harold Rosenberg amintește, în acest sens, gestul sculptorului Morris de a semna, înaintea notarului, o Declarație de retractare estetică, document prin care anulează calitatea estetică a Litaniilor sale4. Astfel, Morris dă legitimitate posibilității artistului de a izola calitatea estetică de calitatea artistică a operelor sale de artă, precum și capacitatea, la limită, de a recunoaște un produs artistic ca fiind operă de artă. Prin izolarea celor două calități în baza unui act de tip manifest, Rosenberg sesizează că rezultatul acestei acțiuni este obținerea unui obiect „incert” sau „anxios”5, întrebându-se ironic dacă nu cumva ar fi necesară o a doua declarație, care să justifice faptul că cea dintâi nu este o operă de artă conceptuală. Absența simultaneității celor două determinări - cea estetică, respectiv cea artistică - presupune o perenă ambiguitate asupra naturii obiectului, aflat, în această situație, în imposibilitatea de a întemeia, în mod necesar și suficient, explicații pentru limitele „noului”, apartenența la o anumită „paradigmă” artistică sau sensul revoluției artistice. Însă disputa asupra rolului pe care ruperea esteticului de artistic l-a avut în concretizarea „noului” a fost pusă exclusiv sub apanajul tensiunilor dintre arta clasică și arta contemporană, ignorând relevanța ei pentru dezbaterea statutului esteticii și al artei ca științe. „Știință a cunoașterii senzoriale”, pentru Baumgarten; „știință a întinsei împărății a frumosului”, ca „filosofie a artei”6, pentru Hegel; „știința frumosului artistic”7, pentru Vianu; estetica a fost distinsă de artă ca disciplină care tratează toate mutațiile ei normative, principiale și axiologice, ipoteză care a stat fie pentru apropierea celor două în vederea integrării artelor într-un sistem categorial al esteticii sau într-o determinare istorică a acesteia, fie pentru delimitarea „aspectului filosofic” al artei de cel particular, prin aceasta din urmă estetica fiind disociată de „știința generală a artei”8. Hartmann, în 3 Gilles Lipovetsky, Jean Serroy, L'estethisation du monde. Vivre a l'age du capitalisme artiste, Editura Gallimard, 2013, p. 93. 4 Harold Rosenberg, The De-Definition of Art, The University of Chicago Press, Chicago/ London, 1972, p. 12. 5 Ibidem. 6 Georg Wilhelm Friedrich Hegel, Prelegeri de estetică, vol. I, Ed. Academiei, București, 1966 (traducere de D. D. Roșca), pp. 7-9. 7 Tudor Vianu, Estetica, E.P.L., București, 1968, pp. 9; 16-17; 23. 8 Ion Ianoși amintește, în acest sens, încercările unui grup de esteticieni germani precum „Fiedler, Dessoir, Hamann, Utitz, Lutzeler, Baeumler sau Perpeet”, de a izola cele două dimensiuni. A se consulta Ion Ianoși, Estetica, E.D.P. București, pp. 10-11. 3 Premise kuhniene pentru o teorie a validității estetice 55 continuarea demersului hegelian, sesizează diferența dintre „atitudinea de creație” și cea de „contemplare estetică”9: arta și estetica sunt delimitate prin consecințele pe care obiectul le provoacă la nivel cognitiv-atitudinal10 autorului, respectiv publicului său. Obiectul este lăsat în spate, în dezvoltarea distincției dintre estetică și artă: Călinescu reflectează, pe marginea dificultăților definirii obiectului esteticii, asupra a ceea ce Rosenberg recunoaște ca fiind sursa caracterului „anxios” al obiectului de artă: „În Estetică, obiectul însuși este incert și metoda ar avea rostul să ne ajute să-l descoperim.”11 Așadar, pe de o parte, ne confruntăm cu natura ambiguă a obiectului, aflat în fața unei rupturi între calitatea artistică și cea estetică. Pe de altă parte, însăși această examinare ne conduce către încercarea de a plasa acest obiect ca fiind demn de examinat fie de către artă, fie de către estetică, așadar, de a trece din planul pragmatic, ca obiect-material, sau ca artefact, în planul teoretic, ca obiect de studiu, deci de a primi privirea „legitimă” a unei discipline și instrumentarul necesar pentru o justă cercetare a acestuia. În planul acestei duble provocări, analiza lui Rosenberg asupra „crizei obiectului anxios”, coincide, din punct de vedere istoric, cu deceniul în care Thomas Kuhn a deschis ipoteza asupra aplicării modelului structurii revoluțiilor științifice în artă, prin textul unei conferințe, și anume „Comentariul asupra relației dintre știință și artă”12. A gândi cele două dezbateri în lumina unui „sincronism cultural” înseamnă a ridica o serie de întrebări asupra lecturii în oglindă a acestor reflecții filosofice. Există o structură a revoluțiilor artistice, replicabilă de la o schimbare de paradigmă la alta, în succesiunea lor, așa cum este expusă de istoria artei? În ce măsură se impune o reevaluare a conceptului de „avangardă”, până acum desemnând un termen de „compromis”, de sinteză a revoluțiilor estetice și a revoluțiilor artistice? Este distincția dintre calitatea estetică și calitatea artistică a obiectului suficientă pentru a aprofunda diferențele, la nivel structural, dintre revoluțiile estetice și revoluțiile artistice? Care sunt limitele aplicării modelului structurii revoluțiilor științifice în examinarea revoluțiilor estetice și a revoluțiilor artistice, din punct de vedere constitutiv? Toate aceste întrebări redimensionează relația dintre știință, estetică și artă, în încercarea de a explica în mod cauzal succesiunea revoluțiilor culturale, în genere, și de a determina un model structural pentru acestea, apropiat de cel propus explicării revoluțiilor științifice. Pe de o parte, o asemenea interpretare ne apropie de distincția dintre estetică și artă, propunându-ne depășirea disputei asupra naturii și caracterului 9 Nicolai Hartmann, Estetica, Editura Univers, 1974, p. 5. 10 „Estetica este un mod de cunoaștere, și anume cu tendința autentică de a deveni o știință. Iar obiectul acestei științe este acea dăruire de sine, acea ținută pur contemplativă. Este adevărat, nu aceasta singură, ci în aceeași măsură obiectul spre care ea se îndreaptă, frumosul - totuși, în același timp și ea. De unde urmează că dăruirea estetică este fundamental alta decât a cunoștinței filosofice care se îndreaptă spre ea luând-o ca obiect. Atitudinea estetică în genere nu însemnează atitudinea esteticianului. Cea dintâi este și rămâne atitudinea celui care contemplă și creează artistic, pe când cea din urmă este atitudinea filosofului.” (Ibidem) 11 G. Călinescu, Principii de estetică, E.P.L., București, 1968, pp. 10-11. 12 Thomas Kuhn, „Comentariu asupra relației dintre știință și artă”, în Tensiunea esențială, Editura Științifică și Enciclopedică, 1982, pp. 381-394. 56 Oana Șerban 4 obiectului lor. Pe de altă parte, relevantă este maniera în care, din punct de vedere structural, fenomenul „revoluției” este chestionat din perspectiva necesității, predicti-bilității și ideologizării lui. Această formă de a investiga natura și rolul schimbării la nivelul paradigmelor ne determină să înțelegem „noul” în termeni de validitate: paradigma avansată de o revoluție corespunde unui nou set de exigențe, care tind să aducă puzzle-ul problemelor dintr-un domeniu cât mai aproape de o soluție definitivă. Problema validității estetice, astfel constituită, se adresează paradigmelor (precum și obiectelor pe care le reprezintă), din perspectiva necesității și predictibilității lor. În cursul acestui articol, voi pleca de la premisa potrivit căreia revoluțiile artistice sunt expresii ale revoluțiilor estetice sau, cu alte cuvinte, cele dintâi au menirea de a determina obiecte, simboluri și artefacte pentru acestea din urmă, puse sub semnul unui ideologii dominante și al unor puzzle-uri sociale, culturale sau politice. De aceea, prin cercetarea de față îmi propun investigarea premiselor kuhniene pentru constituirea unei teorii a validității estetice, având în vedere următoarele ipoteze de lucru: (1) din punct de vedere teoretic, conceptul de validitate estetică poate explica dinamica revoluțiilor estetice, precum și contrastul dintre estetic și artistic; (2) conceptul de validitate estetică susține nu doar distingerea revoluțiilor estetice de revoluțiile artistice, dar și ordinea lor, asumând că cele din urmă sunt doar expresii sau manifestări de natură materială ale celor dintâi. Câteva „precauții” de natură teoretică sunt necesare înaintea acestei examinări. Prima observație este aceea că apropierea lucrării Structura revoluțiilor științifice de dezbaterile teoretice privitoare la diferența conceptuală dintre estetic și artistic, respectiv la natura revoluțiilor estetice și artistice, nu a reprezentat un obiectiv asumat de Thomas Kuhn. Posibilitatea prelungirii cercetării sale în domeniul istoriei artei reprezintă consecința unei ipoteze deschisă de esteticianul E.M. Hafner și inspirată de lucrarea kuhniană, avansând următorul argument: abstractizarea în artă și știință reflectă două procese compatibile structural, care au în comun realitatea valorificată prin instrumente diferite13. A doua observație este aceea că articolul lui Kuhn, „Comentariu asupra relației dintre știință și artă”, reconfigurează termenul de revoluție culturală, prin analiza unor probleme precum natura și sensul inovației în cele două domenii; caracterul cumulativ și disruptiv al artei și al științei; structurarea temelor aferente fiecărui domeniu disciplinar în forma unui puzzle; rivalitatea termenilor de „paradigmă”, „stil” și „teorie”. Aceste aspecte facilitează înțelegerea revoluțiilor estetice ca schimbare a unor „paradigme incomensurabile”14, după cum ar spune Kuhn, incomensurabilitatea fiind privită, în lumina tuturor considerentelor expuse anterior, și în relație cu conceptul de „validitate”. Relevant este faptul că în deschiderea analizei sale asupra relației dintre știință și artă, Kuhn amintește că obiectivul nu este doar acela de a răspunde criticii făcute de 13 A se consulta E.M. Hafner, “The New Reality in Art and Science”, Comparative Studies in Society and History, Vol. 11, No. 4, Special Issue on Cultural Innovation (Oct., 1969), pp. 385-397. 14 Thomas Kuhn, Structura revoluțiilor științifice, București, Humanitas, 2008, p. 216. 5 Premise kuhniene pentru o teorie a validității estetice 57 Haffner, dar și argumentelor dezvoltate de Kubler și Ackerman15, care asumă, în urma lecturii Structurii revoluțiilor științifice, posibilitatea de a gândi istoria artei și istoria științei prin prisma unor elemente comune de natură conceptuală și metodologică; astfel, Kuhn va dezvolta analiza sa pe urmele celor doi critici, pornind de la problema avangardelor și a manierei în care aceasta poate explica, prin caracterul său de revoluție artistică, afinitățile dintre știință și artă, un model structural comun revoluțiilor din cele două domenii. Scopul meu este acela de a demonstra, pe marginea reluării acestei polemici, faptul că din punct de vedere teoretic, Kuhn nu a operat niciodată distincția dintre estetic și artistic, și că introducerea acestei diferențe în cadrul argumentului său ar fi putut modifica radical perspectiva asupra plauzibilității și justificării ipotezei potrivit căreia revoluțiile artistice și cele științifice împărtășesc o structură similară. Altminteri, interpretarea pe care o propun deschide o nouă lectură a Structurii revoluțiilor științifice și a receptării ei în actualitate, aplicând teoria kuhniană într-un domeniu prea puțin așteptat: estetica, și nu istoria artei. Pentru aceasta, voi dezbate ceea ce am numit a fi două modele pentru explicarea similarității revoluțiilor științifice și artistice: modelul Hafner, respectiv modelul Kuhn. II. Modelul Hafner pentru determinarea similarităților dintre revoluțiile științifice și revoluțiile artistice Potrivit lui Hafner, arta contemporană pune expresia artistică sub semnul principiului autonomiei artei și al individualismului. Aceste două direcții determină constituirea „gestului din pânză” ca mișcare de eliberare a creației de „valori, politică, estetică și morală”16. Pe de o parte, creația artistică se sustrage canoanelor mimetice de reprezentare artistică. Abolirea imitației este tributară tendinței artei moderne de a explora ceea ce Hafner recunoaște drept „dispunerea cogito-ului în creația artistică”17. Pe urmele lui Bignon, Hafner constată că producția artistică devine opera unor “thinking minds”18. Cu alte cuvinte, producția de artă și a discursul artistic se dezvoltă ca expresii ale rațiunii individuale, în care originează arta conceptuală. Pe de altă parte, arta traversează procesul paradoxal al conceptualizării unor structuri și forme ale inconștientului, oniricului și ilogicului. Acest demers, manifestat la nivelul jargonului artistic prin sintagme care reclamă libertatea artisticului la granița dintre rațional și irațional - cubismul analitic, expresionismul abstract, constructivismul geometric - susține apropierea științei de artă, cele două împărtășind procesul abstractizării unei realități comune. Pornind de la aceste observații, Hafner propune trei ipoteze de lucru pentru justificarea similarității dintre știință și artă, respectiv a revoluțiilor fiecărui domeniu. Pentru ilustrarea acestora voi propune o reconstrucție hermeneutică, la nivelul numirii și 15 A se consulta G. Kubler, “Comment” (on Hafner), pp. 392-402 și J.S. Ackerman, Notes on the Sociology of Recent American Art, pp. 371-384. 16 E.M. Hafner, op .cit., p. 385. 17 Ibid. 18 Ibid. 58 Oana Șerban 6 definirii lor. Prima este ipoteza procesuală, potrivit căreia maniera de realizare a unei revoluții constă în proiectarea unui mecanism de „substituire a unei perspective subiective cu o alta”, prin „schimbarea reperelor obiectivității”19. Astfel, schimbarea de paradigmă constă în aportul științific sau artistic al unui individ sau al unui grup social în cercetarea și explicarea unui obiect, a unui eveniment singular sau a unui fenomen repetabil. Ipoteza poate fi explicată, succint, astfel: „lumea reală se schimbă odată cu paradigma”20 în știință și artă deopotrivă. Cea de-a doua este ipoteza atitudinală: omul de știință și artistul împărtășesc aceeași predispunere interogativă, corelând aptitudini sau deprinderi pentru a obține un plus de cunoaștere.21 O mențiune se cuvine a fi dezvoltată în acest context. Tipul de atitudine discutat de Hafner este unul care pune în vedere legătura intimă dintre techne (tâxvn) și episteme (enioTi'mn), contrastând cunoașterea de natură practică și cea de natură teoretică, așadar normativă, principială. Hafner distinge, prin prisma valorilor pe care autonomia și scepticismul le primesc în dimensiunea științei, respectiv, a artei, o atitudine epistemologică a omului de știință, de natură pasivă, care are întotdeauna ca obiect o achiziție teoretică într-un domeniu exterior „ființei” cercetătorului, de atitudinea epistemologică a artistului, care lucrează în vederea creației de sine. Primul descoperă în plan exterior, al doilea se auto-descoperă. Indiferent de sensul acestei cunoașteri, Hafner consideră că ea se petrece printr-o perspectivă comună asupra realității imediate, indiferent de calitatea științifică sau artistică a acțiunii. Astfel, autorul, ca cercetător sau artist, face proba „mobilității mentale”, după cum remarcă esteticianul pe urmele unei mențiuni a lui Klee, dintr-un domeniu teoretic într-unul practic, de la sine către Celălalt. Din acest punct de vedere, argumentul lui Hafner, potrivit căruia cercetătorul și artistul au sarcina de a defini realitatea în forma în care se dă imediatului, a fost receptat de către Kubler cu un amendament epistemologic, care rafinează ipoteza hafneriană: „artiștii știu mai puțin despre știință decât oamenii de știință despre artă”22. Această observație, neprobată prin exemple - ceea ce face ca argumentul lui Kubler să fie unul slab - presupune că gradul de similaritate dintre știință și artă este determinat de maniera în care cercetătorul și artistul operează ca artizani în constituirea și prelucrarea instrumentelor de lucru, atitudinea lor fiind prea puțin „intelectuală”, așadar „contemplativă”, „teoretică”. Pentru Kubler, singura misiune comună a celor doi este aceea de a „estetiza instrumentele”23; din acest punct de vedere, știința și arta ar rămâne ancorate strict în dimensiunea unei cunoașteri pragmatice, de tip techne. Pentru ceea ce am numit modelul Hafner, această prelungire nu este una validă. Apropierea dintre știință și artă nu este instrumentală, ci atitudinală și procesuală. De aceea, cea de-a treia 19 Ibid., p. 388. 20 Ibid., p. 389. 21 „Cu câtă precauție încercăm că distingem artistul de omul de știință, cu atât mai dificilă devine sarcina noastră. Luând în seamă mai întâi cuvintele, găsim «skill» ca fiind un sinonim primitiv pentru «artă», tot așa cum «cunoașterea« este pentru știință. Dar știința se năruie în bucăți fără deprinderi (skill) în observație și analiză; iar arta fără cunoaștere este puerilă.”, Ibid., p. 390. 22 Ibid. 23 Kubler, op. cit., p. 396. 7 Premise kuhniene pentru o teorie a validității estetice 59 ipoteză este cea a prelucrării realității imediate prin abstractizare în vederea obținerii paradigmelor științifice și artistice, care se întâlnesc printr-un element comun, și anume geometria pură, considerată și un efect al discursului metafizic de tip cartezian în arta modernă. Ceea ce merită pus în discuție este caracterul de sincronicitate pe care revoluțiile științifice și cele artistice îl manifestă, în condițiile în care o apropiere accidentală, în sens istoric, între acestea, ar putea fi interpretată ca un act intențional realizat de reprezentanții celor două bresle. Hafner se întreabă în ce măsură este o coincidență faptul că „atât pentru Raphael cât și pentru Copernic, pământul își pierde locul în centrul universului și omul rolul crucial în creație?”24. Răspunsul autorului este unul negativ: teme comune precum „natura” și evoluția ei, precum și condiția geniului, de la începutul modernității și până astăzi justifică gradul de similaritate dintre știință și natură. Hafner recurge însă, pentru completarea argumentului său, la observația lui Schenk, după cum urmează: „A căuta influențele directe și mutuale din spatele unor coincidențe ocazionale frapante, între artă și știință, înseamnă, cu siguranță, a trece cu vederea peste adevărata lor relație. Artistul nu este mai puțin inspirat în munca sa de microcosmos decât omul de știință care îngăduie considerațiilor estetice să îl influențeze. Adevăratul motiv pentru aceste coincidențe formale aparente este, cu siguranță, de găsit în climatul intelectual în care arta și știință funcționează astăzi deopotrivă.”25 Astfel, similaritatea dintre știință și artă, mai cu seamă dintre modelele revoluțiilor petrecute în fiecare dintre aceste domenii, stă mai curând pe o prejudecată hermeneutică pe care publicul o dezvoltă în asentimentul unui sincronism cultural. Excepții reputate, din rândul cărora face parte și cazul constructivistului Pevsner, care mărturisește, într-un interviu din 1957 că legătura dintre sculpturile sale și matematică sau știință este inexistentă, ne confruntă cu noile exigențe ale „artei pure”, după cum o numește artistul citat de Hafner. Puritatea artei este dată, în zorii artei contemporane, de eliberarea de sub predominanța matematicului în creația artistică, ceea ce, la începutul modernității, reprezintă un canon de constituire a discursului vizual. Așa cum Pevsner își așează creațiile sub semnul „artei pure”26 - expresie care degajă o reînnoire a jargonului artistic, în rândul căruia se regăsește obsesia pentru determinarea ideală a obiectelor și dematerializarea artei - tot astfel happening-urile și performance-urile prezente în arta contemporană vor reprezenta gestul simbolic al abolirii raționalității tehnice din dimensiunea producției de artă. Abstractizarea realității ca nucleu comun al paradigmelor științifice și artistice, ipoteză avansată de Hafner, va inspira critica lui Kuhn din „Comentariu asupra relației dintre știință și artă”, în termenii similitudinii procesuale. Semnificativ este faptul ca Hafner nu ignoră consecințele abstractizării. De fapt, argumentul său se bazează pe asumpția potrivit căreia arta și știința împărtășesc „același tip de spiritualitate” în numele căreia modele științifice și cele artistice se 24 Hafner, op. cit., p. 391. 25 Robert Schenk, Kunst und Naturform, apud. Hafner, p. 392. 26 Pevsner declară în interviul din 1951: „În ciuda faptului că oamenii de știință încearcă să găsească în operele mele figuri sau formule, sculptura mea nu le utilizează”. 60 Oana Șerban 8 constituie ca „descripții metaforice ale lumii”, operate într-un sens universal. Cercurile științifice și cele artistice nu sunt imune înaintea „falsității, ipocriziei, finitudinii și comercialismului”27. Cele trei ipoteze ale modelului Hafner au fost punctate, de-a lungul cercetării mele, în această manieră, pentru a face mai evident contrastul cu ceea ce am numit „modelul Kuhn”, determinat printr-o serie de observații la adresa acestora, care au ca scop și clarificarea unor elemente ale Structurii revoluțiilor științifice, cu prilejul explicării rezistențelor pe care le întâmpină aplicarea noțiunii de „paradigmă” în artă. Consider însă că modelul Hafner este unul slab pentru testarea compatibilităților dintre revoluțiile științifice și cele artistice, în baza următoarelor observații. Hafner nu oferă precizări terminologice pentru sensul în care este aplicat termenul de „modernitate”, respectiv acela de „artă modernă”. Similaritatea schimbării de paradigmă în artă și știință - așa-numita paradigm shift, de către Thomas Kuhn - este explicată prin recurs la exemple care țin de modernitatea timpurie, căreia îi este asociată arta clasică: mai cu seamă, coincidența dintre schimbarea de perspectivă adusă de revoluția copernicană și de pânzele lui Rafael în reprezentarea realității este însoțită la referințele de tip Quattrocento în reprezentarea picturală. Mai apoi, a doua ipoteză a modelului Hafner se rezumă la probarea similarității atitudinii epistemologice a artistului și a omului de știință, neinvestigând ce fel de cunoaștere operează și promovează arta, sau ce diferențe sunt între formarea deprinderilor de către omul de știință și de către artist. Nu în ultimul rând, ipoteza „mobilității intelectuale” ar fi trebuit explorată, din punctul meu de vedere, în orizontul regimului istoric căreia îi este atribuită. În acest sens, Robert Scott Root-Bernstein, discipolul lui Kuhn, consideră că acest argument ar trebui reevaluat, întrucât este circumstanțial în societatea contemporană: practicile științifice și artistice s-au modificat radical, așa încât și tandemul disciplinar dintre știință și artă ar trebui recontextua-lizat28. Astfel, ceea ce este criticat, la acest nivel, este gradul de plauzibilitate al ipotezei menționate din cadrul modelului Hafner, care este ridicat pentru un cercetător din secolul XX, dar scăzut pentru un cercetător contemporan, care poate fi „cel mult surprins” de similaritatea dintre o operă de artă autentică și una „de laborator”, în dimensiunea artei noilor media, dar nu „convins de similaritatea domeniilor”. O evaluare atentă a observațiilor hafneriene este realizată de Kuhn în cadrul Comentariului asupra relației dintre știință și artă, punând în joc aplicabilitatea termenului de „paradigmă” în artă. III. Modelul kuhnian al determinării relației dintre știință și artă Thomas Kuhn rescrie ipotezele modelului Hafner, criticând trei elemente esențiale care fac posibilă interacțiunea disciplinară dintre știință și artă, precum și 27 Hafner, op. cit., p. 396. 28 A se consulta Robert Scott Root-Bernstein, “On Paradigms and Revolutions in Science and Art: The Challenge of Interpretation”, Art Journal, Vol. 44, No. 2, Art and Science: Part I, Life Sciences (Summer, 1984), pp. 109-118. 9 Premise kuhniene pentru o teorie a validității estetice 61 examinarea gradului de similaritate dintre revoluțiile științifice și cele artistice: asemănarea produselor obținute prin activitatea științifică și cea artistică, natura activității care stă la baza acestei producții, respectiv reacția publicului față de aceasta. Conștient de faptul că analiza trebuie „să fie din nou în stare să dovedească ceea ce este evident: că știința și arta sunt demersuri foarte diferite ori cel puțin au devenit astfel pe parcursul ultimului secol și jumătate”29, Thomas Kuhn introduce distincția dintre similaritate, așa cum o considera Hafner, și influența mutuală sau „contaminarea” modelelor artistice și a celor științifice. Astfel, în raționalizarea tehnologică a producției artistice, micrografiile foto sunt lucrări de laborator, independente de travaliul unei opere de artă. Acestea suportă influențe mutuale privind perspectivismul lor asupra realității, însă procesual reflectă obiecte net diferite. Pornind de la acest exemplu, Kuhn dezvoltă ceea ce am numit argumentul finalității, susținând că operele de artă exprimă o finalitate împlinită, reflectând un scop în sine, spre deosebire de produsele științifice care sunt o consecință a cercetării și sunt supuse intervenției constante și exterioare a unor tehnicieni. Potrivit filosofului german, odată ce rezultatul unei cercetări este dat maselor, prin publicare, schițele pregătirii lui pot fi distruse: contează doar obiectul final, și anume produsul. Opera de artă, în schimb, acumulează în obiectul său toți pașii intermediari. O speță delicată, pe care Kuhn nu o ia în considerare și care face ca ipoteza lui să fie nesustenabilă este reprezentată de cazurile în care o operă de artă devine mijloc pentru o alta, așa cum se întâmplă, în mod uzual, în arta contemporană. „În remarcabilele paralele ale lui Hafner, un produs finit al artei este juxtapus unui instrument al științei. În timpul tranziției celui din urmă de la laborator la prezentarea publică, scopurile și mijloacele își schimbă rolurile.”30 Din perspectiva mea două chestiuni pun în dificultate observația lui Kuhn. Pe de o parte, faptul că o observație completă și legitimă ar fi fost aceea prin care tranziția obiectului de artă de la atelier la galerie sau muzeu este comparată cu cea suportată de un produs științific, de la atelier către expunerea publică. Pentru cele două domenii, știința, respectiv arta, finalitatea trebuie discutată și ca posibilitate de considerare a unui obiect (nu) numai ca mijloc, ci și ca scop. Așa cum un produs științific poate fi folosit de către un cercetător pentru a reconsidera o teorie, tot așa o operă de artă poate intra în componența alteia, de tip instalație, îndeplinind calitatea unui mijloc. Așadar, argumentul lui Kuhn presupune, în plan secundar, operarea unei distincții, între o finalitate absolută și o finalitate relativă: tranziția mijloacelor și a scopurilor în travaliul constituirii operei de artă, respectiv a produsului științific, de la laborator la expunerea publică este explicată prin recurs la un nou termen, cel de „estetică”, prin referire la maniera în care acesta îndeplinește un rol funcțional în cele două dimensiuni. Ipoteza finalității este reformulată de Kuhn prin relația dintre știință, artă și estetică, astfel: „Dar în domeniul artelor, estetica este ea însăși scopul activității. În științe, ea este, în cel mai bun caz, doar un instrument, și anume un criteriu de alegere între teoriile care 29 Kuhn, „Comentariu...". Tensiunea esențială, ed. cit., p. 382. 30 Ibid., p. 383. 62 Oana Șerban 10 sunt comparabile din alt punct de vedere sau un ghid pentru imaginația aflată în căutarea unei chei pentru soluționarea unei probleme (puzzle) tehnice dificile. Numai dacă soluția ei este găsită, numai dacă estetica omului de știință ajunge să coincidă cu cea a naturii, joacă ea un rol în dezvoltarea științei. În științe, estetica este arareori un scop în sine și niciodată scopul principal.”31 Ceea ce face ca, în esență, modelul Kuhnian să fie unul slab, este tocmai imprecizia restructurării argumentului finalității în știință și artă, prin prisma „esteticii”. În mod specific, nu absența unei definiții transparente adresate acestui domeniu este cea care determină caracterul chestionabil al acestui model, cât mai curând aplicarea confuză, uneori interșanjabilă, în textele lui Kuhn, a termenilor de „artă” și „estetică”. În linii mari, Kuhn recunoaște estetica în calitatea unui domeniu, așadar a unei discipline, amintind, în marginea acestei mențiuni, performanțele colegului său de catedra, Stanley Cavell, în etică și în estetică, precum și primele observații, de culise, pe care acesta i le face asupra naturii progresului științific, pornind de la paginile Structurii revoluțiilor științifice. Ulterior, Kuhn critică progresul științific și ca formă de „rafinare” sau „estetizare a unei paradigme”: Euler, Langrange, Hamilton, Hertz rescriu teoria mecanică având în vedere popularizarea acesteia în rândul unor noi grupuri sociale, prin trezirea unei „atracții estetice”32. Estetizarea discursului științific conduce, astfel, la generarea crizelor dintr-un domeniu și la impulsionarea schimbării de paradigmă. Deși, în plan teoretic, capacitatea analitică și pregătirea formală a unui autor care avansează o paradigmă „revoluționară”, față de autorul unor paradigme anterioare ale teoriei puse în cauză contează la nivelul receptării publice a unui discurs sau produs științific, Kuhn observă că o teorie „mai ordonată, mai potrivită sau mai simplă” este preferabilă din pricina „simțului individului pentru adecvat sau estetic.”33 Consider că dacă acceptăm ipoteza kuhniană potrivit căreia esteticul este finalitatea asumată în domeniul artelor, atunci, implicația acesteia se manifestă la nivelul distingerii revoluțiilor estetice de cele artistice: primele vor fi asumate ca finalitate a celor din urmă. Or, din punctul meu de vedere, o schimbare de paradigmă traversează un proces de ideologizare, expresia artistică fiind doar o formă de reprezentare aferentă canoanelor impusă de paradigma nou impusă, așadar dominantă. De aceea, consider că o investigare a distincției dintre estetic și artistic în teoria lui Kuhn ar modifica semnificativ argumentul său privind similaritatea revoluțiilor artistice și a celor științifice. Propriu-zis, filosoful recunoaște că estetica a impulsionat dezvoltarea domeniului științific numai în sensul în care a stimulat imaginația cercetătorului în soluționarea unui puzzle și în armonizarea, de fapt, a două elemente cheie, așa cum le numește în Structura revoluțiilor științifice: estetica omului de știință și estetica naturii. Deși estetica poate îndeplini un scop în știință, acesta nu este niciodată principal; argumentul „popular” pe care îl avansează cu prilejul acestei constatări este acela că istoria artei și a științei a fost pusă sub semnul perfecțiunii naturale a universului care a 31 Ibid., p. 383. 32 Kuhn, Structura., ed. cit., p. 221. 33 Ibid., p. 221. 11 Premise kuhniene pentru o teorie a validității estetice 63 îngrădit imaginația cercetătorilor. Revoluția copernicană, de pildă, este cea care a făcut relevantă elipsa pentru știință, în vreme ce „noile perceperi spațiale ale Renașterii au fost necesare înainte ca elipsa să fi putut juca vreun rol în știință”34. Ambiguitățile sensului în care este aplicat termenul „estetic” în modelul Kuhn pentru analiza simila-rităților dintre știință și artă sunt recunoscute și declarate ca nesemnificative pentru miza întregii investigații. „Indiferent de semnificația termenului estetic, scopul artistului este producerea obiectelor estetice; problemele tehnice sunt chestiuni pe care el trebuie să le rezolve în vederea producerii unor asemenea obiecte. Pentru omul de știință, pe de altă parte, rezolvarea problemei tehnice este scopul, iar esteticul este un instrument pentru atingerea lui.”35 Observația lui Kuhn este pusă în dificultate nu numai de impreciziile conceptuale pe care le ridică esteticul, respectiv distincția dintre estetică și artă, ci și de maniera în care Kuhn rezumă telosul activității artistice la producerea unor obiecte. Cu alte cuvinte, relația mijloc-scop este reluată, în artă scopul fiind reprezentat chiar de împlinirea obiectului, în vreme ce în știință scopul este generat de soluționarea unei probleme. Esteticul este, în discursul științific, instrumental: acesta rafinează traiectul teoretic al unui discurs. Problematică rămâne valența esteticului pentru artă, așa cum o percepe Kuhn. Remarcabil este sincronismul cultural și istoric dintre redactarea Comentariului kuhnian asupra relației dintre știință și artă și Declarația de retractare estetică a lui Morris. Pentru artist, scopul obiectului nu este acela de a face proba esteticului, ci de a împuternici artistul cu o autonomie consacrată, prin care poate delibera asupra calității estetice sau artistice a unui obiect și, mai mult decât atât, poate discrimina între acestea două. Tensiunea esențială dintre știință și artă nu poate fi redusă, în consecință, la simpla investigare a sincronismului dintre cele două în plan istoric, preferând în mod privilegiat avangardele ca punte de legătură între modelul revoluțiilor artistice și cel al revoluțiilor științifice. Mai mult decât atât, este prea puțin probabilă necunoașterea, de către Kuhn, a gestului lui Morris de retractare estetică a Litaniilor. Kubler, în critica adusă modelului Hafner, face referire la speța retractării estetice ca maniera în care arta modernă a înțeles să dezvolte apelul ei la „factualitate”36, accentuând esența obiectuală a unui artefact sau produs artistic. Mai mult decât atât, însuși Kuhn admite în prima parte a Comentariului său că analiza asupra relației dintre știință și artă e inspirată de examinările pe care profesorii Ackerman și Kubler le dedică argumentului hafnerian privind similaritatea artei și a științei; or, Kubler numise, transparent, valorificarea principiului autonomiei artei și reconsiderării calității estetice a unui obiect prin operele lui Morris. Astfel, distincția dintre estetic și artistic nu poate rămâne marginală sau indiferentă reevaluării modelului kuhnian de analiză a relației dintre știință și artă. Obiecția mea față de acesta se concentrează asupra următorului 34 Kuhn, „Comentariu”, ed. cit., p. 383. 35 Ibid. 36 Kubler, op. cit., p. 399. 64 Oana Șerban 12 aspect: izolarea esteticului de artistic impune, în mod necesar, atât în ordine conceptuală, cât și metodologică, distincția dintre revoluțiile estetice și cele artistice; faptul că în cercetările lui Kuhn extinderea structurii revoluțiilor științifice în domeniul artistic a fost direcționată doar către delimitarea tensiunii dintre știință și artă și a modelor corespondente pentru revoluțiile petrecute în aceste domenii ca schimbare de paradigmă este o urmare a faptului că deși a fost conștient de distanța dintre estetic și artistic, Kuhn nu a explorat această ipoteză care ar fi influențat, radical, și receptarea principalei sale opere în domenii concurente sau conexe științei. Pentru a face totuși vizibil contrastul dintre artă și știință, Kuhn dezvoltă ipoteza receptării publice a produselor științifice și artistice, considerând că dacă primele au un caracter elitist, pot fi înțelese în mod fundamental doar în cercuri cu educație formală în domeniu, dar rezultatele lor pot fi aplicabile oricui, cele din urmă depind de critici, galerii și muzee, „nici uneia dintre acestea necorespunzându-i ceva similar în viața științei"37. Dar, ipotezei lui Kuhn îi scapă o mențiune solidă, și anume că muzeele de știință și cele de artă manifestă aceeași structură: sunt concepute ca spații deschise pentru public, conservă și expun piese unice sau valoroase, parcurg anumite principii ordonatoare ale produselor expuse observației. O observație care ar fi susținut diferența dintre cele două tipuri de instituții asumând că publicul este predispus la folosirea unui produs științific pentru maniera în care acesta facilitează viața cotidiană, în vreme ce pentru achiziționarea unei opere de artă va avea în vedere doar inovația, originalitatea sau eleganța sa ar fi fost mai populară. Din această perspectivă, ceea ce contează este maniera în care criteriul inovației în constituirea unui obiect apare valorificat în știință și artă. Muzeele de știință sunt mereu în sincron față de inovație, în vreme ce muzeele de artă rămân în urma ei. Această anterioritate imunizează, în același timp, un produs în fața altuia, considerat concurent sau validat de o altă paradigmă decât cea dominantă. Deși „succesul lui Picasso nu a exilat picturile lui Rembrandt în depozitele muzeelor de artă"38, totuși, la nivelul constituirii revoluțiilor artistice, se constată că arta nu a militat pentru conservarea tradiției, ci dimpotrivă, a mers uneori împotriva ei înșiși: avangardele sunt „ostile tradiției", potrivit lui Poggioli. Structural, avangarda este o mișcare reacționară, o revoluție a negației. „Dada e un tribunal în care considerentele etice sunt atacate, suprarealismul dedică judecăți nefavorabile logicii, futurismul e un adversar al istoriei, cubismul interoghează judecățile estetice."39 Pe de o parte, Kuhn dezvoltă această constatare pentru a pune în lumină faptul că în progresul științific, tradiția este absorbită în calitatea noilor produse. În artă, ea este fie respinsă, fie destinată conservării, în funcție de exigențele unei ideologii. Rescriind această observație în termenii lui Kuhn, se poate argumenta în favoarea coexistenței, în artă, a unor paradigme incomensurabile sau incompatibile, valabile simultan: rivalitatea tradițiilor lor nu anulează viabilitatea fiecărei tradiții în parte. 37 Ibid. 38 Ibid. 39 A se consulta Renato Poggioli, 1962, apud Kubler, p. 398. 13 Premise kuhniene pentru o teorie a validității estetice 65 Această posibilitatea fundamentează ceea ce am numit, în cursul cercetării mele, validitatea estetică, înțeleasă ca posibilitate de coexistență și viabilitate a două paradigme estetice concurente sau incomensurabile. Câteva aspecte pun însă în dificultate ceea ce am structurat, în paginile de mai sus, ca fiind modelul kuhnian pentru tratarea similarităților dintre știință și artă. Mai întâi, ipoteza finalității, potrivit căreia în artă opera de artă este întotdeauna numai scop, nu și mijloc. În arta modernă, opera își procură un caracter instrumental: Mona Lisa lui Da Vinci devine mijloc pentru ready-made-ul lui Duchamp. Astfel, ipoteza lui Kuhn devine una slabă. Mai apoi, criteriul lui Kuhn de distingere a artei de știință prin continuitatea pe care o revendică, la nivelul administrării tradițiilor lor, este discutabil: filosoful consideră că arta funcționează memorial, elogios, în vreme ce știința operează cumulativ. La nivelul produselor celor două domenii, acest criteriu nu este valabil: deși dadaismul desconsideră practicile mimetice de care face uz arta clasică, un artist dadaist poate produce operele sale și în deplină ignoranță față de Da Vinci sau Michelangelo. Criteriul kuhnian se aplică, în consecință, doar la nivelul distingerii istoriei artei de istoria științei. „Cel puțin de la Renaștere, această componentă inovatoare a ideologiei artistului (ea nu este nici singura componentă și nici lesne compatibilă cu toate celelalte) a însemnat pentru dezvoltarea artei o parte a ceea ce criza internă a însemnat pentru promovarea revoluției în știință.”40 În istoria artei, ideologia funcționează constitutiv. Critica la adresa claselor de intelectuali se dezvoltă în dadaism, prin valorificarea discursului irațional, ilogic, prin înșiruirea conceptelor printre onomatopee lipsite de sens. În privința aplicării termenului de „paradigmă” în artă, Kuhn constată că istoricul de artă ar trebui să trateze drept paradigme picturile, și nu stilurile de reprezentare, cu mențiunea că stilul și teoria „sunt termeni folosiți când descriem un grup de activități recunoscute ca similare (Ele sunt în același stil sau aplicații ale aceleiași teorii)”41. Or, în acest context, problematică ar fi chiar definirea noțiunii de obiect, odată ce pictura, ca produs al travaliului artistic, ar fi determinată ca paradigmă. Aceste mențiuni readuc modelul kuhnian pentru investigarea raportului dintre artă și știință în termenii analizei de început a cercetării, și anume ai calității și puterii obiectului de a fi distins estetic și artistic (respectiv de a face, prin aceste două calități, sursa unei diferențe între revoluțiile estetice și cele artistice, pliate pe modelul structural al revoluțiilor științifice). IV. Concluzii Polemica Hafner-Kuhn reflectă, mai curând, constituirea a două modele de alternative de identificare și justificare a similarităților dintre știință și artă. Cercetarea de față le-a contrastat având ca obiectiv determinarea unui raport de corespondență, la nivel structural, între revoluțiile estetice și revoluțiile artistice, pe de o parte, și între acestea două și revoluțiile științifice, pe de altă parte. Aplicabilitatea termenului de paradigmă în 40 Kuhn, „Comentariu”, ed. cit., p. 391. 41 Ibid. 66 Oana Șerban 14 artă; caracterul de necesitate al schimbării unor paradigme incomensurabile, asumată drept dezvoltare procesuală a revoluției; abordarea predictibilității revoluțiilor sub semnul ideologizării lor sau în urma anticipării unei paradigme dominante prin proiectarea tensiunii sau incomensurabilității față de o paradigmă actuală reprezintă elemente ale determinării validității estetice. În jurul acestui concept se constituie sensul revoluției estetice, deschisă întotdeauna de o ideologie. Reprezentările aferente ei determină revoluțiile artistice, ca expresii-apendice sau articulări publice, sociale, ale schimbărilor paradigmatice de constituire și operare normativă, principială și axiologică a esteticii, atât în sens disciplinar, cât și istoric. Simpla introducere a ipotezei potrivit căreia Kuhn nu a dezvoltat distincția dintre estetic și artistic, deși a avut conștiința existenței ei, reașază Structura revoluțiilor științifice în centrul dezbaterilor privind raportul dintre istoria științei și istoria artei, respectiv dintre estetică, artă și ștință, în sens structural și ideologic. Dincolo de acest aport al cercetării, sensul dezvoltării ei este unul semnificativ: asumând o „criză a obiectului” comună celor trei dimensiuni disciplinare, revoluția ca fenomen de substituire a unor paradigme pretins incomensurabile sau ca trecere de la o paradigmă actuală și nevalidă la una dominantă și validă - după exigențele ideologiei care o determină - ne obligă la regândirea structurii revoluțiilor științifice, estetice și artistice în sens normativ, procesual, valoric, lăsând obiectul în spate sau transformându-l într-un reper secundar. Bibliografie Călinescu, George, Principii de estetică, E.P.L., București, 1968, pp. 10-11. Dewey, John, Art as Experience, New York, Perigree Books, 1980. Ferry, Luc, Homo Aestheticus, București, Editura Meridiane, 1977. Hafner, E. M., “The New Reality in Art and Science”, Comparative Studies in Society and History, Vol. 11, No. 4, Special Issue on Cultural Innovation (Oct., 1969), pp. 385-397. Hartmann, Nicolai, Estetica, Editura Univers, 1974. Hegel, G.F.W., Prelegeri de estetică, vol. I, Ed. Academiei, București, 1966. Kuhn, Thomas, „Comentariu asupra relației dintre știință și artă”, în Tensiunea esențială, Editura Științifică și Enciclopedică, 1982, pp. 381-394. Kuhn, Thomas, Structura revoluțiilor științifice, București, Humanitas, 2008. Lipovetsky, Gilles, Serroy, Jean, L'estethisation du monde. Vivre a l'age du capitalisme artiste, Editura Gallimard, 2013. Root-Bernstein, Robert Scott “On Paradigms and Revolutions in Science and Art: The Challenge of Interpretation”, Art Journal, Vol. 44, No. 2, Art and Science: Part I, Life Sciences (Summer, 1984), pp. 109-118. Rosenberg, Harold, The De-Definition of Art, The University of Chicago Press, Chicago/London, 1972. Vianu, Tudor, Estetica, E.P.L., București, 1968. INSTITUȚ II Ș I DEZVOLTARE. DILEME ALE STRATEGIILOR DE SCHIMBARE INSTITUȚIONALĂ 9 DORINA PĂTRUNSU Institutions and Development. Dilemmas of the Strategies of Institutional Change. In the last decades the institutional change represents not only a sui generis conceptual category within the new institutionalist theories, but also a logical precondition for any collective action, whether necessary political desiderata are pursued, such as the exten-sion of democracy and better living standards, or urgent and adequate solutions of a global nature that cannot be postponed are needed, such as the degradation of natural and social environment. The hypothesis most involved is that „institutional change shapes the way socie-ties evolve through time and hence is the key to understanding historical change"1. The current stake of institutional change seems to be the development, or in other words, the reaching of a social, economic and political standard that would satisfy all the demands of what is, in general, people's well-being. But the development concept is a normative (value) concept2, so any development project has to take into account the value pluralism or the fact that individuals have and must have their own understanding about the kind of life they want to live. My thesis is that the institutional change and development programs need both empirical and normative approaches. Keywords: institutions, development, institutional change, development as freedom, functionalist fallacy. Introducere În ultimele decenii schimbarea instituțională reprezintă nu numai o categorie conceptuală aparte în cadrul teoriilor neoinstituționale cât un fel de precondiție logică a oricărei acțiuni colective, fie că sunt urmărite deziderate politice considerate necesare, precum cele ale extinderii democrației și ale îmbunătățirii nivelului de trai, fie că sunt vizate soluții urgente și adecvate la probleme de natură globală ce nu suportă amânare, cum ar fi degradarea fără precedent a mediului natural și social3. 1 Douglass C. North, Institutions, Institutional Change and Economic Performance, Cambridge University Press, N.Y., 1990, p. 3. 2 Dudley Seers, The Meaning of Development, IDS Comunication 44, 1969. 3 Există ideea că astăzi, siuația omenirii, deși poate să pară paradoxal, este mult mai dificilă decât înainte (Anthony Giddens, The Politics of Climate Change, Polity, Cambridge, 2009; Ingmar Person și Julian Săvulescu, Unfit for the Future. The Need of Moral Enhancement, Oxford University Press, 2012 etc.), condițiile tehnologice și științifice avansate putând fi chiar Cercetări filosofico-psihologice, anul VIII, nr. 2, p. 67-82, București, 2016 68 Dorina Pătrunsu 2 Ipoteza, cel mai des invocată sau asumată, este aceea că schimbarea instituțională nu doar „determină felul în care societățile evoluează de-a lungul timpului, ci este însăși cheia înțelegerii transformărilor istorice”* 4. Miza actuală a schimbării instituționale pare să fie dezvoltarea5 sau, altfel spus, atingerea acelui standard social, economic și politic ce ar satisface toate exigențele a ceea ce reprezintă, în general, buna-stare a oamenilor de pretutindeni. Conceptul de dezvoltare ca și cel de bună-stare sunt concepte normative6, prin urmare orice proiect de dezvoltare trebuie să presupună pluralismul valoric sau faptul că indivizii au (și trebuie să aibă) propria înțelegere în legătură cu modul de viață pe care vor să-l trăiască. Presupunând că dezideratele sunt neschimbate sau stabile și, deci, că există în continuare temeiuri pentru urmărirea lor, singura chestiune controversată atât conceptual cât și material, pare că sunt strategiile de schimbare instituțională, mai precis presupozițiile acestora și, în plus, implicațiile, atât teoretice cât și empirice, în ceea ce se consideră planul intereselor, mentalităților indivizilor și al practicilor lor. Nu mai puțin vor conta consecințele în plan normativ ale respectivelor strategii de refomare insituțională în parametrii dezvoltării, având în vedere că valorile după care se orientează oamenii contează la fel de mult și trebuie luate în calculul reformei cu aceeași considerație și respect. Prin urmare, chiar dacă, de regulă abordările empirice prevalează celor normative în generarea de politici publice, cred că înțelegerea fenomenelor instituționale în acord cu schimbări intenționate sau deliberate, conforme dezideratului dezvoltării sau îmbunătățirii calității vieții oamenilor, ar trebui să le presupună și pe cele normative7, dat fiind „că avem nevoie să știm nu numai ce rezultate ar fi obținute din care anume politici, ci și ce rezultate sunt de preferat sau ce eforturi trebuie depuse pentru a fi atinse”8. sursele unor dezastre fără precedent, spre exemplu, „amenințarea permanentă cu arme de distrugere în masă, în special dacă acestea ajung în mâinile unor teroriști, în plus, schimbarea climatică și degradarea constantă și ireversibilă a mediului înconjurător” (I. Person și J. Săvulescu, op. cit., pp. 46, 66). 4 Douglass C. North, Institutions..., p. 3. 5 D. Seers (op. cit., p. 2) consideră că dezvoltarea înseamnă reducerea sau eliminarea sărăciei, a inegalității, a șomajului în cadrul economiilor în creștere. Un alt concept este cel de dezvoltare durabilă (1992 UN Rio Declaration), care este acea „dezvoltare ce întâlnește nevoile prezentului fără a compromite abilitatea generațiilor viitoare de a-și satisface propriile nevoi, asigurând o calitate a vieții mai bună pentru fiecare acum cât și pentru cei care vor veni”. 6 D. Seers, op. cit. Conceptul de „bună stare” este un concept normativ, sau altfel spus, presupune și include judecăți de valoare. A nu lua în considerare această presupoziție înseamnă să nu ții cont de ceea ce consideră oamenii a fi buna lor stare și ceea ce reprezintă pentre ei îmbunătățirea condiției proprii. 7 Cu alte cuvinte, înainte ca evaluarea unor rezultate să fie în cheie pragmatică sau funcțională ea trebuie să fie posibilă, și „fără o teorie normativă evaluarea nu este posibilă” (Robert E. Goodin, Political Theory and Public Policy, The University of Chicago Press, Chicago, 1982, p. 7). 8 Ibidem. 3 Dezvoltare și instituții 69 La ce ne referim când vorbim despre instituții? Normativ vs. empiric asupra instituțiilor Instituțiile, spune Veblen, „sunt niște deprinderi de gândire comune mai tuturor oamenilor. Ar fi însă o simplă scăpare din vedere dacă un cercetător al civilizației ar admite, din acest motiv, că aceste instituții umane sau oricare altele posedă acea stabilitate ce li se atribuie în mod curent sau că ele sunt în acest fel intrinseci lucrurilor”9. Cercetarea instituțiilor trebuie să beneficieze de atenția cuvenită, dat fiind că deși bune „în raport cu scopul lor ca instituții, ele nu mai sunt bune ca premise pentru o cercetare științifică privitoare la natura, originea, creșterea și efectele acestor instituții și la mutațiile pe care le suferă și pe care le fac să intre în schema de a viață a comunității”10. Această cercetare punctuală și specifică, cât și implicațiile ei (rezultatele ei) nu face miza mai ușoară sau mai puțin problematică. Poate de aceea încercând să lămurească mai mult conceptul de instituție și rolul instituțiilor pare că se afundă mai mult. Astfel că instituțiile, sunt totodată și niște „obișnuințe” sociale, un fel de a doua natură a omului, cea prin intermediul căreia acesta se manifestă sau își face publice sau vizibile anumite interese și intenții. Însă cum trebuie înțelese aceste interese individuale? Interesele / intențiile raționale destinate să fie publice aparțin individului sau sunt insuflate social, prin sistemul de valori și de reguli ce aprobă sau interzice scoaterea lor la lumină? Primii instituționaliști11 înclinau spre a doua variantă: instituțiile sunt structuri ce determină ce este rațional în comportamentul interesat al indivizilor. Între instituțiile dintr-un anume mediu social și comportamentele individuale și interrelaționale raționale este o legătură de determinare directă. Ceea ce pare să fie de interes practic este modul în care poate fi operaționalizată această legătură, urmărind consecințele acesteia asupra comportamentelor considerate raționale și stabilind pe baza lor în ce constă logica instituțională. Din acest punct de vedere oamenii se comportă mai degrabă ca și cum instituțiile ar fi factorii decisivi (ele pot să nu fie) în luarea unor decizii și nu interesele proprii12. Cu alte cuvinte, nu posibilitățile (oportunitățile) logice (virtuale) primează în logica operaționalizării acțiunilor interesate (raționale), ci cele practice (concrete), ipoteza de bază fiind că cel mai probabil și, de regulă, așa se și întâmplă, oamenii renunță sau își adaptează comportamentul volițional (propriile 9 Thorstein Veblen, „Limitele teoriei utilității marginale” (1909), în Daniel Hausman (ed.) Filosofia științei economice, 1993, Humanitas, București, p. 164. 10 Ibidem. 11 Reușita realizării unei concepții instituționale concrete și destul de închegate se consideră a fi revendicată de trei economiști instituționali, apăruți la sfârșitul sec. XIX și începutul sec. XX: Thorstein Veblen, John Commons și Westley Mitchell. 12 Chiar din modul în care economiștii definesc dorința rațională se poate deduce capacitatea ei de a fi realizată sau nu. O dorință rațională (economică) este o dorință realizabilă și potențială, nu într-un sens ipotetic sau formal, ci material, concret. A presupune dorința rațională în calculul economic nu implică, în realitatea concretă, că oamenii de regulă au dorințe raționale sau că nu cheltuie mai mult decât își permit, ci exact pe dos. 70 Dorina Pătrunsu 4 preferințe) la cel instituțional, i.e. că deși oamenii doresc, cred și chiar pot să facă altfel decât ceea ce fac, de regulă fac contrariul. Această concepție asupra instituțiilor și implicit asupra intereselor individuale, creează convulsii nu doar în științele sociale, ci și la nivelul concepțiilor despre om, astfel că nu numai că ideea de natură liberă proprie (amprenta personală în manifestarea preferențială) este pusă în discuție sau în paranteză, dar faptul că se poate lua în considerare că aceasta este determinată de instituții (a căror influență specifică este imposibil de diferențiat), face orice efort individual sau colectiv de a modifica o stare individuală sau socială indezirabilă nu doar lipsit de sens, dar și imoral sau nejustificat. Cum poate cineva pretinde unei persoane (sau unei societăți) să fie într-un anume fel, când ceea ce este nu reprezintă și nici nu are cum să reprezinte consecința propriei proiecții sau preferințe? În plus, „De ce ai fi sau ai face altfel decât sunt/fac ceilalți?”. Acceptarea ideii că instituțiile sunt un fel de „esențe” ale vieții sociale13 poate avea drept implicație nu doar acceptarea lor factuală (de facto), ceea ce poate conduce la conformism și oportunism (uneori generatoare de avantaje), ci și a ceea ce ele pot să determine sau să impună (de iure): orice rezultat (orice conținut instituțional), indiferent cât de indezirabil ar fi, ar fi totodată și indiscutabil, ceea ce ar putea conduce la autoritarism și fatalism social. Problema majoră nu este dată de contingența instituțiilor și a rezultatelor lor mai mult sau mai puțin dezirabile sau ale posibilelor explicații ale acestei contingențe, ci de faptul că ea ar putea fi justificată, deci, că ar putea fi considerate legitime instituții indezirabile. Ceea ce, cred, nu numai că este discutabil, ci trebuie să fie discutabil, dacă nu chiar de respins. Din acest punct de vedere, abordările empirice ale schimbării instituționale au limite serioase, dat fiind că nici „acumularea de experiențe ale oamenilor și nici presupozițiile aleatorii în legătură cu ele nu sunt suficiente, dacă vrem să anticipăm efectele colaterale ale politicilor de schimbare instituțională sau cum va răspunde sistemul dacă condițiile se schimbă sau pe termen lung, și asupra cărora nu avem experiență”14. Fără îndoială, că societățile dintotdeauna vor fi condiționat într-un fel sau altul individul, însă comportamentele individuale nu au fost tot timpul de subordonare sau de adaptare involuntară. Cu atât mai puțin una de tip nomic sau necesar. Prin urmare, reacțiile indivizilor la instituții sau la mediul instituțional, fie că au fost individuale sau colective, subversive sau fățișe, sporadice sau în masă, spontane sau deliberate, de succes sau eșuate, au fost, sunt și probabil vor fi, de asemenea, dintotdeauna. Multe dintre evenimentele lumii nu numai că e posibil să se fi schimbat, dar chiar sau și schimbat, datorită reacțiilor indivizilor la lumea socială. Mai mult, chiar dacă nu este posibil să se știe cât și cum au cântărit intervențiile lor în aceste modificări, aceasta nu implică că nu trebuie să fie luate în considerare. Deci, trebuie luate deopotrivă în considerare în cadrul cercetării instituționale și nu 13 Mihail-Radu Solcan, „Vechiul și noul instituționalism. O analiză comparativă”, în Adrian Paul Iliescu (ed.), Mentalități și Instituții. Carențe de mentalitate și înapoiere instituțională în România modernă, Editura Ars Docendi, București, 2002, pp. 339-359. 14 R.E. Goodin, op. cit., p. 5. 5 Dezvoltare și instituții 71 doar pentru că au avut o realitate factuală. Riscul de a nu le presupune și de a nu considera că ar putea fi manifeste nu este unul minor, reprezentând nu numai o mistificare a ceea ce reprezintă omul și lumea din care face parte, dar mai ales o cale (presupus legitimă) de a-l elimina din sistemul instituțional și nu, doar, ipotetic. Din acest punct de vedere, valoarea teoretică a lui „ca și cum instituțiile ar dicta preferințele și scopurile individuale și colective”, deși instrumentată empiric prin capacitatea de a furniza explicații și predicții în legătură cu evoluția unor fenomene sociale, are o puternică contrapunere normativă, mai ales dacă miza este justificarea unei schimbări instituționale în acord cu scopuri temeinice epistemic și moral, urmărite de nimeni altcineva decât de oameni și neavând semnificație decât pentru ei. Obiecțiile au ca presupoziție fundamentală ideea că funcția individului nu e doar aceea de „a fi sub vremuri” și de a se situa cât mai bine într-o poziție alocată de către acestea, de a fi încremenit în propriul sistem interrelațional, ci și de a fi împotriva sau deasupra lor, chiar dacă această atitudine de răzvrătit, de cele mai multe ori, este doar la nivel de ideal, de concepție sau de preferințe ascunse, nedezvăluite și inactive public. Instituțiile fără îndoială că au o semnificație importantă pentru oameni, însă căutarea semnificației nu poate fi în afara posibilității și capacității acestora de a o înțelege și de a opera cu ea coerent. Concepția pe care o avem despre om este o cale pentru a avea concepții adecvate despre instituții (ele nu pot fi situate în afara concepției despre om, chiar dacă reglementează comportamentele umane): prin urmare, instituțiile, deși regularități sociale, au un caracter prescriptiv, nu nomic sau necesar, deci, prin definiție, nu sunt autoconstrângătoare. Asta implică totodată că instituțiile dacă este să facă ceva coerent, în ordinea de mai sus, atunci normează comportamente autonome, nu determină comportamente automate. Deci, atât conceptul de instituție, cât și forma sau conținutul material pe care l-ar avea instituțiile în concret, vor trebui să fie în acord sau consistente cu această condiție de posibilitate logică. Vorbind despre instituții, Dahrendorf15 consideră, că „într-un sens oarecum mai larg, acestea includ moravurile acceptate ale coexistenței cu ceilalți, iar într-un sens mai profund, că regulile trebuie să aibă un sens. Nu avem nevoie doar de legi, ci și de „spiritul legilor”. Instituțiile ajută la susținerea ordinii sociale, și totodată a libertății dacă și numai dacă nu sunt numai „legale”, ci și „legitime”16. Instituțiile, cu alte cuvinte, „trebuie să fie justificate în termenii voinței, alegerilor sau deciziilor celor asupra cărora au autoritate. Iar acesta este un punct de vedere foarte atractiv, dat fiind că acordă un mare respect fiecărui individ, dându-le lor responsabilitatea și oportunitatea de a-și controla propriile destine prin propriile alegeri”17. Astfel înțelese, instituțiile pot elibera individul nu doar de arbitrariul unui 15 Ralf Dahrendorf, După 1989. Morală, revoluție și societate civilă, Humanitas, București, 2001, p. 77. 16 John Locke, Al doilea tratat despre cârmuire. Scrisoare despre toleranță, Nemira, București, 1999. 17 Jonathan Wolf, An Introduction to Political Philosophy, Oxford University Press, Oxford, 1996, p. 38. 72 Dorina Pătrunsu 6 destin implacabil, dar mai ales pot fi calea prin care acesta se poate elibera atât de arbitrariul oamenilor cât și de cel al unor contingențe insuportabile. O perspectivă și totodată un concept mai adecvat de instituție din acest punct de vedere îl au teoriile care au ca premisă metodologică individul și preferințele lui, și mai puțin structurile în care se manifestă acesta, deoarece ceea ce reprezintă miza analizelor politice și sociale este cercetarea și conceperea unei ordini pentru omul concret și concretizabil, nu pentru unul abstract și idealizabil. În acest sens, Douglass C. North18 ia în considerare următoarele înțelesuri ale instituției: „Instituțiile sunt acele constrângeri create de oameni ce structurează interacțiunea politică, economică și socială. Ele constau atât în constrângeri informale (sancțiuni, tabuuri, obiceiuri, tradiții și coduri de conduită), cât și în reguli formale (constituții, legi, drepturi de proprietate). De-a lungul istoriei, instituțiile au fost create de ființele umane pentru a crea ordine și pentru a reduce incertitudinea de la nivelul schimburilor. (...) Ele evoluează incremental, conectând trecutul cu prezentul și viitorul; istoria în consecință este în mare o poveste a evoluției instituționale în care performanța istorică a economiei poate fi înțeleasă doar ca o parte a acestei povești secvențiale". Instituțiile, consecvent ideii de mai sus, sunt utile pentru că „tranzacțiile costă"19, indivizii acționând și interacționând, de regulă, fără să fie complet informați și ghidați doar de propria lor subiectivitate, ceea ce nu de puține ori au efecte neintenționate sau eronate. Prin urmare, „instituțiile nu au fost create nici în mod necesar și nici de regulă pentru a fi eficiente din punct de vedere social; mai degrabă acestea, sau cel puțin regulile formale, au fost create pentru a servi intereselor celor cu putere de negociere de a implementa noi reguli"20. Aceste moduri de a defini instituțiile pun în evidență rolul pe care acestea trebuie să îl aibă, plecând de la ceea ce poate fi descoperit pe teren sau empiric, acestea constituind nu doar contingențele fericite ale manifestării instituționale, ci și condiții de posibilitate practică a funcționalității lor în parametrii dezirabilității instuționale. Cu alte cuvinte, aceste instanțieri pot deveni și pot fi considerate informații suficiente, surse valide și valabile ale unor baze teoretice sau științifice cu privire la ce trebuie să facă instituțiile, date fiind acele rezultate demne (care merită) de a fi luate în seamă, pentru că nu numai că pot fi văzute, dar pot fi și testate empiric, prin chiar ceea ce presupun prin definiție, și anume diminuarea incertitudinii și obținerea stabilității sociale. Fără îndoială că stabilitatea și reducerea incertitudinii reprezintă atuuri puternice ale instituțiilor, însă poate fi gândit acest rol independent de celelalte exigențe pe care trebuie să le îndeplinească o societate de oameni liberi? Cu alte cuvinte, poate că instituțiile reprezintă creații mai mult sau mai puțin intenționate ale 18 Douglass C. North, „Institutions", în Journal of Economic Perspectives, Vol. 5, Nr. 1, 1991, p. 97. 19 Ronald Coase, „The Nature of the Firm", Economica, New Series, Vol. 4, No.16, 1937, pp. 386-405; John Wallis și Douglass C. North, „Measuring the Transaction Sector in the American Economy, 1870-1970", în S.L. Engerman și R.E. Gallman (eds.), Long-Term Factors in American Economic Growth, University of Chicago Press, Chicago, 1986. 20 Douglass C. North, Institutions..., p. 16. 7 Dezvoltare și instituții 73 indivizilor fără pretenții dictate de eficiență socială, însă este această înțelegere a instituțiilor una compatibilă concepției pe care o avem despre ordine dezirabilă, altfel spus, poate avea justificare morală? Întrebarea devine cu atât mai legitimă cu cât de regulă oamenii obțin nu ceea ce ar dori (la modul ideal), ci ceea ce le este permis (empiric vorbind, i.e. opțional și operațional) să obțină. Însă trebuie considerată, din aceste considerente, orice constrângere empirică sau factuală un dat și, deci, justificată a priori? Dacă așa trebuie văzute instituțiile și așa înțeles conceptul de instituție care mai este noima libertății indivizilor? Cum mai putem face acele diferențe specifice și comparații epistemice și valorice între sistemele politice și de ce le-am mai face, dacă oricum situațiile concrete ale indivizilor în ele arată că acestea nu diferă prea mult unele de altele? Altfel spus, poate fi considerat rațional să economisești costuri, dar este moral? Este suficientă obținerea stabilității și previzibilității pentru a considera că instituțiile sunt nu doar funcționale, ci și dezira-bile? În plus, este ceva știut, că oamenii respectă reguli și instituții „nu numai din cauza sancțiunilor pe care le presupun, ci și pentru că instituțiile pot asigura acea forță necesară legitimității morale și suport moral pentru ceilalți”21. Cum trebuie înțelese instituțiile și stabilitatea pe care ar asigura-o acestea ca deziderate politice? Cum poate fi făcut loc libertății individuale? Problema definiției de mai sus și implicit a justificării instituțiilor prin intermediul consecințelor pe care le au acestea este dată chiar de instrumentalismul sau funcționalismul22 incluse în ele. Să defineși și să consideri instituțiile utile, necesare prin ceea ce se obține de facto, înseamnă să reduci importanța acestor instituții23 ca factori catalizatori ai libertății și raționalității indivizilor și să consideri că ceea ce se obține - stabilitate, predictibilitate, reducere a incertitudinilor, etc. - este de fapt important. Iar dacă acestea pot fi obținute mai ușor prin instituții (reguli politice) contrare libertății indivizilor, va face inutilă suținerea instituțiilor libertății. Justificarea (explicarea) unei idei, a unui principiu democratic sau a unei nevoi (sociale sau de alt 21 Geoffrey M. Hodgson, „What are institutions?”, în Journal of Economic Issues, Vol. XL, No. 1, Martie 2006, p. 5. 22„Eroarea funcționalistă” sau instrumentalistă constă exact în acest tip de argumentare: consecințele (beneficiile) sunt bune pentru că funcția instituției este să genereze acele consecințe (beneficii). Însă acest tip de legătură între funcție și consecințe este una empiric-contingentă, nu necesară (intrinsecă), prin urmare, e posibil ca altele să fie cauzele producerii acelor consecințe. Vanberg și Buchanan („Rational Choice and Moral Order”, în J.H. Nichols și C. Wright (ed.), From Political Economy to Economics - and Back?, ICS Press, 1988, p. 139) consideră că problema acestei erori nu rezidă în concentrarea pe consecințele benefice funcționale, ci în faptul că „legătura funcționalistă nu oferă mai mult decât o iluzie a explicației și distrage atenția de la provocarea genuină de a identifica realele procese sau mecanisme ce stabilesc legătura critică dintre consecințele benefice și cauzele efective pentru modul în care se comportă regulile și instituțiile”. 23 Pare să fie diferență între a) determinarea funcției (lor) de moralitate și b) certitudinea că un set particular de norme sau practici sunt, de fapt, acelea pe care trebuie să le urmărim. A se consulta Bruno Verbeek și Christopher Morris, „Game theory and Ethics”, în Edward N. Zalta (ed.), The Stanford Encyclopedia of Philosophy (Summer 2010 Edition). 74 Dorina Pătrunsu 8 tip) doar prin tipul de consecințe pe care le-ar genera face aproape imposibil de justificat ceea ce vrei / urmează să justifici. Instituțiile trebuie concepute sau gândite nu numai prin intermediul unor roluri descoperite empiric sau contingent (ce fac instituțiile și ce sunt instituțiile prin intermediul a ceea ce fac de regulă), ci și prin intermediul unor atribute normative (necesare), i.e. impuse logic de anumite presupoziții și principii fundamentale conținute în ideea de ordine socială dezirabilă și prin intermediul cărora stabilim nu numai ce trebuie să fie instituțiile, ci și ce ar trebui să presupună ele, pentru a ști unde încadrăm instituțiile din punctul de vedere al funcționalității lor, concrete. De altfel, credem că abordarea instituțiilor prin prisma costurilor de tranzacție, deși în mod declarativ empirică24, este totodată și normativă, chiar dacă definirea lor ca economisitoare a costurilor de tranzacție este derivată empiric. Instituțiile, de regulă, economisesc costuri de tranzacție și aceasta poate fi considerată o informație valabilă despre ele (aproape o primă certitudine despre ele sau un fapt epistemic), despre modul în care se comportă instituțiile în general, prin urmare, așa trebuie gândite instituțiile. Dar dacă nu le economisesc, ele nu mai sunt instituții sau nu mai sunt considerate instituții funcționale? Cred că răspunsul corect și, de altfel, agreat de North și de alți instituționaliști, este că nu mai pot fi considerate funcționale (ideea de „path dependency” sau dependență de cale arată devianța de la ceea ce trebuie să facă), nu că nu ar mai fi instituții. Prin urmare, condiția de economisire a costurilor de tranzacție reprezintă mai degrabă o condiție necesară în sens logic (conceptual) decât în sens empiric (factual), chiar dacă definirea instituțiilor prin intermediul funcționalității lor este derivată empiric. Pentru a da seama de funcționalitate din punct de vedere empiric trebuie să respecte definiția, adică să economisească costuri de tranzacție. Altfel, fie definiția este una incompletă, fie mutatis mutandis funcționalitatea la care ne așteptăm din partea instituțiilor înseamnă mai mult decât ceea ce se presupune că se obține prin reducerea costurilor de tranzacție, adică reducerea incertitudinii. Instituțiile, având în vedere observațiile de mai sus, trebuie că reprezintă (și) altceva și trebuie văzut ce reprezintă independent de rolul concret pe care îl pot avea într-un context sau altul. Confruntarea în investigarea conceptului nu este pe teren sau în lumea consecințelor (teoretice sau practice), ci în lumea ideilor politice și morale: dacă individul este și liber nu numai determinat, dacă este nu doar failibil, ci și conștient de limitele lui cognitive, dacă interesele lui nu sunt doar ecomomice ci și politice, dacă valorile lui nu sunt doar incomensurabile ci și într-o conexiune plurală, atunci și lumea lui instituțională va fi trebui să fie una pe măsura tuturor acestor considerații sau exigențe. Asta nu implică decât că este posibil, și această excepție contează într-un spațiu considerat democratic, să fie instituții apreciate social care cresc costurile de tranzacție și că, uneori, funcționalitatea nu constă doar în obținerea stabilității sau diminuarea incertitudinii. În plus, că nu poate fi avută o discuție serioasă pe tema 24 Scopul, spune North (Institutions..., p. vi), este mai degrabă pozitiv decât normativ, cu alte cuvinte miza este de a explica și a face predicții, plecând de la întrebări precum: cum evoluează instituțiile ca urmare a alegerilor, stimulentelor și strategiilor indivizilor și cum afectează instituțiile performanța sistemelor economice și politice? 9 Dezvoltare și instituții 75 definirii instituțiilor sau pe cea a funcționării optime a lor fără a avea în vedere indivizii și interacțiunile dintre ei (jocul interindividual). Mai mult, conceptul de instituție rămâne unul strâns legat de cel de regulă sau sistem de reguli. Prin urmare, cheia în care instituțiile vor fi înțelese ca sisteme de reguli nu reprezintă doar modul în care apar ele ca reguli, ci mai ales justificarea sau temeiul din spatele acestuia: regulile apar ca urmare a unor decizii individuale (mai mult sau mai puțin conștientizate explicit) în legătură cu gestionarea relațiilor dintre indivizi. Regulile sunt mai degrabă modalități de decizie colectivă asupra reglementărilor interacțiunilor25 între indivizi. De aici putem infera că, independent de cum sunt instituțiile în concret, evoluția lor va fi dependentă de justificarea (legitimitatea) pe care o atribuie sau o solicită indivizii cu privire la funcționalitatea lor. Perspectiva libertății asupra dezvoltării Cadrul obișnuit pe care îl presupun discuțiile despre dezvoltare este cel al politicilor publice, adică al modului în care se produce „interacțiunea dintre sistemele politice și cele sociale". Însă, dată fiind „diversitatea celor mai multe țări aflate în curs de dezvoltare26 cum ar putea politicile de dezvoltare să fie împărțite în așa fel încât să genereze rezultate uniforme și dezirabile?"27 Sau, cu alte cuvinte, care ar trebui să fie rolul instituțiilor politice (ale statului) sau ce ar trebui să conțină în genere politicile publice?28 Întrebarea este „cum pot guvernele să satisfacă nevoi 25 Acțiunile pe care le întreprind indivizii liberi „speculează accidentalul, posibililul", prin urmare, „ordinea nu este intrinsecă" (Mihail-Radu Solcan, Freedom, Minds and Institutions, Editura Universității din București, 2003, p. 59) acestor alegeri și acțiuni individuale. Numai „alegerile împărtășite", în mod voluntar sau nu, creează condițiile de posibilitate pentru a vorbi de o ordine în interacțiune a acțiunilor speculative ale indivizilor. Însă, pentru ca ordinea să fie considerată dezirabilă, atunci alegerile împărtășite trebuie să fie împărtășite voluntar. Condiția voluntariatului este una formală sau logică, nu factuală, cu alte cuvinte, instituțiile sau ordinea de facto vor fi considerate legitime sau consistente cu ideea de ordine dezirabilă, funcție de acest criteriu normativ.Testarea dezirabilității ordinii prin intermediul acestui criteriu normativ nu vizează obținerea unui număr crescut al celor care își dau acordul explicit, ci identificarea distanței dintre ceea ce își doresc indivizii (ceea ce ar constitui pentru ei un acord favorabil, dar nu este de facto) și ceea ce pot ei obține în concret (ceea ce poate fi considerat un acord favorabil în situația lor particulară). Practic, deși paradoxal, cu cât scade posibilitatea de a fi în dezacord (atât la nivelul individului cât și la nivelul oportunităților de care dispune), cu atât crește riscul indezirabilității ordinii sociale. 26 Cadrul de discurs al conceptului de dezvoltare este de regulă cel al LDC (Least Developed Countries) sau cel al țărilor mai puțin dezvoltate, în acest sens fiind legat cu cel de creștere economică și a calității vieții, privind chestiuni legate de sărăcie, de șomaj, produs intern brut, venit pe cap de locuitor etc. 27 Aruna Nayyar Michie, „Social diversity and development policy: the use of constraints and incentives", Public Administration and Public Policy, Vol. I, Encyclopedia of Life Support Systems (EOLSS), p. 1. 28 În acest sens, Aruna Nayyar Michie (ibidem), analizând fenomenul dezvoltării consideră următoarele: „(...) comportamentul, deciziile și rezultatele oricărui sistem politic sunt mediate de 76 Dorina Pătrunsu 10 locale specifice și să genereze schimbările dorite în diverse situații fără să recurgă la metode autoritariste, mai ales dacă dezideratul dezvoltării provoacă și solicită schimbări la nivelul normelor existente?”* 29. Presupunând că anumite instituții contează30, cel puțin cele adecvate, cât contează, cum pot fi ele selectate, cine sau ce realizează selecția, ce înseamnă instituții adecvate31, sunt întrebări care deși vizează analiza unor condiții de posibilitate privind eficientizarea sau îmbunătățirea unui cadru instituțional deficitar economic și politic, reprezintă o zonă de investigație mai degrabă incertă epistemic32. Ele reflectă în principal nu dificultatea de a alege strategii de redresare instituțională, ci de a aduce temeiuri și justificări în favoarea lor. Trebuie analizate și repuse în centrul reflecțiilor filosofice, nu numai în cele ale preocupărilor politice și sociale, condițiile în care, în măsura în care există argumente pentru asta, pot fi legitimate planificarea și designing-ul instituțional sau diverse forme de „inginerie socială”33. O perspectivă adecvată asupra schimbării instituționale în vederea dezvoltării, este cea care pleacă de la libertatea indivizilor. Spre exemplu, Sen34 vede dezvoltarea ca pe un proces de expandare a libertăților fundamentale, asigurarea libertății umane fiind criteriul normativ al oricărei politici publice de dezvoltare. Astfel creșterea economică, evoluția tehnologică și schimbările politice trebuie judecate funcție de contribuția lor la creșterea libertății umane. Libertatea umană, la rândul ei, nu poate fi evaluată decât prin intermediul libertăților pe care le are individul la îndemână, efectiv. Libertățile la care face referire Sen35 includ asigurarea unor capacități elementare: structurile sociale și de norme. Deciziile publice și instituțiile politice afectează și modifică structurile sociale, comportamentelse și normele de-a lungul timpului. Dificil pentru multe din LDC este cum să construiască și să implementeze politici care să asigure rezultate dezirabile și uniforme în ceea ce de obicei social sunt sisteme diferite, unde granițele politice și sociale nu coincid și unde nevoile și scopurile grupurilor sociale nu sunt în consonanță cu cele naționale”. 29 Ibidem, p. 2. 30 Hodgson („Institutional Economics into the Twenty-First Century”, în Studi e Note di Economia, Anno XIV, nr. 1, 2009, pp. 3-26) consideră instituțiile nu doar o alternativă la mentalități și interese, ci chiar soluții la probleme de mentalități și interese. 31 Pejovich („After socialism: where hope for individual liberty lies?”, ICER Working Papers, 2000, p. 11) enumeră drept instituții adecvate: instituția drepturilor individuale, a drepturilor de proprietate, a libertății contractelor, a schimbului economic, a autonomiei și responsabililității proprii. Gwartney, Stroup și Lee (Liberalismul economic. O introducere, Humanitas, București, 2008) consideră că instituțiile adecvate sunt sistemul de drept, piața concurențială, stabilitatea monetară, piața de capital etc. 32 A presupune și susține că viața occidentală ca viață dusă în parametrii unei economii de piață și a unei democrației concrete este arhetipul vieții bune, atâ în dimensiunea ei privată cât și a celei publice, înseamnă să impui, neîntemeiat și nejustificat ca obiectiv obligatoriu de urmat, un același mod de viață tuturor oamenilor care fac sau ar urma să facă parte din aceste sisteme reformate instituțional. 33 A se vedea Karl R. Popper, „Ingineria socială graduală” (1944), în David Miller (ed.), Filosofie socială și filosofia științei, Editura Trei, București, 2000, pp. 321-336. 34 Amartya Sen, Dezvoltarea ca libertate, Editura Economică, București, 2004, p. 56. 35 Ibidem, pp. 57-61. 11 Dezvoltare și instituții 77 - Libertatea socială: oportunitățile sociale sau capacitatea de a evita sau de a te elibera de privațiuni ca foametea, subnutriția, sărăcia, boala și mortalitatea prematură, dar și față de analfabetism, lipsă de educație, perspective sau ideal. - Libertatea politică ca oportunități sau capacități pe care le are omul efectiv în a determina cine trebuie să guverneze și pe ce principii, de a alege și critica autoritățile, de a se bucura de libertatea de exprimare politică și de o presă necenzurată, de a alege între partide politice diferite ș.a.m.d. Acestea includ posibilitatea de a dialoga pe teme politice și de a fi în dezacord, dreptul de vot și de a selecta participativ reprezentanții puterii legislative și a celei executive. - Libertatea economică reflectată în oportunitățile de care se bucură indivizii de a utiliza resursele economice în scopul consumului, producției sau schimbului. Acestea depind de resursele deținute, de cadrul de schimb sau de condițiile schimbului, prețurile relative și funcționarea piețelor. Aici sunt importante atât considerațiile distribuționale cât și cele cumulative. - Garanția transparenței sau capacitatea de a te elibera de prejudecățile sociale, discriminare și intoleranță: capacitatea individului de a se elibera de etichete sociale, libertatea de a trata unii cu alții în baza garantării dezvăluirilor și clarității, dreptul la dezvăluire (ar avea un rol deosebit în prevenirea corupției, iresponsabilității financiare și a afacerilor la negru). - Siguranța protecționistă: capacitatea individului de a o putea lua de la capăt: este necesară, spune Sen, pentru a furniza o rețea de asistență socială pentru a împiedica populația afectată să trăiască într-o sărăcie cruntă și pentru prevenirea în unele cazuri a înfometării și morții (acestea ar include acorduri instituționale fixe, cum ar fi beneficiile pentru șomaj și venituri suplimentare pentru săraci, sau politici de urgență privind angajările publice, în scopul generării de venituri pentru nevoiași). Dileme și dificultăți privind schimbarea instituțională în acord cu dezvoltarea. Este dezvoltarea ceva dezirabil? Însă, deși gândit în acest orizont al libertății, nu se poate spune că principiul apărării libertății este fundamentul operațional al dezvoltării. Astfel că, trebuie luate în considerare o serie de implicații inerente oricărei perspective asupra dezvoltării36, cum ar fi: - Indifererent de cât de argumentată va fi o perspectivă în raport cu alta, vor fi diferențe fundamentale de opinie cu privire la scopurile dezvoltării, incluzându-le aici chiar și pe cele legate de libertate, care nu constituie întotdeauna un scop ultim: nicio perspectivă nu este obiectivă și indiscutabilă. - Dezvoltarea este un concept normativ care implică valori și alegeri fundamentale. În practică, este întâlnit un set similar de obiective de dezvoltare care 36 A se vedea D. Seers (op. cit.); Michael P. Cowen și Robert W. Shenton (Doctrines of Development, Routledge, London, 1996); Nadarajah Shanmugaratnam (Development theory in historical perspectives & an overview of development studies, 2011); Adam Szirmai (The Dynamics of Socio-Economic Development. An Introduction, Cambridge University Press, 2005) etc. 78 Dorina Pătrunsu 12 include fie reducerea sărăciei, fie creșterea bunăstării economice, fie îmbunătățirea stării de sănătate și educație, expansiunea libertății sociale și politice: orice proiect de dezvoltare are „costuri de oportunitate" sau presupune sacrificarea unor opțiuni valorice. - Creșterea economică rămâne un element constitutiv al dezvoltării, dar nu reprezintă un scop în sine: dificultatea de a propune un program de dezvoltare care să nu presupună efecte imediate în planul creșterii economice37. - Presupune planuri de dezvoltare și niveluri de dezvoltare (nu un singur plan și un singur standard): deși nici perspectiva modernizării, nici cea centrată pe libertate nu consideră că toate societățile trebuie să se dezvolte la fel sau că trebuie să conveargă către un standard comun, nu poate fi evitat riscul uniformizării culturale. Fără îndoială, că în cadrul programelor de dezvoltare, instituțiile contează38 și, în plus, contează destul de mult. Însă deși se poate susține că „instituțiile afectează performanțele economice și politice de-a lungul timpului" și că „diferențele la nivelul acestor perfomanțe depind de evoluția instituțiilor"39, cunoașterea acestui fapt nu elimină nici apariția erorilor în propunerea modelelor de performanță instituțională și nici a dificultăților operaționale sau tehnice de aplicare în practică a acestora. Prin urmare, nu mai puțin certă poate fi și ideea că alegerea unor politici publice în vederea obținerii unor rezultate presupuse a fi de atins doar în virtutea a ceea ce preconizează acestea (a consecințelor benefice estimate) se poate dovedi nu doar ineficace, cât mai 37 De regulă, o guvernare bună se judecă prin intermediul bunăstării economice. A se vedea Mancur Olson, Power and Prosperity: Outgrowing Communist and Capitalist Dictatorships, Basic Books, New York, 2000. 38 Przeworsky („Institutions Matter?", în Government and Opposition, Blackwell Publishing, Oxford / Malden, 2004, pp. 527-540) consideră că instituțiile, ca atare, nu contează, ele neavând în mod autonom niciun rol de jucat. Însă a avea un rol (funcție) și a executa rolul respectiv (a exercita funcția) sunt două lucruri distincte. Astfel, după Przeworsky, teoriile noului instituționalism utilizează două presupoziții contradictorii: 1) instituțiile contează, i.e. instituțiile influențează norme, credințe și acțiuni, de aceea, determină (generează) rezultate; și 2) instituțiile sunt endogene, i.e. forma și funcționalitatea lor depind de condițiile sub care apar și persistă în timp; din punctul meu de vedere cele două afirmații, deși diferite, nu sunt inconsistente (contradictorii). Prima afirmație vizează aspectul formal al instituțiilor, i.e. modul în care sunt definite și înțelese instituțiile din punct de vedere funcțional (ce sunt și de ce trebuie să conteze instituțiile), iar cea de a doua privește aspectul operațional sau material, altfel spus, cum funcționează instituțiile practic (care sunt acele elemente care fac instituțiile să își exercite sau să își manifeste funcțiile, i.e. care sunt acele condiții de posibilitate practică ca acele instituții să-și realizeze funcția sau rolul). Dacă cele două afirmații nu ar fi diferite, atunci ar trebui să existe o legătură intrinsecă (necesară), indiferent dacă o recunoaștem sau nu, între ceea ce reprezintă o instituție și (prin) rolul ei (e.g. instituția egalității politice) și ceea ce presupune că asigură respectarea ei (condițiile de realizare a egalității politice, e.g. un cadru democratic, recunoașterea instituției de către indivizi, indivizi care utilizează această instituție etc.), ceea ce nu numai că ar fi o eroare de judecată, dar este pur și simplu fals. Instituția (regula) determină rezultate în sens prescriptiv (este asumată prezumpția libertății celor care utilizează instituția, depinde de voință și de circumstanță, de condițiile empirice), nu în sens cauzal sau nomic (adică, independentă de voință, fie contingentă, fie necesară). 39 Institutions..., p. 3. 13 Dezvoltare și instituții 79 ales periculoasă. De altfel, nu de puține ori strategiile de redresare instituțională în acord cu rezultate anticipabile nu numai că au ratat cu succes obținerea lor, dar au reușit să pună în pericol însăși încrederea oamenilor în virtuțile instituțiilor40. Prin urmare, orice proiect de reformare a instituțiilor în acord cu miza anunțată trebuie să țină cont mai degrabă de dificultățile pe care le-ar presupune, care de cele mai multe ori sunt tot de natură instituțională, decât de rezultatele benefice pe care le-ar genera. Chestiunea dezvoltării, prin urmare, nu este una lipsită de echivoc sau de dificultăți, nici teoretic, nici practic. În plus, devine discutabilă ideea că dezirabilitatea dezvoltării este ceva de la sine înțeles. Ea trebuie circumscrisă pericolelor potențiale și reale pe care le presupune sau antrenează. Shanmugaratnam41, analizând consecințele acestor programe de dezvoltare, consideră că cel mai des invocate sunt următoarele: - Răspândirea unei culturi de masă de tip materialist, care va conduce la o superficialitate culturală, pierdere a simțului comun și a spiritualității precum și la o creștere a exploatării oamenilor prin răspândirea relațiilor de piață. Vor fi distruse acele legături cu mediul natural, specifice societăților tradiționale precum și echilibrul dintre nevoi, dorințe și posibilitățile concrete de a le satisface. Distrugerea echillibrului natural care are drept finalitate apariția unor catastrofe ecologice. - Utilizarea dezvoltării, civilizației ca pretexte pentru a pătrunde și domina țări mai puțin dezvoltate. Spre exemplu, Diamond42 atacă ideea de dezvoltare argumentând că atât în trecut cât și în prezent procesele de civilizare au fost însoțite întotdeauna de cuceriri, violență, coeciție și oprimare. - Dezvoltarea reprezintă un mijloc de a divide și învrăjbi umanitatea împotiva ei înșeși în forme generice ale unor specii de viață dezvoltate și ale unora subdezvoltate. Dezvoltarea este în acest sens noul cod rasist sau codul rasist cultural care emerge odată cu decolonizarea. A se vedea Duffield43 care propune o teorie a antidezvoltării. - Dezvoltarea reprezintă nevoia de a coabita armonios și echitabil. De aceea Escobar44, Rist45 propun o teorie a post-dezvoltării: abandonul dezvoltării și respinge- 40 Spre exemplu, Pejovich (op. cit.) consideră că economia neoclasică folosită ca bază teoretică în strategiile de schimbare instituțională a țărilor foste comuniste în acord cu cerințele democrației și ale pieței libere a generat o serie de consecințe neintenționate atât politice cât și economice care au culminat cu o creștere a puterii partidelor prosocialiste și cu o scădere treptatăa încrederii în democrație și privilegiile pieței libere. Colombato („On the concept of transition”, ICER Working Paper, 2000) consideră că, restructurarea instituțională este mai degrabă o chestiune culturală, decât una tehnică. Această neîncredere, cel puțin în România postcomunistă, se manifestă și acum după 25 de ani de la revoluția din 1989. 41 Op. cit. 42 In Search of the Primitive: A Critique of Civilization, Transaction Books, New Brunswick, NJ, 1974. 43 Development, Security and Unending War: Governing the world of peoples, Polity Press, 2007, pp.ix. 44 Encountering Development: the Making and Unmaking the Third War, Princeton University Press, 1995. 45 The History of Development: From Western Origins to Global Faith, 3rd edition, Zed Press, London / New York, 2008. 80 Dorina Pătrunsu 14 rea a ceea ce se consideră necesar sau produse universale. Speranța după ei stă în noile mișcări sociale. În loc de concluzii Prin urmare, revenind, nu schimbările propriu-zise sunt problema chiar dacă unele regretabile sau în contradicție cu ceea ce am fi dorit sau ne-am fi așteptat, ci ceea ce se consideră că le explică, le consideră inevitabile, le justifică sau le face legitime. Întrebările de felul: Care sunt fundamentele și principiile, care sunt presupozițiile adoptate într-un caz sau altul concret de redresare socială și politică, care sunt consecințele sau dilemele implicate de acestea, care sunt teoriile care le documentează și mai ales cât de mult pot da seama acestea de realitatea lumii concrete, sunt în această ordine nu doar oportune și legitime, ci cerințe raționale ale rezolvării unor urgențe practice. Dificultățile pe care le generează reducerea dezvoltării la chestiuni economice sau de cresțere economică anticipează nu doar apariția unor derapaje neintenționate ci a unora indezirabile, făcând necredibile programe de dezvoltare necesare. În plus, anumite presupoziții discutabile pe care le implică acestea (de exemplu, ideea că șansele libertății depind de șansele bunăstării; sau că creșterea economică este o valoare dominantă) precum și o serie de implicații dureroase (legitimitatea intervenționismului cu riscul distrugerii unor culturi dar mai ales al sacrificării unor indivizi și a unor moduri de viață), creează premise pentru noi discuții și analize ale programelor de dezvoltare în relație cu alte idei politice importante pentru oameni (libertate și demnitate) și, mai puțin, funcție de consecințele benefice estimate de o teorie sau alta, valabile empiric. Politicile sănătoase trebuie să presupună analize sistematice și conjugate în care elementele empirice și cele normative să se presupună și să se catalizeze reciproc46. Bibliografie: Pierre Bourdieu, The Field of Cultural Production: Essays on Art and Literature, Columbia University Press, 1993. Ronald Coase „The Nature of the Firm”, Economica, New Series, Vol.4, No.16, 386- 405, 1937. Enrico Colombato, „On the concept of transition”, ICER Working Paper, 2000. Michael P. Cowen și Robert W. Shenton, Doctrines of Development, Routledge, London, 1996. Ralf Dahrendorf, După 1989. Morală, revoluție și societate civilă, Humanitas, București, 2001. 46 De aceea „elitele politice de astăzi au nevoie de o știință capabilă (în ambele sensuri) în a le raționaliza dominația, dar și de a întări mecanismele ce le susțin și le legitimează. Este de la sine înțeles că limitele acestei științe sunt stabilite prin chiar funcțiile sale practice: nici inginerii sociali, nici managerii economici nu pot face mai mult.” (Pierre Bourdieu, The Field of Cultural Production: Essays on Art and Literature, Columbia University Press, 1993, p. 13). 15 Dezvoltare și instituții 81 Stanley Diamond, In Search of the Primitive: A Critique of Civilization, Transaction Books, New Brunswick, NJ, 1974. Mark Duffield, Development, Security and Unending War: Governing the world of peoples, Polity Press, 2007. Arturo Escobar, Encountering Development: The Making and Unmaking the Third War, Princeton University Press, 1995. Anthony Giddens, The Politics of Climate Change, Polity, Cambridge, 2009. Robert E. Goodin, Political Theory and Public Policy, The University of Chicago Press, Chicago, 1982. James D. Gwartney, Richard L. Stroup și Dwight R. Lee, Liberalismul economic. O introducere, Humanitas, București, 2008. Geoffrey M. Hodgson, „What are institutions?", în Journal of Economic Issues, Vol. XL, No. 1, Martie 2006, pp. 1-25. Geoffrey M. Hodgson, „Institutional Economics into the Twenty-First Century", în Studi e Note di Economia, Anno XIV, n. 1, 2009, pp. 3-26. John Locke, Al doilea tratat despre cârmuire. Scrisoare despre toleranță, Nemira, București, 1999. Aruna Nayyar Michie, „Social diversity and development policy: the use of constraints and incentives", Public Administration and Public Policy, Vol. I, Encyclopedia of Life Support Systems (EOLSS), http://www.eolss.net/ebooklib. Douglass C. North, Institutions, Institutional Change and Economic Performance, Cambridge University Press, N.Y., 1990. Douglass C. North, „Institutions", în Journal of Economic Perspectives, Vol. 5, Nr. 1, 1991, pp. 97-112. Mancur Olson, Power and Prosperity: Outgrowing Communist and Capitalist Dictatorships, Basic Books, New York, 2000. Svetozar Pejovich, „After socialism: where hope for individual liberty lies?", ICER Working Papers, 2000. Ingmar Person și Julian Săvulescu, Unfit for the Future. The Need of Moral Enhancement, Oxford University Press, 2012. Karl R. Popper, „Ingineria socială graduală" (1944), în David Miller (ed.), Filosofie socială și filosofia științei, Editura Trei, București, 2000, pp. 321-336. Adam Przeworski, „Institutions Matter?", în Government and Opposition, Blackwell Publishing, Oxford / Malden, 2004, pp. 527-540. Gilbert Rist, The History of Development: From Western Origins to Global Faith, 3rd edition, Zed Press, London / New York, 2008. Dudley Seers, The Meaning of Development, IDS Comunication 44, 1969, https://www.ids.ac.uk/files/dmfile/themeaningofdevelopment.pdf. Amartya Sen, Dezvoltarea ca libertate, Editura Economică, București, 2004. Nadarajah Shanmugaratnam, Development theory in historical perspectives & an overview of development studies, 2011, http://www.umb.no/statisk/noragric/ staff_cv/shanmugaratnam_development_theory_2011.pdf. Adam Szirmai, The Dynamics of Socio-Economic Development: An Introduction, Cambridge University Press, 2005. 82 Dorina Pătrunsu 16 Mihail-Radu Solcan, „Vechiul și noul instituționalism. O analiză comparativă”, în Adrian Paul Iliescu (ed.), Mentalități și Instituții. Carențe de mentalitate și înapoiere instituțională în România modernă, Editura Ars Docendi, București, 2002, pp. 339-359. Mihail-Radu Solcan, Freedom, Minds and Institutions, Editura Universității din București, 2003. Viktor Vanberg și James Buchanan, „Rational Choice and Moral Order”, în J.H. Nichols și C. Wright (ed.), From Political Economy to Economics - and Back?, ICS Press, 1988. Thorstein Veblen, „Limitele teoriei utilității marginale” (1909), în Daniel Hausman (ed.) Filosofia științei economice, 1993, Humanitas, București. John Wallis și Douglass C. North, „Measuring the Transaction Sector in the American Economy, 1870-1970”, în S.L. Engerman și R.E. Gallman (eds.), Long-Term Factors in American Economic Growth, University of Chicago Press, Chicago, 1986. Bruno Verbeek și Christopher Morris, „Game Theory and Ethics”, The Stanford Encyclopedia of Philosophy (Summer 2010 Edition), Edward N. Zalta (ed.), URL = <https://plato.stanford.edu/archives/sum2010/entries/game-ethics/>. Jonathan Wolf, An Introduction to Political Philosophy, Oxford University Press, Oxford, 1996. DIMITRIE BOLINTINEANU - UN MORALIST UITAT CONSTANTIN STROE Dimitrie Bolintineanu - a Forgotten Moralist. The paper reveals the amplitude of the investigation carried out by Dimitrie Bolintineanu on the phenomenon of ignoring religion, fatherland and justice in the society of his time. Bolintineanu examines various aspects of this disregard: its causes, manifestations, and consequences, in relation to society and to State, to the governing class and to the governed ones, especially the peasants. The special importance Bolintineanu accords to the “indifference to religion, fatherland and justice” is dictated not so much by their intrinsic value, as by the disastrous consequences this indifference has for the morality; he goes so far as to consider the existence of morality as being conditioned by religion, patriotism and the sense of justice. Keywords: morality, religion, patriotism, justice, moral decline. Îndeobște, scriitorii - poeți, romancieri, dramaturgi - sunt cunoscuți de marele public datorită productelor lor literare și mai puțin pentru scrierile lor în domenii colaterale. De aceea, cu trecerea timpului, ultimele și devin „pierderi colaterale”, fiind neglijate și uitate de cei care se ocupă cu valorificarea doar a operei literare în sine (propriu-zise). Este și cazul lui Dimitrie Bolintineanu, a cărui operă poetică și proză a fost publicată în numeroase ediții, fiind cunoscută de aproape toți cei care au trecut studiile gimnaziale. Nu același lucru s-a petrecut cu „trei scrieri extrem de interesante, rămase mult timp, un secol și câteva decenii, prea puțin sau deloc cunoscute, și anume: Nepăsarea de religie, de patrie și de dreptate la români, România roabă la austro-maghiari? și Cartea poporului român. Cugetări filosofice și politice în raport cu starea actuală a României. În prima scriere, Nepăsarea de religie, de patrie și de dreptate la români, pe care o reedităm acum pentru prima dată, Dimitrie Bolintineanu își propunea să analizeze «cauzele cele mari ale decadenței națiunii noastre»”1. Întrucât această lucrare vizează zona mea de interes și competență: istoria reflecției morale românești -, mi-am propus aducerea la cunoștința celor de azi a ideilor despre morală și moralitate cuprinse în ea, ale celui care „s-a numărat printre cei mai devotați sfetnici și colaboratori cu domnitorul Alexandru Ioan Cuza, punând împreună bazele României moderne”2. 1 Teodor Vârgolici, Prefață, în Dimitrie Bolintineanu, Nepăsarea de religie, de patrie și de dreptate la români, Editura Gramar, București, 2007, p. 6-7. 2 Ibidem, p. 5. Cercetări filosofico-psihologice, anul VIII, nr. 2, p. 83-92, București, 2016 84 Constantin Stroe 2 Încă din Cuvânt-dedicație, adresat direct unei persoane anume - general Constantin Herescu Năsturel, D. Bolintineanu își exprimă nemulțumirea față de contemporani ale căror moravuri lasă de dorit, din vreme ce se complac într-o stare de nepăsare totală față de „această patrie română care cu toate legile ei libere și egalitare, nu se mai face nimic pentru ea, ci tot pentru noi"3. Constatarea lui fiind aceea că „relele noastre de astăzi purced din nepăsarea de religie, de patrie și de dreptate" își propune să dovedească acest lucru în această lucrare. Încă din debutul ei aflăm „care sunt cauzele cele mai mari ale decadenței națiunii noastre: «Una este nepăsarea de religie, alta nepăsarea de patrie și a treia de dreptate»"4. Dintre acestea cea mai „adâncă", adică gravă prin consecințe, i se pare lui Bolintineanu nepăsarea față de Dreptate, pentru că, argumentează el, scopul Umanității este dreptatea. „În dreptate este tot; în dreptate este Dumnezeu, este viața, este ordinea, este națiunea, este puterea, este gloria, este libertatea, este egalitatea, este umanitatea"5. Așadar, în interpretarea lui Bolintineanu, Dreptatea este valoare integratoare a aproape tuturor celorlalte valori care asigură viața morală, cu toate ale ei, în drumul către Umanitate. Cum sublinia el „Dreptatea este voința puternică și statornică de a da fiecăruia ceea ce este al său. Este o virtute prețioasă unită la sentimentul egalității omenești, izvorul tuturor virtuților politice și morale, echitatea"6. Dreptatea este un sentiment natural intrinsec ființei omenești, ca urmare, a-l priva pe om de acest sentiment specific lui echivalează cu „degradarea lui în starea de vită"7. Pentru a ajunge la dreptate, asertează Bolintineanu, sunt necesare „două mari principii și mijloace": religia și naționalitatea. Ca urmare, spune el, „Cestiunea religiei este aceea care decide de patrie, de dreptate și de morală"8. Cum? Simplu, spune el, dacă ținem seama de serviciile aduse umanității de creștinism, ca principiu moral. Creștinismul aduce popoarelor „religia, morala și libertatea" tocmai în momentul în care ele se găseau într-o situație dificilă. Dar, adaugă el, pentru a avea o opinie corectă despre ce a făcut religia „pentru societăți, pentru dreptate" este necesar „să arătăm asemenea partea cea rea sau abuzul care a împiedicat dezvoltarea misiunii ei". Astfel, în construirea edificiului său argumentativ, Bolintineanu pleacă de la ideea că omul este religios prin natura sa, că „Religiunea este legea cea mai mare a ființelor inteligente". (....) „Ființele mai prejos de om fără libertate și fără rațiune se supun fatalicește legilor lor. Omul este inteligent și liber"9. Din această postură el (omul) își „face" religia, ca „nemulțumirea dată la cele mai misterioase trebuințe ale sufletului, expresiuni de raporturi care unesc creatura cu Creatorul"10. 3 Dimitrie Bolintineanu, Nepăsarea de religie, de patrie și de dreptate la români, Ediție îngrijită și prefațată de Teodor Vârgolici, Editura Gramar, București, 2007, p. 13. 4 Ibidem, p. 15. 5 Ibidem. 6 Ibidem, p. 63. 7 Ibidem. 8 Ibidem, p. 14. 9 Ibidem, p. 15. 10 Ibidem. 3 Dimitrie Bolintineanu - un moralist uitat 85 Căci dacă celelalte viețuitoare „mai prejos de om”, lipsite de rațiune și de libertate sunt guvernate de legile biologice ale regnului și ale speciilor cărora le aparțin, omul este singura ființă care își poate da sieși reglementări după care să-și conducă viața: morale, juridice, religioase, politice ș. a. m. d. Într-un astfel de context și „religiunea se face legea omului” și, implicit, a societății care-i leagă pe oameni între ei, formând un tot. Capacitatea omului de a-și da sieși legi este sădită „în natura sa, purcede din ea, și de aici se face legea”. Spiritul gregar al omului a fost favorizat și potențat de „simțământul religiei”, remarcă Bolintineanu. Căci, postulează el, „ Nu este niciun popor în lume fără religie” și „ Cea dintâi instituțiune omenească a fost religia, odată cu familia, odată cu societatea, odată cu omul”11. Precizarea lui întărește ideea anterioară: „Religia este născută cu omul”, iar citatul pe care îl dă din Plutarh îi oferă suport argumentativ: „Aruncați ochii pe fața pământului, zicea Plutarh, veți vedea cetăți fără ziduri, fără magistraturi, popoare fără locașe fixe, fără datina monedei, dar nu veți găsi niciun popor fără conștiința zeilor”12. În legătură cu ideea că omul este religios din momentul creării sale pe planeta Pământ, pe care o promovează și o propagă, Bolintineanu critică și respinge teoria opusă creației, a originii animale a omului și a evoluției, precum și a concepției materialiste ce decurge din ea, pe considerentul că ruinează creștinismul și îl „șterge pe Dumnezeu după Umanitate”13 și aduce laude reprezentanților filosofiei spiritualiste din secolul al XIX-lea pentru faptul că sunt în consonanță cu „scriitorii ortodocși”. Căci, insistă el, religia nu este doar o convenție, fără rădăcină în natura omului și a societății. În perspectiva susținerii acestei idei critică pe aceia care o văd ca pe „o instituție născută spre a servi de unealtă despotismului și a duce popolii ca pe vite”14. Nu există societate fără religie. Forma pe care o îmbracă religia este în funcție de gradul de dezvoltare și civilizare a respectivei societăți. „Cea mai sălbatecă are o religie căreia îi da forma sa sălbatecă”15. De-a lungul existenței sale, religia a fost de multe ori în pericol. Cel mai mare pericol îl constituie formalismul, adică situația în care în ea sunt multe ceremonii și puțin sentiment și puține idei. Cu alte cuvinte, când lipsesc simțirea și cugetarea. 1. Analiza lui Dimitrie Bolintineanu a ceea ce el numește „nepăsarea de religie” nu este făcută în manieră teologică și însoțită de văicăreală, ci cu o anumită sobrietate și rigoare, într-o modalitate asemenea (amintind de a) unui istoric și filosof al religiei dublat (completat) de un politolog. Pentru că, el sesizează că adesea, această problemă își face simțită prezența și în alte planuri, „legile bisericii treceau în datine, datinile erau simple și morale”. Investigarea realizată de el fenomenului ignorării religiei de către societatea vremii lui este amplă vizând multitudinea aspectelor implicate: cauze, forme de manifestare, consecințe (în raport cu societatea, în raport cu statul, în raport cu cei aflați la guvernare, în raport cu cei guvernați și în special cu țăranii). 11 Ibidem, p. 16. 12 Ibidem, p. 17. 13 Ibidem. 14 Ibidem, p. 40. 15 Ibidem. 86 Constantin Stroe 4 Insistând pe rolul benefic avut de creștinism prin aportul său în viața popoarelor care l-au îmbrățișat și adoptat, Bolintineanu încerca să-și motiveze opinia că religia creștină este configuratoarea unei palete largi de valori general-umane. „Christ mort pentru dreptate, pentru libertate, pentru fraternitate (...) pentru patrie (... ) pentru adevăr”16. Urmare a aproprierii acestei idei, Bolintineanu conturează și idealul său de pedagogie (educație) morală: „Muma năștea fii săi în ideile morale și religioase spre a-și face datoriiile către Dumnezeu, către societate, către familie, cu mijloacele ce le ținea de la Dumnezeu; fiicele spre a iubi pe Dumnezeu, patria, familia, binefacerile șii virtutea”17. Raportându-se la realitatea românească, Bolintineanu arată că mai ales în perioada fanariotă, dar și după aceasta, în teritoriile românești totul a fost viciat, corupt existând o permanentă „luptă între bine și rău, între românism și străinism, între tiranie și libertate, între corupție și virtute”18, luptă în urma căreia nu întotdeuna a învins binele și a triumfat libertatea sau s-a impus virtutea. În această atmosferă de viciere morală a întregii societăți, observă el, biserica și clerul au cedat abandonându-și misiunea de îndreptare a relelor, conformându-se cerințelor mai marilor zilei. „Clerul se corupe” astfel încât „văzurăm în niște triste epoce, clerul nemairefuzând tiranilor măsurile lor blestemate, încă învățând poporul să știe că dreptatea purcede de la Dumnezeu și dreptatea se tăgăduiește de guverne; că morala, libertatea, suveranitatea poporului purced de la Dumnezeu, și libertatea, suveranitatea poporului se tăgăduiesc de guvernele lor”19. Quasi-abandonarea religiei este după părerea lui Bolintineanu un grav simptom al degradării vieții social-politice și moral-culturale pentru că prin aceasta religia înceta să mai fie „un consiliator moral lângă guvernul mirean” (al cărui rol era de a uni populațiile prin înrâurirea lor morală) și deschide drum ca „instrument politic” de uciderea nației, de uciderea dreptății. Dacă mai înainte, „Tronul mitropoliilor era sceptrul moral care comanda conștiințele spre bine și apăra pe cel slab de urgia celui tare. (.) Astăzi este nepăsare, nepăsarea are izvorul ei în slăbiciunea capilor bisericii. De va mai ține această coborâre a bisericii prin servilitate, religia va pieri între români și cu dânsa va pieri nația ea însăși”20. Dimitrie Bolintineanu observa că renegarea bisericii este un fenomen întâlnit în toate straturile societății, începând cu tiranul, guvernanții și clerul și terminând cu poporul de rând, vinovăția aparținând cu precădere, celor dintâi. Pentru că, explică el, „Nepăsarea poporului pentru religie a născut din mai multe izvoare. Clerul, nația, guvernul sunt cei trei mari agenți care au lucrat prin știință sau neștiință, la nașterea nepăsării” 21. În opinia mea interesul deosebit pe care Bolintineanu îl acordă „nepăsării de religie”, nu este dictat de menținerea fenomenului religios ca atare, a religiei în sine, 16 Ibidem, p. 26-27. 17 Ibidem, p. 27. 18 Ibidem. 19 Ibidem, p. 29. 20 Ibidem, p. 33. 21 Ibidem, p. 32. 5 Dimitrie Bolintineanu - un moralist uitat 87 ci de consecințele ei dezastruoase în planul moralei, el ajungând până acolo încât să vadă existența moralei condiționată de cea a religiei: „Și le zicem la toți să se gândească, să mediteze, căci piere religia și cu ea piere nația, piere dreptatea, piere morala”22 (subl. mea - C.S.). Această relație de necesitate biunivocă dintre religie și morală este nu doar afirmată, ci și explicitată de el astfel: „Suverana înțelegere dând omului instinctul social, dându-i trebuinți și prescriindu-i datorii, l-a înzestrat cu sentimente care i le arată și îl face să le iubească; cuvântul care, luminându-i conștiința, i le face cunoscute și cu o voință care să le împlinească. Dar patimile, dar viciurile corup sentimentele, întunec luminele cuvântului, rătăcind voința. În societăți unde este vigoare, unde domnesc bunele instincte sociale, conduse de un cuvânt drept și vârtos, tot merge bine; dar când vine corupția, depravația datinelor, când patimele egoiste îneacă sentimentele mărinimoase, sting făclia cuvântului cum este astăzi la noi, o națiune nu mai are religie și piere. Triumful nobilelor și curatelor instincte este lipit în domnia credințelor morale și religioase. Când aceste credințe sunt curate, ele domnesc sufletele spre a le curăța și a le înflăcăra de o sântă ardoare pentru ceea ce este bun și frumos, mare și folositor”23. Or, pentru aceasta, constată Bolintineanu, „Trebuia ca o religie să se coboare din cer și să vie prin sublimitatea moralei sale a acoperi fața lumei cu minunile abnegației, devotamentului și carității”24. Luând ca exemplu religia creștină, Bolintineanu arată „revoluția” (“minunea adevărată a cristianismului”) înfăptuită de aceasta în ceea ce privește viața individului uman, și anume, “reînnoirea omului vechi” prin schimbarea simultană a sufletului și a cugetării și conștientizarea rolului lui demiurgic. „Christ se făcea sufletul omului nou (...) ca să mulțumească conștiința creștinului, a poseda toată puterea pe pământ și în cer, a fi creatorul tuturor lucrurilor, a tot ce este realitate în cer și pe pământ”25. “A dezrădăcina din inima omului fericirea pământească, a învăța să deprețuiască tot ce nu servă a face sufletul demn de această patrie, a disprețui tot ce nu contribuie a lumina conștiiința noastră și cuvântul asupra datoriilor noastre, a îndulci relele fraților nostri, a lega fericirea noastră de fericirea neamului omenesc, iată rola religiei”26 (relevată de Evanghelie). La această enumerare de funcții ale religiei, cu mare încărcătură morală, D. Bolintineanu mai adaugă și altele asemenea, cum ar fi: conștientizarea frățietății și egalității în fața lui Dumnezeu a tuturor oamenilor; convingerea lor că fiind frați și fii ai aceluiași Dumnezeu au datoria de a se iubi, de a se proteja , de a se ajuta; educarea în spiritul generozității și al mărinimiei, chiar și față de dușmani; impunerea „legilor de-a pururea ale moralei, regulile neschimbătoare ale vieții”; prescrierea datoriilor pentru „curățenia sufletului și a corpului” etc. Toate aceste „drepturi omenești”, adunate din doctrina creștină și răspândite de către filosofii secolului al XVII-lea au ajuns a fi indispensabile în viața societăților de astăzi, remarca Bolintineanu. De aceea, atrăgea el atenția, „Cine are nepăsarea de religie, are de libertate, de dreptate, de egalitate, de 22 Ibidem. 23 Ibidem, p. 33-34. 24 Ibidem, p. 34. 25 Ibidem, p. 26. 26 Ibidem, p.34-35. 88 Constantin Stroe 6 morală, de bine, de fericire, de Christ, de Dumnezeu și prin urmare de el însuși, de familia sa, de nația sa, de umanitate"27. Nu închei aceste considerații despre religie fără să menționez o idee a lui Bolintineanu care merită a fi reținută: aceea a necesității și chiar a primatului cugetării (cunoașterii) în raport cu sentimentul în procesul spiritualizării, în condițiile în care, de regulă și îndeobște, este acreditată teza că religia se întemeiază pe latura afectivă, sentimentală a omului și mai puțin pe latura sa rațională. În această perspectivă el precizează că „dar cunoștințele sunt necesare, există cu morala, prin ele se poate împlini misiunea spiritualizării. Unde nu există inteligență, nu se poate spiritualiza"28 (subl. mea - C.S.). Într-o astfel de abordare, potrivnice unei astfel de misiuni a religiei sunt considerate de el ignoranța (necunoașterea) și supralicitarea importanței trebuințelor vieții materiale. 2. O a doua cauză a decadenței societății românești a timpului său în opinia lui Dimitrie Bolintineanu este nepăsarea de patrie. Încercând să clarifice un astfel de fenomen el face, mai întâi, o critică acelora care confundă patria cu monarhia și patriotismul cu fidelitatea și servilismul față de Domn (monarh) și, mai apoi, acelora care identifică patria cu statul. În acest sens scria că „Statul ia locul patriei și autoritatea locul statului, căci se pare că și statul are rudenie cu patria"29. Făcând mențiunea că „Patria vine de la pater", patria însemnând inițial familia în mare a acestui pater, el arată că, mai târziu, pentru unii „patria este tărâmul ce locuia", iar pentru alții , mai ales din epoca modernă, patria presupunea existența libertății politice pentru cetățenii săi. „Unde nu există libertatea politică, este o țară locuită de turme de robi. Nu este un popor de cetățeni."30, ceea ce înseamnă că patrie au numai oamenii liberi, cetățenii cu libertate politică. Acolo unde individul trăiește izolat („omul trăiește în sine") nu este patrie; patrie există doar atunci când oamenii, indivizii trăiesc într-o comunitate liberă, „căci acolo virtuțile, fericirile, gloria cetății sunt proprietatea tuturor"31. Bolintineanu conchide că patria „este ceva mai mult decât tărâmul unde ne hrănim. Este locul unde am văzut lumina, unde sunt afecțiile, tradițiile, speranțele, proprietățile familiei, unde sunt familii amice, aliate prin comunitate de origine, de datine, de religie"32. Asociat patriei este patriotismul, sentimentul de dragoste față de patrie. El se structurează în dependență de elementele cuprinse în noțiunea de patrie. De aceea, patriotismul este ceva mai mult decât dreptul și datoria locuitorilor de a se sacrifica pentru păstrarea „tărâmului unde ne hrănim". „Astfel amorul patriei, dragostea de localitate, spiritul de familie vin din același sentiment."33. Patriotismul este 27 Ibidem, p. 35. 28 Ibidem, p. 31. 29 Ibidem, p. 43. 30 Ibidem, p. 44. 31 Ibidem. 32 Ibidem. 33 Ibidem. 7 Dimitrie Bolintineanu - un moralist uitat 89 incompatibil cu egoismul. Egoiștii îneacă în ei acest sentiment. Pentru „inimi strâmte și căzute” patriotismul este ceva meschin și personal, de tipul „ubi bene ibi patria”. Ca urmare, una din manifestările patriotismului constă „ în a ști a subordona și sacrifica interesele sale particulare la interese generale, sau cel puțin să nu facă a se aprețui aceste interese private asupra celor publice, când unele sunt contrarii celorlalte”34. Așadar, în cazul unui conflict al intereselor, „oamenii virtuoși și morali” dau prioritate celor generale, care îi vizează pe cei mulți, adică își manifestă altruismul și generozitatea în beneficiul semenilor. Având la bază naționalitatea, spune Bolintineanu, patriotismul fiecărui individ se manifestă doar atunci când el are conștiința faptului că face parte din ea („că el este una din părțile totului”). Sentimentul contrariu patriotismului este cosmopolitismul, care constă în „a iubi pe toți spre a nu iubi pe nimeni”35. Atitudinea cosmopolită este nutrită și amplificată de demagogie, la care se adaugă „sentimente de egoistă ambiție”. Acestea constituie pentru unii („speculatorii de meserie în toate doctrinele liberale și morale, și poporane din orice clasă și facție”), spune Bolintineanu, mijloace de a-și „ascunde patimile și interesele personale”. Patrie și patriotism aflăm doar acolo unde domnesc libertatea, dreptatea și legea. Concepând patriotismul ca pe un sentiment înnăscut, natural, Bolintineanu e constrâns de logică să accepte că și „nepăsarea de patrie este naturală”36. De accea, precizează el, „nu vom blama pe cei ce o au”, ci doar că aceasta generează răul, în perimetrul căruia „trădările și toate vițiurile sunt încurajate și onorate și virtuțile dezaprobate”37. Ea este rezultatul unei stări de lucruri care, afectând (gangrenând) grav societatea, amintește de apocalipsă: „când trădarea, arbitrariul și corupția nu mai au rușine a vorbi în public ca femeile, desfrânate ce își arată corpul nud; când opinia rămâne surdă la vocea patriei, dreptății, adevărului și moralei; când științele sunt năbușite, artele stinse, literele ucise și disprețuite, comerțul lăsat liber la alegători ca să abuze de averea și de viața publicului; când orice concesiuni născătoare de risipe se concep în ideea nu a da le bien etre, ci a crea mijloace de avuțirea celor care le fac; când toți nasc, cresc, se formă spre a trăi din bugetul statului; când munca nu se mai onoră și cerșetoria nu mai face a roși; când răpirea se pedepsește la cei săraci, și se cruță hoții înavuțiți prin case, prin moșii făcute în serviciu; când se despoie instituțiunile române de subvenții și se dă la instituții streine; când instrucția publică cheltuiește milioane ca să întreție sinecure pentru favoriți, și nu produce nici un om; când hoția și necapacitatea se exersă până la cel din urmă aginte al autorității publice asupra statului sau particularilor; când toate resursele de viață ale nației se fac instrumente servile în mâinile guvernelor ce nu mai sunt adevărata expresie a nației ci a streinilor”38. Patriotismul înflăcărat al lui Bolintineanu îl opune nu doar cosmopolitismului, dar îl împinge spre xenofobie și, regretabil pentru statura sa intelectuală și morală, foarte mult spre antisemitism. Cu toate că laudă pe români pentru faptul că „toleră toate religiile în țara lor”, că „fuseră galantoni în darea drepturilor lor la 34 Ibidem, p. 46. 35 Ibidem. 36 Ibidem, p. 48. 37 Ibidem, p. 51. 38 Ibidem, p. 51-52. 90 Constantin Stroe 8 streini", el vituperează împotriva evreilor39, pe care îi vede ca „noi elemente de discordie și de mijloace de slăbire și de pieire pentru această nefericită nație"40 pentru că uneltesc și sunt în slujba altor state. 3. A treia cauză a decadenței moral-politice a nației române este în viziunea lui Dimitrie Bolintineanu, „nepăsarea de dreptate". El constata, fără surprindere, că desconsiderarea dreptății este un fenomen generalizat la scara întregii societăți. Indiferența față de dreptate aparține nu numai guvernanților, ci și maselor guvernate. Nepăsarea guvernanților are loc cu acceptul acestora, al nației în întregul ei. „Într-o nație unde dreptatea domnește și este în sentimentele sale, în cugetările sale, în datinile sale, un guvern nu violează dreptatea fără a se ucide. Unde însă, din contra, sentimentele de dreptate, naturale ființei omenești, părăsesc pe om și îl lasă degradat în starea de vită, un guvern ce ar apăra dreptatea ar fi victima frumoaselor lui sentimente"41. Într-o atare situație avertismentul lui Bolintineanu este (sună) ca un blestem: „Amar acelui popor unde guvern și guvernați se unesc să zdrobească dreptatea"42. Izvorul dreptății este în societate („Dreptatea rezidă în societate"). Ea constă în „voința puternică și statornică de a da fiecăruia ceea ce este al său. Este o virtute prețioasă unită la sentimentul egalității omenești, izvorul tuturor virtuților politice și morale, echitatea"43. Dar această semnificație și însemnătate trebuie conștientizate și de către cei care o administrează din postura de guvernanți, dar și de cei guvernați, care urmează să beneficieze de ea, în urma măsurilor luate de primii. În absența simțului și cultului pentru dreptate, ea poate fi ușor ignorată de oricine. Ca, de pildă, când guvernanții dispun de judecători, ei dispun și de „judecățile" lor (sentințe, decizii, hotărâri judecătorești); când interesul de partid trece înaintea celui al nației; când miniștrii fac trafic cu averea țării. În astfel de cazuri cei care au o asemenea conduită (comportare) nu au conștiință morală și se supun ca instrumente oarbe pentru înfăptuirea acțiunilor altora suspuși. Vina sacrificării dreptății pe altarul intereselor 39 Văzând în „cestiunea evraică" nu o problemă religioasă, ci una politică, Bolintineanu o denunță ca fiind cea mai gravă problemă cu care se confrunta România, temerea lui mergând până acolo încât să scrie că „Evreii pot să aibă aspirații a fonda o nouă Iudee în Moldova". „Evreii există, și dacă românii se uită cu temere la acele drepturi reclamate (drepturi politice -n.n. - C.S.) contra legilor lor, este că pe acei streini ce nu sunt creștini îi vede venind în patria lor, și deposedându-i de tot ce au mai sânt. Îi vede nu ca pe niște coloni, ce vin să ceară ospitalitatea datorită umanității, dar ca pe niște bande ce vin să facă cotropire, protejate de baionete nevăzute și mai periculoase decât cele ce se pot vedea și se pot încrucișa când streinul vine de îți calcă patria. Este o datorie sântă în toate societățile omenești, a nu ataca niciodată interesele celorlalte nații vecine, nici averea lor, nici mândria lor, dar este un drept sacru, ce naște cu omul, ce naște cu familia, ce se mărește cu nația, a se apăra de orice călcare de afară spre a-și păstra drepturile și libertățile, sau a muri cu conștiința dreptului" (Dimitrie Bolintineanu, Nepăsarea de religie, de patrie și de dreptate la români, ed. cit., p. 61-62) 40 Ibidem, p. 61. 41 Ibidem, p. 63. 42 Ibidem. 43 Ibidem. 9 Dimitrie Bolintineanu - un moralist uitat 91 egoiste personale ale celor care conduc țara, aparține, în egală măsură, și acestora, dar și maselor care nu au demnitatea și energia de a nu le accepta și a se opune. Dimitrie Bolintineanu remarca relativitatea doctrinelor politice despre dreptate, care erau interpretate la întâmplare („cum se întâmplă”), în mod arbitrar, după oportunitate de către „Politicii noștri teoretici ai căror capi sunt doctorii apărători ai suveranității unui om pentru cuvinte de a înainta și a se îmbogăți din abuzuri, sunt când conservatori, când revoluționarii, după timp”44. De exemplu, arăta el, separarea puterilor în stat pe care o reclamă și o declamă când sunt în opoziție, o denunță și o anulează când sunt la putere, dispunând, mai ales, de cea judecătorească. Concluzia lui era fără echivoc: „Nepăsarea nației de dreptate” vine „din coruperea doctrinelor politice și civice”45. Poetul Legendelor istorice constata cu disperare că „Patriotism, religie, dreptate , aceste trei mari simptome de viață, de putere, de viitor, nu mai există”, din cauza luxului, pe care îl considera ca răul major care „omoară o națiune, dacă nu se iau măsuri să o oprească în pieirea sa. Desfrânata lăcomie de aur pentru fiecare, ca să mulțumească slăbiciunile materiale, lovește toată comunitatea”46. Și toate acestea, adaugă el, „ sunt adunate ori de unde în schimbul conștiințelor, în sacrificiul moralei, onoarei; corupe datinile, degradă conștiințele, ascunde adevărul, tăgăduiește dreptatea; societatea suferă, căci răul trece prin nervele corpului său, legea nu poate face nimic aici. Precât se înalță nivelul îndestulării materiale și cultura intelectuală, se rădică asemenea nivelul trebuințelor materiale și intelectuale”47. Dimitrie Bolintineanu este revoltat de „abuzul de conștiință” (citește „lipsă de conștiință”) care „domină în societate din palat până în colibă”, aceasta însemnând degradarea și pervertirea conștiiinței și înlocuirea ei cu eternul metal prețios râvnit dintotdeuana de toți - aurul. „Îți faci datoria nu ai aur; nu ai aur ești pierdut”. Iar dacă nu cu aur, atunci cu favoruri, dacă ești de „partida celor puternici” sau cu abuzul, adică „Adio constituție, adio legi, adio putere, adio onoare, virtute, onestitate”48. Luxul și aurul care duce la el fac din conștiință un obiect de negociere și de vânzare: „Un jurnalist laudă pe cel care îi dă aur, un jude condamnă pe cel ce n-are, i se ordonă; un om onest devine servil; își vinde votul, care este darul cel mai prețios al patriei, își vinde opinia, își vinde amicii, își vinde libertatea, își vinde patria dacă ar cumpăra-o cineva.Tot se vinde, tot se cumpără: (.) foncțiuni, concesiuni, favoruri, recompense naționale, dreptul de contracte, servă a înavuți pe cei ce au de vânzare conștiința”49. Ce e de făcut în fața unei astfel de „apocalipsă morală”? Nimic mai mult și nimic mai deosebit, opinează Bolintineanu, decât implicarea fiecărui cetățean cinstit și corect în treburile publice. „.orice cetățean onest este dator să se intereseze de interesele publice, să aducă o picătură de balsam la rana care cangrenă corpul social; să nu se descurajeze de triumful viciului când el ar fi protejat de autoritate”. 44 Ibidem, p. 65. 45 Ibidem. 46 Ibidem. 47 Ibidem, p. 67. 48 Ibidem, p. 68. 49 Ibidem, p. 68-69. 92 Constantin Stroe 10 Cu multă mâhnire și pe alocuri cu lehamite și deznădejde, Bolintineanu observa că „Nimic n-a făcut mai mult pe români nepăsători de patria lor ca nedreptatea. Ideea de nedreptate într-o societate presupune îndată o stare neregulată, o societate unde sunt apăsați și apăsători, jefuiți și jefuitori, unde legile nu se respectă de nimeni, o societate unde omul moral este nefericit, este persecutat și se vede izolat și străin, în aceea ce el era dedat a numi patria sa”50. Lipsa dreptății duce la degradarea morală a omului și a societății. Pentru că omul onest se retrage în sinele său, se înstrăinează de ceilalți semeni, dezamăgit că „dreptatea nu este dată celui ce o are”, ci „aceluia care se face instrumentul vil al sistemului” viciat de nedreptăți, renunță la idealuri, la virtute, nu își mai onorează datoriile și devine din ce în ce mai puțin responsabil de acțiunile lui. Într-un astfel de „sistem blestemat”, arată Bolintineanu, „orice merit este tăgăduit, la cei care nu devin instrumente ale apăsătorilor; orice crime sunt onorate când sunt făcute de acele instrumente. Morala este ofensată, în îngenuncherea dreptății, patria degradată și coborâtă a da nedreptatea, a tolera inegalitatea, a proteja imoralitatea, căderea, slăbiciunea, lașitățile stăpânilor, trădările moravurilor: orice inimă nobilă se sfiește și se izolă de o societate unde nu mai sunt cununi decât pentru blestemați. Astfel începe moartea națiilor”51. Mecanismul prin care se ajunge la „nepăsarea de dreptate” este relativ simplu. Iată-l devoalat de Bolintineanu însuși: „Nepăsarea de dreptate din partea celor ce guvernă un stat trece mai înainte la aceia cu care el guvernă, apoi se coboară chiar în familii care trăiesc din nedreptate. De aici nepăsarea de dreptate”52. Scăparea din angrenajul acestui mecanism constă, după părerea lui, în venirea unei „mâini morală, harnică și puternică”, capabilă să smulgă din societate imoralitatea proliferată în toate straturile sociale într-o țesătură diversă de forme: minciună, corupție, servilism etc. De aceea, dreptatea pentru Bolintineanu, „nu este o profesiune simplă. Este și o misiune”53, care presupune și o soluție, pe care el o împrumută (o preia) de la Ion Ghica „. cată a se sacrifica ce este personal la ce este general”54. Deci, opțiunea lui în planul moralei, cu mari sorți de izbândă în înlăturarea răului (relelor) social(e) era abandonarea egoismului și îmbrățișarea altruismului. 50 Ibidem, p. 70. 51 Ibidem. 52 Ibidem, p. 73. 53 Ibidem. 54 Ibidem, p. 74. IPOSTAZE ALE NAȚ IONALISMULUI CULTURAL ÎN FILOSOFIA ROMÂNEASCĂ DANIEL COJANU Hypostases of the Cultural Nationalism in Romanian Philosophy. The way Romanian philosophy treats the specificity of local culture can nourish the patriotic sentiment. Philosophical thinking is not subordinated to political interests but recover itself and its universal vocation. Cultural nationalism, that can be found in the writings of Romanian thinkers, not always prepares political nationalism, though it can legitimize the aspiration towards unity and national self-determination and can consolidate the conscience of common destiny. Key words: cultural nationalism, identity by difference, stylistic matrix, ethno-symbolism. Ideile filosofice în cultura română sunt adeseori purtătoare de semnificații care trimit la fondul autohton. Reflecția asupra fondului autohton, a identității culturale românești este o temă recurentă în cugetarea filosofică românească, fie că apare la gânditori profesioniști, fie la poeți de geniu. Ea nu este apanajul exclusiv al gândirii filosofice, ci se întrețese în creația poeților, a pictorilor sau în gândirea omului comun. Interesul intelectual, practic și speculativ, față de definirea și păstrarea specificului românesc, dublat de sincera dragoste de țară au rodit expresii filosofice viguroase de naționalism cultural. Așa sunt scrierile politice ale lui Eminescu, lucrările de etnopsihologie ale C-tin Rădulescu Motru, cele de morfologie a culturii și hermeneutică a specificului românesc ale unor Lucian Blaga sau Constantin Noica. În originalitatea operelor filosofilor români răzbate adeseori fondul autohton, nu capriciul opțiunii individuale sau vanitatea de autor nepereche. E o cuminte reluare în cheie personală a temelor perene ale filosofiei. Există voci care susțin că nu există filosofie românească tocmai pentru că ea na ținut seamă de exigențele gândirii omologate din cultura mare a occidentului, că nu s-a raliat curentelor oficiale și nu a intrat în câmpul de emulație antrenat de acestea. Dar filosofia românească e valoroasă tocmai pentru că e mai puțin mimetică. Ne apare stângace doar din comparația de performanță cu realizările apususlui. Dacă a abordat teme consacrate ale filosofiei de școală, a făcut-o de multe ori indirect, prin ricoșeu, ori ca pretext pentru articularea unor formule proprii de interpretare speculativă ori de construcție sistematică. Filosofii români, deși nu datorează mare lucru unii altora, nici filosofilor din occident, se comportă dezinvolt, îndrăznesc reinterpretări originale, reflecția e asumată personal. Uneori, această reflecție este antrenată de un tumultuos impetus identitar, de o revenire încântată la origini, de regăsirea euforică a fondului autohton. Cercetări filosofico-psihologice, anul VIII, nr. 2, p. 93-102, București, 2016 94 Daniel Cojanu 2 Din acest punct de vedere trebuie să reconsiderăm istoria filosofiei românești. Istoria filosofiei în această ipostază minoră, provincială, își vădește și mai bine specificul: ea nu este o succesiune de momente izolate, de expresii și construcții intelectuale absolut independente; ci poate fi citită ca o discretă predare a unor mize cardinale, decisive ale speculațiunii, a marilor teme ale reflecției omenești, uneori direct sau în salturi, alteori ca descoperirea independentă a aceleiași teme în virtutea unor afinități de structură spirituală. Cert e că gânditorii români, filosofi de profesie sau nu, sunt originali și totuși leali unui curent subteran care hrănește și identitatea națională. În literatura contemporană dedicată studiului comparat al etnicității și naționalismelor se face deosebire între grup etnic și națiune, între națiune și stat național, între naționalismul cultural și naționalismul politic. Curentul modernist susține că națiunile sunt creația relativ recentă a ideologiei naționaliste. Că această ideologie este un instrument al elitelor și al clasei politice interesate în modernizarea statului. În opoziție, curentul perenialist consideră că statele naționale s-au dezvoltat firesc pe structuri etnice preexistente. Grupurile etnice au ajuns treptat la conștiința propriei identități și a propriului specific, au ajuns să înțeleagă că întruchipează o comunitate de destin, destin pe care trebuie să-l împlinească prin eforturi de autodeterminare. În această viziune, autodeterminarea politică a cărei finalitate este statul-națiune este precedată de autodeterminarea culturală. O interpretare afină acestei perspective este etno-simbolismul, convingerea că identitatea culturală a unui grup etnic este întreținută de reactivarea prin evocarea periodică a miturilor și legendelor fondatoare, că identitatea și coeziunea unui popor e reprezentată de trecutul comun, de memoria colectivă, de amintirile împărtășite. În virtutea acestei corelații, oameni aparținând aceleiași comunități etno-culturale se simt legați și responsabili unii față de alții chiar dacă nu s-au aflat niciodată într-o relație nemijlocită. Colectivități ample, cum sunt cele naționale, sunt „comunități imaginate”1, dar prin aceasta nu mai puțin reale. Cultura comună și sentimentele pe care le suscită preschimbă societățile în comunități. În imaginarul social, coeziunea pe care o cunoșteau obștile sătești, comunitățile restrânse de altă dată, este transferată societății naționale în ansamblul ei. Ethosul autodeterminării legitimează orice politică de consolidare a coeziunii atât în interiorul grupurilor etnice, cât și la scara comunității naționale. Pentru cugetarea românescă, revenirea la fondul autohton prin invocarea rădăcinilor istorice și mitice ale poporului român este adeseori un ingredient necesar al bunei funcționări a propriilor demersuri speculative. Nu e doar un pretext, o ocazie, ci e un filon nutritiv care girează în forme diferite, de la un gânditor la altul articularea viziunii proprii. Nu trebuie subestimată importanța contextului, a epocii, impactul emancipării națiunilor din fostele imperii, formarea tinerelor state naționale. Începând cu secolul al XIX-lea, națiunea devine sursa de legitimitate a oricărei mișcări sociale spre emancipare, spre progres. În acest climat, interesul intelectual al unora dintre filosofii români a fost captat de cauza națională. 1 Benedict Andreson, Imagined communities. Reflections on the origins and spread of nationalism, London: Verso, 1991. 3 Ipostaze ale naționalismului cultural în filosofia românească 95 Naționalismul cultural trebuie deosebit de naționalismul politic, chiar dacă întreține cu acesta din urmă viguroase și inevitabile conexiuni. De multe ori se manifestă împotriva naționalismului politic, de naționalismul ce se exprimă ca ideologie și politică de integrare a minorităților istorice în granițele statului național, de ștergere a diferențelor etno-culturale și de promovare a cetățeniei naționale. Naționalismul profesat de filosofi nu este unul propagandistic, cum adesea s-a insinuat. Pentru naturile elevate, cultura națiunii este un temei suficient pentru a legitima inițiativele politice și mișcările sociale, în primul rând a celor de emancipare de sub dominația străină sau a influențelor care amenință să altereze moștenirea spirituală a neamului. Naționalismul cultural preferat de gânditori este fidel nu atât eredității etnice, patrimoniului genetic, cât tranferului cultural dintre generații, comunității create peste timp între strămoși și urmași. În secolul XIX, un poet genial și un gânditor profetic ca Mihai Eminescu găsește în dragostea de țară resortul inspirației celei mai înălțătoare dar și motivul înverșunării polemice împotriva pericolelor ce amenințau tânărul stat român. În spirit romantic, gânditorul Eminescu dezvoltă o teorie a națiunii în care analiza obiectivă a datelor timpului său se împletește dialectic cu exaltarea profetică a trecutului istoric, dar și a destinului de excepție al poporului român. La Eminescu, poezia, proza, dramaturgia, publicistica sunt subsumate unei viziuni, unui mod original de a vedea lumea în întregul ei. Scrierile sale dezvăluie o teorie socială conservatoare despre identitatea națională. Fără a fi un reacționar, el tratează națiunea din unghi conservator, prețuiește tradiția ca element de continuitate, ca efect al trecutului fondator și exemplar în prezent. Dragostea pentru trecut îl face pe Eminescu să evove cu venerație figuri de eroi, de domnitori și epoci dispărute. Nu respinge progresul, dezvoltarea socială, dar o interpretează organicist. Interpretează societatea ca pe un organism viu, care se naște, crește, descrește și moare. Este interepretarea romantică pe care o vom regăsi într-o formulare articulat sistematică în morfologia culturii elaborată de Spengler. Nu putem disocia naționalismul lui Eminescu de concepția sa despre societate în general, căci din concepția sa despre societate decurge concepția sa despre național. Eminescu e reacționar, un critic nemilos al mimetismului și formelor fără fond, a căilor de pervertire a frumuseții și a geniului autohon și un susținător al autodeterminării politice în virtutea unității culturale a nației: „Un popor, oricare ar fi el, are dreptul a-și legiui trebuințele și tranzacțiunile ce rezultă neapărat din acele trebuințe, reciprocitatea relațiunilor sale: într-un cuvânt: legile unui popor, drepturile sale, nu pot purcede decât din el însuși; condițiunea de viață a unei legi, garanția stabilității (garanția legitimității n.n.) sale e ca ea să fie un rezultat, o expresiune fidelă a trebuințelor acelui popor”2. El nu este doar un critic al formele fără fond, al împrumuturilor, al mimetismului pro-occidental, ci și al nedreptăților sociale, îndeosebi al celor cauzate de exploatarea clasei țărănești de așa numita pătură superpusă, de regulă făcută din străini, din venetici, care ocupă funcții publice și exploatează pătura țărănească autohtonă, pe care Eminescu o considera adevărata exponentă a națiunii, țărănimea rezumă specificul, 2 Manuscrisele Mihai Eminescu, vol. IX, Editura Fundației Naționale pentru Știință și Artă, București, 2007, p. 93. 96 Daniel Cojanu 4 spiritul național. Caută originalitatea care să diferențieze națiunea română și o găsește în literatura populară și graiul de la țară. „Eminescu vrea ca națiunea, întocmai ca un individ, să-și aibe identitatea sa personală." Naționalismul cultural urmărește mai ales sublinierea și recuperarea specificului unui popor, a identității prin diferență. Uneori acționând în tandem cu naționalismul politic și în publicistica eminesciană, naționalismul cultural (spre deosebire de cel politic) este preocupat de regenerarea culturală a comunității etnice, de auto-determinarea ei spirituală, chiar până la autarhie. „Eminescu are viziunea unei națiuni române căreia i s-au creat toate posibilitățile de a realiza summum-ul hotărât de natură în limbă, literatură, știință, instituții.(...) Cu cât în concret vede limba mai înstrăinată și disprețuită, obiceiurile mai părăsite, patriotismul mai fals, viața morală mai călcată în picioare de politicieni, cu atât Eminescu, prin reacție firească, exaltează, idealizează, divinizează națiunea în abstract"3. Deși respinge preluarea formelor de cultură și civilizație din occident, nu respinge în principiu modernizarea. În secolul al XIX-lea modernizarea era identificată cu societatea occidentală. Civilizația occidentală se impusese ca model și multe dintre instituțiile românești au preluat exemplul celor apusene. Ea răspundea unor nevoi legitime și generale de emancipare și schimbare și se impunea în ciuda rezistenței autohtone. Paradoxal, modernizarea adusă de acest tip de civilizație a contribuit și la edificarea statului național. Și nu contrazicea aspirația legitimă a românilor care, ca Eminescu, doreau înfăptuirea statului național unitar în granițele sale etnice, afirmarea valorilor naționale, consolidarea unității culturale a românilor. Civilizația europeană era adoptată progresiv în cadrul național și era un reper în dezvoltatea națională. Credea mai ales că unitatea politică a românilor e firească și legitimă întrucât e condiționată de unitatea sufletească a poporului. „După cum un individ e cu atât mai interesant cu cât se ridică din masa comună și răsare în văzul tuturor prin aceea ce natura i-a dat spre deosebire de alții, și o națiune își are identitatea sa personală atunci când, în afară de fondul comun uman pe care-l au toate națiunile, ea apare în lume ca ceva ce-i numai și numai al ei și spre ea trebuie să se îndrepte umanitatea spre a se regăsi pe sine într-un aspect unic"4 În scrierile sale dezvoltă o adevărată teorie despre națiune, descriind cum un grup etnic devine națiune și apoi comunitate statală. Mai întîi, poporul este animat de voința de unitate, de a trăi împreună, apoi dobândește conștiința apartenenței care determină această voință și care operează trecerile succesive prin care grupul etnic devine națiune și apoi stat național. Teoria lui Eminescu invocă și noțiunea de „voință negativă", ceea ce azi politologii și teoreticienii etnicității numesc identificare prin diferență. Frederik Barth5 a analizat importanța simbolică și constitutivă a graniței - zona unde se afirmă identitatea prin diferență, și unde grupurile etnice în contact dobândesc astfel conștiința propriei specificități. Granița, în opinia lui Barth, nu e numai separare, izolare, ci contact fertil cu alteritatea, negație care reinstituie dialectic identitatea particulară de 3 Dumitru Murărașu, Naționalismul lui Eminescu, Editura Pacifica, București, 1994, p. 223. 4 D Murărașu, op. cit, p. 221. 5 Frederik Barth, Ethnic Groups and Bundaries: The Social Group of Culture Difference, London: George Allen&Unwin, 1969. 5 Ipostaze ale naționalismului cultural în filosofia românească 97 referință, voința negativă, de a nu fi alt grup, de a se diferenția de grupul cu care intră în contact și care astfel îl ajută să afirme ceea ce are propriu. Ori, pentru aceasta e necesară proximitatea, contactul, granița. Deci granița nu doar separă, ci pune în contact, chiar dacă nu unește, nu contopește. Asimilarea reciprocă, sincretismul echivalează cu o dizolvare a graniței. Granița este expresia simbolică a unirii care nu confundă, ci care păstrează identitatea termenilor aflați în relație. Naționalismul cultural al lui Eminescu nu este xenofobie, ci dorință legitimă de autodeterminare prin consfințirea diferenței etno-culturale față de popoarele cu care românii au interacționat în zbuciumata lor istorie. Nu suntem slavi, suntem latini, spune Eminescu, iar dominația fanariotă a deformat moravurile și ființa culturală a poporului român. „Avem de-o parte rasa română, cu trecutul ei, identică în toate țările - ținuturile n.n. - pe care le locuiește, popor cinstit, inimos, capabil de adevăr și de patriotism. Avem apoi, deasupra acestui popor, o pătură superpusă, un fel de sediment de pungași și cocote, răsărită din amestecul scursurilor orientale și a celor occidentale, incapabilă de adevăr și patriotism.”6 Deși privește cu mai multă simpatie occidentul, rămâne ostil preluării mimetice a formelor fără fond, forme importate, inadecvate cadrului culural național și credea că modernizarea se petrece numai în beneficiul anumitor clase sociale; că este neglijată țărănimea, adevărata sursă a identității naționale. În publicistica sa a reflectat la prezența alogenilor în spațiul cultural românesc și astfel la relațiile interetnice, demonstrînd o atitudine modernă față de problema relațiilor interetnice (în special cele din Dobrogea). E adeptul predestinării națiunii, a rolului ce-i revine în istorie și crede că peste timp ea va triumfa. De fapt, cugetarea ocazională, nesistematică a lui Eminescu pe teme patriotice românești va infuența pe gânditorii metodici de mai târziu. Naționalismul cultural românesc are pe Eminescu ca Fenomen originar. Nu întâmplător Noica îl numește „omul deplin al culturii române”. Nu doar în sens de om cu deschidere universală și înzestrări multiple, ci și în sens identitar, e omul profetic care a inițiat cugetarea statornică la treburile românești și a deschis un culoar de gândire și atitudine culturală generațiilor viitoare. De aceea, se poate spune că filosofia românească, deși mică și fără ecou european, nu e o succesiune de momente, de voci disparate, ci are continuitate și comunitate de crez, are statornicie, are anumite teme majore de reflecție, care privesc, dacă nu lumea în ansmblul ei, privesc cel puțin națiunea. Pentru C-tin Rădulescu Motru naționalismul cultural pe care îl identificăm în scrierile sale filosofice despre etnicul românesc și despre etno-psihologia poporului român păstrează această dimensiune profetică. El distinge între fondul etnic de origine (cel sătesc, relativ la zestrea genetică dar și la continuitatea asigurată de tradiții), etnicul de limbă (care implică deja transferul de specific cultural de la sat la oraș în virtutea unor forme comune de expresie, îndeosebi a limbii vorbite) și etnicul comunității de destin (care însemană deja conștiința apartenenței la o națiune, a unui trecut comun, dr mai ales a responsabilității față de un destin comun)7. Pentru transferul identității culturale prin 6 Manuscrisele Mihai Eminescu, vol. XII, Editura Fundației Naționale pentru Știință și Artă, București, 2007, pag. 267. 7 C-tin Rădulescu-Motru, Etnicul românesc. Naționalismul, Editura Albatros, București, 1996. 98 Daniel Cojanu 6 intermediul creației condiționate de limbă, el identifică un agent al propagării fondului autohton de la sat la oraș în persoana omului de vocație și atribuie omului de vocație misiunea de a realiza coeziunea unui popor8. Aceste analize vizează explicit psihologia poporului român și determinarea specificului său etno-cultural. El deplânge incapacitatea sistemului de educație al timpului său de a identifica oamenii de vocație și de a le cultiva această nobilă deschidere. Căci vocația nu trebuie confundată cu talentul, ea are o înrâurire asupra întregii societăți, iar educația trebuie să aibe în vedere nu doar indivizii, ci totalitățile culturale. „Un copil de vocație este un izvor de energie națională”9. Filosoful recomandă o atmosferă de sinceritate și camaraderie ca prielnică înfloririi vocațiilor. „Profesorii sceptici și oportuniști n-au ce căuta în școala copiilor bine dotați”10 11. C-tin Rădulescu-Motru se străduiește să evite o interpretare metafizică a vocației și propune cercetarea ei pornind de la experiență. Psihologii care cercetează vocația sunt timizi și greșit orientați: cercetează diferitele aptitudini speciale și nu întreaga constituție fizică și morală a omului, întreaga lui personalitate. „Aptitudinile speciale fac din om un bun muncitor de fabrică, sau cel mult un bun profesionaist, dar nu și un om de vocație”11 Rădulescu-Motru crede că orientarea greșită a psihologilor se datorează unei înțelegeri eronate a raportului omului cu munca. La origine, munca e impusă omului (și influențată) de mediul natural și angrenează omul ca întreg, cu toată ființa, cu toate facultățile sale. Munca specializată, munca profesionistă apare mai târziu și a generat în timp mașinismul, care implică deja o înstrăinare a omului de obiectul muncii sale și de integritatea ființei sale. În viziunea filosofului, specializarea nu poate înlocui resortul care susține munca în genere, adică adâncul sufletesc, „dispozițiile caracterului și simțirea pe care le găsim la obârșia vocației”12 Străduindu-se să identifice analitic specificul muncii din vocație, el are în vedere impactul social și rolul în coagularea comunității naționale și în cristalizarea specificului acesteia. „În fond, ceea ce susține progresul social este munca din vocație. În aceasta din urmă se găsesc germenii de spontaneitate și originalitate fără de care nu poate fi o viață de cultură”13. C-tin Rădulescu-Motru e adeptul influenței mediului inclusiv asupra fenomenelor umane și a proceselor sociale, în egală măsură evoluționist și finalist, deci respinge orice explicație supranaturală, providențială a vocației. Consideră că dispozițiile înnăscute (din adâncul sufletului) se ivesc ca o continuitatea a mediului cosmic, dar și a mediului social. Paradoxal, de aici decurge o mai bună înțelegere a originalității unei culturi. „O cultură este cu atât mai originală, cu cât răsfrânge în ea mai expresiv fondul propriu al poporului care a produs-o”14. Deci, o cultură este cu atât mai originală cu cât e mai fidelă fondului propriu, moștenirii, tradițiilor, cadrului particular de viață (inclusiv natural). Este o teză 8 C. Rădulescu-Motru, Vocația - factor hotărîtor în cultura popoarelor, Ed. Casei Școalelor, București, 1935. 9 Ibidem, p. 14. 10 Ibidem, p. 41. 11 Ibidem, p.15. 12 Ibidem. 13 Ibidem, p. 20. 14 Ibidem, p. 24. 7 Ipostaze ale naționalismului cultural în filosofia românească 99 pe care o va accentua în lucrarea despre etnicul românesc, unde va vorbi despre continuitatea dintre etnicul sătesc și cel de limbă care se realizează în împlinirea unui destin comun național. În această interpretare, motivația omului de vocație nu poate diferi de interesele permanente ale comunității etnice, naționale de apartenență. De aceea consideră motivația activității profesionistului, pe care îl contrapune metodic omului de vocație, ca decurgând din oportunism. Specialistul, profesionistul este motivat de interesul personal: câștig material, poziție socială, reputație. „Vocația este deteminată de motivele inconștientului colectiv, pe când profesiunea este deteminată de motivele conștiinței individuale. Aceasta din urmă are o actualitate sclipitoare, dar restrânsă, pe când inconștientul este mai întunecat, dar enorm de adânc și vast. Omul de vocație urmează unui impuls intens, dar lipsit de o justificare limpede, pe când profesionistul oportunist are pentru orice gen de activitate o justificare bogată."15 Caracterul dezinteresat se cuplează cu dăruirea și responsabilitatea pentru destinul comunității naționale, al poporului, dezinteresul aparent se justifică printr-un interes și un mobil superior. „Impulsul căruia urmează omul de vocație este adesesori, pentru conștiința oportunistului, de neînțeles. El s-ar traduce oarecum prin sentimentul de responsabilitate față de viitorime, un sentiment pe care cei mai mulți dintre indivizii societății nu-l practică în viața lor, așa că n-au nici posibilitatea să-l înțeleagă."16 Motivația muncii din vocație este susținută de interese exterioare ei; motivația muncii omului de vocație este internă, este impulsul dat de natură. Munca sa izvorăște oarecum instinctiv, de aceea e resimțită ca mai ușoară și mai puțin plictisitoare. Profesionistul resimte obstacolele în calea atingerii scopurilor sale interesate. „Din deosebirea aceasta de funcțiune se explică toate caracterele omului de vocație. Dezinteresarea lui este unită cu tenacitatea, originalitatea cu stilul cerut de mediu; conștiinciozitatea, cu sentimentul răspunderii față de viitorime. Omul de vocație găsește în muncă nu atât interesul său material, cât o întregire sufletească impusă lui de natură."17 Omul de vocație reglează eventualele dezacorduri dintre aptitudinile proprii și îndatoririle specifice profesiei în mod natural, fluent. Totodată el poate schimba, adapta, re-formula tiparul profesiunii după aptitudinile sale și e îndreptățit să o facă. „Prin această întregire impusă, natura își urmărește rolul său de izvor al culturii omenești. Omul de vocație este instrumentul care ridică energia unui popor de la nivelul rădăcinilor cosmice la nivelul culturii spirituale. Natura întrebuințează pe oamenii de vocație pentru a asigura cristalizarea unei culturi, întocmai cum întrebuințează germenii pentru a asigura continuitatea formelor vieții animale. Fericite popoarele care au destule vocații în mijlocul lor. Ele au asigurată o cultură originală"18. Originalitatea, spune Rădulescu-Motru, se confundă prea ades cu noutatea gratuită, cu extraordinarul, chiar cu excentricul. Dezinteresarea omului de vocație nu înseamnă absența oricărui interes, ci vine dintr-un interes mai adânc, mai mare; este interesul comunității de apartenență, al națiunii pe care o slujește, al „totalității culturale", după o 15 Ibidem, p. 26. 16 Ibidem. 17 Ibidem. 18 Ibidem. 100 Daniel Cojanu 8 formulare îndrăgită de filosof; dar acest interes colectiv este resimțit ca interes personal. „Omul de vocație ia interesele sociale drept interesele lui proprii”19. Originalitatea este tocmai adânirea cursului istoric al unui popor; vocația nefiind altceva decât inovația în cadrul tradiției. Cu totul altfel se pune problema în cazul vocației religioase, care înseamnă o păstrare scrupuloasă și oarecum impersonală a tradiției, dar nu în litera, ci în spiritul eii. „Tradiția pentru religie n-are rolul unei operații de comunicare, nu este o transmitere de fapte memorate, ci este o continuă verificare a persistenței valorilor.”20 Lucian Blaga este interesat să capteze identitatea culturală românească prin intermediul unei filosofii a stilului. Și el concede satului autohton funcția de strat generator al ființei etnice românești dar și de ambient mental structurat de o zare interioară proprie și de anumite coordonate stilistice abisale susceptibile să devină coordonatele creativității pentru orice ispravă culturală. La fel cum omul de vocație al lui Motru este motivat în misiunea sa de un impuls provenind din inconștientul colectiv, și stilul ca ingredient ce explică unitatea și unicitatea unei creații sau a unei culturi etnice în ansamblul său își are resortul tot în zona care scapă controlului voințelor și conștiințelor individuale. „Stilul” ni se descoperă în parte ca o unitate de forme, accente și atitudini, dominante, într-o varietate formală și de conținuturi, complexă, diversă și bogată.”21 Pe urmele morfologiei culturii spengleriene și a psihanalizei lui Jung, Blaga dezvoltă o noologie abisală. „Noologia abisală se referă la structurile spiritului inconștient (noos, nous) căci alături de un „suflet” inconștient, noi admitem și existența unui „spirit” inconștient.”22 Întâi, afirmă că inconștientul nu este haotic, ci este structurat; apoi, că la fel cum, în baza analizei comporatmentului pacienților, se poate admite un suflet inconștient colectiv, pornind de la unitatea stilistică a creațiilor unui popor, se poate postula și un spirit inconștient, care imprimă coerență și specificitate creațiilor omenești dintr-un areal cultural. Un apetit primar pentru circumscriere și determinare pe care îl manifestă spiritul mai ales în creațiile colective și anonime face ca el să se orienteze față de coordonatele unui orizont inconștient. „Cum orizontului spațial al inconștientului îi atribuim o funcție plastică și determinantă, putem să-l numim și „spațiu-matrice.”23 Stilul este deteminat de liniile de forță, de un cîmp sau o matrice, adică de un sistem de elemente interdependente și operative, discrete dar omniprezente. În virtutea unei consecvețe intime a creațiilor aparținând unei culturi, filosoful-poet decelează un orizont interior al spiritului românesc. „Să numim acest spațiu-matrice, înalt și indefinit ondulat, și înzestrat cu specificele accente ale unui anume sentiment al destinului: spațiu mioritic.”24 Nu doar că nucleul dur, inconfundabil al specificului etno-cultural rămâne nealterat, dar și că împrumuturile, schimburile inevitabile sunt transfigurate și fecundate de specificul local, sunt „naturalizate” cultural, devenind uneori de nerecu- 19 Ibidem, p. 30. 20 Ibidem, p. 81. 21 L. Blaga, Trilogia culturii, Editura pentru Literatură Universală, București, 1969, p. 12. 22 Ibidem, p. 13. 23 Ibidem, p. 124. 24 L. Blaga, op. cit., p. 125. 9 Ipostaze ale naționalismului cultural în filosofia românească 101 noscut. „Originalitatea unui popor nu se manifestă numai în creațiile ce-i aparțin exclusiv, ci și în modul cum asimilează motivele de largă circulație. Fenomenul asimilării devine din cale afară de interesant și concludent mai ales cînd temele sau motivele asimilate s-au prezentat spiritului etnic cu prestigiul intangibilității, cu aureola magică a lucrului tabu, supus în prealabil unui regim special de protecție.”25 Factorii stilistici operează nu doar asupra conținuturilor și creațiilor autohtone contribuind la formarea lor, ci și asupra împrumuturilor, de-formându-le. În scrierile sale despre rostirea românească și despre sufletul românesc, Noica a înfățișat modul în care cultura națională se hrănește din cultura populară, care e în același timp germenele și garantul ei de autenticitate, de valoare și exemplaritate. Naționalismul cultural pe care îl profesează filosoful este cu vocație universală, autohtonismul său este de fapt strădania de a înțelege și de a se raporta corect, adecvat la universalitate. Din scrierile sale dedicate ființei culturale românești învățăm că raportarea la universal se face printr-o serie de medieri, nu direct: te raportezi prin „întru”, adică prin idiomatic, prin național, iar ca să te deschizi celorlalte culturi, trebuie mai întâi să ai ce deschide, adică o poartă și o cultură locală bine circumscrisă, deși disponibilă pentru interacțiune și dialog. Hermeneutica lui Noica este consecvent preocupată de regăsirea printr-o bună amplasare culturală a „universalului concret”. Universalitatea este ca lumina - se distribuie fără să se împartă; ceea ce înseamnă că nu e limitată de chipul particular al unei culturi, ci abia așa este manifestată, exprimată și manifestată integral. Noica vrea să valorifice universalul concret al culturii naționale. O cultură particulară ca cea română poate deschide către universal, nu anulându-și specificul, pradă influențelor, împrumuturilor, modelor, mimetismelor, ci recuperând „arheologic” straturile culturii populare, apoi asumând impactul acestor forme atemporale asupra creațiilor actuale, identificând filiații, câmpuri stilistice costrângătoare, genealogii revelatoare. Așa se explică explorările sale etimologice, preocuparea hermeneutică pentru dezvăluirea sensurilor uitate ale unor cuvinte din limba română. Idiomaticul este un culoar privilegiat pentru recuperarea identității culturale și a geniului ei latent. Spiritul locului nu e un chip al particularului, ci e universalul însuși și anume univeralul concret. Specificul național nu limitează spiritul, este, în termenii lui Noica o „limită care nu limitează”. De aceea, filosoful a fost constant preocupat să împace dialectic ceea ce ține de eternitate și ceea ce ține de istoricitate în cultura română. Știm „că am fost și sîntem - prin ceea ce e mai bun în noi - săteni. Noi nu mai vrem să fim eternii săteni ai istoriei. Tensiunea aceasta - agravată nu numai de faptul că sîntem conștienți de ea, dar și prin convingerea că „a fi conștient” poate reprezenta un semn de sterilitate - alcătuiește drama generației de azi. [...]Simțim că nu mai putem de mult trăi într-o Românie patriarhală, sătească, anistorică. Nu ne mai mulțumește România eternă; vrem o Românie actuală.”26 25 Ibidem, p. 254. 26 C. Noica, Ce e etern și ce e istoric în cultura românească, în Pagini despre sufletul românesc, Editura Humanitas, București, 1991, pp.7-8. 102 Daniel Cojanu 10 Deschiderea bună către universalitate a culturii române e a unei închideri care se deschide. Este acea deschidere către universal care îi reafirmă conturul ca circumscriere și păstrare a specificității românești. În felul acesta înțelege Noica întoarcerea la etnic. Naționalismul cultural spre care s-a îndreptat filosofia românească în ceasul ei de implicare socială sau de analiză a identității propriilor resurse și demersuri este cheia acestei închideri care se deschide, celebrând diferența culturii române nu pentru a o izola, cât pentru a o dărui lumii ca un interlocutor credibil, cu un chip recognoscibil. Bibliografie: Andeson B., Imagined communities. Reflections on the origins and spread of nationalism, London: Verso, 1991. Barth, F., Ethnic Groups and Bundaries: The Social Group of Culture Difference, London: George Allen&Unwin, 1969. Blaga, L., Trilogia culturii, Editura pentru Literatură Universală, București, 1969. Manuscrisele Mihai Eminescu, vol. IX, Editura Fundației Naționale pentru Știință și Artă, București, 2007. Manuscrisele Mihai Eminescu, vol. XII, Editura Fundației Naționale pentru Știință și Artă, București, 2007. Murărașu, D., Naționalismul lui Eminescu, Editura Pacifica, București, 1994. Noica, C., Pagini despre sufletul românesc, Editura Humanitas, București, 1991. Rădulescu-Motru, C., Vocația - factor hotărîtor în cultura popoarelor, Ed. Casei Școalelor, București, 1935. Rădulescu-Motru, C., Etnicul românesc. Naționalismul, Editura Albatros, București, 1996. * Documentarea aferentă acestui studiu a fost finanțată de Autoritatea Națională Română pentru Cercetare Științifică și Inovare, CNCS - UEFISCDI, proiect nr. PN-II-RU-TE-2014-4-1304 SCRIS ȘI DECĂDERE ÎN CAIETELE LUI CIORAN. UN COLAJ LA 105 ANI DE LA NAȘ TERE TITUS LATES Writing and Decay in Cioran's Notebooks. A Collage for the 100th Anniversary of His Birth. Emil Cioran was always fascinated by the “mysterious phenomenon of decay” and regarded himself as a theorist of decay and a decadent too. In his Notebooks (1957-1972) he expressed an opinion which was virtually impossible to defend in his published work (because it was self-contradictory), namely that “writing was a form of decay”. This belief was supported by a number of metaphysical, psychological, moral, gnoseological and stylistic arguments. Torn apart by the dilemma of whether to write or not, Cioran searched for a solution: he alternately claimed that “one should never write anything about anybody”, argued for an entirely new manner of writing or found a virtue in the very fact of being a decadent. Key words: decay, decadent, writing, work, truth, reality, essential. Cioran declară în Caiete1 că a fost într-un fel „un teoretician al decăderii, un parazit și un epigon al Păcatului originar”2. A fost mereu fascinat de „misteriosul fenomen al decăderii”3. A avut o adevărată pasiune pentru decădere iar cuvântul decădere a avut un efect magic asupra lui4. Spectacolul - sau ideea - decăderii era singurul care îl inspira5. Incredibila fascinație pe care au exercitat-o asupra lui decăzuții, solidaritatea cu ei, faptul că el însuși se considera un decăzut, îi veneau din adolescență, de la nepotrivirea lui cu lumea6. În 21 ianuarie 1966, nota: „Singurul lucru ce m-ar putea interesa acum ar fi 1 Cioran, Caiete, vol. 1: 1957 - 1965, cuvânt înainte de Simone Boue, trad. din franceză de Emanoil Marcu și Vlad Russo, ed. a 2-a, București: Humanitas, 2005; Cioran, Caiete, vol. 2: 1966 - 1968, trad. din franceză de Emanoil Marcu și Vlad Russo, ed. a 2-a, București: Humanitas, 2005; Cioran, Caiete, vol. 3: 1969 - 1972, trad. din franceză de Emanoil Marcu și Vlad Russo, ed. a 2-a, București: Humanitas, 2005. La 105 ani de la nașterea filosofului, și la aproape două decenii de la întâia lor apariție la editura Gallimard, editura Humanitas a propus o nouă ediție a Caietelor într-un singur volum care include și textul Caietului de la Talamanca: Cioran, Caiete, cuvânt înainte de Simone Boue, trad. din franceză de Emanoil Marcu și Vlad Russo, București, Humanitas, 2016. 2 Ibidem, 2005, vol. 2, p. 277; 2016, p. 526; (9.03.1968). 3 Ibidem, 2005, vol. 2, p. 173, 2016, p. 443; (28.01.1967). 4 Ibidem, 2005, vol. 1, p. 100; 2016, p. 84; (17.06.1962). 5 Ibidem, 2005, vol. 1, p. 348; 2016, 283; (27.10.1965). „Spectacolul decăderii e mai teribil decât cel al morții: toate ființele mor; numai omul este chemat să decadă” (Cioran, Căderea în timp, trad. Irina Mavrodin, București, Humanitas, 1994, p. 172). 6 Ibidem, 2005, vol. 2, p. 12; 2016, pp. 300, 301; (14.01.1966). Cercetări filosofico-psihologice, anul VIII, nr. 2, p. 103-108, București, 2016 104 Titus Lates 2 să scriu un eseu interminabil despre Decădere, despre toate formele pe care le îmbracă; dacă nu o fac, e pentru că tot ce-am scris până acum tratează această temă. Ar însemna să degradez, să comprim în sistem fragmentele contradictorii pe care le-am gândit la întâmplare, purtat de umorile mele”7. Caietele sunt însemnările secrete ale lui Cioran, laboratorul său intim din perioada 1957 -1972, când redacta trilogia pe care o formează Căderea în timp, Demiurgul cel rău și Despre neajunsul de a te fi născut8. În aceste însemnări, care nu erau destinate publicării, ne întâlnim cu descrierea unei fațete a decăderii care nu putea să apară în opera scrisă pentru publicare, deoarece ar fi reprezentat o contradicție în termeni. Găsim aici urmele unei lupte sincere a lui Cioran cu convingerea că „a scrie este o decădere”9. Cunoșteam, din opera lui, admirația pentru cei care și-au imaginat miracole, pentru cei care au avut puterea de a le face, pentru taumaturgi, dar numai în Caiete a lăsat să curgă după această exaltare exclamația: „Să scrii, ce decădere!”10 11. Această convingere este alimentată de o mulțime de constatări și argumente de ordin metafizic, psihologic, moral, gnoseologic sau stilistic. Pentru Cioran, „orice operă presupune o diminuare a ființei noastre. A crea înseamnă să te diminuezi, să pierzi din propria substanță, să te subțiezi, să decazi din punct de vedere metafizic”11. „A crea înseamnă să excluzi” scrie Cioran. „Fără o enormă capacitate de refuz, nu poți face nimic. Suntem doar în măsura în care nimic nu există pentru noi, afară de noi înșine, nu în sens moral ci, să spunem, metafizic”12. Iată de ce a scrie este o decădere: pentru că „a scrie înseamnă a recunoaște că în raporturile tale cu ființa ceva nu-i în regulă”13. Cioran vede poziția metafizică prin excelență cea în care „omul care meditează ar trebui să imite anumite reptile și să se încolăcească în juru-și, la nesfârșit”14. „Să meditezi înseamnă să pui o distanță între gândire și cuvânt”15. Pentru el „orice formă de neputință comportă un caracter pozitiv în ordine metafizică”16 iar „să faci o carte e semn de abdicare metafizică”17. În fond, „totul este în chip fundamental cu neputință”18. A medita înseamnă „să nu faci nimic dar să exiști'”19. Scrisul e exclus. 7 Ibidem, 2005, vol. 2, pp. 15, 16; 2016, p. 303; (21.01.1966). 8 George Bălan, Emil Cioran - Luciditatea eliberatoare?, cuvânt înainte și note de Alain Compignon, trad. din limba franceză de Vasile Savin, Cluj-Napoca: Editura Dacia, 2009, p. 114. 9 Cioran, op. cit., 2005, vol. 3, p. 275; op. cit., 2016, p. 842; (23.12.1970). 10 Ibidem, 2005, vol. 1, p. 58; 2016, p. 50; (12.03.60). 11 Ibidem, 2005, vol. 2, p. 289; 2016, p. 535; (8.04.1968). 12 Ibidem, 2005, vol. 3, p. 383; 2016, p. 929; (12.04.1972). 13 Ibidem, 2005, vol. 1, p. 160; 2016, p. 132; (1.02.1963). 14 Ibidem, 2005, vol. 2, p. 110; 2016, p. 393; (4.10.1966). 15 Ibidem, 2005, vol. 1, p. 165; 2016, p. 136; (5.03.1963). 16 Ibidem, 2005, vol. 1, p. 250; 2016, p. 204; (1.05.1964). ”Orice formă de neputință și de eșec comportă un caracter pozitiv în ordine metafizică” (Cioran, Demiurgul cel rău, trad. Irina Bădescu, București, Humanitas, 1996, p. 127) 17 Ibidem, 2005, vol. 2, p. 169; 2016, p. 440; (19.01.1967). 18 Ibidem, 2005, vol. 2, p. 292; 2016, p. 538; (21.04.1968). 19 Ibidem, 2005, vol. 3, p. 270; 2016, p. 838; (30.11.1970). 3 Scris și decădere în Caietele lui Cioran 105 În registru psihologic, a scrie este o decădere pentru că „a scrie nu înseamnă a gândi: e o grimasă, ori, cel mult, o imitare a gândirii”20. „Când scrii, ai mereu tendința să-ți completezi gândirea”, spune Cioran, „iar acesta e modul cel mai sigur de a o compromite”21. Scriind nu poți da decât „reziduul unei gândiri”. Cioran confirmă că tot ce a scris nu este decât „drojdia” minții sale22. „A gândi înseamnă cu siguranță altceva. A gândi înseamnă să cauți nuanța, nu să simplifici. Or, nuanța este ostilă categoriei”, spune Cioran23. Probabil că a gândi înseamnă „să nu ai limbaj comun decât cu Dumnezeu, cu marele Mut”24. „Ori de câte ori mă gândesc la esențial, mi se pare că-l întrevăd în tăcere sau în izbucnire, în consternare sau în țipăt. Niciodată în cuvânt” notează Cioran, visând la „universul de dinaintea cuvântului”25. A scrie este o decădere pentru că scrisul ne lipsește de libertate, ne leagă de lume: „A scrie o carte, a o publica înseamnă să-i fii sclav. Căci orice carte este un lanț care ne leagă de lume, un lanț pe care ni l-am făurit singuri”26. Cioran își amintește că cineva ar fi zis: „Cuvântul pe care nu l-ai spus ți-e sclav. Cuvântul pe care l-ai spus ți-e stăpân”27. Adevărații poeți, adevărații profeți și zei sunt liberi, pentru că au respins ispita oricărei forme de succes și nici o operă nu le stingherește mersul28. „Singura «filosofie» adevărată e cea a pustnicului care nu vrea să aibă nimic de a face cu această lume”29. După cum ne spune Porfir, filosoful Plotin părea rușinat și de faptul că avea trup30. Din punct de vedere moral, scrisul este o decădere și o reiterare a păcatului originar pentru că: „Scriem cu impuritățile noastre, cu contradicțiile noastre nesoluționate, cu defectele, cu resentimentele, cu resturile noastre. adamice. Nu suntem scriitori decât fiindcă nu l-am învins pe vechiul om din noi, ba mai mult, scriitorul reprezintă triumful vechiului om, al vechilor tare ale umanității; e omul de dinaintea Mântuirii. Pentru scriitor, Mântuitorul chiar n-a venit; sau opera sa de mântuire n-a fost încununată de succes. Scriitorul se bucură de păcatul lui Adam și nu înflorește decât dacă fiecare dintre noi îl reînnoiește și îl ia asupră-și. Materia oricărei opere o constituie umanitatea tarată în esența ei. Nu se poate crea decât pornind de la Cădere31. Cioran mărturisește că a scrie înseamnă pentru el o răzbunare. Răzbunare împotriva lumii și împotriva lui32. „Orice «creator» e pe trei sferturi un distrugător. Creăm întotdeauna împotriva cuiva sau a ceva. Orice creator este rău”33. După un proverb bulgăresc nici Dumnezeu nu-i 20 Ibidem, 2005, vol. 1, p. 134; 2016, p. 112; (26.10.1962). 21 Ibidem, 2005, vol. 1, p. 171; 2016, p. 141; (7.04.1963). 22 Ibidem, 2005, vol. 3, p. 113; 2016, p. 712; (14.10.1969). 23 Ibidem, 2005, vol. 3, p. 295; 2016, p. 859; (4.02.1971). 24 Ibidem, 2005, vol. 3, p. 322; 2016, p. 880; (17.04.1971). 25 Ibidem, 2005, vol. 2, p. 34; 2016, p. 318; (20.02.1966). 26 Ibidem, 2005, vol. 2, p. 226; 2016, p. 485; (24.05.1967). 27 Ibidem, 2005, vol. 3, p. 147; 2016, p. 740; (1.01.1970). 28 Ibidem, 2005, vol. 2, p. 162; 2016, p. 434; (9.01.1967). 29 Ibidem, 2005, vol. 2, p. 305; 2016, p. 548; (12.06.1968). 30 Ibidem, 2005, vol. 2, p. 374; 2016, p. 603; (19.11.1968). 31 Ibidem, 2005, vol. 2, p. 307; 2016, p. 550; (12.06.1968). 32 Ibidem, 2005, vol. 1, p. 281; 2016, p. 230; (1.01.1965). 33 Ibidem, 2005, vol. 2, p. 343; 2016, p. 579; (4.09.1968). 106 Titus Lates 4 fără păcat, căci a făcut lumea34. Cioran regretă că nu are „forța morală” de a fi vagabond și de aceea trebuie să „producă” (sau „să se producă”) din când în când35. „Ceea ce numim instinct creator nu e decât o pervertire a naturii umane: nu ca să inovăm am fost lăsați pe lume, ci ca să trăim”36. Or, scrisul tocmai asta face: ne împiedică să trăim, să fim. Cioran constată că a scrie despre ceva (despre sinucidere, de exemplu) înseamnă a depăși trăirea acelui ceva37. De fapt, iată ce înseamnă a scrie, ne avertizează Cioran: înseamnă „să vorbești despre o problemă pe care n-o simți'”38. Scrisul este o decădere pentru că ne dă doar iluzia cunoașterii realității. Iluzie înseamnă a crede în cuvinte. Or, adevărata cunoaștere înseamnă a înceta să ne lăsăm amăgiți de ele39 40. Mai mult decât atât, în viziunea lui Cioran, omul profund nu înțelege, ideea fundamentală fiind că „adevărul nu rezidă în cunoaștere”0. „Adevărul se află în descurajare. Deci curajul, speranța sunt mincinoase, false, nu aduc cunoaștere. A trăi înseamnă să optezi pentru nonreal, pentru nonadevăr”41. În această viziune buddhist-cio-raniană, „un scriitor nu atinge adevărul decât denaturând totul”42. „O operă, în cazul că lucrăm la ea, ne împiedică să vedem realitatea ca realitate: sau mai degrabă ca nonrealitate”43. Scrisul ne îndepărtează de adevăr. Și iată că în Caiete găsim o remarcă surprinzătoare la cel considerat ca fiind cel mai mare stilist al limbii franceze: „«Stilul» e minciuna însăși”44. „Dorința de concizie, împinsă prea departe, sufocă elanul și chiar mișcarea gândirii” spune Cioran. „Trebuie să lași cuvintelor o șansă. Dacă le suprave-ghezi permanent, ele încetează să mai vehiculeze idei, nu mai transportă nimic. Aceeași sterilitate îl paște și pe gânditorul, și pe artistul prea riguros. Nu există creație, în nici un domeniu, fără un minimum de haos. Trebuie să-ți păstrezi o zonă de obscuritate și de inflexiune înlăuntrul spiritului, altfel cazi victimă unei transparențe mortale”45. Dacă a scrie este o decădere, „a nu mai scrie ar trebui să fie o eliberare” concluzionează Cioran spre sfârșitul anului 1970. „Idealul: să fii cineva fără să te lași 34 Ibidem, 2005, vol. 2, p. 367; 2016, p. 599; (16.11.1968). 35 Ibidem, 2005, vol. 2, p. 389; 2016, p. 616; (13.12.1968). 36 Ibidem, 2005, vol. 2, p. 24; 2016, p. 310; (30.01.1966). „Ceea ce numim instinct creator nu reprezintă decât o deviere, o pervertire a firii noastre: n-am venit pe lume ca să inovăm, să dăm totul peste cap, ci ca să ne bucurăm de simulacrul nostru de existență, să-i punem cu răbdare capăt și să dispărem după aceea fără zarvă” (Cioran, Despre neajunsul de a te fi născut, trad. Florin Sicoe, București, Humanitas, 1995, p. 153). 37 Ibidem, 2005, vol. 3, p. 136; 2016, p. 730; (12.12.1969). „O carte e o sinucidere amânată” (Cioran, Despre neajunsul de a te fi născut, ed. cit., p. 107). 38 Ibidem, 2005, vol. 3, p. 247; 2016, p. 820; (24.10.1970). 39 Ibidem, 2005, vol. 2, p. 385; 2016, p. 613; (2.12.1968). „A cunoaște cu adevărat înseamnă a cunoaște esențialul, a te angaja în el, a pătrunde în el cu privirea și nu cu analiza sau cuvântul” (Cioran, Căderea în timp, ed. cit., p. 21). 40 Ibidem, 2005, vol. 3, p. 215; 2016, p. 794; (19.09.1970). 41 Ibidem, 2005, vol. 3, p. 267; 2016, p. 836; (25.11.1970). 42 Ibidem, 2005, vol. 2, p. 392; 2016, p. 618; (14.12.1968). 43 Ibidem, 2005, vol. 2, p. 312; 2016, p. 554; (22.06.1968). 44 Ibidem, 2005, vol. 3, p. 8; 2016, p. 628; (4.01.1969). 45 Ibidem, 2005, vol. 2, p. 173; 2016, p. 443; (28.01.1967). 5 Scris și decădere în Caietele lui Cioran 107 aservit unei opere, să fii - nimic mai mult”46, să nu faci nimic dar să exiști”47. „Important nu este să știi, ci să fii. Or, a fi, este isprava cea mai dificilă cu putință. Căci a fi, pe plan spiritual, înseamnă să nu fii nimic pe planul lumii48. Desfășurând această concepție despre scris și decădere și scriind în același timp, Cioran și-a dat seama că se află în fața unei dileme. Astfel că e nevoit la un moment dat să recunoască: „E drept, date fiind principiile mele, n-ar trebui să public nimic”49. Alteori, în mod paradoxal, spune că este un scriitor care nu scrie50 sau scrie că nu scrie51. Uneori simte o eliberare considerând că scrie fără a fii scriitor, deoarece ambiția lui se limitează la a cunoaște, a înțelege, și nicidecum la a reda, a exprima, a inventa52. Nu se consideră un scriitor pentru că nu-i place să scrie53, faptul în sine de a scrie nu-l interesează54 și nu a fost niciodată în intențiile sale să lase o „operă”55. Această atitudine îl obligă pe Cioran să elimine din sfera lui de interes „scriitura”, limbajul și limba. Polemizând cu Valery, tranșează: „Nu, limbajul nu e totul, e aproape nimic.[...] Dacă ai ceva de spus, o spui, asta-i tot. Căutarea cuvântului potrivit e un demers din cele mai vane. [...] A medita asupra «scriiturii» echivalează cu o castrare”56. Recomandarea lui Cioran este ca scriitorul să trăiască nemijlocit în limbă, nu să mediteze asupra ei57. Spune că „dacă vrei să scrii și să gândești chiar, trebuie să te ferești să practici analiza logică a limbajului”58, deoarece „un cuvânt, disecat, nu mai are nici o semnificație, nu mai este nimic”59. Despre sine, mărturisește că nu-i place să definească cuvinte, ci „senzații, fioruri, pârjoluri” ideile sale fiind „suspine degradate în formule”60. Ideal este să nu scrii pentru nimeni, nici măcar pentru tine însuți, aceasta fiind probabil singura cale de a ajunge la adevăr și de a reflecta, de a te pune la același nivel cu realitatea61. „N-ar trebui să scriem niciodată nimic despre nimeni”62, ci să ne 46 Ibidem, 2005, vol. 2, p. 288; 2016, p. 535; (8.04.1968). 47 Ibidem, 2005, vol. 3, p. 270; 2016, p. 838; (30.11.1970). 48 Ibidem, 2005, vol. 2, p. 388; 2016, p. 615; (6.12.1968). 49 Ibidem, 2005, vol. 1, p. 349; 2016, p. 284; (27.10.1965). „Dacă m-aș conforma convingerilor mele cele mai intime, aș înceta să mă exprim, să reacționez în vreun fel” (Cioran, Despre neajunsul de a te fi născut, ed. cit., p. 110). 50 Ibidem, 2005, vol. 1, p. 35; 2016, p. 31; (27.09.1959). 51 Cioran, Caietul de la Talamanca: Ibiza, 31 iulie - 25 august 1966, text ales și prezentat de Verena von der Heyden-Rynsch, trad. de Emanoil Marcu, București: Humanitas, 2000, p. 15. Cioran, op. cit., 2016, p. 350. (1.08.1966). 52 Cioran, op. cit., 2005, vol. 3, p. 347; op. cit., 2016, p. 900; (6.06.1971). 53 Ibidem, 2005, vol. 3, p. 59; 2016, p. 669; (4.04.1969). 54 Ibidem, 2005, vol. 3, p. 43; 2016, p. 656; (13.02.1969). 55 Ibidem, 2005, vol. 3, p. 42; 2016, p. 656; (13.02.1969). 56 Ibidem, 2005, vol. 3, p. 7; 2016, p. 628; (4.01.1969). 57 Ibidem, 2005, vol. 2, p. 298; 2016, p. 543; (21.05.1968) 58 Ibidem, 2005, vol. 1, p. 218; 2016, p. 179; (29.11.1963). 59 Ibidem, 2005, vol. 3, p. 99; 2016, p. 701; (11. 06.1969). 60 Ibidem, 2005, vol. 3, p. 299; 2016, p. 861; (8.02.1971). 61 Ibidem, 2005, vol. 2, p. 42; 2016, p. 324, (30.04.1966). 62 Ibidem, 2005, vol. 3, p. 97; 2016, p. 699; (5.06.1969). 108 Titus Lates 6 gândim la realități și nu la probleme, la lucruri și nu la idei63. Rememorându-și opera, Cioran pare din această perspectivă împăcat: „Tot ce am scris nu slujește la nimic și nu duce la nimic. Iată de ce nu sunt pe de-a-ntregul nemulțumit de ce-am făcut”64. Dar Cioran nu aspiră neapărat la eliberare. Se consideră, de fapt, după cum am văzut de la început, deopotrivă un teoretician al decăderii și un decăzut. „Mai mare decât decăderea mea e doar sentimentul acestei decăderi”65, scria la începutul anului 1966. Faptul că a scris era o dovadă în plus că e un decăzut, ceea ce nu l-a împiedicat să-și construiască (indirect) apoteoza, spunând că „în lumea aceasta, doar decăzuții se apropie de esențial”66. De ce? „Fiindcă ei se află cel mai aproape de condiția omului, fiindcă numai în ei ne vedem realizați. Decăzutul un om ca și noi, dar care n-a știut să-și ascundă taina, care a dezvăluit-o, a scos-o la vedere”67. Firea lui contradictorie îl făcea ca, în taină, să fie încredințat că faptul de a avea conștiința propriei decăderi îl împiedică să fie un decăzut, căci: „Decăzutul care se judecă pe sine încetează să fie decăzut. Într-atât conștiința pe care o avem despre starea noastră ne face stăpâni asupra ei”68. În primăvara anului 1971, nota salvator: „A scrie ar trebui să fie sinonim cu a grava”69. Și s-ar părea că fără să vrea (?) și-a gravat numele în istorie. Poate în istoria filosofiei, deși spunea că nu are nici o aptitudine pentru filosofie și nu îl interesează decât atitudinile, și aspectul patetic al ideilor70. 63 Ibidem, 2005, vol. 2, p. 363; 2016, p. 595; (5.11.1968). 64 Ibidem, 2005, vol. 3, p. 346; 2016, p. 900; 6.06.1971). 65 Ibidem, 2005, vol. 2, p. 15; 2016, p. 303; (21.01.1966). 66 Ibidem, 2005, vol. 2, p. 276; 2016, p. 525; (13.02.1968). 67 Ibidem, 2005, vol. 2, p. 277; 2016, p. 526; (9.03.1968). 68 Ibidem, 2005, vol. 2, p. 392; 2016, p. 618; (14.12.1968). 69 Ibidem, 2005, vol. 3, p. 309; 2016, p. 870; (18.03.1971). „După ce am dorit ca numele nostru să fie gravat jur-împrejurul soarelui, cădem în cealaltă extremă și dorim din răsputeri să fie șters pretutindeni și să piară pentru totdeauna” (Cioran, Căderea în timp, ed. cit., pp. 93, 94). 70 Ibidem, 2005, vol. 1, p. 56; 2016, p. 48; (12.03.1960). LA MORT A L'OMBRE DE LA VIE ESSAI SUR LE PESSIMISME DE CIORAN MIHAI POPA Death in the Shade of Life. Essay on Cioranian Pessimism. Cioran is not a nihilist. He tries, making use of poetical paradoxes, to highlight the tragic condition of human life and creation: the obsession of death conceals a burning love of life. Cioran's work becomes, in this reading, a hermeneutic of love and a poetical exercise using the tools of philosophy. Key words: life, poetry, paradox, death. Emil Cioran est un penseur trop lucide (quelques-uns diraient trop sophis-tique, d'une rigueur qui fait ressortir la pensee de la normalite d'une conscience qui s'autocensure) pour pouvoir etre encore pessimiste. Ce n'est pas la rigueur des «de-ductions» de Cioran qui demolit la vie, mais la « normalite » de la pensee oisive, en trouvant en toute faiblesse humaine un antidote contre la fausse rationalite, contre la pensee mediocre, suffisante a soi-meme. Au fond, l'exces de lucidite n'a pas ete nuisible pour personne et une conscience qui ne s'autodenonce glisse en hypocrisie et gele devant les problemes reels de la vie. Mais blâmer la vie, son naturel, ne signifie pas chercher des certitudes au-dela de la vie, lorsqu'elles se trouvent a l'interieur de toi. Cela signifie seulement douter methodiquement, non sans une certaine volupte, pareil a Cioran qui s'autodenonșait a un moment donne comme etant un sceptique marque de la rigueur et de la methode du scepticisme classique, un sceptique par la volupte d'etre sceptique, trouvant que le sceptique n'est pas necessairement maître de soi, ainsi qu'il n'est pas maître sur la piece d'univers qui lui a ete destinee. Cioran n'est pas nihiliste et non plus un penseur froid, utilisant selon le cas l'anatheme du pessimisme pour creer un probleme existentiel, meme plus que șa, un fait de conscience, sans denoncer tout de meme cette volupte si specifique pour lui: la volupte d'un sacerdote exproprie auquel le dieu (ou le Seigneur) refusera le sommeil de l'autodistruction, faisant de lui le plus authentique dilettant dans le plaidoyer de l'acte final. Dans la pensee de Cioran ce n'est pas la mort qui est glorifiee, du moment qu'elle est une certitude presque geometriquement demontree depuis le moment ou l'homme naît, mais la destinee de l'homme qui glisse doucement a travers la vie et qui se complait, comme le dernier Sysiphe, a etre entraîne au-dessous des lois. En depit du masque de sceptique du service qu'il n'emploie pas toujours avec la plus pure conviction, nous devons admettre que la pensee de « l'exile » de Rășinari est une continuelle hermeneutique de l'amour, comme une redoute a l'interieur de laquelle il lutte contre le temps. Cercetări filosofico-psihologice, anul VIII, nr. 2, p. 109-116, București, 2016 110 Mihai Popa 2 Pour Cioran (cela ne pouvait pas etre autrement), l'amour est une antichambre de la mort, un prelude musical qui tend a se transformer en extase mais aussi un etat que, dit-il, c'est seulement la musique que pourrait l'induire, en associant « l'egoisme absolu a la plus haute generosite ». Le temps, d'un autre cote, coule partout, il n'est pas une forme a priori de la sensibilite, mais une fatalite echappee au contrele de la conscience, il nous mene et nous fouette comme echappe d'une grotte des vents, delie par notre curiosite coupable pour l'appetit insatiable de connaître (et de nous connaître nous-meme aussi) - car seulement l'homme est avide de creer du temps et en meme temps d'annuler son devenir. Le temps, pareil a l'histoire, une fois dechaîne, l'individu ne peut l'arreter que par la mort. Cioran a perdu la perspective calme d'insertion dans le monde et dans la vie, specifique au paysan roumain, selon l'usage, en repudiant des l'exil parisien - au fond beaucoup plus tot - comme il avoue au moment ou il quitte Rășinari - la « dimension » existentielle roumaine de laquelle Mircea Vulcănescu a aussi ecrit. Il ne partage pas l'optimisme de Constantin Noica, lui etant, a la diffe-rence de celui-ci, toujours un revolte, en se considerant dans une permanente reclusion dans la vie, tout comme dans l'histoire. D'un autre cote, Cioran est un eternel amoureux, il aime la vie furieusement, ce qui lui donnerait le droit de la censurer. Meme s'il ne desire pas procreer, pour n'offrir plus l'occasion d'un autre malheur, pour ne pousser un autre etre dans l'abîme, il n'est pas contourne par les questions et les desillusions de l'amoureux. On peut analyser les visions et les contradictions qui determinent Cioran a repudier la vie est la procreation de ces deux perspectives, l'amour et le temps. La mise en equation de ces deux facteurs, l'amour et le temps, peut nous offrir l'un des cles du labyrinthe ou nous conduit la pensee de Cioran. L'amour est le liant de l'unite que les Grecs ont eleve au nivel de principe et ont divinise (Aphrodite), ainsi qu'ils ont divinise le temps (Cronos), mais si pour l'Antiquite l'amour gouverne la renaissance de l'Univers, en echange le temps le detruit. C'est pourquoi, pour prevenir l'anihilation du monde, les Grecs n'ont pas une cronologie historique mais une cronomitologie cyclique ou l'Univers est detruit et recree periodiquement (Timaios, Platon). Cioran est tenu captif en vie par l'amour, mais la plus subtile et torturante obsession c'est la pensee qui ne delivre pas, mais approfondit par la concentration sur le present, la souffrance lucide. La vie nous fait conscients a chaque moment qui passe, que la mort est un element de la vie et encore l'un fondamental : non seulement que par la mort nous accordons une chance a la substance biologique pour se perpetuer, mais, en son absence, nous ne pourrions pas aiguiser notre esprit d'observation ; c'est pourquoi, pour contrecarrer ses coups, nous exersons « la veille sans fin », l'hyperlucidite etant « la conscience comme exces ». Cioran aiguise ces vecus jusqu'a l'approche de l'experience de la mort, grâce a son etat d'hyperlucidite provoquee par l'insomnie qui te fait capable, selon ses dire, de comprendre autrement les choses, la realite. L'insomnie reveille le scepticisme de Cioran et le fait attentif, en meme temps, aux aspects moins beaux de la vie, l'acharne, ce qui intensifie ses etats de lucidite, meme si l'etat d'insomnie est une torture, c'est l'occasion, le moment ou « sa con- 3 La mort â l'ombre de la vie. Essai sur le pessimisme de Cioran 111 science se developpe lorsqu'il commence â voir la vie telle qu'elle est, dans sa laideur. » 1 . Meme si un etat de veille maladif, en tout cas, hors du normal, comme celui produit par l'insomnie, peut approfondir les rapports au reel, pour un etre hyper lucide comme Cioran - ou, comme il a ete caracterise et comme d'ailleurs il s'est caracterise, pour un sceptique modere - l'etat d'un insomniaque est voisin d'un autre etat, notamment de l'etat de veille poetique. Cette affirmation peut paraître paradoxale, mais il ne faut pas oublier de rappeller que les grands poetes (romantiques et puis les nombreux cas de la poesie moderne, symboliste, etc.) assimilent leurs « visions » non aux reveries noctambules ou â celles provoquees par les egarements â la frontiere entre le reve et l'etat de veille, mais avec une recherche lucide des sens de l'existence que la veille normale, autrement dit la pensee sage, ne peut pas nous offrir. En depit du scepticisme (modere) ou de l'attitude pessimiste envers les choses ou les valeurs generalement acceptees de la vie, Cioran est un styliste et un raffine du discours, fait remarque prematurement, mais aussi un philosophe (sceptique) atypique. La philosophie pratiquee par lui, qu'on ne peut pas encadrer comme discipline, ni dans la zone du discours classique (en ce sens, Cioran peut tout de meme etre rapproche de certains penseurs, ayant un style plus particulier de philosophie, comme Nietszche, ou encore des philosophes existentialistes francais) est dans une continuelle recherche et raffinement de l'expression, du discours, qui quelquefois paraît precieux (meme s'il est extremement claire et logique) exercice pratique par les grands esthetes et aussi par les poetes authentiques. On peut dire que le sceptique Cioran (qui n'est pas nihiliste que par expression) peut etre assimile au poete qui ne peut pas evader de la philosophie, meme s'il y a des philosophes qui lui contestent l'appartenance, au moins dans le sens commun, â quelque courant, ecole ou doctrine philosophique. Ce que je veux dire c'est que, tout de meme, en dehors d'une autre grande obsession declaree par Cioran, notamment le temps (et, en subsidiaire, l'histoire, le devenir qui refuse â l'individu la realisation de l'anatomie morale, en tout cas, l'optimisme au moins dans la zone du devenir sociale), son obsession primordiale c'est celle du mot, de l'expression qui puisse refleter sinon justement, au sens de la logique classique, au moins suggestivement les doutes les plus profonds de l'homme refuse par l'histoire (et par la vie, en general). Cioran transforme l'ecriture dans un culte, comme les poetes authentiques, sans devenir un esthete, un styliste au sens commun (et vulgaire) du terme. Probablement en refusant au jugement, â la raison sage le droit de gagner dans la lutte de la connaissance, il ne refuse pas la foi dans la force du mot de decrire les etats les plus profonds (tragiques quelquefois) du devenir de soi et du devenir en general, en multipliant et raffinant les paradoxes jusqu'â un etat poetique. Voilâ, je crois, le grand amour (sinon, l'obsession) du rebele Cioran : meme s'il declare qu'il n'aime pas la vie, il multiplie ses tentations pour la provoquer â s'ouvrir non vers une connaissance rationnelle (le sceptique de lui la refuse), mais vers une connaissance plus proche de l'etat et du vecu poetique. 1 Marius Dobre, Certitudinile unui sceptic - Emil Cioran, București, Editura Trei, 2008, p. 54. 112 Mihai Popa 4 Meme si le « temps poetique » de l'aventure, du temoignage, de l'existence entravee par des lois ou des rigueurs pratiques - promet une evadation, le sceptique Cioran ne peut pas etre honnete jusqu'au bout avec soi-meme. Le recours a la rigueur -ou l'exces de rigueur ne laisserait plus d'espoir pour nous situer au temps du temoignage de l'elevation poetique ; c'est pour șa qu'on peut refuser l'acces a l'etat specifique de ce type de creation pour l'auteur de ces « elegies » du desespoire. Mais la poesie - comme la philosophie generalement - n'a pas une forme fixe, meme si avec le temps tant de poetiques sont apparues, mais qui ne sont pas (et ne peuvent pas etre) que des prescriptions pour les neveux. Qu'il ne s'agit pas d'une chute dans un temps ignoble, mais, au contraire, d'une continuelle elevation, vers une verite qui ne nous appartient pas, nous le prouve le permanent dechargement des sens des mots, des sens decisifs metaphysiques. La verite cherchee ne peut pas etre trouvee dans une seule direction, au-dela, elle est ici et doit etre regardee en face. Le seul espoir de « salut » est, comme pour Orphee refuse par l'enfer, que Cioran tourne ses regards vers l'interieur du monde humain, en scrutant les mechancetes de l'enfer quotidien. On peut faire des comparaisons ou des rapprochements entre les esprits ou les biographies, surtout lorsque d'une maniere ou de l'autre, nous trouvons un liant -spirituellement parlant - entre des reuvres d'exception : l'idee, l'experience de la recherche des sens durant l'existence. De ce point de vue, la philosophie - et Cioran est un philosophe moderne aussi « rigoureux » dans ses recherches de faire correspondre les sens d'une maniere inattendue pareil a d'autres « inadaptes » des autres domains de la pensee - rencontre la poesie et l'art generalement. L'experience artistique du createur - je me refere ici a Brâncuși - peut etre decrite, de point de vue spirituel, par opposition a la creation de celui qui se laisse defini par des sens (historiques, theoriques) tout prets, provenant de l'exterieur. Cioran comme Brâncuși en 1907, apres avoir essaye par Rugăciunea (La priere) de rompre avec l'influence de Rodin, il rompt avec soi-meme, en jetant l'un apres l'autre les vetements des anciennes philosophies, se metamorphosant, regardant la mort en face. Au fond, comme le « paysan » de Rășinari, auquel il s'identifie encore, de point de vue de l'esprit, il revient, par chaque « defiguration » scientifique, aux origines. De cette maniere procede Brâncuși. « L'instinct » philosophique, l'ontologie dans sa dimension roumaine decrite par Mircea Vulcănescu2, leur dit, a tous les deux, que la mort se trouve a l'ombre de l'existence, que la mort regenere la vie. Rien de plus naturel que mourir, le fait en soi est un passage et non pas une humiliation ou une erreur existentielle. Tout doit se passer naturellement, il faut accepter qu'il y a un « au-dela » ici meme, ne pas contourner la mort comme un defaut, mais la sublimer artistiquement ou idealement. La vie est un equilibre continuel, une danse sur le tranchant etroit des questions metaphysiques qui, paradoxalement ne te conduisent au-dela de l'existence, mais t'avertissent de t'arreter ici et d'observer les indices de ton existence finie ; en 2 Mircea Vulcănescu, Dimensiunea românească a existenței, ed. soignee par Mircea Diaconu, București, Editura Fundației Culturale Române, 1991. 5 La mort a l'ombre de la vie. Essai sur le pessimisme de Cioran 113 renoncant a tous les autres indices ou normes, creer, par la renonciation au monde, un double mur et derriere celui-ci qu'il resulte un vide existentiel qui capte ton attention et la tienne captive a l'interieur. Mais ce n'est pas l'interieur qui serait la cible preferee de Cioran et d'autant moins de Brâncuși. Meme si le monde du createur est hante par les spectres ou les idoles du desespoir ou de l'impuissance, confrontes a la realite concrete, fruste, aux problemes existentiels quotidiens, son interieur passe au-dela des limites autoimposees ou prescrites par la tradition, les lois ou les normes. La vie impose ses propres lois. Personne ne pourra se considerer sauve s'il ne s'avoue, s'il n'est pas honnete avec soi-meme, et « l'honnetete » ne peut pas etre conventionnelle. Avec tant d'exemples de grands revoltes qui se moquent de l'ordre sage - quelquefois ridicule, autrefois tragique - de l'existence du monde, Cioran, un revolte drole et genial (traits qu'on peut attribuer aussi a Brâncuși) n'epate par des defis paradoxaux. Il repudie la metaphisique de type classique. Mais sa peur n'est pas antimetaphysique, mais antitotalitaire. On peut parler d'une tyrannie de la metaphysique, de celle que nous acceptons par trop de bonne volonte, par correctitude ideologique le plus souvent ; chaque fois que les doctrines, les systemes ne se transforment en des ideologies, devenant paralleles a l'existence, construisant des existences fictives non-viables !) Ce fait est impute souvent a la philosophie, pas a celle importante, nous devons reconnaître, mais aux philosophies de circonstance. Au fond ce n'est pas la metaphysique qui a entrave l'existence - celle-ci, au contraire, a libere l'esprit - mais notre oisivete spirituelle. Il faut invoquer un etat de veille, elever des temples pour l'Idee, mais pas de ceux qui s'ecroulent au premier attouchement du doigt, des temples blanchis a la chaux ou ceux bâtis en briques en torchis, non plus ceux qui, surcharges par un dieu infatue et hostil oublient ses progenitures egarees, nous ecrase ou nous suffoque avant de s'ecrouler. Ces temples peuvent devenir des temples de la mort. Mais la mort peut etre creatrice - telle qu'elle est regardee par le paysan roumain qui la raille toujours et l'attire dans une besace, en la trompant. La mort se trouve aupres de la vie lorsque l'esprit de la vie succombe, s'ossifie..., s'ennuie. Mais comment peut-on stagner spirituellement ?! C'est la replique de la part d'un connaisseur autosuffisant. Que cela serait possible ce n'est pas une nouveaute, que souvent l'esprit renaît de ses propres cendres, en reussissant de sortir des entraves des tautologies ou tendent le pousser les disciplines, c'est un vrai miracle de la vie3. Nous sommes tous fatalement menes vers le rendez-vous avec la mort, mais on ne peut nous prescrire jamais le droit de l'affronter. Si elle le fait par ses propres moyens, par l'ossification autoimposee et tacitement acceptee de l'esprit qui te visite de ton vivant, si tu te momifie avant l'extinction, on peut considerer que tu as merite ce destin. Ce genre d'ennuie existentiel etait devenu en quelque sorte une mode du siecle passe. De l'autre cote, il y avait aussi des heros ou des maîtres, des condottieres du destin qui persiflaient la mort non par des arguments positives, mais par des scintillations de genie : des vagabonds de l'esprit, tels que Cioran ou Brâncuși, on peut dire. Ils sont menes par une Idee. 3 Constantin Noica, Schiță pentru istoria lui Cum e cu putință ceva nou, București, Editura Humanitas, 1995, pp. 7-21. 114 Mihai Popa 6 On pourrait dire que le theme que nous avons soumis â l'investigation est trop peu touche dans ces quelques pages. L'idee sur laquelle ce theme est fonde - la mort qui stimule la vie, car la mort est toujours en contradiction avec chacune de ses options - est des le depart destinee â produire un fiasco, soit en ce qui concerne l'investigation rationnelle (la mort confrontee â la vie a mene â des conclusions irrationnelles) soit en ce qui concerne « l'intuition » poetique. Je crois, tout de meme qu'en poursuivant les indications de Cioran, qui ne s'oppose â une definition rationnelle de la realite, nous devons accorder une chance minime au philosophe sceptique. Le scepticisme est vulnerable en tant qu'attitude generale et option existentielle. C'est pour ca qu'on doit opposer au doute - de tout type qu'il serait et surtout au doute sceptique de la demarche philosophique - le doute d'origine poetique qui laisse toujours ouverte une porte par laquelle le miracle de l'existence puisse penetrer et stimuler les demandes. Il s'agit enfin, dans les « investigations » du type Cioran non d'un abord rationnel de la mort mais d'une denonciation lyrique du moi confronte toujours â l'idee de la mort, un lyrisme qui pourrait etre absolutise et converti linguistiquement, mais non par une simple proliferation verbale, mais par la stimulation des idees. Une histoire des idees peut etre encore consideree aussi comme un permanent rapprochement de l’Etre, du point de vue de Parmenide. Distinguer les idees valables dans le discours philoso-phique, des les Grecs, a constitue la pierre angulaire de l'epreuve qui a provoque la creation de tout systeme (philosophique) de connaissance. Mais chez les Grecs aussi, et surtout des Platon, la dialectique des idees a du tenir compte aussi du neant. Nos affirmations ne pourront pas tenir compte de ce qu'il existe si elles ne tiennent pas compte aussi de ce qu'il n'existe pas (ou de ce qu'il serait possible d'etre), autrement dit, tout discours n'habille pas un seul vetement, ne choisit pas un seul chemin, mais tient â justifier, comme histoire des idees, tous les domaines d'activite de l'esprit. Ici la philosophie s'approche non seulement de la science mais aussi de la poesie et de la religion. Un chercheur « responsable » ou sincere c'est le philosophe, mais pas seulement lui. Le probleme mis seulement au niveau du langage, est un probleme des le debut voue â ne pas etre resolu. Pour etre authentique il faut realiser que la philosophie ne peut pas s'eloigner d'art, ainsi qu'on ne peut pas faire abstraction de science ou comme on ne peut pas laisser de cote le domaine de la foi. En absolutisant une forme ou l'autre du discours, on risque de perdre l'une des voies grâce â laquelle l'esprit dans son developpement peut comprendre l'existence. Paul Valery a mis ce probleme - la relation entre la philosophie et l'art, entre la philosophie et la science - comme etant une option consciente de l'homme. Cette option peut prendre meme la forme d'un refus : pour ne pas te perdre dans la multitude des defis offerts â l'esprit, il faut choisir l'une de ses formes de manifestation, et ici l'art par rapport â la philosophie ne constitue pas une exception mais une tendance vers l'accomplissement4. D'entre les choses que deliberement ou instinctivement nous choisissons, d'entre les idees que 4 Voir les trois « discours » dedies â la vie et â la methode de Leonarde da Vinci, publies en roumains â Editura Meridiane : Paul Valery, Introducere în metoda lui Leonardo da Vinci, trad. Șerban Foarță, 1969. 7 La mort a l'ombre de la vie. Essai sur le pessimisme de Cioran 115 nous frequentons, nous optons pour celles qui appuient la vie dans sa tendence vers ordre et clarte et non celles qui la dissoudent. La mort est un solvent qui elimine les impuretes de la conscience trop libre pour agir a toute sorte de provocation. Elle est aussi un avertissement que dans la multitude infinie des tentations on doit se resumer a exister et exister signifie choisir. Choisir signifie qu'on ne peut pas etre n'importe quoi et n'importe qui, qu'on doit refuser par l'art ou la pensee ce qui n'est pas clair la confusion signifiant la mort de l'esprit. La conscience du detachement de possible - qui peut etre aussi un aspect du neant - equivaut a l'option pour un possible qui dure : refuser toujours les desequilibres, opter pour les symetries en depit ou contre la dishar-monie. Au risque de n'etre plus soi-meme finalement et de se convertir dans l'reuvre. Le refus illimite se convertit dans les choix final : le discours, l'reuvre, la metaphore, le mot, l'idee. La conscience se confronte a la mort. C'est une contradiction et jusqu'a la fin, un refus. « Acte inepuisable independant de la qualite et de la quantite de choses qui apparaissent et grâce auxquelles l'homme a acheve la vie de l'esprit, il faut qu'apres tout, il se resume au refus illimite d'etre quelque chose, n'importe quoi »5. Assurement que, pour les grands esprits de n'importe quel domaine, on se demande si le refus de cataloguer ou de pousser vers une synthese unique les innombrables qualites (possibilites) de la connaissance ne sera pas ressenti par une imperfection de l'reuvre finale. Ici c'est aussi l'enjeu mais aussi le point expose au risque d'une reuvre : lequel des domaines d'investigation de la realite puisse offrir plus de chances au createur pour finir son reuvre. Le plus souvent renoncer signifie convertir. Le language est un moyen de renoncer. Le langage philosophique, scientifique, artistique codifie un certain type de discours. L'essentiel est d'employer le langage pour un certain mode de representer le monde. « La peinture, pour Leonard, est un acte qui fait appel a toutes les connaissances et a presque toutes les techniques : geometrie, dynamique, geologie, physiologie [...] Il note avec une charmante precision les attitudes du corps, conformement a l'âge et au sexe, tout comme d'un autre cote, il analyse les gestes professionels [.] Il a ainsi recree un aspect ou une projection des etres, sur la voie d'une analyse profonde de leurs proprietes de tout genre. » 6 En laissant s'ouvrir en soi et pour soi ces possibilites, l'artiste les convertit -comme projection finale - dans l'reuvre. Une seule reuvre peut refleter, un univers spirituel. C'est ici qu'on retrouve l'attitude du genie comme aspiration, ici se rencontrent, par exemple, Leonard et Brâncuși. L'reuvre creee reflete en quelque sorte la Creation, et notre nature spirituelle se reflete dans sa vraie liberte. En peignant, « Leonard retrouve dans l'reuvre peinte tous les problemes eleves pour l'esprit par le plan d'une synthese de la nature et quelque chose encore en plus »7. 5 Ibidem, p. 101. 6 Ibidem, pp. 146-147 (Leonardo și filosofii). 7 Ibidem, p. 147. 116 Mihai Popa 8 Ces options sont valables aussi pour le philosophe, pour Cioran, par exemple ? Nous pouvons dire oui dans la mesure ou il n'est pas seulement philosophe, tout comme Leonard de Vinci n'est pas seulement peintre, tout comme Brâncuși n'est pas seulement sculpteur. D'un cote, ils provoqueront la realite pour s'ouvrir entierement dans leur etre, et cette explosion de possibilites peut tuer - pour celui qui n'est pas en etat de « codifier » dans un langage universellement valable ses significations - on peut transfigurer la realite meme : dans une reuvre emblematique. De l'autre cote, te laisser, a l'aventure, visite par des « monstres », par les fantomes de la realite et ne pas leur offrir l'occasion de se convertir en signes, de lier un dialogue qui reveille un signal dans un autre esprit, equivaut a nouveau a la mort, cette fois la mort spirituelle, plus torturante que celle organique, existentielle. La mort se trouve a l'ombre de la vie, pour lui offrir un equilibre et cet equilibre, pour l'homme, est celui des creations spirituelles. Chacun de nous peut le trouver, a sa maniere unique d'etre ou de repondre aux provocations par contemplation, par action, par creation de toute sorte, pouvent sublimer ainsi la tentation du suicide par la tentation de creer dans le domaine artistique, scientifique ou dans tout autre domaine comme forme d'equilibre spirituel. En lisant l'reuvre de l'exile de Rășinari, on voit partout, dans le scintillement de chaque verbe, cette paradoxale crispation contre la tentation de la Mort, du neant, et sa conversion dans des questions a sens. Au domaine de la vie, comme dans les contes roumains on peut rencontrer la Mort a tout carrefour de l'existence. On peut l'ignorer ou on peut l'interroger et si nous possedons le don de l'interrogation supreme, on peut ajourner ses intentions malefiques en les convertissant dans des meditations sublimes. DEVENIREA NIHILISTĂ SAU AGONIA FĂ R Ă DEZNODĂ MÂNT VLAD BILEVSKY Nihilistic Becoming and the Agony Deprived of Conclusion. In this article, I am portraying a possible road to the nihilistic attitude before the world. Basically, death plays the biggest role in one's becoming, and more so for a nihilist, who sees life as worthless and tries to negate everything related to it. The article describes the lacerations a nihilist has to go through not only internally but also externally, since society also plays a great part in his growth. The distance he puts between himself and man, the suffering he has to endure in order to be, as well as the curse of seeing things as they are, the damnation of being unable to accede to any illusions are accurately described and portrayed as they develop. In summa, a nihilistic point of view is applied to some major philosophical problems as he struggles through them. Key words: nihilism, death, freedom, society, being, birth. Inconvenientele făpturii umane Analizată în cheie nihilistă, condiția umană este precară și nefericită, căci din perspectiva ei, ,,orice existent se naște fără nici o noimă, se prelungește grație slăbiciunii și moare întâmplător”1. Mai mult, evidența efemerității deschide tabloul sumbru al nonsensului vieții, iar această demnitate determină individul să creadă că ființa este condamnată ireversibil, fiind ,,aruncată întru sfârșitul său”2. Cu alte cuvinte, făptura umană se trezește brusc în fața unei aporii existențiale, iar această ,,moștenire” îl determina pe Sartre să afirme că oamenii sunt ,,prea slabi ca să moară”3. Așadar, futilitatea existenței este un subiect covârșitor, care a dobândit în timp o colosală actualitate, cunoscând o înflorire puternică în secolul XX. Suportând mici metamorfoze în comparație cu nihilismul zenonian, cel actual, implicând o adeziune necondiționată, reliefează imposibilitatea adepților săi de a găsi un sens, o finalitate a vieții, deci un rost. Acest raționament se regăsește și în filosofia schopenhaueriană, care recunoaște ,,cât de nesemnificativă și fără sens este viața 1 Jean-Paul Sartre, Greața, Editura Univers, București, 1990, traducere din franceză de Irina Mavrodin, p. 175. Această idee a fost ,,primul motor” în sfera gândirii existențialiste, fiind dezvoltată cu prisosință în filosofia nihilistă. În afara existențialiștilor, am preluat și idei ale altor filosofi care, în context, alimentează viziunea nihilistă. 2 Martin Heidegger, Ființă și Timp, Editura Humanitas, București, 2003, traducere din germană de Gabriel Liiceanu și Cătălin Cioabă, p. 334. 3 Jean-Paul Sartre, Greața, p. 175. Cercetări filosofico-psihologice, anul VIII, nr. 2, p. 117-125, București, 2016 118 Vlad Bilevsky 2 majorității oamenilor, (...), și cât de confuz și nechibzuit se scurge ea”4. În aceste condiții, nihilistul în devenire adoptă o atitudine de protest împotriva existenței, fiind refractar față de viață și compătimind-o, trăind netrăind, căci ,,ți-ai trăit viața înainte de a te naște5”. Odată instaurată ireversibil această convingere, adeptul nihilist își retrage orice pledoarie făcută anterior omului, oscilând între reticență și certitudine, această cumpănire culminând în cea din urmă, astfel că noile sale convingeri îl convertesc într-un neofit al cultului detașării. Inevitabil, asistând la spectacolul uman, nu poți să ignori dezideratul singurătății, veleitățile personale către izolare, către un ascetism fragmentar. În acest caz, ființa umană nu este acel zoon politikon al lui Aristotel, căci imperfecțiunea existențială arată că omul este ,,animalul al cărui tip nu este încă determinat, fixat”6. Drama și neajunsurile sociabilității Din perspectiva gândirii nihiliste, făptura umană este lipsită de atributul sociabilității, chiar refractară acestuia, nesuferindu-l, neîmpărtășind acel zoon politikon. Așadar, pentru el, esența umană nu este socială, cum o definește Aristotel, ci, în fapt, interacțiunea este o elucubrație a mediocrilor, sumă de capricii, izvor de neputință, elaborată de aceștia pentru a-și compătimi iluziile. Aceste diferențe de optică pun în scenă evidența că ,,nu suntem noi înșine decât în măsura în care ne îndepărtăm de definiția noastră”7, ceea ce înseamnă că ideea de comuniune capătă dimensiuni contradictorii, căci, pentru gânditorul nihilist, aceasta nu este altceva decât o stupoare socială permanentă, astfel încât existența se transformă într-o nesfârșită nefericire. Treptat, nihilistul ajunge la blamarea nașterii și chiar a procreației, căci ,,să nu te naști este, fără doar și poate, cea mai bună formulă care există”8. Altfel spus, ,,naștere și lanț sunt sinonime. A vedea lumina zilei înseamnă să vezi cătușe”9. Din păcate, nenorocirile aduse de aruncarea în existență nu pot fi evitate, căci apariția pe pământ nu stă în puterea omului de a o refuza, deoarece perspectiva respingerii nașterii ,,nu e, din nefericire, la îndemâna nimănui”10. Consimțământul la participarea în existență arată totuși slăbiciunea omului de a-și pune capăt zilelor, ceea ce reliefează un simț al ridicolului prezent în nihilist, acesta fiind sfâșiat de viață, nesigur pe nicio poziție, continuă să oscileze între ființă și neființă, astfel spunând cu duritate: ,,vreau să trăiesc, și peste tot îmi sare duhul împotrivă, apărător al pricinilor neființei”11. 4 Arthur Schopenhauer, Lumea ca voință și reprezentare, Editura Humanitas, București, 2012, traducere din germană de Radu Gabriel Pîrvu, volumul I, p. 366. 5 Emil Cioran, Despre neajunsul de a te fi născut, Editura Humanitas, București, 2011, traducere din franceză de Florin Sicoie, p. 90. 6 Idem, Căderea în timp, Editura Humanitas, București, 2008, traducere din franceză de Irina Mavrodin, p. 18. 7 Ibidem, p. 18. 8 Idem, Despre neajunsul de a te fi născut, p. 205. 9 Ibidem, p. 204. 10 Ibidem, p. 205. 11 Idem, Îndreptar pătimaș, Editura Humanitas, București, 2008, p. 12. 3 Devenirea nihilistă sau agonia fără deznodământ 119 Această lehamite față de existență este generată, printre altele, și de raporturile sociale inechitabile care se nasc între indivizi, căci ,,în esență, viața însăși înseamnă a-l cotropi, a-l răni și a-l înfrânge pe cel străin și pe cel slab, înseamnă a asupri cu duritate, a-ți impune în mod silnic formele proprii, a asimila cu totul pe altul sau, cel putin, și in cel mai bun caz, a-l exploata”12. În aceste condiții, incapacitatea de adaptare la mediocritatea societații și degradarea relațiilor interumane îl împing pe om către salvare, prin intermediul meditației și introvertirii încercând să descopere cauzele inadaptabilității. Inevitabil, această presiune existențială constrânge conștiința nihilistă să răspundă întrebărilor: Cine sunt, ce sunt și unde merg? În fața acestor întrebări limită, cugetul este dominat de frica necunoscutului, iar neputința de a găsi răspunsuri sigure, certitudini la angoasele sale constitutive îndeamnă la o optică existențială pesimistă: ,,noi nu putem pretinde nici măcar demnitatea personajelor tragice, ci suntem inevitabil niște ridicole caractere comice, în numeroase detalii ale vieții”13. Conștiința pesimistă cultivă o suferință bine conturată, astfel încât omul încetează să se mai deziluzioneze cu paliativele interacțiunii, ajungând într-un final la o perspectivă socială funciarmente negativă. Cultivat timpuriu, acest negativism făurește afecte inerente care îi determină un comportament anxios și repulsiv față de om. Până la momentul respectiv, omul era zoon politikon; începând cu acea clipă, clipa în care descoperă voluptățile nihilismului, devine și mai mult și mai puțin. În aceste condiții, determinatul anxietății îmbrâncește omul într-un vid intermediar vieții și morții, cultivând un context duplicitar: pe de-o parte se întunecă, iar pe de altă parte se luminează, trăind sublimul revelației, tocmai din cauza faptului că ,,fiecare eu începe cu o fisură și o revelație14”. Trăind angoasa viitorului, acest prototip uman ,,este prizonierul trecutului, ba chiar e singurul om ce are cu adevărat un trecut”15. Îmbolnăvit de experiențele nefericite sau, poate, de revelațiile înfricoșătoare, trăiește neîmplinirea ca rod al sfâșierilor interioare, făcându-l ,,să înainteze doar ca să-l tragă mai bine înapoi”16. Așadar, omul, în viziunea nihilistă, condus de incapacitatea adaptării sociale si veleitățile sale pentru adevăr, își continuă introspecțiile, ajungând eventual la un soi de înțelepciune, alături de o prefigurare a solitudinii. Parcurgând acest itinerar metafizic, nihilistul se înalță cu ajutorul propriei cunoașteri, imersându-se în acest chietism, într-un chietism precoce, fără să fie conștient de distanța pe care o capătă față de lume, riscând sa ajungă indezirabil, căci cel care ,,plutește în văzduhuri e cel mai urât dintre toți”17. 12 Friedrich Nietzsche, Dincolo de bine și rău, Editura Humanitas, București, 2015, traducere din germană de Radu Gabriel Pîrvu și Ioana Pîrvulescu, p. 210. 13 Arthur Schopenhauer, Lumea ca voință și reprezentare, volumul I, p. 367. 14 Emil Cioran, Despre neajunsul de a te fi născut, p. 204. 15 Idem, Demiurgul cel rău, Editura Humanitas, București, ediția a II-a, 2007, traducere din franceză de Emanoil Marcu, p. 56. 16 Ibidem, p. 56. 17 Friedrich Nietzsche, Așa grăit-a Zarathustra, Editura Antet, București, traducere din germană de George Emil Bottez, p. 53. 120 Vlad Bilevsky 4 Perspectivele morții și eșecul civilizației Inadaptarea socială amintită în prealabil, împreunată cu dezideratul singurătății îi aservește anxiosului dependența față de facultatea cogniției, ce dobândește un rol consolator. Această fugă către înălțimi îl împinge în general pe om la dorința de a-și stăpâni angoasele, de a prelua conducerea asupra instinctelor si afinităților sale și de a-și reîncepe exordiul existențial, pentru că ceea ce numim ,,progres milenar” l-a făcut pe om să devină ,,un animal fantastic ce trebuie să îndeplinească o condiție existentială în plus față de orice alt animal: din când în când, omul trebuie să creadă, să știe de ce există, specia sa nu poate prospera fără o încredere periodică în viață, fără credința în rațiunea din viață”18. Însă această reconciliere latentă cu pesimismul aduce cu ea și o necesitate de îndepărtare de problemele individuale, nihilistul în devenire făurindu-și noi expediente și căutând refugiu în topice abstracte colective precum civilizațiile și religiile, dezvoltându-și o atracție către profanarea, către lichidarea și răvășirea pedagogiilor contemporane. Acesta, crezându-se centrul universului, acționând pe baza vanității personale, își trezește acel clarvăzător intrinsec, adoptând o poziție de protest, chiar aversiune, față de om, deoarece ,,în orice om dormitează un profet, și când acesta se trezește, în lume răul mai crește puțin”19. Fiind alimentate istoric, perspectivele contemporane s-au metamorfozat în exegeze ale delicvescenței, în diatribe ale decadenței. Aceste tranziții radicale de optică existențială se datorează, în mare măsură, problemei morții - cea mai evidentă și singura certitudine umană. În trecut, omul a făurit felurite paliative ale suferinței și adevărului lumesc cum ar fi religiile, mitologiile si civilizațiile efemere când, de fapt, ,,ideea de civilizație, de progres, cultul umanității și al viitorului sunt mituri prin care omul se măgulește pe sine însuși, este fuga de propria lui inutilitate”20. Fuga în aceste colectivisme imanente a zămislit abstracțiuni futile și sisteme vide precum societatea, această erezie supremă, cum o numea Cioran undeva, în care omul, - erezie de gradul al doilea - încearcă să-și supraviețuiască, fiind nevoit să-și suporte atât semenii, cât și pe sine însuși. Ne iluzionăm astfel cu simulacre de sisteme și ne bizuim pe făptuirile noastre, semenii taxându-ne pentru orice injustiție morală comisă, deziluzionând astfel facultățile omului și ademenindu-l în iluziile universale, acceptate, legale. Dimensiunea colosală pe care o capată moartea în urma unei contemplații dospite îi dezvăluie omului poziția sa evanescentă față de ,,canalii”21 și, inevitabil, are de ales între continuarea superficială a rutinei zilnice în umbra unei naturi frivole și căderea în nihilism. Odată ieșit la iveală acest truism, omul începe să contemple 18 Idem, Știința voioasă, Editura Humanitas, București, 2013, traducere din germană de Liana Micescu și Dănilă Simion, p. 40. 19 Emil Cioran, Tratat de descompunere, Editura Humanitas, București, 2011, traducere din franceză de Irina Mavrodin, p. 10. 20 Idem, Razne, Editura Humanitas, București, 2012, stabilirea textului, prefață și note de Constantin Zaharia, p. 32. 21 Termen metaforic nietzscheean pentru ,,mediocritate”. 5 Devenirea nihilistă sau agonia fără deznodământ 121 acea raison d'etre, terminându-și răgazul cu lucida declamație shakespeariană ,,a fi sau a nu fi?”. Ajunși în această poziție, nihilistul, desigur, cu veleitățile sale către ințelepciune si stoicism imanent, va afirma, împreună cu Cioran, că ,,nu există nici o modalitate de a demonstra că e de preferat să fii decât să nu fii”22. Optând pentru neființă, nihilistul începe să-și interiorizeze frica, ,,în care pericolul, difuz, omniprezent, nu se manifestă niciodată, frică retrasă în sine și care, în lipsa altei hrane, se autodevoră”23. Această interiorizare duce la contemplarea trecutului pentru a găsi un sens acțiunilor sale de până acum, un motiv pentru care să dăinuiască în existență, căci ,,omul e ceva care trebuie să se ridice peste sine”24. De aici începe căutarea finalității umane, observarea degenerescenței personale și decadența universală, astfel încât, pentru ,,credinciosul nihilist”, chiar și miracolul rugăciunii este citit în cheie răsturnată, unde „rugăciunea: «Nu mă duce-n ispită» înseamnă: «Nu mă lăsa să văd cine sunt»”25. Urmându-și noile veleități personale, nihilistul ajunge la idolatria morții, văzând în aceasta libertatea absolută, neantul suprem în care fericirea lui poate culmina. Deși un adept al cultului detașării, libertatea acțiunii sau, de fapt, a inacțiunii, îi este interzisă cu prisosință, fuga către sine nefăcând altceva decât să-i limiteze capacitățile sociale, astfel că negocierea unei cvasi-libertăți capătă caracter coercitiv, însă continuă să lupte pentru aspirațiile sale numai pentru a întâlni un inevitabil eșec, fiindu-i imanent, căci ,,omul - erou al clarobscurului - înoată pe ape moarte și le tulbură pentru a fi mai sigur înghițit de ele”26. Surogatele libertății și certitudinile morții Omul de rând se teme de libertate, o denigrează cu toată ființa lui și dă îndărăt la fiecare menționare a ei, deoarece el trebuie să fie întotdeauna supus unor coerciții, libera inițiativă nefiind una din caracteristicile sale, forțându-l pe nihilist să se întrebe ce vor face ,,cei obișnuiți cu lanțurile și cu legile, în fața unui infinit de inițiative, a unui desfrâu de hotărâri”?27 A discuta despre libertate nu duce la nimic, căci lanțul a devenit o parte a omului, făcând din această lume ,,un abator mediocru și un paradis fictiv”28. Însă cei obișnuiți nu manifestă ignoranță asupra acestui subiect datorită unei incapacități, repulsia este de fapt voluntară, aceștia nevrând să-și schimbe poziția datorită unei lipse de necesitate obiectivă, astfel încât nu vor lupta decât pentru ceea ce aduce beneficii materiale, care conferă distanță față de adevăr, iluzie salutară, deoarece ,,omul trebuie să facă spre a nu vedea; orice e preferabil totului; actul e 22 Emil Cioran, Demiurgul cel rău, p 115. 23 Ibidem, p 56. 24 Friedrich Nietzsche, Așa grăit-a Zarathustra, p 39. 25 Arthur Schopenhauer, Lumea ca voință și reprezentare, volumul I, p. 414. 26 Emil Cioran, Lacrimi și sfinți, Editura Humanitas, București 2008, p. 168. 27 Idem, Tratat de descompunere, p. 70. 28 Ibidem, p. 71. 122 Vlad Bilevsky 6 semnul prin care sufletul înfrânge și înăbușă infinitul”29. Întotdeauna lipsiți de cugetul însemnătății, pretutindeni fals și ipocrit, mediocrul nu este decât ,,deghizare, atât în fața lui însuși, cât și în fața celorlalți. Nu vrea ca cineva să-i spună adevărul, evită să-i spună adevărul cuiva și toate aceste înclinații, atât de depărtate de dreptate și rațiune, au o rădăcină naturală în inima lui”30. În acest caz, nihilistul ajunge la reconstatarea inutilității oricărui act, singurul său presupus scop fiind distrus, este lăsat fără alternative, se retrage în nimicnicia sa și devine un mizantrop. În aceste condiții, ranchiuna împotriva omului începe să se contureze, retragerea în sine și conștiința neajunsului său nefăcând altceva decât să dea naștere urii, iar ,,cu cât avem mai mult sentimentul nimicniciei noastre, cu atât îi disprețuim mai mult pe ceilalți, iar ei chiar încetează să mai existe pentru noi când suntem iluminați de evidența nimicului care suntem”31, căci nihilistul, ființa ce-și exacerbează trăirile par excellence, își duce ,,viețuirea momentelor agonice până la ultima expresie”32, trăiește ,,drama lăuntrică la paroxism, în mod absolut”33. Lanțul fiind inerent omului, refuzul acestuia nu poate zămisli decât un sentiment aprig de solitudine, iar nihilistul este astfel forțat să-și abandoneze până și ultima speranță, căzând în disperarea supremă. Însă dacă moartea este singura noastră certitudine, se gândește el, care este rolul oricărei aspirații? Orice act nu este de fapt decât un refuz categoric al adevărului, o irosire ,,care n-a avut nimic din excelența marilor transfigurări”34, astfel încât un om trezit la realitate nu poate lua parte în activitățile cotidiene, trăiește cu acel sentiment al ,,oamenilor postumi” și este îngrozit de sterilitatea existenței. Destinația omului este moartea; acest itinerar existențial este atât de comun, încât îl face pe nihilist să-i repugne atât ignoranța universală, cât și cea individuală, fiecare, deci, percepând ideea morții într-un fel diferit, din moment ce experimentarea ei este imposibilă. Prin contemplarea ei, nihilistul o folosește cu rol terapeutic, ideea fiind astfel superioară actului din punct de vedere psihologic, aici facându-se cunoscut unul din marile paradoxuri ale gândirii umane: cu cât ne gândim mai mult la ideea unui fapt, eventual, presupusa intensitate a acestuia scade într-atât, încât se naște chiar și o indiferență față de el, după un anumit timp. Această indiferență precoce reliefează una din marile banalități ale vieții, din perspectivă nihilistă, și anume dedicarea timpului unui lucru, oricărui lucru. Datoria omului este aceea de a observa de timpuriu ca nu ești ceva decât prin excludere, nu exiști decât în măsura în care iți observi nimicnicia, detașarea fiind de fapt un prerogativ, căci nihilistul, singurul care beneficiază de cultul detașării dus la paroxism, vede existența ca pe un surogat, un simulacru salutar în care a fost aruncat împotriva voinței sale. În mitologia cabală, printre altele, este menționat faptul că 29 Idem, Razne, p. 69. 30 Blaise Pascal, Cugetări, Editura Antet, 2013, traducere din franceză de Nicolae Spiridon, p. 73. 31 Emil Cioran, Căderea în timp, p. 78. 32 Idem, Pe culmile disperării, Editura Humanitas 2008, p. 81. 33 Ibidem, p. 81. 34 Ibidem, p. 57. 7 Devenirea nihilistă sau agonia fără deznodământ 123 sufletul, înainte de a căpăta o formă, își alege corpul pe care dorește să-l locuiască și, desigur, neavând posibilitatea de a nu fi obedient. Aplicând acest raționament nihilistului, acesta cu siguranță ar fi unul din acele suflete care ar fi refuzat cu fervoare obligațiunea de a se înhăita cu corvoada existenței, ar fi manifestat o aversiune primordială și, astfel, neavând de ales, a fost forțat să participe la existență, la infernul indisolubil, iar ,,moartea e providența celor care au avut gustul și darul înfrângerii, este înalta recompensă, triumful celor care n-au reușit nimic, care s-au străduit să nu reușească”35. Așadar, nihilistul vede moartea ca pe unica salvare, fiind frapat totodată de accesibilitatea ei. Se formează astfel un paradox în jurul morții, căci ea este atât un miracol, cât și o platitudine. Explicația se află, desigur, în faptul că omul, animal sprinten și dornic de fatal, a căpătat obișnuința morții. Pentru nihilist, totuși, aceasta este privită ca taumaturgia par excellence, căci prin ea se debarasează de vicisitudinile acumulate viețuind, astfel că vidul oferit conferă un rost servilității sale față de univers. Paradoxul ia naștere datorită faptului că omul nu privește moartea apoteotic, cum ar trebui, ci, pentru acesta, este doar capătul unei viețuiri în umbra unei sinistre amăgeli. De când a căpătat o formă, făptura umană a continuat să piară, astfel că miracolul a regresat într-o platitudine, deoarece moartea a marcat timpul cu eternitatea. Nihilistul se simte, dimpotrivă, onorat să piară, privind stupefiat către istorie, către această plenitudine de oameni care au reușit să moară! Chiar și astăzi, după milenii de ,,evoluție”, omul încă are parte de același sfârșit pe care l-a avut primul om! Prin moarte, conștiința încetează să mai existe, nihilistul fiind astfel salvat de hazardul lucidității, putând astfel să rămână indiferent pentru eternitate atât față de univers, cât și față de sine însuși. Acest sfârșit inevitabil face tot timpul investit în acest univers lipsit de orice însemnătate, fiecare om la finele vieții sale neputând să se consoleze decât cu ,,aportul personal la binele umanității, care lucrează pentru generații viitoare sub impulsul celei mai sinistre amăgeli”36. Adevărul, pentru nihilist, este acela că ,,moartea, care ne amenință în orice clipă, trebuie să ne pună în câțiva ani în postura cea mai îngrozitoare de a fi pentru eternitate ori anihilați, ori nefericiți”37, iar solemnitatea acestui fapt nu este atât șocantă cât sterilă, și trezește în noi sentimentul supremației inutilității, acesta alegând ,,placiditatea imbecilului și apatia îngerului”38, excluzându-se din act. Una din iluziile universale dintotdeauna a fost aceea a morții pentru ceva, martiriul pentru ideologii și adeziunile inoculante, însă ,,problema nu este atât cum cineva poate muri pentru ceva, cât cum se poate trăi pentru nimic. Rostul aparent al omului este să servească, să se istovească ridicol spre un scop, să se frământe în 35 Idem, Caiete III, Editura Humanitas, București, 2010, ediția a II-a, traducere din franceză de Emanoil Marcu și Vlad Russo, p. 393. 36 Idem, Pe culmile disperării, p. 57. 37 Blaise Pascal, Cugetări, p. 57. 38 Emil Cioran, Tratat de descompunere, p. 191. 124 Vlad Bilevsky 8 josnicia folosului”39. Această josnicie a folosului îl împiedică pe nihilist de la emanciparea din utilitate, astfel încât nu numai că trebuie să dăinuiască în existență împotriva voinței sale, însă trebuie de asemenea să se înfeudeze diferitelor surogate la care este supusă societatea. Așadar, nihilistul este supus consimțământului de a exista, un acord tacit făcut între ,,animalele gregare”, de la care sustragerea pare o imposibilitate, astfel că ,,existența este mai repede o convenție decât un vis. Ne-am înțeles între noi să ne comportăm ca și cum ea ar fi și să persistăm cu fidelitate într-un legământ ce nu ne aduce decât dureri și spaime”40. În aceste condiții, nihilistul rămâne frapat în fața agoniei universale potențiale, o agonie ce nu numai că nu-și are rostul, dar nici măcar nu prezintă interes pentru majoritatea indivizilor. Blestemul lucidității și naufragiul ființei Această sfâșiere, chiar sfârtecare, nu capătă formă decât în măsura în care omul este conștient de rutina apocaliptică la care este înrobit. Un om care nu se știe nefericit nu-și va asuma niciodată condiția, va manifesta ignoranța par excellence, își va suprima orice impuls de luciditate și, prin legarea ochilor în nonsensul lumii, continuă să-și îndeplinească iluziile cu fervoare, consumându-se în sarcinile sale zilnice fără ca astfel să își asculte chemările metafizice. Această obtuzitate a multitudinii oamenilor este totuși preferabilă clarității nihilistului, datorită faptului că acesta își blestemă luciditatea, exclamând cu disperare: ,,niciodată n-am vrut să trăiesc fără să vreau să mor”!41 În aceste condiții, el se complace mai degrabă în renunțarea la clarviziune decât în adâncirea în ea, căci până în momentul în care oamenii devin lucizi, ,,închiși într-o opacitate agreabilă, aderau la propriile evidențe fără a le cântări și fără să le bănuiască vidul”42. În schimb, luciditatea în toate experiențele și trăirile sale concură la același rezultat: nihilistul își devine lui însuși transparent. Clarviziunea nu are numai o origine filosofică, ci, de fapt, este și intermitent afectivă, ca în cazul lui Fontenelle, „caruia cineva i-a pus odată mână în dreptul inimii, cu cuvintele: Ce ai aici, dragul meu, este și creier”43. Ce este, deci, nihilismul? Martiriul lucidității. Așadar, nihilistul, introducând sentimentul în gândire, este unic tocmai prin negarea nu numai a rațiunii, ci chiar a trăirii însăși. Din moment ce întoarcerea către ignoranță nu mai reprezintă o posibilitate (căci ,,nu poți să trăiești și să știi că trăiești. Trebuie să alegi: dar această alegere înseamnă deja o imposibilitate”44), el ajunge la un fatalism inegalabil, disprețul față de om ducându-l la o ultimă concluzie, aceea a regresului în regn. Datorită faptului că a fi om înseamnă pentru el o fatalitate, acesta vede, de pildă, condiția animală ca una preferabilă celei umane. Animalele nu au facultatea gândirii, nu se știu nenorocite, și nici nu pot observa modul magistral în care 39 Idem, Razne, p. 99. 40 Ibidem, p. 65. 41 Idem, Îndreptar pătimaș, p. 34. 42 Idem, Exerciții de admirație, Editura Humanitas, București, 2011, traducere din franceză de Emanoil Marcu, p. 161. 43 Friedrich Nietzsche, Știința voioasă, p. 42. 44 Emil Cioran, Caiete III, p. 386. 9 Devenirea nihilistă sau agonia fără deznodământ 125 acest univers a fost ratat. Neavând această capacitate, condiția uitării absolute sau a ignoranței supreme devine un deziderat pentru nihilistul istovit de prea multă abuzare de cuget. Acesta își cultivă astfel elanul către regres, aspiră la involuție, căci omul, în viziunea lui, este în esență tot un animal, dar un animal care, printr-un accident neașteptat, a căpătat inferioritate față de semenii săi prin dezastrul conștiinței, acest blestem al făpturii umane. Astfel, nihilistul își începe ziua spunându-și: ,,mai bine animal decât om, insectă decât animal, plantă decât insectă, și așa mai departe. Salvarea? Tot ce micșorează influența conștiinței și-i compromite supremația”45, iar acesta își dezvoltă un simț al sacralității formelor de viață lipsite de hazardul conștiinței, privește neființa apoteotic și, dezvoltând o atracție către ne-om, ajunge la considerația că ,,cel ce n-a invidiat niciodată regnul vegetal a trecut pe lângă drama omului, ignorând-o”46. Această considerație, odată devenită certitudine, nihilistul invidiază formele de viață presupuse inferioare omului, căci, scutite de facultatea gândirii, fericirea vegetală este una sublimă și exhaustivă, omul neavând acces decât la un simulacru de ignoranță isihastă, planta îi este infinit preferabilă nihilistului, aceasta reprezentând, probabil, supremația existențială. Ajuns aici, o posibilă concluzie ar fi aceea că ,,nu există argumente pentru a trăi”47, deoarece accidentul conștiinței îl condamnă pe nihilist la un exces de luciditate, acesta crezând că moartea ar fi infinit preferabilă vieții, iar omul este iremediabil blestemat în măsura în care deslușește misterul existenței și al persoanei sale. 45 Idem, Despre neajunsul de a te fi născut, p. 34. 46 Idem, Căderea în timp, p. 157. 47 Idem, Pe culmile disperării, p 11. SCHIMB DE ROLURI DIN VIAȚĂ ÎN CREAȚ IA ARTISTICĂ : SUB SEMNUL DEFINIRII UNEI MATRICE STILISTICE* MIHAI ARDELEAN A Role Switch from Life to Artistic Creation: Defining a Stylistic Matrix. The article tries to capture how a genius like Blaga, facing the unknowns of the human psyche, experienced as long strings of misfortunes in his own family, turn to psychoanalysis as a modern tool for a knowledge translatable in literature and drama. The futility of psychoanalysis, discernible from a later philosophical perspective, increasingly disappointed him. As a creator of culture, Blaga cut his own way for deciphering the unconscious, the theory he developed forming a central component of his philosophical system. Key words: the unconscious, psychoanalysis, dramatic conflict, obsessive-compulsive disorder, mystery. Relațiile dintre biografia și opera unui scriitor sunt delicate, fiind un domeniu de continue discuții și analize. Corespondența dintre viață, programatic înțeleasă ca o „maiestate”* 1, și „pecetea stilistică” în „creațiunea” lui Lucian Blaga, e un prilej de meditație și de, mai mult sau mai puțin, hazardate încercări de lămurire. Atotputernica Mamă a lui Lucian, prezentă în evocările din Hronicul și cântecul vârstelor, dar și în alte numeroase determinări inconștiente ale fiului ei în relația cu Tatăl, și-a armat gelozia „înfricoșătoare”2, aproape morbidă, nu numai asupra unor femei necunoscute, imaginar infiltrate în evadările soțului, ci și asupra propriei fiice Letiția. Parcurgând istoria corespondențelor biografico-literare la Lucian Blaga, Letiția, sora mai mare a scriitorului, o a doua mamă după atribuțiile asumate față de frați, se află printre membrii de familie care primiseră roluri în sceneta Dar de Crăciun, compusă la 16 ani, în 19113. * Articolul revizuiește și completează lucrarea Dincolo de demnitatea ontologică a creatorului, prezentată la Festivalul Internațional „Lucian Blaga”, Ediția XXXVI-a, 6-7 mai, 2016. 1 Lucian Blaga, Corespondență, ediție îngrijită de Mircea Cenușă, Editura Dacia, Cluj-Napoca, 1989, p. 141, apud Leonard Gavriliu, Inconștientul în viziunea lui Lucian Blaga, Editura Iri, București, 1997, p. 19. 2 Idem, Hronicul și cântecul vârstelor, ediție îngrijită și cuvânt înainte de George Ivașcu, Editura tineretului, București, 1965, p.44. 3 Idem, Opere, vol. II, Teatru, ediție critică de George Gane, cronologie și aducere la zi a receptării critice de Nicolae Mecu, introducere de Eugen Simion, Editura Fundației Naționale pentru Știință și Artă, București, 2012, p. 499. Cercetări filosofico-psihologice, anul VIII, nr. 2, p. 127-140, București, 2016 128 Mihai Ardelean 2 Adevărata transpunere a Letiției în pielea unui personaj teatral are loc însă în piesa Daria, scrisă în mai multe versiuni, între anii 1924-1925, publicată spre finele anului 1925, la Editura Institutului de Arte Grafice „Ardealul”, din Cluj, și retipărită într-o versiune definitivă, în 1942, în volumul I al Operei dramatice4. Textul piesei, de la prima versiune până la cea definitivă, a suferit modificări majore, cea mai importantă modificare fiind operată asupra conținutului spuselor Dariei, prin reducerea treptată până la excluderea, din varianta finală, a confesiunilor acesteia făcute unei Prietene și Scriitorului Loga, un personaj cu multe proiecții autobiografice din partea autorului. Din rândul modificărilor semnificative, înfăptuite de Blaga în timp, fac parte și curățarea textului de aluziile sexuale, puse în gura personajelor, și renunțarea la trimiterile referitoare la psihanaliză. Aceste trimiteri erau inițial prezente, într-un schimb de replici dintre Stesca, numită ulterior Daria, și Scriitorul Loga. Cu prilejul participării la împachetarea bibliotecii scriitorului, în primele subvariante, Stesca începe o discuție pe tema inconștientului: „Ceva se pare însă că te interesează mai presus de orice. Uite: asta e cel puțin a zecea carte despre inconștient! Ce ai cu inconștientul? Uite filosofia inconștientului, visul și inconștientul, inconștientul în viață etc. Și pe fiecare același desen, simbolic probabil: bălaurul. Scriitorul: Explicația e simplă. Sunt președintele unei societăți care se interesează de aproape de intervențiile oculte în viața noastră a inconștientului. Emblema societății e balaurul. Eu sunt un inițiat în tainele bălaurului. Stesca (râzând): Bălaurul inconștientului!”5 În anii premergători scrierii piesei Daria, tânărul Blaga se preocupase de înțelegerea firii umane cu ajutorul psihanalizei. Pe vremea când era copil și nu avea habar de psihanaliză, descoperise că un anume fel de înțelegere îți poate oferi „o luciditate nouă”, cum s-a întâmplat „în anul 1904”, când după o secetă cumplită, alături de semenii săi, ieșit „din teroarea perspectivelor de foamete”, a realizat cum „fantasmele terifiate se prăvăleau sub pragul conștiinței”6. Va afla mai târziu, prin lectură, că acea prăvălire sub pragul conștiinței se oprește pe un tărâm denumit inconștient. În perioada studiilor la Viena, printre cărțile numite de Blaga „trebuincioase”7 au fost Inconștientul și creația artistică și Interpretarea viselor de Sigmund Freud. Cărțile lui Freud fac parte și din biblioteca Scriitorului Loga, personajul din drama amintită. Ultima carte, cu titlul mai popular de Tălmăcirea viselor, devine subiect de discuție între personaje, în primele subvariante ale piesei, comentariul referitor la subiectul cărții reflectând, de fapt, părerile autorului: „O problemă interesantă tălmăcirea visurilor. Cel puțin așa de interesantă ca a ideilor fixe bunăoară sau a altor fenomene psihice cari se petrec dincolo de zăbrelele conștiinței”8. Acest „dincolo de zăbrelele conștiinței” era 4 Ibidem, Note, variante, comentarii, p. 731. 5 Ibidem, subvarianta A2 a piesei Daria din Note, Variante, Comentarii, p. 755. 6 Lucian Blaga, Hronicul și cântecul vârstelor, ed.cit., p. 66-67. 7 Ibidem, p. 89. 8 Idem, Opere, vol. II, Note, variante, comentarii, ed. cit., p. 752. 3 Schimb de roluri din viață în creația artistică 129 același inconștient, de care se tot mira și entuziasma Blaga, și pe care își dorea să-l exploreze cu mijloacele deocamdată împrumutate de la Freud și psihanaliză. În corespondența purtată, între anii 1916-1917, cu viitoarea lui soție, Cornelia Brediceanu, tânărul student în filosofie îi împărtășea iubitei pe un ton când profesoral, când poetic, tot ce-l ispitea și-l provoca, din lecturile sale, pe tema inconștientului. Astfel, într-una din misive se poate citi: „Inconștientul este principiul activ pozitiv, creator din noi. Este un demon care afirmă, un demon care făurește, inventează și organizează. Lucrează mai mult pe bază de instinct decât cu logică. Inconștientul este partea generală din fiecare muritor, - și e un demon tocmai opus lui Lucifer distrugătorul și negativul, profesorul de logică și calculatorul. / Inconștientul are entuziasmul, - iar Conștientul de obicei scârba și sarcasmul [...]. Dacă aș fi sculptor aș modela un demon, care să exprime un nemărginit belșug de putere creatoare - și-aș ridica un templu în care l-aș pune pe altar. Ceva foarte păgân. «Templul Inconștientului»”9. În altă scrisoare trimisă Corneliei, la una din întrebările fundamentale pe care viitorul filosof și-o pune în numele unui om universal, în căutarea esenței lucrurilor, „care-i «substanța metafizică» a lumii?”, răspunde enumerând: „materia, - spiritul, -iubirea, - rațiunea, -viața, - inconștientul, - energia etc”10. În urma acestor apropieri și afinități, în trei dintre piesele de teatru scrise, în perioada 1923 - 1925, Tulburarea apelor, Ivanca și Daria, poate fi recunoscută influența psihanalizei în explorarea inconștientului personajelor, Blaga mărturisindu-și căutările în această direcție într-un interviu acordat lui Felix Aderca, publicat în volumul Mărturia unei generații, în 1929: „În teatrul pe care-l scriu mă preocupă îndeosebi problema psihanalitică. Ea oferă un imens material, cu extraordinare efecte dramatice. De altfel, cred că inconștientul, cu toate tragediile lui, numai prin psihanaliză poate fi azi tratat. Ideea lui Freud e de o fecunditate rară. Cine s-a familiarizat cu ideea psihanalitică, observă îndată că teatrul lui Maeterlinck dramatizează numai pseudo-inconștientul, se mișcă doar în marginea conștiinței. Și lucrul acesta se explică prin aceea că Freud, pe atunci, nu apăruse”11. În acea perioadă când a dat interviul, Blaga îi recunoștea lui Freud aportul în înzestrarea dramaturgiei cu noi instrumente de analiză psihologică. Prin crearea personajului Daria, în piesa cu același nume, Blaga, așa cum am mai amintit, a încercat să aplice în construcția personajului canonul unei interpretări psihanalitice propriei sale surori Letiția, prima venită pe lume din cei nouă copii ai cuplului Ana și Isidor, părinții autorului. Această soră, din datele memorialistice păstrate, a suferit pe o anumită perioadă a vieții de o nevroză obsesivo-fobică, în terminologia actuală tulburare obsesiv-compulsivă. Letiția a prezentat obsesii fobice în legătură cu teama ei de a se contamina cu virusul rabiei sau a turbării. Virusul turbării se transmite din saliva animalului bolnav altui animal sau omului, dacă saliva infestată ajunge în 9 Idem, Corespondență, apud Leonard Gavriliu, op. cit. p. 16. 10 Ibidem. 11 Felix Aderca, Mărturia unei generații, Editura S. Ciornei, București, 1929, p.49, apud Leonard Gavriliu, op. cit., p. 20. 130 Mihai Ardelean 4 contact cu sângele de la locul unei leziuni provocate de mușcătură sau zgârietură, ori cu membranele mucoase ale ființelor expuse. Obsesiile Letiției erau însoțite de acțiuni repetitive, sub forma unor ritualuri de îndepărtare și de evitare ale oricărui contact tactil sau vizual cu obiecte sau imagini evocatoare ale sângelui sau ale câinilor. În Hronic și în Elogiu satului românesc, Blaga rememorează o întâmplare din copilărie, în legătură cu un câine turbat, și felul în care pățania l-a așezat, pe scurta perioadă cât i-a fost spectator, „într-o lume halucinantă”12. Pentru importanța exemplului de zămislire a unei „urzeli mitice”, într-un sat în care omul trăiește în „zariște cosmică”, voi reproduce relatarea mai succintă a întâmplării, plasată în discursul de recepție al lui Blaga la Academie, în 5 iunie 1937, discurs intitulat Elogiu satului românesc: ... mai pomenesc un simplu fapt divers, petrecut în anii copilăriei mele la sat. Mânat de fobiile și nostalgiile boalei, un câine turbat venit de aiurea intrase în sat, mușcând pe uliți și prin ogrăzi copiii întâlniți. Faptul a luat numai decât, nu numai în sufletul meu de copil, ci în tot satul, o înfățișare apocaliptică, stârnind o panică de sfârșit de veac. Niște babe spălau rana unui copil mușcat, la o fântână, și parcă mai aud și astăzi pe o babă zicând: «Vezi cățeii în rană?» - Nu, nu m-am înșelat; baba vorbea despre niște mici căței văzuți în rana copilului. Am asistat astfel la nașterea unui mit al turbării. Femeia aceea vedea aievea niște căței în rana copilului, căței cari aveau să crească în copil, și de care acesta urma să turbeze mai târziu. Nu este această imagine a câinelui, care contaminează cu căței pe cel mușcat, cel puțin tot atât de impre-sionantă ca a fiarei apocaliptice?13 În cazul Letiției, apariția tulburării obsesive nu putea fi atribuită plăsmuirii vreunui mit. Transpunerea acestei tulburări psihice în spusele și acțiunile personajului Sasca, rebotezată, așa cum am menționat, Daria, a fost efectuată de Blaga cu mijloace literare și cu un marcat tribut plătit psihanalizei freudiene. Bogăția simptomatologică a tabloului psihopatologic al nevrozei cuprinsă în confesiunile protagonistei dă o notă predominant medicală primului manuscris al piesei cu trei straturi de înscrisuri sau subvariante, notate de editor cu indicii A1, A2, A3 14 Ca atare, în subvariantele A\ A2, Stesca, alias Daria, își deschide sufletul în fața Prietenei, descriindu-și simptomele ca într-un tratat de psihiatrie: De câni turbați îmi era frică. Irezistibil și obsedant se formase în mine un sistem întreg de idei fixe în jurul acestui subiect: cânele. Am ajuns în situația să nu mai pot ieși singură pe stradă de frica cânilor. La început îmi era frică să nu mă muște vreunul turbat și eu să nu știu că a fost turbat. Apoi ideile au început să se încâlcească după o logică aparte, mai tare decât logica realității. Nu puteam să văd sânge, îmi închipuiam că e de câne turbat și că mă pot infecta. Purtam în mine o floră stranie de gânduri suprafirești. Dacă vedeam o bucățică de cărămidă sau un simplu fir de haras roșu, îmi închipuiam că e sânge, că mi-am făcut singură o rană și că m-am infectat intenționat. Asta era latura cea mai grozavă a boalei: începusem să mă tem că îmi fac singură ceea ce mă obseda. Îmi pierdeam tot mai mult încrederea în mine și oroarea mea de singurătate cerea tot mai insistent o pază străină.[...] Sau, subt absurda sugestie a cine știe cărei întâmplări, îmi închipuiam bunăoară că am 12 Lucian Blaga, Hronicul și cântecul vârstelor, ed. cit., p. 19. 13 http://anonimus.ro/2015/06/elogiu-satului-romanesc. 14 Lucian Blaga, Opere, vol. II, Note, variante, comentarii, ed. cit., p. 727. 5 Schimb de roluri din viață în creația artistică 131 mâncat cadavru de câne. Atunci îmi provocam vărsături și trebuia să se controleze dacă mâncarea nu e cadavru de câne.[...] Băiatul sau bărbatul meu trebuiau să stea veșnic lângă mine să mă păzească cu ochii pe orice gest ce puteam să-l fac. Și în imaginație câte nu puteam să fac? Dacă un moment nu mă simțeam bine păzită în orice mișcare, îmi închipuiam că am mâncat hoit de câne; - și atunci îmi deșertam hrana. Au fost luni când vărsam în fiecare zi - subt controlul înspăimântat al băibatului.[...] noaptea pecetluiam ușile cu ceară după un sistem foarte complicat pe dinăuntru ca să nu pot ieși fără control pe când ai mei dormeau fără să mă poată păzi.[...] Toate impresiile lumii exterioare se rătăceau în mine pe drumuri fantastice reclădindu-se după nevoile neînțelese ale unui suflet pe care nu-l simțeam al meu. Dacă de-o pildă într-o revistă de modă vedeam un câne fotografiat, trebuia bărbatul meu să mă asigure solemn cu toate jurămintele din lume că e numai fotografie și nu câne aievea. [...]Uite, astăzi mi-e ușor să râd de toată nebunia și de tot ritualul grotesc al jurămintelor de-atunci! Ah, povestea e lungă ca un șuier de cincisprezece ierni. De altfel îmi păstrasem neatinsă toată inteligența, ba logica îmi deveni și mai ageră (în psihiatria clasică această tulburare obsesiv-compulsivă era supranumită în mod informal și sugestiv „nebunie lucidă”, n.n.). Un străin n-ar fi observat nimic. Puteam să port orice discuție, puteam să vorbesc chiar de boala mea cu aceeași crudă realitate [...]. Înțelegeam tot absurdul acestor idei, dar mă obsedau fără scăpare. «Uite cum citesc», ziceam bărbatului meu, «întoarce pagina». Trebuia să-mi întoarcă el foaia, altfel îmi închipuiam că foaia e ușa și că eu deschideam ușa și mă duceam pe stradă să mă infectez. La fiecare pagină mă opream: «așa-i că nu e ușa ci foaia de carte?» [...] Mă temeam să rostesc chiar și numele de câne. [...] îmi făceam calendar după superstițiile în circulație. Știi că poporul crede că turbezi la nouă zile după ce te mușcă cânele. Dacă nu după nouă zile, atunci după nouă săptămâni, dacă nici după nouă săptămâni, atunci după nouă luni. Abia după nouă săptămâni răsuflam și ziceam, mulțumescu-ți ție Doamne că n-am turbat. Și număram cu osul degetului bătăi cabalistice în lemnul mesei.15 Adăugat acestor simptome obsesional-fobice, trăite în locuința proprie, Dariei îi este modificat și comportamentul dinafara casei, pe care nu o poate părăsi decât însoțită de bărbat sau de copil. Acest comportament bizar care va fi descris și de alte personaje, precum Zugravul, este scos în evidență din prima scenă a piesei și păstrat în toate variantele acesteia, până la cea definitivă, marcând trăirile Dariei printre oameni, ca o desprindere de realitate. Tabloul clinic al afecțiunii psihice, descris atât de minuțios de autor, este centrat pe simptomul principal rabiofobia sau frica de turbare din care derivă, în primul rând, zoofobia, teama de câini și, în continuare, tot ceea ce poate fi asociat pe planul gândirii cu ideea de contagiune. Preocupat de geneza acestui fel de idei obsesive, în lucrarea publicată în 1941, Despre gândirea magică, Blaga expune diferite concepții în legătură cu mitul și magia și, referindu-se la lucrarea Totem și Tabu a lui Freud, menționează potrivirile făcute, din perspectivă psihanalitică, între „mentalitatea primitivă” și „mentalitatea psiho-neuroticului”: Măsuri preventive tot atât de multe și întortocheate ca în societățile primitive mai găsim numai la cazuri psiho-neurotice. [...] Între mentalitatea primitivă și mentalitatea psiho-neuroticului ar exista similitudini izbitoare, mai cu seamă cât privește întrebuințarea tabu- 15 Ibidem, p. 769-772. 132 Mihai Ardelean 6 ului. Sfiala de atingere (delire de toucher) se accentuează ipertrofic atât în tabuismul primitiv, cât și în unele boale sufletești. Dacă interdicțiile primitive prefigurează, ca să zicem așa, interdicțiile ce și le impun psiho-neuroticii pentru uzul lor particular, se poate afirma și contrarul, și anume, că psiho-neuroticii refac, firește iarăși numai pentru ei, și fără să-și dea seama de aceasta, unele forme de viață arhaică.16 Dar Blaga, din perioada când elabora lucrarea Despre gândirea magică, în analiza asemănărilor pe care Freud le făcuse între gândirea arhaică și cea nevrotică, îl devansase în filosofia mentalităților pe Blaga anilor '20, pe partizanul de atunci al autorului teoriei psihanalitice. Și, astfel, într-o totală nepotrivire cu pansexualismul freudian și aplicarea „complexului oedipian în obiceiurile, instituțiile și miturile primitivilor”, Blaga se exprimă deslușit despre Freud în legătură cu această temă: „El a neglijat în chip condamnabil deosebirile. Și totuși deosebirile sunt hotărâtoare. Concepțiile primitive apar cu totul în altă ordine existențială decât pretinsele idei similare ale psiho-neuroticilor. Concepțiile primitive reprezintă în ultimă analiză forme de cultură, condiționate de existența anonimă a omului în orizontul misterului, și ele au un sens revelatoriu, câtă vreme ideile psiho-neuroticilor sunt fenomene psihice condiționate exclusiv de reacțiuni individuale în vederea auto-conservării insului în împrejurări particulare, cari au o importanță numai pentru ei. Formele de cultură interesează totdeauna pentru puterea lor revelatorie și pentru stilul lor, câtă vreme fenomenele psiho-neurotice au un interes pur clinic”17. Iată cum Lucian Blaga reușea să gândească ca un clinician, cunoașterea sa, în această postură, fiind îndreptată spre descifrarea reacțiilor de auto-conservare, potențial tragice prin individualitatea fenomenelor psiho-nevrotice pe care le poate suferi o ființă umană. În fața aceluiași tragism s-a găsit Blaga și când a scris, în atâtea variante, piesa Daria, căutându-i surorii sale explicația problemelor ei psihice, pe intervalul dintre dragostea pe care i-o purta și creația literară. Poate i-a fost mai ușor atunci, în tinerețe, în cazul Letiției, să apeleze la psihanaliza freudiană, pentru a face un schimb de roluri din viață în teatru. Atașamentul ca tânăr dramaturg față de psihanaliză se relevă și dintr-un articol intitulat Sigmund Freud, apărut în Adevărul literar și artistic, în 27 decembrie192518. În acest articol, Blaga își exprimă admirația față de Freud, cu ocazia prezentării publicului românesc a primei biografii a părintelui psihanalizei, cu toate că lucrarea recenzată era plină de critici la adresa maestrului. Criticile doctrinei psihanalitice și ale fondatorului ei erau făcute de un discipol infidel al lui Freud, Fritz Wittels, autorul butadei „Psihanaliza este o boală a spiritului pentru care se consideră ea însăși remediu”19. În concluziile din articol, Blaga atenua criticile psihanalistului 16 Idem, Despre gândirea magică, ed. cit., p. 56-57. 17 Ibidem, p.57-58. 18 Idem, Ceasornicul de nisip, ediție îngrijită, prefață și bibliografie de Mircea Popa, Editura Dacia, Cluj, 1973, p. 229-232. 19 Elisabeth Roudinesco, Michel Pion, Dicționar de psihanaliză, traducere din limba franceză de: Matei Georgescu, Daniela Luca, Valentin Protopopescu, Genoveva Teleki, Editura Trei, București, 2002, p. 999-1000. 7 Schimb de roluri din viață în creația artistică 133 disident: „Și cu toate că Wittels face o serie de obiecțiuni fostului său profesor, personalitatea acestuia e înconjurată de un nimb de admirație pe care nimic nu-l poate întuneca”20. În lumina acestei admirații, din anii când lucra la diferitele variante ale piesei Daria, Blaga își punea eroina complexată să se confeseze Scriitorului, supranumele personajului Loga. Aflăm, prin urmare, de marea ei suferință nevrotică cauzată de conflictul refulării pulsiunilor sexuale, antagonism rămas nerezolvat încă din copilărie, dar bun de adus pe scenă pentru a fi transformat în conflict dramatic. Nefericirea mea de astăzi, [...] se datorește și ea unei întâmplări monstruoase din copilărie mea [...] Aveam și eu mai mulți frați, dar toți mai mici [...] trebuia să îngrijesc eu de toate odraslele părintești. Era foarte greu. Trebuia să spăl rufe, să cos, să calc, să leagăn. Aproape totdeauna aveam durere de cap de cărbunii de călcat. Toate astea la vârsta de zece ani. [...] Și deși eram deja destul de numeroși, mama n-avea deloc de gând să contenească cu procreația. Așa am ajuns într-o zi s-o iau de scurt, îmi amintesc cuvânt cu cuvânt furia: «Mamă, văd că iar ești însărcinată, când o să sfârșești odată? Eu nu mai răzbesc cu atâția copii. Fă ce-i face cu ei, dar eu nu mai răzbesc. Mai pune-i în fereastră, să răcească, să moară». Mama a răspuns scurt: «Criminalo!» - și-o văd parcă și acum cum a trântit ușa în urma ei. Și asta a fost o întâmplare, între multe altele, departe de a fi cea mai gravă... Nu mă las deloc sedusă de falsa auroră pe care depărtarea o pune în jurul copilăriei. Copilăria mi-o simt încă în toată oribila ei cruzime. [...] Dar întâmplarea fatală căreia i se datorește nefericirea vieții mele s-a petrecut ceva mai târziu. Eram de patrusprezece ani când s-a petrecut o altă scenă între mine și mama. Ți-am mai spus că mama nu era tocmai întreagă la suflet. Între altele suferea într-o măsură bolnăvicioasă de gelozie. Stam la sat. Plictiseală, praf, călduri. [...] Într-o după amiază de vară. Stai că-ți dau exact și anul... 1909 - și ziua, 23 august 1909. Mama vroia să plece la târguieli în oraș. Parcă o văd și acum. [...] Ca să mă ia cu ea, ce-mi trece prin minte? Îi zic: «Mamă, eu nu vreau să rămân singură acasă cu tata!» «De ce?» - întreabă ea mai mult decât surprinsă. Și eu scornesc un răspuns fantastic: «Am citit într-un jurnal că un tată s-a agățat de fata lui». Efectul acestui răspuns ți-l poți închipui. În realitate nu citisem nicăiri lucrul acesta (monstruozitatea la care făceam aluzie). A fost o simplă închipuire de a mea. Dar mamei i-a fost destul. A început să mă descoase. Să mă amenințe: «Ascultă, Stesca, nu-i așa că tat'to s-a acățat de tine! Când? Unde? Vorbește!» îi simt încă încleștat pumnul deasupra frunții. A fost zadarnică orice tăgăduire. N-a mai plecat la oraș. A doua zi și-a dat și ea seama de toată brutalitatea bănuielilor. Mi s-a aruncat la genunchi, s-a rugat s-o iert și să nu spun tatii cele întâmplate. Îmi făgăduia arginții pe zece saci de grâu, numai să n-o spun. Am tăcut, dar liniștea sfârșise. O vedeam suferind. Începuse apoi să mă persecute. Mă lovea pentru orice fleac. Odată m-a lovit cu cheia de poartă în cap că am căzut leșinată în sânge. Viața asta a ținut așa până când m-am măritat. A trebuit să mă mărit ca să scap de gelozia nebună și fantastică a mamei21. În perioada scrierii pieselor Fapta (Ivanca) și Daria, Lucian Blaga, marcat de aspectele patologice ale psihismului din trecutul unora din membrii familiei sale, întrevedea cunoașterea cu ajutorul psihanalizei a multora dintre problemele dramatice cu obârșie în inconștient. Pasajul acestor mistere lăuntrice înspre artă, în teatru îndeosebi, îi era la îndemână în liniștea casei Bredicenilor, de la Lugoj, unde se retrăsese împreună cu 20 Lucian Blaga, Ceasornicul de nisip, ed. cit., p. 232. 21 Idem, Opere, vol. II, Note, variante, comentarii, ed. cit., p. 727. 134 Mihai Ardelean 8 soția, după ce accederea poetului-filosof la o catedră universitară, în 1924, se transformase într-un eșec22. Odată ce compoziția scenelor piesei devenise o pasiune creatoare, din imperativul finalizării textului dramatic, în actul IV al Dariei își fac loc în replicile personajelor noile obsesii ale protagonistei, după ce, descoperind iubirea, renunțase la teama patologică față de câini și de turbare. Era, de fapt, transpunerea în continuare, cu mijloacele recunoscute ale unei așa-zise ficțiuni artistice, a vieții și suferințelor psihice îndurate de iubita soră a autorului - Letiția. Aceasta, înainte de intrarea României în Primul Război Mondial, după ce se căsătorise fără să cunoască sentimentul iubirii, cu toate că avea deja copii la vârsta înțelegerii faptelor ei și împotriva moralei epocii, se îndrăgostise de un bărbat mai tânăr decât ea cu 12 ani, cu care plănuise să fugă în vechiul Regat. Renunțase la fugă în ultima clipă, la plânsetele fetei sale, dar îi trimisese prin băiatul său o scrisoare iubitului. Judecată moral de soț și de doi dintre frații ei, fiind eliberată de obsesiile legate de câini și de turbare, Letiția își reactivează mental modelul obsesiv compulsional, de data aceasta în jurul temerii de a nu trimite o scrisoare, de orice fel, indiferent de adresant și de conținut. În afară de compulsia de a nu se atinge de toc și de hârtie, Letiția îi controla în toate ascunzișurile, inclusiv buzunarele, pe toți cei care plecau de acasă, de teama de a nu ascunde o scrisoare. Simptomele s-au atenuat spre sfârșitul războiului, au mai reapărut pentru o scurtă perioadă, în 1918, dispariția lor fiind concomitentă cu resemnarea în fața sorții23. Asemenea Letiției, Daria eroina din piesa cu același nume trece prin evenimente asemănătoare ca debut și derulare, dar mult mai nefaste pentru a susține trama unei piese, care prin natura genului se bazează pe producerea de efecte dramatice. Îndrăgostită de personajul Scriitorului, în care regăsim distilate potriviri cu biografia intelectual-formativă a lui Blaga, Daria, în încercarea de a fugi cu iubitul ei este sechestrată de soț într-o cameră de unde, pentru atmosferă, nu lipsesc gratiile. Soluția eliberării este împărtășită iubitului într-o scrisoare al cărei curier nu este altul decât unicul fiu, cu toate scrupulele morale și împotrivirile acestuia. Iubitul, devenit la rândul lui scrupulos, refuză să primească scrisoarea, mai explicit pentru spectatori, din cauza unui impediment moral: un copil nu poate să fie mesagerul amorului. Prins în acest hățiș de culpabilizări, copilul se sinucide. Soțul Dariei îi descrie fratelui acesteia, Grigore, cum soră-sa a recăzut în boală. În ceea ce spune, soțul abuziv lasă să se înțeleagă că era obligat să-și asume îngrijirea unei soții incapabile să-și controleze comportamentul, lămurindu-și interlocutorul, că nu poate fi învinovățit dacă, în ultimă instanță, Daria însăși ajunsese să îi ceară s-o închidă în casă: „Eu nu mai arunc piatra. Eu n-o mai osândesc nici pe ea. A fost ca o pâlpâire bolnavă. Ce să-i faci? Iresponsabilă. Totuși nu puteam să ocrotesc prin indiferența mea aventuri primejdioase. O măsură trebuia prin urmare să iau - și în consecință o închideam în casă de câte ori plecam. Trebuia să-i fac cu neputință întâlnirile cu scriitorul.- Într-o zi, nu mult după moartea băiatului, uitasem s-o închid și atunci m-a strigat cu semne disperate înapoi și mi-a cerut cu oarecare frică - s-o închid. Dorința îmi păru foarte ciudată. Cum adecă? 22 Idem, Opere, vol. I, Cronologie, ed. cit., p. XC-XCI. 23 Ion Bălu, Viața lui Lucian Blaga, vol. I, Editura Libra, București, 1995, p. 132-134. 9 Schimb de roluri din viață în creația artistică 135 Și ea: «Mă simt mai bine închisă». Și am întrebat-o: « De ce?» Răspunsul era începutul noilor obsesii. Zicea că îi era teamă că ar putea să trimită vreo scrisoare scriitorului. De atunci, groaza că ar putea să trimită scrisori lui Loga a luat proporții fantastice”24 Dramaturgul Lucian Blaga a considerat că exactitatea detaliilor clinice ar putea fi un balast, după cum reiese dintr-o scrisoare care s-a păstrat, adresată lui Oscar Walter Cisek. Acestuia îi ceruse să-i traducă piesa în limba germană, dar nu primise, se presupune, decât niște judecăți critice ca răspuns, după care i-a scris din nou: „Critica ta [...] mi-a ajutat mult. Am făcut schimbări importante: patologicul a dispărut aproape complet! Actul II și-a pierdut balastul «introductiv» - «epicul științific».[...]. În actul ultim am redus de asemenea cât am putut detaliul bolnav”25. Din aceste motive, continuarea descrierii simptomatologice o găsim doar în primele variante ale piesei. Pentru perspectiva psihiatrică din care este gândită această prezentare, patologicul rămâne important. Obsesiile și ritualurile de verificare sunt prezentate pe larg de soțul transformat în martor activ, desemnat să prevină într-un mod absurd expedierea din casă a vreunui mesaj scris către cel care-i sedusese nevasta. Explicațiile cu un conținut psihiatric sunt declanșate de încercarea cumnatului său de a părăsi locuința: Stai, numai, nu te grăbi... încă nu poți pleca. [...] Trebuie să te supui mai întâi unei stricte examinări. [...] Controlul acesta minuțios și grotesc mi-l face și mie de câte ori plec. Prin toate buzunarele, prin căptușeala, în punga cu bani [...] Trebuie să-ți dau lămuriri. [...] Presupunem că tu ai scris cuiva o scrisoare, pe care ți-ai pus-o în buzunar, pentru ca s-o arunci la cutia poștală când ieși în oraș. [...] Ei bine Daria se teme că în vreme ce ai dormit a putut să-ți înlocuiască scrisoarea cu altă scrisoare, scrisă de ea lui Loga. Înțelegi? Iar tu ieși în oraș și fără să te mai uiți la adresă arunci scrisoarea în cutia poștală, crezând că e scrisoarea făcută de tine. În felul acesta Loga ar putea să primească o scrisoare amoroasă de la ea. [...] Inteligentă și trează cum e, își dă seama de absurdul acestor obsesii, dar nu se poate învinge.26 Nerezistând să se opună absurdității de a-și verifica propriul frate, Daria recunoaște: „Ce să fac? Mă lupt, încerc să le înving, dar nu pot. Îmi dau seama de tot absurdul lor, ce să mă fac?”27 Fratele Dariei neputincios în fața suferinței surorii sale acceptă fără să mai facă apel la rațiune: „Caută-mă în buzunare, îți stau la dispoziție. Cum se face asta? Cum e noul ritual?”28 Rezumarea ideilor deslușite din conflictul dramatic, cu vădite referiri la psihanaliză și inconștient, o face Scriitorul, atât ca personaj, cât și ca autor. Formularea judecăților de încheiere de către acesta, cu izul lor de profeție, se menține, în esență, în toate variantele piesei, până la cea finală: „Amenințăm cerul cu metafore și smulgem pământului secretele, dar dușmanul pe care nu-l putem învinge e puterea absurdă și cu mii de fețe a sângelui. Numește această putere cum vrei, 24 Lucian Blaga, Opere, vol. II, ed. cit., p. 250-251. 25 Ibidem apud Corespondența Blaga - Cisek publicată de Al. Oprea în Manuscriptum, nr. 3, 4/1972, 1-/1973, fragment în Note, variante, comentarii, p. 727. 26 Ibidem, p. 805-806. 27 Ibidem, p. 806. 28 Ibidem. 136 Mihai Ardelean 10 numește-o blestem sau lăuntrică lege, numește-o bălaur. Bieții oameni - ne zbatem între bălaur și rânduielile lumii, și ieșim măcinați”29 Dat fiind limbajul metaforic folosit de Blaga, bălaurului i-ar corespunde inconștientul, iar din măcinișul dintre inconștient și normele impuse de societate și înrădăcinate în individ nu ar putea să rezulte decât boala psihică, în limbajul medical modern tulburarea psihică. De asemenea, profetului, alias Scriitorului vizionar, explorator al inconștientului, în timpurile actuale, nu i-ar rămâne să apară în fața vulgului decât ca „un oracol sărit din țâțâni”30, după cum îi însuma spusele și atitudinea unul dintre personajele piesei. Lucian Blaga în căutarea personajelor din teatrul său, chiar dacă pentru unele se inspira din lumea reală, știa că, aducându-le pe scenă, ceea ce urmează pentru spectator să rețină din „înfățișarea” lor nu sunt trăsăturile, „fizionomia”, ci „inevitabilul, destinul care distruge o făptură și o fiziologie dată - înfăptuindu-se” 31, întru totul în mintea celui care le descoperă. Ca în fața unui tablou ce reprezintă un portret făcut de un „un om simplu”, dar în același timp un „mare pictor”, așa cum l-a „descoperit” și prețuit Lucian Blaga, pe secuiul Nagy Istvan, când i-a fost dat să-l cunoască în mediul lui32. După câteva decenii de la scrierea Dariei, Blaga a fost mirat și revoltat atunci când a ajuns și el un personaj caricatural și malefic în romanul lui Mihai Beniuc, Pe muche de cuțit. S-a revoltat în fața nemerniciei unui coleg de breaslă, care deformând „calomnios” date din biografia sa, a creat un personaj, Marele Anonim, ușor recognos-cibil în persoana filosofului, cu scopul de a-i anihila prezența în cultura română și de a-i bara reîntoarcerea în lumea literară, în anii comunismului. Ca răspuns, în Memoriul adresat Comitetului Central al P.M.R. (secția de cultură și artă), Blaga a enunțat câteva principii etice recomandabile autorilor care transpun cu mijloace artistice personaje din lumea reală în opera lor: Nu voi contesta romancierului dreptul de a-și întruchipa personajele după modele în viață, și după cerințele impuse de arhitectura operei concepute. Un asemenea drept rămâne însă condiționat și limitat. Cred că nici un scriitor care respectă o anume etică a scrisului nu va divulga numele modelelor vii ale personajelor sale, mai ales nu atunci când în sarcina lor se pun atitudini sau fapte într-adins ticluite ca să discrediteze. Un scriitor, care mai poartă în sine un strop de conștiință și de răspundere a scrisului, se va feri în orice caz să atribuie unui personaj al său, identificabil cu viața reală, atitudini sau fapte infamante pe de-a-întregul născocite.33 Născut într-o familie numeroasă și atât de zbuciumată de morți accidentale, de sfârșituri premature din cauza tuberculozei, dar și de unele bizarerii comportamentale, printre rude care se iubeau, e de înțeles asocierea expresiei „familia noastră” cu aceea 29 Ibidem, p. 272. 30 Ibidem. 31 Idem, Nagy Istvan în Zări și etape, text îngrijit și bibliografie de Dorli Blaga, Editura pentru Literatură, București, 1968, p. 313-315. 32 Ibidem. 33 Ion Bălu, Viața lui Lucian Blaga, vol. IV, Editura Libra, București, 1999, p. 339. 11 Schimb de roluri din viață în creația artistică 137 de „sfinți și de monștri”, într-o formulare ironică și poetică la adresa alor săi, împărtășită în scris, de către Lucian Blaga, unei verișoare34. Poate de aceea copilul sfios, Lulu, numele de alint al lui Lucian Blaga, ca multe alte genii, a avut nevoie să-și descopere treptat conștiința propriei sale valori. În timp, de-a lungul evocărilor spontane sau programate, copilăria parțial imaginată, parțial retrăită, în funcție de memoria afectivă a fiecăruia, se descoperă și se redescoperă. Menirea specială resimțită de Lulu, de mic copil, o regăsim în poziția particulară, de preferatul mamei, pe care și-o acordă printre frații săi. Scriitorul, personaj de natură autobiografică, din piesa Daria, o exprimă peste ani, într-o variantă care nu a văzut lumina tiparului: „Sunt cel mai mic între cinci frați... La vârsta de șapte ani aveam deja păreri așa de înalte despre mine că într-o zi le-am spus: iubiți frățiori, recunosc că sunteți mai în vârstă decât mine, dar mama făcându-vă pe voi a făcut numai exerciții - adevăratul scop eu am fost...”35. Dintr-un șir de evocări adunate din firidele timpului de către Bazil Gruia, de la persoane care l-au cunoscut pe poetul filosof, un fragment din relatarea pictorului Tase (Anastase) Demian este revelator asupra părerii copilului Blaga despre sine. Fragmentul ales se referă la o postură inedită a lui Blaga în biserică, la felul în care acesta „avea din copilărie sentimentul deosebitei lui individualități”, și la modul ales pentru a se impune altor copii: „[...] dacă mergea duminică la biserică intra direct în altar, unde nu era voie să intre decât preotul. Fiind întrebat de alți copii cum de are această îndrăzneală, el a răspuns: «Fiindcă eu am legătură cu Dumnezeu, chiar eu pot fi Dumnezeu»”36. Reconstituirea unei alte scene, în Hronic, cu un tâlc premonitoriu, devine mai verosimilă prin vârsta la care a fost încriptată în memorie. Elev în clasa V-a de liceu, Lucian Blaga, printr-un concurs favorabil de împrejurări reușește să plece cu un grup de elevi și intelectuali brașoveni, conduși de unchiul său, profesorul Iosif Blaga, într-o excursie în Italia. Fiindcă drumul se făcea și pe mare, cu îmbarcarea la Constanța, prima oprire, doar pentru câteva ore, a fost în București, capitala Regatului României. Vizita în capitală a inclus printre obiective și Academia Română, unde tânărul Blaga a rămas în urma grupului, deoarece bucuria de a ține în mână un manuscris al lui Eminescu l-a reținut mai multe clipe. Ajungându-și tovarășii în poarta Academiei a fost apostrofat de unul dintre „elevii mai vârstnici”: „Ce-ai întârziat, măi, te-ai întins aci ca la tine acasă”, la care adolescentul Blaga îi dă replica „Uite-așa ca să mă deprind cu Academia”. Iar în continuare, autorul Hronicului se descrie cu umor: „răspunsei râzând și mai adăugai ceva prezumțios. Mi-am dat însă cu palma peste gură când observai că unchiul mă auzise. Dar unchiul m-a învăluit c-o privire plină de bunătate: «Mai știi... De ce nu?»”37 . Anii care vin îi aduc consacrarea ca poet, ca dramaturg, ca filosof, cu o operă completă în cultura română, cum nu a mai avut nimeni de la Eminescu încoace. Nu-l ocolesc nici demnitățile lumești, în diplomație, subsecretariatul la Ministerul de 34 Lucian Blaga, Corespondență, ed. cit., apud Ion Bălu, op. cit, vol. I, p. 40. 35 Idem, Opere, vol. II, Note, variante, comentarii, ed. cit., p. 746. 36 Bazil Gruia, Blaga inedit. Efigii documentare, I, Editura Dacia, Cluj-Napoca, 1981, apud Ion Bălu, op. cit. vol. I, p. 57. 37 Lucian Blaga, Hronicul și cântecul vârstelor, ed. cit. p. 110. 138 Mihai Ardelean 12 Externe și profesoratul în cariera universitară. Primirea în Academia Română îi este aureolată de prezența regelui Carol al II-lea, venit special pentru el să prezideze ședința și să-i adreseze câteva cuvinte inspirate38. Ocupația militară, economică și ideologică a țării creează premisele îndepărtării lui Blaga, în anul 1948, din viața academică și universitară, lăsându-l numai cu familia, cu firave mijloace de trai și cu opera, care îi este pusă sub obroc. Înspre finele vieții, părintele unicului sistem filosofic românesc își face bilanțul într-un roman autobiografic Luntrea lui Caron, în care două personaje emblematice, naratorul Axente Creangă și filosoful Leonte Pătrașcu, îl recompun istoric și psihologic pe omul Lucian Blaga și îi redau acestuia imaginea mitică pe care din copilărie și-a dorit, a plănuit s-o realizeze. Nu pentru sine, ci ca s-o lase mitizatei lumi românești care i-a slujit drept cadru stilistic. În textul reprodus mai jos se redau cele două ipostaze ale cuplului celor două personaje, clivate dintr-unul singur, și imaginate de Blaga, cu prezentarea evoluției lor, de fapt a evoluției personale, angajată într-un singur scop, cel de a sprijini maturizarea culturală a propriului popor. A trecut chiar un sfert de veac, de când în aerul moale dintre aceste meridiane torceam împreună juvenile planuri de viitor. Nu înțelegeam după atâția ani de eforturi și elan, de decepții și osteneli, de unde scoteam pe-atunci, încrederea nemăsurată cu care le țeseam. Și totuși, atunci știam, datorită unei nebune divinațiuni, că eram amândoi meniți unor realizări pe înalte și majore portative spirituale. Și-i drept că fiecare s-a împlinit în felul său prin înfăptuiri ce seamănă întrucâtva cu cele anticipate atunci în duh. Operele noastre au deșteptat interesul ardent al intelectualității, cel puțin al celei mai avansate, din întreaga țară. Gândirea românească nu mai putea fi imaginată fără de concepțiile, pe care în răstimp Leonte le-a dezvoltat în diverse domenii ale filozofiei. Și nici poezia românească nu mai prea putea să fie gândită fără de poezia mea. Inovațiile noastre nu au fost prevăzute de nimeni înainte, cu toate că ele răsăreau din adâncimi de totdeauna ale aceluiași neam de oameni. Prin ele spiritul românesc învedera mutații ireversibile. Lumea spirituală, ce s-a clădit pe meleaguri românești între cele două războaie mondiale, era în bună parte lumea noastră, a celor doi, sau cel puțin o lume la alcătuirea căreia cei doi am colaborat din plin. Era «lumea» aceasta o lume, în care se rostea maturitatea istorică a unui popor. [...] cei doi ne întâlneam, [...], prin locurile de unde am pornit cândva în viață. Ne întâlneam la obârșii. Din lumea «noastră» ne refugiam în «preistorie», printre eterne prezențe materne39. Asistăm astfel la repetabila întoarcere către tăcerea obârșiilor pusă pe același plan cu tăcerea divinității, din apropierea căreia cuvântul îi alungă chiar și pe îngeri și îi transformă în demonii cunoașterii. Dacă poetul ne demonstrează că poate fi în lume și atunci când „Tăcerea mi-este duhul”40, ruperea de tăcerea primilor ani a fost retrăită, pentru uz propriu, până în pragul rușinii și al unei distanțări fiziologice de prezența mamei, pe care copilul o voia numai pentru sine. Pornind de la acest mister 38 Idem, Opere, vol. I, Cronologie, ed. cit., p. CIX-CX. 39 Idem, Luntrea lui Caron, ediție îngrijită și stabilire text: Dorli Blaga, Mircea Vasilescu, postfață Mircea Vasilescu, Humanitas, București, 1990, p. 14. 40 Idem, Stalactita în Opere, vol. I, ed. cit., p. 37. 13 Schimb de roluri din viață în creația artistică 139 al eternei prezențe materne ce se tot adâncește „într-un mister și mai mare”41, povestita muțenie din prima copilărie, Blaga nu a transformat-o într-un mit. Dar, în căutarea izvoadelor filosofiei proprii, observăm cum „dă o interpretare mitică”42 refuzului său de a da un început cuvântului. În așa fel, ca de la tăcutul mers de-a bușilea, să umble dintr-odată cu cele două picioare ale propozițiilor și, mai apoi, chiar să se ridice pe cataligele ideilor în lumea largă. Desigur că Blaga a avut o perioadă de mutism electiv în copilărie, pe care nu a păstrat-o în memoria așa-zis autobiografică. Numai după vârsta de doi, mai sigur trei ani, se organizează structuri neuronale capabile să rețină evenimentele de viață pe perioade evocabile, de la fragmentar-secvențial la cronologic. Nu se poate afirma cu certitudine că nu a scos nicio vocabulă de la naștere până la „aproape patru ani”, când a avut loc demutizarea sa, după o vizită, bazată mai mult pe simțul tactil, la doctorul Pop Elekeș, din Sebeș, descrisă în Hronic 43. Mama și frații sunt desigur martori indirecți, chemați de Blaga, tot prin intermediul propriilor amintiri din Hronic, să depună mărturie. Că nu a fost bolnav este cert, el a cerut celor care-i erau alături să-i înțeleagă mimica: „Amare sunt toate cuvintele, de aceea - lăsați-mă să umblu mut printre voi”44. Și atâta timp cât „Lucian Blaga e mut ca o lebădă”45, trebuia așteptat și îngăduit să se umple „golul aparent, care el însuși era expresia preaplinului”46. Acest gol, expresia preaplinului ar putea să fie inconștientul. Din 1935, Blaga, în scrierile sale, începe să dezavueze psihanaliza, persiflând concepția lui Freud despre inconștient. Astfel, îi reproșează acestuia că, din perspectivă dimensională, vede totalitatea proceselor psihice care scapă controlului conștiinței „cât pivnița unei case”47, și că, pentru psihanaliștii freudieni, „inconștientul ia aspectul de demnitate diminuată a unei magazii de vechituri, unde se aruncă tot ce nu rezistă în ordinea conștiinței”48. La Jung, față de care Blaga avea mai multă bunăvoință, inconștientul este perceput „ca un imperiu subteran” în care sălășluiesc nu numai „monstrul și bestia”, ci își au locul și „porniri, profunde, de natură morală”49. Iată și una din întrebările pe care Blaga și-o pune, în 1935, în lucrarea sa Orizont Și Stil, în legătură cu „raporturile, ce ar putea să existe între inconștient și conștiința individuală:[...] Întru cât conținuturile unei alte conștiințe individuale sunt mai accesibile inconștientului meu, decât conștiinței mele?”50. 41 Idem, Cugetări în Zări și etape, ed. cit., p. 19. 42 Idem, Opere, vol. I, ed. cit., Note și comentarii, p. 945. 43 Idem, Hronicul și cântecul vârstelor, ed. cit. p. 4. 44 Idem, Către cititori în Opere, vol. I, ed. cit., p. 93. 45 Ibidem, Autoportret, p. 219. 46 Idem, Hronicul și cântecul vârstelor, ed. cit. p. 189. 47 Idem, Despre gândirea magică, ed. cit., p. 59. 48 Idem, Orizont și Stil în Opere, vol. 9, Trilogia culturii, ediție îngrijită de Dorli Blaga, studiu introductiv de Al. Tănase, Editura Minerva, București, 1985, p. 92. 49 Idem, Despre gândirea magică, ed. cit., p. 59. 50 Idem, Orizont și stil în Trilogia culturii, cuvânt înainte de Dumitru Ghișe, Editura pentru Literatură Universală, București, 1969, p. 20. 140 Mihai Ardelean 14 În cadrul noologiei abisale, un altfel de psihologie abisală a inconștientului, pe care voia s-o întemeieze Blaga, în volumul de deschidere a Trilogiei Culturii, Orizont și Stil, autorul, în afara structurilor psihice atribuite inconștientului, „stări afective, trăiri, imagini”, își propune să admită „și structuri spirituale [...] ( de ex. funcții categoriale cu totul specifice)”51. Funcțiile categoriale cu rol modelator, aparținând unei „categoriologii abisale”52, deosebit organizate față de cele ale conștientului, cuprind orizonturile spațial și temporal, accentele axiologice, atitudinile anabasice, catabasice și neutre, înclinările formative. Pentru Blaga inconștientul cuprinde alte niveluri de realitate, „orizonturi” corespondente unui tărâm magic: „[...] în inconștientul nostru subzistă, stăruitoare și inalterabile, anume secrete orizonturi, negrăite accente, și puternice atitudini, de care conștiința se resimte în fiecare moment, dar care izbucnesc luând formă concentrată de gheizer, cu deosebire în creația spirituală. Prin ceea ce e în stare să trădeze sub acest unghi, creația spirituală cere favoarea întregei noastre atenții. Există în inconștient o magmă rămasă încă neghicită, o magmă de atitudini și de moduri de a reacționa după o logică, alta dar nu mai puțin tare decât a conștiinței, un ritm interior, consolidat într-un fel de tainic simțământ al destinului, un apetit primar de forme, o efervescență a închipuirii dătătoare de sens, adică un mănunchi de inițiative de o putere spărgătoare de stavili ca a semințelor și de o exuberanță năvalnică, precum a larvelor sau a vieții embrionare. Toate aceste atitudini, orizonturi, accente, inițiative răzbat în pofida presiunii, ce-o exercită conștiința asupra lor, ca de sub humă, în lumina de deasupra”53. „«Matricea stilistică» figurează [...],cu ascunsa ei față, printre acele complicate momente și dispozitive secrete, prin care inconștientul administrează conștiința, neștiut din partea acesteia”54. Din acest inconștient a resimțit poetul-filosof cum ajung și se manifestă tainele nebănuitelor orizonturi, care îi dau și-i mențin plăsmuitorului de cultură demnitatea ontologică, în confruntarea sa cu eternul mister al creației. Deoarece Lucian Blaga a știut de timpuriu, de când și-a intuit destinul de creator de geniu, că „adâncimile transcend raționalul”55. 51 Ibidem, p. 21. 52 Idem, Opere, vol. I, ed. cit., Cronologie, p. CXXIV. 53 Idem, Orizont și stil în Trilogia culturii, ed. cit., p. 32. 54 Ibidem, p. 107. 55 Idem, Aforisme, Humanitas SA, https://books.google.ro/books?id=uin9AwAAQBAJ&pg =PT148&lpg=PT148&dq=adâncimile+transcend+raționalul”&source=bl&ots=9Wbf2yzVmX &sig=sLkFClEWhttps://, 12 oct. 2011. FIGURA TATĂLUI ÎN SOCIETATEA ROMÂNEASCĂ : LEGITIM SAU ILEGITIM?* ILINCA BĂLAȘ În absența tatălui de astăzi, singura certitudine este necesitatea de a continua să discutăm despre el și să-l căutăm* 1 The Figure of the Father in the Romanian Society - Legitimate or Illegitimate? Being in a period of decline and dire fragility, after having composed itself with difficulty as a cultural construct along history, and after having opposed itself against the supremacy of instincts, the figure of the father is the main topic of the movie ”Illegitimate” by Adrian Sitaru, and a dominant figure in the Romanian society, still patriarchal. Underlining the archetypal characteristics of the Father, which relate to power, masculinity, authority, and especially the shadowy sides of him, the story in the movie brings to the surface the psychic phenomenon of the need for renewing the obsolete and rigid aspect of the archetypal paternal figure. This regeneration can only be achieved as part of a comprehensive process of inner transformation, which only the experience of a profound, existential crisis could trigger. Considering that the Father Archetype is a part of ourselves, and one of the two basic pillars of our personality, together with the Mother Archetype, the story of searching for it inside us, and of rebalancing its excesses and shortcomings is actually the story of each and every one of us. Key-words: the Father Archetype, the father complex, inner transformation, illegitimate, sibling incest. Societatea românească, ca orice societate profund patriarhală, se construiește în jurul figurii puternice și impozante a tatălui. Atât conștientul colectiv românesc, cât și inconștientul sunt dominate de atributele arhetipale ale Tatălui, fie sub forma lor luminoasă de ordine, autoritate, lege, realitate, fie sub forma lor tenebroasă de tiranie, rigiditate, distructivitate. În termeni freudieni, prin intermediul mamei copilul descoperă plăcerea, iar prin intermediul tatălui descoperă realitatea, principiul plăcerii și cel a realității fiind cele două principii călăuzitoare ale vieții noastre. Principiul plăcerii descoperit în relația diadică cu mama este responsabil de primul stadiu al dezvoltării noastre psihice, cel simbiotic, dominat de impulsul și necesitatea satisfacerii imediate a nevoilor și dorințelor. Intervenția tatălui, prin medierea realității, aduce capacitatea de conținere a pulsiunilor, control și amânare caracteristice celui de-al doilea stadiu de dezvoltare a omului, în triadă2. * Articolul analizează figura tatălui în societatea românească pornind de la filmul „Ilegitim” în regia lui Adrian Sitaru. 1 Luigi Zoja, Tatăl, București, Editura Trei, 2014, p. 383. 2 Ibid., p. 326. Cercetări filosofico-psihologice, anul VIII, nr. 2, p. 141-152, București, 2016 142 Ilinca Bălaș 2 Dacă principiul plăcerii se află în directă legătură cu erosul, canalizând energia psihică către faptul de a fi în viață, a iubi, a simți, lucruri pe care copilul le descoperă prin intermediul mamei (dispariția plăcerii, numită anhedonie, fiind unul dintre simptomele depresiei, care poate fi pus în legătură cu deficitul de simbioză), în schimb relaționarea cu tatăl și clădirea, în psihicul propriu, a unei imagini corect conturate a tatălui are consecințe asupra modului în care omul se raportează la realitate, numită, în termeni clinici, testarea realității, una dintre funcțiile esențiale ale eului concretizată în capacitatea de a diferenția sinele de non-sine3. Așadar, actul de diferențiere și de separare pe care îl îndeplinește tatăl în relația cu copilul este profund structurant. În momentul în care funcția de testare a realității este alterată, ne aflăm deja cu un pas pe teritoriul psihopatologiei severe. Psihoza nu este altceva decât o dizolvare a identității în fuziune sau o punere în act a dorinței de reîntoarcere în uterul matern. Arhetipul Tatălui are o importanță deosebită în structura identitară a omului întrucât separă copilul de mamă și îl introduce în lume. El este al treilea, intrusul, cel care îndeplinește ultimul act al nașterii, separarea psihică de mamă concretizată ulterior în capacitatea omului de a fi singur4. Apariția tatălui în viața copilului are loc, inițial, prin intermediul mamei, iar întâlnirea cu copilul se face printr-un proces de mediere și metabolizare de către mamă. De altfel, dacă ne uităm la mitologie, în cosmogonia greacă, Gaia - zeița primordială -este cea care îi dă naștere lui Uranus - principiul masculin elementar și primul tată din mitologia greacă. Prin intermediul tatălui, psihicul se restructurează de la o constelație simbiotică, în diadă, la una triangulară, ceea ce reprezintă baza psihică a relațiilor noastre ulterioare, mai ales a relației de cuplu, determinând și rolurile psihice pe care le vom asuma în viață numite în analiza tranzacțională stările eului5 (copil, părinte, adult). Arhetipul Tatălui, ca orice arhetip, are o structură bipolară, sau, cu alte cuvinte, un pol pozitiv și unul negativ. În polul său pozitiv, arhetipul Tatălui reprezintă predispoziția ancestrală către ordine, structură, lege, reprezintă puterea, protecția, puntea către cultură și societate. De asemenea, simbolic, el trimite la figura paternă divină, iar Robert Moore arată faptul că acest arhetip se apropie de manifestarea lui Dumnezeu în forma Sa masculină în interiorul fiecărui bărbat6. Tatăl reprezintă, așadar, imaginea lui Dumnezeu din psihismul masculin, căruia îi corespunde, în planul realității, imaginea colectivă a lui Dumnezeu. Iar imaginea paternă este cea a lui Dumnezeu din Vechiul Testament, bun și teribil7, spre deosebire de cea care se conturează în Noul Testament, în care fiul se ridică aproape la poziția de egalitate cu Tatăl. Din punctul de vedere al lui Robert Moore, figura paternă are două atribute fundamentale: principiul fertilizării și cel al binecuvântării8. 3 Otto Kernberg, Tulburări grave ale personalității, București, Editura Trei, 2014, p. 50. 4 Winnicott, Natura umană, București, Editura Trei, 2015. 5 Eric Berne, Ce spui după Buna ziua? Psihologia destinului uman, București, Editura Trei, 2006, p. 36. 6 Figura paternă o regăsim ca parte a arhetipului Regelui, in Robert Moore, Douglas Gilette, Rege, Războinic, Magician, Amant, București, Editura Daksha, 2008, p. 79. 7 Luigi Zoja, op. cit., p. 333. 8 Robert Moore, Douglas Gilette, Rege, Războinic, Magician, Amant, București, Editura Daksha, 2008, p. 79. 3 Figura Tatălui în societatea românească: legitim sau Ilegitim? 143 Primul este legat de partea generativă și creativă a masculinității, iar cel de-al doilea se referă la la o acțiune psihologică și spirituală al cărui efect este vindecarea și refacerea întregului9. Binecuvântarea este o nevoie arhetipală atât a copilului, cât și a tatălui însuși10: ea înseamnă validare, dar și o recunoaștere a separării copilului de părinți și înțelegerea faptului că acesta își va continua viața urmându-și propriul drum. Aspectul negativ al arhetipului patern sau umbra Tatălui poate însemna, pe de-o parte un deficit, ca de exemplu absența sau neimplicarea figurii paterne (tatăl șters, neimplicat), sau o slăbiciune a caracteristicilor acestuia cu consecințe considerabile asupra psihicului fiicei (stimă de sine scăzută) sau a fiului (probleme de identitate), putând duce la destrămarea familiei, haos sau inversarea rolurilor (mama falică). Pe de altă parte, umbra arhetipului Tatălui poate însemna un exces în sensul exacerbării autorității și a controlului, a unui exces de putere virând spre tiranie, inflexibilitate, strictețe. Filmul Ilegitim gravitează în jurul figurii tatălui patriarhal, detronat din rolul său vetust și forțat la schimbare și conștientizare. Însă acesta poate fi văzut totodată și ca o figură psihică interioară a cărei erodare lentă ridică problema unei regenerări și a unei restructurări lăuntrice. Filmul se deschide cu o scenă semnificativă, în care întreaga familie este reunită în jurul mesei, moment emblematic pentru cultura românească. Tatăl se află în deplinătatea rolului său patriarhal: este stâlpul familiei, emană forță și autoritate, este centrat pe rațiune și Cuvânt, abordând, în discursul său cu tente narcisice, teme filosofice precum Timpul, valoarea vieții, nașterea Universului, locul omului în lume. Interacțiunea cu ceilalți se face prin intermediul personei, a măștii cu care putem simți cât de mult se identifică, fiindcă se degajă în atmosfera familială o lipsă de autenticitate a tatălui și o lipsă de auto-cunoaștere. Acest tată pământean este purtătorul proiecției imaginii arhetipale a Tatălui. Este aproape perceptibilă emanația numinoasă a ființei sale pe care cei aflați în jurul său la masă o resimt sub forma unei fascinații în care se împletesc aproape în egală măsură atracția și respingerea, iubirea și ura, submisivitatea și revolta. Natura duală a arhetipului o regăsim în ambivalența pe care trăirea acestuia o provoacă aproape întotdeauna. Un alt element interesant este faptul că tatăl este doctor, așadar un salvator - iată o altă temă arhetipală, pe care însă nu o voi dezvolta aici. Un tată salvator pus în slujba salvării vieții în general, dar și a vieții fragede a pruncilor încă nenăscuți, întrucât aflăm din prima scenă a filmului că el a fost unul dintre medicii care au asigurat buna funcționare a Decretului 770/1966 prin care se interziceau întreruperile de sarcină în vremea comunismului. Dezvăluirea acestui secret al tatălui creează un conflict major între el și copiii săi, un conflict care se dezvoltă în plan ideatic, moral, dar care are rădăcini adânci în plan psihologic. Pe lângă prezența copleșitoare și dominatoare a tatălui în carne și oase -doctorul Victor Anghelescu, scena de deschidere a filmului se remarcă printr-o absență la fel de copleșitoare, cea a mamei, despre care aflăm pe parcursul filmului că a murit, lăsându-și în urmă soțul și cei patru copii, doi băieți și două fete. Dacă din punct de vedere simbolic tatăl poate fi asociat cu spiritul, atunci mama este suflet, iar lipsa 9 Ibid., p. 94. 10 Luigi Zoja, op. cit., p. 343 144 Ilinca Bălaș 4 mamei din familie înseamnă o lipsă a iubirii, pe care Sașa, fiica cea mică, o resimte din plin și reușește să o exprime. Locul mamei în cadrul constelației familiale pare a fi preluat de fiica cea mare, pe nume Gilda. Prin faciesul său depresiv, submisivitatea față de tată și autoritatea față de ceilați doi frați și față de sora mai mică, Gilda dă impresia unui substitut autentic al unei feminități oprimate - precum cea a mamei sale - care sfârșește prin a se stinge lent și dureros. Gilda este un exemplu de copil parentificat care inversează fluxul transgenerațional, fiind pusă în rolul de mamă și soție, rol care o strivește și o depersonalizează. Nu știm dacă a fost presată în acest rol de tatăl autoritar, sau dacă ea însăși l-a preluat introiectându-și mama pierdută și identificându-se cu ea pentru a o menține în viață. Întrebată de sora ei mai mică dacă crede că este un om iubit, aceasta răspunde că da, este iubită de Dumnezeu. Iată, figura paternă și cea divină se suprapun, iar miza reînnoirii imaginii colective a tatălui este una transcendentă, fiind de fapt cea a transformării concepției colective despre Dumnezeu11. Conflictul care izbucnește în scena de la începtului filmului aduce în prim plan câteva elemente aflate în umbra figurii paterne, și anume: autoritatea discreționară și rigidă (Victor Anghelescu nu acceptă să fie contrazis de copiii săi sau chestionat asupra unor subiecte delicate precum cel al avorturilor), agresivitatea față de copii (de câteva ori încearcă să îi lovească pe cei doi băieți), umilirea și jignirea acestora (pe fiul cel mare îl face „prost”, „cretinoid”, afirmând că îi pare rău că este fiul său, iar celorlați le spune „demenților”), abuzul fizic și emoțional, infantilizarea ca strategie de manipulare și control a acestora, amenințările. Dar ce anume stârnește umbra paternă? Triggerul este contestarea autorității sale morale, în urma dezvăluirii făcute de fiul său cel mare, Cosma. Acesta a aflat de la prietena sa jurnalistă că tatăl său se află pe lista medicilor care au denunțat femeile care făceau întreruperi de sarcină ilegale pe vremea comunismului. Însă conflictul se extinde, insidios, culminând cu o altă dezvăluire șocantă făcută de data asta de tată, și anume că cei doi copii mici, gemenii Sașa și Romeo sunt rodul unei sarcini nedorite. Urmează înfruntarea fizică, încăierarea tatălui cu fiul cel mare și apoi plecarea tatălui. Tatăl pleacă lăsând în urma sa derută, haos, furie, frustrare și o grămadă de întrebări fără răspuns. Ce înseamnă plecarea tatălui? Pe de-o parte, o ieșire dintr-un rol înghețat, consacrat, învechit. Pe de altă parte, începutul unei căutări... care scoate la iveală un mare adevăr... tatăl nu este dat, el trebuie căutat, descoperit: „[...] tatăl nu este ceva disponibil. Cine și-l dorește trebuie să-l caute; iar cine vrea să fie tată trebuie să se implice într-o căutare”11 12. Așadar, putem înțelege că până în momentul rupturii, tatăl, doctorul Victor Anghelescu, a funcționat inerțial, identificându-se cu figura colectivă a tatălui patriarhal - o figură uzată, anchilozată, cu frecvente izbucniri ale umbrei - iar odată cu retragerea sa din acest rol, începe căutarea și asumarea adevăratei paternități, cea care întregește, vindecă și binecuvântează. Astfel, ambele părți, atât copiii cât și tatăl se angajează în această căutare, în jurul căreia se dezvoltă țesătura epică a filmului. Ca orice căutare, ea are o dimensiune profund interioară, fiindcă adevărata miză este accesarea figurii interioare a tatălui. 11 Marie-Louise von Franz, Psihoterapie, București, Editura Herald, 2013, p. 281. 12 Ibid., p. 380. 5 Figura Tatălui în societatea românească: legitim sau Ilegitim? 145 Orice adevăr, sistem, rol sau simbol supuse uzurii timpului sfârșesc prin a se rigidiza și a îmbătrâni, moment în care psihologia jungiană ne arată că este nevoie de o transformare și o reînnoire, iar germenii acesteia se ivesc întâi mai timid, apoi tot mai pregnant până când ajung să opereze o adevărată răsturnare și basculare către polul opus, aflat în inconștient. La nivelul vieții personale, această transformare radicală are loc la perioada vârstei de mijloc, prin procesul numit de Jung enantiodromie13, în cadrul căruia valorile și principiile din prima jumătate a vieții se inversează și sunt înlocuite de pandantul lor inconștient. La nivel colectiv, ea are loc prin regenerarea arhetipurilor, a simbolurilor și a atitudinilor colective care au îmbătrânit prea mult și au devenit o posesie a conștientului14, pierzându-și astfel înțelesul profund, ancestral, devenind simple automatisme. Ruperea acestui cerc vicios are o importanță deosebită pentru psihicul colectiv din care se hrănește și în care respiră și psihicul nostru individual. Regenerarea unei figuri colective va duce la o reașezare în interiorul sufletului nostru a figurii respective pe baze mai proaspete și la o energizare a acesteia. Cum arată lumea tatălui patriarhal în societatea românească așa cum este ea zugrăvită în film? O lume rigidă, închisă, clădită pe autoritate și control, dominată de frică, inhibiție, agresivitate reprimată sau, care, dimpotrivă, izbucnește necontrolat, lipsa sentimentelor și a comunicării, lipsa relației (izvorând din lipsa figurii materne). Figura tatălui patriarhal este uzată, sclerotică, colapsând odată cu plecarea acestuia. În urma sa rămâne un mare gol, care va fi umplut cu o nouă viață ce tocmai a fost concepută: fiica doctorului Anghelescu află că este însărcinată cu fratele său geamăn. Conflictul care a declanșat plecarea tatălui - faptul că, pe vremea lui Ceaușescu, acesta a împiedicat avorturile prin denunțuri repetate - reintră în scenă cu o forță devastatoare: copilul provenit din relația fraternă incestuoasă va fi sau nu păstrat ? Însă, dincolo de aspectul exterior al tatălui, ne putem gândi la acesta și ca la o figură interioară, ancorată în stratul inconștientului colectiv la care psihicul personal este profund legat. În calitate de structură internă a psihicului, figura tatălui are patru ramificații extrem de importante, pe care Andrew Samuels le detaliază în cartea sa intitulată The Father: prima se referă la problematica autorității personale și sociale, a doua la evoluția idealurilor și a valorilor, la dezvoltarea sexualității și a identității psihosexuale și a patra la rolul social și cultural15. Cum este trăit, în interior, tatăl patriarhal? Care este configurația psihică în care el funcționează? În primul rând, în interiorul psihicului, figura tatălui apare sub forma unui complex patern care are un nucleu arhetipal și o textură încărcată afectiv. În cazul filmului, avem de-a face cu un complex patern puternic infuzat arhetipal, care a luat în 13 „Trecerea unui lucru în opusul său. [...] prin enantiodromie, eu înțeleg apariția contrariului din inconștient, și anume în ordine temporală. Acest fenomen caracteristic are loc aproape peste tot unde domină o direcție extrem de unilaterală a vieții conștiente, astfel că în timp se formează o poziție opusă inconștientă, la fel de puternică, care se exteriorizează la început prin inhibarea activității conștiente, iar mai târziu prin schimbarea direcției conștiente.”, C.G. Jung, Descrierea tipurilor psihologice, București, Editura Anima, 1994, p. 139-141. 14 Marie-Louise von Franz, Pisica, București, Editura Nemira, 2016, p. 27. 15 Andrew Samuels, The Father, contemporary jungian perspectives, New York, New York University Press, 1986, p. 25. 146 Ilinca Bălaș 6 posesie psihicul și se manifestă preponderent sub forma puterii și a autorității. De altfel, unul dintre copii îi reproșează că prin faptele sale de pe vremea comunismului pretinde a fi Victor-Dumnezeu, ceea ce ne arată măsura inflației psihice cu care avem de-a face. Afectele atașate complexului patern sunt mai degrabă negative: furie, frustare, iar comportamentul este de tip agresiv, impulsiv. Idealurile și valorile nu sunt individuale, ci colective, asimilate prin identificarea tatălui cu persona, cu rolul social și cultural, cel de medic care apără nediscriminatoriu principiul vieții, neținând cont de suferința pe care în anumite situații aducerea pe lume a unui copil nedorit o poate provoca. Astfel, principiul masculin al logosului își dovedește unilateralitatea, lipsind contactul cu emoțiile, cu latura afectivă. Ne putem întreba dacă nu cumva prevalența rațiunii și a principiilor morale și filosofice pe care doctorul Anghelescu le slujește nu reprezintă de fapt o compensare a unui imens gol afectiv interior, fiind un mecanism de apărare împotriva acestui pustiu sufletesc pe care începem să îl întrezărim. Confruntarea cu tatăl înseamnă, în plan interior, contestarea principiilor și valorilor acestuia, iar plecarea sa permite eliberarea scenei psihice de tot ceea ce este fals și inadecvat, deschizând drumul căutării propriului adevăr lăuntric. Pentru a fi asimilate de eu, valorile și principiile Supraeului (ale tatălui) trebuie să fie simțite și trăite, nu doar introiectate din planul colectiv. La nivelul identității sexuale, constelația psihică dominată de figura paternă nu permite trăirea deplină a unio-ului între feminin și masculin, iubirea dintre fratele și sora geamănă fiind ținută ascunsă și secretă, deși fratele, Romeo afirmă că pentru el iubirea lor este ceva frumos și natural, considerând cuvântul incest un cuvânt urât, străin de experiența lor personală. Complexul matern pare mai degrabă unul negativ, constelat în jurul absenței mamei, dar și a unei indisponibilități emoționale a acesteia pe care o deducem din evocarea lipsei de iubire care a marcat familia Anghelescu, unită doar în jurul spiritului patern autoritar. Feminitatea este inhibată, inexpresivă, sufocată de dominanța masculină, iar fiica mică Sașa, absolventă de filosofie, pasionată de idei, de valori și moralitate este posedată de un animus puternic, grefat pe figura tatălui. Nevoia reînnoirii se face simțită și pe acest plan, nu degeaba Sașa rămâne însărcinată, fiind chemată de destin să preia problema maternității. Așadar, tatăl interior este o instanță cu o autoritate excesivă, inflexibilă, împietrită, sufocând fluxul iubirii și menținând supremația unor valori false, introiectate din valorile sociale comune, dar în dezacord cu Sinele. Este o structură psihică care are la rândul său nevoie de o reînnoire. Revenind la figura extrapsihică a tatălui, pentru a înțelege mai bine mizele destrămării imaginii tatălui tradițional, trebuie amintit că acesta este un proces care a început în societatea occidentală cu mult înainte de a se face simțit și în cadrul societății românești, dintotdeauna ușor retrograde. Declinul tatălui este cât se poate de destabilizator pentru psihismul uman - dispariția tatălui este văzută ca un colaps psihologic16 - mai ales fiindcă acesta reprezintă mai degrabă un principiu psihologic decât unul biologic, fiind înrădăcinat în cultură și nu în natură, așadar clădit din greu, de-a 16 Luigi Zoja, op. cit., p. 315. 7 Figura Tatălui în societatea românească: legitim sau Ilegitim? 147 lungul istoriei, cu salturi și recăderi, victorii și înfrângeri. Scindarea17 interioară profundă a psihicului masculin între bărbatul prepatern ancorat în instinct și tatăl ca nucleu al familiei, ancorat în cultura pe care el însuși a creat-o l-a însoțit mereu pe acesta, fiind sursa permanentă a decăderii sale și a riscului regresării la condiția de animalitate. Destrămarea figurii tatălui patriarhal lasă în urmă un mare gol, dar și o mare posibilitate, pe care filmul Ilegitim ne-o supune atenției. Absența sau dispariția tatălui comportă două mari riscuri, discutate, pe alocuri, de Luigi Zoja în cartea sa Tatăl: pe de-o parte riscul de regresie la condiția diadică originală prepaternă, bazată pe satisfacerea imediată a nevoilor și dominată de principiul matern al plăcerii. Vedem peste tot în jur astfel de atitudini, iar consumismul epocii contemporane este consecința acestei regresii, odată cu dispariția spiritului patern care aduce capacitatea de auto-conținere, control și amânare. De altfel, personajul feminin principal al filmului, Sașa, este ea însăși într-o ușoară formă de regresie după plecarea tatălui, aruncându-se într-un episod de abuz de alcool și droguri. Alcoolismul ascunde întotdeauna o problematică a abandonului18, ne arată Marie-Louise von Franz, iar în cazul personajului nostru avem un dublu abandon, matern și patern. Pe de altă parte, declinul figurii paterne patriarhale aduce cu sine riscul unei confuzii identitare și al construirii figurii tatălui pe cea familiară și accesibilă a mamei. Și acest fenomen este destul de răspândit: observăm tați în jurul nostru care în loc să asume rolul celui de-al treilea, cel care desprinde copilul de mamă, refac la rândul lor diada cu copilul, sufocând orice șansă de autonomizare și de separare a acestuia. Este posibil ca acești tați să nu fie desprinși, la rândul lor de mamă, și astfel să continue propria problematică de viață în relația cu copilul. Numit tatăl stadiului primar19, acest tip de tată matern, axat pe hrănire și pe îngrijire (atribute fundamental și arhetipal materne) reprezintă o fanstasmă culturală20, necorespunzând ambivalenței structurale a bărbatului și a masculinului, așa cum este ea ilustrată de imaginea lui Iahve, ca Dumnezeu bun și teribil21. În plus, imitând modelul matern, acest tip de tată simbiotic modern eludează una dintre principalele funcții ale paternității, și anume introducerea copilului în lume și crearea unei relații a acestuia cu societatea. Astfel, dintr-o figură - e drept contradictorie și ambivalentă, dar esențialmente complexă, tatăl rămâne o reduplicare a mamei, o imitație slab întemeiată întrucât îi lipsește tocmai baza instinctuală, știm bine că nu există un echivalent patern al instinctului matern, de aceea tatăl este o construcție culturală și nu una naturală22. Acest tată nu își mai murdărește mâinile23 cu partea urâtă a lucrurilor, nu mai este bun și teribil, așa cum ar trebui să fie, 17 Luigi Zoja se referă la cele două identități masculine: tatăl și bărbatul care donează spermă, în Luigi Zoja, op. cit.., p. 385. 18 Marie-Louise von Franz, Pisica, București, Editura Nemira 2016, p. 33. 19 Luigi Zoja, op. cit., p. 332. 20 Ibid. 21 Ibid., p. 333. 22 Ibid., p. 29. 23 Ibid., p. 332. 148 Ilinca Bălaș 8 ci doar bun, este cumva aseptizat, ceea ce afectează conectarea copilului la realitatea înconjurătoare, menținându-l într-o viziune infantilă și unilaterală asupra lumii. Se pare că marea problemă a tatălui în ziua de azi este că nu-și (mai) găsește locul și nu își cunoaște identitatea, pendulând între vechiul rol patriarhal inadecvat și o imitare a rolului matern. Iar în acest punct, filmul Ilegitim, după ce ne familiarizează cu figura tatălui patriarhal ajunsă la punctul său de apogeu și declin în care funcționează prin prisma elementelor de umbră, deschide posibilitatea ca ceva să se întâmple odată cu plecarea tatălui. Dar înainte de ordine trebuie să fie haos. Plecarea tatălui scoate la iveală, pe rând, disfuncționalitățile îngropate sub armura autorității: lipsa de iubire pe care o numește Sașa, incestul fratern, confuzia de rol și de identitate a fiecăruia dintre membrii familiei, reîntoarcerea către trecut. Însă, mai mult decât orice, golul produs de plecarea tatălui duce la transformare, este athanorul în care se petrece transformarea. Transformarea poate fi precedată de două tipuri de contexte fie de o criză (este cazul din film), fie de o lungă perioadă de stagnare, numită fază de depresie24 în care are loc pierderea sufletului necesară regenerării ființei. Această perioadă de depresie este reprezentată de imaginea 7 din opera alchimică Rosarium, care îi înfățișează pe rege și pe regină îmbrățișați într-un sicriu, cu sufletul care se îndepărtează de ei. În golul lăsat de plecarea tatălui, un nou suflet se plămădește, însă și acesta este supus problematicii familiei legată de viață sau moarte, întrucât primul gând al mamei este de a renunța la sarcină. Un conflict interior cu încărcătură transgenerațională, fiica retrăind dilema mamei, urmată de aceeași decizie în favoarea vieții. Tatăl, ca apărător înfocat al vieții, este chemat să recunoască această nouă formă de viață care urmează să apară sfidând cel mai cutremurător dintre tabuurile omenirii, cel al incestului. Însă, până la recunoașterea și binecuvântarea Tatălui, este nevoie de decizia mamei, ea însăși cândva obiect al unei astfel de decizii. După cum spuneam, plecarea tatălui înseamnă începutul căutării, atât în trecut, cât și în viitor. În ceea ce privește incestul fratern, din punctul meu de vedere, el trebuie privit în mod simbolic, ca o reuniune a opuselor ce face posibil procesul de individuare și nu ca o deviație terifiantă. Jung arată faptul că incestul simbolizează unirea cu propria ființă, individuația sau realizarea Sinelui25. Așa cum îl regăsim în mitologie, basme, în vise sau în alte producții ale inconștientului, el este o metaforă a creșterii interioare și a asimilării contrariilor. De altfel, lăsând la o parte contextul social și cultural care îl face să fie un tabu, în film, cei doi frați îl trăiesc ca pe o împlinire și ca pe o iubire înflorită dintr-o lipsă fundamentală a iubirii materne și paterne. Aflăm pe parcursul filmului că cei doi sunt gemeni, ceea ce ne poate duce cu gândul la incest ca la o reîntregire, mai degrabă decât la o perversiune. De altfel, singura scenă care înfățișează un act sexual dintre cei doi nu are nimic repulsiv, nimic profanator, ci este în egală măsură intimă și tandră, dând impresia de simbioză perfectă. Trăit până atunci în mod clandestin, sarcina îl face să iasă la suprafață și să se impună ca adevăr al familiei, un adevăr care reunește și reîntregește familia, la fel cum unește opuse scindate în interiorul ființei. 24 Murray Stein, Transformation, emergence of the Self, Texas University Press, 2005, p. 87. 25 C.G. Jung, Opere Complete 16, Practica Psihoterapiei, București, Editura Trei, 2013. p. 244. 9 Figura Tatălui în societatea românească: legitim sau Ilegitim? 149 După plecarea tatălui, locul lăsat liber de acesta în familie este preluat de fiul cel mare, Cosma, care este și catalizator al celor mai mari reproșuri și a celei mai mari furii a tatălui. Întotdeauna primul născut este purtătorul proiecției narcisice a părinților, punându-se implicit asupra sa cele mai mari presiuni de reușită. De asemenea, teoria psihanalitică ne arată că în constelația oedipiană, fiul este cel care dorește detronarea tatălui pentru a-i lua locul alături de mamă, ceea ce explică rivalitatea și animozitatea profundă dintre cei doi, furia fiind o expresie a energiei psihice, a libidoului care circulă între acești doi poli de putere. După o vreme, în absența tatălui iese la suprafață secretul sarcinii lui Sașa, iar ea împreună cu Cosma se duc să îl caute pe tată pentru a-i cere ajutorul. Sigur, nu este vorba de un ajutor material, ci afectiv, exact din sfera inaccesibilă acestui tată care nu este deloc în contact cu emoționalitatea sa. I se cere exact ceea ce el nu poate da, însă această nouă provocare este un alt impuls al transformării. Nu știm când s-a produs scindarea interioară a tatălui, ruperea de latura sa afectivă, sau pierderea sufletului, a animei, în termeni jungieni, dacă s-a întâmplat odată cu moartea soției sau poate cu mult înainte, poate ea însăși a trăit vreme îndelungată în această dictatură a tatălui patriarhal, nu știm, însă putem intui că așa a fost. Marie Louise von Franz explică foarte frumos nevoia de detașare emoțională a bărbatului, dar și riscurile inerente acesteia: „capacitatea de a se detașa de propriile sentimente e esențială în viața unui bărbat, fiindcă el trebuie să aibă un punct de vedere rece, științific, obiectiv. Însă dacă nu se raportează la anima și nu încearcă să înfrunte problema erosului, își divizează sufletul. [.] Dar dacă bărbații vor să-și continue dezvoltarea - la fel cum femeile trebuie să învețe să participe la lumea bărbaților, devenind mai obiective și mai puțin personale - , vor trebui să facă gestul contrar și să-și ia mai în serios sentimentele și problemele de eros. Faptul că trebuie să ne integrăm cealaltă latură - cea nedezvoltată - face inevitabil parte din dezvoltarea umană, iar dacă nu o facem de bunăvoie, se va întâmpla împotriva voinței noastre”26. Cazul doctorului Anghelescu este tipic pentru modul cum integrarea laturii slab dezvoltate se poate face împotriva propriei voințe, cu forțarea tuturor limitelor personale, ducând, în final, la o adevărată renaștere psihică a persoanei. Însă, înainte de renaștere are loc dezintegrarea. Scena în care Sașa și Cosma îi spun tatălui despre sarcină este cutremurătoare prin agresivitatea și furia pe care le scoate la iveală, mai ales pe palierul relației tată - fiu. Iată câteva replici semnificative ale tatălui: „cum s-a întâmplat așa ceva ? V-am educat.”; „Cum să rămâi însărcinată cu fratele geamăn, ca intelectual ?”. Implicit, se subînțelege că tatăl admite tendința naturală a incestului, căreia trebuie să i se opună educația prin cenzurile sale. Rolul de a educa, de a civiliza revine tatălui, iar incestul fratern ar putea fi o dovadă că acest rol nu a fost îndeplinit cum trebuie. În această replică putem vedea însă și mecanismul defensiv al intelectualizării, prin care tatăl se apără de afectul puternic resimțit. Apoi acesta începe să îl bată pe Cosma spunându-i „ieși din viața mea, nemernicule, vreți să mă omorâți ?”. Într-adevăr, doctorul Anghelescu intuiește foarte bine voința copiilor de a-l omorî, fiind vorba, bineînțeles, de 26 M.-L. von Franz, Problema Puer Aeternus, București, Editura Nemira, 2016, p. 125 - 126. 150 Ilinca Bălaș 10 o moarte simbolică, de moartea acelei părți învechite și alterate a arhetipului patern, de partea întunecată, agresivă și distrugătoare, de o moarte care precede transformarea și o face posibilă. La un anumit stadiu al dezvoltării, este nevoie ca fiul să-și „omoare” tatăl pentru a se elibera de influența dominatoare și autoritară a acestuia și a-și continua viața pe propriul drum. Iată ce spune Erich Neumann: „without the murder of the «father» no development of consciousness and personality is possible”27. Scena continuă cu replica: „Eu nu mai sunt tatăl tău, pleacă!”. Abdicarea conștientă din acest rol trăit până atunci doar prin configurația sa colectivă, fără o asimilare în interiorul ființei și o conectare la exeriența personală de a fi tată, deschide calea înțelegerii adevăratei paternități. A fi tată înseamnă decizie și voință, înseamnă asumarea responsabilității față de o altă ființă, în mod voit, nu din instinct28. Iar replica fiului cel mare este la fel de devastatoare: „Tu nu mai ești tatăl meu. Ea avea nevoie de tine, eu aveam nevoie de tine, noi toți aveam nevoie de tine și te-ai comportat ca ultimul animal, că nu ești om”. Pe de-o parte, vorbele lui Cosma ne atrag atenția asupra regresiei figurii paterne către masculinitatea primară ancorată în instincte și dominată de agresivitate: dizolvarea figurii culturale a tatălui și întoarcerea la masculul feroce, capabil să-și atace și să-și omoare copiii. Riscul regresiei la condiția prepaternă este mereu prezent în fiecare bărbat, având în vedere natura duală a masculinității despre care am pomenit mai devreme. Cu toate acestea, după părerea mea, nu trebuie neglijat aspectul benefic al acestui abandon patern: tatăl care-și părăsește copiii, care îi lasă singuri în clipele cele mai grele ne amintește, inevitabil, de strigătul lui Iisus de pe cruce către Tatăl său ceresc: Eli, Eli, lama sabahtani? Dumnezeul Meu, Dumnezeul Meu, pentru ce M-ai părăsit?29 Părăsirea copiilor de către tată este în fond un act sanogen. Dacă una dintre funcțiile psihologice ale tatălui este desprinderea copilului de mamă, tatăl trebuie să ducă până la capăt actul de separare și să îl aplice și relației sale cu copilul, chiar dacă aceasta nu este simbiotică. Prin experiența singurătății putem crește cu adevărat și deveni adulți. Este o lecție dureroasă, pe care o învățăm de la tată. Însă nu doar copilul învață de la tată, ci și tatăl de la copil, acesta având la rândul său nevoie de copil pentru propria dezvoltare și transformare. Agresivitatea fiilor, contestarea lor, strigătul disperat după iubire și ajutor, golul rămas după despărțirea de ei, vinovăția, inevitabila îndoială de sine participă la procesul de fermentație interioară care precede transformarea tatălui, sau, mai precis, nașterea tatălui. Nu știm exact ce se întâmplă după „uciderea” simbolică a tatălui, însă cu siguranță are loc o transformare profundă a figurii paterne. Scena finală a filmului, în simetrie cu cea inițială, ne arată familia reunită în jurul aceleiași mese, pe care, de data aceasta, pâlpâie o lumânare, simbol al conștiinței, al adevărului, dar mai ales al binecuvântării. Tatăl s-a conectat cu esența profundă a paternității care înseamnă capacitatea de a binecuvânta, aducând astfel recunoaștere, vindecare și reîntregire. 27 Erich Neumann, The Origins and History of consciousness, Princeton University Press, 2014, p. 184. 28 Luigi Zoja, op. cit., p. 30. 29 Matei 27:46. 11 Figura Tatălui în societatea românească: legitim sau Ilegitim? 151 Vorbele sale de la final reiau întreaga experiență trăită recunoscându-i natura contradictorie și paradoxală: Ziceam că între viață și moarte nu există decât un singur lucru, timpul. [...] Eu zic că accidentele sunt ceva bun, ceva pozitiv, ele ne schimbă viața [...] Poate că greșeala asta e naturală, ca să ne schimbăm, ca să evoluăm [...] Acum ceva timp aș fi murit de rușine și de supărare să știu că cei doi copii ai mei, gemenii vor avea un copil. Dar uite că timpul a transformat toate astea, habar n-am ce s-a întâmplat. [.] timpul ăsta e unealta lui Dumnezeu, dacă nu cumva e chiar el. Tatăl se pleacă cu smerenie în fața misterului transformării prin care tocmai a trecut, neștiind, de fapt, ce i se întâmplă. Complexul de putere s-a dizolvat, prin trăirea propriu-zisă a afectelor, fiind înlocuit cu înțelepciunea simplă, care aduce cu sine recunoașterea limitelor înțelegerii. Gândirea filosofică nu mai este o armură, ca la început, ci o verbalizare a experienței trăite in interior și o nevoie de a o transmite mai departe fiilor și fiicelor lui. iată cu adevărat o misiune paternă. Cele mai marcante experiențe ale vieții sunt experiențele transformatoare, iar ele au, într-un fel sau altul, ca ingrediente viața și moartea, cei doi piloni între care se întinde durata efemeră a existenței noastre. Povestea doctorului Victor Anghelescu este cea a unei transformări profunde și neașteptate, în plan personal, care însă este îndelung așteptată la nivelul inconștientului colectiv, dar și al conștiinței colective. Elemente învechite și rigidizate ale arhetipului patern care alcătuiesc societatea pariarhală românească au o mare nevoie de reînnoire, iar filmul ne arată că aceasta este posibilă, însă presupune conflicte puternice, dezintegrare, moarte sufletească. Arhetipurile, structuri formale înnăscute ale psihicului colectiv, nu sunt încremenite, ele având nevoie de regenerare, mai ales atunci când ajung să funcționeze automat, pierzându-și înțelesul. Figura paternă colectivă pe care o putem desprinde din realitatea românească zugrăvită de filmul Ilegitim este inflaționată de putere și autoritate, de valori și principii sociale și morale, de persona. Avem, așadar, de-a face cu un tată care se identifică cu imaginea paternă arhetipală, iar nevoia aceasta de conectare la arhetip ascunde de fapt o foarte mare slăbiciune și o foarte mare nesiguranță legate de propria masculinitate și paternitate. Doctorul Anghelescu are nevoie să-și descopere și să-și trăiască paternitatea în dimensiunea sa umană, iar acest lucru presupune înainte de toate reconectarea la propria ființă și trăirea suferinței, a pierderii, a frustrării, a îndoielii de sine. Problema arhetipului patern are însă o amplitudine mult mai mare. Prin lupta dintre tată și fiii ilustrată în film se duce de fapt o luptă între bătrânul rege rigid -senexul și figura tânărului puer aeternus, a cărui misiune este de a-l înlocui pe regele anchilozat, aducând regenerarea figurii colective paterne și totodată a figurii divinității pe care acesta o reprezintă în plan colectiv. Orientarea tatălui exclusiv spre putere, lipsa erosului și intelectualizarea excesivă duc la o degenerare a spiritului30 care devine astfel un adversar al sufletului. Conflictul dintre doctorul Anghelescu și copiii săi, la nivelul forțelor psihice, este cel dintre spirit și suflet, arătând o profundă dezbinare a ființei. Reîntregirea nu poate apărea decât prin dezvoltarea capacității de integrare a contrariilor, în urma unui proces de transformare. 30 Marie-Louise von Franz, Psihoterapie, București, Editura Herald, pp. 280-281. 152 Ilinca Bălaș 12 Filmul Ilegitim al lui Adrian Sitaru aduce în prim plan teme profunde, actuale, delicate, pe care societatea românească trebuie să înceapă să le analizeze și să le metabolizeze într-un demers de reflecție individual, care, cu timpul, va produce efecte la nivel colectiv. Figura tatălui patriarhal este tema centrală a filmului și poate una dintre temele arhetipale asupra cărora societatea românească are de reflectat, deoarece are legătură cu modul în care fiecare dintre noi ne trăim autonomia, puterea, autoritatea, cu modul în care existăm și funcționăm în societate. Contorsiunile, conflictele și degenerările la nivelul acestei figuri centrale a psihicului nostru sau în relație cu tatăl personal sau cu orice altă instanță paternă interioară sau exterioară aduc atingere nu doar ființei noastre individuale, ci și întregii culturi care este, în fond, creația și construcția tatălui. Inflaționarea figurii paterne sau, dimpotrivă, absența sa pe care o regăsim, în clinică, în cazul pacienților pe jumătate vii31 sunt deopotrivă de dăunătoare, însă ne indică dificultatea tatălui de a-și găsi locul și rolul, în lipsa unui instinct echivalent. Această dificultate este un fenomen real și tot mai răspândit odată cu declinul societăților patriarhale care, de bine de rău, atribuiau tatălui un rol tradițional. Însă, mult mai îngrijorătoare decât asumarea sau neasumarea unui rol social sau familial este dificultatea atât a bărbaților cât și a femeilor de a-și găsi în interiorul lor figura paternă călăuzitoare. În încheiere, aș sublinia două idei majore care se desprind din filmul lui Adrian Sitaru. Pe de-o parte, ideea că tatăl reprezintă obiectul unei căutări. Chiar dacă el este de la început prezent fizic alături de copil, de multe ori relaționează cu copilul prin prisma arhetipului Tatălui, cu care se identifică și care îl ajută să se apere de propria derută și necunoaștere în privința acestui rol nou; de aceea avem de multe ori tați excesivi, dominatori, copleșiți de putere, ei sunt conectați la energia paternă arhetipală, dar nu sunt conectați la ei înșiși. În cel mai fericit caz, aceștia pornesc la un moment dat într-o căutare de sine. Ceea ce ne arată, în fond, că nu doar copilul are nevoie de tată pentru propria sa creștere și dezvoltare, cât și tatăl are nevoie de copil, în aceeași egală măsură. Dacă a fertiliza este ceva instinctual, înnăscut, natural, a fi tată este ceva învățat, dobândit, cultural. După cum spune Luigi Zoja, „doar istoria și existența psihică i-au oferit bărbatului calitatea de tată: iar el o cuprinde cu mai multă rigiditate, neîncredere, agresivitate și cu mai puțină spontaneitate față de cum își cuprinde mama condiția sa [...] Pentru că, dacă n-a primit-o de la natură, fiecare bărbat trebuie s-o învețe de-a lungul vieții sale și de-a lungul vieții o poate uita din nou. Tocmai cu această uitare va fi nevoit să se confrunte”32. Învățarea condiției paterne are loc în cadrul unui proces de transformare interioară pe care filmul lui Adrian Sitaru îl ilustrează într-un mod magistral. De la tatăl care sprijină viața denunțând femeile însărcinate până la tatăl care sprijină viața recunoscând și binecuvântând copilul conceput de fiul și fiica sa gemeni este o cale lungă și misterioasă, este calea transformării. 31 Eva Seligman, The half-alive ones, in Andrew Samuels, The Father, op. cit., p. 70. 32 Luigi Zoja, op. cit., p. 27. PROCESUL INDIVIDUAȚ IEI ÎN BASMUL JACK Ș I VREJUL DE FASOLE 9 POMPILIU ALEXANDRU The Individuation Process in Jack and the Beanstalk. In our topic we present the fairy tale in conjunction with a dream of a patient. There are many common points between them which lead us to a specific interpretation that implies the individuation process of the individual psyche. The fairy tale presents us, in a symbolic way, a psychical reality which is not often treated in fairy tales. It is about the core or the dynamic energy of life. We have a very intellectual fairy tale which introduces the idea of the origins and the purpose of the life. The symbolic structure of the fairy tale, and also of the dream, contains the vegetal principle as shape of unconscious which demands the presence - or a dialectic with - the conscious in its effort to reach the transcendent and the Self. Key words: individuation, symbol, fairy tale, dream, consciousness. De la vis la basm Basmul Jack și vrejul de fasole nu a fost analizat în cheie jungiană până în acest moment, după cunoștințele noastre. Atenția ne-a fost atrasă de faptul că în procesele de terapie psihologică apar destul de multe elemente care trimit la anumite simboluri cheie care se regăsesc în basmul acesta. O să pornim în interpretarea noastră de la un asemenea caz. Este vorba despre un vis care se intersectează foarte mult cu elementele basmului în cauză. Un pacient (bărbat, 30 de ani), aflat într-o analiză, are în al treilea an de terapie acest vis (din însemnările sale, visul a avut loc în luna ianuarie 2012): Am un vis foarte complicat și greu de povestit pentru că sunt mai multe personaje în același timp care se succed și există multe necunoscute cu privire la ordinea evenimentelor. De-a lungul visului execut acțiuni pe care le găsesc normale și conforme unui plan știut, dar nu cunoscut. Povestesc visul chiar în vis unor alte personaje le un moment dat. Sunt în fața Primăriei orașului X (orașul natal al pacientului). În dreapta Primăriei este Oficiul pentru Protecția Copilului. Din fața acestei clădiri începe de fapt acțiunea. Sunt parcă o fată și un băiat în același timp pe care îi pot identifica ca individualități separate doar aproximativ. Mă uit pe cer și văd galaxii, stele căzătoare, sori care se apropie. Cerul este foarte populat. Din cer coboară un vrej ca de fasole, dar de energie. Eu trebuie să fac a coborî un mare Zeu, dar și o mare Zeiță pe care trebuie să îi determin să renască după milioane de ani de absență. Trebuie să îi căsătoresc. Pentru a-i căsători am nevoie de trei Parce (trei entități feminine) care contribuie în mod decisiv la unirea acestora. Zeița doarme - sau este moartă. Urmează să fie înviată în urma unui ritual. Fac să apară Parcele. Sunt legate direct cu un lanț de un perete. Acestea se reped la mine și mă întreabă de ce le-am deranjat. Pot fi extrem de periculoase. Una dintre ele are coarne Cercetări filosofico-psihologice, anul VIII, nr. 2, p. 153-163, București, 2016 154 Pompiliu Alexandru 2 foarte interesante. Sunt frumoase. Îi explic uneia dintre ele că la momentul potrivit, eu și cu ea o să ne așezăm spate în spate, pe orizontală. Acest lucru face parte din ritualul de înviere al Zeiței, și face ca Zeul sau Zeița să apară sau să se căsătorească. Sunt-devin una dintre Parce - alte trei, în oglindă, dar ale Zeului, sunt și ele prezente. Sunt așadar șase Parce în total - trei pentru Zeu, trei pentru Zeiță. Zeul apare și îmi cere un cristal. Nu i-l dau pentru că am nevoie de el pentru nuntă. Nu vrea să înțeleagă când îi explic acest lucru, vrea să i se satisfacă dorința pe loc, chiar dacă periclitează nunta. Fug și mă ascund într-un hambar plin de talaș. Mă caută. În jurul unei stive de lemne mă afund în talaș și încerc să tac. Mă găsește și îmi cere cristalul din nou. Îmi este teamă de furia lui, dar nu i-l dau. Sunt iar într-o casă, împreună cu Parcele. Intră Zeul cu Zeița și cele trei Parce ale Zeului. Dar în coada alaiului este un Demon care îi împinge - acest alai este sechestrat de Demon. Sunt (intru în el, posedându-l) demon și încerc să îl stăpânesc pe dinăuntru. Îmi dau seama că și el face parte din ritual, dar pentru că este imprevizibil și periculos este adus ultimul. Nu dorește să participe la ritual, vrea să distrugă totul. Este, în schimb, subjugat de o pasiune - mâncarea. Îi/mi se dă orez-pilaf și o lumânare aprinsă. Mănânc/mănâncă în prostie. Lumânarea care însoțea mâncarea se stinge și efectul atrăgător, constrângător pentru Demon dispare. Eu-altcineva repede încerc să aprind altă lumânare, căci doar sub efectul luminii acesteia poate fi stăpânit Demonul. Aprind lumânarea și Demonul redevine supus. Parcele fac salate de orez în jurul meu-Demonul, iar eu-Demonul mănânc continuu. În cameră sunt aprinse multe lumânări. Începe nunta. Trebuie să ne învârtim eu-diavolul și cuplul zeul-zeița sub o cruce tridemensională (în jurul axului vertical sunt două orizontale, perpendiculare una pe alta). Sub fiecare braț orizontal al crucii se află un personaj. Eu, posedând Diavolul, sunt sub unul dintre brațe. Brațul sub care ar fi trebuit să fiu eu este gol. Fac și nu fac deci parte din această cruce. Visul pare, la o primă vedere, o variațiune pe tema basmului deși nu intervine aici deloc un element central al basmului - adică fasolea. În schimb, avem o mulțime de alte simboluri care se pot grefa pe cele vehiculate de basm: vrejul, lumile - cerul și pământul - și circulația liberă între acestea, existența unui Zeu uriaș, o „prințesă” Zeiță, o poftă de mâncare exagerată, ca în cazul Uriașului din basm care mănâncă orice, comori-cristalul. Diferențele, care nu sunt minore, fac să ne îndepărtăm destul de mult de esența pe care basmul o poartă, iar aceste diferențe ar putea face ca asocierea noastră dintre vis și basm să se clatine1. În orice caz, noi punem accentul pe informația purtată de elementele basmului și mai puțin pe cele ale visului. Am adus visul în discuție doar pentru a puncta acest aspect care ne trimite direct la un conținut arhetipal pe care basmul în sine îl poartă și are efecte evidente la nivelul psihicului inconștient al indivizilor. Apoi, chiar ideea de variațiune pe un complex de idei și simboluri purtate de basm și transpuse în vis este un element la rândul său esențial pentru interpretarea noastră. Știm foarte bine că basmele populare au, de obicei, variante numeroase. Ceea ce se păstrează de la o variantă la alta este, în schimb, un ax simbolic care ne-ar putea face să vorbim despre un miez esențial și despre o coajă 1 Jung credea prea puțin în cărțile cu simboluri care dădeau o semnificație strictă simbolurilor sau elementelor care apăreau în vis. Orice simbol sau eveniment se interpretează și capătă o semnificație proprie în funcție de contexte și situații în care visătorul se află. 3 Procesul individuației în basmul Jack și vrejul de fasole 155 exterioară care fie este doar un lucru extern lipsit de valoare, fie are o minimă valoare ornamentală. Nu suntem de acord cu acest lucru. Atât miezul-esența simbolică, cât și metamorfozele sale exterioare au un rol egal în greutatea pe care întregul o poartă. Variațiunile/variantele unui același conținut sunt de fapt mici dezvoltări ale manifestărilor acestor conținuturi. Nu sunt lipsite de importanță! Dacă ne gândim la Goethe, care căuta planta originară, forma arhetipală care prin variații succesive dă naștere la tot viul vegetal, aceasta nu este ruptă de multiplul formelor pe care apoi individualitățile succesive le pot căpăta. Orice formă vegetală are importanța sa și în ea se regăsește negreșit un aspect manifestat al arhetipului care stă la baza ei. Basmul nostru are chiar două forme care sunt extrem de diferite. În orice caz, acestea trebuie privite sinoptic, inclusiv folosindu-ne de elementele visului povestit. Așadar, ideea de variație (sau folosind termenul muzical, variațiune, în sensul de modificare succesivă pe un fond/temă care rămâne constantă) nu trebuie să ne blocheze, constrângându-ne să spunem că acest lucru încurcă identificarea fondului simbolic. Din contră, aceste modificări ne permit să vizualizăm câmpul pe care un conținut simbolic îl poate deschide. Dinamica acestor schimbări ne conduce la identificarea unui grup de legi care stabilesc cadrul în care un simbol poate funcționa. În lumea arhetipurilor Probabil că teoria arhetipurilor a lui C. G. Jung constituie una dintre cele mai interesante descoperiri ale psihologiei și metafizicii2 secolului XX. Cu toate că este extrem de contestată, așa cum arată și A. Samuels3, rămâne încă un fundament destul de solid pentru multe alte teorii care se apropie foarte mult de filozofie4. Cu această teorie intrăm în metapsihologie. Ceea ce dorim a sublinia în acest moment este faptul că orice basm, precum orice conținut oniric sau al fanteziei se sprijină pe un anumit conținut arhetipal. Nu putem porni de oriunde și în niciun caz nu putem spune că aceste vehicule de simboluri ar conține reziduuri fără importanță. În primul rând, de ce apropiem basmul de vis? Deoarece ambele sunt forme de manifestare ale imaginației - în regim conștient și în regim inconștient - imaginație care pune într-o dinamică specifică un anumit conținut arhetipal. Ceea ce ne jenează puțin în acest moment este această separare strictă între conștient și inconștient - separare care nu există cu adevărat în viața reală. Desigur că la baza oricărei manifestări conștiente stă un anumit conținut inconștient iar acesta din urmă este influențat într-o mare măsură de activitatea conștiinței. Dar de aici nu rezultă o separare strictă între cele două entități. Principala situație care ne-ar conduce spre a reconsidera această separație este cea a somnului conștient. Și acest vis povestit de noi aici este un asemenea caz. Persoana este conștientă că visează și totuși firul acțiunii continuă nealterat de 2 Deși ideea acestui concept vine pe linie platoniciană, după cum spune Jung, acum, acest concept revine în atenția metafizicii cu noi sensuri, după trecerea sa prin interpretarea psihologului elvețian. 3 A. Samuels - Jung and the Post-Jungians, 1985, Routledge & Kegan Paul, London. 4 La noi, L. Blaga introduce această descoperire jungiană în sistemul său filosofic. 156 Pompiliu Alexandru 4 această imixtiune a conștientului în oniric, considerat „spațiul” prin excelență al jocului inconștient. Vorbim despre o stare alterată de conștiință în care imaginația urmează un anumit curs, fiind sub presiunea directă a acestui context inconștient-conștient. În cazul basmului vorbim, de asemenea, despre o imaginație activă care pune în mișcare conținuturile simbolice, dar de astă dată raportul dintre funcțiile contextului sunt inversate, prioritară fiind direcția conștient-inconștient. Altfel spus, diferența dintre basm și vis este dată de direcția dinspre care este văzută lumea. Astfel, visul este „lumea văzută din perspectiva inconștientului”, iar basmul este „lumea văzută din perspectiva conștientului”. Iar aceste direcții nu sunt exclusive. Trebuie adăugat tot timpul că este vorba mai mult despre o funcție; adică, în primul caz, este vorba despre o interpretare a lumii (personală sau colectivă) din perspectiva incon-știentului care interpretează sub forma visului numai în funcție de conștiința sau capacitatea conștiinței visătorului. Basmul, la rândul său, este o interpretare din perspectiva conștiinței a unui fragment de lume dar numai în funcție de simbolistica pe care inconștientul o pune la dispoziție în momentul creației basmului sau în momentul în care acesta se reiterează5. Basmul reprezintă așadar visul repetitiv al conștientului. Dar care este legătura dintre basm, vis și arhetip? Jung definește arhetipul în multe feluri. Poate că cea mai plastică definiție este cea care asociază pe acesta cu conținutul genetic psihologic al individului/speciei. Așa cum corpul fizic este determinat profund de un set de gene care pre-formează individul din punct de vedere anatomo-fiziologic, psihicul deține și el un set de arhetipuri care pre-formează activitatea psihică de-a lungul întregii vieți. Mergând pe această analogie, înțelegem cum acționează un arhetip. În primul rând, există o predestinare de specie - cu toții suntem oameni după conformația fizică și capacitățile psiho-lingvistice determinate de punerea în mișcare a dominantelor genetice. Pe de altă parte, fiecare individ își poate croi un nou destin genetic, prin modificări mai mult sau mai puțin bruște ale setului genetic pe care acesta îl deține, iar în cazul în care modificările se dovedesc a fi în acord cu cele dominante, este posibil ca achizițiile acestea individuale să fie transmise și la urmași, cu timpul devenind chiar dominante. Din punct de vedere psihic, orice individ este supus unei astfel de duble presiuni din partea arhetipurilor. Pe de o parte se află sub directa presiune a arhetipurilor „generale” - cum ar fi de exemplu Eul6 - iar pe de altă parte, fiecare individ este la un moment dat al existenței sale supus acțiunii directe a altor arhetipuri. Acțiunea individuală, dorințele, pasiunile, se formează în funcție de forța și aspectul arhetipal care împing eul, împreună cu conștiința, spre o anumită direcție. 5 Să nu uităm că variantele multiple ale basmelor, precum și reiterările succesive în care anumite elemente sunt scoase sau introduse în basm țin de capacitatea/necesitatea conștiinței de a adăuga sau elimina conținuturi care sunt de fapt elemente „de presiune” pentru aceasta, care se inserează în basmul respectiv pentru a-l face cât mai actual, adică pentru a-l aduce în acord cu viața concretă a povestitorului. 6 Jung consideră Eul chiar un complex în sine, fiind condamnați, ca oameni, să ne orientăm existența în jurul acestuia care este sub acțiunea mai multor arhetipuri. Fără acest complex, viața culturală umană însăși nu ar fi posibilă. 5 Procesul individuației în basmul Jack și vrejul de fasole 157 Revenind la visul nostru, acesta are o structură destul de complicată. În principal el merge pe două direcții, ca vectori generali: a) este un vis conștient, iar în clasa viselor este un caz special. Conștiința intervine în lumea inconștientă prin excelență. b) Conținutul simbolic este extrem de bogat. Se consideră că inflația arhetipală este atât de bogată încât anunță un caz de psihoză. Ori nu este cazul visătorului. Stă sub o stare de risc, în schimb nu se poate spune că psihoza este declanșată. Să pornim de la basm pentru a merge spre vis! Metamorfozele arhetipului Forma primă a basmului, sau ceea ce rămâne până astăzi în cultura europeană, este de sorginte englezească. S-ar părea că primele atestări ale sale ar fi în jurul lui 1734 (Enchantment Demonstrated in the Story of Jack Spriggins and the Enchanted Bean), apoi reluată în 1807 (B. Tabart), 1842, 1890. Forma cea mai cunoscută, cea care s-a păstrat ca prototip al basmului până astăzi este varianta oferită de Joseph Jacobs (1890). Dar rădăcinile sale sunt cu mult mai vechi. Folcloriștii înclină spre o origine extrem de veche a istoriei cuprinsă în basm și având o arie de răspândire la fel de mare - circa 5000 de ani - și se regăsește în sistematica acestora sub denumirea de Băiatul care a furat comoara căpcăunului (The Boy Who Stole Ogre's Treasure)'. Există versiuni care atribuie un nume acestui căpcăun - tot într-o variantă culeasă de Jacobs întâlnim numele de Blunderbore care apare în basmul Jack și Uriașul ucigaș. Aici povestea are o tentă destul de realistă. Blunderbore este un ucigaș care răpește câțiva nobili, împreună cu nevestele lor, mănâncă bărbații, obligând și pe nevestele acestora să participe la festin, dar cum acestea refuză, sunt spânzurate de păr în hambar. Jack este cel care intervine în acest măcel, încercând să-i pună capăt, dar este răpit și dus în castelul ucigașului Blunderbore. Eroul reușește să scape pe fereastră, împletind o frânghie. În basmul Povestea lui Jack Spriggins, uriașul/căpcăunul poartă numele de Gogmagog, denumire care are mult mai multe rezononțe biblice. Înainte vreme, Shakespeare preia o incantație care apare în basm, lucru care ne face să credem că autorul cunoștea basmul foarte bine, și o folosește în King Lear (Actul 3, Scena 4). Variante ale basmului le întâlnim și pe teritoriile Italiei și Franței (Cel de-al Treisprezecelea, Cum a fost înșelat dragonul). Basmul se regăsește în structura sa la Frații Grimm, Diavolul cu trei fire de păr de aur, aici uriașul fiind de fapt însuși Diavolul, la care se ajunge coborând în Iad, nu urcând pe vrejul de fasole (care nici nu este menționat în cazul acesta). Elementul comun cu basmul nostru este comportamentul asemănător pe care mama sau bunica diavolului îl are față de erou. Planta care urcă spre cer se regăsește în spațiul estic, în Rusia și Balcani, ca în basmul Vulpea vindecătoare. Dacă mergem și mai departe de spațiul acesta al folclorului, ajungem la câteva motive sau puncte nodale prin care basmul se leagă de „evenimente” religioase- 7 Este vorba despre teoria antropologului Tehrani Jamie (Universitatea Durham; Comparative phylogenetic analyses uncover the ancient roots of Indo-European folktales, Royal Society Open Science 3(1)). 158 Pompiliu Alexandru 6 culturale. Fasolea care unește două lumi sau două ordine ontice este un chip al lui Axis Mundi. Apoi avem ideea scării care leagă universurile în chiar inima visului. Este de reținut acest detaliu, mai ales în relaționarea pe care noi o efectuăm aici cu visul de la început. Să nu uităm că visătorul nostru este conștient în vis, este prezent și participant al acestui vis/reverie/revelație. Exact ca în cazul lui Iacob din Biblie (Geneza 28, 1119) care are un vis despre o scară pe care îngerii coboară și urcă, apoi urmează chiar un conflict, o luptă între personajul biblic și ființa transcendentă. Tot în Geneza (11, 1-9), înaintea acestui eveniment, avem simbolul Turnului Babel, dar aici intervin alte elemente interpretative care ne-ar putea conduce prea departe de modelul nostru. Apoi, un alt element arhetipal îl reprezintă lupta sau conflictul dintre om și o ființă din altă lume, percepută ca uriaș; de fapt, disproporționalitatea de forțe este cea care induce frica și anulează orice formă de calcul rațional care să ne conducă la vreo soluție de rezolvare, de umplere a acestei disproporții. Exact ca în cazul luptei dintre David și Goliath. În fine, un ultim element istoric pe care îl menționăm aici este gâsca/lebăda -găina din basm care face ouă de aur. Întâlnim acest simbol la Esop, în fabula sa Gâsca ce făcea ouă de aur. Totuși, spre deosebire de Esop, în basmul nostru nicio dimensiune moralizatoare cu privire la actele lui Jack nu le întâlnim. Dar să revenim la schema basmului, în varianta lui Jacobs. Jack trăiește cu mama sa iar singura formă de venit pe care o au este o vacă (Milky-white) care le dă lapte pentru a-l bea și vinde la târg. Într-o zi, izvorul de lapte seacă, astfel încât mama se vede nevoită să-și trimită copilul la târg pentru a vinde vaca. Jack pornește la drum, dar până să ajungă la destinație, acesta întâlnește un bătrânel simpatic (funny-looking old man) care îi propune schimbul vacii pe cinci boabe de fasole magică. Bătrânul testează istețimea copilului întrebându-l: „Mă întreb dacă știi unde am eu cinci boabe de fasole?”8 Răspunsul lui Jack este: „Două boabe în fiecare mână și una în gură.” Fac schimbul, apoi Jack revine vesel acasă. Mama sa întreabă câți bani a luat pe vacă... „cinci pounds, zece, cincisprezece, hai, că doar nu ai luat douăzeci!” Dezamăgită de rezultat, aruncă boabele pe fereastră. Jack este trimis la culcare, în pod, fără să mănânce. Foamea și durerea pentru că și-a supărat mama îl macină toată noaptea. Dimineață vede podul pe jumătate însorit, pe jumătate umbrit; merge la fereastră și vede vrejul de fasole care se pierde în nori. Uimit că nu a fost mințit de bătrân, începe să urce pe vrej până ajunge în ceruri. Aici ia un drum „drept precum săgeata”9. Ajunge la o casă unde o femeie stă în prag. Cere de mâncare, iar femeia, miloasă, îl bagă în casă. Îl avertizează că stăpânul este un căpcăun care nu are milă de oameni, așa că trebuie să se grăbească. Nu apucă să mănânce bine că stăpânul ajunge acasă. Este ascuns într-un cuptor. Căpcăunul simte miros de om și spune: „Fee-fi-fo-fum,/Miros sângele unui Englez,/ De-o fi viu sau de-o fi mort/ O să-mi fac pâine din oasele sale”10. După ce este liniștit de femeia sa că se înșeală, simțind de 8 I wonder if you know how many beans make five. 9 „[.] a long broad road going as straight as a dart”. 10 Fee-fi-fo-fum, / I smell the blood of an Englishman, / Be he alive, or be he dead / I'll have his bones to grind my bread. 7 Procesul individuației în basmul Jack și vrejul de fasole 159 fapt mirosul omului mâncat cu o seara înainte, căpcăunul se pune pe mâncat. Apoi își ia sacii cu aur la numărat, după care îl ia somnul. Jack iese din ascunzătoare, fură aurul și fuge. Urmează apoi alte două ascensiuni pe vrejul de fasole: cere de mâncare femeii din pragul ușii, este acceptat cu greu, ascuns apoi într-un dulap, fură o găină care făcea la comandă ouă de aur, iar în ultima ascensiune Jack se furișează în casă și fără știrea femeii, se ascunde el într-o oală mare, iar în final fură o liră magică. Lira, spre deosebire de celelalte obiecte, strigă după stăpânul său, iar căpcăunul se trezește și îl urmărește pe erou. Jack reușește să ajungă repede pe pământ, cere mamei sale un topor cu care retează vrejul, făcând ca uriașul-căpcăun să cadă și să își găsească astfel sfârșitul. În unele variante, Jack este un copil (sau adolescent, sau matur câteodată) sărac cu duhul care doar de-a lungul poveștii devine isteț, povestea punându-ne în fața unui proces de maturizare sau însănătoșire mintală. În altă variantă, căpcăunul este ucigașul și hoțul tătălui lui Jack, iar femeia acestuia este o zână care îl învață cum să se răzbune și să-și recapete averea furată. Formele individuației Dar esența basmului este cea care ne interesează. Iar basmul este, conform tezei nosatre, o descriere a unui proces de individuație. O formă de „maturizare”, deși termenul de individuație este cu mult mai potrivit. Jung descrie individuația ca fiind procesul prin care individul se creează pe sine și se distinge. Este o participare - în sens platonician - a eu-lui la arhetipul Sinelui. În acest proces, conflictele și elementele contradictorii care alcătuiesc totalitatea psihicului, conștient și inconștient, se structurează și se așează într-un topos specific care dau un maximum de putere respectivului individ. Acesta ajunge la atingerea maximumului său actant, folosind complet întreaga sa capacitate/potențialitate energetică. Ceea ce este specific acestui proces, și pentru aceste rațiuni îl folosim în analiza noastră, este, în primul rând, o confruntare directă a eu-lui cu inconștientul, confruntare care ajunge (sau nu, de cele mai multe ori și nu la toți indivizii) la o stare de echilibru psihic în care categoriile de Bine și de Rău devin goale de conținut. Nu trebuie înțeles acest proces sau individuația însăși ca fiind o stare finală de atins. Individuația este doar o dinamică, un proces. La capătul ei se atinge o stare de echilibru, iar aceasta este deja altceva. Unii ar putea să o numească sfințenie, alții (orientalii), o pot asocia unei stări speciale, nirvana. Dar toate acestea ies din sfera procesului pe care îl avem în vedere. Într-un fel, filosofia este un asemenea proces - o cale pe care te afli spre înțelepciune, o formă de căutare a ei -care nu coincide deloc cu înțeleptul/înțelepciunea propriu-zisă. Înțelepciunea se instalează sau se atinge după filosofie. Pentru Jung, individuația este un mister pe care nu-l putem pătrunde niciodată, o suită de morți succesive, angrenând persoana în situații limită care conduc în final spre o „realizare de sine”11. Individuația te poartă spre lumi intermediare și pune în pericol tot timpul viața persoanei. Este, totodată, o dialectică/antitetică subtilă; individul intră în contact direct cu arhetipul Sinelui și C. 11 C.G. Jung, Dialectique du Moi et de l'inconscient, Folio, Essais, Paris 2001, p. 115. 160 Pompiliu Alexandru 8 începe de aici lupta pe toate planurile. Lupta îngerului cu Iacob este, în acest sens, un simbol perfect pentru situația descrisă aici. Conștientul rămâne pe picioarele sale în urma acestui contact deosebit. „Toată desfășurarea individuației este de natură dialectică, iar ceea ce noi numim „capătul/sfârșitul” său, reprezintă confruntarea Eu-lui cu „vidul” centrului. Aici se găsește limita oricărei posibilități a experienței: Eul ca punct de referință al experienței se dizolvă. Și nu coincide cu centrul căci am deveni fără conștiință, ceea ce ar fi echivalent cu a spune că extinderea Eu-lui este în cel mai bun caz o apropiere fără sfârști de acest centru. Iar dacă Eul atrage spre sine centrul, își pierde obiectul (apare inflația!).”12 Dialectica aceasta este reprezentată în alchimie sub forma metamorfozelor operei care conduc într-o anumită etapă a sa la aur. Moneda de aur, ca simbol solar, circular, este trecută apoi în forma unui ou alchimic, tot de aur. Avem primul element furat de Jack, moneda, care atinge forma circulară și materia, aurul. Cantitatea este esențială aici. Are încă aspectul material, cantitativ. De aici și dorința nesățioasă de materialitate care se traduce prin pofta de bani. În etapa următoare se trece la aurul viu, sau în esențialitatea viului, sub forma oului de aur. Acum nu mai este decât un pas spre ieșirea completă din orice constrângere materială, fie ea grosieră - ca bani - fie ea constrângătoare biologic - ca ou. Iar în a treia fază se ajunge la Lira de Aur, cea care poate să comunice la fel de bine cu ambele lumi. Dialogul poate fi purtat atât cu Jack cât și cu Uriașul. Lira strigă în momentul în care este furată. Are o individualitate aparte, aparține ambelor lumi. Iar „conținutul” său este imaterialul pur, muzica. Sinele este perfect echilibrat în ambele regimuri ontologice; sau, el este în perfect echilibru între conștient și inconștient. Dacă ne gândim la visul descris de noi, vedem că visătorul este, pe de o parte, perfect conștient de visul său -apoi el are funcția de „organizator” al unei nunți, deține rolul de control asupra unui eveniment sau contact din altă lume. El se unește cu diavolul pe care îl posedă - o posesie inversă - iar el - sub forma bine-rău, sau cea unificată cu umbra - stă sub aceeași structură, crucea, alături de zei. Elementele alchimice abundă în basm și în vis. Punctul de pornire îl constituie foamea. Ea este resimțită în ambele lumi - atât Jack cât și Uriașul sunt mistuiți de foame. Ea este o necesitate, o forță, o energie psihică și biologică ce împinge personajele spre satisfacerea ei. În procesul individuației foamea capătă forma unei inflații. Din inconștient apare o presiune, un surplus de energie care se adaugă ființei. Este resimțită ca o durere, ca o situație din care trebuie să ieși imediat. Trebuie căutată o soluție, iar conștientul este cel care se află într-o mare răscruce - ori asimilează foamea, satisfăcând-o, dând sufletului obiecte pentru a le măcina, ori apare boala, de obicei shizofrenia. În „starea sa naturală”, Jack este dependent de laptele matern. Iar acesta îl scutește de multe griji. Într-o altă variantă a basmului, Jack este un copil neastâmpărat, obraznic și care acționează fără cap în toate situațiile vieții, spre disperarea mamei care nu îl vede deloc maturizându-se. Este comportamentul copilului răsfățat, cel căruia nu-i lipsește nimic și nu știe ce să facă cu energia propie. Cu toate acestea el trăiește într-o sărăcie anume. Doar când sursa laptelui seacă, și în momentul 12 C.G. Jung, La Realite de l'âme, vol. II Manifestations de l'inconscient, Le Livre de Poche, Paris 2007, p. 1151. (trad. n.) 9 Procesul individuației în basmul Jack și vrejul de fasole 161 în care foamea se instalează începe criza. Iar foamea îl urmărește pe tot parcursul peripețiilor sale, fie pe pământ, fie în cer. Dar sunt diferite forme de foame. Și Uriașul este un mare înfometat. Dar acesta consumă alte lucruri. Între a bea lapte și a mânca oameni nu este o diferență din perspectiva înfometatului. În niciun caz una morală, cum am fi tentați să credem. Este doar o diferență calitativă, dincolo de bine și de rău. Este în firea lucrurilor ca pentru unii foamea să fie satisfăcută într-un fel, iar pentru alții, în alt fel. Diferența poate provoca frică, foamea aceasta conduce la pericol, căci poți fi consumat tu însuți în acest proces de măcinare viscerală. Uriașul folosește chiar un galdr în formula lui fee-fi-foo-fum. În norvegiana veche, un galdr (pl. galdrar) reprezintă o incantație rostită fie de un om, fie de un zeu, cântată în falset, având funcția de a atrage sau modifica un curs al evenimentelor orientându-le spre bine sau spre rău. Un galdr, de exemplu - care pentru vikingi aparține, ca singur creator al său, numai lui Odin - poate să ușureze o naștere sau poate să inducă nebunia. Aliterația din cazul nostru se joacă pe fricative care trimit la sunetele asociate mirosului. Este o armonie gregară, materială a sunetului din incantație. Contrastează puternic cu muzica harpei din etapa finală a operei. La Shakespeare, formula pronunțată de Lear este: „Fie, fie, fie! pah, pah!” - care se finalizează cu scuiparea dezaproba-toare. Nu are rost să intrăm în detalii aici, doar amintim că intervine un alt element important, și anume apa interioară, care prin definiție este sfântă, de aceea fiind capabilă să alunge răul (scuipăm pentru a alunga dracii: Ptiu, drace!) Așadar, Uriașul folosește această incantație pentru a cuprinde, pentru a înlănțui posibila ființă prezentă și ascunsă, pe care o poate doar mirosi, pentru a o scoate la suprafață. Mirosul dezvoltat al uriașului este simțul dublu, cu trimiteri în două sfere diferite - al simțurilor, susținând foamea, ajutând la potolirea ei prin găsirea repede a hranei, dar și al rațiunii, prin a „mirosi” lucrurile, a avea simțul subtil al mirosului pentru a identifica și înțelege anumite lucruri. Dar Jack se ascunde bine de fiecare dată. Și anume în cuptor - athanor-ul alchimic -adică se află sub protecția focului. Apoi, ultima oară se ascunde într-o oală de cupru -un simbol al oului alchimic. El însuși, Jack, intră în procesul alchimic, accentuând acest aspect al unei alchimii interioare, în paralel cu cea exterioară, simbolizată de monedele, ouăle de aur și harfa. Din această oală-uter va ieși un alt om, renăscut. Să mergem acum spre simbolul cheie al basmului. Bobul de fasole are o încărcătură simbolică foarte puternică, din Europa până în Asia. Este interesant de văzut de ce este aleasă această plantă pentru a ilustra ideea unei punți între lumi. În mod normal fasolea este o plantă agățătoare, fragilă, nu se poate susține pe sine și nu are nimic în comun cu podul, scara sau chiar copacul. Totuși, funcția acesta o capătă în basm. La fel și în visul analizat. Vrejul, spirala, care poate juca rolul de scară vine cu un alt sens care se adaugă acestei funcții de legătură și de construcție trainică. Fasolea este un aliment. Este un aliment adulat și blamat în același timp de pitagoreici. Fasolea joacă un rol important în misterele lui Dyonisos (este afrodisiac) și lui Apolo. Pitagoreicii interziceau fasolea pentru a fi mâncată deoarece aceasta adăpostea sufletele morților, iar preoții romani interziceau chiar să fie privită planta și să-i fie pronunțat numele deoarece florile de fasole conțin „literele doliului”. Conține, așadar, atât sufletele morților cât și esența vieții. În Asia, fasolea, forma boblui, trimite la rinichi, care constituie, după cum se știe, depozitarul energiei qi, sau energia ancestrală. În rărunchi stă atât energia pe care o avem de „consumat” în această viață, cât și întreg 162 Pompiliu Alexandru 10 depozitul ancestral, al neamului care veghează asupra noastră. În basm se vorbește despre existența a cinci boabe - care sunt dispuse chiar în forma unei pentagrame -două pentru fiecare membru (două în palma stângă, două în palma dreaptă) și una în cap/gură - care trimite din nou la ideea vieții, a esenței acesteia legată de forma umană. Jack este urmărit de acest simbol care îl poartă între viață, moarte și renaștere. Este ritualul său de inițiere care îl conduce spre o nouă naștere - ieșirea din oală. Fasolea este un element feminin și nocturn - crește la lumina Lunii, sub lumina de argint a inteli-genței Naturii. Este cea care descrie ordinea naturii care operează din întunericul inconștient - in utero - iar cel mai mare scop al Naturii nu este hazardul sau lâncezeala (a sta mereu în zona călduță și confortabilă a laptelui matern), ci scopul acesteia este creșterea vie continuă. Este și un element paradoxal aici căci simbolul bobului de fasole, după cum am văzut, conține laolaltă moartea și viața. Spune soția Uriașului atunci când îl caută și ea pe Jack, ascuns în oală: „There you are again with your fee-fi-fo-fum. Why of course it's the laddie you caught last night that I've broiled for your breakfast. How forgetful I am, and how careless you are not to tell the difference between a live un and a dead un.”13 Cât de „neglijent” este uriașul și cât de „uitucă” este soția acestuia astfel încât să nu mai facă diferența între viață și moarte! Acesta este punctul slab care conduce la eșec cuplul din cer. Fac confuzii și se pierd într-o identitate care nu mai are forme precise. Amenințarea zeului din visul prezentat este constantă până nu este adus sub controlul unui ritual al nunții sale - acela al unirii alchimice cu soția sa. Visătorul, unit cu diavolul, trebuie să mănânce continuu bob (orez) pentru a putea controla lucrurile, adică trebuie în mod continuu să stea în sfera vieții, să stea sub puterea unei conștiințe care să nu cedeze în fața coplișitoarei puteri a inconștientului. Concluzie Așadar, ne aflăm în fața unor procese de individuație. Atât visul prezentat cât și basmul aduc în discuție acest proces care supune ființa umană la tensiuni puternice. Suntem, într-un fel, în fața unei bătălii cu îngerul, iar din această luptă, care nu este una care are scop principal aneantizarea adversarului, chiar dacă lupta este extrem de periculoasă și din ea se iese cu răni, exact ca în cazul lui Iacob, cel care a șchiopătat restul vieții din cauza rănii de la șold căpătată în urma luptei cu Îngerul/Dumnezeu. Este o luptă asumată, o întrecere și o încercare a forțelor. Și, mai ales, este de lungă durată. Se desfășoară noaptea, sub lumina lunii, iar zorile te prind ori perdant, ori învingător, ori mort, dizolvat în inconștient, ori viu, renăscut. Ajutorul vine de unde nu te aștepți - fie de la o „componentă” a adversarului - soția acestuia sau parcele - fie de la Dumnezeu însuși - bătrânul din basm sau diavolul din vis. Totul stă sub o tensiune - o teamă și un pericol care zdruncină ființa. Basmul ne pune în schema următoare: Jack este copilul care stă doar sub aripa unei mame protectoare, iar tatăl său este invizibil sau inexistent. Locul său este ținut de strămoși - de amintirea unui astfel de tată. În momentul în care tatăl se manifestă, apare 13 English Fairy Tales collected by Joseph Jacobs, Muller 1963, p. 44. 11 Procesul individuației în basmul Jack și vrejul de fasole 163 în carne și oase (sub chipul bătrânului care îi dă boabele de fasole), copilul este aruncat în cuptorul transformator. Periplul acestuia este drumul pe care îl are de parcurs pentru a înlocui pe acest tată absent, a îndeplini funcția de pater al casei. Basmul se termină fie printr-o revenire la mamă și a rămâne cu ea până la sfârșitul vieții, fie în formula clasică, cea în care eroul se căsătorește cu o prințesă - anima - adică închizând un cerc al perfecțiunii. În cer lucrurile se prezintă oarecum în oglindă. Căpcăunul este opusul mamei, iar soția acestuia substituie bătrânul. În toată această schemă eroul se luptă pentru a se individualiza prin echilibrarea tuturor acestor forțe care îl pot pune în pericol în orice moment. „Creșterea personalității se face pornind de la inconștient.”14 Procesul individuației pune astfel în mișcare o întreagă mașinărie a arhetipurilor care necesită o integrare în conștient, altfel există riscul ca orice rest să se transforme într-un complex. Bibliografie Bettelheim, B., Psychanalyse des contes de fees, Editions Robert Laffont, Paris 1976. von Franz, M.-L., Dimensiuni arhetipale ale psihicului, Editura Herlad, București 2005. von Franz, M.-L., L'individuation dans les contes de fees, Editions La fontaine de pierre, Paris, 2000. von Franz, M.-L., L'Animus et l'Anima dans les contes de fees, Editions La fontaine de pierre, Paris, 2004. Jung, C. G., Dialectique du Moi et de l'inconscient, Folio, Essais, Paris, 2001. Jung, C. G., La Realite de l'âme, vol. II Manifestations de l'inconscient, Le Livre de Poche, Paris, 2007. Jung, C.G., L'energie psychique, Editeur Georg, Paris, 1993. Samuels, A., Jung and the Post-Jungians, Routledge & Kegan Paul, London 1985. Tehrani, J., Comparative phylogenetic analyses uncover the ancient roots of Indo-European folktales, Royal Society Open Science. *** English Fairy Tales collected by Joseph Jacobs, Muller, 1963. C.G. Jung, Les racines de la conscience, Le Livre de Poche, Paris 1995, p. 280 EFECTUL TEHNOLOGIEI ASUPRA CREIERULUI UMAN TITI PARASCHIV, VIOREL IULIAN TĂNASE On the Technology Effect on Human Brain. This article examines, from a logical-in-formational perspective, the anatomical and physiological changes occurring in human brain caused by the IT&C. It is a perspective that studies the communication channel influences over the human being, having as a final aim, the appearance and improvement of the multitasking brain. This means that the brain manages to simultaneously solve several disjoint problems by processing informations in parallel. Key words: Web 2.0, Google, sensory system, brain computer interface. 1. Introducere În lucrarea Understanding Media: The Extensions of Man (1964), Marshall McLuhan profețește disoluția minții liniare; mediile electrice, telefon, radio, film, televiziune, sfărâmă tirania textului asupra gândurilor și simțurilor. Mc Luhan face distincție între mediul de comunicare și conținutul pe care acesta îl transportă: Știrile din ziar, muzica de la radio, știrile de la TV, cuvintele de la celălalt capăt al mobilului, conținutul e-mail-ului. Mediul este mai important decât conținutul pe care îl transportă, el influențează felul în care gândim și acționăm. Mediul care a polarizat lumea după 1995, în pesimiști și optimiști este Internetul. Efectul tehnologiei nu este la nivelul opiniilor sau conceptelor, el modifică modelele perceptive; canalul nu mai este mijlocul de transport ci vectorul civilizației. Omul, calul, mașina, trenul, vaporul, avionul, racheta sunt vectori purtători ai substanței pe care o deplasează de la furnizor la client. Cuvântul, cartea, poștașul, telegraful, telefonul, televizorul, radioul, internetul sunt vectorii purtători ai informației. Instrumentele tehnologice nu trebuie să fie țapii ispășitori ai păcatelor noastre, ele nu sunt rele sau bune, modul în care le utilizăm determină valoarea lor. Web-ul este un dar divin pentru studenți, profesori, specialiști, cercetători. Documentarea lucrărilor de cercetare se face într-un timp foarte scurt, interactiv și exhaustiv. Internetul este canalul celei mai mari părți a informației care se scurge prin ochi și urechi către minte. „Google” organizează, strânge, concentrează informații și idei; reprezintă amintirea perfectă a memoriei de siliciu care este o binefacere pentru gândire. Mediile sunt canale de informații, furnizează materialul necesar gândirii dar modelează și procesul de gândire. Ne facem lecturile pe Web pentru că modul în care citim s-a schimbat dar și pentru că modul în care gândim s-a schimbat. Cercetări filosofico-psihologice, anul VIII, nr. 2, p.165-176, București, 2016 166 Titi Paraschiv, Viorel Iulian Tănase 2 Circuitele neuronale ne-au fost reconfigurate, memoria reproiectată, mintea s-a împrăștiat trecând de la lectura profundă, singulară, adâncă la o lectură dinamică, ce scanează bucăți scurte, în permanentă căutare, ce generează o cunoaștere de tip mozaic (bucăți ce compun întregul). Lectura profundă activează partea creierului ce răspunde de imaginație, cea de tip mozaic activează zona creierului răspunzătoare de decizie, comandă, control. Citirea secvențială a cărții dezvoltă gândirea liniară, directă, calmă, concentrată, netulburată, robustă, de tip cauză-efect. Citirea pe Web sau Google dezvoltă gândirea spațială de tip cibernetic cu multitudine de inputuri și outputuri autoreglatoare, care primește și distribuie informații în cuante informaționale. Gutenberg a făcut din cititul cărților o preocupare populară, generând renașterea imaginativă, iluminismul rațional, inventivitatea revoluției industriale, subversi-vitatea modernismului, el transformând cititul dintr-o activitate a unei secte restrânse de iluminați într-o activitate ce se adresează omului mediu. Scribul este înlocuit de mașină, iar cărțile unicat devin rezultate ale producției de serie care intră în librării și biblioteci; bibliotecile reconfigurează universitățile transformându-le într-un loc în care studenții petrec cea mai mare parte a timpului. Internetul și Web-ul augmentează realitatea transferând entităților nebiologice un sistem senzorial interfațat cu cel biologic. După ce Friedrich Nietzsche, din cauza problemelor de sănătate, a început să-și bată lucrările la mașina de scris, proza sa a devenit mai densă și mai telegrafică, iar el a afirmat: „Echipamentul nostru de scris ia parte la formarea gândurilor noastre”. În aceeași perioadă, Sigmund Freud, medic, efectuează cercetări de neuro-fiziologie la Viena și ajunge la concluzia că și creierul este alcătuit din celule legate prin porți de contact ce joacă un rol esențial în conducerea funcțiilor minții, modelând memoria și gândirea. Nevoia de bani l-a determinat să abandoneze cercetarea și să-și înceapă practica privată de psihanalist. Neuronii ce compun sistemul nervos sunt compuși din nuclee centrale sau some, axonii și dendritele care transmit și primesc impulsuri electrice prin intermediul sinapselor. Gândurile, amintirile, emoțiile sunt rezultatul interacțiunilor elec-trochimice dintre neuroni, mijlocite de sinapse. Creierul adult este maleabil sau plastic. Dezbaterile privind efectele tehnologiei asupra creierului uman devin consistente după 1968 prin Marshall McLuhan, Norman Mailer și Michael Merzenich, care demonstrează capacitatea de reorganizare a sistemului nervos, numită neuro-plasticitate. 2. Tiparul, internetul și aparatul senzorial Introducerea tiparului ca mijloc de a transpune cunoștințele în cărți rezultate în urma unui proces tehnologic a avut un efect semnificativ asupra culturii și civilizației lumii, făcând posibilă evoluția acesteia și apariția școlilor ce au modificat fundamental fața culturii și civilizației: Renașterea, iluminismul, raționalitatea, revoluția industrială, modernismul, postmodernismul. Toate circuitele neuronale implicate în pipăit, vedere, auz, mișcare, gândire, învățare, percepție sau memorie sunt supuse schimbării. Creierul are capacitatea de a se 3 Efectul tehnologiei asupra creierului uman 167 autoprograma din zbor, modificându-și modul în care funcționează. Plasticitatea sinapselor armonizează două filosofii ale minții: empirismul (John Locke - mintea cu care ne naștem este o tăbliță goală, tabula rasa; tot ceea ce știm este rezultatul existenței) și raționalismul (Descartes, Spinoza, Leibnitz, Immanuel Kant - ne naștem cu șabloane mentale, încorporate care determină modul în care percepem și înțelegem lumea. Toate experiențele noastre sunt filtrate prin aceste șabloane înnăscute. Natura este dominantă. Cele două viziuni sunt complementare. Structurile din creier sunt flexibile. Ele se schimbă odată cu experiența, circumstanțele și nevoile. Senzațiile de „membru fantomă” se datorează schimbărilor neurologice din creier datorită hărții conștiinței sinelui care, după amputarea unui membru, se redistribuie prin acțiuni repetate ce conving neuronii și sinapsele să formeze noi circuite. Neuroplasticitatea este proprietatea ce conferă sistemului nervos capacitatea de a surmonta constrângerile genotipice, adaptându-se presiunilor mediului, schimbărilor psihologice și diferitelor experiențe. Evoluția, afirmă filosoful David Buller, ne-a dăruit un creier care se poate răzgândi. Un vector important al evoluției este utilizarea uneltelor. Creierul este profund influențat de impactul omului cu tehnologia, de aceea a apărut și o disciplină distinctă care studiază așa-numita brain-computer interface. Acțiunile fizice și cele mentale pot recabla sistemul nervos, pot modifica rețeaua circuitelor neuronale. Din punct de vedere neurologic, devenim ceea ce gândim. Neuroplasticitatea ne oferă o evadare din determinismul genetic, o portiță de scăpare pentru gândire liberă și liber-arbitru, ea impune totodată comportamentului nostru propria sa formă de determinare. Buclele noastre neuronale se mențin în starea lor modificată. Formele de dependență sunt consolidate de întărirea căilor plastice din creier. Circuitele neutilizate sunt realocate abilităților pe care le exersăm în locul lor. Neuronii și sinapsele sunt indiferente serviciului pe care îl efectuează. Creierul, împachetat în cutia de os a craniului, nu ne trimite nici un semnal senzorial despre existența sa (creierul nu are organe autosenzoriale). Creierul, lipsit de motricitate și de terminații nervoase senzitive, rămâne imperceptibil pentru noi. 3. Conștiența, harta și ceasul Harta și ceasul sunt două instrumente care au sprijinit procesul de abstractizare (harta ne-a schimbat percepția spațială iar ceasul percepția temporală). Progresăm de la a desena ceea ce vedem spre a desena ceea ce știm. Harta - procesul intelectual de transformare a experienței în spațiu, într-o abstractizare a spațiului este o evoluție în modurile de gândire; harta și ceasul - planificarea în timp și spațiu a activității - programare și sincronizare a muncii, transportului, timpului liber, etc. Unitățile de timp au fost standardizate: secunde, minute, ore, zile, etc. Măsurarea timpului prin ceasuri individuale a determinat personalizarea timpului ce a condus la individualismul concurențial de tip occidental bazat pe productivitatea individuală. Ceasul și harta au schimbat modul în care ne vedem pe noi modificând modul de gândire și a determinat apariția spiritului științific și a omului științific. Ceasul ne-a propulsat din Evul Mediu în Renaștere și apoi în Iluminism și Modernism. 168 Titi Paraschiv, Viorel Iulian Tănase 4 Tehnologiile se despart în patru categorii: - tehnologii care extind forța fizică, dexteritatea sau mobilitatea; - tehnologii care lărgesc aria de cuprindere sau acuitatea simțurilor noastre; - tehnologii care ne dau capacitatea de a remodela natura spre a servi mai bine dorințelor și nevoilor noastre; - tehnologii intelectuale care lărgesc sau susțin puterile noastre mentale, instrumente care extind capacitatea memoriei noastre. Fiecare tehnologie intelectuală încorporează o etică intelectuală, un set de presupoziții despre modul în care funcționează mintea omenească. Harta, ceasul, calculatorul nu au fost inventate pentru a ne schimba modul de gândire, acesta a fost un efect derivat al tehnologiei. Rolul nostru esențial este de a produce instrumente - să fecundăm mașinile așa cum albinele fecundează plantele până când tehnologia va dezvolta capacitatea de a se reproduce. Tehnologia are rolul de instrument cu beneficii practice dar și ca input de modificare a modului de a gândi. Principiul acțiunii și reacțiunii; instrumentele utilizate pentru a manipula informații (a scrie, a citi, a vorbi, etc.) lucrează asupra minților noastre tot atât pe cât lucrează mințile noastre cu ele. Omenirea devine o componentă a tehnologiei, ea este sistemul de reproducere a mașinilor. Omul este sclavul lucrurilor nu doar ca dorință de acumulare ci odată inventate, lucrurile determină lumea. Omul nu mai are posibilitatea de a alege, omenirea are deschis drumul tehnologiei, care este ireversibil. Multe dintre rutinele vieții noastre urmează căi deschise de tehnologii intrate în uz cu mult timp înainte ca noi să ne fi născut. Progresele tehnologice marchează puncte de cotitură ale istoriei. Noi interacționăm cu produsele gândirii nu direct cu mințile strămoșilor noștri. Instrumentele utilizate pentru a gestiona, stoca, interpreta (aminti și uita), au influențat civilizația orientând, la nivel biologic, istoria conștiinței umane datorită neuroplasticității creierului uman. Genotipul nu s-a modificat de 40.000 de ani, fenotipul - determinat de neuroplasticitate - se modifică în fiecare zi. Harta (gestionează spațiul), ceasul (gestionează timpul), mobilele (viteză, dinamică, accelerație) au schimbat limba sugerând noi metafore sugestive privitoare la descrierea spațiului, timpului și dinamicii. Pentru că limba este vehiculul primordial al gândului conștient, tehnologiile care restructurează limba exercită cea mai mare influență asupra vieții noastre intelectuale. Istoria limbii este o istorie a spiritului. Copilul învață să vorbească fără instrucție, cititul și scrisul sunt acte nenaturale, necesită școlarizare și exercițiu, modelarea deliberată a creierului. Creierul știutor de carte diferă de cel al analfabeților în felul în care înțelege limbajul, procesează semnele vizuale, gândește și formează amintiri. 4. Gândirea, scrierea și calculatorul Scrierea logografică (alfabetul chinez implică abilitățile de memorie motorie. Scrierea fonetică (latina, italiana, româna) formează circuite specifice de lectură. Scrierea etimologică apelează mai intens la zonele de pe creier asociate cu descifrarea formelor vizuale. Alfabetul grecesc din care se trag limbile europene (fonetice și etimologice) a avut ca precursor alfabetul fenicienilor. Cititul presupune conectarea cortexului vizual cu zonele proxime de semnificare din creier. Sumerienii au avut scrierea cuneiformă, 5 Efectul tehnologiei asupra creierului uman 169 egiptenii au dezvoltat hieroglifele tot mai abstracte care să reprezinte obiecte și idei. Pictograme (picturi), logograme (cuvinte ce reprezintă un obiect sau acțiune), ideograme (idiomuri verbale, au ca rol reprezentarea ideilor abstracte). Sumerienii și egiptenii și-au dezvoltat circuite neuronale care se încrucișau în cortex legând zone responsabile de vedere, semnificare, auz, analiză spațială și acte adiționale. Transmiterea orală a cunoștințelor (Socrate) are limite insurmontabile: simultaneitatea oratorului cu ascultătorul, în timp și spațiu, cantitatea de cunoștințe este limitată de capacitatea creierului de a memora. Trecerea de la cultură orală la o cultură transmisă prin scris (Platon) este văzută ca un remediu pentru memorie și înțelepciune, reprezentând principalul mijloc de transmitere al cunoștințelor și înțelepciunii și de înmagazinare a acesteia. Scrisul nu este sensul ci drumul către el prin simboluri; scrisul nu presupune simultaneitatea, este neperisabil, permite revenirea la modelul de bază nu la cel memorat. Cuvântul scris a eliberat cunoașterea de limitele memoriei individuale și a eliberat limita de structurile ritmice și stereotipice cerute pentru a sprijini memorarea prin recitare. Scrisul, spre deosebire de transmiterea orală, eliberează sursa de tirania timpului (simultaneitatea) și a spațiului (distanța până la care poate fi auzit semnalul oratorului). Pentru ca beneficiile cognitive ale alfabetului să reprezinte bun de masă tehnologiile implicate în transmiterea, producția și distincția operelor scrise trebuiau inventate. Scrisul este vehiculul ideii nu și infrastructura de transport a acestuia, care poate fi: fizică: plăcuța ceramică, scrisoare, carte, papirus, ziar, revistă, piatră; informațională: telegraf, telefon, televizor, internet, Google, Web 2.0. Pentru că nu exista posibilitatea tehnologică de transmitere a cunoștințelor în masă, scrisul și cititul au rămas practici oculte, specifice unor cercuri restrânse care formau o castă numită de cele mai multe ori casta inițiaților. Sumerienii au utilizat tăblițele de lut (pentru documentele oficiale) apoi pe cele de ceară (pentru învățarea scrisului); Egiptenii au utilizat papirusurile. Grecii și romanii au utilizat pergamentul (piei de animale, în special de capră, tratate să reziste în timp) pe care l-au legat în cărți de pergament. La început, scrisul era o reprezentare primitivă a vorbirii; ulterior a devenit un mod specific de transmitere a cunoașterii, cu reguli sintactice specifice. Trecerea de la scrierea brută la scrierea cu reguli sintactice s-a făcut aproape de prăbușirea Imperiului Roman. Scrisul are trei tipuri de caracteristici: - caracter sintactic, totalitatea regulilor de construcție al frazei; - caracter semantic, semnificația ce este transmisă prin intermediul frazei; - caracter pragmatic, utilitatea semanticii transmise. Cititul s-a transformat dintr-un act de interpretare într-un mijloc de instrucție și perfecționare personală. Semnele de punctuație au înlesnit cititul (ca proces neurofiziologic) transformându-l într-o obișnuință, scrierea adresându-se în egală măsură ochiului și urechii. Standardele de ordonare a cuvintelor, organizate în sintaxa propoziției, a reprezentat o revoluție în structura limbii, care a determinat dezvoltarea zonelor cerebrale specializate, angrenate în descifrarea textului. Aceste zone sunt interconectate (stochează, recuperează informația) și reprezintă în creier informații vizuale fonologice și semantice. 170 Titi Paraschiv, Viorel Iulian Tănase 6 Sintaxa propoziției este partea gramaticii care studiază regulile ce fundamentează modul de combinare a cuvintelor în propoziții și a propozițiilor în frază. Subiectul pune în mișcare fraza, având la dispoziție predicatul (verbul) - vectorul, motorul frazei și elemente de înfrumusețare sau clarificare - atributul și complementul - care dau frumusețe și precizie frazei. Cititorul este eficient și atent solicitând capacitatea de concentrare timp îndelungat - „Să te uiți pe tine”. Regnul animal are o atenție a dinamicii, a schimbării (obiectele staționare sau neschimbătoare sunt părți ale mediului și nu sunt văzute, de exemplu broasca nu vede decât obiectele în mișcare, cele staționare sunt invizibile pentru ea), când ceva în mediu se schimbă animalul remarcă, pentru că poate însemna pericol sau oportunitate (adaptarea la mediu pe de o parte pentru a-și procura hrana iar pe de altă parte pentru a se proteja de inamici). Cititul dezvoltă atenția staționară, adâncă, exclusivă, ce solicită ruperea de mediu, reprezentând un act de civilizație. Vânătorul, ascetul, pescarul, meșteșugarul, negustorul, astronomul și-au antrenat creierul pentru a-și controla și concentra atenția. În cazul cititorilor, concentrarea profundă se combină cu descifrarea (activă și eficientă) și interpretarea sensului. Cititul, sub raportul modului de receptare a semnelor, este o activitate secvențială asemenea cititorului de bandă magnetică sau de hârtie de către cititoarele magnetice sau mecanice. Lectura presupune retragerea atenției de la stimuli exteriori, trecători și îndreptarea către fluxul intern de cuvinte, idei, imagini și emoții. Criteriul cititorului nu este doar un înregistrator de semne (știutor de litere) ci un creier gnostic, literar, descifrator de semnificație. Practica lecturii tăcute a cărților a avut consecințe asupra experienței individuale a scrisului și cititului, asupra societății, culturii și educației (prelegerile au un complement esențial care este lectura individuală în biblioteci). Cărțile devin o marfă caracterizată prin preț și se naște o etică socială a cărții -gândurile scriitorului sunt transmise minții cititorului prin carte cititorului care subliniază cunoștințele în propriul mod de gândire care este unul din ce în ce mai individual și specific ramurii științifice sau culturale exprimată prin scris. Sub aspect social acest lucru are ca efect depărtarea de lume a cititorului consacrat, nevoia de a ieși din mediu și de a se izola de acesta. Scrisul, tiparul și computerul sunt căi de tehnologizare a cuvântului și odată tehnologizat el nu mai poate fi detehnologizat. În primăvara anului 1954 Alan Turing s-a sinucis mâncând un măr îmbibat cu cianură - un fruct smuls cu costuri incalculabile din pomul cunoașterii de Adam și Newton. Alan Turing a demonstrat că toate computerele digitale sunt echivalente -computația are un caracter universal iar internetul este o mașină Turing. Internetul cuprinde mașini de procesat informații. Prima mașină de procesat informații este tiparnița lui Gutenberg; au urmat alte mijloace de procesat informații cum ar fi: e-mail, texte, hipertexte, încorporarea fotografiilor, a desenelor și animațiilor în paginile Web. Web-ul a preluat: controlul aparatelor de procesare a sunetului, radioului, fonografelor, magnetofoanelor; convorbirile telefonice de programe specializate precum Skype; înregistrările video, cinematograful și televiziunea. Internetul, în comparație cu celelalte canale mass-media este bidimensional, interactiv și online. Capacitatea de a schimba informații online, de a uploada ca și de 7 Efectul tehnologiei asupra creierului uman 171 a downloada a transformat internetul într-o magistrală a comerțului și a afacerilor. Internetul este un mediu de comunicare personală, pe cât este și unul de ordin comercial. Marketingul și reclamele, campaniile publicitare, politice și electorale au fost modificate fundamental, au fost dezvoltate: Wikipedia - enciclopedia electronică; YouTube - serviciu video; Flicker - depozit de fotografii; Facebook, Twitter, My Space - săli virtuale de întrunire ale lumii, ce permit schimbul de idei și opinii, breinstormingul persoanelor aflate la mii de km distanță. Pe măsură ce utilizarea internetului crește, scade timpul petrecut cu citirea publicațiilor tipărite: cărți, ziare, reviste. Odată ce informația este digitalizată granițele dintre formele de media se dizolvă iar vechile tehnologii își pierd forța economică și culturală. Mc Luhan avertizează asupra modului în care o schimbare de formă într-un mediu este o schimbare a conținutului său. Cărțile viitorului nu vor fi doar niște cărți scrise și livrate electronic, ele vor modifica modul în care citim, scriem și vindem cărți. O carte tipărită este un obiect finit. Cărțile digitale sunt interactive, cititul singuratic (solidar) devine o activitate de grup; este abandonată lumea liniară, ierarhică a cărții și înlocuită cu o lume cu proprietatea de ubicuitate, conectivitate și omniprezentă proximitate. Atunci când suntem online intrăm într-un mediu care promovează lectura rapidă, gândirea grăbită, zăpăcită, țopăită, superficială. 5. Internetul și procesarea multitask a informației Internetul furnizează stimuli senzoriali și cognitivi. Cartea electronică este în epoca de piatră, ea este acum o carte tipărită, livrată electronic, cartea viitorului va fi una dinamică, interactivă, cu capacitatea de amplificare și lărgire a experienței. Ideea că netul distrage atenția nepermițând contemplarea și concentrarea este o realitate determinată de faptul că toate creierele sunt formatate în lectura clasică; creierele actuale vor fi formatate să se poată concentra într-o lectură simultană interactivă a milioane de oameni. Notele de subsol sunt link-uri extrase din subtext, narațiunea nu mai este punctul focal al cărții ci animația, reprezentările video, imaginile, simbolurile grafice, conversațiile, interacțiunile cu mediul exterior ubicuu și generarea de realități tridimensionale augmentate. Trecerea la cartea electronică nu înseamnă doar schimbarea cernelii cu pixelii ci va modifica profund modul în care citim, scriem și vindem cărți ceea ce va avea efect asupra anatomiei și fiziologiei creierului nostru. Este posibil și un nou curent, dadaismul cibernetic, pentru că o carte odată digitalizată poate fi fragmentată în bucăți, fragmente izolate care pot fi recombinate în noi lucrări comunitare axate pe idei, imagini, perspective, viziuni noi. Cărțile tipărite sunt un obiect finit, el adresându-se eternității de aceea ele produc un fel de anxietate a perfecțiunii. Cărțile electronice sunt interactive și perfectibile de aceea micșorează presiunea perfecționismului. Volumele tipărite și lectura cărților se află la apusul lor cultural; chiar lectura lor se face la umbra deasă a internetului. Lumea liniară, ierarhică a cărții va fi înlocuită cu o lume de ubicuă conectivitate și omniprezentă proximitate a Web-ului în care sensurile emergente sunt descoperite. 172 Titi Paraschiv, Viorel Iulian Tănase 8 În anul 1975, la Palo Alto Research Center al companiei Xerox se introduc sistemele de operare multitasking - îndeplinirea simultană a mai multor sarcini, calitate care poate fi transferată și creierului uman (multitasking este o calitate ce ține atât de hard cât și de soft). Studiul internetului, în contextul istoriei intelectuale, este exhaustiv din perspectiva științelor neuroplasticității ca ultimul instrument care a contribuit la modelarea minții omenești. Internetul furnizează stimuli senzoriali și cognitivi -repetitivi, intensivi, adictivi, care produc modificări trainice și rapide în circuitele și funcțiile creierului. După alfabet și sistemele numerice internetul este cea mai puternică tehnologie de modificare a creierului de la apariția cărții încoace. Internetul este un dezvoltator al minții - netul ne captează atenția numai pentru a o împrăștia într-un creier general cu posibilitatea nașterii unei conștiințe anonime și colective. Conectat la internet, creierul devine unitate de procesare a semnalelor ce poartă informațiile în conștiință și apoi în afara ei. Michael Merzenich (2005) afirmă: „Creierul este modificat fizic și funcțional de fiecare dată când dobândim o nouă dexteritate sau dezvoltăm o nouă capacitate” și în plus „atunci când cultura determină schimbări ale modului în care ne punem creierul la lucru, ea creează un creier diferit”. În 2008, Small efectuează primul experiment care a arătat că internetul modifică structural și funcțional creierul uman. Scanările au dezvăluit că activitatea cerebrală a google-rilor experimentați este mai vastă decât cea a novicilor. „Subiecții pricepuți la computere folosesc rețeaua lobului frontal stâng al creierului, cunoscut drept cortex dorsolateral prefrontal, pe când subiecții naivi în materie de internet au prezentat activități scăzute în acea zonă”. După cinci zile de exerciții subiecții naivi și-au recalibrat creierul devenind experimentați. Cititorii de carte au o bogată activitate în zonele asociate limbajului, memoriei și procesării vizuale subminează activitatea senzorială, însă nu prezintă activitate intensă în zonele prefrontale, asociate cu luarea deciziilor și rezolvarea de probleme. În contrast, utilizatorii de internet (experimentați) prezintă activitate intensă în zonele responsabile de luarea deciziilor, conducere și rezolvarea problemelor din cortexul prefrontal, accelerează activitatea senzorială. Navigarea pe Web angajează multe funcții cerebrale; de aceea poate fi utilizată în terapia persoanelor (și în vârstă) pentru menținerea și îmbunătățirea vioiciunii mentale. Căutarea și exploatarea pe net solicită zonele responsabile cu dezlegarea cuvintelor încrucișate și a integramelor. Lectura profundă exersează: concentrarea, atenția, interpretarea textului și a informațiilor. Navigatorii exersează: capacitatea de decizie, coordonare mentală, formularea de judecăți prin decodificarea de informații. Psihologul australian John Sweller a studiat trei decenii modul în care creierul procesează informația și învață. Creierul încorporează trei tipuri de memorie: memorie de scurtă durată, câteva secunde; memorie de lungă durată, câteva ore, zile, săptămâni, luni, ani sau toată viața; memorie de lucru (clipboard) care este un tip special de memorie de scurtă durată, numită și memorie vie. Memoria de lucru este blocnotes-ul minții, memoria pe termen lung este sistemul de fișiere. 9 Efectul tehnologiei asupra creierului uman 173 Impresii, senzații și gânduri ca amintiri pe termen scurt (buffer de memorie) Sediul operațiilor (capacitate mică) Sediul înțelegerii depozite de fapte, impresii, evenimente înțelese, concepte complexe, scheme Profunzimea inteligenței se sprijină pe capacitatea de a transfera informații din memoria de lucru în memoria de lungă durată și de a îmbina scheme conceptuale. Trecerea de la memoria de lucru la memoria de lungă durată reprezintă infrastructura critică; e ca și cum am umple o cadă cu un degetar. Când citim o carte robinetul informațional asigură un debit constant, în cazul netului avem numeroase robinete toate deschise la maxim. Două sunt sursele de supraîncărcare cognitivă: rezolvare de probleme exterioare și atenția distribuită. Ele sunt determinate de capacitatea memoriei de lucru care, la supraîncărcare varsă la MSD și MLD după un filtru cognitiv. Hipertextul apare în anii 1980, iar odată cu apariția World Wide Web-ului hipertextul a devenit un loc comun. Mediumul folosit pentru prezentarea cuvintelor a ocultat semnificația lor. Netul ne dă acces instantaneu la informațiile dintr-o bibliotecă și ne facilitează sortarea bibliotecii dar împuținează capacitatea de a cunoaște în profunzime ce dă naștere inteligenței singulare. În concluzie putem afirma că netul este eficient dar insuficient eficace. Nu știm dacă un creier exersat pe internet este mai bun, dar sigur el este diferit și mai eficient. 6. Internetul și companiile Frederich Winston Taylor (în anul 1911) a sosit cu un cronometru la uzina Midvale Steel din Philadelphia unde a împărțit activitatea din uzină în operații pe care le-a fragmentat în mișcări; a creat un set de instrucțiuni precise - un algoritm - al acțiunilor lucrătorilor - un fel de coregrafie industrială. Căutând viteza, eficiența și outputul maxim, proprietarii de fabrici au utilizat studiile de timp/operație ca să organizeze munca și să configureze fișa postului. Rezultatele sistemului de măsurare au fost adunate în lucrarea „Principiile managementului științific 1911”. Noul mediu de comunicare (măsurare și acțiune) face trecerea de la individ la sistem. Nu omul, ci colectivitatea, nu omul, ci operațiile - etica lui Taylor începe să guverneze în egală măsură tărâmul acțiunii, dar și cel al minții. Internetul este o mașină proiectată pentru colectarea, transmiterea și manipularea eficientă, automată a informațiilor iar programatorii vor să descopere algoritmul perfect de a duce la îndeplinire mișcările mentale care formează ceea ce am ajuns să descriem drept muncă de cunoaștere. Companiile își au izvorul de știința măsurării care cuantifică și sistematizează toate 174 Titi Paraschiv, Viorel Iulian Tănase 10 activitățile ce se petrec în ele. Cartierul general din Silicon Valley al companiei Google - Googleplex - este biserica internetului, iar religia ei este taylorismul. Ceea ce a făcut Taylor pentru munca manuală, Google face pentru munca mentală. Taylor organizează acțiunile dintr-o fabrică, Google organizează informațiile lumii. Activitatea Google se bazează pe cercetări laborioase în domeniul psihologiei cognitive. În cartea sa Techno-poly, din 1993, Neil Postman sintetizează elementele principale ale managementului științific al lui Taylor: - Scopul primordial al muncii și gândirii omenești este eficiența; - Calculele tehnice sunt superioare gândirii; - Judecata nu prezintă încredere fiind afectată de inexactitate, ambiguitate și complexitate; - Subiectivitatea este un obstacol în calea gândirii corecte; - Ceea ce nu se poate măsura fie nu există fie nu are nici o valoare; - Treburile cetățenilor sunt cel mai bine orientate și conduse de experți. Misiunea Google este de a organiza informațiile din lume și de a le face universal accesibile și utile, misiune care va dura 300 de ani. Obiectivul imediat este crearea celui mai potrivit vector către marfă adică crearea celui mai bun motor de căutare către informație (odată cu transformarea informației în marfă aceasta capătă însușiri economice asemenea tuturor celorlalte mărfuri, având valoare și valoare de întrebuințare). 7. Concluzii Informația este o marfă, o resursă utilitară care trebuie și poate fi extrasă și procesată cu eficiență și eficacitate industrială pentru a răspunde unui scop. Accesarea, colectarea, filtrarea, organizarea și transmiterea datelor cu viteză foarte mare sunt caracteristicile eficienței cognitive pe care Google o realizează pe Internet și care reprezintă infrastructura de comunicații peste care sunt organizate servicii multiple. Analogii între link-uri și citări: - Link-urile de pe paginile de Web sunt analoge citatelor din articolele academice. Ambele sunt semnificanți de valoare. Atunci când un savant, într-o lucrare, face o referință la o altă lucrare publicată de alt cercetător el garantează importanța acelei lucrări. Cu cât o lucrare acumulează mai multe citări cu atât dobândește mai mare prestigiu în domeniul său. Valoarea fiecărei pagini Web poate fi calculată în funcție de link-urile care conduc spre ea. - Nu toate link-urile create sunt egale. Autoritatea unei pagini Web poate fi estimată în funcție de câte link-uri atrage spre ea. O pagină cu o mulțime de link-uri spre ea are mai multă autoritate decât o pagină cu puține link-uri. Cu cât autoritatea unei pagini crește, cu atât crește valoarea link-urilor la care trimite pagina curentă. În domeniul academic, a fi citat într-un articol care este la rândul său citat frecvent are mai multă valoare decât să apară dintr-un articol mai puțin citat, adică valoarea unui element este determinată de numărul de conexiuni, asemenea neuronului. 11 Efectul tehnologiei asupra creierului uman 175 În concluzie valoarea unei pagini Web poate fi calculată analizând doi factori: 1. Numărul de link-uri atrase spre pagina Web ce se analizează; 2. Autoritatea site-urilor sursă pentru acele link-uri. O bază de date ce generează toate link-urile pe Web reprezintă sursa de alimentare a unui algoritm soft de evaluare și ierarhizare a tuturor paginilor Web și ar reprezenta structura celui mai puternic și performant motor de căutare. Google reprezintă o derivație din googol = 10100, subliniind scopul motorului de a organiza o infinită cantitate de informații pe Web. Pe măsură ce traficul pe internet sporește Google poate să colecteze mai multe date comportamentale, ceea ce-i permite să-și ajusteze rezultatele căutării și reclamele. Rețelele de socializare My Space, Facebook și Twitter au accelerat traficul pe internet. Google Wave (2009) permite monitorizarea mesajelor pe o singură pagină, transformând conversațiile dintr-un grup de mișcare rapidă de fluxuri de conștiință. YouTube a fost încorporat în Google și are drept scop: digitalizarea oricărui tip de informație, disponibilitatea acesteia pe Web, stocarea în baze de date, afișarea acesteia în funcție de clasificări și algoritmi și distribuirea ei. Google Print (2004) care devine Google Book reprezintă un nou Gutenberg de această dată digital. Google Book Search sfidează dreptul (ce stipulează dreptul de autor) dar asigură accesul la tot ce a creat omenirea până azi fiind cea mai vastă bibliotecă din lume care schimbă valoarea unei cărți dintr-o valoare în sine într-o valoare de circulație (câte accesări a înregistrat). Prin intermediul netului și a aplicațiilor din acesta, informația este o marfă care are trei calități: valoare, valoare de întrebuințare și valoare de circulație. Inteligența artificială urmează să fie ultima versiune de Google, ultimul motor de căutare este la fel de inteligent precum creierul uman. Altfel spus, în perioada următoare este de așteptat ca internetul să rămână o infrastructură globală peste care să se dezvolte o gândire colectivă la nivel planetar. Pe măsură ce s-au obișnuit să-și scrie gândurile și să citească gândurile scrise de alții, oamenii au devenit mai puțin dependenți de conținutul propriei lor memorii. Internetul devine un fel de supliment al memoriei personale pe care o modifică, de aceea oamenii vorbesc în mod curent despre memoria artificială, ca și cum aceasta nu s-ar distinge de memoria biologică. Clive Thompson se referă la net ca la un creier exterior, transferând datele pe siliciu ne eliberăm materia cenușie pentru alte sarcini relevante, el devenind un servitor cognitiv extern. În multe filme SF, oamenii au devenit atât de asemănători cu mașinile încât personajul cel mai uman se dovedește a fi o mașină. Tehnologia reprezintă, pe de o parte, o constrângere a vieții și a gândurilor - de aceea există bătrâni nostalgici -, dar adună diversitățile, le pune împreună, le face să se cunoască - de aceea cultura netului este cultura tinerilor idealiști, capabili oricând de rebeliuni culturale. Bibliografie Marshall McLuhan, Understanding Media: The Extensions of Man, 2003; 176 Titi Paraschiv, Viorel Iulian Tă nase 12 Michael Merzenich, Soft-Wired. How the New Science of Brain Plasticity Can Change Your Life, 2013; David J. Buller, Adapting Minds: Evolutionary Psychology and the Persistent Quest for Human Nature, Cambridge, 2005; George Steiner, După Babel, Editura Univers, București,1983; John Farndon, 50 de idei geniale care au schimbat omenirea, Editura Litera, 2012; Ray Kurzweil, Cum se construiește o minte, Editura Paralela 45, 2013; Thomas Metzinger, Tunelul eului, Editura Humanitas, București, 2015; T. Paraschiv, V.I. Tănase, Cibernetica psihologică, Editura Hamangiu & Titu Maiorescu, 2014; T. Paraschiv, D. Postolea, C. Petrescu, Biocibernetica, Editura Hamangiu & Titu Maiorescu, 2015. RELAȚ IA DINTRE IMAGINEA DE SINE ȘI MOTIVAȚ IE ÎN DEZVOLTAREA PROFESIONALĂ MIHAI PETRU CRAIOVAN Relationship Between Self-Image and Motivation in Professional Development. Motivation and self-image are very important factors for the achieving of an optimal occupational performance. These aspects determines in a large extent the making of a successful career. When a person feels himself to be useful and capable, he could be motivated to improve himself even more. In the departments of the company investigated in the present study, it has been observed a relative homogeneity of the group, with some differences between them, both in the level of self-image and motivation, but not very significant. The explanation could be provided by the functional typology similar at the company level, thereby expressing the idea that the employees of the two departments that have made high scores (Finance & IT and HR) have a high experience at their job, have worked in several positions within the same organiza-tion and have specialized before and after hiring in a specific field of activity. Analyzing the responses, we can say that the subjects have an average or above average self-image and an average or above average motivation level. Key words: personality, self-image, motivation, occupational performance. Elemente teoretice Imaginea de sine reprezintă o evaluare globală a propriei persoane, care se formează prin învățare din experiențele pe care le are individul, din acțiunile pe care le realizează și la care participă. Dispoziția de a se autoevalua e învățată în procesul socializarii, atunci când persoana devine conștientă de valoarea proprie prin raportare la ceilalți. Atitudinile părinților, ale profesorilor, colegilor, fraților, prietenilor contribuie la crearea imaginii de sine a fiecăruia dintre noi, la stabilirea unui statut social și al unui nivel de aspirații care își vor pune amprenta, încă din copilărie, asupra tuturor acțiunilor și comportamentelor noastre. În lucrarea Eul și personalitatea, M. Zlate ne prezintă imaginea de sine drept „totalitatea reprezentărilor, ideilor, credințelor individului despre propria sa personalite, cu alte cuvinte este vorba de modul în care se percepe individul, ce crede el despre sine, ce loc își atribuie în raport cu ceilalți. Imaginea de sine reprezintă un integrator și organizator al vieții psihice a individului cu rol major în alegerea valorilor și scopurilor; ea este nucleul central al personalității, reper, constantă orientativă a ei, element definitoriu al statutului și rolului social.” (M. Zlate, 2002, 53). Imaginea de sine este structurată de modul în care ne percepem propriile noastre caracteristici fizice, emoționale, cognitive, sociale și spirituale care conturează și întăresc dimensiunile eului nostru. În funcție de percepția noastră la un moment dat al Cercetări filosofico-psihologice, anul VIII, nr. 2, p. 177-188, București, 2016 178 Mihai Petru Craiovan 2 dezvoltării noastre, de ceea ce ne-am dori sa fim sau ceea ce am putea deveni, putem distinge mai multe ipostaze pentru sinelele nostru: sine actual, sine ideal și sinele temerilor. Imaginea de sine prezintă două aspecte: unul ce ține de percepția și reprezentarea concepțiilor despre sine, a propriilor poziții, judecăți, orientări, capacități și deprinderi, precum și a premiselor acestora și unul ce ține de evaluarea și valorificarea acestora de către individ. Imaginea de sine deține o funcție de autoreglare atitudinală și comportamentală în raport cu ceea ce este asumat conștient. Formarea imaginii de sine constă în primul rând într-o construcție subiectivă și implică trei aspecte: importanța părerii celorlalți în construcția acesteia, elementele pe baza carora se realizează percepția celorlalți și măsura în care conduita și motivația influențează crearea imaginii de sine. Între structura Eului și profilul imaginii de sine există o strânsă interdependență: imaginea de sine derivă din reflectarea subiectivă, conștientă și sintetică a „eului aflat în situație”, însă această imagine odată constituită poate influența semnificativ structura și funcționarea eului, devenind o componentă esențială a acestuia. Imaginea de sine a unei persoane se formează într-un context socio-cultural, este influențată de situații concrete și evenimente trăite de aceasta, depinde de aprecierile pe care ceilalți le fac la adresa persoanei respective. În esență, ea rămâne o creație individuală, un construct ireversibil aflat într-o permanentă mișcare și transformare ce implică cogniția și afectivitatea. Imaginea de sine din copilărie (1-3 ani) provine dintr-un joc complex de identificări inconștiente cu modelele personale apropiate, psihanaliza considerând că la această vârstă se poate vorbi de mai multe imagini de sine. Dezvoltarea ulterioară a individului îi permite acestuia să își dezvolte și imaginea de sine care derivă, treptat, din reflectarea subiectivă, conștientă și sintetică a Eului aflat în situație concretă (Cristea, 2002, 119). Se poate spune că formarea imaginii de sine și a respectului de sine are un rol deosebit în conturarea personalității echilibrate și armonioase a individului. Imaginea de sine, corectă se formează prin intervenția conjugată a familiei, școlii și societății, intervenția părinților și a profesorilor fiind determinantă. În urma unor cerectări, N. Bogatu, a distins trei straturi în imaginea de sine și anume: o imagine de fond a Eului - în care o importanță majoră o au rădăcinile biologice ale individului; imaginile strategice ale Eului (puternic impregnate sociocultural) și imaginile emergente atitudinal-situaționale, reprezentate de imagini de suprafață și de integrare (Bogatu, 2002, 57). Capacitatea de reflexivitate conștientă specifică Eului se manifestă și în raport cu propria persoană, astfel rezultând un sistem dinamic de cunoștințe, reprezentări, credințe și idei despre sine. Se poate constata faptul că imaginea de sine ne influențează comportamentele, motiv pentru care este important să ne percepem cât mai corect și să dezvoltăm convingeri realiste despre noi înșine. Din prisma psihologiei sociale, D. Cristea ne prezintă ideea conform căreia imaginea de sine reprezintă forma subiectivă prin care luăm cunoștință și ne reprezentăm propria persoană, cu ansamblul de trăsături, însușiri și relația cu mediul natural și social. Raportul dintre sine și imaginea de sine este deosebit de complex, implicând atât condiționări reciproce specifice raportului dintre parte și întreg, cât și 3 Relația dintre imaginea de sine și motivație în dezvoltarea profesională 179 retroacțiuni cu funcții reglatorii la nivelul sistemului personalității și al subsistemelor sale. Imaginea de sine se constituie reflexiv, pe fondul unui sentiment de identitate și continuitate a propriei persoane, trăit preponderent ca ipostază a prezentului psihologic: eu sunt, eu fac, eu am (Cristea, 2007, 118). Conținutul imaginii de sine implică următoarele aspecte principale: - imaginea despre propriul corp și despre calitățile fizice și psihice de care suntem conștienți; -identitatea socială, caracterizată prin nume, vârstă, domiciliu, familie, profesie, statut economic etc.; - modul de înțelegere a ceea ce facem, simțim și gândim la un moment dat, prin raportarea la anumite repere valorice și atitudinale pe care le conștientizăm ca fiindu-ne caracteristice; - reprezentările pe care le avem despre poziția noastră în societate și despre rolurile jucate în situații și împrejurări de viață relevante; -sentimentele față de noi înșine, față de ceilalți și față de evenimentele și situațiile semnificative în care suntem sau am fost implicați; - istoria personală marcată de evenimente semnificative și unice, care conferă sentimentul continuității și unității propriei existențe; - un puternic sentiment al prezentului, în care totul se focalizează pe ideea de eu, aici, acum; - sistemul de relații interpersonale semnificative, trecute sau prezente, reale sau virtuale, principale sau secundare; - spațiul fizic și psihosocial care poartă amprenta opțiunilor voinței, acțiunilor și personalității noastre. Fiind în esența sa un fenomen relațional, format la intersecția dintre psihologic și social, imaginea de sine se elaborează printr-o continuă sinteză între percepția de sine și percepția de altul, procese mediate de modele și repere axiologice interiorizate în ontogeneză prin socializare și învățare socială. (Cristea, 2007, 119). Imaginea de sine se referă la perspectiva individuală asupra propriei personalități, reprezentând expresia concretizată a modului în care se vede o persoană sau se reprezintă pe sine. Aceasta este definită de modul în care ne percepem propriile noastre caracteristici fizice, emoționale, cognitive, sociale și spirituale care conturează și întăresc dimensiunile eului nostru. În funcție de percepția noastră la un moment dat al dezvoltării noastre, de ceea ce ne-am dori sa fim sau ceea ce am putea deveni, putem distinge mai multe ipostaze ale eului nostru: eul actual, eul ideal si eul viitor. G. Allport, apreciind definițiile pozitiviste ale personalității ca fiind cele mai complete, pornește de la ele și ajunge la următoarea definiție, care se bucură de cea mai mare recunoaștere, fiind cea mai frecvent menționată și utilizată în cadrul cercetării concrete, precum și teoretizării generale: „personalitatea este organizarea dinamică, în cadrul individului, a acelui sistem psiho-fiziologic care determină gândirea și comportamentul său caracteristic într-o variantă mai mică sau mai mare de situații” (Neveanu, 1978, 532). Această definiție pune în evidență următoarele aspecte esențiale: personalitatea este o organizare dinamică emergentă, nu este nici un conglomerat, nici o sumă statică de elemente în sine independente; nu este nici pur psihică, nici pur biologică, ci este o unitate complexă psihofizică; este o organizare sistemică supraordonată care include sisteme particulare diferențiate și integrate; se manifestă și se dezvăluie în ceea ce gîndește, simte și face omul. În viziunea lui Allport, personalitatea înseamnă ceea ce o persoană este în mod real, indiferent de cum o percep ceilalți, o persoană cu o structură internă și cu o serie de caracteristici. În fluxul activității unei persoane există însă, dincolo de o parte variabilă și o parte constantă, desemnată prin conceptul de trăsătură. 180 Mihai Petru Craiovan 4 Se consideră că o trăsătură este un sistem larg de tendințe similare de acțiune care există la o persoană și pe care un observator, dacă se privește din punct de vedere al actorului, le poate categorisi sub o singură rubrică de semnificație. Chiar dacă trăsăturile de personalitate stabilizează conduita, ele nu sunt niciodată constante. O adaptare eficientă la lume se poate efectua numai prin flexibilitate și prin declanșarea unor variate tendințe determinate în situații diferite. În acest sens se poate afirma că există diferențe privind potențialul psihic uman de la o etapă la alta de viață, există evoluții socioprofesionale și ocupaționale, diferențe de aspirații profesionale, de stil de viață, de statute și rol social. În ce privește aspectele diferențiatoare, G. Allport a enumerat șase trăsături specifice adultului, și anume: conștiința de sine largă, relații și raporturi intime, securitate emoțională fundamentală, preocupare obiectivă, obiectivare de sine, armonie relativă cu propriile achiziții din experiența personală. O abordare a personalității în sfera muncii implică supoziția că, în muncă, personalitatea este diferită față de alte activități ale omului. Munca, definită de A.Tabachiu ca ”totalitate a manifestărilor umane conștiente, mintale și/ sau operaționale prin care omul acționează asupra mediului, asupra lui însuși și a celorlalți semeni în vederea satisfacerii trebuințelor, aspirațiilor, realizării unor scopuri, îndeplinirii unor planuri” are caracter formativ asupra comportamentelor structurale și a dimensiunilor personalității, dezvoltă și diversifică aptitudinile, formează trăsături pozitive de caracter, călește voința și operaționalizează capacitățile creatoare, constituind o modalitate de apreciere valorică. Specialiștii implicați în probleme de personal și resurse umane sunt interesați de de o relație inteligibilă, simplă între personalitate și compotramentul implicat în muncă (Neveanu, 1978, 534). În sens strict psihologic, prin personalitate se înțelege modul specific de organizare a trăsăturilor și însușirilor psihofizice și psihosociale ale persoanei; este o structură dinamică de natură bio-psiho-socială care, la un anumit individ, asigură adaptarea originală la mediul natural și social. Personalitatea are caracterul unei structuri vectorizată axiologic și teleologic, trinomul valori-atitudini-idealuri fiind principalul nucleu funcțional care mediază elaborarea conduitelor sociale (Cristea, 2007, 92). Este important ca într-o organizație să se țină cont de un ansamblu de variabile (interne sau externe) care țin fie de latura intrinsecă a personalității individuale, fie de latura extrinsecă, sensibilă la caracteristicile mediului organizațional. Studierea motivației în organizații a survenit în urma necesității de înțelegere și utilizare a factorilor subiectivi care explică fluctuațiile de randament. Munca își diversifică formele sale sociale de exprimare, se corelează cu noi domenii ale vieții indivizilor, fiind necesar să răspundă solicitărilor valorico-normative presante ale societății (Craiovan, 2008, 34). În definitiv se poate spune că munca reprezintă o construcție de grup și, pentru ca organizația să înregistreze performanțe ridicate, este necesară o profundă motivare a angajaților prin conștientizarea apartenenței acestora la echipe consistente și satisfăcătoare pentru fiecare dintre ei. Din perspectiva psihologiei muncii, motivația este definită ca fiind o sumă a energiilor interne și externe ce inițiază, dirijează și susțin un efort orientat spre un obiectiv al organizației, care va satisface simultan și trebuințele individuale (Tabachiu, 2003, 112). 5 Relația dintre imaginea de sine și motivație în dezvoltarea profesională 181 Din perspectivă organizațională, motivația este reprezentată de măsura în care un efort persistent este dirijat spre realizarea unui scop. Primul aspect al motivației este forța comportamentului legal de muncă sau cantitatea de efort pe care persoana o depune în procesul muncii. A doua caracteristică a motivației este perseverența de care dau dovadă indivizii în realizarea sarcinilor de muncă. Atât efortul, cât și perseverența se referă la cantitatea de muncă depusă de individ. Cea de a treia caracteristică a motivației este direcția comportamentului legat de muncă. În ultimă instanță orice comportament motivat are anumite scopuri sau obiective spre care este dirijat. Un aspect foarte important care trebuie menționat se referă la diferența dintre două concepte aparent asemănătoare, dar care, în realitate, sunt absolut diferite. Astfel, conceptul de motivație nu este sinonim cu cel de motivare. Primul face referire la nivelul dezvoltării personale, la concepția despre sine sau la nivelul și orientarea autoevaluării, fie la contextul social în care este integrată persoana, la cadrul structural în care aceasta își desfășoară activitatea sau la conștiința valorilor dominante într-o comunitate sau grup. În cea de-a doua categorie sunt incluse solicitările și finalitățile concrete ale unei activități. Rolul motivației nu este numai acela de a declanșa, întreține și stimula participarea la o anumită activitate, ci și de a conduce la anumite performanțe. Motivația este „o formă specifică de reflectare prin care se semnalează mecanismelor de comandă-control ale sistemului personalității o oscilație de la starea inițială de echilibru, un deficit energetico-informațional sau o necesitate ce trebuie satisfăcută.” (Golu, 2005, 571). Teoria performanțelor așteptate, dezvoltată de V.H. Vroom, are ca idee de bază convingerea că motivația este determinată de rezultatele pe care oamenii le așteaptă să apară ca efect al activității la locul de muncă, aceștia fiind motivați să lucreze în acele activități pe care le evaluează ca fiind atractive, având sentimentul că le pot realiza (Johns, 1998, 160). Motivația este o formă de „contract psihologic” bazat pe așteptările pe care respectivele părți le au și extinderea acelora care sunt realizabile, deoarece oamenii sunt receptivi la o varietate de strategii manageriale (Constantinescu, 2004, 198). Conform A. Maslow, indivizii sunt motivați de nevoile de rang inferior până în momentul în care acestea sunt satisfăcute, după care acestea încetează să mai motiveze și începe să se manifeste tendința spre nevoile de rang superior. Satisfacerea relativă a unei nevoi, care se întâmplă pentru cei mai multi indivizi, transferă o anumita doză de insatisfacție nivelului superior, următor de nevoi. Abraham Maslow introduce în științele comportamentului termenul de ierarhia nevoilor și prezintă nevoile de bază ale individului, ierarhizate în ordinea crescândă a importanței. Există mai multe tipuri de nevoi, pe care Maslow le clasifică astfel (Blythe, 1998, 27): - nevoi fiziologice, legate direct de supraviețuirea individului: hrană, îmbrăcăminte, adăpost; - nevoi de securitate, ilustrate de dorința de stabilitate, de protecție, de securitate psihologică și materială: siguranța muncii, ordine, lipsă de amenințare; - nevoi sociale de afiliere (acceptare) - ființa umană caută ajutor, afecțiune, este animată de dorința de a se simți acceptată de un grup: apartenența la grup, stabilitatea de relații umane, afecțiune; -nevoi de stimă - odată acceptată de un grup, ființa umană are nevoie sa fie recunoscută, să se bucure de prestigiu, să-și arate dependența și încrederea în ea însăși; - nevoi de autorealizare - autodezvoltare, maximizarea potențialului propriu, realizare personală. 182 Mihai Petru Craiovan 6 Conform principiului piramidei lui Maslow, nu se poate trece de la un nivel la altul decât dacă nevoile aferente nivelurilor precedente au fost satisfăcute. Maslow arată că diferitele nevoi coexistă și că ele depind de indivizi. Motivarea performanței superioare necesită acțiuni pozitive și evitarea sancțiunilor negative. Gradul de motivație va fi reflectat în calitatea muncii oamenilor, iar calitatea muncii lor se va reflecta asupra managerului și asupra fiecărui membru al companiei sale. Motivația nu trebuie considerată ca un fiind un scop, datorită faptului că ea generează și stimulează participarea în muncă, influențând totodată rezultatele și performanțele muncii. Pe lângă funcția de energizare, motivația îndeplinește și funcția de orientare a activității în raport cu scopurile preexistente, motiv pentru care, este important ca indivizii să dispună de capacitatea de a-și instrui și controla propria motivație. Controlul rațional poate crește performanțele productive și umane ale muncii, însă acest lucru este condiționat de relația dintre scopurile individuale și cele organizaționale. Există mai multe forme de descriere a motivației, în funcție de obiectul la care ne raportăm. În cazul în care ne raportăm la proveniența sursei ce generează motivația, aceasta poate fi de mai multe feluri. Motivația intrinsecă (directă) este generată, fie de sursele interne ale subiectului motivației (de nevoile și trebuințele sale), fie de sursele provenite din activitatea desfășurată. Caracteristica acestei motivații constă în obținerea satisfacției prin îndeplinirea unei acțiuni adecvate ei. Motivația extrinsecă (indirectă) este generată de surse exterioare subiectului sau naturii activității lui. Ea poate fi sugerată sau impusă de alte persoane sau de concursuri de împrejurări favorabile sau nu. În organizație, motivația extrinsecă se întâlnește în cazul promovării pe un post considerat doar ca sursă de venituri. Motivația cognitivă este legată de nevoia de a ști, de a cunoaște, de a fi stimulat senzorial. Se manifestă sub forma curiozității față de nou, de inedit, de complexitate, ca și prin toleranța ridicată față de risc. Denumirea de cognitivă este dată de preponderența proceselor de cunoaștere, întelegere. Prin mecanismele percepției, gândirii, memoriei și imaginației au loc, progresiv: explorarea, reproducerea, înțelegerea anumitor fenomene și dorința de a crea ceva nou. În organizație, motivația afectivă poate apare sub forma acceptării unor sarcini și posturi din dorința de a nu fi considerat incapabil sau rău intenționat (www.fwd.aiesec.ro). 1 Sursă: Blythe, J., 1998, Comportamentul consumatorului. 7 Relația dintre imaginea de sine și motivație în dezvoltarea profesională 183 Motivația este o verigă foarte importantă datorită faptului că individul, pentru a fi motivat la locul de muncă, trebuie să aibă certitudinea că, prestând o anumită activitate, aceasta îi va satisface și propriile trebuințe. În momentul în care individul nu are astfel de certitudini, va surveni lipsa de motivare și implicit, o performanță scăzută în realizarea sarcinilor profesionale. Studiul experimental 1. Obiective Obiectivele cercetărilor vizând rolul imaginii de sine în dezvolatrea motivației profesionale în societatea românească actuală sunt diverse, cercetarea de față propunându-și următoarele obiective privind problematica studiată: a) identificarea rolului/influenței unor dimensiuni de personalitate în dezvoltarea motivației de tip profesional; b) implicarea corelației imagine de sine - motivație profesională în comportamentul organizațional al angajaților din diverse departamente de pe paliere diferite ale organizației. 1.1. Obiective secundare: a) evaluarea imaginii de sine a angajaților din organizație, în funcție de departamentul analizat; b) evaluarea motivației angajaților din organizație în funcție de departamentul analizat; c) identificarea surselor motivaționale specifice fiecărui departament studiat; d) identificarea rolului imaginii de sine în dinamica motivațională prezentă în fiecare dintre departamentele studiate. 2. Ipoteze Fixarea obiectivelor conduce la formularea ipotezelor care urmează a fi testate. Conform obiectivelor formulate și prezentare anterior, ipotezele sunt: a) dacă constatăm diferențe în strucutura și dinamica imaginii de sine a angajaților, atunci vom identifica și diferențe ale intensității motivației profesionale; b) în funcție de nivelul organizațional la care se află departamentul de lucru al angajatului, imaginea de sine poate fi structurată și adaptată influențând motivația profesională. 3. Eșantionul În cercetarea de față, eșantionul cercetării este reprezentat de 105 subiecți, atât de sex feminin cât și de sex masculin, cu vârsta cuprinsă între 25 ani și 31 de ani, angajați ai companiei „X”. Aceștia au fost selectați din trei departamente ale companiei precizate anterior astfel: 35 de subiecți fac parte din departamentul de Vânzări, 35 din departamentul de Finance&IT și 35 de subiecți din departamentul de Resurse Umane. Participarea acestor persoane s-a facut benevol, neexistând nici un fel de motivare din partea cercetătorului. 4. Prezentarea probelor Cercetarea de față a pornit de la faptul că la nivel organizațional, motivația este un element cheie. Astfel, s-au urmărit două variabile, respectiv imagine de sine și motivație, încercând să se observe și relația dintre cele două. Metodele folosite au fost Scala Rosenberg pentru evaluarea imaginii de sine, chestionarul „Motivație profesională” pentru reliefarea diferențelor între departamente în ceea ce privește categoria de motivație care predomină pentru fiecare grup în parte și interviul semistructurat. 184 Mihai Petru Craiovan 8 4.1. Scala M. Rosenberg Imaginea de sine a fost evaluată cu ajutorul Scalei Rosenberg (Imaginii de Sine). Aceasta vizează imaginea de sine, stima de sine, încrederea în forțele proprii și cuprinde 10 itemi concretizați în afirmații față de care persoana își exprimă acordul sau dezacordul pe o scala de la 1 la 4. Însumarea punctelor, în final, va da scorul total al probei măsurate. Scorurile pot varia între 0 și 40 puncte. Scorurile pana la 20 de puncte semnifică o imagine de sine scăzută, probleme cu stima de sine, lipsa încrederii în forțele proprii, o identitate slab conturată. Scorurile medii (21-30 puncte) exprimă o imagine de sine pertinentă, o identitate bine conturată, o încredere bună în forțele proprii. Scorurile peste 30 de puncte exprimă o imagine de sine exacerbată, o încredere oarbă în forțele proprii, o supraevaluare a forțelor personale. 4.2. Chestionarul “Motivație profesională” În elaborarea chestionarului s-a utilizat procedeul structurat de prezentare a întrebărilor și s-a ținut cont de principiile generale ale întocmirii unui astfel de instrument de culegere a informațiilor. Chestionarul cuprinde douăzeci de itemi, nefiind incluse indicativele personale ale respondenților. Astfel, urmând firul logic, am început cu întrebări generale continuând cu întrebările particulare, specifice studiului de față. Scopul acestui chestionar este de a evalua sursele de motivare și satisfacție la locul de muncă, precum și nivelul motivației. 4.3. Interviul semistructurat O parte dintre elementele care au fost urmărite în conceperea acestui instrument au fost poziția în cadrul companiei - dacă subiecții dețin sau nu o funcție de conducere, vechimea în cadrul companiei, nivelul studiilor și ierarhizarea surselor de motivare. Analiza rezultatelor 1. Interpretarea datelor obținute cu ajutorul Scalei Rosenberg În urma aplicării Scalei Rosenberg s-au obținut date conform cărora s-au constatat diferențe semnificative între departamente. Astfel, departamentele Finance&IT (31,2) și Resurse Umane(31,37) ating cote mari și relativ apropiate, de unde rezultă o imagine de sine ridicată a angajaților care fac parte din cele două departamente prezentate anterior, comparativ cu departamentul de Vânzări, unde valoarea este mai scăzută, respectiv 26,77 costatând prezența unei imaginii de sine medii. Se poate spune că se observă diferențe valorice semnificative între departamentele specializate, în interiorul cărora lucrează oameni pregătiți pentru domeniul în care își desfășoară activitatea. În cadrul departamentului de Vânzări media de vârstă a angajaților este mai mică, în componența sa existând atât persoane cu studii superioare finalizate, cât și cu studii superioare în curs de desfășurare. Celelalte două departamente au în componența lor persoane cu vechime în lucru, fapt ce conduce la creșterea imaginii de sine. În urma analizei răspunsurilor oferite de către subiecți nu s-au constatat discrepanțe majore între răspunsurile acestora, iar scorurile obținute sunt dispersate în jurul tendinței centrale. Valoarea cea mai des întâlnită arată că cea mai mare parte a subiecților atinge sau chiar depășește pragul unei imagini de sine medie. 9 Relația dintre imaginea de sine și motivație în dezvoltarea profesională 185 Distributia scorurilor pentru nivelul imaginii de sine □ Departamentul Vanzari □ Departamentul Finance & IT □ Departamentul Resurse Umane Fig. 1. Distribuția scorurilor pentru nivelul imaginii de sine Analizând graficul distribuției scorurilor obținute de subiecți la Scala Rosenberg în funcție de departamentul de proveniență (Fig.1.) am constatat faptul că scorurile medii predomină în cazul departamentului de Vânzări. De asemenea, se observă că nu sunt prezente scoruri care să denote o imagine de sine scăzută la nici unul dintre cele trei departamentele analizate, scorurile medii predominând în cazul departamentului de Vânzări. Mai mult decât atât, departamentul Finance&IT se situează pe prima poziție cu o prezență ridicată a scorurilor care să denote o imagine de sine ridicată. Și în cadrul departamentului de Resurse Umane s-au înregistrat scoruri mari, însă incidența este mai mică decât în cazul departamentului Finance&IT. Referitor la omogenitatea grupurilor s-a constatat că cel mai omogen grup este reprezentat de departamentul Finance&IT (4,03), urmat de departamentul de Vânzări (4,17) și apoi de departamentul de Resurse Umane (4,36). Este important de menționat că diferențele între cele trei departamente nu sunt foarte mari. La nivelul departamentelor studiate, în cadrul cărora lucrează persoane pregătite pentru domeniul în care își desfășoară activitatea, se observă prezența omogenității grupului, diferențele dintre ele existând, atât în privința nivelului imaginii de sine, cât și a nivelului motivației, dar acestea nefiind semnificative. Explicația ar putea fi reprezentată de tipologia funcțională similară la nivelul companiei, prin asta, exprimând ideea că angajații celor două departamente care au înregistrat scoruri mari (Finance&IT și Resurse Umane) au o vechime la locul de muncă mai mare, au lucrat pe mai multe poziții în cadrul aceleiași organizației și sau specializat înainte și după angajare pe un anumit domeniu. De asemenea, grupul este mai restrâns, coeziunea e mai mare, gradul de interacționare cu colegii este ridicat, fapt ce conferă anumite satisfacții subiecților. Mai mult decât atât, cele două departamente își desfășoară activitatea preponderent la sediul central. Spre deosebire de departamentul de Vânzări care cuprinde foarte multi angajați ce își desfășoară activitatea în afara birourilor, intrând în contact direct cu firmele colaboratoare, fluctuația de personal este mai mare decât în celelalte două departamente și mulți dintre angajați sunt la începutul carierei, fapt ce generează diferențe în comparație cu celelalte două departamente analizate. 186 Mihai Petru Craiovan 10 2. Interpretarea datelor chestionarului „Motivație profesională” În graficul prezentat mai jos (Fig. 2.) se face o comparație între pregnanța cu care apar anumite scoruri și departamentul de proveniență al subiecților. Referitor la frecvența cu care apar anumite scoruri la chestionarul de evaluare a motivației se poate face o comparație între cele trei departamente analizate, în vederea evidențierii unor caracteristici specifice. Astfel, se poate observa că nu au fost înregistrate scoruri mici în cadrul departamentelor analizate și că există un singur subiect cu un nivel al motivației sub medie, acesta fiind un angajat al departamentului de Vânzări. Celelalte răspunsuri oferite de subiecții chestionați denotă o motivație medie sau peste medie. De menționat este faptul că scorurile foarte mari sunt obținute de departamentul Finance&IT, caz în care scorurile medii sunt mai restrânse, comparativ cu departamentul de Resurse Umane, unde predomină valorile peste medie. Distributia scorurilor pentru nivelul de motivatie □ Departamentul Vanzari □ Departamentul Finance & IT □ Departamentul Resurse Umane Fig.2. Distribuția scorurilor pentru nivelul motivației Rezultatele obținute în urma analizei răspunsurilor oferite de către subiecți conduc la confirmarea ipotezei conform căreia imaginea de sine este un factor important în ceea ce privește motivația la locul de muncă, rezultând astfel, că în momentul în care se constată diferențe în strucutura și dinamica imaginii de sine a angajaților, atunci cu siguranță, vor exista și vor fi identificate și diferențe ale intensității motivației profesionale. Se poate spune că imaginea de sine este în strânsă legătură cu nivelul de motivare al angajatului, imaginea de sine fiind considerată a fi un puternic susținător al eforturilor de menținere a unui nivel optim de motivare. De asemenea, s-a dovedit că există diferențe în ceea ce privește sistemul motivațional de referință, sursele care generează motivație și satisfacție la locul de muncă configurându-se după aceeași specificitate a grupului de proveniență. Dacă pentru departamentul de Vânzări unde foarte mulți angajați sunt la începutul carierei profesionale, contează câștigul economic și posibilitatea de promovare, pentru aceia dintre angajați care au vechime în muncă și un grad înalt de specializare, sursele principale sunt autorealizarea și stima persoanelor care îi înconjoară și cu care interacționează. 3. Interpretarea interviului semistructurat Rolul interviului semistructurat a fost acela de a urmări și distribuția preponderenței surselor motivaționale în funcție de departamentul de proveniență. Astfel, conform interviului realizat, s-au obținut datele prezentate în figura de mai jos. 11 Relația dintre imaginea de sine și motivație în dezvoltarea profesională 187 Distributia si preponderenta surselor motivationale in functie de departament □ Departamentul Vanzari ■ Departamentul Finance & IT □ Departamentul Resurse Umane Fig.3. Distribuția surselor motivaționale conform interviului, în funcție de departamentul de proveniență După cum se poate observa din figura anterioară, există diferențe în ceea ce privește distribuția stimulentelor motivaționale în funcție de departamentul de proveniență. Se pot observa diferențele mai mari de perspectivă între departamentul de Vânzări și celelalte două departamente studiate. Dacă departamentul de Vânzări este format mai mult din persoane care sunt la începutul carierei urmărind câștigul financiar și promovarea la nivelul organizației, pentru angajații cu experiență și, implicit, cu o remunerare pe măsură, acest aspect nu mai este la fel de important. La aceste două departamente, respectiv Finance&IT și Resurse Umane, predomină, ca stimulente motivaționale, autorealizarea și prestigiul celorlați, deși nu se poate spune că elementul pecuniar nu reprezintă un factor important, ci doar că nu se mai ridică la cotele înalte înregistrate de subiecții din cadrul departamentului de Vânzări. De asemenea, se înregistrează valori foarte mici pentru stimulentele extrinseci, respectiv, obligația pentru familie și față de companie și evitarea criticii/penalității, lucru favorabil organizației, datorită faptului că sunt preferate sursele de motivație intrinsecă. Deși există diferențe între angajații celor trei departamente studiate, toate au obținut scoruri medii sau peste medie, lucru care este favorabil atât organizației cât și individului în drumul său către succesul profesional. De asemenea, există diferențe semnificative în ceea ce privește nivelul celor două variabile, respectiv imagine de sine și motivație profesională, dar și preponderența anumitor surse de motivare în funcție de media de vârstă, dar și de specificul grupului din care fac parte subiecții. Concluzii Fiecare grup are un profil specific în ceea ce privește atât variabilele imagine de sine și motivație, cât și relația dintre acestea două, un aspect important fiind faptul că diferențele nu sunt foarte mari, cele mai mari dintre acestea înregistrându-se între departamentul de Vânzări și celelalte două, respectiv departamentul Finance&IT și departamentul de Resurse Umane. Deși există diferențe între cele trei grupuri participante la cercetare, toate au obținut scoruri medii sau peste medie. Imaginea de sine, în funcție de nivelul de structurare la care a ajuns, favorizează o anumită dinamică motivațională manifestată în comportamentul organizațional. 188 Mihai Petru Craiovan 12 Astfel, se poate afirma că, atunci când imaginea de sine este este mai structurată, respectiv este concretizată în experiență, perfecționare, ocuparea unei poziții de conducere în organizație, atunci dinamica motivațională este mai intensă. Acest fapt este reliefat în cazul departamentelor Finance & IT și Resurse Umane, în cadrul cărora personalul se bucură de mulți ani de activitate, situându-se la un nivel ridicat în ceea ce privește gradul de specializare. Spre deosebire de situația prezentată anterior, atunci când imaginea de sine este mai slab structurată, adică prezintă un grad de imaturitate, dinamica motivațională este mai slabă. Acestă situație este prezentă în interiorul departamentulului de Vânzări, care este format din persoane aflate la începutul carierei și care sunt interesate atât de câștigul financiar cât și de promovarea la nivelul organizației. Există diferențe în ceea ce privește sistemul motivațional de referință, sursele care generează motivație și satisfacție la locul de muncă configurându-se după aceeași specificitate a grupului de proveniență. Dacă pentru departamentul de Vânzări, unde se regăsesc foarte mulți angajați aflați la începutul carierei profesionale, contează câștigul economic și posibilitatea de promovare, pentru cei cu o vechime în muncă, cu un grad mai înalt de specializare, sursele principale sunt autorealizarea și stima celor din jur. Rezultatele obținute pot servi îmbunătățirii fiecărui departament, în funcție de propria lui tipologie, în funcție de angajații din fiecare departament. S-a dovedit că pentru fiecare departament se poate vorbi despre un profil psiho-socio-profesional. În consecință această problematică trebuie ținută sub control pentru bunul mers al companiei. Este important să se țină cont de aceste diferențe dintre departamente pentru a asigura o bună funcționare și un randament optim în cadrul fiecărei componente a întregului. Bibliografie Bogatu, N., 2002, Conduita de rol, sine si personalitate, Granada, București; Constantinescu, M., 2004, Competența socială și competența profesională, Editura Economică, București; Craiovan, M.P., 2008, Psihologia muncii și a resurselor umane, Editura Renaissance, București; Cristea, D., 2007, Tratat de psihologie socială, Editura ProTransilvania, București; Golu, M., 2005, Bazele psihologiei generale, Editura Universitară, București; Johns, G., 1998, Comportament organizațional, Editura Economică, București; Neveanu, P.P., 1978, Dicționar de psihologie, Editura Albatros, București; Tabachiu, A., 2003, Psihologie ocupațională, Editura Universității Titu Maiorescu, București; www.fwd.aiesec.ro, site consultat la data de 22.09.2009; Zlate, M., 1998, Psihologie organizațională, Editura Universității Titu Maiorescu, București. HIPNOTERAPIA ERICKSONIANĂ - O PREZENȚĂ ACTIVĂ ÎN PROCESUL TERAPEUTIC IRINA HOLDEVICI, BARBARA CRĂCIUN Ericksonian Hypnotherapy - an Active Presence in the Therapeutic Process. This article presents a lot of techniques and principles involved in Ericksonian hypnotherapy. Those techniques are based on the general approach of problem solving. After Erickson, the symptom is a manifestation that can maintain psychic equilibrium of the patient. So symptom removal will require a deep restructuring of the patient's psyche. Key words: Ericksonian hypnotherapy, hypnosis, metaphors, personality, relaxation. Strategia hipnoterapeutică a lui Milton Erickson se adresa înlăturării simptomului și implementării unor expectații pozitive referitoare la vindecare, pentru pacientul din cabinetul de psihoterapie (Erickson și Rossi, 1981). În acest mod autorii menționați subliniau că hipnoza favorizează reducerea disonanței cognitive și permite ca stărea de sănătate a pacientului să fie ameliorată. Erickson este de părere că teoriile asupra personalității îngrădesc posibilitatea psihoterapeutului de a conceptualiza mecanismele psihopatologice puse în acțiune de către un pacient. De aceea, Erickson elaborează o nouă teorie asupra personalității pentru fiecare din pacienții săi. Această nouă teorie ține seama de identitatea, starea psihică, nevoile, dorințele, tendințele și forțele psihice ale pacientului (Erickson și Havens, 1992). Hipnoterapeutul lucrează cu pacientul lui atât la nivel conștient, cât și inconștient, una dintre sarcinile celui dintâi fiind de a aduna informații, de la ambele niveluri și de a le sintetiza. Terapeutul trebuie să îl persuadeze pe pacient astfel încât modificările suferite de acesta să fie egosintonice și să producă schimbări pozitive sub aspect interacțional (Holdevici, 2010). Hipnoterapeutul are menirea de a utiliza forțele latente de natură subconștientă care nu se rezumă doar un depozit de emoții, impulsuri, tendințe refulate și experiențe negative, ci și la o sursă de energie și forță rezultată din experiența cu care vine pacientul în contact. După Erickson inconștientul are capacitatea de a crea modele de comportament și cognitive care depășesc expectațiile obișnuite ale pacientului (Erickson, 1980). Același autor subliniază că simptomul are rolul de a menține echilibrul psihic al pacientului, iar înlăturarea lui presupune o restructurare profundă a psihicului acestuia. În transa hipnotică, hipnoterapeutul trebuie să țină seama de faptul că subiectul nu va încorpora sugestii cu caracter ofensiv și distonic. De asemenea, este necesar ca terapeutul să ia în considerare modul în care s-a forrmat simptomul, scopul căruia îi servește acesta, motivațiile, stilul cognitiv și sistemul fundamental de reprezentare cu care operează pacientul (Erickson și Gilligan, 2002). Cercetări filosofico-psihologice, anul VIII, nr. 2, p. 189-196, București, 2016 190 Irina Holdevici, Barbara Crăciun 2 În hipnoză are loc un proces de învățare de natură inconștientă, în cadrul căreia ego-ul critic este estompat. Atenția pacientului trebuie ghidată spre realitățile interioare, urmărindu-se modificarea unor modele habituale de control ale psihismului acestuia. Așadar, este vizată pe fond schimbarea modului în care pacientul își acceptă fluxul propriilor asociații interne (O'Hanlon, 1987). Transa hipnotică reprezintă un mod de funcționare mentală care poate fi întâlnit frecvent și în viața cotidiană. Este vorba de acele momente în care atenția se abate de la stimulii din mediul înconjurător și, în același timp, se produce o activare a mecanismelor psihice de natură inconștientă. Erickson numea acest fenomen „transa comună cotidiană” (Erickson și Rossi, 1979). Mulți oameni aflați pe peronul gărilor, în metrou, în autobuz sau într-un bar, par întrucâtva absenți, cufundați în gândurile lor și, dacă cineva i-ar întreba la ce se gândesc, le-ar fi greu să răspundă. Într-o stare hipnotică se află și o persoană care urmărește un film într-o sală de cinematograf. Un film este cu adevărat bun dacă spectatorul a uitat de sine și nu mai simte nici scaunul pe care stă (Holdevici, 2010). Starea de transă naturală reprezintă un moment de intuiție creatoare, în care o soluție la o problemă se impune dintr-o dată subiectului ca și cum acesta ar simți o iluminare bruscă. În cultura occidentală raționalistă s-a crezut multă vreme că ideile originale sunt rodul demersului conștient al gândirii discursive (Ikemi și Ishikawa, 1979). Observațiile empirice, psihanaliza și experiența preluată de la culturile orientale au demonstrat faptul că analiza logică reprezintă doar o parte a activității de prelucrare a informațiilor care, după ce au fost procesate la nivel conștient, sunt transferate inconștientului, care le supune unor mecanisme de prelucrare diferite de cele ale gândirii discursive. Inconștientul reevaluează experiențele trecute ale unei persoane, le stochează în memorie, le supune unei analize de tip analogic și oferă soluții planului conștient, moment în care subiectul își conturează rezultatul printr-o idee. Din punct de vedere fiziologic, starea hipnotică modifică activitatea sistemului nervos vegetativ în sensul dezactivării sistemului simpatic, responsabil de contactele cu realitatea exterioară și al activării celui parasimpatic, care produce modificări cardiores-piratorii specifice transei și chiar apariția lacrimilor fără ca acestea să aibă neapărat o semnificație emoțională (Kirsch, 2001). Se produc, de asemenea, modificări ale traseului muscular, în sensul relaxării, dar și al apariției unor modificări de tipul catalepsiei unui braț, care putea rămâne suspendat mult timp, fără ca subiectul să obosească (Benson, Arns și Hoffman, 1981). Este ca și cum musculatura agonistă și antagonistă a brațului și-a modificat modul de a se contracta pentru a rezista forței gravitaționale fără ca persoana hipnotizată să depună vreun efort, în timp ce aceeași poziție, menținută în mod voluntar conduce foarte rapid la instalarea stării de oboseală. Observațiile clinice au confirmat faptul că în timpul inducției hipnotice spontane sau provocate se produce un fel de saturație la nivelul gândirii logice, moment în care subiectul se deconectează, alunecând la alte niveluri de procesare psihică. Această ipoteză ar putea explica de ce tehnicile de inducție hipnotică bazată pe confuzie sunt atât de eficiente (Meyer, 1992). Acestea constau în administrarea unor mesaje 3 Hipnoterapia ericksoniană - o prezență activă în procesul terapeutic 191 imposibil de prelucrat în mod rațional, fapt ce conduce la deconectarea mecanismelor conștiente și la intrarea în funcțiune a celor de natură inconștientă (Meggle, 1988). Rossi, un discipol al lui Milton Erickson, a lansat o ipoteză cu caracter complementar, anume aceea a unor cicluri biologice care au loc în timpul zilei. Astfel, organismul uman este reglat de o serie de cicluri fie lunare, fie zilnice, precum și de unele mai scurte care rulează între 90 și 100 de minute, cicluri oarecum asemănătoare cu cele din timpul somnului. Rossi este de părere că la fiecare 90 de minute, individul uman traversează faze de hipnoză diurnă care ar reprezenta un fel de echivalent al fazelor de somn (Erickson și Rossi, 1979). Aceste faze hipnotice ar servi integrării experiențelor acumulate în perioadele în care subiectul este activ și centrat asupra realității externe (Erickson și Rossi, 1979). În aceste momente de „veghe paradoxală” (Meggle, 1998), activitatea mentală se orientează spre interior pentru a corobora cele învățate cu experiențele trecute. Aceste conexiuni nu se realizează conform unor mecanisme logice raționale, ci în baza unor asociații de tip analogic. Pornind de la această teorie, Rossi consideră că sănătatea psihică a subiectului constă în cooperarea cu propriile cicluri biologice din timpul unei zile (Erickson și Rossi, 1976). Astfel, subiectul nu mai trebuie să considere o stare de slăbiciune nevoia sa de a se deconecta în timpul zilei, ci, dimpotrivă, ca o forță creatoare care presupune prelucrarea informațiilor de către instanțe de natură inconștientă. Această teorie ar putea explica și motivul pentru care Erickson nu se grăbea să inducă pacienților săi transa, el așteptând apariția transei spontane pe care o utiliza în scopuri terapeutice. În practică, inducția hipnotică de tip ericksonian constă în favorizarea declanșării fenomenelor de transă naturală. Terapeutul care induce transa procedează în așa fel încât aceasta să se producă de la sine, fără vreun efort special din partea sa (Erickson și Rossi, 1980). Pentru apariția transei spontane, terapeutul va realiza un cadru adecvat, utilizând un limbaj specific care se adresează inconștientului și în felul acesta, persoana își modifică în mod spontan tipul de procesare mentală. Trebuie menționat faptul că experiența transei variază de la o persoană la alta și chiar în cazul aceleiași persoane de la o ședință de hipnoză la alta, sau de la un moment la altul în cursul unei ședințe. Pot să apară, de asemenea, oscilații ale profunzimii transei. Terapeutul urmărește indicatorii externi ai stării de transă și îi comentează pentru a-l ghida pe pacient pe drumul procesului terapeutic, prin intermediul unor feedback-uri repetate. Terapeuții de orientare ericksoniană sunt de părere că orice hipnoză nu este altceva decât o autohipnoză. În inducția hipnotică ericksoniană terapeutul utilizează tot ce aduce cu sine pacientul, de la comportament la simptomele sale, de la preferințele acestuia până la concepția despre lume. Fiecare subiect fiind unic în felul său astfel că și inducția hipnotică aplicată acestuia trebuie să fie unică. Dacă terapeutul identifică interesele pacientului și vine în întâmpinarea acestora, între cei doi se stabilește o relație de strânsă cooperare, în cadrul 192 Irina Holdevici, Barbara Crăciun 4 căreia pacientul manifestă disponibilitatea de a reacționa în acord cu sugestiile terapeutului și în felul acesta hipnoza devine posibilă. Agentul care produce vindecarea nu este psihoterapeutul, ci inconștientul pacientului (Erickson și Rossi, 1981). Terapeutul nu face decât să-l ajute pe pacient să renunțe la eforturile sale conștiente și să lase inconștientul să lucreze. Psihoterapeutul comunică doar anumiți stimuli meniți să activeze disponibilitățile inconștiente ale pacientului (Erickson și Havens, 1992). Starea hipnotică reprezintă, așadar, un proces caracterizat printr-o intensă activitate psihică, cu caracter dinamic și evolutiv și care are la bază strânsa colaborare între terapeut și pacient (Holdevici, 2009). Psihoterapia eriksoniană nu consideră inconștientul drept un depozit de conflicte și tendințe inacceptabile refulate, ci una dintre modalitățile fundamentale în care funcționează psihicul uman. Conținutul acestuia îl reprezintă experiențele subiective semnificative stocate sub forma mior senzații corporale, gânduri, emoții, sentimente și comportamente. Memoria umană include informații și modalități de rezolvare a unor probleme mult mai ample și mai interesante decât cele care sunt soluționate prin intermediul mecanismelor conștiente, hipnoza reprezentând modalitatea cea mai eficientă de a le pune în acțiune (Erickson și Rossi, 1980). Disocierea de stimulii exteriori și reorientarea activității psihice spre interior reprezintă axa fenomenului hipnotic. Situația poate fi privită și în sens invers, concentrarea atenției spre interior conducând la detașarea de stimulii ambianței pentru o persoană. În cursul acestei focalizări a atenției spre interior subiectul trăiește experiențele, în loc să le analizeze, suspendând funcțiile logic-discursive ale gândirii (Zeig, 2013). Milton Erickson și discipolii săi sunt de părere că starea de transă profundă este antrenabilă. De cele mai multe ori însă, în scopuri terapeutice, se utilizează transa ușoară spre medie pe care Meggle (1998) o denumește „hipnoză simplificată” și în cadrul căreia pot fi aplicate o serie de metode terapeutice de comunicare hipnotică. Aflată într-o astfel de stare, o persoană poate trăi foarte autentic un episod din trecutul său, cu imagini foarte vii, în timp ce o parte a ființei sale rămâne ancorată în prezent, ea dându-și seama, la nivel conștient, că scenele respective aparțin trecutului. În hipnoza profundă însă, singura realitate trăită o reprezintă experiențele anterioare. Dintr-o altă perspectivă, în timpul hipnoterapiei ericksoniene, se utilizează o serie de modalități de comunicare de tip hipnotic, care pot începe cu o conversație banală, și pot continua cu povestiri, metafore sau sugestii indirecte. Arta de a induce hipnoza constă în observarea celor mai discrete modificări fizice ale subiectului, semnalarea lor, fiind vorba despre evidențe pe care acesta nu le poate nega și conectarea lor cu sugestiile de intrare în hipnoză. Pacientul va accepta un lucru evident („pleoapele tale coboară din ce în ce mai mult”), ceea ce facilitează acceptarea sugestiilor transmise de terapeut care vor apărea dintr-o dată ca fiind evidente („...pentru că te pregătești să intri în hipnoză”). Acesta reprezintă modelul cel mai simplu de sugestii indirecte de tip ericksonian, respectiv sugestii compuse după formula truism - sugestie (Holdevici, 2009). Funcționarea acestui gen de sugestii se bazează pe fenomenul uman comun conform căruia dacă cineva a început prin a spune da, va avea tendința de a continua cu răspunsurile afirmative. 5 Hipnoterapia ericksoniană - o prezență activă în procesul terapeutic 193 Milton Erickson susținea că orice pacient care intra în cabinetul său aducea cu sine un „dar” care va putea fi folosit în procesul terapiei. Marea majoritate a acestor „daruri” nu sunt utilizate de către terapeuți, care le etichetează în mod artificial ca simptome și consideră că sarcina lor este să-l elibereze pe pacient de ele, fără să întrevadă posibilitatea folosirii simptomelor în cursul procesului terapeutic (Erickson și Rossi, 1980). Grinder și Bandler (1981) au postulat principiul flexibilității strategiei psihotera-peutice potrivit căruia terapeutul trebuie să lucreze cu pacientul cum crede că este mai bine, dar rămânând cu toate canalele senzoriale deschise. Un terapeut flexibil va reuși mai repede și mai bine să-l facă pe pacient să se schimbe și nu va întâlni în practica sa mulți pacienți rezistenți. Hipnoza permite crearea unor noi sisteme de referință pe baza cărora persoana își poate examina comportamentul și situația, contribuind la depășirea rezistențelor. Din acest punct de vedere terapeuții de orientare ericksoniană sunt de părere că transa hipnotică îndeplinește o serie de funcții precum ar fi cea referitoare la suspendarea controlului critic al rațiunii; o altă funcție a transei include procesele fziologice ale organismului ce vor fi încetinite. Acest fapt va contribui la o mai bună concentrare a atenției subiectului asupra sarcinii terapeutice și înțelegerea problemei-simptom într-un mod diferit; în fine o altă funcție a transei hipnotice este cea care favorizează instalarea și menținerea unei relații terapeut-client eficiente. În acest context Milton Erickson vorbea și despre sugestiile cu conținut metaforic ce sunt deosebit de utile și în autohipnoză, când subiectului i se poate indica să lucreze asupra lui prin intermediul tehnicii imaginației dirijate. Astfel, i se poate sugera pacientului să coboare în camera interioară și să se întâlnească cu sfătuitorul interior (Erickson și Rossi, 1976). Margolis, Fass, și Brown (1990) subliniază faptul că studiul strategiilor terapeutice bazate pe utilizarea metaforelor a fost relativ greu acceptat de oamenii de știință, din cauza prejudecățior pe care le-au nutrit multă vreme psihologii occidentali față de fenomenele imaginative și emoționale, considerate cumva inferioare celor cognitive. Recurgerea la metafore reprezintă un proces terapeutic activ, direcționat spre scop, necesar atunci când este nevoie să se atingă noi semnificații (McCurry și Hayes, 1992). Acest fenomen este evident mai ales atunci când două persoane aflate față în față comunică folosind cuvinte ale căror sensuri noi sunt înțelese numai de ei. Utilizarea metaforei în hipnoză se întâlnește pentru prima dată în lucrările lui Erickson (Zeig, 1980). În tratamentul pacienților săi, autorul recurgea la povestiri metaforice, anecdote, intervenții strategice, ritualuri pe care le integra în mod flexibil în cadrul transei hipnotice, situațiile respective fiind analoage cu cele specifice vieții cotidiene. Principiile utilizării metodelor metaforice în clinică și hipnoterapie se referă la o serie de aspecte (Brann, Owens, și Williamson, 2015) precum ar fi realizarea contextului terapeutic, prin prezentarea problemei utilizând chiar cuvintele pacientului și găsirea unei metafore terapeutice care să se potrivească cu metaforele propuse și realizate de pacient. În momentul conținutului scenariului se poate face o conectare a metaforei personale a subiectului cu inducția și sugestiile terapeutice. În continuare rezolvarea 194 Irina Holdevici, Barbara Crăciun 6 problemelor este susținută de metaforele ce se combină cu schemele existente ale subiectului, în acest sens fiind utilizate sugestiile post-hipnotice. Metafora inițială este construită de terapeut în colaborare cu pacientul pe baza combinării descrierii inițiale a problemei cu elemente ce țin de contextul terapeutic. Bine aleasă, această metaforă va contribui la întărirea raportului terapeutic și va favoriza construirea unei structuri cognitive care ajută la generarea unor soluții posibile ale problemei. Metaforele care au ca scop construirea contextului terapeutic sunt prezente în momente diferente ale terapiei (Witztum, Van der Hart și Friedman, 1988). În cadrul hipnoterapiei tradiționale, acestea sunt introduse după ce s-a instalat transa și au rolul de aprofunda starea și de a conferi mai multă naturalețe procesului; metaforele pot să preceadă inducția propriu-zisă, să orienteze și să influențeze modul în care subiectul va trăi starea de transă, metaforele acționând ca „sugestii prehipnotice”. Metaforele pentru crearea contextului nu se limitează la ceea ce îi spune terapeutul pacientului, ci se extind la ceea ce acesta își spune lui însuși, la formularea diagnosticului, la elaborarea studiului de caz și la proiectarea demersului terapeutic, reprezentând, la rândul lor, demersuri metaforice. Burns (2007) menționa faptul că metaforele cu puternică semnificație personală se referă la grijile subiectului, la emoții puternice, la imagini concrete, precum și la procesări psihologice de tip creativ. Din acest motiv, limbajul metaforic utilizat de pacient în descrierea problemei sale poate fi folosit pentru a-i ajuta să se autocunoască mai bine. Metaforele reprezintă și un element al unei abordări terapeutice permisive și naturale, pacienții având libertatea să reacționeze în modul și în ritmul lor propriu (Erickson, Rossi 1976). Relația psihoterapeutică asigură un mediu securizat în cadrul căruia, pacientul poate exersa noi modalități de relafionare, strategii alternative de a face față cerințelor vieții sau răspunsuri mai flexibile la diverși stimuli. Observațiile clinice au evidențiat faptul că utilizarea metaforelor poate mări eficiența sugestiilor posthipnotice (Zeig și Lankton, 2013) și astfel, noile modele de comportament elaborate în timpul hipnoterapiei pot fi implementate în viața reală. Conectarea metaforei cu sugestiile posthipnotice permite crearea unui context în cadrul căruia câștigurile din timpul terapiei pot fi consolidate și extinse dincolo de situațiile imediate. Relația hipnoterapeutică ericksoniană s-a bazat în același timp pe încredere reciprocă și acceptare necondiționată (Zeig și Lankton, 2013). Hipnoza reprezintă poate instrumentul cel mai adecvat atunci când terapia are drept obiectiv focalizarea asupra unor aspecte ce țin de dezvoltarea și maturizarea individului uman, pentru că oferă un acces mai rapid și direct la zonele inconștiente, ameliorând astfel disfuncționalitățile și permițând subiecților o traiectorie spre echilibru și stare de bine. 7 Hipnoterapia ericksoniană - o prezență activă în procesul terapeutic 195 Bibliografie Benson, H., Arns, P.A., & Hoffman, J.W. (1981). The relaxation response and hypnosis. International Journal of Clinical and Experimental Hypnosis, 29(3), 259-270. Brann, L., Owens, J., & Williamson, A. (Eds.). (2015). The handbook of contemporary clinical hypnosis: Theory and practice. John Wiley & Sons. Burns, G. W. (Ed.). (2007). Healing with stories: Your casebook collection for using therapeutic metaphors. John Wiley & Sons. Erickson, M. H., & Havens, R. A. (1992). The wisdom of Milton H. Erickson: Hypnosis and hypnotherapy (Vol. 2). Ardent Media. Erickson, M. H. (1959). Further clinical techniques of hypnosis: Utilization techniques. American Journal of Clinical Hypnosis, 2(1), 3-21. Erickson, M. H., & Cooper, L. F. (1959). Time distortion in hypnosis. Williams it Wilkins, Baltimore, Ref. 3. Erickson, M. H. (1980). The nature of hypnosis and suggestion (Vol. 1). Halsted Press. Erickson, M. H., & Gilligan, S. G. (2002). The legacy of Milton H. Erickson: selected papers of Stephen Gilligan. Zeig Tucker & Theisen Publishers. Erickson, M. H., & Rossi, E. L. (1979). Hypnotherapy, an exploratory casebook. Irvington Publishers. Erickson, M. H., & Rossi, E. L. (1980). The indirect forms of suggestion. The collected papers of Milton H. Erickson on hypnosis, 1, 452-477. Erickson, M. H., & Rossi, E. L. (1981). Experiencing hypnosis: Therapeutic approaches to altered states. Irvington Publishers. Erickson, M. H., & Rossi, E. L. (1976). Two level communication and the microdynamics of trance and suggestion. American Journal of Clinical Hypnosis, 18(3), 153-171. Grinder, J., & Bandler, R. (1981). Trance-formations. Neurylinguistic Programming and the Structure of Hypnosis. Holdevici, I. (2009). Tratat de psihoterapie cognitiv-comportamentală. Editura Trei. Holdevici, I. (2010). Hipnoza clinică. Editura Trei, București. Ikemi, Y., & Ishikawa, H. (1979). Integration of occidental and oriental psychosomatic treatments. Psychotherapy and psychosomatics, 31(1-4), 324-333. Kirsch, I. (2001). The response set theory of hypnosis: Expectancy and physiology. American Journal of Clinical Hypnosis, 44(1), 69-73. Margolis, C. G., Fass, Margot L. & Brown, D. (Eds.) (1990). Creative Mastery in Hypnosis and Hypnoanalysis: A Festschrift for Erika Fromm. Hillsdale, NJ: Lawrence Erlbaum Associates, xiv, pp. 342. American Journal of Clinical Hypnosis, 36(4), 295-297. McCurry, S. M., & Hayes, S. C. (1992). Clinical and experimental perspectives on metaphorical talk. Clinical Psychology Review, 12(7), 763-785. O'Hanlon, W. H. (1987). Taproots: Underlying principles of Milton Erickson's therapy and hypnosis. WW Norton & Co. 196 Irina Holdevici, Barbara Crăciun 8 Lynn, S. J., Laurence, J. R., & Kirsch, I. (2015). Hypnosis, suggestion, and suggestibility: An integrative model. American Journal of Clinical Hypnosis, 57(3), 314-329. Meggle, D. (1988, April). [Erickson's hypnosis]. In Annales medico-psychologiques (Vol. 146, No. 4, pp. 311-324). Meyer, R. G. (1992). Practical clinical hypnosis: Techniques and applications. Jossey-Bass. Witztum, E., Van der Hart, O., & Friedman, B. (1988). The use of metaphors in psychotherapy. Journal of Contemporary Psychotherapy, 18(4), 270-290. Zeig, J. K. (2013). Ericksonian methods: The essence of the story. Routledge. Zeig, J. K., & Lankton, S. R. (2013). Developing Ericksonian Therapy: A State Of The Art. Routledge. TULBURAREA BIPOLARĂ CU CICLICITATE RAPIDĂ - PREZENTARE DE CAZ MONICA CLAUDIA BOER, ADELA CIOBANU, LAURA GHERMAN, IRINA GHINEA Rapid-Cycling Bipolar Disorder - A Case Study. According to DSM IV, the prevalence rate of Bipolar Affective Disorder is 0.5-1.2% (a chronic mental illness characterised by numerous episodes and a high suicide risk). There are two types of Bipolar Disorder: Bipolar I Disorder with one or more Manic Episodes that can be preceded or followed by one or more Major Depressive Episodes; Bipolar II Disorder with one or more Major Depressive Episodes that can be followed or preceded by one or more Hypomanic Episodes. In the following article we shall present a case report of Rapid-Cycling Bipolar I Disorder (the occurrence of a minimum of 4 mood episodes - Manic, Hypomanic or Major Depressive Episode during the previ-ous 12 months). This pattern is a predictor of a more severe prognosis in the long term. We emphasize on the treatment resistance and the worsening course of the Manic Episodes during hospitalization. Key words: rapid-cycling bipolar disorder, case report, manic episode, depressive episode. Potrivit DSM-IV1, specificantul cu ciclare rapidă poate fi aplicat tulburării bipolare I sau tulburării bipolare II. Ciclarea rapidă este caracterizată prin apariția a patru sau mai multe episoade afective în ultimele 12 luni. Episoadele din cadrul ciclării rapide sunt aceleași cu cele din cadrul tulburării bipolare fără pattern de ciclare rapidă. Boala este mai frecventă la femei decât la bărbați. La ora actuală, depresia bipolară cu ciclare rapidă are o prevalență pe perioada vieții de 5-15% din persoanele cu tulburare bipolară2. Prezentare de caz Pacienta S.T. în vârstă de 43 ani a fost adusă de ambulanță la Camera de garda a Spitalului Clinic de Psihiatrie ,,Prof. Dr. Alexandru Obregia”, prezentând: irascibilitate, iritabilitate marcată, dispoziție disforică, comportament expansiv. Pacienta afirmă că: ,,m-a luat Poliția de la aeroport, am vrut să plec din țară, m-am certat cu părinții, mi-am adunat toate lucrurile și am plecat”. Ca antecedente heredocolaterale se poate observa o posibilă etiologie cu transmitere genetică: o verișoară diagnosticată cu tulburare afectivă bipolară. În antece- 1 DSM-IV. Manual pentru Diagnosticul și Statistica Tulburărilor Mintale, Editat de Asociația Psihiatrilor Liberi din România, București, 2000. 2 Sadock, B.J., Sadock, V.A., Kaplan & Sadock's Concise Textbook of Clinical Psychiatry, Lippincott Williams & Wilkins, 2008. Cercetări filosofico-psihologice, anul VIII, nr. 2, p. 197-201, București, 2016 198 M.C. Boer, A. Ciobanu, L. Gherman, I. Ghinea 2 dente, pacienta a suferit un traumatism cranio-cerebral la vârstă de 10 ani cu intervenție neurochirurgicală. Condiții de viață și muncă: pensionată medical, a lucrat ca asistentă medicală până în august 2011, a urmat Facultatea de Management, a absolvit Școala postliceală sanitară. Locuiește în mediul urban, la bloc, într-un apartament cu 3 camere cu părinții; relațiile familiale sunt echilibrate. Este divorțată, a fost căsătorită timp de 5 ani. Istoricul îndepărtat al bolii Boala a debutat la vârstă de 18 ani, în 1990, când a avut loc și prima internare în Spitalul Clinic de Psihiatrie ,,Prof. Dr. Alexandru Obregia” cu diagnosticul de ,,Psihoză Afectivă Expansivă”. Motivele internării au fost: agitație psihomotorie, logoree, euforie, ideație de grandoare, hipermnezie, ideație autolitică. Tratamentul urmat a fost unul specific, în combinație de mai multe clase de medicamente și în doze variabile. Ulterior, pacienta a avut multiple internări în perioada 1991-2006 (13 internări), cu aproximativ aceleași simptome care au necesitat modificarea schemei și a dozelor de tratament; pacienta a prezentat atât episoade maniacale, cât și depresive. Ultimele 4 episoade s-au desfășurat pe o perioadă de 12 luni. În toamna anului 2014, pacienta a prezentat comportament psihotic, halucinații auditive, tulburări de comportament, irascibilitate, discurs spontan dezorganizat, ironic, interpretativitate, suspiciozitate, ideație delirantă de persecuție și grandoare afirmând că: ,,aici eu sunt purtător de cuvânt”, ,,sunt soția Contelui de Manciuria”, ,,o să vă arăt eu ce vă fac”, ,,aici eu comand”. După aproximativ 50 zile de spitalizare, starea pacientei s-a ameliorat și a fost externată. Pacienta a revenit la control periodic, fiind aderentă la tratamentul prescris, prezentând o evoluție favorabilă cu o remisiune completă. În primăvara anului 2015, pacienta a venit singură la spital pentru: dispoziție depresivă, labilitate emoțională, tulburări mnezico-prosexice, iritabilitate, irascibilitate, anxietate, tulburări hipnice. Pacienta afirmă: ,,uit de la mână până la gură ce trebuie să fac”, ,,plâng foarte ușor”, ,,mă simt foarte tristă”. Înainte de internare, pacienta s-a prezentat cu regularitate la consultații pentru reevaluarea clinică și a schemei de tratament, fiind aderentă la tratamentul psihiatric recomandat. Examenul psihiatric a evidențiat o pacientă liniștită, conștientă, cooperantă. Ținută și vestimentație în acord cu dispoziția, mimica și gestică hipomobile, contact psihic, vizual și verbal posibil. Nu se decelează tulburări psihice de intensitate psihotică la momentul examinării, pacienta orientată temporo-spațial auto și allopsihic, hipoprosexie spontană și voluntară, hipomnezie de fixare și evocare ușoară, ritm și flux ideoverbal încetinit. Discurs spontan coerent centrat pe problemele de sănătate, lamentativ. Asociații logice posibile, dispoziție depresivă. Stare de anxietate, plâns facil, somn cu intermitențe, insight prezent. Evoluție și tratament Se menține tratamentul recomandat. Pacienta prezintă o evoluție favorabilă cu dispoziție eutimică și ușoară logoree. După aproximativ 2 săptămâni, dispoziția pacientei devine ușor expansivă cu logoree și comportament ușor dezinhibat. Se hotărăște creșterea dozei de antidepresiv. În doar câteva zile pacienta devine neliniștită, cu 3 Tulburarea bipolară cu ciclicitate rapidă 199 dispoziție expansivă, euforică, cu ritm și flux ideoverbal accelerat, ideație de persecuție și stare de anxietate. Se oprește antidepresivul. Starea psihică a pacientei se agravează prezentând agitație psihomotorie, ideație de persecuție, ideație delirantă cu caracter erotoman centrată pe tema violului, ideație delirantă de grandoare, tangențialitate, confabulații, comportament sexual dezinhibat, insight absent. Atitudinea pacientei devine revendicativă, recalcitrantă, prezintă hetero-agresivitate fizică și verbală. În urma tratamentului cu antipsihotice și timostabilizatoare, la o lună de la internare, pacienta devine liniștită, cooperantă, dispoziție eutimică, mimică și gestică în limite normale. Nu se mai decelează tulburări de intensitate psihotică. Discursul este spontan, coerent, centrat pe problemele de sănătate. Insightul este prezent. Evoluția pacientei este favorabilă. Pacienta intră în remisiune parțială. Particularitatea episodului Particularitatea acestei internări a fost prezența celor 2 episoade succesive, la internare pacienta având un tablou de Episod Depresiv iar la aproximativ o săptămâna trecând în Episod Maniacal cu Elemente Psihotice. Tratamentul antidepresiv a fost inițiat cu câteva luni înainte de această internare datorită dispoziției depresive a pacientei. Chiar și sub acest tratament pacienta a prezentat o stare afectivă care a oscilat între depresie și eutimie, timp de câteva luni. Se poate lua în discuție dacă episodul maniacal ar fi fost declanșat de prezența antidepresivului în doză de inițiere sau dacă oricum ar fi survenit în mod natural. De asemenea ar fi de discutat ce altă abordare terapeutică ar fi putut fi aleasă pentru tratamentul depresiei pacientei. Studiile clinice care au comparat tulburarea bipolară cu ciclare rapidă cu tulburarea bipolară fără ciclare rapidă au arătat că există o prevalență a ciclării rapide de 16,3%, acesta fiind asociată semnificativ cu sexul feminin și tulburarea bipolară tip II. Ultimul episod, episodul actual, s-a declanșat în vara anului 2015. Motivele internării au fost irascibilitate, iritabilitate marcată, dispoziție disforică, comportament expansiv. Examenul psihiatric a evidențiat o pacientă liniștită, conștientă, cooperantă. Ținută și vestimentație îngrijite, în acord cu dispoziția, mimica și gestica mobile, pacienta orientată temporo-spațial auto- și allopsihic. Nu s-au decelat tulburări psihice de intensitate psihotică la momentul examinării. Hiperprosexie spontană și hipoprosexie voluntară, hipomnezie de fixare și evocare. Ritm și flux ideoverbal ușor accelerat, logoree, discurs spontan coerent centrat pe problemele de sănătate, asociații logice posibile. Dispoziție expansivă, instabilitate emoțională. Somn cu intermitențe, insight prezent. Evoluție și tratament Pe parcursul internării pacienta a necesitat modificarea schemei de tratament de mai multe ori, cu administrarea a diferite antipsihotice. Pacienta prezintă o evoluție favorabilă sub tratament fără recăderi până în momentul de față. Diagnosticul diferențial se face cu: - Tulburări afective datorate unei condiții medicale generale - istoricul pacientei, date de laborator și examenul somatic au exclus această posibilitate; 200 M.C. Boer, A. Ciobanu, L. Gherman, I. Ghinea 4 - Tulburare afectivă indusă de o substanță - istoricul pacientei și anamneza acesteia exclud consumul de substanțe (drog de abuz, expunerea la un toxic, alte tratamente în afară de cele psihiatrice urmate de pacientă); - Tulburare bipolară II - pacienta a prezentat numeroase episoade maniacale și mixte ce au necesitat internare; - Tulburarea depresivă majoră - pacienta a prezentat numeroase episoade maniacale și mixte ce au necesitat internare; - Tulburarea distimică - pacienta a prezentat numeroase episoade maniacale și mixte ce au necesitat internare; - Tulburarea ciclotimică - pacienta a prezentat atât episoade depresive majore cât și episoade maniacale; - Tulburarile psihotice (de ex. tulburarea schizoafectivă, schizofrenia și tulburarea delirantă) - elementele psihotice au fost congruente cu dispoziția și au apărut în cadrul episoadelor depresive sau maniacale. Nu au existat perioade de simptome psihotice în absența simptomelor afective. De asemenea, pacienta a prezentat evoluții cu remisiune totală; - Episodul hipomaniacal - simptomatologia a fost extrem de severă necesitând internare; - Episodul mixt - nu sunt satisfăcute criteriile pentru episodul depresiv major; - Episodul depresiv major cu dispoziție iritabilă notabilă - simptomele maniacale sunt în mod evident prezente; - Tulburarea hiperactivitate / deficit de atenție - debutul patologiei este la 18 ani, evoluția este episodică. Diagnosticul pozitiv: Axa I: Tulburare Afectivă Bipolară Tip 1, cel mai recent episod maniacal sever cu elemente psihotice cu pattern de Ciclare Rapidă. Axa II: personalitate fără accentuări de intensitate psihopatologică. Susținerea diagnosticului: Pacienta îndeplinește criteriile DSM pentru tulburare afectivă bipolară tip 1, cel mai recent episod maniacal. Pacienta a prezentat în istoric numeroase episoade depresive majore, episoade maniacale și mixte. Episodul prezent îndeplinește criteriile DSM IV pentru Episod Maniacal, pacienta având o perioadă disctintă de dispoziție crescută, expansivă sau iritabilă anormală și persistentă, durând cel puțin o săptămână și fiind necesară și spitalizarea. În timpul acestei perioade au persistat mai mult de 3 simptome dintre cele necesare pentru a satisface criteriul pentru episodul maniacal: stimă de sine exagerată sau grandoare, scăderea necesității de somn, fugă de idei, distractibilitate, pacienta mai locvace decât în mod uzual, agitație psihomotorie. Patternul cu ciclare rapidă a fost introdus deoarece pacienta a prezentat 4 episoade de perturbare afectivă în 12 luni - episodul maniacal din toamna remis complet, episodul depresiv din iarnă - primăvară care în timpul spitalizării s-a comutat la polul opus devenind un episod maniacal și episodul maniacal din vară. Examenul psihologic relevă o personalitate bazală ce poate fi caracterizată prin: prag scăzut de reactivitate emoțională, sociabilitate, entuziasmare facilă, tendința de a 5 Tulburarea bipolară cu ciclicitate rapidă 201 se pune într-o lumină favorabilă, impresionabilitate, rezonanță emoțională bogată, conștiinciozitate, extroversie. Se constată nevoia de a fi valorizată, nevoia de afecțiune și suport. Factori de prognostic. Particularitatea cazului Particularitatea cazului este dată de apariția patternului de ciclare rapidă care determină un prognostic mai sever pe termen lung. Trebuie observată rezistența la tratament a episoadelor maniacale în timpul spitalizării și agravarea acestora în timpul spitalizării. Pacienta s-a internat de multe ori cu insight prezent; în timpul spitalizării, sub tratament psihiatric adecvat, starea acesteia s-a înrăutățit cu apariția elementelor psihotice, pacienta pierzându-și critica asupra bolii. De asemenea, trebuie luat în considerare și faptul că pacienta a fost aderentă la tratamentul prescris la domiciliu iar recăderile au debutat în ciuda acestei complianțe. O altă particularitate este dată de necesitatea instituirii tratamentului antidepresiv pentru a trata episodul depresiv major și virarea bruscă la câteva luni după inițierea antidepresivului, în timpul spitalizării, în episod maniacal. Totodată trebuie observat că, de cele mai multe ori, pacienta a intrat în remisiune completă, având o evoluție foarte bună între episoade. Bibliografie DSM-IV. Manual pentru Diagnosticul și Statistica Tulburărilor Mintale, Editat de Asociația Psihiatrilor Liberi din România, București, 2000. Sadock, B.J., Sadock, V.A., Kaplan & Sadock's Concise Textbook of Clinical Psychiatry, Lippincott Williams & Wilkins, 2008. * Acest studiu a fost realizat în cadrul Acordului de Parteneriat încheiat între Institutul de Filosofie și Psihologie „Constantin Rădulescu Motru“ al Academiei Române și Spitalul Clinic de Psihiatrie „Prof. Dr. Alexandru Obregia” din București (Programul de cercetare nr. 2 „Sănătate mentală și stare de bine: implicații și modalități de intervenție moderne”, Departamentul de Psihologie). TULBURAREA BIPOLARĂ REZISTENTĂ LA MEDICAȚIE - PREZENTARE DE CAZ MONICA CLAUDIA BOER, ADELA MAGDALENA CIOBANU, RALUCA LUPAȘ CU, BOGDAN IONESCU Medication-Resistant Bipolar Disorder - A Case Study. At the present, bipolar affective disorder represents one of the biggest challenges of modern psychiatry. There are diagnosed as having such a disorder persons recording extreme mood changes. This affects their daily, family, social and professional functioning from severe depressive episodes to manic episodes. In this article we present a case of bipolar disorder treatment resistance. Key words: bipolar disorder, treatment resistance, social impairment, clinical case. Tulburarea depresivă și cea bipolară fac parte din marele grup al tulburărilor afective (DSM-IV). Elementul esențial al acestui grup de tulburări este „o perturbare de dispoziție acompaniată de un sindrom maniacal sau depresiv, complet sau parțial”; „dispoziția se referă la o emoție prelungită care colorează întreaga viață psihică, ea implică în general fie depresie, fie manie”. Potrivit DSM-IV1, între 0,5 și 1,2% din populație suferă de tulburare bipolară (o maladie episodică, manifestată pe termen lung, cu un risc crescut de suicid). Există două tulburări bipolare: tulburarea bipolară cu unul sau mai multe episoade maniacale și, de regulă, cu unul sau mai multe episoade depresive majore și ciclotimia, cu numeroase episoade hipomaniacale și numeroase perioade cu simptome depresive. La ora actuală, depresia bipolară reprezintă una dintre cele mai mari provocări ale psihiatriei moderne2. Sunt diagnosticate ca având o tulburare afectivă bipolară persoanele care înregistrează schimbări extreme de dispoziție, care le afectează funcționarea zilnică, familială, socială și profesională, trecând de la depresii severe la episoade maniacale3. Prezentare de caz Pacienta D.M, în vârsta de 41 ani, a absolvit un liceu cu profil economic și doi ani de facultate. A lucrat 20 de ani ca vânzătoare și casieră. În prezent este pensionată 1 DSM-IV. Manual pentru Diagnosticul și Statistica Tulburărilor Mintale, Editat de Asociația Psihiatrilor Liberi din România, București, 2000. 2 Sadock, B.J., Sadock, V.A., Kaplan & Sadock's Concise Textbook of Clinical Psychiatry, Lippincott Williams & Wilkins, 2008. 3 C. Popa, A.M. Ciobanu, Tulburarea depresivă - elemente de psihodiagnostic, terapii moderne și studii de caz (vol. II), Editura Academiei Române, București, 2014. Cercetări filosofico-psihologice, anul VIII, nr. 2, p. 203-206, București, 2016 204 M.C. Boer, A.M. Ciobanu, R. Lupașcu, B. Ionescu 2 medical cu gradul II. A divorțat acum 10 ani, după 4 ani de căsătorie; în prezent locuiește singură. Episodul actual Pacienta este adusă la Spitalul Clinic de Psihiatrie „Prof. Dr. Al Obregia” de Ambulanță. Este internată în urgență, nonvoluntar, pentru următoarele motive: neliniște psihomotorie, heteroagresivitate fizică și verbală față de familie, crize clastice, tulburări hipnice, simptomatologie accentuată în contextul neaderenței la tratament. Istoricul cazului Pacienta are multiple internări la psihiatrie (27 de internări), prima având loc în 1997, la vârsta de 22 de ani. La vremea respectivă, boala a debutat brusc, cu euforie, logoree și agitație psiho-motorie; heteroagresivitate, fugă de idei. Tratamentul a fost unul specific, în combinații și doze variabile de la episod la episod, ținându-se cont că tratamentul cel mai eficient în tulburarea bipolară rezistentă constă în diverse combinații terapeutice. Examenul psihic actual Pacienta, în ținută de spital, este îngrijită (igiena păstrată), cooperantă, coerentă, conștientă, orientată temporo-spațial, auto și allopsihic. Mimica și gestica ei sunt hipermobile. Contactul vizual și psihic s-a realizat cu ușurință. A negat tulburările calitative și cantitative în sfera perceptuală. Au mai fost remarcate: o hiperprosexie spontană cu hipoprosexie voluntară și o hipomnezie de fixare și de evocare. În sfera gândirii s-au constatat: un ritm și un flux ideoverbal accentuate, un discurs spontan narativ, prezența asociațiilor logice, existența capacității de generalizare și de abstractizare. Ideația de persecuție și de prejudiciu a fost raportată la familie: „Au chei și îmi furau banii din casă”. Ideația de grandoare s-a asociat cu limbajul dezinhibat: „Eu am vaginul nobil! Poate să fie de la asta boala mea? Sau de la ovarectomie? Sau de la faptul că nu am avut o viață sexuală cum trebuie?”; „M-am tuns pentru că este un obicei hindus să alungi relele”. Pacienta a negat ideația autolitică. În sfera voinței, examenul psihic a relevat o abulie iar în ceea ce privește afectivitatea pacienta s-a caracterizat prin dispoziție ușor expansivă, iritabilitate și toleranță scăzută la frustrare. În sfera activității s-au notat: randamentul util mult diminuat și izolarea socială, iar în ceea ce privește viața instinctuală au fost remarcate apetitul alimentar crescut și relațiile sexuale cu parteneri multipli. Examinarea ritmului nictemeral a relevat un necesar redus de somn. Pacienta a mai prezentat un comportament dezinhibat, heteroagresivitate verbală, coprolalie, ideație delirantă de persecuție, de grandoare, de filiație și de graviditate. Sub tratament, toată această simptomatologie i s-a remis parțial. Diagnosticul pozitiv Pe axa I: Tulburare bipolară. Episod actual maniacal sever. Pe axa II: Tulburare de personalitate paranoidă. 3 Tulburarea bipolară rezistentă la medicație - prezentare de caz 205 Dintre criteriile DSM pentru episodul maniacal sever cu simptome psihotice, pacienta le-a întrunit pe următoarele : A. O perioadă distinctă de dispoziție crescută, expansivă sau iritabilă anormală și persistentă, durând cel puțin o săptămână; B. În timpul perioadei de perturbare a dispoziției mai mult de trei dintre următoarele simptome au persistat și au fost prezente într-un grad semnificativ: stimă de sine exagerată sau grandoare, scăderea necesității de somn (se simte refăcută după numai trei ore de somn), mai locvace decât în mod uzual sau se simte presată să vorbească continuu, distractibilitate, agitație psihomotorie, implicare excesivă în activități plăcute, dar cu un înalt potențial de consecințe nedorite; C. Simptomele prezentate nu au satisfăcut criteriile pentru un episod mixt; D. Perturbarea de dispoziție este suficient de severă pentru a cauza o deteriorare semnificativă în funcționarea profesională sau în activitățile sociale uzuale și în relațiile cu ceilalți; E. Simptomele nu se datorează efectelor fiziologice directe ale unei substanțe. Diagnosticul diferențial Acesta s-a făcut cu: tulburarea afectivă datorată unei condiții medicale generale (istoricul, datele de laborator și examenul somatic nu au indicat faptul că simptomatologia pacientei ar fi consecința fiziologică directă a unei condiții medicale generale cum ar fi scleroza multiplă, maladia Huntington, ictusul, maladia Parkinson, hipopara-tiroidismul, hipertiroidismul, hiper- și hipoadrenocorticismul, demențele subcorticale, sindromul de lob frontal, deficiența de vitamina B12, infecțiile virale sau de altă natură, hepatita, HIV, mononucleoza infecțioasă, cancerul pancreatic, lupusul eritematos sistemic); tulburarea afectivă indusă de o substanță (istoricul pacientei și anamneza acesteia au exclus consumul de substanțe); episodul hipomaniacal (simptomatologia acestui caz a fost extrem de severă, necesitând internare); episodul mixt (nu sunt satisfăcute criteriile pentru episodul depresiv major); episodul depresiv major cu dispoziție iritabilă notabilă (în cazul nostru simptomele maniacale au fost în mod evident prezente); tulburarea bipolară II; tulburarea distimică și tulburarea depresivă majoră (pacienta a prezentat numeroase episoade maniacale și mixte ce au necesitat internare); tulburarea ciclotimică (pacienta a prezentat episoade maniacale și mixte dea lungul tuturor celor 27 de internări); tulburările psihotice (schizofrenie, tulburare schizoafectivă, tulburare delirantă, dat fiind că acestea sunt caracterizate prin perioade de simptome psihotice în absența unor simptome afective proeminente). Tratamentul episodului actual Schemele terapeutice au fost ajustate/modificate din cauza persistenței agitației psihomotorii și a heteroagresivității, fiind un caz cunoscut de tulburare bipolară rezistentă la medicație. Pe parcursul fiecărei internări pacienta a necesitat modificarea schemei de tratament de mai multe ori, cu administrarea a diferite antipsihotice, episoadele de agitație psihomotorie și heteroagresivitate cedând foarte greu sub tratament. 206 M.C. Boer, A.M. Ciobanu, R. Lupașcu, B. Ionescu 4 Tratamentul psihologic a constat în terapie cognitiv-comportamentală, terapie suportivă, terapie de grup, terapie de familie și terapie ocupațională. S-a apreciat că prognosticul acestui caz este unul nefavorabil. Tulburarea a avut o evoluție cronică, cu numeroase recăderi atât din cauza rezistenței, cât și a necom-plianței la tratament. Bibliografie DSM-IV. Manual pentru Diagnosticul și Statistica Tulburărilor Mintale, Editat de Asociația Psihiatrilor Liberi din România, București, 2000. Popa, C., Ciobanu, A.M., Tulburarea depresivă - elemente de psihodiagnostic, terapii moderne și studii de caz (vol. II), Editura Academiei Române, București, 2014. Sadock, B.J., Sadock, V.A., Kaplan & Sadock's Concise Textbook of Clinical Psychiatry, Lippincott Williams & Wilkins, 2008. * Acest studiu a fost realizat în cadrul Acordului de Parteneriat încheiat între Institutul de Filosofie și Psihologie „Constantin Rădulescu Motru“ al Academiei Române și Spitalul Clinic de Psihiatrie „Prof. Dr. Al. Obregia” din București (Programul de cercetare nr. 2 „Sănătate mentală și stare de bine: implicații și modalități de intervenție moderne”, Departamentul de Psihologie). NOTE ȘI REFLECȚII NOTE DESPRE SINTEZĂ DRAGOȘ POPESCU Notes on Synthesis. The article presents an explanatory model for the Hegelian notion of synthesis, based on the triadic categorial model from Wissenschaft der Logik. This model can be compared with the Kantian model, and also with the post-Hegelian interpretation of the triad thesis-antithesis-synthesis. Keywords: synthesis, category, categorial system, Science of Logic, transcendental idealism. Ideea de sinteză provine din filosofie. De aici și-a făcut apariția și în alte domenii ale cunoașterii științifice sau artistice, unde este și azi utilizată curent, fără a da naștere la nedumeriri: se vorbește despre sinteză în chimie, istorie sau studiul literaturii, ca să evocăm, fără a ne referi la ele, numai trei. În filosofie, după o perioadă de folosire intensă și, deseori, necritică, ideea de sinteză a început să fie privită cu neîncredere și chiar cu ostilitate, ca un gen de explicație artificial, care forțează faptele să i se conformeze, în loc de a se conforma faptelor. Se pot găsi, desigur, exemple care să dovedească abuzul de sinteză, mai ales în scrierile filosofice ale secolului trecut, în special cele aflate în descendența gândirii hegeliene. Căci lui Hegel i se datorează mult din prestigiul de care s-a bucurat sinteza. Deși ne-am putea întreba, în chip legitim: cât de hegeliene sunt asemenea scrieri?, un răspuns ar deplasa cercetarea noastră pe terenul istoriei filosofiei, care s-a practicat, deopotrivă, în exces, în trecutul nu prea îndepărtat. Scopul nostru este de a rămâne în cel al filosofiei propriu-zise. Vom începe prin a propune un model pentru sinteză, considerată ca noțiune, deci mai curând din perspectiva științei logicii. Poziționarea este firească, întrucât cariera filosofică a sintezei a debutat, prin Kant, de la această disciplină filosofică. Așadar, fie A și B două noțiuni. Notele lui A sunt simbolizate de șirul: ab a2, ... an. De asemenea, notele lui B sunt: bb b2, ... bn. Să presupunem că suma notelor noțiunii A și a notelor noțiunii B este echivalentă cu șirul notelor noțiunii C. În acest caz, să considerăm că C este sinteza lui A și B. Tradițional, totuși, sinteza n-a fost considerată ca o simplă însumare: C = A + B. Cercetări filosofico-psihologice, anul VIII, nr. 2, p. 207-214, București, 2016 208 Dragoș Popescu 2 Proprietățile produsului sintezei (C) nu se obțin prin adăugarea mecanică a proprietăților componentelor sale (în cazul nostru, a notelor lui A și B). Un bun exemplu în acest sens este dat chiar de Kant, în Critica rațiunii pure. În cazul Totalității (T), sinteză a Multiplicității (M) și Unității (U), avem de-a face cu Multiplicitatea privită ca Unitate, nu cu Multiplicitatea plus o unitate. În locul Totalității ca adunare a Multiplicității cu Unitatea, adică: T = M + U, am avea de-a face, în cazul din urmă, doar cu o simplă adunare, și încă cea mai simplă dintre adunări, adiția unității: T = M + 1. De fapt, Totalitatea era, în sensul pe care ni-l propune Kant, Unitatea alcătuită din multipli, unificarea Multiplicității (multiplii reduși la elemente ale unui întreg). Mai potrivit ar fi să notăm astfel această sinteză: T(U) = M, deși, în cazul în care vedem Totalitatea ca Unitate în Multiplicitate (unitatea multiplilor, nu doar unificarea lor), putem s-o notăm: T(M) = U. Reanalizând modelul nostru pentru sinteza lui A și B prin prisma posibilității de a interpreta diferit raportul sintetic relevat la Kant, în cazul Totalității, în scopul de a evita problema apărută, putem introduce o restricție: în cazul sintezei, spre deosebire de simpla sumă, șirurile notelor lui A și B alcătuiesc, fiecare în parte, o anumită ordine preexistentă sintezei. Sinteza (C), la rândul ei, reprezintă o nouă ordine, rezultat al contopirii unor ordini distincte. În cazul în care însumarea celor două șiruri ar fi fost întâmplătoare, în C notele lui A și B s-ar fi regăsit într-un nou șir al șirurilor lui A și B: C = ab a2? • •• an, b1, b2? • •• bn (1) sau: C = b1, b2? • • • bn, a1, a2? • • • an (2) sau, amestecând componentele lui A și B: C = a1, b1, b2, b3, a2, bn, — an, (3) sau oricare altă combinație aleatorie. Dar, considerând restricția pe care am introdus-o, o primă remarcă este că, pentru a putea vorbi despre sinteză, logica clasică a noțiunii are nevoie de unele completări. O a doua remarcă este că procesul sintetic este ireversibil. Să discutăm mai amănunțit cele două remarci. Nota 1. În teoria clasică a noțiunii nu întâlnim cerința explicită ca notele unei noțiuni să alcătuiască o listă completă și ordonată. Mai degrabă, o asemenea listă este prezumată ca realizabilă în teorie, nu în practică. O noțiune, în sens clasic, se obține prin definire, iar cerința clasică a definirii este de a se identifica genul proxim și 3 Note despre sinteză 209 diferența specifică. Nu dispunem de nici o noțiune care să întrunească toate notele și, mai mult, este problematic dacă putem dispune de o asemenea noțiune. Pe de altă parte, în cazul lui Kant, nu avem de-a face cu noțiuni în sens comun. Totalitatea, Unitatea și Multiplicitatea sunt categorii, nu noțiuni comune. Ca atare, ele nu au un gen proxim; cu toate acestea, Totalitatea este mai cuprinzătoare decât Unitatea și Multiplicitatea, luate fiecare separat. Și, mai mult, atributul „mai cuprinzător” pe care l-am folosit, nu are un sens pur cantitativ, ci dă un înțeles nou atât Unității (care include Multiplicitatea), cât și Multiplicității (care include și Unitatea), ceea ce nu se întâmpla cu Unitatea și Multiplicitatea luate separat. Nota 2. Odată constituită noțiunea sintetică, ea se bucură de proprietățile unei noțiuni autentice: ca atare, este indestructibilă, nu mai poate fi desfăcută în componentele care au alcătuit-o. De asemenea, și acestea rămân în continuare noțiuni. Multiplicitatea și Unitatea nu sunt anulate prin constituirea Totalității. Prin urmare, sinteza este un procedeu de îmbogățire a fondului de noțiuni, nu unul prin care noțiunile se reduc din punct de vedere numeric. Dacă respectăm restricția, sinteza dintre A și B are o configurație precisă, din care se poate recupera regula reunirii celor două noțiuni anterioare. De exemplu: C = a1, b1; a2, b2; . an, bn, (4) sau: sau: C = a1, b2; a2, b1; an, bn-1, (5) ș.a.m.d. C = a1, a2, b1, b2; an-1, an, bn-1, bn (6) Fiecare configurație de mai sus este o sinteză aparte, nereductibilă la alta. Ea este dată de însăși regula reunirii, în C, a notelor lui A și B. Din imensul număr de combinații posibile, probabil că foarte puține îndeplinesc condițiile logice pentru a fi recunoscute ca noțiuni. De drept însă, sau formal, fiecare combinație se poate considera sinteză întrucât i se poate indica regula de constituire. Tot formal privind chestiunea, îmbogățirea prin sinteză a fondului de noțiuni, semnalată de Nota 2, devine acum o adevărată proliferare necontrolată, cu atât mai mult cu cât, de fapt, evenimentul sintezei ne apare ca unul mai curând rar. Posibilitatea de a constitui arbitrar listele de note, precum și o regulă de asamblare a notelor lui A și B în sinteza C explică, probabil, existența nenumăratelor încercări de sinteză decelabile în istoria filosofiei, dintre care multe s-au dovedit puțin rezistente la analize mai serioase. Cu cât lista notelor unei noțiuni este mai incompletă, cu atât enunțarea unei reguli de constituire a eventualei sinteze este mai expusă infirmării. În orice caz, modelul pe care-l propunem prilejuiește următoarea observație: Nota 3. În cazul în care o noțiune intră în procesul sintezei, este necesar să se indice cu precizie toate notele care o compun. În caz contrar, regula de constituire a produsului sintetic nu este completă și, de fapt, sinteza nu se realizează. 210 Dragoș Popescu 4 Recombinarea notelor lui A și B în C ne obligă să notăm și altceva: Nota 4. Noua structură în care se regăsesc componentele lui A și B le conferă acestora o funcție nouă, diferită de cea pe care elementul respectiv o îndeplinea originar. Astfel, funcția lui an în A este diferită de funcția lui an în C, iar funcția lui bn în B diferită de funcția lui bn în C. Într-adevăr, dacă în cadrul lui A și B, an, respectiv bn îndeplinesc funcția de membri ai șirurilor a1, a2, . an, respectiv b1, b2, . bn, în cadrul lui C situația se schimbă. Astfel, în cazul în care luăm ca referință (4), elementul [an, bn] reprezintă o unitate a șirului; în cazul (5) elementul [an, bn-1], iar în cazul (6) avem ca element [an-1, an, bn-1, bn], mai complex decât în cazurile anterioare. Sinteza antrenează, așadar, o redefinire a componentelor elementare ale noțiunilor care intră în sinteză. Din perspectiva noțiunii C, notele care alcătuiesc A și B nu mai sunt elemente. Dar, într-o perspectivă pur aritmetică, suma notelor lui A și B coincide cu suma notelor lui C. II. Așa cum am menționat mai sus, în cazul categoriilor Cantității ale lui Kant nu aveam de-a face cu noțiuni comune. Categoriile, în sensul lor clasic, sunt predicate, adică se afirmă despre noțiuni, determinându-le. Ca atare, ele nu au note, ci abia prin predicare conferă note noțiunilor despre care se predică. De aceea, s-ar putea afirma, din perspectiva modelului nostru, că nici Multiplicitatea, nici Unitatea nu erau categorii în sensul deplin al cuvântului, ci abia Totalitatea este categorie, atunci când se predică despre Unitate, respectiv Multiplicitate. Constatare valabilă și pentru celelalte categorii kantiene, din listele Calității, Relației și Modalității. O categorie este, așadar, în prealabil, un produs sintetic, pentru a se putea afirma despre, determinând noțiunea comună. Kant ocolește dificultățile pe care le prilejuiește această constatare, postulând o sinteză pură a priori. Ea efectuează operația prealabilă de constituire a categoriilor și, pentru a nu conduce la un reproș privitor la o posibilă definire idem per idem, este plasată pe domeniul imaginației. Prin urmare, sinteza originară ar fi un produs al imaginației, nu al gândirii. Categoriile devin instrumente ale facultății noastre de cunoaștere, nefiind interzis ca sinteza să aibă loc și între entități de origine diferită: inteligibilă, respectiv sensibilă. Dimpotrivă, cu excepția constituirii categoriilor însele (văzute drept concepte pure ale intelectului), toate noțiunile sunt produse sintetice ale gândirii și sensibilității (chiar și noțiunile fundamentale ale matematicii și fizicii, întrucât spațiul și timpul sunt forme ideale ale sensibilității). Ideile nu sunt noțiuni în adevăratul sens al cuvântului tocmai pentru că ele nu au nici un fel de componentă sensibilă. Pentru Kant, domeniul transcendental (al noțiunilor fundamentale din matematică și fizică) devine de importanță vitală, luând locul transcendenței tradiționale, în care sintezele se efectuau exclusiv pe planul gândirii, fără referință la sensibilitate. Ideile au, în conformitate cu doctrina kantiană, doar o funcție regulativă, ceea ce înseamnă că sintezele efectuate la acest nivel sunt doar orientative pentru cunoaștere, fără să fie propriu-zis cunoaștere. Modelul nostru de sinteză nu se află în concordanță cu cel kantian. Noi am luat în considerare doar noțiuni considerate din punct de vedere logic, nu am făcut apel la imaginație, nici la sensibilitate. Principalul reproș pe care idealismul transcendental 5 Note despre sinteză 211 kantian i l-ar putea aduce în acest context este că în el nu se găsește nici un fel de indicație cu privire la operatorul sintezei. Ce anume organizează reconfigurarea șirurilor prezentate mai sus sau, cu alte cuvinte, cum se constituie regula de reconfigurare? Dacă răspunsul este că gândirea efectuează operațiile, atunci orice produs sintetic este strict ideal și nu avem de-a face cu nici o cunoaștere, ci numai cu o combinatorică de concepte, care nu ne spune nimic cu privire la realitate. Obiecția este corectă din punct de vedere kantian. Dar să examinăm problema și dintr-o altă perspectivă. Să acceptăm că rezultatul sintetic este strict ideal. Succesiunea sintezelor alcătuiește treptat un sistem. Dacă noțiunile puse în joc sunt categorii, atunci rezultatul este un sistem categorial, mai exact unul fără un corespondent extra-ideal. Nimic nu interzice însă ipoteza că ar putea exista o corespondență între el și real. Deocamdată nu discutăm această ipoteză, ci doar reconstituim sistemul categorial. Însă vom reveni asupra ei. Desigur, notațiile noastre convenționale (A, B, C, an, bn etc.) corespund unor categorii și determinații categoriale, ale căror echivalențe nu le reproducem aici. Să trecem la lucru! III. Sistemul categorial pe care-l vom reconstitui aici este, bineînțeles, cel hegelian. El figurează în celebra Știință a logicii și reprezintă replica dată de Hegel idealismului transcendental al lui Kant. Sistemul categorial al lui Hegel este triadic, adică operează cu trei categorii fundamentale. Dar, totodată, la Hegel avem de-a face cu două liste a câte trei categorii, corespunzătoare Ființei, respectiv Esenței. Raporturile dintre ele dau conținutul Logicii obiective. Iată listele juxtapuse: FIINȚA (A) ESENȚA (B) Calitatea (Ai) Esența ca reflectare în ea însăși (B,) Cantitatea (A2) Fenomenul (B2) Măsura (A3) Realitatea (B3) Sintezele, cum ne putem da seama, vor apărea între aceste categorii. Fiindcă nu ne interesează, pentru moment, semnificația general-filosofică a sistemului, ci numai modul de realizare a sintezelor, vom nota categoriile din lista ființei cu A1, A2, A3 și pe cele din grupul Esenței cu B1, B2, B3. Determinațiile celor șase categorii (de asemenea câte trei) sunt, respectiv, pentru A1: a1, a2, a3; pentru A2: a11, a12, a13; pentru A3: a21, a22, a23; iar pentru B1: b1, b2, b3; pentru B2: b11, b12, b13; pentru B3: b21, b22, b23, iar combinațiile, pentru A1 - B1: [a1 b1]; [a2, b2]; [a3, b3]; pentru A2 - B2: [a11 b11]; [a12, b12]; [a13, b13]; pentru A3 - B3: [a21 b21]; [a22, b22]; [a23, b23]. 212 Dragoș Popescu 6 Regula după care se realizează cele nouă elemente ale celui de-al treilea grup (sinteze) este asocierea determinațiilor care corespund primelor două grupuri. Pentru Hegel, Esența este adevărul Ființei - aceasta fiind formula pe baza căreia se petrece asocierea. În conformitate cu această formulă, determinațiile categoriilor Ființei sunt afirmate (adică considerate ca fiind), iar cele ale Esenței le determină (adică considerate ca adevărate). În fapt, asocierea pe care am realizat-o mai sus reprezintă doar parțial o suită de sinteze. Fiindcă ea este mai mult o enumerare a unor combinații de determinații, fără evidențierea mai exactă a raporturilor dintre elemente. Or, raporturile dintre elemente se precizează numai indicând care dintre categorii determină și care este determinată. Progresia în determinare este urmărită de Hegel în Logica subiectivă, iar etapele ei se numesc Concept, Judecată, Silogism. Conceptul Rezultatul procesului care se desfășoară în Concept este constituirea Particularității, Individualității și Universalității, în funcție de determinarea elementelor unele de către altele. Pentru a face vizibil procesul, notăm categoria determinantă, împreună cu elementele ei, cu bold: A1 - B1: [a1, b1]; [a2, b2]; [a3, b3] = procesul constituirii Particularității; A2 - B2: [a11 b11]; [a12, b12]; [a13, b13] = procesul constituirii Individualității; A3 - B3: [a21 b21]; [a22, b22]; [a23, b23] = procesul constituirii Universalității. Judecata Există nouă tipuri de judecată. Fiecare dintre ele reprezintă o determinare suplimentară a elementelor. Predicatele judecăților sunt determinantele din procesul anterior, al Conceptului. Evidențiem progresia determinărilor cu bold. Avem: A1 - B1: [a1, b1]; [a2, b2]; [a3, b3] = judecata pozitivă; A1 - B1: [a1, b1]; [a2, b2]; [a3, b3] = judecata negativă; A1 - B1: [a1, b1]; [a2, b2]; [a3, b3] = judecata infinită; A2 - B2: [a11, b11]; [a12, b12]; [a13, b13] = judecata singulară; A2 - B2: [a11, b11]; [a12, b12]; [a13, b13] = judecata particulară; A2 - B2: [a11, b11]; [a12, b12]; [a13, b13] = judecata universală; A3 - B3: [a21, b21]; [a22, b22]; [a23, b23] = judecata categorică; A3 - B3: [a21, b21]; [a22, b22]; [a23, b23] = judecata ipotetică; A3 - B3: [a21, b21]; [a22, b22]; [a23, b23] = judecata disjunctivă. La finalul procesului judecății, se remarcă faptul că toate elementele constitutive ale categoriilor au fost progresiv determinate. Judecățile infinită, singulară și disjunctivă au ambele categorii complet determinate, în sensul că au primit, ca predicate, toate determinațiile deja determinate. Aceste trei judecăți încheie, fiecare în parte, procesul de determinare la care sunt supuse elementele categoriilor în sistemul hegelian. Cu toate acestea, procesul nu se încheie, ci continuă cu silogismul. 7 Note despre sinteză 213 Silogismul În silogismul Logicii subiective se petrece un eveniment neașteptat. [A1 -B1], [A2 - B2], [A3 - B3] reproduc, la rândul lor, procesul pe care l-am întâlnit deja în Concept. De-abia acum avem de-a face cu categoriile la adevărata lor putere de cuprindere. Determinarea lor reciprocă exprimă constituirea integrală a unei lumi, pe care Hegel o numește Obiectivitate. Sunt trei perspective categoriale asupra Obiectivității, echivalate de Hegel cu cele trei figuri silogistice: Mecanismul, Chimismul, Teleologia. Marcăm, spre deosebire de pașii anteriori, elementul determinator (denumit de Hegel termen mediu) tot prin bold, dar printr-un font diferit, deoarece toate componentele procesului au fost deja determinate. De acum, ne aflăm pe un alt plan, în care categoriile Logicii obiective, complet determinate, funcționează ca întreguri pentru un nou proces de sinteză: Mecanismul: [A1 - B1], [A, - B2], [A3 - B3] Chimismul: [A, - B1], [A, - B,, [A3 - B3] Teleologia: [A1 - B1], [A2 - B2], [A3 - B3]. Întreaga dezvoltare de mai sus face clar faptul că [A1 - B1], [A2 - B2] și [A3 - B3] sunt structuri categoriale distincte și că, văzute ca întreguri, pot să joace în continuare rolul de determinate și determinatoare, întrucât nu sunt structuri identice (singura situație în care a determina și a fi determinat este același lucru în fond, iar procesul sintezei devine redundant, o simplă repetiție a aceluiași). IV. Sistemul hegelian a fost interpretat tradițional ca produsul succesiunii teză -antiteză - sinteză. Acest model este, desigur, o simplificare a procesului pe care l-am parcurs mai sus. Mai mult, în afară de faptul că simplifică procesul, el conține și o eroare: categoriile care intră în sinteză fac parte din liste diferite (Ființă și Esență), nu din aceeași listă, cum s-a presupus. Dacă facem abstracție de eroarea de interpretare, nu renunțăm să punem, totuși, întrebarea: cum se pot regăsesc tezele și antitezele în acest sistem? La nivel categorial nu putem vorbi despre teze și antiteze între categoriile aceleiași liste (Ființa, respectiv Esența) sau celor două liste (Ființa și Esența). Calitatea și Cantitatea, bunăoară, ori Esența ca reflectare în sine însăși și Fenomenul nu sunt enunțuri, astfel încât să se poată contrazice. Pe de altă parte, chiar relaxând sensul contradicției, nu structura Calității diferă de cea a Cantității (ambele au câte trei elemente), ci diferă numai listele de determinații ale fiecăreia. Din punct de vedere formal, Cantitatea și Calitatea nu sunt în contradicție. În schimb, componentele Cantității și Esenței ca reflectare în ea însăși nu numai că diferă, dar cele din urmă sunt afirmate ca adevărul celor dintâi. Or, contradicția este acel raport de opoziție în care, dacă un membru este afirmat ca adevărat, celălalt este obligatoriu fals. 214 Dragoș Popescu 8 Revenind la notația noastră simbolică, contradicția se exprimă în modelul pe care l-am propus la nivelul enunțurilor de tipul: A1 este A1 - B1, A2 este A2 - B2, A3 este A3 - B3, și respectiv, și respectiv, și respectiv, B1 este A1 B2 este A2 B3 este A3 B1, B2, B3, și, mai departe: A1 - B1 este A1 - B1 și, respectiv, A1 - B1 este A1 - B1, A2 - B2 este A2 - B2 și, respectiv, A2 - B2 este A2 - B2, ș.a.m.d., ceea ce ne prilejuiește următoarea observație: Nota 5. În modelul propus, contradicția se exprimă la nivelul enunțurilor despre structuri categoriale, nu la nivelul structurilor categoriale însele, care se află în proces continuu de transformare. Pentru a obține contradicția, este necesar să întrerupem procesul și să afirmăm un moment al lui. Afirmarea momentului este contrazisă de momentul următor, întrucât îl afirmăm. Astfel, contradicția apare între diferite enunțuri cu privire la starea sistemului în diferite momente. Contradicția nu este dată de structura sistemului, ci de interpretarea lui. Ar fi interesant de aplicat această observație la antinomiile kantiene; din păcate nu dispunem de spațiul necesar pentru a o face aici. V. Sistemul nostru nu are, așa cum arătam, nici un fel de corespondență extra-ide-ală. Între procesele descrise și ceva exterior sistemului nu sunt presupuse nici un fel de raporturi. Cu toate acestea, ne putem întreba: ce reprezintă sistemul nostru de categorii care se determină treptat unele pe altele drept Concept, Judecată, Silogism? În primul caz, componentele B determină componentele A. Acestea din urmă sunt, așadar, potrivit statutului lor, subiectul. În cazul al doilea, componentele determinate ale subiectului stau, succesiv, ca determinatoare pentru subiectul însuși, iar în cazul al treilea subiectul se determină integral ca subiect. Admițând că modelul exprimă procesul gândirii, fiecare caz reprezintă una dintre modalitățile posibile de raportare a gândirii la sine însăși: 1. ca fiind determinată de ceva exterior (obiectul), adică pur receptivă; 2. ca determinându-se pe sine însăși drept obiect și, în final: 3. ca determinând obiectul. Nu este necesară postularea unei sinteze pure a priori, care să efectueze sintezele. Este necesară, în schimb, lista completă de categorii și determinații categoriale. Fiecare dintre cele trei modalități (sau momente, etape, faze) are proprietățile sale și finalitățile sale, dacă le privim ca întreguri. Subiectul etapei întâi tinde către obținerea determinațiilor categoriale, cel al etapei a doua către obținerea regulii (legii) de obținere a determinațiilor, iar cel de-al treilea către obținerea totalității structurate a determinațiilor. VIAȚ A Ș TIINȚIFICĂ SIMPOZIONUL NAȚIONAL „CONSTANTIN RĂDULESCU-MOTRU” EDIȚIA I 9 (Tîrgu Mureș, 20-23 octombrie 2016) FILOSOFIE, PSIHOLOGIE ȘI CULTURĂ ÎN ORIZONTUL PERSONALISMULUI ENERGETIC ALEXANDRU BOBOC 1. Ediția I a Simpozionului Național „Constantin Rădulescu-Motru” a avut loc în perioada 20-23 octombrie 2016 la Târgu-Mureș, fiind organizată de Institutul de Filosofie și Psihologie „Constantin Rădulescu-Motru”al Academiei Română, și Institutul de Cercetări socio-umane „Gheorghe Șincai” Tg. Mureș, cu sprijinul Primăriei Municipiului Târgu-Mureș, al Societății Scriitorilor Mureșeni, Editura Ardealul și Universitatea „Petru Maior”, Facultatea de Științe și Litere Tîrgu-Mureș. Cu o participare impresionantă atât prin amploarea și diversitatea comunicărilor, cât și prin aportul specialiștilor, cercetători și cadre didactice, și a unui public larg (studenți și cadre didactice din localitate) prima ediție a Simpozionului Național „Constantin Rădulescu-Motru” a constituit cadrul adecvat, prielnic unei dezbateri teoretico-metodologice privind opera și viața marelui psiholog, filosof, om de cultură, care, prin scrieri și publicații, prin înființarea de reviste și asociații de cultură, a avut rolul principal în afirmarea modernității în cultura română de la finele secolului al XIX-lea și prima jumătate a secolului al XX-lea. Gânditor cu formație enciclopedică, savant și remarcabil dascăl și promotor al noului în învățământ și educație, Constantin Rădulescu-Motru (n. 2.02.1968 - m. 6.03.1957) rămâne una dintre personalitățile de prim rang în istoria României moderne. Continuând opera marilor noștri cărturari spre promovarea și afirmarea valorilor culturii naționale, autorul „Personalismului energetic” (scrierea care centrează întreaga gândire constructivă a lui Rădulescu-Motru) ajunge la o împlinire teoretică ce prețuiește totodată faptul pozitiv și exigențele rațiunii, continuând îndemnul criticismului kantian spre echilibru și armonizare a domeniilor creației umane, cu scop de a da un fundament dezvoltărilor teoretice și practicii științifice, Cercetări filosofico-psihologice, anul VIII, nr. 2, p. 215-220, București, 2016 216 Viața științifică 2 care să constituie în același timp calea unei concepții activiste, finalizată într-o teorie a vocației, „cu rol hotărâtor în cultura popoarelor”. În acest sens pledează înseși scrierile sale, dintre care amintim: Problemele psihologiei (1898); Rolul social al filosofiei (1899); Știință și energie (1902); Cultura română și politicianismul (1904); Puterea sufletească (1908); Elemente de metafizică (1912); Curs de psihologie (1923); Țărănismul. Un suflet și o politică (1924); Personalismul energetic (1927); Elemente de metafizică, pe baza filosofiei kantiene (1928); Vocația. Factor hotărâtor în cultura popoarelor (1923); Elemente de psihologie (Lecțiuni pentru școlile secundare, 1935); Românismul. Catehismul unei noi spiritualități (1936); Psihologia poporului român (1937); Timp și destin (1940); Etnicul românesc. Comunitate de origine, limbă și destin (1942); Lecții de logică. Logica genetică (1943); Rolul educativ al filosofiei (1944); Morala personalismului energetic (1946); Materialismul și personalismul în filosofie (1947); I.P. Pavlov și problema metodei experimentale în psihologie (1956)*. 2. Conceput ca o primă manifestare în cadrul unui program mai larg, menit studierii și valorificării operei lui Rădulescu-Motru și, totodată, preluării și integrării în reconstrucția filosofică modernă și în cercetarea științifică din zilele noastre, simpozionul a prilejuit un efectiv schimb de experiență în cercetarea operei teoretice și practice a ilustrului psiholog și om de cultură, relevând contribuțiile sale în domenii fundamentale ale creației teoretice și ale cercetării, ale instrucției și educației. Programul simpozionului s-a desfășurat în trei zile (prima fiind cea a sosirii participanților), debutând, în a doua zi cu alocuțiunile de deschidere ale gazdelor și cu comunicările: Opera lui C. Rădulescu-Motru, stadiul actual al cercetării și proiectul cercetărilor viitoare (acad. Alexandru Surdu); Psihologie și filosofie în opera lui Rădulescu-Motru (acad. Alexandru Boboc). În continuare a fost lansată ediția definitivă a scrierii Personalismul energetic (sub îngrijirea acad. Gheorghe Vlăduțescu și Eugeniu Nistor), după care au urmat comunicări și discuții (moderator acad. Alexandru Surdu). Pentru relevarea problematicii și a demersurilor de abordare menționăm titlurile: Structura sistematică a personalismului energetic (acad. Alexandru Surdu); Politicianismul la români sau despre actualitatea gândirii lui C. Rădulescu-Motru (Florea Lucaci); Ideea de sistem filosofic în gândirea românească. Cu privire specială la C. Răduelscu-Motru (Vasile Muscă); Manipularea între convingerea logică și propagandă culturală la C. Rădulescu-Motru (Gheorghe Clitan); Despre metafora conștiinței-oglindă (Mona Mamulea); Mihail Eminescu, românul absolut necunoscut (Ion Filipciuc); Despre moralitatea poporului român în viziunea lui C. Rădulescu-Motru (Claudiu Baciu); Construcții identitare ale tinerilor în spațiul transilvănean (Ruxandra Gherghinescu și Constantin Edmond Cracsner); Psihologie și energie * Editate și în reluare (în timpul vieții autorului și după aceea - a se vedea: C. Rădulescu-Motru, Bibliografie, volum întocmit de M. Diaconu, 2000; C. Rădulescu-Motru, Filosofia în România Veche, ed. A. Michiduță, 2008), scrierile capătă unele clarificări (chiar întregiri) prin volumele sub titlul „Revizuiri și Adăugiri” (1943-1952). 3 Viața științifică 217 spirituală în Personalismul energetic (Mihai Popa); Profilurile psihologice ale lui C. Rădulescu-Motru (Dragoș Popescu); Premise metafizice ale psihologiei poporului român (Ștefan-Dominic Georgescu); Este posibilă o psihologie a poporului român? (Marius Dobre); Logica genetică a lui C-tin Rădulescu-Motru (Victor Emanuel Gica), Conceptul de axiomă în ... Analitica transcendentală (Marius Drăghici). În jurul problemelor abordate în referate s-au purtat largi dezbateri, în cadrul cărora s-a remarcat preocuparea pentru a înțelege fondul fiecărui domeniu în care gânditorul a înscris contribuții, cât și modul în care se poate releva, în studiu comparat, valoarea acestor contribuții. De o mai atentă abordare s-a bucurat problematica metodologică, concret aici subliniindu-se necesitatea de a cerceta lucrările în funcție de contextul istoric în care au fost gândite și publicate, căci Rădulescu-Motru a fost un om activ publicistic și politic, punând în prim plan interesul cultural. Ziua a treia a fost dominată de interesul participanților pentru psihologie (atât teoretică, cât și aplicată) și totodată de interacțiunea cu problemele sociale. Raportarea acestora la viața lui Rădulescu-Motru și epoca lui a prilejuit precizări din partea acad. Alexandru Surdu, în multe incursiuni în tradițiile gândirii românești și universale, precum și în sfera unor tendințe actuale discutabile, ale cercetării și ale atitudinii în viața culturală de la noi. Comunicările (și discuțiile aproape după fiecare comunicare) s-au referit la următoarele teme: C. Rădulescu-Motru și W. Wundt despre sinteza creatoare în viața psihică (acad. Alexandru Boboc); Despre psihologia poporului român. Dezbateri vechi și noi (Ioan Biriș); Sufletul românesc și metanoia universului (Mihai D. Vasile); Metoda aferezei în schizanaliză (Oana Vasilescu); Nedesăvârșire culturală și politicianism (Henrieta Anișoara Șerban); Psihologia și studiul originii operațiilor logice (Titus Lateș); Vocația individuală și destinul comunitar. Elemente de etnopsihologie în opera lui C. Rădulescu-Motru (Daniel Cojanu); Conservatorismul ca element de susținere a românismului lui C. Rădulescu-Motru (Adrian Mircea Dobre); Natura, cultura și comportamentul uman (Sergiu Bălan); Personalism, energetism, vocație (Eugeniu Nistor); C. Rădulescu-Motru - promotor al abordărilor sincronice în primul curs autohton de psihologie (dr. Mihai Ardelean). Această din urmă comunicare a prilejuit o largă dezbatere despre raporturile dintre psihologia individuală și psihologia socială, pe baza lucrărilor lui W. Wundt și C. Rădulescu-Motru precizându-se în ce sens trebuie să înțelegem celebra „Volkerpsychologie” pentru a evita căderea într-o caracterologie generală negativă și tendențioasă a „sufletului poporului”. O largă dezbatere s-a axat pe acest Curs de psihologie, în care autorul se dovedește în plină actualitate (a vremii), ca informație și ca mod de tratare. S-au făcut comparații cu psihologia lui Wundt și s-a vorbit despre laboratorul de psihologie experimentală de la Universitatea din București, laborator întemeiat de Rădulescu-Motru și continuat de urmași (îndeosebi prof. Gh. Zapan), în perioada în care domina orientare pavlovistă, subliniindu-se și latura pozitivă (Pavlov a fost totuși, un mare psiholog) și locul psihologiei aplicate (industrială, pedagogică, psihologia muncii), preluată și experimentată de buni specialiști. 218 Viața științifică 4 3. În acest cadru s-a vorbit și de rolul profesorului Mihai Ralea, care a predat psihologie în spiritul vremii, ilustrând însă constructiv și nuanțat domenii ca estetica, antropologia, filosofia culturii. Cu referiri la viața și soarta marelui om de cultură după 1944 (din documente și relatări ale unor personalități din epocă) s-a convenit să dăm publicității integral Cuvântul acad. Mihai Ralea la înmormântarea lui C. Rădu-lescu-Motru la 8 martie 1957 (publicat în „Contemporanul” nr. 10 (544), vineri 8 martie 1957, p. 7): C. Rădulescu-Motru A plecat dintre noi, la o vârstă înaintată, profesorul nostru, al generației mele, C. Rădulescu-Motru. Se apropia de al nouălea deceniu, conștient, nealterat de povara anilor, cititor asiduu și plin de curiozitate pentru ultimele achiziții ale științei. Aceasta a fost, poate, însușirea lui primordială: gustul pentru noutate, contactul permanent cu cele mai recente producții ale spiritului uman. În lunga sa carieră de profesor și publicist, el a deschis o largă comprehensiune pentru curentele noi ale psihologiei și filosofiei, a manifestat o largă înțelegere pentru inedit, ținându-și la curent pînă la urmă elevii și cititorii săi cu un spirit mereu modern. Rădulescu-Motru s-a așezat de partea descoperirilor proaspete pe care și le-a însușit și pe care le-a difuzat. La cursurile sale, studenții nu puteau ignora nimic din ceea ce se produsese fecund și interesant în câmpul disciplinei pe care o reprezenta. Spiritul său era nobil și în perpetuă frământare. Astfel, el a fost printre primii care, încă de acum 30-40 de ani, au făcut cunoscute în țara noastră descoperirile geniale ale lui Pavlov. Acum, în ultimii ani, el a publicat în „Revista de Psihologie” un articol plin de înțelegere închinat învățăturii pavloviene. Până la adânci bătrânețe, n-a încetat să cugete și să-și pună probleme, să se adapteze spiritual, pe cât îi permitea vârsta, tendințelor epocii contemporane. Celor care îl mai vizitau în ultimii ani le-a împărtășit adesea adâncirea textelor din Hegel, prin care năzuise să ajungă la Karl Marx. L-am văzut alaltăieri: intrase aproape în agonie. Printre ultimele cuvinte, pe care mi le-a spus și mie și lui Tudor Vianu au fost acestea: „Să spuneți că n-am fost niciodată spiritualist. Am fost un scientist, și prin urmare un materialist”. Aceasta dovedește substanța intelectuală a omului care aproape intrat în comă, în vecinătatea morții, putea fi încă preocupat de probleme exclusiv filosofice. Deși în fața morții, se frământa încă de sensul care trebuia să-i lămurească atitudinea lui în concepția de viață. C. Rădulescu-Motru a trăit prin și pentru intelectualitate. Nu l-am auzit în ultimii ani, deși sărac și slăbit de bătrânețe, plângându-se de insuficiențele sale biologice. Conversația cu el era orientată și întreținută numai de problemele de conștiință și rațiune care se pun adevăraților cărturari. O a doua caracteristică a fostului nostru profesor a fost marea lui omenie și bunătate. A ajutat material și moral pe oricine i-a bătut la ușă. A figurat ca martor binevoitor în procesele intentate comuniștilor, a scris prefețe și recomandări ale tipăriturilor acestora. Studenții săraci, fără excepție, au primit de la acest om modest și patern totdeauna ajutorul său direct, intervenția sa la autorități, sfaturile și îndemnurile sale. Și-a donat biblioteca sa, strânsă cu grijă și nevoi, Seminarului de psihologie. Labilitatea lui sufletească l-a făcut, desigur, să îmbrățișeze adesea în sistemul său filosofic poziții eclectice sau idealiste. Filosofia sa într-o anumită măsură e legată de individualismul kantian. Multe din argumentațiile sale apar azi confuze ori dezorientate. 5 Viața științifică 219 Trebuie desprinse însă două aspecte pozitive ale operei sale. În primul rând, preocuparea tipologică a personalității pe care, în ultimul timp, el o asimila „stereotipului dinamic” pavlovian și preocupărilor de stabilire a diferitelor tipuri ale activității nervoase superioare fundamentate de marele fiziolog rus. Fără îndoială însă că speculațiile sale din perioada de tinerețe asupra „vocației”, asupra „personalismului”, considerat după Ostwald ca „energetic”, o serie de considerente psihologico-etice, puteau chiar, fără voia lui, să devieze în naționalism și șovinism. Când se va scrie asupra valorii activității lui științifice, se vor putea preciza abaterile lui ideologice și filosofice. C. Rădulescu-Motru rămâne însă primul inițiator al „psihologiei experimentale”, al primului laborator de cercetări științifice în domeniul psihologiei în țara noastră. Manualul său de Psihologie, plin uneori de ezitări și abateri idealiste, e orientat în linii largi pe o bază științifică. A fost, până la urmă, cum îi plăcea să sublinieze, un scientist, un admirator al disciplinelor exacte. După 1944, bătrân și obosit el n-a mai putut da un ajutor substanțial tendințelor noastre de construire a socialismului. Dar nici nu se poate spune că a fost un „rezervat”, în nici un caz ostil, absurd ori neînțelegător. Apreciind toate acestea, regimul nostru i-a oferit o îndulcire a mizeriilor trupului, legate de vârsta sa înaintată, oferindu-i o pensie de merit personal. „Institutul de Psihologie” 1-a avut printre colaboratorii săi, ascul-tându-i adeseori părerile. Coboară astfel în neființă un exemplar original al intelectualilor de tip vechi, care în epoca ultimilor ani s-a comportat loial, deschis la transformări și doritor de a ajuta opera cea mare care se înfiripă sub ochii noștri, cu ce mai putea el să dea. Noi, foștii săi elevi, îi vom păstra o demnă și înduioșată amintire. Interesant că, în raport cu unele aprecieri din Necrolog, comunicatul Agerpres (apărut în „Scânteia”, 9 martie 1957, p. 3) este mai nuanțat, mai obiectiv: Prof. C. Rădulescu-Motru La 6 martie a. c. a încetat din viată C. Rădulescu-Motru; fost profesor de psihologie al Universității din București, fost membru și președinte al Academiei Române și una din personalitățile culturale de seamă ale țarii noastre. C. Rădulescu-Motru s-a născut la 2 februarie 1868 în comuna Butoiești, din județul Mehedinți. Tatăl său Radu Popescu a fost secretarul primului profesor de filosofie în școlile românești, cunoscutul cărturar Eufrosin Poteca. Bunicul său după tată era originar din Cărbunești (Gorj) și ca tânăr a făcut parte din oastea lui Tudor Vladimirescu, pe care l-a însoțit în marșul său spre București. C. Rădulescu a făcut clasele primare în satul natal. Liceul îl urmează la Craiova și universitatea la București, obținând licența în filosofie și licența în drept. În 1889 își continuă studiile la Paris, iar în 1890 pleacă în Germania, la Leipzig, unde studiază trei ani în Institutul de psihologie al lui W. Wundt, obținând doctoratul în 1893. Întorcându-se în țară, este numit bibliotecar la Biblioteca Universității, post în care funcționează până în 1898. În această perioadă începe și activitatea sa științifică și filosofică, publicând „Problemele psihologiei”. „Rolul social al filosofiei”. În 1897 C. Rădulescu-Motru este numit conferențiar de istoria filosofiei antice și de estetică la Facultatea de litere din București și astfel începe activitatea sa didactică, care a durat aproape o jumătate de secol. 220 Viața științifică 6 Ca profesor de psihologie C. Rădulescu-Motru întemeiază primul laborator de psihologie din țara noastră, îndrumând cercetările pe calea unei psihologii experimentale. El este autorul a numeroase lucrări de psihologie, de filosofie și logică, întemeietorul Noii Reviste Române, care a apărut timp de câteva decenii și al „studiilor filosofice”, transformată apoi în „Revista de filozofie”. C. Rădulescu-Motru a întemeiat în 1910 Societatea de Studii Filosofice devenită mai târziu Societatea Română de Filosofie. În ultimul deceniu C. Rădulescu-Motru a început să prețuiască metoda reflexelor condiționate, învățătura lui I. P. Pavlov, pe care o considera o metodă valoroasă pentru construirea unei psihologii științifice. Ultimul său articol, publicat în „Revista de psihologie” (1956) tratează despre învățătura pavlovistă ca singură metodă științifică a cercetării psihologice. Cu C. Rădulescu-Motru dispare unul din colaboratorii de seamă ai Institutului de psihologie al Academiei R.P. Române, pasionat om de știință, care și-a pus toată erudiția în slujba dezvoltării științei psihologice în România. Ceremonia funebră va avea loc la Cimitirul Bellu, vineri 8 martie la orele 16. (Agerpres) 4. După toate acestea, cititorul poate să judece și să aprecieze, ceea ce se spunea atunci și ceea ce se încearcă și se intenționează astăzi, urmând nu numai exigențele timpului nostru, ci și mărturisirile (cu profil de testament, cumva) marelui om de cultură, care nu s-a resemnat sub vitregia vremurilor, păstrându-și speranța într-un viitor pe care l-a gândit mereu sub semnul valorilor și al vocației. „Peste 50 de ani, nu mai târziu - nota Rădulescu-Motru la 3 februarie 1946 - cele publicate sau crezute de mine și de oamenii din timpul meu vor deștepta din nou interesul publicului românesc... Și atunci, când publicul românesc va respira din nou, într-o dimineață senină, va răsări în el dorința de a continua acele începute de noi și mă va citi cu aceeași bunăvoință cu care am fost citit în cursul vieții mele, timp de 40 de ani. Atunci vocația mea pe pământ va fi îndeplinită”. Orice comentariu ar fi aici de prisos! NOTE DE LECTURĂ Alex Mihai Stoenescu, Țiganii din Europa și din România. Studiu imagologic, Editura RAO, București, 2014, 446 p. Cartea lui Alex Mihai Stoenescu este un studiu imagologic ce se apleacă mai ales asupra cauzelor și funcționării proiecțiilor negative de imagine asociate unei etnii europene cu un statut ambiguu, în general, a-național, dar mozaicată în fragmente incluse și recunoscute fie ca minorități, fie datorită concentrării din punct de vedere teritorial (temporar sau recent pentru că nu putem vorbi de o atașare de teritoriu), administrativ și politic, în diverse naționalități. Lucrarea se constituie într-o o cercetare deosebit de serioasă, documentată exemplar, ce ne poartă printre imaginile diverse ale țiganilor așa cum se „văd” aceștia, din diverse perspective, prin diverse lentile: 1. prin prisma propriilor eforturi de imagine, ca romi (deși cuvântul rom - din limba romani - conform dicționarului, însemnă bărbat, un echivalent pentru termenul țigani din limba romani care, pe românește, se numește țigănească; 2. prin intermediul documentelor românești din perioada pre- și post-aderare la Uniunea Europeană, ca minoritate integrată în mecanismele legale și instituționale ale țării și care se bucură în aceeași măsură de drepturi și oportunități ca și restul populației; 3. din perspectiva documentelor europene care nu discriminează această populație politic, ci numai administrativ. Problemele asociate acestei etnii sunt adesea puse pe seama comportamentului specific. Autorul observă: „(—) în trecut s-a manifestat un anumit comportament al țiganilor diferit de cel al românilor, perceput și reprezentat ca negativ, și care astăzi s-ar fi schimbat. Altfel spus, atunci când se face afirmația «te comporți ca un țigan» ar fi vorba de felul cum se comportau țiganii în trecut, adică necivilizat, dinainte de civilizare (viața modernă), situație discriminatorie care teoretic este reală, deoarece afirmația funcționează astăzi ca stereotip și prejudecată față de întreaga etnie. Prin urmare, semnificația unei astfel de afirmații ar fi «se știe că țiganii se comportă astfel» sau «am aflat eu că țiganii sunt astfel», ceea ce implică generalizarea biologică și etnică. Aceasta nu poate fi admisă de normele vieții curente, de științele Sociologiei și Istoriei” (p. 10). Cel puțin în Europa, indiferent că le spunem romi sau nu, țiganii au fost și sunt, în termenii realității concrete, ai istoriei și ai realității simbolice totodată, străinul absolut: de la aparența fizică, la limbă (exclusiv orală, acum ce se mai încearcă a o literaturizare a limbii, o scriere, o fonetică, în fine o sumă de elemente care să facă limba transmisibilă și mai ales inteligibilă în modul în care înțeleg inteligibilitatea și transmisibilitatea, creatorii europeni de legi pentru protejarea Cercetări filosofico-psihologice, anul VIII, nr. 2, p. 221-225, București, 2016 222 Note de lectură 2 limbilor pe cale de dispariție și finanțatorii proiectelor concrete), la neațașarea de teritoriu și nestatalitate, și până la raportarea la viață, la lume, și la neraportarea la normele și la regulile altora, printre care trăiesc. Dacă le spunem romi nu facem decât să sporim cumva încărcătura alterității, pentru mare majoritate a populației țiganii fiind țigani. Iată niște oameni care cred că sunt născuți pentru libertate și care, atât în general, cât și în cazurile particulare se bucură cel mai puțin de libertate și libertăți. Există o discriminare rasială și socială a țiganilor? Pentru a discuta această problemă centrală a lucrării autorul face distincții necesare între ceea ce presupune termenul „rasial” și ce presupune termenul „rasist”, ce presupune „discriminarea rasială” și ce presupune „rasismul”. Dificultățile întâmpinate în abordarea problemei țiganilor în Europa sunt generate de volumul mare și ambiguitatea legislației dedicate de UE problemei, o legislație în conflict cu realitățile, practicile, conveniențele și mentalitățile națiunilor care ar trebui să implementeze această legislație. (p. 17-18) Fenomenul imigrației țigănești este adesea însoțit de măsuri mascate de discriminare, care reușesc să speculeze în acest sens spiritul legislației europene. Alex Mihai Stoenescu remarcă perpetuarea imaginii medievale occidentale negative tipice despre țigani care distrag oamenii cu ghicitul sau giumbușlucuri de saltimbanci pentru a fura bani și mâncare. Autorul arată: „Există și un fond psihologic pe care trebuie abordată discrepanța dintre normă și mentalitate. În multe state membre ale UE din Est, inclusiv România, legislația europeană privind situația etniei țiganilor este privită ca o formă de impunere, care implică un compromis necesar pentru accesul la binefacerile organizației, acoperit de concepte precum «implementare», «integrare», «satisfacerea criteriilor». Această imagine se materializează, nu rămâne doar o simplă proiecție negativă, deoarece, în mecanismul sistemului democratic în care funcționează UE, atât reprezentanții aleși cât și instituțiile naționale sunt nevoite, în procesul vieții politice, să se conformeze voinței suverane a națiunilor lor («poporului») și principiului majorității. Altfel spus, acolo unde mentalitatea majorității în legătură cu minoritatea țigănească păstrează trăsăturile istorice ale cauzelor, un candidat politic este condiționat de acea mentalitate, de acea situație de fapt asupra căreia nu poate adopta decât două atitudini: se conformează sau o critică, încercând să facă educație europeană alegătorilor săi.” (p. 18) Dar realitățile românești indică faptul că bărbați și femei țigani sunt aleși primari sau parlamentari naționali și europeni, contrazicând ideea predominanței prejudecăților și a extremismului. Manifestările extremiste sunt în România excepția. „Problema în sine nu este însă a elitelor țiganilor alese sau numite dintr-o națiune a UE, ci a etniei țigănești sărace din acea națiune despre care legislația UE afirmă că suportă forme de adresare sau de comportament discriminatorii în viața socială curentă și discriminări de acces la drepturile constituționale. Acesta este un subiect de controversă între legislația europeană și cercetarea istorică, pentru că efectele mentalității și raporturile majorității cu minoritatea etnică țigănească nu se modifică, în ciuda eforturilor făcute de UE, și trebuie să reamintim aici, luând din nou exemplul concret al României, că fenomenul a reapărut cu toate aspectele sale comportamentale după căderea regimului comunist, deși fusese «înghețat» timp de 3 Note de lectură 223 patru decenii, iar sistemul politic comunist, întemeiat pe o ideologie strictă, funcționa mult mai eficient în problema combaterii discriminării rasiale, pe criterii etnice sau pe criterii economice.” (p. 22) Legislația nu poate corecta totuși mentalitatea. Autorul arată: „«Strategia UE» la care ne referim aici (Rezoluția 92/2011) se ocupă de problematica integrării minorității țiganilor în majoritățile naționale din națiunile unde au aceștia cetățenia, precum și de integrarea țiganilor, ca minoritate etnică, în ceea ce sunt astăzi așa-numitele țări-gazdă și pot fi definite deocamdată teoretic prin expresia Comunitate europeană. Și facem această precizare din cauza unor situații concrete la care Strategia UE încearcă să răspundă, cum este, de exemplu, practica expulzării țiganilor de cetățenie română din Franța în România cu argumentul că expulzarea se face pe criterii juridice (ședere ilegală, staționare ilegală, ocuparea de spații publice sau private, infracțiuni), în timp ce condamnarea țiganilor în România pentru diferite infracțiuni și mediatizarea acestor cazuri sunt considerate discriminări rasiale sau sociale.” (p. 65) Mentalitatea discriminatorie proliferează în Occident, vezi, spre exemplu, obiceiul scandalos al stadioanelor din Occident de a striga jucătorilor români de fotbal: „Țiganii! Țiganii!” în timp ce afirmațiile identitare cum ar fi „Noi suntem români!” sau „Noi nu suntem țigani!” sunt considerate „naționaliste”, căci în Occident naționalismul este considerat xenofobie. În această lucrare imaginea este o noțiune ce include reprezentarea vizuală (spre exemplu, fizionomie, port, atitudine), incluzând însă și percepția memorială, subiectiv-istorică clădită de incidente, folclor, sau socializare. În acest sens, generalizările despre etnie se mențin în prim-planul imaginii țiganilor. La 22 decembrie 1989 scriitorul Corneliu Vadim Tudor relata percepția țiganilor cum că Ceaușescu ar fi rom. Un ziarist comunist român de origine evreiască declara în aceeași seară la televiziune că Ceaușescu era de fapt tătar-țigan, nu român. „Societatea postcomunistă românească a fost proiectată de regimul instalat în seara de 22 decembrie 1989 pe ideologia fracturii politice, în care s-au definit fabulatoriu și diversionist luptători ai binelui (revoluționari, democrați, pro-europeni, pro-capitaliști etc.) și inamici ai democrației (neocomuniști, antieuropeni, anticapitaliști, securiști, «turnători» etc.), urmărindu-se un scop oportunist. Problema țiganilor din România nu poate fi înțeleasă decât în contextul social real al României, așa cum a fost el proiectat în decembrie 1989 și cum continuă și astăzi, cu mici amendamente ocazionale, ca imagine generală.” (p. 25) Cercetarea de față demonstrează că imaginea țiganilor are o complexitate sporită: aceasta include eroismul țiganului care nu fură, deși i se prezintă oportunitatea, sau imaginea țiganului simpatic, așa cum era cea creată de Jean Constantin, un actor deosebit de popular, distribuit numai în roluri de țigan cu inimă mare, dar care recurge la furtișaguri mici (vezi filmele „Haiducii”, „Brigada diverse”, „Comisarul”), sau imaginea țiganului acceptat, privit cu înțelegere, deoarece țiganii „trebuie să trăiască și ei” și este necesară ridicarea tuturor împotriva xenofobiei și a discriminării sociale. Această imagine complexă se află în corelație cu imaginea toleranței operative a Poliției față de infracționalitatea minoră a țiganilor, sau cu cea a toleranței generate de 224 Note de lectură 4 colaborarea tactică între lucrătorii de Poliție și infractorii mărunți, implicând tolerarea sau nesancționarea lor, cu scopul controlului și al asigurării unor surse directe și rapide de informații din mediul țiganilor, aceasta mai ales în cazurile de infracțiuni grave, care intră în sfera de interes a majorității, în situațiile în care nu este vorba pur și simplu de corupție, sau și de imaginea generalizată a autorităților române neputincioase. Într-o perspectivă interpretativă interesantă, autorul subliniază o idee crucială: „Pentru a sintetiza și totodată pentru a înțelege evoluția «problemei țiganilor» din Europa în ultimele două decenii vom preciza că ideea formării unei Uniuni Europene nu a fost lansată în interiorul Organizației pentru Securitate și Cooperare în Europa (OSCE), prin definirea unor principii și criterii de constituire, ci separat, ca inițiativă a unui nucleu de state occidentale la care celelalte trebuie să adere. Ca urmare a acestei realități istorice, „problema țiganilor” a fost tratată ca aparținând statelor ce vor să adere, nu ca o problemă general-europeană pe care națiunile reunite trebuie s-o cunoască și s-o rezolve în comun. Ceea ce se întâmplă în momentul de față - recunoașterea caracterului general-european al problemei țiganilor - este o încercare de rezolvare post-factum prin revenirea la principiile și criteriile care trebuiau puse la baza constituirii Uniunii Europene din OSCE, nu separat. Ea tinde să excludă discrepanțele dintre principiile legislației europene și aplicarea lor aproximativă și anevoioasă în «problema țiganilor», fie sub forma abordării laxe în Est, fie sub forma abordării restrictive în Vest.” (p. 110) Comuniunea umană propriu-zisă, nu doar calitatea comuniunii umane, depinde de ameliorarea prejudecăților privind rasele. UNESCO își manifesta în Declarația din 1978 îngrijorarea cu privire la rasism. „Menționând cu o neliniște profundă că rasismul, discriminarea rasială, colonialismul și apartheidul încă mai dăinuie în lume, luând diverse forme, ceea ce se manifestă atât în păstrarea principiilor legislative și a practicii aparatului de guvernământ și administrativ, care nu sunt compatibile cu principiile respectului drepturilor omului, cât și în păstrarea structurilor politice și sociale, a atitudinilor și a pozițiilor, marcate de pecetea nedreptății și a ignorării personalității umane și care creează izolare, înjosire și exploatare sau asimilare forțată a membrilor grupurilor ce se află într-o situație mai puțin favorabilă”, dar, în contextul dezmembrării imperiilor, arată Alex Mihai Stoenescu, dat fiind că Germania pierduse coloniile încă din 1920, Marea Britanie renunțase la imperiul colonial încă din 1949 (apare Commonwealth-ul), Franța renunțase la imperiul colonial (apare Communaute francaise), iar Italia pierduse orice control asupra fostei și ultimei sale colonii, Somalia, în 1960, Declarația a fost considerată un simplu act moral, fără consecințe juridice. Din păcate, această Declarație care definește corect termenii esențiali pentru problema țiganilor a fost ignorată de Tratatul UE și de legislația europeană referitoare la problema țiganilor. Cercetarea istorică a identificat pilonii principali ai imaginii negative proiectate în continuare asupra etniei țiganilor, generând cazuri de discriminare rasială și socială, primul pilon fiind comportamentul antisocial și neconform cu ceea ce s-a desemnat prin „modul de viață european”, apărat astăzi de toți cetățenii europeni și de toate națiunile europene și, al doilea pilon fiind comportamentul specific, parte a conceptului de „mod de viață tradițional” al țiganilor, acel fond 5 Note de lectură 225 cultural adus din India și conservat în elementele sale fundamentale, dar diferite de elementele definitorii ale civilizației europene (creștină și modernă). (p. 156) Aceste diferențieri dramatice ale „modului de viață tradițional” al țiganilor de „modul de viață european” indică o mare probabilitate a perpetuării problemei țiganilor și a imaginii negative a acestei etnii în viitor. Henrieta Anișoara Șerban 1. DEFINIȚIA, OBIECTUL, ÎMPĂRȚIREA PATROLOGIEI Patrologia este o disciplină a teologiei creștine, care se ocupă cu studiul sistematic al vieții, operelor și învățăturii Sfinților Părinți și scriitorilor bisericești din primele opt veacuri ale erei noastre. Ea cuprinde ca într-un mănunchi pe toți martorii învățăturii ortodoxe din aceste veacuri și-i tratează unitar. Părinții sunt martorii autorizați ai credinței, adică scrierile și viața lor sunt, în general, de acord cu învățătura Bisericii (E. Amann, Peres de l'Eglise, în Dictionnaire de Thelogie Catholiqite XII, l, 1933. col. 1195-1196). Patrologia studiază viața Sfinților Părinți și a scriitorilor bisericești, pentru importanța uneori decisivă pe care această viață o reprezintă în luptele doctrinare, în fenomenele literare, în fixarea datei apariției operelor respective, în folosul real pe care frumusețea ei morală, înălțimea ei spirituală și stilul ei social îl oferă contemporanilor și celor următori. Patrologia studiază de asemenea scrierile autorilor patristici. Ea cercetează critic atât forma cât și fondul acestor scrieri. Scrierile patristice alcătuiesc, în cea mai mare parte, tezaurul scump al Sfintei Tradiții și sunt izvorul nesecat al teologiei creștine post-patristice. Ele sunt expresia frământărilor doctrinare și a luptelor ortodoxiei cu marile curente eretice, expresia evenimentelor istorice și sociale ale timpului, cum și a râvnei pentru îmbunătățire și desăvârșire. Aceste scrieri sunt, în fine, un patrimoniu literar de o deosebită valoare spirituală și istorică și reprezintă trăsătura de unire între cultura greco-latină și cultura creștină ulterioară. Patrologia studiază, în fine, învățătura Sfinților Părinți și a scriitorilor bisericești, învățătură care, împreună cu cea a Sf. Scripturi, a Sinoadelor ecumenice, a mărturisirilor de credință și a cărților de ritual, este normativă pentru credința noastră. Cercetarea directă a acestei învățături în operele autorilor patristici este de mare trebuință: întâi pentru că ea a trecut uneori prea diluată, deformată sau fragmentară în mărturisirile de credință și în catehisme; al doilea, pentru că papistașii, protestanții și sectanții încearcă să susțină abaterile și pretențiile lor pe bază de texte patristice interpretate într-un anumit fel, lucru care trebuie combătut și care nu poate fi 1 combătut decât prin aprofundarea directă a doctrinei patristice; al treilea, pentru că nivelul vieții creștine contemporane are de câștigat în înălțime și în calitate prin reîmprospătarea cunoașterii marilor adevăruri creștine din izvorul viu al Sfinților Părinți. Patrologia este o disciplină istorică. Ea face parte integrantă din istoria creștinismului și se folosește de metoda studiilor istorice, îndeosebi a istoriei literare. Ea poartă și un nume mai generic, acela de Istoria vechii literaturi creștine sau Istoria vechii literaturi bisericești. Prima denumire e folosită mai mult de protestanți și de independenți, a, doua e folosită mai mult de catolici. Noi, ortodocșii, întrebuințăm de preferință termenul de Patrologie, dar nu îl excludem nici pe cel de Istorie a vechii literaturi bisericești sau Istorie a vechii literaturi creștine. Primul termen subliniază importanța Sfinților Părinți ca autorități decisive în istoria gândirii, evlaviei și spiritualității creștine. Al doilea și al treilea termen exprimă ansamblul produselor literare ale creștinismului primar bisericesc și până la un punct extrabisericesc, în măsura în care creștinismul extrabisericesc afectează pe cel bisericesc, învățatul catolic E. Amann preferă denumirea de Istoria vechii literaturi creștine denumirii de Istoria vechii literaturi bisericești (op. cit., col. 1202). Ca istorie a vechii literaturi bisericești, Patrologia studiază și aspectele literare ale acestei literaturi. Dar nu criteriul literar este cel dominant și hotărâtor, ci cel teologic. Patrologia pune accentul nu pe formele literare foarte interesante în sine, ci pe cuprinsul doctrinar teologic. Ea este și rămâne o disciplină teologică. Patrologia este înrudită cu toate disciplinele teologiei, în special cu Istoria dogmelor și cu Istoria sinoadelor, dar ea nu e nici una, nici alta. Patrologia e, înainte de orice, o istorie literară. De aceea ea nu se confundă nici cu istoria generală a Bisericii, nici cu Aghiografia, deși mulți Părinți au jucat un rol considerabil în Biserică și deși toți au dreptul să fie numiți între sfinți (E. Aiiiann, op. cit., col. 1200). Numele de Patrologie a apărut pentru prima dată ca titlu al operei teologului luteran Johannes Gerhard, publicată în 1653: „Patrologia". Ca istorie a vechii literaturi bisericești, Patrologia se ocupă și cu producțiile literare păgâne anticreștine, eretice și gnostice. Ea nu poate ignora - fără mare pagubă 2 - aceste producții literare. Ca expresie literară a unității organice a întregii vieți spirituale creștine din primele opt veacuri, Patrologia trebuie să cuprindă nu numai produsele directe ale spiritului creștin, ci și pe cele care tratează despre acest spirit, mai ales dacă ele au fost provocate de acesta. Numele Patrologiei e însoțit uneori de acela al Patristicii. Numele de Patristică a avut o întrebuințare ambiguă în sec. XIX. El apare când ca sinonim al termenului și ideii de Patrologie, când ca deosebindu-se de acesta și având înțelesul de tratare dezvoltată a învățăturii Părinților. Acest din urmă înțeles era și este justificat, întrucât el derivă istoricește din expresia Theologia patristica, în timpul nostru se menține încă demarcația între Patrologie și Patristică, după cum se pune accentul pe viața și pe operele Părinților sau pe ideile lor. Patrologia și Patristica formează un singur tot. Păstrarea termenului de Patristică alături de cel de Patrologie nu reprezintă, deci, nici un inconvenient. Patrologia are o valoare și o importanță deosebită pentru teologie și pentru istoria culturii. Ea descoperă și ne pune la îndemână comorile considerabile ale Sfintei Tradiții, cel de-al doilea izvor revelat al credinței noastre. Patrologia este, prin definiție, studiul Sfintei Tradiții. Reactualizarea învățăturii și vieții creștine din primele opt veacuri este o datorie vitală și continuă a Bisericii. Neglijarea acestei datorii înseamnă scoaterea unuia din cei doi plămâni ai credinței. Se știe ce atenție și ce prețuire dă catolicismul studiului Sfintei Tradiții prin Patrologie, cum se constată și din enciclica Dens scientiarum Domimts (J. de Ghellinck S. J., L 'etude de l 'Eglise apres quinze siecles. Progres ou recul? Noitvelle tendances, în Gregari anii m, voi. XIV, lase. 2, aprilie-iunie 1933, p. 213). Ea a oferit și oferă materialul principal majorității disciplinelor teologice pentru primele opt veacuri ale erei noastre, îndeosebi istoriei bisericești, istoriei dogmelor, dogmaticii, exegezei, elocinței sacre, moralei, ascezei, cateheticii, liturgicii și pastoralei. Dreptul bisericesc și istoria religiilor însele primesc ajutor serios din partea Patrologiei. Ignorarea acestui rol al Patrologiei față de celelalte științe teologice a dus și duce la atâtea erori de doctrină și de orientare spirituală. 3 Patrologia a oferit teologiei nu numai material, ci și primele elemente pentru elaborarea și organizarea ei ca știință. Puține sunt disciplinele teologice care contribuie la formarea conștiinței preoțești și misionare ca Patrologia. Ea ne înfățișează chipuri de preoți, ierarhi și misionari cum n-a mai avut Biserica decât rareori, după perioada patristică. Patrologia e depozitara unei considerabile comori de știință și gândire, care alcătuiește un titlu de mândrie pentru Biserică. Această știință și această gândire nu sunt numai elemente structurale ale teologiei creștine, ci ele se înscriu ca achiziții prețioase în registrul de valori al cugetării filosofice în general. E astăzi lucru verificat că unii din cei mai mari gânditori patristici au adus contribuții filosofice deosebit de originale în problemele ontologică, cosmologică și antropologică, oricât de mult și-ar fi asimilat ei filosofia elenică și oricât de mult ar fi reușit să adapteze părți din aceasta punctelor de vedere propriu creștine. Filosofia patristică orientată spiritualist, dar și realist, a răspuns și răspunde pe deplin aspirațiilor omului nou, omului creștin și omului din viitor, pentru că ține seamă de toate coordonatele omului adevărat. Soluțiile preconizate de gândirea patristică în problemele sociale sunt demne de luat în seamă. Patrologia păstrează și respiră duhul autentic al creațiilor spirituale ale creștinismului clasic. E duhul libertății harice, al sfințeniei, al mărturisirii integrale a lui Dumnezeu, al elanului creator, al ascultării și smereniei desăvârșite, al jertfei necondiționate, al mistuirii vieții pământești de dragul lui Dumnezeu și al oamenilor. E duhul primar în toată puritatea lui, e „plenitudinea duhului creștin", după cuvântul memorabil al lui Bossuet. Patrologia prezintă această particularitate prețioasă că ea reprezintă procesul de tranziție dintre două lumi, două civilizații și două literaturi care le exprimă: cea antică și cea medievală. Procesul este foarte complex, dar ceea ce se desprinde limpede este pe de o parte faptul că literatura patristică, o dată cu limbile civilizației păgâne - îndeosebi greacă și latină - moștenește și majoritatea formelor tehnice ale literaturii profane, iar pe de alta faptul că ea se orientează spre valori noi, care-i dau o tematică și o perspectivă nouă. 4 Literatura patristică are și o valoare artistică de netăgăduit. Ea a influențat puternic literatura evului mediu care, în multe privințe, nu e decât o sistematizare sau un comentariu al celei patristice, îndeosebi în Răsărit, unde n-a existat un monopol filozofic ca acela al lui Aristotel în Apus. Sfinții Părinți au exercitat o influență apreciabilă și asupra diferitelor literaturi moderne, ca de exemplu asupra celei franceze, germane, ruse, italiene, anglo-saxone. Patrologia și Patristica sunt împărțite, de obicei, în trei perioade: 1. Perioada întâi, sau a începuturilor, care merge de la sfârșitul secolului I. până la începutul sec. IV, anul de hotar fiind fixat variat: când 300 ca cifră rotundă, care încheie un secol, pe care 1-au ilustrat culmi ca Origen și Teitulian, când 313, data când începe pacea pentru creștinism și libertatea totală pentru dezvoltarea literaturii creștine, când 325, data ținerii primului Sinod ecumenic, care a verificat, prin dezbaterile doctrinare, nivelul literaturii și al doctrinei patristice anterioare. Noi adoptăm ca dată anul 313. Această primă perioadă are o importanță covârșitoare pentru istoria literară, ea arată condițiile în care a luat naștere literatura patristică și primele faze ale dezvoltării ei: părinți apostolici, apologeți, creatori de teologie, în același timp, acești autori, îndeosebi părinții apostolici, ca urmași ai Apostolilor, sunt nfartorii prin excelență ai ortodoxiei tradiționale, ai organizării și vieții bisericești de la sfârșitul sec. l și prima jumătate a sec. II. E o literatură de îndemn și de sfat, deci disciplinară, dar și o literatură de luptă contra ereziilor și contra păgânismului persecutor. E o literatură care se scrie nu numai pe papyrus sau pergament, ci și cu sângele propriu al atâtor scriiton-martiri dintre 92 și 313 d. Hr. 2. Perioada a doua sau a înfloririi, numită și epoca de aur sau clasică a literaturii patristice. merge de la 313 până la jumătatea secolului V. anul de hotar fiind fixat și aici variat: când 430, data morții Fer. Augustin care reprezintă culmea procesului literar și filozofic patristic, după care începe declinul, când 451, data ținerii Sinodului de la Calcedon, care a marcat un pas hotărâtor în hristologie, când 461, data morții papei Leon cel Mare, după care orizontul literar și teologic pălește sau își schimbă structura. Deși. cronologic, e perioada cea mai scurtă, realmente e perioada cea mai bogată și originală a literaturii patristice. Acum se dezvoltă la 5 maximum și îmbracă un stil clasic toate genurile literare înmugurite în perioada precedentă, acum au loc marile lupte doctrinare în jurul .Sfintei Treimi, în jurul problemei mariologice, problemei antropologice, problemei harului, parțial în jurul problemei hris-tologice și problemelor sociale, acum se dau soluțiile unora din marile frământări teologice la cele patru Sinoade ecumenice care se țin, acum începe sistematizarea marilor idei teologice și filosofice. 3. Perioada a treia, sau a decadenței în bună parte pe nedrept numită astfel, merge de la 461 până la anul 749, data morții Sfântului loan Da-maschin, pentru Răsărit, și până la anul 636, data morții lui Isidor de Sevilla, pentru Apus. Este o perioadă încă bogată în oameni și opere mari, cu răsunet și consecințe decisive în literatură și gândirea creștină. Ea e împodobită de personalități ca Sf. loan Scărarul. Sf. Maxim Mărturisitorul, Gherman de Constantinopol, Sf. loan Da-maschin, Sf. Grigorit cel Mare, Benedict de Nursia, Isidor de Sevilla. Este perioada marilor controverse hristologice monofizitismul și mo-notelismul, care au lăsat urme profunde în literatura patristică. Acum au loc luptele iconoclaste și se dezvoltă poezia imnografică și comentariile liturgice, acum ia avânt deosebit erudiția de dragul erudiției, în paguba creației. Autorii acestei perioade fac legătura între antichitatea care dispare definitiv și lumea nouă a evului mediu care începe. Acum tendința de sistematizare doctrinară atinge culmea cu Sf. Maxim Mărturisitorul și Sf. loan Damaschin, acum teologia pasionează până și pe laici și pe împărați. 2. PĂRINȚI, SCRIITORI ȘI ÎNVĂȚĂTORI BISERICEȘTI Am văzut că Patrologia se ocupă cu toate producțiile vechii literaturi creștine sau bisericești. Autorii de care se ocupă Patrologia sunt, deci, de mai multe categorii. Categoria cea mai însemnată e aceea a Părinților sau a Părinților bisericești, ori a Sfinților Părinți. După aceștia, în ordinea ortodoxiei doctrinare și a curăției vieții, vine categoria scriitorilor bisericești, după care urmează categoria scriitorilor creștini. Prin ce se caracterizează fiecare din aceste categorii de autori? Părinții bisericești. Patrologia. apărută ca termen tehnic în sec. XVII, își trage numele de la cuvântul grec „patir" sau „patere" = părinte sau părinți și „logos" = 6 cuvânt, tratare, știință. Cuvântul părinte are o evoluție interesantă, cu un înțeles din ce în ce mai complicat, care i s-a atribuit cu timpul. El e de origină sacră, în Vechiul Testament și în Noul Testament, el exprimă raportul dintre învățător și ucenic, ca un raport între tată și fiu. învățătorul e tată, iar ucenicul e fiu. în acest înțeles vorbește Sf. Irineu: „Cine a primit învățătura de la cineva, e numit fiu al celui care îl învață, iar acesta din urmă e numit tatăl său" (Adversits haeres., IV, 41, 2). Cam în același timp. Clement Alexandrinul precizează și el: „La fel numim noi părinți pe învățătorii noștri" (Stromate. 1. 1. l). Calificativul de „iată" sau „părinte" era frecvent în primele secole, mai ales pentru episcop, în Martiriul Sf. Policarp, iudeii și păgânii dau expresie urii lor împotriva bătrânului episcop al Smirnei și prin cuvintele: „învățătorul Asiei, Părintele creștinilor" (Mart. Sf. Policarp. 12. 12). O seamă din scrisorile adresate Sf. Ciprian poartă formula: „Părintelui Ciprian" (Scris. 30, 31, 36). Începând din sec. IV. numele de „Părinți" sau „Sfinți Părinți" exprima autoritatea supremă în materie de ortodoxie a credinței. Părinții erau acum considerați ca reprezentanți normativi ai Tradiției doctrinare a Bisericii, într-una din scrisorile sale, Sfântul Vasile cel Mare precizează: „Noi nu acceptăm nici o credință nouă, care ne-ar fi prescrisă de alții și nu cutezăm să predicăm nici măcar rezultatele propriei noastre reflecții, pentru a nu prezenta înțelepciunea lumii, dogmă a religiei, ci acelora care ne întreabă le comunicăm ceea ce ne-au învățat Sfinții Părinți" (Scris. 140, 2, Migne, P. G. 32, col. 588 B). Sf. Grigorie de Nazianz declară că el a păstrat neschimbată și fără acomodări la împrejurările vremii învățătura pe care a primit-o din Sf. Scriptură și de la Sf. Părinți (Cuv. 33, 15, Migne, P. G. 36, col. 233 B). Sf. Chirii al Alexandriei subliniază că, în lupta sa contra nestorianismului. el urmează ideilor Sf. Părinți, îndeosebi acelora ale Sf. Atanasie (Scris. 39 către loan al Antiohiei, Migne, P. G. 77, col. 180 C). Sinoadele, îndeosebi cele ecumenice, statornicesc doctrina Bisericii, bazându-se pe autoritatea Sfinților Părinți. Părinții sunt nu numai reprezentanții Tradiției doctrinare a Bisericii, ci și martorii și criteriile adevăratei credințe, judecătorii Ortodoxiei. Aceasta, indiferent de veacul în care au trăit. Ei sunt, de obicei, episcopi. Dar 7 regula aceasta nu putea rămâne fixă. Numele de „Părinți" a început să treacă de la episcopi asupra scriitorilor bisericești, clerici sau neclerici. Factorul determinant a fost mărturisirea cu autoritate a credinței Bisericii, în controversele variate pentru credință, se făcea mereu apel la stilul și matca credinței primare a Bisericii. Astfel, termenul de „Părinți" capătă un sens special, acela de martori sau mărturisitori ai credinței vechii Biserici, iar acești martori-mărturisitori nu erau atât episcopii, cât scriitorii bisericești din trecut. Dar nu toți acești scriitori bicericești din trecut puteau fi considerați ca martori-mărturisitori și numiți „Părinți". Vincențiu de Lerin precizează condițiile cerute unui scriitor bisericesc pentru a se bucura de autoritatea de Părinte bisericesc. Pentru a se împodobi cineva cu titlul de „Părinte", se cuvine ca mai întâi părerile lui să concorde cu ale celorlalți, în al doilea rând, acești autori trebuie să fi trăit în sfințenie, în înțelepciune și în statornicie, în credință și în comuniune cu Biserica universală prin învățătura lor sau să fi murit cu credința în Hris-tos ori să fi fost uciși pentru Hristos. Unanimitatea acordului doctrinar, ținerea și transmiterea învățăturii curate a întregii Biserici sau a celei mai mari părți din ea, conjugate cu sfințenia vieții caracterizează pe Părintele bisericesc. Cineva poate fi de o sfințenie ireproșabilă, poate fi chiar mărturisitor sau martir, dar dacă părerile lui nu se aseamănă cu ale celorlalți sau le sunt potrivnice, el nu poate aspira la onoarea de „Părinte", pentru că părerile sale personale n-au legătură cu Biserica și nu se pot integra în ea (Commonitorium, 28, Migne, P.L. 50, col. 675). E cazul, printre alții, cu doi scriitori de geniu ai Bisericii: Origen și Tertulian. „Nimeni dintre muritori n-a scris mai mult decât Origen", zice Vincențiu. Și totuși Origen a disprețuit Tradițiile Bisericii și învățăturile celor vechi printr-o interpretare novo more a anumitor capitole din Sf. Scriptură (ibidem, 17, col. 662-663). Tertulian se află aproape în aceeași situație ca Origen. Scriitorii bisericești trebuie să fie deci învățători ireproșabili, sau, în tot cazul recomandabili, acceptabili magistri probabiles (Ibidem, 13, col. 641). Din cele până aici reiese că noțiunea de „Părinte bisericesc" implică o seamă de condiții. Aceste condiții sunt patru: l. Doctrina ortodoxă, în sensul că învățătura lor trebuie să reflecte fidel doctrina Bisericii, dar nu e indispensabil ca ortodoxia să 8 meargă până în toate amănuntele, fiindcă unele elemente din doctrina creștină s-au fixat definitiv mai târziu, prin controverse, după ce Părinții își scriseseră upeiele (cf. Amanr», op. cit. col. 1096); 2. Sfințenia vieții, ca realizare practică a ortodoxiei doctrinei; 3. Aprobarea Bisericii, condiție sine qua non care califică și recomandă definitiv pe un „Părinte bisericesc"; 4. Vechimea. Primele două condiții sunt personale și fundamentale. Fără ele, ultimele două sunt ca inexistente și inoperante. Biserica Ortodoxă nu admite pe cineva ca „Părinte bisericesc" fără îndeplinirea riguroasă a tuturor celor patru condiții enumerate. Romano-catolicii dau numele de Părinte bisericesc și unor scriitori care nu îndeplinesc primele trei condiții ca, de pildă, lui Tertulian. Origen. Eusebiu al Cezareei și altora, care au greșit sub raportul doctrinei. Alteori, romano-catolicii acordă acest nume și unor scriitori din sec. IX și X, deși limita fixată de condiția vechimii este secolul VIII. Ultimele două condiții, deși au caracter pasiv, sunt necesare pentru că ele au rolul de verificatoare. Aprobarea Bisericii e dată sau expres, prin anumite hotărâri ale Sinoadelor ecumenice și prin unele decizii bisericești, sau în chip tacit prin folosirea învățăturii anumitor autori pentru apărarea credinței. Aprobarea se dă implicit și acelor autori pe care-i recunosc sau pe care-i recomandă Părinții bisericești deja consacrați. Scriitorii bisericești. Scriitorii bisericești sunt acei autori pe care Augustin sau Vincențiu de Lerin, fără să-i deosebească cu precizie categorică de Părinții bisericești, îi consideră ca fiind inferiori acestora, în tot cazul nebucurându-se de privilegiul de a fi normativi pentru credință și sfințenie. Sunt în general scriitorii despre care tratează Fer. Ieronim în De viris illustribiis, unde ei sunt desemnați ca „scriitori bisericești" sau „scriitori ai Bisericii". Patrologia mai nouă îi deosebește categoric de Părinții bisericești, în sensul că nu au întotdeauna o învățătură pur ortodoxă sau lasă de dorit în ceea ce privește sfințenia vieții. Ei n-au, deci, autoritatea teologică și bisericească a Părinților bisericești, dar au vechime și unii dintre ei sunt autori de lucrări importante sau numeroase. Printre scriitorii bisericești îi putem cita în general pe apologeții sec. II. pe Clement Alexandrinul, pe Origen, pe Terțul ian, pe Lactanțiu, 9 pe Eusebiu al Cezareei, pe Rufîn, pe Teodor de Mopsuestia etc. Scriitorii creștini. Scriitorii creștini sunt acei autori creștini profani sau eretici, cuprinși în perioadele cronologice studiate de Patrologie și care au scris opere prezentând interes pentru învățătura sau pentru viața creștină. Învățătorii bisericești, învățătorii bisericești se ocupau cu învățarea cuvântului lui Dumnezeu în cadrul cultului și în afara acestuia, bucurându-se de un prestigiu deosebit, asemenea aceluia al profeților. Din harismatici, cum erau la început, învățătorii sau didascălii ajung profesioniști și continuă să aibă rol de seamă chiar în sec. V. Didascălii erau clerici, dar ei puteau fi și laici. Obiectul și forma învățământului lor sunt parțial consemnate în unele din scrierile postapostolice ca învățătura celor 12 apostoli. Apologia I a Sfântului .Iustin Martirul și Stroinatele lui Clement Alexandrinul. „Ei explicau adevărurile religioase și totodată le aplicau în viață, putând în acest scop nu numai să instruiască și să îndemne, ci să și mustre, cum obișnuia la nevoie și Sfântul Apostol Pavel" (Prof. Teodor M. Popescu, Primii didascăli creștini, 1932, p. 23). Didascălii erau paraleli cateheților, superiori acestora, în tot cazul anteriori lor. „Prin intrarea în creștinism a unor oameni culți, a unor „filozofi", ca Aristide, Justin. Atenagora, Tațian, Teofil al Antiohiei. precum și prin frecventarea școlilor păgâne de către unii creștini, didascalia s-a lărgit și adâncit cu cunoștințe filozofice și a luat forma unui învățământ teologic științific. Iau naștere astfel primele școli creștine, datorite inițiativei particulare și învățământului unor didascăli ca Justin. Tațian. Rodon care, ca și filozofii păgâni, strâng în jurul lor și instruiesc cercuri de elevi creștini, dintre care unii intră în cler, fără ca oficialitatea bisericească să fi contribuit cu ceva la această nouă formă de învățământ, care e și profan și creștin și teologic și filosofic" (Idem, op. cit., pp. 70-71). Învățătorii bisericești n-au lăsat prea multe opere scrise, fiindcă arma lor principală era cuvântul. Se crede însă că Scrisoarea atribuită lui Barnaba, poate învățătura celor 12 Apostoli și, după unii. fragm. cap. XI-XII din Scrisoarea către Diognet au ca autori învățători bisericești. Valoarea deosebită a acestor învățători bisericești pentru Patrologie este că ei sunt creatori ai Tradiției. Prin ei învățătura apostolică devine Tradiție (idem. op. cit., p. 38). 10 3. LITERATURA PATROLOGIEI. COLECȚII PATRISTICE Cel dintâi document care cuprinde prețioase elemente de istorie literară patristică este Istoria bisericească a lui Eusebiu. Părintele istoriei bisericești menționează aproape întotdeauna operele personajelor marcante, despre care tratează și le însoțește cu aprecieri prețioase sau cu fragmente din textul lor, pe care critica modernă le verifică, prin mijloacele ei, cu deosebită satisfacție. Istoria bisericească a lui Eusebiu este izvorul principal al istoriei literare ieronimiene. Prima lucrare de istorie a vechii literaturi bisericești sau a Patrologiei este aceea a Fer. Ieronim: De viris illustribiis, Despre oameni iluștri, scrisă din îndemnul prefectului pretoriului Dexter. În anul 392, la Betleem. Ea cuprinde autori care au trăit de la moartea Mântuitorului până la al patrusprezecelea an al domniei împăratului Teo-dosie (392). Lucrarea e condensată în 120 de coloane din Migne (P. L. 23, col. 601-720) și în 56 de pagini format 8 din ediția Richardson în Texte unei Untersuchungen. XIV Bând, Heft l, 1896. Din prefața acestei lucrări reiese că scopul propus era apologetic: să se răspundă obiecției păgâne că Biserica n-avea oameni învățați. Titlul De viris illiistribus e împrumutat operei cu același nume a lui Suetoniu (75-160 d. Hr.). pe care Dexter îl recomandase ca model Fericitului Ieronim. Unul din izvoarele de seamă folosite de autor a fost Istoria bisericească a lui Eusebiu (Prologus). Lucrarea lui Ieronim cuprinde 135 capitole, care încep cu scrierile Noului Testament și se termină cu acelea ale autorului. Aceste capitole se ocupă, pe scurt, cu viața și activitatea literară a scriitorilor bisericești. Alături de scriitorii bisericești, apar și autori eretici ca: Tațian, Bardesanes. Novațian. Plotin. Luciu. Eunomiu. apoi iudei ca Philo Alexandrinul, losif Flaviu și Justus de Tiberiada, în fine și un păgân, Seneca. Caracterul compozit al acestei prime istorii literare creștine se datorează scopului urmărit de autor, care era să demonstreze păgânilor că și creștinii își aveau ,.oamenii lor iluștri" în domeniul culturii. Cronologia nu e respectată totdeauna cu scrupu-lozitate, de exemplu Sf. Antonie e așezat după Sf. Atanasie. Critica modernă a ajuns la concluzia că lucrarea are părți de valoare inegală. Capitolele de la început, care se ocupă cu autorii Noului Testament, se inspiră din însăși Sf. Scriptură, 11 Capitolele care se ocupă cu scriitorii greci ai primelor trei veacuri sunt un rezumat al Istoriei bisericești a lui Eusebiu, deși uneori Ieronim e mult mai precis informat decât Eusebiu ca, de pildă, în cazul Sf. Hipolit al Romei. Rezumatul ieronimian lasă deseori de dorit. Ieronim înțelege uneori greșit modelul, confundă personalitățile omonime, rezumă diferite scrieri într-una singură sau desface o singură scriere în mai multe, atribuie unor scriitori opere care nu le aparțin, pune pe seama anumitor opere un conținut străin, deduce din textul lui Eusebiu scrieri inexistente sau nu înregistrează lucrări menționate de izvorul său. Ieronim a prelucrat sau a înfrumusețat, uneori în chip arbitrar, materialul lui Eusebiu, îndeosebi cel asupra scriitorilor greci sau de limbă greacă, în schimb, autorii latini și cei greci ai sec. IV sunt cercetați cu atenție sau cunoscuți direct de Ieronim, care-i apreciază prin contact viu. dacă nu totdeauna cu autorii, în mod sigur cu operele. De aceea capitolele respective din De viris illiisfribits au o valoare de prim rang. Tratatul lui Ieronim s-a păstrat și în traducerea grecească a lui Sofronie al Ierusalimului. O altă istorie a Patrologiei este aceea a pres-biterului Ghenadie al Marsiliei, intitulată tot De viris illiistribus (Migne. P.L. 58. col 1059-1120) și care datează probabil din a doua jumătate a sec. V (467-480). Lucrarea lui Ghenadie o continuă pe aceea a lui Ieronim. în majoritatea manuscriselor, opera preotului marsiliez se prezintă ca partea a doua a cărții lui Ieronim. printre altele poate și pentru că De viris illustrihns a lui Ghenadie n-a avut o prefață sau. ducă a avut. a fost suprimată. Primele capitole tratează despre scriitorii sec. IV. care lipsesc la Ieronim. Capitolul final, care vorbește despre autorul însuși, nu e autentic, așa cum sunt autentice majoritatea capitolelor care-1 preced pe cel final (93. 95-100) (ed. Richardson, în Texte unii Untersuchungen, XIV. l, pp. 94-97). Metoda cronologică a prezentării autorilor merge bine până către sfârșit, unde intervin întreruperi și confuzii. Deși uneori remaniată, lucrarea lui Ghenadie reprezintă un izvor de mare importanță pentru Patrologie. Ghenadie e un istoric cu întinse cunoștințe și cu judecată sigură. Ceva mai nesigur în domeniul biografiei, el e sigur în domeniul bibliografiei, unde cunoaște operele prin lectură directă. A treia istorie a vechii literaturi bisericești, intitulată cu numele consacrat De 12 viris illiistribus, aparține arhiepiscopului Isidor de Sevila (t 636). Lucrarea are două versiuni; una scurtă cuprinzând 33 capitole și una mai lungă, în care cele 33 de capitole sunt precedate de alte 12 capitole și o prefață (Migne. P.L. 83. col. 10811106). Critica susține că aceste 12 capitole nu sunt autentice. Opera lui Isidor se caracterizează prin predilecție pentru scurtime și promptitudine. Informațiile sale sunt luate, cel mai adesea, direct din operele autorilor prezenți. Totuși, el este un compilator care, nu rareori, preferă să transcrie părerile altora despre scriitorii cu care se ocupă, decât să-și spună părerea proprie. Partea cea mai prețioasă a operei sale sunt informațiile pe care ni le dă despre scriitorii spanioli. A patra istorie a literaturii patristice este aceea a arhiepiscopului Ildefons de Toledo (t 667), elevul lui Isidor și intitulată, ca toate celelalte, De viris illustribiis (Migne, P.L. 96, col. 195-206). Continuare a lucrărilor anterioare, acest al patrulea De viris illiistrihus nu tratează, totuși, decât despre 14 „iluștri", dintre care șase n-au scris nimic, ci s-au făcut cunoscuți numai prin cuvânt și prin exemplul propriei lor vieți. Unul din ceilalți opt, papa Grigorie cel Mare, fusese deja tratat de către Isidor. Ildefons îl reia, completându-1 cu amănunte interesante. Șapte din cei 14 „iluștri" sunt episcopi de Toledo, iar 12 din numărul total sunt spanioli născuți în Spania, la care adăugând pe călugărul african Donatus. devenit mai târziu spaniol, ajungem la rezultatul că din totalul scriitorilor prezentați de Ildefons, numai unul n-a fost spaniol: papa Grigorie cel Mare. Un articol final asupra autorului însuși e scris de urmașul său la scaunul episcopal din Toledo, Iulian (680-698). În Răsărit, reprezentantul clasic al Istoriei Patrologici este patriarhul Fotie (t 891). în lucrarea sa intitulată Myriobiblon sau Biblioteca, el tratează despre 280 de opere păgâne și creștine, cu însemnări biografice și extrase uneori din opere puțin cunoscute (Migne, P.G. 103, 104). Circa 80 din aceste opere, adică mai puțin de un sfert, au cuprins patristic. Fotie nu face propriu-zis o istorie literară, pentru că n-așază autorii în ordine cronologică sau geografică sau pe școli. De altfel el nu vorbește despre toți scriitorii patristici și nici despre toate operele celor pe care-i discută. Dar materialul său e prețios prin noutățile pe care le aduce față de predecesorii săi orientali și occidentali, prin excerptele pe care le face uneori din textele anumitor 13 autori și prin aprecierile critice la adresa scriitorilor și operelor lor. Aceste aprecieri critice privesc de obicei și fondul și forma. Ele se deosebesc prin spiritul lor măsurat, precis și realist. Severitatea lui față de eretici sau de cei suspecți, precum și elogiile adresate scriitorilor clasici patristici n-au nimic convențional. Considerațiile lui se bazează pe o cunoaștere directă și profundă a lucrărilor discutate care făceau, de altfel, parte din biblioteca sa personală. Fotie e apro.ipe un modern prin scrupulozitatea și prin nuanțele criticii sale literare. El aduce servicii excepționale patristicii contemporane prin aceea că o ajută să regăsească urma unora dintre operele dispărute. Lexiconul lui Siudas, publicat către jumătatea sec. X, mai sigur în a doua jumătate a acestui secol, cuprinde multe însemnări utile, referitoare la Sfinții Părinți. În evul mediu, istoria Patrologiei a fost tratată inegal, după pregătirea și mediul autorilor respectivi. După aproximativ cinci sute de ani, istoria literaturii creștine a fost reluată de Sigebert de Gembloux (Belgia) (t 1112) în opera mereu cu același nume De viris illustribiis (Migne, P.L. 160, col. 547-588). Numărul autorilor tratați e mic, iar metoda e defectuoasă. Sigebert n-are idee de teologii bizantini medievali și e foarte puțin inițiat în metoda sau în perspectivele cronologice ale istoriei literare. Un alt istoric literar este Ano-nymus Mellicensis prin opera sa De scriptoribus ecclesiasticis (Migne, P.L., 213 col. 961-984) scrisă pe la 1135, în mănăstirea Priifening, la Regensburg. Contemporan cu Anonymus Mellicensis, Honorius Augustodunensis scrie o istorie literară, De luminaribus ecclesiae (Migne, P.L. 172, col. 197-234), spre anul 1122. El rezumă, cu greșeli, pe Ieronim, pe Ghenadie și pe Isidor, în trei cărți, și adaugă o a patra carte cu 17 numere. Un alt De viris illustribus e atribuit pe nedrept lui Enrich de Gând (t 1293). Una din istoriile literare creștine cele mai complete și care aparține în același timp sfârșitului evului mediu și primei Renașteri este De scriptoribus ecclesiasticis a lui loan Trithemius, apărută în 1494 și tratând despre 963 autori. Izvoarele principale asupra Sfinților Părinți sunt și pentru Trithemius tot Fer. leronim și Ghenadie. Lucrarea nu e lipsită de spirit critic. Sfârșitul evului mediu aduce un suflet nou peste și împotriva vechilor concepții scolastice. Umaniștii secolelor XV și XVI au deșteptat interesul nu numai 14 pentru vechea literatură clasică păgână, ci și pentru cea creștină, îndeosebi pentru cea greacă, pe care Biserica latină aproape o uitase. Oamenii Reformei susțineau, pe de altă parte, că Biserica apuseană a sec. XVI se abătuse mult de la substanța și forma creștinismului primar. Atât din dorința de a nu fi mai prejos decât mișcarea umanistă a Renașterii, care răscolea după o metodă nouă și degajată de criterii dogmatice întregul patrimoniu spiritual al lumii vechi și creștine, cât și din nevoia de a răspunde serios, pe baze istorice, criticii protestante, Biserica apuseană a purces la o masivă cercetare a documentelor patristice. Așa a luat naștere în Franța, la 1618, faimoasa Congregație a maurinilor, înființată de Sf. Maurus, de unde și numele de „mau-rini" dat membrilor ei. Prin edițiile îngrijite ale textelor autorilor patristici latini și greci, ediții dintre care unele sunt neîntrecute până astăzi, prin adunarea progresivă a unui material considerabil privitor la cuprinsul și la forma variată a literaturii patristice și prin încercarea de a degaja studiul vechilor autori bisericești de criteriile false care o împovărau, s-a ajuns progresiv la elaborarea din ce în ce mai științifică a disciplinei noastre, la constituirea unui sector de sine stătător al teologiei. 4. COLECȚII .PATRISTICE Menționăm printre marile colecții de texte în sec. XVI, XVII și XVIII pe cea a lui Marguerin de la Bigne, Bibliotheca SS Patrum, în 8 volume in fol., Paris, 1575, care ajunseseră la 27 volume în ediția din 1677. După marii editori de texte din sec. XVII și XVIII, se cuvine să-i menționăm pe inițiatorii istoriei literare patristice, în 1686, apare primul volum din Nouvelle bibliotheque des auteurs ecdesiastique a lui Louis Ellies du Pin (t 1719). În 1694 apare lucrarea lui Nourry (t 1724): Appa-ratur ad Bibliothecam maximum veterum Patrum et antiquorum scriptomm ecclesiasticorum. R. Ceillier (t 1761) publică Histoire generale des auteurs sacres et ecclesistiques, care aducea istoria literară a creștinismului până în mijlocul sec. XIII. D. Schram (t 1797) a scris Analysis operum SS Patrum et scriptomm ecclesisticorum. G. Lumper (t 1800) publică Historia theologico-cri-tica de vita, scriptis atque doctrina SS Patrum aliorumque scriptorum ecclesiusticorum. Nu numai catolicii, ci și protestanții i-au 15 studiat pe Sfinții Părinți în sec. XVII și XVIII, îi menționăm pe: W. Cave (t 1713), Scriptorum ecclesiastico-rum historia litteraria', C. Oudin (t 1717), Com-mentarius de scriptoribus ecclesiasticis. Trei teologi luterani publică opere mai mici, dar interesante prin aceea că pun în circulație pentru prima oară termenul de „patrologie", care va face carieră. Acești teologi sunt: J. Gerhard (t 1637), Pa-trologia', J. Hiilsemann (t 1661), Patrologia', J. G. Olearius (t 1711), Abacus patrologicus. Pentru acești oameni, Patrologia avea încă un înțeles multicuprinzător și vag. De cele mai multe ori ea însemna o privire generală asupra istoriei literare creștine până în evul mediu și chiar până în epoca modernă. Deși Patrologia lui Gerhard se intitulează Patrologia sive de primitivae ecclesiae christianae doctorum vita ac luciibrationibus opuscidum, ea se întinde, totuși, până în evul mediu. Afară de aceste lucrări cu caracter general, sunt și altele în care Părinții sunt tratați fiecare, monografic. Se pot cita în această categorie: Le Nain de Tillemont, Memoires potir servir a l 'his-toire ecdesiastique des six premiers siccles,justi-fies par Ies citations des auteurs originaux; avec line chronologie et des notes. Paris, 1693-1714, 16 tomes, în 4; J. A. Fabricius, Bibliotheca graeca sive notitia scriptorum veterum graecorum, Ham-burg, 1705-1728, 14 voi. în 4; o nouă ediție neterminată acestei lucrări a dat G. Chr. Harles, Hamburg, 1790-1809, 12 voi. în 4. Secolul XIX duce mai departe adunarea de material, edițiile și colecțiile de texte. Menționăm colecțiile de texte ale celor doi cardinali: A. Mai (+ 1854) și J. B. Pitra (t 1889). Cel dintâi a publicat două colecții de texte însumând 17 volume, în 4: 1) Scriptorum veterum nova collectio e vati-canis codicibus edita, Roma, 1825-1838, 10 volume în 4; 2) Nova Patnim Bibliotheca, Roma 1844-1854, 7 volume în 4. Cel de-al doilea a publicat: l) Spicilegiuin solesmense complectens SS Patnim scriptorumque ecclesiastirociim anecdota hactemis opera, Paris, 1852-1858, 4 voi. in 4; 2) Analecta sacra spicilegio solesmensi parata, Paiis,. 1876-1884, 4 volume, in 4. Colecțiile lui Mai și Pitra cuprind texte nepublicate încă și aparțin Patrologiei de limbă greacă, de limbă latină și uneori chiar Patrologiei siriene și armene. Producțiile literare ale vechii Biserici siriene au fost parțial publicate de maronitul J. S. Assemani sub titlul: Bibliotheca orientalis, 4 voi. (1719-1728). Același lucru a făcut pentru 16 literatura armeană P. Sukias Somai (t 1846). Cea mai mare și cea mai completă colecție de texte patristice e aceea a abatelui Jean Paul Migne (t 1875), intitulată Patrologiae ciirsus contpletux, împărțită în două: Series graeca, în 161 volume in 4, text grec cu traducere latină, mergând de la Părinții apostolici până Ia Sinodul de la Florența (1438-1439). Volumul 162 a ars în clișee, cu puțin înainte de a fi tipărit; Series latina, în 221, volume in quatro (voi. 218-221 sunt indice) mergând de la Tertulian până la papa Inocențiu II (t 1216). Această colecție uriașă de 382 volume in 4" nu aduce lucruri noi sub raport editorial, fiindcă ea reeditează cele mai bune ediții patristice anterioare, în care nu intervine decât rareori. Un material critic și istorico-literar considerabil însoțește această ediție. Acest material nu e decât rareori opera lui Migne sau a colaboratorilor săi. Aproape în totalitatea lui, el aparține edițiilor anterioare, îndeosebi acelora ale Maurinilor, care întovărășeau textul cu prolegomena, note și indice, deseori de întinderea și caracterul unor adevărate monografii. Unele volume din această colecție au numeroase și grave greșeli de tipar. Seria greacă a colecției Migne are trei indici: 1) D. Scholarios. Cheia Patrologiei (în Ib. greacă). Atena, 1879; 2) F. Cavallera, Migne, Patrologiae ciirsus completus series graeca, Indices digessit. Paris, 1912; 3) Th. Hopfner, Migne, Patrologiae cursus comple-tus, series greea, Index lociipletissimus. Paris, 1928 și urm. Colecția patristică a lui Migne e un tezaur extraordinar, care nu poate lipsi din nici o bibliotecă de teologie creștină. Trei colecții de texte datorate academiilor germane se impun printr-o severă ținută filologică. Cea mai veche și cea mai mare dintre ele până acum este Corpus Scriptorum Ecclesiasticomm Latinonim, inițiată și condusă de Academia de Științe din Viena. Cele peste șaizeci de volume in 8", apărute până acum dovedesc un progres remarcabil față de edițiile anterioare. E un progres filologic, care va trebui completat cu un progres teologic din partea editorilor. O altă colecție de texte este cea intitulată Auctores antiquissiini, publicată de societatea pentru istoria veche a Germaniei. Monitmenta Germaniae historica. Scriitorii cuprinși în Auctores Antiquissiini sunt cei ai perioadei de trecere de la epoca romanică la cea germanică, autori latini ai sec. V și VI. aproape fără excepție scriitori bisericești. Colecția a 17 apărut sub conducerea lui Th. Mommsen. 1877-1898. 13 volume in 4. A treia colecție de texte patristice datorate științei germane se intitulează Die griechischen chrisltichen Schfristeller der ersten drei Jahrhunderte, editată de comisia Părinților bisericești, instituită de Academia de Științe din Berlin. Colecția patristică de la Berlin este de o deosebită valoare științifică. Ea identifică textele grecești ale perioadei de formație a literaturii creștine, în care atâtea originale sunt nesigure și mutilate sau deformate. Unele texte patristice grecești au fost editate de Casa Teubner, în colecția Bibliotheca Scriptorum Graecorum et romanorum Teubneriana, Leipzig. Am menționat că vechea literatură siriacă, descoperită până la începutul sec. XVIII, a fost editată de Assemani în Bibliotheca orientalis, 4 volume (1719-1728). Acum apar paralel două colecții, începând din 1903 și anume: Patrologia orientalis, 24 voi., sub conducerea lui R. Graffin și F. Nau și un Corpus scriptorum christianorum orientalium, sub conducerea lui J. B. Chabot, J. Guidi, H. Hyvernat, B. Carra de Vaux, J. Forget. Acest corpus cuprinde patru serii de texte: siriene, copte, arabe și etiopice, circa 100 volume. R. Graffm a editat singur Patrologia syriaca, 3 volume, (1894-1926), Paris. Există colecții care, urmărind un scop mai mult practic, nu dau decât rareori ediții noi; de obicei ele repetă ediții anterioare. Menționăm: Florilegium patristicum, editat de J. Zellinger și B. Geyer, cuprinzând și texte ale autorilor medievali. Apare de la 1904 și are peste 40 de caiete, dintre care unele cu ediții noi de texte; textele grecești sunt însoțite de traducere latină; Samni-lung aitsgewăhlter kirchen- inul dogmenge-schichtlichen Quellenschriften, edit. de G. Kriiger, 1891 și urm. (seria I 12 caiete, seria II 9 caiete, seria nouă 6 caiete); Kleine Texte edit. de H. Lietzmann, 1902 și urm.; au apărut circa 170 de caiete, dintre care numai 30 sunt cu texte patristice; Texte* et dociiments pour l'etude his-torique du christianisme edit. de H. Hemmer și P. Lejay, Paris 1904-1912, text și traducere; Canj-bridge Patristic Textx, edit. de A. J. Mason, Cam-bridge, 1899 și urm., text grec cu note bogate subliniate; Florilegium patristicum. digessit, venit, adnotavit G. Rauschen. Bonn 1904 și urm.: Texte und Untersuchungen zur Geschichten der altchris-tlichen Literatur. edit. de O. v. 18 Gebhardt și A. Hamack, Leipzig, 1882-1897, 15 volume, seria nouă 1897-1906, 15 volume, seria a treia edit. de A. Hamack și C. Schmidt, 1907 și urm. Această colecție e una din cele mai serioase și mai utile, atât sub raportul valorii textului, cât și prin studiile substanțiale care însoțesc acest text. Traduceri. Afară de traduceri parțiale făcute sporadic din Sf. Părinți, putem cita ca inițiative de traduceri generale sau de grupe mari de texte patristice: Bibliothek der Kirchenvăter, care sub diferite titluri și direcții, începute la Kempten în 1830, continuă și azi. Are până acum peste 80 de volume publicate. Colecția engleză a lui A. Roberts și J. Donaldson, The Ante-nicene Christian Library, apărută întâi la Edinburg, 1866-1872 în 24 voi. și un volum complementar, mutată apoi între 18841886 la Buffalo în America de Nord și completată cu o nouă colecție numită A select library ofNicene andpost-Nicene Fathers, New-York, 1886-1900, 28 voi in 8". Franța nu are până acum colecții de asemenea anvergură. Se pot totuși menționa traducerile din P eres del'Eglise, a lui E. de Genoude, Paris, 1835 și urm., apoi traducerile din Sf. loan Gură de Aur, din Fer. Augustin și din Fer. Ieronim, cum și fragmente din cele două colecții: La pensee chre-tienne și Leș moralistes chretiens. De circa un deceniu - din 1941 s-a inaugurat o colecție intitulată Soiirces chretiennes, condusă de H. de Lubac și J. Damelou, la Paris - Editions du Cerf și la Lyon - Editions de l'Abeille. Au apărut până acum în această colecție opere traduse din Sf. Ignatie Teoforul, Atenagora, Teofil de Antiohia, Clement Alexandrinul, Sf. Irineu, Origen, Sf. Ipolit, Sf. Atanasie cel Mare, Eusebiu al Cezareei, Sf. Vasile cel Mare. Sf. Grigorie de Nyssa, Sf. loan Gură de Aur, Diadoh al Foticeei, Sf. Ilarie, Sf. Ambrozie, Sf. Leon, Sf. Grigorie cel Mare, Sf. Maxim Mărturisitorul. Aceste traduceri sunt însoțite de introduceri bogate și de note. în limba italiană, există colecția de traduceri patristice La voce dei SS Padri, 5 volume dense, editate la Milano - Francesco-Vallardi - 19121932, voi. I-III, datorate lui A. Aureli și G. Brunner, iar voi. IV-V datorate numai lui Aureli. Sunt fragmente substanțiale, uneori foarte întinse din operele Părinților Bisericii, începând cu învățătura celor 12 Apostoli și isprăvind cu Papa Grigorie cel Mare. Traduceri din Sf. Părinți au inițiat și fosta Rusie. Norvegia și Olanda, în România, în afară de traduceri fragmentare și de inițiativa privată din trecut, sunt 19 două tinere colecții de traduceri: una intitulată Biblioteca Părinților Bisericești. sub conducerea Pr. Matei Pâslaru, editată de Sf. Episcopie a Râmnicului - Noului Severin - R. Vâlcea, începând din anul 1935; alta intitulată Izvoarele Ortodoxiei, la început sub conducerea Preoților D. Fecioru și Ol. Căciulă, mai pe urmă numai a Pr. D. Fecioru. apărând în primii ani (1938-1942) în editura Librăriei Teologice, București, mai apoi (din 1943) trecând în Editura Institutului Biblic și de Misiune al Bisericii Ortodoxe Române. Amândouă colecțiile dovedesc râvnă din partea conducătorilor și a traducătorilor. Menționăm că la nor sunt și traduceri datorate unor particulari sau editate în colecțiile generale de teologie, ca acelea din colecția teologică a Mitropoliei Sibiului. Merită să fie pomenită aici traducerea Filocaliei, inițiată de Păr. Prof. Dr. Dumitru Stăniloae și din care au apărut până acum patru volume. Repertorii, enciclopedii, manuale. Nu există până acum un repertoriu general complet al literaturii asupra Sfinților Părinți care să cuprindă la zi toate indicațiile asupra edițiilor, traducerilor, monografiilor sau studiilor mai ample patristice. Ceea ce există, e pe fracțiuni cronologice și deci incomplet, ca de ex.: Ulysse Chevalier, Repertoire des sources historiqites du Moyen-Age, Bibliogra-phie, ediția l, l voi. de 2370 coloane, 1877-1883, supliment în 1888; ediția a Il-a mărită, în două volume, 1905-1907. Acest repertoriu nu e însă valabil decât până în 1907; A. Ehrhard analizează lucrările dintre 1880 și 1900 în Die ahchristliche Literatur und ihre Erforschung, 2 volume, în Strassburger theologische Studien, 1.1, fasc. 4-5 și Siipplementband, Freiburg im Breisgau, 1894-1900; F. Drexl, Zehn Jahre griechischer Patristik (1916-1925) în Bursians Jahresbericht tiber die Fortschritte der klassischen Altertumswis-senschaft, 1929, p. 131-263; 1931, p. 163-273; în același repertoriu 1929 p. 65-140, J. Martin publică Christliche lateinische Dichter (1900-1927) și W. Wilbrand, Die altchristliche lateinische Litteratur (\92\-\924), l93Q,Ibidem, p. 157-206. Un alt repertoriu fără biografii, dar cu informațiile aproape la zi, este acela al lui J. Marouzeau, L'Annee Philotogiqiie, în care autorii patristici ocupă un loc din ce în ce mai important. Indicații bogate bibliografice se află în Theologischer Jahresbericht, în Revue d'histoire ecclesiastique de la Louvain, 1900 și urm., în Revue des Sciences philosophique et theologiques de la Saulchoir 1900 și 20 urm., în Revue benedictine de la Mared-sous 1890 și urm. și diferite anuare sau reviste teologice, îndeosebi de istorie bisericească. A se vedea în această privință indicațiile bibliografice până în 1938 în B. Altaner, Patrologie, p. 20. Dintre enciclopediile teologice și profane care consacră pagini Patrologiei și Patristicii menționăm: Dictionnaire de Theologie Catholique de Vacant-Mangenot-Amamnn; Real-Encyclopădie fur protestantische Theologie und Kirche de A. Hauck; Wetzer und Welte's Kirchenlexicon oder Encyklopedie der katholischen Theologie und ihrer Hulfswissenschaften, zweite Aii/lage, în Neuer Bearb. beg von loseph Cardinal Hergen-rother, Fortges. von Franz Kaulen, Freib. im Breigau; Encyclopedy of religion and ethics, de Hastings; Enciclopedia italiana; Real-Ency-clopaedie fur der classischen Altertumswissens-chaft, de Pauly-Wissowa-Kroli-Withe; Die Kultw der Gegenwart, edit. de P. Hinneberg. Manualul cel mai comod pentru consultarea multor texte pastristice fundamentale, așezate pe autori și în ordine cronologică este acela al lui M. J. Roue't de Journel, Enchiridion patristicum ed. 89, Freiburg im Breisgau, 1922. Pentru inițierea în studiile patristice pot fi consultate, printre altele, următoarele manuale: 1. De limbă franceză: J. Tixeront. Precis de Patrologie, Paris, diferite ediții, concentrat, substanțial, clar, ușor de mânuit, puțin rămas în urmă cu informațiile și metoda de lucru; F. Cayre. Precis de Patrologie, Histoire et doctrine des Peres et Docteurs de l'Eglise, 2 volume, Paris, 1927-1930 (îned.2 1931 și ed. 3 1938); Patrologie et histoire de la Theologie, (până la Francisc de Sales), mai dezvoltat ca cel anterior, punând accentul pe partea doctrinară și cu bogate referințe asupra textelor; F. Mourret, Histoire generale de L 'Eglise, voi. II; Leș Peres de l'Eglise 1919; Pierre de Labriolle, Histoire de la litterature latine chreti-enne 11-e ed.. Paris, 1924; P. Monceaux, Histoire de la litterature latine chretienne, 1924; Idem, Histoire litteraire de l'Afrique chretienne. Paris. 1901 și urm. în 7 volume - lucrare de valoare; Aime Puech, Histoire de la litterature grcque chretienne jitsqit 'a la fin du IV-e siecle. 3 volume, Paris, 1928-1930. lucrare solidă și captivantă, mai ales în părțile dedicate formelor literare: Gustav Bardy, Litterature grccqne chretienne. Paris 1928; Idem, Litterature 21 latine chretienne, Paris 1929, concis și clar. 2. De limbă germană. Catolice: J. Fessier, Institutiohes Patrologiae. 2 voi. edit. II datorată lui B. Jungmann, 1890-1896 pune accentul pe doctrină; H. Kihn, Patrohgie 1-2. 1904, 1908, expune corect cuprinsul celor mai de seamă opere patristice; Otto Bardenhewer. Patrologie, ed. III, 1910; Idem. Leș P eres de L'Eglise. Icur vie et leurs oeuvres. trad. P. Godet et C. Verschaffel. 3 volume. Paris, 1905; Idem, Geschichte der altkirchlichen Literatur, în 5 volume mashe. cu un total de 3.137 pagini./;; 8°, în afară de prefețe. Freiburg im Breisgau, Herder, 1913-1932. operă de valoare excepțională, un adevărat repertoriu, mergând până la cele mai mici detalii ale genezei și evoluției operelor și problemelor, cu bibli ografia chestiunilor la zi, absolut indispensabilă pentru studiul aprofundat al Patrologiei și Patris ticii; examenul ideilor nu e totdeauna suficient aprofundat; B. Altaner. Patrologie, 19311938. manual ideal prin conciziune. claritate, bogăție de idei și informații la zi. Protestante: A. Harnack, Geschichte der altchrixtlichen Litteratur bis Eiisehius; Erster Teii, Ueberlieferung und Bestainl. 1893; Zweiter Teii, Chmnologie. l (bis Irenăus). 1897. 2 (bis Eusebius), 1904; G. Kriiger, Geschichte der altchristlichen Litteratur in den ersten drei Jahrhunderten, 1895. Nachtrag, 1897; H. Jor-dan, Geschichte der altchristlichen Literatur, 1911, expunere pe forme literare; E- Wendland, H. Lietzmann, Christliche Literatur în A. Ger-cke und Ed. Norden. Einleitung in die Altertum-swissenschaft l, 5, ed. III, 1927. 3. De limbă italiană: U. Mannucci. Insti- tuiioni di Patrologia, 2 voi. ediția IV, 1936 și urm.; Sinapoli di Giunta. Storia letteraria della Chiesa, voi. l, 1920, voi. II 1922; U. Moricca. Storia della letteratura latina cristiana, 5 volume masive, 1924-1934. lucrare de valoare excepțio nală; L. Salvatorelli, Storia della letteratura lati na cristiana. Milano, 1936; A. Arrighini, I Dof- tori della Cliiesa. 2 volume, Torino, 1936. 4. De limbă engleză: J. M. Campbell, The Greek Fathers, 1929; E. Leigh Bennett, Hand- book ofthe early christian Fathers. 1920. 5. De limbă greacă: G. 1. Dervos, Hristianiki Granimatolugia 3 voi.. 1903. 1904 și 1910 și urm. D. S. Balanos. Patrologia, Atena 1930. 22 6.De limbă română: Pr. Cicerone lordăches- cu. Istorii/ vechii literaturi creștine, 3 volumașe. Iași. 1934. 1935. 1940. Lucrări mai mult sau mai puțin întinse de istoria vechii literaturi creștine se află și în diferite colecții de istorii literare, îndeosebi în colecțiile de istoria literaturilor vechi, greacă și latină, ca: W. S. Tauffel. Geschichte der romischen Literatur 111. 1913. edit. de W. Kroll und F. Skutsch. autorii creștini sunt tratați de E. Klostermann; M. Schanz, C. Hosius și G. Kriiger. Geschichte der romischen Litteratur his :um Gesetzgehiingswerk des Kuisers Justinian. achter Bând, dritter Teii. dritte Auflage. 1922. pp. 241-461; vierter Teii. xweite Autlage. 1914. pp. 105-499 (datorat lui M. Schanz): vierter Teii, zweite Hulfte. 1920, p. 360-645 (datorat lui G. Kriiger): W. Christ - W. Schmid. Geschichte der griechischen Literatur. siebenter Bând, zweiter Teii. z\veite Hălfte, sechste Aufl. 1924; pp. 1105-1492 (datorat lui Otto Stahlin). 5. PĂRINȚII APOSTOLICI Numele de Părinți apostolici se datorează învățatului francez J. B. Cotelier, care în 1672 a grupat și a publicat sub titlul A Patres aevi apostolici, operele care circulau de mult sub eticheta lui Bamaba, Clement al Romei, Ignatie al Antio-hiei, Policarp al Smirnei și Hernia. Mai târziu au fost adăugate acestei colecții și Fragmentele lui Papias din Hieropolis și Scrisoarea anonimă către Diognet. La sfârșitul veacului trecut s-a adăugat, în fine, și învățătura celor 12 Apostoli. Sunt numiți Părinți apostolici autorii care au cunoscut pe Apostoli sau au fost discipoli apropiați ai acestora. Grupa operelor Părinților apostolici nu se impune printr-o unitate de doctrină sau de atmosferă. Singura legătură reală între operele acestea este cea cronologică, în sensul că ele apar aproximativ la aceeași dată: sfârșitul secolului I și prima jumătate a sec. II. Sub raportul conținutului, ele nu aparțin aceleiași familii. Scrisoarea către Diognet se clasifică printre operele apologetice. Păstorul lui Herma este o lucrare penitențială sub formă apocaliptică. Fragmentele lui Papias nu ne îngăduie să 23 întrevedem ce a putut fi opera în forma ei integrală. Această lipsă de unitate se explică nu numai prin absența unei dirijări unitare, dar și prin caracterul firesc al oricărui început de literatură, început spontan și orientat nu de scrupule de unitate, ci de nevoile reale sufletești ale cititorilor sau ale ascultătorilor. Aceste nevoi variază în substanță și în intensitate după loc și după sensibilitate spirituală. Așa se face că în ultimii ani ai vieții Apostolilor sau în primele decade după moartea lor, au apărut, printre altele, opere catehetice, atât de trebuitoare în lucrarea misionară a celei de a doua generații creștine. Iată de ce și noi vom începe cu Simbolul apostolic, după care vom cerceta învățătura celor 12 Apostoli. GENURI LITERARE ȘI DISCIPLINE TEOLOGICE 1. PROZA Elaboratele literaturii patristice a perioadei a II-a sînt scrise în proză și versuri, ca și elaboratele perioadei I-a. Atât sub o formă, cît și sub cealaltă, aceste elaborate s-au dezvoltat considerabil și, așa cum am mai relevat, au atins o înălțime artistică remarcabilă. Paralel cu această dezvoltare sau poate din cauza ei, genurile literare și disciplinele teologice, care, în perioada I numai înmuguriseră, acum înfloresc deplin și dau rod bogat. Diversele genuri literare nu acoperă fiecare o anumită disciplină teologică și invers, o disciplină sau o ramură teologică se poate servi de unul sau mai multe genuri literare, lucrul depinzând de importanța sau amploarea disciplinei. Uneori e o strânsă legătură, chiar o dependență între anumite discipline, ca, de exemplu între exegeza biblică și dogmatică, sau între polemică și dogmatică, ori între istoria bisericească și derivatele ei: istoria ereziilor, istoria literară etc., ori între elocință și derivatele ei, inclusiv toate disciplinele teologice, căci elocință le implică și le exprimă pe toate. a. Exegeza biblică e o disciplină și un gen literar de autoritate transmis de perioada I. Cultivată la maximum de neoalexandrini și an-tiohieni, exegeza a atins și cantitativ și calitativ niveluri considerabile. Sfinții Părinți interpretează de preferință Hexaemeronul și cărțile didactice și poetice ale Vechiului Testament și majoritatea cărților Noului Testament. Exegeza era necesară în primul rînd pentru credință și 24 pentru opera misionară a Bisericii, dar și pentru cultura timpului, îndeosebi pentru a răspunde reacțiilor eretice și păgîne, care schilodeau și decupau textele, ori le interpretau după bunul lor plac. Nu numai Celsus în perioada I, dar și Iulian Apostatul în perioada a II-a, combăteau creștinismul pe bază de texte biblice. Elemente cu caracter științific în structura acestor exegeze fuseseră folosite încă din perioada I. Perioada a II-a întrebuințează în continuare aceste elemente, îndeosebi pentru facerea lumii și pentru elementele istorice. Este o exegeză de edificare, de spiritualitate și de înalte speculații, mai ales la cărțile poetice ale Vechiului Testament și la majoritatea celor ale Noului Testament, datorită unor autori ca Sf. Grigorie de Nyssa, Sf. Ioan Gură de Aur, Sf. Chirii al Alexandriei, Sf. Ambrozie și Fericitul Augustin. Traducerea Sfintei Scripturi în limba latină sub numele de Vulgata, datorită Fericitului Ieronim, a dus la o exegeză mai corectă și mai bogată la Părinții și scriitorii apuseni. Metoda de interpretare a neo-alexandrinilor era cea alegorică, împrumutată, cum știm, de la Filon, dar cu tendințe spre metoda de interpretare istorico-literară, mai ales în disputele dogmatice. Uneori alegorismul e total eliminat în favoarea interpretării gramaticale ca la Sfinții Atanasie, Capadocieni (mai ales Sf. Vasile cel Mare), Chirii al Alexandriei. Antiohienii folosesc metoda de interpretare literală, dar nu o dată combinată cu metoda de interpretare alegorică, deși realismul domină, ca în cazul operei exegetice a Sf. loan Gură de Aur. Apusenii se inspiră din metoda neo-alexandrină : în operele polemice, ei fac uz de metoda gramaticală, pe cînd în scrierile exegetice, practică metoda alegorică. Oscilarea între metodele exegetice, alexandrină și antiohiană se datora influenței coexistenței poeziei și idealismului platonic cu raționalismul grec asupra întregii culturi elenistico-romane, dar mai ales absenței unor principii, a unei științe a interpretării textelor biblice. Dona-tistul Tyconius a elaborat o teorie proprie pe care Fericitul Augustin ne-a transmis-o în lucrarea sa De doctrina christiana. Forma scrierilor exegetice este variată : omilie, comentar, scolii, note, catene, întrebări și răspunsuri. Critica de text n-a fost apreciată decît de antiohieni, în Răsărit, și de Fericitul Ieronim în Apus. 25 b. Apologetica părea a nu mai fi necesară după libertatea acordată tuturor cultelor din imperiu, prin edictul din 313. Și totuși tratatele Contra paginilor, ori cu alte titluri, au să apară din tradiție și modă în aparență, în realitate însă din rațiuni diverse și mai adinei decît se arătau a fi la prima vedere. Dacă în apologiile din sec. II erau puse mai mult în evidență elemente de ordin juridic, moral și social, atît pentru creștini, cît și pentru păgîni, acum se cercetează în paralel cultul, doctrina și ținuta generală a creștinismului, păgînismu'lui și iudaismului, uneori pe un ton de apropiere sau de sprijin reciproc, dar scoțîn-du-se sistematic în evidență superioritatea și necesitatea creștinismului. Era o apologetică de orientare filosofică și spirituală, în care se elaborau bazele unei noi viziuni istorice și soteriologice. O asemenea apologetică ajuta mult straturile culte ale societății păgîne. Numeroase piese scrise pentru înalți cateheți sau prieteni pagini, îndeosebi scrisori, o dovedesc cu prisosință. Erau în lumea cultă dușmani ireductibili ai creștinismului ca Libaniu, Iulian Apostatul, Namatianus etc., dar erau și simpatizanți ori prieteni ai creștinismului sau ai unor episcopi de prestigiu, cum erau diverșii profesori ori magistrați pagini cărora li se adresează Sf. Părinți capadocieni, Sf. Ioan Gură de Aur, Fericiții Ieronim și Augustin etc. Uneori apologetica lua un ton violent, ca în De errore profanarum religionum a lui Firmicus Maternus, ca în Cuvinte de înfierare ale Sf. Grigorie de Nazianz, contra lui Iulian, sau ca în Contra lui Simah a lui Prudențiu, dar sînt și opere ca acelea ale lui Eusebiu : Pregătirea Evanghelică și Demonstrația Evanghelică, sau Vindecarea bolilor grecești a lui Teodoret al Cyrului, ori Contra lui Iulian a Sf. Chirii al Alexandriei și Contra lui Porfir iu și Iulian ale lui Apolinarie. Spiritul apologetic e prezent, pînă la un punct, în aproape toate producțiile literare ale secolelor IV și V, evident nuanțat după nivelul problemelor și al spiritualității mediului. Cei mai dotați apologeți sînt Eusebiu al Cezareei, la începutul perioadei, și Fer. Augustin la sfîrșitul acesteia. c. Polemica și dogmatica moștenite din perioada I se dezvoltă considerabil în perioada următoare. Literatura dogmatică e, de obicei, coronamentul literaturii polemice, dar și expresia nevoii de a avea definiții clare și adevăruri precise în domeniul credinței. Literatura polemică a perioadei a Il-a e foarte bogată, o literatură 26 de luptă, care, cu puține excepții, ocupă aproape întregul registru literar al perioadei a Il-a. A-ceastă literatură se ocupă, în linii mari, cu două probleme fundamentale : trinitară și hristologică. Problema trinitară, prezentă și în perioada I, a fost ridicată acum, în chip special, de Arie, ucenicul lui Lucian al Antiohiei, și a fost complicată și amplificată de școlile ariene ale secolului IV. Problema trinitară a Sfîntului Duh, pusă în treacăt de Arie, a fost reluată și agitată de Macedonie și de toți pnevmatomahii. Problema hristologică agitată de Apolinarie și reluată de Nestorie și Eutihie și de partizanii acestora a provocat enorme controverse și schisme, ale căror efecte le simțim pînă astăzi în existența Bisericilor monofizite și nestoriene din zilele noastre. A fost nevoie de patru sinoade ecumenice și cîteva locale pentru a soluționa controversele trinitare și hristologice. Aceste «soluționări» n-au însemnat închiderea problemelor și formule imuabile, de piatră, ci numai încadrarea lor, pe măsura minții omenești, ajutată de luminile Sfîntului Duh, în cîteva concepte al căror conținut și perimetru sînt infinite în ousia divină și atrag sufletul omenesc la cercetări teologice infinite. Operele polemice fac dovada unor excepționale resurse științifice-spirituale și a unei varietăți degajată în demonstrații, dar și a unei intransigențe implacabile a tezelor. Talentul literar remarcabil, atît la ortodocși, cît și la eretici de diferite nuanțe ne pune în fața uneia din cele mai sugestive competiții a inteligenței, culturii și evlaviei umane în istoria spiritului uman. Paginile sclipitoare ale Sf. Atanasie Contra arienilor, adine gînditele și echilibratele cărți ale Sfinților Capadocieni Contra lui Eanomiu, capitolele așa de filtrate ale Sfinților Chirii al Alexandriei, Ilarie și Ambrozie și acelea ale Fericitului Augustin împotriva acelorași arieni, inclusiv operele îndreptate contra lui Nestorie și Eutihie, scînteiază și astăzi de inteligență și de dorul de a se apropia de ființa lui Dumnezeu prin libertatea înțelegerii și puterea inepuizabilă a harului, în acest gen literar, polemica încearcă nu atît să umilească pe adversar, cît să facă posibilă apropierea de adevăr și chiar contemplarea lui. în actul cunoașterii lui Dumnezeu, operația logico-tehnică nu e valabilă decît pînă la un punct, căci Ființa divină depășește capacitatea puterii noastre de înțelegere, printr-o ontologie supranaturală și supratemporală. Iată de ce nu interesanta rețea logică a Apologiei 27 apologiei lui Eunomiu, ci iconomia logicii istorice împletită cu harul din teologia capadocienilor a isprăvit prin a se impune și a fi acceptată în Simbolul de credință al Bisericii. Genul literar polemic a dus în mod firesc la genul literar dogmatic, adică la efortul de a sistematiza și de a închega o doctrină valabilă pentru credincioșii întregii Biserici. Se pot cita, în această privință : lucrarea Despre credință a Sf. Vasile cel Mare ; vestitele Cinci cuvîn-tări teologice, ale Sf. Grigorie de Nazianz, care i-au atras și numele de Teologul, apoi Marele cuvînt catehetic al Sf. Grigorie de Nyssa, inclusiv părți din tratatele catehetice deja menționate ale Sfinților Chirii al Ierusalimului, Ioan Gură de Aur, Ambrozie, Niceta de Remesiana, Fericitul Augustin ; la acestea pot fi adăugate Ancoratul Sfîntului Epifanie, Tratamentul bolilor păgîne și cartea a V-a din tratatul Despre basmele ereticilor ale lui Teodoret al Cyrului, Manualul către Laurențiu despre credință, nădejde și dragoste al Fericitului Augustin, Liber ecclesiasti-corum dogmatum a lui Ghenadie de Marsilia, Despre dreapta credință, 12 Anatematisme și că Hristos e unul ale Sf. Chirii al Alexandriei. Deosebită importanță dogmatico-filosofică au tratatele antropologice, provocate mai ales de disputele hristologice și soteriologice, care puneau în evidență rolul important al omului, atît în Omul-Dumnezeu, care era Hristos, cît și în entitatea omului în sine. Diferitelor mitolo-gumene și filosofumene ale umanismului clasic greco-latin, gîndirea patristică le opune concepția despre un om cu totul nou, podoabă a firii și chip al lui Dumnezeu, care, prin suferință și har, ajunge la hristoforie și îndumnezeire. Această perspectivă e prezentă în diverse opere ale Sfinților capadocieni, îndeosebi în Despre crearea omului și Despre suflet și înviere ale Sfîntului Grigorie de Nyssa, Despre natura omului a lui Nemesiu de Emesa, Soliloeviile, Despre nemurirea sufletului, Despre cantitatea sufletului etc. ale Fericitului Augustin, inclusiv comentariile la Geneză asupra omului compuse de Sf. Vasile cel Mare, Sf. loan Gură de Aur, Sf. Ambrozie și Fericitul Augustin și nu în ultimul rînd lucrarea Despre crearea omului a Sf. Vasile cel Mare, pe care noi o socotim autentică față de alți cercetători care ezită s-o atribuie marelui capadocian (J. Coman, Elements d'anthrapologie dans l'oeuvre de Saint Basile le Grand, Extras din Klironomia, tomos 13, voi. I, Tesalonic, 1981, p. 37 28 ș.u.). Genul literar dogmatic poate îmbrăca și forma de omilii rostite la marile sărbători : Epifanie, Paști, Rusalii, etc., cînd predicatorii respectivi, ca Sf. Părinți capodocieni, Sf. loan Gură de Aur, Sf. Chirii al Alexandriei, Fericitul Augustin etc., subliniau miezul dogmatic al fiecărui praznic. Dogmele pot fi exprimate uneori și mai plastic prin versuri clasice sau populare ca în Poemele dogmatice ale Sf. Grigorie de Nazianz-Teologul, ca în unele din poeziile în dialect doric ale lui Sinesiu din Cyrene, ca în Te-Deum-ul lui Niceta de Remesiana, ca în unele din piesele poetice ale Sfinților Ilarie, Ambrozie și Paulin de Nola sau Prudențiu. Genul literar dogmatic al Sfinților Părinți a alimentat și continuă să alimenteze gîndirea teologiei creștine pînă la sfîrșitul veacurilor. Ea a dat conținut și formă de expresie nu numai hotărîrilor dogmatice ale sinoadelor ecumenice, ci a imprimat și o pecete neștearsă tuturor marilor curente de gîndire medievală și modernă ale lumii creștine și ține pasul cu cuceririle reale ale științei și tehnicii, sau, mai corect spus, justifică și sprijină evoluția și progresul acestor două forțe ale umanității actuale. Ecumenismul de astăzi nu mai poate opera fără o bază dogmatică, iar aceasta nu poate fi alta decît cea patristică, atunci cînd Biserica era una. d. Istoria Bisericii sau a vieții creștine, e unul din genurile literare cele mai originale și mai bogate ale perioadei a Il-a, deși el se făcuse cunoscut încă din perioada I, prin oameni ca Hegesipp, luliu Africanul și mai ales Lactanțiu. Cu excepția Cronicilor lui Teofil al Antiohiei, Hi-polit și luliu Africanul ale căror sincronism și viziune istorică încercau să meargă pînă la începutul lumii, operele celorlalți privesc doar fragmente de istorie a unor succesiuni episcopale locale sau de persecutare a creștinilor de către statul roman. Primele trei secole nu creaseră o viziune istorică creștină, fie pentru că nu se putuse stabili o viață cvasi-normală a creștinilor sau a Bisericii în imperiu, din pricina persecuțiilor și a altor dificultăți, fie din cauza atmosferei eshatologice presante în care se aștepta parusia Domnului dintr-o clipă în alta, fie pentru că spațiul cronologic al celor trei secole nu permisese apariția unei concepții istorice proprii. In realitate, creștinismul se răspîndise rapid, grație mobilității sociale a imperiului și pătrunderii creștinilor în serviciile statului (T. M. Finn, Social mobility, imperial civil service and the spread of early Christianity, în 29 Studia Patristica, voi. XVII, Part one, Edited by Elizabeth A. Livingstone, Oxford, Pergamon Press, 1982, 31—37). Dimensiunea libertății și evoluția bogată a vieții creștine după 313 au făcut însă posibilă o viziune a istoriei Bisericii și a creștinismului în general. Eusebiu al Cezareei Palestinei este cel ce dă expresie acestei viziuni. «Părintele istoriei bisericești» sau «Herodot-ul creștin», cum a fost supranumit Eusebiu, avea avantajul că era un mare savant, că era episcop la Cezareea, în Țara Sfîntă, și că, pe deasupra, era și prietenul împăratului Constantin cel Mare. El avea o concepție ecumenică asupra lumii, dar mai ales asupra istoriei creștine și a legăturii acesteia cu Imperiul Roman. Pînă la un punct, el vedea în Constantin cel Mare, ceea ce Filon văzuse în Octavian Augustus, adică un unificator al neamului omenesc și un adorator al păcii (W. H. C. Frend, Church and state. Perspective and problems in the patristic era, în Studia Patristica, XVII, l, 38—54). In acest context, confirmat și în opera sa Viața lui Constantin, Eusebiu, cu documentele în mînă, dar și cu o concepție despre universalismul culturii greco-romane, al statului roman și al Bisericii, care, toate după el, se vor unifica în ecumenismul creștin, scrie Cronica, mai exact: Epoci principale cronologice și rezumatul istoriei generale a grecilor și a barbarilor, publicată spre 303 și continuată de Ieronim pînă în 378, operă care începe cu nașterea lui Avraam (2016/ 15 î.d.Hr.) și pune în tabele paralele sincronizate evenimentele cele mai de seamă din istoria haldeilor, asirienilor, evreilor, egiptenilor, grecilor și romanilor, cu intenția vădită de a demonstra că tradiția iudeo-creștină este mai veche ca aceea a celorlalte popoare. Lucrarea conține materiale istorice (mai ales în versiunea armeană) irecuperabile din alte izvoare și deși ca și, Cronica lui luliu Africanul, urmărește un scop apologetic, ea ne pune într-un context oarecum universal al istoriei bimilenare a unei părți a lumii antice. O operă analoagă și omonimă a scris în Apus Sulpiciu Sever, spre 403, operă ce se întinde de la crearea lumii pînă la 400 d.Hr. Cronica lui Eusebiu-Ieronim e continuată de două Cronici paralele : una a lui Prosper de Aquitania, care merge de la 379 pînă la mijlocul secolului V (455) și alta a lui Hydatiu, episcop spaniol : continuarea cronicii lui Ieronim pentru anii 379—468. Illyricuî Marcellinus Comes scrie, la Constantinopol, o Cronică în limba latină pentru 30 anii 379—534. Piscul și mîndria genului literar istoric pentru perioada a Il-a le constituie Istoria bisericească, în 10 cărți, a lui Eusebiu, operă care merge de la începuturile Bisericii pînă la moartea lui Liciniu, în 324. Opera e scrisă în spirit apologetic, ca și celelalte opere ale acestui autor. S-a reproșat lui Eusebiu că atribuie creștinismului origine și justificare divină, pretinzînd că acest creștinism a biruit puterea dușmănoasă a statului roman. S-a mai făcut observația că Eusebiu nu înfățișează un tablou istoric al evoluției genetice a creștinismului, ci doar o adunare de materiale diverse, extrase din operele cercetate și acte oficiale în ordine cronologică (B. Altaner-A. Stuiber, Patrologie, p. 219). Că metoda istorică a lui Eusebiu nu coincide, nu putea să coincidă cu a noastră e de la sine înțeles. Ca savant credincios însă, Eusebiu, care pune atîtea întrebări evenimentelor pe care le cercetează cu așa migală — dar și cu unele lacune —, nu putea să nu înțeleagă că teribilele examene date de creștinism în cuptorul de foc al persecuțiilor și despovărarea și înflorirea lui finală aveau și cauze ce depășeau pura socotință omenească. Grija deosebită pentru geneza, circulația și valoarea documentelor pe care le mînuiește și analizează cronologic, ținînd continuu legătura dintre persoane, fapte și evenimente care au avut o importanță sau un rol special într-o problemă sau la un moment dat, denotă o ținută științifică puțin comună în antichitate. E aici o genetică istorică pe care n-o poate sesiza ușor decît cineva care citește cu atenție și pregătire paginile lui Eusebiu. începîndu-și Istoria bisericească cu «teologia» și «iconomia» lui Hristos, de la care creștinii au moștenit numele (Istoria bis., î, 1—2, ed. G. Bardy, I, 1952, S. Ch. Nr. 31, p. 5 ș.u.), Eusebiu integrează întruparea Logosului Hristos în procesul global al istoriei umane, pe care de altfel Logosul a condus-o de la început în pofida devierilor acestei istorii. E drept că diferitele «succesiuni» ale episcopilor, învățătorilor, circulația oamenilor Bisericii, venirea persecuțiilor și altor elemente nu sînt motivate totdeauna după o genetică strict umană, dar această genetică este deseori verificabilă prin alte documente contemporane sau cu puțin ulterioare. Publicată progresiv între circa 312 (poate și mai devreme) și 324, Istoria bisericească a suferit unele remanieri și adăugiri, după moartea lui Liciniu, în 324 și survenirea unor evenimente noi. 31 Celebră încă de la apariția ei, această lucrare a fost tradusă în limba siriacă, încă din sec. IV, după care s-a făcut o versiune armeană în sec. VI. în 403, Rufin a dat o traducere latină liberă și a continuat opera pînă la 395. Pentru o perioadă ceva mai mare, Istoria bisericească a lui Eusebiu e continuată de trei istorici ortodocși : Socrate (305—439), Sozomen (324—425) și Teodoret al Cyrului (325—427) și de un eretic, Filostorgiu. Continuatorii lui Eusebiu sînt și ei continuați de pr. Hesychia de Jerusalim, de Timotei de Alexandria (Aelurul) și de Filip Sidetul. Acesta din urmă scrie nu o Istorie bisericească, ci o Istorie creștină, în aproape 100 de volume. Toți acești istorici, în frunte cu Eusebiu, au meritul de a ne fi transmis un bogat material documentar și de a fi relevat numeroase probleme ivite în vremea lor, relativ atît la viața Bisericii cit și a unora din afara Bisericii, ca invazia unor migratori, schimbări de nume ale unor popoare băștinașe cu nume de popoare migratoare, ca, de exemplu, înlocuirea numelui de geți cu acela de goți (Filostorgiu, Istoria bisericească 5, 2), indicații de războaie, de asedii; el relevă activitatea misionară a Sf. Apostol Andrei în Scythia (Eusebiu, Istoria bisericească 3, i, 1), arhipăstorirea unor episcopi ca Bretanion și Teotim I la Tomis (Sozomen, Istoria bisericească, 6, 21 ; 8, 14 ,• Socrate, Istoria bisericească 6, 12), sau reliefează reprezentanți străluciți ai științei, evlaviei și culturii creștine ca Sfinții Ignatie, Justin Martirul și Filosoful și Irineu, ori Clement Alexandrinul, Origen și Dionisie cel Mare (Eusebiu, Istoria bisericească 3 ; 4 ; 5 ; 6 ; 7). Grație unei culturi solide de cercetători, avocați, dregători etc., cronicarii și istoricii perioadei a Il-a scriu o limbă erudită, uneori dificilă, mai ales la Eusebiu, dar în general accesibilă cititorilor pretențioși ai sec. IV și V. O ramură a genului literar istoric este ereziologia, reprezentată prin cataloage de erezii ca acelea ale Sf. Epifanie, Teodoret al Cy-rului, Filastriu de Brescia și Augustin, deja menționate. O altă ramură a istoriei bisericești este Istoria literară bisericească semănată parțial încă de Eusebiu, în Istoria sa bisericească, în care nu o dată 32 prezintă episcopi, preoți sau simpli credincioși, cu lista operelor lor scrise, uneori și cu extrase din acestea, ramură pe care o inaugurează, ca pe o specie literară aparte, Fericitul leronim, sub titlul Despre oamenii iluștri (392) = De viris illustribus. Opera lui leronim e continuată de aceea a lui Ghenadie de Marsilia (480). Această specie literară va face carieră, fiind continuată de lucrări cu același nume în perioada următoare. Aceste istorii literare au deosebită importanță pentru istoria Bisericii: ele constituie primele liste sau cataloage ale operelor scrise în cadrul Bisericii, fără a fi toate de o ortodoxie ireproșabilă și vădesc primele reliefuri ale culturii creștine. Ele erau și o reacție a creștinilor în fața multor păgîni care disprețuiau pe oamenii Bisericii și-i tratau ca pe niște ignoranți. Aceste istorii literare nu sînt totdeauna excesiv de obiective ,- ele aduc noutăți mai ales pentru scriitorii contemporani cu autorii respectivi ai acestor istorii. Continuată după epoca patristică, această specie literară ajunge să constituie disciplina științifică numită Patrologie, sau Istorie a literaturii bisericești, ori creștine. Istoriile monahilor sînt o altă specie literară a istoriei, formată din colecții de însemnări asupra unui număr mai mare de asceți. Menționăm dintre aceste colecții : Istoria monahilor din Egipt, redactată în greacă și tradusă în latină de Rufin ,• Istoria Lausiacă, numită așa după numele adresantului, Lausus, șambelan al împăratului Teodosie II, scrisă în 419 de episcopul Palladiu de Helenopolis, în care acesta relatează toate cele văzute și auzite în lumea monahală de-a lungul țărilor pe care le-a vizitat (Egipt, Palestina, Italia) ,- Istoria religioasă a lui Teodoret al Cyrului, compusă aproximativ la 444 și tratînd despre monahii îmbunătățiți, «prietenii lui Dumnezeu» în dioceza Cyr și în împrejurimi, este de o rară frumusețe spirituală. Panegiricul, elogiul sau enncomionul, așa de prețuite în sec. IV, au fost cultivate de Eusebiu al Cezareei prin : 1) Viața lui Constantin, în patru cărți, în care împăratul e numit «prietenul Atotputernicului Dumnezeu» și un «Nou Moise» ; 2) de Sf. Vasile cel Mare, prin : a) La Sf. Martiră lulita ; b) La Sf. Gordius , c) La cei 40 de martiri din Sevasta ; d) Ia St. Mamant; 3) de Sf. Grigorie de Nazianz, prin : a) Lauda Ma-cabeilor ; b) Lauda Sf. Ciprian ; c) Lauda Sf. Atanasie ; 4) de Sf. Grigorie de Nyssa, prin : a) La Sfîntul Ștefan, întiiul mucenic, două cuvîntări; b) La marele 33 mucenic Teodor ; c) La Sfinții patruzeci de mucenici, două cuvîntări ,• d) La patruzeci de mucenici; e) La Sf. Grigorie Taumaturgul; 5) de Sf. loan Gură de Aur, prin : cele șapte Cuvîntări în cinstea Sf. Pavel, apoi prin Cuvîntări în cinstea lui Iov, a lui Eleazar, a Macabeilor, a Sf. Ignatie Teoiorul, a Sf. Tavita, a Sf. Eustațiu, a lui Meletie, a lui Diodor de Tars, a lui Roman, a lui Varlaam, a Pelaghiei. Sf. Părinți capadocieni au introdus necrologul. Sf. Grigorie de Nazianz a scris : 1) Cuvînt la moartea tatălui său Grigorie ; 2) La moartea fratelui său Chesarie ; 3) La moar/ea Gorgane/; 4) La moartea marelui Vasile. Sf. Grigorie de Nyssa a lăsat : 1) Cuvînt la marele Vasile, propriul său frate ; 2) Lauda Simțului Părintelui nostru Efrem ; 3) Cuvînt la moartea marelui Meletie, episcopul Antiohiei; 4) Cuvînt la moartea Pulheriei; 5) Cuvînt la moartea împărătesei Flaccilla. Sf. Ambrozie a pronunțat cuvîntări la moartea (sau la aniversarea morții) lui Teodosie cel Mare și La moartea fratelui său Satyrus. Specia istorico-literară a autobiografiei s-a impus prin : Sf. Grigorie de Nazianz, care a scris fie cuvîntări cu asemenea caracter (No. 2 ; 9, 10, 11, 42, 43), fie mai ales în multe din poeziile sale, îndeosebi în Despre viața sa (în 1949 de iambi), spre a nu mai vorbi de corespondența sa. Fericitul Augustin a lăsat două importante opere autobiografice : Mărturisiri (Confessiones), în 10 cărți, lucrare de înaltă valoare istorico-culturală și literară și Retractări sau Revizuiri (Retracta-tiones), in două cărți, operă în care, pentru prima dată, cineva în lumea veche își critică fondul și forma cărților sale ; corespondența sa conține interesante elemente autobiografice. Nestorie a transmis date autobiografice în opera sa scrisă sub pseudonim : Contra lui Heraclid din Damasc (ed. P. Bedjan, 1910). Unele din aceste specii literare ale genului istoric sînt integrate cîteodată în genul oratoric și nu fără dreptate, dar ele cuprind adesea și destule date istorice prețioase pentru a putea fi rînduite în genul istoric. Le-am integrat în producția literară istorică a Sf. Părinți, pentru a nu pierde arătările și informațiile care s-au păstrat numai în asemenea lucrări, sau și în ele. Se știe că interferența genurilor literare era un lucru frecvent în antichitate, ca, de altfel, și în zilele noastre, îndeosebi între istorie și retorică. A se vedea Herodot, severul Tucidide, Tit Liviu, Tacit, 34 Plutarh, Jordannes, lorga etc. e. Genul literar al teologiei practice, gen compozit, bogat și în care se revarsă, oarecum, celelalte genuri. El polarizează diferitele manifestări ale vieții practice creștine, îndeosebi în domeniul sacerdotal, monahal și catehetic. Marii teologi ai secolelor IV și V sînt, în general, și mari preoți, adică ierarhi vestiți, care au lăsat urme neșterse prin rodnicia și frumusețea arhipăstoriei credincioșilor încredințați lor, cum și prin bogăția lor scriitoricească. Ei au simțit preoția ca pe o dregătorie sublimă, ca pe o chemare de sus, dar și ca pe o sarcină copleșitoare, pe care n-o putea duce oricine. Ca să motiveze rezistența lor față de acceptarea misiunii preoțești, legate de calități dar și de îndatoriri excepționale, unii dintre acești ierarhi au scris adevărate tratate Despre preoție, sub acest titlu sau sub altele. Cele mai vestite și mai pline de substanță sînt acelea ale Sfinților Grigorie de Nazianz, loan Gură de Aur și Ambrozie (Despre îndatoririle preoțești). Despre preoție au scris mai ales în corespondența și în cadrul altor lucrări, preoți, diaconi și monahi ca : Fericitul Ieronim, Sf. Efrem Șirul, Isidor Pelusiotul etc. Aceste tratate Despre preoție sînt o comoară pentru sufletul cititorului și o călăuză minunată pentru preot, în orice situație posibilă și imaginabilă s-ar găsi acesta. Farmecul lor literar, îndeosebi sub pana Sfinților Grigorie de Nazianz și loan Gură de Aur, fac din ele o adevărată delectare spiritualo-estetică. Fecioria în sens larg dar și restrîns era considerată ca starea monahală plăcută lui Dumnezeu, mai ales dacă era împreunată cu rugăciunea, postul și faptele bune. Fecioria a fost analizată și elogiată în lucrări cu acest titlu, sau titluri înrudite, de către Sfinții Atanasie, Grigorie de Nyssa, loan Gură de Aur, Ambrozie, apoi Vasile de Ancyra, de Fericitul Ieronim, de Sfinții loan Cassian, Niceta de Remesiana și alții. Strîns unită cu fecioria este asceza practicată izolat sau în comun. Au practicat asceza și au scris despre ea, sub titlul Monahul sau Despre viața practică, sentințe în serii de centurii, întîi Evagrie Ponticul, urmat cu alte titluri de Nil de Ancyra, Diadoh al Foticeii și, parțial, de Sf. loan Cassian (în Collațiuni). Monahismul a fost organizat cu viață de obște și i s-au dat Reguli de către Eustațiu de Sevasta, Sfinții Vasile cel Mare, Benedict de Nursia și loan Cassian. Aceste Reguli au avut și au încă un mare 35 rol în viața lumii creștine. Prin munca și rugăciunea lor caldă («ora et labora»), prin viața lor de caritate și disciplină strînsă, monahii au civilizat în mare măsură popoarele migratoare în Europa și alte părți ale lumii și au întreținut caldă vatra culturii. In Europa, mînăstirile au fost acelea care au transmis evului mediu și epocii moderne ce s-a mai putut păstra din patrimoniul culturii clasice. Monahii au creat alfabetele sau primele rudimente de cultură ale popoarelor creștine. Elocința sau oratoria este unul din capitolele cele mai glorioase ale teologiei practice din perioada a Il-a. Elocința a îmbrăcat aspecte numeroase, unele cu caracter major, cum sînt: omilia, predica tematică, predica la zilele sfinților, predica dogmatică ,• alteori aspectele vorbirii frumoase au caracter minor, cum sînt: cuvîntarea ocazională, cu-vîntarea de laudă, cuvîntarea de mulțumire și uneori necrologul de care a fost vorba mai sus. Elocința cu caracter major se caracterizează printr-o mai adîncă reflecție și mai severă unitate de gîndire și printr-o favorizare a efectului retoric. Este cazul cu vestitele omilii ale Părinților capadocieni, Sf. loan Gură de Aur etc. la Bobotează, Paști, înălțare etc. Elocința cu caracter minor se distinge prin tehnica retorică clasică. In sec. V se scriu mai puține predici ca în sec. IV, predici care nu mai au suflul și originalitatea celor din secolul precedent. O altă ramură a teologiei practice este pedagogia, în sens larg reprezentată prin unele opere de seamă, îndeosebi biografice, apoi opere de educație pentru monahi și pentru laicii creștini în general ca învățăturile morale, 13 Omilii asupra psalmilor. Către tineri, Contra bogaților, Contra beției etc. ale Sf. Vasile cel Mare ; omiliile Despre penitență, Despre statui, Scrisorile adresate Olimpiadei, micul tratat Despre educația copiilor și numeroase scrisori ale Sf. loan Gură de Aur ; majoritatea Cuvlntărilor Sf. Grigorie de Nazianz, îndeosebi Nr. 2, 43 și mai ales necroloagele, numeroase poezii și ideile de bază ale poemului său autobiografic Despre viața sa • numeroase cuvîntări morale și ascetice ale Sf. Grigorie de Nyssa ca : 1) Iui Harmonius, despre sensul numelui de creștin ; 2) Monahului Olimp despre desăvîrșire și cum trebuie să fie creștinul • 3} Despre iubirea de săraci și despre binefacere ; 4) Ia Cuvîntul: «Cine face desfrînare păcătuiește față de propriul său trup» ; 5) Contra destinului; 6) Majoritatea operelor mistice în frunte cu Despre viața lui Moise, sau 36 Despre desăvirșirea cea după virtute etc. Sf. Ambrozie face pedagogie în majoritatea tratatelor sale la Vechiul Testament : Despre paradis ; Despre Cain și Abel, Despre Noe etc. ; bună parte din comentariul la Hexaemeron, Despre îndatoririle preoților, cele patru tratate Despre feciorie ; unele Scrisori; Sf. loan Cassian, Despre prietenie (Collațiunea XVI) ; Fer. Augustin, în Mărturisirile sale, în numeroase tratate morale, ca : Despre lupta creștină ; Despre minciună ; Contra minciunii; Despre Sfînta feciorie ; Despre munca monahului; Despre răbdare ; Despre continență etc. și multe din cuvîntă"-rile sale. Importanța pedagogică a acestor opere și a multor altora din întregul patrimoniu patristic stă în aceea că Sfinții Părinți susțin cu multă tărie educația individului, a familiei și a societății, ca un tot unitar ; este o unitate axată pe adevărurile credinței, adevăruri care ocrotesc și promovează această educație. Principiile acestei educații sînt de nezdruncinat, ca și credința pe care ele se bazează. Mînăstirile erau considerate ca înalte așezăminte de educație. Cateheții, de care ne-am ocupat și în alte contexte, au lăsat, uneori, opere scrise de un deosebit interes nu numai pentru educația credinței, care este scopul propriu-zis al catehezei, ci și pentru cultura timpului și nivelul pedagogic și literar al autorilor respectivi. Cei mai calificați dintre acești autori sînt : Sf. Chirii al Ierusalimului cu cele 24 de Cateheze ale sale, păstrate în întregime; Sf. Niceta de Remesiana cu cele 6 cărticele de cateheză sau învățături, din care s-au păstrat doar două cărticele ; Sf. loan Gură de Aur cu 12 Cateheze pentru candidații la Botez ; Sf. Ambrozie cu scrierile sale Despre misterii și Despre sacramente și Explicarea simbolului către cei ce vor ii botezați; Fericitul Augustin cu : Despre catehizarea celor simpli. Unele din aceste cărți de inițiere în credință sînt adevărate manuale de credință, ca acelea ale Sf. Chirii, care a folosit și mediul istorico-geografic în prezentarea operei mântuitoare a lui lisus Hristos ; altele sînt adevărate opere de artă prin iscusința și modul dulce de a strecura adevărurile credinței și noua viziune creștină despre lume în sufletele catehumenilor, ca acelea ale Sfinților Niceta de Remesiana și loan Gură de Aur ; Fericitul Augustin împletește o gîndire dialectică adîncă cu evlavia populară ; la un moment dat, el spune catehumenului său că Hristos ne-a iubit înainte de a-L iubi noi pe El : «Nu există o invitație mai mare la dragoste, 37 decît aceea de a fi iubit cu anticipație ; nu este nici o inimă așa de piatră, care nevoind să iubească, să nu recompenseze totuși iubirea... Domnul lisus Hristos, Dumnezeu și Om, este și semn al dragostei dumnezeiești față de noi, dar și pildă de smerenie umană între noi, pentru ca marea noastră îngîmfare să fie vindecată printr-un tratament pus mai mare. E mare nenorocirea cînd omul e îngîmfat, dar e și mai mare milostivirea cînd Dumnezeu se smerește» (De catechizandis rudibus 4, 7, P.L. 40, 314). În ramura dreptului bisericesc, spre începutul sec. V (an. 400), se cunosc două lucrări, alcătuite anonim : Constituțiile bisericești prin Clement și Canoanele apostolice, prezentate deja spre sfîrșitul voi. II al acestei lucrări. Reiese clar din textul lor că viața internă a Bisericii era aproape complet organizată : recrutarea clerului de toate gradele, forma sfintelor Taine, modalitatea administrării lor către credincioși, ierarhia inferioară, textul Sfintei Liturghii etc. Canoanele fixate la cele patru sinoade ecumenice : Niceea (325), Constantinopol (381), Efes (431) și Calcedon (451) au avut și au încă cele mai multe dintre ele o însemnătate deosebită pentru viața și credința Bisericii, întrucît unele din ele se ocupau cu probleme dogmatice. Canoanele acestor sinoade au fost traduse din greacă în latină pentru uzul Bisericii Apusene de către daco-romanul Dionisie cel Mic, în prima jumătate a sec. VI. f. Literatura epistolară a perioadei a Il-a e foarte bogată și variată. Genul epistolar e cel mai vechi gen literar patristic. De-a lungul perioadelor I și II, acest gen a servit ca mijloc de transmitere de informații, idei, doctrină, elemente și măsuri misionare, apeluri, mmgîiere, olanuri etc. Marii Părinți ai Bisericii au elaborat și tratate sub formă de scrisori, ca Sf. Atanasie către Serapion de Thmuis, Despre Sfîntul Duh, ca Sf. Vasile cel Mare către Amfilohie de Iconiu, Despre Sfîntul Duh, Către tineri, Despre cum pot folosi creștinii literatura profană și în numeroase alte scrisori, ca Sf. Grigorie de Nyssa către numeroși adresanți despre diverse probleme morale și spirituale ,- ca Sf. loan Gură de Aur, Către Olimpiada, Despre viața spirituală, ca Sf. Grigorie de Na-zianz, Către Cledoniu, Despre Hristos (Scrisorile nr. 101—102), Către Ni-cobul, despre arta epistolară (Scrisoarea Nr. 51) ; ca Fericitul Ieronim în unele din Scrisorile către ucenițele și ucenicii lui; ca Fericitul Au-gustin, 38 în atîtea din piesele sale de corespondență. Există Scrisori canonice ca acelea ale Sf. Vasile cel Mare (Nr. 188 sqq, 217). Sînt scrisori cu caracter filologic ale Fericiților Ieronim și Augustin, sau de tehnologie în terminologia teologică, problema ipostaselor, mai ales în corespondența Părinților capadocieni; sînt altele de deosebită importanță pentru istoria imperiului și situația statului și Bisericii, mai ales într-un număr de scrisori ale Sf. Vasile cel Mare adresate Bisericilor din Pi-sidia, Lycaonia, Isauria, Frigia, Armenia, Macedonia, Ahaia, Illyria, inclusiv Scythia-Minor (Scrisorile 155, 164, 165), Galia, Spania, Italia, Si-cilia, Africa (Scris. 204), în care se descriu situații sau se pun probleme locale și uneori generale ale Bisericii, îndeosebi înțelegerea Bisericilor din Răsărit și Apus, cu privire la unitatea ortodocșilor față de schisme și mai ales față de erezia ariană și derivatele ei. Acest aspect ecumenic se întinde și asupra corespondenței altor Părinți ca Sf. Grigorie de Na-zianz, Sf. loan Gură de Aur, Fericiții Ieronim și Augustin, Leon cel Mare etc. Studierea adîncă a problemelor puse în corespondența patristică, metoda irenică a analizelor și tonul blînd și evanghelic al stilului scrisorilor fac din această corespondență un izvor și un model pentru ecumenismul de azi. Stilul multor Scrisori ale Sfinților Părinți degajă un farmec deosebit și se impune printr-o frumusețe aparte. E cazul cu numeroase Scrisori ale Sfinților Vasile cel Mare și loan Gură de Aur și ale Fericiților Ieronim și Augustin. Libaniu admira scrisul și scrisorile Sf. Vasile cel Mare. 2. LITERATURA POETICĂ Literatura poetică nu s-a întins simultan și paralel în toate regiunile creștine. După efervescența poetică gnostică din perioada I, această literatură s-a dezvoltat, mai ales în Apus, pentru perioada a Il-a. Vîna poetică mai bogată în Apus se datora probabil tradiției vechi a școlilor romane, unde poeții latini ca Virgil și Horațiu făceau parte din programa analitică, pe care creștinii o continuau, dîndu-i un conținut nou, adică înlocuind textele virgiliene și altele cu versuri relatînd cuprinsul Bibliei și viețile sfinților, inclusiv alte evenimente din viața creștină și pagină a imperiului. Răsăritul a avut în perioada a Il-a ca autori de poezie pe Sf. Grigorie de Nazianz și 39 Sinesiu de Cyrene, spre a lăsa deoparte pe Arie cu Tholia lui, meșteri în alcătuirea versurilor . dar frumusețea deosebită a atîtor omilii, cuvîntări și alte piese în proză, ca acelea ale Sfinților Vasile cel Mare, loan Gură de Aur, Chirii al Alexandriei, inclusiv părți din textele atîtor asceți ca Evagrie Ponticul, Nil de Ancyra și Diadoh al Foticeei, era tot poezie căci toate erau înflăcărate de credință, de dăruire și dragoste pentru Hristos și pentru virtuți ; ele pot fi socotite ca poeme în proză. Cu ce poate fi socotit mai prejos sub raport poetic Cuvîntul de învățătură din noaptea Paștilor al Sf. loan Gură de Aur, față de cutare poezie a Sf. Grigorie de Nazianz sau, în aceeași privință, Predica marială a Sf. Chirii al Alexandriei la Sinodul III ecumenic de la Efes (431), față de cutare imn al lui Sinesiu ? Sub raportul strict al poeziei însă, Apusul este și cronologic și cantitativ, și uneori și calitativ, înaintea Răsăritului. Poezia patristică îmbrățișează toate genurile poetice : epic, liric, dramatic, didactic și cîteodată două sau mai multe din aceste genuri combinate. Ca și în literatura poetică profană, printre primele genuri care răsar în literatura patristică a perioadei a doua este cel epic. Apolinarie din Laodiceea a pus în hexametri material din Vechiul Testament și unele cîntece, dar nu s-a păstrat nimic din ele. Juvencus a îmbrăcat în hexametri o Armonie a Evangheliilor, cu baza în Evanghelia după Luca, pe la 330, iar nobila romană Proba, pe la 360, a pus în 694 versuri, imitate după Virgiliu, istoria biblică pînă la potop și istoria mîntuirii. S-au scris 167 hexametri Despre Sodoma și 105 hexametri Despre lona. Ausonius trimite lui Paulin de Nola două scrisori versificate îndemnîndu-1 să renunțe la creștinism (Carmen 1011). Operele lui Prudențiu, Contra lui Simah și Raportul lui Simah în foarte frumoși hexametri, descriu mai plastic și mai sugestiv conflictul dintre păgînism și creștinism decît apologeții sec. II și urm. Prosopopeia e o piesă de o rară frumusețe istorică și literară. Prin Psihomahia sa, Prudențiu a creat epopeea alegorică, în care viciile pagîne și virtuțile creștine luptă pentru cucerirea sufletului. E una dintre cele mai sugestive piese literare, prezentînd mai mult un interes istoric și estetic, decît unul liturgic. Paulin de Nola consacră Sfîntului Felix de la Nola 14 Carmina natalicia, de ziua sărbătoririi acestui sfînt la 14 ianuarie. Descrierea cultului din aceste zile de aniversare și a credincioșilor care participă sînt de interes deosebit 40 pentru atmosfera misionară din centrul Italiei, în jurul anilor 400—413. Carmen adversus Marcionitas, atribuită lui Tertulian, datează din sec. IV. O prelucrare în versuri a cărților istorice ale Vechiului Testament — la Heptateuh — a lăsat Ciprian din Galia, din prima jumătate a sec. V, operă atribuită mai înainte lui Juvencus. Sedulius cîntă viața lui Hris-tos, în 23 de strofe, într-un Abecedarius. Claudius Marius Victorius (prima jumătate a sec. V) parafrazează, într-o poezie în hexametri numită Aletheia, evenimentele din Geneză — de la început pînă la caderea Sodomei — cu destul material împrumutat de la Sf. Ambrozie. Pau-lin de Pella, în Macedonia, a lăsat spre jumătatea sec. V, un Logos Eu-charisticos, în care-și povestește viața în 616 hexametri. Nonus de Panopolis a pus Evanghelia după loan în hexametri, împărăteasa Eu-dochia a îmbrăcat în versuri mai multe cărți ale Vechiului Testament, iar Vasile de Seleucia a făcut la fel cu Viața Sf. Tecla. Sf. Grigorie de Nazianz, cel mai mare și mai bogat poet al Răsăritului, în această perioadă a scris versuri numeroase, - - hexametri, pentametri, iambi etc., îmbinînd în unele lucrări mai întinse toate genurile poeziei, ca, de exemplu, în poemul Despre viața sa, 1949 de iambi, sinteză de relatare istorică despre el însuși, în cadrul Bisericii, al imperiului și al diferitelor categorii de oameni de atunci, sinteză în care intră «șirul durerilor și bucuriilor» sale, drama propriei sale vieți în diverse piese poetice și, mai ales, în Patimile lui Hristos (Xpicto? «zoxu)V)' căreia ultima ediție îi confirmă temeinic autenticitatea gregoriană (Ediția lui A. Tuiller, Gre-goj're de Nazianze, La Passion du Christ, Tragedie, S. Ch. No. 149, 1969. Introduction, p. 11—72). Genul poetic epic, cînd independent, cînd amestecat cu alte genuri, ca la Sf. Grigorie de Nazianz și exprimînd cînd fragmente de viață biblică, cînd viața lui lisus Hristos, cînd biografia de sfinți și martiri, cînd episoade de viață personală sau autobiografii întregi ori evenimente din viața imperiului sau a Bisericii, cînd simbolismul unor lupte îndelungate în jurul sufletului, e un gen în care faptele lui Dumnezeu se amestecă cu acelea ale sfinților, martirilor și oamenilor de tot felul, o epopee-divino-umană, aproape ca la Homer, cu alunecări în genul dramatic al lui Eschil și Euripide. Deosebirea este că, în timp ce divinul din epopeea elenică este doar o simplă potențare a umanului, divinul epopeii patristice e o unire reală a lui 41 Dumnezeu, a Celui ce este veșnic, cu umanul, la nivelul întrupării Logosului dintr-o Fecioară Preacurată, ca să sufere, să moară și să învieze pentru mîntuirea tuturor. Eroii epopeii patristice duc viața sub legea ascultării, a smereniei și a dragostei față de toți, luptînd continuu contra păcatului. Eroii lui Homer caută glorie, laude și bunăstare pămîntească. Ei nu știu de păcat sau de smerenie. Ei nu caută o frumusețe teandrică, ci una pur umană. Farmecul Psiho-mahiei lui Prudențiu este tocmai lupta în jurul sufletului, această Troie a spiritului, pe care o asaltează continuu puritatea și păcatul. Poemul autobiografic Despre viața sa al Sf. Grigorie Teologul ne pune sub ochi lupta neistovită a unui suflet curat și sensibil cu nesfîrșita rețea de capcane ale invidioșilor și răilor de tot felul. Eroul cel mare al epopeii patristice apare, mai ales în Patimile lui Hiistos și în alte opere, nu ca un Ahile sau Eneas, ci ca Logosul creator și iubitor de oameni, care-și dă viața Sa pe cruce pentru a salva viața oamenilor. Mobilul Său e să cucerească nu bunuri pămîntești, ci viața veșnică pentru oameni în împărăția Tatălui Său. Dacă sub raport estetic, epopeea creștină nu are farmecul epopeilor clasice profane, în schimb ea farmecă prin frumusețile ei spirituale, oare urmăresc să unească pe om cu Frumosul absolut, care e Dumnezeu. Genul poetic liric e cultivat în numeroase opere ale perioadei a doua. El e exprimat în imne, rugăciuni, efuzii de credință și speranță, descrieri ale stărilor sufletești, ale naturii, izbucniri ale mîniei, ale milei etc. Se înscriu în genul liric frumoasele Cîntâri zilnice — Cathime-rinon, în 12 lungi imne ale lui Prudențiu, din care primele șase la diferite ceasuri ale zilei, două pentru post și cîte unul pentru Crăciun și Bobotează. Cartea a doua, Apoteoza, și a treia, Apariția păcatului = Ha-mastigenia, ale aceluiași autor, apără Ortodoxia de erezii; elemente lirice prețioase se găsesc și în lucrarea Despre cununi = Peristephanon, în care descrierea martiriului și morții unor sfinți impresionează și azi. Sf. Niceta de Remesiana, mare cîntător de imne și îndrumător al cîntă-rii bisericești în comun, prin opera sa Despre iolosul cintării =• De psalmodiae bono, a lăsat un imn de mare ecou : Pre Tine Te lăudăm = Te Deum laudamus, podoabă de limbă și de gîndire dogmatică, cîntat și azi de Biserică. In Cmtările sale în cinstea sau de hramul Sf. Felix = Carmina natalicia de 42 Sf. Paulin de Nola ies la iveală duioase momente de recunoștință la adresa acestui sfînt, dar și unele descrieri ale frumuseților primăverii anului 402, cînd autorul e fericit că are Ungă el pe marele Niceta de Remesiana. Imberabit, discessit hircus, vox turturis altae In nostra tellure sonat, dat vitis odorem, Florida et in terris miramur lilia caeli (Cant. II, 11—13) sună ca în Cîntarea Cîntărilor. în al treilea cînt: Adae carnis gloriosa din Liber hymnorum, Sf. Ilarie de Pictavium preamărește pe Hristos, Adamul ceresc, care a biruit prima dată pe Satan. Această biruință e cîntată în tetrametru trohaic catalectic, iar adevărurile propagate aici sînt îndreptate contra arienilor. Se pare că primul verset din Slavoslovia «Mărire întru cei de sus» = «Gloria in excelsis Deo» e tradus din greacă și adus în Apus de Sf. Ilarie (U. Moricca, Storia della letteratum latina cristiana, voi. secondo, parte I, Torino, 1928, p. 145, nota 154). într-unul din imnele sale : «Deus creator omnium», Sfîntul Ambrozie mulțumește lui Dumnezeu și I se roagă astfel, într-un imn de seară : «O, Doamne, Ziditor al tuturor lucrurilor, Tu care conduci cerul și îmbraci ziua cu strălucirea luminii, care dai nopții binefacerea somnului, care restaurezi mințile obosite și slobozești sufletele de grijile apăsătoare, Iți mulțumim pentru ziua care de-acum a trecut și, în timp ce noaptea se lasă, noi îndreptăm spre Tine un imn, spre a Te ruga să ne ajuți pe noi păcătoșii. Din adîncul sufletelor noastre se ridică un cîntec spre lauda Ta, numele Tău răsună în glasuri frumoase. Omul Te iubește cu inima curată, iar cugetul lui neorgolios Te adoră... Stăpîne, nu îngădui ca gîndul să adoarmă, ci numai păcatul... Rugăm pe Hris-tos și pe Tatăl, pe Duhul lui Hristos și al Tatălui! O, Dumnezeule, atotputernic, întreit și unic, împlinește rugăciunea noastră și ocrotește pe fiii Tăi» (U. Moricca, op. cit., p. 516—517). Sedulius publică o cîntare pascală, în cinci cărți, care laudă faptele mărețe ale lui Dumnezeu. Sf. Grigorie de Nazianz e un mare liric, care în Manifestul său literar, din 382, cere autorilor creștini «o grație ca aceea a leului» și se mîngîie cu poezia ca lebăda bătrînă, care-și cîntă zborul aripilor sale (Pentru versurile sale v.v. l—57, P.G. 37, 3, 1229—1333). El a scris numeroase piese lirice cu caracter teologic și istoric... El ne-a lăsat imne în cinstea lui Dumnezeu și a Sfintei Treimi, sau descrieri Despre sine și 43 Despre alții. Dintr-un imn în cinstea lui Dumnezeu : «O, Tu, Cel mai presus de toate, cu ce alt cuvînt mi-e permis să Te cînt ? în ce fel cu-vîntul Te va lauda ? Tu nu poți fi rostit prin nici un cuvînt ! în ce fel mintea Te va înțelege ? De nici o minte Tu nu poți fi înțeles... Toate cîte cuvîntă și cîte nu cuvîntă, pe Tine Te cîntă. Toate cîte au minte și cîte n-au minte, pe Tine Te cinstesc... Toate sînt în Tine și toate aleargă la Tine... Fii îndurător, o, Tu, Cel mai presus de toate» (Imn către Dumnezeu, w. 1—10, P.G. 37, 3, 507—508). Bogata producție lirică a marelui capadocian, cuprinsă în numeroase bucăți autobiografice și mai ales în lungul poem Despre viata sa — care conține și părți de dramă, e în mare măsură îndurerată, tristă (loan G. Coman, Tristețea poeziei lirice a Sf. Grigorie de Nazianz, Institutul Român de Bizantinologie, Nr. 7 — București, 1938). Despre om, despre prieteni și frații lui de slujire, despre natură și mobilitatea sau nestatornicia generală a lucrurilor, Sf. Grigorie pune mereu aceeași întrebare, dar mereu altfel formulată sau colorată și are aprecieri amare : «Cine am fost, cine sînt și ce am să fiu ? Nu știu nici eu și nici altul mult mai înțelept decît mine» (Despre natura omenească, vv. 17—24, P.G. 37, 3, col. 757). «Multe dureri am văzut lipsite de orice plăceri, dar n-am văzut încă un bine ce n-a fost părtaș suferinței» (op. cit., vv. 55—56, col. 759—760). Sf. Grigorie a avut de suferit din partea lui Maxim Cinicul, a multora din frații săi conslujitori și chiar a Sf. Vasile cel Mare, bunul său prieten, care voia binele lui Grigorie, dar acesta, de o sensibilitate excesivă, se simțea stingherit și înfruntat. Acest pol negativ al liricii gregoriene se explică în bună măsură prin viziunea dialecticii sale divino-umane, în care mobilitatea și schimbabilitatea umană sînt continuu confruntate cu identitatea cu Sine însăși eternă și cu frumusețea absolută ale lui Dumnezeu. Sf. Efrem Șirul a împodobit perioada a doua cu numeroase Memre și Madrașe dintre care unele sînt de o deosebită frumusețe, ca, de pildă, Alegoria despre perlă, tratînd despre taina Sf. Treimi. Unele din cele zece imne ale lui Sinesiu din Cyrene, scrise în dialect doric, sînt remarcabile prin fondul și forma lor. Lirica perioadei a doua se folosește la început de metrul clasic, dar curînd ea își creează un vers propriu, in care nu cantitatea silabelor, ci accentul de intensitate, accentul cuvîntului se ia în considerație. Era accentul imnului la nivelul evoluției 44 limbii. Imnul fiind o cîn-tare bisericească folosită la slujbele liturgice, trebuia să fie simplu și ușor de înțeles. Cînd n-a mai fost cîntat, ci numai citit, imnul putea să devină un instrument pentru prezentarea gîndurilor personale ale autorului. Această evoluție a avut loc și în Răsărit și în Apus. Genul poetic-dramatic e reprezentat de poezia Patimile lui Hristos i- Christos p as eh o n, în 2602 versuri iambice, cuprinzînd argumentul dramatic și trei părți: 1) Patimile și moartea lui Hristos ; 2) Hristos in mormînt 3) învierea lui Hiistos. Drama e construită după maniera lui Euripide, mare poet tragic grec din perioada clasică, din ale cărui piese (mai ales Bacantele, Medeea, Ipolit, Hecuba, Rhes și Troienele) s-a inspirat atît pentru atmosfera generală și joc de teatru, cît și pentru lexic. Eschil i-a fost și el izvor de inspirație. Personajele piesei : Maica Domnului (Theotocos), Teologul (loan Evanghelistul), Hristos, îngerul, corul (sau semi-corul) mironosițelor, Hristos în mormînt, losif, Nicodim, Magdalena, mesagerul, garda mormîntului, marele preot, Pilat vorbesc și se mișcă după relatarea Sfintelor Evanghelii (mai ales după Matei și loan) într-un stil profund dramatic în primele două părți, într-un stil cvasiteandric, în partea a IlI-a, unde se arată învierea și prezența reală a Mîntuitorului înviat. Personajul principal, care ocupă scena mai mult de jumătate din timp, este Maica Domnului, care prin durerea, plînsul și frîngerea inimii ei de mamă, cum și prin amintirile ei de mamă-fecioară și prin reflecțiile ei hristologice zguduie pe cei prezenți. Strigătele ei de durere și zbuciumul ei care înfioară corul n-au nici sensul și nici stilul vaietelor Hecubei, cruzimii viclene a Medeei sau proorociilor dezastruoase ale Casandrei. Născătoarea de Dumnezeu plînge și-și frînge ființa, dar și speră că prin moartea și învierea Fiului ei, lumea va căpăta mila și iertarea, care aduc lumina unei lumi neîncătușate de rău și durere. «O, Fiul meu iubit, nu mă părăsi» (vv. 616). Sfîntul Grigorie dăltuiește cu multă artă neistovita durere maternă a Maicii Domnului, atunci cînd, răspunzînd îndemnului Fiului ei de a nu mai plînge, el pune în gura ei răspunsul că femeia «e slabă și e făcută pentru lacrimi» (v. 748). «Durerea mea e mai mare decît certitudinea. Te rog, în numele acestei patimi răscumpărătoare, care aduce neamului omenesc alungarea durerii (apatheian), ai milă de nefericirea mea și nu mă părăsi» (vv. 771—775). Hristos e prezentat ca în Evanghelii, în 45 amănunt e descris de Maica Domnului, care relevă frumusețea Lui înainte de moarte și celebritatea Lui după înviere. El vorbește și se poartă blînd, de cînd apare în scenă pînă la sfîrșit. Teologul (loan Evanghelistul) expune o întreagă teologie. (Măria) Magdalena este expresia caldă a frumuseții spirituale și a curajului, punînd la cale mergerea la mormînt. Pilat e înfățișat favorabil în oarecare măsură, căci : el dovedește marelui preot că povestea cu furtul trupului lui Hristos din mormînt e o simplă invenție a conducerii clerului iudaic. Corul sau semi-corul reflectează și vorbește pe marginea faptelor, ca în tragedia clasică. Ultimele 71 de versuri cuprind un frumos imn-rugăciune adresate Logosului și Maicii Domnului, cerîndu-le să-i arate îndurare, la judecată, iar Stapîna să-1 apere în fața Fiului ei, al cărui har vine la oameni prin mijlocirea ei (vv. 2532—2602). Tot drame sînt și Liturghiile Sfinților Vasile cel Mare, loan Gură de Aur și Ambrozie, în formele în care ele au apărut în secolele IV și V. Cu rădăcinile în Siria și Capadocia, aceste Liturghii s-au dezvoltat aproape omogen în opere de un înalt dramatism, un dramatism avînd în centru pe lisus Hristos, Fiul lui Dumnezeu, Care se întrupează, învață, suferă răstignire pe cruce, moare și înviază pentru mîntuirea noastră. Drama liturgică e mai vie, mai dinamică și mai simplu scrisă decît Patimile lui Hristos datorate Sf. Grigorie. Liturghia este o formă a cultului de adorație (Pr. prof. Ene Braniște, Liturgica specială — pentru Institutele Teologice, București, 1980, p. 294 ș.u.). Genul poetic didactic s-a desfășurat uneori independent, alteori combinat cu celelalte genuri literare, după nevoile temei sau ale mediului uman unde aceste teme se dezbăteau. Genul sentințelor sau al aprecierilor de valoare, cu rădăcini în literatura clasică, se adresează tuturor vîrstelor și profesiilor, dar îndeosebi tineretului și monahilor. Sf. Grigorie de Nazianz pune în circulație sentințe fie mai multe grupate la un loc, fie într-un singur vers : «Suferința este durere, dar dacă ea vine de la prieteni, este cu mult mai amară... Dacă suferința vine de la ai tăi credincioși, îndur-o ! Dar dacă ea vine de la cei ce slujesc lui Dumnezeu, încotro să te îndrepți ?» (Despre falșii prieteni, vv. l—5, P.G. 37, 3, 789). Din abecedarul iambic cu un singur vers, cităm cîteva sentințe, alese de loan Honterus și aflătoare în sec. XVI în unele din 46 mînăstirile noastre : «Laudă bunătatea lui Dumnezeu, fiind tu însuți bun». «Frînează-ți mînia, ca să nu-ți ieși din minți». «Gîndește-te la toate, dar să nu faci decît ce este îngăduit». «Bate la poarta înțelepților, nu la aceea a bogaților». «Frînează-ți nesocotința și vei fi un mare înțelept». «Păzește-te pe tine însuți, dar nu rîde de căderea altora» (P.G. 37, 908—910). Sentințe au mai scris în această perioadă și Evagrie Ponticul, ucenicul Sf. Grigorie, Nil Sinaitul, Marcu Eremitul și Diadoh al Foticeei, sub formă de centurii (grupe de cîte o sută), uneori întrebuințîndu-se și texte sibiline. Unii ucenici sau urmași mai apropiați sau mai depărtați ai acestor autori de sentințe sau capitole au selectat și grupat, în scopuri duhovnicești, unele din aceste sentințe care au circulat în unele mînăstiri din lumea creștină, ajungînd chiar pînă la unele așezăminte monahale românești din Muntenia și Moldova, unde loan Honterus, în prima jumătate a sec. XVI, a descoperit manuscrise cu texte din aceste capitole, din care el a extras o parte și le-a tipărit la Brașov, în 1540 (H. Pitters, Pairistischc Dichtung in den Veroflentli-chungen des Johannes Hontems — Beobachtungen zur Nilus — Ausga-be aus dem Jahr 1540, în Bewahrung und Erneuerung — Festschrift fur Bischof D. Albert Klein — Beiheft der Kirchlichen Blătter, Nr. 2, Sibiu-Hermannstadt, 1981, p. 58—71 ; Idem, Honterus als Herausgeber der Sinnspruche des Thalassus — Beobachtungen zur Theologie des Siebenburgisch săchsischen Reformators, in Kraîtield des Evangeliums - Ferstschrift fiir Hermann Binder (Hrghb. v. A. Klein u. H. Pitters) — Beiheft der «Kirchlichen Blătter», Nr. 3, Sibiu, Hermannstadt, 1981, p. 101 -107). Din sentințele-capitole ale lui Evagrie Ponticul, apărute sub numele lui Nil, întrucît Evagrie fusese condamnat la Sinodul V ecumenic (553) ca origenist, cităm cîteva mai sugestive : «începutul mîntuirii este cercetarea de sine». «Evlavios nu e acela care regretă multe, ci acela care nu pricinuiește nedreptate nimănui». «Să predici virtutea cu cuvîntul, dar s-o dovedești în fapte». «Pizmașul se păgubește singur ; cine însă pornește împotriva celorlalți, va suferi el însuși răul». «Pe bogat nici să nu-1 lingușești, nici să nu-1 îndîrjești». «înainte de orice, strunește sever trupul». «Harnic e acela care n-are timp de prisos». «Filosofia este un lucru excelent pentru oameni, dar fiind una-născută (mono-genes) ține să fie împreună numai cu 47 acela care o posedă». «Este frumoasă pîi-nea postului, căci ea n-are aluatul plăcerilor». «Să spui lui Dumnezeu multe, dar oamenilor puține». Din sibilă s-au extras unele profeții esha-tologice (H. Pitters, op. cit., Ibidem, p. 65—69 ; Cf. P.G. 79, 1250—1263). Literatura poetică a perioadei a doua e un remarcabil capitol al culturii creștine și universale, care duce mai departe literatura poetică clasică, fără strălucirea estetică a marilor inspirați greco-latini; dar ea respiră un incomparabil parfum de frumuseți spirituale care duc spre piscul desăvârșirii. Imnele patristice sînt nu numai perle de pus pe grumazul sfinților și cununa pentru Hristos și întreaga Sfîntă Treime, ci și calde, smerite, sau zbuciumate rugăciuni. Această îmbinare o practicau uneori și poeții pagini, dar ei nu puteau avea viziunea Frumuseții absolute, care nu e perceptibilă numai prin estetică, ci și mai ales prin elanul credinței și al dragostei. Medeea lui Euripide și Eriniile-Eume-nide ale lui Eschil puteau avea zguduitoare efecte, dar ele erau aducătoare de moarte și de groaza morții, în timp ce Maica Domnului plînge moartea Fiului ei, nu o provoacă, așa cum proceda Medeea cu uciderea copiilor ei. In timp ce corul bacantelor lui Euripide sfîșie și ucid pe Orfeu, corul mironosițelor Sf. Grigorie Teologul merge la mormîntul lui Hristos să-I ungă trupul cu aromate. Magdalena reamintește pînă la un punct pe Antigona, din piesa cu același nume de Sofocle, și mai ales pe Electra, din piesa Aducătoarele de libații a lui Eschil, dar Magdalena se bucură de avantajul de a vedea pe Hristos înviat din morți, în opoziție cu teoria lui Aristotel, după care o tragedie trebuie să se încheie cu o nenorocire, Sf. Grigorie pune ca final tragediei sale cea mai rnare bucurie care poate fi dată omului: învierea din morți a celui îngropat, aici a lui Hristos. Poezia Sf. Grigorie de Nazianz, avînd o deosebită valoare pentru cultura creștină a timpului n-a fost reținută în cultul liturgic, pentru că n-avea tonul și turnura poeziei populare (Pr. prof. Petre Vintilescu, Despre poezia imnografică din cărțile de cult și cîntarea bisericească, București, 1937, p. 63). ȘCOLILE DE TEOLOGIE PATRISTICĂ Destul de multe din producțiile literare ale perioadei a Il-a se în cadrează în trei școli principale teologice și în alte curente apărute încă în cursul perioadei I. 48 Aceste școli, al căror profil general spiritual 1-am prezentat în voi. II al acestei lucrări, sînt produse naturale ale vie ții și nevoilor misionare creștine în regiunile unde au apărut, dar une ori și reacții față de școlile păgîne, care atrăgeau tineretul și elita in telectuală păgînă a timpului. Catehizarea era absolut necesară, dar în medii sociale cultivate ca Alexandria, Antiohia, Ierusalim, Roma și alte centre importante înzestrate cu școli, o catehizare elementară nu era suficientă, ci trebuia completată cu trepte superioare de învățămînt, lucru deja realizat de Origen și continuat de succesorii lui. Cu ex cepția organizării în două cicluri a didascaleului din Alexandria, din epoca lui Origen, organizare pe care o cunoaștem din relatarea Sf. Gri-gorie Taumaturgul, nu știm dacă în perioada postorigenistă s-a men ținut sau nu acest mod de organizare. Știm însă că didascaleul ale xandrin a fost pus, de la Heraclas înainte, sub conducerea directă a episcopului local. Acest lucru se practica, probabil, și în celelalte cen tre cu școli catehetice, îndeosebi la Antiohia și Ierusalim. Școlile patristice create, în general, încă din perioada I, sînt : cea alexandrină, numită acum neo-alexandrină, cea antiohiană, cea tradi ționalistă, cea siriană și cea nestoriană. a. Școala neo-alexandrină reprezenta stadiul cel mai evoluat al ve chii școli catehetice din Alexandria, creată, probabil, înainte de Pantus și condusă, în perioada I, de Panten, Clement și Origen, cum știm din relatarea lui Eusebiu. In perioada a doua, această școală a fost condusă de episcopii : Heraclas (231—233), Sf. Dionisie (cea 233—248), Teognost (248—282), Pierin (cea 282—290), Petre (cea 295—300), iar în sec. IV de Didim cel Orb. Majoritatea acestor conducători ai școlii, ucenici direcți sau indirecți ai lui Origen și savanți de renume în vremea lor, au împletit evlavia și grija Bisericii cu aceea a științei. Ei nu uitau de incomparabilul geniu și de uriașa lucrare a lui Origen, care a creat disciplina teologică în fața disciplinelor Universității profane — Mouseion — din Alexandria, și țineau să aibă roade cel puțin tot atît de utile și prețioase ca profesorii de la didascaleul păgîn. Nu cunoaștem felul direct în care Sfinții Atanasie, Teofil și Chirii au intervenit în evoluția școlii, dar știm că înalta lor știință și puternica lor influență în istoria bisericească a timpului erau roadele spiritului acestei școli. Spiritul școlii alexandrine a produs în Alexandria și 49 Egipt personalități ca Sfinții Atanasie, Teofil și Chirii, apoi pe Didim cel Orb, iar în do meniul ascezei pe Sfinții Antonie, Pahomie, Macarie Egipteanul, Ma-carie cel Tînăr, ori pe Evagrie Ponticul, Șenute de Atrippe și pe atîția alții menționați de Rufin, Palladie și Sf. loan Cassian în Conlațiunile sale. Dar influența alexandrină s-a întins în Palestina, unde a făcut să înflorească un Eusebiu al Cezareei, ucenic al lui Pamfil, iar acesta uce nic al lui Origen, apoi Hesihiu de Ierusalim ; didascaleul a înrîurit și di rect și indirect Capadocia, de unde a făcut să se ridice acele perle ale gîndirii teologice, ale sfințeniei și ale Ortodoxiei, care sînt Sfinții Va-sile cel Mare, Grigorie Teologul (sau de Nazianz), Grigorie de Nyssa și Amfilohie de Iconiu. Reprezentanți ai școlii alexandrine au contribuit substanțial la hotărîrile dogmatice ale primelor trei sinoade ecumenice : Sf. Atanasie la Niceea (325), Sfinții Grigorie Teologul, Grigorie de Nyssa și Amfilohie de Iconiu la Constantinopol (381) și Sf. Chirii la Efes (431). Școala neo-alexandrină a depășit, în cea mai mare măsură, erorile dogmatice și de exegeză biblică ale lui Origen și ale unor urmași ime diați ai acestuia. Ea a dat Bisericii forțe remarcabile și intransigente în lupta antiariană, antimacedoniană, antiapolinaristă și antinestoriană, ca Sfinții Atanasie, Capadocienii și Chirii, la care pot fi adăugați Ghe-rontie și loan de T omis, Sf. loan Cassian și loan Maxențiu, deși «sciții» nu aparțineau propriu-zis școlii alexandrine, ci unei orientări mixte. Deși nu mai merg pe același drum cu Origen, neo-alexandrinii conti nuă să fie vrăjiți de adîncimea gîndirii și de complexitatea unora din demonstrațiile sale, care ajung la formule anticipînd unele din hotărî rile sinoadelor ecumenice, ca homoousios, theotokos etc. Sfînta Treime și întruparea Logosului sînt probleme complexe pe care cugetarea umană singură nu le poate cuprinde și analiza fără ajutorul direct al lui Dum nezeu. Curentul filosofiei platonice dominant atunci la Universitatea Mouseionul păgîn stipula și el concursul divinității pentru întărirea rațiunii umane în procesul de cunoaștere și apreciere a lucrărilor «în sine». S-a spus, poate, pe bună dreptate, că școala neo-alexandrină se caracteriza prin următoarele tendințe : 1) misticismul, adică contem plarea lui Dumnezeu, fie în El-însuși, fie în cuvîntul Său revelat, adică în Sfînta Scriptură, fie în lucrările Sale ; 2) ajutorul iilosoiiei platonice, care oferea neo-alexandrinilor unele suporturi metafizice pentru doc trina lor ; 3) în 50 teologie se sublinia dumnezeirea Logosului, identitatea Sa de ființă cu Tatăl și unitatea lui Dumnezeu ; 4) în hrîstologie se pu nea accentul pe dumnezeirea Omului-Dumnezeu, în care umanitatea urma dumnezeirii (Cayre). Era firesc ca platonismul sau neo-platonis-mul, prin reprezentanți ca Jamblie, Porfiriu, Plotin, Proclu etc., să exer cite, pînă la un punct, o influență în domeniul structurii gîndirii și al lexicului creștin, fiindcă filosofia profană se bucura, în general, de mare prestigiu în mijlocul intelectualității timpului, iar misionarii creștini nu se puteau dispensa total de ea în opera lor de convertire a elitelor ; dar nu filosofia, ci Sfînta Scriptură a fost decisivă în formarea teologiei trinitare și hristologice a Școlii neo-alexandrine. Platonicii combăteau cu putere contactul divinității cu oamenii prin sincatabaza — condescen dența și întrupare în corp omenesc. Profețiile mesianice din Vechiul Testament și intervenția directă a Logosului în lume au chezășuit mîn-tuirea. Ființa umană e de o excepțională valoare, dar ea nu poate fi îndumnezeită - - zic neo-alexandrinii - - fără kenoza Logosului, adică fără întruparea Lui. Formula hristologică a Sf. Chirii după care în Hris-tos este «o singură fire întrupată» nu e monofizită decît în aparență pentru cine stă să analizeze cu atenție gîndirea și concluzia marelui Patriarh alexandrin. «O fire întrupată» înseamnă «o fire», care se «în trupează» în firea umană ,• în chip logic și practic deci sînt două firi. Firea divină n-a anulat în nici un fel firea umană, cum pretindeau ad versarii vechi și noi ai Sf. Chirii. Adevărul credinței era socotit ca ceva obiectiv, învățații didasca-leului puteau face speculații, dar regula de credință era ceea ce forma temeiul și norma indiscutabilă a științei teologice. Adevărul dat de cre dință era conceput ca gnoză prin mijlocirea harului. Nu există cunoaș tere fără credință. Nu există înțelegerea adevărului fără curăția sufle tului. Nu există cunoaștere a lucrurilor divine fără trăirea în această cunoaștere. Prin progresul propriei lor gîndiri dar și prin reacția criticii antiohiene, neo-alexandrinii nu mai folosesc metoda alegorică, de-cît în scrierile de edificare, în pareneze sau omilii, dar nici aici tot deauna ,- în discuțiile dogmatice și polemice, ei utilizează în general metoda istorico-gramaticală, mai puțin pe cea alegorică. b. Școala antiohiană apărută pe la 260 d.Hr., sub conducerea lui Lucian de 51 Antiohia, cu circa 70—80 de ani mai tînără decît școala ale xandrină, a cunoscut trei perioade : 1) de formație (260—360), 2) de apogeu (36C—430) și 3) de decadență (după 430). Apărută în alt mediu și în alte condiții decît cele ale școlii alexandrine și slujită, în general, de oameni cu altă formație, școala antiohiană s-a distanțat de sora ei din Egipt, prin adoptarea unui spirit istoric și critic sever, datorită, pro babil, influenței aristotelice și unui realism propriu grecilor din Asia Mică. Reprezentanți de seamă din epoca de apogeu sînt: Diodor de Tars, Teodor de Mopsuestia, Polihroniu de Apameea și Sf. loan Gură de Aur. Specialitatea principală a școlii era exegeza bazată pe cercetarea rigu roasă a textelor și pe interpretarea lor istorico-gramaticală. Se elabora aici o exegeză rațională, datorită căreia, teologia a creat unele lucruri de valoare indiscutabilă. Exegeza biblică a Sf. loan Gură de Aur e una din perlele genului. Erudiția lui Diodor în domeniul general al științe lor era impresionantă. Dar exegeza raționalistă și spiritul pozitiv la toate nivelurile ocoleau, adesea, misterul divin, sau i se opuneau, pro-vocînd erori de doctrină din cele mai grave, ceea ce ducea la condam narea lor în sinoade și apoi la dispariția operelor lor. începînd cu înte meietorul școlii, Lucian, «acest Arie înainte de Arie», trecînd prin Teo dor de Mopsuestia, al cărui subiectivism și criticism «frizau raționa lismul», și isprăvind cu Nestorie, unul din cei mai notorii eretici, școala antiohiană a înscris destule lipsuri. Dar ea a înscris și mari succese misionare și teologice, prin oameni ca Sfinții Eustațiu de Sevasta și loan Gură de Aur, a căror pietate și ortodoxie au fost și sînt modele pentru toată creștinătatea. Același Cayre notează următoarele tendințe caracteristice ale școlii antiohiene : 1) un moralism, care, dacă prin Sf. loan Gură de Aur a creat adevărate capodopere, prețuite chiar de ne credincioși, ele au orientat spre pelagianism, printr-un scriitor ca Teo dor de Mopsuestia; 2) folosirea filosofiei aristotelice, care favorizează o metodă analitică, precisă și pozitivă, dar și un raționalism limitativ, puțind frîna sensul Sf. Tradiții; 3) în teologie școala susține distincția între Persoanele trinitare, care sînt numite ipostase ,• 4) în hristologie, ea pune accentul pe umanitatea Mîntuitorului, insistînd uneori asupra acesteia așa de mult, încît neglijează legătura dintre umanitate și di vinitate în unitatea Logosului întrupat și se ajunge, uneori, chiar îna inte de Nestorie, la tăgăduirea Omului- 52 Dumnezeu. Aceste tendințe arată că școala antiohiană completa uneori pe sora sa, școala alexandrină, în domeniul trinitar și hristologie, luptînd mai ales contra curentului monofizit, dar și a celui triteist care ar fi putut rezulta dintr-o distincție exagerată a ipostaselor. Grație, poate, originii semite a sirienilor, școala antiohiană susține cu tărie unicitatea lui Dumnezeu, rațiune pentru care ei nu acordă calificativul de Fiu «Lo gosului preexistent», ci numai lui Hristos, care a trăit în istorie. De aici accentul pus pe umanitatea lui Hristos, idee care avantaja comba terea dochetismului și a neacceptării realității istorice a lui lisus Hris tos, dar care, simultan, primejduia teandria Fiului lui Dumnezeu întru pat. Sfîntul Duh era considerat ca fiind al Fiului și al Tatălui, dar al Fiului întrupat, care este om, dar și Dumnezeu. Efect al interpretării gra maticale, care pune accentul mai ales pe umanitatea Mîntuitorului. In problema ipostaselor în care noțiunea ipostasă este tradusă cînd cu substanță, cînd cu persoană, cînd cu tiință sau realitate substanțială (Tațian, Origen, Sinodul I ecumenic în anexe), ceea ce a derutat uneori pe teologii occidentali, în frunte cu Ieronim, școala alexandrină a aju tat școala antiohiană, cum reiese din Simbolul de unire dintre Sf. Chirii și loan de Antiohia, din ziua de Crăciun a anului 433, simbol în care școala antiohiană recunoștea în Mîntuitorul două firi și o persoană și accepta condamnarea lui Nestorie de la Sinodul III ecumenic de la Efes (431). Se știe că Sf. Părinți Capadocieni, în frunte cu Sf. Vasile cel Mare, au fost aceia care au «lămurit» și «standardizat» noțiunea de «ipostasă». Se știe că de la sinodul II ecumenic din Constantinopol (381) formula «Trei ipostase într-o singură ființă» a intrat în circulație ca expresie a credinței trinitare ortodoxe. Cît privește influența filosofiei aristotelice asupra școlii antiohiene, e de ajuns să amintim că sincre tismul rațional al lui Eunomiu, combătut de Sfinții Părinți Capadocieni, îndeosebi de Vasile cel Mare și Grigorie de Nyssa, se exprimă printr-o logică de deosebit efect, mai ales în cunoscuta Apologie a ereziarhului, cităm ca exemplu, raportul dintre acțiune și ființă : «Pentru că noi ju decăm acțiunea din lucruri, adică din fapte concrete, nu considerăm artă nevoia de a o uni cu ființa. Ființa este fără început, simplă și fără sfîrșit, pe cînd acțiunea are sfîrșit. Chiar dacă acțiunea ar fi un lucru fără început, el nu e fără sfîrșit, 53 pentru că nu e posibil ca atunci cînd încetează lucrurile, să nu înceteze și acțiunea...» (Apologia 23, P.G. 30, 857 D). Moralismul abundent al școlii antiohiene era necesar în pe rioada a H-a pentru toată lumea creștină, dar mai ales pentru regiunile acoperite de această școală. Era un moralism biblic aplicat scăderilor personale și sociale ale timpului. Sub acest raport, școala antiohiană a completat școala neo-alexandrină. c. Școala tradiționalistă sau, în general, a Palestinei, grupează scri itorii adversari ai lui Origen și ai ereziilor, îndeosebi ai arianismului, dar și istorici de seamă și mari cateheți. Tradiționalismul nu însemna excluderea antiohianismului sau a neo-alexandrianismului, ci ocolirea exceselor unuia și ale celorlalți, excese care sînt combătute uneori cu violență, mai ales origenismul. Deși semiarian și aparținînd, în general, școlii neo-alexandrine pe care Origen o crease și la Cezareea Palesti nei, unde Eusebiu a reorganizat biblioteca și a lucrat, «Herodotul creș tin» poate fi așezat și printre tradiționaliști, mai ales prin primele șapte cărți ale Istoriei sale bisericești, scrisă în Palestina, propria sa patrie, care era și aceea a Mîntuitorului și a Sfinților Apostoli. Grație Istoriei sale bisericești știm cum s-a format, cum s-a îmbogățit și ce autoritate excepțională a căpătat Sfînta Tradiție alături de Sfînta Scriptură, Sfînta Tradiție care era esența însăși a istoriei Bisericii. Pe linia Sfintei Tradi ții pe care o descrie, Eusebiu combate sever numeroasele erezii pe care le înregistrează, lucru pe care-1 fac și continuatorii operei sale, ca epis copul Ghelasie al Ierusalimului sau istorici din afara Palestinei, ca So-crate, Sozomen, Teodoret al Cyrului etc. Sfîntul Epifanie, născut la Ele-utheropolis în ludeea, mare savant și poliglot, combate cu înverșunare în opera sa Panarion sau Cutia cu doctorii, 80 de erezii în care include și școli de filosofie păgîne și poate iudaice, dar se manifestă ca un tra diționalist adesea îngust, neacceptînd filosofia și excluzînd orice raport între creștinism și lumea antică. Combate cultul icoanelor și, manevrat de viclenia lui Teofil al Alexandriei, urmărește pe Sf. loan Gură de Aur pînă în pînzele albe, acuzîndu-1 de origenism. Dar doctrina Sfîntului Epifanie este perfect ortodoxă, prezentată limpede și complet, mai ales în lucrările sale Ancoratul și Panarion contra ereziilor. Printr-o taină negrăită Logosul Sa întrupat de buna Sa voie și, din prea marea Sa iu bire de oameni, a luat asupra Sa toate cele ale făpturii Sale, ca să osîn-dească păcatul în trup, să înlăture blestemul pe 54 cruce și în iad să rupă boldul morții (Panarion 69, 5a, P.G. 42, 234). în Sfînta Treime, Per soanele sînt egale, Sfîntul Duh este enipostatic și constituie unirea Tre imii ; El este pecetea mărturisirii (op. cit., 64, 2, P.G. 41, 1053). îmbră-țișînd hotărîrea Sinodului I Ecumenic de la Niceea (325), Sf. Epifanie declară : «Antiohienii mărturisesc că Tatăl, Fiul și Sfîntul Duh sînt deoființă, Trei ipostase, o singură Ființă, o singură dumnezeire, după cum există o credința adevărată, care vine de la strămoși și care este profetică, evanghelică și apostolică. Această credință au mărturisit-o Părinții și episcopii noștri adunați în sinodul de la Niceea, sub împă ratul Constantin cel Mare și prea fericit» (op. cit., 73, 34, P.G. 41, 468). Cuvintele Sfintei Scripturi n-au nevoie de alegorie spre a se impune, ci de cercetare și de simțire spre a se înțelege puterea fiecărui argu ment. Trebuie să ne folosim și de Tradiție, căci nu toate pot fi înțelese din Sfînta Scriptură. Sfinții Apostoli ne-au transmis unele în Scriptură, altele în Tradiție (op. cit., 61, 6, P.G. 41, 1047). Unul din reprezentanții cei mai autentici ai școlii tradiționaliste a fost Sf. Chirii, episcopul Ierusalimului, care, în cele 24 de Cateheze ale sale, rostite în 350, în marea Biserică a învierii, construită de împăratul Constantin cel Mare, învață o doctrină ortodoxă, mai puțin folosirea cuvîntului homoousios, de teama arienilor. El explică pe larg simbolul de credință, cu dezvoltări ortodoxe asupra păcatului și a botezului, a mirungerii și a Sf. Euharistii, pentru care nu folosește epicleza textual, dar o redă în rezumat cînd zice : «După ce ne-am sfințit pe noi înșine prin aceste cîntări duhovnicești, rugăm pe iubitorul de oameni Dum nezeu să trimită pe Sfîntul Duh asupra celor ce sînt puse înainte, ca să facă pîinea trupul lui Hristos, iar vinul sîngele lui Hristos. Căci, în chip sigur, tot ceea ce atinge Sfîntul Duh se sfințește și se preface» (Cateheza 23 mistagogică 5, 7, P.G. 33, 1113). Se dau amănunte asupra rugăciunilor despre care vorbește și Egeria, în Notele sale de călătorie asupra slujbelor pascale la Ierusalim în anul 383 (Cf. Pr. dr. Marin M. Braniște, însemnările de călătorie ale Peregrinei Egeria, sec. IV. Tra ducerea românească a textului, cap. XXXVII ș.u., în Mitropolia Olte niei, XXXIV, Nr. 4—6, 1982, p. 367 ș.u. și passim.). Sfîntul Chirii stăruie asupra învierii morților, invitînd pe catehu-menii săi să privească la însuși Sf. Mormînt al Domnului, aflător în biserica unde el vorbea, 55 privilegiu pe care nu-1 puteau avea catehu-menii din celelalte biserici ale lumii creștine. El semnalează impor tanta Bisericii catolice-universale, în comparație cu «peșterile» ereti cilor (Cateheza 18, 23, 26, P.G. 33, 1044, 1018). Teologia sa simplă, clară, dar adîncă și expusă cu un rar talent pedagogic în catehezele sale, face din Sf. Chirii un mare om al Bisericii și pune pe fruntea școlii tradiționaliste o frumoasă cunună. d. Școala siriană de la Edessa, se pare patria traducerilor veche siriană și Peșito ale Noului Testament, locul unde se păstrează moaștele Sf. Apostol Toma de la 349 încoace, poate și acela unde a apărut Diatessaronul. Se pare că Bardesane a înființat aici o școală, cultivînd științele naturii și sfințenia. Sfîntul Efrem a creat la Edessa o școală creștină pe care a reprezentat-o în mod strălucit prin viața, operele și învățătura sa. Mare ascet, predicator și poet prin Mem-rele și Madrașele și alte opere ale sale, supranumit «chitara Sfîntului Duh», smerit și ortodox în toată învățătura și evlavia sa, Sf. Efrem Șirul a combătut pe Bardesane, Marcion, Manes și pe «sceptici», adică pe arieni și anomei, scriind exclusiv în siriacă. Doctrina sa se inspiră din aceea a Sf. Părinți Capadocieni, pe care tradiția spune că i-a și vizitat. El împărtășește cu aceștia credința că Ființa divină s-a făcut asemenea nouă, pentru ca noi să ajungem asemenea ei. Hristos ne-a comunicat nouă slava Sa și și-a însușit slăbiciunea noastră. Sf. Efrem stăruie mult asupra sfințeniei Fecioarei Măria și ridică o para lelă între Ea și Eva. Susține prezența reală în jertfa euharistică. Fru musețea poeziei sale străbate chiar prin oglinda mai mult sau mai puțin fidelă a traducerilor. Sfîntul Efrem preamărește preoția aproape în ace iași termeni ca Sf. loan Gură de Aur. Umanismul său e de o rară frumusețe. Locuitorii raiului sînt sfinții. Raiul e alcătuit din muncă, liber-:ate, dreptate și viață. Sfîntul Efrem compară frumusețea lui Hristos si a creștinului mîntuit cu frumusețea perlei. Școala siriacă ortodoxă s-a impus încă din sec. IV prin operele și prestigiul Sf. Efrem, care a fost tradus în greacă, latină, armeană, coptă, arabă, etiopiana și sla vonă. Școala era, pînă la un punct, o sinteză a celorlalte școli pa tristice. Situația geografică a Edessei — la marginea imperiului — a făcut ca după moartea Sf. Efrem (373) și a succesorilor săi (Cyrillonas, Bălai, Rabulas) acest oraș să devină reședință a școlii nestoriene pînă in 56 489, apoi centru monofizit etc. În aria creștinismului răsăritean vor mai fi fost și alte școli cate-hetice în centre mai mari, care instruiau pe candidații la botez, îm păratul Teodosie al II-lea a creat Universitatea din Constantinopol în 425, iar școli cu nivel teologic mai ridicat vor fi existe t și în unele mari mînăstiri din Egipt, Palestina și Grecia. f. În Apus n-a existat genul de școli răsăritene menționate, deși în perioada I, oameni ca Sf. Iustin Martirul, Tațian, Tertulian, Metodiu de Olimp aveau școlile în care învățau pe cei ce doreau să devină creș tini. In perioada a II-a, Fericitul Ieronim deschisese o școală de exe geză biblică la Roma, pentru un număr de doamne romane, școală pe care a transferat-o, apoi, la Betleem. Se pare că episcopii din marile centre ca Roma, Milano, Ravena, Lyon etc. aveau asemenea școli. Mînăstirile mari de la Monte Cassino, Vivarium (în sudul Italiei) și Lermum dispuneau de biblioteci cu manuscrise prețioase ; știm că în timpul lui Cassiodor (485—580), la Academia din Vivarium, daco-ro-manul Dionisie Exiguul preda dialectica. Reprezentantul cel mai strălucit al științei teologice patristice în Apus a fost Fericitul Augustin, ale cărui operă și știință uriașă 1-au im pus pentru totdeauna. El însuși, fost student și profesor la Cartagina, Roma și Milano, continuu înconjurat de prieteni și colegi de studiu, cum reiese din Confesiunile (Mărturisirile) sale, marele episcop va fi orga nizat, foarte probabil la Hippo Regius, o școală catehetică și, poate, ceva mai mult, deși izvoarele nu ne spun nimic în această privință. Marile sale controverse cu maniheii, donatiștii și pelagienii sînt duse cu spiritul critic al unei dramatice experiențe personale, dar și al unei at mosfere de școală. Critica pe care o face operelor sale în Retractationes și imensa lui capacitate de muncă, inclusiv corespondența sa cu atîția oameni de știință ai timpului în toate problemele umane și divine, in dică pe Augustin drept un mare creator de școli în sensul unui puter nic curent de gîndire și spiritualitate, care va domina evul mediu oc cidental, uneori cu ecouri și în Răsăritul creștin. SIMBOLUL APOSTOLIC 57 Simbolul apostolic este cea mai veche mărturisire de credință creștină. Rufin ne spune că după pogorârea Sf. Duh, înainte de a se despărți. Apostolii au compus un Simbol de credință nescris, care să fie o schemă a învățăturii creștine, necesară în opera lor misionară. Denumirea de simbol vine de la grecescul symbolon care înseamnă indiciu, semn, iar în cazul nostru semnul adevăratei credințe. Symbolon mai poate însemna și o lucrare comună a mai multora. Simbolul de credință era un rezumat al învățăturii creștine pe care credincioșii îl rosteau pe dinafară cu ocazia Botezului și în cadrul serviciului liturgic, în secolul IV, Simbolul de credință a fost împărțit în 12 articole, în sec. VI se va spune că fiecare din aceste articole are drept autor pe câte unul din cei 12 Apostoli, învățații romano-catolici susțin că, chiar dacă forma actuală a Simbolului nu e apostolică, fondul este. totuși, apostolic. Fără îndoială, este destul de greu să reconstituim forma originală, autentică a Simbolului de credință apostolic. Această formă s-a pierdut. Ne-au rămas forme mai tardive. Aceste forme ale vechiului Simbol roman s-au păstrat în grecește și în latinește. Versiunea latină, cea mai veche după aceea a așa-zisei Epistole a Apostolilor, e cea păstrată de Rufin în Comentariul său. Deși acest Simbol apare sub formele prezentate în sec. IV - versiunea greacă - și în sec. V - forma latină - e totuși sigur că el e mult mai vechi. Originea apostolică a Simbolului de credință al Bisericii romane pare destul de verosimilă. Severitatea, simplicitatea, scurtimea și stilul său lapidar atestă o înaltă vechime pentru Simbolul de credință, învățatul norvegian Ca«pari dedea că acest Simbol a luat naștere nu la Roma, ci în Asia Mică, în cercul Sf. loan, de unde a venit la Roma la începutul epocii postapostolice. Kattenbuschi susține că Simbolul a apărut la Roma, în jurul anilor 100-120. Simbolul de credință oriental are o istorie mai puțin limpede. Simbolurile de credință orientale preniceene se caracterizează prin adaosuri antieretice, iar față de vechiul Simbol roman prin trăsături mai mult sau mai puțin dogmatice și subiective. Simbolul de credință apostolic este o piesă de importanță pentru practica și credința Bisericii primare. Ea constituie o legătură între stilul dogmatic al Apostolilor și acela al generației creștine imediat următoare. Simbolul apostolic nu e atât o piesă literară, cât un instrument practic necesar celor care se botezau și agenților misionari. 58 De aici scurtimea, simplitatea și forma sa schematică. Fără a fi inspirat, așa cum s-a pretins, Simbolul apostolic reprezintă un document oficial al Bisericii de o importanță covârșitoare. El e primul catehism al creștinismului și prin aceasta primul manual de doctrină. Acest Simbol a fost obiectul a numeroase comentarii. Primii autori patristici care-1 comentează în Apus sunt: Rufm, Ambrozie, Niceta de Remesiana, Fer. Augustin și Petru Hrisologul; în Orient: Sf. Chirii al Ierusalimului. Cuprinsul Simbolului apostolic nu e nici mare, nici complicat. El e alcătuit, în cea mai mare parte, din afirmații privitoare la Sf. Treime și la Hristos. Vin apoi ideile despre Biserică, iertarea păcatelor, învierea trupului și viața veșnică. Cele trei Persoane ale Sf. Treimi: Tatăl, Fiul și Sf. Duh, sunt toate prezente. ÎNVĂȚĂTURA CELOR DOISPREZECE APOSTOLI (DIDAHIA) Simbolul de credință apostolic nu e o piesă literară propriu-zisă, ci un document, un act. Cea mai veche operă literară creștină postbiblică este învățătura celor doisprezece Apostoli sau Didahia, descoperită în 1875 de mitropolitul Pilotei Bryennios, într-un manuscris de la Con-stantinopol, care cuprindea și textul complet al celor două Scrisori ale lui Clement și alte lucrări. Pilotei Bryennios a publicat textul în 1883 la Con-stantinopol. Manuscrisul datează din anul 1056. Textul are o întindere aproape egală cu acela al Scrisorii către Galateni a Sf. Apostol Pavel, adică circa 10.700 litere. Ansamblul textului de 16 capitole este acceptat cu excepția pasajului l3-lli, deoarece, pretinde critica, acest pasaj lipsește din traducerea latină și din unele prelucrări mai recente ale Didahiei. Nu se cunoaște autorul Didahiei. E probabil că autorul necunoscut a folosit mai multe lucrări anterioare, îndeosebi una intitulată Două căi, care a inspirat și alți autori. întregul Didahiei, adică forma și fondul, poartă semnul unei mari antichități. Temeiurile externe confirmă și ele vechimea Didahiei. Didahia e cunoscută, numită și citată încă din sec. II. E cunoscută de mulți autori ai sec. II, care o folosesc fără să spună. Didahia a exercitat o influență importantă asupra unora din operele ulterioare, cum sunt: Didascalia apostolică, Rânduielile apostolice și Constituțiile apostolice. 59 Ea a fost tradusă și în limba latină, probabil în cursul veacului II, în Africa. Două manuscrise din veacurile IX-X-XI atestă versiunea latină. Textul Didahiei e alcătuit din 16 capitole care pot fi grupate în trei părți și un epilog: I. O cateheză morală (cap. I-VI); II. Un compendiu liturgic (VII-X); III. Instrucțiuni bisericești (XI-XV) IV. Atragerea atenției asupra parusiei (XVI). Cateheza morală, cuprinsă în primele șase capitole, numită și Cartea celor două căi, este poate primul manual de morală creștină. O morală precisă, necomplicată, directă, ca aceea a Sfintelor Evanghelii. Autorul are totuși un plan conform căruia își împarte preceptele în două părți, după cele două căi: calea vieții și calea morții. Cum e firesc, autorul insistă mai mult asupra Căii vieții. Calea vieții e calea celor mai înalte virtuți legate de îndatoriri continue care promovează desăvârșirea. Această cale impune următoarele categorii de îndatoriri: 1. îndatorirea capitală de a-L iubi pe Dum nezeu, pentru că e Creatorul nostru, și de a-i iubi pe semenii noștri, pentru că sunt frații noștri. 2. îndatoririle personale de a se feri de toate viciile și păcatele cunoscute de cele două lumi: a Vechiului Testament și a păgânismului. Se pune accentul pe evitarea păcatului cărnii, pe ferirea de cruzime, de viclenie, de superstiție. 3. îndatoririle sociale sunt manifestarea și lucrarea în comunitate a virtuților principale și personale de care a fost vorba. Mișcătoare și su gestive sunt recomandările față de săraci: „Nu întinde mâna ca să primești, dar n-o strânge când e să dai. Dacă ai (și dai) cu mâinile tale, îți vei răs cumpăra păcatele tale. Nu vei ezita să dai, iar dând nu vei murmura. Căci știi cine este bunul dătător al răsplății. Nu-ți întoarce fața de la cel lipsit, ci pune toate în comun cu fratele tău și nu vei mai zice că ai ceva propriu. Căci dacă sunteți împre ună în nemurire, cu atât mai mult în cele muritoare". O altă îndatorire socială este educația copiilor: „Nu-ți vei lua mâna de pe fiul și de pe fiica ta, ci-i vei învăța din copilărie teama de Dumnezeu". Calea morții este rea și plină de blestem. Această cale e acoperită de ucideri, adultere, pofte, desfrânări, furturi, închinare la idoli, magii, vrăjitorii, răpiri, mărturii false, ipocrizii, taler cu două fețe, viclenie, orgoliu, răutate, aroganță, lăcomie, vorbire rușinoasă, invidie, îndrăzneală, fast, ostentație, lipsă de teamă. 60 Prescripțiile rituale și liturgice privesc penitența, Botezul, postul și Euharistia. Urmează partea disciplinară cu trei subdiviziuni: 1. obligațiile comunității față de oamenii duhovnicești (cap. XI); 2. dragostea față de toți cei în nevoi (cap. XII-XIII); 3. conducerea internă a comunității (cap. XIV-XV). Caracterizare. Didahia e una din operele cele mai prețioase ale vechii literaturi creștine. Prețioasă pentru informațiile asupra comunității creștine primare, asupra organizării acesteia, asupra cultului, îndeosebi asupra Sfintelor Taine. Ea ne-a transmis anumite formule ale rugăciunii euharistice și psihologia extrem de interesantă a comunităților creștine primare. Autorul scrie cu ordine și claritate. SCRISOAREA LUI PSEUDO-BARNABA Așa-numita Scrisoare a lui Barnaba, păstrată într-un original grec și o traducere latină, este o omilie, așa cum reiese din cuprins și din formulele de adresare păstrate de-a lungul textului: „fiilor și fiicelor" , „fraților", „copii", „copii ai dragostei", „copii ai dragostei și ai păcii". Textul scrisorii nu indică nici numele autorului, nici pe acela al localității unde este scrisă, nici pe acela al adresanților. Dar aceștia din urmă sunt o comunitate, în mijlocul căreia autorul a predicat și care e amenințată cu propaganda iudaică sau iudaizantâ în favoarea respectării legii Vechiului Testament. Scrisoarea se împarte în două părți: 1) una dogmatică sau didactică (cap. 117) și 2) alta parenetică sau morală (cap. 18-21). Partea I ține să demonstreze valoarea și semnificația Vechiului Testament pentru înțelegerea religiei creștine, întreaga demonstrație e o critică severă, uneori excesivă, la adresa Legii vechi. Autorul scrisorii suprimă aproape complet sensul literal și istoric al Legii vechi, pentru a reține exclusiv sensul spiritual sau alegoric. Partea a doua (c. 18-21), parte morală, tratează despre cele două căi, calea luminii și calea întunericului, sub puternica influență a căii vieții și a căii morții din învățătura celor 12 Apostoli. Aceste patru capitole nu se află în versiunea latină a Scrisorii. Nu se cunoaște autorul Scrisorii lui Pseudo-Barnaba. Cu toate indicațiile lui 61 Clement Alexandrinul, Origen, Eusebiu și Ieronim și ale tradiției nescrise, e lucru stabilit astăzi că autorul acestei scrisori nu e Sf. Barnaba, cunoscutul tovarăș de călătorie și colaborator al Sf. Apostol Pavel. Alegorismul scrisorii ne obligă să căutăm pe autor la Alexandria sau în jurul acestui oraș, patria prin excelență a alegorismului prin Filon, marele lui făurar pentru interpretarea Sf. Scripturi. Data compunerii scrisorii poate fi așezată între 90 și 140. Doctrina. Scrisoarea lui Pseudo-Barnaba e o operă cu teză. Ea combate iudaismul cu o înverșunare puțin comună, punând în linie toate armele de care dispune inclusiv alegorismul. Critică justificată de conflictul dintre iudei sau mdaizanți și creștinii ortodocși, dar critică nedreaptă prin procedeele folosite și pornirea dușmănoasă. Mult mai calm și mai solid e Dialogul cu iudeul Trifon al Sf. Justin, cu care scrisoarea are de altfel atâtea puncte comune. Un punct important de doctrină este întruparea Mântuitorului. Mântuitorul S-a întrupat pentru a face accesibil oamenilor rostul Lui sotenologic. Dacă El n-ar fi venit în trup, ci în strălucirea firii Lui, oamenii n-ar fi rămas teferi privindu-L. Mântuitorul S-a întrupat spre a muri pentru oameni. Autorul proclamă înlocuirea Sâmbetei cu ziua a opta. ziua Duminicii. Caracterizare. Scrisoarea lui Pseudo-Barnaba e un document prețios prin ideile și atitudinea sa în problema raportului dintre Vechiul și Noul Testament, în domeniul soteriologiei, în cel al eshatologiei și liturgic. Ideea centrală care străbate întreaga scrisoare e că religia creștină e un început nou de viață, este o lume nouă. PASTORUL LUI HERMA Antichitatea creștină cunoaște opera Păstorul lui Hernia, foarte discutată încă de atunci și foarte diferit apreciată. Asemenea Scrisorii lui Pseudo-Barnaba, Păstorul lui Herma se află în unele manuscrise ale cărților Noului Testament la sfârșitul Codicelui Sinaitic. Canonul Muratori și elementele interne stabilesc cu verosimilitate data scrierii spre anul 150. Viața. Cine este autorul? Autorul se numește pe sine Herma, în repetate 62 rânduri de-a lungul lucrării. La început a fost sclav, încă de tânăr e vândut de stăpânul său unei doamne creștine, Rhode, care-1 liberează curând. Se căsătorește, întemeiază o gospodărie temeinică, are copii, se ocupă cu comerțul și agricultura și se îmbogățește. Bogăția lui. câștigată nu totdeauna pe căi cinstite, influențează în rău familia. El e mincinos. Soția nu e ireproșabilă, iar copiii, vicioși. in timpul unei persecuții și-au lepădat credința și și-au denunțat părinții. Herma și-a pierdut averea, dar i-a rămas o mică proprietate pe drumul de la Roma la Cumae. suficientă pentru nevoile sale. Aceste suferințe i-au purificat sufletul și au făcut din e) un creștin fervent. Evenimentele care fac obiectul lucrării ce studiem încep să se petreacă pe terenul proprietății dintre Roma și Cumae. Aceste evenimente, de esență apocaliptică, pot fi subsumate sub titlul de instrucțiuni asupra nevoii și eficacității penitenței (F. Cayre). Aceste instrucțiuni sunt date de diferite personaje trimise de Dumnezeu: o Doamnă, reprezentând Biserica și care apare de patru ori pentru a pregăti pe Herma în vederea misiunii sale; Păstorul, îngerul penitenței, care ocupă scena până la sfârșit și care însărcinează pe Herma să predice Bisericii Pocăința și să anunțe iertarea celor ce.vor accepta îndrumările sale. Herma dă urmare misiunii ce i se încredințează, își recunoaște greșelile și are bucuria să constate reconvertirea propriilor săi copii: „Dar iată, zic, Doamne, s-au pocăit din toată inima lor" (Asem. 7, 4). Bardenhewer susține că așa zisele elemente istorice din Păstorul lui Herma sunt o ficțiune de aceeași valoare ca întreaga țesătură a viziunilor. Laicul, negustorul și țăranul numit Herma nu e, în realitate, decât un membru de vază al clerului roman. Herma și casa lui sunt expresia decăderii creștinismului de odinioară, așa cum regizarea penitenței este expresia aceluiași spirit creștin primar. Canonul Muratori susține, poate cu dreptate, că Herma era fratele lui Pius l, episcopul Romei. Dacă faptul e real, avem motiv să ne bucurăm că strigătul de alarmă împotriva decăderii morale din sânul Bisericii romane a pornit chiar din mijlocul ei. Opera. Păstorul lui Herma cuprinde trei părți: 1) Vedeniile; 2) Poruncile și 3) Asemănările. Vedeniile, în număr de cinci, sunt o introducere la celelalte două părți, iar 63 personajul principal, afară de acela al lui Herma, este o femeie bătrână, căreia autorul i se adresează tot timpul cu formula de „Doamnă" și care reprezintă Biserica. Poruncile alcătuiesc un mic cod moral în 12 articole, pe care păcătoșii trebuie să le practice pentru ca penitența lor să fie reală, lată aceste porunci: 1) Crede în Dumnezeu și teme-te de El; 2) Fii simplu și nevinovat asemenea copiilor, fii serios și milostiv; 3) Iubește adevărul; 4) Fii cast și oprește-ți cugetul de la femeie străină, gândește-te numai la a ta; 5) Fii răbdător și cuminte și vei do mina faptele rele; 6) încrede-te în îngerul bun, care se opune îngerului rău; 7) Teme-te de Dumnezeu și pâzește-I poruncile; nu te teme de diavol și de faptele lui; 8) Abține-te de la orice .rău și fă tot binele; 9) Ai încredere în Dumnezeu; 10) înde părtează tristețea, care e sora îndoielii și a mâniei; 11) Nu te încrede în profeții falși, ci în cei ade vărați; 12) îndepărtează pofta cea rea de la tine. Partea a IlI-a cuprinde asemănările, care reiau multe din elementele părții 1. Aceste asemănări dau expresie plastică unor adevăruri pe care nici metoda apocaliptică, nici cea pur didactică nu le fac atât de accesibile. Tablourile simbolice care le însoțesc uneori, le dau un farmec deosebit. Ele, asemănările, sunt în număr de zece. Autorul Păstorului lui Herma dă alarma împotriva decăderii morale din Biserică și recomandă în toate felurile Pocăința, ca mijloc de purificare și de reînnoire a vieții creștine. Forma scrierii aparține genului apocaliptic. Autorul scrie pe baza revelațiilor divine ce i se fac în urma însărcinării ce primește. El se prezintă ca profet inspirat de Duhul iui uumnezcu. oumi Păstorului e popular și intuitiv, antrenant, colorat, viu și naiv. Limba e aceea a omului comun, uniformă, necăutată și totuși săracă în vocabular. Doctrina. Ideea centrală din Păstorul lui Herma este conștiința existenței și lucrării păcatului și vindecarea sufletului păcătos prin Pocăință. Păcatele de care face caz Herma sunt numeroase, dar el insistă îndeosebi asupra adulterului și a lepădării de credință, îngerul pocăinței, care instruiește pe Herma, vorbește de două Teluri de 64 Pocăință: l) una înainte de Botez și al cărei obiectiv e atins prin Botezul însuși; 2) a doua, permisă după Botez. Păstorul lui Herma nu pomenește niciodată numele lui Hristos. Fiul lui Dumnezeu este identificat cu Sf. Duh. Biserica a fost zidită înaintea tuturor și lumea a fost creată pentru ea (Vedenia 2, 4, 1). E o idee extrem de originală și interesantă, care va face carieră în gândirea patristică, înfățișarea ei sub chip de femeie se încadrează în metoda apocaliptică a lucrării care personifică ideile principale, virtuțile, viciile și alți factori prezenți în această dramă în care cerul se zbuciumă pentru salvarea oamenilor. Felul în care se construiește tumul, adică Biserica, arată că aceasta e adunarea creștinilor adevărați. Păstorul crede că parusia e aproape. Autorul face loc problemei sociale a bogăției și sărăciei pe care nu o rezolvă totdeauna la fel. în celebra vedenie a turnului, bogăția, mai exact bogații sunt aspru criticați și socotiți inutili pentru viață și inutili în fața lui Dumnezeu (Vedenia 3, 6r 67). în asemănarea a 11-a, bogații sunt prezentați aproape ca o necesitate pentru săraci, în orice, ca în raportul dintre viță și ulm. în general însă, autorul osândește bogăția câștigată în chip necinstit și invită - continuu pe toți - să facă milostenie, să nu uite o clipă pe văduvă și pe orfan. Caracterizare. Păstorul lui Herma e un document istoric de mare importanță, pentru cunoașterea stării morale, religioase și sociale a comunității creștine romane de la jumătatea sec. II. Forma literară apocaliptică relevă un frumos simț de pedagogie religioasă la autor. Conținutul eminamente moral al lucrării face din ea primul tratat de morală din literatura patristică. Dacă autorul e un moralist sever, encratit, el e mai puțin un teolog. El e poate cel mai neteolog dintre toți Părinții apostolici. SCRISOAREA CĂTRE DIOGNET S-a discutat și se discută încă asupra autorului Scrisorii către Diognet. Cum el nu-și dă numele nicăieri, iar istoricii literari ai antichității creștine și ai evului mediu nu pomenesc nimic de el, dar pe de altă parte critica a stabilit că Scrisoarea către 65 Diognet nu aparține Sf. Justin printre operele căruia ni s-a transmis manuscrisul acestei scrisori, cercetătorii se mulțumesc cu rezultatul că e vorba de un autor de la sfârșitul sec. II sau începutul sec. III. Nu e exclus ca el să fie un elev al Sf. Justin Martirul și Filozoful. S-a zis chiar că autorul e Aristide sau Ipolit. Adresantul Diognet nu e nici el identificat mod sigur. A circulat multă vreme ipoteza t acesta era unul din profesorii lui Marcu Ce e sigur, este că Diognet e un păgân care se simte vag atras de creștinism. El cunoaște unele lucruri din creștinism, pentru că a pus autorului scrisorii trei întrebări: 1. Care e Dumnezeul creștinilor și care e secretul acestei religii, în care nu se ține seama de lume și în care se disprețuiește moartea? 2. Care e sensul iubirii creștine? 3. De ce această religie a apărut acum și nu mai devreme? Autorul răspunde la primele două întrebări în parte, așa cum răspunseseră apologeții anteriori sau contemporani cu ei: Sf. Justin, Aris-tide, Atenagora, Teofil. Răspunsul la a treia întrebare e mai complex și unele din elementele lui sunt personale. Credința și religia creștină nu sunt o invenție pământească, o cugetare muritoare sau mistere omenești. Creștinismul nu e o invenție a gândirii sau a preocupării oamenilor curioși, iar creștinii nu se așază sub tutela dogmei omenești. Dumnezeul creștin se caracterizează prin putere, stăpânire, bunătate și blândețe. Esența Lui este bunătatea, iubirea, lumina, puterea, iertarea și viața. Dumnezeul acesta a ajutat pe oameni, luând asupră-Și păcatele noastre prin Logos sau Cuvântul lui Dumnezeu. Logosul este Fiul lui Dumnezeu. Pe acest Cuvânt, Dumnezeu L-a trimis oamenilor nu spre tiranizare și groază, ci în bunătate și blândețe. L-a trimis cu gândul mântuirii. Fiul lui Dumnezeu e dat ca răscumpărare pentru ticăloșiile noastre. Mântuitorul-Logos este, după înviere, fondatorul unui nou mod de existență. Este modul bucuriei eterne sub lucrarea harului, este modul entuziasmului pentru găsirea adevărului, este modul iubirii transformatoare a lumii. Creștinii duc un mod de viață excepțional. Viața lor e o prefață a nemuririi cerești. Creștinii duc o viață pământească după trup, dar ei au cetățenie cerească. Ei nu sunt o rasă nouă după trup, ci după duh. Ei trăiesc o viață materială ca toți ceilalți oameni, dar ținuta lor morală și duhovnicească este excepțională. Ei sunt pentru lume 66 ceea ce sufletul e pentru trup. Diognet: „de ce Dumnezeu cu iubirea lui și cu autorul nostru răspunde că era necesar ca oamenii să-și dea seama de nevrednicia și neputința lor de a trăi fără bunătatea și puterea lui Dumnezeu. Incapabili prin noi înșine de a intra în împărăția lui Dumnezeu, noi am ajuns în stare s-o facem numai prin puterea lui Dumnezeu, (cap. IX, 6 l). Scrisoarea către Diognet e un document de o rară valoare. Socotită de Renan ca „o perlă a vechii literaturi creștine", apreciată elogios de critica literară pentru simplitatea și precizia stilului, pentru claritatea și frumusețea compoziției, această lucrare ne atrage, ne mângâie și ne ceartă și astăzi. Ea atrage prin dulceața ei de predică bisericească a unui cleric instruit, cum zice Puech, în care argumentele raționale se împletesc cu căldura și lumina unor profunde convingeri de credință. La fel ca ceilalți apologeți, dar mai mult decât ei, Scrisoarea către Diognet afirmă dumnezeirea creștinismului prin superioritatea moralei evanghelice în antiteză cu morala păgână. Ea afirmă nevoia revelației și a credinței pentru a cunoaște pe Dumnezeu, apoi dumnezeirea și întruparea lui lisus Hristos, care a adus mântuirea, în fine, nemurirea sufletului. Autorul cunoaște bine sistemele filosofice, de la care împrumută formule. SF. CLEMENT ROMANUL Viața. Sf. Clement e unul din bărbații apostolici pe care documentele din secolele următoare îl așază ca episcop al Romei, spre sfârșitul secolului I și începutul sec. II. După aceste documente, el este unul dintre primii urmași ai Sf. Apostol Petru. Nu se poate stabili de aproape cine era acest Clement. După informația lui Irineu, Clement a cunoscut personal pe fericiții Apostoli Petru și Pavel. Din opera sa reiese că a fost un iudeu elenist. Irineu nu știe nimic despre un martiriu al Sf. Clement. Eusebiu și Ieronim pomenesc de moartea lui, fără a arăta că ea a fost martirică. Opera. Din numeroasele opere puse sub numele Sf. Clement, numai una este autentică: Scrisoarea I către Corinteni. Această scrisoare nu poartă nicăieri numele lui Clement. E o operă întinsă, care s-a păstrat în limbile greacă, latină, siriacă și 67 coptă. Nici formula de adresare de la început nu cuprinde numele autorului: „Biserica lui Dumnezeu cea care peregrinează la Roma, către Biserica lui Dumnezeu cea care peregrinează la Corint, celor numiți sfințiți în voința lui Dumnezeu prin Domnul nostru lisus Hristos. Harul și pacea să vi se înmulțească de la Atotputernicul Dumnezeu, prin lisus Hristos". Nimic în această prefață nu indică persoana lui Clement. El e însă recunoscut ca autor al scrisorii de către istorici ca Eusebiu și Ieronim și mai ales de episcopul Dio-nisie al Corintului pe la 170, într-o scrisoare adresată episcopului Soter al Romei. Prilejul pentru redactarea Scrisorii I către Corinteni au fost tulburările provocate în comunitatea creștină din Corint, de către unii membri tineri ai acestei comunități, care au alungat din funcție pe preoți. Informată, probabil, de anumiți creștini romani care fuseseră la Corint, Biserica din Roma intervine pentru a pune capăt frământărilor. Scrisoarea cuprinde două părți și o recapitulare: partea I dă instrucțiuni și sfaturi generale (cap. 1-36); autorul critică aspru invidia și îndeamnă la practicarea a numeroase virtuți, îndeosebi a pocăinței în umilință și a ascultării, pe care le ilustrează cu exemple din istoria Vechiului Testament; partea a Il-a (cap. 37-61) intră în problema corinteană. Autorul tratează despre ierarhia bisericească, subliniază necesitatea supunerii către autoritățile bisericești și îndeamnă pe toți la dragoste reciprocă, iar pe provocatorii tulburărilor la pocăință și supunere. Cap. 62-65 sunt o recapitulare a cuprinsului scrisorii, o recomandare pentru aducătorii ei și o speranță că aceștia, la întoarcere, îi vor aduce vestea restabilirii liniștii bisericești la Corint. Doctrina. 1. Problema primatului papal, învățații și patrologii romano-catolici văd în Scrisoarea I către Corinteni a Sf. Clement un document de o importanță excepțională pentru susținerea primatului papal. Intervenția episcopului Romei în treburile Bisericii din Corint nu se poate explica decât dacă admitem primatul juridic și spiritual al acestui episcop peste toate Bisericile creștine, susțin învățații catolici. E curios, însă, că nici unul din autorii vechi care cunosc această Scrisoare sau se ocupă de ea, nu atribuie autorului ei calitatea pe care i-o atribuie catolicii moderni. Este, 68 apoi, cu putință, ca un episcop al Romei să nu-și spună numele într-o scrisoare prin care el făcea un act de o așa înaltă "autoritate" într-o Biserică depărtată ca aceea a Corintului? Discreția aceasta a papei Clement ni se pare suspectă. 2.Ierarhia, care e tema centrală a scrisorii, e subliniată în chip deosebit. Ea e alcătuită din epis- copi și diaconi. Uneori acești episcopi sunt cu prinși sub denumirea de presbiteri (44, 5 și 57, 1). Ierarhia bisericească are o autoritate indiscutabilă pentru că e de origine divină. 3.Merită a fi semnalate cap. 20, care descrie ordinea, frumusețea și finalitatea lumii, cap. 24 sqq., care tratează despre învierea morților, folosindu-se de o seamă de analogii, printre care și o scurtă prezentare a păsării phoenix, în fine cap. 59-61, 3, unde autorul înalță o minunată rugăciune de mulțumire. Lui Clement i s-a atribuit și o a doua Scrisoare către Corinteni, despre care Eusebiu zice că cei vechi nu o foloseau, iar Ieronim afirmă că-i contestau autenticitatea. I s-au atribuit de asemenea două Scrisori către Fecioare care, de fapt, sunt o singură scrisoare adresată asceților de ambele sexe. E redactată în sec. III de o persoană cu experiență duhovniceas- că. Lucrarea combate traiul în comun al bărbaților și al femeilor duhovnicești în afara căsătoriei. O altă operă neautentică, dar de mare răsunet în lumea veche, au fost Pseudoclemetinele. Este un mare roman apostolic, în care se povestesc călătoriile Sf. Petru, controversele sale cu Simon Magul și convertirea lui Clement. Clement povestește tot ce a văzut și trăit ca însoțitor al Sf. Petru. SF. 1GNAT1E AL ANTIOHIEI \'iața. Ignatie este una din figurile și unul din caracterele cele mai ongmale ale Bisericii primare. Afară de cele șapte scrisori autentice ale sale. de Irmeu. Origen. Eusebiu și Ieronim, nici un document vrednic de încredere nu ne dă relații despre el. Aceste scrisori ni-1 descriu pe larg în trăsături de foc, ceea ce a făcut ca numele său de Ignatie să fie derivat din cuvântul latin ignis. în fiecare formulă de adresare de la începutul scrisorilor el se numește Teoforul: Ignatios, o kai Theo-foros. Ceea ce e 69 sigur, este că Ignatie a fost al treilea episcop al Antiohiei, dacă Petru a fost primul sau, evident, al doilea, dacă Evodiu a fost primul. Tot așa de sigur este martiriul Sf. Ignatie. El a fost condamnat să fie sfâșiat de fiare și, de la Antiohia la Roma, a mers sub escorta a 10 soldați, cărora el le zicea leoparzi (Romani, V, 1). El a făcut drumul parte pe mare, parte pe uscat, atât în Asia Mică cât și în Europa. Pe acest drum, el s-a oprit la Smirna, unde a fost oaspetele Sf. Policarp și unde a primit delegațiile, în frunte cu episcopii respectivi, ale Bisericilor din Efes, Magnesia pe Meandur și Tralli, cărora, la despărțire, le-a dat o scrisoare de mulțumire și de sfaturi adresate comunităților respective. Tot de la Smirna, Ignatie scrie și creștinilor din Roma, pentru a-i ruga să nu intervină la autorități spre a-1 salva de la moarte. La Troada află vestea fericită a încetării persecuției în Biserica Antiohiei. De aici el trimite scrisori creștinilor din Filadelfia, celor din Smirna și lui Policarp însuși. A traversat apoi Macedonia, pe via Egnatia, până la Dyrrachium (Durazzo), trecând prin Filipi și Tesalonic. Filipenii 1-au primit cu multă dragoste, au scris antiohienilor prin Sf. Policarp și 1-au rugat și pe acesta să le trimită scrisorile Sf. Ignatie, pe care le avea. Această cerere a provocat scrisoarea Sf. Policarp către filipeni. După relatarea antiohiană, Sf. Ignatie a suferit moartea prin fiare în amfiteatru, către sfârșitul spectacolelor date de Traian în cinstea victoriei repurtate împotriva dacilor, spectacole care au ținut tot anul 107. Din trupul său n-au rămas decât oasele cele mai tari, pe care creștinii le-au ridicat și le-au dus în Antiohia, unde ele primiră încă de la început un adevărat cult. Biserica ortodoxă prăznuiește pe Sf. Ignatie la 20 decembrie, iar cea catolică la l februarie. Opera. Pe seama Sf. Ignatie s-au pus mai multe opere decât are în realitate. Autentice sunt numai cele șapte scrisori adresate: 1. efesenilor, 2. magnesienilor, 3. trallienilor, 4. romanilor, 5. fila-delfienilor, 6. smirnenilor, 7. Sfântului Policarp. Autenticitatea acestor opere e garantată de scrisoarea Sf. Policarp către filipeni, de Eusebiu și de Ieronim. Doctrina. Centrul teologiei Sf. Ignatie este Hristos, pe care el ține să-L ferească, în Biserică, de fiarele eretice, de ierburile diavolului, de plantele parazite și 70 de împuțiciunile diavolului, care sunt ereziile. Hristos, Cel din afara timpului și invizibil, S-a făcut pentru noi vizibil. El, Cel ce nu putea fi niciodată atins și era nepătimitor, S-a făcut patimilor, suferind în tot chipul pentru noi. Hristos este Marele Preot. Preoții sunt buni, dar mai presus de ei este Marele Preot, Căruia I s-au încredințat sfintele sfinților, singurul Căruia I s-au descoperit cele ascunse ale lui Dumnezeu. El este ușa Tatălui prin care intră Avraam, Isaac, lacob, profeții, Apostolii și Biserica. Toate acestea sunt spre unirea cu Dumnezeu. Sfânta Euharistie este doctrina nemuririi, antidotul de a nu mai muri, ci de a trăi veșnic în lisus Hristos. Euharistia este trupul Mântuitorului nostru lisus Hristos, trup care a suferit pentru păcatele noastre și pe care Tatăl, în bunătatea Lui, L-a înviat. Biserica este numită altar. Ignatie întrebuințează, pentru prima dată în istoria literaturii creștine, expresia de „Biserică universală" = Katholiki Ekklisia. El zice despre această Biserică universală că se află acolo unde e Hristos. Jlerarhia bisericească e prezentată precis și amănunțit. Comunitățile au în fruntea lor câte un episcop și episcopii sunt așezați până la marginile pământului. Fără episcop nu se poate face nimic, dar el nu concentrează în sine exclusiv întreaga ierarhie și întreaga Biserică. Sf. Ignatie precizează: „Vă îndemn, străduiți-vă să faceți totul în același gând cu Dumnezeu, sub președinția episcopului în locul lui Dumnezeu și a preoților în locul colegiului apostolic și a diaconilor foarte dulci mie și căroraji sa încredințat slujirea lui lisus Hristos. Este o viață de obște în care toare sunt împreună și toate se fac împreună. Sf. Ignatie recomandă Sfântului Policarp; „colaborați unii cu alții, luptați împreună, mergeți împreună, suferiți împreună, dormiți împreună, sculați-vă împreună, ca iconomi, asistenți și slujitori ai lui Dumnezeu". Sclavii sunt tratați cu dulceață, în Biserica lui Hristos, ei sunt egali cu toți ceilalți, dar pentru aceasta ei să nu se îngâmfe, ci să slujească slavei lui Dumnezeu, pentru ca să obțină de la Acesta o libertate mai mare. Ei să nu dorească a fi liberați cu bani din fondul comun, ca să n-ajungă sclavi ai poftei. 71 SF. POLICARP (t 156) Viața. Sf. Policarp se naște în jurul anului 70 d. Hr., dacă afirmația lui din fața judecătorului: „De 86 de ani (lui Hristos) îi slujesc" (Martiriul Sf. Policarp, IX, 3), trebuie înțeleasă în sensul că acești 86 de ani se socotesc de la nașterea lui și nu din momentul hirotoniei și dacă data exactă a morții lui este 156, așa cum s-a stabilit de critici, după lungi dezbateri. Sf. Irineu, care a fost în copilăria sa în anturajul Sf. Policarp, ne informează că acesta din urmă a fost ucenicul Apostolilor, că a avut legături strânse cu mulți din cei care văzuseră pe Domnul și că a fost așezat episcop al Smirnei de către Apostoli (Contra erez., 3, 3, 4; Eusebiu. Ist. bis., 4, 14, 30. Ca ucenic al Sf. Apostol loan, sub influența căruia se va fi format în cei mai buni ani ai tinereții, Sf. Policarp a primit și a păstrat cu sfințenie Tradiția apostolică de nuanță ioanică, așa cum se constată din întâlnirea pe care a avut-o cu papa Anicet, la Roma, probabil în anul 155, cu privire, printre altele, la modalitatea pregătirii, serbării și datei Sf. Paști. Sf. Policarp n-a reușit să convingă pe Anicet spre a adopta tradiția ioanică referitoare la sărbătorirea Pastelul, dar nici Anicet nu i-a impus-o pe a Bisericii romane. Ei au rămas totuși uniți, s-au împărtășit împreună în Biserică, unde Anicet a cedat locul de cinste Sf. Policarp, și s-au despărțit în pace (Eusebiu, op. cit., 5, 24, 16-17). în timpul șederii la Roma, el a reconvertit o seamă de eretici, mai ales valentinieni și marcioniți (Sf. Irineu, la Eusebiu, op. cit.. 4. 14, 5). Sf. Irineu și Fer. Ieronim vorbesc și de o întâlnire a Sf. Policarp cu ereziarhul Marcion. La aproximativ un an după călătoria sa la Roma, deci în 156, sub domnia lui Antonin Piui, Sf. Policarp suferă moarte martirică, la Smirna. Detaliile acestui eveniment sunt povestite pe larg într-o scrisoare pe care Biserica din Smirna o trimite Bisericii din Philomelium, piesă de o importanță deosebită prin valoarea ei. istorică în linii generale și care poartă numele de Martiriul Sf. Policarp. A fost o persecuție crudă, a patra începând de la Nero, în care au pierit mulți creștini și în care a strălucit ca soarele aproape nonagenarul Policarp. Opera. Eusebiu notează că Sf. Policarp a scris mai multe scrisori, unele adresate Bisericilor vecine pentru întărire, altele unor frați pentru sfat și îndemn 72 (Istoria bis., 5, 20, 8). Dar nu s-a păstrat decât o singură piesă: Scrisoarea către Filipeni, din care cap. 1-9 în text grec, cap. 10-12 în text latin, cap. 13 în Istoria bisericească a lui Eusebiu. (3, 36, 14-15). Cap. 14 pare a fi un adaos. Această scrisoare pe care Sf. Irineu o consideră „cu totul considerabilă" și „crainic al adevărului" pentru cei ce se preocupă de mântuire și pe care Fer. Ieronim o califică drept „foarte folositoare", e răspunsul la o scrisoare a filipenilor, care nu s-a păstrat, dar la care face aluzie Sf. Policarp (Scris. 3. 1; 13, 1). în această scrisoare, filipenii ceruseră lui Policarp ca cineva să ducă unele scrisori ale lor în Siria și ca să li se trimită scrisorile Sf. Ignatie. Sf. Policarp răspunde că în privința scrisorilor pentru Siria le va duce el personal sau va trimite pe cineva acolo, în privința scrisorilor lui Ignatie, el le trimite filipenilor o dată cu scrisoarea de față (cap. 13). Scrisoarea către Filipeni a Sf. Policarp n-are originalitatea scrisorilor Sf. Ignatie. Ea e un ansamblu de idei comune creștine pe care le susțin texte biblice copioase. Doctrina, în domeniul credinței, el susține dogma de bază a creștinismului: întruparea Mântuitorului (contra docheților) și învierea Sa din morți (contra filozofilor păgâni). Se dau sfaturi pentru bunul trai în familie, pentru educația copiilor în frica de Dumnezeu, pentru castitatea tinerilor și înfrânarea lor de la orice rău, pentru un stil superior de viață al văduvelor creștine care „sunt altarul lui Dumnezeu" (4, 3). Se dau mai ales îndrumări clerului de la Filipi. Caracterizare. Sf. Policarp e una din figurile cele mai luminoase ale vechii literaturi creștine. Viața sa exemplară de creștin și de episcop, învățătura sa ireproșabilă și martiriul său, au făcut din el „învățătorul Asiei și părintele creștinilor". El este martor și mărturisitor al credinței și vieții apostolice, cum afirmă Sf. Irineu. învățătura sa e clară și expusă simplu ca în Sf. Scriptură, e străină de alambicările laborioase ale teologiei de mai târziu. PAPIAS Viața. Informațiile asupra lui Papias sunt destul de numeroase, dar uneori contradictorii. Eusebiu ne spune că el era episcop al Bisericii din Hieropolis (în 73 Frigia) și că se bucura de reputație (Ist. bis., 3. 36, 2). Sf. Irineu precizează că Papias era ucenicul Sf. loan, prieten al Sf. Policarp și om vechi (Contra ereziilor, 5, 33, 4). Eusebiu, însă. încearcă să susțină că Papias n-a văzut și n-a ascultat pe Apostoli, ci pe cei care au cunoscut pe Apostoli (Ist. bis., 3, 39, 2). Rămâne stabilit că Papias a fost ucenicul Sf. Apostol loan și prietenul Sf. Policarp. El a avut legături și cu Sf. „Apostol" (diaconul) Filip și fiicele acestuia, pro-fetese, care se așezaseră la Hierapolis (Eusebiu, Ist. bis., 3, 31, 3, 4; 39, 9). Eusebiu zice că Papias era un om îngust la minte, așa cum reieșea din lucrările sale (op. cit., 3, 39, 39, 13). E o apreciere care trebuie luată cu precauție. Ținând seamă că Papias a ascultat pe Apostolul loan și alți ucenici ai Domnului, nașterea lui trebuie așezată în sec. I. Dacă pe de altă parte lucrarea sa a fost scrisă pe la 125-130, sfârșitul vieții lui poate fi așezat în al doilea sfert al sec. II. Această dată poate explica și tovărășia lui cu Policarp. Cronica pascală relatează că Papias a suferit moarte martirică la Pergam în aceeași persecuție în care Sf. Policarp suferea moarte martirică la Smirna. Știrea e confirmată de Fotie (Biblioteca, cod. 232). însă, întrucât faptul nu e cunoscut de autorii creștini vechi din generațiile imediat următoare, el rămâne o problemă deschisă. Opera. Papias a sens o singură operă intitulată Explicarea cuvintelor de învățătură ale Domnului, în cinci cârti. Nu ni s-au păstrat decât câteva fragmente privitoare mai mult la probleme de introducere în Noul Testament, decât la exegeza propriu-zisă. în această operă, care e primul tratat de exegeză biblică în literatura patristică, autorul ține să utilizeze la maximum elementele Tradiției apostolice, pentru găsirea adevărului. Eusebiu notează că Papias a strâns unele parabole bizare, anumite învățături ale Domnului și alte basme (kai tina alia mithkotera) din tradiție. Lucrul cel mai grav pe care i 1-a dat tradiția, precizează Eusebiu, este hiliasmul. într-un fragment păstrat de Filip Sidetul, ne informează că unii dintre cei înviați de Hristos din morți au trăit până în timpul domniei lui Adrian (fragm. XI). Doctrina. Papias este un exeget, primul exeget în literatura creștină. Din fragmentele-prefețe transcrise de Eusebiu, reiese grija pentru verosimilitatea faptelor relatate, pentru adevăr, cum zice el, și dragostea lui pentru Tradiția apostolică. Faptul 74 că el, în realitate, înregistrează și povești bizare și chiar basme, e explicabil pentru atmosfera de tensiune în care trăia. Eroarea fundamentală a lui Papias este hiliasmul, credința că după învierea morților se va instaura materialmente pe pământ împărăția de 1000 de ani a lui Hristos. Prin autoritatea vechimii lui, Papias i-a atras la această eroare și pe alții (au fost hiliaști: Irineu, Apolinarie, Tertulian, Victorin de Pettau și Lactanțiu, ca să nu-i pomenim decât pe cei menționați de Eusebiu și Ieronim) (Istoria bis., 3, 39, 13; De vii: ill., 18). Caracterizare. Bărbat apostolic, ucenic al Sf. Apostol Ioan, prieten al Sf. Policarp, iubitor al Tradiției apostolice orale mai mult decât al cărților scrise, tălmăcitor, uneori fantezist, al faptelor istorice, alteori dând interpretare realistă limbajului simbolic al Apostolilor, Papias e, peste greșelile lui exegetice și dogmatice, un martor prețios al epocii apostolice. SF. JUSTIN MARTIRUL ȘI FILOZOFUL Viața. Sf. Justin s-a născut pe la începutul sec. II. Părinții săi erau păgâni, probabil de origine latină, și locuiau la Flavia-Neapolis, vechiul Sichem, astăzi Nablus. Tatăl Sf. Justin se numea Priscus, iar bunicul său Bacchius. Sf. Justin a fost crescut în tradiția și cultura păgână, primind o aleasă formație spirituală. El era mistuit de dorul de a cunoaște adevărul, așa cum el însuși ne povestește în Prologul Dialogului cu iudeul Trifon. După o odisee filosofică pe la un stoic, pe la un peripatetic, pe la un pitagoric și pe la platonici, Sf. Justin e îndemnat de un bătrân necunoscut, pe malul mării, la Efes sau la Cezareea Palestinei, să-i citească pe profeți, ceea ce-i aduce convertirea la creștinism.. Creștinismul este, pentru Sf. Justin, „singura filosofic sigură și folositoare". După convertire, începe Sf. Justin adevărata viață de filosof. El îi spune lui Trifon: „Astfel și pentru aceste motive sunt eu filosof. De aici înainte, viața autorului nostru este o continuă lucrare de predicare și de apărare a creștinismului, de filoso-fare asupra adevărurilor fundamentale ale acestuia, de mistuire pentru frumusețea vieții creștine. Partea a doua a vieții o petrece la Roma, unde înființează o școală de răspândire a doctrinei creștine și unde are, printre alții, ca elev pe Tațian 75 Asirianul. Aici dezvoltă el o intensă activitate apologetică, literară și misionară. De aici trimite el împăraților, senatului și poporului roman prima sa Apologie în favoarea oamenilor de toate neamurile, care sunt pe nedrept urâți și persecutați și tot de aici trimite și a doua Apologie. Aici sunt scrise, probabil, și celelalte lucrări ale sale, în frunte cu Dialogul cu iudeul Trifon. Tot aici, la Roma, în fine, activitatea sa filosofică și catehe-tică îl pune în conflict cu filosoful cinic Crescens, imoral, ignorant și fanfaron. Sf. Justin ne relatează cum, în discuții contradictorii, 1-a zdrobit pe acest filosof cinic, mâncău, pederast și șarlatan, care-i acuza pe creștini de ateism și de imoralitate fără să-i cunoască, înfrânt, Crescens îl denunță pe Sf. Justin, care e condamnat la moarte și executat în 165-166, cu încă alți șase creștini sub prefectul lunius Rusticus. Biserica Ortodoxă îl prăznuiește la l iunie. Opera. Sf. Justin a scris lucrări numeroase și de o importanță excepțională. Despre unele vorbește el însuși sau Sf. Irineu, despre cele mai multe relatează, cu extrase, Eusebiu și, aproape transcriindu-1 pe acesta, Ieronim. în tabloul cel mai complet pe care Eusebiu ni 1-a transmis despre lucrările Sf. Justin, găsim menționate: 1) o primă Apologie adresată lui Antonin Piui, fiilor săi, senatului și poporului roman, tratând despre doctrina creștină; 2) o a doua Apologie despre credința creștină, adresată, zice Eusebiu, lui Antonin Verus, adică lui Marcu Aureliu; 3) un Cuvânt către Greci, în care autorul, după ce se întinde mult asupra unor probleme dezbătute de creștini și de filosofii greci, tratează despre natura demonilor; 4) o altă lucrare adresată grecilor și intitulată Combatere', 5) o alta Despre monarhia lui Dumnezeu, în care monoteismul e tratat cu ajutorul Sf. Scripturi și al autorilor greci; 6) o scriere intitulată Psalmistui, 7) o alta în formă de scolii, Despre suflet, în care redă și părerile filosofilor greci, pe care făgăduiește să le combată într-o altă carte; 8) Dialogul cu iudeul Trifon, o discuție avută la Efes cu Trifon, cel mai renumit evreu din vremea sa, în care se arată cum Sf. Har 1-a împins pe Sf. Justin la învățătura credinței și care a fost rolul Vechiului Testament față de Noul Testament. Eusebiu adaugă: „Foarte multe alte lucrări ale Sf. Justin se află în mâinile a mulți frați". Dintre aceste foarte multe, Sf. Justin menționează în prima sa Apologie: 1) o scrisoare Contra lui 76 Marcion, pe care o citează și din care face extrase Sf. Irineu; 2) un Tratat contra tuturor ereziilor. Ieronim reproduce cu fidelitate pe Eusebiu. Un număr de alte lucrări care-i sunt atribuite, nu sunt autentice. Trei dintre ele sunt semnalate și de Eusebiu în lista pomenită: 1) Cuvânt către Greci 2) îndemn către Greci: 3) Despre monarhia lui Dumnezeu. Critica înclină să creadă că Eusebiu a cunoscut aceste trei scrieri și le-a atribuit, pe nedrept, Sf. Justin. Alte lucrări atribuite Sf. Justin sunt sigur neautentice, ca: Scrisoarea către Zena .si Serenus, Expunerea mărturisirii ortodoxe, întrebări și răspunsuri către ortodocși, întrebări creștine către păgâni, întrebări păgâne către creștini. Combaterea unor păreri aristotelice. Fragmentul Despre înviere (Migne, P.G. VI, col. 1572 D. 1591A) pare a fi autentic. Dintre operele autentice s-au păstrat trei în întregime: Apologia I, Apologia II și Dialogul cu Iudeul Trifon. Doctrina. Sf. Justin e una din mințile cele mai înzestrate și mai adânci ale timpului său. El a ridicat probleme noi, atât în teologie cât și în filozofie și a încercat să arunce o punte solidă între cugetarea profană elenică și cea creștină. Punctele sale de vedere n-au fost totdeauna strict ortodoxe, dar ele au provocat o problematică bogată pe care o vor lărgi și adânci generațiile patristice următoare. Odiseea sa pe la atâtea școli filosofice și ancorarea sa intelectuală în platonism, care-1 satisfăcea prin teoria ideilor și prin speranța de a vedea imediat pe Dumnezeu, îi dăduseră, peste drama sa interioară, o aparatură filosofică și unele certitudini intelectuale care-1 legaseră spiritualmente foarte puternic de păgânism. Dumnezeu este nenăscut, veșnic, fără nume și sălășluind în cele supracerești. La începutul Dialogului cu Iudeul Trifon, Sf. Justin definește astfel pe Dumnezeu: „Dumnezeu este ceea ce e același și veșnic asemănător și cauză de existență pentru toate celelalte lucruri, acesta este Dumnezeu" (III, 5). După convertire, Dumnezeul acesta impersonal, abstract și nițel incoerent devine un Dumnezeu personal, viu, pur, desăvârșit din punct de vedere moral, foarte adevărat sau real față de demonii inconștienți. El e Tatăl dreptății, al cumpătării și al tuturor celorlalte virtuți. El e atotputernic, capabil să asigure învierea oamenilor, căci „ceea ce e cu neputință la oameni, e cu putință la Dumnezeu". Acest Dumnezeu a creat lumea din bunătate față de oameni și lucrarea dumnezeiască este imuabilă și 77 veșnică. Logosul are rolul principal în actul creației, al pregătirii umanității pentru mântuire și al mântuirii propriu-zise. Epitetul de „Prim născut" pe care-1 dă Fiului, arată rolul de instrument pe care Acesta îl are în lucrarea creației, a cărei cauză este Tatăl. Sf. Justin este subordinațianist. Fiul este Primul născut al Tatălui, dar și Unul născut. El e adorat în al doilea rând: El e prima putere după Tatăl. Tatăl L-a născut înaintea tuturor creaturilor, în vederea aducerii acestora la existență. Logosul are deci un început, care precede cu puțin pe acela al lumii. Dar Dumnezeu are Logosul Său interior din veci. Sf. Duh e Duhul profetic, Care a insuflat Sf. Scriptură și Care Se purta deasupra apelor la creație. Acest Duh are locul al treilea, după Logos. Teoria Logosului e una din creațiile cele mai originale ale Sf. Justin. Cum poate rațiunea umană să participe la întreaga Rațiune divină? Fiecare rațiune posedând o sămânță a Logosului, această sămânță o face capabilă de cunoașterea adevărului. E drept că rațiunea profană nu se poate compara cu învățătura creștină. Tot ceea ce filosofii și legislatorii au descoperit ca drept, a fost opera pătrunderii și reflecției rațiunii lor imperfecte. Pentru că n-au cunoscut toate ale Logosului, Care este Hristos, acești filosofi și legislatori s-au contrazis adesea. Și, totuși, cei care, înainte de Hristos, au încercat să înțeleagă și să dovedească adevărul prin rațiune, cu mijloacele de care dispune omul, au fost duși în fața tribunalelor ca nelegiuți și temerari. Acela care a ajuns aici cu cea mai mare putere și care și-a atras aceleași acuzații ca noi, creștinii, a fost Socrate. E drept că Socrate n-a putut convinge pe nimeni să moară pentru învățătura lui, cum a putut face Hristos, dar el împreună cu Heraclit și cu alții, grație faptului că au putut vedea unele adevăruri, merită numele de creștini înainte de Hristos. Elementele adevărate din filosofia profană se dato-resc mai ales împrumutului pe care aceasta 1-a făcut din literatura Vechiului Testament. Filosofia nu poate da nimic solid fără ajutorul revelației. îngerii au o corporalitate aeriană și mănâncă mană. Demonii au corpuri aproape materiale. &atan a căzut în momentul în care a sedus-o pe Eva. Ceilalți îngeri răi s-au făcut asemenea lui ceva mai târziu. Inspirându-se, probabil, din Cartea lui Enoh, Sf. Justin susține că neascultarea marei 78 mase a îngerilor a constat în unirea lor cu femei muritoare. Din această împreunare au rezultat demonii. Sufletul omenesc are oarecare corporalitate. Dar el nu e nemuritor prin firea sa. pentru că ar însemna că e necreat. Dumnezeu singur este necreat și fără principiu. Dacă sufletul ar fi nemuritor prin sine, el ar fi o parte din Rațiunea suverană. Ar însenina să se suprime diferența între creatură și Creator. Sufletul este creat și deci muritor prin firea sa. Dar Dumnezeu poate face sufletul nemuritor pentru ca acesta să primească recompensă sau pedeapsă eternă. Sufletul are viață nu prin sine, ci prin participarea la izvorul vieții, care e Dumnezeu. După moarte, sufletele oamenești, cu excepția acelora ale martirilor, merg la iad unde stau până la sfârșitul lumii. Ca și Papias, Sf. Justin e hiliast. Sf. Măria e pentru prima dată apropiată de Eva și tratată într-un paralelism antitetic. Sf. Botez și Sf. Euharistie sunt tratate pe larg la sfârșitul Apoi. I. 61. 65-67 Sf. Justin afirmă prezența reală a lui Hristos în Sf. Euharistie. Pâinea și vinul nu sunt pâine și vin obișnuite, ci sunt Trupul și Sângele lui lisus Cel întrupat, ajunse la această prefacere prin rugăciune. Sf. Euharistie are caracter de jertfă. Caracterizare. Sf. Justin împodobește ca o cunună grupul apologeților sec. II. Suflet profund religios și drept, el a căutat adevărul prin toate sistemele filosofice, nereușind să-1 găsească decât în creștinism. Creștinismul a devenit pentru el singura filosofic sigură și utilă. El a scris opere variate, punând problemele complexe ale principalelor sisteme de filosofic veche ca platonismul și stoicismul în legătură cu acelea ale creștinismului: teodicee, Sf. Treime, cosmologie, hristologie, Sf. Taine etc. Sf. Justin a aruncat o punte solidă de înțelegere între credința creștina și filosofia profană din toate timpurile prin teoria Logosului, cea mai originală creație a cugetării sale filosofice. Sf. Justin este un fervent susținător al învierii morților. Mărturia Sf. Justin pentru săvârșirea Sf. Liturghii și pentru practicarea 79 Botezului și a Sf. Euharistii este foarte prețioasă. Teologia Sf. Justin nu e totdeauna așa de sigură cum e credința lui. El are erori cu privire la raporturile intertrinitare, la suflet, la demoni; el profesează hiliasmul. Aceste erori sunt explicabile prin noutatea însăși a problemelor din care ele au răsărit, prin influența platonismului și prin fragilitatea speculațiilor creștine. Hiliasmul e datorat influenței lui Papias. Sf. Justin a fost un mare misionar. TAȚIAN ASIRIANUL Viața. Tațian s-a născut în Asiria pe la 120. El însuși spune că nu era grec, ci barbar. A primit o educație aleasă și o întinsă formație filosofică și literară. Ajuns sofist, a călătorit din oraș în oraș, a studiat diferite filosofii și s-a inițiat în misterele mai multor religii. Ajuns la Roma, s-a convertit la creștinism, prin lucrarea și îndrumarea Sf. Iustin Martirul și Filozoful, în a cărui școală a primit și adâncit învățătura creștină. Convertirea lui s-a petrecut, probabil, pe la 150. A înființat el însuși o școală la Roma, unde a avut ca elev pe Rodon (Eusebiu, ist. bis. 5, 13, 1). întors în Orient, în 172-173, el a căzut din ortodoxie și a înființat secta encratiților, o sinteză a tuturor ereziilor. Tațian a murit în Orient, nu se știe la ce dată. Opera. Tațian a scris numeroase opere. Din ele ni s-au păstrat două: 1) Cuvânt contra Grecilor scris spre 170, care e mai mult decât o apologie, e o polemică severă contra culturii grecești, pe care o critică arătând superioritatea creștinismului asupra păgânismului. Vorbește despre Dumnezeu (cap. IV), despre Logos (cap. V), despre creație și providență (cap. VI-X), despre păcatul originar (cap. XI), despre mântuire și învierea morților, despre demoni, magie și oracole. Tațian trece prin focul criticii viața, morala și așezămintele păgâne (cap. XXI-XXX). Partea finală a lucrării se ocupă de problema cronologică, după care Moise și toți creatorii barbari de cultură sunt mai vechi decât cele mai vechi opere de cultură păgână, mai mult chiar lucrurile bune din păgânism sunt luate de la acești barbari. Tațian vorbește de Logos endiathetos și Logos proforikos = Logosul imanent 80 și Logosul emis în afară prin cuvânt sau verbal. El numește pe Hris-tos „Dumnezeu apărut în formă umană" (cap. XXI). Sfântul Duh sălășluiește în inimile drepților (cap. XV). Contra Grecilor a fost apreciat mult de cei vechi. 2) Diatessaron, o evanghelie unică, alcătuită din texte ale celor patru Evanghelii, baza alcă-tuind-o Evanghelia a IV-a. Această Evanghelie s-a bucurat de mare autoritate în Siria și a fost comentată de Sf. Efrem Șirul. Ea a fost folosită chiar de ortodocși în sec. V, ceea ce a făcut pe Teodorei al Cirului să ardă 200 exemplare din ea. Tațian a scris și alte opere ca: Despre animale, Despre demoni, Carte de probleme, în care-și propunea să dezlege unele dificultăți ale Vechiului Testament, Despre mântuire după Mântuitorul, Parafrazări ale Sf. Ap. Pavel. Doctrină. Tațian admite Persoanele Sf. Treimi, dar Logosul e subordonat Tatălui. Logosul e imanent Tatălui, dar, prin proferarea lui în afară, creează lumea. Sf. Duh sălășluiește în sufletul drepților. Există păcat originar, mântuire și înviere a morților. Creștinismul e superior păgânismului prin învățătura și morala sa și e anterior tuturor filosofiilor, prin Moise. Caracterizare. Tațian e un om violent, fără măsură. El seamănă mai mult cu Tertulian decât cu dascălul său. Sf. Justin. El nu găsește nimic bun la păgâni. TEOFIL AL ANTIOHIEI Viața. Teofil ne spune că patria lui era vecină cu Tigrul și Eufratul (II, 24). Nu se cunoaște exact data nașterii lui. își face o cultură întinsă și dispune de un fin simț literar. Ajunge episcop de Antiohia, al șaselea sau al șaptelea după Sf. Petru, și păstorește până după moartea lui Marcu Aure-liu, pe care o menționează (III, 27, 28). Nu se știe când a murit. Opera lui Teofil a fost întinsă. Ni s-a păstrat de la el în întregime numai Către Autolic, în trei cărți (P.G. 6, 1023-1168). Aceste trei cărți au fost scrise în trei reprize și de aceea n-au o legătură prea organică între ele. Cartea I, deși scurtă (14 cap.) e deosebit de importantă. Ea tratează despre invizibilitatea și cunoașterea lui 81 Dumnezeu, la care se ajunge prin puritatea inimii. Dumnezeu nevăzut de ochii trupului, poate fi văzut de ochii minții și mai ales de ochii inimii curate: „Arată-mi pe omul din tine și-ți voi arăta și eu pe Dumnezeul meu", răspunde autorul ironiilor lui Autolic. Vorbește apoi despre sensul numelui de creștin și despre învierea morților. Cartea a Il-a (38 cap.) combate mitologia păgână, căreia îi opune învățătura creștină. Proorocii sunt opuși poeților și filosofilor. Aici apare pentru prima dată termenul Trias = Treime (cap. 15) și distincția Persoanelor în Tatăl, Fiul și Sfântul Duh, pe care Teofil îi numește: Dumnezeu, Logos și înțelepciune, în cartea a IH-a (30 cap.), autorul combate acuzațiile aduse creștinilor. După Eusebiu și Ieronim, Teofil a scris și alte lucrări: Contra lui Marcion, Contra lui Hermo-gene, opere de edificare a Bisericii, Comentarii la proverbele lui Solomon și la Evanghelii (Eusebiu, Jst. bis. 4, 24; Ieronim, De viris ill. 25). Doctrina. Cărțile Vechiului și Noului Testament sunt inspirate (III 11-14). Dumnezeu poate fi cunoscut, nu prin lucrări sau analogii materiale, ci prin condiții subiective ale sufletului, printre care: puritatea inimii și credința (I cap. 1-3, 8). Numele de creștin vine de la cuvântul grec -hrio = a unge, fiindcă suntem unși cu untdelemnul lui Dumnezeu (I, 12). Se întrebuințează pentru prima dată cuvântul Trias = Treime (II, 15). în Sf. Treime Persoanele sunt Tatăl, Fiul sau Logosul și înțelepciunea. Se arată distincția între Logosul imanent și Logosul verbal (II, 10, 22). Acesta de pe urmă a vorbit cu Adam în rai. Lumea a fost creată din nimic (II, 4). E afirmată existența liberului arbitru (II, 27). Sufletul omului nu e nici muritor, nici nemuritor, ci capabil să ajungă muritor sau nemuritor, după hotărârea sa. Biserica e comparată cu o insulă de salvare în mijlocul mării (II, 14). Caracterizare. Sf. Teofil e un scriitor talentat, elegant, informat și ponderat. Gândirea sa e personală, mai adâncă și mai clară ca a lui Tațian. Teologia sa, deși simplă, cuprinde mai multe probleme decât a majorității 82 apologeților. Mai mult ca la Tațian. sunt frământate probleme de antropologie: sufletul, liberul arbitru, învierea morților. ATENAGORA ATENIANUL Viața. Eusebiu și Ieronim nu menționează pe Atenagora. Metodiu de Olimp citează un pasaj din Apologia sa și Filip Sidetul îl pomenește, dar dă unele elemente eronate despre el. Se pare că Atenagora, numit în fruntea manuscrisului apologiei sale „atenian, filosof creștin", a fost păgân, dar s-a convertit la creștinism în urma citirii Sf. Scripturi. El pare să fi frecventat școala catehetică de la Alexandria. Nu se cunosc datele exacte care încadrează viața lui. Știm că e contemporan cu Marcu Aureliu, căruia îi adresează o apologie pentru creștini, v Opera. 1) Solie pentru creștini, în care autorul combate pe larg cele trei acuzații principale aduse de păgâni creștinilor: 1) ateismul, 2) imoralitatea, 3) antropofagia. Creștinii nu sunt atei, pentru că ei adoră un Dumnezeu unic în trei: Tatăl, Fiul și Sf. Duh. Demonstrează rațional că nu pot exista mai mulți zei. Dumnezeul creștin nu cere sacrificii sângeroase, ci sacrificiu spiritual. Creștinii nu sunt imorali, pentru că ei se tem de pedeapsa lui Dumnezeu, de aceea ei nici măcar nu se gândesc la iau. Ei păstrează curăția căsătoriei și consideră căsătoria a doua drept un adulter decent. Creștinii nu sunt antropofagi, pentru că ei prețuiesc mult viața aproapelui, nu participă la spectacolele din circuri și nu aruncă copiii. Atenagora atinge în această lucrare și alte probleme, ca: unitatea lui Dumnezeu în Treime, teoria Logosului și a creării lumii prin Acesta, cultul îngerilor, inspirația Sf. Scripturi, învierea morților. 2) Despre învierea morților, una din cele mai importante lucrări patristice asupra subiectului. Atenagora demonstrează, fără ajutorul Sf. Scripturi, pe cale strict filosofică și științifică, posibilitatea și necesitatea învierii morților. Doctrina. Creștinii adoră pe Tatăl, pe Fiul și pe Sf. Duh. Fiul este din veci în Dumnezeu ca Rațiune - Logos și Minte - Nous, El a ieșit din Dumnezeu pentru a crea lumea, fără ca prin aceasta să fie El însuși o creatură. Fiul e în Tatăl și Tatăl e în Fiul 83 prin unirea și puterea Duhului Sfânt (Solie 10, 24). Cărțile Sf. Scripturi sunt insuflate (Solie 7, 10). Caracterizare. Atenagora e un mare scriitor și apologet. Apologia și tratatul său Despre învierea morților sunt unele din producțiile cele mai frumoase ale vechii literaturi creștine. Atenagora e bine informat și are o cugetare îndrăzneață și originală pentru vremea lui. El arată chiar simpatie filosofilor și filosofici păgâne, în efortul lui de a alia religia și filosofia. Valoarea creștinismului stă nu numai în dogma și teologia lui, ci mai ales în viața exemplară a creștinilor. TERTULIAN Viața. Tertulian s-a născut pe la 160, la Cartagina, din părinți păgâni. Tatăl său era centurion în armata proconsulară (,jjater centurione proconsulari", F. Ieronim, De viris ill. 53), Și-a făcut o cultură întinsă și variată, studiind filosofia, literatura, retorica, medicina și mai ales dreptul. A avut o tinerețe dezordonată, așa cum spune el însuși. Se pare că după isprăvirea studiilor, Tertulian a profesat câtva timp avocatura și oratoria. Convertit pe la 195, probabil sub puternica impresie a eroismului martirilor creștini (Apolog. 50), a vieții exemplare a acestora și a puterii Tainelor creștine, Tertulian a devenit imediat un luptător și un apărător de mâna întâi a religiei adoptate. Din această vreme datează cea mai mare parte a apologiilor sale. Tertulian era căsătorit (Ad uxorem) și a fost hirotonit preot după relatarea lui Ieronim - presbyter ecclesiae - deși unii critici moderni pun preoția lui la îndoială, fără să aibă dreptate însă. în capitolul consacrat lui Tertulian (De viris ill.53), Ieronim îl desemnează de două ori ca preot: „Terții I li anus presbyter... Hic usque ad mediani aetatem presbyter ecclesiae". O dată intrat în creștinism, Tertulian, după,ce adânci, ca puțini alții, învățătura cea mântuitoare, își făcu o datorie de conștiință și de onoare apărând religia sa cea nouă în fața tuturor adversarilor, păgâni, iudei și eretici și luptând cu o vigoare, cu un fanatism și cu o consecvență puțin comune pentru tot ce cuprinde creștinismul, doctrină, viață, atitudine, Sf. Taine. O dialectică rară, o logică de fier, o pătrundere desăvârșită a problemelor, o ținută verticală și neînfrântă în fața 84 oamenilor, un temperament de luptător focos, un sarcasm amar la adresa adversarului, un rigorism din ce în ce mai accentuat, iată armele activității sale teologice și misionare. Rigorismul său 1-a împins încă de la 206 spre montanism, la care trecu formal în 213. După această dată, el întoarce critica sa aspră contra ortodoxiei, pe care o cenzura mai aspru decât pe păgânism. Se pare că în motanism el a avut o situație specială, neangajându-se adică în toate aberațiile acestei secte, ci urmând numai rigorismul său moral și iluminismul său pnevmatic în legătură cu lucrarea Sf. Duh. El și-a creat o sectă aparte, a tertulianiștilor, pe care Fer. Augustin ia readus ușor la Biserica Ortodoxă (De haeres. 86). Ieronim ne spune că Tertulian își crease o mare faimă la scriitorii africani contemporani și posteriori, îndeosebi la Sf. Ciprian, care îl citea în fiecare zi, cerându-1 secretarului său, Paul de Concordia, cu cuvintele: „Da magistriim". După același Ieronim, Tertulian a murit la adânci bătrâneți, probabil pe la 240. Opera. Tertulian a scris multe lucrări, după încredințarea aceluiași Ieronim. Operele autorului nostru se împart în: apologetice, polemico-dog-matice și practico-disciplinare. /Opere apologetice 1. Ad nationes, lucrare neterminată, în două cărți, îi apără pe creștini de atacurile păgânilor și critică politeismul păgân, intrat în dezagregare religioasă și morală. 2. Apologeticum sau Apologeticus (liber), în 50 de capitole, e adresat guvernatorilor de pro vincii, îndeosebi celui al Africii, care-i persecuta pe creștini. Autorul demonstrează că persecuțiile contra creștinilor sunt ilegale și nedrepte. Creștinii nu sunt judecați după procedura regle mentară, ci condamnați fără judecată, numai pe baza delațiunii și a numelui de creștin. Nici un judecător nu cunoaște fapte precise imputabile creștinilor. Legile contra creștinilor violează drep tul comun și dreptul natural. 3. De testimonio animae, în 6 capitole, dez voltă ideea menționată în cap. 17 al Apologeticu lui, susținând adică existența lui Dumnezeu, nemurirea sufletului etc., prin argumentul psiho logic, argument care-și face acum intrarea în cugetarea patristică. Lucrarea e socotită ca apen dice al Apologeticului. 85 4. Ad Scapulam e o scrisoare deschisă către proconsulul cu acest nume, care-i persecuta pe creș tini cu o rară cruzime. Tertulian îl anticipează pe Lactanțiu din De mortibus persecutorum. A-i per secuta pe creștini, înseamnă a lupta cu Dumnezeu. 5. Adversus ludaeos e, în 14 cap., o imitație palidă a Dialogului cu Iudeul Trifon al Sf. Justin. Arată caracterul trecător al legii mozaice. Creștinii au luat locul iudeilor, potrivit făgăduințelor făcute de prooroci, făgăduințe realizate în lisus Hristos. Opere polemico-dogmatice. 1. De praescriptione haereticorum este una dintre cele mai însemnate opere de controverse dogmatice ale lui Tertulian. Ideea principală a acestui tratat și una dintre cele mai originale ale autorului este elaborarea și aplicarea principiului juridic al prescripției la dreptul de interpretare al adevărurilor de credință pe baza Sf. Scripturi. Problema fusese tratată de Sf. Irineu. Ereticii de toate categoriile își permiteau să corecteze regula de credință printr-o interpretare sui-generis a Sf. Scripturi. Tertulian le interzice nu numai să inter preteze adevărurile de credință, dar chiar să folosească Sf. Scriptură. Adevărul, zice el, vine de la Hristos, transmis prin Sf. Apostoli, care au fost cu El. Adevărul a fost mereu întărit și verificat prin cercetarea Scripturii. Numai Biserica, nu și ereticii, posedă adevărul și Sf. Scriptură. Adevărul și Scriptura aparțin Bisericilor întemeiate de Apos toli sau de urmașii direcți ai acestora care, prin această lungă posesiune neîntreruptă, au dreptul să le folosească exclusiv. Ereticii sunt loviți de excepția juridică, adică de un viciu de formă legală, care constă, în cazul lor, în folosirea neper- misă a instrumentului doveditor, Sf. Scriptură. 2. Adversus Marcionem, păstrat în a treia ediție datorită autorului însuși, în cele cinci cărți ale sale, opera aceasta demonstrează, unitatea Dumnezeului bun și a Dumnezeului drept pe care Marcion îi separa, făcându-i două ființe deosebite, apoi identitatea dintre Dumnezeu și Creatorul, iar ultimele două cărți combat cartea lui Marcion, Antitezele, lucru important pentru istoria canonu lui Bibliei. 3. Adversus Hermogenem combate teoria creației din materia veșnică, arătând că Dumnezeu singur e veșnic, pe când materia e creată de Dum nezeu și deci 86 nu e veșnică. Hermogene fusese deja combătut de Teofil. 4. Adversus Valentinianos parodiază aven- tițrile eonilor din sistemul emanaționist al acestor gnostici. 5. Adversus Praxean atacă monarhianismul modalist al lui Praxeas, care înlăturase pe Sf. Duh și răstignea pe cruce pe Tatăl. Tertulian e singurul scriitor până la Sf. Atanasie, care a afirmat cate goric dumnezeirea Sf. Duh (F. Cayre, op. cit., I, pp. 228-229). 6. De carne Christi susține realitatea trupului Domnului lisus Hristos contra dochetismului. Fără realitatea acestui trup, nu există mântuirea pentru creștini. Hristos a luat trup omenesc pentru că El a venit să mântuiască pe oameni. N-a luat chip de înger, pentru că Hristos n-avea de la Tatăl misiunea să mântuiască pe îngeri. Trupul lui Hfrstbs a fost fără păcat. Măria a fost Fecioară întrucât n-a fost atinsă de bărbat, dar n-a fost Fecioară, întrucât a născut (cap. 23). 7. De resurrectione carnis apără, contra gnos ticilor, învierea morților pe bază de argumente raționale și mai ales biblice. Trupurile vor învia toate și în întregime. Unele argumente se asea mănă cu acelea ale lui Atenagora Atenianul. 8. De anima se pare că a fost precedat de o altă lucrare, De censu animae (Despre originea sufle tului). De anima tratează despre natura și originea sufletului, despre moarte și despre somn, care este ca o imagine a acesteia. Sufletul este corporal și totuși simplu, nemuritor, înțelept, liber în hotărârile sale (cap. 22), dar el vine din sufletul părinților (cap. 25-27). Combate metempsi hoză. E primul tratat de psihologie în literatura patristică. Opere practico-disciplinare. 1. Ad martyres îndeamnă pe creștinii arestați să sufere chiar moartea pentru credința lor. 2. Scorpiace, adică „remediu împotriva înțepăturilor scorpionilor" gnostici, apără valoa rea morală a martiriului. 3. De fuga in persecutione, operă scrisă în perioada montanistă, condamnă, ca pe o apos tazie, fuga de persecuție sau răscumpărarea cu bani dați magistraților. 4. De spectaculis interzice frecventarea tutu- 87 ror spectacolelor păgâne, ca fiind imorale și strâns legate de idolatrie. 5. De corona militis aprobă purtarea unui sol dat creștin, care n-a vrut să poarte cununa de lauri, cu prilejul unui donativum - dar în bani făcut de împărat - ci a preferat închisoarea și moartea. 6. De idolatria interzice creștinilor orice con tact cu păgânismul; să nu facă statui și idoli. 7. De oratione explică Rugăciunea domnească (Tatăl nostru) pe larg și arată condițiile în care trebuie să se facă rugăciunea, efectele rugăciunii. 8. Depatientia arată foloasele mari ale acestei virtuți de-a lungul istoriei; modele de răbdare: Dumnezeu, Mântuitorul, sfinții. 9. De jejunio, contra psihicilor, adică a ortodocșilor, care nu respectau toate posturile. Scrisă în perioada montanistă. 10. De culții feminarum, în două cărți, critică aspru cochetăria femeilor. Haina cea mai potrivită pentru fiicele Evei este pocăința. 11. De virginibus velandis cere ca tinerele fete să poarte voal, asemenea femeilor măritate. 12. De pallio justifică schimbarea togii de cetățean roman pe mantaua de filosof. 13. Ad uxorein, în care autorul o îndeamnă pe soția sa să nu se recăsătorească sau să se recăsă torească cu un creștin, în cazul când el ar muri. Face considerații asupra căsătoriei, pe care o socotește ca o legătură indisolubilă. Adulterul aduce numai separarea de corp. Botezul sfințește Căsătoria. 14. De exhortatione căștitatis combate căsăto ria a doua, mai ales a clericilor: „Digamus tin- guis? Digamux offersl" (cap. 7). 15. De monogamia condamnă, în numele Paracletului, a doua căsătorie. 16. De baptismo, scris împotriva „viperei Quintilla", care tăgăduia valabilitatea Botezului. Arată învățătura Bisericii despre Botez, ritul și efectele Botezului. 17. De paenitentia tratează despre sensul Pocăinței și felurile ei: prebaptismală și postbap- tismală. Aceasta a doua Pocăință e unică. 88 18. De pudicitia, din stadiul de culme a perioadei montaniste, pune principiul progresului, al evoluției credinței. Contestă Bisericii dreptul de a ierta păcatele capitale, îndeosebi desfrânarea. Se pare că Tertulian a scris o lucrare în 7 cărți, Despre extaz, în care apăra vorbirea în extaz a profeților montaniști, apoi Despre destin, Despre ? speranța credincioșilor, Despre rai, Despre • veșmintele lui Aaron, toate pierdute. Toate aceste opere se disting printr-o limbă și printr-un stil cu totul deosebite. Tertulian e creatorul limbii latine bisericești. El toarnă în cuvinte vechi conținut nou, formează cuvinte noi. Stilul său absolut original e concis, colorat și plin de viață. El nu-1 lasă pe cititor să respire, are ceva din publicistica modernă. Paradoxul, demonstrația absurdă, logomahia, antitezele, totul e pus în linie spre a-1 zdrobi pe adversar. Doctrina. Tertulian e creatorul teologiei de limbă latină în Apus. Credința sa profundă, vasta sa cultură și geniul său științific și moral au elaborat o teologie de mare adâncime, de o covârșitoare originalitate și de un incomparabil orizont spiritual. Această originalitate nu-1 împiedică pe Tertulian să fie de acord cu liniile mari ale teologiei patristice din Răsărit. Tertulian nu iubește filozofia profană, pe care o socotește izvor al ereziilor. Tertulian are simțul precis al deosebirii profunde dintre filozofia profană și credința creștină. Știința credinței e de alt ordin decât știința profană. Față de aceasta din urmă, știința credinței este independentă. Criteriul suprem al credinței și vieții creștine este regula fidei, regula credinței. Revelația nu poate fi supusă unui examen critic. Nu pot fi căutate adevăruri superioare regulei de credință, pentru că nu există asemenea adevăruri. Credința cuprinde tot adevărul. Unele adevăruri naturale creștine ca: existența lui Dumnezeu și nemurirea sufletului pot fi dovedite pe baza rațiunii. Dar supranaturalul explică, confirmă și încunună naturalul. Omul găsește în sine numeroase adevăruri creștine, căci sufletul omenesc e creștin prin firea lui. Rațiunea precede revelația și amândouă sunt izvorul adevărului, pentru că amândouă vin de la Dumnezeu (O. Bardenhewer, 89 op. cit., II, pp. 387-389). Omul trebuie să creadă înainte de a intra în școala rațiunii: „Credo ut intelligam" (De idol., 1). Dumnezeu este corp, zice Tertulian, potrivit principiului: „Tot ceea ce există este un corp în felul său; nu e incorporai decât ceea ce nu există" (Despre fnipul~TuT~Hristos, 11). Dumnezeu este duh, negreșit, dar acest duh este și el un corp, în felul său, după forma sa. Tertulian dă aici, probabil, cuvântului corp înțelesul de substanță-esență. Printr-o iconomie, adică comunicare a ființei divine, ia naștere Sf. Treime. „Legătura Tatălui cu Fiul și a Fiului cu Paracletul fac trei uniți unul cu altul. Aceștia trei sunt Una, nu unul" (Contra lui Praxeas, 25). Sunt trei cu o singură substanță, o singură stare, o singură putere (Ibid. 2). Tertulian întrebuințează prima dată nu numai termenul „Treime", ci și pe cel de „Persoană". Persoana nu e identică cu substanța, ea distinge, nu-1 împarte pe cei trei. în hristologie Tertulian e ortodox. Am văzut că autorul nostru a introdus termenul și noțiunea de Persoană în domeniul Sf. Treimi. Acest termen e introdus și în hristologie. In Hristos sunt două firi - substantiae, cum le spune teologul nostru -firea divină și firea umană. Hristos n-ar fi numit Om și Fiul Omului, dacă n-ar avea trup. El e om prin trupul Său, cum e Dumnezeu prin Duhul Său și Fiu al lui Dumnezeu prin Dumnezeu Tatăl. Cele două substanțe, unite în persoana Sa, se deosebesc prin originea și caracterele lor. Firea divină se recunoaște prin minunile pe care le face Hristos, firea umană se recunoaște prin suferințele Sale (A. D'Ales, La theo-logie de Tertitlien, IlI-e edition, 1905, p. 188). în Contra lui Praxeas și Despre trupul lui Hristos, Tertulian demonstrează cu argumente că unirea celor două firi neștirbite și neamestecate în Persoana lui Hristos s-a petrecut fără ca firea divină să se prefacă în trup sau trupul să se prefacă în fire divină și n-a rezultat nici un amestec al acestora dând o a treia fire. Pentru a dovedi realitatea întrupării Fiului lui Dumnezeu, Tertulian merge până la a tăgădui fecioria Măriei în timpul nașterii și după naștere. Măria a fost fecioară în timpul zămislirii, dar n-a mai fost fecioară în timpul nașterii, prin legea 90 însăși a trupului deschis prin naștere. Tertulian face o paralelă între Eva și Măria. După cum Adam a fost făcut dintr-un pământ feciorelnic, tot așa Hristos trebuia să Se nască dintr-o mamă fecioară. Eva era încă fecioară când a primit cuvântul morții, Măria trebuia să fie fecioară spre a-L primi pe Cuvântul vieții. Eva crezuse în șarpe, Măria trebuia să creadă în Gavriil. Eva, osândită la nașteri dureroase, a născut pe Cain fratricidul, Măria trebuia să nască pe lisus, fratele, victima și Mântuitorul lui Israel, în actul mântuirii, Tertulian pune accentul pe justificare, adică pe meritele pe care ni le-am făcut prin faptele bune și pe răsplata corespunzătoare, precum și pe ofensele comise și pe penalitățile corespunzătoare. Păcatul originar - vitiiim originis - a introdus în firea umană otrava poftelor păcătoase. Toți oamenii vin în lume cu păcatul strămoșesc. Singur Dumnezeu e fără păcat, iar, dintre oameni, singur Hristos e fără păcat, fiindcă Hristos e și Dumnezeu (Despre suflet, 41). în antropologie, Tertulian are o interesantă teorie a sufletului. Sufletul e născut din suflarea lui Dumnezeu, e nemuritor, material (corpo-ralem), cu formă, simplu în substanța sa, înțelept prin sine, mișcându-se în chip variat, înzestrat cu hotărâre liberă, expus accidentelor, schimbător prin fire, rațional, suveran, divinitoriu, revărsân-du-se deodată (Despre suflet, 22). Sufletul e material pentru că, potrivit cunoscutei teorii a lui Tertulian, materialitatea este condiția existenței, ceea ce nu e alcătuit din materie, nu există (Despre trupul lui Hristos, 11). Biserica e concepută, în perioada montanistă, după principii montaniste, adică e Biserică acolo unde se află trei, chiar dacă sunt laici. Toți creștinii pot fi preoți. Nu pot fi preoți cei căsătoriți a doua oară. Toți creștinii pot săvârși Sf. Taine (Despre îndemn la castitate, 7). E o concepție pur montanistă. Sfintele Taine tratate de Tertulian sunt: Botezul, Mirungerea, Euharistia, Pocăința, Căsătoria, Preoția. Botezul ereticilor nu e valabil (Despre Botez, 15). Sf. Euharistie e numită Trupul și Sângele Domnului. Pâinea și vinul, prefăcute prin invocarea Sf. Duh și rugăciuni, sunt cu adevărat Trupul și Sângele Mântuitorului. Eshatologia lui Tertulian susține că, după moarte, numai martirii se duc la 91 cer, pe când ceilalți merg la iad, unde suferă pedepse, dar de unde sunt scoși prin rugăciunile celor vii și duși în refrigeriwn (Despre monogamie, 10), adică într-un loc răcoros, învierea morților va avea loc odată pentru cei drepți și, după 1000 de ani, pentru ceilalți. Tertulian e, deci, hiliast. Morala lui Tertulian e severă în perioada ortodoxă, e rigoristă în perioada montanistă. Caracterizare. Tertulian a fost unul din cei mai mari gânditori latini creștini. El e creatorul teologiei creștine latine. Autoritatea lui e mare în veacul III, dar nimeni nu-i pomenește numele, nici chiar Ciprian, care-1 citea zilnic și care s-a inspirat așa de mult din operele compatriotului său, încât se poate spune că el n-a făcut decât să transpună, în limbă proprie, gândirea lui Tertulian. Tertulian a fost un deschizător de drumuri în gândirea patristică latină, căreia i-a pus probleme și a dat unele soluții trainice: problema Sf. Treimi, problema hristologică, problema antropologică, problema Sf. Taine etc. El a fost un mare misionar, o fire luptătoare și o voință de fier. Tertulian are greșeli de doctrină ca: materialitatea lui Dumnezeu și a sufletului, nefecioria Măriei în timpul nașterii și după aceea, preoția universală, incapacitatea Bisericii de a ierta păcatele mari. Biserica, alcătuită numai din laici, fără ierarhie în perioada montanistă și toate erorile legate de montanism, apoi de secta însăși a tertulianiștilor. Relevăm eroarea sa de a interzice creștinilor serviciul militar și toate funcțiunile în stat, considerându-1 pe acesta vrăjmaș Bisericii, pentru că adoră pe zei. Această intransigență în legăturile cu statul putea să creeze creștinilor o situație intolerabilă, ceea ce nu era recomandat de Sf. Scriptură, mai ales de Sf. Pavel, care militează pentru o înțelegere între creștini și stat. Tertulian e considerat eretic. Tertulian e un mare scriitor, cel mai original autor latin creștin. El e creatorul limbii latine creștine printr-un conținut nou dat vechilor cuvinte și prin crearea de cuvinte noi cu ajutorul prefixelor și sufixelor și prin punerea în circulație a unei mari cantități de cuvinte abstracte. Stilul său este absolut original. E un stil personal, concis, abrupt, cu turnuri rare. 92 MINUCIU FELIX Viața. Nu se știe nimic precis despre acest autor, nici când s-a născut, nici unde s-a născut, nici când a murit. Ieronim ne spune că el era doar un avocat de seamă la Roma (De viris ill., 58). în dialogul pe care ni 1-a lăsat, el se prezintă sub numele de Marcus (III), iar din aluziile sale din această lucrare reiese a fi fost originar din Africa. Punerea problemelor și înalta ținută literară a compoziției denotă o întinsă, variată și subțire cultură la autor. Păgân de origine, Minuciu s-a convertit târziu la creștinism. După un document tardiv, descoperit nu demult, se pare că el a atins piscul vieții sale sub Alexandru Sever (U. Mannucci. I, p. 127), adică pe la 222225. Opera. Octavius povestește convertirea păgânului Caecilius Natalis la creștinism, în urma unei discuții cu Octaviu, un prieten al autorului. Cei trei prieteni, toți avocați, pe cât se pare, pornesc într-o dimineață la plimbare spre Ostia, în drum, păgânul Caeciliu salută statuia zeului Se-rapis. Acest salut provoacă o discuție, nu furtunoasă și vehementă ca la Tertulian, ci liniștită și filozofică, între creștinul Octaviu și păgânul Caecilius Natalis. Autorul dialogului își ia rolul de arbitru între cei doi. Caecilius e un sceptic și un agnostic, în apărarea păgânismului, el susține că nu se poate ști nimic sigur despre lume și despre activitatea zeilor. Creștinii sunt atacați cu violență: ei sunt expresia celei mai abjecte drojdii sociale: ignoranți, amestecați cu femei credule, se adună noaptea, postesc, se hrănesc cu mâncăruri nelegiuite, se întâlnesc pentru a comite crime, nu pentru a practica lucruri sacre, fug de lumină, preferă întunericul, păstrează tăcerea în public, dar vorbesc prin colțuri, disprețuiesc templele ca pe niște ruini, batjocoresc cele sacre, îi disprețuiesc pe preoți, socotesc de nimic slujbele la stat și înaltele dregătorii. Creștinii disprețuiesc chinurile prezente, dar se tem de unele chinuri nesigure în viitor, în schimb, nu le e frică de moarte. Ei se cunosc prin semne asunse și se iubesc aproape înainte de a se cunoaște. Romanii stăpânesc lumea toată și se bucură de această situație fără ajutorul. Dumnezeului creștin. Acest aspru rechizitoriu la adresa creștinismului (cap. V-XIII) este dărâmat punct cu punct de către creștinul Octaviu. 93 Acuzațiile aduse creștinilor sunt neadevărate. Viața creștinilor e o puternică apărare a credinței lor. Creștinii practică o singură căsătorie, de care e legată numai dorința de a naște copii, nu altceva. Mesele, agapele lor sunt nu numai pudice, ci și cumpătate. Ei nu se dedau la banchete, iar masa lor nu e cu vin pur, ci cu vin amestecat cu voioșie. Cuvântul lor e cast. Trupul lor și mai cast le dă prilej nu să se slăvească, ci să se bucure de fecioria lor. Ei sunt așa de străini de incest, încât și o unire pudică îi face să roșească. în concluzie, Caecilius Natalis se declară învins și gata să se creștineze, după ce i se vor da a doua zi unele lămuriri în plus (Cap. XL). Autorul încheie: „După aceasta, am plecat veseli și voioși, Caecilius bucurându-se că a crezut, Octavius că a învins" (Ibidem). Octavius este o apologie densă, plină de probleme și de idei, folosind o limbă de o rară precizie, limpezime și eleganță. Fondul nu e în întregime original, ci uneori împarte ideile și soluțiile cu Tertulian. Specialiștii au dezbătut și mai dezbat încă problema dacă Octavius este posterior sau anterior lucrării Apologeticum a lui Tertulian. Unii s-au pronunțat pentru o alternativă, alții pentru cealaltă. Ceea ce trebuie să reținem este că Octavius operează cu idei generale, magistral mânuite și nu face apel la Sf. Scriptură. Creștinismul e privit numai din punct de vedere filozofic, adică sub trei aspecte principale: monoteismul, credința în nemurire și superioritatea morală. Opera e influențată de stoicism și a avut ca model De natura deorum a lui Cicero. Ea se adresa cercurilor culte păgâne, pe care voia să le lămurească și, dacă se putea, să le convertească. SF. IRINEU Viața. Din scrisoarea pe care o trimite vechiulul său coleg Florinus, din care un fragment important s-a păstrat la Eusebiu (Ist. bis., V, 20, 4), reiese că Sf. Irineu și-a petrecut o parte din copilărie la Smirna, pe lângă Sf. Policarp, din ale cărui învățături și fapte se împărtășea. Nu se cunoaște precis data nașterii lui. Cercetătorii o așază între 115-140. A fost ucenicul Sf. Policarp, adică a unuia din cei mai mari și mai cu prestigiu Părinți apostolici. De la Policarp, Sf. Irineu a învățat o ortodoxie 94 ireproșabilă, dragoste pentru Tradiție și râvnă împotriva ereziilor. Ei e contemporan cu mulți apologeți ai veacului al H-lea din Asia Mică: Meliton de Sardes, Rodon, Miltiade, Claudin, Apolinarie. Din opera lui Papias a luat doctrina milenaristă. Sf. Irineu pomenește deseori pe așa numiții „presbiteri", contemporani cu bărbații apostolici și dintre care unii i-au cunoscut pe câțiva dintre Sf. Apostoli. Nu se știe bine cum Sf. Irineu a ajuns la Lugdunum-Lyon. S-a zis, poate cu dreptate, că el a fost luat de Sf. Policarp cu ocazia vizitei acestuia la Roma, în 155, și a rămas, probabil, aici la școala Sf. Justin, de unde a trecut, ca atâția misionari, venind din Asia Mică în Galia. în vremea persecuției de la Lyon, în 177-178, mărturisitorii de aici îl trimit pe Sf. Irineu cu o scrisoare către episcopul Romei, Eleuter, în legătură cu problema montanistă. în această scrisoare, Sf. Irineu e recomandat de confesori ca „frate și tovarăș" al acestora, „râvnitor al Testamentului lui Hristos" și ca „preot al Bisericii" (Eusebiu, Ist. bis., V, 4, 2; Ieronim, De viris Ui, 35). La întoarcerea sa de la Roma, Sf. Irineu este ales episcop al Lugdunului, în locul lui Fotin, aproape nonagenar, încununat cu moarte martirică, la.177-178. Trei mari serii de fapte caraterizează viața Sf. Irineu: 1. lucrarea misionară de convertire a popoarelor păgâne din sudul Galiei, pe o rază destul de mare în jurul Lugdunului; 2. lupta împotriva gnosticismului; 3. străduințe pentru împăcarea Bisericilor din Asia reprezentate de episcopul Policarp al Efesului, cu episcopul Victor al Romei, în problema datei Paștilor. Irineu își purta cu adevărat numele și, prin caracterul său, era un făcător de pace. El îndemna pentru pace și predica pacea, scriind nu numai lui Victor, ci și diferiților altor conducători bisericești. (Eusebiu, Ist. bis., V, 24). O tradiție destul de tardivă, raportată de Ieronim și de Grigorie de Tours, vrea ca Sf. Irineu să fi murit martir pe la 202, adică în timpul domniei lui Septimiu Sever. E curios că martiriul Sf. Irineu nu e pomenit de oameni ca Tertulian, Ipolit, Eusebiu. Probabil că, în masacrul general la care au fost supuși creștinii din Lyon, moartea episcopului Irineu n-a avut mare răsunet. Opera Sf. Irineu a fost scrisă în limbu sa maternă, adică greaca. Ea cuprinde mai multe lucrări, ale căror titluri ne-au fost transmise de Eusebiu (Ist. bis.. V, 7, 20, 26) și de Ieronim (De viris Ui, 35). Dinte ele s-au păstrat două: 95 l. Combaterea și distrugerea științei cu nume mincinos: eă.eyx.oc, xai avarpoitri rr]q yevSwvvnov Yvwaeoq, redată în latinește prin Adversus haereses (Migne, P.G. 7, 437-1224). Această lucrare ni s-a păstrat într-o veche traducere latină și aproximativ 4/5 în original din prima carte, datorită fragmentelor transcrise de Ipolit și Epifaniu. Lucrarea cuprinde cinci cărți, din care și Eusebiu face unele extrase (Ist.bis., V, 7). Cărțile IV și V s-au păstrat și într-o traducere armeană și 23 fragmente în siriacă. Lucrarea aceasta a fost scrisă la cererea unui prieten al autorului, care dorea să cunoască mai de aproape sistemul gnostic al lui Valentin. Combaterea si distrugerea științei cu nume mincinos e o lucrare de importanță excepțională, deși n-avem textul ei original. E importantă prin imensul ei material, prin cvasitotalitatea problemelor teologice dezbătute în ea și prin ortodoxia învățăturii. Sf. Irineu arată aici o mare erudiție biblică și bisericească. El atestă întreg Canonul cărților biblice, menționează numele a numeroși episcopi și scriitori bisericești, printre care primii 12 episcopi ai Romei, între care Clement Romanul, apoi scriitori ca Ignatie. Policarp. Herma, Justin. Papias, Tațian, din ale căror opere nu rareori citează și pasaje. Prin aceste notițe el contribuie substanțial la istoria literaturii patristice de până la el. Sf. Irineu dovedește o profundă cunoaștere a gnosticismului, fie prin lecturi directe ale operelor gnostice, fie prin frecventarea operelor antignostice ale unor autori creștini, ca cei pe care i-am pomenit și la care îi adăugăm pe Hegesip, poate și pe Teofil al Antiohiei, dacă teoria lui F. Loofs, cum că Sf. Irineu s-a inspirat și din opera acestuia, Contra lui Marcion, este adevărată. Combaterea gnosticismului pe cale rațională, cum se face în cartea a Il-a, implică studiul îndelungat și profund a nenumărate izvoare filozofice și religioase, din care-și trăgeau substanța sistemele hibride ale gnosticismului. Sf. Irineu a dat o lovitură puternică ereziilor gnostice. El e izvor pentru toți autorii creștini de după el care au combătut gnosticismul. E! e creatorul teologiei creștine în Occident, plecând de la regula de credință, adică de la Simbolul de credință, servindu-se de izvoarele teologiei, care sunt Scriptura și Tradiția și având ca punct central întruparea Mântuitorului. Teologia occidentală, până la Sf. Ilarie, nu e decât dezvoltarea 96 cugetării Sf. Irineu. Desigur, lucrarea aceasta a Sf. Irineu nu e perfectă. Traducerea latină în care ni s-a păstrat și care se pare că e foarte fidelă, nu reliefează un artist. De altfel, autorul însuși ne previne că, fiind obișnuit să vorbească o limbă barbară, adică limba celtică, nu poate scrie cu eleganță în grecește. 2. Demonstrația predicații apostolice (Patr. Orient., 12, 659-731) adresată fratelui Marcian și descoperită nu de mult, într-o versiune armeană din veacurile V1I-VIII, e un mic compendiu de învățătură a credinței, în care se combină simbolul și istoria sfântă. Eusebiu și Ieronim notează și alte titluri de lucrări, din care nu s-a păstrat nimic sau s-au păstrat numai fragmente. Unele din aceste titluri reprezintă mici tratate, altele - scrisori: 3. Despre știință, contra grecilor, un tratat foarte scurt, dar foarte necesar, zice Eusebiu (Ist. bis., V, 26). Ieronim transcrie acest titlu ca două opere aparte: 1. Contra gentes, volurnen breve, și 2. De disciplina alind (De viris iii, 35). A scris diferite scrisori cu caracter doctrinar, dintre care cităm: 4. Către Blastus, prieten al lui Florin, Despre schismă, (Eusebiu, Ist. bis., V, 20; Ieronim, De viris i l L, 35). 5. Către Florin, despre monarhie sau că Dum nezeu nu este autor al relelor. Acest Florin era un vechi prieten al Sf. Irineu, dar care mai în urmă a devenit gnostic, în scrisoare se vorbește printre altele și 6. Despre ogdoadă, adresată tot lui Florin, pentru a-1 desprinde de greșelile lui Valentin. Ieronim califică această operă drept un tratat ales, egregium, suntagma. 7. Eusebiu menționează și o altă carte (BipÂiov) cuprinzând diferite dialoguri și în care autorul pomenește de Scrisoarea către Evrei și înțelepciunea lui Solomon. Este probabil identică cu Liber variontm tractatuiim, de care vorbește Ieronim. 8. Ieronim atribuie tot Sf. Irineu și Scrisorile Bisericii din Lvon și Viena. adresate episcopului Victor al Romei în chestiunea pascală. Așa-numitele fragmente ale lui Pfaff s-au dovedit a fi falsuri. Doctrina Sf. Irineu e. pentru vremea lui, aproape un sistem complet. De aceea 97 el a și fost supranumit fondatorul teologiei creștine. Teologia sa se bazează pe datele Scripturii și ale Tradiției, mai ale pe Regula de credință sau Simbolul de credință și nu are caracter prea speculativ. Ea se caracterizează printr-un punct de vedere mai mult. religios-practic. Pe Dumnezeu trebuie să ni-L apropiem, nu atât prin știință, cât prin dragoste. Tradiția bisericească este, ca la Hegesip și alți scriitori bisericești, un punct central de doctrină. Valoarea și caracterul normativ al Tradiției nu sunt invenția Sf. Irineu, cum susțin protestanții, căci noi 1-am văzut pe Hegesip verificând ortodoxia Bisericii de la Corint și a altor Biserici cu doctrina Bisericii de la Roma. Dar Sf. Irineu are meritul de a fi dat expresie clasică și definitivă principiului Tradiției. Principiul Tradiției constă în aceea că izvorul și norma de credință sunt Tradiția doctrinară continuă în Biserică, de la Sf. Apostoli. Tradiția adevărată e cea apostolică. Tradiția Apostolilor se vede în toată lumea, în orice Biserică. Ea constă în menținerea învățăturii adevărate, păstrate prin linia neîntreruptă a episcopilor așezați de Apostoli și a urmașilor acestora până la noi. împotriva gnosticismului, Sf. Irineu accentuează autoritatea indiscutabilă a Bisericii Ortodoxe, singura în care s-a păstrat Tradiția apostolică și aceasta pentru că Biserica Ortodoxă e singura în care s-a păstrat Duhul Sfânt: „unde e Biserica, acolo e și Duhul lui Dumnezeu și unde e Duhul lui Dumnezeu, acolo e și Biserica și tot harul, iar Duhul e adevărul" (Contra erez., 3, 24, 1). Apostolicitatea e normă de adevăr în Tradiție și Biserică. Dacă Apostolii nu ne-ar fi lăsat scrieri care alcătuiesc Sf. Scriptură, ar fi trebuit să urmăm Tradiției pe care ei au lăsat-o acelora, cărora le-au încredințat Bisericile (Contra ereziilor, 3, 4, 1). Biserica se întinde până la marginile pământului (Ibidem, l, 10,1). Dumnezeu nu poate fi cunoscut, dar mintea noastră îl deduce din existența lucrurilor create: făptura însăși, lumea însăși ne arată pe Acela care a făcut-o. Creatorul propriu-zis al lumii este Fiul-Logosul. Fiul e născut din Tatăl, dar nimeni nu cunoaște felul acestei nașteri, decât Tatăl și Fiul. Sf. Duh e deosebit de Fiul. Dar uneori numele de Duh e dat și Fiului. Alteori, 98 ca la Teofil de Antiohia, Sf. Duh e numit înțelepciune. Prin Adam și Eva am căzut toți, pentru că n-am împlinit porunca lui Dumnezeu. Noi am moștenit moartea de la Adam. Prin neascultare, omul a pierdut haina sfințeniei, pe care o avea de la Duhul Sfânt și a fost acoperit cu un •-eșmânt care nu-i mai aduce desfătare, ci-i mușcă și-i înțeapă trupul (Ibid., 3, 23, 5). Omul însă. chiar după cădere, a rămas cu liberul arbitru și cu nemurirea sufletului. Dumnezeu nu ronează pe nimeni. Sufletul e nemuritor ca • -f.-ire a vieții (Ibidem, 5, 7, 1). Hristologia Sf. Irineu e de o deosebită impor-ranță. Fiul lui Dumnezeu a devenit Fiul Fecioarei. Ereticii nu spun adevărul când susțin că lisus, Care S-a născut din Măria, ar fi altul decât Hris-los. Care a coborât din înălțime. Hristos trebuia *i fie in același timp Dumnezeu și Om, într-o sin--r«că Persoană. Aceasta pentru că, dacă vrăjmașul imului n-ar fi fost biruit de un Om, acest vrăjmaș a-ar fi fost biruit drept. Pe de altă parte, dacă biruința nu ne-ar fi dat-o Dumnezeu, noi n-am avea în chip sigur această biruință. Cuvântul lui Dumnezeu S-a făcut Om, pentru ca omul primind Cuvântul și calitatea de fiu adoptiv, să ajungă fiul lui Dumnezeu. Fiul Se întrupează pentru a ne scăpa de moștenirea adamică, pentru a ne mântui, plătind pentru noi datoria cu care eram datori, lisus Hristos este al doilea Adam, Care recapitulează în El întreaga umanitate și o împacă cu Dumnezeu (Contra erez., 3, 16, 6; 18-19). Hristos S-a făcut om pentru a îndumnezei umanitatea. Hristos 1-a învins pe diavol prin totala Sa supunere și prin suferința și moartea Sa reală. Sângele Său ne-a răscumpărat ca un sacrificiu. Apărând realitatea trupului și patimii lui Hristos. Irineu face un interesant paralelism între Măria și Eva, paralelism ridicat mai înainte și de alți scriitori ca: Sf. Justin, Tertulian și Sf. Teofil (3'. 22, 4). în domeniul Sf. Taine, Irineu admite Botezul copiilor (Ibidem, 2. 22. 4). Sf. Duh pătrunde în sufletele de toate vârstele, care au fost botezate. El ne unește cu Dumnezeu. Sf. Duh ne face una cu Dumnezeu. Sf. Euharistie e instituită de Mântuitorul și transmisă ucenicilor Săi și, prin 99 aceasta, întregii Biserici. Ea e făcută din daruri, elemente ale creației, și mulțumește lui Dumnezeu cu recunoștință, zicând: ''"Acesta este Trupul Meu". Conținutul potirului e tot element al creației, el reprezintă sângele Mântuitorului și jertfa cea nouă, a Testamentului celui nou. Sf. Irineu e, ca Papias, Sf. Justin și Tertulian, hiliast, adică susține că între sfârșitul lumii și învierea morților va fi o mie de ani de domnie a lui Hristos cu drepții. Această împărăție de o mie de ani corespunde zilei a opta, care e număr desăvârșit, învierea va fi trupească (Ibidem 5, 31. 2). Pedepsele și bucuriile sunt veșnice. Sf. Irineu vorbește de Canonul cărților biblice ale Vechiului și Noului Testament. Cărțile acestea sunt insuflate. Canonul e încheiat. Apostolicitatea și Tradiția bisericească dau autoritate Canonului cărților biblice, în Canonul Noului Testament intră: Evangheliile și Scrisorile aposto- //ce, printre care se numără și Păstorul lui Herma, dar din care lipsește Scrisoarea către Evrei. Caracterizare. Sf. Irineu este unul din cei mai de seamă Părinți ai Bisericii. El e creatorul teologiei creștine în Biserica apuseană. El a fost unul din gânditorii cei mai adânci ai primei perioade patristice. El a pus și a dezbătut toate marile probleme ale teologiei, dând soluțiile cele mai practice. Hristologia, cu teoria recapitulării și a Sf. Euharistii e centrul teologiei sale. El e marele susținător al valorii și sensului Tradiției în Biserica creștină. E unul dintre marii realiști în teologia creștină prin: realismul trupului Mântuitorului, realismul euharistie, realismul păcatului, realismul desăvârșirii. Teologia sa nu este absolut ireproșabilă: expresii subordinațianiste în domeniul Sf. Treimi, hiliasmul etc., dar are meritul de a fi creat sau adâncit capitole sau formule noi în teologie: 1. îndumnezeirea omului; 2. recapitularea: 3. peri-horeza; 4. paralelismul Eva-Maria; 5. importanța Tradiției; 6. drepturile demonului; 7. teoria lui facere și fieri; 8. specificul lucrării Sf. Duh. Sf. Irineu a dat o lovitură mortală gnosticismului. El a criticat, foarte informat și cu o rară pătrundere, toate sistemele gnostice cunoscute până la el. El e izvor 100 principal pentru toți scriitorii antignostici după el. Sf. Irineu a făcut misiune printre păgânii din jurul Lugdunului, pe care i-a creștinat. Unele dintre orașele de Sud ale Franței îl socotesc ca aducătorul creștinismului la ele. El a făcut mereu legătura între creștinismul de Apus și cel de Răsărit cu ocazia neînțelegerilor iscate cu privire la data sărbătoririi Paștelui. Eusebiu și Ieronim relevă accentuat dragostea de frați și râvna după pace, drept note dominante ale caracterului Sf. Irineu. Sf. Irineu e unul dintre primii creatori ai filo-caliei creștine. Omul se desăvârșește prin lucrarea Sf. Duh, Care, încetul cu încetul, îi redă chipul și asemănarea cu Dumnezeu. Desăvârșirea se realizează definitiv în ceruri. SF. IPOLIT Viața. Nu cunoaștem nimic direct despre viața Sf. Ipolit. Avem patru izvoare principale care ne dau unele elemente asupra vieții sale. fără să ne ofere însă o siguranță absolută. Ieronim (De riris HI., 61) ne spune că Ipolit a fost episcop al unei Biserici, într-un oraș al cărui nume nu-1 știe, că s-a cunoscut cu Origen în prezența căruia a ținut o predică (Prosomilia): De laude Domini Salvator/s. Fotie (Bibliot. Cod. 121) zice că Ipolit a fost ucenicul lui Irineu, sub a cărui influență a scris o sintagmă contra tuturor ereziilor. O statuie a lui Ipolit stând pe scaun, datând din veacul III și descoperită în veacul XVI în cimitirul lui Ipolit. pe Via Tiburtina în Roma, are pe soclu lista lucrărilor acestui autor, în fine, descoperirea în 1842 a operei Philosophumena, la muntele Athos. ne-a adus unele informații prețioase asupra lui Ipolit. Această lucrare a fost atribuită la început lui Origen, apoi lui Caius, lui Tertulian, lui Novațian și, în fine, lui Ipolit. După aceste documente, se pare că Sf. Ipolit s-a născut pe la 170-175, nu se știe precis unde, probabil în Orient. Documentele ne relatează că el era preot la Roma și se bucura de un mare prestigiu printre contemporani. Origen, în vizită la Roma, a fost la biserica în care slujea Ipolit, ca să-1 audă vorbind. Om de studiu multilateral și poligraf, el n-a egalat pe marele alexandrin în amploarea și în adâncimea cugetării și 101 a geniului. El era mai mult un erudit cu orientare practică. Și-a dedicat viața pentru două mari probleme: 1. lupta cu ereticii, îndeosebi cu modaliștii trinitari și cu patripasienii; 2. lupta contra laxismului moral în Biserica Romei. Ipolit 1-a criticat aspru pe papa Zefirin și mai ales pe papa Calist, acuzându-1 de erezie și de laxism. El s-a opus la alegerea papei Calist, pe care-1 acuza de sabelianism și de imoralitate. S-a separat de Biserică și și-a creat o comunitate aparte și a fost ales ca episcop în locul lui Calist, în fața căruia el se reprezenta ca antipapă. Schisma aceasta, pe care Biserica romană și învățații catolici moderni o condamnă se pare, pe nedrept, a durat și sub urm<tșii lui Calist, papii Urban și Ponțian. în timpul persecuției lui Maximin Tracul, ambii episcopi: Ponțian și Ipolit au fost exilați în minele din Sardinia, împăcându-se Ipolit încă din timpul vieții cu Biserica și murind în exil, o dată cu Ponțian, trupul lui și al lui Ponțian au fost aduse în aceeași zi și îngropate la Roma, pe Via Tiburtina, în locul care mai târziu a devenit cimitirul Sf. Calist, dar și al St". Ipolit. El a fost venerat ca martir și credincioșii lui i-au ridicat o statuie pe mormânt, care a fost descoperită în 1551. Opera lui Ipolit a fost foarte întinsă, dar nu ni s-au păstrat din ea, în cea mai mare parte, decât fragmente. Puține sunt operele păstrate în cvasi-totalitatea lor sau în textul original. Critica a stabilit că numărul acestor opere este între 40 și 50. Operele exegetice au fost cele mai numeroase. Menționăm: Comentariu la Daniil, în patru cărți, păstrat în întregime în vechea slavă și, în parte, în grecește. E cel mai vechi comentariu biblic în literatura patristică, în el se precizează pentru prima dată că Hristos S-a născut la 25 decembrie și a murit la 25 martie. Informația aceasta e însă interpolată; Comentariu la Cântarea Cântărilor, păstrat parțial și tradus în limba georgiană; Tratate despre binecuvântarea lui lacob, Binecuvântarea lui Moise, Istoria lui David ți Goliat, Comentarii la Proverbe, la Eclesiast, Zaharia, Omilii la diferite texte din Facere. Numeri, Deuteronom, Psalmi. Isaia, Ezechiil etc. Dintre lucrările dogmatice însemnăm: Despre Antihrist, păstrat în întregime în originalul grec, tratează despre împrejurările venirii lui Antihrist, triumful și pieirea lui. Lucrarea e parțial dependentă de Irineu, Despre Dumnezeu și învierea trupului', îndemn către Severina, Despre Iconomie sau despre întrupare. 102 Lucrări polemice: Philosophumena, în 10 cărți, numită și Combaterea tuturor ereziilor, descoperită în întregime (cărțile 4-10) la muntele Athos, de Minoides Mynas în 1842 și publicată în 1851 de E. Miller. Titlul de Philosophumena îi vine de acolo că ereticii luau învățătura lor din filozofia profană și perverteau adevărul creștin. Cartea l face un rezumat al filozofiei grecești; cărțile 2 și 3 s-au pierdut; cartea a 4-a tratează despre astrologie și magie; cărțile 5-10 vorbesc despre 33 erezii gnostice și cazul Ipolit-Calist; Sintagma sau Contra tuturor ereziilor combătea 32 erezii; Contra păgânilor și Contra lui Pluton sau Despre univers, păstrat doar într-un fragment în Sfintele Paralele ale lui loan Damaschin arată contradicțiile lui Pla-ton: Contra ereziei lui Artemon. numită de Teo-doret de Cir, Micul Labirint', Omilie contra ereziei unui oarecare Noet: Demonstrație contra iudeilor: Despre Evanghelia si Apocalipsa lui loan: Contra alogilor. Opere istorice: Cronica, care se întinde de la facerea lumii până la anul 234 d. Hr.. păstrată parțial în grecește și în trei prelucrări latine. Opere practice: Tradiția apostolică: Canoanele lui Ipolit: Calcul pascal: Omilii: Despre lauda Domnului Mântuitorului, rostită în prezența lui Origen; Despre harisme. Alte lucrări, încă, sunt menționate pe soclul statuii lui Ipolit. Doctrina lui Ipolit e, în general, o sinteză a aceleia a apologeților, în capitolul despre Sf. Treime a fost acuzat de diteism. pentru că luptând contra sabelianismului modalist. a exagerat distincția primelor două Persoane. Fiul Se naște liber din Tatăl, dar felul apariției și lucrărilor Lui, după aceea, denotă subordinațianism. Asemenea lui Teofil al Antiohiei, Ipolit distinge trei faze în evoluția Logosului: 1. Logosul ca gândire imanentă a Tatălui (koyoq evSiaGetoq) 2. Ca putere proferată în afară, adică născută (Xoyoc Jtpo<popiKO<;) și 3. Fiu desăvârșit prin nașterea Sa din Fecioară, în această din urmă fază, Ipolit împrumută ideea și termenul de la Sf. Justin Martirul, care folosește expresia Logos desăvârșit. Ca Logos imanent. Fiul nu e identic cu inteligența sau cu rațiunea Tatălui, cum susținea Atenagora. Totuși, El e raționamen- tul sau judecata imanentă lumii. Tatăl L-a născut pe Logos din cele existente, iar Logosul, la rân-du-I, e cauza creației. El creează lumea după ideile pe care le posedă și care sunt precugetate în Tatăl. Dumnezeu a făcut prin Logos toate câte a voit. Hristos, întrupându-Se, 1-a purtat pe omul cel vechi în plămadă nouă. El a 103 parcurs viața tuturor vârstelor, ca să fie lege pentru toate vârstele, să-1 arate tuturor oamenilor pe propriul Său om și prin aceasta să justifice că Dumnezeu n-a făcut nimic rău. Omul e liber (av>TeȘo\)<Jio<;) să voiască orice: și binele și răul. Hristos a făcut pe omul vechi, om nou (Philosoph., 10, 33, 34). Noi vom învia cu trupurile, iar bucuriile raiului și chinurile iadului sunt veșnice (Contra păgânilor, 2, 3). Sf. Scriptură este inspirată (Contra lui Artemon, la Euse-biu, Ist. bis., 5, 28, 18). Ipolit a reprezentat direcția rigoristă în Biserica Romei timpului său, con-damnând-1 pe papa Calist pentru a fi inaugurat iertarea păcatelor de moarte, îndeosebi a des-frânării, pentru a ține în Biserică clerici căsătoriți a doua sau a treia oară, pentru a fi admis căsătoria preoților după ce au fost hirotoniți, pentru a fi aprobat concubinajul matroanelor cu sclavi și pentru a fi îngăduit avortul. Caracterizare. Ipolit a fost o figură importantă în literatura patristică a sec. III. El e cel mai fecund scriitor al Apusului din acel timp. E un enciclopedist. S-a spus pe drept că el a fost un concurent al lui Origen. Ipolit n-a făcut filologie biblică, n-a scris scrisori și n-a lăsat un tratat sistematic de doctrină creștină, cum a făcut Origen, în schimb, el i-a combătut pe eretici mai mult ca Origen și a scris istorie și drept bisericesc. Exegeza lui Origen era exclusiv alegoristă, aceea a lui Ipolit era mai moderată. Cea dintâi avea tendințe pur științifice, cea de a doua urmărea efecte practice. Teologia lui Ipolit e eclectică. Limba lui e dară, solemnă, dar neartistică. El dă mai multă atenție fondului decât formei. SF. CIPRIAN Viața. Sf. Ciprian se naște, probabil, în jurul anului 200 la Cartagina, din părinți păgâni și bogați. Primește o educație aleasă, își face o cultură întinsă și ajunge retor, calitate în care își creează numeroase legături și se înconjoară de un deosebit prestigiu. Sub influența preotului Caeci-lianus, Sf. Ciprian se convertește, se botează, e hirotonit preot și, la începutul anului 249, e făcut episcop, ca urmaș al lui Donat. Episcopatul său durează nouă ani, dar e plin de fapte, atitudini și idei mari. La începutul anului 250, începe persecuția lui Deciu, în timpul căreia Ciprian se refugiază în jurul Cartaginei, de unde își conduce Biserica prin scrisori și oameni de 104 încredere, în anul următor (2'51) apare problema celor căzuți de la credință în timpul persecuției, problema lapsilor, care doreau să reintre în sânul Bisericii, folosin-du-se mai ales de intervenția mărturisitorilor, adică a acelor creștini care-L mărturisiseră pe Hristos în timpul persecuției, fuseseră închiși sau chinuiți, dar scăpaseră. Sf. Ciprian ia măsuri potrivite impunând celor căzuți, după gradul de apostazie: libellatici, sacrificați, thurificati, acta facientes, anumite perioade de penitență, care unora au părut prea severe. Nemulțumiții au creat un partid rival, condus de diaconul Felicissimus. în acest partid intră și cinci preoți, foști rivali ai vSf. Ciprian la episcopat. Unul din ei, Novat, se Aduce la Roma unde sprijină schisma lui Novațian. Mntr-un sinod, Sf. Ciprian îi elimină din Biserică V pe turbulenți.Jîn timpul ciumei care pârjolește Aimperiul în 252-254, Sf. Ciprian organizează o vadmirabilă asistență sanitară și socială în eparhia sa, alinând nenumăratele suferințe în vremea fla-- gelului și după aceea| în 255 apare problema $ validității Botezului ereticilor. Se știe că, aseme-> nea lui Tertulian și episcopilor din Asia Mică, Sf. Ciprian nu admitea Botezul ereticilor, în trei Sinoade din 256, la Cartagina. el se pronunță pentru nevaliditatea acestui Botez. Din această cauză a intrat în conflict cu episcopul Ștefan al Romei. care susținea validitatea Botezului ereticilor. Cu toate amenințările lui Ștefan, Sf. Ciprian a rămas inflexibil din punctul său de vedere. Sub persecuția lui Valerian. Ciprian e întâi exilat, în 257, la Curubis, pe malul mării. După un an, în 258, e rechemat, e arestat, e judecat și decapitat la 14 septembrie, la Cartagina. S-au păstrat documentele procesului lui sub numele de Actele procon-sulare ale lui Ciprian. El a fost confundat uneori de către scriitori sau Părinții bisericești cu vrăjitorul și martirul Ciprian de Antiohia. Dar Sf. Ciprian este și un prețios scriitor bisericesc. Om de acțiune mai mult decât de speculație, Sf. Ciprian n-are idei prea originale. Marele său maestru era Tertulian. pe care-1 citea zilnic după relatarea lui Ieronim (De v/m illustr., 53). Dar, spre deosebire de Tertulian, el scrie o limbă ușoară și de o formă aproape perfectă. Ieronim apreciază limba, stilul și ideile lui Ciprjan. ca fiind mai limpezi decât soarele (De viris ///., 67). Ciprian trece drept scriitorul bisericesc normativ până la Fer. Augustin. 105 Opera Sf. Ciprian se împarte în scrieri apologetice, disciplinare, morale și scrisori. Scrieri apologetice: 1. Către Donatus (Ad Do/uititm), scrisă probabil imediat după convertire și expunând sub formă de dialog evoluția sa sufletească, până la primirea și după primirea Botezului, numit „a doua naștere" (Cap. 4). își îndeamnă prietenul să-1 urmeze. Această scriere pregătește Mărturisirile Fer. Augustin. 2. Către Demetrian (Ad Demetrianum), adresată unui păgân pătimaș și cutezător, care-i făcea pe creștini responsabili de toate nenorocirile care se abăteau asupra imperiului. Autorul arată că acuzațiile lui Demetrian sunt fără temei și, dacă se cere o explicație pentru nenorociri, aceasta este că nenorocirile în chestiune se datoresc îndărătniciei păgânilor de a îmbrățișa creștinismul. Păgânii nu vor scăpa de pedeapsa veșnică. Dar ei se pot pocăi și Dumnezeu îi va primi (cap. 24, 25). 3. Că idolii nu sunt zei (Quod ic/o/a dii non sint), colecție de texte scoase din Octavius al lui Minucius Felix și din Apologeticul lui Tertulian, pentru a dovedi neadevărul idolatriei și adevărul creștinismului. 4. Dovezi către Oiiiiinus (Testimoniu ad Qui-rinwn), în trei cărți scrise pe la 249-250. arată cu texte din Vechiul și Noul Testament că legea iudaică a fost provizorie, că profețiile Vechiului Testament s-au realizat în lisus Hristos. care este Dumne'zeu, și că virtuțile creștine și credința sunt necesare. 5. Către Fortunat (Ad Fortunatiim de exhortatione martyrii) în care. cu texte biblice, îi îndeamnă pe creștini să fie tari în vreme de persecuție. Această scriere și cea anterioară sunt prețioase pentru cunoașterea textului vechii Biblii latine. Scrieri disciplinare și morale: 1. Despre unitatea Bisericii universale (De catholicae ecclesiae unitate}, cea mai importantă și mai originală scriere a lui Ciprian din categoria celor disciplinare. Scrisă în 250-252, înainte de reîntoarcerea lui Ciprian din ascunzătoarea în care se retrăsese în timpul persecuțiilor lui Deciu, ea combate schisma lui Felicissimus și demonstrează, cu deosebită abilitate și căldură, că idealul fiecărui creștin trebuie să fie unitatea în aceeași Biserică a lui Hristos pe întreg pământul. Sfâșierea Bisericii prin schisme nu poate fi iertată nici prin moarte martirică. Credincioșii trebuie să fie uniți între ei. având-1 în centru pe episcop. „Nu poate să aibă pe Dumnezeu de Tată, acela care n-are Biserica de mamă" (cap. 6). E un singur episcopat, care conduce o singură Biserică. Cap. 4, cu două variante, e socotit de romano-catolici ca fiind un 106 temei pentru primatul papal, susținere neadevărată, pentru că în același capitol autorul afirmă că Hristos „după înviere acordă Apostolilor putere egală". Despre unitate a fost citită de Ciprian la Sinodul din 251 la Cartagina. 2. Despre cei căzuți (De lapsis), scrisă o dată cu cea anterioară, după căderea în timpul persecuției lui Deciu, cei în cauză trebuie să facă penitență serioasă pentru a fi reprimiți în Biserică. „Faceți pocăință multă, arătați mâhnirea unui suflet în durere și jale" (Cap. 32). Iar mărturisitorilor, care dădeau bilete de indulgență, pentru ca cei căzuți să fie reprimiți, autorul le spune: „Iertare de păcatele care s-au săvârșit împotriva Lui, poate să le dea numai Acela care a purtat păcatele voastre, care a suferit pentru noi, pe care Dumnezeu L-a dat pentru păcatele noastre" (Cap. 17). 3. Despre moarte (De mortalitate), o pastorală din 252, adresată credincioșilor pentru a-i încuraja și mângâia în timpul ciumei. Răspunde la o seamă de nedumeriri ale creștinilor care mor de-a valma cu păgânii. E cea mai originală scriere a lui Ciprian din operele sale morale. 4. Despre fapta bună și milostenie (De opere el eleemosynis) îndeamnă la caritate. 5. Despre invidie și gelozie (De zelo et livore) combate pe adversarii săi roși de păcate. 6. Despre ținuta fecioarelor (monahiilor) (De habitu vergimim) atrage luarea-aminte femeilor consacrate lui Dumnezeu să nu fie cochete și pradă duhului lumesc. Imitată după Tertulian. Scrisă la 249. 7. Despre Rugăciunea domnească (De domi-nica oratione) explică rugăciunea Tatăl nostru. Imitată după Tertulian. Scrisă la 252. Scrisorile lui Ciprian sunt producția sa literară poate cea mai de seamă. Ele erau foarte prețuite de Ieronim și Augustin. Colecția întreagă cuprinde 81 piese, din care numai 65 aparțin lui Ciprian, celelalte fiindu-i adresate lui sau clerului din Cartagina. Ciprian însuși făcuse dosare din corespondența sa. Scrisorile lui Ciprian au o mare importanță pentru istoria timpului, pentru variatele și interesantele probleme care se dezbat în ele, pentru caracterizarea persoanei autorului. Temele dogmatice, îndeosebi eclesiologice, sunt deseori puse și soluționate definitiv. Biserica e alcătuită din episcop, din cler și din toți cei ce stau în ea (Scris. 33, 1). Episcopul este în Biserică și Biserica în episcop. Cine nu e cu episcopul, acela nu e în Biserică (Scris. 66, 8). Sfântului Ciprian i s-au atribuit opere care nu i-au aparținut. Despre acelea vorbim în altă parte. 107 Doctrina Sfântului Ciprian cuprinde câteva puncte importante dintre care unele au fost relevate. HJnitatea Bisericii e una dintre ideile-forță ale Sf. Ciprian. Această unitate îl are ca centru pe episcop. Cine nu e cu episcopul, nu e în Biserică. Evident, la rândul lui, episcopul nu e episcop decât în Biserică. Episcopii trebuie să fie uniți prin legea dragostei indivizibile și a înțelegerii! Bisericile particulare sunt ramurile unuia și aceluiași copac, care este Biserica una. Așa cum razele soarelui sunt multe, dar lumina e una, așa cum ramurile copacului sunt multe, dar puterea care le ține e una, așa cum pâraiele care ies din-tr-un izvor sunt multe, dar se păstrează unitatea de origine, tot așa și Bisericile regionale sunt multe, dar ele stau pe temeiul unei singure Biserici. Biserica e comparată cu cămașa cea necusută a lui Hristos. Nimeni nu se poate mântui decât în Biserică, în afară de Biserică nu e mântuire. Tradiția e divină numai în măsura în care nu trece dincolo de Sf. Scriptură. Pâinea și vinul euharistie devin jertfa lui Hristos prin Sf. Duh. Ca mare preot al lui Dumnezeu Tatăl, lisus Hristos Se aduce pe Sine jertfă Tatălui și ne învață să facem acest lucru în amintirea Lui. în consecință, preotul la Sf. Euharistie face ce a făcut Hristos, adică aduce jertfă adevărată și plină lui Dumnezeu Tatăl în Biserică (Scris. 63, 14). Martirii ajung imediat după moarte să vadă fața lui Dumnezeu, ceilalți așteaptă până la judecata Domnului. Caracterizare. Sf. Ciprian a fost un om mare, un episcop strălucit, un temperament blând, dar ferm, o personalitate bisericească de autoritate și prestigiu. N-a fost intimidat nici de dușmanii lui, nici de episcopul Romei, nici de moartea martirică. A fost un scriitor puțin original, dar talentat, clar, deseori avântat. Doctrina sa teologică se bazează pe Sf. Scriptură și pe multe din ideile sau interpretările lui Tertulian. Unele din lucrările sale, mai ales ascetice, sunt simple adaptări ale lucrărilor corespunzătoare ale lui Tertulian. Ideea sa cea mai scumpă, unitatea Bisericii, este actuală și astăzi. Tratatul Despre unitatea Bisericii, care a împlinit 1700 ani în 1951, merită să fie recitit și 108 meditat în zilele noastre, când între .'.ameni ți între Biserici este atâta neînțelegere . LACTANȚIU Viața. Lucius Caecilius Firmianus Lactantius s-a născut pe lângă Cirta sau Mascula, în Numidia. probabil între 240-250. A făcut studii de retorică și filozofie sub conducerea lui Arnobiu. Devenit el însuși retor, își face un renume frumos. Grație acestui renume, împăratul Dioclețian îl cheamă, pe la 290, profesor de retorică latină la Nicomidia. noua capitală. Aici Lactanțiu nu a avut deosebit succes fie pentru că el între timp se convertise la creștinism, fie pentru că era greu de recrutat auditori pentru învățământul latin superior într-un mediu grecesc. Ieronim spune că, din cauza lipsei de studenți, Lactanțiu s-a consacrat scrisului (De viris ii/., 80). Tot aici, la Nicomidia. Lactanțiu se converti la creștinism, în jurul anului 300, iar când în 303 izbucni persecuția, el lepădă slujba ce o avea. Urmă o perioadă grea în care sărăcia 1-a chinuit amarnic. „Era așa de sărac, încât cel mai adesea ducea lipsă chiar de cele necesare". La adânci bătrâneți (in extrema senectute}, în anul 317, împăratul Constantin 1-a chemat la Treveri, în Gallia, ca profesor al fiului său. Cris-pus.JJeJă~acAistă dată nu se mai știe nimic de el. Opera./Ditmnezeieștile Instituții (Divinae trtfnes), în șapte cărți, redactate într-o primă ediție probabil între 304-310 și într-o a doua, probabil între 313-316, este scrierea cea mai importantă a lui Lactanțiu atât prin întinderea ei, cât și prin problemele tratate în ea. Ea este în același timp o apologie a creștinismului și un manual sau o introducere generală în doctrina esențială a Bisericii. E o apologie pentru că ea ține să răspundă acuzațiilor puse în circulație de un filozof și de un magistrat. Magistratul e Hierocle din Bitinia. Nu s-a putut identifica filozoful. E manual după scopul pe care însuși autorul i-l dă: „Ca cei învățați să fie conduși la adevărata înțelepcine, iar cei neînvățați la adevărata religie". Dumnezeieștile Instituții este prima încercare de a sistematiza în limba latină elementele fundamentale ale învățăturii creștine. Ele sunt o primă siimnia a teologiei creștine latine. 2. Rezumatul dumnezeieștilor Instituții (Epitonie), redactat pe la 315 și dedicat unui oarecare Penta-diu. cuprinde unele ameliorări și idei noi. 3. Despre lucrarea lui Dumnezeu (De 109 opificio Dei). către Demetrian, scrisă pe la 303-304, arată înțelepciunea lui Dumnezeu în actul creării omului prin armonia și frumusețea trupului și a sufletului omenesc. 4. Despre mânia lui Dumnezeu (De ira Dei), în care se arată că Dumnezeu nu e apatic, ci că El pedepsește crima așa cum răsplătește virtutea. Ia atitudine împotriva psihologiei stoicilor și epicureilor. 5. Despre moartea persecutorilor (De mortibus persecutorum), numită uneori și Despre persecuție (Ieronim), e o primă istorie a persecuțiilor, anterioară lucrărilor lui Eusebiu. Stăruie asupra sfârșitului nenorocit al împăraților care i-au persecutat pe creștini, îndeosebi asupra aceluia al iui Dioclețian și al lui Maximin Daza. 6. Despre pasărea fenix (De ave phoenix) povestește legenda acestei păsări vestite care, la fiecare mie de ani, \ ine din îndepărtatul Orient în Fenicia, unde se așază pe o foaie de finic și moare, iar trupul ei mort se aprinde și arde singur. Din cenușă apare un \ ierme care se transformă în fluture și pleacă cu resturile cenușii la templul soarelui din Heliopolis, in Egipt. De aici, se întoarce în Orientul îndepăr-:at. Piesa cuprinde decrieri de o rară frumusețe. Pasărea fenix e pomenită și de Clement Romanul :n Scrisoarea către Corinteni (Cap. 25) și servea scriitorilor creștini ca argument pentru învierea morților. Doctrină. Lactanțiu admite o cunoaștere naturală a lui Dumnezeu. Dumnezeu e unul pentru că e perfect, dar El nu suferă de singurătate pentru că-i are pe îngeri, care-L slujesc. Dumnezeu face lumea din nimic, materia e opera Lui, pentru că El e puternic. Logosul este Cuvântul lui Dumnezeu, adică un duh asemenea celorlalte duhuri care sunt îngerii. Căci „Cuvântul este un duh emis cu un sunet care desemnează ceva". Fiul lui Dumnezeu Se naște prin venirea Sf. Duh din cer asupra Sfintei Fecioare, în nașterea treimică. Fiul a fost fără mamă. în nașterea a doua el a fost fără tată. pentru ca purtând o substanță între Dumnezeu și om să poată duce firea noastră slabă la nemurire. Biserica adevărată este aceea în care se face Mărturisire și Pocăință și în care se curăță păcatele. Căsătoria nu se poate desface. Lactanțiu este hiliast. în doctrina despre suflet este creaționist. Caracterizare. Lactanțiu este un scriitor de stil clasic. El scrie frumos, 110 elegant, simplu, clar. Modelul său literar a fost Cicero, pe care 1-a imitat nu numai în formă, dar uneori și în idei. El a fost supranumit „Ciceronele creștin". Ieronim îl definește ca „un fluviu de elocință ciceroniană". Are o întinsă cultură clasică. Exploatează literatura filosofico-religioasă a hermetismului. Lactanțiu n-a cunoscut adânc învățătura creștină. E semnificativ, în această privință, cuvântul aceluiași Ieronim: „De ar fi putut el afirma creștinismul, pe cât distrugea păgânismul". El are însă meritul de a fi întins o punte de înțelegere între creștinism și păgânism. Lactanțiu este primul sistematizator latin al teologiei creștine.El este unul dintre primii mari umaniști patristici. CLEMENT ALEXANDRINUL Viața. Clement Alexandrinul se naște pe la 150, probabil la Atena, din părinți păgâni. Din Protreptic reiese că el cunoștea bine religiile de misterii. Nu se știe când s-a creștinat. După convertire el face călătorii de studii în Italia de Sud, în Siria, Palestina și Egipt. El caută pretutindeni oameni învățați și profesori vestiți de la care să se instruiască. El vorbește cu entuziasm despre dascălii săi, cinci la număr, dar nu pomenește decât numele celui de pe urmă: Panten. Cu puțin înainte de 180. Clement vine la Alexandria, unde face cunoștință cu albina siciliana și unde rămâne să o asculte. Pe la 190, el ajunge colaboratorul lui Panten, iar după moartea acestuia preia conducerea școlii. Clement a fost și preot, cum reiese din propriile sale afirmații și dintr-o scrisoare a lui Alexandru, episcop de Ierusalim. In școala cate-hetică 1-a avut ca elev pe Origen și pe Alexandru de Ierusalim. Sub persecuția lui Septimiu Sever, Clement pleacă în pribegie, părăsindu-și școala pe la 202-203. Adoarme în Domnul înainte de 215-216, cum reiese din scrisoarea aceluiași episcop Alexandru către Origen. Opera lui Clement Alexandrinul a fost foarte întinsă, variată și erudită. Ea se ocupa atât cu Sf. Scriptură, cât și cu problemele științei profane. Ni s-a păstrat o trilogie alcătuită din Cuvânt îndem-nător către Greci, Pedagogul și Covoare, apoi o omilie: Ce bogat se va mântui? Trilogia este o propedeutică creștină, adică un ansamblu de lucrări pregătitoare pentru primirea creștinismului. In Cuvânt 111 îndemnător se tratează despre convertirea, adică aducerea omului de la idolatrie la Hristos; în Pedagogul se face educarea practică a sufletului și trupului, de unde se trece la stadiul cunoașterii sau al științei, prin ascultarea învățătorului, care revelează și explică lucrările credinței. Această parte n-a fost numită învățătorul, ci Covoare de comentarii științifice la adevărata filozofie. Titlul acesta este expresia modestiei autorului, dar și o formulă care acoperea un conținut ce nu putea fi expus decât cu greu în conferințe publice. 1) Cuvânt îndemnător către Greci (Aoyoq npotpEitniKoq npoq e'AAr/vag) în 12 capitole, e o apologie care-i îndeamnă pe păgâni să asculte de glasul Logosului, glas nou, superior aceluia al lui Orfeu. El S-a întrupat și ne-a mântuit aducându-ne pacea, ca izvor al vieții și revărsându-se peste tot pământul. El a subjugat moartea. El este ocea nul bunătăților. E scrierea lui Clement cea mai stilizată, 2) Pedagogul (!lai8aj(aj6q) în trei cărți, con tinuă scrierea precedentă. E un manual de edu cație și morală creștină, în prima carte se vorbește despre Hristos ca educatorul model al creștinilor. în cărțile a doua și a treia se dau instrucțiuni amă nunțite asupra felului de trai zilnic al creștinului: mâncare, băutură, îmbrăcăminte, plimbare, căsă torie etc. Scrierea sfârșește cu un frumos imn adresat lui Hristos. 3) Covoare (Zrpwfiarefț;) în opt cărți, lucrarea cea mai întinsă și mai importantă a lui Clement. Cuprinsul Covoarelor e foarte variat, nelegat și. deci. greu de rezumat. Una din problemele princi pale este raportul dintre creștinism și cultura pro fană, îndeosebi filosofia greacă. Acest raport, care pune la rându-i problema legăturii dintre credință și știință și pe aceea a legăturii dintre proorocii Vechiul Testament și filosofia grecească, nu este un raport de dușmănie, ci unul de prietenie. Ceea ce a fost Scriptura Vechiului Testament pentru evrei, aceea a fost filosofia pentru păgâni, adică pedagog către Hristos. O altă problemă e aceea a deosebirii dintre gnosticul eretic și gnosticul cu adevărat creștin. O alta e aceea a castității și a martiriului. Cartea a VUI-a e formată din schițe și elemente preliminarii. Ce bogat se va mântui'.' (Tiq 6aco^dfÂEVoq nXovaioq] o omilie exegetică la Marcu 10. 17-31: omilia arată că bogăția în sine nu e o piedică pentru mântuire, dacă ea este întrebuințată și în folosul aproapelui. 112 Clement a mai scris și alte opere, astăzi pierdute, dar menționate de Eusebiu și de Ieronim. ( Doctrina,Jui Clement e o comoară prețioasă ÎHÎteosetrT pentru filosofia religioasă. Credința este baza pe care gnoza nu trebuie s-o părăsească niciodată, între credință și gnoză nu e numai o deosebire de grad. Gnoza e cunoașterea ei desăvârșită a obiectului care se află deja cuprins în credință. Credința include potențial gnoza. Dar în timp ce credința este ceva hotărâtor pentru mântuire, gnoza este ceva secundar. Credința primește adevărul, pe când gnoza îl cercetează și-1 înțelege. Credința este o cunoaștere concisă a necesarului, pe când gnoza este demonstrația temeinică a ceea ce s-a primit prin credință. Nu există cunoaștere fără credință, cum nu există credință fără cunoaștere. Filosofia, în sens antic, are un rol dublu sau face un serviciu dublu credinței: 1) ea pregătește sufletele pentru acceptarea credinței, întrucât ea poate prin sine însăși să cunoască unele adevăruri religioase, îndeosebi existența lui Dumnezeu și Providența, mai ales după ce s-a inspirat din Scriptura Vechiului Testament; 2) ea este auxiliară credinței în sensul că pune la îndemâna acesteia arme bune de apărare. Gnosticul creștin este creștinul desăvârșit, care, după moarte, merge direct în împărăția cerurilor. Dumnezeu este creatorul tuturor lucrurilor. Păcatul lui Adani a constat în faptul că el s-a sustras educației divine. Acest păcat nu se moștenește prin naștere, ci numai prin exemplul rău. Logosul e identic cu Hristos, Cel Care S-a întrupat. Hris-tos ne mântuiește prin aceea că ne-a învățat să ducem o viață superioară și a omorât moartea, adică păcatul originar. Renașterea și nestricâ-ciunea noastră se face sub călăuzirea Logosului care ne duce la contemplare. Există o singură mamă-fecioară, aceea e Biserica. Treptele ierarhiei bisericești sunt o imitație a ierarhiei îngerești. Clement vorbește despre Botez, Euharistie, Pocăință, uneori în termeni împrumutați limbajului religiilor de misterii. Euharistia se numește ..amestecul băuturii cu Logosul". Ea este un dar către Dumnezeu. Căsătoria este indisolubilă. Pedepsele date de Dumnezeu servesc la purificare. Clement admite trihotomismul. Caracterizare. Școala alexandrină creează prin Clement o tradiție științifică în lucrările sale. Clement pune bazele unei teologii științifice, prin lărgirea orizontului cugetării sacre, prin introducerea filozofiei, în sens antic, în acest orizont, prin crearea 113 de criterii în aprecierea adevărurilor. El adună și concentrează sub unghiul lui Hristos toate eforturile spiritului omenesc de pretutindeni și de totdeauna. Aceste eforturi au uneori un caracter aproape supranatural. E o idee adoptată deja de Sf. Justin și care va fi continuată mai ales de Fer. Augustin și Sf. Maxim Mărturisitorul. Printr-o asemenea concepție, Clement aruncă o punte serioasă de înțelegere între păgânism și creștinism. Filosofia, în sens antic, a fost dată ca testament păgânilor spre a-i conduce către Hristos. Rolul filozofiei ca pregătitoare și auxiliară a credinței, e o cucerire grandioasă a geniului lui Clement, care dă cu aceasta Bisericii o atitudine care a fost și este normativă. Interpretarea alegorică și preocuparea lui constantă de a folosi cu orice preț cugetarea profană în majoritatea problemelor dezbătute i-au cauzat erori sau nesigu-ranțe de doctrină cum e dochetismul, transmiterea păcatului originar nu prin naștere, ci prin răul exemplu, trihotomismul etc. Clement nu a putut crea o gnoză creștină propriu-zisă, pentru că era prea devreme, dar el are meritul de a fi făcut portretul gnosticului creștin și de a fi zdruncinat temeliile ideologice ale gnostichnsului eretic. Clement nu e numai un speculativ, ci și un spirit pozitiv. El e cel dintâi pedagog creștin, care dă norme și prescripții precise în lucrarea delicată de educare a celor botezați. Ideea de educație, scumpă Școlii alexandrine, se introduce și în ico-nomia mântuirii. Mântuirea e răscumpărare, dar e și educație sistematică și stăruitoare care duce cu și prin Hristos, la Hristos și la Dumnezeu. ORIGEN Viața. Ongen se naște, probabil, la Alexandria, în jurul anului 185, dintr-o veche familie creștină. Numele său care înseamnă ,.născut din Horus" atestă că familia sa era de neam egiptean. El era cel mai mare din 7 frați. Tatăl său. Leonida, un creștin învățat și foarte evlavios, i-a dat educația completă a timpului, adică instrucția profană elementară și pe cea religioasă creștină. Atmosfera religioasă din familie și geniul său personal au făcut din Origen un tânăr fanatic pentru credință și pentru interpretarea complexă a Sf. Scripturi. Leonida, fericit, îi săruta pieptul noaptea, când Origen dormea, în timpul persecuției lui Septimiu Sever, când Leonida 114 a murit martir, Origen a dorit profund să ia și el cununa martirică, lucru care s-ar fi întâmplat, dacă mama sa nu i-ar fi ascuns toate hainele, ca să nu poată ieși din casă. Dar scrie tatălui său o scrisoare în care-1 îndeamnă să nu cedeze din cauza familiei. După moartea lui Leonida și confiscarea averii lui de către autorități, familia ajunge la grea strâmtorare materială. Origen, care avea acum 17 ani. a putut să-și întrețină familia, prin lecțiile pe care le dădea. El a adâncit studiile profane, în 203-204, în vârstă de 18 ani. e numit de episcopul Demetru. conducătorul Școlii catehetice din Alexandria, în locul lăsat vacant de Clement, al cărui ucenic fusese. Aprofundează filosofia profană sub Ammonios Sakkas. a cărui metodă de lucru și a cărui filozofie 1-au ajutat mult la elaborarea propriei sale teologii. La școala lui Ammonios îl are coleg pe viitorul filosof Porfiriu, dușman neîmpăcat al creștinilor, care ne relatează că Origen citea în această vreme pe Platon, pe Numenios, pe Cronios, pe Apolofan, pe Longin, pe Moderatus, pe Nicomah, pe pitagoreici, pe Chairemon stoicul și pe Comutus. De la Ammonios a învățat Origen interpretarea alegorică. Tot acum el învață limba ebraică. Origen făcea aceste studii în paralel cu munca sa istovitoare la școala creștină, unde numărul și calitatea auditorilor creșteau pe măsura celebrității numelui său. Pentru a putea face față obligațiilor didactice și științifice, el încredințează lui Heracles învățământul profan (ciclul celor 7 materii), iar el își rezervă filosofia. teologia propriu-zisă și tălmăcirea Sf. Scripturi, înțelegând greșit textul din Matei 19. 12, și pentru a nu da loc la bănuieli cu privire la legăturile sale cu numeroșii săi auditori, printre care se aflau și tinere fete, Origen se castrează, lucru pe care îl va regreta și care-i va produce neplăceri mai târziu. Ducea viața într-o extremă sărăcie și asceză, umblând deseori fără încălțăminte și nevoind să primească confort de la nimeni. Cunoscuții spuneau: ,,cum vorbește, așa trăiește și cum trăiește, așa vorbește". A fost în primejdie de a se îmbolnăvi de piept. Face diferite călătorii. La 212, merge la Roma „pentru a vedea vechea Biserică a Romanilor". unde-1 cunoaște și-1 aude pe Sf. Ipolit predicând, în 215-216, sub persecuția lui Caracala, Origen pleacă în Palestina și se stabilește la Ceza-reea. Aici e înconjurat de dragostea și admirația celor doi episcopi: Teoctist al Cezareei și Alexandru al Ierusalimului, care 1-au invitat să predice în Bisericile lor. Episcopul Demetru a condamnat însă predica 115 unui laic în Biserică și 1-a rechemat pe Origen la îndatoririle sale. în 2 1 8-219, lulia Mamea. mama împăratului Sever, care se afla la Antiohia, chemă pe Origen spre a fi instruită în cele ale creștinismului și spre a vedea dacă celebritatea lui corespunde realității. Origen a dat curs invitației, în 230, autorul nostru se duce în Grecia, spre a liniști Bisericile de acolo, tulburate de erezie, în drum. trecând prin Palestina, e hirotonit preot de cei doi episcopi. Teoctist și Alexandru prieteni ai săi fără știrea episcopului său Demetru și cu toate că era castrat. La întoarcere, Demetru, prin două Sinoade în 230 și 231, îl desărcinează de funcția sa de conducător al Școlii catehetice și-1 izgonește din Alexandria, iar în anul următor e depus și din treapta de preot. Demetru aduce la cunoștință situația lui Origen tuturor Bisericilor. Origen fusese scos din învățământ și din preoție, pentru idei eretice și pentru procedeul anticanonic al hirotonirii sale, deși Eusebiu și Ieronim observă că faptul se datora invidiei și urii lui Demetru. Origen se retrage în Palestina, la Cezareea, la prietenul său Teoctist. Aici, el înființa o nouă școală, după modelul celei din Alexandria și se consacră cu și mai multă căldură muncii didactice și studiului. Aici continuă să primească studenți din toate părțile, printre care pe înșiși cei doi episcopi pomeniți: Teoctist și Alexandru, apoi pe Firmilian al Cezareei Capado-ciei, pe Grigorie Taumaturgul și fratele lui, Ateno-dor. în timpul persecuției lui Maximin Tracul (235-237-8), Origen s-a retras la Cezareea Capa-dociei. Pe la 240, el e din nou la Atena, în 244, merge în Arabia, la Berii de Bostra, pentru a-1 readuce pe acest episcop la Ortodoxie din erorile sale monarhiene. Origen e închis și chinuit mult sub persecuția lui Deciu și moare după aceea, probabil în 254 sau 255, în al șaptezecilea an al vieții sale. Mormântul său era arătat la Tir, în Fenicia, unde poate a avut loc chinuirea lui. Opera lui Origen a fost considerabilă. El avea o putere de muncă excepțională. Biograful său Eusebiu îl numește Adamantios, adică omul de oțel, iar Ieronim comparându-1 cu cei mai mari poligrafi ai antichității greco-latine, latinul M. Terentius Varro și grecul Didim, grămătic, poreclit Halkenteros, „omul cu măruntaiele de aramă ", constată că Origen îi depășește pe amândoi (Scris. 33). Nu sa păstrat catalogul lucrărilor sale, făcut de Eusebiu și Pamfil în Apologia pentru Origen. Se pare că acest catalog cuprindea aproximativ 2000 titluri de lucrări. 116 Ieronim dă în Scrisoarea 33 către Paula aproape 800 titluri. Cele 6000 de cărți de care vorbește Epifaniu, erau probabil suluri nu titluri de cărți deosebite. Peste aceste cifre controversate, rămâne că Origen a dat creștinismului o imensă producție teologică. Prietenul său Ambrozie i-a pus la dispoziție mai mult de 7 tahigrafi, tot atâția copiști și un număr de caligrafi. Tahigrafii se schimbau unii pe alții, la anumite ore. Munca sa didactică, științifică, misionară, nu-i dădea răgaz să scrie personal. Prelungitele sale discuții cu filosofii păgâni ai timpului, cu ereticii și cu alți oameni de cultură, care-1 frecventau pentru a se instrui sau pentru a-și lămuri nedumeririle, necesitau tahigrafi în măsură să prindă cuvântul maestrului. La fel pentru predici sau alte ocazii în care Origen, cel mai adesea, improviza. Alegorismul său exagerat și unele erori profunde de credință și de concepție au provocat cunoscuta ceartă origenistă inițiată de Epifaniu și Teofil al Alexandriei, dusă de Ieronim și Rufin și mulți alții și încheiată prin condamnarea lui Origen la Sinodul V ecumenic (553) sub împăratul Justinian I. Puține din scrierile lui Origen au ajuns până la noi, iar dintre acestea cele mai multe s-au păstrat în traduceri latinești datorate lui Ieronim, Rufin, Ilarie de Pictavium etc. Filologie biblică și exegeză. Stimulat de lucrările marilor editori alexandrini ai autorilor clasici greci și de nevoia presantă a speculațiilor filozofice creștine de a avea un text sigur al Sf. Scripturi, Origen întreprinde lucrarea gigantică a revizuirii textului Septuaginrei, cu ajutorul textului original ebraic și al traducerilor de circulație de atunci: a lui Aquila, a lui Simah și a lui Teodoțion. Așezând pe șase coloane originalul ebraic, traducerile pomenite și Septuaginta, el controla textul acesteia din urmă, cuvânt cu cuvânt, con-fruntându-1 cu originalul și făcând semnul obeliscului -:- pentru toate cuvintele sau fragmente care lipseau în originalul ebraic și semnul asteriscului * pentru lacunele din traduceri, îndeosebi din traducerea lui Teodoțion. Această ediție revizuită a Bibliei s-a numit Exapla (= pe șase coloane). A făcut apoi o Tetraplă din cele patru traduceri menționate. Exapla n-a fost copiată niciodată, ci numai Septuaginta revizuită. Exapla a fost consultată de oameni ca Pamfil, Eusebiu, Ieronim. Opera exegetică a lui Origen se întinde aproape pe 117 întreaga Sf. Scriptură. Ea constă din Scolii, mici explicații la cuvinte sau pasaje grele, din Omilii și Comentarii. Omiliile s-au păstrat unele în original (20 la Ieremia, l la Samuil 28, 3-25), altele în traducerea latină a lui Ieronim (2 la Cântarea Cântărilor, 8 la Isaia, 14 la Ieremia, 14 la lezechiel, 39 la Luca), altele în traducerea latină a lui Ruffm (16 la Facere, 13 la Exod, 16 la Levitic, 28 la Numeri, 26 la losua, 9 la Judecători, 9 la Psalmi), fragmente din 22 Omilii la Iov în traducerea lui Ilarie de Pictavium, plus câteva fragmente la alte cărți biblice. Comentarii, adică tratate savante la Sf. Scriptură, a scris Origen multe, dar s-au păstrat puține. S-au păstrat 4 cărți din Comentariul la Cântarea Cântărilor, 8 cărți din Comentariul, în 25 cărți, la Matei, ambele în limba latină, 8 cărți din Comentariul, în 32 cărți, la loun, în originalul grec, 10 cărți dintr-o prelucrare de 15 cărți ale Comentariului la Romani. Sau păstrat multe fragmente transmise prin Filocalie și prin Catrene. Apologetica e reprezentată, între operele lui Origen prin lucrarea sa. Contra lui Cels, în 8 cărți. E cea mai întinsă și importantă apologie din prima perioadă patristică. Ea a fost scrisă la stăruința lui Ambrozie de a se răspunde înveninatei scrieri a lui Cels, Cuvânt adevărat, un atac sistematic și primejdios contra creștinismului. Origen răspunde calm la toate acuzațiile și observațiile lui Cels, demonstrând dumnezeirea creștinismului prin realizarea profețiilor Vechiul Testament în Hristos, prin minunile Acestuia, prin lucrarea creștină asupra sufletelor, prin sfințenia credincioșilor. Dogmatica e reprezentată prin opera sa, Deșgl'e principii (Tlepi Ap%ăv, De principiis) în 4 cărți, păstrate în traducerea, nu totdeauna fidelă, a lui Ruffm. Este primul manual de dogmatică în literatura patristică. Prima carte se ocupă cu Dumnezeu, Sf. Treime, îngerii și căderea acestora; a doua tratează despre apariția omului prin coborârea progresivă a spiritului în materie, în care acest spirit s-a întrupat devenind om, apoi despre mântuirea lui și eshatologieA cartea a treia se ocupă cu problemele morale: liberul arbitru, păcat și restabilirea generală a lucrurilor sau apocatastasă: cartea a patra dezbate importanța Sf. Scripturi și cele trei feluri de interpretare ale ei. Scrierea aceasta cuprinde cele mai multe din greșelile doctrinare ale lui Origen și a fost piesa principală în jurul căreia s-a concentrat disputa origenistă. Ca opere ascetico-practice pot fi menționate: Despre rugăciune, care la 118 început vorbește despre rugăciune în general, apoi comentează pe larg Rugăciunea domnească, îndemn la martiriu scris probabil pe la 235, în timpul persecuției, spre a-i încuraja pe martiri care, prin moartea lor, slăvesc pe Dumnezeu și se slăvesc și pe ei. Origen a scris și Despre pace, Despre post, Despre monogamie, opere pierdute. Din cele peste 100 de Scrisori adunate în nouă cărți, după relatarea lui Eusebiu, s-au păstrat două, una către luliu Africanul, în care apără autenticitatea Istoriei Susanei și alta către Sf. Grigorie Taumaturgul, pe care-1 îndeamnă să stăruiască în studiile sacre. Eusebiu și Ieronim pomenesc de numeroase alte scrieri ale lui Origen, dar acestea nu ni s-au păstrat. Origen, însă, nu e un scriitor cu însușiri literare deosebite. Dictând altora lucrările sale. specificul său s-a atenuat, cantitatea a frânat calitatea, stilul său e, în general, prolix, obositor. Origen nu e un artist, dar erudiția sa e neîntrecută, gândirea sa e, deseori, genială. Doctrina. Origen e unul dintre cei mai mari gânditori ai lumii. Elementele cugetării sale sunt: filosofia elenică. Sf. Scriptură și Tradiția bisericească. El încearcă mai mult, mai adânc și mai sistematic decât Clement, să pună filosofia păgână în serviciul credinței. Metoda sa e nouă și periculoasă, e metoda ipotezei, a părerii personale, așa cum se exprimă el, încă din prefața tratatului Despre principii. El rezervă Bisericii dreptul de a accepta sau nu punctul său de vedere, iar sieși pe acela de a reveni și de a edifica ipotezele făcute. Prin urmare, nu trebuie luate drept formule definitive multe din afirmațiile sale, mai ales cele din lucrările de tinerețe, cum sunt, printre altele, acelea din Despre principii. Afirmațiile sale dogmatice trebuie socotite, ceea ce socotește el însuși: „exerciții în care să se vadă roadele talentului său" (Despre principii. Prefață 3). Asemenea lui Irineu și Tertulian, Origen acordă mare importanță Tradiției bisericești. Sub influența trihotomiei platonice, Origen admite și practică trei sensuri în interpretarea Sf. Scripturi: sensul somatic sau literal, sensul psihic sau moral și sensul pnevmatic sau alegoric-mistic. In generalitatea cazurilor, însă, el lucrează cu alegorismul, una din cauzele principale ale erorilor sale dogmatice. Valoarea științifică a operei lui Origen e scăzută cu 50% prin abuzul de alegorism. Dumnezeu e unul în Treime; El e natura simplă și-L cunoaștem din lucrările Sale, e netrupesc, atotbun, atotputernic, nesfârșit, creează continuu, din veci. 119 Atotputernicia lui Dumnezeu trebuie să se exercite și aceasta se face printr-o creație continuă. Atributele acestea convin și celorlalte două Persoane ale Sf. Treimi. Fiul vine din Tatăl, iar Sf. Duh din Fiul. Fiul este unul din spiritele sau inteligențele pure care au precedat lumea vizibilă. El făcea parte din lumea sufletelor sau inteligențelor umane, preexistând întrupării în materie și a rămas singurul neispitit să coboare. Nașterea Fiului din Tatăl este din veșnicie: „nu era un timp când el nu era" zice Origen, opunându-se cu anticipație celebrei formule a lui Arie. Autorul nostru anticipează formula Sinodului I ecumenic când afirmă că Fiul a fost născut deoființă cu Tatăl (6u.oot>moq). Raporturile intertrinitare sunt subordinațianiste. Tatăl e Dumnezeu în sine, pe când Logosul este al doilea Dumnezeu. Sf. Duh e inferior Fiului. Lumea noastră e una din multele lumi care au fost și care vor fi. Ea e făcută dmtr-o materie veșnică, dar creată. Oamenii au apărut prin răcirea și căderea în materie a sufletelor preexistente. Prin urmare, nu Dumnezeu 1-a creat pe om, ci oamenii au ieșit ei singuri grație unei evoluții proprii firii lor. Hristos este identic cu Logosul. Logosul unindu-se cu omul, a dat pe Dumnezeu-Omul (©edvupcoTtoț), expresie pe care Origen o folosește prima dată. Firea divină și firea umană sunt strâns unite între ele și permit comunicarea însușirilor. Fecioara Măria e Născătoare de Dumnezeu. Păcatul originar e o realitate, de aceea copiii trebuie botezați. Mântuirea se capătă numai în Biserică. Nimeni nu se mântuiește în afară de Biserică. Dacă cineva a ieșit din ea, el singur e vinovat de moartea sa. Origen vorbește de Botez, Mirungere, Pocăință și Euharistie. Lucrarea Logosului și invocarea Lui din partea preotului prefac elementele naturale ale pâinii și vinului în trup și sânge euharistie. Uneori, Origen dă o interpretare alegorică trupului și sângelui euharistie. Prezența reală revine credinței celor simpli, pe când cei avansați admit o prezență simbolică. La sfârșit, păcătoșii de toate categoriile, inclusiv diavolul, trec după moarte printr-un foc curaților care-i purifică, iar ei, purificați, vor învia cu trupuri eterice și vor fi restabiliți în starea lor de la început, stare de nevinovăție și fericire. Această restabilire generală. ănoKatâaraai(;, nu înseamnă decât un popas trecător, pentru că începe o altă lume. Iadul nu e. deci, veșnic și pedepsele lui nu sunt materiale. Caracterizare. Origen a fost unul din cei mai fecunzi striitori bisericești și 120 unul dintre genialii cugetători pe care-i cunoaște istoria creștinismului. El e adevăratul creator al teologiei științifice în Răsărit. El unește într-o grandioasă sinteză toate cuceririle spiritului uman de până la el, con-centrându-le cu ajutorul Sf. Scripturi în jurul lui Hristos. El a exercitat o influență considerabilă asupra timpului lui și asupra secolelor următoare. Toți marii teologi greci și chiar unii latini din sec. IV și V îi sunt debitori. Condamnarea lui la Sinodul V ecumenic stigmatizează nu atât memoria lui, cât erorile sale reale, dar pe care el le-ar fi corectat, dacă ar fi fost pus în situația s-o facă. El nu a fost eretic propriu-zis, pentru că în vremea lui el era mare arbitru și mare campion al Ortodoxiei, cum știm din cazul lui Berii de Bostra și al discuției cu atâția eretici. El a voit să fie și să lucreze numai în Biserică. Condamnarea lui în sec. VI este mai ales opera origenismului, adică a unei doctrine care se prezenta drept a lui, fără să fie în întregime. Origen a deschis drumuri noi în cugetarea teologică prin metode îndrăznețe, nefolosite sau folosite puțin până la el. El a făcut ipoteze numeroase exercitându-și, cum zice el. talentul. A fost și este o greșeală să se ia aceste ipoteze drept adevăruri dogmatice. El n-a pretins niciodată că afirmațiile sale au toate valoare de dogmă. Nu trebuie apoi uitat că el este uneori ortodox la anumite capitole dogmatice: hristologie, eclesiologie, Tradiție. Origen a fost un profesor și un pedagog foarte iubit de ucenicii lui, cum știm din cuvântul de mulțumire al Sf. Grigorie Taumaturgul. El a fost mistuit de râvna după desăvârșire și a lăsat pagini neîntrecute de Filocalie. Prima ediție a Filocaliei patristice a fost alcătuită cu material din operele lui Origen. SF. GR1GORIE TAUMATURGUL Viața. Din numeroasele izvoare privitoare la viața acestui autor (operele sale. Eusebiu, Ieronim, Sf. Vasile cel Mare, Sf. Grigorie de Nyssa, Socrat, Sozomen. Liberatus, Leonțiu de Bizanț, Sinodul quinisext ș.a.) reiese că el s-a născut pe la 213, la Neocezareea Pontului, dintr-o familie păgână. A primit formație retorică și juridică, iar în jurul anului 233. Sf. Grigorie, care se numea pe atunci Teodor, dorind împreună cu fratele său, Atenodor, să se perfecționeze în aceste discipline la școlile vestite din Berit, se îndreaptă spre acest oraș. în cursul călătoriei ei s-au abătut din 121 drum și s-au oprit la Cezareea Palestinei, unde aveau o soră. Aici, Teodor și Atenodor au fost câștigați de elocința și de știința lui Origen, care i-a inițiat în filosofic și în cunoașterea creștinismului. Au renunțat la studiile de la Berit și s-au consacrat cu entuziasm studiilor teologice sub conducerea marelui dascăl alexandrin. Statură aici cinci ani fără întrerupere, în cuvântul său de adio, numit Panegiric sau Cuvânt de mulțumire adresat lui Origen, în prezența acestuia și a publicului, Sf. Grigorie 1-a calificat pe dascălul și educatorul Origen drept „paradisul plăcerilor" (duhovnicești) și descrie metoda de lucru și programa analitică a învățământului superior creștin ce se preda la Cezareea și Alexandria, întorși în patrie, cei doi frați au fost făcuți episcopi. Sf. Grigorie a ocupat scaunul nou episcopal înființat la Neocezareea. El e marele misionar al Pontului, convertind foarte mulți păgâni. Sf. Vasile, a cărui bunică după tată, Macrina, fusese catehizată de Sf. Grigorie, spune lucruri mari, unele minunate, despre Sf. Grigorie. Când a venit episcop la Neocezareea a găsit numai 17 creștini în această cetate, dar a reușit să creștineze toată cetatea și regiunile țărănești din jur. Avea puterea facerii de minuni, cu care schimba cursul râurilor, seca lacurile, alunga demonii, avea darul proorociei și multe alte daruri, ceea ce îi aducea chiar din partea dușmanilor supranumele de „al doilea Moise". Sf. Vasile îl socotește împreună cu Apostolii și proorocii, marea făclie strălucitoare a Bisericii, trăitor în intimitatea lui Dumnezeu (Despre Sf. Duh 29, 74). Toate aceste fapte făcură să i se dea numele de „Taumaturgul", adică făcătorul de minuni. A trebuit să facă față invaziei goților și borazilor. în 264-265, Sf. Grigorie luă parte, împreună cu fratele său Atenodor, la un sinod, la Antiohia, contra lui Pavel de Sa-mosata. A murit sub Aurelian (270-275). Opera scrisă a Sf. Grigorie nu e prea mare, pentru că el a fost mai mult un om de acțiune decât un speculativ. Critica socotește următoarele opere autentice: 1) Cuvânt de mulțumire către-Origen, pe care 1-am analizat mai sus. Adăugăm că autorul mulțumește lui Dumnezeu, îngerului său păzitor și marelui său dascăl Origen. care i-a entuziasmat pe cei doi frați pentru filosofia creștină; 2) Un Simbol de credință, păstrat de Sf. Grigorie de Nyssa în Viața Sf. Grigorie Taumaturgul, simbol descoperit autorului de către Maica Domnului și Sf. Evanghelist loan. Cuprinde o expunere scurtă, clară și precisă a învățăturii despre Sf. Treime; 3) Așa numita 122 Scrisoare canonică adresată unui episcop necunoscut cu indicații asupra tratamentului penitențial aplicat creștinilor care s-au făcut vinovați de abateri cu prilejul invaziei goților și borazilor. E un document important de drept canonic; 4) Metrafașa la Eclesiast este o transpunere în greaca clasică a versiunii Eclesiastului din Septuaginta. Această lucrare e atribuită în manuscrise Sf. Grigorie de Nazianz, dar Ieronim și Rufin susțin că ea aparține Sf. Grigorie Taumaturgul; 5) Către Teopomp, despre nepătimirea și pătimirea lui Dumnezeu, păstrată în traducere siriacă. Dumnezeu nu e supus suferinței. Când Fiul lui Dumnezeu a vrut să pătimească, aceasta a fost pentru ca, prin pătimirea Sa, să-i mântuiască pe oameni, învingând patimile și triumfând asupra morții, El a arătat nepătimirea Sa. Faptul că Dumnezeu a intrat în moarte fără ca să fie stăpânit de ea, a însemnat moartea morții. Printre scrierile pierdute menționăm un Dialog cu Elian și Scrisorile de care vorbește Ieronim (De viris HI. 65). Scrieri de autenticitate îndoielnică: Către Filagriu despre unitatea de esență s-a păstrat în grecește, sub numele Sf. Grigorie de Nazianz și Sf. Grigorie de Nyssa; în siriacă e sub numele autorului nostru; Cuvânt scurt despre suflet către Tatian. Predici. Neautentice: Credința în fiecare din părțile sale; 12 Capitole despre credință; Predici, dintre care trei la Buna Vestire și care se cred a fi ale lui Apolinarie. Caracterizare. Sf. Grigorie Taumaturgul a fost unul din cei mai de seamă episcopi ai Bisericii răsăritene. El a contribuit mult la progresul creștinismului din epoca sa. Viața lui îngerească și plină de jertfă a fost de timpuriu înfrumusețată cu auroela minunii. Ca elev și admirator al lui Origen. el păstrează tradiția unei utilizări largi a filozofiei grecești, adaptată punctului de vedere creștin. E un apărător dârz al Sf. Treimi. A fost un mare păstor și un scriitor de talent. METODIU DE OLIMP Viața. Origen a avut și adversari. Unul din ei este Metodiu de Olimp, despre care Tradiția nu ne-a lăsat știri prea multe. Eusebiu nu pomenește de Metodiu sau citează din opera lui sub pseudonim, probabil pentru a-1 pedepsi de a fi fost adversar al lui Origen. Se crede că el a fost episcop al orașului Olimp din Licia. Trecerea lui 123 ca*episcop la Tir. cum afirmă Ieronim (De viris ill. 83), la Filip sau la Patra, cum s-a pretins uneori de critica modernă, pare a nu putea fi reținută ca fapt istoric. El a murit ca martir în 311, sub Maximin Daza. Opera. Metodiu a scris mult și variat. El a dat opere de fond, cu caracter dogmatic - mai ales antropologic - și cu caracter ascetic-moral. Aceste opere au avut un puternic răsunet printre contemporani, atât pentru că unele din ele îl combăteau pe Origen. cât și pentru că ele se impuneau prin precizia și fermitatea ideilor, prin eleganța și distincția formei. Forma este aproape totdeauna dialogată și urmărește imitarea dialogurilor platonice. Dintre operele lui Metodiu s-a păstrat în textul original grec numai Banchetul. Majoritatea celorlalte lucrări s-au păstrat într-o veche traducere slavă, se pare din sec. II, semnalată pentru prima dată de Pitra și transpusă în limba germană de N. Bonwetsch în 1891. începem cu opera păstrată în textul original: 1) Banchetul sau Despre feciorie intitulat astfel și construit parțial după vestita operă a lui Platon, Banchetul. Lucrarea lui Metodiu e departe de farmecul literar și prospețimea de viață a modelului platonic. Zece fecioare: Marcela, Teofila, Talia, Teopatras, Talusa, Agape, Procila, Tecla, Tusiana și Domina laudă fecioria. Premiul îl obține Tecla, care intonează după aceea un imn de 24 strofe în cinstea lui Hris-tos și a Miresei Sale care este Biserica. Fecioria e principiul fundamental al vieții creștine. După cum Platon făcuse din eros-iubire principiul filozofiei, Metodiu făcea din feciorie temeiul și floarea creștinismului. Fecioria este starea de asemănare cu Hristos, viața creștină desăvârșită, mijlocul de a realiza în sine pe Hristos. Fecioria implică toate celelalte virtuți. Căsătoria este și ea apreciată ca un așezământ al lui Dumnezeu, care urmărește să dea prin ea Bisericii mădulare și martiri; 2) Despre liberul arbitru, păstrat în versiunea veche slavă și în numeroase fragmente grecești. Operă de adâncime. Forma e dialogată. Se combate dualismul gnostic și determinismul. Materia chiar necreată nu poate fi socotită ca principiu al răului. Coexistența veșnică a două sau mai multe principii necreate și independente unele de allele nu poate fi admisă. ,.Răul nu este o substanță sau o existență în sine și pentru sine, ci numai acțiunea unei esențe, lucrarea unei ființe personale nesupusă lui Dumnezeu, a diavolului". Omul singur e răspunzător de rău, pentru că el e stăpân pe 124 voința lui. Nu există înainte de om un rău cu care el să vină în contact dacă vrea. Răul constă în neascultarea omului față de Dumnezeu; 3) Aglaophon sau Despre înviere, dialog în trei cărți, păstrate în vechea slavă și în câteva fragmente grecești. Titlul de Aglaophon vine de la personajul în casa căruia are loc dialogul. Se combate concepția lui Origen, după care sufletul nu înviază cu același trup cu care a trăit, ci numai forma actuală a omului se imprimă unui trup pnevmatic. Doctrina ortodoxă susține identitatea materială dintre trupul înviat și cel din viața pământească. Ca ființă trupească, dar și spirituală, omul e făptura propriilor mâini ale lui Dumnezeu, tot ce-a creat Dumnezeu e capabil de nepiericiu-ne. De la început, omul întreg, trup și suflet, a fost nemuritor. Greșelile lui Origen despre preexistenta sufletului, despre căderea pretimpurie a acestui suflet și despre sensul îmbrăcării sufletului cu materie au la bază ignorarea firii omenești. Moartea a venit în lume prin pizma diavolului. Prin mântuire, se unesc cele despărțite în chip nenatural. Dintre lucrările păstrate numai în versiunea veche-slavă, menționăm: 4) Despre viață și Despre lucrarea rațională îndeamnă să ne mulțumim cu ce ne-a dat Dumnezeu; 5) Lucrări exegetice, între care: Despre deosebirea mâncărurilor și Despre vata tânără, în care vaca tânără interpretată alegoric e prezentată ca trupul lui Hristos; 6) Despre lepră. Dintre lucrările pierdute merită să fie relevate: 7) Contra lui Porjiriu, lucrare întinsă, prima care răspunde atacului filosofului Porfiriu contra creștinilor în 15 cărți și foarte apreciată de Ieronim; 8) Despre pitonisă. îndreptat contra interpretării lui Origen a episodului care povestește apariția duhului chemat de Saul și pe care didascălul alexandrin îl socotea ca fiind al lui Samuel; 9) Comentarii la Facere și la Cântarea Cântărilor. Doctrina lui Metodiu e cea tradițională. Am văzut aceasta mai sus. când am analizat operele sale principale. Adăugăm că Hristos S-a întrupat. S-a făcut om deplin în dumnezeire pură și desăvârșită și Dumnezeu așezat în om. Cei care se botează, iau chipul lui Hristos, în ei se întipărește forma cea după asemănare a Logosului, formă după cunoaștere exactă și credință. In fiecare Se naște Hristos în chip duhovnicesc. Biserica e oarecum însărcinată și suferă dureri până să Se formeze în noi Hristos cel născut. Prin participarea la Hristos, în fiecare sfânt Se naște Hristos (Banchetul 8. 8). 125 Hristos are și epitete ca: „cel mai vechi dintre eoni", „primul dintre arhangheli", „Logosul Duhului", „scriitorul iute al veșniciilor". Caracterizare. Metodiu, deși autor de mâna a doua, a fost totuși primul teolog al epocii sale. A fost un scriitor elegant, iubitor și imitator al marilor clasici. El are simțul frumosului și al originalității. Originalitatea lui s-a manifestat mai ales în lupta sa contra lui Origen, subliniind vechiul realism creștin contra alegorismului fără frâu al adversarului său, deși s-a folosit și el într-o măsură de alegorism. El a combătut următoarele erori ale lui Origen: crearea din veci a lumii, preexistenta sufletului, încarcerarea acestuia în trup, eshatologia. Prin asceză și contemplare se ajunge la desăvârșire. Metodiu e creator de literatură filocalică. PERIOADA a Il-a CONSIDERAȚII GENERALE EPOCA DE AUR. Perioada a Il-a a literaturii patristice, care se întinde de la circa 313 - data promulgării Edictului de la Milan - până la 461, data morții lui Leon I, se impune prin creații multilaterale de o adâncime și de o frumusețe strălucitoare, neatinsă până atunci și neîntrecută după aceea. Ea a fost ilustrată de personalități ca: Șf. Atanasie, Sf. Vasile cel Mare, Sf. Grigorie de Nazianz. Sf. Grigorie de Nyssa, Sf. loan Gură de Aur, Sf. Chirii al Alexandriei, Sf. Ilarie, Sf. Ambrozie, Fer. leronim și Fer. Augustin. Această perioadă a fost pe drept numită epoca ele aur a literaturii patristice. Această epocă a ridicat literatura creștină la rangul de literatură clasică. Reprezentanții ei au trecut făclia literaturii universale din mâinile păgânismului epuizat în acelea ale creștinismului tânăr și viguros. Acesta, alimentat de puterea dumnezeiescului lui întemeietor, a dat literaturii sale o plasticitate și un farmec care îi atrag și astăzi pe iubitorii de cugetare și de frumos. Căror cauze se datorește apogeul literaturii patristice? Aceste cauze sunt numeroase și variate. Le notăm pe cele mai de seamă din ele. 1. Libertatea acordată tuturor cultelor din imperiu, prin Edictul din 313, a făcut posibilă dezvoltarea firească, 126 nestingherită a literaturii creștine. Libertatea cultului însenina libertatea de propagandă, iar propaganda pentru creștinism într-un imens imperiu ca cel roman implica, pe lângă predica vorbită, mai ales opere scrise, destinate unei largi circulații. Această libertate acordată creștinismului favoriza nu numai literatura rituală propriu-zisă, în directă legătură cu cultul, ci și toate manifestările literare provocate de dezvoltarea viguroasă a vieții și spiritualității creștine. 2. Decadența iremediabilă a păgânismului a lărgit, nu numai spațial, dar și spiritual posibili tățile de înflorire ale literaturii creștine. O lite ratură se ofilește și moare atunci când nu mai are ce spune. Ea e totdeauna expresia unei acțiuni vii în societate și în sufletele oamenilor. Când această acțiune și-a împlinit misiunea, formele de expri mare literară degenerează și dispar, cel puțin sub aspectele lor circumstanțiale și originale. Câteo dată, formele de exprimare literară pot să îmbrace un conținut viu. vehiculând o nouă cultură sau o nouă civilizație dar, în acest caz. în ciuda aparențelor, ele nu mai sunt absolut identice cu cele anterioare, pentru că fondul însuși le obligă să spună altceva și, prin aceasta, și altfel. Este cazul cu majoritatea formelor literare pe care păgânis- mul le-a trecut creștinismului. Nu se pot tăgădui meritele reale ale anumitor capitole ale culturii păgâne și am fi nedrepți, dacă am subestima unele personalități de frumos relief ca Himerios, Themistios. Libanios, lainblichos, Olympiodoros, Proclos, Hipatia, care aruncă o ultimă strălucire pe cerul păgânismului în apus. Dar e strălucirea unui apus care nu va mai fi urmat de un răsărit. Cultura păgânismului muribund are numai o valoare for mală. Dovada ne-o dau marea majoritate a Părinților și scriitorilor bisericești ai sec. IV și V, care. făcându-și pregătirea în școlile păgâne ale acestor secole, nici n-au îmbrățișat păgânismul, nici nu 1-au lăsat necombătut. Și ei combăteau acest păgânism cu propriile sale arme, ceea ce avea să le asigure o victorie deplină. 3. Unitatea generală creștină favorizată de uni tatea imperiului. Posibilitatea de circulație nestingherită a ideilor, a problemelor și a per soanelor creștine pe vasta întindere a imperiului roman a făcut posibilă unitatea spirituală a creștin ismului și a mijlocit astfel dezvoltarea literaturii sale în întindere și în înălțime până la un grad, care n-ar fi fost nici măcar sperat în ipoteza unui imperiu roman 127 mai puțin întins și mai puțin unitar. De îndată ce unitatea imperiului se rupe, unitatea literaturii creștine se resimte în sensul unei oriențări speciale după spațiul geografic special în care evoluează. Această orientare specială începe lent, o dată cu împărțirea imperiului lui Teodosie, spre a se definitiva prin schisma de la 1054. 4. Pacea relativă, de care au profitat creștinii în urma promulgării libertății cultelor și mai ales a convertirii împăraților, a îngăduit o înflorire fru moasă, subliniind încă o dată vechiul adevăr că pacea aduce toate belșugurile. Biserica se bucura de pace din partea statului. Ea nu mai era socotită ca tulburătoare a ordinii publice și instituțiile ei nu mai jenau pe nimeni. 5. Lupta cu ereziile a obligat Biserica sec. IV la o încordare excepțională. Mare parte din pro ducțiile literare ale acestui secol sunt antieretice sau cu orientare antieretică. Corifei ai literaturii creștine ca Sf. Atanasie. Părinții Capadocieni, Sf. Ilarie, Fericiții leronim și Augustin. Didim. Sf. Chirii al Alexandriei și-au cheltuit jumătate, une ori mai mult de jumătate din energia lor spirituală, în opere antieretice de înaltă ținută filosofică și literară. 6.Sinoadele ecumenice, patru la număr, de-a- lungul perioadei 11, au o parte însemnată de merit în elaborarea, orientarea și bogăția literară a aces tei perioade. Cităm ca exemplu Sinodul l ecu menic, ale cărui hotărâri dogmatice au constituit tema și izvorul inepuizabil al unei părți însemnate din producțiile literare ale sec. IV. La rândul lor, aceste producții au generat probleme noi, care au necesitat alte Sinoade ecumenice și așa mai departe, între literatura patristică și Sinoadele ecumenice este o interdependență însemnată în problemele fundamentale de credință. Literatura juridică a evoluat și ea în foarte strânsă legătură cu Sinoadele ecumenice și locale. 7.Sistematizarea doctrinei, formarea unui corp unitar al doctrinei impunea încordarea con centrată a tuturor forțelor spirituale ale Bisericii, în special capacitatea exegetică și cea speculativă, care să rotunjească armonios și definitiv așa numita „filozofie creștină". Și literatura perioadei II, aproape două ueimi. este exegeză cu structură și concluzii dogmatice și filozofice sau speculații pe bază exegetică, cu excepția câtorva tratate unde domină speculația 128 filozofică, dar unde concepția biblică nu este un minut absentă și cu excepția omiliilor exegetice orientate mai mult moral. Grija de a spune un lucru după reguli stabilite și definitive și de a încununa spusa cu concluzii sau considerente valabile nu numai pentru moment, ci în toate împrejurările similare, se face peste tot prezentă. Se și înțelege de la sine că nu e vorba de o sistematizare more geometrico sau supusă unor norme ineluctabile, care ucid spontaneitatea și libertatea de mișcare a spiritului. E vorba de o sistematizare naturală, răsărită ca fructul din floare, pe linia evoluției firești a unei literaturi care vehiculează o viață și o cultură în continuă mișcare. 8. Dezvoltarea cultului și a locașurilor de cult în forme din ce în ce mai maiestuoase atrăgea înflorirea unei literaturi adecvate, în care cuvântul scris, vorbit sau cântat să nu știrbească aureola slujbelor divine sau măreția catedralelor. Așa se explică prelucrarea acelor monumente literare și de cult care sunt liturghiile Sfinților Vasile cel Mare, loan Gură de Aur și Ambrozie. Imnografia și elocința se ridică la performanțe rar întâlnite, chiar în perioada clasicismului profan. Sfințirile de catedrale, ceremoniile care însoțeau diferitele solemnități de la curtea imperială, aniversările martirilor și ale sfinților trebuiau să îmbrace haina de sărbătoare a elocinței și a cântului într-un stil vrednic de asemenea circumstanțe. Imnografia și elocința antrenau, la rândul lor. și celelalte manifestări literare, întrucât totul gravita în jurul Bisericii. 9. Societatea cultivată a timpului cerea de la cei care i se adresau o literatură superioară, în care adâncimea tematicii și valoarea soluțiilor să fie îmbrăcate într-o limbă din ce în ce mai curată și mai șlefuită. Scriitorii creștini se adresau și societății culte a păgânismului, pentru a o atrage către noua spiritualitate, și societății culte a creștinismului, pentru a o menține sau promova în stadii superioare. Și într-un caz și în altul, autorii creștini știau că nu pot avea câștig de cauză decât prin multiple și subtile mijloace de convin- gere îmbrăcate în forme de înaltă ținută literară. La fel trebuia procedat față de corifeii ereziilor. 10. Cultura înaintată a autorilor perioadei a H-a și-a imprimat specificul și în producțiile literare ale timpului. E, de altfel, 129 un loc comun că o literatură reflectă cultura pe care o structurează. Dacă azi citim cu o deosebită plăcere și cu un real folos un discurs al Sf. Grigorie de Nazianz, un tratat al Sf. Grigorie de Nyssa sau al Fer. Augustin, o omilie sau o scrisoare a Sf. Vasile cel Mare ori a Sf. loan Gură de Aur, o replică a Sf. Atanasie sau a Fer. Ieronim. o poezie a Sf. Grigorie de Nazianz, a Sf. Paul de Nola sau a lui Prudențiu, este nu numai pentru frumusețea formei, ci și pentru bogăția de idei și probleme a fondului, pentru acea lumină spirituală care antrenează și fecundează. 11. Autorii acestei perioade aveau o simpatie pentru forma clasică. Simpatia venea, în primul rând din propria lor formație literară, pe care și-o făcuseră în anii adolescenței, pe paginile marilor clasici ai Greciei și ai Romei. Dar simpatia le venea și din dorul fierbinte după desăvârșirea spi rituală care implica, pentru mulți dintre ei, neapărat o formă clasică. Era aici, poate tot o re miniscență a orientării estetice a vechiului păgânism condensată în principiul kalokagathiei și pe care unul din clasicii capadocieni îl redă în formula că „o idee inexpresivă este ca o mișcare de paralitic". Dar în setea lor după desăvârșirea sufletească, după câștigarea nestematelor înțelep ciunii, după acea unire cu Dumnezeu, care e încu nunată de îndumnezeirea însăși, mulți dintre autorii perioadei II vedeau un salt spre frumusețea cea netrecătoare a divinității, a lucrurilor în sine, a arhetipurilor. Eforturile pentru câștigarea acestei frumuseți eterne au fost numite cu o expresie pro priu creștină filocalie. Dar filocalia, care înseam nă iubirea frumuseții însăși, nu poate fi tratată sau cântată decât într-o formă artistică vrednică de un asemenea subiect. Viețile de sfinți, tratatele despre feciorie, numeroasele opere mistico-ascetice, ver surile care exaltă monahismul, deși osândesc mai mult sau mai puțin expres forma, sunt, totuși, în veșmântate în ținută literară clasică. 12. Umanismul patristic a fost unul din re sorturile decisive ale dezvoltării culminante a li teraturii perioadei a Il-a, așa cum umanismul cla sic păgân a fost resortul clasicismului literaturii greco-latine. Problemele hristologice le-au antre nat pe cele antropologice. Demonstrațiile savante teologice despre umanitatea Mântuitorului, care a ridicat neamul omenesc la rangul de copil adoptiv al lui Dumnezeu, începuseră încă din perioada I să se aplece cu evlavie asupra acestui 130 capitol fundamental al soteriologiei creștine, care este omul. Dar în perioada I, cu două-trei excepții, omul părea privit mai mult în ansamblul iconomiei mântuirii, în perioada II, omul fără a se desprinde din capitolul soteriologiei, începe să devină și o problemă de sine stătătoare, cu numeroase și interesante coordonate. De la tre buințele sale materiale până la frământările neis tovite ale spiritului său și până la dorul său fierbinte de unire cu Dumnezeu, omul reprezintă un vast câmp de lucru, o scară uriașă pe care urcă și coboară toate temele posibile între pământ și cer. Omul e o ființă excepțională ca „chip și asemănare a lui Dumnezeu". Nu numai tratatele speciale despre om, despre desăvârșire, despre suflet, despre diferite virtuți sau patimi, ci aproape întreaga literatură a acestei perioade îndeamnă, sfătuiește și îndrumă omul spre des tinul său îndumnezeitor. Pedagogii cei mai califi cați al acestui umanism sunt preoții, îndeosebi episcopii. Niciodată, poate, nu s-a arătat mai clar și mai deplin nesfârșita prețuire a omului și a îndatoririlor sale, ca în tratatele Despre preoție ale secolului IV. Poate de aceea aceste tratate sunt printre cele mai splendide piese ale acestui secol. Caracterul său sacerdotal asigură umanis mului patristic întâi o puritate, pe care umanis mul profan nu și-a putut-o păstra până la capăt, apoi îi garantează legătura neîntreruptă cu izvorul viu din care purcede și care e Biserica. 13. Dezvoltarea monahismului a prilejuit atât înflorirea multora din formele literare exis tente cât și crearea de noi genuri literare ca cel ascetico-mistic sau cel al biografiei Părinților din pustiu. Retrăgându-se în locuri depărtate, unde duceau existență de anahoreți, sau în mănăstiri cu viață de obște, unii dintre scriitorii de seamă ai perioadei II și-au adâncit și limpezit gândurile, au elaborat sau desăvârșit operele care le-au imortalizat numele. De la Sf. Atanasie, la Fer. Ieronim nu există aproape mare doctor al Bisericii care să nu fi trăit mai mult sau mai puțin în pustiu și să nu fi compus sau cel puțin conceput acolo unele din operele lor de seamă. Acum apar Regulile monahale dezvoltate sau prescurtate. 14. Legătura neîntreruptă cu Tradiția și cu puterea spirituală a credincioșilor a inoculat continuu acestei literaturi forțe noi. Legătura cu Tradiția înseamnă sorbirea din credința pură și autentică a Bisericii primare, garanția că 131 manifestările literare nu alterează nimic din tezaurul Ortodoxiei. Aproape nu e autor în sec. IV și V care să nu se refere, în problemele mari, la ceea ce au spus sau cum au spus Părinții veacurilor sau generațiilor anterioare. Legătura continuă cu sufletul credincioșilor era un nesecat izvor de inspirație și energie pentru literatură. Literatura acestor secole este, cum am văzut, în mare parte predicatorială și în directă legătură cu interesele materiale, sociale și religioase ale poporului. Omiliile Sf. Vasile cel Mare sau ale Sf. Ion Gură de Aur sunt așa de captivante, pentru că ele exprimă fiorul energiei înseși, pe care poporul o transmitea predicatorilor săi. SF. ATANASIE CEL MARE Viața. Sf. Atanasie s-a născut la Alexandria, în 295, din părinți cu dare de mână, dar despre care nu se știe dacă erau creștini sau păgâni. El a primit o frumoasă educație clasică și creștină. A fost făcut citeț în 312 și diacon în 318, dată după care el a ajuns secretarul patriarhului Alexandru, încă din această vreme, el era preocupat de marea problemă a Logosului, a Cuvântului întrupat, Căreia i-a consacrat una din cele mai frumoase și mai originale opere ale sale. Ca diacon și secretar, el îl însoțește pe episcopul Alexandru la Sinodul de la Niceea, în 325, unde joacă un rol decisiv în combaterea arianismului și în condamnarea lui Arie. La moartea Sf. Alexandru, el a fost ales episcop al Alexandriei, în 328 iunie 8. Episcopatul Sf. Atanasie a durat 45 de ani (328-373). Cayre împarte acest timp în trei perioade inegale, întrerupte de câte unul sau două exiluri: 1) primele lupte sub Constantin cel Mare (328-337); 2) luptele mari sub Constanții! (337-361); 3) ultimele lupte și izbânda după Constantin (361-373). A suferit cinci exiluri. In aceste exiluri și între ele și până la sfârșitul vieții sale. Atanasie a desfășurat o activitate rodnică de teologie și. îndeosebi, de politică bisericească antiariană. Reușește să împiedice înlocuirea Simbolului niceean cu cel de la Rimini printre episcopii din Africa, determină depunerea episcopilor arieni Ursaciu și Valens. îl primește pe Marcel de Ancyra, care și-a recunoscut greșelile și îl sprijină pe Sf. Vasile cel Mare în strădania pentru pacificarea religioasă a Orientului. A scris mult contra arianismului, apoi împotriva apolinarismului, cruțând totuși persoana și numele unui 132 vechi prieten. Făcu dovada unei sinteze ideale de severitate și blândețe în toate actele de administrație bisericească. Acest om. care a fost un soldat neînfricat al împăratului Hris-tos. care a dus o luptă neîncetată contra tuturor dușmanilor Ortodoxiei, oricine ar fi fost ei, care a trebuit să facă față puterilor coalizate ale stăpânirii lumești și ale arianismului, a murit în patul său la 2 mai 373, după un episcopat de 45 de ani, din care aproximativ 20 au fost petrecuți în exil. A fost unul dintre primii episcopi nemartiri care au primit un cult public. Opera. Opera scrisă a Sf. Atanasie nu ni s-a păstrat în întregime. E regretabil că Fer. Ieronim, în capitolul consacrat autorului nostru, după ce menționează titlurile a șapte lucrări atanasiene. continuă reflectând: „et multa alia, qitae enumerare lonsum est", într-un studiu consacrat autorului nostru, învățatul catolic X. Le Bachelet prezintă un tablou general al operelor Sf. Atanasie în ordine cronologică. Tabloul cuprinde 36 de titluri de opere, cu indicația datei în dreptul fiecăreia. Nu toate datele sunt absolut certe. Apologetice. 1) Cuvânt contra păgânilor (grecilor), scris spre 318-320, cuprinde două părți: 1. prima combate păgânismul (religie, literatură, artă, moravuri) (cap. 1-29); 2. a doua indică cele două căi prin care omul poate reveni la cunoașterea lui Dumnezeu pe care L-u părăsit: studiul sufletului și acela al lumii exterioare (cap. 30-47). 2) Cuvânt despre întruparea Logosului, scris în continuarea lucrării precedente și aproximativ în același timp cu aceasta. Este tratatul clasic patristic asupra doctrinei soteriologice a Bisericii primare, pandantul medievalului Cur Dens homo al lui Anselm. Sf. Atanasie dezvoltă în pagini de o rară pătrundere și o caldă evlavie cauzele și efectele întrupării Logosului. Dogmatico-polemice. l) Cuvinte contra arienilor, cea mai mare și cea mai importantă operă dogmatică a Sf. Atanasie. Opera cuprinde 4 cărți sau discursuri (logoi). Dar numai primele trei cărți sunt autentice; 2) Despre întrupare și contra arienilor, considerată de unii ca neautentică, e socotită de Bardenhewer ca autentică: 3) Expunerea credinței (Migne, P. G. 25, 199-208) și 4) Cuvânt mai mare despre credință (Migne, P.G. 26. 1263-1294) ambele îndreptate împotriva arianismului. Cea 133 de a doua e suspectă de neautenticitate. Istorico-polemice. 1) Apologie contra arienilor, cuprinde documente și acte de seamă cu care Sf. Atanasie își pregătește răspunsul la acuzațiile aduse de partidul arian; 2) Contra lui Valens și Ursacht, pomenită de Fer. Ieronim. dar care s-a pierdut; 3) Apologie către împăratul Constantin, scrisă pe la 357, ca să se apere de acuzațiile ce i le aduceau adversarii în fața împăratului Constanțiu. E una din cele mai reușite opere ale Sf. Atanasie sub raportul artei literare; 4) Apologie despre fuga sa. scrisă poate la 357 sau 358. urmărește să infirme acuzațiile arienilor că el a fugit din lașitate în 356 din Alexandria; 5) istoria arienilor către monahi, scrisă în 358, la dorința monahilor în mijlocul cărora el a găsit refugiu. E o istorie a certurilor ariene, precedată de o scrisoare dedicatorie către monahi. Exegetice. Cele mai multe din operele exegetice ale autorului nostru s-au pierdut. Fotie ne spune că Sf. Atanasie a explicat Eclesiastul și Cântarea Cântărilor. S-au păstrat în catrene fragmente din interpretări la Iov, Cântarea Cântărilor, Matei. Luca, I Corinteni. Cele mai multe fragmente s-au transmis din Interpretarea psalmilor care, în general, poate fi considerată ca autentică. Autorul întrebuințează metoda alegorică, în contrast cu sobra exegeză din scrierile sale dogmatice, îndeosebi în Cuvintele 2-3 contra arienilor. Lucrarea a fost scrisă probabil între 366 și 373: Scrisoarea către Marcellin despre tălcuireu psalmilor, preamărește splendorile Psaltirii: Despre titlurile psalmilor, pomenit și de Ieronim sub numele De psalmorum titnlis: Comentarii la Eclesiast și Cântarea Cântărilor, cunoscute numai lui Fotie și caracterizate de acesta ca fiind „clare asemenea tuturor scrierilor sale". Se pare că Sf. Atanasie n-a scris decât puțină exegeză la Cărțile Noului Testament. Ascetice. Despre feciorie, numit când /Țepi napvEviac, corespunzător titlului latin menționat de Ieronim, De virginitate, când a.ojoc, acoTiipiaț npoț Trjv napvevov, Cuvânt de mântuire către o fecioară. Autenticitatea acestei scrieri a fost și este încă discutată. E un manual de sanctificare. Viața Sf. Antonie, una din cele mai celebre scrieri ale Sf. Atanasie și ale literaturii universale. Scrisă foarte curând după moartea marelui anahoret, probabil în jurul anului 357, Viața Sf. Antonie este răspunsul pe care autorul îl dă dorinței unor călugări străini, probabil apuseni, de a li 134 se în-fățișa „cum fericitul Antonie și-a început asceza, ce a fost el mai înainte, cum si-a încheiat viața si dacă erau adevărate cele ce se povesteau despre <?/". Cartea a avut un ecou extraordinar în sec. IV și în cele următoare. Viața Sf. Antonie, cu cele 94 capitole, nu e o expunere de fantezii și invenții ale Sf. Atanasie. Autorul 1-a cunoscut de aproape pe Sf. Antonie și ei s-au apreciat cald unul pe altul. Multe din elementele descrierii sunt fapte controlate, dar sunt și informații indirecte de care se servește Sf. Atanasie. în orice caz, autorul face un panegiric al Sf. Antonie. El urmărește să prezinte prin această operă „modelul desăvârșit pentru monahi". Viața Sf. Antonie atribuie un rol deosebit diavolului și uneltelor acestuia. Luptele lui Antonie cu demonii umplu pagini întregi. Dacă aceste lupte joacă un rol deosebit în procesul ascetic al monahului, descrierea lor are meritul de a cuprinde elemente alcătuind o teorie asupra naturii și puteri: demonice. Scrisori. Scrisorile Sf. Atanasie se împart în două mari categorii: oficiale și doctrinare, în categoria scrisorilor oficiale intră: Scrisorile festale sau pascale, adresate credincioșilor spre a-i informa asupra datei Paștelui și spre a-i îndemna la pregătirile legate de această sărbătoare. Postul Paștelui, recomandat la început ca fiind de 6 zile. e apoi continuu indicat ca fiind de 40 de zile. Pentru anii 329-348 s-au păstrat 15 asemenea scrisori într-o traducere siriacă. Scrisoarea a 39-a festală reconstituită din fragmente grecești, siriace si copte enumera cărțile canonice ale Vechiului și ale Noului Testament. Pentru prima dată sunt arătate drept canonice cele 27 de cărți ale Noului Testament actual; Trei scrisori sinodale, scrise de Sf. Atanasie, în numele celor trei Sinoade ținute la Alexandria în 362, cu care prilej a trimis antiohie-nilor vestitul Tomos în 363, lui lovian; Scrisoarea asupra credinței și, în 369, Scrisoarea către episcopii africani'. Două enciclice înfierează calomniile ce i se aduc, protestează contra intrusului Grigorie și atrag atenția asupra intrigilor ariene, în categoria scrisorilor doctrinare intră: Scrisoarea despre hotărârile Sinodului de la Niceea, care oferă unui prieten mijloacele de a apăra hotărârile Sinodului de la Niceea; O scrisoare despre învățătura lui Dionisie, episcopul Alexandriei, este un adevărat tratat doctrinar. Ea e adresată unui prieten, spre a-i demonstra că arienii n-au dreptul să-1 revendice pe Dionisie al Alexandriei; Scrisoare despre Sinoadele ținute 135 la Riniini în Italia și la Seleucia, în Isauria, relatează istoria vestitului dublu sinod. Autorul ei critică aspru versatilitatea arienilor, mai ales a anomeilor, și schimbarea simbolurilor lor de credință, dar e dispus să trateze cu homiousiem ca Vasile de Ancyra și partizanii acestuia; Patru scrisori către Serapion, episcop de Tmuis, scrise între 356-362, în vremea șederii sale în pustiu (l, l, 33) alcătuiesc un tot. Ele înfățișează doctrina atanasiană despre Sf. Duh, combătând-o pe aceea a tropicilor, adică a pnev-matomahilor; Trei scrisori adresate lui Epictet, Adelpli și Maxim, au cuprins hristologic, combătând un amalgam de idei dochetizante. care aveau acces în cercuri apolinariste, ariene și chiar ortodoxe. Scrisoarea către Epictet se bucură de o considerație aproape canonică; Scrisori cu cuprins ascetic sau disciplinar adresate lui Dracontios, lui Rufinian, care era episcop, și lui Ann/n. Doctrină. S-a spus despre Sf. Atanasie că nu e un teolog în sensul tehnic al cuvântului (F. Cavallera). E adevărat că elementele teologiei sale nu alcătuiesc un sistem, adică un ansamblu de principii care să coordoneze adevărurile dogmatice și să tragă concluziile respective. Cu toate acestea, Sf. Atanasie e un creator de teologie în veacul său. Dacă el nu e un mare speculativ și nu dispune de o limbă teologică rafinată, el este în schimb un mare tăietor de brazdă în teologie. Hotărârile Sinodului de la Niceea sunt un tezaur excepțional pe care el îl apără cu o îndârjire și cu o înflăcărare tot așa de excepțională. Adâncimea cugetării sale teologice, cunoașterea perfectă a problemelor și capacitatea de mânuire a elementelor acestor probleme fac din Sf. Atanasie un corifeu al teologiei sec. IV. Problemele teologice principale pe care le-a dezbătut Sf. Atanasie sunt: 1. Sf. Treime, împotriva susținerii lui Arie că Fiul era o creatură a Tatălui, un produs al voinței Acestuia, Sf. Atanasie afirmă că numele de Fiu implică noțiunea de născut, de copil, iar a fi născut înseamnă a veni nu din voința, ci din ființa Tatălui. Fiul are plenitudine dumnezeiască. Nașterea aceasta a Fiului din Tatăl nu se aseamănă cu nașterea omenească. Ca Duh. Dumnezeu este indivizibil, în timp ce într-o naștere umană, copilul e o unitate separată de părinții săi, în cazul nașterii divine. Cel născut este veșnic de o ființă cu Născătorul, Fiul și Tatăl sunt într-o unire după ființă. Combătându-i și ironizându-i pe arieni, Sf. Atanasie zice că dacă Logosul nu 136 coexistă din veșnicie cu Tatăl, nu există Sf. Treime veșnică. După concepția ariană, la început a fost Monada și, prin sporire s-a ajuns mai târziu la Triadă. Dacă Fiul nu S-a născut din ființa Tatălui, ci a ieșit din nimic, Sf. Treime se formează din nimic. A fost deci un timp când nu exista Sf. Treime, ci numai Monada. Astfel Sf. Treime este când incompletă, când completă; incompletă înaintea apariției Fiului, completă după aceea. Dacă Fiul este o creatură, ca să ajungă membru al Sf. Treimi, El trebuie să fie ridicat la egalitate cu Creatorul, încât ceea ce la început nu exista, este îndumnezeit și slăvit cu Cel care a fost dintot-deauna. Sf. Treime S-ar găsi astfel alcătuită din firi și din ființe străine și fără legătură. Fiul este „copilul născut din ființa Tatălui", adică ființa Tatălui este principiul, rădăcina și izvorul Fiului. Logosul este Fiu, însă nu prin participare, pentru că numai făpturile au harul divin prin participare. Fiind înțelepciune și Logos al Tatălui, toate participă la El. Tatăl naște pe Fiul așa cum soarele naște raza. Tatăl și Fiul sunt absolut una, prin unirea dumnezeirii și a firii lor. Tatăl lucrează totul prin Fiul. Fiul este acela cu care Tatăl îndumnezeiește și luminează, în Sf. Treime se află și Sf. Duh, Care nu e o creatură, ci Dumnezeu însuși, așa cum atestă Sf. Scriptură. Sf. Duh, care sfințește și reînnoiește, nu poate fi asemenea lucrurilor pe care El le sfințește și le reînnoiește. Ca izvor al vieții pentru făpturi, Sf. Duh nu poate fi El însuși o făptură; ca Mijlocitor al participării noastre la firea divină, trebuie ca El însuși să posede natura divină (Scris, către Serapion l, 2224). El are cu Fiul aceeași unitate pe care Fiul o are cu Tatăl. El este Chipul Fiului, așa cum Fiul este Chipul Tatălui (Scris, către Serap. l, 24). El este de o ființă cu Tatăl și cu Fiul. Tatăl lucrează prin Fiul, în Sf. Duh (Scris, l, 27, 24, 28). 2. Doctrina soteriologică a Sf. Atanasie ocupă un loc central în concepția sa teologică. Iar soteriologia are la bază întruparea Fiului lui Dumnezeu. Sf. Atanasie enumera următoarele motive ale întrupării: 1. oamenii nu puteau să-L cunoască cu adevărat pe Dumnezeu, decât prin Fiul Său; 2. Dumnezeu nu putea ierta pur și simplu păcatele oamenilor, fără să Se dezmintă; 3. El nu putea rămâne indiferent la pieirea progresivă a oamenilor, dând câștig de cauză diavolului; 4. Dumnezeu nu se putea mulțumi cu pocăința oamenilor, care admițând că ar fi șters păcatul, n-ar fi putut înlătura stricăciunea și moartea, care sunt pedeapsa păcatului și inerente firii noastre; 137 5. îngerii n-ar fi putut mântui pe oameni, căci ei sunt făpturi. „Logosul, zice Sf Atanasie, văzând că piericiunea oamenilor nu putea fi înlăturată altfel decât prin moarte, iar El-Logosul nu putea să moară pentru că era nemuritor și era Fiul Tatălui, pentru aceasta El își ia trup capabil să moară, pentru ca acesta, participând la Logosul de peste toate, să poată da satisfacție morții pentru toți, să rămână nestricăcios din cauza Logosului Care sălășluia în El și, în fine, piericiunea să înceteze la toți prin harul învierii. De aici. Logosul oferindu-Și spre moarte trupul pe care și 1-a luat ca pe o jertfă și ca pe o victimă fără pată, a șters de la toți cei asemenea moartea prin producerea Sa pentru alții. Logosul lui Dumnezeu, Cel Care e peste toți, producând ca dătător de viață pentru toți templul Său și instrumentul Său trupeșe, a achitat datoria față de moarte. Și așa Fiul lui Dumnezeu Cel nestricăcios unindu-Se cu toți printr-un trup asemenea celui omenesc, i-a îmbrăcat pe toți în nestrică-ciune prin făgăduința învierii". Stăruința, pe care autorul nostru o pune în a arăta desăvârșita unire a umanității reale și a divinității reale a Logosului, urmărea să-i convingă pe arieni de dumnezeirea deplină a lui lisus Hristos. Dar ea urmărea și demonstrarea ideii centrale a soteriolo-giei atanasiene. care este îndumnezeirea omului. Dacă lucrările dumnezeirii Cuvântului n-ar fi fost săvârșite cu trupul, omul n-ar fi fost îndumnezeit. Dacă nu s-ar fi atribuit Logosului ceea ce era trupesc, omul n-ar fi fost complet mântuit, ci păcatul și piericiunea ar fi continuat să rămână în el. Făcându-Se însă om și atribuindu-Și ceea ce e trupesc, trupul scapă osândirii din cauza Logosului Care se află în el. Logosul a consumat tot și oamenii nu mai rămân păcătoși și morți, potrivit propriilor lor patimi, ci ei sunt înviați prin puterea Logosului, ei perseverează pentru totdeauna în nemurire și nestricăciune. Noi nu vom mai fi reductibil pământeni, ci, uniți cu Logosul venit din cer, vom fi ridicați la cer cu El. „Logosul lui Dumnezeu S-a făcut om, pentru ca noi să fim îndumnezeiți. El S-a arătat în trup pentru ca noi să luăm cunoștință despre Tatăl Cel nevăzut. El a răbdat batjocura de la oameni, pentru ca noi să moștenim nemurirea". „Fiul lui Dumnezeu s-a făcut om, pentru a ne îndumnezei în El". Ideea centrală din aceste texte pe care Sf. Atanasie le înmulțește mereu împotriva arienilor este că. dacă Hristos nu e Dumnezeu, omul n-a fost mântuit, iar mântuirea aceasta nu este posibilă fără întrupare, prin care Fiul lui 138 Dumnezeu S-a făcut asemenea nouă, iar noi asemenea Lui. Sf. Atanasie afirmă că Logosul a luat trup creat și omenesc pentru ca reînnoindu-1 în calitatea Lui de Creator, să-1 îndumnezeiască în El însuși și pe noi pe toți să ne introducă în împărăția cerurilor, după asemănarea cu El, îndumnezeirea având loc prin procesul adoptării noastre ca fii. Această adopțiune este opera Logosului: „Dum-nezeu-Fiul ne-a făcut fii ai Tatălui și i-a îndumnezeit pe oameni", zice Sf. Atanasie. 3. Doctrina hristologică a Sf. Atanasie susține că Hristos e o Persoană și că lucrările Lui aparțin simultan ambelor firi. Logosul a luat asupra Sa suferințele trupului Său. Hristos are două voințe: una omenească, care este a trupului, și alta dumnezeiască, care este a lui Dumnezeu. Sf. Fecioară Măria este Născătoare de Dumnezeu, în adorarea lui Hristos, noi ne închinăm nu numai Fiului lui Dumnezeu, ci și omului. 4. Starea pa-radisiacâ și păcatul originar. Dumnezeu, prin Logosul Său. a făcut neamul omenesc după chipul Său. în consecință, El 1-a înzestrat cu gândire și cu cunoașterea eternității divine, iar prin harul divin și prin puterea dată Logosului de Tată, neamul omenesc era fericit, trăia în strânsă legătură cu Dumnezeu și ducea o viață fără griji, senină și nemuritoare. După păcat, oamenii n-au mai rămas cum fuseseră creați, ci au pierdut ceea ce primiseră. 5. Sf. Atanasie dă mare importanță Sf. Tradiții, ca izvor al credinței. 6. Sf. Taine. Botezul săvârșit de arieni nu e valabil, pentru că el nu e făcut în numele Treimii reale și adevărate (Contra ar. 2, 42). Cu privire la Sf. Euharistie, autorul nostru zice: „Cât timp n-au încă loc rugăciunile și cererile, pâinea și vinul sunt pâine pură și vin pur; când însă s-au săvârșit marile și minunatele rugăciuni, atunci pâinea se face Trupul, iar vinul se face Sângele Domnului nostru lisus Hristos. Aceasta se săvârșește prin coborârea Logosului în pâine și în vin". Compoziția lucrărilor Sf Atanasie e strânsă, ordonată, sobră. Parantezele sau devierile sunt rare. Autorul nostru dispune de o elocință caldă, antrenantă, substanțială, o persuasiune demos-tenică. adică o formă verbală a acțiunii. Logica și acțiunea sunt cei doi factori decisivi ai elocinței atanasiene. Argumentele folosite de această elocință sunt conduse cu o rară abilitate. 139 Caracterizare, l. Sf. Atanasie a fost unul dintre cei mai mari păstori ai Bisericii creștine din sec. IV. Viața lui și felul condiției sale au ajuns normă pentru episcopat, zice Sf. Grigorie Teologul. El a fost „stâlpul Bisericii". 2. El a fost un apărător incomparabil al învățăturii ortodoxe formulate la Niceea și n-a precupețit nimic în această luptă de apărare. 3. Sf Atanasie a fost un caracter excepțional și o personalitate exemplară. El a avut o atitudine lineară în problemele mari ale Bisericii, nelăsându-se intimidat nici de dușmanii săi, arienii, nici de prietenii acestora, nici de curtea imperială. 4. Sf Atanasie a fost un mare tradiționalist, ca unul care a avut mereu vie în față învățătura luminoasă și corectă a Bisericii de până la el. 5. Sf. Atanasie a fost un teolog de seamă, până la un punct chiar un creator de teologie, dacă ținem seamă de rolul lui considerabil la Sinodul l ecumenic, unde a stabilit cuprinsul și autoritatea termenului „de o ființă ", termen găsit în teologia lui Origen, dar dezbătut și învestit acum cu un conținut și o funcție, care aveau să devină normative. Sf Atanasie nu e un speculativ de talia Capadocienilor, dar el teologhisește adânc, servindu-se de trei feluri de arcumente: 1. din dreapta rațiune, 2. din Sf. Scriptură și 3. din S f. Tradiție. Biserica noastră îl prăznuiește la 18 ianuarie. SF. CHIRIL AL ALEXANDRIEI Viața. Sf. Chirii se naște în jurul anului 370, la Alexandria, își face o strălucită cultură. Merge la asceză în pustiu, unde încheagă o legătură trainică cu Sf. Isidor Pelusiotul, pe care-1 numește „tată", ca fiind mai bătrân, întors din pustiu, e hirotonit diacon și apoi preot de Teofil, unchiul său. împreună cu acesta merge la Sinodul de la Stejar (403), unde e condamnat Sf. loan Gură de Aur. în 412, la moartea lui Teofil, fu ales patriarh nu fără oarecare opoziție, se pare chiar din partea curții imperiale, care-și avea probabil candidatul ei. Formația sa severă călugărească, viața sa ireproșabilă și temperamentul său impulsiv 1-au făcut să se amestece în toate problemele mari și mici ale timpului din Biserica lui și din Biserica creștină în general. Era îndrăzneț și dur ca Teofil. Reputația sa de om de mână forte și neînfricată era răspândită pretutindeni. Zelul său excesiv, uneori nerezonabil și 140 temperamentul său impulsiv și violent, făceau ca, în faptele sale, patriarhul să uite câteodată principiile evanghelice, care trebuiau să instrumenteze politica unui ierarh creștin. Chirii păstra aceeași dușmănie memoriei Sf. loan Gură de Aur ca Teofil, unchiul său. La invitația patriarhului Atticos de Constantinopol, de a-1 trece pe Gură de Aur în diptice, el a refuzat, sub pretext că loan a fost scos din preoție: „Cum să fie așezat între episcopi un laic? Să fie scos din cataloagele ieraticești cel ce nu este liturg" (Nichifor Callist, Ist. bis. 14, 27). Se pare însă că, ceva mai târziu, Chirii 1-a trecut pe loan Gură de Aur în diptice, la stăruința lui Isidor Pelusiotul. Chirii a procedat sever cu novațienii, care susțineau că Biserica nu era îndreptățită să ierte păcatele grele. El le-a închis bisericile, iar pe episcopul lor, Teopempt, 1-a lipsit de toate ale sale. I-a asmuțit pe creștini contra iudeilor care, instigați de prefectul Oreste, provocaseră o revoltă în care fuseseră omorâți mulți creștini. Creștinii au năvălit asupra sinagogilor, pe care le-au distrus, iudeii au fost alungați din oraș și casele lor au fost prădate (Socrat., Ist. his. 7, 13). Se pare că Sf. Chirii nu e străin de moartea Hipatiei, conducătoarea Școlii neo-platonice din Alexandria și vestită prin știința și viața ei exemplară. Ea era cu mult stimată chiar de unii creștini ca Sinesiu și Oreste, prefectul, fost creștin și el. în anturajul lui Chirii, ea era socotită ca inspiratoarea legăturilor rele dintre episcop și prefect. Istoricul Socrat ne povestește cum. din această cauză, într-o zi, un grup de oameni înfierbântați, având în fruntea lor pe un citeț. Petru, pândiră pe filosoafă, care se întorcea acasă, au smuls-o din vehiculul ei, au târât-o la biserica numită Caesarion, au dezbrăcat-o de veșminte și au omorât-o, lovind-o cu țigle, după care i-au sfâșiat trupul în bucăți și 1-au ars. Acest lucru, continuă Socrat, a provocat nu puțin reproș lui Chirii și Bisericii din Alexandria (Ist. bis. 7, 15). Crima s-a întâmplat la 415. E drept că nu sunt dovezi asupra amestecului direct al lui Chirii în această ucidere, dar probabil fanatismul său a împins la fapte incalificabile, pe care săvârșitorii le socoteau servicii aduse Bisericii. Sf. Chirii a fost tot timpul în conflict cu prefectul augustal Orest. Nu se știe din ce a izbucnit acest conflict. Poate că el era în legătură cu alegerea lui Chirii ca patriarh. Din 429. Chirii e continuu amestecat în luptele contra noii erezii, nestoriamsmul. El e, pentru nestorianism. ceea ce fusese Sf. Atanasie pentru arianism. Lui i se datorește formula 141 antinestoriană de la Efes. Dar și aici, el a pus aceeași luptă și neîndurare ca în toate celelalte împrejurări în care a fost amestecat. Condamnarea lui Nestorie n-a adus pacea între antiohieni. Aceștia acuzau doctrina lui Chirii de confuzia celor două firi în paguba dumnezeirii. Până la urmă a intervenit o înțelegere între loan al Antiohiei și Chirii prin Simbolul de unire din 433, compus, foarte probabil, de Teodoret al Cirului, și ale cărui expresii erau absolut ortodoxe. loan al Antiohiei a acceptat condamnarea lui Nestorie și a învățăturii lui, iar Chirii i-a trimis, în martie 433, vestita scrisoare a 39-a, numită și Simbolul de la Efes (Balanos, Patr. pp. 393-396). Sf. Chirii moare în 444. Opera. Sf. Chirii a fost un scriitor fecund, iar operele sale prezintă o mare importanță doctrinară, îndeosebi din punct de vedere al istoriei dogmelor. Fără un lustru literar deosebit, uneori obositor și trenând, ele sunt. în schimb, pline de idei și se impun prin ascuțimea și adâncimea gândirii. Scrierile Sfântului Chirii se împart în exegetice, dogmatico-polemice, apologetice, pastorale, corespondență. Exegetice. Sunt cele mai numeroase dintre cele ce ni s-au păstrat. Cele mai importante sunt: Despre închinarea și adorarea în duh și adevăr, în 17 cărți, în această lucrare se arată că Evanghelia înlătură puterea literii legii, dar nu și duhul. Cultul în Duh a fost preînchipuit în Vechiul Testament. Ca o completare a operei precedente, Glaphyra, care susține că toată „opera scrisă a lui Moise indică în chip enigmatic taina lui Hristos". Cuprinde 13 cărți. Interpretarea e alegorică. Comentarii la Isaia și la Profeții mici, păstrate în întregime. Catrene în fragmente la alte cărți, ca: Psalmi, Regi, Cântarea Cântărilor. Proverbe. Profeții mari, Comentarii la Noul Testament. S-a transmis cea mai mare parte din Comentarii la Evanghelia după loan, redactat înainte de 429. Este cea mai importantă operă exegetică a lui Chirii. S-au mai păstrat fragmente din Comentarii la Matei, Luca, l și 2 Cor., Romani și Evrei, apoi un ciclu de 156 omilii la Luca, în traducere siri- acă. Interpretarea cărților Noului Testament, e în cea mai mare parte, literală. Dogmatico-polemice în două secții: 1. Contra arianismului; 2. Contra nestorianismului. 142 1. Două cărți mari contra arianismului: 1) Tezaurul despre Treimea Sfântă și de o ființă, care e un rezumat al rezultatului discuțiilor trinitare din veacul IV; abuzează de dialectică; 2) Despre Treimea Sfântă și de o ființă, tratează sub formă de dialog același lucru mai rezumat și mai strâns, cu accentul pe doctrina pozitivă. 2. Mai multe lucrări contra nestorianismu lui: 1) 3 Memorii scrise la 430, Despre credința dreaptă: unul adresat împăratului Teodosie al II-lea și celelalte două adresate reginelor (trei surori ale împăratului și soției împăratului); 2) \2Anatema-tisme și 3 Apologii ale acestor anatematisme; 3) Contra blasfemiilor lui Nestorie, publicat în 430; 4) Apologie către împărat, o justificare a purtării sale la Efes (431); 5) Scolii despre întruparea Uliului Născut', 6) Că Hristos e Unul. un vestit dialog: 7) Contra celor ce nu vor să măr turisească că Sf. Fecioară e Născătoare de Dum nezeu. Sf. Chirii a scris și contra apolinariștilor. antropomorfiților, origeniștilor, dar operele s-au pierdut, nerămânând decât fragmente din ele. Apologetice. Sf. Chirii a scris o mare lucrare intitulată Despre Sfânta religie a creștinilor împotriva cărților ateului Iulian. Din cele 30 de cărți ale acestei lucrări, sau păstrat primele 10 și fragmente din celelalte în limbile greacă și siriacă. A fost scrisă împotriva lucrării lui Iulian: Contra galileenilor. în 3 căiți, pe care Chirii o socotește o operă pierzătoare. Pastorale. Din multele predici ale lui Chirii nu ni s-au păstrat decât 20 și acestea de multe ori în fragmente. Mai remarcabile sunt cele ținute în 431. la Efes, combătând părerile lui Nestorie și dintre care merită să rețină atenția cea de sub nr. 4 cu titlul: Către Sf. Fecioară Măria, care alcătuiește celebrul imn către Fecioara Măria. Corespondență: 29 scrisori pascale (pt. anii 414-442). cu cuprins practic-moral; 90 de scrisori cu cuprins dogmatic; unele au importanță pentru istoria Bisericii, altele pentru dreptul canonic. Doctrină. Dumnezeu în Sine. Dumnezeu are o fire simplă. El naște în chip firesc pe Fiul și creează prin Acesta. Numirile lui Dumnezeu sunt multe, dar ele nu arată ce este El în esență, ci ceea ce nu este, precum și raportul dintre Dumnezeu și 143 lucrurile distincte de El. Cunoașterea lui Dumnezeu. Actul cunoașterii lui Dumnezeu diferă de acela al cunoașterii oamenilor. Dumnezeu cunoaște lucrurile din veci, direct și integral, nu pe cale rațională, analitică, discursivă. El cunoaște totul până în adânc, fără hotar. Actul cunoașterii divine nu e limitat de timp. Dumnezeu Se cunoaște pe Sine în chip desăvârșit, ce este El în esența Sa. Oamenii știu numai că Dumnezeu există, dar nu știu ce este El în esența Sa. Sf. Treime. Fiul Se află în Tatăl, având întregul chip al Tatălui; El Se vede în Tatăl din cauza identității de esență sau de ființă. Raportul dintre Tatăl și Fiul e ca acela dintre minte și rațiune. După cum mintea naște rațiunea, fără să se dividă de ea, și nu suferă nici o modificare din această pricină, ci rațiunea se poate vedea în minte și mintea în rațiune și fiecare din ele este zugrăvită de cealaltă, tot așa și între Tatăl și Fiul. între Aceștia nu e raportul ca între tată și fiu la oameni. Căci noi în Dumnezeu „trăim, ne mișcăm și suntem". Fiul iese din ființa Tatălui, ca dintr-un izvor mereu viu. El e viață prin firea Lui și dă viață la toate. Fiul nu e o creatură, căci El e Dumnezeu prin fire și El e singurul care există din veci cu Tatăl. El care a făcut veacurile și care există înaintea lor nu poate face parte din creaturi. După cum Fiul este imaginea cea mai exactă a Tatălui, ca unul care a primit și are pe Tatăl tot așa, prin efectul aceleiași analogii. Cel care a primit chipul Fiului, adică Duhul, îl are pe Fiul și pe Tatăl care e în Acesta. Când Duhul Sfânt a pătruns în noi ne face asemenea la chip cu Dumnezeu. El purcede și din Tatăl și din Fiul. Dacă suntem pecetluiți în Duhul Sfânt, ne facem după chipul lui Dumnezeu. Prin Duhul ni.se imprimă chipul Ființei dumnezeiești și ni se atașează semnul Firii necreate. Hristologia. Unirea celor două firi în Hristos este reală. Potrivit conținutului termenilor chirilieni, Hristos e unul, nu doi, iar unirea omului și a lui Dumnezeu nu este relativă sau morală, ci una reală, exprimată mai ales prin formula „O singură fire întrupată a Logosului", în următorul context: „Cei ce pervertesc cele drepte nu știu că în realitate este o singură fire întrupată a Logosului. Deși Fiul este Unul... după luarea trupului, a unui trup nu neînsuflețit, ci înzestrat cu suflet rațional, a venit om din femeie, dar pentru aceasta El nu va fi împărțit în două persoane și în doi fii, ci rămâne 144 Unul singur, desigur nu fără trup, nici în afara trupului, ci având inseparabilitatea proprie potrivit unirii. Cel ce vorbește astfel, nu arată în nici un chip amestec, nici confuzie, nici ceva de acest fel și nici nu urmează așa ceva de undeva, ca din vreo rațiune necesară". Hristos este Unul, Dumnezeu și Om. Unirea fizică este unirea adevărată grație căreia din două lucruri neasemănătoare, umanitatea și divinitatea, S-a făcut un singur Hristos, Fiu și Domn. E o unire unică în felul ei și care în sânul firii nu poate găsi analogii, așa cum apare în Scoliile despre întruparea Uniilui Născut. De exemplu: unirea trupului cu sufletul rațional la om. cărbunele viu, lemnul arzând, lâna vopsită. Trupul a fost integrat Logosului, Hristos este Unul, o Persoană, un Ipostas sau „o singură fire întrupată a lui Dumnezeu-Logosul". Această din urmă expresie, luată dintr-o mărturisire de credință, derivă din operele lui Apolinarie. Dar Chirii n-a vrut să tăgăduiască nici cele două firi în Hristos, cum o făceau monofiziții, nici să conteste firii umane caracterul propriu, cum făcea Apolinarie. Sf. Chirii atribuia ace-jstă formulă Sf. Atanasie și grație convingerii sale în această privință, el a luptat să o justifice teologic în fața tuturor adversarilor și prietenilor săi. Când Chirii, după împăcarea cu orientalii, vorbește de două firi înainte de unirea Logosului cu trupul și de o singură fire după aceea, el face această operație numai cu mintea, pentru a sublinia și mai mult unirea celor două firi. Logosul S-a făcut Om, n-a luat un om, cum susținea Nestorie. Fiind Om, Hristos a rămas ceea ce era. El numai Și-a însușit umanitatea sau trupul. Devenind trupul Logosului, acest trup era făcător de viață, așa cum Domnul însuși numește trupul Său „pâinea vieții". Nestorianismul compromitea Sf. Euharistie sau o transforma în antropofagie. Din concepția chiri-liană despre o „unire fizică", reiese și aplicabilitatea comunicării însușirilor. Dacă Fiul lui Dumnezeu S-a născut și a murit, Măria trebuie să fie numită „Născătoare de Dumnezeu". Caracterizare. Asemenea Sf. Atanasie, Sf. Chirii a fost un mare conducător de Biserică, pe care a cinstit-o cu activitatea și cu râvna sa pas-iorală. A fost un om de mare autoritate, atât în propria-i Biserică, cât și în raporturile interbise-ricești. A luptat împotriva tuturor ereziilor vremii sale cu succese științifice și practice de mâna întâi. Sf. Chirii îi revine meritul de a fi prezidat Sinodul III ecumenic (Efes, 431), 145 Sinod în care el a condamnat nestorianismul cu argumente teologice remarcabile și cu un ecou care durează până astăzi. Sf. Chirii a fost un teolog mai mare ca Sf. Atanasie, fiindcă a limpezit definitiv rezultatele finale ale luptei Ortodoxiei cu arianismul și a dat, deși nu cu toată precizia dorită, cea mai bună definiție a raporturilor dintre cele două firi ale Mântuitorului. Unele stângăcii în formularea raporturilor dintre cele două firi, care sunt prezen-:ate când ca două firi, când ca o fire, datorită noutății problemei și lipsei de termeni tehnici, cum și unele nesiguranțe în alte puncte de doc-:rină, ca, de exemplu, purcederea Sf. Duh și de la Fiul, nu micșorează valoarea adâncimii gândirii sale teologice. Sf. Chirii îi revine meritul de a fi formulat răspicat și pentru totdeauna adevărul dogmatic că Sf. Fecioară Măria e „Născătoare de Dumnezeu". Sf. Chirii a pus în evidență mai mult decât teologia contemporană lui, specificul și lu-.rărea de sfințire a Sf. Duh în oameni și în Bise-r.că. El a avut un caracter autoritar și independent, -cru care 1-a împins uneori la atitudini sau fapte .ontrare dulceții și bunătății creștine. Ca scriitor, :. Chirii e lipsit de artă și de grație. Uneori e obo-.îor. Perioadele lui nu sunt echilibrate, precum ->ervă Fotie. Biserica Ortodoxă îl prăznuiește pe : Chirii o dată cu Sf. Atanasie, la 18 ianuarie. EUSEBIU DE CEZAREEA Viața. Eusebiu, cel mai mare istoric bisericesc din veacurile primare, numit și „Herodot-ul creștin", s-a născut în jurul anului 265. Era probabil de origine greacă sau dintr-o familie elenizată. Nu știm exact unde s-a născut. Nu cunoaștem familia sa. Faptul că el își dă apelativul „al lui Pamfil", sau apelativul „palestineanul", sau că îl numește pe Pamfil „stăpânul meu", nu este o indicație absolut sigură asupra locului de naștere și asupra legăturii precise dintre el și celebrul preot Pamfil. De la 296 înainte, îi găsim pe Eusebiu împreună cu Pamfil cercetând și îmbogățind vestita bibliotecă a lui Origen de la Cezareea. E alături de Pamfil și o perioadă de timp cât acesta stă în închisoare. Aici, cei doi prieteni au lucrat împreună Apologia lui Origen, pe care Eusebiu a isprăvit-o după moartea lui Pamfil, decapitat la 11 sau la 16 februarie 310. în timpul persecuției de la 303-310, Eusebiu a călătorit în diferite părți ale imperiului, spre a scăpa cu viață: la Tir, în Tebai-da și aiurea. Era deja preot în 146 vremea aceasta. A fost făcut episcop al Cezareei la 313. După 323, când Constantin a ajuns stăpânul unic și absolut al imperiului, Eusebiu începu să joace un rol important. El câștigă admirația și favoarea împăratului. Acesta îi acordă o deosebită încredere, ceea ce dădu lui Eusebiu și mai mari posibilități de a se cultiva, în problema ariană, el a avut o atitudine flotantă, asemănătoare aceleia a lui Constantin: partizan al unui arianism moderat și cu antipatie față de intransigența ortodoxă a Sf. Atanasie. Era împotriva formulei „homoousios", care i se părea că-i favorizează pe sabelieni. A semnat formula primului Sinod ecumenic (325), a scris Bisericii sale din Cezareea o scrisoare în care arăta că formula niceeană era inspirată de împărat, dar în fond el cocheta cu arienii. A făcut cauză comună cu Eusebiu al Nicomidiei în combatarea formulei „homoousios", a participat la Sinodul de la Antio-hia (330), a fost adversarul Sf. Atanasie la Sinodul din Tir (335), a avut un rol important în condamnarea lui Marcel de Ancira, la Sinodul de la Constantinopol (336). în același an, 336, în culmea favorii imperiale, Eusebiu fu însărcinat să rostească discursul în fața împăratului cu prilejul sărbătoririi a 30 ani de domnie ai lui Constantin. El a murit nu prea târziu, după decesul lui Constantin (21 mai 337). Eusebiu a adormit în Domnul probabil în 339 sau 340, având aproximativ vârsta de 80 de ani. Opera. Opera scrisă de Eusebiu a fost considerabilă. Ea s-a pierdut în bună parte. O cunoaștem prin trei cataloage: unul la Fotie (Biblioteca, Cod. 9-13, 27, 39, 118, 127), unul la Ieromin (De viris ill. 81) și unul la Ebed-Iisus (Assemant, Bibi. Ori-entalis III, l, 18). Operele lui Eusebiu ne-au parvenit fie în grecește, fie în traduceri latine, siriace și armene. În domeniul criticii biblice, Eusebiu continuă tradiția filologică a lui Origen. El și Pamfil au vrut să reconstituie textul biblic stabilit de Origen. El a avut în mâini dacă nu Exapla, dar sigur a avut Tetrapla lui Origen. El a înființat împreună cu Pamfil un atelier filologic pentru copierea și reconstituirea manuscriselor. El a revizuit cu Pamfil manuscrisele Sf. Scripturi, a pus la dispoziția lui Constantin cel Mare 50 de Biblii comandate de împărat și a lăsat 10 Tabele sau Canoane de concordanță, o lucrare ingenioasă unde, printr-o împărțire a celor 4 Evanghelii în secții scurte sau capitole și prin trimiteri la aceste capitole, făcea ușoară comparația 147 istorisirilor evanghelice, cum explică el în scrisoarea dedicatorie către Carpian. Opere istorice. O colecție de Acte ale martirilor (Sf. Policarp, Pionius, Carp și soții Apolo-niu). Această colecție s-a pierdut: Viața lui Pamfil, în 3 cărți, de asemenea pierdută; Cronica, al cărei titlu era Canoane cronologice și rezumatul istoriei universale a grecilor și a barbarilor, cuprinzând două părți: una introductivă, care prezenta o schemă a istoriei popoarelor vechi: (caldeeni, asirieni, evrei, egipteni, greci, romani), păstrată numai într-o versiune armeană anterioară sec. VII; partea a doua și principală cuprinde tablouri cronologice paralele ale tuturor evenimentelor principale ale istoriei profane și religioase, începând de la nașterea lui Avraam (2016 în. de Hr.) și până la 302 după Hris-tos. Ieronim, care a tradus Cronica din grecește, fă-cându-i multe adaosuri, iar partea ultimă scriind-o el în întregime, o duce până la 378 după Hristos. Eusebiu notează nesiguranța cifrelor date, ceea ce-1 onorează. El face dovada unei erudiții excepționale cu Istoria bisericească, lucrare monumentală de o valoare excepțională pentru cunoașterea vieții creștine din primele trei veacuri. Această lucrare i-a adus lui Eusebiu denumirea de „Herodot-ul creștin", și de „Părintele istoriei bisericești". E cartea cea mai citită a lui Eusebiu. Alcătuită după Cronică, Istoria bisericească beneficiază de orientarea în istoria universală făcută de Cronica, în prefață, autorul indică liniile mari ale subiectului și metoda de lucru. Vorbind de metoda sa, Eusebiu cere mai întâi indulgența cititorului, făcând observația că el e cel dintâi care scrie o asemenea lucrare, adaugă însă că va folosi simplele indicații ale scriitorilor anteriori, care au lăsat însemnări parțiale ale evenimentelor. El va alege din aceste însemnări ceea ce convine obiectului pe care și-a propus să-1 studieze. Cronica, zice Eusebiu, cuprinde un rezumat al faptelor pe care Istoria bisericească le dezvoltă. Istoria bisericească este o lucrare absolut necesară, întrucât nimeni n-a mai scris așa ceva până atunci, ea este de asemenea foarte utilă pentru cei care caută învățămintele istoriei (Ist. bis. I, 1,3, 4, 5). Eusebiu scrie Istoria bisericească, cu ajutorul și prin intermediul istoriei literare. El citește enorm de multe documente, adună texte care cuprind date și fapte precise. Listele de episcopi care au urmat în ordine cronologică, de la Sf. Apostoli până la el, se aseamănă cu listele de șefi ai școlilor filosofice pe care le făceau grămăticii. Istoria bisericească a lui 148 Eusebiu cuprinde 10 cărți. Prima, cu caracter apologetic, vorbește despre Logos: profeții privitoare la venirea Lui, arătări ale Lui înainte de a Se întrupa, motivul pentru care nu S-a întrupat mai devreme. Prezintă apoi o istorie a lui lisus cu ajutorul evangheliilor și al lui losif Flaviu. Istoria bisericească, propriu zisă, începe cu cartea II, care merge de la Sf. Apostoli până la războiul ludeei. Cărțile III, IV, V, VI duc Istoria bisericească, de la Nero până la Deciu. O mare parte din Cartea VI e consacrată lui Origen. Cărțile VII și VIII povestesc suferințele Bisericii la sfârșitul sec. III și începutul sec. IV, până la Edictul lui Galeriu în 311. Cartea IX arată victoria lui Constantin asupra lui Maxențiu și aceea a lui Liciniu asupra lui Maximin. Cartea X descrie victoria lui Constantin asupra lui Liciniu. Istoria bisericească pare a fi avut mai multe redactări, poate chiar 4. Afară de textul grec, ea e păstrată și într-o versiune latină liberă a lui Rufm, care continuă opera până la 395 și într-o traducere armeană făcută după una siriacă de la sfârșitul secolului IV. Istoria bisericească a lui Eusebiu are o valoare covârșitoare. Fără ea n-am ști aproape nimic despre istoria primelor trei secole creștine. Ea se bazează pe izvoare sigure, pe care. cel mai adesea, ni le transmite. Eusebiu ne-a lăsat un imens material. El transcrie acte și documente de tot felul: din arhivele oficiale ale statului, din lucrări particulare, face analize și extrase prețioase din opere din care multe sunt pierdute astăzi. Este o operă sinceră și obiectivă în cea mai mare parte. Dă dovadă de un surprinzător spirit critic pentru timpul ei. I s-a reproșat uneori lipsa de sinteză și faptul că numărul mare de extrase dau lucrării mai degrabă aerul unei colecții de texte, decât de operă istorică. Eusebiu nu e prea bine și suficient informat asupra Apusului, întrucât nu cunoștea destul de bine limba latină. Viața lui Constantin, în 5 cărți (dacă discursul final care e al lui Constantin este socotit între operele lui Eusebiu) nu e, de fapt, o biografie, ci o laudă a vieții împăratului scrisă după moartea acestuia (337) pentru a arăta că dispărutul a fost instrumentul atot-puterii lui Dumnezeu, prietenul lui Dumnezeu și modelul creștinilor (I, 3). Figura lui Constantin e idealizată, evenimentele sunt transfigurate, dar nu totul e fals. Cele 16 documente sprijină în bună parte unele elemente ale lucrării. Despre martirii Palestinei povestește persecuția contra creștinilor, între anii 303-311, la Cezareea Palestinei, unde autorul a fost martor ocular. Eusebiu anexează 149 această lucrare cărții a VUI-a a Istoriei bisericești Afară de această ediție scurtă, mai există una independentă, mai lungă, în siriacă. Opere apologetico-dogmatice. Apologia lui Origen, scrisă în colaborare cu Pamfil; Contra lui Hierocle este o combatere viguroasă și ironică a lucrării Philalethes, a lui Hierocle, guvernator al Bitiniei, pe la 307; Pregătirea evanghelică, în 15 cărți, arată superioritatea religiei iudaice și a celei creștine față de păgâni sub toate raporturile. E o critică negativă. Demonstrația evanghelică, scrisă în 20 de cărți, din care nu ni s-au păstrat decât ultimele 10. Această lucrare e adresată iudeilor pentru a le arăta că profețiile Vechiului Testament s-au realizat în creștinism și că, deci, acesta e superior iudaismului; Extrase profetice, făcând parte dintr-o Introducere generală elementară în creștinism, în 10 cărți. Nu s-au păstrat decât cărțile VI-IX. E probabil opera pe care Fotie o pomenește sub numele de Pregătiri bisericești și Demonstrații bisericești (Biblioteca, Cod. 11-12); Teofania, un tratat despre întrupare, în cinci cărți, primele trei vorbesc despre Dumnezeu, despre Logos, despre păcatul originar și despre mântuire, a patra reproduce demonstrația profețiilor mesianice, făcută de Eusebiu mai înainte, iar a cincea reproducând elemente din Demonstrație, respinge afirmația că lisus Hristos a fost un magician, iar Sf. Apostoli niște înșelători ai poporului. Lucrarea menționată de Fotie (Biblioteca, Cod. 13) sub numele de Dovedire și apărare, combătea probabil unele obiecțiuni păgâne; Contra lui Porfiriu, în 25 cărți, lucfare menționată de Ieronim (De viris UI. 81) din care nu sau păstrat decât foarte mărunte fragmente; Despre poligamia îngăduită vechilor patriarhi, care face o paralelă între căsătoria Vechiului și a Noului Testament; Despre sărbătoarea Pastelui la evrei, socotită ca tip al jertfei euharistice. Operele apologetice ale lui Eusebiu arată o lectură întinsă, informații largi și o mare putere de analiză și pătrundere, care fac din el cel mai mare apologet creștin al sec. IV. Opere dogmatice pro-priu-zise: Contra lui Marcel de Ancira, în două cărți, respinge atacurile lui Marcel contra arianismului și arată erorile lui deja condamnate; Despre teologia bisericească, în 3 cărți, înfățișează învățătura despre Sf. Treime, îndeosebi despre Logos, ca Persoană deosebită de Tatăl. 150 Opera exegetică, în domeniul geografiei biblice, Eusebiu a scris: 1. Onomasticonul, adică un tratat despre numele de locuri menționate de Sf. Scriptură, catalogate în ordine alfabetică și cu o mică descriere. Lucrarea a fost tradusă și completată de Ieronim. Ea făcea parte dintr-o operă mai mare asupra topografiei Palestinei și a Ierusalimului, în exegeza propriu-zisă, Eascbiu ;• lăsat: 1. Foarte erudite comentarii la cei 150 de Psalmi, cum zice Ieronim (De viris UI, 81), tradus în latinește și ameliorat de Eusebiu de Vercelli; 2. Comentariu la Isaia, în 10 cărți, păstrate în bună parte; 3. Comentariu la Sf. Luca\ 4. Nedumeriri și soluții cu privire la Evanghelii, în legătură cu unele nepotriviri în istoria copilăriei și în aceea a învierii Mântuitorului. Nu ni s-a păstrat din această lucrare decât un rezumat, editat de A. Mai. Eusebiu folosește interpretarea alegorică în dependență de Origen. Omilii, discursuri, scrisori. Se pare că din cele 14 omilii latine publicate sub numele său, primele două aparțin lui Eusebiu de Emessa. La cele trei discursuri solemne: unul ținut la sfințirea unei biserici din Tir, altul pronunțat la Constan-tinopol, în cinstea împăratului Constantin cu ocazia aniversării a 30 de ani de domnie ai acestuia, și al treilea despre martiri, ținut la Antiohia. Se pare că trebuie adăugat și „Cuvântul lui Constantin către adunarea Sfinților", care formează cartea a cincea a Vieții lui Constantin. Din vasta corespondență a lui Eusebiu s-au păstrat următoarele Scrisori: una adresată lui Carpian și care servește ca introducere la Canoanele evanghelice^ una adresată lui Flaccilus, care servește ca introducere la tratatul Despre teologia bisericească și Scrisoarea către Biserica din Ceza-reea, scrisă după Sinodul de la Niceea și în care el explică rolul său la acest Sinod și încearcă să arate că termenul „homoousios" adăugat în formulă înseamnă că Logosul a fost născut din ființa Tatălui și este cu totul asemenea Acestuia. Din scrisoarea către Constanția, sora împăratului, s-au păstrat numai fragmente. Aici Eusebiu combate cultul icoanelor. Doctrina lui Eusebiu este nesigură. El are meritul de a fi luptat contra sabelianismului. Pentru rest, el nu e întru totul ortodox. Un scrupul dogmatic, prietenia cu arienii sau semi-arienii, ori altceva 1-au împiedicat să folosească termenul „homoousios". Doctrina sa trinitară este ori-genistă. Eusebiu susține dumnezeirea lui Hristos după întruparea Acestuia. Sf. Măria este Născătoarea de 151 Dumnezeu. Sf. Duh e o ne-Uiră a Tatălui. El lucrează numai asupra sfinților. Despre Sf Euharistie, Eusebiu susține că noi, fiii Legământului celui nou, prăznuim în fiecare duminică Pastele nostru, ne hrănim tot timpul cu trupul Mântuitorului, ne împărtășim toată vremea cu sângele Mielului. Eusebiu respinge cultul icoanelor, sub influența origenismului. Caracterizare. Eusebiu a fost un spirit universal, ocupându-se în lucrările sale cu numeroase discipline științifice: istorie, geografie, apologetică, dogmatică, exegeză, elocință. El este un erudit de prima mână. Eusebiu e „Părintele istoriei bisericești", atât prin Istoria sa bisericească, cât și prin alte opere de istorie contemporană. Metoda sa de lucru dovedește un spirit critic deosebit și lăudabil pentru vremea sa. Autorul nostru e cel mai mare apologet creștin din sec. IV. El n-a fost un scriitor ortodox propriu-zis, ci un scriitor de curte, stând sub influența origenismului și a arianismului. El nu e numai un istoric al Bisericii, ci și un istoric al literaturii și, în general, al culturii bisericești. El e primul izvor de informații și unul dintre cele mai bogate tezaure de material pentru alcătuirea unei prime istorii a literaturii bisericești. Istoria bisericească a lui Eusebiu este izvorul primului tratat de istoria literaturii bisericești, intitulat De viris illustribus, al lui Ieronim (Prologus). SF. CHIR1L AL IERUSALIMULUI Viața. Sf. Chirii e rudă sufletească cu Eusebiu, mai ales în privința atitudinii față de arianism. S-a născut la Ierusalim sau în jurul acestui oraș între anii 313-315. A fost călugăr și a studiat profund Sf. Scriptură. A fost hirotonit preot în 343 de episcopul Maxim II, căruia i-a urmat la episcopat în 348. Se pare că în acest an sau în 350, el a rostit catehezele care i-au adus celebritatea. -S-a vorbit în vechime de necanonicitatea alegerii Sf. Chirii la Ierusalim, dar lucrul a fost dezmințit de episcopii orientali la Sinodul II ecumenic. Viața Sf. Chirii a fost plină de evenimente și de zbucium, în 357. Sf. Chirii a fost depus de un sinod arian prezidat de Acaciu, mitropolit al Cezareei, care nu îngăduia Sf. Chirii să arboreze o întâietate de onoare ca episcop al Ierusalimului, onoare recunoscută de canonul VII al Sinodului I ecumenic de la Niceea, sub rezerva recunoașterii demnității scaunului mitropolitan, în 152 359, Sf. Chirii s-a reîntors, dar în 360 împăratul 1-a expulzat din nou. Se reîntoarse sub Iulian, iar în 362 asistă la minunile care împiedicau reconstruirea templului din Ierusalim. A plecat din nou în exil sub domnia lui Valens (367-378). Restabilit definitiv în eparhia sa, Sf. Chirii se ocupă de aici înainte cu îndreptarea ravagiilor produse de erezie printre credincioși. A luat parte la Sinodul II ecumenic de la Constantinopol. A adormit în Domnul la 18 martie 386, în vârstă de 70-73 ani. Opera. Sf. Chirii cuprinde Catehezele, o Senioare către Constantin, o Omilie asupra paraliticului de la Vitezda și câteva fragmente. Catehezele sunt alcătuite dintr-o procateheză și 23 de cateheze propriu-zise. Procateheza arată actele pregătitoare pentru primirea Sf. Botez. Catehezele propriu-zise: 1-18 se adresează catehumenilor și ele au fost ținute în Postul Paștelui. Catehezele 1-4, tratează despre păcat, Pocăință, Botez și credință; Catehezele 5-18 explică Simbolul apostolic. Ultimele cinci Cateheze (19-23) numite și mista-gogice, ținute în noaptea Paștilor, tratează despre Tainele sau Misterele pe care au să le primească cei foarte de curând luminați; Catehezele 19-2G vorbesc despre Botez, 21 despre Mirungere, 22 despre Euharistie, 23 despre Liturghie. Doctrina. Asemenea lui Eusebiu, Sf. Chirii al Ierusalimului nu pronunță cuvântul „homoou-sios", pentru că acesta nu se află în Sf. Scriptură și pentru că ar fi favorizat sabelianismul. Sf. Chirii e ortodox însă în tot restul doctrinei sale. El socotește pe Hristos ca Dumnezeu adevărat. Dumnezeu din Dumnezeu. El lasă la o parte problemele grele, teologia savantă, și vorbește simplu și direct credincioșilor săi despre: Dumnezeu și atributele Sale (IV, 4, 5), Hristos și întruparea Sa (IV, 7, 9, 11), superioritatea Sa asupra îngerilor (VI, 6; VII, 8), nașterea și dumnezeirea Sa, măreția și generozitatea mântuirii (XIII, 2, 6, 33). Vorbește, apoi, despre lucrarea Sf. Duh prin har și prin Sf. Taine, lucrare care se numește sfințire, apoi despre învierea morților și despre caracteristicile Bisericii universale. Sf. Chirii are în centrul doctrinei sale Sf. Euharistie. Realitatea trupului Mântuitorului e subliniată continuu. Adevărul prefacerii euharistice e arătat prin minunea de la Cana. Noi avem comuniunea cu adevăratul Trup și Sânge al lui Hristos în pofida permanenței accidentelor: pâinea care se vede nu e pâine chiar dacă este sensibilă la gust, ci este 153 Trupul lui Hristos; vinul care se vede nu e vin, chiar dacă așa pare la gust, ci este Sângele lui Hristos (Cat. XXII, 9). La Sf. Chirii găsim epicleza și pomenirea morților în cuprinsul Sf. Liturghii. Caracterizare. Sf. Chirii a fost un ierarh iubit de turma lui. dar dușmănit de mitropolitul lui de la Cezareea, Ataciu, și de alți arieni de frunte, ceea ce i-a adus câteva exiluri nemeritate, dintre care unele foarte lungi. El e un teolog popular, simplu, dar ortodox și adânc. Catehezele sale expun întreaga învățătură ortodoxă în formule care durează și astăzi. Explicarea Simbolului credinței dată de el este clară, precisă, profund catehetică. SF. EPIFANIU Viața. Sf. Epifaniu s-a născut în Palestina, nu departe de Eleutheropolis, în jurul anului 315, dintr-o familie evlavioasă și avută. Capătă o oarecare formație literară și a fost atras de monahii contemporani ai Palestinei, mai ales de Sf. Ilarion. A călătorit în Egipt unde a cunoscut monahismul de aproape. Deși tânăr, având numai 20 de ani, el poseda o mare experiență monahală și cunoștea cinci limbi: greaca, latina, ebraica, copta și siria-ca. El a întemeiat o mănăstire la locul său de naștere, pe care a condus-o timp de 30 de ani cu multă pricepere, împărțit între ucenici, studiu și rugăciune, în anul 367 fu ales episcop de Salami-na, numită apoi Constanța, în insula Cipru, unde s-a distins prin sfințenia vieții, prin învățătură și mai ales prin râvna sa pentru Ortodoxie. El a avut reputația unui sfânt, care făcea minuni încă din timpul vieții. Marea temă a vieții sale a fost lupta înverșunată contra ereticilor, luptă pe care a ilus-trat-o cu două opere principale: Ancoratul și Panarion. El a luptat mai ales contra lui Apoli-narie și a lui Origen. Socotea pe Origen ca tată a tuturor ereziilor. Căutând origenismul pretutindeni, a intrat în conflict întâi cu loan al Ierusalimului și apoi cu Sf. loan Gură de Aur. Manevrat de episcopul Teofil al Alexandriei, el a plecat, în 402, la Constantinopol ca să-1 mustre pe Sf. loan Gură de Aur, zugrăvit lui ca origenist. Se pregătea chiar să-1 condamne definitiv, când fu lămurit, aflând adevărul așa cum era. El a făcut cale întoarsă și a murit pe drum, în corabia care-1 transporta, la 14 mai 403, în vârstă de 88 de ani. 154 Opera. Lucrările Sf. Epifaniu se împart în: polemice, opere de arheologie biblică și două scrisori. Operele polemice sunt scrierile principale ale Sf. Epifaniu: Ancoratul, scris la cererea creștinilor din Pamfilia, care doreau să cunoască precis învățătura despre Sf. Treime și îndeosebi despre Sf. Duh. Scrierea e socotită de Epifaniu ca o ancoră de care să se țină creștinii în valurile furioase ale ereziilor ariană și macedomană. Autorul stă pe baza Sf. Scripturi și a Sf. Tradiții. Partea dogmatică corespunde catehezelor Sf. Chirii; Panarion (cutia cu doctorii), citată cu titlul de Erezii, este opera principală a Sf. Epifaniu îndreptată contra a 80 de erezii, număr simbolic. Autorul vrea să vindece pe toți cei mușcați de șerpii ereziilor și să prezerve pe cei sănătoși. Pentru a ajunge la numărul de 80 de erezii, autorul e nevoit să treacă în numărul acestora simple nume de popoare sau de școli filosofice ca: elenii, epicurienii, stoicii, fariseii, sciții, barbarii etc. în domeniul arheologiei biblice, Epifaniu a scris Despre măsuri și greutăți, în care tratează despre canonul cărților Vechiului Testament, despre măsuri și greutăți și despre interpretarea cărților biblice. S-a păstrat în latinește o explicație alegorică a celor 12 pietre, care împodobeau pieptul marelui preot. Corespondența e compusă, în momentul de față, din două Scrisori: una adresată lui loan al Ierusalimului și alta lui Ieronim. Doctrina Sf. Epifaniu e cea tradițională și lipsită de speculație. El dă importanță Sf. Tradiții despre care zice că trebuie folosită, fiindcă „nu toate pot fi luate din Sf. Scriptură. Sf. Apostoli au lăsat unele lucruri în Sf. Scriptură, altele le-au lăsat în Tradiție" (Panarion, 61, 6). Tradiția e păstrată de Biserică, în care credincioșii găsesc învățăturile sale. în privința Sf. Treimi, Epifaniu susține că Tatăl este nenăscut, necreat, de neînțeles, pe când Fiul este născut, dar necreat și neînțeles, iar Sf. Duh e veșnic, nu născut, nu creat, nu frate, nu unchi, nu strămoș, nu nepot, ci Duh Sfânt de aceeași ființă cu Tatăl și cu Fiul (Ancoratul 7). Sf. Epifaniu afirmă că Tatăl, Fiul și Sf. Duh sunt de o ființă, sunt trei Ipostase, o singură ființă, o singură Dumnezeire. în hristologie, Sf. Epifaniu învață că întruparea nu este adevărată, dacă ea n-a 155 avut ținuta necesară a umanității. Când se zice că Hristos a mâncat și a băut, cu aceasta se arată că El a avut trup adevărat. Venind, Logosul a avut toată icono-mia umanității, adică a luat și trup și suflet și toate câte sunt în om (Ancoratul, 33). Logosul S-a întrupat nu din necesitate, ci în perfectă libertate de voință, prin taina negrăită a înțelepciunii. El a luat toate asupra propriei sale făpturi din cauza nesfârșitei Sale dragoste de oameni. El S-a întrupat pentru a osândi păcatul în trup, pentru a distruge osânda pe cruce, pentru a elimina stricăciunea din mormânt. Sf. Fecioară e Născătoare de Dumnezeu ș; ane o feciorie perpetuă. Sf. Epifaniu a luat poziție contra adorării prin sfinte icoane, în operele menționate, cum și în scrisoarea către loan al Ierusalimului (Scrisoarea 51 sub numele Fer. Ieronim). Caracterizare. Sf. Epifaniu e un scriitor cu merite de ordin enciclopedic și istoric. El e puțin original, nu e atât un gânditor, cât un erudit. Ne-a transmis multe documente prețioase pentru istoria ideilor creștine. Critica sa nu e sigură sau e pătimașă. El e uneori inexact, prolix sau grăbit. El reprezintă direcția tradiționalistă unilaterală. El este inițiatorul luptelor origeniste, în care 1-a angajat pe Ieronim și pe Rufin. El este un luptător neînfricat contra ereziilor din trecutul și prezentul Bisericii din timpul său. SF. VASILE CEL MARE Viața. Sf. Vasile s-a născut pe la 330 dintr-o familie evlavioasă în Cezareea Capadociei. Mama sa se numea Emilia, iar tatăl său era retorul Vasile. Bunica sa după tată era Macrina cea Bătrână, fostă ucenică a Sf. Grigorie Taumaturgul. El era unul din cei 10 frați, dintre care trei vor fi epis-copi: Vasile, Grigorie de Nyssa, Petru de Sevasta; cinci vor fi monahi: cei trei dinainte, plus Naucra-tios și Macrina cea Tânără; vor fi șase sfinți în familia mare: Sf. Macrina cea Bătrână, Sf. Emilia, Sf. Vasile. Sf. Grigorie. Sf. Petru, Sf. Macrina cea Tânără. Sf. Vasile și-a făcut educația întâi în familie cu tatăl său Vasile, cu sora Macrina, apoi în școlile din Cezareea Capadociei, unde îl cunoscu pe Sf. Grigorie Teologul, pe urmă la Constantinopol și în fine la Atena. A avut profesori vestiți: pe Liba-niu, Proheresiu și Himeriu. închegă o prietenie vestită cu Sf. Grigorie de 156 Nazianz. Viața lor studențească e model pentru teologii de totdeauna. Cunoșteau doar două drumuri: al școlii și al Bisericii. S-a întors în patrie pe la 355. A profesat câtva timp retorica, dar a fost câștigat pentru misiunea bisericească de sora sa, Macrina. A renunțat la lume și a intrat în monahism după ce a fost botezat. A făcut o primă împărțire a averii sale la săraci. A călătorit pentru cunoașterea monahismului în Siria. Palestina, Egipt și Mesopotamia. S-a întors hotărât să organizeze viața monahală după criteriul obștei. Pentru acest scop 1-a chemat pe Sf. Grigorie Teologul la mănăstirea înființată de el în Pont. pe malul râului Iris, nu departe de satul Annesi. Aici el îmbina munca manuală cu rugăciunea și cu râvna caldă intelectuală. Aici a scris el Regulile vieții monahale (Regulile mari și mici) și a pus bazele Filocaliei cu Sf. Grigorie. In curând, a fost chemat de episcopul Eusebiu și hirotonit preot în 364, spre a i se încredința pas-torația episcopiei. După un conflict trecător cu episcopul, se împacă cu acestaJhi 368, cu prilejul unei mari foamete, Sf. Vasile a organizat admirabil asistența socială și a făcut a doua împărțire a 3 averii sale săracilQrJîn 370, fu ales episcop-mitro-polit al Cezareei, cu o dârză opoziție din partea adversarilor, în urma atitudinii sale neînfricate contra arianismului și a manevrelor împăratului Valens, dioceza i se împărți în două. în interiorul eparhiei, Sf. Vasile s-a impus printr-o uriașă activitate dogmatică, pastorală și socială. Nu s-a lăsat înfrânt de arieni. Se cunoaște scena cu prefectul Modestus al lui Valens.jA înființat instituții de asistență socială: azil, ospătărie, casă pentru reeducarea fetelor alunecate, spital (și de leproși), școli tehnice. Toate aceste așezăminte erau cunoscute sub numele de Vasiliada\A luptat pentru alinarea suferințelor celor mulți, criticân-du-i pe bogați. N-a făcut deosebire între neamuri și credințele oamenilor. A împodobit serviciul divin cu Sfânta sa liturghie. în politica externă bisericească, Sf. Vasile a încercat să împace Bisericile orientale, făcând apel la Sf. Atanasie și la papa Damasus. De asemenea a încercat o împăcare între Orient și Occident împărțite pe tema schismei meletiene. Sf. Vasile a fost un mare animator în lupta contra arianismului. El a dat lovituri grele acestei erezii. 1-a ajutat pe tineri la învățătură, a menținut legătura cu profesorul său Libaniu. 157 A fost pretutindeni prezent. A fost mare preot, mare liturghisitor, mare pedagog, mare prieten, mare organizator, mare om de știință. A fost numit „un roman printre greci". A murit la l ianuarie 379, plâns de toți și numit încă de atunci „cel Mare". Opera. Sf. Vasile a scris foarte mult în timpul scurtei sale vieți. Lucrările sale, care au o importanță covârșitoare pentru credință, sunt în cea mai mare parte normative pentru învățătura ortodoxă. Ele se împart în: dogmatice, ascetice, omilii și cuvântări, pedagogice, liturgice, canonice, epistolare. Dogmatice: Contra lui Eunomiu, conducătorul anomeilor, lucrare scrisă pe la 364, în trei cărți: cărțile IV și V sunt neautentice; ele aparțin, probabil, lui Didim. Eunomiu prezenta arianismul ca pe un pur raționalism. Ființa lui Dumnezeu rezidă, zicea el, în nenașterea Lui. Dumnezeu poate fi perfect cunoscut, pretindea același eretic. Sf. Vasile arată în prima carte eroarea gnoseologică a lui Eunomiu. în cartea a Il-a se stabilește dumnezeirea Fiului și deoființimea Lui cu Tatăl; în cartea a IlI-a se tratează despre dumnezeirea Sf. Duh; Despre Sf. Duh, lucrare de o importanță considerabilă, dedicată lui Amfilohie de Iconium. Autorul susține puterea și rolul Sf. Duh Care, ca și Tatăl și Fiul, are dreptul la aceeași cinstire, fiindcă e de aceeași fire cu El. El a evitat însă formula „homoousios" și pentru Sf. Duh. Ascetice: învățături morale, Regulile mari, Regulile mici, Despre judecata lui Dumnezeu, Despre credință. Nu sunt autentice cele trei cuvântări care deschid scrierile ascetice. De asemenea, Penitentialul monastic și Constituțiile monahale, învățăturile morale cuprind 80 de arătări formate din texte biblice, precedate de un mic rezumat care le servește de introducere și comentariu. Sfaturile din ele nu-i privesc special pe monahi, ci pe creștini în general și pe preoți. Regulile mari cuprind 55 de numere tratând despre marile principii ale vieții monahale, pe baza Sf. Scripturi. Au fost compuse între 358-362. Regulile mici cuprind 313 numere și se prezintă ca răspunsuri scurte la anumite întrebări. Sunt aplicații. Regulile sunt, în parte, proprietatea spirituală a lui Eustațiu de Sevasta, care le transmisese numai oral. Ambele colecții de Reguli au suferit mai multe remanieri până la forma lor definitivă. Ele au influențat Așezămintele Sf. loan Casian și Regula lui Benedict de Nursia. Omilii și cuvântări. 9 Omilii la Hexaemeron care explică crearea lumii și 158 toate fenomenele legate de actul creației pe zile. Interpretarea e literală. Autorul pune la contribuție toată știința antichității și a timpului său, în domeniul naturii și al filozofiei. El folosește cu pricepere această știință și scoate totdeauna concluzii solide și frumoase pentru spiritualismul creștin. Aceste Omilii au câștigat curând o mare autoritate și au fost imitate în Apus de Sf. Ambrozie. Sf. Vasile a tratat creația lumii până în ziua a cincea, fratele său Grigorie de Nyssa 1-a completat scriind o lucrare Despre facerea omului, în ziua a șasea. Omiliile vasiliene au fost rostite în timpul unui Post al Paștelui; 13 Omilii asupra Psalmilor, tratând Psalmii 1,7, 14, 28, 29, 32, 33, 44, 45, 48, 59, 61, 114, verset cu verset și cu aplicații pentru edificarea credincioșilor. Prima omilie e un studiu asupra psalmilor în general. Sf. Ambrozie a imitat aceste omilii; Comentariul la Isaia e de autenticitate discutabilă; 24 Cuvântări din diferite domenii; dogmatic: Despre credință, la textul „La început era Cuvântul ", Contra sabelienilor, a lui Arie și a eunomie-nilor, Dumnezeu nu este autor al răului etc.; morale'. Contra bogaților, la textul din Luca 16, 18, Cu ocazia secetei, Contra beției, Despre invidie; pedagogice: Către tineri: se poate trage folos din studiul clasicilor profani care trebuie citiți așa cum albina culege nectarul din flori; panegirice: La martirii Sf. hdita, Sf. Gordius, Cei 40 de martiri din Sevasta, Sf. Mamant. Liturgice, canonice, corespondență: Liturghia; Scrisorile 188, 199, 217, numite și Scrisori canonice, au trecut în dreptul bisericesc. Colecția de scrisori a Sf. Vasile cuprinde 365 de numere datând din toate perioadele vieții-lui. Trebuie socotită ca apocrifă corespondența sa cu Libaniu (Scris. 333-359); la fel, scrisorile către Iulian Apostatul (numerele 39, 40, 41, 360) și poate și cele către Apolinarie. Scrisoarea a 8-a aparține lui Evagrie Ponticul. Scrisorile vasiliene au cuprins variat și interesant. Unele sunt de natură dogmatică, ca cele de la numerele 233, 234, 235 adresate lui Amfilohie de Iconium și care sunt o completare a cărților contra lui Eunomiu. Alte scrisori sunt de natură misionară, monahală sau ocazională. Merită să relevăm scrisorile adresate Bisericilor din Apus în legătură cu schisma din Antiohia. Corespondența Sf. Vasile e cea mai elegantă operă a sa sub raportul stilului și al fineții spiritului. 159 Doctrina. Cunoașterea naturală a lui Dumnezeu. Sf. Vasile dezvoltă o frumoasă și interesantă teorie a cunoașterii lui Dumnezeu, contra lui Eunomiu. Ereziarhul susținea că ființa lui Dumnezeu este nenașterea și că noi știind ce este aceasta, știm implicit ce este Dumnezeu. Sf. Vasile observă că Dumnezeu nu poate fi cunoscut decât din lucrările Sale și aceasta pe calea minții. Prin aceste lucrări noi cunoaștem însă numai puterea, nu și ființa lui Dumnezeu. Cu ajutorul conceptelor sau noțiunilor, noi deducem pe Dumnezeu din operele Sale. Aceste concepte exprimă atributele sau însușirile lui Dumnezeu. Conceptele sunt subiective, dar ele nu sunt vorbe goale, cum pretindea Eunomiu, ci corespund la ceva real în Dumnezeu. Dacă Dumnezeu ar putea fi înțeles, El ai fi uiărginit. Nenașterea e o însușire negativă și nu poate să exprime ființa întreagă sau parțială a lui Dumnezeu. Sf. Treime. Sf. Vasile aduce o precizare prețioasă în folosirea termenilor care exprimau în vremea lui ființa lui Dumnezeu și persoanele Sf. Treimi. Știm că termenii „ființă" și „ipostas" se întrebuințau de-a valma. Sf. Vasile e cel dintâi care întrebuințează numai formula „o singură ființă, trei ipostase". Prin „ipostasâ", el înțelege o ființă de sine stătătoare caracterizată prin însușiri proprii, în sensul de individ sau persoană. Sf. Vasile atribuie Tatălui paternitatea, Fiului filiația și Sf. Duh sfințenia. Autorul nostru a susținut dumnezeirea și deoființimea Sf. Duh cu celelalte Persoane ale Sf. Treimi, dar n-a întrebuințat niciodată pentru Sf. 'Duh expresiile: Dumnezeu și „deoființă cu Tatăl". Caracterizare. Sf. Vasile a fost un mare păstor al Bisericii, atât ca preot cât și ca mitropolit al Cezareei Capadociei. El a fost un scriitor de culme al perioadei a H-a patristice. Operele sale numeroase, patru volume în ediția Migne, dense, scurte ca întindere, dar pline de o rară bogăție de probleme și idei, sunt folositoare pentru dogmatică, morală, monahism, lucrări sociale și cult. Sf. Vasile e primul dintre „Cei trei mari dascăli ai lumii creștine și ierarhi". A adâncit problema cunoașterii lui Dumnezeu, a Sf. Treimi, a Sf. Duh și a Sf. Taine. Materialul său documentar și metoda sa sunt de o mare acri vie pentru vremea lui. El a fost un mare misionar înlăuntrul eparhiei sale și la marginile imperiului, interesându-se și de creștinii din părțile noastre. El a fost unul din cei mai mari pedagogi ai vremii sale. El recomandă 160 în mod stăruitor însușirea culturii profane în anumite condiții. El este alcătuitorul Regulilor monahale în forma lor clasică, Reguli pe care monahismul din Răsărit le folosește și astăzi. Sf. Vasile a fost un organizator al cultului bisericesc. De la el ne-au rămas Liturghia, care-i poartă numele, frumoasele rugăciuni din Pravila Sf. împărtășanii și Molitvele ce se citesc în ziua numelui lui. El este prăz-nuit la l și 30 ianuarie. SF. GRIGORIE DE NYSSA Viața. Sf. Grigorie de Nyssa s-a născut în jurul anului 335 în Cezareea Capadociei, ca frate mai mic al Sf. Vasile cel Mare. A primit educația și instrucția elementară în familie, îndeosebi de la sora sa Macrina și de la fratele său Vasile, pe care-1 stima în chip deosebit numindu-1 „tatăl și învățătorul său" (Scrisoarea 13) și pe care-1 compara cu Moise, cu Samuel, cu Ilie, cu loan Botezătorul și cu Pavel. Și-a completat cultura prin legătura sa cu Libaniu și cu alți oameni de seamă ai timpului. Grație atmosferei din familie, Grigorie a îndrăgit Biserica și a ajuns chiar până la rangul de citeț în ierarhia inferioară. Pentru motive pe care nu le cunoaștem bine, el sa depărtat de Biserică, a devenit profesor de retorică și s-a căsătorit. A profesat câtva timp retorica, dar în urma morții soției sale Teosebia, „cu adevărat sfântă și cu adevărat soție de preot" și în urma îndemnurilor fratelui său Vasile și a prietenului său Grigorie de Nazianz, autorul nostru s-a retras la mănăstirea întemeiată de fratele său Vasile, pe malul râului Iris în Pont. A stat aici aproximativ 10 ani, până în 371, când Sf. Vasile 1-a ales episcop de Nyssa, o mică localitate în partea extrem răsăriteană a Capadociei. Ca episcop, Sf. Grigorie n-a mulțumit exigențele administrative și misiunile de politică bisericească ale fratelui său. Dacă Sf. Grigorie de Nyssa făcea figură de diplomat mediocru, în schimb el era foarte învățat și de o credință profundă. Pentru a scăpa de el, arienii i-au înscenat vina de a fi delapidat niște bunun bisericești. E condamnat de arieni într-un sinod local la Nyssa, unde a fost depus din treaptă, la 376. Ar fi fost arestat, dacă n-ar fi fugit. După moartea lui Valens (9 august 378), el se reîntoarce și e primit triumfal (Scris. 6). După moartea fratelui său Vasile, Sf. Grigorie se prezintă ca unul din apărătorii cei mai autorizați ai 161 Ortodoxiei în Asia Mică. Sinodul de la Antiohia (379) îi încredințează misiunea de inspector bisericesc în Pont. Palestina și Arabia. în acest timp el e ales mitropolit de Sevasta, în Armenia, unde a fost reținut -zice el - câteva luni. ca ,.într-o captivitate babilonică" (Scris. 19). Talentul oratoric și știința teologică ale Sf. Grigorie au fost apreciate superlativ la Sinodul II ecumenic (381) unde el a fost proclamat „stâlp al Ortodoxiei". Renumele de care se bucura ca orator a făcut ca Sf. Grigorie să fie chemat să rostească numeroase necrologuri, printre altele pe acelea la moartea prințesei Pulheria și la moartea împărătesei Flaccilla. Știm că el a luat parte și la un Sinod de la Constantinopol, în 394. După această dată nu se mai știe nimic despre el. A murit probabil în 394 sau 395. Sf. Grigorie de Nyssa are într-un grad mai mic calitățile de administrator ale Sf. Vasile și e un orator mai puțin elegant ca Sf. Grigorie de Nazianz, dar el îi egalează pe amândoi în teologie și îi depășește prin puterea sa de speculație. Opera. Scrieri și omilii exegetice: Despre crearea omului, scrisă în 379, puțin după moartea Sf. Vasile și dedicată fratelui său "nai mic, Petru de Sevasta. Această lucrare completează Omiliile Sf. Vasile la Hexaememn, care s-au oprit la ziua a cincea a creației. Lumea a fost făcută pentru om, care e regele ei. Slăbiciunea aparentă a omului a făcut posibilă dezvoltarea civilizației. Omul e chipul lui Dumnezeu, ca și Acesta, chipul este netrupesc, dar sufletul rezidă în trup. Partea conducătoare a sufletului, adică mintea, nu sălășluiește într-o parte specială a trupului. Explică alegoric crearea sexelor. Combate concepția origenistă desp.e pic-existența sufletelor, dar reține ideea de apocatastasă și de mântuire generală. Materia, ca și răul. sunt umbre. Ele vor dispărea. Combate metempsihoză. Trupul și sufletul încep odată și se dezvoltă paralel. Sfârșitul tratatului se ocupă cu descrierea amănunțită a structurii corpului (Puech. op. cit.. III. p. 402-404); Apologie, adresată fratelui său Petru pentru Hexaemeron. scrisă puțin timp după cea precedentă. Ea e menită să răspundă la unele nedumeriri și critici pe care le treziseră Omiliile la Hexaemeron ale Sf. Vasile. Ideea de creație se poate armoniza cu aceea de evoluție. Puterea și știința întrebuințate de Dumnezeu pentru crearea fiecărei părți a totului sunt urmate de o înlănțuire necesară 162 potrivit unei anumite ordini. Ceea ce rațiunea explică logic, Moise a exprimat istoric. Toate lucrurile existau potențial în primul impuls creator al lui Dumnezeu, ca o putere seminală aruncată pentru crearea lumii, dar, în act, lucrurile individuale nu existau încă (P.G. 44, col. 77 D). Creația a avut loc odată (Ibidem, col. 77 C). Natura este în continuă mișcare și transformare (Ibidem, col. 108 AB). Elementele au deosebiri și corespondențe care ușurează trecerea de la unul la altul; Despre viața lui Moise, scrisă spre sfârșitul vieții, fiindcă autorul vorbește în ea despre perii săi albi. Poartă ca subtitlu Despre desăvârșirea cea după virtute și e adresată unui tânăr Cezar, care-i ceruse un model de viață perfectă. Autorul, la începutul lucrării, spune adresantului că-i e greu să dea răspuns la o asemenea problemă, pentru că virtutea este în continuu progres. Cu toate acestea, deși desăvârșirea în sine esie inaccesibilă, totuși se poate face o idee despre ea, cercetând viața aleasă a oamenilor îmbunătățiți, dintre care cel dintâi e Moise. Moise, pe muntele Sinai, simbolizează râvna sufletului omenesc după unirea cu Dumnezeu. Se expune viața lui Moise, după care se meditează mistic faptele din cadrul acestei vieți; Desprepitonisă este un mic tratat de demonologie. Comentând textul din I Regi 28. 12-18, autorul, spre deosebire de Origen, dar de acord cu Metodiu de Olimp și cu Eustatiu de Antiohia. afirmă că umbra care s-a arătat lui Saul n-a fost sufletul lui Samuil, ci un demon supu: vrăjitoarei din Endor (P.G. 45, col. 112 A B C). La titlurile Psalmilor e o introducere la studiul Psalmilor, în fond e un tratat de desăvârșire vorbind despre înălțarea spirituală a sufletului prin virtute: La Psalmul VI, despre Octavă, completează lucrarea precedentă, tratând despre purificare și ascensiune spirituală; Tălcuire exactă la Eclesias-tul lui Solomon, în opt omilii, dă o interpretare morală acestei cărți. Scopul este înălțarea mistică: Tălcuire exactă la Cântarea Căutărilor, în 15 omilii, interpretează cuprinsul acestei cărți în sensul nuanței mistice a sufletului cu Dumnezeu. La Noul Testament, autorul ne-a lăsat următoarele serii de omilii: Despre Rugăciunea domnească, în cinci omilii, dintre care prima tratează despre rugăciune în general, iar celelalte dau tâlcuirea ortodoxă clasică; La fericiri, în opt omilii, care tratează, în general, despre aceeași înălțare a sufletului către Dumnezeu. Lucrările exegetice ale Sf. Grigorie de Nyssa au o importanță deosebită pentru doctrina sa 163 teologico-mistică și filosofică. Ele stau sub influență neoplatonică și se servesc în general de metoda alegorică. Scrieri dogmatico-polemice. Opere polemice: Contra lui Eunomiu, în 12 cărți, sau 13 cărți dacă a 12-a se împarte în două. Autorul combate aici, în primul rând, una din operele cele mai de seamă ale lui Eunomiu contra Sf. Vasile: Apologia apologiei, în trei cărți, apoi o Expunere de credință a ereziarhului. prezentată de acesta dată împăratului Teodosie în 383. Apologia apologiei, pe care o combate Sf. Grigorie poate fi reconstituită aproape în întregime din opera gregoriană. Sf. Grigorie combate cu măiestrie erezia eunomi-ană, deși el este inegal în opera sa Contra lui Eunomiu. El nu prezintă totdeauna cu claritate obiecțiile adversarului și propriile sale replici nu sunt ireproșabil organizate; Contra lui Apolinarie combate tratatul lui Apolinarie intitulat Demonstrația întrupării divine după asemănarea omului. Această lucrare e cea mai importantă dintre toate scrierile antiapolinariste păstrate. Cuprinde 59 capitole. Autorul rezumă fidel opera lui Apolinarie și combate hristologia apolinaristă în linii mari și în amănunt. Tratatul Contra lui Apolinarie e o lucrare de adâncime și de autoritate în teologia Capadocienilor; Contra lui Apolinarie-Către Teofil al Alexandriei, scris înaintea tratatului precedent, semnalează patriarhului din Alexandria primejdia apolinarismului și cere condamnarea acestuia; Despre Sf. Duh, contra mace-donienilor și pnevmatomahilor, în 25 capitole, lucrare mediocră. Opere dogmatice: Marele Cuvânt Catehetic, cea mai importantă și mai sistematică operă dogmatică a Sf. Grigorie de Nyssa. E scrisă, probabil, pe la 385 și cuprinde 40 capitole, afară de introducere. E adresată dascălilor creștini însărcinați cu instruirea catehumenilor. Introducerea tratează despre metoda pe care trebuie s-o folosească dascălul. Cuprinsul lucrării are trei părți: 1) Prima (cap. 1-4), tratează despre Dumnezeu și Sf. Treime; 2) A doua (cap. 5-32) despre păcat, despre întrupare și mântuire prin Hristos; 3) A treia (capitolele 33-37) despre Botez și Euharistie; cap. 38-40 vorbesc despre roadele credinței, in cursul expunerii, autorul combate pe arieni, apolinariști, manihei, iudei și păgâni. Tratatul Sf. Grigore e substanțial, dens, plin de tot ceea ce cugetarea elenicâ și creștină au creat mai solid și mai rezistent, uneori original, dar adesea sub influență platonică, ori-genistă, atanasiană sau chiar 164 sub influența Sf. Metodiu de Olimp (A. Puech, op. cit. III, p. 424). E o punte dogmatică între tratatul lui Origen - Hepi ăpxâiv și acela al lui loan Damaschin -Dogmatica; Cuvânt despre suflet și despre înviere sau Macrinia, consacrat surorii sale, Macrina, și scris probabil pe la 380. E o imitație parțial reușită a celebrului dialog platonic Phaidon, care relatează ultimele momente și idei ale lui Socrat despre moarte. Sf. Grigorie pune pe seama surorii sale Macrina ideile sale despre originea omului, despre suflet, despre moarte, despre învierea morților și apocastastasâ; Contra destinului e reproducerea unei discuții avute cu un filosof păgân la Constan-tinopol. Acest filosof pe care Grigorie voia să-1 convingă să treacă de la păgânism la creștinism, susținea morțiș că totul e supus destinului și că dacă el e destinat să ajungă creștin, va ajunge chiar fără voia creștinilor, că împotriva destinului nu se poate face nimic. Autorul nostru întreabă dacă destinul nu e Dumnezeu, la care filosoful răspunde ironic și negativ. Rolul astrelor în viața oamenilor nu se poate stabili cu certitudinea și cu precizia de care vorbește filosoful, Despre copiii care mor de timpuriu, către Hieriu, încearcă să justifice Providența față de moartea timpurie a atâtor ființe omenești; Despre Sf. Treime și Contra pnevmatomahilor că Sf. Duh e Dumnezeu către Eustațiu, Despre deosebirea dintre esență și ipostasă, către Petru fratele său, Despre suflet către Tațian, nu sunt de o autenticitate sigură; Că nu sunt trei Dumnezei, către Ablabiu, încearcă să demonstreze că cele trei Persoane ale dumnezeirii nu sunt trei dumnezei, ci Unul. A numi pe Tatăl, Fiul și Sf. Duh trei dumnezei sau a nu da mărturie despre dumnezeirea Fiului și a Sf. Duh, e deopotrivă de nelegiuit și de absurd; Despre credință, către Simpliciu, tratează despre cele trei Persoane ale Sf. Treimi, îndeosebi despre Fiul și Sf. Duh și raportul acestora cu Tatăl; Sf. Duh e Dumnezeu; Contra grecilor, după noțiunile comune discută fără ajutorul Scripturii noțiunile de persoană, esență și ipostasă pe care le aplică Persoanelor Sf. Treimi; Cuvânt despre dumnezeirea Fiului și Sf. Duh, ținut la Constantinopol în 383, îi combate pe anomei, pe care-i compară cu epicurienii, adică cu ateii. Scrieri ascetice: Despre feciorie, scris înainte de episcopat, pe la 370. Fecioria face din suflet mireasa lui Hristos pe care Acesta o cheamă spre o desăvârșire din ce în ce mai mare. Autorul nostru citează ca modele de feciorie pe 165 Măria, sora lui Moise. pe Fecioara Măria, pe lisus Hristos, pe Ap. Pavel și pe toți aceia care, ca și el, au vrut să fie răstigniți împreună cu Hristos; Viața Sf. Mă crina, sora autorului și a Sf. Vasile. Această biografie scrisă cu talent și căldură arată cum se practica asceza în Pont, în veacul IV. Macrina aceasta, numită cea Tânără, nepoată a Macrinei celei Bătrâne, a jucat un rol mare în educația și orientarea tuturor fraților ei, de la Sf. Vasile cel Mare până la Sf. Petru de Sevasta. Ea a determinat, prin învățătura creștină și prin aleasa ei viață personală, pe frații ei, la îmbrățișarea vieții ascetice și a râvnei după desăvârșire. Patru lucrări mici tratează special problema desăvârșirii: 1) Către Harmonios, despre sensul numelui de creștin; 2) Către monahul Olimp, despre desăvârșire și cum trebuie să fie creștinul; 3) Despre ținta cea după Dumnezeu și despre asceza cea adevărată; 4) Către cei mâhniți de pedepse. Cuvântări morale: l) Contra celor ce amână Botezul; 2) Contra cămătarilor; 3) Despre iubirea de săraci și despre binefacere, două cuvântări; 4) La cuvântul „ Cine face desfrănare păcătuiește față de propriul său trup"; 5) Către cei îndurerați pentru cei ce s-au mutat din această viață în iad; Predici la sărbători împărătești: 1) La Bobotează; 2) Cinci predici La Paște, dintre care se pare că a doua și a cincea nu sunt autentice; 3) La înălțarea lui Hristos; 4) Cuvânt la Sf. Duh (sau la Rusalii); Panegirice: 1) La Sf. Ștefan întâiul mucenic, două cuvântări; 2) La marele mucenic Teodor. 3) La Sf. patruzeci de mucenici, două cuvântări; 4) La patruzeci de mucenici', Necrologuri: 1) Cuvânt funebrii la Marele Vasile, propriul său frate; 2) Lauda Sf. Părintelui nostru Efrem; 3) Cuvânt funebru la Marele Meletie, episcopul Antiohiei; 4) Cuvânt la moartea Pulheriei', 5) Cuvânt funebru la moartea împărătesei Flaccilla; 6) La viața Sf. Grigorie, făcătorul de minuni. Scrisorile: 26 în ediția Migne plus o scrisoare canonică, dar 30 la număr în ediția G. Pasquali, 1925, au caracter în mare parte personal. Doctrina. Sf. Grigorie de Nyssa a fost numit „capul care cugetă", între Sf. Vasile supranumit „brațul care lucrează" și Sf. Grigorie de Nazianz denumit „gura care vorbește". „Capul care cugetă" nu în înțelesul că ceilalți doi mari Capadocieni n-ar fi avut cap și n-ar fi gândit, ci în acela că episcopul de Nyssa a fost mintea cea mai speculativă și mai sistematică în ansamblul acestor Părinți ai Bisericii. Sf. Grigorie a 166 făcut mare uz de filozofie. El se folosește la maximum de datele rațiunii. Toate elementele credinței, care pot suporta argumente raționale sau judecăți de valoare, sunt prezentate - în primul rând - ca adevăruri raționale. Ar fi însă o greșeală să se susțină că Sf. Grigorie e un raționalist pur. Raționalismul său e de fapt o încercare de a justifica și a sistematiza - în măsura posibilului - datele revelației prin acelea ale științei și filozofiei. Că nu toate datele revelației pot fi supuse acestei operații, se înțelege de la sine. Baza teologiei Sf. Grigorie e Sf. Scriptură, pe care el o interpretează cel mai adesea alegoric, îndeosebi în lucrările sale mistice și de edificare. Teognosia sau cunoașterea lui Dumnezeu e una din problemele cele mai dezbătute de Sf. Grigorie în operele sale. Cunoașterea lui Dumnezeu e scopul vieții noastre. Ea e rațională și naturală pe măsura ridicării treptate de la elementele firii celei mari și de la elementele firii umane până la hotarul dintre sensibil și suprasensibil. Dar cunoașterea rațională sau naturală e continuată de cunoașterea mistică, adică prin credință, pe baza revelației Sf. Scripturi, tălmăcită de Tradiția patristică. Cei înaintați pe calea desăvârșirii se unesc'Cu Dumnezeu prin uecopia (contemplarea), adică prin privirea nemijlocită a lui Dumnezeu. Sf. Treime. Esența (ouaia) divină nu este împărțită în trei esențe (ouoiai) după cele trei Persoane. Potrivit cunoscutei teorii platonice a universalelor, deosebirea Persoanelor divine stă numai în relațiile lor. Lucrarea lui Dumnezeu în afară este comună celor trei Persoane. Persoanele umane nu au o existență continuă din una și aceeași persoană, ci unele din aceasta, altele din cealaltă, iar cauzele se prezintă în multe și felurite elemente față de cele cauzate, în Sf. Treime însă, lucrurile nu stau așa. Este Una și aceeași Persoană a Tatălui din care Fiul Se naște și Sf. Duh purcede. De aceea noi zicem că unicul Dumnezeu este, la propriu, singura cauză a celor cauzați de El, întrucât El coexistă cu El. Persoanele Dumnezeirii nu se separă unele de altele nici prin timp, nici prin loc, nici prin voință, nici prin ocupație, nici prin lucrare, nici prin afecțiune, nici prin nimic din cele ce se iau în considerare la oameni. Deosebirile, dacă poate fi vorba de așa ceva între Persoanele treimice, sunt nu de natură sau ființă, ci de relație. Tatăl este Tată și nu Fiu, Fiul este Fiu și nu Tată de 167 asemenea, Sf. Duh nu e nici Tată, nici Fiu. Iată de ce nu se poate spune că cele trei Persoane sunt trei Dumnezei (Contra Grecilor, după noțiunile comune, P.G. 45, 180 B C D). Tatăl este cauza. Fiul este „Cel uin cauză". Sf. Duh este „Cel ce vine din Cel din cauză". Cele trei Persoane au comun dumnezeirea. Fiul și Sf. Duh au comun faptul că amândoi sunt din Tatăl. Fiul e cauzat de Tatăl prin naștere, iar Sf. Duh e cauzat prin purcedere. Dumnezeu a creat lumea prin Ra-țiune-Logos, care este o Ipostază personală și înzestrată cu voință. Logosul este instrument al creației și Creator. Ființele create sunt de două categorii: pur spirituale (îngerii) și trupești (oamenii). Ființele spirituale se pot înmulți. Materia este o concentrare de însușiri. Omul este piscul creației. Sufletul crește o dată cu trupul, ca urmare a păcatului originar. Hristologia Sf. Grigorie e, în general, ortodoxă. El dezvoltă doctrina hristologiei îndeosebi în Artirrheticos, contra lui Apolinarie. apoi în Contra lui Eunomiu (cartea V) și în alte opere mai mici. Hristos a avut firea umană integrală, adică trupul real și sufletul rațional, și_a avut firea divină completă. Cele două firi sunt strâns unite între ele, alcătuind o singură Persoană. Sf. Grigorie dezvoltă pe larg teoria comunicării însușirilor. Fecioara Măria e GeotoKoț, Născătoare de Dumnezeu (Scris. 3, P.G. 46, col. 1024 A), în soteri-ologie, sau în doctrina despre mântuire, Sf. Grigorie operează cu teoria drepturilor demonului. Prin păcat noi deveniserăm proprietatea demonului, căruia nimeni nu ne putea smulge prin violență, fiindcă eram stăpâniți de el în chip legal. Mântuitorul ne-a scăpat de stăpânirea diavolului prin acea că acestuia i s-a oferit mai mult decât avea dreptul. Fiul lui Dumnezeu S-a întrupat, pentru ca vrăjmașul să nu se sperie ca în cazul când Dumnezeu i S-ar fi prezentat neacoperit și să aibă dorința să-și ia prada. Demonul nu și-a dat seama că trupul lui Hristos era momeala prin care a fost prins în cârligul undiței Dumnezeirii, cum li se întâmplă peștilor lacomi și astfel, după ce viața a stat în moarte și lumina a luminat în întuneric, dușmanul vieții și al luminii a dispărut. Teoria aceasta a drepturilor demonului în cadrul mântuirii, teorie schițată de Origen și reluată de Sf. Vasile și de Sf. Grigorie de Nyssa, a fost combătută de Sf. Grigorie de Nazianz și de întreaga Ortodoxie ulterioară. 168 Antropologie. Sf. Grigorie de Nyssa este creatorul propriu-zis, în sens științific, al antropologiei creștine. El a consacrat o lucrare specială creării omului și vorbește despre ființa și rolul omului și în alte lucrări, ca: Marele Cuvânt Cate-hetic, Despre suflet și înviere etc. Sf. Grigorie afirmă că Hristos întrupat reprezintă întreaga umanitate. Primul om creat exprimă omul în general, pur spiritual, fără sex în vederea căderii în păcat. Omul asexuat și din acest punct de vedere este chipul și asemănarea lui Dumnezeu, care n-are sex, după cuvântul Apostolului că „în Hristos fisiis nu e nici parte bărbătească, nici parte femeiască" (Gal. 3, 28). Dar pe urmă Dumnezeu a împărțit pe om în bărbat și femeie, ceea ce nu mai reprezintă chipul lui Dumnezeu. Deci facerea omului are un aspect dublu sub raportul firii: această fire are o" parte care trebuie să se asemene cu Dumnezeu și o parte care diferențiază sexele. Omul este elementul mediator între firea divină și netrupească și între viața irațională și animală. Omul are în el din ambele firi: din cea divină puterea rațiunii și a inteligenței, care nu admite deosebirea în sex masculin și feminin, din firea nerațională are alcătuirea trupului și forma deosebită a sexelor (Despre facerea omului, 16. P.G. 44, col. 181 A B C). Omul e înzestrat cu liberul arbitru, pentru ca din proprie inițiativă și hotărâre să aleagă bunurile sale. Această libertate poate să îndemne pe om să aleagă chiar răul. Posibilitatea păcatului a stat în calitatea de creatură a omului și în libertatea duhurilor create. Deși omul se putea înmulți și în starea sa pur spirituală, asemenea îngerilor, adică în afara căsătoriei (Despre facerea omului 17, P.G. 44, col. 189 A), totuși el a ajuns să se înmulțească sexual, după căderea în păcat. Structura trupească a omului este de o rară frumusețe. Poziția verticală a trupului, așezarea membrelor inferioare și superioare, poziția capului și a organelor sale, locul și funcția limbii, toate arată situația excepțională pe care o are omul în univers. „Chipul lui Dumnezeu este ansamblul tuturor elementelor care caracterizează Dumnezeirea, în primul rând inteligența și rațiunea, apoi independența și libertatea" (Mar. Cin: Cateh. 5, 7, 9). Asemănarea cu Dumnezeu este împlinirea voinței Acestuia printr-o viață curată. Curățenia se capătă prin harul lui Dumnezeu și faptele noastre bune. Urmarea principală a păcatului a fost moartea. Prin lupta împotriva morții, au luat naștere artele și științele. Sufletul e simplu și nemuritor. 169 Grigorie oscilează uneori, cu privire la originea sufletului, între creațiomsm și traducia-nism. Sufletul este spiritual, nu material, puterea de cugetare nu stă în materie. Materia ar trebui să se arate și în alte cazuri înzestrată cu cugetare și să se transforme singură, de exemplu, într-o operă de artă. Grigorie respinge trihotoinismul platonic. Sufletul supraviețuiește trupului. Apocatastasa. Deși Sf. Grigorie respinge ideile lui Origen cu privire la eternitatea materiei și a preexistentei sufletului, totuși el este de acord cu teoria marelui alexandrin despre apocatastasă. AApocatastasa (ânoKonăaraaiq) este teoria con-rorm căreia, la sfârșitul lumii, totul se va purifica treptat printr-un foc curaților și va reveni la forma dintâLjSf. Grigorie tratează despre apocatastasă în următoarele lucrări: Despre facerea omului, Despre feciorie, Marele Cuvânt Catehetic, Despre suflet și înviere, în acest din urmă tratat ocupându-se în chip special cu problema. Tratamentul purificării se face proporțional cu păcatul pătruns în fiecare. Iar tratamentul constă în purificarea sufletului de răutate. Acest lucru nu se face fără durere (Despre suflet și înviere P.G. 46, 152 A B). Tratamentul se aplică tuturor făpturilor, deci și diavolului, autorul pierzării noastre (Marele Cuv. Cateh. 26, 5). Starea de apocatastasă e o stare de fericire, de dumnezeire, străină de orice mâhnire (Ibidem, 35, 13). Cei purificați de răutate vor fi într-o stare de virtute divină, generată de firea divină, pentru ca Dumnezeu să fie totul în toate. Caracterizare. Sf. Grigorie de Nyssa e unul din Părinții cei mai de seamă ai Bisericii creștine, atât prin mulțimea operelor, cât și prin numărul și varietatea problemelor tratate. Sf. Grigorie are meritul de a fi sistematizat elementele teologiei de până la el și de a fi dat formule sau demonstrații filosofice unora din adevărurile de credință. El are de asemenea meritul de a fi lăsat Bisericii un tratat sistematic de doctrină: Marele Cuvânt Catehetic, după tratatul lui Origen, Ilepi âpAoov. Sf. Grigorie are o cugetare strânsă, logică, bine informată, adâncă și bogată în concluzii. Deși perioadele sale sunt lungi, totuși cugetarea sa e luminoasă și precisă. Sf. Grigorie este cel mai mare cugetător mistic creștin al sec. IV. Notăm printre operele sale mistice: Despre viața lui Moise. Despre feciorie, Omilii la Tatăl nostru, Cântarea Cântărilor, Fericiri. Mistica lui e influențată de neoplatonism de la care 170 împrumută nu numai idei și cadre generale, dar chiar aparat tehnic. Mistica grigoriană e influențată de mistica lui Filon, a lui Clement Alexandrinul și a lui Origen. Limba este, în general, încărcată datorită influenței sofisticei a doua. Biserica noastră îl prăznuiește pe Sf. Grigorie de Nyssa la 10 ianuarie. SF. GRIGORIE DE NAZIANZ Viața. Se naște la Arianz, aproape de Nazianz, pe la 329-330, ca fiu al episcopului Grigorie -numit „cel bătrân" - fost mai înainte adept al sectei hypsistarienilor. Mama sa, Nona, o creștină pioasă și de o rară energie, contribuie la convertirea soțului (325) și-1 capătă pe fiul Grigorie în urma unor calde rugăciuni către Dumnezeu. Ea are o mare influență asupra formării sufletești a fiului ei, așa cum au Emilia și Macrina cea Tânără, asupra lui Vasile. Grigorie are un frate, Cezar, medic învățat, și o soră Gorgonia. Sf. Grigorie primește pregătirea elementară în casa părinților săi. Face apoi studii la Cezareea Capadociei, unde-1 cunoaște pe viitorul său prieten Sf. Vasile, apoi la Cezareea Palestinei, bogată prin biblioteca și amintirile lui Origen, la Alexandria și în fine la Atena „cea de aur". La Atena are ca profesori pe Himeriu și Proheresiu. Viața sa de student, prietenia trainică ce încheagă aici pentru totdeauna cu Sf. Vasile, succesele la studii, renumele lui și al prietenului sunt povestite amănunțit în operele sale autobiografice; Despre viața sa și Necrolog la moartea Sf. Vasile. Stă la Atena aproximativ 8-9 ani (până în 358-359?). Se întoarce în patrie unde e botezat. După Botez probabil, e chemat de Sf. Vasile la mănăstirea înființată de acesta pe malul Irisului în Pont. Aici lucrează cu prietenul său la alcătuirea primei Filocalii. Grigorie e plin de dorul de a se face monah. Dar tatăl său și credincioșii din Nazianz îl cheamă pentru a colabora cu bătrânul episcop. E hirotonit preot, împotriva voinței sale, probabil la Crăciunul anului 361. în urma acestui „act tiranic". Sf. Grigorie fuge în Pont, la Sf. Vasile, de unde revine după stăruințele tatălui său, la Pastele anului următor, cu care prilej rostește o celebră cuvântare, intitulată Despre fuga sa, în care justifică plecarea sa prin nepregătirea pentru o Taină așa de mare ca Preoția. Acum primește să-1 ajute pe tatăl său în 171 pastorație. în 371, este făcut de Sf. Vasile episcop de Sasima, pentru a rezista lui Antim de Tiana. Sf. Grigorie nu s-a dus la Sasima, probabil niciodată, atât pentru că o asemenea misiune 1-ar fi stingherit în dorurile sale după viața contemplativă, cât și pentru că localitatea Sasima i se părea insuportabilă. El vorbește de a doua violență ce i s-a făcut de Sf. Vasile și pe tatăl său, bătrânul Grigorie. în anul 374, după moartea tatălui său și a mamei sale, Sf. Grigorie se retrage în mănăstirea Sf. Tecla, la Seleucia, în Isauria. La stăruința unei delegații de ortodocși venite de la Constantinopol, în 378, după moartea împăratului Valens, și la îndemnul Sf. Vasile, Sf. Grigorie pleacă în 379 la Constantinopol spre a regrupa și reface Biserica Ortodoxă de acolo. El a deschis o capelă în casa unei rude, unde oficia și rostea predicile sale așa de gustate. Viața sa exemplară și talentul său oratoric deosebit grupară în jurul lui elita intelectuală a Capitalei, în capela aceasta, numită în mod simbolic, învierea. Sf. Grigorie a rostit cele cinci Cuvântări teologice, care i-au adus, mai târziu, numele de Teologul. Izbânda sa misionară contra arienilor-anomei creștea. Dar bunătatea sa i-a adus și neplăceri, ca aceea provocată de încercarea nereușită a lui Maxim Cinicul de a uzurpa, prin viclenie și complot, scaunul episcopal al Capitalei. Munca lui, virtuțile lui de monah cu viață severă, succesele lui misionare contra ereticilor au dus la instalarea lui oficială ca episcop al cetății de către însuși împăratul Teo-dosie, la 27 noiembrie 380. Sinodul II ecumenic, care se deschide în mai 381 la Constantinopol, confirmă alegerea Sf. Grigorie ca episcop de Constantinopol și el fu instalat de Meletie al Antiohiei. După moartea acestuia, care surveni între timp, Sf. Grigorie fu chemat la președinția sinodului, probabil grație prestigiului său crescând sau grație Canonului 3 al acestui sinod, care prevedea primatul de onoare al episcopului de Constantinopol. Sosirea episcopilor egipteni și macedoneni întârziați a pus problema canonicității alegerii Sf. Grigorie. I s-a reproșat că el era deja episcop de Sasima. Sf. Grigorie și-a dat demisia și, după o cuvântare de rămas bun către Biserica din Con-stantinopol, a plecat, în iunie 381, în Capadocia. A venit la Nazianz, unde a condus câtva timp treburile episcopiei, încă vacantă. După ce, în 383, a hirotonit aici ca episcop pe o rudă a sa, Eulalius, Sf. Grigorie se retrase la locul său natal, Arianz, unde și-a petrecut ultimii ani ai vieții în rugăciune, studiu și creare de 172 poezii. A murit probabil la 389 sau 390, în vârstă de aproximativ 60 de ani. Sf. Grigorie e una din cele mai mari podoabe •de literaturii și gândirii patristice. Dacă, spre deosebire de Sf. Vasile, Sf. Grigorie nu era înzestrat cu calitățile omului de acțiune, ci avea un temperament nehotărât și o sensibilitate excesivă, el poseda un deosebit simț al problemelor teologice, o mare înclinare pentru viața ascetică, o înaltă noblețe sufletească și un excepțional talent oratoric și literar. Opera Sf. Grigorie de Nazianz sau Teologul e întinsă, bogată și variată. Cuprinde 4 volume din P.G. 35-38. E scrisă în proză și versuri. Această operă se împarte în Cuvântări, Poeme și Scrisori. Cuvântările sau discursurile (P.G. 35-36), în număr de 45, se întind, cronologic, de la 362 la 383. Dintre aceste cuvântări, una singură poate fi socotită exegetică, a 37-a la Matei 19, 1-12, Despre căsătorie și feciorie, deși autorul nostru era un exeget de autoritate, și o singură cuvântare morală, a 14-a, Despre dragostea față de săraci. Majoritatea cuvântărilor au caracter dogmatic, liturgic și ocazional. Le putem, adică, împărți în: 1) Cuvântări dogmatice: 2) Cuvântări Ia sărbători mari; 3) Necrologuri; 4) Panegirice în cinstea sfinților; 5) Cuvântări ocazionale. 1. Cuvântări dogmatice: Cinci cuvântări teologice (27-31, P.G. 36), desemnate de autor însuși cu numele de Cuvinte teologice, rostite în 380, la Constantinopol, în Capela învierii, contra arienilor. Cuvântarea I tratează despre condițiile necesare studiului teologiei. Vorbirea despre Dumnezeu nu poate fi făcută de oricine, în fața oricui și tratând despre orice. Teologia cere o înaltă puritate morală și duhovnicească, învățătura despre Dumnezeu, Sf. Treime, întrupare, mântuire, Sf. Taine, e socotită dogmă și asupra ei nu se poate filosofa. Dar învățătura despre lume sau lumi, despre materie, despre suflet, despre firile intelectuale superioare și inferioare, despre înviere, despre judecată, despre răsplată, despre patimile lui Hristos, se poate filozofa. A reuși în discuția unor asemenea probleme e lucru folositor, a nu reuși nu e o primejdie. Cuvântarea II vorbește despre Dumnezeu în Sine: existența, firea și atributele Lui. Dumnezeu nu poate fi cunoscut pe cale rațională (contra lui Eunomiu). Despre Dumnezeu se poate ști sigur numai că există, dar ce este El în Sine nu se poate cunoaște. Existența lui Dumnezeu se dovedește cel 173 mai bine prin făpturile lumii văzute sau, cum zice Sf. Grigorie, prin partea de dinapoi a lui Dumnezeu. Cuvântările III și IV tratează despre Fiul, despre deoființimea Lui cu Tatăl și combat obiecțiile și textele biblice opuse de arieni. Cuvântarea V vorbește despre Sf. Duh, Care e a treia Persoană a Dumnezeirii, existând nu prin naștere, ci prin purcedere; două cuvântări, 20 și 32, care tratează despre calitățile teologului, se ridică împotriva maniei de a teologhisi a orientalilor. Cuvântarea 32 e intitulată Despre moderația în discuții și că despre Dumnezeu nu poate discuta oricine și în orice moment (P.G. 36). Cuvântări la sărbători mari; a 38-a- la Nașterea Domnului (25 Dec. 379), a 39-a și a 40-a la Botezul Domnului; l și a 45-a la învierea Domnului; a 41-a la Rusalii; aceste cuvântări, pline de idei teologice sunt de o rară înălțime religioasă și literară. 2. C«v<2/7frz/7-Panegirice în cinstea sfinților, a 15-a în cinstea Macabeilor, a 24-a în cinstea lui Ciprian de Antiohia, în care Sf. Grigorie con fundă pe Sf. Ciprian de Cartagina cu magicianul și apoi martirul Ciprian de la Antiohia; a 21-a ;'/; cinstea Sf. Atanasie; 3. Cuvântări-Necrologuri, în număr de patru: a 7-a la moartea fratelui său Cezar, a 8-a la moartea sitrorei sale Gorgonia, a 18-a la moartea tatălui său, a 43-a la moartea Sf. Vasile. Sf. Gri gorie e creatorul acestui gen literar în literatura patristică; modelele sale au fost laudele-encomia din literatura păgână. 4. Două invective - Cuvinte de înfierare - 4. 5. contra lui Iulian Apostatul, scrise în 363, după moartea lui Iulian, dar nerostite. Aceste cuvântări, unice în genul lor, apără superioritatea creștinismului față de păgânism și critică sever unele măsuri odioase luate de împăratul apostat. 5. Cuvântări în ocazii personale. Dintre acestea merită să fie menționate: a 2-a, numită Cuvânt de apărare pentru fuga sa în Pont, sau mai pe scurt Despre fugă (P.G. 35), cuvântare rostită cu prilejul întoarcerii sale din Pont, după ce fusese hirotonit preot și fugise de această cinste. Probabil rostirea ei a avut loc la Pastele anului 362. Cuvântarea e un adevărat tratat despre preoție, în care arată răspunderea, maiestatea, dar și caracterul înfricoșător al acestei zguduitoare Taine și misiuni. Cuvântările 9, 10 .și 11 sunt în legătură cu alegerea sa ca episcop, în 371; 174 Cuvântarea 36 e rostită la Constantinopol puțin după încercarea neizbutită a lui Maxim Cinicul și după instalarea lui de către împăratul Teodosie. Cuvântarea 42 este predica de despărțire de credincioșii săi după demisia din postul de arhiepiscop al Constan-tinopolului. E rostită în fața celor 150 de episcopi ai Sinodului II ecumenic și în fața întregii sale turme ortodoxe. Opera poetică a Sf. Grigorie e întinsă și variată. Ea a fost elaborată în singurătatea de la Ari-anz între 383 și 389-390. Scopul poeziei gre-goriene e multiplu: să scoată întărire și învățătură pentru sine și pentru alții din viața trăită, să desfete pe tinerii creștini, servindu-le dogmele prin dulceața artei, să combată pe eretici, îndeosebi pe apolinariști, care se foloseau de poezie în propaganda lor, să demonstreze păgânismului că și creștinii mânuiesc arta poetică, în fine ca autorul să se mângâie ca lebăda bătrână, povestindu-și sieși zborul aripilor sale (Pentru versurile sale 1-57, P.G. 37, 1329-1333). Sf. Grigorie a scris 507 poezii cu un total de aproximativ 18.000 versuri împărțite de maurini în două cărți: I. Poeme teologice în două secții: a) dogmatice (38), b) morale (40); II: Poeme istorice în două secții: a) despre sine (206); b) despre alții, cele mai multe scurte epigrame (94) și epitafe (129). Poemele teologice cântă cel mai adesea puterea, slava și bunătatea divină, dar mai ales Sf. Treime. Cele mai reușite, sub raportul formei, sunt poemele istorice, din care cele autobiografice au un veritabil parfum liric, cel mai adesea cu o notă profund elegiacă. Elementele autobiografice au o deosebită importanță pentru reconstituirea vieții poetului și a fizionomiei unora din capitolele de seamă ale culturii și moralei timpului. Poemul Despre viața sa, în 1949 iambi, e conceput aproape ca o dramă. S-a atribuit Sf. Grigorie și o tragedie: Hristos suferind, dar aceasta e o operă bizantină din sec. XI sau XII. Scrisorile Sf. Grigorie (P.G. 37), foarte importante prin forma și arta lor, în număr de 245, sunt aproape din aceeași epocă cu poeziile (383-389-390), cu excepția scrisorilor 51-54. scrise în jurul anului 365, și în care e vorba de o colecție epistolară a lui Vasile și a lui Grigorie pregătită de acesta din urmă. Unele dintre ele au caracter dogmatic: 101. 102 adresate preotului Cledoniu și 202 adresată lui Nectarie, sunt toate îndreptate contra apolinarismului. Scrisoarea 51 adresată lui Nicobul prezintă 175 teoria artei epistolare, pe baza acestor trei principii: 1. concizie. 2. claritate. 3. grație (Scris. 51 P.G. 37. 105. 108). Testamentul Sf. Grigorie (P.G. 37) făcut în 381, la Constantinopol, lasă toată averea autorului pe seama Bisericii din Nazianz. spre a fi întrebuințată în folosul săracilor. Doctrina Sf. Grigorie are o importanță deosebită atât prin precizia și claritatea formulelor, cât și prin progresul ei față de aceea a contemporanilor. Sf. Grigorie are o interesantă teorie a cunoașterii lui Dumnezeu care. în liniile ei mari, nu se deosebește de a celorlalți Capadocieni. Legea naturală și privirea noastră asupra lumii ne arată că există Dumnezeu. Cauză creatoare și susținătoare a lucrurilor. Existența și ordinea lumii nu pot fi produsul întâmplării, ci opera lui Dumnezeu. Rațiunea cea de la Dumnezeu înnăscută nouă tuturor, prima lege în noi. ne duce de la cele văzute la Dumnezeu. Dar nimeni nu știe ce e Dumnezeu în firea și în ființa Sa. Vom ști aceasta atunci când elementul divin din noi. mintea și rațiunea noastră, se va uni elementului înrudit, când chipul se va ridica la arhetip (Cuv. 2 teol. 17.). Grigorie e clasic și normativ cu privire la adevărurile despre Sf. Treime și despre întruparea Domnului. Sf. Grigorie e Teologul prin excelență al Sf. Treimi. El stabilește cel dintâi, definitiv, raporturile dintre Persoanele Sf. Treimi și specificul fiecăreia din Ele. Tatăl, Fiul și Sf. Duh au comune: ființa, necrearea și dumnezeirea; Fiul și Sf. Duh au comun faptul că sunt din Tatăl; Tatăl are specific nenașterea (ceyEwaia), Fiul are ca specific nașterea (yevvnmi;), iar Sf. Duh are ca specific purcederea (eKTropeuoiț). în hristologie, Sf. Grigorie susține unitatea Persoanei în Hristos. Acesta S-a golit de ceea ce era și a luat ceea ce nu era; dar El n-a devenit doi. ci a ținut să fie Unul din doi. Cele două firi: divină și umană ale Mântuitorului sunt unite nu după har, așa cum susțineau cei ce interpretau greșit adevărul întrupării Domnului, ci după esență, ko:t ouoiav. Ca o consecință a acestui fapt, Sf. Fecioară Măria e Născătoare de Dumnezeu. în soteriologie, Sf. Grigorie de Nazianz îmbrățișează teoria satisfacției, 176 potrivit căreia Hristos S-a făcut pentru noi păcatul însuși și blestemul însuși, întru atât S-a smerit (Cm: J7, l, P.G. 36, col. 284 A). Deosebirile sociale vin din păcat. Păcatul a făcut și face că unii oameni sunt liberi, alții robi, unii bogați, alții săraci. La început toți oamenii au fost liberi și egali. Dragostea de aproapele restabilește starea naturală: „Privește la egalitatea de la început, nu la împărțirea de mai de pe urmă, ia seama nu la legea celui mai puternic, ci la aceea a Creatorului". Dă ajutor firii, după putere, cinstește vechea libertate, rușinează-te de tine însuți, acoperă cu neamul tău necinstea... (Cuv. 14, 26, P.G. 35. col. 892 B) (H. Eibl. Augustin un d die Patristik, 1923, p. 278-279). Sf. Grigorie de Nazianz care enumera șase feluri de Botez: l) al lui Moise sau cel din apă; 2) al lui loan sau al pocăinței; 3) al lui lisus sau al Duhului; 4) al martiriului sau al sângelui; 5) al lacrimilor și 6) al focului în viața cealaltă (Cuv. 39, 17, 19, P.G. 36, col. 353 C, 356 A, 357 C), compară Pocăința cu. Botezul lacrimilor. El e adeptul realismului euharistie. Sf. Grigorie e un mare susținător al culturii clasice și al culturii în general, așa cum o arată în toate lucrările sale, îndeosebi în Cuvântările IV și V contra lui Iulian Apostatul, în piesele autobiografice și în multe din scrisorile sale. Caracterizare. Sf. Grigorie de Nazianz este un scriitor de mâna întâi al perioadei II patristice și al sec. IV. Uneori el afectează stilul școlilor retorice ale timpului, dar adesea el păstrează o originalitate aleasă în procesul de compoziție literară și în stil. El afirmă că o idee inexpresivă e ca un paralitic. Sf. Grigorie a scris în toate genurile literare ale timpului, în proză și în versuri. El a creat genurile literare ale autobiografiei și necrologului. Pentru necrolog s-a inspirat, parțial, din genul literar păgân al encomionului. El e creatorul propriu-zis al poeziei creștine în amploarea și măreția ei clasică. Sf. Grigorie este unul din cei mai mari teologi ai sec. IV, într-un anumit sens cel mai mare teolog al acestui secol. Desigur el n-a atins în întregime și n-a epuizat tematica teologiei tratate, în cosmologie, antropologie, hristologie, Sf. Taine, eshatologie, el nu e complet, dar prin cele cinci Cuvântări teologice și prin altele, el a elaborat și a formulat învățătura ortodoxă clasică despre Dumnezeu și despre Sf. Treime. El este teologul consacrat al Sf. Treimi în Răsărit. De aceea Sinoadele III și 177 IV ecumenice 1-au proclamat cel Mare și Teologul, în cugetarea sa teologică, Sf. Grigorie se servește de metoda suplă a îmbinării elementelor Revelației și Tradiției cu idei și demonstrații filosofice, în speță platonice și neoplatonice, deși autorul nostru, în principiu, detestă sistemele filosofice. Cugetarea sa nu este o filozofie abstractă, ci o frământare profundă care se folosește de toate mijloacele accesibile credinței și rațiunii umane. Sf. Grigorie a influențat mult teologia contemporană și ulterioară. Autorul nostru e unul din cei mai mari predicatori și oratori ai sec. IV. Cuvântările sale pregătite sau improvizate dovedesc nu numai o aleasă formație retorică la școlile profane ale timpului, ci și un remarcabil talent personal. Specificul retoricei lui Grigorie este asianismul moderat. Ieronim zice că el prețuia arta oratorică a lui Pole-mon. Sf. Grigorie a ajuns devreme clasic în domeniul elocinței. El e comentat începând din sec. V (Ed. Norden, Die antike Kunstprosa, zweiter Bând, 1923, p. 562-569). Sf. Grigorie de Nazianz este un mare poet al Bisericii și al creștinismului. El s-a folosit de vers nu numai spre a exprima sentimente și atitudini personale, ci și pentru a îmbrăca în ele idei teologice sau filosofice care, sub forma aceasta, puteau circula mai ușor. Sf. Grigorie de Nazianz a fost un mare și frământat păstor sufletesc, cu o conștiință deosebit de exigentă. Sublimul Preoției 1-a înfricoșat într-atât, încât a fugit după hirotonirea lui în preot. Idealul Preoției și obligațiile care decurg din înjugarea cu acest ideal sunt arătate măiestrit în tratatul său Despre Preoție (intitulat Despre fuga sa in Pont). Acest tratat, model și izvor de inspirație pentru tratatul Despre Preoție al Sf. loan Gură de Aur și pentru Carte de pas-torație al Sf. Grigorie cel Mare, definește Preoția ca „arta artelor și știința științelor". Ceea ce caracterizează, în primul rând, misiunea preoțească este o chemare de sus și o pregătire morală și duhovnicească deasupra oricărei critici, strălucind ca model pentru toți cei ce privesc la preot. Preotului i se cere, în al doilea rând, o aleasă pregătire teologică și științifică, fiindcă el - spre deosebire de toți oamenii de pe pământ - conducând suflete de diferite vârste, de diferite formații, de diferite grade de cultură, de diferite 178 temperamente, trebuie să facă față nevoilor fiecăruia dintre credincioșii săi iar, pe deasupra, să țină piept atacului coalizat al dușmanilor numeroși, perfizi și neînduplecați ai Bisericii, începând cu păgânii și sfârșind cu ereticii și cu unii din proprii săi credincioși ortodocși. Autorul nostru a fost un temperament delicat, sensibil, frământat, uneori prins în contradicțiile de neînvins ale dorinței sale de a lucra în Biserică și râvna de a se desăvârși în locuri retrase. O notă prețioasă a caracterului Sf. Grigorie este sentimentul său de prietenie. Niciodată în lumea veche, cu excepția lui Homer, Platon și Cicero, nu s-au scris lucruri mai înaripate și mai pline de belșug duhovnicesc asupra prieteniei, ca acelea scrise de Sf. Grigorie de Nazianz. Modelul prietenului ideal din copilărie și până la moarte i-a fost Sf. Vasile. A fost o prietenie bogată, mereu sporită, mereu credincioasă, neîntreruptă decât rareori, dar și atunci pentru a fi reluată cu și mai multă fervoare. Biserica Ortodoxă prăznuiește pe Sf. Grigorie Teologul de două ori pe an: odată singur la 25 ianuarie și a doua oară la 30 ianuarie, împreună cu Sfinții Vasile cel Mare și loan Gură de Aur. DIODOR DE TARS Viața. Perioada de aur a Școlii antiohiene e inaugurată de Diodor de Tars. Diodor de Tars se naște la Tars sau la Antiohia, spre 330, dintr-o familie nobilă. A studiat cu tatăl său la Antiohia și apoi la Atena, ajungând să posede o largă cultură generală, deși Fer. Ieronim, pentru motive pe care le ignorăm, zicea că nu cunoștea literele profane (De viris iii 119). întors de la studiit întemeiază o mănăstire (c<OKr|Tr|piov) la Antiohia, pe care o conduce 10 ani, cu prietenul său Carterios. Are ca ucenici pe Sf. loan Gură de Aur și pe Teodor de Mopsuestia. A fost ghidul comunității antiohiene pe timpul schismei din Antiohia și al persecuției lui Iulian Apostatul, pe care 1-a combătut. E făcut preot de Meletie în 363. Trebuind să fugă, sub Valens, din Antiohia în Armenia, a intrat în legătură cu Sf. Vasile cel Mare în 373. Revenit din exil, în 378, e ales episcop de Tars. Ia parte la Sinodul II ecumenic, iar împăratul Teodosie îl recunoaște normativ pentru ortodoxia din dioceza Orientului 179 (Antiohia). Moare probabil la 391-393, sigur înainte de 394. Opera. Diodor a fost un scriitor prodigios și de mare știință. A scris în cele mai variate domenii: exegetic, apologetic, polemic, dogmatic, istoric, științe naturale. A compus Comentarii la toate cărțile Vechiului Testament, apoi la Evanghelii, Faptele Apostolilor și Epistolele lui loan; n-au rămas decât catrene (P.G. 33, 15611628). Aceste catrene ne arată caracterul istorico-gramatical al exegezei sale. De curând s-a descoperit Comentariul său întreg la Psalmi, în Biblioteca națională din Paris (vezi studiile lui L. Maries și M. Jugie). S-au păstrat fragmente din tratatele sale Despre destin, contra astronomilor și astrologilor, Contra mani-heiloi; Contra sinucigașilor, Despre Sf. Duh. Suidas dă titluri de lucrări dogmatice ca: Dumnezeu e Unul singur în Treime, Despre învierea morților, Despre suflet, contra părerilor eretice despre el, Despre Providență, Despre Dumnezeu și zei, Despre natură și materie, Firile nevăzute n-aufost create din elemente, ci au fost făcute odată cu elementele, Cum Creatorul e veșnic dar operele Lui nu sunt veșnice, Cum Se voiește și nu Se voiește în Dumnezeul cel veșnic. Harnack a încercat să atribuie lui Diodor cele patru lucrări pseudo-iustinice: 1) întrebări și răspunsuri către ortodocși: 2) întrebări ale creștinilor către păgâni', 3) întrebări ale păgânilor către creștini; 4) Combaterea unor păreri aristotelice. Teza lui Harnack n-a fost acceptată de critică. Pierderea, mai exact distrugerea unei opere atât de considerabile, se explică prin condamnarea lui Nestorie și a lui Teodor de Mopsuestia, ale căror erori erau socotite că vin de la Diodor. Prenestori-anismul lui Diodor a fost combătut de Apolinarie și Grigorie de Nyssa. El n-a fost condamnat expres la un sinod ecumenic, dar ideile sale, mai ales hristologice, au pregătit doctrina nestoriană, ceea ce i-a adus condamnarea la Sinoadele de la Constan-tinopol (499) și Antiohia (508). Doctrina. Nu numai termenii folosiți de Diodor, dar și susținerile lui nu erau ortodoxe în hristologie. Pentru el Fecioara Măria e Născătoare de om, nu de Dumnezeu. Fiul lui Dumnezeu a luat pe Fiul lui David, în care a sălășluit ca într-un templu. Omul născut din Măria nu e Fiul lui Dumnezeu prin fire, ci prin har. Avem aici ideile principale ale nestorianismului și uneori și formularea lor clasică. De aceea Sf. Chirii a denunțat pe Diodor ca prim autor al nestorianismului. 180 Caracterizare. Diodor este un scriitor foarte bogat și variat. El inaugurează metoda exegezei istorico-gramaticale. S-a bucurat în timpul vieții și după moarte de o deosebită autoritate ca om de știință și de evlavie. Dar orientarea sa rațională și naturalistă 1-a făcut promotor al nestorianismului. TEODOR DE MOPSUESTIA Viața. Teodor de Mopsuestia, pionul cel mai raționalist al Școlii antiohiene, s-a născut la Antiohia, pe la 350, dintr-o familie bogată, își face o cultură aleasă având, printre alții, ca dascăl pe vestitul Libaniu. Se împrietenește cu Sf. loan Gură de Aur, care îl determină să renunțe la cariera juridică pentru care se pregătise, spre a intra împreună în asketerionul - mănăstirea condusă de Diodor și Cartenos la Antiohia (370). După o criză sentimentală, din care-1 scoate Sf. loan Gură de Aur prin cele două scrisori vestite ale sale Către Teodor cel căzut, Teodor se dedă cu râvnă ascezei și studiului. Sub conducerea lui Diodor, el scrie acum Comentariul la Psalmi, operă de idei îndrăznețe, dar pe care autorul le regretă. Episcopul Flavian îl luă sub supravegherea lui, îl instrui și-1 hirotoni preot în 383, la Antiohia. în timp ce Sf. loan Gură de Aur, întâi diacon (381) apoi preot (387), predica înflăcărat, Teodor lupta în scris și oral cu numeroși eretici ai timpului: ori-geniști, arieni, eunomieni, apolinariști, pnev-matomahi. Are ca elevi pe iean de Antiohia, Teodoret, Rufin și Nestorie. E ales episcop de Mopsuestia, în Cilicia, la 392, și păstorește Biserica de aici până la moartea sa întâmplată la 428, în ajunul izbucnirii crizei nestoriene. Apără energic pe Sf. loan Gură de Aur în 404, convertește pe păgâni și scrie cea mai mare parte a operei sale exegetice. Cult, inteligent, curios să pătrundă totul pe cale rațională, încrezut în știința și inteligența sa, Teodor a împins departe principiile exegetice și teologice ale dascălului său Diodor de Tars. într-o zi, susține în predică că nu trebuie dat Sf. Măria titlul de Născătoare de Dumnezeu, în fața protestelor viguroase ale credincioșilor, el retracta susținerea sa, lucru care nu-1 va face, într-o situație asemănătoare, Nestorie. în timpul vieții, Teodor s-a bucurat de un mare prestigiu pentru știința și activitatea lui, dar puțin după aceea, o dată cu începerea crizei nestoriene, opera lui a provocat mari controverse, care au tulburat profund 181 Biserica. Teodor a fost demascat ca tată al nestorianismului de Rabulas de Edessa și Sf. Chirii al Alexandriei, dar a fost apărat de Teodoret al Cirului și de Ibas de Edesa. Teodor nu a fost condamnat nici la al IlI-lea nici la al IV-lea Sinod ecumenic, dar a fost condamnat aspru - omul și opera - la Sinodul al V-lea ecumenic, ca unul din cele trei capitole, cu toată apărarea ce i-au luat Facundus de Hermiana și episcopii occidentali. Această condamnare a adus și distrugerea, aproape completă, a operelor sale. Opera lui Teodor de Mopsuestia a fost considerabilă. Au venit până la noi întregi următoarele opere exegetice: Comentariu asupra celor 12 profeți mici, Comentariu la Evanghelia după loan, în siriacă. Comentariu la cele 10 scrisori minore ale Sf. Pavel (afară de Romani, l și 2 Cor., Evr.), editate de H.B. Swete, Cambridge, 1880-1882 (2 voi), o dispută Contra unui episcop macedonian de la Anazarba, nepublicată încă. Ni s-au transmis fragmente grecești din Comentariile la Geneză, Exod, Psalmi, Iov, Cântarea Cântărilor, iar din Comentariile la Noul Testament, ni s-au păstrat fragmente din Comentariile la Matei, Mărcii, Luca, loan, Romani, l și 2 Corinteni, Galateni și toate celelalte până la Scrisoiirea către Evrei, inclusiv. Teodor a scris apoi două tratate de exegeză sau, mai bine zis, de principii exegetice. Teodor adoptă principiile exegetice ale Școlii antiohiene, dar nu le respectă. El nu ține seama de Tradiție, adică de hotărârile Sinoadelor și de părerile Părinților. Criteriul său exegetic principal e cel personal. Dintre lucrările sale dogmatice, menționăm o omilie catehetică și una mistagogică, tratatul său Despre întruparea Fiului lui Dumnezeu, contra lui Apolinarie, Contra apărătorilor păcatului originar. Doctrina. A anticipat nestorianismul și pela-gianismul. Denatura păcatul strămoșesc și susținea pofta trupească în lisus. Erorile cele mai mari ale lui Teodor sunt în domeniul hristologiei și soteriologiei. în tratatele sale hristologice, Despre întruparea Fiului Iui Dumnezeu, Despre Cel ce ia și despre Cel luat (in actul întrupării) sau contra lui Apolinarie și în Comentariile sale, Teodor susține identitatea dintre fire și persoană în Mântuitorul și, deci, existența nu numai a două firi, ci și a două persoane. Unirea celor două firi și persoane este pur morală. Ea e o 182 unire de bunăvoință, de autoritate, de demnitate, de filiație. Aceasta pentru că nu se poate spune că Dumnezeu S-a născut din Fecioară. Cel născut din Măria e din sămânța lui David. De aceea între cele două firi și persoane e numai o relație, o inhabitare. Teodor respinge comunicarea însușirilor: lui lisus al istoriei nu i se pot atribui titlurile și faptele Logosului, iar acestuia nu i se pot atribui cele ale lui lisus. De aceea Fecioara Măria nu e Născătoare de Dumnezeu decât prin relație. Ea poate fi numită și născătoare de om si Născătoare de Dumnezeu născătoare de om prin firea lucrului, Născătoare de Dumnezeu prin relație. lisus e Fiul lui Dumnezeu, dar prin har, la fel cu oamenii, în lisus Hristos sunt doi fii. Tăgăduind moștenirea păcatului originar, Teodor susținea că mântuirea însemna numai ridicarea firii umane la un stadiu mai înalt, în care se intra o dată cu Botezul. Teodor afirmă, totuși, prezența reală, nu simbolică, a lui Hristos în Euharistie și prefacerea pâinii și a vinului în trupul și sângele Domnului. (Comentarii la Matei XXVI, P.G. 66, 713 B.). Caracterizare. Teodor de Mopsuestia a fost un scriitor foarte fecund și variat, înzestrat cu o remarcabilă cultură teologică și o deosebită putere de pătrundere, el a tratat multe laturi ale doctrinei creștine și ar fi putut aduce contribuții prețioase, dacă n-ar fi preluat și adâncit erorile lui Diodor și nu s-ar fi încrezut prea mult în geniul propriu. Subiectiv la exces, el n-a ținut seamă de Tradiție și n-a respectat părerile Părinților de până la el. El este promotorul nestorianismului prin afirmarea a două persoane în lisus Hristos. prin unirea lor relațională, prin susținerea a doi fii în lisus Hristos, prin titlul de născătoare de om și Născătoare de Dumnezeu dat Fecioarei Măria. El a combătut pe toți ereticii vremii sale, îndeosebi pe arieni și pe apolinariști. TEODORET DE CIR Viața. Teodorei de Cir s-a născut la 392, la Antiohia, dintr-o familie bogată, care i-a dat o educație profund religioasă și o aleasă formație literară. A fost ucenicul lui Teodor de Mopsuestia și colegul lui Nestorie și al lui loan de Antiohia, cu care a legat prietenie strânsă, îndrăgostit de viața ascetică, Teodorei intră, la 16 ani, în mănăstirea Sf. Euprepiu, de unde însă a fosl scos penlru a fi făcui episcop la Cir, un 183 orășel în Siria eufralică. Aici el și-a îndeplinii funcțiile sale pas-lorale cu mult zel în cele 800 de sate ale eparhiei sale, unde a avui de combălul numeroși erelici ca: marcioniți, arieni, eunomieni. A reușii să dislrugă 200 exemplare din Diatessaronul lui Tațian, pe care 1-a înlocuil cu lexlul canonic. El a converlil mulți păgâni la creșlinism. Teodorei a luat parte activă la disputele nesloriene, ca adversar al Sf. Chirii al Alexandriei, însărcinai de loan al Anlio-hiei, el a elaborai o Combatere a celor 12 anate-matisme ale Sf. Chirii. La Sinodul III ecumenic de la Efes, el a fosl de partea lui Neslorie și a lui loan de Anliohia, care au depus din ireaplă și au anale-malizai pe Sf. Chirii și Memnon al Efesului. Nu a semnal Simbolul de unire de la 433, deși se pare că el este autorul aceslei formule. A semnal acesl Simbol la 435, dar a refuzai, cu acesl prilej, să analemalizeze pe Nestorie. Idenlifică pe monofiziți și-i combate în opera sa Eranistes (Cerșetorul} în 447. Monofiziții 1-au condamnat și 1-au depus la Sinodul tâlhăresc de la Efes (449). El a făcut apel la împărat și la papa Leon (Scris. 113). La Sinodul de la Calcedon (451) a fost reabilitat și proclamai "învățător ortodox", dar numai după ce a analematizal pe Neslorie și pe loți cei ce nu ziceau că Sf. Fecioară Măria e Născătoare de Dumnezeu. A murii la 458. Reacția și tulburările monofizite care au urmai Sinodului de la Calcedon, au dus la condamnarea lui Teodorei de Cir la Sinodul V ecumenic (553). Opera. Ghenadie de Marsilia zice că se spunea în vremea lui (sfârșilul sec. V) că Teodorei a scris multe lucrări, el ne spune însă că, personal, cunoașle numai două: Despre întruparea Domnului și l O cărți de Istorie bisericească (De viris iii 90). în realilate, numărul operelor lui Teodorei e foarle mare, ele ocupă 5 volume din Migne P.G. 80-84. în domeniul exegetic. Teodorei a scris opere sub formă de Comentarii și sub formă de Chestiuni asupra unor locuri mai grele din Sf. Scriptură. Ni s-a păstrat sub formă de Comentarii: Tălmăcirea asupra Psalmilor, Comentarii la Cântarea Cântărilor, la Profeți. Sub formă de Chestiuni s-au păstrat lucrări asupra întregului Pentateuh, Josua, Judecători, Rut, Regi, Paralipomene și asupra Scrisorilor Sf. Pavel. Teodorei scrie metodic, precis și clar, făcând operă științifică. El interpretează corect textele mesianice și ia poziție explicită contra lui Teodor de Mopsuestia. E 184 împotriva alegorizanților. Concentrând în opera sa exegetică tot ce a creat Școala antiohiană în acest domeniu, Teodoret a făcut mare serviciu teologiei și posterității dar. în această muncă, el nu e original. Limba sa e pură, simplă, elegantă. Operele sale istorice au contribuit cel mai mult la menținerea reputației sale, deși ele reprezintă o mică parte din producția sa literară. El a scris în acest domeniu Istoria călugărilor sau istoria religioasă ori viața ascetică, care cuprinde însemnări asupra vieții celor mai de seamă asceți contemporani ai Orientului, printre care pe aceea asupra vieții Sf. Simeon Stâlpnicul (cap. 26). La sfârșit e un Cuvânt asupra dumnezeieștii si sfintei dragoste; Istoria bisericească care merge de la 323 la 428, continuă Istoria lui Eusebiu, fără să fie o simplă reproducere a Istoriei lui Socrat și Sozomen. El folosește și material nou: documente, acte ale Sinoadelor, scrisori. Istoria prescurtată a ereziilor, în cinci cărți, din care primele 4 redau istoria ereziilor în linii mari, de la Simon Magul la ereziile contemporane, iar a cincea e o sinteză doctrinară, numită Tratat de credință fi morală creștină. Operele apologetico-dogniatico-polemice sunt de o deosebită importanță pentru istoria dogmei și culturii timpului. Tratamentul bolilor păgâne, în 12 cuvântări, al cărei subtitlu este Cunoașterea adevărului evanghelic prin filosofîa grecilor, arată cuprinsul lucrării. Lucrarea tratează unele din temele fundamentale ale cugetării de totdeauna a omenirii: credința, originea lumii, crearea îngerilor și a oamenilor, providența, sacrificiul, cultul martirilor, profeția, morala, eshatologia. Soluțiile date acestor probleme de către religia și filosofîa păgână sunt corectate, completate și desăvârșite de către creștinism. Despre Providență, în 10 cuvântări, tratează despre ordinea fizică și morală în lume. Lucrările hristologice ale lui Teodoret au deosebită importanță: Despre Treimea Sfântă și Făcătoare de viață, Despre întruparea Domnului, ambele lucrări păstrate sub numele Sf. Chirii, dar dovedite de critică că aparțin lui Teodoret și că formează o singură operă; Combaterea celor 12 anatematisme ale lui Chirii s-a păstrat împreună cu răspunsul Sf. Chirii; Pentaloghiu despre întrupare (fragmente); Eranistes sau Polymorphos, îndreptată contra monofiziților pe care-i acuza că cerșeau erorile lor de la alți eretici anteriori (gnostici, arieni, apolinariști). Cartea cuprinde trei 185 dialoguri intitulate după cele trei caracteristici ale unirii celor două firi în Mântuitorul: neschimbat, neamestecat, nepătimitor. Teodoret a mai scris și alte opere cu caracter doctrinar ale căror titluri le pomenește el însuși, dar care s-au pierdut: l) Contra arienilor si eunomienilor: 2) Contra mace-donienilor: 3) Contra lui Marcion și a mar-cioniților; 4) Cărți despre problemele magilor; 5) Apologia lui Diodor și Teodor (U. Mannucci, op. cit., II, p. 129). Din opera oratorică nu s-a păstrat aproape nimic decât câteva fragmente, din care merită să fie menționate cele ce laudă pe Sf. loan Gură de Aur. Corespondența lui Teodoret cuprinde aproape 250 scrisori, din care 181 editate în Migne, P.G. 83, 1173-1494, iar 48 editate în 1885, de J. Sakkelion la Atena. Scrisorile lui Teodoret au o deosebită importanță istorică, culturală și uneori dogmatică. Doctrina a suferit o evoluție punctată uneori cu momente dramatice, ca acela de la Sinodul din Calcedon. Prieten și partizan al lui Nestorie și al nestorienilor, Teodoret a profesat la început teologia și mai ales hristologia acestora. Mai târziu, pe măsură ce vedea că nestorianismul pierdea sortii de izbândă și probabil el însuși se convingea de poziția greșită dogmatică pe care se afla. a recunoscut situația ortodoxă a adversarilor săi. îndeosebi a Sf. Chirii, în ultimele sale lucrări: Eranistes și Istoria prescurtată a ereziilor, recunoaște nu numai o unire morală, ci și reală a celor două firi ale lui lisus Hristos, ca unirea dintre trup și suflet și că Cel Care a pătimit este același cu Fiul lui Dumnezeu. Uneori admite chiar comuniunea însușirilor, dar refuză să afirme că Dumnezeu, că Logosul a pătimit. Totuși el menține unele poziții nestoriene chiar după 449; neagă unirea ipostatică a firilor, pentru a vorbi de conjuncția, de comuniunea lor, de cel ce locuiește și «ie templu. Criticii nu se pot încă hotărî să proclame pe Teodoret nestorian sau ortodox. Ezitarea lor vine în bună parte din însăși atitudinea ezitantă a lui Teodoret în problema hristologică în care a fost amestecat. El are deseori idei perfect ortodoxe în hristologie și concepții admirabile în alte domenii ale teologiei și ale culturii generale, dar condamnarea sa la Sinodul V ecumenic - ca unul din cele trei capitole - fără să se fi revenit ulterior în nici un fel asupra acestui lucru, ne arată că Teodoret nu poate fi normativ pentru credința ortodoxă. 186 Caracterizare. Teodoret al Cirului a fost un scriitor fecund cu reale însușiri literare și înzestrat cu o bogată și variată cultură. El a scris în toate domeniile teologiei și și-a căpătat merite indiscutabile în problema raporturilor dintre cultura profană și cea creștină. Dacă, prin participarea sa directă la luptele nestoriene, el n-a știut sau n-a vrut să combată exclusiv pentru adevăr, are meritul de a fi pus și dezbătut probleme arzătoare, pe care frământându-le trei decenii, le-a limpezit în bună parte, atât pentru el cât și pentru alții. Impulsul acestei limpeziri revine, considerabil, marelui sătrudversar, Sf. Chirii al Alexandriei. E de presupus că lucrurile bune, măsurate din hristologia lui Teodoret, n-ar fi ieșit fără ciocnirea cu Chirii. Teodoret are merite incontestabile pentru Biserică și pentru teologie în lupta sa de demascare a monofizismului în opera sa Eranistes. El a dat. cu excepția Sf. loan Gură de Aur, în majoritatea domeniilor teologiei tot ce a putut crea mai bun geniul Școlii antiohiene. Producțiile sale teologice se caracterizează, în general, printr-un echilibru lăudabil. Teodoret e unul din scriitorii bisericești care a participat la două Sinoade ecumenice al -III-lea (431) și al IV-lea (451) și la ale căror lucrări a contribuit prin scrisul său. El a suferit în timpul vieții depunerea și exilul din partea monofiziților pe care-i combătea, iar după moarte, condamnarea de către Sinodul V ecumenic. El a fost un mare misionar și un mare vorbitor. Venea adesea de la Cir la Antiohia ca să vorbească. SF. IOAN GURĂ DE AUR Viața. Sf. loan Gură de Aur s-a născut la Antiohia, între 344 și 354, mai probabil la 354, după ultimele cercetări asupra cronologiei vieții și operelor sale. Tatăl său, Secundus, mare dregător militar (magister militum Orientis) a murit curând după nașterea copilului. Mama sa, Antusa, dintr-o bogată familie creștină, rămasă văduvă la 20 ani, s-a dedicat cu râvnă și perseverență educației fiului ei, renunțând la recăsătorire. Primele elemente ale educației creștine, loan le primi de la mama sa. Educația clasică o primi de la retorul Libaniu și de la filosoful Andragatiu. Se pare că a studiat și dreptul, întrucât ar fi pledat câtva timp. A fost botezat târziu, probabil pe la 372, de Meletie, episcop de Antiohia. în curând fu făcut citeț, începu să practice 187 ascetismul acasă, pentru a nu lăsa pe mama lui văduvă a doua oară. în același timp, a frecventat și asketerionul lui Diodor de Tars și al lui Carterios în tovărășia prietenului său Teodor, viitorul episcop de Mopsuestia. Acestuia știm că, pentru a-1 readuce din lume, unde plecase, i-a adresat două scrisori cunoscute sub numele de Către Teodor cel căzut. loan legase prietenie cu un camarad, Vasile, probabil viitor episcop de Rafaneea, cu care se angajase să meargă pe același drum în viață. Dar, la un moment dat, Sf. loan își trăda prietenul pe care nu-1 împiedică să accepte episcopatul, în timp ce el, loan, fugi de această înaltă cinste, ascunzându-se. în 374, după moartea Antusei, loan a putut să dea curs dorinței sale arzătoare pentru asceză, El s-a retras în munții Antiohiei. unde a dus patru ani o viață severă sub conducerea unui ascet, iar după aceea doi ani a stat retras într-o peșteră unde și-a compromis sănătatea. în 380. s-a înapoiat la Antiohia. iar, în 381, Meletie 1-a făcut diacon. Timp de 10 ani, înaintea diaconatului, el a fost preocupat de problema monahismului și a fecioriei, cărora le-a consacrat tratate mici. în cei șase ani de diaconat, probleme de ordin pastoral și apologetic au început să-1 preocupe, deși nu primise încă Taina Preoției. Din această vreme datează tratatul său Despre preoție. Sf. loan e preoțit de episcopul Flavian, în 386, și primește misiunea de predicator. Geniul și arta lui oratorică îi duc numele până departe. El predică nu numai în biserica mare și frumoasă, zidită de Constantin, sau în biserica cea veche (jiccAcua), ci în toate bisericile din Antiohia și din împrejurimi, în fiecare Duminică și sărbătoare, iar în Postul mare, aproape în fiecare zi. Dărâmarea statuilor împăratului Teodosie și ale membrilor familiei sale. în anul 387, din cauza cuantumului neobișnuit al obligațiilor fiscale, a adus locuitorilor Antiohiei amenințarea cu exterminarea totală. Era atunci un spectacol jalnic: păgânii fugeau din oraș, iar creștinii așteptau moartea îngroziți. Din prima săptămână a Postului mare, episcopul Flavian a plecat la Constantinopol spre a cere clemență împăratului Teodosie, iar Sf. loan a rostit de-a lungul întregului post 21 de omilii, numite Omiliile despre statui, în care consolează și încurajează pe credincioșii îngroziți, dar face și operă morală, combătând păcatele și arătând deșertăciunea lucrurilor de aici. Omilia 21-a, finală, anunță rezultatul fericit al intervenției lui Flavian care aducea 188 amnistierea celor vinovați. Succesul pe lângă Teodosie era socotit și succesul Sf. loan. Numele lui ajunse pe buzele tuturor, el își crease o celebritate nemuritoare: sec. VI îi va da supranumele de „Chrysostom" („Gură de Aur"), în timpul celor 12 ani de preoție la Antiohia, Sf. loan a desfășurat o prodigioasă activitate misionară și predicatorială. A combătut pe eretici, îndeosebi pe anomci și pe iudto-creștini, și s-a străduit pentru formarea morală a credincioșilor săi. Acum comentează, de pe amvon, Geneza, Evangheliile după loan și Matei și Scrisorile Sf. Pavel. în conflictul dintre Flavian și Paulin, Sf loan luă partea celui dintâi. La moartea patriarhului Nectarie al Constan-tinopolului, în 397, Sf loan a fost numit patriarh al Capitalei prin influența lui Eutropiu, ministru atotputernic pe lângă slabul Arcadie. Această ascensiune a fost o surpriză neașteptată pentru Sf. loan. Teofil al Alexandriei, contra voinței sale, hirotoni în arhiereu pe noul ales la 26 februarie 398. Ajuns patriarh, Sf. loan a început prin a stârpi neregulile și abuzurile mediului clerical al Capitalei. A suprimat luxul reședinței episcopale, pe care 1-a înlocuit cu o simplitate călugărească în mobilier, hrană și îmbrăcăminte, întrebuințând surplusul pentru spitale și săraci. A împiedicat exploatarea de către cler a darurilor pentru săraci. A interzis călugărițelor și diaconeselor de a mai locui la clerici. A cerut văduvelor purtare ireproșabilă. Râvna sa de reformator implacabil, tonul tăios și neiertător al predicilor sale, care criticau aspru toate păcatele și pogorămintele, de jos și până sus, la Eutropiu și Eudoxia, dragostea sa pentru săraci, pentru adevăr și pentru dreptate, i-au făcut mulți dușmani. A continuat să-și scrie predicile și comentariile sale. Acum a terminat Comentariile la Scrisorile pai/line (Coloseni, Tesa-loniceni, Evrei), scrie Comentariul asupra Psalmilor, apoi la Faptele Apostolilor Face misiune externă formând și trimițând misionari până la goții de la Marea Neagră și Dunăre. Se amestecă în administrația unor dioceze ca Tracia și Asia Mică, asupra cărora n-avea jurisdicție. Merge și convoacă un Sinod la Efes, în 401, unde se produseseră nereguli și unde a pus ordine. Unele întâmplări din vremea episcopatului său au fost prilej de verificare a caracterului său, dar și de concentrare a dușmăniei împotriva persoanei sale. Eutropiu stăruise pentru aducerea Sf. loan la scaunul patriarhal al Constantinopolului și-1 189 ajutase în lucrările sale de început. Dar Eutropiu era lacom și vicios. Sf loan îl critica de pe amvon. Eutropiu voise să suprime Bisericii dreptul de azil, loan i s-a opus. Când, în 399, Eutropiu căzu în dizgrație și ceru azil Bisericii, Sf loan îl primi în Biserică, îl apără de poliția imperială care venise să-1 aresteze, dar în cele două cuvântări ținute cu acest prilej, patriarhul a arătat cât e de trecătoare slava lumii acesteia și cât de bună și ocrotitoare este Biserica. Pentru nedreptăți de felul celor comise de Eutropiu. autorul nostru mustră și pe împărăteasa Eudoxia, care după căderea lui Eutropiu ajunsese suverană absolută în imperiu. Legăturile cu curtea au fost întrerupte sau au fost reci. Dușmanii lui loan începură să murmure. Venirea Fraților Lungi la Constantinopol, izgoniți de Teofil din Egipt ca origeniști, avea să provoace actul final al vieții patriarhului atât de frământat, loan primi pe Frații Lungi, îi așeză undeva, dar nu intră în comuniune cu ei și nu le primi o plângere contra lui Teofil. Aceștia se adresară împăratului, care dispuse convocarea lui Teofil în fața episcopului Capitalei. Teofil își luă măsuri, trimițând înainte pe Sf. Epifaniu, spre a descalifica pe Sf loan ca ongenist, dar bătrânul episcop de Salami-na își dădu seama, până la urmă, de cursa în care fusese atras și plecă grăbit în țara lui. Teofil însă, care veni cu 26 episcopi ai lui, știu să-și ralieze 10 episcopi nemulțumiți de loan, 3 văduve care se socoteau insultate de patriarh și pe împărăteasa Eudoxia. Sinodul, prezidat de Teofil, convocă pe loan să se prezinte la Stejar, aproape de Calcedon, spre a se dezvinovăți de calomnii sau de lucruri ridicole, loan nu se prezentă și de aceea fu depus. Exilat din ordinul împăratului și aflându-se deja în Bitinia, patriarhul fu rechemat din cauza răscoalei poporului care-și cerea păstorul și din cauza unui cutremur de pământ. Patriarhul fu primit în triumf, dar împăcarea n-a durat decât două luni. Spre sfârșitul anului 403, loan critică aspru neorânduielile care s-au produs cu ocazia inaugurării unei statui a Eudoxiei, aproape de Biserica unde slujea el. Se pare că omilia despre loan Botezătorul, în care loan ar fi comparat pe Eudo-xia cu Irodiada, este o piesă falsă, plăsmuită de adversarii săi. Eudoxia, după sfatul lui Teofil, a convocat un sinod în care a depus a doua oară pe loan, ca nefiind reintegrat de un sinod după prima depunere. Aceasta se petrecea în Postul Paștelui din anul 404. 190 loan a fost arestat în palat aproape de Paște și exilat după Rusalii, la 20 iunie 404. Exilul al doilea și final al Sf. loan ne e cunoscut din scrisorile sale numeroase către prietenii devotați. El arată suferințele și necazurile lui pe drumul lung și silnic al deportării, dar e mereu preocupat de scumpa sa Biserică și de răspândirea Evangheliei. După o oprire scurtă la Niceea. Sf. loan a ajuns, la sfârșitul a 77 de zile. la Cucuz sau Arabissos. în Armenia Mică. El a suferit mult aici din cauza climei, a lipsurilor și a primejdiilor din partea tâlharilor. Intervenția partizanilor săi de la Constan-tinopol, numiți ioaniți. și moartea Eudoxiei spre sfârșitul anului 404, nu i-au schimbat situația. loan scrise de la Cucuz și papei Inocențiu, cerându-i ajutor, dar acesta n-a putut face nimic pentru el. Din cauza legăturilor sale frecvente cu prietenii de la Constantinopol și Antiohia, autoritățile primiră ordin să-1 deporteze la Pityus. un orășel pe malul răsăritean al Mării Negre. El a murit pe drum spre această localitate, la Comana. în Pont, în ziua de 14 septembrie 407, cu aceste cuvinte pe buze: „Slavă lui Dumnezeu pentru toate". Numele său a fost trecut din nou în diptice. Resturile sale pământești au fost aduse și depuse cu pompă în biserica Sf. Apostoli, la Constantinopol, de către împăratul Teodosie II, în anul 438. Opera. Sf. loan Gură de Aur a lăsat o considerabilă operă literară, care ocupă 18 volume în ediția Migne. Omilii asupra Sf. Scripturi. Asupra cărților Vechiului Testament Sf. loan a scris: 9 Omilii la Geneză, în anul 386, 67 Omilii asupra întregii Geneze, probabil în anul 388, 5 Omilii asupra Anei, mama lui Samuil, 3 Omilii asupra lui David și Saul, probabil în anul 387, 58 Omilii asupra Psalmilor. 4-12. 43-49, 108-117, 119-150, 2 Omilii asupra obscurității profețiilor, 6 Omilii la Isaia. Asupra cărților Noului Testament, Sf. loan a scris: 90 Omilii la Matei, datând aproximativ din anul 390, 7 omilii despre săracul Lazăr, 88 Omilii la loan, 55 Omilii la Faptele Apostolilor, circa 250 Omilii asupra Scrisorilor Sf. Apos/ol Parei: 32 la Romani, poate cele mai frumoase, 44 la l Corin-teni, 30 la 2 Corinteni, 24 la Efeseni, 34 la Evrei, 6 hi Galateni. și 104 la celelalte Scrisori pauline. Opere dogmatico-polemice: Contra ano-meilor, despre faptul că Dumnezeu nu poate fi înțeles, în 12 cărți, lucrare de teologie, în care se critică orgoliul eunomian, care pretindea că înțelege Tainele lui 191 Dumnezeu. Autorul susține deoființimea Fiului cu Tatăl. Dumnezeu e simplu, necompus și tară formă. Nici îngerii nu pot cunoaște pe Dumnezeu în chip clar și precis. Ei nu îndrăznesc să privească la ființa pură și neamestecată; Contra iudeilor, în 8 cărți, critică pe iudeo-creștinii care păstrau tradițiile iudaice; Despre înviere: Cuvântări sau predici la sărbătorile mari ale Mântuitorului: La Nașterea Domnului, unde se afirmă că Hristos S-a născut la 25 decembrie, la Epifanie sau la Botezul Domnului', La Joia Sfântă (trădarea lui Iuda); La Vinerea Sfântă', La înviere; La Rusalii: Cuvântări panegirice în cinstea sfinților, dintre care cele mai vestite sunt cele 7 în cinstea Sf. Pavel. apoi în cinstea lui Iov, a lui Eleazar, a Macabeiloi; a Sf. Ignatie Teoforul, a Sf. Vavila, a Sf. Eustațiu. a lui Meletie, a lui Diodor de Tars, a lui Roman, a lui Varlaam, a Pelaghiei; Cuvântări morale cu hază biblică: 2 Cateheze înainte de Botez, 3 Cuvântări despre diavolul ispititor. 9 Despre pocăință, Despre calende, combătând ca și Asterie al Amasiei obiceiurile urâte cu prilejul zilei de l ianuarie, Despre milostenie, Contra jocurilor de circ si contra teatrelor, Cuvântări ocazionale din care menționăm: 21 Cuvântări sau Omilii despre sfătui, care rămân un model pentru asemenea gen de cuvântări. Cuvânt cu ocazia Hirotoniei sale, 2 Cuvântări despre trecerea și nimicnicia fericirii pământești, cu ocazia căderii ministrului Eutropiu, 2 Cuvântări, una înainte și una după primul exil. Opere neoratorice și tratate. Aceste opere au caracter apologetic, ascetic și educativ-moral în general. Apologetice pot fi socotite: Contra lui Iulian și a păgânilor și Despre Sf. Vavila, deja menționată; micul tratat Că Hristos este Dumnezeu, care arată păgânilor și iudeilor dumnezeirea lui Hristos. Ascetice: Către Teodor cel căzut, sub forma a două scrisori, prin care îndeamnă stăruitor pe prietenul său Teodor, viitor episcop de Mopsuestia, să revină în mănăstire, întrucât acesta, după ce studiase teologia și se dedicase practicilor ascetice, se retrăsese în lume; Despre pocăință, în două cărți, adresate una lui Demetriu și alta lui Stelehiu, ca să le arate foloasele acestei practici ascetice; Contra adversarilor vieții monahale, în 3 cărți, care arată superioritatea unei .asemenea vieți față de viața obișnuită: Comparația intre un rege ți un monah reia problema dezbătută în lucrarea 192 precedentă; Către Stagii; în 3 cărți, arată marele rol al suferinței, care e trimisă de Providență; Despre feciorie, face o paralelă între feciorie și căsătorie: căsătoria e bună, dar mai bună e fecioria. Educativ-morale: Despre slava deșartă și despre educația copiilor, lucrare de o deosebită importanță pentru metoda de aplicat în formarea tinerelor vlăstare, de ambele sexe. Schițează treptele formale în instrucția religioasă; Către o tânără văduvă, consolează pe o doamnă rămasă văduvă; Despre nerepetarea căsătoriei, îndeamnă la perseverență în văduvie, prin renunțarea la a doua căsătorie; Nimeni nu e vătămat decât de sine însuși', Către cei ce sunt scandalizați din cauza nenorocirilor', Contra celor ce au fecioare subin-troduse, combate o nefericită tradiție după care clericii aduceau în casă călugărițe, sub pretext de a fi slujiți și de a-și spori evlavia prin ele. De multe ori însă se petreceau lucruri nepermise; Femeile diaconițe nu trebuie să locuiască cu bărbații tratează același subiect ca și lucrarea precedentă, dar aplicat cazului diaconițelor. Despre preoție, capodopera literară și teologică a Sf. loan Gură de Aur și tratatul clasic despre această Taină, așa cum a conceput-o și cum a trăit-o spiritualitatea patristică. Tratatul a fost scris între 381-386, când autorul era numai diacon și se împarte în șase cărți. E scris sub formă de dialog, după modelul literar platonic. Personajele dialogului sunt loan și Vasile, probabil viitorul episcop de Rafaneea, prieten devotat celui dintâi. „Preoția este semnul iubirii lui Hristos. Ea e semnul iubirii turmei pe care Hristos a încredințat-o păstorului" (II, l). Sf. loan s-a inspirat, pentru unele idei esențiale și aspecte importante ale preoției, din lucrarea corespunzătoare a Sf. Grigorie de Nazianz: Despre fuga sa in Pont. Plan precis, compoziție densă și logică, orizont măreț, frumuseți spirituale excepționale, stil strălucitor, bogăție de idei, mângâiere, îndemn și îndreptar pentru adevărații creștini, iată ce este tratatul Despre preoție al Sf. loan Gură de Aur. Corespondența Sf. loan cuprinde aproximativ 240 scrisori (exact 236). cele mai multe din timpul celui de al doilea exil (404-407) și având caracter istoric, consolator, de recomandare și familiar. Relevăm cele 17 scrisori adresate văduvei și diaconiței Olimpiada, una din cele mai devotate credincioase ale Sf. loan Gură de Aur. 193 Specialiștii cred că textul Liturghiei Sf. loan Gură de Aur nu aparține, în forma lui actuală, autorului nostru, dar că ținuta primară ar putea să meargă până la el. Doctrină. Sf. loan Gură de Aur n-a fost atât un speculativ, cât un om practic, un educator și un reformator al societății vremii sale. De aceea doctrina sa, în general ortodoxă, nu e de o originalitate prea mare. Sf. loan apaiține Școlii antiohiene, în al cărei spirit și cu a cărei metodă a lucrat, în general, fără să fi căzut în greșelile ei. El a fost cel mai mare artist al cuvântului din vremea sa, cel mai strălucit predicator pe care 1-a produs Biserica primelor veacuri. Sf. Scriptură este pentru autorul nostru izvorul principal al credinței, cugetării, predicii și vieții sale. Ca antiohian, el interpretează Scriptura după metoda istorico-gramaticală, pe care o agrementează însă printr-un alegorism moderat, bazat mereu pe litera textului. Exegeza Sf. loan e profundă, fină, nespeculativă și cu aplicații la toate domeniile vieții religioase. Ideea de Dumnezeu este înnăscută sufletului omenesc. Dar pe Dumnezeu nuL putem cunoaște ce este El în Sine, știm numai că El există. Pretenția anomeilor de a cunoaște pe Dumnezeu așa cum Acesta Se cunoaște pe Sine, e calificată drept nelegiuire și nebunie. Nici îngerii - serafimii, heruvimii și ceilalți - nu cunosc pe Dumnezeu în Sine; ei au o cunoaștere prin pogorământ, prin sincatabază față de Creatorul lor. Sf. loan Gură de Aur pune accentul pe dragostea, mila, puterea și înțelepciunea lui Dumnezeu, care sunt cu atât mai înalte, cu cât făpturile umane sunt mai fragile. Hristologia e, în general, ortodoxă. Autorul nostru combate cu anticipație și monofizismul și nestorianismul. Ca antiohian, el susține distincția netă a celor două firi în Hristos. Acesta e de o ființă cu Tatăl, deci veșnic Dumnezeu, El a luat firea noastră intactă, mai puțin păcatul. El S-a născut după trup. pentru ca noi să ne naștem după Duh. El S-a născut din femeie, pentru ca noi să încetăm de a mai fi fiii femeii. Uneori Sf. loan întrebuințează formula antiohiană că Logosul a locuit în omul lisus ca într-un templu sau că templul a primit harul. Dar Sf. loan accentuează și unitatea celor două firi, cum am văzut. Asemenea celorlalți antiohieni, el nu dă Sfintei 194 Fecioare calificativul de Născătoare de Dumnezeu, dar nu-1 dă nici pe cel de Născătoare de Hristos. Harul joacă un rol de seamă în actul sfințeniei și în acela al mântuirii noastre, dar el nu e totul; o parte în lucrarea mântuirii revine și eforturilor omului. Dumnezeu ne acordă harul potrivit voinței și prevederii Sale, dar harul are efect numai asupra celor ce vor sâ-1 primească, nu și asupra celor ce i se opun. Sf. Taine sunt simboluri sau semne care, sub formă văzută, ne aduc harul cel nevăzut al lui Dumnezeu sau, cum zice Sf. loan, coboară „inteligibilul în sensibil". Botezul, Mirungerea și Preoția imprimă o pecete omului. Săvârșitorul real al Sf. Taine este lisus Hristos însuși, preotul nefiind decât un instrument. Sf. Euharistie are în Sf. loan unul dintre martorii cei mai prețioși ai antichității creștine. Prezența reală a Mântuitorului în Sfintele Daruri e atestată precis de numeroase texte. Ceea ce este în potir este ceea ce a curs din coasta Domnului, iar pâinea e Trupul lui Hristos. Noi nu trebuie numai să privim pe Domnul, ci să-L luăm în mâini, să-L mâncăm, să înfigem dinții în carnea Lui și să ne unim cu El cât se poate de strâns. Unirea cu Domnul trebuie să fie nu numai prin dragoste spirituală, ci și în realitate, adică o unire cu trupul Lui, o unire prin hrănirea cu El. Săvârșitorul sau jertfitorul Sf. Euharistii e Domnul Hristos însuși. Preotul îi ține locul și rostește cuvintele, dar puterea și harul sunt ale lui Dumnezeu. Sf. Euharistie e socotită identică cu jertfa de pe cruce. Sf. loan are o interesantă doctrină socială. El a fost supranumit „ambasadorul săracilor", „apostolul carității". El a combătut cu putere nedreptățile sociale ale timpului, provocate de inegalitatea și lupta dintre clase. El a constatat existența a trei clase, pe care le descrie în culori vii. El a criticat aspru lăcomia și luxul bogaților în dauna săracilor, adică a muncitorilor și a sclavilor. Bunurile materiale au drept proprietar pe Dumnezeu. Omul nu este decât administratorul lor. Oamenii trebuie să ia din aceste bunuri numai strictul necesar, în felul acesta, nimeni nu va duce lipsă. La baza proprietății a stat de cele mai multe ori o nedreptate. Comunitatea bunurilor e un ideal pe care 1-a practicat vechea Biserică din Ierusalim. Sclavii sunt egali stăpânilor lor în Biserica lui lisus Hristos. Autorul nostru nu propune eliberarea lor generală, căci aceasta era o chestiune de stat, iar el nu se amesteca în orânduirea 195 statului, dar el cere deseori îndulcirea situației lor și intervine pe lângă unii proprietari de sclavi să purceadă la o eliberare a acestora în anumite condiții. Familia e mult prețuită de autorul nostru. El apără egalitatea soților, care trebuie să se influențeze în bine unul pe altul, recomandă educația copiilor în spirit creștin, combate unele obiceiuri păgâne la înmormântare. Munca și muncitorii sunt foarte apreciați de autorul nostru. Clasele superioare nu pot trăi fără muncitori, pe când aceștia pot trăi fără acele clase. Caracterizare. Sf. loan Gură de Aur a fost predicatorul prin excelență al Bisericii Ortodoxe și este și astăzi modelul ideal al vorbitorului bisericesc. Cuvântările sale, pline de suflul evlaviei și de o deosebită înălțime de cugetare morală, sunt mereu actuale, în ele se găsesc date asupra culturii timpului, asupra moravurilor și credințelor generale ale vremii. Sf. loan a fost unul din cei mai mari păstori ai Bisericii creștine. El a sintetizat în chip fericit pe conducătorul de suflete, luminat, cumpănit, atent, calm cu vorbitorul, îndemânatic, care face din cuvânt arma de executare a programului său pastoral. Tratatul său Despre preoție este cartea clasică a creștinismului asupra dumnezeieștii Taine a Hirotoniei, care a însuflețit, a încurajat, a călăuzit și a înălțat continuu milioane de preoți creștini de-a lungul veacurilor. Sf. loan s-a aruncat în vâltoarea vieții sociale, pe care a încercat s-o purifice, reformân-du-i moravurile și orientând-o spre limanul dătător de viață al Evangheliei. El a biciuit viciile, îngâmfarea, simonia, necinstea, prostia, lăcomia, luxul și toate ticăloșiile societății din vremea sa, începând de la fratele cel mai de jos, până la palatul împăratului. De aceea, el se poate numi unul dintre cei mai de seamă reformatori sociali creștini ai vremii sale. El este nu numai un critic nemilos al scăderilor contemporanilor săi, ci și un organizator neîntrecut al asistenței sociale, după modelul celei de la Cezareea Capadociei. El a fost supranumit ..ambasadorul săracilor". Sf. loan a fost un catehet și un pedagog de clasă înaltă, între atâția cateheți și pedagogi ai veacului său: Sf. Chirii al Ierusalimului, Sf. Niceta de Reme-siana și Fer. Augustin. în tratatul său Despre slava deșartă și despre educația copiilor, el a 196 anticipat cu mai bine de 15 veacuri metoda devenită clasică a pedagogiei moderne prin celebra teorie a treptelor formale. El preconizează educația copiilor de ambele sexe pe baza Sf. Scripturi și recomandă cinci categorii de pedagogi: 1. părinții, 2. conștiința, 3. pedagogii de profesiune, 4. monahii și 5. Dumnezeu. Sf. loan Gură de Aur a fost un prieten incomparabil. Poate niciodată nu s-a scris, după Platon, Aristotel, Cicero și Grigorie de Nazianz, cuvinte mai înaripate și mai înălțătoare despre prietenie ca acelea ale autorului nostru. Sf. loan nu este numai o comoară de exegeză teologică, istorică și morală, ci și o neasemuită desfătare literară pentru iubitorii de literatură frumoasă. Inteligența sa vie, limba sa impecabilă, imaginația sa bogată, marele său simț artistic, gustul său pentru măsură au făcut din el un clasic, unul dintre cei mai mari clasici ai literaturii patristice. El se citește pe nerăsuflate de cine are gustul felului său de a scrie. Deși limba lui e ușoară și se leagănă în cadențele perioadelor sale retorice, totuși ea nu e ușor de tradus. Sf. loan este un scriitor și un teolog normativ pentru Biserica Ortodoxă, alături de cei doi mari Capadocieni: Sf. Vasile cel Mare și Sf. Grigorie de Nazianz, numiți toți trei „Mari dascăli ai lumii creștine și ierarhi". Autorul nostru a trăit cum a învățat și a învățat cum a trăit, adică după Evanghelie, având ca model pe Domnul nostru lisus Hristos. Biserica Ortodoxă prăznuiește pe Sf. loan Gură de Aur la 13 noiembrie singur, iar la 30 ianuarie împreună cu Sf. Vasile cel Mare și Sf. Grigorie de Nazianz (Teologul). El e unul din Părinții cei mai mult traduși în lumea creștină. ISTORICII Eusebiu de Cezareea a avut numeroși urmași. Cităm dintre aceștia pe Ghelasie de Cezareea (t 395), al doilea urmaș în scaunul lui Eusebiu la Cezareea și care a scris o Istorie a Bisericii, continuând pe aceea a lui Eusebiu. Ultimele două cărți ale acestei istorii au servit ca model pentru Istoria bisericească a lui Rufin. S-au reconstituit unele părți ale acestei istorii. Filip Sidetul din Pamfilia, preot la Constantinopol și prieten al Sf. loan Gură de Aur, a scris o Istorie creștină, în 36 de 197 cărți, din care s-au păstrat numai fragmente. Cei mai valoroși continuatori ai lui Eusebiu sunt: Socrat, Sozomen și Filostorgiu. SOCRAT Viața. Socrat s-a născut probabil pe la 380 la --•jritinopol. Și-a făcut aici educația și studiile cu grămăticii Helladiu și Amoniu, veniți de la Alexandria la Constantinopol pe la 390. Se pare că a făcui călătorii. El nu ne spune nimic despre educația sa. Numele de scholasticus îi vine probabil de acolo, că era avocat. Se pare că n-a fost cleric. Opera sa e dedicată unui oarecare Teodor, cleric acesta, fără să se poată preciza dacă a fost preot de mir sau monah. Socrat n-a aparținut sectei novațienilor. cum s-a spus, dar le-a arătat interes și simpatie. El a folosit informațiile orale ale preotului novațian Auxanon. Socrat n-are simpatii pentru Sf. loan Gură de Aur și Sf. Chirii al Alexandriei, probabil din cauza măsurilor acestor ierarhi contra novațienilor. Opera. Istoria bisericească, în șapte cărți, continuă pe aceea a lui Eusebiu, de la abdicarea lui Dioclețian, în 305, până la 439. Aproape fiecare carte se ocupă cu persoana unui împărat. Evenimentele bisericești merg mână-n mână cu cele politice. Nenorocirile trebuiesc considerate ca pedepse pentru păcatele oamenilor. De altfel, istoricul n-ar avea ce scrie dacă ar fi tot timpul pace în Biserică. Opera lui Socrat a avut două ediții, a doua făcută cu prilejul descoperirii de material nou, pe care autorul nu voia să-1 lase nefolosit. Afară de acest material, Socrat s-a folosit și de alte scrieri profane și creștine ca: colecția de acte sinodale a macedonianului Sabin de Heracleea, publicate la 375, apoi cronica orașului Constantinopol, alcătuită din informații orale ca cele ale preotului novațian Auxanon. Lucrarea e scrisă simplu, inteligent; ea nu urmărește efecte estetice. Uneori transcrie textual izvoarele, le critică, e precaută, vrea să spună numai adevărul și se străduiește să înțeleagă înlănțuirea cauzală a evenimentelor. Lucrarea lui Socrat e un izvor prețios, mai ales pentru partea finală, unde vorbește de întâmplări contemporane. 198 SOZOMEN Viața. Sozomen era, probabil, originar din Betelia, un sat în apropiere de Gaza și aparținea unei pioase familii creștine, înainte de a veni la Constantinopol, se pare că a vizitat Italia. La Constantinopol, el a exercitat profesiunea de avocat, așa cum ne spune el însuși (2, 3). Opera. Istoria sa bisericească, în nouă cărți, a suferit o severă cenzură din partea împăratului Teodosie II. Ea tratează evenimentele bisericești între anii 324425. în prefață, autorul ne informează că nu tratează istoria Bisericii de la început, deoarece cu această veche parte a istoriei bisericești s-au ocupat Clement (Romanul), Hege-sip. luliu Africanul și Eusebiu. Partea aceasta o va trata într-un rezumat, în două cărți, dar acest rezumat s-a pierdut, în opera ce ni s-a păstrat, e pomenită cu admirație Pulheria, sora mai mare a împăratului Teodosie; Eudochia, soția împăratului, nu e menționată niciodată. Istoria bisericească a lui Sozomen, tratând aproape aceeași perioadă de timp ca aceea a lui Socrat, se întâlnește cu aceasta din urmă. Uneori ele merg absolut paralel, chiar textual, cu adaosuri sau minusuri neimportante. Sozomen depinde foarte mult de Socrat, care i-a fost model și izvor principal. Dar autorul nostru controlează, justifică și amplifică pe Socrat. Afară de izvorul lui, Socrat, el folosește uneori izvoare noi. Sozomen nu pomenește, nu citează izvoarele sale, cum o face Socrat. Nu menționează niciodată izvorul său principal, Socrat. Sozomen e superior acestuia din urmă ca scriitor. Observația aceasta o face și Fotie (Biblioteca, Cod. 30). Limba lui e mai plăcută, expunerea mai cursivă, având un anumit stil istoriografie. Dar judecata istorică a lui Sozomen e inferioară aceleia a lui Socrat. Sozomen e mai credul și se mulțumește cu critica făcută de alții. Ca și Socrat, el n-are o pregătire teologică și se mulțumește, cel mai adesea, cu generalități. Notăm că Sozomen relatează lucruri interesante despre Teotim, episcopul Tomisului (VII, 26). FILOSTORGIU Viața. Filostorgiu, istoric arian-eunomian, născut la Borissos, în Cappadocia secunda, la 368, din părinți eunomieni, a venit la vârsta de 20 ani la Constantinopol, 199 unde s-a stabilit pentru cea mai mare parte a vieții. A făcut numeroase călătorii, printre care și un pelerinaj în Palestina. Opera. Filostorgiu a scris o Istorie bisericească în 12 cărți, păstrată numai în fragmente. Inițialele celor 12 cărți formau numele său. Istoria aceasta începe cu Arie și sfârșește cu unul din marii șefi eretici, Aețiu, adică merge aproximativ de la 315 până la 425. Ideea centrală a lucrării lui Filostorgiu este că Dumnezeu a trimis doi noi prooroci omenirii în persoana lui Aețiu și a ucenicului acestuia, Eunomiu, pentru a salva adevărata Ortodoxie de dezastrul inițiat de Atanasie. Dar acești prooroci au fost persecutați, iar cerul, pentru aceasta, se răzbună ducând Biserica la mizerie și imperiul la ruină. Sunt folosite elemente ale istoriei profane. Biserica eunomiană e tratată în opoziție cu păgânismul și în luptele ei cu falsa Ortodoxie. Fotie observă că istoria lui Filostorgiu stă în contrazicere cu aproape toți ceilalți istorici. El exaltă pe toți arienii și ariani-zanții și acoperă de insulte pe ortodocși. Istoria lui nu e o istorie propriu-zisă, ci mai de grabă o preamărire a ereticilor și o serie de acuzații și insulte pe față la adresa ortodocșilor (Fotie, Biblioteca Cod. 40). Nu e, deci, de mirare că această operă nu s-a păstrat, în afară de Aețiu și Eunomiu, sunt menționați și lăudați Asterie de Capadocia, Teofil Indul, Ulfila, Eusebiu de Nicomedia care e numit cel Mare. Filostorgiu încearcă să critice pe Vasile cel Mare, dar e silit să recunoască puterea și frumusețea panegiricelor acestuia. El n-a îndrăznit să critice pe Sf. Grigorie Teologul. Din Istoria bisericească a lui Filostorgiu aflăm că acest scriitor a publicat și o Apologie a creștinismului contra lui Porfiriu și o Laudă în cinstea lui Eunomiu. Istoria bisericească a lui Filostorgiu e interesantă, printre altele, prin aceea că ne informează asupra mișcării popoarelor barbare la Dunăre, în jurul anului 400 al erei noastre. GHELASIE DE CIZIC Grupăm aici și câțiva istorici din perioada III. Ghelasie de Cizic, preot din Bitinia, a scris, după 475, o Istorie a Bisericii Orientului sub Constantin cel Mare, în trei cărți: Cartea I-a tratează, în 11 capitole, despre viața lui Constantin, de la începutul domniei, până la victoria sa asupra lui 200 Liciniu, a doua descrie, în 36 capitole, Sinodul de la Niceea, a treia, după spusa lui Fotie, mergea până la Botezul și moartea împăratului. Autorul își propusese să scrie viața împăratului și înainte de domnie. Dar nu s-a păstrat nimic. Izvoarele sale sunt istoricii anteriori: Eusebiu, Socrat, Sozo-men, Teodorei și unele acte și documente neaccesibile astăzi. Stilul lui Ghelasie este incult, uneori trivial. Zaharia retorul, episcop de Mitilene pe la 536, monofizit, a scris o Istorie bisericească pen tru anii 450-491, interesantă pentru cunoașterea controverselor hristologice. El a scris, deasemeni, un dialog despre crearea lumii și mai multe biografii printre care: a lui Sever de Antiohia, a lui Petru Iberul, a monahului Isaia. Teodor Lectorul a prelucrat Istoriile bisericești ale lui Socrat, Sozomen și Teodorei într-o Istorie tripartită pe la 530, în palru cărți; a scris apoi o Istorie bisericească independentă, în palru cărți, care conlinuă Istoria tripartită și din care sau păstrat numai fragmente. loan de Efes (t 586) a scris o Istorie bisericească, în 18 cărți, de la luliu Cezar până la anul 585. S-a păslrat în original numai textul părții a 3-a. Evagrie Scolasticul s-a născut pe la 536 și 537, la Epifania, în Siria, iar mai târziu a fost avo- cal la Anliohia. A apăral pe palriarhul Grigorie al Anliohiei în fața împăratului Mauriciu și a Si nodului de la Constanlinopol în 588. împăralul Tiberiu II îl făcuse quaestor, iar împăralul Mauri ciu i-a dai titlul de prefect de onoare. A murii către anul 600. Opera sa principală este Istoria bisericească în 6 cărți, care tratează evenimentele bisericeșli de la 431 până la 594. în prefață el prezintă opera sa ca o continuare a Istoriilor lui Socrat, Sozomen și Teodorei. El observă despre Eusebiu istoricul că, prin opera sa, a apropiat pe cititori de adevăr, dar n-a știut, adică n-a vrut, să-i facă cu totul credincioși, aluzie la cochetăria părintelui isloriei bisericeșli cu arianismul. Evagrie e cel mai ortodox dintre toți istoricii patristici. Fotie zice că el întrecea în Ortodoxie pe ceilalți istorici (Biblioteca, Cod. 29). Autorul nostru arată interes pentru problemele dogmatice, așa se face că, grație lui, noi cunoaștem în bună parte disputele nestoriene și eulihiene, precum și evoluția ulterioară a 201 monofizismului. Evagrie e, în general, iubitor de adevăr. Ca scriitor el are tendința lungirii, dar e grațios; râvnea să scrie ca Tucidide. Izvoarele sale sunt sigure și prețioase. EVAGRIE PONTICUL Viața. Evagrie Ponlicul sau Monahul s-a născut pe la 345-346, la Ibora, în ținutul Pontului, de unde îi vine și numele de Ponticul. Era fiu de horepiscop, cum precizează Istoria Lausiacă și s-a bucurat de binefacerile unei educații cu totul deosebite. A intrai devreme în legătură cu marii Capadocieni, care nu numai că 1-au echipat cu înalte cunoștințe, dar i-au conferit și primele Ireple în cler. Sf. Vasile cel Mare 1-a făcui cileț al Bisericii din Cezareea Capadociei, iar Sf. Grigorie de Nazianz 1-a hirotonii diacon, în această din urmă calitate, el a însoțit pe Sf. Grigorie la Conslan-linopol, unde a participai la al doilea Sinod ecumenic și unde protectorul său, dându-și demisia, 1-a lăsat moștenire patriarhului Neclarie. Evagrie era învățal, slăpânind cu măiestrie cultura profană și creștină, puternic influențat de ideile origeniste, adversar neînduplecat al tuturor ereticilor vremii sale, înzestrat cu un deosebit dar al vorbirii și, în plus, impunându-se prin frumusețea chipului și prin eleganță. Aceste calități 1-au impus atenției Capitalei, dar 1-au atras și într-o încurcătură sentimentală, pe care Paladiu o prezintă extrem de stângaci, pe câteva pagini. A plecat în Egipt, unde a sălășluit aproape 16 ani și unde a fost ucenicul Sf. Macarie Egipteanul. A refuzat tot timpul oferta unui scaun episcopal, își câștiga existența scriind, adică făcând pe copistul. A murit în vârstă de 54 de ani, adică aproximativ la 399-400. A exercitat o influență puternică asupra contemporanilor și a misticii orientale. A fost condamnat ca origenist la Sinoadele V, VI și VII ecumenice. Opera. Evagrie Ponticul a fost un scriitor de seamă. El a scris Antirrheticos, împărțit în mai multe cărți și anume în opt, nu în trei, cum s-a pretins. Nu ni s-au păstrat nici originalul, nici traducerea latină a acestei opere. S-au transmis doar câteva fragmente, într-un tratat grec și într-un text latin. Tratatul se ocupă cu cele opt păcate capitale: lăcomia pântecelui, desfrânarea, iubirea de arginți, tristețea, mânia, 202 trândăvia, slava deșartă, mândria. O altă parte a acestei opere, care se ocupa cu anumite pasaje biblice împotriva ispitelor demonice, s-a păstrat în unele manuscrise siriene. Alte lucrări sunt Monahul sau Despre viața practică, cuprinzând 100 de capitole și Gnosticul sau Către cel vrednic de gnoză, cuprinzând 50 de capitole. Aceste opere au fost traduse în limba latină de Ghenadie, după ce fuseseră parțial traduse în aceeași limbă de Rufin. Șase sute de probleme prognostice sau gnostice, al cărei original grec s-a pierdut, se păstrează într-o versiune siriacă needitată încă. Evagrie a scris și opere mai mici, dintre care una adresată monahilor trăitori în viață de obște sau în adunări și o alta Către o fecioară afierosită lui Dumnezeu. Amândouă aceste opuscule au fost traduse în latinește. I se atribuie lui Evagrie Ponticul o lucrare Despre nepătimire. 68 Scrisori, Despre rugăciune și Despre gândurile rele. Autorul nostru a scris exclusiv sau aproape exclusiv pentru monahi. E un scriitor bogat, adânc, mistic; e primul gnomolog creștin și primul alcătuitor de sentințe în centurii. Doctrină. Ca teolog, Evagrie nu e un scriitor sistematic, în teologie, cosmologie și eshatologie, el este debitor Școlii alexandrine, îndeosebi lui Clement, lui Origen și lui Grigorie de Nazianz. Asemenea lui Origen, el susține teoria preexistentei sufletelor și doctrina apocatastasei, ceea ce a adus condamnarea lui la Sinodul V ecumenic. -El împarte viața duhovnicească în activă și contemplativă sau gnostică. Potrivit acestui principiu, el predă învățătura sa mai ușoară categoriei de monahi simpli, iar învățătura mai înaltă, gnoza, categoriei de monahi învățați. Ca învestmântător literar al teoriei celor 8 păcate, devenite mai pe urmă cele 7 păcate capitale, Evagrie a pus în circulație largă importanța războiului duhovnicesc al monahilor, temă care va fi reluată cu atâta succes de Sf. loan Casian. SF. EFREM SIRUL Viața. Sf. Efrem - în limba siriacă Afrem - s-a născut pe la 306, la Nisibi, pe Daisan, un afluent al Eufratului, în Mesopotamia. Părinții săi, după o ipoteză, par a fi fost păgâni, tatăl său fiind chiar preot al zeului Abnil, al cărui templu a fost distrus sub împăratul lovian. Se pare că el s-a căsătorit cu o creștină și că, în momentul nașterii copilului Efrem, el era deja creștin. După altă ipoteză, părinții săi au fost 203 creștini și au dat copilului o creștere creștină evlavioasă. Această creștere a fost desăvârșită de episcopul lacob al cetății Nisibi. El a intrat devreme în viața anahoretică, s-a atașat de episcopul său, care se pare că 1-a luat la Sinodul I ecumenic de la Niceea și a fost făcut diacon, treaptă în care a rămas toată viața. După cucerirea orașului său natal de către perși, Sf. Efrem, împreună cu alți creștini, a părăsit acest oraș, stabilindu-se la Edessa, pe teritoriu roman. El povestește în Poemele nisibene încercările prin care a trecut patria sa în timpul ultimului război cu perșii. Aici a înființat el celebra Școală teologică jie care a ilustrat-o cu minunatele sale lucrări în ultimii 10 ani ai vieții. Trăia ca anahoret, hrănin-du-se cu pâine de orz și cu legume uscate, nu bea decât apă, era numai piele și os, mic de talie, îmbrăcat sărăcăcios, pleșuv, fără barbă și nu râdea niciodată. Se pare că n-a vizitat Egiptul, dar e probabil să fi vizitat pe Sf. Vasile la Cezareea Capadociei. Ultimele zile ale vieții i-au fost îndurerate de o secetă grozavă, determinându-1 să vândă tot ce avea spre a da săracilor. A murit la 9 iunie 373, la aproximativ o lună după moartea Sf. Atanasie (2 mai 373). Sf. Efrem s-a impus ca exeget, polemist, predicator și poet. Ieronirn notează ascuțimea subtilului său talent chiar în traducerea greacă a operelor sale (De viris ill. 115). După moartea lui s-au scris trei panegirice în cinstea lui de către Sf. Grigorie de Nyssa, Amiflohie de Iconiu și Sf. loan Gură de Aur. Multe din operele sale au fost curând traduse în greacă, latină, armeană, coptă, arabă, etiopică. Opera Sf. Efrem e scrisă în proză și versuri și ea n-a fost încă toată editată și valorificată. Numeroase din lucrările sale au fost de timpuriu traduse în alte limbi, cum am spus. Din aceste traduceri s-au făcut apoi alte traduceri, îndeosebi în latină. Operele exegetice ale Sf. Efrem sunt Comentarii la întreaga Sf. Scriptură, din care s-au păstrat puține fragmente, mai ales la Vechiul Testament: la Geneză, Exod, losua, Judecători, Regi, Iov, Proverbe, adunate spre anul 860 de monahul Sever de Edessa. întreg Comentariul Ia Noul Testament, adică la Diatessaronul lui Tațian și la Scrisorile pauline, s-a păstrat în limba armeană. Comentariile la Vechiul Testament au un caracter mai științific; cele la Noul Testament au parțial formă de omilii. Ele sunt importante pentru critica biblică. Sf. 204 Efrem folosește interpretarea istori-co-gramaticală, dar și pe cea tipologică. Tratate, cuvântări și imn e împărțite în „Memre", adică „Cuvântări metrice" și „Ma-drașe" sau „Imne cantabile". Poezia siriacă se caracterizează printr-un număr determinat de silabe, făcând abstracție de cantitate. Versurile sunt grupate caic două pentru a alcătui fraza metrică. Imnologia siriacă a influențat pe cea bizantină. Printre tratatele și cuvântările metrice ale Sf. Efrem. deosebim unele cu caracter dogmatic, cum sunt cele 56 de Madrase contra ereziilor, mai ales contra marcioniților, a maniheilor și a barde-samților, 80 Madrase contra scormonitorilor (Contra scrutatores), adică contra sofismelor ariene, 4 Imne contra lui Iulian Apostatul, l Cuvântări despre Taina Sf. Treimi, sub forma alegoriei despre perlă, Despre întrupare. Despre Sf. Fecioară, 3 Cuvântări despre credință, 4 Despre liberul arbitru. Cu caracter moral-ascetic: Despre Pocăință, Despre feciorie. Funebre. Predici la Botezul lui Hristos si al nostru, 6 la Săptămâna mare, la Cină, la Răstignirea Domnului, la Paști. Opera lirică de interes pentru vremea lui cuprinde numeroase piese, dintre care menționăm: 77 Poeme nisibene, colecție alcătuită probabil chiar de Sf. Efrem Șirul și care descrie nenorocirile orașului Nisibi în timpul războiului cu perșii și meritele unor episcopi în timpul asediului; 15 Imne în cinstea lui Abraam de Kiditn și 24 Imne în cinstea lui Iulian Saba\ un Imn despre vrednicia Preoției', în fine Testamentul său care arată un suflet generos, dacă acest document este autentic și n-aparține mai degrabă Școlii din Edessa. Opera poetică a Sf. Efrem Șirul e de o mare importanță artistică și religioasă. Versurile și metrii sunt foarte variați, imaginile și figurile sunt bogate și plastice, mai ales în descrieri. Sf. Efrem a fost numit „chitara Sf. Duh". Doctrina. Sf. Efrem e profund ortodox și dependent în bună parte de Părinții Capadocieni. El a fost și a rămas normativ pentru Biserica siri-acă. Nu se poate ști ce este Dumnezeu și cu ce seamănă El. Nu se poate zugrăvi în noi chipul acelei Esențe-Ființe care e asemenea minții. Dumnezeu aude fără urechi, vede fără ochi, vorbește fără gură, lucrează fără mâini (Poeme nisibene III, 1-2). Nu pot fi doi Dumnezei 205 pentru că numele lui Dumnezeu care trebuie adorat este unul singur. Numele lui Dumnezeu este acesta: „Ființă care n-are început, esență care e mai înainte și m.u bătrână decât toate" (Contra ereziilor. Cuvântul, 3). Sf. Treime a fost arătată cu ocazia Botezului în Iordan. Tatăl e soarele. Fiul e strălucirea și Sf. Duh e căldura. Aceștia sunt una și în aceasta se arată Treimea. Una sunt Trei și Trei sunt Una. în hristologie, Sf. Efrem învață că Dumnezeu, deși esență spirituală, a apărut în formă trupească. Fiul S-a întrupat pentru folosul nostru. Ființa divină S-a făcut asemenea nouă, pentru ca noi să ajungem asemenea ei. Hnstos e Dumnezeu prin esență. Esența sau ființa Lui e slăvită, ca și numele Lui. Nașterea Lui ființială e necunoscută. Fiul Și-a micșorat slava Lui pentru oameni. Hnstos a avut două firi. El ne-a comunicat nouă slava Sa și Și-a însușit slăbiciunea noastră. Dumnezeirea și umanitatea sunt unite, dar nu plămada noastră domină în El. El S-a făcut muritor ca noi, pentru ca dându-ne nouă viață, noi să nu mai murim. Măria este Fecioară și Mamă. Ea și-a păstrat fecioria înainte de naștere, în timpul nașterii și după naștere. Sf. Efrem notează sfințenia deosebită a Sf. Fecioare. El face o paralelă interesantă între Eva și Măria. In Sf. Euharistie se află realmente Trupul și Sângele Mântuitorului. Sf. Efrem vorbește foarte cald despre preoție, în Testamentul său. el cere ca, la 30 de zile după moartea lui, frații să-i facă Sf. Jertfă, căci morții sunt mult ajutați prin jertfa adusă de cei vii (Testament 72). Caracterizare. Sf. Efrem Șirul a fost cel mai mare Părinte bisericesc de limbă siriacă al sec. IV. Teologia sa e ortodoxă și adâncă. Ea se inspiră profund din aceea a Capadocienilor. îndeosebi a Sf. Vasile și a Sf. Grigorie de Nazianz, dar are și părți originale. El a fost unul din cei mai mari poeți creștini ai perioadei II patristice. El a fost pe drept numit „chitara Sf. Duh". Frumusețea poeziei sale străbate chiar prin oglinda mai mult sau mai puțin fidelă a traducerilor. El a fost creatorul Școlii teologice de la Edessa, numită și „Școala perșilor". El e reprezentantul cel mai de seamă al acestei școli. El a fost un ascet, un mistic, un contemplativ foarte apreciat în mediul monahal creștin din veacul IV încoace. Poezia sa e de înaltă inspirație religioasă. Ea cântă multe teme, îndeosebi: pocăința, fecioria, postul și alte virtuți morale. Sf. Efrem s-a impus prin smerenia sa excepțională, rămânând un simplu 206 diacon toată viața, deși era învățat, era șef de școală și stareț de mănăstire. El preamărește preoția în termeni aproape identici cu aceia ai Sf. loan Gură de Aur. Centrul evlaviei și teologiei sale îl formează Hris-tos și Sf. Fecioară Măria. Sirienii numesc pe Sf. Efrem „dascăl al lumii", „ stâlp al Bisericii".„profet al sirienilor", „chitară a Sf. Duh". SF. ILARIE PICTAVIANUL Viața. Sf. Ilarie s-a născut pe la 315 la Pic-tavium (Poitiers), în Aquitama, provincie de cen-tru-vest a Galiei. Părinții săi erau. foarte probabil, păgâni și i-au dat o cultură literară aleasă, poate în orașul Burdigala (Bordeaux). Și-a făcut personal o serioasă cultură filosofică si religioasă. A ajuns retor. Spre 345, el a primit Botezul împreună cu soția și cu fetița lui, numită Abra. Puțin după aceea el a intrat în cler și a făcut făcut episcop al orașului Pictavium. pe la 353-354. Ridicarea lui la episcopat coincidea cu apriga luptă a arianismului, sprijinit de împăratul Constanțiu, spre a cuceri Galia. Rezistența Sf. Ilarie contra arianismului și contra împăratului Constantin, care conducea întreaga lucrare de arianizare a imperiului, a dus la convocarea de către Saturnin - unealtă imperială - a unui Sinod la Biterrensis (Beziers). care a condamnat pe episcopul de Pictavium la exil în Frigia (356). Acest exil, care a durat 4 ani (356-360) și pe care unii specialiști moderni îl numesc ,.providențial" a servit Sf. Ilarie la însușirea limbii grecești și a bogatei culturi patristice orientale. Acum s-a inițiat el în subtilitățile speculațiilor ariene și ortodoxe, pe care le-a transmis occidentalilor, în special prin lucrarea sa de mare valoare De Trinitate, redactată în timpul acestui exil. Tot acum, Sf. Ilarie a luat parte la Sinoadele de la Seleucia și Constantinopol. El a sprijinit pe arienii moderați contra anomeilor, mai ales în lucrarea sa „Despre Sinoade". scrisă tot în exil, pe la 358-359. Cu ocazia Sinodului ținut la Constantinopol, în 360. Sf. Ilarie a cerut împăratului, printr-un memoriu special. Aci Constantinul liber II, autorizarea unei confruntări doctrinare cu dușmanul său care-1 exilase. Saturnin, în prezența împăratului. Acesta nu a dat urmare cererii Sf. Ilarie, dar i-a autorizat revenirea din exil în Galia, pentru a nu mai tulbura Orientul, după cuvântul lui Sulpiciu Sever. Revenit în patrie, cu care 207 menținuse tot timpul legătura prin corespondență, autorul nostru a promovat credința de la Niceea și monahismul. S-a dus în Italia, unde împreună cu Eusebiu de Vercelli. a lucrat la restabilirea credinței de la Niceea doi ani. timp în care. deși neclintit în credință, a acordat în practică, unele concesii arienilor, ceea ce-i atrase o critică aspră din partea lui Lucifer de Cagliari. în lupta sa contra lui Auxen-țiu. episcop homeian al Milanului, el nu a reușit complet, adică nu a putut obține depunerea acestui anan. In ultimii ani ai vieții sale, Sf. Ilarie s-a ocupat de păstorirea credincioșilor săi. El a murit la 13 ianuarie 368. Biserica romano-catolică 1-a proclamat Doctor Ecclesiae în 1851. Opera Sf. Ilarie e prețioasă din punct de vedere teologic și istoric. Ea poate fi tratată după cele trei mari domenii ale activității sale teologice: activitate de exeget, de luptător contra arianismului și de imnolog. Opera exegetică e alcătuită din: Comentariul la Sf. Matei, fără introducere și încheiere, cuprinzând 33 capitole și elaborat înainte de exil. la început sub formă de omilii, în acest Comentariu, Sf. Ilarie se arată necunoscător al formulei ,.homoousios" de la Niceea. El își întemeiază doctrina pe Sf. Scriptură și pe Sf. Tradiție, în speță pe Tertulian, Ciprian. Novațian și Sf. Irineu. Comentariul la Psalmi, scris după 364 și tratând probabil toți psalmii, nu s-a păstrat în întregime. -Tratatul Despre Taine, descoperit în parte la 1884, conține interpretări mesianice ale unor personaje din Vechiul Testament ale căror fapte sunt raportate la Noul Testament. Interpretarea e ale-gorică-tipologică. Comentariul la Iov s-a pierdut aproape în întregime. Opere dogmatico-polemice: Despre Sf. Treime, în 12 cărți, este opera principală a Pr. Ilari e și tot ce s-a scris mai bun pentru apărarea dum-nezeirii și deoființimii Fiului contra arienilor (B. Altaner, op. cit., p. 230); Despre S/noade, adresat episcopilor din Germania. Galia si Britania. pentru a le aduce la cunoștință formulele tnnitare apărute în Orient după Sinodul de la Niceea. îndeosebi cele două: homoousios și homoiousios. Opere istorico-polemice: Operă istorică Con-tra lui Valens și Urxaciii. păstrată fragmentar și -i'.cătuită din părți izolate ale unui întreg unitar primitiv; 208 Cartea II către împăratul Constantin, prin care cere împăratului o audiență la Constan-tinopol pentru a dovedi minciunile adversarului său Saturnin; Contra împăratului Constantin critică pe împărat pentru că nu i-a dat această satisfacție, dar critică și formulele arianizante: Contra arienilor sau Contra lui Au.xențiu povestește eforturile făcute împreună cu Eusebiu de Vercelli pen-::u a depune pe episcopul arian Auxențiu de la Milan și eșecul lor în această privință din cauza atitudinii nehotărâte a împăratului Valentinian. Opere poetice. St. liane a fost primul scriitor je imne în Biserica apuseană, probabil sub influența Răsăritului. Cartea imnelor, pomenită de le-ronim, s-a pierdut în întregime. Numai trei imne, susține critica, descoperite de curând (1887) îi aparțin. I s-au atribuit, se pare pe nedrept. Imne ca: Gloria in cxcelxis Deo. Te-deum și alte piese poetice. A scris și scrisori. A tradus din scriitorii greci, mai ales din Origen. Doctrină. Proprietatea principală a lui Dumnezeu este existența, a fi. A fi nu are nici început, nici sfârșit. Dumnezeirea nu e supusă nici începutului, nici sfârșitului. Dumnezeu e autorul unic al tuturor lucrurilor. Sf. Treime. Sf. llarie învață că e Un singur lisus Hristos, prin Care au venit toate la ființă. E Un singur Duh Sfânt. Dumnezeu e Tată și anume numai Tată. El nu e Tată în felul oamenilor: El este nenăscut. Față de Dumnezeu avem trei datorii: credința, înțelegerea și adorarea. Fiul e Fiul desăvârșit al Tatălui desăvârșit. Fiu Unul-născut al Tatălui nenăscut, Dumnezeu din Dumnezeu. Duh din Duh, Lumină din Lumină. Sf. llarie învață perihoreza Persoanelor divine: Fiul Se află în cele care sunt în Tatăl, adică întreg Fiul S-a născut din întreg Tatăl. Ceea ce e în Tatăl, aceea e și în Fiul. Noi suntem fiii lui Dumnezeu, dar nu ca Fiul Său Unul-născut. Acesta e Fiu adevărat și propyiu, Fiu prin origine, nu prin adopție, Fiu prin naștere, nu prin creație. Sf. llarie a admis uneori formula „homoiousios". pentru a atrage pe semiarieni la Ortodoxie, dar el preferă formula niceeană „homoousios". Fiul este de o ființu cu Tatăl. Formula sa preferată este: „nu prin unirea Persoanei, ci prin unitatea ființei" (Despre Sf. Treime. IV. 42). Sf. Duh e socotit Dumnezeu tară să fie numit astfel. Procedeul acesta e o strategie similară aceleia a Sf. Vasile, pentru a 209 menaja pe semiarieni. Hristologia Sf. llarie a format obiectul unor critici severe, pentru că textul său ar spune că ..lepădând forma lui Dumnezeu". Fiul Și-ar fi pierdut firea Sa divină, în fond, autorul nostru susține că Fiul a lepădat starea slavei Sale divine, nu firea Sa divină. Sf. llarie vorbește de „trupul ceresc" al lui Hristos, iar explicațiile pe care le dă el nu rezistă prea mult în fața altor afirmații ale sale. Starea naturală a Trupului lui Hristos, chiar înainte de înviere, era aceea de transfigurare. Deci. Schimbarea la Față și umblarea pe mare n-au fost minuni, ci stări naturale ale existenței și Trupului lui Hristos. Păcatul originar se transmite tuturor prin naștere. Chiar după actul mântuirii prin Hristos, fiecare om are nevoie de ajutorul harului divin. Harul se dă prin Sf. Taine, îndeosebi prin Botez și Euharistie, în Euharistie se află Trupul și Sângele Domnului. Caracterizare. Sf. llarie a fost o mare personalitate teologică și literară a sec. IV. In teologie, el unește două curente: cel latin, reprezentat prin Tertulian. Novațian și Sf. Ciprian, și cel grec pe care el și-1 însușește în timpul exilului său în Orient. El a îmbogățit teologia apuseană și a contribuit la precizarea terminologiei dogmatice. Sf. llarie a fost un luptător, un atlet al Ortodoxiei împotriva arianismului atât în Apus, cât și în Răsărit, asemenea Sf. Atanasie. De aceea el a și fost denumit „Atanasie al Apusului". Ca Atanasie, el a fost om de caracter, de știință și de acțiune. Sf. Ilarie e prin excelență un teolog al Sf. Treimi și al hristologiei. El a fost primul mare poet al Apusului. El a fost un păstor foarte iubit de credincioșii săi, cu o viață creștină și preoțească exemplară și un mare ajutător al săracilor. A fost un scriitor inteligent, original, impetuos, numit de Ieronim „Ronul elocinței latine", llarie voia să imite pe Quintilian. Stilul său e uneori obscur și frământat SF. AMBROZIE între Sf. llarie și Sf. Ambrozie sau chiar contemporani cu ei sunt o seamă de scriitori mai mici ortodocși și eretici, ca; Osiu de Cordoba. Euse-biu de Vercelli, 210 Lucifer de Cagliari, Foebadiu, C. Marius Victorinus, Filastriu de Brescia, Optat de Mileve, Papa Damasus. Grigorie de Eliberis, Pacian, Ulfila, Auxențiu, Priscilian, Pelagiu, Iulian de Aeclanum, Fotin de Sirmi-um, pe care îi vom trata într-o ediție mai dezvoltată a acestui curs. Prin scrierile și activitatea lor, ei au contribuit nu o dată la promovarea problemelor teologice și literare. Dar nici unul din ei nu se poate compara cu marele episcop al Medi-olanului, care a fost Sf. Ambrozie. Viața. Sf. Ambrozie s-a născut probabil în 339, la Treveri, dintr-o familie creștină nobilă. Tatăl său, numit tot Ambrozie, era înalt dregător roman. El a murit de tânăr, lăsându-și soția cu trei copii. Marcelina. Satir și Ambrozie, pe care mama lor ia adus la Roma, unde le-a completat educația. Puțin după aceea, Marcelina a intrat în monahism, Satir a ajuns înalt funcționar de stat. iar Ambrozie, după ce a făcut frumoase studii de literatură și drept, a intrat, pe la 370, în cariera administrativă un !e a ajuns în curând (373) Consularis Liguriae et Aemiliae cu reședința la Mediolanum. După moartea episcopului arian, Auxențiu al Mediolanului, ortodocșii și ereticii se adunaseră într-o zi în biserica cea mare, unde discutau cu aprindere ocuparea scaunului vacant. Informat de neînțelegerile de la această adunare, Ambrozie a venit la biserică, în calitate de om al autorității, să facă liniște. Dar o voce de copil, prin voința de sus, rosti cuvintele: „Ambrozie episcop". Cu tot refuzul său, cu toate că nu era decât catehumen, poporul 1-a ales în unanimitate episcop. A primit Botezul și la opt zile după aceea a fost hirotonit episcop, probabil la 7 decembrie 373. Odată ales episcop. Sf. Ambrozie s-a consacrat studiului adâncit al Sf. Scripturi și al Părinților greci. El a studiat pe Origen, pe Sf. Atanasie. pe Didim. pe Sf. Chirii al Ierusalimului, pe Sf. Vasile cel Mare, pe Sf. Grigorie Teologul, iar dintre apuseni a adâncit pe Sf. Ipolit. El a împărțit marea sa avuție săracilor și s-a consacrat cu deosebită ardoare ușurării celor în nevoie. A arătat o atenție specială păcătoșilor pe care-i câștiga cu lacrimile sale. Sf. Ambrozie a dus o luptă sistematică și plină de stăruință contra resturilor ariene din Mediolanum și contra sprijinului perfid dat arianismului de împărăteasa Justina, mama împăratului Valentinian II. El a scris contra arienilor două tratate 211 dedicate lui Grațian și a compus imne religioase spre a fi cântate la slujbe. Liturghia milaneză pare să fi fost, la început, opera puțin informă și eterodoxă a lui Auxențiu. care era originar din Capadocia. Sf. Ambrozie a retușat formulele și a introdus peste tot ortodoxia. El era oratorul oficial al curții imperiale de la Mediolanum. El a jucat un rol politic dintre cele mai de seamă sub patru împărați: Valentinian l (t 375), Grațian (t 383), Valentinian II (t 392) si Teodosie cel Mare (t 395). El a sprijinit pe acești împărați cu sfatul înțelept și cu fapta. Sf. Ambrozie avea o mare capacitate politică și a știut, grație acestei calități, să apere pe suveranii legali de uzurpatori ca Maxim și Eugeniu. Dar el știa să folosească polit'ca mai ales în interesul Bisericii. Se cunoaște acțiunea lui dârză împotriva vestitului senator păgân Simah, împotriva manevrelor împărătesei Iustina și a măsurilor arbitrare ale împăratului Te-odosie. La moartea acestuia din urmă (395) autorul nostru rosti necrologul. La doi ani după aceea, în 397, a murit și Sf. Ambrozie, fiind înmormântat în basilica ce de atunci încoace îi poartă numele. Opera Sf. Ambrozie e foarte bogată și variată. Scrisul său urmărește folosu: practic al cititorilor și ascultătorilor. Majoritatea lucrărilor sale scrise au fost, la început, simple predici sau omilii. Ele au un caracter eminamente pedagogic și țintesc tot timpul sporul vieții duhovnicești. Operele exegetice alcătuiesc mai mult de jumătatea producțiilor sale literare, în depedență fidelă față de Filon și de Origen. Ambrozie face o exegeză după metoda consacrată de Origen. folosind sensurile: alegoric, tipologic și literal. Cu excepția Comentariului Evangheliei după Luca, Sf. Ambrozie comentează numai cărți sau texte ale Vechiul Testament. Unele din aceste Comentarii tratează verset cu verset conținutul respectiv, altele sunt mici tratate dezvoltând o teză mistico-morală. Hexaemeronul, în șase cărți, tratează opera creației în șase zile. Urmează fidel Hexae-meronului Sf. Vasile cel Mare, în nouă omilii. Sunt interesante descrierile frumuseților firii. Discută uneori și teoriile științifice ale epocii. E o operă eminamente morală. O seamă de Omilii tratează: Despre paradis, Despre Cain și Abel, Despre Noe, Despre Avraam (2 cărți); are câteva Omilii dedicate patriarhilor: Despre Jsaac și suflet, Despre lacob și viața fericită, Despre losif, Despre 212 binecuvântarea patriarhilor, Despre Ilie și post, Despre Nabot, Despre Tobie, Despre Iov și David, Apologia proorocului David. Vin apoi Enarrationes in 12 psalmos = Comentarii la 12 psalmi (l, 35-40, 43, 45, 47, 48, 61) și o explicație lungă a psalmului 118. Dintre operele Noului Testament, a comentat Evanghelia după Luca în 10 cărți. Autorul a contopit în ele 25 predici și mai multe tratate. Opere morale și ascetice. De officiis ministrorum, în trei cărți, compus probabil pe la 391, și adresat clericilor din Mediolanum. E o adaptare creștină a tratatului lui Cicero, De ofiiciis. Autorul creștin urmează pas cu pas pe cel păgân. E un manual de morală creștină. Dezbaterea noțiunilor și ideilor despre ceea ce este cinstit și ceea ce este util, arată că morala creștină depășește pe cea păgână prin noțiunea dreaptă a sfârșitului lumii, prin siguranța vieții viitoare și prin disprețul bunurilor pământești (F. Cayre). E o primă expunere sistematică a moralei creștine, b un prim tratat despre preoție în Apus. Sf. Ambrozie consacră fecioriei mai multe lucrări: 1) De vir-ginibus aci Marcellinam sororem (3 cărți); 2) De virginitate: 3) De institutione virginis et sanctae Mariae virginitate perpetua, combate pe Bono-sus, care tăgăduia fecioria Măriei; 4) Exhortatio virginitatis, rostit la Florența cu ocazia târnosirii unei biserici; 5) De viduis. Opere dogmatice. Contra arianismului: 1) De fide ad Gratiainim Atigustum libri quinque, dintre care mai ales ultimele trei adâncesc dumnezeirea Logosului; 2) De Spiritu Sancto, în trei cărți scrise tot la cererea împăratului Grațian. Această lucrare reproduce în bună parte ideile Sf. Atanasie, ale Sf. Vasile, ale Sf. Chirii al Ierusalimului și mai ales acelea ale lui Didim cel Orb asupra aceluiași subiect; 3) De incarnationis dominicae sacramen-to tratează despre divinitatea și eternitatea lui Hristos și despre integritatea naturii umane a Domnului. Despre Sf. Taine: 1) De mysteriis, un fel de cateheză mistagogică, corespunzătoare celor cinci cateheze mistagogice ale Sf. Chirii al Ierusalimului, vorbește despre Botez, despre Mirungere și despre Euharistie. 2) De sacramen-tis, în șase cărți, e o amplificare și o completare a lucrării anterioare. Tratează în plus despre Tatăl nostru. Criticii contestă autenticitatea acestei lucrări. 3) Explanatio Symboli ad initiandos. 4) De paenitentia, în două cărți, combate rigorismul novațienilor și susține că numai Biserica universală 213 are dreptul să ierte păcatele, nu și ereticii. Cuvântări, importante pentru istoria timpului. S-au păstrat câteva necrologuri, l) Două ia moartea fratelui său Satvrus: 2) La înmormontarea împăratului Valentinian II; 3) La înmormântarea împăratului Teodosie. Apoi: Contra lui Auxențiu și Despre predarea bisericilor. Din numeroasa sa corespondență s-au păstrat 91 de scrisori. Imne numeroase, dintre care numai patru sunt de o autenticitate indiscutabilă. Sf. Ambrozie scrie ușor și elegant. Scrisul său face dovada unui om de aleasă formație intelectuală și de bogată cultură. Fer. Augustin spune că el se desfăta de dulceața cuvântului Sf. Ambrczie. Doctrina Sf. Ambrozie nu strălucește prin originalitate. Dar învățătura sa e în ansamblu ortodoxă fiind inspirată, în cea mai mare parte, din teologia părinților orientali, îndeosebi a capado-cienilor și alexandrinilor propriu ziși. în domeniul Sf. Treimi el pornește nu de la realitatea ființei, ci de la aceea a Persoanelor trinitare. Persoanele sunt distincte, dar Treimea e de necuprins și de negrăit. Distincția Persoanelor nu înseamnă separație, nici pluralitate. Nu cunoaștem cauzele acestei distincții de Persoane (De fide ad Gratianum 4. 8, 91). Tatăl e principiul celorlalte două Persoane, Fiul e din Tatăl și de o singură ființă cu El. Logosul a ieșit din inima Tatălui, a fost născut din sânul Tatălui, Care este izvorul și rădăcina Fiului (Ibidem, 4, 10, 132). Sf. Ambrozie susține dumnezeirea Sf. Duh, al cărui izvor este Fiul. Dar Sf. Duh nu purcede din Fiul. Hristologia Sf. Ambrozie e perfect ortodoxă. El susține o umanitate perfect reală a lui lisus Hristos. Hristos are două firi și două voințe. Dar El e Unul și nu se poate face deosebire între Cel Care Se naște din Tatăl și Cel £ire Se naște din Fecioară. Hristos ne-a răscumpărat prin sângele Său. Hristos e centrul vieții Sf. Ambrozie. în antropologie, Sf. Ambrozie vorbește despre chipul lui Dumnezeu în om, arătând că acest chip e harul virtuților, acest har strălucește de evlavie. Chipul lui Dumnezeu e chipul luminos al lucrării divine. Lumina slavei și chipul ființei Tatălui, acestea sunt chipul exact al lui Dumnezeu în suflet. Așa era Adam înainte de păcat. 214 După ce a căzut, a pierdut chipul ceresc, luând unul pământesc (Hexae-meron 6, 7, 42). Oamenii moștenesc toți, starea de păcat de la Adam și vina acestui păcat. De aceea copiii trebuiesc botezați. Oamenii nebotezați sunt organul și sămânța diavolului, în domeniul Sfintelor Taine, Ambrozie face deosebire între rit și harul pe care ritul îl produce în acela care i se supune. Tainele sunt în același timp și simboluri. Morala Sf. Ambrozie este bazată pe credință; e deci o morală religioasă, care se sprijină pe Dumnezeu, ca valoare metafizică, și pe Biserică, ca formă socială a dreptății, în Biserică, totul e comun: rugăciunea, munca, suferințele. Sun: datorii relative și datorii absolute. Prin datoriile față de Dumnezeu și față de aproapele, Sf. Ambrozie cuprinde în morala sa creștină nu numai clasele aristocrate, cum făceau Cicero și alți moraliști ai antichității, ci pe tot poporul, mai ales în acele admirabile capitole despre dragoste și ospitalitate din cartea a 11-a a operei sale De qfficiis ministivi'uin. Sufletele celor morți trebuie să treacă prin foc. Sf. Fecioară Măria e ținută la loc de mare cinste. Sf. Ambrozie trece drept inițiatorul cultului Sf. Măria, a cărei viață e o școală a virtuții. Ea e Eva cea nouă aducătoare de mântuire. Sf. Ambrozie a militat pentru cultul îngerilor, al sfinților, al martirilor, al moaștelor. Ne putem ruga pentru cei morți și putem aduce chiar jertfă euharisticj tru ei (Scris. 39. 4). (Jn problema relațiilor dintre Biserică și stat a stabilit următoarele principii: 1) în domeniul ei. Biserica e independentă de stat. în materie de credință. Biserica are drept la libertate. Biserica nu se află sub tutela statului în persoana reprezentanților ei. care sunt episcopii și toată ierarhia bisericească. Această ierarhie are dreptul (fus ecclesiasticiim) la un regim de judecată special: episcopii nu pot fi judecați, în materie de credință. A decât de episcopi. împărații sunt supuși aceleiași A judecăți bisericești, în materie de credință. A' Clădirile bisericilor nu aparțin statului, ci sa-A> cerdoțiului: „Cele dumnezeiești nu sunt supuse puterii imperiale. Palatele imperiale aparțin îm-pă'Aatului, bisericile aparțin preotului" (Scris. 20, 8, 19. P.L. 16. 997, 999); 2) Biserica e păzitoarea moralei. Acesteia i se supun și împărații, așa cum a fost cazul împăratului Te Adosie în problema de la Tesalonic. Această autoritate a 215 Bisericii în morală nu împieta asupra drepturilor politice ale împăraților. Cu această autoritate, Biserica impunea o limită omnipotenței Imperiului Roman, gata să se amestece în toate treburile Bisericii: ,.împăratul e în Biserică, nu peste Biserică", „Imperator enim intra Ecclestam non supra Ecclesiam est" (Contra Aia. 36, P.L. 16, 1018). 3) Biserica are dreptul la protecția statului, pentru că ea și numai ea deține adevărul, în timp ce păgânismul e condamnat să dispară. 4) Biserica este așezământul mântuirii (De officiis, 3, 3, 19; Scris. 2, l l Caracterizare, l) Sf. Ambrozie e una din marile figuri ale Bisericii și literaturii latine patristice din a doua jumătate a sec. IV. Importanța lui e mare nu atât în teologia propriu-zisă. cât în domeniul vieții practice bisericești. El a organizat, ca puțini alții, asistența socială. 2) Dogmatica Sf. Ambrozie e cea tradițională. 3) Opera sa capitală e operă de moralist: De officiis minis-trorum. El întemeiază morala pe credință și o orientează spre binele suprem care e Dumnezeu. Noua societate, aceea a creștinilor, în care se practică o asemenea morală, e Biserica. 4) Sf. Ambrozie are mente deosebite în eclesiologie. El formulează, cel dintâi, specificul raporturilor dintre Biserică și stat. Șeful statului nu se poate amesteca în treburile de credință ale Bisericii. Locașurile Bisericii aparțin ierarhiei bisericești, nu statului, împăratul e în Biserică, nu peste Biserică. El e un fiu al Bisericii, ca toți ceilalți, și trebuie să respecte morala acesteia. 5) Sf. Ambrozie folosește imne și cântări comune în Biserică, dintre care pe unele le-a creat chiar el. 6) Cugetarea și limba sa sunt clare ca ale unui magistrat roman. SF. N1CETA DE REMESIANA Viața. Se cunosc puține lucruri precise despre Sf. Niceta de Remesiana, din cauza rarității și slabei certitudini a documentelor. S-a născut probabil în Peninsula Balcanică. El a fost episcop de Remesiana - astăzi Bela Palanka. aproape de Niș - în Iugoslavia. El e pomenit prima dată într-o scrisoare a episcopului Germanus către episcopii din Illyricum, în jurul anului 370. Informațiile cele mai bogate despre Niceta ni le dă Sf. Paulin de Nola în două imne de însoțire - Propempti-coane (Nr. 17, 27). Din aceste din urmă documente reiese că el a făcut două călătorii în Italia, în 216 398 și 402. Va fi fost, poate, și la Roma, dar de fiecare dată a mers la Nola. în Campania, spre a se închina la moaștele Sf. Felix. Aici era episcop prietenul său Paulin. Paulin ne spune, în poemul 17, că Niceta a tăcut misiune intensă la popoarele păgâne din jurul Dunării. El a creștinat pe bessi, daci și scito-goți în Dacia Ripensis și Medite-rranea. Creștinarea aceasta, în a doua jumătate a sec. IV, coincidea cu misiunea pe care Sf. loan Gură de Aur și Sf. Vasile cel Mare o făceau, prin trimiși capabili, ca Sf. Sava (t 372), la aceste popoare, ceva mai în josul Dunării, aproape de gurile ei, în Muntenia și Dobrogea. Ultima știre despre el e o scrisoare a sa către papa Inocențiu l (409-415). Ghenadie (De viris HI. 22) ne spune că Niceta (Niceas Romatianae cMtatis episcopits) scria într-o limbă simplă și clară (composuit 5/777-plici et nitic/o sermone). Probabil chestie de talent, dar și de formație misionară, căci misiunea cere o limbă simplă. Opera Sf. Niceta de Remesiana a fost mult timp atribuită fie Sf. Ambrozie, fie altor Niceta. cum ar fi episcopul de Treveri și episcopul de Aquilea. Critica însă ia redat operele al căror autor este: 1) Catehism, pentru candidații la Botez, în șase cărți, din care s-au păstrat în întregime cărțile UI «i V. Ghenadie rezumă cuprinsul fiecăreia uin aceste cărți astfel: prima arăta condițiile pe care trebuie să le îndeplinească cei ce vor să se boteze; a doua vorbea despre erorile păgânismului; a treia, intitulată Despre credință, apăra consubstanțialitatea Fiului cu Tatăl și dumnezeirea Sf. Duh, a patra combătea genethliologia, adică horoscopul; a cincea explica Simbolul credinței, una din părțile cele mai prețioase ale întregii lucrări sub raport catehetic, autorul inspirându-se aici din catehezele Sf. Chirii al Ierusalimului; a șasea carte trata despre „Jertfa Mielului pascal". Cum se vede, Catehismul, în șase cărți, era o lucrare foarte i:::portar.;a pentru opera misionară a Sf. Niceta între popoarele păgâne din Dacia Ripensis și Mediterranea unde trăia. Această lucrare așează pe Sf. Niceta între cateheții de seamă ai timpului: Sf. Chirii al Ierusalimului, Sf. loan Gură de Aur, Sf. Ambrozie și Fer. Augustin; 2}Ad lapsam virginem - Către o călugăriță alunecată, în care îndeamnă la îndreptare pe cineva care căzuse. Această lucrare s-a păstrat în invectiva lui Ambrozie, De htpsn vir-ginis consecraiae, dar autenticitatea ei e încă în discuție. Ca fond, e o paralelă a operei Sf. loan Gură de Aur, 217 Către Teodor cel căzut; 3) De diver-sis appellationibus Despre diferitele nume date lui Hristos, operă anterioară Catehismului și cu ton polemic; 4) De vigiliis senonim (ed. Turner, 1920), Despre priveghere: 5) De utilitate hymno-ntm (ed. Turner, 1922) numită și De psalmodiae bono. Aceste două lucrări siint tot cu caracter misionar, dar intern, pentru clerici și pentru credincioșii deja botezați; 6) Te Deum laiidamus, imn celebru în proză ritmică; autenticitatea acestui imn a fost și este încă discutată. Critica înclină să-1 atribuie definitiv Sf. Niceta de Remesiana. Doctrina Sf. Niceta e pe deplin ortodoxă. Ea combate arianismul, îndeosebi macedonianismul și se impune prin precizie, limpezime și didacticism. Ea se inspiră din cea a marilor teologi contemporani. Caracterizare. Sf. Niceta de Remesiana e unul din scriitorii populari, apreciați și gustați de contemporanii săi și de oamenii de mai târziu cum erau Ghenadie, Casiodor și alții. Din operele păstrate reiese o cugetare limpede, ortodoxă și preocupată de a feri pe cititori de primejdiile ereziei. Sf. Niceta a fost un catehet de înaltă clasă și un misionar de largă respirație. El a încreștinat sumedenii de popoare păgâne în jurul Dunării dintre care cităm pe: bessi, daco-geți, scito-goți. Cu toate controversele care durează încă, e lucru aproape sigur că Niceta sau reprezentanții lui au făcut misiune și la nordul Dunării. Săpăturile arheologice confirmă existența creștinismului la nordul Dunării în sec. IV. Sf. Paulin de Nola, de la care deținem majoritatea informațiilor despre lucrarea misionară a Sf. Niceta la Dunăre, nu putea să inventeze lucruri inexistente. El știa aceste lucruri de la Niceta însuși care, în călătoriile sale la Nola, i le va fi povestit nu odată. Sf. Niceta e probabil creatorul sau desâvârșitorul monahismului ortodox în regiunea de la Dunăre misionată de el. Monahism ortodox și eretic exista deja în Dobrogea și Goția, adică în Muntenia actuală, cum ne-o confirmă legăturile Sf. Vasile cu Sf. Sava și relatările Sf. Epifaniu. Sf. Niceta face oficiul de intermediar între teologia și evlavia Bisericii răsăritene și a Bisericii apusene. Se pare că Regulile monahale ale Sf. Vasile cel Mare au pătruns în creștinismul apusean și prin Sf. Niceta care, mai întâi pentru uzul propriilor sale mănăstiri, le va fi tradus în latinește și apoi le va fi transmis mai departe. Sf. Niceta a fost un mare iubitor al cântării în comun spre slava lui Dumnezeu, așa cum o arată 218 lucrarea sa Despre folosul imnelor și celebrul său imn Pre Tine Te lăudăm (Te Deum laudamits). RUFIN Viața. Tyranmus Rufmus s-a născut pe la 345 la Concordia, lângă Aquileea, din părinți creștini. Și-a făcut o serioasă cultură clasică la Aquileea și Roma, unde a avut de coleg și prieten pe Fer. leronim. întors de la Roma, s-a făcut călugăr într-o mănăstire din Aquileea, unde a venit și a stat câtva timp și Fer. leronim. După plecarea lui leronim în Orient, Rufm a luat și el același drum urmând pe Melania cea Bătrână, care a înființat o mănăstire de călugărițe pe Muntele Măslinilor. Rufm s-a oprit patru ani în Egipt, unde a audiat pe Didim cel Orb, de la care a sorbit admirația și entuziasmul penxru Ongen și unde a făcut numeroase vizite călugărilor vestiți ai pustiului. Se pare că tot aici a suferit el și persecuții din partea arienilor, ceea ce-i aduse numele de „mărturisitor", în 378 s-a stabilit lângă Muntele Măslinilor unde a format o mănăstire de călugări împreună cu care trăia în asceză și studiu. A fost hirotonit preot de către loan al Ierusalimului la 390. El a trăit în pace și prietenie cu leronim până la 393. când Epifaniu a provocat vestita controversă origenistă. care a pus în conflict pe cei doi prieteni. Ei s-au împăcat, însă, în 397. Dar cearta între cei doi prieteni a fost reaprinsă când Rufm a publicat la Roma traducerea operei lui Origen, Flepi ap/cav, însoțită de o prefață, în care prezenta pe leronim ca admirator al lui Origen. Rufin corectă erorile lui Origen prezentându-le drept interpolări eretice. Cu ocazia aceasta, el a scris și o lucrare în două cărți intitulată De iiJiilteratis tibris Origenis și a tradus prima carte din Apologia lui Origen. scrisă de preotul Pamfil. leronim a respins afirmația pe care Rufm o făcuse cu privire la el (leronim) că ar fi partizanul lui Origen (Scris. 84 Ad Pammachhtm ei Oceaniun) și a făcut el însuși o traducere fidelă a operei Flepi ccpxcov, în care arăta erorile de doctrină ale lui Origen. Rufm a răspuns lui leronim prin lucrarea Apologia in Hieronynnim, în două cărți, în care-și apăra opera sa și apoi făcea o critică aspră operelor lui leronim. în anul 400. el a adresat o apologie către episcopul Anastasie al Romei, Apologia ad 219 Anastasiitm, în care se apăra de acuzațiile care i se aduceau, traducerile din Origen îndeosebi, și a prezentat o mărturisire de credință absolut ortodoxă, leronim a ripostat foarte violent prin lucrarea sa Adversus libros Riifini. Cu prilejul invaziei goților în Italia, el a fugit împreună cu Melania cea Tânără întâi la Terracina și apoi, după cucerirea Romei de către barbari, se retrase în Sicilia, la 410, unde a murit anul următor, la Mesina. El se bucura de o stimă universală în timpul vieții sale. Opera lui Rufm poate fi împărțită în două secții: 1) traduceri și 2) lucrări originale. Rufm a consacrat cea mai mare parte a muncii sale traducerilor din limba greacă, ale operelor maiilcr scriitori și Părinți ai creștinismului răsăritean, pe care el voia să le pună la îndemâna Apusului. Traducerile acestea nu sunt totdeauna exacte; traducătorul modifică intenționat textele originale pentru felurite motive. El traduce din: 1) Origen. Cele mai multe din operele acestuia, pentru care se entuziasmase în timpul șederii sale în Egipt. Traduce llepi apxcov. De principiis. ale cărei greșeli de doctrină le corectează, deși nu în întregime; Comentariul Ui Scrisoarea c. Romani. parțial. Comentarii la Cântarea Cântărilor, parțial. 17 Omilii la Geneză, 13 Omilii hi Exod, 16 Omilii la Levitic. \ 8 la Numeri, 26 Omilii la Josua. 9 Omilii la Judecători. 9 la Psalmi: apoi prima carte din Apologia pentru Origen, a lui Pamfil, cu anexa De adulteratione lihmnim Origenis; 2} Pseudo-Cletnentinek. Scrisoarea către lacob și Recunoașterile'. Dialog despre dreapta credință: 3) Sf. Vasile cel Mare. Cele 2 serii de Reguli monahale, concentrate într-una din 8 Cuvântări; 4) Sf. Grigerte de Nazianz. 9 Cuvântări; 5) Evagrie Ponticul. Diverse colecții de sentințe, prelucrarea creștină a sentințelor lui Sextus; 6) Eusebiu de Cezareea. Istoria bisericească, 10 cărți concentrate în 9 cărți cărora le-a adăugat el două cărți (până la Teodosie); 7) Ghelasie de Cezareea. Istoria bisericească; 8) Historia monachonim. Aceste traduceri au făcut un mare serviciu creștinismului apusean, care lua cunoștință de produsele literare de seamă ale scriitorilor răsăriteni. Opere personale sau originale: 1) Apologia ad Anastasiiim. 2) Apologia in Hieronynnim, în două căiți și despre care am vorbit deja; 3) Comentariu la Simbolul Apostolilor, lucrare foarte importantă pentru că ne-a păstrat în întregime Simbolul 220 roman, pentru că prezintă o sistematizare dogmatică a adevărurilor creștine de bază și ne-a transmis un canon al cărților Sf. Scripturi. Comentariul la Simbol se inspiră copios din catehezele Sf. Chirii al Ierusalimului; 4) Despre binecuvântările Patriarhilor, scris la cererea Sf. Paulin de Nola. Această lucrare poate fi apropiată de lucrarea Despre Patriarhi, a lui Ambrozie și Omilia 17, a lui Origen, la Geneză; 5) Istoria bisericească, alcătuită din cele două cărți pe care el le-a adăugat la Istoria bisericească a lui Eusebiu. Această istorie povestește evenimentele de la 324 la 395, adică până la moartea împăratului Teodosie; 6) Istoria monahilor din Egipt, socotită multă vreme operă originală este, cum am arătat mai sus, o traducere. Scrisorile lui Rufin s-au pierdut. Doctrina lui Rufin este ortodoxă în măsura în care ea este personală. Prin traducerile sale din Origen însă, Rufin a răspândit erorile didascălului alexandrin privitoare la originea, destinul și mântuirea omului, la îngeri, la învierea din morți, durata pedepselor din iad, apocatastază. Evident, Rufin nu poate fi tras la răspundere de toate aceste erori. Erorile nu erau ale lui, ci ale lui Origen. Câteodată Sf. Ambrozie și chiar Ieronim împărtășeau unele din ele. Rufin ar fi trebuit să controleze ortodoxia autorilor orientali pe care-i traducea. Din Origen, el n-a corectat decât greșelile trinitare și încă nici pe acestea în întregime. Caracterizare. Rufin e un zelos traducător din grecește. El pune la dispoziția cititorilor creștini ai Apusului unele din cele mai alese producții literare ale creștinismului răsăritean. Cu aceasta el face un oficiu prețios între cele două jumătăți ale lumii creștine. El nu e un spirit speculativ, ci mai mult un istoric și un filolog. Doctrina sa personală e ortodoxă, dar a răspândit prin traduceri unele învățături neortodoxe ca acelea ale lui Origen. în Ortodoxie, el stă sub influența orientalilor, îndeosebi a Sf. Chirii al Ierusalimului. Dragostea sa de studiu și viața virtuoasă de adevărat monah 1-au impus contemporanilor săi. FERICITUL IERONIM Viața. Fer. Ieronim s-a născut între anii 340 și 350 - mai exact poate la 347 -în localitatea Stri-doniu, situată pe hotarul dintre Dalmația și Pano-nia, cum ne 221 informează el însuși (De viris UI. 135). La șapte ani, el a plecat la Roma unde a făcut studii strălucite mai ales de gramatică, retorică și filozofie. Aici a avut printre alții ca profesor pe vestitul grămătic păgân Aelius Donatus. La Roma a avut coleg pe Rufin. A studiat profund pe clasicii latini, îndeosebi pe Virgiliu și Cicero. Se cunoaște celebrul său vis anticiceronian. Va continua să studieze pe clasicii latini toată viața. A vizitat catacombele, în timpul studiilor a dus o viață dezordonată. A fost botezat de Liberiu în 365. După isprăvirea studiilor, a plecat de la Roma în Galia unde, în contact cu călugării de la Treveri, a luat hotărârea să se consacre vieții monahale. S-a întoars la Aquileea, unde a petrecut câtva timp într-o mănăstire având ca tovarăș și pe Rufin. în 373-374, a plecat să facă o călătorie la Locurile Sfinte, dar la Antiohia s-a îmbolnăvit. A rămas aici 3 ani, timp în care a audiat pe Apolinarie, și-a desăvârșit cunoștințele de limba greacă și a învățat limba ebraică. A fost hirotonit preot de Paulin de Antiohia. De la Antiohia, el a plecat la Constan-tinopol în 379, unde a ascultat interpretările exegetice ale Sf. Grigorie de Nazianz și s-a entuziasmat pentru operele lui Origen, din care a început să traducă. Tot aici a cunoscut și pe Sf. Grigorie de Nyssa, cu care a încheiat legături de prietenie. Invitat de papa Damasus la Roma, împreună cu Sf. Epifaniu și Paulin de Antiohia, spre a participa la un sinod care să pună capăt schismei antiohiene, în 382. Ieronim se impuse așa de mult, încât papa și-1 făcu prieten și secretar. El a fost însărcinat cu revizuirea textului biblic al Italei. Din acest timp, el n-a mai întrerupt lucrările sale biblice, al căror rezultat a fost vestita versiune latină a Sf. Scripturi, numită Vulgata. La Roma, Ieronim a organizat un cerc de practicanți ai ascezei, în care figu rau rm'. multe doamne din nobilimea romană ca văduvele: Marcella, Paula și Eustochium, fiica Paulei. Severitatea ascezei se pare că mergea așa de departe, încât o altă fiică a Paulei, numită Ble-silla, ar fi murit din pricina acestor practici severe. Ieronim fu nevoit să plece în Palestina. De la Antiohia, el se îndreptă cu prietenele sale duhovnicești spre Alexandria, unde a audiat pe Didim cel Orb și a vizitat chiar așezămintele călugărești ale pustiului nitric. După aceea el sa stabilit la Betleem, unde P-:ul- a întemeia! cu avi-.ea ei trei mănăstiri de călugărițe conduse de ea și o mănăstire de călugări condusă de Ieronim. Aici leronim a creat o școală călugărească, în care el interpreta pe clasicii creștini și propunea limba ebraică. 222 La Betleem, timp de 34 de ani. Ieronim a muncit gigantic și s-a rugat ca un adevărat monah. De aici a participat el la prima dispută origenistă. care 1-a pus în conflict cu episcopul loan al Ierusalimului și cu prietenul său Rufin. Aici a scris el cea mai mare parte a operelor sale și a condus lupta contra pelagienilor care i-au incendiat mănăstirea, obli-gându-1 să fugă. Invaziile hunilor și ale altora au constrâns pe Ieronim să fugă din Palestina. El a adormit în Domnul la 30 septembrie 420 sau 419 și se pare că trupul său a fost adus la Roma, unde și azi e obiect de venerare în Biserica Sânta Măria Magaiore. Opera Fer. Ieronim constă din două părți bine distincte: traduceri și lucrări originale. La rândul lor traducerile se împart în două: traduceri ale St. Scripturi și traduceri din scriitori și Părinți bisericești. Ieronim a făcut întâi revizuirea textului Sf. Scripturi, a vechii versiuni latine, numită Itala. Textul Noului Testament, astfel revizuit, e acela al Vulgatei de astăzi. Textul Vechiului Testament s-a pierdut afară de Psaltire și Iov. Spre 390, Ieronim a început opera de traducere a Scripturii Vechiului Testament după textul ebraic, cu excepția câtorva cărți de care traducătorul nu era sigur că suntvauten-tice. Traducerea lui Ieronim, isprăvită pe la 405, a întâmpinat la început rezistență, dar încetul cu încetul s-a impus. La sfârșitul sec. VI ea era adoptată de aproape întregul Apus. A primit numele de Vulgata în sec. XIII. Vulgata este, în general, fidelă și de o mare •> ?loare pentru Biserica apuseană și pentru cultura creștină în general. Ieronim a tradus apoi din Origen: 14 Omilii la Ieremia, 14 Omilii la Ezechiel, 9 Omilii la Isaia, Comentariu la Cântarea Cântărilor, 30 Omilii la Luca, De prin-cipiis', din Eusebiu: Cronica pe care o continuă până la 378 Onomasticonul; din Didim: Despre Sf. Duh; din Pahomie: Reguli monahale; Scrisori din Epifaniu și Teofil Alexandrinul. Dintre scrierile originale ale lui Ieronim menționăm pe cele exegetice, iar dintiv acești.-i mai întâi pe cele de filologie biblică: l) Carte ele probleme ebraice la Geneză, pregătitoare pentru traducerea Genezei: 2) Carte despre numele ebraice, consacrată exclusiv explicațiilor numelor proprii ebraice din Scriptură; explicația e fantezistă; 3) Carte despre așezarea și numele localităților ebraice. Ono/nasticon geografic, traducere Fidelă după Onomasticonul lui Eusebiu cu unele mici 223 completări; Opere exegetice propriu-zise: l) Mici comentarii la Psalmi', 2) Comentarii la Eclesiast. se inspiră din Origen; 3) Comentarii la profeți, mai precis la toți profeții, lucrare considerabilă prin vntinderea și adâncimea ei. La Noul Testament: 4) Comentariu la Matei, scris puțin în grabă pentru uzul prietenului său Eusebiu de Cremona: 5) Comentariu la 4 Scrisori pauli ne: Galateni, Efeseni, Ti t si Filimon; 6) Comentariu la Apocalipsă. o simplă remaniere a lucrării lui Victorin de Pettau. Ca exeget, Ieronim aparține Școlii alexandrine. După controversa origenistă, el și-a temperat serios alegorismul și a dat mai multă atenție sensului literal. Opere dogmatico-polemice: 1) Contra lui loan de Ierusalim: 2) Apologie contra lui Rufin; 3) Disputa unui luciferian și a unui ortodox, în care apără valabilitatea Botezului arienilor; 4) Contra lui Helvidiu, despre fecioria perpetuă a Fericitei Măria: 5) Contra lui lovinian; 6) Contra lui Vigilanțiu, în care apără cultul moaștelor, idealul de viață monahală și alte principii; 7) Dialog contra pelagienilor. Opere istorice: 1) Traducerea părții a doua a Cronicii lui Eusebiu a fost continuată cu o a treia parte care e o Istorie generală, de la 325 la 378: 2) Despre oamenii iluștri (De viris illustribus). lucrare celebră de istorie literară patristică, în bună parte inspirată din Istoria bisericească a lui Eusebiu; 3) Trei biografii de anahoreți: a) Viața Sf. Pavel, b) Viața lui Malh, c) Viața 'sf. Ilarion, fondatorul monahismului palestinian, Scrisorile 60, 108, 127 conțin elemente de biografie pentru Nepoțian, Paula și Marcella. Omilii și corespondență. Se cunosc 59 Omilii asupra Psalmilor. 10 Omilii la Mărcii și 10 asupra altor texte biblice. S-au descoperit de curând alte 14 Omilii la Psalmi și 2 la L:riia. Corespondența Fer. leronim este bogată. Ea cuprinde 150 piese cu conținut felurit și are o deosebită valoare literară. Sunt scrisori cu caracter personal, ascetic, polemi-co-apologetic, didactic, iar altele se prezintă ca adevărate tratate. Doctrina lui leronim este în general ortodoxă. Ea se bazează pe Sf. Scriptură și pe Sf. Tradiție. Autorul nostru admite o inspirație reală, nu verbală a Sf. Scripturi. Mântuirea noastră e opera voinței umane și a harului. Contra lui Pelagiu. leronim susține că omul are păcate, că fără păcat e numai Dumnezeu și, uneori, și omul, 224 pentru un timp limitat, dar cu ajutorul harului. Preștiința lui Dumnezeu nu afectează libera hotărâre a oamenilor, leronim a fost un mare apărător al ideii de Biserică, în materie soteriologică, el a profesat, până la 394, mântuirea tuturor oamenilor, poate chiar a demonilor. După izbucnirea disputei ori-genisțe, el a corectat această afirmație în sensul că pedepsele demonilor vor fi îndulcite, dar a menținut ideea că toți creștinii pot fi mântuiți. Alteori, el susține că păcătoșii vor fi osândiți potrivit vinii lor, dar osânda va fi îndulcită cu blândețe. Sf. Măria a fost fecioară nu numai înainte de naștere, ci și în timpul nașterii și după naștere. Sf. Măria n-a fost căsătorită niciodată după nașterea lui lisus, fiindcă lucrul nu stă scris nicăieri în Sf. Scriptură. Cinstirea moaștelor martirilor este, în fond, un act de adorare a lui Dumnezeu. Caracterizare. leronim a fost un mare Părinte al Bisericii și unul dintre cei mai străluciți scriitori ai perioadei II patristice latine. Corespondența sa poate fi pusă între capodoperele literare ale creștinismului. El a fost cel mai mare filolog biblic latin și traducătorul clasic al Sf. Scripturi în limba latină, traducere numită Vulgata. El a fost unul dintre cei mai învățați exegeți ai Sf. Scripturi. El a fost un istoric remarcabil, atât prin operele traduse sau adaptate din istoricii greci (Eusebiu) cât și prin cele strict personale, printre care continuarea Cronicii lui Eusebiu și Despre oamenii iluștri. Prin această din urmă lucrare, Fericitul leronim creează genul istoriei literare creștine. El este un traducător de valoare în numeroase domenii ale tAolorner Sf. Scriptură, opere dogmatice, opere istorice, arheologice, monahale. Prin lucrările sale de traducere, autorul nostru contribuie substanțial la legătura spirituală dintre Răsăritul și Apusul creștin. El a fost un cald animator al monahismului. SF. IOAN CASIAN Viața. Sf. loan Casian s-a născut pe la 360 în Scytia Minor, Dobrogea de astăzi, învățații moderni au propus felurite ipoteze cu privire la locul de naștere al Sf. Casian. Săpăturile lui Vasile Pâr-van, în 1912, au dus la descoperirea locului numit Vicits Cassiaici pe care Marrou îl socotește drept patria Sf. Casian. Ipoteza originii dobrogene a autorului nostru s-a impus (Zahn, Schwartz, Marrou). Casian a primit o 225 aleasă formație generală. Nu știm în ce condiții și-a facut-o. Nu este exclus ca el să fi căpătat această formație, împreună cu un început de cultură bisericească, într-una din mănăstirile Sciției Minore, unde știm de altfel că existau mănăstiri ca acelea ale lui Audius, de care vorbește Sf. Epifaniu. .Doritor să cunoască locurile sfinte, el a plecat împreună cu prietenul său, Gherman, la Betleem; unde, într-o mănăstire, și-a desăvârșit formația religioasă. De aici el s-a dus cu Gherman, la 385, în Egipt, unde a cunoscut de aproape viața mănăstirească cu ordinele ei: cenobiții, sarabaiții, anahoreții. Acum cei doi prieteni au cunoscut pustiul scetic. Au fost rechemați în Palestina, dar s-au reîntors. Au plecat definitiv din Egipt, în urma scrisorii pascale a patriarhului Teofil al Alexandriei, din 399. Au mers la Con-stantinopol, unde Sf. loan Gură de Aur a hirotonit pe Casian în diacon. Se pare că autorul nostru nu e străin de începerea sau continuarea operei misionare a Sf. loan Gură de Aur la Dunăre. Pe la 404-405, Casian se afla la Roma ca apărător al cauzei Sf. loan Gură de Aur. în jurul anilor 429-430, el a scris un tratat hristologic contra lui Nestorie, la îndemnul diaconului Leon, viitorul papă. Pe la 410-411, el aplecat la Massilia (Marsilia) unde, în jurul anului 415, a înființat o mănăstire de călugări și una de călugărițe, cărora le-a dat cele dintâi Reguli monahale din Apus. A organizat viața mănăstirească după modelul așezămintelor similare din Orient, cu adaptările necesare locului. Prin aceasta el e un factor de legătură între cultura patristică a Răsăritului și aceea a Apusului. loan Casian a combătut învățătura augustiniană despre supremația harului aducând mari servicii Bise-ucii, luptând contra uestorianismtilui, pelagianis-mului, a supremației harului și predestinațianis-mului lui Augustin. A murit pe la 430-435. A fost venerat ca sfânt încă de la început la Marsilia și în Provence. Opera lui Casian cuprinde trei lucrări: 1) Despre așezăminte/e cenobiților și despre remediile celor opt păcate principale, în 12 cărți. Primele patru căiți se ocupă de Așezămintele sau Regulile monahale propriu-zise: îmbrăcăminte, rugăciuni, slujbe, renunțarea la lume; ultimele opt cărți învață pe monah să lupte contra celor opt păcate principale: lăcomia pântecelui, pofta trupească, iubirea de bani, mânia, întristarea, trândăvia, slava deșartă și mândria; 2) Convorbiri cu Părinții, în 24 cărți, capodopera lui Casian. Tratează despre menirea sau scopul monahului, discreție, cele trei 226 renunțări ale monahului, lupta trupului și a duhului, firea și legătura păcatelor între ele, moartea Sfinților (asasinarea monahilor în Egipt de către saracini), mobilitatea sufletului și relele duhovnicești, puterile lumii acesteia (duhurile satanice), rugăciune, desăvârșire, feciorie, protecția lui Dumnezeu, știința duhovnicească, harismele divine, prietenie, cele trei vechi feluri de monahi și al patrulea apărut de curând, sfârșitul cenobitului și al eremitului, împlinirea pocăinței, post, închipuirile de noapte, explicarea cuvântului apostolic "Nu fac binele pe care-l voiesc, ci răul pe care ini-l voiesc", mortificare; 3) Despre întruparea Domnului, contra lui Nestorie, în șapte cărți. Lucrarea aceasta combate doctrina nestoriană tratând despre strânsa unire a celor două firi ale Mântuitorului. Autorul e un hristolog onorabil în Apus, dar inferior S f. Chirii al Alexandriei și Fer. Augustin. în doctrină, ca rezolvare a disputei dintre Fer. Augustin și pelagieni, loan Casian, vizând începutul pornirii pe calea mântuirii (desăvârșirii), susține că începutul chemării și mântuirii nostre stă nu în noi și în „faptele noastre, ci noi suntem mântuiți prin harul _lui_ Dumnezeu". Rolul așa de substanțial pe care-l are harul, demonstrat clar în Conv. XIII, arată, cum Sf. Casian a rezolvat această dispută prin doctrina t--:cet;că :> Rasă Atului. Astfel că se vede cât de puțin întemeiată era și este acuzația de semi-pelagianism adusă de unii acestuia. Monahul se poate desăvârși prin virtuți și luptă contra celor opt păcate. Desăvârșirea e dragoste. Caracterizare. St. loan Casian a fost unul dintre reprezentanții cei mai de seamă ai literaturii și monahismului apusean din sec. IV și V. El a fost un trăitor aievea al principiilor ascezei creștine și un ostenitor al desăvârșirii în mediul monahal pe care 1-a creat. El a adus la lumină, în Apus, un gen literar nou Patericul, adică disciplina literară în care ideile principale ale vieții monahale sunt înfățișate prin convorbiri sau discursuri rostite de către iscusiți și profund trăitori părinți (avi) din așezările monahale egiptene. Unele părți din Convorbiri au fost reținute (și redate) cât mai fidel, astfel reformulate, dar fără a fi știrbite adevărurile de doctrină teologoică și ascetică. Acest gen literar plin de bogăție doctrinară și de prospețime duhovnicească produce o deosebită plăcere la lectură prin varietatea de ton și de situații. Sf. loan Casian a fost un mare iubitor al pustiului, așa cum fusese și Fer. Ieronim. El a fost și 227 polemist și teolog, așa cum o dovedesc lucrările sale. El a făcut legătura între Răsărit și Apus atât prin principiile vieții monahale cât și prin hris-tologie. El a fost un factor ponderator în combaterea exceselor doctrinare ale Fer. Augustin și ale lui Pelagiu. FERICITUL AUGUST1N Viața. Fer. Augustin s-a născut în anul 354. la Tagaste, din Patricius. dregător al orașului, botezat cu puțin înainte de moarte. Mama sa. Monica, era o creștină împodobită cu o rară râ\nă pentru credință. A avut cel puțin încă un frate. Patricius. dorind sl-și vadă odrasla retor, i-a dat o instrucție variată și aleasă. Grav bolnav, în copilărie, Augustin a cerut Botezul, dar mama sa 1-a anunțat numai drept catehumen. Augustin își face cultura întâi în orașul său natal Tagaste, apoi în Madaura, patria romancierului păgân Apuleius, în fine în Cartagina unde, pe lângă studii, s-a dedat la tot felul de plăceri și neorânduieli vinovate, pe care le deplânge atâta în Mărturisirile sale. Monica este profund mâhnită ce aceste neorânduieli și încearcă zadarnic să-și îndrepte fiul, atât pe calea adevăratei credințe, cât și pe aceea a adevăratei vieți creștine. Augustin, în acel timp, considera religia mamei sale drept superstiție. In 372, i se naște copilul, Adeodatus, din legătura sa nelegitimă, copil care avea să moară la foarte puțin timp după primirea Botezului (t 390). La Cartagina. Augustin studiază gândirea greco-latină. Citind dialogul lui Cicero, Hortensius. încearcă să-și formeze o concepție filosofică despre lume. Căutând să-și formeze o asemenea concepție, el cade în mrejele maniheilor, care 1-au ținut ca vrăjit un număr de ani. El nu crede în creștinismul ortodox și bisericesc al mamei sale. care nu știe ce să mai facă spre a îndrepta pe fiul rătăcit. Disperată, se duce la un episcop ca să-i ceară sfat. Acela, printre altele, îi spune: „Nu se poate să piară fiul atâtor lacrimi" (Confes. 3. 12). In vremea aceasta. Augustin intră în învățământ, profesând artele liberale la Cartagina (375-383). Adâncind problemele filosofice, îndeosebi platonismul și neoplatonismul. Augustin își dă seama de șubrezenia științifică a sistemului mani-heu. de falsitatea morală a vieții maniheilor. mai cu seamă în urma unei convorbiri cu episcopul Faustus de Mileve. vestit pentru învățătura și viața sa. în 383, contra voinței mamei 228 sale. el vine la Roma, unde continuă legătura cu unii prieteni manihei. dar unde mai ales criza sa culminează în scepticism. Intră în legătură cu senatorul păgân Simah. prin ajutorul căruia obține o catedră de retorică la Mediolanum-Milan. Aici, la Milan, deși înconjurat de mama sa, de rude și de prieteni. Augustin continuă să se zbu ciume. Predicile Sf. Ambrozie îl zguduie prin căldura lor și prin metoda alegorică folosită, metodă care arată netemeinicia criticii maniheice împotriva Vechiului Testament. El se convinge de necesitatea autorității Sf. Scripturi și a Bisericii. Filosofia neoplatonică îl ajută să ajungă de la „Inteligența veșnică" la Logosul veșnic al lui Dumnezeu, întrupat în lisus Hristos. Lectura scrisorilor pauline îl convinge că numai harul lui Dumnezeu îl va uni cu Acesta. Impresionat de lectura vieții Sf. Antonie, merge în grădină și aici aude glasul unui copil care spune repetat: „Ia și citește", la Sf. Scriptură și deschide întâmplător la Romani. 13. 13. unde Apostolul face un aspru rechizitoriu chiar vieții lui Augustin. Acest rechizitoriu a fost decisiv, „întunericul îndoielii s-a risipit", zice Augustin (Conf. 8, 12). Puțin după aceea a renunțat la catedra sa din Milan. pleacă la ferma unui prieten la Cassiciacum. unde adâncește problema vieții fericite. Se botează la câteva luni. în sâmbăta Paștilor anului 387. Botezul e săvârșit de Sf. Ambrozie la Milan. De la Milan. Augustin vine la Roma. iar de aici împreună cu mama si fratele său pleacă în Africa. Pe drum. la Ostia. Monica adoarme în Domnul și e înmormântată acolo. Augustin revine la Roma, unde mai stă aproximativ un an. Se întoarce în Africa, la Tagaste, unde timp de trei ani duce, cu câțiva prieteni, o viață retrasă ca de mănăstire. Vestea științei și evlaviei sale se dusese până la Hippo-Regius, unde episcopul Valeriu împreună cu poporul îl aleg, în 391, ca preot. Se dedă în întregime misiunii sale preoțești. în 395, Valeriu îl face coepiscop. iar. după moartea acestuia, el rămâne episcop definitiv. Duce o viață de studiu, de renunțări monahale și de milostenie. Ia parte activă la toate luptele doctrinare ale timpului contra maniheismului, a donatismului. a pelagianismului. Răspunde acuzațiilor felurite ale păgânismului și ajută cât poate patria sa împotriva năvălitorilor. Organizează, ca altă dată Sf. Ciprian la Carta-gina. asistența socială. Adoarme în Domnul la 28 august 430. în timp ce 229 Hippo era asediat de vandali. Opera lui Augustin este considerabilă. Ghenadie de Marsilia zice despre această operă: „Augustin... om vestit în toată lumea pentru erudiția lui divină și umană, cu credința curată, cu viața nepătată, a scris cât nu se poate afla. Cine s-ar putea slăvi că are toate ale lui sau cine ar putea citi cu atâta râvnă cu câtă a scris el?" (De viris UI. 39). Opera lui Augustin ocupă 16 volume in qualro în colecția Migne P. L. 32-47, nefiind depășită cantitativ, decât de aceea a lui Origen. Valoarea teologică și filosofică a acestoi opeie depășește cu mult pe aceea a majorității Părinților prin adâncime, originalitate, ascuțime și perspectivă. Augustin e o figură gigantică a literaturii creștine. Geniul său filosofic, credința sa profundă, experiența sa personală, varietatea problemelor tratate, originalitatea multora din soluțiile sale și talentul său literar uneori incomparabil, fac din el o personalitate de culme care împodobește istoria Bisericii și istoria culturii creștine. S-a spus pe drept că Augustin unește în el puterea creatoare a lui Tertulian, lărgimea de orizont a lui Origen. simțul bisericesc al lui Ciprian, uscuțimea dialectică a lui Aristotel, avântul idealist și adâncimea speculativă a lui Platon. simțul practic al latinului și mobilitatea teoretică a grecului (B. Altaner). în lucrarea sa de recenzie critică, pe care o consacră operelor sale, intitulată Retractări (11. 67) Augustin precizează că el a scris 93 de lucrări, în 232 cărți, afară de predici și scrisori. Aceste lucrări se împart în: 1) filosofice. 2) apologetice, 3) dogmatico-polemice. 4) exegetice, 5) de teologie practică. 6) retorice, 7) scrisori. Din toate numai 10 lucrări s-au pierdut. Opere filosofice: 1. Despre frumusețe si armonie (De pulchro el apto). lucrare pierdută și care trata despre teoria frumosului; scrisă în tinerețe, la Cartagina. și de dicată unui profesor de retorică. Hierius din Roma. 2. Contra Academicilor (Contrei Academicos), în trei cărți, scrisă în noiembrie 386 la Cassici acum pentru ucenicii săi: Licentius. Tr>getius și Alypius. Tema e certitudinea. Combate scepticis mul Noii Academii. Fericirea se află nu in cercetarea, ci în cunoașterea adevărului. Omul nu se poate mulțumi cu probabilismul. El poate și 230 trebuie să ajungă la certitudine. 3/Desprg viața fericită (De vita beata) susține că fericirea omului constă în cunoașterea adevărului suprem care este Dumnezeu. Această cunoaștere va fi definitivă în viața viitoare. 4.Despre ordine (De ordine), în două cărți, tratează problema Providenței și a originii răului. Prezența ordinei nu exclude răul înțelepții1 e opera Providenței, dar și a educației cu ajutorul rațiunii, al autorității și al artelor liberale. 5.Solilocvii (Soliloqitia). în două cărți, con vorbire între Augustin și rațiunea sa cu privire la Dumnezeu și la suflet. Adevărul fiind nemuritor, sufletul este și el nemuritor. Lucrarea arată setea lui Augustin de a ajunge la Dumnezeu pe calea cunoașterii. 6.Despre nemurirea sufletului (De immortali- tate animae). în 16 capitole, scrisă la Roma în 388. completează Solilocviile. l. Despre mărimea sufletului (De quantitate animae) tratează despre 7 activități ale sufletului; acesta nu poate fi împărțit, el este nemuritor. 8. Despre învățător (De magistro), vorbește despre cunoaștere. Dumnezeu este învățătorul nostru interior și principiul oricărei cunoașteri. E o convorbire cu Adeodat, mort curând după aceea. Scrisă la 389, în Africa. 9. Despre muzică (De musica), în șase cărți, tratează despre ritm. cu scopul de a înălța mintea de la ritmul schimbător al trupului și al sufletului la ritmul adevărului etern. E singurul tratat care ni s-a păstrat din Enciclopedia celor 7 arte liberale. Autobiografie și autocritică. Augustin are două opere care nu se încadrează precis în nici una din categoriile enunțate mai sus: Mărturisirile și Retractările sau Revizuirile, dar care, prin cuprinsul și ținuta lor, pot fi așezate între operele filosofice și apologetice. Mărturisiri iConfessiones), în 13 cărți, scrise între 397 și 400. Lucrare de valoare universală ca gândire și formă. Primele 9 cărți sunt o îmbinare unică de autoacuzare și în același timp de slăvire a lui Dumnezeu în cadru autobiografic. Aceste 9 cărți povestesc viața lui din fragedă copilărie, studiile lui, frământările și zbuciumul lui în căutarea lui Dumnezeu. Impresionează profund 231 neasemuita sinceritate și negrăitul curaj de a arăta greșelile mari și mici și păcatele tinereții și ale maturității uneori cu o cruzime care parcă-i face plăcere. Dar mărturisirea păcatelor se împletește cu adevărate imne de mulțumire lui Dumnezeu, cA e 1-a scos din prăpastie și 1-a ridicat ia lumini, la cunoașterea și la unirea cu El ( neliniștit este sufletul meu până ce se va odihni în Tine. Doamne (l. l). Cărțile 10-13 descriu concepția sa filosofică-religioasă despre Dumnezeu, lume. timp și veșnicie. Sa arătat, deseori, umilința și sinceritatea unice ale acestei opere. Ea depășește orice operă autobiografică prin analiza pătrunzătoare a impresiilor sufletului său. prin emoția comunicativă, prin înălțimea sentimentelor și prin adâncimea ideilor filosofice (Portalie). Mărturisirile sunt și rămân una dintre cele mai mari opere de artă ale literaturii creștine (B. Altaner). Ele crează genul autobiografic în literatura patristică latină. Retractări sau Revizuiri (Retractationes) în două cărți, operă unică în istoria literaturii vechi și medievale. Augustin trece aici în revistă critică toate lucrările sale până la 427, arătând timpul când a scris fiecare carte, de ce a scris, ce cuprinde, notează greșelile ce s-au strecurat și face îndreptările de rigoare. Opera aceasta creează genul autocriticii literare. Ea e pe linia Mărturisirilor care au creat genul autobiografic în sens autocritic, nu autolaudativ, cum s-a scris și cum se scrie încă în acest gen literar. Opere apologetice. 1. Despre cetatea lui Dumnezeu (De civitate Dei), în 22 cărți, împărțită după cuprins în două părți principale: l) primele 10 cărți resping acuzațiile păgâne contra creștinismului făcut responsabil de nenorocirile aduse de invazia lui Alaric asupra Romei, la 410. și de alte neajunsuri. Autorul trece la acac contra păgânismului arătând că idololatria nu poate garanta fericirea în această lume și nu e în măsură să asigure viața viitoare; 2) partea a doua, cărțile 11-22, tratează despre existența, raportul și lupta dintre cele două cetăți: cetatea lui Dumnezeu sau cetatea cerească și cetatea pământească. Originea celor două cetăți stă în crearea îngerilor și despărțirea lor în buni și răi și crearea oamenilor și căderea acestora, care a dus la căderea întregii umanități. Locuitorii cetății lui Dumnezeu sunt buni și drepți. 232 Locuitorii cetății pământești sunt răi și nedrepți, atât în lumea aceasta wât și în cealaltă. Cele două cetăți, deși separate moralmente, în realitatea istorică se întrepătrund. Cetatea lui Dumnezeu nu e totdeauna identică cu Biserica, așa cum cetatea pământească nu e totdeauna identică cu statul. Cele două cetăți vor fi separate definitiv la judecata de apoi. Despre cetatea lui Dumnezeu e prima încercare de filozofie a istoriei care înfățișează lucrarea Providenței în lume de la început până la sfârșit. Soarta lumii e tratată în funcție de religia creștină. Lucrarea e cea mai reușită și cuprinzătoare apologie creștină, ridicându-se la perspectivele imense ale universalului. Ea este. zice Portalie, mai mult decât o apologie, decât o istorie și chiar decât o filozofie a istoriei, ea este teologia vie în cadrul istoriei umanității, teologia care explică lucrarea lui Dumnezeu în această lume (F. Cayre). 2. Contra iudeilor (Adversus ludaeos), e o predică în care se arată că Dumnezeu a procedat drept față de iudei. 3. Despre divinația demonilor (De divinatione daentonum) vorbește despre preștiința demonilor. Opere dogmatico-polemice: 1.) Manual către Laure/ițiu sau Uespre credință, nădejde si dragoste (Enchiridion ad Lau-rentium sive de fide, spere et caritate!, în 122 capitole, în care Augustin condensează învățătura și metoda sa. Explică Simbolul credinței și Rugăciunea domnească. Speranța și dragostea sunt tratate în ultimele capitole. Augustin a explicat Simbolul de credință și în: 2.) Despre credință si Simbol (De fide et svmholo). 3.) Despre Simbol cătn. •;aiehumeni (De svmholo ad catechumenos). 4. Despre Sf. Treime (De Trinitate), în 15 cărți. principala operă dogmatică a lui Augu ;tin și de o rară profunzime speculativă. Primele patru cărți prezintă temeiurile biblice asupra Sf. Treimi, cărțile a cincea-șaptea prezintă formularea dogmei, cărțile a opta până la a cincisprezecea se ocupă cu fundamentarea filosofică a dogmei, cu ajutorul analogiilor mai ales din om; 5) Despre 83 diferite probleme, o carte; 6) Despre diferite probleme către Simplician, două cărți; 7) Despre cele opt probleme ale lui Ditlcițiit: 8) Despre încredințarea lucrurilor care nu se văd; 9) Despre credință si fapte: 10) Despre căsătoriile 233 adulterine: 11) Despre grija ce trebuie purtată morților. Scrieri special polemice îndreptate mai ales contra ereziilor timpului: 12) Despre erezii tratează despre 88 erezii; lucrarea are la bază operele corespunzătoare ale lui Epifaniu și Filastriu: Contra inaniheilor; 13) Contra lui Forfuant: 14) Contra lui Adimant: 15) Contra lui Faust; 16) Contra lui Felix: 17) Contra lui Secundin. cele cinci căpetenii mamheice cu care Augustin a avut mult de lucru; 18) Despre caracterul Bisericii universale si despre caracterul maniheilor; 19) Despre liberul arbitru, 3 cărți, operă de mare valoare antropologică; 20) Despre Geneză contra maniheilor; 21) Despre adevărata religie; 22) Despre folosul credinței și altele. Contra donatiștilor, Fer. Augustin dezvoltă pe larg doctrina despre Biserică și Taine, arătând că în Biserică se află și sfinți și păcătoși și că efectul Tainelor nu depinde de ținuta morală a celui ce le administrează. El scrie: 23) Contra scrisorii lui Parmenian. 3 cărți; 24) Despre Botez contra donatiștilor, l cărți; 25) Contra scrisorilor lui Petilian; 26) Contra gramaticului Cresconiu. 4 cărți; 27) Contra lui Gau-dențiu, episcop donatist; 28) Despre unitatea Bisericii, nu e sigur autentică. Contra pelagienilor care ridicaseră probleme ca aceea a păcatului original, a firii omului, a harului și a justificării. Augustin scrie: 29) Despre pedeapsă si iertarea păcatelor si despre Botezul copiilor; 30) Despre duh si literă; 31) Despre hanii Noului Testament; 32) Despre natură si har; 33) Despre desăvârșirea dreptății omului; 34) Despre harul lui Hris-tos si păcatul originar; 35) Despre suflet si originea lui; 36) Contra lui Iulian de Aeclar.iim, 2 lucrări a 6 cărți fiecare. Doctrina lui Augustin despre har și predestinație a provocat nedumeriri și critici în jurul său și mai departe, până în sudul Galici. Acestor nedumeriri și critici le răspunde Augustin compunând: Despre har și liberul arbitru, Despre predestinația Sfinților, Despre darul perseverării. Opere exegetice, în lucrările exegetice, Augustin s-a folosit de trei versiuni ale Scripturii: Itala, '"ulgata .ui Ieronim și o versiune proprie ieșită din revizuirea textului Septuagintei, pe care o credea inspirată și care cuprindea numai unele cărți ale Vechiului și ale Noului Testament, în lucrările științifice și polemice, el folosește sensul literal, dar în omilii pe cel alegoric mistic. Scrie: l) Despre învățătura creștină (De doctrina christiana). în 4 cărți, dintre care primele două tratează despre 234 pregătirea necesară științifică și teologică pentru înțelegerea Sf. Scripturi; cartea a treia este ermineutică, a patra e omiletică. Regu-'la pentru interpretarea Sf. Scripturi este doctrina Bisericii; 2) Despre Geneză, cuvânt cu cuvânt. carte neterminată; 3) Despre Geneză, cuvânt cu cuvânt, (De Genesi ad litteram), 12 cărți, explică numai primele trei capitole și cuprinde esențialul cosmologiei augustiniene; 4) Locuții la Hepta-teuh, în șapte cărți; 5) Probleme la Heptateuh, șapte cărți; 6) Comentariu la Psalmi, de fapt omilii; interpretare alegorică; 7) Despre acordul evanghelicilor, 4 cărți, lămurește unele nepotriviri între cei 4 evangheliști; 8) Probleme ale Evangheliilor, comentariu în două cărți la Matei și Luca; 9) 124 Omilii la Evanghelia după loan; 10) 10 Omilii la Scrisoarea I-a a lui loan. Opere de teologie practică. l. Despre lupta creștină tratează despre lupta cu diavolul și cu păcatul; 2) Despre minciună; 3) Contra minciunii; 4) Despre folosul căsătoriei; 5) Despre Sfânta feciorie; 6) Despre folosul văduviei; 7) Despre munca monahilor, recomandă acestora să-și câștigA traiul prin munca manuală; 8) Despre răbdare; 9) Despre continență: 10) Despre trebuința de a catehiza pe cei simpli. adresată diaconului cartaginez Deogratias, dă o primă teorie a catehezei și două modele de cateheză, cum a dat Sf. loan Gură de Aur în Despre slava deșartă și cum trebuie părinții să crească pe copii. Opera oratorică a Fer. Augustin este considerabilă. Până în momentul de față, critica a identificat aproximativ 800 omilii, inclusiv cele exegetice la loan. Cele mai multe au fost tahigrafiate. E o operă aproape tot așa de considerabilă ca opera oratorică a Sf. loan Gură de Aur, fără a avea farmecul, abundența și actualitatea oratoriei hrisostomice. Predica augustiniană e mai abstractă, mai speculativă. Corespondența lui Augustin cuprinde o colecție de 270 scrisori, din care 47 îi sunt adresate lui. iar 6 unor prieteni ai săi. Unele scrisori au caracter strict personal, altele sunt adevărate tratate abordând probleme de filozofie, de teologie, de pastorație. Scrisoarea 211 cuprinde așa numitele Reguli monahale ale Fer. Augustin. Deosebit de interesantă este corespondența cu Ieronim. Augustin are și un poem de 240 versuri. Psalm contra partidei lui Donat, în 235 care încearcă să prevină pe credincioși de pericolul donatist. începe cu cuvintele: „Voi, toți care vă bucurați de pace, judecați însă acum" (Refract, l, 20). Doctrina. Augustin a pus în operele sale toate problemele cugetării omenești având legătură cu teologia, filosofia, comunitatea socială și desăvârșirea morală, în aceste probleme teoria se împletește cu practica, elementele Tradiției cu creațiile scânteietoare ale geniului său. Teologia este știința și înțelegerea credinței dezvoltate în lumina superioară a înțelepciunii. Credința trebuie să fie încununată de înțelegerea duhovnicească. Credința precede, dar trebuie urmată de înțelegere. Cu mult înainte de Anselm de Canterbury, Tertulian zisese „cred că se înțeleg" (= credo ut intelligam), formulă reluată de Augustin prin "crede ca să înțelegi". dar și cu termenii răsturnați: „înțelege ca să crezi". Teologia trebuie să producă, să auinenteze, să apere și să întărească credința mântuitoare care duce la adevărata fericire (De Trinitate XIV, l, 3). Augustin împletește credința cu știința, naturalul cu supranaturalul, teologia cu filosofia. Existența Iui Dumnezeu e dovedită prin argumentul istoric, argumentul cosmologic, argumentul ontologic, argumentul moral, în Mărturisiri, Augustin întrebuințează metoda treptelor, pornind de la obiectele materiale, ajungând la inteligența împodobită cu tot felul de cunoștințe și culminând cu tribunalul rațiunii bazat pe adevăr și bine. Dumnezeu se află deasupra rațiunii. Dar El e în om, nu în afara omului: „Te-am iubit târziu, Frumusețe așa de veche și totuși așa de nouă! Te-am iubit târziu și iată, Tu erai înăuntru și eu afară și Te căutam acolo... Tu erai cu mine, dar eu nu eram cu Tine" (Mart. X, 27, 38). Dumnezeu e ființă desăvârșită, adevăr și bine. Dumnezeu este o evidență și se impune ca evidență, așa cum se impun adevărul logic, adevărul matematic, adevărul estetic. Aceste adevăruri sunt inexplicabile fără admiterea unui Adevăr general Care să le cuprindă pe toate (De libero arbitrio II, 12, 33). Acest adevăr este Dumnezeu. în încercarea de a demonstra existența Sf. Treimi, Augustin pleacă nu de la Persoane, ci de la ființa sau natura divină. Cele trei Persoane sunt expresia raporturilor intradivine care se prezintă astfel: Tatăl e Dumnezeu din veci și duh pur; Fiul e, ca la Tertulian, actul de cugetare al Tatălui; Sf. Duh este expresia personificată 236 a dragostei care leagă pe Tatăl cu Fiul; El purcede din amândoi Aceștia, dar mai ales din Tatăl. Cele trei Persoane au fost comparate cu cele trei puteri ale sufletului: a fi, a ști, a voi (Mărtwis. XIII. 11, 12). Lumea e creată din nimic de întreaga Sf. Treime. Această creație a apărut odată cu timpul și a fost simultană, deși în stare de nebuloasă. Rațiunile seminale puse de Dumnezeu în materia primitivă au dat naștere și formă ființelor individuale. Concepția aceasta are elemente care pot fi folosite de teoria transformismului. Răul fizic se datorează infirmității sale, iar cel moral liberului arbitru. Răul metafizic e propriu creaturii. Adam a avut un trup material mai mult sau mai puțin spiritualizat. Acest trup era, la început, nemuritor și nepătimitor, sufletul era înzestrat cu înțelepciune, cu știință infuză, stăpânire asupra simțurilor, putința de a nu păcătui (posse nou pec-care), inferioară, e drept, situației de a nu păcătui (non possepeccare) a celor predestinați, dar superioară liberului arbitru ce ne-a rămas după cădere, caracterizat prin imposibilitatea de a nu păcătui (non posse non peccare), dreptatea care unește harul sfinților cu corectitudinea de judecată a minții. Păcatul original. Bazat pe textul din Romani 5, 12, Augustin susține, după Pavel, că păcatul lui Adam s-a transmis din tată în fiu întregului neam omenesc, care s-a transformat într-o masă condamnată sau masă a pierzaniei. Această transmitere sa făcut prin poftă trupească (concupis-centia carnalis), căreia noi îi datorăm nașterea noastră pământească, în păcatul original intră, alături de pofta trupească, și lipsa de legătură duhovnicească cu Dumnezeu. lisus Hristos singur n-are păcatul originar. Prin păcatul original, omul a pierdut libertatea, grație căreia el putea să ocolească răul și să facă binele cu un ajutor fără de care nu se poate. Liberul arbitru care ne-a rămas păcătuiește fără un ajutor mai substanțial al harului. Copiii morți nebotezați sunt osândiți, dar suferința lor e ușoară. Hristologia e unul din capitolele cele mai profunde și mai grandioase ale operei lui Augustin,Adeși el nu i-a închinat o lucrare specială. Hristos e, pentru Augustin, o realitate și o putere adânc trăită personal, din momentul convertirii până la moarte. Hristos e centrul umanității și al creștinismului, în El sunt două firi unite 237 într-o singură Persoană, concepție pe care Augustin o profesează înaintea ținerii celor două Sinoade ecumenice hristologice de la Efes (431) și Calcedon (451). Firile sunt neamestecate și neschimbate. Comparația unirii firilor cu unirea sufletului și a trupului era curentă și urmărea să arate realitatea unirii ipostatice. Nu poate fi vorba de tendință monofizită. în soteriologie, Augustin reprezintă doctrina potrivit căreia Hristos este mijlocitorul prin excelență. Păcatul așezase între oameni și Dumnezeu atâta depărtare, încât se cuvenea ca împăcarea să se facă printr-un Mijlocitor. Acesta S-a smerit, oferind omului lecție de vindecare a îngâmfării sale. Hristos a deschis izvoarele harului (Enchiridion, 108). împăcarea cu Dumnezeu a fost adusă de moartea lui Hristos, care a fost oferită lui Dumnezeu ca jertfă răscumpărătoare pentru păcatele întregii omeniri, cu excepția acelora ale îngerilor căzuți. Păcatul lui Adam crease diavolului anumite drepturi asupra oamenilor, dar moartea lui Hristos a anulat aceste drepturi. Crucea a fost „capcana" în care Hristos a prins pe diavol. Mariologie. Augustin susține perpetuitatea fecioriei Măriei. Aceasta a fost fecioară în timpul zămislirii, înainte de naștere, în timpul nașterii și după naștere (Senno 186, 1,1). Prin nașterea Sa, ca bărbat dintr-o femeie, Hristos aducea mântuire ambelor sexe, pentru că acestea amândouă fuseseră date morții. Sf. Fecioară are păcatul originar, dar n-are păcat personal. Deci nu poate fi vorba de o imaculată concepție. Harul joacă un rol foarte mare în teologia lui Augustin, îndeosebi de la anul 395. Potrivit teoriei Iui Augustin, omul, în lucrarea mântuirii, n-are merite proprii. Chiar când aceste merite sunt constatate, ele nu pot nimic. Mântuirea e în întregime opera harului lui Dumnezeu. Meritele omului, atunci când există, sunt efectele harului. Faptele omului nu preced, ci urmează harului; omul n-ar putea face fapte bune, dacă n-ar primi harul prin credință (Despre diverse.probleme c. Simplic. I, 9, 2, 2). Harul este necesar, gratuit și irezistibil. El nu stingherește, ci întărește libertatea omului. Harul este dragoste dumnezeiască. El antrenează voința și se adaptează dispozițiilor sufletești ale omului. Liberul arbitru se poate opune harului. Supremația harului e o mare greșeală dogmatică. Teoria harului e, Ia Augustin, în cea mai mare 238 parte, fructul experienței sale personale. Tot fruct al experienței sale personale este și teoria predestinației. Potrivit acestei teorii, strâns legată de aceea a harului, deși prin păcatul lui Adam toți oamenii sunt osândiți, totuși Dumnezeu hotărăște din veci sau predestinează pe unii la fericirea și viața veșnică, pe alții la pedeapsa focului veșnic. Numărul fericiților corespunde exact numărului îngerilor căzuți, pe care acești fericiți îi înlocuiesc. Cei aleși pentru fericirea veșnică numiți și „vase ale dreptății" sau „ale milei" merg direct la cer, independent de faptele lor. E o lucrare prin știința și voința lui Dumnezeu. Cei osândiți la focul veșnic, numiți și vase ale mâniei și al căror număr e mai mare decât al celorlalți, sunt iremediabil pierduți, pentru că ei n-au primit harul. Ei nu sunt nedreptățiți pentru că nimeni n-are dreptul să revendice mila lui Dumnezeu. Dumnezeu e pasiv, nu activ față de ei. Ei sunt obiectul dreptății lui Dumnezeu. Nu se poate cere socoteală lui Dumnezeu, pentru ce pe unii îi fericește, iar pe alții îi osândește. Biserica Ortodoxă n-acceptă nici această învățătură despre pre-destinație a lui Augustin. Predestinația face din Dumnezeu o ființă arbitrară și nedreaptă. E unul din motivele pentru care Biserica noastră numește pe Augustin fericit, nu sfânt. Eclesiologia lui Augustin e completă și bogată. Dumnezeu e Tată, Biserica e Mamă. Biserica e Mireasa lui Hristos, Trupul lui Hristos, mamă duhovnicească, unirea Tainelor, împărăția cerurilor. Toate harurile se dau și se primesc numai în Biserică, în afară de Biserică nu e mântuire. Biserica e văzută și nevăzută. Ea este una, sfântă și sobornicească. Deși sfântă. Biserica are în sânul ei și drepți și păcătoși, amestecați exterior, dar separați prin faptele lor. Separația lor definitivă are loc la sfârșitul lumii. Statul se ocupă cu administrarea bunurilor temporale, în timp ce Biserica cu aceea a bunurilor spirituale. Statul e voit de Dumnezeu. De aceea creștinii trebuie să i se supună în cele pământești. Biserica are drept la protecția și ajutorul statului. Acesta nu e totdeauna identic cu „cetatea pământească" și nu e, deci, o apariție a păcatului. Scopul statului este crearea și menținerea păcii și a ordinii. Baza acestui scop este dreptatea. Fără dreptate nu e posibilă pacea. Un stat care se întinde prin războaie de cucerire, călcând dreptatea în picioare, e o operă tâlhărească. Augustin admite 239 tolerarea de către stat a cultelor necreștine, dacă acestea nu tulbură ordinea și pacea socială. Sfintele Taine sunt comoara neprețuită a Bisericii. Ele sunt semne ale unor lucruri sfinte în Vechiul Testament. Tainele Noului Testament merită în sens mai strict numele de Taine. Ele unesc pe credincioși cu Hristos. Ele cuprind fiecare două elemente: 1) lucrul sfânt numit și har sau putere a Tainei; 2) semnul acestui lucru sfânt, Taina vizibilă, care comportă un rit exterior și cuvinte. Efectul Tainelor e independent de păcătoșenia sau sfințenia săvârșitorului. Păcătoșenia primitorului nu atinge validitatea Tainei, dar suspendă lucrarea harului până ce primitorul redevine curat. Dispozițiile morale bune ale primitorului sunt necesare pentru însușirea harului. Sâ-vârșitorul este instrumentul lui Hristos, care, El lucrează prin Taine. Augustin vorbește de Pocăință. Botez, Mirungere, Euharistie, Căsătorie, Hirotonie. Pocăința se dă numai în Biserică, pentru că numai Aceasta are pe Duhul Sfânt care iartă păcatele. Pocăința e de trei feluri: 1) înainte de Botez, 2) pentru păcatele ușoare, 3) pentru păcatele grele. Euharistia este Taina în care se află realmente Trupul și Sângele Domnului. Ceea ce se vede are înfățișare materială, dar ceea ce se înțelege cu credința are rod duhovnicesc (Senno 272). Caracterizare. 1) Fer. Augustin a fost unul dintre cei mai fecunzi și mai profunzi scriitori și gânditori ai creștinismului patristic. El a pus aproape toate problemele pe care cugetarea omenească le dezbătea de la începuturile ei și le-a îmbogățit cu idei, uneori cu soluții luminoase dintre care unele se mențin și astăzi. 2) Viața sa personală și operele sale sunt o contribuție nepieritoare la patrimoniul culturii creștine. Augustin va trăi cât civilizația creștină. 3) El a scris în toate genurile literare patristice, de la scrisori până la tratate considerabile și ver suri. El a creat două genuri literare: autobiografia, prin Mărturisiri și Revizuirea și autocritica lite rară prin Retractări. 4) Augustin s-a ridicat de la nivelul ideilor sau problemelor particulare sau de specialitate la nivelul general onu .iese în care el înscrie lumini și soluții valabile pentru toți oamenii. 240 5) Gândirea lui Augustin domină întregul Ev Mediu și, în anumite domenii, chiar vremea noas tră. Această gândire sintetizează dialectica lui Pla- ton, concepțiile științifice ale lui Aristotel, știința și suplețea de spirit a lui Origen, farmecul și elocința lui Vasile cel Mare și Gură de Aur (Zahn, la E. Portalie, col. 2453). 6) Augustin a suferit diferite influențe din partea marilor filosofi păgâni ca: Platon (noți unea de Dumnezeu, ideile ca arhetipuri ale lucrurilor care se realizează în lume, bunătatea lui Dumnezeu, teoria cunoașterii etc.), Aristotel (cosmologie), stoicii, neoplatonicii, dar el reu șește să fie. de cele mai multe ori, de o originali tate așa de înaltă încât elementele străine par a fi totdeauna proprii în torentul geniului său. Lucrul se explică prin aceea că în procesul cugetării sale nu intrau numai elemente intelectuale, ci toate aspirațiile ființei sale încordate la maximum în actul cunoașterii. El nu se mulțumește cu cunoașterea adevărului, ci vrea să posede acest adevăr însuși spre a trăi în el și din el, și nu orice adevăr, ci adevărul unic și total: Ființa, Adevărul. Binele, care cuprind și explică totul, adică pe Dumnezeu. 7) Prin totala lipsă de merite din partea omu lui în actul mântuirii, prin atotputernicia harului și prin predestinațianism, Augustin și-a creat puternice elemente contradictorii în doctrina sa soteriologică și în ansamblul teologiei sale. Dreptatea, bunătatea și mila nesfârșită a lui Dumnezeu exclud asemenea premise în icono- mia mântuirii. 8) Cetatea lui Dumnezeu nu e totdeauna și în chip necesar identică cu Biserica, iar cetatea pământească nu e totdeauna și în chip necesar identică cu statul. Statul e voit de Dumnezeu și oamenii trebuie să i se supună. El promovează și menține pacea în ordine. El datorează sprijin Bi sericii. PERIOADA a IlI-a DECLINUL LITERATURII PATRISTICE PERIOADA a IlI-a DECLINUL LITERATURII PATRISTICE De la Sf. Chirii al Alexandriei și Teudoict al Cirului până la loan Damaschin 241 (t 749), în Biserica Răsăriteană și de la Fer. Augustin și Leon cel Mare până la Isidor de Sevilla (t 636) în Biserica Apuseană, se întinde perioada a IlI-a și ultima a literaturii patristice. E așa numita perioadă de declin sau de decadență. Scriitorii acestei perioade, cu puține excepții, nu mai crează opere originale. Ei se mulțumesc, de cele mai multe ori. să trăiască spiritualmente din câștigurile și bogățiile substanțiale ale perioadelor I și II. Ei se pierd, cum s-a zis. într-o ..discretă mediocritate" (Mannucci). Cauzele decăderii literaturii patristice atât în Răsărit cât și în Apus sunt de două feluri: 1) externe: năvălirile barbare în centrul și apusul imperiului roman, întinderea stăpânirii mahomedane în răsăritul acestui imperiu, moartea lentă a culturii greco-latine, care stimula pe cea creștină, amestecul împăraților nu numai în Biserică, dar și în teologie, totalitarismul papilor, dispariția progresivă a cunoașterii limbii grecești în Apus și a limbii latine în Răsărit; 2) interne: slăbirea unității spiritului creștin prin crearea de atmosfere regionaliste, datorită apariției multor Biserici naționale, controversele monofizite-monotelite istovitoare, un duh tradiționalist în sens rău care făcea opoziție științei și progresului, apariția formulei „Așa au zis Părinții" sau „Părinții n-au spus așa", atașarea prea mare de literă și mai puțin de duh, alimentată de mentalitatea călugărească în continuă creștere, aservirea teologiei de cătrf politică. Literatura perioadei III are următoarele caracteristici: 1) este epigonică, în cea mai mare parte lipsită de originalitate. Chiar cei mai mari teologi ai acestei perioade ca Leonțiu de Bizanț, Maxim Mărturisitorul și loan Damaschin afirmă deseori: „Nu spun nimic de la mine" sau „Acestea nu-s ale mele, ci ale Părinților". Suntem departe de mesajul Sf. Grigore de Nazianz care spune undeva: „Filosofează-mi despre lume sau despre lumi, despre materie, despre suflet, despre firile raționale... " (Cuv. l teol. 10); 2) este sistematizatoare a problemelor și ideilor literaturii perioatislor anterioare. Ea face dosare patristice, clasează doctrina autorilor ortodocși și eretici și o definitivează prin formule bine închegate la sinoade locale și ecumenice. Leonțiu de Bizanț sistematizează hristologia Sf. Chirii cu care combate pe aceea a lui Sever de Antiohia 242 și a altor monofiziți. Sf. loan Damaschin sistematizează, în Dogmatica sa. elementele de bază ale cugetării patristice anterioare. La fel fac Grigorie cel Mare și Isidor de Sevilla. în Apus. Apariția catrenelor si a florilegiilor confirmă spiritul sistematizator al acestei literaturi; 3) este enciclopedică, prin aceea că încearcă să facă legătura între toate domeniile de cunoaștere, așa cum găsim la Boețiu. Casiodor. Isidor de Sevilla, loan Damaschin; 4) este orientată spre scolastică, în orice caz pune baza scolasticii prin adoptarea filozofiei aristotelice, îndeosebi a logicii, pe care o pune în serviciul teologiei. Leonțiu de Bizanț, loan Filo-pon și Boețiu sunt ctitorii scolasticii; 5) este mistică, prin efortul de a pune omului la dispoziție posibilitatea ca, peste cele mai multe salturi ale cunoașterii raționale, el să se unească cu Dumnezeu prin cunoașterea mistică. Reprezentanții cei mai de seamă ai curentului mistic sunt Pseudo-Dionisie-Areopagițul și Maxim Mărturisitorul; 6) este practică, mai ales în domeniul cultului. Poezia crează spețele literare ale acatistului, troparului, condacului și dramei sfinte ca la Andrei Criteanul, Cosma Melodul și alții. Apar și încercări de dramatizare a predicii, ca la Gherman al Constantinopolului. Apar, în fine, comentariile Sf. Liturghii, ca acelea ale Sf. Maxim Mărturisitorul și Pseudo-Gherman. 7) este aghiografică. monahală și filocalică. prin reprezentanți ca Sofronie al Ierusalimului, loan N'Ashu, Maxim Mărturisitorul. PSEUDO-DIONISIE AREOPAGITUL Viața. Autorul scrierilor numite areopagitice e un personaj cu totul necunoscut istoriei literare creștine din primele cinci veacuri. El se dă drept ucenicul Sf. Ap. Pavel. convertit de acesta cu ocazia cuvântării din Areopagul Atenei, și dedică scrierile sale ucenicului și prietenului Timotei. El pretinde că a observat, în Heliopolis, întunericul produs pe pământ cu ocazia morții Mântuitorului și a fost de fațireti-PetfU-și-laeob la înmormântarea Sf. Fecioare Măria. Operele care s-au păstrat sub numele lui Dio-nisie Areopagitul sunt semnalate pentru prima dată de Sever de Antiohia și folosite de cercurile monofizite cu ocazia controverselor dintre monofiziți și ortodocși la 533. Deși respinse ca neautentice atunci de către Ipatie de Efes. ele au fost totuși acceptate ca autentice de către Leonțiu 243 de Bizanț, Sofronie al Ierusalimului, Maxim Mărturisitorul și papa Grigorie cel Mare. în veacul IX, autorul areopagiticelor e identificat cu Dionisie de Paris din veacul III și opera tradusă în limba latină de Scotus Eriugena. Prin această traducere și prin comentarii datorate Sf. 3jbma din Aquino și altora, scrierile areopagitice au exercitat o mare influență asupra evului mediu. Autenticitatea a fost pusă din nou în discuție în sec. XV de umanistul Laurențiu de Valla (t 1457) și a fost, în secolele următoare, când acceptată, când respinsă pentru ca. în 1895, J. Stiglmayr și P. Koch s-o respingă definitiv cu argumente indiscutabile. Cei doi învățați au ajuns la concluzia că scrierile areopagitice aparțin unui autor de la sfârșitul sec. V, întrucât sunt puternic influențate de neoplatonism și anume nu numai de Plotin (t 270). dar și de Proclus (t 485). din care sunt luate pasaje întregi textual. Teologia scrierilor areopagitice e așa de evoluată și rafinată, limba așa de abstractă, încât ele nu pot aparține perioadelor I și II patristice, ci numai perioadei III. Autorul despre care Stiglmayr zice că ar fi chiar Sever de Antiohia, a împrumutat numele ir ."irelui filosof atenian convertit de Pavel, Dionisie, pentru a-și valorifica și impune operele sale. De aici titlul dat de critica modernă, scrieri pseudo-are-opagitice. Opera. Scrierile pseudo-areopagitice sunt alcătuite din patru lucrări și 10 scrisori. 1) Despre numele divine, în 13 capitole, tratează despre numele ce se dau lui Dumnezeu în Sf. Scriptură. Aceste nume nu exprimă ființa lui Dumnezeu, ci sunt numai atribute. Numele se aplică atât firii cât și Persoanelor divine. Rugă ciunea e necesară pentru cunoașterea lui Dum nezeu, Dumnezeu e privit ca bunătate, lumină, frumusețe, dragoste, ființă, viață, înțelepciune, adevăr, putere, conținător a toate. pace. sfânt, rege, unul. 2) Despre teologia mistică, în cinci capitole, prezintă o cunoaștere despre Dumnezeu, supe rioară aceleia din Despre numele divine. E o cunoaștere care unește sufletul cu Dumnezeu prin rugăciune, tăcere și negația desăvârșirilor din lumea creată. E o cunoaștere apofatică, adică prin negație. 3) Despre ierarhia cerească, în 15 capitole, pune problema îndumnezeini omului prin cele trei trepte: curățirea, iluminarea, desăvârșirea. îndumnezeirea se 244 obține prin cele două ierarhii, cerească și pământească, având privirea fără înce tare fixată asupra lui Dumnezeu. Ierarhia cerească e alcătuită din trei triade, fiecare triadă cuprin zând, la rându-i. câte trei cete. începând cu cele superioare, autorul nostru enumera: Serafimii, Heruvimii și Tronurile, Domniile, Puterile și Ștăpâniile, începâtoriile, Arhanghelii și îngerii, îngerii sunt nematenali. Prima triadă e cea mai apropiată de Dumnezeu, a doua veghează asupra creației în general, a treia are în grija sa mai ales umanitatea. 4) Despre ierarhia bisericească, în 7 capitole. arată că Biserica e o copie a lumii spirituale și urmărește același scop ca și aceasta: unirea cu Dumnezeu prin curățire, iluminare și desăvârșire. Ierarhia bisericească e împărțită tot în triade. Trei Taine principale: Botezul, Euharistia, Miru:> gerea; trei trepte preoțești: episcopii, preoții, diaconii; trei trepte sub aceștia: monahii, credincioșii și catehumenii. 5) Zece Scrisori, adresate primele patru călugărului Caius, a cincea liturgului Dorotei, a șasea preotului Sosipatru, a șaptea episcopului Policarp, a opta călugărului Demofil, a noua episcopului Tit, a zecea Teologului, Apostolului și Evanghelistului loan exilat în insula Patmos și căruia îi prezice apropiata eliberare. Scrisorile acestea tratează fie probleme de teologie, fie probleme de pastorală. Doctrina scrierilor pseudo-areopagitice e profund influențată de neoplatonism și e orientată mistic. Dumnezeu e unul absolut, unitatea supremă din care derivă totul și spre care revine totul. Dumnezeu e numit „prodromos" (înainte mergător, preexistent) și „epistrophe" (loc de întoarcere). Lumea este produsul lui Dumnezeu și se prezintă ca un întreg organic, între lumea cerească și lumea pământească este o continuitate desăvârșită, care merge de la cel mai de sus înger, trecând prin oameni și apoi prin lumea materială, până la limita existenței celei mai de jos. Intre cer și pământ este o legătură existențială și funcțională. Această legătură e menținută de puritatea morală. In Hristos e o singură lucrare divino-umană, idee adoptată de Sever de Antiohia. dar condamnată de sinoade. îngerii sunt esențe cerești inteligibile, supralumești, nemateriale. Nematerialitatea îngerilor, dezbătută încă din primele două perioade patristice, este acum acreditată și adoptată de Biserică, îngerii 245 din prima triadă n-au legături cu oamenii, ca fiind în imediata apropiere a lui Dumnezeu, pe care-L slujesc și-L slăvesc. Majoritatea scriitorilor patristici susțin însă că îngerii pot fi toți trimiși în slujba oamenilor. Sf. Taine pot fi săvârșite numai de preoți, cu condiția ca aceștia să fie fără păcat (Scris. VIII, 1-2). Caracterizare. Pseudo Dionisie Areopagitul e un gânditor bisericesc de primă importanță și un mistic foarte gustat în Evul Mediu. E adânc influențat de Părinții capadocieni, îndeosebi de Sf. Griorie de Nyssa, dar e debitor mai ales neoplatonismului, cu Proclus în frunte. Aduce lucruri noi în teoria cunoașterii lui Dumnezeu și în doctrina despre îngeri. Metoda sa în teoria cunoașterii mistice e aceea a neoplatonismului, afirmativă și negativă. Scrisul său e abstract, uneori confuz. LEONȚIU DE BIZANȚ Viața. S-a născut pe la 485, în Sciția sau mai probabil la Constantinopol, dintr-o familie aleasă. Era rudă cu generalul Vitalian. S-a interesat de aproape de problemele dogmatice și filosofice ale timpului și a făcut câtăva vreme parte din secta nestorienilor din care a ieșit cu ajutorul unor oameni învățați. Intră în monahism în lavra Sf. Sava, lângă Ierusalim și păstrează tot timpul legătura cu călugării sciți, cu care. în 519, vine la Constantinopol și apoi la Roma pentru a susține fraza monofizitofilă de origine chinliană: „Unul din Sf. Treime a suferit în trup". Se întoarce la Ierusalim. Ia parte cu succes la disputa dintre ortodocși și severieni instituită de împăratul Justinian, în 531 sau 533, la Constantinopol. Rămâne aici până în 538, când se reîntoarce la Ierusalim. Vine din nou la Constantinopol, spre 542, și moare aici la 543. Cea mai mare parte a activității sale teologice o desfășoară, deci, la Bizanț-Constantinopol, de unde și numele său de Leonțiu de Bizanț. Deși a avut legături cu origeniștii, Leonțiu n-a fost ori-genist. Opera lui Leonțiu cuprinde lucrări cu conținut exclusiv polemico-dogmatic. 1)Trei cărți (tratate) Contra nestorienilor și eutihienilor. Cartea 1-a fixează deosebirea dintre ființă și ipostază și combate la un loc ambele erezii cu aceleași 246 argumente, deoarece ele pleacă de la aceleași erori, deși ajung la concluzii opuse. Cartea Il-a combate pe monofiziții eutihieni, îndeosebi pe iujianișjAsau aftartodocheți. Cartea 111-a, cu caracter mai mult istorica-dogmatic, combate pe nestorieni, mai ales pe Teodor de Mopsuestia ca părinte al nestorianismului. Aceste cărți arată marea ascuțime a minții și a erudiției covârșitoare a lui Leonțiu. 2) Combaterea argumentelor aduse de Sever, discuție teologică sub formă de dialog. 3) Treizeci de capitole contra lui Sever, con tinuă lucrarea precedentă. I se mai atribuie de critici (F. Loofs) încă o operă întinsă, numită Scolii, din care ar fi făcut parte următoarele trei lucrări ajunse până la noi serios remaniate, probabil, de către Teodor de Raitu: 1) Despre secte, 2) Contra nestorienilor, 3) Contra monofiziților. I se atribuie de asemenea opusculul Contra fraudelor apolinariste, în care autorul demască procedeul pervers al apoli-nariștilor de a atribui lui Grigorie Taumaturgul, Atanasie cel Mare și papei luliu I scrieri aparținând lui Apolinarie de Laodiceea. Doctrina. Leonțiu e cel mai mare teolog al vremii sale. El n-a înlocuit platonismul cu aris-totelismul, ci se prezintă ca un sincretist și eclectic cu orientare platonică, dar cu logică aristotelică. în teologie, el este partizanul lui Chirii de Alexandria și al formulei de la Calcedon. în hris-tologie, Leonțiu este creatorul teoriei enipostasei. Știm că ortodocșii admiteau în Hristos două firi, dar o singură ipostasă; nestorienii susțineau două firi și două ipostase în Hristos; monofiziții militau pentru o fire și pentru o ipostasă. Monofiziții și nestorienii identificau deci firea și ipostasă. Ei acuzau pe ortodocși, că întrucât în sistemul acestora firea umană nu e ipostasă, înseamnă că e inexistentă. Leonțiu a replicat spunând că firea umană nu e ipostasă, dar ea nu e nici fără ipostasă, ci este enipostatică. Ea există adică în Logos, Care își are Ipostasă Sa din veci. Firea omenească a Mântuitorului n-a existat independentă înainte de unirea ei cu Logosul. Ea își are existența nu în sine, ci în ipostasă Logosului. ,.Firea enipostasiată nu e ipostasă, pentru că ea nu există în sine. dar ea nu e nici accident, pentru că... ea e o fire. o substanță" (Cayre). 247 Caracterizare. Leonțiu de Bizanț e unul dintre cei mai mari și mai originali gânditori și scriitori ai perioadei 111 patristice. El sistematizează filosofic hristologîa Sf. Chirii și aceea a Sinodului de la Calcedon și pregătește formulele pentru Sinodul V ecumenic. Prin teoria enipostasei el consolidează hristologia secolelor anterioare și pune baze trainice metodei cugetării scolastice. Pentru aceasta, el se folosește din plin de elementele logicei aristotelice. SF. MAXIM MĂRTURISITORUL Viața. Sf. Maxim s-a născut la Constantinopol, în jurul anului 580, dintr-o familie nobilă. El și-a format o cultură înaltă și a ajuns curând primul secretar al împăratului Heraclie, cu care se pare că era înrudit. Pe la 630, a părăsit onorurile lumești și a îmbrățișat monahismul într-o mănăstire la Chrysopolis-Scutari, de cealaltă parte a Bosforului. De frica perșilor, el a fugit și pe la 645 îl găsim în Africa de Nord. Aici. probabil la Cartagina, a avut loc, în iulie 645, o dispută hristologică între el și Pyrrhus, expatriarhul Constantinopolului, în prezența guvernatorului imperial Grigorie și a multor episcopi. Maxim a avut câștig de cauză în această luptă împotriva monotelismului, erezie susținută de curtea bizantină și de teologii ei. Câteva sinoade, ținute în Africa de Nord și în insule, au condamnat monotelismul. în 646, Maxim a plecat la Roma, unde a combătut ani în șir erezia monotelită și a reușit să determine pe papa Martin I c<". în Sinodul de la Latran din 649, să condamne monotelismul. pe partizanii acestuia, Ekthesix-u] lui Heraclie (638) și Typos-ul lui Constans II. Acesta din urină a dispus arestarea lui Maxim și a ucenicului său. Anastasie monahul la Roma și aducerea lor la Constantinopol. în vara anului 653. Procesul, care li s-a tăcut, în 655. s-a sfârșit cu exilarea lui Maxim la Bizya. în Tracia și cu exilarea lui Anastasie la Perberis. la marginea imperiului. în 656 a fost dus și Maxim la Perberis. în 662. Maxim, ucenicul său. Anastasie monahul, și un alt ucenic. Anastasie apocrisiarul, exilat încă din 646, au fost readuși la Constantinopol unde au fost din nou judecați, cerându-li-se să renunțe la învățătura lor că în Hristos sunt două voințe. Refuzând aceasta, ei au fost biciuiți și li s-a tăiat limba și mâna dreaptă, după care au fost trimiși din nou în exil la Lazika, pe țărmul răsăritean al Mării Negre. 248 Maxim, bătrân de 82 ani, a murit de dureri la 13 august 662. Știința, credința și dârzenia cu care și-a apărat convingerile sale, în special existența a două voințe și a două lucrări în Mântuitorul, i-au adus supranumele de „Mărturisitorul". Opera. St". Maxim e un teolog universal, ca marii Părinți ai sec. IV și V. El scrie aproape în toate domeniile teologiei: exegeză, dogmatică, ascetică, mistică, liturgică, poezie. Opere exegetice: 1) Despre diferite chestiuni si nedumeriri din Sf. Scriptură către Ta/asie; 2) Chestiuni, întrebări si răspunsuri; 3) 79 întrebări și răspunsuri asupra unor locuri biblice..., Către Teopempt scolasticul', 4) Scurtă tâlcuire a Rugăciunii domnești; 5) Scolii la operele S/. Dionisie Areopag'tul; 6) Despre diferite locuri grele la Sfinții Dionisie si Grigorie; 7) Ambigua la Sf. Grigorie Teologul. Maxim folosește metoda alegorică sau anagogică. Opere dogmatice: 1) Opuscule teologice și polemice, care combat mai ales monofizismul și monotelismul. Sunt mici disertații sau rezumate de opere mai întinse care pun sau rezolvă aspecte ale problemei hnstologice ca: Despre cele două firi ale lui Hristos, Despre cele două voințe ale Unui singur Hristos, Dumnezeul nostru. Despre calitate, proprietate și diferență sau distincție, Capete despre substanță, esență fi fire .si despre ipo' .asă și persoană. Din tratatul despre lucrări și voinfi etc.; 2) Despre suflet, lucrare antropologică. Opere ascetico-morale: l) Carte ascetică, un dialog intre un stareț și un călugăr tânăr despre datefttte unui imitator al lui Hristos: 2) Despre dragoste, în 400 captiole; 3) Alte capitole; 4) 243 capitole teologice și iconomice; 5) 200 capitole teologice și iconomice; 6) 500 diferite capitole teologice și iconomice. I se atribuie de asemenea și o foarte mare colecție de Capete teologice numite și Cuvinte alese sau Locuri comune (Migne, P.G. 91. col. 721-1048) alcătuite din extrase mai scurte sau mai lungi din Sf. Scriptură. Sf. Părinți și autori clasici profani rânduite în 71 capitole sau probleme. E vorba de păreri sau sentințe cu caracter filosofic, dar mai ales moral. Critica nu crede însă că aceste sentințe sunt ale lui Maxim. 7) Mista-gogia arată semnificația simbolico-mistică a Bisericii și a serviciului divin; 8) Calcul bisericesc, trecut între operele lui Eusebiu de Cezareea, încearcă să dea lămuriri asupra 249 calendarului și sărbătorilor creștine și asupra cronologiei profane și creștine; 9) Scrisori, în număr de 45, dintre care unele cu cuprins dogmatic: a 12-a, a 13-a, a 14-a. Doctrină. Sf. Maxim adâncește marile probleme dogmatice, îndeosebi pe cele hristologice și soteriologice. El ridică teologia la rangul unei științe universale. Existența nu e concepută pe planuri sau etaje diferite, ci ea formează un tot armonios. Natura, materia, omul se împletesc cu energiile divine. Teologia lui Maxim este o știință generală despre Dumnezeu, natură și om. Existența e o continuă curgere din Dumnezeu. Actul cunoașterii urmărește, printre altele, să explice științific aspectul cosmic al existentei de-a lungul istoriei lumii. Prima treaptă a acestui act este cunoașterea rațiunilor din lucruri. Apoi eforturile noastre de cunoaștere se întâlnesc cu energiile sofianice, care vin în lume. în centrul istoriei lumii și în centrul teologiei lui Maxim stă Logosul. Dumnezeu-Omul. înainte de Hristos, lumea s-a pregătit să primească procesul înomenirii lui Dumnezeu, după întrupare urmează procesul îndumnezeirii omului, inițiat de întruparea lui Dumnezeu. Scopul îndumnezeirii omului este restabilirea chipului lui Dumnezeu în el. Ca principiu nou de viață și ca al doilea Adam. Hristos este Dumnezeu adevărat și Om adevărat. El are două firi, două voințe și două lucrări. Voința, în general, aparține naturii, dar alegerea sau voința gnomică aparține persoanei. Voința u-mană se supune liber voinței divine a Logosului care nu greșește. Firea omenească a Mântuitorului a avut o voință naturală, nu gnomică. Caracterizare. St. Maxim e cel mai adânc cugetător bisericesc al veacului Vil. El folosește întreaga filozofie elenicâ profană și creștină pentru a crea o grandioasă concepție despre existență, om și lume. Totul începe de la Dumnezeu și se isprăvește în Dumnezeu. El formulează soluțiile magistrale ale Ortodoxiei în materie de hristolo-gie, analizând și definind cu precizie cele două firi, cele două voințe, cele două lucrări ale Mântuitorului. A rămas clasică distincția dintre voința naturală și voința gnomică. Tot clasice au rămas si teoriile rațiunii lucrurilor, a energiilor divine, a cunoașterii mistice și a îndumnezeirii. Hristos este centrul teologiei sale și modelul de urmat pentru toți creștinii. Maeștrii săi patristici sunt Sf. Gri-gorie de Nazianz și Pseudo-Dionisie Areopagitul. Sf Maxim e superior și lui Leonțiu de Bizanț și lui loan 250 Damaschin. SF. IOAN SCĂRARUL Viața. Criticii discută, încă în controversă, datele principale ale vieții Sf. loan. După o relatare a monahului Daniil de Raitu. Sf. loan s-ar fi născut pe la 525 și ar fi murit pe la 600. După „Povestirile folositoare pentru suflet" ale unui monah Anastasie, care ne-a lăsat relatări asupra vieții Părinților din Sinai, editate de Nau. Sf. loan s-a născut puțin înainte de 579 și a murit pe la 649. Se pare că aceste din urmă date sunt adevărate. La vârsta de 16 ani. Sf. loan vine la mănăstirea Sinai. unde starețul Martiriu îl ia sub supravegherea sa personală. După moartea starețului, el începe să ducă o viață de anahoret într-o peșteră la poalele muntelui Sinai. El trăiește aproximativ' 40 de ani în rugăciune, meditație și studiu. E obsedat de istoria lui Moise pe muntele Sinai La 639 e chemat sus la mănăstire și făcut staict. Dar nu după mult timp coboară în vechea lui peșteră unde își află sfârșitul. autorii nostru a rost numit „Smaitul", pentru că a fost starețul mănăstirii Sinai, a fost numit de asemenea „Scolasticul", din cauza întinsei sale culturi, dar el a fost numit mai ales „Scărarul", după numele operei sale, Scara. Numele de „Scărarul" a devenit celebru și s-a impus definitiv. Opera Sf. loan a fost scrisă la îndemnul prietenului său loan, stareț al mănăstirii Raitu, situată nu departe de Sinai, pe țărmul Mării Roșii. loan a fost rugat de prietenul său să consemneze în scris ceea ce a văzut pe mume, asemenea lui Moise, spre a fi ca o scară solidă pentru cei ce caută înălțimile cerești. Va fi o scară asemănătoare aceleia a lui lacob. De aici a ieșit titlul de Scară (KA.tu.aq) dat lucrării sale. Cele 30 de trepte ale scării nu înseamnă 30 de pași succesivi în urcușul spre înălțimile desăvârșirii, ci 30 de cuvântări sau capitole ale cărții. Numărul de 30 corespunde celor 30 de ani ai vieții Mântuitorului Scara sau Scara paradisului, cum a fost numită de latini, e socotită de însuși Sf. loan drept o carte ascetică. Primele 3 capitole sunt o introducere generală asupra vieții monahale: lepădarea de lume și de sine și intrarea în viața religioasă. Următoarele 23 capitole, care formează corpul lucrării, tratează despre virtuți și 251 păcate într-o ordine care are o oarecare înlănțuire: ascultarea, care e elementul fundamental al monahismului, pocăința, moartea, tristețea care produce bucuria, blândețea, dușmănia, vorbirea de rău, flecăreala, minciuna, lenea, lăcomia la mâncare, castitatea, avariția, sărăcia, apatia, cântarea, privegherea, lașitatea, slava deșartă, mândria, blândețea și simplicitatea, deosebirea dintre virtuți și păcate. Ultimele patru capitole, cu conținut mai mult mistic, se ocupă cu liniștea sfântă, rugăciunea personală, nepătimirea sau eliberarea de patimi, dezvoltarea celor trei virtuți, credința, speranța și dragostea, dar mai ales a dragostei. Sf. loan Scărarul e mai adânc decât Antioh. Contopind mândria cu slava deșartă, autorul nostru reduce cele 8 păcate la 7. Scara se referă la „Grigorie Teologul" care nu e însă Grigorie de Nazianz, ci papa Grigorie cel Mare și la „Marele Casian". La început, Scara avea un supliment numit Cuvânt către păstor, în 15 capitole, care tratează despre îndatoririle unui stareț de mănăstire. Sf. loan a scris această lucrare inspirându-se probabil din Regula pastoralis a Sf. Grigorie cel Mare, tradusă din limba greacă, pe la anul 600. Semnul distinctiv al adevăratului păstor este dragostea. Scara a avut de la început un mare succes printre cititorii ei. Ea a fost comentată, încă de la apariție, de loan de Raitu, prietenul autorului, apoi în sec. Vili, de Ilie de Creta. Cară. terr/are. Scan, Sf. loan Scărarul e una dintre cele mai populare cărți în evlavia mănăstirească a Ortodoxiei. Ea a fost tradusă în mai toate limbile popoarelor ortodoxe și a început să se bucure de o atenție deosebită și în cercurile studioase ale celorlalte confesiuni. Farmecul ei constă în profunda experiență personală a autorului și în fraza sa concisă și plină de idei. Ea rezumă și sistematizează tot ce s-a scris până atunci în teologia ascetică sintetizând clar materialul. loan Scărarul a făcut pentru teologia ascetică răsăriteană, ceea ce a făcut loan Damaschin pentru dogmatică. Relevăm importanța treptelor ascultării, pocăinței, nepătimirii și dragostei. loan Scărarul exagerează practicarea nepătimirii, care trebuie să facă trupul oarecum incoruptibil. De asemeni exagerează superioritatea vieții anahore-tice asupra celei chinoviale. 252 ANASTASIE SINAITUL Viața. Se discută încă asupra datelor principale ale vieții lui Anastasie. Greutatea principală în stabilirea cu precizie a biografiei și a operelor sale, vine din numărul mare al monahilor și scriitorilor cu numele de Anastasie, trăitori în secolele VI și VII. E sigur că autorul nostru a fost monah, preot și stareț al uneia din mănăstirile de pe muntele Sinai și că a fost contemporanul Sf. Maxim Mărturisitorul. Se pare că a trăit între anii 630 și 700, poate chiar după 700. Anastasie Sinaitul a părăsit de vreme mănăstirea pentru a lupta, la Alexandria și în Siria, contra nestorienilor, monofiziților și mo-noteliților. Lupta contra ereziilor a fost scopul principal al vieții sale, cum se vede din lucrarea sa intitulată Călăuza. Totul e admis în lupta contra ereziilor, chiar șiretenia, în lupta cu doi teodosieni la Alexandria, Anastasie a prezentat un Tom dogmatic al lui Flavian către Leon, pe care 1-a fabricat din scrieri patristice cu circulație valabilă la monofiziți și ortodocși. El a combătut și pe iudei. A fost supranumit „Noul Moise". Opera lui Anastasie a fost bogată, dar ea nu s-a păstrat în întregime, iar ceea ce s-a păstrat are încă nevoie de cercetări spre a se stabili o autenticitate indiscutabilă. Sunt până acum sigure: Opere polemico-dogmatice: 1) Călăuza împotriva achefalilor, în 24 capi tole, combate cele mai de seamă secte monofizite, pe care autorul le cunoscuse personal în Egipt și Siria. Lucrarea a fost scrisă pe la 685, fără un plan logic precis, probabil pentru că Anastasie se afla atunci, cum ne spune el însuși, în pustiu, era bol nav și n-avea cărți la dispoziție. Textele patristice le citează din memorie. Anastasie face dovada unei lecturi întinse, în combatere, el uzează de argumente raționale și de filozofie aristotelică. 2) Contra monofiziților, colecție de texte patristice. 3) învățătura Părinților despre întruparea Cuvântului, florilegiu dogmatic (editat de F. Diekamp, 1907) se pare că aparține nu lui Anas tasie Sinaitul, ci lui Anastasie Apocrisiarul. 253 4) Tratatul dezvoltat contra lui Nestorie, pierdut. 5) Tomosul apologetic către popor, în care, printre altele, vorbea despre fire și persoană, pierdut. 6) Contra Iudeilor, pierdut. Lucrarea cu acest nume tipărită ca aparținând lui Anastasie (Migne P.G. 89, 1203-1272 sau 1282) nu-i aparține. Opere exegetice. 1) Comentariu la Hexaemeron, în 12 cărți, păstrate într-o traducere latină, cu excepția cărții a 12-a care a ajuns la noi în grecește. Tot referatul asupra creației, zice Anastasie, „întreaga creație" cerească și pământească a celor 6 zile prefi gurează și descrie întruparea Cuvântului și Bise rica. Interpretarea biblică e, deci, alegorică. Menționează printre exegeții Hexaemeronului pe Amoniu de Alexandria. 2) 154 întrebări și răspunsuri tratează diferite teme exegetice din Vechiul și Noul Testament. Dar, adesea, temele exegetice fac loc problemelor filosofice, ca în întrebările și răspunsurile Sf. Maxim Mărturisitorul. Lucrarea are părți interpo late. Unele răspunsuri se contrazic uneori cu altele, iar în două din ele (2 și 57) e menționat patriarhul Nichifor al Constantinopolului, care e cu un veac mai tânăr ca Anastasie. 3) Trei tratate Despre chipul și asemănarea lui Dumnezeu în om, din care s-au păstrat fragmente. 4) Contemplarea mistică a patimilor mântu itoare ale Domnului nostru lisus Hristos în Evanghelie, pierdută. Opere practice. 1) Predici. Două predici la psalmul 6 care, în fond, sunt două recenzii ale unei singure predici, păstrate de asemeni în versiune siriacă și arabă. A fost ținută la începutul Postului mare. Altă predică e intitulată Despre adunarea sfântă în Biserică, nejudecarea altora și uitarea nedreptăților făcute. O predică despre morți, alta în Vinerea Mare și alta despre călătoria la iad a sufletului lui Hristos. 2) Arătare cât de mare și îngerească este vred nicia preoților. 3) Imn de înmormântare (ed. Pitra). cu auten ticitate nesigură. Autori cu numele de Anastasie, dar de mai mică importanță, se cunosc atât în 254 sec. VI cât și în sec. VII: Anastasie I de Antiohia (559-599) autor a cinci tratate dogmatice cu caracter trinitar și hristologic; Anastasie II de Antiohia (599-609), traducătorul în grecește al Reguleipastorale a Sf. Grigorie cel Mare; Anastasie monahul (r 662), tovarăș de suferință al Sf. Maxim Mărturisitorul și autor al unei scrisori despre cele două voințe în Hristos; Anastasie Apocrisiarul (t 666). tovarăș de suferință a! Sf. Maxir, Martin isi-torul și autor al referințelor asupra procesului făcut la Constantinopol celor trei în frunte cu Sf. Maxim, apoi autor al unei scrisori cu mărturii patristice contra monotelismului; în fine doi monahi cu numele Anastasie autori ai unor Povestiri folositoare de suflet, asupra vieții Părinților din Sinai. IOAN MOSHU Viața. loan Moshu sau al lui Moshul, cum zice Fotie, s-a născut probabil pe la 525-530, la Damasc. El vine de tânăr, însuflețit de zel, la mănăstirea Sf. Teodosie, lângă Ierusalim. Practică asceza și devine anahoret, întâi pe valea Iordanului, apoi în noua lavră a Sf. Sava. A făcut numeroase călătorii de studii până în Egipt și Sinai, împreună cu ucenicul său Sofronie, care a urmat cursurile înaltei școli de aci. în 604, invazia perșilor 1-a făcut să plece la Antiohia, iar când perșii au ajuns și în Siria, la 607, el s-a îndreptat către Alexandria, unde fusese, deja mai înainte. Și acum, în 607, ca și prima dată, el e însoțit de Sofronie. Intră în legătură cu loan cel Milostu, patriarhul Alexandriei, și vizitează toate mănăsti- rile vestite ale Egiptului, mergând până la Oaza. Acum cunoaște el viața îmbunătățită a oamenilor vestiți ai acelor locuri. Cucerirea Ierusalimului de către perși, în 614, îl determină să părăsească imperiul de răsărit și să plece la Roma, mereu în tovărășia lui Sofronie. Aici, la Roma, sau poate în Cipru, își compune el opera sa principală Livada duhovnicească. loan Moshu moare la Roma în septembrie 619, pe brațele ucenicului său Sofronie, în dorința ca rămășițele sale pământești să fie înmormântate la mănăstirea de pe mumele Sinai, unde stătuse 10 ani în tinerețe. Drumul spre Sinai fiind atunci de nestrăbătut, din cauza invaziei, Sofronie 1-a înmormântat la mănăstirea Sf. Teodosie. unde avusese prima sa metanie. Opera principală a lui loan Moshu este Livada duhovnicească, Li/noiuiriiil 255 sau Noul Paradis. Lucrarea aceasta a fost atribuită uneori lui Sofronie pentru că acesta a publicat-o după moartea autorului. Ea a fost de fapt dedicată lui Sofronie și vorbește despre acesta la persoana a treia. Livada cuprinde peste 300 de povestiri și minuni din viața oamenilor virtuoși ai timpului, mai ales monahi. Ea se aseamănă în bună parte cu Istoria Lausiacâ a lui Paladie de Helenopolis. In ambele opere, mari isprăvi ascetice sau de evlavie, amestecate cu întâmplări minunate și vorbe înțelepte, preamăresc monahismul (O. Bardenhewer). E lucru aproape sigur că Livada a suferit remanieri. Fotie cunoștea manuscrise care cuprindeau 304 povestiri și manuscrise care cuprindeau 342 povestiri (Biblioteca, Cod. 199). Fotie ne spune că el a citit ediția cu 304 povestiri, iar despre cea în 342 povestiri socoate că ea se datorește fie împărțirii unor capitole, fie intercalării unor povestiri (Migne, P.G. 103, col. 668 BC). în edițiile tipărite sunt numai 219 capitole, dintre care unele numai în traducere latină. Cronologic, povestirile se întind numai până la domnia lui Heraclie. Nu sunt biografii complete, ci colecții de material biografic, așa cum se află la cei doi monahi Anastasie, loan Caipatul și alții. Moshu a scris ceea ce a văzut și a auzit personal, dar și ceea ce a aflat de la martori vrednici de crezare. Se pare că a folosit anumite clișee, în capitolul 55 vorbește despre o „Carte a bătrânilor", în cap. 212 despre „spusele Sf. Părinți". Stilul Livadei este umil și nesavant, zice Fotie. în fond, opera aceasta este scrisă simplu, natural, într-o neaoșe limbă populară. Ea este una dintre cărțile cele mai populare ale monahismului ortodox. Doctrina. Din unele povestiri cuprinse în Livada duhovnicească a lui loan Moshu reiese că, în sec. VI, răsăritenii practicau ungerea prebap-tismală cu untdelemn a catehumenilor, la frunte, la piept, spate, picioare și mâiin, că formula epiclesei asupra pâinii euharistice are automat efectul ei - adică prefacerea - de îndată ce e rostită de cineva, indiferent dacă acesta e preot sau nu, că Euharistia ortodoxă e cea adevărată, pe când cea eretică nu, lucru constatat la o verificare prin apă fiartă, cu care prilej Euharistia ortodoxă s-a păstrat intactă și a înghețat apa, în timp ce Euharistia severiană (monofizită) s-a dizolvat. împreună cu Sofronie, loan Moshu scrie și o Bibliografie a patriarhului loan 256 cel Milostiv al Alexandriei, biografie pusă în umbră de Viața Sf. loan cel Milostiv, a lui Leonțiu de Neapolis. Caracterizare. loan Moshu s-a bucurat de un renume deosebit în timpul vieții și după moarte. Supranumit și Eukratas, adică „Cumpătatul", el e unul dintre cei mai mari excursioniști și călători ai sec. VI și începutul sec. VII. El a văzut și înregistrat foarte multe elemente, practici și obiceiuri ale mănăstirilor creștine din vremea lui și a redat, în întâmplări și anecdote vii, lupta dintre Ortodoxie și ereziile timpului, îndeosebi monofizismul. El a fost sfetnicul mai multor patriarhi din Alexandria, îndeosebi al lui loan cel Milostiv. El a format pe Sofronie, viitor patriarh al Ierusalimului. SOFRONIE AL IERUSALIMULUI Viața. Sofronie al Ierusalimului s-a născut la Damasc probabil pe la 550. Și-a făcut o cultură aleasă și se pare că a profesat un timp retorica, de unde i s-a dat și supranumele de „Scolasticul". E lucru azi admis quasi-unanim că Sofronie Scolasticul, de care vorbește loan Moshu, și patriarhul Sofronie al Ierusalimului sunt una și aceeași persoană. A plecat de tânăr la Ierusalim unde a îmbrăcat schima monahală în mănăstirea Sf. Teo-dosie. Aici se împrietenește cu monahul loan Moshu, cu circa 30 de ani mai în vârstă și în tovărășia căruia face multe și lungi călătorii în Siria Palestina și mai ales în Egipt, unde se pare că a urmat cursurile la înalta Școală din Alexandria. Știm că a însoțit pe Moshu la Roma, de unde s-a înapoiat după moartea acestuia în 619. aducându-i și trupul spre a-1 înmormânta la mănăstirea Sf. Teodosie. A rămas aici, la Ierusalim, un timp. Are meritul de a fi cel dintâi care a demascat monotelismul și de a fi dus împreună cu Sf. Maxim Mărturisitorul o luptă neîmpăcată împotriva acestei erezii. Pleacă la 633 în Egipt, unde combate pe patriarhul Cyrus al Alexandriei, adept al noii erezii. De aici se duce la Constantinopol să trateze cu patriarhul Sergiu, promotorul mono-telismului. Nu reușește, în această epocă adună el cele 600 de mărturii patristice în favoarea diotelismului. Puțin după aceea, în 634, e ales patriarh al Ierusalimului. Cu ocazia întronizării, el a dat o Enciclică sinodală, în care arăta primejdia monotelită și combătea poziția lui Sergiu, 257 a lui Cyrus și a lui Honoriu. El susține existența a două lucrări în Hristos. Invazia arabilor se apropia de Ierusalim. Bătrânul patriarh a avut durerea de a preda Orașul Sfânt lui Omar, la 637. De durere, muri și el în anul următor. Opera lui Sofronie a fost mai întinsă decât aceea care ni se păstrează în edițiile moderne. Ea poate fi împărțită în lucrări dogmatice, aghiografice, poetice și pastorale. Opere dogmatice: 1) Scrisoarea de întro-nizare sau sinodală către Sergiu al Constan-tinopolului, în care arată punctul de vedere al Ortodoxiei în problema ridicată de monoteliți. Cele două firi ale Mântuitorului nu pot fi recunoscute decât pe baza celor două lucrări. Din deosebirea lucrării provine deosebirea firii. Orice cuvânt și lucrare a lui Hristos, fie divină, fie umană, vin din unul și același Hristos, din una și aceeași Persoană compusă și totuși simplă. Fotie spune că această Scrisoare sinodală e plină de evlavie și dovedește o cunoaștere solidă a sfintelor dogme (Biblioteca, Cod. 231). 2) Un Florilegiu patristic, în două cărți, cuprinzând 600 de mărturii din scriitorii bisericești de dinaintea Sinodului de la Calcedon și după aceea și atestând existența a două lucrări în Mântuitorul. Lucrarea aceasta s-a pierdut. Opere aghiografice: l) Viața Sf. loan cel Milostiv, în colaborare cu loan Moshu: 2) Viața Sfinților Martiri Chir si loan, cărora Sofronie le datora vindecarea de o boală de ochi. E o lucrare mare în care autorul își arată meșteșugul său scriitoricesc, mai ales prin arta clauzulelor în doi dactili; 3) Viața Sf. Măria Egipteanca, vestită desfrânată din Alexandria, care se pocăiește la Ierusalim și-și petrece restul vieții într-o asceză extrem de severă în pustiul de la răsăritul Iordanului. Studiul stilului acestei lucrări a dus la concluzia că ea nu aparține lui Sofronie. Opere poetice. Sofronie e autorul unei colecții de Ode anacreontice, adică poezii scrise în metru anacreontic, dar nu cu conținut anacreontic. In același metru a scris și Sf. Maxim, dacă producția sa poetică este autentică. Cele 23 ode ale lui Sofronie cântă sărbătorile bisericești, dar n-au legătură cu serviciul divin. Oda 14 tratează despre distrugerea Ierusalimului de către arabi; celelalte despre diferite sărbători ca: Nașterea Domnului, Bobotează, Vinerea Mare etc., Cântările Triodu- 258 lui, nu aparțin lui Sofronie, ci lui losif imnograful din sec. IX. Câteva idiomele pot fi ale lui Sofronie. Opere pastorale: 9 predici, toate din vremea patriarhatului (634-638), unele din ele păstrate numai în trrducere latină. Relevăm pe cea de la Buna Vestire, importantă pentru doctrina ei hristo-logică, pe cea de la Crăciun, cea de la Botez, apoi Panegiricul în cinstea Sf. loan Evanghelistul. Majoritatea acestor predici sunt închinate sărbătorilor bisericești. Ele au un bogat conținut dogmatic și o aleasă formă oratorică. Doctrina lui Sofronie e interesantă mai ales sub raport hristologic. In Hristos se află o Ipostază sau o Persoană și două firi. El săvârșește lucrările fiecărei firi potrivit specificului lor. Dar săvârșirea lucrărilor se face după principii distincte, pentru că firile și-au păstrat neatinse puterile lor lucrătoare, în Hristos sunt deci două lucrări, două energii, cum le zice Sofronie. El nu vorbește de două voințe, în Scrisoarea sinodală, dar vorbește de ele în sinodul ținut cu ocazia întronizării sale ca patriarh, în orice caz, nu reiese de nicăieri că Sofronie admite o singură voință. Cele două lucrări se manifestau liber, netiranizându-se una pe alta. Sofronie protestează cel dintâi contra monotelismului. Caracterizare. Sofronie a fost un scriitor de seamă și un gânditor original. Lui i se datorează în mare măsură luarea de poziție doctrinară a Ortodoxiei la Sinodul VI ecumenic. A lucrat împreună cu Sf. Maxim Mărturisitorul și a dat o lovitură puternică monotelismului. Varietatea operei sale arată în el un om de înaltă cultură. Multele sale călătorii și cunoașterea oamenilor mari ai timpului i-au adus o mare bogăție de perspicacitate și orientare. A fost un om de atitudine și un mare patriot. SF. IOAN DAMASCHIN Viața. loan Damaschin s-a născut în sec. VIL probabil înjurul anului 675, dintr-o familie nobilă și creștină, la Damasc. Tatăl său, Sergiu Mansur (victoriosul) era un înalt dregător, probabil strângător de impozite, al călifarului, dar poate și șeful și reprezentantul creștinilor în fața califului, loan a moștenit slujba și supranumele arab de „Mansur", pe care împăratul Constantin Copro-nim, din dușmănie, îl va 259 caricaturiza, transfor-mându-1 în „manzir" (bastard). Tânărul loan primește, împreună cu fratele său adoptiv, Cosma. aleasă învățătură profană și creștină sub îndrumarea călugărului Cosma din Calabria, căzut prizonier sub arabi. Nu se știe precis când și cum a ajuns loan urmaș în dregâtoria tatălui său și nici până când a durat slujba sa. Se atla încă la Damasc în 726 sau curând după aceea, când a început să scrie pentru apărarea sfintelor icoane. In ajunul anului 732. el se găsea cu fratele său adoptiv, Cosma, în lavra Sf. Sava. lângă Ierusalim. E hirotonit preot de loan V, patriarhul Ierusalimului și. din dorința sa. rămâne preot și monah până la sfârșitul vieții. Fratele său, Cosma. ajunge episcop de Maiuma, în 743. loan își consacră toată viața evlaviei, predicii și scrisului. El dezlănțuie o luptă decisivă împotriva dușmanilor icoanelor. De aceea Sinodul iconoclast de la 754 1-a anatematizat împreună cu Gherman, fost patriarh de Constantinopol și un oarecare Gheorghe de Cipru. In schimb, sinodul VII ecumenic i-a reabilitat și cinstit cu formula: ,,Sf. Treime a slăvit pe cei trei". loan Damaschin luptă împotriva ereziilor creștine: monofizismul. nestoriamsmul și iacobismul, apoi împotriva maniheismului, a islamismului și a superstițiilor. Se pare că a fost predicatorul bisericii Sf. Mormânt. A fost model de ascultare, smerenie și dragoste. A murit în jurul anului 749. Opera. Sf. loan Damaschin a scris mult. interesant, substanțial și actual pentru vremea lui și pentru vremea noastră. Renumele lui a făcut să i se atribuie lucrări care nu-i aparțin. Operele sale pot fi împărțite în polemice, dogmatice, moralo-ascetice, oratorice, exegetice și poetice. Opere polemice: 1) 3 Cuvântări apologetice contra celor care resping sfintele icoane, cea mai veche lucrare a Sf. loan Damaschin; prima cuvântare, adresată poporului din Constantinopol și patriarhului Gherman, e scrisă pe la 726727; a doua, cea mai personală, datează probabil de la 730; a treia e mai mult un tratat dogmatic despre icoane, care repetă însă ideile principale din prima cuvântare. Dumnezeu nevăzut nu poate fi reprezentat prin icoane, dar pot fi reprezentați prin icoane trupul văzut al lui Dumnezeu, adică Hris-tos, Sf. Fecioară, Sfinții, îngerii, care au avut sau au apărut sub formă omenească. Icoanelor li se cuvine venerare, nu adorare; la fel se cuvine crucii, evanght.iiei, altarului etc. Venerarea se dă chipului, 260 nu lemnului sau altui material din care sunt făcute icoanele, ea este adresată în ultimă instanță lui Dumnezeu. Icoanele au o importanță pedagogică, ele ne aduc în fața ochilor faptele mântuirii, ne îndeamnă să imităm virtuțile sfinților, servesc drept carte pentru neștiutorii de carte; 2) Contra maniheilor, de fapt contra pavli-cienilor, sub formă de dialog, combate sistemul dualist maniheu: 3) Dialog intre un saracin și un creștin, în două texte, combate fatalismul și apără doctrina despre întrupare: 4) Contra nestorie-nilor, două tratate; 5) Despre firea compusă, îndreptată contra monofizismului; 6) Contra iaco-biților; 7) Despre cele două voințe in Hristos, îndreptată contra monoteliților; 8) Despre xmei și vrăjitoare; 9) Scrisoare către arhimandritul Jor-danes, despre „Sfinte Dumnezeule". yAOpere dogmatice. Principala operă dogmatică a Sf. loan Damaschin, aceea care a făcut și face celebritatea sa, este Izvorul cunoștinței. Această lucrare e alcătuită din trei părți: 1) Dialectica (capitole filosofice), cuprinzând în primul rând ontologia aristotelică, mai mult definiții ale diferitelor noțiuni și elemente de metafizică profană și creștină luate din Aristotel. Porfiriu și mai ales Sf. Părinți; 2) O istorie a ereziilor, foarte dependentă de Epifaniu, Teodoret și alți istorici ai ereziilor. Sunt tratate personal numai ultimele trei erezii (cap. 101-103): mohamedamsmul. iconoclasmul și pavlicianismul: ?| Expunere exactă a credinței ortodoxe sau Dogmatica, intr-o sută de capitole, împărțite la rândul lor de editor m patru cărți: 1) Despre £>; "":-ri:-. 2i îngeri și demoni narară vmzmtm, i le sale, Providență: 3) Despre Hristos', 4) Hristos în continuare, Botez, Euharistie, venerarea sfinților și a moaștelor, canonul S f. Scripturi, răul în lume, eshatologie. împărțirea Dogmaticii în patru cărți se datorește nu tradiției grecești ci, probabil, împărțirii în patru cărți a sentințelor lui Petru Lombardul (t 1164). Lucrarea e dedicată fratelui adoptiv al autorului, Cosma, episcop de Maiuma. Este, zice Bardenhewer, cea dintâi încercare de a da o dogmatică completă în litera-ura greacă, iuan nu vrea sa fie original, ne spune el în prefață: „Nu e nimic al meu, cum ziceam, ci am adunat la un loc, cât mi-a fost cu putință, cele care au fost elaborate de dascăli aleși" (P.G. 94, col. 525 A). Nu menționează totdeauna nominal izvoarele sale. Autorii săi preferați sunt: Pseudo-Dionisie Areopagitul pentru teodicee, Grigorie de Nazianz pentru dogma Sf. Treimi, Leonțiu de Bizanț, Maxim 261 Mărturisitorul și Anastasie Sinai-tul pentru hristologie. Dogmatica lui Damaschin condensează într-o expunere concisă, clară și fluentă, rezultatul evoluției istorice a învățăturii creștine până la sfârșitul epocii patristice. Ea este manualul clasic de doctrină în Biserica Ortodoxă. Ea a fost tradusă încă din sec. XII în limba latină și a servit ca izvor de inspirație pentru teologii apuseni ai Evului Mediu. Dintre lucrările dogmatice mai mici ale Sf. loan Damaschin menționăm: l) Introducere elementară în dogme este o lucrare pregătitoare pentru Izvorul cunoștinței', 2) Despre Sf. Treime, sub formă de întrebări și răspunsuri, tratează despre învățătura trinitară și punctele esențiale hristologice; 3) Cărțulie despre adevărata învățătură, compusă pentru un episcop convertit de la monotelism la Ortodoxie. Opere moralo-ascetice: 1) Sfintele Paralele, în trei cărți, manual de morală și edificare, foarte întins, cuprinde un considerabil florilegiu cu texte din Sf. Scriptură și din Părinții Bisericii, ba chiar din Filo și Flavius loseph. Sunt sute de citate, uneori părți întregi din predicile Sf. Vasile cel Mare și Sf. loan Gură de Aur. S-au păstrat în formă prescurtată primele două cărți. Prima tratează despre Dumnezeu și lucrările Sale, a doua dc-pre om și viața sa. Cartea a treia, care trata despre virtuți și vicii, nu sa păstrat. Titlul de Sfinte Paralele vine probabil de acolo că, mai ales în cartea III-a, virtuțile și viciile erau puse în paralelă unele cu altele: o virtute și viciul opus; 2) Despre sfintele posturi; 3) Despre cele opt duhuri ale răutății, adică despre cele opt păcate capitale; 4) Despre virtuți și vicii. Opere oratorice. Damaschin era un orator gustat. I se atribuie 13 Omilii, dintre care numai 9 sunt autentice. Din acestea, trei tratează Despre Adormirea Sf. Fecioare Măria și au fost rostite într-o singură zi. Asemenea predicilor corespunzătoare ale lui Gherman al Constantinopolului și Modest al Ierusalimului, autorul nostru susține înălțarea trupească a Sf. Marii la cer; Omiliile despre nașterea Măriei sunt foarte probabil neau-tentice, îndeosebi a doua care aparține lui Teodor Studitul; alte două Omilii vorbind despre Buna Vestire sunt scrise într-o epocă mai târzie. loan a scris trei Omilii: Despre Schimbarea la Față, Smochinii! uscat și Sâmbăta mare; de asemenea, două Panegirice', despre Sf loan Gură de Aur și Sf. Van'ara. 262 Opere exegetice. Autorul nostru a lăsat un Comentariu amănunțit la Scrisorile Sf P avei. în care exploatează tot ce s-a scris mai interesant înainte de el, în acest domeniu, îndeosebi lucrările corespunzătoare ale Sf. loan Gură de Aur, ale lui Teodoret al Cirului și ale Sf. Chirii al Alexandriei. în domeniul aghiografiei, s-a atribuit lui loan Damaschin două scrieri: 1) Viața Sf. Artemie, guvernator militar al Egiptului, sub împăratul Constanțiu și martir sub Iulian Apostatul; 2) Viața lui Varlaam si loasaf un roman în care anahoretul creștin Varlaam convertește la creștinism pe loasaf, fiul unui rege indian, care până la urmă aduce la credința creștină și pe regele indian și întregul său regat. Povestea e construită după o legendă corespunzătoare a lui Buda. Ea are interpolată în textul ei apologia lui Aristide. Ambele opere sunt neauteiuice. Opere poetice. Sf. loan Damaschin a fost și un poet vestit al timpului său. El se întoarce la proso-dia clasică și încearcă să unească ritmul cu metrul în unele poezii. Imită tehnica poetică a Sf. Grigo-rie de Nazianz. I se atribuie: 1) Elementele de bază ale Octoihului, în speță canoanele învierii celor opt glasuri din Duminicile de peste an, uneori stihirile învierii de la vecernia și laudele Duminicilor, precum și antifoanele celor opt glasuri de la utrenia Duminicilor; 2) Poezii metrice (la Crăciun. Bobotează, Rusalii); e vestit Canonul Paștiioi; 3) Poez,i ritmice (la Paști, înălțare, Schimbarea la Față, Buna Vestire, Adormirea ele). Poezia lui loan Damaschin e caldă și convingătoare. Doctrină. Sf. loan Damaschin nu e un creator în teologie. Dar el a rezumat și a sistematizat tot ce a produs mai bun cugetarea patristică a secolelor anterioare. Dumnezeu este prin excelență ,.Cel ce este" și „Cel bun". Preștiința lui Dumnezeu nu greșește. Providența este grija lui Dumnezeu față de cele ce sunt, ea este voința lui Dumnezeu prin care cele ce există iau mersul ce li se cuvine. Creatorul lucrurilor se cuvine să fie și proniatorul lor. Hotărârile noastre nu depind de Providență, ci de liberul nostru arbitru. Dumnezeu nu vrea răul, dar îl îngăduie. El preștie totul, dar nu predetermină nimic. Preștiința este hotărârea veșnică pe care Dumnezeu a dat-o pentru fiecare potrivit prevederii faptelor bune sau rele. Doctrina trinitară a Sf. loan e dependentă de aceea a Capadocienilor, 263 îndeosebi a Sf. Grigorie de Nazianz. Hristos are două firi: dumnezeiască și omenească, ele se unesc fără să se amestece și sunt separate fără să se despartă. Ca Leonțiu de Bizanț, el face deosebire între enipostatic și ani-postatic. Firea umană a lui Hristos există în Logos. Intre cele două firi există comuniunea însușirilor și perihoreza, adică întrepătrunderea mutuală a firilor unite, mai precis îndumnezeirea umanității prin divinitate, îndumnezeirea înseamnă nu ,.o transformare substanțială a umanității", ci o comunicare de energii divine care, fără să suprime suferința și moartea din trupul Mântuitorului, ii fereau de piericiunea definitivă, în Hristos au fost două lucrări și două voințe. Progresul înțelepciunii lui lisus a fost numai aparent, pentru că El de la început a posedat înțelepciunea în gradul cel mai înalt. Mântuirea e un act de răscumpărare, dar încadrat în actul mai mare al dragostei lui Dumnezeu. îngerii sunt netrupești și se împart în trei triade sau nouă coruri. Icoanelor li se cuvine venerare. Venerăm nu materia din care e făcută icoana, ci persoana înfățișată în icoană. Icoanele ai; rol pedagogic de seamă în lucrarea mântuirii. Harul este necesar. Omul e chipul și asemănarea lui Dumnezeu. Chipul e mintea și voința liberă, asemănarea este ordinea morală ridicată până la participarea la dumnezeire. Biserica e independentă față de puterea lumească. Tradiția nescrisă are aceeași valoare ca Sf. Scriptură. Ei i se datoreste cufundarea în apă de trei ori la Botez, rugăciunea cu fața spre răsărit, venerarea crucii, a evangheliei și a icoanelor. Caracterizare. Sf. loan Damaschin este cel mai cuprinzător teolog răsăritean al perioadei III patristice. Alături de Leonțiu de Bizanț și Maxim Mărturisitorul, el e izvorul cel mai sigur și mai ortodox al învățăturii patristice a acestei perioade. El nu e un compilator, cum s-a zis, ci un sistematizator și un sintetizator al teologiei creștine de până la el. Fără a fi original, el are meritul de a fi elucidat cele mai multe probleme ale teologiei vremii lui. îndeosebi ale teologiei icoanelor, în formule care au devenit clasice de atunci. Dogmatica sa e manualul clasic al doctrinei creștine. El e un scriitor ales care se impune prin claritate, conci-ziune și densitate. Sf. loan Damaschin este 264 un transmițător de texte, idei și tradiții mai vechi ca el, cu deosebire în lucrarea sa, Sfintele Paralele. El a îmbogățit Octoihul cu frumoase cântări și 1-a sistematizat în bună parte. El a fost o mare personalitate bisericească în care s-au împletit minunat credința lui fierbinte în Dumnezeu, întinsa lui știință teologică și profană și desăvârșita lui smerenie călugărească. El încheie perioada III patristică și întreaga literatură patristică printr-o viață personală de culmi duhovnicești si prin opere teologice din aproape toate domeniile, care ni-1 înfățișează ca pe un mare encicloped și ca pe un reprezentant al scolasticii începânde. Biserica Ortodoxă îl prăznuiește la 4 decembrie. ROMAN MELODUL Viața. Imnul bisericesc a apărut aproape deodată în forma sa desăvârșită în prima jumătate a sec. VI cu Roman Melodul. Este meritul marelui bizantinolog K. Krumbacher de a fi repus în circulație numele acestui melod incomparabil. Este încă în discuție epoca în care a trăit el. Se pare că adeziunile cele mai multe le au criticii care așează viața lui Roman în prima jumătate a sec. VI, sub împăratul Anastasie I (491-518) și nu în sec. VIII, sub împăratul Anastasie II (713-716). Roman Melodul sa născut, deci. pe la 490. în Emesa (Siria), și a fost un timp diacon la biserica învierii din Berit. în zilele împăratului Anastasie a venit la Constantinopol. unde a fost făcut, probabil, preot și primit între clericii bisericii Născătoarei de Dumnezeu din Chir. Intr-o noapte. Maica Domnului îi apăru în vis și-i dădu darul facerii de imne. îndată el a început să cânte vestitul său condac de Crăciun „Fecioara astăzi". A murit pe la 560. Activitatea sa literară e așezată între 536-556. Opera lui Roman Melodul se pare că a fost foarte întinsă. După sinaxarul din l octombrie, el ar fi compus cam 1000 de imnc. Din acestea s-au păstrat circa 80. iar din acestea au fost editate aproximativ 40 de către specialiști ca Christ și Paranikas. Pitra, Krumbacher. Paul Maas, Camelii. Imnele lui Roman au fost vestite în vremea lor. „Fecioara astăzi" s-a cântat în ziua de Crăciun la banchetul de la palatul imperial până în sec. XII. Imnele lui Roman sunt în general lungi, alcătuite din 24 sau mai multe strofe, cu același număr de silabe, accent și construcție sintactică. Tematica e 265 foarte bogată. Ea cântă marile sărbători ale Crăciunului. Paștilor, ale numitor personaje biblice ca Sf. Fecioară Măria, Petni, losif, Iuda, sau Sfinți ca: Mina, Trifoii, 40 de Mucenici. Imnele lui Roman se disting prin bogăția cugetării, adâncimea simțirii și măreția limbii, care se ferește deopotrivă de afectarea bombastică și de trivialitate. Aceste imne conduc acțiunea într-o frumoasă progresiune dramatică. Căci ele sunt adevărate piese de teatru, în care dialogul lasă să se desfășoare mersul faptelor adesea cu măiestrie și cu artă consumată. Se relevă stăruința asupra celor două firi ale Mântuitorului într-o singură Persoană. A fost supranumit „alăuta dumnezeiescului Duh", „greierul dumnezeieștilo" cântări" etc. ANDREI CRITEANUL Viața. Andrei s-a născut pe la 660 la Damasc, în vârstă de 14-15 ani, a fost trimis la mănăstirea CJ?. Morrrânt la Ierusalim, unde a intrat în cler. Plecat într-o delegație, în 685, la Constantinopol, rămâne aici și e făcut diacon. I se dă conducerea unui azil de bătrâni și a unuia de orfani. La începutul sec. VIII, ajunge episcop de Gortina, în Creta, de unde i se trage și numele de „Criteanul". deși se numise și „Ierusalimiteanul". fiindcă venise de la Ierusalim. A fost un timp de partea monoteliților. dar a revenit. A fost un antiicono-clast hotărât. A murit la 4 iulie 740. Opera lui e alcătuită din proză și versuri, în proză are 24 predici, dintre care 8 în cinstea Sf. Fecioare, deși nu toate sunt autentice. De o rară frumusețe sunt cea despre Buna Vestire și a doua din cele trei dedicate muralii la cer a Maicii Domnului. E un predicator înzestrat în chip deosebit, în versuri scrie idiomele și e creatorul canoanelor - o nouă speță a poeziei bisericești. Spre deosebire de canoanele Sf. loan Damaschin, compuse din 8 sau 9 bucăți poetice cu structură și melodie proprie, acelea ale Sf. Andrei sunt compuse din ode mai lungi, acestea având strofe mai numeroase. A scris canoane la învierea lui Lazăt; la Duminica Mironosițelor, la Nașterea Maicii Domnului, la Zămislirea Sf. Ana etc. Opera lui clasică este Canonul cel Mare, un vast poem alcătuit din 250 strofe, remarcabil prin profunzimea evlaviei și a pocăinței. Limba este de o frumoasă plasticitate. A scris, în fine, și un mic poem de 128 trimetri iambici în care-și exprimă adeziunea la hotărârile Sinodului VI 266 ecumenic. ISIDOR DE SEVILLA Viața. Isidor s-a născut în Cartagina Spaniei pe la 560. A emigrat și s-a așezat la Sevilla. Era al treilea din patru frați, ajunși toți sfinți. Se pare că familia sa era de neam romanic, nu germanic. A primit o aleasă instrucție profană și creștină. E ales arhiepiscop al Sevillei după moartea fratelui său Leandru, care deținuse acest post. A prezidat diferite Sinoade la Sevilla (619) și la Toledo (633). A murit la 4 aprilie 636. Este ultimul Părinte bisericesc cu care se încheie perioada III patristică latină. Opera lui Isidor este considerabilă. Prin lecturi imense, el a adunat un material extrem de bogat din producțiile literare ale antichității profane și creștine. A fost cel mai mare savant al timpului său și un mare animator de preocupări științifice în patria sa. Lucrările sale n-au nimic original, pentru că sunt compilate, împreună cu Boețiu și Casiodor, Isidor este unul din cei mai apreciați maeștri și educatori ai evului mediu. Operele sale se împart în: enciclopedice, științifice, istorice, biblice, dogmatice și morale. Enciclopedice: 1) Etimologii sau Origini, în 20 cărți, dedicate regelui Sisebut: e o importantă enciclopedie științifică a vremii. Noțiunile științifice sau numele lucrurilor sunt explicate prin etimologii uneori fanteziste, în cele douăzeci de cărți se vorbește despre științele liberale, despre cele religioase, despre ființele vii, cele neînsuflețite, meserii exercitate de om etc.; 2) Diferențele sau Despre diferențele cuvintelor și diferențele lucrurilor, mici tratate de semantică și teologie; 3) Despre ordinea creaturilor, tratat teologic. Științifice: Despre natura lucrurilor, mic tratat de fizică și cosmografie. Istorice: 1) Cronică de la începutul lumii până la anul 6J6, împărțită în 6 perioade, inspirată din luliu Africanul, Eusebiu, Ieronim și Victor de Tunnuna; 2) Istoria goților, vandalilor și suevilor, o compilație; 3) Despre oamenii iluștri, manual de istorie literară creștină, îndeosebi spaniolă, continuă manualele lui Ieronim și Ghenadie. Biblice: l) Introduceri la cărțile Vechiului și Noului Testament', 2) Despre nașterea și moartea Părinților, biografii a diferite personaje biblice; 3) Despre numere, arată semnificația mistică a numerelor din Sf. Scriptură; 4) Unele 267 alegorii ale Sf. Scripturi; 5) Chestiuni la Vechiul Testament. Dogmatice: 1) Sentințe, în trei cărți, extrase din Augustin și Grigorie cel Mare. manual de dogmatică, morală și ascetică; 2) Despre credința ortodoxă contra iudeilor, vorbește despre Hristos și despre întrupare. Practice: 1) Despre datoriile bisericești (slujbe și persoane bisericești); 2) Regula călugărilor. Doctrina lui Isidor n-are nimic original, ea e împrumutată din lucrările Fer. Augustin și Grigo-rie cel Mare. Cu acesta din urmă el admite spiritualitatea îngerilor și împărțirea lor în nouă cete. Sufletul e creat și e spiritual. Copiii morți nebotezați -uf-"î pedepse în iac! Ca Augustin. admite purgatoriul și predestinația. GRIGORIE CEL MARE Viața. Grigorie. singurul papă numit cel Mare. împreună cu Leon I din secolul V. s-a născut pe la 540. dintr-o familie nobilă romană, înrudită cu vestita gens Anicia. A invrat în administrație și în 572-573 a ajuns pretor al Romei. După ezitări, a renunțat la cele ale lumii, a vândut moștenirea de la părinți și, cu ce a luat a ajutat pe săraci și a înființat șapte mănăstiri: una în casele părintești, pe muntele Scaurus, dedicată Sf. Andrei, și șase în Sicii ia. El s-a retras la Mănăstirea Sf. Andrei, unde ducea o viață de asceză severă, după Regula Sf. Benedict. A fost făcut diacon regional de papa Benedict I, iar papa Pelagiu II 1-a trimis apocrisiar la Constantinopol. la curtea împăratului Tiberiu II. funcție în care a rămas șase ani (579585). S-a reîntors pentru a reintra în mănăstire. Era pe punctul de a pleca tainic -plecase chiar - în Anglia ca misionar, când poporul a aflat și a cerut papei să-1 readucă. La moartea papei Pelagiu II, el a fost ales papă de popor, cler și senat, în 590. A jucat un mare rol politic bisericesc, coordonând administrația considerabilelor averi ale Bisericii (patri-monium Petri), organizând opera misionară în Anglia prin prietenul și fratele său de cin. Augustm. apărând Roma de longobarzi, cu care a inițiat, ceva mai târziu, convertirea lor, intrând în legături cu francii și cu goții din Spania, încercând să îmbunătățească starea socială a claselor oprimate. A fost un mare organizator și luptător înlăuntrul și în afara Bisericii, înzestrat cu un deosebit geniu practic, Grigorie 268 a acomodat teologia și lucrarea Bisericii mentalității populare. Moare în 604. Opera lui Grigorie ocupă cinci volume în ediția Migne P. L. 75-79. E o operă cu caracter mai ales practic, deși dezvoltările teologice nu lipsesc. A scris: 1) 854, respectiv 848 Scrisori reconstituite din trei colecții derivând din registrul epistolar primitiv din Lateran. 2) Cele mai multe seriei ale Iu. Grigorie sunt din domeniul practic: a) Pastorală, intitulată Carte de conducere pastorală (Liber regulae pastoralis), în patru cărți, scrisă cu prilejul învestiturii sale ca papă (3 septembrie 590), tratează despre cele patru probleme principale ale preoției: pregătirea și mobilul sufletesc al candidatului la preoție, care este „arta tuturor artelor": virtuțile care trebuie să împodobească pe preot; misiunea de învățător și de conducător al sufletelor; nevoia meditației și a examenului de conștiință zilnic. Pastorala papei Grigorie a fost o carte de mare autoritate pentru cler în Evul Mediu și a fost tradusă în grecește de patriarhul Anastasie al II-lea al Antiohiei, precum și în limba anglo-saxonă; b) Comentariu la lor. numit și Moralia in lob, în 35 cărți, lucrare începută încă după vremea când autorul era apo-crisiar la Constantinopol și continuată după aceea. Comentariul acesta, inspirat din Origen, prin Sf. Ilarie, este „un repertoriu de teologie morală" (O. Bardenhewer), lucru pentru care Grigorie îl numește Cărți de morală și pentru care mai târziu el a primit numele de Moralia Alucruri privitoare la morală). Se folosesc sensurile istoric, tipic și moral; c) Colecții de omilii la: Pericope evanghelice (40), la Ezechiil (2 cărți), probabil la Cântarea Cântărilor. Toate aceste opere exegetice au caracter moral'. In domeniul aghiografic, Grigorie a scris: Dialoguri despre viața și minunile Părinților italieni, în 4 cărți, care țin să dovedească existența asceților făcători de minuni nu numai în Orient, ci și în Italia, în domeniul liturgic, Grigorie a făcut o adaptare a liturghieru-lui roman la condițiile sec. VI (Sacramentarittm gregorianum) și a revizuit cântarea bisericească rânduind-o pentru ceasurile de zi și de noapte. Nu s-a putut stabili că Grigorie a scris imne. Criticii contestă autenticitatea a opt imne pe care i le atribuie benedictinii. Doctrina lui Grigorie cel Mare n-are nimic original. El urmează învățătura Tradiției, îndeosebi pe aceea a lui Augustin, pe care o corectează, la capitolul despre har și predestinație, în sensul lui Prosper de Aquitania și al Sinodului de la Orange 269 (529). între rațiune și minune. Grigorie p;\.-feră pe ac.asta d.;: urmă. Doctrina sa despre îngeri e influențată de Părinții greci: sunt nouă cete îngerești, începând cu îngerii și terminând cu serafimii, înainte de Hristos. diavolul avea drept asupra oamenilor. Hristos, al doilea Adam, este Răscumpărătorul și Mijlocitorul nostru Care, prin moartea Sa nedatorată (indebita nwrs) ne-a împăcat cu Dumnezeu. Mântuitorul Se aduce continuu holocaust pentru noi, arată fără întrerupere Tatălui întruparea Sa pentru noi. Această întrupare este un izvor al purificării noastre. Arătându-se Om. El spală păcatele omului prin intrarea Sa în umanitate (Moralia I, 24). Grigorie acordă mare importanță Pocăinței. El susține existența purgatoriului (Dialoguri 4, 39). Căsătoria este indisolubilă. Biserica. Trupul Domnului, e alcătuită din Sfinții dinaintea legii, din cei de sub lege și din cei de sub har.jEpiscopul nu poate fi hirotonit de un singur episcop, ci de mai multA. Primele patru Sinoade ecumenice sunt comparate cu cele patru Evanghelii. Caracterizare. Grigorie a fost numit cel Mare nu pentru mulțimea și adâncimea lucrărilor sale, ci pentru spiritul său de organizare înlăuntrul Bisericii, pentru marile sale reforme, pentru lucrarea sa misionară în Anglia și mai ales pentru deosebitul rol politic pe care 1-a jucat în vremea lui. El a creat premizele statului papal în Evul Mediu. Rolul providențial pentru Italia, jucat de Grigorie în sec. VI. a făcut pe Ildefons de Toledo să scrie în al său De virorum illustrium scriptis (1): „Antichitatea (creștină) nu arată nimic asemenea lui". Autorii catolici susțin că cei 14 ani ai pontificatului lui Grigorie aparțin istoriei universale (Bardenhewer, Altaner). Protestanți ca Hamack îl consideră creatorul „tipului vulgar al catolicismului medieval". Adevărul e că Grigorie a fost un mare om politic bisericesc, un păstor model, un organizator rar al treburilor bisericești, un moralist. Gândirea și scrisul său sunt comune. E neprieten al culturii clasice și o legendă medievală povestește că Biblioteca palatină a fost arsă din ordinul său. Poate mentalitate de călugăr fanatic. E curios, apoi, că în timpul celor șase ani ai șederii sale la Constantinopol ca apocrisiar n-a vrut sau n-a putut învăța grecește. Ce e mai grav, e că el nu citează decât din izvoare de mâna a doua, câteva opere patristice, afară de Augustin, Ambrozie și Comentariul la Iov, al lui Origen, în versiunea Sf. Ilarie de Pictavium. Scrisul său e 270 lipsit de artă și eleganță. Cuvântul lui Dumnezeu, zice el, n-are a se supune regulilor grămăticului Donatus. Recunoaște că scrisul său, ca fond și formă, nu se poate compara cu acela al lui Augustin și Ambrozie. Dar scrie mai corect ca Grigorie de Tours. 271 UNIVERSITATEA „HYPERION“ BUCUREȘTI ÎNVĂȚĂMÂNT LA DISTANȚĂ FACULTATEA DE DREPT ȘI ADMINISTRAȚIE PUBLICĂ DREPT CIVIL. TEORIA GENERALĂ A OBLIGAȚIILOR Anul II, semestrul II partea I - potrivit prevederilor Noului Cod civil Conf. univ. dr. Mara Ioan 2011 CUPRINS 1. Noțiuni introductive 9 2. Contractul 3. Actul juridic unilateral și faptul juridic licit 4. Faptul juridic ilicit Bibliografie (de elaborare a cursului): M. loan, A.-D. Dumitrescu, I. lorga, Drept civil. Teoria generală a obligațiilor, Editura Universul Juridic, București, 2011 C.Stătescu, C.Bîrsan, Drept civil. Teoria generală a obligațiilor, Editura Hamangiu, București, 2008; L. Pop, Tratat de drept civil. Obligațiile, vol. I și II, Editura C. H. Beck,, București, 2006, 2009 I. Albu, V. Ursa, Răspunderea civilă pentru daunele morale, Cluj-Napoca, Editura Dacia, 1979. L. R. Boilă, Răspunderea civilă delictuală subiectivă, București, Editura C. H. Beck, 2009. L. R. Boilă, Răspunderea civilă delictuală obiectivă, București, Editura C. H. Beck, 2009. P.M.Cosmovici, Drept civil. Drepturi reale. Obligații. Legislație, Editura ALL, București, 1996; M. Costin, Răspunderea juridică în dreptul R.S.R., Cluj-Napoca, Editura Dacia Fr. Deak, L. Anghel, M. F. Popa, Răspunderea civilă, București, Editura Științifică, 1970; I. Dogaru, P. Drăghici, Drept civil. Teoria generală a obligațiilor, București, Editura All Beck, 2002. M.Eliescu, Răspunderea civilă delictuală, Editura Academiei, București,1972; I.P. Filipescu, Teoria generală a obligațiilor, Editura Universul Juridic, București 2006. C.Hamangiu, I.Rosetti-Bălănescu, Al.Băicoianu, Tratat de drept civil, vol.I și II, București; Ph. Malaurie, L. Aynes, Ph. Stoffel-Munck, Obligațiile, Editura Wolters Kluwer, Paris, 2007 (traducere de L. Dănișor, București, Editura Wolters Kluwer, 2009) Tr. Popescu, P. Anca, Teoria generală a obligațiilor, Editura Didactică și Pedagogică, 1968; Drept civil- II 1 C. Stătescu, Răspunderea civilă delictuală pentru fapta altor persoane, București, Editura Științifică și Enciclopedică, 1984 V. Stoica, Rezoluțiunea și rezilierea contractelor civile, București, Editura All, 1997 Culegeri de decizii a Tribunalului Suprem, între anii 1960-1961, 1963, 1968, 19701971, 1973-1975, 1977, 1979-1980, 1990; Revista română de drept privat; Revista română de jurisprudență; Revista română de drept; Dreptul Drept civil- II 2 INTRODUCERE Competentele Modulul intitulat Drept civil (II) se studiază în anul II semestrul II și vizează dobândirea de competențe în domeniul raporturilor juridice obligaționale. După ce vei studia și învăța modulul, vei dobândi o seamă de competențe absolut necesar pentru formarea ta profesională. pe care le vei dobândi sunt următoarele:________________________________________ • integrarea instituției obligațiilor în cadrul disciplinei Drept civil; • explicarea unor idei, proiecte, procese, precum și a conținuturilor teoretice și practice ale acestei discipline; • argumentarea principiilor privind obligațiile; • interpretarea normelor de drept civil în raport cu situațiile concrete. Conținutul este structurat în următoarele unități de învățare: - Noțiuni introductive - Contractul - Actul juridic unilateral și faptul juridic licit - Faptul juridic ilicit - Executarea obligațiilor - Drepturile creditorului asupra patrimoniului debitorului - Stingerea, transmiterea și transformarea obligațiilor - Obligații complexe - Garantarea obligațiilor Pentru o învățare eficientă, ai nevoie de următorii pași obligatorii: • Citești modulul cu maximă atenție. • Evidențiezi informațiile esențiale cu culoare, le notezi pe hârtie sau le adnotezi în spațiul alb rezervat. • Răspunzi la întrebări și rezolvi exercițiile propuse. • Mimezi evaluarea finală, autopropunându-ți o temă și rezolvând-o fără să apelezi la suportul scris. • Compari rezultatul cu suportul de curs și îți explici de ce ai eliminat anumite secvențe. • În caz de rezultat îndoielnic, vei relua întreg demersul de învățare. Pe măsură ce vei parcurge modulul, îți vor fi administrate lucrări de verificare pe care le vei regăsi la sfârșitul unităților de învățare. Vei răspunde în scris la aceste cerințe, folosindu-te de suportul de curs și de resurse bibliografice suplimentare. Vei fi evaluat după gradul în care ai reușit să operaționalizezi competențele. Se va ține cont de acuratețea rezolvării, de modul de prezentare și de promptitudinea răspunsului. Pentru neclarități și informații suplimentare vei apela la tutorele indicat. N.B. Informația de specialitate oferită de curs este minimală. Se impune, în consecință, parcurgerea obligatorie a bibliografiei minimale recomandate si rezolvarea sarcinilor de lucru, a testelor și lucrărilor de verificare. Doar în acest fel vei putea fi evaluat cu o notă corespunzătoare efortului de învățare. Drept civil- II 3 1. NOȚIUNI INTRODUCTIVE Obiectivele specifice unității de învățare Sarcini de lucru Nu uita! Teme referate Bibliografie minimală Obiective specifice: La sfârșitul capitolului, vei avea capacitatea: Timp mediu estimat pentru studiu individual: 7 ore 1. Noțiune În sens larg, obligația desemnează raportul juridic obligațional în conținutul căruia intră dreptul creditorului de a pretinde debitorului său executarea unei prestații și îndatorirea debitorului de a îndeplini o prestație pozitivă sau negativă sub sancțiunea aplicării constrângerii în caz de neexecutare. În sens restrâns, obligația semnifică îndatorirea debitorului de a săvârși o acțiune ori de a se abține de la săvârșirea ei sub sancțiunea constrângerii. 2. Elementele raportului juridic obligațional. Obligația, fiind un raport juridic, structura sa este alcătuită din elemente ce compun orice raport juridic: subiecte, obiect și conținut. Pot fi subiecte ale unui raport juridic obligațional persoanele fizice și juridice, inclusiv statul și unitățile administrativ-teritoriale când participă nemijlocit, în nume propriu, ca subiecte de drepturi și obligații (art. 25, art. 34 și urm., art. 187 și urm. N.C.civ.). Determinarea subiectelor participante la raporturi obligaționale, ca debitor sau creditor, se face, de regulă, în momentul nașterii acestor raporturi, adică în momentul încheierii actului sau al săvârșirii faptului juridic, după caz. Subiectele raportului juridic obligațional poartă denumirile generice de creditor, pentru subiectul activ, și de debitor, pentru subiectul pasiv. În cazul raporturilor obligaționale speciale, subiectele acestora poartă denumiri specifice: vânzător-cumpărător, locator-locatar, mandant-mandatar, donator-donatar etc. Raportul juridic obligațional cuprinde în conținutul său, dreptul de creanță al creditorului de a pretinde executarea prestației la scadență și îndatorirea debitorului de a îndeplini întocmai prestația datorată Deoarece atât dreptul de creanță cât și îndatorirea corelativă au caracter patrimonial, rezultă că și conținutul raportului obligațional și raportul obligațional au caracter patrimonial. Dreptul de creanță se regăsește în activul patrimoniului creditorului, iar obligația corelativă a debitorului în pasivul patrimoniului acestuia. Conținutul raportului obligațional se stabilește prin voința părților sau a legii, după cum izvorul raportului juridic concret este un act sau un fapt juridic. Drept civil- II 4 Obiectul raportului obligațional cuprinde prestația concretă la care este îndreptățit creditorul și de care este ținut debitorul. Aceasta poate fi pozitivă („a da” ori de „ a face”), fie într-o negativă ( „a nu face”) Obligația de „a da” constă în îndatorirea debitorului de a transmite un drept sau a constitui un drept real oarecare. Așa de exemplu, obligația vânzătorului de a transmite cumpărătorului dreptul de proprietate asupra lucrului vândut sau de a constitui și transmite un dezmembrământ este o obligație de „a da”, obligație care nu se confundă cu obligația predării materiale a lucrului vândut cumpărătorului care este o obligație de „a face”. Obligația de „a face” constă în îndatorirea subiectului pasiv de a efectua o lucrare și, în general, orice prestație pozitivă cu excepția celor încadrate în categoria „a da”. Sunt astfel de obligații: obligația vânzătorului de a preda lucrul vândut, obligația locatorului de a pune la dispoziția locatarului lucrul închiriat, obligația asumată de o persoană de a presta un serviciu sau de a executa o lucrare etc. Obligația de „a nu face” constă din abținerea la care este îndatorat subiectul pasiv, de la ceva ce ar fi putut face, în lipsa obligației asumate. Aceasta se distinge de obligația negativă generală corelativă drepturilor absolute. De exemplu, proprietarul unui teren se poate angaja prin contract să nu construiască pe acel teren, obligație la care nu ar fi fost ținut dacă nu s-ar fi obligat în acest sens. 3. Izvoarele obligațiilor În sens larg, izvor de obligații este acel fapt juridic care dă naștere unui raport juridic de obligație. Doctrina a clasificat izvoarele de obligații în două categorii principale: acte juridice și fapte juridice (în înțeles restrâns). Prin act juridic înțelegem acea manifestare de voință făcută cu intenția de a produce efecte juridice, efecte care nu se pot produce potrivit legii decât dacă o asemenea intenție a existat. În această categorie sunt cuprinse contractul și actul juridic unilateral. Faptele juridice, în sens restrâns, reprezintă acele fapte licite sau ilicite săvârșite fără intenția de a produce efecte juridice, efecte care se produc în virtutea legii, independent de voința celui ce a săvârșit faptul. În această categorie sunt cuprinse faptul juridic licit (gestiunea de afaceri, plata nedatorată, îmbogățirea fără justă cauză) și fapta ilicită cauzatoare de prejudicii. Acestora li se adaugă și „orice alt act sau fapt de care legea leagă nașterea unei obligații”. De exemplu, căsătoria nu poate fi calificată nici drept act unilateral, nici contract, dar, fără tăgadă, ea este un act juridic bilateral sui generis a cărui încheiere are efectele prescrise de lege. În același fel, nașterea, care nu constituie un fapt juridic în sens restrâns, ci un fapt juridic în sens larg, un eveniment, produce efectele prevăzute de lege. 4. Clasificarea obligațiilor - după izvor: * obligații născute din acte juridice (contract sau act juridic unilateral); * obligații născute din fapte juridice licite (gestiunea de afaceri, plata nedatorată, îmbogățirea fără justă cauză) sau ilicite. - clasificarea obligațiilor după obiectul lor: a) obligații de „a da”, „ a face” și „ a nu face”; Drept civil- II 5 b) obligații pozitive (obligațiile de „a da” și „a face”) și în obligații negative (obligațiile de „a nu face”); c) obligații de mijloace și obligații de rezultat. * obligația de rezultat este strict precizată sub aspectul obiectului și scopului urmărit, debitorul obligându-se să atingă un rezultat. De exemplu, vânzătorul se obligă să transmită proprietatea lucrului vândut și să-l predea cumpărătorului; * obligația de mijloace este caracterizată de faptul că debitorul este ținut de îndatorirea de a depune toată diligența necesară ca un anumit rezultat să se realizeze. De exemplu, sunt de mijloace obligațiile medicului care țin strict de realizarea actului medical (nu și cele de natură administrativă). - clasificarea obligațiilor după sancțiunea juridică ce le este proprie: * obligații civile perfecte sunt cele care se bucură integral de sancțiunea juridică, creditorul putând apela forța coercitivă a statului spre a obține executarea obligației, în natură sau prin echivalent, dacă aceasta nu se realizează de bunăvoie; * obligații naturale sunt cele în privința cărora creditorul nu mai poate cere executarea silită dar, dacă au fost executate, debitorul nu mai are dreptul să pretindă restituirea lor ca fiind plată nedatorată. De exemplu, sunt astfel de obligații cele pentru care dreptul material la acțiune a fost prescris. Dar nu toate obligațiile naturale au fost inițial obligații civile perfecte, ele având, încă de la naștere acest caracter. De exemplu, este o obligație naturală cea a concubinului mamei de a presta întreținere copilului. - clasificarea obligațiilor după opozabilitatea lor * obligații obișnuite alcătuiesc regula și li se aplică, sub aspectul opozabilității, regulile ce cârmuiesc drepturile relative; * obligațiile reale (propter rem și scriptae in rem) intră în conținutul unor raporturi juridice obligaționale dar se caracterizează printr-o opozabilitate mai largă decât drepturile de creanță putând fi impuse nu numai debitorului inițial ci și altor persoane care dobândesc ulterior un drept real, posesia sau stăpânirea bunului. Dar această opozabilitate, la un moment dat, privește doar pe deținătorul sau proprietarul de la acel moment și își are izvorul în lege, chiar dacă, în unele cazuri nașterea lor implică și voința părților. Obligația reală de a face (propter rem) este îndatorirea care revine deținătorului unui bun determinat, obligație strâns legată de bun astfel încât se transmite odată cu acesta. Prin „deținător al bunului” se înțelege titularul unui drept real, posesorul sau detentorul precar, fie doar una dintre aceste persoane, fie două sau toate aceste persoane, în funcție de voința legiuitorului. Obligații reale legale pot fi de natură administrativă sau civilă. Sunt obligații legale propter rem de natură civilă cele prevăzute, de exemplu, de art.662 alin.1 și art.663 alin.1 N.C.civ. Prin aceste norme se instituie obligații reale propter rem având caracter reciproc în cadrul raporturilor de vecinătate. Obligațiile propter rem convenționale iau naștere prin voința părților dar opozabilitatea lor lărgită își are temeiul în lege. Obligațiile opozabile și terților (scriptae in rem) sunt strâns legate de stăpânirea unui bun, creditorul putând obține satisfacerea dreptului său doar dacă dobânditorul actual al bunului este ținut să respecte acest drept, deși este terț față de contractul care a dus la nașterea dreptului creditorului. Este o astfel de obligație, cea a cumpărătorului unui bun care l-a dobândit după încheierea contractului de locațiune dintre înstrăinător și locator. Drept civil- II 6 Nu uita! În sens larg, obligația desemnează raportul juridic obligațional în conținutul căruia intră dreptul creditorului de a pretinde debitorului său executarea unei prestații și îndatorirea debitorului de a îndeplini o prestație pozitivă sau negativă sub sancțiunea aplicării constrângerii în caz de neexecutare. În sens restrâns, obligația semnifică îndatorirea debitorului de a săvârși o acțiune ori de a se abține de la săvârșirea ei sub sancțiunea constrângerii. Obligația, fiind un raport juridic, structura sa este alcătuită din elemente ce compun orice raport juridic: subiecte, obiect și conținut. Teme referate 1. Noțiunea și clasificarea obligațiilor 2. Obligațiile reale 3. Comparație între drepturile reale și drepturile de creanță Bibliografie minimală M. Ioan, A.-D. Dumitrescu, I. Iorga, Drept civil. Teoria generală a obligațiilor, Editura Universul Juridic, București, 2011 Drept civil- II 7 2. CONTRACTUL Obiectivele specifice unității de învățare Sarcini de lucru Nu uita! Teme referate Bibliografie minimală Obiective specifice: La sfârșitul capitolului, vei avea capacitatea: Timp mediu estimat pentru studiu individual: 8 ore 1. Noțiunea și importanța contractului Contractul este acordul de voințe dintre două sau mai multe persoane cu intenția de a constitui, modifica sau stinge un raport juridic. Noul Cod Civil statuează că tuturor contractelor, fie că acestea sunt numite sau nenumite le sunt aplicabile regulile generale stabilite în capitolul I „Contractul”, din Titlul II Izvoarele obligațiilor al Cărții a V -a „Despre obligații”, iar în ceea ce privește regulile speciale, acestea se aplică fiecărui contract special, în mod expres și respectiv fiecărui contract nenumit i se vor aplica normele speciale stabilite în materia contractului cu care se aseamănă mai mult. 2. Clasificarea contractelor 2.1. Clasificarea contractelor după modul de formare După criteriul modului de formare, distingem între contracte consensuale, contracte solemne și contracte reale. Contractul consensual este acela care se încheie în mod valabil prin simplul acord de voință al părților, fără a fi necesară îndeplinirea vreunei condiții de formă. Contractul solemn este acela pentru a cărui încheiere valabilă se cere respectarea unei formalități prevăzută de lege. Nerespectarea formei cerute de lege ad validitatem atrage nulitatea absolută a contractului. Contractul real este acela pentru a cărui formare valabilă este necesară și remiterea materială a lucrului. Astfel, tradițiunea bunului constituie o condiție de validitate și nu un efect al contractului. 2.2. Clasificarea contractelor după conținutul lor După criteriul conținutului lor, contractele se clasifică în contracte sinalagmatice și contracte unilaterale. Contractul sinalagmatic este acela prin care părțile se obligă reciproc una către alta, obligațiile lor fiind reciproce și interdependente. Reciprocitatea obligațiilor presupune ca acestea să aibă ca izvor același contract și nu trebuie confundată cu reciprocitatea prestațiilor. Interdependența obligațiilor rezidă în aceea că obligația ce revine oricăreia dintre părțile contractante constituie cauza juridică a obligației celeilalte părți. Drept civil- II 8 Contractul unilateral este acela care dă naștere la obligații numai în sarcina uneia din părți, care are calitatea de debitor, cealaltă parte având numai calitatea de creditor. Contractul unilateral nu trebuie confundat cu actul juridic unilateral. 2.3. Clasificarea contractelor după scopul urmărit de părți După criteriul scopului urmărit de părți, contractele se clasifică în contracte cu titlul oneros și contracte cu titlu gratuit. Contractul oneros este acela în care fiecare parte voiește a-și procura un avantaj de natură patrimonială. Această categorie se subdivide în contracte comutative și contracte aleatorii. Contractul comutativ este acela în care existența drepturilor și obligațiilor părților sunt cunoscute de la momentul încheierii contractului iar întinderea prestațiilor datorate de părți este certă sau cel puțin determinabilă. Contractul aleatoriu este acela în care, prin natura lui sau prin voința părților, întinderea sau chiar existența tuturor prestațiilor sau numai a unora dintre ele, depinde de un eveniment viitor și incert. Contractul cu titlu gratuit este acela în care una din părți voiește a procura, fără echivalent, un avantaj celeilalte. Această categorie de contracte se subdivide în contracte dezinteresate și liberalități. Contractul dezinteresat, este acela prin care una din părți urmărește să facă un serviciu gratuit celeilalte, fără ca prin aceasta să se producă o micșorare a patrimoniului său. Liberalitatea, este actul juridic prin care se realizează o creștere a activului patrimonial al unei persoane și o micșorare a patrimoniului celui care a gratificat fără a urmări un echivalent în schimb. Este cazul donației. 2.4. Clasificarea contractelor după efectele produse După efectele produse, contractele se clasifică în contracte constitutive sau translative de drepturi și contracte declarative de drepturi. Contractele constitutive sau translative de drepturi sunt acelea care au ca obiect constituirea sau transmiterea unor drepturi și produc efecte, de regulă, din momentul încheierii lor. Contractele declarative de drepturi sunt acelea care recunosc situații juridice preexistente și au efect retroactiv. 2.5. Clasificarea contractelor după modul de executare După modul de executare, contractele se clasifică în contracte cu executare imediată și contracte cu executare succesivă. Contractul cu executare imediată este acela a cărui executare se produce dintr-odată, la data când obligația devine exigibilă. Contractul cu executare succesivă este acela ale cărui obligații se execută în timp, fie continuu, fie la anumite intervale de timp. 3. Încheierea contractelor 3.1. Noțiunea încheierii contractului 5 Încheierea contractului reprezintă mecanismul realizării acordului de voință al părților cel puțin asupra clauzelor contractuale esențiale, prin întâlnirea concordantă a ofertei cu acceptarea acesteia. Deoarece întreg contractul trebuie să îmbrace forma prevăzută de lege pentru validitatea sa, această condiție de formă trebuie îndeplinită și de ofertă și de acceptare. Drept civil- II 9 De exemplu, atât oferta cât și acceptarea donației, dacă sunt cuprinse în acte distincte (instrumentum) trebuie să fie în formă autentică. 3.2. Condițiile de validitate ale contractului 9 Încheierea contractului presupune nu numai realizarea acordului de voință ci și formarea valabilă a acestui acord sub aspectul capacității părților, al conținutului voinței și al valabilității obiectului. Prevederile Noului Cod Civil în materia condițiilor de validitate a contractului, reiterează prevederile art.948 C.civ. anterior: „Condițiile esențiale pentru validitatea unei convenții sunt: 1. capacitatea de a contracta; 2. consimțământul valabil al părții ce se obligă; 3. un obiect determinat; 4. o cauză licită.” La acestea se adaugă condiția formei, care, după caz, poate fi: cerută ad validitatem, ad probationem sau pentru opozabilitatea față de terți. 3.3. Oferta de a contracta Oferta este propunerea de a contracta făcută de o persoană în vederea încheierii unui contract, o manifestare de voință. Aceasta trebuie să conțină cel puțin elementele esențiale și să exprime intenția ofertantului de a se obliga. Nu ne aflăm în prezența unei oferte ci a unei propuneri de a contracta dacă destinatarul ei nu acceptă fără rezerve. Oferta trebuie să fie exteriorizată fie în scris, fie verbal sau chiar în mod tacit. Oferta poate fi adresată unei persoane determinate dar și unor persoane nedeterminate. În acest din urmă caz, propunerea valorează ofertă numai dacă aceasta rezultă din lege (de exemplu, în cazul furnizării de energie electrică de către utilizatori), din uzanțe ((de exemplu, potrivit uzanțelor, încărcarea se face de către port) ori din împrejurări (de exemplu, staționarea taximetrului), regula în materie fiind că o asemenea propunere poate fi considerată doar solicitare de ofertă sau intenție de negociere. De aceea, ca regulă, răspunsul la o propunere adresată unei persoane nedeterminate poate constitui ofertă de a contracta și nu acceptare a unei oferte. Oferta poate să cuprindă un termen de acceptare sau poate fi fără termen. Fiind o latură a consimțământului, oferta trebuie: - să fie o manifestare de voință serioasă, conștientă, neviciată; - să fie făcută cu intenția de a angaja din punct de vedere juridic; - să cuprindă toate elementele necesare pentru încheierea valabilă a contractului, cel puțin cele esențiale, determinarea acestora realizându-se în funcție de situația concretă și de voința părților. Forța obligatorie a ofertei trebuie analizată după cum aceasta este cu termen sau fără termen și dacă a fost adresată unor persoane prezente sau absente. Astfel, oferta, fiind o manifestare de voință făcută în scopul încheierii unui contract, obligă pe ofertant să o mențină în perioada termenului (precizat sau, în lipsă, rezonabil), spre a da posibilitate destinatarului să se pronunțe în legătură cu posibila sa acceptare și să transmită această acceptare ofertantului. Oferta de a contracta - act juridic unilateral - nu trebuie confundată cu pactul de opțiune sau cu promisiunea de a contracta - acte juridice bilaterale (contracte). Drept civil- II 10 3.4. Acceptarea ofertei Acceptarea este manifestarea de voință a destinatarului ofertei în care se exprimă acordul cu oferta primită. Ca și oferta, acceptarea este o manifestare de voință care nu este supusă unor condiții speciale de formă. Ea trebuie să fie expresă, și poate fi exteriorizată în scris, verbal sau poate rezulta din orice act sau fapt concludent al destinatarului ofertei. Ne aflăm deci, în prezența unei acceptări și atunci când „destinatarul ofertei săvârșește un act sau un fapt concludent, fără a-l înștiința pe ofertant ...și ajunge în termen la autorul ofertei” în următoarele situații: - când rezultă din ofertă că acceptarea se poate face în acest mod. Astfel, dacă oferta este exclusiv în interesul destinatarului, ofertantul poate stipula că nu mai este necesară acceptarea expresă, ci doar încheierea unui anumit act juridic; - când rezultă din uzanțe sau din practicile obișnuite între părți; - când rezultă din natura afacerii. De exemplu, în cazul prestărilor de servicii de taximetrie, comanda unui taximetru constituie o acceptare a ofertei companiei de taximetre. Simpla tăcere a persoanei căreia i s-a făcut o ofertă nu are valoarea de acceptare decât în mod excepțional. Tăcerea valorează acceptare: - când rezultă din lege. Astfel, în cazul tacitei relocațiuni, dacă locatarul folosește bunul după expirarea termenului locațiunii și plătește chiria, iar locatorul nu se împotrivește se consideră că cel din urmă a acceptat tacit oferta locatarului și că s-a încheiat un nou contract de locațiune; - când rezultă din acordul părților. Există, astfel, posibilitatea ca părțile să fi stipulat într-un contrat anterior ca simpla tăcere să valoreze acceptare; - când rezultă din practicile statornicite între părți ori din uzanțe. În această ipoteză, refuzul de a încheia contractul trebuie să fie manifestat expres. De exemplu, furnizorul s-a obișnuit să onoreze fiecare comandă primită fără a răspunde că o acceptă; - când rezultă din alte împrejurări. De exemplu, tăcerea salariatului care a fost înștiințat de majorarea salariului constituie acceptare. 3.5. Momentul încheierii contractului Momentul încheierii contractului este considerat a fi acela în care acceptarea întâlnește oferta și are loc formarea consimțământului. Între prezenți, și cei asimilați acestora (art.1194 alin.2 N.C.civ.), momentul încheierii contractului va fi marcat de realizarea acordului de voință. Momentul încheierii contractului fiind acela în care ofertantul primește acceptarea (sistemul recepțiunii). În cazul în care tăcerea valorează acceptare, momentul încheierii contractului va fi cel în care se împlinește termenul de acceptare (menținere a ofertei irevocabile) în această perioadă destinatarul ofertei trebuind ca, dacă nu dorește încheierea contractului, să comunice ofertantului refuzul său. Determinarea momentului încheierii contractului prezintă interes cel puțin sub următoarele aspecte: - în raport cu acest moment se apreciază posibilitatea revocării și caducității ofertei; - cauzele de nulitate trebuie să existe în momentul încheierii contractului; - efectele contractului se produc începând cu momentul încheierii acestuia; - în cazul ofertei adresate publicului în condițiile art.1189 alin.2 N.C.civ. momentul primei acceptări lasă fără efect acceptările ulterioare; Drept civil- II 11 - momentul determină și locul încheierii contractului. 3.6. Locul încheierii contractului și importanța acestuia Locul încheierii contractului este acela în care acceptarea ajunge la ofertant, indiferent dacă aceasta se face verbal, în scris sau rezultă din orice act sau fapt concludent al destinatarului ofertei. Astfel: - între prezenți, locul este cel în care se găsesc părțile; - în cazul încheierii contractului prin telefon sau alte asemenea mijloace de comunicație, locul încheierii este cel în care se află ofertantul; - în cazul contractului încheiat prin corespondență, locul încheierii va fi cel la i-a fost adresată corespondența; - în cazul în care acceptarea constă într-un act sau fapt al destinatarului ofertei, locul este cel în care se afla ofertantul când a luat cunoștință de această acceptare; - atunci când tăcerea valorează acceptare, locul încheierii contractului va fi locul în care destinatarul primește oferta. Determinarea locului încheierii contractului prezintă interes cel puțin sub următoarele aspecte: - în materia dreptului internațional privat, pentru determinarea legii aplicabile în cazul conflictului de legi în spațiu; - în materia dreptului procedural, pentru determinarea instanței competente din punct de vedere teritorial. 4. Efectele contractului 4.1. Precizări Efectul contractului constă în nașterea, modificarea sau stingerea unui raport juridic în conținutul căruia intră drepturi și obligații. Stabilirea acestora presupune: - stabilirea cuprinsului contractului prin interpretarea clauzelor sale; - analiza implicațiilor principiilor efectelor contractului (atât în raporturile dintre părți cât și în raportul cu alte persoane) și a excepțiilor lor; - analiza efectelor specifice contractelor sinalagmatice, derivate din reciprocitatea și interdependența obligațiilor părților. 4.2. Interpretarea contractului Interpretarea contractului este operația prin care se determină înțelesul exact al clauzelor contractului, prin cercetarea manifestării de voință a părților, în strânsă legătură cu voința lor internă. Prin interpretare se determină însăși forța obligatorie a acestuia se realizează calificarea juridică a contractului și se stabilește regimul juridic aplicabil. 4.3. Principiul obligativității efectelor contractului între părțile contractante Contractul este obligatoriu între părți, titularul drepturilor născute din contract fiind în drept să pretindă debitorului satisfacerea acelor drepturi. Consecința imediată a principiului obligativității contractului privește modul în care contractul se poate modifica ori stinge. Contractele vor putea fi modificate sau stinse, ca regulă, în același mod în care s-au constituit, adică prin acordul părților (principiului simetriei actelor juridice). Prin excepție, modificarea sau încetarea contractului se poate realiza din cauze autorizate de lege, dar este necesară distincția dintre cauzele determinate prin voința părților și cele autorizate de lege care nu presupun acest acord. Astfel, executarea, denunțarea unilaterală Drept civil- II 12 reglementată de art.1276-1277 N.C.civ., termenul și condiția au ca efect încetarea contractului, dar existența lor este determinată de acordul părților. 4.4. Principiul relativității efectelor contractului Potrivit art.1280 N.C.civ., care reiterează principiul relativității contractului consacrat expres și de art.973 C.civ. anterior, contractele nu au efect decât între părțile contractante. Astfel, terții, ca regulă, nu pot fi ținuți de obligațiile și nici nu pot dobândi drepturi născute dintr-un contract („res inter alios acta aliis neque, neque prodess potest”). Chiar dacă efectele contractului se produc numai între părți, aceasta nu însemnă că, pentru terți, un contract nu reprezintă nimic. Pentru aceștia contractul este opozabil, ei fiind ținuți să respecte realitatea juridică născută din acesta, respectiv drepturile și obligațiile. De aici rezultă, de exemplu, posibilitatea invocării, față de terți, a contractului ca titlu în baza căruia s-a dobândit un drept real sau de creanță. În anumite cazuri, opozabilitatea față de terți este condiționată de îndeplinirea unor formalități (de exemplu, în materia cesiunii de creanță, a vânzării, a clauzelor de inalienabilitate) ori de existența datei certe pe înscrisul sub semnătură privată ce constată actul (de exemplu, în materia mandatului fără reprezentare, data certă anterioară măsurilor asigurătorilor sau de executare, asigură opozabilitatea acestuia față de creditorii mandatarului care ar dori să urmărească bunurile dobândite de mandatar în nume propriu, dar pe seama mandantului). Opozabilitatea contractului față de terți înseamnă și că aceștia pot invoca în folosul lor și împotriva părților existența unui contract. De exemplu, terțul va putea angaja responsabilitatea părții care, în executarea unui contract, l-a prejudiciat. Deoarece pentru terți contractul are valoare de fapt juridic, în sens restrâns, acesta va putea folosi orice mijloc de probă. Domeniul de aplicație al principiului relativității privește părțile și pe succesorii acestora care sunt ținuți de efectele contractului. Părțile sunt persoanele, fizice sau juridice, care au încheiat, personal sau prin reprezentare, contractul. Terții sunt persoanele străine de contract care nu au participat, nici personal și nici prin reprezentare, la încheierea acestuia. Între aceste categorii, părți și terți, există categoria succesorilor părților (avânzi-cauză), care, deși nu au participat la încheierea contractului, nici personal și nici prin reprezentare, suportă efectele contractului, datorită poziției juridice pe care o au față de una dintre părți. Termenul de succesor al părților în materia relativității efectelor contractului are un înțeles mai larg decât cel din materie succesorală. Pentru a evita confuzia dintre cele două noțiuni, vom folosi sintagma avânzi-cauză, chiar dacă acesta nu este consacrată expres de Noul Cod civil. Avânzii-cauză sunt: a. succesorii universali și succesorii cu titlu universal. b. Succesorii cu titlu particular. c. Creditorii chirografari. 4.5. Excepții de la principiul relativității efectelor contractului Prin excepție de la principiul relativității efectelor contractului se înțelege situația în care contractul produce efecte, prin voința părților, și față de alte persoane decât părțile ori succesorii lor. Drept civil- II 13 4.6. Simulația 9 Simulația este operațiunea juridică, prin care, între aceleași părți se încheie două contracte, unul public, prin care se creează o anumită aparență juridică ce nu corespunde realității și altul secret, care corespunde voinței reale a părților și prin care se anihilează, în tot sau în parte aparența juridică creată prin actul public. Ca excepție de la opozabilitatea față de terți a contractului, simulația presupune că, în anumite împrejurări, o terță persoană este îndreptățită să ignore ori să respingă situațiile juridice create prin contractul secret. Simulația poate fi realizată în următoarele modalități: - prin disimulare (actul fictiv) - părțile încheie un contract public, care, în realitate, nu există. De exemplu, părțile încheie un contract de vânzare-cumpărare ce reprezintă actul public, și, concomitent sau anterior acestuia, încheie și un contract secret în care prevăd că, în realitate, înstrăinarea nu există; - prin deghizare (actul simulat) - părțile încheie un contract secret, ascunzând fie natura acestuia (deghizare totală) fie unul sau mai multe elemente ale acestuia (deghizare parțială) printr-un contract public. De exemplu, donația este deghizată printr-un contract public de vânzare-cumpărare sau prețul este ținut secret; - prin interpunere de persoane - se încheie un contract public, între anumite persoane, și unul secret în care se arată că unul dintre cei care au încheiat contractul public nu are calitatea de parte și se stabilește adevăratul contractant. Sancțiunea specifică simulației este inopozabilitatea față de terți a situației juridice create prin contractul secret și, după caz, înlăturarea simulației pe calea acțiunii în simulație. În ce privește efectele simulației față de părți, potrivit art.1289 alin.1 N.C.civ. Cod civil, între părți își produce efectele numai actul secret întrucât acesta corespunde voinței lor reale, sub condiția ca actul să fie valid sub aspectul cerințelor de fond. Efectele actului secret se produc și față de succesorii universali și cu titlu universal ai părților cu excepția situațiilor în care din natura contractului (de exemplu, contractul este încheiat intuitu personae) ori din stipulația părților (cum ar fi situația în care prin simulație s-a urmărit chiar fraudarea acestor succesori universali sau cu titlu universal) rezultă contrariul. În situația în care contractul are caracter intuitu personae numai față de una dintre părți, contractul secret va fi opozabil, dacă nu rezultă contrariul din alte cauze circumscrise prevederilor art. 1289 alin.1 N.C.civ., numai succesorilor universali sau cu titlu universal ai celorlalte părți. Efectele simulației față de terți și față de creditorii părților sunt reglementate de art.1290-1291 N.C.civ. Acțiunea în simulație înlătură caracterul ocult al actului secret și efectele sale, rămânând eficient contractul secret, sub condiția să fie valabil încheiat. Acțiunea în simulație este deci acțiunea specifică prin care persoana interesată poate cere instanței să constate existența simulației și conținutul actului secret și să înlăture actul public și efectele sale spre a face să-și producă efectele actul ce corespunde voinței reale a părților (actul secret). Proba simulației va fi făcută diferit, după poziția persoanei care o exercită, potrivit regulilor în materia probei actelor juridice. Când acțiunea este exercitată de un terț, proba simulației se va face considerând contractele un fapt juridic și utilizând orice mijloc prevăzut de lege. Prin excepție de la regulile generale în materia probelor, și părțile pot dovedi simulația cu orice mijloc de probă atunci când pretind că aceasta are caracter ilicit. Drept civil- II 14 5. Efectele neexecutării contractelor 5.1. Enumerare Potrivit art.1516 N.C.civ., în cazul neexecutării contractului de bună-voie, creditorul poate cere executarea silită în natură sau prin echivalent, rezoluțiunea, respectiv rezilierea contractului sau repararea prejudiciului în baza răspunderii contractuale. Acestora li se adaugă imposibilitatea fortuită de executare (riscul contractului). Tot efecte ale neexecutării contractelor, dar aplicabile exclusiv în cazul contractelor sinalagmatice, sunt: reducerea obligației proprii a creditorului, excepția de neexecutare și riscul neexecutării fortuite. 5.2. Excepția de neexecutare a contractului. Excepția de neexecutare („exceptio de non adimpleti contractus”) a contactului sinalagmatic este un mijloc de apărare specific, întemeiat pe interdependența obligațiilor reciproce, aflat la îndemâna părții căreia i se pretinde executarea obligației ce-i revine, fără ca partea care pretinde această executare să-și fi executat propria obligație. Urmare a invocării acestei excepții constă în suspendarea executării propriei obligații de către partea ce invocă excepția, până când partea cealaltă își execută obligația, contractul rămânând în ființă. În acest mod se exercită o presiune asupra celeilalte părți spre a o determina la executare. Pentru a fi invocată și a-și produce efectele excepția de neexecutare, trebuie întrunite următoarele condiții: - obligațiile reciproce și interdependente ale părților să-și aibă izvorul în același contract; - neexecutarea obligației ce revine celuilalt contractant să fie suficient de importantă pentru a justifica invocarea excepției; - neexecutarea să nu se datoreze faptei înseși a celui ce invocă excepția; - părțile să nu fi convenit un termen de executare a uneia din obligațiile reciproce, stipularea unui termen echivalând cu o renunțare la simultaneitatea de executare; - din lege sau din uzanțe să nu rezulte că partea ce se prevalează de invocarea excepției trebuia să își execute prima propria obligație. 5.3. Riscul contractului (imposibilitatea fortuită de executare) Riscul contractului este efectul specific contractelor sinalagmatice ce constă în posibilitatea ca una din părțile contractului să suporte consecințele imposibilității fortuite de executare. Regula în materie este că riscul contractului este suportat de debitorul obligației imposibil de executat. Potrivit acesteia, debitorul obligației imposibil de executat nu va putea pretinde celeilalte părți să-și execute obligația corelativă sau va trebui să restituie prestațiile primite (art.1557 alin.1 coroborat cu art.1635 alin.1 N.C.civ.), dar nici cealaltă parte nu va putea pretinde despăgubiri pentru neexecutarea de la debitorul obligației imposibil de executat. Este necesar ca obligația contractuală ce nu poate fi executată să fie suficient de importantă pentru ca prin această neexecutare să nu mai fie satisfăcut scopul pentru care contractul a fost încheiat, în caz contrar creditorul având dreptul doar la reducerea contraprestației sale. Riscul va trece în sarcina creditorului din momentul în care acesta a fost pus în întârziere. Dacă obligația devine numai temporar imposibil de executat, potrivit art.1557 alin.2 N.C.civ., creditorul are un drept de opțiune între suspendarea executării propriilor obligații și Drept civil- II 15 desființarea contractului. Dacă optează pentru cea de a doua variantă este necesar ca executarea cu întârziere să nu satisfacă scopul în vederea căruia a fost încheiat contractul. Riscul în contractele translative de proprietate a suferit mutații esențiale, în sensul că principiul „res perit domino” a fost înlocuit de „res perit debitori”. Riscul pierii bunului este suportat de transmițător, indiferent de succesiunea celor două obligații, de transmitere a proprietății și de remitere a bunului, fie în considerarea calității sale de proprietar, fie a celei de debitor al obligației de predare, cu excepția situației în care părțile au convenit ca riscul să fie suportat de creditorul obligației de predare sau când acesta a fost pus în întârziere. 5.4. Rezoluțiunea și rezilierea Rezoluțiunea contractului reprezintă un remediu al neexecutării culpabile a contractului, constând în desființarea retroactivă a acestuia și repunerea părților în situația avută anterior încheierii contractului. Rezoluțiunea se aplică în cazul contractelor cu executare uno ictu, iar rezilierea celor cu executare succesivă. Chiar dacă această diferențiere, consacrată de altfel, nu rezultă expres din normele civile, totuși pentru reziliere se precizează domeniul de aplicare al acesteia în art.1551 alin.1 teza a II-a N.C.civ.: „în cazul contractelor cu executare succesivă, creditorul are dreptul la reziliere”. Rezultă, per a contrario, că rezoluțiunea se aplică doar contractelor cu executare imediată. Rezoluțiunea poate fi invocată de către partea care și-a executat propria obligație sau se declară gata să o execute. Condiții cerute pentru admisibilitatea rezoluțiunii judiciare în N.C.civ. sunt similare celor reținute sub imperiul vechii reglementări: - să existe o neexecutare totală sau parțială a obligațiilor uneia din părți, dar suficient de importantă pentru a justifica rezoluțiunea; - neexecutarea să fie imputabilă părții căreia îi revenea îndeplinirea obligațiilotă; - debitorul obligației neexecutate să fie în întârziere, în condițiile cerute de lege. Rezoluțiunea poate fi, potrivit prevederilor art.1550 N.C.civ.: - judiciară; - unilaterală ;. - de plin drept; - de drept. Deoarece alin.2 al art. 1553 N.C.civ. prevede obligativitatea punerii în întârziere a debitorului doar pentru situația prevăzută la alin.1, rezultă, per a contrario, că în celelalte cazuri de rezoluțiune convențională (unilaterală și de plin drept) această condiție nu mai există. Rezoluțiunea are ca efect esențial desființarea retroactivă a contractului. Părțile sunt repuse în situația anterioară încheierii contractului, restituindu-și prestațiile executate în cadrul contractului desființat. Astfel, art. 1554 alin.1 N.C.civ. dispune: „Contractul desființat prin rezoluțiune se consideră că nu a fost niciodată încheiat. Dacă prin lege nu se prevede altfel, fiecare parte este ținută, în acest caz, să restituie celeilalte părți prestațiile primite”. Rezoluțiunea nu produce efecte asupra clauzelor referitoare la soluționarea diferendelor ori asupra celor care sunt destinate să producă efecte chiar în caz de rezoluțiune (art.1554 alin.2 N.C.civ.). Rezilierea se aplică în cazul neexecutării contractelor cu executare succesivă și atrage încetarea efectelor contractului numai pentru viitor (art. 1554 alin.3 N.C.civ.) lăsând neatinse Drept civil- II 16 prestațiile succesive care au fost executate anterior rezilierii. Spre deosebire de rezoluțiune, rezilierea poate opera chiar dacă neexecutarea este de mică însemnătate dar are caracter repetat, acesteia fiindu-i aplicabile toate celelalte reguli ale rezoluțiunii. Sarcina de lucru 1 Evidențiază, în câteva fraze, clasificarea contractelor după conținutul lor. z ’ Sarcina de lucru 2 Evidențiază, în câteva fraze, specificul rezoluțiunii. z Z Nu uita! Contractul este acordul de voințe dintre două sau mai multe persoane cu intenția de a constitui, modifica sau stinge un raport juridic. Încheierea contractului reprezintă mecanismul realizării acordului de voință al părților cel puțin asupra clauzelor contractuale esențiale, prin întâlnirea concordantă a ofertei cu acceptarea acesteia. Încheierea contractului presupune nu numai realizarea acordului de voință ci și formarea valabilă a acestui acord sub aspectul capacității părților, al conținutului voinței și al valabilității obiectului. Efectul contractului constă în nașterea, modificarea sau stingerea unui raport juridic în conținutul căruia intră drepturi și obligații. Stabilirea acestora presupune: - stabilirea cuprinsului contractului prin interpretarea clauzelor sale; - analiza implicațiilor principiilor efectelor contractului (atât în raporturile dintre părți cât și în raportul cu alte persoane) și a excepțiilor lor; - analiza efectelor specifice contractelor sinalagmatice, derivate din reciprocitatea și interdependența obligațiilor părților. Teme referate 1. Principiul obligativității efectelor contractelor 2. Principiul relativității efectelor contractelor 3. Principiul opozabilității efectelor contractelor 4. Încheierea contractelor 5. Riscul contractului 6. Rezoluțiunea și rezilierea Bibliografie minimală M. Ioan, A.-D. Dumitrescu, I. Iorga, Drept civil. Teoria generală a obligațiilor, Editura Universul Juridic, București, 2011 17 Drept civil- II 3. Actul juridic unilateral și faptul juridic licit Obiectivele specifice unității de învățare Sarcini de lucru Nu uita! Teme referate Bibliografie minimală Obiective specifice: La sfârșitul capitolului, vei avea capacitatea: Timp mediu estimat pentru studiu individual: 3 ore 1. Actul juridic unilateral - izvor de obligații După numărul părților, actele juridice sunt clasificate în acte unilaterale, când actul constă într-o manifestare unică de voință, acte bilaterale, când necesită acordul de voință a două părți, și acte multilaterale, când implică acordul de voință ce provine de la trei sau mai multe părți. Actul juridic unilateral constă în manifestarea de voință a unei singure părți cu intenția de a produce efecte juridice. În principiu, actul unilateral este irevocabil. Ca excepție, legea admite posibilitatea revocării unor acte unilaterale, precum testamentul (art.1034, 1051 -1052 N.C.civ.) ori renunțarea la o succesiune neacceptată încă de alți succesori (art.1123 N.C.civ.). Regimul juridic general aplicabil este cel din materia contractelor. Astfel, de exemplu, nulitatea și interpretarea actelor juridice unilaterale sunt supuse regulilor aplicabile contractelor. După criteriul condițiilor de formă la care sunt supuse actele unil aterale distingem între : a) acte unilaterale supuse comunicării. Sunt acelea pentru formarea cărora legea cere îndeplinirea formalității comunicării actului, direct destinatarului producându-și efectele. Lipsa comunicării în cazul acestei categorii de acte unilaterale este sancționată cu nulitatea actului pentru lipsa unui element constitutiv. Condiția comunicării actului, cerută de lege, face ca actul supus acestei condiții de formă să nu-și producă efectele decât în momentul în care a ajuns la destinatarului lui. Spre exemplu, revocarea mandatului produce efecte față de mandatar numai de la data când mandantul i-a făcut cunoscută retragerea mandatului și nu de la data când această hotărâre unilaterală a fost luată de mandant (art.2034 alin.1 coroborat cu art.2036 N.C.civ.); b) acte unilaterale nesupuse comunicării. După criteriul interesului urmărit de autor, actele unilaterale pot fi clasificate în: a) acte de recunoaștere, cum sunt: recunoașterea filiației (art.416 N.C.civ.), confirmarea actului juridic făcut în timpul minorității (art.48 teza I-a N.C.civ) etc.; Drept civil- II 18 b) acte de renunțare la anumite drepturi, cum ar fi: renunțarea la un privilegiu sau la ipotecă (art.1800 pct.2 Cod civil), renunțarea la prescripție (art.2507 N.C.civ.) etc.; c) acte de întrerupere a unor legături juridice ca: revocarea mandatului de către mandant (art.204 N.C.civ.), denunțarea unilaterală a contractelor cu durată nedeterminată (art.1277 teza I-a N.C.civ.) etc.; d) acte unilaterale izvor de obligații, prin care autorul lor își asumă o obligație determinată. Actul juridic unilateral ca izvor de obligații nu are ca efect modificarea sau stingerea unui raport juridic preexistent, ci nașterea unui raport juridic nou în cadrul căruia obligația incumbă numai autorului. Noul Codul civil reglementează în secțiunea intitulată „Actul unilateral ca izvor de obligații” doar două acte juridice unilaterale din această categorie, promisiunea unilaterală și promisiunea publică de recompensă. 2. Faptul juridic licit, izvor de obligații Faptul juridic licit constă în acțiunea omenească admisă de norma juridică, săvârșită fără intenția de a produce efecte juridice, efecte care însă se produc în virtutea legii, independent de voința autorului acțiunii și uneori chiar împotriva acestei voințe. Noul Cod civil român reglementează gestiunea de afaceri în art. 1330-1340, plata nedatorată în art.1341-1344, iar îmbogățirea fără justă cauză în art.1345-1348. 2.1. Gestiunea de afaceri Gestiunea de afaceri este operațiunea prin care o persoană numită gerant, intervine prin fapta sa voluntară și unilaterală și săvârșește acte materiale sau juridice, în folosul altei persoane numită gerat, fără să fi primit mandat din partea acestuia din urmă, fie pentru că geratul nu cunoștea existența gestiunii, fie că o cunoștea dar „nu este în măsură” să desemneze un mandatar ori să se îngrijească în alt fel de afacerile sale. Fapta unilaterală și voluntară a gerantului, prin efectul legii, dă naștere unui raport juridic între gerant și gerat. 2.2. Plata nedatorată Plata desemnează executarea de bună voie a unei obligații, indiferent de obiectul ei. Cu privire la aceasta, art.1470 N.C.civ. instituie principiul potrivit căruia „orice plată presupune o datorie”. Dacă o asemenea datorie nu există dar s-a făcut o plată, ea nu este valabil săvârșită fiind lipsită de cauză. Plata nedatorată este acel fapt licit care constă în executarea de către o persoană a unei obligații la care nu era ținută și care a fost făcută fără intenția de a plăti datoria altuia. Efectuarea unei plăți nedatorate dă naștere, în virtutea legii, unui raport juridic în temeiul căruia cel care a făcut plata devine creditorul unei obligații de restituire a ceea ce a plătit, iar cel care a primit plata este debitorul acelei obligații. Prin excepție de la obligația legală de restituire a plății nedatorate, ceea ce s-a prestat nu este supus restituirii în următoarele cazuri: a) achitarea de bună-voie de către debitor a unei obligații naturale; b) plata datorată care a fost făcută de altă persoană decât debitorul creditorului de bună-credință; c) plata anticipată; d) plata făcută unui terț în alte condiții decât cele menționate de art.1477 N.C.civ. și care nu a profitat creditorului; Drept civil- II 19 e) plata făcută unui creditor aparent. 2.3. Îmbogățirea fără justă cauză Pentru prima oară reglementată în legislația românească (art.1345-148 N.C.civ.), îmbogățirea fără justă cauză reprezintă faptul juridic licit prin care patrimoniul unei persoane este mărit pe seama patrimoniului altei persoane fără ca pentru aceasta să existe un temei juridic. De altfel, art.1345 N.C.civ. precizează că este necesar ca îmbogățirea să fie neimputabilă celui care a beneficiat de ea, în caz contrar situându-ne în sfera ilicitului, care este caracterizat de repararea integrală a prejudiciului produs. Faptul juridic al îmbogățirii fără justă cauză dă naștere, prin voința legii, unei obligații a celui care își vede mărit patrimoniul, de a restitui, în limitele acestei măriri, către cel al cărui patrimoniu s-a diminuat. Acestuia din urmă i se recunoaște posibilitatea exercitării unei acțiuni în justiție prin care pretinde restituirea. Sarcina de lucru 1 Evidențiază, în câteva fraze, raportul dintre îmbogățirea fără justă cauză și alte fapte licite. z Sarcina de lucru 2 Evidențiază, în câteva fraze, gestiunea de afaceri. Z’ Nu uita! Faptul juridic licit constă în acțiunea omenească admisă de norma juridică, săvârșită fără intenția de a produce efecte juridice, efecte care însă se produc în virtutea legii, independent de voința autorului acțiunii și uneori chiar împotriva acestei voințe. Noul Cod civil român reglementează gestiunea de afaceri în art. 1330-1340, plata nedatorată în art.1341-1344, iar îmbogățirea fără justă cauză în art.1345-1348. Teme referate 1. Actul juridic civil unilateral 2. Gestiunea de afaceri 3. Plata nedatorată 4. Îmbogățirea fără justă cauză Bibliografie minimală M. Ioan, A.-D. Dumitrescu, I. Iorga, Drept civil. Teoria generală a obligațiilor, Editura Universul Juridic, București, 2011 Drept civil- II 20 4. FAPTUL JURIDIC ILICIT Obiectivele specifice unității de învățare Sarcini de lucru Nu uita! Teme referate Bibliografie minimală Obiective specifice: La sfârșitul capitolului, vei avea capacitatea: • să delimitezi faptul juridic licit de cel ilicit; • să identifici raportul juridic obligațional ce ia naștere ca urmare a unui fapt ilicit; • să identifici diferitele forme ale răspunderii delictuale; • să stabilești, dacă, într-un caz concret, făptuitorul este sau nu exonerat de răspundere. Timp mediu estimat pentru studiu individual: 6 ore 1. Faptul juridic ilicit - izvor de obligații Faptul juridic ilicit constă în acțiunea omenească cauzatoare de prejudicii, săvârșită fără intenția de a produce efecte juridice, efecte care se produc în temeiul legii și se concretizează în nașterea unui raport juridic obligațional ce are în conținutul său obligația civilă a făptuitorului de reparație a prejudiciului cauzat și dreptul corelativ al victimei de a pretinde repararea prejudiciului ce i-a fost cauzat. 2. Răspunderea juridică civilă. Răspunderea delictuală și răspunderea contractuală. Răspunderea juridică civilă reprezintă o categorie fundamentală, o formă a răspunderii juridice, care constă într-un raport juridic obligațional, conform căruia o persoană are datoria de a repara prejudiciul cauzat alteia prin fapta sa sau prejudiciul de care este ținut răspunzător prin dispozițiile legale. Prin răspundere juridică civilă se înțelege și totalitatea normelor de drept ce reglementează obligația persoanelor de a repara prejudiciile cauzate prin nerespectarea unor dispoziții contractuale sau prin săvârșirea de fapte extracontractuale ilicite, situații pe care legea le reglementează ca antrenând răspunderea. Dreptul civil distinge două forme de răspundere civilă: delictuală și contractuală, aceste forme fiind consacrate expres de art. 1349 și 1350 N.C.civ. 3. Răspunderea delictuală Instituția răspunderii civile delictuale are rolul de a asigura una dintre funcțiile generale ale dreptului, și anume funcția de conservare, apărare și garantare a valorilor fundamentale ale societății, materializându-se într-un instrument de garantare a principiilor dreptului civil, ca „idei călăuzitoare pentru întreaga legislație civilă”. Răspunderea civilă delictuală este o sancțiune specifică dreptului civil aplicată pentru săvârșirea faptei ilicite cauzatoare de prejudicii și generează o serie de consecințe importante. Noul Cod civil dispune că orice persoană poate să răspundă delictual, iar dacă această persoană are discernământ, va răspunde pentru toate prejudiciile cauzate, fiind obligată să le repare integral. Drept civil- II 21 O persoană nu va răspunde însă doar pentru fapta proprie, ci și pentru fapta altuia, pentru lucruri, animale sau ruina edificiului, după caz. Reglementarea răspunderii pentru prejudiciile cauzate de produse cu defecte nu este prevăzută de Noul Cod civil, ci de legi speciale (de exemplu, Legea nr. 240/2004 privind răspunderea producătorilor pentru pagubele generate de produsele cu defecte). 3.1. Funcțiile răspunderii civile delictuale. Organic legate de natura juridică a acestei instituții sunt funcțiile pe care ea le îndeplinește. În acest sens, doctrina este unanimă în nominalizarea acestor, respectiv funcția social-preventivă și funcția reparatorie. Astfel, conștiința că fapta ilicită cauzatoare de prejudicii nu rămâne nesancționată, ci atrage după sine obligația de dezdăunare, este de natură a îndeplini o funcție educativă și deci o funcție de prevenire a producerii unor asemenea fapte. Funcția reparatorie este materializată prin aceea că, repararea prejudiciului reprezintă principalul scop al angajării acestei forme de răspundere. Sub acest aspect, răspunderea civilă delictuală poate fi considerată un mijloc de apărare a drepturilor subiective. 3.2. Răspunderea delictuală și răspunderea penală. Răspunderea civilă delictuală se poate cumula cu răspunderea penală, deoarece prima se întemeiază pe ideea reparării prejudiciului, iar ceea de a doua pe ideea sancțiunii. Răspunderea civilă delictuală i-a naștere pentru orice fapta ilicită cauzatoare de prejudicii, în timp ce răspunderea penală i-a naștere doar în momentul producerii unei infracțiuni. Pe de altă parte, atât răspunderea civilă delictuală, cât și răspunderea penală se întemeiază pe vinovăție, dar în cazul răspunderii penale, întinderea răspunderii este condiționată de gradul de vinovăție a autorului. 3.3. Principiile răspunderii civile delictuale Principiile sunt: principiul reparării integrale a prejudiciului, principiul reparării în natură a prejudiciului și principiul reparării prompte a prejudiciului. În ceea ce privește principiul reparării prompte a prejudiciului, deși acesta se subsumează principiului reparării integrale, ca o condiție și un mijloc eficace de realizare a reparării integrale, opinăm că, în contextul în care, în Noul Cod Civil sunt acum incluse noțiunile de drept comercial, cu atât mai mult se justifică aplicarea principiului reparării prompte, ca o aplicație a principiului celerității, iar prevederea expresă este de natură a sublinia importanța materializării acestui principiu. 3.4. Condiții generale. Noul Cod Civil menține prevederile Codului civil de la 1864 în materia condițiilor care trebuie întrunite pentru a fi angajată răspunderea pentru faptă proprie. Pentru a se putea antrena atât răspunderea pentru fapta proprie, dar și cea pentru fapta altuia, răspunderea pentru animale, răspunderea pentru lucruri și edificii, este necesar, ca regulă, a fi îndeplinite o serie de condiții generale, și anume: - existența unei fapte ilicite; - existența unui prejudiciu; - existența unei legături de cauzalitate între fapta ilicită și prejudiciu; - existența vinovăției celui care a cauzat un prejudiciu ce se poate materializa în intenție, neglijență ori imprudență. 3.4.1. Fapta ilicită. O condiție necesară pentru angajarea răspunderii civile delictuale este existența unei fapte ilicite. Drept civil- II 22 Fapta ilicită poate fi definită ca fiind acea conduită a omului prin care se încalcă normele dreptului obiectiv sau regulile de conviețuire socială, săvârșite fără intenția de a produce efecte juridice împotriva autorului lor, efecte care totuși se produc în virtutea legii. Fapta ilicită constă, așadar, într-o acțiune sau o inacțiune prin care se produce un prejudiciu unei persoane ca rezultat al încălcării drepturilor sale subiective sau a intereselor sale legitime. 3.4.2. Prejudiciul. Prejudiciul, ca element esențial al răspunderii delictuale, constă în rezultatul negativ suferit de o anumită persoană, ca urmare a faptei ilicite săvârșită de o altă persoană ori ca urmare a „faptei” unui animal sau lucru, sau a ruinei edificiului pentru care este ținută a răspunde o anumită persoană. Așadar, nu se poate concepe răspundere delictuală dacă nu s-a produs un prejudiciu. Pe lângă termenul de „prejudiciu”, în legislație și literatura de specialitate se mai folosesc următoarele sinonime: „prejudiciu”, „pagubă”, „daună”. Pentru ca instanța de judecată să poată dispune repararea prejudiciului, acesta trebuie să îndeplinească anumite condiții și anume, prejudiciul să aibă un caracter cert și să nu fi fost reparat încă. Prima condiție, aceea ca prejudiciul să fie cert, exprimă ideea că existența prejudiciului trebuie să fie neîndoielnică și, totodată, să poată fi evaluat în prezent. Prejudiciul actual este cert, adică s-a produs în totalitate până la data când se cere repararea lui, dar poate fi cert și prejudiciul viitor dacă este sigur că se va produce și există elementele necesare pentru a le determina întinderea. Cu privire la prejudiciul viitor, art. 1385 alin.2 N.C.civ. arată că: „Se vor putea acorda despăgubiri și pentru un prejudiciu viitor dacă producerea lui este neîndoielnică”. Pe lângă acest aspect, alineatul (4) al articolului citat prevede și posibilitatea pierderii unei șanse de a obține un avantaj odată cu prejudiciul produs. În acest caz prejudiciul va fi reparat în funcție de probabilitatea producerii. Cea de-a doua condiție, ca prejudiciul să nu fi fost reparat încă, se justifică prin existența principiului reparării integrale a prejudiciului mai sus enunțat. Astfel, prin angajarea răspunderii civile delictuale trebuie să se ajungă la repunerea victimei (pe cât posibil) în situația anterioara producerii prejudiciului și nu la o îmbogățire fără justă cauză a acesteia. Cu toate acestea, sunt situații în care, fără a încălca condiția mai sus enunțată, victima își păstrează dreptul la despăgubire din partea autorului faptei ilicite producătoare de prejudicii, chiar dacă dauna suferită a fost acoperită total sau parțial. 3.4.3. Legătura de cauzalitate între fapta ilicită și prejudiciu. Cu privire la legătura de cauzalitate între fapta ilicită și prejudiciu, aceasta se materializează în faptul că prejudiciul este consecința firească, efect al faptei ilicite, care reprezintă cauza. Această condiție reiese atât din dispoziții legale, dar este și subînțeleasă, neputându-se concepe obligarea unei persoane la plata unor despăgubiri atâta timp cât nu se poate dovedi că fapta sa ilicită a produs prejudiciul pentru care s-ar pretinde despăgubiri. Așadar, raportul de cauzalitate trebuie înțeles ca o legătura de la cauza la efect, unde fapta ilicită reprezintă cauza, iar prejudiciul este efectul, rezultatul faptei ilicite. Cât timp nu se poate stabili că o faptă ilicită a produs un prejudiciu, nu se poate discuta de răspundere civilă delictuală. Drept civil- II 23 Mai mult, raportul de cauzalitate este și criteriul în funcție de care se determină întinderea reparației datorate victimei, întrucât dreptul la reparație poate fi recunoscut numai pentru daunele care sunt, neîndoielnic consecința directă a faptei ilicite. Raportul de cauzalitate are un caracter obiectiv, care nu se confundă cu greșeala sau culpa (condiție subiectivă). Prin urmare, este posibil să existe raport de cauzalitate și să lipsească culpa și invers. 3.4.4. Vinovăția. Necesitatea existenței vinovăției este consacrată de art.1349 alin.3 N.C.civ. Răspunderea civilă a celui care a cauzat prejudiciul poate fi angajată, dacă se întrunește condiția ca fapta ilicită să se afle în legătură de cauzalitate cu prejudiciul produs, iar fapta îi fie imputabilă autorului ei, adică autorul să fi avut o vină atunci când a săvârșit-o. În dreptul civil, spre deosebire de alte ramuri de drept, răspunderea va interveni indiferent de forma de vinovăție, iar prejudiciul va fi reparat integral în toate cazurile, chiar dacă, în cazul existenței mai multor autori, aceștia vor suporta prejudiciul proporțional cu gravitatea vinovăției fiecăruia. O condiție esențială de existență a vinovăției o reprezintă capacitatea delictuală (discernământul), care constă în aptitudinea psihică a persoanei de a înțelege semnificația faptei sale și de a-își reprezenta în conștiință rezultatul acesteia, lipsa acestei aptitudini ducând la înlăturarea răspunderii autorului pentru faptei ilicită cauzatoare de prejudiciu. Capacitatea delictuală este aptitudinea cuiva de a avea conștiința faptelor sale, adică puterea de a discerne între ceea ce este permis și nepermis, licit și ilicit (ceea ce se numește factor intelectiv). Așadar, capacitatea delictuală este o condiție a existenței vinovăției. Până la apariția Noului Cod Civil problema capacității delictuale nu a fost suficient reglementată de lege, existând multe carențe. Astfel, prin art. 25 alin. 3 din Decretul nr. 32/1954 se instituie o prezumție relativă de lipsă de discernământ pentru minorul ce nu a împlinit vârsta de 14 ani. Fiind o prezumție relativă, poate fi răsturnată prin proba contrară -dacă se dovedește că minorul a acționat cu discernământ în momentul săvârșirii faptei ilicite cauzatoare de prejudicii. Observăm că este menținută prezumția legală de lipsă a discernământului pentru minorul mai mic de 14 ani instituită de Decretul nr. 32/1954, se afirmă prezumția de existență a discernământului minorului cu vârsta între 14 -18 ani și se asimilează, alături de minorului sub 14 ani, și interzisul judecătoresc, în categoria persoanelor care se prezumă că nu au capacitate delictuală. Astfel, reclamantului îi revine sarcina răsturnării prezumției relative de lipsă a discernământului persoanei puse sub interdicție pentru a putea angaja răspunderea civilă delictuală și nu trebuie ca interzisul să răstoarne prezumția că avea discernământ la momentul săvârșirii faptei ilicite pentru a se exonera. Pe lângă persoanele puse sub interdicție și minorii sub 14 ani, art.1367 N.C.civ. prevede posibilitatea producerii unor prejudicii de către persoane care, fără a fi alienate sau debile mintal, în momentul săvârșirii faptei se aflau „într-o stare de tulburare a minții care l-a pus în neputința de a-și da seama de urmările faptelor lor”. Regula este că aceste persoane nu răspund delictual, decât dacă acea stare a fost provocată de ei înșiși prin consum de alcool, stupefiante sau alte asemenea substanțe. Cauzele exoneratoare de răspundere prevăzute de Noul Cod Civil (art. 1351-1354) sunt: forța majoră, cazul fortuit, fapta victimei sau a terțului, exercițiul dreptului și altele. Producerea unui eveniment extern, imprevizibil (o persoană diligentă, nu ar fi putut să estimeze apariția acelui eveniment), absolut invincibil (unei persoane normale și diligente i-ar Drept civil- II 24 fi fost imposibil să combată acel eveniment) și inevitabil (unei persoane normale i-ar fi imposibil să împiedice producerea evenimentului), reprezintă un caz de forță majoră. Producerea unui eveniment care nu putea fi nici prevăzut (imprevizibil), nici împiedicat (inevitabil) de către cel chemat să răspundă, dacă acest eveniment se produce, reprezintă un caz fortuit. Observăm că, în situația de forță majoră (exemplu: calamitate naturală - cutremur, avalanșă, erupția unui vulcan, inundație) se pune problema producerii unui eveniment față de care se analizează posibilitățile de evitare ale unei persoane în general, în timp ce, în cazul fortuit evenimentului produs se analizează prin raportare la posibilitatea concretă a unei persoane determinate de a prevedea, respectiv a împiedica producerea unui eveniment. Spre deosebire de evenimentul de forță majoră, care este extern și absolut invincibil, evenimentul de caz fortuit este unul intern și relativ invincibil. Dacă legea prevede că debitorul este exonerat de răspundere contractuală pentru caz fortuit, atunci el este exonerat și pentru caz de forță majoră, adică, dacă o persoană este exonerată pentru prejudiciul produs ca urmare a unui eveniment intern și relativ invincibil, cu atât mai mult este normal să fie exonerată și o persoană pentru prejudiciul produs ca urmare a unui eveniment străin ei (extern) și absolut invincibil (de necombătut). Deci, dintr-o interpretare per a contrario a prevederilor art.1351 alin.1, rezultă că părțile pot stabili prin contract ca debitorul să răspundă pentru producerea unui prejudiciu chiar dacă acesta a fost cauzat de forța majoră sau cazul fortuit, iar conform prevederilor art. 1351 alin.4 N.C.civ., dacă în contract părțile prevăd exonerarea de răspundere a debitorului în situație de caz fortuit, cu atât mai mult, a fortiori, el este exonerat dacă se produce prejudiciu din caz de forță majoră. Dacă se produce un eveniment ca urmare a faptei victimei acelui eveniment, sau ca urmare a faptei unui terț, în cazul în care acel eveniment va avea măcar acele caracteristici ale cazului fortuit, adică nu putea fi prevăzut sau împiedicat și nu neapărat pe acelea ale cazului de forță majoră, iar părțile sau înțeles astfel, sau legiuitorul a statuat astfel, evenimentul va fi exonerator de răspundere. Bineînțeles că dacă fapta victimei sau aceea a terțului vor avea caracteristicile unui caz de forță majoră, cu atât mai mult o astfel de situația va înlătura răspunderea, dacă legea sau convenția părților exonera de răspundere pentru cazul fortuit. Corelând aceste prevedere cu acelea ale art.1351 N.C.civ., în material exonerării debitorului pentru caz de forță majoră sau caz fortuit, prin convenția părților sau prin lege, reglementarea este logică. Este normal să-l exonerez de răspundere pe debitor pentru fapta victimei sau terțului, generate de cazul fortuit și cu atât mai mult de cazul de forță majoră, de vreme ce l-am exonerat de răspundere, în aceleași condiții, chiar și pentru fapta sa. O altă cauză care duce la exonerarea de răspundere este exercitarea unui drept. Exercitarea unui drept recunoscut de lege înlătură caracterul ilicit al faptei doar în măsura în care nu ne aflăm în fața unui abuz de drept. Abuzul de drept constă în exercitarea drepturilor prin deturnarea de la scopul în considerarea căreia au fost recunoscute de lege, prin depășirea limitelor lor juridice ori cu rea-credință. Dacă prin această exercitare abuzivă se creează o pagubă, autorul ei trebuie să o repare în temeiul răspunderii civile delictuale pentru fapta proprie. Iarăși, Noul Cod Civil vine să confirme ceea ce doctrina și practica judiciară a statuat. Astfel, această cauză de exonerare își găsește consacrarea în art.1353 N.C.civ. Totodată, acest articol conturează și abuzul de drept, instituind în acest caz, obligația de reparare a prejudiciului produs prin exercitarea unui drept „cu intenția de a-l vătăma pe altul”. Drept civil- II 25 Exercitarea drepturilor de către o persoană poate să determine prejudicii unei alte persoane, dar cel care prejudiciază va trebui să repare prejudiciul produs doar dacă și-a exercitat dreptul în mod abuziv (de exemplu, urmare a obținerii unei servituții de trecere, pentru a a-și putea exercita dreptul de servitute, titularul servituții forțează și distruge poarta de acces a fondului aservit; un polițist, în exercițiul atribuțiilor sale, imobilizează și încătușează o persoană rupându-i lanțul pe care îl purta la gât, deși aceasta nu s-a opus). Constituie cauze de exonerare și: a. ajutorul dezinteresat din partea unei persoane. Trebui remarcat și insistat asupra faptului că, dacă ajutorul nu este dat cu titlul gratuit ci cu titlu oneros, se va angaja răspunderea pentru fapta proprie și nu pentru lucru, deoarece, seringa, aparatul de sudură și respectiv ghiveciul de flori nu pot fi acționate prin propria lor energie, independent de acțiunea omului, neintervenind nici o modificare generată de factori interni în starea lor, de natură să determine un prejudiciu. De exemplu, dacă în timpul acordării primului ajutor se rupe fără intenție o bijuterie sau un obiect de vestimentație a victimei, cel care acordă ajutorul este exonerat de răspundere. Acesta din urmă ar răspunde numai dacă s-ar dovedi că a generat ruperea bijuteriei sau a articolului vestimentar cu intenție. Tot astfel, cel care a împrumutat cu titlu gratuit un lucru a cărui defecțiune nu o cunoștea nu va răspunde pentru prejudiciu generat, iar dacă o cunoștea și cu intenție sau din culpă gravă a împrumutat obiectul va răspunde pentru fapta proprie. Dacă defecțiunea lucrului este de fabricație, răspunderea se va angaja pe temeiul legii speciale și va fi în sarcina producătorului lucrului, pentru propria sa faptă. b. Prejudiciu cauzat de un lucru, animal sau edificiu. Este necesar pentru a fi cauză exoneratoare de răspundere ca lucrurile să genereze pagube independent de persoana proprietarului lor, a celui care are paza lor juridică, prin transformările intrinseci ale lor. Proprietarul lucrului nu determină un prejudiciu prin fapta lui, însă lucrul produce acest prejudiciu, de care este exonerat dacă l-au oferit cu titlu gratuit. Nu va fi exonerat dacă se probează că prejudiciul a fost produs ca urmare a intenție sau culpei grave a acestor persoane (proprietarul nu precizează că lucrul prezintă caracteristicile potențial vătămătoare sau nu a informează asupra unor condiții specifice pe care le cunoștea, ale manifestărilor lucrului). De exemplu, în cazul comodatului ce are ca obiect un bun ce se deteriorează în anumite condiții, fără a le preciza, iar prin aceasta determină deteriorarea altor bunuri. Tot astfel, și în situația în care comodatul are ca obiect un animal. Comodatarul va răspunde doar dacă avea cunoștință de faptul că animalul prezintă un potențial risc de producere a unui prejudiciu și l-a împrumutat cu intenția de a îi genera comodatarului o pagubă. c. Ultima cauză care înlătură caracterul ilicit al faptei este consimțământul victimei. Prin acest lucru trebuie înțeles faptul că ne aflăm în fața unei clauze de nerăspundere. Astfel, victima consimte la desfășurarea unei activități, care potențial ar fi de natură să-i producă o pagubă. Cu alte cuvinte, ia asupra sa riscul producerii unui prejudiciu. Legea prevede imposibilitatea limitării și excluderii răspunderii, prin convenții sau actul unilateral, pentru faptul material generat unei persoane cu intenție sau din culpă gravă, dar acceptă limitarea răspunderii pentru prejudiciul generat unui bun al victimei prin simpla imprudență sau neglijență, urmând ca natura și gradul de manifestare al imprudenței, respectiv al neglijenței să fie determinate prin raportare la o persoană diligentă. Sănătatea, integritatea fizică și psihică, nu pot face obiectul unor clauze de înlăturare sau diminuare a răspunderii, acestea reprezentând valori deosebite, care obligă la o protecție constantă și reală. Drept civil- II 26 Dacă victima acceptă riscul producerii unui eveniment, acceptarea riscului nu echivalează cu renunțarea la plata despăgubirilor. Problema admisibilității clauzei de nerăspundere în materie delictuală a fost încă un motiv de controversă în practica judecătorească și în literatura de specialitate. S-a admis totuși valabilitatea acestei clauze, însă doar pentru cazurile de culpă ușoară din partea autorului. O altă controversă iscată în literatura de specialitate legat de această problemă este cea a posibilității admiterii clauzelor de nerăspundere privind drepturile personal-nepatrimoniale. Chiar dacă unii autori consideră că „nu se poate concepe o convenție prin care victima ar subscrie la autodistrugerea sa”, considerăm că „se poate recunoaște valabilitatea unor clauze de nerăspundere, desigur în mod excepțional, și în unele situații în care s-ar putea aduce unele vătămări corporale temporare, lipsite de gravitate, sau în măsura în care asemenea clauze ar fi îndreptățite prin scopul lor.” În acest sens, Noul Cod Civil arată că răspunderea pentru un prejudiciul material rezultat în urma unei fapte săvârșite cu intenție sau culpa gravă nu poate fi exclusă printr-o convenție sau printr-un act unilateral (art. 1355 alin. 1 N.C.civ.), ci o atare excludere poate fi admisă doar în cazul unui prejudiciu cauzat printr-o culpă ușoară (art. 1355 alin. 2). În ceea ce privește convențiile de nerăspundere care au ca obiect prejudiciile cauzate integrității fizice sau psihice ori sănătății, art. 1355 alin. 3 N.C.civ. nu le interzice, însă ele pot fi încheiate doar „în condițiile legii”. Rațiunile restrângerii sferei acestor convenții sunt date de obiectul convențiilor, anume drepturi personal-nepatrimoniale care privesc existența și integritatea (fizică și morală) ale persoanei, cărora legiuitorul le dă o importanță deosebită 4. RĂSPUNDEREA PENTRU FAPTA ALTUIA În principiu, fiecare persoană este răspunzătoare pentru proprii faptele prejudiciabile. Prin derogare de la regula generală, în vederea ocrotirii drepturilor și intereselor unor persoane, s-a extins răspunderea dincolo de limitele faptelor proprii . Conform prevederilor Noului Cod Civil, răspunderea pentru fapta altuia poate să apară sub două forme: a. răspunderea pentru fapta minorului și a persoanei puse sub interdicție; b. răspunderea comitenților pentru prepuși. 4.1. Răspunderea pentru fapta minorului și a persoanei puse sub interdicție Dispozițiile art.1372 N.C.civ. sunt aplicabile: a. în cazul copiilor minori. Obligația de supraveghere a minorului își poate avea temeiul în: - lege; - contract; - prin hotărâre judecătorească; Prin minor, în sensul art. 1372 N.C.civ., se înțelege persoana care nu a împlinit vârsta de 18 ani. Această prevede nu este aplicabilă în cazul minorului care prin căsătorie dobândește capacitate deplină de exercițiu și nici minorului care a împlinit vârsta de 16 ani și dobândește capacitate de exercițiu anticipată prin hotărârea instanței de tutelă pronunțată pentru motive temeinice. „Redobândește” calitatea de minor, persoana cu vârsta sub 18 ani a cărei căsătorie este anulată și care a fost de rea-credință la încheierea acesteia, în timp ce minorul care a fost de bună-credință la încheierea căsătoriei păstrează capacitatea deplină de exercițiu. b. în cazul persoanelor puse sub interdicție. Obligația de supraveghere a acestora își poate avea temeiul în: Drept civil- II 27 - contract; - prin hotărâre judecătorească; - din lege. Interzișii judecătorești sunt acele persoane împotriva cărora s-a pronunțat o hotărâre judecătorească prin care s-a constatat că persoana nu are discernământ pentru a se îngrijii de interesele sale din cauza alienației sau debilității mintale, indiferent că acesta este un major sau un minor cu capacitate de exercițiu restrânsă. Nu intră în domeniul de aplicare al art.1367 N.C.civ., persoana care în momentul în care a săvârșit fapta păgubitoare era într-o stare, chiar vremelnică, de tulburare a minții care la pus în neputință de a-și da seama de urmările faptei sale. Generalizând asupra răspunderii pentru fapta altuia, spre deosebire de legislația anterioară, Noul Cod Civil utilizează termenul de „supraveghere” fără a identifica prin vreo calitate pe cel care exercită supravegherea. Răspunderea este obiectivă și nu este necesar să se dovedească culpa persoanei care exercită supraveghere, dovada pe care persoana trebuie să o facă pentru a fi exonerată de răspundere trebuie să fie cu privire la existența cauzei străine ce a împiedicat-o să îl oprească pe autor de la săvârșirea faptei ilicite (de exemplu, forța majoră, fapta victimei sau a unui terț). Pentru angajarea răspunderii pentru fapta minorului și a celui pus sub interdicție se cer a fi întrunite cumulativ, în momentul săvârșirii faptei, condițiile generale (existența prejudiciului; existența faptei ilicite a minorului sau interzisului; existența raportului de cauzalitate între fapta ilicită a prepusului și prejudiciul încercat de victimă) și speciale: - existența obligației de supraveghere în persoana celui chemat să răspundă. Răspunderea subzistă chiar în cazul când făptuitorul, fiind lipsit de discernământ, nu răspunde pentru fapta proprie și nu mai este necesară îndeplinirea condiției speciale de comunitate de locuință, aceasta fiind înlocuită de obligația de supraveghere ce decurge din lege, contract sau hotărâre judecătorească; - autorul faptei prejudiciabile să fie minor ori să aibă statutul juridic de interzis judecătoresc. În toate cazurile, părțile pot conveni prin bună învoială, fără intervenția instanței, asupra modalității de reparare a prejudiciului. Dacă sunt îndeplinite cumulativ toate condițiile generale și speciale cerute de art.1372 N.C.civ., cel care avea obligația de supraveghere este ținut să răspundă față de victimă pentru întreg prejudiciul. Victima poate să se îndrepte la alegerea sa pentru reparație, fie împotriva cel care avea obligația de supraveghere, fie împotriva minorului sau interzisului ori împotriva ambilor. Ultimele două soluții sunt posibile în cazul în care făptuitorul a acționat cu discernământ. Cel care a despăgubit victima are acțiunea în regres împotriva minorului sau interzisului judecătoresc care a acționat cu discernământ. Răspunderea altor persoane care au obligația de supraveghere a minorului, în condițiile în care aceasta subzistă și pentru părinți, va trece înaintea răspunderii celor din urmă, care este generală și subsidiară. În consecință, numai dacă ceilalți dovedesc că „nu a putut împiedica fapta prejudiciabilă” vor fi exonerat de răspundere și se va pune în subsidiar problema răspunderii părinților. Drept civil- II 28 4.2. Răspunderea comitenților pentru prepuși Comitentul este persoana fizică sau juridică care exercită direcția, supravegherea și controlul asupra unei persoane, în temeiul unui raport de prepușenie. Acest raport ia naștere fie în temeiul legii (de exemplu, în cazul persoanelor care sunt concentrate sau mobilizate, potrivit Legii nr.446/2006 privind pregătirea populației pentru apărare; a celor care prestează servicii în temeiul Legii nr.132/1997 privind rechizițiile de bunuri și prestările de servicii în interes public; a celor sancționați cu prestarea unei activități în folosul comunității potrivit Ordonanței Guvernului nr.55/2002; a persoanelor condamnate la pedeapsa închisorii, aflate în detenție etc.), fie în temeiul unui contract (de exemplu, angajatorul răspunde pentru faptele salariatului său în temeiul contractului de muncă încheiat, răspunderea beneficiarului pentru faptele prestatorului de servicii - dacă acesta execută prestația sub îndrumarea, supravegherea și controlul beneficiarului - angajată în temeiul unei convenții civile de prestări servicii sau mandantul răspunde pentru mandatar dacă acesta din urmă execută prestația sub îndrumarea, supravegherea și controlul în primului). Prepusul este persoana fizică direcționată, controlată și îndrumată de comitent. Raportul de prepușenie presupune încredințarea unei anumite funcții sau însărcinări prepusului ce urmează a se executa sub îndrumarea, autoritatea, controlul comitentului. Pentru angajarea răspunderii comitenților este necesar ca aceste funcții sau însărcinări să fie exercitate, respectiv executate, fie în interesul comitentului fie în interesul altuia. Raportul de prepușenie, fiind născut din contract (legea părților) sau în temeiul legii (normă juridică) este fondat pe acordul de voință expres (contract) sau tacit (în temeiul legii) dintre comitent și prepus. Cel mai adesea, raportul de prepușenie se naște din contractul individual de muncă. Salariatul este subordonat, în îndeplinirea funcției sale, față de angajator. Raportul de prepușenie se poate naște și din alte contracte precum contractul de societate, antrepriza, mandatul, dacă asociatul, antreprenorul sau mandatarul renunță la independența lor în executare, acceptând să fie subordonați, sub autoritatea celeilalte părți. Răspunderea comitenților este fundamentată pe ideea de garanție care dă posibilitatea victimei de a fi despăgubită mai repede și integral. În literatura de specialitate s-au conturat două orientări în ce privește aplicarea acestei garanții, și anume: teza garanției subiective și teoria garanției obiective. Conform răspunderii comitentului în baza garanției obiective, am fi în prezența garanției întemeiate pe riscul de activitate, care nu prezumă culpa comitentului. În cadrul acestei garanții se face trimitere la faptul că este just, normal și echitabil ca sarcina avansării despăgubirilor și pe cea a suportării eventualei insolvabilități a prepusului să revină comitentului. Prin urmare, garanția nu are nici o legătură cu vinovăția și nici cu riscul de activitate sau de profit, iar în lipsa unui sistem de asigurare care să treacă riscurile asupra colectivității, este echitabil să fie angajată răspunderea comitentului, cu atât mai mult cu cât, prin mijloacele de care dispune, el poate întotdeauna să plătească despăgubirea. Pentru angajarea răspunderii comitentului se cer întrunite cumulativ condițiile generale (existența prejudiciului; existența faptei ilicite a prepusului; existența raportului de cauzalitate între fapta ilicită a prepusului și prejudiciul încercat de victimă; vinovăția prepusului) și speciale: - existența raportului de prepușenie la momentul săvârșirii faptei; - prepusul să fi săvârșit fapta în legătură cu atribuțiile sau cu scopul funcțiilor încredințate. Astfel, nu are relevanță dacă prepusul a acționat în interesul comitentului, în interes propriu sau al unui terț. De asemenea, nu prezintă importanță dacă prepusul a săvârșită fapta în timpul sau în afara funcției încredințate ori prin depășirea atribuțiilor sau exercitarea Drept civil- II 29 lor abuzivă. Astfel, comitentul va răspunde chiar dacă dovedește că la momentul săvârșirii faptei prepusul nu se afla sub controlul sau supravegherea sa ori că acesta a acționat înafara limitelor instrucțiunilor sau dispozițiilor sale. Esențial este să existe o conexiune de timp (de exemplu, în timpul programului de lucru obișnuit), de loc (de exemplu, în sediul angajatorului) sau de mijloace folosite (de exemplu, folosirea unui autovehicul al angajatorului pentru transportarea unor mărfuri), între atribuțiile sau scopul funcțiilor încredințate și modul în care fapta a fost săvârșită, fiind suficientă și o simplă aparență, pe care victima nu o cunoștea sau nu putea să o cunoască, că fapta e în legătură cu atribuțiile sau cu scopul funcțiilor încredințate. Răspunderea comitentului nu va fi angajată atunci când fapta ilicită a prepusului nu are legătură cu atribuțiile sau cu scopul funcției încredințate, chiar dacă ea a fost săvârșită în timpul exercitării acesteia. Efectele răspunderii comitentului în raport cu victima prejudiciului. Comitentul va răspunde față de victima prepusului său, iar aceasta din urmă va putea, fie să se îndrepte împotriva comitentului, pe temeiul răspunderii comitentului pentru fapta prepusului, fie împotriva prepusului, pe temeiul răspunderii pentru fapta proprie. În toate cazurile, dacă comitentul (pârât) a cărui răspundere este discutată, va proba că victima cunoștea sau, după împrejurări, putea să cunoască, la data săvârșirii faptei prejudiciabile, că prepusul a acționat fără nicio legătură cu atribuțiile sau cu scopul funcțiilor încredințate, atunci acest comitent nu va răspunde de producerea prejudiciului. Adică, există prezumția de vinovăției, iar comitentul o răstoarnă probând implicarea victimei. Efectele răspunderii comitentului în raport cu prepusul (regresul comitentului). Răspunderea comitentului este o răspundere pentru fapta altuia și nu pentru propria fapta, fiind în fapt o garanției oferită victimei unui prejudiciu. Când comitentul a reparat prejudiciul cauzat victimei, el are dreptul de regres împotriva prepusului său, autor al faptei ilicite (art. 1384 alin.1 N.C.civ.). Acțiunea în regres a comitentului este o acțiune de drept comun prin care acesta va putea obține chiar recuperarea integrală a despăgubirilor plătite. Pe de altă parte, împotriva regresului comitentului, prepusul se poate apăra doar dovedind fapta proprie a comitentului, fapta care a determinat în tot sau în parte producerea prejudiciului. Dacă o asemenea apărare va admisă și ne aflăm în prezența culpei comune, instanța va reduce pretențiile comitentului obligând prepusul să restituie numai partea corespunzătoare contribuției sale la producerea prejudiciului (art.1384 alin.4 N.C.civ.). Dacă sunt mai mulți prepuși ai aceluiași comitent, care au cauzat împreună prejudiciul, în regresul comitentului se menține răspunderea solidară a prepușilor. Dacă prejudiciul a fost cauzat de mai mulți prepuși, cel care, fiind răspunzător pentru unuia, a plătit despăgubirea se poate întoarce și împotriva celorlalți prepuși care au contribuit la cauzarea prejudiciului sau, împotriva comitenților care răspund pentru aceștia. În toate cazurile, regresul va fi limitat la ceea ce depășește partea ce revine prepusului pentru care răspunde și nu poate depăși partea din despăgubire ce revine fiecăreia dintre persoanele împotriva cărora se exercită regresul (art.1384 N.C.civ.). Dacă prepusul este minor și săvârșește o faptă ilicită cauzatoare de prejudicii în legătură cu atribuțiile sau cu scopul funcțiilor încredințate, va răspunde comitentul. Răspunderea părinților este înlăturată urmând a se aplica regulile răspunderii comitentului, cu excepția cazului când calitatea de comitent aparține părintelui minorului. În această ultimă ipoteză, victima poate invoca după caz, la alegerea sa, răspunderea părinților sau răspunderea pentru fapta minorului. Drept civil- II 30 5. RĂSPUNDEREA PENTRU PREJUDICIUL CAUZAT DE ANIMALE SAU DE LUCRURI 5.1. Răspunderea pentru prejudiciile cauzate de animale Atât proprietarul unui animal, cât și persoana care se servește (se ajută) de animalul respectiv, indiferent de forma de vinovăție pe care o au în raport cu prejudiciul generat de animal, chiar mai mult, și dacă animalul a scăpat de sub paza lor, vor răspunde delictual și vor trebui să acopere prejudiciul produs. Persoana ținută să răspundă este paznicul juridic al animalului, după cum rezultă din art. 1377 N.C.civ. Exercitarea dreptului de proprietate asupra animalului este de natură să genereze răspunderea proprietarului, chiar dacă animalul a scăpat de sub paza proprietarului, deoarece acestuia din urmă îi revin atât drepturile cât și obligațiile derivând din proprietatea asupra animalului (obligația de pază a animalului). Răspunderea pentru prejudicii cauzate de animale este, în primul rând, în sarcina proprietarului. În aceste condiții răspunderea instituită de art. 1375 N.C.civ. privește animalele care pot fi apropriate, controlate și supravegheate și pot servi pentru un interes al omului (art. 1377 N.C.civ.). În concluzie, este vorba despre animalele domestice și animalele sălbatice captive din grădinile zoologice, circuri, colecții private. De asemenea, sunt vizate și animalele sălbatice din parcurile de vânătoare și din rezervațiile închise, în măsura în care prejudiciul s-a produs în interiorul acestora Cum art. 1375 N.C.civ. precizează că răspunderea este antrenată „independent de orice culpă” rezultă că fundamentarea răspunderii pentru animale rezidă din ideea de garanție privind comportamentul animalului. Victima prejudiciului trebuie să dovedească existența prejudiciului, faptul că acesta a fost produs de animal și că acesta se afla în paza juridică a celui chemat să răspundă. Victima poate pretinde despăgubiri de la paznicul juridic, în temeiul art.1375 coroborat cu art.1377 N.C.civ. De asemenea, cel păgubit se poate îndrepta și împotriva paznicului material, în temeiul răspunderii pentru fapta proprie. Paznicul juridic va fi exonerat de răspundere în condițiile art. 1380 N.C.civ. iar în situația în care a plătit despăgubirile, are acțiune în regres împotriva paznicului material. 5.2. Răspunderea pentru prejudiciile cauzate de lucruri, în general Indiferent de existența sau nu a culpei, persoana care are un lucru în pază va răspunde de prejudiciul cauzat de lucrul respectiv. Sunt avute în vedere lucrurile, mobile sau imobile, cu sau fără dinamism propriu, cu excepția celor pentru care există reglementări speciale (animale, edificii sau construcții de orice fel, aeronave, instalații nucleare ș.a.) și a celor ce nu pot fi apropiate. Observăm astfel că, pentru fapta animalului răspunde persoana care este „proprietar sau cel care supraveghează” (art. 1375), în timp ce pentru prejudiciul generat de un lucru va răspunde persoana care are „paza” acestuia (art. 1376 alin.1). Dacă în ceea ce îl privește pe proprietar, este cert că el are pază juridică a animalului sau lucrului, trebuie distins de ce într-o situație, pentru răspunderea generată de fapta animalului, lege folosește sintagma „persoană care supraveghează”, iar într-o altă situație, aceea generată de fapta lucrului folosește sintagma de „persoana care are paza”. Conform art. 1376 alin.2, dacă are loc o coliziune a unui vehicul, va răspunde integral pentru prejudiciile cauzate aceea persoană a cărei faptă (comportament neadecvat în trafic) are față de ceilalți participanți la trafic, persoanele prejudiciate, caracterul unei forțe majore. Adică, un astfel de comportament era absolut invincibil, imprevizibil, extern și inevitabil. Victima trebuie să facă dovada existenței prejudiciului, a existenței acțiunii lucrului, a raportului de cauzalitate dintre acțiunea lucrului și prejudiciu și a faptului că lucrul se afla, la Drept civil- II 31 momentul producerii rezultatului păgubitor, în paza juridică a persoanei de la care se pretinde repararea. Dar aceasta se poate îndrepta direct și împotriva paznicului material al lucrului, în temeiul răspunderii pentru fapta proprie. Paznicul juridic se va putea exonera de răspundere numai dacă va face dovada existenței uneia dintre cauzele prevăzute de art.180 N.C.civ. sau, dacă a despăgubit victima, are acțiune în regres împotriva paznicului material. 5.3. Noțiunea de pază Atunci când se analizează răspunderea generată de animale și de lucruri, paza animalului sau paza lucrului îi aparține proprietarului sau unei alte persoane căreia i-a fost conferită în temeiul legii (de exemplu, bunurile din domeniul public date în administrare, dar paza acestora este exercitată, în temeiul legii, unor instituții publice), în temeiul unui contract (exemplu, în situația în care, între proprietar și persoana care preia paza se încheie un contract de închiriere, antrepriză etc.) sau în temeiul unui fapt (o persoană fură sau se folosește fără drept de un animal sau un bun). Pentru ca persoana care exercită paza animalului sau paza lucrului să răspundă pentru prejudiciul produs, trebuiesc îndeplinite două condiții : a. persoana să exercite în mod independent controlul și supravegherea animalului sau lucrului și b. persoana să se servească de animal sau de lucru în interes propriu. Sensul noțiunii de „pază” este deosebit de nuanțat, iar subtilitatea analizei sale este cea care asigură justețea unei soluții referitoare la persoana care răspunde pentru producerea unui prejudiciu. Trebuie deci diferențiat între „paza juridică” și „paza materială” a unui lucru sau a unui animal, observând că doar cel care exercită paza juridică răspunde pentru prejudiciul creat, dacă sunt îndeplinite condițiile legale. Paza juridică aparține persoanei care, independent, are puterea controlului, supravegherii și folosinței asupra lucrului sau animalului. Lipsa oricăruia dintre aceste elemente atrage lipsa calității de paznic juridic, cel în cauză fiind un simplu paznic material (care poate fi obligat la repararea prejudiciului pentru fapta proprie). Paznicul material nu exercită supravegherea și controlul asupra bunului în mod independent, ci dependent, în subordinea paznicului juridic. 5.4. Răspunderea pentru ruina edificiului Prin „edificiu” sau construcție de orice fel, se înțelege orice lucrare realizată de om, prin folosirea de materiale care se încorporează în sol, devenind imobil prin natura sa. Nu sunt avute în vedere alte imobile, precum cele care nu sunt rezultatul încorporării în sol a unor materiale prin acțiunea omului și nici lucrările provizorii sau imobilele prin destinație pe timpul separării de imobil sau între momentul dobândirii calității de imobil și momentul încorporării. Dacă proprietarul unui edificiu sau al unei construcții de orice natură (cavou, magazie, tunel etc.) nu întreține acest bun sau dacă bunul deținut are un viciu de construcție, acest proprietar va trebui să-l despăgubească pe acela care a suferit un prejudiciu generat de ruina sau desprinderea unei părți din bun. Ruina trebuie, așa cum, în mod imperativ, prevede art.1378 N.C.civ., să fie „urmare a lipsei de întreținere sau a unui viciu de construcție”, nu a altor cauze. Răspunderea pentru ruina edificiului operează independent de existența vreunei culpe din partea proprietarului, aflându-ne în prezența unei răspunderi obiective, întemeiată pe obligația de garanție. Drept civil- II 32 Victima, pentru invocarea răspunderii prevăzute de art. 1378 N.C.civ., trebuie să facă dovada existenței prejudiciului, a ruinei, a raportului de cauzalitate dintre ruină și prejudiciu, dar și a faptului că ruina se datorează lipsei de întreținere sau a viciului de construcție. Proprietarul nu poate înlătura răspunderea pentru ruină chiar dacă face dovada că a luat măsuri de întreținere sau pentru înlăturarea viciilor de construcție. El se poate exonera de răspundere doar în condițiile art. 130 N.C.civ. Dacă victima face dovada îndeplinirii condițiilor arătate mai sus, iar proprietarul edificiului nu poate dovedi intervenția unei dintre cauzele de exonerare, cel din urmă va fi obligat la repararea prejudiciului produs de ruină, având acțiune în regres, atunci când este cazul, împotriva celui care răspunde pentru ruină, în condițiile răspunderii pentru fapta proprie, respectiv: vânzătorul, în temeiul obligației de garanție, pentru viciile ascunse; constructorul, arhitectul sau proprietarul, în temeiul contractului de antrepriză sau de proiectare, pentru viciile ascunse; locatarul, dacă ruina s-a datorat neefectuării reparațiilor care erau în sarcina sa, în temeiul contractului de locațiune; orice altă persoană care era ținută la reparații, în temeiul legii sau al unui contract. 5.5. Răspunderea pentru prejudiciul cauzat prin căderea sau aruncarea din imobil a unui lucru Prin „lucru”, în înțelesul art. 1379 N.C.civ., înțelegem bunuri mobile corporale susceptibile de a fi aruncate, respectiv de a ajunge la o distanță oarecare, datorită imprimării unei mișcări violente, sau, după caz, de a „cădea”, deci a se deplasa de sus în jos datorită greutății. Pentru a ne afla într-o situație circumscrisă prevederilor art. 1379 N.C.civ., trebuie să facem distincție între desprinderea unor părți din imobile și bunuri aflate în imobile dar care sunt mobile și care pot fi aruncate sau pot cădea, deci nu sunt la momentul imediat anterior producerii prejudiciului fixate în imobil. De exemplu, ocupantul răspunde de prejudiciul cauzat prin căderea unui ghiveci sau a țurțurilor. Responsabile pentru prejudiciile cauzate prin căderea sau aruncarea unui lucru dintr-un imobil sunt persoanele care ocupă acest imobil, chiar fără niciun titlu. Cum „a ocupa” înseamnă „a lua temporar în stăpânire, a avea în folosință un imobil, un spațiu locativ”, considerăm că textul legal vizează numai persoanele care folosesc efectiv imobilul în cauză, fie în calitate de titular al unui drept real sau de creanță asupra imobilului, fie fără a avea o asemenea calitate (de exemplu, persoanele care ocupă abuziv o locuință). În orice caz, ocuparea imobilului presupune un anumit caracter de permanență în ceea ce privește stăpânirea acestuia și reiese din atitudinea persoanei în cauză (cel care intră în imobil doar pentru a sustrage bunuri nu ocupă imobilul ci doar cel care deține, chiar abuziv, și îl folosește pentru sine o anumită perioadă de timp). Răspunderea pentru prejudiciile cauzate prin căderea sau aruncarea unui lucru, dintr-un imobil este angajată, asemenea răspunderii pentru ruina edificiului cauzată de vicii, independent de existența vreunei culpe din partea celui care ocupă imobilul. Victima va trebui, pentru invocarea art. 1379 N.C.civ., să facă dovada existenței prejudiciului, a faptului că lucrul a fost aruncat sau a căzut din imobil, a raportului de cauzalitate dintre prejudiciu și faptul indicat, a calității de ocupant al imobilului de către persoana chemată să răspundă. Calitatea persoanei care ocupă imobilul poate rezulta dintr-un act juridic sau poate fi efectul unei simple stări de fapt. Cu toate acestea dovada acestei calități se va face, în toate cazurile, prin orice mijloc de probă, deoarece față de victimă ocuparea imobilului se înfățișează ca un simplu fapt juridic. Drept civil- II 33 Ocupantul imobilului se va putea întoarce cu acțiune în regres împotriva terțului vinovat în temeiul răspunderii pentru fapta proprie, pentru fapta altuia, a răspunderii pentru prejudiciile cauzate de animale sau de lucruri în general, ori ruina edificiului, după caz. Exonerarea de răspundere va interveni doar în condițiile art. 1380 N.C.civ. Atunci când ocupantul imobilului exercită și paza, așa cum este definită de art. 1377 N.C.civ., asupra lucrului aruncat sau care a căzut, ne aflăm în situația îndeplinirii condițiilor cerute pentru angajarea răspunderii atât pentru lucruri în general, cât și a celei reglementate de art. 1379 N.C.civ. În această situație victima are un drept de opțiune. Aceeași soluție se impune și în ipoteza în care condițiile celor două forme ale răspunderii delictuale sunt îndeplinite în privința a două persoane diferite (ocupantul imobilului nu se confundă cu paznicul lucrului căzut sau aruncat). 5.6. Cauze de exonerare în cazul răspunderii pentru prejudiciile cauzate de animale sau lucruri1 Prin reglementarea formelor de răspundere analizate mai sus, legiuitorul a consacrat un sistem al responsabilității obiective, neavând, ca regulă, importanță atitudinea subiectivă a celui chemat să răspundă. Temeiul unei astfel de răspunderi rezidă în ideea de garanție pe care o anumită persoană, care se folosește de un lucru ori animal, trebuie să o ofere tuturor celorlalți, că exploatarea lucrului nu le va provoca vreun prejudiciu, în detrimentul propriilor interese. Dacă vinovăția, element fundamental al răspunderii în general, nu prezintă relevanță în acest caz, nu același lucru se poate spune despre raportul de cauzalitate, alt element esențial al răspunderii. Prin urmare, o persoană este responsabilă dacă există o legătură de cauzalitate între lucru ori animal și prejudiciul produs. Așadar trebuie cercetat dacă și în ce măsură lucrul respectiv a stat la originea producerii prejudiciului, în sensul că ar fi influențat în vreun fel rezultatul negativ. Atunci când lucrul sau animalul nu au avut nicio contribuție la generarea prejudiciului, nefiind prezente în nex-ul cauzal, chiar sub forma unei condiții echivalente cauzei, care ar amplifica ori ar favoriza consecințele negative, răspunderea este înlăturată. Această situație se întâlnește atunci când cauza exclusivă a prejudiciului este fapta victimei înseși, a unui terț ori cazul de forță majoră. 1 A se vedea: M. Eliescu, op. cit., pp.200-221; L. Pop, op. cit., pp.367-380; C. Stătescu, C. Bîrsan, op. cit., pp.304-307. Drept civil- II 34 Nu uita! Faptul juridic ilicit constă în acțiunea omenească cauzatoare de prejudicii, săvârșită fără intenția de a produce efecte juridice, efecte care se produc în temeiul legii și se concretizează în nașterea unui raport juridic obligațional ce are în conținutul său obligația civilă a făptuitorului de reparație a prejudiciului cauzat și dreptul corelativ al victimei de a pretinde repararea prejudiciului ce ia fost cauzat. Răspunderea juridică civilă reprezintă o categorie fundamentală, o formă a răspunderii juridice, care constă într-un raport juridic obligațional, conform căruia o persoană are datoria de a repara prejudiciul cauzat alteia prin fapta sa sau prejudiciul de care este ținut răspunzător prin dispozițiile legale. Prin răspundere juridică civilă se înțelege și totalitatea normelor de drept ce reglementează obligația persoanelor de a repara prejudiciile cauzate prin nerespectarea unor dispoziții contractuale sau prin săvârșirea de fapte extracontractuale ilicite, situații pe care legea le reglementează ca antrenând răspunderea. Dreptul civil distinge două forme de răspundere civilă: delictuală și contractuală, aceste forme fiind consacrate expres de art. 1349 și 1350 N.C.civ. Pentru a se putea antrena atât răspunderea pentru fapta proprie, dar și cea pentru fapta altuia, răspunderea pentru animale, răspunderea pentru lucruri și edificii, este necesar, ca regulă, a fi îndeplinite o serie de condiții generale, și anume: - existența unei fapte ilicite; - existența unui prejudiciu; - existența unei legături de cauzalitate între fapta ilicită și prejudiciu; - existența vinovăției celui care a cauzat un prejudiciu ce se poate materializa în intenție, neglijență ori imprudență. Teme referate 1. Comparație între răspunderea delictuală și răspunderea contractuală 2. Răspunderea delictuală pentru fapta proprie 3. Răspunderea pentru fapta minorului sau interzisului 4. Răspunderea pentru faptele prepușilor 5. Răspunderea pentru lucruri și animale 6. Răspunderea delictuală obiectivă Bibliografie minimală M. Ioan, A.-D. Dumitrescu, I. Iorga, Drept civil. Teoria generală a obligațiilor, Editura Universul Juridic, București, 2011 Drept civil- II 35 TESTE FINALE DE AUTOEVALUARE Obligația este raportul juridic în conținutul căruia intră: a) creditorul și debitorul; b) dreptul creditorului și îndatorirea corelativă a debitorului; c) obligațiile de a da, a face și a nu face; 2. Statul și unitățile administrativ-teritoriale pot fi subiecte al unui raport juridic obligațional când participă: a) nemijlocit și în nume propriu; b) premijlocit prin reprezentare de către Ministerul Public; c) când au capacitate de exercitare restrânsă; 3. Determinarea subiectelor raportului juridic operațional are loc: a) întotdeauna la nașterea acestuia; b) de regulă, la nașterea acestui contract; c) la momentul la care aceasta devine exigibilă; 4. Contractul de locațiune este: a) consensual; b) solemn; c) real; 5. Contractul de vânzare-cumpărare este: a) consensual; b) solemn; c) real; 6. Contractul de mandat este: a) consensual; b) solemn; c) real; 7. Contractul de vânzare asupra bunurilor imobile este: a) consensual; b) solemn; c) real; 8. Contractul de donație este: a) consensual; b) solemn; c) real; 9. Contractul de depozit este: a) consensual; b) solemn; c) real; Drept civil- II 36 10. Contractul de asigurare este: a) consensual; b) solemn; c) real; 11. Contractul de gaj este: a) consensual; b) solemn; c) real; 12. Contractul de comodat este: a) consensual; b) solemn; c) real; 13. Contractul de împrumut de consumație este: a) consensual; b) solemn; c) real; 14. Contractul de locațiune este: a) sinalagmatic; b) unilateral; c) sinalagmatic imperfect; 15. Contractul de antrepriză este: a) sinalagmatic; b) unilateral; c) sinalagmatic imperfect; 16. Contractul de donație fără sarcină este: a) sinalagmatic; b) unilateral; c) sinalagmatic imperfect; 17. Contractul de donație cu sarcină este: a) sinalagmatic; b) unilateral; c) sinalagmatic imperfect; 18. Contractul de împrumut de folosință este: a) sinalagmatic; b) unilateral; c) sinalagmatic imperfect; Drept civil- II 37 19.Transferul proprietății nu operează la momentul încheierii contractului, în cazul în care transmisiunea dreptului este afectată de: a) condiție suspensivă; b) condiție rezolutorie; c) sarcină; 20. Dacă se încheie mai multe contracte succesive translative, drepturile de proprietate care au ca obiect transmiterea aceluiași bun mobil corporal transmiterea proprietății va opera către cel care: a) intră cu bună credință în posesia bunului; b) cel care are titlu cu data mai veche; c) intră în posesia bunului; 21. În cazul neexecutării culpabile a obligațiilor contractuale, creditorul: a) trebuie să ceară executarea silită; b) trebuie să ceară rezoluțiunea, respectiv rezilierea; c) poate obține rezoluțiune, respectiv reziliere; 22. Rezilierea constă în: a) desființarea retroactivă a contractului; b) repunerea părților în situația anterioară încheierii contractului; c) încetarea contractului pentru viitor; 23. Rezilierea nu constă în: a) desfacerea retroactivă a contractului; b) repunerea părților în situația ulterioară încheierii contractului; c) încetarea efectelor contractului numai pentru viitor; 24. Rezoluțiunea nu poate fi invocată: a) de partea care și-a executat propria obligație; b) de partea care nu și-a executat culpabil propria obligație; c) de partea care se declară gata să-și execute propria obligație; 25. Rezoluțiunea (rezilierea) este un efect specific al neexecutării obligațiilor născute dintr-un: a) fapt juridic; b) act juridic unilateral; c) act juridic bi(multi)lateral; 26. Actul juridic unilateral constă într-o manifestare de voință: a) a unei singure persoane; b) a unei părți; c) a două sau mai multe persoane; Drept civil- II 38 27. Actul juridic unilateral este în principiu: a) irevocabil; b) revocabil; c) anulabil; 28. Executarea prestației prevăzută în promisiune publică de recompensă: a) reprezintă acceptare a ofertei; b) trebuie realizată în condițiile stipulate în promisiune; c) dă naștere unui drept pentru promitent; 29. Executarea prestației prevăzută în promisiune publică de recompensă obligă pe promitent: a) numai dacă terțul a acționat cunoscând promisiunea făcută; b) numai dacă terțul a acționat necunoscând promisiunea făcută; c) și dacă terțul a acționat promisiunea făcută; 30. Gerantul trebuie să săvârșească gestiunea: a) fără mandat din partea geratului; b) întotdeauna fără ca geratul să cunoască existența gestiunii; c) doar dacă geratul nu este „măsură” să desemneze un mandatar; 31. Plata nedatorată presupune ca prestația executată: a) să se fi făcut cu titlu de plată; b) să nu se fi făcut din eroare; c) să nu se fi făcut cu titlu de plată; 32. Debitorul nu este exonerat de răspunderea delictuală pentru: a) caz fortuit; b) forță majoră; c) impreviziune; 33. Evenimentul de neprevăzut și de neîmpiedicat de către persoana chemată să răspundă delictual este: a) cazul fortuit; b) forța majoră; c) un eveniment natural; 34. Nu răspunde pentru prejudiciul cauzat: a) minorul care nu a împlinit vârsta de 14 ani, chiar dacă se dovedește discernământul său, la data săvârșirii faptei; b) minorul între 14-16 ani, dacă se dovedește că a fost lipsit de discernământ, la data săvârșirii faptei; c) minorul care a împlinit vârsta de 14 ani, dacă se dovedește discernământul său, la data săvârșirii faptei; 35. Răspunde pentru prejudiciile cauzate de animale: a) proprietarul, în toate cazurile; Drept civil- II 39 b) paznicul juridic; c) paznicul material; 36. Pentru prejudiciul cauzat de către animalele sălbatice din circuri răspunde: a) proprietarul; b) dresorul; c) paznicul juridic; Răspunsuri la întrebările din testele de autoevaluare 1. b; 2.a; 3.b; 4.a; 5.a; 6.a; 7.b; 8.b; 9.c; 10.a; 11. c; b; 12. c; 13. c; 14. a; 15. a; 16. b; 17.b; 18.a; 19 a; 20.a; 21.c; 22.c; 23.a; 24.b; 25.c; 26. b; 27. a; 28. b; 29. c; 30. a; 31. a; 32. c; 33. b; 34. b; 35. b; 36. c. Drept civil- II 40 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. DREPT COMERCIAL - PARTEA SPECIALĂ SUPORT DE CURS - 2017 CAPITOLUL I - INSOLVENȚA SECȚIUNEA I. EVOLUȚIA PROCEDURII INSOLVENȚEI Activitatea profesională a comercianților creează uneori, în sarcina lor, datorii pe care aceștia nu mai sunt în stare să le plătească la scadență. Atunci când un debitor comerciant nu mai poate face față datoriilor sale comerciale, legea pune la dispoziția creditorilor săi o modalitate specială, o cale colectivă de executare silită - urmărind fie reorganizarea activității debitorului, fie lichidarea activului debitorului, în scopul stingerii pasivului acestuia, prin plata creanțelor - așa numita procedură a insolvenței. Această procedură a evoluat din instituția juridică a falimentului, care provine încă din antichitate (termenul are o etimologie latină, fallo - fallere având semnificația de a eșua, a greși dar și de a înșela), desemnând o stare de incapacitate de plată a debitorului, creată în frauda creditorului. În antichitate, legile evreilor reglementau o descărcare periodică de datorii a debitorilor, astfel încât comerciantul să poată porni o nouă afacere. Legile grecilor și ulterior legile române nu au permis un asemenea remediu debitorului imprudent sau lovit de soartă, acesta fiind pus la stâlpul infamiei (pilorium) iar tejgheaua lui de comerciant fiind spartă în public, ca însemn al dezonorării sale (de altfel, termenul anglo-saxon „bankruptcy” precum și denumirea de „bancrută” derivă din expresia italiană „banca rotta”, cu trimitere la ceremonia infamantă menționată mai sus). Instituția a evoluat în evul mediu pe două coordonate distincte, care s-au transmis și legislațiilor moderne. Pe de o parte, legile de sorginte anglo-saxonă au preluat și dezvoltat conceptul mozaic potrivit căruia remediile acordate creditorului se combină cu protecția debitorului pe linia supraviețuirii afacerii și descărcării de datorii a debitorului, astfel încât acesta să poată porni o nouă afacere. Scopul procedurii falimentului și, mai târziu, al insolvenței, în concepția anglo-saxonă este acela de a reabilita debitorul, permițându-i un nou început în afaceri și de a reglementa și ordona distribuirea averii debitorului între creditorii săi. Pe de altă parte, legile de inspirație romano-latină au acordat atenție prioritară protecției creditului, prin recuperarea creanțelor creditorului și sancționarea debitorului falit, a cărui stare de incapacitate de plată va produce în sarcina acestuia și o serie de efecte cu caracter nepatrimonial (interdicții și decăderi) de natură a-l exclude pe acesta din circuitul comercial. 1 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Inspirată din codul italian comercial, reglementarea instituției falimentului, astfel cum a fost preluată în codul nostru comercial din 1887, s-a înscris în tradiția legilor neolatine, caracterul ei punitiv și infamant în raport cu debitorul falit fiind evident. Potrivit acestei reglementări (art. 695 - 888 din Codul comercial) falimentul reprezenta o procedură de executare silită având caracter unitar, colectiv, concursual și egalitar, care viza bunurile debitorului și era menită să dea satisfacție intereselor legale ale creditorilor acestuia. Inconveniențele majore ale unei proceduri care nu mai corespundea exigențelor mediului de afaceri și nu constituia o apărare eficace a intereselor creditorilor au condus la abrogarea reglementării vetuste a codului comercial și la adoptarea unor noi reglementări care, de-a lungul timpului, au fost la rândul lor reformate, completate și modificate în numeroase rânduri, pentru a îmbrăca, până la urmă, forma actuală, cuprinsă în corpul Legii nr. 85/2014 privind procedurile de prevenire a insolvenței și de insolvență1 (în continuare, LPI). Inițiată ca un adevărat cod al insolvenței, LPI reglementează atât proceduri de prevenire a insolvenței cât și procedura judiciară prin care se urmărește, în cazul debitorului insolvent, ca pasivul acestuia să fie acoperit prin plata creanțelor creditorilor. Procedurile de prevenire a insolvenței, introduse prin Legea nr. 81/2009 privind introducerea concordatului preventiv și mandatului ad-hoc2 și preluate apoi in corpul LPI (Titlul I), vizează tratamentul juridic al stării de dificultate financiară a debitorului, aceea stare in care, deși există premizele unei viitoare insolvențe (o insolvență ipotetică), se pot întreprinde anumite măsuri - fundamentate pe convenții încheiate între debitor și creditori - pentru prevenirea acesteia; procedura de insolvență reglementata de LPI (Titlul II) este cea care se adresează insolvenței propriu-zise, stării în care debitorul este supus unei proceduri judiciare de stingere a pasivului. SECȚIUNEA II. NOȚIUNEA DE INSOLVENȚĂ SI NOȚIUNILE CONTIGUE II.1. Definiție. Potrivit prevederilor art. 5 pct. 29 LPI, prin insolvență se înțelege acea stare a patrimoniului debitorului care se caracterizează prin insuficiența fondurilor bănești disponibile pentru plata datoriilor certe. lichide și exigibile. Această stare exprimă deci neputința debitorului de a plăti datoriile scadente din cauza lipsei de lichidități - lipsă care reflectă și ea o stare deficitară a patrimoniului debitorului. LPI utilizează conceptul de insolvență în două accepțiuni: 1 Legea nr. 85/2014 a fost publicată în M. Of., partea I, nr. 466 din 25 iunie 2014. 2 Legea nr. 81/2009 a fost publicată în M. Of., partea I, nr. 870 din 14 decembrie 2009. 2 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. - insolvența prezumată, atunci când debitorul nu și-a plătit datoriile exigibile, deși au trecut 60 de zile de la scadența acestora (insolvență reală, prezumată legal; prezumția este relativă); - insolvența iminentă, când se dovedește ca debitorul nu își va putea plăti, la scadență, datoriile exigibile, cu fondurile bănești disponibile la data scadenței (insolvența virtuală, potențială). Pentru a contura precis cuprinsul noțiunii de insolvență jurisprudența și doctrina au distins, în mod tradițional, între insolvabilitate și insolvență, stări patrimoniale cu semnificație și consecințe diferite. Termenul de insolvabilitate reprezintă o stare deficitară, un dezechilibru al patrimoniului debitorului, caracterizate prin prezența unui pasiv patrimonial care covârșește activul. Insolvența, sau incapacitatea de plată reprezintă o insuficiență a lichidităților, o absență a fondurilor bănești necesare plății obligațiilor scadente, absență care este independentă de raportul patrimonial pasiv - activ. Cu alte cuvinte, un debitor insolvent nu este întotdeauna insolvabile, după cum un debitor insolvabil nu este, în mod necesar, insolvent. Legiuitorul a considerat, însă, că dintre cele două stări, starea de insolvabilitate poate fi remediată sau depășită (de exemplu, prin forța creditului) în timp ce insolvența este adevărata stare de criză patrimonială, ceea care primejduiește perspectivele de realizare a creanțelor scadente. Acestei incapacități de plată sau stării de încetare de plăți i se adresează procedura insolvenței. Aceasta nu înseamnă însă că, după declanșarea procedurilor reglementate de LPI, situația de insolvabilitate a debitorului nu va avea o anumită semnificație3; într-adevăr, examinarea posibilității redresării debitorului prin aplicarea unui plan de reorganizare judiciară nu poate să ignore eventuala insolvabilitate a debitorului, care poate constitui o piedică insurmontabilă în continuarea activității sale. Insolvența, ca stare a patrimoniului debitorului, diferă și de conceptul de dificultate financiară care, potrivit art. 5 pct. 27 LPI, reprezintă situația în care debitorul, deși, in prezent, execută sau este capabil să-și plătească datoriile scadente, are, pe termen scurt, un grad de lichiditate redus și pe termen lung un grad de îndatorare ridicat, ce pot afecta indeplinirea obligațiilor contractuale viitoare. Astfel, prin comparație cu insolvența prezumată descrisă mai sus, starea de dificultate financiară poate fi privită ca o insolvență prezumtivă, ipotetică. 3 În procedura insolvenței, judecata cu privire la existența sau neexistența stării de insolvență se realizează în raport cu cererea introductivă și cu eventuala contestație a debitoarei, judecătorul-sindic pronunțând o hotărâre de deschidere a procedurii sau, dimpotrivă, de respingere a cererii introductive. Aprecierea cu privire la insolvența debitoarei nu mai poate constitui obiectul judecății în contextul soluționării cererii de trecere la procedura falimentului, în cadrul procedurii generale. Eventuala apariție în averea debitoarei, după deschiderea procedurii, a unor sume de bani care acoperă creanțele existente privește solvabilitatea debitoarei în cadrul procedurii deja deschise, iar nu existența sau nu a stării de insolvență. (C. Ap. București, secția a VI-a comercială, decizia nr. 1626 R din 8 noiembrie 2007). 3 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Insolvența este, deci, strâns legată de insuficiența gradului de lichiditate al averii debitorului in timp ce insolvabilitatea și dificultatea financiară sunt stări patrimoniale deficitare, cu un spectru mai larg, care premerg sau sunt concomitente cu insolvența, fără a se suprapune, conceptual, acesteia. SECȚIUNEA III. CARACTERELE, PRINCIPIILE, SCOPUL ȘI FORMELE PROCEDURII INSOLVENȚEI III.1. Caracterele tradiționale ale procedurii insolvenței. În mod tradițional procedura insolvenței a fost înfățișată ca având caracter judiciar, unitar, colectiv, concursual, egalitar și comercial. Caracterul judiciar derivă din faptul că legiuitorul, având în vedere interesul public și implicațiile majore ale insolvenței în mediul de afaceri, organizează o procedură specială de urmărire silită a debitorului, plasată sub controlul instanței judecătorești. Caracterul unitar și colectiv al procedurii insolvenței constă în faptul că, indiferent de forma pe care această procedură o îmbracă, ea se aplică tuturor creditorilor și tuturor creanțelor acestora (universalitate subiectivă) precum și tuturor bunurilor debitorului (universalitate obiectivă); din această perspectivă, procedura insolvenței reprezintă o apărare comună a intereselor și drepturilor tuturor creditorilor recunoscuți ai debitorului, care participă împreună la urmărirea și recuperarea creanțelor lor. Caracterul concursual al falimentului reprezintă o consecință a caracterului colectiv și subliniază faptul că diversele creanțe ale creditorilor nu fac obiectul unei executări individuale, ci intră în concurs, îndestularea lor urmând a fi făcută, potrivit caracterului egalitar al procedurii, în aceeași măsură, procentual cu ponderea pe care fiecare creanță o deține în pasivul patrimonial, în conformitate cu ordinea de prioritate stabilită de lege. Caracterul comercial, din ce în ce mai estompat, a reflectat realitatea că, din cele mai vechi timpuri, procedura insolvenței s-a aplicat exclusiv comercianților. Noile evoluții și concepții care atestă că activitatea economică și, în special, comercială, nu mai reprezintă apanajul exclusiv al comercianților, precum și, mai nou, încorporarea acestora în categoria mai largă a întreprinzătorilor sau a profesioniștilor, au condus la extinderea sferei subiecților care sunt supuși procedurii insolvenței, astfel încât, potrivit dispozițiilor art. 5 LPI, ea se aplică, în prezent, profesioniștilor (astfel cum sunt aceștia definiți de art. 3 din Codul civil), cu excepția celor care exercită profesii liberale. Examinată din perspectiva subiectivă, a calității profesionale a debitorlui, procedura insolvenței păstrează totuși un caracter predominant comercial, ea adresându-se, în principal, profesionițtilor care au calitatea de comercianți, fie că aceștia au calitatea de debitori sau creditori. 4 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. III.2. Principiile procedurii insolvenței. Art. 4 LPI enunță nu mai puțin de 13 principii fundamentale ale procedurilor de prevenire a insolvenței și de insolvență. Dintre acestea unele reiau principii ale dreptului procesual civil (de exemplu, asigurarea transparenței si previzibilității procedurii) sau, pur si simplu, nu prezintă un grad de generalizare suficient de ridicat pentru a putea fi privite ca principii fundamentale, fiind mai degrabă reguli aplicabile doar unora dintre procedurile reglementate de LPI (de exemplu, valorificarea in timp util a activelor). Întreaga procedură a insolvenței este guvernată de anumite principii fundamentale, unele expres menționate în lege, altele care pot fi desprinse din filozofia acesteia: - principiul celerității, care presupune ca toate actele și operațiunile prevăzute de lege să se efectueze cu maximă rapiditate - art. 4.3 LPI; - principiul maximizării valorii averii debitorului, prezent în ambele forme ale procedurii insolvenței, urmărindu-se ca atât prin reorganizare cât și în cadrul procedurii falimentului să se obțină valori maxime care să acopere cât mai satisfăcător masa pasivă (creanțele creditorilor) - art. 4.1 LPI; - principiul asigurării unui tratament egal al creditorilor de același rang, prin care se asigura egalitatea de tratament creditorilor care se situeaza in aceeasi categorie de creante, astfel incat la inchiderea procedurii creantele lor sa fie satisfacute in proportie egala - art. 4.4 LPI; - principiul participării active a creditorilor la operațiunile de lichidare, principiu concretizat în diverse prevederi legale care organizează participarea creditorilor la procedură, prin hotărârile ce le iau în adunarea și în comitetul creditorilor precum și prin dreptul pe care îl au de a contesta sau a formula opoziții în cursul procedurii; - principiul priorității procedurii reorganizării judiciare față de procedura falimentului, principiu care se desprinde din faptul că intrarea în procedura falimentului se produce numai atunci când reorganizarea nu este posibilă sau când aceasta a eșuat; - principiul tratamentului favorabil aplicabil debitorului onest și diligent, care beneficiază de o serie de drepturi și facilități (dreptul de a propune un plan, dreptul de a-și administra averea, dreptul de a fi descărcat de obligații la închiderea procedurii), în timp ce debitorul care urmărește să tergiverseze aplicarea procedurii sau care a mai fost supus acestei proceduri este sancționat prin ridicarea acestor drepturi. - principiul eliminării factorilor perturbatori, adica a acelor cauze, condiții sau împrejurări care pot impieta asupra bunei desfășurări a procedurii; în acest sens, LPI reglementează, pe data deschiderii procedurii insolvenței, suspendarea tuturor acțiunilor judiciare și extrajudiciare și a masurilor de executare silită întreprinse de creditori, în afara procedurii. 5 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. III.3. Scopul procedurilor reglementate de LPI. Astfel, după cum reiese din reglementarea art. 2 LPI, scopul legii este instituirea unei proceduri colective pentru acoperirea pasivului debitorului, cu acordarea, atunci când este posibil, a unei șanse de redresare a activității acestuia. Această formulare sumară identifică coerent scopul legii, pe care îl subordonează plății pasivului debitorului aflat în încetare de plăți, prin aplicarea unei proceduri colective care poate îmbrăca diverse forme. Plata pasivului debitorului fiind scopul și punctul final al procedurii insolvenței, eficiența acesteia se determină prin raportare la gradul de acoperire al pasivului sau, altfel spus, gradul de satisfacere a creanțelor creditorilor. Din această perspectivă, atât procedurile de prevenire a insolventei cât și procedura insolvenței su-a diversificat în mai multe forme. Procedurile prealabile cunosc forma mandatului ad-hoc și a concordatului colectiv iar procedura insolvenței poate îmbrăca forma procedurii generale sau a procedurii simplificate, iar din perspectiva șanselor acordate averii debitorului, procedura reorganizării sau procedura falimentului. Astfel, cei implicați - în primul rând, creditorii - vor putea să opteze pentru forma care prezintă potențialul de a corespunde în cel mai înalt grad scopului procedurii - acoperirea pasivului debitorului. SECTIUNEA IV. PROCEDURILE DE PREVENIRE A INSOLVENȚEI IV.I. Scurte preliminarii. În esență, sub raport profilactic, LPI urmărește să reglementeze mijloace procedurale și/sau contractuale de prevenire a insolvenței, privite ca un necesar corolar al procedurii reorganizării judiciare, a cărei lipsă patologică de eficiență descurajează până și pe cei mai optimiști creditori. În acest context, aplicarea procedurilor de pre-insolvență ar avea un dublu efect terapeutic; pe de o parte, misiunea acestora ar fi să creeze un cadru juridic armonios pentru remedierea situației financiare dificile a debitorului iar, pe de altă parte, să pună la îndemâna acestuia un scut eficace in lupta pentru prevenirea insolvenței. Titlui I al LPI este structurat, conceptual, în doua mari părți, fiecare tratând problematica specifică celor două proceduri judiciare reglementate: mandatul ad-hoc si concordatul preventiv. Aceste proceduri nu se afla într-o relație de subordonare sau prioritate una față de cealaltă iar legătura lor este infiripată pe scopul comun urmărit de legiuitor: prevenirea stării de insolvență. Ele diferă prin gradul lor de complexitate și confidențialitate, prin caracterul mai pronunțat sau mai discret al intervenției și al controlului organelor judiciare precum și prin competențele încredințate protagoniștilor procedurii (după caz, mandatarul sau administratorul concordatar). 6 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. IV.2. Scopul procedurilor de prevenire a insolvenței. Precedente. Scopul, este acela de a salvgarda întreprinderea aflată în dificultate, în vederea realizării unui dublu obiectiv: depășirea stării de dificultate financiară, prin redresarea activității debitorului și acoperirea creanțelor asupra debitorului.4 Astfel, legea urmărește să dea satisfacție atât intereselor debitorului cât și celor ale creditorului. Ceea ce țintește, de fapt, legiuitorul este să pună la îndemâna celor interesați instrumentele realizării unui compromis între debitor și creditorii săi, în condițiile salvării ființei juridice a debitorului și ale evitării insolvenței. Aceste instrumente sunt mandatul ad-hoc și concordatul preventiv, proceduri amiabile sau judiciare de renegociere a creanțelor sau de redresare a întreprinderii și acoperire a creanțelor asupra debitorului. Reglementarea acestor proceduri nu constituie o premieră. Din punct de vedere istoric, precursorul concordatului a fost așa numitul contrat d'atermoierment, care și-a găsit reglementarea în Ordonanța lui Colbert din 1675 privind comerțul terestru, unde acest contract era definit drept un pact prin care creditorul acordă un termen debitorului său ori îl autorizează să facă plăți parțiale ale datoriei sale; în dreptul englez, o instituție similara era pactul intitulat deed of arrangement, ambele instituții putând interveni atât în cursul procedurii insolvenței cât și în afara acesteia și având un caracter pur convențional, extrajudiciar.5 În 1883, legiuitorii belgieni au inventat, practic, concordatul preventiv, extins apoi și în Olanda (1884)6 și Franța (1887)7, înțelegerea debitorului cu creditorii săi fiind plasată, de data asta, sub control judiciar, dar având un caracter preventiv, cu scopul de a evita insolvența debitorului. Codul comercial de la 1887 cuprindea și el, deja, în Cartea a III-a (Despre faliment), Titlul VI (Despre încetarea și suspendarea falimentului) două capitole dedicate moratoriului și concordatului. Moratoriul (Capitolul 2, art. 834 - 844) constituia o procedură de suspendare judiciară a procedurii falimentului, pentru o perioadă de maximum 6 luni, dispusă atunci când debitorul falit dovedea că încetarea plăților a fost consecința unor evenimente extraordinare și neprevăzute și stabilea, cu documente sau prin constituirea unor garanții îndestulătoare, că activul patrimoniului său covârșește pasivul. Concordatul (Capitolul 3, art. 845 - 865) constituia o convenție încheiată între falit și creditorii săi sau majoritatea creditorilor săi, prin care se putea conveni suspendarea sau încetarea procedurii falimentului, sub rezerva omologării lui de către instanța competentă. Reglementările codului comercial privind moratoriul si concordatul preventiv au fost abrogate în 1943. 4 A se vedea prevederile art. 4 pct. 17 si 36 LPI. 5 J. Sgard, Do legal origins matter? The case of bankruptcy laws in Europe 1808-1914, în European Review of Economic History, nr. 10, p. 389 - 419, Cambridge University Press 2006. 6 Loi du 14 avril 1884, concernant le concordat preventif de la faillite. 7 La Loi Du 29 Juin 1887 Sur Le Concordat Preventif de La Faillite. 7 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. IV.3 Mandatul ad-hoc Legea definește mandatul ad-hoc drept o procedură confidențială, declanșată la cererea debitorului în dificultate financiară, prin care un mandatar ad-hoc, desemnat de instanță, negociază cu creditorii în scopul realizării unei înțelegeri între unul sau mai mulți dintre aceștia și debitor, în vederea depășirii stării de dificultate în care se află (art. 4.36 LPI). Din această definiție ar rezulta, ca efect al unei formulări evazive a legiuitorului, ca procedura confidențială constă în activitatea de negociere desfășurată de mandatarul ad-hoc și nu în desemnarea judiciară a mandatarului ad-hoc. În realitate, în examinarea instituției mandatului ad-hoc urmează a face distincție (a) între procedura judiciară organizată în vederea desemnării mandatarului ad-hoc, (b) raportul juridic de mandat, născut în urma aplicării acestei proceduri și (c) activitatea mandatarului, concretizată în eventualele înțelegeri încheiate între debitor și unul sau mai mulți creditori, ca urmare a activității mandatarului ad-hoc.8 IV.3.1 Caractere. Procedura de desemnare a mandatarului ad-hoc are caracter judiciar - fiind îndeplinită de un magistrat, respectiv președintele tribunalului în circumscripția căruia își are sediul debitorul. Ea are, de asemenea, caracter confidențial, realizându-se în camera de consiliu.9 Acest caracter confidențial se menține, potrivit legii, pe toată durata procedurii, respectiv de la data cererii debitorului de desemnare a unui mandatar ad-hoc și până la data încetării mandatului ad-hoc. Caracterul confidențial al procedurii este justificat, fără îndoială, de necesitatea protejării intereselor comerciale legitime ale debitorului, pentru a preveni eventualele prejudicii care ar putea fi aduse reputației sau valorii întreprinderii sale, atunci când mediul de afaceri ar lua cunoștință, prematur, de dificultățile debitorului. Acest caracter confidențial se impune atât instanței cât și mandatarului ad-hoc precum și tuturor instituțiilor sau persoanelor implicate în procedură, care trebuie să respecte, pe parcursul derulării mandatului ad-hoc, exigențele păstrării secretului comercial, așa cum este acesta definit de prevederile art. 11 din Legea nr. 11/1992 privind combaterea concurenței neloiale. 8 Considerăm că, în ansamblul său, procedura mandatului ad-hoc este constituită din doua proceduri distincte: una judiciară, vizând evaluarea seriozității dificultăților întreprinderii și desemnarea mandatarului sau constatarea încetării mandatului ad-hoc și una convențională sau extrajudiciară, vizând negocierea și încheierea unor înțelegeri între mandatarul ad-hoc și creditorii debitorului; această din urmă procedură nu face obiectul acestui studiu. 9 De notat că singura procedură confidențială reglementată de codul de procedură civilă este procedura arbitrajului - art. 541 și urm.; în rest, codul de procedură civilă cunoaște doar proceduri desfășurate în ședință secretă, dacă dezbaterea publică ar putea vătăma ordinea sau moralitatea publică sau pe părți (art. 213 alin. 2). 8 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Procedura de desemnare a mandatarului ad-hoc are caracter necontencios, fiind o procedură de soluționare a unei cereri pentru care este necesară mijlocirea instanței, fără însă a se urmări stabilirea unui drept potrivnic față de o altă persoană; în consecință, procedura este, cu excepțiile prevăzute de Lege, supusă prevederilor art. 527 și urm. C. pr. civ. În fine, procedura mandatului ad-hoc are caracter urgent, caracter relevat de faptul că părțile sunt citate, convocate prin agent procedural, deci prin cea mai rapidă forma de comunicare a actelor de procedură care stă la dispoziția judecătorului. IV.3.2 Procedura. Ea demarează la cererea debitorului, depusă la cabinetul președintelui tribunalului și înregistrată într-un registru special, cerere care trebuie să cuprindă motivele ce fac necesară numirea unui mandatar ad-hoc; aceste motive se referă, în mod prioritar, la situația de dificultate în care se află debitorul, dar și la eficiența sau utilitatea desemnarii unui mandatar ad-hoc. Cererea va cuprinde și propunerea debitorului de fi desemnat un anumit mandatar ad-hoc, dintre practicienii în insolvență autorizați. Avand în vedere natura intuitu personae a raportului juridic ce se leagă între debitor și mandatarul ad-hoc, credem că absența unei asemenea propuneri nu poate fi suplinită de președintele tribunalului, prin desemnarea unui mandatar de pe lista practicienilor în insolvență care au depus oferte. Examinând cererea, credem că președintele tribunalului trebuie să facă aplicarea prevederilor art. 200 C.pr.civ., punând în vedere debitorului să regularizeze cererea. După înregistrarea cererii, președintele tribunalului va dispune citarea, într-un termen de cel mult 5 zile de la data înregistrării, a debitorului și a mandatarului ad-hoc propus. După ascultarea debitorului, președintele tribunalului va putea decide fie încuviințarea cererii - dacă se constată ca debitorul are dificultăți serioase iar mandatarul ad-hoc îndeplinește condițiile legale, fie respingerea cererii debitorului, dacă aceste condiții nu sunt îndeplinite. Care este instrumentul de evaluare cu care președintele determină prezența unor ”dificultăți serioase” ale întreprinderii debitorului nu rezultă din prevederile analizate. Din superficialitate, legiuitorul pune, din nou, pe umerii magistraților, povara luării unor decizii pentru care aceștia nu sunt calificați. Dacă cererea este încuviințată, președintele tribunalului pronunță o încheiere executorie prin care desemnează mandatarul ad-hoc. IV.3.3. Natura mandatului. Prin pronunțarea încheierii președintelui tribunalului, mandatarul ad-hoc astfel desemnat primește un mandat, limitat în timp și sub aspectul întinderii competențelor sale, vizând realizarea unor înțelegeri cu creditorii debitorului. Cu privire la natura acestui mandat, credem ca este un demers potrivit acela de a examina natură judiciară sau convențională a acestuia, soluția identificată având consecințe practice imediate privind întinderea, executarea și încetarea mandatului. S-ar putea susține că acest mandat are caracter legal, judiciar 9 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. sau convențional. Există argumente care pot fi invocate, în mod rezonabil, pentru toate aceste soluții. Pentru soluția mandatului legal, care s-ar aplica doar întinderii mandatului încredințat mandatarului ad-hoc, pledează dispozițiile art. 13 alin. 2 LPI, potrivit cărora obiectul mandatului ad - hoc precum și întinderea sa în timp sunt precis delimitate și limitate la încheierea, în decursul a cel mult 90 de zile de la desemnare, a unei înțelegeri între debitor și unul sau mai mulți creditori ai săi, în vederea depășirii stării de dificultate în care se află întreprinderea debitorului, salvgardării întreprinderii, păstrării locurilor de muncă și acoperirii creanțelor asupra debitorului. Cu alte cuvinte, obiectul mandatului mandatul încredințat mandatarului ad-hoc este prestabilit de Lege, el nefiind nici o creație a voinței debitorului și nici o emanație a dispoziției judecătorului. Pentru teza mandatului judiciar, asemănător celui al administratorului sau lichidatorului judiciar desemnat în procedura insolvenței, s-ar putea invoca faptul că acest mandatar ad-hoc este numit printr-o hotărâre judecătorească (care îi stabilește, provizoriu, și remunerația) și că încetarea mandatului lui se constată tot printr-o asemenea hotărâre, ambele având caracter executoriu. Astfel, atât nașterea cât și încetarea acestui mandat sunt marcate de intervenția instanței, care, în plus, desemnează și persoana practicianului în insolvență care va îndeplini funcția de mandatar ad-hoc. În fine, caracterul convențional al acestui mandat este conturat de faptul că formarea raportului juridic de mandat este inițiată de debitor, care alege și persoana viitorului mandatar ad-hoc și de faptul că stabilirea și modificarea onorariului mandatarului ad-hoc se face cu acordul ambelor părți; mai mult, părțile raportului juridic de mandat pot oricând denunța unilateral mandatul, aptitudine specifică mandatului convențional. În opinia noastră, mandatul ad-hoc are un caracter preponderent convențional, chiar dacă unele accente legale sau judiciare nu pot fi contestate. Acest mandat ad-hoc nu ar putea exista în absența consimțământului expres al celor două părți: debitorul și mandatarul ad-hoc; de altfel, legea insinuează, fără dubiu, că între aceștia există un raport intuitu personae propriu mandatului convențional, din moment ce debitorul propune președintelui tribunalului persoana mandatarului ad-hoc, atribut care, în practică, se fundamentează pe o prezumtivă înțelegere prealabilă intervenită între cei doi. Un alt argument, în acest sens, îl constituie acela că președintele tribunalului, cu acordul celor doua părți ale raportului juridic, stabilește doar onorariul provizoriu al mandatarului ad-hoc; ulterior, acesta va putea fi modificat și definitivat prin acordul debitorului și al mandatarului ad-hoc, fără intervenția instanței. Și, un ultim argument, în temeiul mandatului încredințat, mandatarul ad-hoc va putea propune o serie de măsuri; din economia textului [art. 13 alin. (3) LPI] rezultă că aceste masuri vor putea fi propuse atât creditorului cât și 10 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. debitorului (reduceri de personal sau alte măsuri necesare), ultimele neputând fi puse în practică fără acordul debitorului, ceea ce subliniază caracterul de subordonare a mandatarului față de debitor, care rămâne, totuși, dominum negotium. Suntem, deci, în prezența unui mandat convențional, supus unei ratificări judiciare și unei condiționări legale, sub aspectul obiectului și al întinderii în timp.10 (c) În temeiul mandatului astfel încredințat, mandatarul ad-hoc va putea să propună creditorilor o serie de măsuri menite a reduce presiunea exercitată de aceștia asupra întreprinderii aflate în dificultate; ștergeri de datorii, reeșalonarea, remiterea sau reducerea parțială a acestora, continuarea sau încetarea unor contracte în curs (care ar putea fi benefice sau dăunătoare întreprinderii debitorului); de asemenea, pentru a da satisfacție doleanțelor creditorului, mandatarul ad-hoc ar putea propune și reduceri de personal al întreprinderii debitorului precum și orice alte măsuri consideră a fi necesare. Toate aceste măsuri, odată acceptate de creditori, conduc la încheierea unor ”înțelegeri” între debitor și unul sau mai mulți dintre creditorii săi. Legea nu precizează dacă acest mandat este unul cu reprezentare sau fără, respectiv dacă aceste prezumtive înțelegeri sunt încheiate direct de debitor sau de către mandatar, în numele și pe seama debitorului; înclinăm spre soluția unui mandat fără reprezentare, având în vedere că art. 13 alin. (2) LPI arată că obiectul mandatului este încheierea unor înțelegeri între debitor și creditorii săi iar art. 10 alin. (3) LPI stabilește că mandatarul ad-hoc doar propune debitorului sau creditorilor realizarea anumitor măsuri pe care le consideră necesare. În consecință, credem că mandatul încredințat mandatarului ad-hoc nu cuprinde și puterea de reprezentare, deci de încheiere a unor acte juridice care să reprezinte fie tranzacții extrajudiciare fie convenții juridice prin care debitorul se obligă să întreprindă anumite măsuri, care în viziunea părților, ar putea conduce la depășirea stării de dificultate în care se află întreprinderea debitorului, la salvgardarea întreprinderii, păstrarea locurilor de muncă și acoperirea creanțelor asupra debitorului. Mandatul ad-hoc încetează fie prin denunțarea sa unilaterală de către oricare dintre părți (în drept, această denunțare producând fie efectul revocării mandatarului, fie pe cel al renunțării la mandat), prin realizarea obiectului mandatului sau prin împlinirea termenului legal, de cel mult 90 de zile de la data desemnării mandatarului ad-hoc. La cererea oricăreia dintre părți, președintele tribunalului va constata încetarea mandatului ad - hoc, prin încheiere irevocabilă. Această cerere se califică, deci, drept o acțiune în constatare, ea neputând suplini mijloacele specifice desemnate de lege pentru încetarea raportului de mandat ad-hoc. 10 Spre exemplu, la împlinirea unui termen de 90 de zile de la desemnarea mandatarului, mandatul ad-hoc încetează de drept, dacă mandatarul nu a reușit să intermedieze încheierea unei înțelegeri între debitor și creditorii săi. 11 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Legea nu reglementează deschiderea procedurii insolvenței împotriva debitorului drept o cauză de încetare a mandatului ad-hoc. Cu toate acestea, credem că o serie de principii care guvernează procedura insolvenței precum și unele dispoziții exprese ale LPI lipsesc de orice finalitate continuarea mandatului ad-hoc, după deschiderea procedurii. În primul rând, procedura insolvenței are caracter colectiv, concursual și unitar.11 În aceste condiții, încheierea de către debitor, în baza negocierilor mandatarului ad-hoc, a unor înțelegeri, doar cu unii dintre creditorii săi, este exclusă. Pe urmă, potrivit prevederilor art. 84 și 87 LPI, cu excepția operațiunilor curente efectuate sub supravegherea sau sub conducerea administratorului judiciar și în afară de cazurile autorizate de judecătorul-sindic sau avizate de administratorul judiciar, toate actele, operațiunile și plățile efectuate de debitor ulterior deschiderii procedurii sunt nule. În concluzie, după deschiderea procedurii, mandatarul ad-hoc nu ar mai putea să negocieze iar debitorul nu ar putea să onoreze înțelegerile încheiate cu creditorii, decât sub controlul sau cu acordul organelor care aplică procedura insolvenței. În finalul acestor considerente care conturează un examen sumar al instituției mandatului ad-hoc, apreciem că aceasta procedură prezintă o eficiență preventivă minimă și, în consecință, frecvența incidenței sale practice este foarte redusă. Ea nu oferă nici o protecție reală debitorului a cărui întreprindere se află în dificultate: nici nu blochează urmărirea individuală a creditorilor asupra averii debitorului, nici nu constituie un obstacol pentru deschiderea procedurii insolvenței. Pe de altă parte, nu este clar de ce legiuitorul a crezut că un mandatar ad-hoc, desemnat de instanță, ar avea mai multe șanse decât debitorul sau un mandatar special al acestuia, desemnat în condiții de reală confidențialitate, de a obține realizarea unor înțelegeri cu creditorii acestuia, menite să salvgardeze întreprinderea și să acopere creanțele a căror plată este incertă. Desemnarea judiciară a mandatarului ad-hoc nu prezintă nici un avantaj special pentru debitor, în afara de faptul că acesta este un practician în insolvență, ceea ce nu îl califică, totuși, ca un specialist în negocierea și restructurarea debitelor. La fel de potrivit ar fi fost un avocat sau un mediator, aceștia având și experiența negocierii, medierii și facilitării încheierii unor tranzacții extrajudiciare. IV.4. Concordatul preventiv. Considerații preliminare. IV.4.1. Definiție. Potrivit prevederilor art. 5 pct. 17 LPI, concordatul preventiv este un contract încheiat între debitorul in dificultate financiara și creditorii săi care dețin cel puțin 75% din valoarea creanțelor acceptate si necontestate de debitor, omologat de judecatorul sindic, contract prin care debitorul propune un plan de redresare a întreprinderii sale și de acoperire a creanțelor acestor creditori 11 11 Pentru explicații, I. Schiau, Drept comercial, Editura Hamangiu, 2009, p. 12 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. împotriva sa, creditorii acceptând, în schimb, să sprijine măsurile propuse, în vederea depășirii dificultății în care se află întreprinderea debitorului. Această definiție suscită mai multe nedumeriri, care cer o serie de clarificări. În primul rând, instituția concordatului preventiv care este, în mod evident, reglementată de LPI ca o procedură este definită exclusiv ca un act juridic12, cu ignorarea ansamblului de măsuri procedurale care conduc la încheierea, constatarea și omologarea concordatului preventiv. Apoi, din această definiție ar rezulta că creditorii ar încheia acest contract în vederea sprijinirii debitorului pentru a depăși dificultățile în care acesta se află și nu în scopul explicit și imediat al acoperirii creanțelor lor. În realitate, chiar legiuitorul privește concordatul atât ca o procedură judiciară (reglementând deschiderea procedurii și atribuțiilor organelor și participanților implicați în procedură) cât și ca un act juridic, desemnând convenția prin care debitorul și un număr calificat de creditori ai săi stabilesc mijloacele și măsurile prin care debitorul va acoperi creanțele existente asupra întreprinderii sale, în condițiile salvgardării existenței acesteia. Această bivalență a instituției concordatului este complementară, pentru că actul juridic primește forță și semnificații speciale numai în cadrul acestei proceduri judiciare. Esențialmente, concordatul preventiv este un instrument juridic menit să descurajeze deschiderea procedurii insolvenței, prin oferirea unei alternative viabile creditorilor, într-un cadru ordonat de măsuri destinate acoperirii creanțelor acestora, în contextul salvgardării întreprinderii debitorului. IV.4.2. Caracteristicile procedurii. Procedura concordatului preventiv are caracter judiciar, fiind aplicată de tribunal, prin judecătorul-sindic. Și ea, ca și mandatul ad-hoc, are un caracter confidențial și urgent, întrucât toate cererile care o vizează se judecă în camera de consiliu, de urgență și cu precădere, părțile fiind citate în termen de 48 de ore de la primirea cererii [art. 18 alin. (1) LPI]. De asemenea, părțile cu sediul sau domiciliul în străinătate13 vor fi citate prin mijloace rapide de comunicare14, la fel cum se va exprima și votul creditorilor asupra proiectului de concordat. Procedura are un caracter colectiv, întrucât la ea sunt chemați să participe, de principiu, toti creditorii debitorului, care vor vota proiectul de concordat și cărora le va fi opozabil concordatul omologat, chiar dacă nu l-au semnat. Procedura are și un 12 În mod ironic, mandatul ad-hoc, care este, principial, un act juridic, este definit de Lege ca o procedură (art. 5 pct. 36 LPI). 13 În prima parte a art. 15 alin. (2), LPI face referire numai la sediul partilor, ignorând faptul că debitorul poate să aibă și creditori persoane fizice, situație în care raportarea trebuie să se facă la domiciliul acestora; această omisiune este remediată doar în a doua parte a acestui text. 14 LPI nu definește mijloacele rapide de comunicare, dar acestea ar trebui să includă poșta rapidă, facsimilul (fax-ul) și mesajul electronic (e-mail); este chestionabil dacă LPI a avut în vedere și mesajele de tip SMS ori MMS. 13 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. caracter unitar, întrucât, de la data constatarii sau, după caz, a omologării concordatului, se suspendă urmăririle individuale ale creditorilor precum și curgerea accesoriilor creanțelor acestora; tot în temeiul caracterului unitar al procedurii, pe perioada concordatului preventiv omologat creditorii nu vor putea cere deschiderea procedurii insolvenței împotriva debitorului.15 IV.4.3. Beneficiarul procedurii. Acesta este debitorul, cu condiția ca el să nu se afle în situațiile reglementate de art. 16 LPI, care îl fac neeligibil pentru această procedură (cum ar fi situația unor ”antecedente”, respectiv a parcurgerii anterioare a unor proceduri de insolvență sau concordat preventiv sau existența unor condamnări ale debitorului sau ale asociaților săi, pentru o serie de infracțiuni cu caracter economic sau fiscal, enumerate de Lege). Prin această delimitare a sferei debitorilor care pot recurge la procedura concordatului preventiv, legiuitorul subliniază caracterul excepțional al acestui instrument, care nu este destinat decât debitorilor onești și care nu s-au mai aflat în situații de dificultate, în legătură cu care să fi fost supuși (într-o anumită perioadă de timp anterioară - de 3 ani) procedurii insolvenței sau să fi beneficiat de efectele concordatului preventiv. IV.4.4. Protagoniștii procedurii. Organele care aplică procedura sunt judecătorul-sindic și administratorul concordatar iar participanții la procedură sunt creditorii, individual sau în mod colectiv, prin adunarea creditorilor concordatari sau prin reprezentantul creditorilor. Debitorul participă la procedură prin reprezentanții săi legali sau convenționali. Judecătorul-sindic desfășoară o serie de activități jurisdicționale, cum ar fi judecarea unor acțiuni în realizare (privind nulitatea sau rezoluția concordatului preventiv, privit ca act juridic) sau în constatare (privind îndeplinirea condițiilor cerute pentru ca un creditor să fie înscris pe lista creditorilor ce au aderat la concordatul preventiv, privind constatarea încheierii concordatului preventiv) precum și dispunerea unor măsuri de suspendare provizorie a unor executări silite împotriva debitorului sau de numire a administratorului concordatari. Astfel, judecătorul-sindic joacă, în procedura concordatului preventiv, un rol care îi este binecunoscut din cadrul procedurii insolvenței; el este un ”arbitru” al procedurii, pe care o supraveghează jurisdicțional, astfel încât tiparul legal să fie adecvat aplicat în practică. Hotărârile lui sunt definitive și executorii, putând fi atacate numai cu recurs, care nu suspendă executarea.16 15 De remarcat însă că LPI nu interzice, în mod expres, desfășurarea concomitentă a procedurii mandatului ad-hoc și a celei a concordatului preventiv. Teoretic, acestea ar putea co-exista în perioada incipientă a concordatului preventiv, până la omologarea acestuia, după care el este opozabil tuturor creditorilor, care nu mai pot realiza înțelegeri separate cu debitorul, ca urmare activității mandatarului ad-hoc. 16 Atunci când desemnează administratorul concordatar, incheierea judecătorului-sindic este executorie - art. 23 alin. (2) L PI. 14 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Administratorul concordatar, ca organ care aplică procedura concordatului preventiv, se situează pe o poziție similară celei a administratorului din procedura insolvenței și îndeplinește atribuții de administrare a acestei proceduri, vizând, în principal următoarele categorii de relații: a) în raport cu judecătorul-sindic, îi prezintă acestuia, spre constatare sau omologare, concordatul preventiv încheiat, cere închiderea procedurii și aduce la îndeplinire orice atribuții stabilite de judecătorul-sindic; b) în raport cu debitorul, concură cu acesta la elaborarea ofertei de concordat preventiv și supravegehează îndeplinirea obligațiilor asumate de acesta prin concordat; c) în raport cu creditorii, întocmește tabloul creditorilor și al creditorilor concordatari, convoacă și prezidează adunarea acestora din urmă, le prezintă rapoarte lunare sau trimestriale privind activitatea sa și îi informează pe aceștia cu privire la neîndeplinirea sau îndeplinirea necorespunzătoare, de către debitor, a obligațiilor asumate prin concordat, exprimând și opinia sa asupra motivelor eventuale de rezoluțiune a concordatului preventiv. În plus, administratorul concordatar joacă și rolul de mediator pentru soluționarea pe cale amiabilă a oricărei dispute între debitor și creditori ori între diverși creditori. Prin raportare la sfera atribuțiilor sale și la poziționarea sa față de participanții la procedură, apreciem că, la fel ca și administratorul sau lichidatorul judiciar, administratorul concordatareste un mandatar al procedurii, nefiind nici reprezentantul debitorului și nici al creditorilor. La fel ca și mandatarul ad-hoc, administratorul concordatar, atât cel numit provizoriu de judecătorul-sindic cât și cel desemnat ulterior de adunarea creditorilor concordatari, cu acordul debitorului, trebuie să fie un practician în insolvență, calificare profesională care se justifică prin raportare la atribuțiile conferite acestuia și din care profilul său de practician în insolvență transpare cu claritate. Creditorii participă la procedură fie individual (negociind sau votând asupra proiectului de concordat preventiv), fie în cadrul adunării tuturor creditorilor (în mod excepțional, pentru a vota oferta de concordat), fie în cadrul adunării creditorilor concordatari (pentru a desemna un nou administrator concordatar și a-i stabili onorariul, pentru a discuta și aproba rapoartele administrator concordatarilor, pentru a desemna reprezentantul creditorilor și a decide asupra rezoluțiunii concordatului preventiv, toate acestea cu o majoritate a valorii creanțelor concordatare) fie prin reprezentantul creditorilor (cel care exercită, în numele adunării creditorilor concordatari, acțiunea în rezoluțiune a concordatului precum și orice altă acțiune introdusă în numele acestei adunări, inclusiv acțiunea în nulitatea concordatului preventiv). 15 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Legea utilizează noțiunea de creditori concordatari (spre exemplu, art. 21 - 22) fără a oferi o definiție sau o explicație a conținutului acestei categorii de creditori. Pentru a desluși înțelesul acestei noțiuni este necesar să facem o distincție între creditorii semnatari ai concordatului (cei care au aprobat concordatul preventiv) și creditorii nesemnatari (cei care au respins concordatul). Pe baza acestei distincții și a referirilor facute în LPI la creditorii concordatari, apreciem că această noțiune desemnează o categorie variabilă de creditori, după cum urmează: (a) până la omologarea concordatului preventiv, creditorii concordatari sunt numai creditorii semnatari ai concordatului, cei față de care este opozabil concordatul încheiat și constatat și față de care acesta își produce efectele; (b) după omologarea concordatului preventiv, toți creditorii debitorului, fie ei semnatari sau nesemnatari, devin creditori concordatari, întrucât din acest moment concordatul produce efecte față de toți acești creditori. O sumară definiție a creditorilor concordatari ar fi, deci, aceea care identifică în această categorie, indiferent de stadiul procedurii, pe toți creditorii față de care concordatul preventiv produce efecte. IV.5. Concordatul preventiv. Etapele procedurii. IV.5.1. Deschiderea procedurii. Intervine la cererea debitorului, care propune și un administrator concordatar provizoriu. Nu pot apela la această procedură debitorii care, in ultimii trei ani au mai fost supusi procedurii concordatului preventiv sau caare au fost condamnati pentru anumite infracțiuni cu caracter economics au cărora le-a fost atrasa raspunderea pentru cauzarea stării de insolvență. Dacă îndeplinește condițiile legale, cererea este admisă iar judecătorul-sindic desemnează administratorul concordatar prin încheiere irevocabilă. De la data acestei încheieri curge termenul legal de 30 de zile în care administratorul concordatar, în acord cu debitorul, trebuie să prezinte lista creditorilor și oferta de concordat preventiv, care se depun la dosarul cauzei și se notifică creditorilor. IV.5.2. Oferta de concordat preventiv cuprinde (a) un proiect de concordat preventiv, (b) o declarație a debitorului privind starea de dificultate financiară în care se află și (c) lista creditorilor cunoscuți, inclusiv a celor cu creanțe contestate, cu precizarea cuantumului și a garanțiilor acceptate de debitor. Prin cerere de ordonanță președințială, debitorul poate solicita, odată cu depunerea ofertei de concordat preventiv, suspendarea provizorie a urmăririlor silite întreprinse de creditori asupra averii sale, până la omologarea concordatului preventiv sau, după caz, până la respingerea ofertei de concordat preventiv. Cererea se judecă cu precădere, de urgență, în camera de consiliu, fără citarea părților. Asupra soluției ce va pronunța, credem că judecătorul-sindic trebuie să cumpănească cu înțelepciune, pentru a nu permite debitorilor să folosească aceasta pavăză a 16 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. concordatului preventiv doar pentru a bloca urmăririle creditorilor, chiar dacă oferta sa nu conține niciun element de substanță care să justifice aprobarea ei de către creditori. IV.5.3. Proiectul de concordat preventiv conține, în mod detaliat: a) situația analitică a activului și a pasivului debitorului, certificată sau auditată potrivit legii; b) prezentarea cauzelor care au provocat starea de dificultate financiară și măsurile întreprinse pentru combaterea acesteia, până la depunerea ofertei de concordat preventiv; c) proiecția evoluției financiar - contabile pe următoarele 6 luni, consecutive datei ofertei de concordat preventiv; c) un plan de redresare a activității și situației financiare a debitorului, indicând măsurile de reorganizare a activității (restructurarea conducerii și a structurii funcționale a debitorului, reducerea personalului), măsuri de redresare financiară (recapitalizare prin majorarea capitalului, împrumuturi bancare, vânzarea de active), procentul preconizat de satisfacere a creanțelor (minim 20% din valoarea acestora, în primul an) precum și termenul - limită pentru satisfacerea creanțelor (care nu poate depăși 24 luni de la data omologăriii concordatului preventiv). Proiectul de concordat preventiv va putea fi amendat și completat pe măsura desfășurării negocierilor în care sunt implicați debitorul, creditorii și administratorul concordatar, premergător aprobării concordatului preventiv. Este de menționat că măsurile cuprinse în concordatul preventiv privind, în special, modificările creanțelor, profită și codebitorilor, fideiusorilor și terților garanți ai debitorului. IV.5.4. Incheierea concordatului preventiv. Negocierea concordatului preventiv trebuie sa se finalizeze în cel mult 60 de zile; este un termen de recomandare, natură relevată atât de faptul că Legea nu indică de la ce dată curge el precum și de lipsa oricărei sancțiuni a nerespectării lui. Negocierea se poate derula în runde colective sau individuale, la inițiativa debitorului sau a creditorilor. La finalizarea negocierilor, creditorii exprimă votul lor, de regulă prin corespondență, utilizând mijloace de comunicare rapidă. Dacă oferta debitorului nu îndeplinește majoritatea necesară, ea va fi considerată respinsă și încetează, deci, orice suspendare provizorie ce ar fi fost dispusă de instanță. În această situație, după împlinirea unui termen de minimum 30 de zile, debitorul poate propune o nouă ofertă, fără ca prin aceasta să se deschidă o nouă procedură de concordat preventiv. Votul favorabil necondiționat asupra concordatului preventiv are valoare de acceptare a concordatului. Orice condiționare a votului este considerată vot negativ. Concordatul preventiv se consideră aprobat dacă sunt întrunite voturile creditorilor care reprezintă majoritatea de 75% din valoarea creanțelor acceptate și necontestate. Nu sunt luate în calculul acestei majorități creanțele aparținând unor 17 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. creditori care dețin o poziție dominantă sau de subordonare în raport cu debitorul, decît dacă prin concordat li se oferă mai puțin decât ar primi in caz de faliment. Creditorii care au votat împotriva concordatului preventiv pot cere anularea acestuia, în termen de 15 zile de la data omologării a cestuia. Când se invocă motive de nulitate absolută, dreptul de a cere constatarea nulității se prescrie în termen de 6 luni de la data omologării concordatului. Legiuitorul impune aici termene speciale deprescripție, justificate prin cerința celerității procedurii. Concordatul aprobat va fi supus omologării instanței competente, la cererea administratorului concordatar; omologarea este o procedură judiciară echivalentă unui control de regularitate, în cadrul căreia judecătorul-sindic verifică dacă sunt întrunite două condiții complementare: concordatul să fi fost aprobat de creditorii care reprezintă cel puțin 75% din valoarea creanțelor acceptate și necontestate și (b) valoarea creanțelor contestate și/sau în litigiu să nu depășească 25% din masa credală, adică din valoarea totală a creanțelor asupra debitorului. Omologarea concordatului produce față de creditorii semnatari ai concordatului două categorii de efecte, unele de drept și altele cu caracter convențional. Astfel, de la data omologării se produce suspendarea de drept a urmăririlor individuale ale creditorilor semnatari asupra bunurilor debitorului precum și a curgerii termenului de prescripție a executării silite a creanțelor acestor creditori. De la aceeași dată, dacă creditorii semnatari au fost de acord cu această măsură, se va suspenda și curgerea accesoriilor creanțelor (dobânzi, penalități sau majorări ori alte cheltuieli aferente creranțelor). Față de creditorii nesemnatari, judecătorul-sindic, la cererea administratorului concordatar, poate dispune amânarea scadenței creanței lor cu cel mult 18 luni, sub condiții acordării de garanții de către debitor. Această măsură procedurala reprezintă o modificare a raporturilor contractuale dintre debitor și creditorii nesemnatari, ca rezultat al intervenției instanței, pentru o cauză autorizată prin lege. Amânarea scadenței creanțelor acestor creditori înseamnă că nici dreptul lor la acțiune nu se naște și nici cursul prescripției nu începe până la împlinirea scadenței amânate. În fine, ca efect opozabil tuturor terților, în perioada concordatului preventiv omologat nu se poate deschide procedura insolvenței față de debitor. IV.5.5. Inchiderea concordatului preventiv. Concordatul poate fi reziliat, la cererea creditorilor întruniți în adunarea concordatarilor sau la cererea individuală a creditorilor care dețin mai mult de 50% din valoarea totală a creanțelor acceptate și necontestate. Motivele de reziliere trebuie să privească încălcarea gravă a obligațiilor asumate de debitor prin concordatul preventiv acțiuni precum: favorizarea unuia sau a mai multor creditori în dauna celorlalți, ascunderea sau înstrăinarea de active în perioada concordatului preventiv, efectuarea de plăți fără contraprestație sau în condiții ruinătoare. 18 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Procedura concordatului poate înceta și ca urmare a realizării obiectului concordatului sau atunci când se constată că, din cauze neimputabile debitorului, a devenit imposibilă realizarea obiectivelor acestuia. IV.6. CONCORDATUL PREVENTIV. NATURA JURIDICĂ Legea definește concordatul preventiv ca fiind un contract, încheiat între debitor, pe de o parte, și creditorii săi, pe de altă parte. Obligațiile pe care părțile și le asumă sunt, pentru debitor, aceea de a propune un plan de redresare a întreprinderii sale și de acoperire a creanțelor acestor creditori împotriva sa, iar pentru creditori, de a aceepta să sprijine eforturile debitorului de depășire a dificultății în care se află întreprinderea acestuia. Prin această definiție, concordatul preventiv devine un contract numit, bucurându-se de o reglementare legală și de o fizionomie juridică proprie. În realitate, definirea legală a obiectului contractului de concordat preventiv este deficitară; oferta de concordat preventiv și, în cadrul acesteia, proiectul de concordat preventiv nu cuprind doar „propunerea” unui plan de redresare, ci măsuri concrete pe care debitorul se obligă să le aducă la îndeplinire (măsuri de reorganizare structurală sau financiară), procentul preconizat de satisfacere a creanțelor și termenul limită de acoperire a acestora. Toate aceste măsuri se transformă în obligații contractuale ale debitorului, a căror încălcare gravă conduce la rezoluțiunea contractului. Astfel, obligația asumată de debitor prin concordatul preventiv nu este de a propune un plan de redresare, ci de a aduce la îndeplinire proiectul de concordat propus și acceptat de creditori. Pe de altă parte, în ciuda celor pretinse de legiuitor, creditorii semnatari nu se obligă să „să sprijine eforturile debitorului” de a realiza proiectul de concordat preventiv, ci se obligă să amâne scadența creanțelor lor, până la termenul acceptat, să accepte, eventual, modificarea acestor creanțe (sub condiția rezolutorie a finalizării cu succes a concordatului) și să accepte efectele constatării și/sau omologării concordatului (suspendarea urmăririlor individuale și a curgerii accesoriilor creanțelor). Contractul de concordat preventiv este un contract judiciar, cu pluralitate de părți, comutativ, sinalagmatic, oneros și, de regulă, comercial. Sub aspectul formei, contractul de concordat preventiv este încheiat în formă scrisă, el formându-se prin acceptarea ofertei de concordat de către creditorii reprezentând cel puțin două treimi din valoarea creanțelor acceptate și necontestate.17 Această acceptare se face de regulă prin corespondență, astfel încât contractul se încheie prin emiterea unui oferte și acceptarea ei de către destinatari, creditorii semnatari. 17 De menționat, totuși, că Legea nu reglementează nicio procedură de contestare a creanțelor. 19 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Concordatul preventiv prezintă o serie de asemănări cu contractul de tranzacție, cu care împărtășește o finalitate comună; într-adevăr, o motivație secundară a încheierii contractului de concordat preventiv poate să fie și încheierea unui proces sau urmăriri începute de creditorii debitorului, fie preîntâmpinarea unui proces ce poate să se nască între debitor și aceștia.18 Ca și în cadrul contractului de tranzacție, debitorul și creditorii săi își fac concesii reciproce, debitorul acceptând să întreprindă anumite măsuri care presupun sacrificii (reduceri de personal, vânzarea unor active) iar creditorii acceptă modificarea creanței lor, sub raportul scadenței și chiar al întinderii ei și a accesoriilor sale. Cu toate acestea, între cele două instituții există distincții importante. Contractul de comodat preventiv nu privește în mod necesar un drept litigios sau îndoielnic, constatarea sau omologarea contractului de concordat preventiv nu se face printr-o hotărâre de expedient iar el nu produce efecte constitutive sau translative de drepturi. Dintr-o perspectivă mai largă, pentru a desluși natura juridică a comodatului preventiv, am putea privi oferta de concordat preventiv și mai ales proiectul de comodat preventiv ca o sumă de oferte de tranzacții atipice, adresate fiecărui creditor dar și ansamblului creditorilori, astfel încât prin acceptarea ofertei fiecare creditor nu acceptă doar propunerea personalizată care îi este adresată ci și ansamblul măsurilor de redresare structurală și financiară care sunt menite să conducă la finalizarea cu succes a concordatului preventiv. Astfel, creditorii concordatari împărtășesc o cauză comună dar au și interese personale, variind în raport de natura și caracteristicile creanțelor pe care le reprezintă (creanțe garantate sau chirografare, contestate sau necontestate, exigibile, afectate de condiție, termen ori sarcini, etc). Din această perspectivă contractul de concordat colectiv poate fi privit și ca un contract colectiv, asemănător actului constitutiv al societății comerciale. SECTIUNEA V. INTRODUCERE IN PROCEDURA INSOLVENTEI V.1. Formele procedurii insolvenței. În mod tradițional, a fost relevat caracterul unitar al procedurii, care reunește toate creanțele și creditorii debitorului, precum și toate bunurile acestuia. Cu tot acest caracter unitar, evoluția modernă a procedurii este marcată de diversitatea formelor prin care ea se exprimă. 18 Pentru detalii privind contractul de tranzacție, a se vedea T. Prescure, A. Ciurea, Contracte civile, Editura Hamangiu, 2007, p. 349 și urm. 20 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. V.1.1. Astfel, sub raport structural, potrivit prevederilor art. 5 alin. (1) LPI, procedura insolvenței poate îmbrăca forma a două proceduri alternative: reorganizarea judiciară și falimentul (pct. 45 și 54). Corelând dispozițiile menționate mai sus cu cele care privesc planul de reorganizare și reorganizarea (art. 132 și urm. și respectiv art. 141 și urm. LPI) precum și cu cele care privesc falimentul (art. 145 și urm. LPI), reiese că LPI reglementează, în esență, două proceduri alternative care pot fi inițiate în anumite condiții (a - b): (a) Procedura reorganizării judiciare, prin care se urmărește redresarea debitorului și plata pasivului acestuia și care se poate realiza prin: - restructurarea operațională și/sau financiară a debitorului, - restructurarea corporativă, prin modificarea structurii de capital social sau - restrângerea activității prin lichidarea unor bunuri din averea debitorului până la acoperirea pasivului. Procedura se realizează pe baza unui plan de reorganizare, propus de debitor, administrator sau unul ori mai mulți creditori, plan acceptat de creditori și confirmat de judecătorul-sindic, plan care urmărește ca, în condițiile continuării activității debitorului, să realizeze supraviețuirea și redresarea acestuia și, pe această cale, să creeze posibilitatea stingerii pasivului în condiții superioare celor obținute prin executarea silită a averii debitorului. (b) Procedura falimentului, care are ca obiect lichidarea judiciară a averii debitorului pentru acoperirea pasivului, urmată de radierea debitorului din registrul în care este înmatriculat. Procedura falimentului urmărește, deci, lichidarea averii debitorului, în care sens se produce desesizarea debitorului de bunurile sale, sigilarea și inventarierea lor și în final vânzarea lor și distribuirea între creditori a sumelor rezultate din lichidare, în ordinea stabilită de lege. Astfel, procedura falimentului reprezintă soluția finală, care se aplică atunci când nu a fost posibilă adoptarea unui plan de reorganizare sau de lichidare limitată a unor bunuri din averea debitorului sau când un asemenea plan nu a fost respectat sau nu a dat rezultatele scontate. V.1.2. Dintr-o altă perspectivă, a complexității măsurilor procedurale, LPI face referire la procedura generală a insolvenței și la procedura simplificată (a - b): (a) Procedura generală este procedura care se aplică, în principal, persoanelor juridice de drept privat având calitatea de profesionist sau care desfășoară activitate economică. Procedura constă în aplicarea unei perioade de observație, după care debitorul intră fie succesiv, în procedura reorganizării judiciare și apoi în procedura falimentului, fie alternativ, numai în procedura reorganizării judiciare ori doar în procedura falimentului. (b) Procedura simplificată se aplică, în principal, profesioniștilor persoane fizice (persoane fizice autorizate, întreprinderi individuale sau familiale) dar și profesioniștilor - persoane juridice sau altor persoane juridice de drept privat care, prin gradul lor de destructurare organizatorică sau materială (absența bunurilor, a 21 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. organelor statutare de conducere, lipsa sediului, etc) nu justifică aplicarea procedurii generale. Aplicarea procedurii simplificate are ca efect imediat deschiderea directă a procedurii falimentului, fie odată cu deschiderea procedurii insolvenței, fie după o perioadă de observație de maximum 20 de zile. Reglementarea acestei proceduri urmărește, așadar, să restrângă sfera procedurii insolvenței la procedura falimentului, legiuitorul considerând că situația juridică sau financiară a acestor debitori nu conferă nicio șansă de reușită unei eventuale proceduri de reorganizare a activității sau întreprinderii debitorului. O examinare sumară a condițiilor de aplicare a acestor proceduri relevă că în timp ce procedura generală este procedura comună, procedura simplificată are caracterul unei proceduri speciale, derogatorii de la procedura generală. Sub raport temporal sau cronologic, procedurile descrise mai sus pot fi precedate de o perioadă de observație, care debutează imediat după deschiderea procedurii și se încheie fie prin confirmarea planului de reorganizare a debitorului, fie prin începerea procedurii falimentului. În cadrul perioadei de observație debitorul, sub supravegherea sau conducerea administratorului judiciar, va putea să continue activitățile curente, cum ar fi realizarea obligațiilor contractuale deja asumate, efectuarea operațiunilor de încasări și plăți aferente acestora sau asigurarea finanțării capitalului de lucru în limite curente. În cazul în care debitorul este supus procedurii simplificate, perioada de observație este suprimată sau se poate întinde pe o durată de cel mult 20 de zile, atunci când este necesară verificarea îndeplinirii unor condiții de fapt de care depinde opțiunea aplicarea procedurii simplificate sau a procedurii generale. V.1.3. Din perspectiva categoriilor de debitori cărora li se aplică procedura insolvenței, procedura insolvenței poate îmbrăca forma unei proceduri comune (aplicabilă profesioniștilor menționați la art. 3 LPI) sau pe aceea a unei proceduri speciale, aplicabile unor categorii distincte de debitori (cum ar fi instituțiile de credit sau societățile de asigurare-reasigurare).19 V.2 Condițiile deschiderii procedurii. Ca orice procedură judecătorească, procedura insolvenței debutează în baza unei cereri introductive de instanță, adresată tribunalului competent. Potrivit art. 65 din LPI, cererea de deschidere a procedurii insolvenței poate fi făcută de către debitor20 sau de către creditori precum și de alte persoane sau instituții 19 In cadrul acestui capitol este examinată doar procedura comună a insolvenței, procedurile speciale urmând a fi examinate separat. 20 Cererea de deschidere a procedurii insolvenței formulată și semnată de administratorul societății nu poate fi admisă, fiind obligatorie existența unei hotărâri a adunării generale a asociaților/acționarilor care să exprime valabil voința societății în sensul deschiderii procedurii. Această necesitate apare evidentă în condițiile în care administratorul - reprezentant al societății, îndeplinește numai un mandat, hotărârea deschiderii procedurii depășind puterile mandatului său.(C. Apel. București, secția a VI-a 22 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. expres prevăzute de lege (cum ar fi, de exemplu, Banca Națională a României sau Autoritatea de Supraveghere Financiară, pentru entitățile reglementate și supravegheate de acestea). Condițiile de fond ce sunt necesar a fi reunite cumulativ pentru ca o cerere introductivă de instanță în vederea începerii procedurilor reglementate de LPI privesc (1) calitatea debitorului, (2) existența stării de insolvență și (3) un cuantum minim al creanțelor îndreptate asupra averii debitorului. V.2.1. Debitorul trebuie să facă parte din categoriile de persoane determinate de LPI. Inițial procedura falimentului și apoi cea a insolvenței a fost o procedură adresată exclusiv comercianților; în prezent, procedura insolvenței se adresează profesioniștilor, în sensul dat acestei noțiuni de prevederile art. 3 C. civ. Sunt exceptați de la aplicarea acestei proceduri cei care care exercită profesii liberale, precum și cei cu privire la care se prevăd dispoziții speciale în ceea ce privește regimul insolvenței lor. De asemenea, procedura insolvenței nu se aplică unităților și instituțiilor de învățământ preuniversitar, universitar și entităților de cercetare științifică și dezvoltare tehnologică. Potrivit art. 38 alin. (2) din LPI, procedura simplificată se aplică, în principal, (a) profesioniștilor persoane fizice, acționând individual21 și (b) întreprinderilor familiale și membrilor întreprinderii familiale; de asemenea, procedura simplificată se aplică și (c) celorlalți profesioniști (cu excepția celor care exercită prfesii liberale) care nu dețin bunuri în patrimoniu, nu dețin acte constitutive sau documente contabile sau acestea nu pot fi găsite, nu au administrator sau acesta nu poate fi găsit, nu au sediu sau acesta nu corespunde adresei din registrul comerțului22 precum și (d) debitorilor -persdoane juridice dizolvate voluntar anterior cererii de deschidere a procedurii23. În fine, procedura simplificată se aplică și (e) debitorilor care și-au declarat, prin cererea introductivă, intenția de intrare în faliment sau care nu sunt îndreptățiți să beneficieze de procedura reorganizării judiciare precum și (f) oricărei persoane care desfășoară activități specifice profesioniștilor, chiar dacă nu a obținut autorizarea cerută de lege pentru exploatarea unei întreprinderi și nu este înregistrată în registrele speciale de publicitate. comercială, decizia nr. 713 R din 24 aprilie 2007) 21 În prezent, potrivit prevederilor Ordonanței de urgență a Guvernului nr. 44/2008, aceștia își desfășoară activitatea ca persoană fizică autorizată (PFA) sau ca întreprindere individuală. 22 Împrejurarea că debitorul are un drept de retenție asupra spațiului ce a constituit sediul social nu poate avea caracterul unui titlu locativ, dat fiind regimul juridic al dreptului de retenție, respectiv de mijloc de constrângere a debitorului titularului dreptului pentru achitarea acestei creanțe(C. Ap. București secția a VI-a comercială, decizia nr. 835 R din 18 mai 2007. 23 Dispozițiile art. 1 alin. (2) lit. e) din Legea nr. 85/2006 nu se aplică societăților radiate de la registrul comerțului, întrucât radierea are ca efect încetarea personalității juridice a acestora, ele încetând să mai existe ca subiect de drept(C. Ap. București, secția a VI-a comercială, decizia nr. 1238 din 10 septembrie 2007). 23 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. V.2.2 Debitorul trebuie să se afle în insolvență. Această condiție are în vedere ambele forme ale insolvenței, atât cea vădită cât și cea iminentă. Insolvența, prezumată de lege atunci când debitorul, după 60 de zile de la scadență, nu a plătit datoria sa față de unul sau mai mulți creditori, deschide calea unei cereri introductive de aplicare a procedurii atât debitorului cât și oricărui creditor. În schimb, insolvența iminentă (atunci când se dovedește că debitorul nu va putea plăti la scadență datoriile exigibile angajate, cu fondurile bănești disponibile la data scadenței) permite numai debitorului să ceară deschiderea procedurii. V.2.3. Creanța trebuie să îndeplinească anumite condiții. V.2.3.1. Creanțele creditorilor trebuie să fie certe, lichide și exigibile de mai mult de 60 de zile. Potrivit prevederilor art. 5 alin. (1) pct. 20 LPI, creanța certă este acea creanță a cărei existență rezultă din însuși actul de creanță sau și din alte acte, chiar neautentice, emanate de la debitor sau recunoscute de dânsul. LPI nu cere ca creanța să fie constatată printr-un titlu executoriu, fiind suficient ca instanța competentă să poată să se edifice, din caracterul creanței și probele administrate, asupra caracterului cert al acesteia. Creanța este lichidă atunci când câtimea ei este determinată prin însuși actul de creanță sau când este determinabilă cu ajutorul actului de creanță sau și a altor acte neautentice, fie emanând de la debitor, fie recunoscute de dânsul, fie opozabile lui în baza unei dispoziții legale sau a stipulațiilor conținute în actul de creanță. În fine, creanța trebuie să fie exigibilă, deci ajunsă la scadență, putând astfel face obiectul unei executări silite. Nu sunt exigibile creanțele afectate de termen, condiție sau alte modalități ori sarcini care nu s-au îndeplinit la data introducerii acțiunii prin care se cere aplicarea procedurii insolvenței. V.2.3.2. Atunci când procedura se deschide la cererea creditorilor, creanța acestora trebuie să fie scadentă de mai mult de 60 de zile. Debitorul beneficiază, deci, în aceasta perioada, de un moratoriu sau o perioadă de grație, legiuitorul urmărind să evite, astfel, înregistrarea de către creditori unor cereri de deschidere a procedurii pentru o stare de insolvență efemeră, lipsită de consecințe asupra stării averii debitorului. Atunci când procedura se deschide la cererea debitorului, acesta are obligația de a formula această cerere în maxim 30 de zile de la data apariției stării de insolvență, deci în 30 de zile de la data scadenței creanțelor neachitate din lipsa fondurilor bînești necesare. Este sesizabilă aici o inadvertență rezultată din disparitatea duratei celor doua termene menționate mai sus (30 și 60 de zile). Debitorul trebuie să introducă propia cerere de deschidere a procedurii în termen de 30 de zile de la scadența care marchează starea de insolvență, în timp ce creditorii săi trebuie să aștepte cel puțin 60 de zile după scadența creanței lor. Cum nerespectarea termenului de 30 de zile nu este sancționată, desigur că debitorul insolvent va prefera să aștepte ca procedura să fie deschisă de 24 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. creditorii săi, câștigând astfel 30 de zile pentru a-și administra averea, de regulă nu în interesul creditorilor. V. 2.3.3. Dispozițiile din LPI sunt aplicabile debitorilor aflați în insolvență, indiferent de natura datoriilor neplătite la scadență. Ceea ce înseamnă că un profesionist insolvent este supus procedurii chiar dacă datoriile sale nu au natură profesională și, deci, nu s-au născut din exercitarea unei profesii, respectiv din exploatarea unei întreprinderi. Legea face totuși o distincție între datoriile debitorului, după natura și cuantumul lor, atunci când reglementează condițiile deschiderii procedurii. Atunci când acțiunea se deschide la cererea unor creditori, creanțele acestora trebuie să atingă o anumită valoare-prag [art. 5 alin. (1) pct. 72 LPI], care este de 6 salarii medii brute pe economie pentru creditorii care au calitatea de salariați ai debitorului, iar pentru ceilalți creditori de 40.000 lei24. În schimb, dacă cererea de deschidere a procedurii este formulată de debitor, legea nu impune condiții privind cuantumul datoriilor pentru care s-a instalat insolvența. SECȚIUNEA VI. PARTICIPANȚII LA PROCEDURĂ VI. 1. Debitorul este personajul principal al procedurii, îndreptățit să solicite deschiderea acesteia atât în stare de insolvență vădită cât și de insolvență iminentă. Debitorul trebuie să facă parte dintre categoria persoanelor determinate în art. 3 LPI, putând fi supus fie procedurii generale, fie procedurii simplificate, după distincțiile stabilite de lege. În cazul în care debitorul este o persoană juridică, aceasta va desemna un administrator special, care se substituie organelor de administrare și conducere ale persoanei juridice și care va efectua în numele și pe seama acesteia actele de administrare necesare în perioadele de procedură când debitorului i se permite să-și administreze activitatea și va reprezenta interesele acționarilor, asociaților sau membrilor persoanei juridice în procedură, pe perioada în care debitorului i s-a ridicat dreptul de administrare. Art. 56 LPI a încredințat administratorului special următoarele atribuții principale: - să exprime intenția debitorului de a propune și apoi, în termenul și în condițiile legale, să propună un plan de reorganizare sau lichidare; 24 Deoarece dispozițiile art. 3 pct. 6 din Legea nr. 85/2006 nu disting după cum creanța creditorului care îndeplinește cele trei condiții, de a fi certă, lichidă și exigibilă, poartă asupra unui debit principal sau accesoriu, de vreme ce acesta este cuprins într-un titlu executoriu, iar dispozițiile art. 3 pct. 12 din Legea nr. 85/2006 nu fac distincția în definiția valorii prag (cuantumul minim al creanței) între datorie principală și accesoriile acesteia, înseamnă că la stabilirea valorii prag se va lua în considerare atât debitul principal cât și accesoriile sale. (C. Ap. București, Secția a V-a comercială, decizia nr. 406 din 26 februarie 2007). Soluția jurisprudențială menționată mai sus își menține validitatea și sub imperiul prevederilor Legii nr. 85/2014. 25 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. - să participe, în calitate de reprezentant al debitorului, la judecarea acțiunilor intentate (a) pentru anularea actelor încheiate de debitor în dauna drepturilor creditorilor (art. 177 - 122 LPI) sau pentru nerespectarea regimului actelor juridice încheiate în cursul procedurii cu privire la averea debitorului (art. 84 LPI); - să formuleze contestații în cadrul procedurii reglementate de prezenta lege; - să administreze activitatea debitorului, sub supravegherea administratorului judiciar, după confirmarea planului, în situația în care nu i s-a ridicat debitorului dreptul de administrare; - după intrarea în faliment, să participe la inventarul averii debitorului, să primească raportul final și bilanțul de închidere a lichidării și să participe la ședința convocată pentru soluționarea obiecțiunilor și aprobarea raportului. VI.2. Creditorii debitorului pot fi persoane fizice sau juridice care dețin creanțe de natură comercială, civilă, fiscală sau de altă natură, cu caracter cert, lichid și exigibil, asupra patrimoniului debitorului și care sunt îndreptățite să solicite deschiderea procedurii (a) numai în caz de insolvență vădită (când s-au împlinit 60 de zile de la scadență fără ca debitorul să fi achitat creanța) și (b) numai dacă creanțele lor ating o valoare-prag stabilită de lege. Potrivit art. 65 LPI, Autoritatea de Supraveghere Financiară este indreptațită să solicite deschiderea procedurii insolvenței asupra entitatilor reglementate si supravegheate de aceasta; sunt vizați, în principal, emitenții de valori mobiliare tranzacționate pe o piață reglementată. VI.3. Instanțele judecătorești. Urmare a caracterului de excepție, deosebit de complex al procedurii insolvenței, legiuitorul a acordat competență exclusivă de administrare a respectivelor proceduri tribunalului în jurisdicția căruia se află sediul sau, după caz, domiciliul debitorului. Potrivit legii, toate atribuțiile tribunalului învestit cu administrarea uneia din procedurile reglementate de LPI vor fi exercitate de un judecător-sindic. Ca regulă generală, citarea părților și comunicarea oricăror acte de procedură se fac prin Buletinul procedurilor de insolvență (BPI), publicație editată de Oficiul Național al Registrului Comerțului. Sunt exceptate comunicările procedurale adresate persoanelor cu sediul sau domiciliul în străinătate, precum și comunicările făcute înaintea deschiderii procedurii și notificarea deschiderii procedurii, toate acestea urmând a se face potrivit regulilor Codului de procedură civilă. Curtea de apel va fi instanță de apel pentru hotărârile pronunțate, de judecătorul-sindic, în cadrul procedurii. Termenul de apel împotriva acestor hotărâri este de 7 zile de la data comunicării prin BPI iar instanța de apel va trebui să soluționeze apelul în termen de cel mult 30 de zile de la data înregistrării lui. 26 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. VI.4. Judecătorul-sindic. Judecătorul-sindic este reprezentantul justiției în cadrul procedurilor reglementate de LPI, cel care supervizează, din punct de vedere jurisdicțional, legala și corecta administrare a acestora. El este desemnat dintre magistrații tribunalului, în condițiile Legii nr. 304/2004 privind organizarea judiciară. Atribuțiunile pe care le exercită judecătorul-sindic sunt limitate la controlul judecătoresc a activității administratorului judiciar și/sau lichidatorului și la soluționarea cererilor de natură judiciară aferente procedurii insolvenței; ele sunt, deci, exclusiv atribuțiuni jurisdicționale, cum ar fi, în principal: - pronunțarea hotărârilor de deschidere a procedurii insolvenței, de intrare în faliment, de admitere și confirmare a planului de reorganizare sau de lichidare, de închidere a procedurii; - judecarea contestațiilor debitorilor împotriva cererilor introductive ale creditorilor, respectiv judecarea opoziției creditorilor față de deschiderea procedurii, judecarea cererilor de a se ridica debitorului dreptul de a-și mai conduce activitatea, judecarea contestațiilor și opozițiilor debitorului, creditorilor sau ale oricărei persoane interesate împotriva măsurilor luate sau împotriva rapoartelor prezentate de administratorul judiciar sau lichidator; - judecarea acțiunilor introduse de administratorul judiciar sau lichidator pentru anularea unor transferuri cu caracter patrimonial anterioare cererii introductive sau judecarea cererilor de atragere a răspunderii persoanelor care au contribuit la ajungerea debitorului în insolvență; - desemnarea și/sau confirmarea administratorului judiciar și a lichidatorului și, după caz, înlocuirea acestora. - soluționarea altor cereri sau acțiuni, cum ar fi cererea administratorului judiciar sau a comitetului creditorilor de întrerupere a procedurii de reorganizare judiciară și de intrare în faliment ori acțiunea în anularea hotărârii adunării creditorilor. În esență, se poate aprecia că rolul principal al judecătorului-sindic este de a acționa și veghea, prin exercitarea acestor atribuții jurisdicționale, astfel încât interesele celor implicați în procedurile insolvenței să fie apărate și realizate cât mai eficient. VI. 5. Adunarea creditorilor. Comitetul creditorilor. Adunarea creditorilor este un organ cu structură variabilă; la deschiderea procedurii, este compusă din creditorii cunoscuți în această fază; ulterior, după verificarea creanțelor de către administratorul judiciar și afișarea tabelului preliminar al creanțelor, adunarea este compusă din creditorii cuprinși în acest tabel; după afișarea tabelului definitiv și respectiv a tabelului definitiv consolidat, numai cei cuprinși în acest tabel mai fac parte din adunarea creditorilor. Adunarea creditorilor este neîndoielnic un organ colectiv cu caracter esențialmente deliberativ. În cadrul ședințelor sale, adunarea creditorilor va avea dreptul să analizeze situația debitorului, măsurile luate de administratorul judiciar sau 27 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. lichidatorul judiciar, efectele acestora și să propună motivat și alte măsuri. Adunarea creditorilor joacă un rol major în cadrul procedurilor reglementate de lege, mai ales atunci când este chemată să se pronunțe asupra planului de reorganizare. Tot ea se va pronunța față de propunerile lichidatorului de a vinde în bloc anumite bunuri din averea debitorului. După întocmirea tabelului preliminar de creanțe, judecătorul-sindic va desemna, în mod provizoriu, un comitet al creditorilor, format din 3-5 creditori; cu prilejul primei ședințe a adunării creditorilor, aceasta va putea desemna un nou comitet, dintre creditorii care s-au oferit voluntar, format din 3 sau 5 creditori din rândul primilor 20 de creditori, ca valoare a creanțelor, înscriși în lista creditorilor și care se oferă voluntar. Comitetul creditorilor este un organ executiv al adunării creditorilor și uneori, la cererea judecătorului-sindic, un auxiliar al acestuia. Comitetul creditorilor are următoarele atribuții principale (art. 51 LPI): - să analizeze activitatea debitorului și să facă propuneri privind continuarea activității și reorganizarea acestuia; - să negocieze și să recomande adunării creditorilor condițiile în care să fie desemnat administratorul judiciar sau lichidatorul; - să analizeze și să conteste, după caz, rapoartele administratorului judiciar sau ale lichidatorului; - să întocmească și să prezinte adunării creditorilor rapoarte privind măsurile luate de administratorul judiciar sau de lichidator și efectele acestora și să propună, motivat, și alte măsuri; - să ceară judecătorului-sindic ridicarea dreptului debitorului de a-și conduce activitatea; - să introducă acțiuni pentru anularea unor transferuri patrimoniale frauduloase făcute de debitor, atunci când astfel de acțiuni nu au fost introduse de administratorul judiciar sau lichidator. Potrivit alin. (1) al art. 50 LPI, dacă din cauza numărului mic de creditori judecătorul-sindic nu consideră necesară constituirea unui comitet al creditorilor, atribuțiile comitetului prevăzute la art. 17 alin. (1) lit. b) și f) vor fi exercitate de adunarea creditorilor. VI.6. Administratorul judiciar. Administratorul judiciar este un practician în insolvență, înregistrat pe listele Uniunii Naționale a Practicienilor în Insolvență din România, căruia legea i-a încredințat o serie de atribuții manageriale și administrative, pe care acesta le exercită, sub supravegherea judecătorului-sindic și a creditorilor, în cadrul perioadei de observație și a reorganizării judiciare. Potrivit art. 57 alin. (2) LPI, creditorii debitorului care dețin cel puțin 50% din valoarea creanțelor, vor putea decide angajarea unui administrator judiciar, practician în insolvență, stabilindu-i și remunerația. În acest scop, practicienii interesați vor 28 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. depune o ofertă relevând experiența lor și disponibilitățile de timp și de resurse umane. În lipsa unei asemenea oferte judecătorul-sindic va desemna un administrator provizoriu, după care îl va înlocui cu cel selectat de creditori. Creditorul care deține singur mai mult de 50% din valoarea totală a creanțelor poate să decidă, fără consultarea adunării creditorilor, desemnarea unui administrator judiciar sau lichidator în locul administratorului judiciar sau lichidatorului provizoriu ori să confirme administratorul judiciar provizoriu sau, după caz, lichidatorul provizoriu și să îi stabilească remunerația. Examinat prin prisma conținutului, mandatul administratorului judiciar este unul, în primul rând legal și, apoi, judiciar. Este un mandat legal întrucât principalele atribuțiuni ale acestuia îi sunt conferite prin prevederile legii dar poate avea și un conținut judiciar, întrucât în conformitate cu prevederile art. 20 alin. (2) LPI judecătorul-sindic, este îndreptățit ca, prin încheiere, să stabilească atribuțiunile administratorului judiciar. Principalele atribuții ale administratorului judiciar sunt următoarele: - examinarea situației economice și a activității debitorului și redactarea unui raport prin care (a) să propună fie aplicarea procedurii simplificate, fie continuarea perioadei de observație, în cadrul procedurii generale, (b) să arate cauzele încetării de plăți și persoanele responsabile, (c) să indice posibilitatea reală de reorganizare sau motivele care nu permit reorganizarea; - elaborarea planului de reorganizare a debitorului, dacă a apreciat că există șanse reale de reorganizare; - supravegherea și/sau conducerea activității debitorului; - verificarea creanțelor și, după caz, formularea de obiecțiuni la acestea și întocmirea tabelelor creanțelor; - introducerea de acțiuni pentru anularea actelor frauduloase ale debitorului încheiate în dauna creditorilor săi sau pentru atragerea răspunderii persoanelor care au contribuit la insolvența debitorului; - menținerea sau denunțarea unor contracte ale debitorului, urmărirea încasării creanțelor debitorului, inclusiv pe cale judecătorească, încheierea de tranzacții, descărcarea de datorii, renunțarea la garanții reale, cu acordul judecătorului-sindic; - orice alte atribuții stabilite prin încheiere a judecătorului-sindic; VI.7. Lichidatorul judiciar. Legea statuează că în toate cazurile de faliment, judecătorul sindic va desemna un lichidator, practician în insolvență. Va putea fi desemnat lichidator judiciar persoana desemnată anterior, în aceeași cauza, administrator judiciar. Desemnarea lichidatorului judiciar se va putea face numai în cadrul unei proceduri de faliment iar atribuțiunile acestuia sunt stabilite de judecătorul sindic prin 29 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. încheiere, acesta urmând a efectua actele, operațiunile și procedurile dispuse de judecătorul sindic. Atribuțiile lichidatorului, în bună măsură similare celor ale administratorului judiciar, mai cuprind, pe lângă cele enumerate mai sus, aplicarea sigiliilor și inventarierea bunurilor din averea debitorului, conservarea și vânzarea acestora, primirea plăților pe seama debitorului și efectuarea distribuției lor către creditori, după aprobarea raportului final de către judecătorul-sindic. SECȚIUNEA VII. DESCHIDEREA PROCEDURII ȘI PRINCIPALELE EFECTE VII.1. Cererile de deschidere a procedurii, fie că sunt formulate de debitor sau de creditori, vor trebui să conțină o serie de elemente necesare pentru a determina situația financiară a debitorului, gradul său de îndatorare și existența unor creanțe certe, lichide și exigibile, care nu pot fi acoperite la scadență cu sumele de bani disponibile în averea debitorului. În plus, debitorul va trebui să depună o listă a activităților pe care intenționează să le realizeze în cursul perioadei de observație, precum si o declarație prin care își arată intenția de intrare fie în procedura simplificată, fie în reorganizare (pe baza unui plan), în această din urmă situație fiind obligat să depună și o descriere sumară a modalităților pe care le are în vedere pentru reorganizarea activității. În anexa cererii sale, debitorul va trebui să depună o serie de documente de evidență financiar-contabilă, o listă a tuturor bunurilor din averea sa precum și o listă a tuturor creditorilor, alături de alte liste și declarații cerute de lege (art. 67 LPI). Creditorii care solicita deschiderea procedurii insolventei vor trebui să arate cuantumul și temeiul creanței lor, să indice, daca este cazul, existența unor garanții sau măsuri asigurătorii și să anexeze documente justificative ale creanței; de asemenea, creditorii vor trebui să precizeze dacă intenționează să participe la reorganizarea debitorului, arătând, în principiu, modalitatea în care înțeleg să se implice în această reorganizare. Dacă există mai multe cereri ale creditorilor, acestea se vor conexa la prima cerere înregistrată; dacă există atât o cerere a debitorului cât și cereri ale creditorilor, acestea din urmă se vor conexa la cererea debitorului, fiind calificate, în cazul deschiderii procedurii, drept declarații de creanță (art. 66 LPI). 30 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. VII.2. Deschiderea procedurii. După înregistrarea unei cereri a debitorului, judecătorul-sindic va verifica dacă aceasta întrunește condițiile legale pentru deschiderea procedurii; după această verificare, dacă sunt îndeplinite condițiile legale, judecătorul-sindic va pronunța fie (a) o încheiere de deschidere a procedurii generale, fie (b) o încheiere de deschidere a procedurii simplificate [dacă debitorul și-a manifestat intenția de a intra în procedura simplificată sau face parte din categoriile de debitori împotriva cărora se deschide direct procedura simplificată, în condițiile art. 38 alin. (2) LPI) sau nu a depus documentele care, potrivit legii, trebuie să însoțească cererea de deschidere a procedurii]; această hotărâre va fi notificată debitorului, tuturor creditorilor menționați în lista depusă de debitor precum și oficiului registrului comerțului unde debitorul este înmatriculat, pentru efectuarea mențiunii privind deschiderea procedurii. Dacă cererea aparține creditorilor, judecătorul-sindic o va notifica, în termen de 48 de ore, debitorului, care beneficiază de un termen de 10 zile pentru a contesta cererea sau pentru a recunoaște starea de insolvență25; dacă cererea îndeplinește condițiile legii și nu e contestată de debitor sau dacă această contestație a fost respinsă, judecătorul-sindic pronunță, de asemenea, o hotărâre de deschidere a procedurii (o sentință). Hotărârea pronunțată de judecătorul-sindic privind deschiderea procedurii poate fi atacată numai cu apel; instanța de apel va putea suspenda sentința prin care se deschide procedura insolvenței împotriva debitorului sau sentința prin care se decide intrarea în procedura simplificată. VII.3. Efectele deschiderii procedurii. Deschiderea procedurii insolvenței marchează un moment important, cel în care insolvența debitorului se transforma dintr-o stare de fapt intr-una de drept si primește o serie de semnificații procedurale; din sfera raporturilor de drept material, cele care au provocat starea de insolvență, se pătrunde în sfera raporturilor de drept procesual, în cadrul cărora se identifică și se aplică „tratamentul” stării de insolvență. Deschiderea procedurii produce următoarele efecte principale: VII.3.1. De la data deschiderii procedurii se suspendă de drept toate acțiunile judiciare, extrajudiciare sau măsurile de executare silită pentru realizarea creanțelor asupra averii debitorului, născute anterior deschiderii procedurii - art. 75 LPI. Aceasta este o măsură care relevă caracterul excepțional al acestei proceduri, derogatoriu de la 25 „Termenul de 10 zile prevăzut de textul de lege menționat este un termen procedural și legal stabilit pe zile, calculându-se în conformitate cu art. 101 C. proc. civ., fiind un termen pus la îndemâna debitoarei nemulțumită de cererea de deschidere a procedurii formulată de creditori. Prin soluționarea cererii creditorului înaintea expirării termenului de 10 zile pentru depunerea contestației, se încalcă dreptul de apărare al debitoarei, fapt ce va conduce la aplicarea sancțiunii prevăzute de art. 105 C. proc. civ.” (C. Ap. București, secția a VI-a comercială, decizia nr. 1111 R din 27 iunie 2007). 31 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. dreptul comun, în materie de executare silită a creanțelor. De asemenea, această măsură este o consecință directă și imediată a caracterului colectiv, concursual și unitar al procedurii insolvenței. Creditorii ale căror creanțe beneficiază de o cauză de preferință (cumj ar fi privilegiile, ipotecile și gajul - a se vedea art. 2.327 C.civ) pot solicita, în anumite condiții, ca această suspendare să fie ridicată cu privire la creanțele lor, procedând la valorificarea bunului asupra căruia poartă garanția; judecătorul-sindic va putea dispune o asemenea suspendare numai prin raportare la mai multe repere apartinând atat sferei dreptului material cât si celui procedural și care privesc protecția intereselor legitime ale creditorilor, semnificația procesuală și importanța valorică a bunurilor pentru o ipotetică reorganizare, șansele acoperirii creanțelor prin alte modalități sau mijloace de stingere sau transformare a obligațiilor (în acest sens, a se vedea dispozițiile art. 78 LPI). VII.3.2. Deschiderea procedurii suspendă orice termen de prescripție a acțiunilor judiciare, extrajudiciare sau a măsurilor de executare silita pentru realizarea creanțelor asupra debitorului sau bunurilor sale - art. 79 LPI. Este o consecință logică a suspendării acestor acțiuni și o măsură de protecție a intereselor legitime ale creditorilor care sunt obligați să-și valorifice creanțele în cadrul procedurii insolvenței. VII.3.3. Nici o dobândă, majorare, penalitate ori cheltuială (denumite, generic, accesorii) nu vor putea fi adăugate creanțelor născute anterior deschiderii procedurii insolvenței (art. 80 LPI); prin excepție, creanțele beneficiare ale unei cauze de preferință vor putea fi înscrise în tabelul creanțelor la valoarea de piață a garanției, iar dacă bunul se vinde la o valoare mai mare decât valoarea garantată, diferența va putea acoperi accesoriile calculate până la data vânzării bunului - art. 103 LPI. VII.3.4. După deschiderea procedurii și până la eventuala confirmare a unui plan de reorganizare, acțiunile debitorilor emitenți de valori mobiliare tranzacționate pe o piață reglementată (cotate la bursa) se suspendă de la tranzacționare - art. 81 LPI. Este o măsură de contracarare a efectelor negative pe care căderea cotațiilor la bursă a acțiunilor debitoarei ar putea să le aibă asupra șanselor de redresare a acesteia dar și o măsura de protecție a investitorilor care tranzacționează astfel de valori mobiliare pe o piață reglementată. VII.3.5. Orice acte, operațiuni sau plați, efectuate după deschiderea procedurii sunt nule, cu excepția cazurilor reglementate de lege sau autorizate de judecătorul-sindic - art. 84 LPI. Sunt exceptate operațiunile și plățile încadrate în condițiile obișnuite de exercitare a activitații curente și operațiunile autorizate de organele menționate mai sus. VI.3.6. Deschiderea procedurii ridică debitorului dreptul de a-și administra bunurile din avere și de a dispune de ele, dacă acesta nu și-a declarat intenția de reorganizare - art. 85 LPI; este un efect care se produce fie ca o consecință directă a atitudinii debitorului care se opune reorganizării, fie ca urmare a deciziei judecătorului- 32 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. sindic de a ridica, în totul sau în parte, acest drept. Dacă se dispune intrarea in faliment, dreptul de administrare al debitorului încetează de drept. VI.3.7. Nici un furnizor de servicii sau utilități - apă, electricitate, gaze, servicii telefonice, servicii de salubritate sau alte asemenea - nu va putea să întrerupă furnizarea acestora în perioada de observație sau de reorganizare, dacă debitorul este un consumator captiv, potrivit legii - art. 77 LPI. O asemenea întrerupere ar agrava situația debitorului și ar compromite șansele reorganizării. Debitorul trebuie să achite contravaloarea acestor servicii intr-un termen de 90 de zile de la prestarea lor. Nerespectarea acestui termen de plată pertmite totuți furnizorului sa intrerupă VI.3.9. De la data deschiderii procedurii curge termenul maxim de 16 luni în care vor putea fi anulate transferurile patrimoniale, anterioare cererii de deschidere a procedurii, care au prejudiciat interesele creditorilor - art. 118 LPI; VI.3.10. Contractele debitorului, încheiate anterior deschiderii procedurii și neexecutate integral sau substanțial, vor putea fi menținute sau denunțate de administratorului judiciar, în aplicarea principiului maximizării averii debitorului, după cum acestea sunt sau nu benefice pentru activitatea și averea debitorului - art. 123 LPI. VI.3.11. După deschiderea procedurii, toate actele emise de debitor vor purta mențiunea „în insolvență” scrisă în limbile română, engleză și franceză. SECȚIUNEA VII. PRIMELE MĂSURI. VERIFICAREA CREANȚELOR VII.1. Notificarea. Prin sentința de deschidere a procedurii judecătorul-sindic va desemna un administrator judiciar sau un lichidator provizoriu (acesta din urmă, doar în cazul aplicării procedurii simplificate). Administratorul judiciar va trimite o notificare tuturor creditorilor cunoscuți și va asigura publicarea acesteia într-un ziar de largă circulație și în Buletinul procedurilor de insolvență. Notificarea va cuprinde termenul limită în care aceștia se pot opune la deschiderea procedurii, termenul limită pentru înregistrarea cererii de admitere a creanțelor și cerințele pentru ca o creanța să fie considerată valabilă, termenul de verificare a creanțelor și de definitivare a tabelului creanțelor, data și locul primei ședințe a adunării creditorilor. Creditorul care nu depune cererea de admitere a creanțelor până la expirarea termenului - limită este decăzut, pentru creanțele respective, din dreptul (a) de a participa și de a vota în cadrul adunării generale a creditorilor, (b) de a participa la distribuirile de sume în cadrul reorganizării și falimentului și (c) de a-și realiza creanțele împotriva debitorului, ulterior închiderii procedurii, cu excepția cazurilor când debitorul a fost condamnat pentru infracțiunea de bancrută (art. 114 LPI) sau când i-a fost atrasă răspunderea pentru efectuarea de plăți ori transferuri frauduloase (art. 117 și urm. LPI). 33 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. VII.2. Verificarea creanțelor. Cererile de admitere a creanțelor depuse de creditori în termenul legal se vor înregistra într-un registru al creanțelor; cele aflate sub condiție, afectate de termen sau cu pluralitate de debitori vor fi înscrise și vor participa la distribuirile de sume în măsura îngăduită de lege. Administratorul judiciar va proceda la verificarea tuturor creanțelor depuse (cu excepția creanțelor bugetare necontestate și a creanțelor constatate prin titluri executorii) pentru a le stabili legitimitatea, valoarea exactă și prioritatea. Cu ocazia verificării creanțelor, administratorul judiciar va adopta următoarele soluții cu privire la regimul creanțelor declarate de creditori: - creanțele negarantate vor fi înscrise cu întreaga lor valoare, urmând ca orice distribuție în contul acestora să respecte rangul acestora, potrivit art. 161 LPI; - creanțele exprimate în valută sau care nu au fost exprimate într-o valoare monetară sau care au o valoare fluctuantă vor fi înscrise la valoarea calculată sau determinată la data deschiderii procedurii; - o creanță cu pluralitate de debitori va fi înscrisă în toate tabelele de creanță ale tuturor debitorilor supuși procedurilor de insolvență și nu va fi eliminată din aceste tabele sau diminuată în valoare decât după acoperirea ei integrală; - în cazul unei răspunderi solidare a unor debitori pentru o creanță admisă în procedură, orice plată făcută de aceștia conduce la restrângerea creanței și la nașterea unui drept de creanță corespunzător pentru debitorul plătitor; această nouă creanță va fi înregistrată în tabelul creanțelor; VII.3. Tabelul creanțelor. Ca rezultat al verificărilor făcute, administratorul va întocmi un tabel preliminar al creanțelor, pe care îl va înregistra la tribunal și în care va arăta creanțele chirografare, garantate, cu priorități, sub condiție sau nescadente, precum și titularul și valoarea fiecărei creanțe. Judecătorul-sindic va soluționa, deodată, toate contestațiile creditorilor, debitorului sau ale altor persoane interesate cu privire la creanțele și drepturile de preferință cuprinse în tabelul preliminar. După ce toate contestațiile au fost soluționate, administratorul va întocmi tabelul definitiv al creanțelor și îl va afișa la sediul tribunalului.26 Numai creditorii trecuți în acest tabel au drept de vot asupra planului de reorganizare, în cadrul adunării creditorilor sau dreptul de a participa la orice repartiții în cazul lichidării averii debitorului. SECȚIUNEA VIII. SITUAȚIA UNOR ACTE JURIDICE ALE DEBITORULUI 26 Pe parcursul procedurii, administratorul judiciar va mai întocmi și tabelul definitiv ajustat, tabelul suplimentar și tabelul defintiv consolidat, astfel încât conceptul de ”tabel definitiv” este eufemistic. 34 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. După deschiderea procedurii, administratorul judiciar sau, în condițiile legii, comitetul creditorilor, sunt îndreptățiți să întreprindă, în interesul creditorilor, o serie de măsuri de natură să protejeze creditul, să sancționeze pe debitorii incorecți, să restituie averii acestora elementele patrimoniale înstrăinate în paguba creditorilor și să administreze portofoliul de obligații comerciale asumate de debitor. Aceste măsuri pot fi împărțite, după natura lor, în două mari categorii: măsuri de drept procesual și măsuri de drept substanțial, ambele orientate spre maximizarea averii debitorului. VIII.1. Măsuri de drept procesual. Aceste măsuri se concretizează în dreptul administratorului judiciar sau al lichidatorului judiciar de a introduce acțiuni pentru anularea unor categorii de acte juridice ale debitorului, încheiate în paguba drepturilor legitime ale creditorilor (art. 117 LPI). Aceste acțiuni vor putea privi acte încheiate într-o anumită perioadă anterioară declanșării procedurilor reglementate de LPI. VIII.1.1. Vor putea fi anulate actele încheiate în ultimii 2 ani care au premers deschiderii procedurii, cum sunt: a) actele cu caracter fraudulos, care implică un „concert” fraudulos al debitorului cu terții, înțelegere prin care ambele părți au urmărit să încalce drepturile creditorilor; b) actele de transfer patrimonial efectuate de debitor, cu titlu gratuit; sunt exceptate sponsorizările cu titlu umanitar a căror anulare, având în vedere scopul urmărit, ar produce consecințe inumane; c) operațiunile comerciale dezechilibrate, în care prestația debitorului este excesivă, depășind vădit pe cea primită și, denotând, prin aceasta intenția debitorului de a-și diminua patrimoniul, cu scopul de a-și păgubi creditorii; d) actele de transfer sau asumarea de obligații efectuate de debitor într-o perioadă de 2 ani anteriori datei deschiderii procedurii, cu intenția de a ascunde/întârzia starea de insolvență ori de a frauda un creditor. (e) operațiunile comerciale încheiate de debitor, în dauna creditorilor, (i) cu un asociat comanditat sau cu un asociat deținând cel puțin 20% din capitalul societății (atunci când debitorul este organizat ca o societate în comandită sau ca o societate agricolă), (ii) cu un membru, administrator, director sau un membru al organelor de supraveghere a debitorului (atunci când debitorul este un grup de interes economic, societate cooperativă, societate pe acțiuni cu răspundere limitată sau, după caz, societate agricolă), (iii) cu orice altă persoană fizică ori juridică, deținând o poziție dominantă asupra debitorului sau a activității sale, (iv) cu un coindivizar asupra unui bun comun și (v) cu soțul, rudele sau afinii până la gradul al patrulea inclusiv, ai persoanelor fizice enumerate mai sus. Toate aceste operațiuni sunt „suspecte”, legiuitorul prezumând că dominația sau poziția de control exercitată de partenerii contractuali ai debitorului asupra acestuia este de natură să-i afecteze libertatea de exprimare juridică ți, prin aceasta, să afecteze averea debitorului. 35 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. VIII.1.2. Vor putea fi anulate actele încheiate în ultimele 6 luni care au premers deschiderii procedurii, cum sunt a) acte de transfer de proprietate către un creditor pentru stingerea unei datorii anterioare sau în folosul acestuia, dacă suma pe care creditorul ar putea să o obțină în caz de faliment al debitorului este mai mică decât valoarea actului de transfer; b) constituirea unui drept de preferință pentru o creanță care era chirografară; c) plățile anticipate ale datoriilor, dacă scadența lor fusese stabilită pentru o dată ulterioară deschiderii procedurii; VIII.1.3. Acțiunea pentru anularea unui transfer cu caracter patrimonial poate să fie introdusă în termen de cel mult un an de la data expirării termenului stabilit pentru întocmirea raportului administratorului privind cauzele și împrejurările care au condus la insolvență, dar nu mai târziu de 16 luni de la deschiderea procedurii (art. 118 LPI). Practica judiciară anterioară Legii nr. 85/2014 a identificat aici două termene, unul special de prescripție (un an) și unul de decădere (16 luni), nerespectarea lor lipsindu-l pe administrator de dreptul de a mai introduce o asemenea acțiune în anulare27. VIII.1.4. Din perspectiva naturii sale juridice, acțiunea în anularea actelor debitorului, reglementată de art. 117 și urm. LPI prezintă similitudini cu acțiunea revocatorie (pauliană) reglementată de art. 1.562 C. civ., potrivit căreia, dacă dovedește un prejudiciu, creditorul poate cere să fie declarate inopozabile față de el actele juridice încheiate de debitor în frauda drepturilor sale (cum sunt cele prin care debitorul își creează sau își mărește o stare de insolvabilitate). Există, totuși, o serie de deosebiri între aceste acțiuni: - titularul acțiunii revocatorii este creditorul prejudiciat, în timp ce titularul acțiunii în anulare este, în principal, administratorul judiciar sau lichidatorul judiciar și 27 Potrivit art. 81 alin. (1) din Legea nr. 85/2006 privind insolvența, republicată: „Acțiunea pentru anularea actelor frauduloase încheiate de debitor în dauna creditorilor, precum și pentru anularea constituirilor sau transferurilor de drepturi patrimoniale, la care se referă art. 79 și 80, poate fi introdusă de administratorul judiciar/lichidator în termen de un an de la data expirării termenului stabilit pentru întocmirea raportului prevăzut la art. 20 alin. (1) lit. b), dar nu mai târziu de 18 luni de la data deschiderii procedurii”. Din analiza logico-juridică și sistematică a acestui text de lege, Curtea reține că legiuitorul a instituit două termene pentru introducerea acțiunii în anularea actelor frauduloase de către administratorul sau lichidatorul judiciar, respectiv, un termen special de prescripție extinctivă, de un an de la data întocmirii raportului de activitate prevăzut de art. 20 alin. (1) lit. b) din lege, termen derogatoriu de la dreptul comun reprezentat de dispozițiile Decretului-lege nr. 167/1998 privind prescripția extinctivă, și, respectiv un termen de decădere de 18 luni de la deschiderea procedurii. Ca atare, fiind vorba de termene diferite, respectiv, de prescripție extinctivă și de decădere, fiecare urmează regimul juridic care îi este propriu, respectiv termenul de prescripție de 1 an se supune regimului juridic al termenelor de prescripție prevăzut de Decretul-lege nr. 167/1958, iar termenul de decădere de 18 luni se supune regimului juridic reglementat de dispozițiile Codului de procedură civilă, art. 103. (C. Ap. București, secția a VI-a comercială, decizia nr. 529 R din 30 martie 2007). 36 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. numai in plan secundar creditorii prejudiciați (comitetul creditorilor sau creditorul deținînd mai mult de 50% din valoarea creanțelor); - dacă efectul acțiunii revocatorii este inopozabilitatea actelor debitorului față de creditorul prejudiciat, acțiunea în anulare desfiintează actul; - acțiunea revocatori profită doar creditorului care a introdus acțiunea și intervenienților, în timp ce acțiunea în anulare profită tuturor creditorilor care participă la procedura insolvenței; - in cazul acțiunii revocatorii terțul dobânditor poate păstra bunul plătind creditorului o sumă de bani egală cu prejudiciul suferit de acesta din urmă prin încheierea actului; în cazul acțiunii in anulare, terțul dobânditor va trebui să restituie averii debitorului bunul dobândit sau contravaloarea acestuia, dacă bunul nu mai există la data introducerii acțiunii, urmând a avea o creanță echivalentă împotriva averii debitorului, dacă a fost de bună-credință. Nu vor putea fi anulate acele operațiuni sau transferuri cu caracter patrimonial făcute de debitor în cursul desfășurării normale a activității sale, operațiuni care sunt efectuate, deci, cu bună-credință, fără intenția de fraudare a creditorilor și care nu au produs pagube averii debitorilor sau drepturilor creditorilor. VIII.2. Măsuri de administrare a actelor juridice ale debitorului. Contractele în derulare la data deschiderii procedurii se consideră menținute. În vederea creșterii la maximum a valorii averii debitorului și stingerii, pe această cale, a pasivului în condiții cât mai avantajoase, administratorul judiciar sau lichidatorul poate să să denunțe28 o serie de acte juridice ale debitorului, în măsura în care acestea nu au fost executate în totalitate sau substanțial de către toate părțile implicate (art. 123 LPI). VIII.2.1. După examinarea stadiului de executare și al efectelor acestor contracte, administratorul/lichidatorul va putea decide, într-un termen de prescripție de 3 luni de la data deschiderii procedurii, care dintre aceste contracte sunt utile pentru realizarea reorganizării judiciare și, respectiv, lichidării și care dintre ele nu servesc acestui scop și va acționa pentru derularea unora în continuare și, respectiv, pentru denunțarea celorlalte. Corelativ acestui drept al administratorului sau lichidatorului, orice cocontractant al debitorului va putea, în același termen, să ceară administratorului/ lichidatorului să procedeze, într-un termen de 30 de zile, la denunțarea unui contract. Dacă administratorul/ lichidatorul nu va răspunde notificării cocontractantului, atunci el nu va mai putea cere executarea contractului, acesta fiind socotit denunțat. În cazul denunțării unui contract, cealaltă parte contractantă poate introduce o acțiune în despăgubiri împotriva averii debitorului. Pentru anumite tipuri de contracte 28 Noțiunea de denunțare a contractului este folosită aici în sensul mai larg de desfacere sau desființare a contractului; pentru analiza semnificațiilor acestor noțiuni, a se vedea I. Schiau, Regimul juridic al insolvenței comerciale, Ed. All Beck 2001, p. 166 și urm. 37 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. (cum ar fi contractele de vânzare a unui imobil, de închiriere, de muncă, de comision, de consignație, sau de servicii specializate), legea prescrie anumite limite în care se poate manifesta dreptul de opțiune al administratorului, privind denunțarea sau menținerea contractelor (art. 124 - 131 LPI). VIII.2.2. În raport de natura actului juridic încheiat de debitor, administratorul sau lichidatorul va putea sau, după caz, va trebui, să adopte următoarele soluții: a) Contractele încheiate de debitor, inclusiv cele de credit vor putea fi menținute și, cu acordul cocontractanților, vor putea fi modificate de administratorul judiciar, astfel încât clauzele lor să asigure echivalența viitoarelor prestații ale debitorului - art. 123 alin. (5) LPI. O asemenea modificare este posibilă numai în perioada de observație și numai dacă este benefică atât averii debitorilor cât și creditorilor. Desigur că decizia administratorului va trebui să țină cont și de natura procedurii spre care se îndreaptă supus debitorul. În cazul reorganizării judiciare, operațiune care presupune că întreprinderea este activă și își continuă acele afaceri care sunt benefice realizării planului, menținerea acestor contracte se poate legitima ca o soluție adecvată; în schimb, în cadrul procedurii falimentului vor fi menținute, probabil, doar acele contracte care sunt necesare pentru prezervarea valorii unor active și pentru evitarea unor consecințe negative în procesul de lichidare a bunurilor din averea debitorului. b) Contractul de muncă sau de închiriere (în care debitorul avea calitatea de locatar) vor putea fi denunțate numai cu respectarea termenelor legale de preaviz prevăzute de legislația muncii și legea civilă - art. 123 alin. (7) LPI. Atunci când debitorul intră direct în procedura simplificată sau în procedura falimentului, LPI permite lichidatorului să desfacă aceste contracte de muncă în regim de urgență, cu acordarea unui preaviz de doar 15 zile, fără a urma procedurile specifice concedierii colective29. c) În schimb, faptul că un proprietar al unui imobil închiriat este debitor în prezenta procedură nu va desființa contractul de închiriere, cu excepția cazului în care chiria percepută de acesta este inferioară chiriei practicate pe piață - art. 128 LPI. Deși legea nu reglementează expres interdicția denunțării contractului de către administrator/lichidator, aceasta este implicită, întrucât textul art. 128 LPI permite administratorului/lichidatorului doar să refuze prestarea oricăror servicii datorate de proprietar chiriașului. În această din urmă situație chiriașul va putea fie să evacueze clădirea și să introducă o acțiune în despăgubiri, fie să dețină în continuare imobilul 29 Ca urmare a trecerii societății angajatoare la procedura falimentului, concedierea reprezintă una dintre măsurile pe care lichidatorul judiciar trebuie să le ia de urgență după numirea în această calitate. În această situație, prin derogare de la dispozițiile Codului muncii, nu este necesară parcurgerea procedurii de concediere colectivă.(C. Ap. București, secția a VII-a civilă și pentru cauze privind conflicte de muncă și asigurări sociale, decizia nr. 551/R din 28 februarie 2008) 38 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. și să scadă din chiria pe care o plătește costul serviciilor datorate de debitorul proprietar. d) Contractele prevăzând plăți periodice din partea debitorului vor putea fi menținute sau denunțate potrivit opțiunii administratorului/lichidatorului - art. 123 alin. (9) LPI. Menținerea unui contract cu prestări periodice, constând în plăți datorate de debitor, nu va obliga însă pe administrator/lichidator să facă plăți restante pentru perioadele anterioare începerii procedurii. Pentru astfel de plăți restante creditorul va avea o creanță împotriva averii debitorului, creanță care va putea fi valorificată prin introducerea unei cereri împotriva debitorului; creanța constatată prin hotărâre judecătorească va putea fi realizată în condițiile LPI, în raport de momentul nașterii și declarării ei. e) Contractul prin care debitorul s-a obligat să efectueze servicii cu caracter specializat sau personal, va putea fi denunțat - art. 129 LPI; dacă însă creditorul acceptă efectuarea prestației de către o persoană desemnată de administrator sau de lichidator, atunci contractul va putea fi menținut, desigur dacă el beneficiază averii debitorului. f) Dacă un asociat al unei societăți agricole sau al unei societăți comerciale ori un membru al unui grup de interes economic sau al unei societăți cooperative devine subiectul unei proceduri de insolvență și dacă implicarea debitorului în această procedură nu atrage dizolvarea acelei entități, atunci administratorul sau lichidatorul poate cere lichidarea drepturilor acestuia în societate sau grup sau poate propune păstrarea calității de asociat ori membru, dacă ceilalți asociați sau membri sunt de acord - art. 130 LPI. Această posibilitate conferită administratorului/lichidatorului de a cere lichidarea drepturilor asociatului debitor reprezintă o notabilă excepție de la prevederile art. 66 alin. (1) LS, potrivit căreia „pe durata societății creditorii asociatului pot să-și exercite drepturile lor numai asupra părții din beneficiile cuvenite asociatului după bilanțul contabil, iar după dizolvarea societății, asupra părții ce i sar cuveni prin lichidare.” Lichidarea drepturilor debitorului reprezintă o operație juridică ce va fi, în mod necesar, precedată de retragerea sau excluderea debitorului din societate, această din urmă soluție având caracterul unei „excluderi remediu”, similară ca efecte cu cea reglementată de art. 206 alin. (2) LSC; lichidarea drepturilor debitorului constă în repartizarea unei sume de bani care reprezintă valoarea unei părți din patrimoniul societății, potrivit ultimului raport financiar aprobat, proporțională cu valoarea părților sociale sau a acțiunilor deținute de debitorul supus procedurii. VIII.2.3. Pe lângă atribuțiile conferite administratorului/lichidatorului, în vederea conservării, administrării și reîntregirii averii debitorului, în scopul măririi la maximum a valorii acesteia, legiuitorul reglementează și alte măsuri privind situația 39 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. juridică a unor acte ale debitorului, în care restrânge sau elimină dreptul de opțiune al administratorului/lichidatorului, conferind un drept de opțiune contractantului. a) De pildă, contractul de vânzare-cumpărare a unui bun, în care vânzătorul și-a reținut titlul de proprietate până la plata integrală a prețului vânzării, va fi socotit executat de către vânzător și, în consecință, nu va fi supus opțiunii administratorului/lichidatorului de menținere sau denunțare - art. 123 alin. (6) LPI. Rezerva dreptului de proprietate într-o asemenea vânzare încheiată sub condiția suspensivă a plății integrale a prețului, va fi opozabilă administratorului judiciar sau lichidatorului judiciar dacă au fost efectuate formalitățile de publicitate prevăzute de lege. Bunul cu privire la care vânzătorul a reținut titlul de proprietate intră în averea debitorului, iar creanța vânzătorului va beneficia de o cauză de preferință. Contractul este considerat de LPI ca fiind perfectat și executat, în ceea ce privește pe vânzător, cu consecința că acest contract nu va putea fi menținut sau denunțat de administrator/lichidator și nici desființat de vânzător. Întrucât premiza implicită a acestui articol este că debitorul nu și-a îndeplinit, la data deschiderii procedurii, obligația de plată integrală a prețului vânzării, vânzătorul va avea, împotriva averii debitorului, o creanță egală cu diferența de preț neîncasată.30 b) Tot astfel, dacă un bun mobil, vândut debitorului și neplătit de acesta, era în tranzit la data deschiderii procedurii și bunul nu este încă la dispoziția debitorului și nici alte părți nu au dobândit drepturi asupra lui, atunci vânzătorul poate lua bunul înapoi - art. 124 LPI. O asemenea opțiune acordată vânzătorului echivalează cu consacrarea legală a dreptului acestuia de a denunța unilateral contractul de vânzare-cumpărare, atunci când obiectul acestuia se află în tranzit iar cumpărătorul se află în incapacitate de plată. În acest caz, toate cheltuielile vor fi suportate de către vânzător și el va trebui să restituie debitorului orice avans din preț. Dacă vânzătorul nu optează pentru luarea înapoi a bunului și admite ca acesta să fie livrat, el va putea recupera prețul prin înscrierea creanței sale în tabelul de creanțe. În această situație, el nu are dreptul la despăgubiri, ci numai la prețul bunului vândut. Dreptul vânzătorului de lua bunul înapoi este limitat numai de opțiunea administratorului/lichidatorului de a menține contractul și de a cere ca bunul să fie totuși livrat; în această din urmă situație, administratorul/lichidatorul va trebui să ia măsuri ca întregul preț contractual să fie plătit din averea debitorului. Întrucât opțiunea administratorului/lichidatorului se fundamentează pe imperativul 30 Cu privire la consecințele executării contractului, în situația reglementată de art. 86 alin. (4) LPI, în doctrină s-au exprimat opinii diferite. În timp ce unii autori consideră că dreptul de proprietate se transferă de la vânzător la cumpărător chiar dacă prețul nu s-a plătit (I. Adam, C.Savu, Legea procedurii insolvenței. Comentarii și explicații, Ed. C. H. Beck, 2006, p.539), alții fac distincție între aceste efecte, după cum vânzătorul a predat sau nu bunul imobil (în prima situație se naște un drept de creanță, în cea de-a doua vânzătorul putând invoca excepția de neexecutare a contractului, scăpând de rigorile procedurii (Gh. Piperea, Insolvența: legea, regulile, realitatea, Ed. Wolters Kluwer, 2008, p. 612). 40 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. maximizării valorii averii debitorului, acesta va trebui să aibă în vedere ca prin livrarea bunului și plata prețului, acest principiu să fie respectat. c) Dacă debitorul este parte într-un contract cuprins într-un acord master de netting, prevăzând transferul anumitor mărfuri, titluri reprezentative ale mărfurilor sau active financiare cotate pe o piață reglementată, la o anumită scadență, și scadența intervine după data deschiderii procedurii, se va efectua o operațiune de compensare bilaterală a tuturor contractelor cuprinse în acordul master de netting respectiv, iar diferența rezultată va trebui să fie plătită averii debitorului, dacă aceasta este creditoare, și va fi înscrisă în tabelul de creanțe, dacă este o obligație a averii debitorului - art. 125 LPI. Netting-ul este o operațiune de compensare bilaterală a unor obligații izvorâte din contracte financiare calificate (având ca obiect operațiuni cu instrumente financiare derivate realizate pe piețele reglementate). Acordul de netting este clauza contractuală sau înțelegerea separată prin care părțile unui contract financiar calificat convin să procedeze la o compensare bilaterală a obligațiilor sau drepturilor ce le revin, prezente sau viitoare. Atunci când rezultatul compensării (netting-ului) este concretizat într-un sold favorabil averii debitorului, diferența va fi plătită acestuia; când soldul este defavorabil averii debitorului, el va fi înscris în tabelul de creanțe în favoarea creditorului determinat prin operațiunea de netting (compensație). d) Dacă un comisionar, care deține titluri pentru bunuri ce urmează a fi primite ori pentru marfă, devine subiectul unei cereri introductive, comitentul va fi îndreptățit să-și ia înapoi titlurile ori marfa sau să ceară ca valoarea lor să fie plătită de către comisionar - art. 126 LPI. Contractul de comision este un contract prin care o parte - numită comisionar - se obligă în baza împuternicirii celeilalte părți - numită comitent - să încheie anumite acte de comerț, în nume propriu, dar pe seama comitentului, în schimbul unei remunerații numită comision. Contractul de comision este o specie a contractului de mandat comercial, comisionarul fiind un reprezentant indirect sau imperfect, întrucât acționează în nume propriu dar în contul comitentului, în patrimoniul căruia se răsfrâng toate consecințele actelor juridice încheiate de comisionar în temeiul împuternicirii primite de la comitent. Comisionarul, prin specificul reprezentării indirecte în temeiul căreia acționează, deține aceste titluri în nume propriu dar în contul comitentului; astfel, deși el deține aceste titluri, dreptul de proprietate asupra acestora se transmite direct între comitent și terțul contractant, fără a trece prin patrimoniul comisionarului; în aceste condiții este justificată îndreptățirea comitentului de a-și lua înapoi titlurile, fie că le-a încredințat comisionarului spre vânzare, fie că acesta le-a dobândit în contul comitentului. e) Dacă un debitor supus procedurii deține marfa în calitate de consignatar sau deține orice alt bun care aparține altuia, proprietarul va avea dreptul să-și recupereze 41 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. bunul, în afară de cazul când debitorul are un drept de garanție valabil asupra bunului - art. 127 LPI. Potrivit art. 2054 C. civ., contractul de consignație reprezintă convenția prin care una din părți, numită consignant, încredințează celeilalte părți, numită consignatar, mărfuri mobile spre a le vinde pe socoteala consignatarului. Contractul de consignație se prezintă, astfel, ca o variațiune a contractului de comision, în care rolul comisionarului-consignatar este restrâns la vânzarea, în nume propriu dar pe seama consignatarului, a unor bunuri mobile încredințate de acesta din urmă. Întrucât bunurile deținute de consignatar, spre vânzare, sunt proprietatea consignantului, soluția oferită de art. 90 LPI este una logică și justificată juridic, fiind o măsură de ocrotire legală a dreptului de proprietate. Pe lângă situația consignatarului debitor în cadrul procedurii, acest text reglementează și situația debitorului care, cu orice titlu, deține un bun aparținând altuia; desigur că aici verbul „a aparține” este utilizat pentru a indica exercitarea unui drept de proprietate de către un terț. În acest context, debitorul care deține bunuri aparținând altuia poate fi, printre multe alte ipostaze, un transportator, un depozitar, un comodatar, un gerant sau un utilizator în cadrul contractului de leasing. Dreptul proprietarului de a-și recupera bunul deținut de debitor nu va putea fi exercitat atunci când acesta are un drept de garanție asupra bunului - un gaj, o garanție reală mobiliară, un privilegiu sau un drept de retenție - care îi permite să își îndestuleze o eventuală creanță împotriva proprietarului asupra bunului supus garanției. Art. 127 alin. (2) LPI, luând în considerare posibilitatea ca, la data deschiderii procedurii, marfa să nu se afle în posesia debitorului și nici să nu poată fi recuperată de la deținătorul actual, îndreptățește pe proprietar să înregistreze în tabelul de creanțe o creanță împotriva averii debitorului, corespunzătoare valorii mărfii la acea dată. Dacă debitorul este în posesiunea mărfii la data deschiderii procedurii dar ulterior a pierdut posesiunea, proprietarul poate cere ca întreaga valoarea a mărfii să fie înscrisă în tabelul de creanțe. SECȚIUNEA IX. ATRAGEREA RĂSPUNDERII UNOR PERSOANE DIN CONDUCEREA DEBITORULUI IX.1. Generalități. Art. 169 LPI reglementează câteva situații precis determinate în care membrii organelor de conducere sau de supraveghere ale unui debitor 42 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. persoană juridică insolventă precum și orice alte persoane vor putea fi obligați să suporte o parte din pasivul societății în cauză, dacă prin activitatea lor au contribuit la ajungerea societății într-o astfel de situație. Această răspundere poate surveni în orice etapă procedurală, fie ea reorganizare sau faliment31. Suntem în prezența unei răspunderi speciale, de excepție, a membrilor organelor de conducere și de supraveghere ale societăților comerciale față de regulile de drept comun. Răspunderea reglementată de art. 138 și urm. din lege se reprezintă o expresie a principiului maximizării averii debitorului și se încadrează în preocuparea legiuitorului de a pune la îndemâna creditorilor și a instanței de judecată mijloacele juridice cele mai adecvate pentru a asigura bunurile necesare lichidării pasivului debitorului, astfel încât procedurile reglementate de lege să-și găsească o eficiență cât mai mare. Potrivit prevederilor art. 169 alin. (1) LPI, competența de a dispune măsurile de atragerii a acestei răspunderi revine judecătorului-sindic care instrumentează dosarul de insolvență, la sesizarea administratorului judiciar sau a lichidatorului judiciar. IX.2. Subiecții răspunderii și domeniul de aplicare. Prevederile art. 169 LPI vizează explicit numai pe membrii organelor de conducere și de supraveghere ale societăților comerciale precum și pe orice alte persoane care au contribuit la ajungerea debitorului in starea de insolvență. Deși LPI se referă doar la membrii organelor de conducere sau supraveghere ale societății, credem că această răspundere revine membrilor organelor de conducere sau supraveghere ale oricărei persoane juridice supuse procedurii insolvenței. Vor fi, astfel, subiecți ai acestei răspunderi civile speciale nu numai administratorii, directorii, membrii consiliului de supraveghere sau ai directoratului societăților comerciale ci și membrii organelor de conducere sau, după caz, de supraveghere, ai grupurilor de interes economic, asociațiilor, fundațiilor, societăților cooperative și agricole sau organizațiilor cooperatiste. De asemenea, această răspundere se extinde asupra oricărei persoane care a cauzat starea de insolvență a debitorului, prin săvârșirea faptelor menționate de art. 169 LPI; în această categorie de persoane pot fi incluși cenzorii sau auditorii persoanei juridice dar și terții care, de conivență cu debitorul, au provocat starea de insolvență. 31 Din analiza dispozițiilor art. 138 și art. 140 din Legea nr. 85/2006 (respectiv art. 137 și art. 140 din Legea nr. 64/1995 republicată) rezultă că o asemenea cerere nu poate fi formulată decât în cadrul procedurii de insolvență, pentru ca sumele depuse potrivit art. 138 alin. (1) să intre în averea debitorului în scopul acoperirii pasivului.(Trib. București, secția a VII-a comercială, sentința nr. 1748 din 8 august 2006). 43 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. IX.2. Condițiile răspunderii reglementate de art. 169 LPI. O primă condiție, ne-enunțată expres de lege, este aceea a insuficienței activului debitorului, a cărui lichidare nu produce suficiente resurse financiare pentru stingerea pasivului. Fiind o răspundere specială, specifică procedurii insolvenței, răspunderea reglementată de art. 169 LPI survine numai în cadrul procedurii și numai atunci când averea debitorului nu poate acoperi creanțele; în consecință, această răspundere încetează odată cu închiderea procedurii. O altă condiție generală este enunțată de art. 169 alin. (1) din lege care cere ca membrii organelor de supraveghere sau de conducere ori celelalte persoane să fi contribuit, prin săvârșirea anumitor acte și fapte ilicite, la starea de insolvență a debitorului. Această condiție exprimă, deci, cerința ca (1) membrii organelor de conducere să fi săvârșit anumite acte și fapte ilicite și, pe urmă, ca (2) între actele și faptele conducătorilor și insolvența debitorului să existe o legătură directă de cauzalitate. În fine, art. 169 alin. (1) LPI prezumă existența unui prejudiciu, prin faptul ajungerii societății debitoare în starea de insolvență și limitează răspunderea la nivelul prejudiciului aflat în legătură de cauzalitate cu fapta respectivă a membrilor organelor de conducere sau supraveghere a debitorului. Raportând aceste cerințe ale art. 169 alin. (1) LPI la condițiile răspunderii civile, observăm că acest text nu prevede,32 în mod explicit, cerința culpei sau greșelii membrilor organelor de conducere ale societății comerciale în încetare de plăți; această omisiune nu este întâmplătoare, ci vine să sublinieze regimul agravat al răspunderii acestor membri ai organelor de conducere. Pe de altă parte, modul de formulare, în textul legii, a faptelor care atrag răspunderea membrilor organelor de conducere elimină posibilitatea absenței culpei subliniind, dimpotrivă, vinovăția acestor membri, care trebuie să îmbrace, în principal, forma intenției, fără a exclude însă prezența culpei33. Această din urmă concluzie se fundamenteaza pe împrejurarea ca legiuitorul a folosit atât noțiunea de culpă cât și pe aceea de intenție în cadrul aceluiași articol; astfel, alin. (1) lit. d) al art. 169 LPI instituie o prezumție relativă de culpă privind ținerea unei contabilități fictive și a altor încălcări similare ale legii, în timp ce alin. (1) lit. h) sancționează orice altă faptă săvârșită cu intenție, care a contribuit la starea de insolvență a debitorului. Interpretarea literală a textului permite concluzia că legiuitorul a avut in vedere și culpa, ca formă a vinovăției, in sensul prevederilor art. 32 Cu singură excepție: art. 169 alin. (1) lit. d) LPI instituie o prezumție relativă de culpă în sarcina celor care nu au predat documentele contabile către administratorul judiciar sau lichidatorul judiciar. 33 Pentru o examinare a formelor vinovăției, a se vedea Liviu Pop, Drept civil. Teoria generală a obligațiilor. Tratat. Ediție revăzută, Ed. Fundației Chemarea, Iași, 1994, p. 217. Pentru teza că răspunderea reglementată de art. 169 LPI (fostul art. 138 din legea nr. 85/2008) se fundamentează exclusiv pe intenție, ca formă a vinovăției, a se vedea Gh. Piperea, Insolvența: legea, regulile, realitatea, p. 745. 44 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 16 C. civ. Este posibil, însă, ca aici legiuitorul să fi avut în vedere prezumția de culpă ca expresie a generică a vinovăției și nu ca formă a vinovăției. IX.3. Faptele. Acțiunile sau omisiunile care atrag răspunderea membrilor organelor de conducere ale societății comerciale debitoare, restrictiv reglementate de art. 169 alin. (1) LPI, sunt următoarele: - folosirea bunurilor sau creditelor persoanei juridice în folosul propriu sau în cel al unei alte persoane; această faptă este incriminată ca infracțiune și de dispozițiile art. 272 pct. 2 din LSC. Sub aspectul laturii obiective, „folosirea” bunurilor sau creditelor debitorului se poate produce și prin încheierea unor acte juridice fictive sau simulate, menite să creeze o aparență de drept, dar care, în realitate, urmăresc, cu rea credință, să producă un prejudiciu debitorului și implicit creditorilor săi, în folosul autorului acțiunii. Săvârșirea acestei fapte presupune (a) existența intenției directe de a folosi bunurile sau creditele persoanei juridice debitor, (b) producerea unui prejudiciu averii debitorului, prin restrângerea veniturilor acesteia sau diminuarea valorii activului, determinând apariția stării de insolvență (c) obținerea unui avantaj propriu sau în folosul unei alte persoane și, bineînțeles, (d) existența unei legături de cauzalitate între faptele ilicite și starea de insolvență. - efectuarea de activități de producție, de comerț sau de prestare de servicii în interes personal, sub acoperirea persoanei juridice; fapta este ilicită și atrage răspunderea autorului atunci când ea a cauzat starea de insolvență, în sensul că persoana juridică a fost astfel lipsită de o serie de venituri, însușite de autorul faptei. - dispunerea, în interes personal, a continuării unei activități care ducea în mod vădit persoana juridică la încetarea de plăți. Sunt avute în vedere acele activități care produc pierderi persoanei juridice debitoare dar care produc un anumit avantaj material sau de altă natură autorului faptei; în practică, din exces de zel, s-a solicitat atragerea răspunderii administratorului care a continuat activitatea societății, deși aceasta producea pierderi, considerându-se că acesta a avut un interes personal, constând în remunerația lunară încasată de la societate. - ținerea unei contabilități fictive, cauzarea dispariției unor documente contabile sau neținerea contabilității în conformitate cu legea; această faptă întrunește și elementele constitutive ale infracțiunii de bancrută frauduloasă reglementată de art. 143 LPI precum și ale unor contravenții sau infracțiuni incriminate prin Legea contabilității nr. 82/1991 și respectiv Legea nr. 241/2005 pentru prevenirea și combaterea evaziunii fiscale. Față de formularea legală și de consecințele acestor fapte, apreciem că răspunderea autorului poate fi atrasă, în ultima ipoteză enunțată (neținerea contabilității în conformitate cu legea), atât atunci când faptele sunt săvârșite cu intenție cât și din culpă. În acest sens, legea instituie o prezumție relativă de culpă în cazul nepredării documentelor contabile către administratorul judiciar sau lichidatorul judiciar. 45 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. - deturnarea sau ascunderea unei părți din activul persoanei juridice sau mărirea, în mod fictiv, a pasivului acesteia; și aceste fapte întrunesc elementele constitutive ale bancrutei frauduloase, reglementată de art. 143 LPI. Este evident că asemenea fapte sunt săvârșite în frauda creditorilor și au potențialul de a cauza încetarea plăților34. - folosirea de mijloace ruinătoare pentru a procura persoanei juridice fonduri, în scopul întârzierii încetării de plăți; în doctrină și în practică s-a considerat că asemenea mijloace ruinătoare ar fi credite cu dobânzi peste cursul pieții sau înstrăinarea unor bunuri la valori inferioare valorii lor de piață, toate acestea făcute numai cu scopul de a evita insolvența35. - favorizarea unui creditor, prin plata sau dispunerea plății, în luna precedentă încetării plăților, a creanțelor acestuia, în dauna altor creditori. Este de reținut că această faptă este ilicită numai dacă a cauzat insolvența, altfel putând fi considerată doar o decizie de politică comercială a debitorului, în scopul atragerii unor comenzi sau condiții mai avantajoase. - săvârșirea, cu intenție, a oricărei alte fapte care a contribuit la starea de insolvență a debitorului. Prudent, legiuitorul a dorit sa nu rateze sancționarea vreunei alte fapte care deși nu a fost enumerată mai sus, a putut avea ca efect starea de insolvență. Aplicarea prevederilor art. 169 alin. (1) nu înlătură răspunderea penală, pentru faptele care întrunesc elementele constitutive ale unei infracțiuni. Într-o asemenea situație, răspunderea penală pentru acele fapte care constituie infracțiuni este însoțită și de o răspundere civilă delictuală a membrilor organelor de supraveghere și conducere ale persoanelor juridice debitoare, atunci când acestea au ajuns în încetare de plăți și prin contribuția conducătorilor lor. IX.4. Titularii acțiunii. Prescripția. Atragerea răspunderii speciale reglementate de art. 169 LPI se face la cererea administratorului judiciar sau a lichidatorului judiciar. Dacă administratorul judiciar ori lichidatorul judiciar fie (a) nu a indicat, în raportul pe care trebuie sa-l întocmească cu privire la cauzele insolvenței persoanele vinovate de starea de insolvență a debitorului fie (b) a hotărât că nu este cazul să 34 Ascunderea unei părți din activul societății justifică obligarea administratorilor pârâți la plata unei părți din pasivul societății, egală cu dobânzile sau penalitățile la care societatea a fost obligată ca urmare a lipsirii sale de activul ascuns. Acest prejudiciu se va raporta la dobânzile și penalitățile acumulate de societatea debitoare, de la data deschiderii procedurii și până la data anulării actului de înstrăinare, respectiv până la data deschiderii falimentului (14.04.2005), deoarece până la această dată s-au acumulat dobânzi și penalități la creanțele creditorilor (Curtea de Apel Brașov, Decizia nr. 544/R din 24 octombrie 2006). 35 Nevirarea contribuției angajaților la fondul de asigurări sociale de sănătate, privită din perspectiva circumscrierii faptei prevăzute de art. 138 lit. f), nu poate fi considerată ca un mijloc ruinător folosit în scopul întârzierii încetării de plăți (Curtea de Apel Brașov, Decizia nr. 498/R din 26 septembrie 2006). 46 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. introducă acțiunea în atragerea răspunderii, această vocație este transferată creditorilor. Astfel, în condițiile legii, această acțiune a va putea fi introdusă: - de președintele comitetului creditorilor în urma hotărârii adunării creditorilor; - de creditorul desemnat de adunarea creditorilor, dacă nu s-a constituit comitetul creditorilor. - de creditorul care deține mai mult de 50% din valoarea creanțelor înscrise la masa credală. Potrivit prevederilor art. 170 LPI, acțiunea prevăzută la art. 169 se prescrie în termen de 3 ani. Prescripția începe să curgă de la data la care a fost cunoscută sau trebuia cunoscută persoana care a contribuit la apariția stării de insolvență, dar nu mai târziu de 2 ani de la data pronunțării hotărârii judecătorești de deschidere a procedurii de insolvență. Această opțiune a legiuitorului, potrivt căreia acțiunea în atragerea răspunderii persoanelor care au contribuit la starea de insolvență a debitorului va putea fi introdusă chiar și în preajma împlinirii a 5 ani de la deschiderea procedurii, constituie untărâm de înfruntare a două principii esențiale ale procedurii: principiul celerității și principiul maximizării valorii averii debitorului. În timp ce principiul celerității ar impune ca o asemenea acțiune să fie promovată cât mai curând după deschiderea procedurii, pentru a se cunoaște situația exactă, predictibilă a averii debitorului, principiul maximizarii valorii averii debitorului îngăduie luarea acelor măsuri care permit un grad mai înalt de realizare a creanțelor, chiar dacă se încalcă exigența celerității procedurii. SECȚIUNEA X. REORGANIZAREA DEBITORULUI X.1. Planul de reorganizare. Unul din elementele care conferă complexitate și modernitate procedurii de insolvență și distinge, astfel, esențial între aceasta și fosta procedura a falimentului reglementată anterior de codul comercial este instituția reorganizării judiciare. Reorganizarea reprezintă latura luminoasă, optimistă a procedurii insolvenței, întrucât oferă speranțe atât creditorilor cât și debitorului că totul s-ar putea termina cu bine - creditorii să-și încaseze creanțele iar debitorul să își continue activitatea. Potrivit concepției legiuitorului român, reorganizarea se aplică numai debitorilor care sunt profesionipersoane juridice, în vederea achitării datoriilor acestora, pe calea unui ansamblu de măsuri urmărind fie restructurarea operațională și/sau financiară a debitorului, fie restructurarea corporativă prin modificarea structurii de capital social, fie restrângerea activității prin lichidarea parțială sau totală a activului din averea debitorului fie o combinație între aceste modalități de reorganizare (art. 5 pct. 47 LPI). 47 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Pentru a da coerență și transparență acestui ansamblu de măsuri, LPI instituie conceptul planului de reorganizare, instrument care formulează și ordonează măsurile de reorganizare si expune efectele urmărite. Astfel debitorul, administratorul judiciar, unul sau mai mulți creditori (care dețin cel puțin 20% din valoarea creantelor înscrise in tabel) sunt îndreptățiți, în condițiile stabilite de lege, să propună un plan, în termen de cel mult 30 de zile de la data afișării, de către administratorul judiciar, a tabelului definitiv al creanțelor. Planul va cuprinde mențiuni privind creantele dfavorizate si regimul lor, despagubirile ce urmează a fi oferite creditorilor, precum ți o suită ordonată de masuri și operațiuni de natură juridică, economică și socială pentru punerea în aplicare a planului și pentru a obține fondurile necesare acoperirii pasivului. Planul de reorganizare prin continuarea activității debitorului va indica perspectivele de redresare în raport cu posibilitățile și specificul activității debitorului, cu mijloacele financiare disponibile și cu cererea pieții față de oferta debitorului; planul va indica măsurile adecvate pentru punerea sa în aplicare precum și modalitățile de lichidare a pasivului și perspectivele locurilor de muncă și va putea prevedea și majorarea capitalului social. Planul de lichidare prin vânzarea unor bunuri din averea debitorului va trebui să prevadă modalitățile de stingere a creanțelor (plată, conversie, compensare), garanțiile și despăgubirile ce se oferă creditorilor, cum și către cine vor putea fi vândute bunurile din averea debitorului și cu ce efecte pentru continuarea activității debitorului. În concret, planul va putea să cuprindă o serie de soluții și măsuri specifice, cum ar fi asigurarea unor resurse financiare necesare activității debitorului, cu indicarea surselor acestora (majorare capital, obținerea de credite bancare, vânzarea unor active aparținând debitorului, închirierea altora către terți sau utilizarea variantei lease-back a contractului de leasing, prin care debitorul vinde anumite utilaje unui finanțator și pe urmă închiriază aceleași utilaje de la finanțator, emisiunea de titluri de valoare mobiliară și altele), fuziunea sau divizarea debitorului, cesiunea părților sociale sau acțiunilor emise de debitor, modificarea actului constitutiv al debitorului și altele asemenea. X.2. Confirmarea planului. Planul propus de cei îndreptățiți va fi depus la tribunal și va fi comunicat, după caz, debitorului, administratorului judiciar și comitetului creditorilor. Adminuistratorul judiciar va publica în BPI un anunt arătând autorul planului și data la care acesta va fi dezbatut și votat în adunarea creditorilor. La data aratată în anunț vor fi dezbătute toate planurile propuse în termen; la sedință vor putea participa creditorii înscriși în tabelul definitiv de creanțe, debitorul și administratorul judiciar. Legea acordă creditorilor dreptul de a accepta sau de a respinge unul sau altul dintre planurile propuse, potrivit unei metodologii complexe care tinde să confere tuturor categoriilor de creditori șanse egale de a se exprima și a vota asupra planului. 48 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Astfel, creditorii sunt repartizați în cinci categorii care votează separat (1-creanțe care beneficiază de drepturi de preferință, 2-creanțe salariale, 3-creanțe bugetare, 4-creanțele credirilor indispensabili - care furnizeaza servicii, bunuri sau utilități indispensabile activității debitorului și 5-celelalte creante chirografare), fiecare creditor având dreptul la un vot în cadrul categoriei sale. Un plan va fi considerat ca acceptat de o categorie de creditori dacă a fost votat cu majoritatea absolută a valorii creanțelor din acea categorie. Potrivit prevederilor art. 139 LPI, dintre planurile acceptate de creditori, judecătorul-sindic va putea confirma doar unul, dacă sunt îndeplinite cumulativ următoarele condiții: - dacă sunt 5 categorii, planul să fi fost acceptat de cel puțin trei categorii, cu condiția ca cel puțin o categorie defavorizata să fi acceptat planul și creditori deținînd cel puțin 30% din valoarea creanțelor să fi acceptat planul; - daca sunt trei categorii, planul să fi fost acceptat de cel puțin două categorii, cu condiția ca cel puțin o categorie defavorizata să fi acceptat planul și creditori deținînd cel puțin 30% din valoarea creanțelor să fi acceptat planul; - în cazul în care sunt două sau patru categorii de creditori, planul să fi fost acceptat de cel puâin jumătate, cu condiția ca cel puțin o categorie defavorizata să fi acceptat planul și creditori deținînd cel puțin 30% din valoarea creanțelor să fi acceptat planul; - fiecare categorie defavorizată care a respins planul va fi supusă unui tratament echitabil și corect. Sunt considerate categorii defavorizate acelea pentru care planul de reorganizare prevede o reducere a creanței sau o restrângere a garanțiilor aferente. Dimpotrivă, se consideră că o categorie de creditori beneficiază de un tratament corect și echitabil atunci când (în mod cumulativ) sunt îndeplinite următoarele condiții: - nici una dintre categoriile sau creditorii care resping planul nu primesc mai puțin decât ar fi primit în cazul falimentului; - nici una dintre celelalte categorii sau niciunul dintre ceilalți creditori nu primește mai mult decât valoarea totală a creanței sale; - în cazul în care o categorie defavorizată respinge planul, nici o categorie de creanțe cu rang inferior nu primește mai mult decât ar primi în cazul falimentului; - planul prevede același tratament pentru fiecare creantă din cadrul aceleiasi categorii. Planul va fi confirmat de judecătorul-sindic printr-o hotărâre cu caracter definitiv și executoriu, care modifică, corespunzător celor stabilite prin plan, creanțele și drepturile creditorilor și ale celorlalte părți interesate. X.3. Implementarea planului. Urmare a confirmării planului de reorganizare, debitorul are, ca principală îndatorire, îndeplinirea neîntârziată a schimbărilor 49 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. structurale continuate de plan, sub supravegherea administratorului judiciar, până la momentul îndeplinirii măsurilor cuprinse în plan sau până când se dispune încetarea reorganizării și trecerea la procedura falimentului. Executarea planului de reorganizare nu va putea depăși 3 ani, socotiți de la data confirmării lui. Ca principiu, în perioada de reorganizare, debitorul este condus de administratorul special, sub supravegherea administratorului judiciar. Potrivit art. 144 LPI, debitorul supus reorganizării este obligat să prezinte trimestrial rapoarte comitetului creditorilor privind situația sa financiară. Dacă debitorul nu se conformează planului, sau dacă desfășurarea activității aduce pierderi averii sale ori dacă se acumulează noi datorii, administratorul judiciar, comitetul creditorilor sau oricare dintre creditori va putea cere judecătorului-sindic să dispună începerea procedurii falimentului, fiind dispensați de obligația de a mai proba starea de insolvență a debitorului. Creditorii nu vor fi obligați să restituie sumele încasate în cursul rfeorganizării. SECȚIUNEA XI. FALIMENTUL XI.1. Începerea falimentului. Falimentul este acea procedură reglementată de LPI care a menținut și preluat cele mai multe din caracteristicile procedurii falimentului reglementată în vechiul cod comercial. Ea intervine numai în situația extremă în care orice alte măsuri de stingere a pasivului debitorului, prin reorganizarea și continuarea activității debitorului, nu pot fi aplicate sau nu au dat rezultatul urmărit. Intrarea debitorului în faliment este decisă printr-o hotărâre a judecătorului-sindic, atunci când: - debitorul și-a declarat intenția de a intra în procedură simplificată, nu și-a declarat intenția de reorganizare sau nu a fost propus nici un plan de reorganizare sau nici unul dintre planurile de reorganizare propuse nu a fost acceptat și confirmat; - debitorul și-a declarat intenția de reorganizare dar nu a propus un plan sau planul său de reorganizare nu a fost acceptat și confirmat; - planul confirmat nu se realizează în condițiile aprobate sau activitatea debitorului în decursul reorganizării aduce pierderi averii sale; - a fost aprobat raportul administratorului judiciar de intrare în procedura simplificată sau de intrare în faliment, nefiind întrunite condiții și posibilități reale pentru realizarea reorganizării judiciare; - la cererea titularilor unei creanțe curente, certe, lichide și exigibile, mai veche de 60 de zile și având un cuantum peste valoarea-prag. 50 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. XI.2. Efectele începerii falimentului. Sub aspect procedural, prin hotărârea prin care decide intrarea în faliment, judecătorul-sindic va pronunța dizolvarea societății debitoare și va dispune: - desesizarea debitorului de bunurile sale, respectiv ridicarea dreptului de a administra și de a dispune de bunurile din averea sa; - desemnarea unui lichidator provizoriu sau (în cadrul procedurii simplificate) confirmarea ca lichidator a administratorului judiciar numit la deschiderea procedurii; - întocmirea unor rapoarte și liste care să reflecte situația financiară a averii debitorului, cu menționarea creanțelor și a creditorilor; - notificarea intrării în faliment; XI.3. Lichidarea activului debitorului. Prima măsură pe care lichidatorul este dator să o ia, după începerea procedurii de faliment, este sigilarea bunurilor ce fac parte din averea debitorului și inventarierea tuturor bunurilor. În paralel, el va notifica toți creditorii cunoscuți, va efectua verificarea creanțelor și va întocmi tabelului creditorilor, dacă aceste operațiuni nu au fost deja efectuate și finalizate de administratorul judiciar. Vânzarea bunurilor din averea debitorului se va putea face în bloc - ca un ansamblu în stare de funcționare - sau individual. Metoda de vânzare - licitație publică, negociere directă sau o combinație a acestora - va fi aprobată de adunarea creditorilor, la propunerea lichidatorului. Veniturile obținute din administrarea clădirilor sau altor bunuri precum și sumele obținute din vânzările de bunuri din averea debitorului, vor fi depuse în contul averii debitorului, pentru a fi distribuite creditorilor. XI.4. Distribuția rezultatului lichidării. Legiuitorul a reglementat ordinea în care se distribuie fondurile rezultate din vânzarea bunurilor averii debitorului prin procedura falimentului, ținând seama de următoarea ordine legală: XI.4.1. Din vânzarea bunurilor grevate de cauze de preferință se vor achita mai întâi taxele și orice cheltuieli aferente vânzării, conservării și administrării bunurilor respective și apoi creanțele creditorilor garantați, cuprinzând tot capitalul și accesoriile - art. 159 LPI36; apoi se vor achita crențele care beneficiază de o cauză de preferință, născute în cursul procedurii și apoi celelalte crențe care beneficiază de o cauză de preferință, cuprinzând tot capitalul, dobânzile, majorări sau alte accesorii. Dacă sumele 36 Cheltuielile necesare pentru conservare și administrare, trecute la ordinea 1 de prioritate trebuie să privească bunurile ce au constituit obiectul garanției. Din această perspectivă, cheltuielile ocazionate de furnizarea energiei electrice pentru o parte din imobilul ce face obiectul garanției nu pot fi considerate cheltuieli de conservare, administrare a bunului.(C. Ap. București, secția a V-a comercială, decizia nr. 405 din 26 februarie 2007) 51 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. obținute sunt insuficiente, pentru diferența neachitată, creditorii vor avea o creanță chirografară sau, după caz, bugetară, care va intra în concurs cu celelalte creanțe. XI.4.2. Din vânzarea celorlalte bunuri ale averii debitorului se vor acoperi creanțele în următoarea ordine (art. 161 LPI): (1) taxele, timbrele și orice alte cheltuieli aferente procedurii, inclusiv cheltuielile necesare conservării și administrării bunurilor averii debitorului și plata remunerației persoanelor de specialitate desemnate de judecătorul sindic; (2) creanțele provenind din finanțări acordate în perioada de observație, cu apobarea adunării creditorilor (art. 87 alin. 4 LPI) (3) creanțele izvorâte din raporturi de muncă; (4) creanțele rezultând din continuarea activității debitorului după deschiderea procedurii, cele datorate co-contractanților ale căror contracte au fost denunțate după deschiderea procedurii, cele ale dobanditorilor sau sub-dobanditotirlor de bună-credință, in cazul transferurilor patrimoniale anulate, care restituie bunul averii debitorului; (5) creanțele bugetare; (6) creanțele reprezentând obligații de întreținere, alocații pentru minori și hrană datorate unor terți; (7) creanțele reprezentând sumele necesare întreținerii debitorului persoană fizică și familiei sale, stabilite de tribunal; (8) creanțele reprezentând credite bancare, cu cheltuieli și dobânzi, creanțe rezultate din livrări de produse, prestări de servicii sau alte lucrări precum și din chirii; (9) alte creanțe chirografare; (10) creanțele subordonate (cele ale terților dobânditori de rea-credință - in cazul in cazul transferurilor patrimoniale anulate, credite acordate de asociați sau membri care dețin cel puțin 10% din capitalul social al debitorului sau creanțe izvorând din acte cu titlu gratuit); Sumele care urmează a fi distribuite între creditori cu același rang de prioritate vor fi acordate proporțional cu suma alocată pentru fiecare creanță prin tabelul definitiv consolidat al creanțelor. După încheierea operațiunilor de distribuire a sumelor obținute din lichidarea averii debitorului și după ce toate contestațiile asupra creanțelor au fost soluționate, lichidatorul judiciar este dator să întocmească raportul final de distribuție. Odată aprobat raportul final de către judecătorul-sindic, lichidatorul judiciar va trebui să procedeze de îndată la distribuirea finală a tuturor fondurilor din averea debitorului iar sumele nereclamate de cei îndreptățiți în termen de 30 de zile, vor fi depuse la bancă, în contul averii debitorului. SECȚIUNEA XII. ÎNCHIDEREA PROCEDURILOR 52 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. XII.1. Cazuri. LPI reglementează mai multe situații de închidere a procedurii (art. 174 - 178 LPI): (a) Atunci când se constată că nu există bunuri în averea debitorului sau că aceste bunuri sunt insuficiente pentru acoperirea cheltuielilor administrative și nici un creditor nu se oferă să avanseze fondurile corespunzătoare, judecătorul-sindic va da o hotărâre prin care va închide procedura și va dispune radierea debitorului din registrul în care este înmatriculat37. (b) O procedură de reorganizare sau de lichidare a averii debitorului pe bază de plan, încununată de succes va fi închisă prin sentință. (c) O procedură de faliment va fi închisă când judecătorul-sindic a aprobat raportul final, când toate fondurile sau bunurile din averea debitorului au fost distribuite și fondurile nereclamate au fost depuse la o instituție de credit. (d) Procedura falimentului va putea fi închisă atunci când creanțele au fost complet acoperite, chiar și dacă bunurile din averea debitorului nu au fost lichidate în întregime, cele nevândute fiind transmise debitorului persoană fizică sau asociaților/membrilor debitorului persoană juridică. (e) Procedura mai poate fi închisă atunci când, la expirarea termenului pentru înregistrarea creanțelor, nu s-a depus nici o cerere. (f) In fine, procedura poate fi închisă chiar si în cadrul peroadei de observație, dacă toate creanțele sunt acoperite sau toți creditorii renunță la judecată. XII.2. Efectele închiderii procedurii. O hotărâre de închidere a oricăreia din procedurile reglementate de LPI produce importante efecte juridice, pe multiple planuri. Astfel, cât privește raporturile administratorului judiciar, lichidatorului judiciar, judecătorului-sindic precum și a tuturor persoanelor care-i ajută față de procedură, avere, debitor, creditori, acționar și asociați, hotărârea de închidere a procedurii are semnificația unei descărcări de gestiune generale și complete. Cel mai important efect al hotărârii de închidere a procedurii este acela că -printr-o atare hotărâre - debitorul persoană fizică va fi descărcat de obligațiile pe care le avea înainte de deschiderea procedurii. 37 Pentru a putea face aplicarea art. 131 din Legea nr. 85/2006, judecătorul sindic trebuie să aibă convingerea fundamentată pe probe că în patrimoniul debitoarei nu există bunuri sau că bunurile existente nu sunt suficiente pentru acoperirea cheltuielilor administrative și că niciun creditor nu s-a oferit să avanseze sumele corespunzătoare. Judecătorul sindic, închizând procedura insolvenței deschisă împotriva unei debitoare, a încălcat prevederile art. 131 din Legea nr. 85/2006 atunci când a conchis că în patrimoniul debitoarei nu se află bunuri valorificabile, întrucât există încă posibilitatea de întregire a acestui patrimoniu cu suma cu care debitoarea figurează în tabelul creanțelor în procedura încă pendinte a unui terț debitor al debitoarei. Nesocotindu-se posibilitatea recuperării acestei creanțe considerabile, s-a contravenit scopului pentru care a fost instituită procedura insolvenței, acela al acoperirii pasivului debitoarei, consacrat de art. 2 din Legea nr. 85/2006.(C. Ap. București, secția a V-a comercială, decizia nr. 2037 din 20 decembrie 2007) 53 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. CAPITOLUL II - SPECIFICUL OBLIGAȚIILOR PROFESIONIȘTILOR (DISPOZIȚII RELEVANTE DIN CODUL CIVIL) (1) PATRIMONIUL PROFESIONAL INDIVIDUAL Art. 31. - (1) Orice persoana fizica sau persoana juridica este titulara a unui patrimoniu care include toate drepturile și datoriile ce pot fi evaluate în bani și aparțin acesteia. (2) Acesta poate face obiectul unei diviziuni sau unei afectațiuni numai în cazurile și condițiile prevazute de lege. (3) Patrimoniile de afectați une sunt masele patrimoniale fiduciare, constituite potrivit dispozițiilor titlului IV al carții a III - a, cele afectate exercitării unei profesii autorizate, precum și alte patrimonii determinate potrivit legii. Art. 33. - (1) Constituirea masei patrimoniale afectate exercitării în mod individual a unei profesii autorizate se stabilește prin actul încheiat de titular, cu respectarea condițiilor de formă și de publicitate prevăzute de lege. (OUG 48/2008) (2) Dispozițiile alin. (1) se aplică în mod corespunzător și în cazul măririi sau micșorării patrimoniului profesional individual. (3) Lichidarea patrimoniului profesional individual se face în conformitate cu dispozițiile art. 1.941 - 1.948, daca prin lege nu se dispune altfel. (NOTA: art. 1.941 - 1.948 reglementează lichidarea societății) Art. 340. - Nu sunt bunuri comune, ci bunuri proprii ale fiecarui soț: c) bunurile destinate exercitării profesiei unuia dintre soți, dacă nu sunt elemente ale unui fond de comerț care face parte din comunitatea de bunuri; 54 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Art. 2.324. - (1) Cel care este obligat personal răspunde cu toate bunurile sale mobile și imobile, prezente și viitoare. Ele servesc drept garanție comună a creditorilor săi. (2) Nu pot face obiectul garanției prevăzute la alin. (1) bunurile insesizabile. (3) Creditorii ale căror creanțe s-au născut în legătură cu o anumită diviziune a patrimoniului, autorizată de lege, trebuie să urmărească mai întâi bunurile care fac obiectul acelei mase patrimoniale. Dacă acestea nu sunt suficiente pentru satisfacerea creanțelor, pot fi urmărite și celelalte bunuri ale debitorului. (4) Bunurile care fac obiectul unei diviziuni a patrimoniului afectate exercițiului unei profesii autorizate de lege pot fi urmărite numai de creditorii ale căror creanțe s-au născut în legătură cu profesia respectivă. Acești creditori nu vor putea urmări celelalte bunuri ale debitorului. (II) DETERMINAREA PREȚULUI ÎNTRE PROFESIONIȘTI REGULA: Art. 1.233. - Dacă un contract încheiat între profesioniști nu stabilește prețul și nici nu indică o modalitate pentru a-l determina, se presupune că părțile au avut în vedere prețul practicat în mod obișnuit în domeniul respectiv pentru aceleași prestații realizate în condiții comparabile sau, în lipsa unui asemenea preț, un preț rezonabil. APLICATII: Art. 2.010. - (1) Mandatul este cu titlu gratuit sau cu titlu oneros. Mandatul dintre două persoane fizice se prezumă a fi cu titlu gratuit. Cu toate acestea, mandatul dat pentru acte de exercitare a unei activități profesionale se prezumă a fi cu titlu oneros. (2) Dacă mandatul este cu titlu oneros, iar remunerația mandatarului nu este determinată prin contract, aceasta se va stabili potrivit legii, uzanțelor ori, în lipsă, după valoarea serviciilor prestate. Art. 2.069. - (1) Expeditorul are dreptul la comisionul prevăzut în contract sau, în lipsă, stabilit potrivit tarifelor profesionale ori uzanțelor sau, dacă acestea nu există, de către instanță în funcție de dificultatea operațiunii și de diligențele expeditorului. 55 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Art. 2.097. - (1) Intermediarul are dreptul la o remunerație din partea clientului numai în cazul în care contractul intermediat se încheie ca urmare a intermedierii sale. (2) În lipsa convenției părților sau a unor prevederi legale speciale, intermediarul are dreptul la o remunerație în conformitate cu practicile anterioare statornicite între părți sau cu uzanțele existente între profesioniști pentru astfel de contracte. Remunerația depozitarului Art. 2.106. - (1) Depozitul este cu titlu gratuit, daca din convenția părților sau din uzanțe ori din alte împrejurări, precum profesia depozitarului, nu rezultă că trebuie să fie plătită o remunerație. (2) Când cuantumul remunerației nu este stabilit prin contract, instanța judecătorească îl va stabili în raport cu valoarea serviciilor prestate. (III) CRITERII PARTICULARE DE APRECIERE A VINOVĂȚIEI Art. 1.358. - Pentru aprecierea vinovăției se va ține seama de împrejurările în care s-a produs prejudiciul, străine de persoana autorului faptei, precum și, dacă este cazul, de faptul că prejudiciul a fost cauzat de un profesionist în exploatarea unei întreprinderi. Art. 2.107. - (1) Dacă nu s-a convenit altfel, depozitarul răspunde numai în cazul în care nu a depus diligența dovedită pentru păstrarea propriilor sale bunuri. (2) În lipsă de stipulație contrară, atunci când depozitarul este remunerat sau este un profesionist ori i s-a permis să se folosească de bunul depozitat, el are obligația de a păstra bunul cu prudență și diligență. (IV) DILIGENȚA CERUTĂ ÎN EXECUTAREA OBLIGAȚIILOR Art. 1.480. - (1) Debitorul este ținut să își execute obligațiile cu diligența pe care un bun proprietar o depune în administrarea bunurilor sale, afară de cazul în care prin lege sau prin contract s-ar dispune altfel. 56 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. (2) În cazul unor obligații inerente unei activități profesionale, diligența se apreciază ținând seama de natura activității exercitate. (corespunde art. 1080 din C. Civ. 1864) Art. 2.107. - (1) Daca nu s-a convenit altfel, depozitarul raspunde numai în cazul în care nu a depus diligența dovedita pentru pastrarea propriilor sale bunuri. (2) În lipsa de stipulație contrara, atunci când depozitarul este remunerat sau este un profesionist ori i s-a permis să se folosească de bunul depozitat, el are obligația de a păstra bunul cu prudență și diligență. DENUNȚAREA VICIILOR Art. 1.709. - (1) Cumparatorul care a descoperit viciile ascunse ale lucrului este obligat sa le aduca la cunoștința vânzatorului într-un termen rezonabil, stabilit potrivit cu împrejurarile, sub sancțiunea decaderii din dreptul de a cere masura prevazuta la art. 1.710 alin. (1) lit. d). (2) În cazul în care cumpărătorul este profesionist, iar bunul vândut este mobil corporal, termenul prevăzut la alin. (1) este de două zile lucrătoare. (3) Atunci când viciul apare în mod gradual, termenele prevazute la alin. (1) încep sa curga din ziua în care cumparatorul își da seama de gravitatea și întinderea viciului. (V) TERMENUL DE PRESCRIPȚIE DE UN AN. CAZURI Art. 2.520. - (1) Se prescrie în termen de un an dreptul la acțiune în cazul: 1. profesioniștilor din alimentația publică sau hotelierilor, pentru serviciile pe care le prestează; 8. inginerilor, arhitecților, geodezilor, contabililor și altor liber -profesioniști, pentru plata sumelor ce li se cuvin. Termenul prescripției se va socoti din ziua când s-a terminat lucrarea. (VI) DOMICILIUL PROFESIONAL Art. 96. - Cel care exploateaza o întreprindere are domiciliul și la locul acelei întreprinderi, în tot ceea ce privește obligațiile patrimoniale ce s-au nascut sau urmeaza a se executa în acel loc. 57 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Determinarea si proba resedintei obisnuite Art. 2.570. - (1) În sensul prezentei cărți, reședința obișnuită a persoanei fizice este în statul în care persoana își are locuința principală, chiar dacă nu a îndeplinit formalitățile legale de înregistrare. Reședința obișnuită a unei persoane fizice acționând în exercițiul activității sale profesionale este locul unde această persoană are stabilimentul său principal. (3) Reședința obișnuită a persoanei juridice este în statul în care aceasta își are stabilimentul principal. (4) Stabilimentul principal al unei persoane juridice este locul unde aceasta și-a stabilit administrația centrală. 58 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. CAPITOLUL III. CONTRACTELE DE INTERMEDIERE SECȚIUNEA I. SPECIFICUL INTERMEDIERII ÎN ACTIVITATEA DE COMERȚ Una din funcțiile esențiale ale comerțului, în accepțiunea tradițională a termenului38, constă în interpunerea comerciantului39 în circulația mărfurilor, a serviciilor și a valorilor, în cadrul unei activități lucrative, în scopul obținerii unui profit. Această activitate a comercianților fiind nu numai una profitabilă, ci și una utilă social, întrucât facilitează și accelerează accesul utilizatorilor finali sau a consumatorilor la aceste produse sau servicii, în condiții avantajoase, a primit o larga varietate de forme de manifestare, urmată și de reglementarea legală necesară. Înțelegând să desemnăm generic aceste activăți ale comerciantului drept activități de intermediere, trebuie să subliniem că ele au ca numitor comun mijlocirea efectuată de comerciant între două părți, fie în nume propriu, fie pe seama uneia dintre părți, în scopul obținerii unui profit, constând uneori în remunerația acordată de către una sau amândouă parțile ale căror interese sunt implicate în intermediere. În acest context, s-a subliniat că intermediarea este strâns legată de ideea de reprezentare și are fizionomia juridică a unei prestări de servicii.40 Conceptul generic de intermediere acoperă, în realitatea juridică, varii instrumente, sub forma unor contracte numite sau nenumite, în temeiul cărora producătorii sau furnizorii (adevărații stăpâni ai afacerii - dominus negotium) utilizează o largă paletă de intermediari - mandatari, comisionari, consignatari, expeditori, distribuitori, agenți, reprezentanți - pentru a-și plasa pe piață, cât mai rapid și cât mai profitabil, mărfurile sau serviciile. Mecanismul contractul al conceptului generic de intermediere presupune, de regulă, existența unui triunghi al participanților (stăpânul afacerii/principalul -intermediarul - terțul) și implică cel puțin două raporturi juridice directe distincte: (a) 38 Examinând prevederile art. 3 din Codul comercial, în prezent aborogate, se observă ca legiuitorul include in sfera conceptului de comerț nu numai operațiuni legate strict de circulația mărfurilor cât și operațiuni de producție și de prestări servicii; în același sens, prevederile art. 8 din Legea nr. 71/2011 pentru punerea în aplicare a Legii nr. 287/2009 privind Codul civil inlocuiesc sintagma de ”acte de comerț” cu expresia „activități de producție, comerț sau prestări de servicii”, în cadrul căreia prin termenul ”comerț” sunt identificate strict operațiunile privind circulația mărfurilor. 39 Înțelegând prin ”comerciant” profesionistul care exploatează o întreprindere cu scop lucrativ în vederea obținerii unui profit. 40 D.A. Sitaru, Intermedierea în activitatea comercială, Editura Hamangiu 2012, p. 1-2. 59 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. contractul de intermediere, prin care intermediarul este împuternicit să inițieze și/sau să trateze și să încheie anumite afaceri comerciale și (b) după caz, contractul de vânzare, prestare servicii sau executare lucrări încheiat între intermediar și terț. Scopul contractelor de intermediere este să reglementeze natura și întinderea obligațiilor și drepturilor care se nasc între cel care acordă împuternicirea și intermediarul care o primește, spre a o aduce la îndeplinire. Din această perspectivă, contractele încheiate între intermediar și terț primesc importanță doar sub aspectul influenței sau al efectelor pe care le produc asupra contractului de intermediere, în temeiul căruia acționează intermediarul. In contextul reformei dreptului privat săvârșită prin prevederile noului Cod Civil, contractele de intermediere care beneficiază de o reglementare adecvată - așa numitele contracte numite - sunt contractul de mandat (cu speciile sale: contractul de comision, contractul de consignație, contractul de expediție), contractul de intermediere propriu-zis și contractul de agenție. În afara acestora, atât pe plan național cât și - mai ales - internațional, sunt cunoscute o serie de variații sau aplicații speciale ale intermedierii: distribuția exclusivă, contractul de agency, intermedierea în asigurări sau pe piata reglementată a valorilor mobiliare, etc. SECȚIUNEA II. CONTRACTUL DE MANDAT II.1. Sediul materiei. Definiție. Felurile si formele mandatului. Contractul de mandat, cu formele sale speciale, este reglementat in art. 2.009 - 2.071 C. civ. Potrivit prevederilor art. 2.011 C. civ., mandatul este cu reprezentare sau fără reprezentare. Mandatul fără reprezentare cunoaște mai multe forme: comisionul, consignația si expediția. Potrivit definiției date de art. 2.009 C. civ., mandatul este contractul prin care o parte, numită mandatar, se obligă să încheie unul sau mai multe acte juridice pe seama celeilalte părți, numită mandant. Reglementarea civila nu face distinctie intre formele mandatului, dupa cum acesta este utilizat în (a) activitatea de productie, comerț sau prestări servicii sau (b) în afara acestor activități profesionale, menționând doar că, atunci când este dat pentru acte de exercitare a unei activități profesionale se prezumă a fi cu titlu oneros. Expresia comună a mandatului este mandatul cu reprezentare, acesta beneficiind de o reglementare amplă in Codul civil (art. 2.013 - art. 2.038), care prezintă trăsăturile de gen ale mandatului, privind forma și întinderea lui, obligațiile părților și încetarea mandatului. Toate aceste aspecte privind mandatul cu reprezentare constituie obiectul tradițional și privilegiat al disciplinei contractelor speciale din dreptul civil, astfel încât, în continuare, din considerente pragmatice și urmărind a prezenta doar trăsăturile 60 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. definitorii ale acestui mandat, ca suport al unei necesare distincții față de mandatul fără reprezentare, vom prezenta succint fizionomia juridica a mandatului cu reprezentare.41 11.2. Mandatul cu reprezentare. Forma și întinderea lui. Potrivit art. 2.013 C. civ. mandatul cu reprezentare se poate încheia în formă scrisă (autentică sau sub semnătură privată) ori verbală. Acceptarea mandatului cu reprezentare poate fi și tacită (rezultând din executarea acestuia de către mandatar sau fiind prezumată, în lipsa unui răspuns prompt, atunci când privește acte a căror încheiere intră în exercitarea profesiei mandatarului sau pentru care manadatarul și-a oferit serviciile direct mandantului sau în mod public). Este de presupus că legiuitorul, reglementând această ultimă formă de acceptare tacita ”specială”, a avut în vedere mandatul încredințat unor profesioniști, motiv pentru care, în vederea simplificării și accelerării încheierii mandatului a prezumat că aceștia, în cadrul serviciilor lor profesionale sau oferite fie direct, fie public, au tot interesul perfectării, fără întârziere, a contractului. Legea distinge între mandatul general (care se întinde doar asupra actelor de conservare și administrare) și mandatul expres (privind, după caz, acte de înstrăinare, grevare, tranzacții ori compromisuri, dispoziție, intentarea unor actiuni și alte acte de asemenea natură). În ambele forme ale mandatului, împuternicirea acordată manadatarului se întinde asupra tuturor actelor necesare executării lui sau care au caracter accesoriu acestora. 11.3. Mandatul cu reprezentare. Obligațiile părților. Protagonistul mandatului cu reprezentare, cel care execută prestațiile specifice este mandatarul, căruia îi revin si cele mai semnificative obligații contractuale. II.3.1. Obligațiile mandatarului. Acestea derivă din obligația esențială a mandatarului de a incheia acte juridice pe seama și pe socoteala mandantului. În îndeplinirea acestei îndatoriri, mandatarului îi revin următoarele obligații specifice: (a). Mandatarul are obligația de a executa mandatul. Această obligație care se concretizează prin negocierea și încheierea, în cele mai bune condiții, a actelor juridice cu care a fost împuternicit de mandant. În această privință sunt relevante respectarea întinderii mandatului încredințat și diligența de care trebuie să dea dovadă mandatarul. Activitatea mandatarului trebuie să fie desfășurată în limitele împuternicirii date de mandant, ceea ce presupune că el trebuie să acționeze cu bună-credință și în interesul mandantului. El se poate abate de la instrucțiunile primite doar dacă îi este imposibil să îl înștiințeze în prealabil pe mandant și dacă este, în mod rezonabil, îndreptățit să prezume că mandantul, cunoscând împrejurările specifice, ar fi aprobat această abatere de la procura mandatarului. 41 Pentru o monografie a reprezentării, a se vedea C. Murzea, E. Poenaru, Reprezentarea în dreptul privat, Ed. C. H. Beck, 2007 61 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. În ceea ce privește diligența pe care mandatarul este așteptat să o depuna, legea distinge dupa natura oneroasă sau gratuită a mandatului; prezumând că mandatul oneros este acordat unui profesionist (a se vedea și prevederile art. 2.010 alin. 1 C. civ), legea cere acestui mandatar diligența unui bun proprietar, în timp ce mandatarul care acționează cu titlu gratuit va trebui să depună aceeași diligență pe care o manifestă în propriile afaceri (art. 2.018 C. civ). (b) Mandatarul are obligația dea socoteala despre executarea mandatului. Este o obligație complexa, in structura căreia intră mai multe îndatoriri ale mandatarului (art. 2.019 C. civ.). Având în vedere că efectele actelor încheiate de mandatar se produc în seama mandantului și pe numele acestuia, este firesc ca, în cursul îndeplinirii sarcinilor primite, mandatarul să-l informeze pe mandant asupra modului de executare a mandatului. De asemenea, în cursul realizării mandatului, mandatarul are obligația de a comunica mandantului toate faptele ce ar putea să-l hotărască pe acesta a revoca sau modifica mandatul (art. 2.018 alin. 2 C. civ. ). Mandatarul are și obligația de a gestiona adecvat bunurile și valorile pe care le deține pentru mandant, inclusiv de a lua măsuri de conservare sau de valorificare a acestora, în caz de urgență (art.2.024 C. civ.) . De asemenea, mandatarul are obligația de a transmite mandantului bunurile si valorile pe care le-a primit pentru acesta. II.3.2. Obligațiile mandantului. Principalele obligații ale mandantului sunt următoarele: (a) . Mandantul este obligat să pună la dispoziția mandatarului mijloacele necesare pentru executarea mandatului (art. 2.025 C. civ.). Activitatea mandatarului este făcută în interesul mandantului, pe seama și pe socoteala (cheltuiala) acestuia. În consecință, mandantul trebuie să procure mandatarului mijloacele necesare realizării împuternicirii sale. Aceste mijloace pot consta atât în bunuri corporale cât și informații și documentații care ar putea fi utile mandatarului pentru îndeplinirea împuternicirii sale. (b) . Dacă mandatul este cu titlu oneros, mandantul are obligația de a plăti mandatarului remunerația datorată (art. 2.027 C. civ.). Remunerația mandatarului este stabilită în contract sau, în lipsă, de către instanța judecătorească, potrivit legii, a uzanțelor sau, în lipsa, după valoarea serviciilor prestate. Având în vedere că obligația mandatarului este o obligație de a face și nu de a da, o obligație de mijloace și nu de rezultat, mandantul datorează remunerația chiar și când afacerea nu a reușit, dacă mandatarul nu a fost în culpă. (c) . Mandantul trebuie să restituie mandatarului cheltuielile făcute pentru și în legătura cu executarea mandatului (art. 2.026 C. civ.). Aceste cheltuieli includ atât sumele avansate de mandatar pentru și în limitele necesare îndeplinirii mandatului cât și despăgubirile cuvenite mandatarului pentru pagubele suferite cu ocazia îndeplinirii mandatului. 62 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. II.3.3 Dreptul de retenție al mandatarului. Pentru a proteja interesele legitime ale mandatarului, art. 2.029 C. civ. arată că mandatarul beneficiază de un drept de retenție special pentru tot ceea ce i se datorează din executarea mandatului. Prin acest drept de retenție se garantează mandatarului sumele de bani cuvenite ca remunerație, cheltuielile făcute în exercițiul mandatului și despăgubirile cuvenite pentru eventualele prejudicii ocazionate de executarea mandatului. Dreptul de retenție se exercită asupra tuturor bunurilor mandantului pe care mandatarul le deține pentru executarea mandatului său sau care se găsesc la dispoziția sa sau care i s-au expediat și pentru care el poate proba posesia legitimă prin documente de transport. 11.3.4. Încetarea contractului de mandat comercial. Având în vedere caracterul intuitu personae al contractului, mandatul nu poate fi continuat în contra voinței mandantului sau mandatarului. El încetează, în afara cauzelor generale de incetare a contractului, în condițiile și în cazurile prevăzute de art. 2.030 C. civ.: - prin revocarea mandatului de către mandant; ca o expresie a caracterului intuitu personae al acestui contract, mandantul poate retrage oricând împuternicirea acordată mandatarului care nu se mai bucură de încrederea sa. - prin renunțarea mandatarului la mandat; această renunțare trebuie să fie justificată de motive temeinice și să nu afecteze interesele mandantului. - prin moartea, incapacitatea și falimentul uneia din părțile contractante; este de reținut că începerea procedurii insolvenței nu constituie o cauză legală de încetare a contractului, doar starea de faliment având acest efect. Mandantul sau mandatarul care, fără justă cauza și/sau în mod intempestiv, prin revocare sau renunțare la mandat, întrerupe executarea lui, răspunde pentru prejudiciile cauzate. 11.3.5. Aplicații speciale ale contractului de mandat cu reprezentare. O serie de reprezentanți, intermediari sau auxiliari ai comerțului își desfășoară activitatea profesională în conformitate cu regulile mandatului cu reprezentare. Aceștia sunt prepușii comerciali, administratorii societăților comerciale (iar la societățile pe acțiuni si directorii, membrii consiliului de supraveghere și membrii directoratului), lichidatorii societăților precum și intermediarii în asigurări. (a). Prepusul, în accepțiunea uzuală a acestei noțiuni, este o persoană care efectuează acte juridice sau îndeplineste o funcție sub controlul sau potrivit instrucțiunilor altei persoane. Într-o definiție cuprinsă într-un text abrogat (art. 392 C. com.), dar care iși păstrează actualitatea, prepusul pentru comerț este persoana insărcinată cu comerțul patronului său, fie în locul unde acesta îl exercită, fie în alt loc. Prepusul, fiind însărcinat cu comerțul patronului, nu este un reprezentant ocazional, accidental, ci este un reprezentant permanent, general, a cărui sferă de reprezentare cuprinde, în principiu, întregul comerț al patronului său. El acționează 63 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. cu reprezentare deplină, încheind acte în numele și pe seama patronului său, în baza unui mandat general, universal, fără a avea nevoie de aprobarea patronului său pentru fiecare afacere încheiată. Mandatul prepusului poate fi expres sau tacit. Mandatul expres trebuie supus formalităților de publicitate prevăzute de art. 21 lit. b din Legea nr. 26/1990 privind registrul comerțului, până la îndeplinirea acestora mandatul fiind considerat a fi general. Mandatul tacit este considerat a fi general și opozabil patronului fără nici o rezervă sau restricție. Actele încheiate de prepus în limita împuternicirii primite sunt opozabile patronului său, acesta fiind direct răspunzător pentru obligațiile asumate de prepus. Prepusul este întotdeauna obligat să exhibe calitatea sa de prepus, arătând numele și firma patronului, cu mențiunea că semneaza pentru acesta prin procură; în caz contrar, se consideră că prepusul a contractat în nume propriu. Prepusul nu poate, fară autorizarea expresă a patronului, să efectueze, în nume propriu sau pe seama altcuiva, acte și operațiuni de comerț de aceeași natură cu cele cu care a fost însărcinat de patronul său. Este o interdicție izvorâtă și din etica afacerilor dar și din starea de dependență sau subordonare contractuală în care se află prepusul față de patronul său. (b) Administratorii și lichidatorii societăților reglementate de Legea nr. 31/1990 (LS). Administratorul societăților comerciale este persoana care, în baza împuternicirilor rezultate din mandatul încredințat și în condițiile legii, aduce la îndeplinire voința societății prin exercitarea operațiunilor cerute pentru realizarea obiectului de activitate al acesteia.42 La rândul lui, lichidatorul societății comerciale este un administrator special, de criză, al cărui mandat este restrâns la operațiunile necesare lichidării societății. Potrivit dispozițiilor art. 72 LS, obligațiile și răspunderea administratorilor sunt reglementate, în principal, de dispozițiile referitoare la mandat, iar art. 253 alin. (2) LS stabilește că lichidatorii au aceeași răspundere ca și administratorii. Fiind însărcinați cu tratarea unor afaceri comerciale, în numele și pe seama societății comerciale, administratorii și lichidatorii înfăptuiesc, fără îndoială, un mandat cu reprezentare. Având în vedere caracterul intuitu personae al mandatului lor precum și exercitarea profesională a calității de administrator, persoanele care exercită aceste funcții trebuie să îndeplinească o serie de condiții prevăzute de lege. Astfel nu pot dobândi calitatea de administrator al societății comerciale persoanele care, potrivit legii, sunt incapabile ori care au fost condamnate pentru o serie de infracțiuni cu caracter 42 Directorii societății pe acțiuni, membrii consiliului de supraveghere și ai directoratului beneficiind de aceeași răspundere cu administratorii, considerațiile referitoare la aceștia din urmă primesc extindere și asupra acestora, fără a mai fi necesară o examinare separată. 64 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. economic. De asemenea, lichidatorii societății comerciale trebuie să fie autorizați, în condițiile legii, respectiv să aibă calitatea de practicieni în insolvență. Atât administratorii cât și lichidatorii pot fi atât persoane fizice cât și persoane juridice; în aceasta ultima situație, persoana juridică are obligația de a-si desemna un reprezentant permanent - persoană fizică, a cărui răspundere este guvernată tot de regulile mandatarului și care răspunde, în solidar cu persoana juridică, pentru activitatea desfășurată. (c). Intermediarii în asigurări. Potrivit prevederilor art. 2 lit. C pct. 55 din Legea nr. 32/2000 privind societățile de asigurare și supravegherea asigurărilor, intermediarii în asigurări sunt persoanele fizice sau juridice (denumite broker de asigurare, agent de asigurare, subagent sau agent de asigurare subordonat), care desfășoară activitate de intermediere în asigurări, în schimbul unui/unei comision/remunerații. Potrivit legii, aceștia lucrează in numele și pe seama asiguraților sau asiguratorilor; ei sunt, deci, mandatari cu reprezentare, încheind acte în numele și pe seama mandantului lor. SECȚIUNEA III. CONTRACTUL DE MANDAT FĂRĂ REPREZENTARE 111.1. Definiție și trăsături juridice ale contractul de mandat fără reprezentare. 111.1.1. Definiție. Potrivit prevederilor art. 2.039 C. civ., mandatul fără reprezentare este contractul în temeiul căruia o parte, numită mandatar, încheie acte juridice în nume propriu, dar pe seama celeilalte părți, numită mandant, și își asumă față de terți obligațiile care rezultă din aceste acte, chiar dacă terții aveau cunoștință despre mandat. Contractul de mandat fără reprezentare apare, deci, ca o varietate sau o formă distinctă a contractului de mandat. El este numit, în mod explicit, mandat fără reprezentare pentru a sublinia că, spre deosebire de cealaltă formă a mandatului, unde mandatarul acționează cu reprezentare, adică în numele mandantului (cu consecința că, potrivit art. 1.296 C. civ., contractul încheiat de mandatar produce efecte direct intre mandant și terț), în acest caz mandatarul nu se prezintă în numele mandantului, ci în nume propriu (cu consecința că terții nu au niciun raport juridic cu mandantul -art. 2.040 C. civ.). În aceasta particularitate constă deosebirea esențială dintre cele două contracte. În timp ce mandatarul cu reprezentare încheie acte în nume străin (nomine alieno), deci în numele și pe seama mandantului, mandatarul fără reprezentare nu beneficiază de dreptul de reprezentare și încheie acte juridice în nume propriu (proprio nomine), dar pe seama mandantului. Având în vedere, totuși, că efectul acestor acte se răsfrânge asupra mandantului, s-a considerat că, în cazul acestei din urmă forme a mandatului, există o reprezentare indirectă sau imperfectă, în timp ce în cadrul contractului de 65 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. mandat cu reprezentare există o reprezentare directă sau perfectă. De aici rezultă și consecinte juridice diferite: în timp ce raportul juridic încheiat de mandatarul cu reprezentare îi leagă direct pe mandant și terț, contractul încheiat de mandatarul fără reprezentare cu terțul produce efecte directe numai între cei doi participanți, ca și cum afacerea ar fi fost a mandatarului. Analiza definiției enunțată de art. 2.039 C. civ. prilejuiește câteva constatări menite să configureze arhitectura juridică a acestui contract. Cu titlu de particularitate sau curiozitate a tehnicii legislative, art. 2.039 C. civ. nu definește, in terminis, contractul de mandat fără reprezentare, ci explică ce operațiuni juridice infăptuiește mandatarul în temeiul acestui contract (încheie acte juridice și își asumă obligații). Pornind, probabil, de la ideea că deja a definit mandatul (art. 2.009 C. civ.), legiuitorul renunță a mai enunța obiectul contractului (imputernicirea acordată mandatarului de catre mandant de însoțită de obligația corelativa, asumată de mandatar, de a încheia anumite acte juridice). De aceea, credem că o definiție sumară dar corectă a mandatului de reprezentare ar trebui să se refere la acel contract prin care mandantul îl împuternicește pe mandatar, iar acesta din urmă se obligă, să încheie acte juridice, în nume propriu, dar pe seama mandantului. Pe urmă, deși legiuitorul are în vedere, ca obiect al contractului, doar încheierea de acte juridice, este evident că, în realitate procura mandatarului privește, implicit, si tratarea (negocierea) acestor acte juridice, ca etapă precontractuală a formării progresive a contractului. De asemenea, precizarea că mandatarul care încheie acte în nume propriu ”își asumă față de terți obligațiile care rezultă din aceste acte” pare superfluă, având în vedere principiul de drept comun că nimeni nu poate fi obligat prin voința altuia (alteri stipulari nemo potest - reprezentarea constituind excepția). În fine, este de remarcat că mandatul fără reprezentare nu este un contract de sine stătător, el constituind doar un concept generic, particularizat prin formele sau speciile sale: comisionul consignația si expediția. III.1.2. Trăsături. Contractul de mandat fără reprezentare este un contract utilizat de profesioniști, avand caracter bilateral, comutativ, oneros, consensual, intuitu personae, de mijloace (sau de diligență). Contractul de mandat fără reprezentare este un contract destinat, în principal, intermedierii în materia activității de productie, comerț sau prestări servicii. Această trăsătură, mai puțin evidentă în reglementarea generală dată mandatului fără reprezentare, rezultă din modul în care legiuitorul reglementează particularitățile formelor (speciilor) mandatului fără reprezentare. Astfel, potrivit prevederilor art. 2043 C. civ., contractul de comision are ca obiect achiziționarea sau vânzarea de bunuri ori prestarea de servicii. Este evident că sintagma „vânzarea de bunuri sau prestarea de servicii” se suprapune, parțial, peste formularea 66 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. „activități de producție, comerț sau prestări servicii” cu care legea a înlocuit sintagma tradițională de acte de comerț.43 În plus, contractul de consignație si cel de expediție sunt si ele reglementate ca varietăți ale contractului de comision. De asemenea, este menționată, în același articol, calitatea de profesionist a comisionarului (și, prin extrapolare, a consignantului și a expeditorului), ceea ce conduce la ideea că acesta acționează cu ocazia și în cadrul exercitării unei profesiuni. Este de reținut, în acest sens, că, potrivit definiției oferite de art. 2.043 C. civ., comisionarul acționează cu titlu profesional; această precizare este echivalentă cu cea din art. 2.010 C. civ. care utilizează expresia ”mandatul dat pentru exercitarea unei activități profesionale” și este o indicație clară a calității de profesionist a comisionarului dar și a faptului că acest contract este oneros (prezumtie legală instituită de același text, mai sus citat). În continuare, legiuitorul precizează că atît consignația (art. 2.054 C. civ.) cât și expediția (art. 2.064 C. civ.) sunt varietăți ale contractului de comision, deci cuprind un mandat exercitat cu titlu profesional. Contractul de mandat fără reprezentare este sinalagmatic, fiind caracterizat prin reciprocitatea și interdependența prestațiilor asumate de părți, întrucât dreptul și obligația mandatarului de a incheia acte de vanzare si/sau prestări servicii pe seama și pe socoteala mandantului este echivalentul contraprestației mandantului, constând în remunerația pe care acesta are obligația să o plătească mandatarului. Contractul de mandat fără reprezentare este comutativ, părțile cunoscând, la momentul încheierii contractului, întinderea și conținutul prestațiilor la care se obligă, astfel încât prestațiile părților sunt echivalente: mandatarul să încheie acte juridice ale mandantului iar acesta să plătească remunerația (comisionul) mandatarului. Contractul de mandat fără reprezentare are caracter oneros, toate formele sale (comisionul, consignația, expediția) vizând un mandat dat pentru acte de exercitare a unei activități profesionale; în consecință, prestația mandatarului are drept cauză imediată - causa proxima - remunerația pe care urmează să o primească de la mandant. Această remunerație sau acest onorariu al mandatarului trebuie plătit chiar dacă în contract nu s-a prevăzut nimic in acest sens, fiind însă de esența mandatului fără reprezentare încredințat unui profesionist, că el este prezumat a fi oneros (art. 2.010 alin. (1) teza finală). Mandatul este un contract intuitu personae, încheiat în considerarea persoanei mandatarului, ale cărui calități profesionale și abilități personale sunt determinate pentru opțiunea mandantului și pentru încheierea contractului. De aceea, el se stinge pentru cauză de moarte, interdicție sau faliment al mandantului ori mandatarului. În fine, contractul de mandat fără reprezentare este un contract de mijloace sau de diligență, mandatarul fiind ținut de a depune toate eforturile pentru a-si aduce la îndeplinire mandatul, nefiind însă prezumat a fi în culpă în cazul neobținerii rezultatului 43 A se vedea art. 8 alin. (2) din Legea nr. 71/2011. 67 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. scontat și nefiind răspunzător dacă afacerea tratată eșuează din motive care nu tin de culpa proprie (art. 2.027 C. civ.). III.2. Efecte generale ale mandatului fără reprezentare. 111.2.1. Efecte față de terți. Din perspectiva terților, actele încheiate cu mandatarul fără reprezentare, fiind acte proprii ale mandatarului, nu crează nicio obligație în sarcina mandantului; cu alte cuvinte, terții nu au niciun raport juridic cu mandantul (art. 2.040 C. civ) și nu au nicio acțiune împotriva acestuia. Este la fel de adevărat că nici mandantul nu are un raport juridic cu terții; el va putea să exercite drepturile născute, în numele mandatarului, din contractele încheiate de acesta, numai prin instituția subrogării (substituirii) în poziția juridică a mandatarului și numai dacă și-a îndeplinit propriile obligații față de terți. De aceea, este corect să afirmăm, ca o regulă ferma, că, in temeiul actelor juridice încheiate de mandatar în nume propriu, nu se naște niciun raport juridic intre mandant și terț; exercitarea unor drepturi născute din aceste acte, de catre mandant impotriva terților, nu constituie o excepție de la regulă ci doar efectul asumării de către mandant, în condițiile legii (art. 1.593 și urm. C. civ) a poziției juridice a mandatarului-creditor. 111.2.2. Efecte între părți. Deși acționează în nume propriu, mandatarul fără reprezentare încheie acte juridice pe seama mandantului. Una dintre obligațiile sale este și aceea de a remite mandantului tot ceea ce a primit în temeiul împuternicirii sale (art. 2.019 C. civ., aplicabil mandatului fără reprezentare în temeiul normei cuprinse in alin. 2 al art. 2.039 C. civ.). (a) Ca o aplicație a acestor efecte ale contractului de mandat, mandantul poate revendica bunurile mobile dobandite pe seama sa de către mandatarul care a acționat în nume propriu, cu excepția bunurilor dobândite de terți prin posesie de bună credință (art. 2.040 alin. 1 C. civ.). Daca terminologia juridică este utilizată adecvat în acest text, atunci consecințele juridice ale reglementării cuprinse în art. 2.040 C. civ. sunt foarte interesante. Acțiunea în revendicare (art. 563 si urm. C. civ.) este acțiunea pe care proprietarul unui bun o are împotriva posesorului sau unei alte persoane care deține bunul fără drept. Așa fiind, exercitarea ei de către mandant îl califică pe mandant drept proprietar al bunurilor dobândite de mandatar de la terți, deși intre aceștia din urmă și mandant nu există niciun raport juridic. Concluzia logică, rezultând din interpretarea acestui text, este aceea că reprezentarea imperfectă acordată mandatarului produce, în temeiul actelor juridice de dobândire de bunuri, încheiate de mandatar cu terții, un efect constitutiv de proprietate direct în persoana mandantului, deși acesta nu este parte la contractul translativ de proprietate. 68 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Este un efect al mandatului fără reprezentare care este consacrat indirect, dar care a fost semnalat și anterior în doctrina juridică de specialitate.44 În plan general, se poate afirma, cu temei, că actele încheiate de mandatarul fără reprezentare, în nume propriu dar pe seama mandantului, produc efecte care se manifestă direct în patrimoniul mandantului; această deviere de la principiul relativității contractelor nu constituie o încălcare sau o excepție de la regula că terții nu au niciun raport juridic cu mandantul, ci un efect al raportului de mandat, potrivit căruia mandatarul acționează pe seama mandantului. Această concluzie este întărită și de prevederile art. 2.042 C. civ., care arată că creditorii personali ai mandatarului fără reprezentare nu pot urmări, de principiu, bunurile dobândite de acesta pe seama mandantului. Explicația constă, desigur, în faptul că aceste bunuri, dobândite în nume propriu dar pe seama mandantului, nu constituie proprietatea mandatarului fără reprezentareș acesta din urmă nu se comportă, în relația cu mandantul, ca un proprietar și posesor al bunurilor dobândite pe seama acestuia, ci mai degrabă ca un detentor precar, care deținând temporar bunul altuia, are obligația de a-l restitui proprietarului. (b) Dacă bunurile dobândite pe seama mandantului sunt bunuri imobile, mandatarul are obligația de a le transmite mandantului (art. 2.041 alin. (2) C. civ.); această ”transmitere” are în vedere sensul juridic al termenului și nu pe cel uzual, de predare a bunului. În opinia noastră, întrucât efectele actelor încheiate de mandatarul fără reprezentare se răsfrâng direct în patrimoniul mandantului, necesitatea ”transmiterii” bunurilor imobile între mandatar și mandant are în vedere doar forma autentică în care circulă aceste bunuri, pentru valida transmitere a dreptului de proprietate nefiind suficiente prevederile unui contract de mandat fără reprezentare (cu excepția cazului când, fiind încheiat în formă autentică și îndeplinind cerințele legale pentru validitatea transmiterii, constituie act apt pentru întabularea dreptului de proprietate). În caz de refuz al mandatarului, mandantul poate apela la instanță, care va pronunța o hotărâre care să țină loc de act de transmitere a bunului (art. 2.041 alin. (2) teza finală C. civ.); soluția prezintă sinonimie cu cea reglementată de art. 1.279 alin. (3) C. civ., potrivit căreia, în cazul promisiunii de a contracta, instanța, la cererea părții care și-a îndeplinit propriile obligații, poate să pronunțe o hotărâre care să țină loc de contract, atunci când natura contractului o permite, iar cerințele legii pentru validitatea acestuia sunt îndeplinite. Având în vedere faptul că același art. 1.279 alin. (3) C. civ. (teza finală) arată că prevederile sale nu sunt aplicabile în cazul promisiunii de a încheia un contract real, dacă prin lege nu se prevede altfel, putem considera că prevederile art. 2.041 alin. 2 44 I. Schiau, Drept comercial, Editura Hamangiu 2009, p. 456; D.A. Sitaru, op. cit., p. 78 69 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. (teza finala) C. civ. reprezintă o veritabilă excepție, adică ne aflăm în situația când ”prin lege se prevede altfel”. SECȚIUNEA IV. CONTRACTUL DE COMISION IV.1. Noțiune. Mandatul, în forma sa tradițională, cu reprezentare, permite cunoașterea de către terț a persoanei mandantului și a limitelor împuternicirii date de mandant mandatarului. O asemenea dezvăluire poate reprezenta un inconvenient pentru protejarea secretelor comerciale ale mandatarului, a cărui afacere trebuie pusă la adăpost de riscul îndepărtării sale prin contactul direct al mandantului cu terțul. Pentru a elimina acest inconvenient a fost conceput și reglementat contractul de comision, care este tot un mandat, dar fără reprezentare sau cu reprezentare imperfectă (indirectă), în exercițiul căruia mandatarul nu mai este nevoit să indice terțului numele adevăratului stăpân al afacerii (dominus negotium). Potrivit prevederilor art. 2.043 C. civ., contractul de comision este mandatul care are ca obiect achiziționarea sau vânzarea de bunuri ori prestarea de servicii pe seama comitentului și în numele comisionarului, care acționează cu titlu profesional, în schimbul unei remunerații, numită comision. Sursa de inspirație a acestei definiții pare a fi actualul art. 1731 din codul civil italian, care definește contractul de comision ca fiind ” un mandat care are drept obiect cumpărarea sau vânzarea de bunuri în contul comitentului și în numele comisionarului”. Contractul de comision apare, deci, ca o varietate a contractului de mandat și o specie a contractului de mandat fără reprezentare, destinat încheierii unor acte juridice speciale, avand ca obiect dobândirea sau vânzarea ori prestarea de servicii. Fiind un mandat, comisionul este, într-o definiție extinsă, care coroborează prevederile art. 2.043 C. civ. cu cele ale art. 2.009 C. civ. (care definește mandatul), contractul prin care comisionarul, care actioneaza cu titlu profesional, se obligă să încheie, în nume propriu dar pe seama comitentului, unul sau mai multe acte juridice având ca obiect achiziționarea sau vânzarea de bunuri ori prestarea de servicii, în schimbul unei remunerații, numită comision. IV.2. Distincții între mandatul cu reprezentare si comision. Trăsături juridice. Spre deosebire de mandatarul care acționează cu reprezentare, comisionarul este un mandatar fără reprezentare, întrucât nu încheie acte juridice în numele comitentului, ci în nume propriu. În aceasta particularitate constă deosebirea esențială dintre comision si mandatul cu reprezentare. În timp ce mandatarul cu reprezentare încheie acte în nume străin (nomine alieno), deci în numele și pe seama mandantului, comisionarul nu 70 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. beneficiază de dreptul de reprezentare și încheie acte juridice în nume propriu (proprio nomine), dar pe seama comitentului. Având în vedere că efectul acestor acte se răsfrânge asupra comitentului, s-a considerat că, în cazul contractul de comision, există o reprezentare indirectă sau imperfectă, în timp ce în cadrul contractului de mandat există o reprezentare directă sau perfectă. De aici rezultă și consecinte juridice diferite: în timp ce raportul juridic încheiat de mandatarul cu reprezentare îi leagă direct pe mandant și terț, în cazul contractului încheiat de comisionar cu terțul, acesta nu are niciun raport juridic cu comitentul. O altă particularitate a contractului de comision și, în același timp, un criteriu de distinctivitate față de contractul de mandat cu reprezentare, o constituie caracterul întotdeauna profesional al prestațiilor comisionarului; având în vedere acceptiunea dată de art. 3 C. civ. termenului de profesionist, rezultă că activitatea comisionarului este structurată pe principiul întreprinderii, intermedierea exercitată de el fiind o activitate sistematic și metodic organizată, cu scop lucrativ. În același timp, mandatul cu reprezentare poate fi încredințat oricui și, de regulă, nu este oneros, neavând, deci, un scop lucrativ, din perspectiva mandatarului. In fine, comisionul este un mandat specializat și din perspectiva obiectului său, întrucât privește numai acte juridice de achiziționare sau vânzare de bunuri ori prestare de servicii. Pe planul avantajelor practice, contractul de comision este un instrument cu efecte benefice pentru toți participanții la operațiunile de tratare și derulare a unei afaceri comerciale: permite comitentului să se degreveze de sarcina comercializării produselor sale, încredințând-o unui profesionist, permite comisionarului să își dezvolte o afacere proprie, în cadrul căreia, fără investiții majore, își fructifică cunostințele, informațiile și abilitățile profesionale, în condițiile protejării identității comitentului și chiar și a terțului și permite acestuia din urmă să beneficieze de mărfurile sau serviciile necesare în cadrul unui raport obligațional direct cu comisionarul. Contractul de comision prezintă aceleași caractere juridice ca și contractul de mandat fără reprezentare, a cărui manifestare concretă este: prezintă trăsăturile unui contract încheiat de profesioniști, cu caracter bilateral (sinalagmatic), comutativ, oneros, consensual, intuitu personae, de mijloace (sau de diligență). IV.3. Condiții de validitate ale contractului de comision. Condițiile de fond sunt cele prevăzute de art. 1179 C. civ.: capacitatea de a contracta, consimțământul valabil al părții care se obligă, un obiect determinat și licit, o cauză licită și morală (elemente de specialitate putând fi reliefate în ceea ce privește consimțământul, capacitatea și obiectul contractului). Condițiile de formă sunt reglementate de art. 2044 C. civ. 71 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. IV.3.1.Consimțământul părților poate fi expres sau tacit, astfel încât primirea (acceptarea) mandatului poate să rezulte din executarea lui de către mandatar (art. 2.013 C. civ.). În privința contractului de comision, în cadrul căruia comisionarul acționează cu titlu profesional, își găsesc o aplicație specială prevederile art. 2.014 C. civ. (cazul special de acceptare tacită), potrivit cărora mandatul se consideră acceptat, în lipsa unui refuz neîntârziat, dacă privește acte a căror încheiere intră în exercitarea profesiei mandatarului. În consecință, sub raportul validității manifestărilor de voință, atât încredințarea mandatului cât primirea acestuia sunt dispensate de condiții de formă pentru exprimarea consimțământului, acesta putând fi expres sau tacit. IV.3.2. Capacitatea părților este supusă condițiilor de capacitate cerute de dreptul comun. Comitentul, stăpânul afacerii (dominus negotium), cel în patrimoniul căruia se localizează efectele actelor juridice încheiate de comisionar, trebuie să aibă el însuși capacitatea necesară pentru a încheia aceste acte juridice (în special pe cele de dobândire și înstrainare de bunuri, care sunt acte de dispoziție), deci să aibă capacitate deplină de exercițiu. Comisionarul, fiind un profesionist, trebuie să aibă capacitate deplină de exercițiu și își organizează activitatea sub forma unei întreprinderi, a unei structuri juridice specializate, destinată realizării activității de comisionare; comisionarul, profesionist care exploatează o întreprindere, exercită în mod sistematic asemenea operațiuni vizând înstrăinarea de bunuri sau prestarea de servicii și, în consecință, cu atât mai mult, trebuie să aibă capacitate deplină de exercițiu. IV.3.3.Obiectul contractului îl constituie achiziționarea sau vânzarea de bunuri ori prestarea de servicii de către comisionar, în nume propriu dar pe seama comitentului, în schimbul unui comision. Prestațiile părților sunt identificate corect în definiția contractului de comision și reprezintă, în formularea art. 8 alin. (2) din Legea nr. 71/2011 pentru punerea în aplicare a codului civil, ”activități de comerț si prestări servicii”, sintagmă care înlocuiește categoria ”faptelor sau actelor de comerț”. Art. 2.50 C. civ. admite, în lipsa unei stipulații contrare) o importantă derogare de la regula potrivit căreia actele încheiate de comisionar cu terții trebuie să fie încheiate în nume propriu, dar pe seama comitentului, permițând comisionarului să se substituie terțului, fie furnizând el titluri de credit sau mărfuri cotate pe piețe reglementate (burse de mărfuri), cu a căror procurare a fost însărcinat, fie cumpărând (reținând) el titlurile de credit sau mărfurile cotate cu a căror vânzare a fost împuternicit. Pentru ca această importantă derogare, cunoscută în doctrină și ca ”auto-contractare” (fără a se confunda cu contractul cu sine însuși), să fie admisibilă, anumite condiții trebuie să fie îndeplinite: - bunurile ce trebuiau să fie cumpărate de comisionar și sunt livrate de el însuși sau cele care trebuiau să fie vândute și sunt reținute de comisionar trebuie să se afle în circuitul comercial (”titluri de credit circulând în comerț”) și să aibă preț la bursă ori în piață (”cotate pe o piață reglementată”); în acest fel, operațiunea de auto-contractare 72 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. beneficiază de transparență iar comisionarul evită suspiciunile legate de posibilitatea unor speculații defavorabile comitentului; - imputernicirea dată comisionarului să nu interzică în mod expres auto-contractarea sau să nu indice în mod expres persoana terțului cu care urmează a contracta comisionarul (”în lipsă de stipulație contrară”); - comitentul să fie înștiințat de comisionar asupra realizării operațiunii de auto-contractare, pentru a putea verifica modul in care interesele sale au fost respectate. Ca o consecință a a acestei posibilități ce revine comisionarului de a se substitui terțului, legea prevede că atunci când comisionarul nu comunică numele terțului cu care a contractat, comitentul este îndreptățit să considere drept cumpărător sau vânzător pe însuși comisionarul, cerându-i acestuia executarea contractului. În final, să mai reținem că obligația comisionarului de a aduce la îndeplinire mandatul primit este o obligație de a face; obligația asumată de comisionar este o obligație de mijloace, de diligență, cu excepția cazului reglementat de art. 2.052 C. civ. (a se vedea, infra, IV.4.3.). IV.3.4. Forma contractului. Potrivit prevederilor art. 2.044 C. civ., contractul de comision se încheie în formă scrisă, autentică sau sub semnătură privată. Fără îndoială că forma autentică se impune, ad validitatem, atunci când mandatul este dat pentru încheierea unui act juridic supus, pot5rivit legii, formei autentice (art. 2.013 C. civ.) În rest, forma scrisă, în lipsa unei stipulații legale contrare, nu constituie o condiție de validitate a contractului ci doar una ad probationem, cerută pentru dovada contractului. Având în vedere că, în acest raport juridic, comisionarul acționează cu titlu profesional, ceea ce implică o diligență sporită, inclusiv sub aspectul delimitării și dovedirii întinderii mandatului acordat de comitent, practica relevă că încheierea unui contract de comision, altfel decât în formă scrisă, este o raritate. De altfel, în absența unei convenții exprese din care să rezulte, fără dubiu, că mandatul acceptat de comisionar a fost acela de a încheia acte juridice în nume propriu dar pe seama comitentului, se prezumă că raportul intervenit între părți este unul de mandat general, în executarea căruia mandatarul îl reprezintă pe mandant la încheierea actelor pentru care a fost împuternicit (art. 2.012 alin. (1) C. civ). IV.4. Efectele contractului de comision. Contractul de comision implică un mecanism juridic propriu, în virtutea căruia se nasc raporturi interne, între comitent și comisionar și alte raporturi externe, între comisionar și terți. Raporturile încheiate în nume propriu între comisionar și terți prezintă semnificație din perspectiv consecințelor care reverberează asupra contractului de comision. De aceea, în continuare, vom examina ambele categorii de raporturi. IV.4.1. Raporturile juridice dintre comitent și comisionar. Între părțile contractului de comision se nasc raporturi juridice asemănătoare celor izvorâte din 73 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. contractul de mandat, fapt rezultat din examinarea dispozițiilor art. 2.043 C. civ., potrivit căror contractul de comision este o formă a mandatului. IV.4.1.1. Obligațiile comisionarului. Principalele obligații ale comisionarului sunt aceea de a executa mandatul, de a da socoteala despre executarea mandatului și de a gestiona adecvat bunurile si valorile pe care le dobândește sau le deține pentru comitent. (a). Comisionarul are obligația de a executa mandatul cu bună-credință și diligența unui bun profesionist. Comisionarul este obligat să execute contractul, deci să îndeplinească toate actele și sarcinile pe care le reclamă încheierea actelor juridice cu care a fost împuternicit de comitent. Comisionarul, fiind un profesionist, remunerat prin plata unui comision, este ținut să-și îndeplinească obligațiile cu bună-credință și diligența unui bun proprietar (art. 2.018 C. civ.), deci comisionarul va răspunde față de comitent pentru nerespectarea obligațiilor, atunci când aceasta s-a făcut din culpa sa, chiar și în cazul unei culpe foarte ușoare. În executarea mandatului său, comisionarul se supune întocmai instrucțiunilor comitentului și este obligat să-l informeze pe acesta asupra modificării împrejurărilor avute în vedere la stabilirea împuternicirii, pentru o eventuală reconsiderare a acesteia. Comisionarul se poate îndepărta de la instrucțiunile primite de la comitent, fără autorizarea acestuia, numai în situații extraordinare, în care sunt întrunite cumulativ următoarele condiții (art. 2.048 alin. (2) C. civ.): - Natura afacerii (urgența sau caracterul efemer al oportunității de a încheia un anumit act) nu permite suficient timp pentru informarea comitentului și pentru obținerea autorizarii sale prealabile; - Comitentul este, în mod rezonabil, îndreptățit să considere că, dacă ar cunoaște împrejurările concrete care determină abaterea de la instrucțiunile inițiale, comitentul ar autoriza schimbarea; - Îndepărtarea de la instrucțiuni nu schimbă fundamental natura și scopul sau condițiile economice ale împuternicirii primite. În aceste situații, comisionarul are obligația de a informa pe comitent cu privire la cauzele și dimensiunile abaterii de la instrucțiuni, de îndată ce este posibil. Dacă comisionarul a depășit limitele împuternicirii, operațiunile astfel încheiate rămân în sarcina sa. Când comisionarul a vândut bunuri pe un preț mai mic decât cel hotărât de comitent, el este obligat să plătească comitentului diferența.45 Dacă, dimpotrivă, comisionarul a cumpărat bunuri pe un preț mai mare decât cel stabilit, comitentul poate refuza operațiunea, dacă nu i se restituie de către comisionar diferența de preț. 45 C.S.J. - Secția Comercială, decizia nr. 858/1999, în Buletinul Jurisprudenței, Editura All Beck, 2005 74 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. De asemenea, atunci când vinde pe credit, fără autorizarea comitentului, comisionarul răspunde personal și, la cererea comitentului, va fi ținut să plătească creditele și dobânzile aferente. Chiar dacă i-a fost încuviințată vânzarea pe credit, comisionarul are obligația de a arăta comitentului persoana cumpărătorului și termenul acordat, sub sancțiunea respingerii operațiunii de creditare, vânzarea fiind considerată ca fiind pe bani gata, proba contrară nefiind admisă. (art. 2.047 C. civ.). Este evident că, în toate aceste cazuri, când comitentul refuză operațiile făcute de comisionar cu depășirea mandatului, aceste operații rămân a fi considerate ca acte proprii ale comisionarului. (b) Comisionarul are obligația să-l înștiințeze pe comitent despre executarea mandatului. Această obligație revine comisionarului în mod firesc, pentru că împrejurările care ar putea modifica mandatul primit trebuie să fie cunoscute comitentului. Întrucât contractele cu terții sunt încheiate în nume propriu, dar pe seama comitentului, se consideră că dreptul dobândit de comisionar și obligațiile asumate de acesta trec direct asupra comitentului care este, în realitate, stăpânul afacerii. Ca efect al celor de mai sus, dreptul de proprietate asupra bunurilor mobile ce fac obiectul unui contract încheiat între comisionar și un terț precum și riscurile aferente se transmit direct, de la terț la comitent sau, după natura operației, de la comitent la terț. În consecință, efectele patrimoniale ale operațiunilor încheiate de comisionar se răsfrâng direct în patrimoniul comitentului, care este adevăratul beneficiar al efectelor actului juridic. De aceea, comitentul este in mod direct interesat să fie informat asupra modului de îndeplinire a mandatului, pentru a putea evalua momentul la care aceste efecte se localizează în patrimoniul său. (c) Comisionarul are obligația de a gestiona adecvat bunurile si valorile pe care le deține pentru comitent. Este o obligație ce derivă din calitatea de mandatar a comisionarului, în virtutea art. 2.041 C. civ. IV.4.1.2. Obligațiile comitentului.Comitentul are obligația de a pune la dispoziția comisionarului mijloacele necesare executării mandatului, de a plăti comisionul și de a restitui cheltuielile efectuate de comisionar în cursul și în legătură cu executarea împuternicrii primite. (a) . Comitentul este obligat să pună la dispoziția comisionarului mijloacele necesare pentru executarea mandatului. In temeiul prevederilor art. 2.043 C. civ, potrivit cărora contractul de comision este un mandat, rezultă că între comitent și comisionar există aceleași drepturi și obligații ca între mandant și mandatar și, în consecință, își găsește aplicare si textul art. 2.025 C. civ., care menționează obligația mandantului de a procura mandatarului mijloacele necesare pentru îndeplinirea mandatului. (b) . Comitentul are obligația de a plăti comisionarului remunerația datorată pentru îndeplinirea mandatului. Remunerația cuvenită comisionarului (numită comision 75 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. sau, în doctrina mai veche, proviziune - termen inspirat de italanul provvigione), este stabilită fie sub forma unei sume fixe de bani, fie sub forma unui procent calculat la valoarea afacerii, fie printr-o combinație a acestor două metode. Nu de puține ori, în practică, remunerația cuprinde o cotă fixă (necesară pentru acoperirea cheltuielilor imediate și inevitabile ale comisionarului) și o cotă variabilă, raportată la valoarea afacerii încheiate de comisionar. Având în vedere că obligația comisionarului este o obligație de a face și nu de a da și este o obligație de mijloace și nu de rezultat, acesta este îndreptățit la plata comisionului din momentul încheierii de către el a actelor juridice cu terții, chiar dacă obligațiile respective nu au fost realizate de către terți sau de către comitent.46 În acest sens, art. 2.049 C. civ. și art. 2.051 C. civ. stabilesc condițiile în care comitentul este ținut la plata comisionului: - atunci când comisionarul a încheiat actul juridic cu respectarea împuternicirii și instrucțiunilor primite și dacă terțul a executat întocmai obligațiile ce-i reveneau din contractul încheiat cu comisionarul; - în lipsă de stipulație contrară, chiar și atunci când terțul nu și-a executat obligațiile sau când invocă excepția neexecutării contractului; - atunci când mandatul este revocat după încheierea de către comisionar a actului pentru care a primit împuternicire; dacă mandatul este revocat înaintea acestui moment, comisionarul are dreptul la o parte din comision, proporțională cu stadiul îndeplinirii mandatului și cheltuielile efectuate; - în cazul special al împuternicirii exclusive date unui comisionar pentru vânzarea unui imobil, comisionul se datorează chiar dacă vânzarea s-a făcut prin intermediul unui terț; această regulă acoperă, în lipsa oricărei distincții făcute de lege, atât ipoteza în care terțul este un intermediar folosit de comisionar, cât și cea în care terțul primește mandat de la comitent, cu încălcarea exclusivității acordate comisionarului inițial. Dacă părțile nu au stabilit cuantumul comisionului, acesta se va stabili potrivit legii, uzanțelor sau după valoarea serviciilor prestate (art. 2.010 alin. (2) C. civ). Deși legea nu face trimitere expresă la acest text, fără îndoială că, pentru determinarea valorii serviciilor prestate, devin incidente prevederile art. 1.233 C. civ., potrivit cărora dacă un contract încheiat între profesioniști nu stabilește prețul și nici nu indică o modalitate pentru a-l determina, se presupune că părtile au avut în vedere prețul practicat în mod obișnuit în domeniul respectiv, pentru aceleași prestații, realizate în condiții comparabile sau, în lipsa unui asemenea preț, un preț rezonabil. (c). Comitentul trebuie să restituie comisionarului cheltuielile făcute pentru și în legătura cu executarea mandatului. Comitentul este obligat să restituie cheltuielile făcute de comisionar pentru îndeplinirea însărcinărilor primite și să acopere eventualele 46 C.S.J. - Secția comercială, decizia nr. 1743/2002, în Revista Română de Drept al Afacerilor nr. 3/2004, p.108. 76 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. daune suferite de acesta în cursul și în legătura cu executarea mandatului său.47 Plata sumelor cuvenite comisionarului este garantată prin dreptul de retenție pe care acesta îl are asupra bunurilor comitentului, aflate în detenția sa (art. 2.053 C. civ.). IV.4.2. Raporturile juridice dintre comisionar și terți. În contractul încheiat între comisionar și terți, primul este parte contractantă în nume propriu și, deci, are față de terți calitatea - după caz - de debitor sau creditor al unor obligații contractuale. În mod simetric, terțul contractant este ținut direct față de comsisonar, pentru obligațiile sale (art. 2.045 C. civ.). Cu alte cuvinte, ca în cazul oricărui mandat fără reprezentare, terții nu au niciun raport juridic cu mandantul (art. 2.040 C. civ.) IV.4.2.1. Aceasta înseamnă că deși a contractat din împuternicirea și pe seama comitentului, comisionarul se obligă personal față de terți și urmează a răspunde personal față de aceștia, pentru neîndeplinirea obligațiilor asumate, chiar dacă neîndeplinirea provine din fapta comitentului. Rezultă deci că, cel puțin aparent, principiul relativității efectelor contractelor este respectat în privința actelor încheiate de comisionar și, în consecință, între comitent și terți nu se stabilesc raporturi juridice în temeiul contractelor încheiate de comisionar cu terții. Astfel, ca o consecință logică a aplicării principiului relativității efectelor contractelor, comitentul nu are acțiune proprie împotriva persoanei cu care a contractat comisionarul și nici terțul nu are vreo acțiune contra comitentului. Cu toate acestea, dacă terțul nu și-a respectat obligațiile din contractul încheiat cu comisionarul, comitentul, pe lângă opțiunea de a cere comisionarului să acționeze impotriva terțului, va putea, la cerere, să se subroge în drepturile comisionarului și să exercite, în mod direct și în nume personal, acțiunile rezultate din contractul încheiat de acesta. Pentru a contura substituirea comisionarului, în calitate de creditor al terțului, cu persoana comitentului, legiuitorul folosește un amalgam de noțiuni și instituții ale dreptului civil care au semnificații, condiții de realizare și efecte diferite. Astfel, art. 2046 C. civ. face vorbire atât despre subrogarea comitentului în drepturile comisionarului cât și despre cesiunea acțiunilor pe care comisionarul le are asupra terțului . Subrogația, potrivit art. 1.593 C. civ. este instituția prin care cel care plătește în locul debitorului poate fi subrogat în drepturile creditorului. Creditorul, poate consimți la subrogație, atunci când primește plata de la un terț și, în momentul plății, îi transferă acestui terț toate drepturile pe care le avea asupra debitorului (art. 1.594 alin. (1) C. civ.). Aceasta ar putea fi ipoteza a cărui particularizare o consacră art. 2.406 C. civ., cu precizarea că creditorul (comisionarul) nu primește plata de la comitent, subrogația făcându-se fără nicio contraprestație din partea comitentului. Deci, suntem în prezența unei subrogații improprii. 47 Tribunalul București - Secția a VI-a comercială, decizia nr. 876/2005, publicată în A-M. Istrate, op. cit., p.164-167. 77 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Cesiunea de acțiuni (sau a dreptului la acțiune) nu este în mod expres reglementată în codul civil, dar constituie un efect accesoriu al cesiunii de creanțe, care transferă cesionarului toate drepturile privind creanța, inclusiv drepturile de garanție si toate celelalte accesorii (printre care și dreptul la acțiune). De aceea, substituirea comisionarului cu debitorul ar trebui să se facăa, în principal, pe calea unui act de cesiune de creanță, fără contraprestație din partea comitentului/cesionar, act în cadrul căruia cesiunea acțiunilor împotriva terțului reprezintă doar un efect accesoriu al cesiunii de creanță. IV.4.2.2. În schimb, atunci când comitentul nu și-a îndeplinit obligațiile contractate pe seama sa, terțul nu va avea nici o acțiune directă impotriva comitentului, ci doar împotriva comisionarului, partenerul său contractual, care se va putea apoi regresa impotriva comitentului sau va putea să-l cheme pe acesta în garanție.48 IV.4.3. Raspunderea partilor. În ceea ce privește efectele contractului încheiat de comisionar cu terții asupra raporturilor dintre comitent și comisionar, art. 2.052 C.civ. com. stabilește regula potrivit căreia comisionarul nu este răspunzător față de comitent pentru neîndeplinirea obligațiilor asumate de către persoanele cu care a contractat în temeiul împuternicirii primite de la comitent; prin derogare de la această regulă, comisionarul va putea să garanteze față de comitent executarea din partea terților. Această obligație specială asumată de comisionar (așa numita obligație star del credere, reglementată de art. 1736 C. Civ. Italian) crează o răspundere suplimentară în sarcina comisionarului, motiv pentru care acesta este îndreptățit la o remunerație (proviziune) specială, numită ”pentru garanție” sau ”pentru credit”. Aceasta se adaugă comisionului stabilit prin convenția părților; în absența unei convenții, ea va fi determinată de instanța de judecată competentă. IV.5. Încetarea contractului de comision. Fiind o specie a mandatului, contractul de comision încetează în aceleași condiții și cu aceleași efecte ca si contractul de mandat (revocarea împuternicirii, renunțarea la împuternicire, moartea, interdicția, insolvabilitatea sau falimentul părților contractante). SECȚIUNEA V. CONTRACTUL DE CONSIGNAȚIE V.1. Noțiune și caracteristici juridice. Potrivit art. 2.054 C. civ., contractul de consignație este o varietate a contractului de comision și are ca obiect vânzarea unor bunuri mobile pe care consignantul le-a predat consignatarului, în acest scop. 48 C.S.J. - Secția comerciala, Decizia nr. 2323/2003, publicată în Revista de Drept Comercial nr. 4/2004, p. 293 78 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Contractul fiind calificat drept o varietate a comisionului, mai este de adăugat că mandatarul/consignatar acționează cu titlu profesional, în schimbul unei remunerații achitate de consignant. Contractul de consignație este un contract bilateral (sinalagmatic), comutativ, oneros, consensual, intuitu personae. Consignația prezintă însă anumite particularități de natură să îi confere fizionomia juridică a unui contract de sine-stătător. Consignația este un veritabil instrument de intermediere a circulației mărfurilor, prin interpunerea unui profesionist (consignatarul), care beneficiază de logistica și cunoașterea aprofundată a unei piețe specializate, pe care urmărește să o penetreze, să o mențină sau să o dezvolte consignantul. Principalele distincții față de contractul de comision rezidă în următoarele restricționări ale puterilor consignatarului: (a) . Ca și comisionarul, consignatarul este, și el, însărcinat să încheie anumite acte juridice, în nume propriu și pe seama comitentului/consignatului; puterile conferite consignatarului sunt însă restrânse, întotdeauna, la vinderea unor bunuri mobile care constituie proprietatea consignantului. Identificam aici o triplă restricție: - actele juridice încheiate de consignatar în nume propriu și pe socoteala consignantului sunt numai contracte de vânzare; - acestea au ca obiect numai bunuri mobile; - bunurile mobile sunt și rămân proprietatea consignantului, până la vânzarea lor. (b) . Mandatul încredințat consignantului este limitat și sub aspectul prețului de vânzare; deși art. 2.056 alin. (1) C. civ. arată că prețul vânzării se stabilește de părțile contractante, consignantul va putea, totuși, modifica unilateral acest preț iar consignatarul va fi ținut de această modificare. Această rupere a echilibrului contractual inițial este un efect normal al calității de proprietar al consignantului, singurul, deci, în măsură să ia decizia finală asupra valorii bunului supus vânzării. (c) . Consignatarul nu se bucură de dreptul de retenție acordat mandatarului și comisionarului, în temeiul art. 2.029 si 2.053 C. civ.; în consecința, el este obligat să remită consignantului suma de bani obținută ca preț al vânzării sau, dacă vânzarea nu s-a putut face, să restituie în natură, bunurile încredințate spre vânzare, chiar dacă remunerația sa nu a fost plătită sau ar putea invoca alte creanțe asupra consignantului. (d) În principiu, obligațiile consignatarului sunt obligații de diligență dar, atunci când el vinde pe credit, ele se transformă în obligatii de rezultat, întrucât, potrivit art. 2.061 C. civ., în lipsa de stipulație contrară, consignatarul este solidar răspunzător cu cumpărătorul, de plata la termen a prețului bunurilor vândute de el pe credit. În aceste condiții, consignatarul este ținut, deci, să obțină și să garanteze, cu răspunderea sa solidară, îndeplinirea mandatului încredințat. 79 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. În ceea ce privește legătura sa cu alte contracte, consignația diferă și de contractul de depozit, chiar dacă, aparent, în structura sa pot fi decelate și elemente ale acestui contract. Astfel, spre deosebire de contractul de depozit care, potrivit art. 2.103 C. civ., este contractul prin care depozitarul primește de la deponent un bun mobil, cu obligația de a-l păstra pentru o perioadă de timp și a-l restitui în natură, consignația este un act prin care o persoană primește bunul altuia spre a-l vinde, păstrarea având deci o cu totul altă finalitate. Este adevărat că, totuși, consignatarului îi revin și unele obligații tradiționale ale depozitarului (cum ar fi aceea de a păstra bunul încredințat ca și când ar fi proprietatea sa),49 doar că aceste obligații au o rațiune și o țintă specifice și anume acelea de a asigura vânzarea marfurilor încredințate la prețul indicat de consignant. În consecință, astfel cum va rezulta și din examinarea dispozițiilor legale care constituie sediul materiei, contractul de consignație cuprinde și elemente de depozitare sau de garantare a consignantului, ceea ce ne îndreptățește să afirmăm că acest contract este doar o componentă a unui mecanism complex de intermediere. V.2. Condiții de valabilitate și de formă. Sunt cele reglementate de art. 1.179 C. civ., cu următoarele particularități: V.2.1. Consimțământul părților privitor la încheierea, modificarea sau desființarea contractului trebuie întotdeauna exprimat în scris, întrucât contractul de consignație se poate dovedi numai prin probă scrisă. V.2.2. Capacitatea părților - ambele părți trebuie să aibă capacitatea cerută de lege. Consignantul trebuie să aibă capacitatea de exercițiu cerută pentru a încheia acte de dispoziție, deoarece actele juridice se încheie pe seama sa. Consignatarul trebuie să aibă și el capacitate deplină de exercițiu, pentru că încheie acte juridice de dispoziție, proprio nomine. Consignatarul este un profesionist, situație care agravează regimul răspunderii sale, el trebuind să dea dovadă, în executarea obligațiilor asumate, de diligența unui bun proprietar. Astfel, potrivit prevederilor art. 2.060 C. civ., consignatarul va primi si păstra bunurile ca un bun proprietar. V.2.3. Obiectul contractului îl constituie prestația consignatarului, care se obligă să încheie cu terții contracte de vânzare ale unor bunuri aparținând consignantului, potrivit împuternicirii dată de acesta. V.2.4. În ceea ce privește forma contractului, potrivit art. 2.055 C. civ., este obligatorie forma scrisă (ad probationem), pentru că acest contract precum și modificarea, transformarea sau desființarea lui, se pot dovedi numai prin probă scrisă. Consignantul va putea modifica oricând prețul vânzării, dar aceste modificări produc efecte numai din momentul când ele se aduc, în scris, la cunoștința consignatarului. 49 Pentru detalii, a se vedea T. Prescure, A. Ciurea,Contracte civile, Editura Hamangiu 2007, p. 282 și urm. 80 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Deși încheierea contractului este însoțită de remiterea bunurilor încredințate spre vânzare, el nu este un contract real, pentru că remiterea nu reprezintă o condiție, ci un efect al contractului (art. 2.057 C. civ.). V.3. Efectele contractului de consignație. Se produc efecte directe între părți, concretizate în obligațiile asumate de acestea și efecte în raporturile cu terții, ca urmare a contractelor încheiate între consignatar și terți, cu precădere atunci când bunurile sunt vândute pe credit V.3.1. Obligațiile consignatarului. (a) . Consignatarul are obligația de a executa mandatul cu bună-credință și diligența unui bun profesionist. Potrivit legii, consignatarul trebuie să manifeste diligența unui bun proprietar. În îndeplinirea mandatului primit, consignatarul va respecta limitele împuternicirii sale și nu va putea vinde sau înstrăina mărfurile încredințate decât în condițiile prevăzute în contract sau în condițiile indicate de consignant (art. 2.056 C. civ.). Fiind proprietarul mărfurilor vândute de consignatar, consignantul poate modifica oricând condițiile de vânzare, în lipsa unei convenții contrare. Acest drept legal al consignantului subliniază faptul că, spre deosebire de situația mandatarului sau a comisionarului, care sunt îndreptățiți să întreprindă toate actele necesare executării mandatului lor, limitele mandatului consignatarului sunt foarte riguroase, el neputând să le depășească. În mod deosebit, consignatarul va respecta prețul de vânzare stabilit de consignant; în calitatea sa de proprietar, consignantul va putea modifica oricând aceste prețuri sau va putea dispune altfel de bunurile sale, astfel cum dorește. În lipsa unor instrucțiuni precise privind condițiile de vanzare, mandatul consignatarului se restrânge la vânzarea bunurilor contra numerar sau prin virament ori cec barat50 și la prețurile curente ale pieței relevante, aplicabile la momentul vânzării. Atunci când este îngăduită vânzarea pe credit, aceasta se va face cu o scadență de maxim 90 de zile iar plata se va face exclusiv pe baza de cambii acceptate sau bilete la ordin. (b) Consignatarul are obligația de a păstra și conserva în bună stare bunurile mobile încredințate de consignant. El trebuie să acționeze cu diligența unui bun proprietar și are obligația de a asigura bunurile la valoarea contractuală stabilită sau, în lipsă, la valoarea de circulație de la data primirii lor. El răspunde de orice lipsa, pierdere sau deteriorare, provenită din culpa sa sau a agenților și prepusilor săi; de asemenea, în caz de neasigurare sau de anulare a asigurării din cauza neplatii la termen a primelor, consignatarul se considera, de drept, în culpă și va răspunde de orice lipsuri sau pagube produse prin caz fortuit sau forța majora (art. 2.060 C. civ.). 50 Cecul barat este cecul a cărui folosire este restrânsă prin prin înscrierea a două linii paralele, orizontale sau oblice, pe fața cecului, cu consecința că posesorul va trebui sa recurgă la serviciile unei bănci pentru încasarea sumei înscrise pe cec, 81 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Consignatarul trebuie să depoziteze bunurile primite spre vânzare în spații adecvate, fie indicate de consignant, fie procurate de consignatar; acesta trebuie să asigure identificarea acestor mărfuri, prin etichete, mărci și orice alte semne exterioare, astfel cum au fost aplicate de consignant. Consignantul are dreptul de a controla și verifica, oricând, mărfurile încredințate consignatarului și de a proceda la inventarierea lor (art. 2.057 C. civ.). În termen de două zile de la primirea bunurilor, consignatarul trebuie să semnaleze consignantului orice vicii aparente iar în termen de două zile de la descoperirea lor, orice vicii ascunse (termene similare cu cele prevăzute de art. 1709 alin. (2) C. civ.). Aceste termene sunt de decădere; nerespectarea lor atrage aplicarea unei prezumții legale irefragabile, potrivit căreia mărfurile încredințate spre vânzare au fost primite în stare bună, iar consignatarul nu mai poate invoca exonerarea sa de răspundere. Dacă la înceterea contractului, bunurile ar urma să fie reluate de consignant și acesta, din motive obiective, nu-și poate îndeplini imediat această obligație, consignatarul este ținut de obligația de a păstra și conserva în bună stare bunurile mobile, până la preluarea lor. (c) Consignatarul are obligația de a-l înștiința pe consignant despre executarea mandatului și de a-i remite sumele de bani încasate drept preț. Consignatarul, ca un veritabil profesionist, are obligația de a asigura o evidență separată a tuturor tranzacțiilor efectuate cu marfurile consignantului și să îl înștiințeze pe acesta, periodic, despre vânzările făcute, cu toate datele de identificare necesare (vânzări pe numerar sau pe credit, prețul, debitorul, garanții, etc.), remițând și sumele încasate. Pentru a se asigura că aceste sume îi sunt plătite întocmai și la termen, consigantul poate cere consignatarului constituirea unor garanții, care să acopere valoarea contractuală a mărfurilor încredințate spre vânzare. Consignatarul este un simplu depozitar al sumelor de bani încasate drept preț, astfel încât nu poate dispune de ele și datorează dobândă asupra acestora din momentul împlinirii termenului de predare. De aceea, dacă el va dispune de aceste sume de bani și nu le va remite la termen, va suporta dobânzi și daune compensatorii. V.3.2. Obligațiile consignantului. (a). Consignantul este obligat să predea consignatarului bunurile mobile ce urmează a fi vândute. Această obligație este un efect al contractului, fiind necesar ca aceste bunuri să se găsească la dispoziția consignatarului pentru a-și putea îndeplini mandatul. Bunurile se pot preda, potrivit convenției părților, toate deodata sau treptat, pe măsura vânzării primelor loturi de marfă. Această obligație de predare nu conduce însă la transmiterea dreptului de proprietate asupra bunurilor de la consignant la consignatar. Consignantul rămâne proprietar, iar consignatarul este un simplu detentor precar al bunurilor primite spre vânzare. În consecință, consignantul poate dispune oricând de 82 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. ele, afară de stipulatiune contrară în contract. El poate ridica bunurile oricând, chiar dacă contractul a fost încheiat pe o durata determinată sau în el s-ar fi stipulat o clauza de preaviz. (b) . Consignantul este obligat la plata remunerației cuvenite consignatarului. Legea prezumă că acest contract are caracter oneros (art. 2.058 C. civ.). Remunerația cuvenită consignatarului se stabilește prin contract, fie în cotă fixă, fie procentuală, în raport de prețul mărfurilor vândute de consignatar. Dacă ea nu a fost prevăzută în contract, consignatarul va avea dreptul la diferența de preț dintre ce s-a prevăzut prin contract și ce s-a obținut prin vânzare. Consignatarul, în lipsa unei stipulații convenționale contrare, nu beneficiază de dreptul de retenție asupra bunurilor, deci creanța sa, spre deosebire de creanța mandatarului sau comisionarului, nu este garantată. (c) Consignantul este obligat să acopere cheltuielile de conservare și vânzare a bunurilor. Este o obligație legală, de la care părțile pot deroga, prin stipulație contrară (art. 2.059 C. civ). Consignatului îi revine această obligație și atunci când a reluat bunurile sau atunci când, fără culpa consignatarului, contractul nu se poate executa sau când consignantul ignoră obligația sa de a prelua bunurile, la încetarea contractului. V.3.3. Raporturile terților cu părțile contractului de consignație. Contractul de consignație fiind o varietate a comisionului, consignatarul vinde bunurile în nume propriu dar pe socoteala consignantului. În consecință, contractul de vânzare încheiat de el îi este direct opozabil și îi leagă doar pe consignatar și pe terț, cu unele notabile excepții: (a) potrivit prevederilor art. 2.061 C. civ., în caz de vânzare pe credit a bunurilor date în consignație, consignatarul și cumpărătorul (terțul) sunt solidari răspunzători pentru plata prețului mărfurilor vândute pe credit. Astfel, prin derogare de la principiul relativității efectelor contractelor, un contract încheiat între vânzătorul consignatar și un cumpărator dă naștere unor drepturi de creanță al căror titular (consignantul) este un terț față de raportul juridic de vânzare. Această răspundere a consignatarului față de consignant, care nu este parte în contractul de vânzare pe credit, este o garanție personală legală pe care legiuitorul o acordă creditorului prețului, consignantul. (c) Deși, ca efect direct al contractului de consignație sau al contractului de vanzare a mărfurilor date în consignație, nu se stabilesc raporturi juridice între consignant și terți, totuși, transferul dreptului de proprietate și a riscurilor asupra mărfurilor se face direct între consignant și terți, întrucât consignantul este proprietarul mărfurilor vândute de consignatar, care rămâne doar un depozitar, fără ca dreptul de proprietate să treacă prin patrimoniul său. V.4. Încetarea contractului de consignație. Încetarea contractului se produce în aceleași condiții ca la contractul de comision, cu mențiunea că, în temeiul 83 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. art. 2.057 alin. (2) C. civ., consignantul îl poate revoca în orice moment, chiar dacă a fost încheiat pe o durata determinată, afară de stipulațiile contrare din contract. În plus, prin prevederile art. 2.063 C. civ., sunt reglementate noi cauze de încetare a contractului, respectiv dizolvarea și radierea consignantului ori a consignatarului. Această reglementare constituie un indiciu că legiuitorul a intuit că acest contract este unul utilizat cu preponderență de profesioniști - persoane juridice, motiv pentru care a prevăzut și asemenea cauze de încetare a personalității juridice drept situații de încetare a contractului.51 SECȚIUNEA VI. CONTRACTUL DE EXPEDIȚIE VI.1. Definiție. Potrivit prevederilor art. 2.064 C. civ., contractul de expediție este o varietate a contractului de comision prin care expeditorul se obligă să încheie, în nume propriu și în contul comitentului, un contract de transport și să îndeplinească operațiunile accesorii. Acest contract își găsește pentru prima oară o reglementare legală proprie, prin dispozițiile art. 2.064 - 2.071 C. civ. Ca specie a contractului de comision, contractul de expediție poate fi definit ca acel contract prin care, din însărcinarea comitentului, expeditorul, acționând cu titlu profesional, se obligă să încheie, în numele și pe seama comitentului, un contract de transport de bunuri și să îndeplineasca operațiunile accesorii, în schimbul unei remunerații, numită comison. Această definiție doctrinară nu este nici ea completă; examinarea dispozițiilor care reglementează expediția sugerează că expeditorul nu se limitează numai la încheierea contractului de transport, ci este implicat și intervine chiar și în urmărirea derulării acestuia, putand, de exemplu să emita, la cererea comitentului, un contraordin adresat transportatorului sau să se oblige față de comitent să predea bunurile la locul de destinație. Iată, deci, că fizionomia acestui contract pare a fi mai complexa decât reușește să o redea definiția legală. În plus, legea nu precizează, nicăieri, care este semnificația și întinderea „operațiunilor accesorii” pe care urmează să le îndeplinească expeditorul. Încercând a identifica aceste operațiuni prin raportarea la specificul transportului de bunuri, credem că ele ar trebui să privească, printre altele, obligația expeditorului de a transmite transportatorului, în afara documentului de transport, documentele suplimentare vamale, sanitare, fiscale și altele asemenea (art. 1961 C. civ.), obligația de a transmite 51 Cu mențiunea că dizolvarea, lichidarea și radierea persoanei juridice sunt etape ale încetării personalității juridice, dar numai radierea din registrul comerțului sau din evidența celorlalte persoane juridice marchează acest proces; astfel, enumerarea succesivă a dizolvării și a radierii drept cauze de încetare a contractului de consignație este superfluă. 84 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. instrucțiuni în caz de împiedicare a transportului (art. 1971 C. civ.), exercitarea dreptului de contraordin sau de dispoziție ulterioară (art. 1973 C. civ.), asigurarea bunurilor și alte operațiuni conexe activității de transport. Și, în fine, mai este de remarcat că, în doua contracte conexe (cel de expediție și cel de transport) legea utilizează termenul de expeditor în sensuri diferite: în contractul de transport expeditorul este cel care dă însărcinarea pentru transportul unei persoane sau unui bun dintr-un loc în altul, în timp ce în contractul de expediție, expeditorul este manadatarul, cel care primește însărcinarea de a încheia un contract de transport pe seama comitentului. De aici și o ușoară confuzie terminologică, întrucât expeditorul din contractul de expediție (un intermediar), perfectând contractul de transport cu a cărui încheiere a fost însărcinat, devine și expeditorul din contractul de transport, asumând două poziții juridice cu titulatura identică dar cu semnificații complet diferite. VI.2. Particularități si trăsături juridice. Contractul de expediție reprezintă un instrument de intermediere a cărui utilitate derivă din complexitatea contractului de transport modern, care presupune o multitudine de operațiuni complementare transportului mărfurilor, atât cu caracter tehnico-material (manipulare, încărcare, stivuire, amarare, sortare, paletizare, containerizare, descărcare, etc.) cât și juridic (formalități vizând emiterea sau obținerea unor autorizații, avize, licențe, certificate, polițe de asigurare, etc.). Această complexitate a condus la necesitatea unei specializări a celor implicați în transportul de bunuri, care a impus raporturi speciale între o categorie de intermediari profesioniști - expeditorii - și cele doua verigi principale în circulația fizică a mărfurilor: furnizorii și respectiv transportatorii sau cărăușii. Expeditorii acționează în beneficiul ambelor categorii de participanți la transportul de bunuri: comitenții lor (furnizorii bunurilor) sunt degrevați de sarcina de a se implica intr-o activitate pentru care nu sunt pregătiți si care necesita abilități profesionale în timp ce transportatorii încheie contractul de transport cu un profesionist calificat în expediția mărfurilor. Contractul de expediție este un contract practicat, de regulă, de profesioniști și este un contract consensual, sinalagmatic, oneros, comutativ, intuitu personae și un contract prin care expeditorul își asumă, de regulă, obligații de mijloace și nu de rezultat. De asemenea, contractul de expediție este un contract care, în mod frecvent, îmbracă hainele unui contract de adeziune, încheiat pe baza unor formulare standardizate, a căror prezență este justificată atât de cerințele celerității care domină materia comerțului cât și de gradul mare de specializare atins în domeniu, piața fiind una dominată de marile case de expediții. 85 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. În final, să remarcăm că, fără a fi un contract accesoriu, contractul de expediție este un contract conex celui de transport, fiind încheiat exclusiv în considerarea acestuia. VI.3. Condiții de valabilitate și de formă. Cu privire la condițiile de valabilitate (reglementate de art. 1.179 C. civ.), semnalăm următoarele particularități: VI.3.1. Consimțământul părților se manifestă, de regulă, prin încheierea unui înscris semnat de ambele părți; am semnalat, deja, că uneori consimțământul comitentului constă în aderarea la contractele standard practicate de o casă de expediții. Într-o asemenea situație nu se mai produce o veritabilă negociere a clauzelor contractuale, voința comitentului fiind limitată la a accepta sau respinge contactul standardizat. Orice convenție a părților privitoare la modificarea sau desființarea contractului trebuie întotdeauna exprimată în scris, întrucât contractul de expediție se poate dovedi numai prin probă scrisă. VI.3.2. Capacitatea părților - ambele părți trebuie să aibă capacitatea cerută de lege pentru a se obliga prin convenții. Față de fizionomia contractului, se poate reține că, de regulă, ambele părți sunt profesioniști, pentru că și comitentul, cel care apelează la serviile profesionale ale expeditorului, este un furnizor constant de mărfuri și nu unul ocazional, situație in care încheierea unui contract de expediție ar fi nejustificată. De aceea, ambele părți trebuie să dea dovadă de o diligență sporită în executarea contractului, diligența unui bun proprietar. VI.3.3 Obiectul contractului îl constituie prestația expeditorului, care se obligă să încheie un contract de transport și să realizeze unele operații accesorii, potrivit împuternicirii dată de comitent, în schimbul unei remunerații. Deși legea nu menționează acest aspect în definiția contractului de expediție, acesta are ca obiect, în mod exclusiv, încheierea unui contract de transport de bunuri; în acest sens, art. 2.067, art. 2.068 și art. 2.071 C. civ. utilizează diverse expresii care, toate, fac referire exclusiv la transportul, asigurarea, predarea sau păstrarea mărfurilor și bunurilor. VI.3.4. Forma contractului. În ceea ce privește forma contractului, în lipsa unor prevederi speciale, rămân aplicabile prevederile care guivernează comisionul, a cărui varietate este contractul de expediție: în consecință, contractul se încheie în formă scrisă, necesară pentru dovada contractului (ad probationem). VI.4. Formarea contractului. Dispozițiile art. 2.065 C.civ. par a sugera că acest contract se poate forma și prin emiterea de către comitent a unui ordin de expediție, echivalentul unei comenzi, urmată de executare. Această ipoteză este confirmată de examinarea prevederilor art. 2.014 C. civ., care arată că, în absența unui refuz neîntârziat, mandatul se consideră acceptat dacă privește actele a căror executare intră în exercitarea profesiei mandatarului. 86 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. O ipoteză la fel de plauzibilă este și aceea că, de regulă, contractul de expediție, fiind practicat de profesioniști, are caracterul unui contract cadru, particularizat sau executat prin ordine de expediție. Oferta și comanda, fiind acte unilaterale de voință, sunt supuse, de drept comun, revocării, cu condiția ca revocarea să fi survenit până la formarea contractului, pentru că după această dată ea echivalează cu denunțarea unilaterală a acestuia; art. 2.065 C. civ. extinde această posibilitate a revocării ordinului de expediție până la momentul îndeplinirii principalei componente a mandatului expeditorului: încheierea contractului de expediție. Acest drept acordat comitentului este un drept de denunțare unilaterală a contractului de expediție, asemănător cu dreptul expeditorului din contractul de transport de a exercita dreptul de contraordin, pentru a suspenda/înceta transportul și a obține restituirea bunurilor, urmând a dispune de ele după cum va crede de cuviință. VI.5. Efectele contractului de expediție. Reglementarea sumară a contractului de expediție acordă prioritate efectelor produse în persoana expeditorului, care este cel care realizează prestațiile specifice acestui contract. VI.5.1. Obligațiile expeditorului. Contractul de expediție fiind o varietate a comisionului, expeditorului îi revin, în principal, obligațiile consacrate ale comisionarului și anume (a) de a executa mandatul cu bună-credință și diligența unui bun profesionist, (b) de a da socoteală despre executarea mandatului și (c) de a gestiona adecvat bunurile și valorile pe care le deține pentru comitent. În cazul expediției, aceste obligații prezintă următoarele particularități. (a) Executarea mandatului cu bună-credință și diligența unui bun proprietar implică respectarea cu strictețe a instrucțiunilor comitentului în ceea ce privește alegerea traseului, mijloacelor și modalităților de transport al mărfii, putând să se abată de la acestea numai pentru motive temeinice; asemenea motive temeinice ar putea fi cele invocate de prevederile (art. 2.048 alin. (2) C. civ.), vizând fie urgența deciziei și lipsa timpului necesar obținerii autorizării comitentului, fie prezumția rezonabilă că, dacă ar cunoaște circumstanțele specifice, comitentul ar autoriza abaterea, fie faptul că abaterea nu schimb fundamental natura și scopul sau condițiile economice ale împuternicirii primite. Dacă nu există instrucțiuni transmise expeditorului privind organizarea si executarea expedierii, expeditorul va acționa în interesul comitentului (art. 2.067 alin. (1) C. civ.). Tot astfel, în caz de împiedicare a transportului, va respecta instrucțiunile comitentului privind denunțarea contractului de transport sau alegerea unei alte rude ori unor alte modalități de transport (art. 1.971 C. civ.). De asemenea, expeditorul se va conforma cererii comitentului și va exercita, în nume propiu dar pe seama comitentului, dreptul la contraordin și dreptul de dispoziție ulterioară, aplicabile contractului de transport. 87 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Nerespectarea acestor obligații de executare a contractului cu diligență, atrag răspunderea expeditorului ( a se vedea infra, VI.6.) (b) Obligația expeditorului de a da socoteală despre executarea mandatului este nu numai una generală, de informare ci include și obligația specifică de a comunica sau de a remite comitentului premiile, bonificațiile și reducerile tarifelor, obținute de expeditor, care, în lipsă de stipulație contrară, aparțin de drept comitentului (art. 2.067 alin. (3) C. civ.). (c) Expeditorul are obligația de a prelua de la comitent și de a păstra și conserva bunurile destinate transportului, până la predarea lor către transportator; această obligație se extinde și după acest moment, dacă expeditorul și-a asumat si obligația de a preda bunurile la locul de destinație sau dacă expeditorul și-a asumat și poziția juridică de transportator. Neglijența expeditorului în executarea expedierii îi atrage răspunderea pentru pieirea, pierderea, sustragerea sau stricăciunea bunurilor (art. 2.068 alin. (1) C. civ.) Obligațiilor tradiționale examinate mai sus li se mai adaugă două obligații specifice, în măsura în care sunt prevazute în contract și/sau în uzanțele comerciale aplicabile în domeniu: (d) Obligația de a asigura bunurile încredințate spre expediere (art. 2.067 alin. (3) C. civ.); această obligație, odată asumată, atrage răspunderea expeditorului în caz de neîndeplinire. Obligația poate să rezulte, însă, și din uzanțele specifice modalității de transport și mărfurilor transportate. Avand în vedere caracterul agravat al răspunderii expeditorului, este recomandabilt ca acesta, în măsura în care bunurile nu au fost asigurate de comitent, sa procedeze la asigurarea lor, derobându-se astfel de consecințele juridice ale pierii sau deteriorării bunurilor în cursul transportului. (e) Obligația de a preda bunurile la destinație (art. 2.067 alin. (3) C. civ.). Această obligație suplimentară poate fi asumată de expeditor prin stipulație expresă în contractul de expediție. În această situație, el răspunde pentru pieirea, pierderea, sustragerea sau deteriorarea bunurilor, în solidar cu transportatorul, până la predarea bunurilor la destinație. Această răspundere este prezumată a produce efecte numai între comitent și expeditor și nu poate fi opusă de destinatar expeditorului, în lipsa de stipulație contrară. VI.5.2. Obligațiile comitentului. Comitentul are obligația de a achita expeditorulu comisionu și de a-i rambursa cheltuielile facute. (a) Comitentul are obligația de a plăti expeditorului remunerația convenită. Remunerația expeditorului este comisionul convenit de părți prin contractul de expediție(art. 2.069 alin. (1) C. civ.). Acest comision poate fi stabilit prin raportare la valoarea prețului transportului precum și sub forma sub forma unor tarife fixe practicate de expeditor pentru diferite operațiuni accesorii transportului; art. 2.067 alin. (3) C. civ. prevede și posibilitatea ca acest comision să fie stabilit drept o sumă globală (care ar putea acoperi și tarifele si cheltuielile aferente prestațiilor accesorii). 88 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Art. 2.065. C. civ. pare a sugera că acest comision se datorează, în integralitatea sa, doar după încheierea de către expeditor a contractului de transport; dacă până la acest moment comitentul revocă ordinul de expediție, el nu mai este ținut să plătească în întregime comisionul, ci doar o ”compensație” pentru diligențele desfășurate de expeditor până la comunicarea revocării ordinului de expediție. În cazul în care părțile nu au prevăzut în contract valoarea comisionului, aceasta va fi determinată potrivit tarifelor profesionale ori uzanțelor practicate pentru respectiva modalitate de transport și pentru genul de mărfuri expediate sau, dacă acestea nu există, determinarea se va realiza de instanță (pe calea unei expertize de specialitate) utilizând drept criterii de apreciere dificultatea negocierii și încheierii contractului de transport, a realizării operațiunilor accesorii precum și diligențele depuse de expeditor. (b). Comitentul trebuie să restituie comisionarului cheltuielile făcute pentru și în legătura cu executarea mandatului. Potrivit prevederilor art. 2.069 alin. (2) C. civ.), comitentul este obligat să restituie expeditorului contravaloarea prestațiilor accesorii și cheltuielile efectuate de acesta, pe baza facturilor sau altor înscrisuri care dovedesc efectuarea acestora, dacă părțile nu au convenit anterior o sumă globală pentru acoperirea acestora; chiar dacă revocă ordinul de expediție înainte de încheierea contractului de transport, comitentul trebuie să plătească expeditorului cheltuielile efectuate până la comunicarea revocării ordinului de expediție. VI.6. Răspunderea expeditorului. Fiind un profesionist, care acționează în temeiul unui raport juridic cu titlu oneros, expeditorul are obligația de a-și îndeplini mandatul cu diligența unui bun proprietar. VI.6.1. În consecință, atunci când, în executarea obligației sale de executare a mandatului, în special în ceea ce privește preluarea și păstrarea bunurilor destinate transportului, alegerea transportatorului ori a expeditorilor intermediari, expeditorul acționează cu neglijență, el va răspunde de întârzierea transportului, de pieirea, pierderea, sustragerea sau deteriorarea bunurilor, fiind obligat, față de comitent, la plata unor daune interese compensatorii (art. 2.068 alin. (1) C. civ.). Această prevedere, cu caracter general, trebuie particularizată prin raportare la condițiile răspunderii și care vizează o neglijență (ca formă a culpei) manifestată cu privire la obligații sau atribuții diferite ale expeditorului: (a) preluarea și păstrarea bunurilor; această obligație se întinde, uneori, pe toată durata executării contractului de expediție. Răspunderea expeditorului trebuie legată de consecințele directe ale neglijenței expeditorului. Astfel, dacă el nu a asigurat condiții adecvate de conservare și păstrare a bunurilor, va răspunde pentru deteriorarea lor dar nu pentru sustragerea lor, atât timp cât a asigurat în mod corespunzător paza lor. (b) alegerea transportatorului sau expeditorilor intermediari; neglijență expeditorului în alegerea acestor persoane este o culpa in eligendo, formă a vinovăției expeditorului constând în selectarea unui transportator sau în substituirea unui 89 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. intermediar care, în mod vădit, din perspectiva experienței profesionale sau a capacităților logistice, este incapabil sau nepotrivit pentru executarea mandatului. VI.6.2. De asemenea, atunci când, fără motive temeinice, se abate de la modul de transport indicat de comitent, expeditorul răspunde de întârzierea transportului, pieirea, pierderea, sustragerea sau stricăciunea bunurilor, cauzată de cazul fortuit, dacă el nu dovedește că aceasta s-ar fi produs chiar dacă s-ar fi conformat instrucțiunilor primite. Avem aici o răspundere specială și agravată, a cărei intervenție presupune întrunirea cumulativă a mai multor condiții: (a) Expeditorul să se fi abătut de la modul de transport indicat de comitent. Potrivit art. 1.957 C. civ, se distinge între transportul succesiv și cel combinat; transportul succesiv este cel efectuat de 2 sau mai mulți transportatori succesivi care utilizează același mod de transport, iar transportul combinat este cel în care același transportator sau aceiași transportatori succesivi utilizează moduri de transport diferite. Rezultă, din interpretarea acestui text că prin modul de transport legiuitorul înțelege diferite modalități de realizare a transportului, după mijlocul de transport utilizat: transport terestru (rutier si pe cale ferată), pe apă (fluvial și maritim) sau aerian. În consecință, când sancționează nerespectarea modului de transport indicat de comitent, legea are în vedere strict această semnificație a sintagmei ”mod de transport”, această formă de răspundere agravată neintervenind, de exemplu, pentru nerespectarea instrucțiunilor comitentului privind traseul transportului. (b) Abaterea trebuie să se facă fără motive temeinice; așa cum am arătat mai sus, aceste motive temeinice ar putea fi cele prevăzute de (art. 2.048 alin. (2) C. civ.) dar ar putea viza și chestiuni de oportunitate, cum ar reducerea costurilor, reducerea duratei transportului, siguranța mărfurilor, etc. (c) Întârzierea transportului, pieirea, pierderea, sustragerea sau stricăciunea bunurilor, să nu fi fost cauzată de forța majoră; expeditorul răspunde, în schimb, atunci când aceste consecințe sunt produse de cazul fortuit, prin derogare de la regula prevăzută de art. 1.351 alin. (1) C. civ., potrivit căreia răspunderea este înlăturată când prejudiciul este provocat de un caz fortuit. (d) Expeditorul să nu probeze că prejudiciul s-ar fi produs chiar dacă el s-ar fi conformat instrucțiunilor primite. Dacă expeditorul dovedește că prejudiciul s-ar fi produs chiar dacă ar fi respectat opțiunea comitentului, el este exonerat de răspundere. Expeditorul nu trebuie să facă această probă atunci când prejudiciul a fost cauzat de o situație de forța majoră. In schimb această probă trebuie făcută atunci când prejudiciul a fost cauzat de un caz fortuit, adică de un eveniment imprevizibil și inevitabil, din perspectiva expeditorului (cum ar fi o catastrofă feroviară); este o probă dificilă, care subliniază că, în aceste situații, exonerarea expeditorului de această răspundere agravată are un caracter excepțional. 90 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. VI.7. Termenul de prescripție. Potrivit art. 2.071 C. civ., dreptul la acțiune izvorând din contractul de expediție se prescrie în termen de un an, începînd din ziua predării bunurilor la locul de destinație sau din ziua în care ar fi trebuit să se facă predarea lor. În acest termen se prescriu atât dreptul la actiune al expeditorului, privind plata comisionului ori compensației datorate, a contravalorii prestațiilor accesorii sau a cheltuielilor efectuate pentru executarea expediției,52 cât și dreptul la acțiune al comitentului pentru prejudiciul produs de expeditor, prin neglijență sau prin abaterea de la modul de transport indicat de comitent, când acestea au avut ca rezultat întârzierea transportului, pieirea, pierderea, sustragerea sau stricăciunea bunurilor. Atunci când contractul de expediție vizeaza încheierea unui contract de transport a cărui executare începe sau se termină în afara Europei, dreptul la acțiune născut din contractul de expediție se prescrie în termen de 18 luni începînd din ziua predării bunurilor la locul de destinație sau din ziua în care ar fi trebuit să se facă predarea lor. VI.8. Încetarea contractului. Fiind o specie a comisionului, contractul de expediție, pe lângă cauzele generale de încetare, încetează în aceleași condiții și cu aceleași efecte ca si contractul de comision (revocarea împuternicirii, renunțarea la împuternicire, moartea, interdicția, insolvabilitatea sau falimentul părților contractante). SECȚIUNEA VII. CONTRACTUL DE AGENȚIE VII.1. Preliminarii. Contractul de agenție, ca specie a contractelor de intermediere, reprezintă o creație a sistemului de drept englez (common law)53 care, lipsit de rigorile sistemului de drept continental, a imaginat un instrument juridic mai complex și mai mobil decât modelele furnizate, pe continent, de dreptul civil (contractul de mandat) sau de dreptul comercial (contractul de comision). Folosit preponderent în exrcițiul comerțului, contractul de agenție, caracterizat în dreptul anglo-american printr-o deosebită flexibilitate conceptuală, permite agentului să acționeze (a) atât cu reprezentare directă (sau perfectă), comportându-se ca un veritabil mandatar al principalului (adevăratul dominus negotii), cât și (b) cu reprezentare indirectă (sau imperfectă), în calitate de comisionar al principalului, 52 Acest termen special de prescripție a actiunilor derivate din contractul de expediție este identic cu cel prevăzut de art. 2.520 alin. (1) C. civ. pentru plata sumelor ce se cuvin (liber) profesioniștilor, cum ar fi inginerii, arhitectii, geodezii, contabilii și alții asemenea. 53 De unde a fost exportat și în dreptul american, iar în secolul XX și în Europa; în Franta chiar există o lege specială care guvernează efectele contractului de agenție, Decretul din 23 decembrie 1957. 91 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. încheind și derulând operațiuni comerciale în nume propriu, dar pe seama stăpânului afacerii. Incidența crescută a agenției în comerțul internațional a condus la armonizarea normelor care guvernează încheierea și executarea contractului de agenție, prin adoptarea Convenției privind agenția în vânzarea internațională de bunuri, încheiată la Geneva în 1983. Potrivit art. 1 alin. (1) al acestei Convenții, ea iși găsește aplicare atunci când agentul este împuternicit sau pretinde că este împuternicit, pe seama principalului (mandantul) să încheie un contract de vanzare de bunuri cu un terț. Convenția nu face, în această succintă definiție, nicio distincție între agentul care acționează cu sau fără reprezentare; dar, art. 12 si 13 ale Convenției leagă efecte diferite ale contractului încheiat cu terțul, după cumȘ (a) terțul știa sau trebuia să știe că agentul acționează în numele principalului (și atunci efectele contractului de vânzare se produc direct între principal și terț) ori (b) terțul nu știa și nu trebuia să știe că agentul acționează în numele principalului sau agentul a făcut referire specială la un contract de comision (și atunci efectele contractului de vânzare se produc direct între agent și terț). Convenția conturează, astfel, agenția ca un contract în temeiul căruia agentul se poate situa pe poziții juridice diferite - mandatar cu reprezentare sau comisionar. Cu alte cuvinte, în contractul de agenție reglementat de Convenție, la fel ca și în contractul de mandat, reprezentarea este de natura agenției și nu de esența acesteia: în raport de împuternicirea primită, agentul poate acționa fie în numele și pe contul principalului (nomine aleno) - mandat cu reprezentare, fie în nume propriu (nomine proprio) dar pe contul principalului - mandat fără reprezentare. În același spirit a fost preluată agenția și în dreptul Uniunii Europene; această concluzie se desprinde, fără tăgadă, din definiția pe care art. 1 alin. (2) al Directivei 86/653/CCE din 18 decembrie 1986 privind coordonarea legislației statelor membre referitoare la agenții comerciali independenți o dă agentului comercial, care reprezintă intermediarul care desfășoară o activitate independentă și care este în permanență autorizat să negocieze vânzarea sau cumpărarea produselor în numele altei persoane, denumită în continuare „comitent”, sau să negocieze și să încheie astfel de tranzacții pentru și în numele comitentului în cauză. Deși aici reglementarea europeană distinge, cu titlu principial, între agentul cu reprezentare și cel fără reprezentare, se menține disponibilitatea conceptuală care oferă eficiență practică acestui contract de agenție. În dreptul român, contractul de agenție a fost, pentru multă vreme, un contract nenumit, studiat exclusiv de doctrina dreptului comerțului internațional,54 ca un 54 Cu titlu exemplificativ, menționăm lucrările autorilor Mircea N. Costin, Dicționar de drept internațional al afacerilor, Ed. Lumina Lex, București, 1996, p.57-58 și, din literatura mai veche, V Anghelescu, A. Deteșan, E. Hutira, Contractele comerciale internaționale, Ed. Academiei, 1980, p.109-110, Ion Dogaru, C. Mocanu, T.R. Popescu, M. Rusu, Principii și 92 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. contract comercial internațional, căruia i-au fost relevate complexa natură juridică precum și principalele caractere juridice și efecte. Prin prevederile Legii nr. 509/2002 privind agenții comerciali permanenți,55 contractul de agenție a dobândit o configurație legală proprie și în dreptul român; Legea nr. 509/2002 nu a definit în mod direct contractul de agenție dar a preluat elementele definitorii desprinse din definiția pe care art. 1 alin. (2) din Convenție o dă agentului comercial permanent (legea română definind agentul ca intermediarul independent care este împuternicit în mod statornic (a) să negocieze afaceri pentru o altă persoană, denumită comitent sau (b) să negocieze și să încheie afaceri în numele și pe seama comitentului. În contextul unificării materiei dreptului privat, contractul de agenție a fost preluat și reglementat prin prevederile art. 2.072 - 2.095 din Codul civil, care i-au dat și o nouă definiție. VII.2. Noțiune și caractere juridice. VII.2.1. Definiția contractului de agent. Art. 2.072 alin. (1) C. civ. definește agenția ca fiind contractul prin care comitentul îl împuternicește în mod statornic pe agent fie să negocieze, fie atât să negocieze, cât și să încheie contracte, în numele și pe seama comitentului, în schimbul unei remunerații, în una sau în mai multe regiuni determinate. Pentru completarea configurației contractului, art. 2.072 alin. (1) C. civ. arată că agentul este un intermediar independent, care acționează cu titlu profesional și că acesta nu este prepusul comitentului. Utilizând aceste elemente, definim contractul de agenție ca fiind acel contract prin care un intermediar independent, acționând cu titlu profesional, numit agent, este împuternicit în mod statornic de către o altă persoană, numită comitent, fie să negocieze pentru acesta, fie să negocieze și să încheie contracte în numele și pe seama acestuia, într-un teritoriu determinat, în schimbul unei remunerații. VII.2.2. Caracterele juridice ale contractului de agenție. Contractul de agenție este un contract sinalagmatic, oneros, cu titlu profesional, intuitu personae, cu executare succesivă, comutativ și consensual. Contractul de agenție este un contract sinalagmatic, întrucât dă naștere unor obligații reciproce între părți: agentul se obligă să negocieze contracte sau să negocieze și să încheie afaceri în numele și pe seama acestuia, iar comitentul se obligă să plătească agentului o remunerație. instituții în dreptul comerțului internațional, Ed. Scrisul Românesc, Craiova, 1980, p.341-342, O. Căpățână, B. Ștefănescu, Tratat de Drept al Comerțului Internațional, Ed. Academiei, 1987, D. Clocotici, Gh.Gheorghiu, Unele considerații privind contractul comercial de agent, în contextul relațiilor comerciale internaționale, în Revista de drept comercial nr. 2/1995, p. 79. 55 Legea nr. 509/2002 a fost publicată în M. Of. nr. 581 din 6 august 2002. 93 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Suntem în prezenta unui contract cu titlu oneros, întrucât ambele părți urmăresc un interes patrimonial; agentul are în vedere obținerea unei remunerații de la comitent, în timp ce comitentul urmărește să obțină din partea agentului o prestație care să-i aducă un câștig, și anume ca acesta să negocieze și/sau să încheie contracte în numele și pe seama comitentului. Contractul are caracter profesional, deoarece obiectul său constă în negocierea și încheierea de contracte cu titlu profesional. În plus, organizarea sistematică, statornică a activității de agenție reprezintă o modalitate a întreprinderii, ca activitate organizată ce constă în producerea, administrarea ori înstrăinarea de bunuri sau în prestarea de servicii și care, sub regimul reglementării fostului cod comercial, constituia o faptă de comerț obiectivă, consemnată ca atare în art. 3 pt. 7 C.com. (care făcea trimitere la ““întreprinderile de comisioane, agenții și oficiuri de afaceri”). Contractul are și caracter intuitu personae, întrucât comitentul selectează și împuternicește în mod statornic un anumit agent în considerarea abilitaților profesionale ale acestuia și a bunului renume de care acesta se bucură. De altfel, chiar și caracterul profesional și de durată al activității agentului pledează pentru necesitatea unei încrederi și aprecieri reciproce între părți, elemente specifice contractelor intuitu personae. Contractul de agenție este un contract cu executare succesivă, întrucât el nu este dat pentru un singur contract ci presupune repetate operațiuni de negociere și de încheiere de contracte, efectuate de agent în numele comitentului; acest caracter rezultă și din faptul că agentul este împuternicit „în mod statornic”, sintagma ce relevă și caracterul de repetiție al activității agentului. Contractul are caracter comutativ, existența și întinderea obligațiilor părților fiind determinate și cunoscute de la data încheierii contractului. De asemenea, are caracter consensual, fiindcă pentru încheierea sa validă este suficient simplul acord al părților (solo consensus), fără altă formalitate; în schimb, proba contractului se poate face numai prin înscris, atât în raporturile dintre părți cât și față de terți, indiferent de valoarea sa (art. 2.078 C. civ.). VII.3. Părțile contractului. Părțile acestui contract sunt agentul comercial și comitentul. IV.3.1. Agentul este un profesionist, persoană fizică sau juridică, care acționează, în calitate de intermediar independent, din împuternicirea comitentului, negociind ori negociind și încheind contracte în numele comitentului. În calitatea sa de profesionist, agentul exploatează o întreprindere cu scop lucrativ, destinată prestării de servicii de intermediere în comerț, în schimbul unei remunerații. Deși este împuternicit în mod statornic, sintagmă ce sugerează și o anumită dependență, agentul nu este prepusul comitentului, ceea ce înseamnă că puterile sale de reprezentare nu se grefează pe un raport de muncă sau de subordonare 94 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. administrativă față de comitent. De altfel, precizarea art. 2.072 alin. (2) potrivit căreia agentul nu poate fi, în același timp, prepusul comitentului, pare a fi superfluă atât timp cât agentul a fost deja definit, în alin.(1) al aceluiași articol, drept un intermediar independent. Următoarele persoane nu au calitatea de agenți sau nu sunt supuși prevederilor care reglementează activitatea agenților: intermediarii în cadrul piețelor reglementate de valori mobiliare și mărfuri, agenții sau brokerii de asigurări și reasigurări, agenții care prestează servicii neremunerate, persoanele care au atribuții de reprezentare a unei persoane juridice în calitatea lor de organ legal sau statutar, asociații sau acționarii care îi reprezintă pe ceilalți acționari sau asociați precum și administratorii judiciari, lichidatorii, tutorii, curatorii, custozii sau persoanele numite administrator-sechestru în raport cu comitentul. IV.3.2. Comitentul este o persoană fizică sau juridică, având, de regulă, calitatea de profesionist/comerciant, care încredințează agentului negocierea sau încheierea unor afaceri. Calitatea sa de profesionist/comerciant este prezumată din faptul că îl împuternicește pe agent, în mod statornic, să negocieze și/sau să incheie contracte; cum aceasta împuternicire nu privește acte juridice izolate, ci vizează o activitate persistentă de intermediere în comerț, se presupune că principala ocupație a comitentului constă în exercițiul profesional al comerțului. O altă circumstanță care sugerează calitatea sa de profesionist rezidă în obligația de a pune la dispoziție agentului mostre, cataloage, tarife și orice altă documentație necesare agentului pentru exercitarea împuternicirii (art. 2.080 C. civ.), ceea ce relevă implicarea sa în activitatea sistematică de productie, comerț sau prestare servicii. Denumirea de comitent, înlocuiește în legea română, pe aceea de principal, consacrată în contractul de agent, pe plan internațional. Dacă este adevărat că, sub raport semantic, denumirea de principal (deși transmite oarece informații cu privire la poziția juridică a acestuia) nu are tradiție în limbajul juridic al dreptului privat român, în schimb, denumirea de comitent trimite, în mod nefericit, la contractul de comision, acreditând ideea că agenția ar fi o subspecie a contractului de comision. Pe de altă parte, este adevărat că, potrivit art. 1.373 alin. (2) C. civ., comitentul este cel care, în virtutea unui contract sau în temeiul legii, exercită direcția, supravegherea și controlul asupra celui care îndeplinește anumite funcții sau însărcinări în interesul său ori al altuia; prin raportare la această definiție de drept comun, principalul din contractul de agenție îndeplinește atribuțiile unui comitent. VII.4. Natura juridică a contractului de agenție. Așa cum am observat deja, în dreptul anglo-american, contractul de agenție are o natură complexă, care îl prezintă ca un instrument juridic ce poate fi utilizat în cele mai variate domenii ale 95 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. vieții juridice. Legea nr. 509/2002, prima reglementare destinata contractului de agenție, a oferă anumite elemente de identificare a naturii juridice a contractului de agenție, arătând ca dispozițiile legii se completează, în măsura compatibilității lor, cu prevederile legale privind contractul de mandat comercial (art. 26 din lege) și că agentul nu este prepusul comitentului (art. 1 alin. (5) din lege). În schimb, reglementarea Codului civi este confuzivă, cel puțin sub aspectul semnalelor pe care le trimite cu privire la natura juridică a contractului. Contractul de mandat este un instrument de mijlocire, de intermediere a afacerilor civile sau comerciale și, privit ca un contract de gen, prezintă doua forme: mandatul cu reprezentare și mandatul fără reprezentare (concretizat printr-o serie de specii: contractul de comision, contractul de consignație, contractul de expediție), precum și derivate ale acestora (contractul de intermediere financiară, contractul de administrare a societăților comerciale și altele). Toate aceste contracte sunt legate între ele și față de contractul de mandat prin instituția reprezentării, atât în sensul prezenței reprezentării (care îmbracă forma unei reprezentări perfecte sau directe - în cazul mandatului propriu zis) cât și în sensul absenței reprezentării (dar evocata ca o reprezentare imperfectă sau indirectă - în cazul comisionului, consignației și al expediției). Din aceasta perspectivă, contractul de agenție, astfel cum este evocat de Convenția de la Geneva din 1983 și de Directiva 86/653/CCE din 18 decembrie 1986 îmbină, cel puțin aparent, aceste două forme ale reprezentării, întrucât agentul poate acționa atât ca un mandatar cu reprezentare (negociind și încheind contracte în numele și pe seama comitentului) cât și ca un mandatar fără reprezentare (sau cu reprezentare indirectă - negociind contracte pentru comitent). De aceea, contractul de agenție reglementat de Convenția de la Geneva din 1983 se prezintă, în viziunea dreptului continental, ca un mandat special, acoperind deopotrivă atât mandatul cu reprezentare cât și pe cel fără reprezentare. Contractul de agenție reglementat de Codul civil pare a fi - la prima vedere -o specie a mandatului, cu anumite particularități, pentru că art. 2.072 C. civ. arată clar că agentul lucrează în numele și pe seama comitentului agentul este împuternicit ”fie să negocieze, fie să negocieze, cât și să încheie contracte, în numele și pe seama comitentului”). Este evident că, din perspectiva normelor de tehnică legislativă, modul de redactare al acestui text indica faptul că sintagma ” în numele și pe seama comitentului” se referă la ambele categorii de operațiuni juridice cu care este însărcinat agentul - ”fie să negocieze, fie să negocieze, cât și să încheie contracte”. Rezultă, fără îndoială, că împuternicirea agentului, astfel conturată, constituie un mandat cu reprezentare, al cărui unic specific este acela că agentul este un intermediar independent, împuternicit în mod statornic să încheie contracte, într-un anumit teritoriu. 96 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Cu toate acestea, cu o dezarmantă inocență, legiuitorul arată, în ultimul text dedicat reglementării agenției, că acestui contract i se aplică prevederile referitoare la contractul de comision (în măsura în care acestea sunt compatibile) și că, dacă agentul are și puterea de reprezentare a comitentului (!), atunci contractului de agenție i se aplică prevederile privind contractul de mandat cu reprezentare (art. 2.095 C. civ.). Cu alte cuvinte, mesajul este următorul: (a) acestui mandat cu reprezentare i se aplică, în completare, dispozițiile contractului de mandat fără reprezentare și (b) acestui mandat cu reprezentare, dacă este cu reprezentare (!), i se aplică și dispozițiile mandatului cu reprezentare. Absurditatea acestor dispoziții ale art. 2.095 C. civ. anihilează puterea de a reacționa a comentatorului; cum să dai sens unui nonsens atât de evident? Dacă dispozițiile rezumate sub ipoteza (b) de mai sus pot fi trecute la categoria ”gafe legislative impardonabile”, ipoteza (a) de mai sus are un efect conduce la ideea că agenția reglementată în Codul civil ar putea fi privită și ca un mandat fără reprezentare, ceea ce consună cu reglementarile internaționale menționate mai sus, dar contrazice evident definiția agenției, prezumtios enunțata de art. 2.072 C. civ.! Ce concluzie putem deduce, în final, în ceea ce privește natura contractului de agenție? În primul rînd, credem că este evident că de finția contractului, astfel cum este data de art. 2.072 C. civ, reprezintă o gravă eroare a legiuitorului și că, de lege ferenda, trebuie să se revină asupra ei, adoptăndu-se o definiție concordantă cu prevederile Convenției de la Geneva din 1983 și ale Directivei 86/653/CCE din 18 decembrie 1986. În al doilea rând, în considerarea dispozițiilor art. 2.095 C. civ., credem că nu există altă modalitate logică de interpretare decât să admitem că agentul poate acționa atât cu reprezentare cât si fără reprezentare, adică poate negocia și încheia contracte în numele și pe seama comitentului precum și în nume propriu dar pe seama comitentului. În acest nou context, pentru a determina cu acuratețe întinderea reprezentării comitentului de către agent, este necesar să reiteram conținutul împuternicirii date acestuia din urmă: (a) să negocieze contracte sau (b) să negocieze și să încheie contracte, în ambele situații - (a) și (b) -, în numele și pe seama comitentului (art. 2.072) ori (c) să negocieze si să încheie contracte în nume propriu, dar pe seama comitentului (art. 2.095 alin. (1) C. civ.). Primele două ipoteze - (a) și (b) -presupun în mod cert o reprezentare perfectă (agentul acționând nomine alieno, în numele și pe seama comitentului), deci agenția se prezintă, aici, ca o specie a mandatului cu reprezentare; ultima ipoteză 97 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. (c) implică o lipsă de reprezentare sau o reprezentare imperfectă, proprie mandatului fără reprezentare. Concluzia că, deși a enunțat greșit definiția contractului, legiutorul a avut în vedere și ipoteza mandatului fără reprezentare este sugerată de facultatea pe care acesta o are de a accepta ori refuza un contract încheiat de agent (art. 2.080 alin. (3) C. civ.); o asemenea opțiune nu ar trebui să fie oferită comitentului atunci când agentul lucrează cu reprezentare și când efectele contractelor încheiate de acesta cu terții se produc direct între comitent și terti. Conchidem această sumară examinare cu concluzia că, deși agentul poate să negocieze și în nume propriu dar pentru comitent, figura sa juridică este, în mod preponderent, similară celei a mandatarului, lucrând în numele și pe seama comitentului. De aceea, alături de alți autori,56 credem că prin reglementarea contractului de agenție, legiuitorul a creat un instrument juridic ce se constituie într-o specie a contractului de mandat, prezentând elemente de distincție atât față de mandatul cu reprezentare cât și față de contractul de comision. Remarcăm, totuși, că agenția nu este reglementată, în mod expres, ca un contract de mandat (Capitolul IX al Titlului IX al Codului civil) ci, în mod distinct (Capitolul X al Titlului IX al Codului civil), ca și cum între aceste contracte nu ar exista suficiente legaturi pentru a fi regrupate sub aceeași umbrelă juridică - o altă eroare conceptuală a legiuitorului și care se cere a fi remediată cu prilejul următoarei revizuiri a Codului civil VII.5. Trăsături distinctive ale contractului de agenție. Aceste trăsături se referă, în principal, la caracterul statornic și profesional al activității agentului precum și la independența sa și la teritorialitatea mandatului său. VII.5.1. Caracterul statornic al activității agentului. Potrivit prevederilor art. 2.072 alin. (1) C. civ., agentul este împuternicit în mod statornic să efectueze anumite operațiuni juridice (negociere și/sau încheiere de contracte). Această împuternicire statornică sugerează așezarea între cele două părți a unor raporturi juridice caracterizate printr-o durată îndelungată, prin repetabilitate și prin constanță, sau altfel spus, prin continuitate. Aceasta trăsătură este de esența contractului de agenție, întrucât în absența acesteia el dobândește natura juridică a contractului de mandat cu reprezentare. Existența acestui caracter statornic, de continuitate și stabilitate, reprezintă și singura notabilă distincție dintre contractul de agenție și contractul de mandat sau contractul de comision, în temeiul căruia mandatarul sau comisionarul poate să primească o 56 T. Prescure, R. Crisan, Contractul de agenție - un nou contract numit în dreptul comercial român, Revista Dreptul nr. 5/2003. 98 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. împuternicire care să aibă un caracter accidental, ocazional, referitoare la negocierea sau incheierea unui singur contract. VII.5.2. Caracterul profesional al activității agentului. Agentul este un comerciant, care trebuie să execute împuternicirea primită cu diligența unui bun profesionist (art. 2.072 alin. (2) C. civ.). Cu alte cuvinte, numai un profesionist poate deține calitatea de agent. Exercițiul comerțului, fiind realizat cu titlu profesional, impune agentului o serie de obligații legale și așează, în sarcina acestuia, o răspundere agravată pentru modul în care își realizează aceste obligații. Spre deosebire de agent, mandatarul nu are, în mod necesar, calitatea de comerciant, el putând fi un intermediar ocazional, a cărei selecție se poate fundamenta, de exemplu, nu atât pe abilitățile sale profesionale cât pe disponibilitatea acestuia și utilitatea, de moment, a reprezentării mandatarului printr-o persoană de încredere, cunoscută și terțului contractant. VII.5.3. Caracterul independent al activității agentului. Art. 2.072 C. civ. precizează că agentul este un intermediar independent și că el nu este prepusul comitentului. Potrivit prevederilor abrogate ale 392 C. com., prepus este acela care este însărcinat cu comerțul patronului său, în locul unde acesta îl exercită sau în alt loc. Cu alte cuvinte, prepusul este un mandatar aflat în raporturi de subordonare față de mandant, care este patronul său și de care, de regulă, îl leagă un raport de muncă, peste care se suprapun atribuții de reprezentare. Nefiind prepus, deci nefiind subordonat comitentului, agentul se află, cu acesta, într-o poziție de egalitate juridică și, în consecință, acționează în mod independent. Acest caracter al activității sale este subliniat și de faptul că legea îl califică drept un “intermediar independent”, sintagma care relevă că singurele constrângeri cărora li se supune agentul în raporturile cu comitentul sunt cele acceptate de el prin contractul de agenție. VII.5.4. Caracterul teritorial al activității agentului. Astfel cum rezultă din prevederile art. 1 alin. (3) din lege, împuternicirea agentului se poate exercita în una sau mai multe regiuni determinate, stabilite prin contract. Această teritorialitate a activității agentului constituie o altă componentă specifică a contractului de agent, aflata în strânsă legătură și cu restricțiile concurențiale stabilite de lege în sarcina agentului. Astfel, dacă, în principiu, agentul poate reprezenta în teritoriu și alți comitenți, el nu va putea negocia și încheia, în contul său ori pentru alți comitenți concurenți, operațiuni de comerț concurente, privind bunuri sau servicii similare celor ce fac obiectul contractului de agenție, fără acordul expres al comitentului. IV.5.5. Obligațiile agentului sunt obligații de mijloace. În mod tradițional, obligațiile mandatarului și ale comisionarului au fost calificate ca obligații de mijloace sau de diligență, aceștia nefiind răspunzători pentru îndeplinirea obligațiilor luate de 99 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. către persoanele cu care au contractat, afară de convențiune contrară (star del credere). În concepția ilustrată de Legea nr. 509/2002, acest caracter al obligațiilor agentului se menține, deși legiuitorul oscilează între a impune agentului obligații de rezultat sau obligații de diligență. Astfel, potrivit prevederilor art. 15 alin. (1) din lege, dreptul la comision se naște la data când comitentul își execută ori ar fi trebuit să-și execute obligațiile față de terț sau la data când terțul își execută obligațiile contractuale. Această formulare acreditează ideea că remunerația datorată agentului se cuvine numai în ipoteza executării contractului negociat și încheiat de el; cu alte cuvinte, obligația de a negocia și încheia un contract ar fi o obligație de rezultat, el fiind ținut nu numai pentru încheierea actelor juridice cu terțul ci și pentru executarea lor. Art. 15 alin. (2) și (3) îndepărtează însă o asemenea concluzie, stabilind că (a) dreptul la comision se naște cel mai târziu la data când terțul ți-a executat obligațiile sau ar fi trebuit să le execute, dacă comitentul și-ar fi executat propriile obligații și că (b) părțile nu pot deroga, în detrimentul intereselor agentului, de la aceste prevederi. Rezultă, în final, că agentul este îndreptățit la comision, chiar dacă actul negociat sau încheiat de el nu este executat de comitent si/sau de terțul contractant, situație care clarifică și natura obligațiilor sale de negociere și încheiere de afaceri ca fiind obligații de diligență, de mijloace. VII.6. Condiții de validitate ale contractului de agenție. Acestea sunt condiții de formă și condiții de fond. VII.6.1. Condiții de formă. Contractul, în întregul lui, trebuie încheiat în formă scrisă, condiție prevăzută ad probationem. art. 18 din lege arată că atât contractul cât și modificările și adăugirile ulterioare pot fi probate numai prin înscris, indiferent de valoarea contractului, atât în raporturile dintre părți cât și față de terți. Prin derogare de la această regulă, clauza de neconcurență, reglementată de art. 4 din lege, trebuie redactată în scris, sub sancțiunea nulității (ad validitatem). În fine, în cazul denunțării unilaterale a contractului, reglementată de art. 21 alin. (2) din lege, încetarea contractului se prezumă de la data primirii notificării scrise a intenției de denunțare a contractului. VII.6.2. Condiții de fond. Ne vom restrânge la examinarea acelor aspecte care primesc o semnificație specială în cadrul contractului de agenție. Consimțământul părților se exprima în scris, cerința prevăzută ad probationem. Acordul părților de a include în contract o clauză de neconcurență, prin care agentul acceptă sa-si restrângă, în anumite condiții, activitatea profesională, trebuie și el să fie consemnat în scris; această din urmă cerința este prevăzută ad validitatem, sub sancțiunea nulității. 100 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Capacitatea juridică cerută părților este aceea de a încheia acte de comerț (afaceri) în mod valabil. Comitentul trebuie să aibă el însuși capacitatea de a încheia actele de comerț pe care agentul le va încheia în numele și pe seama sa și întrucât aceste afaceri sunt tratate, în numele său, în mod statornic, cu titlu profesional, va dobândi calitatea de comerciant. Agentul trebuie să fie un comerciant, beneficiind de deplina capacitate de exercițiu și exercitând comerțul ca o profesie obișnuită. Dacă este persoană fizică, acționând independent sau în cadrul unei asociații familiale, agentul va trebui să fie autorizat în condițiile Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent57 În privința obiectului contractului, acesta constă în conduita concreta la care sunt ținute părțile, respectiv în prestațiile la care părțile se obligă reciproc; în speță, în conformitate cu art. 1 alin.(2) din lege, obiectul contractului de agenție constă în obligația asumată de agent (a) de a negocia afaceri pentru comitent; sau (b) de a negocia și de a încheia afaceri în numele și pe seama comitetului, în schimbul unei remunerații. VII.7. Efectele contractului de agenție. Obligațiile părților sunt reglementate, în principal, în art. 5 și 6 din lege, prin prevederi de natură imperativă. Caracterul esențial al acestor obligații este subliniat de art. 9 din lege, care interzice părților să deroge, prin convenție contrară, de la dispozițiile art. 5 și 6 din lege. Vom examina, în primul rând, acele obligații ale părților care sunt identice sau perfect reciproce și pe care le-am numit obligații comune, în sensul că revin ambelor părți. După aceea, având în vedere ca prestația caracteristică acestui contract este cea executată de agent, vom acorda prioritate acestora și vom prezenta, mai întâi, obligațiile agentului și apoi pe cele ale comitentului. VII.7.1. Obligații comune ale părților. (a) Ambele părți au obligația de a executa contractul cu bună credință și cu diligența unui profesionist. Aceasta obligație, prevăzută cu titlu general, în art. 5 și 6 din lege, se desprinde din comandamentele și exigentele cu valoare de principiu ale dreptului comercial, potrivit cărora comercianții trebuie să-și desfășoare activitatea cu bună credință și cu respectarea uzanțelor comerciale cinstite. Ca o consecință inevitabilă a calității de profesioniști ai comerțului, pe care o au părțile acestui contract, contractul de agenție trebuie executat cu bună credință și cu diligența unui profesionist. Aceasta dispoziție legală se justifică și prin prisma modului statornic în care conlucrează părțile, stabilitatea contractului depinzând, în mod direct, de buna credință a părților și de modul profesional în care acestea își execută obligațiile. 57 Legea nr. 300/2004 a fost publicată în M. Of. nr. 576 din 29 iunie 2004. 101 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Ca o componentă a acestei obligații, agentul trebuie să depună diligenta necesara pentru negocierea sau încheierea afacerilor cu care este împuternicit, în condiții cât mai avantajoase pentru comitent [art. 5 alin. (3) din lege]. La rândul său, acționând cu bună credință, comitentul trebuie să-i comunice agentului, în timp util, că volumul operațiunilor ar putea fi sensibil inferior celui previzionat de agent, pentru a evita ca acesta din urmă să sufere o pierdere [art. 6 alin. (2) din lege]. (b) Părțile au obligația reciprocă de a-și comunica informațiile necesare executării contractului. Comitentul are obligația de a comunica agentului nu numai informațiile necesare executării contractului ci și mostre, cataloage, tarife și alte documente sau informații necesare executării împuternicirii sale. De asemenea, atunci când volumul operațiilor va fi sensibil inferior celui anticipat, în mod normal, de agent, comitentul trebuie să-l înștiințeze pe agent în termen util (art. 6 din lege). Tot astfel, comitentul are obligația să-l informeze pe agent despre acceptarea, refuzul ori neexecutarea unei operațiuni comerciale negociate sau încheiate de agent [art. 6 alin. (3) din lege]. În fine, comitentul are obligația de a comunica agentului, la cererea acestuia, orice informație necesară verificării valorii comisionului datorat acestuia [art. 17 alin. (2) din lege]. La rândul lui, agentul trebuie să procure și să comunice comitentului informațiile relevante privind teritoriul contractual și cerințele pieței și sa-l înștiințeze de îndată despre eventualele reclamații privitoare la viciile bunurilor ori serviciilor sau despre măsurile de asigurare solicitate în interesul comitentului (art. 5 din lege). VII.7.2. Obligațiile agentului. (a) Agentul trebuie să respecte în mod corespunzător instrucțiunile rezonabile primite din partea comitentului, ținând cont și de natura lor imperativă sau facultativă. Acționând în temeiul împuternicirii primite de la comitent, agentul trebuie, desigur, să se conformeze instrucțiunilor acestuia. Dacă instrucțiunile comitentului nu privesc decât anumite aspecte ale afacerilor pentru a căror negociere sau încheiere este împuternicit agentul, acesta este liber să aleagă modul de acțiune pentru celelalte chestiuni ridicate de executarea operațiuni, pentru care nu a primit instrucțiuni [art. 375 alin. (2) C. com.]. Agentul nu poate însă, în lipsa unei împuterniciri speciale, să primească plăți, să acorde reduceri sau amânări de plată [art. 8 alin. (1) din lege]. (b) Agentul trebuie să-și desfășoare activitatea numai în teritoriul contractual. Împuternicirea agentului se poate executa în una sau mai multe regiuni geografice, determinate prin contract și consacrate prin sintagma “teritoriu contractual”. Teritoriul contractual determină deci, sub raport geografic, limitele împuternicirii acordate agentului. Această soluție, tradițională, se justifică prin interesul comitentului care, atunci când utilizează mai mulți agenți, urmărește să evite ca între aceștia să se producă o concurență teritorială, fenomen care ar putea afecta negativ afacerile comitentului. 102 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. (c) Agentul trebuie să se conformeze clauzei contractuale de neconcurență. Prin clauza de neconcurență se înțelege acea prevedere contractuală prin care părțile convin să restrângă activitatea profesională a agentului, pe perioada executării și/sau după încetarea contractului de agenție (art. 4 alin. (1) din lege). Aceasta restrângere este aplicabilă numai în teritoriul contractual și constă în interdicția de a lucra pentru comitenți concurenți sau de a desfășura, pe cont propriu operațiuni comerciale concurente privind bunuri și servicii similare celor ce fac obiectul contractului de agenție. Restrângerea ce operează ca efect al clauzei de neconcurență nu se poate întinde pe o perioadă mai mare de doi ani după încetarea contractului; orice extindere a clauzei de neconcurență, peste teritoriul contractual, în afara obiectului contractual sau peste termenul maxim este anulabilă la cererea agentului. Comitentul nu va putea invoca clauza de neconcurență dacă contractul a încetat din culpa sa. (d) Agentul trebuie să asigure o evidență separată a operațiunilor și o depozitare distinctă a bunurilor aparținând fiecărui comitent. Având în vedere caracterul profesional al activității agentului, acesta poate reprezenta, simultan, interesele mai multor comitenți, cu condiția respectării clauzei de neconcurență. De aceea, el trebuie să asigure ținerea unor partide separate, în registrele sale, pentru fiecare comitent și să depoziteze distinct bunurile acestora, astfel încât să poată fi identificate cele aparținând fiecărui comitent. (e) Agentul trebuie să îndeplinească orice altă obligație care îi revine potrivit contractului sau dispozițiilor legale. Pot fi enumerate aici acele obligații care revin agentului ca efect al aplicării, în temeiul art. 26 din lege, a prevederilor legale ce reglementează mandatul, acolo unde acestea sunt compatibile cu contractul de agent, cum ar fi: - obligația de a-l înștiința pe comitent despre executarea împuternicirii primite (art. 382 C. com); - obligația de a plăti dobânzi la sumele de bani cuvenite comitentului, atunci când nu le remite acestuia la termen (art. 380 C. com. ) VII.7.3. Obligațiile comitentului. (a) Comitentul trebuie să plătească agentului remunerația convenită. Remunerația agentului constă fie într-o sumă fixă, fie într-un comision raportat la volumul sau valoarea operațiunilor, fie într-o combinație a acestor două metode de determinare. Dacă părțile au omis să stabilească mărimea acesteia, agentul va fi îndreptățit să primească o remunerație în conformitate cu uzanțele comerciale ale zonei și sectorului de piață pe care operează sau, în lipsă, o remunerație corespunzătoare caracteristicilor operațiunilor efectuate. Dacă remunerația îmbracă forma comisionului, calculat procentual la volumul sau valoarea afacerii, acesta nu se datorează numai în contul operațiunilor efectuate 103 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. de agent, ci și atunci când aceste operațiuni s-au încheiat de comitent, în mod direct, cu terți care au fost anterior clienți prezentați de agent sau care provin din teritoriul contractual, dacă agentul avea exclusivitate de reprezentare. Comisionul se datorează chiar și după încetarea contractului, dacă afacerea sa încheiat într-un termen rezonabil de la data încetării contractului, ca urmare a activității agentului său dacă agentul sau comitentul au primit comanda terțului înainte de încetarea contractului. Plata comisionului se face trimestrial, cel mai târziu în ultima zi a trimestrului în care a luat naștere dreptul la comision. (b) Comitentul trebuie să îndeplinească orice altă obligație care ii revine potrivit contractului sau dispozițiilor legale. Prin aplicarea prevederilor care guvernează mandatul comercial și în lipsa unor stipulații contrare revin comitentului și următoarele obligații: - comitentul trebuie să pună la dispoziția agentului, împuternicit să negocieze și să trateze afaceri în numele și pe seama comitentului, mijloacele necesare pentru executarea împuternicirii (art. 385 C. com. ); - comitentul are obligația să restituie agentului cheltuielile făcute pentru executarea împuternicirii. VII.8. Încetarea contractului de agenție. VII.8.1. Cazuri de încetare a contractului de agenție. Legea identifică trei mijloace juridice de încetare a contractului: expirarea acestuia, denunțarea unilaterală și rezilierea (art. 20 și art. 21 din lege) (a) Expirarea contractului se produce atunci când acesta este încheiat pe durată determinata; dacă el continuă să fie executat și după expirare, contractul se consideră transformat automat într-un contract pe durată nedeterminată. (c) Denunțarea unilaterală a contractului are caracter extrajudiciar și poate surveni în trei ipostaze: - denunțarea unilaterală a contractului încheiat pe durată nedeterminată58 poate fi declarată numai cu acordarea unui preaviz, care nu va depăși 6 luni; - denunțarea unilaterală a contractului încheiat pe durată determinată poate fi declarată numai dacă este expres permisă prin contract, regula preavizului fiind aplicabilă și acestei denunțări; - independent de situațiile prezentate mai sus, denunțarea unilaterală a contractului poate surveni oricând, cu repararea prejudiciilor astfel pricinuite celeilalte părți, atunci când circumstanțe excepționale, altele decât cele de forță majoră sau caz fortuit, fac imposibilă continuarea executării contractului. 58 În cauză fiind un contract intuitu personae, credem că utilizarea noțiunilor de “revocare a agentului de către comitent” și “renunțare a agentului la împuternicirea încredințată” ar fi fost mai adecvate în cazul contractului de agent pe durată nedeterminată, fiind consonante și cu prevederile art. 1.552 C. civ. 104 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. În acest din urmă caz, legiuitorul reglementează, cel puțin aparent, o clauză de impreviziune, care răstoarnă regula rebus sic stantibus (...), aplicabilă în materie civilă. Încetarea contractului, în acest caz, se prezumă de la data primirii notificării scrise a intenției de denunțare a contractului și a motivului denunțării; aceasta prezumție legală susține și ea caracterul extrajudiciar al denunțării. (c) Rezilierea contractului poate fi declarată fără preaviz, în cazul neîndeplinirii obligațiilor contractuale, din culpă gravă, de către una dintre părți. În lipsa unei stipulații contrare, ea va avea caracter judiciar. VII. 8.2. Efectele încetării contractului. La încetarea contractului, agentul este îndreptățit să primească o indemnizație rezonabilă, care să remunereze contribuția sa la sporirea volumului operațiunilor comitentului, să acopere comisioanele ce le-ar fi primit dacă ar fi continuat contractul sau să compenseze eventuala restrângere a activității sale, ca efect a aplicării clauzei de neconcurență. Această indemnizație nu poate depăși nivelul mediu al unei remunerații anuale. Indemnizația nu e datorată în cazul încetării contractului (a) prin reziliere din culpa agentului, (b) prin denunțare unilaterală de către agent (cu excepția denunțării pentru motive temeinice - vârsta și starea sănătății agentului, respectiv cauze imputabile comitentului) și (c) prin novație subiectivă, prin înlocuirea agentului cu un terț. SECȚIUNEA VIII. CONTRACTUL DE INTERMEDIERE VIII. 1. Sediul materiei. Definiție. Prin adoptarea Codului civil din 2011, contractul de intermediere își găsește, pentru prima oară, o reglementare de sine stătătoare în legislația româna, după ce el fusese deja calificat, in cuprinsul art. 3 pct. 12 C. com., drept faptă de comerț, sub forma ”operațiunilor de mijlocire (samsărie), în afaceri comerciale”. Până la apariția noului Cod civil, legea română nu a reglementat însă efectele sau fizionomia juridică a acestui contract dând, în schimb, jurisprudenței prilej ”sa facă operă de creație, ilustrând adevărul că nu tot dreptul se află în lege”, astfel cum frumos remarcă un patriarh al dreptului comercial.59 Reglementarea dedicată contractului de intermediere - denumit, uneori, intermediere ocazională - este una sumară, cuprinsă în Cartea a V-a, Titlul IX, Capitolul XI, art. 2.096 - 2.012 C. civ. Deși plasată în proximitatea dispozițiilor care vizează mandatul (Capitolul IX) și agenția (Capitolul X), reglementarea contractului de intermediere nu face trimitere la acestea, cu toate că scopul acestor instrumente juridice este același - interpunerea profesionistului în circulația bunurilor, serviciilor și valorilor, în vederea obținerii unei remunerații. 59 I.L. Georgescu, op. cit., vol. I, p. 279 105 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Art. 2.096 C. civ. definește contractul de intermediere ca fiind contractul prin care intermediarul se obligă față de client să îl pună în legătură cu un terț, în vederea încheierii unui contract. Specificul acestui contract, prin raportare la configurația altor contracte de intermediere, consta în aceea că intermediarul nu se obligă să încheie anumite acte juridice, ci se limitează să îl pună în legătură pe clientul său cu un terț, obligându-se, deci, să îndeplinească anumite fapte materiale.60 În realitate, această simplă obligație de a pune în legătură două persoane, implică, în materie comercială, o serie întreagă de operații și manevre pentru a convinge părțile viitorului contract să ajungă în poziția optimă pentru a contracta, scopul mijlocirii efectuate de intermediar și de succesul căreia depinde și remunerația acestuia. Potrivit doctrinei clasice, mijlocitorul sau mediatorul este cel care intervine ”la încheierea convențiilor punând in contact pe cei care au nevoie de o marfa sau un serviciu cu aceia care pot efectua această prestație, făcând diligențele necesare încheierii operațiunii si înlăturând dificultățile, printr-o acțiune, adeseori plină de dibăcie”.61 Atât mijlocitorul sfârșitului de veac XIX cât și intermediarul modern se înfățișează, astfel, drept un abil profesionist, capabil să medieze întâlnirea cererii cu oferta și să speculeze asupra necesității părților de a comercializa sau procura anumite mărfuri ori servicii. VIII.2. Caracterele juridice ale contractului. Contractul de intermediere este un contract sinalagmatic, oneros, cu titlu profesional, intuitu personae, comutativ și consensual. Contractul de intermediere este un contract sinalagmatic, el fiind izvorul unor obligații reciproce între părți: intermediarul se obligă să îl pună pe client în legătură cu terțul, iar clientul se obligă să plătească intermediarului o remunerație, prestația fiecărei dintre părți fiind cauza contraprestației celeilalte părți. Suntem în prezența unui contract cu titlu oneros, întrucât ambele părți urmăresc un interes patrimonial; intermediarul are în vedere obținerea unei remunerații de la client, dreptul său în acest sens fiind consacrat legal, iar clientul urmărește să obțină din partea intermediarului realizarea unei prestații care să-i aducă un câștig și anume ca acesta să îl pună în contact cu un terț, cu care clientul să încheie un contract. Având în vedere că prestația intermediarului este remunerată și că acesta este îndreptățit, potrivit convenției părților, chiar și la recuperarea cheltuielilor făcute cu intermedierea, suntem în prezența unei prezumții simple, relative, că mijlocirea efectuată de intermediar vizează, la rândul ei, un contract cu 60 V. Nemeș, op.cit., p. 79 61 Vivante, I, nr. 82; I.N. Fințescu, op.cit., p.53, citați în I.L. Georgescu, op. cit., vol. I, p. 277 106 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. titlu oneros (legea chiar menționează ”avantajele și oportunitățile contractului”- art. 2.010 C. civ.). Contractul are caracter profesional, deoarece partea care execută prestația caracteristică nu este prepusul părților intermediate și este independent față de acestea, primind și o remunerație pentru serviciile sale. Toate aceste elemente concură pentru a defini profilul intermediarului ca fiind acela al unui profesionist, care exercită sistematic o activitate organizată de prestare de servicii, cu scop lucrativ. De altfel, este de menționat că, sub regimul reglementării fostului cod comercial, intermedierea (mijlocirea) constituia o faptă de comerț obiectivă, consemnată ca atare în art. 3 pt. 12 C. com. (care făcea trimitere la operațiunile de mijlocire în afaceri comerciale). Contractul are și caracter intuitu personae, întrucât clientul împuternicește un anumit intermediar, selectat pe baza abilitaților și renumelui său profesional. De altfel, chiar și misiunea încredințată intermediarului (de a mijloci ”legătura” dintre două persoane) relevă prezența unei încrederi și aprecieri reciproce între intermediar și client, elemente specifice contractelor intuitu personae. Contractul are caracter comutativ, existența și întinderea obligațiilor părților fiind determinate și cunoscute de la data încheierii contractului. De asemenea, are caracter consensual, fiindcă pentru încheierea sa validă este suficient simplul acord al părților (solo consensus), fără ca legea să prevadă orice altă formalitate. VIII.3. Părțile contractului de intermediere. Acestea sunt menționate de legiuitor chiar în cuprinsul definiției enunțate de art. 2.091 C. civ.: intermediarul și clientul. Intermediarul este o persoană care acționează independent fața de ambele părți și care nu este prepusul niciuneia dintre părțile intermediate. Fizionomia sa juridică este similară celei a agentului (care si el este definit de art. 2072 alin. (2) C. civ. ca fiind un intermediar independent), cu deosebirea că nu este împuternicit în mod statornic, în una sau mai multe regiuni determinate, și că împuternicirea sa se referă, exclusiv, la efectuarea unor fapte materiale. Chiar dacă nimic nu se opune ca intermediarul să acționeze sporadic, cu titlu accidental, el este de regulă un profesionist, dispus să avanseze cheltuieli pentru succesul intermedierii, în scopul obținerii unei remunerații; caracterul lucrativ al activității sale este, astfel, în afara oricărei discuții. Pe de altă parte, niciun client nu încredințează o asemenea intermediere unei persoane decât dacă are convingerea că acesta are mijloace pentru a o aduce la îndeplinire (mijloace care țin de regulă de exercitarea sistematică, organizată a unei asemenea activități). Este posibil ca unul și același client să utilizeze mai mulți intermediari, însărcinați fie să lucreze împreună (în baza aceluiași contract de intermediere), fie individual (în baza unor contracte de intermediere separate). Prin asemănare cu 107 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. situația mandatarilor care lucrează împreună, intermediarii care realizează împreună intermedierea vor răspunde solidar față de client [art. 2.022 alin. (3) C civ.]. Clientul este o persoană interesată să încheie un contract și necesită serviciile de mijlocire ale intermediarului pentru a-l pune în legătură cu respectivul terț. Clientul nu este, de regulă, un profesionist, el căutând doar serviciile specializate ale intermediarului, prestate într-un domeniu nefamiliar clientului.62 Ipostaza clientului - profesionist este mai puțin plauzibilă, întrucât ar presupune încheierea contractului de intermediere între doi profesioniști care ar prefera ipoteza încheierii unui contract de agenție sau de comision, în care puterile intermediarului sunt mai extinse, acesta putând și negocia și/sau încheia contractul vizat de client. Cu toate acestea este notabilă norma de trimitere cuprinsă în art. 2.097 alin. (2) C. civ., potrivit căreia, în lipsa convenției părților sau a unor prevederi legale speciale, intermediarul are dreptul la o remunerație în conformitate (a) cu practicile anterioare statornicite între părți sau (b) cu uzanțele existente între profesioniști pentru astfel de contracte. Ambele trimiteri conturează teza că legiuitorul a avut în vedere că, de regulă, acest contract se încheie între profesioniști (aceștia fiind cei care statornicesc, între ei, anumite practici sau uzanțe, urmare caracterului constant, repetitiv al raporturilor lor contractuale). VIII.4. Natura juridică a contractului. In jurisprudența și literatura juridică dedicată mijlocirii pentru afaceri comerciale, intermedierea este privită ca o locație de servicii.63 Intermediarul nu acționează cu reprezentare - nici în numele și nici pe seama clientului. El prestează doar o sumă de servicii clientului - identificarea terțului, punerea în legătură a persoanelor intermediate și, eventual, pregătirea terenului (prin înlăturarea eventualelor dificultăți de contactare sau comunicare, prin prezentarea avantajelor si oportunităților contractului, etc) pentru încheierea contractului. De aceea, contractul de intermediere nu este o specie a mandatului ci, mai degrabă, o specie a contractului de antrepriză, care, astfel cum este definit de art. 1.851 alin. (1) C. civ., este contractul prin care antreprenorul se obligă, ca pe riscul său, să presteze un anumit serviciu pentru beneficiar, în schimbul unui preț. Transpunând fizionomia contractului de intermediere peste această definiție, intermediarul se identifică cu antreprenorul care prestează un anumit serviciu pentru beneficiarul-client, serviciu constând în punerea în legătura a acestuia cu un terț, în vederea încheierii unui contract. Intermediarul-antreprenor lucrează, într-adevăr, pe 62 De altfel, chiar și terminologia utilizată de legiuitor pare a indica, mai degrabă, că beneficiarul contractului de intermediere, desemnat prin termenul ”client”, are poziția unui consumator și nu a unui profesionist. 63 I.L. Georgescu, op. cit., vol. I, p. 278 108 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. riscul său, întrucât el este îndreptățit la remunerație numai atunci când contractul se încheie în urma intermedierii sale (art. 2.097 C. civ.). In schimb, din perspectiva naturii activității sau serviciilor desfășurate de intermediar, suntem în mod evident într-o situație de interpunere a unui profesionist în circulația bunurilor, serviciilor și valorilor, astfel încât acest contract este, în accepțiunea curentă a termenului, un instrument de intermediere. VIII.5. Forma contractului. Întrucât reglementarea specială dedicată contractului de intermediere nu conține nicio prevedere privind forma acestui contract, se aplica dispozițiile de principiu privind libertatea formei, potrivit cărora contractul se încheie prin simplul acord de voințe dacă legea nu impune o anumită formalitate pentru încheierea sa valabilă (art. 1.178 C. civ.). VIII.6. Obligațiile părților. Prestația specifică a contractului este realizată de intermediar. Acestuia îi revin următoarele obligații: (a) Să îl pună în legătură pe client cu terțul. Înțelesul logico-semantic al acestei expresii este unul complex; a pune pe cineva în legătură cu altcineva, în vederea încheierii unui contract nu înseamnă numai a furniză o adresă sau datele de contact ale părților, ci presupune a mijloci întâlnirea acestora și a crea părților o predispoziție favorabilă armonizării intereselor lor, astfel încât să se nască disponibilitatea încheierii unui contract. In plus, această sarcină se poate amplifica, sub aspect structural, întrucât uneori implică și efortul de a identifica terțul care este adecvat pentru încheierea contractului vizat de client. Dacă uneori clientul specifică identitatea terțului, rolul intermediarului fiind doar acela de a uza de bunele sale relații cu acesta pentru a-l convinge să contracteze cu clientul, în multe cazuri intermediarul trebuie să desfășoare activități de promovare a ofertei clientului și de selecție preliminară a terților interesați. (b) Să determine părțile intermediate să încheie contractul. Remunerația intermediarului se cuvine acestuia numai pentru contractele încheiate în urma intermedierii sale. Rezultă că dreptul la remunerație se naște numai pe data încheierii contractului și numai dacă acesta a fost încheiat urmare activităților de intermediere desfășurate de intermediar. Acest aspect relevă că intermediarul nu se poate limita la a pune în legătură persoanele intermediate ci trebuie sa le determine, prin forța sa de convingere, să încheie contractul. Această obligație a intermediarului absoarbe obligația sa, expres reglementată în art. 2.100 C. civ., de a comunica terțului toate informațiile cu privire la avantajele și oportunitatea încheierii contractului, informații care sunt menite să îl determine pe acesta să încheie contractul. Clientului îi revin următoarele obligații: (a) Să comunice intermediarului încheierea contractului intermediat. Întrucât remunerația intermediarului se cuvine acestuia numai în ipoteza încheierii 109 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. contractului, clientul trebuie să comunice acest eveniment, în termen de cel mult 15 zile de la încheierea acestuia. Data comunicării va fi data primirii de către intermediar a notificării clientului; nerespectarea termenului de 15 zile are ca efect dublarea remunerației intermediarului, dacă părțile nu au convenit altfel. Dacă remunerația intermediarului reprezintă un procent din valoarea acestui contract, clientul va trebui să comunice și aceasta informație precum si orice alți parametri contractuali la care se raportează întinderea remunerației (art. 2.101 C. civ). Astfel cum s-a remarcat,64 legea nu stabilește și obligația clientului de a comunica valoarea contractului încheiat; acolo unde valoarea remunerației este stabilită procentual, prin raportare la valoarea contractului, absenta acestei informații este esențială. (b) Să achite intermediarului remunerația. Este obligația esențială a clientului și dreptul primordial al intermediarului, motiv pentru care legiuitorul a acordat reglementării remunerației intermediarului o atenție deosebită (a se vedea secțiunea VIII.7 infra). Dreptul la remunerație se naște pe data încheierii contractului intermediat (art. 2.097 C. civ.). (c) Să restituie intermediarului cheltuielile efectuate. Această obligație revine clientului numai dacă este expres reglementată în contract și privește cheltuielile făcute de intermediar pentru și cu ocazia intermedierii (art. 2098 C. civ.). In opinia noastră, în lipsa unor dispoziții contrare, obligația de restituire subzistă chiar și atunci când clientul a renunțat la contract, dar intermediarul a depus toate diligențele necesare punerii clientului în legătură cu terțul, care este dispus să contracteze. VIII.7. Remunerația intermediarului. După cum am arătat, aceasta se cuvine intermediarului numai în cazul în care (a) contractul intermediat s-a încheiat și (b) încheierea contractului este rezultatul intermedierii efectuate de acesta. Dacă în intermediere au fost implicați mai mulți intermediari, fiecare dintre aceștia va avea dreptul la o cota egală din remunerația globală convenită, în lipsa unor stipulații contrare. Remunerația intermediarului poate să fie una fixă sau variabilă, raportată la numărul sau valoarea contractelor încheiate între părțile intermediate; de asemenea, poate să reprezinte o combinație între cele două soluții menționate mai sus. Posibilitatea unei remunerații variabile, procentuale, este evocată de legiuitor prin dispozițiile art. 2.101 alin. (2) C. civ., care consacră obligația clientului de a comunica valoarea contractului încheiat, atunci când remunerația se stabilește prin raportare la această valoare. 64 S. Gîdei, A. Ghihanis, Considerații privind contractul de intermediere, studiu disponibil la adresa de internet http://www.juridice.ro/201653/consideratii-privind-contractul-de-intermediere.html 110 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Dacă părțile nu au convenit întinderea remunerației, aceasta va fi stabilită de instanța competentă, pe baza practicilor anterior statornicite între părți sau a uzanțelor existente între profesioniști pentru astfel de contracte. Într-o asemenea situație, în temeiul referinței făcute de art. 2.097 alin. (2) C. civ. la contractele încheiate între profesioniști, devin incidente și prevederile art. 1.233 C. civ., potrivit cărora dacă un contract încheiat între profesioniști nu stabilește prețul și nici nu indică o modalitate pentru a-l determina, se presupune că părțile au avut în vedere prețul practicat în mod obișnuit în domeniul respectiv pentru aceleași prestații realizate în condiții comparabile sau, în lipsa unui asemenea preț, un preț rezonabil. Dacă dreptul la remunerație se naște pe data încheierii contractului între client și terț, dreptul la acțiune pentru plata remunerației cuvenite se naște din momentul în care clientul a comunicat încheierea contractului, dacă intermediarul nu a cunoscut sau trebuia să cunoască acest fapt de la o dată anterioara. VIII.8 Reprezentarea părților intermediate. Intermediarul, un simplu mijlocitor, își poate depăși condiția prin reprezentarea uneia sau ambelor părți intermediate la încheierea contractului intermediat sau în cursul executării acestuia. Potrivit prevederilor art. 2.102 C. civ. această reprezentare poate interveni numai dacă intermediarul a fost împuternicit expres în acest sens. Reglementând această oportunitate, legiuitorul a neglijat un aspect esențial: prin dotarea intermediarului cu puteri de reprezentare, contractul de intermediere își pierde identitatea și ar trebui asimilat unuia de mandat cu reprezentare sau de agenție, sarcina intermediarului de a pune în legătură clientul cu terțul fiind absorbită în împuternicirea acordată acestuia de a negocia și încheia anumite acte în numele și pe seama mandantului sau comitentului. Cu alte cuvinte, nu ar trebui să existe un contract de intermediere cu reprezentare; orice contract de intermediere astfel pervertit s-ar sustrage reglementării speciale dedicate acestuia, urmând a fi guvernat de regulile contractului în care s-a metamorfozat.65 Cu toate acestea, în temeiul principiului actus interpretandus est potius ut valeat, quam ut pereat, dispozițiile art. 2012 C. civ. trebuie interpretate în sensul aplicării lor, iar nu în sensul în care să nu se aplice. In consecință, admițând că legiuitorul a înțeles să reglementeze o ipostază specială a contractului de intermediere, implicând și puteri de reprezentare, înseamnă că acest contract va își va păstra regimul juridic propriu dar va fi supus și dispozițiilor care guvernează reprezentarea și contractul de mandat cu reprezentare, în măsura în care acestea sunt compatibile cu dispozițiile speciale cuprinse în Cartea a V-a, Titlul IX, Capitolul XI, art. 2.096 - 2.012 C. civ. (sediul reglementării contractului de intermediere). 65 În același sens, S. Gîdei, A. Ghihanis, op. cit. 111 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. VIII.9. Aplicații practice ale contractului de intermediere. Cel mai cunoscut instrument de intermediere (mijlocire) este contractul de intermediere imobiliară. Deși nu beneficiază de o reglementare proprie, acestui contract i-au fost dedicate o serie de prevederi ale Ordonanței Guvernului nr. 21/1992 privind protecția consumatorului (denumită, în continuare, Ordonanța). VIII.9.1 Definiție și părți. Acest act normativ definește intermedierea imobiliară ca fiind activitatea de mijlocire a tranzacțiilor de vânzare-cumpărare sau de închiriere a imobilelor, contractul de intermediere imobiliară reprezentând, deci, o aplicație specială a contractului de intermediere reglementat în Codul civil. Părțile contractului de intermediere imobiliară sunt agenția sau agentul imobiliar66 și consumatorul, terminologie care atestă că raporturile dintre aceste părți sunt guvernate de legislația privind protecția drepturilor consumatorilor și îl identifică pe intermediar ca fiind un profesionist. În reglementarea Ordonanței Guvernului nr. 21/1992 privind protecția consumatorului, intermediarul este desemnat prin termenul de ”agenție imobiliară”, titulatură care desemnează un ”operator economic, furnizor de servicii imobiliare, care acționează în numele și în interesul unor terți.” (art. 2 pct. 30 din Ordonanță). Legea pare a avea, deci, în vedere că serviciile imobiliare pot fi prestate doar de un operator economic organizat ca persoană juridică; este de remarcat, totuși, că Ordonanța Guvernului nr. 3/2000 privind organizarea activității agenților imobiliari (care s-a aplicat timp de 4 ani, fiind aprobată în 25 ianuarie 2000 și respinsă de Parlament in 24 decembrie 2003) permitea ca activitatea intermediarilor imobiliari să fie organizată pe trei paliere: agent individual, agent asociat în cadrul unei societăți comerciale sau agent salarizat (numai in primele doua ipostaze intermediarul avea calitatea de comerciant). In oricare ipostază ar acționa, intermediarul imobiliar este, potrivit Ordonanței Guvernului nr. 21/1992, un operator economic; acesta, in temeiul prevederilor art. 8 alin. (1) din legea nr. 71/2011 pentru punerea în aplicare a Codului civil, reprezintă o categorie a conceptului de profesionist (alături de comerciant sau întreprinzător) și, in condițiile aceluiași text legal, trebuie să fie autorizat să desfășoare activități economice sau profesionale. VIII.9.2 Obiectul contractului. Serviciile imobiliare prestate de intermediar constau în una sau mai multe din următoarele activități: 66 Conceptele de agenție si agent, utilizate in cuprinsul Ordonanței, nu trebuie să primească semnificațiile dobândite ulterior, prin adoptarea legii nr. 509/2002 privind agenții comerciali permanenți (a cărei reglementare a fost preluată in noul Cod civil), care a transformat contractul de agenție într-unul numit, in care agentul are o figură juridică mult mai complexă decât aceea a simplului intermediar. 112 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. - promovare și/sau consultanță în vederea vânzării, cumpărării sau închirierii de imobile; - intermedierea imobiliară; - administrarea imobilelor. Rezultă că, dintre așa-zisele ”servicii imobiliare” doar acelea de intermediere imobiliară sunt proprii contractului de intermediere, adică vizează punerea în legătură a clientului cu un terț, în vederea încheierii unui contract, în schimbul unui comision; celelalte servicii imobiliare sunt fie activități de prestări de servicii, fie activități de administrare a bunurilor altuia. VIII.9.3. Forma si caracteristicile contractului. Contractul de intermediere imobiliară se încheie în formă scrisă, necesară ad probationem, întrucât legea impune ca acesta să cuprindă anumite elemente obligatorii, a căror prezență nu poate fi dovedită în absența înscrisului. Contractul de intermediere imobiliară păstrează toate caracteristicile juridice ale contractului de intermediere fiind, deci, un contract sinalagmatic, oneros, cu titlu profesional, intuitu personae, comutativ și consensual. VIII.9.4 Obligațiile părților. Intermediarul imobiliar are anumite obligații specifice, dintre care sunt reglementate de lege iar altele se particularizează prin contract. Obligațiile legale ale intermediarului sunt următoarele: - obligația de informare: în etapa precontractuală intermediarul trebuie să îl informeze pe consumator, în scris, corect, complet și precis, cu privire la prețurile practicate pe piață, caracteristicile și situația juridică ale imobilului vizat, nivelul comisionului practicat și cuantumul costurilor implicate de încheierea contractului cu terțul; - obligația de vizionare: înainte de încheierea contractului de vânzare-cumpărare sau de închiriere, intermediarul trebuie să asigure vizionarea imobilului, pentru deplina edificare a clientului/consumatorului. Obligațiile convenționale ale intermediarului sunt cele ce derivă din reglementarea de drept comun a contractului (art. 2.096 - 2.012 C. civ.), respectiv să îl pună în legătură pe client cu terțul și să determine părțile intermediate să încheie contractul. Această din urmă obligație rezultă și din prevederile art. 97 din Ordonanță, potrivit cărora tranzacția imobiliară se consideră încheiată doar în momentul în care vânzătorul și cumpărătorul au semnat contractul de vânzare. Obligațiile clientului sunt cele de a comunica intermediarului încheierea contractului de vânzare-cumpărare, de a achita intermediarului comisionul convenit și, dacă părțile au stabilit astfel, de a restitui intermediarului cheltuielile efectuate. În cazul neîndeplinirii obligațiilor asumate, consumatorul poate fi obligat la plata unor penalități contractuale care nu pot depăși dublul comisionului datorat dacă tranzacția s-ar fi încheiat. 113 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. VIII.9.5 Comisionul. Remunerația intermediarului imobiliar constituie una dintre fațetele obiectului contractului și plata ei reprezintă obligația esențială a clientului/consumatorului. Această remunerație este denumită, în Ordonanță, comision sau onorariu. Cuantumul comisionului este determinat prin convenția părților, pornind de la comisionul practicat de intermediarul imobiliar și de la practicile anterioare statornicite între părți sau uzanțele existente între profesioniști pentru astfel de contracte (art. 2.097 C. civ.). Părțile vor avea în vedere, desigur, și eventuala exclusivitate acordată "agentului". Plata în avans a comisionului este permisă numai cu acordul, în scris, al consumatorului și cu precizarea condițiilor în care acesta ar putea fi restituit. Comisionul nu se datorează decât din momentul încheierii contractului de vânzare, existența și plata sa fiind, deci, afectate de o condiție suspensivă; dând curs unei opțiuni bizare, legiuitorul a statuat că acest comision nu se datorează in lipsa unei clauze de exclusivitate, atunci când contractul de vânzare s-a încheiat "fără participarea agenție imobiliare".67 Această reglementare conduce la două consecințe: pe de o parte, intermediarii imobiliari, pentru a evita aceste consecințe nefaste au tendința de a introduce în toate contractele de intermediere clauza de exclusivitate; pe de altă parte, această prevedere deschide multiple opțiuni consumatorului pentru a nega dreptul la comision intermediarului care, din perspectiva consumatorului, nu ar fi participat la realizarea tranzacției (nici conceptul de "participare" nici acela de "tranzacție" nefiind definite sau clarificate de legiuitor).68 VIII.10. Concluzii. Contractul de intermediere este un contract des utilizat in practică, menționat chiar și în Codul comercial din 1887, dar care a devenit un contract "numit" doar prin reglementarea pe care i-a dat-o noul Cod civil. Aplicația sa cea mai cunoscută o reprezintă contractul de intermediere imobiliară, a cărui configurație juridică este una vetustă și inadecvat reglementată. De lege ferenda, se impune reglementarea contractului de intermediere imobiliară și a activității intermediarilor imobiliari, în considerarea faptului că această activitate ocupă un important segment din piața serviciilor oferite de profesioniști. 67 Per a contrario, în prezența unei clauze de exclusivitate, intermediarul este îndreptățit la comision chiar dacă "nu a participat" la realizarea tranzacției. 68 Această ipoteză a fost corect reglementată în art. 2.097 C. civ., care a stabilit că intermediarul are dreptul la remunerație din partea clientului numai în cazul în care contractul intermediat se încheie ca urmare a intermedierii sale. 114 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. CAPITOLUL IV. ALTE CONTRACTE UTILIZATE DE PROFESIONIȘTI/COMERCIANȚI REGLEMENTATE DE CODUL CIVIL SECȚIUNEA 1. CONTRACTUL DE REPORT 1.1. Noțiune și caractere juridice. Conform prevederilor art. 1.772 C. civ., contractul de report este acela prin care prima parte, numită reportator cumpără de la a doua parte, numită reportat, cu plata imediată, titluri de credit și valori mobiliare circulând în comerț și se obligă, în același timp, să revândă reportatului titluri sau valori mobiliare de aceeași specie, la o anumită scadență, în schimbul unei sume determinate. Contractul de report este un contract practicat de comercianți, real, sinalagmatic, oneros, translativ de proprietate, comutativ. Contractul de report are caracter comercial întrucât constituie o speculație asupra valorii unor titluri de credit și valori mobiliare tranzacționate, de regulă, pe o piață reglementată. Este de remarcat că, aici, sintagma ”circuit civil” este înlocuită cu conceptul de circuit comercial ["circulă în comerț” - art. 1772 alin. (1) C. civ.] care subliniază că obiectul contractului îl constituie o activitate de comerț. Contractul de report este un contract real întrucât, pentru validitatea contractului, art. 1.772 alin. (2) C. civ. impune predarea reală a titlurilor de credit date în report sau îndeplinirea formalităților legale cerute pentru transmiterea lor (dacă aceste titluri sau valori sunt nominative). Contractul este sinalagmatic, părțile obligându-se reciproc la o „dublă vânzare”, în care fiecare își asuma, concomitent, atît poziția juridică de vânzător cât și pe aceea de cumpărător. Contractul de report are caracter oneros, ambele părți urmărind, direct și indirect, obținerea unui câștig. În mod direct atât reportatul cât și reportatorul urmăresc obținerea prețului titlurilor sau valorilor date în report; în plus, ei urmăresc obținerea unor beneficii sau profituri prin plasarea avantajoasă a titlurilor sau valorilor. În conformitate cu prevederile art. 1.772 alin. (2) C. civ., proprietatea titlurilor (sau valorilor) se transferă la cumpărător, contractul de report fiind, deci, translativ de proprietate. Contractul este comutativ, întinderea obligațiilor părților fiind determinată cu certitudine, de la data încheierii contractului. 1.2. Mecanismul și specificitatea contractului. Contractul de report este un act juridic complex, cuprinzând, cel puțin aparent, o dublă vânzare simultană: - o primă vânzare se execută imediat, atât în privința predării titlurilor/valorilor mobiliare cât și a plății prețului. 115 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. - a doua vânzare este o revânzare cu termen și la un preț determinat, a unor titluri sau valori de aceeași specie. Rezultă că, în cadrul primei vânzări, o persoană care este proprietara unor titluri de credit sau valori mobiliare care circulă în comerț - numită reportat -transmite proprietatea acestor titluri sau valori (le dă în report) unei alte persoane -numită reportator - în schimbul unei sume de bani, plătibilă imediat cu titlu de preț. Proprietatea titlurilor sau valorilor mobiliare date în report se transmite de la reportat la reportator, care va suporta, în calitate de proprietar, riscurile de pierdere, furt sau distrugere a acestora. Prin același contract, părțile convin simultan revânzarea unor titluri de credit sau valori mobiliare de aceeași specie, la un anumit termen, pe un preț determinat, de data aceasta reportatorul fiind vânzător iar reportatul fiind cumpărător. Diferența dintre cele două prețuri este așa-zisul „preț de report” (sau premiu), constituind remunerația serviciilor prestate de reportator. Este aici de menționat că termenul de „revânzare” utilizat de legiuitor este confuziv și constituie un obstacol în interpretarea corectă a mecanismului contractului. În realitate, sub aspect juridic, nu suntem în prezența unei revânzări (noțiune care trimite la vânzarea cu pact de răscumpărare), ci în prezența unei vânzări simultane, distincte de prima vânzare, având un alt obiect material: titluri de aceeași specie, dar nu aceleași titluri care fac obiectul primei vânzări (deși este posibil ca aceleași titluri sau valori să faca obiectul și primei și celei de-a doua vânzări). Contractul de report constituie, în mod primordial, un instrument sofisticat de finanțare a circulației valorilor mobiliare. El prezintă avantaje pentru ambele părți. Reportatul, în căutarea unei surse mai ieftine de finanțare, mobilizează o resursă financiară, prin vânzarea unor titluri de credit sau valori mobiliare; acest act de înstrăinare nu reprezintă, însă, renunțarea definitivă la aceste titluri comerciale de valoare, întrucât prin cea de-a doua vânzare reportatul își aproprie și integrează în patrimoniu titluri sau valori de aceeași specie, pe care însă le va plăti la termen, atunci când va dispune de resursele financiare necesare. De această manieră el obține o finanțare care îi permite să-și conducă activitatea comercială, ale cărei rezultate îi vor permite să plătească, la scadență, prețul valorilor cumpărate prin cea de-a doua vânzare. Reportatorul, pe de altă parte, utilizează acest mecanism contractual pentru a valorifica o suma de bani disponibilă, cu care cumpără titlurile de credit ce fac obiectul primei vânzări, urmând ca la încasarea prețului celei de-a doua vânzări, să realizeze un profit, materializat în diferența de bani dintre preturile celor două vânzări (premiul său). Pe lângă aceste funcțiuni principale, contractul de report poate fi utilizat și pentru obținerea temporară a unor acțiuni emise de o societate comercială (necesare pentru exprimarea votului în adunarea generală), pentru ocultarea adevăratului deținător al unor acțiuni sau pentru efectuarea unor speculații bursiere; din această 116 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. ultimă perspectivă, contractul de report poate fi privit ca un precursor al contractelor forward și futures, operațiuni bursiere cu caracter speculativ. Spre deosebire de reglementarea similară din dreptul italian, din care s-a inspirat și care permite ca prețul celei de-a doua vânzări să fie mărit sau diminuat, în măsura convenită de părți (art. 1548 din Codul civil italian), reglementarea corespunzătoare din dreptul român (art. 1.772 C. civ.) impune ca prețul celei de-a doua vânzări să fie determinat; această determinare a prețului ce va fi plătit de reportat imprimă un caracter speculativ mai profund întregii afaceri, întrucât constituie și posibila sursă a unei pierderi sau a unui câștig pentru părți, atunci când contractul are de obiect titluri cotate pe o piață reglementată, a căror valoare fluctuează imprevizibil. 1.3. Condiții de validitate 1.3.1. Consimțământul. Contractul de report se încheie ca urmare a unui acord de voința între reportat și reportator, în sensul unei vânzări pentru bani gata și a unei vânzări cu termen. Vânzarea și „revânzarea" (a doua vânzare) trebuie să fie simultane, iar manifestarea de voință să se producă între aceleași persoane. Nu suntem în prezența unui dublu acord de voință, ci a unui acord unic și unitar, care privește ambele vânzări. Pentru validitatea contractului, cerința consimțământului liber exprimat este dublată de necesitatea predării reale a titlurilor sau a valorilor date în report. 1.3.2. Capacitatea părților. Atât reportatul cât și reportatorul trebuie să aibă deplină capacitate de exercițiu. Calitatea de comerciant a părților este un ingredient obișnuit în rețeta contractului dar nu este esențială, contractul putând fi practicat atât de profesioniști cât și de non-profesioniști. 1.3.3. Obiectul contractului. Potrivit art. 1.772 C. civ., vânzarea și „revânzarea" trebuie să aibă ca obiect material titluri de credit sau valori mobiliare care circulă în comerț. Potrivit art. 2 alin. (1) pct. 33 din Legea nr. 297/2004 privind piața de capital, gama valorilor mobiliare cuprinde acțiunile, obligațiunile și alte titluri de creanță, negociabile pe piața de capital precum și orice alte titluri negociate în mod obișnuit, care dau dreptul de a achiziționa respectivele valori mobiliare prin subscriere sau schimb, dând loc la o decontare în bani, cu excepția instrumentelor de plată. 1.3.4. Cauza contractului. Este una complexă, care se construiește prin raportare la ambele operațiuni de vânzare. Scopul urmărit, așa cum am arătat, poate fi procurarea a unor resurse financiare sau realizarea unor speculații asupra valorii titlurilor. Contractul poate avea și o cauză ilicită, atunci când urmărește doar cedarea dreptului de vot, prin darea în report a acțiunilor emise de o societate comercială în preajma unei adunări generale, urmată de cumpărarea unor acțiuni de aceeași 117 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. specie, adică emise de aceeași societate comercială. O asemenea operațiune este interzisă de art. 128 din LS, sub sancțiunea nulității. 1.4. Natura juridică a contractului. În doctrina juridică tradițională69 au fost semnalate o serie de similitudini între contractul de report și alte operațiuni juridice, cu care ar putea avea o natură comună. 1.4.1. Contract de împrumut garantat cu gaj (mutuo garantito da pegno). Potrivit unei prime opinii, izolate, contractul de report ar avea natura complexă a unui contract de împrumut garantat prin gaj (în prezent o ipotecă mobiliară) al cărui obiect îl constituie anumite titluri de credit, la care reportatorul este creditorul garantat, iar reportatul este debitorul garant. Contraopinenții au observat că la contractul de gaj creditorii nu devin proprietari ai bunului supus garanției, deci nu au un drept de dispoziție asupra acestuia, în timp ce reportatorul devine proprietar, având doar obligația ca la termen să remită reportatului titluri sau valori mobiliare de aceeași specie. În plus, creditorul garantat are obligația ca, în cazul îndeplinirii obligației garantate, să restituie bunul afectat garanției, în timp ce contractul de report reclamă transferul unor titluri de credit sau valori mobiliare de aceeași specie. 1.4.2. Vânzare cu pact de răscumpărare. După o altă opinie, lipsită și ea de circulație, contractul de report este o vânzare cu pact de răscumpărare. S-a observat însă că, prin definiție, pactul de răscumpărare trebuie să poarte chiar asupra lucrului cumpărat, iar nu asupra unor lucruri de aceeași specie (gen), cum prevede legea în cazul contractului de report. În plus, pactul de răscumpărare este facultativ pentru vânzător, în timp ce reportatul cumpără, cu termen, titluri sau valori de aceeași specie ca o condiție esențială pentru existența valabilă a contractului de report. 1.4.3. Dublă vânzare. O altă opinie, inspirată din interpretarea simplistă a reglementării contractului consideră că reportul este suma a două contracte de vânzare-cumpărare, deci a două operații distincte: o vânzare pe bani gata și o vânzare la termen, încheiate între aceleași persoane, dar în poziții contractuale diferite. O asemenea teorie, oricât de seducătoare, neglijează însă deosebirile esențiale dintre vânzarea-cumpărarea comercială și contractul de report. Astfel, reportul este un contract real, care se perfectează numai prin remiterea efectivă a titlurilor, în timp ce vânzarea-cumpărarea este un contract consensual, proprietatea transferându-se prin simplul acord de voință al părților. Totodată prețul determinat, despre care face vorbire art. 1.772 C. civ. nu este echivalentul real al titlurilor ci include și așa-numitul preț sau premiu de report, care 69 I. N. Fințescu, Curs de drept comercial, vol.1, 1929, p.421 și urm.; în doctrina recentă, pentru o trecere în revistă a acestor teorii, St. D. Cărpenaru, Drept comercial român, ed. 9, Editura Universul Juridic, 2009, p. 577 și urm. 118 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. este remunerația serviciului adus de reportator sau de reportat, în funcție de considerentele care au determinat perfectarea contractului. 1.4.4. Contract sui-generis, autonom și unitar. În plus, toate aceste opinii sunt criticabile și prin aceea că privesc reportul în mod mecanicist, ca fiind constituit din două operații distincte: vânzarea pe bani gata a unor titluri și vânzarea cu termen a unor titluri de aceeași specie. În realitate, chiar dacă executarea contractului cuprinde două etape distincte, acestea sunt componentele unei operațiuni contractuale complexe dar unitare, autonome, cele două vânzări fiind interdependente și prin aceasta unite indestructibil într-un singur contract. În termeni proprii pieței de capital, putem afirma că cele două transferuri de proprietate rezultate din vânzările interdependente la care am făcut referire sunt asimilabile unei tranzacții spot (prima vânzare) și unei tranzacții forward (a doua vânzare), ambele purtând asupra unor titluri de aceeași specie. Cu alte cuvinte, reportul se caracterizează nu numai prin simultaneitatea celor două vânzări ci și prin interdependență și întrepătrunderea lor, caracteristici care le transformă substanța juridică și le conferă o individualitate proprie. In plus, specificitatea acestui contract este conferită și de poziția juridică a reportatorului. Acesta nu este doar un cumpărator, în cadrul primei vânzări și un vânzător, în cadrul celei de-a doua vânzări ci, potrivit legii, asumă și calitatea de mandatar legal al reportatului întrucât: - dacă titlurile sau valorile primite în report acordă un drept de opțiune, scadent pe durata reportului, reportatorul trebuie să exercite acest drept pe seama reportatului sau, după caz, să vândă dreptul de opțiune în numele și pe seama reportatului (art. 1774 C. civ.) - dacă în timpul reportului urmează a se efectua vărsăminte în contul titlurilor și valorilor mobiliare care fac obiectul reportului, reportatorul, pe baza sumelor puse la dispoziție de reportat, trebuie sa facă aceste vîrsăminte, pe seama reportatului (art. 1775 C. civ.) Astfel deși legea reglementează un contract real, valabil încheiat prin transferul titlurilor de credit sau al valorilor mobiliare date în report, reportatorul se comportă atât ca un adevărat proprietar al acestora (culegând fructele sau bucurându-se de drepturile accesorii) cât și ca un mandatar al reportatului, exercitând drepturi aferente titlurilor sau valorilor mobiliare, pe seama și în numele acestuia. De aceea, contractul de report trebuie privit ca un contract cu fizionomie proprie, o construcție juridică sui-generis, cu caracter unitar și autonom, care se deosebește de vânzarea tradițională prin faptul că reclamă predarea bunurilor și operează un dublu transfer de proprietate între aceleași persoane, dar la termene diferite, asupra unor titluri de credit sau valori mobiliare de aceeași specie. 119 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 1.5. Efectele contractului de report. Aceste efecte se referă, în principal, la transferul dreptului de proprietate asupra titlurilor de credit și la regimul fructelor civile ale acestora precum și la obligațiile ce revin părților. 1.5.1. Transferul dreptului de proprietate. Regimul riscurilor și al fructelor civile ale titlurilor date în report. Contractul de report este translativ de proprietate; el cuprinde două operații de vânzare și operează un dublu transfer de proprietate asupra unor titluri de credit: primul transfer operează între reportat și reportator și se efectuează, pe bani gata, pe data predării titlurilor date în report, iar al doilea transfer operează între reportator și reportat, la termenul contractual fixat. Dacă părțile nu au convenit altfel, riscurile asupra titlurilor date în report se transmit reportatorului pe data predării lor, care conferă validitate contractului și transferă proprietatea de la reportat la reportator. În ceea ce privește titlurile ce fac obiectul celei de-a doua vânzări, dreptul de proprietate și riscurile aferente se transferă doar la împlinirea termenului, astfel încât până la acest moment riscurile aparțin reportatorului, iar după acest moment revin reportatului. Regimul juridic al riscurilor aferente acestor titluri este guvernat, deci, de regula res perit domino. În cursul duratei contractului, titlurile de credit pot produce anumite fructe civile (cum ar fi dobânzi, prime, dividende, bonificații etc). Operând un transfer de proprietate, fructele civile produse de titlurile și valorile date în report (obiectul primei "vânzări"), scadente în timpul duratei reportului, se cuvin reportatorului, care are calitatea de proprietar și dreptul de a culege fructele acestora. Părțile pot conveni ca drepturile accesorii (fructele civile) aferente titlurilor, cuvenite pe durata reportului să revină reportatului, derogând astfel de la regula de drept comun. Această dispoziție se îndepărtează și de la modelul italian, care în art. 1531- 1534 C. civ., reglementează efectele vânzării titlurilor de credit și regimul accesoriilor acestora în sensul că fructele și accesoriile titlurilor (dobânzi, dividende, drepturi de opțiune, prime, rambursări de fonduri) revin cumpărătorului. Posibilitatea unei asemenea derogări subliniază și mai mult interdependența celor două vânzări și evocă, într-o formă voalată, fragilitatea și caracterul temporar al proprietății dobândite de reportator, în calitatea sa de finanțator. 1.5.2. Obligațiile reportatului (a) Reportatul trebuie să predea reportatorului titlurile de credit date în report; predarea trebuie să fie reală, predarea simbolică a acestora neconstituind o manifestare suficientă pentru validitatea contractului. Această obligație nu reprezintă însă un veritabil efect al contractului, ci o condiție de validitate a acestuia, întrucât este imperios reglementată de art. 1.772 alin. (2) C. civ. b) Reportatul trebuie să achite reportatorului prețul determinat, la termenul stabilit pentru vânzarea titlurilor de aceeași specie; plata acestui preț va fi simultană cu predarea titlurilor de aceeași specie de către reportator. 120 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 1.5.3. Obligațiile reportatorului (a) Reportatorul are obligația să achite reportatului prețul convenit pentru titlurile primite în report; întrucât titlurile sunt date în report „pe bani gata”, plata acestora se face la semnarea contractului. (b) Reportatorul trebuie să preia de la reportat titlurile date în report; această obligație este corelativă celei a reportatului de a preda titlurile, fără de care contractul nu este valid încheiat. (c) Reportatorul trebuie să predea reportatului, la termen, titluri de credit de aceeași specie; dacă el nu își îndeplinește această obligație și nici reportatul nu oferă plata lor, această a doua vânzare se consideră rezoluționată. (d) Reportatorul trebuie să restituie reportatului fructele civile, dacă părțile au convenit astfel. (e) Reportatorul trebuie să exerecite sau să înstrăineze opțiunea aferentă titlurilor sau valorilor, scadentă pe durata reportului, în condițiile reglementate de art. 1.774 C. civ. (f) Reportatorul trebuie să efectueze vărsămintele scadente pe durata reportului, aferente titlurilor sau valorilor mobiliare date în report, în condițiile art. 1.774 C. civ. 1.6. Încetarea contractului de report. Acesta încetează odată cu producerea efectelor sale și se lichidează înăuntrul celei de doua zi după scadența stabilită pentru revânzarea și plata prețului determinat. Cu toate acestea, nimic nu împiedică părțile să îi prelungească valabilitatea, păstrând condițiile inițiale ale contractului, dar stabilind un alt termen pentru operațiunea de „revânzare”. Dacă, însă, ele reînnoiesc reportul asupra unor titluri care diferă prin cantitate, specie sau preț, după ce în prealabil s-au făcut plățile contractuale, atunci se va considera că părțile au încheiat un alt contract, un contract de report nou (art. 1.776 C. civ.). Interesul distincției dintre prelungirea reportului și reînnoirea sa constă în faptul că atunci când se încheie un nou contract de report, reportatul trebuie să facă o nouă predare reală de titluri sau valori mobiliare. 121 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. SECȚIUNEA 2. CONTRACTUL DE CONT CURENT 2.1. Definiția contractului și sediul materiei. Potrivit art. 2.171. C. civ. contractul de cont curent este acela prin care părțile, denumite curentiști, se obligă să înscrie într-un cont creanțele decurgând din remiteri reciproce, considerându-le neexigibile și indisponibile până la închiderea contului. Codul civil italian, care a constituit o importantă sursă de inspirație pentru reglementarea tradițională a acestui contract, definește contul curent, în art. 1823, ca fiind "„contractul prin care părțile se obligă să noteze într-un cont creditul derivat din remizele reciproce, considerându-l neexigibil și indisponibil până la închiderea contului".70 Contractul de cont curent este, deci, în esență, convenția prin care părțile se înțeleg că, în loc să achite separat și imediat creanțele lor reciproce, izvorâte din prestațiile făcute de una către cealaltă, să țină o evidență comună a acestor și să realizeze această desocotire (lichidare) la un anumit termen, prin achitarea soldului de către partea care va fi găsită debitoare. 2.2. Mecanismul contractului. Contractul de cont curent este utilizat îndeosebi de instituțiile de credit în raporturile cu clienții lor constanți dar poate fi întâlnit și în practica acelor profesioniști (comercianți) care realizează, între ei, operațiuni de comerț caracterizate prin repetabilitate și continuitate. Rațiunea practicării și reglementării contului curent este aceea a simplificării mecanismului de plăți reciproce, datorate de comercianți și susceptibile de compensare. Astfel, să presupunem că, în baza unui raport juridic de vânzare, un prim comerciant furnizează materie primă unui al doilea comerciant, pentru necesitățile acestuia de producție. În baza unui alt raport juridic, distinct sau accesoriu primului, cel de-al doilea comerciant livrează produse finite primului comerciant, pentru ca acesta să le desfacă pe piață. Dacă aceste livrări nu au caracter accidental, ci dimpotrivă au un caracter repetitiv, cei doi comercianți aflându-se în raporturi comerciale statornice, în temeiul cărora își fac prestații reciproce, este convenabil pentru aceștia ca, în loc să-și stingă creanțele reciproce prin plată, la scadențele contractuale stabilite, să se desocotească prin mecanismul contractului de cont curent. Astfel, la scadența contului curent, comerciantul ce se va găsi în poziția de debitor va plăti soldul contului celuilalt comerciant, dacă părțile nu vor conveni să preia acest sold drept o primă remitere într-un nou contract de cont curent. Părțile contractului se numesc curentiști, denumire ce tinde să sublinieze faptul că ei au o poziție identică în contract, până în momentul în care se va produce lichidarea creanțelor, moment din care vor îmbrățișa poziția de creditor și debitor. 70 Pentru detalii, V. Buonocore (coordonator), Manuale di Diritto Commerciale, Ottava edizzione, Torino, 2007, p. 1058 122 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Pe plan juridic, contul curent dobândește existență prin convenția părților, iar pe plan contabil, prin efectuarea primelor depuneri sau înregistrări efectuate de curentiști în contul curent, numite remiteri (rimese sau remize). Acestea constau în valorile înscrise în contul curent, reprezentând creanțele reciproce ale curentiștilor și care, prin procedeul novației obiective, se transformă în articole contabile de credit sau debit, care se însumează potrivit regulilor contabilității; astfel, creanțele izvorâte din operațiuni comerciale diferite își pierd individualitatea juridică și se contopesc în masa de înregistrări contabile ale contului. Mecanismul contului curent operează pe baza principiului alternanței remiterilor reciproce, certe și lichide, remiterea având ca efect transmiterea dreptului de proprietate asupra creanțelor. Periodic sau la terminarea contractului curentiștii fac o încheiere a contului, soldul rezultat fiind imediat exigibil și purtător de dobânzi; până la încheierea contului, curentiștii au doar o vocație de creditor sau debitor. Lichidarea se realizează printr-un mecanism de reglementare presupunând compensarea creanțelor și a datoriilor până la concurența lor, rezultând un sold care definește poziția curentiștilor, unul față de celalalt, ca debitor sau creditor, sold care va fi lichidat de debitor. 2.3. Caracterele contractului. Este, în anumite condiții, un contract comercial; este un contract consensual, sinalagmatic, oneros, cu executare succesivă, intuitu personae, cu caracter accesoriu. De regulă, contul curent este încheiat în exercițiul unei profesiuni comerciale, cel puțin una dintre părți avînd calitatea de profesionist. Potrivit prevederilor art. 2.172 alin. (2) C. civ. atunci când contractul este încheiat între profesioniști, se vor înscrie în cont exclusiv creanțele derivând din exercițiul activității profesionale. Contractul este esențialmente oneros, pentru că, în primul rând, urmărește să realizeze un mecanism de desocotire financiară, un mecanism de plăți eficient iar, apoi, pentru că are caracter accesoriu unor contracte comerciale, oneroase. Este un contract consensual, legea necerând o anumită formă pentru validitatea lui, de unde rezultă că el se încheie prin simplul acord de voință; este un contract sinalagmatic, întrucât ambele părți se obligă la prestații reciproce (alternanța remiterilor). Contractul de cont curent este un contract cu executare succesivă, caracterizându-se prin alternanța remiterilor și prin succesiunea înscrierii lor în contul curent. Este un contract intuitu personae, întrucât pornește de la premiza că între cei doi curentiști există raporturi comerciale de durată, din care se nasc creanțe reciproce, certe și lichide; o asemenea situație juridică arată că nu orice persoane se pot califica pentru calitatea de curentist. 123 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Este un contract accesoriu, urmând să reglementeze desocotirea unor parteneri de afaceri, care desfășoară operațiuni comerciale cu caracter repetitiv și de durată, care constituie obiectul unor raporturi juridice principale. 2.4. Funcțiile contractului 2.4.1. Funcția de creditare reciprocă. Fiind un instrument juridic menit să permită amânarea plății soldului creanțelor reciproce până la o anumită scadență, contul curent are, esențialmente, o funcție de credit reciproc; prin mecanismul de reglementare al contractului, fiecare curentist renunță la posibilitatea realizării creanței sale la termenul prevăzut în raportul juridic fundamental, amânând lichidarea creanțelor proprii la un anumit termen. Astfel curentiștii își acordă un credit reciproc. 2.4.2. Funcția de reglementare a creanțelor. O altă funcție a contului curent este aceea de reglementare a creanțelor reciproce ale curentiștilor - contractul constituie un mecanism complex de stingere a obligațiilor de plată prin fuzionarea creanțelor și datoriilor reciproce într-un sold final și imediat exigibil. Creanțele, respectiv remiterile, se consideră intrate în cont, sub acest aspect, numai atunci când au devenit certe, lichide și exigibile. 2.4.3. Funcția de garanție. În fine, contractul are o funcție de garanție -creanțele fiecărei părți, transformându-se în articole de credit și debit, acestea se garantează reciproc, în sensul că creanțele dintr-un articol servesc drept garanție a datoriilor din alt articol, chiar din momentul nașterii creanței. Cu alte cuvinte, acordându-și reciproc credit, ambii curentiști sunt garantați în limitele creditului acordat de cealaltă parte. În final, singurul risc asumat este acela al creditorului soldului contului curent. 2.5. Natura juridică a contractului. Din perspectiva naturii sale juridice, contul curent a fost calificat ca fiind fie un act de administrare extraordinară a patrimoniului curentiștilor, fie un contract normativ. Prima calificare privește contul curent ca un act de administrare, cu caracter extraordinar, întrucât impune părților să includă în mecanismul său toate creanțele reciproce, certe și lichide, acestea devenind indisponibile și nexigibile ca drepturi de creanță singulare, transferând în schimb, exigibilitatea lor asupra soldului contului. Calificarea de contract normativ are în vedere vocația contului curent de a reglementa conduita viitoare a părților și modul de funcționare a mecanismului de reglementare a creanțelor reciproce ale curentiștilor, fără ca el să dea naștere imediată unor obligații sau drepturi ale curentiștilor. Ambele calificări, interesante, nu epuizează însă complexitatea naturii juridice a acestui contract. De aceea, pentru a contura natura juridică a contractului de cont curent, trebuie să relevăm că acesta reprezintă o creație a dreptului comercial, un 124 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. mecanism juridic complex, care implică diverse operațiuni juridice - novația, compensația, transferul dreptului de proprietate, plata - și a cărui specificitate constă în transformarea unor creanțe, certe și lichide, în articole de cont neexigibile și indisponibile, a căror lichidare se face la scadență sau la închiderea contului. Din acest punct de vedere, contractul de cont curent este un contract sui generis. Din perspectiva practicii, contractul de cont curent se prezintă ca un contract eminamente comercial, în prezent nefiind utilizat decât în materia comercială, mai exact în activitatea bancară. 2.6. Distincții față de alte contracte. 2.6.1. Contractul de cont bancar curent. Contul bancar curent este utilizat pentru administrarea depozitelor bancare, ale creditelor bancare sau ale oricăror alte operațiuni bancare (art. 2.184 C. civ). Contul curent este caracterizat prin reciprocitatea remiterilor, cu consecința că ambele părți întrunesc, simultan și alternativ, atât calitatea de creditor cât și pe cea de debitor, de abia la încheierea contului fiind desemnat debitorul soldului. În cazul contului curent bancar, remiterile sunt unilaterale (doar una dintre părți face remiteri celeilalte) iar creditorul și debitorul sunt cunoscuți de la începutul executării contractului. Creditorul este titularul contului (deponentul sau clientul instituției de credit) și acesta poate să dispună în orice moment de soldul creditor al contului, cu respectarea termenului de preaviz, dacă acesta a fost convenit de părți. Pe de altă parte, contului curent îi este proprie reciprocitatea creditului, în sensul că ambele părți își acordă credit în limita remiterilor alternative și reciproce, în timp ce contului bancar curent îi este specifică unilateralitatea creditului. În fine, la contul curent remiterile sunt facultative și alternative în timp ce la deschiderea de credit în cont curent remiterile debitorului sunt obligatorii. În fapt, așa cum jurisprudența a constatat, contractul de deschidere de credit în cont curent doar îmbracă „haina contabilă" a contului curent, ceea ce nu poate duce la confuzia substanței juridice diferite a acestor contracte. 2.6.2. Contractul de depozit de fonduri. Prin constituirea unui depozit de fonduri la o instituție de credit, aceasta dobândește proprietatea asupra sumelor de bani depuse și este obligată să restituie aceeași cantitate monetară, de aceeași specie, la termenul convenit - art. 2.191 alin. (1) C. civ. La contul curent, potrivit dispozițiilor art. 2.171. C. civ.., compensarea reciprocă între părți și între diversele articole de cont se face numai la încheierea socotelilor, debitorul urmând a plăti diferența; la contractul de depozit de fonduri, compensarea se produce în momentul fiecărei înregistrări în cont. De asemenea, în timp ce la contul curent poziția de creditor sau debitor este incertă până la încheierea contului, la depozitul de fonduri poziția de creditor sau debitor e cunoscută tot timpul. 125 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 2.7. Efectele principale ale contractului de cont curent 2.7.1. Transferul dreptului de proprietate asupra valorii transmise în contul primitorului. Acest transfer operează prin înscrierea în cont a remiterii. Intrarea în cont a creanțelor produce un efect de plată, cu condiția ca acestea să fie certe, lichide și exigibile (art. 2.173 C. civ.). Efectele de comerț sau alte titluri de credit se vor înscrie în contul curent sub rezerva încasării (art. 2.177 C.civ.). 2.7.2. Novația obiectivă. Obligația inițială (dreptul de creanță sau datoria) se stinge și este înlocuită cu o nouă obligație, al cărei temei este contractul de cont curent (art. 2.173 C. civ.). Obligațiile născute din remiteri anterioare se novează dar garanțiile reale sau personale aferente acestor creanțe stinse rămân în ființă și vor putea fi exercitate asupra soldului creditor, la încheierea contului (art. 2.176 C. civ). Creanța veche se transformă într-un articol de cont; creanța care se naște este o creanță cu termen care poate fi executată numai asupra soldului, la încheierea contractului. 2.7.3. Indivizibilitatea, neexigiblilitatea și indisponibilitatea remiterilor. Valorile înscrise în cont își pierd individualitatea, se depersonifică, se contopesc în ansamblul înregistrărilor contabile din cadrul articolului de cont respectiv (credit sau debit); în consecință până la încheierea contului nu există creanță/datorie și nici creditor/debitor iar urmărirea în justiție se poate face numai pentru soldul creditor, rezultat în urma încheierii contului. În consecință, creanțele individuale exigibile devin, prin remitere, un articol sau o poziție contabilă neexigibilă și indisponibilă. Cu toate acestea, înscrierea unei creanțe în cont curent nu împiedică exercițiul acțiunilor și excepțiilor referitoare la validitatea actelor sau operațiunilor care au dat loc remiterilor; dacă un asemenea act sau operațiune este nulă, anulată, reziliată sau rezolvită, înscrierea remiterilor efectuate în temeiul acestora este stornată. [art. 2.175 alin. (1) C. civ.] 2.7.4. Compensația creanțelor și datoriilor reciproce ale corentiștilor operează la încheierea contului curent, până la concurența debitului și creditului (art. 2.173 C. civ.); urmare acestei compensații se naște un sold creditor, exigibil, purtător de dobânzi. 2.7.5. Curgerea dobânzilor. Acestea curg de drept pentru sumele înscrise în contul curent, în debitul primitorului, de la data înscrierii operațiunii până la încheierea contului. Dobânzile datorate sunt cele convenite sau, în lipsă, cele legale și se socotesc pe zile. De la data lichidării curge dobânda pentru soldul rezultat, indiferent că a fost raportat ca articol nou într-un alt cont curent sau a rămas ca o creanță definitivă după încheierea contului. 2.7.6. Dreptul la comision și alte cheltuieli. Existența contului curent nu exclude drepturile de comision și plata cheltuielilor pentru operațiunile înscrise în 126 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. contul curent (art. 2.174 C. civ.). Acestea pot fi comisioanele băncii, cheltuieli de poștă, taxe vamale; și pentru acestea curg dobânzi. 2.8. Încheierea contului curent. Încheierea periodică a contului se produce, prin convenția părților, în cursul executării contractului, pentru ca părțile să poată cunoaște valoarea soldului și care dintre ele se află în poziție creditoare. Ca urmare a încheierii contractului, sumele înscrise încetează să mai producă dobânzi; soldul rezultat se înregistrează ca prim articol pentru perioada următoare și va fi purtător de dobânzi. Încheierea definitivă a contului curent se produce la încetarea contractului, la data convenită de părți. Soldul astfel obținut este rezultatul final al diferenței dintre articolele de credit și debit înscrise în cont și produce dobânzi de la data lichidării contului. La încheierea contului fiecare parte transmite celeilalte un extras de cont cu înregistrările făcute și soldul rezultat. Dacă nu este contestat, în termenul stabilit, soldul este considerat aprobat și devine imediat exigibil, poate fi urmărit silit de creditor sau poate fi oprit de creditorii acestuia. Dacă părțile nu se înțeleg, lichidarea se face pe cale judecătorească. 2.9. Încetarea contractului de cont curent. Cauzele de încetare a contractului de cont curent sunt enumerate în art. 2.183 C. civ. și sunt împărțite în cauze de încetare de drept și cauze de încetare prin convenția părților. Fiind un contract intuitu personae legea stabilește că acest contract încetează de drept la expirarea termenului convenit de părți. De asemenea, atunci când este încheiat pe durată nedeterminată, el încetează prin denunțarea lui de către oricare dintre părți. In fine, în caz de incapacitate, insolvență sau moarte, oricare dintre curentiști, reprezentantul incapabilului sau moștenitorul poate denunța contractul înștiințând cealaltă parte cu 15 zile înainte (art. 2.183 C. civ). La expirarea termenului convenit, articolele de cont încetează să mai producă dobânzi, acestea urmând a fi calculate numai asupra soldului creditor. Denunțarea contractului deși, în principiu, poate surveni oricând, ar urma să țină cont de scadențele periodice stabilite în contract. 127 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. SECȚIUNEA 3. CONTRACTUL DE ASOCIERE ÎN PARTICIPAȚIE 3.1. Sediul materiei. Contractul de asociere în participație este reglementat de art. 1.949 și urm. C. civ. 3.2. Noțiune, distincții, clasificare, părți, avantaje. Potrivit definiției sale legale (art. 1.949 C. civ.), contractul de asociere în participație este contractul prin care o persoană acordă uneia sau mai multor persoane o participație la beneficiile și pierderile uneia sau mai multor operațiuni pe care le întreprinde. Definiția este imperfectă, prezentând contractul ca unul unilateral (în care doar o parte își asumă obligații - art. 1.171 C. civ.)) în timp ce, în realitate, participația este oferită în schimbul contraprestației celeilalte părți - bunurile aduse în asociere (inclusiv un aport în numerar). Asocierea în participație se prezintă ca o structură asociativă, lipsită de personalitate juridică și ferită de rigorile publicității, prin care un comerciant (atunci când contractul este utilizat în cursul exploatării unei întreprinderi) oferă unuia sau mai multor terți posibilitatea de a participa la beneficiile și pierderile unui comerț; chiar dacă textul 1.949 C. civ. nu conține prevederi exprese în acest sens, este evident că acordarea unei asemenea participații se face în schimbul unui aport care poate fi în numerar, în natură sau chiar în industrie, aport evocat în art. 1.952 C. civ. Asocierea în participație poate să fie privită dintr-o dublă perspectivă: - ca o entitate sau formă asociativă lipsită de perso-nalitate juridică; - ca un contract, un instrument juridic prin care ia naștere asocierea în participație și care reglementează organizarea și funcționarea acesteia. Ea poate fi studiată atât ca structură asociativă cât și ca un contract; întrucât existența asocierii în participație este dependentă de încheierea, executarea sau încetarea contractului prin care este constituită, am optat pentru studierea acestei instituții a dreptului comercial ca instrument juridic contractual. 3.2.1. Asocierea în participație și societatea comercială, reglementată de Legea nr. 31/1990. Asocierea în participație prezintă o serie de elemente de similitudine cu societatea comercială, motiv pentru care a și fost considerată drept o formă improprie de societate comercială: - amândouă se constituie printr-un act constitutiv încheiat în formă scrisă, exprimând voința părților de a se asocia; - prezența affectio societatis, elementul intențional manifestat în voința părților de a conlucra, în scopul obținerii unui profit și distribuirii lui între asociați; - natura comercială comună, derivată atât din obiectul de activitate al asociației cât și din cauza contractului (scopul urmărit): obținerea și distribuirea profitului; 128 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Principalele diferențe care separă societatea comercială de asocierea în participație sunt următoarele: - societatea comercială este dotată cu personalitate juridică, în timp ce asocierea în participație nu beneficiază de personalitate juridică; - spre deosebire de societatea comercială, care are un patrimoniu autonom și distinct de cel al asociaților, în asocierea în participație „se relevă numai imixtiunea unui bun al asociatului în fondul asociantului, fără ca să rezulte un fond comun"71; - în timp ce societatea comercială are o obligație legală de publicitate a actelor și faptelor prevăzute de lege, asocierea în participație este scutită de obligația de publicitate, având un caracter ocult. 3.2.2. Clasificarea formelor de asociere în participație. Asocierea în participație poate fi clasificată, din perspectiva complexității sale, în următoarele forme: - asocierea încheiată pentru realizarea unei singure afaceri comerciale și care prezintă un caracter ocazional, cu un grad redus de integrare patrimonială. - asocierea încheiată pentru realizarea mai multor operațiuni comerciale, de regulă de același gen, caracterizată prin repetiție, constanță și continuitate; o asemenea asociație permite asociatului să aibă acces la registrele și contul de profit și pierderi ale comerciantului care evidențiază ansamblul acestor operațiuni; - asocierea prin care comerciantul oferă o participație la întregul său comerț și care este o structură asociativă caracterizată prin stabilitate și integrare organizatorică și funcțională; asociații au dreptul de a solicita comunicarea registrelor de comerț și de a controla situațiile financiare reflectând rezultatele comerțului comerciantului asociat. 3.2.3. Părțile contractului. Acestea pot fi privite din puncte de vedere diferite: (a) În raport de poziția lor contractuală, părțile contractului (sau asociații) sunt următoarele: - partea sau asociatul care oferă o participație în beneficiile și pierderile comerțului său și care este, de regulă, un comerciant persoană fizică sau o societate comercială; - partea sau asociatul care, în schimbul unui aport adus asociației, beneficiază de o participație în exercițiul comercial al celeilalte părți. (b) Dintr-o altă perspectivă, respectiv a percepției lor de către terți, părțile contractului de asociație în participație sunt: - asociatul gerant, fățis sau activ, numit și asociant, cel care reprezintă asocierea în relațiile cu terții, încheind acte juridice în nume propriu dar pe seama asociației în participație; de regulă, este asociatul care oferă o participație la beneficiile și pierderile comerțului său; 71 Trib. Ilfov II com, sent. 22 din 15 Ianuarie 1938, publicată în Pandectele Române 1938, III, 173, citată în Codul Comercial Adnotat, 1944, reeditare 1994, Editura Tribuna Craiova. 129 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. - asociatul ocult sau pasiv, numit și asociatul „tăcut”,72 cel care nu intră în relații cu terții, fiind practic necunoscut acestora și care de regulă este asociatul care beneficiază de o participație la comerțul asociatului gerant. Codul comercial abrogat, referindu-se la acești din urmă asociații, îi numește și participanți (art. 254 C. com). 3.2.4. Avantajele asocierii în participație. Contractul de asociere în participație prezintă o serie de avantaje pentru ambele părți. Este un instrument juridic suplu și eficient, care permite constituirea unei structuri asociative, fără a parcurge formalitățile constituirii unei societăți comerciale și fără a dobândi personalitate juridică. Astfel, această structură se naște, funcționează și își încetează existența cu un minimum de forme. Ea permite comercianților să atragă resurse de pe piață, în scopul rentabilizării activității lor și/sau al realizării unor proiecte comerciale mai ample, fără a efectua eforturile financiare pe care le presupune un credit sau altă modalitate de finanțare externă; în același timp, ceilalți participanți efectuează un plasament financiar sau își pun în valoare anumite active, cu oportunitatea de a obține un câștig superior unui plasament bancar. În fine, reglementarea sumară a asociației în participație constituie, până la urmă, un avantaj: cu excepția cerinței constatării contractului prin înscris, ad probaționem, legiuitorul lasă o deplină libertate asociaților cu privire la forma, întinderea și condițiunile asocierii (art. 1.954 C. civ.). Contractul de asociere în participație a fost, într-o primă perioadă de tranziție spre economia de piață, principalul instrument juridic prin care fostele unități economice de stat, devenite societăți comerciale, au putut să coopereze cu întreprinzători privați, pentru a-și pune în valoare activele neutilizate. Este drept însă că uneori el a acoperit raporturi juridice de altă natură, pe care asociații fie nu erau abilitați să le încheie, în lipsa unei licitații publice (închirieri sau locații de gestiune), fie nu erau autorizați să le contracteze (credite și alte operațiuni ținând de activitatea bancară). 3.3. Trăsături juridice. Contractul de asociație în participație este un contract sinalagmatic, plurilateral, oneros, comutativ, consensual și, de regulă, cu executare succesivă. De asemenea, contractul are caracter intuitu personae și ocult. Contractul este sinalagmatic, ambele părți obligându-se reciproc, una să acorde o participare la comerțul său iar alta să aducă un aport; prestația uneia este cauza prestației celeilalte părți, ambele subsumate urmăririi profitului. Contractul este plurilateral, întrucât în el sunt implicați doi sau mai mulți asociați, conlucrând împreună dar urmărind fiecare un interes propriu. 72 In dreptul german, această asociere se numește Stillegesellschaft (asociere tăcută), întrucât nu este cunoscută terților. 130 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Contractul este oneros, ambele părți urmărind obținerea unui câștig, constând în beneficiile unor operațiuni comerciale, pe care să le distribuie potrivit convenției lor. Contractul este comutativ, drepturile și obligațiile părților fiind determinate precis, inclusiv sub aspectul întinderii lor. Faptul că în urma concretizării operațiunilor comerciale în cadrul asociației pot apare și pierderi, nu numai beneficii, nu înseamnă că acest contract se transformă într-unul aleatoriu. Astfel, participarea la beneficiile și pierderile comerciantului este determinată prin raportare la aportul adus; dacă părțile nu au stabilit nimic în acest sens, se prezumă că părțile au adus o contribuție egală și se împarte profitul în mod egal la numărul de asociați.Potrivit prevederilor art. 1.953 alin. (5) C. civ., orice clauză care stabilește un nivel minim garantat de beneficii pentru unul sau unii dintre asociați este considerată nescrisă. Contractul este consensual, forma scrisă fiind cerută, de prevederile art. 1.950, ad probationem și nu ad validitatem. Cu excepția cazului când comerciantul oferă asociatului său o participație la beneficiile și pierderile unei singure operațiuni de comerț, situație când se prezintă ca un contract cu executare imediată, contractul este unul cu executare succesivă, durata fiind un element structural și esențial al oricărei asocieri. Contractul are caracter intuitu personae, fiind încheiat în considerarea calităților și aptitudinilor personale ale asociaților. În fine, doctrina comercială și jurisprudența au remarcat că acest contract are un caracter ocult, în sensul că el nu este cunoscut terților, care nu au reprezentarea că ar contracta cu o structură asociativă ci doar cu asociatul care reprezintă asociația în participație. În același sens, asociații despre a căror implicare în asociație terții nu au cunoștință, au fost denumiți și asociați oculți sau ascunși, spre deosebire de asociații cu care terții contractează și care sunt denumiți și asociați fățiși. 3.4. Condiții de validitate 3.4.1. Capacitatea părților este cea cerută de lege pentru a contracta. Este de remarcat că, de regulă, asociatul gerant, cel care acordă o participație la beneficiile și pierderile uneia sau mai multor operațiuni comerciale sau chiar a întregului său comerț, este un profesionist - comerciant persoană fizică sau o societate comercială. În ceea ce privește calitatea profesională a asociatului ocult, legea nu stabilește nici o restricție; rezultă că acesta poate fi orice persoană, comerciant sau necomerciant, persoană fizică sau juridică, cetățean român sau străin. 3.4.2. Consimțământul părților se exprimă prin încheierea unui înscris. Potrivit prevederilor art. 1.950 C. civ., asociațiunile în participație sunt scutite de formalitățile (de formă și publicitate) prevăzute pentru societăți, dar ele trebuie să fie probate prin act scris. Aceasta înseamnă, ca regulă, că părțile vor încheia contractul în formă scrisă, pentru a putea dovedi raportul juridic de asociere. Este însă la fel de adevărat 131 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. că asocierea în participație va putea fi dovedită și prin alte acte scrise, cum ar fi decontările dintre părți, contrasemnarea situațiilor financiare ale comerciantului și altele asemenea. În ceea ce-i privește pe terți, aceștia vor putea să dovedească existența asociației cu toate mijloacele de probă admise, fără ca asociații să le poată opune lipsa înscrisului. 3.4.3. Obiectul contractului, constând în prestațiile la care se obligă părțile, este acela de a permite asociatului ocult participarea la beneficiilor și pierderile unor operațiuni, în schimbul unui aport adus în asociație. Această participare se poate concretiza în dreptul asociaților de a-și apropria o cotă parte din beneficul obținut sau în obligația lor de a suporta pierderile ocazionate de comerțul desfășurat în asociație. 3.5. Mecanismul și natura juridică a contractului de asociație în participație. Un exemplu des întâlnit în practică ne va ajuta să înțelegem mai ușor mecanismul unui asemenea contract: un comerciant care stăpânește un activ a cărui eficiență comercială este redusă (o hală industrială, o structură de vânzare, un utilaj industrial) oferă unui terț o participație în operațiunile de exploatare comercială a acestui activ, urmând ca asociatul ocult să aducă un aport în numerar sau în natură (echipamente și utilaje) sau chiar un aport în industrie - managementul afacerii sau desfacerea pe piață a unor produse sau servicii. Tot astfel, un profesionist care are nevoie de finanțare pentru exploatarea întreprinderii sale oferă unui terț o participaație la operațiunile ce le întreprinde, ân schimbul unui aport în numerar. Potrivit prevederilor art. 1.952 C. civ., asociații rămân, de regulă, proprietarii bunurilor puse la dispoziția asocierii. Ei pot însă conveni fie ca aceste bunuri să devină proprietate comuna, fie ca ele să treacă în proprietatea asociatului fățiș (pentru ca acesta să poată să le fructifice în cadrul comerțului său, dispunând de ele în interesul asociației), urmând a redobândi proprietatea la incetarea asocierii. Reprezentarea asociației se face numai de asociatul fățiș (care de regulă este comerciantul). În relațiile cu terții, neavând personalitate juridică, asocierea nu constituie o persoană distinctă de cea a asociaților (art. 1.951 C. civ.). Cu alte cuvinte, pentru terți, asocierea nu există, ei încheind contracte prin care se obligă sau dobândesc drepturi numai în raport cu cel care a contractat cu ei - asociatul fățiș, asociatul gerant. Doctrina juridică și jurisprudența au tratat asocierea în participație ca o societate comercială fără personalitate juridică; această concepție a fost preluată și în noul cod civil. In consecință, asocierea în participație nu are un patrimoniu propriu; tot astfel, neavând ființă juridică proprie, asocierea este lipsită de elementele de identificare ale persoanei juridice: firmă, emblemă, sediu, naționalitate. În ceea ce privește natura contractului, aceasta este, de regulă, comercială, concluzie desprinsă și din "indiciul" strecurat de legiuitor în definiția contractului (care 132 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. vizează "operațiunile pe care le întreprinde” cel ce acordă participația), indiciu care trimite la exploatarea unui întreprinderi. 3.6. Obligațiile și drepturile părților. Acestea sunt fie expres prevăzute de lege, fie sugerate sau deduse din doctrina de specialitate și jurisprudența în materie de asociație în participație. 3.6.1. Obligațiile și drepturile asociatului gerant 3.6.1.1. Gerantul trebuie să administreze afacerile asociației cu diligența unui bun profesionist. Fiind însărcinat cu administrarea afacerilor asociației și a bunurilor aduse de asociați, gerantul trebuie să le trateze cu aceeași diligență cu care își tratează afacerile și bunurile proprii. Această administrare implică, pe lângă activitatea de gestiune patrimonială, și pe cea de reprezentare față de terți, cu care gerantul contractează în nume propriu, dar pe seama asociației în participație. 3.6.1.2. Gerantul trebuie să țină evidența financiară și contabilă a afacerilor desfășurate în participație. Dacă obiectul participației îl constituie o singură operațiune sau mai multe operațiuni comerciale, gerantul trebuie să le evidențieze distinct, pentru a le putea separa de restul comerțului său. El va derula aceste operațiuni prin conturi sau subconturi distincte și le va evidenția distinct în situațiile financiare. Potrivit reglementărilor contabile privind situațiile financiare, cheltuielile și veniturile determinate de operațiunile asocierilor în participație se contabilizează distinct de către unul din asociați, conform prevederilor contractului de asociere. Gerantul trebuie să dea socoteală celorlalți asociați cu privire la bunurile aduse de aceștia în asociație precum și de beneficiile și pierderile comerțului efectuat în participație. Această din urmă obligație se realizează prin prezentarea periodică a rezultatelor comerțului realizat în participație și prin distribuirea eventualelor beneficii, pe baza situațiilor financiare. 3.6.2. Obligațiile și drepturile asociaților pasivi (oculți) 3.6.2.1. Asociații pasivi au obligația de a aduce o contribuție în cadrul asociației, constând într-un aport în numerar, în natură sau în industrie. În raport de acest aport se determină și proporția participării lor la beneficiile și pierderile asociației. De principiu, dreptul de proprietate asupra bunurilor aduse în participație se păstrează. În consecință, în lipsa unei convenții contrare, acestea nu intră în patrimoniul gerantului, acesta având doar un drept de administrare asupra lor. Dacă bunurile devin proprietate comună sau dacă ele se traansmit în proprietatea asocietului gerant, asociații pot să convină ca, la încetarea contractului, bunurile aduse în asociație să li se restituie în natură. Dacă acest lucru nu se poate face, atunci asociații sunt îndreptățiți să li se repare daunele suferite. Această obligație aparține gerantului, atunci când restituirea nu se poate face din culpa sa și asociației, în celelalte cazuri; în această din urmă situație, daunele cuvenite 133 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. asociaților respectivi se vor deduce din rezultatele operațiunilor comerciale derulate în participație. 3.6.2.2. Asociații pasivi au un drept de control asupra situațiilor financiare ale gerantului, care evidențiază beneficiile și pierderile comerțului efectuat în participație. 3.6.2.3. Potrivit dispozițiilor contractului și în proporția stabilită, asociații pasivi au obligația de a suporta partea ce le revine din pierderi și au dreptul de a cere să li se repartizeze cota de beneficii ce le revine. 3.7 Raporturile asociaților cu terții. Asocierea în participație nu constituie față de terți o persoană distinctă de persoana asociaților. În consecință, terțul nu are niciun drept față de asociere și nu se obligă decât față de asociatul cu care a contractat, care se angajează în nume propriu, chiar dacă acționează pe contul asocierii (art. 1.953 C. civ.). Cu toate acestea, toți asociații sunt ținuți solidar și nelimitat și pot exercita toate drepturile decurgând din contractele încheiate de oricare dintre ei. În schimb, terțul este ținut numao față de asociatul cu care a contractat, cu excepția cazului în care acesta din urma a declarat calitatea sa de reprezentant al asocierii, la momentul încheierii actului. 3.8. Încetarea contractului. Contractul poate înceta prin expirarea duratei pentru care părțile au convenit asocierea în participație, prin denunțarea lui de către oricare dintre părți, atunci când este încheiat pe durată nelimitată în timp și prin rezoluțiune sau, după caz, reziliere. Fiind un contract intuitu personae, asocierea în participație încetează și prin moartea, falimentul, lichidarea sau punerea sub interdicție a asociatului gerant. CAPITOLUL V. ALTE CONTRACTE UTILIZATE DE PROFESIONIȘTI/COMERCIANȚI REGLEMENTATE DE LEGI SPECIALE SECȚIUNEA 1. CONTRACTUL DE LEASING 1. Noțiune, subiecți, caractere juridice Noțiunea de leasing poate fi utilizată în două accepțiuni: Într-o primă accepțiune, mai largă, prin leasing înțelegem un mecanism contractual complex, integrând mai multe raporturi juridice, prin care o entitate 134 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. juridică specializată (numită locator/utilizator) cumpără, la solicitarea clientului său, unele bunuri de la un terț furnizor, a căror folosință și posesie le transmite acestui client (numit utilizator), obligându-se să respecte opțiunea utilizatorului de a cumpăra bunurile la finele contractului, de a le restitui ori de a solicita prelungirea contractului. Într-o altă accepțiune, restrânsă, oferită de prevederile art. 1 alin. (1) din Ordonanța Guvernului nr. 51/1997 privind operațiunile de leasing și societățile de leasing, leasing-ul este acel contract prin care o parte, denumită locator/finanțator, transmite pentru o perioadă determinată dreptul de folosință asupra unui bun al cărui proprietar este, celeilalte părți, denumită locatar/utilizator, la solicitarea acesteia, contra unei plăți periodice, denumită rată de leasing, iar la sfârșitul perioadei de leasing, locatorul/finanțatorul se obligă să respecte dreptul de opțiune al locatarului/utilizatorului de a cumpăra bunul, de a prelungi contractul de leasing ori de a înceta raporturile contractuale. În realitate, leasingul cunoaște două forme (leasing financiar și leasing operațional), al căror regim juridic și fiscal este foarte diferit; astfel cum vom vedea în continuare, definițiile de mai sus nu se aplică întru totul niciuneia dintre forme. Sediul materiei îl constituie prevederile Ordonanței Guvernului nr. 51/1997, republicată, cu modificările și completările ulterioare (denumită, în continuare, Ordonanța). 2. Părțile mecanismului de leasing. În mecanismul leasing-ului, ca operațiune comercială structurată în mai multe raporturi juridice distincte, sunt implicate următoarele persoane: - locatorul/finanțatorul, care este locatorul bunului și/sau finanțatorul operațiunii, o entitate juridică specializată, persoană juridică română sau străină, organizată ca instituție financiară nebancară, în condițiile Legii nr. 93/2009 privind instituțiile financiare nebancare; în raport de natura operațiunilor de leasing ce constituie obiectul lor de activitate, societățile de leasing sunt societăți de leasing generale, societăți integrate sau societăți imobiliare pentru comerț și industrie, care trebuie să aibă un capital social minim de 200.000 euro sau echivalentul în lei al acestei sume. În literatura juridică s-a făcut distincție între noțiunile de locator și finanțator, locatorul fiind considerat cel care nu își procură bunul dat în leasing de la un terț furnizor (mecanismul de leasing fiind limitat la bipolaritatea locator-locatar, fără intervenția unui terț furnizor) iar finanțatorul fiind cel care se impune în mod real între furnizorul bunului și utilizator, cumpărând bunul și transmițând folosința utilizatorului. - locatarul/utilizatorul, care este locatarul sau beneficiarul bunului, care poate fi orice persoană fizică sau juridică, română sau străină. - furnizorul, care poate fi constructorul, producătorul sau fabricantul lucrului ori un intermediar (agent de distribuție, concesionar etc.); 135 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. În contractul de leasing propriu-zis, intervin numai primele două părți menționate mai sus. 3. Trăsături juridice. Contractul de leasing este un contract comercial, oneros, sinalagmatic, comutativ, consensual, cu executare succesivă. El constituie titlu executiv. Contractul de leasing este un contract comercial, întrucât reprezintă o operațiune de interpunere în circulația mărfurilor și valorilor, realizată cu scop specu-lativ, în considerarea unui profit; privit astfel, contractul de leasing este un act de comerț obiectiv. El poate fi însă privit și ca un act de comerț subiectiv, întrucât locatorul/finanțatorul este, în mod obligatoriu, o persoană juridică, română sau străină, care are calitatea de comerciant, astfel încât operațiunile juridice ale acestora beneficiază de prezumția de comercialitate instituită de prevederile art. 4 C. com. Contractul este oneros, nu numai ca o consecință a caracterului său comercial dar și pentru că fiecare parte urmărește să obțină, prin executarea contractului, un câștig: folosința bunului (pentru locatar/utilizator) sau ratele de leasing, pentru locator/finanțator. Contractul de leasing este sinalagmatic sau bilateral, pentru că generează obligații, cu caracter interdependent, pentru ambele părți. Contractul este comutativ, pentru că întinderea prestațiilor părților este precis determinată de acestea, încă de la încheierea contractului. Este adevărat că aceste caractere -sinalagmatic și comutativ - nu sunt prezente în forma lor perfectă, întrucât, de exemplu, ca o abatere de la caracterul sinalagmatic, excepția de neexecutare a contractului nu poate fi invocată de locatar, în cazul în care bunul ce constituie obiectul material al leasingului nu îi este pus la dispoziție (art. 14 din Ordonanță) iar modul de finalizare a contractului (vânzare, prelungire, desființare) rămâne o opțiune individuală a utilizatorului, ceea ce aruncă o umbră de nesiguranță, în ceea ce-l privește pe locator/finanțator, asupra destinului acestui contract. Contractul este consensual, deși legea cere pentru acesta forma scrisă; această formă nu reprezintă însă o condiție de validitate, ci una ad probationem. Contractul de leasing are un caracter intuitu personae în ceea ce privește persoana locatarului/utilizatorului; locatorul/finanțatorul va putea însă înstrăina, fără restricții, proprietatea bunului, către alt finanțator, cedentul rămânând răspunzător în calitate de garant. În raport de faptul că legiuitorul reglementează, de manieră imperativă, conținutul minimal al contractului de leasing și consacră o poziție forte a finanțatorului, sa apreciat în literatura de specialitate că acest contract nu face parte din categoria celor negociate și poate fi clasificat printre cele de adeziune. Această opinie, justificată într-o anumită etapă evolutivă a reglementării leasingului, dominată de interesele marilor jucători pe piața de leasing, este depășită în prezent, art. 6 alin. 136 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. (3) din Ordonanță precizând expres că elementele legale menționate de Ordonanță sunt minimale iar părțile pot stabili și alte clauze de cât cele legale. Potrivit dispozițiilor art. 8 din Ordonanță, contractele de leasing constituie titluri executorii, putând fi puse în executare fără a fi necesară învestirea cu formulă executorie . De același regim juridic se bucură și garanțiile reale și personale, constituite în scopul garantării obligațiilor asumate prin contractul de leasing . Contractele de leasing având ca obiect dreptul de utilizare a programelor pentru calculator constituie titlu executoriu numai în cazul în care utilizatorul nu a formulat opțiunea cumpărării bunului sau a dobândirii dreptului definitiv de utilizare a programului sau în cazul rezilierii contractului din vina exclusivă a utilizatorului, în condițiile reglementate de art. 81 din Ordonanță. 4. Condiții de fond și de formă 4.1. Capacitatea juridică. Pentru valida încheiere a contractului se cere capacitatea deplină de a contracta, pentru ambele părți. Este necesar însă să reținem unele condiții speciale de capacitate pentru locatorul/finanțator, care trebuie, în mod obligatoriu să fie o societate de leasing, constituită cu respectarea dispozițiilor LSC și autorizată potrivit prevederilor Legii nr. 93/2009. Ne aflăm, deci, în prezența unui subiect de drept calificat, beneficiind de o capacitate juridică specială, întrucât societatea de leasing trebuie să aibă în obiectul de activitate desfășurarea operațiunilor de leasing iar capitalul ei trebuie să fie adecvat acestei activități (echivalentul a minim 200.000 euro). 4.2. Consimțământul. Acesta trebuie să fie exprimat în scris, potrivit cerinței art. 7 din Ordonanță. Literatura de specialitate este de acord că această cerință nu este prevăzută ad validitatem, ci ad probationem. 4.3. Obiectul contractului. Potrivit prevederilor art. 1 alin. (2) al Ordonanței, obiectul material al contractului de leasing poate consta în „bunuri imobile prin natura lor sau care devin imobile prin destinație, precum și bunuri mobile, aflate în circuitul civil, cu excepția înregistrărilor pe bandă audio și video, a pieselor de teatru, a manuscriselor, a brevetelor, a drepturilor de autor și a bunurilor necorporale." În lipsa altor limitări exprese, rezultă că orice alt bun mobil corporal poate face obiectul unui contract de leasing, inclusiv bunurile corporale incluse într-un fond de comerț sau într-un patrimoniu de afectațiune reglementat de Ordonanța de urgență a Guvernului nr. 44/2008. În ceea ce privește prețul, ca expresie a obiectului material al unui contract, trebuie să distingem între valoarea de intrare care reprezintă prețul de achiziție al bunurilor date în leasing și valoarea totală a contractului, care este expresia valorică a prestației locatorului/finanțator, structurată în rate de leasing și valoarea reziduală. Rata de leasing reprezintă, după caz, (a) o cotă parte din valoarea de intrare a bunului la care se adaugă dobânda de leasing convenită de părți sau (b) echivalentul unei 137 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. chirii; valoarea reziduală reprezintă valoarea remanentă la care se face transferul dreptului de proprietate către locatar/utilizator, după achitarea tuturor ratelor de leasing. 4.4. Cauza mediată a contractului (causa remota) diferă după cum contractul examinat este de leasing financiar sau operațional: numai utilizarea bunului (în leasingul operațional) sau utilizarea bunului și, respectiv, exercitarea opțiunii cumpărării lui (în leasingul financiar). 4.5. Forma contractului. Contractul de leasing nu este unul solemn, ci unul consensual; totuși, legea cere ca el să fie încheiat în scris, dar numai pentru rațiuni legate de dovedirea acestuia; cu alte cuvinte, contractul de leasing nu poate fi dovedit decât cu înscrisuri. 5. Mecanismul leasingului. Leasingul este privit ca o tehnică modernă de creditare a comerțului. Prin operațiunile de leasing se închiriază temporar bunuri și servicii, în speță bunuri imobile și bunuri mobile de folosință îndelungată, aflate în circuitul civil. În mod obișnuit, bunurile date în locație sunt mașinile, echipamentele și utilajele de uz comercial. Elementele și etapele definitorii ale leasing-ului clasic sunt următoarele: - solicitarea adresată finanțatorului de către client, viitorul utilizator, privind încheierea unui contract de leasing a unui anumit bun; - încredințarea de către finanțator, utilizatorului, a unui mandat privind selecționarea furnizorului și a bunului și privind negocierea contractului de cumpărare a bunului de către finanțator; - negocierea de către utilizator și furnizor a unui contract de cumpărare a bunului, în baza mandatului primit de la locator, dar în condițiile tehnice și comerciale conforme necesităților sale; - cumpărarea de către locator, în vederea închirierii, a unor bunuri, în conformitate cu condițiile negociate de utilizator; - încheierea contractului de leasing între locator/finanțator și locatar/utilizator, privind închirierea bunului pe o anumită perioadă, în schimbul unei redevențe; - executarea contractului de leasing, respectiv utilizarea bunurilor de către utilizator, potrivit drepturilor conferite prin contractul de leasing, în condițiile achitării ratelor de leasing cuvenite locatorului/finanțatorului; - manifestarea opțiunii locatarului/utilizatorului, la îndeplinirea termenului, de a cumpăra bunurile închiriate, de a prelungi contractul sau de a înceta raporturile contractuale; dacă acesta își exercită opțiunea de cumpărare, atunci prețul va fi stabilit ținând cont de plățile efectuate anterior cu titlu de rată de leasing și de valoarea reziduală a bunului. Desigur că, în practică, atât datorită gradului ridicat de specializare a societăților de leasing cât și în vederea accelerării procesului de selectare a bunurilor date 138 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. în leasing și, respectiv, a simplificării încheierii contractului, o serie de etape descrise mai sus lipsesc sau fuzionează (de exemplu, societățile de leasing specializate în leasingul anumitor echipamente le oferă doar în anumite condiții tehnice sau comerciale, astfel încât nu mai este necesară negocierea lor de către locator/utilizator). 6. Utilitatea leasingului. Leasing-ul a apărut datorită rigidității procedeelor de finanțare a comerțului și necesității dotării întreprinderilor cu mașini și utilaje moderne. Folosirea operațiunilor de leasing, ca formă de circulație a mărfurilor, prezintă avantaje, pentru toate părțile interesate. Utilizatorul își poate procura mașinile și utilajele necesare, fără cheltuieli imediate de investiții și cu evitarea riscurilor aferente. De asemenea, el beneficiază de reducerea cheltuielilor de producție, de credite curente pentru plăți, precum și de un rabat, în măsura în care va cumpăra bunurile închiriate. El va putea beneficia de taxe vamale reduse, calculate la valoarea reziduală, dacă optează pentru cumpărarea bunurilor din import; dacă decide să restituie bunurile, nu datorează taxe vamale, întrucât admisia acestora în țară utilizatorului se face în regim de import temporar, care se definitivează prin re-export. Furnizorul are posibilitatea de a-și asigura o piață de desfacere pentru produsele sale și de a-și consolida poziția față de concurență. Totodată, realizează un flux convenabil al fondurilor circulante, fără a-și asuma creditarea produsului, sarcină ce revine finanțatorului. Finanțatorul efectuează un plasament profitabil al resurselor sale financiare și poate obține, prin ratele de leasing, importante beneficii. În același timp, personalul și baza materială, necesare desfășurării activității, nu implică cheltuieli ridicate. 7. Forme de leasing. Contractele de leasing se pot clasifica după mai multe criterii. 7.1. În raport de efectele lor fiscale, Codul fiscal clasifică operațiunile de leasing în două categorii : 7.1.1. Leasing financiar - orice contract de leasing care îndeplinește cel puțin una dintre următoarele condiții: (a) riscurile și beneficiile dreptului de proprietate asupra bunului care face obiectul leasingului sunt transferate utilizatorului la momentul la care contractul de leasing produce efecte; (b) contractul de leasing prevede expres transferul dreptului de proprietate asupra bunului ce face obiectul leasingului către utilizator la momentul expirării contractului; (c) utilizatorul are opțiunea de a cumpăra bunul la momentul expirării contractului, iar valoarea reziduală exprimată în procente este mai mică sau egală cu 139 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. diferența dintre durata normală de funcționare maximă și durata contractului de leasing, raportată la durata normală de funcționare maximă, exprimată în procente; (d) perioada de leasing depășește 80% din durata normală de funcționare maximă a bunului care face obiectul leasingului; în înțelesul acestei definiții, perioada de leasing include orice perioadă pentru care contractul de leasing poate fi prelungit; (e) valoarea totală a ratelor de leasing, mai puțin cheltuielile accesorii, este mai mare sau egală cu valoarea de intrare a bunului; 7.1.2. Leasing operațional - orice contract de leasing încheiat între locator și locatar, care transferă locatarului riscurile și beneficiile dreptului de proprietate, mai puțin riscul de valorificare a bunului la valoarea reziduală, și care nu înde-plinește niciuna dintre celelalte condiții ale leasingului financiar [lit. b)-e) de mai sus]. Distincția de ordin financiar - fiscal dintre cele două forme de leasing se referă la evidențierea fiscală a amortizării bunurilor ce fac obiectul contractului. Înregistrarea amortizării, în cazul leasingului financiar, se efectuează de către locatar/utilizator, iar în cazul leasingului operațional de către locator/finanțator. Mai departe, achizițiile de bunuri imobile și mobile, în cazul leasingului financiar, sunt tratate ca investiții, fiind supuse amortizării în conformitate cu actele normative în vigoare. 7.2. După obiectul operațiunilor de leasing, în practică se pot distinge mai multe forme: - Leasingul echipamentelor și instalațiilor industriale; - Leasingul imobiliar, cu destinație comercială sau locativă, având ca obiect una dintre operațiunile menționate de art. 24 din Ordonanță.; - Leasingul mobiliar al bunurilor de folosință îndelungată; - Leasingul fondului de comerț, care se referă doar la bunurile mobile corporale care constituie elemente componente ale fondului de comerț; - Lease-back, prin care o persoană fizică sau juridică vinde un bun unei societăți de leasing, pentru a-l închiria și utiliza apoi în sistem de leasing, cu dreptul sau obligația de răscumpărare la sfârșitul contractului de leasing. Este o formă de leasing care permite unui comerciant să-și procure mijloacele financiare, prin transformarea investițiilor în fonduri disponibile. 7.3. În raport de poziția juridică a părților contractante, leasing-ul se împarte în două categorii: - Leasing direct, care presupune încheierea nemijlocită a contractului între proprietarul/furnizor și locatar/utilizator. Este situația leasingului imobiliar, contract în cadrul căruia societatea de leasing este și proprietarul bunului imobiliar dat în leasing. -- Leasing indirect, care se realizează prin intervenția ca locator/finanțator a unei societăți de leasing, care se interpune între furnizor și locatar/utilizator. Majoritatea operațiunilor de leasing sunt incluse în această categorie. 140 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 7.4. Având în vedere particularitățile tehnicii de realizare, leasing-ul se poate prezenta și sub forma leasingului time-sharing (partajarea timpilor de folo-sire), prin care se finanțează și utilizează utilajele complexe. Time-sharing-ul se folosește pentru închirierea în comun de către un număr de utilizatori, a unui utilaj, în timpi partajați. Astfel, un computer sau o macara de foarte mare capacitate pot fi utilizate simultan sau succesiv de mai mulți utilizatori și, ca urmare, rata de leasing plătită de fiecare utilizator va fi mult redusă. 8. Natura juridică și caractere juridice. Leasing-ul poate fi caracterizat ca o modalitate de finanțare cu termen. În același timp, leasing-ul se aseamănă cu contractele de închiriere, de vânzare cu plata în rate și de credit. 8.1. Contractul de locațiune. Potrivit prevederilor Art. 1.777 C. civ. ”Locațiunea este contractul prin care o parte, numită locator, se obliga sa asigure celeilalte părți, numite locatar, folosința unui bun pentru o anumita perioada, în schimbul unui preț, denumit chirie”. Raportând fizionomia contractului de leasing la această definiție, se desprinde, fără îndoială, concluzia că cele două contracte prezintă puternice elemente de similitudine. Distincția esențială între cele două instrumente juridice constă în finalitatea economică a fiecăruia dintre contracte și în efectele acestora. Astfel, spre deosebire de contractul de locație, care nu constituie, în sine, un temei pentru transferarea proprietății, fiind limitat la asigurarea folosinței bunului, contractul de leasing devine translativ de proprietate dacă locatarul/finanțatorul își manifestă această opțiune, în condițiile îndeplinirii integrale a obligaților sale contractuale. Tot astfel, spre deosebire de chirie, prețul locațiunii, care reprezintă echivalentul dreptului de folosință a bunului dat în locație - ratele de leasing cuprind o cotă parte din valoarea de intrare a bunului la care se adaugă dobânda de leasing convenită de părți; cele două „prețuri” au, deci, o structură diferită. În fine, regimul juridic al riscurilor transferate locatarilor diferă, ele fiind limitate în sarcina locatarului din contractul de locațiune (care este exonerat în caz de forță majoră ori caz fortuit sau când bunul este deteriorat din cauza vechimii sale) și integrale în cazul locatarului/utilizatorului (căruia îi revine și sarcina suportării costului asigurării riscurilor). 8.2. Vânzarea cu plata în rate. La acest tip de vânzare, proprietatea se transmite cumpărătorului chiar din momentul încheierii contractului, în timp ce prețul este plătit în mai multe fracțiuni, la diverse scadențe . Dimpotrivă, în ipoteza contractului de leasing, vânzarea este doar una dintre opțiunile ce pot să se materializeze la expirarea perioadei de leasing iar proprietatea rămâne locatorului/finanțatorului pe toată durata contractului . 8.3. Contractul de credit. Prin acest contract instituția de credit pune la dispoziția unei persoane anumite fonduri bănești, într-un cuantum și pentru o durată determinate, în schimbul unei remunerații. Deci, spre deosebire de situația juridică a 141 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. finanțatorului din contractul de leasing, care investește anumite fonduri bănești pentru a cumpăra bunuri pe care le pune la dispoziția utilizatorului, instituția de credit acordă clientului ei fonduri bănești, sub condiția garantării rambursării lor. Distincția dintre obiectul celor două contracte este evidentă, chiar dacă amândouă constituie instrumente de finanțare. 8.4. În concluzie, prin raportare și la considerațiile de mai sus, rezultă că leasing-ul este un mecanism contractual complex și original, care implică, în realizarea sa, mai multe instrumente sau mijloace juridice: - un contract de mandat, încheiat între locator/finanțator și locatar/utilizator, prin care acesta din urmă este mandatat să negocieze cu furnizorul elementele vânzării și să realizeze operațiunile tehnice și formalitățile administrative. - un contract de vânzare-cumpărare, încheiat între furnizor și locator/finanțator, prin care se achiziționează bunul solicitat de locatar/utilizator, contract care conține și o stipulație pentru altul, prin care furnizorul, la cererea finanțatorului (stipulantul) se obligă să pună la dispoziția utilizatorului bunul cumpărat. - un contract de locație (contractul de leasing propriu-zis), încheiat între locator/finanțator și locatar/utilizator, contract a cărui durată precum și ratele de leasing, sunt determinate de termenul de amortizare a bunului. - un contract de asigurare a bunului dat în leasing; sarcina asigurării revine locatorului/finanțatorului, în timp ce costurile sunt suportate de locatar/utilizator . - o promisiune unilaterală, respectiv un contract accesoriu care include promisiunea locatorului/finanțatorului de a respecta, la finele contractului, opțiunea utilizatorului de cumpărare a bunului, de prelungire a contractului sau de încetare a raportului juridic. Cumulând efectele tuturor acestor instrumente juridice, leasingul este și rămâne, totuși, un instrument special de finanțare, rezultat al unei fuziuni de tehnici și mijloace juridice. 9. Efectele contractului. Aceste sunt reglementate în mod expres de Ordonanță, care, într-un capitol separat, face trimitere expresă la obligațiile și drepturile părților contractului de leasing. Nu toate aceste obligații și drepturi reprezintă, în sens strict, efecte ale contractului de leasing; într-un sens mai larg ele sunt efecte ale operațiunii de leasing, în sensul că vizează întregul mecanism juridic prin care se ajunge la încheierea și executarea contractului de leasing. 9.1. Potrivit art. 9 din Ordonanță, locatorul/finanțatorul, în funcție de stipulațiile contractuale, are următoarele obligații: a) să respecte dreptul locatarului/utilizatorului de a alege furnizorul de bunuri, potrivit intereselor sale. Nu reprezintă un efect propriu-zis al contractului de leasing, fiind premergătoare încheierii acestuia și fiind chiar o pre-condiție a încheierii 142 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. acestuia; această obligație este mai puțin reliefată în cazul societăților de leasing specializate într-un anumit domeniu, care permit, deci, utilizatorului o opțiune limitată la bunurile ce sunt incluse în domeniul lor de activitate; b) să contracteze bunul cu furnizorul desemnat de locatar/utilizator, în condițiile expres formulate de către acesta; această obligație se referă, după caz, și la dobândirea dreptului definitiv de utilizare asupra unui program pentru calculator și reprezintă expresia juridică a executării de către finanțator a mandatului încredințat de utilizator; nici această obligație nu constituie un efect propriu-zis al contractului de leasing; c) să transmită locatarului/utilizatorului, în temeiul contractului de leasing, drepturile ce derivă din contract, cu excepția dreptului de dispoziție. În cazul programelor pentru calculator, locatorul/finanțator are obligația să transmită dreptul de utilizare asupra respectivelor programe; d) să respecte dreptul de opțiune al locatarului/utilizatorului de a cumpăra bunul, de a prelungi contractul de leasing, fără a schimba natura leasingului, ori de a înceta raporturile contractuale. Este o obligație care ține de esența contractului de leasing, principala distincție dintre acesta și un simplu contract de locațiune; e) să îi garanteze locatarului/utilizatorului folosința liniștită a bunului, în condițiile în care acesta a respectat toate clauzele contractuale; este o obligație de drept comun a locatorului, consacrată și de art. 1420 C. civ.; f) să asigure, printr-o societate de asigurare, bunurile oferite în leasing, dacă prin contractul de leasing părțile nu au convenit altfel. Costurile asigurării urmează însă a fi suportate de locatar/utilizator; Pe toata durata contractului, locatorul/finanțatorul, în calitate de proprietar, are dreptul de a controla periodic starea bunului și modul de folosire. De asemenea, societatea de leasing poate vinde bunul altui finanțator, cu condiția ca noul proprietar să respecte contractul de leasing. 9.2. Potrivit art. 10 din Ordonanță, locatarul/utilizatorul este ținut: a) să primească bunul la termenul și în condițiile de livrare agreate cu furnizorul, să efectueze recepția acestuia și să-l exploateze conform instrucțiunilor furnizorului; nerespectarea acestei obligații dă dreptul locatorului/finanțatorului să rezilieze contractul de leasing cu daune-interese. Este o obligație care relevă strânsă legătură dintre furnizor - finanțator - utilizator, în cadrul unor raporturi juridice în care utilizatorul se subrogă în unele dintre drepturile și obligațiile ce revin finanțatorului față de furnizor, în calitate de cumpărător al bunului dat în leasing; b) să nu greveze de sarcini bunul care face obiectul contractului de leasing decât cu acordul finanțatorului; proprietatea asupra bunului rămâne locatorului/fi-nanțatorului pe tot parcursul executării contractului, acesta fiind singurul în măsură să greveze sau să dispună de bunul respectiv; 143 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. c) să achite toate sumele datorate conform contractului de leasing - rate de leasing, asigurări, impozite, taxe -, în cuantumul și la termenele menționate în contract; este obligația caracteristică ce revine locatarului/utilizator și, în conse-cință, neîndeplinirea acesteia atrage exercitarea dreptului locatorului/finanțatorului de a rezilia contractul, cu consecința restituirii bunului precum și a plății, de către locatar/utilizator a tuturor sumelor datorate până la data rezilierii; d) să suporte cheltuielile de întreținere, precum și orice alte cheltuieli aferente bunului sau din contractul de leasing. Această obligație este o consecință necesară și firească a transmiterii de către locator/finanțator către locatar/utilizator a tuturor drepturilor ce derivă din contractul încheiat cu furnizorul, mai puțin a dreptului de dispoziție; pe de altă parte, constituie și o obligație clasică a locatarului (spre exemplu, prevederile art. 1447 C civ.) e) să își asume pentru întreaga perioadă a contractului, în lipsa unei stipulații contrare, totalitatea obligațiilor care decurg din folosirea bunului direct sau prin prepușii săi, inclusiv riscul pierderii, distrugerii sau avarierii bunului utilizat, din cauze fortuite, și continuitatea plăților cu titlu de rată de leasing până la achitarea integrală a valorii contractului de leasing; această obligație este reversul drepturilor transmise locatarului/utilizatorului, în temeiul contractului de locație. f) să permită locatorului/finanțatorului verificarea periodică a stării și a modului de exploatare a bunului care face obiectul contractului de leasing; g) să îl informeze pe locator/finanțator, în timp util, despre orice tulburare a dreptului de proprietate venită din partea unui terț; h) să nu aducă modificări bunului și să nu schimbe locul declarat în contract fără acordul locatorului/finanțatorului. j) să restituie bunul în conformitate cu prevederile contractului de leasing. Aceste ultime obligații sunt expresia firească a poziției de locatar pe care o are utilizatorul și a obligației sale fundamentale de a respecta dreptul de proprietate al locatorului/finanțatorului. Locatarul/utilizatorul este îndreptățit să introducă o acțiune directă împotriva furnizorului, în cazul reclamațiilor privind livrarea, calitatea, asistența tehnică și service-ul în perioada de garanție și postgaranție. Acest drept acordat utilizatorului, care nu este parte în contractul de vânzare dintre furnizor și finanțator, poate fi privit ca o excepție de la principiul relativității efectelor contractului. Utilizatorul poate, de asemenea, să exercite acțiunile posesorii față de terți, în cazul producerii unor tulburări din partea acestora, care afectează folosința liniștită a bunului. 10. Răspunderea părților contractului 10.1. Răspunderea utilizatorului. În cazul în care utilizatorul refuză primirea bunului la termenul convenit sau dacă este supus procedurii reorganizării judiciare 144 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. și/sau falimentului, finanțatorul va putea rezilia unilateral contractul, cu daune interese. În situația că utilizatorul nu plătește ratele de leasing două luni consecutiv, finanțatorul poate rezilia contractul, cu obligația utilizatorului de a restitui bunul și de a plăti ratele scadente și nerambursate, cu daune interese, dacă în contract nu se prevede altfel. Utilizatorul răspunde pentru prejudiciile pricinuite bunului sau terților în timpul utilizării bunului, direct sau prin prepușii lui, inclusiv pentru pierderea, deteriorarea sau distrugerea bunului. 10.2. Răspunderea finanțatorului. Dacă locatorul/finanțator nu respectă dreptul de opțiune al locatarului/utilizatorului, așa cum este prevăzut în prezenta ordonanță, locatorul/finanțator datorează daune-interese egale cu totalul prejudiciului produs prin încălcarea acestei obligații (prejudiciu care poate fi echivalent cu valoarea de circulație pe piață a bunului sau cu valoarea sa de înlocuire.). Instanța judecătorească învestită cu stabilirea daunelor-interese va putea pronunța o hotărâre care să țină loc de act de vânzare-cumpărare (art. 16 din Ordonanță) . Finanțatorul nu răspunde dacă bunul nu este livrat utilizatorului de către furnizor sau dacă el nu este livrat în condițiile contractate cu furnizorul. În acest sens jurisprudența a constat că, potrivit art. 12 alin. (1) lit. a) din O.G. nr. 51/1997, republicată, utilizatorul are dreptul în temeiul contractului de leasing la acțiune directă împotriva furnizorului pentru reclamațiile privind livrarea, calitatea, asistența tehnică, finanțatorul fiind exonerat de orice răspundere, iar conform art. 42 alin. (2) din același act normativ, locatorul/finanțatorul nu răspunde dacă bunul nu este livrat sau este livrat necorespunzător. Ipoteza acestor norme juridice este reprezentată exclusiv de nerespectarea obligației de livrare de către furnizor, din culpa sa, independent de vreo culpă a finanțatorului, acoperind acea situație în care, deși finanțatorul este de bună credință și și-a îndeplinit toate obligațiile contractuale, nu poate să-și respecte obligația prevăzută de art. 9 lit. e) din O.G. nr. 51/1997, respectiv, aceea de a-i garanta utilizatorului liniștita folosință a bunului din culpa terțului furnizor . Dar, practica judiciară a reținut că, în cazul în care finanțatorul/locatorul nu își respectă obligațiile asumate, în sensul cumpărării unui bun cu specificațiile și caracteristicile inserate în contractul de leasing, locatarul/utilizatorul este îndrep-tățit să rezilieze contractul și să angajeze răspunderea finanțatorului pentru preju-diciile cauzate de acesta prin neîndeplinirea propriilor obligații. Din momentul încheierii contractului și până la reintrare în posesia bunului, finanțatorul este exonerat de orice răspundere față de terți pentru prejudiciile provocate prin folosința bunului de către utilizator. 145 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 11. Încetarea contractului. Contractul de leasing poate înceta în următoarele situații: - la expirarea termenului inițial de validitate, cu excepția situației în care utilizatorul optează pentru prelungirea contractului; consecințele acestei încetări sunt fie transferarea dreptului de proprietate către locatar/utilizator, dacă acesta și-a exercitat această opțiune, fie restituirea bunului către proprietar (finanțatorul/utili-zator). - prin convenția părților (mutuum dissensus). - prin reziliere, în diversele situații reglementate de Ordonanță: când utilizatorul refuză să primească bunul [art. 14 alin. (1)], când utilizatorul se află în reorganizare judiciară sau faliment [art. 14 alin. (1)], când utilizatorul nu achită două rate de leasing succesiv (art. 15) sau când finanțatorul nu respectă dreptul de opțiune al utilizatorului (art. 16). SECȚIUNEA 2. CONTRACTUL DE FRANCIZĂ 1. Noțiune, apariție, părți, avantaje. Potrivit definiției sale legale, franciza este un sistem de comercializare bazat pe o colaborare continuă între persoane fizice și/sau juridice, independente din punct de vedere financiar, prin care o persoană, denumită francizor, acordă unei alte persoane, denumită beneficiar, dreptul de a exploata sau de a dezvolta o afacere, un produs, o tehnologie sau un serviciu. Sediul materiei îl constituie Ordonanța Guvernului nr. 52/1997 privind regimul juridic al francizei (în continuare denumită Ordonanța) și art. 7 alin. (1) pct. 14 din Legea nr. 571/2003 privind Codul fiscal, cu modificările ulterioare, ambele acte normative oferind aceeași definiție a francizei. Franciza este o creație a practicii comerciale nord-americane de la sfârșitul secolului XIX care, pentru diminuarea efectelor legislației anti-trust, edictată în vederea protejării principiilor competiției și concurenței loiale, a creat un nou sistem de comercializare. Întrucât legea a interzis ca anumite produse (în speță, autovehiculele) să fie comercializate direct de către producători, impunând utilizarea unor distribuitori specializați, comercializarea acelor produse a fost concesionată unor societăți comerciale specializate în desfacere, cărora le-a fost transmisă o anumită formulă unitară de comercializare, împreună cu mijloacele și metodele susceptibile de a obține cele mai bune condiții de rentabilitate. De-abia în a doua parte a secolului XX franciza a fost și consacrată legislativ, tot în Statele Unite, dar ea deja fusese importată și răspândită pe tot globul. Contractul sau acordul de franciză este instrumentul juridic prin care se realizează punerea în operă a acestui sistem de comercializare sau distribuție a produselor sau serviciilor, respectiv de exploatare a unei afaceri sau a unei tehnologii. 146 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Potrivit definiției redactate de Camera de Comerț Internațională de la Paris, contractul de franciză este „acordul prin intermediul căruia francizorul cedează francizatului, în schimbul unei prestații financiare directe ori indirecte, dreptul de a exploata un ansamblu de drepturi de proprietate intelectuală sau industrială, constând, în principal, în know-how, marcă, emblemă dar și dreptul de a beneficia de asistență continuă pe întreaga durată a contractului”. 1.1. Părțile contractului sunt francizorul și beneficiarul. Francizorul este un comerciant, titularul drepturilor asupra unei mărci înregistrate, care oferă un ansamblu de produse și/sau servicii și/sau tehnologii, asigură beneficiarului o pregătire inițială și utilizează personal și mijloace financiare pentru promovarea mărcii sale, asigurând dezvoltarea și viabilitatea produsului sau serviciului. Beneficiarul este un comerciant, selecționat de francizor, care aderă la principiul omogenității rețelei de franciză și care primește dreptul de a exploata o anumită afacere, un produs sau un serviciu. Prin intermediul francizei se creează o unitate economică simplă între francizor și beneficiar, prin utilizarea unei mărci de fabrică sau de comerț în condițiile unor anumite formule sau metode de comercializare; această legătură economică este bazată pe o colaborare strânsă și continuă între părțile contractuale, independente din punct de vedere financiar. 1.2. Prin încheierea și executarea contractului de franciză, ambele părți beneficiază de o serie de avantaje economice și strategice. Francizorul poate pătrunde pe piețele externe, fără eforturi de investiții și în condiții de maximă eficiență, putând crea un sistem de comercializare a produselor și serviciilor de dimensiuni mult mai mari decât i-ar permite mijloacele proprii. Beneficiarul își desfășoară activitatea beneficiind de reputația mărcii francizorului, asigurându și clientela și extinderea operațiunilor comerciale precum și folosirea unor brevete sau a know-how-lui, puse la dispoziția sa de francizor. 2. Tipuri de franciză. Caracteristici juridice. Natura juridică. 2.1. Tipuri de franciză. Sub raportul obiectului lor, sistemele de franciză se referă la producția mărfurilor, la distribuția lor și la prestarea serviciilor. Franciza industrială sau de producție urmărește accelerarea și multiplicarea producției unor mărfuri, prin dreptul conferit beneficiarului de a fabrica, pe baza licențelor și asistenței acordate de francizor, produse pe care le comercializează apoi sub marca francizorului. Franciza de distribuție este aceea prin care beneficiarul francizei este autorizat să comercializeze anumite produse sub marca francizorului, fie în cadrul unor magazine, fie în cadrul unei francize mobile, potrivit dispozițiilor acestuia. 147 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Franciza de servicii este acel sistem în virtutea căruia beneficiarul este autorizat să ofere servicii sub marca francizorului și în conformitate cu instrucțiunile acestuia. 2.2. Trăsături caracteristice. Examinarea instituției juridice a francizei impune o diferențiere între diversele accepțiuni ale termenului: franciza este atât un sistem de comercializare sau o operațiune comercială, cât și contractul prin care se realizează franciza. 2.2.1. Ca sistem de comercializare, franciza prezintă următoarele trăsături specifice: - părțile sunt independente din punct de vedere financiar; chiar dacă franciza a fost definită, în mod plastic, ca arta de a face bani pe succesul altcuiva, riscurile afacerii sunt clar partajate între francizor și beneficiar, astfel încât succesul francizorului se poate transforma în eșecul beneficiarului; - franciza se integrează unei rețele de franciză; franciza fiind privită ca o multiplicare a unei afaceri de succes, conceptul de rețea este inerent. Forța economică a unei francize este dată de dimensiunile rețelei sale, care îi conferă notorietate. Întregul eșafodaj al francizei se fundamentează pe rețeaua de franciză, respectiv pe un ansamblu de raporturi contractuale care îl leagă pe francizor de mai mulți beneficiari, în scopul promovării sistemului de franciză. Rețeaua de franciză poate fi privită atât ca un ansamblu de raporturi contractuale [art. 1 lit. e) din Ordonanță], cât și ca un mecanism comercial format din francizor și beneficiari (art. 12 din Ordonanță). - între părți se desfășoară o colaborare strânsă și continuă pentru promovarea afacerii, produsului sau serviciului concesionat; în absența unei asemenea colaborări conceptul de sistem de franciză este lipsit de conținut, întrucât omogenitatea rețelei de franciză constituie cheia succesului acesteia. Omogenitatea, respectiv unitatea și coeziunea rețelei de franciză asigură repetarea succesului afacerii francizate; franciza fiind o modalitate de a reitera și multiplica o afacere reușită, rețeaua de franciză omogenă este instrumentul acestei multiplicări. 2.2.2. Contractul de franciză este un contract comercial, sinalagmatic, consensual, oneros, comutativ, intuitu personae. Contractul are natură comercială, dintr-o dublă perspectivă: este un act obiectiv de comerț, întrucât are ca obiect un sistem de comercializare și este un act subiectiv de comerț, întrucât legea cere ca atât francizorul cât și beneficiarul să aibă calitatea de comerciant, astfel încât contractul reprezintă o obligație asumată de comercianți și, potrivit art. 4 C. com., se bucură de prezumția de comercialitate. Contractul este sinalagmatic, cuprinzând obligații reciproce pentru părți. Contractul este consensual, Ordonanța necerând ca acesta să îmbrace forma scrisă; cu toate acestea, reglementarea minimală a cerințelor și a prevederilor pe care trebuie să le cuprindă contractul (art. 5 și 6 din Ordonanță) precum și obliga-tivitatea 148 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. notificării scrise a încălcării obligațiilor contractuale indică necesitatea formei scrise ca instrument ad probationem. Contractul este unul oneros, francizorul urmărind un câștig concretizat în redevențele și taxele contractuale iar beneficiarul urmărind să obțină un profit prin fructificarea succesului afacerii francizate; suntem în prezența unui contract comutativ, cuprinsul și întinderea obligațiilor și drepturilor părților fiind cunoscute de la încheierea contractului. Contractul de franciză este un contract intuitu personae, întrucât francizorul îl selecționează pe beneficiar în considerarea capacității sale profesionale de a multiplica succesul afacerii francizate și de a adera la principiul omogenității rețelei de franciză. În consecință, el este, de principiu, incesibil; orice abatere de la regulă este rezultatul unui acord expres al părților și este supusă așa-numitei „clauze de agrement”, în temeiul căreia francizorul își rezervă dreptul de a agrea sau nu (în sensul acceptării în rețeaua de franciză) pe cesionarul contractului de franciză. 3. Natura juridică. Contractul de franciză este un contract sui generis, de sine stătător, dar care prezintă asemănări sau legături cu o serie de alte contracte numite sau nenumite - contractul de agenție, contratul de know-how, contractul de distribuție (concesiune) exclusivă. Contractul de agenție este acel contract prin care un comerciant, numit agent comercial permanent, este împuternicit în mod statornic de către o altă persoană, numită comitent, fie să negocieze afaceri pentru acesta, fie să negocieze și să încheie afaceri în numele și pe seama acestuia, contra unei remunerații. Atât agentul cât și beneficiarul contractului de franciză sunt comercianți independenți, care, de o manieră generală, acționează în interesul stăpânului afacerii (dominus negotium). Dar, în timp ce beneficiarul este autorizat să utilizeze sau exploateze o serie de drepturi de proprietate intelectuală sau industrială aparținând francizorului și îi este transferat un ansamblu de cunoștințe practice necesare implementării francizei, agentul nu beneficiază de asemenea drepturi sau avantaje. Pe de altă parte, în timp ce profitul agentului se realizează din comisionul plătit lui de comitent, beneficiarul își aproprie câștigul din rezultatele și performanțele financiare obținute prin exploatarea francizei; în fine, agenții nu sunt constituiți într-o rețea care să funcționeze pe principiul omogenității, fiecare având libertatea să își desfășoare activitatea prin utilizarea mijloacelor și instrumentelor pe care le consideră mai adecvate scopului urmărit. Contractul de know-how este contractul prin care furnizorul, titularul unor cunoștințe tehnice practice, secrete, substanțiale, identificate, de regulă nebrevetate, necesare sau utile procesului de fabricație a unor mărfuri, prestării unor servicii sau activității de comercializare a mărfurilor și serviciilor, le transmite beneficiarului, în schimbul unei redevențe. Contractul de know-how are, de regulă, 149 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. un caracter accesoriu, întrucât el însoțește un raport juridic fundamental, cum ar fi un contract de cesiune sau licențiere a unui drept de proprietate industrială vizând un produs sau serviciu. Potrivit specificului contractului de franciză, francizorul are și el obligația de a transmite beneficiarului asemenea cunoștințe practice, rezultate din experiența sa. Din această perspectivă, contractul de franciză poate fi însoțit și de un contract accesoriu de know-how, constatat printr-un înscris separat, sau poate să cuprindă descrierea know-how-ului și obligațiile părților aferente, în cadrul unui capitol distinct. Contractul de concesiune exclusivă este acel contract prin care o parte, numită concedent, vinde, în exclusivitate, anumite mărfuri unei alte părți, numită concesionar, ce le revinde, în nume și pe cont propriu, clienților săi, pe o piață precis delimitată. În contractul de concesiune exclusivă, concesionarul are o dublă calitate, de cumpărător și revânzător, lucrând în nume și în cont propriu. Din această perspectivă, poziția juridică a concesionarului și a beneficiarului este asemănătoare, ambii fiind comercianți independenți; dar, în timp ce ambii beneficiază de avantajele utilizării mărcii concedentului sau, după caz, a francizorului, concesionarul este lipsit de beneficiul transmiterii unui know-how sau de cel al funcționării în cadrul unei rețele omogene de distribuție a mărfurilor. 4. Raporturi precontractuale. Încheierea contractului de franciză reprezintă pentru ambele părți o decizie majoră, cu efecte economice care se pot repercuta la scara întregii rețele de franciză, întrucât eșecul sau succesul unui beneficiar poate influența reușita afacerii francizate. De aceea, în perioada precontractuală, părțile trebuie să beneficieze de toate informațiile necesare pentru ca decizia lor de colaborare să fie fundamentată pe o bună cunoaștere a avantajelor și rigorilor francizei. În această fază are loc selecția beneficiarului de către francizor, pe baza evaluării performanțelor sale economice sau a potențialului sau de integrare în rețeaua de franciză. În aceeași perioadă, francizorul trebuie să transmită potențialului beneficiar informațiile necesare pentru ca acesta să evalueze avantajele și riscurile afacerii; beneficiarul trebuie informat despre experiența dobândită în cadrul rețelei, despre condițiile financiare ale contractului (taxe, tarife, redevențe), despre obiectivele rețelei și aria exclusivității sale, despre durata contractului și alte elemente necesare pentru previzionarea rezultatelor financiare ale implicării sale în mecanismul francizei. Este o obligație legală de informare, reglementată de prevederile art. 2 din Ordonanță. 150 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 5. Efectele contractului. Obligațiile părților 5.1. Francizorul își asumă următoarele obligații: - să asigure beneficiarului o pregătire inițială, precum și asistență comercială și/sau tehnică permanentă, pe toată durata contractului; francizorul are un interes major în succesul afacerii francizate, care trebuie să fie o replică fidelă a propriei afaceri. De aceea, francizorul trebuie să-l inițieze pe beneficiar și să îl asiste în toate etapele de implementare, consolidare și dezvoltare a afacerii; pentru reali-zarea operațiunii, francizorul trebuie să informeze pe beneficiar asupra rentabilității investițiilor, să supravegheze activitatea comercială a acestuia, să organizeze campania publicitară și să acorde asistența tehnică sau comercială, după caz; - să transmită beneficiarului dreptul de a utiliza firma, emblema sau sigla sa, marca produselor, serviciilor sau tehnologiilor precum și orice alte drepturi de proprietate intelectuală sau industrială necesare exploatării comerciale a afacerii; marca afacerii francizate este un „simbol al identității și al renumelui rețelei de franciză (și) constituie garanția calității produsului/serviciului/tehnologiei furnizate consumatorului” [art. 7 alin. (2) din Ordonanță]. Utilizarea acestor semne grafice de către beneficiar constituie un efect direct al contractului de franciză, dar poate constitui și obiectul unor contracte distincte de licență; francizorul are dreptul să controleze respectarea de către beneficiar a tuturor elementelor constitutive ale imaginii mărcii sale; - să transmită concesionarului un ansamblu de informații practice, nebrevetate rezultând din experiența sa și verificate de el (know-how sau savoir-faire), privind prezentarea produselor în vederea vânzării, transformarea produselor în legătură cu prestarea de servicii, relațiile cu clientela, gestiunea administrativă și financiară, procesele de fabricație și de distribuție ale unei mărfi sau ale unui serviciu. Aceste cunoștințe au caracter secret (în sensul că nu sunt cunoscute sau ușor accesibile), sunt de natură substanțială (în sensul că sunt importante sau chiar indispensabile și oferă un avantaj francizatului) și trebuie să fie identificate (în sensul că sunt suficient de complet descrise, astfel încât să fie utilizabile și să justifice caracterul secret și natura lor substanțială). Practic, prin transferul de know-how se transmite secretul succesului afacerii francizate și se constituie premizele omogenității rețelei de franciză; de aceea, transmiterea know-how-ului este de esența contractului de franciză. Secretul know-how-ului este asigurat prin asumarea de către beneficiar a unor obligații de confidențialitate și a sancțiunilor aplicabile pentru încălcarea acestei obligații. - să asigure aprovizionarea ritmică cu o gamă omogenă de produse, servicii și/sau tehnologii. Pentru asigurarea omogenității rețelei de franciză este util ca produsele, serviciile sau tehnologiile uzitate să provină din surse atestate sau controlate de francizor, pentru a se conserva omogenitatea rețelei de franciză și a produselor sau serviciilor acesteia. De aceea, cel puțin la debutul activității 151 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. beneficiarului, francizorul își asumă și obligația de a aproviziona produsele, serviciile și/sau tehnologiile specifice, până la atestarea unor furnizori locali, impunând beneficiarului, prin intermediul clauzei de minimum, un volum minim sau o valoare minimă a achizițiilor sale de la francizor. 5.2. Beneficiarul are următoarele obligații: - să respecte regulile și politicile comerciale stabilite de francizor privind desfacerea produselor sau prestarea serviciilor și dezvoltarea rețelei de franciză, în condițiile menținerii identității sale comune și a reputației acesteia; francizorul este adevăratul stăpân al afacerii (dominus negotium), cel care a conceput, implementat și dezvoltat afacerea al cărei succes îl multiplică rețeaua de franciză. De aceea, el reprezintă elementul de unitate al francizei, care stabilește elementele de politică și strategie comercială, fundamentându-se și pe experiența colectivă dobândită de rețeaua de franciză; - să plătească francizorului sumele cuvenite acestuia; după caz, acestea pot consta într-o o taxă de intrare (pentru admiterea în afacere), o taxă de exclusivitate (atunci când francizorul acordă beneficiarului un asemenea avantaj) și o redevență, care se calculează în procente sau într o cotă fixă, în funcție de desfacerile sau cifra de afaceri realizate; - să nu divulge terților know-how-ul furnizat de francizor; singura protecție a cunoștințelor practice transmise de francizor este realizată prin asigurarea confi-dențialității acestora. Neconstituind elemente de noutate absolută, care să poată face obiectul unei invenții sau inovații, acestor cunoștințe nu li se oferă o protecție legală, astfel încât păstrarea secretului în cadrul rețelei de franciză constituie o cerință esențială, menită să protejeze afacerea de o competiție realizată prin copierea rețetei francizei; - să furnizeze francizorului informațiile de natură a facilita cunoașterea și analiza performanțelor sale financiare, pentru ca acesta să poată asigura o gestiune eficientă a rețelei de franciză; primul interesat în succesul francizei este francizorul, care își asumă și rolul de integrator și dezvoltator al rețelei de franciză. Pentru aceasta, el trebuie să cunoască, printre altele, și performanțele beneficiarilor francizei, pentru ca prin analiza acestora să poată concepe politicile și strategiile de menținere și dezvoltare a francizei; - dacă i s-a acordat exclusivitate teritorială, să respecte clauza de non-concu-rență și, după caz, clauza de randament. De cele mai multe ori, francizorul oferă și exclusivitate beneficiarului pentru operațiunile francizabile desfășurate pe un anumit teritoriu, obligându-se să nu desfășoare activități concurențiale în teritoriul arondat beneficiarului de franciză sau să nu încheie alte contracte de franciză în același teritoriu. O asemenea exclusivitate este, în mod frecvent, însoțită de o clauza de non-concurență asumate de beneficiar, prin care acesta se obligă ca pe parcursul derulării contractului de franciză sau - în anumite condiții - chiar și după încetarea acestuia, 152 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. să nu desfășoare activități comerciale concurențiale, care să afecteze interesele francizorului sau ale rețelei de franciză ori care să încalce confidențialitatea know-how-ului transmis de francizor. Exclusivitatea este însoțită uneori și de o clauză de randament, prin care francizorul, limitându-și dreptul de a selecta și alți beneficiari în același teritoriu, urmărește să se asigure că beneficiarul desemnat va obține anumite performanțe comerciale și financiare minime - la încetarea contractului de franciză, să restituie francizorului sau, după caz, să înceteze utilizarea oricărui bun corporal sau incorporal aparținând acestuia; sunt luate în considerare, în primul rând, orice drepturi de proprietate intelectuală sau industrială, al căror exercițiu trebuie să înceteze total și necondiționat la terminarea contractului. Această obligație se poate referi însă și la bunuri corporale, care servesc identificării sau promovării rețelei de franciză, puse la dispoziție de francizor. 6. Încetarea contractului. Contractul de franciză încetează prin ajungerea la termen, reziliere precum și în situațiile specifice de încetare a contractelor intuitu personae. Astfel, contractul, atunci când este încheiat pe o perioadă nedeterminată, poate fi denunțat oricând, de către oricare dintre părți. De asemenea, el încetează prin decesul, incapacitatea ori falimentul persoanei fizice sau lichidarea ori falimentul persoanei juridice. 153 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. CAPITOLUL VI. INSTRUMENTE DE CREDIT ȘI DE PLATĂ SECȚIUNEA 1. NOȚIUNI INTRODUCTIVE. CLASIFICARE 1.1. Noțiune. Comerțul se sprijină pe credit, adică pe încrederea pe care creditorii o au în faptul că debitorii lor își vor onora, la scadență, obligațiunile comerciale asumate. Pe de altă parte, facilitarea și accelerarea plății, prin structurarea unor mecanisme de plată cât mai eficiente, este și ea o exigență a comerțului, servind rapidității circuitului comercial. Creditul se materializează în operațiuni de credit, care sunt acte juridice prin care o persoană pune sau promite să pună, cu titlu oneros, la dispoziția altei persoane, o sumă de bani sau constituie, în interesul sau in beneficiul unei alte persoane, o garanție personală sau reala. Operațiunile de credit presupun, așadar, avansarea unei sume de bani (monedă scripturală sau fiduciară), restituirea acesteia și remunerația creditului. Urmând practica afacerilor și uzanțele comercianților legea a consacrat o gamă largă de mijloace și instrumente destinate asigurării executării obligației de plată, la scadența convenită între părți. Instrumentele de credit (în special cambia și biletul la ordin) sunt titlurile care se nasc cu ocazia și din exercițiul operațiunilor de credit, titluri care permit comercianților debitori să beneficieze de un termen înainte de a-și executa obligația de plată sau să dispună de anumite facilități în ceea ce privește rambursarea creditului. Instrumentele de credit permit, deci, amânarea plății, la o anumită scadență și oferă creditorului posibilitatea de a se refinanța (de a-și mobiliza creanța) prin negocierea instrumentului de credit. Instrumentele de plată (cecul, plățile prin card, plățile electronice) sunt mijloace prin care se evită manipularea efectivă a monedei, prin utilizarea monedei scripturale sau electronice. Majoritatea instrumentelor de credit au și o funcție de plată, în timp ce, în cazul instrumentelor de plată, funcția de credit este redusă sau inexistentă. 1.2. Clasificarea instrumentelor de credit și plată. O clasificare a instrumen-telor de credit și de plată este un demers dificil, datorită diversității acestora precum și pluralității criteriilor care trebuie să fie luate în considerare. 1.2.1. După criteriul funcției lor primordiale, ele se clasifică, astfel cum am relevat mai sus, în instrumente de credit și instrumente de plată. Instrumentele de credit sunt cele care sunt menite, în primul rând, să permită debitorului unei obligații să se bucure de beneficiul termenului, el urmând a-și executa obligația la scadența convenită; modelul originar al acestor instrumente de credit este cambia. 154 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Instrumentele de plată au principala funcție de a facilita și accelera plata și de a conferi siguranță mecanismului plății, chiar dacă, uneori, îndeplinesc și funcții accesorii de creditare și garantare; exemplul clasic al acestor instrumente de plată este cecul. 1.2.2. În legătură cu instrumentele de credit și de plată, doctrina a folosit multe alte clasificări, unele încercând să supraordoneze acestora categorii superioare, de ordinul genului proxim, altele încercând să subordoneze acestor instrumente diferite grupe sau forme. În acest context, noțiunile de efecte de comerț, titluri de credit sau titluri comerciale de valoare au fost cele mai folosite după cum vom vedea, aceste noțiuni interferează și uneori chiar se suprapun. Potrivit unui autor, efectele de comerț sunt titluri negociabile și literale care reprezintă o creanță exprimată într-o sumă de bani, scadentă pe termen scurt; în această viziune, efectele de comerț încorporează atât instrumentele de credit cât și instrumentele de plată (acestea din urmă, prin asimilare), dar există și o serie de operațiuni de credit și de plăți care se efectuează fără utilizarea efectelor de comerț (plățile prin card sau plățile electronice); același autor consideră că, stricto sensu, efectele de comerț sunt o diviziune a instrumentelor de credit, alături de alte instrumente care, fiind lipsite de un suport material (titlurile informatizate), nu pot avea natura unor efecte de comerț. Alți autori utilizează noțiunea de titluri de credit ca fiind echivalentă cu cea de efecte de comerț. Potrivit unei asemenea opinii, titlul de credit este un document care atestă o operațiune de credit și a cărui posesie este necesară pentru a exercita dreptul încorporat și pentru a-l putea transmite altor persoane. În această opinie, titlurile de credit se clasifică în titluri de credit cauzale (acțiunile și obligațiunile societăților comerciale, titlurile reprezentative ale mărfurilor - recipisa warrant, scrisoarea de trăsură, conosamentul) și titluri de credit a-cauzale sau abstracte (cambia, biletul la ordin). Într-o altă opinie, titlurile de valoare, ca noțiune de gen, includ, sub aspectul conținutului lor, efectele de comerț (cambia, biletul la ordin și cecul), valorile mobiliare (acțiunile și obligațiunile emise de societățile comerciale) și titlurile reprezentative ale mărfurilor (conosamentul, recipisa de depozit, warrantul). În cadrul titlurilor de valoare, titlurile de credit ar fi doar o subdiviziune, incluzând doar acele titluri care au o funcție de creditare. 1.2.3. Lăsând deoparte toată această diversitate a clasificărilor doctrinare, se observă, totuși, că instrumentele de credit pot fi clasificate în titluri care reprezintă efecte de comerț și titluri care nu au această calitate. În ceea ce privește noțiunile de efecte de comerț și titluri de credit se observă că ele sunt, în mare parte echivalente; principala distincție care le separă pare a fi aceea că, spre deosebire de titlurile de credit, care sunt veritabile instrumente de credit, categoria efectelor de comerț se prezintă ca o structură compozită, incluzând atât instrumente de credit (cambia, 155 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. biletul la ordin) cât și instrumente de plată (cecul). În plus, efectele de comerț trebuie să indice întotdeauna valoarea lor, în timp ce numai unele dintre titlurile de credit propriu-zise (cambia, biletul la ordin) indică această valoare. De aceea, vom întreprinde în continuare studiul instrumentelor de credit și de plată urmând distincția impusă, în principal, de funcția lor prioritară: de credit sau de plată. Vom examina, așadar, în cadrul categoriei instrumentelor de credit, cele mai importante titluri de credit propriu-zise (cambia și biletul la ordin), iar în cadrul categoriei instrumentelor de plată vom prezenta cecul. Acestea sunt, de altfel, în ordinea succesiunii istorice, cele mai importante instrumente de credit și plată , chiar dacă evoluția modernă a mecanismelor de credit și plată tinde să le înlocuiască cu mijloace de plată informatizate sau electronice. SECȚIUNEA 2. TITLURILE DE CREDIT. CAMBIA ȘI BILETUL LA ORDIN 2.1. Definiție și funcții. Titlurile de credit sunt documente negociabile care permit titularilor să-și exercite, la scadență, drepturile de creanță menționate în cuprinsul lor sau să transmită aceste drepturi unor terți. Funcția titlurilor de credit este aceea de a facilita circulația comercială a bunurilor. În acest sens, titlurile de credit servesc ca instrumente de credit și de plată. Ca instrumente de credit se utilizează pentru amânarea plății la o dată ulterioară. Ca instrumente de plată, titlurile de credit își realizează funcția prin evitarea utilizării monedei, respectiv prin darea titlului în plată și fie obținerea unei sume de bani, menționată în titlu, fie stingerea unei obligații corespunzătoare. O altă funcție importantă a titlurilor de credit este aceea de instrument al transferului creditului, prin circulația titlului, cu rol de mobilizare a creditului sau de refinanțare a creditorului. 2.2. Trăsături juridice. Titlurile de credit se caracterizează prin următoarele trăsături principale: 2.2.1. Formalismul. Titlurile de credit se exprimă prin înscrisuri care au rolul de a constitui drepturi; cu alte cuvinte, titlul de credit este un document constitutiv de drepturi încorporate în titlu. În cazul titlurilor de credit, dreptul subiectiv este încorporat în document; altfel spus, dreptul și documentul se întrepătrund, astfel încât pentru nașterea, transmiterea și exercitarea acestui drept este necesară existența unui înscris. Dreptul nu există în afara înscrisului. În consecință, pentru dovedirea dreptului este necesar înscrisul care îl încorporează iar pentru obținerea prestației debitorului este necesară prezentarea documentului. Distrugerea înscrisului echivalează cu 156 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. pierderea dreptului, iar transferarea înscrisului, cu observarea formelor legale, transferă și dreptul. Ca efect al formalismului, titlul de credit trebuie să cuprindă anumite mențiuni obligatorii, enumerate legal, în absența cărora înscrisul nu are valoarea unui titlu de credit. Formalismul titlurilor de credit are, deci, un rol de protecție a semna-tarilor care se angajează precum și a titularilor succesivi ai titlului, care pot verifica cu ușurință regularitatea formală a titlului. 2.2.2. Literalitatea. Dreptul incorporat în titlu se realizează numai în condițiile indicate prin înscris. Existența dreptului, întinderea și natura acestuia sunt determinate numai și numai prin mențiunile cuprinse în document. În consecință, conținutul titlului nu poate fi modificat, interpretat sau combătut prin mijloace de probă externe documentului. Titularul titlului nu poate cere o altă prestație sau în alte condiții decât cele menționate în titlu iar debitorul obligației nu poate nega prestația asumată prin titlu. 2.2.3. Autonomia. Dreptul încorporat în titlul de credit este independent de raportul juridic fundamental care i-a dat naștere. Astfel fiind, debitorul prestației nu poate opune titularului titlului apărări sau excepții fundamentate pe raportul juridic ce a dat naștere titlului de credit. Fiecare posesor al titlului dobândește un drept propriu și autonom, rezultând că titlul de credit este independent de operația de credit pe care o constată. Din această perspectivă a fost invocat caracterul abstract, acauzal, al titlurilor de credit, ca o derogare expresă de la principiile validității convențiilor, care impun existența unei cauze licite drept o condiție de valabilitate a unui angajament (art. 1.179 C. Civ.). Această derogare se fundamentează pe efectele teoriei aparenței în drept: formalismul cambial este cel care creează această aparență, astfel încât angajamentul formal, cuprins într-un titlu de credit, este valabil, independent de viciile care ar putea afecta validitatea raportului juridic fundamental care constituie cauza titlului. 2.2.4. Negociabilitatea. Titlul de comerț este negociabil, adică transmisibil, circulația lui derobându-se de formalitățile greoaie ale cesiunii de creanță. El poate fi transmis, ca mijloc de plată, în vederea stingerii unei datorii sau pentru refinanțarea creditorului titular. 2.3. Clasificarea titlurilor de credit. La rândul lor, titlurile de credit se clasifică după mai multe criterii. 2.3.1. După modul lor de circulație, titlurile de credit pot fi nominative, la ordin sau la purtător. - Titlurile nominative cuprind și ele indicarea primului titular; pentru transmiterea lor, care se poate face prin gir dar și prin cesiune, este necesară și colaborarea debitorului cedat, care înscrie transferul în registrele sale și face mențiune în titlu. 157 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. - Titlul la ordin indică persoana creditorului dreptului de creanță, respectiv a primului beneficiar al titlului; transmisiunea titlului se face prin declarația creditorului inserată în titlu, declarație numită gir. Simpla remitere a titlului nu este suficientă pentru a transmite drepturile încorporate în acesta. - Titlul la purtător indică persoana debitorului fără a-l menționa pe creditor. Acest titlu circulă prin simplă tradiție, astfel încât, la fel ca în cazul oricărui bun mobil, posesorul lui este titularul dreptului de creanță. 2.3.2. După conținutul lor, titlurile de credit se împart în: - Titluri de credit propriu-zise, care sunt acelea în virtutea cărora subscriitorul sau debitorul se obligă la plata unei sume de bani determinată sau la livrarea unei cantități de bunuri mobile. În această categorie intră cambia, biletul la ordin (ambele făcând parte din grupa efectelor de comerț), obligațiunile societăților comerciale, polița de asigurare. - Titluri reprezentative, care sunt acelea care conferă titularului un drept real asupra unei cantități de mărfuri determinate; așa sunt scrisoarea de trăsură, polița de încărcare, recipisă de depozit, recipisa warrant. - Titluri de participație, care sunt acelea care certifică un drept complex și anume calitatea de membru al unei colectivități, cum ar fi acționarul unei societăți. Acțiunile constată și încorporează nu numai un drept de creanță al acționarului cât și o serie de drepturi de natură nepatrimonială, cum ar fi dreptul la vot, dreptul de control sau de natură patrimonială, cum ar fi dreptul la dividende sau la o suma echivalentă cu o cotă parte proporțională din patrimoniul societății, în caz de retragere. Riguros exact, numai unele dintre titlurile de credit propriu-zise sunt titluri de credit perfecte (cambia și biletul la ordin), întrucât ele întrunesc toate trăsăturile juridice ale acestor instrumente de credit (literalitatea, formalismul, caracterul autonom și abstract, negociabilitatea); celelalte titluri de credit propriu-zise, titlurile reprezentative și titlurile de participație pot fi considerate titluri de credit imperfecte, întrucât le lipsesc unele dintre aceste trăsături juridice. 2.3.3. Prin referire la raportul juridic care le-a dat naștere, titlurile de credit se pot clasifica în titluri cauzale și titluri abstracte sau acauzale. Titlurile cauzale sunt cele care enunță sau fac trimitere la raportul juridic fundamental care constituie cauza lor: așa sunt acțiunile, obligațiunile, titlurile reprezentative. Titlurile abstracte sunt cele care nu fac trimitere la raportul juridic fundamental sau care nu cuprind mențiuni prin care raportul juridic fundamental să poată fi identificat; ele nu sunt acauzale, stricto sensu, dar cauza lor (raportul juridic fundamental) este ineficientă sau irelevantă, neputând fi invocată pentru justificarea neîndeplinirii obligațiilor asumate. În această categorie de titluri sunt incluse cambia și biletul la ordin. 158 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 2.3.4. În raport de numărul de participanți, titlurile de credit se împart în titluri la care participă trei persoane și titluri la care participă două persoane. Titlurile la care participă trei persoane sunt reprezentate prin cambie, în mecanismul căreia sunt implicate tragătorul (emitentul), trasul și beneficiarul. Titlurile la care participă două persoane sunt reprezentate prin biletul la ordin, părțile acestuia fiind emitentul și beneficiarul. SECȚIUNEA 3. CAMBIA 3.1. Istoric, noțiune, trăsături 3.1.1. Evoluția istorică. Comerțul a presupus, întotdeauna, asumarea unor riscuri. În Evul Mediu, acestea erau reprezentate de dificultatea transportului mărfurilor, de nesiguranța drumurilor, de lipsa de convertibilitate a monedelor cu circulație locală sau de interzicerea exportului de capital în numerar. În aceste condiții, nașterea cambiei a fost determinată de necesitatea remiterii unei sume de bani de pe o piață pe alta prin intermediul unui document care să confirme vărsământul. Inițial, cambia a avut doar o funcție de plată, fiind instrumentul rezultat din convenția prin care o parte încredința celeilalte părți o sumă de bani și primea în schimb un angajament de restituire, plătibil la termen, într-un alt loc și în altă monedă. Astfel, comerciantul depunea o sumă de bani la un bancher, în monedă locală, într-un anumit oraș, iar bancherul îi remitea un angajament de plată, pe care comerciantul îl putea realiza la termen, într-un alt oraș și într-o altă monedă, plata urmând a se face la un corespondent al bancherului emitent. Cu timpul, acest instrument de plată s-a transformat într-unul de credit, bancherul creditând practic pe comerciantul căruia îi încredința angajamentul de plată. Ulterior, apariția și evoluția cecului, ca instrument de plată, a redus cambia la dimensiunile exclusive ale unui instrument de credit. În prezent, cambia este considerată ca fiind titlul de credit prin excelență, model pentru construcția teoretică a tuturor titlurilor de credit. Regimul actual al cambiei a fost reglementat prin Convenția de la Geneva din 1930 privind Legea uniformă asupra cambiilor și biletului la ordin. Deși nu a ratificat această convenție, România a reglementat cambia și biletul la ordin într-o redactare foarte apropiată Legii uniforme, prin Legea nr. 58/1934 asupra cambiei și biletului la ordin (în continuare denumită LCBO). 3.1.2. Noțiune. Într-o definiție cu tentă descriptivă, cambia este înscrisul care cuprinde ordinul dat de o persoană - numită trăgător - unei alte persoane - numită tras - de a plăti unui beneficiar sau la ordinul acestuia, la scadența și la locul stabilit, o anumită sumă de bani. 159 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Într-o altă definiție, cu caracter sintetic, urmărind să releve principalele trăsături juridice ale cambiei, aceasta este un titlu la ordin, formal și abstract, care conferă posesorului legitim, dreptul necondiționat de a obține plata unei sume determinate, la scadența indicată. Cambia implică participarea următoarelor trei persoane: - trăgătorul, care este emitentul cambiei sau ordonatorul plății și care, în raportul fundamental care a dat naștere cambiei poate fi creditorul unei obligații de plată sau finanțatorul unei operațiuni comerciale. - trasul, cel căruia îi este adresat ordinul de a plăti o anumită sumă de bani, la scadență și care, după acceptarea cambiei, devine debitorul obligației cambiale sau principalul obligat cambial; în raportul fundamental care a dat naștere cambiei poate fi debitorul emitentului cambiei sau un finanțator care acordă un credit acestuia, prin acceptarea cambiei. - beneficiarul, care este terțul către care sau la ordinul căruia urmează a se face plata și care în raportul juridic fundamental care a dat naștere cambiei ar putea fi creditorul emitentului cambiei sau o persoană căruia emitentul (trăgătorul) îi acordă un credit. Pe lângă acești subiecți ai cambiei, o serie de alte persoane intervin în mecanismul cambial - giranți, avaliști, acceptanți - toți aceștia fiind grupați sub umbrela denumirii de „semnatari cambiali”, întrucât intervenția lor este marcată prin semnarea cambiei, în diversele calități pe care și le asumă, dar care, toate, îi transformă în obligați cambiali. 3.1.3. Trăsături caracteristice. Pe lângă trăsăturile caracteristice titlurilor de credit în general - formalismul, literalitatea și autonomia - cambia prezintă și unele trăsături specifice, unele dintre ele nefiind altceva decât aplicații ale caracteristicilor generale ale titlurilor de credit. Ca o expresie a formalismului și literalității titlurilor de credit, cambia este un titlu complet, neputând fi dovedit prin elemente externe. Ca o consecință a formalismului cambiei, lipsa unei mențiuni esențiale a cambiei nu poate fi suplinită prin alte mențiuni, cuprinse în alte înscrisuri, chiar dacă cambia face trimitere la ele. Cambia este, prin excelență, un titlu la ordin; această clauză este subînțeleasă în orice cambie și numai pe cale de excepție cambia poate face obiectul altui mod de circulație, atunci când poartă mențiunea „nu la ordin”. Fiind un titlu la ordin, cambia este negociabilă, ea putând fi transmisă de la un beneficiar la altul, fără a fi necesar consimțământul emitentului; „negocierea” cambiei presupune obținerea unui avantaj pentru beneficiarul care transferă cambia, de unde rezultă și funcția accesorie a cambie de instrument de plată, apt să stingă o obligație de plată. Ca un efect al caracterului autonom al titlurilor de credit, obligațiile cambiale sunt abstracte; toate obligațiile cambiale sunt lipsite, cel puțin formal, de cauză, existența acesteia neprezentând nicio relevanță pentru validitatea cambiei. În 160 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. consecință, diferitele obligații cuprinse în cambie sunt autonome atât față de raportul juridic ce le-a dat naștere cât și între ele, unele față de celelalte. Indiferent de natura raportului juridic fundamental, potrivit prevederilor art. 3 pct. 14 C. com, obligația cambială are o natură comercială. Obligațiile cambiale sunt necondiționate, în sensul că ele nu pot fi subordonate unei prestații din partea posesorului; inserarea unei condiții care să afecteze executarea obligației de plată atrage nulitatea cambiei. Obiectul cambiei va fi întotdeauna plata unei sume de bani, cu o scadență unică. Nu sunt valabile cambiile care nu cuprind mandatul de plată a unei sume de bani determinate sau care cuprind obligații de altă natură. Toți debitorii cambiali (trăgătorul, trasul acceptant, girantul și avalistul cambiei, dar și alți semnatari cambiali) sunt solidari. Solidaritatea cambială reprezintă, în această privință, o aplicație specială a solidarității de drept comun în materie comercială, reglementată de art. 42 C. com. Potrivit art. 61 LCBO, cambia este un titlu executoriu; caracterul executoriu se referă atât la capital cât și la accesorii (dobânzi, cheltuieli de protest sau de executare). 3.2. Natura juridică a cambiei. Inițial instrument de plată, apoi instrument de credit și de plată, cu o circulație redusă în raporturile comerciale naționale dar bine cunoscută în practica comercială a altor țări sau în relațiile de comerț internațional, cambia suscită încă multe discuții în ceea ce privește natura sa juridică. Civiliștii au fost înclinați să vadă în cambie un mecanism comercial de cesiune de creanță, simplificat și derobat de formalitățile cerute în dreptul civil (art. 1391 și urm. C civ.); potrivit acestei concepții, trăgătorul (cedentul) transmite beneficiarului (cesionarul) o creanță pe care o are asupra trasului (debitorul creanței). Solidaritatea tuturor debitorilor cambiali contrazice însă această teză, întrucât, în materie civilă, cedentul garantează doar existența valabilă a creanței cedate, fără a fi ținut solidar cu debitorul cedat pentru neplata creanței la scadență. Nici teza unei novații subiective (art. 1128 C. civ.), fie prin substituirea unui nou creditor (beneficiarul) vechiului creditor (trăgătorul), fie prin substituirea unui nou debitor (trasul) vechiului debitor (trăgătorul) nu este la adăpost de critici, întrucât, prin emiterea cambiei, trăgătorul (ca prezumtiv debitor în raportul juridic fundamental), nu este descărcat față de creditorul său (beneficiarul) și nici trasul (noul debitor) nu devine debitor în raportul juridic fundamental, cel care a dat naștere cambiei. Explicația unei delegații imperfecte de plată (art. 1132 C. civ) prin care trăgătorul (debitorul beneficiarului) dă creditorului său un alt debitor (trasul) nu rezistă nici ea, întrucât delegația necesită acordul tuturor celor trei interesați, 161 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. chestiune ce ar lipsi de valoare cambia, pentru funcționarea mecanismului căreia nu este necesară acceptarea trasului. În concluzie, chiar dacă prezintă asemănări cu instituții clasice ale dreptului civil, natura juridică a cambiei reprezintă o dilemă care nu poate fi satisfăcător rezolvată prin încadrarea în tiparele acestor modalități de stingere sau transmitere a obligațiilor. Doctrina franceză, dezvoltată pe o circulație extrem de vizibilă a cambiei, care este unul dintre pilonii sistemului francez de credit comercial pe termen scurt, consideră că natura juridică a cambiei își găsește explicația pe un dublu tărâm: cel al voinței părților, voință întărită prin intervenția legiuitorului, care determină cadrul formal în care trebuie să se încadreze voința părților; altfel spus, cambia are atât o natură convențională, cât și una legală. Intervenția legiuitorului are ca rol protecția aparenței legitimității drepturilor cambiale, în absența unei legături vizibile a acestora cu raportul juridic funda-mental care a dat naștere cambiei; chiar dacă este un titlu abstract, cambia își are cauza într-un raport juridic pe care însă legiuitorul îl ocultează sau îl ignoră, în mod voit, dând prioritate aparenței create prin formalismul cambiar, care este sursa încrederii posesorului cambiei că drepturile sale sunt legal protejate și nu pot fi afectate de apărări sau excepții fundamentate pe un raport juridic necunoscut lui. Legiuitorul, făcând astfel încă o aplicație a principiului priorității aparenței juridice în dreptul comercial, a creat un instrument de credit a cărui valoare constă în formalismul care îl guvernează și în autonomia sa față de raportul juridic fundamental, care constituie cauza sa. Se poate afirma astfel că, dacă voința părților și practicile comercianților au dat naștere unui instrument comercial care se inspiră din instituții cunoscute ale dreptului civil, legiuitorul a creat, pornind de la această realitate, o instituție juridică nouă, proprie dreptului comercial, care își găsește identitatea pe tărâmul teoriei aparenței juridice. În prezent, cambia are o circulație redusă pe teritoriul României. Ea a fost și mai este utilizată, cu predilecție, în raporturile de comerț internațional; vânzătorul care vinde o marfă în condiții de credit furnizor (adică urmând a încasa prețul mărfii la termen sau în mai multe tranșe) și care dorește să se protejeze de riscul ca la scadență cumpărătorul să invoce diverse motive legate de neexecutarea corespunzătoare, de către vânzător, a contractului, va prefera ca pentru fiecare rată de plată să tragă asupra cumpărătorului o cambie, indicându-se ca beneficiar chiar pe el sau banca sa și solicitând ca această cambie să fie avalizată (garantată) de banca cumpărătorului. Astfel cambia, ca instrument de credit, dobândește și veleități accesorii de instrument de plată și de garantare a plății. 3.3. Forma cambiei. Mențiunile obligatorii. Formalismul cambiei reprezintă o garanție a regularității voinței exprimate prin înscris. Cambia fiind 162 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. negociabilă, respectarea condițiilor de formă asigură încrederea posesorului în dreptul transmis și în responsabilitatea semnatarului titlului. Emiterea cambiei se face în formă scrisă, îmbrăcând fie forma unui înscris sub semnătură privată fie forma autentică. Înscrisul se redactează în limba aleasă de părți, în mod obișnuit folosindu-se formulare tip. Rigurozitatea formei cambiei impune includerea în cuprinsul ei a unor mențiuni, dintre care unele sunt obligatorii iar altele facultative. 3.3.1. Mențiuni obligatorii (prevăzute de art. 1 LCBO): a) Denumirea de cambie - se include în textul titlului și nu este permisă folosirea unei mențiuni echivalente; denumirea trebuie să fie exprimată în aceeași limbă în care este redactat cuprinsul cambiei. Având în vedere rigurozitatea care domină materia cambială, obligativitatea utilizării denumirii de cambie are meni-rea de a atrage atenția părților asupra severității angajamentelor asumate prin utilizarea acestui instrument. b) Mandatul (ordinul) necondiționat de plata a unei sume determinate -condiție care se analizează sub un dublu aspect: al ordinului de plată și al sumei determi-nate ce urmează a fi plătită. În literatura juridică s-a arătat că LCBO, spre deosebire de Convenția de la Geneva din 1931, înlocuiește noțiunea de mandat de plată cu aceea de ordin, care trebuie să fie considerat ca expresia unei duble delegări: a posesorului cambiei de a exercita drepturile cambiale și a trasului de a îndeplini obligațiile cambiale. Acest ordin trebuie să fie pur și simplu, fără nici o rezervă. Se admite totuși, în cazul așa numitei „cambii documentare”, ca plata să se facă în schimbul unor documente; situația este frecvent întâlnită în raporturile de comerț internațional, când plata cambiei este însoțită de predarea unor documente care atestă executarea prestației asumate prin raportul juridic fundamental ce a dat naștere cambiei. Determinarea sumei se face prin arătarea cuantumului și a monedei de plată; cambia trebuie întotdeauna să fie plătibilă în bani, nefiind admisă o cambie în producte sau mărfuri. Potrivit art. 6 LCBO, dacă într-o cambie suma de plată este scrisă în litere și în cifre și există discrepanțe între acestea, suma de plată este cea scrisă în litere. Dacă suma de plată este scrisă de mai multe ori, fie în litere, fie în cifre, în caz de deosebire, suma de plată este suma cea mai mică. Cambia nu poate stipula plata unor dobânzi calculate la valoarea sumei determinate, cu excepția cazului când scadența este stipulată la vedere sau la un anumit termen de la vedere. c) Numele trasului - respectiv al persoanei care este indicată drept plătitor se arată prin indicarea numelui și prenumelui persoanelor fizice sau a firmei (în cazul comercianților persoane juridice) ori a denumirii, în cazul celorlalte persoane juridice. În cazul în care numele trasului depășește spațiul alocat pe titlu, se vor înscrie pe cambie primele caractere din numele și prenumele, respectiv din denumirea trasului, în limita spațiului special alocat, fără ca prin aceasta să se atragă nulitatea cambiei. 163 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Există posibilitatea ca o cambie să fie trasă chiar asupra trăgătorului, ea fiind astfel echivalența unei promisiuni a acestuia de a plăti la scadență o sumă determinată, angajamentul trăgătorului având aceeași semnificație cambială ca și un bilet la ordin. Dacă există mai mulți trași, aceștia răspund solidar, menționarea lor fiind cumulativă și nu alternativă sau succesivă. Trăgătorul răspunde de acceptarea cambiei de către tras și de plata, de către acesta, a cambiei; astfel, prin emiterea cambiei, trăgătorul devine un garant al plății și un debitor cambial de regres, împotriva căruia se poate îndrepta posesorul cambiei dacă trasul nu plătește la scadență. c) Codul trasului, respectiv un număr unic de identificare prevăzut în documentele de identificare sau de înregistrare ale trasului; d) Arătarea scadenței - scadența este data la care cambia devine exigibilă și urmează a fi plătită. Această scadență poate fi la vedere (atunci când cambia trebuie plătită de tras la prezentarea ei de către beneficiar), la un anumit termen de la vedere (atunci când cambia trebuie plătită la un anumit termen, care se calculează de la data prezentării ei), la un anumit termen de la data emisiunii sau la o anumită data calendaristică (scadență fixă, indicată prin menționarea zilei, lunii și anului). LCBO indică, în mod limitativ, modurile de stipulare a scadenței, pentru a întări încrederea beneficiarului cambiei cu privire la certitudinea datei plății. Art. 39 LCBO indică mai multe criterii de interpretare a modului de indicare a scadenței (scadența fixată în luni de la data emisiunii sau de la vedere se împlinește în aceeași zi a lunii în care a fost emisă iar dacă luna în care se împli-nește scadența nu are o asemenea dată, scadența va fi în ultima zi a acestei luni; prin expresia „jumătate de lună” se înțeleg cincisprezece zile etc.). e) Arătarea locului unde se face plata - plata sumei prevăzute în cambie se supune principiului cherabilității, în sensul că aceasta trebuie prezentată spre plată debitorului, la locul indicat prin arătarea localității unde se face plata. Dacă această mențiune lipsește, se ia în considerare localitatea indicată lângă numele trasului, care este considerată a fi și domiciliul trasului. Dacă în cambie sunt precizate mai multe locuri de plată, posesorul acesteia o va putea prezenta spre plată în oricare dintre aceste locuri. LCBO permite ca titlul cambial să fie prezentat spre plată și la domiciliul unui terț (așa-numită cambie domiciliată). f) Numele titularului căruia sau la ordinul căruia trebuie făcută plata - se desemnează prin arătarea completă a numelui, a firmei sau a denumirii, după caz. În calitate de beneficiar pot apare mai multe persoane sau chiar și trăgătorul. LCBO nu permite emiterea unei cambii la purtător (adică fără menționarea numelui beneficiarului), împrejurare care a permis aserțiunea potrivit căreia cambia este, prin excelență, un titlu la ordin. g) Arătarea datei și locului emiterii. Data se precizează prin arătarea zilei, lunii, anului emiterii, fiind certă și opozabilă tuturor. Data emiterii marchează momentul 164 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. nașterii cambiei și reperul cronologic în raport cu c are se calculează scadența cambiei. Data cambiei este utilă și pentru determinarea legii aplicabile în timp și a capacității trăgătorului și a obligaților cambiali. Locul emiterii se menționează împreună cu data, iar în absența lui se ia în considerare localitatea de lângă numele trăgătorului. h) Semnătura trăgătorului - este semnătura celui care emite cambia; potrivit dispozițiilor art. 8 LCBO, orice semnătură cambială trebuie să cuprindă în clar, numele și prenumele persoanei fizice sau denumirea persoanei juridice ori a entității care se obligă și semnătura olografă a persoanei fizice, respectiv a reprezentanților legali sau a împuterniciților persoanelor juridice care se obligă ori a reprezentanților sau a împuterniciților altor categorii de entități care utilizează astfel de instrumente. Cu excepțiile arătate, lipsa elementelor menționate mai sus se sancționează prin nulitatea cambiei. Această nulitate este limitată la efectele cambiale ale înscrisului; în alte cuvinte, absența acestor mențiuni lipsește titlul de valoarea unei cambii, el putând însă să își prezerve valoarea unui înscris sub semnătură privată. De notat că jurisprudența străină admite, totuși, posibilitatea regularizării unei cambii incomplete sau care cuprinde mențiuni inexacte, cu condiția ca între părțile interesate să existe un acord privind regularizarea iar această operațiune să nu privească decât iregularități minime, care nu sunt esențiale pentru validitatea titlului. Potrivit art. 12 LCBO, o cambie poate fi valabil emisă chiar dacă îi lipsesc mențiunile obligatorii (cambie în alb), dar acestea urmează a fi completate ulterior, în termen de cel mult 3 ani de la emitere; o asemenea posibilitate relevă că momentul în raport de care se apreciază validitatea cambiei nu este cel al emiterii, ci fie cel al prezentării cambiei trasului (fie spre acceptare, fie spre plată), fie cel al transmiterii cambiei către un terț, situație în care beneficiarul trebuie să își legitimeze calitatea și drepturile cambiale dobândite, legitimare care se poate face, evident și exclusiv, numai prin mențiunile cambiale arătate mai sus. 3.3.2. Mențiunile cambiale facultative. Pe lângă elementele esențiale menționate mai sus cambia mai poate conține și unele clauze facultative, lăsate la dispoziția semnatarilor cambiei. Clauzele explicative. Acestea explicitează caracterul titlului, chiar dacă nu sunt necesare pentru ca acesta să-și producă efectele. Astfel este clauza „la ordin”, a cărei absență nu modifică cu nimic cambia, care este un titlu la ordin prin excelență. Clauzele complementare. Ele adaptează conținutul cambial unor cerințe particulare. Astfel, poate apărea în cambie promisiunea de a plăti dobânzi, valabilă dacă scadența cambiei este la vedere sau la un anumit timp de la vedere. Clauzele derogatorii. Sunt valabile atunci când legea permite în mod expres o anumită derogare. Un exemplu îl reprezintă inserarea clauzei „nu la ordin”, care 165 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. limitează circulația cambiei, aceasta fiind realizabilă numai sub forma cesiunii de creanță și cu efectele limitate prevăzute de aceasta. Clauzele suplimentare se referă la raporturi în afara cambiei, deși conexe acesteia. Legea le consideră ca nescrise din punct de vedere cambial, dar li se recunoaște eficacitatea probatorie în cadrul raporturilor extracambiale. Clauzele interzise sunt cele care încalcă sau contravin naturii titlului; astfel, ar fi lovită de nulitate cambia în care obligația debitorului ar fi condiționată de contraprestația creditorului sau cambia care ar purta mențiunea „la purtător”. 3.4. Condiții de fond (materiale). Pe lângă condițiile de formă examinate mai sus validitatea unei cambii este supusă și unor condiții substanțiale sau materiale, care privesc capacitatea și semnătura celui care se obligă cambial (art. 7 LCBO). Toate persoanele capabile juridic pot să își asume obligații cambiale; cambia fiind un act de dispoziție și un act de comerț, obligațiile cambiale nu pot fi asumate de incapabili (interzișii judecătorești și minorii). Angajamentul cambial se poate asuma direct sau prin reprezentanți; cel care semnează o cambie fără mandat sau cu depășirea mandatului primit rămâne direct răspunzător pentru îndeplinirea obligației subscrise. În ceea ce privește semnătura cambială, LCBO acceptă numai semnătura manuscrisă (exigență pe care Convenția de la Geneva din 1931 nu o impune). Semnătura falsă sau aparținând unei persoane imaginare nu obligă pe semnatarul aparent (cel al cărui nume apare în titlu), dar obligațiile ce revin celorlalți semnatari rămân totuși valabile. 3.5. Transmiterea cambiei. Transmiterea cambiei este operațiunea prin care cambia circulă de la un posesor la altul, îndeplinindu-și funcția de instrument de credit, întrucât permite beneficiarului inițial și posesorilor legitimi ulteriori sa o negocieze, adică să mobilizeze resurse financiare sau să stingă obligații de plată prin transmiterea drepturilor rezultând din cambie. Transmiterea cambiei se realizează prin declarația cambială a beneficiarului, exprimând voința acestuia de a transmite drepturile cambiale dobândite, declarație ce poartă denumirea de gir. Cambia mai poate fi transmisă prin scontare și prin cesiune, potrivit dreptului comun. 3.5.1. Girul. Noțiunea de gir are un dublu înțeles. Astfel, girul reprezintă modalitatea prin care cambia circulă de la un beneficiar la altul. Totodată, el reprezintă un ordin de plată, abstract și autonom, necondiționat (art. 14 LCBO), adresat trasului sau emitentului de către posesorul cambiei (numit girant), ordin prin care acesta își manifestă voința de a învesti cu drepturile cambiale pe un terț determinat (numit giratar). 166 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Girul, ca modalitate de transmitere a cambiei, se realizează prin două operații: o declarație sau mențiune cambială care se realizează pe spatele cambiei, semnată de girant (1) și tradițiunea titlului (2). Declarația cambială trebuie să poarte numele beneficiarului, data girului și semnătura girantului. Este valabil și un gir în alb, care nu poartă numele beneficiarului, ci doar semnătura girantului. Girul poate surveni oricând, până la împlinirea termenului de protest și poate fi repetat de un număr nelimitat de ori. În absența datei, se consideră că girul a fost făcut înainte de trecerea termenului stabilit pentru facerea protestului. Girul poate să fie „translativ” (atunci când transferă proprietatea cambiei), „în garanție” (atunci când girantul urmărește doar să constituie cambia drept garanție pentru noul posesor, care va putea exercita toate drepturile cambiale dar nu va putea transfera titlul decât cu titlu de procură) și „de procură” (atunci când girul are caracterul unui mandat dat giratarului pentru încasarea sumei cambiale sau pentru conservarea unor drepturi cambiale - de exemplu, prin dresarea unui protest). Potrivit doctrinei, girul produce trei efecte: - girul transmite dobânditorului toate drepturile izvorând din cambie (art. 16 LCBO). Girul are, așadar, un efect constitutiv de drepturi originare și autonome, el fiind o instituție proprie dreptului cambial, distinctă de cesiune sau de delegația de plată. Astfel, spre deosebire de situația cesionarului, care dobândește creanța cedentului, giratarul dobândește un drept nou, care se naște prin gir și care este imun la viciile dreptului girantului. Spre deosebire de delegație, prin care un debitor (girantul) dă creditorului său (giratarul) un alt debitor (trasul) și care nu este perfectă și nu produce novația produce efecte decât dacă creditorul a descărcat de pe debitorul delegant, girul reprezintă un ordin necondiționat și obligatoriu, pe care girantul îl dă trasului, de a plăti cambia giratarului. - girul îl transformă pe girant într-un obligat cambial, ținut să garanteze acceptarea și plata cambiei față de oricare dintre posesorii cambiei (art. 17 LCBO); de aceea, pentru a evita consecințele acestei poziții juridice, el poate să interzică girarea în continuare a cambiei (prin mențiunea „nu la ordin”), limitându-și astfel răspunderea numai față de giratarul căruia i-a transmis cambia. Girantul poate să-și excludă complet răspunderea, chiar și față de giratar, prin introducerea în gir a unei clauze „fără regres” sau „fără garanție”. - girul legitimează, în mod formal, pe dobânditor, ca proprietar al cambiei și titular al drepturilor cambiale. Pentru aceasta, giratarul sau posesorul trebuie să justifice dreptul sau printr-o serie neîntreruptă de giruri. Dacă o persoană (beneficiarul, giratarul său, pur și simplu, posesorul) a pierdut, prin orice întâmplare, posesiunea unei cambii, noul posesor, care justifică dreptul său arătând că a primit cambia printru-un gir în alb, nu este ținut să predea cambia, cu excepția cazului când dobândirea s-a făcut cu rea credință sau prin săvârșirea unei grave greșeli (art. 18 LCBO). 167 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 3.5.2. Scontarea, ca o formă specială a girului, este operațiunea juridică prin care beneficiarul transmite cambia către o instituție de credit autorizată (de regulă o bancă comercială), urmărind ca în schimbul acestui transfer să obțină o parte din suma indicată în titlu, înainte de împlinirea scadenței. Este, deci, o modalitate de negociere a cambiei pentru mobilizarea rapidă a unor resurse financiare, necesare beneficiarului. Instituția de credit plătește suma determinată în cambie, deducând în valoarea acesteia o așa numită taxă de scont (care reprezintă marja ei de profit) și un comision destinat acoperirii eventualelor cheltuieli rezultate din scontarea și executarea cambiei (cheltuieli de protest, de regres, etc.). Potrivit practicii bancare, taxa de scont reprezintă cel puțin echivalentul dobânzii percepute de instituția de credit pentru un credit a cărui scadență coincide cu cea din cambia scontată. 3.5.3. Transmiterea cambiei în condițiile dreptului comun. În unele situații, cambia nu se poate transmite prin gir, ci doar în condițiile dreptului comun. Astfel, atunci când va purta mențiunea „nu la ordin” (echivalentă cu o interzicere a transmiterii titlului prin modalități cambiale), cambia se va transmite numai pe calea cesiunii. De asemenea, cambia poate circula și ca efect al unei succesiuni legale sau testamentare sau ca efect al unei transmisiuni patrimoniale universale (cum este, de exemplu, cazul fuziunii sau divizării unor societăți comerciale). Prin aceste situații juridice, dobânditorul cambiei dobândește poziția juridică a antecesorului său, transmițându-i-se toate drepturile, acțiunile și accesoriile creanței. El este continuatorul poziției juridice a autorului său și, spre deosebire de giratar, nu dobândește un drept propriu, originar; în consecință i se vor putea opune toate apărările de fond și excepțiile care s-ar fi putut opune celui de la care a dobândit cambia. De asemenea, cel care transmite cambia prin cesiune sau ca efect al unei fuziuni sau divizări, nu își asumă poziția juridică a girantului, el nefiind ținut răspunzător decât pentru existența valabilă a creanței (și aceasta numai dacă cesiunea a fost oneroasă). 3.6. Garantarea și garanțiile cambiei. Ca în cazul oricăror obligații și executarea obligațiilor cambiale poate fi garantată. Această garantare se poate produce și în condițiile dreptului comun (pe calea unor garanții reale sau personale), dar fără nici un efect direct asupra neexecutării cambiei de către obligatul garantat, întrucât literalismul și formalismul cambial interzic completarea cambiei pe calea unor înscrisuri exterioare. O asemenea garanție nu se va transmite, prin gir, ci numai pe calea cesiunii de drept comun. 3.6.1. Avalul. De aceea, pentru garantarea cambiei, prin mijloace specifice dreptului cambial, se utilizează avalul, care este declarația cambială prin care se garantează plata integrală sau parțială a cambiei (art. 33 LCBO). Persoana ce 168 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. garantează plata cambiei se numește avalist, iar obligatul garantat avalizat. Avalul este o garanție cambială autonomă, independentă de obligația cambiară a debitorului avalizat; astfel obligația avalistului este valabilă chiar dacă obligația garantată ar fi nulă, pentru orice alt motiv decât un viciu de formă [art. 35 alin. (2) LCBO]. Avalul diferă de o simplă fidejusiune de drept comun, care are caracter accesoriu și care conferă garantului dreptul de a invoca aceleași excepții pe care le-ar putea invoca și debitorul garantat; dimpotrivă, avalistul nu va putea invoca excepțiile personale aparținând debitorul avalizat Avalul se înscrie pe cambie și rezultă din expresia: „pentru aval” sau „pentru garanție”, urmate de semnătura avalistului. Simpla semnătură a unei persoane pusă pe fața cambiei, cu excepția celor ale trăgătorului și trasului, se socotește a fi un aval. Formula avalului trebuie să conțină numele avalizatului, indicație necesară, mai ales, atunci când există deja o pluralitate de debitori cambiali, urmare transmiterii cambiei prin unul sau succesive giruri.. Dacă această menționare a numelui celui avalizat lipsește, se consideră că trăgătorul este cel avalizat. Avalistul poate fi un terț sau chiar un semnatar al cambiei (de exemplu, trăgătorul îl poate avaliza pe tras). În calitate de avalist pot apărea una sau mai multe persoane. Avaliștii pot avaliza același debitor sau mai mulți debitori cambiali. Cu alte cuvinte, obligațiile ce revin unui debitor cambial pot fi avalizate de mai multe persoane. Avalistul are obligația de a plăti cambia pentru persoanele pentru care a garantat; atunci când există mai mulți avaliști, care au garantat pentru același debitor cambial, răspunderea acestora este solidară. Orice posesor legitim al cambiei se poate îndrepta împotriva avalistului, în aceleași condiții în care s-ar putea îndrepta împotriva debitorului avalizat. Fiind un garant al avalizatului, avalistul nu poate avea o obligație mai grea decât acesta; obligația lui are, deci, aceeași întindere cu cea a avalizatului iar el este obligat să răspundă în același mod, potrivit categoriei și rangului avalizatului. Avalistul care plătește cambia dobândește toate drepturile care rezultă din ea, atât împotriva avalizatului cât și împotriva tuturor debitorilor cambiali care sunt ținuți față de debitorul avalizat, întrucât el dobândește același rang cambial cu avalizatul. 3.6.2. Pe lângă modalitatea principală de garantare cambială, cea a avalului, plata cambiei se garantează, așa cum am arătat mai sus (secțiunea 3.5) și prin gir. Prin efectul constitutiv al girului, girantul devine garant cambial și își ia asupra obligațiile de acceptare și plată față de toți posesorii cambiei. El este un debitor de regres care răspunde solidar cu ceilalți obligați. 3.6.3. Cambia este, primordial, un instrument de credit dar circulația și credibilitatea angajamentelor cambiare se fundamentează nu numai pe garanțiile exterioare, aduse prin gir și aval, ci și prin garanțiile intrinseci cambiei, constând în 169 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. solidaritatea debitorilor cambiali, acceptarea cambiei și existența acoperirii (a provizionului). Solidaritatea debitorilor este enunțată de art. 52 alin. (1) LCBO care arată că trăgătorul, acceptantul, girantul și avalistul cambiei sunt ținuți solidari față de posesor. Solidaritatea cambială nu se rezumă numai la cea expres enunțată de art. 52 alin. (1) LCBO; ea se manifestă și în raporturile dintre avaliști și avalizați, și între mai mulți avaliști care au avalizat același debitor și conferă oricărui semnatar cambial care a plătit cambia dreptul de a urmări solidar pe orice obligați cambial. Mai mult, potrivit prevederilor art. 60 LCBO, raporturile dintre mai mulți obligați care au o situație egală în cambie vor fi reglementate după normele relative la obligațiile solidare. Astfel, în caz de eșec al debitorului principal, posesorul cambiei sau semnatarul care a plătit cambia se poate îndrepta împotriva oricărui obligat cambial sau împotriva ansamblului semnatarilor cambiei, drept care se constituie într-o primă garanție cambială. Acceptarea cambiei (infra, secțiunea 3.7 a acestui capitol) constituie procedura prin care trasul sau un terț devin debitori cambiali principali, prin aceasta conferind beneficiarului sau posesorului cambiei o garanție suplimentară că acceptantul va plăti, la scadență, cambia. În condițiile în care, sub raport cambial, trasul nu are nici o obligație de plată decât din momentul acceptării cambiei, îndeplinirea acestei formalități constituie principala garanție de plată a posesorului cambiei . Acceptarea cambiei se face prin semnarea acesteia; prin excepție de la regulile instituite de alin. (1) al art. 8 LCBO, prin semnătura trasului se înțelege semnătura olografă a persoanei fizice având calitatea de tras, sau, după caz, a reprezentantului legal sau a împuternicitului trasului, persoană fizică, persoană juridică ori entitate care acceptă la plată cambii [art. 8 alin. (2) LCBO]. Acoperirea cambială (provizionul) este o noțiune care nu este consacrată legal, dar care ține de mecanismul intim al cambiei. În termeni doctrinari, provizionul reprezintă o creanță exprimată în bani, de o valoare egală cu cea a cambiei, pe care trăgătorul o are asupra trasului și care este exigibilă la aceeași scadență cu cambia. Existența acoperirii nu este o condiție legală - în primul rând, pentru că cambia este un instrument de credit - dar convingerea beneficiarului că între trăgător și tras există un raport de creanță, care îi permite primului să dispună celuilalt să facă plata unei sume de bani determinate, este suportul credibilității angajamentului cambiar. În absența acestei convingeri, cambia, sub aspect rațional, este lipsită de o existență reală; de aceea, acoperirea sau provizionul reprezintă, sub raport conceptual, o garanție pe care se întemeiază emiterea, circulația și plata cambiei. 3.7. Acceptarea și plata cambiei. Executarea cambiei se realizează printr-un mecanism complex care cuprinde, în principal, prezentarea la plată, acceptarea cambiei și plata; tot în cadrul acestui mecanism sunt încorporate și reglementate și 170 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. eventualele incidente sau consecințe ale executării sau neexecutării cambiei: refuzul acceptării cambiei sau de plată, protestul, executarea silită și, eventual, acțiunile cambiale directe și de regres. 3.7.1. Prezentarea cambiei spre acceptare. Ordinul de plată emis de trăgător nu creează obligații cambiale pentru tras decât în urma acceptării cambiei de către acesta. Cu toate acestea, pentru validitatea titlului de credit, manifestarea de voință a trasului este indiferentă. De aceea, potrivit prevederilor art. 24 LCBO, prezentarea cambiei, de către beneficiar sau de către posesorul acesteia, spre acceptare, trasului, este o operațiune cu caracter facultativ. Acest caracter facultativ al prezentării la acceptare rezultă din faptul că acceptarea este o operațiune accesorie, întrucât obligația debitorului cambial este aceea de a plăti și nu aceea de a accepta cambia; astfel, o cambie poate fi prezentată direct la plată, chiar dacă nu a fost „văzută” înainte de către tras. În anumite situații, prezentarea cambiei spre acceptare este obligatorie; astfel este cazul cambiilor plătibile la un anumit termen de la vedere sau cazul cambiilor în care trăgătorul sau girantul a stipulat obligația prezentării cambiei spre accep-tare. Prezența acestor elemente specifice impune prezentarea cambiei spre acceptare, pentru ca, astfel, fie să înceapă să curgă scadența, fie să aducă la cunoștința trasului obligația de plată. Prezentarea cambiei spre acceptare, atunci când scadența curge de la vedere, trebuie să se facă în termen de cel mult un an de la emiterea ei; trăgătorul sau girantul care au impus obligație de prezentare la acceptare pot stabili ei termenul în care să se facă prezentarea. De asemenea, trăgătorul poate interzice prezentarea cambiei spre acceptare sau poate stabili ca aceasta să nu fie prezentată spre acceptare înainte de o anumită dată. În rest, acceptarea cambiei de către tras poate fi cerută până la ajungerea cambiei la scadență. 3.7.2. Acceptarea cambiei. Refuzul de acceptare. Acceptarea, fiind o declarație cambială, trebuie înscrisă pe cambie; mențiunea „acceptat” sau chiar numai semnătura trasului pe cambie au semnificația acceptării cambiei; oricum, acceptarea trebuie să fie pură și simplă, fără condiții. În urma acceptării, trasul devine debitor cambial principal, fiind obligat direct și solidar cu ceilalți obligați cambiali (trăgătorul, giranții, avaliștii, care sunt debitori de regres, întrucât obligația lor de plată survine numai în cazul neîndeplinirii obligației trasului). În cazul în care trasul refuză să accepte cambia - și prin aceasta manifestă respingerea calității sale de debitor cambial - acest refuz trebuie consemnat prin intermediul unui act autentic, intitulat protest de neacceptare, care se întocmește fie de executorul judecătoresc, fie de notarul public, cu excepția cazului când posesorul este dispensat de această formalitate, prin clauza cambială „fără protest”. (v. infra, 3.7.5.) 171 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. În cazul în care trasul refuză acceptarea, poziția cambială a acestuia poate fi ocupată de indicatul la nevoie (persoană căruia, potrivit indicației trăgătorului, girantului sau avalistului i se prezintă cambia în caz de nevoie, adică de refuz de acceptare din partea trasului) sau de către un intervenient (persoană care, din proprie inițiativă, acceptă cambia în locul trasului). Acceptarea cambiei de către aceste persoane produce aceleași efecte cambiale ca și acceptarea ei de către tras (art. 74 și urm. LCBO), indicatul la nevoie și intervenientul devenind debitori cambiali. 3.7.3. Prezentarea la plată. Cambia plătibilă la dată fixă sau la un termen de la emisiune trebuie prezentată spre plată la scadență sau în una dintre următoarele două zile consecutive scadenței, la locul și la adresa indicate în cambie. Plata poate fi cerută numai de posesorul legitim, prin prezentarea cambiei. Titlul trebuie prezentat debitorului principal sau persoanei desemnate să plătească pentru el. Persoanele obligate să plătească suma prevăzută în titlu sunt acceptantul (trasul, indicatul la nevoie, intervenientul), giranții și avaliștii. Prezentarea titlului se poate face în original sau prin trunchiere, procedeu informatic aplicabil numai cambiilor acceptate, prin care informațiile esențiale ale cambiei și imaginea acesteia sunt trecute pe un suport electronic și transmise astfel instituției de credit care are poziția cambială de tras sau de acceptant. 3.7.4. Plata cambiei. Plata titlului de credit la scadență, atunci când este făcută de trasul acceptant, are ca efect stingerea obligațiilor cambiale. Atunci când plata este făcută de trăgător, giranți, avaliști sau alți debitori cambiali, aceștia au dreptul să se regreseze asupra trasului acceptant. Plata anticipată se poate face numai cu consimțământul posesorului cambiei. Dovada plății se face prin înscrierea mențiunii de achitare scrisă pe titlu de către posesor și remiterea cambiei către debitorul plătitor. Plătitorul este liberat de obligațiile cambiale ce-i reveneau, dar are obligația de a verifica regulata succesiune a girurilor (însă nu și autenticitatea semnăturilor), pentru a se asigura că plătește posesorului legitim. Dacă săvârșind o fraudă sau dacă din gravă culpă plătește unei persoane neîndreptățite să primească plata, el rămâne în continuare obligat cambial. 3.7.5. Refuzul de plată. Protestul. Dacă plata este refuzată la scadență, posesorul titlului va trebui să întocmească un protest. Potrivit art. 49 LCBO, protestul este un act autentic prin care, la cererea posesorului legitim al cambiei, se constată de către organele legal abilitate că titlul a fost prezentat la acceptare sau la plată și că aceste operații au fost refuzate de debitorul cambial, îndeplinindu-se astfel formalitățile necesare pentru exercitarea drepturilor cambiale. Protestul constituie un mijloc de probă și o condiție esențială pentru conservarea acțiunii de regres. Actul de protest se adresează de executorul judecătoresc sau de către notarul public, cu respectarea termenului și formei prescrise de lege. 172 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. În raport de situația pe care o constată, protestul poate fi, în principiu, de neacceptare sau de neplată. Protestul de neacceptare se întocmește împotriva trasului, când acesta refuză acceptarea cambiei. Protestul de neplată se întocmește împotriva trasului sau a celorlalți acceptanți. El trebuie dresat la locul plății și la adresa menționată în cambie. Protestul de neacceptare trebuie făcut în termenele prevăzute pentru prezentarea la acceptare în timp ce protestul de neplată se poate întocmi în următoarele două zile după scadență, sau în următoarea zi după scadență (dacă scadența este la vedere). Pentru conservarea drepturilor de regres, posesorul care a făcut protest trebuie să-i încunoștințeze pe trăgător și pe girantul său, în cele patru zile următoare protestului, despre refuzul de acceptare sau plată; aceeași obligație o au și giranții notificați, care trebuie să notifice refuzul și eventualilor lor avaliști. Întocmirea protestului de neacceptare îl scutește pe posesor de obligația de a prezenta la plată cambia (aceluiași debitor) sau de a mai întocmi un protest de neplată. Atunci când cambia este plătibilă la vedere, nu se mai întocmește protest de neacceptare, ci doar protest de neplată. Protestul trebuie să cuprindă data când a fost dresat (anul, luna, ziua și ora), numele și prenumele celui care a solicitat întocmirea protestului precum și ale persoanei sau persoanelor contra cărora s-a făcut protestul, arătarea locului în care a fost dresat, transcrierea exactă a cambiei (dacă protestul nu s-a făcut chiar pe înscrisul cambial ci separat), somația de plată, răspunsurile primite sau motivele pentru care nu s-a obținut niciun răspuns. Protestul va fi semnat de cel care l-a dresat (art. 69 LCBO). În cazul refuzului la plată a unei cambii prezentate prin trunchiere, formalitatea protestului este înlocuită prin consemnarea de către instituția de credit, pe origi-nalul cambiei, a declarației de refuz, cu arătarea datei prezentării la plată. (art. 463 LCBO). 3.7.6. Acțiunea cambială directă și de regres. Ca o alternativă la executarea directă a cambiei, posesorul legitim al acesteia își poate valorifica drepturile cambiale și pe calea acțiunii cambiale. Acțiunea cambială poate fi directă sau de regres. Acțiunea directă se exercită împotriva trasului acceptant și a avaliștilor săi. Acțiunea de regres se exercită împotriva trăgătorului, giranților și a avaliștilor acestora, care nu-și asumă decât o obligație subsidiară de plată. Având în vedere solidaritatea cambială a trăgătorului, acceptantului, girantului și a avalistului cambiei față de posesorul legitim al cambiei, acesta poate să îi urmărească pe toți aceștia, individual sau colectiv, indiferent de rangul cambial deținut și de ordinea în care s-au obligat. Semnatarul cambial care a plătit posesorului cambiei se poate regresa și el împotriva acestor obligați cambiali. Atât posesorul cât și cel care a plătit cambia, pot cere suma arătată în cambie (cu eventuala dobândă, dacă a fost stipulată), dobânda legală de la data scadenței și cheltuielile cambiale (de protest, de notificare, de regres etc.) 173 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Acțiunea cambială se poate intenta la scadență sau înainte de scadență, dacă trasul refuză plata cambiei sau când situația lui financiară este nesigură. Prin acțiunea cambială posesorul titlului poate cere suma prevăzută în titlu, dobânzile stipulate sau legale precum și eventualele cheltuieli accesorii. Debitorul de regres care a plătit are dreptul să-l urmărească pe obligatul anterior. Având în vedere caracterul autonom al dreptului de creanță încorporat în titlu, legea a reglementat limitativ excepțiile ce se pot ridica împotriva reclamantului dintr-o acțiune cambială. Aceasta se pot referi doar la nulitatea titlului, incapa-citatea unui semnatar cambial, falsificarea semnăturii, decăderea din acțiunea de regres sau alterarea textului cambiei. 3.7.7. Executarea cambială. Pentru suma și accesoriile pretinse, cambia are valoare de titlu executor. Potrivit prevederilor art. 61 alin. (2) LCBO, înscrisul se învestește cu formulă executorie de către judecătoria competentă, printr-o încheiere. Această dispoziție, fără a fi abrogată în mod expres, a devenit caducă prin introducerea în Codul de procedură civilă a art. 3741, potrivit căruia „Înscrisurile cărora legea le recunoaște caracterul de titlu executoriu sunt puse in executare fără învestirea cu formula executorie”. Întrucât art. 61 alin. (1) LCBO declară că, pentru capital și accesorii, cambia este titlu executoriu, rezultă că posesorul este dispensat de obligația învestirii cu formulă executorie. Împotriva acestui raționament, prin decizia nr. 4/2009 din 19 ianuarie 2009, Înalta Curte de Casație și Justiție, soluționând un recurs în interesul legii formulat de Procurorul General și admițând recursul în interesul legii (!), a stabilit că „Dispozițiile art. 3741 din Codul de procedură civilă, raportate la art. 61 din Legea nr. 58/1934 și respectiv art. 53 din Legea nr. 59/1934, se interpretează în sensul că biletul la ordin, cambia și cecul se învestesc cu formulă executorie pentru a fi puse în executare”. Explicația unei astfel de soluții ar putea să rezide în natura specială a dispozițiilor de natură procedurală cuprinse în LCBO care, astfel, ar deroga de la regula generală cuprinsă în art. 3741 C. proc. civ. În baza caracterului executoriu, posesorul transmite debitorului o somație de plată, care trebuie să cuprindă transcrierea exactă a cambiei sau a protestului, precum și a celorlalte acte din care rezultă suma datorată. Debitorul poate face opoziție în termen de 5 zile de la primirea somației, la judecătoria care a învestit cambia cu formula executorie și care va judeca opoziția de urgență și cu precădere, înaintea oricărei alte pricini. Debitorul opozant nu va putea ridica împotriva posesorului decât excepțiile privind nulitatea titlului și nu vor putea invoca excepții întemeiate pe raporturile lor personale cu trăgătorul sau cu posesorii anteriori (art. 19 și art. 63 LCBO). 3.7.8. Prescripția cambială. Acțiunea directă intentată împotriva acceptantului sau avaliștilor acestuia se prescrie în termen de 3 ani, termen care curge de la data scadenței sau de la data protestului de neacceptare. 174 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Acțiunea de regres împotriva obligaților de regres se prescrie în termen de 1 an de la data scadenței sau de la data protestului iar acțiunea obligaților de regres îndreptată de unii împotriva altora se prescrie în termen de 6 luni, socotite din ziua în care girantul a plătit cambia sau din ziua în care acțiunea de regres a fost pornită împotriva sa. SECȚIUNEA 4. BILETUL LA ORDIN 4.1. Noțiune. Distincții față de cambie. Biletul la ordin este un înscris prin care emitentul se obligă să plătească la scadență o sumă de bani determinată, unui beneficiar sau la ordinul acestuia. Reglementarea biletului la ordin este cuprinsă în aceeași Lege nr. 58/1934 asupra cambiei și biletului la ordin (LCBO) și constă în câteva articole (art. 104 - 107), majoritatea norme de trimitere la materia cambiei. Astfel, acest instrument de credit, deși beneficiază de o fizionomie juridică proprie, nu beneficiază și de o reglementare proprie, motiv pentru care a fost comparat în doctrină cu „ruda mai săracă” a cambiei. În realitate, importanța practică a acestui instrument este mult mai mare decât lasă să se înțeleagă reglementarea sa sumară, frecvența utilizării biletului la ordin fiind mult mai mare decât aceea a utilizării cambiei. Elementul de noutate adus de acest instrument de credit este limitarea subiecților titlului la două persoane, prin eliminarea trasului; astfel, biletul la ordin cunoaște doar doi participanți: emitentul (debitorul care se obligă să efectueze o plată) și beneficiarul - creditorul raportului de obligații, către care sau la ordinul căruia urmează a se face plata de către emitent. Practic, spre deosebire de cambie, mecanismul biletului la ordin simplifică raportul cambial, emitentul cumulând pozițiile juridice ale trăgătorului și ale trasului; de aici, spre exemplu, eliminarea procedurii acceptării biletului la ordin. De asemenea, în materia garanțiilor biletului la ordin, acoperirea în cont (provizionul) nu prezintă nici o semnificație, întrucât acesta reprezintă o creanță a trăgătorului asupra trasului, calități pe care le cumulează emitentul; de aceea, emiterea unui bilet la ordin fără acoperire în cont la data emiterii nu constituie o culpă a emitentului, obligația acestuia fiind doar aceea de a constitui provizionul la scadență. 4.2. Trăsături juridice. Ca și cambia, biletul la ordin este un titlu complet și un titlu la ordin; este un titlu abstract, autonom; obligațiile cuprinse în titlu sunt necondiționate, au ca obiect întotdeauna o sumă de bani iar debitorii răspund solidar. Potrivit art. 61 și 106 LCBO, biletul la ordin este un titlu executoriu; caracterul executoriu se referă atât la capital cât și la accesorii (dobânzi, cheltuieli de protest 175 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. sau de executare). Pentru rațiunile invocate mai sus (secțiunea 3.7.7), biletul la ordin poate fi pus în executare fără a fi învestit cu formulă executorie, în condițiile art. 3741 C. proc. civ. Spre deosebire de cambie, biletul la ordin nu constituie un act obiectiv de comerț, în înțelesul dat de art. 3 C. com.; având în vedere caracterul autonom al obligațiilor comerciale, singurul criteriu de comercialitate ar putea fi cel indicat de art. 4 C. com., potrivit căruia obligațiunile unui comerciant, dacă nu au natură civilă sau contrariul nu rezultă din însuși actul, se socotesc ca fapte de comerț. În virtutea acestei prezumții de comercialitate, biletele la ordin emise de comercianți au natură comercială, dacă partea interesată nu răstoarnă prezumția prin proba contrară. 4.3. Elemente esențiale. Mențiunile esențiale pe care trebuie să le cuprindă biletul la ordin sunt arătate de art. 104 LCBO. Acestea sunt asemănătoare celor ale cambiei, cu diferențe provenind din restrângerea numărului participanților la acest titlu: - denumirea de bilet la ordin, cuprinsă în textul titlului; - promisiunea necondiționată de a plăti o sumă determinată de bani; - arătarea scadenței (la termen fix, la un termen de la emisiune, la vedere, la un termen de la vedere); biletul a cărui scadență nu este arătată va fi considerat plătibil la vedere; - arătarea locului unde urmează a se face plata; în lipsa unei asemenea mențiuni, locul emiterii va fi socotit și loc de plată precum și drept domiciliu al emitentului; - numele beneficiarului, persoana căruia sau la ordinul căruia trebuie făcută plata; - arătarea datei și locului emiterii; în lipsa locului emiterii, se va considera că biletul a fost emis la locul menționat lângă numele emitentului; - semnătura emitentului, respectiv semnătura olografă a persoanei fizice având calitatea de emitent, sau, după caz, a reprezentantului legal sau a împuternicitului emitentului, persoană fizică, persoană juridică ori entitate care utilizează astfel de instrumente; - numele emitentului, respectiv numele și prenumele, în clar, a persoanei fizice sau denumirea persoanei juridice ori a entității care se obligă. În cazul în care numele emitentului depășește spațiul alocat pe titlu, se vor înscrie pe biletul la ordin primele caractere din numele și prenumele, respectiv din denumirea emitentului, în limita spațiului special alocat, fără ca prin aceasta să se atragă nulitatea biletului la ordin ; - codul emitentului, respectiv un număr unic de identificare preluat din documentele de identificare sau de înregistrare ale emitentului. Lipsa unuia din elementele menționate mai sus, cu excepțiile arătate, invalidează calitatea de bilet la ordin a înscrisului. Emitentul sau beneficiarul pot însă să 176 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. înscrie unele clauze facultative, cum ar fi stipulațiunea „fără cheltuieli” (exprimând refuzul de a suporta accesoriile plății) sau „valoare în garanție” sau „pentru procură”, ultimele indicând un gir pentru garanție sau pentru mandat. Față de prevederile speciale din LCBO și normele - cadru de aplicare referitoare la cauzele de nulitate ale biletului de ordin, orice altă cauză de nulitate a acestuia convenită de părți în contractul dintre ele (de exemplu „dacă utilizatorul remite plata la data scadenței atunci biletul la ordin referitor la această plată devine nul”) apare ca derogând de la dispoziții interesând ordinea publică în sensul art. 5 C. civ., și nu produce efecte juridice. 4.4. Transmiterea, garantarea și plata biletului la ordin. Potrivit art. 106 LCBO, aceleași reguli menționate la cambie se aplică și biletului la ordin, în măsura în care nu sunt incompatibile cu natura acestui titlu. Ca atare, girul, avalul, scadența, plata, acțiunea sau executarea cambială, protestul și regresul în caz de neplată, prescripția își găsesc aceeași reglementare și în cazul biletului la ordin. Emitentul unui bilet la ordin este ținut în același mod ca și acceptantul unei cambii; el este, deci, un obligat cambial principal. Beneficiarul biletului, care îl girează, devine și el un obligat cambial, la fel ca avalistul care garantează plata biletului la ordin. Avalul, când nu se precizează pentru cine a fost dat, se socotește acordat pentru emitent. Potrivit naturii sale, în cazul biletului la ordin, operația de acceptare nu este necesară. Cu toate acestea, dacă promisiunea de plată este scadentă la un anumit termen de la vedere, atunci biletul la ordin va fi prezentat emitentului spre vizare; de la data vizei se calculează termenul de la vedere. Refuzul emitentului de a pune viza se constată printr-un protest, a cărui dată servește drept punct de plecare a calculului termenului scadentei care curge de la vedere. Ca și cambia, și biletul la ordin poate fi prezentat la plată prin trunchiere (procedeu informatic de transpunere și transmitere în format electronic), modalitate care conservă toate efectele pe care legea le recunoaște biletului la ordin original (art. 1051 LCBO). SECȚIUNEA 5. INSTRUMENTE DE PLATĂ. CECUL 5.1. Noțiune și subiecți. Astfel cum am arătat mai sus, rolul esențial al instru-mentelor de plată este acela de a simplifica și accelera fenomenul plății, prin evitarea utilizării fizice a monedei, respectiv a transferului de fonduri. În aceste condiții, instrumentele de plată, fundamentate inițial pe tehnica mandatului sau a cesiunii de creanță, s-au dezvoltat pe măsura intensificării schimburilor comerciale, acumulând noi trăsături și efecte și culminând cu reglementarea actuală a cecului. 177 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Cecul, ca prototip al instrumentelor de plată, a fost definit ca un înscris care conține ordinul necondiționat adresat de o persoană (numită trăgător) unei instituții de credit bancare (numită tras), la care are un disponibil, de a plăti, la vedere, o sumă de bani determinată, unui beneficiar. Reglementarea legală a cecului este cuprinsă în Legea nr. 59/1934 asupra cecului (în continuare LC). Cecul, fără a fi un titlu de credit, este fundamentat totuși pe un mecanism juridic care îl face să prezinte o serie de asemănări cu cambia, în principal prin prezența sau implicarea aceluiași număr de persoane: - trăgătorul (emitentul titlului), cel care dispune efectuarea plății și care are un disponibil la tras, în temeiul căruia se legitimează drept creditor al trasului; cecul poate fi tras însă și asupra contului unui terț [art. 6 alin. (2) LC]; - trasul, care este întotdeauna o societate bancară (instituție de credit) și care va plăti, posesorului cecului sau la ordinul acestuia, o sumă determinată de bani; cecul poate fi tras asupra trăgătorului atunci când el este folosit ca instrument de plată între diversele stabilimente (sucursale, agenții) ale aceleiași instituții de credit; - beneficiarul, care este titularul sau purtătorul titlului, cel îndreptățit să încaseze suma indicată în cec; beneficiarul poate fi chiar și trăgătorul. Beneficiarul poate fi indicat în cec sau cecul poate fi emis „la purtător”, beneficiarul legitimându-se prin posesia cecului. 5.2. Trăsături juridice și specific. Spre deosebire de cambie, care are o natură comercială independent de calitatea părților sau de natura juridică a raportului fundamental ce îi dă naștere, cecul nu este enumerat printre operațiunile juridice pe care legiuitorul, prin efectul dispozițiilor art. 3 C. com., le consideră drept acte de comerț. Desigur că, având în vedere că, în practică, cecurile sunt utilizate aproape exclusiv de comercianți și luând în considerare și rigoarea și formalismul care domină materia titlurilor de plată, s-ar impune ca, așa precum prevede Codul comercial în privința cambiei, să i se recunoască și cecului (și desigur și biletului la ordin) natura de act de comerț, atunci când este emis de comercianți, indiferent de cauza fundamentală care dă naștere titlului. Cecul nu este un instrument de credit, în sine, întrucât el se emite numai pe baza unui disponibil (acoperire, provizion) pe care trăgătorul îl are la tras și este plătibil la vedere, deci fără ca emitentul să beneficieze de o scadență care să includă un termen de creditare. El poate primi însă și funcții de creditare, în anumite condiții (v. infra, secțiunea 5.4 și 5.7.) Ca și cambia, cecul este un titlu complet și un titlu abstract, autonom; obligațiile cuprinse în titlu sunt necondiționate, au ca obiect întotdeauna o sumă de bani iar debitorii răspund solidar. Potrivit art. 53 LC, cecul este un titlu executoriu; 178 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. caracterul executoriu se referă atât la capital cât și la accesorii (dobânzi, cheltuieli de protest sau de executare). Cecul este un instrument negociabil, el putând fi transmis prin diverse tehnici de circulație, potrivit modului său de emitere, cu scopul de a stinge o obligație de plată. Cecul poate fi nominativ, la ordin sau la purtător, în timp ce cambia este prin excelență un titlu la ordin și doar prin excepție nominativ. Cecul este întotdeauna plătibil la vedere, în timp ce cambia poate avea diverse alte scadențe. Cecul presupune o convenție prealabilă între tras și trăgător și existența unui disponibil al trăgătorului la tras (așa-numitele premise juridice ale emiterii cecului). 5.3. Natura juridică a cecului. Încercarea de a identifica sau explica natura cecului pornește, în mod inexorabil, de la compararea sa cu instituții ale dreptului civil cu care prezintă asemănare. Mandatul, cesiunea de creanță, delegația de plată nu pot fi ignorate ca sursă a concepției cecului, deși rezultatul obținut reprezintă mai mult decât o derogare sau dezvoltare a acestor instituții. Cecul ar putea fi socotit un mandat pe cate trăgătorul îl dă trasului pentru a plăti beneficiarului o sumă de bani. De asemenea, ar putea fi mijlocul prin care se transmite o creanță de la cedent (trăgător) la cesionar (beneficiar), trasul fiind terțul cedat. Aceste identificări nu sunt însă satisfăcătoare, pentru că ele nu explică efectele cecului, printre care și acela că, în timp ce mandantul sau cesionarul nu pot încredința exercitarea sau transmite mai multe drepturi decât au, în cazul cecului, în virtutea caracterului său abstract sau autonom, acesta conferă beneficiarului sau purtătorului acestuia un drept propriu, independent de dreptul trăgătorului și chiar și de dreptul giranților anteriori. De asemenea, pentru aceleași rațiuni, delegația de plată sau novația subiectivă, prin care trăgătorul (debitorul în raportul fundamental), dă un nou debitor (trasul) creditorului său (care este beneficiarul), nu poate fi luată în considerare ca explicație plauzibilă; în plus, delegația de plată, chiar imperfectă, ar necesita acordul tuturor părților implicate, în timp ce pentru validitatea cecului angajamentul trasului (societatea bancară) este irelevant . În plus, identificarea cecului cu oricare dintre aceste instituții nu explică, în mod satisfăcător, teoria inaplicabilității sau inopozabilității excepțiilor personale, desprinse din raportul fundamental (art. 23 LC - Persoanele împotriva cărora s-a pornit acțiune, în baza unui cec, nu pot opune posesorului excepțiunile întemeiate pe raporturile lor personale cu trăgătorul sau cu posesorii anteriori). Cecul nu poate fi considerat nici având aceleași efecte ca o bancnotă, pentru că, deși amândouă au funcțiuni de plată, cecul nu are efect liberator, deci nu descarcă pe trăgător și nici pe giranți, prin simpla emitere sau remitere, de obligația de plată. De aceea, ca și în cazul cambiei, explicația naturii juridice a cecului este relevată tot de teoria efectelor aparenței juridice, ca rezultat al dublei sale naturi: convenționale și legale. Rezultat din voința părților, angajamentul cuprins în cec este 179 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. „consolidat” prin intervenția legiuitorului, care protejează aparența juridică creată prin formalismul cecului, în beneficiul purtătorului legitim al acestuia. Numai astfel se pot explica drepturile autonome dobândite de fiecare posesor și inopozabilitatea excepțiilor personale, efecte care conferă cecului, ca instrument de plată și titlu bancar, o valoare independentă de raportul juridic ce i-a dat naștere. 5.4. Funcțiile cecului. În mod primordial, cecul este considerat un instrument de plată, funcția sa esențială fiind aceea de a permite stingerea unor obligații de plată fără a folosi transferul efectiv de fonduri sau remiterea de monedă fiduciară (plata în numerar). Acest efect de plată se poate realiza și prin retragerea unor fonduri din contul propriu al trăgătorului (atunci când beneficiarul indicat este chiar trăgătorul). În literatura juridică de specialitate s-a relevat că cecul poate îndeplini și funcții accesorii de creditare, atunci când beneficiarul scontează cecul la propria bancă, aceasta creditând contul acestuia fără a mai aștepta încasarea sau atunci când, în practică, cecul se emite nedatat, urmând a fi datat ulterior, ceea ce echivalează cu un credit acordat trăgătorului. În cursul circulației sale, cecul poate dobândi și funcții restrânse de garantare, prin efectul avalizării sau girării sale, posesorul dobândind astfel garanțiile perso-nale ale giranților anteriori sau ale avaliștilor cecului, după caz. Cecul poate fi considerat un instrument de garantare a plății și atunci când banca certifică existența disponibilului, certificare care indisponibilizează sumele necesare plății, până la expirarea termenului de prezentare la plată. 5.5. Formalismul cecului. Mențiunile obligatorii. Cecul este un titlu bancar formal, caracterizat prin literalism; în consecință, el încorporează dreptul și nu va putea fi dovedit sau interpretat prin elemente exterioare înscrisului. De aici și preocuparea expresă a legiuitorului de a enumera mențiunile obligatorii ale cecului, în absență cărora, cu excepțiile arătate mai jos, titlul își pierde valoare de cec. Potrivit art. 1 LC, cecul cuprinde următoarele mențiuni obligatorii: - denumirea de cec; aceasta trebuie trecută chiar în textul titlului și trebuie exprimată chiar în limba în care este redactat titlul; orice mențiune echivalentă este exclusă. - ordinul necondiționat de a plăti o sumă de bani determinată; ordinul trebuie să fie pur și simplu iar suma să fie exprimată prin arătarea câtimii și a monedei de plată. De regulă, suma este înscrisă atât în cifre cât și în litere; în caz de discrepanță, suma înscrisă în litere face credință. Dacă suma este arătată de mai multe ori în cec și apar discrepanțe, va fi plătită suma cea mai mică. Orice stipulație care prevede plata unei dobânzi la suma arătată prin cec este socotită nescrisă. - numele trasului, adică al celui care trebuie să plătească; trasul este întotdeauna o instituție de credit iar arătarea numelui acesteia trebuie să indice, de regulă, 180 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. și sucursala sau agenția la care se va face plata. Cecul tras și plătibil în străinătate este valabil ca cec chiar dacă trasul nu este o instituție de credit (art. 3 LC). - arătarea locului unde trebuie făcută plata; în lipsa unei arătări speciale, locul arătat lângă numele trasului este socotit loc de plată. Dacă mai multe locuri sunt arătate lângă numele trasului, cecul este plătibil la primul loc menționat în cec. În lipsa oricăror mențiuni, cecul este plătibil la sediul principalului stabiliment (loc de afaceri) al instituției de credit, care nu este întotdeauna și sediul social al acesteia. - data și locul emiterii; data va fi arătată prin menționarea zilei, lunii și anului iar în absența unei mențiuni care să arate locul emiterii, va fi luat în considerare locul arătat lângă numele trăgătorului. - semnătura trăgătorului; orice semnătură a unui cec trebuie să cuprindă, în clar, numele și prenumele persoanei fizice sau denumirea persoanei juridice care se obligă precum și semnătura olografă a persoanei fizice, respectiv a repre-zentanților legali sau a împuterniciților persoanelor juridice care se obligă. - numele trăgătorului, respectiv numele și prenumele, în clar, a persoanei fizice sau denumirea persoanei juridice ori a entității care se obligă. În cazul în care numele trăgătorului depășește spațiul alocat pe titlu se vor înscrie pe cec primele caractere din numele și prenumele, respectiv, din denumirea trăgătorului, în limita spațiului special alocat, fără ca prin aceasta să se atragă nulitatea cecului. - codul trăgătorului, respectiv un număr unic de identificare, preluat din documentele de identificare sau de înregistrare ale trăgătorului. Așadar, cecul, spre deosebire de cambie nu cuprinde mențiunea scadenței (fiind un titlu bancar plătibil la vedere) și nici numele beneficiarului (cecul fiind reputat ca fiind un titlu la purtător). În rest, absența unora dintre mențiunile prevăzute de art. 1 LC este sancționată prin pierderea calității de cec a înscrisului. Acesta își păstrează însă o anumită valoare juridică în domeniul dreptului comun, constituind, cel puțin, un început de probă scrisă cu privire la angajamentul trăgătorului de a plăti beneficiarului o sumă determinată de bani. Unele din aceste mențiuni obligatorii prevăzute de lege sunt preimprimate pe formulare tipizate, puse la dispoziție de instituțiile de credit; altele se completează de trăgător. Potrivit prevederilor art. 84 alin. (1) pct. 3 LC, constituie infracțiune emiterea unui cec căruia îi lipsește unul dintre elementele arătate mai sus. 5.6. Formele cecului. Potrivit prevederilor LC, cecul poate fi emis în următoarele forme: cecul barat, cecul plătibil în cont, cecul netransmisibil, cecul de călătorie și cecul circular. Cecul barat (art. 38-39 LC) cuprinde două linii paralele, care traversează fața cecului și care semnifică intenția trăgătorului sau a posesorului cecului de a limita categoria beneficiarilor cecului. Bararea cecului poate fi generală sau specială. Cecul cu barare generală poate fi plătit numai unei societăți bancare sau unui client al trasului; bararea generală este prezentă atunci când între cele două linii paralele nu 181 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. este înscrisă nici o mențiune sau este înscrisă mențiunea „bancher” sau altă mențiune echivalentă. Cecul cu barare specială este cel care poartă între cele două linii paralele mențiunea numelui unui bancher (unei societăți bancare) și care poate fi plătit numai celui indicat sau dacă cel indicat este chiar trasul, unui client al acestuia. Cecul plătibil în cont (art. 40 LC) este cel prin care trăgătorul sau posesorul cecului interzice plata acestuia în numerar, prin inserarea pe fața cecului a mențiunii transversale „plătibil în cont” sau a unei alte mențiuni echivalente. Un asemenea cec nu poate da naștere decât unor operațiuni bancare scriptice (prin virament, creditarea contului sau compensație). Cecul netransmisibil (art. 41 LC) este un cec la ordin, care indică numele primitorului precum și interdicția ca acesta să-l transmită unei alte persoane; cecul nu va putea fi plătit decât primitorului sau în contul său iar acesta nu-l va putea gira decât unei societăți bancare, cu mențiunea „pentru încasare”, mențiune care indică un simplu mandat acordat societății bancare. Cecul de călătorie (art. 42 LC) este un cec a cărui plată este condiționată de existența pe titlu, la momentul plății, a unei a două semnături, identică cu cea a primitorului cecului. Aceasta înseamnă că, la primirea cecului, primitorul trebuie să semneze cecul iar apoi, atunci când îl prezintă la plată, să depună pe cec o a doua semnătură, ceea ce îl identifică drept primitorul și posesorul legitim al cecului. Dacă cecul este la ordin și a fost girat, giratarul care încasează cecul de călătorie se supune aceleiași condiții a dublei semnături. Cecul circular (art. 79 LC) este definit chiar de lege ca fiind un titlu de credit la ordin, emis de o instituție de credit, anume autorizată, pentru sume ce le are disponibile de la primitorii cecurilor, în momentul emisiunii, plătibil la vedere în oricare din locurile arătate de emitent. Cecul circular prezintă mari asemănări cu biletul la ordin (inclusiv din prisma mențiunilor obligatorii pe care trebuie să le cuprindă), fiind tot un titlu care implică participarea a doi subiecți (emitentul și primitorul), dar cu specificul că emitentul este întotdeauna o instituție de credit (care are obligația de a constitui la Banca Națională a României o cauțiune egală cu cel puțin 40 la sută din valoarea cecurilor circulare emise zilnic) iar emisiunea se face pentru sume pe care banca le are disponibile nu din resurse proprii ci din disponibilul asigurat de primitori. Cecul circular îndeplinește funcțiuni similare cu cecul de călătorie, ambele permițând mobilizarea rapidă, în oricare din locurile arătate de emitent, a unor sume pentru care primitorul a constituit în prealabil un disponibil la emitent. 5.7. Condițiile emiterii cecului. Acestea pot fi împărțite în condiții de fond și condiții de formă. Condițiile de fond privesc capacitatea părților, consimțământul și cauza cecului, cu anumite trăsături specifice, grupate în doctrină și sub denumirea de premise juridice ale emiterii cecului. 182 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. Capacitatea. Emiterea și plata cecului reprezintă, sub raport juridic, un act de dispoziție, urmărind stingerea unei obligați de plată, astfel că trăgătorul trebuie să aibă capacitate deplină de exercițiu, pentru a se putea obliga valabil. Trasul trebuie să aibă calitatea specială de instituție de credit autorizată potrivit legii iar în cazul cecurilor circulare (v. supra, secțiunea V.5) trebuie să fie expres autorizată să emită cecuri circulare. Dacă cecul poartă semnăturile unor persoane incapabile de a se obliga prin cec, cecul este lovit de nulitate, ca titlu bancar, dar obligațiunile celorlalți semnatari rămân totuși valabile. Consimțământul. Dreptul trăgătorului de a emite cecuri asupra trasului este fundamentat pe convenția celor două părți. Această convenție poate fi expresă sau tacită [art. 3 alin. (2) LC], consimțământul părților rezultând fie din inserarea unor dispoziții speciale într-un contract de credit, fie dintr-un înscris încheiat separat în acest scop, fie din existența unui disponibil al trăgătorului la tras. Existența convenției tacite trebuie, totuși, dedusă și prin raportare la dispozițiile art. 84 alin. (1) pct. 1 LC, potrivit cărora emiterea unui cec fără autorizarea trasului constituie infracțiune. Cauza cecului. Cauza mediată sau îndepărtată o constituie, desigur, raportul juridic fundamental, cel care dă naștere cecului. Acesta fiind un instrument de plată autonom, abstract, această cauză mediată nu prezintă interes pentru valabi-litatea titlului. Cauza imediată o constituie existența unui disponibil al trăgătorului la tras, întrucât cecul se emite iar ordinul de plată se dă băncii în limita fondurilor de care dispune trăgătorul la tras. Aceste fonduri se numesc disponibil, provizion sau acoperire și au la bază un contract de depozit bancar sau de credit între trăgător și tras. Disponibilul reprezintă, astfel, o creanță a trăgătorului asupra trasului, exprimată într-o sumă de bani. Disponibilul trebuie să fie prealabil, cert și de o valoare cel puțin egală cu suma înscrisă în cec (suficient) . Disponibilitatea provizionului se analizează sub un dublu aspect: (a) el trebuie să aibă caracter cert, lichid și exigibil, în raportul juridic dintre client și bancă și (b) să nu existe nici un impediment juridic ori faptic pentru efectuarea plății. Existența disponibilului nu reprezintă, totuși, o condiție de validitate pentru cec, întrucât absența acestuia atrage unele sancțiuni pentru trăgător (art. 84 LC), dar nu invalidează titlul ca cec [art. 3 alin. (2) LC]. Sub aspectul formei, cecul trebuie să constea într-un înscris, care trebuie să cuprindă mențiunile obligatorii prevăzute de art. 1 LC. Emiterea cecului presupune completarea acestuia (de regulă pe un formular preimprimat de către bancă), semnarea lui și remiterea acestuia către beneficiar. 5.8. Transmiterea cecului. Cecul este plătibil la purtător, la ordin sau nominativ. Circulația cecului se produce corespunzător modului de plată convenit; prin simpla tradiție, când cecul este la purtător; prin gir, când cecul este la ordin; prin cesiune de creanță, când titlul este nominativ (atunci când el este stipulat cu clauza 183 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. expresă „nu la ordin”). În această din urmă ipoteză, astfel cum corect s-a observat în doctrină, cesionarul nu va mai putea invoca inopozabilitatea excepțiilor personale, întrucât el nu este titularul unui drept nou (cazul giratarului), ci succesorul cedentului. Girul constituie o declarație înscrisă pe cec, semnată de girant, prin care se transmit toate drepturile rezultând din cec (art. 18 LC) unei alte persoane, numită giratar. Girul poate fi înscris în favoarea oricărei persoane, inclusiv a trăgătorului sau a trasului; girul în favoarea trasului are efectul unei chitanțe care îl liberează pe acesta de obligația de plată. Girul poate fi translativ (când produce efectul clasic al transmiterii cecului și a drepturilor rezultând din acesta), în garanție (atunci când cecul devine obiectul unei garanții reale mobiliare) , sau pentru procură (cu titlu de mandat de încasare). Girul trebuie să fie necondiționat, pentru întreaga sumă și îl transformă pe girant într-un obligat la plata cecului, dacă nu există clauză contrară (art. 19 LC). Potrivit art. 23 LC, persoanele împotriva cărora s-a pornit acțiune, în baza unui cec, nu pot opune posesorului excepțiile întemeiate pe raporturile lor personale cu trăgătorul sau cu posesorii anteriori (giranți), afară numai dacă posesorul dobândind cecul a lucrat cu știință în paguba debitorului. Astfel, girantul nu poate invoca excepții fundamentate pe raportul juridic fundamental care l-a legat de trăgător sau de către girantul anterior, decât dacă poate dovedi reaua credință a titularului acțiunii, în ceea ce îl privește. Girul poate fi și „în alb” (fără a menționa giratarul sau înscris cu mențiunea „la purtător”); posesorul unui cec girat „în alb” poate să îl completeze cu un nume, să îl gireze mai departe sau să îl transmită, pur și simplu, în starea în care se află, unui terț, prin simplă tradiție. Giratarul se legitimează ca posesor legitim al cecului printr-un șir neîntrerupt de giruri, chiar dacă ultimul dintre acestea este „în alb”. -5.9. Garantarea cecului. Obligația de plată constatată prin cec poate fi garantată prin aval, dat de o terță persoană sau chiar de un semnatar al cecului. Trasului îi este însă interzis să avalizeze un cec, așa cum îi este interzis și să accepte cecul (art. 4 și art. 26 LC); ambele operațiuni ar transforma instituția de credit într-un debitor cambial, independent de existența disponibilului trăgătorului la tras. Avalul, fiind o garanție personală dată de avalist persoanei avalizate, trebuie să cuprindă numele acestuia din urmă; lipsind această mențiune, se consideră că cel avalizat este trăgătorul. Avalistul este ținut la plată la fel ca și avalizatul, chiar dacă obligația garantată ar fi nulă pentru orice alt motiv decât un viciu de formă. Avalistul care plătește cecul dobândește drepturile rezultând din cec împotriva persoanei pentru care a garantat și împotriva acelora care sunt ținuți către acesta din urmă, în temeiul cecului [art. 28 alin. (3) LC]. 184 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. 5.10. Prezentarea la plată. Plata cecului. Cecul nu este supus procedurii de acceptare. Orice mențiune de acceptare înscrisă pe cec este nulă (nescrisă), pentru că ea contrazice esența mecanismului cecului, în care trasul nu dobândește calitatea de debitor și nu efectuează plata în această calitate, ci doar ca plătitor, în virtutea disponibilului asigurat de trăgător. Cecul emis și plătibil în România se prezintă spre plată în 15 zile de la data emiterii; dacă este emis în afara teritoriului țării dar în Europa, termenul de prezentare este de 30 de zile iar dacă este emis în afara Europei, termenul este de 70 de zile. Sancțiunea nerespectării acestor termene este pierderea, de către posesorul cecului, în caz de neplată, a dreptului de regres împotriva semnatarilor anteriori, cu excepția trăgătorului (giranți și avaliști). Dacă cecul emis în România este plătibil în altă țară, se aplică, și în ceea ce privește termenele de prezentare, legea locului plății. După expirarea acestor termene, trăgătorul poate revoca cecul. Ca și în cazul cambiei, urmare modificărilor aduse LC prin Ordonanța de urgență a Guvernului nr. 38/2008, cecul poate fi prezentat la plată în original sau prin trunchiere, procedeul informatic care constă în (a) transpunerea în format electronic a cecului original; (b) reproducerea imaginii cecului original în format electronic și (c) transmiterea informației electronice obținute către instituția de credit plătitoare. Cecul se prezintă la plată în locul indicat în cec, la sediul trasului sau în lipsa unei asemenea mențiuni, la principalul stabiliment al trasului. Banca plătitoare achită cecul din contul trăgătorului, fie creditând contul beneficiarului, fie remi-țând acestuia, în numerar, suma înscrisă în cec. Plătind cecul, trasul are dreptul de a cere să-i fie predat în original titlul, cu mențiunea „achitat” scrisă de posesor. Trasul face o plată valabilă numai după ce verifică îndeplinirea condițiilor de formă a cecului și, atunci când acesta este transmisibil prin gir, regularitatea succesiunii girurilor. 5.11. Protestul. Neplata cecului poate fi constatată fie prin dresarea unui protest, în formă autentică, fie prin declarația trasului, datată și înscrisă pe cec, fie prin declarația unui oficiu de compensare (casă de clearing) că titlu i-a fost prezentat în termen dar nu a fost încasat (art. 43 LC). Protestul trebuie făcut în termenul de prezentare, sau dacă prezentarea s-a făcut în ultima zi a termenului, cel mai târziu în ziua următoare. Această cerință este concordantă cu natura plății la vedere a cecului, care exprimă celeritatea plății cecului, astfel încât nu se justifică, nici pentru efectuarea formalităților de protest, acordarea unor termene mai largi. Protestul se dresează de către un notar public, fie pe cec, fie separat (cuprinzând și transcrierea cecului), făcându-se mențiune pe titlu despre facerea protestului. Cu consimțământul posesorului, protestul poate fi înlocuit printr-o declarație de refuz de plată, semnată de tras și consemnată pe titlu. Prin înscrierea unor mențiuni facultative („fără protest” sau ”fără cheltuieli”), trăgătorul poate dispensa pe 185 ACEST MATERIAL FACE OBIECTUL DREPTULUI DE AUTOR. EL ESTE DISTRIBUT EXCLUSIV STUDENTILOR FACULTATII DE DREPT A UNIVERSTATII TRANSILVANIA DIN BRASOV, CU ACORDUL AUTORULUI, PROF. UNIV. DR. IOAN SCHIAU. posesorul cecului de obligația de a dresa protest în caz de neplată, conservându-și, totuși, dreptul de regres. Împotriva giranților și avaliștilor anteriori. 5.12 Dreptul de regres. Termene de prescripție. Dacă banca nu plătește cecul, din lipsă de acoperire, posesorul legitim al acestuia are deschisă calea regresului împotriva trăgătorului, giranților și avaliștilor. Toți cei care s-au obligat prin cec răspund solidar față de posesorul acestuia, care se poate îndrepta împotriva tuturor sau a oricăruia dintre ei, fără a fi ținut de o anumită ordine. Regresul se poate exercita fie pe cale a unei acțiuni în justiție, fie prin executarea silită a debitorului, în temeiul cecului, care constituie titlu executor pentru capital și accesorii (dobânda legală și cheltuieli de protest sau de executare). Pentru executarea silită a cecului, posesorul trebuie să facă debitorului o somație de executare, care poate fi contestată de debitor, în termen de 5 zile de la primire, pe calea opoziției la executare, care se judecă cu urgență și cu precădere. Acțiunea de regres este supusă unei prescripții speciale de 6 luni, termen care curge, pentru posesor, de la expirarea termenului de prezentare, iar pentru cei obligați la plata cecului, de la data plății sau de la data introducerii acțiunii împotriva lor. 186 Media Mihai Coman INTRODUCERE ÎN SISTEMUL MASS-MEDIA Ediția a lll-a POLIROM Seria Collegium. Media este coordonat\ de Mihai Coman. © 1999, 2004, 2007 by Editura POLIROM www.polirom.ro Editura POLIROM Ia[i, B-dul Carol I nr. 4, P.O. Box 266, 700506 Bucure[ti, B-dul I.C. Br\tianu nr. 6, et. 7, ap. 33; O.P. 37, P.O. Box 1-728, 030174 Descrierea CIP a Bibliotecii Na]ionale a României: COMAN, MIHAI Introducere 'n sistemul mass-media / Mihai Coman. - Ed. a 3-a rev. - Iași: Polirom, 2007 Bibliogr. ISBN: 978-973-46-0811-9 070 659.3 Printed in ROMANIA Mihai Coman INTRODUCERE ÎN SISTEMUL MASS-MEDIA Edi]ia a III-a rev\zut\ [i ad\ugit\ POLIROM 2007 Mihai Coman (mcoman@fjsc.ro) s-a n\scut la F\g\raș în 1953; este absolvent al Facultății de Litere (1976) și doctor în filologie (1985). Primul decan al Facultății de Jurnalism și {tiințele Comunicării, primul coordonator de doctorat în științele comunicării, creator al seriei „Collegium. Media” și al colecției „Media. Studii și eseuri” ale Editurii Polirom (aproape 40 de volume publicate din 1997). Este considerat fondator al învățământului de jurnalism și comunicare în România. Până în 1989, s-a dedicat cercetărilor de antropologie culturală consacrate folclorului românesc. A publicat 7 volume de studii de mitologie, între care o vastă sinteză referitoare la mitologia animalieră (1986, 1988, reeditată sub titlul Bestiarul mitologic român, în 1995). Alte studii de mitologie au apărut în publicațiile Ethnologie frangaise, Etudes indo-europeennes, Kurier. După 1989, a publicat volumul de referință Introducere în sistemul mass-media (Polirom, 1999, 2004) și a coordonat cele două volume ale Manualului de jurnalism (Polirom, vol. I, 1997, 2001; vol. II, 1999, 2004), devenit cartea de căpătâi pentru generații succesive de tineri jurnaliști. în această perioadă a început să elaboreze cadrele teoretice și analitice ale antropologiei mass-media, prin studii publicate în revistele Reseaux, MediasPouvoirs ori Communication sau în volume colective (Roger Tessier [ed.], La transition en Roumanie - communication et qualite de la vie, Presse de l'Universite du Quebec, Montreal, 1995; Bernard Miege, Gaetan Tremblay [ed.], 2001 Bogues: globalisme et pluralisme. Tome 1. TIC et societe, Les Presses de l'Universite Laval, Laval, 2003; INA, Television, memoire et identites nationales, L'Harmattan, Paris, 2003). în 2003, ca o sinteză a acestor investigații, a publicat la Presses Universitaires de Grenoble lucrarea Pour une anthropologie des medias. în 2005 a lansat, împreună cu Eric Rothenbuhler, volumul Media Anthropology la editura Sage, lucrare devenită sursă autorizată pentru noua disciplină, antropologia mass-media. A publicat, de asemenea, numeroase studii științifice în reviste și volume colective din străinătate consacrate transformărilor mass-mediei din țările post-comuniste, sintetizate în volumele Mass media în România post-comunist\ (Polirom, 2003) și Media and Journalism in Romania (2006, Vistas, Berlin), acesta din urmă scris împreună cu Peter Gross. Este membru în organizații internaționale de prestigiu (AEJMC, EJTA, IAMCR, AAA, ORBICOM) și în comitetul de redacție al unor reviste de specialitate (Reseaux, Communication, Journalism Studies, Hermes). Cuprins Cuvânt înainte............................................................................7 Partea I Sistemul mass-media Comunicare, societate și cultură de masă.................................................. 15 Cei trei M ............................................................................ 15 Caracteristicile comunicării de masă................................................... 27 Tipologia instituțiilor de presă....................................................... 34 Dimensiunea economică a sistemului mass-media ............................................ 43 Caracteristicile produselor mass-media ................................................ 43 Investiții, costuri și strategii ale profitului ...................................... 46 Trustizarea și asocierea în rețele..................................................... 50 Mass-media și piața duală a produselor ............................................... 58 Finanțarea alternativă a presei ...................................................... 70 Industriile culturale în lumea modernă ................................................... 75 De la dimensiunea politică la dimensiunea economică .................................. 75 Caracteristicile industriilor culturale .............................................. 80 Cererea, producția și distribuția mărfurilor culturale ............................... 84 Funcții, roluri și efecte: noțiuni introductive........................................... 95 Funcțiile socio-culturale ale mass-mediei ................................................109 Tipologii și terminologii.............................................................109 Funcția de informare ..................................................................111 Funcția de interpretare................................................................115 Funcția de legătură ...................................................................119 Funcția de culturalizare (educare).....................................................121 Funcția de divertisment ...............................................................123 Rolul presei în societate..................................................................127 Libertate sau control? ................................................................127 Modelul autoritarist ..................................................................130 Modelul comunist ......................................................................132 Modelul liberal .......................................................................137 Modelul serviciului public ............................................................141 Efecte ale comunicării de masă............................................................149 Forme de exercitare a influenței mass-mediei ........................................149 Teoriile efectelor puternice .........................................................153 Teoriile efectelor limitate ..........................................................162 Teoriile efectelor slabe .............................................................172 Mass-media și schimbarea socială..........................................................183 „The media is the message” ...........................................................183 Comunicare și dezvoltare .............................................................186 Imperialism cultural, globalism și „glocalism” .......................................190 Mass-media și viața politică..............................................................199 De la spațiul public la opinia publică ..............................................199 Presa ca a patra putere ..............................................................208 Un teritoriu al luptelor neîntrerupte: comunicarea politică .........................216 Când Puterea ascultă de Presă.........................................................222 Partea a II-a Profesia de jurnalist Statutul profesional al jurnalistului ....................................................235 Un câmp profesional eterogen..........................................................235 Obstacole în definirea profesiei de jurnalist ........................................239 Profesie, profesionalism, profesionalizare ...........................................242 Jurnaliști, non-jurnaliști și supra-jurnaliști .......................................252 Zone Exotice .........................................................................261 Organizarea activității în instituțiile de presă..........................................263 Profesie și birocrație ...............................................................263 Birocrațiile nebirocratice ...........................................................273 Diviziunea muncii în instituțiile de presă............................................275 Reporterul ...........................................................................276 Editorul .............................................................................279 Cooperare și conflict ................................................................282 Procedurile de rutină în jurnalism .......................................................295 „Păzitorii de porți” și mecanismul decizional ........................................295 Criterii de identificare a „evenimentelor” ...........................................302 Criterii de selectare a informațiilor.................................................311 Proceduri de rutină în situații de non-rutină ........................................316 Cultura profesională......................................................................319 Cultură profesională și cultură organizațională ......................................319 Jurnaliștii ca elită a societății.....................................................324 Valori și roluri profesionale.........................................................327 Reprezentări profesionale ............................................................330 Fantasmele jurnalismului .............................................................336 Bibliografie .............................................................................345 Cuvânt înainte în 1999 am crezut că terminarea acestei cărți va însemna, pentru mine, încheierea unei etape de viață. Timp de aproape 10 ani am fost devotat inițierii și dezvoltării învățământului jurnalistic modern în România. Timp de 10 ani am pus între paranteze prioritățile mele de cercetător în antropologia culturală: am lăsat deoparte mitologia folclorică, nu am publicat nici o carte nouă și am trăit numai pentru învățământul jurnalistic. Am avut șansa să mi se încredințeze, la începutul lui 1990, misiunea de a crea prima facultate de jurnalism din România post-comunistă. Am avut șansa să-mi împlinesc un vis - cariera academică - și să răspund unei provocări a istoriei. Am avut, de asemenea, șansa de a începe această construcție de la zero, clădind o instituție academică în conformitate atât cu standardele și tipologia facultăților de profil din țările occidentale, cât și cu idealurile mele despre lumea universitară. Iar apoi, ca membru al Consiliului Național de Evaluare și Acreditare Academică încă de la crearea sa, în 1993, să construiesc standardele de valoare pentru întregul sistem românesc de învățământ universitar în domeniile jurnalismului și comunicării. De asemenea, prin cele aproape 40 de cărți de profil apărute din 1997 în seria „Collegium. Media” a editurii Polirom, traduceri și manuale scrise de profesori și jurnaliști români de prestigiu, cărți născute dintr-o competiție fertilă a ideilor cu Silviu Lupescu, directorul editurii, am reușit să acoperim golul „istoric” creat de cei peste 150 de ani de dezvoltare a presei autohtone, în care nu apăruse nici un fel de lucrare de tip manual și nici chiar de investigație științifică - în accepția modernă a termenului. în momentul publicării volumului Introducere în sistemul mass-media (devenit, pentru generații successive de studenți, „ISMM-ul”) începusem o altă aventură intelectuală, aceea a definirii, conceptualizării și promovării unei noi discipline științifice - antropologia mass-media. în acești ani am reușit să-mi asociez numele unui alt „început” și, prin cartea apărută în Franța (Pour une anthropologie des medias, Presses Universitaires de Grenoble, 2003), prin coordonarea împreună cu Erich Rothenbuhler a volumului Media Anthropology (Sage, 2005), prin numeroase articole și conferințe, să devin părtaș la eforturile de pionierat legate de construirea acestui nou câmp științific. Credeam că „ISMM-ul” va rămâne la locul lui, în forma dată de ediția a Il-a din 2004. Dar manualele, spre deosebire de cărțile științifice, nu pot niciodată să devină „clasice”. Mereu apar noi teorii, noi tehnologii sau noi practici profesionale. Și, să nu uităm, noi studenți, cu alt orizont de așteptare, alte valori și alt limbaj. Așa încât, din nou, am lăsat deoparte uneltele de antropolog (și șantierul unui volum de inițiere în studiul mitului și al ritului) pentru a aduce la zi acest manual. CUVÂNT ÎNAINTE în bibliografia de specialitate întâlnim numeroase lucrări, semnate de cercetători de renume sau de cadre didactice de prestigiu, lucrări ce au ca scop inițierea studenților, a celor care practică diverse profesii din sfera comunicării mediate sau a publicului larg în angrenajele sistemului mass-media. Multe dintre aceste cărți au dobândit o anume „celebritate”, comparabilă cu cea a marilor tratate din istoria literaturii, medicină, drept, sociologie etc. Ele au cunoscut numeroase reeditări -spre exemplu, la sfârștul secolului trecut, Medias et societe de F. Balle ajunsese la a noua ediție, iar Introduction to Mass Communication de W.K. Agee, P.H. Ault, E. Emery la a unsprezecea ediție numai în SUA (fiind tradusă în Franța, Spania, Portugalia, India, China); în fiecare an, lista cărților de inițiere în sistemul comunicării de masă se îmbogățește cu noi titluri, fără ca acest lucru să astâmpere setea de informare a publicului. Mass-media influențează funcționarea celorlalte sisteme ale societății și este, la rândul ei, determinată de acestea. întâlnirea cu fenomenele economice duce nu numai la o prezență activă a presei în viața financiar-bancară, în dezvoltarea industriei sau în promovarea produselor, ci și la o economie a mass-media, cu ritmuri și dimensiuni specifice ; același lucru se petrece și la intersecția mass-media cu viața politică, cu procesele sociale, cu evoluțiile tehnologiilor sau cu creația culturală. Din cauza acestor permanente interferențe, lista fenomenelor care apar la interfața dintre diversele sisteme ale societății și sistemul mass-media și, totodată, lista lucrărilor de specialitate care ar trebui citite nu se închid niciodată. Situație fascinantă, de pierdere la nesfârșit într-o bibliografie care crește fără oprire, aducând mereu în prim-plan nu numai lucrări de analiză a acestor întrepătrunderi, ci și (sau mai ales) noi teorii, noi abordări metodologice și, inevitabil, reorganizări ale cunoștințelor deja existente. De-a lungul anilor, predând cursurile de profil, am descoperit că educația filologică și cunoștințele din domeniul antropologiei culturale nu-mi erau suficiente pentru a crea un curs serios în sfera comunicării de masă. Am început să citesc, mai întâi textele de referință ale unor autori de manuale frecvent evocate - Balle, Cayroll, Bernard, Farrar, Agee et alii, Hiebert et alii, Dominick etc. -, apoi cărțile unor specialiști deja clasici în acest domeniu - Miege, Flichy, Mattelart, Lipmann, McQuail, Katz, Carey etc. -, iar apoi, pe măsură ce perspectivele se clarificau, alte și alte lucrări, din ce în ce mai specializate. Mai târziu am început să fiu implicat în activitatea și funcționarea organizațiilor internaționale de profil (European Journalism Training Association, Journet, Orbicom, Theophraste, Association for Education in Journalism and Mass Communication, International Communication Association etc.); astfel, am beneficiat de lungi și incitante discuții cu alți specialiști, am văzut cum funcționează școlile occidentale de jurnalism și cum se predau diversele materii de profil, am ținut conferințe și am lucrat ca visiting professor cu studenți din Franța, Canada, Germania și SUA. Aceste experiențe mi-au îmbogățit și nuanțat cunoștințele și mi-au permis să înțeleg mai bine ce trebuie preluat, ce trebuie adaptat și ce trebuie creat de la început. Din această cauză, cartea de față s-a plămădit greu și încet: în 1995 avea forma unor note de curs (multiplicate sub egida Universității București); în anul următor, ea lua conturul unei prezentări (parțiale) a sistemului mass-media și era tipărită, sub titlul Din culisele celei de-a patra puteri, la editura Carro. în anii care au urmat, am dezvoltat noi direcții de cercetare, în special în ceea ce privește relațiile dintre mass-media și sferele economicului, politicului și culturii. Totodată, CUVÂNT ÎNAINTE 9 am adâncit zonele deja investigate și am încercat să găsesc modalități de prezentare mai directe, mai simple, mai accesibile. În sistemul complex și labirintic al comunicării de masă (care pune în mișcare capitaluri imense, echipamente tehnice sofisticate și resurse umane uriașe, care are ca beneficiari ai produselor sale miliarde de oameni, care ocupă o poziție vitală în agrenajul politic al oricărei societăți), nimic nu poate fi simplu și de la sine înțeles. Mass-media a devenit, în lumea modernă, un fel de centru gravitațional în raport cu care se poziționează toate celelalte segmente ale societății - sistemul economic, sistemul politic, sistemul ideologic, sistemul cultural, sistemul tehnologic, sistemele și subsistemele sociale. Cei care fac presa (proprietari, reporteri, editori, prezentatori, animatori, producători etc.) sunt, frecvent, persoane influente, vedete sau personalități ale vieții culturale și științifice. În plus, se spune adesea că presa este o „a patra putere”: dacă acest lucru este adevărat, atunci nu trebuie uitat faptul că o Putere nu este simplă în exercițiul ei și nu poate fi redusă la (ori explicată prin) banalități care țin de experiența comună. O Putere cere o știință a exercitării și o alta, complementară, a analizării și interpretării ei. Varietatea și mobilitatea fenomenelor comunicării de masă (care, de la programul de radio de dimineață până la serialul de seară, de la ziarul ori revista preferată până la CD-ul ascultat în intimitate, de la carte până la Internet, ne invadează, insidios, fiecare clipă de viață) impun aceste produse și servicii ca lucruri cotidiene, banale, parcă „de la sine înțelese” ; evidența lor ascunde astfel complexitatea sistemului care le stă în spate, creând impresia că tot ceea ce se întâmplă în mass-media este simplu și natural, că aceste lucruri nu cer, pentru a fi înțelese, analize amănunțite, studii, teorii și concepte specifice. Din nefericire, aceasta este numai o iluzie, o păgubitoare iluzie. Cartea aceasta, ca și numeroasele lucrări similare din bibliografia străină încearcă să dezvăluie modul în care funcționează sistemul mass-media, atât în angrenajele sale proprii, cât și în interferențele sale cu celelalte sisteme ale societății. Fiind o „introducere” în acest domeniu, propunându-și deci să ordoneze un ansamblu variat de cunoștințe, să le prezinte în mod clar, coerent, accesibil, lucrarea de față este marcată, în mod inevitabil, de o intenționalitate didactică. În esența lui, orice act de împărtășire a unor informații, aparent inaccesibile, speră să declanșeze un proces de descoperire analog celui din povestea „oului lui Columb” : un lucru ce părea greu de conceput este arătat în zdrobitoarea sa simplitate, iar această revelație naște un sentiment de uimire, atât de bine exprimat prin acel răspuns : „A, și eu știam (să fac) asta! ”. Actul de comunicare didactică se deosebește de dialogul științific: în acesta sunt testate, într-un limbaj ezoteric, cunoștințe ipotetice, accesibile numai elitei care le-a creat; în consecință, el menține (și se individualizează prin) forme de comunicare opace, care nu pot fi transferate direct în limbajul de zi cu zi. Discursul pedagogic se individualizează, în schimb, prin transparență și volatilitate: poate fi asimilat cu ușurință, apropie oamenii, stabilește punți de comunicare și transferă rapid informații; el este un act în egală măsură rațional și afectiv, instrumental și autonom, creator de noi concepții despre lume și de comunități de valori, de gândire și de trăiri. O „introducere” în sistemul comunicării de masă cere o asemenea ancorare în discursul didactic, deoarece temeiurile acestui sistem implică teorii economice, sociologice, politologice și culturale de o mare complexitate, și pune în mișcare o constelație de concepte dense - din 10 CUVÂNT ÎNAINTE nefericire, nu o dată golite de conținutul lor profund prin folosirea superficială sau chiar inadecvată (vezi demonetizarea unor noțiuni precum „presa - a patra putere”, „watchdog”, „păzitorul de porți”, „serviciu public”, „pseudo-eveniment”, „profesionalizare”, „subvenții” etc.). O stranie conjunctură face ca în România post-comunistă explozia fără precedent a presei și dezvoltarea extraordinară a breslei jurnaliștilor să se coreleze cu un anume dezinteres pentru dezbaterile teoretice și pentru cercetarea de profil și, implicit, pentru acele instrumente prin care se realizează cultura profesională: reviste de specialitate, forumuri de discuție substanțială, cărți de valoare. în acest context, eforturile editurii Polirom de a lansa și susține, cu texte de calitate, tipărite în tiraje mari și la prețuri accesibile, o colecție consacrată jurnalismului sunt nu numai remarcabile în plan cultural, ci și generatoare de transformări esențiale, în planul evoluției profesiei. Aceste eforturi sunt completate de titluri serioase apărute și la alte edituri. Din nefericire, în ultimii ani, peisajul editorial a fost marcat de o sumedenie de lucrări, apărute la edituri obscure, cărți plagiate sau compilate, scrise greoi și confuz, fără aparat critic sau cu un aparat bibliografic „lipit” pentru a impresiona cititorul neavizat. Aceste titluri, produse ale unor orgolii mărunte, impuse adeseori cu forța unor studenți dezorientați, sunt ca buruienile dintr-o grădină - vitalitatea forțelor răului riscă să ucidă lumina valorii și a onestității. Această carte a fost scrisă cu gândul și speranța eliminării decalajelor profesionale, de cunoștințe și de limbaj dintre bibliografia și cultura profesională occidentală și sursele de informare și cultura oamenilor de presă și a publicului mass-media din România. Ea încearcă să ofere un instrument de „inițiere” în acest domeniu, capabil să-i conducă pe cei care doresc să depășească faza bâjbâielilor și a limbajului pre-științific spre o înțelegere mai exactă a acestor realități și spre stăpânirea noțiunilor pe care se întemeiază dezbaterea profesională despre mass-media. Cartea de față s-a zămislit de-a lungul a 17 ani de experiență didactică, în dialogul dublu cu studenții și cu bibliografia de specialitate. Contactul constant cu publicul studențesc din mai multe universități și obligația de a prezenta fenomene destul de complicate unor tineri care fie priveau presa prin prisma unor imagini mai degrabă „mitologice” decât realiste, fie se confruntau, în redacțiile autohtone, cu situații de producție și cu relații de putere nu o dată atipice au constituit o provocare intelectuală permanentă ; pentru a răspunde curiozității, uimirii, neîncrederii și (chiar) nepăsării lor, am fost obligat să regândesc mereu materia, să o clarific, nuanțez și aprofundez în chip continuu. Dialogul incitant din cadrul cursurilor și seminarelor sau din afara lor, observațiile și intuițile care se nășteau din jocul gândirilor împreunate, sclipirile din priviri, care îmi arătau că am reușit să captivez și să explic ceva, sau ochii pierduți în tavan, care mă avertizau asupra rupturilor de comunicare - toate aceste miriade de experiențe zilnice au reprezentat, pentru mine, pietrele de hotar ale unei provocări niciodată epuizate : aceea a transferării nu doar a unor cunoștințe, ci și a unui mod de a gândi, a unor valori și, mai presus de toate, a unei vibrații lăuntrice, a unei anume trăiri prin care se exprimă și în care se sintetizează Cultura. Pentru prezența lor stimulativă țin să mulțumesc aici tuturor studenților care au fost alături de mine în acești ani. Totodată, discuțiile cu profesorii din facultate sau din alte instituții academice românești și străine, precum și observațiile pe care le-au făcut tinerii colegi (și foști CUVÂNT ÎNAINTE 11 studenți ai mei) care țineau seminarele mi-au fost de un real folos; le mulțumesc pentru timpul pe care l-au consacrat și pentru sinceritatea de care au dat dovadă. Acumulările bibliografice s-au realizat de-a lungul anilor, fie prin consultarea fondului de carte creat în cadrul bibliotecii Facultății de Jurnalism și Științele Comunicării, fie pe parcursul stagiilor de documentare din străinătate. Am profitat din plin de oportunitățile oferite în perioadele când am activat ca profesor invitat la Universitățile din Quebec-Montreal, Paris-XIII, Stendhal-Grenoble sau Dortmund ; de asemenea, am beneficiat de stagii de cercetare finanțate de France-Telecom și Comisia Fulbright (1999 și 2005); acestora trebuie să le adaug numele MAE al Franței și USIA, care au susținut financiar schimburile dintre facultate și instituții de profil din Franța și SUA; tuturor celor care au sprijinit, într-un fel sau altul, accesul la bibliografia de ultimă oră le sunt profund îndatorat. Ca de obicei, soția mea Cristina a fost un cititor minuțios și un critic exigent: fără observațiile ei, multe pasaje ale acestei cărți ar fi avut un aer strict „academic” și ar fi fost marcate de un limbaj poate prea specializat. Nu există cuvinte care să exprime recunoștiința mea; sper ca această carte, prin toate rândurile ei, să vorbească pentru mine. Mihai Coman 1999 - 2004 - 2007 Partea I Sistemul mass-media Comunicare, societate și cultură de masă Cei trei M La începutul lunii aprilie a anului 1493, la Barcelona a fost tipărită, sub titlul De Insulis Inventis, versiunea latină a scrisorii pe care Cristofor Columb a trimis-o consilierului regal Santângel, în care descria călătoria sa peste ocean și descoperirea noului drum către Indii. Retipărită, peste numai o lună, la Roma (unde a cunoscut trei ediții succesive), apoi la Paris, Anvers, Basel și Florența, descrierea expediției și a noilor teritorii a devenit, după formula istoricului Samuel Eliot Morison, un „bestseller” al momentului. Începutul unei noi epoci din istoria omenirii a coincis cu un prim moment de acces larg la informații. Tiparul a transformat o experiență personală în cunoaștere larg accesibilă și a făcut ca niște secrete, care altfel ar fi fost păstrate ascunse de către suveranii europeni, să devină acum știri. „Astfel, tiparul creat de Gutenberg (invenția secolului) a permis circulația textului referitor la călătoria lui Columb (descoperirea secolului) în mediile intelectuale ale Europei, la numai câteva luni de la întoarcerea acestuia. Expediția lui Columb a dezvăluit puterea tiparului ca mijloc de transmitere a știrilor” (M. Stephens, 1997, pp. 75-76). Exemplul de mai sus ne arată ce înseamnă puterea comunicării de masă: datorită tiparului (o nouă tehnologie), care a permis multiplicarea unui text (descrierea unui eveniment ieșit din comun), o anumită informație a devenit accesibilă și a putut să circule în medii sociale și în zone geografice deosebit de variate. Dintr-odată, o relație de comunicare ce ar fi trebuit să se consume în interiorul unui cerc restrâns de persoane (autorul scrisorii, destinatarul ei și, eventual, câțiva membri din anturajul lor) a ieșit în afara acestui cerc și a pus în contact nenumărați alți oameni. Cei care au avut acces la informațiile respective nu se cunoșteau între ei, nu îl cunoșteau personal pe autorul mesajului, nu împărtășeau aceleași valori, idei, credințe ; singurul lucru pe care îl aveau în comun era faptul că toți au beneficiat de un bun cultural, anume creat pentru a fi consumat. În general, comunicarea umană se poate construi pe baza a două mari tipuri de relații: a) directe: comunicarea se realizează între două sau mai multe persoane, aflate în poziții de proximitate (de obicei spațială); în actul comunicării, 16 SISTEMUL MASS-MEDIA ele inter acționează, altfel spus, se influențează reciproc. Acest tip de comunicare poartă numele de comunicare interpersonală ; b) indirecte : comunicarea este mediată de un suport mai mult sau mai puțin complex din punct de vedere tehnologic (scrisoarea, telefonul, calculatorul) sau de un bun produs de un ansamblu de instituții, specialiști și dotări tehnologice (cărțile, filmele, ziarele, radioul, televiziunea, Internetul). Indiferent de caracteristicile tehnice, de modul de funcționare și de intențiile ori atitudinile oamenilor care comunică, actul de mediere (adică fixarea informațiilor pe un suport oarecare) permite : (1) sporirea capacităților de înmaga-zinare a datelor; (2) amplificarea audienței unor mesaje; (3) creșterea vitezei de transmitere a mesajelor; (4) creșterea ariei de difuzare, adică a capacității mesajelor de a ajunge la distanțe din ce în ce mai mari. Comunicarea mediată include două tipuri de relații: comunicarea mediată tehnologic, care leagă grupuri umane mai puțin numeroase, și comunicarea de masă, care leagă conglomerate sociale enorme. în prima categorie (pe care J. Dominick o numește „comunicare asistată de aparate”, J. Black și J. Bryant -„personal media”, iar L. Grossberg - „network media”) se încadrează telecon-ferințele (realizate prin telefon), videoconferințele (prin Internet), dialogul prin e-mail, discursurile, spectacolele sau concertele amplificate prin instalațiile specifice etc.; în toate aceste cazuri este vorba de forme de comunicare de la o persoană sau grup mic către o altă persoană sau grup. în a doua categorie se regăsesc acele forme de comunicare în care un grup de emițători profesioniști transmit mesaje către un număr foarte mare de receptori, iar între producătorii de mesaje și beneficiarii lor se interpun instalații tehnice sofisticate (studiouri de televiziune, relee, sateliți) și instituții complexe: sistemul editurilor de carte, al tipografiilor și al librăriilor, redacțiile din presa scrisă, radio sau televiziune, instituțiile de producție cinematografică sau discografică și cele de distribuție a acestor produse, firmele de publicitate etc. Datorită facilităților oferite de sistemul comunicării de masă, accesul la informații este democratizat: cei care doresc să consulte datele respective pot să le obțină fără îngrădiri de natură politică, religioasă, rasială, socială. Există însă limite de viteză de transmitere și de cost al accesului. Din această perspectivă, istoria comunicării de masă este o istorie a îmbunătățirii constante a posibilităților tehnice și a creșterii numărului instituțiilor specializate în producerea și distribuirea acestor bunuri, fapt ce a însemnat o scădere permanentă a costurilor de acces. Pentru a înțelege acest adevăr este suficient să ne gândim la uriașele diferențe de cantitate și preț dintre producția de carte din epoca lui Gutenberg și actualele fluxuri de apariții editoriale sau dintre prețul și calitatea sonoră a primelor gramofoane și prețul și performanțele actualilor COMUNICARE, SOCIETATE ȘI CULTURĂ DE MASĂ 17 lectori CD. Astfel, după J.B. Thompson (1990, p. 162), „apariția comunicării de masă poate fi interpretată ca apariția, în Europa, la sfârșitul secolului al XV-lea și începutul secolului al XVI-lea, a unui ansamblu de instituții ocupate cu valorizarea economică a formelor simbolice și cu circulația lor lărgită în timp și în spațiu”. Ieftinirea produselor oferite de sistemul comunicării de masă este determinată de industrializarea producției și de generalizarea consumului. Serializarea și tipizarea, impunerea principiului bandei rulante, evitarea unicității artizanale (atât de importantă în creația artistică) și aplicarea legilor pieței în definirea criteriilor de valoare ale unui produs au avut drept consecință creșterea eficienței în producerea acestor bunuri și, implicit, creșterea fără precedent a cantității de informație și divertisment oferite spre consum publicului larg. Pe de altă parte, numărul tot mai mare de consumatori a permis scăderea prețurilor (de cumpărare sau de închiriere a dreptului de acces) ale bunului respectiv și atragerea unor noi categorii de public în sfera consumului de produse mass-media. Prin temeiurile ei economice, prin conținut și estetică, prin formele de difuzare socială, comunicarea de masă se dovedește a fi, în mod evident, o ipostază a culturii populare, non-elitiste: ea se adresează unei anume societăți - societatea de masă - și generează o formă aparte de cultură -cultura de masă. Conceptul sociologic de masă desemnează un anume mod de agregare a indivizilor (diferit de alte moduri de agregare, cum ar fi grupul, publicul, mulțimea) ; masa reprezintă un conglomerat uriaș de oameni care nu se cunosc între ei, nu se află în relații de proximitate spațială, nu comunică, nu au valori și scopuri comune și pe care nu-i leagă decât un singur lucru - consumul aceluiași produs cultural, distribuit pe scară largă prin tehnologii moderne. Așa cum subliniază J.F. Tetu (1997, p. 514), modalitățile de comunicare specifice unui asemenea conglomerat „se bazează pe o indistincție a indivizilor, astfel încât individualitatea fiecăruia contează mai puțin în raport cu apartenența sa la o comunitate, la o societate” (vezi și G. Ferreol et alii, 1998, p. 102, Grossberg et alii, 2006, pp. 52-54, J. Lohisse, 1998, pp. 149-152; C. Zamfir, L. Vlăsceanu, 1993, pp. 341-342;). în jurul acestui termen s-au purtat nenumărate dezbateri și polemici -sociologice, istorice, psihologice, politologice, filosofice. S. Olivesi (1998, pp. 27-41), care a studiat istoria conceptului, arată că în limbajul secolului al XIX-lea „masa” desemna păturile sociale inferioare, conglomeratele sociale amorfe, periculoase și violente. Ea se opunea (în special prin distincțiile propuse de Gabriel Tarde și Gustave Le Bon) „mulțimii” și „publicului” : primul termen se referă la o concentrare umană localizată precis (într-o anumită zonă, precum un stadion sau o piață), dominată de impulsuri afective, 18 SISTEMUL MASS-MEDIA iraționale și care se manifestă prin acțiuni punctuale și imprevizibile ; „publicul” reprezintă un ansamblu, limitat numeric, de indivizi, care au conștiința apartenenței la o comunitate de interese și care se manifestă în mod coerent, rareori cu violență; „masa”, în schimb, nu poate fi văzută, măsurată, personalizată: în conglomeratul anonim și pasiv individul, devine un simplu consumator care pierde și se înstrăinează de esența sa rațională, umană. Ceea ce înseamnă că noțiunea de masă a fost construită în mod negativ, ca polul întunecat al unui sistem de determinări, în care conceptul de grup acumulează numai trăsături pozitive (oamenii se cunosc între ei, au scopuri și valori comune, comunică permanent și inițiază dezbateri și, ulterior, acțiuni concrete), iar cel de masă adună elementele negative (oamenii nu se cunosc, nu au informații, valori, idealuri sau simboluri comune, nu comunică între ei, nu acționează, ci doar consumă un produs oferit de instituții pe care nu le pot controla). Pe baza acestei noțiuni, atât de încărcată de judecăți de valoare (marcate marcate de contexte istorice și de modele culturale determinate de anumite ideologii), s-au dezvoltat conceptele de societate de masă, cultură de masă și comunicare de masă. Societatea de masă. Această sintagmă este o construcție creată la sfârșitul secolului al XIX-lea pentru a descrie „societățile moderne în care formele tradiționale de asociere precum comunitatea, clasa, etnicitatea și religia au decăzut și în care predomină formele de organizare la scară largă, birocratizate și marcate de relații impersonale. În termeni mai radicali, societatea de masă este caracterizată ca una în care populația este o masă nediferențiată, ruptă de rădăcinile ei comunitare, de tradiție și de moralitatea arhaică, incapabilă să aibă gusturi culturale elevate sau clarviziune politică; în consecință, ea este supusă influențelor afective sau stărilor de moment și este ușor de manipulat de politicieni fără scrupule” (C.A. Rootes, 1993, pp. 371-372); din altă perspectivă, noțiunea definește acele societăți „în care cele mai multe instituții sunt organizate astfel încât să poată lucra cu agregate mari de oameni și în care asemănările dintre atitudinile și comportamentul indivizilor sunt considerate mai importante decât deosebirile” (W. Kornhauser, 1968, p. 58). La temelia conceptului de societate de masă stau reflecțiile unor teoreticieni precum Auguste Comte, F. Tonnies, Emile Durkheim, preocupați de găsirea unor note generale și (implicit) a unor noțiuni prin care să poată teoretiza modificările sociale frapante aduse de dezvoltarea economiei capitaliste. Aceste transformări erau evidente mai ales atunci când modul de organizare specific aglomerărilor urbane moderne era comparat cu modul tradițional de organizare a vieții sociale - comunitatea rurală: ultimul părea caracterizat de omogenitate (oamenii se cunosc, locuiesc în aceeași zonă, au tradiții, valori și idealuri comune), în timp ce primul apărea marcat de eterogenitate (locuitorii marilor COMUNICARE, SOCIETATE ȘI CULTURĂ DE MASĂ 19 orașe nu se cunosc, muncesc și locuiesc în zone îndepărtate unele de altele, nu au sentimentul că împărtășesc valori și idealuri comune, sunt în relații de competiție și conflict). Opoziția romantică dintre sat și oraș (trecut idilic -prezent decăzut) s-a strecurat în noua configurație teoretică, în care un mod de asociere „organic” (grupul tradițional) se opune unui mod de agregare mecanic. După Tony Bennett (1982, p. 32), „dezbaterile în jurul societății de masă nu constituie în nici un caz, un corp unitar și integrat de teorii. Ele trebuie înțelese ca o «perspectivă» de abordare, destul de dezlânată, perspectivă în care se intersectează mai multe teme: declinul «comunităților organice», apariția culturii de masă, atomizarea socială a «omului de masă». Luate împreună, aceste teme au articulat o polifonie de reacții negative și pesimiste, referitoare la procesele de industrializare, de urbanizare, de dezvoltare a democrațiilor populare, de educație populară și de apariție a formelor moderne de comunicare de masă” (vezi și G. Ferreol et alii, 1998, p. 23). Societatea de masă se definește prin: a) dispersia spațială a membrilor săi; b) absența unor forme coerente de organizare (caracterul „masificat”); c) absența tradițiilor, valorilor și credințelor comune ; d) slăbirea autorității instituțiilor și individualismul agresiv; e) consumul unor bunuri culturale eteroclite, produse în afara grupului, de instituții specializate, cu scopul de a fi comercializate ; f) amplificarea izolării și alienării indivizilor (vezi sinteze în C. Zamfir, L. Vlăsceanu, 1993 ; L. Wirth, 1972, pp. 562-563 ; P. Beaud, 1984, p. 54; J. Ryan, W.M. Wentworth, 1999, pp. 40-43). Cuvântul-cheie este eterogenitatea: „Lumea occidentală a cunoscut o creștere a eterogenității și individualității, o reducere a gradului în care societatea putea controla, în mod efectiv, prin mijloace informale, activitatea membrilor ei, o amplificare a înstrăinării indivizilor în raport cu identificarea lor cu societatea ca întreg, o sporire a relațiilor sociale contractuale și o creștere a izolării psihologice a oamenilor” (M. De Fleur, S. Ball-Rokeach, 1982, p. 157). Conceptul de „societate de masă” este deosebit de important pentru a înțelege modul în care s-au format primele teorii despre sistemul mass-media (în special cele referitoare la efectele puternice ale presei asupra comportamentului indivizilor); la ora actuală, transformările suferite de societățile contemporane și noile configurații teoretice care încearcă să explice aceste fenomene actuale pun în lumină caracterul său deja desuet. Societatea „post-modernă” s-a demasificat - în cadrul marilor aglomerații urbane au fost reconstruite noi grupuri și, implicit, noi criterii identitare (de la vecinătățile tradiționale la asociațiile voluntare, fie ele civice, sportive, de petrecere a 20 SISTEMUL MASS-MEDIA timpului liber sau cultural-artistice); aceste rețele comunitare au spart „masa” în numeroase tipuri de „public” și au devenit sursa unor curente de opinie, generatoare nu de mișcări iraționale și impredictibile, ci de acțiuni concertate planificate. La rândul lor, cercetările sociologice și antropologice minuțioase au relevat formele multiple de rezistență prin care indivizii și grupurile se opun presiunilor masificării; noile perspective deschise de aceste studii au pus sub semnul întrebării validitatea conceptelor și teoriilor bazate pe ideea reacțiilor omogene, de tip irațional, ale unei mase de consumatori alienați, fără valori proprii, consumatori apatici de mass-media. Cultura de masă. Printr-un efect de simetrie, cultura specifică unei asemenea societăți a fost individualizată prin același epitet. în cele mai multe dintre lucrările care au abordat această realitate, cultura de masă a fost definită în mod negativ și globalizator: ea a apărut ca „un concept apocaliptic”, ca o expresie a decăderii culturii clasice în contactul cu masele, cu noile tehnologii și cu lumea afacerilor (vezi pe larg P. Brantlinger, 1983); în plus, ea a fost concepută ca o cultură unificatoare, care anihilează celelalte forme de cultură și le înlocuiește, dictatorial, cu un surogat, alcătuit din elemente facile și vandabile luate din alte forme de creație culturală. „Folosită de obicei în sens peiorativ, cu referire la cultura societății de masă [...], cultura de masă este definită nu de faptul că este cultura maselor sau că este produsă pentru a fi consumată de către mase, ci de faptul că îi lipsesc atât caracterul reflexiv și subtilitatea culturii «înalte» a elitelor (sociale, culturale sau academice), cât și simplitatea și concretețea culturii folclorice din societățile tradiționale” (C.A. Rootes, 1993, p. 369). în realitate, peisajul cultural contemporan nu este nici omogen și nici unitar. în societățile complexe ale secolului XX, diversele categorii sociale creează „subculturi” specifice, care conviețuiesc, se întrepătrund și se influențează reciproc. O subcultură este „un ansamblu mai mult sau mai puțin coerent de reprezentări, care își trag rădăcinile din sfera culturală generală în care sunt integrate” (P. Rock, 1984, p. 382). Fiecare din aceste câmpuri culturale este legat de o anumită categorie socială, identificată de criterii etnice, de sex, de vârstă, de statut economic, de nivel de educație; de asemenea, diferențele geografice creează, și ele, anumite subculturi specifice. Din această perspectivă, în spațiul cultural modern întâlnim: a) cultura de elită: cuprinde operele de referință (prezentate frecvent drept „capodopere”), produse în medii intelectuale accesibile numai unor creatori specializați; ele se adresează unui public cultivat, care le „consumă” în contexte definite ca elevate: săli de teatru și operă, expoziții de artă, biblioteci prestigioase, cenacluri literare etc.; criteriile de producție și de COMUNICARE, SOCIETATE ȘI CULTURĂ DE MASĂ 21 reușită sunt definite de o seamă de reguli ale frumosului (circumscrise de discipline precum estetica, retorica, teoria literaturii, teoria artei), care instituie „canoane” artistice elaborate în mod reflexiv de către generații succesive de gânditori; aceste canoane sunt apărate de „arbitri ai frumosului” precum criticii literari, de artă, de film sau de teatru; o mare parte a acestor opere sunt greu de înțeles (sau chiar de neînțeles) pentru publicul larg și, frecvent, caracterul ezoteric al unei creații din cultura „înaltă” este prezentat ca un argument al valorii estetice (să ne gândim la muzica simfonică stocastică, la curentele moderne din pictură precum cubismul, la filme precum Călăuza sau Anul trecut la Marienbad, la romane precum Ulysse de James Joyce sau piese de teatru precum Cântăreața cheală de Eugen Ionescu); b) cultura folclorică: operele ei sunt produse în medii rurale, de creatori parțial specializați; aceștia exprimă experiențele și valorile specifice unei anume comunități folosindu-se de canoane tradiționale, nefixate în coduri savante ; publicul acestei culturi are un caracter bine determinat în timp și spațiu și folosește coduri culturale specifice, greu accesibile celor nefamiliarizați cu folclorul respectiv ; creatorul folclorului este adeseori definit ca „anonim” sau, altfel spus, ca o sinteză a generațiilor de creatori care au contribuit, microscopic, la perfecționarea artistică a operei respective; frecvent, folclorul este reconstituit în contexte specifice culturii de elită, prin punerea în scenă a unor datini, prin prezentarea în muzee a obiectelor făurite de „meșterii” populari, prin strângerea în colecții a poeziilor și prozei folclorice și prin introducerea acestora în manuale, alături de capodoperele culturii „înalte” ; c) cultura populară: este produsă în medii urbane și rurale, de persoane nespecializate sau specializate, care se adresează unor publicuri diverse, pe baza unor canoane eteroclite, în permanentă schimbare; „este cultura care, indiferent de locul sau persoana care o produce, se adresează unei audiențe largi, ce nu poate fi definită numai printr-o singură variabilă socială, așa cum ar fi clasa sau genul. Cultura populară nu implică nimic în legătură cu artistul: acesta poate fi un profesionist, format în școli speciale, sau un amator, care nu cunoaște sau are puține cunoștințe despre regulile estetice pe care le folosește. [...] Artistul poate să facă parte dintr-o anumită comunitate sau poate fi străin de ea. Audiența artei populare este diversă și complicată. Nu există neapărat o comunitate care împărtășește aceleași experiențe. Este un segment din ceea ce numim «poporul». Poporul nu se reduce la o anume clasă socială, la o anume rasă, etnie sau diviziune de gen; el este compus din diferite clase, etnii, rase, vârste, genuri și apartenențe regionale” (L. Grossberg et alii, 2006, p. 54); multe forme ale 22 SISTEMUL MASS-MEDIA culturii elevate încep ca manifestări ale culturii populare - stiluri muzicale ca jazz-ul, hip-hop-ul sau manelele, grafitti-urile, teatrul popular etc.; d) cultura de masă: aceasta este produsă în instituții specializate, de o mulțime de profesioniști, care folosesc canoane estetice eterogene ; ea se adresează unei piețe largi, nediferențiate, de consumatori potențiali, care cumpără și consumă aceste bunuri culturale, fără a contribui la procesul de creație (ca în cultura folclorică). Cultura de masă se individualizează prin câteva caracteristici: (1) generalizarea modului industrial de producere a bunurilor culturale (pe principiul benzii rulante); (2) standardizarea produselor (datorită fabricării lor „în serie”); (3) creșterea distanței sociale dintre creatorii de bunuri culturale și publicul respectiv; (4) înlocuirea criteriilor estetice de valorizare prin criterii economice (i.e. profitul adus de respectivul bun cultural devine criteriu de valoare); (5) simplificarea conținuturilor și eliminarea dimensiunii intelectuale în favoarea atributelor afective (vezi E. Morin, 1972; E. Shils, 1971, pp. 91-92; J. Cazeneuve, 1976, p. 96). în esență, „cultura de masă desemnează ansamblul comportamentelor, miturilor și reprezentărilor produse și difuzate conform unor tehnici industriale, în special al acelora care însoțesc expansiunea sistemelor mass-media” (F. Balle, 1990, p. 550); e) alături de aceste forme există și alte tipuri de subculturi, precum cele religioase, profesionale, alternative (counter-culture), etnice etc. (vezi M. Real, 1977, pp. 6-8, P. Dimaggio, 1986, pp. 196-199, S. Gilmore, 1992, vol. I, pp. 404-411, P. Brooker, 1999, pp. 235-236). Comunicarea de masă. Fenomenul atât de complex și contradictoriu al comunicării de masă a cunoscut, după cum este și firesc, numeroase tipuri de definire și numeroase perspective de clasificare. Astfel, după C. Wright, „comunicarea de masă este orientată către audiențe largi, eterogene, care nu sunt cunoscute de către comunicator; mesajele sunt transmise în mod public și sunt calculate astfel încât să ajungă repede la public, uneori chiar în mod simultan (cu emiterea lor - n. M.C.); de obicei, ele sunt tranziente și nu au caracter de documente înregistrate. în sfârșit, comunicatorul tinde să fie integrat și să acționeze în organizații formale, care implică mari cheltuieli” (C. Wright, 1964, p. 94). Michael Real (1977, p. 10) susține că acest tip de comunicare „emană de la o sursă individuală sau organizațională, prin modalități de codare și multiplicare electronice sau mecanice, adresându-se unor audiențe relativ mari, eterogene și anonime, care nu au decât posibilități limitate de feedback”. După alți autori, comunicarea de masă reprezintă „practica și produsul care oferă divertisment și informații unei audiențe formate din persoane necunoscute; aceste conținuturi, transmise pe suporturi tipărite, COMUNICARE, SOCIETATE ȘI CULTURĂ DE MASĂ 23 sonore și audiovizuale, au statutul unor mărfuri, care sunt produse industrial, cu ajutorul unor tehnologii complexe, sunt regularizate de stat și finanțate de firme particulare ; aceste conținuturi sunt consumate în mod personal, privat, de către publicul lor” (T. O'Sullivan etalii, 1994, p. 173); „.suma instituțiilor și a tehnicilor prin care grupuri specializate folosesc tehnologii moderne pentru a distribui conținuturi simbolice unor audiențe largi, eterogene și dispersate” (M. Janowitz, 1968, vol. 3, p. 41); „.ansamblul formelor instituționalizate de producție și difuzare, pe scară largă, a mesajelor; procesele de producție se bazează pe o diviziune a muncii precisă și implică forme de mediere complexe, precum sistemul editorial, de film, de radio sau de fotografie” (J. Watson, A. Hill, 1989, p. 102). în limbajul de specialitate, foarte adesea, această noțiune este considerată sinonimă cu aceea de mass-media ; acest termen s-a format pe teren anglofon, prin sinteza dintre un cuvânt englez (mass), care trimite la „masa” de consumatori ai acestor forme culturale, și un cuvânt latin (media), în forma sa de plural, care se referă la suporturile pe care sunt fixate mesajele respective. Dacă primul element al construcției este clar, cel de-al doilea reprezintă o sursă de permanente ambiguități (conceptuale și lingvistice). După Yves Lavoine (1997, pp. 34-35), care a urmărit diversele accepții pe care le are acest concept, „media” se referă, deopotrivă, la mai multe lucruri diferite : a) o tehnică sau un ansamblu de tehnici de (1) producere a mesajelor și de fabricare a unor suporturi manevrabile - ceea ce implică un anume timp de transport; (2) transmitere instantanee a mesajelor printr-un canal anume (unde hertziene, cablu) către un terminal (receptor, monitor); b) ansamblul mesajelor create cu ajutorul acestei tehnici; c) ansamblul organizațiilor care produc sau tratează aceste mesaje. La rândul lor, autorii Dicționarului mass-media susțin că termenul „media” se referă, simultan, la o tehnică anume, la un mod de folosire a acestei tehnici, la un public determinat, la instituțiile specifice și la anumite genuri sau forme de exprimare (F. Balle, 1997, p. 149). în toate aceste accepții, o idee rămâne însă constantă: aceea a comunicării de la un centru unitar către o multitudine de „periferii” ; în comunicarea de masă se realizează difuzarea unui produs realizat de un grup de specialiști către mai mulți receptori - „media” fiind fie suportul, fie tehnica, fie suma instituțiilor, fie toate acestea la un loc, prin care se asigură circulația mesajelor, într-un mod din ce în ce mai rapid, pe arii geografice din ce în ce mai extinse, către conglomerate din ce în ce mai numeroase de oameni. La ora actuală, termenul „media” are tendința să se rupă de celălalt element al sintagmei („mass”) și să acopere, singur, aria de semnificații specifice acestei construcții; mulți specialiști 24 SISTEMUL MASS-MEDIA consideră că o asemenea autonomizare a cuvântului se datorează influenței exercitate de opera lui Marshall McLuhan, care a folosit cuvântul „media” pentru a desemna simultan ansamblul tehnicilor (inclusiv suporturilor) de comunicare și ansamblul instituțiilor și produselor create în cadrul sistemului comunicării de masă. Termenul „media” a generat, în ultimii ani, numeroase construcții derivate ; dacă unele dintre acestea au avut un caracter conjunctural și nu au reușit să se impună (vezi formule ca: mediacrație, mediamat, mediamorfoză, medio-logie, mediagenie, mediativitate, supra-mediere), alte construcții lingvistice au intrat deja în limbajul de specialitate, denumind fie anumite realizări ale noilor tehnologii (multimedia, hypermedia, mediatecă), fie anumite activități specifice: mă gândesc în mod special la noțiunile de mediere și mediatizare. Primul cuvânt se referă la acele suporturi care se interpun, în actul comunicării, între emițător și receptor: astfel, limba naturală (pe suport sonor sau material - papirus, tăbliță de lut, hârtie, ecran) sau limbajele artificiale (Morse, al surdomuților, al calculatoarelor) efectuează o acțiune de mediere în actele de comunicare umană. În schimb, mediatizarea se referă la actul prin care anumite mesaje sunt transformate, sub influența sistemului mass-media, în timpul procesului de producție și difuzare specific comunicării de masă (vezi B. Lamizat, E. Silem, 1997, p. 361). Discursul unui politician nu este redat integral în mass-media: el este supus unui proces de filtrare și selectare; pasajele alese sunt editate, prin simplul decupaj și utilizarea de ghilimele (în presa scrisă) sau prin montajul electronic (în audiovizual); apoi, aceste părți sunt integrate în texte create de jurnaliști - articole sau știri de radio și televiziune - și sunt făcute mai atractive prin elemente adiționale: desene, fotografii, titluri sau jingle în radio și head-uri în televiziune, plus discursul crainicului sau al prezentatorului. În felul acesta se produce mediatizarea, adică o adaptare a mesajului originar, prin modelarea sa de către exigențele unei media specifice. Elementele componente ale sistemului mass-media pot fi ordonate în diverse categorii, în funcție de criteriul de clasificare folosit: a) după suportul pe care este transmis mesajul, putem deosebi media tipărită (cărți, ziare și reviste, afișe) de cea electronică (radio, televiziune, calculatoare); b) după modul de achiziționare, distingem produsele cumpărate direct (cărți, ziare, reviste, casete și CD-uri), cele pentru care se plătește o taxă de acces (televiziunea de serviciu public pe unde hertziene, televiziunea prin cablu, Internetul), cele pentru care nu se plătește un preț direct (radioul și televiziunea comerciale) și cele pentru care se plătește numai pentru unitatea aleasă din ansamblul întregului produs (pay-per-view); COMUNICARE, SOCIETATE ȘI CULTURĂ DE MASĂ 25 c) după conținut, se poate separa media de informare de cea de divertisment și de cea de publicitate (L. Grossberg et alii, 1998, pp. 8-9); d) după mărimea publicului care primește aceste mesaje, pot fi identificate media de masă, media de grup (presa de întreprindere, afișele din instituții, televiziunea cu circuit închis) și cea individuală (lectorul CD, aparatul de fotografiat, walkman-ul); e) după caracteristicile tehnice, limitându-ne la atributele suporturilor, putem diferenția media de difuzare (transmite mesaje : cablu, unde hertziene) și media autonomă (traduce semnalele și permite înțelegerea mesajului: de pildă, radioul, monitorul TV, consola de joc, lectorul laser); f) după funcție : media de informare (stochează și prelucrează date), media de reprezentare (permite lectura mesajelor) și media de distribuție (transmite mesaje - sistemele de telecomunicații); g) după modul de corelare a comunicatorilor, avem media off-line - conține mesaje pe un suport care nu permite comunicarea directă între audiențe și cei care au creat acele produse: cartea, ziarul, CD-ul, banda electromagnetică, și media on-line - transmite mesaje, leagă comunicatorii, oferă diverse servicii: ansamblul magistralelor informației (B. Lamizat, E. Silem, 1997, pp. 392-394). La ora actuală, în peisajul comunicării de masă, pe lângă tipurile „tradiționale” de media au apărut și s-au impus forme noi de comunicare. Acestea combină elemente textuale și grafice (specifice, până de curând, presei scrise) cu sunete și imagini în mișcare (tipice audiovizualului tradițional), cu imagini de sinteză și cu facilitățile tehnologice oferite de calculatoare, generând produse care, prin unitățile componente, sunt similare cu cele din mass-media „clasică”, dar care, prin modul de asamblare și de utilizare (caracterul interactiv), sunt total diferite. Frecvent, media de tip nou este denumită cu termenul generic multimedia (D. Monet, 1998, p. 9). Ideea care stă la baza acestor sisteme este aceea a convergenței: ea a fost teoretizată, încă din 1978, de Nicholas Negroponte, cercetător la Massachusetts Institute of Technology ; acesta a susținut necesitatea combinării industriilor mass-media cu industriile calculatoarelor și cu sistemele de telecomunicații, pentru realizarea unei noi galaxii de comunicare. în urma acestor convergențe s-au născut sistemele „on-line” (de la poșta electronică sau e-mail, prin care se transmit mesaje personalizate unor receptori cunoscuți sau necunoscuți, la World Wide Web, prin care mase enorme de oameni au acces la bănci de date strânse în diverse site-uri), teletextul (transmiterea de texte scrise prin canalele de televiziune), jocurile video (care combină imagini, texte și grafice, controlate prin programe de calculator și accesibile pe monitoare TV sau de calculator), imaginile și spectacolele holografice, televiziunea 26 SISTEMUL MASS-MEDIA digitală, presa scrisă digitală, magistralele informației (concentrarea pe un monitor a mai multor canale - televiziune, radio, calculator, presă scrisă), crearea de realități virtuale etc. Prin unele caracteristici, aceste sisteme sunt asemănătoare cu mass-media (au capacitatea de a atinge audiențe uriașe, eterogene, depărtate geografic ; au o mare viteză de transmitere ; sunt finanțate prin cumpărare directă, închirierea dreptului de acces, sponsorizare sau vânzarea de spațiu/timp pentru publicitate); prin alte aspecte, noile mijloace de comunicare în masă par mai apropiate de formele de comunicare interpersonală, mediate tehnologic (transmit atât mesaje elaborate de specialiști, cât și mesaje fabricate de persoane particulare, oferă facilități de dialog intim, conținuturile transmise nu pot fi controlate de autoritățile statale). în acest nou spațiu, modul a face jurnalism se schimbă, datorită intersecției mai multor factori: a) convergența mediilor - jurnalistul care este nevoit să producă mesaje cu specific atât de presă scrisă, cât și de radio, televiziune, blog etc. trebuie să stăpânească tehnici profesionale diverse; b) hypermedia - crearea unor texte care, prin modalități variate de evadare din ele (de la link-ul către alte texte până la deschiderea de ferestre audiovizuale în textul de tip „presă scrisă”), scufundă consumatorul într-o spirală nesfârșită de alte și alte mesaje ; c) interactivitatea - audiențele devin active, se implică în text, fie prin trimiterea de comentarii și informații suplimentare (cazul forumurilor asociate produselor media), fie prin participarea la generarea textului (cazul blogurilor); d) fragmentarea și personalizarea mesajelor - jurnaliștii nu mai au de a face cu o masă amorfă de consumatori, ci cu publicuri active ; în consecință, aceeași informație poate fi editată diferit, pentru diferitele tipuri de produse din cyberspace (spațiul virtual în care multiple comunități de internauți folosesc comunicarea mediată de calculator), deci pentru diferitele tipuri de public. Dintr-o perspectivă sintetică, mass-media (sau formele „clasice” ale comunicării de masă) se referă la „instituțiile sociale care se ocupă cu producerea și distribuția cunoștințelor și care se disting prin următoarele caracteristici: folosirea unor tehnici (relativ) avansate pentru producția de masă și distribuirea mesajelor ; organizarea riguroasă și reglementarea socială a activității lor; trimiterea mesajelor către audiențe (în mod potențial) foarte mari, care sunt necunoscute comunicatorului și libere să-i preia mesajele sau să le refuze” (D. McQuail, 1985, p. 498). COMUNICARE, SOCIETATE ȘI CULTURĂ DE MASĂ 27 Caracteristicile comunicării de masă Cel mai simplu mod de sesizare a notelor specifice acestui tip de comunicare este contrapunerea lui cu cea mai familiară formă de comunicare, aceea interpersonală. Pornind de la modelul elementar al acesteia - cineva transmite un mesaj, prin intermediul unui canal, pentru a fi receptat de unul sau mai mulți beneficiari -, putem individualiza comunicarea de masă prin sublinierea caracteristicilor emițătorului (creatorii mesajelor), canalului de difuzare, receptorului (audiențele) și conținutului transmis. Producătorii. În mass-media, mesajele sunt create și distribuite de „un ansamblu de indivizi, în care fiecare îndeplinește sarcini specifice” (R. Hiebert et alii, 1991, p. 12). Altfel spus, mesajele sunt produse de echipe de oameni specializați în căutarea și procesarea informației, pe de o parte, și conceperea și fabricarea divertismentului, pe de altă parte; acești specialiști lucrează în structuri organizaționale complexe, bazate pe o diviziune accentuată a muncii, pe ierarhii clare, pe norme și proceduri de lucru standardizate. Ei sunt grupați în instituții ramificate, în care producția urmează aceleași reguli ca în marile unități industriale : ea se desfășoară pe principiul „bandei rulante”, vizează rentabilitatea și eficiența, (care asigură obținerea profitului) și este marcată de competiția cu instituțiile similare. Producția de mesaje mass-media este deosebit de costisitoare: solicită concentrări importante de resurse tehnice și umane (în ultima decadă a secolului trecut, capitalul marelui concern Time-Warner era egal cu suma PNB a următoarelor state : Albania, Bolivia, Laos, Liberia, Mali - vezi R. Hiebert et alii, 1991, p. 585) și consumă cantități impresionante de materie primă (un mare ziar ca Los Angeles Times înghite anual 450.000 de tone de hârtie), de energie electrică, substanțe chimice, peliculă cinematografică, benzi magnetice etc. Numărul și varietatea specialiștilor care contribuie la finalizarea unui produs mass-media sunt, de asemenea, semnificative. Spre exemplu, la realizarea unei singure pagini de ziar contribuie mai mulți reporteri, fotoreporteri și editori, un grafician, un secretar de redacție (plus, eventual, un tehnoredactor), un comentator sau editorialist, numeroși tehnicieni (culegători pe calculator sau dactilografi, tipografi, corectori), alături de care intervin reprezentanții serviciilor de management (care asigură aprovizionarea cu materie primă și organizarea muncii) și de marketing (care se ocupă de obținerea de mesaje publicitare și de promovarea ziarului). În ciuda aparențelor (i.e. a mitologiei cu care se înconjoară activitatea jurnalistică), cei care lucrează într-o instituție mass-media sunt condamnați la o activitate cel mai adesea de rutină și la un cvasi-anonimat. Evenimentele deosebite nu apar în 28 SISTEMUL MASS-MEDIA fiecare zi; marea majoritate a materialelor pe care jurnaliștii le pregătesc se referă la întâmplări în general comune, cu o structură deja standard; munca în echipe, conform unor proceduri de mult împământenite, reluate zi de zi, anulează frecvent elanurile artistice ; cu excepția câtorva vedete, majoritatea jurnaliștilor nu se bucură de renume și de recunoaștere publică; ei sunt percepuți global de către audiențele lor (câți dintre cititorii unui ziar țin minte numele tuturor autorilor de știri, note sau relatări, câți dintre privitorii jurnalelor de actualități pot numi cu exactitate membrii echipelor jurnalistice care au alcătuit materialele respective?). Pe de altă parte, jurnaliștii nu au cum să știe ce gândește, ce crede sau ce reacție are fiecare dintre cei care citesc, aud sau privesc materialele realizate de ei. Chiar dacă sondajele și analizele de audiență oferă unele date despre structura socio-demografică a publicului sau despre valorile și reprezentările globale ale acestuia, jurnaliștii nu știu (și nu vor ști niciodată) ce gândește sau simte fiecare cititor/ascultător/telespectator în momentul în care le receptează mesajele, ce ar dori el să întrebe sau să discute, ce nu îi place etc. în activitatea lor profesională de zi cu zi, reprezentanții mass-media nu interacționează cu persoane reale și nu se află în relații de comunicare interpersonală concretă; ei se raportează la „audiențe”, adică la o imagine pe care și-au construit-o despre consumatorii de mass-media și care se bazează mai puțin pe date științifice și mai mult pe o anume intuiție - nu o dată destul de departe de adevăr. Canalul. Mesajele create de industriile mass-media sunt distribuite cu ajutorul unui ansamblu de tehnologii controlate de numeroase instituții specializate. Acest sistem permite ameliorarea calității comunicării, creșterea ariei de difuzare și a vitezei cu care circulă mesajele respective. O veste transmisă prin viu grai, din om în om, este supusă vicisitudinilor legate de condițiile concrete ale fiecărui act de comunicare; în plus, informația circulă legată de suportul ei fizic (omul care o poartă), cu viteza specifică deplasării acestuia. De îndată ce informația se desprinde de suportul uman și se fixează pe alt suport material (tăbliță de lut, papirus, hârtie), poate fi manipulată cu mai multă ușurință și nu mai este afectată de accidentele inerente actelor de comunicare directă (uitare, reconstrucție, metaforizare etc.); ea circulă pe arii geografice infinit mai mari și rezistă nealterată trecerii de la o generație la alta sau de la o epocă la alta. Plasarea informației pe unde hertziene sau pe fluxuri electromagnetice permite desprinderea ei de suportul material și difuzarea datelor cu viteze enorme ; comunicarea se realizează acum la distanțe uriașe, în condiții de instantaneitate - transmiterea „în direct” a unui eveniment face ca diferența dintre timpul producerii informației și momentul receptării ei să fie practic nulă. După F. Balle (1990), există trei mari tipuri de „media” : COMUNICARE, SOCIETATE ȘI CULTURĂ DE MASĂ 29 a) media autonomă - în aceste cazuri, suportul de transmitere poartă în el mesajul. O parte dintre aceste mijloace de comunicare nu implică instalații tehnice de decodare: mesajele cuprinse în cărți, ziare sau afișe sunt accesibile în mod direct (cu condiția stăpânirii codului de acces, adică a regulilor de lectură), fără medierea unor aparate speciale. Celelalte mijloace de comunicare, de tip electronic, solicită existența unui „decodor” (precum radioul, televizorul, lectorul de discuri, casete sau CD-uri), prin care mesajul este modificat, din forma în care a circulat până la receptor, în forme accesibile simțurilor umane ; b) media de difuzare - suportul are doar funcția de a transmite mesajele: releele, cablul, satelitul; c) media de comunicare - aceasta permite instaurarea dialogului la distanță (între indivizi sau între grupuri): telefonul, poșta tradițională sau cea electronică. Orice media traduce mesajul din forma sa inițială într-o formă marcată de caracteristicile ei tehnice : cuvântul vorbit devine sumă de semne convenționale (scrise de mână sau tipografice) sau undă electrică; imaginea reală devine sumă de puncte (albe, negre, colorate) sau undă electronică. Aceste operații de translare modifică structura și (chiar) semnificația inițială a mesajului, imprimându-i o seamă de trăsături noi, independente de intențiile originare ale comunicatorilor. Din această cauză, specialiștii în comunicarea de masă sunt obligați, pentru a obține efectul comunicațional scontat, să-și adecveze structura și conținutul mesajelor la caracteristicile canalului de transmitere. Pe de altă parte, modul în care publicul percepe mesajele transmise este profund afectat de caracteristicile fiecărei media: suportul tipărit (cărți, ziare, reviste) permite un contact prelungit cu informațiile date, contact care poate fi întrerupt sau reluat după dorința receptorului; acesta este activ, poate selecta și ordona mesajele în succesiunea pe care o consideră necesară. Suportul electronic (audiovizualul) oferă mesaje evanescente, care apar și dispar cu mare rapiditate ; pe suportul lor inițial, ele nu pot fi stocate (succesul unor aparate de „înregistrat” precum magnetofonul, casetofonul, videorecor-derul se datorează în primul rând dorinței receptorilor de a păstra pe alte suporturi mesajele fugitive specifice acestor media) și nu pot fi ordonate de către cei care primesc respectivele mesaje ; receptorul nu poate opri, încetini sau grăbi circuitul acestor informații, nu poate reveni asupra unui material deja transmis, nu poate crea un „program” propriu, diferit de cel al fluxului originar. Audiențele. în 1985, în scopul de a strânge fonduri pentru victimele foametei din Etiopia, mai multe vedete ale muzicii au organizat un uriaș concert „Live Aid”, desfășurat simultan pe stadioanele Wembley din Londra și J.F.K. din Philadelphia. Zecilor de mii de spectatori li s-a alăturat un număr 30 SISTEMUL MASS-MEDIA uriaș de participanți indirecți - circa 1,5 miliarde de telespectatori din 105 țări ale planetei. Două decenii mai târziu, seria de concerte „Live Earth” organizată pe șapte continente și transmisă integral la televizor, radio și pe Internet a fost urmărită de două miliarde de oameni (sursa: USA Today, 5 iulie 2007). Astfel, datorită posibilităților oferite de tehnologiile moderne de transmitere a mesajelor, numărul celor care au acces la anumite evenimente, mesaje și valori culturale poate atinge cifre de-a dreptul impresionante (statisticile arată că, în SUA, o piesă de teatru ar trebui jucată neîntrerupt timp de 30 de ani pentru a ajunge la audiența medie de 15 milioane de privitori pe care o are transmiterea ei la televizor). Cei ce receptează anumite mesaje mass-media nu trăiesc în aceeași zonă, nu se cunosc unii pe alții și adeseori nu au valori, credințe sau convingeri politice comune. Singurul lucru care îi leagă este participarea la receptarea unor produse mass-media identice. În comunicarea de masă, audiența este constituită dintr-o multitudine de oameni, risipiți în plan geografic, eterogeni din punct de vedere socio-cultural, aflați în imposibilitatea de a comunica între ei sau cu persoanele care au produs mesajele respective. Acești oameni consumă un produs mass-media în urma unei decizii asumate : în timpul lor liber ei ar putea, la fel de bine, să se plimbe, să discute cu cineva, să meargă la cumpărături, să se dedice unui hobby, să viziteze un obiectiv oarecare etc. Adeseori, consumul mesajelor media nu este ocupația principală: ascultăm radioul în timp ce conducem mașina, mergem pe stradă sau întreprindem activități profesionale; ne uităm intermitent la televizor, atrași de vreun semnal anume, între diversele munci casnice sau în timpul pregătirilor de dimineață pentru a pleca la facultate sau serviciu ; chiar ziarele și revistele pot fi citite (mai ales pe calculator) între alte activități. Unele mijloace de comunicare pot să strângă oamenii împreună pentru consumul lor: ne uităm la știri sau la unele transmisii în direct ieșite din comun în familie, consumăm un meci de fotbal pe terasa unui restaurant împreună cu alți fani, urmărim la serviciu un flash legat de un eveniment extraordinar alături de ceilalți colegi. Altele ne izolează în consumul lor : ne punem căștile pe urechi pentru a asculta muzica preferată, ne „lipim” ochii de televizor sau calculator și nu mai știm de nimic pentru a urmări telenovela sau sitcom-ul favorit sau pentru a juca jocul preferat. Deoarece, în societatea modernă, oamenii au la dispoziția lor numeroase opțiuni pentru relaxare, comunicatorii din mass-media sunt în permanență preocupați de trezirea și menținerea interesului acestor grupuri eterogene, deosebit de numeroase și de diferite din punct de vedere economic, social, cultural, religios și chiar lingvistic. De aceea, mesajele transmise prin sistemele comunicării de masă sunt accesibile (puțin specializate), atrăgătoare, intime, mereu inedite. Termenul „masificat”, folosit frecvent pentru a denumi COMUNICARE, SOCIETATE ȘI CULTURĂ DE MASĂ 31 aceste tipuri de audiențe, nu se referă atât la amploarea maselor care primesc produsele mass-media, cât la diversitatea nedefinită a acestora; ele reprezintă „un agregat de spectatori, cititori, ascultători și privitori”, caracterizat prin „dispersie, anonimat, lipsă de organizare socială, inconsistență în compoziția socială” (D. McQuail, 1987, p. 219). în ultimele decenii, dezvoltarea noilor tehnologii de comunicare a condus la o anume „demasificare” a acestor audiențe; astfel, transmisiile de televiziune prin satelit sau cablu au multiplicat oferta de programe și au permis fragmentarea „masei” în numeroase publicuri specializate: pentru filme (chiar pe genuri: desene animate, aventură, de dragoste, pentru adolescenți), sport (diversificat pe ramuri sportive), modă, istorie, științele naturii, informații, muzică (cu variații de gen: pop, rock, country, clasică). Același lucru s-a petrecut și în radio, unde perfecționarea sistemelor AM și FM a dus la o creștere spectaculoasă a numărului canalelor specializate. Chiar și în presa scrisă, unde condițiile de producție păreau a nu permite demasificarea, generalizarea lucrului pe calculator și a tipografiilor „la rece” a oferit posibilitatea creării a numeroase tipuri de reviste, de o mare varietate tematică și grafică, adecvate diverselor categorii și subcategorii de public. Totuși, această specializare a audiențelor nu anulează dimensiunea eterogenă a publicului din mass-media: cei care ascultă un post de muzică rock, urmăresc un program TV de sport sau citesc o revistă consacrată afacerilor imobiliare nu au în comun, în afara interesului pentru acel domeniu, prea multe valori socio-culturale, nu trăiesc în aceeași zonă, nu aparțin acelorași organizații și instituții sociale etc. în comunicarea de masă nu se pot realiza două procese de interacțiune specifice formelor de comunicare interpersonală: aceea dintre emițător și receptor și aceea dintre receptori între ei. Comunicarea este unidirecționată, emițătorul (organizațiile mass-media) dominând și chiar monopolizând actul de transmitere a mesajelor; răspunsul receptorilor este slab, tardiv (în raport cu momentul difuzării materialelor), fără puterea de a schimba traseul ori conținutul comunicării. în sistemul mass-media, două forme de non-comu- nicare afectează comportamentul receptorilor : a) Receptorii nu pot comunica direct cu emițătorii: cititorul unui ziar nu are cum să influențeze scrierea articolelor și nici nu poate da o replică imediată jurnaliștilor care le-au produs; în aceeași situație se află și ascultătorul unei emisiuni de radio sau privitorul unui program de televiziune. Desigur, receptorul poate suspenda actul de comunicare, oprind aparatul sau închizând ziarul; dar el nu poate să fie în dialog permanent și continuu cu producătorii de mesaje mass-media. în radio și televiziune, o anumită dimensiune interactivă se poate realiza (numai în unele tipuri de programe) prin deschiderea unor ferestre de comunicare: telefoanele din timpul 32 SISTEMUL MASS-MEDIA talk-show-urilor, publicul din studio care participă la anumite dezbateri, jocuri și concursuri, transmisia simultană din studio și de pe stradă sau din alte locuri publice. în presa scrisă, anumite pagini sau rubrici găzduiesc scrisorile sau articolele trimise de reprezentanți ai publicului. Aceste forme de interacțiune sunt extrem de selective (redacția alege scrisorile, vocile sau persoanele care vor apărea în produsul mass-media), fără mare putere de influență (exceptând cazurile cu impact juridic, semnalele și opiniile publicului nu generează schimbări importante ale structurii produsului mass-media), lente (îndeosebi în presa scrisă, distanța dintre momentul reacției cititorului și momentul apariției textului în ziar sau revistă este destul de mare). b) Receptorii mesajelor mass-media nu sunt legați între ei printr-un sistem de comunicare complex : la nivelul unor audiențe de mii sau chiar sute de mii de oameni, este evident că posibilitățile de interacțiune sunt cvasi-nule. La scara unor micro-grupuri (familie, prieteni, vecinătate, cluburi) pot exista, în cazul unui consum comunitar, forme de dialog prin care conținuturile receptate sunt comentate, interpretate, asumate sau negate. La fel de adevărat este însă că, în numeroase alte cazuri, consumul de mass-media conduce la izolare, membrii familiei sau ai micii comunități închizându-se în cochilia lecturii, ascultatului sau privitului în intimitate a unor mesaje mass-media. Conținutul. Cea mai importantă caracteristică a conținuturilor vehiculate de sistemul mass-media este dată de faptul că aceste produse sunt distribuite ca bunuri de consum: „Un produs mass-media este o marfă sau un serviciu vândut unor consumatori potențiali, în concurență cu alte produse mass--media” (D. McQuail, 1987, p. 220). Pentru că urmărește atragerea unui număr cât mai mare de clienți, comunicarea de masă oferă o mare varietate de conținuturi, atractive și accesibile, mereu înnoite și permanent promovate prin diferite campanii de publicitate. La modul general, oferta mass-media cuprinde următoarele mari categorii de bunuri culturale : a) Informații - acestea pot apărea sub forma unor date brute, neprelucrate (cota-ții bursiere, rezultate sportive, statistici, adrese utile, programe ale unor instituții etc.) sau sub forma unor date prelucrate și „ambalate” în formate, genuri și stiluri jurnalistice precise. După J. Ryan și W.M. Wentworth, mass-media oferă „meta-informații”, adică „informații care depășesc aria de cunoștințe locale, particulare, referitoare la viața de zi cu zi a unui individ. întâlnirile directe cu alți oameni ne permit să aflăm ce fac și cine sunt ei în calitate de persoane particulare. în schimb, mass-media distribuie informații ce creează curente de opinie, mode, mișcări sociale, precum și statistici care definesc populații întregi” (J. Ryan, W.M. Wentworth, 1999, COMUNICARE, SOCIETATE ȘI CULTURĂ DE MASĂ 33 p. 16). Informațiile pot fi combinate cu alte tipuri de conținuturi (chiar dacă acest fapt este condamnat de unii exponenți ai profesiei, de cercetători și de cadrele didactice): ele sunt impregnate uneori cu elemente de opinie, iar alteori cu note de divertisment (în formate precum „docudrama” sau în stilul numit „infotainment”). b) Idei și opinii - prin contactul cu presa, oamenii pot afla care sunt părerile unor semeni de-ai lor, fie ei specialiști în diverse domenii sau comentatori de prestigiu. Publicul manifestă o atracție constantă pentru genurile de opinie (de la comentariu până la dezbatere), deoarece, cu ajutorul acestora, poate plasa anumite informații într-un context mai larg, poate obține puncte de vedere alternative sau congruente față de propriile sale atitudini, se poate confrunta cu întreaga paletă de interpretări generate de un eveniment complex sau de o situație tensionată. c) Divertisment - la ora actuală, mass-media reprezintă cea mai importantă sursă de divertisment, în ceea ce privește atât cantitatea, cât și varietatea formelor respective. Programele din audiovizual sunt dominate de produsele care au ca scop relaxarea: filme artistice, seriale, jocuri, sport, muzică, umor, talk-show-uri etc.; în presa scrisă, divertismentul este dominant în genurile de interes uman, în jocuri, sport, horoscop, în materialele despre diversele întâmplări din viața personalităților etc. d) Mesaje cu conținut educațional - deși acestea au avut un rol esențial în perioada de început a presei, epoca modernă a dus la o scădere a ponderii lor în conținuturile mass-mediei. În presa generalistă, emisiunile și paginile consacrate educării sunt din ce în ce mai rare și ocupă poziții marginale (emisiunile de tip teleșcoală se difuzează la ore de mică audiență, grupajele, paginile și suplimentele tematice pe aceste teme abia dacă mai apar). În schimb, dimensiunea educativă este predominantă în reviste sau în canalele de televiziune specializate - evident, în combinație cu elemente de divertisment, pentru a fi mai atractivă. Eterogenitatea audiențelor îi obligă pe creatorii de mesaje mass-media să uniformizeze și să simplifice conținuturile transmise. Ei aplică frecvent așa-nu-mitul „principiu al numerelor mari”, în virtutea căruia mesajele mass-media trebuie să fie accesibile cât mai multor oameni, deci trebuie să fie eliberate de elementele de strictă specialitate sau de notele excesiv intelectualiste. În secolul trecut, astronomul belgian Adolphe Quetelet a lansat o formulă memorabilă: „Omul mediu este, pentru o națiune, ceea ce este centrul gravitațional pentru un corp; aprecierea tuturor mișcărilor sau a echilibrului unei națiuni trebuie să se raporteze la el” (apud A. Mattelart, 1994, p. 256). Același „om mediu” constituie și centrul gravitațional în jurul căruia se învârt mesajele sistemului 34 SISTEMUL MASS-MEDIA mass-media: conținuturile, modalitățile de ambalare, stilul, structura produselor, toate se raportează la mentalitatea, atitudinile, nivelul cultural, interesele și aspirațiile unui public format din oameni obișnuiți. Din această cauză, conținuturile vehiculate de comunicarea de masă se vor caracteriza prin simplitate, claritate, afectivitate, trăsături ce oferă uriașelor mase de oameni care consumă aceste produse culturale un acces direct, simplu și rapid la înțelegerea mesajelor purtate de ele. Tipologia instituțiilor de presă Instituțiile din sistemul mass-media pot fi clasificate după criterii extrem de diverse. în funcție de scopul activității, există instituții orientate către obținerea profitului (comerciale) și instituții non-profit (cele de serviciu public); primele nu depind (în general) de o sursă externă de finanțare, fapt care le asigură o mai mare independență în ceea ce privește poziția politică și alegerea conținu-turilor ce vor fi difuzate. Termenul „independență” trebuie înțeles în mod relativ: o întreprindere de presă profitabilă, care se autosusține financiar, nu depinde de autoritățile statale sau de anumite grupări politice pentru a-și desfășura activitatea obișnuită; ea depinde însă de reacțiile și capriciile publicului, care poate impune promovarea unor atitudini politice sau a unei anumite ideologii, a unor anumite conținuturi și stiluri de abordare, a unor jurnaliști-vedetă etc. Influența publicului se exercită în mod direct (prin creșterea sau scăderea vânzărilor unui produs) sau indirect (prin creșterea sau scăderea ofertelor de publicitate, a căror valoare este nemijlocit legată de mărimea audiențelor). Instituțiile de presă comerciale pot fi autonome sau pot fi integrate în grupuri economice mai mari (consacrate producției de mass--media sau producției unor bunuri diferite de cele specifice comunicării de masă). Instituțiile de presă non-profit sunt subvenționate de diverse surse, care au motivații foarte variate : de partide (pentru promovarea unei cauze politice), de structuri guvernamentale (pentru informarea publicului, pentru promovarea unor activități sau politici guvernamentale, pentru asigurarea serviciului public), de organisme de tip filantropic (pentru sprijinirea unor valori culturale), de organizații ale societății civile (pentru asigurarea bunei funcționări a spațiului public), de organizații economice sau de administrație (pentru ameliorarea comunicării interne) etc. în sistemul de serviciu public, o serie de reglementări speciale limitează intervenția factorilor politici în structura și stilul materialelor distribuite; abaterile de la aceste principii sunt sancționate (într-un stat de drept) fie prin diverse forme de protest al jurnaliștilor, fie prin reacții critice ale societății civile, fie prin declanșarea unor proceduri juridice bine definite. COMUNICARE, SOCIETATE ȘI CULTURĂ DE MASĂ 35 Din punctul de vedere al poziției politice, instituțiile de presă pot fi neutre sau partizane: cele care nu aderă în mod explicit la o anumită doctrină și grupare politică sunt mai echilibrate și echidistante, în timp ce acelea care promovează în mod evident anumite valori, partide sau persoane au o atitudine militantă și un ton mai degrabă propagandistic. Din punctul de vedere al modului de abordare al subiectelor (evident, determinat de tipurile de public vizate), putem distinge între presa de calitate și presa tabloidă. Numeroase dezbateri recente au fost generate de succesul presei tabloide. Pentru a explica această tendință au fost invocate mai multe procese specifice modernității: în primul rând, este vorba despre deschiderea accesului la mass-media pentru categorii uriașe de public, cu educație medie ; ca o consecință, crește ponderea divertismentului în producția și consumul de mass-media, ceea ce conduce la restrângerea presei bazate pe informarea rece, detașată, și pe aprofundarea evenimentelor prin dezbateri și puneri în context elaborate și chiar savante ; în felul acesta, presa care combină informarea și divertismentul (presa tabloidă) devine produsul vândut unor categorii uriașe de public cu educație medie, iar presa „de calitate”, cu informații și dezbateri elaborate, ajunge numai la categorii limitate de public elitist. Unul dintre cei mai apreciați analiști ai acestui fenomen, Colin Sparks (2000, pp. 13-16), crede că există cinci tipuri de jurnalism: (1)presa serioasă, care se concentrează „aproape exclusiv asupra subiectelor politice, economice și asupra schimbărilor structurale din lume” (Wall Street Journal, Financial Times, New York Times, Le Monde); (2)presa semi-serioasă, care are „caracteristicile de conținut ale presei serioase, dar cu un număr mai mare de articole soft și feature, cu un accent mai puternic pe elementul vizual în prezentare” (Times, The Guardian); (3) presa serioasă-populară, ce include „ziarele populare, cu un accent puternic asupra designului și care conțin o doză substanțială de scandal, sport și divertisment, dar care respectă, în același timp, toate - sau măcar o parte semnificativă din - valorile știrii promovate de ziarele serioase (Daily Mail, Daily Express, USA Today); (4) presa tabloidă de chioșc - sau „tabloidul autentic” -, vândută alături de presa serioasă în centrele de difuzare stradală, cu un conținut bazat pe „scandal, sport și divertisment”, ca și categoria precedentă, dar cu un grad mai mic de promovare a valorilor știrii din presa serioasă; totuși, ea atinge teme politice, mai ales în timpul campaniilor electorale, deși subiectele serioase sunt prezentate „într-o formă foarte populară” (Sun, Daily Mirror, Bild); (5) presa tabloidă de supermarket, dominată de aceleași categorii de evenimente - scandal, sport, divertisment -, dar care are „deseori și un puternic element fantastic”. Subiectele specifice presei serioase sunt tratate „fie marginal, fie deloc”, în sensul că 36 SISTEMUL MASS-MEDIA aceste tabloide rămân departe de preocupările cercurilor oficiale, cărora le corespunde presa serioasă. Ca o aplicație didactică a acestui model, am putea spune că, în România anului 2007, publicații precum Ziarul Financiar sau Cotidianul corespund categoriei presă serioasă, cele precum România liberă sau Gardianul se integrează în clasa presei semi-serioase, un titlu ca Evenimentul zilei sau ca Jurnalul Național ilustrează presa serioasă-populară, Libertatea și Click! reprezintă presă tabloidă de chioșc, iar un titlu ca Atac ar ilustra presa tabloidă de supermarket. Încercând să ofere o definiție cuprinzătoare a proceselor de „tabloidizare”, care afectează atât presa scrisă, cât și televiziunea, Sparks (2000, pp. 10-11) distinge trei accepțiuni în care este folosit termenul de tabloid: în primul rând, el este văzut ca un tip de produs ce acordă „relativ puțină atenție politicii, economiei și societății și relativ multă atenție sportului, scandalului și divertismentului” ; abordarea specifică tabloidului este centrată pe „viața personală și publică a oamenilor, atât celebrități, cât și oameni obișnuiți”, și nu pe „procesele politice, evoluțiile economice și schimbarea socială”. În al doilea rând, tabloidul presupune mutarea accentului de pe „știri și informație spre divertisment”. În al treilea rând, el aduce o degradare a gusturilor: plecând de la exemplul emisiunii lui Jerry Springer (văzută ca echivalentul audiovizual al ziarului tabloid), criticii consideră că „o categorie nepotrivită de oameni (care nu sunt acreditați ca experți) vorbesc despre o categorie nepotivită de subiecte (dilemele și experiențele lor strict personale) într-o atmosferă nepotrivită (aceea a emisiunii-joc)”. Cel mai adesea, instituțiile de presă sunt clasificate după tipul de „media” (suportul) pe care și prin care își difuzează mesajele. Această perspectivă a impus împărțirea lor în două mari categorii: presa scrisă și audiovizualul. În fiecare dintre aceste două mari familii, diferiți alți factori intervin pentru a crea subclase specifice. Presa scrisă. Un criteriu tipologic important este timpul de producție: acesta este legat de răgazul necesar culegerii și prelucrării informațiilor, pregătirii materialelor pentru tipărit, tipăririi propriu-zise, transportului și difuzării (factor ce trebuie corelat și cu ritmurile vieții în marile aglomerări urbane). Din această cauză, periodicitatea de apariție devine un criteriu major de clasificare a întreprinderilor din presa scrisă: în funcție de ea, există publicații cotidiene, săptămânale, lunare, trimestriale și anuale. Uneori apar și formule hibride, precum publicațiile bisăptămânale, cele bilunare sau cele cu două sau trei apariții pe an. Periodicitatea este adeseori corelată cu anumite caracteristici ale audiențelor : în general, cu cât audiența este mai specializată și mai limitată numeric, cu atât mai rare sunt aparițiile publicației respective; COMUNICARE, SOCIETATE ȘI CULTURĂ DE MASĂ 37 cu cât audiența este mai eterogenă, mai numeroasă și mai nedefinită din punct de vedere social, cu atât frecvența de apariție este mai mare (de obicei, în regim de cotidian). Sub denumirea de „cotidiene” conviețuiesc două tipuri de publicații: cele cu 6 apariții pe săptămână și cele care au ediții de duminică, deci apar în toate zilele săptămânii. în țările anglofone, unde acest tip de apariție este generalizat, numărul de duminică este considerat o ediție specială, cu numeroase suplimente (sport, cultură, finanțe, divertisment, sfaturi practice pentru viața casnică, anunțuri și multe, foarte multe reclame), pregătite cu mult timp înainte. Un alt criteriu de clasificare este dat de tiraje, adică de numărul de exemplare tipărite pentru fiecare ediție. Amploarea tirajelor nu poate fi judecată decât în manieră relativă, în funcție de dimensiunile populației unei țări, de suprafața acesteia, de gradul de alfabetizare, de dezvoltarea celorlalte forme de mass-media etc. La modul absolut, cel mai mare tiraj din lume îi revine cotidianului japonez Yomiuri Shimbun, cu un total de 14,5 milioane de exemplare pe zi (sursa: Quid, 1997). Un indicator mult mai interesant este însă acela al numărului de ziare vândute la 1.000 de locuitori, adică al gradului de lectură; într-un asemenea clasament conduce Norvegia cu 610 exemplare, urmată de Elveția (592), Japonia (575), Suedia (472), Finlanda (471), SUA (226), Franța (156) etc. (ibidem). Publicațiile pot fi diferențiate și după formatul în care sunt tipărite : ele pot avea formatul de ziar (pagină mare), de săptămânal (așa-numitul „tabloid”, cu o mărime intermediară), de revistă (format A4) sau chiar mai mic. Aceste dimensiuni, derivate inițial din exigențele tipografice, au devenit acum mărci ale anumitor formate-tip de presă scrisă: cotidienele au, de obicei, format mare, revistele - format „tabloid”, magazinele lunare - format mic ; excepțiile de la formatele standard marchează dorința de a se găsi o identitate vizuală aparte, în măsură să promoveze mai ușor un anume produs mass-media: formatul tabloid pentru ziare ca Libertatea sau Adevărul sau cel mic pentru un cotidian precum germanul Neue Kronen Zeitung. După aria de difuzare, pot exista publicații cu circulație locală (cele din marile aglomerații urbane sunt numite „metropolitane”), regională, națională și internațională. Puține publicații (USA Today, Financial Times) produc ediții internaționale : timpul necesar distribuirii la mari distanțe poate face adeseori ca informațiile și comentariile respective să devină perimate ; cel mai adesea, un ziar sau o revistă de prestigiu circulă în afara granițelor naționale, în aceeași formă și cu același conținut ca și ediția pentru publicul intern. Din perspectiva prestigiului, a tradiției sau a importanței politice, titlurile cele mai reprezentative pentru o țară sunt cele care au circulație națională; din perspectivă economică (tiraje și venituri), în unele țări titlurile cu circulație regională 38 SISTEMUL MASS-MEDIA sunt mult mai importante. Astfel, în Germania, piața este dominată de titluri regionale (tirajele sunt cele de la sfârșitul anilor '90) ca Westdeutsche Allgemeine (621.000), Hanoversche Allgemeine (562.000), Freie Presse (496.000) etc., cu tiraje mai mari decât ziarele cu circulație națională: Frankfurter Allgemeine Zeitung (355.000), Die Welt (205.000) etc.; în Franța, Ouest-France (790.000), La Voix du Nord (371.000) sau Sud-Ouest (364.000) depășesc sau sunt egale în tiraje cu cotidiene naționale de prestigiu precum Le Figaro (402.000), Le Monde (368.000), France Soir (219.000), Liberation (174.000) etc.; în Italia, cotidienele metropolitane controlează piața presei scrise : Corrierre della Sera (Milano, 850.000), La Repubblica (Roma, 741.000), La Stampa (Torino, 400.000) etc.; la fel se întâmplă și în SUA, unde marile ziare metropolitane țin locul ziarelor naționale: New York Times (1.494.000), Los Angeles Times (1.089.000), Washington Post (813.000), Chicago Tribune (690.000). După conținut, publicațiile pot fi generaliste sau specializate. Majoritatea cotidienelor sunt generaliste (pentru a răspunde multiplelor interese și așteptări ale publicului lor numeros și eterogen); există însă și excepții semnificative, cotidiene specializate, de mare circulație: cele sportive (La Gazzetta dello Sport - 366.000, L'Equipe - 360.000), economice (Financial Times - 297.000, Il Sole-24 - 340.000, Handelsblatt - 148.000, Wall Street Journal - 1.818.000), confesionale (La Croix - 100.000, Christian Science Monitor - 800.000). Această schemă generică se regăsește și în România anului 2006, unde întâlnim două cotidiene de sport - Gazeta sporturilor (54.711) și Pro Sport (58.437) - și mai multe cotidiene financiare: Ziarul Financiar (15.486) sau Bursa (neauditat) (www.brat.ro - consultat în 30 iulie 2007). Un alt mod de clasificare, aplicat îndeosebi în presa anglo-saxonă, separă publicațiile „de calitate” de cele „populare” : primele abordează subiecte cu impact social major (evenimente politice ale vieții naționale sau internaționale, situații economice și sociale) și mențin un ton neutru, echilibrat; celelalte abordează îndeosebi subiecte de tip senzațional (întâmplări legate de viața personală a vedetelor sau a oamenilor politici) și promovează un stil afectiv, bazat pe narațiuni cu unghi de abordare senzaționalist, pe exagerări, aluzii, afirmații nedemonstrate etc. în Anglia, unde această opoziție este evidentă, în prima clasă intră cotidiene precum Daily Telegraph (1.008.000), The Times (485.000), The Guardian (403.000), The Independent (281.000), în timp ce în a doua se integrează titluri ca The Sun (4.071.000), Daily Mirror (3.230.000), Daily Mail (1.794.000) sau Daily Express (1.367.000). în România, piața este dominată de tabloide sau ziare din categoria presei serioase semi-populare care, conform BRAT (consultat în 30 iulie 2007), au avut în 2006 următoarele tiraje medii lunare pe apariție: Libertatea - 255.937, Jurnalul Național - 82.814 sau Evenimentul Zilei - 66.957, COMUNICARE, SOCIETATE ȘI CULTURĂ DE MASĂ 39 în timp ce titluri care s-ar integra în categoria presei de calitate au tiraje infinit mai mici: Ziarul Financiar - 15.486 și Cotidianul -8.583. Publicațiile săptămânale și lunare sunt, în zdrobitoarea lor majoritate, specializate. Într-o tipologie sintetică, ele s-ar împărți în reviste de interes general, reviste economice și reviste de întreprindere (J. Black, J. Bryant, 1995, p. 130). După Roland Cayrol (1991), peisajul deosebit de variat al acestor produse poate fi structurat în următoarele categorii (tirajele titlurilor străine se referă la sfârșitul ultimei decade a secolului XX ; pentru titlurile române se referă la anul 2006 - www.brat.ro, accesat în 30 iulie 2007): a) publicații de informare politică și generală; din această familie fac parte cele mai prestigioase reviste și magazine: The Observer (501.000 - cel mai vechi titlu din Europa, cu apariție neîntreruptă din 1791), News of the World (4.774.000), Gente (1.000.000), L'Espresso (400.000), Stern (1.240.000), Der Spiegel (1.003.000), Die Zeit (477.000), Paris-Match (845.000), Figaro Magazine (584.000), L'Express (578.000), Nouvel Observateur (423.000), U.S. News and World Reports (2.228.000), Newsweek (3.171.000), Time (4.188.000); în România, nu există în acest moment un asemenea gen de revistă, care să se bucure de succes la public și de respectabilitate ; b) publicații economice : în această categorie pot intra titluri consacrate vieții economice în ansamblul ei (The Economist, L'Expansion, Capital) sau unor domenii foarte strict delimitate (finanțe, bursă, turism, afaceri imobiliare, diverse ramuri ale industriei etc.); în România, săptămânalul Capital (33.349) apare ca unul economic generalist, în timp ce Banii noștri (23.245), Business Magazin (10.560), Săptămâna financiară (20.609) au un caracter specializat; c) presa feminină - deoarece publicul este extrem de divers și are preocupări multiple, în această categorie intră mai multe subclase : I. presa de informare și divertisment, cu publicații cu caracter mai elitist - precum Elle, Cosmopolitan sau Femme actuelle, iar în cazul României Avantaje (34.160), Unica (40.450), Olivia (19.997), Elle (19.876), Cosmopolitan (44.752) - sau cu tiluri ce se adresează categoriilor sociale largi - precum Prima, Oggi, Bild der Frau, Woman's Day , iar la noi Formula AS (neauditat), Familia mea (16.283), Lumea femeilor (54.918); II. presa casei și a familiei - Das Haus, Good Housekeeping, Better Homes and Gardners, Family Circle, iar în cazul nostru Domus (14.535), Casa mea (14.355), Casa Lux (17.208), Casa de vacanță (10.010), Grădina mea de vis (13.362), Practic (63.718), Practic în bucătărie (278.623); 40 SISTEMUL MASS-MEDIA III. presa sentimentală - Nous deux, Bonheur, Brigitte, Famiglia Cristiana, Modern Maturity , respectiv Povestea mea (41.388) sau Ioana (58.726); IV. publicațiile de modă - Marie-Claire, Modes et travaux, Burda etc.; d) presa pentru copii și adolescenți: în această categorie intră revistele ilustrate sau de benzi desenate și revistele cu tematică muzicală, sportivă, cinematografică, ce se adresează îndeosebi adolescenților ; e) presa confesională: aceste publicații abordează, din perspectivă religioasă, subiecte legate de viața spirituală sau de alte aspecte ale existenței cotidiene ; f) presa de divertisment - în această clasă globală se încadrează publicațiile consacrate diferitelor sfere de interes sau informării în legătură cu variatele moduri de petrecere a timpului liber : presa sportivă (generală sau specializată), presa de vulgarizare științifică (cu titluri celebre, ca National Geographic sau Science et vie), presa de hobby (de la cea de filatelie la cea de pescuit și vânătoare, de la cea consacrată unor tehnologii la cea erotică), presa de artă, presa de informare în legătură cu noutățile cinematografice, de radio și de televiziune. Demn de menționat este faptul că titlurile din această ultimă subclasă realizează cele mai mari tiraje pentru presa ne-cotidiană în fiecare din țările respective: Auf Einem Blick - 2.706.000, Hor Zu - 2.563.000, TV-Movie - 2.347.000 (Germania), What's on TV - 1.625.000, Radio Times - 1.441.000, TV Times - 998.000 (Anglia), TV Sorrisi e Canzoni -2.276.000, Telesette - 775.000 (Italia), Tele 7 Jours - 2.984.000, Tele Z -2.117.000, TeleStar - 1.850.000 (Franța), TV Guide - 16.900.000 (SUA); în cazul României, TVmania avea în anul 2006 tiraje de 116.041exemplare, iar ProTV Magazin de 89.329 exemplare. Cifrele de mai sus arată că publicul urmărește două mari tipuri de produse : cele care răspund unor necesități practice și oferă informații utile, instrumentale (vezi tirajele enorme ale unor titluri precum Practic în bucătărie sau TVmania') și cele care oferă ocazia evadării din grijile cotidianului și a relaxării prin consumul de povești referitoare la viața unor vedete și personalități politice, fenomene naturale sau evenimente istorice fabuloase, întâmplări ieșite din comun etc. (vezi succesul unor titluri precum Formula AS ori Povești adevărate). Un ultim criteriu de clasificare, din ce în ce mai puțin relevant în epoca modernă, este momentul apariției: din acest punct de vedere, pot exista publicații de dimineață, de prânz și de seară. Acest ritm de difuzare (a unor ziare diferite sau a unor „ediții” distincte ale aceluiași ziar) era justificat de monopolul pe care, timp de trei secole, presa scrisă l-a exercitat asupra distribuției informațiilor; multiplele apariții zilnice, corelate cu diversele ritmuri ale vieții urbane (legate de fluxurile de oameni care plecau la serviciu, se întorceau de la serviciu sau ieșeau în oraș la cumpărături ori ca să se relaxeze) și COMUNICARE, SOCIETATE ȘI CULTURĂ DE MASĂ 41 cu posibilitățile de transport aflate la dispoziția redacțiilor au făcut ca „edițiile” diferite să fie un fenomen strict metropolitan. Apariția audiovizualului a pus la dispoziția audiențelor un mijloc rapid și personalizat de obținere a informațiilor, la orice oră din zi și din noapte ; în aceste condiții, „edițiile” de prânz și seară au devenit inutile, deoarece oamenii nu mai simțeau nevoia să cumpere o nouă versiune a ziarului de dimineață numai pentru a regăsi acolo ceea ce deja aflaseră de la radio sau televizor. în plus, privatizarea consumului cultural (îndeosebi datorită televiziunii) a redus drastic numărul celor care ies după-amiaza în oraș; ziarele de prânz și de seară, ale căror șanse de a fi cumpărate la chioșcuri au fost mult diminuate, și-au schimbat momentul de apariție și au devenit ziare de dimineață. Acest moment de difuzare pare a fi cel mai potrivit pentru presa scrisă cotidiană, deoarece permite organizarea optimă a producției. Astfel: (1) pregătirea materialelor și machetarea se fac în partea a doua a zilei, când fluxul evenimentelor scade; (2) tipărirea și transportul au loc în timpul nopții, când presiunea timpului este mai mică; (3) lansarea ziarului pe piață survine în momentul când oamenii sunt curioși să confirme sau să aprofundeze informațiile succinte obținute de la televiziune (cu o seară înainte) și de la radio (dis-de-dimineață). Audiovizualul. Instituțiile de presă din audiovizual pot fi clasificate după mai multe tipuri de criterii. După zona de acoperire, ele pot fi locale, regionale, naționale și internaționale. Noile tehnologii (în special transmiterea prin satelit), care au creat posibilitatea difuzării mesajelor la distanțe uriașe, au permis nașterea unor canale de televiziune cu distribuție planetară: CNN, BBC, HBO, Discovery, MTV, Eurosport etc. După modul de transmitere, posturile pot emite pe unde hertziene (lungi, medii, scurte, ultrascurte) sau prin cablu. După forma de finanțare, pot fi de serviciu public sau comerciale. După modul de organizare, deosebim posturile independente de cele organizate în rețea („afiliate”). După conținut, posturile pot fi generaliste sau specializate. în mod tradițional, marile posturi de serviciu public, precum și cele comerciale au promovat un conținut generalist, în măsură să corespundă așteptărilor și gusturilor variate ale uriașelor lor audiențe. Astfel, posturile de radio și televiziune ca BBC, RAI, ARD și, în radio, Deutschland Funk, France și, respectiv, France Inter sau ABC, CBS, NBC oferă un amestec de programe de știri, dezbateri, filme artistice, sport, seriale, muzică de toate genurile, jocuri și concursuri. Echilibrul dintre categorii și dintre toate acestea la un loc și intervalele scurte, de maximă audiență (prime-time), este greu de păstrat: de aici schimbările ciclice ale grilei de programe, numeroasele studii pentru determinarea gradului de audiență al fiecărei emisiuni, campaniile de promovare etc. Resursele 42 SISTEMUL MASS-MEDIA oferite de transmisia pe unde scurte și, mai târziu, prin satelit sau prin cablu au condus la o înmulțire spectaculoasă a posturilor din audiovizual; acestea și-au diversificat conținutul, încercând să atragă publicuri specifice, mult mai bine definite și mult mai ușor de satisfăcut prin programe omogene. Astfel, posturile de radio AM și FM pot fi clasificate, după tipul de muzică pe care o difuzează, în mai multe categorii, variabile de la o țară la alta (vezi N. Bakenhus, 1998, pp. 17-30). La rândul lor, posturile de televiziune au început să se specializeze în distribuția de știri (CNN, BBC International, EuroNews), de filme artistice (HBO, Cinemax, Showtime, TNT, Disney Channel, Canal +, Pro7), de sport (Eurosport, Fox Sport, CSPAN), de muzică (MTV, MCM, VIVA, Mezzo), de știință (Discovery, History, Animal Planet), de programe pentru copii (Cartoon Network, Fox Kids) sau chiar de informații financiare, de stare a vremii, de modă, de rețete culinare etc. Orice tipologie are o anumită notă de convențional. Clasificarea „clasică”, de manual, a sistemelor mass-media riscă să devină în curând desuetă, datorită transformărilor spectaculoase pe care le anunță noile tehnologii. La limită, este posibil ca granițele (și, implicit, diferențele tipologice) să dispară. După unul dintre specialiștii acestui domeniu, Stewart Brand, „datorită digitalizării, diversele media vor putea fi translate dintr-una într-alta și vor scăpa de sistemele tradiționale de transmitere. Un film, un apel telefonic, o scrisoare, un articol de ziar, toate pot fi transmise digital prin linii telefonice, cablu coaxial, fibre optice, unde ultrascurte, satelit, unde hertziene sau prin stocare pe discuri sau casete. Iar dacă acest lucru nu este destul de revoluționar, odată cu digitalizarea, conținuturile devin total plastice - orice text scris, orice imagine sau sunet va putea fi editat și transformat dintr-o ipostază într-alta” (apud J. Black, J. Bryant, 1995, p. 42). Dimensiunea economică a sistemului mass-media Caracteristicile produselor mass-media Presa, născută atât ca o activitate intelectuală (asociată îndeosebi cu creația artistică și cu dezbaterea de idei în cercuri restrânse), cât și ca o formă artizanală de producție, a intrat, începând cu secolul al XIX-lea, în spirala industrializării și a comercializării: ea a devenit astfel obiectul unei piețe și, respectiv, industrii a produselor mass-media. în calitatea ei de marfă culturală, presa „apare sub forma unor produse reproductibile, de tip aparte, care includ, în moduri diferite, o muncă artistică sau culturală” (A. Huet et alii, 1978, p. 14). Aceste mărfuri au un caracter complex, ambivalent: ele apar simultan ca bunuri și servicii; ca produse autonome sau ca produse care necesită echipamente ajutătoare pentru a fi consumate (aparate de radio, receptoare TV, pick-up-uri, casetofoane sau aparate video, calculatoare și rețele tele-matice etc.); ca bunuri destinate unui consum colectiv sau unui consum individual; ca opere de autor sau ca produse anonime; ca valori imediat perisabile (știrile radio și TV) sau ca valori cu o durată mai mare de consum (revistele specializate, filmele documentare). O mare parte a produselor specifice industriilor culturale se integrează în „logica editorială” ; în schimb, majoritatea bunurilor generate de industriile mass-media se integrează în „logica fluxului” - ele sunt bunuri perisabile, a căror valoare de consum se deteriorează extraordinar de repede și care trebuie înlocuite permanent cu alte bunuri. Această caracteristică are mai multe consecințe: a) Deoarece mărfurile mass-media sunt perisabile, ele trebuie să fie produse în flux constant, astfel încât piața să nu cunoască sincope, momente de lipsă a unor asemenea mărfuri. b) Deoarece valoarea lor se pierde repede, produsele mass-media trebuie să fie realizate și distribuite la prețuri convenabile; prețul mic pe unitate asigură accesibilitatea produsului, vânzarea sa rapidă și, implicit, eliberarea pieței pentru apariția altora noi. 44 SISTEMUL MASS-MEDIA c) Pentru ca producția de bunuri mass-media să fie continuă, altfel spus, pentru ca să existe permanent capitalul necesar realizării acestor produse, distribuția trebuie să se facă în mod neîntrerupt, pe o piață întinsă (număr mare de cumpărători), capabilă să poată absorbi într-un timp cât mai scurt mărfurile respective. d) Deoarece sunt perisabile, produsele mass-media nu pot fi (cu unele excepții) stocate: știrile, manifestările sportive, jocurile, dezbaterile, spectacolele sunt legate de actualitatea imediată; stocarea și distribuirea lor tardivă le reduc valoarea și, implicit, șansele de vânzare pe piața bunurilor mass--media. În schimb, în sistemul mass-media pot fi stocate, pentru a fi distribuite ulterior, bunurile produse de alte industrii culturale: filmele, piesele de teatru, muzica. e) Perisabilitatea bunurilor mass-media face ca reacțiile și comportamentul consumatorilor să devină factori esențiali în asigurarea succesului comercial al unui asemenea produs. Consumatorul are puterea să decidă dacă: I. va investi un anumit capital (financiar sau de altă natură: timp, energie, inteligență) pentru un produs mass-media sau pentru un alt tip de produs : astfel, el poate cumpăra un ziar sau o ciocolată; poate rămâne în fața televizorului sau poate merge la un meci, la o întâlnire cu prietenii sau la o plimbare în oraș ; II. va opta pentru unul sau altul dintre diferitele tipuri de mass-media: poate citi un ziar, poate asculta o emisiune la radio sau poate privi un program de televiziune; III. va alege, în interiorul unui anumit canal, între mai multe tipuri de produse: între diferite ziare sau articole din același ziar, între diferite posturi de radio sau de televiziune și (firește) între diferite emisiuni ale aceluiași post. În ultimii ani, înmulțirea produselor mass-media (saturarea pieței) și dezvoltarea unor tehnologii care permit circulația rapidă de la un post la altul (îndeosebi sistemele de telecomandă) au condus la o mobilitate și chiar la o versatilitate fără precedent a audiențelor. Producătorii se confruntă cu publicuri instabile, „nomade”, al căror atașament sau a căror fixare pe un produs depinde de factori aleatori, greu de prezis și de generalizat. După G. Provonost, este vorba de „o dezangajare față de mesajele presei. Deoarece o mare parte a publicului este mobilă, într-o căutare activă de emisiuni interesante, este plauzibil ca practicile selective, structurate de diverse centre de interes, să constituie în curând o normă, și nu o excepție. [...] Sondajele ne arată că anumite categorii ale populației au învățat să utilizeze diverse strategii și tactici de raportare la mass-media: personalizarea orarelor, piratarea DIMENSIUNEA ECONOMICĂ A SISTEMULUI MASS-MEDIA 45 emisiunilor, ascultarea selectivă, neutralizarea sau evitarea mesajelor publicitare” (G. Provonost, 1993, p. 332). Variabilele legate de consum (și, implicit, de distribuție) sunt completate de alte variabile, derivate din modurile de finanțare a producției de bunuri mass-media; aceasta se face prin venituri obținute pe mai multe căi, inegale ca eficiență și tip de funcționare: a) vânzarea la bucată (îndeosebi în presa scrisă); b) vânzarea/închirierea dreptului de acces: abonamentele la programele de radio și televiziune (tip serviciu public), taxa pentru conectarea la cablu, prețul pentru receptarea unor programe sau emisiuni (pay-per-view) sau pentru cumpărarea echipamentului care permite receptarea unor programe („decodoarele” pentru canalele transmise codat); c) vânzarea spațiului/timpului mediatic către acei clienți care vor să distribuie mesajele proprii pe suportul oferit de instituțiile de presă (reclamele și anunțurile de „mică publicitate”); d) sumele obținute ca subvenții din partea statului ori ca donații din partea unor instituții filantropice, care pot acoperi fie integral, fie parțial costurile de producție și distribuție; scutiri și/sau regimuri financiare preferențiale oferite de autoritățile publice. Instituțiile de presă pot aplica una sau alta dintre aceste forme de finanțare ori pot combina între ele mai multe forme : ziarele se finanțează din vânzarea la bucată și vânzarea spațiului pentru publicitate ; televiziunea prin cablu - din concesionarea accesului și din vânzarea timpului pentru publicitate. în ansamblu, piața mass-media este una deosebit de variată, profitabilă și complexă. Astfel, în 1992, piața audiovizualului reprezenta, la scară planetară, 289.4 miliarde de dolari (aproximativ 1,2% din PIB mondial); din acest total, 133.4 miliarde constituie vânzarea de echipamente audiovizuale, iar 156 de miliarde - veniturile radiourilor, televiziunilor, cinematografiei și vânzării de casete video (sursa: Quid, 1997). Toate aceste caracteristici conduc la apariția unei cereri de produse mass--media cu totul aparte. După F. Balle, „produsele respective nu sunt bunuri de primă necesitate (hrană, îmbrăcăminte, locuință). Ele nu răspund nici unei nevoi de a simplifica viața sau de a obține un anume «confort», ca produsele așa-numitei industrii de transformare. Industria mass-media trebuie să satisfacă nevoi numite «de autodepășire». Dar orice discuție asupra orientării acestei industrii ori a nevoilor cărora ea le răspunde este conjuncturală. Evoluțiile gusturilor și ale nevoilor publicului nu pot fi prevăzute cu ușurință și, drept urmare, întreprinderile de presă scrisă, radio sau televiziune nu pot 46 SISTEMUL MASS-MEDIA stabili politici de producție pe termen lung” (F. Balle, 1994, p. 91). Fluctuațiile pieței generează o slăbiciune cronică a întreprinderilor care produc bunuri pentru această piață; de aceea, industria presei este preocupată, mai mult decât celelalte industrii, să limiteze costurile de producție sau să găsească soluții alternative de finanțare, pe de o parte, și să-și lărgească permanent aria de distribuție, pe de altă parte. în industriile mass-media, costurile fixe de producție sunt foarte mari, iar cele marginale sunt mult mai mici. Să ne imaginăm, spre exemplu, că tirajul zilnic al unui ziar poate fi împărțit între primul exemplar (prototipul) și restul tirajului; prototipul înglobează costurile referitoare la munca tuturor ziariștilor pentru a produce știrile și celelalte articole, a fotoreporterilor și graficienilor pentru a asigura ilustrațiile, a secretarilor de redacție și tipografilor pentru a realiza produsul finit, a șefilor de secție și redactorilor-șefi care au citit și filtrat totul înainte de a decide ce se publică și ce nu, a specialiștilor care s-au ocupat de publicitatea din paginile ziarului și a echipei administrative, plus costurile pentru abonamentul la agențiile de presă sau plata diverșilor colaboratori. La celelalte exemplare se adaugă doar costurile pentru hârtie și pentru procesul de tipărire, precum și cele pentru firmele care asigură distribuirea ziarului (cele de transport și cele de difuzare și stocare). După unele estimări, cheltuielile fixe ar reprezenta 50% din costuri pentru cotidiene și 60% pentru săptămânale și lunare ; este evident că, dacă titlul respectiv nu are un tiraj mare, el nu va putea repartiza costurile pe mii sau sute de mii de exemplare și va ajunge la un preț unitar de producție foarte ridicat. în sistemul audiovizual, adeseori sumele investite nu se mai pot recupera dacă produsul nu are succes și producția se oprește după câteva apariții: la începutul anului 2007, cunoscuta vedetă Andreea Marin a fost obligată să renunțe, după numai două luni, la un talk-show intitulat „Sub alt chip”, din cauza audienței foarte scăzute. Nici una dintre cele șapte ediții difuzate nu a reușit să strângă audiențe și, implicit, încasări din publicitate, capabile să acopere costurile de 30.000 de euro pe emisiune (sursa: www.hotnews.ro/articol ?70429, accesat în 30 iulie 2007). Costurile pentru decoruri, studiouri, specialiști implicați în producție și, mai ales, contractele publicitare neonorate au reprezentat, în această situație, investiții irecuperabile pentru televiziunea publică română. Investiții, costuri și strategii ale profitului Pentru realizarea unui bun de consum în sfera mass-media, producătorul are nevoie de mai multe resurse: a) materie primă (hârtie, cerneală, plumb, peliculă, bandă magnetică etc.); b) energie; DIMENSIUNEA ECONOMICĂ A SISTEMULUI MASS-MEDIA 47 c) echipamente; d) forță de muncă bine calificată; e) informații sau creații culturale. Exceptând poate oferta energetică, celelalte resurse au cunoscut, de-a lungul dezvoltării acestei industrii, o creștere constantă a costurilor (vezi R. Farrar, 1988, p. 75): prețul hârtiei a crescut din cauza reducerii tăierilor de păduri, respectiv a masei lemnoase disponibile pentru producția de celuloză ; acest proces s-a derulat pe fondul creșterii cererii de hârtie, datorită înmulțirii spectaculoase a întreprinderilor care produc și vând ziare, reviste, broșuri, manuale și cărți. Revoluțiile tehnologice au condus la apariția de echipamente noi, din ce în ce mai performante; timpul scurs între nașterea unei „generații” de echipamente și învechirea ei a devenit din ce în ce mai mic; piața limitată și competiția acerbă obligă producătorii să-și îmbunătățească performanțele, deci să-și înnoiască tot mai frecvent echipamentele ; astfel, sumele investite în echipamente moderne au crescut constant, iar intervalul dintre o investiție și următoarea a ajuns să fie adeseori mai mic decât timpul necesar amortizării investiției inițiale (uzura morală obligă la schimbarea echipamentelor înainte de atingerea pragului de uzură fizică). Potrivit unor calcule făcute pentru piața presei din Europa Occidentală, investițiile necesare lansării unei publicații se amortizează în 3-4 ani, iar cele necesare lansării unui post de televiziune în 8-10 ani, cu condiția, evident, ca aceste lansări să fie încununate de succes! După alte calcule, în Anglia, lansarea unui cotidian costă 20 de milioane de lire, a unei stații locale TV prin cablu - 40 de milioane, iar a unei stații TV prin satelit - 50 de milioane (J. Curran, 1991, p. 47). Jurnaliștii, tehnicienii și managerii care asigură crearea unor produse mass-media sunt, în principiu, oameni cu o calificare profesională complexă. Deci o forță de muncă foarte scumpă. În plus, datorită specificității poziției lor, jurnaliștii au beneficiat întotdeauna de venituri mai mari decât celelalte categorii profesionale apropiate (cele ale muncii intelectuale: profesori, cercetători, ingineri etc.). Această poziție avantajoasă se datorează faptului că o instituție mass-media nu poate face față unei greve prelungite a jurnaliștilor: deoarece în presă nu se pot acumula stocuri (informația și divertismentul își pierd repede actualitatea), redacția nu are cu ce umple spațiul imprimat sau timpul de emisie atunci când fluxul asigurat de activitatea jurnalistică este întrerupt. Istoria presei cunoaște puține greve mari, de anvergură, ale jurnaliștilor. De obicei, patronatul, conștient că oprirea îndelungată a producției duce la pierderea audiențelor (care, nealimentate cu bunurile respective, vor face apel la alt producător), satisface destul de repede revendicările greviștilor. 48 SISTEMUL MASS-MEDIA Raționamentul economic este dublat de unul politic: jurnaliștii, care dețin controlul asupra comunicării publice, pot crea și impune anumite imagini sociale; patronatul aflat în conflict cu propriii jurnaliști riscă să devină obiectul unei campanii de presă generalizate, deoarece jurnaliștii de la alte instituții mass-media vor face din evenimentul respectiv obiectul a numeroase materiale, fie din solidaritate profesională, fie datorită caracterului spectaculos al acestui tip de conflict. Dar, chiar dacă în comparație cu veniturile altor categorii profesionale veniturile jurnaliștilor sunt mai mari, ele nu constituie o povară pentru întreprinderea de presă. Conform unor calcule de specialitate, ele reprezintă între 10% (SUA) și 15% (Franța) din bugetul unei publicații. în plus, tendințele recente ale industriilor media privilegiază aparatul tehnico-administrativ în raport cu cel jurnalistic. Grupul managerial a ajuns să reprezinte circa 30% din efective, să înghită circa 20-30% din cheltuielile redacționale - totul în virtutea ideii că, pentru vânzarea cu succes a produsului, este nevoie de eforturi manageriale și de marketing deosebite, deci de un număr sporit de specialiști în acest domeniu. în marile întreprinderi din presa scrisă, forța de muncă și costurile sunt concentrate îndeosebi în segmentul tipografic: el ocupă aproximativ 50% din efective și consumă 20-40% din costuri (N. Toussaint-Desmoulins, 1992, pp. 26-40; J. Dominick, 1989, pp. 205-206). în audiovizual, costurile de producție sunt distribuite între producția tehnică (aproximativ 45%) și plata personalului (aproximativ 55%); în acest caz, o mare parte din sumele pentru plata personalului le revine creatorilor (scenariști, regizori, muzicieni, artiști plastici) și interpreților (N. Toussaint-Desmoulins, 1992, p. 58). Cheltuielile pentru informații și pentru bunurile culturale (oferite ca valori educaționale sau ca divertisment) conturează imaginea unor costuri în permanentă creștere: informația este cumpărată pe bază de abonament (de la instituțiile producătoare, fie ele agenții de presă naționale sau internaționale, furnizori de bănci de date ori alte instituții mass-media) sau „la bucată” (îndeosebi atunci când este oferită de colaboratori). Bunurile culturale sunt cumpărate în cadrul sistemelor juridice și economice specifice „dreptului de autor”. Creșterea spectaculoasă a valorii acestor drepturi (în special pentru produsele de succes), corelată cu creșterea costurilor de producție (în special în audiovizual), a determinat numeroase instituții mass-media să renunțe la funcția de producție și să se cantoneze în ipostaza de distribuitori ai unor programe produse în afara lor. în SUA, programele de televiziune ieftine, precum jocurile sau talk-show-urile, costă circa 120.000 de dolari; un episod de film serial cu durata de o oră costă între 0,8 și 1,4 milioane de dolari; în Franța - între 2 și 6 milioane de DIMENSIUNEA ECONOMICĂ A SISTEMULUI MASS-MEDIA 49 franci. Cifrele nu sunt standard, deoarece unele produse de mare succes pot înghiți sume mult mai mari (spre exemplu, un episod din serialul Cheers costa 2 milioane de dolari). Drept urmare, în jurul marilor posturi de radio și televiziune se învârt, asemenea unor sateliți, numeroase firme specializate în producția de programe : jocuri, talk-show-uri, spectacole de varietăți, filme seriale, documentare științifice etc. La ora actuală, ele constituie o ramură deosebit de rentabilă a industriilor culturale : conform unei statistici din 1993, cele peste 300 de întreprinderi franceze specializate în producția de programe TV aveau o cifră globală de afaceri de 5,5 miliarde de franci, cu mult mai mare decât cifra de afaceri a industriei cinematografice franceze. Un scandal declanșat în Franța în anul 1996 a arătat că postul public France 2 cumpăra la prețuri exorbitante programe de divertisment produse de foștii săi angajați. Astfel, de la firma Air Production a animatorului Yves Tanguy, postul cumpăra emisiunile : „Taratata” (o oră și douăzeci de minute, de patru ori pe lună) plătind 840.000 de franci pe bucată; emisiunea „Miroir, mon beau miroir” (o dată pe lună, două ore) plătind 4.000.000 de franci; emisiunea „N'oubliez pas votre brosse a dents” (o dată pe lună, două ore) plătind 3.200.000 de franci. Sau: de la Jacques Martin Production, a animatorului Jacques Martin, postul public achiziționa emisiunea „Dimanche Matin” (trei ore, de patru ori pe lună) pentru 3.530.000 de franci pe emisiune (sursa: Tele-Loisir, nr. 29, 1996). Toate aceste costuri legate de producția bunurilor mass-media trebuie corelate cu un alt ansamblu de costuri, implicate de distribuția respectivelor produse pe diversele piețe pe care ele circulă. în cazul presei scrise, aceste costuri cuprind sumele plătite pentru expedierea poștală, transport, comisioanele pentru distribuitori (poșta sau chioșcurile), precum și alte sume adiționale pentru prospectarea pieței, gestiunea abonamentelor, promovare etc. Produsul de presă scrisă se confruntă cu unele costuri de distribuție paradoxale: în cazul în care nu se vinde, el acumulează cheltuieli legate atât de distribuirea, cât și de recuperarea sa (transportarea ziarelor nevândute de la distribuitori); drept urmare, retururile reprezintă o povară financiară aparte, pe care publicațiile încearcă să o evite prin echilibrarea relației tiraj - public cumpărător (acest lucru se realizează prin estimări continue ale audienței) și prin frecvente campanii de promovare în alte media (radio, televiziune, afișaj). în ansamblu, distribuția poate ajunge până la 50% din costurile totale ale întreprinderii de presă scrisă (N. Toussaint-Desmoulins, 1992, p. 46). în Europa, ea oscilează între un minim de 17 % în Olanda și un maxim de 40-45 % în Elveția, fiind de 36-40% în Franța, 20-25% în Spania, 20-23% în Italia și 19% în Germania (J. Gabszewicz, N. Sonnac, 2006, p. 22). 50 SISTEMUL MASS-MEDIA În audiovizual, costurile de distribuție includ sumele plătite diverșilor operatori care asigură transmiterea emisiunilor, pe cale hertziană, prin cablu sau prin satelit. Aceste costuri sunt mult mai mici decât costurile de producție propriu-zise, decât cele legate de cumpărarea dreptului de difuzare a unor alte produse (filme, emisiuni, jocuri) sau decât achiziționarea dreptului de transmisie a unor evenimente (manifestări sportive sau culturale). O altă caracteristică a producției în mass-media derivă din faptul că, în acest domeniu, se practică frecvent ceea ce economiștii numesc „discriminarea prin preț” : același produs este vândut la prețuri diferite. Astfel, un cititor fidel al unui ziar, care își face un abonament, obține fiecare exemplar la un preț mai mic decât dacă l-ar cumpăra zilnic de la chioșcuri. Această strategie atrage și fixează audiențele, dar adaugă poveri asupra costurilor de producție globale. Spre exemplu, Jurnalul Național a oferit la începutul anului 2007 așa-numitele „ediții de colecție” în care era inclus și un CD cu melodii ale unor lăutari și cântăreți de muzică populară foarte cunoscuți. La chioșc, o asemenea ediție costa 4 lei (noi), în condițiile în care cel mai ieftin CD costă aproximativ 10 lei (noi); pentru abonați, prețul pe ediție reprezenta aproape trei sferturi din prețul de vânzare la chioșc. Trustizarea și asocierea în rețele Deoarece costurile de producție și de distribuție au crescut constant, deoarece concurența a dus la o limitare a piețelor de desfacere iar cererea este inegală și imprevizibilă, producătorii de bunuri mass-media au fost obligați să caute, să experimenteze și să instituționalizeze diferite modalități de amortizare a cheltuielilor. Dacă lăsăm la o parte tehnicile uzuale de scădere a costurilor (tehnologizarea, limitarea creșterilor salariale, reducerea forței de muncă) și ne referim numai la acele modalități care au căpătat o dimensiune aparte prin aplicarea lor în sfera industriilor comunicării de masă, putem spune că, în linii generale, acestea s-au bazat pe soluții interne (asocierea producătorilor în rețele, trustizarea, vânzarea de spațiu/timp pentru publicitate) și pe soluții externe (finanțarea alternativă prin subvenții, sponsorizări sau obținerea de reduceri de taxe). Majoritatea acestor soluții (exceptând subvențiile și ajutoarele din partea statului) se bazează pe o abordare care valorizează jocul liber al cererii și ofertei, deci mecanismele reglatoare ale pieței. Vehement criticată de unii specialiști în mass-media, o asemenea abordare „ar exclude actorii și interesele sociale din activitatea de controlare a mass-media, ar conduce la concentrarea și la controlul privat asupra presei și ar promova uniformitatea culturală, în special în televiziune” (J. Curran, 1991, p. 47). DIMENSIUNEA ECONOMICĂ A SISTEMULUI MASS-MEDIA 51 Trusturi și rețele. încă de la începuturile presei scrise au existat forme de asociere prin care mai multe redacții au pus în comun informațiile și celelalte materiale de care dispuneau, precum și, uneori, sistemele de difuzare pe care le creaseră. Benjamin Franklin a fost primul care a stabilit, pe continentul nord-american, un lanț (o rețea) de ziare, cu scopul de a rentabiliza distribuția. De-a lungul timpului, aceste asocieri au dus la integrarea instituțiilor într-un conglomerat complex, trustul de presă. Acesta s-a născut fie prin procese de asociere benevolă, fie prin procese de asimilare : cumpărarea unor instituții de presă în întregime sau achiziționarea unor pachete de acțiuni care asigurau controlul asupra întreprinderilor respective (vezi R. Picard, 1989, pp. 73-84 ; F. Balle, 1997, pp. 54-55). Ultimele decenii au fost caracterizate prin unificări și absorbiri spectaculoase, care au zguduit universul firmelor mass-media. După ce, în 1989, grupul Time s-a unit cu grupul Warner, dând naștere unui uriaș conglomerat cu o cifră de afaceri anuală de 6,9 miliarde de dolari, în 1995 el a cumpărat, pentru 7,5 miliarde de dolari, 82% din acțiunile grupului Turner Broadcasting System. în 1994, marele operator de cablu Viacom a cumpărat grupul Paramount (ce cuprinde case de filme, edituri, săli de spectacole, rețele de radio și televiziune); un an mai târziu, grupul Sony a cumpărat CBS Records și Columbia Pictures Entertainment, iar grupul Matsushita a cumpărat conglomeratul MCA-Universal pentru 6,13 miliarde de dolari. Tot în 1995, Walt Disney a achiziționat rețeaua de televiziune ABC (pentru 19 miliarde de dolari); veniturile anuale ale grupului Disney erau în acel an de 17 miliarde de dolari, obținuți din din filmele și celelalte produse de divertisment și 15 miliarde de dolari - din vânzarea unor bunuri purtând însemnele eroilor din peliculele sale. în 1996, grupul News Corporation al magnatului Rupert Murdoch a cumpărat, pentru 3,4 miliarde de dolari, New World Communication Group, devenind cel mai mare deținător de stații de televiziune din SUA. Trustul Bertelsmann a cumpărat editura americană Random House și a fuzionat cu gigantul muzicii EMI (W.A. Hatchen, 1998, pp. 63-70). Procesul prin care grupurile (de presă) ajung să ia în stăpânire tot mai multe instituții de profil poartă numele de concentrare: aceasta se poate realiza pe orizontală, prin asimilarea unor întreprinderi care produc bunuri de același fel (în cazul nostru, produse ale comunicării de masă, fie ele de presă scrisă, de radio sau de televiziune, film, disc etc.), sau pe verticală, prin integrarea unor unități care, prin producția lor, asigură fie materia primă necesară industriei comunicării de masă, fie distribuirea produselor acesteia pe diferite piețe. Compoziția marilor trusturi de presă reflectă procesele de integrare atât pe orizontală, cât și pe verticală. 52 SISTEMUL MASS-MEDIA • Astfel, în SUA, grupul Time-Warner avea în proprietate : - numeroase reviste (Time, Life, Sports Illustrated, Fortune, People, Money etc.); - edituri de carte (Time-Life Books, Warner Books, Sunset Books, Little, Brown & Comp.); - compania de înregistrări muzicale Warner Music Group ; - casa de filme Warner (care include Warner Bros. Film Studio, Warner Bros. Television Production Studios, Warner Bros. Home Video, Turner Worldwide Home Video, Turner Pictures, Castle Rock Entertainment, Turner Film Library - cu peste 3.000 de filme clasice, Hanna Barbera Cartoons, plus peste 1.000 de săli de cinematograf); - sistemul de televiziune Warner Bros. Network; - rețelele de televiziune prin cablu Time Warner Cable, CNN, CNN International, TBS, TNT, Turner Classic Movies, Cartoon Network, Home Box Office (HBO) și Cinemax; în plus, grupul are acțiuni la posturi din Germania, Noua Zeelandă, Asia și la canalul european VIVA; - grupul AOL, specializat în furnizarea de servicii prin Internet; - tipografii, fabrici de hârtie și hectare de pădure; - parcuri de distracții în SUA și Germania; - numeroase joint-venture cu grupuri ca Viacom, Sony, Bertelsmann, Kirch, EMI și altele. • Un alt mare gigant, Disney-CapCities-ABC, are în structura sa: - ABC TV Network, cu 223 de stații afiliate în SUA; - ABC Radio Network, cu 2.900 de stații afiliate în SUA (audiență de 122 de milioane de persoane); - stații de radio AM și FM ; - sistemul de televiziune prin cablu Disney Channel, 80% din canalul ESPN International (70 de milioane de abonați în SUA, 105 milioane de abonați în cele peste 100 de țări deservite), 50% din canalul Life-time; - studiourile Disney Television Production, Walt Disney Pictures Movie Studio, Buena Vista Television, Buena Vista Home Video, Touchstone, Miramax, plus rețelele de distribuție aferente ; - reviste (Discovery, Family Fun, ESPN Magazine etc.), plus 6 cotidiene locale, 40 de ziare săptămânale, edituri de carte ; - parcuri de distracții în SUA și în lume, 12 hoteluri, peste 500 de magazine în care se vând produse cu însemnele Disney, plus echipa de hochei Mighty Ducks; - joint venture cu Bertelsmann, Hearst, TCI, Kirch etc. DIMENSIUNEA ECONOMICĂ A SISTEMULUI MASS-MEDIA 53 Grupul Hearst deține 8 mari cotidiene, numeroase reviste, stații locale de radio și de televiziune; grupul Gannett controlează peste 90 de ziare locale și cotidianul de mare audiență USA Today, 16 stații de televiziune, 5 stații de radio, tipografii și firme de marketing. În Franța, grupul Matra-Hachette--Filipachi include celebra editură Hachette, Grolier Encyclopedia, Salvat (în Spania), Librairie Generale Franșaise, o vastă rețea de distribuție de presă și carte, case de discuri, 45% din postul de radio Europa-1 cu filiale în toată Europa, 25% din canalul M6, servicii on-line, 75 de publicații cotidiene, săptămânale și lunare (între care foarte cunoscutele Paris Match, Elle, Premiere, Tele 7, TVHebdo, Car and Driver, Familly Life), fără a mai vorbi de întreprinderile din industria militară, de automobile, de calculatoare, de aviație etc.; grupul Hersant controlează două mari ziare (Le Figaro și France Soir), numeroase cotidiene regionale și reviste săptămânale. În Anglia, grupul Maxwell deține ziarele și săptămânalele incluse în Mirror Group, mai multe publicații economice, rețele de televiziune prin cablu, edituri și case de discuri, fabrici de hârtie; grupul german Bertelsmann posedă ziare și peste 100 de reviste, un puternic sistem de tipografii, o casă de discuri (RCA Music), o rețea editorială cu peste 20 de edituri, un grup audiovizual (cu acțiuni în CLT-RTL, Kabel-Marketing și alte 18 stații din Europa), iar, mai recent, o cyber-librărie. În ultimele decenii, activitatea acestor grupuri a depășit cu mult granițele țărilor respective. Maxwell controlează publicații din Franța, Israel și Kenya; Hersant s-a extins în Belgia, Spania, Polonia, Ungaria; Hachette avea ramificații în SUA, Polonia, Spania, Rusia; Bertelsmann deține 300 de societăți, răspândite în 50 de țări; grupul Reader's Digest tipărește și distribuie reviste cu același nume în 39 de ediții, în 15 țări, pentru un public de 100 de milioane de cititori. • Cel mai elocvent exemplu de trustizare este cel al grupului News International Corporation, stăpânit de multimiliardarul Rupert Murdoch: - în Australia și bazinul Pacificului, grupul are 127 de publicații (din care 4 cotidiene), o editură și mai multe rețele de televiziune ; - în SUA posedă 30 de publicații (între care New York Post, Boston Herald, TV Guide), posturile de televiziune grupate sub numele Fox TV Network, 22 de stații de televiziune, în care sunt incluse posturile prin cablu Fox Family, Fox News, Fox Sports, MTM, casele de film Twentieth Century Fox, sistemul de stații de radio și TV Fox Broadcasting, edituri (Harpers, Barnes & Noble, Ballinger Publ., CineBooks etc.), tipografii și fabrici de hârtie ; - în Anglia controlează publicațiile Times, Sunday Times, Sun, News of the World, tipografii și fabrici de hârtie, o rețea de distribuție de presă, o agenție de publicitate și 50% din postul de televiziune Sky Channel; 54 SISTEMUL MASS-MEDIA - grupul are posturi și publicații (sau deține pachete importante de acțiuni) în Europa Centrală și de Est, India, Germania, America Latină, Hong Kong, Spania, Japonia, China etc. • în România, la 17 ani de la căderea comunismului și după 17 ani de dezvoltarea democratică, există câteva trusturi importante de presă (vezi M. Coman, 2003b; M. Coman, P. Gross, 2006, www.mma.ro). între acestea, cele mai bine structurate sunt: - Grupul Media PRO, în cadrul căruia funcționează ProTV, Acasă TV, MediaPro Internațional, TV Sport, Pro Cinema, plus 22 de stații de televiziune locale; el deține și rețeaua de radiouri ProFM și postul InfoPro, la care se adaugă săptămânalul Ziarul Financiar, cotidienele Gândul, Arădeanul, Bănățeanul, Bihoreanul, Brașoveanul, Clujeanul și Hunedoreanul și revistele Acasă Magazin, ProTV Magazin, Interioare, Aventuri, ProMotor, Geo, Discovery, Business Magazin, Target, The One ; în plus, grupul controlează agenția de presă Mediafax, studiourile de cinematografie de la Buftea și câteva săli de cinema; - Grupul Ringier : cotidienele Libertatea, Evenimentul Zilei și ProSport; revistele Capital, TVmania, Bolero și Libertatea pentru femei; recent, grupul a achiziționat un pachet de 25% din acțiunile canalului de televiziune Dogan. - Grupul Intact deține posturile Antena 1, Antena 3, Antena 2, Euforia și 15 stații locale, plus posturile de radio Romantic și publicațiile Jurnalul Național și Gazeta Sporturilor; - Grupul Realitatea-Academia Cațavencu este proprietarul posturilor Realitatea TV și Money Channel, al rețelei radio Guerrilla și al ziarelor Cotidianul și Bucharest Daily News ; precum și al revistelor Academia Cațavencu, Bucătăria pentru toți, Idei în dialog, Ideal Marriage, Tabu, Business Standard, Money Express și J'adore ; - ARBO Media deține 23 de publicații locale, precum Renașterea Bănățeană, Crișana, Telegraful, Ziarul de Bacău, Obiectiv, Chip, Disney, Tom și Jerry; - Burda deține 14 reviste, între care AutoSpecial Catalog, Ioana, Grădina mea de vis, Locuința mea, Perfect; - RPG (Romanian Publishing Group): Avantaje, Elle, Viva, Estetica, 20 Ani, Look, Popcorn, Deco, Povestea mea, Olivia; - Sanoma(VNU)-Hearst: Cosmopolitan, Easy PC, Mami, Beau Monde, National Geographic; - WAZ : cotidienele România liberă și Național și revista Magazin Internațional ; - Adevărul: cotidienele Adevărul și Click! și revistele Dilema și Dilemateca. DIMENSIUNEA ECONOMICĂ A SISTEMULUI MASS-MEDIA 55 După cum se poate observa, unele grupuri sunt construite pe baza capitalului național (Intact, Realitatea-Academia Cațavencu), altele sunt filiale ale unor grupuri internaționale (Ringier, RPG, Sanoma etc.), iar în altele există un amestec între capitalul străin și capitalul local (Media PRO). în mod evident, marile grupuri de presă internaționale realizează cifre de afaceri uriașe : la nivelul anului 1995, veniturile grupului Time-Warner erau de 17,6 miliarde de dolari; el era urmat de Bertelsmann (14,7 miliarde de dolari), Walt Disney Comp. (12,1 miliarde de dolari), Viacom (11 ,6 miliarde de dolari), Havas (9,1 miliarde de dolari), Sony (8,7 miliarde de dolari - venituri numai din mass-media), News Corporated Ltd. (8,6 miliarde de dolari) etc. (R. Campbell, 1998, p. 376). Același proces de concentrare definește și noile tipuri de mass-media: în 1997, grupul America Online (AOL) a achiziționat grupul CompuServe, ajungând să deservească 10 milioane de abonați Internet, adică 20% din populația globală a „internauților”. Piața cablului on-line este și ea dominată de câteva mari companii: spre exemplu, în 1997, Time-Warner Cable a realizat unificarea cu MediaOne Express, punând bazele unui grup cu 3,7 milioane de potențiali consumatori (D. Alger, 1998, pp. 138 și 140). Mai recent (în 2007), compania Thompson din Canada a achiziționat pentru suma de 17,5 miliarde de dolari celebra agenție de presă Reuters ; s-a creat astfel cea mai mare companie de știri financiare din lume, care va controla 34% din piața informațiilor finaciare (www.hotnews.ro/articol. 72643, accesat în 16 mai 2007). Prin toate aceste caracteristici, sistemul mass-media apare ca o piață oligopolistă - adică dominată de un număr restrâns de grupuri de presă. în SUA, spre exemplu, 157 de grupuri stăpâneau, în 1970, jumătate din totalul ziarelor; în 1980, aceleași grupuri dețineau deja două treimi din titlurile de ziare; sau, din altă perspectivă, în 1990, 23 de mari grupuri controlau mass-media din SUA; în 1997, numărul grupurilor în poziție de control era de numai 10 (vezi J. Dominik, 1983, p. 196 și B.H. Bagdikian, 1997, p. XIII). Potențialul de a controla piața, specific unui asemenea grup, reiese clar dintr-o evaluare frecvent citată: se poate presupune că Time-Warner, spre exemplu, după ce a cerut unui ziarist de la publicațiile sale să scrie o carte pe o anumită temă, o va lansa la editura sa, o va recenza favorabil în cotidienele și periodicele sale, o va transforma într-un film scris și produs în studiourile sale, film căruia îi va oferi prezentări favorabile în televiziunile, radiourile și publicațiile sale, după care îl va distribui în rețelele sale de săli de cinematograf, îl va vinde prin magazinele sale de DVD-uri și îl va redifuza în rețelele sale de televiziune. Trustizarea nu este întotdeauna o soluție-miracol: ultimii ani au fost martorii eșecului unor fuziuni și chiar ai prăbușirii unor asemenea mega--grupuri. Astfel, după unirea din anul 2001 cu Time-Warner (operațiune 56 SISTEMUL MASS-MEDIA financiară estimată la 100 de miliarde de dolari), grupul AOL a început să înregistreze mari pierderi; același lucru s-a petrecut cu grupul Bertelsmann după achiziționarea casei de discuri Zomba Records sau cu grupul Vivendi Universal, care după unirea cu Seagram Company a înregistrat pierderi atât de mari, încât a fost obligat să se separe în unități mai mici și să vândă numeroase firme și active pentru a-și salva companiile. Vivendi controla postul de televiziune Canal + , firma de telefonie Cegetel, studiouri de muzică și edituri de carte; în 2001, după ce a cumpărat compania Seagram, a ajuns să aibă pierderi de 14 miliarde de dolari (la o cifră de afaceri globală de 22 de miliarde de euro). Aceste eșecuri, la care se poate adăuga falimentul marelui grup german Kirch (2002), nu par să oprească dorința unor mari firme de a controla segmente dominante din producția și distribuția mass-mediei: astfel, la începutul anului 2004, grupul COMCAST, cel mai mare operator de televiziune prin cablu din SUA (21 de milioane de abonați), a oferit 54,1 miliarde de dolari pentru a cumpăra trustul media Walt Disney Company. Procesul de concentrare a presei în mâinile unor grupuri restrânse de mari proprietari a generat numeroase reacții critice. Adversarii concentrării (fie ei jurnaliști, politologi, filosofi, oameni politici sau consumatori ai produselor mass-media) critică acest fenomen din două perspective : a) Perspectiva politică: presa are un rol major în menținerea democrației; ea asigură un „spațiu” al dialogului liber și al informării corecte - altfel spus, un spațiu al pluralismului punctelor de vedere; deoarece o opinie publică echilibrată și informată se creează prin instaurarea dialogului între concepții și atitudini diverse, asigurarea accesului egal pentru toate punctele de vedere în comunicarea prin presă este vitală pentru bunul mers al vieții politice într-un stat de drept. Dacă însă instituțiile de presă sunt controlate de o mână de oameni, mai pot ele asigura multitudinea punctelor de vedere și accesul larg al reprezentanților publicului la dezbaterile majore ? Criticii concentrării privesc trusturile ca pe niște inamici structurali ai democrației și acuză grupurile patronale că au interese politice ascunse (legate de promovarea intereselor economice); ei consideră că presiunea exercitată de patronat asupra redacției este sursa unor prezentări unilaterale ale problemelor de interes general, a obturării unor aspecte ale realității, a privilegierii unor voci favorabile intereselor grupului și a eliminării din sfera publică (mediatică) a vocilor adverse. Spre exemplu, în 1997, grupul Chrysler (care cheltuiește anual 270 de milioane de dolari numai pentru publicitatea în reviste) a transmis publicațiilor cu care avea contracte de publicitate o notă în care le cerea „să trimită sumarele numerelor în curs de apariție și să semnaleze materialele cu conținut politic, social sau sexual DIMENSIUNEA ECONOMICĂ A SISTEMULUI MASS-MEDIA 57 care ar putea fi provocatoare sau jignitoare”. Multe reviste s-au supus și au acceptat să fie controlate. în același an, editura Harper-Collins, parte a corporației controlate de Rupert Murdoch, a refuzat să publice cartea lui Chris Patton, ultimul guvernator englez din Hong Kong ; deși specialiștii editurii o considerau un potențial bestseller, editura a anulat contractul, deoarece textul cuprindea note critice la adresa guvernului chinez; acest fapt contravenea intereselor lui Murdoch, care dorea să intre pe această piață difuzând programe TV prin satelitul său de telecomunicații (D. Alger, 1998, pp. 164 și 183 ; vezi și R. Picard, 1998, pp. 195-201). b) Perspectiva profesională : marile grupuri de presă, aflate în concurență, au ca obiectiv major maximalizarea profitului. De aceea, liderii acestor grupuri sunt preocupați fie de reducerea costurilor de producție, fie de fabricarea și vânzarea unor produse atrăgătoare, accesibile, ușor vandabile ; în esență, acestea sunt produse simple (pentru a fi înțelese de un număr cât mai mare de oameni) și spectaculoase (pentru a stârni repede interesul, emoția, dorința de a consuma etc.). Setea de profit a grupurilor patronale încurajează jurnalismul de tip senzațional, facil, puțin atent atât la complexitatea problemelor, cât și la necesitatea educării și culturalizării publicului. în felul acesta, susțin criticii, trustizarea duce la reducerea ponderii jurnalismului civic și la creșterea ponderii jurnalismului de divertisment. în plus, unificările de grupuri au ca efect reduceri ale bugetelor alocate producției de știri sau ale personalului jurnalistic angajat: la preluarea ABC News, Capital City a eliminat 300 de jurnaliști din departamentul de știri; Tish a tăiat 215 poziții din CBS News, iar General Electric a redus numărul corespondenților NBC News de la 110 la 70. în schimb, susținătorii concentrării subliniază avantajele economice și manageriale ale acestui sistem. După J.C. Quinn, unul din vicepreședinții grupului Gannet, un asemenea conglomerat „poate atrage cei mai talentați profesioniști, oferindu-le o pregătire de specialitate cu editori diverși, precum și numeroase șanse de promovare profesională. Grupul poate să investească în cercetare, în dezvoltare și în acele experiențe necesare pentru adaptarea noilor tehnologii în vederea producției de ziare mai bune” (apud S. Biagi, 1999, p. 207). De asemenea, concentrarea permite reducerea unor costuri: informațiile culese și materialele realizate pot fi distribuite prin toate ziarele, revistele și emisiunile grupului (ceea ce duce însă la reducerea numărului de jurnaliști angajați); serviciile de tip managerial, tehnic și juridic pot fi efectuate, pentru întregul grup, de un număr limitat de specialiști. în plus, aceste trusturi care produc și distribuie bunuri culturale diverse pentru publicuri 58 SISTEMUL MASS-MEDIA numeroase sunt mult mai atractive pentru firmele care doresc să cumpere timp sau spațiu mediatic pentru publicitate. Avantajele concentrării sunt de ordin preponderent financiar; ele reamintesc adevărul (adeseori uitat) că presa este o activitate economică, o afacere, care trebuie să aducă un anume profit. Ea funcționează și se dezvoltă după o logică a câștigului care a fost succint exprimată de magnatul american Roy Thompson: „Am cumpărat ziare ca să fac bani, ca să cumpăr mai multe ziare și să fac mai mulți bani”. în audiovizual, în paralel cu procesul general de integrare, s-a realizat un sistem specific de asociere : „punerea în rețea” (network). O rețea este formată din mai multe posturi care difuzează simultan aceleași programe. De obicei, posturile periferice sau „afiliate” sunt aprovizionate cu programe și reclame de un post mai puternic, numit „unitatea centrală”. Acest sistem are două avantaje economice : a) costurile de producție pentru programe sunt împărțite între diferiții membri ai rețelei; în felul acesta, fiecare dintre ei cheltuie mai puțin decât ar fi cheltuit dacă ar fi produs, de unul singur, programul respectiv; b) veniturile din publicitate cresc. Fiecare post are un anumit public și o anumită audiență pentru fiecare dintre emisiunile sale. Cum stațiile „afiliate” operează de obicei în sfera presei locale, ele nu pot conta pe audiențe foarte mari, de aceea întâmpină numeroase greutăți atunci când încearcă să convingă marile firme să cumpere timp de antenă pentru publicitate la posturile lor. Rețeaua, în ansamblu, oferă un public larg, numeros, deci foarte atractiv pentru firmele respective ; drept urmare, unitatea centrală, care negociază în numele rețelei, vine cu o ofertă foarte convenabilă, propunând prețuri ceva mai mici decât cele cerute pe piața reclamei pentru audiențe de o asemenea anvergură. Ea obține mai ușor contractele publicitare, iar veniturile, împărțite membrilor rețelei, sunt mai mari decât ceea ce ar obține, individual, fiecare dintre aceștia dacă ar încerca să încheie pe cont propriu contracte cu firmele distribuitoare de anunțuri și reclame. Mass-media și piața duală a produselor Oricâte eforturi ar face producătorii pentru a promova bunurile culturale și pentru a crea „noi” nevoi de consum, piața produselor mass-media este, inevitabil, limitată: aria de circulație a unui produs e definită de constrângeri de natură fizică (zona de acoperire a unui post de radio sau televiziune, zona de circulație a unui ziar), culturală (obstacole lingvistice, de tradiție sau de mentalitate), socială (gradul de alfabetizare, gradul de dotare cu echipamente DIMENSIUNEA ECONOMICĂ A SISTEMULUI MASS-MEDIA 59 de recepție, ponderea activităților zilnice pentru subzistență în raport cu totalul de timp disponibil etc.), fiziologică (ore de muncă, ore de somn, ore consacrate altor activități, precum transportul, cumpărăturile, treburile casnice etc.). Pe această piață intră în competiție bunuri distribuite în moduri foarte variate. Astfel, unele produse mass-media apar ca bunuri personale, care se cumpără la un anumit preț: ziare, reviste, canale TV plătite, discuri, casete ; altele circulă ca servicii publice, pe care statul le oferă în condiții de subvenționare și de distribuire în condiții foarte avantajoase : costul abonamentului de radio și televiziune este foarte mic sau dispare din câmpul de percepție al consumatorului, fiind integrat în valoarea unor impozite. Pe lângă acestea, alte produse mass-media sunt distribuite ca bunuri generatoare de profit, pentru care însă publicul nu plătește nimic (programele audiovizuale ale posturilor comerciale, informațiile de pe Internet etc.). Dacă analizăm un produs mass-media, constatăm că, din perspectiva conținutului, aceste produse au un caracter mixt: ele încorporează mesaje create de jurnaliști (sau colaboratori specializați), ca rezultat al activității jurnalistice (căutarea de informații, exprimarea ideilor și a opiniilor, asigurarea divertismentului, lărgirea orizontului cultural), și alte mesaje aparținând unor indivizi sau unor instituții care doresc să transmită anumite informații despre ele (anunțuri și reclame) pe suporturile oferite de presă. Aceste mesaje sunt autoreferențiale și promoționale: ele comunică ceva despre interesele sau problemele celui care a realizat mesajul; în plus, îndeamnă la o anumită acțiune, care răspunde însă intereselor celor care le-au produs. Altfel spus, aceste mesaje au o funcție de persuasiune, care subordonează elementele de informare și divertisment înglobate în respectivul conținut. În antiteză, materialele de presă trimit la probleme, fapte și situații de larg interes, diferite de preocupările, interesele sau acțiunile celor care au realizat materialele respective; ele nu își propun să determine acțiuni imediate, concrete (excepție fac articolele cu conținut militant, propagandistic, puțin agreate de jurnalismul de informare modern). În consecință, anunțurile și reclamele țin de sfera interesului privat, iar articolele și emisiunile jurnalistice se integrează în zona interesului public. Atunci când consumă produsele mass-media, publicul caută în primul rând materialele jurnaliștilor, deoarece în ele găsește informațiile sau ideile prin care poate înțelege anumite situații sau evenimente; anunțurile și reclamele reprezintă o substanță secundară, adițională, străină de „esența” presei sau de ceea ce publicul consideră că este presa în raport cu așteptările sale (de aceea, respectivele mesaje pot să apară și pe alte suporturi: afișe, filme, scrisori, broșuri, anunțuri făcute în magazine, etichete ale unor produse etc.). Publicarea masivă a reclamei și anunțurilor contra unor sume de bani s-a impus începând din secolul al XIX-lea. Astfel, așa cum arată doi istorici ai 60 SISTEMUL MASS-MEDIA presei (A. Briggs, P. Burke, 2005, pp. 58 și 188), „în jurul anului 1650, un ziar din Londra avea în medie șase reclame; o sută de ani mai târziu va avea cam 50. [...] încă din secolul al XVIII-lea, apăruseră ziare naționale sau locale cu titlul Advertiser. Publicitatea are o istorie lungă, povestită doar pe jumătate. După cum am remarcat, cernelii i se făcea reclamă încă din secolul al XVII-lea, iar în secolul al XVIII-lea se făcea publicitate la medicamente brevetate - de remarcat cuvântul „brevetate” -, iar apoi la ceai, cacao, săpun și tutun. în 1900, reclamele erau lungi, dar și din ce în ce mai vizuale, direcționând atenția către produsele naționale «de marcă» nu numai în presă, ci și în afișe viu colorate, adevărate succese ale cromolitografiei. în Statele Unite, cheltuielile de reclamă aveau să bată toate recordurile. Totalul, care a crescut de la 40 de milioane de dolari în 1881 la peste 140 de milioane până în 1908, a atins cifra de 1 miliard în 1916”. Această scurtă privire istorică ne arată că reclama a apărut ca o modalitate simplă și eficientă de: (1) obținere a unor venituri suplimentare ; (2) eliberare a întreprinderilor mass-media de sub tutela finanțării de către partide politice sau stat; (3) scădere a prețului de vânzare a ziarelor și, implicit, de creștere a audienței presei. Vânzarea generalizată a spațiului și, ulterior, a timpului încorporate în produsele mass-media (altfel spus, aflate în proprietatea acestora) în favoarea unor persoane și instituții care doreau să-și plaseze mesajele proprii a dus la crearea sistemului publicitar. Dezvoltarea și rafinarea acestuia au permis nu numai ieftinirea produselor din presa scrisă, ci și, odată cu apariția audiovizualului comercial, distribuirea (aparent) gratuită a unor produse mass-media, mai exact a unor programe finanțate exclusiv din publicitate (cu alte cuvinte, sumele astfel obținute acoperă costurile de producție și aduc profit, fără o participare financiară a publicului). Totuși, nimic nu este „gratuit” și nimic nu este dezinteresat aici. în fapt, publicul oferă ceva în schimb : timpul pe care îl consacră audierii sau vizionării, timp în care ar putea produce sau consuma alte bunuri și valori. Prin asumarea acestui sistem de finanțare dublă (venituri de la cumpărător plus venituri de la distribuitorii de anunțuri și reclame), mass-media a ajuns să funcționeze pe o piață duală: acest concept se referă la situațiile în care „un produs participă la două piețe separate, iar comportamentul lui pe o piață afectează comportamentul de pe cealaltă piață” (R. Picard, 1989, p. 17). Produsele mass-media evoluează: (1) pe o piață a bunurilor culturale de consum (ca purtătoare ale unor mesaje cu conținut informativ, ideatic sau de divertisment); (2) pe o a doua piață, aceea a anunțurilor și reclamei, unde atrag firmele și persoanele interesate să difuzeze respectivele mesaje prin calitățile formale ale acelor media (calitatea hârtiei, linia grafică, estetica vizuală sau sonoră) și prin resursele instituției de presă (distribuție, facilități financiare, grad de audiență, prestigiu etc.). DIMENSIUNEA ECONOMICĂ A SISTEMULUI MASS-MEDIA 61 a) Pe prima piață („piața presei”), bunurile mass-media răspund nevoilor de informare și divertisment ale publicului; ele sunt oferite spre consum unor audiențe diversificate, care investesc atât bani (pentru cumpărarea produsului), cât și timp (pentru parcurgerea, înțelegerea și comentarea lui). în momentul în care proprietarul unui asemenea produs pătrunde pe piața presei, el are ca scop captarea unei audiențe cât mai mari, adică transformarea unui număr cât mai important de oameni în public al produsului său. Dacă oferta lui răspunde așteptărilor consumatorilor, aceștia o vor prefera (în raport cu alte oferte similare) și vor deveni consumatori fideli ai acelui produs. în acest moment, producătorul este sigur că produsul lui atrage un număr constant de consumatori stabili, care alcătuiesc audiența acelui produs (ziar, revistă, emisiune, program). Astfel, proprietarul întreprinderii mass-media ajunge să stăpânească nu numai o instituție și un produs de presă, ci și o masă de oameni care consumă regulat produsul realizat de el. Această putere face din proprietarul întreprinderii de presă un partener râvnit de două categorii diferite : oamenii politici (din rațiuni electorale) și oamenii de afaceri (din rațiuni economice). Primii doresc să profite de publicul controlat de instituțiile mass-media pentru a-și transmite mesajele politice, pentru a-și confirma platforma electorală, pentru a influența alegătorii, pentru a-și crea o imagine favorabilă etc.; ceilalți au nevoie de publicul concentrat în jurul produsului mass-media pentru a-și promova bunurile și serviciile. Evaluând amploarea și diversitatea audiențelor ce sunt atașate de un anumit produs mass-media, oamenii de afaceri constată că, prin lansarea unor mesaje în presă, au acces la conglomerate sociale mult mai mari decât cele pe care le puteau atinge prin anunțuri obișnuite, în zonele lor de activitate sau de desfacere (întreprinderi, magazine, piețe); drept urmare, consecvenți logicii comerciale, ei sunt gata să cumpere acest serviciu, pe care presa îl oferă aproape fără să-și dea seama sau fără să și-l propună ca un obiectiv explicit. b) Pe noua piață în care a intrat („piața publicității”), produsul mass-media răspunde nevoii unor persoane sau instituții de a face ca mesajele lor să atingă un număr cât mai mare de potențiali cumpărători; în această situație, bunurile mass-media sunt vândute sau închiriate ca suport pentru mesaje de altă natură decât cele produse de jurnaliști. Cei care doresc să-și plaseze mesajele cumpără spațiu tipografic sau timp de emisie; în urma acestei tranzacții, ei devin proprietarii spațiului sau timpului respectiv, pe care îl pot utiliza pentru a plasa orice fel de mesaje, în orice formă doresc; vânzând spațiu sau timp, proprietarul instituției de presă pierde controlul asupra acestor segmente ale produsului, în care alții transmit mesaje care, la limită, pot fi incongruente cu politica, linia redacțională sau viziunea 62 SISTEMUL MASS-MEDIA artistică specifice lui. Proprietarul publicației sau postului respectiv acceptă această situație deoarece, prin tranzacția cu firma care își face reclamă, el reușește să își vândă produsul de două ori: o dată cumpărătorului care-l achiziționează pe piața produselor mass-media și a doua oară celui care îl achiziționează (parțial) pe piața anunțurilor și reclamei (piața publicității). Latura vizibilă a acestui proces de dublă vânzare (participarea pe două piețe) este dublată de o alta, mai puțin vizibilă: deși la nivelul de suprafață al tranzacției proprietarul instituției de presă vinde spațiu sau timp, la nivelul profund al acestei „afaceri” el își vinde, de fapt, publicul. Spațiul tipografic și timpul de emisie pe care le oferă nu au valoare în sine, ci numai în măsura în care permit accesul la un număr foarte mare de oameni; fiecare dintre aceștia este perceput de cel care trimite reclame sau anunțuri ca un posibil consumator sau client. „De obicei, telespectatorii cred că programele de televiziune sunt produsele, ei înșiși sunt consumatorii, iar publicitatea este prețul care trebuie plătit pentru a beneficia de acele programe; de fapt, natura reală a acestei tranzacții este alta. Adevăratul produs este format din telespectatori, care sunt vânduți celor ce oferă publicitate. Cu cât un program are mai mulți telespectatori, cu atât cumpărătorul de publicitate va plăti mai mult pentru ca anunțurile lui să fie difuzate în timpul acelui program” (J. Meyrowitz, 1985, p. 73). Formula cercetătorului american își găsește ecoul (poate cinic) în replica președintelui postului de televiziune TF1, Patrick Le Lay, care susținea că misiunea postului său este „să ajute Coca-Cola să își vândă produsele ; ceea ce noi vindem în schimb, pentru Coca-Cola, este timp și creier uman disponibil” (apud R. Rieffel, 2005a, p. 88) Într-adevăr, firma care cumpără spațiu sau timp este conștientă că nu toți cititorii/ascultătorii/privitorii vor deveni consumatori ai produselor sau clienți ai serviciilor pe care le propune; ea poate presupune că (de pildă) 1% dintre aceștia vor face apel la ceea ce ea oferă; în consecință, cu cât audiența produsului este mai mare, cu atât crește și procentul celor care vor cumpăra produsele ori serviciile sale. O investiție în publicitate se amortizează printr-o creștere vizibilă a vânzărilor; de aceea, producătorul nu se va lansa într-o campanie publicitară decât atunci când, în urma unor estimări atente, va avea certitudinea că audiența produsului mass-media garantează (prin cantitate ori prin calitate) succesul reclamei. Altfel spus, el va viza fie produse cu un public deosebit de numeros (pentru a spori matematic șansa de atragere a consumatorilor), fie produse specializate, cu un public bine determinat, apropiat prin modul de viață, interese și aspirații de bunurile la care el face reclamă (pentru a-și spori, prin proximitatea de nevoi și dorințe, șansa de a cuceri noi segmente de piață). DIMENSIUNEA ECONOMICĂ A SISTEMULUI MASS-MEDIA 63 Veniturile obținute pe piața presei sunt limitate : publicul nu poate depăși, numeric, un anumit prag, iar prețurile pe produs nu pot crește peste o anumită valoare, fără a îndepărta o mare parte a publicului cumpărător. în schimb, veniturile obținute din vânzarea spațiului/timpului pentru publicitate sunt mult mai mari, frecvente (la fiecare apariție) și pot fi sporite, fie prin amplificarea timpului/spațiului vândut, fie prin creșterea prețului pentru acestea (în cazurile când întreprinderea de presă, prin diferite strategii, reușește să obțină o sporire a audienței pentru produsele sale). Pe de altă parte, nenumăratele negocieri legate de prețul la care pot fi vândute unitățile de spațiu și timp au accentuat preocuparea pentru măsurătorile exacte ale audiențelor, pe unități globale (ziar, revistă, canal de radio sau de televiziune) sau pe unități bine definite (emisiuni, programe, pagini sau suplimente). în consecință, piața publicității a catalizat dezvoltarea instituțiilor și, implicit, a metodelor specializate de investigare a consumului mass-media. S-a născut astfel o altă piață, paralelă, a sondajelor și evaluărilor audienței; anual, în SUA, grupurile de televiziune plăteau, la sfârșitul secolului XX, circa 3,5 milioane de dolari firmei Nielsen Media Research pentru a obține cotele de audiență; în același scop, ziarele plăteau în jur de 5 milioane de dolari firmei Audit Bureau of Circulation (R. Hiebert et alii, 1991, p. 129); în Franța, firma Mediametrie obținea circa 24 de milioane de franci anual de la posturile din audiovizual (V. Brocard, 1994, p. 63). Datele oferite de instituțiile specializate constituie etalonul pentru calcularea sumelor pe care le cer diferitele ziare, reviste, programe de radio și de televiziune pentru spațiul sau timpul cedat reclamelor. Modernitatea a condus la dezvoltarea unor metode științifice și a unor aparate tehnice extrem de perfecționate, care permit măsurarea comportamentului de consum al utilizatorilor mass-mediei și evaluarea tipurilor de influențe pe care mesajele mediatice le au asupra audiențelor. Unele metode de studiere a audienței folosesc chestionarul și „jurnalul”, iar altele utilizează dispozitive de înregistrare automată a comportamentului audienței (J.-M. Brignier et alii, 2002, V. Marinescu, 2005). Anchetele realizate cu ajutorul chestionarului și al „jurnalului” se împart în două categorii, în funcție de modalitatea de administrare a chestionarului sau a „jurnalului” : anchetele în scris, realizate pe baza unui chestionar completat de subiecții incluși în eșantion, și anchetele prin telefon; în unele cazuri, întrebările cuprinse în chestionarul aplicat unui eșantion din publicul posturilor de televiziune se referă la identificarea programului vizionat în chiar momentul primirii telefonului, iar în altele chestionarul aplicat cuprinde întrebări referitoare la programele de televiziune vizionate de subiectul anchetat în decursul ultimelor 24 de ore. 64 SISTEMUL MASS-MEDIA Cercetările care utilizează dispozitive electronice de adunare a informațiilor folosesc în locul chestionarelor dintr-o anchetă obișnuită aparate conectate prin circuite telefonice speciale la un computer central, unde sunt adunate și analizate datele. Aceste anchete utilizează două tipuri de dispozitive : a) „Meter-ul din gospodărie” implică existența unei cutii atașate fiecărui aparat din gospodărie, care înregistrează momentele când aparatul este deschis sau închis, data și momentul în care s-a făcut înregistrarea. Aceste informații sunt păstrate în unitatea de înregistrare din casă, iar apoi sunt citite de un computer central, cel puțin o dată pe zi. b) „People Meter” este o dezvoltare a meter-ului. Atunci când o persoană începe să privească sau încetează să urmărească un program de televiziune, ea apasă butoanele unei telecomenzi care înregistrează și transmite simultan comportamentul de consum. Estimările bazate pe aceste tehnici conduc la metode de calcul și unități de măsurare a consumului diferite pentru presa scrisă și pentru audiovizual. în presa scrisă sunt corelate două elemente: tirajul și audiența (numărul de cititori pe ediție). Tirajul se referă la numărul de exemplare tipărite de o publicație ; în această cifră sunt cuprinse exemplarele vândute, exemplarele distribuite gratuit și cele nevândute și returnate de chioșcuri în depozite ; de asemenea, se poate afla câte exemplare sunt vândute la chioșc și câte prin abonament. Audiența se referă la numărul de persoane care au citit sau răsfoit publicația respectivă. BRAT (Biroul Român de Audit al Tirajelor), o organizație non-profit, care promovează standardele internaționale de auditare a presei scrise, oferă informații gratuite asupra tirajelor (vezi www.brat.ro); grupurile de presă care plătesc taxa de auditare primesc informațiile asupra audiențelor, realizate periodic sub numele de „Sondajul Național de Audiență - SNA”. Spre exemplu, în anul 2006, ziarul Libertatea avea un tiraj de 255.937 de exemplare și o audiență de 1.389.000 cititori - ceea ce înseamnă că un exemplar era citit de aproximativ patru cititori; Jurnalul Național avea un tiraj de 82.814 și o audiență de 947.000 cititori; Evenimentul Zilei avea un tiraj de 66.957 și audiența de 759.000, iar Adevărul, la un tiraj de 23.884, avea o audiență de 449.000. în audiovizual, estimările privind consumul de programe se fac pornind de la doi indicatori: punctul de rating, care se referă la numărul total de case care au un televizor (dacă în România X case au un televizor, atunci un punct cuprinde Y case, iar o emisiune cu audiență de 10 puncte este văzută de cei care locuiesc în Z case), și cota de piață, care se referă la procentul de audiență care a urmărit un anume program, în raport cu audiența totală a acelei media (dacă un program are o cotă de piață de 10%, aceasta înseamnă DIMENSIUNEA ECONOMICĂ A SISTEMULUI MASS-MEDIA 65 că 10% dintre casele în care televizorul era aprins la acea oră urmăreau programul respectiv). În România, pentru audiovizual s-a generalizat sistemul de people-metrie; cercetările sunt desfășurate de filialele locale ale unor organizații internaționale: AGB Data Research împreună cu CSOP-Gallup/ Taylor Nelson pentru televiziune și IMAS și Mercury/BMRB pentru radio. În anul 2005, pe plan național, TVR1 a avut o cotă de piață de 18,9%, fiind urmat de ProTV cu 15,7%, Antena 1 cu 13,6%, Acasă cu 8,1%, TVR2 cu 5,2% și Prima cu 4,5%. Iar în primele 6 luni ale anului 2007, situația era următoarea: TVR1 înregistra o medie de 2,2 puncte de rating și 13 % cota de piață, ProTV avea 2,5 puncte de rating și o cotă medie de piață de 14,5%, Antena 1 ajungea la 2,1 puncte de rating și 12,3% cota de piață, iar Prima se plasa la o medie de 0,7 puncte de rating și 12,3% cota de piață (http://www.newsin.ro/audien%c5%a3e-otv-dan-diaconescu.php?cid=view&nid= 05af3dc2-cd3a-4d67-bfec-4d299bc459d2&hid=media). Cum scopul principal al întreprinderilor de presă este profitul și cum profitul este direct proporțional cu mărimea audiențelor, momentele cele mai căutate sunt acelea când un număr foarte mare de oameni (mase de oameni) consumă un produs mediatic. În audiovizual, aceste momente de maximă concentrare a audiențelor poartă numele de „prime-time” și reprezintă un timp principal în primul rând din punctul de vedere al celor care cumpără timpul de reclamă; de obicei, acest interval se încadrează între ora 18.00 sau 19.00 și ora 21.00 sau 22.00. Orele de maximă audiență aduc prețurile cele mai mari:jurnalul de actualități al TF1 vindea 30 de secunde de reclamă cu 420.000-470.000 de franci, cel al France 2 cu 185.000-250.000 de franci, iar cel al France 3 cu 50.000-150.000 de franci; în SUA, un post important de televiziune vinde 30 de secunde de publicitate pentru sume cuprinse între 200.000 și 270.000 de dolari (sursa: Quid, 1997.) De asemenea, emisiunile, serialele sau transmisiunile sportive declanșează adevărate furtuni ale prețurilor : cu mulți ani în urmă, episodul „Cine l-a împușcat pe J.R.” din serialul Dallas, urmărit de 83 de milioane de telespectatori, a dus la suma record de 250.000 de dolari pentru 30 de secunde de publicitate, sumă care pare a nu mai însemna nimic în comparație cu cei 1,7 milioane de dolari plătiți în 1999 pentru 30 de secunde de reclamă în timpul ultimului episod al serialului Seinfeld. La ora actuală, supraviețuirea presei independente este complet dependentă de evoluția pieței publicității. Pe această piață se realizează tranzacții de dimensiuni uriașe : spre exemplu, în anul 1996, în Franța, cheltuielile pentru cumpărarea de publicitate au reprezentat 7,7 miliarde de euro : presa scrisă ocupă 48% din această piață, televiziunea 32%, radioul 7%, afișele 7%, cinematografele 6% ; în Germania, cele 15,3 miliarde de euro au fost repartizate 66 SISTEMUL MASS-MEDIA astfel: 70% în presa scrisă, 21% în televiziune, 4% în radio, 3% în afișaj și 2% în cinematografe; în Anglia, totalul de 7,8 miliarde de euro s-a împărțit după cum urmează: 48% în presa scrisă, 41 % în televiziune, 4% în radio, 6 % în afișaj și 1% în cinematografe (sursa: Quid, 1997.) în SUA, investițiile în publicitate au fost, în 1998, de 198 miliarde de dolari, distribuiți astfel: 33% în presa scrisă, 23 % în televiziune, 7% în radio, 20% în „direct mail” și 17 % pe alte suporturi (S. Biagi, 1999, p. 232). Cifrele se schimbă câțiva ani mai târziu : în 2002, în SUA, televiziunea încasează 47 miliarde de dolari, marile ziare cotidiene 34 de miliarde, revistele 15 miliarde, iar radioul 13 miliarde. în Marea Britanie, în 2002, din 13,66 milioane de lire, televiziunea a primit 3,55 milioane (26%), cotidienele locale și regionale au beneficiat de 2,87 milioane (21%), cele naționale de 1,91 milioane (14%), revistele de 1,76 milioane (13%), radioul de 0,54 milioane (4%), iar cinematograful și Internetul de 0,13 milioane (1%) fiecare (B. Franklin et alii, 2005, p. 8). în România situația este relativ diferită, deoarece televiziunea absoarbe cea mai mare parte a investițiilor de publicitate: în anul 2005, din 370 milioane de dolari, televiziunea a atras 144,2 milioane, presa scrisă doar 87,5 milioane, radioul 17,2 milioane, publicitatea outdoor 19 milioane, publicitatea în cinematografe 2,3 milioane, iar cea pe Internet doar 1,8 milioane (www.hotnews.ro/articol.35711, accesat în 31 octombrie 2005). Marii cumpărători de publicitate investesc sume uriașe pe această piață, sume ce cresc de la an la an: în 1997, Procter&Gamble a cheltuit 1,507 miliarde de dolari, iar în 2002 a ajuns la 4,479 miliarde de dolari; General Motors a crescut de la 1,499 miliarde de dolari la 3,218 miliarde de dolari; Chrysler a dublat aceste investiții de la 0,954 miliarde de dolari la 1,800 miliarde de dolari, iar Ford a urcat de la 0,891 miliarde de dolari la 2,387 miliarde de dolari. în anul 2002, bugetul pentru promovare al firmelor din SUA a reprezentat 37,41 miliarde de dolari, iar cel al firmelor europene -23 de miliarde de dolari (R. Campbell, 1998, p. 313 și Ziarul Financiar, 14 noiembrie 2003). Pentru grupurile de presă, veniturile obținute pe piața de media sunt deosebit de mari; astfel, în SUA, în 1994, profiturile companiilor au fost de 23 % pentru Gannet, 22,3% pentru Tribune, 18,7% pentru Washington Post, 16,4% pentru Knight-Ridder, 14,4% pentru Capital Cities/ABC, 10% pentru New York Times, 9,4% pentru Times-Mirror etc. (W. Hatchen, 1998, p. 76). Profiturile mega-întreprinderilor de presă sunt mai mari decât cele obținute de firme de prestigiu ; spre exemplu, profitul General Motors este de 4,3%, al Exxon între 5,8% și 9,4%, al IBM între 10,6% și 15% etc. (J. Black, J. Bryant, 1995, p. 166). Prin utilizarea publicității pe scară largă, ziarele și revistele de la sfârșitul secolului XIX-lea au reușit să reducă spectaculos prețul pe unitate, oferind DIMENSIUNEA ECONOMICĂ A SISTEMULUI MASS-MEDIA 67 unui public popular, cu venituri mici, accesul la un mijloc modern de informare și de divertisment. Finanțarea prin publicitate a permis : a) desprinderea instituțiilor de presă de structurile politice (partide) sau de stat (guverne) care le subvenționau și le impuneau un mod de funcționare axat pe dependență ideologică și pe un conținut politizat; b) detașarea de stilul partizan, specific presei militante: deoarece o scriitură ancorată prea vizibil și prea vehement în valorile unei anumite grupări politice îndepărta segmente importante ale publicului, patronii întreprinderilor de presă au impus un stil echilibrat, pe cât posibil neutru ; c) reorganizarea genurilor jurnalistice: treptat, textele de informare (știri, reportaje, note, relatări, interviuri) au exclus exprimarea excesivă a pozițiilor politice și a opiniilor personale; ideile și atitudinile au fost plasate în genuri specifice (editorialul, comentariul, tableta, cronica) sau în formate speciale (pagina de opinii, dezbaterea, talk-show-ul). în același timp, dependența de masele de cititori (ulterior ascultători și privitori) a dus la privilegierea unui jurnalism „popular” - adică a unui stil de presă axat pe faptul divers, pe spectacularizarea evenimentelor, pe simplificarea fenomenelor și proceselor sociale, pe dramatizarea conflictelor etc. Concesiile făcute publicului au devenit o povară pentru jurnaliști, în special pentru acei reprezentanți ai profesiei care-și concepeau activitatea ca pe un „act de responsabilitate socială” și care își fixau ca misiune informarea echilibrată și corectă, asigurarea unor dezbateri nepătimașe și nedeformatoare, educarea și orientarea publicului către valorile culturale perene, mai puțin accesibile ca bunuri de consum și ca forme de divertisment. Treptat, modelul presei „comerciale”, orientată către obținerea profitului (din maximalizarea audiențelor și vânzarea masivă de spațiu/timp publicitar), a ajuns să fie opus unei prese „de serviciu public”, orientată către îndeplinirea unei misiuni sociale (informare și educare); prima privește publicul ca pe un „client” și ca pe un „consumator”, supunându-se capriciilor și dorințelor sale imediate, a doua privește publicul ca pe un „cetățean”, încercând să răspundă aspirațiilor sale civice și nevoilor de echilibru global ale societății: „Publicitatea transformă emisiunile în servitori. Deoarece succesul fiecărei emisiuni se măsoară în termeni de investiții în publicitate și audiență, nu prea există loc pentru experimentări radicale, iar programele și artiștii mai extravaganți nu au timp să își stabilească un public. [...] E ca și cum s-ar stabili grile și s-ar realiza emisiuni doar pentru a pune în evidență publicitatea. Nu există nici un pic de timp pentru a dezvolta ceva mai în profunzime. Se merge cu pași repezi pentru a atrage atenția publicului și pentru a face loc următorului calup de publicitate. Durata filmării se reduce, declarațiile de presă se scurtează. Relatările de la 68 SISTEMUL MASS-MEDIA fața locului se golesc de conținut. [...] Publicitatea lucrează în favoarea agenților publicitari și a firmelor, dar împotriva cetățenilor. Urmărind să crească audiența și să micșoreze costurile, publicitatea determină, în cel mai bun caz, furnizarea la scară limitată a unor materiale de interes restrâns. Publicitatea reduce stocul de emisiuni de interes minoritar, subiecte incomode și materiale politice controversate, ce nu beneficiază de cote mari de audiență și, deci, nu tentează agenții publicitari să își scoată carnetele de cecuri” (J. Keane, 2000, p. 76-77). Generalizarea finanțării prin publicitate a afectat, în moduri diverse, activitatea jurnalistică; în esență, influența publicității asupra muncii jurnalistice poate fi directă sau indirectă. În primul caz, interesele publicitare atacă esența muncii jurnalistice: anumite teme, anumite domenii, anumite persoane nu pot face obiectul unor investigații, deoarece sunt legate prin interese contractuale (altfel spus, firmele sau persoanele implicate au cumpărat sau vor cumpăra spațiu/timp de reclamă) de instituția de presă. Uneori, cumpărătorul de publicitate acționează violent pentru a sancționa instituția de presă ireverențioasă: în 1989, grupul Peugeot a anulat contractul său de publicitate cu revista L'Evenement de jeudi, deoarece aceasta a prezentat în chip favorabil muncitorilor o grevă care afectase uzinele respectivei firme; un documentar al CBS, consacrat efectelor negative ale vânătorii, a condus în 1975 la pierderea a jumătate din furnizorii de publicitate, speriați de protestele puternicei Asociații Naționale a Armelor de Foc; cu câțiva ani înainte, NBC pierduse contractele publicitare cu Coca-Cola din cauza unui documentar referitor la condițiile grele de viață ale muncitorilor sezonieri de pe unele plantații din Florida: acestea erau furnizoare de fructe pentru firma Minute Maid, o sucursală a Coca-Cola (L. Bogart, 1995, p. 97). Influența indirectă a publicității se manifestă fie prin „modelarea” stilului jurnalistic, fie prin reducerea constantă a spațiului/timpului consacrat materialelor jurnalistice în favoarea mesajelor publicitare. În primul caz este vorba despre influența pe care o exercită interesele comerciale asupra conținutului jurnalistic. Este posibil ca interesele instituției de a atrage acel tip de public căutat de firmele care cumpără spațiu sau timp pentru publicitate să determine modificarea „agendei” presei: conducerea va solicita jurnaliștilor să abordeze teme și subiecte din sfera de interes a categoriilor de public interesante pentru cumpărătorii de publicitate și să renunțe sau să marginalizeze subiectele de interes general. „Logica presei comerciale (adică a presei care operează pe o piață liberă și care urmărește realizarea profitului) conduce către maxima-lizarea profitului prin utilizarea unor strategii de marketing. Una dintre aceste strategii implică modelarea conținutului oferit pentru a se adecva scopului DIMENSIUNEA ECONOMICĂ A SISTEMULUI MASS-MEDIA 69 global al instituției. Astfel, acolo unde profitul din publicitate este urmărit ca scop principal, strategia va cere ca substanța mesajelor (de presă - n. M.C.) să fie «prietenoasă», în consonanță cu bunurile și serviciile pentru care s-a făcut publicitate” (D. McQuail, 1992, p. 134). în ceea ce privește al doilea mod de influențare, un exemplu elocvent este oferit de un calcul efectuat atunci când s-a pus problema măririi numărului de pagini ale revistei Elle. Pentru a fi rentabilă, revista ceda 25% din spațiul tipografic (80 de pagini) pentru publicitate; o creștere a numărului de pagini la 280 (cifra propusă de specialiștii tipografi din rațiuni de eficiență a producției) ar fi implicat, pentru rentabilizare, cedarea a 55% din spațiu pentru publicitate. în varianta inițială, revista oferea pentru lectură 60 de pagini; în versiunea amplificată rămâneau de citit 126 de pagini; astfel, deși numărul de pagini creștea de trei ori și jumătate, numărul de pagini consacrate conținutului jurnalistic nu creștea decât de două ori (R. Cayrol, 1991, p. 101). Un exemplu interesant al eficacității finanțării din publicitate este presa gratuită de informare (PGI). Primul ziar de acest fel, Metro, a fost lansat în 1995 în Suedia de către grupul Metro International. La scurtă vreme, conceptul de ziar distribuit gratuit în marile aglomerații urbane a fost adoptat de toate țările dezvoltate (în România, ziarul Compact este editat de grupul Ringier și ajuns, după un an de existență, la tiraje de aproape 150.000 de exemplare pe zi). Modelul economic al PGI este modelul produsului mass-media de „platformă” : existența unui public numeros atrage firmele care doresc să își facă publicitate, iar acest public este obținut prin renunțarea la un principiu istoric al presei scrise - vânzarea la bucată, mecanism ce introducea o discriminare prin preț. Altfel spus, acest produs de presă scrisă funcționează asemenea posturilor audiovizuale comerciale, ca o platformă de expunere simultană a mesajelor jurnalistice și a celor de publicitate. într-un anume sens, ne aflăm la capătul unui proces istoric de reducere a prețului de achiziție al produselor presei scrise: dacă, în secolul al XIX-lea, publicitatea a garantat scăderea spectaculoasă a prețului unui ziar și a permis accesul de masă la produse până atunci rezervate numai unor elite economice, acum, la începutul secolului XXI, o nouă schimbare este generată tot datorită publicității - veniturile obținute pe această piață sunt suficiente pentru a acoperi costurile de producție și a genera profit; astfel, pentru obținerea de audiențe mari, se anulează vânzarea la bucată și ziarul se finanțează numai din veniturile din publicitate. O asemenea decizie are și alte consecințe : ea permite reducerea unor costuri de distribuție, deoarece plasarea acestor ziare nu implică vânzători, se face numai dimineața și numai în locurile unde există certitudinea unui flux mare de oameni (intrări la metrou, stații aglomerate de autobuze, sediile unor instituții etc.). Conform economiștilor mass-media, PGI funcționează după schema „pull” : ea atrage 70 SISTEMUL MASS-MEDIA publicul prin gratuitate, în antiteză cu ziarele tradiționale, care merg pe sistemul „push”, împingând produsul către cumpărător prin reclame, reduceri la abonamente, diverse premii sau suplimente incluse în prețul global și rețele de difuzare complexe. De asemenea, ea combină informațiile specifice presei naționale cu cele ale presei locale, jucând astfel pe două registre tematice și, implicit, pe două piețe (J. Gabszewicz, N. Sonnac, 2006, pp. 28-29). Acest exemplu ne îndeamnă să reflectăm asupra diferitelor strategii utilizate simultan de către producătorii de mass-media și de către public : primii vor să capteze audiențele pentru a le expune mesajelor publicitare, ceilalți doresc să evite fluxul de reclame și să se concentreze asupra mesajelor de informare și divertisment. Astfel, așa cum observă B. Miege (2000b, p. 58), se constată o alunecare lentă a consumului de la televiziunea gratuită către cea plătită. Cauza acestei orientări este saturarea publicului cu reclame („prețul” care trebuie plătit pentru gratuitatea ofertei de televiziune) și încercarea de a evita întreruperea programelor prin accesul la posturi care oferă, contra unei taxe de acces (abonament), emisiuni, transmisii sportive, muzică sau filme fără inserturi publicitare. Aceeași dorință de evadare din fluxul de reclame este rezolvată prin utilizarea aparatelor de înregistrare a unor programe, care detectează inserturile publicitare și nu le iau în considerare. în același timp, în presa scrisă se observă o mișcare inversă, de retragere din consumul de produse plătite (achiziționarea la bucată) și orientarea către produse gratuite -evident, saturate de reclame ; dar, în consumul de presă scrisă, reclamele pot fi ușor ocolite prin simpla întoarcere a paginii, lucru mai greu de făcut în televiziune unde, prin consens, toate posturile difuzează reclamele între aceleași intervale orare. Finanțarea alternativă a presei Deoarece în țările cu tradiții democratice presa este considerată un garant al democrației, statul își asumă obligația de a sprijini anumite instituții mass-media, în special pe cele care prin activitatea lor răspund definiției și exigențelor interesului public (vezi P. Albert, 1983; R. Cayrol, 1991; F. Balle, 1997). Sprijinirea instituțiilor de presă se poate face prin contribuții directe (subvenții și finanțări) sau indirecte (reduceri de taxe, tarife preferențiale). a) Contribuțiile directe sunt deosebit de vizibile în sfera produselor mass--media considerate de interes public : radiouri și posturi de televiziune naționale, reviste de cultură, de învățământ, de cercetare științifică. Ele constau în subvenții și finanțări parțiale: altfel spus, statul acoperă, integral sau majoritar, prin contribuții financiare vărsate direct instituțiilor de presă, costurile DIMENSIUNEA ECONOMICĂ A SISTEMULUI MASS-MEDIA 71 de producție. Acest model operează o distincție clară între bunurile și valorile de interes general (din sfere precum sănătatea, educația, transportul, distribuția de energie, cultura) și produsele de interes individual; primele trebuie să fie accesibile tuturor membrilor societății, la un preț suportabil, în condiții de difuzare echitabilă și continuă; pentru a asigura accesul egal, statul intervine finanțând procesul de producție și distribuție a acestor bunuri și servicii. După D. McQuail, la baza acestei atitudini se află atât o filosofie de tip umanist, cât și teama față de politica dominatoare a marilor firme economice ; în consecință, „anumite zone de producție trebuie să fie definite, prin lege, ca afaceri care privesc interesul public. Cel mai adesea, acestea au fost asociate cu transportul sau cu alte necesități publice în care, pe de o parte, tendințele monopolistice își făceau apariția și, pe de altă parte, cerințele publicului erau deosebit de importante. În aceste circumstanțe au fost aplicate diverse forme de reglementare, pentru a se asigura un acces echitabil, corect și eficient, la un preț rezonabil, la respectivele resurse” (D. McQuail, 1992, p. 4). Drept urmare, serviciul public a ajuns să se refere la două sisteme specifice: ansamblul instituțiilor și dotărilor tehnice care permit accesul echitabil la bunurile și serviciile (considerate) de interes public și ansamblul valorilor (juridice, cutumiare, simbolice) care justifică și legitimează sistemul ca atare (vezi pe larg în P. Musso, 1992 ; E. George, 1998). Proliferarea formelor de exercitare a cadrelor legislative, a modelelor teoretice și a experiențelor naționale a condus la multiplicarea accepțiilor și la suprapunerea, în interiorul aceleiași sintagme („serviciu public”), a mai multor niveluri semantice. Într-o încercare de ordonare a acestui câmp conceptual, B. Herault afirmă: „La plural, vorbim despre servicii publice pentru a desemna principalele sectoare în care statul intervine (energie, sănătate, învățământ, transport, asistență socială, justiție), dar și principalele agenții statale care se ocupă cu gestionarea acestor ramuri de activitate. Formele, conținuturile și statutul juridic al unor asemenea instituții sunt foarte diverse; ele au totuși câteva caracteristici proprii, prin care se deosebesc de întreprinderile comerciale : fundament legal bazat pe valori raționale, respect pentru binele comun, norme constituționale, principii juridice de subordonare ierarhică față de anumite instanțe. La singular, termenul «serviciu public» este utilizat pentru a desemna conceptul general, care permite înțelegerea activităților enumerate mai sus. Serviciul public este atât un regim juridic, cât și un sistem de criterii (care stabilesc competențele organismelor publice), un agregat de valori și de cunoștințe standard. Acestea oferă o ideologie și un mit autolegitimator care justifică intervenția statului” (B. Herault, 1997, p. 25). Analizând concepția lui Theodore Veil, președinte, la începutul acestui secol, al companiei telefonice AT&T, M. Mueller sintetizează implicațiile 72 SISTEMUL MASS-MEDIA economice ale serviciului public: „Serviciul telefonic universal înseamnă posibilitatea de a atinge fiecare membru al societății, indiferent de cât de departe locuiește el sau de cât de sărac este. Accesul foarte larg la serviciile telefonice constituie un obiectiv politic suficient de important pentru a justifica mecanismele de redistribuire a veniturilor pe cale tarifară, o obligație legală de asigurare a serviciului, precum și alte forme de intervenție a statului în acest sector. Serviciul național este identificat cu o acoperire geografică integrală a teritoriului, cu o penetrare a telefonului în toate căminele și cu o finanțare statală a instituțiilor corelate. în acest sens, accesul universal la telefon reprezintă o expresie a liberalismului egalitarist, la fel ca școala pentru toți, alfabetizarea sau dreptul de vot” (M. Mueller, 1994, p. 14). Descrierea de mai sus se poate aplica, punct cu punct, statutului de serviciu public al mass-mediei; și în acest caz este vorba de asigurarea accesului egal și generalizat la un bun de interes public (informația și valorile culturale), indiferent de depărtarea față de „centru” (capitala unde se concentrează respectivele valori) sau de veniturile individuale. Pentru a garanta acest „serviciu”, statul intervine prin mijloace juridice (cadrul legislativ și regulamentar adecvat) și economice : el susține financiar instituțiile producătoare și menține la cote cât mai scăzute prețurile (de distribuție) care garantează accesul egal la el. în acest scop, statul mobilizează resurse care provin fie din impozite specifice („abonamentele” la radio și televiziune), fie din fondul bugetar global. Din cele spuse până aici se deduce cu ușurință că mecanismele serviciului public funcționează normal în condițiile unor sisteme socio-politice și ale unor conjuncturi economice care îi permit statului să aloce suficiente resurse bugetare pentru sprijinirea diverselor zone de „serviciu public”. în condiții de recesiune economică sau de criză, asemenea contribuții devin problematice și serviciile publice se văd confruntate cu reduceri (uneori drastice) ale sprijinului financiar bugetar. Acest fenomen caracterizează, la ora actuală, ansamblul mondial al sistemelor de serviciu public; în consecință, diversele autorități statale încearcă să adopte diferite soluții de echilibrare, fie prin privatizarea integrală sau parțială a unor servicii (telefonice, de transport în comun, de distribuire a energiei sau apei curente, de televiziune etc.), fie prin programe de reformă, refinanțări, creșteri ale prețurilor la abonamente etc. în aceste condiții, participarea statului la bugetul total al serviciilor publice din audiovizual capătă ponderi inegale : în Spania, ea reprezenta 24% (față de 62% venituri din publicitate), în Italia 56% (35% publicitate), în Franța 54% (35% publicitate), în Germania 75% (17% publicitate), în Anglia 81% (19% publicitate) (sursa: Le Monde, 28 noiembrie 1998). Discuțiile actuale în jurul sistemelor de serviciu public nu se mai poartă la nivelul principiilor sau al mecanismelor de reglementare (de mult clarificate), ci asupra cotei de DIMENSIUNEA ECONOMICĂ A SISTEMULUI MASS-MEDIA 73 participare a statului, a modului prin care se poate asigura în continuare subvenționarea instituțiilor, asupra mecanismelor prin care acestea pot căuta alte surse de finanțare, fără a cădea în logica și erorile presei comerciale. Pe de altă parte, nu trebuie uitat faptul că aria serviciului public nu se reduce la posturile audiovizuale naționale. Funcția de informare și educare, de garantare a pluralității punctelor de vedere și de asigurare a unei sfere publice este realizată și de ziare, reviste, broșuri, cărți, filme, canale specializate de televiziune etc. în multe țări ale Europei (îndeosebi în Franța, Italia, Norvegia, Suedia) statul sprijină publicațiile prin subvenții, finanțări parțiale sau împrumuturi (în Franța, în anul 2004, statul a sprijinit presa scrisă cu 1,3 miliarde de euro, adică 12% din cifra de afaceri anuală a sectorului presei scrise -J. Gabszewicz, N. Sonnac, 2006, p. 108). Astfel, statul poate plăti, din buget, până la 50% din costurile de transport (în cazul distribuției presei scrise) sau din cele de comunicare (telefon, fax, telex); întreprinderea de presă este astfel eliberată de o parte importantă a costurilor de producție: ea poate menține un preț de vânzare accesibil, în condițiile unor tiraje mari, care permit unui număr important de cetățeni să aibă acces la ideile și informațiile vehiculate de acestea. în Franța, statul oferă compensații financiare pentru a acoperi „pierderile” suferite de publicațiile care, având un profil specializat și o audiență restrânsă, nu pot obține venituri semnificative din publicitate (când rețeta publicitară este sub 25% din veniturile totale ale publicației). b) Contribuția indirectă la finanțarea întreprinderilor de presă, deși mai puțin vizibilă, nu este mai puțin importantă. în acest caz, statul nu oferă sume bine definite (nu subvenționează și nu rambursează), ci permite instituțiilor de presă să nu plătească o parte din sumele pe care acestea ar trebui să le returneze statului sub formă de impozite și taxe. Ajutorul indirect al statului se concretizează prin avantaje fiscale, adică reducere de impozite (în special reducerile la TVA), prin tarife preferențiale la serviciile de poștă și transport sau prin reduceri de impozite la cumpărarea de echipamente. Aceste facilități nu se adresează numai instituțiilor de presă de serviciu public, ci, în general, întreprinderilor de presă care răspund misiunii de informare, culturalizare și educare. Principiul aflat la baza acestei politici este acela al menținerii „unei piețe libere a ideilor” prin sprijinirea întreprinderilor de presă care contribuie la efervescența sferei publice și care, prin profilul lor mai specializat, nu-și pot acoperi cheltuielile din rețelele publicitare sau din vânzarea cu bucata. în cazul în care statul nu ar interveni, ele ar fi nevoite să mărească prețul de vânzare, fapt ce ar conduce la restrângerea publicului lor și la îndepărtarea din spațiul informării, educării și dezbaterii a unor categorii sociale cu venituri medii sau mici. Totuși, ajutorul statului nu se acordă „orbește” : întreprinderile care îl solicită trebuie să se conformeze unor criterii 74 SISTEMUL MASS-MEDIA bine precizate: să aibă produse cu o tematică sau cu un conținut de interes general (deci să nu fie instituții afiliate unor partide ori care promovează idei extremiste, ofensatoare sau imorale); să aibă apariții regulate ; să se vândă la prețul pieței; să dovedească existența unor surse proprii de finanțare (publicitate, sponsorizare, vânzare la bucată etc.). Ajutarea presei prin diferite forme de finanțare nu este un apanaj exclusiv al statului. Firmele particulare, fundațiile, persoanele particulare pot la fel de bine să contribuie, prin ajutor direct sau indirect, la producerea și distribuirea de bunuri mass-media. Una dintre formele cele mai vechi de sprijinire a actului cultural, mecenatul, constă în asumarea integrală de către un partener extern, mânat de interese pur filantropice, a tuturor costurilor legate de producerea și distribuirea operei, publicației, emisiunii respective. Mecenatul este ușor de aplicat în artă (el vizează un produs unic și irepetabil); în producția de presă, în „logica fluxului”, este greu ca un singur finanțator dezinteresat să susțină fabricarea și distribuirea, foarte costisitoare și reluată periodic, a bunurilor mass-media. Mult mai des întâlnit este parenajul sau sponsorizarea (termen care, din nefericire, în limbajul nostru curent a ajuns să desemneze și „mecenatul”). În acest caz, o întreprindere comercială se asociază la producerea unei emisiuni sau publicații, preluând o parte din costuri. Asemenea investiții, nerambursabile, sunt încurajate frecvent de prevederi legale, ce le permit întreprinderilor respective să deducă din profitul lor (pentru care ar trebui să plătească impozite) sumele pe care le-au cheltuit prin sprijinirea instituțiilor culturale, sportive, de presă sau de învățământ. Această paletă complexă de măsuri, etatizate sau non-etatizate, de sprijinire a întreprinderilor de presă ne arată, pe de o parte, importanța dimensiunii morale a actului jurnalistic (promovarea responsabilității civice ca un garant al democrației) și, pe de altă parte, ponderea dimensiunii economice (fragilitatea întreprinderii de presă, pe o piață tot mai competitivă). Fenomenele actuale de trustizare și globalizare, precum și dezvoltarea sistemelor multimedia schimbă radical modul de funcționare a presei și ne obligă să regândim sistemul de valori pe care s-a întemeiat până acum munca jurnaliștilor. Industriile culturale în lumea modernă De la dimensiunea politică la dimensiunea economică Istoria civilizației moderne ne arată că, ori de câte ori apare un nou bun de consum (produs sau serviciu), el se adresează la început unei elite care posedă resursele necesare pentru a și-l procura, fie ca un semn al bogăției sau al statutului social, fie ca sursă de avantaje sau de confort. Apoi, pe măsură ce tehnologiile se perfecționează și prețurile de producție scad, pe măsură ce moda ori necesitățile sociale sau individuale generează un interes crescând în jurul acelui produs, el începe să fie fabricat în serie și cumpărat în cantități din ce în ce mai mari. După un timp, bunul respectiv devine o prezență banală în viața noastră, o prezență atât de familiară încât uităm adesea cât de rar, de ciudat și de inaccesibil ne apăruse el odinioară. Morala acestui proces istoric este că mai important decât să vinzi puțin și scump este să vinzi mult și ieftin. Analizând modul în care, în secolul al XIX-lea, revoluția industrială a reprezentat nu numai o înnoire a tehnicilor, ci și o schimbare radicală a mecanismelor cererii și consumului, adică o transformare a nevoilor și dorințelor, Fernand Braudel citează un pasaj evocativ din Jules Michelet: în 1842, scria acesta, „filaturile erau la strâmtoare. Se sufocau: magaziile crăpau (pline cu produse nevândute - n. M.C.); nici o scurgere. Cu aceste mașini devorante, fabricantul înspăimântat nu îndrăznea nici să lucreze, nici să șomeze. Prețurile coborau. în zadar. Noi scăderi de prețuri, până când bumbacul ajunsese la șase soli. Atunci s-a petrecut un lucru neașteptat. Vorba asta, șase soli, a fost ca o trezire din somn. Milioane de cumpărători, oameni sărmani, care nu cumpărau niciodată, s-au pus în mișcare. S-a văzut în acea clipă ce consumator uriaș și puternic este poporul, atunci când intră în joc. Magaziile s-au golit dintr-odată. Mașinile au început să lucreze cu furie. în Franța a fost o revoluție puțin luată în seamă, dar importantă: o revoluție a curățeniei, a înfrumusețării subite a gospodăriilor sărace. Albituri, rufărie de pat, fețe de masă, perdele - clase întregi au intrat în posesia acestor lucruri pe care nu le avuseseră, de când lumea, niciodată” (F. Braudel, 1985, p. 212). Iată și alte exemple edificatoare: în SUA, în 1921, se vânduseră numai 50.000 de aparate de radio; un an mai târziu, cifra urcase la 600.000 76 SISTEMUL MASS-MEDIA (M. Emery, E. Emery, 1992, p. 273); în 1948, numai 1,5 milioane de case aveau televizor; în 1952, 15 milioane; în 1960, 45 de milioane de familii, adică 90% din toate căminele americane (R. Hiebert et alii, 1991, p. 253). Atunci când s-au lansat pe piață, videocasetofoanele s-au vândut cu 1.300 de dolari bucata; după un an, prețul unui aparat scăzuse la 650 de dolari. Sistemul de distribuție a filmelor prin cablu, prin programe codate (ceea ce implică o plată suplimentară), a atras la început (1973) numai 45.000 de familii; cinci ani mai târziu, 2,6 milioane de cămine americane plăteau abonamente pentru acest tip de programe (P. Flichy, 1991, pp. 110 și 114). în Franța, la apariția jocurilor video, în 1977, s-au vândut numai 160.000 de exemplare ; un an mai târziu se vânduseră deja 550.000 de bucăți; în acest interval, prețul unui joc a scăzut cu 50% (ibidem, p. 130). „S-a văzut în acea clipă ce consumator uriaș și puternic este poporul, atunci când intră în joc.” Cuvintele lui J. Michelet închid în ele nu numai un adevăr istoric, ci și o regulă a producției pentru societățile moderne: poți să produci puțin și scump, dar mai rentabil este să produci mult și la prețuri accesibile, astfel încât masele largi să-și poată satisface dorințele, să cumpere masiv, să acopere costurile de producție și să genereze profituri din ce în ce mai importante. Această logică domină producția de bunuri și servicii de consum: produse alimentare, obiecte de uz casnic, îmbrăcăminte, mașini, turism, sport; la începutul secolului XX, ea a cuprins și sfera bunurilor culturale, transformând creația și circulația valorilor simbolice într-un sistem condus de imperativele producției capitaliste : sistemul industriilor culturale. în 1947, doi filosofi germani, Theodor Adorno și Max Horkheimer, lansau, în lucrarea Dialectica iluminismului, sintagma „industrie culturală” pentru a denumi ansamblul tehnicilor de producție și reproducție industrială a operelor culturale. Mulți ani mai târziu, Adorno a mărturisit că în primele versiuni ale textului ei au folosit sintagma, deja uzuală, „cultură de masă” ; ulterior, deoarece li s-a părut că aceasta sugerează o formă culturală creată spontan de mase, ca un fel de artă populară, au renunțat la ea și au fabricat sintagma „industrie culturală”. în viziunea lor, cuvântul „industrie” era sinonim cu standardizarea și raționalizarea producției, cu fabricarea de bunuri culturale în serie, după modelul benzii rulante; cei doi filosofi germani considerau că industrializarea culturii este un proces care alterează „cultura”, adică modul individual, impredictibil și atipic de creare a unor bunuri simbolice unice, irepetabile, non-mercantile. Adorno și Horkheimer reprezintă două nume de referință ale așa-numitei „Școli de la Frankfurt” - un grup de teoreticieni care și-au început activitatea în cadrul Institutului pentru Cercetare Socială, creat de filosoful german Felix Weil în 1923, în orașul amintit. Prigoniți ulterior de nazism, mulți dintre INDUSTRIILE CULTURALE ÎN LUMEA MODERNĂ 77 acești gânditori vor emigra în SUA, unde vor exercita o puternică influență asupra cercetării culturii de masă și a mass-mediei. Formația științifică și preocupările acestor gânditori nu sunt omogene. Max Horkheimer se cantonează în filosofie și în psihologia socială, Theodor Adorno în sociologie, psihanaliză și istoria muzicii, Erich Fromm în psihanaliză și psihologie socială, Herbert Marcuse în filosofie și analiză politică, Walter Benjamin în sociologia literaturii și a artelor, Jurgen Habermas în sociologie și politologie etc. Ceea ce îi unește este însă preocuparea pentru „analiza consecințelor generate de schimbările economice, politice, sociale și culturale, care au marcat profund societățile capitaliste ale epocii lor” ; aceste schimbări sunt caracterizate de dominația (hegemonia) claselor bogate și de utilizarea „industriei culturale pentru a manipula, limita și răstălmăci, în avantajul claselor capitaliste dominante, formele de gândire critică sau contes-tatară” (T. O'Sullivan et alii, 1994, p. 124). „Industria culturală” declanșează un proces de simplificare a culturii majore (aceea a capodoperelor) pentru a o face accesibilă maselor semi-educate, pentru a le atrage și a le convinge să cumpere asemenea produse distractive și ieftine ; în acest proces sunt privilegiate divertismentul și consumul facil, evaziunea în imaginar (pentru uitarea inegalităților și conflictelor de clasă), dorința de schimbare permanentă a unor bunuri materiale perisabile (și ieftine) cu altele, la fel de perisabile (în scopul creării sentimentului de bunăstare și acces liber la cultură). Pentru a atinge asemenea obiective, pentru a produce mult și ieftin, firmele care investesc în cultura „de masă” introduc standardizarea producției, realitate care contrazice valori precum „unicitatea”, „creativitatea” și „individualitatea”, asociate în mod tradițional ideii de creație artistică; drept urmare, criteriul suprem de judecată nu mai este valoarea estetică, ci valoarea comercială (profitul). Sistemul astfel creat contribuie, conform gânditorilor Școlii de la Frankfurt, la alienarea indivizilor, la „drogarea” lor cu o cultură--surogat „ieftină” (atât ca preț, cât și ca valoare artistică), la obliterarea aspirațiilor lor revoluționare și la impunerea unei imagini despre lume în care dominația claselor bogate apare ca o realitate normală, de la sine înțeleasă („naturală”), acceptabilă și incontestabilă. Această perspectivă radicală asupra rolului alienant al industriei culturale se înscrie pe linia unui elitism intelectual, înclinat să atribuie calificativul de „cultură” numai creațiilor ivite în mediile sociale elevate, să ignore sau să subaprecieze formele de creativitate sau de consum specifice straturilor populare ale societății și să critice orice formă de producție culturală diferită de cele deja consacrate. Formula lansată de Adorno și Horkheimer va fi reluată, după anii '70, de alți cercetători, dintr-o perspectivă științifică sensibil diferită. În momentul în care au lansat această sintagmă, cei doi gânditori germani erau preocupați 78 SISTEMUL MASS-MEDIA îndeosebi de condamnarea acestor industrii, în care vedeau o sursă de alienare a individului și de degradare a culturii sub presiunea mercantilismului și a goanei după profit, care caracterizau sistemul producției capitaliste. în schimb, studiile efectuate de B. Miege, J. Huet, Patrice Flichy, N. Garnham, P. Hirsh, A. Mattelart, H. Schiller, G. Tremblay etc. au avut ca scop analizarea științifică a fenomenelor legate de „expansiunea economiei capitaliste” în sfera producției de cultură; ele au renunțat la judecățile de valoare de tip „catastrofic” (referitoare la distrugerea culturii prin industrializarea ei) și „radicalist” (legate de conceperea industriei culturale ca o armă de dominare manevrată de capitaliști împotriva celor săraci), specifice Școlii de la Frankfurt, și s-au concentrat asupra cercetării riguroase a „formelor de industrializare și comercializare pe care le îmbracă, în diverse sectoare, producția de cultură” (G. Tremblay, 1997, p. 12). în planul expresiei, aceste schimbări teoretice vor fi marcate prin utilizarea pluralului „industrii” - nu mai există o singură industrie masificantă și alienantă, ci o mulțime de sfere de producție și distribuție, care oferă numeroase bunuri culturale unor publicuri variate și exigente. Din această perspectivă, conceptul de industrii culturale se referă la „organizațiile particulare și de stat care au ca obiectiv producția, sponsorizarea, expunerea și distribuția de bunuri și servicii culturale” (P. Brooker, 1999, p. 58). în această sferă se încadrează producția de carte, presă scrisă, programe de radio și televiziune, filme, înregistrări muzicale, precum și organizarea de evenimente culturale (expoziții, concerte, spectacole teatrale) sau de manifestări sportive cu caracter de masă. Acest ansamblu de activități de producție și de schimburi culturale se individualizează prin faptul că este „supus principiilor comerciale, iar munca este organizată conform sistemului capitalist al dublei separări dintre producător și produsul său și dintre sarcinile de creație și cele de execuție” (G. Tremblay, 1990, p. 44). Nașterea cinematografului oferă un exemplu elocvent al acestor mecanisme de separare; cinematograful combină două invenții: imaginea mișcătoare, realizată de Edison, și mecanismul de proiectare a imaginilor, realizat de Lumiere. Primele filme ale lui Edison nu aveau decor și erau simple înregistrări după numere de music-hall; ele erau privite individual, printr-o lentilă, proiecția având loc în interiorul unui aparat. Generalizarea sistemelor de proiecție în sală a sporit numărul celor care vizionau filmele și a creat, prin amplificarea dimensiunilor imaginii, o iluzie mai puternică a realului: „Trenul nu sosea numai în gară, el intra chiar în sala de cinematograf” (P. Flichy, 1992, p. 976). Charles Pathe a înțeles potențialul comercial al filmului (potențial neintuit de Edison și Lumiere); el a promovat vizionarea de filme ca una dintre practicile populare, ieftine, de divertisment; filmul putea înlocui INDUSTRIILE CULTURALE îN LUMEA MODERNĂ 79 teatrul și spectacolul muzical, cu costuri de producție și difuzare mai mici și profituri mai mari. Pentru a ușura producția, Pathe a avut flerul de a ceda distribuirea filmelor unor firme specializate ; producătorul, eliberat de această grijă, se concentra asupra investirii veniturilor (pe care distribuitorii le vărsau în mod regulat) în noi creații cinematografice. Această diviziune a muncii a transformat filmul din artizanat în industrie și a creat, în amontele acestui nou sector de producție, un grup coerent de specialiști; la rândul lor, aceștia se vor împărți în profesioniști ai conținuturilor (creația artistică, scenariile, regia, actorii, muzicienii etc.) și profesioniști ai execuției tehnice (inginerii de sunet și imagine, operatorii de montaj, echipele de platou etc.); în aval, va apărea un alt ansamblu omogen, publicul, care va transforma vizionarea într-un „ritual” al ieșirii din casă (din realitate) și al cufundării în lumea mirifică a ficțiunilor cinematografice. Intuind faptul că acest public reprezintă o audiență constantă și pentru alte feluri de produse, Charles Pathe a lansat în 1907 primele actualități filmate : „Pathe journal” ; reporterii trimiși de el filmau diferite evenimente care erau prezentate, într-un colaj, înainte de filmul propriu-zis (pe care azi îl numim „artistic”, în antiteză cu imaginile prezentate ca mărturii ale evenimentelor petrecute în „realitate”). în SUA, succesul proiecțiilor în sălile de cinematograf a permis apariția a nenumărați mici producători; aceștia s-au concentrat asupra conținutului și au cedat altor grupuri „hardware ”-ul (producția de echipamente tehnice și de peliculă), precum și sistemul de distribuție. Concurența din ce în ce mai intensă i-a obligat, ca și pe producătorii de teatru sau music-hall, să joace cartea vedetelor: centrul de greutate s-a mutat acum de la interesul pentru o anumită poveste (amuzantă, senzațională sau înfricoșătoare) la actorul, figura în care povestea se întruchipa. Din acest moment, dezvoltarea cinematografului în lume a fost asigurată de industria „programelor”, consecință ultimă a separării radicale dintre hardware și software (P. Flichy, 1991, p. 27). Noile tehnologii, care au permis apoi impunerea cinematografului vorbit și a celui în culori, au accentuat aceste forme multiple de diviziune a muncii și de individualizare a grupurilor profesionale : lucrând numai la un segment bine definit al produsului final, ele nu mai pot avea control nici asupra procesului de creație și nici asupra produsului în ansamblul său. La ora actuală, cinematografia este organizată în chip industrial. Piața, mai restrânsă acum (deoarece o mare parte a publicului preferă vizionarea la televizor, în transmisiune directă sau pe casete video), obligă producătorii la eforturi complexe pentru : (1) planificarea eficientă a producției și (2) promovarea spectaculoasă a produsului. Bugetele filmelor pot fi mai mici sau mai mari; bugetele campaniilor de promovare sunt întotdeauna substanțiale : spre exemplu, cheltuielile de publicitate pentru filmul Rocky au fost de patru ori 80 SISTEMUL MASS-MEDIA mai mari decât cele de producție. O singură piață nu mai este suficientă; grupurile încearcă să-și plaseze produsele pe cât mai multe piețe (așa-numitele „piețe secundare”) și pe suporturi cât mai diferite. Studiourile de la Hollywood exportă filme în întreaga lume; (32 % din producția americană de film este vândută și în alte țări); totodată ele „exportă” și către marile rețele de televiziune (în special producția de seriale) și le „reciclează” prin cedarea dreptului de distribuție unor firme specializate în difuzarea prin cablu, în sistem de programe plătite: astfel, HBO, care în 1990 avea 17,3 milioane de abonați (45% din piața americană), cumpără de la Hollywood circa 200 de filme pe an (M. Emery, E. Emery, 1992, p. 574). De asemenea, muzica unui film cu mari încasări este vândută companiilor de specialitate, care lansează hiturile pe CD-uri; uneori, fundalul muzical mai este vândut o dată, pentru firmele care produc clipuri publicitare și care vor să asocieze un produs cu filmul, personajul, trăirile sau bunurile încărcate de o anume aură simbolică. În plus, pentru a atinge un public din ce în ce mai numeros, produsele artistice sunt dublate de alte obiecte, care poartă marca acestora: serii de jocuri pe calculator inspirate din filmele și cărțile de aventuri de succes, tricouri, caiete, pixuri, suveniruri cu figurile eroilor din filme, jucării care reproduc personaje si situații etc. Spre exemplu, prima trilogie Star Wars a adus 2 miliarde de dolari din încasările în sălile de cinematograf, 500 de milioane de dolari din vânzarea casetelor video și 4 miliarde de dolari din drepturile provenite din comercializarea unor bunuri (tricouri, jucării, medalioane, produse alimentare etc.) purtând imagini ale personajelor celebre din film. Caracteristicile industriilor culturale În multiplele lor forme de manifestare, industriile culturale creează și distribuie o mare varietate de produse. În cea mai cunoscută clasificare, produsele industriilor culturale sunt împărțite în mai multe categorii (B. Miege, 2000a, pp. 105-107; 2000b, p. 43): editarea de mărfuri culturale (cărți, discuri, casete video), producția de flux (radio și televiziune), producția de informație scrisă (ziare și reviste), producția de programe informatice (de la cele pentru operarea pe calculatoare de tip industrial, până la jocuri) și producția de spectacole publice și de transmitere a lor către audiențele mass-media. Atât Bernard Miege, cât și ceilalți autori care au utilizat acest model (P. Flichy, A. Mattelart, R. Rieffel) consideră că două mari modele sunt dominante - mai ales că presa scrisă, deși fixată pe un suport și vândută la bucată, este mai apropiată de produsele de flux prin periodicitatea aparițiilor ei și importanța finanțării din reclame; în consecință, ei simplifică această clasificare și INDUSTRIILE CULTURALE îN LUMEA MODERNĂ 81 lucrează mai ales cu două categorii: modelul editorial, care produce marfa culturală (fixată pe un suport material solid) și modelul fluxului, care produce valuri succesive și continue de programe. Prima categorie ține de o logică editorială, în care se realizează „reproducerea unei opere unice într-un număr oarecare de duplicate” (P. Flichy, 1992, p. 978), fie ele cărți, discuri, pelicule cinematografice, CD-uri etc. Deoarece conținutul este fixat pe un suport durabil, astfel încât el nu se epuizează în actul consumului, produsele editoriale pot fi stocate în arhive (sau în colecții individuale) și beneficiază de o durată de viață mult mai mare. în plus, ele pot fi reproduse de mai multe ori și pot fi plasate, în momente diferite, în consonanță cu fluctuațiile cererii, pe piețele unde sunt cerute. Produsele editoriale mobilizează publicuri mai puțin numeroase, atrag mai puțină publicitate și, în consecință, se valorizează mai ales prin vânzarea la bucată. A doua categorie ține de o logică a fluxului, care se caracterizează prin continuitatea și amploarea difuzării. Nu este vorba aici de un ansamblu de opere separate, ci de o producție continuă, a cărei distribuție este organizată fie pe principiul regularității (presa scrisă), fie pe acela al permanenței (audiovizualul). Fluxul trebuie alimentat în fiecare moment cu produse noi. Pentru a organiza această regularitate, mediile de flux au pus la punct instrumente specifice (machetă standard în presa scrisă, grilă de programe în audiovizual), care au funcția de a regulariza munca producătorului și de a facilita consumul (oferind repere precise și impunând anumite ritmuri ale vieții casnice). Deoarece sunt distribuite în fluxuri continue, de o mare regularitate, aceste produse beneficiază de un public fidel (fie în plan global, fie la nivelul fiecărui tip de emisiune). Audiența stabilă poate fi vândută ușor celor care vor să plaseze, pe aceste canale, diferite mesaje publicitare. Datorită difuzării „în direct”, produsele de flux creează o împletire aparte între funcția de producție, cea de programare și cea de distribuire : pentru că, în principiu, produsul nu este întâi fabricat, apoi fixat pe suport și mai pe urmă vândut la bucată, el trebuie să fie fabricat, programat, anunțat și distribuit în același timp și de aceeași organizație (post radio sau de televiziune). Această viteză de producție și distribuție face ca organizațiile specializate în „fluxuri” să-și plaseze produsele la intersecția dintre bunurile culturale și bunurile informaționale, în antiteză cu o editură sau cu o casă de discuri, care se pot cantona numai într-un singur sector, producând și distribuind fie numai produse culturale (muzică de un anume gen sau numai carte de SF), fie numai produse informaționale (carte științifică sau manuale școlare). Preluând și sintetizând această perspectivă, G. Tremblay (1997, p. 17) a definit următoarele cupluri de deosebiri între produsele editoriale și cele de flux: 82 SISTEMUL MASS-MEDIA a) conținut fixat durabil pe un suport / conținut efemer; b) produse care pot fi stocate / produse care dispar în momentul difuzării și consumului; c) conținut discontinuu / conținut continuu (programe); d) duplicate fabricate în serie și distribuite treptat / prototipuri difuzate instantaneu; e) finanțare directă (prin cumpărare) / finanțare indirectă (prin veniturile din reclame). Astfel, o carte cuprinde un mesaj fixat durabil pe pagina de hârtie; subiectul ei nu are legătură cu temele altor cărți scoase de aceeași editură; cărțile sunt duplicate, produse în serie și vândute la bucată; ele își acoperă costurile de producție exclusiv din încasările obținute de la cumpărători; în antiteză, un program de televiziune nu este fixat pe nici un suport durabil (exceptând cazul în care vreun telespectator înregistrează un fragment pe un aparat video); el este difuzat în flux neîntrerupt, ca o sumă de emisiuni și formate relativ bine definite, care se succed și dispar unul după altul; finanțarea este preponderent indirectă, încasările din reclamă acoperind majoritatea cheltuielilor de producție. Fiind integrate în marele angrenaj al economiilor moderne, industriile culturale preiau o seamă din caracteristicile modului de producție capitalist: „Cercetările susțin că anumite aspecte ale producției din cultura de masă, precum sistemul benzii rulante, diviziunea accentuată a muncii și specializarea, segmentarea strictă a diferitelor etape ale producției, cantitățile foarte mari care pot fi fabricate [...] individualizează cultura de masă prin note aparte, care o alătură producției de tip industrial. Din această perspectivă, nu există diferențe semnificative între producția de bunuri materiale și cea de bunuri culturale, între producția de mașini și cea de filme. Procesul de fabricare, axat pe o producție în serie, rutinizată, fragmentată și specializată, are drept consecință caracterul standardizat și repetitiv al bunurilor culturale” (D. Strinati, 1995, p. 11). Bernard Miege (1997, 2000b) propune și un alt mod de clasificare și interpretare, axat pe criteriul conținuturilor; astfel, ansamblul acestor bunuri de consum, mereu în schimbare, ar putea fi redus la două tipuri majore de conținuturi: culturale și informaționale. Primele se individualizează prin: a) caracterul aleatoriu al valorii de utilizare: obiectul de artă nu scapă de condiționările gustului și modei, factori care, deși dependenți de anumite mecanisme sociale, implică variații și chiar fluctuații neașteptate ale reacțiilor publicului. Acest fapt explică pierderile mari de produse din aceste industrii: discuri muzicale ce nu se vând, cărți care îmbătrânesc în INDUSTRIILE CULTURALE ÎN LUMEA MODERNĂ 83 rafturile librăriilor, filme care țin sala goală și nu se vând nici sub formă de casete ori DVD-uri, emisiuni de televiziune ratate, cu audiențe penibile. În acest sens, B. Miege (2000b, p. 21) afirmă: „Asemenea fenomene nu se manifestă cu atâta forță în alte ramuri ale industriei, unde prăpastia dintre producție și consum nu atinge niciodată asemenea dimensiuni”. Producătorii știu că un bun cultural de consum nu trăiește mult și nu se poate impune izolat, că șansele lui de succes sunt mai mari dacă apare ca o parte a unei categorii mai largi (gen, stil, curent); deoarece nu pot ghici care va fi titlul sau genul hărăzit succesului (sursă a vânzărilor masive, aducătoare de profit), ei vor lansa pe piață nu bunuri izolate, ci cataloage de titluri. Producătorii reduc astfel riscurile și limitează pierderile: ei calculează investițiile, profitul și pierderile nu pentru fiecare produs ]n parte (melodie, titlu de carte, film), ci pentru întregul pachet în care acesta este inclus; astfel, ei speră că, din mai multe titluri conținute de un asemenea „catalog”, unul se va impune, va mări vânzările și va acoperi cheltuielile celorlalte. Spre exemplu, 70% din discurile produse într-un an sunt deficitare, dar un producător muzical realizează jumătate din întreaga sa cifră de afaceri din vânzarea a numai 3% din titlurile scoase pe piață -evident, cele de succes (P. Flichy, 1991, p. 42). b) posibilitățile limitate de a serializa un asemenea bun de consum: chiar dacă aceste bunuri sunt reproductibile și pot fi multiplicate la infinit, avantajul economic este redus de marea varietate a culturilor și subculturilor; fiecare colectivitate posedă un anume cod cultural și nu acceptă (înțelege, consumă) bunuri produse după rețetele de succes din alte societăți. „Este clar că instabilitatea industriilor culturale a declanșat o serie de strategii de adaptare puse în practică de aceia care își asumau riscul de a-și investi capitalurile aici. Întâi o mare prudență, fapt ce explică lentoarea capitalizării și transnaționalizării acestui sector, multă vreme redus la câteva produse-pilot. Apoi o deplasare a consecințelor eșecului către alți actori (ai procesului de producție - n. M.C.): către artiști și interpreți (cu excepția vedetelor, marea majoritate a acestora nu reușesc să se întrețină din veniturile activității artistice); către instituțiile publice care finanțează indirect producția (vezi, spre exemplu, cazul marilor orchestre simfonice sau al trupelor de teatru); către difuzorii din audiovizual, care găsesc în veniturile din publicitate mijloacele de a finanța o parte din costurile de producție ale creațiilor prezentate în programele lor; în sfârșit, prin apariția unor mari conglomerate, specializate în distribuție, care nu preiau decât o parte din costurile de producție, se lasă responsabilitatea artistică și financiară pe umerii micilor producători” (B. Miege, 1997, pp. 27-28). 84 SISTEMUL MASS-MEDIA La rândul lor, bunurile informaționale se caracterizează prin: a) capacitatea de a fi ușor copiate, multiplicate sau revândute: aceeași informație poate fi reprodusă pe multiple suporturi și poate fi plasată, pe piețe diferite, unor consumatori diferiți (agențiile de presă vând aceleași știri atât pe piața audiovizualului, cât și pe aceea a presei scrise); publicul le poate achiziționa pe o piață sau pe mai multe piețe : nu o dată cumpărăm un ziar pentru a reveni asupra unei știri pe care am urmărit-o deja în jurnalul de actualități de la radio sau televiziune; b) lipsa unei legături directe între prețul de cumpărare și valoarea de folosire: în fiecare zi cumpărăm ziarul preferat cu același preț; totuși, în unele zile, el este interesant, iar în altele plictisitor; c) nerespectarea „principiului adiționării ”: nu găsim nici un interes să posedăm două exemplare din același ziar sau două exemplare identice ale aceleiași cărți, casete video, CD etc.; d) capacitatea de a fi substituite (putem înlocui un ziar cu altul, o emisiune cu alta); după consum, el rămâne disponibil pentru un alt act de consum (același ziar poate fi citit de mai multe persoane). Drept urmare, „fixarea prețului la produsele informaționale se realizează după reguli care diferă clar de cele general admise pentru produsele-tip din consumul de masă” (ibidem, p. 26). Totuși, actul de creație (intelectuală ori artistică) nu poate fi supus în întregime canoanelor și caracteristicilor producției industriale; alături de notele specifice acesteia, el prezintă o seamă de trăsături specifice, rezultate din unicitatea obiectului său: creația și distribuția bunurilor simbolice. Aceste note globale pot fi sistematizate în funcție de etapele și de factorii esențiali din orice proces de producție industrială: cererea, producția propriu-zisă, distribuția și consumul. Cererea, producția și distribuția mărfurilor culturale Cererea de produse este, în acest segment, extrem de neclară: nici cercetările de specialitate și nici intuițiile producătorilor nu pot oferi o configurație clară a nevoilor și așteptărilor publicului consumator. Gustul și moda evoluează rapid; unele tendințe dispar, altele se transformă în fenomene mimetice de masă, adică în modă culturală. De aceea, producătorii nu știu dacă un anume bun cultural se va bucura de popularitate și dacă acest lucru se va traduce în profit (nu toată lumea își cumpără CD-ul, DVD-ul sau cartea la modă - ele pot fi împrumutate de la cunoștințe și prieteni, fără a mai vorbi despre posibilitățile INDUSTRIILE CULTURALE îN LUMEA MODERNĂ 85 multiple de piratare !). O altă caracteristică a cererii de produse culturale este lipsa de fidelitate față de o anume marcă; de fapt, aici, identitatea de marcă este mai puțin importantă decât identitatea vedetei care promovează un anumit bun cultural. Publicul va căuta o carte scrisă de un autor de succes, și nu produsă de o editură prestigioasă, un CD scos de un cântăreț la modă, și nu de o anumită casă de discuri sau un film asociat cu numele unor actori celebri, și nu cu acela al unei anumite case de film. în plus, timpul pe care oamenii îl consacră relaxării (prin consumul de produse culturale) este o valoare greu de calculat în termeni economici (vezi H. Vogel, 1998, pp. 6-27). Creatorii au găsit anumite „rețete” ale succesului, dar, ca și urciorul care nu merge de multe ori la apă, acestea se dovedesc adeseori înșelătoare. Spre deosebire de alte domenii economice, unde cuantumul producției poate fi planificat (datorită faptului că nevoile de consum și resursele - timp, energie, bani - puse în mișcare pentru satisfacerea acestor nevoi sunt clare), în industriile culturale, dorințele, acest motor al consumului (și implicit al producției), sunt frecvent un mister. De aceea, în industriile culturale „fabricarea de bunuri este strict legată de fabricarea de dorințe” (J. Barbero, 1993, p. 49). într-o carte celebră (L'empire de l'ephemere), gânditorul francez Gilles Lipovetsky a analizat mecanismele prin care sunt reînnoite, în mod constant, curiozitatea și dorința de consum cultural. El susține că, în lumea de azi, „cultura de masă este o cultură de consum, fabricată în întregime pentru plăcerea imediată” (p. 248). Cum obiectul cultural și plăcerea se epuizează în actul consumului, atât produsele, cât și interesul pentru ele trebuie mereu împrospătate ; de aceea industriile culturale sunt strâns legate de sistemele de publicitate. Acestea din urmă creează valuri succesive de „mode” (comportament definit prin chiar efemerul său) care, la rândul lor, fabrică mereu noi (și, poate, iluzorii) nevoi de consum; datorită sistemului publicității, cererea este periodic „retrezită” la viață, produsele sunt absorbite și industriile cul- turale pot produce mai departe. Pentru a stimula curiozitatea publicului, marile grupuri din acest domeniu investesc sume uriașe în campaniile de promovare: ele speră ca astfel să fixeze sau să amplifice cererea. Investițiile lor în atragerea publicului sunt cu atât mai importante cu cât, în sfera consumului de cultură, cererea este neelastică: bugetul de timp și de energie de care dispune un om nu este nelimitat; granițele acestuia sunt trasate de timpul necesar pentru muncă, transport, diverse activități casnice și, evident, somn; în plus, alte forme de relaxare, precum călătoriile, sportul sau hobby-urile, răpesc o parte din momentele care ar putea fi consacrate consumării produselor acestor industrii. 86 SISTEMUL MASS-MEDIA Producția de bunuri culturale, în regim industrial, se caracterizează prin introducerea principiului benzii rulante, ceea ce implică serializarea, standardizarea, omogenizarea conținuturilor (stereotipia), descompunerea produsului global în unități clare, realizate de grupuri de oameni specializați, și asamblarea ulterioară de către alți specialiști. Fie că este vorba de industria cărții, a discurilor de muzică, a filmului sau a presei, asemenea proceduri sunt în general aplicate pentru a conduce la mărirea randamentului și la reducerea costurilor de producție. Nu trebuie să uităm însă că în alte domenii ale culturii, precum teatrul, muzeele, expozițiile, opera sau arta picturală și sculpturală, aceste caracteristici ale industrializării sunt mult mai puțin prezente: aici creația individuală, „manufacturieră”, imprevizibilă și neseria-lizată, este dominantă. Pe de altă parte, deoarece la nivelul creației artistice propriu-zise nu s-au inventat tehnici de creștere a productivității, eforturile de rentabilizare ale producătorilor s-au concentrat preponderent asupra segmentului de execuție ; drept urmare, acesta devine tot mai diferit de cel de concepție. La nivelul execuției, diviziunea muncii este extrem de avansată: există, spre exemplu, scenariști specializați în găsirea ideii, alții în alcătuirea firului narativ, iar alții în diverse tipuri de dialoguri; sau jurnaliști specializați exclusiv în sport, în chestiuni bursiere, în viața vedetelor, în probleme ecologice etc.; în plus, etapizarea și corelarea într-un sistem de tip bandă rulantă a proceselor de creație și de asamblare a ajuns să fie deosebit de riguroasă și nu o dată birocratică. „Din această cauză, personalitatea creatoare nu are decât puține șanse de a-și pune pecetea pe ceea nici nu mai poate fi numit operă, ci doar produs” (J. Lohisse, 1998, p. 143). Într-un asemenea proces de producție, dominat de „raționalitatea tehnică”, sunt combinate, în „colective de muncă”, diverse categorii socio-profesionale. Statutul forței de muncă este extrem de precar: între gloria și veniturile exorbitante ale vedetei și anonimatul și salariile modeste ale diverșilor specialiști (care contribuie la propulsarea vedetei) distanța este uriașă. De altfel, ansamblul celor implicați în industriile culturale este foarte eterogen: întâlnim aici ocupații asociate universului creației artistice (scriitori, compozitori, pictori, graficieni, actori și interpreți), alături de meserii tipice pentru universul producției: ingineri, contabili, specialiști în marketing, muncitori de înaltă calificare și muncitori necalificați. Modul de plată este și el eterogen: de la dreptul de autor până la plata cu ora, sunt utilizate toate formele de remunerație posibile. Presiunea generată de eficientizarea producției modifică radical poziția, prestigiul și comportamentul creatorilor, plasându-i în ipostaza de funcționari ai unei uriașe mașinării birocratice. INDUSTRIILE CULTURALE îN LUMEA MODERNĂ 87 în 1965, scriitoarea franceză Nicole de Buron a scris scenariul unui serial de 26 de episoade (care a avut succes), inspirat din cartea ei, Saintes Cheries. După cum mărturisește autoarea, ea s-a bucurat de libertate totală și și-a construit povestea cum a vrut. în anul 1986 i s-a cerut să adapteze o altă carte, Qui est ce garpon, pentru un serial în 6 episoade. Scriitoarea își amintește că a întâmpinat mici probleme din cauza lipsei de bani și a diferențelor de viziune asupra personajelor dintre ea și interpreta rolului principal, Marlene Jobert, dar că, în ansamblu, totul a decurs normal. în sfârșit, în 1990 a fost solicitată să transforme un alt roman (C'est quoi ce petit boulot) într-un serial de 6 episoade. După ce a terminat de scris scenariul, a fost informată că producătorii s-au răzgândit și vor numai patru episoade. A rescris, în noul format, întreaga poveste, dar nici regizorul și nici Marlene Jobert, care urma să dețină rolul principal, nu au fost de acord cu textul. în disperare de cauză, producătorul Pierre Grimbalt a ajutat-o să refacă scenariul; nici de această dată Marlene Jobert nu a fost mulțumită de felul cum era construit personajul pe care-l întrupa. Pe acest fond de dispute au început filmările, dar, după o lună, Marlene Jobert a plecat în vacanță. La întoarcerea ei, atât regizorul, cât și ceilalți actori erau prinși în turnarea altor filme. Producătorul a angajat un nou regizor, iar acesta, bineînțeles, a venit cu o altă concepție asupra serialului. Nicole de Buron scrie acum replici noi, reface diferite secvențe ale povestirii, pentru a-i da satisfacție regizorului, dar și pentru a găsi justificări plauzibile pentru dispariția unor personaje (ai căror actori nu mai erau disponibili) și apariția altora. Când totul este gata, specialiștii în marketing cer să fie schimbat finalul, deoarece sondajele arătau că publicul are alte preferințe în ce privește destinul personajelor. Comentând toate aceste încurcături, generate de complexitatea crescândă a unei producții presate de exigențele unei piețe instabile, Veronique Brocard remarcă amuzată faptul că scriitoarea a scăpat ieftin în raport cu alt scenarist, care pregătise un serial pentru un producător canadian, cu o acțiune plasată pe malul unui lac de munte, și care a fost obligat să schimbe totul, deoarece producătorul inițial s-a retras și locul lui a fost luat de unul tunisian, care își dorea, firește, o poveste adaptată cadrului geografic specific deșertului (V. Brocard, 1994, pp. 17-21). Pe de altă parte, caracterul imprevizibil al cererii din sfera consumului de cultură se traduce prin înmulțirea factorilor de risc pentru producător. După Grosberg et alii (2006, pp. 123-126), în industriile culturale sunt practicate mai multe strategii pentru reducerea riscului: a) amplificarea capitalului investit: cu cât sunt investiți mai mulți bani, cu atît cresc șansele de succes ; această strategie a fost aplicată de Hollywood, care a finanțat masiv filmele ce utilizau rețete de succes (în antiteză cu țările europene, unde se dau finanțări medii, pentru a se mări varietatea de filme și a se oferi cât mai multe șanse mai multor creatori). Astfel, sub 88 SISTEMUL MASS-MEDIA presiunea intereselor financiare, marii producători au redus diversitatea produselor : o analiză făcută asupra producției de filme de la Hollywood arată că, între 1960 și 1990, trei mari genuri (drama, aventura și comedia) au reprezentat peste jumătate din totalul titlurilor cinematografice. Pentru a-și asigura profitul, firmele „copiază succesele anterioare și reciclează vechile teme; regizorii sunt prețuiți mai mult pentru succesul economic decât pentru noutatea artistică. [...] Deoarece costurile de producție au crescut, a crescut și riscul, iar varietatea în conținut a scăzut. Filmele produse de marile companii sunt din ce în ce mai asemănătoare” (D. Crane, 1992, p. 59); b) integrarea procesului de producție : firmele care controlează producția și distribuția au șanse mai mari de a-și promova oferta și de a reduce din costurile globale. O companie de muzică integrată vertical într-un mare grup media va controla crearea și înregistrarea unui hit în studiourile sale, reproducerea în fabricile ei de material muzical, promovarea prin firmele de publicitate și prin posturile de radio și televiziune din respectivul concern și distribuția prin magazinele din rețeaua proprie. Trustizările din ultimele decenii au confirmat această soluție, prin eforturile marilor grupuri de a controla cele trei mari „industrii” implicate în acest sector: (1) industria de material (producătoare de aparate de recepție, calculatoare, aparate de înregistrare și stocare a produselor), (2) industria de conținuturi (producătoare de filme, muzică, romane și alte bunuri livrești, știri și divertisment de presă) și (3) industria rețelelor de distribuție. Așa cum arată Bernard Miege (2000b), centrul de gravitate al sectorului industriilor culturale s-a mutat către ultimele două, marile firme investind masiv în producția de conținuturi și în rețelele de telecomunicații (fapt care conduce la sinergii neașteptate, precum aceea dintre telefonul mobil și televiziune : pe micul ecran, prin sateliții de comunicații, cei care se abonează la acest serviciu pot viziona în direct, la serviciu, în tren sau în metrou, programe de știri, transmisii sportive sau serialul preferat); c) raționalizarea proceselor de consum : acest lucru este facilitat prin procese de trustizare sau punere în rețea, în așa fel încât tot mai multe unități să ofere același tip de programe sau de produse. Tot în acest sens merge și tendința de serializare și de standardizare: producătorii consideră că audiențele aleg bunurile pentru consum după ce au renunțat la anumite produse față de care au anumite nemulțumiri; astfel, ei nu consumă ceea ce ar dori cu adevărat să consume, ci ceea ce rămâne din opțiunile oferite după ce au eliminat alternativele nedorite. Acest mecanism consacrat de formula LOP („Less Objectionable Program” - programul care stârnește INDUSTRIILE CULTURALE ÎN LUMEA MODERNĂ 89 cele mai puține obiecții) favorizează filmele, liniile muzicale, programele și informațiile comune, puțin creative, conformiste și stereotipe. Distribuția reprezintă cheia succesului unui produs cultural: o emisiune sau un film au aceleași costuri, indiferent dacă sunt privite de un milion, o mie sau o sută de spectatori. O bună distribuție, susținută de o campanie de promovare reușită, asigură amortizarea costurilor de producție și obținerea profitului. În această configurație, marketingul și publicitatea joacă un rol primordial. În Franța, costul unui album muzical varia între 250.000 și 450.000 de franci, iar campania de publicitate costa între 100.000 și 400.000 de franci; în SUA, producția unui film costa în anii '90, în medie, 35-40 de milioane de dolari, distribuția 30-35 de milioane de dolari, iar campania de promovare înghițea 30 de milioane de dolari; veniturile realizate din vânzarea unui CD se împart astfel: 20% pentru promovare, 10-20% pentru design și ambalaj, 10-20% pentru înregistrare, 10-20% pentru diverse costuri de producție, 5-15% pentru plata drepturilor de autor, 30-40% pentru drepturile de distribuție ale firmelor care difuzează și vând produsul și 30-40% pentru firma care a realizat CD-ul (R. Campbell, 1998, pp. 83 și 206). Finanțarea produselor din industriile culturale se poate realiza prin următoarele mijloace : plata directă a actului de consum (cumpărarea la bucată de carte, ziar, casetă, disc sau cumpărarea dreptului de acces în sala de cinematograf ori la televiziunea codată); abonamentul (televiziunile prin cablu); taxele (finanțare specifică televiziunilor și radiourilor publice); subvenționarea de către stat sau organizații filantropice; veniturile obținute din reclame; sponsorizarea (B. Miege, 1997, p. 40). Cea mai importantă sursă de finanțare este, în prezent, publicitatea. Aceasta creează un sistem de duble corelări: pe de o parte, între amploarea distribuției și cuantumul veniturilor din reclame și, pe de alta, între structura produselor și a programelor și locul ori momentul de plasare a mesajelor publicitare. Costurile unui insert publicitar pot fi incredibil de mari, dacă produsul mediatic respectiv oferă, prin momentul de difuzare și aria geografică acoperită, accesul la un număr impresionant de consumatori. Astfel, în 1997, pentru 30 de secunde de publicitate la meciurile ligii de fotbal american s-au plătit 1,2 milioane de dolari; în Franța, la finala Cupei din 1993, 30 de secunde au costat 1 milion de franci; conform publicației Quid (1997), cea mai scumpă pagină de publicitate din istoria presei s-a înregistrat în 1994, când în revista americană Parade, cu un tiraj de 33 de milioane de exemplare, o pagină a costat 550.000 de dolari. În acest sistem de dependențe reciproce, producătorii caută să obțină distribuții cât mai mari (investind masiv în campanii de promovare a creațiilor respective), în speranța că atingerea unor audiențe uriașe va atrage după sine rețete publicitare de amploare, care vor acoperi cheltuielile și vor genera profit. 90 SISTEMUL MASS-MEDIA Pe de altă parte, interesele și exigențele celor care plasează mesaje publicitare duc la schimbarea structurii unor emisiuni, la reorganizarea grilei de programe și, nu o dată, la modificarea unor manifestări cultural-sportive consacrate. Astfel, episoadele din filmele seriale sunt construite în „calupuri” de acțiune unitară de 10-15 minute, pentru a permite întreruperea poveștii și introducerea unui insert publicitar în momentele de suspans, înainte de relansarea intrigii. La cererea canalului de televiziune TF1, meciurile importante de fotbal din campionatul francez au fost programate la ora 20.45, pentru a lăsa libere 10-15 minute pentru publicitate în intervalul de maximă audiență dintre jurnalul de actualități și spectacolul sportiv. în baschetul american, reprizele de 30 de minute au fost împărțite în două, fapt care a condus la apariția a încă două intervale pentru anunțuri publicitare ; în tenis, tie-break-ul a fost introdus pentru a scurta durata meciului (care nu mai perturbă astfel grilele de programe) și pentru a oferi momente de interes maxim, cu fireștile pauze (la schimbarea terenului) deschise mesajelor publicitare. Consumul de bunuri culturale este orientat către produse „perisabile”, care își epuizează mesajele (și semnificațiile) foarte repede și care trebuie înlocuite cu altele, identice sau asemănătoare. Realizarea unui asemenea circuit implică (și aceasta este o condiție esențială) accesul liber la piața pe care circulă și se vinde marfa culturală, altfel spus, democratizarea accesului la cultură. Logica industrială atrage după sine distrugerea barierelor care blocau sau limitau contactul dintre masele largi și valorile culturale. Acestea din urmă pot fi „consumate” în original (în special în muzeele de artă ori în sălile de teatru), dar mai ales în duplicate (albume, cărți, filme documentare ori artistice, discuri și casete, ziare și reviste). Prețurile prin care se asigură „accesul” la bunul cultural au scăzut continuu: biletele de intrare la teatru sau la expoziții, costul unei cărți, reviste, casete, precum și abonamentul la programele de televiziune, radio, e-mail (inclusiv sumele pentru achiziționarea unor receptoare radio și de televiziune, unor calculatoare, casetofoane, video-casetofoane etc.) nu mai reprezintă astăzi obstacole de netrecut în fața curiozității sau a nevoii de informare și relaxare. De aceea, investițiile oamenilor din țările dezvoltate în industriile culturale au crescut constant: spre exemplu, în anul 2002, americanul din clasa de mijloc a cheltuit 2.000 dolari pentru divertismentul oferit prin aceste industrii (L. Grossberg et alii, 2006, p. 99). Numeroase studii au arătat că ultimele decenii au adus, în țările dezvoltate, câteva mutații esențiale în distribuția consumului: „întâi, o creștere puternică și regulată, în volum și în valoare, a cumpărării de echipamente; această creștere nu a dat semne de oboseală, chiar dacă a vizat bunuri diferite, la început pentru consumul comun în familie, mai apoi pentru un consum din ce în ce mai individualizat. O creștere mai fluctuantă, dar totuși puternică, a INDUSTRIILE CULTURALE îN LUMEA MODERNĂ 91 consumului de suporturi legate de aceste aparate - suporturi neînregistrate (casete pentru înregistrat muzică sau imagini, pelicule foto), dar mai ales înregistrate (casete, CD-uri și DVD-uri de muzică sau film). O stagnare în volum, dar o creștere în valoare a bunurilor reproduse pe suporturi imprimate, în special cartea și presa. O scădere constantă și importantă pe termen lung a consumului de spectacole - este drept, cu anumite variații: circul și sărbătorile populare au cunoscut un declin inexorabil, teatrul a avut unele perioade de resurgescență. în schimb, spectacolele de muzică nu au fost afectate de concurența exercitată de muzica înregistrată” (B. Miege, 2000b, pp. 41-42). Altfel spus, în deceniile de la sfârșitul secolului XX, oamenii au investit în radiouri și televizoare, în video-recordere, în casetofoane și DVD ROM-uri fixe și portabile și în calculatoare ; acestea au fost inițial destinate consumului în comun și, ulterior, dublate sau triplate prin achiziții succesive pentru consumul individual. Pentru a le folosi în mod cât mai variat, oamenii au cumpărat, de asemenea, casete și DVD-uri, au înregistrat de la radio și televizor sau au consumat filme sau muzică înregistrate și difuzate de firme specializate. Consumul și investițiile în carte și presă scrisă au scăzut în volum, dar au fost constante în valoare (ceea ce înseamnă că prețurile acestor produse au crescut), iar investițiile pentru a viziona, în afara căminului, spectacolele consacrate (operă, circ, teatru) au scăzut - deși cele pentru muzică sau sport au crescut. Aceasta înseamnă că pe piața bunurilor culturale pătrund tot mai mulți consumatori: în consecință, producătorii sunt nevoiți să-și conceapă mărfurile în funcție de cererile foarte variate ale cumpărătorilor. Cel mai adesea, aceștia fac apel la industriile culturale pentru a-și umple timpul liber (loisir), pentru a se odihni și a se relaxa, deci pentru necesități și aspirații legate primordial de odihnă și distracție (nu de muncă și producție). Acești consumatori provin din toate clasele sociale, din toate regiunile și chiar continentele, din toate religiile și straturile culturale. Consumul de bunuri culturale și informaționale nu se poate dezvolta (și nu poate crea o piață dinamică) decât dacă produsele oferite au capacitatea de a răspunde tuturor așteptărilor, de a satisface toate gusturile, de a fi pe înțelesul tuturor și de a stârni interesul general. Pentru a atinge acest obiectiv, în actul de producție industrială valorile culturale sunt simplificate, reduse la scheme accesibile și ambalate în forme atrăgătoare: versiunile „populare” ale marilor teme muzicale, serialele și filmele construite în jurul operelor clasice ale literaturii universale, jocurile pe calculator cu eroi din repertoriul simbolic clasic etc. în același timp, pentru că sunt accesibile (în conținut și în preț), pentru că pot fi fixate pe suporturi ușor transportabile și pentru că sunt difuzate la domiciliu, aceste creații culturale încep să fie consumate în mod 92 SISTEMUL MASS-MEDIA individual, în intimitatea camerei sau a colțișorului preferat. De la cartea citită, în gând, în dormitor (și nu recitată în agora) până la ascultarea în căști a muzicii preferate, sistemele și tehnicile moderne de consum au dus la eliminarea progresivă și tot mai accentuată a persoanelor și instituțiilor intermediare : teatrele, sălile de concerte, cenaclurile, sălile de cinematograf, piețele publice se golesc, iar artiștii devin prezențe îndepărtate și inaccesibile, ale căror mesaje ajung la noi prin suporturi materiale sau imateriale. Este evident că astfel dispar și comunicarea dintre consumatori și producători, solidaritatea și convivialitatea celor care au trăit împreună actul artistic în săli, cenacluri, expoziții, muzee, stadioane etc. În asemenea locuri intime, în asemenea momente de evaziune, scopul consumului cultural nu mai este (atât) informarea ori (auto)educarea, cât relaxarea: astfel, practicile culturale se ancorează decisiv în practicile de divertisment și evaziune. Se naște astfel un sistem în care cultura distribuită prin industrii specializate dezvoltă reguli noi, în raport cu vechile sisteme de creație și consum cultural: în esență, dacă în cultura de elită se promova o separare clară între principiile estetice și cele economice (succesul de moment nu este o dovadă a calității estetice, iar numărul mare de artiști celebri care au trăit sau despre care se spune în biografiile romanțate că și-ar fi dus viața în sărăcie reprezintă un argument simbolic, care confirmă această regulă), în industriile culturale succesul de piață apare ca o garanție a valorii estetice: milioanele de discuri vândute, încasările record ale unui film, tirajele de masă ale unui roman apar, toate, ca dovezi certe ale valorii culturale. Ceea ce face ca artiștii să nu mai fie consacrați de recunoașterea lor de către „arbitrii gustului”, adică de criticii literari și de artă, de mediul universitar și de academiile de prestigiu, ci de către reușita comercială; dar, la rândul ei, aceasta este determinată de vizibilitatea în mass-media, vizibilitate frecvent obținută prin campanii de marketing, prin reclame sau eforturi de relații publice. În acest sistem, un rol aparte le revine jurnaliștilor, care controlează accesul la public și care decid (pornind de la criterii comerciale precum mediagenia unui intelectual sau capacitatea sa de a produce acele formule accesibile și spectaculoase care atrag audiențele) ce produse și ce artiști vor fi promovați în emisiunile de radio și de televiziune sau în paginile publicațiilor de mare tiraj. (R. Rieffel, 2005, pp. 316-327). Această transformare are drept consecință faptul că, în actul de consum, latura intelectuală (efortul de a înțelege și de a memora, analiza critică a calității produsului, integrarea lui într-o clasă și compararea cu alte categorii culturale) pierde din importanță în favoarea dimensiunii afective (identificarea cu mesajul sau cu protagoniștii care întrupează acel mesaj, interpretarea prin perspectiva experiențelor personale, trăirea vicarială, suprapunerea artisticului cu realitatea cotidiană etc.). Deoarece o bună parte din aceste produse au INDUSTRIILE CULTURALE îN LUMEA MODERNĂ 93 caracter standardizat (sunt formate-tip, cu povești ori structură-tip, realizate prin procese de fabricație-tip), ele reușesc să corespundă orizontului cultural și emoțional al unor mari segmente ale populației: așa-numita „logică a celui mai mic numitor comun” se referă la construirea mesajelor în jurul unor valori sau sentimente comune, cât mai aproape de interesul uman general. Această tendință facilitează receptarea și înțelegerea produselor, mărește numărul consumatorilor, aduce profit, dar, plasând totul la nivelul unui „om mijlociu” standard, poate uniformiza valorile, comportamentele, aspirațiile (sau, în formula ironică a lui Edgar Morin, poate „impune esteticile mijlocii, îndrăznelile mijlocii, inteligențele mijlocii și prostiile mijlocii”). Cercetările recente au arătat că puterea de modelare a produselor din industriile culturale nu este absolută: consumatorii dezvoltă nu numai strategii de întâmpinare și acceptare, ci și tehnici de contracarare și resemnificare. Funcții, roluri și efecte: noțiuni introductive De la celebra panică din 1938, declanșată de radiodifuzarea povestirii Războiul lumilor de H.G. Wells, dramatizată (poate prea realist) de Orson Welles, până la panica generată de diferitele afirmații amplificate de mass-media românească, referitoare la iminența unui cutremur într-o anume perioadă (vestitul „caz Hâncu”), de la lacrimile vărsate în fața serialului de după-amiază la explozia de bucurie și revărsarea nocturnă a miilor de oameni pe străzile orașelor după transmisiile în direct ale victoriilor echipei naționale de fotbal, de la gestul aproape reflex de a deschide radioul (dimineața) sau televizorul (seara), până la senzația de iritare provocată de chioșcul închis și de absența (pentru câteva ore doar) a ziarului preferat, în sfârșit, de la discuțiile înfocate în jurul ultimei apariții televizate a unui lider politic, până la izolarea de lume prin intermediul ascultării muzicii, al vizionării filmului ori emisiunii preferate, al jocurilor pe calculator, al navigării pe Internet sau chiar al dezlegării unui rebus - istoria mass-mediei este și istoria trăirilor indivizilor, a reacțiilor grupurilor, a mobilizărilor sociale pe care mesajele purtate de presă le-au declanșat. Nimeni nu poate contesta faptul că presa răspunde unor nevoi și aspirații, clare sau difuze, ale indivizilor și colectivităților - fiind modelată, astfel, de solicitările sau de așteptările acestora - și că, simultan, ea exercită o seamă de influențe asupra vieții sociale, modificând acțiunile indivizilor și grupurilor. Pornind de la aceste constatări, jurnaliștii, oamenii politici, legiuitorii, filosofii, psihologii și sociologii au căutat să vadă ce loc ocupă mass-media în viața socială, ce legături se țes între aceasta și diferitele instituții, grupuri sau persoane, ce putere au aceste interacțiuni și ce importanță are presa în procesele de transformare a structurilor economice, sociale, politice ori culturale. Relația dintre mass-media și societate se poate pune în termeni de consecințe generale (funcțiile presei), de influențe (efectele presei) sau de misiuni globale atribuite acestor sisteme (rolurile presei). în limbajul uzual și chiar în unele lucrări de specialitate, termenul „funcție” cumulează frecvent cele trei posibilități enumerate mai sus. Așa cum observa Denis McQuail (1987, p. 69), această noțiune poate fi folosită cu sensul de „scop, de consecință ori de cerință sau 96 SISTEMUL MASS-MEDIA așteptare și poate căpăta și alte înțelesuri” ; în sfera comunicării de masă, spre exemplu, „sintagma «funcția de informare a presei» se poate referi la trei lucruri foarte diferite: acela că presa încearcă să informeze oamenii (scop), acela că oamenii află ceva din presă (consecință) sau acela că presa poate să informeze oamenii (rezultat sau așteptare)”. Astfel, expresia „funcția de informare a presei” poate fi tradusă prin trei sintagme diferite: a) drept urmare a activității presei, publicul este informat - funcție ; b) presa are misiunea de a informa publicul - rol; c) prin informațiile pe care le distribuie, presa influențează gândirea și comportamentul publicului - efect. în primul caz, faptul că „presa ne informează” apare ca o consecință a existenței sistemului mass-media. Această consecință derivă din funcționarea globală a mass-mediei (nu doar a unui segment bine determinat, cum ar fi un radio local, o revistă pentru gospodine sau un post de televiziune de sport) și nu este legată în mod direct de o intenție (declarativ asumată și precis direcționată): putem găsi informații chiar și în acele mesaje care nu au ca scop principal informarea, cum ar fi filmele de divertisment, concursurile TV, programele de varietăți, integramele, clipurile muzicale etc. Este evident că presa nu ar exercita o asemenea funcție dacă nu ar exista, ca o premisă a acesteia, o dorință și o nevoie de căutare de informații, drept expresie a unor necesități elementare ale omului. în felul acesta, răspunzând nevoii indivizilor de a-și controla mediul - și, deci, de a ști ce se petrece în lumea în care trăiesc -și satisfăcând această nevoie prin produsele pe care le oferă, mass-media generează, ca o consecință a activității sale, faptul că publicul este informat. Ansamblul fenomenelor apărute în procesul satisfacerii unor nevoi poartă numele de funcții. în Dicționarul de sociologie, funcția este definită prin „contribuția pe care un element o aduce la satisfacerea unei cerințe a sistemului din care face parte, ajutând la menținerea și dezvoltarea acestuia” (C. Zamfir, L. Vlăsceanu, 1993, p. 262); mass-media contribuie la satisfacerea cerințelor sistemului social, a nevoilor indivizilor, grupurilor și instituțiilor și, prin aceasta, ea este un factor important în menținerea echilibrului sistemului social (așa cum vom vedea, atunci când acest lucru nu se întâmplă, atunci când avem de a face cu disfuncții ale presei, au loc fenomene creatoare de dezechilibre, precum panica). în al doilea caz, este vorba despre o cerință imperativă: presei i se atribuie, înainte chiar de exercitarea acțiunii sale, misiunea, rolul de a informa. Acest lucru este considerat o obligație a instituțiilor mass-media, un „ceva” care trebuie realizat, indiferent de obstacolele sau de conjuncturile concrete în care FUNCȚII, ROLURI ȘI EFECTE : NOȚIUNI INTRODUCTIVE 97 presa lucrează. În jurul concepțiilor referitoare la rolul pe care presa trebuie să-l joace s-au construit patru mari „teorii” (modele) care au organizat, într-o paradigmă generală, numeroasele sarcini atribuite de-a lungul istoriei sistemelor de comunicare de masă: modelul autoritarist (bazat pe misiunea de susținere a structurilor de putere existente), modelul totalitarist (bazat pe misiunea de mobilizare a maselor pentru îndeplinirea proiectelor puterii), modelul liberal (bazat pe misiunea de a facilita accesul publicului la informații și divertisment) și modelul serviciului public (bazat pe misiunea de a realiza educația civică și informarea corectă). În cel de al treilea caz, faptul că activitatea presei are drept rezultat informarea indivizilor apare ca un produs imediat al funcționării unui segment al mass-mediei. Aceasta înseamnă că ne confruntăm cu acțiunea unui ziar, post, program sau mesaj, care influențează într-un anumit fel pe o parte din cei care intră în contact cu el. Acest tip de acțiune concretă a mass-mediei poartă numele de efect. Analiza efectelor a consumat, timp de peste 50 de ani, aproape întreaga energie a cercetătorilor din domeniul comunicării de masă: ei au stabilit că efectele presei pot atinge nivelul cunoștințelor, emoțiilor, atitudinilor sau comportamentului individual; că ele vizează persoana, grupul, instituțiile sociale, întreaga societate sau cultura unui segment al său; că pot fi intenționate sau non-intenționate; că acționează pe termen scurt sau pe termen lung etc. (vezi D. McQuail, 1987, pp. 256-260). Efectele nu răspund în chip necesar unor nevoi generale ale indivizilor și colectivităților și nici nu se „justifică” prin contribuții specifice la menținerea ori la dezvoltarea sistemelor sociale. Din contră, o seamă de efecte ale mass-mediei au condus la fenomene nefuncționale: astfel, unele cercetări arată că, în urma expunerii tinerilor la programe TV ori la filme excesiv de violente, poate crește tendința acestora spre un comportament agresiv și antisocial; la fel, unele studii susțin că audiențele pot fi influențate prin difuzarea, cu puțin timp înaintea alegerilor, a unor informații privind viața privată a unui candidat, de exemplu. Prezentarea de mai sus relevă faptul că între rol (misiune, derivată dintr-un proiect global sau, la limită, dintr-o filosofie social-politică), funcție (consecință, conturată în urma corelării dintre nevoile societății și oferta mass-mediei) și efect (formă de influențare, datorată unei acțiuni determinate a mass-mediei), distanța conceptuală este mai mult decât evidentă. Deoarece menținerea ambiguității și folosirea inadecvată a acestor termeni poate genera confuzii și interpretări hibride, ar fi de dorit ca cel puțin acele persoane care se consideră specialiști în mass-media să utilizeze noțiunile de față cu precauție și cu respect pentru semnificația lor exactă. Înțelegerea relației complexe dintre mass-media și societate implică discutarea unor concepte, aparent cunoscute (prin demonetizarea lor în discursurile din 98 SISTEMUL MASS-MEDIA presă și dezbaterile din grupurile nespecializate), dar rareori clarificate așa cum se cuvine : este vorba despre termeni precum „influență”, „manipulare”, „dezinformare”, „propagandă” și „persuasiune”. Cadrul cel mai general al dezbaterii este oferit de conceptul de influență; din punct de vedere sociologic, el se referă la „o acțiune exercitată de o entitate socială, orientată spre modificarea opțiunilor și manifestărilor alteia” (C. Zamfir, L. Vlăsceanu, 1993, p. 299). Din acest punct de vedere, ansamblul relațiilor sociale este o sumă de acțiuni de influențare: părinții își educă odraslele după un anume model, școala încearcă să ne influențeze pentru a ne face să ne conformăm unor valori și norme sociale consacrate, prietenii (dar și dușmanii) vor să ne influențeze pentru a face anumite lucruri, medicii ne modifică opțiunile (alimentare, de petrecere a timpului liber, de muncă etc.) pentru a evita îmbolnăvirea, oamenii politici vor să ne determine să ne manifestăm prin vot în favoarea unui partid sau lider etc. în acest context, mass-media apare ca un instrument în jocul complex al influențelor sociale, instrument utilizat de diferite entități „pentru a modifica opțiunile și manifestările” publicului. Totuși, mass-media nu este o simplă victimă a intereselor instituțiilor sociale și indivizilor care dețin putera economică și politică: frecvent, ea însăși devine agentul unei influențe îndreptate în favoarea presei, prin campanile de autopromovare și reclamă (care urmăresc orientarea consumatorului către un anume produs mass-media), prin materialele de opinie în care personalități mediatice pledează pentru interesele presei (cum sunt, în România, mobilizările împotriva formulării și supunerii votului Parlamentului a unei Legi a presei, împotriva impunerii unor forme de TVA care afectau interesele breslei sau împotriva unor decizii patronale care prejudiciau drepturile jurnaliștilor) sau prin modul specific în care jurnaliștii identifică, selectează și prezintă anumite informații. Conceptul de efect al mass-mediei devine, în acest circumstanțe, sinonim cu cel de influență a mass-mediei. Dacă ne mutăm atenția de la acțiunea socială la mijloacele prin care se pot exercita anumite influențe, întâlnim un triunghi terminologic extrem de complex (și controversat): persuasiune, propagandă, manipulare. Conceptul cu sfera cea mai largă este cel de persuasiune: el denumește „activitatea de influențare a atitudinii și comportamentului unei persoane, în vederea producerii acelor schimbări care sunt concordante cu scopurile sau interesele agenției inițiatoare ; persuasiunea se realizează în condițiile în care se ține seama de caracteristicile de receptivitate și reactivitate ale persoanei influențate” (C. Zamfir, L. Vlăsceanu, 1993, p. 423). Este, așadar, evident că persuasiunea se bazează pe evaluarea intereselor, valorilor și reprezentărilor simbolice ale persoanei sau persoanelor asupra cărora ea se va exercita și pe desfășurarea unor acțiuni sau mesaje care au ca scop convingerea ei/lor de a-și FUNCȚII, ROLURI ȘI EFECTE : NOȚIUNI INTRODUCTIVE 99 schimba ideile, sentimentele sau comportamentele. Secole de-a rândul, diferiți actori sociali, de la regi la oameni obișnuiți, de la adulți la adolescenți, au folosit diferite tehnici de convingere pentru a schimba atitudinea partenerilor de dialog; încă din Antichitatea greco-latină, ansamblul tehnicilor verbale de persuasiune a făcut obiectul unei discipline de sine stătătoare, retorica, a cărei misiune era aceea de a analiza mecanismele discursive de persuasiune și de a recomanda strategii și tehnici de convingere. După Newsom et alii (2003, p. 260), „persuasiunea presupune utilizarea comunicării pentru a-i câștiga pe oameni pentru o cauză. Indiferent de scopurile persuasiunii, există, în principiu, șase pași de urmat în procesul de persuadare - însă nu neapărat fiecare act de persuadare urmărește această secvențialitate. Primul pas este prezentarea. O persoană trebuie să se afle într-o poziție în care să primească mesajul persuasiv - adică să fie atât accesibilă fizic, cât și receptivă mental. Puteți face o prezentare care să fie ignorată, totuși, așa încât cel de-al doilea pas în persuadare îl reprezintă participarea, care înseamnă că receptorul trebuie să fie atent la mesajul persuasiv. în afară de a fi atent la mesaj, receptorul trebuie să îl și înțeleagă. De aceea, al treilea pas îl reprezintă comprehensiunea. Pentru a satisface această cerință, mesajul trebuie prezentat sub formă de simboluri, astfel încât receptorul să priceapă. A patra etapă este acceptarea, în care receptorul acceptă mesajul și ajunge să fie de acord cu punctul de vedere exprimat. Următorul pas, al cincilea, îl reprezintă reținerea informației transmise, fapt care explică de ce repetiția este un lucru atât de important în procesul de persuasiune. Al șaselea și cel din urmă pas este acțiunea. Specialistul în persuasiune trebuie să fie capabil să observe rezultatele persuasiunii în comportamentul receptorului”. în cazul utilizării intenționate a mass-mediei pentru a influența acțiunile oamenilor, „persuasiunea se referă, în primul rând, la folosirea mass-mediei în prezentarea de mesaje proiectate deliberat pentru a provoca forme specifice de acțiune din partea publicului. Tipice pentru asemenea acțiuni sunt votarea unui candidat politic, cumpărarea unui bun de consum, donarea pentru o cauză meritorie sau îndeplinirea în alt mod a cerințelor de acțiune pe care un comunicator dorește să le provoace” (M. De Fleur, S. Ball-Rokeach, 1999, p. 273). Dacă privim cu atenție pașii persuasiunii așa cum au fost ei definiți mai sus, ne dăm seama cât de greu îi este presei să îi parcurgă pe toți, și nu numai cu unul sau doi receptori, ci cu sutele de mii sau milioanele de receptori care consumă mesajele mass-media. Astfel, nu toată lumea are televizorul ori radioul deschis atunci când se transmite un mesaj persuasiv, fie el reclamă la un produs sau anunț cu conținut electoral; evident, nu toată lumea citește ziarul ori revista sau vizitează site-ul unde se află aceste mesaje. Dintre cei care consumă mass-media care conține asemenena mesaje, nu toți sunt atenți 100 SISTEMUL MASS-MEDIA în momentul difuzării lor sau nu toți parcurg imaginile ori textul tipărit. Adeseori, cei care sunt totuși expuși la aceste mesaje nu le înțeleg sau le pricep parțial ori deformat. Iar dacă le-au înțeles, este foarte posibil să nu fie de acord cu ele : din experiențele anterioare, știu că liderul politic respectiv le-a înșelat așteptările sau că produsul mult-lăudat este prea scump și nu foarte eficient. Din aceste motive, oamenii uită repede mesajul persuasiv și obiectul lui; dacă totuși s-au îndeplinit condițiile anterioare - au primit mesajul, au fost atenți la el, l-au înțeles, au fost de acord cu el și nu l-au uitat -, aceasta nu înseamnă că se simt obligați să acționeze în conformitate cu cerințele mesajului! Este foarte posibil ca mult mai convingătoare să fie recomandarea unui prieten, a unei rude sau a unui coleg de serviciu influent - iar acest adevăr constituie ceea ce a descoperit una dintre primele teorii asupra efectelor mass-media, teoria fluxului în doi pași. Sau este posibil ca teama de a nu contrazice o opinie sau un comportament care par însușite de majoritatea celor din grupul lor social sau de mass-media ca exponentă a opiniei publice să exercite o profundă influență de conformism social - idee susținută de teoria spiralei tăcerii. Sau este posibil ca oamenii să aleagă numai mesajele care corespund intereselor lor imediate sau dorințelor lor de a evada din grijile cotidianului, deci să aibă un comportament selectiv și critic, așa cum susține teoria utilizărilor și recompenselor. Și exemplele s-ar putea înmulți... Istoria cercetărilor consacrate formelor prin care mass-media influențează convingerile, sentimentele, atitudinile și comportamentul oamenilor (teoriile efectelor mass-media) arată că în această relație nu se află numai presa și individul consumator, ci multe alte entități sociale : grupul de referință al individului, instituțiile care asigură educația, cele religioase, tradițiile culturale, experiențele personale, memoria individuală și colectivă etc. Astfel încât versiunea simplistă ce susține puterea absolută a unor corelații directe, mecanice, rapide și radicale („mass-media manipulează oamenii” - așa cum este formulată această idee, în termeni care dovedesc primitivism intelectual și lipsă de cunoștințe teoretice) nu mai este în prezent crezută sau aplicată global de nici un reprezentant serios al studiilor comunicării de masă. O formă aparte de acțiune persuasivă este propaganda. Conceptul își are originea în inițiativa papei Grigore al XV-lea de a crea, în 1623, un organism de promovare a credinței numit „Sacra Congregatio de Propaganda Fide”. Începând din acest moment, termenul a fost sistematic asociat cu promovarea unei credințe religioase, dogme politice, ideologii de clasă, cauze sociale sau culturale, doctrine filosofice etc. Conform dicționarelor de specialitate, propaganda se referă la: o „activitate sistematică de transmitere, promovare sau răspândire a unor doctrine, teze sau idei de pe pozițiile unei anumite grupări sociale și ideologii, în scopul influențării, schimbării sau formării FUNCȚII, ROLURI ȘI EFECTE : NOȚIUNI INTRODUCTIVE 101 unor concepții, atitudini, opinii, convingeri sau comportamente” (C. Zamfir, L. Vlăsceanu, 1993, p. 464); „activitatea desfășurată sistematic pentru a răspândi o doctrină, o opinie în rândul maselor, pentru a o face cunoscută și acceptată, apelând nu numai la fapte, ci și la aspecte emoționale. După Laswell (apud W. Severin, J. Tankard jr., 2004, p. 110), «propaganda, în sensul cel mai larg, este tehnica de influențare a acțiunilor omului prin manipularea reprezentărilor. Aceste reprezentări pot fi sub formă vorbită, scrisă, picturală sau muzicală». Cele două definiții arată că obiectul propagandei poate fi un lider politic, o idee sau credință, un produs de consum sau chiar un comportament social; altfel spus, se pot declanșa campanii de propagandă în favoarea unui om politic, a unei religii, a unei paste de dinți sau a generalizării comportamentului politicos la volan... De regulă, o propagandă eficace trebuie să convingă, în primul rând, printr-o argumentare rațională, credibilă, consistentă, sprijinită pe experiențe și evenimente trăite de cetățeni” (S. Tămaș, 1993, p. 219). Dar propaganda poate folosi și tehnici axate pe sensibilitate, emoții, experiențe, frică etc. După Larson (2003, pp. 393-394), propaganda se identifică prin câteva note specifice: a) caracterul ideologic: ea vinde un ansamblu coerent de idei, legate de interesele unei anume entități sociale (biserica, regalitatea, partidele, guvernanții etc.); b) asocierea cu diverse mijloace de comunicare de masă: pentru a atinge segmente sociale cât mai ample și pentru a avea controlul asupra actelor de comunicare, propaganda utilizează mijloace de comunicare variate, de la afiș la film, de la spectacolul public la televiziune, de la presa scrisă la muzică; c) caracterul ascuns, secret, al unor componente ale procesului de comunicare: scopul comunicării, sursa reală a mesajelor, tehnicile de persuasiune folosite, informații care ar pune mesajul propagandistic într-o altă lumină, reacțiile publicului la mesajele anterioare - toate acestea sunt obturate în campanile de propagandă; d) tendința spre uniformizare: scopul propagandei este să uniformizeze părerile, atitudinile și comportamentele receptorilor, să îi reducă la o masă de manevră omogenă; e) obstrucționarea gândirii: rezultatul final al propagandei ar trebui să fie blocarea judecății critice și generarea de acțiuni sub impulsul sentimentelor necontrolate: „pentru a ocoli gândirea logică, propaganda se folosește de informații tendențioase, menite a stimula emoțional publicul, «forțând» orientarea acestuia către o părere ori concluzie binecunoscută propagandistului”. 102 SISTEMUL MASS-MEDIA Pentru a fi eficientă, propaganda presupune exercitarea controlului asupra instituțiilor sociale - sistemul de educație, biserica, mass-media. Din această cauză, ea este frecvent asociată cu sistemele totalitariste. Ceea ce nu înseamnă că în sistemele democratice nu întâlnim forme ale propagandei - orientată spre scopuri religioase, politice, sociale sau comerciale ; dar acum nu mai există un flux unic de mesaje propagandistice (cum era cel controlat de Partidul Comunist în România de dinainte de 1989), ci o gamă variată de surse și de tipuri de propagandă. Evident că, în aceste condiții, termenul se golește de conotațiile negative legate de acțiunile și interesele grupurilor dictatoriale și devine un apelativ „tehnicizat” pentru anumite strategii și tactici utilizate pentru a convinge diverse publicuri să adere la o anume idee, ideologie, inițiativă, credință, mod de viață etc. Potrivit unuia dintre autorii consacrați (J. Ellul, 1967, pp. 123-125), propaganda modernă s-a construit prin cumularea unor factori precum tehnicizarea (folosirea unor mijloace tehnologice complexe), conștientizarea rolului cunoștiințelor de psihologie (utilizarea experimentelor și aplicarea în campanii a teoriilor descoperite de cercetările consacrate psihicului omenesc), masificarea (obiectul propagandei nu sunt indivizii, ci masele largi, populare), caracterul permanent (propaganda nu mai este legată de anumite evenimente precum războaiele sau revoluțiile, ci se exercită în mod continuu, chiar în vremuri de stabilitate socială). Formele supreme ale acestei „noi propagande” au fost dezvoltate de puterea fascistă și de cea comunistă. în aceste sisteme, anumite instituții specializate se ocupau de punerea la punct a unor strategii complexe de propagandă și de urmărirea aplicării lor. Scopul întregului mecanism era exercitarea unei influențe puternice asupra indivizilor și schimbarea radicală a comportamentului acestora, fără ca oamenii să fie conștienți de formele și implicațiile procesului de control al minții la care erau supuși. Oamenii care vor să influențeze opiniile utilizează o varietate de apeluri persuasive, dar nu toate sunt oneste. Următoarea listă identifică unele mecanisme propagandistice utilizate în mod obișnuit pentru a induce publicurile în eroare: a) etichetarea (poreclirea): caracterizarea poate fi pozitivă sau negativă. O persoană poate fi numită „înțeleaptă și conștiincioasă” ori „un mincinos și un escroc” (sau problema poate fi chiar lăsată deschisă spre interpretare, ca în exprimarea „E o figură!”); b) generalitățile răsunătoare: multe cuvinte nebuloase pot fi folosite astfel -de exemplu, „mulțimi entuziaste” sau „grupuri de admiratori” ; c) transferul: acesta apare când o vedetă de cinema sau vreo altă celebritate face campanie pentru un politician sau produs; aura acestei persoane FUNCȚII, ROLURI ȘI EFECTE : NOȚIUNI INTRODUCTIVE 103 faimoase se va transfera asupra politicianului sau produsului mai puțin cunoscut; d) mărturia : aceasta reprezintă o garanție efectivă, opusă astfel mecanismului de transfer. O tehnică obișnuită în publicitate, ea presupune mărturiile unor sportivi profesioniști sau ale unor celebrități, care declară că folosesc un anumit produs, încurajând astfel consumatorii să-l cumpere la rândul lor; e) oamenii simpli: favorita politicienilor, această tehnică implică utilizarea unui limbaj casnic sau lansarea unor apeluri la grijile cotidiene pentru a convinge publicul că, în ciuda birourilor lor impozante sau a aspirațiilor către acestea, politicienii sunt încă „de-ai noștri” ; f) curentul de opinie la modă: acest mecanism de convingere este utilizat pentru a-i influența pe cei indeciși să meargă în aceeași direcție cu majoritatea, oricât de mică ar fi diferența numerică între majoritate și minoritate. Acest mecanism este considerat într-atât de puternic, încât rețelele de televiziune evită difuzarea rezultatelor estimate ale alegerilor în estul Statelor Unite până la închiderea urnelor în vest. Unele dovezi din cercetări indică, totuși, că o asemenea dezvăluire nu ar avea impact asupra oamenilor care nu au votat încă; g) măsluirea cărților: a spune doar „o parte a adevărului” ; presupune selectarea faptelor astfel încât să prezinte un punct de vedere, lăsându-le pe celelalte în afară. Rezultatul: distorsiuni și proastă reprezentare; h) stereotipuri emoționale: se evocă mai multe tipuri de imagini, astfel expuse: „un bun american”, „casnic‘”, „străin” etc. i) tăcerea ilicită : acest mecanism reprezintă o formă subtilă de propagandă, incluzând insinuările, sugestiile sau presupunerile. Implică și ascunderea unor informații care ar corecta o impresie falsă; j) retorica subversivă : o variantă a „măsluirii cărților” o reprezintă și acest mecanism de discreditare a motivațiilor unei persoane pentru a blama o idee, care poate fi bună și utilă. De exemplu, cineva poate critica planurile unui primar de construire a unui pod pe niște terenuri care sunt în proprietatea acestuia, de cealaltă parte a râului. Însă, privit obiectiv, planul de construire a unui pod poate fi unul bun, în sensul deschiderii pentru comerț, transporturi sau turism (D. Newsom, D. Kruckeberg, J. Turk, 2003, pp. 269-270; vezi și W. Severin, J. Tankard jr., 2004, pp. 112-124). Termenul de manipulare se referă la „acțiunea de a determina un actor social să gândească și să acționeze într-un mod compatibil cu interesele inițiatorului, iar nu cu interesele sale, prin utilizarea unor tehnici de persuasiune care distorsionează în mod intenționat adevărul, lăsând însă impresia 104 SISTEMUL MASS-MEDIA libertății de gândire și de decizie” (C. Zamfir, L. Vlăsceanu, 1993, p. 332). Pentru a înțelege valențele acestui termen, utilizat cel mai adesea într-un mod impropriu și fără discernământ, putem face apel la perspectiva propusă de autorul unei recente sinteze (F. D'Almeida, 2006 ; vezi și R. Cialdini, 2004 ; J.M. Domenach, 1950; P. Lenain, 1985); astfel, manipularea implică o multitudine de acțiuni precum îndoctrinarea, înregimentarea, propaganda, dezinformarea și fabricarea imaginarului social. înregimentarea se referă la forțarea indivizilor să execute diverse acțiuni repetitive, care le anulează libertatea și care marchează aservirea lor față de autoritatea supremă: salutul fascist, participarea la paradele și defilările comuniste, depunerea jurămintelor de credință - toate sunt forme de manipulare și control. îndoctrinarea este un termen cu rădăcini religioase, care se referea inițial la învățarea unei doctrine religioase; în secolul al XIX-lea, odată cu emergența ateismului, cuvântul capătă o conotație negativă, sugerând că în spatele discursului religios se află alte scopuri, legate de inculcarea unor idei împotriva voinței cuiva și de stăpânirea acelei persoane prin aceste idei: „înregimentarea și îndoctrinarea se bazează pe forme de condiționare înrudite, a căror esență este repetiția. Comportamentul nu mai este unul reflectat, ci unul determinat de credință. El este supus intereselor colective, iar indivizii sunt transformați în instrumente în serviciul unei cauze, care se sprijină pe aparenta lor dorință de a se supune acestui ideal” (F. D'Almeida, 2006, p. 77). într-o lucrare de referință, Philippe Breton (1997) arată că manipularea se întemeiază pe trei elemente: (1) o acțiune care vizează psihicul sau gândirea individului și care urmărește ca, prin mijloace dure (violență psihologică, presiune intelectuală), să îi reducă libertatea de a evalua evenimentele, oamenii, situațiile; (2) un mesaj care este, cel mai adesea, mincinos, care trunchiază realitatea, care deformează faptele prezentate; (3) o luptă psihologică și intelectuală: persoana supusă manipulării nu cedează imediat, resimțind mesajul și acțiunea cerută ca fiind împotriva valorilor, convingerilor și sentimentelor ei; manipularea apare astfel ca un instrument de înfrângere a rezistenței mentale și de deprivare a individului de libertățile sale fundamentale. Un exemplu clasic de folosire a tehnicilor de manipulare și de persuasiune în comunicarea interpersonală și de grup este oferit de piesa lui Shakespeare, Iulius Cezar. După asasinarea dictatorului, corpul său este expus în forum, în fața unei mulțimi convinse de Brutus, Cassius și ceilalți conjurați că Roma și-a recâștigat libertatea. Marc Antoniu nu poate să își dezvăluie scopul - zeificarea lui Cezar, exterminarea conjuraților și reinstaurarea cezarismului. El își începe discursul prin elogierea lui Brutus și Cassius, mințind că este de acord cu acțiunea lor și a mulțimii. Apoi, își nuanțează primele afirmații și, păstrând un contact retoric cu mulțimea, ajunge, din exprimarea treptată a unor dezacorduri, la exaltarea operei FUNCȚII, ROLURI ȘI EFECTE : NOȚIUNI INTRODUCTIVE 105 lui Cezar și la o mobilizare a ascultătorilor împotriva lui Brutus și Cassius, ale căror case vor fi incendiate și care vor fi forțați să părăsească Roma. [...] Acest discurs începe cu o manifestare a manipulării, deoarece primele fraze sunt mincinoase. Ulterior, nivelul manipulării este depășit, deoarece se face apel la sentimentele profunde ale plebei față de Cezar. Astfel, Shakespeare ne arată că actele de comunicare, chiar dacă leagă indivizi, se petrec în anumite contexte sociale, de care depinde eficacitatea lor. Aceasta înseamnă că schimbarea bruscă a opiniei, care face dintr-un protestatar ostil un personaj convins de adevărul ideii opuse, implică, într-un anume sens, faptul că acest protestatar era deja convins, fără să-și dea seama de aceasta. Dar nu este o misiune ușoară să risipește iluziile aparente și să faci să iasă la iveală certitudinile latente (D. Huisman, 1983, pp. 38-39). Atât în comunicarea interpersonală, cât și în mass-media, frecvent, manipularea se împletește cu dezinformarea. Aceasta presupune livrarea de informații false sub aparențele informării exacte, riguroase, bine intenționate. Elemente de dezinformare apar și în propagandă, dacă interpretăm o argumentare intenționat greșită, mincinoasă, ca pe un mod de a ascunde unele realități și de a livra informații false. Totuși, procesele de dezinformare sunt legate inextricabil de intențiile de manipulare - în acest caz, informația este deliberat ascunsă sau o informație mincinoasă este deliberat transmisă ca adevăr, pentru a se aduce un prejudiciu adversarului. După P. Lenain (1985, pp. 44-45), tratamentul manipulator al informațiilor se manifestă pe patru paliere: a) sub-informarea : informații vitale nu sunt transmise publicului, pentru a se evita anumite reacții; b) dezinformarea : difuzarea de informații false cu scopul creării unei anumite imagini despre un eveniment sau o persoană și orientării opiniei publice într-o anume direcție; c) non-informarea : interdicția accesului la anumite informații, considerate de un regim politic, de un lider, de un partid sau de o instituție drept dăunătoare intereselor lor; d) contra-informarea : utilizarea sistematică a zvonurilor și amplificarea lor până la transformarea în versiuni credibile ale realității. Dezinformarea și manipularea prin dezinformare sunt asociate mai ales strategiilor militare și politice (fără ca ele să evite zona afacerilor sau industriile culturale). Strategiile care impun controlul asupra mass-mediei pentru a amplifica impactul informațiilor „prelucrate” au ca scop manipularea unor publicuri cât mai diverse (ceea ce nu înseamnă că reușesc întotdeauna să manipuleze în mod eficient). Acest adevăr conduce la o întrebare simplă: care este atitudinea presei (reporteri aflați la locul evenimentelor, redactori și editori aflați la mii de kilometri depărtare, prezentatori, moderatori, autori de comentarii) în 106 SISTEMUL MASS-MEDIA asemenea situații ? Dezbaterea asupra manipulării prin mass-media este polarizată de trei mari modele: a) cel al „complicității” (jurnaliștii participă de bunăvoie, ca actori conștienți, la marea conspirație a minciunii și a manipulării publicului); b) cel al „victimei” (jurnaliștii, deși bine intenționați, au fost păcăliți de specialiștii în dezinformare, fie ei politicieni, militari sau „spin-doctors”, comunicatori angajați de cei la putere pentru a distorsiona informația și a da iluzia unei comunicări corecte); c) cel al „abandonării misiunii” (mass-media, în goana după public și profit din publicitate, nu mai respectă principiile morale și profesionale fundamentale și generează erori de informare cu potențial manipulator). Primul model este promovat de adepții unor școli de gândire „critice”, precum cultural studies, marxismul sau imperialismul cultural. Conform acestei teorii, mass-media este controlată de marile trusturi, care urmăresc interese de dominație economică în consens cu interesele de dominație politică ale reprezentanților Puterii. Jurnaliștii aderă la aceste interese și ideologii și participă de bunăvoie la procesele de dezinformare. Spre exemplu, ei acceptă și difuzează definițiile politice ale prietenilor și dușmanilor, vinovaților și victimelor, celor care trebuie sprijiniți și celor care trebuie condamnați și construiesc relatări care, sub aparența corectitudinii, promovează ideologia, interesele și versiunile acestor grupuri. Complicitatea lor cu clasele politice și militare explică faptul că au acces privilegiat la unele surse și că ceea ce apare ca o descoperire jurnalistică nu este, de fapt, decât o „lovitură” de relații publice, menită să dirijeze opinia publică în anumite direcții (vezi exemplele din M. Palmer, 2003, pp. 97-102). Cel de-al doilea model a fost lansat cu vehemență imediat după evenimentele legate de „revoluția” română din 1989: volumul Roumanie - qui a menti ? reunea mărturii ale mai multor jurnaliști care au transmis corespondențe în acea perioadă și care considerau că au fost victimele unei uriașe puneri în scenă, a unei manipulări a presei și opiniei publice, orchestrată de forțe obscure, numite (mai degrabă metaforic decât jurnalistic) „Securitatea”, „comuniștii”, „KGB-ul” etc. Ulterior, după războiul din Golf din 1992 și după alte asemenea excese mediatice (debarcarea trupelor americane în Somalia, războaiele din fosta Iugoslavie, conflictul din Afganistan), discursul presei și al unor analiști a generalizat imaginea jurnaliștilor ca victime inocente ale specialiștilor în dezinformare. Cea de-a treia situație este exemplificată prin derapajele generate de televiziunea modernă. Concurența acerbă dintre posturi a condus la o cursă nebunească după audiențe, care se traduce prin marginalizarea informației elaborate FUNCȚII, ROLURI ȘI EFECTE : NOȚIUNI INTRODUCTIVE 107 (verificată din mai multe surse, scrisă neutru și echidistant, asociată cu multe informații de fundal care pun evenimentul într-un context istoric, politic, social sau militar) și prin privilegierea informațiilor spectaculoase, prezentate ca exclusivitate (scoop), încărcate de dramatism, axate pe emoțiile umane primare (uneori chiar primitive!). Această tendință a privilegiat informația transmisă „în direct”, mediată de un corespondent sau un prezentator care se individualizează prin aspectul telegenic, și nu prin cunoașterea evenimentului, informația axată pe elemente vizibile, șocante (victime, urme de sânge, martori înlăcrimați, copii disperați, case sau alte bunuri distruse etc) - astfel încât imaginea se substituie informației. Jurnalistul devine acum un releu de transmitere a unor imagini-șoc, nu un filtru al realității, care selectează și pune în context informațiile. înțelegând acest mecanism, instanțele care urmăresc manipularea prin dezinformare livrează exact acest tip de materiale (de la casetele oferite de oamenii Pentagonului în timpul războiului din Golf, din 1992, la cele transmise de Al-Qaida pentru a fi distribuite de canalele de televiziune arabe și occidentale). Comentând acest fenomen, R. Rieffel (2005a, pp. 122-124) scrie: Fără memorie, fără o distanțare reală, cea mai mare parte a mediei audiovizuale și multe instituții de presă scrisă privilegiază emoționalul și senzaționalul și eșuează atunci când trebuie să ofere profunzime conflictului, să îl pună în perspectivă în raport cu trecutul. Sub aparența unei victorii a tehnicilor moderne de informare, se ascunde o înfrângere a mass-mediei: a avea sentimentul că ești mai aproape de evenimente (principiul proximității) nu înseamnă a oferi adevărul despre acele evenimente; a vrea să difuzezi în direct imaginile unui conflict (principiul simultaneității) nu înseamnă să prezinți realitatea acelui conflict. A lua ca ideal al informației idealul transparenței cu orice preț (să vezi și să arați totul, în permanență), înseamnă a cădea în mitul informației-spectacol, înseamnă a trăi doar într-o lume a reprezentărilor în care emoția domină înțelegerea, iar compasiunea se substituie reflecției asupra mizelor acelui eveniment. [...] Televiziunea posedă puterea de a fabrica evenimentul [...], dar această putere este înșelătoare, din pricina confuziei între informația transmisă în direct și construirea ei: una se mulțumește să arate fără a pune în perspectivă, cealaltă filtrează imaginile încercând să le dea un sens. Nenumăratele studii științifice consacrate potențialului de manipulare, persuasiune sau propagandă al mass-mediei, în raport cu dimensiunea uriașă a audiențelor acesteia și cu mulțimea de factori non-mediatici (familia și prietenii, mediul social de la locul de muncă, tradițiile culturale, religia, experiențele personale etc.) care exercită diferite forme de influență asupra indivizilor, sugerează necesitatea abordării unei atitudini sceptice privind capacitatea presei de a fi un instrument „magic” de manevrare a publicului. 108 SISTEMUL MASS-MEDIA Preluând formula plastică a unui psiholog american, Roger Brown (citat de W. Severin, J. Tankard jr., 2004, p. 176), putem spune că, în ceea ce privește propaganda, manipularea și persuasiunea, mass-media „este accidental eficientă, și nu invariabil eficientă”. Funcțiile socio-culturale ale mass-mediei Tipologii și terminologii Pentru foarte mulți gânditori, societatea umană apare ca un ansamblu integrat de elemente, ansamblu în care fiecare parte îndeplinește o activitate specifică, necesară menținerii în viață a întregului. Aceste activități răspund unor nevoi individuale și colective de continuitate, ordine, integrare, conducere, adaptare etc. Dintr-o asemenea perspectivă „funcționalistă”, mass-media, ca parte a ansamblului social, răspunde anumitor necesități și îndeplinește, în consecință, anumite funcții. Acceptarea acestor principii implică stabilirea unei liste coerente de funcții, fapt ce nu este posibil decât dacă pornim de la o altă listă, anterioară: aceea a nevoilor care își găsesc soluția în apelul la mass-media. Cum însă nevoile umane nu sunt fixate o dată pentru totdeauna (nu sunt ancorate numai în biologie, ci sunt și produse ale dezvoltării culturale) și cum presa a răspuns, de-a lungul timpului, unor solicitări multiple, atât ale indivizilor, cât și ale grupurilor, stabilirea unei asemenea liste nu este o sarcină chiar atât de ușoară. Diferitele cercetări sau eseuri consacrate mass-mediei au condus la identificarea unor serii de funcții. Astfel, într-un studiu considerat acum clasic, H. Lasswell a definit trei funcții: supravegherea mediului înconjurător, corelarea diferitelor părți ale societății și transmiterea tradițiilor de la o generație la alta. Nuanțând acest model, C.R. Wright va propune o schemă amplă, care integrează distincțiile formulate de un alt sociolog american, R.K. Merton, între funcții (consecințe favorabile menținerii sistemului) și disfuncții (consecințe defavorabile), precum și între funcțiile manifeste (consecințe așteptate, previzibile și evidente) și funcțiile latente (consecințe neașteptate, imprevizibile și greu de identificat la o privire superficială). Astfel, modelul lui Wright (1964, p. 98) propune următoarea schemă de întrebări și răspunsuri: 110 SISTEMUL MASS-MEDIA Care sunt: 1) funcțiile ori 2) disfuncțiile 3) manifeste ori 4) latente ale: pentru 5) supravegherii (știrile) 6) corelării (comentariile) 7) transmiterii culturale (educația) 8) divertismentului 9) societate 10) indivizi 11) subgrupuri 12) sisteme culturale Un alt sociolog american, Leo Thayer (1982, pp. 138-146), va identifica șapte funcții ale presei: de socializare (oferă material pentru discuțiile dintre oameni); de identitate (ritmează existența noastră cotidiană, dându-i un contur specific); de mitologizare (creează modelele simbolice de profunzime ale culturii noastre); de compensare (oferă experiențe afective, vicariale); de informare (distribuie date despre realitate); de divertisment (transmite mesaje care ocupă timpul liber); de educație (contribuie la modelarea indivizilor). Michael Real (1989, pp. 251-255) susține că presa ajută indivizii să se orienteze în activitățile lor zilnice, facilitează relaxarea și evaziunea, permite întărirea identității personale, asigură perpetuarea moștenirii culturale, oferă formule comune, uzuale de gândire și exprimare, definește o sumă de categorii de interpretare a lumii, furnizează compensații pentru frustrări, contribuie la realizarea coeziunii sociale, facilitează implantarea noului în societate, validează simbolurile și miturile unei culturi etc. F. Balle, autorul unei sinteze de referință (1998, p. 506), rămâne fidel modelului bazat pe trei funcții: de inserție socială, de recreere, de purificare sufletească, iar M. Mathien (1998, pp. 43-47) optează pentru șapte funcții: de evaziune, de coeziune socială, de distribuire a cunoștințelor, de depozitare a actualității, de ghid al actualității, de recreere, de purificare. După M. Wiley, presa îndeplinește cinci funcții: de a furniza informații, de a analiza aceste informații, de a oferi un cadru general de referință pentru cunoaștere, de a distra, de a difuza o cunoaștere enciclopedică (apud J. Cazeneuve, 1976, p. 223). Sintetizând diversele teorii și moduri de abordare, D. McQuail (1987, pp. 71-73) stabilește două mari familii de funcții: (1) pentru societate în ansamblul ei: de informare, de corelare (socializare), de asigurare a continuității, de divertisment, de mobilizare; (2) pentru indivizi, luați în parte : de informare, de stabilire a identității personale, de integrare în societate, de divertisment. în fața unui câmp atât de fluctuant, în care diferiți cercetători au construit terminologii și tipologii diverse, ne propunem o „repliere” asupra unei liste elementare, gândite ca un instrument didactic pentru orientarea cititorului nefamiliarizat cu acest domeniu. FUNCȚIILE SOCIO-CULTURALE ALE MASS-MEDIEI 111 Funcția de informare Prima dintre familiile de funcții pe care le discutăm aici se referă la nevoia indivizilor și grupurilor de a controla mediul înconjurător: oamenii evaluează, pe baza informațiilor pe care le primesc prin mass-media, importanța evenimentelor ce ar putea să-i afecteze în mod direct, anticipează unele tendințe ale vieții economice, sociale sau politice și iau, în cunoștință de cauză, anumite decizii. Dimensiunea pragmatică a acestei funcții este subliniată, în terminologia americană, prin utilizarea expresiei „funcție de supraveghere”, ce accentuează statutul de instrument de control al realului pe care îl are presa. Din fluxul mesajelor ce pătrund zilnic în casele noastre, doar o parte oferă informații de imediată utilitate (starea vremii, situația prețurilor, manifestările culturale, transportul în comun etc.). O altă parte se referă la fapte și procese mai puțin legate de mediul nostru imediat: știrile privitoare la o lovitură de stat dintr-o țară aflată la mii de kilometri depărtare, la moartea unui mare scriitor dintr-o zonă lingvistică inaccesibilă, la descoperirea unei noi planete sau la rezultatele unei regate de iahting nu ne influențează viața zilnică și nu ne oferă puncte de sprijin pentru deciziile cotidiene. În schimb, asemenea informații (să le numim „generale”) formează un repertoriu cultural specific, care se adaugă reprezentărilor simbolice și sistemelor de valori dobândite prin alte canale și din alte experiențe; acest ansamblu de cunoștințe și convingeri contribuie la crearea concepției despre lume pe care se întemeiază toate deciziile cotidiene ale indivizilor. Informațiile generale. Pentru a răspunde nevoii indivizilor de a supraveghea lumea înconjurătoare, o informație nu trebuie să aibă o utilitate imediată. Datele privind viața politică internă nu servesc numai unor decizii conjunc-turale, ci acumulează elemente pentru o alegere pe care o facem o dată la un anumit număr de ani, atunci când ne dăm votul pentru o cauză, un partid sau un candidat. Deși nu suntem specialiști, urmărim cotațiile bursiere, evoluția inflației, situația agriculturii, starea delincvenței, diferitele inițiative legislative, noile descoperiri științifice etc. Adunate în adâncul memoriei, acestea oferă un capital informațional care poate fi oricând reactualizat, pentru evaluarea unui eveniment și pentru stabilirea unei strategii. Complexitatea fenomenelor din societatea modernă solicită un bagaj de cunoștințe din ce în ce mai bogat și mai subtil; acesta nu mai poate fi obținut doar prin experiențe și trăiri proprii sau prin contactul direct cu faptele și oamenii din mediul nostru imediat. Între noi și lume se insinuează treptat un mediator, o instituție care adună informația, o selectează, o ambalează în forme accesibile și o difuzează, facilitând, prin chiar efortul ei de mediere, accesul nostru la realitate, ceea ce înseamnă că un număr din ce în ce mai mare de oameni, 112 SISTEMUL MASS-MEDIA grupuri și chiar colectivități enorme depind de mass-media pentru a stăpâni, înțelege și judeca lumea înconjurătoare. Omul modern posedă o cunoaștere infinit mai amplă și mai nuanțată decât aceea a strămoșilor lui - dar, în egală măsură, infinit mai puțin personalizată și mai puțin concretă decât aceea dobândită, prin experiențe directe, de exponenții societăților de tip tradițional. P. Lazarsfeld și R.K. Merton, doi dintre părinții sociologiei comunicării de masă, au observat că, în urma exploziei mass-mediei (din ce în ce mai multe ziare, reviste, programe de radio și televiziune), oamenii depind tot mai mult de informațiile distribuite de aceasta. Deținând controlul asupra „accesului la lume”, presa oferă o anumită versiune asupra realului, o imagine mediatică a evenimentelor, a oamenilor și a conjuncturilor socio-istorice. Fluxul permanent de mesaje difuzate de mass-media învăluie aproape în întregime indivizii și societățile, nelăsându-le timp de reflecție, de verificare ori de analiză critică a versiunilor oferite. Beneficiind de o cantitate uriașă de informații, ajungând astfel la o stare de sațietate informațională, omul modern poate deveni apatic, poate renunța la simțul critic și la abordarea activă a informațiilor: „El ajunge să creadă că a cunoaște problema zilei este totuna cu a face ceva pentru controlarea acesteia. Este informat. Este preocupat. Și are tot felul de idei despre ceea ce ar trebui făcut”. Drept urmare, „o creștere a consumului de mass-media poate, în chip neașteptat, să transforme energiile individului, el trecând de la participare activă la o stare de cunoaștere pasivă” (1972, p. 502). Această consecință neprevăzută a activității de informare a presei -tendința supra-informării de a crea pasivitate - a fost denumită de cei doi sociologi disfuncția de narcotizare. Informațiile instrumentale. în 1945, timp de câteva luni, ziariștii din presa scrisă din New York au fost în grevă. Profitând de această întâmplare, sociologul Bernard Berelson a urmărit, de-a lungul întregului interval, reacțiile publicului, obligat acum să facă apel la programele radio pentru a obține informațiile dorite. în studiul What Missing the Newspapers Means (Ce înseamnă lipsa ziarelor), el a arătat că cititorii nu deplângeau atât absența informațiilor generale, cât pe aceea a datelor referitoare la programele cinematografelor și teatrelor, la transportul urban, la starea vremii, la noutățile din magazine, la cotațiile bursiere etc. Aceste rubrici ale ziarelor, privite în mod obișnuit cu dispreț de către ziariști, constituie, în fapt, o zonă prioritară de interes pentru public. Grație unor asemenea știri, oamenii se orientează în „jungla” marilor orașe, dobândesc instrumentele informaționale prin care controlează mediul imediat și pe baza cărora își organizează viața de zi cu zi. Acest tip de informații sunt numite „instrumentale” (în bibliografia de limbă engleză) sau „de serviciu” (în cea franceză). FUNCȚIILE SOCIO-CULTURALE ALE MASS-MEDIEI 113 în prezent, o seamă de produse mass-media au în centrul lor distribuirea de informații instrumentale : posturile locale sau specializate de radio și televiziune comunică starea vremii, situația circulației și zonele blocate ori foarte aglomerate, evoluțiile comerciale locale, rapoartele poliției, anunțurile primăriei, inițiativele civice, evenimentele culturale sau sportive etc. La fel, ziarele și revistele de proximitate sunt înțesate cu asemenea informații: nevoia de date de utilitate imediată asigură publicul specific pentru publicații precum cele consacrate construcției de case sau schimburilor imobiliare, automobilismului, vieții în gospodărie, îngrijirii grădinii sau programelor de calculator. Toate aceste produse mass-media dau cititorului, privitorului sau ascultătorului sentimentul reconfortant al „investiției” - omul cheltuiește bani sau timp pentru informații care au o valoare de utilizare imediată, concretă; din această perspectivă, putem înțelege și interesul pentru paginile consacrate „micilor anunțuri” (vânzări, cumpărări, oferte de serviciu, decese, închirieri, schimburi) sau chiar pentru programele de îngrijire a casei, de rețete culinare sau de tele-shopping. Informația de prevenire. Mesajele presei nu prezintă numai ceea ce s-a petrecut deja (orientare retrospectivă), ci și ceea ce s-ar putea întâmpla (viziune prospectivă). în plus, deoarece descrierea unui eveniment nu epuizează implicațiile și consecințele sale, informațiile furnizate de mass-media includ și o dimensiune anticipativă. Mai mult chiar, o seamă dintre materialele difuzate de presă sunt, în mod explicit, axate pe funcția de prevenire; dintre acestea, deosebit de familiare și utile publicului larg sunt datele referitoare la starea vremii, prognozele economico-financiare, informațiile vizând prevenirea unor boli, a unor incendii sau a unor accidente rutiere, precum și mesajele prin care diferite oficialități anunță schimbări ori perturbări în funcționarea sistemelor sociale : noi numere de telefon sau noi adrese ale instituțiilor de interes public, noi legi, noi reglementări sau proceduri legale, noi trasee și orare ale transportului în comun etc. Pe lângă aceste informații, referitoare la evenimente fără o amploare deosebită, mass-media distribuie frecvent informații vizând pregătirea publicului pentru confruntarea cu o serie de evenimente neașteptate și nedorite : a) catastrofe naturale : furtuni, cutremure, erupții vulcanice, incendii etc.; b) accidente : explozii, deraieri de trenuri sau drame rutiere, emanații radioactive, infestarea apei sau alte forme de poluare etc.; c) crize : greve, falimente, remanieri ori căderi de guverne, scandaluri politice ori financiare, amenințări militare, acte de terorism etc. în mod normal, informațiile de prevenire ar trebui să permită mobilizarea colectivității și evitarea sau (măcar) limitarea daunelor : anunțați din timp, în 114 SISTEMUL MASS-MEDIA cunoștință de cauză, oamenii ar trebui să-și schimbe comportamentul, să ia măsuri de protecție, să evite unele activități și să se concentreze asupra altora. Prin funcția de prevenire, mass-media își confirmă statutul de instrument al democratizării vieții sociale : „Deoarece informația este accesibilă maselor -și nu numai unei elite - avertismentele transmise prin presă relevă o funcție suplimentară, de dezvoltare a sentimentelor de egalitarism în interiorul societății: toată lumea are șanse egale de a scăpa de primejdia astfel anunțată” (C.R. Wright, 1964, p. 99). În contact cu informațiile de prevenire oferite de mass-media, colectivitățile și indivizii nu adoptă întotdeauna comportamentul rațional scontat. a) De multe ori, datele furnizate de presă nu sunt luate în serios sau sunt minimalizate : de la fumătorul care nu crede în avertismentele specialiștilor până la întreprinderile care poluează natura cu deșeuri, fără a ține seama de datele publicate în presă, exemplele de acest fel sunt nenumărate. Un caz tipic în acest sens este cel petrecut în 1979 în statul Texas: deși mass-media au anunțat cu insistență apropierea unei tornade, numeroși motocicliști au ieșit pe șosele, ignorând apelurile specialiștilor; acest fapt a condus la creșterea numărului accidentelor, dovedind astfel că informația de prevenire nu declanșează întotdeauna o reacție socială general pozitivă (S.J. Baran et alii, 1984, p. 278). b) În alte cazuri, aceste informații produc o reacție opusă celei scontate: ele sunt exagerate, deformate, amplificate paroxistic. Drept urmare, în loc să genereze strategii și acțiuni raționale de combatere a evenimentului respectiv, ele declanșează o reacție (în lanț) de panică. Sociologii știu că grupurile și colectivitățile distorsionează informațiile, le prelucrează, prin „derapaje” afective, în logica zvonurilor, fabrică false informații sau chiar „legende” fabuloase. Edgar Morin a analizat, într-o superbă lucrare, La rumeur d'Orleans (Zvonul din Orleans), un caz clasic de isterie socială: pornind de la câteva bârfe referitoare la dispariția (neconfirmată) a unor fete, despre care s-a presupus că ar fi fost „răpite de negustorii de carne vie”, întregul oraș, inclusiv presa, a căzut într-o psihoză a răpirilor, care era pe punctul de a degenera în linșaje și acte violente (E. Morin, 1969). Un alt caz edificator este cel oferit de un reportaj difuzat de televiziunea americană în 1983, în care se arăta că o parte dintre merele roșii aflate în comerț fuseseră contaminate cu o substanță chimică. În scurtă vreme, consumatorii au fost convinși că toate merele roșii erau contaminate : magazinele le-au scos din rafturi, iar școlile le-au interzis copiilor să consume mere roșii în timpul pauzei. Deși nu au existat dovezi certe că substanța respectivă contaminase toate fructele, publicul, șocat de gravitatea informațiilor primite, a FUNCȚIILE SOCIO-CULTURALE ALE MASS-MEDIEI 115 supradimensionat amploarea fenomenului și a reacționat exagerat (vezi R. Hiebert et alii, 1991, p. 418). Panica sau nepăsarea pot fi considerate disfuncții în raport cu funcția de informare. în seara zilei de 19 decembrie 1973, canalul american NBC a difuzat, ca de obicei, programul de divertisment „Tonight Show starring Johnny Carson”, program ce se bucura, datorită farmecului animatorului Johnny Carson, de un mare succes. Cu câteva ore înainte de începerea show-ului, unul dintre textieri i-a atras atenția lui Carson asupra unei știri; conform acesteia, un congresman criticase guvernul pentru că rezerva națională de hârtie igienică era prea mică. Ideea i-a surâs lui Carson, care a dezvoltat-o în timpul spectacolului într-o cascadă de gaguri. S-a întâmplat însă ca o seamă de ascultători, încredințați că aluziile ironice ale actorului ascundeau un substrat real, să ia gluma în serios. în dimineața următoare ei s-au grăbit să cumpere hârtie igienică pentru a-și completa proviziile. Treptat, zvonul că nu se va mai găsi hârtie igienică s-a răspândit, fără nici o legătură cu contextul hilar din care informația fusese extrasă. Alți americani au plecat spre diverse magazine ca să cumpere hârtie igienică. Diferiți cumpărători, văzând oameni cu cărucioarele pline de suluri, au dedus că se va întâmpla ceva și au trecut și ei la achiziționarea de hârtie igienică. în scurt timp, magazinele și apoi depozitele, cu stocuri calculate pentru un consum normal, s-au golit de prețiosul produs, stivuit acum în casele cetățenilor. Cei care n-au apucat să-și cumpere hârtie igienică, văzând rafturile goale, au tras singura concluzie „logică” : pe piața americană este o criză de hârtie igienică. Prin urmare, au început să o caute, cu disperare, prin diferite alte magazine, mărind cererea și amplificând senzația unei crize a produsului. în zadar au intervenit diferite autorități, încercând să tempereze populația agitată, în zadar au oferit explicații normale și „raționale”, în zadar însuși Johnny Carson a precizat, în show-ul său, că totul a fost doar o glumă; toată lumea era convinsă că SUA este amenințată de o criză a hârtiei igienice (J. Dominick, 1983, pp. 36-37). Funcția de interpretare O știre nu este doar o sumă de informații. O știre este o viziune, cultural determinată, asupra unor informații. Altfel spus, conținutul unei știri sintetizează informațiile respective și semnificațiile atribuite lor; textele jurnalistice oferă atât datele concrete, cât și înțelesul ce poate fi atribuit evenimentelor sau stărilor prezentate. Așadar, odată cu faptele, ele oferă și o interpretare a acestora. Prima și (poate) cea mai importantă formă de interpretare constă în chiar decizia de a face publică (sau de a ignora) o anumită informație. Simplul gest de a selecta, din noianul de date care asaltează zilnic o redacție, un număr 116 SISTEMUL MASS-MEDIA limitat de știri și materiale implică atât o judecată de valoare, cât și un proces, nu întotdeauna perfect conștientizat, de interpretare a realului în funcție de un ansamblu de norme, reprezentări, simboluri, principii etc. După acest prim filtru urmează o altă treaptă de interpretare : stabilirea priorităților. Astfel, în fiecare zi, un grup restrâns de oameni stabilește o ierarhie a evenimentelor, plasându-le în partea superioară a paginilor de ziar sau în partea inițială a programelor de știri din radio și televiziune. Acest act, devenit un simplu gest de rutină, implică o profundă responsabilitate socială: dacă acceptăm adevărul că tot mai multe colectivități depind, pentru cunoașterea lumii în care trăiesc, de informațiile oferite de presă și dacă știm că ierarhiile pe care jurnaliștii le propun influențează judecățile publicului, atunci este evident că alegerile și clasificările oferite de mass-media configurează imaginea socială a evenimentelor „zilei”, cu vârfurile și coborâșurile ei, cu priorități și zone de dezinteres. Oamenii simt nevoia ca lumea care îi înconjoară să le fie prezentată în mod ordonat și coerent, încărcată cu un anumit sens și ordonată după o anumită ierarhie, astfel încât, pornind de la aceste clasificări și interpretări, să poată lua mai ușor deciziile inerente existenței de zi cu zi. între alți „ordonatori” și „semnificatori” ai lumii înconjurătoare (cum ar fi părinții, oamenii în vârstă, prietenii de încredere, preoții, profesorii, liderii politici etc.), reprezentanții mass-mediei ocupă un loc din ce în ce mai important: „Jurnaliștii sunt adesea și în mod esențial mediatori, vulgarizatori ai cunoștințelor și faptelor altor persoane. Și asta în condițiile în care actualitatea are ceva «bastard» în ea: noul apare în durere și în dezordine. Jurnalistul vrea să aducă ordine, să claseze, să ierarhizeze, să lege, să relativizeze, să analizeze și chiar să explice” (M. Palmer, 1994, p. 107). Dacă selectarea și ierarhizarea informației reprezintă forme directe și implicite (dar la fel de puternice) de interpretare, punerea în context și comentarea știrilor constituie forme directe, asumate, de semnificare a evenimentelor. La începuturile ei, presa a fost dominată de exprimarea opiniilor : revistele și ziarele se adresau unui public cultivat, care dorea să dezbată diverse teme (filosofice, morale, politice, artistice), să urmărească lupta dintre interpretări, opinii și contraopinii referitoare la probleme de interes major. Așa cum observa sociologul englez E. Shils, în secolele al XVIII-lea și al XIX-lea presa se situa în sfera „seriozității” : ziariștii (de obicei literați sau oameni politici) se adresau „claselor gânditoare” (clerici, oameni de afaceri, intelectuali, politicieni), care preluau mesajele lor, nu pentru a căuta informații ori divertisment, ci pentru a găsi idei și dezbateri. în mod paradoxal, peste câteva sute de ani, când au apărut noi canale de comunicare (radioul și FUNCȚIILE SOCIO-CULTURALE ALE MASS-MEDIEI 117 televiziunea), mentalitatea publicului se schimbase radical, astfel încât, în aceste medii, genurile de opinie au fost marginalizate, iar în SUA chiar interzise de către Comisia Federală de Comunicații. Istoricii presei americane consideră că începerea seriei de emisiuni „See It Now”, în 1952, în care un foarte cunoscut anchorman, E.R. Murrow, a introdus, alături de reportaje, puncte de vedere și dezbateri contradictorii, a marcat un moment de hotar în deschiderea acestor medii către emisiunile de opinie. Ulterior, un program de dezbateri ca „Nightline”, realizat de Ted Koppel în anii '80, avea să ajungă la audiența de 5-7 milioane de telespectatori pe seară, pentru ca, în prezent, un talk-show celebru precum cel al lui Oprah Winfrey să aibă audiențe de peste 30 de milioane de telespectatori. Presa modernă s-a construit pe baza unei convenții, considerată de mulți cercetători și jurnaliști o regulă de aur a jurnalisticii: separarea prezentării evenimentelor de opiniile personale ale celor care le relatează. În formă concentrată, această idee a fost sintetizată în 1992 de G.P. Scott, editor la ziarul englez The Guardian: „Faptele sunt sacre, comentariile sunt libere” (Facts are sacred, comments are free). Respectarea cu strictețe a acestei reguli caracterizează îndeosebi jurnalismul american și englez ; în schimb, o veche tradiție a jurnalismului „european” consideră că faptele pot fi însoțite de opinii și comentarii care implică personalitatea jurnalistului, cu condiția ca acesta să nu distorsioneze prezentarea întâmplărilor prin formulări subiective sau rău intenționate. În acest sens, remarcele unui distins profesor de jurnalism, Pierre Albert, sunt relevante : „Jurnalismul francez a fost întotdeauna mai mult un jurnalism de expresie decât unul de observare. [...] Pe lângă prezentarea faptelor, el a fost preocupat și de expunerea ideilor; pe lângă analiza situațiilor, a fost preocupat și de critica intențiilor. Prin aceasta, el este fundamental deosebit de jurnalismul anglo-saxon, pentru care știrea a avut întotdeauna prioritate în fața comentariului” (1983, p. 28). Interpretarea nu este prezentă numai ca un adaos în conținutul informațiilor - prin selecție, prin evaluarea evenimentelor ori prin semnificarea în actul scrierii și prin poziționarea în ansamblul produsului mediatic; ea se concretizează și în forme proprii de exprimare, în genuri jurnalistice bine determinate. Editorialul prezintă poziția ziarului într-o anumită problemă (ceea ce explică faptul că, frecvent, el apare fără semnătură). Marile publicații sau posturi consacră o pagină sau o emisiune aparte articolelor de opinie, pentru a le separa în mod tranșant de restul materialelor. În aceste cazuri, editorialele sunt „negociate” între diverșii editori, fiecare dintre ei propunând și apărând punctul de vedere pe care-l consideră reprezentativ pentru politica ziarului. După ce se ajunge la un consens, se decide persoana care va scrie articolul; 118 SISTEMUL MASS-MEDIA atunci când tema în dezbatere este complexă, ziarul poate solicita unei personalități să scrie un articol ce va prezenta o poziție opusă sau complementară celei apărate de editorial, publicându-l odată cu acesta, în poziția de „contra-editorial”. în dezbaterile de radio și televiziune, ideile susținute de reprezentanții instituției pot fi completate cu opiniile altor specialiști. Editorialele au reprezentat întotdeauna un centru de atracție pentru publicul larg. Ele permit confruntarea unor puncte de vedere diverse și contribuie la adâncirea dezbaterilor de interes public. Prin editoriale, oamenii au acces la poziția, de obicei consecventă, a unei grupări de presă, putând astfel înțelege mai bine fenomenele pe care le înfruntă sau ideile și programele pentru care trebuie să opteze prin vot. Dar, pentru ca această funcție democratică să fie reală, este necesar ca editorialul să nu devină nici monopolul unei singure voci, nici amvonul de unde se predică o poziție dogmatică, partizană și limitată. Comentariul reprezintă un punct de vedere personal, ce implică exclusiv opiniile și răspunderea autorului său. Cel mai adesea, el este rezervat unor personalități, a căror opinie este credibilă și influentă datorită competenței și prestigiului pe care le au în domeniul lor de activitate. Comentariul poate fi subiectiv, polemic și chiar partizan: el nu rezolvă o problemă, ci reprezintă unul din multiplele puncte de vedere care definesc o anumită chestiune. O concretizare savuroasă a acestui statut este oferită de reacția lui Andy Rooney, comentator al canalului de televiziune CBS. în 1990, el a fost suspendat pentru o vreme, deoarece conducerea postului a considerat că unele dintre remarcele sale puteau fi ofensatoare la adresa homosexualilor. Excluderea a condus imediat la o scădere a audienței emisiunii sale „60 de minute”. Revenind pe post, Andy Rooney a făcut, în fața a milioane de telespectatori, următoarea remarcă: „Am eu oare opinii ce pot irita anumite persoane ? Aveți perfectă dreptate: am asemenea opinii. Și tocmai de aceea mă și aflu aici, în fața dumneavoastră! ” (R. Hiebert et alii, 1991, p. 442). Sub incidența funcției de interpretare intră și alte genuri ale mass-mediei, care exprimă, direct sau indirect, anumite opinii: este vorba de cronică, pamflet, caricatură (care, să nu uităm, este la fel de veche precum presa scrisă), de emisiunile documentare, de sintezele referitoare la evoluția unor evenimente, de campaniile de presă vizând atingerea unui anumit obiectiv, de paginile ori rubricile consacrate opiniilor publicului etc. Prin toate aceste forme, mass-media transmite un punct de vedere asupra realului și le oferă oamenilor ocazia să-și clarifice anumite probleme (urmărind modul în care ele sunt dezbătute) și să-și confrunte părerea personală cu alte opinii. FUNCȚIILE SOCIO-CULTURALE ALE MASS-MEDIEI 119 Funcția de legătură „în fiecare seară, timp de o jumătate de oră, jurnalul de actualități de la televiziune trece în revistă cele mai importante evenimente ale zilei; cu toate acestea, faptul social cel mai important, despre care jurnalul nu vorbește niciodată, este acela că cel puțin jumătate din populația unei țări este imobilizată, timp de o jumătate de oră, în fața jurnalului televizat” (J. Durand, 1981, p. 64). într-adevăr, consumând produsele mass-media, milioane de oameni se găsesc legați prin nenumărate fire nevăzute: fiind expuși constant acelorași mesaje, ei ajung să împărtășească aceleași valori și reprezentări culturale, să posede cunoștințe asemănătoare, să gândească prin informații, idei, povești și simboluri analoage. Astfel, oricât de diferiți ar fi, un american, un african și un european pot descoperi că au aceleași judecăți morale atunci când discută despre serialul Dallas, că știu ce s-a petrecut într-o țară anume, deoarece sunt informați prin știri preluate de la aceeași mare agenție, sau că sunt de acord că poluarea mărilor trebuie limitată pentru că au fost cu toții convinși de ciclul de filme documentare realizat de J.Y. Cousteau. Oferind informații comune, idei comune și, implicit, subiecte comune de dialog, mass-media leagă oameni depărtați și diferiți într-un fel de comunicare care nu mai este bazată pe proximitatea spațială, națională, religioasă ori culturală, ci pur și simplu pe aceea informațională. Referindu-se la această funcție, gânditorul canadian Marshall McLuhan avea să vorbească, în celebra sa carte Galaxia Gutenberg, despre un „sat global”, creat de acțiunea de informare a mass-mediei și dominat de un fel de solidaritate spontană și inconștientă, pe care el a numit-o „tribalism planetar”. în acest sens, deosebit de relevante sunt situațiile în care un apel lansat prin mass-media declanșează un val de solidaritate ce depășește granițele naționale și deosebirile politice, religioase ori culturale. Exemplele mobilizării opiniei publice pentru ajutarea orfanilor din România, pentru sprijinirea refugiaților bosniaci, kurzi ori burundezi, pentru salvarea balenelor sau a urșilor panda, pentru promovarea drepturilor unor minorități, pentru eliberarea unui scriitor ori jurnalist încarcerat dovedesc din plin capacitatea presei de a activa „satul global” și de a ajuta oamenii să stabilească noi legături și noi țeluri de acțiune socială. Jessica McClure avea un an și jumătate când a căzut într-o groapă adâncă și îngustă din grădina bunicii sale. Acest accident s-a petrecut în 1987, în micul și necunoscutul orășel Midland din Texas. Timp de 58 de ore, aproape 100 de oameni s-au chinuit să lărgească acea groapă, săpând încet, metru cu metru, cu grijă să nu scape pietre spre afundul unde zăcea fetița. Timp de 58 de ore, 120 SISTEMUL MASS-MEDIA 3,1 milioane de oameni au urmărit, cu sufletul la gură, transmisiile CNN și au explodat de fericire când salvatorii au înapoiat-o pe Jessica, vie și nevătămată, părinților ei. Acest caz ilustrează puterea de mobilizare a mass-mediei; totuși, prin consecințele sale neașteptate, el dezvăluie și puterea distrugătoare a presei: marcați de presiunea jurnaliștilor, care le scormoneau viața în căutare de noi subiecte, părinții Jessicăi au divorțat; cel care a scos-o la suprafață a apărut în numeroase show-uri, a fost declarat erou național și, intoxicat de glorie, s-a sinucis un an mai târziu; populația orașului a trăit momente de divizare, tensiune și conflict când s-a pus problema realizării unui film consacrat acestei întâmplări: o parte era favorabilă ideii, alta susținea că invazia Hollywood-ului va distruge tradițiile locale (J. Ryan, W.M. Wentworth, 1999, pp. 65-66). Astfel, presa se dovedește a fi o „creatoare de public”, deci o făuritoare de rețele sociale, adeseori mai ample și mai active decât cele uzuale. Datorită presei, oamenii descoperă că împărtășesc aceleași valori, că se pot mobiliza pentru aceleași scopuri, într-un cuvânt, că fac sau pot face parte dintr-o comunitate umană de dimensiuni infinit mai complexe decât acelea ale comunității în care își desfășoară viața și activitatea de zi cu zi. în acest sens, mulți cercetători consideră că cea mai importantă funcție a mass-mediei este tocmai aceea de a crea un public, adică o „comunitate imaginară”, un ansamblu de oameni delocalizați, nelegați prin mecanisme sociale ori prin dependențe economice, un ansamblu de oameni care împărtășesc însă aceeași preocupare de a fi în contact cu mass-media și, prin aceasta, cu alte milioane de oameni. Dar presa nu este numai un factor de solidaritate globală: ea acționează în același mod și la nivelul micro-structurilor societății. în numeroase situații, diferiți oameni, care nu se cunosc și care se află, din întâmplare, împreună (în mijloace de transport în comun, în săli de așteptare, pe stadioane sau în parcuri) constată că pot iniția un dialog, deoarece au un punct de referință comun: o emisiune sau un film TV, un program de radio, un articol sau o revistă. Evident, părerile lor pot fi diferite, dar termenul de plecare este același: un produs al mass-mediei. în felul acesta, presa răspunde nevoii indivizilor de comunicare, de inserție în comunitate și de identificare cu o temă, o cauză, un subiect comun. Mai mult decât atât, oferind acest liant, acest conținut cultural comun, presa le permite oamenilor să-și afirme apartenența și participarea la un grup și să atingă o formă nouă de „solidaritate”, specifică societății de masă (F. Balle, 1988, p. 504). Din această perspectivă, mulți sociologi susțin că presa exercită o acțiune de coagulare a societății, considerând-o un adevărat „ciment social”, o forță care apropie, unifică și dă coerență colectivităților din lumea modernă. FUNCȚIILE SOCIO-CULTURALE ALE MASS-MEDIEI 121 Funcția de culturalizare (educare) Încă de la o vârstă fragedă, copiii sunt modelați de mediul social în care trăiesc ; astfel, treptat, ei dobândesc și asimilează normele de comportament, interdicțiile, prescripțiile și restricțiile, valorile, reprezentările simbolice și categoriile de gândire specifice colectivității lor. Acest proces de „enculturare” a fost, timp de milenii, controlat în mod exclusiv de familie, de mediul social imediat (rude, vecini, prieteni) ori de instituțiile religioase și, ulterior, școlare. Odată cu apariția și creșterea ponderii mass-mediei, o mare parte a activităților de transmitere a valorilor și modelelor culturale, de formare a gândirii și a comportamentului (adică de educare) au fost preluate de mesajele presei. În prezent, timpul acordat de copii consumului mass-mediei a crescut simțitor; un exemplu legat de programul de viață al copiilor din SUA este edificator (L. Grossberg, 2006, p. 93): „Să presupunem că aveți 20 de ani și că ați stat în fața televizorului, de la vârsta de 2 ani, cam 3 ore și jumătate. [...] Asta înseamnă că, în acest moment, ați acumulat 29.900 de ore de stat la televizor, adică aproape un an și jumătate de zile integrale de vizionare, ceea ce reprezintă cu 1,8 mai mult decât timpul petrecut la școală, adică 16.000 de ore (de fapt, americanul obișnuit petrece mai mult timp privind la televizor decât făcând orice altă activitate casnică, cu excepția dormitului)”. Prin conținuturile distribuite de mass-media circulă și se fixează normele de comportament general acceptate, altfel spus „convențiile tacite” ale unei societăți. Presa răspunde astfel nevoii indivizilor și a comunității de perpetuare a valorilor comune și de identificare cu acele modele pe care o comunitate le consideră a fi „repere de acțiune”. Desigur, respectivele modele nu sunt uniform receptate : un personaj ca Rambo poate fi un exemplu de comportament negativ pentru o anumită categorie și un subiect de imitație pentru altă categorie. Majoritatea cercetătorilor consideră că mesajele presei au funcția de a confirma, de a întări normele unei societăți, chiar și atunci când prezintă comportamente deviante și acțiuni de încălcare a normelor curente ; în acest sens, P. Lazarsfeld și R.K. Merton susțin că, „în societatea de masă, funcția de a expune public un fapt este instituționalizată de mass-media. Presa, radioul și televiziunea prezintă publicului fapte antisociale aparte și, în general, această prezentare conduce la o anumită acțiune publică împotriva a ceea ce, poate, în chip individual, ar fi fost tolerat” (1972, p. 500). Pe lângă această funcție de socializare implicită, numeroase segmente ale mass-mediei au o funcție de socializare explicit asumată: în acest sens pot fi invocate, în primul rând, emisiunile sau publicațiile destinate copiilor, ciclurile 122 SISTEMUL MASS-MEDIA televizate de pregătire școlară sau de învățare a limbilor străine, documentarele cu conținut educativ sau magazinele de vulgarizare științifică. De la „Sesame Street” la National Geographic, de la celebrele cursuri de engleză ale BBC la o revistă ca PC World, toate aceste produse ale mass-mediei își asumă menirea de a transmite cunoștințe și de a forma oameni cultivați. în alte segmente ale presei, procesul de transmitere și fixare a valorilor este mai puțin vizibil, fără a dispărea cu totul: atât filmele, cât și reportajele, atât buletinul de știri, cât și anchetele oferă o paletă largă de situații și personaje exemplare, care pot funcționa oricând ca modele de comportament pentru membrii unei comunități. Deoarece are puterea de a oferi numeroase modele de comportament, mass-media se află într-o poziție ambivalentă; pe de o parte, este solicitată să exercite o acțiune educativă neutră (în sensul formării unor oameni informați, cultivați, conștienți de poziția și răspunderile lor sociale), iar pe de altă parte, este „curtată” de grupuri cu interese politice ori economice pentru resursele sale persuasive, pentru puterea de a influența comportamentul indivizilor. Două exemple elocvente pentru înțelegerea acestor mecanisme sunt oferite de profesorul american J. Dominick: în anii '60, când Batman era un film serial de succes, producătorii arătau întotdeauna cum eroul își punea centura de siguranță ori de câte ori se urca în faimosul său automobil. Acest gest, insignifiant în planul acțiunii filmului, avea menirea de a educa publicul, de a-l învăța (printr-o aluzie simbolică) să se protejeze împotriva accidentelor prin folosirea respectivului accesoriu. în alt plan, în numeroase alte filme, mama și copilul erau prezentați într-o lumină tandră, punându-se accent pe utilizarea unor produse speciale pentru îngrijirea copilului. Deoarece industria producătoare de accesorii pentru copii este deosebit de interesată în menținerea și lărgirea pieței pentru produsele sale, acele filme transmiteau valori convenabile, generatoare de comportamente ce favorizau consumul unor asemenea produse. în acest caz, modelul promovat prin mass-media putea convinge publicul să cumpere anumite produse, în consens cu interesele economice ale unor organizații multimilionare (vezi J. Dominick, 1983, p. 45). Transmiterea valorilor prin intermediul mass-mediei contribuie la realizarea stabilității sociale și la menținerea în timp a structurilor culturale. Promovând diferite modele de comportament, presa oferă un set de roluri sociale și un vocabular simbolic; confruntat cu aceste mesaje, ce răspund astfel nevoilor sale de modele și de termeni de referință, publicul are posibilitatea să aleagă sau să respingă, să modifice sau să negocieze, să dezbată și să reașeze rolurile și valorile comune. Prin această acțiune, presa apare ca o forță în egală măsură conservatoare și inovatoare, stabilizatoare și dinamizatoare, păstrătoare a unor valori tradiționale și generatoare de noi valori. FUNCȚIILE SOCIO-CULTURALE ALE MASS-MEDIEI 123 Funcția de divertisment în seara zilei de 7 martie 1955, unul din doi americani a privit-o, în transmisiune directă, la televizor, pe actrița Mary Martin jucând în Peter Pan. Niciodată până atunci, în istoria omenirii, o singură persoană nu fusese privită de atâția spectatori în același timp. Record efemer, ce avea să fie spulberat de diferite asemenea „evenimente mediatice” : transmisiunea interplanetară din 1969, când 528 de milioane de oameni au asistat în direct la primii pași pe Lună ai unui om, astronautul american Neil Amstrong; episodul „Cine l-a împușcat pe J.R.” din serialul Dallas, urmărit, în 1977, de 83 de milioane de telespectatori; meciurile de la Cupa Mondială de fotbal din 1994, recepționate de peste 1 miliard de spectatori de pe întreaga planetă. în presa scrisă, o revistă precum Reader's Digest are, numai în SUA, un tiraj săptămânal de 16 milioane de exemplare, iar o revistă de popularizare științifică precum National Geographic atinge 10 milioane de exemplare; broșurile ce anunță programele de televiziune au un tiraj de 15-16 milioane de exemplare în SUA și de 2-3 milioane în Franța, Germania, Italia sau Anglia. O carte populară precum volumul al șaptelea din Harry Potter s-a vândut în primele 24 de ore, numai în SUA, în 8,3 milioane de exemplare (volumul anterior se vânduse, în primele 24 de ore, în doar 6,9 milioane de exemplare). Totodată, sute de mii, poate milioane de oameni ascultă emisiuni radio preferate, fie ele talk-show-uri, topuri muzicale, teatru sau alte genuri populare. Toate aceste produse mass-media răspund nevoii oamenilor de relaxare, de odihnă, de evadare din grijile cotidiene. în societatea modernă, pe măsură ce timpul alocat muncii a scăzut și timpul rămas la dispoziția individului pentru orice fel de alte activități a crescut, categorii tot mai largi ale populației au început să folosească mass-media ca principal furnizor de bunuri destinate ocupării timpului liber. Din secolul al XIX-lea până în prezent, evoluțiile tehnologice permanente au dus la perfecționarea instrumentelor de difuzare, pe spații geografice mari și în intervale scurte de timp, a unor mesaje de interes general. Datorită acestui fenomen și creșterii rolului publicității ca sursă majoră de finanțare a sistemului presei, mass-media a ajuns să fie instituția care vinde divertisment (alături de informații, evident) la costurile cele mai reduse - în raport cu teatrul, turismul, arta ori sportul. în acest sens, televiziunea prin cablu reprezintă un exemplu relevant: împărțiți costul instalării și al abonamentului la o cifră formată prin înmulțirea numărului de ore de program cu numărul de programe și cu zilele unei luni și veți obține un cost pe oră/program aproape derizoriu. în același mod, prețurile cărților, ziarelor, revistelor, discurilor și benzilor magnetice au scăzut în permanență 124 SISTEMUL MASS-MEDIA din momentul inventării și comercializării lor și până astăzi. În felul acesta, prin accesibilitate, cost și cantitate, mass-media se impune drept cea mai importantă furnizoare de divertisment în societatea modernă. În ansamblul sistemului mass-media, ponderea mesajelor de divertisment este diferită de la un canal la altul, de la un tip de instituție la altul, de la un produs la altul. Astfel, televiziunile comerciale specializate în difuzarea de filme sau de desene animate, posturile de radio axate pe programe muzicale ori publicațiile ce oferă subiecte de lectură pentru timpul liber constituie produse ale unei prese destinate aproape integral relaxării și amuzamentului; în publicațiile cotidiene sau în posturile consacrate distribuirii de știri, divertismentul ocupă o poziție marginală. Totuși, el nu dispare cu totul: conform unor statistici, în ziarele din SUA, 12% din conținut vizează divertismentul (jocuri, horoscoape, caricaturi, umor etc.); dacă adăugăm aici și sportul, acest procent urcă la 26% (vezi J. Dominick, 1983, p. 58). Consumul de divertisment nu răspunde numai dorinței de relaxare și refacere, după oboseala unei zile de activitate ; din altă perspectivă, el satisface și nevoia omului de a scăpa de sub presiunea cotidianului, de a evada și de a găsi refugiu într-o lume imaginară. Psihologii consideră că, de îndată ce sunt cufundați în universul simbolic al unui film sau al unui roman, al unui documentar de călătorie sau al unui show muzical, oamenii trăiesc experiențe vicariale, beneficiind, la modul imaginar, de trăiri, evenimente și situații pe care, în orizontul vieții reale, nu le-ar putea trăi niciodată. Sociologul francez Jean Cazeneuve, referindu-se la capacitatea mass-mediei de a oferi „trăiri prin procură”, susține că, prin divertisment, omul „regăsește imaginea a ceea ce se teme să vrea să fie și a ceea ce își mărturisește că visează să fie. Astfel, se creează o lume factică, ce permite evaziunea și oferă totodată o doză ușoară de informare” (1972, p. 106). El definește această latură a acțiunii presei prin formulele „funcție terapeutică” sau „funcție cathartică”, subliniind astfel faptul că, prin asumarea unor asemenea experiențe imaginare, indivizii se eliberează de pulsiuni, frustrări și nemulțumiri, proiectându-și suferințele sau visurile în lumile imaginare oferite de mesajele mass-mediei. În ultimele decenii, resursele remarcabile ale mass-mediei (îndeosebi ale televiziunii) de a oferi un răspuns adecvat nevoilor umane de relaxare și evadare au condus la amplificarea acestei funcții în detrimentul celei de informare sau de transmitere a valorilor culturale fundamentale. Această realitate a generat numeroase studii și reacții critice. Totuși, rațiunile comerciale (divertismentul atrage publicul; dimensiunile, în creștere, ale audienței atrag firmele interesate să-și facă publicitate ; veniturile mari din publicitate aduc profitul dorit de patronii instituțiilor mass-media) au determinat privilegierea FUNCȚIILE SOCIO-CULTURALE ALE MASS-MEDIEI 125 produselor orientate spre distracție și evaziune, în defavoarea altora, care vizează informarea, educarea ori socializarea. Fapt ce conduce, în opinia multor specialiști, la nașterea unei societăți numite de ei fie a „spectacolului” (M. de Certeau, G. Auclair), fie a „divertismentului” (N. Postman), fie a „efemerului” (G. Lipovetsky), fie a „hedonismului” (G. Maffessoli). Din această perspectivă, observația lui Neil Postman mi se pare revelatoare: „Problema esențială nu este aceea că televiziunea ne oferă divertisment, ci că ea tratează toate subiectele în forma divertismentului. [...] Aceasta înseamnă că divertismentul devine supra-ideologia oricărui discurs al televiziunii” (1986, p. 120). în lumea modernă, sub presiunea legilor pieței (ce impun postul ori publicația care obține cele mai mari audiențe), chiar și discursul de informare prin mass-media manifestă o tendință evidentă de spectacularizare : un ziar de succes ca USA Today conține zeci de fotografii colorate, grafice în tonuri și linii șocante, știri scurte, numeroase materiale despre sport, despre lumea artiștilor, despre fapte senzaționale; la televiziune, talk-show-urile ocupă o mare parte a timpului alocat programelor, iar o emisiune tipică pentru informația utilitară, precum buletinul meteo, începe să fie pusă în scenă în moduri teatrale, vremea de a doua zi devenind obiectul unor monologuri (vesele ori triste) și al unor grafice pe calculator foarte apropiate de stilul desenelor animate. Acest proces de spectacularizare, deși sever criticat de elita intelectuală (pentru „distrugerea” culturii majore și impunerea unei culturi minore, populare) sau de politologi (pentru vulgarizarea temelor civice și transformarea confruntărilor politice în spectacole ale puterii), răspunde unei nevoi sociale (de relaxare) și are avantajul de a mări accesibilitatea mesajelor respective. Prin asemenea mesaje, care „ambalează”, în limbajul ușor de înțeles al divertismentului, toate conținuturile, oameni de condiții sociale diverse, cu grade diferite de pregătire și de cultură, intră în contact cu evenimente, opinii, analize, opere de artă, realizări tehnico-științifice, teme literare, momente ale istoriei, realități sociale, probleme politice dintre cele mai diverse. Acestea le sunt livrate „în vrac”, în flux permanent, într-un amestec agreabil, care pune bazele noii culturi a lumii contemporane, o „cultură mozaicată” (după formula sociologului francez Abraham Moles), unde fiecare individ și fiecare colectivitate se poate regăsi în produse spectaculoase, variate, accesibile și neobositoare. Rolul presei în societate Libertate sau control? După descoperirea tiparului, odată cu apariția de noi clase sociale interesate să participe la gestiunea puterii, la dezbaterea ideilor și la accesul la informații, pe măsură ce mase tot mai largi erau alfabetizate, tipografiile au început să imprime - alături de Biblii, texte de legi, documente religioase ori acte de cancelarie - și cărți, almanahuri, buletine, reviste și apoi publicații cotidiene. În fața unei asemenea explozii de produse, distribuind informații și idei, instituțiile puterii au fost nevoite să găsească răspuns la o întrebare dezarmantă prin simplitatea ei, dar strivitoare prin implicațiile politice și sociale : cine are dreptul să editeze și să difuzeze cărți, ziare și reviste ? „Trebuie oare statul să stăpânească aceste mijloace de contactare a individului-cetățean; pot fi ele instrumente semi-independente, supuse doar unui control din partea statului, sau pot fi accesibile oricărei persoane care, prin activitatea trecută sau prin aspirațiile prezente, dovedește că nu se va amesteca sau nu se va opune intereselor puterii?” (F. Siebert et alii, 1976, p. 18). Confruntate cu întreprinderi care, prin produsele lor, permit accesul unor mase din ce în ce mai largi la informația de interes public, diversele sisteme de conducere au fost obligate să definească relația dintre presă, putere și colectivitate, să instituie reguli și norme de acțiune și, inevitabil, să contureze o anumită filosofie, o anumită concepție generală referitoare la rolul presei în societate, iar în plan mai amplu, la rolul culturii și al accesului la cultură în existența unei colectivități. În chip firesc, o asemenea „filosofie” se sprijină pe o seamă de principii referitoare la relațiile dintre indivizi și instituțiile sociale, dintre deținătorii puterii și restul colectivității, dintre configurația actuală a societății și imaginea ideală pe care aceasta o are despre sine, dintre cei ce vorbesc în numele societății și publicul sau instituțiile care le deleagă acest drept. La asemenea întrebări nu se poate da un răspuns simplu ; de aceea, în nici un moment al istoriei mass-mediei și în nici o țară nu poate fi identificat un singur sistem normativ corespunzător unui rol unic atribuit presei; din contră, 128 SISTEMUL MASS-MEDIA dezvoltarea mass-mediei dovedește că relația sa cu ideologiile, cu constituțiile și cu sistemele legislative, cu structurile puterii ori cu formele de guvernare a îmbrăcat forme extrem de diferite. Cea mai cunoscută tipologie a structurilor instituționale și a variatelor filosofii privind rolul presei este cea propusă de trei profesori americani, Fred Siebert, Theodore Peterson și Wilbur Schramm, în 1956, în cartea Four Theories of the Press (Patru teorii despre presă). Această lucrare a cunoscut numeroase ediții și a devenit termenul de referință pentru orice dezbatere privitoare la misiunea presei. Demn de menționat, pentru o mai justă înțelegere a valorii acestei tipologii, este faptul că, în 1969, Schramm a propus o reevaluare critică a textului inițial, detașându-se de unele considerații tributare spiritului „războiului rece”, care au marcat scrierea cărții în deceniul șase (vezi W.L. Rivers, W. Schramm, 1969). în viziunea profesorilor americani, cele patru mari „teorii”, apărute în momente istorice și în zone geopolitice diferite, cartografiază rolul social al presei dintr-o perspectivă istorică și pe o axă ce așază la un pol completa subordonare a presei de către instituțiile puterii și la celălalt pol - totala ei eliberare de sub controlul direct al politicului. Cele patru teorii normative sunt: modelul autoritarist, modelul liberal, modelul comunist și modelul serviciului public. Ulterior, unii cercetători au propus alte configurații; astfel, W. Hachten a lărgit lista modelelor la cinci: autoritarist, occidental, comunist, revoluționar și dezvoltaționist; H.J. Altschull a redus-o la trei: liberal/capitalist, socialist și dezvoltaționist. După R.E. Hiebert, D.F. Ungurait și T.W. Bohn, această dezbatere se reduce la două mari paradigme filosofice - liberală și autoritaristă: „O filosofie politică liberală va susține că individul este cea mai importantă entitate a societății; statul, guvernul și presa există ca să răspundă nevoilor individului. Dacă ele (instituțiile - n. M.C.) nu răspund acestor nevoi, individul le poate schimba. O filosofie politică autoritaristă va susține că există o ordine superioară, care își exercită autoritatea asupra indivizilor. Această ordine superioară poate fi reprezentată de biserică, stat, un lider politic, un profesor sau un părinte. într-o societate autoritaristă, individul există doar pentru a servi nevoile acestor instanțe superioare” (R. Hiebert et alii, 1991, p. 589). La rândul său, D. McQuail (1987) a identificat șase teorii: autoritaristă, liberală, a responsabilității sociale, sovietică, dezvoltaționistă și democratic--participativă. Teoria autoritaristă justifică cenzura și pedepsirea celor care publică materiale considerate dăunătoare interesului Puterii, prin ideea obligației presei de a proteja valori supreme (religia, ideologia unui partid, simbolurile naționale etc.); această teorie este specifică regimurilor dictatoriale sau militarizate, dar ea poate fi aplicată, în situații de extremă urgență, și în statele democratice. Teoria liberală pornește de la idea că presa trebuie să fie ROLUL PRESEI îN SOCIETATE 129 „o piață liberă a ideilor” și solicită aplicarea drepturilor fundamentale de exprimare liberă a opiniilor, de acces neîngrădit la informații și de libertate de publicare. Ea susține că adevărul poate apărea numai din confruntarea liberă a ideilor și că, atunci când se ivește o problemă de interes general, oamenii au dreptul să fie informați corect și să aleagă pe baza confruntării informațiilor și a punctelor de vedere transmise de mass-media. Teoria sovietică atribuie presei rolul de militant, de activist politic, de mobilizator al maselor pentru transpunerea în practică a obiectivelor stabilite de partidul communist; ea solicită subordonarea totală a presei în fața partidului și transformarea acesteia într-un instrument de propagandă și educare (îndoctrinare) ideologică a maselor. Teoria responsabilității sociale susține că presa este o formă de serviciu public : în consecință, mass-media de stat sau privată are obligația de a răspunde așteptărilor și cerințelor publicului; valorile acestui model sunt întemeiate pe ideea autoreglementării presei și sunt exprimate în codurile deontologice ale jurnaliștilor, în standardele profesionale ale acestora, în apariția unui „avocat al publicului” (Ombudsman) în interiorul redacțiilor sau în funcționarea unor comisii sau consilii ce impun obligațiile presei și urmăresc aplicarea acestora. Modelul dezvoltaționist a apărut pentru a preciza rolurile specifice ale presei în societățile în curs de dezvoltare, societăți care efectuează tranziția de la colonialism și sărăcie la democrație și prosperitate ; în aceste țări, presa se confruntă cu lipsa unei baze economice solide, a unor instituții democratice stabile, a unei infrastructuri tehnice moderne, a deprinderilor și a conștiinței etice profesionale și a unui public educat și exigent; în aceste condiții, scopurile presei ar fi: misiunea de a susține dezvoltarea economică, socială și politică, obligația de a se lupta pentru câștigarea autonomiei culturale și a accesului liber la informații și solidaritatea cu alte țări în curs de dezvoltare. în sfârșit, teoria democratic-participativă susține importanța interacțiunii dintre mass-media și publicul său ; ea se referă îndeosebi la presa regională și locală, acolo unde legăturile cu comunitatea locală sunt mai puternice decât cu „centrul” economic al trusturilor de presă; în acest context, mass-media locală, adesea non-comercială, comunitară, reprezintă un factor de implicare în viața socială și o tribună de exprimare pentru oamenii interesați de problemele comunității. Pe fondul tuturor acestor dezbateri teoretice, tipologia propusă de Siebert, Peterson și Schramm continuă să rămână termenul de referință pentru prezentarea rolului social al presei; voi urma în continuare acest model, din considerentul de mai sus și din rațiuni didactice: el este construit prin jocul opozițiilor control total - libertate totală a presei (communist vs liberal) și lipsa oricărei responsabilități - responsabilitate publică maximă (autoritarist 130 SISTEMUL MASS-MEDIA vs serviciu public), iar simetria acestui model facilitează înțelegerea problematicii misiunilor sociale și politice ale mass media. Modelul autoritarist În ordinea evoluției istorice a mass-mediei, acest model reprezintă prima concretizare filosofică și instituțională a relației dintre stat și presă, deci prima încercare de a defini misiunea socială a presei. La începutul secolului al XVII-lea, atunci când imprimatele ocazionale (numite feuilles volantes în Franța, gazzette în Italia și zeitungen în Germania), adică acele foi tipărite cu prilejul unor evenimente deosebite, încep să capete o anumită periodicitate și să ia forma unor publicații lunare sau săptămânale, monarhiile vremii au perceput aceste instrumente de informare ca pe o amenințare directă. Ca urmare, ele s-au grăbit fie să le „absoarbă” (cum s-a întâmplat în Franța în 1631, când periodicul Les Nouvelles ordinaires des endroits a fost înghițit, în chiar anul apariției sale, de La Gazette, organ oficial al Curții Regale), fie să le supună unui control riguros (cum s-a întâmplat în Anglia și în Germania, prin promulgarea de legi extrem de drastice). În felul acesta a fost configurat unul dintre principiile de bază ale modelului autoritarist - controlul exercitat de instituțiile statului asupra funcționării organelor de presă și a conținuturilor vehiculate de acestea. În statele europene ale secolelor al XVII-lea, al XVIII-lea și chiar al XIX-lea, sfera de acțiune a puterii și, implicit, câmpul de exercitare a controlului au fost însă limitate de existența proprietății private : statul nu putea interveni împotriva cadrului economic, a legilor pe care le promulgase și a mersului istoriei, care promovau dezvoltarea economiei de piață (în antiteză cu modelul comunist, unde statul, stăpânind prin naționalizare toate resursele țării, are monopolul asupra mijloacelor de comunicare de masă). Din această cauză, „problema esențială, în majoritatea sistemelor autoritariste, este aceea a stabilirii unor forme de constrângere și a unui control efectiv asupra unei prese care operează pe baza proprietății private” (F. Siebert et alii, 1976, p. 19). Proprietatea privată și economia de piață se bazează pe sistemul liberei inițiative, deci pe dreptul indivizilor de a acționa în conformitate cu interesele lor și, dacă este nevoie, în direcții ce nu sunt convergente cu acelea preconizate de reprezentanții Puterii. Din perspectiva unei filosofii autoritariste însă, indivizii ar trebui să se supună autorităților superioare, întruchipate de instanțe cu puteri aproape nelimitate - biserica, regalitatea, statul. Drept urmare, ei ar trebui să sprijine, prin activitatea lor, scopurile și căile de acțiune propuse de aceste instanțe, considerate capabile să cunoască mai bine decât oricine ceea ce este necesar, folositor sau dezirabil pentru fiecare ins în parte și pentru ROLUL PRESEI îN SOCIETATE 131 societate în ansamblul ei. Este evident că, într-o asemenea logică, presa nu poate acționa decât în interiorul câmpului de teme și de interese fixate de strategia generală a autorităților: ea trebuie să sprijine intențiile și faptele acestora, să le justifice, să fie, într-un cuvânt, un instrument de promovare a intereselor lor. De aici derivă și „dilema” sistemelor autoritar iste, ce s-ar rezuma la următoarea formulă: cum poate fi controlat individul, fără a se atenta la valorile individualismului ? Cum poate fi controlată întreprinderea de presă privată, fără a se atenta la principiile economiei de piață ? Sistemele autoritariste au încercat să facă față acestei dificultăți, utilizând două mijloace: privilegiile și restricțiile. Acestea și-au găsit concretizarea într-o multitudine de forme: „legislația, controlul direct al statului asupra producției, codurile restrictive de conduită, folosirea taxelor și a altor forme de penalizare economică, controlarea importului de presă străină, dreptul guvernului de a numi conducerile instituțiilor de presă, suspendarea publicațiilor” (D. McQuail, 1987, pp. 111-112). Privilegiile au vizat îndeosebi instituțiile de presă subordonate sau obediente, care au beneficiat de atribuirea mai rapidă a „dreptului de publicare”, de sprijin financiar sau de scutiri de taxe și impozite, de o distribuție preferențială și de „favoruri” acordate liderilor sau „ziariștilor” care se remarcau în promovarea temelor dorite de putere. Restricțiile au cunoscut o paletă mult mai bogată: astfel, multe dintre ele au vizat accesul la „licență”, la resurse, la distribuție, la informație și chiar la public. Spre exemplu, încă din 1692, Parlamentul britanic adopta „Licensing Act”, document prin care stabilea că nici o publicație nu putea fi creată fără o autorizare oficială. La fel, în Franța și Prusia, dreptul de a imprima era acordat doar de rege. Folosind o pârghie de tip juridic (și nu una economică), Puterea îi selectează, din ansamblul celor ce doresc să întemeieze o întreprindere de presă, pe aceia pe care îi consideră „de încredere”, deci pe aceia care apar, prin comportamentul anterior și prin interese, ca potențiali susținători ai strategiilor aparatului de conducere. O altă formă de exercitare a restricțiilor este cea reprezentată de fixarea unor impozite sau a unor prețuri de distribuție distrugătoare pentru o întreprindere privată. în Anglia, între 1772 și 1775, așa-numitul „drept de timbru”, o taxă ce se percepea pentru fiecare exemplar de ziar produs, a fost de trei ori majorat. Acest factor a dus la creșterea prețurilor și, implicit, la limitarea posibilităților de cumpărare a ziarelor. în Franța, imediat după eșecul Revoluției de la 1789, Directoratul a reintrodus taxa pe timbru, ca unul dintre cele mai eficiente mijloace de a reduce numărul de publicații și de a controla evoluția presei. De asemenea, sistemele autoritariste folosesc un întreg ansamblu de legi și reglementări pentru a influența activitatea întreprinderii de presă. Dintre acestea, 132 SISTEMUL MASS-MEDIA cele mai eficiente sunt legile referitoare la „trădare” și la „instigare la revoltă”, acte considerate, indiferent de forma în care se manifestă, o amenințare gravă la adresa siguranței și bunului mers al unei societăți. Trebuie menționat că existența unor asemenea legi nu reprezintă, în sine, un semn de autoritarism; utilizarea lor excesivă și ostentativă, în chip evident împotriva jurnaliștilor, relevă sindromul autoritarismului (vezi dezbaterea pe larg a acestei teme în F. Siebert et alii, 1976, pp. 22-25 sau R. Hiebert et alii, 1991, pp. 501-503). Acuzația de încălcare a unei legi nu poate fi lansată decât după ce faptul a fost consumat. Ea trebuie dovedită și validată juridic - de obicei, prin procese cu un mers relativ lent și sinuos. La rândul ei, sancțiunea intervine la mult timp după ce un material jurnalistic a devenit public ; spectrul sancțiunii poate inhiba curiozitatea jurnaliștilor, dar nu poate proteja complet și permanent autoritățile de investigația jurnalistică. De aceea, puterea încearcă să exercite presiuni asupra presei, atât „în amonte”, prin limitări ale accesului la informații și la resursele necesare producției și distribuției, cât și „în aval”, prin amenințări și hărțuiri juridice. Pentru că dă un răspuns incomplet la problema esențială a controlului, modelul autoritarist a fost „depășit” în cele două direcții, singurele logic posibile: astfel, modelul comunist a perfecționat tehnicile de exercitare a controlului, în timp ce modelul liberal a dezvoltat formele de emancipare de sub controlul autorității. În același timp, apariția, la începutul secolului XX, a unor noi tehnologii de distribuție a mesajelor, deci a unor noi tipuri de mass-media (radioul și televiziunea), a readus în discuție problema controlului și a reglementării accesului la comunicare. În statele moderne, occidentale, unde spectrul autoritarismului (ce a marcat începutul presei scrise), precum și cel al totalitarismului comunist stârneau fiori și unde, în egală măsură, ideea concurenței oarbe, sălbatice, pentru obținerea de frecvențe era respinsă axiomatic, efortul de rezolvare echilibrată a acestor probleme a condus la crearea unui nou model - cel al serviciului public. Modelul comunist În 1920, când a trebuit să depună o cerere pentru primirea în Partidul Bolșevic, Vladimir Ilici Lenin a scris, la rubrica referitoare la profesie, „ziarist”. În mod ironic, cel care, încă din 1917, pusese bazele noilor forme de cenzurare a presei își atribuia ca profesie chiar meseria pe care avea să o transforme într-o caricatură. Din perspectiva comunismului, presa nu poate fi altceva decât o armă a Puterii, dotată cu misiuni și sarcini precise : educarea maselor, mobilizarea ROLUL PRESEI îN SOCIETATE 133 lor pentru îndeplinirea unor obiective politice și economice, precum combaterea dușmanilor, preamărirea realizărilor regimului etc. în formula lui Lenin, devenită acum clasică, „rolul ziarului nu se reduce la difuzarea ideilor, la educarea politică sau la recrutarea de aliați politici. Ziarul nu e doar un propagandist și un agitator colectiv, el este și un organizator colectiv” (apud M. Petcu, 1999, p. 74). în consecință, presa este concepută ca o formă de exercitare și de legitimare a puterii (datorită capacității ei de a atinge mase uriașe de oameni), ca un instrument al propagandei, menit să modeleze gândirea și comportamentul indivizilor, ca o arenă a luptelor împotriva dușmanilor ideologici, ca un loc al prezentării mitologizate a superiorității regimurilor comuniste. Realizarea unor asemenea obiective nu era posibilă fără obținerea controlului total asupra sistemului mass-media. Acesta se poate exercita „în amonte”, prin stăpânirea tuturor resurselor implicate în producția de publicații și programe audiovizuale (deci prin exercitarea monopolului asupra bazei materiale și financiare a presei), și „în aval”, prin controlarea mesajelor mass-mediei înainte de difuzarea lor. Regimul comunist se caracterizează prin distribuția centralizată a resurselor: un grup redus de oameni („aparatul” de partid și administrativ) monopolizează controlul asupra diferitelor categorii de resurse și fixează criteriile de distribuire („alocare”), conform intereselor lor specifice. Din această perspectivă, esențial este ca „resursele generate în cadrul societății să rămână în interiorul aparatului puterii, mai curând decât să dispară prin consum” (K. Verdery, 1994, p. 49). Astfel, cotele de hârtie fixate prin planurile anuale limitează producția de ziare și reviste la tirajele stabilite de Putere și anulează posibilitatea apariției unor publicații alternative ; la fel, numărul de frecvențe și de ore de program, atribuite cu strictețe, ancorează instituțiile din sfera audiovizualului în cadre temporale ușor de controlat; alocarea unor resurse financiare relativ reduse pentru mobilitatea jurnaliștilor conduce la restrângerea sferei lor de activitate. în plus, stăpânirea mijloacelor de producție (fabrici de hârtie și de substanțe chimice, surse de energie, tipografii, studiouri) și a celor de transport și telecomunicații asigură difuzarea rapidă a propriilor produse mass-media și eliminarea din circuit a produselor considerate indezirabile. După cum observa, cu umor, Paul Lendvai (1980, p. 32): „Cel mai mare grup de presă din lume este URSS Inc., care controlează 7.923 de cotidiene și 4.670 de reviste, studiouri și stații de emisie pentru 60.000.000 de aparate de televiziune și peste 120.000.000 de receptoare radio”. Controlul Puterii se exercită și asupra unei alte resurse din „amonte” : structura organizațională. Accesul în lumea presei era controlat de aparatul de partid, care efectua selecția „cadrelor” (cu variații de procedură depinzând de 134 SISTEMUL MASS-MEDIA loc și de momentul istoric), conform unor criterii restrictive, de ordin social, politic și ideologic. Redacțiile erau construite, indiferent de domeniul de activitate, după aceeași schemă piramidală, în care eșaloanele editoriale numeroase (șefi de secție, redactori-șefi adjuncți, redactori-șefi sau directori) aveau misiunea de a controla conținuturile produse de eșaloanele reporterilor. După redactarea și aprobarea materialelor în redacție, mai multe filtre succesive (de la „responsabilii de număr” la „cenzori”) asigurau, în timpul producerii publicației sau emisiunii, verificarea repetată a materialelor și eliminarea elementelor considerate indezirabile. Sistemele comuniste se caracterizează printr-un control extraordinar de sever asupra celei mai importante resurse a mass-mediei: informația. Comentând acest aspect, J.J. Walter (1982, p. 62) consideră că blocarea accesului la informații nu exprimă atât o obsesie a spionajului sau o teamă față de ideile adverse, cât preocuparea de a limita circulația „informației ca atare, ca material intelectual” ; politologul francez vorbește de o „poliție a ideilor”, care avea ca scop eliminarea din conștiințele indivizilor a realității concrete și impunerea unei alte realități, „doctrinară”, total diferită de lumea de zi cu zi a comunismului. Acest fenomen a fost sesizat de numeroșii intelectuali care au reflectat asupra lumii comuniste, fie ei din Est (precum Soljenițîn, Orlov, Heller, Fejto, Havel, Michnick, A. Codreanu, V. Tismăneanu) sau din Vest (F. Thom, J. Semelin, A. Mink, T. Mattelart, Z. Brezinski, F.A. Hayek, K. Jowitt). Prin monopolizarea informației, Puterea creează și distribuie o entitate bastardă, amestec de adevăruri parțiale și minciuni credibile, de real și iluzoriu, de spus și presupus - acest produs hibrid este informația oficială. Astfel, ziariștii erau obligați să scrie și să vorbească despre ceva diferit de ceea ce trăiau și vedeau în peregrinările lor de zi cu zi, să prezinte o falsă realitate a reușitelor, a progresului, a bunăstării, a adeziunii și a mobilizării maselor, să producă și să reproducă un discurs oficial, golit de conținut și de adevăr. Această „minciună organizată” despre care vorbea Vaclav Havel se bazează pe o incantație a cuvintelor, fără legătură cu viața oamenilor, cuvinte și formule stereotipe care le ofereau celor de la conducere posibilitatea de a auzi și de a citi ceea ce voiau să audă și să citească. Accesul la informații era posibil numai prin intermediul instanțelor stabilite (și controlate) de Putere: comitete de propagandă, agenții de presă de stat, documente oficiale, ședințe, congrese și conferințe minuțios regizate. Acestea ofereau date filtrate, reorganizate, cu valoare propagandistică, nu informativă: „Cea mai importantă caracteristică a informației oficiale este faptul că e furnizată cu rația. Spre deosebire de lumea occidentală, unde informația este din ce în ce mai abundentă, în regimurile de după Cortina de Fier ea e deosebit de rară” (T. Mattelart, 1995, p. 90). Prin acest proces, realitatea este ROLUL PRESEI ÎN SOCIETATE 135 filtrată, ierarhizată și reconstruită cu grijă; evenimentele (în ineditul și brutalitatea lor) dispar și sunt înlocuite cu formule doctrinare; întâmplările negative (catastrofe, accidente, mișcări sociale, proteste) sunt total eliminate ; neprevăzutul (subiect al marilor materiale de presă) este evacuat din mesajele mass-media, deoarece contrazice imaginea ideală a unei societăți perfect planificate și continuu controlate de către partid; actualitatea este ignorată și în locul ei apare o „non-actualitate” (P. Lendvai, 1980, p. 95) puternic ideologizată: glorificarea sistemului și a conducătorilor, enumerarea realizărilor economice, prezentarea integrală a documentelor de partid, criticarea imperialismului, construirea unor portrete-tip de eroi ai socialismului. Controlarea informației conduce la generalizarea caracterului planificat al activității mass-mediei: ziarele și revistele apar în tiraje fixe, stabilite dinainte, indiferent de reacțiile, interesele sau dorințele publicului; grilele de programe din audiovizual respectă strategii propagandistice, adeseori în contradicție cu ritmul vieții casnice a populației; temele sunt fixate conform calendarului evenimentelor oficiale (congrese și conferințe, inițiative economice, comemorări și momente festive, aniversări ale datelor de naștere ale conducătorilor etc.), fapt ce plasează presa într-o ipostază de „campanie” de mobilizare și propagandă permanentă. Fiind planificată, activitatea mass-mediei are termene de îndeplinire și obiective precise, asemenea oricărei alte întreprinderi socialiste : „Sarcinile politico-ideologice de propagandă constituie rațiunea de a fi a presei. Ea este un «muncitor» ca toți ceilalți și trebuie să contribuie, cot la cot cu ceilalți tovarăși din industrie și agricultură, cu partidul, statul și diferitele sale organe, la realizarea obiectivelor și politicilor dinainte stabilite. [...] Presa nu este decât un intermediar aflat în slujba scopurilor fixate de regim, fabricând ceva, în același mod ca și producătorul de ghete, având sarcini de producție care se măsoară în rezultate bune în muncă” (P. Gross, 1992, p. 52). Transfigurarea propagandistică a realității afectează însăși esența actului jurnalistic: cei care lucrează în mass-media comunistă nu mai sunt căutători ai informațiilor neașteptate, anchetatori ai adevărurilor ascunse sau generatori ai dezbaterilor sociale controversate ; ei devin o instanță ce reproduce, aproape mecanic, discursul oficial, neagă atributele creativității și contestării și se transformă (conform formulei fericite a lui Paul Lendvai) în „birocrați ai adevărului”. Controlul „în aval” se efectuează prin verificarea conținuturilor, înainte ca ele să devină publice ; acest obiectiv este atins prin instituirea unor mecanisme diversificate de cenzură. În forma sa cea mai simplă, cenzura se exercită prin controlarea sumarelor și programelor, a textelor și emisiunilor aflate în pregătire. Cenzura poate fi aplicată de un grup de „specialiști” din afara instituției de presă sau de conducătorii din interiorul organizației. În esență, 136 SISTEMUL MASS-MEDIA acest tip de control urmărește eliminarea oricăror informații, idei, opere artistice sau sensuri care ar putea dăuna imaginii ideale a sistemului și a liderilor comuniști. De asemenea, notele critice sunt reorientate ideologic: ele vizează adversarii politici, doctrinele „burgheze” sau cazurile individuale de comportament „nealiniat” la pozițiile oficiale; critica nu poate atinge doctrina comunistă, instituțiile sistemului, liderii săi importanți; când un asemenea lucru se produce, el marchează fie o schimbare doctrinară oficială, fie declanșarea unei campanii de compromitere și eliminare a unui membru al conducerii sau a unei fracțiuni din conducere. în chip mai subtil, cenzura se exercită prin standardizarea temelor jurnalistice. Fixând inventarul temelor permise și al celor indezirabile, precum și modalitățile discursive în care ele trebuie tratate, Puterea restrânge aria subiectelor care pot fi abordate de jurnaliști și fixează cadrele limbajului în care aceștia pot comunica. „Viața internă a partidelor era ritualistă, autorita-ristă până la extrem și ierarhizată. Ele funcționau în concordanță cu un bine gândit cult al liderilor, și orice formă de disidență sau atitudine critică era cu desăvârșire interzisă. în acele circumstanțe, a înflorit climatul de entuziasm mecanic și de romantism apocrif” (V. Tismăneanu, 1997, p. 67). Pentru a răspunde acestui deziderat, domenii precum industria (îndeosebi cea grea), agricultura, activitățile politice ale organelor centrale și locale, inițiativele conducătorilor, confruntările ideologice ale vieții internaționale etc., prezentate în formule-șablon, în genuri și stiluri standardizate, inundă spațiul și timpul mass-mediei. Alte sfere ale vieții, precum cele ale faptului divers, ale controverselor ideatice, ale divertismentului (în ipostazele sale „needucative”), ale politicii externe și ale bătăliilor pentru putere din interiorul aparatului sunt în mod sistematic ocolite. Golirea de realitate afectează și limbajul presei: deoarece nu se referă la realități vii, concrete, deoarece reproduce la nesfârșit aceleași și aceleași formule standard, el capătă caracteristicile limbii de lemn a discursurilor oficiale. Discursul presei, ancorat în formule stereotipe, îndeamnă atât jurnaliștii, cât și publicul la duplicitate. Și unii, și alții caută să transmită, respectiv, să ghicească sensuri diferite de cele explicit cuprinse în text; comunicarea mass-media devine un fel de „șaradă”, în care nu contează ceea ce se spune de fapt, ci ceea ce se poate ghici dincolo de suprafața comunicării. Astfel, publicul își pierde încrederea în presă - ca instrument de informare -și o folosește numai în calitatea ei de depozitară a unor indicii ascunse, referitoare la evenimente neprevăzute, sau ale clivajelor din sânul Puterii. Marcați de aceste restricții pe care, prin exercițiul cotidian al meseriei, ajung să le interiorizeze, jurnaliștii din sistemul comunist dobândesc deprinderi de autocenzură; în actul producerii materialelor de presă, ei elimină, din proprie inițiativă, acele informații și idei pe care le știu, din start, nepublicabile. în paralel, ca o formă de apărare a identității lor profesionale și ROLUL PRESEI îN SOCIETATE 137 culturale, o parte dintre ei pun în mișcare diverse tehnici ale aluziei și metaforei, prin care încearcă să stabilească o punte de comunicare (paralelă cu aceea a discursului publicat) cu o ipotetică audiență (vezi pe larg P. Gross, 1996, pp. 17-23). Conștienți de precaritatea poziției lor, ei folosesc presa ca pe o activitate substitutivă, în măsură să-i sprijine în realizarea acelor țeluri pe care conștiința lor le-a fixat: pentru unii, ascensiunea în aparatul puterii și accesul la resursele acestuia, pentru alții, împlinirea unor aspirații culturale de tipul celor literare, artistice sau științifice. Modelul comunist de presă, construit pe ideea exercitării unui control integral asupra sistemului mass-media, nu a condus niciodată și nicăieri la stăpânirea totală a fluxurilor de mesaje puse în circulație de către presă; existența unor publicații și programe audiovizuale alternative, apariția unor voci jurnalistice disidente și, mai ales, dezvoltarea tehnicilor de comunicare întemeiate pe dublul discurs au dovedit imposibilitatea transpunerii în practică, chiar și în condițiile celei mai cumplite dictaturi, a controlului total al presei și, prin aceasta, a minților oamenilor: „Ceaușescu și regimul său comunist au cerut ca mass-media să aibă exclusiv menirea de a face educație ideologică, să practice îndoctrinarea, să mobilizeze populația și să sprijine cultul personalității. în consecință, ele s-au transformat în canale de comunicare narcotizante, puține la număr și limitate ca timp de emisie, care operau pe baza unei teorii a presei doctrinare sovietice. Cu credibilitatea pierdută și cu rolul limitat, nu au mai putut umple golul creat între ele și public. La final, nu și-au mai servit nici publicul, nici pe cei care le manipulau; nu au mai oglindit nici societatea românească, dar nici nu au transformat-o conform intențiilor manipulatorilor” (P. Gross, 1999, p. 73). De aceea, modelul comunist trebuie înțeles din perspectiva proceselor complexe de negocieri care legau mai multe tipuri de centre de interes: (1) aparatul puterii, preocupat de re-producerea sistemului și de supraviețuirea în funcții de conducere ; (2) instituțiile de presă, dominate de strategii de adaptare și de menținere a sistemului de lucru birocratic (și comod); (3) jurnaliștii, pendulând între un comportament oficial absent-obe-dient (cel de „birocrați ai adevărului”) și un comportament mai activ, în alte sfere ale vieții culturale ; (4) publicul, cu tehnicile sale de evadare din discursul oficial și de interpretare „printre rânduri” a tuturor mesajelor mass-media. Modelul liberal în anul 1985, revista americană Harper's Magazine a organizat o dezbatere având ca temă rolul presei în societatea americană (republicată cu titlul „Adevărul și presa” în revista Sinteza, nr. 66 din 1986). Pe parcursul discuției, 138 SISTEMUL MASS-MEDIA juristul C. Rembar a insistat asupra ambiguității ideii de libertate a presei: „Presa noastră se află, evident, sub controlul proprietarilor ei. Ceea ce spune codul constituțional este că statul nu are dreptul să se amestece și să îngrădească libertatea presei de a publica ceea ce dorește. Constituția nu prevede nimic despre amestecul altora, fie ei cei care exercită control direct, în virtutea faptului că sunt proprietarii publicațiilor respective, fie cititorii, care exercită un control indirect, prin faptul că preferințele lor sunt satisfăcătoare. Așadar, avem de ales între un control din partea statului și un control din partea oamenilor care au destui bani. Ambele posibilități sunt respingătoare, dar istoria arată că cea din urmă este preferabilă”. Evident, istoria presei ca instituție este totuna cu suma luptelor pentru câștigarea unui statut autonom în raport cu puterile care întemeiază statul modern. Marcată de aceste confruntări, presa a păstrat o permanentă poziție adversativă față de puterile statului. în secolele al XVI-lea și al XVII-lea, presa a fost o instituție supusă puterii, care a crescut odată cu procesul lent de creare a statelor-națiune, a conștiinței naționale și a autorității centrale. în acest sistem, statul, ca garant al emancipării individuale, și-a arogat dreptul de a decide și de a controla toate instituțiile existente. Așa cum am arătat, presa are, în aceste modele autoritar iste, o singură armă: aceea a autonomiei economice. într-adevăr, deoarece mass-media s-a dezvoltat în paralel cu sistemul capitalist, întreprinderea de presă a crescut, la rândul ei, odată cu celelalte forme ale economiei de piață. De aceea, atunci când Milton a adresat Parlamentului britanic celebra Areopagitica, având subtitlul „Pentru libertatea de a tipări fără autorizare sau cenzură”, s-a referit insistent la libertatea editării, adică a producerii și difuzării de ziare, într-un sistem de egalitate a drepturilor, asemănător cu acela creat de piețele pe care se exercită comerțul cu oricare alte bunuri. în egală măsură, atunci când Thomas Jefferson va vorbi despre libertatea presei, se va baza pe ideea unei „piețe libere a ideilor”, adică a unui spațiu concurențial, echilibrat doar de logica cererii și a ofertei (intelectuale), un spațiu unde se pot întâlni și confrunta diferitele curente de opinie. Conform concepției liberale, drepturile individului sunt sacre, iar fericirea și binele reprezintă valori supreme și scopuri ultime. Omul este considerat deținătorul unor „drepturi naturale”, fundamentale și inalienabile; în urma unui „contract social”, el poate ceda o parte din prerogativele sale unor alte instituții - precum statul, partidele, liderii politici -, asupra cărora își exercită puterea și controlul prin mecanismele democrației: alegeri, referendumuri, dezbateri publice, grupuri de presiune și asociații civice. Instituțiile puterii au obligația să respecte drepturile și aspirațiile individului și să lucreze pentru satisfacerea lor; în caz de eșec, ele vor fi supuse judecății acestuia și, prin sistemul alegerilor, vor fi schimbate ori ameliorate. ROLUL PRESEI ÎN SOCIETATE 139 Pentru ca indivizii să poată dezbate și lua decizii corecte, ei trebuie să cunoască „adevărul”. Din perspectiva teoriei liberale, adevărul se obține prin confruntarea liberă a ideilor și opiniilor; competiția acestora, asemenea competiției mărfurilor de pe piața comercială, fixează „valoarea” unei idei, poziții, inițiative ori atitudini. Crearea unei „piețe libere a ideilor” este însă indisolubil legată de crearea unui instrument capabil să faciliteze circulația acestor idei, să permită confruntarea lor neîngrădită, să contribuie la accesul liber al oricărei persoane la cuvântul public. Pentru susținătorii acestei teorii, singura instanță în măsură să-și asume și să ducă la bun sfârșit o asemenea misiune este presa. Dar, ca să permită circulația corectă a ideilor (și informațiilor), presa trebuie să fie liberă de orice presiune a părților interesate - în primul rând, a reprezentanților politicului și ai puterii administrative: „O libertate nu are sens decât dacă există mijloacele ce permit exercitarea ei. Corolarul voinței de autonomie în raport cu puterea politică este independența materială. În acest context, numai libertatea întreprinderii economice [...] constituie garanția materială esențială pentru crearea unei alternative critice în fața puterii politice” (B. Libois, 1994, p. 41). În consecință, presa trebuie să fie o întreprindere economică stabilă, puternică, plasată, prin chiar eficiența ei economică, în afara câmpului de putere și de influență a politicului. Astfel, libertatea de expresie tinde să devină sinonimă cu libertatea de a publica și, mai exact, cu libertatea de a crea o întreprindere care difuzează mesaje de interes general: libertatea presei depinde acum de proprietatea privată asupra mijloacelor de comunicare. Conform doctrinei liberale, presa nu contribuie numai la circulația ideilor și a informațiilor, ci și la controlarea instanțelor Puterii. Deoarece indivizii nu pot urmări permanent acțiunile instanțelor politice și administrative, ei „transferă” aceste atribuții unei alte instanțe: mass-media. Aceasta va controla activitatea Puterii, în interesul cetățeanului, acționând ca un „câine de pază” (watchdog'): observând nereguli, ea va informa publicul; acest lucru va duce la nașterea unei opinii publice defavorabile și va permite exercitarea unor presiuni asupra Puterii. Astfel, prin capacitatea sa de a informa, precum și prin posibilitatea de a mobiliza masele, presa se manifestă ca o „a patra putere”. Această sintagmă nu se referă la vreo formă de acțiune ori de exercitare directă a „puterii” mass-mediei asupra celorlalte puteri (dintr-o asemenea perspectivă simplistă, s-ar putea crede că, în cazul Watergate, presa a schimbat un președinte); în fapt, acțiunea presei este indirectă: distribuind informații și idei despre modul în care celelalte puteri își exercită mandatul, ea creează o opinie publică, mobilizează cetățenii în favoarea unei cauze, iar aceștia, prin 140 SISTEMUL MASS-MEDIA presiunea pe care o exercită asupra factorilor politici și legislativi, obțin modificarea atitudinii ori a comportamentului celorlalte puteri. Din această cauză, statutul de „a patra putere” implică mai mult responsabilități decât drepturi: o greșeală a presei poate declanșa o mișcare publică ce poate conduce la reacții politice cu efecte deosebit de grave. Ceea ce înseamnă că nu atât libertatea de expresie definește puterea presei, cât responsabilitatea expresiei jurnalistice. Informând publicul, presa exercită, inevitabil, o acțiune educativă: ea contribuie la formarea conștiinței civice și la construirea individului-cetățean, fără de care viața democratică este imposibilă. Părinții concepției liberale (Thomas Jefferson, Thomas Paine, Tocqueville, Benjamin Constant, inspirați de gândirea iluminiștilor - Jean-Jacques Rousseau, Montesquieu, John Locke sau John Milton) au conceput relația dintre presă și indivizi dintr-o perspectivă rațională și utilitară: oamenii, urmărind în chip lucid realizarea unor scopuri personale, au nevoie de accesul liber la informație și la exprimarea opiniilor. Acestea le sunt necesare pentru dezbaterile publice, prin care interesele individuale sunt expuse, negociate și depășite în favoarea interesului comun. Evoluția istorică a demonstrat însă că în presă au intrat într-o cantitate din ce în ce mai mare, alături de aceste elemente ale vieții publice, și mesajele de divertisment, exponente ale vieții private. în felul acesta, piața liberă a ideilor a fost dublată de o piață efervescentă a distracțiilor, iar individul-cetățean, preocupat de dezbaterea civică, a lăsat locul unui individ-consumator, interesat de dobândirea relaxării și a evaziunii imaginare. în modelul liberal, legile pieței (concurență și profit) devin factorii reglatori ai sistemului mass-media. Sub presiunea acestora, presa ajunge să fie un produs vândut de două ori: o dată cititorilor și, a doua oară, firmelor care doresc să facă publicitate. „Dominate de logica numerelor mari, aceste întreprinderi transpun în modul de concepere a produselor dorința de a atinge toate categoriile de public [...]. Putem spune astfel că scopul unei instituții de comunicare de masă nu este numai să distribuie știri, ci și să-și fabrice o audiență, adică cititori, ascultători sau spectatori, exploatând setea lor de informare. Țelul ultim este de a face aceste audiențe disponibile pentru alte tipuri de influență - cele publicitare” (M. Mathien, 1989, p. 41). Logica cererii și ofertei a condus astfel la un joc dublu în care presa, pe de o parte, își alcătuiește mesajele în funcție de comenzile publicului și, pe de alta, tinde să întărească sau (chiar) să fabrice anumite tipuri de așteptări, convenabile ei, pentru a putea menține permanent treaz interesul audienței. în felul acesta, treptat, conținutul presei se orientează spre ceea ce poate „face plăcere” publicului, în esență spre divertisment, atât în ipostaza sa informativă (prin privilegierea știrilor senzaționale, a faptului ieșit din comun, a scandalului ROLUL PRESEI îN SOCIETATE 141 și a evenimentului dramatic), cât și în cea ficțională (sport, jocuri, benzi desenate, show-uri, filme, muzică etc.). Evoluția spre un sistem liberal generalizat riscă să anuleze chiar premisele teoretice definite de părinții spirituali ai acestui model: goana după profit face să dispară atât grija pentru „piața liberă a ideilor” (în favoarea unei piețe a afectelor), cât și răspunderea față de informarea individului-cetățean (în favoarea interesului față de atragerea și distrarea unui individ-consumator). într-o scrisoare din 1787, adresată lui E. Carington, Thomas Jefferson scria: „Baza guvernării noastre fiind opinia publică, primul obiectiv este să facem ca ea să fie corectă: dacă ar fi să aleg între un guvern fără ziare și ziare fără guvern, nu aș ezita să aleg ultima soluție. însă, prin aceasta, înțeleg că fiecare om trebuie să primească aceste ziare și să fie capabil să le citească”. Or, tocmai asemenea produse mass-media, capabile, prin informarea corectă, să mențină activă opinia publică, riscă să dispară sub presiunea goanei după profitul facil; de aceea, pentru realizarea misiunii de a informa și de a oferi un forum de dezbatere, presa trebuie să apeleze la instituții din alte zone de activitate, capabile să-i asigure existența (prin forme alternative de finanțare) în conformitate cu idealurile originare : astfel, orice stat democratic are obligația de a sprijini sistemele mass-media orientate spre informare și spre educare, ca o garanție a menținerii bazelor democratice ale respectivului stat. Acest sprijin se concretizează atât prin prevederi constituționale, care garantează libertatea de expresie, cât și prin mecanisme legislative și economice, care garantează existența liberă și stabilă a presei. Pe lângă acestea, statele democratice sprijină și dezvoltă dialogul cu diferite instituții preocupate de păstrarea și perfecționarea funcționării corecte a presei: asociații profesionale și sindicate, organisme de observare precum Commission on Freedom of the Press sau Reporter s sans Frontieres, asociații ale publicului, alte instituții orientate spre cercetarea și evaluarea calității mass-mediei și a corectitudinii comportamentului jurnaliștilor. Modelul serviciului public Introducerea autorităților statale în sistemul comunicării de masă, într-un triunghi ce leagă publicul, presa și instituțiile Puterii, se face în numele unui concept esențial: acela al responsabilității sociale. în virtutea lui, libertatea presei devine, în fapt, o datorie publică: presa are anumite obligații față de individul-cetățean, obligații de la care nu poate abdica în numele legilor pieței (profitului) și ale succesului facil (divertismentului). Statul democratic, garant al libertăților, atât ale indivizilor, cât și ale instituțiilor, trebuie să sprijine 142 SISTEMUL MASS-MEDIA dezvoltarea acestora și să asigure, în același timp, respectarea obligațiilor pe care fiecare le are în raport cu bunul mers al societății. De aici derivă ideea că presa reprezintă un „serviciu public” analog altor servicii pe care statul le oferă sau le protejează, pentru binele membrilor săi. Chiar dacă unele dintre articulațiile lui trimit la idei exprimate de părinții Iluminismului, modelul serviciului public a fost teoretizat și transpus în practică abia la mijlocul secolului XX, sub impulsul a trei serii de factori: a) Revoluția tehnologică - apariția de noi sisteme de transmitere a mesajelor a condus la nașterea unor noi instituții mass-media (radioul și televiziunea) și la necesitatea stabilirii unor criterii unitare și coerente de funcționare a acestora. Într-un anumit sens, o asemenea conjunctură a readus în discuție problema accesului la resursele deținute de stat (frecvențele, în cazul de față) și a modului cum se poate exercita controlul statal, problemă cu care se confruntaseră și monarhiile europene la începuturile presei scrise. Procesul de atribuire a frecvențelor pentru posturile de radio și televiziune (pe fondul unor crize acute declanșate de concurența haotică a posturilor care se „încălecau” pe aceleași lungimi de undă) a dus la dezbaterea unor principii și norme de funcționare, în măsură să satisfacă interesele firmelor, exigențele statului și așteptările publicului larg. Astfel, „The Radio Act”, elaborat în 1927 de Comisia Federală de Radio a SUA, pornea de la premisa că „frecvențele aparțin tuturor” și decidea, între altele, că „acestea nu pot deveni proprietatea unor indivizi și că toți oamenii trebuie să beneficieze de avantajele oferite de aceste industrii” (vezi R. Farrar, 1988, p. 213). Din aceste principii cu caracter general s-au dezvoltat ulterior alte criterii, cu statut de norme profesionale, care accentuau ideea responsabilității sociale a celor ce utilizează respectivele resurse. b) Dezvoltarea conștiinței și exigenței profesionale - pe fondul creșterii rolului și a puterii presei, jurnaliștii, cercetătorii mass-mediei și educatorii au devenit din ce în ce mai conștienți de răspunderea civică și morală care apasă pe umerii celor ce produc și distribuie mesaje prin presă. Încă de la începutul secolului XX, Joseph Pulitzer, cel care avea să finanțeze primul curs de jurnalistică (în cadrul Universității Columbia din New York), afirma: „Numai un înalt ideal și o preocupare scrupuloasă de a acționa corect, numai cunoașterea exactă a problemelor în discuție și o conștiință sinceră a răspunderii morale pot salva jurnalismul de aservirea la interesele oamenilor de afaceri și la satisfacerea unor scopuri egoiste, opuse binelui public” (apud T. Peterson, 1976, p. 83). Prin aceste cuvinte-manifest era anunțată prioritatea interesului social general, în raport cu interesele grupurilor economice și politice sau (chiar) ale colectivităților jurnalistice. ROLUL PRESEI îN SOCIETATE 143 Acumularea de experiențe dramatice (cele două războaie mondiale, crizele economice și politice, șocurile confruntării Est - Vest, „derapajele” presei etc.) a permis definirea unor principii de acțiune bazate pe ideea responsabilității sociale a jurnalistului și concretizate în numeroase coduri profesionale cu caracter național (amintim aici codul de etică al Societății Jurnaliștilor Profesioniști Sigma-Delta-Chi din SUA, Codul de Conduită - Germania, Carta Obligațiilor Profesionale ale Jurnalistului - Franța, Carta Sindicatului Național al Jurnaliștilor - Anglia) sau internațional (Declarația Principiilor de Conduită ale Jurnaliștilor - Federația Internațională a Jurnaliștilor, Codul Arab de Etică, Codul de Etică al Jurnaliștilor Latino-Americani, Principiile Internaționale ale Eticii Jurnalistice). c) Amplificarea dezbaterilor teoretice privind rolul presei - numeroși cercetători și filosofi, martori ai creșterii puterii mass-mediei, ai dispariției unor forme de comunicare tradiționale și ai înlocuirii acestora cu tehnicile variate ale comunicării de masă au analizat aceste fenomene sau au meditat asupra lor, ajungând, nu o dată, la concluzii critice referitoare la funcționarea presei. Sub impulsul unor asemenea demersuri, mai multe foruri -științifice, guvernamentale, jurnalistice și civice - au organizat dezbateri, sondaje, anchete și au publicat documente exprimând neliniștea față de activitatea unei prese mai puțin devotate interesului public ; ele au subliniat necesitatea eliminării practicilor excesiv comerciale, a polarizărilor politice și a comportamentelor neprofesionale în favoarea unor proceduri orientate spre informarea exactă și corectă a publicului. între aceste documente, merită amintite aici cele realizate de K. Hutchins, președinte al Comisiei pentru libertatea presei (SUA), sub titlul „Libertatea Presei - un cadru de principiu”, raportul UNESCO, realizat în 1978 de comisia McBride și făcut public sub titlul „O singură lume, mai multe voci”, „Declarația de la Taillories”, aparținând liderilor unor mari organizații de presă din 21 de țări, reuniți în Franța în 1981, sau „Declarația despre mass-media” a UNESCO. în esență, modelul serviciului public pornește de la premisele teoretice ale modelului liberal, considerând însă că, în evoluția sa, sistemul liberal a abdicat de la principiile sale fundamentale. Astfel, T. Peterson susține că, în conformitate cu teoria liberală tradițională, „presa trebuie să contribuie la bunul mers al sistemului politic, oferind informații, idei și dezbateri pe teme de interes general; să lumineze publicul, astfel încât acesta să poată să se autoguverneze ; să protejeze drepturile indivizilor, acționând ca un câine de pază împotriva guvernului; să servească sistemul economic, asociind cumpărătorii și vânzătorii de bunuri și servicii prin intermediul publicității; să ofere 144 SISTEMUL MASS-MEDIA divertisment; să-și asigure o autonomie financiară, pentru a fi eliberată de presiuni sau interese externe” (T. Peterson, 1976, p. 74). Modelul liberal a dus la o exacerbare a legilor pieței și a goanei după profit; instituțiile mass-media au abandonat adeseori misiunea de a informa în chip neutru și echilibrat și au optat pentru divertismentul facil; ele și-au mărit astfel audiențele (și numărul firmelor care cumpără spațiu sau timp pentru reclame), dar au devenit, simultan, sclavele gusturilor publicului consumator: „Informația și spectacolul sunt produse astăzi după tehnici industriale. Preocuparea majoră a producătorului nu mai este de a fabrica bine; nici de a vinde bine ; nici măcar de a difuza bine ; ci doar de a fi ales, de a fi acceptat de un consumator inconstant și mereu pândit de sațietate” (F. Balle, 1988, p. 39). Pe lângă privilegierea senzaționalului, evoluția, în logica „liberală”, a condus și la concentrarea instituțiilor mass-media sub cupola unor trusturi extrem de puternice. în felul acesta, un grup limitat de proprietari controlează majoritatea canalelor de comunicare ; în mod teoretic (și, frecvent, chiar practic), accesul la comunicare este limitat, fie prin faptul că ideile expuse reflectă interesele unui asemenea „clan”, fie prin faptul că segmente largi ale societății nu mai pot să participe la dezbaterile publice - fapt ce anulează principiul unei „piețe libere a ideilor”. Aceste constatări au născut o întrebare simplă: cum se pot asigura autonomia financiară (evitându-se capcanele goanei după profit), independența față de autoritățile statale (pentru a se garanta neutralitatea instituției și libertatea accesului la informație) și îndeplinirea idealurilor generoase ale constituirii unei „piețe libere a ideilor” (informarea și educarea publicului larg) ? La această dilemă există un singur răspuns : printr-o participare neinteresată a distribuitorilor de fonduri. Astfel, atât statul, cât și grupurile economice pot sprijini diferitele instituții mass-media, fără a interveni în politica acestora, fără a încerca să le influențeze sau să le impună punctul lor de vedere și interesele specifice. Rațiunile unei participări neinteresate pot fi de ordin politic (sprijinirea democrației) sau filantropic (sprijinirea creației culturale). în cea mai cunoscută variantă a acestui model, concretizată în Europa îndeosebi în sfera audiovizualului, statul sprijină financiar și logistic posturile de interes public fără a interveni direct în politica acestora. Prerogativele de reglementare și control sunt transmise de către factorii politici și administrativi unor instanțe de tip tehnocratic, constituite din specialiști sau personalități independente, ale căror prestigiu și probitate pot fi o garanție a independenței lor de acțiune. Astfel, în Franța funcționează Consiliul Superior al Audiovizualului (pentru evoluția sinuoasă a acestei instituții, vezi R. Cayrol, 1991, pp. 260-268), iar în Anglia, Comisia Televiziunilor Independente; în SUA, ROLUL PRESEI ÎN SOCIETATE 145 chiar dacă statul nu subvenționează posturile din audiovizual, aceeași logică tehnocrată a condus la crearea Comisiei Federale a Comunicațiilor și a Corporației pentru Serviciul Public și Audiovizual; după aceleași modele, în țările est-europene au fost votate legi ale audiovizualului care au condus la crearea de instanțe analoage: Consiliul Superior al Audiovizualului (Polonia), Consiliul Independent de Radio și Televiziune (Cehia), Comisia Federală de Televiziune și Radio (Rusia) sau Consiliul Național al Audiovizualului din România. La un nivel secund, fiecare post de serviciu public este coordonat de o altă structură tehnocratică (ce are ca scop excluderea intervenției directe a reprezentanților Puterii), de obicei de un Consiliu de administrație format, în principiu, din specialiști și personalități neutre. Modelul serviciului public în audiovizual ar trebui să conducă la separarea clară a acestor posturi de cele comerciale, prin mai mulți factori: poziția juridico-administrativă (statal/privat); modul de finanțare (subvenții/câștiguri din activitatea proprie); conținut (generalist, bazat pe informare, educare și divertisment elevat/specializat, cu accent de divertismentul de consum); profilul audiențelor (public național/public-țintă limitat). În realitate, aceste distincții de principiu nu sunt întotdeauna și nici integral realizate: astfel, în SUA, de la bun început, marile companii de radio și televiziune particulare au acoperit întregul teritoriu național și au vizat un public larg, în timp ce posturile cu caracter educativ sau orientate spre cultura de elită au fost subvenționate de stat și au cunoscut o răspândire geografică limitată (vezi pe larg R. Farrar, 1988, pp. 226-227 și 271-274). Totodată, în ultimele decenii, posturile publice au început să preia schema de programe specifică posturilor comerciale, iar acestea au dezvoltat emisiuni cu vocație educativă și culturală. Într-o amplă sinteză consacrată televiziunilor publice, cercetătorii Y. Achille și J.I. Bueno consideră că, în Europa, sistemul serviciului public s-a întemeiat pe un regim de monopol statal ce acoperea trei domenii: producția, programarea și distribuția (1994, p. 27). În anii '70, apariția și generalizarea televiziunilor prin satelit sau prin cablu, precum și dezvoltarea unor firme specializate în producerea și vânzarea de programe la prețuri mai mici decât cele practicate de televiziunea de stat au condus la pierderea monopolului; pe acest fond, politica de descentralizare promovată de guvernele europene a favorizat reducerea sprijinului statului și orientarea televiziunilor de serviciu public către un regim de existență apropiat de cel al televiziunilor comerciale. Evoluțiile recente ale peisajului european al audiovizualului se caracterizează fie prin trecerea unor posturi de anvergură națională din mâinile statului în cele ale unor grupuri particulare (cazul Franței), fie prin dezvoltarea puterii și prestigiului unor canale comerciale, care ajung să concureze postul național (cazul Italiei, Germaniei, Angliei). 146 SISTEMUL MASS-MEDIA în aceste condiții, televiziunile naționale de tip serviciu public riscă să-și piardă calitatea de „televiziuni de referință”, de „instrumente indispensabile în dezvoltarea culturală a unei națiuni” și de locuri de manifestare a sferei publice, locuri unde „este federată o audiență importantă” (ibidem, pp. 62 și 313). Drept urmare, misiunea lor informativă și educativă poate fi pusă sub semnul întrebării: dacă posturile comerciale au rate de audiență mai mari (distribuind același tip de programe), atunci ce rațiuni de existență pot invoca aceste uriașe și costisitoare instituții statale ? Dacă se cantonează în sfera unor atribuții ce vizează păstrarea și promovarea unor valori majore ale culturii, mai pot fi ele posturi generaliste, de masă, sau devin canale specializate, adresându-se unui public de elită? Iar dacă ele nu mai reprezintă „postul” de referință, ci unul din multiplele canale între care receptorii pot alege, de ce ar trebui cetățeanul să plătească un abonament integral numai pentru cele câteva minute din zi în care face apel la programele de serviciu public ? Analizând toate aceste întrebări, Y. Achille și J.I. Bueno ajung la concluzia că, în acest moment, televiziunile de serviciu public se confruntă cu o „criză de legitimitate”, care, corelată cu criza economică, va conduce în mod inevitabil la o schimbare dramatică a strategiei de programare, a conținuturilor și chiar a condiției lor de serviciu național. De altfel, un recent raport al Consiliului Superior al Audiovizualului din Franța identifica, alături de concurența „clasică” a posturilor private, alți factori de destabilizare : multiplicarea posturilor tematice, dezvoltarea difuzării transfrontaliere și perspectivele deschise de sistemele numerice (vezi Le Monde, 19 decembrie 1998, p. 20). Statul subvenționează și o seamă de publicații cu caracter cultural-științific sau educativ. După cum este lesne de înțeles, acestea, adresându-se unui public limitat, nu pot să se autofinanțeze din vânzări și rețete publicitare. De asemenea, din fonduri guvernamentale sunt susținute și publicațiile și (uneori) posturile de radio și televiziune dedicate minorităților naționale. în sfârșit, în aceeași categorie intră și publicațiile, posturile sau programele produse fie pentru diaspora, fie pentru promovarea valorilor unei culturi naționale în străinătate (cum ar fi Radio France International și TV5 în Franța sau Worldnet în SUA). Așa cum am amintit mai sus, nu este obligatoriu ca numai statul să sprijine financiar o instituție de presă care, prin activitatea ei, se dovedește a fi devotată interesului public. O seamă de subvenții pot veni și de la grupuri ori persoane particulare, cel mai adesea prin intermediul unor fundații sau asociații neguvernamentale cu vocație culturală. Acestea pot menține în viață publicații științifice, literare, artistice, ziare și programe comunitare, produse mass-media studențești etc.; intervenția dezinteresată a finanțatorului privat pornește de la ideea că asemenea produse de presă, promovând valori ale culturii și spiritului ROLUL PRESEI îN SOCIETATE 147 civic, îndeplinesc un rol social important și au o responsabilitate morală evidentă; în plus, existența unor prevederi legislative adecvate, oferind reduceri de impozite pentru grupurile economice care subvenționează instituții culturale, favorizează acest mecenat modern, în formele sale cele mai variate : subvenționare, parenaj, sponsorizare etc. într-o lume modernă și complexă, presa se poate dezvolta îndeplinind simultan mai multe roluri, altfel spus concretizând, la scara unui moment istoric sau a unei singure țări, elemente variate din mai multe „teorii”. Cu atât mai mult acum, când suntem martorii unei perioade de accentuată schimbare socială, este firesc ca sistemele de organizare a mass-mediei să interfereze și ca, în diferitele canale sau instituții de presă, să întâlnim caracteristici ori accente care derivă din „teorii” diferite. în România postcomunistă, audiovizualul național își revendică, în principiu, apartenența la modelul serviciului public ; la fel și publicațiile culturale subvenționate de diverse ministere, de la cel al Culturii până la cel al Transporturilor. în zdrobitoarea lor majoritate, produsele presei scrise, precum și posturile audiovizuale comerciale se ancorează în modelul liberal. Puținele ziare controlate de unele partide și unele publicații locale (îndeosebi cele ale instituțiilor administrative) au comportamente care amintesc de caracteristicile modelului autoritarist. în același timp, este evident că nici o instituție mass-media serioasă nu se revendică de la modelul comunist. Efecte ale comunicării de masă Forme de exercitare a influenței mass-mediei De când s-a impus ca o componentă esențială a lumii moderne, sistemul comunicării de masă s-a manifestat permanent ca un actor activ al jocului social, modelând celelalte subsisteme ale societății: nici politicul, nici economicul, nici cultura și nici viața cotidiană nu au putut scăpa de presiunea exercitată de mesajele presei. „Mass-media ne afectează profund, deoarece constituie o prezență constantă în viața noastră. Alte instituții pot avea un impact mai puternic, dar nu unul atât de persistent și adânc. Afilierea familială și prieteniile se schimbă pe măsură ce individul se maturizează și trece prin diferitele etape ale vieții. Școala ocupă numai o perioadă limitată din existența noastră. Doar o parte din populație frecventează, în mod regulat, biserica. În antiteză, mass-media face parte din viața noastră zilnică și ne însoțește din copilărie până la moarte. În plus, mass-media are o universalitate pe care nu o are nici o altă instituție : presa oferă un bagaj comun de idei și imagini, care depășește barierele sociale și geografice” (L. Bogart, 1995, p. 8). Din această cauză, analiza modului în care presa influențează societatea (în mod voit, în urma unei strategii dinainte puse la cale, sau întâmplător) a constituit una din preocupările majore ale cercetătorilor mass-mediei. În 1960, în timpul campaniei electorale care îl opunea pe John F. Kennedy lui Richard Nixon, pentru prima oară în istoria politică a SUA, dezbaterea finală a fost televizată (până atunci, această confruntare fusese doar transmisă la radio). Ineditul situației (același fenomen transmis simultan pe două canale de presă diferite) a oferit prilejul unei analize comparative a receptării mesajelor mass-media. Astfel, după consumarea dezbaterii, atât cei care au ascultat-o numai la radio, cât și cei care au văzut-o numai la televizor au fost întrebați pentru care dintre cei doi candidați ar vota. Spre surpriza cercetărilor, primul grup l-a declarat câștigător pe Richard Nixon, în timp ce al doilea grup l-a preferat, în majoritate, pe John F. Kennedy; judecățile erau diferite, deși ambele grupuri fuseseră confruntate cu mesaje care aveau același conținut. Pentru cei din fața micului ecran, acest conținut se personalizase prin asocierea cu două chipuri, două feluri de a vorbi și de a gesticula, într-un cuvânt, două imagini ale posibilului președinte. 150 SISTEMUL MASS-MEDIA Telespectatorii au văzut un tânăr impetuos, sigur pe el, emanând forță și dinamism, pe de o parte, și un om mai în vârstă, tras la față (Nixon refuzase să fie machiat înainte de a intra în studio ; luminile platoului i-au exagerat cearcănele și ridurile), cu mișcări mai lente, care sugerau o anumită lipsă de vigoare, de cealaltă parte. Tânărul Kennedy a dat „un corp” spectaculos ideilor sale, în timp ce Nixon a fost handicapat, la televizor, tocmai de „maturitatea” sa. Pentru cei care au ascultat dezbaterea, au contat îndeosebi argumentele, ideile și calitatea construcției retorice. Pentru cei care au privit, principalul conținut al comunicării a fost dat de imagine, care a aruncat într-un plan secund elementele raționale și a scos în prim-plan elementele cu încărcătură afectivă. John F. Kennedy a câștigat alegerile. Diferența dintre el și Nixon, de numai 118.000 de voturi, a fost cea mai mică din istoria alegerilor prezidențiale din SUA. Mulți analiști consideră și astăzi că succesul lui Kennedy s-a datorat fluxului de simpatie declanșat de apariția sa „telegenică” de pe micul ecran (M. Emery, E. Emery, 1992, pp. 397-398). Exemplul invocat mai sus ne oferă unul dintre cele mai elocvente cazuri de influențare a publicului în urma și prin intermediul expunerii la acțiunea mass-mediei: același mesaj a fost receptat diferit și a exercitat efecte diferite, în funcție de tipul și de caracteristicile specifice canalului de presă. Primele etape ale acestor investigații au fost legate de conceptele de „societate de masă” și „cultură de masă” (implicând emergența, în modernitate, a unor conglomerate sociale fragmentate, eteroclite, în care indivizii trăiesc izolați, alienați, văduviți de o concepție culturală integratoare), precum și de convingerea atotputerniciei mijloacelor de comunicare de masă (considerate capabile să impună, fără obstacole, ideile și modelele de comportament conținute în mesajele lor). începând cu anii '50, cercetările au dezvăluit caducitatea acestei concepții (excesiv unidirecționate), atrăgând atenția asupra atitudinii active și critice a publicului. Din acel moment, studiile privind efectele mass-media au urmărit atent interacțiunea receptorilor cu mesajele primite, modul în care, în grup sau individual, aceștia filtrează și interpretează conținuturile difuzate de presă. Această evoluție marchează, după o fericită expresie atribuită lui Elihu Katz, „trecerea de la preocupările privind ceea ce mass-media fac cu publicul la cele privind ceea ce publicul face cu mass-media” (apud J. Cazeneuve, 1976, p. 221). Efectele mass-media se pot resimți în zone diferite ale societății. După Denis McQuail (1987, p. 256), mass-media poate acționa asupra: (1) indivizilor, (2) grupurilor, (3) instituțiilor, (4) întregii societăți; totodată, ea poate afecta personalitatea umană în dimensiunea cognitivă (schimbarea imaginii despre lume), dimensiunea afectivă (crearea sau modificarea unor atitudini și sentimente) EFECTE ALE COMUNICĂRII DE MASĂ 151 sau dimensiunea comportamentală (schimbări ale modului de acțiune al indivizilor și fenomene de mobilizare socială). Dintr-o altă perspectivă, influența mass-mediei se poate produce într-un interval scurt de timp sau poate avea nevoie, până devine operațională, de un răgaz mai amplu. De asemenea, efectele presei pot crea schimbări dorite sau schimbări nedorite: ele pot fi rezultatul unui proces controlat (campaniile de presă) sau al unor ocurențe mai mult sau mai puțin neașteptate. Diferitele niveluri la care se exercită efectele presei nu pot fi izolate și nici nu trebuie gândite astfel, deoarece efectele adevărate, profunde sunt de ordin cumulativ : „Din momentul în care informațiile se repetă, ele se înscriu într-o anumită coerență și majoritatea (mesajelor - n. M.C.) mass-mediei merg în același sens; efectele minimale cumulate pot declanșa transformări de amploare” (R. Rieffel, 1995, p. 184). în bibliografia de specialitate se consideră că influența mass-mediei poate să conducă, la nivelul receptorilor individuali, la realizarea acordului, identificării sau internalizării valorilor ori a sensurilor transmise prin presă. Acordul definește acceptarea conștientă a influenței unui mesaj ; pornind de la constatarea că între opiniile pe care le are mesajul respectiv și valorile promovate există o anumită convergență, individul aderă, în chip rațional, la conținutul acestuia. Evident că adeziunea este critică; ea nu durează, putând fi supusă reevaluărilor; este conjuncturală și nu atinge structurile profunde ale personalității indivizilor în cauză. Astfel, acordul cu poziția unui anumit lider politic poate dispărea de îndată ce publicul detectează elemente noi, fie în acțiunile ori în limbajul acestuia (așa cum sunt ele relatate de presă), fie în evaluările celor care comentează viața politică. Spre exemplu, o știre difuzată de agenția Reuters în vara lui 1994 arăta că președintele Bill Clinton a fost sfătuit de Leon Panetta, șef al personalului prezidențial, să renunțe pentru o vreme la aparițiile televizate, deoarece frecvența prea mare a acestora îl va duce la pierderea popularității. Această concluzie, aparent paradoxală, pleca de la constatarea că, prezentând mereu prioritățile programului său politic, pe care însă nu reușise să le pună integral în practică, președintele SUA sublinia, fără voia lui, discrepanța dintre promisiunile electorale și realitate, fapt ce nemulțumea publicul și slăbea acordul (electoral) pe baza căruia Bill Clinton câștigase, detașat, alegerile din 1992. Cercetările au arătat că mediatizarea excesivă a unei personalități poate crea un efect contrar celui dorit (așa-numitul „efect bumerang”), ducând la iritarea, plictisirea și dezinteresul publicului față de figura, obiectul sau ideea care intră excesiv de des în viața lui de zi cu zi. 152 SISTEMUL MASS-MEDIA Identificarea presupune asumarea valorilor promovate de sau prin sursa mass-mediei și, în consecință, imitarea comportamentului promovat de acestea. Procesele de identificare sunt evidente în sfera consumului de divertisment: nenumărate grupuri de tineri se îmbracă și se comportă asemenea vedetei rock preferate; nenumărate familii își aranjează mobila conform unor modele distribuite de revistele de specialitate sau stilului promovat de un serial TV de mare succes ; de asemenea, nenumărați oameni folosesc expresii și moduri de a vorbi preluate de la eroii preferați, fie ei imaginari sau reali. În multe cazuri, pentru a facilita acest proces, creatorii de show-uri ori seriale TV construiesc personaje cât mai asemănătoare cu cele „comune”, familiare publicului-țintă. Astfel, după cum s-a observat, deși eroii din popularul film Dallas aparțin păturilor bogate, casa lor este mobilată în stilul middle class, iar obiceiurile și comportamentul casnic specifice familiei Ewing reproduc existența domestică a americanului mijlociu. Leonard Katzman, producătorul și scenaristul acestui serial, mărturisea: „Familia Ewing este alcătuită din oameni care au mulți bani. Dar ei nu trăiesc într-un castel de vis. [...] Oamenii obișnuiți se pot imagina luând micul dejun în decorul casei Ewing. Ei ar putea merge să doarmă într-una dintre camerele de la Southfork, fără să se simtă străini. Poate că unul din motivele succesului mondial al serialului vine din faptul că oamenii obișnuiți pot să se identifice cu modul de a trăi și a acționa (al acestor personaje - n. M.C.). Pentru noi a fost întotdeauna important să nu construim în jurul eroilor un zid de nepătruns pentru public” (Reseaux, nr. 12/1985, p. 42). Facilitând identificarea, creatorii de mesaje distribuite prin mass-media încearcă să atragă și să fixeze publicul, să obțină (ceea ce se numește) „fidelizarea audienței” - totul din rațiuni economice (creșterea rețelelor publicitare) sau politice (creșterea audienței și consolidarea sprijinului electoral). Internalizarea implică asimilarea valorilor, semnificațiilor și modelelor de comportament difuzate de mass-media și topirea lor în valorile care constituie concepția despre lume și în modul de comportament al indivizilor. Prin acest fenomen se atinge maximul de eficacitate în acțiunea de influențare. În general, internalizarea reprezintă punctul terminus al unui proces de influențare, sau, în termeni mai direcți, al unei campanii de persuasiune. Spre exemplu, o serie de emisiuni științifice care prezintă legătura dintre fumat și cancer, corelate cu dezbateri și talk-show-uri, cu filme în care eroii nu fac apel la țigări, cu concerte dedicate combaterii fumatului și cu apeluri lansate de personalități având priză la public, pot conduce (în multe cazuri) la schimbarea convingerilor și la internalizarea unei noi valori - antitabagismul. În lista cazurilor tipice de internalizare a unor valori, ca efecte ale activității presei, EFECTE ALE COMUNICĂRII DE MASĂ 153 putem include și schimbările de comportament consumatorist după o campanie publicitară (renunțarea la un detergent în favoarea altuia, achiziționarea unui nou tip de televizor, cumpărarea de accesorii vestimentare etc.), schimbarea orientării politice în urma unei campanii de persuasiune politică (asumarea valorilor unui grup sau partid, adeziunea, platforma electorală a unui lider, condamnarea oponenților ca dușmani absoluți etc.) sau fenomenele de prozelitism religios (vezi succesul, în SUA, al unor evangheliști TV precum Jimmy Swaggart sau Oral Robert, care ating audiențe de milioane de oameni și, prin ricoșeu, vezi supunerea oarbă a unor sectanți, supunere dusă adeseori până la absurd, ca în cazul sinuciderii în masă din Guyana sau al masacrului din Wichita - Texas). în viața socială reală, efectele exercitate de mesajele mass-mediei asupra receptorilor se concretizează într-o mare varietate de forme. Cercetătorii au propus, de-a lungul anilor, diferite modele teoretice și diferite sisteme de clasificare a multiplelor forme de influențare pe care le-au detectat. în general, opțiunile au variat, în mod ciclic, de la ideea efectelor puternice la aceea a efectelor slabe și viceversa. Caracteristicile atribuite acestor efecte s-au modificat substanțial: cercetătorii au trecut de la efectele globale la efectele specifice, de la cele directe, pe termen scurt, la efecte difuze, indirecte, pe termen lung. în același timp, imaginea receptorului s-a schimbat: de la un public pasiv, supus influenței mesajelor, s-a trecut la un public activ, care selecționează și interpretează conținuturile (vezi K.B. Jensen, K.E. Rosengreen, 1992, p. 283). Teoriile efectelor puternice Studiile consacrate efectelor (formelor de influențare datorate mass-mediei) sunt deosebit de numeroase ; diferitele teorii rezultate din aceste studii alcătuiesc o geografie bogată, dar inegală. Câteva lucrări de sinteză - F. Balle, 1990; M. De Fleur, S. Ball-Rokeach, 1982, 1999; I. Drăgan, 1996; G. Derville, 1997 ; J. Fiske, 2003 ; L.W. Jeffres, 1986 ; J. Lohisse, 2002 ; D. McQuail, 1987; W.J. Severin, J.W. Tankard jr., 1988, 2004 - pot facilita accesul în acest domeniu vast. în capitolul de față ne propunem prezentarea câtorva puncte de reper, a unor paradigme teoretice majore, în măsură să clarifice direcțiile cele mai importante ale cercetării, să ajute cititorul să înțeleagă caracteristicile esențiale ale efectelor mass-mediei și, eventual, să-l îndemne să aprofundeze aceste teme, prin lectură personală, acum orientată și avizată. Modelul „stimul - răspuns”. în 1939, într-o perioadă marcată de ascensiunea rapidă a lui Hitler, întemeiată, între altele, și pe eficiența campaniei de 154 SISTEMUL MASS-MEDIA propagandă orchestrată de Goebbels, Serghei Ceahotin publica studiul intitulat Violul mulțimilor prin propaganda politică. Ideea centrală a acestei cărți era că, în societățile industriale, indivizii, care trăiesc rupți de textura socială, izolați în casele lor, alienați de valorile tradiționale, expuși și vulnerabili la mesajele presei, pot fi manipulați printr-o campanie mass-media bine orchestrată. Evident, imaginea propagandei hitleriste, a adeziunii oarbe a unor mari mulțimi controlate prin programe de radio și prin presa scrisă era de-a dreptul impresionantă. Ulterior, experiența propagandei dezvoltate de alt sistem totalitar (URSS), precum și a aceleia puse în mișcare de statele aliate pentru a justifica efortul de război și a mobiliza populația împotriva inamicului comun a venit să întărească sentimentul că mass-media reprezintă un instrument aproape infailibil de propagandă. în toate aceste cazuri, o ipostază particulară a mass-mediei, starea de „campanie permanentă” (D. McQuail, 1987, p. 268), a concentrat asupra ei atenția specialiștilor, aruncând într-un con de umbră celelalte modalități de interacțiune a presei cu publicul. Din perspectiva acestor teorii, exprimate în câteva lucrări de sinteză, dintre care se impun a fi amintite G. Reisman, The Lonely Crowd (Mulțimile solitare), Jacques Ellul, Propagandes (Propaganda), relația dintre mesajele presei și public este una de tip stimul - răspuns. Astfel, factorul rațional este aproape eliminat; odată cu el sunt eliminate și dialogul social, influențele reciproce dintre membrii unui grup, tradiția și sistemul cultural specifice unei colectivități, precum și atitudinea critică, creatoare de sens, ce caracterizează reacția oricărui om în fața mesajelor pe care le primește din mediul ambiant. în esența lui, acest model se reduce la următoarea schemă: transmite mesaje, direct, fără intermediari, unor Surse ____________________________________________________>. Indivizi izolați (Stimul) (Răspuns) Ideea că mesajele ajung direct la receptor, nefiltrate de vreun factor social (individ, grup, organizații etc.) sau cultural (tradiții, sisteme simbolice, concepție despre lume) a sugerat denumirea acestei teorii prin sintagma fluxul într-un singur pas (one step flow). Conform acestei interpretări, de îndată ce mesajul „atinge” receptorul, declanșează o reacție uniformă, la fel cum un stimul extern declanșează în corpul omenesc reacții senzoriale spontane, motiv pentru care, în unele lucrări de specialitate, această concepție este numită teoria acului hipodermic. Expresia vine să sublinieze, prin metafora senzorială, iluzia că: (1) mesajele presei penetrează conștiința receptorului cu ușurința cu care un ac străpunge pielea; (2) ele generează un răspuns imediat, rapid și necontrolat rațional, analog celui provocat de o împunsătură. O altă sintagmă, teoria glonțului magic, propusă de Melvin De Fleur (1982, pp. 158-164), scoate în evidență o altă caracteristică a acestor cercetări, și EFECTE ALE COMUNICĂRII DE MASĂ 155 anume ideea că, pătrunzând atât de ușor în conștiințe, mesajul presei ar fi un instrument „vrăjit” pentru modelarea opiniei publice. Astfel, „glonțul magic” reprezentat de mass-media ar funcționa ca un declanșator de comportament social „programat”, fiind de ajuns o campanie de presă bine „construită” pentru a se obține imediat orientarea atitudinii și comportamentului publicului în direcția dorită. Toate aceste teorii pornesc de la o anumită concepție despre individ și societate : este vorba despre imaginea societății de masă, în care „indivizii ar trebui să se afle în situații de izolare psihologică, să întrețină relații impersonale de interacțiune cu semenii lor și să fie rupți de legăturile și obligațiile sociale informale” (M. De Fleur, S. Ball-Rokeach, 1982, p. 157). Evident, de îndată ce modelul „societății de masă” este contestat, de îndată ce cercetările sociologice aplicate vin să infirme aceste presupuneri, imaginea comunicării de tip stimul - răspuns își pierde puterea de generalizare și capacitatea de a explica efectele mass-mediei. Generalizată în mod necritic asupra tuturor efectelor mass-mediei, „teoria glonțului magic” apare ca „un model mecanicist și lipsit de subtilitate pentru explicarea relației dintre presă și audiență, model care consideră că mass--media injectează valori, idei și informații, în mod direct, în indivizi pasivi (care fac parte dintr-o audiență atomizată), producând un efect direct și imediat” (T. O'Sullivan et alii, 1994, p. 137). Deși modelul „glonțului magic” reprezintă, din perspectiva istoriei sociologiei comunicării de masă, o „relicvă”, deși sfera sa de aplicabilitate se restrânge la câteva situații cu totul excepționale de comunicare de masă (marile crize sociale), în mediile neștiințifice și chiar în dezbaterile publice ideea atotputerniciei presei este frecvent evocată. Succesul acestui stereotip vine din faptul că, asemenea oricărui model simplist, primitiv, el pare a oferi o cheie universală, capabilă să dea un răspuns convenabil la toate problemele. Jurnaliștii și politicienii aderă spontan la acest model ori de câte ori se produce un „derapaj” al mass-mediei: atunci, ei scot din panoplia ideilor comune prăfuitele imagini ale manipulării și ale forței totale a presei; aceste concepte-simbol prezintă presa ca o forță impersonală, mai presus de voința ziariștilor și a publicului, o forță care fascinează și subjugă, indiferent de ceea ce face jurnalistul și în pofida oricărei rezistențe a indivizilor. Evident, în spatele unei asemenea „forțe” se află întotdeauna cineva din afara presei. Prin acest tur de magie ideologică, ziariștii și reprezentanții clasei politice reușesc să evite analiza critică și să arunce vina, pentru eroare și pentru efectele publice ale respectivei erori, pe umerii unor forțe obscure, ai unor abili propagandiști, uniți într-o vicleană conspirație împotriva presei libere (vezi, pentru detalii, D. Wolton, 1991 sau G. Derville, 1997). 156 SISTEMUL MASS-MEDIA Modelul stimul - răspuns poate fi aplicat cu succes pentru explicarea reacțiilor publicului numai în situații ieșite din comun, când canalele uzuale de comunicare socială sunt blocate, iar sursele mass-mediei sunt considerate credibile și atractive; în aceste cazuri, mesajele lor (frecvente, repetate și neconcurate de alte tipuri de mesaje) se referă la subiecte concrete, au impact emoțional și par lipsite de ambiguitate ; ele oferă răspunsuri „convenabile” în raport cu modelul cultural dominant și au o puternică funcție de securizare; de aceea publicul le acceptă imediat, necritic și reacționează în consecință. Sintetizând rezultatele a numeroase studii, Denis McQuail (1987) consideră că există două situații-tip care favorizează emergența unui efect „stimul -răspuns” : dezordinea socială (creată de catastrofe, panică, terorism, violență) și campaniile de influențare a publicului. Pentru prima situație este invocat frecvent cazul panicii declanșate în 1938 de versiunea radiofonică a romanului Războiul lumilor, realizată de Orson Welles. în acest caz, anxietatea publicului (81 % din casele din SUA aveau un radio) fusese accentuată de numeroasele transmisiuni radio în direct, din diferitele capitale europene zdruncinate de spectrul războiului: în cele trei săptămâni ale crizei din 1938, CBS a înregistrat 471 de transmisiuni, iar NBC - 443, totul culminând cu momentul semnării acordului de la Munchen, când publicul american a putut auzi vocile, amenințătoare sau conciliante, ale lui Hitler, Benes, Mussolini, Litvinov, Papa Pius al XI-lea etc. (M. Emery, E. Emery, 1992, p. 327). Pe acest fond de neliniște, textul lui H.G. Wells, dramatizat de Orson Welles, n-a mai fost perceput ca o ficțiune, ci ca o concretizare a spaimelor generale, ca o confirmare a amenințărilor, ca o dovadă că războiul a atins până și America. Prezentarea romanului sub forma reportajului „în direct” a îndeplinit toate condițiile considerate de cercetători ca necesare pentru declanșarea panicii prin mass-media: atingerea unui număr mare de persoane, simultan, fără a le lăsa timp de comunicare prin alte canale, pe un fundal de neliniște și insecuritate. O campanie, susține Denis McQuail, se bazează pe „un comportament bine instituționalizat, în acord cu normele și valorile în vigoare. Campania este adeseori preocupată de orientarea, întărirea și activarea unor tendințe deja existente, referitoare la activități sociale familiare precum votul, cumpărarea de bunuri, strângerea de fonduri pentru o cauză nobilă, îmbunătățirea sănătății sau a siguranței vieții” (1987, p. 268). în campanii, alături de mass-media sunt mobilizate și alte instituții sociale, iar efortul depus nu vizează obținerea unor schimbări radicale (în gândire sau comportament), ci mobilizarea pentru acțiuni deja familiare. Stimulul este în așa fel construit încât conduce la un răspuns cât mai apropiat de un model de gândire și acțiune dinainte prevăzut: votarea unui candidat, cumpărarea unui produs, respectarea unor norme de viață EFECTE ALE COMUNICĂRII DE MASĂ 157 socială etc. Altfel spus, campania este o modalitate de exercitare a puterii și a controlului prin intermediul comunicării de masă. În societatea modernă, campaniile au luat înfățișarea unor mari ceremonii sociale care, punând temele respective în forma unei competiții spectaculoase, răspund unor așteptări și fixează deprinderi („Problema nu este dacă aceste campanii produc sau nu anumite efecte, ci dacă ar fi posibilă eliminarea campaniilor politice sau de publicitate fără a se declanșa efecte sociale dezastruoase” - ibidem, p. 270). Astfel, ritualul campaniilor funcționează ca un stimul ce declanșează comportamentul de răspuns al publicului într-o direcție care, chiar dacă nu este integral cea scontată, reprezintă totuși un rezultat direct al campaniei. Modelul „hegemonic”. Lucrările referitoare la puterea „hegemonică” a presei își trag rădăcinile din gândirea marxistă, evitând însă reducționismul marxismului de culoare leninistă. Schițată de Gramsci și amplificată de reprezentanții Școlii de la Frankfurt, nuanțată apoi de creatorii neomarxismului francez, teoria hegemonică este, în prezent, deosebit de influentă datorită lucrărilor cercetătorilor englezi grupați în jurul Școlii de la Birmingham și ale multor reprezentanți ai curentului „studiilor culturale” (cultural studies) - S. Hall, J. Fiske, J. Hartley, P. Schelessinger, P. Morley, J. Lull, R. Silverstone etc. Ecouri ale teoriei hegemonice apar și în textele unor cercetători americani precum D.L. Paletz și R.N. Entman, D. Nimmo, J. Combs, David L. Altheide și P. Snow, W. Lance-Bennett, H. Gans, T. Gitlin, G. Tuchman etc. Conform acestor teorii, clasele dominante își exprimă puterea, în momentele de stabilitate economică și socială, nu atât prin măsuri represive, cât prin mijloace persuasive de tip cultural-simbolic. Astfel, folosindu-se de sistemul educativ și de canalele de informare în masă, ele își impun ideologia (i.e. imaginea despre lume, imagine în concordanță cu interesele lor de clasă) în forma unor adevăruri generale, neutre, universal valabile. Supuse unui asemenea bombardament, prin instituții care sunt „producătoare de semnificații, cunoștințe și valori”, clasele dominate asimilează această reprezentare, părtinitoare și în ultimă instanță defavorabilă lor, ca și cum ar fi una „naturală, inevitabilă, eternă și indiscutabilă” (T. O'Sullivan et alii, 1994, p. 134). Astfel, devenind elementele de bază (adevărurile de „bun-simț”) ale culturii de masă, valorile capitaliste sunt naturalizate, legitimate și reproduse la infinit. La rândul ei, deoarece servește la impunerea unei ideologii și la promovarea unor interese de clasă, mass-media se transformă în instrumentul unor tendințe hegemonice, promovate de deținătorii puterii. Reuniți în jurul Centrului pentru studierea culturii contemporane, creat de Richard Hoggart în 1964 în cadrul Universității din Birmingham, cercetătorii englezi s-au consacrat îndeosebi studierii formelor prin care diferite subgrupuri 158 SISTEMUL MASS-MEDIA (tineri, muncitori, devianți, femei etc.) recepționează mesajele presei, încercând să descopere tehnicile prin care mass-media (îndeosebi televiziunea) contribuie la impunerea de semnificații culturale, ideologic orientate. Deoarece au considerat cultura drept „locul” unde se duc luptele pentru hegemonie (impunerea și naturalizarea unei ideologii), sociologii și-au definit cercetările prin formula „studii culturale”. în prezent, sub această titulatură sunt circumscrise numeroase domenii de investigare, precum și variate metode de cercetare, care depășesc cu mult intențiile și sfera tematică inițiate de reprezentanții Școlii din Birmingham (vezi L. Grossberg, 1992 ; A. Mattelart, E. Neveu, 1996). Modelul hegemonic, mai speculativ, utilizând atât metode empirice de cercetare în teren, cât și tehnici de analiză a discursului inspirate din stilistică, retorică, semantică și antropologie structurală, rămâne totuși tributar premisei că mass-media poate influența în chip direct și puternic publicul receptor. în ultimă instanță, puterea hegemonică nu este altceva decât reversul pasivității audienței - un public activ și critic nu ar asimila imediat valorile „picurate” de presă și nu ar deveni atât de ușor prizonierul unei ideologii străine de propriile sale interese și valori. Modelul hegemonic, extins la scară planetară, a fost invocat și în timpul marilor confruntări ale deceniilor șase și șapte în jurul ideii de „imperialism cultural” și al necesității unei „noi ordini mondiale a informației”. Dacă oamenii depind de anumite canale de presă pentru a găsi divertismentul și informațiile necesare, atunci și țările se află în aceeași postură structurală ca și indivizii: în acest fel, ele ajung să depindă de anumite surse producătoare de informații și bunuri culturale, localizate în zonele puternic dezvoltate. „Astfel, țările în curs de dezvoltare se văd controlate de țările puternice din punct de vedere economic, cu sisteme mass-media foarte dezvoltate, care copleșesc și anulează eforturile autohtone de a produce asemenea mesaje. Incapabile să intre în competiție cu această cultură de import, sistemele de comunicare de masă din țările în curs de dezvoltare distribuie produsele ieftine de import pe piața internă. Din această cauză, ele încep să se teamă că propria lor cultură va fi alterată și, pe această bază, lansează acuzațiile de imperialism cultural” (L.W. Jeffres, 1986, p. 338). Modelul „dependenței”. în 1976, S. Ball-Rokeach și M. De Fleur au propus o nouă versiune a teoriilor efectelor puternice ale mass-mediei. Ei susțin că indivizii depind în mod diferit de mesajele presei, în funcție de variabilele socio-culturale prin care sunt definiți și îndeosebi de gradul în care au nevoie de informațiile furnizate de mass-media. „Sistemele politice, economice sau de altă natură din societățile moderne depind de mass-media pentru a stabili relații de comunicare. Altfel spus, presa controlează resursele de informare și comunicare de care celelalte sisteme au nevoie pentru a funcționa EFECTE ALE COMUNICĂRII DE MASĂ 159 eficient” (1982, p. 236). în consecință, „dependența indivizilor față de mass-media este determinată, în mare parte, de rețeaua de relații dintre presă și celelalte sisteme” (ibidem, p. 239). Oamenii au nevoie de mass-media pentru că trăiesc și sunt angrenați în diferite sisteme (fabrici, instituții, firme comerciale, viață politică, divertisment, educație, activitate culturală etc.) care, la rândul lor, nu pot să funcționeze fără datele oferite prin ansamblul comunicării de masă. Relația nu mai este acum bilaterală (presă - individ), ci trilaterală: presă - instituții sociale - individ. De aici se deduce faptul că puterea presei scade atunci când instanțele mediatoare (sistemele sociale) sunt puternice și crește atunci când acestea sunt slabe. Or, instituțiile societății se „clatină” de obicei în situații de criză generate fie de catastrofe naturale, fie de procese de schimbare socială rapidă, fie de declanșarea unor conflicte militare ; atunci, pe fondul de insecuritate astfel creat, „aranjamentele sociale stabile devin inadecvate [...], iar dependența oamenilor față de presă, ca sursă de informare, crește” ; drept urmare, „atunci când presa rămâne unicul sistem de distribuire a informației, potențialul mesajelor mass-media de a avea efecte variate, de tip cognitiv, emoțional sau comportamental, crește” (ibidem, pp. 242-243). în momentele de criză, oamenii experimentează stări de neliniște, teamă și dezorientare. în asemenea momente, apelul la presă, ca factor de regăsire a echilibrului (prin distribuția de informații), este mai intens. Această dependență este deosebit de accentuată în zonele metropolitane, unde și informațiile privind viața politică și economică, și cele de „orientare” în cotidian, vitale pentru bunul mers al existenței zilnice, sunt inaccesibile prin canalele uzuale de comunicare interpersonală sau instituțională. în felul acesta, cu cât societățile sunt mai industrializate, mai urbanizate, mai complexe, cu atât crește dependența indivizilor de mass-media. Dacă în situațiile de criză singurul mijloc prin care oamenii pot afla „ce se petrece” și pot reduce stările de disconfort, derută ori spaimă este accesul la presă, atunci înseamnă că audiențele vor crește dramatic în asemenea momente. în SUA, în aprilie 1986, în noaptea atacului asupra Libiei, postul CNN a avut o audiență de 2,1 milioane, enormă în raport cu audiența sa medie de 400.000 de persoane pe noapte. Câțiva ani mai târziu, pe 16 ianuarie 1991, când s-a declanșat războiul din Golf, la o oră de noapte în Irak, care însă corespundea orei de prime-time din SUA, cuvântarea prin care președintele George Bush anunța declanșarea operațiunilor militare, transmisă de toate canalele de televiziune, a fost urmărită în 61 de milioane de case, cifră ce reprezintă cea mai mare audiență a unui eveniment politic din întreaga istorie a presei din SUA. Mai mult decât atât, deoarece 89% din publicul american a utilizat televiziunea ca sursă de informare, „vizionarea războiului a devenit un asemenea ritual încât, atunci când războiul s-a sfârșit, unele persoane au trebuit să 160 SISTEMUL MASS-MEDIA meargă la psiholog pentru a găsi o modalitate de a alunga singurătatea generată de lipsa spectacolului zilnic” (M. Emery, E. Emery, 1982, p. 481). Beneficiind de o mare putere de a „defini și structura realitatea” (W.J. Severin, J.W. Tankard jr., 1988, p. 327), presa oferă indivizilor date și criterii pentru a afla și a înțelege ce se întâmplă, pentru a lua decizii și a acționa în consecință. O informație corectă poate calma societatea, iar o informație eronată ori exagerată poate declanșa o panică generală. În asemenea condiții, responsabilitatea jurnaliștilor este deosebită, iar reacțiile necontrolate, afective, isterice ar trebui să nu-și găsească loc în mesajele de presă. Ajunge însă să ne amintim de felul cum au fost prezentate evenimentele din decembrie 1989 în presa română și internațională ca să înțelegem cât de greu este pentru jurnaliști să se comporte lucid în momentele fierbinți, precum și efectele pe care le au asemenea mesaje contradictorii asupra unui public care depinde de presă pentru a-și recâștiga liniștea, încrederea și echilibrul. Modelul „spiralei tăcerii”. Această perspectivă de interpretare a fost lansată de cercetătoarea germană Elisabeth Noelle-Neumann, care s-a consacrat, din 1965, studierii modului în care opinia publică este modelată de diferiți factori și felului în care ea modelează reacțiile și concepțiile membrilor colectivității. Noelle-Neumann susține că presa are o putere deosebită de a influența opiniile indivizilor, fiind instrumentul prin care societatea, în ansamblul ei, controlează comportamentul fiecărui individ în parte. În esență, teoria „spiralei tăcerii” se bazează pe cinci premise: (1) oamenii se tem de izolare, doresc să fie primiți și integrați în colectivitățile care-i înconjoară; (2) societatea are tendința de a marginaliza indivizii care au un comportament deviant sau care au valori diferite de cele acceptate de majoritatea membrilor ei; (3) frica de izolare îi îndeamnă pe oameni să evalueze permanent starea, direcțiile, fluctuațiile opiniilor comune; (4) aceste evaluări afectează reacțiile în public ale indivizilor, care încearcă constant să se conformeze liniei generale de comportament și de gândire a colectivității; (5) pe baza acestor procese de adecvare și renunțare la elementele distonante se creează și se menține opinia publică majoritară (vezi E. Noelle-Neumann, 1992, p. 79). În lumea modernă, mass-media reprezintă „locul” unde se dezbat marile probleme ale unei societăți; presa are un prestigiu social considerabil, iar opiniile pe care jurnaliștii sau colaboratorii lor le exprimă reflectă, în ochii receptorilor, tendințele dominante ale opiniei publice. „Mass-media constituie principalul element de referință în exprimarea și distribuirea opiniilor. Mesajele presei sunt concepute ca un fel de martori ai distribuirii opiniilor legitime, fiind utilizate de indivizi ca indicatori selectivi pentru a determina cine este în drept să vorbească public (opinii legitime) și cine trebuie să rămână tăcut. EFECTE ALE COMUNICĂRII DE MASĂ 161 Mediile, mai exact comunicatorii (ziariștii), sunt cele care au puterea de a decide și de a defini ceea ce este important și legitim în judecarea diferitelor evenimente sau elemente ale vieții publice” (I. Drăgan, 1996, p. 280). Pentru că nu au cum să controleze ansamblul dezbaterilor și pozițiile tuturor centrelor de opinie, oamenii pot ști dacă în sânul societății există și alte idei dominante; ei cred că presa exprimă valorile majorității și, în consecință, își raportează ideile și atitudinile la acest termen de referință. Cei care nu-și regăsesc punctele de vedere în conținuturile transmise de presă vor avea tendința să se retragă din dezbaterea publică, de teamă că, mergând contra curentului, vor fi marginalizați. Ei vor „tăcea” și, cu cât opiniile transmise de mass-media vor fi mai diferite de părerile lor proprii, cu atât vor fi mai tăcuți, mai absenți din dezbaterea publică, alunecând astfel pe o „spirală a tăcerii”. Puterea mass-media de a impune o anumită opinie poate conduce la două fenomene: a) Crearea unei minorități tăcute : în acest caz, grupurile care nu se regăsesc în discursul mediatic reprezintă categorii izolate; ele se retrag din dezbatere, iar poziția lor „tăcută”, chiar dacă se exprimă prin vot sau prin alte instanțe, nu afectează mișcarea generală a societății. Eliminând minoritățile din dezbaterea publică (prin privilegierea ideilor dominante), mass-media își abandonează misiunea democratică și conduce la o uniformizare a discursului social. b) Crearea unei majorități tăcute : frecvent, mass-media exprimă puncte de vedere care nu reprezintă marea masă a oamenilor obișnuiți, ci ideile unor lideri sau ale jurnaliștilor, care monopolizează spațiul și timpul dezbaterilor. Dacă ideile unei minorități sunt susținute de presă, respectiva minoritate devine foarte activă (deoarece se vede confirmată de autoritatea mass-mediei), în timp ce majoritatea, simțindu-se marginalizată, se retrage din dezbatere și începe să alunece pe pantele „spiralei tăcerii”. Clivajul dintre minoritatea vizibilă, exprimată de mesajele mass-media, și majoritatea invizibilă, fără acces la dialogul social, se poate menține ascuns perioade lungi de timp, până în momentul când o altă formă de expresie socială, care garantează anonimatul indivizilor (votul ori revolta), va aduce la lumină adevărata atitudine, adevăratele interese și poziții ale maselor. Spre exemplu, discursul presei române din perioada alegerilor legislative și prezidențiale din 1992, dominat de cuvântul elitelor intelectuale, a marginalizat vocile celorlalte categorii sociale, împingându-le către o „spirală a tăcerii” (vezi M. Coman, P. Gross, 1994). După câteva luni de tăcere, majoritatea și-a spus cuvântul prin vot, contrazicând toate evaluările jurnaliștilor și 162 SISTEMUL MASS-MEDIA intelectualilor, adică ale minorității care monopolizase spațiul și timpul mass-mediei. în concluzie, modelul „spiralei tăcerii” susține că, „atunci când teme controversate se află în dezbatere, direcția pe care o urmează opinia publică, direcție ce poate influența guvernul sau indivizii, este în chip decisiv modelată de presă” (E. Noelle-Neumann, 1992, p. 80). Teoriile efectelor limitate Pe măsură ce oamenii de știință au început să aprofundeze problematica influenței mass-mediei, studiile lor au relevat faptul că diversele conținuturi mass-media (de la programele de știri la desenele animate) generează, în condiții diferite (de la normalitatea cotidiană la starea aparte a unei crize), efecte diferite, ale căror formă și amploare depind de categoria de public afectată. Cea mai lapidară și elocventă concluzie a acestor cercetări a fost formulată de Bernard Berelson în studiul „Communication and Public Opinion” („Comunicare și opinie publică”): „Anumite tipuri de comunicare, referitoare la anumite probleme, aduse în atenția anumitor categorii de public, în anumite condiții, pot produce anumite efecte” (1972, p. 543). Astfel, din această perspectivă, influența mass-mediei asupra publicului nu mai apare ca una totală și atotputernică, ci ca una determinată de o multitudine de factori conjuncturali: când, unde, cum, ce conținut, ce tip de public etc. De la „glonțul magic”, cu efect radical, trecem la „o ploaie de schije”, cu un efect limitat și incert; această concluzie nu anulează ideea influenței mass-mediei asupra indivizilor și a comunităților, asupra gândirii ori comportamentelor, dar atrage atenția asupra faptului că efectele nu apar ca rezultat al unei relații simple, izolate (presă - public), ci ca produs al unor ansambluri complicate de relații, care leagă publicul și presa de structura socială, de tradiția și valorile culturale, de reacțiile cognitive și afective ale indivizilor, de accidentele conjuncturilor istorice etc. Noua perspectivă științifică se concentrează asupra factorilor care mediază în relația dintre mesajele mass-media și procesele de receptare și insistă asupra caracterului selectiv al preluării conținuturilor transmise de presă; acesta este determinat de factori psihologici (percepție, memorie selectivă), sociali (expunere selectivă, filtrarea în grup, presiunile liderilor de opinie) și culturali (tradiții, concepții de viață, paradigme simbolice etc.). Modelul „fluxului în doi pași”. în anul 1942, într-o perioadă dominată de teoria „glonțului magic”, un grup de sociologi americani și-a propus să urmărească efectele mesajelor mass-media asupra unei mici comunități, într-o EFECTE ALE COMUNICĂRII DE MASĂ 163 perioadă de intensă activitate mediatică, prilejuită de campania electorală pentru alegerile prezidențiale. Localitatea aleasă se numea Erie County și se află în statul Ohio. Pe parcursul anchetelor, sociologii au constatat că localnicii aveau opinii destul de bine precizate în ceea ce privește dezbaterea politică, erau la curent cu evoluția campaniei electorale, dar, atunci când erau întrebați ce sursă de presă au folosit, nu puteau indica ziarele ori emisiunile respective. Adâncind ancheta, ei au descoperit că majoritatea celor investigați obțineau informațiile nu atât din contactul direct cu mass-media, cât din surse intermediare : rude, vecini, prieteni care le povesteau ce se spune în presă. Lucrarea The people choice (Alegerea oamenilor), publicată în 1944 de P. Lazarsfeld, B. Berelson și H. Gaudet, a constituit un punct de răscruce care a marcat deschiderea unui nou capitol în istoria acestei științe. Au urmat alte studii, clasice acum, precum Personal Influence (Influența personală - 1955) de Elihu Katz și Paul Lazarsfeld, The Effects of Mass Communication (Efectele comunicării de masă - 1960) de Joseph Klapper sau The Process and Effects of Mass Communication (Procesul și efectele comunicării de masă - 1961) de Wilbur Schramm, care au lansat un nou model teoretic, numit fluxul în doi pași (sintagma îi aparține lui Elihu Katz). Acest model presupune că, în drumul său către public, mesajul presei este filtrat de un factor intermediar, care a căpătat în literatura de specialitate apelativul de „lider de opinie”. „ Transmite Liderul Retransmite „ , „ ursa un mesaj opinie mesajul prelucrat către ru^u sau Din această perspectivă, mass-media nu mai exercită o influență directă (flux de mesaje într-un singur pas), ci una indirectă (fluxul în doi pași), în care un rol primordial îi revine relației (și influenței) interpersonale care unește membrii grupului și o personalitate cu statut de lider de opinie. Observăm, de asemenea, că audiența nu mai este gândită ca o „masă” amorfă, atomizată, fără repere culturale, expusă direct influenței exercitate de presă. Din contră, ea apare ca o sumă de subgrupuri (etnice, sociale, religioase, geografice, culturale), diferențiate prin poziția socială, gradul de educație, tradiții, coduri simbolice, structură demografică etc. La rândul lor, subgrupurile nu sunt omogene : membrii lor se integrează în configurații socio-culturale aparte, au ocupații, preocupări și interese diferite, sunt expuși la influențe diverse, au acces la surse de informare eterogene. Totuși, în fiecare din aceste câmpuri, unul dintre membrii grupului se individualizează printr-o activitate comunicațională mai intensă: el se informează mai mult, caută să-și lărgească lista surselor, confruntă sursele, frecventează chiar mediile de specialitate. Știind mai mult, el este consultat de membrii obișnuiți ai grupului pentru a-i 164 SISTEMUL MASS-MEDIA informa sau pentru a le clarifica problemele controversate din câmpul tematic respectiv. Ca să facă față acestor solicitări, respectivul personaj selectează, din informațiile primite prin mass-media, pe acelea pe care le consideră relevante pentru audiența sa, apoi le interpretează pentru a le face accesibile celor cu care discută. Altfel spus, „traduce realitatea mass-mediei în termenii experienței grupului său” (T. O'Sullivan et alii, 1994, p. 220). Treptat, el devine o „autoritate” în domeniul care-l interesează - cel puțin pentru membrii micro-colectivității sale. în această ipostază, beneficiază de statutul de lider de opinie, ceea ce îi conferă un anume prestigiu, valabil însă numai pentru o arie tematică definită (altfel spus, prestigiul nu conduce la transformarea sa în lider formal al grupului). Astfel, în funcție de diferite sfere de interes, în fiecare grup se configurează mai mulți lideri de opinie. Spre exemplu, într-un grup de vecine, una este mai pricepută în treburile bucătăriei, alta în ceea ce privește moda, alta în bârfele cartierului și alta în informațiile de ultimă oră privind viața actrițelor și cântăreților în vogă. Aceeași „diviziune” intervine și în grupurile de studenți, în cele de microbiști ori de pensionari și chiar în grupurile de jurnaliști. Liderul de opinie se individualizează prin câteva caracteristici: (1) este o persoană credibilă, care ocupă o poziție centrală în grup; (2) are contacte multiple cu lumea exterioară; (3) este mai expus mesajelor venite din afara grupului; (4) exprimă valorile grupului, este deci „conformist” în raport cu aspirațiile și idealurile acestuia. De aceea, „tocmai pentru că el apare ca un reflex fidel a ceea ce ei sunt, ceilalți membri ai grupului îi acordă încrederea lor și se lasă influențați de el” (G. Derville, 1997, p. 20). Statutul de lider de opinie nu reprezintă o poziție socială stabilă, constantă, instituționalizată prin norme clare de către o colectivitate. Cercetările au arătat că „separarea dintre «lider» și «adepți» variază de la o problematică la alta, că aceste roluri sunt interșanjabile și că există multe forme de interacțiune care nu pot fi clasificate” (D. McQuail,1986, p. 272). în orice grup, liderul de opinie ocupă o poziție intermediară: pe de o parte, el este un factor inovator (deoarece este mai expus influenței mass--mediei, are acces mai rapid și mai variat la informare), iar pe de altă parte, este un agent conservator (fiind un exponent al valorilor grupului, el nu le poate abandona decât cu riscul pierderii prestigiului și a poziției de lider de opinie). Aceasta înseamnă că orice lider de opinie exercită un efect reglator, mediind între inedit și tradițional, între valorile externe și cele interne, între cultura globală și micro-cultura grupului. Modelul „fluxului în doi pași” aduce în prim-plan capacitatea publicului de a adopta reacții „de apărare” în fața mesajelor receptate prin mass-media. EFECTE ALE COMUNICĂRII DE MASĂ 165 El subliniază câteva caracteristici importante ale interacțiunii dintre audiență și presă: a) audiența nu este unitară și amorfă, ci diferențiată și posesoare a unor grile culturale proprii; b) receptorii nu sunt pasivi, ci activi; ei nu reacționează irațional, ci rațional; c) mesajele presei nu ating direct indivizii, ci trec printr-un sistem complex de medieri (din această perspectivă este mai verosimil să vorbim despre un model al „fluxului în mai mulți pași”); d) conținutul difuzat de mass-media nu deține monopolul asupra semnificațiilor ; sensul unui mesaj este rezultatul unui proces de filtrare și interpretare, adică al interacțiunii simbolice dintre emițător și receptor; în consecință, sensurile atribuite unui conținut mediatic pot să varieze de la un public la altul. Toate aceste caracteristici conduc spre o singură concluzie: mass-media nu poate exercita o influență imediată, uniformă și totală; efectele acțiunii sale asupra receptorilor sunt parțiale, ating publicul treptat și cunosc o mare varietate de forme. Sutele de cercetări sociologice acumulate de-a lungul timpului arată că influența presei conduce, în general, la un singur efect constant: ea contribuie nu atât la schimbarea unor opinii și comportamente, cât la întărirea și confirmarea celor preexistente într-un grup. în studiul său din 1961 consacrat efectelor comunicării de masă, Joseph Klapper dovedește, pe baza a numeroase exemple concrete, că indivizii expuși unor mesaje mass-media au tendința de a selecta elementele care confirmă valorile ori normele familiare lor și de a le respinge pe cele care le infirmă. Nu este exclus, de asemenea, ca liderii de opinie, sub presiunea grupului sau din dorința de a-și păstra poziția și prestigiul, să selecteze cu predilecție informațiile care confirmă valorile existente și să le ocolească sau să le reinterpreteze pe acelea care le contestă. în felul acesta, influența mass-mediei se exercită în sensul fixării valorilor existente sau, eventual, al sprijinirii, ca agent secund (a contributory agent, în formularea lui J. Klapper), a unui proces de schimbare a valorilor, deja amorsat înainte de intervenția mesajelor mediatice în interiorul grupului. Modelul cultivării. în sfera mai largă a teoriilor „efectelor limitate”, un loc aparte este ocupat de „teoria cultivării”, lansată de sociologul american Georg Gerbner. După o amplă anchetă, desfășurată sub patronajul Universității din Pennsylvania, Gerbner a ajuns la concluzia că (în SUA, cel puțin) mass--media, și în special televiziunea, a devenit un „membru al familiei”, fie monopolizând comunicarea cu lumea externă, fie subsumând alte surse de informare. Astfel, datorită expunerii cvasi-permanente la mesajele mass-mediei, oamenii ajung să depindă de acestea, atât în cunoașterea mediului în care 166 SISTEMUL MASS-MEDIA trăiesc, cât și în asimilarea unui anumit mod de a gândi lumea înconjurătoare. Gerbner a numit „cultivare” efectul rezultat dintr-o asemenea expunere intensă, care conduce la fixarea „unei viziuni asupra lumii comune, a unor roluri comune și a unor valori comune” (W.J. Severin, J.W. Tankard, 1988, p. 313). El a constatat că influența mass-mediei este foarte vizibilă în cazul persoanelor care petrec multe ore (peste patru pe zi) în fața televizorului, persoane pe care el le-a numit „heavy viewers”, în opoziție cu cele care rămân mai puțin timp în fața ecranului - „light viewers” (G. Gerbner et alii, 1980, p. 14). Privitorii „grei” au o concepție despre lume dependentă, „cultivată” de concepția distribuită de televiziune (de exemplu, ei consideră că pot fi oricând victimele unei agresiuni stradale, deoarece imaginile TV le oferă mereu cazuri concrete ale unor asemenea atacuri). Expunerea la mesajele televiziunii, în corelație cu alți factori, precum vârsta, sexul, cultura, poziția socială etc., conduce la obținerea unor efecte diferențiate, sugerând faptul că diferitele grupuri suportă în chip diferit acțiunea „cultivării”, adică: (1) receptarea sistematică prin mass-media a informațiilor, ideilor, simbolurilor sau valorilor și (2) formarea, în urma acestui proces, a unei reprezentări, mediatic definite, asupra realității. Sintetizând această teorie, I. Drăgan (1996, p. 214) afirmă: „Televiziunea este considerată o «armă absolută» a lumii contemporane, capabilă de a influența pe termen lung percepția individului asupra realității printr-un proces subtil numit «cultivation». Televiziunii i se atribuie puterea de a «crea» concepția pe care audiența și-o construiește asupra realității. Ea generează un adevărat «mediu cultural», o lume simbolică, iluzorie, departe de realitățile sociale, pe care o inculcă masiv auditoriului”. în perimetrul acestei teorii se înscriu numeroasele cercetări și dezbateri referitoare la relația dintre expunerea la programele cu conținut violent difuzate de televiziune și comportamentul (în special cel infantil) de tip violent. Studiile consacrate acestui subiect s-au bazat pe date empirice, obținute fie prin experimente în condiții „de laborator” (simulări de situații și măsurarea reacțiilor individuale în laboratoarele psihologilor), fie prin sondaje de opinie, vizând anumite categorii de public în diferite momente (atitudini înainte și după expunerea la programele TV violente, urmărirea reacțiilor a două comunități expuse la programe TV diferite etc.). Unele analize, bazate pe ideea „imitației”, susțin că tinerii imită și învață să se comporte agresiv sub influența modelelor oferite îndeosebi de filmele de aventuri. „Premisa majoră este că expunerea la stimuli agresivi va mări tensiunea psihologică și emoțională a individului, ceea ce va face să crească probabilitatea unui comportament violent” (M. De Fleur, S. Ball-Rokeach, 1982, p. 203). Alți cercetători consideră că violența de la televizor nu declanșează și nu inhibă comportamentele, ci pur și simplu confirmă și întărește valorile și normele de acțiune deja existente EFECTE ALE COMUNICĂRII DE MASĂ 167 la nivelul unui grup social ori al unui individ. în acest caz, mai importante decât mesajele televizate sunt relațiile interpersonale din interiorul grupului. în sfârșit, a treia categorie de savanți consideră, pornind de la străvechiul concept de „catharsis”, că expunerea la mesajele violente contribuie la purificarea tinerilor : ea îi eliberează de impulsurile primare și îi face să consume în imaginar dorințele de comportament agresiv (vezi pe larg M. De Fleur, S. Ball-Rokeach, 1982, pp. 199-215; W.J. Severin, J.W. Tankard jr., 1988, pp. 318-320; I. Drăgan, 1996, pp. 275-280). Modelul „agendei”. Primele studii consacrate influenței mass-mediei porneau de la premisa că acestea afectează în chip direct și radical publicul și că determină schimbarea rapidă a atitudinii indivizilor în favoarea (sau în defavoarea) unei teme, a unei personalități sau a unei grupări politice. Cercetările ulterioare au dovedit că mesajele presei nu ajung imediat la indivizi, că ele nu pătrund în gândirea lor fără a întâmpina o rezistență critică și că, în loc să modifice atitudinile, din contră, solidifică și confirmă convingerile preexistente. După ce au descoperit că presa nu contribuie decisiv și rapid la schimbarea atitudinilor, cercetătorii, fără să renunțe să investigheze acest nivel al personalității umane, au căutat alte zone în care influența mass-mediei ar putea fi semnificativă; astfel, s-au oprit asupra unui alt teritoriu, acela al concepției individuale și colective despre lume. Ei au plecat de la premisa că oamenii se confruntă permanent cu realități și informații care le confirmă sau infirmă „imaginea” despre lume (world view) general acceptată de indivizi și colectivitate. în societatea modernă, presa reprezintă mijlocul de comunicare socială dominant, revărsând asupra indivizilor și colectivităților un flux permanent de date, fapte și idei. Odată cu informațiile transmise, jurnaliștii propun și semnificații, configurând o anumită „imagine” despre lume. De aici se poate deduce că valorile, ierarhiile și normele pe care presa le promovează, înțelesurile pe care ea le sugerează ar putea influența modul de gândire și „harta” cognitivă a indivizilor și a colectivităților. Altfel spus, aceasta ar însemna că mass-media funcționează în calitate de „creatoare de agendă”, de făuritoare de „ordine de zi”, de clasificări și priorități pentru indivizii care compun audiența lor. Această ipoteză, lansată în 1972 de cercetătorii americani M. McCombs și D.L. Shaw, a căpătat numele de model al agendei (agenda setting'). El a fost configurat în urma analizei asupra campaniei electorale prezidențiale din 1968 ; McCombs și Shaw s-au oprit asupra localității Chapel Hill din statul Carolina de Nord și asupra alegătorilor care, înainte de campanie, nu susțineau nici unul dintre candidați. Sociologii au intervievat 100 de asemenea „indeciși”, întrebându-i, între altele, care sunt problemele majore cu care se confruntă națiunea americană; apoi au trecut la analizarea 168 SISTEMUL MASS-MEDIA conținutului mass-mediei din perioada campaniei electorale. Răspunsurile au fost catalogate în 15 clase, iar acestea au fost împărțite în „probleme majore” și „probleme minore”. Comparând clasificarea oferită de presă cu cea furnizată de alegători, McCombs și Shaw au ajuns la rezultate foarte apropiate de o echivalență de tip 1 la 1. Aceasta dovedea faptul că prioritățile fixate de mass-media au influențat gândirea alegătorilor, care au catalogat problemele (și-au reașezat „reprezentările politice”) în funcție de ierarhiile presei. Din dorința de a aprofunda investigațiile inițiale, cei doi sociologi au urmărit, pe durata alegerilor prezidențiale din 1972, clasificările alegătorilor din Charlotte (Carolina de Nord), în iunie (înainte de convențiile partidelor), în octombrie (în plină campanie electorală) și în noiembrie (după alegeri). Perspectiva temporală oferită de această anchetă a arătat că agenda publică urmează agenda presei - altfel spus, că există o relație de înlănțuire temporală (care ar putea fi interpretată și ca una de tip cauză - efect) între prioritățile stabilite de presă și cele asumate de indivizi. Rezultatele acestei cercetări și ale altor studii au format substanța unei cărți (D.L. Shaw, M. McCombs, The Emergence of Political Issues: The Agenda--Setting Function of the Press) apărute în 1977. Numeroase studii au confirmat rezultatele lui McCombs și Shaw. Datele obținute conduc la configurarea unei teorii globale, a cărei idee de bază este aceea că „presa, în chip voit sau nu, structurează temele de interes și dezbaterea publică. Un grup de lucru are întotdeauna o agendă, o listă de teme ce urmează a fi dezbătute în ordinea descrescătoare a importanței. În mod normal, temele care nu figurează pe agendă nu sunt dezbătute. Modelul «agendei» arată felul în care presa și în mod special știrile [...] au puterea de a focaliza atenția publicului asupra unei liste limitate de teme, ignorând, în schimb, altele. Drept rezultat, unele teme sunt insistent dezbătute în spațiul public, iar altele sunt ignorate” (T. O'Sullivan, 1994, p. 8). Sau, într-o formulare aproape aforistică: „Poate că presa nu are succes în a le spune oamenilor ce să gândească, dar ea reușește splendid să le spună oamenilor despre ce să gândească” (B. Cohen, apud R. Farrar, 1988, p. 442). Un excelent exemplu al „efectului de agendă” ni-l oferă un pasaj din autobiografia lui Lincoln Stephens, unul dintre părinții jurnalismului de investigare american. Stephens lucra la cotidianul new-yorkez Evening Post. El a remarcat că, deși rapoartele poliției ofereau o mulțime de subiecte referitoare la diferite crime, jurnaliștii nu utilizau respectivele date. Stephens a fost atras de un caz în care era implicată o familie de vază din New York și a realizat un reportaj pe această temă. Imediat după publicarea articolului, ziarul concurent, Evening Sun, l-a trimis pe Jake Riis, reporterul specializat în asemenea subiecte, să investigheze un caz analog. Curând, acesta a publicat o anchetă despre o altă crimă. În scurt timp, EFECTE ALE COMUNICĂRII DE MASĂ 169 toate ziarele din New York au început să caute povești cu crime și să publice alte și alte reportaje pe această temă. Uneori, în lipsă de cazuri noi, ele reluau subiectele celorlalte ziare, le rescriau și le publicau în chip de anchete proprii. Ca un rezultat al acestei concurențe a crescut numărul materialelor consacrate criminalității în New York; faptul a fost perceput de public ca o „explozie” a criminalității în oraș, ceea ce, statistic vorbind, nu corespundea deloc realității (W.J. Severin, J.W. Tankard jr., 1988, pp. 264-265). Teoria agendei ne permite să înțelegem două fenomene specifice funcționării presei: a) Atunci când mass-media prezintă anumite evenimente în mod intens (multe articole sau emisiuni) și generalizat (pe toate canalele specifice presei), publicul consideră că acele evenimente sunt importante. Cititorii și ascultătorii știu că în mediul înconjurător se petrec zilnic mii și mii de fapte, având ca eroi mii și mii de oameni. De asemenea, ei consideră că jurnaliștii sunt persoane competente și responsabile. în consecință, deduc că cele câteva fapte și persoanele alese să constituie subiectul mesajelor mass-media sunt cu adevărat importante, deoarece ele nu pot reprezenta altceva decât rezultatul unor analize și evaluări făcute, în chip lucid, de reprezentanții presei. De fapt, cercetările arată că majoritatea criteriilor de valoare -newsworthiness - cu care lucrează jurnaliștii se bazează pe logici de tip organizațional și pe evaluări ținând de prioritățile culturii profesionale, deci nu pe datele oferite de investigarea științifică a fenomenelor sociale. Publicul acordă credit presei și este convins că ceea ce i se oferă ca subiecte de maxim interes reprezintă probleme importante și semnificative pentru viața națiunii; Paul Lazarsfeld și Robert Merton au numit acest fenomen „funcția de a conferi status a mass-mediei”. în formularea lor: „Audiențele subscriu la credința circulară că, dacă ești cu adevărat important, atunci atragi atenția presei, iar dacă ești în vizorul presei, atunci cu siguranță că ești cineva important” (P. Lazarsfeld, R.K. Merton, 1948, pp. 561-562). Conferind prestigiu și legitimitate unor întâmplări, persoane ori instituții, presa validează (în ochii publicului) rolul și importanța acestora și le promovează ca „teme” majore în dezbaterea colectivă. Adeseori, această „agendă” poate să fie în contradicție cu situațiile reale și cu prioritățile concrete, așa cum au dovedit-o numeroase experiențe, uneori dureroase, precum campaniile de presă în favoarea primului război mondial, campania anticomunistă a senatorului McCarthy, campaniile antiimperialiste ale propagandei comuniste și chiar prezentarea în cod „revoluționar” a evenimentelor românești din decembrie 1989 (vezi M. Coman, 1992, 1993). 170 SISTEMUL MASS-MEDIA b) Deoarece lucrează într-un mediu profesional marcat de mecanismele „concurenței”, jurnaliștii au tendința de a fi mai atenți la ceea ce se petrece în celelalte publicații sau posturi decât la ceea ce se petrece în lumea înconjurătoare. în consecință, de îndată ce un ziar sau un program abordează un subiect ce pare generator de succes, toți ceilalți jurnaliști se reped asupra temei respective. Acest fenomen a fost numit pack journalism -„jurnalismul de haită”. El este evident în cazul rememorat de Lincoln Stephens ; la fel, dacă urmărim acoperirea unor evenimente, precum războiul din Golf, cazul sângelui contaminat din Franța, povestea orfanilor și a copiilor străzii din România, procesul O.J. Simpson, scandalul Monica Lewinski etc., nu putem să nu constatăm concentrarea tuturor forțelor presei asupra aceluiași subiect. Drept urmare, în toate mijloacele de comunicare în masă (cotidiene, reviste, buletine de știri radio, jurnale de actualități și emisiuni speciale la TV) apar aceleași teme, aceleași istorii, aceiași protagoniști și, uneori, chiar aceleași idei. Bombardat din toate părțile cu aceleași mijloace de comunicare în masă, publicul ajunge să creadă că presa transmite ceva cu adevărat important; în consecință, el își modelează „reprezentările” despre lume sub presiunea „reprezentărilor” difuzate în mass-media. Numeroasele cercetări derulate de-a lungul anilor au confirmat corelația dintre ordinea importanței stabilită de presă și clasificările cu care operează publicul expus la mesajele presei. Modelul „agendei” nu depășește însă această limită a „listelor” de preferințe ; cu alte cuvinte, el nu pretinde că presa ar acționa altfel (sau mai adânc) decât prin fixarea ordinii de priorități: „Datele concrete arată că oamenii se gândesc la ceea ce li s-a spus, dar nu că gândesc așa cum li s-a spus” (D. McQuail, 1987, p. 275). Ca orice teorie, clarificând anumite aspecte ale fenomenelor concrete, modelul „agendei” generează totodată și numeroase întrebări: există sau nu o relație cauzală, clară, indubitabilă, între abordarea în presă a unor probleme și asumarea lor ca teme personale de reflecție de către public ? Cât de profundă este influența agendei stabilite de mass-media? Acționează ea la fel și în afara perioadelor de campanie, deci de interes sporit față de mesajele presei? Cât timp trebuie să treacă pentru ca agenda presei să fie interiorizată de public ? între încercările de a da un răspuns la aceste întrebări se cuvine să amintim două studii: cel desfășurat de H.G. Zucker în 1978 și cel realizat de J.P. Winter și C.H. Eyal în 1980. Primul atrage atenția asupra faptului că efectul de „agendă” acționează în mod diferit, în funcție de tema aflată în dezbatere: dacă aceasta este una „îndepărtată” de viața cotidiană a publicului și relativ „neutră” (precum ecologia, criza energetică, drogurile etc.), rolul presei în configurarea listei de priorități este deosebit de important (afirmație ce trimite EFECTE ALE COMUNICĂRII DE MASĂ 171 la modelul „dependenței” discutat anterior). Dacă tema este „apropiată” și „sensibilă” (precum șomajul, costul vieții, insecuritatea și agresivitatea din marile orașe etc.), atunci presa joacă un rol minor în configurarea listelor de priorități. În terminologia lui Zucker, temele „supărătoare” au o evoluție aparte, în timp ce temele „nesupărătoare” confirmă teza „efectului de agendă”. Aceasta înseamnă că, în problemele vitale, oamenii depind mai mult de factorii extra-mediatici (relații interpersonale, cod cultural, context socio-economic, predispoziții afective), în timp ce în problemele generale, care nu îi afectează direct, ei se lasă conduși de „reprezentările” distribuite prin mass-media. Cercetările lui Winter și Eyal au vizat perioada de timp (time span) necesară trecerii unei teme din agenda presei în agenda publică. Analizând articolele consacrate drepturilor civice din ziarul New York Times între 1954 și 1974, în corelație cu sondajele Gallup referitoare la atitudinea publicului față de aceeași problemă, au ajuns la constatarea că cea mai strânsă corelație între cele două „agende” a fost de 4-6 săptămâni. Ei au numit acest interval „perioada de efect optim”, arătând că el poate fi diferit de la o dezbatere la alta. Ulterior (în 1981), G. Stone și M. McCombs, investigând o listă mai amplă de teme, au arătat că o perioadă de la 4-8 săptămâni până la 24 de săptămâni poate fi necesară (în condițiile unei prese obișnuite, nu de campanie) pentru impunerea unei „agende” în conștiința publică. Chestiunea „perioadei de efect optim” este deosebit de importantă pentru specialiștii în relații publice și autorii de campanii promoționale, care trebuie să știe cât timp le trebuie pentru a promova o temă din poziția de subiect banal de presă în aceea de prioritate a opiniei publice. Oricum, dimensiunea temporală inerentă procesului de impunere a unei probleme ca temă principală a dezbaterilor sociale dovedește că „efectul de agendă” nu este rezultatul unei transformări bruște a conștiințelor, ci rodul unui proces lent, cumulativ (cu creșteri și scăderi), de mobilizare a opiniilor în jurul unei teme de interes general. „Modelul agendei”, unul dintre cele mai importante constructe teoretice în domeniul comunicării de masă, conduce la câteva concluzii, cu impact major asupra activității jurnaliștilor: a) Presa exercită o influență lentă, afectând îndeosebi „reprezentările” publicului despre lume, ierarhiile tematice (și simbolice) prin care el analizează mediul ambiant și judecă istoria socială. b) Prioritățile presei nu corespund întotdeauna cu prioritățile sociale. Frecvent, presa prezintă și impune ca teme majore aspecte marginale ale vieții sociale, economice și politice ; situații, procese, persoane și chiar evenimente esențiale, ignorate de presă, riscă să fie ignorate și de public; în schimb, este posibil ca unele chestiuni minore, supradimensionate de discursul 172 SISTEMUL MASS-MEDIA jurnaliștilor, să consume timpul și energia publicului. De aici se poate deduce că presa nu este și nu poate fi o „oglindă a realității”, ci mai degrabă „un reflector” care luminează mai tare unele zone, lăsând ca altele să rămână, poate, prea întunecate. c) Pentru că, prin activitatea sa, devine creatorul temelor de interes public, jurnalistul se vede confruntat cu problemele grave ale responsabilității sociale. „Etichetele” pe care le „lipește” unor anumite evenimente, felul cum prezintă o temă, cum ignoră alte teme, cum descrie diferite personalități, totul poate declanșa, prin acumulare, efecte și contra-efecte imprevizibile. „Modelul agendei” atrage atenția asupra răspunderii morale a jurnalismului pentru fiecare cuvânt, fie el scris, rostit ori dublat de imagine : deoarece definește realitatea pentru uzul unui public vast, el are datoria să ofere o definiție, care, chiar dacă nu poate fi niciodată perfect exactă, trebuie să fie, cel puțin, corectă și echilibrată. Teoriile efectelor slabe Orice analiză a efectelor mass-mediei are ca obiect publicul, înțeles ca suma indivizilor care sunt expuși mesajelor presei și care suportă astfel o presiune ce poate conduce la o schimbare, mai mare sau mai mică, a comportamentelor, valorilor și reprezentărilor simbolice despre realitate (F. Balle, 1997, p. 197). Amploarea acestei influențe depinde de caracteristicile instituției și ale tehnologiilor mass-mediei, de conținutul și frecvența mesajelor și de condițiile receptării. Susținătorii ideii efectelor puternice sunt convinși că difuzarea intensă a mesajelor persuasive, bine construite și adecvate cadrului mental al publicului va contribui la modelarea acestuia și va conduce la impunerea ideilor sau a comportamentelor dorite. în schimb, susținătorii efectelor limitate au atras atenția asupra capacității publicului de a scăpa de sub controlul mass-mediei prin trecerea mesajelor ei prin filtre sociale și culturale, deci prin instituirea unor tehnici variate de interacțiune cu mesajele presei. „Audiența nu este un recipient pasiv, ea nu poate fi privită ca o bucată de ceară modelată de un abil propagandist. Audiența este formată din indivizi care cer ceva de la mesajele la care sunt expuși și care le selectează pe acelea pe care le consideră utile pentru ei. Cu alte cuvinte, ei trebuie să primească ceva de la manipulator, dacă acesta vrea să primească și el ceva de la public. O negociere este întotdeauna prezentă aici” (W.P. Davison, apud W. Severin, J.W. Tankard jr., 1988, p. 300). Ceea ce naște un șir de întrebări: cât de intensă poate fi o asemenea negociere? Cât de liber, cât de autonom este publicul? Ce amploare are puterea sa de a se opune, de a selecta, de a reinterpreta, de a conferi alte semnificații mesajelor mass-mediei ? EFECTE ALE COMUNICĂRII DE MASĂ 173 Studiile care, pornind de la aceste întrebări, urmăresc în mod predilect evidențierea „autonomiei relative a publicului” alcătuiesc un al treilea câmp al cercetărilor consacrate capacității presei de a influența receptorii, câmp pe care îl voi circumscrie, datorită poziției antitetice față de sfera teoriilor precedente, prin sintagma „teoriile efectelor slabe”. Dezvoltarea acestor noi modalități de cercetare (și înțelegere) a relației dintre presă și public este strâns legată de apariția și generalizarea tehnicilor moderne de distribuire a mesajelor din audiovizual (satelit, cablu, pay-per-view în televiziune, AM și FM din radio etc.). Acestea au condus la pierderea monopolului exercitat de un singur tip de media, dând receptorilor posibilitatea alegerii între multiple oferte: „într-adevăr, practicile de consum selective de televiziune, intensificarea și deja banalizarea zapping-ului, constituirea de videoteci personale, descărcarea muzicii de pe Internet - toate acestea sunt indicatori ai autonomiei crescute a utilizatorilor, indicatori care pot fi interpretați ca tot atâtea țncercări de evadare de sub dominația culturii de flux” (R. Rieffel, 2005a, pp. 36-37). Publicul, considerat multă vreme o entitate pasivă în relațiile de comunicare, devine acum factorul decisiv: dacă existența unei instituții mass-media depinde de amploarea audienței (cine are public poate fixa prețuri mari pentru reclame), atunci identificarea publicului-țintă, atragerea și „fidelizarea” lui devin obiective majore ale strategiilor de comunicare mediatică. Producătorii, jurnaliștii și cercetătorii încep să se intereseze de aceste segmente de public, fluente, instabile, chiar capricioase; ei încearcă să determine formele prin care asemenea audiențe fragmentate și dinamice își manifestă rolul activ, selecționând sau reinterpretând mesajele la întâlnirea cu conținutul mediatic. în felul acesta, o parte a investigațiilor va viza mecanismele sociale și psihologice prin care se construiesc preferințele publicului și se declanșează alegerile sau renunțările, în timp ce o altă parte a studiilor va fi consacrată „lecturii active” și determinării construcției (sociale) a semnificațiilor, altfel spus - modului în care oamenii interpretează mesajele furnizate de presă, în actul colectiv sau individual al receptării lor. Sintetizând aceste cercetări, D. Dayan (1993) susține că teoriile efectelor slabe se întemeiază pe mai multe postulate: (1) receptorul este o persoană activă; capacitatea sa de interpretare, chiar dacă variază în funcție de circumstanțele sociale, nu poate fi pusă niciodată sub semnul întrebării; (2) receptorul nu este numai activ în raport cu mesajele mass-mediei, ci și în raport cu mediul său social; el este integrat în anumite comunități interpretative (grupuri de oameni care împărtășesc aceeași vizune asupra vieții), are acces la anumite tradiții culturale și dobândește, pe parcusul vieții, variate resurse culturale ; (3) sensul unui text nu este o parte integrantă a textului; sensul poate să vină și din afara acestuia, din actul receptării și interpretării lui; (4) nu există nici un element care să impună interpretarea 174 SISTEMUL MASS-MEDIA textului conform codului celor care l-au creat; altfel spus, actul receptării nu reprezintă o reluare pasivă a semnificațiilor specifice emițătorilor; (5) în concluzie, receptarea este un moment de fabricare a semnificațiilor de către membrii audiențelor, în funcție de contextul receptării, de interacțiunile dintre receptori sau de viziunea despre lume specifică fiecărui receptor. Modelul uses and gratifications („utilizări și gratificații”). Bazele acestei perspective teoretice au fost sugerate încă din 1940 de Paul Lazarsfeld și H. Hertzog, care își propuneau să studieze satisfacțiile produse ascultătorilor de radio de diversele tipuri de jocuri sau teatru radiofonic (K.B. Jensen, K.E. Rosengreen, 1992, pp. 283-284). Ulterior, într-un studiu clasic, J. Blumler și E. Katz (1974) au sintetizat mai multe cercetări consacrate mecanismelor psihologice și sociale care conduc la selectarea și utilizarea produselor mass-media, conform nevoilor și aspirațiilor publicului, și au pus bazele teoretice ale acestui model. În esență, el se întemeiază pe două premise : a) publicul este activ ; atunci când face apel la sistemul comunicării de masă, el urmărește obiective clare; b) în dialogul cu presa, reprezentanții publicului caută să-și rezolve anumite nevoi și să obțină anumite satisfacții. „Potrivit acestei orientări, cercetările se concentrează asupra condițiilor psiho-sociologice ale utilizărilor mediei: consumul mediatic este un act de utilizare, în funcție de așteptări, nevoi și foloase presupuse; ceea ce «fac» oamenii din mass-media depinde de ceea ce așteaptă ei de la aceasta; [...] oamenii operează spontan sau voluntar o selecție a mesajelor după imaginea lor despre media; [...] media răspunde unor așteptări specifice, procurând satisfacții mai mari sau mai mici utilizatorilor; consumul mediatic este proiecția unor așteptări industriale și colective și a unor exigențe funcționale ale sistemelor sociale” (I. Drăgan, 1996, pp. 179-180). Din această perspectivă funcționalistă, eficacitatea mesajelor mass-mediei depinde de așteptările publicului; acesta selectează diferite conținuturi și le utilizează în manieră activă, în funcție de trebuințele sale concrete (dimineața, un program de radio care oferă informații utile va fi preferat unuia care conține numai muzică; după-amiaza, în intervalul de odihnă, opțiunea poate fi inversă). În consecință, fiecare canal din audiovizual, fiecare publicație, fiecare emisiune ori articol este „evaluat” pe baza capacității sale de a acoperi anumite nevoi sau de a oferi anumite satisfacții; instituțiile sistemului mass-media se văd astfel puse într-o situație de concurență și de luptă permanentă, pentru a atrage atenția audienței, pentru a o convinge de valoarea mesajelor lor și pentru a o menține legată de emisiunea, textul, programul sau publicația care distribuie acele conținuturi. EFECTE ALE COMUNICĂRII DE MASĂ 175 „Astăzi, îndeosebi datorită concurenței dintre diferitele canale, publicul ocupă un loc central, devine referința obligatorie a oricărui program, căci numai astfel se poate asigura complicitatea celui care privește, deci fidelitatea sa față de prezentator, emisiune și post. Obținerea acestei complicități reprezintă unicul mod prin care se pot evita întreruperile pe care receptorul le poate produce, utilizând telecomanda. Televiziunea modernă creează astfel un «pact» între jurnaliști și public, cerând și încurajând participarea constantă a spectatorului. «Fiți alături de noi», «rămâneți cu noi» sunt formulele ce exprimă această tendință” (R. De Berti et alii, 1990, p. 74). Nevoia de informare poate mări, pe neașteptate, audiența unor mesaje: astfel, dezbaterea Kennedy - Nixon a fost urmărită de 85 de milioane de oameni; la vestea asasinării lui J.F. Kennedy, audiența programelor de știri ale televiziunilor a crescut de la 25% la 70%; înmormântarea lui Kennedy a fost urmărită de 93% din audiență (M. Emery, E. Emery, 1992, p. 486). Alteori, atracția exercitată de un program de divertisment, care oferă trăiri vicariale și satisfacții imediate, poate să declanșeze o mobilizare generală în jurul unui asemenea produs mediatic : în 1953, peste 70% din casele din SUA în care se aflau televizoare erau conectate la serialul O iubesc pe Lucy, în care actrița Lucille Ball (interpreta eroinei), care era însărcinată atât în viața reală, cât și ca personaj fictiv, dădea naștere unui fiu; la rândul său, episodul „Cine l-a împușcat pe J.R.” din serialul Dallas a beneficiat de o audiență de 83 de milioane de persoane (ceea ce a făcut ca un clip publicitar de 30 de secunde să coste 250.000 de dolari); în 1976, difuzarea filmului Pe aripile vântului a adus 110 milioane de privitori, iar în anul următor serialul Roots atrăgea 130 de milioane de telespectatori (vezi J. Dominick, 1983, p. 276). Nevoile satisfăcute de mass-media pot fi de natură cognitivă (dobândirea de informații, cunoaștere, opinii), afectivă (dobândirea de experiențe emoționale), socio-integrativă (întărirea contactelor cu familia, prietenii, vecinii, colegii de muncă etc.), personal-integrativă (întărirea încrederii în sine și a statusului) și de scădere a tensiunii („escapismul”, posibilitatea evadării din grijile cotidiene). Nu toate aceste nevoi sunt legate de problemele practice; o parte din ele pot fi interpretate și ca „recompense”, ca modalități de dobândire, prin consumul de mesaje mass-media, a unor „gratificații” simbolice. în felul acesta, un conținut mediatic poate satisface mai multe necesități și, invers, aceeași necesitate poate să-și afle răspunsul în mesaje de presă diferite. Centrul de greutate se mută acum asupra motivațiilor ce determină alegerea unui ziar, program, articol, autor - motivații în funcție de care creatorii de mesaje mass-media își vor construi textele și își vor organiza prioritățile. Ignorarea acestor criterii de selecție specifice unui anumit tip de public poate avea consecințe nefaste : spre exemplu, emisiunea-concurs „Fort Boyard” a postului 176 SISTEMUL MASS-MEDIA France 2 a fost mutată de marți seara în programul de luni seara, cu intenția de a i se mări audiența, prin exploatarea curiozității manifestate de public după week-end, în prima zi a săptămânii; această schimbare a fost un eșec total, audiența emisiunii înregistrând o scădere drastică. Cei care urmăreau acest concurs (și găseau deci satisfacții în consumarea programului) erau copiii, cărora părinții le permiteau să se culce mai târziu marți seara, pentru că (în sistemul francez) miercurea nu se țin cursuri; luni seara, această alegere devenea imposibilă și emisiunea își pierdea astfel o mare parte din audiență (apud V. Brocard, 1994, p. 63). Problema „alegerilor” și a stabilității/mobilității publicului se complică din cauza facilităților tehnologice (satelit, cablu, video, telecomandă, walkman, teletext și Internet), care oferă oportunități noi de „navigare” printre produsele mass-media. Spre exemplu, un șir de studii efectuate în 1988 în SUA arată că utilizarea telecomenzii (fenomenul de zapping) face ca audiența să scadă cu 10% în intervalul de maximă audiență (prime-time') și cu 17% în momentele de distribuire a reclamelor. în Franța, o serie de cercetări din 1995 arată că, în momentul difuzării reclamelor, 40% dintre telespectatori schimbă canalul, 31 % se scoală și rezolvă mici treburi casnice, 10% rămân în fața televizorului, dar se ocupă cu altceva, și numai 18% privesc reclamele. Modelul „uses and gratifications” s-a dovedit a fi unul dintre cele mai fructuoase instrumente de analiză a receptării mesajelor mass-media (și aceasta în ciuda vocilor care au criticat fragilitatea teoretică a premiselor sale funcționaliste - vezi D. McQuail, 1987, pp. 234-237). El s-a concentrat îndeosebi asupra variabilelor măsurabile, adică a opiniilor publicului prin care acesta justifică o anumită alegere, o anumită preferință. Dar receptarea mesajelor presei nu solicită numai un act de selectare (urmat de consum pasiv), ci și un subtil proces de interpretare. Ceea ce implică alte metode de cercetare și o altă perspectivă teoretică. Analiza receptării. Mesajele presei sunt astăzi accesibile, datorită facilităților oferite de tehnologiile moderne, unor audiențe deosebit de variate din punct de vedere social, lingvistic, cultural, religios, al vârstei, etniei sau sexului. Se comportă oare aceste audiențe uriașe asemenea unei mase omogene, în care se imprimă aceleași semnificații, sau reacționează asemenea unor cristale, care preiau mesajele și le transformă în nenumărate sclipiri, diferite de la o clipă la alta? Astfel spus, receptarea mass-mediei este un act de impunere unidirecțională a unor conținuturi, sau, din contră, un proces „interactiv”, în care „spectatorii stabilesc semnificații proprii și construiesc propria lor cultură” (I. Ang, 1992, p. 75)? Un exemplu elocvent în favoarea celei de-a doua ipoteze este oferit de studiile realizate de către Tamar Liebes și Elihu Katz asupra modului în care filmul serial Dallas a fost receptat și înțeles în EFECTE ALE COMUNICĂRII DE MASĂ 177 diferitele țări unde a fost difuzat. Cercetările au arătat că fiecare microclimat cultural a „reconstruit” povestea de bază, îmbogățind-o cu semnificații specifice, interpretând-o în funcție de codurile culturale pe care le avea la dispoziție, adică în funcție de propria concepție despre lume. În felul acesta, programele (identice) sunt multiplicate, prin receptarea lor diferențiată: fiecare grup și fiecare individ reconstruiesc semnificațiile mesajelor, le descifrează și le refac conform propriilor „grile de lectură”. Aceste premise au generat numeroase studii și dezbateri care definesc două mari direcții de cercetare, având ca obiectiv: a) studiul proceselor prin care publicul construiește o versiune proprie, un sens specific, diferit de cel sugerat de mesajele mass-mediei (receptarea diferențiată); b) studiul proceselor de interacțiune socială (în familie, grup) prin care indivizii preiau, dezbat și reconstruiesc semnificațiile propuse de mesajele industriilor culturale (practicile domestice de consum și interpretare). Una dintre preocupările majore ale cercetătorilor, ancorate în câmpul studiilor culturale, a fost clarificarea fenomenului receptării diferențiate. În acest sens, un cercetător al culturii populare afirmă tranșant: „Noi comunicăm prin intermediul a ceea ce consumăm. Consumul este modul cel mai vizibil prin care noi ne punem în evidență și jucăm marele proces al creării identității noastre. Din acest punct de vedere, consumul este și o formă de producție” (J. Storey, 2003, p. 78). Ceea ce înseamnă că modul de receptare a unui produs mass-media este un mod de reconstituire a unei semnificații și de creare și afirmare a identităților culturale multiple ale diferitelor categorii de publicuri. Deși unul dintre postulatele teoretice este așa-numita teorie hegemonică (ce susține că reprezentanții clasei dominante, controlând mijloacele de producție a bunurilor culturale, pot impune viziunea lor despre lume ca adevăr de la sine înțeles), nici W. Hoggart, nici R. Willams, nici S. Hall sau E. Thompson -deci nici unul dintre părinții acestui curent - nu au acceptat ideea că receptorii nu opun nici un fel de rezistență mesajelor distribuite prin mass-media. De aceea reprezentanții acestui curent științific au studiat diferitele subculturi (ale tinerilor muncitori, ale grupurilor de emigranți, ale femeilor, ale bandelor de hippies, rockeri, skin-heads etc.), urmărind practicile culturale ale acestora, conflictele dintre valorile și sistemele lor de semnificare și cele ale culturii de elită (dominatoare), modul cum aceste grupuri generează, în contact cu produsele industriilor culturale, reprezentări sociale conflictuale. În consecință, ei au pus problema receptării în termenii opoziției dintre puterea socială (instituțiile și indivizii care controlează producția de cultură și, implicit, de reprezentări asupra lumii) și puterea personală - înțeleasă ca posibilitate a 178 SISTEMUL MASS-MEDIA receptorilor de a rezista modelelor simbolice impuse și de a produce sensuri proprii, altele decât cele sugerate de bunurile culturale pe care le consumă (sau, mai corect, care le sunt oferite spre consum). Din această perspectivă, publicul nu primește pasiv mesajele, ci negociază semnificația acestora, atât prin posibilitățile pe care le are de a alege un tip sau altul de produs, cât și prin capacitatea de a refuza „lectura preferențială” (adică acele valori hegemonice, explicit sau implicit incluse în texte, prin care se încearcă menținerea sau impunerea viziunii clasei dominante) în favoarea fie a unei „lecturi negociate”, fie a unei „lecturi în cod opus”. Astfel, conform lui Stuart Hall (1980, p. 70), lectura negociată „cuprinde un amestec de elemente adaptative și de opoziție: ea recunoaște legitimitatea definițiilor (asupra semnificațiilor evenimentelor - n. M.C.) ca să stabilească, în abstract, mari categorii de semnificații, pentru ca apoi, la un nivel mai limitat, situ-ațional, să aplice propriile sale reguli. [...] Această versiune negociată este plină de contradicții. [...] Codurile de negociere funcționează prin intermediul a ceea ce am putea numi logici situaționale, concrete. Acestea sunt întreținute de relațiile lor inegale, diferențiate, cu logicile puterii. Cel mai simplu exemplu de cod negociat este cel ce determină reacția muncitorului în fața unui proiect de lege care limitează dreptul la grevă sau în fața argumentelor în favoarea înghețării salariilor. La nivelul dezbaterii economice referitoare la «interesul național», muncitorul poate adopta definiția hegemonică, fiind de acord cu ideea că toți trebuie să acceptăm câștiguri mai mici pentru a lupta contra inflației. Acest acord de principiu nu poate să-i schimbe însă intenția de a face o grevă pentru a obține salarii mai mari sau pentru a se opune legii asupra interdicției grevelor la nivelul întreprinderilor sau al activității sindicale”. Lectura în cod opus este cea care produce o interpretare radicală, deoarece derivă dintr-un sistem de valori și interese alternative sau în totală opoziție cu cel propus de versiunea hegemonică: „Este cazul telespectatorului care asistă la o dezbatere asupra necesității înghețării salariilor, dar care, ori de câte ori apare argumentul «interesului național», îl interpretează în termenii interesului de clasă al celor bogați”. O asemenea abordare privește publicul ca o sumă de mici grupuri diferențiate, active, critice și consideră că receptarea mesajelor mass-media este un act creativ de producere de semnificații și, prin acestea, de cultură specifică (vezi J. Fiske, 1987; E.P. Thompson, 1990; J.M. Barbero, 1993; R. Silverstone, 1994 etc.). Drept urmare, atât receptarea critică a programelor de știri, cât și evaziunea în imaginar, declanșată de consumul de ficțiune, apar ca forme de refuz al ideologiei dominante, ca o expresie a rezistenței și chiar a luptei de clasă: „în fața unor relații sociale inegalitare, membrii publicului încearcă să găsească rezolvarea imaginară a poziției lor de subordonare. EFECTE ALE COMUNICĂRII DE MASĂ 179 Plăcerea lor (estetică - n. M.C.) este o formă de rezistență” (J. Curran, 1992, p. 62). Chiar dacă excesivă prin parti-pris-ul său militant de stânga, această perspectivă asupra fenomenelor receptării are meritul de a atrage atenția și de a focaliza eforturile cercetării asupra și în zona activității publicului, a proceselor culturale prin care membrii audienței fabrică înțelesuri noi și, prin ele, versiuni noi, specifice, asupra realității prezentate de mass-media. Lucrările inspirate de curentul cultural studies au urmărit fie rezistența grupurilor de muncitori sau de tineri la produsele în serie ale industriilor culturale (vezi studiile lui S. Hall, D. Hebdige, E. Thompson), fie mecanismele de reconstrucție imaginară a identității în mediile feminine (vezi cercetările lui J. Radway, M.E. Brown, S. Livingstone), fie procesul de reinterpretare a mesajelor mass-mediei (vezi analizele lui I. Ang, M. Souchon, T. Libes și E. Katz, D. Pasquier etc.). Accentuând vitalitatea și energia cu care „cei excluși de puterea legitimă instituționalizează și creează un univers propriu de semnificații, preluând materia primă care le este oferită de cultura dominantă și modelând-o în funcție de propriile lor interese” (I. Ang, 1992, p. 80), această abordare a orientat agenda de priorități a cercetării de la activitatea producătorului de mesaje la aceea a receptorului, de la text la lector, de la semnificația din text la semnificațiile negociate, de la publicul global și nediferențiat la micile grupuri, cu valori, interese și viziuni specifice despre lume. Ideea capacității receptorilor de a se opune semnificațiilor hegemonice și a libertății lor de a crea o cultură aparte din elementele distribuite de cultura dominantă a dus, în unele abordări, la supralicitarea forței creatoare a publicului, astfel încât, la limită, s-a putut afirma, așa cum a susținut cercetătorul englez John Fiske, că publicul este „independent” în raport cu mesajele presei, că el poate negocia, modela și chiar schimba semnificațiile sugerate de textele mediatice (vezi J. Fiske, 1987). Să însemne oare această libertate de a imagina noi și noi semnificații o eliberare a publicului de sub puterea presei, o mișcare radicală în sens invers, prin care nu presa influențează publicul, ci acesta îi modelează pe jurnaliști? Libertatea receptorilor de a „reconstrui” mesajele mass-media, în actul perceperii lor, nu schimbă regula jocului și nu modifică radical relațiile dintre emițători și receptori: ultimii nu pot interveni în actul de producere a mesajelor, nu pot contribui la construcția lor, sunt și rămân, orice ar face, consumatori ai unor produse create de instituții și persoane aflate în afara sferei lor de acțiune socială. Studiul practicilor domestice de consum și interpretare este preocupat de descifrarea mecanismelor prin care membrii unui grup negociază semnificațiile propuse de produsele culturale, fie prin dialogul dintre ei, fie prin construirea unei configurații de comunicare aparte (aranjarea apartamentului în funcție de televizor, organizarea vieții după calendarul emisiunilor preferate, reuniri și 180 SISTEMUL MASS-MEDIA separări pentru vizionarea și comentarea unor programe, ritualuri familiale etc.). Cercetările de acest tip încearcă să surprindă, la fața locului, atât raporturile de interacțiune socială, cât și cadrele spațio-temporale care contribuie la fabricarea unor interpretări circumstanțiale, fragile, evanescente, care nu rămân „înscrise” pe un suport sau într-o instituție socială oarecare; ele pot fi întrezărite numai în locul și în momentul în care apar, ca străfulgerări de o clipă, și apoi dispar, în noianul altor prelucrări și reinterpretări ale produselor culturale. „Aceste studii au dezvoltat metodologii de cercetare proprii, având ca scop surprinderea proceselor de receptare in situ, adică în situații concrete, intime. Ele au folosit tehnici de anchetă diverse, mergând de la observarea participativă la înregistrarea video a intervalelor de vizionare, de la studiul documentelor interne, de tip agendă și caiet personal, până la interviuri aprofundate” (L. Allard, 1994, p. 68). O asemenea perspectivă de cercetare privilegiază contactul uman direct, experiența de viață imediată, narațiunile și confesiunile „la cald”, relatarea afectivă și conjuncturală; ea se ancorează în contexte microsociale și în destine precise, care nu pot revendica (și pentru care nici nu s-au revendicat) o valoare exemplară și o capacitate de generalizare. Această preferință pentru „local” și pentru experiența personală plasează cercetările receptării, din punct de vedere teoretic, în câmpul antropologiei culturale și, din punct de vedere metodologic, în acela al etnografiei. Mai puțin marcate de radicalismul ideologic al „studiilor culturale”, aceste cercetări se inspiră din experiența recentă a antropologilor (în special din analizele lui C. Geertz, J. Clifford sau S. Marcus), din reflecțiile asupra „acțiunii comunicaționale” inițiate de J. Habermas, din studiile receptării literare ale lui H. Jauss, U. Eco, R. Barthes, precum și de perspectivele deschise de Michel de Certeau, de unii istorici și, înaintea lor, de profundul Mihail Bahtin, asupra practicilor culturale „invizibile” ale oamenilor obișnuiți (pentru o altă interpretare a surselor teoretice și metodologice, vezi D. Pasquier, 1997 sau K.B. Jensen, E. Rosengreen, 1992). Michel de Certeau, îndeosebi, a insistat asupra libertății consumatorilor culturii de masă de a genera mii de „practici culturale de folosință”, prin care unitățile culturale receptate sunt recombinate și transformate, ca într-un act de „bricolaj”, în produse proprii. Prin asemenea proceduri (numite de Certeau când „viclenii”, când „tactici”, când „uzaje”, când „antidisciplină”), oamenii opun „unei producții raționalizate, expansioniste, centralizate, spectaculoase și gălăgioase un alt fel de producție, numită consum; aceasta se caracterizează prin viclenii, adaptarea la diferite ocazii, braconaj, clandestinitate, zvonuri, într-un cuvânt - prin cvasi-invizibilitate, deoarece ea nu se semnalează prin produse proprii, ci prin arta de a utiliza ceea ce alții i-au impus” (De Certeau, 1990, p. 53). EFECTE ALE COMUNICĂRII DE MASĂ 181 Dacă reprezentanții studiilor culturale plasează negocierea și reconstrucția semnificațiilor în gândirea și afectele subiectului receptor, cei care practică etnografia receptării sunt mult mai interesați de actele de comunicare în micro-grupuri, acte în care plasează (și găsesc) procesul de fabricare a unor înțelesuri alternative și a noilor viziuni despre mesajele mass-media. Locul preferat al acestor studii este familia, iar procesul ideal este consumul de programe de televiziune. Cele mai cunoscute studii, evocate astăzi ca lucrări de referință (precum cele semnate de D. Morley, 1992; J. Lull, 1990; R. Kubey și M. Czikszentmihaly, 1990 ; D. Buckingham, 1993 ; D. Pasquier, 1997 etc.), se bazează fie pe observarea modului în care membrii unei familii participă la receptarea emisiunilor, fie pe înregistrarea discuțiilor uzuale despre televiziune, fie pe colectarea scrisorilor trimise la redacțiile unor emisiuni de mare succes, fie pe consemnarea impresiilor, amintirilor și poveștilor suscitate de evocarea unor programe TV. Caracterul aplicat al acestor studii, valoarea lor de adevăr, cantonată doar în anumite momente ale vieții, în anumite contexte sociale și în anumite conjuncturi culturale, precum și caracterul eterogen al metodelor folosite au creat o situație paradoxală: ele au produs surpriză și entuziasm în momentul apariției lor, dar nu au putut crea un curent științific omogen, o școală de gândire și o teorie cu mare putere de generalizare. Dar, așa cum observă Dominique Pasquier, „chiar dacă cercetarea receptării nu reprezintă un curent unitar, ea se impune prin câteva studii de vârf și prin individualitățile ei” (1997, p. 745). Mass-media și schimbarea socială „The media is the message” Nenumăratele cercetări și dezbateri referitoare la relația dintre producătorii de mesaje, mass-media și consumatori au relevat raporturile complexe, de interdependență, care leagă instituțiile de presă de publicul lor și, într-un plan general, sistemele politice, economice și culturale de ansamblul celor ce primesc mesajele acestora și-și transmit răspunsul folosindu-se de canalele comunicării de masă. Astfel, „societatea generează cererea de informație și divertisment (la care mass-media trebuie să răspundă), precum și resursele de bani și de timp necesare dezvoltării industriilor comunicării, invențiile pe care acestea se bazează și climatul socio-cultural în care pot opera în mod liber. în schimb, comunicarea de masă stimulează schimbarea, accelerează cererea pentru serviciile oferite de ea, contribuie la climatul de libertate culturală și politică (în care presa însăși se poate dezvolta mai bine) și difuzează idei noi și inovații” (D. McQuail, 1987, p. 96). Mesajele (liderilor politici, ale oamenilor de cultură, ale activiștilor sociali, ale oamenilor obișnuiți) nu ar putea ajunge la public dacă nu ar beneficia de un sistem de distribuție generalizată; acesta, la rândul său, presupune o componentă economică și una tehnologică. Ultima a oferit întotdeauna acele suporturi capabile să înglobeze o cantitate mereu sporită de informație și să o transmită cu o viteză din ce în ce mai mare. Din această perspectivă, istoria și dezvoltarea mass-mediei nu reprezintă altceva decât epopeea noilor tehnologii: tiparul (cu modernizările sale : rotativa, linotipul, offset-ul, sistemele complet informatizate), telegraful (de la cel pe fir la cel „fără fir”), radioul, televiziunea, sateliții, calculatoarele, Internetul etc. Mașinile de comunicat apar astfel ca motorul evoluției mass-mediei; pe de altă parte, tehnicile (și inovațiile care le perfecționează continuu) sunt considerate factori de progres, de transformare pozitivă a societăților. Dar, pentru ca o tehnică să-și exercite efectele transformatoare, ea trebuie să fie cunoscută și asimilată de cât mai mulți oameni și instituții, într-un timp cât se poate de scurt. Viteza de penetrație și de impunere a unei inovații depinde de canalele de comunicare de care dispune o societate (canale care, la rândul lor, se modernizează prin 184 SISTEMUL MASS-MEDIA adoptarea noilor tehnologii). Se naște astfel un triunghi de dependențe ce leagă noile tehnologii de mijloacele de comunicare și de schimbarea socială. Deoarece mijloacele de comunicare reprezintă elementul de legătură, nu este greu să conchidem că schimbarea socială și modernizarea sunt determinate de structura, cantitatea, credibilitatea și puterea de penetrație a sistemelor de comunicare. Inspirați de lucrările istoricului canadian Harold Innis, mulți cercetători s-au aplecat asupra relațiilor dintre dezvoltarea tehnologiilor, formele de comunicare socială și creația culturală. Innis susținea că evoluția civilizațiilor depinde de gradul de dezvoltare a (ceea ce el a numit) „instituțiilor cunoașterii” : biblioteci, forme de educare și creație culturală, „centre” de excelență științifică, precum și de modul cum realizările acestora sunt transmise întregii societăți. În consecință, tehnicile de comunicare apar ca una dintre pârghiile prin care se produc accelerarea difuzării cunoștințelor, controlul politic și militar, birocratizarea sistemelor de organizare și, implicit, modernizarea. Discipolul lui Harold Innis, Marshall McLuhan, a preluat tezele maestrului său, dar a mutat centrul de greutate al dezbaterii de la planul organizării sociale la acela al cunoașterii individuale. El a susținut, într-o carte celebră, Galaxia Gutenberg, că fiecare tehnică de comunicare structurează în chip deosebit felul cum percepem și gândim lumea înconjurătoare : relațiile sociale apar astfel ca produsul unor moduri de comunicare, care, la rândul lor, sunt determinate de tehnicile de comunicare. În procesul de transmitere a ideilor și informațiilor, influența acestor tehnici se manifestă îndeosebi la nivelul suportului pe care este fixat mesajul: drept urmare, afirmă McLuhan, canalele pe care sunt „fixate” cuvintele sau imaginile sunt mai importante pentru calitatea comunicării decât cuvintele sau imaginile respective. Sau, într-o fomulă succintă, devenită celebră: „suportul este mesajul” (the media is the message). Pe de altă parte, canalul de transmitere se adresează în primul rând simțurilor prin intermediul cărora el și mesajul său ajung la conștiința indivizilor. De aceea, susține McLuhan, între tehnici, suporturile inventate de om, simțuri și culturi există o legătură evidentă: „Când o societate inventează sau adoptă o tehnică care (sic - n. M.C.) acordă preponderență sau dă un nou avânt unuia din simțurile noastre, relația dintre toate simțurile este alterată [...]; orice simț, dacă ajunge la cel mai înalt grad de intensitate, poate acționa ca anestezic pentru toate celelalte simțuri” (1975, p. 56). Conform acestui determinism tehnologic, caracteristicile culturii tribale derivă în primul rând din faptul că mesajele sunt transmise pe un suport oral: ele se adresează auzului, se transmit și se pierd ușor; în consecință, memoria joacă un rol important în conservarea culturii; actul de comunicare este inevitabil interpersonal, privilegiind relațiile umane apropiate, conștiința dependenței reciproce și un anume sentiment MASS-MEDIA ȘI SCHIMBAREA SOCIALĂ 185 al comuniunii („tribalism”); oralitatea pune pe primul plan dimensiunea concretă și afectivă a comunicării și obliterează nivelul abstract, impersonal. Apariția scrisului și, îndeosebi, a tiparului a dus la impunerea unor forme de comunicare mediate de un suport oarecare (tăblițe de lut, papirus, hârtie). Scrisul privilegiază văzul și înlocuiește sunetele cu semne convenționale, așezate linear, pe un suport material. Astfel, el favorizează ordonarea informației în ansambluri sistematice, bazate pe o succesiune lineară, dominate de principii abstracte de clasificare ; aceste sisteme cer o educație avansată și un efort intelectual de înțelegere și aplicare a diverselor coduri; consumul de cultură devine un act personal și permite izolarea în locuri destinate anume acestei activități (de la chilia călugărului la sala de lectură a bibliotecii). Aceste evoluții favorizează dezvoltarea individualismului și elimină solidaritatea afectivă a tribului. în plus, producția de carte tipărită permite, prin reproducerea în serie a unui text și prin distribuția sa masivă, generalizarea unor concepții și moduri de gândire și impunerea unei limbi, culturi și conștiințe naționale unitare. Deoarece întreaga constelație de fenomene mentale, sociale și istorice stă sub semnul puterii tiparului, Marshall McLuhan va boteza această etapă „Galaxia Gutenberg”. Apariția tehnologiilor electronice va impune un alt tip de media: audiovizualul. Acesta oferă posibilitatea producerii de obiecte culturale în flux și a difuzării lor rapide, în cantități nelimitate, către audiențe ce le depășesc cu mult pe cele ale mesajelor transmise oral sau pe hârtie imprimată. Audiovizualul solicită o sinteză a simțurilor și creează o organicitate a receptării; banda magnetică preia misiunea de a depozita informația și eliberează creativitatea umană. în contact cu produsele audiovizuale, indivizii interiorizează mai ușor mesajele, le transformă în concepții culturale despre lume, se simt solidari cu experiențele la care au fost martori, creează o rețea de noi interdependențe și solidarități, la o scară uriașă, globală: este ceea ce McLuhan va numi, cu sintagme de mare succes, „tribalism planetar” sau „satul global”. Gândirea lui Marshall McLuhan, provocatoare și niciodată coerentă, a exercitat numeroase influențe asupra unor savanți veniți din domenii diferite și urmărind obiective științifice diferite : antropologi și istorici ca J. Goody, W. Ong, E. Eisenstein vor aprofunda relația dintre caracteristicile scrisului și tiparului și specificitatea culturii cărții; sociologi și specialiști în mass-media ca J. Carey, N. Postman, A. Moles, R. Debray, A. Mallelart, P. Flichy vor studia rolul tehnologiilor asupra discursului și a imaginarului social, iar numeroși alți specialiști în istoria tehnicii se vor dedica analizării modului în care tehnologiile, în interacțiunea lor cu alți factori (resurse economice, accidente istorice, presiuni ale consumatorilor), au condus la configurarea sistemului vast al industriilor culturale. în același timp, teoriile lui Marshall 186 SISTEMUL MASS-MEDIA McLuhan au fost atacate de reprezentanții unor curente diverse de gândire, care le-au reproșat inconsistența teoretică, determinismul mecanic, etno-centrismul și ancorarea excesivă în dimensiunea materială (a tehnologiilor și a cunoașterii). Comunicare și dezvoltare Pe de altă parte, perspectiva propusă de asemenea teorii, care accentuează capacitatea tehnicilor de comunicare de a modela evoluția socială, a venit în întâmpinarea unor alte preocupări, de ordin mai degrabă politic decât științific. Este vorba de dezbaterile și programele vizând modernizarea și dezvoltarea zonelor înapoiate ale planetei. Inspirate de filosofia socială vizionară a părinților liberalismului (iluminiștii francezi, englezi și americani), aceste proiecte pornesc de la premisa că sărăcia și înapoierea sunt produse de perpetuarea unui mod de viață tradițional; în antiteză, prosperitatea și civilizația apar ca un rezultat al „modernizării”, adică al aplicării unei economii capitaliste (bazate pe industrializare), al creării de noi tehnologii, al generalizării unui sistem politic multipartinic (democratic), al laicizării instituțiilor statului, al utilizării mijloacelor de comunicare de masă etc. Deoarece această schemă de dezvoltare reproduce istoria civilizației europene, modernizarea este, în fapt, sinonimă cu europenizarea. Pe această bază, în anii '60 s-a născut „modelul dezvoltaționist”, ansamblu eteroclit de teorii și rețete practice, având ca scop fixarea strategiilor prin care țările slab dezvoltate sau în curs de dezvoltare își pot recupera „întârzierea” și pot atinge nivelul de modernitate și bunăstare al țărilor industrializate (și bogate). în acest context, dezvoltarea a fost concepută ca „un tip anume de schimbare socială, în care noi idei sunt introduse într-un sistem social, cu scopul de a genera creșterea nivelului de trai prin implementarea de metode de producție moderne și prin îmbunătățirea organizării sociale” (F.F. Schoemaker, apud H. Mowlana, L. Wilson, 1990, p. 17). Dezvoltarea se referă constant la „câteva teme majore: (1) transformarea economică, în direcția creșterii susținute și rapide a producției; (2) transformarea socială, în direcția unei distribuții mai echilibrate a veniturilor și a unui acces egal al populației la bunuri sociale precum educația, serviciile sanitare, condițiile de locuit; c) transformarea culturală, în direcția reafirmării identității și tradițiilor naționale, a emergenței, în elite și mase, a unei noi imagini, reflexive, care elimină sentimentele de complex național și dependență externă” (A. Portes, J. Walton, 1976, p. 56). Părinții acestui model, Daniel Lerner (1958 și 1969) și Wilbur Schramm (1964), susțin că ieșirea din subdezvoltare implică cinci etape : urbanizarea, MASS-MEDIA ȘI SCHIMBAREA SOCIALĂ 187 alfabetizarea, apariția și dezvoltarea mass-mediei, creșterea economică și participarea sporită a indivizilor la viața politică. Deoarece membrii societăților tradiționale sunt prizonierii unor concepții învechite despre lume, ei trebuie „treziți” la modernitate, trebuie convinși de avantajele pe care le-ar avea dacă abandonează vechiul lor mod de trai. În acest scop, mass-media are rolul de a le oferi modele alternative de viață, de a le arăta cum și de ce în alte societăți oamenii trăiesc mai bine și muncesc mai ușor; Lerner consideră că oamenii de pretutindeni au o gândire „economică”, rațională, orientată spre satisfacerea intereselor și obținerea de profituri; în consecință, pentru a-i face să renunțe la valorile lor tradiționale este suficient să li se prezinte valorile și felul de a trăi din societățile industriale dezvoltate. Mass-media primește acum o misiune strict instrumentală, devenind un suport și un distribuitor al informațiilor referitoare la noile tehnologii de producție, la avantajele acestora și ale stilului de viață occidental. W. Schramm va numi presa „marele multiplicator” , susținând că ea difuzează idei și moduri de viață noi, care pot influența gândirea și comportamentul indivizilor. Recunoaștem aici paradigma „glonțului magic” și credința utopică în puterea mass-media de a schimba rapid viața și filosofia de viață a oamenilor. În această schemă de dezvoltare, sistemele comunicării de masă au rolul de a crea un „climat favorabil modernizării”, funcționând ca „propagandiști” în favoarea noilor realități - fie ele economice, politice, sociale sau tehnologice (H. Mowlana, L. Wilson, 1990, p. 63). În fapt, acest model (de tip difuzionist) impune o succesiune mecanică de etape : stadiu de subdezvoltare - transfer de tehnologie din afară - promovarea tehnologiilor prin mass-media - trezirea interesului indivizilor și crearea unor concepții moderne - schimbarea socială și modernizarea. Criticile formulate în special de E.M. Rogers (1976), H.I. Schiller (1976), precum și de alți cercetători ca G. Gerbner, K. Nordenstreng, A. Mattelart au relevat faptul că un asemenea model nu ține seama de specificul diverselor civilizații și le impune un traseu care mimează istoria europeană. Altfel spus, acest model este etnocentric, anistoric și de un evoluționism mecanic. În plus, el se bazează pe o paradigmă simplistă („glonțul magic”) și atribuie presei un rol agresiv, de dezindividualizare și deculturalizare a publicului ei. Cercetătorii amintiți au relevat și faptul că implementarea acestor propuneri în țările din Africa sau America Latină nu a adus dovezi evidente în favoarea eficienței modelului propus. De altfel, într-o lucrare de reevaluare din 1976, D. Lerner și W. Schramm au recunoscut slăbiciunile sistemului pe care l-au propus. Pentru E. Rogers, dezvoltarea nu trebuie să reprezinte o schemă impusă din afară, ci un „proces participativ de schimbare socială, care își propune să ofere oamenilor un control sporit asupra mediului în care trăiesc și, prin 188 SISTEMUL MASS-MEDIA aceasta, un surplus de bunăstare materială și socială” (1976, p. 133). Din această perspectivă, mai puțin autoritaristă, el consideră că „rolul comunicării de masă în favoarea dezvoltării este mai adesea indirect și contributiv și mai puțin direct și determinant” (ibidem, p. 135). în evaluările sale, Rogers pornește de la experiența oferită de câteva cazuri concrete de schimbare socială: pătrunderea unor inovații în medii sociale omogene (fermieri, personal sanitar, muncitori). Mai multe studii, conduse de exponenții teoriei „fluxului în doi pași”, au arătat că noile idei sunt preluate fie din mass-media, fie din alte surse, de lideri de opinie care apoi, prin prestigiul lor, îi determină și pe ceilalți membri ai comunității să aplice respectivele inovații. Era evident deci că nu impunerea din afară, ci adecvarea culturală, motivația internă declanșează procesul de adoptare a unei noutăți și, ulterior, de generalizare a unui nou mod de viață; cei care „trebuie să fie modernizați” nu pot fi excluși din procesul de luare a deciziilor, nu pot fi obiectul pasiv al unui proiect extern de schimbare a vieții lor. Pornind de la aceste constatări, precum și de la numeroasele studii care arătau că strategiile „importate”, autor itaris te, de impunere (prin decizii guvernamentale și prin campanii de presă) a unei căi dinainte trasate de dezvoltare sunt sortite eșecului, adepții noului model susțin că proiectele de dezvoltare trebuie să aibă în centru „autodezvoltarea” ; guvernele statelor în cauză își stabilesc strategiile proprii și apoi construiesc campanii pentru informarea și convingerea micilor comunități, mai exact a elitelor acestor comunități. Ele vor lua deciziile referitoare la tipul de dezvoltare necesar, vor planifica etapele dezvoltării, vor solicita resurse de la guvern, vor urmări îndeplinirea procesului de modernizare. în această schemă, „rolul mass-mediei va fi de a oferi informația necesară grupurilor locale și de a disemina inovațiile care corespund nevoilor lor. Această funcție de comunicare este ilustrată de campania grupurilor de ascultare radio din Tanzania, care a vizat îmbunătățirea condițiilor de igienă (1974) și de hrană (1975). în primul an au fost implicați 2,5 milioane de săteni (40% din populația țării), iar în al doilea 2 milioane. [...] Chiar dacă programele radio (și materialele tipărite) au atras atenția întregii opinii publice asupra problemelor în discuție și au oferit tuturor informații despre modul cum pot fi ele rezolvate, fiecare dintre cele peste 100.000 de forumuri de ascultare radio a discutat mesajele presei, le-a aplicat la condițiile locale, a decis ce activitate vrea să conducă și a făcut-o, cu asistență primită de la Ministerul Sănătății Publice. [...] Astfel, rolul mass-mediei a fost: (1) de a oferi informații tehnice despre aspectele dezvoltării și despre inovațiile implicate, ca răspuns la cererile locale ; (2) de a distribui informații referitoare la realizările unor grupuri și localități, astfel încât alte grupuri să poată profita de experiența lor și, eventual, să se simtă provocate să se lanseze și ele într-un MASS-MEDIA ȘI SCHIMBAREA SOCIALĂ 189 asemenea program” (E. Rogers, 1976, pp. 140-141; vezi sinteza din J.O. Boyd-Barrett, 1982). Modelul dezvoltaționist, bazat pe teorii preluate din diferite științe, evoluează în funcție de felul cum se schimbă conceptele și metodele din respectivele științe; rolul presei crește sau descrește în funcție de acea teorie a efectelor care este sau pare adecvată într-un anumit moment și pentru un anumit context socio-cultural. în acest tip de programe, mass-media îndeplinește un rol tipic „de campanie”, de promovare a unor teme în conformitate cu strategii și obiective bine definite. Totuși, chiar și în țările în curs de dezvoltare, piața presei nu se reduce la acele instituții sau la acele produse care sunt programate să transmită mesaje „controlate”, în acest caz - mesaje cu conținut educațional. Piața presei este mult mai largă și pe ea pătrund, alături de instanțele educaționale, și alte forțe, fie naționale, fie internaționale. Acestea din urmă nu vin ca să aplice programe de dezvoltare, ci ca să-și vândă produsele sau, în cazul unor evenimente majore, ca să obțină informația ce va fi vândută, ca produs mass-media (știri, reportaje, documentare), pe alte piețe. Programele de dezvoltare se întemeiază pe o filosofie egalitaristă (distribuția egală a cunoașterii), generoasă și evident misionară (organizarea de campanii de promovare a unor idei și de persuadare a „publicului”, în vederea adaptării acelor idei). Ele își propun, ca obiectiv final, eliberarea țărilor slab dezvoltate de povara înapoierii și a sărăciei și promovarea lor în rândul țărilor dezvoltate, ca partenere egale de acțiune ale actualelor puteri economice. în viziunea lor, acest proces ar trebui să conducă la egalitate, autonomie și pluralism - în plan economic, politic, cultural. Istoria nu a urmat și nu va urma niciodată căile utopiei. Dezvoltarea economiei mondiale (economie-monde) implică în mod necesar existența unor centre puternice și a unor periferii. F. Braudel (1984, 1985, 1989) sau I. Wallerstein (1992, 1993) au arătat că, într-un asemenea sistem, principiul de bază este dezvoltarea inegală, care face ca anumite „centre” să producă mai repede, mai ieftin, mai bine și să plaseze produsele pe numeroasele piețe „periferice”, unde pot vinde și câștiga mai mult (chiar dacă prețul unui produs este mai scăzut decât pe piețele din centru). Această diviziune a muncii la scară mondială, care atribuie roluri specifice centrelor și periferiilor, se regăsește și în ansamblul industriilor culturale : anumite centre produc cantități mult mai mari de bunuri culturale sau de informații, pe care, prin diferite sisteme mass-media, le plasează pe piețele periferice - adică în țările mai puțin dezvoltate. Astfel, deschiderea acestora spre modernizare a însemnat și o deschidere a piețelor create în țările puternic industrializate. în felul acesta, țările din lumea a treia s-au trezit confruntate cu cealaltă față a liberei circulații a produselor și informațiilor, cu ceea ce avea să se 190 SISTEMUL MASS-MEDIA numească „imperialism cultural” : un proces în care schimbarea se produce prin eliminarea creațiilor culturale autohtone și prin înlocuirea lor cu produse de serie, standardizate și ieftine, provenind din țările bogate. Imperialism cultural, globalism și „glocalism” Lumea modernă se caracterizează, atât în planul economic, cât și în acela al politicii sau culturii, prin globalizare. După A. Giddens, această realitate implică „intensificarea relațiilor mondiale cu locuri depărtate”, astfel încât întâmplări care au loc la scară locală sunt, de fapt, modelate „de evenimente care s-au petrecut la mare distanță” (1990, p. 64). Globalizarea înseamnă însă lucruri diferite pentru diferitele segmente ale vieții sociale și diferitele științe : în economie, ea se referă la proliferarea piețelor libere, la scară mondială, neîngrădite de reglementări restrictive și discriminări naționale (protecționism); pentru politicieni, ea desemnează amenințări noi pentru statul-națiune și noi politici, la scară internațională; pentru sociologi, vorbește despre schimbări sociale și culturale extrem de rapide, despre apariția de noi forme de distribuție a resurselor și despre inechitate ; pentru omul obișnuit, globalizarea înseamnă produse (materiale și culturale) mai ieftine, venite din cine știe ce colț de lume. Globalismul nu se reduce deci la o singură formă de manifestare ; spre exemplu, deși multe dintre dezbaterile despre acest fenomen sunt încărcate de note critice (globalismul amenință identitatea națională, valorile tradiționale, piețele locale și naționale etc.), nu trebuie uitat că, datorită acestui proces, milioane de oameni au acces la valorile culturii universale sau că, mulțumită schimburilor de informații la scară globală, se poate vorbi de apariția unui spațiu public global și de implicarea unor actori regionali în dezbaterile pe teme de interes planetar. Într-o configurație economică, politică și socială globalizată, decizia (la nivel global sau local) și aplicarea ei eficientă depind în chip fundamental de accesul rapid și complet la informația exactă și de actualitate. Cum accesul presupune resurse (pentru echipamente și specialiști), țările subdezvoltate, lipsite de resurse financiare, tehnologice și umane, riscă să fie scoase din acest circuit și proiectate la periferia traseelor comunicaționale. Încă din anii '60, reprezentanții acestor țări au criticat monopolul pe care marile puteri îl au asupra sistemelor de comunicare planetare. La cererea lor, UNESCO a organizat la Nairobi, în 1976, o conferință specială consacrată „Noii ordini mondiale a informației și comunicării”. O comisie, prezidată de diplomatul irlandez Sean McBride, a fost însărcinată să analizeze chestiunea accesului la informații și a (ceea ce se va numi ulterior) „fluxului liber al MASS-MEDIA ȘI SCHIMBAREA SOCIALĂ 191 informațiilor”. Raportul acestei comisii, finalizat în 1980, a fost publicat sub titlul „O singură lume, mai multe voci”. în același an, UNESCO a votat un document prin care se angaja „să încurajeze libera circulație a informațiilor, să promoveze distribuția mai largă și mai echilibrată a informațiilor, fără limitări ale libertății de expresie, și să dezvolte mijloace proprii prin care să sprijine capacitatea de comunicare a țărilor în curs de dezvoltare”. Poziția și măsurile UNESCO au declanșat numeroase controverse, de natură atât politică (țările occidentale au văzut în această acțiune o victorie a URSS, care exercita o influență considerabilă asupra multor guverne din lumea a treia), cât și profesională (prevalându-se de aceste principii, guvernele din multe țări subdezvoltate au încercat să blocheze accesul jurnaliștilor străini la evenimente și realități pe care le considerau neconvenabile și să distribuie o informație-propagandă, sub pretextul că își exercită dreptul de a comunica și de a participa la „fluxul liber de informații”). în replică, în 1981, lideri ai organizațiilor mass-media din 21 de țări, reuniți în Franța, au lansat așa-numita „Declarație de la Talloires” (de la numele localității unde a avut loc conferința), prin care își făceau cunoscută opoziția fermă față de controlul informației de către guverne, blocarea accesului jurnaliștilor la informație și controlarea activității jurnaliștilor prin legi restrictive ale presei. Pe de altă parte, viteza extraordinară cu care noile tehnologii s-au impus și s-au generalizat nu mai permite închistarea în limitele comunitare, nu mai lasă loc pentru „autarhie”. Grație sateliților și sistemelor de telecomunicații, informația și divertismentul (produse într-o parte a lumii) ajung rapid și fără mari costuri în toate colțurile lumii. între 1965 și 1986, numărul televizoarelor a crescut, la scara întregii planete, de la 192 de milioane la 710 milioane : din deșertul Gobi până în jungla Amazonului, Pământul s-a umplut de antene parabolice, care captează miile de programe oferite prin sute de sateliți geostaționari. Fluxul liber al comunicării se realizează adeseori împotriva unor opțiuni politice ale anumitor guverne sau grupări politice, datorită difuzării generalizate a noilor tehnologii și a exploziei mijloacelor de comunicare de masă. La două decenii de la declanșarea acestor dezbateri, fluxul mondial de informații ne apare într-adevăr ca suma mai multor voci; acestea nu sunt însă egale, ci sincopate : unele dispun de mijloace care le permit să se audă mai puternic, altele nu. Sintagmele „imperialism cultural” sau „imperialism media-tic”, lansate de cercetătorii radicali care au aprofundat acest aspect (H. Schiller, A. Mattelart, P. Golding, O. Boyd-Barrett), scot în evidență puterea de dominație a marilor grupuri de presă, naționale și internaționale. După Herbert Schiller, noțiunea de flux liber al informațiilor este acum interpretată în așa fel încât „să le permită celor care controlează resursele și dispun de accesul la 192 SISTEMUL MASS-MEDIA circuitele de comunicare să le satureze cu propriile lor mesaje. în relațiile dintre națiuni, acest principiu servește la perpetuarea relațiilor de dominație și dependență” (apud P. Flichy, 1991, p. 234). Din această perspectivă, două fenomene se pot produce : (1) eliminarea sau marginalizarea unor națiuni din fluxurile mondiale de informații; despre Filipine se vorbește doar când erupe un vulcan sau are loc o lovitură de stat, despre Bangladesh doar când se produc inundații catastrofale, despre Sudan doar în caz de secetă, foamete și migrație forțată, iar despre unele regiuni nu se amintește în mass-media aproape deloc (câte știri au fost difuzate de mass-media internațională despre statul Săo Tome sau despre Bhutan ?); (2) punerea sub semnul întrebării a identității culturale a țărilor și zonelor în curs de dezvoltare, amenințate de fluxul de informații și de produsele de divertisment vândute ieftin de marile corporații; acest proces conduce la o „omogenizare” sau „sincronizare” culturală, fenomen care, în latura sa pozitivă, permite acestor țări să aibă acces la ideile, valorile și produsele care circulă în lumea dezvoltată, dar care, în latura sa negativă, generează abandonarea valorilor și bunurilor culturale proprii, cosmopolitismul ieftin și alienarea culturală. Statisticile și studiile de specialitate vin să confirme aceste afirmații. Cele mai mari cinci agenții de presă din lume sunt localizate în statele care reprezintă marile puteri politico-militare ale epocii actuale ; deși în lume există 120 de agenții de presă, cinci mari agenții ating cu informațiile lor 98% din populația planetei; din cele 78 de mari firme care operează în sfera comunicării de masă identificate de o cercetare a UNESCO în 1989, nici una nu era originară sau bazată într-o zonă din lumea a treia; jumătate din acestea sunt americane, iar o pătrime europene. în lume sunt produse anual 3.600 de filme; deși numai 10% din acestea sunt realizate în SUA, filmele americane ocupă 50% din timpul real de vizionare de pe planetă și 50% din totalul veniturilor aduse de industria cinematografică; 90% din frecvențele de radio disponibile sunt utilizate de țările dezvoltate ; 80% din producția mondială de carte este plasată tot aici. Evenimentele importante din viața țărilor dezvoltate devin, prin difuzarea lor planetară, evenimente mondiale: astfel, dacă în 1961, 350 de milioane de oameni au urmărit funeraliile lui Winston Churchill, în 1969, peste 400 de milioane de privitori au asistat la primii pași pe Lună ai astronauților americani. CNN este urmărit de 71 de milioane de telespectatori în SUA, iar împreună cu CNN International (care difuzează non-stop programe de știri în țări din Asia, Europa, America Latină și Australia) atinge audiențe de 225 de milioane de cămine din 212 țări; CNN avea în anul 2000 peste 4.000 de jurnaliști distribuiți în întreaga lume și oferea știri pentru 85 de posturi de televiziune abonate. BBC World este receptat în 71 de milioane de cămine din aproape MASS-MEDIA ȘI SCHIMBAREA SOCIALĂ 193 200 de țări; versiunea pentru Statele Unite ale Americii (BBC America) ajunge în 45 de milioane de case. EuroNews atinge cu programele sale 44 de milioane de cămine din 210 țări ale planetei. Distribuția la scară planetară a informației produse după modelele jurnalismului occidental de către mari companii vestice are, după W.A. Hatchen (1998, pp. 27-32), câteva consecințe majore: a) triumful și generalizarea jurnalismului de tip occidental; b) impunerea, la nivelul întregii planete, a culturii de masă; c) crearea unor audiențe de tip planetar, în special pentru evenimentele cu impact „global” ; d) accelerarea istoriei (datorită distribuției rapide și extinse a informațiilor, crește ritmul în care se succedă evenimentele); e) schimbarea politicilor internaționale și a tehnicilor diplomatice ; f) ignorarea unor zone și evenimente și supralicitarea altora; g) globalizarea publicității și a relațiilor publice etc. În sistemul industriilor culturale, globalizarea schimburilor culturale și informaționale pare a fi un proces mai mult economic și mai puțin politic ; altfel spus, fluxul mondial al produselor culturale nu este controlat de către state, ci de mari trusturi multinaționale : grupul Time-Warner, cea mai mare corporație mass-media, deține un capital uriaș, folosește 340.000 de angajați, are filiale în SUA, Europa, Asia, Australia și America Latină și a realizat în 1995 venituri de 17,6 miliarde de dolari. În raportul său anual din 1990, grupul se definea ca „o entitate planetară” și lansa logo-ul „Întreaga planetă este publicul nostru”. Grupul Viacom, care controlează numeroase societăți de producție (ca Paramount sau MTV) și de distribuție a produselor mass-media, își estima audiența la peste 200 de milioane de oameni, de pe tot cuprinsul planetei. Astfel, în 1997, cifra globală de afaceri a întreprinderilor din audiovizual și cinematografie a fost de 166,3 miliarde dolari, sumă care s-a împărțit între 300 de firme. Repartiția geografică și ponderea lor economică sunt inegale. În primele 50 de firme, 27 sunt europene (cu o cifră de afaceri de numai 2,23 miliarde dolari), 16 din America de Nord (cifră de afaceri de 3,3 miliarde dolari) și 10 din Japonia (cu cea mai mare cifră de afaceri, 3,6 miliarde dolari - sursa: IREP, 1998). În primele 10 firme, trei sunt conglomerate japoneze (Sony, NHK și Matsushita), cinci provin din SUA (Time-Warner, ABC, Tele-Com, Walt Disney, CBS) și celelalte din Europa (ARD, Phillips, Bertelsmann, EMI) (sursa: IDATE, 1995). Aceste procese de concentrare verticală și orizontală suscită numeroase neliniști, deoarece mulți analiști cred că asemenea grupuri uriașe, multinaționale, au puterea de a ocupa, fără concurență, piețe mondiale și de a distribui 194 SISTEMUL MASS-MEDIA produse culturale conform unor politici proprii, fără legătură cu interesele și tradițiile naționale (mult-criticatul „imperialism cultural”) sau cu valorile jurnalismului responsabil (tema „comercializării” presei). în cuvintele metaforice ale lui Michel de Certeau, „cultura devine terenul unui neocolonialism. Tehnocrația contemporană își instalează aici imperii, în același mod în care națiunile europene ale secolului al XIX-lea ocupau, militar, continente dezarmate. Trusturile raționalizează și rentabilizează producția de semnificații; ele umplu cu produsele lor spațiile imense, dezarmate, semi-somnolente ale culturii. Toate formele de necesitate, toate slăbiciunile dorinței sunt acoperite, adică inventariate, tratate și exploatate de produsele comunicării de masă” (1990, p. 234). Toate aceste cifre dezvăluie uriașa asimetrie a circulației produselor mass--media: țările puternic industrializate produc și distribuie masiv (fie prin instituții etatizate, fie prin marile trusturi) în toate colțurile planetei, țările mai puțin dezvoltate sunt piața de desfacere și de consum pentru aceste produse (spre exemplu, în America Latină, trei sferturi din programele difuzate de televiziune sunt importate din SUA; în această țară însă, numai 5 % din programele de televiziune sunt importate din străinătate). în ultimii ani, câteva mari trusturi au reușit să încorporeze atât firme de producție, cât și firme specializate în transmiterea informației și a divertismentului, realizând o integrare atât orizontală (posedă filiale în numeroase țări ale planetei), cât și verticală (controlează toate segmentele procesului de producție, de la fabricile producătoare de suporturi până la grupurile de distribuție). Conform unor statistici UNESCO, „în 1988, veniturile combinate a cinci asemenea giganți (Bertelsmann, News Corporation, Disney-ABC, Hachette, Time-Warner) erau estimate la 45 de miliarde de dolari, adică 18% din totalul de 250 de miliarde de dolari, ce reprezintă veniturile globale ale industriei informațiilor” (A. Sreberny-Mohammadi, 1997, p. 129). De fapt, printr-o seamă de fuzionări (firma japoneză Sony a cumpărat grupurile cinematografice americane Columbia și Tri-Star Pictures ; grupul italian Pathe SA a cumpărat studiourile americane MGM-United Artists; trustul News Corporation al australianului Robert Murdoch a cumpărat grupul american Twentieth Century Fox și grupul englez Time etc.), industriile informațiilor și divertismentului au ajuns să fie controlate de câteva corporații cu caracter transnațional. Acest proces, în plină desfășurare, ne arată că globalizarea nu înseamnă numai distribuția la scară planetară a unor bunuri culturale, create de statele puternic industrializate, ci și penetrația în statele dezvoltate și în curs de dezvoltare a produselor unor trusturi supra-naționale, care urmăresc o logică proprie (a profitului), diferită de aceea a guvernelor și organismelor internaționale. MASS-MEDIA ȘI SCHIMBAREA SOCIALĂ 195 Pe de altă parte, evoluțiile din ultimele decenii arată că centrele de producție tind să se diversifice (chiar dacă fondurile provin de la aceleși grupuri sau din alianțe între acestea și grupurile locale): Brazilia, Mexic, Hong Kong, Canada, India sau Egiptul au devenit producători importanți de programe de televiziune, filme sau muzică pentru piețe regionale, care uneori ating piețe internaționale (cum este cazul grupului brazilian Globo, care exportă telenovele în 100 de țări, sau al postului Al Jazeera, care are audiențe enorme în lumea arabă și în rândul populațiilor islamice din țările occidentale). Țările care nu pot face față ritmului de producție și prețurilor (scăzute) de desfacere impuse de marile firme încearcă să limiteze acțiunea acestora prin diferite strategii de tip protecționist. între acestea, cele mai cunoscute sunt: a) cotele de difuzare : această politică este specifică Uniunii Europene, care, prin directiva numită „Televiziune fără frontiere”, a impus țărilor din UE ca 50% dintre programele naționale să fie compuse din producții europene; măsura viza în primul rând dez-„americanizarea” consumului de film și promovarea creației cinematografice europene (cotele nu se aplică distribuției de știri, sport, reclame, jocuri, teleshopping); b) subvențiile pentru producția națională: statele europene oferă ajutoare substanțiale producției de film și de televiziune, pentru a încuraja o producție cantitativ și calitativ competitivă cu cea a marilor industrii ale filmului americane și japoneze (spre exemplu, în anul 1999, Italia a oferit subvenții de 94 milioane de dolari pentru 70 de filme); cu toate acestea, dintre primele 20 de filme cu cele mai mari audiențe în sălile de cinematograf din Uniunea Europeană în anul 1999, 16 erau producții americane (sursa: European Audiovisual Observatory, 2000); c) alianțele regionale: frecvent, filmele și programele audiovizuale sunt lucrate prin asocierea producătorilor din mai multe state ; aceștia pot folosi fondurile naționale sau pot aplica pentru a obține grant-urile Uniunii Europene din cadrul programului MEDIA (Measures to Encourage Development of the Audiovisual Industry); d) adaptarea programelor: țările cu resurse limitate aleg soluția cumpărării unui program de succes (a conceptului respectiv) și a implementării lui cu actorii și echipele de producție locale ; costurile de producție sunt mult mai reduse, iar succesul la publicul național este, de obicei, garantat de succesul programului inițial; emisiuni de tipul „Survivor”, „Who Wants to Be a Millionaire ? ” sau „Big Brother” oferă câteva exemple de programe importate de și din țările Uniunii Europene. De mai mulți ani, Statele Unite ale Americii și Uniunea Europeană poartă o bătălie diplomatică referitoare la includerea produselor culturale în tratatele economice ale liberului schimb. Țările europene, sprijinite de Canada și de 196 SISTEMUL MASS-MEDIA alte state, susțin că bunurile culturale nu pot fi tratate ca orice alte bunuri comerciale, că ele sunt legate de valori profunde, de identitatea culturală națională și regională, și că, în consecință, trebuie reglementate prin mijloace specifice. Ele promovază criteriul „excepției culturale”, conform căruia tarifele aplicate asupra produselor culturale trebuie să fie diferite în raport cu cele aplicate altor produse (altfel spus, filmele de import trebuie să fie impozitate mai sever în raport cu produsele alimentare sau industriale, pentru a se limita astfel invazia de filme americane pe piețele naționale). În spatele acestei bătălii se află problema identității culturale (naționale, regionale, locale): fluxurile globalizante pot produce hibridizări ale formelor culturale, care, având succes commercial, pot lua locul produselor locale „autentice”. Spre exemplu, în toate țările sunt fabricate filme seriale de tip soap-opera (telenovele) sau de tip sitcom, după o rețetă americană, dar cu povestiri, actori, atmosferă și teme morale legate de specificul cultural local. Teoriile „imperialismului cultural” operează o identificare superficială între consum și schimbare de comportament: ele presupun că succesul comercial (deci consumul generalizat al unui produs cultural) generează automat modificarea valorilor și atitudinilor culturale. Așa cum am văzut, analizele contemporane ale efectelor mass-mediei contrazic o viziune atât de simplistă și pun accentul pe puterea de selecție și de interpretare (și chiar resemnificare) a mesajelor de către audiențe. Aceasta arată că globalizarea pare a găsi frâne ale expansiunii sale în chiar logica profitului. Pentru a avea succes pe piețe atât de diferite, trusturile trebuie să găsească un echilibru între dimensiunea internațională (specifică lor) și cea națională (specifică piețelor pe care vor să intre). După Patrice Flichy, aceste grupuri au adoptat următoarea strategie: ele lasă loc producătorilor naționali și chiar investesc direct sau indirect în activitatea acestora (vezi, spre exemplu, marele producător brazilian de telenovele Globo, care se bazează și pe un puternic capital american); în schimb, trusturile au impus un cvasi-monopol pe procesul de distribuție. „Pe de o parte, trusturile integrează diferitele filiale naționale într-un ciclu de producție unitar și creează pentru produsele lor o piață unitară la scara planetei; pe de altă parte, ele știu să se adapteze la fiecare piață națională, ținând cont de specificul cultural și lingvistic” (P. Flichy, 1991, p. 228). Sesizând această mișcare dublă, spre globalizare și spre localizare, experții în domeniu au inventat un nou cuvânt, inspirat din vocabularul oamenilor de afaceri japonezi: glocalism (vezi B. Miege, 1997, p. 190), prin care încearcă să circumscrie explozia practicilor comunicaționale ce se desfășoară într-un mediu comunitar, de proximitate, dar care se folosește de tehnologii de comunicare cu deschidere planetară și se bazează preponderent pe conținuturi fabricate de trusturi transnaționale. Un exemplu concludent este EFECTE ALE COMUNICĂRII DE MASĂ 197 oferit de producțiile de desene animate lansate în ultimii ani de Disney: compania a renunțat la temele derivate din cultura occidentală și a preluat legende și motive din culturile Asiei sau ale Americii Latine ; pe schema epică locală, Disney a adaptat trăiri, situații și atitudini specifice valorilor americane. Un alt exemplu este oferit de postul muzical MTV, care își difuzează programele în 139 de țări: postul are însă 30 de canale diferite, în funcție de specificul regional (MTV Asia, MTV Brazilia, MTV Europa), iar 90% dintre programe sunt produse în aceste regiuni (L. Grossberg et alii, 2006, pp. 446-449). în mod paradoxal, unul din efectele globalizării este diversificarea: fluxul uriaș de produse contribuie la menținerea micro-culturilor și a valorilor de proximitate și la promovarea lor dincolo de granițele tradiționale. Noile tehnologii permit consumatorilor pasionați de un anume tip de muzică să asculte pe Internet, pe radioul de nișă, pe CD player sau pe iPod tipul de muzică preferat, fără interferențe cu alte stiluri - așa cum se întâmplă pe posturile naționale, unde se amestecă genurile pentru a satisface toate categoriile de public. Iar această logică este aplicabilă și consumului de film, carte, sport sau informație. Aceste fenomene arată că factorul esențial în industriile culturale la scară globală este cererea, că producția urmează criteriile instituite de consumatori. Globalizarea nu conduce astfel la uniformizare, ci la o diversificare fără precedent a producției și consumului de cultură: „globalizarea este un proces de hibridizare, care are ca rezultat un amestec global; ea dă naștere unor fenomene precum meciurile de box Thai din Amsterdam în care se întrec tinere de origine marocană, rapul asiatic cântat în Londra, berea irlandeză, taco-ul chinezesc și Mardi Gras-ul indian din SUA sau fetițele mexicane îmbrăcate în haine specifice Greciei antice, care dansează în stilul Isadorei Duncan” (J.N. Pieterse, apud J. Storey, 2003, p. 113). Mass-media și viața politică De la spațiul public la opinia publică Relația dintre presă și viața politică se concentrează în jurul unor teme (și dileme) fundamentale: este presa un factor de „civism” sau un agent al depolitizării ? Este ea capabilă să prezinte în mod clar și echilibrat evenimentele politice ? Sunt jurnaliștii în stare să exercite o funcție de „observare” și de „critică”, în mod neutru, dezideologizat și devotat interesului public? Este presa un loc al manipulării ? Influențează presa comportamentul liderilor politici ? Dar al electoratului ? Dacă da, în ce sens ? Pentru a da un răspuns la toate aceste întrebări, pentru a putea clarifica relațiile dintre sistemul mass-media și viața politică (implicit, dintre jurnaliști și politicieni), trebuie să înțelegem câteva dintre componentele elementare ale vieții politice și să identificăm punctele în care universul politic se întâlnește cu universul comunicării. La temelia tuturor dezbaterilor referitoare la relația dintre politic și comunicare stă noțiunea de spațiu public (sferă publică). Pentru J. Habermas, filosoful care a integrat această noțiune într-un sistem conceptual coerent, întemeiat pe rolul comunicării în viața politică, „sfera publică burgheză poate fi înțeleasă ca sfera persoanelor particulare reunite în public. Ele revendică această sferă publică, reglementată de autorități, dar orientată împotriva Puterii, pentru a fi în măsură să discute cu ea regulile generale ale schimburilor. [...] Mediul în care se exercită această opoziție între sfera publică și Putere este original și fără precedent în istorie : raționamentul” (1978, p. 38). într-o accepție elementară și general admisă, „spațiul public desemnează discutarea problemelor de interes public, discutare astfel organizată încât actorii ei sunt obligați să folosească armele argumentației și să se plaseze în perspectiva intereselor generale. Spațiul public este «locul» participării politice, înțeleasă ca expresie a intereselor și deliberării, al deciziilor și al controlului puterii” (D. Reynie, 1996, p. 444). După B. Lamizat și A. Silem, spațiul public „modern” se constituie, în dimensiunea sa spațială, ca un „loc de circulație”, unde se întâlnesc oameni, interese, idei. „El este recunoscut ca unul public, unde teritoriul sau clădirile aparțin comunității. în acest loc se produc : schimburile de informații sau păreri; actele de decizie ; 200 SISTEMUL MASS-MEDIA discursurile politice; acțiunile instituțiilor ce reprezintă puterile instituționale” (B. Lamizat, A. Silem, 1997, p. 233). Structura acestor definiții se bazează pe câteva realități și noțiuni fundamentale: a) Individul - filosofii iluminiști, în operele cărora s-au cristalizat ideile care vor conduce la conceptul modern de spațiu public, au subliniat prăpastia dintre statul medieval, în care puterea se exercita în numele unui mandat „sacru” (regele, considerat alesul, „unsul” divinității), și un stat de tip nou, în care exercitarea puterii urma să fie rezultatul unui mandat „social”, al unui pact între membrii și instituțiile unei colectivități. Din această perspectivă, individul devine fundamentul societății și al statului, deoarece ultimele nu sunt altceva decât produsul unor decizii și „contracte” prin care oamenii au cedat o parte din puterea și din drepturile lor „naturale” unor instituții și lideri cu misiuni și puteri bine definite. Pentru realizarea acestui „pact” social, individul trebuie eliberat de influența opresivă a autorităților externe (Biserică, Regalitate) și a valorilor asumate în mod necritic (prin preluarea tradiției și a convențiilor sociale). Acțiunile sale trebuie să izvorască dintr-o alegere personală, bazată pe evaluarea rațională a unei situații. În centrul unui univers din care Divinitatea a fost gonită, iluminiștii au așezat rațiunea și libertățile (individuale și colective) ce derivă din exercitarea ei. Ceea ce a făcut ca libertatea de expresie să devină un dat și un drept natural al fiecărui om; egali prin natură și prin exercițiul rațiunii, eliberați de tutela opresivă a instituțiilor și a credințelor care le limitau libertatea, oamenii au dreptul și obligația să participe la conducerea societății, la luarea deciziilor, la exercitarea puterii. b) Dezbaterea - egalitatea indivizilor elimină posibilitatea ca vreunul dintre ei să fie, în chip singular, deținătorul Adevărului. Fiecare individ, în virtutea naturii sale raționale, are capacitatea de arbitraj: astfel, conștiința individuală este concepută ca un tribunal intim, ca o instanță morală unde, prin exercitarea spiritului critic, sunt analizate diferitele fațete ale unei probleme. Prin extensie, ansamblul indivizilor adunați pentru a lua o decizie va reproduce, în acțiunea lor, procesul interior de judecare și evaluare a unei chestiuni, din perspectiva unor interese și cu argumente cât mai diferite. Pentru Jurgen Habermas, dezbaterea iluministă, rațională reprezintă esența funcționării spațiului public. Prin ea se realizează schimbul de idei (comunicarea) și se pun bazele unei acțiuni de tip comunicațional, cu finalități politice, economice, culturale etc. Dezbaterea se întemeiază pe autonomia fiecărei conștiințe individuale și pe recunoașterea reciprocă a acestei autonomii; pe utilizarea unor tehnici MASS-MEDIA ȘI VIAȚA POLITICĂ 201 raționale de argumentare pentru identificarea și promovarea adevărului propriu; pe forța educativă a culturii și pe efortul, constant și generalizat, de difuzare a valorilor majore ale civilizației, fără de care dialogul ar deveni irațional, afectiv, demagogic; pe distribuirea echitabilă a informațiilor și opiniilor, pe diferite suporturi (medii) precum limbajul verbal (conversația sau teatrul), produsele tipărite (cartea, revista, ziarul, afișul) sau mesajele audiovizuale. După P. Ladriere, „în spațiul public se realizează formarea opiniei și a voinței publice, în mod liber, conform unor proceduri argumen-tative. Datorită diverselor contacte și interacțiuni (sociale - n. M.C.) se concretizează, în practica unor acte de comunicare, o asociație voluntară, care are ca scop obținerea înțelegerii reciproce, la care se ajunge printr-un tip precis de discuție, unde argumentele, în mod explicit bazate pe rațiune, sunt supuse criticii de către partenerii la dialog” (1992, p. 35; vezi și D. Reynie, 1996, p. 443). c) Locul public - spațiul public se situează, așa cum arată Habermas, între spațiul privat (universul familiei și al activităților referitoare la interesele personale) și spațiul etatizat (universul exercitării puterii în plan legislativ, executiv, administrativ, juridic etc.). Primul loc public în care au fost dezbătute teme legate de interesul colectiv a fost agora din democrațiile Greciei antice. Agora reunea însă un număr limitat de cetățeni (aleși în virtutea unor criterii precum poziția socială, resursele economice, statutul etnic etc.) și excludea numeroși alții, pe criterii sociale (metecii, adică cei care nu erau de origine ateniană), economice (sclavii) și de status (femeile și adolescenții). Documentele Antichității ne arată că, frecvent, agora era luată în posesie de oratori străluciți, al căror scop nu era aflarea adevărului de interes general, ci obținerea sprijinului pentru un interes de grup sau pentru satisfacerea setei de putere; altfel spus, acest spațiu de discuție în public avea o finalitate în primul rând „figurativă”, fiind un loc „al prezentării sinelui, unde fiecare încerca să exceleze, prin cuvintele alese rostite în public, pentru a obține glorie” (J.-M. Ferry, 1989, p. 18). Habermas susține că, începând cu secolul al XVII-lea, în Europa apar noi locuri publice de dezbatere și de exprimare a conștiinței individuale : saloanele și cafenelele literare, academiile, cluburile și, ulterior, presa. Acestea devin locurile în care este exersată, în mod colectiv, abilitatea de a raționa, de a dezbate o problemă și de a se stabili un consens asupra căilor de acțiune necesare pentru rezolvarea respectivei probleme. Toate aceste locuri publice sunt expresia libertății individuale: ele funcționează ca asocieri voluntare ale unor indivizi care doresc să discute, să schimbe idei, să accepte critica celorlalți, să ajungă la un anumit consens. 202 SISTEMUL MASS-MEDIA Conform definiției propuse de J. Habermas, „sfera publică burgheză poate fi înțeleasă ca fiind sfera persoanelor particulare reunite într-un public. Acestea revendică o asemenea sferă publică reglementată de către autorități, dar orientată în mod direct contra Puterii, pentru a putea să discute cu aceasta regulile schimburilor reciproce. [...] Mediul acestei opoziții între sfera publică și Putere este original și fără precedent în istorie: este uzajul public al rațiunii” (1978, p. 38). După Habermas, spațiul public nu există decât ca suma integrală și nealterată a unor atribute fundamentale : a) poziționarea între zona privată și cea statală: dezbaterea nu trebuie să fie alterată de interese „egoiste”, fie cele dictate de căutarea profitului, specifică lumii afacerilor (sfera privată), fie cele dictate de goana după putere (sfera etatică); cei care participă la dezbaterile din spațiul public trebuie să se poziționeze în afara acestor interese și să privească problemele din perspectiva „cetățeanului”, a celui pentru care interesul comun este mai presus de interesele mărunte, de grup; de aceea, cei care participă la o asemenea dezbatere formează un public (activ), în timp ce aceia care consumă pasiv anumite informații oferite de presă formează o audiență ; b) caracterul rațional, argumentativ al dezbaterilor: o dezbatere autentică nu poate fi condusă de sentimente sau de dorința de distracție; c) centrarea pe temele politice majore, de interes public : discuțiile din spațiul public nu trebuie să cadă în plasa frivolității și a temelor de interes colateral, chiar dacă acestea sunt spectaculoase și atractive. în lucrarea amintită, Habermas susține că modernitatea aduce o alterare radicală a funcționării spațiului public, prin acapararea de către presă a spațiului public. Astfel, interesul economic devine motorul principal al producerii de mesaje mass-media; accesul la un public din ce în ce mai vast (transformat în consumator) duce la distorsionarea mesajelor, la adaptarea conținutului lor la așteptările și nivelul psihologic al acestor audiențe enorme, deci la dispariția dimensiunii raționale specifice dezbaterilor din spațiul public : „Marea Presă se bazează pe o deturnare, în scopuri comerciale, a participării marilor clase populare la sfera publică: ea oferă acestora simplul acces la sfera publică. Dar această sferă publică lărgită pierde caracterul public de îndată ce mijloacele puse la dispoziția «accesibilității psihologice» au putut fi transformate într-un scop în sine : menținerea consumului la acel nivel determinat de legile pieții” (1978, p. 177). Pe de altă parte, consumul de cultură în public alterează relația dialectică prin care se constituia spațiul dezbaterilor publice argu-mentative: „comunicarea specifică publicului care se folosea, în mod cultural, de rațiunea lui era direct legată de lectura practicată în acele locuri de retragere oferite de sfera domestică. [...] Dispariția formelor private de asimilare atrage MASS-MEDIA ȘI VIAȚA POLITICĂ 203 după sine dispariția discuțiilor publice referitoare la ceea ce a fost asimilat” (ibidem). La începuturile sale, acest nou spațiu public a fost unul burghez: la el au avut acces doar acei indivizi care beneficiau de o anumită prosperitate materială și de o cultură adecvată exercitării unei discuții publice elevate. Conștienți de aceste limite, gânditorii iluminiști au pus în centrul strategiei lor politice activitatea (și instituțiile) de educare : difuzarea cunoștințelor (prin sisteme variate, precum educația primară, teatrul, literatura de popularizare, presa de informare cultural-științifică, apostolatul intelectual etc.) trebuia să conducă la o lărgire a „publicului” care lua parte la dezbaterea problemelor de interes comun. Pentru a putea dezbate anumite probleme de interes general, acest public, deja educat, trebuia să beneficieze de acces liber la informații. Din pricina varietății problemelor, comunicarea interpersonală nu putea satisface nevoia de informare; locul ei trebuia luat de o altă formă de transmitere a informațiilor, mai complexă și mai rapidă - iar aceasta fost presa. Educația generalizată și presa liberă apar acum ca agenți și factori primordiali ai democratizării vieții politice, altfel spus, ai lărgirii permanente a spațiului public, prin includerea unor categorii tot mai largi ale populației. Esența acestui model este rezumată de J. Keane (2000, p. 146) astfel: „Democrația necesită cetățeni educați. Capacitatea lor de a se pune de accord în mod inteligent, prin metode democratice, poate fi alimentată doar dacă ei se bucură de acces liber și egal la diverse surse de informare. [...] Procedurile democratice și mijloacele publice de comunicare generează și dezacorduri. Ele facilitează dezaprobarea și revizuirea consensurilor prestabilite și, de aceea, sunt singurele potrivite pentru societăți complexe”. Din această perspectivă, exercițiul democratic este inevitabil asociat cu educația, cu informarea corectă, cu dezbaterea publică lărgită - și, deci, cu instituțiile și tehnologiile care pot asigura realizarea acestor condiții. Atunci când spațiul public nu mai este limitat la un spațiu fizic determinat, unde se întâlnesc oamenii pentru a dezbate o problemă de interes general (saloane literare, săli de teatru, piața publică etc.), atunci când mass-media devine „locul” unde se formulează și dezbat problemele de interes public, constituirea sa implică etapele specifice circulației mesajelor mediatice în public : expunerea la un astfel de mesaj, discutarea lui în diferite grupuri (familie, prieteni, colegi de serviciu), formarea unei opinii în cadrul acestor micro-publicuri și implicarea într-o dezbatere publică generalizată (prin trimiterea de mesaje către presă, participarea la forumuri de dezbatere, exprimarea opiniei prin vot). Astfel, prin extinderea sa, spațiul public poate ajunge să exprime nu numai părerile și atitudinile unui grup limitat (ale unei elite), ci și pozițiile unor grupuri diverse, eterogene și numeroase: el devine astfel un loc de 204 SISTEMUL MASS-MEDIA întâlnire a unor valori, adeseori opuse, deoarece varietatea grupurilor, intereselor și concepțiilor politice nu mai permite atingerea unei unități conceptuale durabile. în acest spațiu public modern va apărea un nou tip de „consens”, care nu mai vizează principii filosofice generale, ci probleme concrete de interes practic, precis definite, consens care se obține cu greu și nu durează decât perioade scurte de timp : expresia acestei noi forme este opinia publică. La origini, în secolele al XVII-lea și al XVIII-lea, opinia publică era cantonată în mediile politice active, unde scriitorii, filosofii și moraliștii consacrau o mare parte din timpul și energia lor pentru a produce diverse evaluări ale fenomenelor politice și pentru a le comunica (eventual, a le impune) în celelalte medii elevate ale societății. Din această perspectivă, „opinia publică era o ideologie profesională, reprezentând concepția pe care o aveau asupra politicului grupuri sociale restrânse, a căror profesie era să emită păreri, cu scopul de a intra astfel în jocul politic (încercând să-l modifice); ei își transfigurau opiniile lor de elite cultivate în opinii universale, atemporale, anonime, deci în valori ale politicii” (P. Champagne, 1990, p. 47). Opinia publică „luminată”, produsă de o minoritate savantă, se deosebea de părerile confuze, necritice, spontane și adeseori superstițioase ce caracterizau modul popular de evaluare a fenomenelor sociale și politice. Pentru a deveni opinia publică „legitimă”, aceste expresii ale vox populi trebuiau filtrate, traduse, interpretate - totul prin dezbaterile elevate din saloanele și cluburile frecventate de elitele epocii. Astfel „reconstruite”, mesajele plebei ofereau imaginea unei „voințe populare”, în numele căreia elita savantă va acționa împotriva regalității și a clerului, legitimându-se astfel ca exponentă a unor interese și aspirații considerate ca „universale”. Elitele iluministe se plasau astfel ca mediatoare între Putere și Popor, între Cunoaștere și Ignoranță: ele considerau că aveau datoria să transmită reprezentanților Puterii „voința populară”, pe de o parte, și să educe masele inculte pentru a le face capabile să participe la dezbaterile publice, pe de altă parte. Misiunea pe care și-au fixat-o elitele intelectuale ale secolului al XVIII-lea, misiune nu lipsită de contradicții („cineva poate să lupte astfel contra tiraniei în numele Poporului și, în același timp, să lupte contra poporului în numele Rațiunii” - J.M. Barbero, 1993, p. 7), va fi reactualizată de părinții concepției liberale asupra presei; ei vor atribui însă acest rol jurnaliștilor, cărora le vor cere să medieze între structurile Puterii și publicul larg. Acest transfer de funcții de la elita intelectuală savantă către o altă elită (situată între lumea savantă, lumea politică și lumea populară) a devenit necesar și posibil datorită transformării radicale a spațiului public, în noile condiții create de dezvoltarea societăților industriale moderne. Secolul al XIX-lea a adus, odată cu industrializarea și urbanizarea masivă, o lărgire a sferei de acțiune a politicului. Este vorba de un ansamblu de MASS-MEDIA ȘI VIAȚA POLITICĂ 205 transformări ale vieții politice, între care amintim aici: accesul maselor la actul de decizie politică, prin trecerea (treptată) către „sufragiul universal” (deci prin eliminarea restricțiilor economice, de vârstă, sex, apartenență etnică prin care era limitat dreptul de vot); legalizarea unor forme de rezistență și presiune populară precum grevele, manifestațiile, marșurile de protest, activitatea sindicală etc.; creșterea nivelului de educație și cultură (generală și politică) a maselor populare; „coborârea” politicului către mase, în mod direct, prin tot mai numeroasele întâlniri cu alegătorii și, în mod indirect, prin utilizarea presei ca „loc” al transmiterii mesajelor Puterii și al dezbaterilor politice. Pentru mulțimile de oameni simpli care trebuiau să participe, prin vot, la decizia politică, spațiul public nu se mai putea limita la „locurile” tradiționale ale exercițiului său: saloane, cafenele, academii, cluburi etc. Așa cum subliniază J. Blumler, „acum totul se schimbase : votul devenise universal, informația și comentariile erau abundente, activitatea de comunicare fusese «profesionalizată», iar produsele ei erau procesate și ambalate în forme tipice; spațiul public însuși crescuse în dimensiune, prin multiplicarea actorilor implicați, a canalelor de comunicare și a chestiunilor aflate în dezbaterea publică” (J. Blumler et alii, 1990, p. 276). Creșterea cantitativă a publicului implicat în dezbatere și decizie, precum și complicarea problemelor aflate în discuția publică nu mai permit ancorarea „spațiului public” exclusiv în locuri bine determinate (chiar dacă acestea continuă să existe și să reprezinte forumuri importante de dezbatere); amploarea vieții politice solicită un nou suport și un nou mod de comunicare: acesta exista și (s-ar putea spune) abia aștepta să devină „noul” spațiu public -este vorba de sistemul mass-media. Intrarea presei în acest joc va avea ca efect multiplicarea părerilor și a modurilor de abordare a unei probleme: prin intermediul ei, atitudini și concepții variate vor fi aduse, în flux constant, în atenția publicului, vor fi evaluate, criticate, acceptate sau respinse. Această varietate a perspectivelor asupra unor teme de interes general nu va mai permite realizarea unei unice „opinii”, expresie intelectuală a unei ideale „voințe populare” sau chiar a unei utopice voințe „universale”. Opinia publică va reprezenta acum acea sumă de păreri și atitudini prin care se exprimă interese deosebite și, nu o dată, opuse. Imagine a societății moderne complexe și a diferitelor curente de idei care o străbat, noțiunea contemporană de opinie publică a pierdut conotațiile intelectuale și valențele universaliste care îi aureolaseră apariția în plin secol iluminist și a luat chipul, fragmentat și dinamic, al evoluțiilor socio-culturale specifice istoriei contemporane. într-o definiție sintetică, opinia publică „este un ansamblu de atitudini, exprimate de un număr semnificativ de indivizi, în legătură cu o problemă de 206 SISTEMUL MASS-MEDIA importanță generală” (B. Hennessy, 1981, p. 4). Dicționarele o definesc astfel: „agregarea unor opinii individuale asemănătoare pe probleme de interes public” (R. Boudon et alii, 1996, p. 1993); „o manifestare a mentalității colective, distinctă de voința populară, de publicul însuși și de mase” (G. Ferreol et alii, 1998, pp. 145-146); „expresia unei atitudini a unui grup sau a majorității populației, referitoare la un subiect, adesea controversat, dintr-o anumită arie tematică” (R. Weiner, 1990, p. 325). După B. Berelson (1972, p. 528), ea reprezintă „răspunsul oamenilor (ceea ce poate însemna aprobare, dezaprobare, indiferență) la situații politice și sociale controversate, dar de interes general, precum relațiile internaționale, politica internă, alegerile, relațiile etnice” iar G. Sartori (1999, p. 100) susține că „opinia publică poate fi definită astfel: un public sau o multitudine de expresii ale publicului, ale cărui stări de spirit (opinii) difuze interacționează cu fluxul informațiilor în ceea ce privește statutul acelor res publica”. Analizând noțiunile elementare pe care se fundamentează majoritatea definițiilor consacrate opiniei publice, J. Lazăr ajunge la următorul inventar : „(1) opinia publică se referă la comportamentele unui mare număr de indivizi, comportamente exprimate verbal; (2) ea se referă la ceva cunoscut de toată lumea; (3) acest «ceva» are caracteristica de a fi important pentru toată lumea; (4) opinia publică implică frecvent conștiința diferențelor de atitudine față de acest «ceva»; (5) grupul devine activ în planul comportamentului, astfel încât să-și sporească eficacitatea în atingerea scopului propus ; (6) opinia publică se exprimă prin diferite canale de comunicare socială” (J. Lazar, 1993, p. 133) Iar R. Rieffel (2005a, p. 32) susține că opinia publică are trei caracteristici: este produsul unui public bine definit (de la electorat în ansamblul său la un anume segment, cum ar fi tinerii studenți din zona metropolitană); este o opinie împărtășită de un număr mare de indivizi, o opinie comună acestora; este făcută publică prin anumite mijloace (de la demonstrații la declarații în mass-media). În actuala sa configurație, conceptul de opinie publică nu mai exprimă o unitate monolitică, de atitudine, ci, din contră, o multitudine de abordări ale unei probleme de interes comun, din perspectiva tradițiilor culturale, a motivațiilor politice, a presiunilor sociale și a reprezentărilor simbolice specifice fiecărui segment al colectivităților moderne - eterogene, foarte numeroase, fără legături directe de comunicare între grupuri. Ceea ce înseamnă că „opinia publică” desemnează acele configurații și momente în care o anumită atitudine beneficiază de sprijinul conștient al unor segmente majoritare ale populației; astfel, „opinia publică nu are nevoie să fie unanimă; în schimb, ea trebuie să fie coerentă și omogenă” (G. Tremblay, 1991, p. 165). MASS-MEDIA ȘI VIAȚA POLITICĂ 207 în sistemele democratice (mai mult decât în alte sisteme politice), deciziile reprezentanților Puterii trebuie să țină seama de opinia publică referitoare la tema, situația, evenimentul respectiv. Atunci când clasa politică ajunge să dețină - prin vot - puteri legislative sau executive, ea se consideră o exponentă a intereselor și aspirațiilor unor categorii populare (majoritare sau minoritare) ; ea crede că pozițiile și atitudinile ei respectă și traduc marile curente de opinie publică. în felul acesta își legitimează puterea prin raportarea la opinia publică. Opinia publică funcționează ca un termen de referință și ca un argument care definește și justifică deciziile, strategiile și acțiunile clasei politice. De aceea, cunoașterea tendințelor opiniei publice, a modului în care ea se construiește, precum și a modalităților de influențare constituie o preocupare majoră a clasei politice și, evident, a lumii științifice. Chiar dacă prioritatea în utilizarea acestei noțiuni i se atribuie lui Machiavelli, primele cercetări riguroase consacrate opiniei publice apar la începutul acestui secol, când G. Tarde (L'opinion et la foule [Opinia și mulțimea] - 1901), W. Lippmann (Public Opinion [Opinia publică] - 1922) și E. Bernays (Cristallizing Public Opinion [Cristalizarea opiniei publice] - 1923) publică textele de referință, clasice, ale acestui domeniu al cercetării; ele pun bazele conceptuale ale studiului opiniei publice și permit dezvoltarea a numeroase modalități de abordare teoretică și de cercetare concretă (vezi J. Gerstle, 1992, pp. 45-54). După Patrick Champagne, la formarea opiniei publice au contribuit, succe-dându-se și completându-se în timp, diferiți actori: întâi, liderii politici, în comunicare directă cu micul lor grup de susținători; apoi, liderii și aparatele de partid, în comunicare, fie mediată de reprezentanții locali ai partidelor, fie directă, în timpul campaniilor electorale, cu ocazia unor mitinguri și marșuri politice; ulterior, între aceștia și public au apărut jurnaliștii, care, pe de o parte, transmiteau unor mase din ce în ce mai depărtate și mai eterogene mesajele clasei politice și, pe de alta, atrăgeau atenția reprezentanților Puterii asupra stării de spirit, nemulțumirilor, intereselor, problematicii sau aspirațiilor ce caracterizau diferitele grupuri și pături sociale ; în prezent, în acest joc comunicațional a mai apărut încă un actor: specialiștii în sondaje. Aceștia au avantajul de a propune tehnici de cercetare care au girul „științificului” și de a oferi, în mod rapid, date exacte despre atitudinea unor segmente bine definite ale societății față de o temă anume. Chiar dacă utilizarea generalizată și necritică a sondajelor a stârnit nemulțumirea unor sociologi și politologi, „sondajele au dat un conținut precis și practic noțiunii de opinie publică, grație progreselor tehnologice (calculatoarele) și ale științelor sociale (tehnici de eșantionare, de alcătuire a chestionarelor). Opinia publică este interogată acum în mod aproape instantaneu, printr-o consultare politică ce îi vizează pe toți cetățenii” (P. Champagne, 1995, p. 27). 208 SISTEMUL MASS-MEDIA Presa ca a patra putere Gânditorii iluminiști erau conștienți că individul nu se poate elibera de sub opresiunea autorităților externe și a reprezentărilor pe care acestea le impun decât pr intr-un efort de „cultivare”, de formare a unei gândiri autonome, elevate, critice. De aceea, ei și-au atribuit misiunea de a-i „lumina” pe reprezentanții claselor populare, de a le oferi suportul cultural pe baza căruia aceștia să-și poată dezvolta personalități independente. Oamenii „luminați” prin educație școlară și/sau prin lectură pot participa la dezbaterile de idei și pot contribui la formarea unui consens (asupra problemelor în discuție și a căilor de acțiune) generator de opinie publică. în același timp, pentru a putea dezbate și lua decizii corecte, oamenii nu trebuie numai formați (prin accesul la capodoperele artei, la noțiunile de bază ale culturii și la cuceririle științei), ci și informați asupra evenimentelor respective sau a diferitelor atitudini exprimate de reprezentanții diferitelor curente de idei. Dacă instituțiile cărora le revenea misiunea de formare (sistemul educativ, literatura și arta, științele, saloanele literare, teatrul etc.) aveau o istorie, un statut social și un prestigiu evident, instituția care urma să preia funcția de informare nu avea, în epoca iluminiștilor, o identitate și un mod de funcționare bine definite. Informarea s-a realizat, secole de-a rândul, prin comunicarea interpersonală: martorii unui eveniment povesteau ceea ce trăiseră altor semeni, aceștia transmiteau o versiune (sărăcită sau îmbogățită) unui alt grup, de unde povestea circula către altă audiență și așa mai departe. în acest circuit, trecerea de la un povestitor (și grup) la altul aducea diverse alterări, astfel încât, la capătul lanțului, varianta finală putea fi foarte diferită de cea inițială. Pe de altă parte, încercările de a fixa pe un suport stabil anumite versiuni despre anumite evenimente s-au lovit de limitările procesului de producție a documentului (prin scris de mână) și de capacitățile reduse de difuzare (puține manuscrise, mijloace de transport lente). Drept urmare, sfera publică elevată (scrisă și cultivată) nu a comunicat cu spațiile populare, unde oralitatea și imaginarul simbolic au rămas dominante. Aceste granițe au fost distruse de apariția tiparului și de transformările socio-economice generate de impunerea economiilor de piață, care, concomitent, au condus la lărgirea sferelor de comunicare și au permis unor categorii tot mai largi să aibă acces la ideile, operele literare și informațiile puse în circulație (întâi) de cărți, (apoi) de reviste și ziare. La început, spațiul tipografic a fost monopolizat de produsele culturii elevate și de reprezentanții acesteia; pe măsură ce publicul alfabetizat se lărgea, pe măsură ce apăreau noi domenii de interes și noi câmpuri de curiozitate, pe măsură ce presa scrisă devenea mai familiară decât cărțile, în MASS-MEDIA ȘI VIAȚA POLITICĂ 209 lumea textelor tipărite au apărut noi genuri: dezbaterile, știrile, interviurile, anchetele și reportajele ; odată cu ele, un personaj specializat - jurnalistul. Munca sa, consacrată prezentării și dezbaterii temelor politice, sociale sau culturale de interes imediat, se deosebea de aceea a creatorului (de artă, literatură, filosofie), care viza teme universale, tratate din perspectiva eternității. Multă vreme, această diviziune a afectat nu atât categorii sociale, cât domenii de activitate, uneori ale aceleiași persoane: numele marilor personalități din secolele XVII-XIX se leagă de o operă majoră (tratate filosofice, științifice sau morale, opere de artă) și de una minoră (discursuri și articole din presa vremii): Zola a scris peste 2.000 de articole, dar nu prin acestea a intrat numele său în conștiința culturală a posterității. La fel, iluminiștii și urmașii lor (J.J. Rousseau, Voltaire, T. Paine, J. Swift, D. Defoe) au fost prolifici oameni de presă, iar marile figuri ale culturii moderne, ca Balzac, Twain, Hemingway, Camus, Brecht sau Eliade, s-au consacrat, cu o energie aproape egală, atât scrisului literar, cât și celui jurnalistic. La sfârșitul secolului al XIX-lea, câmpul presei își dobândește autonomia râvnită și îi împinge spre margine pe cei care doreau să-și mențină dublul statut de creatori de artă și jurnaliști: acestora le rămâne spațiul articolului de opinie (tabletă, comentariu, pamflet, cronică etc.), în timp ce jurnalistul profesionist controlează ansamblul articolelor de informare (vezi M. Schudson, 1978 ; D. Schiller, 1981; D. Ruellan, 1993, 1997 ; M. Stephens, 1997). În felul acesta, la aproape două secole de la configurarea proiectului politic iluminist, presa dobândește stabilitatea instituțională și identitatea profesională care îi permit să îndeplinească funcția de informare și să participe, prin aceasta, la construirea spațiului public. Prezența ei, asemenea oricărui catalizator, va aduce modificări profunde și va schimba radical regulile jocului democratic. Intrarea triumfală a presei în spațiul public și apoi „fixarea” spațiului public în universul mass-mediei au condus la crearea unui actor specializat în formarea opiniei publice. „Acest nou personaj politic este jurnalistul, care, prin articole și editoriale, contribuie la impunerea temelor din dezbaterea publică, precum și la fabricarea opiniei publice” (P. Champagne, 1995, p. 26). Modificarea regulilor de constituire a spațiului public și a opiniei publice generează un nou sistem de relații între clasa politică și ansamblul alegătorilor: alături și, uneori, în locul legăturilor directe dintre omul politic și electorat se dezvoltă o țesătură de relații de informare și de influențare reciprocă, mediate și exprimate de presă. Mai exact spus, pe lângă locurile clasice (cluburi, Parlament, cafenele, piață, stradă) unde se formează și se dezbat temele de interes public, se impune un nou „loc”, mobil, rapid, general accesibil: produsul mass-media. Acest (nou) spațiu public, „mediatic” permite accesul unor voci numeroase și diferite, atinge mulțimi infinit mai mari decât publicul 210 SISTEMUL MASS-MEDIA saloanelor sau al piețelor, adoptă un limbaj accesibil și exprimă puncte de vedere adesea opuse poziției afișate de deținătorii puterii. Altfel spus, spațiul public mediatic își depășește, vizibil și ostentativ, autonomia atribuită a priori oricărui spațiu public ; nu numai că se detașează de structurile statului (ca o sferă alternativă), dar se prezintă ca o instanță adversativă, ca o formă de supraveghere a activității Puterii și a funcționării sistemului politic (vezi J. Curran, 1991). După Bernard Miege, spațiul public mediatic este influențat de: (1) amploarea populației implicate ; (2) relațiile dintre partenerii actului de comunicare; (3) stilul presei (de la presa de opinie la presa de informare); (4) raportul cu puterile politice și economice; (5) modul de organizare a mass-mediei (B. Miege, 1997, p. 115). La acești factori se adaugă și noile tehnologii, care au adus modificări semnificative ale funcționării și, implicit, ale puterii presei (vezi P. Chambat, 1995, pp. 76-79). Renunțând la serenitatea spațiului public tradițional (conceput de către gânditorii iluminiști ca un loc ezoteric al dezbaterilor raționale și al formării unor opinii savante), mass-media a contribuit la crearea unui spațiu public popular, mai angajat, mai inovator, mai apropiat atât de frământările populare, cât și de seismele politice. Mai puțin detașate ori intelectuale, presa și spațiul public mediatic pe care ea îl creează au devenit mai implicate politic, mai puternice prin capacitatea de a influența Puterea și mai vizibile în ochii publicului. Astfel (și în termeni mai cunoscuți), presa a devenit a patra putere. Noțiunea de „a patra putere” apare în momentul când presa, a cărei bază economică se lărgește constant, devine un releu indispensabil al democrației reprezentative. „Presa nu mai este doar expresia unor poziții și opinii politice determinate ; ea prezintă acum toate pozițiile și opiniile, fără a fi subordonată nici uneia dintre ele. Presa se constituie într-o «a patra putere» în această nouă situație, în care toate celelalte puteri sunt obligate să facă apel la serviciile ei, fără să poată însă să o subordoneze [...]; ea devine o adevărată putere în momentul în care se separă de celelalte puteri, oferindu-le însă accesul la cuvântul și imaginea publică” (G. Leblanc, 1995, p. 65). Istoricii presei susțin că la originea acestei formule ar sta o observație a filosofului politic englez Edmund Burke; deși în lucrările sale nu există o afirmație clară în acest sens, paternitatea îi este atribuită datorită unei note a istoricului Thomas Carlyle : acesta susține că Burke ar fi afirmat că în Parlamentul britanic sunt doar trei stări, dar la „galeria” unde stau reprezentanții presei se află o patra stare, mai importantă decât toate celelalte la un loc (vezi W. Safire, 1993, p. 264). Remarca lui Edmund Burke atrage atenția asupra a două caracteristici contradictorii: (1) presa și reprezentanții ei nu se bucură de nici un fel de legitimitate politică (mass-media nu este o instituție a Puterilor MASS-MEDIA ȘI VIAȚA POLITICĂ 211 statului, iar jurnaliștii nu au fost aleși sau desemnați de alegători sau alte comunități sociale să reprezinte pe cineva anume); (2) presa și reprezentanții ei au o putere ieșită din comun în a influența dezbaterile și în a modifica deciziile politice. în concluzie, deși nelegitimă (pentru că nu reprezintă nici o „stare” a societății), presa își revendică drepturi și puteri ca și cum ar fi una din aceste „stări”. Cu aceeași accepție, sintagma a fost utilizată și de istoricul T.B. Macauly, care compară puterea jurnaliștilor de a forma opiniile cu aceea a oratorilor din cluburi și cafenele. Ideea lui Burke va avea succes, dar va cunoaște, la trecerea ei pe tărâm francez, o modificare esențială: Balzac, Dumas, Zola vor vorbi acum despre presă ca despre o „a patra putere” (vezi J-F. Lacan, M. Palmer, D. Ruellan, 1994, p. 152), în condițiile în care, teoria separării puterilor în stat (legislativă, executivă și judecătorească) era deja constituită. Astfel, un hazard - Parlamentul englez avea trei stări (lorzi spirituali, adică clericii, lorzii pământești, adică clasa seniorială, și reprezentanții Casei Comunelor), iar teoria politică va identifica trei puteri care trebuiau să fie complementare și separate pentru a garanta menținerea democrației - a permis existența unui mod unitar în a plasa presa ca o „a patra” forță în jocul politic, chiar dacă ideea de stare (clasă socială reprezentată în Parlament) era total diferită de ideea de Putere (instituții ale statului care asigură îndeplinirea unor funcții politice esențiale). Expresia se va impune în această ultimă variantă, ajungând să semnifice, la ora actuală, capacitatea presei „de a juca un rol important în societate, în raport cu prima putere (guvernul), a doua (sistemul judiciar) și a treia (legislativul)” (J. Watson, A. Hill, 1989, p. 71; vezi și R. Weiner, 1990, p. 194). Formule precum „presa este a patra putere” sau „jurnaliștii sunt o putere” sună foarte plăcut pentru cei care lucrează într-o instituție mass-media: ele dau senzația unei legitimități superioare, a unui mandat social sau politic, în măsură să justifice și să scuze orice acțiune a presei, orice exces și chiar orice eroare, dacă acestea s-au petrecut într-o campanie desfășurată împotriva uneia din puterile (legitime) ale statului. Din această perspectivă, misiunea ultimă și rațiunea esențială de a fi a presei constau în a se opune celorlalte puteri ale statului (deși, în cadrul teoriilor politice, puterile nu se opun, ci se echilibrează reciproc, prin jocul dialectic dintre autonomie și control). Printr-o subtilă alunecare semantică, ideea de „a patra stare/putere”, adică de forță alternativă, s-a transformat în aceea de instanță adversativă : presa nu mai reprezintă atât locul de dezbatere sau de exprimare a opiniei publice, cât o instituție de critică și de control, care urmărește comportamentul Puterii, convinsă (obsedată) că acesta este incorect sau (măcar) insuficient de responsabil față de mase. într-o formulă metaforică, această misiune critică a presei se condensează în termenul „watchdog” („câine de pază” - al publicului împotriva 212 SISTEMUL MASS-MEDIA exceselor Puterii); expresia reflectă ipostaza agresivă și mereu amenințătoare a presei, în antiteză cu imaginea unei prese supuse și controlate de puterile în exercițiu - „lap dog” (câinele care linge mâinile oricui). Într-un studiu de sinteză, Colin Sparks susține că „folosirea generalizată a acestor termeni nu este, din nefericire, asociată cu o literatură de specialitate consacrată lor; de obicei, sintagmele respective sunt utilizate în mod necritic și neteoretic” (C. Sparks, 1995, p. 47). După autorul amintit, există trei tipuri posibile de raportare a presei față de structurile puterii: a) Presa ca a patra putere : „Această terminologie atribuie presei, în mod implicit, același rol de conducere, diferit de societatea civilă, pe care-l exercită și celelalte trei puteri” (ibidem, p. 49). Altfel spus, presa ar fi un factor de acțiune publică, analog puterilor executive, legislative și juridice ; ea ar scăpa de sub controlul cetățenilor și ar crea, prin exercițiul ei, o elită jurnalistică având același statut ca și elitele puterii. Fiind o putere „autonomă” , presa nu ar mai fi controlată de public, ci s-ar „auto-controla”, prin echilibrul pe care-l realizează cu celelalte puteri. Colin Sparks crede că în cadrul modelului presei de serviciu public se configurează cel mai bine ipostaza de „a patra putere” a mass-mediei (în sensul propriu al cuvântului „putere”). După părerea mea, această afirmație este incorectă, atât în raport cu valorile serviciului public, cât și în raport cu ideea de putere (efectivă) a presei: singurul sistem în care presa are putere, în care, prin acțiunea ei, anulează sau modifică acțiunea puterilor executive, legislative și juridice este sistemul comunist. Aici, partidul dominant, putere totalitară, controlează celelalte forme ale Puterii, atât din interiorul lor (prin dublarea specialiștilor din instituțiile respective prin birocrația de partid -activiștii), cât și din exterior, prin cumularea pârghiilor de decizie la nivelul organelor superioare ale partidului; astfel, fără a elimina formal celelalte puteri, partidul totalitar le controlează integral. Presa, transformată în „activist” și „agitator” al Partidului, devine un factor de execuție a politicii acestuia, dictând celorlalte instituții acțiunile pe care acestea trebuie să le îndeplinească (vezi campaniile de denigrare declanșatoare ale marilor procese împotriva grupărilor sau indivizilor care se opuneau conducerii, apelurile la mobilizare muncitorească, care dictau diferite acțiuni la nivelul întreprinderilor, ministerelor și administrației). Astfel, numai o „presă--activist” poate funcționa ca o putere reală, adică poate impune celorlalte instituții ale statului moduri și direcții de acțiune. b) Presa ca a patra stare: sistemul de reprezentativitate din secolul al XVIII-lea decupa societatea în mai multe stări, corespunzătoare unor categorii sociale relativ omogene; fiecare dintre ele ocupa în Parlament un anumit număr MASS-MEDIA ȘI VIAȚA POLITICĂ 213 de locuri, proporțional cu importanța sa. Dacă presa este o „altă stare”, înseamnă că ea reprezintă categoriile care, dintr-un motiv sau altul, nu își văd apărate interesele sau problemele specifice în structurile Puterii. într-o asemenea accepție, presa vorbește în numele celor „fără putere”, fără „voce publică”, al categoriilor defavorizate, al celor pe care viața politică îi ignoră, îi ascunde sau îi disprețuiește. Misiunea presei este, în acest caz, de a descoperi erorile instituțiilor Puterii, de a face publice situațiile în care ele acționează, fără a fi controlate de celelalte puteri legitime, în defavoarea unor grupuri sociale sau a unor indivizi (minoritățile etnice, persoanele handicapate, copiii orfani, minoritățile sexuale). întruparea tipică a acestei perspective este oferită de jurnalismul de investigație. c) Presa ca un câine de pază (watchdog'): „Presa acționează în numele publicului, pentru a-i atrage atenția asupra abuzurilor Puterii” (ibidem, p. 52). Este, de fapt, sensul global în care se utilizează (așa cum am văzut, oarecum impropriu) sintagma „presa - a patra putere”. în această ipostază, mass-media veghează asupra corectitudinii tuturor instituțiilor statale (nu numai a celor politice); ele reprezintă publicul larg (nu numai categoriile fără reprezentativitate politică) și acționează conform unui sentiment acut al responsabilității publice (nu al apartenenței la o „elită” sau la o putere adversativă). După Collin Sparks, în această ipostază, „ele sunt un actor social distinct, care ocupă un fel de interstițiu social între diferiții actori ai puterii și ai publicului, în numele cărora însă acționează”. Atunci când trebuie să-și justifice statutul de reprezentanți ai unei „a patra puteri”, jurnaliștii și teoreticienii găsesc cu greu răspunsuri la o seamă de întrebări neliniștitoare: a) De unde vine legitimitatea presei de „a patra putere” ? Așa cum remarcă Jean Charon, politicienii, validați de actul electoral, fie că sunt la putere, fie că sunt în opoziție, consideră acțiunile lor ca legitime, în numele reprezen-tativității dobândite prin vot; în numele acestei legitimități, ei cred că au datoria să comunice atât cu electoratul lor, cât și cu publicul larg, pentru a-l informa asupra deciziilor luate. Din această perspectivă, ei plasează presa în ipostaza unui simplu instrument de informare, care mediază schimbul de date și opinii dintre public și clasa politică, și susțin că presa nu are dreptul să se substituie nici populației, nici opoziției, nici altor instituții, preluând și monopolizând funcția de control și de critică a Puterii (J. Charron, 1996, pp. 28-30; vezi și D. Graber, D. McQuail, P. Norris, 1998, pp. 4-10). într-adevăr, presa nu poate revendica o legitimitate politică, ci numai una culturală: istoria a arătat că jurnaliștii, chiar greșind, au îndeplinit un rol important în echilibrarea puterilor, îndeosebi prin asigurarea dreptului de 214 SISTEMUL MASS-MEDIA exprimare liberă a opiniilor (funcția critică fiind o ipostază a acestui drept). De-a lungul timpului, legitimitatea ei istorică și culturală a fost validată prin unele decizii legislative (Constituții și diferite legi), care au oferit presei o bază juridică pentru activitatea ei și au contribuit la conturarea unei identități profesionale specifice. b) Este presa suficient de independentă pentru a-și putea exercita în mod corect funcția de contra-putere ? în principiu, independența presei poate fi asigurată prin două tipuri de soluții: prin mijloace economice și prin mijloace legislative. în primul caz, transformarea instituției de presă într-o întreprindere rentabilă elimină finanțarea de către stat sau de către partidele politice și creează condițiile autonomiei politice ; în al doilea caz, existența unor cadre legale de sprijinire dezinteresată a presei, care precizează mecanismele de limitare a intervenției Puterilor în activitatea jurnalistică, permite instituirea autonomiei de funcționare a mass-media. în practică însă, numeroase experiențe concrete arată că nici una din cele două soluții nu este perfectă: bătălia pentru autonomia economică aruncă întreprinderea de presă în jocul conflictual al pieței și, implicit, în țesătura intereselor economico-politice; marile trusturi de presă au fost frecvent acuzate fie de promovarea unor poziții părtinitoare și de pactizarea cu anumite grupuri ale puterii, fie de sacrificarea raționalității politice în favoarea spectacularizării comerciale a informației (vezi M. Edelman, 1988 ; B. Bagdikian, 1991; D. Nimmo, J. Combs, 1990; D. Alger, 1998 etc.); la rândul său, sistemul serviciului public a cunoscut numeroase deformări: prin instituțiile de presă finanțate de stat, Puterea a plasat, în mod privilegiat, anumite mesaje și a blocat accesul altor mesaje, reprezentând punctele de vedere ale opoziției sau ale vocilor publice. c) Sunt jurnaliștii suficient de competenți, de morali și de intransigenți pentru a-și exercita misiunea de observatori imparțiali ai Puterilor statului? Răspunsul la această întrebare a fost dat, în plan teoretic, de numeroasele coduri, dezbateri și lucrări consacrate eticii și deontologiei profesionale, care impun jurnalistului norme morale elevate. în plan practic, această atitudine profesională este validată de numeroasele campanii jurnalistice de dezvăluire a adevărului, de la cele duse la sfârșitul secolului al XIX-lea de celebrii muckrackers americani până la mai recentul moment de glorie al presei adversative - cazul Watergate. Dar, în același plan, numeroase alte cazuri vin să atragă atenția asupra exceselor unui jurnalism imoral și impudic: „fabricarea” victimelor în conflictul americano-cubanez de către ziarul lui W. Hearst, campania de denigrare care a dus la sinuciderea fostului prim-ministru francez Beregovoy sau moartea tragică a prințesei Diana. MASS-MEDIA ȘI VIAȚA POLITICĂ 215 d) Este publicul suficient de educat și de interesat în a urmări informațiile politice sau a se implica în dezbaterile publice ? Din perspectiva teoreticienilor spațiului public, cei care participă la dezbaterile publice o fac în mod rațional, prin argumente coerente și pe baza unor informații valide. Este evident că un asemenea spațiu public rațional nu poate avea un caracter de masă; este și mai evident faptul că presa nu poate distribui numai asemenea mesaje aride și puțin atractive. Adeseori, detaliul personal și anecdota privind conflicte sau întâmplări „picante” sunt mai atractive decât un discurs politic sau o inițiativă clarvăzătoare. Din această perspectivă, experiența unei jurnaliste americane este edificatoare. În 1984, în timpul campaniei electorale prezidențiale, echipa care se ocupa de crearea imaginii lui Ronald Reagan și-a propus să utilizeze, pentru a sublinia contribuția acestuia la prosperitatea Americii, așa-numitele feeling good spots. În mesajele electorale și în materialele publicitare, Reagan, zâmbitor, proclama realizarea visului american, subliniind reușita programelor pe care le-a pus în aplicare în timpul primului său mandat; aceste declarații erau ilustrate prin imagini ce prezentau în mod idilic realitatea americană: parade, drapele, chipuri de copii fericiți, oameni muncind, tineri care-și cumpără o casă sau o mașină, pensionari care se plimbă liniștiți prin parcuri. În acest context, Leslie Stahl, jurnalistă la CBS, a realizat, în cadrul programului „Face to the Nation”, un documentar în care a încercat să arate eșecurile politicii lui Reagan și caracterul iluzoriu al promisiunilor sale. Ea a adunat diverse secvențe din aceste spoturi și a dublat (prin comentariu „off”) fiecare dintre imaginile „în roz” cu cifre, statistici, evaluări care contraziceau promisiunile lui Reagan. La câteva ore după difuzarea emisiunii, Leslie Stahl a primit un telefon de la unul din șefii campaniei electorale a lui Ronald Reagan; foarte jovial, acesta i-a mulțumit pentru emisiunea realizată, declarându-i: „Ne-a plăcut la nebunie! ”. Surprinsă, Leslie Stahl i-a răspuns : „Cum puteți spune că v-a plăcut? Am fost foarte dură. Nu vi s-a părut c-am fost destul de dură?”. Replica a fost promptă: „Nu vă faceți iluzii. Publicul nu este atent la ceea ce spuneți, dacă imaginile arată un lucru total diferit” (M. Schram, 1987, pp. 23-26). Numeroși analiști arată că, în prezent, pe lângă formele clasice de limitare și influențare a presei (prin cadre legislative și regulamentare rigide, presiuni economice, conivențe politice, hegemonie culturală, blocarea accesului la informație etc.), apar forme noi de realizare a interfeței între politic și mass-media, care, fără a fi restrictive, pot influența totuși activitatea jurnaliștilor : este vorba de marketingul politic și de relațiile publice. Acestea nu vizează restrângerea accesului presei la informare sau manipularea jurnaliștilor, ci au ca scop constituirea anumitor evenimente publice sau plasarea unor mesaje în produsele mass-media, în colaborare cu jurnaliștii. Chiar dacă 216 SISTEMUL MASS-MEDIA sunt profund corecte în esența lor, asemenea activități și tehnici sunt percepute de către jurnaliști ca limitări ale sferei de acțiune a mass-mediei: profesioniștii presei afirmă că, datorită acțiunii acestor producători și distribuitori de informație, ei pierd controlul asupra fabricării și difuzării știrilor de interes public, devenind doar un suport și un intermediar între clasa politică și audiență. în aceste condiții, statutul de „a patra putere” al presei nu poate fi un drept câștigat o dată pentru totdeauna; el apare ca o obligație și ca un „privilegiu” care trebuie dobândite, justificate și păstrate prin fiecare act de participare de dezbaterile din spațiul public. Un teritoriu al luptelor neîntrerupte: comunicarea politică în ultimă instanță, relația dintre presă și viața politică apare ca un câmp de confruntări în care cei doi parteneri încearcă să-și atingă țelurile specifice, folosind proceduri variate, ce merg de la negocieri și schimburi corecte de informații până la acțiuni brutale de influențare sau de intimidare reciprocă. Obiectivele și statutul partenerilor acestei confruntări nu sunt egale: politicienii folosesc mijloacele de comunicare de masă pentru a dobândi mai multe voturi și, prin ele, mai multă putere; pentru ei, presa reprezintă doar un instrument, alături de altele, precum întâlnirile electorale, vizitele, discursurile, afișele, scrisorile etc.; ea are un rol important în comunicarea cu publicul, dar nu unul exclusiv ; oferă prestigiu, dar nu este factorul major de legitimare politică (numeroși politicieni au o imagine proastă în presă, dar își păstrează electoratul). Jurnaliștii trăiesc în și din presă, nu au alt teritoriu de activitate și de autopromovare; prin impunerea valorilor lor specifice (altfel spus, prin rezistența în fața constrângerilor, exigențelor sau capriciilor oamenilor politici) jurnaliștii urmăresc obținerea legitimității sociale și a credibilității profesionale (vezi J. Charron, 1996, pp. 184-199; J.C. Blumler, M. Gurevitch, 1995, pp. 18-19). De aici derivă un sentiment de „precaritate”, care explică preocuparea jurnaliștilor pentru ca valorile specifice presei libere să fie respectate și ca dreptul lor privind accesul la informare și la exprimarea neîngrădită a opiniilor să nu fie încălcat. Recunoașterea acestor drepturi are ca scop crearea unui echilibru (de putere și prestigiu) între oamenii politici și jurnaliști: „Politicienii și oficialitățile tratează cu respect cererile jurnaliștilor privind accesul la informație, la interviuri sau conferințe de presă, deoarece organizațiile mass-media se bucură de protecție constituțională, legitimitate culturală și independență financiară” (R. Entman, 1995, p. 29). în epoca modernă, emergența unor forme variate de distribuire a mesajelor a conturat un câmp de sine stătător al comunicării: comunicarea politică. MASS-MEDIA ȘI VIAȚA POLITICĂ 217 Acest sistem are două fețe: pe de o parte, o dimensiune mai accentuat comunicațională, de factură civică, axată pe asigurarea unui flux permanent de informații dinspre structurile Puterii către populație (în acest caz, comunicarea politică nu ar trebui să aibă intenții persuasive, chiar dacă, prin prezentarea acțiunilor pe care reprezentanții le realizează, ea poate întări sau crea opinii favorabile); pe de altă parte, o dimensiune mai accentuat persuasivă, axată pe transmiterea unor mesaje favorabile individului sau instituției politice care le emite, cu intenții propagandistice și cu scopul influențării publicului. Spațiul comunicării politice cunoaște o dezvoltare și o specializare permanente : lucrările de profil inventariază mai multe domenii, cum ar fi comunicarea prezidențială, guvernamentală, a puterilor locale, comunicarea administrativă și comunicarea de campanie electorală; din perspectiva tehnicilor, sunt inventariate forme diferite, precum mediatizarea vieții politice, marketingul politic și publicitatea politică (J. Gerstle, 1992). Acestea pot folosi presa de informare (națională și locală) sau pot face apel la produse mediatice proprii (ziare, programe radio și TV, reviste guvernamentale, broșuri, publicitate politică, afișe, Internet, apeluri telefonice etc.). în prezent, diferitele dimensiuni ale comunicării politice se întrepătrund permanent: „Mai întâi, după cum se pare, comunicarea politică modernă (adică întrebuințarea tehnicilor de marketing politic, dacă acesta poate fi separat de marketing) nu este unicul model folosit, chiar dacă este foarte probabil modelul dominant, cel puțin în alegerile prezidențiale. Specialiștii observă că alte două modele se mențin încă: modelul «dialogic», cel mai vechi, bazat pe contactul și pe schimbul de idei cu electorul (ce merge de la strângerea de mână într-o piață ori dezbaterea organizată în curtea unei școli până la miting și la prezentarea solemnă a «programului»), și modelul «propagandistic» (care folosește în special lungi discursuri convingătoare, pe un ton aproape agresiv, încercând să seducă auditoriul)” (B. Miege, 2000b, p. 73). Numeroasele strategii și tehnici prin care reprezentanții politicului încearcă să dobândească un surplus de control în câmpul comunicării (mediatice, dar și non-mediatice) alcătuiesc domeniul marketingului politic. în linii mari, acesta constă în „aplicarea tehnicilor de marketing [...] pentru obținerea sprijinului, punctual sau global, al unor grupuri sociale bine precizate” (J. Gerstle, 1992, p. 45). Acest „model de marketing” se bazează pe „un ansamblu de tehnici inspirate din metodele comerciale folosite de întreprinderi. El încearcă să «vândă» un om politic la fel cum este vândut un produs, prin seducerea cumpărătorului-alegător. Piața vizată de un candidat este segmentată într-un număr oarecare de «ținte» (nehotărâții, militanții, opozanții), care trebuie atrase printr-o publicitate adecvată, o imagine valorizantă sau câteva sloganuri șocante” (R. Rieffel, 1995, p. 197). în cadrul marketingului politic, 218 SISTEMUL MASS-MEDIA P. Maarek distinge folosirea publicității politice (spații pentru anunțuri și reclame cumpărate în diverse canale mediatice) de strategiile propriu-zise de marketing, bazate pe analizarea pieței, conceperea campaniei, construirea unei imagini a produsului (fie el un om politic, un partid, o guvernare, un proiect sau o idee politică), stabilirea tacticii, aplicarea și evaluarea campaniei (P. Maarek, 1992, pp. 27-93). Publicitatea politică nu afectează în mod direct activitatea jurnaliștilor : instituțiile de presă vând spațiu sau timp candidaților, partidelor sau organismelor politice, care își plasează aici mesajele lor, concepute și elaborate de specialiști proprii. Astfel, „prin publicitate, un reprezentant politic cumpără controlul asupra comunicării. El își asigură sprijinul unei instituții de presă, cel puțin pentru a-i difuza, într-un moment sau pe un spațiu date, un mesaj țintit către un public mai mult sau mai puțin larg, fidel acelei publicații” (J. Gerstle, 1992, p. 56). În prezent, în țările occidentale, ponderea publicității politice a ajuns să reprezinte circa 70% din bugetul unei campanii electorale. În campania electorală din 1984, Ronald Reagan a folosit 23,9 milioane de dolari pentru publicitatea politică în mass-media, iar contracandidatul său, D. Mondale, 21,5 milioane de dolari; în 1996, cei doi candidați (Bill Clinton și Bob Dole) au utilizat, fiecare, 40 de milioane de dolari (S. Biagi, 1999, p. 281) Spre deosebire de publicitatea „comercială”, acest tip de publicitate încearcă să persuadeze indivizii să-și dea votul unui partid sau lider, nu să-și cheltuie banii pe un produs sau altul; beneficiul pe care ea îl sugerează este, într-un anume sens, imaterial, deoarece, pe de o parte, persoana care acceptă oferta nu rămâne cu un produs pe care îl poate folosi pentru sine și, pe de altă parte, ea nu poate măsura avantajele pe care le obține în urma acceptării acestei oferte. Ceea ce face ca publicitatea politică să se bazeze pe argumente mai degrabă simbolice decât materiale și să fie adeseori de tip negativ: ea vorbește mai mult despre defectele oponentului și riscurile acceptării ofertei acestuia decât despre avantajele oferite de liderul sau partidul pentru care se face reclamă (în timp ce, în reclamele comerciale, publicitatea negativă este fie interzisă prin reglementările specifice, fie prohibită de codurile de etică profesională). Managerii posturilor și redacțiilor agreează publicitatea politică din trei motive: a) Reprezintă o sursă importantă de venituri (în anii electorali, candidații politici apar constant în topul primilor 25 de cumpărători de publicitate -vezi D.R. Pember, 1992, p. 486). b) Difuzarea publicității politice creează o impresie de echilibru și neutralitate : presa oferă astfel șanse egale partidelor, grupurilor, liderilor MASS-MEDIA ȘI VIAȚA POLITICĂ 219 importanți, care pot plasa mesajele pe care le doresc, pe suporturile mediatice pe care și le aleg. Redacția nu poate interveni în aceste mesaje, deci nu poate fi acuzată de favorizarea sau defavorizarea unui candidat sau a unei grupări politice. c) Publicitatea politică este ușor de programat și paginat, spre deosebire de alte evenimente politice, care au durate imprevizibile, se desfășoară în momente neconvenabile (din perspectiva orarului de producție), au un conținut adeseori neclar; mesajele publicitare, în schimb, sunt predate la timp, au durată sau dimensiuni precise, nu întârzie producția și nu afectează grilele de programe sau sumarele stabile ale instituției mass-media. în mod indirect, publicitatea politică exercită o profundă influență asupra activității jurnalistice. Fondurile importante puse la dispoziția acestei forme de comunicare permit achiziționarea de spațiu/timp în cantități tot mai mari, fapt ce limitează spațiul și timpul rămas la dispoziția jurnaliștilor pentru articole de informare, dezbateri, interviuri și investigații politice. în plus, așa cum observă R. Entman, acest mecanism tinde să identifice libertatea de expresie (a candidaților politici) cu libertatea de a cumpăra spațiu/timp în mass-media, fapt ce mărește presiunea factorului economic și a inegalităților de tip economic asupra comunicării politice și, implicit, a activității jurnalistice (R. Entman, 1995, p. 19; vezi și D. McQuail, 1992, p. 134; P. Mancini, D. Swanson, 1996, pp. 8-10). Pe de altă parte, mesajele publicității politice nu au conținut informativ sau rațional: ele sunt centrate pe o imagine capabilă să sugereze anumite valori, pozitive sau negative. în 1969, în timpul campaniei electorale prezidențiale, contracandidatul lui Lyndon Johnson, senatorul Barry Goldwater, a făcut mai multe declarații prin care sugera că ar fi dispus să utilizeze armele nucleare pentru impunerea supremației SUA. Un specialist în publicitate, Tony Schwartz, a conceput un spot în favoarea lui Lyndon Johnson: filmul arăta o fetiță care rupea liniștită petalele unei margarete, numărându-le de la 1 la 10. La ultima petală, filmul aducea în prim-plan privirea fetiței; simultan, o voce aspră începea să numere de la 10 la 1. Când termina, imaginea unei uriașe ciuperci atomice și sunetul cumplit al unei explozii acopereau ecranul. Apoi se auzea vocea lui Johnson: „Trebuie să construim o lume în care copiii să poată trăi. Trebuie să ne iubim unii pe alții, fiindcă altfel vom muri”. Acest spot celebru (cunoscut astăzi ca „Daisy spot”) a fost difuzat o singură dată, la ora de maximă audiență a canalului CBS; cu toate acestea, el a fixat în conștiința alegătorilor, iremediabil, imaginea unui Goldwater capabil să declanșeze un holocaust nuclear (P. Maarek, 1992, p. 15). 220 SISTEMUL MASS-MEDIA Publicitatea politică este opusă principiilor spațiului public, bazat pe raționalitate, dezbatere, analiză lucidă; ea valorizează afectivitatea, imaginile șocante, impresiile trecătoare și pulsiunile de moment ale maselor: „Publicitatea vinde o imagine atrăgătoare a unui om și a ideilor sale. Dar ea este rareori informativă. Pentru a-și atinge obiectivele fixate [...], ea trebuie să convingă și să seducă. Astfel, publicitatea politică produce un dublu efect: reducător - care acționează asupra conținutului mesajului, adică asupra imaginii omului politic și a ideilor sale - și seducător - care acționează asupra cetățeanului și care aduce deformări și tendințe de influențare” (J.M. Cotteret, C. Emeri, 1993, p. 1337). Strategiile de marketing politic pornesc de la ideea că există întotdeauna un aspect (al unui program politic sau al unui candidat) care posedă, în raport cu interesele sau așteptările publicului-țintă, un potențial sporit de atragere și persuadare. Ca în orice acțiune de marketing, specialiștii încearcă să identifice : (1) caracteristicile specifice ale produsului; (2) nevoile, aspirațiile, slăbiciunile publicului spre care vor să plaseze produsul respectiv. După ce identifică aceste elemente, ei construiesc una sau mai multe campanii de comunicare. Campania de comunicare politică nu este o noutate. în Roma antică se practicau multiple tehnici, care seamănă izbitor cu marketingul politic modern: candidații făceau vizite și țineau discursuri în fața electoratului, fabricau zvonuri pentru a-și compromite adversarii, făceau să circule manuscrise cu discursurile lor, dădeau banchete și lansau numeroase mesaje, scrise direct pe pereții caselor - spre exemplu, numai în Pompei au fost descoperite peste 1.600 de asemenea „afișe electorale” (vezi R. Chesnais, 1995). O campanie de comunicare va face întotdeauna apel la două modalități de transmitere a ideilor : prin acțiuni și prin mesaje verbale. Acțiunile pot avea un conținut politic major sau pot fi ancorate în alte sfere ale vieții sociale: caritate, sport, divertisment, cultură. Acțiunile cu conținut politic trebuie să reprezinte inițiative care exprimă clarviziune sau curaj și care pot marca momente de cotitură în istoria unei comunități; ele au fost denumite, cu o expresie plastică, „acte grele” (actes lourdes), deoarece, prin conținutul și impactul lor, capătă o importanță aparte, rămân înscrise în memoria colectivă. Acțiunile non-politice includ mici gesturi spectaculoase, în măsură să atragă presa (să ofere „un efect de anunț”) și să înduioșeze, să amuze, să atragă sau să deconcerteze publicul larg. în această familie intră o mulțime de episoade anecdotice, dar memorabile: Valery Giscard d'Estaing (în campania prezidențială din 1974) cântând la acordeon într-o emisiune de varietăți, jucând fotbal, intrând în casa unor cetățeni oarecare și luând masa cu ei; Bill Clinton cântând la saxofon sau făcând jogging ; Boris Elțîn dansând pe muzică rock, MASS-MEDIA ȘI VIAȚA POLITICĂ 221 pe o scenă invadată de tineri pletoși; Frangois Mitterrand urcând pe colina de la Solutre și contemplând, recules, peisajul rural al Franței „eterne”. Mesajele verbale implică discursuri, declarații, interviuri, sloganuri, evocări, promisiuni, angajamente, atacuri la adresa adversarilor politici - toate construite în așa fel încât să reamintească sau să sugereze valorile de bază în jurul cărora a fost construită campania de comunicare politică. Pentru a fi cunoscute de milioanele de oameni care alcătuiesc electoratul și creează opinia publică, gesturile și mesajele verbale ale oamenilor politici trebuie să fie intens mediatizate. Ceea ce înseamnă că presa trebuie să fie „atrasă” către acele locuri și acele momente în care se va produce actul (politic) planificat, lucru ușor de realizat atunci când este vorba de momente de răscruce, care generează „acte grele” : desemnarea unui candidat la prezidențiale, anunțarea programului politic, o dezbatere față în față la vârf, o declarație de război etc. Pentru celelalte elemente ale campaniei de comunicare, adică pentru „efectele de anunț”, este nevoie de multă inventivitate : ele trebuie concepute astfel încât să dea impresia că întrunesc caracteristicile specifice unei știri, că au „valoare de știre” (newsworthiness). De aici, din căutarea febrilă a „acoperirii mediatice”, din preocuparea de a atrage un număr cât mai important de jurnaliști, derivă înclinația către evenimentele spectaculoase, cu bogată încărcătură afectivă. Se declanșează acum un mecanism în lanț: aceste evenimente sunt fabricate pentru presă („pseudo-eveni-mente”), astfel încât să posede caracteristicile știrii (interes uman, dramatism, conflict, pregnanță etc.); ele oferă instituțiilor de presă garanția că materialul respectiv se va încadra în așteptările publicului larg; prin aceasta, știrea „politică” devine una general accesibilă și general interesantă; audiența ridicată a știrilor permite vânzarea convenabilă a spațiului/timpului de publicitate și rentabilizează departamentul respectiv ; în consecință, proprietarii de instituții de presă vor exercita presiuni pentru ca tot mai multe materiale cu conținut politic să intre în acest „cadru” (care combină informația și divertismentul), deoarece au interesul să-și mențină audiența și să-și asigure profitul. Senatorul american Joseph McCarthy, declanșatorul celebrei „vânători” de comuniști din anii '50, avea un talent aparte în a crea asemenea pseudo-eve-nimente. El a inventat conferința de presă de dimineață, care avea ca scop anunțarea conferinței de presă de seară. Astfel obținea titluri spectaculoase în presa de prânz: „Senatorul McCarthy promite dezvăluiri în această seară...”. Seara sosea și, dacă McCarthy avea ceva de oferit, dădea unele informații presei; de cele mai multe ori însă nu avea nimic de spus, și atunci anunța că a întâmpinat greutăți în a obține documentele scontate, că martorul secret pe care îl are a fost amenințat cu moartea și nu are curajul să apară în public etc. A doua zi 222 SISTEMUL MASS-MEDIA dimineața avea din nou parte de titluri de pagina întâi: „Amânare în cazul McCarthy - misterul martorului urmează să fie elucidat” (W. Safire, 1993, p. 622). Jurnaliștii trimiși să prezinte asemenea evenimente (de obicei mai frecvente în timpul campaniilor electorale) sunt obligați să repovestească un scenariu pregătit dinainte; din această cauză ei se simt manipulați și au tendința să privească suspicios orice manifestare de „marketing politic”. Apariția și impunerea generalizată a tehnicilor de comunicare politică au făcut ca acest spațiu să fie ocupat de mai mulți actori: pe lângă triunghiul originar lideri politici - jurnaliști - alegători, acționează acum specialiști în publicitate, marketing, relații publice, comunicare politică, cercetători ai opiniei publice, oameni de artă, sociologi etc. După Patrick Champagne, acest sistem conduce la un cerc vicios : „Câmpul jurnalistic a devenit locul strategic al bătăliilor simbolice [...]. Consilierii în comunicare pregătesc «loviturile mediatice» și «efectele de anunț» ale oamenilor politici, ce au scopul să șocheze telespectatorii și să le sugereze o anumită opinie, pe care, apoi, cercetătorii specializați în sondajele de opinie publică o vor înregistra” (1990, p. 32). Când Puterea ascultă de Presă Așa cum am arătat la începutul acestui capitol, relațiile dintre lumea politică și presă nu sunt unilaterale: la rândul său, sistemul mass-media exercită o influență majoră și modifică semnificativ comportamentul actorilor politici. în relația sa cu lumea politică, presa are funcția de a transmite mesajele politice (operând o selecție și o ierarhizare a acestora, fapt ce duce la crearea unei „agende” a priorităților), de a le comenta (traducând, simplificând sau interpretând discursul politic) și de a pune în scenă aparițiile oamenilor politici (apud P. Breton, 1995, p. 327; vezi și E. Neveu, 1995, p. 148; J. Blumler et alii, 1990, p. 267). Prin toate aceste ipostaze, ea influențează comportamentul oamenilor politici, obligându-i să-și adapteze acțiunile și modul de a transmite mesajele, în conformitate cu exigențele comunicării de masă. Adaptarea la specificitatea comunicării mediate tehnologic înseamnă, în primul rând, capacitatea de a înțelege și de a respecta caracteristicile fiecărui suport mass-media: discursul pentru un interviu în presa scrisă va fi diferit de cel pentru un interviu radio; o apariție la televiziune va necesita un comportament și un mod de a vorbi deosebite de cele pregătite pentru un discurs în Parlament. Fostul președinte al SUA, F. Delano Roosevelt, este considerat MASS-MEDIA ȘI VIAȚA POLITICĂ 223 unul dintre oamenii politici care au înțeles cel mai bine specificitatea unui canal de presă: radioul. Astfel, în timpul fazei finale a unei campanii electorale, el și contracandidatul său au avut la dispoziție 15 minute pentru discursuri; Roosevelt a obținut ca discursul său să fie difuzat primul. El a vorbit însă numai 14 minute, lăsând, după ultimele cuvinte, un minut de tăcere. Intrigați de această întrerupere, mulți ascultători au schimbat postul, fapt care a redus audiența celuilalt candidat. Ronald Reagan, actor profesionist format la școala Hollywood-ului, se simțea în apele sale sub lumina reflectoarelor, citea cu ușurință mesajele scrise pe prompter, interpretându-le și dând senzația unui discurs spontan și autentic, și nu era inhibat de absența unui partener în actul de comuncare televizuală - senzația cumplită, recunoscută de mulți oameni politici, că adresarea unui mesaj la televiziune seamănă cu vorbitul de unul singur către o cutie electronică și un perete de întuneric. Din aceeași perspectivă, Bill Clinton sau Tony Blair sunt lideri politici care cunosc și exploatează la maxim specificitatea televiziunii. în alt plan, Ross Perot, multimiliardarul american care a candidat la președinția SUA în 1992, a încercat să exploateze avantajele altui suport de comunicare : el a cumpărat o poziție pe satelit, creând un canal TV pe care cei peste 3,7 milioane de americani care aveau antene parabolice puteau urmări discursurile sale, nefiltrate și neinterpretate de jurnaliști. în plus, a avut numeroase discuții telefonice directe cu aproape 30.000 de electori. La rândul său, Bill Clinton a participat la o conferință on-line, răspunzând prin rețeaua Internet întrebărilor puse de diferiți „navigatori” ai site-urilor respective (vezi Newsweek, 15 iunie 1992). Aceste evoluții rapide ne arată că, în scurt timp, alte modalități de comunicare, cu specificul lor, vor lărgi sfera tehnicilor de dialog politic, ducând (poate) spre ceea ce unii specialiști numesc „teledemocrație” - un ansamblu de canale de comunicare directă, care va lega electorii și candidații, fără a mai fi nevoie de interfața oferită de presă. Personalizarea puterii politice. Pentru ca mesajele și mecanismele lumii politice să fie mai accesibile (în condițiile unui public din ce în ce mai numeros, mai eterogen și mai puțin familiarizat cu subtilitățile mașinăriei politice), jurnaliștii au fixat în centrul de interes al materialelor lor dimensiunea umană a personalităților politice. Dezbaterile, conflictele sau negocierile, expresie a unor complicate relații de doctrină, de interese și de proceduri (parlamentare, guvernamentale, de partid), sunt greu de înțeles și de urmărit în „mecanica” lor strict politică; atunci când în locul confruntării de idei apar conflictele personale, care opun lideri cu o individualitate mediatică, situația devine accesibilă și ușor de explicat. în ultimă instanță, relațiile complexe și contradictorii dintre diferitele centre de putere se reduc la serii simple de opoziții binare de tip bine - rău (vezi M. Edelman, 1988 ; 224 SISTEMUL MASS-MEDIA R. Entman, 1995; R. Rieffel, 2005a; M. Schudson, 1987); campania electorală devine o competiție între doi lideri importanți (ceea ce comentatorii americani numesc, cu o formulă preluată din lumea hipismului, „horse race”), o interpelare în Parlament apare ca o bătălie între doi politicieni, iar o criză politică - drept un scandal între orgoliile a doi oameni (vezi modelele Kennedy -Nixon, Mitterrand - Chirac, Clinton - Stark, Bush - Kerry). Accentul pus de mediatizarea vieții politice și pe caracteristicile sufletești ale liderilor atrage focalizarea asupra vieții private și scoaterea în prim-plan a dimensiunilor afective : domină imaginile din locuințele oamenilor politici, aspectele legate de viața de familie, hobby-uri și moduri de petrecere a timpului liber. Informațiile fără valoare politică (G.W. Bush jucând golf, N. Sarkozy exersând arta călăriei, primul-ministru Tăriceanu practicând motociclismul sportiv etc.) sunt mai frecvente (și rămân mai prezente în memorie) decât informațiile referitoare la inițiativele politice ale acestor lideri. Personalizarea actului politic exercită influențe puternice asupra liderilor politici: aceștia trebuie să aplice stategiile „starului”, să organizeze ieșiri în public golite de solemnitatea actului politic și încărcate de „șarmul”, surpriza și caracterul de aparentă indiscreție specifice acțiunilor „vedetelor” muzicale, de film sau sportive și știrilor de tip „fapt divers”, care aduc succesul la public al acestei categorii. în acest context, R.G. Schwartzenberg (1995, pp. 72-76) evocă tehnicile prin care oameni politici de seamă precum J.F. Kennedy, H. Kissinger, J. Trudeau sau V. Giscard d'Estaing își construiau imaginea conform unor modele consacrate de filme și de presa populară: acelea ale unorplayboy de succes, înconjurați de frumuseți celebre (Marilyn Monroe, Kim Novak sau Janet Leigh pentru Kennedy), subiecte ale unor scurgeri de informații și ale unor „scandaluri” picante care, în mod paradoxal, devin o sursă a popularității și măresc indicele de simpatie al electoratului. în alte cazuri, accentul se mută pe viața de familie, presa fiind invadată de imagini ale omului politic având grijă de florile din grădină, plecând în excursii cu soția, făcând jogging, dedicându-se unui hobby sau ocupându-se de câinele său favorit. Acest proces, avantajos din perspectiva „popularizării” politicului, prezintă însă riscul de a „decontextualiza problemele, de a ascunde dimensiunile structurale, de a conduce la ignorarea istoriei și la negarea relațiilor de putere” (A.M. Gingras, 1995, p. 40; vezi și P. Mancini, D. Swanson, 1996, p. 14). Spectacularizarea fenomenelor politice. Centrarea reprezentării mediatice pe personalitățile politice are drept consecință creșterea dimensiunii dramatice și spectaculoase a oricărei confruntări. Această tendință se concretizează îndeosebi prin teatralizarea și ritualizarea manifestărilor politice, ceea ce conduce la privilegierea momentelor și formelor festive de manifestare a vieții politice : convențiile (congresele) partidelor, mitingurile, defilările și paradele MASS-MEDIA ȘI VIAȚA POLITICĂ 225 electorale, vizitele somptuoase, gesturile simbolice, dezbaterile față în față în studiourile de televiziune, ceremoniile și festivitățile (vezi M. Edelman, 1988 ; D. Dayan, E. Katz, 1992). Spectacularizarea fenomenului politic conduce, inevitabil, la prezentarea în forma și prin procedurile specifice divertismentului. Această tendință afectează atât limbajul articolelor și emisiunilor, cât și formatul jurnalistic (dezbaterile sunt înlocuite prin talk-show-uri, investigațiile prin reportaje de atmosferă, interviurile de idei prin interviuri-portret etc.). Nici conținutul mesajelor jurnalistice nu scapă neatins: un studiu efectuat în 1989 arată că, în acel an, numele cățelului președintelui american George Bush a fost pomenit, în programele de știri ale celor mai importante posturi de televiziune, de mai multe ori decât numele secretarilor de stat ai Energiei, Agriculturii și Educației (L. Bogart, 1995, p. 180). Televiziunea, care, prin natura ei, privilegiază conținuturile de divertisment, a generalizat o viziune simplificatoare asupra vieții politice: „este o lume fără multă coerență sau sens; o lume în care fiecare eveniment intră în scenă în viteză și dispare repede, pentru a face loc altui eveniment; o lume care nu ne cere și nici nu ne permite să acționăm; o lume care seamănă cu jocul copiilor de-a «cucu-bau» și care, asemenea acestui joc, își este suficientă, nu are legătură cu ceea ce este în afara ei și este extraordinar de distractivă” (N. Postman, 1986, p. 107). Înclinația presei spre actele spectaculoase, „teatralizate”, favorizează strategiile de marketing politic, care promovează punerile în scenă laborios orchestrate, declarațiile-șoc, aparițiile politice fastuoase sau surprinzătoare etc. Pe de altă parte, aceste evenimente mediatice au ajuns să aibă mai multă greutate politică și mai mult impact social decât manifestările uzuale ale vieții politice parlamentare, guvernamentale sau de partid. Roland Cayrol citează declarația lui H. Madelin, care afirma că „rolul Parlamentului se estompează, în timp ce dezbaterile organizate de diferitele talk-show-uri capătă o solemnitate ieșită din comun” (R. Cayrol, 1991, pp. 447-448; vezi și J. Lacroix, 1993, p. 1413). Marile confruntări televizate sunt regizate cu minuțiozitate de consilierii în comunicare politică: ei negociază alegerea jurnaliștilor, ordinea și tipul întrebărilor care vor fi puse, cadrajul (câte prim-planuri, ce unghiuri), focalizările (dacă vor fi sau nu prezentate mâinile, detalii ale îmbrăcămintei, anumite grimase etc.), prezența sau absența publicului în studio, dimensiunile și forma mesei la care vor sta candidații, culoarea decorului, modul de iluminare etc. În felul acesta, o simplă dezbatere devine o sofisticată punere în scenă, cu efecte de teatralizare (intens repetate de oamenii politici, sfătuiți de actori sau regizori) și cu o tendință accentuată de mutare a centrului de greutate de la campania pozitivă (prezentarea ideilor și a programului propriu) către 226 SISTEMUL MASS-MEDIA campania negativă (atacarea adversarului în scopul diminuării prestigiului său public). Aparițiile televizate funcționează ca o trambulină de promovare, ca o posibilitate unică de a câștiga susținerea populară, vizibilitatea și chiar gloria. în acest sens, este memorabilă replica unui ministru francez : „Sunt gata să renunț la portofoliul de ministru pentru a fi invitat la emisiunea (celebră de altfel - n. M.C.) «Ora adevărului»” (vezi G. Derville, 1997, p. 109). Transformarea politicului în spectacol conduce la transformarea cetățeanului activ în plan civic într-un spectator neimplicat al unui show politic: „Campaniile electorale sunt purtate prin mass-media, iar cetățenii participă doar în calitate de audiențe ale mass-mediei. [...] Ca orice formă de manifestare artistică, spectacolul se concentrează în special asupra respectării scenariului simbolic și a realizării intereselor specifice diferiților actori ai spectacolului și mai puțin asupra diagnosticării exacte a situațiilor și a rezolvării problemelor reale” (P. Mancini, D. Swanson, 1996, p. 16). Această tendință de a spectaculariza fenomenul politic și de a-l prezenta ca și cum ar fi un „show” perpetuu a ajuns să fie cunoscută în limbajul de specialitate sub eticheta de dumbing down; esența procesului ar consta în combinarea informației cu divertismentul („infotainment”) și în tabloidizarea mesajelor jurnalistice referitoare la spațiul politic (în locul știrilor serioase despre dezbaterile politice se prezintă evenimentele mondene la care iau parte oamenii politici, aspecte inedite sau indiscrete din viața lor privată, declarații șocante, cu conținut personal etc.). După Franklin et alii (2005, p. 259), tabloidizarea desemnează „amestecul senzaționalului și sentimentalului, a preocupării excesive pentru sex, a populismului, prin exploatarea tragediilor indivizilor de dragul scandalul public, mascat frecvent în interes uman”. Sau, în termenii lui R. Rieffel (2005b, p. 12), în comunicarea fenomenelor politice „se încearcă emoționarea instantanee și fabricarea de evenimente; în felul acesta este eliminată complexitatea faptelor reale ; retorica presei devine acum o estetică a seducerii: dispozitivele campaniilor electorale sunt în întregime întemeiate pe elemente vizuale (drapele, sigle, jocuri de culori) și sonore (muzica de ambianță, sloganurile scandate) și pe o gestică teatrală a candidaților, care trebuie să atragă și să rețină atenția alegătorilor și care favorizează o cultură a sentimentelor”. Totuși, lucrurile nu sunt chiar atât de simple, iar ultimi ani au arătat că oamenii nu sunt prea ușor de păcălit: pe de o parte, ei fac apel la o multitudine de mijloace de comunicare pentru a se informa (altfel spus, nu sunt „prizonierii” televiziunii și ai spectacolului promovat de aceasta), iar pe de altă parte ei participă la numeroase instanțe de dialog social (de la discuțiile din familie pe marginea știrilor și programelor politice vizionate la implicarea în formuri de dialog, precum cercurile de prieteni sau grupurile de pe Internet). în termenii MASS-MEDIA ȘI VIAȚA POLITICĂ 227 unui comentator, „comportamentul electoral este oarecum asemănător unui puzzle psihologic: nenumărate bucățele minuscule, nici una dintre ele cu o semnificație deosebită în sine, luând în cele din urmă forma unei imagini inteligibile” (P. Seib, 2001, p. 39). Ceea ce înseamnă că mass-media nu este singurul factor în formarea unei opinii, nici măcar cel mai important. Afectizarea mesajelor și accentuarea laturii de divertisment: această dimensiune derivă din faptul „că cele mai multe instituții de presă sunt întreprinderi economice, care trebuie să aducă profit și sunt, în consecință, obligate să atragă mari audiențe. Ele favorizează știrile cu conținut dramatic sau de divertisment, deoarece acestea captează și mențin interesul audienței” (R. Entman, 1995, p. 301; vezi și P. Breton, S. Proulx, 1989, pp. 180-181). Politicienii și consilierii lor încearcă să speculeze această tendință prin plasarea unor mesaje cu conținut lejer sau prin traducerea problemelor complicate ori controversate în limbajul și formatele specifice divertismentului. Un exemplu elocvent în acest sens este oferit de celebrul „Checkers speech” al lui Richard Nixon: în 1952, când candida pentru funcția de vicepreședinte alături de H. Eisenhower, Nixon a fost acuzat de către ziarul New York Post că ar fi primit de la niște prieteni foarte bogați fonduri ilicite pentru campania electorală. Nixon nu a replicat imediat, dar, după un timp, cu ocazia unui discurs pe care l-a rostit la Los Angeles (discurs preluat de peste 250 de stații de televiziune și 560 de stații de radio), a povestit, cu vocea înecată de emoție, tot felul de mici întâmplări din viața sa de familie ; a dat detalii despre educația copiilor, despre cheltuielile casei, despre vacanțe, despre prietenii săi intimi. Apoi a povestit cum unul dintre aceștia, un milionar californian, i-a dat fetiței sale un cățeluș pe nume Checkers. Nixon a spus că i-a fost frică să-l accepte, fiindcă s-a gândit că va fi acuzat că primește cadouri ilicite, dar, până la urmă, înduioșat de rugămințile fetiței, a primit cățelușul. Fără să fi răspuns cu nimic la acuzațiile formulate de presă, prin această mutare a temei într-o sferă intimă, amuzantă, Nixon a creat un curent de opinie favorabil (M. Emery, E. Emery, 1992, p. 365). Modelarea limbajului politic. Deoarece majoritatea mesajelor ajung la public prin intermediul presei, oamenii politici au fost obligați să învețe și să aplice legile specifice comunicării jurnalistice. Aceasta a însemnat: a) Scurtarea și simplificarea frazei: marii lideri politici ai secolului al XIX-lea au fost oratori remarcabili. Discursurile lor erau construite pe baza regulilor subtile ale retoricii, făceau apel la o erudiție istorică și filosofică aparte și se adresau unui public elevat (parlamentari, membri ai partidelor, intelectuali), care consacra o parte importantă din timpul său audierii și comentării acestor intervenții. Omul politic modern trebuie să lucreze pe două registre: acela al discursului parlamentar (încă ancorat în oratoria politică) și acela 228 SISTEMUL MASS-MEDIA al discursului mediatic. Din experiențele anterioare, el știe că jurnaliștii nu pot reproduce integral vorbele sale și că ei caută „flash-uri”, adică pasaje scurte, clare și convingătoare, pentru a le cita în articole sau pentru a le reda în știrile radio și TV. Combinarea celor două registre duce la un discurs format dintr-o succesiune de blocuri și sentințe ; primele sunt ample și au un conținut politic dens, abstract; ele sunt întrerupte de formulări memorabile, de fraze scurte, metaforice, ușor de preluat de către presă. Acestea sunt celebrele sound bites, formule concentrate, clare, emoționante sau șocante, care nu mai trebuie prelucrate de jurnaliști și care fac titluri atractive sau inserturi memorabile în știrile de radio și televiziune: „Retorica politică a devenit acum arta micilor fraze, a captării și seducerii publicului de mijloc cu ajutorul unui raționament care nu mai este deductiv, ci asociativ” (R. Rieffel, 2005a, p. 181). b) Apropierea jargonului politic de limbajul popular: dezvoltarea audiovizualului îi obligă pe oamenii politici să fie în contact direct cu electoratul și să facă apel la tehnicile de adresare verbală. În consecință, ei adoptă un vocabular simplu, cu puține expresii tehnice, cu formule pitorești și ușor de înțeles. Devenind apropiat, colocvial, limbajul politic se dezideologizează, capătă rezonanțe afective, se transformă într-un dialog amical, fără asperități, fără excese. J.M. Cotteret a analizat discursurile mediatice ale oamenilor politici francezi și a constatat că numai 20% din cuvinte reprezintă termeni politici și economici de specialitate. Exemplificând această tendință, autorul amintit citează cazul unui om politic care, pentru a evita o complicată demonstrație economică, a arătat publicului că o creștere cu 1% a PNB al Franței este echivalentă cu posibilitatea ca fiecare francez să-și poată cumpăra, din „felia” care îi revine, o bicicletă nouă (J.M. Cotteret, 1991, pp. 30-47). c) Eliminarea elementelor abstracte în favoarea celor concrete, afective: discursul politic mediatizat are ca scop seducerea, convingerea unor mase de oameni diferiți și neomogeni în plan cultural. Cel mai mic numitor comun este emoția, sentimentul. De aceea, oamenii politici evită argumentația abstractă și preferă figurile de stil simple, centrate pe emotivitate, pe ceea ce poate fi ușor imaginat și reprezentat; ei preferă să „arate”, adică să ilustreze o situație prin cuvinte și formule plastice, evitând raționamentele și demonstrațiile prea teoretice. Ceea ce contează acum nu este „ideea”, ci „impresia” pe care omul politic o lasă în amintirea publicului. Formule memorabile, precum „Read my lips : no new taxes” (George Bush), țin loc de teorii și programe politice. Astfel, „această logică a seducerii, care favorizează vocea, gestualitatea și spontaneitatea calculată, arată că discursul politic adoptă din ce în ce mai mult normele specifice presei, MASS-MEDIA ȘI VIAȚA POLITICĂ 229 mizând pe simboluri și reprezentări” (R. Rieffel, 1995, p. 199; vezi și D. Bougnoux, 1991, pp. 17-30; G. Derville, 1997, pp. 129-131). Fixarea modului de reprezentare a puterii. Deoarece primește cea mai mare parte a informațiilor referitoare la viața politică din presă, publicul gândește, interpretează politicul așa cum îi apare, cum este el reprezentat în discursul jurnaliștilor. Din această cauză, oamenii politici nu iau nici o decizie fără a calcula mai întâi ce reacție va avea presa, în ce mod se va prezenta actul sau declarația respectivă în mass-media. Presiunea exercitată de imaginea mediatică este atât de mare, încât un consilier al fostului președinte al SUA, Ronald Reagan, spunea: „Nu îmi amintesc să fi participat la o singură ședință în care să nu se fi pus întrebarea: «Cum va fi prezentat acest lucru în presă ? ». Marile decizii au fost întotdeauna influențate de presă” (vezi J. Gerstle, 1992, p. 86). în opinia fostului prim-ministru francez, Michel Roccard, sub presiunea presei, liderii politici sunt obligați să asigure transparența actelor lor (accesul presei la informație), să ofere o instantaneitate a deciziei (să nu creeze, prin întârzieri, sentimentul că se ascund de presă), să dețină o capacitate de ubicuitate (să fie prezenți pe mai multe canale de presă, pentru a atinge segmente cât mai mari de public) și să aibă carismă simbolică (să știe să declanșeze emoții și adeziune afectivă prin felul în care își prezintă deciziile). Teoretizând aceste evoluții, Remy Rieffel consideră că modul tradițional de reprezentare a puterii (prin triada a delibera - a analiza - a lua decizii) s-a îmbogățit, datorită influenței presei, cu încă o acțiune-tip : a ști să faci vizibile actele de guvernare (R. Rieffel, 1995, p. 199). Altfel spus, în lumea modernă, actul politic este inextricabil legat de actul de comunicare : o guvernare bună, care nu știe să se facă vizibilă, să fie bine „reprezentată” în presă, riscă să piardă adeziunea unui public neinformat sau greșit informat. Această realitate explică preocuparea constantă a oamenilor politici de a asigura „vizibilitatea” acțiunilor sau declarațiilor, presiunea pe care birourile lor de presă o exercită asupra jurnaliștilor, inflația de produse cu finalitate comunicațională: anunțuri, conferințe de presă, dosare, broșuri, publicații specifice, site-uri pe Internet, scrisori personalizate etc. După unii specialiști, chiar criteriile de acces în viața politică sunt fixate de presă: persoana care nu este „mediatică” și nu are calitățile specifice succesului (în special la televiziune) este îndepărtată sau marginalizată. în plus, oamenii politici care, fie prin campanii elaborate, fie prin noroc, fie prin relații personale, acaparează câmpul mass-mediei ajung să fie percepuți de public ca „lideri”, ca modele ale vieții politice, deși în partidul lor, în Guvern, în administrație ori în Parlament, rolul și puterea pe care le dețin pot fi mult mai puțin importante: „Cei ce reușesc să se exprime apar ca reprezentativi, 230 SISTEMUL MASS-MEDIA ca importanți [...], în timp ce exclușii de pe micile ecrane rămân în anonimat, nu mai fac parte din peisajul politic” (G. Derville, 1997, p. 109). Nevoia de a fi vizibil și de a avea o anume „carismă” este specifică și normală în perioadele de vârf ale vieții politice, când este căutată adeziunea maselor - adică în perioadele electorale. Sub presiunea camerelor de luat vederi, a sentimentului că orice act politic este „supravegheat” și „reprezentat” de către presă, se creează un comportament specific, o febrilitate aparte, ca și cum omul politic ar fi într-o campanie electorală permanentă. Modelul tradițional, care face ca perioadele de comunicare intensă (din campaniile electorale) să fie urmate de perioade de acalmie (viața politică parlamentară și guvernamentală uzuală), caracterizate printr-o reducere a activității de comunicare, este înlocuit de o comunicare politică efervescentă, în care presa fixează un anumit calendar și un anumit ritm al actelor de comunicare, în funcție de interesele ei proprii. Astfel, fiecare moment politic devine un moment „mediatic”, cu apariții publice stabilite de solicitările jurnaliștilor : declarații la ieșirea din Parlament, interviuri pe culoarele Guvernului, invitații pentru o intervenție în jurnalele de actualități, participări la talk-show-uri etc. Această supra-mediatizare a unor actori politici duce la crearea unei noi surse de prestigiu, bazată nu pe numărul de voturi sau pe susținerea politică, ci pur și simplu pe fenomenul televizual și rata audienței; altfel spus, legitimitatea electorală este înlocuită de o legitimitate „catodică” (după formula lui D. Wolton). în latura sa pozitivă, supra-mediatizarea vieții politice obligă actorii politici să se afle mereu în dialog cu publicul, să-și explice sau să-și justifice actele, să se simtă constant „sub controlul” celor care le-au dat voturile. în felul acesta, sub influența mass-mediei, care pătrunde în toate colțișoarele vieții politice, granițele democrației, ale participării publicului la momentele deciziilor politice, sunt lărgite enorm. Publicul din zilele noastre este infinit mai bine informat asupra vieții politice decât oricare altul, din orice moment al istoriei. Dacă, în trecutul îndepărtat, informarea se limita la comunicarea interpersonală și se baza adeseori mai mult pe zvonuri decât pe date reale, dacă într-un trecut mai apropiat singura sursă de informare erau cele câteva ziare și reviste, astăzi viața politică pătrunde prin nenumărate produse de presă scrisă, ne învăluie prin mesajele radiofonice și de televiziune și își oferă multiplele fațete prin site-urile de Internet sau prin forumurile de discuții ori prin miile de bloguri cu acces nelimitat. Supra-mediatizarea înseamnă obligația de a comunica orice act politic, obligația de a ști să fii popular și de a dialoga cu publicurile în limbajul și orizontul de reprezentări specifice acestora, obligația de a urmări cu atenție oscilațiile opiniei publice (comunicate aproape instantaneu prin sondajele de opinie) și de a schimba linia de acțiune, pentru a nu pierde susținerea populației. în latura sa negativă, ea conduce la exagerarea dimen- MASS-MEDIA ȘI VIAȚA POLITICĂ 231 siunilor persuasive ale actului de comunicare politică, la promovarea unor lideri, uneori doar „mediatici”, la eludarea unor probleme spinoase prin artificii de retorică și de punere în scenă, la spectacularizarea participării la viața politică - adică, implicit, la deturnarea de la argumentarea rațională către cea orientată spre afectiv. Partea a II-a Profesia de jurnalist Statutul profesional al jurnalistului Un câmp profesional eterogen Nenumărate exemple, din orice epocă și de pe orice meridian, arată cât de largă, contradictorie și incertă este sfera activităților incluse în câmpul ocupației de jurnalist. Referindu-ne numai la conținutul muncii sale, la multitudinea sarcinilor și la caracterul eterogen al atribuțiilor, constatăm că, la modul general, jurnalistul ar trebui să fie căutător și distribuitor de informații (din cele mai variate sfere, de la politică la știință, de la sport la faptul divers, de la economie la cultură), un pedagog care educă publicul în spiritul valorilor civice și al respectului față de cultura majoră, un lider de opinie care modelează convingerile și atitudinile audienței, un animator care mobilizează și solidarizează colectivitățile, un om de divertisment care oferă clipe de relaxare și de evadare imaginară pentru mii de oameni, un creator de cultură care selectează și promovează valorile etc. Astfel, prin conținutul muncii sale, jurnalistul interferează cu alte tipuri de activități, precum acelea ale liderului politic, istoricului, actorului, cadrului didactic, cercetătorului din științele sociale, artistului, activistului social etc. în consecință, orice încercare de definire a profesiei de jurnalist prin referire la substanța muncii sale se lovește de dificultatea găsirii unei sume de note caracteristice, definitorii pentru munca de presă; de aceea, o asemenea definiție nu va putea circumscrie cu exactitate nici conturul și nici locul jurnalismului în ansamblul celorlalte ocupații și profesii ale societății moderne. Activitățile jurnalistice sunt atât de fărâmițate și de eterogene, încât sociologul francez Remy Rieffel (1993, p. 1022) susține că „nu putem vorbi de jurnalism la singular, ci de jurnalisme, la plural”. Astfel: a) Fiecare tip de canal generează, prin funcționarea sa, o sumă de diferențieri. Spre exemplu, cei care pregătesc știrile pentru audiovizual suportă mai mult decât jurnaliștii din presa scrisă presiunea timpului limitat. Aici restricțiile de ordin temporal sunt mult mai severe decât cele de ordin spațial (dacă într-o zi s-ar tipări toate textele programelor de știri din 236 PROFESIA DE JURNALIST audiovizual, acestea ar acoperi doar câteva din coloanele unui ziar). Din această cauză, jurnaliștii de radio și televiziune își scriu materialele într-un stil mai concis, pun accent mai mare pe elementele dramatice sau pe cele spectaculoase și efectuează o selecție mult mai drastică, prezentând doar o parte din evenimentele unei singure zile. b) Modalitățile specifice în care fiecare instituție mass-media funcționează reprezintă o altă sursă de diferențe în activitatea jurnalistică. Presa scrisă cotidiană, centrată pe știrile zilei (hot news), impune un ritm de lucru alert, nu o dată mai puțin sensibil la verificarea informației, prin încrucișarea surselor, și la aprofundarea subiectului. în schimb, presa scrisă săptămânală, publicând reportaje ample, întemeiate pe mari investigații, acordă mai multă atenție documentării minuțioase, acumulării de informații bogate, structurării solide a materialului și aprofundării, adeseori reflexive, a temei în discuție. c) Tematica abordată constituie o altă sursă de diferențe. Deosebiri semnificative apar, spre exemplu, între activitatea celor care s-au cantonat în emisiunile de știri economice de la televiziune și a celor care s-au fixat în revistele economice specializate ; ori între cei care lucrează pentru publicații sau emisiuni de popularizare științifică și cei care lucrează pentru programe ori reviste de divertisment; sau, în cadrul aceleiași instituții mass-media, între deținătorii rubricilor de politică internațională și cei ai rubricilor de fapt divers etc. d) Poziția instituției de presă aduce deosebiri importante. Specialiștii presei locale practică un ritm de lucru, activități, genuri și tipuri de scriitură adeseori radical deosebite de cele ale jurnaliștilor de la marile cotidiene sau de la marile posturi de radio și televiziune. în studiul său Cartes de presse, J.-M. Charon sintetizează câteva dintre contradicțiile derivate din această varietate, adeseori dezarmantă, de activități: Dar ce au oare în comun (în afară, poate, de legitimația de jurnalist) cel care face totul într-un ziar local, plasat într-un mic oraș, strângând fără odihnă miriade de informații utilitare, căutând fapte diverse, participând la adunările diferitelor asociații sau la activitățile oficialităților locale, scriind zilnic până la zece note și relatări, și corespondentul unui prestigios cotidian național, aflat într-o mare capitală a planetei, care caută informații prin ziarele importante ale țării respective, frecventează persoane marcante și este apropiat de diferitele centre de putere ale acelei țări, care se ocupă de principalele conferințe de presă, negociind interviuri în exclusivitate cu un prim-ministru, care se concentrează asupra câtorva articole de fond, atent concepute, și care este oricând gata să intre în priză în momentele fierbinți sau în marile bătălii electorale ? Ce contrast între secretarul de redacție STATUTUL PROFESIONAL AL JURNALISTULUI 237 al unei reviste specializate (personaj-cheie într-o redacție standard și foarte restrânsă), în dialog permanent cu redactorul-șef sau cu directorul publicației, trebuind să pregătească (pentru tipar - n. M.C.) articolele a numeroși colaboratori, tăind sau rescriind paragrafe întregi, restructurând textul prin introducerea de subtitluri și atrăgând atenția cititorului asupra unei idei prin stabilirea titlului ori a șapoului, și secretarul de redacție al unei ediții de ziar cotidian, obligat să introducă în pagină, într-o singură după-amiază, o mulțime de articole, comunicate, știri, fotografii, într-o grafică sobră, întotdeauna presat de timp, înnebunit de un articol prea lung pe care nu mai are timp să-l citească în detaliu, preocupat din ce în ce mai mult de procesele tehnice și de producție, lucrând direct pe ecranul calculatorului, colaborând cu muncitorii tipografi [...]. Sau: putem considera ca făcând parte din același univers jurnalistul care lucrează într-un post local de radio, plătit prost și având un statut profesional fragil, pregătind mereu epuizante programe matinale, ce încep la 4 dimineața, și alergând în restul zilei după reportajele solicitate, și prezentatorul-vedetă al unui post important, familiar cu liderii politici și personalitățile culturale, cumulând la activitatea sa radiofonică și alte colaborări în presa scrisă sau în televiziune ? ” (1993, pp. 48-50). Caracterul eterogen al activităților incluse în câmpul jurnalistic genererează o slabă „identitate socială”. Acest concept se referă la dificultatea atât a grupului în chestiune, cât și a societății de a fixa grupul într-una din categoriile uzuale de clasificare. Jurnaliștii sunt cei mai importanți distribuitori de mesaje și imagini despre ei înșiși. Din acestea nu reiese niciodată cu claritate dacă își definesc activitatea ca profesie sau artă; dacă ei consideră educația academică și cultura ca avantaje sau dezavantaje în exercitarea muncii; dacă promovează valori stabile precum competența, responsabilitatea, experiența profesională sau valori imprecise precum flerul, norocul, inspirația etc. De asemenea, jurnaliștii își revendică, la modul eroic sau victimizant, atribuții alocate (și) altor categorii sociale: ei formează și influențează opinia publică, educă, oferă momente de distracție, controlează diverse instituții și persoane, salvează oameni în dificultate, scriu cronica evenimentelor majore și creează produse care, susțin ei, au atribute comune cu cele ale artei. După Remy Rieffel (1993, pp. 1021-1022), jurnalismul suferă o criză structurală de identitate, explicabilă prin patru factori: a) Fascinația pentru modelele exterioare: scriitorul, avocatul, omul politic, omul de afaceri etc. În multe cazuri, jurnalismul este perceput ca o trambulină în lansarea către alte profesii (deoarece chiar și o fugară trecere prin presă oferă vizibilitate și șanse mai mari de promovare) sau ca un refugiu după un eșec în altă profesie. 238 PROFESIA DE JURNALIST b) Incapacitatea mediului jurnalistic de a realiza un autocontrol eficient și o autodefinire convingătoare. în prezent, ca și în trecut, numeroase tensiuni și conflicte marchează profesia, iar imaginea despre rolul și responsabilitățile jurnaliștilor variază de la o țară la alta și chiar de la un grup de presă la altul; instituțiile și asociațiile jurnalistice nu reușesc să impună, în mod permanent și universal, norme deontologice, astfel încât comportamentul jurnaliștilor în fața aceleiași situații poate varia de la moment la moment sau de la instituție la instituție ; în plus, asociațiile profesionale nu au reușit decât rareori să elimine devianții din profesie și să ofere societății imaginea unui grup profesional imparțial, autocritic, mai atent la responsabilitatea socială decât la solidaritatea de breaslă. c) Eterogenitatea căilor de acces și a itinerarelor profesionale. Spre deosebire de alte profesii, unde accesul obligatoriu prin studii universitare asigură o cultură profesională unitară, în jurnalism intră oameni cu viziuni despre viață și cu grade de cultură foarte diferite. d) Decalajul dintre imaginea jurnaliștilor despre ei înșiși și imaginea publicului despre jurnaliști. în timp ce reprezentanții profesiei exagerează independența și profesionalismul lor, sondajele arată că publicul pune constant la îndoială autonomia oamenilor de presă (deși îi consideră onești și curajoși, crede că ei sunt incapabili să reziste presiunilor politice și economice). Din această perspectivă, R. Rieffel subliniază, în Dictionnaire critique de la communication, faptul că jurnalismul este perceput „atât ca meserie, cât și ca vocație”, ceea ce împiedică asimilarea lui în câmpul profesiilor, adică „al ocupațiilor recunoscute, supuse autodeterminării și controlului colegial prin intermediul unor deontologii severe” (1993, p. 1021). Definirea și analizarea identității sociale a jurnaliștilor prin ceea ce sunt și ceea ce fac este mai dificilă, deoarece această profesie/ocupație a „vagului” suferă de o ambiguitate fundamentală : ea se află la frontiera mai multor ocupații și întrunește elemente atât din aria ocupațiilor artistice (liberale), cât și din sfera profesiilor. Sau, în cuvintele inspirate ale lui Denis Ruellan, profesiunea de jurnalist are o dublă natură, fiind „liberală în spirit și salarială în practica ei” (1993, p. 62). în spiritul și în ideologia ei, profesia se plasează în vecinătatea ocupațiilor artistice, deoarece revendică atât libertatea de acțiune, cât și valorile (talent, inspirație, noroc) specifice artelor. în realitatea exercitării ei, profesia este supusă tuturor condiționărilor producției de serie pentru o piață concurențială: jurnaliștii trebuie să fabrice, în regim de „bandă rulantă”, sub presiunea timpului și a costurilor, materiale relativ standardizate, pentru care nu beneficiază de „dreptul de autor”. într-adevăr, deoarece sunt salariați (i.e. acceptă un venit periodic regulat, indiferent de calitatea și cantitatea muncii prestate într-o STATUTUL PROFESIONAL AL JURNALISTULUI 239 anumită unitate de timp), jurnaliștii au pierdut dreptul de proprietate asupra produselor muncii lor, în favoarea instituției (individului) care i-a angajat. Denis Ruellan identifică patru factori ce pot explica întârzierea organizării profesionale a jurnalistilor (M. Palmer, D. Ruellan, 2002, p. 124): a) controlul politic: oamenii politici și-au aratat mereu neîncrederea în ziariști și au încercat să le limiteze acțiunile ; b) natura „scenei” jurnalistice și a actoriilor săi: din cauza faptului că nu a existat o unitate de timp, de loc și de persoane (altfel spus, din cauza importanței pe care o are munca de teren, care risipește oamenii în locuri diferite și îi aduce în redacții în momente diferite, și a caracterului eterogen al activităților jurnalistice - în antiteză cu munca inginerilor sau a profesorilor, concentrată în aceleași spații și bazată pe repetarea unor secvențe de muncă oarecum standardizate), jurnalismul nu a putut beneficia de o profesionalizare rapidă; c) imposibilitatea structurală: sindicaliștii au încercat să obțină, în perioada interbelică, prin legi și acorduri, un statut profesional, dar nu au reușit; ba chiar mai mult, au realizat că, printr-o organizare prea riguroasă, s-ar putea pune în pericol funcțiile esențiale ale presei; d) polivalența profilurilor implicate de intrarea în jurnalism: nu există un mecanism omogen de triere, nu există criterii clare de selecție (poate doar o preferință pentru candidații cu studiile cele mai înalte - și aceasta în țările cu mare tradiție în învățământul jurnalistic, precum SUA), nu există o listă simplă și unanim acceptată a competențelor tipice solicitate unui jurnalist; din această cauză, profilul profesional al jurnalistului este incert, ceea ce generează o instabilitate organizațională structurală. Sfâșiat între aceste contradicții, „jurnalismul apare ca o ocupație instabilă și fluidă, extrem de sensibilă la schimbarea socială și tehnologică, fapt ce face ca substanța concretă a activității jurnalistice să varieze de la o perioadă istorică la alta și de la o țară la alta” (C. Sparks, S. Splichal, 1994, p. 20). Obstacole în definirea profesiei de jurnalist Evoluția termenului de „jurnalist” a fost sinuoasă și marcată de modificări de sens neașteptate, așa cum arată Barbie Zelizer (2007, p. 32). „Plecând de la ideea de persoană care «scrie un jurnal intim, un jurnal zilnic» (Webster's Unabridged Dictionary, 1983, p. 988), termenul jurnalist se referea inițial la cineva care ținea o evidență sistematică a anumitor întâmplări pe o anumită perioadă de timp și care avea intenția să facă acele date publice. Apărut inițial în publicația franceză Journal des Savants în secolul al XVII-lea (A. Mattelart, 1996), 240 PROFESIA DE JURNALIST termenul și-a lărgit aria de utilizare, iar acum se referă la indivizii care sunt implicați într-o încrengătură stufoasă de activități - «relatare, critică, emiterea unor opinii și oferirea unor judecăți de valoare despre lumea înconjurătoare» (G.S. Adam).” Cele mai mari dificultăți în stabilirea unui contur specific al jurnalismului provin din caracterul variat și ambivalent al activităților incluse în câmpul ocupației de jurnalist. În raport cu alte profesii, jurnalismul nu a reușit să delimiteze un corp clar de competențe specifice : el oscilează constant între un set de tehnici privind scrierea și editarea și un corp de cunoștințe în măsură să legitimeze misiunea și responsabilitatea socială a jurnaliștilor. Altfel spus, atributele profesionale oscilează între elemente cu caracter mai degrabă subiectiv și conjunctural și elemente cu caracter științific și sferă largă de generalitate. Dacă la acești factori adăugăm și ambivalența rolurilor pe care și le atribuie jurnaliștii (distribuitori de informații, actori ai vieții politice, educatori, creatori de divertisment etc.), ajungem la o sferă semantică extrem de largă, contradictorie și incertă; această realitate explică faptul că majoritatea definițiilor consacrate profesiei de jurnalist se referă mai puțin la ceea ce face jurnalistul (conținutul muncii) și mai mult la „unde” (instituțiile definitorii) și „cum” (procedurile de muncă acceptate de breaslă) acționează el. Astfel, conform Statutului Federației Internaționale a Jurnaliștilor, este considerat jurnalist „orice persoană care, în mod regulat și pe bază de remunerație, depune o activitate care constă în a contribui prin cuvânt sau imagine la una sau mai multe forme mass-media” (G. Bohere, 1984, p. 8). Protocolul Jurnaliștilor, încheiat în 1980 sub auspiciile UNESCO, susține că termenul de jurnalist „desemnează orice persoană, indiferent de naționalitate, care are un serviciu plătit și regulat de editor, reporter, fotograf, camera-man sau tehnician în presa scrisă, radio, televiziune, care își exercită profesia în acord cu principiile etice și cu normele stabilite de profesie ; activitatea sa profesională constă în căutarea, primirea sau distribuirea informațiilor, opiniilor, ideilor, studiilor sau comentariilor pentru publicații periodice, agenții de presă, servicii de radio-televiziune sau știri filmate” (apud K. Nordenstreng, H. Topuz, 1989, p. 304). În sistemul francez, conform articolului 761, alineatul 2 din Codul Muncii, jurnalistul profesionist este „o persoană a cărei principală ocupație, efectuată regulat și remunerat, constă în exercitarea profesiei pentru un cotidian sau altă publicație ori agenție de presă și care obține majoritatea veniturilor sale din această activitate” (J.P. Truxillo, P. Corso, 1991, p. 258). Conform International Encyclopedia of Social Sciences, termenul „jurnalist” trimite la „o persoană a cărei ocupație principală constă în strângerea, STATUTUL PROFESIONAL AL JURNALISTULUI 241 scrierea și editarea unor materiale care, în general, prezintă și interpretează evenimente curente” (1968, p. 265). După Encyclopaedia Britannica, jurnalistul este persoana care practică „strângerea, scrierea și editarea știrilor” (1997, p. 617). W.E. Porter susține că jurnalist este „o persoană a cărei ocupație principală constă în strângerea, scrierea și editarea unor materiale care, în general, prezintă și interpretează evenimentele curente”(apud C. Sparks, S. Splichal, 1994, p. 21). După Weaver și Wilhoit, jurnaliștii sunt „aceia care au responsabilitatea editorială privind pregătirea sau transmiterea știrilor, informațiilor, incluzând reporterii angajați full-time, corespondenții, edi-torialiștii, reporterii și editorii”(apud McQuail, 1996, pp. 150-151). Remy Rieffel consideră că „jurnalistul este perceput ca un fel de reflector al realității care reproduce actualitatea și evenimentele [...], un intermediar cultural între sursele de informație și public, purtat de o specie de neutralitate dezinteresată, un mediator în adevăratul sens al cuvântului”. El „triază informația, luptă împotriva dezordinii [...], tinde să se considere un decodor al realității, care își asumă, deci, o funcție utilitară”. Jurnalistul este „cel care furnizează un punct de vedere, exprimă o subiectivitate, emite o părere asupra unei probleme particulare, [...] apără tradiția și legitimitatea autorității” (R. Rieffel, 1984, pp. 179-182); sau, în termenii lui R. Rieffel (2005b, p. 115): „Definiția este absolut tautologică (jurnalistul este cel care își exercită profesia de jurnalist) și nu face referire la nici o cunoaștere sau tehnică specifice, sancționate printr-un ciclu de formare sau printr-o diplomă; ea nu se referă la nici un fel de competență, recunoscută și controlată de reprezentanții profesiei; ea se mulțumește să considere drept unic criteriu simpla exercitare a meseriei”. Din definițiile de mai sus rezultă că, pentru a fi recunoscut ca un profesionist, jurnalistul trebuie să depună o activitate incertă, prezentată global ca participare la mass-media. Din acest punct de vedere, definiția apare ca circulară; este considerat profesionist cel care face parte din instituțiile unde se poate exercita această profesie. Redundantă în plan logic, această definiție corporatistă se dovedește normală și deplin explicabilă în plan sociologic. în jurnalism, validarea profesională este dată de apartenența la o comunitate, adică de acceptarea și integrarea persoanei respective în grupul celor care sunt deja jurnaliști; astfel, breasla controlează câmpul profesional, încorporându-i (ori excluzându-i), prin reguli stabilite numai de ea, pe cei care au dreptul să se numească jurnaliști. Ceea ce înseamnă că numai breasla, nu și societatea prin instituțile ei, deține controlul asupra profesiei, a principiilor de apartenență, a mecanismelor de integrare, funcționare și expulzare. Altfel spus, pentru a fi jurnalist, adică pentru a fi integrat și menținut în profesie, nu ajunge și, uneori, nu este obligatoriu să parcurgi un ciclu formativ de tip universitar (ca în birocrațiile profesionale 242 PROFESIA DE JURNALIST precum medicina, dreptul, ingineria, profesoratul etc.), să treci prin concursuri de integrare și să parcurgi anumite etape (marcate de probe specifice, de acumularea în anumite unități de timp a experienței profesionale și de anumite obligații care consacră excelența profesională). în jurnalism, cel mai important lucru este să fii acreditat (adică recunoscut, acceptat) de o instanță internă, stabilită și impusă de breasla jurnalistică: Comitetul de Acreditare (Belgia), Comisia Regală a Presei (Anglia), Comisia pentru Cartea de Identitate a Jurnaliștilor Profesioniști (Franța), Federația Jurnaliștilor (Elveția) etc. Profesie, profesionalism, profesionalizare Cercetările sociologice consacrate profesiilor au propus două mari perspective de interpretare: (1) viziunea funcționalistă, care pune accent pe funcțiile sociale ale profesiei, altfel spus pe felul cum aceasta contribuie la echilibrul societății în ansamblu și la satisfacerea necesităților celor ce beneficiază de serviciile ei (clienții); (2) viziunea interacționistă, ce pune accent pe relațiile de putere implicate de existența profesiilor, altfel spus pe mijloacele prin care reprezentanții profesiilor își exercită controlul asupra clienților și a unui câmp social pe care ajung să îl monopolizeze. Astfel, profesiile sunt acele ocupații în cadrul cărora cei ce le practică au ajuns să controleze colectiv munca și scopurile ei. Cele două perspective nu se exclud, deoarece controlul câmpului profesional se face pe baza și în numele unor atribute specifice, derivând din capacitatea profesiei de a răspunde în mod specific unor necesități sociale specifice. Prima perspectivă identifică o sumă de caracteristici prin care profesia se diferențiază în raport cu alte moduri de acțiune. într-un studiu consacrat statutului de profesionist al jurnalistului, R.A. Beam (1990) oferă o sinteză a notelor considerate caracteristice pentru o profesie: a) Ocupația este organizată în jurul unui corp sistematic de teorii privind cunoștințele și deprinderile de specialitate. Majoritatea profesiilor își protejează cu mândrie monopolul asupra unor cunoștințe specifice, care nu pot fi dobândite decât după un ciclu lung de școlarizare universitară, urmat de un alt ciclu, ceva mai scurt, de „socializare” în câmpul practicilor profesionale. Cercetările au arătat că ciclul universitar oferă o viziune „ideală” a profesiei (bazată pe cunoștințele și principiile ei constitutive), iar ciclul de integrare, stagiatura, aduce o perspectivă mai „realistă”, axată pe tehnicile și structurile circumstanțiale, specifice unei instituții, unui context socio-politic, unei perioade istorice. STATUTUL PROFESIONAL AL JURNALISTULUI 243 b) Membrii profesiei beneficiază de „autonomie profesională” : ei au libertatea de a-și exercita profesia așa cum consideră că este bine, dar și obligația de a-și asuma responsabilitățile ce derivă din acest exercițiu; autonomia se întemeiază pe o sumă de valori care definesc „orientările urmărite de către profesii [...]: realizarea (profesională - n. M.C.), universalismul, specificitatea funcțională, neutralitatea afectivă, orientarea către colectivitate” (G. Ferreol et alii, 1998, p. 169); în consecință, membrii profesiei promovează valori specifice, care nu sunt dependente și nu pot fi controlate de interesele și valorile firmelor care îi angajează. c) Profesia dezvoltă o „cultură profesională”, adică un ansamblu de valori, simboluri și norme comune. Acestea se transmit noilor membri fie prin învățarea lor în instituții specializate, fie prin asimilarea în procesul de producție, odată cu tehnicile de lucru. Pe baza valorilor pe care le-a instituit, profesia are tendința de a se autoguverna, de a controla selecția, integrarea, evoluția și excluderea membrilor ei, producând, în acest scop, coduri etice și regulamente proprii. d) Profesia este înclinată să-și „idealizeze” utilitatea socială: ea se prezintă ca slujind interesul public, ascunzând sau eludând avantajele economice sau sociale ce decurg din exercitarea ei; în felul acesta, legitimitatea profesioniștilor se întemeiază pe „altruismul” lor, pe dorința și capacitatea de a fi devotați binelui public. e) Pentru membrii ei, profesia este o ocupație pe termen lung, adeseori o ocupație pentru toată viața (vezi și D. Leroy, C.H. Sterling, 1973, p. 253 ; C. Zamfir, L. Vlăsceanu, 1993, pp. 456-457). În esență, profesiile se diferențiază „prin izolarea anumitor caracteristici ale ocupațiilor sau ale rolurilor ocupaționale privite ca profesionale”. Ocupațiile profesionale includ „aptitudini specializate, bazate pe o cunoaștere teoretică diferită de cunoașterea obișnuită; acestea sunt obținute printr-o educație extensivă și adesea intensivă; ele fac posibilă regularizarea intrării în câmpul ocupațional, adesea în numele «profesiei»; la rândul ei, aceasta reglementează comportamentul nou-veniților printr-un cod etic ; ea tinde să pună accentul pe serviciul public, ca opus interesului personal” (T. O'Sullivan, în T. O'Sullivan et alii, 2001, p. 262). Având ca reper modelul profesiilor deja recunoscute, ne putem întreba dacă jurnaliștii îndeplinesc standardele profesionale specifice. Dintr-o perspectivă funcțională, în jurnalism regăsim doar parțial caracteristicile specifice profesiilor: a) Chiar dacă jurnaliștii revendică o cultură profesională și o ideologie proprie, este greu să identificăm un corp sistematic, necontestat, de teorii privind cunoștințele și deprinderile jurnalistice ; științele comunicării s-au 244 PROFESIA DE JURNALIST desprins de sociologie, psihologie, economie, lingvistică, istorie doar în ultimele decenii, conturul lor este încă incert, iar constructele teoretice complexe nu au fost decât parțial asimilate de profesie : „Jurnaliștii nu se regăsesc în corpusul de cunoștințe comune, chiar dacă acceptă faptul că dezvoltarea societății în care ei intervin în mod profesional implică ridicarea permanentă a nivelului lor cultural. Altfel spus, corpusul de cunoștințe nu oferă criterii de definire nici a unității și nici a identității profesiei. El este o condiție necesară pentru exercitarea jurnalismului, dar nu una suficientă” (J.-M. Charon, 1997, p. 8). b) în schimb, jurnaliștii beneficiază de o autonomie din ce în ce mai mare în exercitarea activităților specifice ; drepturile lor sunt protejate prin diferite legi și promovate sistematic de breaslă printr-un discurs vindicativ continuu. c) Cu toate acestea, jurnaliștii nu au reușit să impună întotdeauna norme și valori deontologice caracteristice și, mai ales, nu au reușit să le facă respectate în toate situațiile; frecvent, valorile morale sunt abandonate în goana după exclusivitate, prioritate temporală sau succes la public. d) Evident, în toate ocaziile, jurnaliștii subliniază dimensiunea misionară a activității lor, contribuția jurnalismului la menținerea democrației, sacrificiile celor ce practică această profesie, obturând sistematic avantajele materiale și sociale care derivă din statutul de jurnalist. e) Nu întotdeauna jurnalismul are un statut de ocupație definitivă și de sursă principală de venituri pentru membrii săi; adeseori, el este doar o etapă, mai exact o trambulină, pentru o carieră în profesiile comunicării sociale, în viața politică, în afaceri etc. într-un text clasic, doi mari profesori și cercetători americani, Everette Dennis și John Merrill (1984), au elaborat o dezbatere polemică asupra caracterului profesional sau non-profesional al jurnalismului. Cei doi autori au pornit de la caracteristicile profesiilor enumerate într-o lucrare de profil (Professions in America), conform căreia: a) un membru al profesiei trebuie să gândească obiectiv și critic asupra problemelor care, pentru cineva din afara profesiei, par a fi supuse prejudecăților și subiectivismului; b) unui membru al unei profesii i se poate acorda încredere, din moment ce profesează, deoarece deține o anumită expertiză inaccesibilă nespecialiștilor; c) un membru al unei profesii crede în solidaritatea strânsă cu alți membri și în avantajul creării unui front comun față de cei din afara profesiei; d) un membru al unei profesii acceptă anumite standarde de intrare în profesie : forme de obținere a unei diplome universitare care să-1 identifice ca membru al profesiei, de pildă; STATUTUL PROFESIONAL AL JURNALISTULUI 245 e) un membru al profesiei poate fi nu numai înregistrat ca atare într-un anume catalog profesional realizat de o asociație profesională general recunoscută, dar poate fi și înlăturat din cadrul profesiei dacă încalcă standardele acesteia; f) un membru al unei profesii participă la un sistem de remunerare pentru prestația sa profesională și poate beneficia de forme de gratificare și recunoaștere publică a prestigiului, dacă respectă codul de etică profesională ; g) un membru al unei profesii împărtășește un corp substanțial de cunoștințe, disponibile numai celor din interiorul profesiei. Pe această bază, fiecare din cei doi savanți a dezvoltat argumente pentru a susține statutul profesional al jurnalismului sau pentru a nega acest statut. Astfel, John Merrill consideră că jurnalismul nu este, în mod evident, o profesie, deși deține unele caracteristici ale acesteia sau se aseamănă în unele privințe cu o profesie : a) nu există o relație directă între jurnaliști și clienții lor; jurnaliștii lucrează pentru un angajator și răspund numai în fața acestuia; b) nu există, în jurnalism, cerințe minimale de intrare în profesie; oricine poate fi jurnalist dacă se poate angaja, indiferent de experiență sau specializare, într-o redacție oarecare; c) jurnaliștii nu constiuie „o comunitate omogenă” și nu li se cere să se supună vreunui cod etic ; d) nici un jurnalist nu beneficiază de o licență profesională (cel puțin, nu în SUA); e) nu există standarde profesionale asupra cărora să se cadă de acord în unanimitate sau care să fie urmate de toți jurnaliștii; f) jurnaliștii nu împărtășesc un grad ridicat de cunoștințe generalizate și sistematice; g) jurnaliștii nu pretind dreptul exclusiv de a practica această activitate. Mai mult, Merrill susține că nu este de dorit ca jurnalismul să se transforme într-o profesie. Prețul plătit pentru a deveni o profesie ar fi deformarea profesională (tendința de a percepe lucrurile denaturate de perspectiva specializării proprii și de a nu le vedea pe cele exterioare ei). Pe lângă pierderea diversității, un alt motiv pentru care jurnalismul nu ar trebui să devină o profesie este preluat de Merrill de la James Carey, un reputat analist al fenomenelor mass-media: dacă jurnalismul ar fi o profesie, practicanții ei și-ar canaliza eforturile din ce în ce mai intens spre ei înșiși, preocupându-se mai mult de propriile lor interese și de mecanismele de autoprotecție și din ce în ce mai puțin de responsabilitățile față de audiențele lor. în acest caz, jurnalismul, o activitate dedicată serviciului public, se va transforma într-o 246 PROFESIA DE JURNALIST afacere profesională îngustă, monolitică, centrată în jurul propriilor interese, de castă, lipsită de privirea spre exterior și de orientarea spre serviciul public. La rândul său, Everette Dennis afirmă că jurnalismul trebuie privit ca o profesie alcătuită din comunicatori profesioniști, dedicați respectării unor standarde profesionale. Jurnalismul deține cele mai multe caracteristici distinctive ale unei profesii, dacă nu chiar pe toate : a) una din caracteristicile de căpătâi ale oricărei profesii constă în faptul că această muncă „are ca scop major devoțiunea față de interesul public”. Jurnalismul constituie un serviciu public - libera circulație a informațiilor și ideilor stă la baza Primului Amendament din Constituția Statelor Unite. Presa beneficiază de protecție specială, prin această Constituție, nu doar pentru a le înlesni profitul proprietarilor de instituții media, ci datorită credinței că o presă liberă este esențială pentru o democrație funcțională; b) un jurnalist poate să abordeze problemele obiectiv și interogator: unul dintre scopurile jurnalismului este să redea o sinteză imparțială, dezinteresată a informațiilor; c) jurnaliștii sunt experți în colectarea informațiilor și prezentarea lor în forme accesibile; definițiile comunicării de masă specifică faptul că nu amatorii, ci comunicatorii profesioniști sunt necesari pentru realizarea corectă a acestui obiectiv ; d) între jurnaliști există o solidaritate strânsă, deși poate nu atât de puternică precum aceea care există între medici - acest lucru își are explicația în faptul că jurnalismul este foarte diversificat și implică întreprinderi media foarte variate; e) în mod cert, jurnaliștii sunt organizați prin intermediul asociațiilor profesionale : exemplul clasic în care se manifestă solidaritatea jurnaliștilor este cel în care unul dintre ei este arestat; f) deși nu există o modalitate de înregistrare formală în profesie, cele mai multe organizații media cer totuși standarde minime de educație sau experiență înainte de a angaja pe cineva; g) există un acord considerabil între jurnaliști în privința unei game largi de valori și atitudini ocupaționale - jurnalismul nu este genul de profesie „un om - o insulă” ; h) cineva care violează în mod constant normele și standardele profesionale va fi eliminat prin imposibilitatea de a se putea angaja, cel puțin nu la o publicație reputabilă; i) jurnaliștii au un cod de etică ce ajută la definirea profesionalismului și care îi asistă în dilemele etice ; j) criteriul unui „corp substanțial de cunoștințe” este mai dificil de susținut. STATUTUL PROFESIONAL AL JURNALISTULUI 247 Din cauză că jurnalismul este întemeiat pe ideea libertății de exprimare, nu este posibil și nici de dorit ca bagajul de cunoștințe obligatorii pentru fiecare jurnalist să fie prescris cu strictețe. Totuși, există un curriculum standard în școlile de jurnalism, care include cursuri de teoria comunicării, istoria media, legislație, etică și alte subiecte din domeniu. Mai mult, școlile de jurnalism țin foarte mult la realizarea practicii profesionale și includ cursuri aplicative, precum cele de redactare, editare etc. Desigur, nu există o obligație formală ca cineva să studieze toate acestea. Din cea de-a doua perspectivă teoretică enunțată anterior, înțelegerea unei profesii depinde de înțelegerea mecanismelor și a proceselor prin care un grup ajunge să obțină dreptul de a determina condițiile de muncă, de a controla accesul, promovarea și excluderea din profesie și de a impune și legitima ca „adevărată” ideologia sa specifică. Trecerea de la meserii la profesii (procesul de profesionalizare) oferă numeroase argumente în favoarea acestei interpretări. Astfel, profesiile s-au luptat pentru recunoașterea oficială și protecția legislativă, pentru impunerea criteriilor proprii de formare și selecție, pentru consacrarea ierarhiilor din profesie și a separării dintre membrii profesiei și cei care nu beneficiază de recunoașterea profesiei (chiar dacă practică activități similare sau înrudite). După T. O'Sullivan et alii (2001, p. 263): „Profesioniștii mass-media [... ] operează în contexte instituționale și organizaționale complexe, care îi supun unei varietăți de controale și reglementări. Studii recente legate de organizațiile mediatice au accentuat importanța profesionalismului ca ideologie ocupațională și ca set de strategii pentru negocierea, controlarea și combaterea constrângerilor și presiunilor externe”. într-un studiu de referință, J. Soloski (1989) susține că... ...în jurnalism, profesionalismul s-a dezvoltat ca un mijloc de a controla comportamentul jurnaliștilor, îndeplinirea eficientă a sarcinilor și atașamentul lor față de valorile organizației de presă. Istoria profesionalismului este marcată de lungi și adeseori dure lupte între diferitele ocupații concurente pentru a-și asigura monopolul asupra pieței profesionale. O profesie nu poate exista dacă două sau mai multe ocupații revendică baza cognitivă a profesiei în devenire. Istoria dreptului și a medicinei este plină de exemple referitoare la felul în care ocupațiile concurente au încercat să pună stăpânire pe profesie prin mijloace legislative sau argumente morale. O profesie, ca să existe, trebuie să-și asigure controlul asupra bazelor sale cognitive. în acest scop, o profesie implică: (1) stăpânirea de către toți practicienii a corpusului de cunoștințe, relativ stabile și ezoterice, referitoare la activitățile profesionale ; (2) acceptarea de către public a faptului că profesioniștii sunt singurele persoane capabile să ofere servicii profesionale. Asigurându-și controlul asupra bazelor cognitive ale profesiei, profesia obține monopolul asupra pieței profesionale. Poate exista competiție între membrii aceleiași profesii, dar este exclusă competiția 248 PROFESIA DE JURNALIST dintre profesii pentru dreptul de a oferi același tip de servicii profesionale. [...] Acceptarea de către public a monopolului unei profesii asupra pieței respective nu este greu de obținut, deoarece profesiile sunt văzute ca, în cel mai înalt grad, democratice. Profesiile promovează un ideal al serviciului public, și multe dintre serviciile oferite de profesii au ajuns să fie văzute ca bunuri universale aflate la dispoziția celor care au nevoie de ele. în ochii publicului, statutul de membru al unei profesii nu depinde de apartenența la o anumită clasă socială, ci de calitățile celor care vor să devină profesioniști. Succesul sau eșecul unei persoane în a fi sau nu un profesionist este determinat de inteligența, devotamentul și perseverența sa. Pentru a-și ușura controlul asupra bazei cognitive și pentru a standardiza pregătirea profesională, cele mai multe profesii controlează formarea profesională prin stabilirea școlilor acreditate din universități. Aceste școli oferă garanția faptului că: (1) viitorii profesioniști au învățat, stăpânesc și acceptă bazele cognitive ale profesiei; (2) producția de producători ai serviciilor profesionale este standardizată; (3) idealurile și scopurile profesiei sunt acceptate de noii profesioniști. în timpul educației lor instituționalizate, profesioniștii în formare sunt socializați în spiritul profesiei și deprind normele și procedurile profesionale. Aceasta înseamnă mai mult decât a învăța în mod corect tehnicile profesionale, înseamnă a învăța cum să-ți structurezi și să-ți trăiești propria viață ca un adevărat profesionist” (J. Soloski, 1989, pp. 210-211). Procesul (lent) de dobândire a atributelor specifice unei profesii se numește profesionalizare. David J. Leroy și C.H. Sterling (1973, pp. 251-253) arată că, în cursul emergenței sale, o profesie străbate următoarele etape: a) O anumită îndeletnicire devine, din ocupație ocazională, o ocupație care mobilizează toate resursele (fizice, intelectuale, de timp) ale celor care o practică. b) Ea se structurează prin apariția unor organizații sau asociații profesionale, care au ca scop întărirea și promovarea identității sociale a celor ce practică activitatea respectivă. în fazele inițiale, aceste organizații sunt numeroase și se află în competiție unele cu altele. c) Profesia, în efortul ei de a se impune, intră în competiție cu alte ocupații, față de care se delimitează sau pe care încearcă să le elimine din domeniul ei de activitate. d) Profesia generează standarde de acțiune și le instituționalizează în chip de „coduri etice”. Pe această bază se depun eforturi de sancționare ori de eliminare a devianților. e) Profesia se apropie de mediul universitar și încearcă să impună cunoștințele și deprinderile ei ca substanță pentru un domeniu academic. f) în finalul acestei evoluții, profesia se luptă pentru crearea unei legislații specifice, dobândind astfel, prin promulgarea legii, protecția juridică. STATUTUL PROFESIONAL AL JURNALISTULUI 249 Profesionalizarea reprezintă o formă complexă, de maturitate, în dezvoltarea diferitelor ocupații umane, în trecerea lor de la stadiul de îndeletniciri la cel de meserii și profesii. Urmând un model structural consacrat, și în jurnalism, printr-o evoluție istorică lentă, „o colectivitate de oameni care exercitau aceeași activitate” s-a transformat „într-o confrerie, adică într-un loc al unor inițiative și decizii”, care oferă membrilor ei „o autonomie și o marjă de manevră, mai mult sau mai puțin ridicate în raport cu celelalte puteri ale societății” (F. Balle, 1987, p. 100). Procesul de profesionalizare nu este însă pe deplin încheiat: „confreria” a câștigat legitimitatea socială și, odată cu ea, încrederea colectivității; aceasta îi acordă „mandatul” de a exercita o activitate, fără a mai fi controlată de corpul social („Profesionalizarea acoperă distanța dintre priceperea specialistului și incompetența clientului, dându-i o garanție socială și morală” - ibidem, p. 101; „Profesionalismul implică o afirmare a statutului de lider, o afirmare a faptului că profesionistul știe mai bine decât clientul care sunt lucrurile de care clientul are nevoie” - P. Elliott, 1977, p. 152). Pe de altă parte, confreria nu a transferat altor instituții ale societății decât cu greu (și, în chip masiv, abia după cel de-al doilea război mondial) prerogativele formării membrilor ei, ale controlării juridice și ale valorizării activității ei. Jurnalismul ocupă, din perspectiva profesionalizării, o poziție ambivalentă, între modelul non-profesional (bazat pe talent, individualism, slabă coerență organizațională, absența unui cod etic unanim acceptat etc.) și modelul profesional (bazat pe tehnici academice de formare și de transmitere a deprinderilor, pe spiritul corporatist, pe structuri organizaționale clare, pe instaurarea și aplicarea unor reglementări general acceptate etc.). Așa cum remarcă K.B. Jensen (1986, p. 26), „în comparație cu alte profesii, ca medicina sau jurisprudența, suma de cunoștințe și standarde pe care se întemeiază profesia de jurnalist este incomplet definită și multe din standardele utilizate sunt de tip ad-hoc”. Faptul că aceste elemente de tip normativ nu au ajuns încă la o formă finită și sacrosantă nu ar trebui să reprezinte un handicap în ceea ce privește recunoașterea statutului profesional al jurnalismului; dar, la nivelul opiniei generale, atât comune, cât și elitiste, în mod frecvent, jurnalismul este perceput ca o ocupație de graniță, ca un interludiu înaintea dobândirii unei profesii și chiar a unui statut social respectabil. Procesul de profesionalizare presupune definirea unui câmp propriu, adică fixarea unei frontiere clare, în măsură să distingă câmpul unei profesii de celelalte arii profesionale. În acest scop, era nevoie de definirea unei identități profesionale aparte, lucru ce se poate obține prin fabricarea și legitimarea unor valori proprii și prin impunerea unor norme etice și a unor tehnici de lucru radical deosebite de tehnicile din domeniile conexe. Altfel spus, prin crearea unei culturi profesionale distincte. 250 PROFESIA DE JURNALIST Conceptul de „câmp” dezvoltat de sociologul francez Pierre Bourdieu este deosebit de fertil în analiza relațiilor dintre organizații și mediul lor; astfel, câmpul este definit ca un ansamblu ierarhizat de poziții, ale căror caracteristici sunt independente de persoanele sau organizațiile care le ocupă. Câmpul se individualizează printr-o seamă de obiective și mize comune și printr-o luptă permanentă de impunere a lor; fiecare câmp posedă un ansamblu de resurse specifice, adică un „capital” propriu: „Câmpul [...] este spațiul raporturilor de forță dintre diferitele feluri de capital sau, mai precis, dintre agenții suficient de dotați cu una dintre diferitele feluri de capital pentru a fi în măsură să domine câmpul corespunzător” (P. Bourdieu, 1999, pp. 39-40). Unui cîmp îi este caracteristică nu numai lupta cu reprezentanții altor câmpuri, pentru a se impune în fața acestora, ci și o permanentă luptă internă, în interiorul câmpului, între diverși actori, pentru obținerea, menținerea și legitimarea unor poziții dominante ; factorul esențial în obținerea unei asemenea poziții este amploarea capitalului material și simbolic (resurse financiare, relații cu centrele de putere și autoritate profesională): „Câmpul jurnalistic s-a constituit în secolul al XIX-lea în jurul opoziției dintre ziarele care ofereau înainte de orice știri, de preferință senzaționale sau, mai corect, de senzație, și cele care propuneau analize și comentarii; primele au fost preocupate să sublinieze diferența lor prin invocarea valorii de obiectivitate. Câmpul este locul unei opoziții între două logici și două principii de legitimare: recunoașterea de către colegi, acordată celor care recunosc în modul cel mai complet valorile sau principiile interne, și recunoașterea de către numerele mari, materializată în cifrele de audiență (cititori, ascultători, privitori), adică în cifrele de vânzare și în profit -în cazul acesta, confirmarea respectivului plebiscit democratic fiind inseparabil legată de verdictul pieței” (P. Bourdieu, 1994, p. 4; vezi și G. Ferreol et alii, 1998; C. Lafaye, 1998; R. Rieffel, 2005b). Această definire a unui câmp specific a condus la separarea discursului jurnalistic de alte tipuri de discurs, centrate pe subiectivitate : cel literar și cel al exprimării opiniilor. Prin eliminarea exprimării subiectivității în forma lirică sau în cea ideologică, jurnaliștii au reușit să excludă din câmpul lor profesional categoriile sociale și culturale care, cu secole în urmă, au construit și dominat sistemul presei: literații și oamenii politici. Acuzați că folosesc presa pentru promovarea intereselor proprii, și nu pentru servirea publicului cu informații, ei au fost, treptat, „marginalizați” în paginile sau rubricile de opinie sau în produsele literar-artistice cu tiraje infinit mai mici decât cele ale presei de masă. Acest discurs a fost favorizat de influența filosofiei pozitiviste, de prestigiul științei și al observației empirice și emergența unor curente literare precum realismul și naturalismul, ce valorizau atât scriitura clară, STATUTUL PROFESIONAL AL JURNALISTULUI 251 descriptivă, cât și observarea și redarea comportamentelor umane cotidiene (vezi D. Ruellan, 1993; M. Schudson, 1978). în această perioadă, jurnaliștii revendică stăpânirea în exclusivitate a unor tehnici specifice, capabile să asigure „obiectivitatea” prezentării faptelor, în antiteză cu alte tipuri de prezentare, bazate pe subiectivitate. Ei susțin că procedurile jurnalistice le permit: a) să distingă faptele de opinii; b) să ierarhizeze informațiile în funcție de importanța lor intrinsecă; c) să le prezinte într-un mod eliberat de subiectivitate. Ideologia „obiectivității” oferă elementele necesare unei specializări și, implicit, separării de celelalte tipuri de discursuri: literar, eseistic, filosofic, politic etc. Astfel, după ce și-a configurat un câmp specific, jurnalismul își manifestă autonomia prin închiderea acestui câmp și blocarea accesului reprezentanților altor câmpuri la activitățile considerate tipic jurnalistice: colaboratorii pot scrie comentarii și note (expresie a personalității lor, deci a subiectivismului), dar numai jurnaliștii acreditați pot realiza știri, reportaje, interviuri (genuri ce reclamă stăpânirea tehnicilor specifice). în plus, ideologia și practicile profesionale care asigură obținerea „obiectivității” sunt și produsul proceselor de raționalizare a producției de știri și de birocratizare a sistemului jurnalistic: regulile obiectivității se aplică asemenea regulilor de producție din orice domeniu profesional, funcționând, prin instaurarea unor proceduri indiscutabile, ca un mecanism de disciplinare a novicilor și de industrializare a producției. Modelul redacției ca fabrică și al jurnalistului ca profesionist executând riguros un ansamblu de activități de rutină este unul specific presei nord-americane; jurnaliștii europeni au menținut valori și reprezentări ale jurnalismului ca activitate creatoare, profund impregnată de subiectivitatea autorului. Acceptarea și refuzul se manifestă acum în termenii opoziției dintre profesioniști (specialiști) și amatori (clienți). în 1918, protestând împotriva faptului că parlamentarii (care aveau dreptul să viziteze liniile frontului, în timp ce jurnaliștilor le era cu greu permis acest fapt) publicau reportaje în presa franceză, George Bourdon, secretarul general al Sindicatului Jurnaliștilor, afirma: „Astfel, efortul corespondenților de război profesioniști apare ca unul subaltern, ca un accesoriu față de activitatea acelor personalități pe care nimic nu le-a pregătit pentru această sarcină și care formează, prin forța întâmplării, o categorie superioară de jurnaliști privilegiați: în presă apare acum o oligarhie îngustă, deasupra unui proletariat de jurnaliști profesioniști” (D. Ruellan, 1993, p. 71). 252 PROFESIA DE JURNALIST De-a lungul secolului XX, jurnalismul și-a conturat cu tot mai multă fermitate granițele domeniului de activitate. Acest proces nu a fost însă nici până astăzi finalizat, deoarece : (1) apariția și dezvoltarea de noi tehnologii au condus permanent la apariția de noi media, de noi produse de presă și, deci, de noi roluri și tipologii profesionale; (2) exigențele publicului au impus o diversificare constantă a mesajelor, centrate fie pe informație, fie pe divertisment, fie pe documentare, fapt ce a lărgit sfera de acțiune a jurnaliștilor; (3) în ciuda preocupării pentru controlarea strictă a câmpului profesional, jurnaliștii au menținut deschise căile de acces la profesie (conform unui aforism, „în jurnalism nu există pereți și, prin urmare, nici uși”), atrăgând oameni cu formații academice sau non-academice diverse, cu filosofii de viață și interese variate, ceea ce a contribuit la „popularea” jurnalismului cu o mare varietate de tipuri umane și profesionale. Jurnaliști, non-jurnaliști și supra-jurnaliști Identitatea socială nesigură a jurnaliștilor se observă din confruntările permanente cu diferite alte profesii sau ocupații pentru acceptarea în sau respingerea lor din câmpul jurnalistic. Pe de altă parte, această slăbiciune structurală a profesiei este scoasă în relief și de mecanismele de construire a „excep-ționalității” profesionale, a acelor roluri jurnalistice prin care reprezentanții breslei ar vrea să fie considerați de societate mai mult decât ceea ce sunt. Din perspectiva rolului pe care îl au în producția jurnalistică, breasla tinde să-i excludă: a) pe aceia care nu îndeplinesc în mod permanent sarcini de tip jurnalistic și care nu depind, pentru subzistență, de veniturile obținute din practicarea unor activități jurnalistice; b) pe aceia care fac parte din redacții, dar oferă numai asistență tehnică; c) pe aceia care produc informații, dar nu în instituții de presă; d) pe aceia care mediază între produsul jurnalistic și public, dar nu desfășoară activități jurnalistice propriu-zise. Colaboratorii. Reprezentanții profesiei nu-i vor considera „profesioniști” pe aceia care, în mod ocazional, sunt integrați în produsul mass-media, fie ei reputate personalități, deținând rubrici de comentarii și opinii, fie studenți în facultățile de profil, fie alți aspiranți la statutul de jurnalist. Pentru aceștia, jurnalismul nu reprezintă nici o activitate permanentă și nici sursa principală de venituri. Un loc aparte în acest peisaj este ocupat de „jurnaliștii liberi” (freelancers în engleză, pigistes în franceză). Este vorba despre specialiști în STATUTUL PROFESIONAL AL JURNALISTULUI 253 domeniu, care colaborează în mod constant cu instituțiile de presă, care obțin din aceste colaborări cea mai mare parte a veniturilor (cel puțin 50%, conform legislației din Franța) și care, în consecință, își asigură existența pe baza sumelor primite de la redacțiile respective, ca plată pentru materialele lor. în ultimii ani, un tip de produs jurnalistic (sau, mai corect, semi-jurnalistic) a atras interesul publicului - este vorba despre blog - și, odată cu el, un nou actor a apărut pe scena acestor bătălii pentru recunoașterea profesională -bloggerul. Putem oare considera orice persoană, care posedă un asemenea site, care caută informații și care le oferă spre consultare și dezbatere pe blogul său un jurnalist ? Spre deosebire de colaboratorul din presă sau de freelancer, el nu este consacrat nici de publicarea într-un produs recunoscut ca mass-media instituțională și nici de integrarea în profesie, prin respectarea unor condiții privind cantitatea și calitatea muncii jurnalistice ; cu alte cuvinte, el nu are o identitate profesională definită (chiar dacă unii jurnaliști profesioniști au și bloguri personale, ei sunt considerați „jurnaliști” datorită activității lor în instituțiile de presă, și nu datorită acestor produse). Deși acest gen de activitate para-jurnalistică este considerat de unii autori drept o formă afirmare a libertății de informare și de exprimare, drept un mod de evaziune de sub controlul marilor trusturi media, mulți alți analiști privesc cu îngrijorare ocuparea spațiului informației digitale de către mii de nespecialiști: profesionalismul jurnaliștilor funcționează ca o garanție în ceea ce privește calitatea informațiilor distribuite de mass-media „clasică”, în timp ce bloggerii nu depind de nici o instanță profesională de validare. în acest sens, un jurnalist și profesor de jurnalism american, Neil Henry, scria recent: „Mi-e frică să îmi imaginez un viitor golit de jurnaliști competenți, în care motoarele de căutare precum Google nu ar mai oferi informații, ci delirurile unor bloggeri izolați (în casele lor - n. M.C.) și informațiile trunchiate ale guvernelor și serviciilor de relații publice, în mod abil deghizate în jurnalism de către specialiștii în publicitate, care nu au alt scop decât să vândă, să vândă, să vândă” (sursa: Courrier International, 14-20 iunie 2007). Atributul „remunerat” introdus în definiția profesiei de jurnalist vizează tocmai sublinierea acestei relații contractuale dintre individ și instituția mass--media: în momentul când cineva practică activități de tip jurnalistic pentru bani și își asigură existența din acest venit, el acumulează, pe lângă dreptul de a fi recompensat pentru munca sa (cu avantajele ce derivă din acest drept), și o mulțime de obligații, care pot lua forma explicită a contractului scris sau forma implicită a contractului nescris. între instituție și breaslă, pe de o parte, și între breaslă și individ, pe de altă parte, se stabilește astfel un raport de dependență reciprocă. în aceste condiții, a fi sau a nu fi angajat este mai puțin important; esențial este faptul de a depinde, în privința veniturilor, de 254 PROFESIA DE JURNALIST practicarea activităților jurnalistice. Ceea ce înseamnă că, într-un anume fel, nu pot exista jurnaliști șomeri: de îndată ce nu mai este angajatul unei instituții (ceea ce înseamnă venit constant și sigur de la o singură sursă), jurnalistul poate lucra „independent” (venit în salturi, evident nesigur, dar de la un număr potențial mai mare de instituții). în Franța, acest mod instabil de exercitare a profesiei cunoaște, în ultimii ani, o creștere importantă; dacă în 1980 erau înregistrați 1.121 pigistes, în 1990 numărul lor a urcat la 3.213; în ansamblul profesiei, ei reprezentau 6,7% în 1980; în 1990 au ajuns să însemne aproape dublu, adică 12%. Cât despre jurnaliștii șomeri (declarați ca atare), ei nu ajungeau în 1990 decât la cifra de 930, dintr-un total de 26.614 jurnaliști cu „carte de presă” oficial înregistrați (apud J.-M. Charon, 1993, pp. 29-34). Personalul tehnic. Deoarece o instituție de presă înseamnă mai mult decât segmentul jurnalistic propriu-zis, numeroase dezbateri au avut ca obiect linia de demarcație, de data aceasta internă, dintre jurnaliști și non-jurnaliști. Dacă ținem seama de faptul că, în prezent, într-o instituție de presă coexistă departamente jurnalistice, tehnice și economice și că ele încorporează frecvent și segmentele de producție (tipografii, studiouri, rețele de transmisie), ne putem da ușor seama cât de dificil este să stabilești, într-o asemenea întreprindere, unde începe și unde se sfârșește teritoriul profesiei de jurnalist. Câteva exemple în acest sens sunt elocvente: multă vreme, activitatea secretarului de redacție a fost considerată ca una exclusiv tehnică (mai apropiată de aceea a tehnoredactorului și tipografului decât de a artistului-grafician). Ponderea crescândă a factorului vizual în presa modernă (rolul fotografiei, al jocului de titluri-subtitluri, al combinațiilor de coloane și rubrici, apariția graficelor și a altor forme de reprezentare vizuală, importanța crescândă a culorii) a accentuat latura de concepție a muncii sale, eliminând atributele de tip manufacturier (preluate fie de tehnoredactor, fie, recent, de calculator). Astfel, secretarul de redacție a ajuns să reprezinte un centru vital, de construcție a formei finale a produsului mass-media, dobândind statutul unui editor și, implicit, al unui jurnalist - în sensul complet, profesional, al termenului. Un destin analog a cunoscut fotograful, devenit, prin recunoașterea conținutului jurnalistic al muncii sale, fotoreporter. Pe un traseu asemănător se află acum cameramanul: multă vreme o anexă a reporterului, răspunzând de realizarea unor imagini în măsură (doar) să ilustreze informația cuprinsă în textul scris sau rostit, el a câștigat recent un statut mai complex, eliberându-se de dependența de reporter și preluând o seamă din atributele acestuia. Argumentele de ordin economic (reducerea costurilor, îndeosebi la deplasările la mari distanțe), tehnic (simplificarea aparatelor odată cu creșterea fiabilității lor) și profesional (transformarea imaginii în informație jurnalistică, adeseori STATUTUL PROFESIONAL AL JURNALISTULUI 255 mai importantă chiar decât comentariul care o însoțește) au privilegiat crearea acestei noi ipostaze jurnalistice; odată cu ea au venit recunoașterea profesională și încadrarea reporterului-cameraman în familia jurnaliștilor (elocvent în acest sens este faptul că numeroase școli jurnalistice au introdus în programa lor sau în lista cursurilor de perfecționare profesională teme legate de profilul cameraman-reporter). Specialiștii în relații publice. Breasla jurnaliștilor anatemizează cu orice prilej categoria „comunicatorilor” (PR în terminologia anglosaxonă, dircom în jargoul francofon), adică pe aceia care se ocupă cu transmiterea către organizațiile de presă a unor mesaje (prin comunicate, conferințe și dosare de presă, simpozioane și vizite) referitoare la instituția lor. În mod uzual, jurnaliștii consideră că aceștia folosesc mass-media „pentru a face să pătrundă idei și analize ale situațiilor specifice, conform intereselor conducătorilor unor firme sau grupuri politice” (J.-M. Charon, 1993, p. 240). Războiul și verdictul de excludere (profesională și simbolică) sunt cu atât mai vehemente cu cât jurnaliștii constată că o bună parte dintre „comunicatori” sunt colegi de breaslă, care au acceptat posturi mai sigure și mai bine plătite, oameni familiarizați cu instituțiile, rutinele și slăbiciunile presei. Din această cauză, comunicatele, documentarele, publicațiile ori emisiunile „de instituție” create de aceștia posedă caracteristicile formale și nota de profesionalism specifice textelor, publicațiilor și emisiunilor din sistemul mass--media. „Comunicatorii” reprezintă, pentru breasla jurnalistică, un adevărat cal troian, deoarece: a) ei provin din rândul breslei; b) produc mesaje și bunuri mass-media cu aceeași structură și același conținut; c) afirmă că au aceleași obiective ca și presa (să informeze); d) întrețin relații de conivență cu jurnaliștii și patronii lor. În aceste condiții, singurul criteriu de diferențiere rămâne scopul acțiunii. Breasla jurnalistică susține că informația difuzată de jurnaliști servește întregii colectivități și urmărește un interes general, în timp ce informația distribuită de comunicatori servește intereselor unei instanțe oarecare și urmărește un scop limitat, de tip promoțional (vezi L. Missika, 1994, pp. 65-73). Pe de altă parte, atât declarațiile de principii ale marilor asociații profesionale ale specialiștilor în relațiile publice, cât și manualele de profil subliniază faptul că cei care lucrează în acest domeniu au o misiune publică și, în consecință, au datoria de a transmite informații corecte, utile societății, nepărtinitoare și nepropagandistice, chiar dacă acest lucru ar putea dăuna imaginii instituției pe care o reprezintă (vezi C. Coman, 2002). 256 PROFESIA DE JURNALIST Sintetizând această polemică, Ron Farrar (1988, p. 326) identifică cinci obiecții fundamentale, cinci capete de acuzare prin care breasla jurnalistică tinde să se delimiteze de comunicatori: a) cei din relațiile publice vor să controleze și să manipuleze știrile, în special atunci când sunt nefavorabile grupurilor pe care le reprezintă. Acesta este reproșul principal, bazat pe antitezele dintre informarea dezinteresată -informarea interesată și devotament pentru public - devotament pentru interesul patronului. Trebuie menționat însă că lucrările fundamentale consacrate relațiilor publice, precum și codurile deontologice stabilite de specialiștii din acest domeniu accentuează faptul că practicianul din relațiile publice are datoria de a comunica adevărul, atât publicului, cât și patronului său, că el lucrează în serviciul societății și că are, asemenea jurnalistului, misiunea de a informa corect publicul și conducerea instituției (vezi C. Coman, 1999, pp. 51-54); b) cei din relațiile publice ocupă spațiul publicistic cu informații despre clientul lor, fapt ce banalizează știrile și reduce profitul care s-ar putea obține din vânzarea acestui spațiu pentru publicitate ; c) cei din relațiile publice exercită presiuni asupra politicii editoriale, pentru a obține o atitudine favorabilă față de știrile lor și, respectiv, față de clientul pentru care lucrează; d) cei din relațiile publice ignoră specificitatea muncii jurnalistice ; e) cei din relațiile publice „fură” jurnaliștii talentați, oferindu-le salarii mai bune în instituțiile lor. Până la apariția în forță a sistemului de relații publice, jurnaliștii au deținut monopolul asupra activității de căutare și distribuire a informației de interes public. în prezent, teritoriul lor este nu numai revendicat, dar și controlat de o profesie concurentă, care oferă publicului (prin intermediul presei sau prin canale proprii) același produs. Oamenii de presă se văd în situația paradoxală de a primi de la alții, spre difuzare, bunurile pe care ei erau obișnuiți să le producă („în mod general, jurnaliștii au oroare de informațiile care le sunt oferite ca produs deja elaborat” - L. Missika, 1994, p. 66). Vedetele. O poziție cu totul aparte ocupă, în acest câmp al situațiilor ambigue, prezentatorul și animatorul. Menirea primului este de a oferi o formă agreabilă (prin vocea ori prezența sa scenică) conținutului informațional găsit și lucrat de jurnaliști. într-un anumit sens, prezentatorul se plasează, în sfera audiovizualului, pe un teritoriu analog cu acela al secretarului de redacție din presa scrisă: el ambalează informația, adăugându-i astfel atributele accesibilității și atractivității. Cercetările de sociologie și etnografie a receptării arată că publicul de televiziune STATUTUL PROFESIONAL AL JURNALISTULUI 257 preferă să aibă în față o figură comună, caldă, familiară, care să-l asigure că, în ciuda caracterului șocant, neplăcut și chiar atroce al unor informații, lumea în general și ziua de mâine în particular nu sunt chiar atât de rele pe cât ar părea. Aceasta înseamnă că prezentatorul exercită în primul rând o funcție securizantă, fiind un factor generator de consens și stabilitate: „Astfel, punând accent pe naturalețea prestației lor, arătându-se pe ecran așa cum sunt în viața de zi cu zi, la fel ca fiecare dintre noi, ei resping ideea că ar fi dotați cu o competență incomparabilă. [... ] în schimb, câștigă altceva: ei țes împreună cu publicul un raport de osmoză, care îi protejează infinit mai mult. Căci această legătură de identitate și de identificare cu publicul este aceea pe care se întemeiază puterea lor și care generează atașamentul publicului față de ei” (S. Chalvon-Demersay, D. Pasquier, 1990, p. 85). Prezentatorul inversează un vechi raport de forțe din jurnalism, care făcea ca prestigiul profesional să depindă de respectul colegilor de muncă; la rândul său, acesta se întemeia pe recunoașterea abilităților de a obține, verifica și trata informația - adică pe recunoașterea competenței jurnalistice. Pentru vedete, prestigiul profesional este sinonim cu celebritatea. Iar celebritatea nu vine dintr-o performanță jurnalistică, ci din „seducție”, din personalizarea și afectivizarea informației, din procedeele teatrale care vizează emoționarea și atragerea publicului. în felul acesta, informația, ambalată în forme împrumutate din universul divertismentului, este oferită spre consum unui public din ce în ce mai volatil, mai depolitizat, mai preocupat de obținerea de gratificații și „recompense simbolice”. După Jean Charon și Jean de Bonville, asistăm, în pragul secolului XXI, la inaugurarea unui nou stil de jurnalism, opus celui clasic de informare, un jurnalism de comunicare, axat nu atât pe transmiterea rapidă și corectă a datelor, cât pe crearea unor legături intersubiective, a unui „contract emoțional” între instituția de presă (întrupată de vedeta-prezentator) și publicul ei. Acest jurnalism este unul „conversațional”, intim, în care vedeta devine un vulgarizator al marilor teme, ambalate în cuvinte simple, dar dramatice, și în imagini familiare și adeseori stereotipe (J. Charron, J. de Bonville, 1996, pp. 74-88). La rândul lor, animatorii au transformat dezbaterile, în general centrate pe teme elevate și având o evidentă finalitate pedagogică, în spectacole dialogice populare (talk-show-uri), simple, orientate spre divertisment. Ei au abolit prăpastia care separa specialistul competent și inaccesibil de publicul curios și inhibat, instaurând în emisiunile lor o relație de osmoză, întemeiată pe transformarea distanței în apropiere, a dificilului în facil, a monologului ori dialogului bilateral în dialog multilateral (atât cu publicul din studio, cât și cu cel din teritoriu, care intervine telefonic), a neimplicării în implicare, a sobrietății în spectacular. „Astfel, prin talk-show, televiziunea își afirmă elocvent voința de 258 PROFESIA DE JURNALIST a privilegia relația afectivă, intersubiectivă, în defavoarea aportului cognitiv” ; drept urmare, „televiziunea devine un fel de telefon social, care le permite tuturor să comunice cu toți” (G. Lochard, J.C. Soulages, 1994, pp. 24 și 32). La baza acestui fenomen se află relația afectivă, personalizată, care se stabilește între public și vedetă, în cadrul unor asemenea întâlniri periodice (jurnale de actualități, emisiuni speciale de știri, talk-show-uri), ce ritmează fluxul existenței cotidiene : „Principala forță a vedetei din audiovizual vine din: ritualul întâlnirii cotidiene care securizează, structurând timpul; ritualul unei ordonări a realului; ritualul unei participări colective la vizionarea ei. [...] Iar această întâlnire rituală este cu atât mai concretă, cu cât este integrată organic în existența cotidiană și se face cu o persoană pe zi ce trece tot mai apropiată, mai apreciată, mai iubită” (F. Tristani-Potteaux, 1983, p. 241). Câștigându-și celebritatea tocmai prin cultivarea unui stil „popular”, asemenea specialiști, aparent o anexă a jurnaliștilor, s-au insinuat treptat în locul lor, devenind vedetele audiovizualului de astăzi. Acest sindrom al vedetei (star sindrom sau, prescurtat, stardrom) este evidențiat îndeosebi de sondajele de popularitate, care îi plasează în poziții superioare pe cei „vizibili”, care ambalează informația, și pe poziții inferioare pe cei invizibili, jurnaliștii care găsesc informațiile și produc materialul de presă. Peter Jennings sau Patrick Poivre d'Arvor, Cristine Okrent sau Barbara Walters se bucură de un prestigiu infinit mai mare decât reporterii sau redactorii care le furnizează materia primă, le pregătesc emisiunile și îi propulsează, prin munca lor, pe culmile gloriei. Prestigiu și popularitate care se traduc în venituri personale consistente: la ABC, Barbara Walters avea un contract de 10 milioane de dolari pe an, Peter Jennings de 7 milioane, Ted Koppel de 6 milioane, iar Diane Sawyer de 5 milioane (sursa: Newsweek, 28 februarie 1994); în Franța, Cristine Okrent primea 1,4 milioane de franci pe an de la postul France 2, P. Poivre d'Arvor 1,6 milioane de la TF1, iar Bruno Mazur 1 milion de la France 2. Animatorii celebri de show-uri au, la rândul lor, venituri considerabile : David Letterman câștigă 14 milioane de dolari pe an, Oprah Winfrey 34 de milioane de dolari pe an, Michel Druker 10,8 milioane de franci pe an, iar tânăra Ambra, vedeta postului lui Berlusconi, 600 de milioane de lire pe an (sursa: Le Nouvel Observateur, nr. 1365, 1995). Fascinația statutului de vedetă este atât de mare, încât poate conduce la abolirea granițelor dintre profesia de jurnalist și cea de actor, dintre informație și divertisment și, la limită, dintre realitate și ficțiune: astfel, în filmele Jurassic Park, Contact și Independence Day, rolurile unor jurnaliști au fost jucate de reporteri și prezentatori celebri de la posturile CNN și Fox News (D. Alger, 1998, pp. 165-166). STATUTUL PROFESIONAL AL JURNALISTULUI 259 Dezbaterile centrate atât pe implicațiile deontologice, cât și pe consecințele socio-profesionale ale acestei răsturnări de roluri au fost amplificate de explozia transmisiunilor în direct (live) și îndeosebi de derapajele mediatice, pe care fenomene precum Timișoara '89, războiul din Golf, puciul de la Moscova, debarcarea în Somalia le-au amplificat și le-au făcut să aibă consecințe sociale și politice fără egal. în acest tip de transmisii dispar timpul de reflecție și reculul pe care travaliul jurnalistului și al editorului le aduc, dispare punerea într-o structură coerentă și semnificativă pe care rescrierea (rewriting') sau montajul o generează și rămâne doar fluxul de imagini „livrate în vrac”, instantaneu, mediate numai de prezența și observațiile prezentatorului. Furat de valul imaginilor, de forța lor afectivă, dominat de presiunea publicului și înrobit de cererile managerilor (care calculează numai profitul rezultat din creșterea audiențelor, nu și consecințele sociale și politice ale distribuirii unor informații incomplete, eronate sau distorsionate), animatorul pierde unul dintre atributele fundamentale ale travaliului jurnalistic : funcția critică, de evaluare și semnificare a realului. Derapajele amintite și scăderea credibilității jurnaliștilor au constituit importante semnale de alarmă. Dar, în ciuda numeroaselor discuții și analize, până la ora actuală nu s-a putut configura un răspuns teoretic sau o soluție de tip organizatoric în măsură să permită evitarea unor asemenea fenomene, clarificarea atribuțiilor, a sferelor de acțiune și a formelor de control reciproc dintre prezentatori-animatori, pe de o parte, și reporter i-editori, pe de alta. Cum la ora actuală evoluțiile pe care le vor cunoaște principalele mijloace de comunicare de masă sunt greu de prevăzut, este posibil ca un nou modus vivendi să se instaleze și ca opoziția clasică dintre reporter și editor să fie completă de alte sisteme de relații, transformând diada pe care s-a întemeiat modul de funcționare a presei în secolele XIX-XX într-o configurație mult mai complexă: astfel, în acest sistem de relații profesionale intervin și alți profesioniști: tehnicienii, realizatorii și producătorii. Sintetizând mai multe cercetări referitoare la organizarea muncii în redacțiile din audiovizual și la relațiile profesionale care apar între vedete și aceste categorii de specialiști, R. Rieffel (2005b, p. 147) afirmă: „Studiul relațiilor cu alți profesioniști ai micului ecran arată că în culisele televiziunii se construiesc raporturi dificile, nu o dată conflictuale. Animatorii se găsesc într-o stare de relativă dependență față de producători, cu care trebuie să negocieze ideile de emisiuni, bugetele, costurile, tranșele orare. Negocierea nu este deloc ușoară, deoarece producătorii, care se plâng frecvent de comportamentul animatorilor (de vedetism - n. M.C.), se bucură de o recunoaștere profesională mult mai solidă. Animatorii se află apoi sub tutela realizatorilor, cu care au de rezolvat constant probleme precum cadrajul sau maniera de filmare. De asemenea, ei pot face obiectul reproșurilor tehnicienilor, care îi acuză de diletantism și 260 PROFESIA DE JURNALIST infatuare ; pe de altă parte, animatorii îi învinuiesc pe tehnicieni de lipsă de motivare și de muncă de rutină. [...] Munca din platourile de televiziune combină toate aceste activități și interacțiuni mai mult sau mai puțin complexe într-un raport de complicitate sau de tensiune permanentă: totul se joacă pe multiple planuri simultane, deoarece toate aceste meserii sunt reunite în același moment”. Jurnaliștii eroizați. în interiorul sistemului mass-media, o categorie de profesioniști pare a fi predestinată auto-eroizării - este vorba despre corespondenții speciali; prin natura muncii lor, dar și prin natura discursului pe care l-au construit și impus despre munca lor, acești reprezentanți ai breslei par a fi produsul unor dezvoltări mitologice. După jurnalistul american Nicholas Tomalin (apud B. Zelizer, 2007, p. 33), portretul standard al jurnalistului mitologic ar fi constituit din următoarele componente : Iscusință cu telefoanele, cu capcanele și cu micii funcționari; o digestie bună și un cap limpede ; o memorie perfectă; destul idealism pentru a inspira o scriitură revoltată (dar nu într-o cantitate care inhibă profesionalismul detașat); un temperament paranoid ; capacitatea de a aborda cu pasiune proiecte de importanță secundară; rude bine plasate; noroc; hotărârea ca, la nevoie, să-și trădeze măcar cunoștințele, dacă nu chiar prietenii; ezitarea de a înțelege prea mult prea bine (pentru că tout comprendre c'est tout pardonner și tout pardonner are ca rezultat texte proaste); o ură neîmpăcată față de purtători de cuvânt, administratori, avocați, specialiști în relații publice, și, în general, față de toți cei care mai degrabă ar oferi cuvinte, nu strategii; și tăria de caracter necesară pentru a duce o viață dezordonată fără a o lua razna complet. Primul nivel al acestor construcții simbolice este autoreferențial - el apare în și prin constructele simbolice născute în interiorul breslei. Imaginarul profesional a construit o aureolă simbolică axată pe ideile aventurii, expe-riențelor-limită, mărturiilor directe din momentele în care se scrie istoria, sacrificiului de sine etc. Acest sistem simbolic a fost fabricat atât de narativele corespondenților speciali (care vorbesc în egală măsură despre evenimente și protagoniștii acestora și despre experiențele și meritele personale ale jurnalistului), cât și de „folclorul profesional”. Relatările despre munca lor, pe care corespondenții speciali le produc și difuzează, au o structură standard, puțin legată de realitatea terenului; așa cum a observat un etnograf al corespondenților speciali, ele „încep de obicei cu momentul în care reporterul decide să se implice într-o situație periculoasă; urmează etapa în care autoritățile intervin sau are loc o amenințare violentă, ambele evenimente punând în pericol viața reporterului. în acest moment se produce un act de inteligență sau de curaj al reporterului care îi permite să scape ca prin urechile acului și să își îndeplinească misiunea” (M. Pedelty, 1995, p. 129). STATUTUL PROFESIONAL AL JURNALISTULUI 261 Acest ansamblu de structuri epice și de stereotipuri eroice iese din granițele breslei și devine un sistem de reprezentări împărtășit de întreaga societate prin intermediul produselor culturii populare, în special prin film sau roman (ori autobiografiile romanțate), fie ele ancorate în modelele serializate de consum, fie devenind capodopere ale genului precum Killing Fields sau Salvador. Aceste constructe simbolice non-referențiale sau parțial referențiale invadează spațiul public prin narativele transmise de produsele culturii populare : filme, seriale, romane de popularizare, autobiografii etc. Evident, nu tot ceea ce construiesc aceste povestiri ale „extraordinarului” despre corespondenții speciali este încărcat de adevăr ; dar nu contează, atât timp cât publicul crede în poveste și acceptă modelele de jurnalist-erou fabricate de industriile culturale. De fapt, sistemul de referințe specific imaginarului profesional al corespondenților speciali este determinat de două serii de parametri: tipul de eveniment (de rutină sau de criză) și „distanța” geo-simbolică, față de țara și cultura corespondenților speciali, a locului de unde transmit aceștia (zone percepute ca centre de interes politic sau exotice). Acest sistem de reprezentări poate fi schematizat astfel: Centre Informație sigură Rol dominant al surselor de tip PR Evenimente de rutină Informație sigură Surse directe ale FC Informație nesigură, dar verificabilă Rol dominant al surselor de tip PR Evenimente disruptive (crize) Informație nesigură, greu de verificat Surse nesigure Zone Exotice Construcțiile simbolice sunt produse mai ales în situațiile din cel de al patrulea colț, unde se întâlnește convergența următorilor factori: a) zone „exotice” încărcate de conotații simbolice ; b) existența unor situații de criză socială și politică sau de haos datorat unor catastrofe naturale; c) absența unor sisteme instituționalizate de producere și distribuire a informației. 262 PROFESIA DE JURNALIST în aceste circumstanțe, corespondenții speciali sunt supuși unei duble presiuni: a lipsei de informații sigure și a publicului, care așteaptă versiuni securizante (adică ușor de înțeles și de acceptat prin prisma categoriilor culturale și a valoriilor proprii); în consecință, ei produc narative bogate în conținut simbolic și, prin aceasta, de factură mitologică. Ceea ce nu exclude posibilitatea ca în celelalte situații, de rutină, specifice muncii lor, corespondenții speciali să folosească numeroase stereotipuri culturale ; acestea sunt presărate în cele mai diverse narative factuale, corecte din punctul de vedere al normelor profesionale, fiind astfel mai greu de observat: „Există numeroase deformări sistematice ale realității în mass-media. Una dintre acestea este autoglorificarea jurnaliștilor. Pe teren, jurnaliștii nu acționează numai pentru a menține relațiile sociale cu sursele și colegii, dar și pentru a glorifica imaginea culturală standard a jurnaliștilor în ochii întregii lumi” (M. Schudson, 2003, p. 60). Observăm astfel că breasla își construiește un câmp profesional care are la polii săi categorii de excepție; astfel, într-o parte stau grupurile „exilate”, precum animatorii și moderatorii (categorie amenințătoare prin faptul că vizibilitatea și gloria lor riscă să umbrească munca și prestigiul jurnaliștilor), tehnicienii (potențial amenințători, prin revendicarea dreptului de a integra munca lor în inima câmpului jurnalistic) și cele mai diverse feluri de colaboratori (artiști, oameni politici, experții în diferite domenii, freelancer-i, bloggeri etc.), care solicită și ei statutul de jurnaliști, acceptarea în profesie și beneficiile materiale și simbolice ale statutului profesional; de cealaltă parte se află grupurile „eroizate” de specialiști (corespondenții speciali, activi în situații de crize politice, război sau catastrofe naturale, jurnaliștii de investigație), care oferă modelele de excepționalitate profesională. De asemenea, breasla a creat și un grup de „paria”, în care sunt plasați cei despre care profesia susține că încalcă normele profesionale și morale; aceștia, deși pretind lucrează cu informația și răspund unor așteptări ale publicului, sunt considerați drept amenințări la integritatea etică a profesiei (vezi cazul fotografilor paparazzi) sau la autonomia ei (vezi acuzele aduse unor specialiștii în marketing politic sau relații publice, considerați a fi agenți ai încercărilor de a manipula presa). Organizarea activității în instituțiile de presă Profesie și birocrație Imaginarul jurnaliștilor a fost și va fi dominat de figura romantică a ziaristului boem, nonconformist, agresiv, imprevizibil și inconfundabil. Cu toate acestea, cine trece printr-o redacție nu poate să nu fie șocat de aerul ei „funcționăresc” -în birouri, în fața mașinilor de scris sau a calculatoarelor, a monitoarelor sau a meselor de montaj, ziariștii produc sau refac texte ori înregistrări, citesc diverse documente, dau telefoane, vorbesc în grup etc. Activitatea lor se reduce, cel mai adesea, la o muncă standardizată, cu reguli bine precizate, o muncă desfășurată în colectiv, alături de alți jurnaliști sau de tehnicieni. O muncă de echipă, în care „informația apare nu atât ca rezultat al unei acțiuni individuale, cât ca produs, de tip manufacturier, al unor procese sociale ce se desfășoară în interiorul unor organizații complexe” (J. Lazar, 1991, p. 117). în funcționarea ei cotidiană, orice redacție se confrundă cu o dublă ame- nințare : a) în plan extern, fluxul continuu și nestăvilit al informațiilor riscă să depășească posibilitățile de filtrare și procesare ; acest fapt poate conduce fie la ignorarea unor informații importante, fie la publicarea nediferențiată a oricăror informații; soluția aplicată de organizațiile mass-media a constat în diviziunea muncii și stabilirea unor sarcini precise pentru fiecare tip de activitate. b) în plan intern, un comportament prea liber al redactorilor și editorilor riscă să perturbe ritmicitatea aparițiilor și, prin aceasta, calitatea și viabilitatea produselor mass-media: „Toate organizațiile implicate în producția de cultură se confruntă cu aceeași dilemă. Ele trebuie să găsească o cale de a reconcilia nevoile lor organizaționale de regularitate, rutină, control și chiar supraviețuire cu aspirațiile creatorilor de a-și păstra deprinderile derivate din talentul lor” (P. Golding, 1974, p. 62). Un comportament ordonat prea riguros, prin norme excesiv de severe, poate conduce la pierderea vitezei de reacție a instituției de presă, la blocarea inițiativelor reporterilor și editorilor. 264 PROFESIA DE JURNALIST Sistemul mass-media este format dintr-o mare varietate de organizații (de presă, de publicitate, de producție de divertisment, de distribuție etc.). Organizațiile reprezintă „grupuri de oameni care își structurează și coordonează activitatea în vederea realizării unor finalități relativ clar formulate ca obiective” (C. Zamfir, L. Vlăsceanu, 1993, p. 413). Pornind de la clasificarea propusă de sociologul american Talcott Parson, care identifica organizații economico-productive (care produc bunuri și servicii), organizații de putere politică (care gestionează sau influențează gestiunea puterii), organizații integrative (care asigură ordinea socială) și organizații de menținere a modelelor (care asigură transmiterea bagajului cultural și perpetuarea normelor), Ioan Mihăilescu (2003, p. 186) atrage atenția asupra faptului că ar trebui adăugate și „organizațiile de distracție și de petrecere a timpului liber, care au o mare extindere în societățile contemporane”. Din această perspectivă, organizațiile de presă sunt greu de plasat într-o anumită categorie, deoarece ele au atribuții din toate clasele menționate: participă la producția de bunuri (ziare, reviste) și servicii (informații), influențează gestiunea puterii politice, asigură ordinea socială (prin discutarea fenomenelor de devianță, prin presiuni asupra instituțiilor care nu își îndeplinesc atribuțiile), contribuie la menținerea normelor și valorilor culturale (prin promovarea unor modele de comportament sau difuzarea operelor culturale) și oferă divertisment (din belșug). O organizație se dezvoltă într-un anumit mediu : „În sensul cel mai larg, mediul unei organizații include lucruri, persoane, condiții (de exemplu, resurse, constrângeri) sau influențe (de exemplu, culturale, politice, legislative) care interferează cu funcționarea sa” (M. Vlăsceanu, 2003, pp. 140-141). După aceeași autoare, mediul se caracterizează prin: a) predictibilitate : „gradul de anticipare a modului de structurare a mediului într-un anume moment de timp” ; astfel, unele medii sunt predictibile, în timp ce altele sunt impredictibile, altfel spus - creează membrilor din respectiva organizație un acut sentiment de incertitudine ; b) diversitate: varietatea factorilor din mediu care afectează direct sau indirect o organizație; c) orientarea mediului față de organizație: elementele de mediu pot avea orientări prietenoase sau ostile ; d) stabilitate: „gradul de perpetuare a aceleiași stări a mediului pe un interval mediu și chiar lung de timp”. Cele mai multe organizații se dezvoltă în „medii” sociale relativ stabile : spre exemplu, o fabrică de cămăși are un mediu predictibil (are întotdeauna mai multe surse de materie primă și mai mulți distribuitori care îi preiau produsele), de o diversitate mică (parteneri standard), în care, în condiții ORGANIZAREA ACTIVITĂȚII îN INSTITUȚIILE DE PRESĂ 265 normale, numai fabricile concurente au o atitudine ostilă și care, excluzând perioadele de criză, este caracterizat de stabilitate; la rândul ei, o instituție universitară evoluează într-un mediu predictibil (are permanent asigurat un număr relativ constant de candidați la admitere, se bazează pe resurse materiale omogene și pe o piață a muncii cu o cerere relativ constantă de specialiști), nu foarte divers (depinde de relațiile cu învățământul preuniversitar și cu mediile profesionale), cu o orientare preponderent prietenoasă și cu un grad mare de stabilitate (mecanismele privind modul de formare și sistemele de finanțare sunt în vigoare o bună perioadă de timp). Instituțiile mass-media evoluează însă într-un mediu instabil și impredic-tibil, și aceasta în primul rând întrucât cea mai mare parte a evenimentelor care „fac” știrile de interes nu pot fi anticipate. Liderii din mass-media trebuie să organizeze munca jurnaliștilor în condițiile în care ei înșiși percep mediul ca pe unul nesigur și experimentează stări de incertitudine ca o consecință (dar și ca o constantă) a mediului specific organizațiilor mass-media: „Una dintre cele mai importante forme de nesiguranță se referă la ceea ce constituie valoarea de știre (a unei informații - n. M.C.). Tot o sursă de nesiguranță este și viteza cu care jurnaliștii trebuie să lucreze : mult din ceea ce se întâmplă în jurnalism (și mai ales din ceea ce nu ajunge să se mai întâmple) depinde de această lipsă cronică de timp” (J. Tunstall, 1971, p. 28). Mediul este foarte divers - jurnaliștii au de-a face cu toate instituțiile unui stat, cu persoane din toate mediile sociale, cu situații de o varietate extraordinară. Multe dintre organizațiile și persoanele din acest mediu au o atitudine ostilă: partide politice, organisme ale puterii, lideri și oameni de afaceri, vedete și oameni de rând - toți pot fi afectați în interesele lor de activitatea de informare și investigare a jurnaliștilor, pot nutri sentimente de nemulțumire și pot încerca diferite acțiuni de intimidare sau pedepsire a jurnaliștilor și instituțiilor de presă. în sfârșit, mediul nu este stabil deoarece atât realitatea socială și politică cu care lucrează jurnaliștii, cât și piața presei de care depind instituțiile mass-media se află într-o schimbare permanentă. Pentru a înțelege structura organizațională specifică întreprinderilor din mass-media, trebuie în primul rând să identificăm tipurile de presiuni care, venind din mediul extrem de divers al presei, influențează funcționarea acestor instituții. A) Cea mai importantă presiune este cea generată de fluxul permanent, dar instabil și incontrolabil al informațiilor. Orice instituție de presă trebuie să fie „aprovizionată” cu materia primă necesară producției specifice - în acest caz, informația. Pentru a-și asigura ritmicitatea în producție, instituțiile mass--media au tendința să solicite mai multă informație decât pot să proceseze și (în final) să difuzeze. Existența unui surplus de asemenea „materie primă” 266 PROFESIA DE JURNALIST constituie o garanție a continuității procesului de producție ; în același timp, ea devine o povară, căci obligă redacția să selecteze în permanență, să ia decizii și să-și asume opțiuni care implică, de fiecare dată, o anumită doză de risc. în felul acesta, întreprinderea de presă inițiază contacte (formale sau informale) cu alte instituții sau persoane capabile să furnizeze informații și devine, simultan, beneficiară și dependentă de surse („ansamblul mijloacelor la care recurg jurnaliștii pentru a fi la curent cu evenimentele” - F. Balle, 1997, p. 235). Un ziar, o revistă ori un post din audiovizual primesc informații de la următoarele tipuri de surse : a) agenții de presă și alte instituții specializate în difuzarea de informații și materiale de interes jurnalistic: biblioteci și arhive, institute de sondare a opiniei publice, centre de documentare etc.; b) diverse instituții mass-media - interesul excesiv manifestat de jurnaliști pentru activitatea celorlalte instituții mass-media își are rădăcina atât în caracterul competitiv al vieții din presă (pentru a câștiga publicul, jurnaliștii au două argumente : calitatea informației și/sau rapiditatea transmiterii ei; ambele criterii sunt relative și impun compararea permanentă a activității lor cu realizările celorlalte mijloace de comunicare în masă), cât și în dependența lor de judecățile de valoare ale colegilor de redacție sau breaslă; c) articole aduse de angajații respectivei instituții; d) articole și știri oferite de colaboratorii constanți ori ocazionali; e) informații primite de la cititori sau de la diverse persoane ; f) materiale și date furnizate de birourile de presă ale instituțiilor administrative, culturale, guvernamentale și neguvernamentale, ale partidelor, organizațiilor economice, reprezentanțelor diplomatice etc. Toate aceste informații vin într-un flux ce nu poate fi anticipat ori controlat : sunt zile când „nimic” (deosebit) nu se întâmplă și când jurnaliștii fac eforturi să umple pagina ori emisiunea și zile, ore chiar, când știrile vin în avalanșă, forțând echipele redacționale să le filtreze și să le prelucreze într-un interval de timp extrem de redus. B) O altă formă de presiune este plasată în orizontul economic ; în acest plan acționează diverși furnizori care oferă: a) materie prima : să nu uităm uriașele complicații pe care le produc scumpirea hârtiei sau dereglările producției de hârtie, ori încurcăturile pe care le declanșează, în sistemul producției audiovizuale, o pană generală de curent; b) oferte publicitare : goana după clienți reprezintă o preocupare permanentă a instituțiilor de presă, generând, nu o dată, schimbări radicale de conținut, concedieri ale unor vedete în pierdere de audiență, concesii făcute gustului ORGANIZAREA ACTIVITĂȚII ÎN INSTITUȚIILE DE PRESĂ 267 public. Un exemplu în acest sens, frecvent citat, este cazul emisiunii „Desilu Play-House”, difuzată de canalul CBS în anii '50. Într-unul din aceste programe era vorba despre un ofițer american care îi avertiza pe locuitorii din insulele Hawaii asupra unui iminent atac japonez, anticipând bombardarea bazei de la Pearl Harbour; superiorii săi îl declarau incompetent și îl transferau în altă unitate. Întâmplarea face ca această emisiune să fi fost sponsorizată de firma Westinghouse, care avea numeroase contracte cu guvernul și armata. Reprezentanții firmei au protestat, afirmând că nu se cuvine ca ofițerii superiori să fie prezentați ca incapabili și răzbunători, deoarece afectează prestigiul armatei. Sub presiunea furnizorului de reclame, emisiunea în discuție a fost scoasă din program (R. Hiebert et alii, 1991, p. 105); c) fonduri financiare : grupul patronal, care controlează o redacție, supraveghează constant performanțele instituției în care a investit, fiind mereu tentat să ceară reduceri de personal, de deplasări, de bugete alocate tehnologizării, precum și de spațiu jurnalistic (în favoarea celui alocat publicității). C) A treia categorie de presiuni constă în acțiunile instituțiilor politice sau sociale ; presa este supusă unor forme diverse de control și reglare a activității, prin: a) mijloace legislative (prevederile Constituției, Codul Penal sau regulamente speciale); b) intervenții directe ale structurilor Puterii (scrisori de nemulțumire, declanșarea unor procese juridice, critici exprimate public etc.); c) inițiative ale organizațiilor neguvernamentale sau ale diverselor grupuri de presiune. Preocupările ziariștilor referitoare la încercările Puterii de a le influența munca, precum și lupta lor pentru obținerea și prezervarea libertății de expresie reprezintă, în consecință, o constantă a culturii jurnalistice. În afară de instanțele guvernamentale, administrative, politice ori economice, cele mai diverse organizații abordează mass-media pentru a promova sau a apăra drepturile categoriilor pe care le reprezintă. Astfel, în 1972, două episoade din serialul comic Maude (distribuit de CBS), în care eroina se decidea să facă un avort, s-au bucurat de poziții de vârf în topul celor mai vizionate sitcom-uri; câteva luni mai târziu, când CBS a reluat acele episoade, în grila de programe de vară, mai multe organizații catolice au declanșat o campanie de protest, în urma căreia postul a primit peste 170.000 de scrisori critice. Deși CBS nu a renunțat la difuzarea episoadelor respective, 39 din cele 200 de stații afiliate au refuzat serialul, iar numeroase firme nu au cumpărat timp de publicitate pe durata celor două episoade (Nota Bene : controversa declanșată 268 PROFESIA DE JURNALIST de problema avortului a condus la o audiență enormă - 63 de milioane de spectatori - și, implicit, la o sporire a încasărilor din publicitate). O situație analoagă a fost creată în 1992, în plină campanie electorală, de un alt serial de succes, Murphy Brown: într-un episod al filmului, eroina dă naștere unei fetițe, dar refuză să se căsătorească și decide să-și crească singură copilul; imediat după difuzarea acestui episod, vicepreședintele SUA, Dan Quayle, a denunțat filmul ca „jignitor” pentru valorile familiei americane și a cerut declanșarea unei campanii publice de protest (R. Campbell, 1998, pp. 142-143 și 119-120). D) A patra sursă de presiune o reprezintă audiența: ziarele și revistele care nu se cumpără dispar; emisiunile cu cotă scăzută de public sunt înlocuite cu altele, mai competitive ; prezentatorii ori ziariștii fără succes lasă locul altora, mai pricepuți sau mai norocoși. Generalizarea sistemelor și tehnologiilor moderne de măsurare a audienței (îndeosebi în audiovizual) transformă publicul în „arbitru”, dacă nu al valorii, cel puțin al succesului de moment. Totul se petrece ca și cum nu liderii întreprinderii de presă și nu criteriile de valoare tradiționale ale breslei stabilesc ce emisiune și ce jurnalist trebuie să ocupe spațiul și timpul publicistic, ci gustul sau capriciile audienței, exprimate în datele statistice oferite de instituțiile specializate în urmărirea reacțiilor publicului. în plus, în societatea civilă, pe lângă presiunea difuză și generală a publicului în ansamblul său, intervine și acțiunea precisă și bine orientată a asociațiilor care au ca țel protejarea drepturilor și intereselor diferitelor categorii de public. în SUA, organizații precum Action for Children's Television, National Council of Churches, Parents Music Resource Center sau Traditional Values Coalition țin presa sub un tir încrucișat, protestând, criticând, solicitând modificări de programe, amenințând cu boicotul sau cu procese juridice, declanșând campanii de strângere de semnături pentru inițiative de tip legislativ etc. Această realitate, specifică societății contemporane, obligă instituțiile de presă să-și redefinească permanent strategiile și să-și construiască mesajele în funcție de toate aceste puncte de vedere. E) Acestor presiuni sociale externe li se adaugă factori de presiune internă: este vorba despre activitatea sindicatelor sau a organizațiilor profesionale din întreprinderile de presă; acestea, în lupta lor pentru cele mai diverse revendicări, pot influența și modifica mersul normal al activităților jurnalistice. Presiunile la care este supusă redacția sunt de natură atât structurală (derivate din constrângerile inerente producției jurnalistice), cât și conjunc-turală (provenite din jocul unor factori aleatori, precum resursele financiare ale unei instituții, numărul de salariați, competența lor, gradul de responsabilitate etc.). Indiferent de natura lor, ele trimit la problema esențială a oricărei ORGANIZAREA ACTIVITĂȚII îN INSTITUȚIILE DE PRESĂ 269 organizații - supraviețuirea în mediul specific de acțiune. „în consecință, redacțiile se află într-un proces permanent de negociere cu celelalte surse ale puterii sociale și civile. Aceasta înseamnă că operațiunile desfășurate de o organizație mass-media sunt determinate de reguli și convenții, care pot să nu fie explicite [...] și care sunt mediate de factori precum sistemul de proprietate asupra presei, sistemul financiar, reprezentările organizaționale despre audiențe, dezvoltarea ideologiilor profesionale sau ocupaționale” (M. Gallagher, 1982, p. 154). Deoarece acționează într-un mediu atât de complex și de imprevizibil, deoarece sunt supuse unor presiuni contradictorii, organizațiile din mass--media au dezvoltat un simț acut al „costurilor” pe care le implică activitatea jurnalistică. într-o lucrare de referință, Michel Mathien (1989) consideră că obținerea și procesarea informației implică un „cost global”, care ar putea fi calculat prin corelarea următoarelor elemente : a) costul financiar al știrii, derivat din costurile căutării și strângerii informațiilor, plus cele ale producției și distribuției; b) costul energetic, reprezentând eforturile depuse de jurnaliști pentru a obține respectivele informații; c) costul temporal, sau durata necesară găsirii și procesării informației; d) costul psihologic, legat de interesul și implicarea conducerii redacției în procesul de realizare a respectivului material. Aceste costuri (și altele posibile) obligă redacțiile să caute cele mai potrivite metode pentru a eficientiza procesul producției, pentru a reduce cheltuielile (financiare, de energie umană, de prestigiu etc.), pentru a reduce decalajul dintre momentul evenimentului și momentul mediatizării, pentru a evita risipirea în subiecte nesigure etc. Eficiența unei organizații depinde de o seamă de caracteristici: a) relativa unitate a structurilor organizatorice; structurile organizaționale ale diferitelor întreprinderi sau sectoare trebuie să fie relativ omogene pentru a permite comunicarea între ele ; b) flexibilitatea, care se referă la capacitatea structurilor de a se adapta schimbărilor intervenite în tehnicile de producție și în alte sectoare ale societății; c) suplețea sau asigurarea unui număr optim de niveluri ierarhice ; d) dimensionarea optimă, stabilirea numărului optim de compartimente funcționale și de persoane în cadrul fiecărui compartiment; e) raționalitatea - stabilirea precisă a activităților ce revin fiecărui sector; f) eficiența sistemului informațional; g) multidimensionalitatea, care se referă la capacitatea structurilor de a lua în considerare totalitatea aspectelor ce intervin în funcționarea lor (tehnice, economice, comerciale, sociale, psihologice); 270 PROFESIA DE JURNALIST h) economicitatea, care măsoară costurile funcționării structurii respective (I. Mihăilescu, 2003, p. 189). „Instituțiile mass-media sunt organizații complexe, care produc mesaje în regim industrial; în consecință, ele trebuie să aplice tehnici de raționalizare a producției, bazate pe standardizarea produselor și a procedeelor de fabricație și pe birocratizarea aparatului de producție. Altfel spus, instituțiile de presă, devenite acum organizații complexe, orientate către producția industrială de informație, sunt obligate să găsească și să aplice metode raționale și stereo-tipizate de rezolvare a problemelor și de luare a deciziilor, metode care se concretizează în practicile cotidiene de identificare, selecție și procesare a informației. Aceste metode derivă din nevoia de a produce în mod rațional, eficient și în intervale de timp foarte scurte un ziar sau un buletin de știri, pe baza unei materii prime fluctuante și volatile precum evenimentele actualității” (J. Charron, 1991, pp. 9-10). Pentru a raționaliza producția de mesaje, instituțiile mass-media sunt obligate să adopte o structură organizațională mai strictă, ancorată în configurații și proceduri de tip birocratic: „Jurnaliștii lucrează în organizații birocratice, caracterizate prin ierarhie, diviziune și rutinizare a muncii, pe baza unor reguli și proceduri relativ standardizate. Scopul acestora este eficiența în strângerea, scrierea și transmiterea informațiilor” (D. Paletz, R. Entman, 1981, p. 19). Din perspectivă sociologică, „birocrația apare ca manifestarea cea mai tipică a procesului de raționalizare care se impune progresiv în Occident în toate aspectele existenței. Ea se caracterizează printr-o serie de trăsături care formează tipul ideal: organizarea permanentă a cooperării pe baza unor reguli explicite, diviziunea activității în domenii de competență delimitate, ierarhizarea funcțiilor ocupate de indivizi special formați și exercitând o putere specifică, separarea completă între viața privată și funcția ocupată, consemnarea în scris a tuturor actelor administrative” (G. Ferreol et alii, 1998, p. 147). Max Weber, unul din părinții sociologiei, reflectând asupra diferitelor moduri de a conduce, identifica trei mecanisme prin care se poate impune autoritatea: puterea tradiției ce legitimează conducătorii, puterea calităților personale ale liderului (carisma) și aceea rațional-legală. Acest ultim mod de conducere, pe care se întemeiază birocrațiile moderne, este considerat de Weber superior altor sisteme de administrare, deoarece operează rapid și cu precizie, pre-dictibil și, la modul ideal, fără a fi influențat de convingerile și sentimentele celor care exercită activități de conducere. Eficiența și funcționalitatea unei birocrații derivă din faptul că aceasta: (1) instituie o administrație cu ajutorul experților, deci bazată pe exercițiul ORGANIZAREA ACTIVITĂȚII îN INSTITUȚIILE DE PRESĂ 271 competenței; (2) impune arii fixe de jurisdicție, întemeiate pe baze raționale și legale, iar în interiorul acestor arii instituie ierarhii funcționale; (3) introduce o codificare riguroasă, prin care conferă coerență unui ansamblu, altminteri proliferat și confuz, de reglementări, legi, decrete; (4) constituie o „putere rațional-legală, ce tinde să înlăture liberul arbitru și imixtiunile subiective, emoționale etc. din practica administrativă; (5) substituie improvizația cu [...] proceduri impersonale, prestabile și rutinizate” (C. Zamfir, L. Vlăsceanu, 1993, p. 73). Să privim, din această perspectivă, redacțiile din mass-media modernă: a) Administrația se bazează pe specialiști atât în problemele de tip economic (manageri, specialiști în marketing, finanțiști etc.), cât și în cele de tip tehnic (ingineri tipografi sau ingineri de sunet, de lumină, electroniști, informaticieni etc.). Jurnaliștii care conduc diferitele departamente ale unei redacții pot fi considerați „experți” în acel domeniu (fie el economie, sport, politică, legislație, cultură), cunoscând în amănunt instituțiile și problemele lor, istoria și tendințele lor actuale, liderii și vedetele din câmpul lor de activitate; pe de altă parte, faptul că, în mod frecvent, ziariștii pot fi promovați ca șefi de la un canal la altul (din presa scrisă în radio, din radio în televiziune etc.) sau de la o secție la alta pune sub semnul întrebării amploarea experienței necesare pentru a conduce o subdiviziune sau o întreagă organizație de presă. b) în fiecare redacție există secții (departamente) cu profil bine definit; o graniță clară desparte zonele redacționale de cele tehnice, iar o alta separă diferite domenii redacționale între ele. Aceste delimitări, variind de la o instituție de presă la alta, provin din diviziunea muncii și se adaptează profilului specific fiecărei publicații ori post audiovizual (spre exemplu, într-un săptămânal de profil economic vom avea secții de industrie, finanțe, afaceri imobiliare, bursă, care în redacția unui cotidian generalist vor fi topite într-o singură secție de „economie”). în interiorul fiecărei redacții există ierarhii clare (redactori-șefi și adjuncți, șefi de secție, șefi de departamente), precum și liste de atribuții bine precizate pentru fiecare poziție din aceste ierarhii; totuși, cercetările recente arată că în organizațiile jurnalistice diviziunea muncii nu este foarte strictă și că ierarhiile sunt deosebit de „fluide”, fapt care conduce la negocieri permanente, la conflicte cronice, la o instabilitate continuă a autorității și la o slabă cultură organizațională. c) Orice redacție are un regulament scris sau, cel puțin, un cod nescris de funcționare, care impune reguli de comportament jurnalistic, de scriitură, de relații cu colegii din redacție și, adeseori, chiar de atitudini 272 PROFESIA DE JURNALIST politico-sociale; în mod frecvent însă, aceste reguli sunt încălcate de jurnaliști, care, sub presiunea diverselor centre de interes, nu pot aplica în viața de zi cu zi prevederile din codurile profesionale sau instituționale. d) și e) Activitatea editorilor în calitatea lor de „păzitori de porți”, adică de oameni care decid ce informații vor fi distribuite publicului, trebuie să se întemeieze pe criterii raționale, altele decât cele emotive, circumstanțiale. Cercetările recente arată că istoria presei este și o istorie a regulilor profesionale, adică a procedurilor de rutină menite să asigure luarea unor decizii eficiente, rapide și general acceptate. în acest proces, editorii caută să definească acele calități care fac o știre interesantă (newsworthiness), calități bazate pe proprietăți clare și ușor de identificat, evitând astfel criteriile subiective, de tipul „îmi place/nu-mi place” ; cu toate acestea, atât profesioniștii, cât și observatorii știu că procedurile sunt adesea încălcate - cel mai elocvent exemplu este oferit de numeroasele cazuri în care, în goana după exclusivitate, informația nu mai este verificată; după difuzarea unor asemenea știri, redacția este nevoită să ofere rectificări sau să-și ceară scuze pentru „derapaje”. Deoarece scopul oricărei organizații mass-media este „să găsească știrea repede și să o difuzeze la timp” (G. Tuchman, 1978, p. 79), instituția se vede obligată să se ocupe în primul rând de eficiență (ca garanție a competitivității) și de organizarea strictă a procesului de producție. Organizarea birocratică a instituțiilor de presă derivă deci din confruntarea permanentă cu fluxul inconstant de informații care asaltează redacțiile și care reprezintă o sursă permanentă de imprevizibil; în același timp, lucrul în redacție se desfășoară sub presiunea amenințătoare a termenului-limită (dead-line), termen ce stabilește momentul când produsul mediatic trebuie finalizat și distribuit. Dacă adăugăm la acești factori structurali și pe cel conjunctural, altfel spus concurența dintre instituțiile mass-media, aflate în căutarea exclusivității ori a priorității în difuzarea unei informații, înțelegem sub ce presiune extraordinară se desfășoară activitatea zilnică dintr-o redacție. Pentru a face față acestei presiuni, editorii (și, prin ei, redacția) dezvoltă proceduri standardizate de acțiune, al căror rol este de a garanta eficiența și impersonalitatea (eliminarea subiectivismului) în tratarea informației. Generalizarea acestor proceduri, dovadă a birocratizării activităților din redacții, i-a prilejuit sociologului englez Peter Golding o formulă cu valoare emblematică: „Chiar dacă știrile se referă la imprevizibil, producția lor este previzibilă” (P. Golding, 1974, p. 72). ORGANIZAREA ACTIVITĂȚII ÎN INSTITUȚIILE DE PRESĂ 273 Birocrațiile nebirocratice Funcționarea de zi cu zi a birocrațiilor nu a confirmat optimismul implicat în modelul weberian. Eficiența, raționalitatea, regularitatea și impersonalitatea birocrațiilor au fost contrabalansate de blocaje mecanice, reacții neproductive, distorsionări datorate intereselor personale - altfel spus, de numeroase dis-funcții. După Ioan Mihăilescu (2003, pp. 191-192), slăbiciunile birocrațiilor se manifestă prin : a) apariția de resentimente și tensiuni în relațiile cu publicul: datorită unor statusuri specifice, membrii unei birocrații sunt adesea obligați să recurgă la acte de sancționare sau de represiune (poliția, tribunalele, administrația); b) rigiditate în îndeplinirea obligațiilor: regulile stricte ale aparatului birocratic nu corespund multitudinii de situații concrete; atunci când apar situații neprevăzute, aplicarea lor riguroasă conduce la răspunsuri inadecvate ; c) fragmentarea responsabilității: din cauza diviziunii muncii, rezolvarea unei probleme depinde de mai multe persoane; d) bifurcarea atașamentului: membrii unei birocrații pot să fie confruntați cu dilema atașamentului față de clienți sau față de regulile aparatului. Pentru a înțelege relația complexă dintre modelul birocratic și realitatea producției din instituțiile mass-media, distincția dintre birocrația mecanică și birocrația profesională, analizată pe larg de Mihaela Vlăsceanu, mi se pare deosebit de fertilă: Mecanică, așa cum este și a fost definită de la început de cei mai străluciți teoreticieni ai ei, Max Weber și F. Taylor, birocrația este modul de organizare a producției și consumului de masă, întrucât conduce la procese standardizate, dar și la un control la fel de standardizat. [...] Birocrația mecanică funcționează în și pentru medii stabile ; este incapabilă să își asume riscuri pentru că predictibilitatea maximă este una din regulile ei de rutină; nu este și nu își propune să fie inovatoare pentru că standardizarea este principiu și mod de funcționare; este adaptabilă și are resurse de dezvoltare, dar numai în cadrul raționalității funcționale. Altfel spus, birocrația mecanică este asemenea unei mașini proiectate pentru un scop, care este încă actual în lumea noastră. [...] Birocrația profesională este alternativa funcțională. [...] Atributul de „profesional” ilustrează tocmai faptul că domeniul operativ al acestui tip de organizație este ocupat de specialiști înalt profesionalizați. Toți sunt formați în învățământul superior, au o cultură a învățării continue și un ethos profesional temeinic structurat. Abilitățile lor profesionale sunt atât de standardizate, încât pot ușor comunica formal și informal și pot iniția standarde de muncă. Activitatea lor este centrată pe client, iar cunoașterea este aplicată, dar și produsă, din perspectiva contactului cu clientul. [...] Autoritatea din birocrația profesională este una substanțială, bazată pe 274 PROFESIA DE JURNALIST competențe, și mai puțin una formală, bazată pe reguli. Comunicarea informală este regula, iar cea formală excepția. Puterea competenței domină puterea poziției din ierarhia birocratică. Expertiza profesională este una diagnostică și aplicativă, adică analizează probleme, formulează soluții și le aplică. Supravegherea este realizată prin și de către rezultate, întrucât acestea consacră performanțele valorizate, în funcție de care se face avansarea în ierarhia profesională, care este mult mai importantă decât autoritatea birocratică. [...] Birocrația profesională este alternativa funcțională modernă pentru un număr din ce în ce mai mare de organizații. Ea este democratică, adică bazată pe distribuția puterii și autorității printre operatorii profesioniști; conferă individualităților autonomie și șanse maxime de realizare personală; este centrată pe standarde clare ale calificărilor, competențelor și performanțelor în funcție de care se realizează recunoașterea socială. Ea este în expansiune, cucerind noi activități și teritorii (2003, pp. 185-187). în realitatea muncii de zi cu zi, din cauza numeroaselor elemente imprevizibile specifice mediului în care evoluează întreprinderile de presă, nici diviziunea clară a muncii, nici ierarhiile și nici procedurile standard nu pot fi respectate întocmai și întotdeauna. Acest adevăr, precum și constatarea că întreprinderile de presă oferă atât un produs (ziar, revistă, program), cât și un serviciu (informare, divertisment, educație) au condus la concluzia că în mass-media nu există organizații „tipice”, asimilabile celor studiate în sfera economicului, politicului ori culturii, ci „organizații hibride” (în formula sociologului Lars Engwall). în aceste organizații, anumite sectoare sunt mai puternic birocratizate (adică se bazează pe o diviziune a muncii mai precisă, pe ierarhii mai clare și pe reguli de activitate mai stricte), în timp ce altele beneficiază de mai multă flexibilitate; spre exemplu, reporterii de teren se bucură de mai multă libertate de acțiune și utilizează mai puține proceduri de rutină în raport cu redactorii care rescriu materialele la birou, cu editorii sau cu tehnicienii. De asemenea, importanța socială a mass-mediei și responsabilitățile civice specifice jurnaliștilor au făcut ca accentul să se mute de la imaginea instituției de presă ca o birocrație mecanică la o viziune mai apropiată de aceea a birocrațiilor profesionale. Pe de altă parte însă, elementele de imprevizibil, non-standardizare și chiar improvizație mențin actuale și referințele la activitățile nebirocratizate, de tip artizanal sau artistic. Ispirat de aceste realități, într-o lucrare de referință (Journalists at work, 1971), sociologul englez Jeremy Tunstall a denumit organizațiile din mass--media „birocrații nebirocratice”. El atrăgea astfel atenția asupra acelor zone specifice muncii și organizațiilor jurnalistice în care angajații au oportunitatea să iasă din carcasa unor operațiuni de rutină și să acționeze în conformitate cu unele soluții ad-hoc, nu o dată opuse procedurilor standard recomandate de uzanțele profesionale. ORGANIZAREA ACTIVITĂȚII îN INSTITUȚIILE DE PRESĂ 275 Acest adevăr a fost, de altfel, observat și de Max Weber, care afirma, la începutul secolului XX, că jurnalistul este un paria, pentru că nu beneficiază de o poziție socială clară, definită exact de clasificările sociale. Tema poziției sociale a jurnalistului revine frecvent în dezbaterile științifice: M. Schudson susține că profesia de jurnalist este „non-insulară”, deoarece nu are granițe precise, D. Ruellan vorbește de un „profesionalism al vagului”, iar P. Elliott subliniază „ambiguitatea statusului” și poziția de „devianți” a jurnaliștilor în raport cu structurile profesionale uzuale. Diviziunea muncii în instituțiile de presă „Diviziunea muncii constă în diferențierea, ordonarea, clasificarea și ierarhizarea sarcinilor de muncă în funcție de specificul și contribuția lor la realizarea unui scop (a unui produs). Diviziunea sarcinilor de muncă se poate realiza pe orizontală, atunci când se disting sarcini specializate și ordonate într-un anumit flux, sau pe verticală, atunci când accentul este pus pe ierarhizarea sarcinilor în funcție de gradul de importanță a contribuției la realizarea scopului sau produsului final [...]. Ierarhizarea autorității reflectă modul de distribuire a autorității în lanțul vertical al pozițiilor organizaționale” (M. Vlăsceanu, 2003, p. 100). La modul general, trecând peste fireștile particularități, orice instituție mass-media trebuie să cuprindă următoarele segmente : a) Un departament jurnalistic, format din mai multe secții, clasificate fie pe domenii (economic, politic, social, cultural, sportiv), fie pe genuri (anchete, știri, reportaje, fapt divers), fie pe zone geografice (local, național, internațional), fie, cel mai adesea, pe amestecul acestor criterii. Un asemenea departament formează (și este situat în) ceea ce uzual numim redacție. Ea reprezintă centrul vital al instituției de presă și este legată prin numeroase fire de toate celelalte instanțe de furnizare a informației: agenții de presă, birouri de presă, agenții guvernamentale, public, colaboratori (de la jurnaliști independenți, la personalitățile solicitate să-și ofere opiniile în cadrul diferitelor genuri și formate de acest tip). b) Un departament tehnic, incluzând secretariatul de redacție, serviciile de fotografie, compoziție, corectură și tipografie - pentru presa scrisă - sau serviciile de producție (lumină, scenografie, costume, sunet) și întreținere pentru audiovizual. c) Un departament economic, orientat de obicei spre servicii de publicitate (primirea anunțurilor și programarea lor în paginile sau emisiunile redacției), de difuzare (deosebit de importante pentru presa scrisă și televiziunea prin cablu) și de marketing (analiza pieței și a reacțiilor publicului, 276 PROFESIA DE JURNALIST menținerea și amplificarea imaginii instituției, crearea de noi abonamente, promovarea unor inițiative speciale ale instituției etc.). După cum se poate observa, în structura instituțiilor de presă sunt reuniți, în relații de producție când colegiale, când tensionate, jurnaliști, patroni, manageri, ingineri, tehnicieni, muncitori, artiști, oameni de marketing și publicitate. O asemenea alcătuire compozită nu poate funcționa fără o diviziune clară a sarcinilor de producție. Din această perspectivă, Lars Engwal (1981, pp. 97-98) consideră că în organizațiile mass-mediei coabitează două mari „aripi” - una normativă și una utilitară. Aripa normativă include grupul orientat către producerea materialelor jurnalistice (reporterii) și grupul orientat spre evaluarea acestor materiale (editorii). Aripa utilitară cuprinde grupul orientat către obținerea profitului (reprezentanții patronatului și managerii) și grupul orientat către asigurarea fluxului productiv (tehnicienii). În mod evident, aceste grupuri urmăresc, în cadrul procesului de creare a unor produse mass-media, scopuri diferite: gloria și prestigiul profesional (reporterii), recunoașterea puterii de lideri de opinie și de factori de influență ai vieții politice (editorii), profitul și reducerea costurilor (patronatul), eficientizarea și modernizarea producției (segmentul tehnic). În interiorul redacției putem distinge, urmărind o diviziune clasică propusă de J. Tunstal, două mari tipuri de activități și, implicit, de profiluri profesionale: a) cei care strâng informațiile (newsgatherers), adică reporterii; b) cei care prelucrează informațiile (news processors), adică editorii. Prima funcție răspunde nevoii oricărei instituții mass-media de a obține materia primă necesară exercițiului ei uzual; cea de-a doua răspunde nevoii de a ordona fluxul informațional și de a organiza suma informațiilor selectate într-un produs mediatic, fie el ziar, revistă, program sau emisiune. Michael Mathien (1992, p. 148) nuanțează această terminologie folosind termenul de reporter pentru jurnalistul de teren și cel de jurnalist de birou pentru aceia care au rolul de a prelucra informațiile : „Jurnaliștii de birou sunt cei care au, de obicei, atribuții decizionale, în timp ce jurnaliștii de teren sunt cei care execută”. Reporterul Conform unui document-cadru, realizat pentru Oficiul Internațional al Muncii din Geneva de G. Bohere (1984, pp. 14-17), cele două funcții amintite anterior se individualizează prin câteva caracteristici fundamentale. Astfel, activitatea reporterului este definită prin căutarea și aducerea spre publicare a unor ORGANIZAREA ACTIVITĂȚII îN INSTITUȚIILE DE PRESĂ 277 informații de interes public. Pentru atingerea acestui scop, reporterul trebuie să efectueze următoarele operațiuni: a) să se deplaseze din redacție la locul evenimentului, pentru a avea un contact direct cu „mediul” în care s-au petrecut respectivele fapte ; b) să colecteze cât mai multe informații, bazându-se pe următoarele procedee : observația imediată; interviul cu persoanele implicate în evenimente sau martore la desfășurarea acestora; investigații în arhive, birouri ale diferitelor oficialități, biblioteci etc. c) să verifice soliditatea informațiilor de care beneficiază, folosind procedeele jurnalistice uzuale; d) să scrie texte întemeiate pe informațiile culese, să le pregătească pentru publicare și să le supună controlului și (eventual) aprobării de către editor. Observăm, privind această listă, că actul de a scrie texte, considerat de mulți dintre tinerii (și nu numai) jurnaliști ori aspiranți la jurnalism ca esențial pentru această meserie, nu reprezintă decât ultimul element din lista sarcinilor unui reporter și nu este marcat prin nici o trăsătură suplimentară, valorizantă. într-adevăr, esența muncii reporterului nu stă în actul scrisului (spre deosebire de activitatea scriitorului), ci în actul căutării și verificării informației. Reporterul este un cercetător al realului; abia după ce (și dacă) investigarea i-a reușit, el devine un creator de „produse” purtând amprenta personalității. Aceasta înseamnă că scriitura jurnalistică, fără a fi o simplă „oglindă” a realului, rămâne totuși, în chip esențial, ancorată în dimensiunea referențială: ea pleacă de la și trimite la o realitate concretă, verificabilă, certă. Cu alte cuvinte, în jurnalism, a scrie înseamnă a prezenta doar acea mică parte din realitate pe care jurnalistul a ajuns să o cunoască în urma activității sale de documentare. Și încă ceva: în jurnalism, a scrie înseamnă, de asemenea, a răspunde ordinului unui editor, a-ți îndeplini obligațiile de serviciu, și nu a te abandona, la voia întâmplării, unei plăceri rare, imprevizibile. Mărturia tulburătoare a unui experimentat jurnalist, Jean Franșois Lacan, este elocventă: „Am 45 de ani, din care 20 i-am trăit ca jurnalist, în cea mai mare parte în presa scrisă. Exceptând câteva poeme scrise în adolescență, întotdeauna am scris la comandă: două pagini pentru sfârșitul de săptămână, trei sferturi de coloană pentru sumarul de la ora 9.30, un manuscris complet pentru luna septembrie. Nu mi-am imaginat niciodată că aș putea scrie ceva care să nu fie prevăzut într-o machetă și, din această cauză, care să nu aibă o utilitate comercială, ceva gratuit, care să nu vină de altundeva decât din mine” (J.F. Lacan, M. Palmer, D. Ruellan, 1993, p. 11). 278 PROFESIA DE JURNALIST Reporterul nu este un om de birou, de „pupitru” (desk), ci un om de teren. Activitatea lui cotidiană presupune mobilitate și ușurință în comunicare, capacitatea de a stabili ușor relații umane, de a intra în contact cu persoane din cele mai diferite categorii sociale. Ce altă meserie îți oferă șansa de a te afla în dialog, într-un interval de câteva zile, cu lideri politici și oameni de pe stradă, cu personalități culturale și delincvenți, cu adolescenți și bătrâni, cu experți rafinați și cetățeni revoltați ? Capacitatea de a stabili contacte umane este cu atât mai importantă cu cât jurnalistul nu este decât foarte rar martorul direct al unui eveniment (o formulă anecdotică susține că singura calitate a unui bun reporter este norocul de a se afla, atunci când trebuie, acolo unde trebuie). Cel mai adesea, jurnalistul de teren își strânge informațiile dialogând cu actorii sau martorii evenimentului pe care el l-a ratat. Altfel spus, textul său este „povestea unei povestiri”. De aici derivă importanța dialogului cu sursele (care se verifică una pe alta prin comparare - așa-numita „încrucișare a surselor”) și, totodată, a abilităților de comunicare ale reporterului, a capacității sale de a-i face pe interlocutori să se simtă relaxați, să vorbească nestânjeniți, fără teamă, să rememoreze cu discernământ experiențele trăite, să readucă în prezent amănunte care, inițial, li se păreau absolut nesemnificative. De altfel, în opinia breslei jurnalistice, precum și în cercetările de sociologie a acestei profesii, câteva calități, nu neapărat înnăscute, ci și dobândite, sunt considerate ca definitorii pentru un bun reporter (cu alte cuvinte, îi permit unui jurnalist să îndeplinească, cel puțin corect, sarcinile majore ale reporterului). Acestea ar fi: spiritul de inițiativă, disponibilitatea de a se deplasa rapid și eficient în diferite locuri, flexibilitatea (pentru a face față unor situații neașteptate), puterea de lucru în salturi (în presă, zilele liniștite alternează cu cele supraaglomerate), capacitatea de adaptare rapidă (pentru a schimba strategia inițială în funcție de reacțiile partenerilor), curiozitatea și ușurința de a comunica. Prin tipul său specific de activitate, jurnalistul din presa de informare, fie ea națională sau locală, din presa de agenție sau din audiovizual este obligat să prezinte subiecte dintre cele mai variate, de la faptul divers la campania electorală, de la impactul ecologic ale unei noi construcții industriale la vernisajul unei expoziții, de la dramele unei familii de șomeri la succesele unei vedete a momentului. El este deci un generalist, nu un specialist. în marile instituții de presă sunt preferați generaliștii, deoarece ei „pot să scrie într-o limbă accesibilă și în mod concis și se feresc să utilizeze termeni prea specializați, chiar dacă scriu despre un domeniu aparte” (L. Jeffres, 1986, p. 102). Generaliștii facilitează astfel circulația mesajelor mass-media în toate păturile sociale, fiind mediatorii prin care marea masă se apropie și înțelege activitatea segmentelor specializate ale societății (politicieni, economiști, oameni de știință etc.). ORGANIZAREA ACTIVITĂȚII ÎN INSTITUȚIILE DE PRESĂ 279 În mass-media modernă, pe măsură ce noi instituții vin să alimenteze redacțiile cu informații (agenții de presă internaționale și regionale, generaliste și specializate, posturi de televiziune de tip CNN ori EuroNews, birouri de presă etc.), rolul celor ce adună informații pentru instituțiile de presă tinde să intre într-un con de umbră: „O opoziție clasică ne ajută să distingem între două mari forme de a practica jurnalismul: jurnalistul în picioare (debout), a cărui activitate majoră constă în căutarea informației, jurnalistul investigator și călător, care de un secol se bucură de un înalt prestigiu și de o legitimitate aparte în reprezentările simbolice ale profesiei; și jurnalistul de birou (assis), care petrece cea mai mare parte a timpului în interiorul redacției [...]. Susținătorii acestei opoziții, căreia îi acordă o mare valoare explicativă, subliniază faptul că între cele două categorii dezechilibrul crește continuu, în favoarea jurnaliștilor de birou. Noile canale de televiziune M6, Canal Plus sau chiar EuroNews nu folosesc decât jurnaliști de birou, cu misiunea de a formula, folosindu-se de textele primite de la agențiile de presă, comentarii pentru imaginile preluate de la alte televiziuni” (J.-M. Charon, p. 44). În felul acesta, ziaristul de teren pare a se cantona îndeosebi în zona agențiilor de presă, a marilor săptămânale politice, a unor cotidiene și posturi de televiziune, în timp ce ziaristul de birou pare a predomina în posturile de radio și studiourile de televiziune și în segmentul central al agențiilor de presă (vezi pe larg M. Mathien, 1992, pp. 89-92). Editorul Spre deosebire de reporter, definit printr-o activitate de teren, mobilă și imprevizibilă, editorul este acela care, lucrând permanent în „birou”, selectează, revizuiește și pregătește materialele pentru publicare. El reprezintă deci o funcție-cheie în angrenajul unei redacții, deoarece deciziile sale determină conținutul și aspectul fiecărui nou produs mediatic. În bibliografia de specialitate, editorii sunt desemnați prin sintagma „păzitori de porți” (gate-keepers). Aceasta înseamnă că ei controlează și regularizează fluxul de informații și de materiale care invadează redacția, stabilind: (1) ce corespunde și ce nu corespunde profilului și intereselor acesteia; (2) ce elemente, din totalul celor selectate, trebuie să ocupe o poziție prioritară (în deschiderea emisiunii sau în partea superioară a paginilor) și ce poate rămâne în masa globală și oarecum anonimă a celorlalte știri și articole. La baza conceptului de gatekeepers stă ideea că actul jurnalistic se bazează pe două etape: „În prima etapă, reporterii strâng știrile în stare brută, iar în cea de-a doua acestea sunt selectate și prelucrate de gatekeepers, care, prin 280 PROFESIA DE JURNALIST controlul pe care-l exercită, creează forma definitivă a știrii. Cu alte cuvinte, ei «deschid poarta» pentru anumite informații, pe care le consideră interesante, și «închid poarta» pentru altele” (T. O'Sullivan, 1994, p. 126). Editorii își desfășoară munca pe niveluri diferite: astfel, există editori de departament (șefi de secții pentru domeniile de interes ale instituției respective) și editori ai instituției (redactori-șefi sau redactori-șefi adjuncți, secretari de redacție, directori, manageri etc.). Editorii de departament se pot diferenția pe domenii (economic, politic, social, sportiv, juridic etc.), pe produse (pentru ediția, paginile ori programele locale, regionale, municipale sau internaționale, de dimineață sau de seară) ori pe tipuri de activități (îndeosebi tehnice : editorul de grafică, de fotografie, de acuratețe stilistică ori gramaticală -copy-editor etc.). Cea mai mare parte a timpului unui editor se consumă în redacție, fie cu citirea, ascultarea sau vizionarea materialelor, fie în ședințe, unde, împreună cu ceilalți editori, decide sumarele (ori programele) pentru zilele următoare. în aceste ședințe, editorul este frecvent un negociator; el trebuie să împace: (1) așteptările echipei sale redacționale, care dorește ca materialele secției să fie publicate prioritar și în poziții grafice sau în grile de programe favorizante, cu interesele celorlalți editori de a-și promova propriile materiale; (2) aspirația sa și a subalternilor săi de a produce materiale jurnalistice complexe, și nu o dată costisitoare, cu exigențele echipei manageriale (consiliul de administrație sau reprezentantul acesteia), care dorește să publice îndeosebi materialele vandabile, ce asigură difuzarea rapidă și largă a acelui produs și, implicit, un profit cât mai mare. Dată fiind această configurație a intereselor divergente, editorii sunt prinși în două tipuri de relații: de permanentă concurență cu ceilalți editori ai redacției și de permanentă negociere cu echipa lor (ierarhic subordonată) și cu echipa de conducere (ierarhic superioară). Pentru îndeplinirea misiunii de „păzitori de porți”, editorii au, după G. Bohere (1984, pp. 14-17), următoarele sarcini: a) să indice reporterilor temele și evenimentele pe care aceștia trebuie să le urmărească și, ulterior, să le relateze; b) să primească diverse materiale (articole, fotografii, proiecte grafice, emisiuni) pentru a le studia, pentru a le pregăti în vederea publicării sau pentru a cere refacerea lor (eventual, chiar pentru a le respinge). Judecățile de valoare ale editorilor se bazează nu atât pe intuiția, cultura ori gustul lor, cât mai ales pe ansamblul caracteristicilor care definesc linia politică și stilistică a respectivei instituții. De aceea, editorul poate respinge unele materiale, în sine interesante, dar neconcordante cu pozițiile, interesele sau chiar cu maniera de scriere și prezentare specifică redacției sale ; ORGANIZAREA ACTIVITĂȚII îN INSTITUȚIILE DE PRESĂ 281 c) să atribuie comentarii și articole de fond diferiților specialiști din redacție sau unor colaboratori; d) să decidă locul articolului în pagină sau al emisiunii în program, să stabilească titlurile, subtitlurile și, frecvent, șapoul; e) să scrie articole (editoriale) care reflectă poziția ziarului asupra unei teme sau a unui eveniment. Privind aceste sarcini, observăm că editorul este, în primul rând, un factor de concepție: el nu funcționează numai ca un controlor pasiv al materialelor care-i ajung pe birou, ci și ca un strateg ce decupează realul în sfere de interes, indicând reporterilor în ce direcții trebuie să-și îndrepte puterea de investigație. De aceea, instituțiile mass-media poartă pecetea personalității editorilor, care le imprimă o direcție și un stil, adeseori inconfundabile : New York Journal este creația lui Hearst, iar Le Monde a lui Beuve-Mery, Universul a lui Stelian Popescu, Matinalul de la radio a lui Paul Grigoriu, la fel cum emisiunile lui Tudor Vornicu ori cele ale lui Walter Cronkite erau marcate de savoarea inconfundabilă a personalității lor. Astfel, calitățile și defectele acestor oameni, amplificate și mereu multiplicate prin distribuția produsului mass-media, funcționează ca o sursă de valori și ca modele de comportament, cu un uriaș impact social. Este evident deci că editorul trebuie să reprezinte un „nume” în domeniu, prestigiul fiind o garanție nu numai a autorității sale în redacție, dar și a credibilității în universul socio-cultural ambiant. Un editor „fără nume” va obține foarte greu colaborări „sonore”, condamnând, prin anonimatul său, întreaga instituție la un cvasi-anonimat. Personalitățile din diferite domenii preferă să fie solicitate de alte personalități: ele răspund rar și cu puțin entuziasm unor cereri venite de la instituții marginale sau de la editori al căror nume nu le spune nimic, nu le sugerează un anumit standard valoric, o anumită garanție a vizibilității sociale și a renumelui profesional (vezi R. Rieffel, 1984, pp. 75-91). în sfârșit, nu trebuie uitat faptul că editorul este o persoană care muncește din greu pentru a parcurge zeci și sute de texte, sesizând atât ideea articolului, cât și punctele sale vulnerabile. Această activitate cere un efort permanent de adaptare la stiluri și teme diferite, de găsire rapidă a cuvântului (mai potrivit), a titlului (mai sugestiv), a unghiului de abordare (mai frapant), corelat cu alt efort de menținere a unei constanțe stilistice, ce individualizează instituția pe care el o reprezintă. Ceea ce înseamnă că editorul pendulează permanent între individual și general, între definitoriu și conjunctural, între imediat și global, fiind factorul care, prin activitatea sa, imprimă atât constanță (în raport cu aparițiile anterioare), cât și pregnanță (în raport cu celelalte instituții de presă) mesajelor unei publicații ori ale unei emisiuni radio-TV. 282 PROFESIA DE JURNALIST Pentru a îndeplini cu succes aceste sarcini, editorul trebuie să aibă următoarele calități: o experiență bogată în exercitarea profesiei de jurnalist și un prestigiu, pe cât posibil, intact; stăpânirea solidă a limbajului jurnalistic și, în general, a limbii materne ; un simț ascuțit al evenimentului și al potențialului său jurnalistic (newsworthiness); o cultură generală complexă, profundă; o cunoaștere exactă, subtilă, a legislației în presă și, îndeosebi, a problemelor legate de etica profesională; putere de decizie și excelente calități de organizator, capacitatea de a lucra în flux continuu, adeseori la ore neașteptate din zi și din noapte. Aceste calități sunt, în general, rodul unei ucenicii îndelungate în presă: munca de editor vine să încununeze o viață dedicată jurnalisticii, după parcurgerea mai multor etape și după acoperirea întregului circuit al activităților redacționale. Cooperare și conflict La modul ideal, pentru bunul mers al unei organizații, subsistemele ei și oamenii care îndeplinesc diferite roluri instituționale, derivate din atribuțiile fixate prin diviziunea muncii, ar trebui să coopereze în mod continuu. Modelul weberian de conducere rațional-legală presupunea că într-o asemenea organizație interesele personale sunt subsumate unei asumări responsabile a funcțiilor stabilite și unei aplicări impersonale a procedurilor fixate. Experiența de zi cu zi arată că organizarea muncii de tip birocratic nu conduce automat la o armonie perfect funcțională. Din contră, cercetările sociologilor au arătat că diviziunea muncii, ierarhiile și normele de rutină pot genera nu numai eficiență, ci și ineficiență, altfel spus pot conduce la numeroase disfuncții. Din punctul de vedere al discuției de față, elementul esențial mi se pare a fi conceptul de putere, cu referire la „capacitatea actorilor, indiferent de locul pe care îl ocupă în organizație, de a repera și exploata resursele de incertitudine existente” (C. Lafaye, 1998, p. 44). Așa cum am văzut, organizațiile mass--media nu sunt foarte strict structurate ; acest fapt derivă din specificul muncii într-un mediu impredictibil și din perpetuarea unui statut profesional ambiguu, pendulând între exigențele profesiei și libertățile specifice creatorilor de artă. Cu alte cuvinte, organizațiile mass-media se confruntă cu mai multe zone de incertitudine decât alte organizații, precum fabricile, universitățile, băncile sau instituțiile administrative. Drept urmare: „Într-o activitate mai puțin rutinizată, ierarhiile pot fi neclare, în contrast cu modelul birocratic piramidal al lui Weber. Munca de tip non-rutină favorizează o structură de autoritate neclară, slăbește ierarhiile și amplifică elementele colaterale. Accentul pus pe inovație și creativitate solicită o comunicare rapidă cu vârful ORGANIZAREA ACTIVITĂȚII îN INSTITUȚIILE DE PRESĂ 283 (ierarhiei - n. M.C.) și astfel munca de tip non-rutină are aspectul unor aranjamente fără formă, aparent haotice” (J. Tunstall, 1971, p. 28). Specificul activităților jurnalistice face ca relațiile de putere să nu fie marcate de reguli foarte clare sau, altfel spus, ca relațiile de putere să devină obiectul unor negocieri permanente, ale unor aranjamente ad-hoc și ale unor confruntări și reconsiderări ideologice neîntrerupte. Absența unor mecanisme instituționalizate de gestiune a puterii și, prin aceasta, caracterul de „aranjament” (bazat pe negocieri și modelări conjunc-turale) specific autorității în redacții conduce la mecanisme de control destul de slabe. „Controlul este activitatea prin care conducerea urmărește în permanență executarea deciziilor și intervine cu măsuri corespunzătoare în vederea realizării obiectivelor. [...] Pentru a fi eficientă, activitatea de control trebuie să îndeplinească anumite condiții: să aibă un caracter preponderent preventiv; să fie obiectivă (să nu fie deformată de subiectivitatea celor care asigură controlul); să fie concentrată în punctele-cheie de care depinde executarea deciziei; să fie realizată cu competență; să nu provoace perturbări în îndeplinirea activităților; să se finalizeze în luarea unor măsuri adecvate ; să fie realizată în permanență; să fie adecvată la situațiile concrete” (I. Mihăilescu, 2003, p. 335). Caracterul aparte al muncii din redacții nu permite îndeplinirea standard a funcțiilor de control: a) Este evident că dimensiunea preventivă este greu de realizat într-un mediu impredictibil, care face ca procesele de decizie, planificare sau organizare să fie dominate de nesiguranță nici cel mai experimentat dintre editori nu poate anticipa toate situațiile care pot apărea pe teren și toate reacțiile reporterilor; prevenirea se reduce la solicitarea ca jurnaliștii de teren să aplice (sau să evite) unele situații standard, pe care editorul le cunoaște din experiența sa personală sau din „folclorul” jurnalistic. b) De asemenea, controlul nu poate fi întotdeauna plasat în punctele de care depind anumite decizii esențiale : editorii rămân în redacții, iar pe teren reporterii trebuie să ia singuri, imediat, decizii privind oportunitatea tratării și modul de abordare a unui eveniment. c) Refuzarea unei știri fără surse sigure despre o situație de criză sau amânarea ei pentru a fi verificate sursele provoacă „perturbări în îndeplinirea activităților” ; astfel, prin acceptarea și publicarea unei asemenea informații ca „știre”, editorul renunță la atribuțiile sale de control, iar fiecare situație de acest tip nu reprezintă altceva decât subminarea funcției de control a editorilor și, implicit, a normelor jurnalistice de referință. d) Deoarece, așa cum vom vedea mai jos, în jurnalism nu există standarde de valoare imuabile, controlul textelor nu poate fi pe deplin obiectiv. 284 PROFESIA DE JURNALIST Toate aceste elemente specifice producției în sistemul mass-media conduc la situații de oscilare continuă între respectarea normelor de organizare a muncii și încălcarea lor, între exercitarea legitimă a controlului și contestarea acestuia, adică, în ultimă instanță, între cooperare și conflict. în esență, doar acele aspecte ale muncii desfășurate în redacții permit un control preventiv, permanent, coerent și necontestat; alte forme de activitate jurnalistică beneficiază de un statut privilegiat, în care libertatea de inițiativă a profesioniștilor este extrem de mare și, lucru important, este acceptată ca atare de conducere -vezi cazul reporterilor atașați pe lângă diversele instituții ale Puterii, al corespondenților speciali sau al reporterilor de investigație; în sfârșit, unele laturi ale muncii jurnalistice nu pot fi controlate. în consecință, relația dintre autonomie și control este, și ea, obiectul unor „aranjamente” între jurnaliști, editori, manageri, patroni, aranjamente deseori circumstanțiale, întemeiate pe anumite experiențe ale profesiei, nereflectate și rareori formalizate: „Unele forme de control organizațional sunt considerate legitime de către jurnaliști, la fel cum unele forme de autonomie a jurnaliștilor sunt considerate legitime de către organizațiile de presă. Spre exemplu, toți jurnaliștii sunt de acord că organizația are dreptul să fixeze termenele de predare a materialelor rigide, iar organizațiile consideră legitim faptul că un jurnalist de teren dezvoltă relații personale cu sursele sale” (J. Tunstall, 1971, p. 116). Conviețuirea dintre conflict și cooperare are rădăcini mai adânci, care depășesc limitele relațiilor sociale din interiorul organizației. în sistemul mass-media, producția se bazează pe o competiție feroce, care, inevitabil, duce adesea la relații de conflict între instituții. în interiorul organizațiilor de presă, relațiile dintre departamente și dintre jurnaliști (fie ierarhic diferiți, fie ierarhic egali) amestecă momentele de cooperare cu cele de conflict. Relațiile instituționale: instituțiile mass-media evoluează pe o piață cu resurse limitate ; ele se află în permanentă concurență pentru resurse (în special informații) și pentru public (ca factor esențial în finanțarea din reclamă). De aceea se supraveghează reciproc și încearcă să dețină controlul asupra surselor și audiențelor. Din aceste motive, competiția și imitația devin elementele constitutive în crearea unei identități aparte pe piața mass-media și în câștigarea prestigiului: „Competiția este atât de adânc înrădăcinată în ideologia și limbajul profesional [...], încât știrea începe să fie definită drept: (1) ceea ce competitorii spun și (2) ceea ce competitorii nu spun, dar ar spune dacă ar putea” (J. Tunstall, 1971, p. 209). în mod paradoxal, această goană după exclusivitate sau întâietate nu exclude forme subterane de cooperare. Astfel, după cum observa J. Charron (1996), atunci când editorii din redacții vor să verifice adevărul unei informații transmise de jurnaliștii de pe teren, ei nu pot ORGANIZAREA ACTIVITĂȚII ÎN INSTITUȚIILE DE PRESĂ 285 face apel decât la o singură instanță de validare : celelalte instituții de presă. Astfel, instituțiile concurente devin un factor de autoverificare și legitimare profesională; această realitate, corelată cu tendința jurnaliștilor de pe teren de a se consulta, de a schimba informații și de a-și imita colegii (fenomenul de pack-journalism), explică apariția acelorași informații și unghiuri de abordare în toate mass-media. Dependența jurnaliștilor de activitatea colegilor de breaslă este amplificată și de faptul că „instanța de recompensă morală a jurnaliștilor se află plasată nu la nivelul publicului (care are statutul de client), ci la acela al colegilor și șefilor direcți” (W. Breed, 1997, p. 335). În consecință, jurnaliștii se supraveghează reciproc și preiau informația ori temele concurenței, pentru a nu le oferi competitorilor șansa de a fi „unici”. Această mișcare circulară a informației a fost frecvent criticată, deoarece conduce la standardizarea mesajelor presei: „Concurența incită la o supraveghere permanentă a activității celorlalți parteneri, pentru a se obține maximul de profit de pe urma eșecurilor lor, a se evita anumite erori sau a se contracara succesul lor prin preluarea instrumentelor care au generat acel succes. [...] Astfel, în acest domeniu, ca și în altele, concurența, departe de a genera în chip automat originalitatea și diversitatea, tinde să favorizeze uniformitatea ofertei” (P. Bourdieu, 1994, p. 5). Relațiile interdepartamentale: structura unei organizații mass-media alătură, conform principiului diviziunii muncii, departamente diferite și oameni cu diverse specializări, într-un tot ce ar trebui să fie unitar și funcțional: a) departamentele manageriale încearcă să răspundă presiunilor de tip economic; b) departamentele tehnice - celor legate de exigențele producției și de dorința audienței de a cumpăra un produs de calitate, precum și, evident, unor factori economici; c) departamentele jurnalistice - presiunilor venind dinspre audiență, dinspre instituții sau personalități și, firește, dinspre fluxul informațional. Răspunzând unor așteptări diferite și cuprinzând oameni din orizonturi profesionale atât de diverse, aceste departamente nu pot îndeplini integral criteriul fundamental al unei organizații omogene : „Relativa unitate a structurilor organizatorice - structurile organizaționale ale diferitelor întreprinderi sau sectoare trebuie să fie relativ omogene pentru a permite comunicarea între ele” (I. Mihăilescu, 2003, p. 189). Diversitatea unităților componente generează practici, valori și scopuri eterogene : astfel, segmentul managerial va fi interesat de creșterea profitului și reducerea cheltuielilor : pe acest teren, el va intra în conflict cu reprezentanții departamentului tehnologic (care vor solicita constant noi investiții pentru retehnologizare) și cu jurnaliștii (atât în 286 PROFESIA DE JURNALIST problemele legate de cheltuieli și salarii, cât și în disputele generate de proporția dintre spațiul consacrat publicității și cel disponibil pentru mesajele jurnalistice, sau, mai grav, de modul în care unele articole critice, referitoare la unii clienți ai redacției, pot afecta oferta acestora de publicitate). Segmentul tehnic este preocupat de realizarea la timp și în condiții de calitate a produsului : în acest sens, el intră în conflict cu departamentele manageriale (pe teme legate de resursele alocate pentru producție) și cu cel jurnalistic (îndeosebi în jurul spinoasei probleme a termenului-limită de predare a materialelor). Această configurație organizațională este considerată de Denis McQuail drept una cu totul aparte, aproape unică: „Organizațiile mass-media sunt foarte diferite una de alta și fiecare este divizată în interiorul ei. [...] Ne este foarte greu să găsim alt tip de organizație care să se afle într-o asemenea situație, care să urmărească, simultan, obiective atât de diferite și să servească valori atât de divergente” (1987, p. 145). Relațiile dintre jurnaliști: aceleași ambiguități se regăsesc și în interiorul organizației de presă. Dacă privim din punctul de vedere al relațiilor pe verticală, o gestionare rațional-legală a puterii ar trebui să creeze ierarhii clare, funcționale și ușor de acceptat, iar elementele de conflict ar trebui să fie strict limitate. Ceea ce nu se întâmplă în cazul redacțiilor. După M. Mathien (1992, pp. 153-157), într-o redacție coexistă mai multe tipuri de ierarhii, care se intersectează și, uneori, se anulează reciproc: a) ierarhiile oficiale: acestea sunt instituite de organigrama redacției, de structura funcțiilor oficiale - director, redactor-șef, redactor-șef adjunct, secretar de redacție, șef de departament etc.; b) ierarhiile de competență: nu întotdeauna cel care ocupă o funcție de conducere posedă cel mai înalt grad de competență profesională; de aceea, un jurnalist cu mai multă experiență este consultat de colegi (înaintea sau în locul șefului respectiv) ori de câte ori redacția se confruntă cu o situație dificilă; acest comportament scurtcircuitează ierarhia oficială și creează un sistem paralel de ierarhii de competență; c) ierarhiile afective: relațiile de amiciție din redacție sunt o altă sursă de structuri de autoritate; cercetările și „înțelepciunea” breslei arată că cei apropiați de conducere pot să-și impună materialele înaintea jurnaliștilor „obișnuiți” sau să beneficieze de anumite privilegii, în baza prieteniei care îi leagă de liderii organizației respective; d) ierarhiile paralele apar acolo unde asociațiile profesionale sau sindicatele sunt deosebit de puternice ; liderii acestora, deși ocupă poziții de mijloc în ierarhia oficială a redacției, pot obține un surplus de putere și drepturi, datorită poziției lor superioare în organizațiile ce reprezintă breasla; ORGANIZAREA ACTIVITĂȚII îN INSTITUȚIILE DE PRESĂ 287 e) ierarhiile extra-profesionale produc răsturnări de autoritate atunci când unul dintre membrii redacției este implicat în structuri politice sau economice (direct sau indirect, prin relații de rudenie); invocând aceste relații și profitând de interesele sau slăbiciunile liderilor redacției, respectivii jurnaliști obțin anumite avantaje de ordin profesional sau material. Dacă privim aceste relații din perspectiva clasică propusă de M. Crozier și E. Friedberg (apud P. Bernoux, 1985, pp. 132-142; C. Lafaye, 1998, p. 46), zonele de incertitudine care pot fi exploatate pentru mărirea puterii sunt: a) existența unor competențe greu de înlocuit; b) controlarea relațiilor cu mediul; c) controlarea comunicării interne; d) stăpânirea regulilor organizaționale, adică a mecanismelor de obținere a unor avantaje din diverse târguieli. Jurnaliștii cu experiența vieții redacționale manevrează ușor printre aceste surse de putere: punctele a) și b) lucrează împreună în jurnalism; astfel, un prim set de competențe derivă din cunoașterea tehnicilor de redactare și editare - aceste competențe de producție sunt, în mod teoretic, aproximativ egal distribuite, iar capitalul de cunoștințe de specialitate poate fi ușor ameliorat prin practica de zi cu zi (acest fapt explică mobilitatea extrem de mare din mass-media, deoarece jurnaliștii care migrează între domenii și tipuri de media deprind relativ repede principiile și vocabularul de bază specifice noii redacții). în jurnalism există însă o altă formă de competență, distribuită mult mai inegal: aceasta derivă din controlarea relațiilor cu mediul, din crearea unor relații privilegiate cu anumiți lideri politici, funcționari publici, personalități din mediul de afaceri sau purtători de cuvânt. Datorită contactelor (surselor) dobândite pe teren, unii jurnaliști posedă o gamă largă de resurse în dobândirea informațiilor; sursele la care ei au acces privilegiat sunt greu de câștigat de către editor sau de o persoană nou-venită - în felul acesta, jurnaliștii se pot valoriza ca persoane „de neînlocuit” și pot obține o mulțime de avantaje strategice față de șefii lor, mai ales în momentele de criză de timp, când consultarea unei surse poate fi vitală; c) în redacții, comunicarea internă ține nu numai de mesajele transmise prin canalele instituționalizate (caiete de sarcini, ședințe de sumar, memo-uri sau alte notificări oficiale etc.), ci mai ales de rețeaua de contacte personale și de „scurgerile” de informații datorate unor relații privilegiate cu persoanele aflate în poziții ierarhice superioare ; de multe ori, reporterii „care au ușa deschisă” la directorul sau redactorul-șef al instituției mass-media pot ști mai multe decât editorii lor, formând astfel breșe în relațiile ierarhice și generând „pungi” de conflict atât cu superiorii, cât și 288 PROFESIA DE JURNALIST cu colegii; d) experiența vieții de redacție înseamnă și experiența relațiilor ambigue cu superiorii, ceea ce conduce la dobândirea unor tehnici specifice de negociere și ocolire a autorității acestora; acest lucru este și mai important într-un mediu organizațional care se întemeiază pe puține reguli scrise și multe nescrise, pe puține reguli ferme și multe aranjamente ad-hoc. într-o redacție, diviziunea muncii între reporteri și editori ar trebui să acopere, în esență, separarea sarcinilor de execuție de cele de concepție. Dacă primele sunt mai evidente, bine fixate prin istoria breslei, celelalte sunt mai puțin clare. în consecință, nu există nici criterii unanim acceptate („canoane”) prin care să poată fi stabilite calitățile indubitabile ale evenimentului/informa-ției/știrii - altfel spus, ale materialului jurnalistic care merită și trebuie făcut public. Așa cum vom vedea în capitolul următor, procedurile de identificare a evenimentelor de interes, de selectare a informațiilor relevante și de producere a materialelor de calitate sunt cel mai adesea rezultatul unor proceduri ad-hoc, al unor uzanțe sau tradiții, al unor decizii personale, intuitive, rareori raționalizate. în această imprecizie a valorilor și normelor de lucru în jurnalism se află sursa multor ambiguități și conflicte. După Leon V. Sigal, „controlul asupra scrisului, frazeologiei și metaforelor unui articol, mai mult decât utilizarea precisă a unor cuvinte anume, reprezintă o prerogativă a reporterului. [...] Alegerea articolelor pentru publicare este privită de reporteri ca o funcție legitimă a editorului” (1973, p. 7). Dacă, în ceea ce privește lucrul asupra textului, există un anume acord (tacit ori explicitat printr-un regulament intern al redacției), conflictele cele mai numeroase apar în ceea ce privește soarta materialelor deja aprobate. Reporterii consideră că editorii, după ce au acceptat un articol, trebuie să devină (în ședințele de sumar) apărătorii și promotorii lui. Un articol ținut prea mult timp în afara sumarului este condamnat, prin învechire, la moarte: expresia killing a story denumește, în jargonul jurnalistic american, tocmai această ambiguitate în comportamentul unui editor care nu a refuzat un text (l-a considerat, deci, publicabil) și care nu a făcut ulterior eforturile necesare pentru tipărirea lui. Această primă sursă de conflict este accentuată și de faptul că, în organizațiile de presă, conducătorii exercită un control permanent și discreționar asupra muncii reporterilor. Controlul este inegal: „în organizațiile de presă, ceea ce este mai ușor de observat este și mai ușor de controlat; conținutul materialelor scrise de jurnalist poate fi ușor controlat de editor. Dar activitățile de strângere a informațiilor sunt în egală măsură mai greu de observat și mai greu de controlat” (J. Tunstall, 1971, p. 120). într-adevăr, în redacții, fiecare material este supus spre aprobare conducătorului direct; în felul acesta, șefii de departamente și redactorii-șefi coordonează nu numai procesul general de producție (ca în orice ierarhie organizațională), ci și realizarea fiecărei unități ORGANIZAREA ACTIVITĂȚII ÎN INSTITUȚIILE DE PRESĂ 289 de producție, a fiecărui articol sau a fiecărei emisiuni. Controlul, mai aplicat și poate chiar mai sever decât în oricare altă întreprindere, nu are la bază criterii unitare și impersonale; deși profesia a generat unele norme și standarde, acestea se referă numai la „identitatea” jurnalistică a produsului (o informație prezentată pe 10 pagini, narativ, și nu după modelul piramidei inversate, nu este o știre, adică nu este un text integrabil în familia produselor jurnalistice). Până în prezent, nu există o „estetică” a jurnalismului, deci nici canoane și nici criterii de conținut sau de stil bine definite și unanim acceptate pentru a crea ierarhii de valoare între diferite produse jurnalistice. Alegerile șefului de secție se bazează pe o experiență personală (adeseori puțin relevantă când un ziarist de presă scrisă devine șef la un post de televiziune) și pe o reprezentare, destul de vagă, despre specificul produsului respectiv („linia” sau „stilul” instituției). Pe acest fond de concurență și conflict endemic, deciziile șefilor, susținute numai de o cultură de întreprindere - și așa relativă și relativizantă -, apar frecvent ca „circumstanțiale” și, evident, arbitrare. Mai mult chiar, în interiorul departamentelor pot apărea, ca efect al acestor presiuni contradictorii, diferite conflicte. Astfel, editorii și conducerea redacției sunt mult mai sensibili decât redactorii ori reporterii obișnuiți la reacțiile reprezentanților puterii. Fiind mai apropiați de sferele de influență politică și economică, ei au tendința de a se transforma dintr-o „putere rivală” într-o „putere complice”. Fără a fi total manipulați de sursele externe de presiune, ei sunt totuși mult mai concilianți și mai dispuși la compromis. Reporterii, legați de pulsul evenimentelor și al așteptărilor publicului, dominați de mirajul vedetismului și al gloriei, sunt mai puțin dispuși la astfel de negocieri; ei se vor lupta pentru promovarea materialelor pe care le-au realizat, căutând mereu să obțină notorietatea printr-o informație exclusivă sau printr-o anchetă devastatoare ; în consecință, reporterii au tendința să ignore raporturile dintre organizația de presă și alte organizații ale societății și să distrugă relațiile de conivență dintre conducătorii lor și cei ai unor partide, firme, instituții guvernamentale sau grupuri de presiune. Acestor diferențe de exercitare a profesiei li se adaugă o altă serie de opoziții, legate de modul de valorizare a muncii depuse. Cei care strâng și cei care procesează informațiile nu lucrează numai în locuri diferite (pe teren/în birouri) și nu aplică numai proceduri de lucru diferite (strângerea, verificarea și „ambalarea” în diverse formate a informației/analiza, corectarea, prezentarea textelor și planificarea strategică a muncii). În plus, ei se află prinși „în opoziția dintre două logici și două principii de legitimare : recunoașterea (calității muncii - n. M.C.) de către colegi [...] și recunoașterea de către logica numerelor mari, materializată în cifra veniturilor, tirajelor, ascultătorilor și spectatorilor, deci cifra de vânzare și profitul în bani; în acest caz, judecata 290 PROFESIA DE JURNALIST dată de plebiscitul democratic este inseparabil legată de verdictul pieței” (P. Bourdieu, 1994, p. 4). Normele de evaluare a muncii specifice breslei jurnalistice pot intra în conflict cu alte tipuri de norme, asociate departamentelor cu care interac-ționează redacția în procesul de producere și distribuire a știrilor. Pornind de la lista de conflicte între norme analizată de C. Bantz (1997, pp. 129-131), două tipuri mi se par deosebit de interesante: conflictele dintre normele de afaceri și cele jurnalistice și conflictele dintre normele de divertisment și cele jurnalistice. Primele se referă la diferențele dintre interesele grupului patronal și normele etice specifice profesiei. Reprezentanții grupului de conducere se ghidează după norme manageriale sau de afaceri, în timp ce jurnaliștii se conduc după și respectă norme profesionale. în cazul normelor profesionale, responsabilitatea informării și a deciziei este acordată profesioniștilor; incompatibilitatea dintre aceste valori poate conduce la părăsirea redacției de către jurnaliștii care nu pot accepta încălcarea normelor profesionale, la alterarea sau renunțarea la valorile profesionale cu scopul integrării în organizație sau la acceptarea conflictului dintre aceste două sisteme și la transformarea lui în -și trăirea lui ca - stare de normalitate. Conflictul dintre normele de divertisment și cele profesionale se observă cel mai bine în televiziune, unde normele de divertisment sunt dominante, spre deosebire de presa scrisă, unde există un oarecare echilibru. Cu toate că departamentul de știri este foarte important într-o televiziune, conducerea postului utilizează adesea norme non-profesionale în judecarea valorii produsului departamentului de știri. Charles Bantz (1997) dă ca exemplu pentru acest caz prezentatorul de știri, care este de cele mai multe ori judecat sau apreciat după criterii care țin de divertisment: atractivitate, stil, carismă, calități vocale sau vârstă, ignorându-i-se aptitudinile jurnalistice pure: redactare, selectare, ierarhizare a știrilor. în acest caz, Bantz evidențiază următoarele zone de conflict: a) la nivelul surselor de informații, unde aplicarea criteriului „divertisment” poate influența luarea unor decizii - din perspectiva normelor de divertisment, audiențele sunt decisive atunci cînd se aleg subiectele, tipul de abordare, emisiunile sau programele; din perspectiva normelor profesionale, valorile jurnalistice și nu „clienții” ar trebui să ofere criterile pentru a decide valoarea produselor mass-media; b) la nivelul organizării interne - unele departamente și unii lideri pot utiliza criteriile divertismentului pentru a evalua linia redacțională, în antiteză cu reporterii și unii editori, care fac apel la valorile profesionale ; c) la nivelul definirii performanțelor - în special în televiziune, „apariția” (abilitatea de a nu face greșeli „în direct”, de a avea controlul, de a fi ORGANIZAREA ACTIVITĂȚII ÎN INSTITUȚIILE DE PRESĂ 291 longeviv) poate deveni un factor decisiv în definirea performanței profesionale, în antiteză cu reușitele jurnalistice propriu-zise. Ambele tipuri de norme influențează modul în care este luată decizia cu privire la produsul media. Din incompatibilitățile între normele profesionale și cele de afaceri pot apărea o serie de consecințe : a) angajații care nu suportă să renunțe la normele profesionale își părăsesc locul de muncă și se orientează spre alte organizații, ale căror norme coincid cu educația sau instruirea lor ; b) angajații se reorientează, putându-și schimba sistemele de valori pentru a se conforma normelor comerciale dominante, specifice locului de muncă; c) angajații încearcă să transforme conflictul în normă. În acest caz, „jurnaliștii pot transforma comunitatea profesională într-un grup de referință, care să-i motiveze și să-i ajute să susțină rolul jurnalistului de a menține normele profesionale în fața presiunilor normelor de afaceri” (C. Bantz, 1997, p. 129). Ne aflăm în fața unui sistem paradoxal: editorii se laudă cu audiența pe care o au (criteriul succesului este unul de tip comercial), iar reporterii cu laudele primite de la șefii lor (criteriul succesului este recunoașterea specialiștilor, deci unul de tip profesional). De aici nu mai este decât un pas până la instaurarea a două logici de recunoaștere profesională: una ascunsă de ochii marelui public și bazată pe meritele profesionale confirmate de stima colegilor de breaslă și alta, de mare vizibilitate, întemeiată pe succesul comercial; frecvent, acest succes de tip comercial este dublat de judecățile critice (din perspectiva normelor de lucru jurnalistice sau deontologice) ale confraților. După C. Bantz, structura eteroclită a redacției, corelată cu acumularea presiunilor externe, creează o configurație profesională aparte, dominată de o stare endemică de conflict: confruntarea devine astfel o constantă structurală a organizațiilor jurnalistice și a vieții profesionale din mass-media. Pornind de la observația că diferitele organizații elaborează viziuni diferite asupra normelor interne de comportament și, implicit, asupra conflictului, Bantz susține că „în cultura redacțională, în special în audiovizual, conflictul este definit ca o stare de rutină, acceptată și așteptată. În redacții, conflictele sociale (i.e. disputele dintre persoane și grupuri asupra obiectivelor), conflictele interpersonale (disputele dintre indivizi) sunt nu numai obișnuite, dar și văzute, din perspectiva culturii organizaționale a jurnaliștilor, ca «normale», «de rutină» și chiar «bune» și «necesare». [...] Cu alte cuvinte, conflictul este normalizat, adică definit ca un comportament de rutină în cadrul culturii organizațiilor mass-media” (C. Bantz, 1997, p. 127). 292 PROFESIA DE JURNALIST Pe orizontală, această cultură a conflictului creează un echilibru precar între tendințele de cooperare (inerente activității în organizație) și cele de conflict (inerente unui mediu bazat până la exces pe competiție). Concurența acerbă de pe piața mass-mediei (între instituții) se mută și în interiorul redacțiilor, unde munca oamenilor de presă apare ca un fel de joc de tipul câștigător -înfrânt: cine are o informație și o difuzează primul (chiar dacă incompletă sau neverificată) beneficiază de „recompensele” materiale sau simbolice, iar cel care sosește pe locul al doilea, chiar dacă aduce un material mai documentat și mai profund, este marginalizat. în special în situațiile de excepție, când au loc evenimente neașteptate, care suscită interesul public, reporterii și editorii par a fi cuprinși de o frenezie a vitezei, dublată de o suspiciune generalizată și de o secretomanie cronică. Deoarece nu pot fi impuse în numele unor canoane, ci doar al autorității imediate a șefului respectiv, în redacții au loc numeroase „târguieli” între jurnaliști și editori, având ca obiectiv impunerea unui material, uneori mai mult prin forța insistenței decât prin puterea argumentelor fundamentate pe o „estetică” viabilă. Aceste târguieli, care par a da mai multă putere reporterilor, sunt de fapt o sursă de vulnerabilitate și o expresie a slăbiciunii lor ierarhice : în lipsa unor „canoane” și a unor criterii teoretice general acceptate, jurnaliștii nu au cum să-și impună, în mod instituțional, interesele specifice; ei pierd majoritatea negocierilor (sau descoperă că nu le pot câștiga decât renunțând la unele dintre valorile lor profesionale, morale, umane), acumulează frustrări și resentimente. Poziția lor exprimă, în formula lui P. Bourdieu, „une misere de condition”, fenomen observabil în numeroase arii sociale și care îi afectează pe cei ce „ocupă o poziție inferioară și obscură într-un univers prestigios și privilegiat. în mediul individualist și narcisist al presei, unde reușita personală se măsoară îndeosebi prin acumularea de capital simbolic și prin valorizarea de către colegi [...], cei invizibili, cei fără grad, cei din posturile subalterne se simt frustrați, neînțeleși, disprețuiți, exploatați” (A. Accardo, 1995, p. 32). Existența jurnalistică este întemeiată pe normalizarea conflictului și resemnarea în fața nedreptăților sau a încălcărilor valorilor profesionale și personale. Asumarea și internalizarea acestui sistem de reprezentări este realizată prin socializare, adică prin învățarea setului de norme și valori specifice instituțiilor mass- media. Acestea alcătuiesc cultura de întreprindere, un ansamblu de reprezentări „nescrise și informale, accesibile jurnaliștilor numai prin procese de socializare organizațională” (J. Ettema et alii, 1997, p. 31). Procedurile de lucru, normele și valorile pe care se bazează activitatea într-o anumită instituție mass-media se transmit printr-un proces de asimilare la locul de muncă. în antiteză cu formarea profesională organizată de universități sau școli ORGANIZAREA ACTIVITĂȚII îN INSTITUȚIILE DE PRESĂ 293 vocaționale, unde cunoștiințele sunt transmise în unități structurate și sunt asimilate în mod reflexiv, în învățarea în timpul producției ele sunt impuse prin presiunea comunității și prin imperativele actului de fabricare a materialelor cotidiene. Procedurile de rutină în jurnalism „Păzitorii de porți” și mecanismul decizional „Să ne imaginăm o lume, ușor de conceput astăzi, în care guvernul, oamenii de afaceri, cei care fac lobby, candidații politici, biserica și organizațiile neguvernamentale distribuie informații direct cetățenilor, pe calculatoarele personale. Pentru moment, jurnalismul a dispărut. Cetățenii accesează sursele de informații pe rețelele informatice. Ei trimit, de asemenea, informațiile și comentariile personale ; sunt emițători și receptori de știri. Ce s-ar întâmpla? [...] Oamenii vor dori să iasă din noianul de informații disponibile. Ce este mai important? Ce este mai relevant? Ce este mai interesant? Oamenii vor avea nevoie de un ajutor pentru a interpreta și explica evenimentele. [...] Jurnalismul, de un fel sau altul, ar trebui reinventat. [...] Dar de ce? De ce au oamenii nevoie de jurnalism? De ce caută oamenii știrile - nu doar zvonuri, nu doar informații despre oameni și locuri pe care le cunosc, nu doar relatări despre mistere și miracole din lume, nu doar date practice, sfaturi sau notificări utile, ci un produs editat, organizat, compozit și distribuit în mod egal tuturor? ” (M. Schudson, 1995, pp. 1-2) Răspunsul este simplu - pentru că oamenii au nevoie nu doar de informații, ci și de semnificații. Iar jurnalismul, ca profesie, și mass-media, ca sistem, oferă informații selectate (după anumite criterii împărtășite de public și jurnaliști), organizate în forme unanim predictibile (genuri, formate, tipuri de produse mass-media), comunicate într-un limbaj accesibil (clar, referențial, neutru, echilibrat etc.) și încărcate cu o anumită semnificație (care derivă fie din selecție, organizare și procesare, fie din scriitura jurnalistică, fie din elemente explicite de interpretare a faptelor -pasaje în știri și relatări, sau genuri specifice cum sunt comentariile, cronicile, caricaturile, dezbaterile etc.). În acest proces, punctul de răscruce se află în zona de contact dintre jurnaliștii și persoanele sau instituțiile care dețin informații de interes, altfel spus - în relația dintre jurnaliști și surse. În această configurație este mai puțin important dacă sursele vin către redacție (au interes să disemineze acele informații) sau dacă jurnaliștii caută și abordează surse care nu sunt preocupate să distribuie sau nu vor să facă publice informațiile pe care le dețin. Importantă este logica procesului prin care se produc selecția, 296 PROFESIA DE JURNALIST organizarea, procesarea și semnificarea informațiilor. Altfel spus, care sunt mecanismele ce explică alegerea anumitor informații și ignorarea altora, organizarea lor în anumite forme și nu în altele, atribuirea anumitor semnificații și nu a altora ? La baza acestor procese stau oare interesele politice ? Sau cele comerciale ? Sau factorii individuali, precum intuiția și talentul jurnaliștilor ? După patru decenii de investigații, comunitatea științifică a ajuns la convingerea că, în procesul de producere a știrilor, presiunile producției și constrângerile organizaționale sunt mai importante decât influențele politice, presiunile afacerilor sau improvizația individuală; inspirându-se din discipline precum managementul, antropologia culturală, psihologia socială și sociologia organizațiilor, această perspectivă arată că „producerea știrilor este [...] un sistem de fabricare, în cadrul unei organizații, a unui produs care poate fi studiat ca oricare alt bun fabricat industrial” (M. Schudson, 1989, p. 273). Din această perspectivă, elementul-cheie al lucrului în redacție este actul de luare a deciziilor; într-adevăr, produsul mass-media este rezultatul unui lanț de decizii referitoare la: a) evenimentele care urmează să fie abordate ; b) mecanismele care dictează selectarea informațiilor despre evenimentele respective; c) modul de tratare a informației, forma în care aceasta urmează să fie „ambalată”. Drept urmare, problema criteriilor de clasificare și a valorilor pe care se sprijină jurnaliștii atunci când iau o anumită hotărâre a concentrat atât energiile acestor cercetări, cât și interesul mai multor generații de ziariști. Lucrările consacrate deciziilor pe care se întemeiază munca jurnaliștilor au arătat că alegerile făcute de aceștia nu sunt nici dictate de elitele politice și economice și nici spontane, bazate pe intuiție, fler ori raționamente fulgerătoare; din contră, procesul decizional este profund influențat de constrângerile organizaționale, de cultura profesională și de experiența redactorilor. După J. Charron (1991, p. 9), în momentul când efectuează asemenea alegeri, jurnaliștii sunt marcați de următoarele considerente : a) costurile de producție implicate de culegerea și procesarea respectivei informații; b) constrângerile tehnice impuse de canalul și dotările instituției în care lucrează; c) normele colective de conduită și regulile interne de lucru ale respective instituții; d) atitudinea și convingerile personale ale jurnaliștilor ; e) valorile dominante ale breslei; PROCEDURILE DE RUTINĂ îN JURNALISM 297 f) gusturile și preferințele consumatorilor, așa cum sunt ele imaginate de jurnaliști; g) doleanțele și restricțiile fixate de furnizorii de publicitate ; h) regulile impuse de proprietarul instituției; i) presiunile exercitate de sursele care oferă accesul la informație. O paletă atât de largă de constrângeri nu putea conduce decât la impunerea unui ansamblu standard de proceduri. Analizând organizațiile ca structuri sociale complexe, Mihaela Vlăsceanu subliniază rolul formalizării, ca element ce arată „gradul în care organizația specifică, pr intr-un sistem de reguli, proceduri și reglementări formale, normele de comportament ale membrilor săi” (2003, p. 103). Deoarece organizațiile de presă sunt confruntate cu fluxul haotic al evenimentelor și informațiilor (pe de o parte) și cu cerințele și constrângerea producției (pe de altă parte), ele sunt obligate să formalizeze producția, adică să dezvolte un ansamblu de reguli prin care (sau, mai exact, prin respectarea cărora) să obțină o anumită ordine și stabilitate în activitatea zilnică. Aceste reguli, mereu repetate și îmbunătățite, generează o sumă de proceduri de rutină. Ele se bazează pe considerente inspirate din nevoile organizației - garantează regularitatea, eficiența, controlul și un circuit comu-nicațional rapid; sunt legitimate și naturalizate printr-un discurs profesional care aduce în prim-plan valorile profesiei - oferă reguli de lucru cu sursele, tehnici de verificare a validității informației, stiluri și strategii de scriere a diferitelor tipuri de materiale ce garantează „profesionalismul” celui care le respectă. Orice profesie cuprinde o seamă de proceduri specifice, care prin repetare și instituționalizare capătă caracterul unor rutine profesionale. Activitățile de rutină sunt definite ca „reiterarea unei activități sau segmente de activități sociale, care se desfășoară constant în același fel, după un model bine definit” (C. Zamfir, L. Vlăsceanu, 1993, p. 519). C. Bantz (1997) identifică cinci factori care determină rutinizarea muncii în redacții: a) mobilitatea angajaților (trecerea de la un ziar la altul, de la un post de televiziune sau de radio la altul), care conduce la nevoia de a crea echipe bine închegate și metode de lucru standardizate, prin care responsabilitățile profesionale să fie clar delimitate ; b) dezvoltarea tehnologică, care oferă posibilitatea unei producții rapide cu costuri minime - crește astfel nevoia de specialiști bine pregătiți în fiecare domeniu și de creare a unei bune coordonări a relațiilor profesionale și personale dintre aceștia; c) specialiștii în marketing, care creează imaginea unui post de televiziune sau a unui ziar, încurajând formatele standard: reportajele de o anumită lungime sau folosirea imaginilor „șocante” ; 298 PROFESIA DE JURNALIST d) profitul, care este urmărit cu interes de departamentul de management (prin analizarea datelor de rating, contabilizarea vânzărilor, verificarea adeziunii publicului față de un anumit tip de format sau față de un jurnalist de succes), deoarece instituțiile de presă sunt condiționate, la rândul lor, de costurile producției; e) produsul final, care trebuie să fie coerent, să aibă un aspect atractiv, să fie accesibil și pe gustul publicului; produsul mediatic este astfel rezultatul unei repartizări clare a sarcinilor între angajați, a unei specializări a rolurilor, a rapidității cu care se desfășoară procesul de producție, a schimbului de personal și al a construirii unor concepții comune asupra finalității sale. Cercetările sociologice au relevat poziția ambiguă a rutinelor în ansamblul practicilor și ideologiei jurnalistice. Pe de o parte, jurnaliștii au tendința să promoveze un discurs în care elementele de rutină (și, implicit, dimensiunea birocratică a muncii lor) sunt obturate: „Cei care lucrează în presă percep munca lor ca pe una de non-rutină și exagerează aspectele de non-rutină în povestirile lor despre ceea ce fac” (P. Elliott, 1977, p. 159). Acest discurs plasează jurnalismul într-o poziție aparte în raport cu celelalte ocupații și profesii și le oferă celor care îl practică o aureolă aparte și, mai important, posibilitatea de a justifica ignorarea unor norme și valori sociale comun acceptate. Pe de altă parte, jurnaliștii au sentimentul că respectarea acestor proceduri de lucru le garantează că nu greșesc și îi protejează de acuzații ulterioare: deoarece au aplicat regulile prescrise de redacție și de codul profesional, ei, ca indivizi, nu sunt și nu pot fi considerați vinovați atunci când se produce un „derapaj” mediatic. Vrând să sublinieze dimensiunea defensivă a procedurilor de rutină, cercetătoarea americană Gaye Tuchman le-a numit ritualuri strategice (1978, p. 52); termenul „ritual” accentuează aici ideea că utilizarea repetată și necritică a unor tehnici de lucru creează sentimentul confortabil că „așa este bine” și că „așa trebuie să fie”, indiferent de complexitatea temelor în chestiune sau de ineficacitatea (ori slaba eficacitate) a procedurilor aplicate de breasla jurnalistică. În numeroase cazuri, suma procedurilor de rutină care definesc o organizație de presă a dat naștere unor coduri profesionale sau unor regulamente interne. Astfel, în țările occidentale, marile posturi ori publicații posedă un text de referință (policy book sau cahier de charges); acesta stabilește procedurile de lucru, caracteristicile stilistice, interdicțiile și standardele calitative care, prin acțiunea lor convergentă, creează profilul specific al acelei întreprinderi de presă. Evident, aceste texte nu acoperă infinitatea de situații cu care se confruntă redacțiile și jurnaliștii; ele oferă însă liniile generale și direcțiile majore de acțiune, contribuind astfel la formalizarea și instituționalizarea PROCEDURILE DE RUTINĂ îN JURNALISM 299 activităților redacționale (fapt care mărește eficiența organizației, deoarece reduce numărul și ponderea reacțiilor individuale, subiective, imprevizibile, într-un cuvânt „artistice”, dar neproductive). Majoritatea deciziilor în mass-media se referă la abordarea sau neabordarea unui subiect de către redacție și la publicarea sau nepublicarea unui material. Persoanele implicate în procesul de luare a unor asemenea decizii au fost denumite de D.M. White (printr-o sintagmă împrumutată de la psihologul Kurt Lewin) gatekeepers, adică păzitori de porți. Acest concept se bazează pe ideea că jurnalistul joacă rolul unui releu de legătură între cei care vor să comunice ceva și masa anonimă a publicului. în această calitate, el funcționează ca un filtru ce lasă să treacă doar acele informații pe care le consideră utile, interesante, benefice pentru audiența sa. La temelia unei asemenea interpretări stă ideea că actul de comunicare se manifestă ca un „transport” de date de la un emițător activ la un receptor pasiv. în acest proces, „păzitorii de porți” ar avea un rol analog releelor din circuitele electronice : ei dau drumul să treacă sau, din contră, opresc fluxul de informații. Deși a fost contestat și supus unor observații critice (vezi dezbaterile din D. Berkowitz, 1997; D. McQuail, 1987, pp. 162-164; T. O'Sullivan et alii, 1994, p. 124; M. Schudson, 1989, pp. 264-266), conceptul de gatekeeper și mecanismul decizional s-au aflat, explicit sau nu, în centrul tuturor cercetărilor consacrate organizării muncii în redacții. în studiul amintit, D.M. White a urmărit activitatea unui editor cu experiență la un ziar dintr-un mic oraș american: munca sa consta în a alege, din știrile venite pe telex, pe acelea pe care le considera interesante pentru ziarul său. El a acceptat ca, timp de o săptămână, să nu arunce știrile pe care le respingea și să scrie pe fiecare motivul pentru care a considerat-o neutilizabilă. Din 423 de știri, doar 18 fuseseră respinse din rațiuni politice, multe altele din rațiuni tehnice (de tipul „nu am destul spațiu”), iar marea majoritate din motive profesionale (de tipul „prea lung”, „neadecvat”, „scris prost”). White a descoperit astfel că la baza deciziei de publicare nu stau considerente de tip ideologic, ci realități de tip profesional, adică „setul de experiențe și atitudini specifice editorului”, precum și concepția sa despre ceea ce constituie „adevărata” știre. Câțiva ani mai târziu, W. Gieber a urmărit activitatea a 16 editori din statul Wisconsin. Toți selectau știrile marcați „de presiunile mecanice ale muncii, nu de impactul social al știrii. Criteriile lor personale de evaluare apăreau rar în procesul de selectare; [...] ei erau preocupați de scopurile producției, de rutinele birocratice și de relațiile interpersonale cu colegii din redacție” (W. Gieber, 1964, p. 175). Această ipoteză avea să fie confirmată, de amplul studiu publicat de E.J. Epstein sub titlul News from Nowhere (Știri 300 PROFESIA DE JURNALIST de nicăieri). El a analizat modul în care echipele din rețelele de televiziune aleg evenimentele pe care urmează să le prezinte și tehnicile folosite în construirea și organizarea informației. La capătul acestei cercetări, Epstein a ajuns la concluzia că imaginea realității este, în chip sistematic, modelată de cerințele organizaționale ale muncii de redacție, adică de un ansamblu de „reguli de operare” impuse jurnaliștilor de modul de funcționare specific fiecărei instituții mass-media (1973, p. 131). în procesul de elaborare a produsului mediatic, jurnaliștii (îndeosebi editorii) „negociază” conținutul publicației sau al emisiunii, propunând și refuzând diverse materiale, contrazicându-se și ajungând la compromisuri, adăugând sau aruncând; totul se petrece sub presiunea timpului, a considerentelor de ordin economic și a cerințelor de organizare a muncii. Ziariștii descoperă, pe măsură ce se familiarizează cu mediul redacțional, că produsul muncii lor va ajunge la public nu atât în virtutea unor calități estetice, cât a unor caracteristici de ordin conjunctural: răspunsul la comanda redacției, adecvarea la stilul instituției, viteza în producere, conformarea la rutinele profesionale etc. Procedurile și valorile pe care se bazează activitatea în mass-media se transmit printr-un proces de socializare, construit fie conform unor precepte clasice ale pedagogiei (facultăți, școli de formare profesională, cicluri scurte de pregătire etc.), fie conform regulilor arhaice ale integrării în meserie (învățarea în timpul producției); în primul caz, ele sunt comunicate și asumate într-un mod reflexiv și (uneori) critic, în timp ce în cel de-al doilea sunt impuse prin presiunea comunității și prin imperativele actului de producere a materialelor cotidiene. în ceea ce privește „ucenicia” în redacții, W. Breed (1972) a arătat că, imediat ce sunt interiorizate, aceste proceduri devin o componentă majoră a culturii profesionale și capătă statutul unor adevăruri de la sine înțelese, transformându-se în valori axiomatice. Ele par să constituie un ansamblu de principii și norme derivate din chiar „esența” muncii jurnalistice, și nu din experiențe și convenții, care au o istorie și o aplicabilitate limitată. în ceea ce privește formarea în afara redacțiilor, pregătirea pentru jurnalism cunoaște, în lumea modernă, multiple forme instituționale (vezi pe larg M. Coman, 2003, pp. 117-134). Acestea depind de criteriile de acces în profesie specifice țării sau zonei în cauză. După G. Kopper (1993), există trei sisteme generale de acces: a) accesul fără condiții sau restricții; integrarea este la bunul plac al reprezentanților profesiei și formarea are loc prin practicarea directă a jurnalismului; b) accesul prin pregătirea instituționalizată în redacții; această formulă, aplicată îndeosebi în Anglia și Germania, constă în integrarea nou-veniților PROCEDURILE DE RUTINĂ ÎN JURNALISM 301 în programe de formare organizate în interiorul redacțiilor sau în programe supervizate de asociațiile profesionale ; c) accesul condiționat de obținerea unei diplome ; în aceste cazuri, pregătirea precedă integrarea profesională și se face fie în mediul universitar, fie în școlile vocaționale. Varietatea căilor de formare (în opoziție cu unicitatea modului de pregătire pentru alte profesii) explică relațiile ambigue ale sistemului de învățământ jurnalistic atât cu profesia, cât și cu mediul academic. Astfel, breasla jurnaliștilor privește cu teamă pretenția mediului universitar de a controla pregătirea pentru profesie și, prin ea, accesul la profesie; aceasta este o problemă de exercitare a puterii, pe care profesiile mature au rezolvat-o printr-o mutare de accent - ele au cedat academicului zona cunoștințelor de bază, considerată bine definită și ne-negociabilă, și sunt mai preocupate de păstrarea controlului sau a influenței asupra zonei de integrare profesională (prin fixarea regulilor de acces și prin prelungirea perioadelor de „noviciat” - rezidențiat, stagiu, definitivat etc.) și a celei de producere a noilor cunoștințe profesionale, mai simplu spus, a cercetării; în al doilea rând, pentru că mediul universitar privește cu suspiciune acest domeniu, care nu poate revendica la ora actuală un spațiu teoretic propriu, bine definit; sferele deja constituite ale învățământului universitar se revendică de la una sau mai multe științe, câmpuri teoretice și tradiții ale cercetării, toate cu un prestigiu unanim recunoscut. Jurnalismul nu a reușit să se impună în lumea academică prin referirea la un asemenea câmp: științele comunicării, evocate adeseori, sunt ele însele un ansamblu încă eteroclit de elemente din sociologie, psihologie, antropologie, lingvistică, teoriile literaturii și artelor, cibernetică etc., care se află în plin proces de obținere a unui statut autonom și a unei legitimități în plan științific și academic. Cea mai mare parte a procedurilor de rutină se referă la trei mari câmpuri de activitate: a) identificarea evenimentelor demne să ofere substanța unei știri, adică a acelor întâmplări considerate suficient de importante ori interesante pentru a deveni informație publică; b) selectarea și verificarea informațiilor (despre diferite întâmplări și situații) oferite de diverse surse, adică a acelor date produse în altă parte decât în redacție, de alte persoane decât cele aparținând breslei jurnalistice ; c) tehnicile de procesare a informațiilor pentru transformarea lor în materiale jurnalistice (știri, relatări, reportaje, interviuri, anchete etc.). Nu o dată, în practică, aceste câmpuri se întrepătrund; în cele ce urmează, din rațiuni didactice, mă voi ocupa de fiecare set de proceduri de rutină în 302 PROFESIA DE JURNALIST parte. Pe de altă parte, aș vrea să precizez că cel de-al treilea set de proceduri face obiectul tuturor cursurilor de jurnalism aplicat și că despre aceste proceduri studenții găsesc informațiile necesare în orice manual de jurnalism; în consecință, în rândurile ce urmează voi prezenta numai primele seturi de proceduri, mai puțin discutate și analizate în manualele de profil. Criterii de identificare a „evenimentelor” în fiecare zi, aproape în fiecare moment al activității lor, pe teren sau în redacție, jurnaliștii depun un efort constant de identificare a ceea ce ar putea fi un „eveniment”, eliminând sute și mii de întâmplări, situații, personaje, fenomene și păstrând numai câteva, pe care le consideră relevante pentru publicul lor, semnificative pentru harta zilei care a trecut și importante pentru configurația zilei ce va veni. Cel mai adesea, jurnaliștii nu supun unei analize critice și nici nu teoretizează acest proces ; el le apare ca un fapt „natural”, ca o parte firească a muncii lor cotidiene, în ultimă instanță - ca una dintre multiplele rutine profesionale. Decuparea realului în „fapte care fac știrile” (newsworthiness) și fapte nerelevante pentru universul presei se bazează, așa cum arată mai multe cercetări, pe convingerea jurnaliștilor că actul de presă nu oferă altceva decât o „oglindă” a realității. De aceea, ei consideră că evenimentele sunt: (1) independente de voința și acțiunea lor; (2) anterioare în raport cu abordarea și tratarea jurnalistică; (3) evidente prin ele însele, prin doza lor de neașteptat și semnificativ. în plus, ei cred că metodele lor de detectare și investigare a evenimentelor nu alterează substanța și înțelesul acestora și că „adevăratul” jurnalist este corect și onest, capabil să depună orice efort pentru a nu distorsiona realitatea, pentru a o prezenta corect, echilibrat și obiectiv (vezi M. Fishman, 1980, p. 31). Pe de altă parte, publicul se hrănește și el dintr-un set de convingeri analoage : „El crede că evenimentele prezentate s-au petrecut cu adevărat; că ceea ce este prezentat este totuna cu ceea ce s-a petrecut, că evenimentele importante beneficiază de o acoperire mediatică pe măsură [...] și, în sfârșit, că, dacă anumite evenimente se petrec mai des, atunci ele vor fi prezentate mai frecvent în mass-media. [...] Aceste convingeri ar putea constitui «axioma oglinzii» : tipul și frecvența știrilor reflectă tipul și frecvența evenimentelor din lumea înconjurătoare” (H.M. Kepplinger, J. Habermeier, 1995, p. 371; vezi și J. Le Bohec, 2000, pp. 224-230). Sentimentul liniștitor al unei corespondențe de tip obiect real - obiect oglindit, care ar lega evenimentele de prezentarea lor jurnalistică, explică declarațiile de credință ale multor jurnaliști, ferm convinși că, dacă respectă procedurile (de rutină) legate de căutarea, verificarea și descrierea neutră a faptelor, reușesc PROCEDURILE DE RUTINĂ îN JURNALISM 303 să atingă un grad rezonabil, dacă nu de obiectivitate, cel puțin de acuratețe. O asemenea perspectivă tinde să apropie relatarea jurnalistică de modelul prezentării științifice a faptelor (limbaj neutru, cuvinte clare, referențiale, cifre și statistici, citarea diverselor puncte de vedere, eliminarea efuziunilor subiective) și să confere discursului jurnalistic, prin această aparentă similitudine, garanția exactității și creditul moral cu care este înconjurată orice activitate de tip științific. în realitate, lucrurile nu sunt chiar atât de simple. Jurnaliștii, în munca lor de zi cu zi, nu reproduc evenimentele, ci caută știri, adică întâmplări „notabile” , care pot fi „aduse la cunoștință publicului pentru că au fost creditate cu o anumită importanță, au fost judecate ca pertinente într-un anumit context de referință, au fost socotite ca posedând o anumită valoare de informare” (E. Neveau, L. Quere, 1996, p. 12). Cum universul nu este organizat, de la sine, în evenimente notabile și fapte banale, jurnaliștii trebuie să decidă singuri ce întâmplări pot fi transpuse în presă și ce întâmplări trebuie aruncate în oceanul uitării. Ei au nevoie de anumite criterii, explicite sau implicite, și de un sistem de referință care să legitimeze categoriile cu care lucrează. Ansamblul acestor criterii, valori și imagini despre lume, determinate de o cultură profesională specifică, circumscrie ceea ce doi cercetători americani, David Altheide și Robert Snow, au numit „logica mass-mediei”. Aceasta se concretizează într-o anumită imagine despre valorile sociale, un anumit mod de ierarhizare a importanței evenimentelor, un anumit stil de prezentare a faptelor și o anumită viziune despre rostul jurnaliștilor - toate modelate de specificul muncii în presă. Trăsătura principală a acestei „logici” este caracterul ei imprecis și greu de explicat prin constructe analitice : „Lumea înconjurătoare nu pare a fi aranjată conform unor scopuri jurnalistice, iar strategiile puse în mișcare pentru a o descrie reflectă confuzia ei. Cei care le folosesc nu le pot prezenta în forma unei analize reflexive. Jurnaliștii par incapabili să explice felul cum pun ordine în flux. în consecință, procedurile pe care le folosesc pentru a identifica și consemna știrile nu sunt conduse de reguli formale. Ele sunt guvernate de o capacitate interpretativă, numită «simțul știrii», care nu poate fi comunicată sau descrisă” (P. Rock, 1984, p. 74). în cea mai mare parte a cazurilor, aceste criterii sunt justificate prin trimiterea la gustul și valorile publicului: reprezentanții presei susțin că operează această selecție conform intereselor, nevoilor și așteptărilor publicului lor. întrebați cum au ajuns să posede și să înțeleagă aceste nevoi și așteptări, jurnaliștii nu pot să invoce prea multe elemente de sprijin; ca de obicei în mass-media, producătorii de mesaje știu prea puține despre publicul lor, nu fac apel decât rareori la investigațiile sociologice detaliate și nu beneficiază de o cunoaștere personală, oricât de aleatorie ar fi ea, a acestor mii, sute de mii de oameni. Cercetările sociologice arată că jurnaliștii substituie oamenilor 304 PROFESIA DE JURNALIST reali propriile lor impresii ori intuiții, lucrând astfel cu o imagine subiectivă sau cu o proiecție ideală ori ideologizată a publicului. În consecință, standardele prin care jurnalistul stabilește gradul de interes al unei întâmplări, capacitatea ei de a face o știre bună (newsworthiness) sunt, de fapt, reflexul constrângerilor inerente procesului de producție din redacții. După J. Galtung și M. Ruge, criteriile prin care jurnaliștii determină interesul unei întâmplări pot fi grupate în trei mari categorii: organizaționale, stilistice (de gen) și socio-culturale (apud D. McQuail, 1987, p. 207). Din perspectiva primei categorii, exprimând presiunile născute din goana după eficiență, jurnaliștii vor prefera (și selecta) îndeosebi acele evenimente care se încadrează în intervalul de timp optim pentru un ciclu de producție și care sunt ușor de prezentat datorită proximității spațiale sau culturale. Din perspectiva celei de-a doua, jurnaliștii preferă întâmplările care se integrează în exigențele fixate de genurile jurnalistice de succes: evenimentele trebuie să fie dramatice, cu impact asupra audienței, implicând personalități. Așa cum observă S. Hall și colaboratorii săi, „jurnaliștii au tendința să joace pe elementele extraordinare, dramatice, tragice din știre pentru a amplifica valoarea de informare ; în plus, evenimentele care au un scor ridicat în ceea ce privește aceste valori au un potențial de a deveni știre mai mare decât alte evenimente. Iar evenimentele care au un scor înalt la toate criteriile, așa cum a fost asasinarea lui Kennedy (care era neașteptată și dramatică, cu consecințe negative, era o dramă umană care implica persoane de elită aflate în fruntea unei națiuni foarte puternice și avea caracterul unei teme recurente în presa engleză) a căpătat o asemenea valoare de informare, încât programele de radio și televiziune au fost întrerupte pentru ca această chestiune să fie comunicată imediat” (1978, p. 54). În plus, jurnaliștii preferă acele fapte care, prin caracterul lor clar, lipsit de ambiguitate, sunt ușor de prezentat în formele stilistice familiare și de interpretat în și prin schemele epice recurente (vezi și M. Mathien, 1992, pp. 162-176). Deoarece lucrează sub presiunea timpului, jurnaliștii trebuie să identifice rapid „faptele”, adică acele realități vizibile, relevante, incontestabile de la care își pot construi articolele. De aceea, ei au nevoie de o seamă de elemente de sprijin, în special de o anumită grilă de analiză, în virtutea căreia să poată decide ce aspecte merită să fie abordate. Jurnaliștii pornesc astfel de la un set de definiții ale evenimențialității, definiții care nu sunt altceva decât produsul culturii jurnalistice, al valorilor ei constitutive și al procedurilor de rutină derivate. Această realitate l-a făcut pe Robert Park să afirme : „Dacă lucrurile neașteptate ne invadează viața, nu neașteptatul este cel care pătrunde în știri. Evenimentele care au făcut știrile în trecut sunt și acelea care fac știrile în prezent. Ele reprezintă acele lucruri simple și comune, precum nașterea, moartea, căsătoriile, înmormântările, situația recoltelor și a afacerilor, PROCEDURILE DE RUTINĂ îN JURNALISM 305 războaiele, politica și timpul probabil. Acestea sunt lucrurile așteptate, și tot acestea sunt și lucrurile neașteptate” (R. Park, 1966, p. 136). Definițiile jurnalistice ale evenimențialității sunt strict legate de capacitatea unui eveniment de a face o știre și, dacă se poate, una ieșită din comun (despre eveniment, vezi pe larg M. Coman, 2003b, pp. 44-53). Din această cauză, așa cum au relevat studiile de sociologie a redacțiilor, jurnaliștii vorbesc despre știri și se referă la evenimente ; sesizând acest dublu registru, Gaye Tuchman vorbește despre „events as news”, subliniind ideea că, pentru jurnaliști, evenimentele care nu fac știrea nu sunt cu adevărat evenimente. Clasificările cu care lucrează jurnaliștii sunt, cel mai adesea, determinate de factorul timp. Din perspectiva relației temporale dintre momentul în care s-au petrecut anumite întâmplări și momentul mediatizării lor, cercetătorii susțin că jurnaliștii disting trei categorii de evenimente : a) recente - evenimente semnificative, apropiate de momentul în care mesajele mass-media vor deveni publice; b) imediate - informații de mare interes și actualitate, care vor fi publicate rapid și vor alcătui flash-urile ce întrerup programele uzuale ; c) curente - situații relevante pentru audiență, care beneficiază un timp mai îndelungat de o anumită actualitate. Această tipologie propusă de B. Roshco (1975) este asemănătoare cu o altă clasificare, axată tot pe dimensiunea temporală, invocată de jurnaliștii americani și analizată de Gaye Tuchman într-un studiu de referință: a) spot-news - știri care se referă la un eveniment unic, foarte recent; b) developing news - fapte care se află în evoluție în momentul în care știrea despre ele a fost distribuită; c) continuing news - fapte complexe, care se referă la același subiect, dar se eșalonează pe o perioadă lungă de timp (G. Tuchman, 1997, pp. 176-185). într-un studiu clasic, sociologii H. Molotch și M. Lester (1997) au propus o tipologie mai complexă a evenimentelor, bazată pe combinarea a două criterii: (1) caracterul planificat (intenționat) sau neplanificat al respectivei întâmplări și (2) persoana care promovează evenimentul: actorul sau informatorul. Modelul sugerat de Molotch și Lester cuprinde patru categorii de evenimente utilizate de presă: întâmplări planificate întâmplări neplanificate Promovate de cel care le efectuează Evenimente de rutină Accidente Promovate de cel care transmite informația Scandaluri Hazard fericit 306 PROFESIA DE JURNALIST a) Evenimentele de rutină: faptul respectiv este planificat, iar planificatorii sunt și promotorii săi ca material pentru presă. în această categorie intră o gamă largă de evenimente, create pentru uzul presei (de lideri politici, administrativi, economici, sindicali, de vedete ale lumii sportive sau artistice, de alte persoane sau organizații), cu scopul de a atrage atenția opiniei publice asupra lor sau asupra cauzei pe care o promovează: prezentarea unor inițiative, vizite, deschideri de șantiere sau de noi instituții, serbări populare, festivaluri, campanii electorale, congrese etc. Promotorii unor asemenea evenimente se află în poziții sociale diferite : unii obțin ușor accesul la mass-media (reprezentanții politicului și ai lumii afacerilor, personalitățile culturale, vedetele), în timp ce alții trebuie să perturbe funcționarea normală a vieții sociale, să creeze „evenimente” pentru a intra în sfera de interes a presei. în această situație sunt cei care anunță presa că vor efectua un gest patetic în public : organizațiile ecologice, care pun la cale fie blocarea, cu trupurile activiștilor, a trenurilor ce transportă deșeuri nucleare, cele de caritate, care declanșează un marș de protest în cărucioare de infirmi pentru a sensibiliza politicienii asupra proastei legislații în domeniul handicapului locomotor, grupurile de șomeri sau studenți care recurg la gesturi violente sau spectaculare pentru a atrage atenția jurnaliștilor, diverși indivizi disperați sau extravertiți. b) Scandalurile: evenimentul este planificat, dar este promovat de altcineva decât actorii săi. Adeseori, acest „cineva” poate fi chiar presa (vezi scandalurile legate de viața intimă a familiei regale din Anglia); acest gen de jurnalism, asociat numelui de „paparazzi” (fotografi care încearcă să surprindă momente ale vieții private a unor personalități), creează o breșă în modelul standard al jurnalismului: el anulează ipostaza de martor neutru și neimplicat a jurnalistului, deoarece evenimentul este produs de chiar prezența și activitatea reprezentanților presei. Această schimbare de statut (de la martor la actor-declanșator al evenimentului) plasează, într-un anume sens, jurnalismul de scandal în afara sferei jurnalismului profesional. Alteori, cel care declanșează scandalul este un actor politic sau social care face apel la presă. în această categorie intră o gamă largă de fenomene, de la revelațiile politice până la „scurgerile” de informații care implică serviciile secrete (Watergate este, din perspectiva acestei clasificări, un scandal). Astfel, în 1971, Ronald Reagan a fost implicat într-un scandal legat de faptul că nu și-a plătit impozitul pe venit: sursa acestui eveniment a fost un modest funcționar care a sesizat faptul respectiv. Foarte adesea, scandalul este declanșat (faptele devin publice) după mult timp de la desfășurarea respectivelor evenimente. Spre exemplu, înainte să devină „masacrul de la My Lai”, acest eveniment a fost prezentat presei și opiniei publice ca o ofensivă de rutină a trupelor americane împotriva PROCEDURILE DE RUTINĂ îN JURNALISM 307 soldaților vietnamezi; după aproape un an și jumătate, în urma declarației unui caporal, subiectul a părut interesant pentru presă și ancheta desfășurată a relevat faptul că în spatele așa-zisei operațiuni militare de rutină se ascundea un atac asupra civililor. c) Accidentele: întâmplarea este neplanificată și este promovată de alte persoane decât actorii ei. în cazul unor asemenea situații, oamenii se angajează în acțiuni deliberate, care conduc însă la consecințe neprevăzute : este cazul accidentelor ecologice, al catastrofelor declanșate de prăbușirea avioanelor, al ciocnirii trenurilor, al exercițiilor militare scăpate de sub control etc.; aceste întâmplări grave sunt aduse la cunoștința publicului de martori și jurnaliști care, prin depoziția lor, transformă un eveniment pe care adeseori promotorii intenționau să-l ascundă într-o dramă publică. Această categorie a reprezentat întotdeauna ceea ce jurnaliștii numesc un „eveniment”, adică acea întâmplare ieșită din comun care „face” știrea (sau, preluând o exclamație din jargonul ziariștilor americani, acel „What a story !”). Accidentele declanșează perioade de criză, care afectează, direct sau indirect, viața oamenilor; de aceea, în asemenea momente, publicul face apel, mai mult ca în alte situații, la informațiile oferite de presă. Deși „accidentele” sunt foarte râvnite de jurnaliștii care visează să dea o lovitură (scoop), experiența a arătat că organizația de presă face cu greu față unor situații neașteptate : dacă știrile de rutină și scandalurile reprezintă evenimente deja încheiate, care, indiferent de amploarea consecințelor, au o structură finită, deja familiară jurnaliștilor, accidentele reprezintă evenimente în desfășurare, nu o dată contradictorii, fără o orientare clară, cu un conținut greu de plasat în categoriile comune ale muncii jurnalistice. Accidentele cer o mobilizare maximă a resurselor umane și materiale, schimbă ritmul uzual de lucru, implică o seamă de costuri de producție suplimentare și nu oferă un deznodământ clar al faptelor - ele nu se „încheie” odată cu închiderea ediției sau a jurnalului de actualități (vezi D. Berkowitz, 1992). d) Hazardul fericit (serendipity) reprezintă acele evenimente în care un fapt neprevăzut și neplanificat este promovat de cei care au fost actorii lui, în scopul obținerii unui câștig de imagine. Acest tip de eveniment ar reprezenta o subtilă punere în scenă (sau, mai degrabă, o subtilă modalitate de a obține un profit maxim dintr-o punere în scenă) și dezvăluie capacitatea unei personalități de a domina întâmplări neașteptate ; conform lui Molotch și Lester, el se întâlnește destul de rar în practica politică și jurnalistică. în această categorie s-ar integra situații precum recunoașterea și prezentarea în public a fiicei sale ilegitime de către fostul președinte al Franței, Franșois Mitterand, gestul lui Bill Clinton de a recunoaște public relația sa „nepotrivită” cu Monica Lewinski 308 PROFESIA DE JURNALIST și de a-și exprima regretul - acte prin care cele două personalități politice au rezolvat o situație de criză și au obținut o creștere a popularității. Clasificarea celor doi cercetători americani, deși se bazează pe analiza a numeroase „evenimente mediatice”, nu este integral operațională. Ea plasează într-o zonă de interstițiu o mulțime de fenomene cruciale, precum conflictele militare, informațiile politice sau procesele juridice (evenimente de rutină sau accidente?), campaniile electorale sau demonstrațiile de stradă (evenimente de rutină sau scandaluri?) etc. Totodată, din nevoia de a da o oarecare coerență sistemului, Molotch și Lester au inventat o categorie, logic necesară, dar practic puțin relevantă - „hazardul fericit”, tip de eveniment rar întâlnit în viața de zi cu zi sau în presă. Dintr-o altă perspectivă metodologică, H.M. Kepplinger și J. Habermaier (1995, pp. 373-376) propun un alt sistem de clasificare, întemeiat pe două tipuri de criterii: cauza evenimentelor și capacitatea lor de comunicare. Astfel, după cauză, ei disting: a) evenimente originare, care țin de legile naturii sau de dialectica istoriei, deci care se produc fără nici o legătură cu interesele mass-mediei, indiferent de prezența sau absența acestora; b) evenimente mediatice, care sunt produse cu scopul exclusiv de a genera prezentarea lor în presă (în această categorie intră conferințele de presă, vizitele anunțate, ceremoniile publice etc.); c) evenimente înscenate, care sunt constituite conform așteptărilor presei, pentru a atrage mediatizarea lor: numeroase organizații și numeroase personalități au înțeles că presa este în permanentă căutare de „cazuri”, de fapte și nume încărcate de dramatism, de conflicte cu putere de emoțio-nare ; drept urmare, pun în scenă acțiuni capabile să atragă și să mobilizeze presa: acte și declarații-șoc (așa-numitele „lovituri mediatice”), greve ale foamei, gesturi violente sau patetice (precum cele minuțios pregătite de organizația ecologică Greenpeace sau defilarea mai multor personalități române închise în cuști și legate în lanțuri, pentru a evoca astfel drama lui Ilie Ilașcu). În ultimele decenii, numărul și gama evenimentelor înscenate au crescut considerabil. După Jean Charron (1991, pp. 101-105), acest fapt se datorează încercărilor tot mai insistente ale unor grupuri diverse de a atrage atenția asupra lor, scurtcircuitând funcționarea normală a comunicării cu presa și încercând să mobilizeze jurnaliștii în jurul unui eveniment construit după rețeta „evenimentului atrăgător” (dramatic, șocant, afectiv, proxim și accesibil, conflictual, simbolic). În aceste cazuri, protagoniștii obțin ceva și pierd altceva: câștigă interesul presei, dar aceasta, atrasă de latura senzațională, nu mai percepe mesajul profund pe care promotorii vor PROCEDURILE DE RUTINĂ îN JURNALISM 309 să-l transmită și reduce întregul complex la un fapt simplu, șocant și golit de semnificații socio-politice. Din perspectiva puterii de comunicare, faptele din lumea înconjurătoare pot fi: a) evenimente-cheie, întâmplări spectaculoase ori importante care generează materiale de presă semnificative; b) evenimente similare, întâmplări de același tip cu evenimentele-cheie, care sunt descoperite după producerea lor și prezentate mai insistent și mai atent de presă; c) evenimente tematice : în această categorie intră fenomenele înrudite cu un eveniment-cheie, dar care nu fac parte din aceeași clasă de evenimente. Spre exemplu, după accidentul de la Cernobîl, presa a devenit mai interesată și a publicat mai multe materiale despre alte defecțiuni (mai mici) ale diferitelor centrale nucleare ; la fel va acționa ea și în urma unor accidente de muncă ieșite din comun, a unor mari cataclisme naturale, a dezvăluirii unor acte grave de corupție sau a descoperirii unui medicament nou și aparent miraculos etc.; în plus, accidentul de la Cernobîl a declanșat multe alte articole despre apărarea împotriva reziduurilor nucleare, securitatea depozitelor de rachete nucleare, diferite boli produse prin iradiere, protecția mediului natural, criza energetică etc. Analizând mai multe evenimente-cheie, cei doi autori au descoperit că jurnaliștii lucrează cu clasificări similare și acționează în mod standardizat. Producerea unui asemenea eveniment mobilizează presa, care îi acordă mult spațiu și mult timp de emisie; ea se ocupă apoi de întâmplări ori situații similare, chiar dacă acestea nu apar frecvent și nu au o importanță socială majoră; totodată, ea reactualizează anumite evenimente similare din trecut și le interpretează din perspectiva evenimentului-cheie actual, exagerând asemănarea acestora cu cazul aflat în dezbaterea publică; de asemenea, după un eveniment-cheie, presa devine foarte sensibilă la evenimentele media-tice înscenate care fac referire la sau mimează elemente ale evenimentului--cheie respectiv (ibidem, pp. 375-376). Tipologiile evenimentelor evocate aici încearcă să fixeze într-un cadru conceptual procedurile și categoriile standard pe care le generează munca jurnaliștilor. Ele arată că, în procesul de producere a știrilor, jurnaliștii, lucrând sub presiunea timpului și căutând eficiența, generează anumite tipizări, adică sisteme operaționale de clasificare a realității: „Tipizările se referă la clasificări în care caracteristicile relevante sunt legate de rezolvările care trebuie date unor sarcini practice sau unor probleme curente și care sunt construite prin și întemeiate pe activitățile de zi cu zi” (G. Tuchman, 1997, p. 178). 310 PROFESIA DE JURNALIST Înarmați cu aceste instrumente de interpretare formate în practica profesională și transmise în procesul socializării în redacții, jurnaliștii pot alege, din haosul întâmplărilor zilnice, acele fapte care au o anumită relevanță în raport cu ansamblul de valori ale presei și, prin aceasta, cu presupusul orizont de așteptare al publicului. Astfel, realitatea este „pre-definită” (G. Tuchman): bizuindu-se pe un model mental deja construit, jurnalistul va „vedea” și va selecta îndeosebi acele întâmplări și fenomene care corespund cadrului de referință pe care el l-a dobândit în procesul socializării sale (în instituții de învățământ jurnalistic și/sau în redacții). După Denis McQuail, procesul de tipizare, bazat pe procedurile de rutină și pe stereotipurile profesionale, favorizează alegerea și promovarea evenimentelor, care se individualizează prin „accesibilitatea și costul redus al găsirii lor; conformarea cu așteptările și stereotipurile presei; apropierea de sursele de putere și autoritate ; capacitatea de a stârni interesul, fără a șoca prea tare” (1987, p. 167). Folosirea unui sistem de cartografiere a realului, bazat, pe de o parte, pe valorile culturii profesionale și, pe de altă parte, pe nevoia de a procesa rapid multe informații și de a decide, la fel de rapid, care vor fi folosite în realizarea știrilor, poate conduce la o limitare evidentă a capacității jurnaliștilor de a descrie în mod echilibrat, coerent, neutru și profund complexitatea evenimentelor din lume. Pornind de aici, Michael Schudson susține că „deformările (realității -n. M.C.) derivă nu din distorsionări ideologice intenționate, ci din acțiuni profesionale determinate de presiunea rutinelor organizaționale” (1995, p. 9). Oricât de atrăgătoare și incitante ar fi, întâmplările neașteptate sau neprevăzute perturbă producția ritmică, specifică activității presei. Pentru a-și mări eficiența (în găsirea evenimentelor interesante și în transformarea lor rapidă în știri ce pot fi distribuite către public), organizațiile mass-media încearcă să „cartografieze” realul, făcând apel la una dintre cele mai familiare tehnici ale organizării industriale a muncii: planificarea activității. Această operațiune (realizată în uzualele „ședințe de sumar”) are menirea de a reduce incertitudinea și de a asigura continuitatea procesului productiv. Planificarea nu înseamnă altceva decât o ierarhizare a realității în sfere de interes, în conformitate cu scopurile și criteriile unor instituții, în așa fel încât echipele jurnalistice să poată ști dinainte unde să se deplaseze, pentru cât timp, cu ce proiecție tematică și cu ce obiective. Astfel înarmate, ele își realizează misiunea cu mai multă eficiență, se întorc la timp în redacții și pot procesa materialul strâns fără a perturba orarul de producție. Din această perspectivă, putem distinge trei tipuri de abordări în practica jurnalistică: a) evenimente planificate - este vorba despre acele evenimente a căror desfășurare este cunoscută dinainte și care au fost integrate deja într-o schemă jurnalistică de prezentare; PROCEDURILE DE RUTINĂ îN JURNALISM 311 b) evenimente neplanificate - în această categorie intră relatările despre fapte care au intervenit pe neașteptate și despre care trebuie găsită și transmisă rapid o anumită informație ; c) evenimente în afara planificării - în această grupă intră materialele privind întâmplări și situații care își păstrează actualitatea o perioadă mai mare de timp și care pot fi utilizate de redacție pentru umplerea paginii sau emisiunilor și în alte zile decât în cele imediat următoare evenimentului (în terminologia anglo-saxonă, aceste știri apar adesea sub denumirea de „soft news”). Jurnaliștii și cercetătorii au observat că organizațiile de presă au tendința de a privilegia știrile planificate, deoarece acestea sunt mult mai ușor de controlat și procesat. în familia acestor știri intră îndeosebi conferințele de presă ale celor mai diverse instituții, comunicatele și dosarele de presă, prezentările și lansările de carte, vernisajele de expoziții, reuniunile științifice, politice ori civice, sintezele de date și statisticile oferite de diverse surse etc. într-o lucrare celebră (The Image, 1965), istoricul american Daniel Boorstin a denumit aceste manifestări „pseudo-evenimente” ; în accepția sa, ele reprezintă acele „evenimente” create exclusiv pentru prezentarea lor în mass-media. Astfel, dacă ziariștii nu ar participa la aceste pseudo-evenimente și nu ar distribui informația respectivă, conferințele de presă s-ar suspenda, iar vernisajele de expoziții s-ar transforma în întâlniri intime. Or, ceea ce menține în viață asemenea „pseudo-evenimente” este tocmai faptul că ele atrag jurnaliștii, că își găsesc loc în mass-media, indiferent de calitatea și semnificația informației pe care o transmit. Acest lucru este posibil datorită presiunilor generate de procesele de producție: pentru a se integra în timpul producției, pentru a reduce costurile și a fi eficiente, instituțiile de presă (liderii lor, în speță) trimit constant salariații la asemenea manifestări; ei au astfel certitudinea că vor primi în timp util un material anume și că, datorită acestuia, nu vor avea goluri și surprize în fabricarea ziarului sau a programului de știri. Ambivalența acestei situații a fost definită sugestiv de o ziaristă americană, Marya McLaughlin, care, întrebată de șeful ei ce planuri are pentru acea zi, ar fi răspuns : „Mă gândesc dacă să mă ocup sau nu de o manifestare, care nu ar avea loc dacă nu m-aș ocupa de ea”. Criterii de selectare a informațiilor De îndată ce o întâmplare a fost definită ca „eveniment”, jurnaliștii se confruntă cu o altă problemă. Evenimentul este înconjurat de un halou de informații, nu toate adevărate, nu toate exacte și nu toate interesante (pentru 312 PROFESIA DE JURNALIST publicul lor țintă). Așa cum observă sociologul american Michael Schudson (2003, p. 3), „în prezent, jurnaliștii lucrează într-o lume mult mai complexă a gestiunii informațiilor; ei se confruntă cu o lume - pe care am putea-o numi -a para-jurnalismului, formată din firmele de relații publice, purtătorii de cuvânt, specialiștii în comunicare politică, echipele de comunicare ale instituțiilor publice și private. Știrile, ca un produs al muncii zilnice a unor specialiști, sunt rezultatul interacțiunii dintre jurnaliști și para-jurnaliști, adică ceea ce jurnaliștii denumesc ca surse”. Ceea ce înseamnă că, în acest sistem de interdependențe, se întâlnesc trei actori instituționali: jurnaliștii, sursele și promotorii de evenimente (o categorie aparte de surse, care nu oferă informații despre ceea ce a avut loc, ci despre ceea ce se va petrece). Atât sursele, cât și promotorii au nevoie de mass- media, deoarece prin aceasta obțin accesul la publicurile pe care le vizează; în același timp, jurnaliștii nu pot lucra ocolind sursele și promotorii, pentru că aceștia le oferă accesul la pachete de informații -ofertă care fie reduce timpul și costul necesare obținerii acelor date, fie suplinește un gol produs prin posibila „închidere” a unei instituții, care poate bloca sau întârzia cererile de informații venite din partea presei. Selectarea informațiilor se face deci în raport cu originea lor, altfel spus cu valoarea, prestigiul și credibilitatea surselor. Cercetările arată că jurnaliștii consideră o instituție sau o persoană drept o sursă dacă ea îndeplinește câteva condiții esențiale. Astfel, după J. Charron (1991, p. 115), jurnaliștii invocă șase criterii care permit evaluarea fiabilității unei surse: a) productivitatea - măsoară capacitatea sursei de a produce informații interesante și de calitate, în cantități suficiente și constante ; b) credibilitatea - exprimă încrederea jurnaliștilor în fiabilitatea materialelor primite; c) vizibilitatea socială - este definită prin poziția sursei în sistemul de ierarhii al unei societăți; d) autoritatea sursei - experiența și competența ei în raport cu alte surse ; e) proximitatea socială și geografică față de locurile unde se află redacțiile din mass-media; f) flexibilitatea - reprezintă puterea sursei de a se adapta la procedurile de lucru, la limbajul, ritmul și codul profesional al jurnaliștilor. Dintr-o perspectivă diferită, Mark Fishman susține că „reporterul lucrează cu o pluralitate de lumi ale informației, adică de surse ale știrilor. Aceste surse sunt diferite după locul în care sunt fixate; după timpul cât și când sunt disponibile; după mijloacele prin care pot fi contactate (telefonic, relație personală, întâlnire cu o oficialitate, contact clandestin); după atitudinea față de jurnalist - cooperante sau recalcitrante” (M. Fishman, 1980, p. 36). PROCEDURILE DE RUTINĂ îN JURNALISM 313 în exercițiul cotidian al muncii lor, jurnaliștii preferă sursele pe care le-au mai folosit și care le sunt ușor accesibile: agenții de presă, ziare, reviste, posturi din audiovizual, arhive și cărți, persoane cunoscute (R. Rieffel, 1984, pp. 110-121). De asemenea, ei preferă să caute informațiile la nivelul surselor oficiale (reprezentanți ai guvernului, ai administrației publice, ai Parlamentului, ai Președinției sau ai partidelor politice). Această atitudine este justificată de faptul că cei care dețin puterea iau decizii și inițiază acțiuni ce afectează publicul larg, deci care au valoare de informare ; la fel de adevărat este însă și faptul că aceste surse au o anumită proximitate, de ordin spațial și social -jurnaliștii acreditați la aceste instituții se află aproape tot timpul acolo și sunt familiari cu liderii importanți (vezi sinteza dezbaterilor în Grossberg et alii, 2006, pp. 348-355). Aceste deprinderi de rutină conduc la o limitare a câmpului informațional și la o standardizare a materialelor (sau, cel puțin, a punctelor de vedere expuse în aceste materiale). în procesul de identificare a surselor utile și eficiente, redacțiile trebuie să decidă sub presiunea a două forțe: (1) aceea a timpului, care generează problema accesibilității, și (2) aceea a siguranței informației, care generează problema credibilității. Prima situație conduce la privilegierea surselor convenabile, iar cea de-a doua la avantajarea surselor autorizate. a) în familia surselor convenabile intră toate instanțele care hrănesc zilnic redacțiile cu sute de materiale: comunicate, invitații la conferințe de presă, interviuri, casete cu date informative, vizite de documentare, statistici, dosare de presă. Altfel spus, în această familie se plasează ansamblul instituțiilor din sfera relațiilor publice aflate în organizații guvernamentale, politice, juridice, administrative, sindicale, economice, civice, ecologice, culturale, studențești etc. Aceste surse sunt „convenabile” pentru că „pompează” constant în instituțiile de presă diverse informații, dotate cu un anumit grad de interes. Astfel, ele scutesc redacțiile de un efort suplimentar (de căutare a informației) și generează importante economii, atât în planul financiar, cât și în acela al utilizării forței de muncă. Totodată, aceste materiale sunt realizate de persoane care au lucrat anterior în presă sau care au urmat stagii de pregătire în domeniul relațiilor publice ; prin urmare, sunt competente în ceea ce privește tehnicile comunicării de masă. Jurnaliștii au astfel certitudinea că informația primită este corectă; în plus, ei constată că textele venite de la aceste surse sunt, în general, construite conform procedurilor jurnalistice, într-un limbaj clar și accesibil. Asemenea texte nu solicită un efort complex de verificare și procesare; cel mai adesea, jurnaliștii operează mici modificări în formă (dar nu în conținut), pentru a integra mai bine textele în spațiile ori timpii de emisie disponibili. Deoarece această operațiune ocupă în prezent o mare parte din timpul de lucru al jurnaliștilor occidentali, cercetătorii consideră că ei s-au 314 PROFESIA DE JURNALIST transformat în re-writers ai unor informații deja ambalate (americanii le numesc pre-packaged informations, iar francezii, mai virulenți, informations pre-mâchees). b) În familia surselor autorizate sunt cuprinse „vocile” oficiale, prezente fie prin intervenții punctuale solicitate de presă (interviuri ori declarații), fie prin mesaje uzuale (conferințe de presă și comunicate). Uneori, sursele autorizate au și caracterul unor surse convenabile. Să nu uităm însă că, în situații ieșite din comun, aceste surse, deși nu mai sunt ușor accesibile, sunt insistent căutate de jurnaliști, indiferent de amploarea efortului, deoarece ele transmit informații sigure sau purtând girul unei instituții oficiale. În asemenea momente, redacțiile preferă să reproducă părerea unor oficialități, convinse fiind că acestea oferă „versiunea autorizată” asupra respectivului eveniment. Într-o lucrare de referință publicată în 1979 (Deciding What's News), sociologul american Herbert Gans a arătat, după ce a analizat știrile distribuite de diferite canale de televiziune din SUA, că 70% până la 85% din informațiile interne aveau în centrul lor oficialități și personalități politice marcante. Altfel spus, jurnaliștii preferă să prezinte zonele instituționale, considerate ca legitime, și, în consecință, fac apel la sursele autorizate. („A accepta unele surse ca oficiale și credibile și a ignora sau a te îndoi de altele reprezintă o parte importantă a rutinei jurnalistice” - P. Elliott, 1977, p. 160.) În studiul amintit, H. Gans a descoperit că jurnaliștii aleg aceste surse deoarece știu că sunt demne de încredere, și-au dovedit în trecut eficiența ca surse, au atributul autorității, oferă acces la o gamă largă de informații pe care le prezintă în mod coerent, articulat (ibidem, pp. 129-131). Mai mult, contactul cu aceste surse, apropiate de locurile unde se iau decizii de importanță pentru întreaga societate, le permite jurnaliștilor să afle „agenda” unor evenimente viitoare, să-și planifice deci activitatea și să-și eficientizeze procesul de producție. Obiceiul instituțiilor mass-media de a face apel la sursele autorizate a fost criticat de mai mulți jurnaliști și cercetători, care consideră că aceste rutine conduc la privilegierea punctului de vedere oficial și la impunerea perspectivei „puterii” asupra diferitelor evenimente. Astfel, dacă știrile „importante” sunt sugerate sau confirmate de persoane „importante”, din instituții „importante”, cum mai poate presa să-și îndeplinească misiunea de exponent al intereselor cetățeanului obișnuit, de „câine de pază”, de viziune alternativă, în raport cu aceea a autorităților? În plus, sursele aplică și ele proceduri de rutină în selectarea și fabricarea informațiilor, ceea ce conduce la o „mecanică” a știrilor în măsură să obtureze realitatea: „Fabricarea știrilor și, mai ales, colectarea informațiilor reprezintă comportamente de rutină. Reporterii aplică proceduri de rutină în strângerea informațiilor. Acestea au o contrapondere în PROCEDURILE DE RUTINĂ îN JURNALISM 315 rutinele de distribuire a informațiilor pentru presă ale surselor, în special ale oficialităților guvernamentale. Din punctul de vedere al proceselor organi-zaționale, o bună parte din știri este produsul întâlnirii a două mașini de producere a informației: una a organizațiilor de presă și alta a guvernului” (L. Sigal, 1973, p. 4 ; vezi și R. Ericson et alii, 1989 ; K. Jensen, 1986 ; D. McQuail, 1992; R. Rieffel, 1984; P. Schlessinger, 1990 etc.). Mai mult, jurnaliștii care lucrează cu sursele oficiale sunt supuși la diferite forme de „integrare socială” în lumea sclipitoare a mai-marilor zilei, astfel încât ideea păstrării unei „castități profesionale” pare o utopie pură. M Schudson (2003. pp. 141-143), care reproduce și comentează câteva mărturii ale „seducerii prin proximitatea puterii”, scrie : „O jurnalistă, care a luat parte la Convenția Partidului Democrat din anul 2000, a fost invitată la o petrecere off the record oferită de familia Kennedy. Ea s-a trezit înconjurată de celebritățile politicii și ale Hollywood-ului. Era greu să nu fie copleșită de această lume pe care a considerat-o «mult prea seducătoare». Femeia mărturisește : «Să fii alături de reprezentanții presei și de elita celor care frecventează petrecerile mondene nu este un lucru ușor. Aș fi vrut să pot spune: am fost, am văzut și am scris. Dar, în același timp, am fost, le-am băut vinul și aș fi vrut să fac parte din lumea lor»”. Aceste critici, venite dintr-o abordare politică a rolului presei, sunt completate de o altă observație, inspirată de considerente, de această dată, de factură strict profesională: dacă jurnaliștii, aflați sub presiunea cerințelor organizaționale, dominați de proceduri de rutină și de stereotipuri profesionale, se lasă pradă fluxului de informații oferite de surse autorizate ori convenabile, își mai pot ei oare exercita activitatea de investigatori ai politicului și de descoperitori ai unor relații ascunse? în acest sens, sociologul Mark Fishman observa: „Punctul de vedere al jurnalistului asupra societății este structurat birocratic chiar de la bază, de acolo de unde jurnalistul detectează evenimentele. Orice s-ar întâmpla, există întotdeauna oficialități sau autorități aflate în poziția favorabilă de a ști despre ce este vorba. [...] Nu este nici o exagerare să susținem că, în felul acesta, lumea este organizată în mod birocratic pentru a ușura munca jurnaliștilor” (1980, p. 51). în ciuda tuturor acestor remarce, nu trebuie să uităm nici o clipă că jurnalistul lucrează cu o mare varietate de surse, cu care are relații atât de cooperare, cât și de supraveghere reciprocă: el poate verifica informația venită de la o sursă prin apelul la altă sursă sau la diverse fonduri documentare. Cu cât este mai activ, mai critic, mai bine pregătit profesional, cu atât își asigură un acces sporit la mai multe „universuri ale informației”, care se intersectează, uneori completându-se, alteori contrazicându-se. Pe de altă parte, dacă jurnalistul depinde de surse (individuale ori instituționale) pentru 316 PROFESIA DE JURNALIST a obține ori confirma anumite informații, nu este mai puțin adevărat că și sursele au nevoie de el pentru a face publice anumite mesaje. De aici derivă o anumită dimensiune „tranzacțională” a dialogului dintre mass-media și surse, fiecare partener negociindu-și poziția și încercând să-și promoveze cât mai bine interesele. După Jean Charron (1994, pp. 11-12), această relație poate fi definită ca „un joc de negocieri între actori interdependenți; un asemenea joc implică existența unui raport de influență, care unește cooperarea și conflictul. Jurnaliștii caută informația pe lângă reprezentanții politicului, iar aceștia caută vizibilitatea pe care o oferă jurnaliștii. În același timp, fiecare actor încearcă să exercite o influență asupra comportamentului celuilalt, să câștige și să mențină controlul asupra mecanismelor de construire a actualității politice. [...] Astfel, putem distinge două planuri ale acestei negocieri: pe primul plan actorii negociază schimbul de resurse (informații și vizibilitate), iar pe al doilea plan ei negociază regulile care coordonează respectivul schimb”. Proceduri de rutină în situații de non-rutină1 Mai multe studii recente au arătat că în situații de criză se produce un amestec ciudat de utilizare a procedurilor de rutină și de aplicare a unor modalități de lucru atipice; deoarece sunt supuși la mai multe presiuni decât de obicei (presiunea timpului, a concurenței cu celelalte instituții mass-media, a costurilor, a publicului, a oficialităților etc.), jurnaliștii sunt obligați să găsească soluții de compromis pentru a realiza, totuși, produsul mediatic în ritmul și în formele (genurile) obișnuite. După Dan Berkowitz (1997, pp. 362-375), prima reacție a jurnaliștilor atunci când află de declanșarea unei crize este surpriza și, apoi, entuziastul strigăt „What a story ! ” ; într-o a doua fază, ei decid „să ofere știrilor de non--rutină un tratament mai bun decât al știrilor de rutină” (ibidem, p. 364), schimbând structura produsului; pe măsură ce criza avansează, jurnaliștii încep să caute resurse suplimentare (personal disponibil, fonduri de deplasare, material documentar de background, spațiu și timp publicistic etc.) pentru a putea strânge cât mai multe informații despre evenimentele respective; în final, jurnaliștii selectează datele care oferă o versiune „securizantă”, adică o versiune care răspunde așteptărilor publicului lor (făcând apel la metafore uzuale, la clișee culturale acceptate de public, la amănunte cu caracter senza-ționalist, la elemente cu caracter dramatic); altfel spus, „ei rutinizează evenimentele neașteptate”. 1. Reiau aici, într-o versiune simplificată, unele analize din volumul meu Mass-media, mit și ritual, 2003, Polirom, Iași. PROCEDURILE DE RUTINĂ îN JURNALISM 317 O altă cercetare consacrată comportamentului jurnaliștilor în situații de criză (R. Sood et alii, 1987) identifică următoarele mecanisme procedurale: a) schimbarea structurii obișnuite a produsului mediatic ; b) angrenarea întregului personal disponibil în relatarea evenimentului; c) scăderea rolului editorilor (gatekeepers) în selectarea și distribuirea știrilor; d) creșterea activității de furnizare de informații a unor instituții și persoane care, în mod obișnuit, nu au această funcție ; e) utilizarea masivă a unor informații neverificate ; căutarea insistentă a unor surse oficiale sau a unor persoane cu prestigiu pentru a confirma sau a comenta acel eveniment. Doris Graber (1997, pp. 139-142) arată că, în faza inițială a unei crize, când „un val de mesaje necoordonate este trimis”, presa devine „centrul de colectare a informațiilor” care, prin rapiditatea cu care distribuie știrile, contribuie la „coordonarea activităților de interes public și la calmarea audiențelor” ; în fazele ulterioare ale crizei, mass-media „încearcă să corecteze erorile, să plaseze situația într-o perspectivă corectă” și să pregătească publicul pentru a face față consecințelor crizei. Analizând comportamentul presei în situații de crize tehnologice, M.-N. Sicard (1998, p. 66) identifică următoarele roluri (și tipuri de acțiuni) ale mass-mediei: observatori ai evenimentului, producători ai unor informații, actori sociali ai crizei, martori ai evenimentelor, amplificatori ai fricii, structuratori ai spațiului public și ai dezbaterii publice, creatori ai unei „memorii” a crizelor. M. Schudson (2003, p. 188) susține că, în asemenea situații, se produc trei schimbări fundamentale ale practicilor jurnalistice : a) în momente încărcate de tragism, jurnaliștii renunță la orice efort de a prezenta neutru faptele și își asumă un rol și un ton misionar (ca preoții sau oficianții unei ceremonii); acest ton a fost evident în momente precum asasinarea unor lideri politici sau atacurile teroriste cu multe victime; b) în momente de pericol public, jurnaliștii înlocuiesc obiectivitatea profesională cu un ton generator de liniște și de simțăminte de securitate și încredere ; ei oferă sfaturi practice și dovedesc solidaritate umană; acest comportament apare atunci societatea se simte amenințată de un pericol, fie el cauzat de un atac terorist sau de o catastrofă naturală (cutremur, uragan, tsunami etc.); în momente de amenințare a securității naționale, jurnaliștii abandonează imparțialitatea și devin avocați ai cauzei naționale și ai autorităților; acum, ei pledează în favoarea măsurilor luate de autorități și încearcă să mobilizeze publicul pentru susținerea acestora. Numeroase alte analize întăresc convingerea că, în situații de criză, jurnaliștii acționează conform unor strategii-tip, generate atât de presiunile 318 PROFESIA DE JURNALIST organizaționale, cât și de presupunerile lor referitoare la interesele și vocabularul cultural specifice publicului. în esență, „chiar și când au de-a face cu evenimente de non-rutină, jurnaliștii sunt capabili să-și îndeplinească sarcinile într-un mod mai mult sau mai puțin de rutină” (Berkowitz, 1997, p. 373). După același autor, jurnaliștii recurg la două modalități de „tipizare” : una organizațională, bazată pe încercarea de a aplica aceleași proceduri de lucru ca și în momentele de rutină, și una tematică, bazată pe încadrarea evenimentului respectiv într-unul din stereotipurile narative existente în vocabularul profesiei. Cultura profesională Cultură profesională și cultură organizațională Orice profesie dezvoltă un ansamblu de reprezentări (constructe simbolice, valori, credințe) referitoare la activitatea specifică, reprezentări prin care se legitimează în plan social, atribuindu-și o anumită misiune, precum și un ansamblu de norme (referitoare la procedurile profesionale și la standardele etice) prin care instituie și controlează sistemul specific de competențe și criteriile de aplicare a acestora. Toate acestea sunt exprimate în diferite texte, fie ele de tip referențial - precum legile și regulamentele, manualele de bune practici, ghidurile profesionale, studiile științifice privind istoria și dezvoltarea profesiei, codurile etice -, fie de tip ficțional - precum romanele, filmele, serialele (între aceste două categorii se plasează, prin amestecul de real și ficțional, autobiografiile reprezentanților de seamă ai profesiei!). Suma acestor produse constituie cultura profesională. în lucrările de specialitate se vorbește mai mult despre „cultura organizațională” (corporate culture, organizational culture, culture d'entreprise). Aceasta este definită drept „ansamblul coerent al atitudinilor comune tuturor salariaților într-un context de muncă” (G. Ferreol et alii, 1998, p. 53) sau drept „acea configurație specifică de norme, valori, credințe și moduri de comportament ce caracterizează felul în care grupurile sau indivizii colaborează într-o organizație” (D. Jary, J. Jary, 1991, p. 346). Sau, în formula lui G. Kreps (1990, p. 124): „Activitățile organizației sunt făcute să aibă un sens și un scop pentru membrii organizației prin cultura organizațională. Cultura le oferă acestora logici colectiv acceptate, pentru a da sens vieții de organizație. [...] Elementul fundamental al culturii organizaționale este ansamblul interpretărilor colective pe care membrii organizației le construiesc despre activitățile organizației și rezultatele acestora”. Cultura unei organizații este alcătuită din: a) valori specifice: acestea sunt idei și convingeri care legitimează în plan intern și extern activitatea organizației; spre exemplu, ideea de responsabilitate socială și de misiune educațională reprezintă o valoare fundamentală a organizațiilor mediatice de serviciu public; afirmarea ei permanentă, în 320 PROFESIA DE JURNALIST chip ostentativ uneori, permite jurnaliștilor din aceste organizații să își atribuie o identitate profesională specifică, în antiteză cu alți colegi de breaslă (preocupați de succesul comercial) și în consens cu valorile majore ale societății, în ansamblul ei; valorile generează norme de comportament, păstrate în memoria colectivă a organizației sau sistematizate în anumite regulamente și coduri; b) o tradiție concretizată în personaje-model sau într-un ansamblu de ceremonii, care mențin vii în memoria angajațiilor evenimente și personaje de referință; foarte multe organizații creează solidaritate și identitate prin evocarea unui „erou întemeietor”, precum Ford pentru trustul cu același nume sau McDonald pentru rețeaua de fast-food-uri cu rezonanțe globale ; în presă, anumiți jurnaliști devin modele emblematice pentru instituțiile respective și pentru profesie, în ansamblul ei, precum Pulitzer, Lincoln Stephens, Oriana Fallaci, Gunter Walffraff. Sau Beuve-Mery pentru Le Monde, Dan Rather pentru CBS, Peter Arendt pentru CNN etc. De asemenea, foarte multe organizații pun în mișcare ceremonii fastuoase, care subliniază valorile fundamentale, așa cum sunt festivitățile de absolvire pentru organizațiile din învățământ, cele de învestitură pentru organizațiile politice sau cele de acordare a unor distincții pentru instituțiile de cultură sau de mass-media; c) o rețea de comunicare, formală și informală: cu ajutorul ei, valorile organizației sunt transmise nou-veniților, dezbătute, confirmate și remodelate conform unor circumstanțe noi; transmiterea valorilor și normelor de conduită, adică învățarea unei culturi organizaționale, se face prin mecanisme care țin atât de comunicarea instituțională, cât și de comunicarea informală: „Încă de la intrarea într-o organizație, un nou sau viitor membru învață regulile și modul de acțiune și adoptă modelele mentale corespunzătoare. Chiar dacă le-ar chestiona, posibilitățile de schimbare sunt neglijabile. Mai mult, presiunea culturală a celorlalți membri ai organizației crește în condiții de chestionare individuală, astfel că implicarea sau integrarea culturală devine și mai profundă” (M. Vlăsceanu, 2003, p. 277). Într-un studiu de referință, W. Breed (1997, pp. 111-115) a arătat că tînărul „învățăcel”, proaspăt intrat într-o redacție, interiorizează valorile și normele organizaționale, datorită puterii de influențare exercitată de : a) autoritatea instituțională și sancțiunile: directorul este, de obicei, și deținătorul ziarului și, din motive de eficiență a afacerii sale, așteaptă supunere din partea angajaților. El are puterea să concedieze sau să demită pentru nesupunere: astfel, prin respectarea ordinelor șefilor ierarhici, novicele interiorizează normele de comportament. Această putere este CULTURA PROFESIONALĂ 321 diminuată de doi factori: (1) ziarul nu este conceput numai ca întreprindere orientată spre profit, ci are și o misiune de serviciu public, iar (2) concedierea este un fenomen foarte rar întâlnit în mass-media; motivele pentru care se concediază sunt alcoolismul, consumul de droguri sau excesele sexuale. în multe situații, pentru a evita acutizarea unor tensiuni, editorii ignoră subiectele care ar putea genera acțiuni deviante, iar atunci când lucrul acesta nu mai este posibil, ei apelează la un alt redactor. în rarele cazuri când un subiect jurnalistic ce contravine politicii ziarului ajunge pe masa editorului, subiectul este schimbat, sub pretexte tehnice precum lipsa de timp și de spațiu. b) sentimentul de obligație și de respect pentru superiori: reporterul se poate simți obligat față de ziar pentru că a fost angajat. Respectul, admirația și mulțumirea sunt adeseori sentimentele pe care le are pentru unii dintre șefi, care l-au susținut, care i-au făcut anumite favoruri sau au avut atitudini paterne față el, șefi mai bătrâni care au servit drept model pentru noii angajați. Astfel de obligații și sentimentele personale joacă un rol strategic, care convinge tânărul să se conformeze normelor redacției; c) aspirația spre mobilitate: redactorii tineri sunt mânați de ambiția de a avansa pe scară ierarhică. Redactorii consideră că politica organizațională trebuie respectată pentru a putea obține promovarea profesională; d) absența conflictelor externalizate: breasla nu se implică decât în cazuri excepționale în problemele de politică internă ale redacțiilor. Grupurile informale sau reprezentanții societății civile nu au reușit niciodată să modeleze politica grupului de conducere a instituțiilor mass-media; e) natura plăcută a activității: un reporter are un statut ierarhic inferior, dar el nu este tratat ca un muncitor, ci conlucrează cu șefii săi, într-un dialog continuu, care face ca întreaga redacție să coopereze în realizarea știrilor. Operațiile (căutarea informațiilor, verificarea lor, procesarea materialelor) jurnalistice sunt plăcute; experiențele trăite sunt variate, contactul cu oameni importanți și momente-cheie ale prezentului este gratifiant, prestigiul statutului de jurnalist este puternic, iar sentimentul de a fi martor și participant la „facerea istoriei” este îmbătător. în sfârșit, există satisfacția de a fi un membru al unei organizații care tratează și chiar rezolvă chestiuni importante, deoarece ziarul este o instituție de referință în cadrul comunității. Astfel, în pofida unor plăți relativ reduse, reporterul se simte parte integrantă a unei organizații vii, care funcționează pentru comunitate; f) știrile devin o valoare: jurnaliștii își definesc munca drept producerea unei anumite cantități din ceea ce ei numesc „știri”. Acestea trebuie 322 PROFESIA DE JURNALIST fabricate chiar dacă nimic deosebit nu s-a întâmplat. Știrile sunt, deci, o provocare continuă. O consecință a acestei concentrări asupra știrilor ca valoare centrală este armonia între reporteri și șefii lor, cimentată de interesul lor comun de a face știri. Orice potențial conflict între aceste două grupuri va fi eliminat, pentru că știrile sunt o valoare pozitivă. Astfel, solidaritatea din redacție se reface constant. De îndată ce sunt interiorizate, aceste norme devin o componentă majoră a culturii profesionale și capătă statutul unor adevăruri de la sine înțelese - ele sunt astfel „naturalizate”, transfomându-se în comportamente constante și valori axiomatice, în afara oricărei interogații critice. Jurnaliștii le aplică și au încredere în ele, ca și cum ar constitui un ansamblu de principii și norme derivate din însăși „esența” muncii jurnalistice, și nu din experiențe și convenții, care au o istorie și o aplicabilitate limitate în timp și spațiu. în aceste birocrații (încă) nebirocratice care sunt organizațiile mass-media, absența unor „instanțe și mecanisme instituționale de control, de selectare, de evaluare și de promovare (cum există în corpul medical, în magistratură sau în corpul didactic) face ca traiectoria unui jurnalist în ierarhia redacției să fie supusă accidentelor oferite de diverse întâmplări și ocazii, capacității de integrare într-o rețea, puterii de a construi relații personale, abilității (sau lipsei de abilitate) de a accepta compromisuri sau de a schimba diverse servicii reciproce și ca ea să depindă adeseori de bunul plac al șefilor” (A. Accardo, 1995, pp. 30-31). Pe de altă parte, într-o organizație se întâlnesc și conviețuiesc diferite culturi profesionale : cultura jurnaliștilor, cultura managerilor, cultura artiștilor, cultura vedetelor, cultura inginerilor, cultura muncitorilor specializați. Aceasta înseamnă că planul „orizontal” al culturii de întreprindere este traversat de multiplele planuri „verticale” ale culturilor profesionale. Iar dacă în multe organizații nu întâlnim decât una sau două culturi profesionale (cultura corpului medical și a personalului managerial în spitale, cultura mediului academic și a personalului auxiliar în universități, cultura inginerească și cea a clasei muncitoare în fabrici), în instituțiile de presă interferează multiple culturi profesionale, dificil de împăcat una cu alta. într-o instituție mass-media, cultura managerilor este orientată către valori precum eficiența economică și profitul; cultura vedetelor vizează succesul la public și atingerea celebrității; cultura tehnicienilor este dominată de valori precum organizarea și planificarea muncii și respectarea standardelor tehnice ; cultura muncitorilor este orientată către obținerea salariilor cu minimum de efort; cultura jurnaliștilor este neomogenă, deoarece, pentru reporteri, valoarea de referință este prestigiul în fața colegilor, prestigiu câștigat prin obținerea de informații în mod exclusiv și CULTURA PROFESIONALĂ 323 rapid, iar pentru editori, valoarea de referință este controlul - asupra reporterilor, asupra clasei politice și chiar asupra corpului social -, prin impunerea concepției lor despre evenimente. Ceea ce explică multiplicitatea focarelor de conflict dintr-o asemenea instituție și dificultatea punerii la punct a unui sistem stabil, permanent și unanim acceptat de cooperare. Cultura profesională a jurnaliștilor este, de fapt, o subcultură în ansamblul mai larg al manifestărilor culturale naționale și internaționale. De aceea, relațiile dintre cultura globală și cultura profesională a jurnaliștilor au fost investigate din trei perspective (B. Zelizer, 2007, pp. 196-203): a) felul în care cultura în ansamblul ei influențează cultura jurnalistică: jurnaliștii sunt produsul unui sistem educațional, consumă opere culturale elevate sau produse ale culturii de masă, aderă la diferite forme de religie, provin din medii sociale cu sisteme de credințe și valori specifice etc.; toate acestea își pun amprenta asupra reprezentărilor profesionale, adeseori în mod dramatic : diferite studii au arătat că, în situații de criză, jurnaliștii reconstruiesc evenimentele conform sistemelor de reprezentări simbolice specifice culturii colective din care provin (E. Bird, R. Dardenne, 1988; M. Coman, 2003a; D. Dayan, E. Katz, 1992 etc.); b) felul în care cultura jurnalistică influențează mediul cultural înconjurător: ne putem gândi aici la influențe sectoriale (spre exemplu, rolul scriiturii jurnalistice în modelarea romanului modern, rol exercitat direct, prin scriitori-jurnaliști precum Ernst Hemingway, Theodore Dreisser, Norman Mailer sau Albert Camus, sau indirect, prin nevoia autorilor de a se adresa într-un limbaj accesibil publicului larg) și la influențe generalizate, datorate pătrunderii relatărilor jurnalistice în viața de zi cu zi și modelării opiniei publice, a sistemului comun de reprezentări despre lume și chiar a limbajului cotidian; din această perspectivă, diverse studii arată că jurnalismul este o formă de cultură care creează cultură: „Cea mai importantă contribuție a presei de informare în raport cu întreaga societate este contribuția de zi cu zi a mass-mediei ca actor cultural, altfel spus - ca producător și distribuitor al semnificațiilor, simbolurilor, mesajelor” (M. Schudson, 1998, p. 18; vezi și S. Allan, 1999; J. Carey, 1988; J. Hartley, 1982); c) felul în care diferitele culturi jurnalistice se influențează reciproc : jurnaliștii comunică între ei, își transmit diverse practici profesionale, iar modelele de educație jurnalistică, inspirate din filozofii educaționale de succes, circulă de la o țară la alta. După explozia studiilor consacrate cadrului oraganizațional în care se desfășoară munca jurnaliștilor (și influențelor acestuia asupra producției de 324 PROFESIA DE JURNALIST știri), mai multe cercetări recente s-au aplecat asupra culturii profesionale, ca factor major în fabricarea știrilor și construirea unei anume reprezentări despre lume (vezi sinteze în R. Rieffel, 2005b; M. Schudson, 2003; B. Zelizer, 2007). înainte de a analiza felul în care jurnaliștii își definesc propria identitate profesională, rolurile asumate, valorile de referință și reprezentările simbolice idealizate, trebuie să vedem „cine sunt jurnaliștii”, altfel spus - care este statutul lor social. Jurnaliștii ca elită a societății într-o sinteză a cercetării sale consacrate jurnaliștilor din 21 de țări ale planetei, D. Weaver (2005, p. 16) citează comentariul ironic al unui jurnalist american care, în 1992, atunci când vicepreședintele SUA, Dan Quayle, s-a referit la oamenii din mass-media ca la o elită culturală, a imaginat o scrisoare către părinții săi în care spunea: „Mamă, ai auzit că vicepreședintele a spus că sunt o elită ? O elită culturală! Și eu care am crezut întotdeauna că fac parte din zona de jos a clasei mijlocii! ”. Deși imaginarul profesional prezintă jurnaliștii drept o categorie de oameni care provin din familii sărace sau cu venituri medii, fără prea multe diplome, cu salarii mici, trăind din expediente și visând să dea marea lovitură care să le aducă faima și banii visați, studiile de sociologie arată o situație socio-demografică total diferită - cel puțin pentru țările dezvoltate. în SUA, cercetările desfășurate începând cu anii '70 demonstrează că majoritatea jurnaliștilor provin din mediul metropolitan, din familii aparținând categoriei „gulerelor albe” ; cei mai mulți dintre ei au o diplomă universitară, sunt căsătoriți și au venituri anuale de aproximativ 55.000 de dolari pe an (ibidem, p. 17). Investigațiile făcute de Johnstone et alii (1976) au relevat faptul că jumătate dintre jurnaliști aveau tații încadrați în funcții manageriale. Cercetările efectuate între 1979 și 1980 de Robert Lichter, Stanley Rothman și Linda Lichter (1986) au arătat că 58% dintre jurnaliștii intervievați proveneau din medii urbane, cosmopolite și învățaseră în colegii și universități prestigioase. Din punct de vedere ideologic, elitele jurnalistice tindeau să fie liberale și cosmopolite : ele simpatizau cu noile politici economice și sociale propuse de Partidul Democrat în anii 1960 și 1970. Elita jurnalistică sau „noua clasă”, așa cum o numesc cei doi cercetători, are atitudini contestatare și este împotriva standardelor morale tradiționale. Iar investigațiile lui D. Weaver și G. Wilhoit (1986) au confirmat această poziționare socială a jurnaliștilor în zona categoriilor favorizate. De altfel, ancheta anuală a Asociației Educatorilor din Jurnalism și Comunicare de Masă din SUA arăta că, în anul 2005, absolvenții de facultate au fost încadrați în presă cu un salariu anual mediu de 29.000 de dolari, CULTURA PROFESIONALĂ 325 iar cei cu nivel de master de 37.000 de dolari (Becker et alii, 2006, pp. 5-6). în acest sens, Denis McQuail (1987, p. 151) notează cu ironie : „Este clar că jurnaliștii americani, oricât de marginal ar fi rolul lor în teorie, nu ocupă deloc poziții marginale în ceea ce privește veniturile”. Studiile efectuate în Franța (vezi sinteze în J.-M. Charon, 1991; R. Rieffel, 2005b) arată că majoritatea jurnaliștilor au studii superioare, provin din mediul „burghez” (doar 2,5% provin din familii de agricultori) și au venituri echivalente cu ale cadrelor superioare ; în formula sintetică a lui Judith Lazar (1991, p. 106), „jurnaliștii francezi sunt de familie bună, sunt cultivați și au studii universitare, mai degrabă de factură generală decât de specialitate”. Studiul lui D. Weaver (1998) și alte date comparative (vezi dosarul din revista Le Figaro, 21 iulie1991) sugerează ancorarea jurnaliștilor din țările dezvoltate în medii sociale mai aproape de „establishment” decât de clasele populare : în Australia, o cercetare din 1992 sublinia faptul că 44% dintre jurnaliști au părinții în poziții manageriale (în antiteză cu cei numai 10% proveniți din familii de agricultori); în Anglia, o anchetă din 1995 arăta că părinții a 45% dintre jurnaliști aveau funcții de conducere, iar un studiu asupra profesioniștilor media din Finlada releva faptul că peste 50% din jurnaliști proveneau din clasa de mijloc. în formula memorabilă a lui D. Weaver (1998, p. 478), „jurnalistul tipic este un bărbat tânăr, cu diplomă universitară, obținută mai frecvent în alt domeniu decât în jurnalism, care provine din grupurile centrale în plan social și dominante în plan cultural din țara sa”. Pentru România, cel mai amplu studiu de această factură este reprezentat de teza de doctorat „Constrângeri și libertăți organizaționale în instituțiile de presă” de Tudorel Nicolae (2005). în intervalul 2002-2003, 710 jurnaliști români au răspuns la chestionarele construite după modelul elaborat de David Weaver. în ceea ce privește profesiile părinților, 33,66% dintre părinții jurnaliștilor români au studii superioare, 14,92% au studii gimnaziale, iar 19,85% declară că au părinții pensionari (de menționat că aproape 30% nu au răspuns la această întrebare!); marea majoritate (43,23%) a celor care practică jurnalismul au la bază studii superioare în alt domeniu și numai 17,88% au o diplomă în jurnalism; jurnaliștii cu studii medii reprezintă 16% din total. Nu au putut fi obținute informații privind veniturile medii ale jurnaliștilor (vezi și M. Coman, 2003b). Criteriul veniturilor și al originii sociale permite plasarea jurnaliștilor în vecinătatea categoriilor sociale „înstărite”, care beneficiază de un standard elevat de viață; acest adevăr nu este însă suficient pentru a susține ideea că jurnaliștii reprezintă o elită a societății moderne. Procesele de profesionalizare ce marchează evoluția modernă a jurnalismului, mai mult decât veniturile și avantajele sociale, conduc la poziționarea 326 PROFESIA DE JURNALIST socială a jurnaliștilor în sfera elitelor, adică a „acelor segmente dominante ale unei formațiuni sociale, care exercită o funcție de conducere în plan cultural și social, în virtutea unei excelențe asumate, prezentată ca aparținând exclusiv acelui segment. Excelența proclamată de o elită se plasează îndeosebi în sfera activităților intelectuale, creative, artistice” (T. O'Sullivan, 1994, p. 103). Existența unei elite este strâns legată de existența unei mase: prima deține competența, abilitatea de a crea și judeca acele creații; a doua este marcată de non-competență și beneficiază pasiv de respectivele creații; mai simplu spus, prima oferă specialiștii, a doua numai clienții: „Profesionalismul implică dreptul la conducere, pe baza ideii că profesioniștii știu mai bine decât clientul ce îi trebuie acestuia” (P. Elliott, 1977, p. 152). Elitele se definesc prin o seamă de trăsături specifice (M. Tudor, A. Gavrilescu, 2002, pp. 30-34): - elita deține o poziție ocupațională înaltă, fapt care este vizibil prin veniturile ridicate pe care le are, prin excelența și prestigiul de care beneficiază într-un anumit domeniu; - elita reprezintă o minoritate, ceea ce înseamnă că puțini sunt cei aleși să facă parte din elită; elita se bucură de un statut aparte, iar acesta face posibilă diferențierea față de masa populației; - elita are un mod de viață distinct, adică membrii unui grup de elită au un stil de viață comun, un statut social evident și un comportament marcat de anumite convenții; - elita are conștiință de sine: membrii ei sunt conștienți că dețin și împart același set de valori și interese ; - elita se individualizează prin exclusivitate și deschidere - exclusivitate pentru că, prin natura ei, tinde spre segregare și deschidere, fiindcă trebuie să lase libere căile de acces pentru a recruta noi membri; - elita are responsabilitate morală -„elitele democratice sunt judecate nu numai după succesul cu care își îndeplinesc sarcinile, ci și în funcție de validitatea acestor sarcini pentru societate. O asemenea restricție exclude o elită de gangsteri, deoarece acțiunile acesteia nu au aprobarea comunității” (ibidem, p.33). După R. Lichter et alii (1986, p. 53), jurnaliștii constituie în mod evident o elită, „în termeni de status economic, de percepție publică și de influență socială”. Mai mult chiar, în lumea modernă această elită „se luptă pentru influență, împotriva unor elite tradiționale precum oamenii de afaceri, liderii sindicali, guvernul etc.”. Cercetările de sociologie profesională arată că jurnaliștii de pretutindeni (vezi D. Weaver, 1998) își percep propriul statut și propriul rol social ca acela al unor elite, responsabile atât față de informarea CULTURA PROFESIONALĂ 327 și educarea maselor, cât și față de controlarea și informarea reprezentanților puterii. în același timp, poziționarea în sfera elitelor atrage după sine un anume tip de asumare morală a valorilor profesiei: jurnalistul este responsabil și dă socoteală pentru faptele sale nu atât patronului sau șefului său, în ordinea administrativă, cât conștiinței sale profesionale și reprezentanților breslei, în ansamblul ei. în plus, jurnaliștii își valorizează munca nu atât prin gratificațiile materiale, cât prin cele spirituale. Investigațiile sociologice au aratat că motivele principale pentru „satisfacția profesională” sunt libertatea în exercitarea profesiei, șansa unei avansări profesionale rapide, autonomia profesională, capacitatea de a ajuta oamenii (J.-M. Charon, 1991; S. Splichal, C. Sparks, 1994; D. Weaver, 1998). Tocmai pentru că este depozitara și utilizatoarea competențelor dintr-un domeniu, o elită nu depinde (și refuză subordonarea față) de reprezentanții puterii (fie aceasta politică, economică sau administrativă); elita se autode-termină pe baza standardelor profesionale liber asumate. Altfel spus, „profesionistul este devotat ocupației sale pe baza altruismului său și a credinței în serviciul public. Datorită complexității sarcinilor sale, el nu poate fi judecat decât după modul în care își îndeplinește meseria; când apar probleme legate de practici neprofesionale sau de încălcarea eticii, singurii care au competența să îl judece sunt colegii săi. Profesionistul este suținut, în aplicarea principiilor sale, de existența unei confrerii de indivizi care gândesc la fel și care sunt organizați, în plan național sau regional, în asociații puternice” (D.J. Leroy, C.H. Sterling, 1973, p. 253). în aceste condiții, adevărații profesioniști sunt parteneri incomozi pentru reprezentanții Puterii și pentru patronii lor: simțindu-se răspunzători, în primul rând față de propriile principii, ei nu pot accepta compromisul fără a prejudicia profesia, breasla și pe ei înșiși, ca exponenți ai acestora. Cercetările sociologice sugerează ideea că elitele jurnalistice stau la baza unei noi identități culturale, sociale și psihologice, identitate care pare să fie adoptată de public. Jurnaliștii costituie o elită în termeni de statut economic, de percepție publică și influență socială. Valori și roluri profesionale Felul în care reprezentanții unei profesii își concep misiunea socială și valorile prin care își legitimează această viziune constituie factori fundamentali în definirea identității profesionale. într-un studiu de referință, Remy Rieffel (1984, pp. 179-182) susține că jurnaliștii se descriu ca îndeplinind mai multe roluri sociale: 328 PROFESIA DE JURNALIST a) de mediator între societate și realitate („jurnalistul este perceput ca un fel de reflector al realității care reproduce actualitatea și evenimentele, [...] un intermediar cultural între sursele de informație și public, purtat de o neutralitate dezinteresată, un mediator în adevăratul sens al cuvântului”); b) de ordonator (jurnalistul „triază informația, luptă împotriva dezordinii; [...] percepția acestui rol arată că jurnaliștii se vor, înainte de toate, niște experți, dispunând de o anumită tehnică”); c) de pedagog („jurnalistul tinde să se considere un decodor al realității, care își asumă, deci, o funcție utilitară. A traduce înseamnă a clarifica și a exercita o funcție educativă”); d) de comentator („cel care furnizează un punct de vedere, exprimă o subiectivitate, emite o părere asupra unei probleme particulare”); e) de nebun al regelui („tradiția jurnalismului de anchetă și de investigație”, care a făcut jurnaliștii să atace puterea, indiferent de consecințe); f) de conservator („apără tradiția și legitimitatea autorității. [...] Moștenitoare a concepției jurnalismului de opinie și a jurnalistului ca apărător al unei cauze, această referință va dispărea puțin câte puțin din conștiința elitei actuale”). în cele două anchete consacrate jurnaliștilor americani, D. Weaver și G. Wilhoit (1986) identifică două mari modele ale rolului social al jurnaliștilor : aducător al informației și investigator al activității Puterii; în esență, aceste modele ale misiunii jurnalistice trimit la jurnalismul partizan, specific presei militante, și la jurnalismul de informare, specific presei comerciale. Chestionarul standard aplicat jurnaliștilor le cerea să fixeze o ierarhie între următoarele roluri ale profesiei: să aducă repede informația publicului, să ofere analize ale problemelor complexe, să dezbată idei, să investigheze acțiunile guvernului, să educe publicul, să ofere divertisment. Studiul întocmit de Weaver (1998) despre jurnaliștii din 21 de țări arată că, pentru 75% dintre ziariștii investigați, rolul principal al profesiei este de a căuta și oferi publicului, cât mai repede, informația necesară. Misiunea de investigare a activităților guvernamentale este importantă pentru jurnaliștii din țările cu o îndelungată tradiție democratică (Australia, Anglia, Finlanda) și mai puțin importantă pentru cei din țări care au cunoscut perioade de guvernare autoritară sau dictatorială, precum Algeria, Chile sau Taiwan. Rolul de analist al problemelor importante este inegal susținut: el apare ca foarte important în răspunsurile jurnaliștilor francezi și foarte puțin important la cei din Anglia sau Finlanda. Rolul de exprimare a opiniilor personale și dezbatere a ideilor a cunoscut o scădere a importanței în concepția profesională a jurnaliștilor americani: dacă în 1992 aproape 50% îl considerau important, în 2002 numai 39% mai credeau CULTURA PROFESIONALĂ 329 același lucru. Pe plan global, majoritatea jurnaliștilor din cele 21 de țări cercetate l-au considerat puțin important (numai în Anglia și Finlanda puțin peste 50% dintre cei investigați l-au definit ca foarte important). Mari diferențe au apărut în ceea ce privește rolului de divertisment: jurnaliștii din SUA, Canada și Franța i-au acordat puțină însemnătate, în timp ce jurnaliștii din Chile, Germania și Taiwan l-au considerat important: „În concluzie, există un acord considerabil printre jurnaliști privind importanța prezentării rapide a știrilor și un acord relativ privind importanța exprimării opiniilor și a oferirii accesului public la exprimarea opiniilor, dar și un dezacord substanțial în ceea ce privește importanța oferirii de analize și a exercitării funcției de supraveghere a acțiunilor guvernului. Dezacordul este și mai evident atunci când se discută rolul oferirii de divertisment” (D. Weaver, 1998, p. 468). În România, amintita cercetare a lui Tudorel Nicolae (2005) arată că, pentru cei 710 jurnaliști chestionați, transmiterea rapidă a informației ar constitui rolul major al presei, urmată de analizarea problemelor sociale, dezbaterea ideilor majore, educarea publicului, investigarea activității guvernului și oferirea de divertisment. Pe de altă parte, trecând în revistă cercetările inițiate de sociologia jurnaliștilor de inspirație americană, Barbie Zelizer (2007, pp. 159-160) identifică mai multe tipologii ale rolurilor asumate de jurnaliști: Schudson (1999), făcând apel la istoria americană, discută trei modele de jurnalism în sistemele democratice - modelul pieței (în care jurnaliștii dau publicului ceea ce își dorește), modelul militant (în care transmit perspectivele partidelor politice) și modelul responsabilității (în care oferă știrile de care cetățenii au nevoie pentru a fi participanți informați la viața democratică). În alte lucrări, a fost sugerat un model de disociere dintre presă și politicieni (D. McQuail, D. Graber, P. Norris, 1998), în timp ce alți cercetători au argumentat pentru recunoașterea „jurnalismului de opinie”, prevalent în Franța, Italia, Marea Britanie și America Latină (P. Mancini, 1992; J. Chalaby, 1998; S. Waisbord, 2000). Adesea au fost identificate impulsuri contradictorii în interiorul unui tip de sistem politic, așa cum este cazul dezvoltării paralele a două modele de știri democratice - cel politizat și cel obiectiv: primul, comun în statele europene nordice, considera știrile ca fiind „politizate în interesul partidelor în competiție” și dependente de un public interesat și angajat din punct de vedere ideologic ; al doilea, obișnuit în Statele Unite, depindea de interesul și atenția audienței pentru a supraviețui (D. McQuail et alii, 1998, p. 252). S-a descoperit că studenții la Jurnalism aspirau spre trei modele de jurnalism - cel care educă, cel prin care se exercită puterea și cel care distrează (S. Splichal, C. Sparks, 1994). Jurnalismul de dezvoltare, un model de practici elaborat pentru a răspunde nevoilor presei în statele în curs de dezvoltare, critica valorile și standardele jurnalismului tradițional. Punând accentul în mod direct pe comunitate și pe rolul jurnalistului în activarea unui sens al 330 PROFESIA DE JURNALIST colectivității, cei care propun modelul jurnalismului de dezvoltare se vedeau ca promotori ai unui tip de jurnalism în mod fundamental diferit de modelele vestice de producție de știri (S. Gunaratne, 1998). „Valorile asiatice”, o abordare autoritară și paternalistă a jurnalismului în Asia și Asia de Sud-Est, au câștigat teren în ultima decadă prin descrierea unui set de practici jurnalistice prevalente acum mai ales în Singapore și Malaysia, care, în trecut, a caracterizat o mare parte din jurnalismul din regiune (S. Gunaratne, 2000). Apărut în dezbaterile despre valorile care pot explica circumstanțele succesului economic asiatic, jurnalismul care aderă la aceste valori s-a considerat că susține ordinea și autoritatea, asocierea libertății presei cu responsabilitatea și privilegierea intereselor naționale asupra intereselor individuale prin care jurnalismul era legat de scopurile creării unei națiuni mai prospere (X. Xu, 1998). Criticii au argumentat că natura fundamental autoritară a unei asemenea activități legate de știri nu permitea practicarea unui jurnalism eficient (M. Masterton, 1996; C. Lee, 2001). Reprezentări profesionale Studiile de sociologie a jurnalismului au atras atenția asupra faptului că profesionalizarea creează anumite valori derivate din constrângerile orga-nizaționale - acestea constituie ideologia profesională. Din punct de vedere sociologic, reprezentările profesionale ale jurnaliștilor se integrează în categoria mai largă a ideologiilor ocupaționale. Acestea pot fi definite drept suma „strategiilor caracteristice unei profesii sau unei categorii ocupaționale mai mult sau mai puțin coerente, prin care practicienii acesteia mențin controlul asupra accesului la producția lor mentală, asupra accesului la profesie și asigură coeziunea celor de același grad cu ei, așa cum prevăd metodele, obiectivele și recompensele specifice. [...] Odată inițiat în ideologia ocu-pațională, se așteaptă de la un practicant al unei meserii să se conformeze acestui cod într-o manieră spontană și obișnuită - acest cod nefiind o carte de reguli, ci un model de roluri. Ideologiile ocupaționale sunt caracterizate de un limbaj ezoteric, specializat (jargon), care este de fapt un discurs ce marchează și regularizează domeniul. [...] în mod clar, ideologiile ocupaționale includ, de asemenea, cunoștințe adunate în timp, mituri și anecdote care servesc solidarității interne, practici de lucru și interese sociale și politice generale ale grupului în discuție. Astfel, ele pot fi înțelese atât ca acțiuni de rutină, cotidiene, cât și ca produs social al acestor acțiuni. Dar un produs social poate avea drept scop popularizarea ideologiei: un grup ocupațional poate atinge un succes mai mare decât altele în naturalizarea discursului său specializat, astfel încât termeni aproape ezoterici azi pot fi reprezentați și puși în circulație ca termeni comuni, mâine” (J. Hartley, în T. O'Sullivan et alii, 2001, pp. 168-169). CULTURA PROFESIONALĂ 331 Jurnaliștii se află în poziția privilegiată de a controla instituția prin care o mare parte a ideologiilor profesionale ajung la public; de aceea, ei pot modela imaginea publică asupra reprezentărilor unei profesii și, lucru mult mai important, pot impune publicului reprezentările despre jurnalism care sunt în consens cu ideologia lor ocupațională. Imaginea despre ei înșiși ca apărători ai dreptății și adevărului în lupta cu clasele politice și economice, inevitabil corupte, face ca jurnaliștii să distribuie rar și selectiv informațiile despre cazurile de corupție din presă. Iar imaginea despre jurnaliști ca persoane care trăiesc într-un ritm infernal, trecând de la un eveniment major la altul și de la o dramă umană la alta, face ca informațiile despre caracterul birocratic și preponderanța practicilor de rutină din munca de zi cu zi din redacții să nu ajungă niciodată la marele public. Sau, în termenii lui B. Zelizer (2007, p 201): „Partea mai mecanică, mai puțin dramatică a vieții jurnalistice tindea să fie exclusă - momentele nesfârșite de stat pe la uși și de sunat la telefon, căutările amănunțite în documentele birocratice, cicălitul persistent al surselor care dezvăluiau mai puțin decât ar fi putut să spună. Cu alte cuvinte, aceste reprezentări puneau accentul pe aspectele jurnalismului care puteau fi portretizate într-un mod dramatic și plin de viață în ficțiune, în film și în televiziune”. De asemenea, identitatea profesională este construită ca un pendul ce oscilează între doi poli: reprezentările simbolice axate pe irațional - talent, vocație înnăscută, noroc, intuiție etc. - și reprezentările simbolice provenite din sfera profesionalismului, care scot în prim-plan valorile raționalității: responsabilitatea profesională, respectarea standardelor etice, aplicarea unor competențe dobândite printr-un proces de formarea lentă și reflexivă etc. Denis Ruellan observă că „în discursurile profesionale, inclusiv în cele care datează de un secol, apar mereu două niveluri de exigență: să fii un jurnalist competent înseamnă să posezi o știință de a face forme identificabile, raționale, înseamnă să fii în posesia unor tehnici; dar, pentru a fi un bun jurnalist, trebuie, totodată, să stăpânești o știință ce decurge din experiență (în acest caz, experiența este văzută în sens foarte larg : o îmbogățire personală care se realizează prin întâlnirea unor situații variate și capabile de a dezvolta competențele proprii unui individ). Discursul tehnicității jurnalistului coexistă, deci, cu un alt nivel de legitimare, cel al «talentului»” (M. Palmer, D. Ruellan, 2002, p. 145). într-un studiu celebru, Herbert Gans (1979) a identificat șase valori dominante promovate de jurnaliștii americani: etnocentrismul, democrația altruistă, capitalismul responsabil, pastoralismul, individualismul și moderația. Etnocentrismul (evident, mai ales în știrile externe) constă în sublinierea 332 PROFESIA DE JURNALIST superiorității valorilor americane și în judecarea evenimentelor sau personalităților străine prin compararea lor cu modelele autohtone. Democrația altruistă apare în prezentarea confruntărilor politice drept întreceri între lideri care, de obicei, sunt onești, eficienți și devotați slujirii interesului public sau în atenția acordată unor acțiuni negative, care „fac întotdeauna știrile” -corupția, nepotismul, clientelismul, aranjamentele ascunse. Capitalismul responsabil este exprimat „de credința optimistă că, pentru binele societății, oamenii de afaceri vor concura pentru bunăstarea tuturor și se vor abține de la profiturile excesive obținute prin exploatarea muncitorilor și consumatorilor” (ibidem, p. 46). Pastoralismul reiese din prezentarea marilor orașe drept locuri propice conflictelor rasiale, delicvenței, evaziunii fiscale, promiscuității etc., în antiteză cu zugrăvirea orășelelor ca locuri idilice ale păstrării tradițiilor, onestității și respectului reciproc, prieteniei și bunei vecinătăți. Individualismul se regăsește în toate știrile, reportajele și interviurile care prezintă reușita în viața drept „rezultatul luptei individuale, încununate de succes, împotriva unor dificultăți care păreau de neînvins” (ibidem, p. 50); eroii ce întrupează această valoare apar în materialele despre exploratori, oameni de știință, persoane care înfruntă dezastre naturale sau acei „self-made” oameni de afaceri sau celebrități ale lumii artelor. Moderația poate fi înțeleasă ca o valoare de contrapondere la individualism - pentru a evita excesele acestuia, sunt elogiați cei care evită extremele, precum atleții de succes care nu iau anabolizante, persoanele credincioase care condamnă fanatismul religios, consumatorii care nu se dedau exceselor consumului etc. Sociologul american Michael Schudson susține că în presa din Statele Unite s-au configurat cinci perspective de abordare a realității, derivate din reprezentările profesionale. În primul rând, știrile trebuie să fie concentrate asupra unor evenimente (și asupra unor procese sau idei). Ele trebuie să aibă o anume vizibilitate, deci să răspundă criteriilor standard ale „valorii de informare” : actualitate temporală, dramatism, conflict, proximitate socială și geografică etc. Din această cauză, procese sociale și politice complexe, cum ar fi lucrările Parlamentului, negocierile economice internaționale, tensiunile sociale datorate unor acumulări complexe și lente de inechități sau fenomenul SIDA nu sunt prezente în mass-media - sau, când apar, sunt reduse la aspecte superficiale, melodramatice, personalizate, explicabile printr-o opoziție simplă între un agent al răului și unul al binelui. În al doilea rând, știrile trebuie să fie negative, în concordanță cu ideea că presa are un rol adversativ în raport cu sistemul Puterii. Spre exemplu, în anul 1960, peste 70% din știrile despre cei doi candidați la președinție (R. Kennedy și R. Nixon) erau pozitive; în anul 1992, numai 40% din știrile despre Clinton și Bush aveau acest atribut. Jurnaliștii au devenit mai cinici sau CULTURA PROFESIONALĂ 333 valorile profesionale scot în prim-plan cinismul și neimplicarea civică? Sociologul amintit crede că ideologia profesională s-a schimbat: jurnalistul militant al secolului trecut avea idealuri și se lupta să le promoveze prin presă; jurnalistul profesionalizat tratează cu detașare fenomenele sociopolitice și le privilegiază pe acelea care asigură vânzarea produsului său. Competiția de pe piața mass-media, corelată cu facilitarea accesului la cele mai intime momente din viața liderilor politici sau celebrităților momentului, scoate în evidență aspectele personale; cel mai frecvent, acestea nu sunt legate de idealuri și conflicte morale, ci se referă la scandaluri de corupție, lupte oarbe pentru putere, trădarea interesului colectiv sau abdicarea de la valorile morale pentru sentimente și plăceri de moment: „Dacă avem astăzi o politică a scandalului este pentru că democrația și presa ne aduc în față scandalul politicii” (M. Schudson, 2003, p. 102). în al treilea rând, realitatea este prezentată cu detașare: jurnaliștii se feresc să se implice, abordează (chiar și atunci când o fac) un ton neutru, ironic, marcând astfel distanța dintre ei și obiectul prezentat. în al patrulea rând, relatările din mass-media sunt preponderent tehnice : ele pun accentul pe aspectele procedurale, pe date empirice culese din statistici, pe mecanica unui proces, și nu pe ideologiile și valorile politice care îl determină. Această atitudine permite jurnaliștilor să sublinieze pe de o parte neimplicarea lor, iar pe de alta - poziția de judecători ai fenomenelor; ei pot evalua faptele fără a face apel la judecăți culturale sau morale, la adeziuni ideologice sau la sentimente, și oferă o fișă detașată, clinică, rece a unor evenimente și a actorilor participanți, în care victoria în alegeri se explică prin procente câștigătoare în diferite regiuni, și nu prin experiențe politice trăite. Tot din dorința de a sublinia poziția de observator neimplicat, jurnaliștii se sprijină pe experți, persoane legitimate de excelența într-un anumit domeniu și care, în numele acestei excelențe, au dreptul să ofere judecăți de valoare și păreri personale. în sfârșit, jurnaliștii creditează sursele oficiale, legate de centrele de putere politică și administrativă. Așa cum observă Schudson (2003, p. 54), în majoritatea știrilor personalitățile oficiale sunt atât obiectul știrii, cât și sursa ei. Reprezentarea simbolică supremă în jurul căreia s-a construit ideologia profesională a jurnalismului este obiectivitatea. în acest sens este revelatoare declarația din 1943 a lui Kent Cooper, director al agenției de știri Associated Press: „Obiectivitatea știrilor este cel mai original concept moral care a fost dezvoltat vreodată în America și apoi dăruit lumii” (apud L. Jeffres, 1986, p. 113). Imaginea despre obiectivitate, cu care lucrează cultura jurnalistică, nu are nimic de-a face cu teoriile științifice sau constructele filosofice; dimpotrivă, ea este atacabilă atât din perspectiva științelor sociale, cât și din aceea a 334 PROFESIA DE JURNALIST gândirii filosofice (vezi dezbaterile din D. Altheide, R. Snow, 1979; B. Libois, 1994; D. Paletz, R. Entman, 1981; M. Schudson, 2003). Jurnaliștii par a accepta o viziune simplistă asupra cunoașterii, viziune întemeiată pe ideea că realitatea există „în sine”, nealterată nici de percepțiile jurnaliștilor, nici de actele lingvistice prin care ei o reproduc, nici de formatele și genurile jurnalistice, nici de rutinele profesionale și nici de preconcepțiile lor culturale ; ei cred că există un „adevăr” undeva, la locul faptelor, și că acest „adevăr” se dezvăluie în toată splendoarea lui în fața jurnalistului care fie are noroc și intuiție, fie aplică în mod corect tehnicile de lucru canonizate de profesie. Realitatea trebuie doar observată cu atenție, cu o „detașare” asemănătoare celei a omului de știință, și apoi reprodusă prin respectarea principiilor echidistanței, echilibrului, acurateții și neutralității (regăsim aici ideile pozitivismului de la sfârșitul secolului al XIX-lea, corelate cu tehnicile de lucru ale romanului realist din aceeași perioadă - vezi D. Ruellan, 1993 ; M. Schudson, 1978). Sociologul american James Westerstahl (apud D. McQuail, 1987, p. 131) a identificat reprezentările profesionale care stau la baza ideologiei obiec-tivității jurnalistice: Segmentul din stânga al acestei scheme se referă la relația dintre actul jurnalistic și realitatea care este prezentată. Factualitatea presupune obligația jurnalistului de a face referire numai la întâmplări, persoane sau declarații care pot fi dovedite - fie prin documente, fie prin înregistrări, fie prin mărturia unor oameni care au fost prezenți la locul și în momentul evenimentelor respective. Factualitatea este obținută prin aplicarea unor tehnici de documentare pe teren, întemeiate pe respectarea adevărului și a relevanței faptelor. Adevărul este sinonim, în termeni profesionali, cu „acuratețea” - aceasta implică datoria jurnalistului de a prezenta în mod complet, fără omisiuni, faptele petrecute. Relevanța se referă la aplicarea tehnicilor profesionale de selectare a informațiilor fără distorsionări în raport cu importanța și capacitatea lor de a lămuri evenimentul prezentat. Segmentul din dreapta face trimitere la tehnicile de reprezentare a faptelor care au constituit obiectul documentării jurnalistului. Imparțialitatea se referă la obligația jurnalistului de a adopta un ton neutru, de a suspenda judecățile de valoare, evidente în utilizarea unui limbaj bogat în epitete evaluative, comparații CULTURA PROFESIONALĂ 335 și metafore care sugerează anumite atitudini, în referiri la propria experiență sau la propriile convingeri. Echilibrul este una dintre tehnicile prin care se poate ajunge la imparțialitate : el implică prezentarea tuturor pozițiilor, a părerilor persoanelor implicate în eveniment, fără discriminări și fără trunchieri sau dis torsionări ale declarațiilor acestora. Cealaltă tehnică implicată în acest proces este neutralitatea : ea presupune eliminarea din textul jurnalistic a elementelor de exprimare a subiectivității, emoțiilor, convingerilor, preferințelor și antipatiilor personale. Ideea care stă în spatele acestei demonstrații este că obiectivitatea nu funcționează doar ca un „mit” profesional, ca o reprezentare ideologică în măsură să legitimeze controlul jurnaliștilor asupra câmpului profesional; obiectivitatea poate fi înțeleasă și ca produsul unui ansamblu de tehnici de lucru, capabile să genereze un mod specific de prezentare a realității. Ceea ce transformă o viziune simbolică, ancorată în ideologia profesiei de jurnalist, într-un sistem de tehnici de lucru, de norme profesionale care pot fi învățate și aplicate de orice jurnalist. Această perspectivă este combătută de alți cercetători, care susțin că obiectivitatea nu este altceva decât un construct profesional, o „ficțiune” prin care breasla își impune și legitimează controlul asupra câmpului profesional. Încă din 1979, G. Tuchman definea obiectivitatea ca fiind unul dintre „ritualurile strategice” prin care jurnaliștii își validează rutinele de producție și se apără de posibile acuzații referitoare la erorile profesionale. Mulți adepți ai cultural studies au atacat acest concept, considerat un instrument ideologic prin care breasla „maschează” adevăratele obiective (menținerea controlului hegemonic asupra producției de știri) sub chipul unor proceduri cu aparență de neutralitate științifică (T. Koch, 1990; M. Parenti, 1986; B. Roshco, 1975). Cea mai completă analiză a procesului de „fabricare” a obiectivității ca valoare identitară supremă (și ca factor de închidere a câmpului jurnalistic) este oferită de sociologul american Michael Schudson în lucrarea Discovering the News (1978). Studiind felul în care s-a conturat, la sfârșitul secolului al XIX-lea, identitatea profesională a jurnaliștilor americani, el susține că ideea de obiectivitate s-a instituționalizat treptat, prin convergența mai multor factori: a) semnarea articolelor (mult timp, doar textele corespondenților străini apăreau iscălite); acest fapt a întărit identitatea reporterilor, a favorizat o autonomie mai mare a acestora în raport cu editorii și a determinat căutarea unor indici ai diferențelor în raport cu munca autorilor, care își exprimau doar opiniile; b) identitatea specifică a reporterilor a fost afirmată prin dezvoltarea unor tehnici de observare mai detașate și prin elaborarea articolelor în principal cu ajutorul tehnicilor de evocare a faptelor; 336 PROFESIA DE JURNALIST c) specializarea jurnaliștilor le-a dat acestora posibilitatea să stăpânească mai bine un domeniu, să fie mai critici cu sursele lor și să revendice autonomia și evitarea subiectivității în furnizarea informațiilor; d) apariția articolelor de interpretare și separarea clară a acestora de cele de informare a răspuns nevoilor cititorilor de a beneficia de un context și de o interpretare a faptelor; respectiva interpretare nu putea fi decât subiectivă: în consecință, acest tip de discurs jurnalistic se situa clar în opoziție cu stilul materialelor de informare, fapt ce susținea ideea de „obiectivitate”, așa cum era ea promovată de reprezentanții breslei. Diverșii istorici ai jurnalismului identifică și alți factori care au contribuit la transformarea ideii de obiectivitate în argument suprem al identității profesionale ; astfel, Dan Schiller (1981, p. 181) remarcă faptul că presa populară, extrem de critică în investigarea actelor de corupție ale vârfurilor politicii și ale marilor magnați ai industriei, avea nevoie de un argument pentru a nu fi acuzată de partizanat, minciună și lipsă de onestitate : „în apărarea interesului public, presa populară a invocat obiectivitatea jurnalistică. Ea a putut folosi acest argument cu succes, datorită prestigiului pe care îl avea știința în imaginația publică, prestigiu întărit (în presă - n. M.C.) de realismul fotografiilor”. La rândul lui, Daniel Hallin (1994, p. 302) arată că, „la începutul secolului XX, realismul devenise obiectivitate - o «credință» în fapte, o neîncredere în valori și un angajament de a le separa pe acestea de fapte. Acum, jurnaliștii nu se mai concep ca participanți în dezbaterile politice, chiar având un caracter nepartizan, ci ca un grup de profesioniști aflați mai presus de lumea politică”. într-o sinteză a dezbaterilor asupra obiectivității jurnalistice, sociologul american J. Lichtenberg (1991) prezintă, nu fără o anumită ironie, slăbiciunile acestui concept; el susține că regretul față de lipsa de obiectivitate a unui articol are sens numai dacă obiectivitatea ar fi posibilă (pentru că, dacă n-ar fi, de ce ne-am bate capul cu lucruri imposibile ?); pe de altă parte, dacă jurnalismul nu poate fi obiectiv, nu ar trebui să mai dezbatem dacă obiectivitatea în mass-media este sau nu dezirabilă: la ce bun să ne pierdem vremea denunțând ceva ce este oricum imposibil de atins ? ; iar dacă obiectivitatea nu este dezirabilă, de ce să ne mai plângem că un articol suferă de lipsă de obiectivitate ? Fantasmele jurnalismului Privit în interiorul exercițiului său, jurnalismul se dezvăluie ca un teren al multiplelor interferențe, al unor suprapuneri și clivaje generatoare de ambiguități, al unor tehnici de lucru și statute profesionale încă în plină evoluție. Persistența CULTURA PROFESIONALĂ 337 acestor roluri și opțiuni, insuficient precizate în chiar intimitatea travaliului jurnalistic, explică atât fluența categoriilor prin care această profesie își definește câmpul de acțiune, cât și ambivalența atitudinii față de alte câmpuri ocupaționale, învecinate sau chiar tangente. Din această perspectivă, jurnalismul interferează cu alte câteva ocupații, în funcție de două axe: conținut (căutarea informației) și expresie (forma de prezentare a acesteia). În eforturile sale de a găsi și distribui informații relevante despre societate, jurnalistul se întâlnește cu sociologul și etnograful, cu istoricul, cu detectivul și călătorul (turistul): analogiile se referă la obiect, la metodele de lucru și la tehnicile de scriitură. În afară de asemănări, o seamă de diferențe semnificative, privitoare la scopurile urmărite și la strategiile puse în mișcare pentru atingerea lor, permit separarea jurnalismului de activitățile mai sus amintite. Sociologul (etnograful) și jurnalistul au în comun interesul pentru evenimente, procese sociale, valori, norme și comportamente în măsură să dezvăluie specificitatea unei colectivități anume. Amândoi sunt atrași de cunoașterea omului în manifestările lui concrete, fie ele banale sau spectaculoase. În realizarea acestui scop, cele două profesii utilizează aceeași metodă - observarea evenimentelor ori a modurilor de comportament și dialogul cu membrii colectivității: „Aceste ambiții comune sunt exprimate de convingerea - împărtășită și de jurnaliști, și de sociologi - că fiecare este un expert în dezvăluirea vieții sociale și că amândoi reflectează în mod critic asupra rolului lor de a observa, raporta și analiza realitatea socială. Investigarea, ca o practică fundamentală ce stă la temelia analizelor, este comună jurnaliștilor și sociologilor” (H. Tumber, M. Prentoulis, 2005, p. 62). Paginile de reportaj sunt adesea excelente materiale etnografice, la fel cum un studiu sociologic poate conține subiecte inedite pentru un demers jurnalistic. Cu valoare exemplară, am putea cita exemplul sociologului Robert Park, unul dintre întemeietorii Școlii de Sociologie de la Chicago: înainte de a se consacra cercetării științifice, el a practicat câțiva ani buni meseria de reporter; la rândul său, Walter Lipmann, autor al unei celebre lucrări consacrate opiniei publice, a fost un remarcabil editorialist în echipa lui J. Pulitzer. În exercitarea activității de observare și investigare, cercetătorul colectivităților umane și jurnalistul se confruntă cu un obstacol comun: acela al înțelegerii „celuilalt”, adică al depășirii propriei culturi (naționale, profesionale, școlare, religioase) și al apropierii de sistemul de valori și de referințe simbolice specifice partenerului de dialog. Dimensiunea interculturală este importantă nu numai pentru travaliul corespondentului internațional sau a trimisului special, care trec dintr-o țară în alta și de la o cultură la alta, ci și pentru reporterul de cotidian, care lucrează zilnic cu oameni provenind din cele mai deosebite categorii sociale și culturale (vezi M. Coman, 1992). Astfel, la 338 PROFESIA DE JURNALIST nivelul relației cu un anumit „teren”, cercetătorul din științele sociale și jurnalistul au în comun trei elemente: ideea obligației de a depune mărturie despre o anumită comunitate pe care au observat-o, ideea investigării dincolo de aparențe și ideea imposibilității unei atitudini perfect „obiective” (L. Mallki, 1997, p. 91). De asemenea, jurnalistul și sociologul au în comun preocuparea pentru o scriitură orientată către referent, capabilă atât să prezinte exact un fenomen, cât și să sugereze atmosfera lui specifică. Amândoi sunt adepții unei neutralități stilistice - care nu exclude pecetea personalității - și a unei clarități în exprimare, care, la rândul ei, nu exclude forța evocativă. în felul acesta, reporterul și etnograful trebuie să găsească un echilibru între „subiectivitatea” inerentă din relatarea celui care trăiește (ca martor) anumite evenimente și „imperativul obiectivității” ; cele două domenii au dezvoltat tehnici specifice de găsire și selectare a informațiilor și de transpunere a lor într-un discurs coerent, capabil să reproducă și să evoce, simultan, faptele în chestiune. Așa cum observă D. Ruellan, jurnalistul și sociologul trebuie să împace „două exigențe pe care retorica antică le identificase deja: precizia observației și eficacitatea comunicării”. (D. Ruellan, 1993, p. 118). Tendințe recente, atât din antropologie (narrative ethnography), cât și din jurnalism (new journalism), atrag atenția asupra resurselor științifice și de informare care se ascund în adâncul unei scriituri cu valențe expresive, ancorată însă în misiunea prezentării cu acuratețe a unor fapte și personaje reale. Ceea ce desparte însă cele două demersuri este motivația diferită a căutării informației: oricât de interesat ar fi de faptul concret, sociologul are ca orizont de referință un ansamblu de noțiuni și teorii: cercetarea sa vizează încadrarea faptelor într-o arhitectură conceptuală complexă. Pentru el, situațiile și conjuncturile concrete sunt mijloace prin care poate ajunge la o construcție intelectuală cu vocație generalizatoare. în antiteză, jurnalistul este devotat integral concretului. El caută evenimentul pentru calitatea sa de a fi unic și relevant, oamenii pentru trăirile și experiențele lor irepetabile, iar informația pentru forța și utilitatea ei imediată. Jurnalistul nu are nimic de demonstrat. El are doar „ceva” de arătat, un „ceva” care înseamnă realitatea și oamenii de zi cu zi, în concretețea lor elocventă. în schimb, pentru cercetătorii societății (ca oamenii de știință), realitatea cotidiană este o provocare și un obstacol, care trebuie învinse prin recursul la concepte, la modele teoretice : acestea transced fenomenele imediate și oferă, prin generalizare, soluția pentru a înțelege numeroase alte fapte și procese similare. „într-un sens, etnologul seamănă cu jurnalistul, cufundat, ca și acesta, în fluxul vieții și în lumea prezentă. Jurnalistul este atent la actualitate, preocupat, dacă este necesar, să o anticipeze. Etnograful consideră evenimentul ca un punct de pornire pentru a înțelege mai bine coerența și semnificația unor CULTURA PROFESIONALĂ 339 fenomene. [...] Presat de urgența prezentului, jurnalistul este un om grăbit. Etnologul este mai abstras, vrea să se distanțeze, să nu fie robit de actualitate” (M. Abeles, 1990, p. 13; vezi și G. Rioud, 1987, p. 105). Istoricul și jurnalistul manifestă un interes aparte pentru evenimentele majore și pentru impactul lor asupra vieții colectivității. Forțând limitele paradoxului, putem spune că el face un fel de „istorie a cotidianului” (în acest sens, Albert Camus vorbea despre jurnalist ca despre un „istoric al clipei”). Mai mult decât atât, jurnalistul și istoricul sunt atrași de ceea ce se ascunde dincolo de scurgerea faptelor, de adevărul profund al evenimentelor: cauze, conjuncturi, motive tainice, relații subterane, toate elementele care dezvăluie fața nevăzută a istoriei (trăite acum, de noi, sau altcândva, de alții). Această analogie merge mai departe, îndeosebi în ceea ce privește jurnalismul de investigație : ca și istoricul, reporterul trebuie să lucreze în arhive, cu documente, să știe să înțeleagă și să interpreteze sursele, să facă conjecturi pentru a acoperi lipsa de date, să extragă esența din maldărele de hârtii care i se oferă. în aceste cazuri, ambele profesiuni fac apel la aceeași tehnică de lucru: analiza critică a surselor, metodă în măsură să conducă la o cunoaștere coerentă, prin mijloace indirecte, a unor evenimente la care cercetătorul ori reporterul nu au luat parte (vezi Y. Lavoinne, 1992, p. 45). De aici derivă și o altă asemănare: în scriitura lor, atât istoricul, cât și jurnalistul utilizează frecvent trimiterea la surse. O parte importantă a discursului asupra eticii jurnalistice vizează folosirea corectă a citării, evocarea permanentă a surselor de la care a fost obținută informația. Ca și în cazul istoricului, atributul obiectivității derivă din utilizarea riguroasă a unor surse de referință și din verificarea seriozității uneia prin confruntarea ei cu celelalte. în felul acesta, atât scriitura jurnalistului, cât și cea a istoricului devin unele ale „ghilimelelor”, adică ale referirilor frecvente la un discurs, altul decât cel al autorului. Istoricul și jurnalistul se despart însă atunci când aducem în discuție scopul investigației lor; astfel, primul cercetează pentru a afla adevărul despre evenimente care țin de domeniul trecutului. Țelul său este unul exclusiv intelectual: cunoașterea și restituirea dimensiunii profunde a unor fapte și structuri sociopolitice demult petrecute. Jurnalistul, în schimb, investighează pentru a influența prezentul, pentru a afla adevărul referitor la fapte și situații abia consumate. Dezvăluirile sale pot exercita un efect imediat, pot schimba cursul istoriei (să ne gândim numai la cazul Watergate). în felul acesta, prin acțiunea sa revelatoare, jurnalistul se manifestă ca un creator de istorie: cunoașterea adevărului despre anumite evenimente devine cauza ce declanșează un alt lanț de evenimente. Contactul imediat cu istoria care „se face” implică și anumite dezavantaje : jurnalistul „va păstra mereu constrângerea de rapiditate, 340 PROFESIA DE JURNALIST de aproximare, de imperfecțiune constitutivă ce-l diferențiază; [...] jurnalistul lucrează pe un trecut atât de recent și într-un spațiu temporal atât de scurt, încât fragilitatea producției sale este inevitabilă” (D. Ruellan, 2002, p. 164). Detectivul. O bogată mitologie modernă, întreținută de romane populare, filme, benzi desenate și seriale de televiziune, suprapune până la indistincție figura jurnalistului cu cea a „detectivului” și a „justițiarului” (fie el polițist, agent secret, investigator particular, procuror etc.). În special în spațiul nord-american, unde, odată cu epoca muckrakers-ilor, dezvăluirile privind afaceri ori combinații politice ascunse au devenit țelul instituțiilor mass-media și titlul de glorie al jurnaliștilor, această suprapunere a generat numeroase figuri emblematice (reale sau imaginare): să nu uităm că Superman, în înfățișarea sa umană, era jurnalist; să ne amintim, de asemenea, că și Tintin, eroul celebrei benzi desenate belgiene, practica jurnalismul, la fel ca și faimosul detectiv Rouletabile. Detectivul și jurnalistul au în comun căutarea informațiilor, fie în sferele „elevate” ale puterii, fie în cele „obscure” ale păturilor sociale marginale ori delicvente. Amândoi împărtășesc convingerea că întotdeauna ni „se ascunde” ceva și ni „se pregătește ceva” ; ei sunt adepții teoriei complotului, îi suspectează pe mai-marii zilei și se luptă pentru ca adevărul să iasă la iveală. Scopul lor principal este aflarea și, ulterior, dezvăluirea unor informații inaccesibile oamenilor obișnuiți, fiind, din această cauză, în permanent conflict cu deținătorii de informații (plasați îndeosebi la nivelele înalte ale puterii). Detectivul și jurnalistul preiau (la modul real, dar mai ales la cel simbolic) o parte din atributele specifice eroului justițiar, fie el cavaler medieval, haiduc, domnitor iluminat, procuror incoruptibil sau lider spiritual. Pentru obținerea informațiilor, reporterul și detectivul fac apel la o paletă largă de mijloace, atât profesionale și uzuale, cât și inedite, aflate la limita legalității. Nenumărate dezbateri de etică profesională se referă la obținerea informațiilor în moduri atipice: prin cumpărare, prin exercitarea unor presiuni, prin efracție etc. Dincolo de acest aspect extrem de disputat, merită remarcat faptul că detectivul și jurnalistul depind de rețeaua lor de informatori, fie distribuitori ocazionali, fie persoane cu funcții oficiale, de la care pot obține acele frânturi de informație care, puse cap la cap, conduc la revelația finală. Exercițiul jurnalistic și cel al anchetatorului se întemeiază pe un sentiment de suspiciune generalizată și conduc, inevitabil, la cinism. Sociologul american Michael Schudson sublinia, într-o carte recentă (1995), faptul că, de la cazul Watergate, în presa din SUA a crescut cinismul jurnaliștilor, dublat de obsesia lor că liderii politici sunt mincinoși și vor să manipuleze presa. De aici, predominanța jurnalismului de investigație și scrutarea pâna la exces a activității și vieții (îndeosebi personale) a oamenilor politici (moartea dramatică a CULTURA PROFESIONALĂ 341 Prințesei Diana este cel mai dramatic și mai mediatizat exemplu de modificare a unui destin în urma intervenției și presiunilor exagerate ale reprezentanților mass-mediei). în acest context, o remarcă a fostului președinte al SUA, Richard Nixon, victimă a scandalului Watergate, își păstrează actualitatea și umorul: „Oamenii din presă spun că trebuie să urmărească viața președintelui cu un microscop. N-am nimic împotriva unui microscop, dar, băieți, când folosiți un protoscop, mi se pare că exagerați! ”. Spre deosebire de jurnalist, detectivul nu face publice, printr-un mijloc de informare în masă, rezultatele cercetării sale; mai exact, rostul investigației nu este transformarea informației în mesaje mass-media și, evident, nici în scoop. în subsidiar, informația pe care el a dezvăluit-o poate deveni publică sau poate ajunge la instituțiile care reprezintă și apără interesul public. însă detectivul nu are nici o obligație în privința transformării cercetării sale într-un document menit informării concetățenilor săi. De aceea, în timp ce întregul demers al reporterului este orientat spre producerea articolului ori a emisiunii, activitatea detectivului vizează numai descoperirea informațiilor vitale și utilizarea lor de către instanțele în drept, pentru impunerea adevărului și pentru stabilirea echității. Jurnalistul urmărește să facă public, în presă, un fapt ascuns, indiferent dacă acest act va atrage sau nu declanșarea unei acțiuni justițiare (mai exact, el nutrește credința că simplul fapt al divulgării în presă va declanșa, în virtutea ipostazei de „câine de pază” a mass-mediei, o reacție în lanț care va duce la sancționarea vinovaților și la promovarea dreptății). în schimb, detectivul se adresează direct instituțiilor care trebuie să acționeze pentru pedepsirea vinovaților, puțin încrezător în eficacitatea presei și, frecvent, puțin sensibil la gloria pe care ieșirea în public i-o poate aduce. Călătorul. O neașteptată și incitantă apropiere pune față în față jurnalistul și călătorul (turistul). Amândoi sunt în căutare de lumi necunoscute, amândoi sunt motivați de dorința de a ieși din propriul lor mediu și de a-și depăși condiția cotidiană, amândoi se hrănesc cu fascinația surprizei și a ineditului. Din această cauză, turistul și jurnalistul se află într-o permanentă așteptare a unor experiențe aparte; ei râvnesc la autencitate și dezvoltă o metodă (comună) de identificare a ei: părăsirea spațiului familiar și scrutarea unor orizonturi noi, puțin cunoscute (vezi D. O'Brien, 1983, pp. 9-23). Numeroase cercetări de sociologie a jurnalismului relevă faptul că mobilitatea este considerată o trăsătură specifică acestei profesiuni și că ea reprezintă una dintre caracteristicile care îi atrag în mod constant pe cei ce doresc să devină jurnaliști (vezi D. Weaver, 1998). Dar, în timp ce turistul caută noi experiențe din curiozitate pură, jurnalistul o face cu un scop bine determinat: producerea unui text spre a fi difuzat în 342 PROFESIA DE JURNALIST public. Astfel, gestul primului se caracterizează prin gratuitate, în timp ce al doilea este condus de interesul, obligațiile (ori deprinderile) de tip profesional. Din perspectiva formelor de prezentare a informației, demersul jurnalistic interferează cu activitatea creatorilor de artă, îndeosebi cu aceea a scriitorului. Totuși, între omul de teren și de acțiune care este jurnalistul și creatorul închis în cameră și în lumea sa închipuită nu par a fi prea multe puncte comune. Desigur, amândoi „scriu”, i.e. transpun în texte destinate publicului larg anumite „întâmplări” ; numai că jurnalistul comunică experiențele pe care le-a trăit și faptele pe care le-a aflat de la alții, în timp ce scriitorul transmite experiențe imaginate și fapte atribuite, ficțional, altora. De aceea, accentuând opoziția dintre imaginație și trăire directă, jurnalistul francez G. Bourdon definea ziaristul drept un „scriitor tentat de aventură”. în ultimele trei secole, numeroase personalități literare și-au împletit destinul artistic cu activitatea (sau măcar exprimarea) în presă; mari oameni de litere au colaborat cu instituții mass-media sau și-au început cariera ca jurnaliști: Johnathan Swift, Daniel Defoe, Voltaire, Balzac, Zola, Victor Hugo, William Faulkner, Norman Mailer, Albert Camus, Truman Capote, Sartre etc., fără a uita marile personalități ale culturii române precum Heliade-Rădulescu, Titu Maiorescu, Mihai Eminescu, Camil Petrescu, Mircea Eliade etc. Să adăugăm faptul că și în prezent, în multe țări, o mare parte dintre profesioniștii din mass-media au la bază studii de tip filologic; spre exemplu, în Franța, 81% dintre jurnaliștii care posedă o diplomă universitară vin de pe filiera umanistă: 20% au absolvit litere, 20% școli de jurnalism, 17 % din facultăți de drept și științe politice etc. (J.-M. Charon, 1993, p. 37). Aceste interferențe au creat sentimentul că scrisul jurnalistic nu este altceva decât o subspecie a celui literar - și poate chiar a fost astfel, în fazele premoderne ale presei, înainte de transformarea acesteia într-o instituție majoră a societății moderne, dotată cu o organizare complexă, cu obiective economice și sociale precise, cu un corp profesional cu valori proprii, adresându-se, în forme de exprimare dintre cele mai diverse, unui public eterogen și vast. Din această suprapunere a derivat concepția (sau preconcepția) că talentul (sursă a scriiturii artistice) definește profesia de jurnalist și, implicit, că jurnalistul este rezultatul unei „învățări de tip manufacturier, nu al unei educații generale sau al unei pregătiri specializate” (P. Golding, 1974, p. 57). Idealizându-și amatorismul și boema, adică non-efortul ca mod de activitate (J. Tunstall evocă aforismul unui gazetar care spunea că „jurnalismul este mai plăcut decât munca” - 1971, p. 61), mulți reprezentanți ai breslei încearcă să-și creeze o aureolă simbolică, analoagă aceleia a omului de artă; ei se prezintă ca lucrând sub impulsul inspirației, visând la glorie, eliberați de CULTURA PROFESIONALĂ 343 presiunea oricărei cerințe și comenzi profesionale și aflați în afara oricăror forme de organizare a muncii. Or, tocmai aici se deschide buza prăpastiei care separă profesia de jurnalist de îndeletnicirea scriitorului: la primul pol se află creația controlată și integrată într-un ansamblu instituțional și procedural; la al doilea, creația liberă, aleatorie, nelegată de nici un program, de nici o formă de organizare, de nici o presiune instituțională. La primul pol se află o muncă de grup, dominată de spiritul corporatist și de interdependențele specifice travaliului de echipă; la celălalt, o activitate individuală, dominată de mitologia și obsesiile individualismului exacerbat. La primul pol se află un statut profesional clar, dublat de o legitimitate socială și de garanția unor venituri constante ; la al doilea, un statut ambiguu, implicând o mare nesiguranță în ceea ce privește sursele de subzistență (nu sunt boema și chiar sărăcia o condiție omului de artă?) și o poziție socială ambivalentă, pendulând între recunoaștere și marginalizare (vezi J.F. Lacan, M. Palmer, D. Ruellan, 1994, pp. 219-232). Acestor considerații de ordin sociologic vin să li se alăture altele, de ordin stilistic. Astfel, scriitura literară și cea jurnalistică apar, la o privire atentă, profund deosebite. Prima este autoreferențială: ea trimite la o lume imaginară ce emană din ea însăși; a doua este referențială, bazându-se și orientând lectura spre realitate, existând independent și în afara textului jurnalistic. Prima se întemeiază pe construcții elaborate, cu o abundență de procedee stilistice, adeseori de mare rafinament; a doua se sprijină pe construcții clare, simple, accesibile omului obișnuit, eliberate de artificiile inerente actului de „literaturizare”, orientate spre claritate și acuratețe. Prima are ca țel emo-ționarea ori persuadarea cititorului; a doua vizează informarea lui, lăsându-i receptorului posibilitatea de a judeca mesajul, de a-l accepta sau contesta, de a-l interioriza sau abandona. În sfîrșit, să nu uităm că scriitorul vizează eternitatea (opera sa va trebui să depășească imediatul și să dureze în veac), în timp ce jurnalistul privește numai spre cotidian (textul său este ancorat în contigent, trăiește și moare odată cu „clipa cea repede”). Scriitorul lucrează sute de zile un singur text, jurnalistul produce sute de texte, adeseori în doar câteva zile. Astfel, dacă perisabilul și provocarea noutății, ca stare permanentă, definesc condiția (și atractivitatea) jurnalismului, forma pură, mereu și cu migală refăcută, și provocarea imortalității operei ca „vis al gloriei eterne” definesc condiția (și fascinația) artei. În același timp însă, nu trebuie ignorat faptul că literatura și jurnalismul, ca domenii autonome, au întreținut relații fertile și s-au influențat reciproc: „Reportajul are influențe evidente din literatura realistă și naturalistă a secolului al XIX-lea. Informația redusă la esențial ține atât de retorica latină, cât și de mentalitățile literare. [...] Obișnuința de a disocia între fapte și analiza 344 PROFESIA DE JURNALIST lor, de a prezenta echilibrat punctele de vedere, de a preciza și organiza argumentația sunt tot moșteniri de la retorii latini și greci” (M. Palmer, D. Ruellan, 2002, p. 147). Pe de altă parte, stilul jurnalistic a influențat curentele literare ale secolului XX, impunând o scriitură mai directă, mai referențială și mai atentă la nivelul de cultură și la așteptările publicului larg. Aceste argumente dovedesc că, în ciuda aparențelor și a mult-trâmbițatei afinități, jurnalismul de informare și literatura nu au în comun decât o ascendență retorică, legată de specificitatea și exigențele scrisului evocativ. Acesta ia însă forme diferite, după contextul și scopul în care este folosit: pentru a transmite o întîmplare banală - comunicarea de zi cu zi; pentru a evoca fapte trecute - discursul istoric; pentru a crea lumi fictive - opera de artă; pentru a informa asupra unor evenimente reale - textul jurnalistic (pentru alte abordări ale acestei relații, vezi P. Elliott, 1977 ; P. Golding, 1974 ; R. Rieffel, 1984; D. Ruellan, 1993 etc.). în anii de după căderea comunismului, „miracolul” statutului de jurnalist (hrănit constant din „mitologiile” vândute publicului de către reprezentanții împliniți ai breslei) a oferit redacțiilor un flux permanent de tineri dornici să devină gazetari. Ca și pe alte meleaguri, discursul jurnaliștilor promovează o imagine „idilică” asupra unor locuri de muncă prietenoase, pline de promisiuni de ascensiune (profesională, materială, politică), guvernate de un spirit de echipă egalitarist. Ceea ce nu au știut tinerii entuziaști este faptul că ușile care se deschid (prea) ușor la intrare, se deschid (mult mai) ușor la ieșire. Universul jurnalistic este unul scindat între tendințele de profesionalizare, provenite din necesitățile de organizare optimă a muncii în vederea reducerii costurilor și obținerii profitului, și tendințele spre comportamente de tip artistic, percepute de unii reprezentanții ai breslei ca o garanție a libertății și identității jurnalistice. Sper că analizele de mai sus, sinteză a bogatei bibliografii de specialitate, vor ajuta tinerii jurnaliști să înțeleagă mai bine specificul acestui mediu profesional. Bibliografie Abeles, Marc, 1990, Jours tranquilles en '89, Odile Jacob, Paris Accardo, Allain, 1995, Journalistes au quotidien - outils pour une socioanalyse des pratiques journalistiques, Le Mascarat, Bordeaux Achille, Yves; Bueno, Jaques Ibanez, 1994, Les televisions publiques en quete d'avenir, Presses Universitaires de Grenoble, Grenoble Albert, Pierre, 1983, La presse franțaise, La Documentation Frangaise, Paris Alger, Dean, 1998, Megamedia - How Giant Corporations Dominate Mass Media, Rowman & Littlefield, Lanham Allan, Stuart, 1999, News Culture, Open University Press, Buckingham Allard, Laurence, 1994, „Dire la reception: culture de masse, experience esthetique et communication”, în Reseaux, nr. 68 Altheide, David; Snow, Robert, 1979, Media Logic, Sage, Beverly Hills Ang, Ian, 1992, „Culture et communication”, în Hermes, nr. 11-12 Bagdikian, Ben, 1991, The Media Monopoly, ediția a III-a, Beacon Press, Boston Bakenhus, Norbert, 1998, Radioul local, Iași, Polirom Balle, Francis (ed.), 1997, Dictionnaire des medias, Larousse, Paris Balle, Francis, 1987, Et si la presse n'existait pas, Jean-Claude Lattes, Paris Balle, Francis, 1990, Medias et societe, ediția a V-a, Montchrestien, Paris Balle, Francis, 1994, Introduction aux medias, PUF, Paris Ball-Rokeach, Sandra; De Fleur, Melvin, 1976, „A Dependency Model of Mass Media Effects”, în Communication Research, nr. 3 Bantz, Charles, 1985/1997, „News Organisations: Conflict as a Crafted Cultural Norm”, în Communication, nr. 8 (republicat în D. Berkowitz [ed.], 1997) Barbero, Jesus Martin, 1993, Communication, Culture and Hegemony, Sage , Londra Beam, Randall, 1990, „Journalism Professionalism as an Organisational-Level Concept”, în Journalism Monograph, nr. 121 Beaud, Paul, 1984, La societe de conivence - media, mediatisation et classes sociales, Aubier, Paris Becker, Lee; Vlad, Tudor; Tucker, Maria; Pelton, Renee, 2006, „2005 Annual Survey of Journalism and Mass Communication Graduates”, în AEJMC News, vol. 40, nr. 1 Bennett, Lance W., 1988, News - The Politics of Illusion, Longman, New York Bennett, Tony, 1982, „Theories of the Media, Theories of the Society”, în M. Gurevitch, Tony Bennett, James Curran, Janet Woollacott (ed.), Culture, Society and the Media, Methuen, Londra 346 BIBLIOGRAFIE Berelson, Bernard, 1972, „Communication and Public Opinion”, în K.J. McGarry (ed.), Mass Communication, Clive Bingley, Londra Berkowitz, Dan (ed.), 1997, Social Meaning of News, Sage, Londra Berkowitz, Dan, 1992, „Non-Routine News and Network: Exploring a What-A-Story”, în Journal of Communication, vol. 42, nr. 1 (republicat în D. Berkowitz [ed.], 1997) Bernoux, Philippe, 1985, La sociologie des organisations, Seuil, Paris Biagi, Shirley, 1999, Media Impact - An Introduction to Mass Media, Wadworth, Belmont Bird, Elisabeth S., 1992, For Enquiring Minds: A Cultural Study of Supermarket Tabloids, University of Tennesse Press, Knoxville Bird, Elizabeth S.; Dardenne, Robert W., 1988, „Myth, Cronicle and Story”, în James Carey (ed.), Media, Myth and Narratives, Sage, Londra Black, Jay; Bryant, Jennings, 1995, Introduction to Communication, Brown & Benchmark, Chicago Blumler, Jay ; Dayan, Daniel; Wolton, Dominique, 1990, „West European Perspectives on Political Communication' Structures and Dynamics”, în European Journal of Communication, vol. 5 Blumler, Jay; Gurevitch, Michael, 1995, The Crisis of Public Communication, Routledge, Londra Blumler, Jay; Katz, Elihu (ed.), 1974, The Uses of Mass Communication, Sage, Beverly Hills Bogart, Leo, 1968, „Audiences”, în David Sills (ed.), International Encyclopedia of Social Sciences, Macmillan-Free Press, New York Bogart, Leo, 1995, Commercial Culture: The Media System and the Public Interest, Oxford University Press, New York Bohere, G., 1984, Profession - journalist, International Labour Office, Geneva Boorstin, Daniel, 1965, The Image, ediția a II-a, Atheneum, New York Boudon, Raymond et alii, 1996, Dicționar de sociologie (Larousse), Univers Enciclopedic, București Bougnoux, Daniel, 1991, La communication par la bande, La Decouverte, Paris Bourdieu, Pierre, 1994, „L'emprise du journalisme”, în Actes de la recherche en sciences sociales, nr. 101-102 Bourdieu, Pierre, 1996, „Journalisme et ethique”, în Les cahiers du journalisme, nr. 1 Bourdieu, Pierre, 1999, Rațiuni practice, Meridiane, București Boyd-Barret, J.O., 1982, „Cultural Dependency and the Mass Media”, în M. Gurevitch, Tony Bennett, James Curran, Janet Woollacott (ed.), Culture, Society and the Media, Methuen, Londra Brantlinger, Patrick, 1983, Bread and Circus - Theories of Mass Culture as Social Decay, 1983, Cornell University Press, Ithaca Braudel, Fernard, 1984, Structurile cotidianului, Meridiane, București Braudel, Fernard, 1985, Jocurile schimbului, Meridiane, București Braudel, Fernard, 1989, Timpul lumii, Meridiane, București Breed, Waren, 1972, „Social Control in the Newsroom”, în K.J. McGarry (ed.), Mass Communication, Clive Bingley, Londra BIBLIOGRAFIE 347 Breton, Philippe, 1993, La parole manipulee, La Decouverte, Paris [trad. rom. Breton, Philippe, 2006, Manipularea cuvântului, Institutul European, Iași] Breton, Philippe ; Proulx, Serge, 1989, L'explosion de la communication : la naissance d'une nouvelle ideologie, La Decouverte-Boreal, Paris-Montreal Briggs, Asa; Burke, Peter, 2005, Mass-media. O istorie socială, Polirom, Iași Brignier, Jean-Marie ; Chavenon, Hugues ; Dupont-Ghestem, Franșoise ; Dussaix, Anne-Marie ; Haering, Helene, 2002, Mesurer l'audience des medias: du recueil des donnees au media-planning, Dunod, Paris Brocard, Veronique, 1994, La television - enquete sur un univers impitoyable, Lieu Commun, Paris Brooker, Peter, 1999, Cultural Theory, Arnold-Hodder Headline, Londra Buckingham, David, 1993, Reading Audiences: Young People and the Media, Manchester University Press, Manchester Campbell, Richard, 1998, Media and Culture: An Introduction to Mass Communication, St. Martin's Press, New York Carey, James, 1988, Communication as Culture, Unwin Hyman Press, Boston Cathelat, Bernard; Cadet, Andre, 1976, Publicite et societe, Payot, Paris Cayrol, Roland, 1991, Les medias, PUF, Paris Cazeneuve, Jean, 1972, La societe de l'ubicuite. Communication etdiffusion, Denoel, Paris Cazeneuve, Jean, 1976, Les communications de masse, Denoel, Paris Chalvon-Demersay, Sabine; Pasquier, Dominique, 1990, Drdles de stars, Aubier, Paris Chambat, Pierre, 1995, „Espace public, espace prive: le role de la mediation technique” în Isabelle Pailliart, L'espacepublic et l'emprise de la communication, Presses Universitaires de Grenoble, Grenoble [trad. rom. Pailliart, Isabelle, 2002, Spațiul public și comunicarea, Polirom, Iași] Champagne, Patrick, 1990, Faire l'opinion: le nouveau jeu politique, Minuit, Paris Champagne, Patrick, 1995, „Opinion publique et debat public”, în Isabelle Pailliart, L'espace public et l'emprise de la communication, Presses Universitaires de Grenoble, Grenoble [trad. rom. Pailliart, Isabelle, 2002, Spațiul public și comunicarea, Polirom, Iași] Charon, Jean-Marie (coord.), 1991, Les journalistes francais en 1990, IFP, Paris Charon, Jean-Marie, 1993, Cartes de presse, Stock, Paris Charon, Jean-Marie, 1997, Les journalistes et leur qualifications, Paris, CFPJ Charron, Jean, 1991, „Les medias, les sources et la production de l'information”, în Jean Charon, Jacques Lemieux, Florian Sauvageau, Les journalistes, les medias et leurs sources, Gaetan Morin Editeur, Quebec Charron, Jean, 1996, La production de l'actualite: une analyse strategique des relations entre la presse parlamentaire et les autorites politiques, Boreal, Quebec Charron, Jean ; De Bonville, Jacques, 1996, „Le paradigme du journalisme de communication: essai de definition”, în Communication, vol. 17, nr. 2 Chesnais, Robert, 1995, „La chasse aux electeurs dans la Rome antique”, în MediasPouvoirs, nr. 38 348 BIBLIOGRAFIE Cialdini, Robert, 2004, Influence et manipulation, First, Paris Coman, Cristina, 1999, Relații publice - tehnici de comunicare cu presa, ALL, București Coman, Cristina, 2002, Relațiile publice, principii și strategii, Polirom, Iași Coman, Mihai, 1992, „Derapage mediatique ou derapage culturel”, în MediasPouvoirs, nr. 26 Coman, Mihai, 1993, „Naissance d'un contre-mythe (la Roumanie, decembre 1989, dans la presse frangaise)”, în Reseaux, nr. 59 Coman, Mihai, 1994, „La victime et le vainqueur - la construction mythologique de la visite du roi Mihai en Roumanie dans le discours de la presse nationale”, în Reseaux, nr. 66 Coman, Mihai, 1995, „Medias et ceremonies politiques”, în Societe et mediatisation - actes du deuxieme colloque roumain-franțais, București Coman, Mihai, 2003a, Mass-media, mit și ritual, Polirom, Iași Coman, Mihai, 2003b, Mass-media în România post-comunistă, Polirom, Iași Coman, Mihai; Gross, Peter, 1994, „The 1992 Presidential -Parliamentary Elections in Romania's Largest Circulation Dailies and Weeklies”, în Gazette, nr. 3 Coman, Mihai; Gross, Peter, 2006, Mass Media and Journalism in Romania, Vistas, Berlin Cotteret, Jean Marie, 1991, Gouverner c'est paraître, PUF, Paris Cotteret, Jean Marie; Emeri, Claude, 1993, „De la communication elective a la communication cathodique”, în Lucien Sfez (ed.), Dictionnaire critique de la comunication, PUF, Paris Cottle, Simon, 2001, „New(s) Times : Toward a Second Wave's of News Ethnography”, în Communications, nr. 1 Crane, Diane, 1992, The Production of Culture, Sage, Londra Curran, James, 1991, „Mass Media and Democracy”, în James Curran, Michael Gurevitch (ed.), Mass Media and Society, Edward Arnold, Londra Curran, James, 1992, „La decennie des revisions : la recherche en communication de masse des annees '80”, în Hermes, nr. 11-12 D'Almeida, Fabrice, 2006, La manipulation, PUF, Paris Dayan, Daniel, 1993, „Raconter le public”, în Hermes, nr. 11-12 Dayan, Daniel; Katz, Elihu, 1992, Media Events, Harvard University Press, Cambridge De Berti, Raffaele; Negri, Alberto; Signorelli, Paolo, 1990, „Scenes de la vie quotidienne”, în Reseaux, nr. 44-45 De Certeau, Michel, 1990, L'invention du cotidien, Gallimard, Paris De Fleur, Melvin; Ball-Rokeach, Sandra, 1982, Theories of Mass Communication, Longman, New York [trad. rom. De Fleur, Melvin; Ball-Rokeach, Sandra, 1999, Teorii ale comunicării de masă, Polirom, Iași] Dennis, Everette E.; Merril, John C., 1984, Basic Issues in Mass Communication, Macmillan, New York Derville, Gregory, 1997, Le pouvoir des medias, Presses Universitaires de Grenoble, Grenoble BIBLIOGRAFIE 349 Dimaggio, Paul, 1986, „Cultural Entrepreneurship in 19th Century Boston”, în Media, Culture and Society, vol. 4, nr. 1 Domenach, Jean-Marie, 1950, La propagande politique, PUF, Paris Dominick, Joseph, 1983, Dynamics of Mass Communication, Addison-Wesley, Londra Drăgan, Ion, 1996, Paradigme ale comunicării de masă, Șansa, București Durand, Jacques, 1981, Les formes de la communication, Bordas, Paris Edelman, Murray, 1988, Constructing the Political Spectacle, University of Chicago Press, Chicago Elliott, Philip, 1977, „Media Organisations and Occupations”, în James Curran (ed.), Mass Communication and Society, Edward Arnold, Londra Ellul, Jacques, 1967, Histoire de la propagande, PUF, Paris Emery, Michael; Emery, Edwin, 1992, The Press and America, ediția a VII-a, Prentice Hall, New York Engwall, Lars, 1981, Newspapers as Organisations, Gower, Westmead Entman, Robert, 1995, „The Media and U.S. Elections : Public Policy and Journalistic Practice”, în Yasha Lange, Andrew Palmer (ed.), Media Elections, Tacis, Bruxelles Epstein, Edward, 1973, News from Nowhere, Vintage Books, New York Ericson, Richard; Baranek, Patricia; Chan, Janet, 1989, Negotiating Control: A Study of News Sources, University of Toronto Press, Toronto Ettema, James; Whitney, Charles, 1997, „Professional Mass Communicator”, în Dan Berkowitz (ed.), 1997, Social Meaning of News, Sage, Londra Farrar, Ronald, 1988, Mass Communication, West, St. Paul Fejto, Franșois, 1952/1969, Histoire des democraties populaires (vol. I și II), Seuil, Paris Ferreol, Gilles (coord.), 1998, Dicționar de sociologie, Polirom, Iași Ferry, Jean-Marc, 1989, „Les transformations de la publicite politique”, în Hermes, nr. 4 Fishman, Mark, 1980, Manufacturing the News, University of Texas Press, Austin Fiske, John, 1987, Television Culture, Methuen, Londra Fiske, John, 1989, Reading the Popular, Unwin Hyman, Londra Fiske, John, 2003, Introducere în științele comunicării, Polirom, Iași Flichy, Patrice, 1991, Les industries de l'imaginaire: pour une analyse economique des medias, Presses Universitaires de Grenoble, Grenoble Flichy, Patrice, 1993, „Industries culturelles”, în Lucien Sfez (ed.), Dictionnaire critique de la communication, PUF, Paris Flichy, Patrice, 1999, O istorie a comunicării moderne, Polirom, Iași Franklin, Bob; Hamer, Martin; Hanna, Mark; Kinsey, Marie; Richardson, John, 2005, Key Concepts in Journalism Studies, Sage, Londra Gabszewicz, Jean; Sonnac, Nathalie, 2006, L'industrie des medias, La Decouverte, Paris Gallagher, Margaret, 1982, „Negotiation of Control in Media Organizations and Occupations”, în Michael Gurevitch, Tony Bennett, James Curran, Janet Woollacott (ed.), Culture, Society and the Media, Methuen, Londra 350 BIBLIOGRAFIE Gans, Herbert, 1979, Deciding What's News, Vintage Books, New York George, Eric, 1998, „Service public de la television et marchandisation de la communication”, în Sciences de la societe, nr. 43 Gerbner, George et alii, 1980, „The Mainstream of America: Violence Profile”, în Journal of Communication, nr. 30 Gerstle, Jacques, 1992, La communication politique, PUF, Paris Giddens, Anthony, 1990, The Consequences of Modernity, Standford University Press, Standford Gieber, Walter, 1964, „News Is What Newspaper Make It”, în Lewis Anthony Dexter, David M. White (ed.), People, Society and Mass Communication, Free Press, New York Gilmore, Samuel, 1992, „Culture”, în Edgar F. Borgetta, Marie L. Borgetta (ed.) Encyclopedia of Sociology, Macmillan, New York Gingras, Anne-Marie, 1995, „ L' impact des communications sur les pratiques politiques ”, în Hermes, nr. 17-18 Gitlin, Todd, 1980, The Whole World Is Watching, University of California Press, Berkeley Golding, Peter, 1974, The Mass Media, Longman, Londra Graber, Doris, 1997, Mass Media and American Politics, Congressional Quarterly, Washington DC Graber, Doris; McQuail, Denis; Norris, Pippa, 1998, The Politics of News; The News of Politics, C&Q Press, Washington DC Gross, Peter, 1992, „La theorie communiste de la presse, version roumaine”, în Reseaux, nr. 53 Gross, Peter, 1996, Mass Media in Revolution and National Development: the Romanian Laboratory, Yowa University Press, Ames Gross, Peter, 2000, Colosul cu picioare de lut, Polirom, Iași Grossberg, Lawrence (ed.), 1992, Cultural Studies, Routledge, New York Grossberg, Lawrence; Wartella, Ellen; Whitney, Charles, 1998, Media Making - Mass Media in a Popular Culture, Sage, Londra Grossberg, Lawrence; Wartella, Ellen; Whitney, Charles; Wise, MacGregor, 2006, Media Making: Mass Media in a Popular Culture, Sage, Thousand Oaks Habermas, Jurgen, 1978, L'espace public, Payot, Paris Hall, Stuart et alii, 1978, Policing the Crisis: Mugging, the State and Law and Order, Holmes & Meyer, New York Hall, Stuart, 1980, „Cultural Studies: Two Paradigms”, în Media, Culture and Society, vol. 2, nr. 1 Hallin, Daniel, 1994, We keep America in the Top of the World: Television Journalism and the Public Sphere, Routledge, Londra Hartley, John, 1982, Understanding News, Routledge, Londra [trad. rom. Hartley, John, 2001, Discursul știrilor, Polirom, Iași] Hatchen, William, 1998, The Trouble of Journalism - A Critical Look at What's Right and Wrong with the Press, Lawrence Erlbaum Associates, Londra Hennessy, Bernard, 1981, Public Opinion, ediția a IV-a, Brooks-Cole, Monterey BIBLIOGRAFIE 351 Herault, Bruno, 1997, „La modernisation des services publics”, în Sciences de la societe, nr. 42 Hiebert, Ray; Ungurait, Donald F.; Bohn, Thomas W., 1991, Mass Media VI, Longman, New York Huet, Armel et alii, 1978, Capitalisme et industries culturelles, Presses Universitaires de Grenoble, Grenoble Huisman, Denis, 1983, Le dire et le faire: essai sur la communication efficace, Sedes, Paris Janowitz, Morris, 1968, „The Study of Mass Communication”, în David L. Sills (coord.), International Encyclopedia of Social Sciences, Macmillan-Free Press, New York Jary, David; Jary, Julia, 1991, The Harper Collins Dictionary of Sociology, Harper Collins, New York Jeffres, Leo, 1986, Mass Media: Process and Effects, Waveland Press, Long Grove Jensen, Karl Bruhl, 1986, Making Sense of the News, Aarhus University Press, Aarhus Jensen, Karl Bruhl; Rosengreen, Karl, 1992, „Cinq traditions a la recherche du public”, în Hermes, nr. 11-12 Johnstone, John; Slawski, Edward; Bowman, William, 1976, The News People, University of Illinois Press, Urbana Keane, John, 2000, Mass-media și democrația, Institutul European, Iași Kepplinger, Hans Martin; Habermaier, Johanna, 1995, „The Impact of Key Events on the Presentation of Reality”, în European Journal of Communication, nr. 3 Koch, Tom, 1990, The News as a Myth: Fact and Context in Journalism, Greenwood Press, New York Kornhauser, William, 1968, „Mass Society”, în David L. Sills (ed.), International Encyclopedia of Social Sciences, Macmillan, New York Kreps, Gary, 1990, Organizational Communication: Theory and Practice, Longman, New York Kubey, Robert; Csikszentmihalyi, Mihaly, 1990, Television and the quality of life : how viewing shapes everyday experience, Lawrence Erlbaum Associates, Hillsdale Lacan, Jean-Frangois ; Palmer, Michael; Ruellan, Denis, 1994, Les journalistes: stars, scribes, scribouillards, Syros, Paris Lacroix, Bernard, 1993, „Publicite politique”, în Lucien Sfez (coord.), Dictionnaire critique de la communication, PUF, Paris Ladriere, Paul, 1992, „Espace public et democratie”, în Raisons pratiques, nr. 3 Lafaye, Claudette, 1998, Sociologia organizațiilor, Polirom, Iași Lamizat, Bernard ; Silem, Ahmed, 1997, Dictionnaire encyclopedique des sciences de l'information et de la communication, Ellipses, Paris Larson, Charles, 2003, Persuasiunea: receptare și responsabilitate, Polirom, Iași Lavoine, Yves, 1992, „Le journaliste, l'histoire et l'historien”, în Reseaux, nr. 51 Lavoine, Yves, 1997, Le langage des medias, Presses Universitaires de Grenoble, Grenoble 352 BIBLIOGRAFIE Lazar, Judith, 1991, Sociologie de la communication de masse, Armand Colin, Paris Lazarsfeld, Paul, 1972, Qualitative Analysis: Historical and Critical Essays, Allyn & Bacon, Boston Lazarsfeld, Paul; Merton, Robert K., 1972, „Mass Communication, Popular Taste and Organized Social Action”, în K.J. McGarry (ed.), Mass Communication, Clive Bingley Publ., Londra Le Bohec, Jacques, 2000, Les mythes professionnels des journalistes, L'Harmattan, Paris Leblanc, Gerard, 1995, „Du modele judiciaire aux proces mediatiques”, în Hermes, nr. 17-18 Lenain, Pierre, 1985, La manipulation politique, Economica, Paris Lendvai, Paul, 1980, Les fonctionnaires de la verite, Robert Lafont, Paris Lerner, Daniel, 1958, The Passing of Traditional Societies, Free Press, New York Lerner, Daniel, 1969, „Communication and Change”, în The Developing Countries, MIT Press, Cambridge Lerner, Daniel; Schramm, Wilbur (ed.), 1976, Communication and Change, the Last Ten Years and Next, University Press of Hawaii, Honolulu Leroy, David J.; Sterling, Christopher H., 1973, Mass News: Practices, Controversies and Alternatives, Prentice-Hall, New York Libois, Boris, 1994, Ethique de l'information, Editions Universitaires de Bruxelles, Bruxelles Lichtenberg, James, 1991, „In Defence of Objectivity”, în James Curran, Michael Gurevitch (coord.), Mass Media and Society, Edward Arnold, Londra Lichter, Robert; Rothman, Stanley; Lichter, Linda, 1986, The Media Elite, Adler & Adler, New York Liebes, Tamar; Katz, Elihu, 1993, The Export of Meaning: Cross-Cultural Readings of Dallas, Polity Press, Cambridge Lipovetsky, Gilles, 1991, L'empire de l'ephemere, Gallimard, Paris Lits, Marc, 1996, Recit, medias et societe, Bruylant Academia, Louvain-la-Neuve Lochard, Guy ; Soulages, Jean-Claude, 1994, „Les imaginaires de la parole televisuelle”, în Reseaux, nr. 63 Lohisse, Jean, 1998, Les systemes de communication, Armand Colin, Paris Lohisse, Jean, 2002, Comunicarea (de la transmiterea mecanică la interacțiune), Polirom, Iași Lull, James, 1990, Inside Familly Viewing : Ethnographic Research on Television's Audience, Routledge, Londra Lull, James, 1995, Media, Communication, Culture - A Global Approach, Columbia University Press, New York Maarek, Philippe, 1992, Communication et marketing politique, Litec, Paris Mallki, Liisa, 1997, News and Culture: Transitory Phenomena and the Fieldwork Tradition, în Akhil Gupta, James Ferguson (coord.), Culture, Power and Place: Explorations in Critical Anthology, Duke University Press, Durham Mancini, Paolo; Swanson, David, 1996, „Introduction”, în Paolo Mancini, David Swanson (ed.), Politics, Media and Modern Democracy, Praeger, Westport BIBLIOGRAFIE 353 Marinescu, Valentina, 2005, Metode de studiu în comunicare, Niculescu, București Mathien, Michel, 1989, Le systeme mediatique, Hachette, Paris Mathien, Michel, 1992, Les journalistes et le systeme mediatique, Hachette, Paris Mattelart, Armand, 1994, L'invention de la communication, La Decouverte, Paris Mattelart, Armand; Neveau, Erik, 1996, „Cultural Studies Stories. La domestication d'une pensee sauvage?”, în Reseaux, nr. 80 Mattelart, Tristan, 1995, Le cheval de Troie audiovisuel, Presses Universitaires de Grenoble, Grenoble McLuhan, Marshall, 1975, Galaxia Gutenberg, Editura Politică, București McQuail, Denis, 1977, „The Influences and Effects of Mass Media”, în James Curran (ed.), Mass Communication and Society, Edward Arnold, Londra McQuail, Denis, 1985, „Mass Media”, în Adam Kuper, Jessica Kupper (ed.), The Social Science Encyclopedia, Routledge, Londra McQuail, Denis, 1987, Mass Communication Theory, Sage, Londra McQuail, Denis, 1992, Media Performance: Mass Communication and Public Interest, Sage, Londra McQuail, Denis, 1996, Mass Communication Theory, Sage, Londra Meyrowitz, Joshua, 1985, No Sense of Place - The Impact of Electronic Media on Social Behaviour, Oxford University Press, New York Miege, Bernard, 1989/1997, La societe conquise par la communication (vol I și II), Presses Universitaires de Grenoble, Grenoble [trad. rom. Miege, Bernard, 2000a, Societatea cucerită de comunicare, Polirom, Iași] Miege, Bernard, 2000b, Les industries du contenu face a l 'ordre informationnel, Presses Universitaires de Grenoble, Grenoble Mihăilescu, Ioan, 2003, Sociologie generală, Polirom, Iași Missika, Liliane, 1994, „Dircoms et journalistes: une convergence du flou”, în Reseaux, nr. 64 Molotch, Harvey ; Lester, Marilyn, 1981, „News as Purposive Behaviour”, în Stanley Cohen, Jock Young (ed.), The Manufacture of News, Sage, Londra (republicat în D. Berkowitz [ed.], 1997) Monet, Dominique, 1998, Multimedia, Flammarion, Paris Morin, Edgar, 1969, La rumeur d'Orleans, Seuil, Paris Morley, David, 1992, Television, Audiences and Cultural Studies, Routledge, Londra Mowlana, Hamid; Wilson, Laurie, 1990, The Passing of Modernity : Communication and the Transformation of Society, New York, Longman Mueller, Milton, 1994, „Le service universel dans l'histoire du telephone”, în Reseaux, nr. 66 Musso, Pierre, 1992, „Economie politique des reseaux”, în Cinemaction, nr. 62 Neveu, Erik, 1995, „Les emissions politiques a la television”, în Hermes, nr. 17-18 Neveu, Erik; Quere, Louis, 1996, „Presentation”, în Reseaux, nr. 75 Newsom, Doug ; Kruckeberg, Dean; Turk, Judy, 2003, Totul despre relațiile publice, Polirom, Iași Newsom, Doug; Scott, Allen; Turk, Judy, 1993, This Is PR, Woodsworth, Belmont 354 BIBLIOGRAFIE Nicolae, Tudorel, 2005, „Constrângeri și libertăți organizaționale în instituțiile de presă”, teză de doctorat, Universitatea din București Nimmo, Dan; Combs, James, 1990, Mediated Political Realities, Longman, New York Noelle-Neuman, Elisabeth, 1992, „The Contribution of Spiral of Silence Theory to an Understanding of Mass Media”, în Stanley Rothman (ed.), The Mass Media in Liberal Democratic Societies, Paragon House, New York Nordenstreng, Kaarle; Topuz, Hifzi, 1989, Journalists: Statuts, Rights and Responsabilities, International Organization of Journalists, Praga O'Brien, Dean, 1983, „The News as Environment”, în Journalism Monograph, nr. 85 O'Sullivan, Tim et alii, 1994, Key Concepts in Communication and Cultural Studies, Routledge, Londra [trad. rom. O'Sullivan, Tim, 2002, Concepte fundamentale în științele comunicării și studiile culturale, Polirom, Iași] Olivesi, Stephane, 1998, Histoire politique de la television, L'Harmattan, Paris Paletz, David; Entman, Robert, 1981, Media Power and Politics, Macmillan, New York Palmer, Michael; Ruellan, Denis, 2002, Jurnaliștii - vedete, scribi sau conțopiști, Tritonic, București Palmer, Michael, 2003, Bătălia pentru știri, Tritonic, București Parenti, Michael, 1986, Inventing Reality: the Politics of the News Media, St. Martin's Press, New York Park, Robert, 1972, „News as a Form of Knowledge”, în Mass Media and Communication, Hasting House, New York Pasquier, Dominique, 1997, „Television et apprentissages sociaux: les series pour les adolescents”, în Paul Beaud et alii, Sociologie de la Communication, CNET, Paris Pedelty, Mark, 1995, War Stories: The Culture of Foreign Correspondents, Routledge, New York Pember, Don, 1992, Mass Media in America, Macmillan, New York Petcu, Marian, 1998, Puterea și cultura, Polirom, Iași Picard, Robert, 1989, Media Economics: Concepts and Issues, Sage, Newbury Park Portes, Alejandro; Walton, John, 1976, Urban Latin America: the Political Condition from Above and Below, University of Texas Press, Texas Postman Neil, 1986, Se distraire a en mourir, Flammarion, Paris Postman, Neil; Powers, Steve, 1992, How to Watch TV News, Penguin Books, New York Provonost, Gilles, 1993, Loisir et societe, Presses Universitaires de Quebec, Quebec Real, Michael, 1977, Mass-Mediated Culture, Prentice-Hall, Londra Real, Michael, 1989, Super Media, Sage, Londra Reynie, Denis, 1996, „Opinion Publique”, în Philippe Raynaud, Stephane Rials (ed.), Dictionnaire de philosophie politique, PUF, Paris Rieffel Remy, 2005b, Sociologie des medias, ediția a II-a, Ellipses, Paris Rieffel, Remy, 1984, L'elite des journalistes, PUF, Paris Rieffel, Remy, 1993, „Professionnels”, în Lucien Sfez (ed.), Dictionnaire critique de la communication, PUF, Paris BIBLIOGRAFIE 355 Rieffel, Remy, 1995, „Medias et vie politique”, în Claude-Jean Bertrand (ed.), Medias, Ellipses, Paris [trad. rom. Bertrand, Claude-Jean, 2001, Introducere în presa scrisă și vorbită, Polirom, Iași] Rieffel, Remy, 2005a, Que sont les medias ? , Gallimard, Paris Rioud, Georges, 1987, „Les medias et la vie quotidienne”, în Lepouvoir des medias, PUF, Paris Rivers, William L., Schramm, Wilbur, 1969, Responsibility in Mass Communication, Harper-Row, New York Rock, Paul, 1984, „Subculture”, în Michael Mann, The International Encyclopedia of Sociology, The Continuum, New York Rogers, Everett, 1976, Communication and Development: Critical Perspectives, Sage, Beverly Hills Rootes, C.A., 1993, „Mass Culture”, în William Outhwaite, Tom Bottomore (ed.), The Blackwell Dictionary of Twentieth Thought, Blackwell, Oxford Roshco, Bernard, 1975, Newsmaking, University of Chicago Press, Chicago Ruellan, Denis, 1993, Le professionalisme du flou: identite et savoir-faire des journalistes franțais, Presses Universitaires de Grenoble, Grenoble Ruellan, Denis, 1997, Les PRO du journalisme : de l'etat au statut, la construction d'un espace professionnel, Presses Universitaires de Rennes, Rennes Ryan, John; Wentworth, William, 1999, Media and Society: the Production of Culture in the Mass Media, Allyn & Bacon, Boston Safire, William, 1993, New Political Dictionary, Random House, New York Sartori, Giovanni, 1999, Teoria democrației reinterpretată, Polirom, Iași Schiller, Dan, 1981, Objectivity and the News: The Public Rise of Commercial Journalism, University of Pennsylvania Press, Philadelphia Schiller, Herbert, 1976, Communication and Cultural Domination, International Arts and Science Press, New York Schlessinger, Philip, 1990, „Rethinking the Sociology of Journalism”, în Marjorie Ferguson (ed.), Public Communication: The New Imperatives, Sage, Londra Schram, Martin, 1987, The Great American Video Game: Presidential Election in the Television Age, Morrow, New York Schramm, Wilbur, 1964, Mass Media and National Development: The Role of Information in the Developping Countries, Standford University Press, Standford Schudson, Michael, 1978, Discovering the News, Basic Books, New York Schudson, Michael, 1987, „Le temps-presse: comment l'information se conjugue”, în MediasPouvoirs, nr. 6 Schudson, Michael, 1989, „The Sociology of News Production”, în Media, Culture and Society, vol. 11, nr. 7 Schudson, Michael, 1995, The Power of News, Harvard University Press, Cambridge/ Londra Schudson, Michael, 2003, The Sociology of News, W.W. Norton & Comp., New York Schwartzenberg, Roger-Gerard, 1995, Statul spectacol, Scripta, București Seib, Philip, 2001, „Politicienii și mijloacele de informare în masă”, în Doru Pop (coord.), Mass-media și democrația, Polirom, Iași 356 BIBLIOGRAFIE Severin, Werner; Tankard jr., James W., 1988, Communication Theories, Longman, New York Severin, Werner; Tankard jr., James W., 2004, Perspective asupra teoriilor comunicării de masă, Polirom, Iași Shils, Edward, 1971, „Mass Society and Its Culture”, în Bernard Rosenberg, David M. White (ed.), Mass Culture Revisited, Van Nostrand Reinhold Comp., New York Sicard, Marie-Noele, 1998, Entre medias et crises technologiques, Presses Universitaires de Septrion, Lille Siebert, Fred; Peterson, Theodore; Schramm, Wilbur, 1976, Four Theories of the Press, ediția a II-a, University of Illinois Press, Chicago Sigal, Leon, 1973, Reporters and Officials, D.C. Heath, Lexington Silverstone, Roger, 1994, Television and Everyday Life, Routledge, Londra Soloski, John, 1989, „News Reporting and Professionalism: Some Constraints on the Reporting of the News”, în Media, Culture and Society, vol. 11, nr. 2 Sood, Rahul; Stockdale, Geoffrey; Rogers, Everett M., 1987, „How the News Media Operate in Natural Disaster”, în Journal of Communication, vol. 37, nr. 3 Sparks, Colin, 1995, „The Media as a Power for Democracy”, în The Public, nr. 1 Sparks, Colin, 2000, „Introduction. The Panic over News”, în Colin Sparks, Tulloch John, Tabloid Tales. Global Debates over Media Standards, Sage, Londra Splichal, Slavko; Sparks, Colin, 1994, Journalists for the 21st Century, Ablex, Norwood Sreberny-Mohammadi, Annabelle et alii (ed.), 1997, Media in a Global Context, Edward Arnold, Londra Stephens, Mitchell, 1997, A History of the News, Harcourt Brace, Fort Worth Storey, John, 2003, Inventing Popular Culture, Blackwell, Malden Strinati, Dominic, 1995, An Introduction to Theories of Popular Culture, Routledge, Londra Swain, Bruce, 1978, Reporters' Ethics, Iowa State University Press, Iowa Tămaș, Sergiu, 1993, Dicționar politic, Editura Academiei Române, București Tetu, Jean-Franșois, 1997, „Sciences de la Communication”, în Cacaly, Serge (ed.), Dictionnaire encyclopedique de l'information et de la documentation, Nathan, Paris Thayer, Leo, 1982, „On the Mass Media and Mass Communication”, în Gary Gumpert (ed.), Inter-Media: Interpersonal Communication in a Media World, Oxford University Press, Oxford Thompson, John, Ideology and Modern Culture, Standford University Press, Standford Thoveron, Gabriel, 1990, La communication politique aujourd'hui, De Boek, Bruxelles Tismăneanu, Vladimir, 1997, Reinventarea politicului, Polirom, Iași Toussaint-Desmoulins, Nathalie, 1992, L'economie des medias, PUF, Paris, 1992 Toussaint-Desmoulins, Nathalie, 1995, „L'economie des medias. La gestion des medias”, în Claude-Jean Bertrand (ed.), Medias, Ellipses, Paris [trad. rom. Bertrand, Claude-Jean, 2001, Introducere în presa scrisă și vorbită, Polirom, Iași] Tremblay, Gaetan, 1990, „Introduction”, în Gaetan Tremblay (ed.), Les industries de la culture et de la communication au Quebec et au Canada, Presses Universitaires de Quebec, Quebec BIBLIOGRAFIE 357 Tremblay, Gaetan, 1997, „Les theories des industries culturelles face au progres de la numerisation et de la convergence”, în Sciences de la Societe, nr. 40 Tristani-Potteaux, Frangoise, 1983, L'information malade de ses stars, J.J. Pauvert, Paris Truxillo, Jean-Paul; Corso, Philippe, 1991, Dictionnaire de la communication, Armand Colin, Paris Tuchman, Gaye, 1978, Making News: A Study in the Construction of Reality, Free Press, New York Tudor, Marius; Gavrilescu Adrian, 2002, Democrațtia la pachet: elita politică în România post-comunistă, Compania, București Tumber, Howard; Prentoulis, Maria, 2005, „Journalism in the Making of a Profession”, în Hugo De Burgh (ed.), Making Journalists, Routledge, Londra Tunstall, Jeremy, 1971, Journalists at Work, Sage, Londra Verdery, Katherine, 1994, Rezistență și compromis, Humanitas, București Vistel, Jacques, 1992, Qu'est-ce qu'un journaliste?, Service Juridique et Technique de l'Information (SJTI), Paris Vlăsceanu, Mihaela, 2003, Organizații și comportament organizațional, Polirom, Iași Vogel, Harold, 1998, Entertainment Industry Economics, Cambridge University Press, Cambridge Wallerstein, Immanuel, 1992/1993, Sistemul mondial modern (vol. I-IV), Meridiane, București Walter, Jean-Jacques, 1982, Les machines totalitaires, Denoel, Paris Watson, James; Hill, Anne, 1989, A Dictionary of Communication and Media Studies, Edward Arnold, Londra Weaver, David, 1998, „Journalists Around the World: Commonalities and Differences”, în David Weaver (ed.), The Global Journalist: News People Around the World, Hampton Press, Cresskill Weaver, David, 2005, „Who are Journalists”, în Hugo de Burgh (ed.), Making Journalists, Sage, Londra Weaver, David; Wilhoit, George, 1986, The American Journalist, Indiana University Press, Bloomington Weiner, Richard, 1990, Dictionary of Media and Communication, Webster's New World, New York White, David M., 1950, „The Gatekeeper: A Case Study in the Selection of News”, în Journalism Quartertly, nr. 27 Wirth, Louis, 1972, „Consensus and Mass Communication”, în K.J. McGarry (ed.), Mass Communication, Clive Bingley, Londra Wolton, Dominique, 1991, Wargame, Flammarion, Paris Wright, Charles R., 1964, „Functional Analysis and Mass Communication”, în Lewis Anthony Dexter, David M. White (ed.), People, Society and Mass Communication, Macmillan, New York Zamfir, Cătălin; Vlăsceanu, Lazăr (coord.), 1993, Dicționar de sociologie, Babel, București Collegium. Media au ap\rut: Mihai Coman (coord.) - Manual de jurnalism. Tehnici fundamentale de redactare (vol. I [i II) John Hartley - Discursul [tirilor Roger Silverstone - Televiziunea 'n via]a cotidian\ Bernard Miege - Societatea cucerit\ de comunicare Cristina Coman - Rela]iile publice [i mass-media Lumini]a Ro[ca - Formarea identit\]ii profesionale a jurnali[tilor Michael H. Haas, Uwe Frigge, Gert Zimmer - Radio management. Manualul jurnalistului de radio Claude-Jean Bertrand - O introducere 'n presa scris\ [i vorbit\ Tim O'Sullivan, John Hartley, Danny Saunders, Martin Montgomery, John Fiske -Concepte fundamentale din [tiin]ele comunic\rii [i studiile culturale Clifford G. Christians, Mark Fackler, Kim B. Rotzoll, Kathy Brittain McKee - Etica mass-media. Studii de caz Doru Pop (coord.) - Mass-media [i democra]ia Kent R. Middleton, Robert Trager, Bill F. Chamberlin - Legislația comunicării publice Isabelle Pailliart (coord.) - Spa]iul public [i comunicarea Pierre Mreglin (coord.) - Industriile educa]iei [i noile media Mihai Coman - Mass-media 'n România post-comunist\ John Fiske - Introducere 'n [tiin]ele comunic\rii Luminița Roșca - Producția textului jurnalistic M\d\lina B\l\[escu - Manual de produc]ie de televiziune Werner J. Severin, James W. Tankard - Teoriile comunic\rii de mas\ Asa Briggs, Peter Burke - O istorie socială a mass-media. De la Gutenberg la internet Daniela Zeca-Buzura - Jurnalismul de televiziune Patrick Charaudeau, Rodolphe Ghiglione - Talk show-ul. Despre libertatea cuvântului ca mit Sorin Preda - Tehnici de redactare în presa scrisă Phil Andrews - Jurnalismul sportiv. O introducere Sorin Preda - Jurnalismul cultural și de opinie David Randall - Jurnalistul universal (edi]ia a II-a) Barbie Zelizer - Despre jurnalism la modul serios Daniela Zeca-Buzura - Totul la vedere. Televiziunea după Big Brother Mihai Coman - Introducere 'n sistemul mass-media (edi]ia a III-a) în pregătire: Marian Petcu - Istoria jurnalismului și a publicității în România Jock Lauterer - Ziarul local www.polirom.ro Redactor: Diana Soare Coperta: Carmen Parii Tehnoredactor: Daniel Scurtu Bun de tipar : septembrie 2007. Apărut: 2007 Editura Polirom, B-dul Carol I nr. 4 • P.O. Box 266 700506, Iași, Tel. & Fax: (0232) 21.41.00 ; (0232) 21.41.11 ; (0232)21.74.40 (difuzare); E-mail: office@polirom.ro București, B-dul I.C. Brătianu nr. 6, et. 7, ap. 33, O.P. 37 • P.O. Box 1-728, 030174 Tel.: (021) 313.89.78; E-mail: office.bucuresti@polirom.ro Tiparul executat la S.C. LUMINA TIPO s.r.l. str. Luigi Galvani nr. 20 bis, sect. 2, București Tel./Fax: 211.32.60, 212.29.27, E-mail: office@luminatipo.com Modulul Istoria limbii române se introduce în planul de studiu pentru studenții Facultății de Filologie la anul II. El se constituie din două părți: Istoria limbii române, care studiază istoria formării dialectului dacoromân, începînd cu căderea Sarmisegetuzei, în anul 102, și pînă în secolul al XV-lea. Partea I constă din 3 capitole mari: Fonetica, Lexicologia și Gramatica. La capitolul Fonetica se cercetează cazurile de apariție a fiecărui fonem vocalic și consonantic. Capitolul Lexicologia studiază fondul latin principal, elementul geto-dacic și împrumuturile slavone, turanice, maghiare și sășești. La capitolul Gramatica se studiază evoluția tuturor părților de vorbire. Partea a II-a a modulului, care se numește Istoria limbii române literare, stidiază evoluția limbii odată cu apariția primelor texte scrise în limba română și pînă la etapa contemporană, cuprinzînd și ea cîteva capitole mai importante: Unele prercizări terminologie, Probleme cu care se confruntă disciplina de studii, Probleme ale dezvoltării limbii române în secolele XVII-XVIII, înte anii 1780-1840, în Principatele românești, în perioada modernă. Pentru studierea modulului se rezervează 45 de ore prelegeri și 30 de ore practice. Cursul se încheie cu un examen. Partea I. ISTORIA LIMBII ROMÂNE PRELIMINARII I. Obiectul Istoriei limbii române Istoria limbii române sau Gramatica istorică, cum era numită altădată această disciplină filologiecă universitară, este unul din compartimentele principale ale istoriei limbii literare și are ca obiect de cercetare procesul constituirii și evoluția sistemului limbii, a normelor lingvistice ca formă a progresului general al limbii naționale. Altfel spus, Istoria limbii române studiază felul în care o variantă a limbi, atestată în scris sau în mod verbal, trecînd ptrin difetrite ipostaze și fiind supusă legităților fonetice de evoluție, s-a impus, s-a dezvoltat și s-a consolidat ca normă unică în diferite epoci istorice, devenind expresia unitară și superioară a limbii naționale. Studierea limbii din punct de vedere istoric este legată de alte discipline umanitare, cu care tangentează. Ea este, în primul rînd, o disciplină lingvistică și, în consecință, se bazează pe principiile teoretice ale științei despre limbă. În al doilea rînd, ea ține seama de istoria și filozofia neamului. Bunăoară, cei care au încercat să dovedească cum că dacii, care au dat naștere poporului român, locuiau doar pînă la Dunăre și în regiunea Carpaților, au primit o ripostă cruntă din partea istoriei. În anul 1912, lîngă satul Ezerovo de lîngă orașul bulgar Plovdiv, a fost găsit, într-un mormînt, alături de osemintele răposatului, ale soției sale - un inel, care, din 19 variante posibile, avea următorul conținut, cel mai verosimil: „O Rolistene, eu, a ta tînără soție, a ta aleasă, mor alături de tine, iubitul meu pe veci”. Acest conținut a fost pus de istoricieni în legătură cu cele 1 povestite de istoricul antic Herodot, care ne relatează despre obiceiurile întîlnite doar la daci. Și anume: dacii bogați aveau mai multe soții și, dacă se întîmplă să moară capul familiei, între soțiile acestuia se isca o mare ceartă - care dintre ele a fost, pentru răposat, cea mai iubit ă ? Și cea asupra căreia a căzut alegerea, fiind proslăvită de rude, era înjunghiată chiar pe mormînt și înmormîntată împreună cu soțul. Acest fapt istoric ne dovedește că strămoșii noștri și-au extins teritoriile și după Dunăre. Un alt moment la elucidarea căruia vin argumentele istorice. Unii cercetători au încercat să dovedească că limba română s-a format doar pe baza latinei vorbite de către colonizatorii romani și că elementul autohton a fost nul, deoarece, cică, romanii i-au nimicit pe toți bărbații daci. Într-adevăr, unele cronici ale timpului scriau: „Dacia, duiterno bello Decibali, viris fuerat exhausta” 1. Desigur, brutalitatea conflictelor dintre daci și romani, setea de libertate a autohtonilor, sentimentul că o moarte onorabilă e mai preferabilă decît robia și înjosirea i-au făcut pe mulți viteji să-și găsească sfîrșitul pe cîmpul de bătaie sau să-și pună capăt zilelor, urmînd exemplul neînfricatului lor rege Decebal. Cu toate acestea, cea mai mare parte a populației dacice a supraviețuit dezastrului, supunîndu-se cuceritorilor și acceptînd noua realitate. În afară de aceasta, documentele istorice ne informează că pe teritoriile ocupate de romani se formau unități militare alcătuite din autohtoni daci. Numai provincia carpatică număra cel puțin 12 auxilia (unități militare auxiliare), ocupînd locul al doilea (după Syria), ceea ce demonstrează că în Dacia exista un mare potențial uman autohton, acest fapt infirmînd ideea exterminării dacilor de către romani. De aici mai tragem concluzia că la baza formării limbii române a stat nu exclusiv limba vorbită de coloniștii romani, ci că limba română mai poartă coloritul dacic și filosofia strămoșilor noștri. Adepții existenței a două limbi în arealul daco-romanic (română și moldovenească) încearcă să ne convingă că Imperiul Roman și-a extins granițele doar între Dunăre și Prut, iar partea basarabeană nu s-a aflat sub influența Romei, și deci limba „moldovenească” s-a format dintr-un amestec al limbilor popoarelor barbare. Cercetările arheologice însă vădesc despre existența în secolele II-IV d. Hr. a circa două mii de urme ale așezărilor omenești. Chiar și în cele mai mici și mai îndepărtate din acestea au fost găsite vase, monede, alte lucruri din lut și aramă confecționate în stil roman. Pe teritoriul Republicii Moldova numai, au fost găsite peste o mie de monede romane, fapt care ne vorbește despre o adîncă influență a romanilor asupra spațiului nistreano-carpantin. În sfîrșit, studierea limbii din punct de vedere diacronic mai este strîns legată de istoria literaturii, deoarece marii scriitori au avut și au un rol important în acțiunea de cultivare și de 1 În îndelungatul război al lui Decebal, Dacia a fost secătuită de bărbați. 2 îmbogățire a expresiei culte, dar mai cu seamă în aceea de a fi contribuit la progresul expresiv, estetic al limbii. 2. Deficiențele de studiere a limbii române din punct de vedere istoric Studierea limbii, mai ales a românei, se lovește, în plan istoric, de o serie de dificultăți. Dintre toate graiurile romanice, limba română are, într-adevăr, trecutul cel mai puțin cunoscut și cel mai puțin studiat. Epoca cea mai importantă a istoriei sale, care cuprinde evul mediu, nu poate fi reconstituită după izvoare directe, deoarece, după cum se știe, nu găsim nici un document scris în limba română înainte de secolul al XVI-lea. Dacă ne-au fost păstrate cîteva forme vechi românești la cronicarii bizantini și în documentele slave, latine, ele sînt prea puține și cît se poate de insuficiente, ca să ne putem face o închipuire mai precisă despre starea în care se afla limba română înainte de secolul al XVI-lea. Filologul, cercetătorul limbii se află, astfel, în fața unui gol de mai multe secole și, lipsit fiind de informații directe, el trebuie să se mulțumească cu simple presupuneri. Dificultățile nu dispar nici chiar atunci cînd ajungem la secolul al XVI-lea și vrem să schițăm istoria limbii române, pornind de la această epocă și pînă în zilele noastre. Căci influența sintaxei limbii din care au fost traduse textele religioase prezintă un interes mediocru pentru cercetător. Documentele publice și private, care sînt cele mai importante pentru cunoașterea trecutului unei limbi, n-au fost publicate decît într-un număr foarte restrîns. Chiar și cele care au fost scoase din praful bibliotecilor n-au fost încă studiate din toate punctele de vedere, ceea ce explică insuficiența cunoștințelor noastre actuale privind limba română veche. 3. Primele încercări de studiere a istoriei limbii române Printre primii care relatează despre originea latină a limbii române au fost cronicarii Grigore Ureche și Miron Costin. În lucrarea de căpătîi Descriptio Moldovaie, Dimitrie Cantemir menționează că limba română conține o serie de elemente de origine dacică. Fondatorii Școlii ardelene, transilvănenii Samuil Micu, Gheorghe Șincai și Petru Mayor subliniază, în lucrările lor, că limba română nu este doar o limbă derivată din latină, ci și că ea a păstrat cu fidelitate vechiul său fond latin; graiurile străine, cu care a venit în contact, nu i-au alterat întru nimic structura internă. Iar dacă și se găsesc în ea cîteva cuvinte slave, grecești etc., acestea sînt într-un număr mic și ar putea, la rigoare, să fie eliminate și înlocuite cu altele, de origine latină. 3 Scopul principal al reprerzentanților Școlii Ardelene a fost să-i combată cu energie pe adversarii lor, care mergeau pînă-ntr-acolo încît contestau caracterul prin excelență latin al limbii române cu scopul de a o prezenta ca un amestec al tuturor idiomurilor barbare din țările balcanice. Cel care s-a dovedit a fi cel mai fidel tradițiilor inaugurate de Școala latinistă a fost Timothei Cipariu. El a dezvoltat multe din ideile lui Petru Mayor. Ca și predecesorul său, T. Cipariu a încercat să lege dezvoltarea limbii române de latină. Dar greșeala lui a fost că, explicînd evoluția unor cuvinte românești, el pornea totdeauna de la formele latinei clasice, iar pentru a da o înfățișare cît mai „latinească” cuvintelor românești, el le-a apropiat totdeauna de formele latinei clasice, ortografiindu-le aproape la fel ca acestea. O altă lacună a studiilor lui T. Cipariu constă în lipsa de cunoștințe în domeniul limbilor slave, în ignorarea influenței acestora asupra limbii române. Or, pentru a înțelege trecutul istoric al limbii române, slava veche, elementele ei sînt tot atît de importante ca și cele latinești. T. Cipariu n-a înțeles deloc utilitatea studiilor slave pentru filologia română. Adepții Școlii latiniste considerau chiar dezonorant pentru limba română ca ea să fie împresurată cu elemente slave. Influența slavă era considerată ca fiind dezastruoasă pentru cultura românească și era asociată cu ideea de barbarie. Cu totul altul, chiar diametral opus, a fost drumul parcurs de Cihac în lucrările de lexicografie. Dar nici el n-a putut evita exagerările. Deoarece partizanii Școlii latiniste nu vroiau să recunoască influența limbilor slave asupra românei, Cihac s-a străduit să dovedească contrariul. Pentru a-și susține mai bine teza, el a încercat să descopere în lexicul limbii române un număr cît mai mare de elemente de origine slavă. Importanța studiilor slave pentru cercetarea limbii române a fost pusă pe deplin în lumină de cercetătorul Micloșich. El a scos în evidență mai ales acele elemente slave care pătrunseră în limba română mai de mult, în timp ce Cihac s-a ocupat și de cele apărute în română la o dată mai recentă. Marele merit al lui Miclosich este de a fi precizat mai bine decît se făcuse pînă la el legăturile limbii române cu celelalte limbi balcanice. Tot lui Miclosich i se datorează și primele studii de dialectologie română. Un mare răsunet în filologie l-au avut lucrările lui ROsler, apărute între anii 1870-1875. El a combătut ideile celor care îi considerau pe români urmași direcți ai coloniștilor latini stabiliți în Dacia. Conform teoriei sale, națiunea română s-a format în sudul Dunării, în Moesia, și acolo a continuat să se dezvolte pînă la începutul secolului al XII-lea, cînd o ramură desprinsă din ea a dat naștere dacoromânilor, care și-au părăsit vechea așezare pentru a se stabili în regiunea Carpaților. După cum se știe, a greșit și Rosler. 4 4. Pe scurt din istoricul apariției limbii române La începutul mileniului 1 p.Hr. o parte considerabilă a Europei de Sud-Est - de la Marea Egee în sud și pînă la Nistru în nord, de la Transilvania în apus și pînă la Marea Neagră în răsărit -era populată de tracii septentrionali. Întrucît locuiau pe un spațiu atît de imens, ei au început să fie denumiți după teritoriile pe care le populau. Astfel, cei care locuiau pe teritoriile dintre munții Balcani și rîul Nistru au fost numiți traci septentrionali, iar cei care populau teritoriul de la sud de Balcani - traci de sud. Din cele peste o sută de triburi tracice, menționate de izvoarele scrise, doar puține au ajuns la o organizare statală reală. Cele mai numeroase triburi din lumea nord-tracică erau geții și dacii. Aceste triburi vorbeau aceeași limbă și aparțineau aceluiași popor, după cu menționează geograful și istoricul grec antic Strabon. În secolul I p.Hr. triburile geto-dacice erau amenințate dinspre vest și nord-vest de celți, care avansau, pas cu pas, spre inima Transilvaniei. La est, bastranii, sciții și sarmații presau fără întrerupere asupra teritoriilor getice, pătrunzînd tot mai aproape de Carpații Orientali. Pericolul cel mai mare venea însă de la sud, unde romanii, după ce transformaseră în provincii Macedonia și Grecia, avansau cu cuceririle lor spre nord, spre Dunăre. Deja unele triburi dintre Balcani și Dunăre fuseseră nevoite să recunoască supremația Romei și această perspectivă viza întreaga lume geto-dacică. În fața acestor pericole, cei mai mulți dintre conducătorii daco-geților au înțeles necesitatea și avantajele unirii forțelor, acceptîndu-l pe Burebista ca rege al întregii Dacii. Burebista a zdrobit neamurile celților, pe care le-a alungat departe spre vest. Conform informațiilor lui Strabon, Burebista a fost ucis în timpul unei răscoale, inițiată, probabil, de o parte a aristocrației, nemulțumită de tendințele regelui de a centraliza prea mult puterea statală. Nu este exclusă nici intervenția din umbră a Romei, conform binecunoscutului principiu „divide et impera”, mai ales că autorii antici vorbesc despre intenția lui Iulius Caesar de a trimite o armată contra Daciei. Se presupune că dispariția lui Burebista s-a produs cam în aceeași vreme cu asasinarea lui Caesar (anul 44 p.Hr.). Încă în anii 72-71 p.Hr. o armată romană, condusă de generalul Lucullus, luptînd contra regelui Pontului Mithridate, a ajuns în Dobrogea și a impus cetățenilor greci tratate de alianță. Dar în anul 62 p.Hr., în urma unei răscoale la care au participat și geții, guvernatorul Macedoniei Hybrida a fost înfrînt, pierzînd și steagurile sale. Abia după moartea lui Burebista, împăratul Augustus a încercat din nou să supună Dobrogea, trimițîndu-l împotriva geților pe generalul Crassus. Pe timpul lui Augustus, romanii au 5 cucerit cea mai mare parte a ținuturilor dintre munții Balcani și Dunăre, iar împăratul Tiberius (sec. 1 d.Hr., anul 14) a constituit aici provincis Moesis. În fața invaziei iminente, bătrînul rege Duras a oferit de bună voie domnia lui Decebal, „pentru că era priceput în ale războiului și iscusit la faptă, știind cînd să năvălească și cînd să se retragă la timp, meșter a întinde curse, viteaz în luptă, știind a se folosi cu dibăcie de victorie și de a scăpa cu bine dintr-o înfrîngere, pentru care lucruri a fost mult timp, pentru romani, un protivnic de temut”. Toate aceste calități pe care le atribuie istoricienii romani lui Decebal el le-a dovedit din plin chiar din prima confruntare pe care a avut-o cu oastea lui Domitian. Împăratul a trimis în Dacia, în anul 87, pe generalul Cornelius Fuccus (comandantul gărzii imperiale), care a suferit o înfrîngere catastrofală. Fuccus a pierdut o întreagă legiune, iar dacii au capturat stindarde romane, ceea ce era considerat lucrul cel mai rușinos pentru onoarea armatei imperiale. În anul 88, Domitian a trimis o nouă armată, condusă de experimentalul Tettius Iulianus, care a înaintat prin Banat și a dat o bătălie grea la trecătoarea Porțile de Fier ale Transilvaniei. Deși a ieșit victorios, Iulianus nu și-a putut continua înaintarea spre capitala dacică. Așa fiind situația, împăratul s-a grăbit să încheie pace cu Decebal, recunoscîndu-l ca rege și acordîndu-i statut de client al Romei. Pentru a-l determina pe Decebal să nu mai atace trupele imperiale, i-a oferit mari sume de bani, meșteri și instructori militari - motiv pentru care această pace a fost considerată rușinoasă pentru Roma. Noul împărat, Traian (98-117 d.Hr.) a făcut pregătiri pentru supunerea definitivă a Daciei. În primăvara anului 102, el a declanșat războiul, pătrunzînd în Dacia pe drumul urmat de Tettius Iulianus, dar a suferit mari pierderi. În primăvara anului următor, Traian a reluat ofensiva, recîștigînd cu greu multe poziții pe care le pierduse în iarnă. Într-o cetate din preajma Sarmizegetuzei, a regăsit stindardele pierdute de Cornelius Fuscus și a luat-o prizonieră pe sora lui Decebal. Acesta a cerut pace și Traian a acceptat, deoarece avea mari pierderi. O nouă ofensivă împotriva Daciei e începută de Traian în anul 105. De data aceasta, situația era net favorabilă romanilor, care au asaltat zona munților Orăștiei din mai multe direcții. Toate încercările lui Decebal de a amîna deznodămîntul au eșuat. Fortificațiile din preajma capitalei au căzut rînd pe rînd, iar în cele din urmă a fost asediată și Sarmizegetuza. Romanii au tăiat conductele de aprovizionare cu apă și, după o rezistență eroică, dacii, sleiți de puteri, nu au mai putut opri asaltul final al trupelor romane. Decebal cu cîțiva oameni de încredere a încercat să fugă spre răsărit pentru a organiza o nouă rezistență, dar a fost ajuns de urmăritori. Pentru a nu împodobi triumful învingătorului, regele-erou a avut tăria morală să se sinucidă cu paloșul său. Capul și mîna dreaptă a 6 lui Decebal au fost duse împăratului și apoi trimise la Roma, ca tot poporul să vadă că dușmanul cel mai de temut al Imperiului nu mai există. La 11 august 106, a fost constituită provincia romană Dacia și mulți veterani din legiunile romane au fost lăsați la vatră, ceea ce înseamnă că războiul se încheiase cu cîteva luni înainte. În afară de teritoriile dacice, care au format permanent provinciile Moesia și Dacia, romanii au mai ocupat, temporar, și alte zone locuite de daco-geți. Astfel, stăpînirea romană s-a extins asupra unui număr mare de autohtoni, care au fost incluși în sistemul politic-administrativ, militar, economic al Imperiului Roman, în cultura și civilizația romană. Teritoriile respective trebuie considerate părți componente ale Imperiului, ca zone de romanizare intensă a autohtonilor și de etnogeneză românească. Progresul treptat al romanității, consolidarea stăpînirii imperiale, politica de integrare a populației locale în structurile politico-administrative au modificat treptat statutul autohtonilor. Ei devin un factor activ în viața provinciei, participă la apărarea acesteia, intră în relații cu autoritățile și populația colonială, se implică în relațiile economice dintre sat și oraș, astfel încît mulți geto-daci primesc cetățenie romană: „In urbe Romano qui sunt ex constitutione imperatoris Antonioni cives Romani effecti sunt”. Îndată după cucerirea Daciei, a început popularea ei cu cetățeni romani și cu locuitori ai Imperiului „ad agros et urbes colendas”2 . Coloniștii aduși proveneau din toată lumea romană3, iar limba de comunicare între populație era, fără îndoială, latina, și nu latina clasică, căci e greu de presupus că ostașii și cei adunați de pe aiurea din întregul Imperiu Roman vorbeau la perfecție latina clasică, ci, mai degrabă, latina vulgară (vulgus dicitur). Prin intermediul coloniștilor, au ajuns în stînga Dunării elementele culturii materiale și spirituale romane, formele administrative ale Imperiului. Contactul nemijlocit al coloniștilor cu autohtonii în orașe și sate au condus la schimbul de cuvinte, la integrarea dacilor în civilizația romană. Calculele arată că pe parcursul stăpînirii romane și-au făcut serviciul militar aproape 61 mii de soldați din rîndurile coloniștilor, inclusiv din rîndurile bărbaților daci. Serviciul militar dura 25 de ani, după care ostașii erau lăsați la vatră. Anume latinescul veteranus a dat în limba română (numai în arealul dacic!) cuvîntul bătrîn. După demobilizare, colonii primeau loturi de pămînt (peculium „lot de pămînt lucrat de coloni”). Prezența acestui cuvînt la români dovedește că în aria sud-dunăreană a teritoriului de formare a limbii române a fost instituit colonatul. În macedoromână 2 3 „ca să cultive ogoarele și să populeze orașele”. „in toto urbe Romano”. 7 picil'u - „avere în bani, agonisită cu intenția de a fi lăsată ca moștenire”, în dacoromână - Picui -„localitate”. Tot de aici provine și expresia populară a umbla după chicuri (după chicușuri). Cu toate că Dacia, sub presiunea triburilor barbare din răsărit, a fost părăsită în anul 271, populația localnică a continuat să participe la răspîndirea și dezvoltarea limbii latine populare și după aceasta dată. În secolele III-IV, limba latină de la Dunăre a început, treptat, să se transforme în română. Deci procesul de formare a limbii române a durat peste 160 de ani de stăpînire romanică și s-a încheiat aproximativ prin secolul al VII-lea, ceea ce rezultă din schimbările fonetice care s-au produs în această perioadă de peste șase secole, schimbări care nu se întîlnesc în elementele împrumutate de limba română din limbile slave. Printre legitățile fonetice cele mai importante menționăm: - închiderea lui a urmat de o nazală+o vocală sau o consoană în î: lana > lînă, cantare > a cînta, campus > cîmp, mane > mîine. - fenomenul rotacismului, cînd sonanta n din cuvintele de origine latină (în afară de nn) a trecut în r sau și l-a alăturat pe r: manus - mărule, (mîinile), menre - mine, canutus - cărunt. Cuvîntul rană (v. sl. pana ) n-a suferit astfel de modificări fonetice și n-a devenit rînă sau rînră. Primele surse de informație despre limba română ca limbă romanică nou constituită ne-au fost transmise de cronicarii bizantini Theophilactos Symocates și Theophanes Confessor, care, referindu-se la evenimentele din anul 587, povestesc despre un episod al războiului bizantinilor cu avarii. În timpul uneia din lupte, armata localnicilor se retrăgea în munți. De pe șeaua unui cal, a căzut ranița cu merinde. Un ostaș a vrut să-l prevină pe colegul său despre pierdere și i-a strigat: „Torna, torna fratre!”, avînd în vedere ca acela să se întoarcă și să-și ridice pierderea. Dar cuvintele ostașului au fost interpretate cu un ordin, care a fost transmis, din gură în gură, nu celui cu pierderea, ci întregului detașament, pînă la ostașii din capul coloanei. În urma acestor cuvinte, detașamentul militar al autohtonilor s-a întors, a primit lupta, în rezultatul căreia a ieșit învingător. Dacă, după cum subliniază cronicarii bizantini, aceste cuvinte „au fost spuse în limba locului, în limba părintească”, pentru noi e cert că avem de-a face cu fapte de limbă din perioada de formare a limbii române. În această perioadă, limba română, ca și celelalte limbi romanice, nu era considerată încă o limbă bine distinctă de latină, iar populația care o vorbea era denumită cu termenul de romani. Grecii numeau poporul de pe ambele maluri ale Dunării ausoni. Astfel îi numeau grecii și pe cei de la sate, care, din cauza că nu prea aveau un grad înalt de cultură, nu puteau fi identificați de greci cu ceea ce-și închipuiau ei cînd rosteau cuvîntul roman. De altfel, grecii înșiși își ziceau romani, așa că nu aveau nici un motiv de a considera populația de la Dunăre tot romani. Deci prin limba ausonă, 8 cum o numeau grecii, trebuie să înțelegem că e vorba de un grai latinesc întrucîtva corupt, de unde putem deduce că e vorba de perioada de formare a limbii române. Deci limba română este limba latină vorbită în mod neîntrerupt în partea orientală a Imperiului Roman, cuprinzînd provinciile dunărene Dacia, Moesia, Pannonia, Dardana, din momentul pătrunderii limbii latine populare în aceste provincii și pînă în zilele noastre. Această limbă a suferit însă schimbări și transformări neîncetate atît prin evoluția ei normală, cît și prin influența exercitată de limbile cu care a venit în contact. Din bibliografie: 1. Istoria românilor (antică), Editura Universitas, Chișinău - Iași, 1991. 2. Cugetul, Revistă de istorie și științe sociale, nr. 1, 1990, pag. 9-19. 3. Gheorghe Postică, Istoria românilor, cap. IX // ziarul Moldova Suverană din 4 decembrie 1991. 4. Ion Hîncu, Istoria românilor, cap. X // Moldova Suverană din 6 decembrie 1991. 9 Evoluția sistemului vocaluic latinesc 9 (tabelul) Influența popoarelor slave a întărit aceste particularități fonematice ale limbilor romanice orientale. Vorbind despre evoluția fiecărui fonem, ele vor fi tratate reieșind din: poziția ocupată față de alte foneme; devieri de la legitățile de evoluție; modificări condiționate lingvistic. Evoluția vocalei [a] Vocala [a] s-a păstrat cel mai bine în poziție tare (la început de silabă sau cuvînt și în silaba accentuată): largus > larg altarium> altar latus> lat calidus > cald muttare> a muta partem> parte lacrima> lacrimă albus> alb rarus> rar În limba română contemporană, în loc de a, apare un ă la substantivele feminine, care, de obicei, au un accent paroxiton și care la singular au terminația -ă, -e, iar la plural -i, -uri: brățară țară lumînare brățări țări lumînări cămară nară cîntare cămări nări cîntări alamă aramă alămuri arămuri Ă în loc de a latinesc e prezent și în flexiunea verbală, mai ales la: • indicativ și conjunctiv prezent, persoana a IV-a: lăudamus - (să) lăudăm; adunamus - (să) adunăm; cantamus - (să) cîntăm ; • la indicativ prezent și la conjunctiv prezent, persoana a IV, mai ales în cadrul verbelor românești monosilabice: damus - (să) dăm; lavamus - (să) lăm; stamus - (să) să stăm ; • la perfectul simplu, pers. a III-a sg. și I pl.: adunavit - adună, adunavimus - adunăm; laudavit - laudă, laudavimus - lăudăm; 10 • la imperativ singular în cadrul verbelor monosilabice românești: dă! fă! lă! A latinesc e prezent prin ă și în logoformele pronumelui care (qualem): căruia, căreia, cărora, cărei, căror, fiecărui, fiecărei, fiecăror, oricărui, oricărei, oricăror etc. a > e a) dacă în silaba următoare a unui substantiv feminin apare un e: fată -fete; masă - mese; față -fețe; casă - case; • la adjective: deșartă - deșarte; beată - bete; • la verbe (conjunctivul amputat): înfașă - înfeșe; apasă - apese. Dacă în cuvintele de origină latină a urma după grupul consonantic cl, el trece în e: clamo > chem; inclavo > închei; b) dacă în silaba următoare apare o vocală deschisă (a), a precedat de grupurile consonantice cf și gl s-a păstrat, dar a primit și un e semivocală: clamat > cheamă, glacia > gheață. Procesul acesta s-a încheiat prin secolul al IV-lea, deoarece neologismele de tipul clavicuă, a exclama, glacial nu ne oferă astfel de modificări. În cadrul evoluției lui a pot fi stabilite trei legități de trecere a lui a în ă: 1) a + n + vocală: beteranus > bătrîn; romanus > român; lana > lînă; manus >mînă; canis >cîine; calcaneum >călcîi; fontana > fîntînă; aranea >rîie; mane >mîine; panem>pîine. În cazul cuvintelor mîine, pîine, cîine și a derivatelor acestora, se poate stabili legitatea: dacă vocala din silaba următoare era reprezentată de un e, î a mai alăturat un i semivocalic. 2) a + m + consoană: campus > cîmp; strambus > strîmb; sambata > sîmbătă 3) a + n + consoană: angelus > înger; blandus >blînd; prandium >prînz; canto >cînt; branca >brîncă; quantum > cît4. Procesul de închidere a lui a urmat de o consoană sau o vocală în î s-a încheiat prin secolele III-IV, deoarece în împrumuturile din limbile slave a+ nazală + vocală (consoană) nu trece în î: pana > rană; J}paqa>>vrană; Aanps > danie; Kampopa > camforă. În textele vechi, întîlnim forma anremă sau înpeM^ pentru “inimă”. E vorba de așa-numitul fenomen al rotacismului și de asimilarea vocalică regresivă totală, care s-a produs în cadrul latinescului anima, care în latina clasică însemna “suflet” . A final, fiind precedat de o vocală anterioară, devine ă: acia - ață; frondia - frunză; vitea -viță, ca și mamă, masă, față, vară, casă etc. Notă: urmată însă de o nazală geminată, a s-a păstrat: annus tertius > anțărț; damnum > daună; scamnum > scaun. 11 A de la începutul cuvîntului dispare. E vorba de procesul cunoscut cu numele de afereză: agnellus > miel; aranea > rîie; avunculus > unchi; autumna > toamnă. În textele vechi și în unele graiuri teritoriale a apare pentru ă: mariră, picaturile. A apare necondiționat la început de cuvînt în calitate de proteză: a aburi, a agăța, a aburca, a aligni. melem > miere; pellem > piele; vermis > vierme; verres > vier; Mercuri + dies > miercuri. Evoluția vocalei g (din e) În poziție tonică e (s-a diftongat) în ie: exire > a ieși; haedus > ied; felem >fiere; medium > miez; leporem > iepure; pectus > piept; Latinescul merula, conform evoluției fonetice normale, trebuia să devină miarlă, prin analogie cu petra > piatră. Dar în cadrul evoluției lui merula s-a făcut analolgie cu masculinul mierloi și cu diminutivul mierliță. Tot sub influența derivatelor nu se produce diftongarea lui e în ie_ în cuvintele: allego > aleg; anellus > inel; verso > vărs; meus > meu; neco, -are > a îneca; vetulus > veclus > vechi; medula > măduvă. Urmînd după oclusivele c (k), g d, t și după spirantele ș, z e, în limba veche, s-a diftongat în ea, apoi s-a revenit la procesul monoftongării: decem > dzeace > zece; dextrem > dzeaștre > zeștre; terra > țeară > țară; șeptem > șeapte > șepte > șapte. Unele variante însă au rămas literare sub forma diftongată: șella > șea; teșta > țeaștă; feneștra > fereaștră. Ca și în cadrul lui a, în cel al lui e acționează legitățile de închidere a lui atunci cînd este urmat de o nazală: 1) e + n + vocală > i: bene >bine; tenere > a ține; 2) e + n + consoană > i: dentem> dinte; 3) e+m + consoană > i: tempuș > timp; quem + ne > cine. Cînd însă e era urmat de nn sau de m + o vocală, închiderea lui e în i_nu se producea: genna > geană; gemo > (eu) gem; fremituș > freamăt; tremulo > tremur. Evoluția lui §_ ( din e și i) Încă în latina clasică aceste două vocale se confundau, de aceea mai ales i > e: applico > aplec; dișligo > dezleg; șebum > șeu; digituș > deget; circo > (în)cerc; șecretuș > șecret; denșuș > deș; nigrum > negru; circuș > cerc. 12 E (i) din silaba finală s-a diftongat în ea: bibit > be (reg.) > bea; nivem > nea grevis > gre (reg.) > grea; stet > (să) stea; ad + vix > ad + bix > aghe (reg.) > abia; e(i) + n + vocală > î: fenum fîn; mino > mîn; venetus > vînăt; venatus >vînat; e(i) + n + consoană > î: vendo > vînd; stringo > strîng; conventum > cuvînt. În aceeași situație (e + n + vocală), dar cînd în silaba următoare apare o vocală anterioară, e > i: capitaneus > căpătîi; Dar: corrigia > curea; me(ne) > mine; te(ne) > tine; se(ne) > sine; vendit > vinde; venenum > venin; prehendere > a prinde. După o labială sau după rr, dacă în silaba următoare nu apare un e sau un i, e > ă: ad de verum > adevăr; capistrum > căpăstru; fetum > făt; melum > măr; picula > păcură. viridis > verde. Urmat de n + vocală (consoană), e > i, dacă lipsesc pozițiile precedente: arena > arină; cena > cină; dentem > dinte; lingua > limbă. În textele vechi, întîlnim forma anpeM') sau înpeM^ pentru “inimă”. E vorba de așa-numitul fenomen al rotacismului și de asimilarea vocalică regresivă totală, care s-a produs în cadrul latinescului anima, care în latina clasică însemna “suflet” . La început de cuvînt, mai ales în cadrul particulei de accentuare eccum, e>a: eccum hic > aci> aici; eccum istum > acest; eccum illle > acel; eccum illoc >acolo; > la început de cuvînt , în prefixul de origine latină in-: innatare>a inota; intelligere>a înțelege; ingluttire>a înghiți; ingrassiare>a îngrășa; E inițial aflat înaintea unei lichide >a: erama>aramă; erici>arici. I > ă: illum>el>ăl; istum>est>ăstnotă. e>ă și după o consoană, în afară de cazurile cînd urmează după c, g, l, dacă e urmat de o nazală sau de o vocală anterioară în silaba următoare: crepare > a crăpa; mensura > măsură; februarius > făurar; medularem > mădular; peccorarius > răcurar; pissatum > păsat; eccum modo > acmu > acum. inaltiare >a înălța; incalciare>a încălța. pilossus > păros ressina > rășină; ressonare > a răsuna. notă La M. Eminescu întîlnim: Astă pleavă, ăst gunoi, să ajungă-a fi stăpînă și pe țară, și pe noi?! 13 Dar: circare > a cerca; legumen > legumă; serenus > senin; desertus > deșert; digerare > a degera; berbecem > berbec. Urmat de o nazală + o consoană, e din silaba inițială >i: mentire>a minți; sentire>a simți; temporivum>timpuriu. În derivatele cu prefixul ex-, e s-a supus aferezei: exbattere > a zbate; excadere > a scădea; extricare > a strica; excaldare > a scălda; excurtare>a scurta; extrigat >strigă. O dată cu dispariția lui m final de la substantivele neutre, e final uneori a dispărut, alteori s-a păstrat, formînd așa-numitele dublete ale substantivelor: vervex > berbex > berbecem > berbece > berbec; panticem > pîntece > pîntec; solicem > șoarece > șoarec. La fel, e s-a apocopat și în cuvintele pavonem>păun; dies>zi. Epiteza lui e: sex>șase (prin analogie cu septem>șapte); est>este (prin analogie cu verbele regulate de conjugarea a III-a). Evoluția lui i (>din i) În poziție accentuată i_ s-a păstrat: audlre > a auzi; flllius > fiu; galllna > găină; dlcere > a zice; frlgus > frig; scrlbere > a scrie. După r sau rr însă i>î: ridere > a rîde; rimat > rîmă; terrina > țărînă. ripa > rîpă; horrire > a urî; În poziție atonă: 1. i inițial a devenit semivocală, formînd diftongi: hiberna > iarnă; hieri > ieri; 2. i din silaba acoperită s-a păstrat: ficcatum > ficat; frictura > friptură; 3. i central s-a conservat: scribere > a scrie; farina > făină; I final s-a conservat din următoarele motive: • pentru marcarea pluralului numelor masculine și neutre: lupus - lupi; homo - homini; frigus -frigori; • la pluralul pronumelor și adjectivelor posesive: nostri - (ai) noștri; vestri - vostri - (ai) voștri; • la persoana a II-a sg., prin analogie cu substantivele masculine și neutre, consoana finală s se transformă în i: afflas > afli; cantas >cînți; mutas >muți; În rezultatul disimilării, i>e: cristianus > creștin. 14 I s-a sincopat: veștimentum > veșmînt; dominuș > domn; viridiș > verde. Evoluția vocalei o (din o și u) În poziție tonică, o s-a păstrat: carnosus > cărnos; dominus > domn; mortus > mort; coquo > coc; homo > om; orbus > orb; corvus > corb; locus > loc; socrus > socru dolus > dor; novem > nouă; porcus > porc. Încă în latina populară o se confunda cu u: oștium > uștia > ușă; cogito, -are > a cugeta > cuget. Devieri condiționate în evoluția lui o: 1 o+n+vocală > u: Creationem > Crăciun; bonuș > bun; corona > cunună; 2. o+n+ consoană > u: frondia > frunză; frontem > frunte; pontem > punte; tondere > a tunde; 3. o+m+ consoană > u: (cu excepția nazalelor): comparo > cumpăr. Dar: șomnuș >șomn; *domnuș > domn. Dacă în silaba următoare apare o vocală deschisă sau semideschisă, o se diftonghează în oa: broșca > broașcă; colorem > culoare; rota > roată; domna > doamnă; mola > moară. În textele vechi, în loc de o, întîlnim uneori u: rugu-vă, ruștrul; diftongarea nemotivată a lui o: coaperu, acoapere. În poziție neaccentuată, la început și la mijloc de cuvînt, o > u: cottizare > a cuteza; formica > furnică; occidere > a ucide; dominica > duminică; oblitare > a uita; rogationem>rugăciune. În cuvintele monosilabice o>ă: voș>vă; quod>că. Printre modificările condiționate în evoluția lui o se cere menționată legitatea o+n+ consoană (cu excepția lui n) >î: gonflare > a șe (în)gîmfa; fontana > fîntînă. Dar: cognatuș > cumnat; coronare > a cununa. În textele vechi, în locul lui o, întîlnim un u: adurmi, uspăta, cunuscut, tute zece, arburii. Evoluția lui u (din u și u) În poziție accentuată u s-a păstrat: avunculus > unchi; gustus > gust; numerus > număr; ducere > a duce; humerus > umăr; lupus > lup; dulcem > dulce; mulgere > a mulge; rupere > a ripe; gula > gură; luna > lună; surdus > surd. După cum o > u, tot așa u > o: autumna > toamnă; muria > moare; dui > doi; pluvia > ploaie; cufea > coif. 15 Modificări condiționate în evoluția lui u: U precedat de grupul consonantic cl (gl) > i: ingluttire > a înghiți; includere > a închide; subglutio > sughiț, În poziție accentuată, u inițial și medial s-a păstrat: aducebat > aducea; infundare > a înfunda; lingula > lingură; angustare > a îngusta; judicare > a judeca; salutare > a săruta. excurtare > a scurta; urceolus > ulcior; U+n+ consoană > î: hirundinella > rîndunea; unquat > încă; U din silaba posttonică, s-a sincopat: radicula > radicla > ridiche; trunculus > trunclus > trunchi; oculus > oclus > ochi; vetulus > veclus > vechi. U final, după dispariția consoanei finale, a dispărut și el: blandus >blind; crudus>crud; lutus>lut; pugnum>pumn. corvus>corb; gustus>gust; multum>mult; Textele vechi îl mai păstrează pe u la sfîrșit de cuvînt atît în cuvintele de origine latină, cît și în cele nonlatine: pămăntu, dereptu, fundu, multu, glasu, scumpu, rodu. U final a dispărut pe parcursul secolelor XVII-XVIII. Făcînd o generalizare a celor menționate pînă aici, am putea conchide că vocalele noi din limba română, ă și î, au derivat din: Î provine din: a nazal accentuat: campus >cîmp; blandus > blînd; lana > lînă; a nazal neaccentuat: angustus > îngust; antaneus > întîi sau din a neaccentuat urmar de r+n: carnaseus > cîrnaț; e accentuat urmat de n+ vocală (consoană): venetus > vînăt; conventum > cuvînt; vendo > (eu) vînd; e neaccentuat: venosus > vînos; virtuosus > vîrtos; viscosus > vîscos; e împrumutat, devenit în română nazal: PT>A > rînd; cbut > sfînt; i accentuat după rr sau r inițial: horrire > a urî; teriinna > țărînă; ripa > rîpă; ridere > a rîde; i neaccentuat: ridebat > rîdea; rimare > a rîma; i (b) împrumutat: Bpbcma > vîrstă; dpb3b > dîrz; o nazal: fontana > fîntînă; longum ad > lîngă; o împrumutat: nopko.iao >pîrcălab; u aton: hirundinella > rîndunea. 16 Ă provine din: a latin aton: caldura, primavera, lacrima, ligatura, arsura; a latin neaccentuat în cuvintele derivate monosilabice: dă, lă, fă; a împrumutat; 6e3dyHa > beznă, niana > blană, koca > coasa; e latin aton: veteranus > beteranus > bătrîn; crepare > a crăpa; e (i) latin accentuat: fetus > făt; melum > măr; picula > păcură; e împrumutat: serviette > (reg.) șărvăt; OBbCb > ovăz; i latin aton: radicina > rădăcină; titionem > tăciune; i împrimutat aton: xeăedb > lebădă; o latin accentuat: foras > fără; o împrumutat: kaduio > candelă; koiubo > colivă; nuKOBtuo > nicovală; u latin aton: pulmonem > plămîn; eccum tale > acătării; u împrumutat: BttdYX'b > văzduh. EVOLUȚIA SISTEMULUI CONSONANTIC LATINESC Ca și sistemul vocalic, cel consonantic latinesc a suferit o serie de modificări care au fost preluate ulterior de idiomurile neolatine, inclusiv de cel românesc. Printre cele mai importante modificări ale consonantismului latin tîrziu, vom menționa următoarele: 1. Încă începînd cu sec. I p.Hr., în lucrările de fonetică latinești era înregistrat așa-numitul fenomen al betacismului, cînd v inițial sau intervocalic era pronunțat ca b: vovis - vobis, sivi - sibi, veteranus - beteranus etc. Și viceversa, după sec. I d.Hr., într-o serie de inscripții din Dacia, în locul lui b era înregistrat v: albeus - alveus, berbex - vervex. 2. Consoanele oclusive dentale d, t, urmate fiind de i în hiat, se palatalizează. Deja prin secolele II-III d.H. ele se pronunțau respectiv ț și dz (z), așa cum se pronunță astăzi în limba română. 3. Paralel cu palatalizarea dentalelor, are loc și palatalizarea velarelor. O dovadă în acest sens o aduc confuziile grafice ci și ti: condicione - conditione, Bonifatio - Bonifacio, întîlnite în inscripții începînd cu secolul al II-lea. 4. Velara sonoră palatalizată (g) a evoluat în latina tîrzie pe două căi: a) g intertvocalic a dispărut: ego > eu; magis > mai; b) g urmat de e (i) a evoluat în g: legem > lege; gelum > ger. 5. În latina tîrzie, consoanele geminate (pp, tt, mm, nn, ll, rr, ff, ss etc.) încep să se simplifice, articulîndu-se ca și consoanele simple, adică mai puțin energic. 6. Consoanele finale încep să amuțească în latina tîrzie prin secolul I d. Hr.: decem > zece; frater > frate; fillius > fiu; facit > face etc. 17 7. Grupurile consonantice se reduc la o singură consoană: exire > a ieși; excaldare > a scălda; sanguem > sînge; aqua > apă; quattuor > patru etc. Vorbind despre evoluția fiecărui fonem consonantic în parte, le vom cerceta sub 3 aspecte principale: 1. soarta consoanei respective în poziție inițială și medială; 2. soarta consoanei respective în poziție finală; 3. devieri condiționate de poziția sunetului respectiv. Evoluția oclusivelor labiale P inițial și medial s-a păstrat: paganus > păgîn; platanus > paltin; comparare>a cumpăra; pellis > piele; capistrum > căpăstru; repaussare > a răposa; parere > a părea; capra > capră; cuppa > cupă; plangere > a plînge; carpinus > carpen; sappa > sapă. P final, după dispariția consoanei finale, apoi a lui u, s-a păstrat: campus > cîmp; caput > cap; tempus > timp; crepo > crăp. carbonem > cărbune; sorbire > a sorbi. strambus > strîmb; subtus > sub. Devieri în evoluția lui p P > n: nuptiae > nunți (asimilare consonantică, regresivă, parțială, prin contact) ; P > t: despectus > deștept (asimilare consonantică, regresivă, parțială, la distanță). B inițial și medial s-a păstrat: basilica > biserică; berbecem > berbec; baptisare > a boteza; blandus > blind; B final, cauzat de amuțirea lui u final, rămâne intact; albus > alb; rubeus > roib; palumbus > porumb; sorbus > sorb; Modificări condiționate: B intervocalic, din necesitatea de a ușura pronunția, a dispărut: abellona > alună; cubitus > cot; tibi > ție; bubalus > bour; libertare > a ierta; sibi > sie. caballus > cal; scribere > a scrie; Există și unele excepții de la această legitate, cînd b intervocalic > v, dacă se află în componența formelor tone ale verbului a avea: habemus > avem; habetis > aveți; habere > a avea; habui > avui etc. B > u în formele pronumelor personale în dativ: nobis > nouă; vobis > vouă. 18 Uneori, b intervocalic >g (g): rubus > rug; uber > uger. Ajuns prin metateză între o vocală și o semivocală, b s-a păstrat: robeus > roib; habeat > să aibă. Precedat de o vocală și urmat de o lichidă, b > u: fabrum > faur; februarius > făurar; sub(u)lum > sul. Devieri în evoluția lui b: 1. b a fost disimilat de consoana imediat următoare: ablongare > a alunga; subglutiare > a sughița; abscondere>a ascunde; 2. b s-a palatalizat: fimbria > frînghie; 3. b s-a vocalizat: presbiter > preot. Oclusivele dentale și velare T inițial și medial s-a păstrat (cu excepția cazurilor de africatizare): turturella > turturea; intrare > a intra; turma > turmă; tondere > a tunde; panticem > pîntece; sagitare > a săgeta; tabanus > tăun; porta > poartă; sitem > sete. T final a amuțit, cu rare excepții, încă în perioada latinei populare: ad post > apoi; aut > au; bibit > bea; scribet > scrie; stet > să stea. Dar: sunt. În urma dispariției lui u final, t a rămas intact: canto > cînt; imperator > împărat; lutum > lut; mustum > must; stratum > strat; ventus > vînt. Modificări condiționate: T + o vocală anterioară în hiat > ț: credentia > credință; hospitium > ospăț; potentia > putință; sementia > sămînță; vivitia > viță; subglutiare > a sughița. Această legitate e valabilă și pentru limba română contemporană, cînd t final este urmat de sufixul diminutiv -ior: slut > sluțior; frate > frățior; oaspete > ospețior. T+e (i) în hiat cu o sau u > c: Creationem > Crăciun; fetiola > fecioară; inclinationem > închinăciune; mentionem > minciună; petiolus > picior; rogationem>rugăciune. Tot așa se comportă astăzi în limba română contemporană t sau ț final, dacă e urmat de sufixul diminutiv -ior: cîrnaț > cîrnăcoir; grăunte > grăuncior; cuminte > cumincior; dimineață > diminecioară. Dacă însă t este precedat de consoana s, chiar de este urmat de o vocală anterioară, el nu se transformă în ț sau în c: angusti > înguști; astectare > a aștepta; hosti > oști; 19 tristi > triști; asternere > a așterne; extergere > a șterge. Precedat însă de s, dar urmat de i în hiat, t dispare: pastionem > pășuine; ustia > ușă; ostiolum > ușor (subst.). Devieri în evoluția lui t: 1. t > c fiind asimilat regresiv de o consoană africată: monticellus > muncel; petiginem > pecigine. 2. t dispare, fiind disimilat, mai ales în cadrul formelor de perfect simplu, la pers. II sg.: cantasti > cîntași; laudasti > lăudași; dormisti > dormiși. 1. Încă în perioada latinei tîrzii, t s-a sonorizat: urtica > urdica > urzică. D inițial și medial a rămas neschimbat, dacă nu era urmat de o vocală anterioară: dentem > dinte; detonare > a detuna; tenda > tindă; dare > a da; depanare > a depăna; coda > coadă; dormire > a dormi; caldura > căldură; caldaria > căldare. D final a amuțit încă în perioada latinei tîrzii: ad > a; quod > că; quid > ce. După dispariția lui u final, d s-a păstrat: cado > cad; crudus > crud; intendo > întind; calidus > cald; prehendo > prind; vendo > vînd. Modificări condiționate: d+e (i) > dz > z: decem > dzece > zece; surdi > surdzi > surzi. d+e (i) în hiat > dz > z: diana > dzînă > zînă; prandium > prîndz > prînz; dies > dzi > zi; hordeum > ordz > orz; frondia > frundză > frunză. D din componența grupului consonantic ndc a fost disimilat: mand(u)care > mîncare. Devieri în evoluția lui d: 1. d a fost disimilat regresiv: admissarius > armăsar; 2. Disimilare regresivă parțială: adjungere > a ajunge. C(k) a rămas intact dacă nu preceda o vocală anterioară: cantus > cînt; cucuta > cucută; culmen > culme; peccatum > păcat. În urma dispariției lui u final, c(k) s-a păstrat: accus > ac; arcus > arc; circus > cerc; cuccus > cuc; lacus > lac; sacus > sac; porcus > porc; sucus > suc. 20 În unele cuvinte, c(k) s-a sonorizat: conflare > a se (în)gîmfa; cotoneus > gotoneus > gutui; invinco > înving; vitricus > vitreg. Modificări condiționate: 1. c+e(i) s-a africatizat: cera > ceară; ceapa > ceapă; dulcis > dulce; cernere > a a cerne; circus > cerc; cervus > cerb; caelum > cer; ducere > a duce; macelarius > măcelar. 2. c+e(i) în hiat cu o vocală accentuată sau cu o (u) neaccentuat s-a transformat în ț: arsicia > arșiță; inglacio > îngheț; nutricium > nutreț; discalciare >a descălța; judicium > județ; disculcius > desculț 3. Precedat de s și urmat de e(i), c > t: cognoscere > a cunoaște; nescio quid > niște; vescidus > veșted; nascere > a naște. 4. În aceeași poziție, dar urmat de e (i) în hiat, c a dispărut: fascia > fîșie; disfaciolare > a desfășura. 5. c din cadrul grupului consonantic cl s-a palatalizat în k'(ch): clamare > a chema; inclinare > a încheia; radic(u)la > ridiche; clavem > cheie; includere > a închide; veclus > vechi. 6. c după o vocală accentuată și urmat de s sau t >p: coctorius > cuptor; frictura > friptură; pectus > piept; directus > drept; fructus > frupt; lucta > luptă; factum > fapt; intellectus > înțelept; octo > opt. 7. c după o vocală atonă, urmat de s, s-a contopit cu acesta: exire > a ieși; lexiva > leșie; dixisti > ziseși; laxare > a lăsa; maxilla > măsea; franxisti > frînseși. G inițial și medial, dacă nu era urmat de o vocală anterioară, s-a păstrat: gallina > găină; ligat > leagă; grevem > greu; graulus > graur; gula > gurp; G final, în urma disparuției lui u final, a rămas intact: castido > cîștig; jugum > jug; dirigo > dreg; longus > lung; fagus > fag; largus > larg; Modificări condiționate: 1. g+e(i) s-a africatizat în g: rogat > roagă. rumegat > rumegă; fumigat > fumegă; allego > aleg. 21 gelum > ger; genna > geană; intelligere > a înțelege; sagitta > săgeată; lex, -legis > lege; ungere > a unge. 2. g+e(i) în hiat cu a dispare: corrigia>curea. 3. g din grupul consonantic gl s-a palatalizat în g' (gh): glacia > gheață; glandem > ghindă; ingluttire > a înghiți; subglutiare > a sughița; ung(u)la > unghie; ung(u)lus > unghi. 4. Fiind asimilat de un n imediat următor, g >n: lignum > lemn; pugnum > pumn; signum > semn; cognatus > cumnat. 5. Forma a mere devine a merge prin analogie cu a alerga, a fugi, care exprimă acțiuni dimanice și care conțin litera g. Evoluția oclusivelor velare 5 1. Qu urmat de o vocală s-a redus la c (k): quod > că; quomodo > cum; coquo > coc; torquo > torc. 2. qu+e(i) > c: quinque > cinci; coquere > a coace; quesivi > a cerși. 3. qu+a > p: aqua > apă; equa > iapă; quattuor > patru. 1. gu+o > g: unguo > ung; intinguo > înting. 2. gu+e (i)g: extinguere > a stinge; sanguinare > a sîngera; unguere > a unge; sanguem > singe. 3. gu+a >b: lungua > limbă; înterguare > a întreba. Analizînd cele expuse, e cazul să facem o generalizare a legităților care au condiționat apariția consoanelor africate în limba română: ț c+e(i): circellus > cercel; civitatem >cetate; c+e(i)+o sau u: urceolus > ulcior; t+ e(i)+o sau u: petiolus > picior; rogationem > rugăciune; g+e(i): sagitta > săgeată; gelum > ger; g gu+e(i): sanguem > singe; extinguere > a stinge. t+e(i): terra > țară; tibi > ție; t+e(i) în hiat cu o vocală neaccentuată: hospitium > ospăț; vivitea > viță; c+e(i) în hiat cu o vocală neaccentuată: socia> soață; jidicum > județ; Ca variantă a spirantei z, apare în limba neîngrijită africata dz, care a evoluat din: z d+e(i): dico > dzic > zic; d+e(i) în hiat:cadeat >(să) cadză > cază; radeat > radză > rază; diana > dzînă > zînă; j+a: jaceree > a dzace > a zace. 22 Sonantele nazale dominica > duminică; comnator > cumătru; lumen > lume. partem > parte; salicem > salce. termulus > țărm; adunamus > adunăm. M inițial și medial s-a păstrat: mensa > masă; mutus > mut; mens, mentis > minte; mensura > măsură; mons, montis > munte; mentire > a minți; musca > muscă; dormire > a dormi; M final a amuțit încă în latina tîrzie: dentem > dinte; mentionem > minciună; fontem > frunte; noctem > noapte; La finala secundară m s-a păstrat: fumus > fum; homo > om; pomus > pom; timeo > (mă) tem; Modificări condiționate: 1. M precedat de a și urmat de n (a+m+n) > u: scamnum > scaun; danum > daună. 2. În componența prefixului com-, uneori, m s-a păstrat: comparat > cumpără; compitis > cumpăt, alteori a dispărut: comprehendit > cuprinde. 3. În varianta populară, m deseori > n: ghimpi > ghinchi; strîmbi > strînghi; scump > scunchi. Printre devieri în evoluția lui m pot fi menționate: 1. asimilarea: formica > furnică. 2. disimilarea: malva > nalbă. N inițial și medial s-a păstrat: lana > lînă; mane > mîine; minaret > a mîna; necare > a îneca; panem > pîine. nomen > nume. nasus > nas; ningere > a ninge; anima > inimă; N final a dispărut încă în perioada latinei tîrzii: culmen > culme; legumen >legumă; Urmat de u final, care mai apoi a dispărut, n s-a păstrat: cornu > corn; torno > torn; cerno > cern; prunus > prun; vinum > vin. Modificări condiționate: 1. n+e(i) în hiat s-a palatalizat: antaneus > întîi; banea > baie; calcaleum > călcîi; cotoneus > gutui; cuneus > cui; vinea > vie. 2. Palatalizarea lui n are loc și astăzi, cînt apare sufixul -ior: bălan > bălăior; bătrîn > bătrîior; sptrinten > sprinteior. 23 3. Urmat de s, n a fost disimilat de acesta: mensa > masă; densus > des; mostrare > a mustra; pensare >a păsa. 4. În prefixul con- soarta lui n e similară celei a lui m: uneori s-a păstrat: contenio > cuntenesc; conjugo > (în)conjur, alteori a dispărut: confundare > a cufunda; convenire > a (se) cuveni; conventum > cuvînt. În textele vechi, n intervocalic din cuvintele de origine latină (cu excepția celor în care n era geminat: nn), era scris r, fenomen cunoscut cu numele de ritacism: bonus > buru > bun; homini > oameri > oameni; sanitatem > sărătate > sănătate. Dar: annus > an; genna > geană. Devieri în evoluția lui n: 1. Urmat de s, n s-a păstrat în cadrul unor forme de perfect simplu al verbelor de conjugarea III-a: strinxi > strînsei; planxi > plînsei; unxi > unsei. 2. n+i final se palatalizează în radicalul unor verbe: apponis > apui; ponis > pui; suponis > supui; exponis > spui; reponis > răpui; (re)manes > (ră)mîi. La nume însă, în aceleași condiții (n+i final), norma literară îl păstrează pe n: boni > buni; pruni > pruni; nonni > nuni. 3. Asimilarea lui n urmat de b, p: (în)pacare > împăca; (în)blandire > a îmblînzi; (in)plantare > a împînta. 4. Disimilarea lui n: canutus > cărunt; fenestra > fereastră; ranunculus > rărunchi; neminem > nimărui; 5. Epenteza lui n: grangulus > graur. Evoluția lichidelor L inițial și medial (ci excepția poziției intervocalice) s-a menținut: lacrima > lacrimă; lactem > lapte; caldura > căldură; fulgerare > fulgera; illac ad > la; abellona > alună; palma > palmă; caballus > cal; allevatum > aluat. subullum > sul; porcellus > purcel. L final s-a păstrat după dispariția lui u final: agnellus > miel; circellus > cercel; catellus > cățel; stabullum > staul; La substantivele care-l aveau pe l la N., trecute fiind prin paradigma declinării, acesta s-a transformat în r: fel, felem > fiere; mel, melem > miere; sal, salem > sare; sol, solem > soare. 24 Modificări condiționate: 1. L intervocalic > r: caelum > cer; filum > fir; paludem > pădure; bubalus > bour; gula > gură; palumbus > porumb dolus > dor; melum > măr; petiolus > picior; gelum > ger; mola > moară; qualem > care. 2. ll însă, în această poziție, s-a păstrat: caballus > cal; galleta > găleată; satullus > sătul; anellus > inel; pellem >piele; vallem > vale; circellus > cercel; ille > el; olla > oală. 3. ll urmat de a, mai ales în cadrul substantivelor feminine, a dispărut: margella > mărgea; porcella > purcea; hirundinella > rîndunea; turturella > turturea; novella > nuia; vitella > vițea. stella > stea; 4. l din componența grupurilor consonantice cl, gl s-a palatalizat, aceste grupuri transformîndu-se respective în ch, gh: clagum > cheag; clamare > a chema; glacia > gheață; clarum > chiar; clavatoria > cheutoare; glandem > ghindă; clavem > cheie; oricla > ureche; inglutire > a înghiți. 5. l+e(i) în hiat la început s- a palatalizat, apoi a dispărut: folia > foaie; doliosus > duios; palea > paie; filius > fiu; familia > femeie; taliat > taie; alium > ai „usturoi”; milia > mie; voleo > voi. Printre d e v i e r i în evoluția lui l, putem menționa: 1. Asimilarea: fuliginem > funingine; 2. Disimilarea: ululare > a urla; 3. metateza: pulmonem > plămîn. R inițial și medial s-a păstrat: resonare > a răsuna; capistrum > căpăstru; fera > fiară; aranea > rîie; carraria > cărare; terra > țară; risus > rîs; arcus > arc; socrus > socru. 25 R final, în cazul metatezei, s-a păstrat: inter > între; quattuor > patru; comnater > cumătru; super > spre. R final, dacă n-a avit loc metateza, a dispărut ca orice consoană finală: imperator>împărat; frater > frate. Există însă și cîteva excepții, cînd r final s-a păstrat, chiar dacă nu s-a produs metateza: vultur > vultur; venator > vînător, fulger >fulger. R de la finala secundară s-a păstrat: aurus > aur; cibrum > ciur; humerus > umăr; rarus > rar; ferrum > fier; taurus > taur; suffero > sufăr; carrus > car. Devieri în evoluția lui r: R+i, ca și n+i, se palatalizează și dispare: velis > veri > vei. Dar r+i în hiat s-a păstrat: adjutorium > ajutor; admissarius > armăsar; februarius > făurar; venatoria > vînătoare; muria > moare. În limba vorbită însă, r, ca și n, se palatalizează: paris > pari > pai; queri > ceri > cei; pereat > piară > pieie. Aceeași evoluție o are , în limba vorbită, și r descendent din l latin intervocalic: salis > sari > sai. R a fost asimilat: corona > cunună; serenus > senin; farina > fănină; mirionem > minune. R a fost disimilat: turbulare > a tulbura; rostrum > rost. S-a produs metateza: formosus > frumos; sternutare > a strănuta. În inifinitivul verbului, r s-a apocopat: dare - a da; stare - a sta; venire - a veni; scribere - a scrie. F în poziție inițială și medială s-a păstrat: facere > a face fenestra > fereastră inflare > a umfla factum > fapt frictura > friptură inflorire > a înflori factura > făptură fructus > frupt afflare > a (se) afla formica > furnică frons, frontis > frunte scrofa > scroafă F din finala secundară s- a păstrat: cufea > coif; stufus > stuf. Fricativa v apare la o etapă mai tîrzie a latinei populare, dintr- un u semivocalic latinesc, care s-a păstrat în poziție inițială și medială, în afară de poziția intervocalică: valem > vale venenum > venin convenire > a (se) cuveni verus > văr venator > vînător convenientia > cuviință venatus > vînat conventum > cuvînt 26 În poziție intervocalică, v, ca și b, dispare din motove de pronunție: avunculus > unchi pavonem > păun tardivus > tîrziu cantavi > cîntai clavem > cheie novem > nouă juvenca > juncă novella > nuia pluvia > ploaie Precedat de l, v > b: alvina > albină; alvea > albie. Uneori, v intervocalic s-a vocalizat, trecînd în u: alevatum > aluat, levare > a lua, clavatoria > cheutoare. În paradigma verbului habeo, -re, v s-a menținut în formele tone ale acestuia în locul lui b: habere > a avea, habeat > să aibă, habebat > avea, habui > avui, habuisset > avuse, habutus > avut etc. S inițial și medial s-a păstrat: sanitosus > sănătos risus > rîs serenus > senin excadere > a scădea salicem > salcie extemperare > a astîmpăra sementia > sămînță grossus > gros S final a dispărut încă în latina vulgară, păstrînsu-se însă la finala secundară: densus > des risus > rîs fusus > fus ursus > urs grassus > gras visum >vis Modificări condiționate: 1. S + e (i ) > ș: deserto > (eu) deșert, sessus > șes, densi > deși, grassi > grași, grossi > groși, ceresia > cireașă, camisia > cămașă, septem > șapte, vesica > beșică. 2. S + c (t) + e (i) > ș: cognoscere > a cunoaște, crescere > a crește, nascere > a naște, astectare > a aștepta, asternere > a așterne. 3. S urmat de o consoană sonoră este asimilat de aceasta și se sonorizează, devenind z: disbinare > a dezbina, disbracare > a dezbrăca, disligare > a dezlega, exbattere > a zbate, exventare > a zvînta. 4. S din componența prefixului -des e asimilat de ș, j, z: a des-șăla > a deșela, a des-șeua > a deșeua, a des-șuruba > a deșuruba, a se des-zice > a se dezice. Sub imfluența unor forme pronominale (illi > ei, nos > noi, vos > voi), verbale (laudas > lauzi, cantas > cînți), a unor numerale (tres > trei) și a unor adverbe (magis > mai), s a fost înlocuit, prin analogie, ci i. Generalizînd cele expuse mai sus, constatăm că inventarul de fricative al limbii române a fost completat cu noi foneme: 27 Ș, care provine din: Z, care provine din: d+ e (i): decem > zece, dicere > a zice, hordeum > orz. s+ cons. sonoră: disligare > a dezlega, exbattere > a zbate. z grecesc împrumutat: Qaga >zeamă. pe calea împrumuturilor: slav. ciorna > zloată; turc. zarzavat, fr. cazer > a caza; germ. Kaizer; din creații interne: a zurui, a se zghihui etc. s+ e (i): sella > șea, camisia > cămașă s+c (t) +e (i): cognoscere > a cunoaște, castigo > cîștig împrumuturi: turc. șah, fr. chauvin > șovin, ung. Șonka > șuncă; din creații interne: a șuiera, a se șușoti, a se șupuri, șfară. J, care provine din: J latin inițial: jocum >joc, Jovis diez > joi; J latin medial: adjutare > a ajuta, adjungere > a ajunge; e+o: deorsum > gois > jos; împrumuturi: slav. ■iicacooa jalbă, wapamekb >jăratec; fr. jaquette > jachetă; ung. szufla > juflă; creații interne: javră, hîrjoană, a jăpni H, care provine din împrumuturi: slav. xpaM > hram, turc. habar, fr. harpe >harpă; creații interne: a hăi, a hăcui, hojma, hoț etc. (Semnificația unor slove ale alfabetului chirilic) 28 Lexicul latinei populare și influența lui asupra celui din română 1. Adaptări directe și mutații de sens în cadrul paradigmei latina clasică - latina populară -româna. 2. Formarea cuvintelor. 3. Conversiunea. 4. Derivarea. 5. Compunerea. În studierea lexicului latinei vulgare trebuie să deosebim două categorii de cuvinte: 1. Cuvintele care în latina vulgară aveau o semnificație mai mult sau mai puțin diferită de cea din latina clasică; 2. Cuvintele latinei vulgare, care nu erau cunoscute de latina clasică. Dintre cuvintele din prima categorie menționăm următoarele, mai frecvente în latina populară și, respectiv, în lexicul activ al limbii române: Afflare era cunoscut în latina clasică numai cu semnificația de a sufla, a inspira. În română și celelalte limbi romanice acest verb apare cu sensul de „a se găsi”. Apprehendere în latina clasică aveau numai sensul de „a lua”. Încă în latina vulgară el și-a extins sensul de a lua foc, a se aprinde. Cu acest sens el s-a dezvoltat în română, devenind un verb polisemantic, pe care-l întîlnim într-o serie de expresii și locuțiuni verbale de tipul a lua apă-n gură, a lua la ochi, a lua cu binișorul, a lua în căruță, a o lua la sănătoasa ș.a. Aranea avea în latina clasică numai sensul de „păiangen” sau „pînză de păiangen”. În latina vulgară, cît și în română, acest cuvînt a mai primit semnificația de „rîie”. Barba avea numai sens de loc al corpului omenesc, la bărbați, situat în partea facială și acoperit cu păr. În vorbirea populară latină și în română el a mai căpătat și sensul de „bărbie”. Caballus era întrebuințat de scriitorii clasici mai ales în accepțiunea de „cal prost, mîrțoagă”. La Lucilius, Horațiu, Juvenal îl găsim însă cu sensul de „cal în general”. În latina vulgară, ultima interpretare era cea mai răspîndită, caballus devenise aici sinonim cu equus. În limbile romanice, varianta equus a dispărut aproape complect, iar în română ea a dat prin evoluție normală iapă. Carrus. Acest cuvînt căpătase în latina vulgară o semnificație specială de constelație: Carul Mare și Carul Mic. Cu acest sens el a venit și în sistemul stelar popular românesc, mai conservînd și noțiunea latinească clasică - cea de „mijloc de transport”. Cernere în latina clasică însemna „a separa, a deoseb”i. În limbile romanice îl găsim mai ales cu sensul de „a cerne făina”. 29 Cuvitas, folosit în latina clasică pentru a desemna „drepturile cetățeanului roman” se identificase în latina vulgară cu urbs. Civitas l-a substituit pe urbs în tot domeniul romanic. Astfel, avem: dr. cetate, it. citta, fr. cite. Cognatus,-a avea în latina clasică accepția de „rudă în genere”. Latina vulgară i-a îngustat sensul, dîndu-i explicația care echivalează cu frater mariti (fratele miresei) sau uxoris (frate al mirelui). Crepare însemna în latina clasică „a răsuna”. În cea vulgară el era echivalent cu „a crăpa, a plesni”. Dare avea sensul special de a produce. Ca și a lua, a da și-a extins mult semantica, devenind în română un verb polisemantic și dînd naștere unei serii de locuțiuni verbale: a da șfară-n țară, a da de gol, a da de dracu, a da de sminteală, a da drumul ș.a. Încă în latina clasică existau cîteva sensuri particulare pe care putea să le aibă verbul facere: barbam facere, ungues facere. Ca și verbele a da și a lua, el a devenit polisemantic. Cele mai vechi expresii cu a face sînt cele ce țin de religie: a face păcate, a face Paștile, a-și face cruce. Astăzi, a face poate face bloc cu aproape orice cuvînt semantic, mai ales din sfera substantivului, și își poate extinde sfera semantică, după cum zicea un lingvist, de la a face pîine pînă la a face copii. Ficatum era asociat la origine cu jecur, ceea ce însemna „ficat de gîscă îngrășată cu smochine”. În limbile romanice el și-a extins semnificația și astăzi denumește un organ al oricărui animal sau pasăre, inclusiv al omului. Focus. De la înțelesul de „cămin”, focus trecuse în latina vulgară la acela de „foc”. Frigus, care în latina clasică avea forma de plural frigori, a trecut în latina vulgară cu sensul de „febră” și și-a păstrat acest sens în denumirea populară a bolii friguri în limba română. Levare în latina clasică însemna „a ridica, a sustrage” (o avere). În latina vulgară era folosit cu sens mai larg de „a lua”. O altă schimbare de sens pe care o prezintă levare în limba română este aceea de a fermenta. De aici a venit și cuvîntul românesc aluat prin proteza lui a la participiul verbului luat. Lex avea sensul de „lege” (în latina clasică lex-legis). În latina vulgară el mai capătă un sens de religie. Cu acest sens apare des în scrierile vechi: Turcii sînt de altă lege, nu de lege creștinească. Machinari în latina clasică era interpretat cu sensul de „a inventaI, uneori - „a complota”. În latina vulgară el a căpătat o altă semnificație, cea de astăzi în limba română: mola machinaria = moara măcina. Mamma e un cuvînt din limbajul copiilor, sinonim cu latinescul mater. Dar în latina clasică mamma avea sensul de „mamelă”. În vorbirea populară acest cuvînt trebuie să fi fost foarte răspîndit, 30 odată ce este întîlnit pe plăcile funerare ale multor morminte din epoca veche. Acesta a fost etimonul cuvîntului mama pentru mai multe dintre limbile romanice. De exemplu: dr.: mama, fr.: mamman, it: mamma. Alături de mamma, se întîlnește destul de des, în aceleași inscripții, și tata, care în latina clasică era pater. De exemplu, în dr.: tata, it. populară: tata, vechea franceză: taie. Manere trecuse de la înțelesul de „a rămîne” la acela de „a petrece noaptea într-un loc”. În română el a dat două semnificații: mîner și a rămîne. Necare în latina clasică însemna „a face să piară, a ucide, a sugruma”, iar în latina vulgară și în română a venit cu accepția de astăzi: „a îneca”. Monumentum se ăntîlnește uneori la autorii clasici cu sensul special de „monument funerar”. Evoluția normală prin disimilarea lui u (sincopa) și rotacizarea lui n, apoi trecerea lui e în ă și, respectiv, dispariția consoanei finale m, apoi a lui u, a dat varianta populară mormînt. Orbus în latrina clasică însemna „lipsit de ceva, orfan”. În latina clasică el era conceput ca lipsit de vedere, orb. Paganus în latina clasică însemna „locuitor de la țară”. Odată cu apariția creștinismului sensul lui a devenit „păgîn”, adică „cel care nu este creștin”. Rostrum însemna în latina clasică „cioc”, „bot”. Lingviștii latini subliniau că acest cuvînt nu trebuie întrebuințat cînd e vorba despre om. La Empiricus rostrum este chiar sinonim cu os. În română rost e întrebuințat tocmai cu sensul de „gură” și e întîlnit de expresiile a lua la rost, a avea rost. Septimana, folosit în latina clasică în calitate de adjectiv, a devenit în latina vulgară substantiv și a căpătat în epoca creștină înțelesul de „săptămînă”. Sera era, de asemenea, la origine un adjectiv cu sensul de „tîrziu”. La început era asociat cu dies și hora. Cu timpul, el s-a izolat de acestea, a devenit substantiv și se folosea independent. Îl mai întîlnim și în alte arii ale limbilor romanice: it.: sera, dr.: seară, fr.: soir, prov.: ser. Veteranus. În latina clasică însemna „soldat care și-a satisfăcut stagiul militar”. În limba română a căpătat sensul „om în vîrstă”, mai ales că „soldatul care și-a făcut datoria” era trecut de anii tinereții. A suferit fenomenul betacismului. După trecerea lui e neaccentuat în ă și sincoparea celui deal II-lea e aflat în poziție neaccentuată, a devenit bătrîn Visum în latina clasică însemna „apariție”: visa somniorum, visa nocturna. În latina vulgară și în română vine cu accepția de astăzi: vis. Mai puțin numeroase sînt formele care aparțin celei de-a doua categorii de cuvinte, menționate la începutul temei: care existau în vorbirea poporului, dar nu erau în lexicul latinei clasice. 31 Branca cu înțelesul de „labă”. De aici și a îmbrînci, adică „a-i da cu mîna, a-i da o labă”. Galetta era folosit în latina populară cu sensul de „mensura vinaria”, la noi - „găleată”. Sappa era determinat ca un „genus instrumenti rusticorum” (un fel de instrument de la țară), sapă. Tita, teta, cu diferite variante, exista în latina vorbită ca un cuvînt propriu vorbirii copiilor (dida, tuta) a evoluat în română în țîță. În limbile romanice găsim o serie întreagă de cuvinte înrudite cu acesta care înseamnă, ca și mama, „mamelă”, iar ca verb e asociat ca „a suge”: fr.: teter, prov.: teta, sp., port: teter. II. Latina vulgară era mai mult înaintată decît cea clasică în ceea ce privește formarea cuvintelor noi. Aceasta este una din trăsăturile caracteristice ale oricărei limbi populare. Cuvintele noi se formează, după cum știm, în trei feluri: 1. prin trecerea aceleiași forme dintr-o categorie în alte, așa-zisa conversiune; 2. prin adăugarea de elemente noi (sufixe și prefixe) la formele existente (afixarea); 3. prin compunere. Vom cerceta fiecare din aceste cazuri de constituire a lexicului limbii române sub influența latinei populare, urmînd ordinea diferitor categorii gramaticale. Substantive Aici trebuie să cităm cîteva cazuri de apariție a cîtorva substantive din adjective. Galineceus - găinaț. Novella - nuia. Scortea - scoarță. Spinalis - spinare Capitaneus - căpătîi. Carnaseus - cîrnaț. Fontana - fîntînă Frondea - frunză. Linea - ie. Vom mai adăuga aici substantivele provenite din adjective și cercetate de noi în paragraful de mai sus sera - seară și septimana - săptămînă. Au trecut la categoria substantivelor, de asemenea, o serie de participii la perfectiv: buccata - bucată; fetatum - fătat; stratus - strat. 32 Substantivele formate cu sufixe: -ia (-ie). Acest sufix, împrumutat din greacă a pătruns în latina vulgară mai ales în perioada epocii creștine și este folosit în limbile romanice la formarea substantivelor abstracte: avuție, tărie, omenie ș.a. -ucus, -a: matteuca - măciucă; -ulum, -a: cavula - gaură, trunculus - trunchi; -ule: padulem - pădure; -ina: radicina - rădăcină; -aneus: calcaneus - călcîi; -or: lucor - lucoare; -ura: calura - căldură; -arius: caldaria - căldare, carraria - cărare, dogarius - dogar, pecorarius - păcurar; -itia: dulcitia - dulceață, amaritia - amăreață, teneritia - tinerețe; -ura, aratura - arătură, cripatura - crăpătură, frictura - friptură; -sura: arsura - arsură, seminatura - semănătură. -icus, -occus, -ucus, necunoscute în latina clasică, au existat în cea vulgară și au dat în limbile romanice o serie de derivate de tipul păsărică, mînzoc, mămucă, tătucă etc. -ellus: hirundinella - rîndunea, margella - mărgea; -cellus: monticellus — munticel, muncel, Marcel, găticel. -entia: suferentia - suferință. -issa a pătruns prin intermediul limbii grecești: diaconissa - diaconeasă, imperatrissa -împărăteasă, preotissa - preoteasă etc. Trebuie să menționăm aici cîteva schimbări de sufixe care se produseseră în latina vulgară. - ulus, de exemplu, a fost înlocuit cu -ellus. Găsim chiar în latina clasică variantele catullus - catellus, vitullus - vitellus. Tot cu sufixul -ellus s-au format substantivele particella - părticea, surcella - surcea, soricellum - șoricel. - anus a fost înlocuit cu -o, -onis în tabanus - tăun. - uculus în loc de -iculus apare în peduculus - păduche. În locul clasicului geniculum avem genuculum - genunche. 33 Deja în latina populară se formează o serie de substantive compuse: caprifolium > căpriori manus stergium > mîneștergură Domine deus > Dumnezeu prima vera > primăvară Prin derivare cu sufixe s-au format în latina populară cîteva adjective, printre care: - osus: flocosus - flocos, frigorosus - friguros, mucosus - mucos, ossuosus - osos, panticosus - pîntecos, venenosus - veninos. - utus: canutus - cărunt; - ivus: tardivus - tîrziu, temporivus - timpuriu; - iscus, un împrumut din greacă prin intermediul latinei vulgare, care formează numeroase derivate cu actualul sufix românesc -esc: bărbătesc, omenesc, românesc, ostășesc ș.a. Numerale În calitate de numerale distributive, limba română folosește construcțiile de tipul cîte unul, cîte doi ș.a.m.d. Aceste forme datează din latină. Cîte este grecescul cata, care a pătruns de timpuriu în latină și a fost asociat cu unus după modelul grecesc. În limbile romanice occidentale expresia cata unus apare ca pronume nehotărît: fr. - quenne, port.- cada uno, în timp ce în limba română e cunoscut exclusiv ca numeral. Pronumele compuse În limba română avem o serie de pronume demonstrative, nehotărîte și negative, care au provenir de la compușii latinești. Astfel, pronumele demonstrative de tipul acesta, acela au derivat de la formantele latinești ecce + iste (ille).Ca pronume nehotărîte, latina vulgară cunoștea deja construcțiile nescio quem + ne - neștine; nec, neque unus - niciunul; vere unus - vreunul. Ambele pronume negative sînt niște formații ale compușilor latinești. nec + hominis = nimeni; nec + mica = nimica. Verbul Vom studia mai întîi verbele derivate din substantive sau din adjective prin adăugarea directă a unei terminații verbale la tema acestora. Toate aceste derivate postnominale aparțin conjugărilor I și a IV-a. Așadar, verbe derivate din substantive: bucca - îmbucare; braca - îmbrăcare; 34 capitare - a căpăta; excapitare - a scăpăta; circus - circare - a cerca; corda - incordare - a încorda; fetus - fetare — a făta; forfex - forficare - a forfeca; genunculum - genunculare - a îngenunchea; lumen - luminare - a lumina; mors (mortis) - admorțire- a amorți uvum - uvare - ouare - a uoa. Verbe derivate din adjective: pedica - împiedica; sella - inselare - a înșela; ventus - exvento - a zvînta; vezica - vezicare - a beșica. calidus — excaldare — a scălda; tardivus — tardivare — a întîrzia. tener - tenerire - a întineri. lenis — alenare — a alina; longus — ablongare — a alunga; unus — adunare — a aduna largus — adlergare — a alerga; Un alt grup de verbe s-a format prin derivare de la substantive sau adjective, între tema cărora și terminația verbală -re s-a mai adăugat un element. Notăm următoarele derivate: -iare: altius - altiare - ălțare - înălțare; grassus - grassiare - îngrășare; mollius - molliare - muiare; subtilis - subtiliare - subțiare, subțiere; -icare: caballus - cablallicare - încăleca; carrus - carricare - încărca; ferrum - ferricare - a fereca; -ugare: fumus - fumigare - a fumega; -ulare: tremo - tremulare - a tremura; turbo - turbulare - a tulbura; ventus - ventulare - a vîntura; -inare: scarpere - scarpinare - a scărpina; -tare: libertus - libertare - a ierta; oblitus - oblitare - a uita; interritus - interritare - a întărîta. Noi forme verbale s-au format și cu ajutorul prefixelor. Printre cele mai frecvente prefixe atestăm următoarele: 35 -ad: adbatere — a abate; adlentare — a alinta; adormire — a adormi; adlegere — a alege; adfumare — a afuma; adspectare — a aștepta. adfundare — a afunda; adlactare — a alăpta; -de: degelare — a degera. -dis: discalciare — a descălța; disligare — a dezlega; discuneare — a descuia; -ex: exbattere — a zbate; excadere — a scădea; excambinare — a schimba; excarminare — a scărmăna. -in: incalciare — a încălța; inclavare — a încheia; incuneare — a încuia; ingluttire — a înghiți. (Formele derivate și compuse ale celorlalte părți de vorbire (adverbe, prepoziții) le vom studia la temele respective.) Influența slavă 9 1. Din istoricul problemei. 2. Influența morfologică slavă asupra limbii traco-dacilor. 3. Sufixele de origine slavă în română. 4. Lexicul de origine slavă. I. Venirea slavilor transformă complet fizionomia Peninsulei Balcanice. Ea determină o adîncă răsturnare în partea Europei Orientale, introducând un element nou în sînul populației romane abia formate. Cei care își fac acum apariția în istorie nu mai sînt niște incursori trecători, ca goții, împinși numai de dorința jafului. Avem a face, acum, cu niște imigranți dîrji, cu niște cuceritori ferm hotărîți să-și caute un nou sălaș, poate chiar o nouă patrie, în care s-ar situa pentru totdeauna cu traiul. Pătrunderea slavilor în Peninsula Balcanică trebuie considerată ca un eveniment îndelung pregătit. La început, coborîți de la nord în regiunea Carpaților, puțin timp după părăsirea Daciei de legiunile romane, ei au înaintat, puțin cîte puțin, spre malurile Dunării. La început, ei au trecut în grupuri mici acest fluviu cam pe la sfîrșitul secolului al III-lea. 36 În secolele IV-V, aceste grupuri mici au locuit în Moesia și Tracia. Adevărata imigrație slavă începe în ultimii ani ai secolului al V-lea, cînd ostrogoții părăsesc țările dunărene pentru a se îndrepta spre Italia, lăsînd terenul liber slavilor. Atunci slavii asaltează cu adevărat Imperiul Bizantin. Ei profită de confuzia care domnea în Imperiu și, cu toată rezistența ce le-o opun trupele imperiale, reușesc să cucerească cea mai mare parte a teritoriului sud-dunărean. În prima jumătate a secolului al VII-lea, aproape toată Peninsula Balcanică se afla în mîinile slavilor. Pentru istoria Europei Orientale acesta era un eveniment tot atît de important ca cel ce avuse loc cu 5-6 secole înainte, cînd pe acest teritoriu au venit legionarii romani. Ne-am face vinovați de o falsificare a istoriei dacă n-am recunoaște marea influență pe care a avut-o slava asupra limbii române. După cum am văzut mai înainte, lingviștii latiniști S. Micu, Gh. Șincai și P. Maior s-au străduit să reducă la minim această influență. Influența slavă din această perioadă se observă în multe din particularitățile morfologice, pe care le-a împrumutat româna. Dar mai ales lexicul a fost împresurat cu numeroase elemente slave. O statistică a cuvintelor latine și slave care sînt cel mai des folosite ar putea demonstra că elementele slave sînt tot atît de expresive și de vii ca și cele latinești. Nu avem în vedere, cînd vorbim despre influența binefăcătoare a elementului slav, decît mai ales lexicul din perioada secolelor IV-VII și XI-XIII. Cînd privește anul 1812, perioada R.A.S.S. Moldovenești, cea stalinistă, brejnevistă și bodiulistă, influența a fost nefastă pentru dezvoltarea limbii române din spațiul dintre Prut și Nistru. Din punct de vedere fonetic, acțiunea slavă asupra limbii române este foarte redusă. Nu putem releva decît alternanța pe care au suferit-o sunetele cîtorva cuvinte sub influența formelor slave, cu care ele prezentau o oarecare asemănare. Acesta este cazul cuvîntului mijloc, provenit din compușii latinești medius+locus, unde d_urmat de i trebuia să alterneze cu z_sau, în limba veche, cu dz. Dar, sub influența limbii vechi bulgare, dz a alternant cu j, ca și bulgărescul mezda. Tot așa, pronumele negative nimeni, nimic, provenite de la nec + hominis, nec + mica, l-au putut schimba pe e din negația nec în i numai datorită asemănării funcției acestor pronume cu cele slave hukto, huuto. II. Influența slavă asupra limbii române este mai evidentă în morfologie. Face să fie menționat mai ales cazul Vocativ la substantivele feminine, care se formează pe întreg teritoriul românesc prin desinența o, după modelul bulgăresc zeno sau al celui ucrainean susidko. Aici ar trebui să ne întrebăm dacă nu trebuie să admitem o influență analogă și pentru vocativul substantivelor masculine care se termină în e: coarbe, lupe, oame după modelul bulgăresc boze [boje]. 37 Am putea mai degrabă să presupunem că vocativul românesc reproduce modelul latin, iar modelul slav doar a putut să accentueze această variantă cazuală. Pe de altă parte, ar trebui să subliniem că vocativele românești cu e la masculin sînt destul de rare, locul lor ocupîndu-l vocativul cu ule: omule, scumpule, drăguțule bace etc. Dar, pe de altă parte, nicidecum nu putem admite că vocativul cu -ule este o variantă a nominativului latinesc, la care s-a atașat, pur și simplu, articolul substantival definit, descendent din pronumele demonstrativ latinesc ille. Mai degrabă am putea avea de a face cu o influență slavă. Într-adevăr, și astăzi întîlnim în limba bulgară un sufix -le care se adaugă numelor de persoane cînd li se adresează cineva; libe „iubit” - libile „iubitule”. Tot de origine slavă este și numeralul sută, derivat din limba bulgară suto. Cît privește formarea numeralelor cardinale de 11 pînă la 19, ar trebui să fim mai cu rezerve cînd se afirmă cum că formațiile românești ar fi o copie leită a celor slave. Vorba e că, în primul rînd, toate elementele numeralelor compuse românești sînt de origine latină. În al doilea rînd, prepoziția spre e provenită și ea din limba latină de la super care înseamnă „deasupra”, adică „peste”. Trebuie să admitem că sintaxa compunerii numeralelor cardinale a fost, pur și simplu, întărită, cimentată de formațiile omogene slave. Cît privește verbul, ar trebui să cităm aici cîteva exemple, unde româna folosește reflexivul după modelul slav, și nu al celui latin. E vorba de verbele a se mira și a se ruga, împrumutate de la modelele bulgărești uydumu ce și vo.iiimu ce. Ar trebui însă să remarcăm că formarea verbelor reflexive ține mai mult de psihicul național al fiecărui popor luat în parte. Căci formele reflexive verbale de tipul a se învăța, pe care le folosesc unii vorbitori ai limbii noastre, copiindu-le pe cele rusești (y'/»Tbc;i), sînt condamnate de normele limbii literare. Și din contra, a se duce, a se gîndi din limba noastră nu se fac cu se (ci, ca în limba rusă. Limba româna datorește slavei mai multe adverbe: aievea < a+jave(a+^Be) de obște < oome de iznoavă < U3y HOBy îndeosebi < oceoirm razna < pa3HO înzadar < 3a gapy Influența slavei vechi se observă mai ales la derivate. În primul rînd, trebuie să cităm mai multe prefixe, pe care româna le-a moștenit din slavă. Unele din ele au pătruns în română odată cu cuvintele slave, care erau deja niște compuși cu prefixe. De exemplu, prefixele iz-, na, -pa-, po-, pri- se întîlnesc doar în compusele formate în slavă: izbire, năpădire, păgubire, pocăire, primire. 38 Din mulțimea de prefixe de origine slavă numai următoarele au fost productive în limba română: Ne- servește în română, ca și în slavă, la exprimarea negației, pentru a da un sens peiorativ cuvîntului cu care intră în compoziție. El corespunde latinescului in, a, i, pe care, în vorbirea populară, le înlocuiește completamente. Compusele cu ne- sînt destul de numeroase în limba română. Printre ele găsim substantive, adjective, verbe, adverbe: neadevăr, neastîmpăr, nedreptate, nemurire, neom, neputință, nesaț, nesimțire, neștiință; neadevărat, neadormit, neascultător, nebun, necioplit, necopt, necrescut, neînsurat, nemăritată, neînvățat, nenorocos, nenorocire; neapărat, nedrept, negreșit, neomenește, nespus etc. Elementele citate ne arată cît de viu este ne- în limba română. Observăm aici mai ales numeroase derivate de origine latină, care au format cuvinte noi cu negația de origine slavă ne-. Razu-, deși mai puțin răspîndit decît ne-, formează, de asemenea, numeroase derivate. Deoarece acest prefix este deseori confundat cu prefixul de origine latină răs-, ne vom opri mai mult asupra lui, ca să arătăm care sînt formele unde avem într-adevăr a face cu prefixul slav. Răzu- servește în general pentru exprimarea ideii de despărțire și corespunde latinescului dis-: răzbunare - a despărți, a separa de bunătate; răzmeriță - a despărți, a separa de pace; răzbate - pentru a-i bate, trebuie să-i desparți. În istroromână, această funcție a prefixului răs- [-res] a fost atît de bine înțeleasă, încît el l-a înlocuit adesea pe des-: reskl'ide, rescoperi, rescuts, rescutso, rezlego, rezmetso = deschide, descoperi, desculț, desculța, dezleda, dezvăța. În afară de razu-, în slavă mai exista și prefixul ras- în cîteva cuvinte ca packojumu, pacnadumu - „a răscoli, a răspîndi”. Prefixul prea- s-a suprapus latinescului prae- și se alătura substantivelor, adjectivelor, verbelor și adverbelor cînd trebuia să marcheze gradul superlativ: preafrumos, preaplin, preaînțelept, preaștiutor. El poate echivala cu locuțiunea “peste măsură de”. Acest fapt ne dovedește că slavonescul npe- și latinescul prae- s-au consolidat reciproc. Mult mai numeroase sînt sufixele slave introduse în limba română prin intermediul slavei. Sufixul -ac corespunde vechiului bulgăresc -aku: bujaku, siraku = bugeac, sărac. Îl întîlnim, de asemenea, în cuvintele ca: prostănac, gînsac, godac, porumbac, băbac. Ca să nu-l confundăm pe -ac de 39 origine slavă cu -accus de origine latină, trebuie să ținem cont de faptul că cel de origine slavă e prezent mai ales la cuvintele de origine și ele slavă, pe cînd latinescul -accus e atașat la substantivele sau adjectivele de origine latină: fundac, iatac, comănac. -că este derivativul de vechea bulgară de la -uka, -uku, -iku și desemnează mai ales naționalitatea sau originea: armeancă, italiancă, româncă, țigancă, orășeancă, săteancă, tărancă. Împreună cu sufixul -oai, -că formează substantive de genul feminin și indică un titlu, o stare: boieroaică, strigoaică, cît și unrele denumiri de animale de genul feminin: lupoaică, ursoaică, leoaică, cerboaică. Se mai adaugă adesea și la diminutive: cămeșuică, cărăruică, ferestruică, nevăstuică, puică. -ăci a dat derivatele: cîrmaci, hrănaci, robaci, stîngaci, trăgaci, cîrpaci. -ici formează substantive abstracte: gîdilici, tremurici. -og e derivat de la v. bulg. -ogu: milog, zbîrciog, olog, boșorog, slăbănog, șontorog. -ugă - de la v. bulgar -uga: buturugă. -eală, de la v. bulg. -eli, este adăugat la tema verbelor pentru a indica rezultatul acțiunii exprimate de verb: amețeală, bîrfeală, cheltuială, îndrăzneală, lustruială, mîntuială, amăgeală, croială. -an, din v. bulg. -anu, formează substantive masculine: ciocîrlan, gîscan. Derivatele cu acest sufix prezintă uneori un sens augmentativ: golan, țopîrlan, lungan, bețivan. Întîlnim și cîteva adjective cu sufixul -an: bălan, năzdrăvan, plăvan. -anie, -enie, rezultat din cuvinte slave ca progrebenie, videnie, denumește în limba română acțiuni abstracte: curățenie, împărtășanie, petrecanie, șiretenie. Ultimul exprimă mai degrabă o calitate de a fi șiret decît o acțune. -ean, redus după r, ș, ț la -an, reproduce sufixul din bulg. veche - eninu, ianinu. El indică patria sau originea: moldovean, bucureștean, cetățean, sătean ș,a.m.d. -nic, reprodus din -inicu, formează în română adjective: destoinic, amarnic, bicisnic, casnic, datornic, fățarnic, habarnic, darnic. -niță, derivat din -inică, formează substantivă: botniță, doniță, cristelniță, șurubelniță, urechelniță, vîrtelniță, clopotniță. -iște se trage din v. bulg. iste; el arată mai ales locul unde se găsește un obiect și se referă la denumirile de plante: iniște, cînepiște, tutuniște, păpușoiște, mai arată partea obiectului indicat în radical și trimite la menirea, întrebunțarea obiectului: toporiște, coderiște. -eț, derivat din v. bulg. -ici, formează nume de agent: călăreț, cîntăreț, drumeț, cît și diminuative: cuibuleț, rîuleț, săculeț, steguleț, ursuleț. -ița ne vine din v. bulg. -ica: undiță, cojiță, pojghiță, suliță, troiță. 40 -av, de la -avu, se folosește extrem de rar și formează adjective: hulpav, bolnav, trîndav. -iv (-ivu) a dat derivatele: bețiv, uscățiv, milostiv, guraliv. Dar cea mai mare influență asupra românei a avut-o totuși lexicul slav. Numărul cuvintelor slave introduse în diferite sfere de activitate umană este considerabil. Aceste cuvinte se referă mai ales la om, la particularitățile lui fizice și morale, la dispozițiile-i psihice, condițiile sociale și activitatea lui: - pleșuv, scîrnav, slab, zdravăn, lacom, milostiv, năprasnic, zglobiu, vrednic, strașnic, leneș, - rîvnă, veselie, lacom, slugă; - a boli, a hrăni, a milui, a obloji, a plăti, a pipăi, a pomeni, a posti, a porunci, a potoli, a primeni, a răzbi, a răzvrăti, a țese, a tălmăci, a se trudi, a vrăji, a zămisli, a ocoli, a omorî; - blajin, buiac, destoinic, drag, năpraznic, nătîng, prost, strașnic, vrednic, zglobiu; - trudă, ocolire, zărire ș.a. O dată pătrunse în limba română, multe dintre cuvintele slave, ca și cele din latina clasică prin intermediul celei populare, și-au schimbat sensul primar. Pentru a arăta cît de mult se îndepărtează ele de prototipurile lor, vom compara cîteva cuvinte din vechea bulgară cu corespondentele lor românești. Bezakonie “nedreptate”, bazaconie „necuviință, ciudățenie, caraghioslîc”. Această schimbare de sens, oricît ar fi de surprinzătoare, poate fi totuși explicată. Semnificația cuvîntului românesc se leagă de aceea a vcechii bulgare prin etapele „lucru făcut împotriva legilor (scrise sau nescrise), împotriva obiceiurilor, lucru excepțional, ciudat”. Astfel el a și fost calchiat în româna veche: fărădelege. Bezduna “prăpastie fără fund” - întuneric, obscuritate. Blajenu “fericit” - blajin, blînd. Burea “furtună” - bură, burniță, ceață. Beliti “a face alb” - “belire” - a scoate pielea, a jupui. Ceta “monedă” - țintă, cui mic, vîrf. Hvala “laudă” - fală, glorie, strălucire. Ciudo “miracol” - cuidă, necaz, mînie, regret. Dedina “moștenire” - datină (obicei, tradiție). Dognati, dojeno “a urmări” - dojenire, a certa. Domoliti “a ruga” - domolire, a liniști, a modera, a încetini. Dospeti “a ajunge” - a dospi (a fermenta). Grabiti “a răpi, a lua” - grăbire. Gradu “zid, oraș” - gard. 41 Iskaliti “a înnegri” - iscălire, a semna. Izbiti “a ucide” - a izbi, a lovi. Izmena “trădare, schimbare” - izmene, adică tot una ceea ce se schimbă. Logoditi „a conveni” - logodire. Nacazu nakazati „hotărîre, a stabili, a fixa” - necaz, necăjire. Oblojiti „a aplica” - a obloji „a pansa, a spăla cu apă caldă”. Podu „pămînt, palmă” - pod, punte, dar și „podul casei”. Propasti, propada „a despărți” - a prăpădi, a pierde. Suvora „legătură” - sfoară. Traiati „a dura” - a trăi. Voinicu „răzbionic, soldat”- viteaz, curajos, puternic. Zapadu „cădere” de la zapasti „a cădea” - zăpadă, adică ceia ce cade din cer. Lobivu „rău, răutăcios” - zglobiu, vesel. Troianu „ridicătură de teren” - troian de zăpadă. Dar denumirea vine de la numele împăratului Traian, care a construit o mulțime de-a valuri pentru fortificații. Bolovanu „coloană, statuie” - bolovan. Grai, graiati „cîntec, a cromcăni” - grai, a vorbi. Grulo „gîtlej” - gîrlă. Kokoși „găină” - cucoș. Okno „fereastră” - ocnă (mină de sare). Skapu „zgîrcit” - scump. Slota „iarnă” - sloată (timp ploios, ploaie în două cu ninsoare). Stogu „grămadă” - căpiță de fîn, de snopi. Ustati, stana „a înceta” - ostenire. Zoria „lumină” - zori. Pătrunderea unor termeni slave a avut ca urmare dispariția termenilor corespunzători latini. Astfel: etas - - Bp'bcrna > vîrstă; calvus - nnsrnuBbiH > pleșuv; amo, -are - jiooirm >a iubi; crusta - i<O'/i<« > cpajă; avarus - 3rptMHT^ > zgîrcit debeo - TpsâoBaTu > a trebui; corpus - mpyii'B > trup; dexter - uckycTHWH > iscusit; 42 eror, are - ip;',niiiTii > a greși; fons - u3Bop > izvor; hortus - rpaguHa > grădină; infernum - ag > iad; paradisum - pan >rai; laboro, -are - Myka > muncă; nudus - iojbiîi > gol; opera - Tpsâa > treabă; pauper - cupaky > sărac; strenum - gapt > dar. Bibliografie: 1. Curs de gramatică istorică a limbii române, Chișinău, 1991, pp. 27-32 2. G. Ivănescu, Istoria limbii române, pp. 351-363 3. Al. Rosetti, Istoria limbii române, vol. III Elementul autohton Romanii numeau daci poporul care trăia pe teritoriul de la nordul Dunării. La greci, același popor era numit geți. Geograful și istoricul grec Strabon (a. 64 p. e. n. - a. 24 e. n.) susținea că geții și dacii vorbeau aceeași limbă, numai că primii locuiau spre răsărit, la cursul inferior al Dunării, iar dacii - mai spre vest, în coroana Carpaților. Triburile daco-geților reprezentau ramura de nor a tracilor. Regiunea tracă propriu-zisă se întindea în mileniul I de pînă la era noastră la sudul Dunării. Se știe că pînă la începutul erei noastre limbile traco-dacice au suferit schimbări esențiale. Dar nici influența puternică a limbii eline, nici asimilarea de mai tîrziu a limbii latine n-au făcut ca aceste limbi să dispară cu totul. Ele a urmat să se păstreze pe un teritoriu destul de întins. Se crede că în secolul I p. e. n., pînă la cucerirea Daciei de către romani, daco-geții au cunoscut chiar scrisul. În procesul dezvoltării istorice limba daco-geților a fost asimilată de limba latină populară, totuși ea n-a putut să nu lase anumite urme atît în fonetică, în gramatică, și mai ales în lexicul limbii române. Cercetarea elementelor daco-getice are de înfruntat însă multe dificultăți, mai ales din cauza faptului că nu s-au păstrat texte care ar fi fost scrise în daco-getă. Ne-au rămas doar unele cuvinte răzlețe, introduse în diferite texte grecești sau latine. Cît privește aspectul fonetic al acestei limbi, se poate spune că, împreună cu traca și ilira, ea făcea parte din sistemul limbii indo-europene, așa numita limbă satem, spre deosebire de limbile latină, greacă, celtă, care făceau parte din limbile kentum. Un mare ajutor în studierea elementelor geto-daco-tracice ne oferă limba albaneză, care este înrudită cu ilira. Unul dintre primii lingviști care a pus problema relațiilor lingvistice albano-est- 43 romanice a fost marele savant B. P. Hașdeu. Astfel, termeni balaur, mazăre, sîmbure și viezure, reconstituiți de B. P. Hașdeu prin asemănare cu albaneza, sînt recunoscuți de mai mulți cercetători ca fiind de origine tracică. În vol. I al lucrării sale Originea românilor, Al. Philippide dă ca fiind probabilă originea tracică a cuvintelor spăpîn, stînă și smîntînă, pe care mulți cercetători le considerau pînă la el de origine slavă. Stăpîn, care presupune un trac stopanu, a fost derivat de la rădăcina stap, de la care ar proveni în macedoromână stăpuescu „opresc, stăpânesc, țin în loc, așez” + sufixul -anus. Aceiași rădăcină o au și bulgărescul stapu „baston”, și germanul stab „baston”. Cuvîntul românesc are paralelă în albaneză -stopan - „baci”, și în vechea slavă - stopanu „stăpân”. Stînă este cunoscut de vechea bulgară - stana „locuință”; în sîrbă și albaneză stan înseamnă același lucru. Cuvîntul smîntînă s-a dovedit a fi totuși de origine slavă (v. bulg. ,rusă - smetana). Cuvîntul strungă este asociat de Al. Philippide cu rădăcina stru(sru) „a curge”. Tot elemente tracice sînt considerate de Al. Philippide și barză (alb. bardhe “alb”). bîr! (interjecție) - alb. berr “oaie” bucur - alb. bucure “frumos” ciut, sut - alb. shut “fără coarne” codru - alb. kodre “movilă” brad - alb. breth brîu - alb. brenu buză - alb. buze mînz - alb. meze zară - alb. dhalle ghimpe - alb. gjemp În Istoria limbii române (vol. II, p. 108-124), Al. Rosetti consideră drace sau dace următoarele cuvinte: abur - alb. avul buză - alb. buze baci - alb. bac „frate mai mare” balaur - alb. bolle „șarpe mare” baltă - alb. balte bîlc - alb. byc „mocirlă” buc - alb . byc „paie de cânepă” bucur - alb. bukure fluier - alb. fluoiere ghiuj - alb. giush groapă - alb. grope grumaz - alb. gurmas căciulă - alb. kesule gălbează - alb. gelbaze cătun - alb. katunt ceafă - alb. gafe ciuf - alb. cufe „păr lung de lup” copil - alb. kopil „om tînăr” moș - alb. moshe murg - alb. murgu pîrău - alb. perrua scrum - alb. shump 44 măgură - alb. magule țeapă - alb. thep năpîrcă - alb. neperke urdă - alb. urdha Cercetătorul elementului autohton Tache Papahagi, în revista Grai și suflet, plecînd de la constatarea că latinescul caper, care, conform evoluției fonetice normale, trebuia de dea reflexul capre, a dispărut din toate limbile romanice din cauza omofoniei cu capra, face presupunerea că acest termen a dispărut chiar în latina populară, mai ales că se simțea necesitatea de a avea un termen deosebit pentru fiecare sex al animalelor domestice: bou - vacă, berbec - oaie, iapă - armăsar, porc - scroafă etc. De aceea era și firesc ca termenul omofon latinesc să fie înlocuit cu unul autohton. În franceză, bunăoară, țapul se numește baec, cu un termen german. Franțuzescul mouton „oaie” e de origine celtă. Impunerea unui termen străin sau autohton explică, probabil, și de ce a dispărut latinescul hircus „țap”. Astfel, putem presupune că țap este de origine traco-dacică, și nu ucraineană, cum se credea pînă nu demult la noi. Din bibliografie: N.Corlăteanu, L M L C, Chișinău, 1982, p. 186-191. G. Ivănescu, Istoria limbii române, Iași, 1980, p. 251-257. Al. Rosetti, Istoria limbii române, București, 1964, p. 51-63. P. Goma, Basarabia (Roman) // Viața Basarabiei, nr. 1, 2002, p. 89-90. Influența maghiară Pînă în sec. 1 d. Hr., o populație fino-ugrică locuia pe teritoriul dintre munții Altai și nordul Iranului. Mai tîrziu, prin secolele VII-VIII, această populație este atestată între Ural și Volga, apoi între Don și Nipru. Sub presiunea pecenezilor, populația fino-ugrică, numită mai târziu machiari, sau unguri, se mută între Nipru și Nistru. În sec. al IX-lea, ungurii au pustiit teritoriul pe care-l ocupă Basarabia și Moldova de astăzi și, sub conducerea lui Arpad, trecînd prin stepa Tisei, s-au așezat, în anul 896, pe teritoriul fostei provincii romane Panonia, între Dunăre și Carpații Apuseni. În secolele X și XI ei au pătruns în Crișana și Ardeal, cucerind aceste teritorii treptat, pînă la anul 1200. Cronicarul anonim al regelui maghiar Bela III (1172-1196) povestește că pătrunderea ungurilor pe aceste teritorii (Transilvania de astăzi) s-a izbit de rezistența populației locale, alcătuită din volohi și slavi, adică era o populație romanizată. 45 Ocupînd totuși aceste teritorii, maghiarii au venit în contact cu românii și slavii, de la care au împrumutat denumirile de localități (Bistrița - Beszterce, Clij + vareș - Coloșvar ). Alteori, au tradus în limba lor toponimele slave. Orașul numit atunci de slavi Bălgrad ( Cetatea Albă ) l-au numit Tehervar. Ceahlău și Chivirig se datoresc, de asemenea, originii lor maghiare. După cum menționează Simion Mîndrescu în studiul său Elemente ungurești în limba română (București, 1892), se disting două perioade ale influenței maghiare asupra limbii române: prima epocă în care această influență s-a exercitat asupra tuturor românilor și epoca a doua, de influență regională, pe care autorul nu o consideră încă încheiată. De origine maghiară sînt substantivele: belșug < bolseg zăbală < zabala guler < galer gînd < gond dobă < dob haită < haita hoit < holt mohor < mohar neam < nem pildă < pelda seamă < szam sicriu < szekreny chin < kin chip < kep gazdă < gaxda hîrciog < horcsog hadarag < hadaro oraș < vareș cotlon <catlan marfă < marfa (“vită”) helge < holgy Substantivele de origine maghiară, neavînd categorie gramaticală de gen, au fost încadrate la unul din cele trei genuri din română pe baza terminației, iar integrarea la substantivele neutre s-a făcut și pe bază de înțeles: substantivele terminate în consoană au devenit neutre dacă denumeau lucruri. Verbele de origine maghiară au fost încadrate la cele de conjugarea a IV-a, dîndu-li-se sufixul - rar - oi ) și sufixul -i de origine slavă (< - umu): a alcătui < alkot a birui < bir a hălădui < halad a altoi < olt a cheltui < kolt a îngădui < enged a mistui < emeszt a chibzui < kepez a mîntui < ment a bîntui < bant a făgădui < fogat a tăgădui < tagad a bănui < ban a hăitui < hayt a tămădui < tamad Plecînd de la faptul că majoritatea termenilor de origine maghiară se pot raporta la viața feudală și de la faptul că feudalismul s-a afirmat destul de puternic la noi în secolele XI-XIII, putem conchide că mulți dintre termenii în discuție au pătruns și s-au încetățenit în limba română anume în aceste secole. Ei se referă mai ales la: 46 • organizarea socială: neam („gintă”), nemeș („om liber”), iobag, bir, dijmă, megieș; • agricultură: belșug, dudău, hîrciog, hadarag, holdă, hotar, mohor, tăpșan. • vitărit: labă, mai („ficat”), imaș, sălaș. • organizarea militară: a birui, a se burzului, a bîntui, ceatlău, harță. • comerțul și viața orășenească: oraș, aldămaș, bîlci, a cheltui, hîrdău, gazdă, marfă, dărăb. • meseriile și produsele lor: bardă, budăi, ghizdele, bocanc, gealău, ilău, ham, oloi, pahar, zăbală. • vînătoare: helge, șoim,a uliu, a hăitui. • pescuit: heleșteu, șalău. • înmormîntare: sicriu, țintirim. • relațiile dintre oameni: a făgădui, a îngădui, a sudui, a tăgădui, a se bizui, seamă („socoteală”). • medicina populară: a tămădui, beteag, beteșug. • stări sufletești și fiziologice: chin, a bîigui, a bănui, a chibzui, a gîndi, a se zgîrci. • locuința: a locui, feredeu, sobă. • particularități ale omului: chipeș, galeș, gingaș, uriaș. • alte realități: a se mistui, („a dispărea”), a hălădui, (a fi fugar) chip, hoit, șirag, pildă. Poate că și termenii pîrjol, dobă, ciupercă, haită, raită, viclean, mereu au intrat în română în această perioadă. Limba română mai cunoaște și cîteva sufixe de origine maghiară: - șag: rămășag, furtișag, vălmășag. - șug: belșug, meșteșug, prieteșug. - eș: vameș, chipeș, gureș, megieș. - iș: aluniș, pietriș, stejăriș, desiș, luminiș, mărunțiș, măritiș, pieptiș, frunziș, etc. - uș: lătăuș, lăcătuș, bătăuș. - ău: ilău, gealău, codău, haidău, lungău, feteleu. Influența turanică În secolul al X-lea, pecenegii au ocupat părțile de șes ale actualei Românii, de la răsăritul și sudul Carpaților. În secolul al X-lea, teritoriile respective au fost ocupate de cumani. Din secolul al XIII-lea și pînă în secolul al XIV-lea, tătarii au stăpînit Moldova și Muntenia. Toți nepoftiții despre care s-a vorbit mai sus erau de neam turcesc. 47 Pentru a distinge influența pe care au exercitat-o aceste limbi asupra românei de influența de mai tîrziu a limbii turcilor osmanlîi, în acest caz, ar trebui să vorbim despre o influență turanică mai veche. Informațiile asupra limbii pecenegilor și cumanilor nu sînt tocmai vaste, dar, cu ajutorul unui dicționar din sec. al III-lea, numit Codex cumanicus, scris de un călugăr catolic, și cu ajutorul celorlalte limbi turcești, se pot afla elementele ce ni le-au împrumutat ei. N. Iorga, în Imperiul cumanilor și domnia lui Basarab, dovedește că o parte din boierimea română era de origine cumană, pentru că purta nume cumane. Chiar numele Basarabia, la origine un nume de botez, e cuman, după cum o dovedește și Ov. Densușianu. Numele de ape în -ui „vale, rîu” sînt cumane: Bahlui, Covurlui, Calmațui. De asemenea, Teleorman „pădure mare”, Caracala „cetate neagră”, Fălciu „luntraș” sînt cumane. E greu de separat împrumuturile pecenege, cumane și tătare de cele turcești de mai tîrziu. Totuși termenii beci, buzdugan, butuc, dușman, medean, cioban sînt, fără îndoială, foarte veci. Numele cumanilor, ca și ale tătarilor, au devenit chiar nume de botez: Coman, Tătar. Și cuvîntul cinel e de origine cumană. În turcă, există substantuvul giumle (pl. giumel) „sentință, proverb”. Dar fiind că în graiul ardelenilor se întîlnește verbul ciumilesc „ghicesc”, putem admite că altădată exista un cuvînt ciumnel, din care poate proveni cinel, care înseamnă „ghicitoare”. Cuvinte de origine turcă întîlnim nu numai în română, ci și în multe alte limbi. Astfel, cuvîntul cioban are corespondente în bulgară iodul, greacă zobanos, albaneză tshoban. Din tătară au pătruns în română termenii arcan, căpcană, leafă, haraba. Mult mai numeroase sînt unitățile lexicale de origine turcească. Ele au pătruns în lexicul limbii române mai ales în perioada celor trei secole de asuprire a poporului nostru (1513-1812). O serie de cuvinte de origine turcească se referă la: • îmbrăcăminte: basma, burnuz, caftan, halat; • obiecte casnice: balama, divan, gavanos, dulap, cazan, calup, cîntar, ceaun, cerdac, saltea, tacîm, țol. • bucate: cafea, pilaf, sarma, halva, telemea, ciulama. • unelte de lucru: cazma, ciomag. • instituții: hazna. • arme: buzdugan. Printre cuvintele de origine turcească întîlnim și de cele care denumesc noțiuni abstracte: belea, bucluc, chirie. 48 Cuvintele apărute mai recent sînt cele ce se referă la perioada stăpînirii fanariote. Printre ele: bostan, bacșiș, băbacă, borangic, dugheană, moft, lalea, lulea, neneacă, hatîr. Unele cuvinte turcești au venit în limba noastră prin filiera slavă: cișmea, divan, zăbon, tulup, caracul, sarai, hambar, sunduc, ciubuc, bursuc, harbuz, bazar. De originea turcească sînt, în română, nu numai substantive, ci și o serie de adjective: boștur („deșert”), mahmur („cu capul tulbure”), mofluz („sărăcit”), fudul, șiret, ceacîr („cu ochi de culori diferite”). Din turcește au fost împrumutate și unele sufixe, printre care: -giu: boiangiu, geamgiu, iaurtgiu, mahalagiu, stacogiu. Un timp oarecare, sufixul - giu a fost destul de productiv în limba română. De aceea el s-a putut atașa atît la cuvintele de origine turcă, împreună cu care a fost împrumutat, după cum am putut observa din exemplele de mai sus, precum și la cuvintele de alte origini: tractirgiu (slavă), scandalagiu (greacă), marfagiu (maghiară), laptagiu (latină), duelgiu (franceză), barmengiu (engleză). -liu: ghiurghiuliu, („trandafiriu”), chefliu, hazliu; -luc: buluc, bucluc. O dată cu scuturarea jugului turcesc, cuvintele împrumutate din turcă, încet, cîte puțin, încep să iasă din uz, devenind arhaisme. O oarecare influență asupra românei din epoca feudală a exercitat-o și limba sașilor din Ardeal, care alcătuiau mai ales clasa tinerei burghezii. Termenii de origine sășească din română, pătrunși în această epocă, se referă mai ales la: - administrarea orașelor: burghez < Burger; - construcțiile medievale: turn < Turn, șanț < Schonz; - prelucrarea lemnului: buștean < Bumstam, șindrilă, < Schindel, laț < Latz, roabă < Rabler; - încăperi auxiliare: șopru < Schoppen, sură < Schyren; - alte domenii: șold < Schulter, ștreang < Strang. Clasificarea etimologică a cuvintelor Cuvintele din dicționarul etimologic al limbii române formează trei grupuri: 1. cuvinte cu etimologie sigură; 2. cuvinte cu o etimologie presupusă; 49 3. cuvinte cu etimologie necunoscută. Cuvintele din primul grup au un etimon atestat, recunoscut de lingviști pe baza aplicării legilor fonetice generale, evoluției semantice a cuvintelor. Etimonul acestor cuvinte constă dintr-un corp fonetic care poartă un anumit sens sau care are un anumit sens într-o limbă străină și acest cuvînt are existență în limba de împrumut, în textele vechi, în cele moderne, în dicționare. Bunăoară, pentru orișicare vorbitor al limbii române e clar că substantivul muncitor a provenit de la verbul de origine slavă a munci + sufixul -tor, a reface - de la verbul latin facere, cu prefixul re-, lexemele lana, blandus, cantare, deși reprezintă clase de cuvinte diferite, au evoluat din latină pe baza aceleiași legit ăți fonetice: închiderea lui a + o nazală + o vocală (cons.) în î. Unele cuvinte românești pot fi formate după modele străine. De exemplu, fărădelege s-a format după modelul prepoziție + substantiv atestat în slavă (6e3+3akOHue). Există însă situații cînd este necesară reconstituirea etimonului. Cuvintele cu etimon neatestat de dicționarele limbii latine, bunăoară, pot fi considerate cu etimologie sigură, dacă în urma unei analize minuțioase se constată că el are forme asemănătoare și nuanțe semantice apropiate în una sau în cîteva limbi romanice. De exemplu, se presupune că verbul a (se) așeza e de origine latină (< *ședere)5. Această presupunere e confirmată de reflexele acestui verb în spaniolă (assear), portugheză (aseian). Uneori, pentru a demonstra etimologia sigură a unui cuvînt, se aplică legitățile fonetice. De exemplu, cuvintele românești dinte, minte, lege, munte n-au putut să provină de la formele de nominativus dens, mens, lex, mons, nici de la cele de genitivus dentis, legis, mentis, montis, ci de mla formele de acuzativus: dentem, legem, mentem, montem. Tot așa, latinescul frigus a dat două substantive în limba română: frig - de la forma de nominativ și friguri „febră” de la forma de genitiv frigori. În cadrul a vreo 20 de cuvinte cu etimon neatestat, dar reconstituit, se consideră că este corect etimonul, chiar dacă el nu are corespondente în alte limbi romanice decît în română: pendia > pînză, extemperare > a (se) astîmpăra, ingrassiare > a (se) îngrășa. Etimoanele sînt considerate corecte, deși nu au fost atestate de dicționare cînd li s-au aplicat legitățile fonetice. Faptul acesta a fost demonstrat atunci cînd unele etimoane au fost atestate în manuscrise, în textele vechi, descoperite după refacerea etimonului. Astfel, forma latinească paludem a suferit procesul metatezei încă în latina populară, de unde a dat în română pădure < (lat. pop. padulem). De obicei, formele latinei populare neatestate în dicționarele latinei clasice sînt date în dicționarele etimologice cu asterix (*). 5 Atunci cînd etimonul cuvîntului este presupus, el este însoțit de asterix. 50 Unul și același etimon poate avea în limba româna actuală cîte două corespondente. Unul dintre aceste corespondente a evoluat dintr-o formă a latinei populare conform legităților fonetice generale, (monumentum > monmentu > mormînt: n>r (rotacismul, e + n + cons > î, m, apoi u în poziție finală dispar; cel de-al doilea corespondent, monument, a apărut mai tîrziu în calitate de neologism. Tot așa s-a întîmplat și cu cuvîntul carbonem ( > 1. cărbune; 2. carbon). Unele împrumuturi din franceză au fost luate după forma grafică (bord (la o navă), altele - după cea acustică - bor < (bord) la pălărie. Iar cuvîntul linie are chiar o etimologie triplă în limba romănă: 1. cu sensul tehnic (linie de prelucrare a tomatelor) e împrumutat din germană prin intermediul rusei și francezei; 2. cu sens geometric - din franceză; 3. cu sens militar (se moare pe prima linie) - din latină. În situațiile cînd sensul cuvîntului românesc e altul decît sensul cuvîntului din limba de împrumut, atunci acesta din urmă se ia în ghilimele: (“habar”, turc.) = mită; cocoș < KOkornB slav-„găină”, lipcă (a se ține lipcă) < v.br. „pisălog”; „etichetă”, ceea ce se lipește. În dicționarele etimologice, întîlnim cuvinte ale căror etimoane nu sînt indicate, deși acestea sînt cunoscute chiar și de cei neinițiați în studiul literelor. E vorba de interjecții, mai ales de cele onomatopeice: cu-cu!, cucurigu!, poc! La unele interjecții se indică totuși etimonul, dar acestea vin ca niște împrumuturi sau sub influența altor limbi: vai (lat.vae), bg. vai, ngr. vai ), bravo (fr. bravos). II. O altă clasă de cuvinte sînt cele cu o etimologie nesigură, pentru care s-au propus etimoane, dar pentru care nu există siguranță absolută a cercetătorilor, ele fiind doar credibile. Din această clasă de cuvinte fac parte, în primul rînd, cuvintele a căror origine probabilă e daco-getă sau tracă, adică ele provin din substratul autohton al limbii române. Atunci cînd e vorba de acestea, se face trimitere la limba albaneză, iar etimoanele sînt precedate de abrevierea „comp.”, adică compară. Astfel se sugerează ideea că termenul românesc e înrudit cu cel din albaneză, fără însă a se putea credea că româna l-a împrumutat din albaneză. Vorba e că ambele limbi (și româna, și albaneza) au preluat cuvîntul în discuție dintr-o limbă anterioară lor sau din limbi anterior înrudite genetic. buză - (alb. buze); ciut, șut, (alb. shut „fără coarne”); brîu - (alb. brenu); codru, (alb. kodre „movilă”). Tot din acest grup fac parte și cuvintele cu aspect derivativ, dar care, din motive de ordin fonetic, trebuie raportate totuși la cuvinte din alte limbi după sensul lor: a înfiripa (< în + cerep (bulg. ukr. nepen); toboșar ( toboș, maghiar - toba, doba)+ sufixul -ar. 51 În sfîrșit, cuvinte comune pentru limba română și alte limbi, de obicei, limbi învecinate sau coexistente cu româna pe teritorii întinse, fără a se putea preciza dacă româna le-a împrumutat din acestea sau că aceste limbi le-au împrumutat din română. comp. magh. badaro - rom. bădăran; comp. bulg., sb. kuce, maghiar. kuszi - rom. cuțu; comp. bulg., ngr., sb. nena „mamă” - nene (rom). III. Cel de-al treilea grup îl constituie cuvintele cu etimologie necunoscută. Acestea sînt, în mod obișnuit, regionalismele, aproximativ 2500 de cuvinte, cărora nu li s-a putut identifica vreun etimon corespunzător în nici o limbă. În cazul lor, dicționarele fac precizarea: „etimologie necunoscută, neclară”. Printre acestea se numără: băț, a bîrfi, bîtă, a nărui, a născoci, terci, titirez, văgăună etc. În special, rămîn cu o etimologie necunoscută multe toponime și antroponime. Referitor la această categorie de cuvinte, în lucrările etimologilor, de ultimă vreme, se încearcă să se propună etimoane fie pentru cuvintele care s-au mai discutat, fie că se resping propunerile anterioare fără a se propune ceva nou. Astfel, rămîn pînă astăzi încă nesigure sau discutabile etimologiile cuvintelor doină, Moldova, rață. Mai există un grup de cuvinte ce formează etimologia populară. Ea constă în modificarea formei unui cuvînt mai puțin cunoscut de vorbitori sub influența altui cuvînt care seamănă ca formă și chiar ca sens uneori. De exemplu: reclamație - lăcrămație, cooperativă - cumparativă, batoză -bateză, acoladă - arcoladă, funebru - funegru, limbă maternă - limbă mamernă. Schimbări în cadrul părților de vorbire și al categoriilor gramaticale în perioada de formare a românei După cum se știe, majoritatea substantivelor cu terminația în -a în latina clasică constituiau clasa substantivelor de declinarea I. Odată cu evoluția sistemului vocalic latinesc, substantivele din această clasă n-au variat considerabil, ele rămînînd la același tip de declinare, dat fiind faptul că vocala a în poziție neaccentuată a trecut în ă. Marca determinantă a majorității substantivelor feminine la plural o constituie vocala e (din ae): masă-mese, casă-case, fată-fete. Foarte probabil că, în epoca de formare a limbii române, unele substantive feminine de declinarea I au căpătat la plural terminația -i, în loc de obișnuitul -e: seară-seri, 52 scară-scări, poartă-porți, vacă-vaci. Acest -i a apărut, probabil, prin analogie cu pluralul declinării a III-a a femininelor de tipul partem > parti > părți. Partea finală -uă a unor substantive feminine nearticulate de tipul steauă, neauă (arh.), parte provenită din latinescul illa, a dispărut la forma de singular nedefinit aproape în toate graiurile dacoromâne. Această desinență -uă a putut să dispară după apariția formei atone a pronumelui personal în acuzativ o, care, la rîndul său, a provenit din uă, o variantă a pronumelui demonstrativ latinesc illa (eauă). Propoziții de tipul Eastă steauă uo vedzu s-au redus mai tîrziu la Astă stea o văd. Prin analogie, s-au creat substantive noi, care, mai ales acele ce denumesc pomi, au format dublete substantivale de gen. Astfel, abellona a dat reflexele alună și alun, cereșia - cireașă și cireș, 6 prunus - prun și prună . S-au produs și încadrări ale unor substantive la alte clase de declinare decît cele din latină. Latinescul nepos, -nepotis, conform legităților fonetice, trebuia să evolueze în nepoate. Dar această formă, apărînd frecvent în dialog, a fost considerată ca un vocativ de tipul doamne. De aceea, pentru a fi diferențiată, s-a transformat la N.-Ac. în nepotu. Apoi s-a creat și femininul nepoată, care pînă atunci nu exista în limbă, ideea de feminin exprimîndu-se, probabil, prin același nepoate. Din cele mai vechi timpuri, în exprimarea neafectivă, adjectivul românesc ocupă locul de după substantivul determinat. Dar cînd se exprima un sentiment de admirație sau de compătimire față de o persoană, sau de indignare, de dispreț, adjectivul se situează în prepoziția substantivului. Bineînțeles, ne referim la adjectivele strict calitative. Dar dintre acestea două fac excepție, limitîndu-se, fiecare în parte, la poziții strict diferențiale față de substantivul determinat. E vorba de adjectivele beată și biată. Fiind paronime, ele puteau trezi confuzii, avînd sensuri completamente diferite. Pentru a evita omonimia, adjectivul biată s-a întrebuințat exclusiv înaintea substantivului determinat, iar beată - după acesta. Diferențierea dintre acel și cel, acest și cest s-a realizat și ea în epoca de formare a românei, mai ales după ce cel a devenit articol demonstrativ, pe care unele gramatici ale noastre îl numesc adjectival. Acesta din urmă termen nu e tocmai potrivit, deoarece această parte de vorbire apare nu numai în prepoziția adjectivului, ci și în cea a substantivului, ca în exemplele: casa cea de piatră, inelul cel de aur etc. Mai ales că articolul acesta participă și la formarea numeralelor ordinale: cel dintîi prieten, cel din urmă drumeț. Mai întîi au apărut sintagmele ille bonus > celu bunu > cel bun > ăl bun, iar mai tîrziu cele de tipul frater ille magnus. 6 Ultimul DOOM nu face distincție între căpșun și căpșună, ținînd cont, probabul, de uz. 53 Cercetările ne demonstrează că adjectivele posesive său, sa, săi, sale și-au restrîns cu mult sfera de întrebuințare mai ales în limba vorbită, unde se păstrează doar în cadrul termenilor de rudenie (tată-său, mamă-sa, frate-său, soră-sa, cumătră-sa etc.). Cu totul alta era situația în epoca de formare a românei. Dacă astăzi pronumele săi nu se poate referi la un substantiv ce trimite mai mulți posesori și la mai multe obiecte posedate (Elevii și-au luat fiecare cărțile lor (nu sale) atunci limba veche folosea cu prisosință, în aceste cazuri, formele săi, sale: măniară ei cu sveatul său; rădicară popoarele glasul său; lărgiră spre menre rosturile sale; lăsa-vor streinilor bogătatea sa. Morfemele al, a, ai, ale servesc, începînd cu această perioadă, și ca articol înaintea unui pronume posesiv (al meu, a ta, ai săi), și ca părți componente ale numeralelor cardinale, în acest ultimul caz limba limitîndu-se, ca și astăzi în unele graiuri, doar la forma de feminin singular a. Limba română a recurs la mijloacele proprii pentru formarea numeralelor ordinale, cel latinesc dispărînd din limba vorbită aproape completamente. El s-a păstrat doar în cîteva dialecte și graiuri. Printre numeralele ordinale latinești de tip sintetic se numără adverbul anțărț, provenit din sintgme annus tertius. În dialectul menglenoromân există expresia di la prima ușă sau primar, primară, iar în graiul bănățean - expresia cale primară, care înseamnă „drumul parcurs de mireasă spre casa mirelui”. Limba română a trebuit să-și formeze pe teren propriu această categorie de numerale, formîndu-le de la numeralele cardinale, la care a adăugat, în encliză, articolul substantival definit, iar mai tîrziu, în procliză - articolul pronominal a, al. Articolul enclitic la aceste numerale azi e le(a), nu l ca la majoritatea substantivelor masculine care se termină în consoană: al patrulea, al optulea, al nouălea. În limba română veche însă, numeralele ordinale apăreau doar cu articolul l: al patrul, al optul. În macedoromână, alături de formele doilu, treilu, țințilu, noaulu, circulă și cele de tipul țințile, optule, noaurili, dățile. De aici am putea face concluzia că la numeralul ordinal situația s-a prezentat exact ca la substantivele masculine terminate în - e: leporem + le > iepurele, frater + le > fratele. Celelalte substantive și numerale, după cum s-a văzut, și-au atașat articolul l. Cu timpul însă, româna a generalizat formele cu le, iar macedoromâna - pe cele cu lu. De altfel, numeralul ordinal din albaneză se formează tot din numeralul cardinal, la care se adaugă articolul definit, ceea ce ne face să conchidem că sistemul de numerale traco-dacic se construia după un model asemănător. 54 În textele vechi, pronumele personale și cele reflexive atone stăteau după verb. E o regulă a topicii cuvintelor neaccentuate, valabilă încă în latina clasică de a nu începe o comunicare cu cuvinte neaccentuate, regulă valabilă și pentru verbele auxiliare: Înțelegu-te și deregu-te în calea acesta se mergi. Spure-voiu voauă tuturor ce vă e frică de Dzeul. Exemple numeroase de acest fel avem și astăzi, mai ales în poezia populară: Jelui-m-aș și n-am cui, / Jelui-m-aș murgului. Dormire-ai somnul de veci să dormi. Trăire-ați trei zile cu cea de alaltăieri! În limba română, formele neaccentuate ale pronumelor personale și reflexive au valoare de adjective posesive, mai ales cînd sînt atașate în imediata encliză a unui substantiv: sînu-mi, brațu-i. Același lucru se observă și în macedoromână: brața-li. Acest procedeu trebuie să se fi creat în epoca de formare a românei. El s-a născut în propoziții de tipul brațele îi sînt puternice, unde îi avea funcție de complement indirect. În asemenea expresii, substantivul era articulat cu articol definit, iar mai tîrziu s-a ajuns la utilizarea substantivului nearticulat. Tot în epoca de constituire a românei s-au format pronumele și adverbele nehotărîte alcătuite cu particulele oare, -și, -va. Tustrele componentele provin de la verbul latinesc voleo, -ere, și anume de la forma persoanei a III-a volet (t final dispare, l intervocalic trece în r, o se diftonghează sub influența lui e din silaba următoare, voare). În textele vechi, întîlnim formele varecine, varecare. Re a fost concepută ca o terminație a infinitului latinesc și, după ce a dispărut din cadrul verbului, s-a redus și din forma voare > voa. Nemaiavînd suport (motiv) de diftongare, voa s-a monoftongat în va. Va a devenit particulă și formează, împreună cu pronuimele relative și unele adverbe circumstanțiale, pronume nehotărîte și adverbe hehotărîte: cineva, careva, cîțiva, undeva, cîndva, cumva etc. Din bibliografie: 1. Al. Rosetti, Istoria limbii române, vol. I, p. 119-120, 150-153. 2. G. Ivănescu, Istoria limbii române, p. 214-216. 3. Curs de gramatică istorică a limbii române, p. 161-170. Evoluța și constituirea articolului Cauzele apariției articolului ca parte de vorbire Gramaticianul latin Quintilian afirma: „Noster sermo aticulos non desiderat”. Și totuși articolul este o formație comună pentru toate limbile romanice, constituit pe bază de material latin. 55 Cauzele apariției articolului trebuie căutate, în primul rînd, în faptul că în latina populară, o dată cu reducerea fonemelor finale, se pierdeau flexiile ce desemnau funcțiile gramaticale pentru fiecare caz la nume. În al doilea rînd, se simțea necesitatea logico-stilistică de a reda opoziția dintre un nume determinat și altul nedeterminat. Ca rezultat, în locul consoanelor finale, ce aveau această funcție în latina clasică, au apărut în latina tîrzie alte mijloace gramaticale apte să realizeze opoziția nedeterminat/ semideterminat și să marcheze explicit valorile gramaticale ale numelui. În latina vulgară, folosită ca mijloc de comunicare în toate provinciile romanizate ale Imperiului Roman, s-a recurs, în speță, la două mijloace: a) exprimarea raporturilor dintre cuvinte a început să se facă prin intermediul prepozițiilor; b) cu ajutorul actualelor forme de articole. Articolul a putut să apară în rezultatul desemantizării a două părți de vorbire existente în latină. E vorba, în primul rînd, de pronumele demonstrativ de depărtare de tipul ille, care, comparativ cu alte tipuri de pronume, și-a păstrat mai bine flexiile cazuale, și, în al doilea rînd, de numeralul cardinal de tipul unus. Fiind folosite frecvent pe lîngă nume, aceste două părți de vorbire s-au desemantizat, pierzîndu-și respectiv valorile semantice inițiale demonstrative și cantitative. Atît demonstrativul ille, cît și numeralul unus, aveau menirea de a preciza mai bune un nume și de a-l evidenția din clasa de obiecte omogene. Bunăoară, din sintagma homo ille bonus reiese că noi îl cunoaștem deja pe acest om, ne mai referim la el o dată. În sintagma unus homo despectus numeralul unus evidențiază același substantiv homo din clasa de obiecte omogene homo sapiens, arătînd, în același timp, că el este numai unul, într-un singur exemplar. Astfel, în urma analizei celor două sintagme, poate fi făcută opoziția dintre noțiunea de ordin general - homo, numele individualizat din clasa de obiecte omogene - unus homo și același nume bine cunoscut, despre care s-a mai vorbit anterior - homo illle. Și această opoziție poate fi marcată astfel: homo unus homo homo illle 0-nedeterminare ^-semideterminare 1-determinare totală La început, demonstrativul ille și numeralul unus aveau valoare determinativ-expresivă. Din cauza folosirii lor frecvente pe lîngă nume, caracterul expresiv al acestor determinanți se anihilează, întrebuințarea lor începînd să se cristalizeze într-un sistem gramatical. Procesul de trecere de la pronumele demonstrativ sau de la numeralul cardinal la articol a fost lent și îndelungat. Abia cu începere din sec. al VII-lea se poate vorbi de constituirea în limbile romanice a unui articol propriu-zis. Aceasta este data cînd articolul apare cu o fizionomia clară, bine 56 determinată, în texte. Din acest moment, el capătă funcție de determinant al numelui, indicînd gradul de determinare a acestuia. Concomitent cu această funcție, articolul și-a asumat și funcția morfologică de a marca categoriile gramaticale de gen, număr și caz ale numelui. La început, articolul s-a extins asupra substantivelor concrete, numite în lexicografie „incontinui”, adică substantive ce exprimă noțiuni limitate de forma lor, de tipul casă, masă, scaun, vulpe, cîine, copil etc. În cadrul acestor substantive, opoziția concret/abstract, determinat/nedeterminat era limpede și se încadra în contextul vorbirii cu o precizie mai mare. Mai tîrziu, articolul s-a extins și asupra substantivelor nelimitate de forma lor, adică asupra noțiunilor „continui” de tipul bucurie, necaz, adevăr, cinste etc., deoarece în conștiința umană ele apar ca lipsite de formă, și articolul nu modifica prea mult felul de prezentare a acestor noțiuni în conștiința umană. Într-o perioadă mult mai tîrzie de dezvoltare a limbii române, articolul a început să fie folosit chiar și pe lîngă numele proprii, deși acestea sînt unice în felul lor și ni au nevoie de opoziția determinat/nedeterminat. Utilizarea numelor proprii cu articol s-a produs un timp oarecare în cadrul numelor de familie masculine: Alexandru Lăpușneanul, ginerele Mavrocordatului, și chiar la o perioadă mai recentă: La mormîntul lui Aron Pumnul. În dependență de prezența acestor „sateliți” desemantizați față de nume și în funcție de natura morfologică a acestuia din urmă, în perioada de formare a limbii române (secolele II - VII d. Hr.), s-au constituit diferite tipuri de articol: 1. Dacă demonstrativul ille și numeralul unus se refereau la un substantiv, ele au dat naștere articolului substantival: barbatus ille, unus barbatus. 2. Dacă demonstrativul ille se referea la un substantiv, dar era în poziție apozitivă față de acesta și se plasa în prepoziția unui alt substantiv în G., el a evoluat în articol genitival (posesiv, pronominal): una casa, illa parentillorum „o casă a părinților” . 3. Dacă demonstrativul ille, însoțit de particula de accentuare ecce „anume”, preceda un adjectiv, el s-a transformat în articol demonstrativ: homo ecce ille bonus „omul cel bun”, mullier ecce illa formosa „muierea cea frumoasă”. De aici și clasificarea contemporană a articolului în limba română: 1. substantival (definit și nehotărît); 2. posesiv (genitival, pronominal); 3. demonstrativ (adjectival). 57 Evoluția și constituirea articolului substantival definit Articolul definit enclitic, iar în unele cazuri și regiuni și proclitic, a fost moștenit din latina populară. Dar el devine o formă general admisă în graiurile maselor populare doar mai tîrziu, în epoca de formare a limbilor romanice, în special a dacoromânei. Vorba e că pînă la anul 602 acest tip de articol era eliminat din vorbire sub influețba limbii scrise. Care era cauza acestei eliminări la scris? Se știe că în limba latină clasică, care avea niște legi stricte de utilizare a unor sau altor forme gramaticale, se admitea utilizarea pronumelui demonstrativ doar după un substantiv. Am pomenit în treacăt că fostul pronume demonstrativ ille, care a devenit articol genitival, era folosit ca o apoziție a unui substantiv într-o construcție sintagmatică cu un alt substantiv în G. Pînă la anul 602, actele ce se întocmeau în partea orientală a Imperiului Roman și în biserică, care avea și ea canoane stricte, ca și legile latinei clasice, nu puteau admite nicidecum schimbarea topicii pronumelui demonstrativ de tipul ille în raport cu numele determinat atîta timp cît latina se vorbea și se scria în anumite cercuri culte, religioase sau oficiale. De acea utilizarea articolului definit (proclitic sau enclitic) în forma sa atonă apărea ca o abatere gravă de la regulile latinei clasice, și mulți vorbitori care aveau cunoștință de existența lui îl redau prin formele lui tone. Latina vorbită nu putea să impună limbii scrise articolul definit în forma sa scurtă. De aceea, abia în epoca de formare a limbilor romanice, cînd normele limbii scrise slăbesc cu totul (Imperiul Roman s-a distrus, biserica creștină se afla doar întîmplător pe teritoriul daco-tracic), cînd populația autohtonă a fost deja romanizată, se va impune definitiv în limba vorbită articolul definit în forma sa populară și se va modifica conform legităților pe care le-a suferit în aria de est a fostului Imperiu Roman. Articolul substantival definit la masculin are două forme: le și l. Forma le a evoluat de la latinescul ille în felul următor: în latina populară, demonstrativul ille devine elle. Dat fiind faptul că acest elle apărea deseori ca un morf și deci era neaccentuat, el și-a pierdut silaba inițială și a devenit le. Acest tip de articol se adaugă la substantivele masculine terminate în - e după dispariția consoanei finale: frater + le > fratele; leporem + le > iepurele. Forma l, descendentă și ea din ille, a urmat o altă cale de evoluție. La D. demonstrativul illle avea forma illum, la Ac. și Abl. - forma illo. În urma unificării acestor trei forme, s-a creat una comună pentru toate aceste trei cazuri - illo. După cum am mai menționat, în latina populară, demonstrativul ille devine elle (are loc deschiderea vocalei inițiale). În felul acesta, ille > ello > ellu (o 58 final aton > u). Pierzînd, ca și elle, prima silabă, ellu devine lu. După dispariția lui u final, ca și substantivele masculine și neutre de tipul lupu, bărbatu, măru, lu >l: lupul, bărbatul, mărul. La feminin singular, articolul definit își ia începutul din forma pronominală illa. În latina populară orientală, i inițial se deschide în e. Deci illa > ella. Mai tîrziu, la începutul formării limbilor balcano-romanice, e inițial se transformă în a. O astfel de modificare are la bază legitatea fonetică de trecere a lui e inițial neaccentuat în a atît în cuvintele semnificative de tipul erama > aramă; erici > arici, cît și în cadrul particulelor; eccum modo > acmo > acmu > acum; eccum hicce > aci > aici. Deci forma ella devine alla. Avînd la bază o altă legitate fonetică (dispariția lui ll intervocalic urmat de a: stella > stea; vitella > vițea\ alla > aa > a. Sintagma substantivului cu fostul demonstrativ trebuia să aibă, pentru început, aspectul capra alla > capră a > capra; vulpem alla > vulpe a > vulpea. La G.-D. demonstrativul latinesc masculin avea forma illius. Prin analogie cu pronumele interogativ quid, care avea la D. forma cuis, pentru G.-D. se formează illuis, iar pentru feminin - illaei. I inițial, ca și în cadrul formelor de N.-Ac., devine e: illui > ellui; illaei > ellaei. Ambele forme de gen, din cauza utilizării lor frecvente și din motivul economiei în vorbire, din cauza pierderii accentului în cadrul comunicării, pierd din corpul lor (procesul haplologiei) prima silabă, devenind respectiv: ellui > lui; ellaei > lei > ei > i. Forma lui s-a atașat la substantivele masculine și neutre, după dispariția consoanei finale a acestora: frater + lui > fratelui; lupus + lui > lupului; melum + lui > mărului; cognatus + lui > cumnatului. Forma de feminin a suferit o evoluție mai complicată. De exemplu: caprae + lei > caprele > capreei > caprei; vulpi + lei > vulpilei, vulpiei > vulpii. La masculin plural articolul provine de la forma de N.-A. illi. În epoca romanică tîrzie, illi capătă aspectul elli, care mai tîrziu pierde prima silabă, devenind li. Ulterior, în ramificația dacoromână, conform legității fonetice l+e(i), l dispare (libertare > a ierta). De exemplu: cani+li > cînili > cîinii; homini + li > ominili > oamenii; lupi + li > lupili > lupii. La genul feminin plural, articolul își ia începutul de la latinescul illae, care, în latina populară, devine ellae. În primele faze ale dezvoltării balcano-romanei, prima silabă dispare, iar ultima se statornicește ca articol, care se sufixează la substantiv: caprae + lae > caprele; vulpi + lae > vulpile; parti + lae > partile > părțile. La G.-D. plural, forma articolului era aceeași pentru ambele genuri: illorum, care devine în latina populară ellorum. Haplologia primei silabe și dispariția consoanei finale au dus la forma loru, care mai apoi îl pierde pe u final și devine lor. De exemplu: lupi + lor > lupilor; caprae + lor > caprelor. 59 Textele vechi ne oferă un tablou dublu al poziției articolului față de substantivul determinat. Cazuri de plasare a articolului definit în prepoziția substantivului sînt atestate doar la forma de G. În aceste situații, substantivul mai are un determinativ, care, de obicei, este atribut acordat, plasat și el în prepoziția substantivului determinat: a lor săi bărbați; a ei noastră credință (Codicele Voronețean). În textele vechi din secolele XVI-XVIII întîlnim utilizarea articolului în postpoziția substantivelor proprii-nume de familie: Lăpușneanului, Mavrocordatului sau în prepoziția substantivelor-nume de persoană: lu voievodu. Desigur, în latina populară articolul definit se întrebuința cu mult mai rar decît în româna veche și, cu atît mai mult, în limba română contemporană. Astăzi în română, ca și în celelalte limbi romanice, articolul și-a extins sfera de utilizare. După cum afirmă cercetătorul limbii noastre Meyer-Lubke, substantivele ce desemnează lucruri unice în univers nu au nevoie de determinare, adică de articol definit. Să luăm, bunăoară, cazul substantivului Dumnezeu, care nu a ajuns pînă astăzi să fie articulat, decît în cazurile cînd se are în vedere o altă ființă divină, cînd este opus dumnezeilor altor popoare decît cele creștine. De exemplu: Dumnezeul musulmanilor este Allah. Este, de asemenea, cazul substantivului soare din cuvintele compuse soare-răsare, soare-apune, ce denumesc punctele cardinale „răsărit” și „asfințit”. Tot Meyer-Lubke constată că în limba română veche nu se articulau cu articol definit substantivele abstracte, pe cînd în româna contemporană ele se articulează: Și nedreptate(a) să nu scadă de calea lui, că vine blînzenie(a) spre noi. Articolul substantival nehotărît, etapele constituirii lui Articolul substantival nedefinit un, o, unii, unele își trage originea de la numeralul cardinal latinesc unus, una, uni, unae, folosit totdeauna în procliza substantivului, ca și orice numeral cardinal. Din cauza utilizării frecvente, fostul numeral și-a pierdut nuanța de indice al cantității și imprimă substantivului o semnificație nedefinită, dar îl determină parțial, în comparație cu substantivul fără unus: homo „orice om” / unus homo „un om oarecare”. Formațiile cu numeralul unus și un substantiv erau destul de frecvente în limba latină: Dicitur unus ymnus „se cîntă un imn”; Appropiet ad illum una mullier pulhra „se apropie de el o muiere frumoasă”. În latina tîrzie însă, determinativul unus, folosit pe lîngă substantiv, nu avea încă funcție de articol, deoarece nu se creaseră încă opozițiile necesare, adică lipsea categoria logică determinat/ nedeterminat. Unus și-a asumat funcția de articol abia după ce ille a devenit o marcă a determinării totale a substantivului. 60 Evoluția articolului nehotărît cunoaște două etape: a) la prima fază, el evoluează exact ca un adjectiv simplu. Se creează forme pentru ambele forme și genuri: masc. sg.: unus > unu; masc. pl.: uni; fem. sg.: una > ună; fem. pl.: unae > une; b) la cea de-a doua fază, are loc atașarea formelor articolului substantival definit: N.-Ac. uni + li > unili > unii; unae + lae > une + le > unele; G.-D. unae + laei > une + ei > unei. În procesul evoluției, unus, una, în calitate de articole, au suferit o serie de schimbări de ordin fonetic și formal. 1. La masculin singular N.-Ac., unus, după dispariția lui u final, este înregistrat de textele vechi cu forma unu: unu ucenicu, unu barbatu. Odată cu dispariția lui u final de la substantivele masculine și neutre, acesta dispare și din cadrul articolului - un. În textele vechi, articolul un este înregistrat uneori ca un u simplu. Acest u trebuie interpretat, probabil, ca un u nazal: [u]. 2. Schimbări fonetice însemnate a suferit forma de feminin singular una. Astfel, a final, ca orice a neaccentuat din finala substantivelor feminine, devine ă: capra > capră; lana > lînă, una > ună. Consoana n în poziție intervocalică dispare: ună > uă. Apoi vocala ă, în mod firesc, > o > uo. La statornicirea acestui proces au mai contribuit cîteva substantive de origine slavă, care au intrat în fondul activ al limbii române, a căror finală o > ă: diamo, cumo, nuKOBtuo, nopekio. Forma uo este înregistrată în primele texte vechi: uo dzi ca uo mie de ani (Codicele Voronețean).La o anumită mfază de dezvoltare a limbii române, trebuie să admitem oo, apoi o. Astfel: una capra > ună capră > uă capră > oo capră > o capră. 3. Formele de G.-D. masculin și feminin ale articolului nehotărît unui, unei au apărut mai tîrziu, după constituirea articolului definit, care s-a sufixat la tipul unic masculin unu+ i > unui și la feminin: unae + laei > une + lei > uneei > unei. 4. Formele de N.-Ac. plural trebuiau să aibă la origine aspectul uni barbati, unae caprae. La numeralul cardinal cu funcție adjectivală s-a adăugat articolul substantival definit respectiv: uni+li barbati > unii bărbați; unae + lae caprae > unele capre. 5. Forma de plural pentru G.-D. provine de la forma unică pentru ambele genuri, existentă în latină, unorum, care, după dispariția consoanei finale m și a lui u final, devine unor. 61 Apariția și constituirea articolului posesiv (genitival, pronominal) Cît privește apariția și constituirea articolului posesiv, lingvistica românească cunoaște mai multe puncte de vedere. 1. I.on Coteanu susține că articolul posesiv ar fi provenit în mod direct de la prepoziția ad, care, după dispariția lui d final, a devenit a. Ca argument în favoarea acestei afirmații se aduce faptul că în majoritatea graiurilor românești se folosește o singură variantă a articolului posesiv - a. Celelalte variante, cică, s-au format mai tîrziu, în limba literară, prin atașarea articolului definit l, i, le. Adepții acestei teorii aduc, în calitate de argument, niște exemple latinești cu prepoziția ad de tipul Hic requiescunt membra ad duos fratres „Aici odihnesc osemintele a doi frați”. După părerea noastră, aici ad a dat în limba română nu articolul a, ci prepoziția a, care, la, o eventuală transformare, poate fi substituită cu prepozibia la: osemintele a (la) doi frați; participant a (la) două războaie mondiale; mamă a (la) zece copii etc. Prepozibia a, după cum se știe, se utilizează înaintea unui substantiv precedat de un numeral cardinal: Miroase florile-argintii și cad, o dulce ploaie / Pe creștetele a doi copii cu plete lungi, bălaie (M. Eminescu). 2. Ov. Densușianu, Al. Rosetii, N. Pecec, R. Piotrovski susțin cum că articolul posesiv ar fi provenit din prepoziția ad atașată la formele de gen și număr ale pronumelui demonstrativ latinesc de depărtare ille, illa, illi, illae. Drept exemplu, se aduce sintagma de tipul terra ad illo homine, ceea ce nu ni se pare verosimil, deoarece, conform evoluției fonetice normale, ad illo trebuia să dea reflexul al. Dar se știe că articolul posesiv în limba română se acordă în gen și număr cu substantivul determinat, nu cu cel în genitiv pe care-l precedă (în cazul nostru, cu terra, care, după cum se știe, a evoluat în țară, deci trebuia să aibă forma a; substantivul homine din sintagma de mai sus e la Abl, nu la G., iar dacă ar fi la G., articolul trebuie să capete forma al). 3. Cea de-a treia ipoteză, care este, se pare, cea mai verosimilă, este teoria constituirii articolului posesiv (genitival, pronominal) direct din pronumele demonstrativ de depărtare latinesc ille, illa, illi, illae, aflat în poziție apozitivă față de un substantiv la forma nehotărîtă și urmat de un substantiv în genitiv. Adepții acestei teorii (H. Tiktin, Al. Philippide, G. Ivănescu) aduc întru susținerea acestei afirmații exemple de tipul una cassa, illa parentillorum. Se pare să aibă dreptate sus-numiții cercetători și iată de ce: a) după cum se știe, orice obiect cunoscut de vorbitor are nevoie de determinare, care să fie clară și pentru interlocutorii acestuia. De aceea, substantivele cu determinare totală (l), adică cele însoțite de articolul definit, atunci cînd formează sintagme cu alte substantive în G., nu mai au nevoie 62 de o determinare suplimentară și între aceste substantive nu apare (și nici nu poate să apară, conform legilor gramaticale) articolul posesiv. El apare doar în cazurile cînd substantivul determinat nu are nici un determinativ (casă a părinților), are o determinare parțială (1/2), adică e semideterminat însoțit de articolul nehotărît (o casă a părinților) sau substantivul determinat mai are un determinativ de natură calitativă, ceea ce face să fie „uitată” determinarea, ca aceasta să fie reluată prin articolul posesiv, care vine aici cu valoare pronominală și de aceea el se mai numește pronominal: casa bătrînească a părinților. b) După cum se știe, articolul posesiv constituie un morf constituent al pronumelor posesive al meu, al tău, al său etc. În limba franceză, morfemele din componența pronumelor posesive sînt absolut identice cu formele articolului substantival definit: le, la, les, care, nu încape îndoială, sînt descendente nu din prepoziția ad + pronumele demonstrative de tipul ille, ci direct din acest demonstrativ: Mon frere est plus fort que le tien „Fratele meu e mai puternic ca al tău”; Ma soeur est plus belle que la votre „Sora mea e mai frumoasă ca a voastră”; Tes caiers sont plus soignes que les mien „Caietele tale sînt mai îngrijite ca ale mele”. Credem deci că este imposibil ca un morf să provină, într-o limbă, de la o formă, iar în alt ă limbă-soră - de la alta. c) în limba vorbită, pronumele demonstrative de depărtare au atît forme lungi (acela, aceea, aceia, acelea), cît și forme scurte (ăla, aia, ăa, ăi, alea). Acestea din urmă, după cum se poate observa, seamănă mult cu formele articolelor posesive al, a, ai, ale. Deci pronumele demonstrative de depărtare latinești au evoluat în articole posesive astfel: ille > ellu > alu > al; illi >elli > alli >ali > ai; illa > ella > alla > aa > a; illae > ellae > alle > ale. Susținem deci teoria că articolul posesiv a putut să apară din construcții sintactice alcătuite dintr-un substantiv urmat de pronumele latinesc de depărtare în funcție apozitivă față de substantivul determinat, pronumele de tipul ille precedînd un substantiv la cazul genitiv. Evoluția articolului demonstrativ Articolul demonstrativ (adjectival) a apărut într-o perioadă mai tîrzie, după ce s-a constituit articolul substantival definit, din construcții analitice alcătuite dintr-un substantiv și un adjectiv de tipul homo ecce ille bonus, unde particula de întărire ecce, împreună cu demonstrativul ille, a dat două variante: una tonă (accentuată) - pronumele demonstrative de depărtare; alta atonă (articolul demonstrativ): ecce ille (ellu) > acel; cel; 63 ecce illa > acea; cea; ecce illi > acei; cei; ecce illae > acele; cele. Particula ecce, în latina populară, devine acce. În cadrul variantelor tone, această particulă s-a păstrat incorpore, pierzînd doar un c (în latina tîrzie consoanele duble nu s-au păstrat, ele nu se mai pronunțau la fel de energic ca în latina clasică). În variantele atone (cele ce au evoluat în articole demonstrative), particula ecce (acce) a pierdut prima silabă. În literatura de specialitate, articolul demonstrativ mai este numit, uneori, și adjectival. Considerăm că termenul nu este tocmai adecvat, deoarece practica lingvistică ne demonstrează că el nu precedă exclusiv un adjectiv, ci se plasează, de multe ori, și în procliza unui substantiv (inelul cel de aur, casa cea de piatră etc.), în procliza unui numeral cardinal (cei trei, cei o sută etc.), ordinal (cel deal doilea, cel de-al cincilea etc.), înaintea unui adverb (ziua cea de ieri, visul cel de mîine etc.). De aceea considerăm că acest tip de articol trebuie numit demonstrativ, pentru că el, de fiecare dată, demonstrează. Evoluția pronumelor personale 1. Generalități Pe parcursul dezvoltării istorice a pronumelui latinesc, s-au produs regrupări și restructurări importante: unele forme ale pronumelor au dispărut completamente (hic, is), altele au căpătat funcții noi. Astfel, demonstrativul ille etc. a preluat funcția pronumelui personal de pers. a III-a; tot ille a căpătat o valoare semantică nouă - cea a posesivității. Demonstrativul latinesc a dat naștere și la două tipuri de articol - cel definit și cel posesiv (genitival, pronominal), fiind și o parte componentă a unor forme de caz ale articolului nehotărît. La fel, de la ille (în îmbinare cu elementul latinesc ecce) au apărut forme pronominale noi - pronumele demonstrativ și articolul demonstrativ. Unele forme ale pronumelui latinesc (personal, posesiv, reflexiv și demonstrativ), pe lîngă formele accentuate, au dezvoltat și forme atone. Ca și în cazul celorlalte tipuri de nume, din cauza dispariției consoanelor finale, a dispărut forma genului neutru. O restructurare esențială s-a produs și în sistemul cazual al pronumelui latinesc. Astfel, din cauza omonimiei cu alte forme cazuale, au dispărut cazurile Abl. și V. În urma schimbărilor fonetice generale (dispariția lui m final și trecerea lui o în u), în latina populară, demonstrativul ille și-a contopit unele forme cazuale de Ac. (illum), D. (illo) și Abl. (illu). 64 Dar chiar fiind supletive, formele pronumelor românești au păstrat mai fidel decît celelalte tipuri de pronume prototipurile cazuale latinești, mai ales în cazul formelor accentuate ale pronumelor personale. Astfel, devine destul de clară, chiar și pentru nespecialiști, evoluția formelor de N. a pronumelor la pers. I și II (ego > eu, tu > tu), de D. (mihi > mie, tibi > ție) și de Ac. (mene > mine, tene > tine). 2. Evoluția pronumelor personale în latina populară Pe lîngă schimbările fonetice, pronumele personale latinești au suferit, pe parcursul evoluției lor, și o serie de modificări de ordin funcțional. Acestea din urmă au fost cauzate mai ales de transformările care au avut loc în sistemul verbului. Categoria de persoană a verbului, în latina clasică, era inclusă în desinența acestuia și utilizarea pronumelui pe lîngă verb nu era obligatorie pentru a indica persoana. De exemplu: fuissem > eu să fi fost fuissemus > noi să fi fost fuisses > tu să fi fost fuissetis > voi să fi fost fuisset > el (ea) să fi fost fuissent > ei (ele) să fi fost Deja în latina vulgară, în urma dispariției consoanelor finale, s-a produs o coincidență de forme, ceea ce a solicitat apariția și utilizarea obligatorie pe lîngă formele verbale a pronumelor ego, tu, nos, vos. De exemplu, verbele de imperfectum indicativi activi ducebam, ducebas, ducebat nu puteau fi clare o dată cu dispariția consoanelor finale m, s, t decît atașîndu-li-se pronumele personale ego, tu, is. Cît privește persoana a III-a, pentru care în latină nu existau forme speciale bine distincte, ca indice pronominal al formei verbale respective începe să se folosească pronumele demonstrativ. Pronumele is, folosit în această funcție în latina clasică, nu se menține, întrucît, în urma evoluției fonetice generale, pierde din corpul sonor, adică se reduce la i, confundîndu-se cu alte forme pronominale demonstrative (hic > ic > i). Și atunci, locul lui is este preluat de pronumele demonstrative ille și ipse. De exemplu: Et ille dicet: „Grația, nepos. ” (= Și el zice: „Mulțumesc, nepoate”). Ulterior, pronumele demonstrativ completează sistemul de trei persoane al pronumelui personal. Deja prin sec. al IV-lea, gramaticienii latiniști îl includ pe ille la pronumele personale, alături de ego, tu, nos, vos. În latina populară, care a stat la baza formării limbilor romanice, unele forme ale pronumelor personale de pers. I și a II-a se deosebeau de cele din latina clasică, ca de altfel, și de alte forme dialectale ale latinei populare. Atunci cînd formele cazuale clasice erau m o n o s i l a b i c e, ele au rămas n e a c c e n t u a t e, iar latina vulgară a creat forme noi, mai lungi, completînd, astfel, seria 65 pronumelor accentuate. Această situație se întîlnea mai ales la formele de Ac. me, te, no, vo. Pentru a crea forme tone, latina populară a absorbit în tema pronumelui particula interogativă ne „oare”, care apărea în propoziții interogative după primul cuvînt al propoziției. De exemplu: Me ne interogas? „Pe mine oare mă întrebi?” Formele nos și vos, prin analogie cu pluralul substantivelor masculine de declinarea a II-a și al celor feminine de declinarea a IV-a, l-au substituit de s final cu i, care în limba română s-a constituit ca un indice al pluralului și al persoanei a II-a singular. Tabloul evoluției formelor pronominale la persoanele I și a II-a din latina clasică în latina vulgară și apoi în limba română poate fi prezentat astfel: Latina clasică Latina populară Limba română S i n g u l a r N. ego, tu eo, tu eu, tu D. mihi, tibi, mio, tive, mie (mi, îmi, mi), ție (ți, îți, ți) Ac. me, te me+ne, te+ne mine (mă), tine (te) P l u r a l N. nos, vos no, vo noi, voi D. nobis, vobis nove, vove nouă (ne, ni), vouă (vă, vi) Ac. nos, vos ne, ni; vi, ve noi (ne), voi (vă) Astfel, pronumele personale de pers. I și a II-a au păstrat numai 3 forme de caz: N., D. și Ac., forme existente și în limba română contemporană. 3. Evolubia pronumelui „eu”. Opinii și sugestii Cît privește evoluția lui ego în eu, există diferite opinii. Regula generală de evoluție a sistemului vocalic latinesc în limbile romanice orientale constată dispariția lui g intervocalic: magis > mai, magister > maestru. Dar dispariția lui g are loc mai ales în cazurile cînd acesta este urmat de i. Cu totul surprinzătoare însă e dispariția lui g înainte de o în pronumele ego. Printre altele, în toate limbile romanice, pronumele personal de pers. I sg. l-a pierdut pe g: it. io, fr. je, prov. eu, catalană jo, menglenoromână eu. Mai există o opinie, cea a lingvistului german Neumann, care crede că diapariția lui g în ego s-ar datora faptului că acest cuvînt, în calitate de pronume, pierdea adesea accentul în frază. Astfel, un francez, pentru a sublinia că anume al face o acțiune, va spune: Moi, je sui venu. 66 Un alt lingvist german, Birt, consideră acest fenomen pur latin și atribuie căderea lui g vocalei e, care îl precedă pe g. Niciuna dintre aceste ipoteze nu poate fi acceptată, mai ales că în latina vulgară a fost atestată forma pao în loc de pago, -are „a cantona, a face un canton”, unde g într-adevăr dispare atunci cînd este urmat de o. După dispariția lui g, o final neaccentuat din eo a evoluat în u: ego > eo > eu. 4. Evoluția celorlalte forme ale pronumelor personale Pronumele latin tu, după cum se vede, n-a suferit nici un fel de schimbări la N. atît în latina populară, cît și în limbile romanice: it. tu, fr. tu, rom. tu etc. Am menționat mai sus că formele de N. pl. nos, vos, l-au substituit pe s final prin analogie cu substantivele masculine șu neutre, cu cele feminine de decl. a IV-a, cu numeralul tres, cu verbele la pers. II sg., prn i: nos > noi; vos > voi. Formele de D. sg. mihi, tibi, conform regulilor generale de evoluție fonetică, l-au pierdut pe h și pe b intervocalic, ca în exemplele de tipul prehendere > a prinde; liberto > iert; scribo > scriu etc. Formele mihi și tibi au dat respectiv mi și ți conform regulilor generale de evoluție fonetică (contopirea celor două vocale în una singură). Aceste două forme au cîte două variante: una silabică - atunci cînd se plasează înaintea unei forme verbale reflexive (mi se pare, ți s-a spus) sau în cuplu cu un alt pronume aton (mi-l amintesc, ți-i alinți); și o altă formă, asilabică - cînd se rostesc muiat, urmate fiind de un verb care începe cu o vocală și unde i din componența acestor două tipuri de pronume atone formează împreună cu o vocală un diftong ascendent (mi-aduc aminte, ți-amintești), sînt urmate de un pronume aton (mi-o spui, ți-o faci) sau sînt plasate în postpoziția unui substantiv, căpătînd o certă valoare semantică posesivă (geniu-ți romantic, inima-mi bate). Formele îmi, îți au evoluat și ele din motive condiționate lingvistic. E vorba de procesul fonetic numit proteză, cînd, pentru facilitarea pronunției, se adaugă, adesea, vocala a: miroase - amiroase; lămîie - alămîie, țapuș - ațapuș. Așa și în cazul pronumelui aton mi > ami > ămi > îmi (aici acționează legea fonetică a + m + consoană > î). Forma ți și l-a adăugat pe î prin analogie cu forma îmi. Formele de plural în D. nobis, vobis, devenite în latina populară nove, vove, l-au pierdut încă în latina tîrzie pe s final; b intervocalic a trecut în v (fenomenul betacismului), care apoi s-a vocalizat și a devenit u; e final neaccentuat din noile forme, conform regulilor generale de evoluție fonetică, a trecut în ă: 67 nobis > nobes > nove > noue > nouă; vobis > vobes > vove > voue > vouă. În textele vechi românești, silaba accentuată se diftonga: noauă, voauă. Această fază de diftongare apare și în cadrul unor forme dialectale, de rînd cu alte elemente lexicale: doauă oauă moauă, ploauă etc. Formele de Ac. sg. erau inițial me, te. După cum am menționat mai sus, formele accentuate mene, tene au luat naștere la început în componența propozițiilor interogative, în cadrul cărora funcția interogativă o avea particula ne, iar mai tîrziu, aceasta și-a pierdut nuanța interogativă, făcînd, în encliză, corp comun cu forma pronominală. Pronumele mene și tene au evoluat în mine și tine conform legităților fonetice generale (e + n + vocală > i: bene > bine; vendere > a vinde). Dezvoltarea formelor de Ac. pl. e analogă cu a celor de N. pl.: nos > noi; vos > voi. Încă în latina populară, în urma dispariției lui s final, existau formele atone no, vo, care mai tîrziu, fiind monosilabice, au evoluat în nă, vă (după cum quod > că). Forma vă a rămas pînă în zilele noastre, iar nă, pentru a face opoziție cu vă, a trecut în ne. O dată cu procesul invers de închidere a vocalelor (e > i), au apărut formele ni, vi. Spre deosebire de formele de singular mi și ți, cele de plural nu au forme asilabice. În limba română contemporană, pronumele eu, tu, noi, voi nu au forme de G. Dar într-un șir de sintagme din limba română veche aceste forme existau și se realizau acestea, de regulă, prin genitivul analitic al pronumelor personale cu formă de Ac., precedate de locuțiuni prepoziționale adverbiale, în componența cărora întra, în mod obligatoriu, prepoziția de: de-a dreapta de menre - în dreapta mea; pre mijloc de voi - în mijlocul vostru; de pregiur de noi - împrejurul nostru; înlăuntru de noi - înăuntrul nostru. 5. Evoluția pronumelor personale de persoane a III-a Ca pronume de persoana a III-a, latina populară, după cum am văzut mai sus, întrebuința demonstrativul ille. Folosirea lui ille în această funcție datează de foarte multă vreme, o dată ce este comună tuturor limbilor romanice, cu excepția sardei, care folosește pronumele latinesc ipse. Declinarea pronumelui ille a suferit, în latina vulgară, modificări adînci, înregistrate în diferite izvoare. La masc. G. el devenise illuis, la D. - illui. În dacoromână aceste două forme au evoluat în una singură - lui. Și în celelalte limbi romanice situația a rămas aceeași: lui. Atestăm această formă și în italiană, franceză, retoromână, menglenoromână. 68 La G.-D. feminin, existau, respectiv, formele illeus - illaeius, care au evoluat în dacoromână lei > ei, iar în unele limbi romanice a rămas forma lei (retoromână, italiană) sau l'ei (menglenoromână). Deoarece latina tîrzie tindea să uniformizeze declinarea pronumelor cu cea a substantivelor, se întîmpla ca alături de D. illi, comun atît pentru masculin, cît și pentru feminin, să se creeze, cu timpul, illo pentru masculin și illae pentru feminin. Astfel de forme diferențiate căpătau și alte tipuri de pronume personale: ipso - ipsae, isto -istae. După ce illo și illae s-au constituit în latina vulgară, aveau să intre în uz și alte forme analogice. Ille, bunăoară, nu putea să rămînă izolat de hic și de quid, cu care era adesea asociat în frază. Astfel, formele obișnuite ale lui hic și quid au fost mult timp hoic și quoi. De aici reiese că hoic și quoi l-au influențat pe illo, transformîndu-l în illoi. În acest timp, genitivele hoius, quoius au influențat asupra lui illius, transformîndu-l în illoius. Această transformare a fost favorizată de faptul că, alături de ille, exista și illic, care era considerat ca un compus al lui ille + hic, și declinat ca acesta din urmă: ill-hoius, ill - hoi. Schimbările survenite la masculin s-au răsfrînt și asupra femininului. Astfel, s-a ajuns la formele illois - illaeius. Mai tîrziu, s-a întîmplat că ille l-a influențat pe quid. În rezultatul ecestei evoluții, au apărut formele queius, quei, după modelul illeius, illei. În sfîrșit, cînd hoius, hoic, quoius, quoic au trecut la huius, hui, cuius, cui, s-a ajuns la illuis >elluis > ellui > lui. Vom reveni la aceste forme cînd vom cerceta alte tipuri de pronume. Așadar, forma de N. ille din latina tîrzie a ieșit din uz. Din Ac. illum, D. illo și Abl. illo (în locul clasicului illi) se creează o formă unică - illu, folosită și ca N. pe parcursul evoluției ulterioare, prin trecerea lui i inițial în e și reducerea lui ll la l, forma illu a devenit elu. Forma elu s-a menținut mult timp, u final dispărînd în procesul general de reducere la nume abia prin secolul al XVIII-lea: elu > el. La feminin, s-a creat forma unică illa, care în latina populară devine ella. Evoluția de mai departe a acestui pronume a decurs pe aceeași cale, ca și a substantivelor feminine ce aveau în componența lor elementul ella (stella, porcella, vitella etc.), adică ll intervocalic urmat de a a dispărut: ella > ea. Mai există o părere a lui Al. Philippide în privința evoluției lui ea. El presupune că illa > ella > ela > eală > eauă. Evoluînd din eală, ea a devenit ton, iar forma eauă a dat naștere pronumelui neaccentuat o, despre care vom vorbi mai jos. Forma de masculin plural a evoluat astfel: illi > elli; i final îl palatalizează pe l, făcîndu-l să dispară: elli > eli > el'i > ei. Cercetările dialectologice ne demonstrează că formele cu l' palatalizat se mențin în sudul Dunării (el'i) și în macedoromână (iel'i). 69 Forma de feminin plural suferă următoarele schimbări: illae > ellae > eale >ele. Forma de G. masc. sg. din latina clasică illius, care s-a identificat cu D. sub influența lui hic, quid, ce aveau, respectiv, formele hoic, quoi, a fost substituită în latina tîrzie cu illoi, apoi cu ellui. În cele din urmă, apocopa primei silabe neaccentuate a dat forma lui. Genitivul feminin sg. illaei, apărut prin analogie cu ellui, după ce a dispărut silaba întîi neaccentuată, a devenit laei. Dispariția lui l după palatalizarea și modificarea diftongului latinesc ae în e a dat naștere formei ei. Paralel cu formele tone de G.-D., pentru amîndouă genurile se dezvoltă forma atonă i (semivocalic), care, prin analogie cu formele atone de pers. I și a II-a, capătă un î protetic, devenind îi. Pe lîngă formele i și îi, mai există o variantă pozițională, și anume i (plin, silabic), care s-a format datorită procesului fonetic numit haplologie. Pentru G.-D. pl. forma illorum se folosea în latină pentru ambele genuri. După pierderea silabei inițiale, ellorum > lorum > loru > lor. Formele neaccentuate de D. le, li sînt în rezultat al evoluției formelor de Ac. Formele accentuate de Ac. au evoluat exact ca cele de N.: ellu > el; ella > ea; elli > ei; ellae > ele. Formele neaccentuate însă au urmat o altă cale de evoluție. Cea de masculin, bunăoară, illu (ellu), fiind plasată în prepoziția verbului, își pierde silaba inițială, devenind lu. Textele vechi îl înregistrează cu această formă: lu întreabă. L capătă un î protetic, devenind silabic: îl. Aflat în postpoziția verbului, lu l-a pierdut pe u final, devenind l: întreabă-l, adapă-l, învață-l etc. La feminin singular, forma o a derivat din pronumele ella, și anume de la varianta populară, sesizată de Al. Philippide eauă. Fiind folosit adesea după formele verbale de gerunziu și participiu terminate în u, a din componența pronumelui ella formează cu u un diftong (vădzutu + a, vădzîndu + a); a final > ă și forma eauă devine uă, care, ulterior, evoluează, ca și articolul substantival nehotărît, în una > ună > uă > uo >o. Forma unică de N.-Ac. illi a dat naștere formei atone i: illi > elli > li > i. Mai tîrziu, i a căpătat un î protetic, devenind îi. Le a derivat de la forma de feminin plural N.-Ac. ellae, care, în urma procesului de haplologie și a monoftongării diftongului latinesc ae în e, devine le. 6. Alte tipuri de pronume personale În latina populară, alături de pronumele ille, se mai utilizau și pronumele ipse și idipse. 70 Deschizîndu-și, ca și alte tipuri de pronume, vocala inițială, ipse devine epse, apoi epsu (vocala finală e > u, devenind, astfel, un morf distinct al numelor masculine la singular). În continuare, p este asimilat de s (asimilare consonantică, regresivă, prin contact din punctul de vedere al locului de articulație) și, în felul acesta, epsu > ensu. Avînd legea de evoluție a vocalei e+n+cons. > î, căpătăm forma însu. La acestea s-au adăugat formele de gen și număr ale articolului substantival definit. Deci: ipse > epse > epsu > ensu > însu+l > însul; ipsa > epsa > ensa > însă+a > însa; ipsi > epsi > ensi > însi > înși+i > inșii; ipsae > epsae > ensae > înse+le > insele. Pronumele îns s-a întrebuințat, în special, cu prepozițiile latinești inter, de inter, per inter, care au evoluat, respectiv, în între, dintre, printre, și astăzi avem în limba română formele într-însul, dintr-însul, printr-însul etc. În latină, mai exista pronumele idipse, care a evoluat exact ca și pronumele de tipul ipse, cu excepția că vocala inițială a acestuia a suferit procesul aferezei: idipse > edipse > depsu > densu > dînsu+l > dînsul; idipsa > edipsa > depsa > densa > dînsă+a > dînsa; idipsi > edipsi > depsi > densi > dînși+i > dînșii; idipsae > edipsae > depsae > densae >dînse+le > dînsele. 7. Pronumele de reverență Acestea c-au creat pe teren romanic, pe baza termenului de adresare domnia, derivat de la dominus > domnu > domn + pronumele posesiv ta (tale), sa (sale), voastră sau pronumele personal în G. lui, ei, lor. În limba veche, în afară de domnia cum ar fi: Măria, Împărăția, Luminția, Altețea etc., existau o serie de construcții cu pronume posesive și alți termeni de adresare, Dintre acestea, numai construcția cu termenul domnia, prin contaminare cu pronumele posesive, a dat naștere formelor speciale de pronume personale, numite apoi reverențiale (de politețe). Posesivul din cadrul acestor formațiuni, atașat în encliză, indică persoana, genul și numărul: pers. II: dumneata; pers. III: dumnealui (genul masculin); dumneaei (genul feminin); dumnealor (numărul plural). 71 În unelesubdialecte românești, forma dumneata, prin faza intermediară duneata (disimilarea lui m), a căpătat forma n 'eata, care, fiind sesizată ca o palatalizare dialectală (se miară - se n 'ară, miere -n 'ere), a fost refăcută în limba literară în mata. În condițiile actuale de dezvoltare a societății, cînd a dispărut asuprirea omului de către om și, respectiv, supușenia oarbă, construcțiile de tipul domnia voastră, domnia lui, domnia sa, ca și construcțiile mai vechi Măria Ta, Luminăția Voastră, Altețea Sa etc., și-au restrîns sfera de întrebuințare sau au dispărut din uz, devenind niște istorisme. Formele dumneata, dumneavoastră, mata s-au păstrat în limbă datorită faptului că au căpătat un nou conținut semantic, arătînd stima, respectul vorbitorului față de interlocutori sau față de o altă persoană care lipsește la discuție. Gradația acestui respect este următoarea: mata - un respect ce ține mai mult de relațiile familiare, echivalent uneori cu tu, dumneata - o gradație ceva mai mare, și dumneavoastră - cea mai mare gradație de politețe. Evoluia celorlalte tipuri de pronume 1. Pronumele reflexive În latina clasică, pronumele reflexiv avea 3 forme cazuale: G. sui D. sibi Ac. se. Aceste forme erau de pers. III, fără distincție de gen și număr. Forma de G. sui, marcînd posesorul, ca și orice nume în G. a dispărut din uz din cauza omonimiei cu pronumele posesive. Formele sibi și se au suferit o evoluție identică cu cea a formelor cazuale respective ale pronumelor personale de pers. I și a II-a: forma de D. sibi > sii (disparibia lui b intervocalic) > sie (deschiderea lui i neaccentuat în e); si > și (trecerea lui s+e (i) în ș). Forma de Ac. sine a evoluat, ca și mine, tine, din se + particula interogativă ne: sene, apoi l-a închis pe e în i, conform legității generale e+n+voc. > i (dacă e urmat în silaba următoare de un e): sine. Prin analogie cu pronumele personale (îmi, îți, îl, îi), forma și capătă un î protetic, devenind își. În textele vechi, forma sie are diferite forme: cue, cil), cuHpe, cuh etc. Aceste texte mai păstrează și forme de pronume reflexive compuse, cînd formele accentuate sînt urmate de cele neaccentuate: sieși, sineș, sinemi: Dziseră cătră eiși: nu poci eu să fac sinemi nemică (Dosoftei). Aceste compuse însă nu s-au păstrat în limba română modernă. 72 2. Pronumele posesive În latina vorbită, sistemul pronumelor posesive a suferit schimbări esențiale. Astfel, paralel cu formele pline meus, tuus, suus de N., apar de timpuriu și formele sincopate mus, tus, sus la N. și mum, tum, sum la Ac. La fel, în rezultatul sincopării vocalei e în poziție de hiat, forma de G. mei a devenit mi, iar forma de D. meo a devenit mo. Despre aceste forme de pronume posesive vorbește gramaticianul Virgiliu: „Sunt et alia pronomina ut mus, genetivus mi, dativus mo, accusativus mum, sic erit et tus pro tuus”. După modelul lui tus, sus, pentru N. feminin, în latina populară, apar forme sincopate ca ta, sa. O sincopare similară cu cea a formelor de singular s-a produs și la formele de plural. Astfel, formele pline meis, suis, nostrorum, vestrorum au evoluat respectiv în mis, sis, nostrum, vestrum. Toate aceste scurtări au dus la destrămarea declinării pronumelor posesive. Ca rezultat, în limbile romanice s-a păstrat numai cîte o singură formă pentru fiecare gen, persoană și număr, care au derivat fie de la forma tonă, fie de la cea atonă. Pronumele posesive pentru u n s i n g u r p o s e s o r au evoluat de la formele de N.-Ac. în felul următor: La persoana I masculin meus, în urma reducerii consoanei finale s, a dat forma meu. Ca și în celelalte cazuri, atunci cînd e urma după o consoană bilabială sau labiodentală, e > ie (vitae > vieți, melem > miere, mellus > miel), meus > mieu. Această formă este atestată în variantele textelor vechi din sec. al XVI-lea: mieu. Formele cu i (iot) au dus, ca și în cazul celorlalte părți de vorbire, la palatalizarea lui m în n: mintă >n 'intă , miercuri > n 'ercuri, mieu > n 'eu. Exact la fel a evoluat și forma mei din miei pentru masculin plural. Evitînd palatalizarea, limba literară a recurs la formele meu și mei. Forma de feminin singular a venit direct din latinescul mea. În textele vechi, se mai utilizează forma regională meauă, care era făcută prin analogie cu substantivele feminine la forma nehotărîtă de tipul stea - steauă. Prin analogie cu forma de G. și de plural a substantivului stea -stele, a apărut și forma mele, care marchează, totodată, și sensul de mai multe obiecte posedate pentru un singur posesor. La pers. II-a masc. tău a evoluat din latinescul tuus, la început în teus, după modelul meus. Cît privește trecerea lui e în ă, această transformare corespunde regulii generale de evoluție a sistemului vocalic latinesc: bonitatem > bunătate, sanitatem > sănătate (i neaccentuat > e > ă). 73 Forma de feminin ta a venit direct din latina populară și a rămas intactă pînă în prezent, ca și forma mea. Formele tău, ta pentru un singur posesor și un obiect posedat, la pers. II-a, au apărut într-o perioadă destul de timpurie a românei și sînt întîlnite în cele mai vechi texte: ochiul tău prostu, dintru împărăția ta etc. Formele pentru mai multe obiecte posedate la pers. II-a (tăi, tale) au evoluat prin analogie cu cele de persoana I (mei, mele). La pers. III-a masc. sg. pronumele seus, care este o formație analogică cu meus, prin trecerea lui e accentuat în ă, devine său. În textele vechi, sînt atestate două forme ale acestui pronume: forma mai veche seu (facu voie trupului seu - Dosoftei) și său (a tot rodul său - ibidem), ultima forma (său) fiind caracteristică și pentru limba română modernă. La feminin, forma sincopată sa (cea plină era sua) s-a menținut intactă. La plural masculin, săi este o formație analogică cu mei, tăi. În textele vechi, sînt atestate două forme ale acestui pronume: săi și sei, dintre care ultima apare în mod sporadic: pornitu-s-au cu moldovenii sei (I. Neculce). În limba română contemporană s-a stabilit forma săi. La feminin plural, forma sale este o formație analogică cu mele, tale. Paralel cu formele pronumelor posesive său, sa, săi, sale, în limba română, pentru pers. III-a se folosesc, de asemenea, și formele de G. ale pronumelor personale de persoana a III-a lui, ei, lor, descendente din pronumele latinești de depărtare illui, ilalei, illorum. Tendința de a folosi formele de G. ale pronumelui personal în locul celor posesive exista încă în latină, datorită valorii semantice de apartenență pe care o are cazul G. Astfel, latinii se puteau exprima atît Fillii amant suum patrem, cît și Fillii amant illorum patrem. S-a întîmplat că în limba vorbită adjectivele posesive autentice aproape că au fost completamente substituite de cele personale în G., posesivele autentice păstrîndu-se doar în componența termenilor de rudenie, în cadrul cărora posesivele capătă uneori niște forme mult distincte decît cele literare: tat-su, măsi-i, frat-niu etc. Formele pronumelor posesive pentru mai m u l ț i p o s e s o r i s-au dezvoltat pe baza formelor unice de gen și de număr, apărute încă în latina populară. La pers. I sg. masc. forma unică nostru (< noster, metateza nostre, e > u ca marcă a masculinului singular) s-a menținut pînă în prezent. 74 Forma de masculin plural nostri a evoluat conform regulii generale: grupul str + i final > ștr: nostri > noștri. Forma noastre a suferit și ea o evoluție firească: nostrae > nostre (ae se monoftonghează) > noastre (o urmat în silaba următoare de o vocală deschisă sau semideschisă > oa). Forma unică de pers. II-a sg. masc. din latina populară vester >voster (prin analogie cu noster) > vostre (are loc metateza) > vostru (e > u ca marcă a unificării masculinului). Atît forma de feminin vostra > voastră, cît și ambele forme de plural vostri > voștri și vostrae > voastre, au trecut printr-o evoluție fonetică firească. Pentru pers. III plural, în funcție de pronume posesiv ce indică mai mulți posesori și mai multe obiecte posedate, în limba română actuală se folosește pronumele personal în G. lor. Aceasta însă nu însemnează că în latina populară și în limba română veche, pentru indicarea acestor raporturi, nu se foloseau pronumele săi, sale. Acest lucru se datorește și influenței slave, în care pronumele posesive pentru mai mulți posesori și mai multe obiecte posedate (cbou, cbou) seamănă întrucîtva cu pronumele românești săi, sale: Creștinii trebuie să iubească pre dzeii săi. Nici în limbile romanice occidentale, pronumele posesive autentice nu și-au păstrat această funcție. Francezii, ca și românii, nu pot să se exprime decît Les enfants aiment leurs parantes „Copiii își iubesc părinții lor”. 3. Pronumele demonstrative În sistemul pronumelor demonstrative din latina clasică au survenit schimbări radicale. Unele forme (hic, is, idem) au dispărut, funcța lor fiind preluată de ille, ipse, iste, care încep să fie întrebuințate, mai tîrziu, și cu valoare de pronume personale sau ca determinative ale numelui. Datorită cumulării mai multor funcții, valoarea demonstrativă a acestor pronume slăbește. De aceea, în funcție de pronume demonstrative apar fie două pronume (ille - ipse), fie că se adaugă înaintea pronumelui particula de accentuare ecce sau eccum: ecce ille „acel”, eccum tale „cutare”. La baza creării pronumelor demonstrative, în limba română, au stat formele compuse ale lui ille și iste cu particula de întărire ecce, pe cînd în celelalte limbi romanice aceste pronume s-au format din pronumele latinesc ipse. Încă în latina populară s-a început un proces de contaminare a particulei ecce cu pronume ellu și iste, în rezultatul căruia s-au obținut două variante: eccelu și eccestu. Ulterior, formele de N.-Ac. ale pronumelor demonstrative de depărtare au suferit anumite schimbări de ordin fonetic: vocala inițială e s-a deschis în a, cc s-a simplificat în unul singur: 75 ecce+ellu > acelu > acel; ecce+ ella > acea; ecce+ elli > aceli > acei; ecce+ellae > acele. 76 Formele de G.-D. pentru singular și plural au evoluat cu participarea formelor corespunzătoare de articol substantival definit: ecce+ ellui >acelui; ecce+ ellaei > acelei; ecce+ ellorum > acelor. Cît privește îmbinarea ecce+istu etc., ea a trecut aceeași cale de evoluție, ca și îmbinarea ecce+ ellu. Din această îmbinare au evoluat pronumele demonstrative de apropiere: ecce+istu > acest; ecce+ista >această; ecce+isti > acești; ecce+istae > aceste. Celelalte forme s-au dezvoltat din îmbinările cu formele cazuale ale lui istu: acestui, acestei, acestor. Atît demonstrativele de depărtare, cît și cele de apropiere, atunci cînt se află în postpoziția unui substantiv sau îl substituie, capătă, în calitate de epiteză, vocala a: acela, acesta, aceea, aceasta, aceia, aceștia. În limba română, pronumele demonstrative de depărtare și cele de apropiere au forme prescurtate, care provin direct din pronumele demonstrative latinești istu și ellu: istu > estu > ast > ăst; isti >esti > asti > ăști; ille > ellu > alu > ăla; illi >elli > alli >ali > ăia; ista > esta > asta > astă; istae>estae>aste. illa > ella > ala >aia; illae > ellae > ale > ălea. Aceste forme s-au păstrat în limba română contemporană datorită tendinței limbii de a-și crea, aproape totdeauna, două tipuri de pronume: unele cu forme pline (accentuate) și altele cu forme scurte (neaccentuate). Textele vechi atestă pronumele demonstrative cu afereza lui a: cest, cel, cești, ceste. Se întîlnesc, de asemenea, diferite variante ale acestor forme: cie, cii, ceal, precum și forme articulate: ceștii, cestele. Sînt atestate și cazuri de folosire a particulei de întărire împreună cu pronumele demonstrative: acestași, acestuiași. Particulă de întărire și, împreună cu pronumele demonstrative de depărtare, a contribuit la formarea pe terenul limbii române a pronumelor demonstrative de identitate: același; aceeași, aceiași, aceleași. De asemenea, limba română și-a creat, prin mijloace interne, încă o clasă de pronume demonstrative, cele de diferențiere, folosind pentru aceasta pronumele nehotărît altul: celălalt, cealaltă, ceilalți, celelalte; acestălalt, aceastălaltă, aceștilalți, acestelalte. 4. Pronumele nehotărîte În dacoromână, s-au dezvoltat o serie de pronume nehotărîte atît pe baza prototipurilor din latină, cît și pe bază de material intern. 77 Cît privește pronumele nehotărîte moștenite din latină, ele se subdivizează în forme s i m p l e și c o m p u s e. Printre cele simple menționăm: alter > alt (cu variantele altul, alta, alții, altele), care, evident, au complinit, pentru evidențierea formelor de gen, număr și caz, articolul substantival definit; totus > tot (cu variantele totul, toată, toți, toate), avînd variante de gen și număr și doar uneori varianta de caz tuturor; unul (cu variantele una, unii, unele) a venit din utilizarea frecventă pe lîngă nume, iar uneori și independent, a numeralului cardinal latinesc de tipul unus; mult (cu variantele multă, mulți, multe), provenite din formele latinești multus, multa, multi, multae. Printre formele compuse atestăm: neque+unus > niciunul; nescio+quem+ne>neștine; neque+unus > niciunul; eccum + tantus > atît; eccum + talis > cutare; vere+ unus +ille > vreun, vreo, vreunii, vreunele, vreunor. eccum + tantus > atît; eccum + talis > cutare; nescio+quem+ne>neștine; Pe teren romanic oriental, prin analogie cu alte forme pronominale, pe calea îmbinării de elemente deja formate, s-au constituit, prin compunere, o serie de pronume nehotărîte noi: a) particula vare + un pronume relativ: oarecare, oarecine, oarece; b) verbul volet + particula și + un pronume relativ: orișicare, orișicine, orișice, orișicui, orișicît; c) un pronume relativ + particula postverbală volet: careva, cineva, ceva, cîtva; d) conjunctivul amputat al verbului a fi + un pronume relativ: fiecare, fiecine, fiece cu variantele în componența cărora intră și verbul a ști: fiștecare, fiștecine, fiștece, care se folosesc doar regional. 5. Pronumele interogativ-relative Limbile romanice orientale au dezvoltat drept pronume interogativ-relative părțile de vorbire latinești qualem, quem, quid, quantus. Intrînd în sistemul pronominal, care (provenit din qualem prin trecerea lui l intervocalic în r, dispariția lui m final), în limba română veche, și-a atașat articolul substantival definit, căpătînd forme de gen și număr: carele, carea, carii, carele. În limba română contemporană, acestea capătă formele cazuale pentru G.-D. căreia, căruia, cărora. Pronumele latinesc quid avea la Ac. forma quem. Împreună cu particula interogativă ne (ca și me, te, se), quem a stat la baza formării pronumelui cine. 78 Forma latinească de D. quuius > cui a suferit doar schimbări de dispariție a sunetelor finale s și u, grupul consonantic qu (dacă nu era urmat de o vocală anterioară) > c. În textele vechi, pronumele cui era însoțit uneori de particula și: Dă lui și cuiși de în sămînța lui). Pronumele latinesc quid îl substituia, în latina populară, pe quod. În urma dispariției lui d final, africatizării lui qu+i>c și trecerii lui i în e, pronumele quid > ce. Cît provine de la quantus (qu urmat de a devine c, a + n + cons. > î, n urmat de t este disimilat de acesta, deoarece în română nu există nici un cuvînt care ar începe cu grupul consonantic nt; s și u final dispar). 6. Pronumele negative În limba română, există două pronume negative: nimeni și nimic. Ambele sînt niște formații compuse din latina populară: a) nec hominis, conform unei evoluții clare, a evoluat în nemini și la început însemna „nici un om”; b) nec mica „nici o bucățică” > nemică. Ambele forme, fiind supuse procesului fonetic de epiteză, devin respectiv nemeni și nemică. Sub influența limbilor slave, e din silabele inițiale ale acestor pronume > i, deoarece în slavă aceleași pronume au formele hukto și huuto. Deci nemeni > nimeni, și nemica > nimic. Pronumele nimeni a fost supus procesului fonetic de rotacism și la G.-D. a căpătat, în textele coresiene de la Maramureș și în unele graiuri, forma nimărui. Pronumele nimica are forma palatalizată a nazalei: n'in'ica (n'in'icuță). Din bibliografie: 1. Curs de gramatică istorică a limbii române, Chișinău, Editura Cartea Moldovenească, 1964, p. 247-252. 2. Al. Rosetti, Istoria limbii române, vol. I, București, 1964, p. 123-125. Evoluția verbului. Modul indicativ al diatezei active 1. Preliminarii. Restructurarea morfologiei verbului în sfera modului central - indicativ Modificările ce au avut loc în cadrul sistemului verbal latinesc și restructurările din morfologia verbului în general țin, în primul rînd, de formele categoriale temporale ale modului indicativ al diatezei active. Schimbările mari în sistemul verbal al latinei populare se datorează factorilor de ordin intern: a) tendința latinei tîrzii spre analitism; 79 b) acțiunea legilor de evoluție fonetică; c) legea analogiei. Tendința spre analitism a constituit unul din factorii principali care au dus la crearea formelor analitice de perfect și de viitor. Procese fonetice condiționate lingvistic au suferit formele de conjugare moștenite din latină la paradigmele timpului prezent, imperfect, perfect simplu și mai-mult-ca-perfect. Conform legilor fonetice, în rezultatul dispariției sunetului final s, formele latinești de prezent la pers. II laudas, cantas etc. trebuiau să dea reflexele laudă, cîntă, dar nu lauzi, cînți, cum sînt în limba contemporană, acestea datorîndu-se anume procesului analogiei cu formele verbale de conjugarea a IV de tipul dormi. Datorită acestor factori, sistemul verbal latinesc flexionar a suferit restructurări considerabile și, în rezultat, s-au creat un sistem calitativ nou, sintetico-analitic. 2. Evoluția formelor de indicativ prezent În limba latină, ca și în româna contemporană, prezentul indicativ al verbelor durative exprima o acțiune prezentă imperfectă, iar indicativul prezent al verbelor momentane - o acțiune imediat viitoare și perfectivă. Formele verbelor la prezent au suferit un șir de modificări. Să analizăm cum au evoluat cele 6 clase de verbe: 1. La clasa I de verbe se refereau verbele latinești de conjurarea I (canto, -are), care în latină aveau următoarele forme: canto cantamus cantas cantatis cantat cantant Calea de evoluie a acestor verbe a fost diferită. Formele de pers. I, III, IV, VI au fost supuse unor modificări pur fonetice: I canto > cantu > cînt; III cantat > canta > cînta > cîntă; IV cantamus > cantamu > cîntam > cîntăm; VI cantant > canta > cînta > cîntă Celelalte două forme (II - cantas și V - cantatis) au fost supuse modificărilor de natură fonetică, precum și celor determinate de procesul analogiei. Ele s-au creat pe baza analogiei cu formele verbelor de conjugarea a IV-a: II dormis > dormi; V dormitis > dormiți. 80 Deci cantas > canti > cînți; cantatis > cantati > cîntați. 2. La clasa a II-a de verbe (cele de conjugarea a II-a de tipul venare) evoluția formelor de prezent a fost aceeași, cu deosebirea că la tema infinitivului s-a adăugat sufixul gramatical -ez, venit în latina populară odată cu împrumuturile grecești: I vînez IV vînăm II vînezi V vînați III vînează VI vînează 3. Clasa a III-a o alcătuiau verbele de conjugarea a IV-a de tipul dormio,- ire, care aveau în latină următorul aspect: I dormio IV dormimus II dormis V dormitis III dormit VI dormiunt Formele date au fost supuse unor schimbări fonetice condiționate lingvistic. Aceasta privește, mai întîi, pers. I (dormio) și VI (dormiunt), care îl sincopează pe i intervocalic: dormo > dormu > dorm; dormiunt > dormu > dorm. Au fost supuse modificărilor și pers. a III-a (dormit) și a V-a (dormitis). În flexiunea celei dintîi forme, i > e: dormi(t) > dorme > doarme; la pers. V, sub influența lui i, t > ț: dormiti > dormiți. În rezultatul modificărilor fonetice, sistemul de forme capătă aspectul: I dormio > dormo > dormu > dorm; II dormis > dormi(s) > dormi; III dormit > dorme > doarme: IV dormimus > dormimu > dormim; V dormitis > dormiti > dormiți; VI dormiunt > dormu > dorm. 4. Clasa a IV-a o formau verbele de conjugarea a IV de tip sufixal, cu sufixul de proveniență grecească -esc, de tipul a întîlni, sufixul atașîndu-se la toate cele 3 persoane de singular (I, II, III) și la a III-a plural (VI): I întîlnesc IV întîlnim II întîlnești V întîlniți III întîlnește VI întîlnesc 5. La clasa a V-a se referă verbele de conjugarea a II-a de tipul taceo, -ere, care în latină aveau următorul aspect: I taceo IV tacemus 81 II taces V tacetis III tacet VI tacent Forma pers. I a parcurs următoarea cale de evoluție: taceo > tacio > taco > tacu > tac. Pers. II sg. (taces), II și III pl. (tacetis, tacent) au fost influențate de formele verbelor de conj. IV de tipul dormio, - ire. Ele au căpătat aspectul: II taces > tacis > taci; V tacetis > taceți; VI tacent > tacunt > tac. 6. Clasa a VI-a o alcătuiesc verbele de conjugarea a III-a de tipul duco, -ere, care în limba latină aveau următorul aspect: I duco IV ducimus II ducis V ducitis III ducit VI ducunt. Patru dintre formele date au evoluat pe cale pur fonetică: I duco > ducu > duc; IV ducimus > ducimu > ducemu > ducem; III ducit > duci > duce; VI ducunt > ducu > duc. Celelalte forme (II ducis, V dicitis) au fost influențate de formele conjugării a IV-a cu infinitivul în -ire (doirmio, -re): II ducis > duci; V ducitis > duciți > duceți. Pe parcursul evoluției formelor de prezent, s-au produs anumite schimbări și în tema unor verbe. Aceste schimbări au fost cauzate de mai mulți factori: a) acțiunea legităților fonetice generale; b) modificarea accentului; c) evoluția desinențelor; d) legea analogiei; e) alternanțele fonetice. Acad. Al. Rosetti susține că la unele verbe care aveau e în temă s-a dezvoltat pe cale fonetică alternanța vocalică ă la pers. I, e la pers. II și a la pers. III singular: apăs > apeși > apasă (appenso); îmbăt >îmbeți > îmbată (bibito). Prin analogie cu verbele de acest tip, au evoluat și altele care aveau un e precedat de o labiodentală în temă: înfăș > înfeși > înfașă. 82 Pers. II sg. a verbelor de conj. I și-a modificat vocala finală a temei datorită analogiei cu persoana respectivă a verbelor de conj. IV : laudas > laudis >lauzi: Există forme de prezent care în limba veche aveau alt aspect al temei în raport cu cel din limba română contemporană: purceade > purcede; grăiaște > grăiește etc. Cît privește locul accentului, formele de prezent reprezintă două grupuri mari: a) cele cu accentul pe sufix (verbele de tip sufixal din clasele II și IV); Formele de prezent cu accentul pe sufix au fost moștenite din limba latină cu acest accent; b) cu accentul pe radical (celelalte verbe). Cît privește formele de prezent cu accentul pe radical, ele sînt oxitone (adun, aduc, arunc etc.) și paroxitone (tremur, laud etc.); c) accentul rămîne neschimbat în toată paradigma prezentului numai la clasa a VI-a de verbe (cele de conjugarea a III-a: trec, treci, trece, trecem, treceți, trec), la celelalte clase de verbe păstrîndu-se numai la pers. I, II. III sg. și III pl. (tremur, tremuri, tremură), pe cînd la persoanele I și II plural accentul cade pe flexiune: tremurăm, tremurați; d) o serie de verbe și-au mutat accentul radicalului de pe antepenultima silabă (proparoxiton) pe ultima (paroxiton): ălligo >aleg; ăpplico >aplec. 3. Evoluția verbelor a avea, a fi și a voi Schimbări mari au suferit formele de prezent ale verbelor habere, volere, esse atît la formele lor pline (predicative), cît și la cele auxiliare. Verbul habeo,- ere a evoluat astfel: I habeo > habiu > aibu > amu; IV habemus > havemus > (avem); aemu > amu>am; II habes > havi >ai; V habetis > havetis > (aveți); ați; III habet > havet > aet > a; (are) VI habunt > avunt > (au) Verbul voleo, -ere a suferit următoarele modificări fonetice: I voleo > voliu > voiu > voi; IV volemus > vulemu > vuremu > vrem; II velis > veli > vei; V voletis > vuleti > vureti > vreți; (veți) III volet > vole > vore > voare > va; VI volunt > voru > vor. Anume de aici provin ambele paradigme ale prezentului cu formele: a) tone: vreau, vrei, vrea, vrem, vrei, vor; b) atone: voi, vei, va, vom, veți, vor. 83 Verbul esse avea în latină, la prezent indicativ următoarea paradigmă: I sum II es III est sunt (sînt) (s, îs) esti >ești, e IV sumus V estis VI sunt st(e) > este; e, i, îi sîntem sînteți sînt, s, îs Formele scurte ale lui esse sînt creații mai vechi: din paradigma latinească s-au păstrat doar formele est, sunt și estis. Încă în textele vechi apar formele atone și asilabice -i, -s, forma verbală e. Prin proteza lui î s-au creat forme scurte de sine stătătoare îs, îi. După cum vedem, din paradigma conjugării verbului latinesc esse la prezent, pers. I sg. a evoluat prin analogie cu pers. VI (sînt); pers. II sg. - prin analogie cu pers. V: ești; pers. IV și V - prin analogie cu pers. VI: săntem, sînteți; la pers. III sg. s-a adăugat în calitate de epiteză, prin analogie cu verbele de conj. III, vocala e. 4. Evoluția formelor de imperfect Pe parcursul evoluției sale de la limba latină la limbile romanice, formele de imperfect au suferit modificări atît în temă, cît și în flexiune. Imperfectul avea următoarele terminații: -ăbam (narabam), -ebam (dicebam), -iebam (audiebam). Flexiunea de la conj. III -iebam se confunda cu cea de la conj. II -ebam. De aceea, treptat, pentru ambele conjugări s-a stabilit terminația -ebam. În cele din urmă, se obține un sistem opozițional din 3 flexii: -ăbam, -ebam,- ibam. Formele imperfectului în limba latină erau următoarele: I cantabam IV cantabamus II cantabas V cantabatis III cantabat VI cantabant I dicebam IV dicebamus II dicebas V dicebatis III dicebat VI dicebant I audi(e)bam IV audi(e)bamus II audi(e)bas V audi(e)batis III audi(e)bat VI audi(e)bant 84 În rezultatul modificărilor fonetice, formele de pers. I, II, III sg. și IV pl. coincid: I cantaba(m) I dicebam I audi(e)bam II cantaba(s) II dicebas II audi(e)bas III cantaba(t) III dicebat III audi(e)bat VI cantaba(nt) VI dicebant VI audi(e)bant Persoanele I și II pl. capătă o formă unică: II audi(e)bas III audi(e)bat VI audi(e)bant Persoanele I și II pl. capătă următorul aspect: cantabamus > căntamu > cîntam; cantabatis > cîntați; dicebamus > dziceam > ziceam; dicebatis > dziceați > ziceați; audiebamus > audzeam > auzeam; audiebatis > audzeați > auzeați. Doar aceste forme puteau fi întrebuințate fără a adăuga pronumele personale noi și voi. Celelalte forme pronominale au evoluat prin analogie: - la pers. I. sg. s-a adăugat terminația m prin analogie cu persoana I pl.; - la pers. II sg. s-a adăugat i final ca marcă a acestei persoane; - la pers. III pl. s.a adăugat semivocala u, mai exact diftongul au, descendent din verbul habere > habunt > au, care a devenit caracteristică pentru toate verbele la pers. III plural. 5. Evoluția formelor de perfect Limba latină a cunoscut cîteva forme de perfect: a) perfectul în vi, caracteristic pentru majoritatea verbelor de conj.I (mitare, mutavi) și a IV-a (venire, venivi). Acest tip de perfect mai era caracteristic și pentru unele verbe de conj. a III-a (cognovi, cognoscere), precum și pentru unele verbe de conj. a II-a (complevi, complere); b) perfectul în ui, caracteristic pentru majoritatea verbelor de conj. a II-a (habiu, habere; monui, monere); c) perfectul cu radicalul reduplicat, caracteristic pentru unele verbe de conj. I (dedi, dare, steti, stare), pentru unele verbe de conj. a II-a (pependi, pendere) și pentru o parte a verbelor de conj. a III-a (credidi, credere, perdidi, perdere); d) perfectul format din radical (fără reduplicare), caracteristic pentru unele verbe de conj. a II-a (prandi, prandere, vidi, videre), unele verbe de conj. a IV-a (veni, venire) și pentru unele verbe de conj. a III-a (rupi, rupere, bibi, bibere); e) perfectul sigmatic (în si) caracteristic pentru unele verbe de conj. a II-a (risi, ridere, arsi, ardere), dar mai ales pentru verbele de conj. a III-a (dixi, dicere). 85 Pe parcursul evoluției de la latină la română, tipurile de perfect amintite mai sus au fost supuse unor modificări diferite (analogia, dispariți de sunete, trecerea de la un tip de conjugare la altul etc.). Astfel, perfectul cu radicalul în si dispare (cu rare excepții). Verbele de conjugarea I și IV, fiind cele mai multe la număr, și-au păstrat tipurile de perfect fără schimbări deosebite. Dintre tipurile de perfect pe care le-au menținut limbile romanice, cel mai răspîndit este perfectul în -avi, caracteristic mai ales pentru verbele de conj. I, apoi cel în -ivi, caracteristic pentru verbele de conj. IV, cel sigmatic, caracteristic pentru verbele de conj. III, și perfectul în ui, caracteristic pentru verbele de conj. II și parțial a III-a. Formele de perfect în -avi și ivi aveau în latină următorul aspect: I cantavi IV cantavimus II cantavistis V cantavistis III cantavit VI cantaverunt VI cantara* I dormivi IV dormivimus II dormivisti V dormivistis III dormivit VI dormiverunt Unii cercetători ai istorie limbii latine (A. Lombard), formele persoanei VI (cantaverunt, dormiverunt), după dispariția silabei ve, devin cantavere, dormivere, iar după albii (A. Rosetti) - cantara, dormira. Ele au urmat aceeași cale de evoluție. Încă în latina populară, aceste forme încep să piardă sunetul intervocalic v sau chiar grupul vi . În felul acesta, apar formele sincopate: I cantai IV cantamus II cantasti V cantastis III cantat VI cantara I dormii IV dormimus II dormisti V dormistis III dormit VI dormira Apoi intervin alte schimbări: dispar consoanele finale; personale I și a II-a plural, prin analogie cu pers. a III-a pl., au căpătat înterfixul -ră-; la forma de singular s-au produs doar schimbări de ordin fonetic: I cantai > cîntai 86 III canta > cîntă I dormii > dormii VI cantamu > cîntam III dormi > dormi III dormimu > dormim Persoanele a II-a sg. și pl. au suferit o cale de evoluție mai complicată: a fost disimilată consoana t (legitatea t precedat de s și urmat de i), trecerea lui s+i >ș: cantasti > cantasi > cîntași. În felul acesta, pers. a II-a sg. și cea de-a II-a pl. devin sinonime: cantastis > cantasti > cînasi > cîntași. De aceea, forma de la pers. II pl. capătă aspectul cîntați prin analogie cu desinența persoanei respective de la celelalte timpuri. În afară de aceasta, la pers. a II-a pl., ca și la pers. I pl., apare formantul -ră-, caracteristic pentru pers. a III-a pl. În felul acesta, paradigma conjugării verbelor în -vi (-ăvi, -ivi) devine următoarea: I cantavi > cîntai IV cantavimus >cîntam>cîntarăm II cantasti > cantasi> cîntași V cantavistis > cantasi >cîntați >cîntarăți III cantavit >canta > cîntă VI cantaverunt > cantara > cîntară I dormivi > dormii IV dormivimus > dormim >dormirăm II dormivisti > dormisi > dormiși V dormivistis > dormisi > dormiți > dormirăți III dormivit > dormi VI dormiverunt > dormira > dormiră. Formele de perfect sigmatic aveau următorul aspect: I dixi IV diximus II dixisti V dixistis III dixit VI dixerunt În urma modificărilor fonetice (de adăugare a lui e după tema latinească la pers. I sg. și de substituire a lui i posttonic prin e) ele devin: I dixu IV dixemu II dixeși V dixeti III dixe VI dixera Consoana d+e(i) s-a africatizat, dînd naștere sunetului dz (z). La pers. I și a II-a pl. se atașează, prin analogie cu pers. a III-a pl., formantul -ră-. Celelalte forme evoluează ca și formele respective ale perfectului în -ai (cîntai), -ii (venii). În urma acestor inovații, vechea paradigmă a perfectului sigmatic capătă următorul aspect: I zisei IV ziserăm II ziseși V ziserăți III zise VI ziseră 87 Cu excepția persoanelor II și VI, formele de perfect simplu păstrează vechiul accent latinesc neschimbat: zisei, ziserăm. c) Formele de perfect în -ui aveau în latină următorul aspect: I tacui II tacuisti III tacuit Aceste forme au evoluat astfel: I tacui > tăcui II tacuisti > tacusi > tăcuși III tacui > tăcu IV tacuimus V tacuistis VI tacuerunt IV tacuimus > tăcum > tăcurăm V tacuisti > tacusi > tacuti > tăcuți > tăcurăți VI tacuerunt > tacura >tăcură. Cu -ui se forma și perfectul verbului nascio, -ere: nascui > născui. În aria orientală a Imperiului Roman, această creație a luat locul perfectului latin natus sum, pe cînd în partea occidendală, perfectul latinesc de tipul natus sum s-a păstrat pentru vreo 15 verbe, care în limba franceză se conjugă cu verbul auxiliar etre. 6. Mai-mult-ca-perfectul indicative latin (mutaseram, mutaseras, mutaserat etc.) nu sa păstrat în limbile romanice. La baza mai mult ca perfectului indicativ sintetic în limbile romanice orientale stau formele sincopate de mai mult ca perfect conjunctiv latin. Încă în latina clasică, mai mult ca perfectul conjunctiv latin se folosea cu forma sincopată (fără silaba vi). Paradigma mai mult ca perfectului era următoarea: I mutavissem > mutasem IV mutavissemus > mutasem II mutavisses > mutases V mutavissetis > mutassetis III mutavisset > mutase VI mutavissent > mutasent În rezultatul evoluției fonetice normale (dispariția consoanelor finale), formele persoanelor I, II, III, VI au coincis: I mutavissem > mutase II mutavisses > mutase III mutavisset > mutase VI mutavissent > mutase Paradigma mai mult ca perfectului devenise următoarea: I mutase IV mutasemu II mutase V mutaseti III mutase VI mutase Pers. I sg. a căpătat terminația m prin analogie cu pers. I pl. 88 Pers. II sg. și-a adăugat terminația i ca marcă a acestei persoane. În urma tuturor modificărilor, paradigma verbului muto, -are la mai-mult-ca-perfectul indicativ avea, la un moment dat, următorul aspect: I mutasem IV mutasem II mutasei V mutaseți III mutase VI mutase Pentru formele de plural, paralel cu terminaiile -sem, -sei, -se, apar, prin analogie cu perfectul simplu, și formele cu -serăm, -serăși, -seră, care sînt creații mai recente. E de menționat că în limba veche a existat un sistem de mai-mult-ca-perfect perifrastic, format pe baza timpurilor trecute ale verbului auxiliar a fi (eram, am fost, fusesem) + participiul verbului de conjugat. Deosebim următoarele tipuri de mai-mult-ca-perfect alcătuite din: a) imperfectul verbului a fi + participiul verbului de conjugat: era merși = merseseră; b) perfectul verbului a fi + participiul verbului de conjugat: s-au fost dus = se dusese; c) mai mult ca perfectul verbului a fi + participiul verbului de conjugat: se fusese rădicatu = se ridicase. Aceste forme, create după modele slave, nu s-au păstrat, deoarece se foloseau rar, apoi au dispărut totalmente. Ca normă literară, s-a păstrat numai mai-mult-ca-perfectul sintetic. 7. Perfectul compus Pentru a arăta că acțiunea s-a terminat, limba latină folosea îmbinări de verbe cu sens abstract (habere, tenere, posse, debere) cu participiul trecut. La început, în textele latine, verbul habere era folosit cu sensul de „a avea”. Cu timpul însă, el și-a pierdut sensul de posesivitate și începe procesul de gramaticalizare a perifrazei de tipul habeo scriptum, ea fiind supusă unor modificări. Verbul habere suferă unele modificări: I habeo > habiu > aibu > aiu IV habemus > havemus > aemu > am II habes > havi > ai V habetis > havetis > aeti > ați III habet > havet > aet > a VI habunt > havunt > au Formele pline (predicative) ale verbului habere la unele persoane (III - are, IV - avem, V -aveți) au urmat o altă cale de evoluie: (condițional) III haberet > (h)aere > are IV habemus > (h)abemu(s) > avem V habetis > (h)abeti(s) > aveți. Forma de pers. I. sg. aibu este înlocuită cu forma pers. I. pl. (amu > am), care participă la formarea perfectului compus. 89 Formele pline (predicative) ale verbului a avea vor căpăta următorul aspect: I am IV avem II ai V aveți III are VI au. 8. Timpul viitor Limbile romanice orientale nu au moștenit timpul viitor latin. Aceasta se datorează mai multor cauze: a) în latina clasică timpul viitor nu avea o paradigmă unică. În dependență de tipul de conjugare, viitorul avea diferite terminații. (-bo la conjugările I și II; -am la conjugările III și IV); b) în procesul de evoluție, au avut loc modificări fonetice ce au dus la identitatea formelor de viitor. Bunăoară, la conjugările I și a II-a au coincis persoanele a II-a și a III-a sg.: II cantabis; III cantabit = cînta La conjugările III și IV coincid persoanele II și III sg. și III pl.: II dices III dicet -----------dice > dzice > zice VI dicent Toate aceste coincidențe au avut drept urmare destrămarea completă a paradigmei de viitor sintetic latin. Se cerea apariția unor noi forme de viitor. În acest scop, au apărut, în latina tîrzie, perifraze formate dintr-un verb cu funcție de auxiliar (habeo, voleo, debeo) și infinitivul verbului principal (habeo cantare, volo bibere, debeo manducare). Aceste perifraze exprimau mai mult atitudinea vorbitorului față de realizarea aciunii. La baza formării viitorului în limbile romanice stă perifraza de tipul voleo cantare. Evoluția verbului volere am analizat-o mai sus. Verbul conjugat (de bază) ia forma infinitivului neprepozibional (fără prepoziția a). Perifraza de tipul voleo cantare a stat la baza formării viitorului I forma I (eu voi cînta). Cît privește viitorul I forma a II-a, el s-a format de la o altă perifrază care exista în latina tîrzie, habeo ad cantare, care însemna „am a cînta”. Mai tîrziu, are loc înlocuirea infinitivului prin conjunctiv, perifraza căpătînd aspectul am să cînt. La început, au existat amîndouă formele de viitor: am a cînta și am să cînt. Deci ambele forme ale viitorului I se datorează existenței a două tipuri stabile de perifraze în latina tîrzie. Pe baza viitorului verbului a fi și a participiului verbului de bază apare o nouă formă de viitor (voi fi cîntat), care nu este un reflex al viitorului anterior din limba latină, ci, mai degrabă, o 90 formație relativ recentă, alcătuită prin analogie cu alte forme supracompuse (aș fi cîntat, vei fi lucrat). Această formă de viitor se întrebuințează rar, deoarece se confundă cu formele de viitor pasiv și potențial (prezumtiv). În felul acesta, în limba română veche, a luat naștere viitorul II sau viitorul anterior. În consecință, din cele expuse mai sus se desprind următoarele Concluzii: a) Modificările ce au avut loc în sistemul verbal latinesc și-au lăsat amprenta pe formele categoriale de timp ale modului indicativ al diatezei active. b) Sistemul verbal latinesc sintetic suferă anumite modificări și se creează un nou sistem sintetico-analitic. c) Limba română a moștenit din latină formele de prezent și de imperfect, dar cu unele mici modificări. d) Dintre tipurile de perfect pe care le-au moștenit limbile romanice, cel mai răspîndit este perfectul simplu. e) În limba română s-a format un nou tip de perfect compus, care a avut la baza perifraze de tipul habeo scriptum. f) Limbile romanice orientale nu moștenesc timpul viitor latin. Viitorul I cu formele sale I și II s-a format de la perifraze de tipul volo cantare și habeo ad cantare. Pe terenul propriu al limbii române se formează viitorul anterior, constituit din viitorul I forma I al verbului a fi și participiul verbului de conjugat. Modul conjunctiv În perioada de formare a limbii române vechi (sec. IV-X), pe aproape întregul teritoriu al limbii noastre, conjunctivul a căpătat ca morfem specific lui fosta conjuncție latinească si „dacă”. Aceasta și-a pierdut, în anumite împrejurări, sensul de condițional, rămînînd însă cu valoare de „dacă”, și va mai continua să apară cu această valoare în textele din secolele al XVI-lea și al XVII-lea. Odată cu impunerea lui să ca morf al conjunctivului, s-a realizat și o altă modificare în structura acestui mod verbal, modificare care a adus modul conjunctiv la structura sa actuală: la persoanele I și a II-a sg. și pl. verbele la modul conjunctiv prezent se modifică exact ca la prezentul indicativ, cu deosebirea că se adaugă, în procliză, morfemul să, fapt ce a făcut să se facă deosebire dintre aceste două moduri personale. Cît privește căile de transformare a conjuncției condiționale să în formă modală de conjunctiv, există mai multe opinii ale cercetătorilor. 91 1. Meyer-Lubke consideră, bunăoară, că formele de conjunctiv ar fi apărut, mai întîi, la persoanele I și a II-a, în propoziții completive directe, după verbe ce exprimă o dorință: rog să taci sau o voință: voiu să cînt. Punctul de plecare spre structurile cu conjunctiv trebuie văzut, mai întîi, în propozițiile condiționale incomplete: dacă ai tăcea, te rog. Așadar, te rog să taci ar fi rezultat din două propoziții independente, dintre care una cu să, care ar fi exprimat dorința sau rugămintea, și alta la pers. I indicativ, care ar fi chiar verbul de dorință sau voință, aceasta din urmă fiind propoziția principală, iar cealaltă - secundară. Cercetătorul Meyer-Lubke mai dă o explicație a constituirii conjunctivului: morfemul să a devenit marcă a acestui mod în propozițiile completive directe și indirecte care începeau cu si condițional: geudeo si venitas „mă bucur dacă vii”. Dar însuși cercetătorul respinge această ipoteză din motivul că în limba română verbele ce exprimă sentimente se construiesc cu conjuncția că, nu cu să: m ă bucur că vii. 2. O nouă explicație o găsim la I. Iordan7, care crede că schimbarea cu participarea conjunctivului s-a realizat în fraze de tipul nu știu să fi venit și să fiu mai tînăr, m-aș apuca de această muncă. I. Iordan vede două căi de transformare a lui să condițional în să - morf al conjunctivului: a) în propoziții completive directe cu să „dacă”, după verbul a ști la forma negatuvă: nu știu să fi venit decanul „dacă a venit decanul”; b) în propoziții condiționale cu conjunctivul prezent, în care s-a păstrat să condițional. Consuderăm că obligatorie e numai cea de-a doua explicație. Al. Philippide8 menționa că forma de prezent și cea de perfect al conjunctivului, ambele cu să, au, cîteodată, valoare de ireal prezent, respectiv, trecut. Pe noi nu ne interesează decît forma de prezent, singura care a fost moștenită din latină. Al. Philippide dădea un exemplu din I. Creangă: Să am eu atîția bani în pungă, nu mi-ar mai trebui alta. Deoarece în latină se utiliza procedeul si veniat, cantamus „dacă ar veni, am cînta” pentru exprimarea irealului prezent, este limpede că limba română a moștenit forma de prezent a conjunctivului latin, aceasta întrebuințîndu-se în propoziții secundare condiționale. În propoziția principală, limba română a introdus prezentul noului mod creat de latina populară - condiționalul-optativ. Să a rămas morf al conjunctivului din momentul în care a dispărut din limbă în calitate de conjuncție condițională, fiind înlocuit cu de, dacă. Menționam anterior că si a devenit ulterior să mai întîi pe lîngă verbe la pers. I și a II-a, pentru care erau utilizate formele de indicativ prezent. Mai tîrziu, acest semn distinctiv se extinde și asupra pers. a III-a sg. și pl., deși aici existau forme speciale, deosebite de cele ale indicativului. 7 I. Iordan, Schițe de sintaxă istorică romanică, București, 1951, p. 58. 8 Al. Philippide, Gramatica elementar ă a limbii rom âne, București, 1954, p. 280. 92 Extinderea lui să asupra pers. a III-a începe, probabil, cu verbele la care, în rezultatul evoluției fonetice, formele de conjunctiv coincideau cu cele de indicativ, mai ales după ce în cadrul verbului au intervenit schimbări fonetice de ordin general. De exemplu: III indicativ talliat, appropiat III conjunctiv talliet, appropiet VI indicativ talliant, appropiant taie, apropie taie, apropie VI conjunctiv tallient, appropient Pentru a evita echivocul, adică pentru a diferenția conjunctivul de indicativ, a început să fie folosit, pentru diferențierea pers. I și a II-a, morfemul se. În limba română contemporană, conjunctivul prezent face o distincție netă omofonă și omografă de formele prezentului indicativ. Acolo unde prezentul indicativ se termină în ă (cîntă, lucrează), conjunctivul capătă terminația e (să cînte, să lucreze) și invers: unde prezentul indicativ se termină în e (merge, șterge), conjunctivul capătă terminația ă (să meargă, să șteargă). În limba română actuală, forma de conjunctiv prezent apare într-o serie de formule de adresare și în cadrul construcțiilor stabile ce exprimă: a) urări (Să trăiți! Să înfloriți! Să fii sănătos!); b) imbolduri (Să creștem o generație demnă de faptele strămoșilor noștri!); c) imprecații (Bată-l Dumnezeu să-l bată! Afurisit să fie!). În limba română, mai există o formă de conjunctiv, fără morfemul să, așa-numitul conjunctiv amputat. Acest tip de conjunctiv completează paradigma modului imperativ cu persoana a III-a sg. și pl.: facă, zică, treacă, ducă-se etc. Spre deosebire însă de imperativul propriu-zis, cel amputat exprimă, mai degrabă, o dorință, un îndemn: Aibă parte de noroc! Forma conjunctivului fără să trebuie considerată mai veche decît cea cu să, tot așa cum în celelalte limbi romanice, de exemplu limba franceză, formele de conjunctiv fără que sînt anterioare celor cu que. În textele vechi, mai ales în traducerile din slavă, se folosea, adesea, conjunctivul amputat al verbelor reflexive la forma inversă, care purta valoare semantică de imperativ, denotînd o dorință: noMpoHumecx muu ux JUt CBrjmumica umz TBoe Întunecă-se ochii lor Sfințească-se numele tău În unele graiuri, mai ales la Baia Mare, Salonta (România) și Rîbnița - Camenca (Republica Moldova), fosta conjuncție latinească se folosește fără modificări: si aibă, si sie etc. 93 Prin analogie cu forma de conjunctiv prezent, la pers.a III-a sg. și pl. să aibă, formele aceleiași persoane ale verbelor să știe, să fie, în unele graiuri (moldovenesc și crișean-ardelenesc) au dezvoltat reflexele să știbă și să fibă. Conjunctivul trecut, ca și alte moduri compuse (condiționalul-optativ, potențialul), s-a format pe teren romanic oriental și a creat o formă nouă, distinctă de cea a omologului său din latină. Astăzi, conjunctivul trecut se formează de la prezentul conjunctiv al verbului a fi și participiul verbului de conjugat. În textele vechi din secolele XVI- XVIII, conjunctivul trecut apărea cu forma plină a verbului auxiliar a fi: să fiu, să fii, să fie, să fim, să fiți, să fie + participiul verbului conjugat: Scriu că începătorul și ațițiitorul acestui lucru să fie fost Marco-episcopul (Varlaam). Formațiile cu a fi variabil s-au utilizat pînă la o perioadă mai recentă. Astfel de forme ca să fie întrecut pe Ștefan vodă, să-i fie cădzut săgeata, să-i fie tăiat capul etc. se întîlnesc frecvent la Gr. Ureche, I. Neculce și la alți cronicari. Abia prin sec. al XIX-lea, auxiliarul a fi invariabil s-a fixat și s-a generalizat în calitate de normă a limbii române literare. Acest fenomen se explică prin echivalența semantică a conjunctivului trecut cu forma de condițional trecut, aceste două moduri alternînd: Sinion pașa, să nu fie aflat o luntre mică, cu care au scăpat peste Dunăre, ar fi cădzut la prinsoare (Gr. Ureche). Stabilirea formei de conjunctiv trecut cu a fi invariabil mai are o cauză. Vorba e că limbile slave formează timpurile compuse în mod analitic cu același verb auxiliar - EbITH + un participiu. Și în limbile slave verbul EbITH din componența timpurilor compuse avea forme scurte de tipul EHMb, EH, Eb, E. În slavonă chiar și topica verbului invariabil Eb coincide cu cea a lui a fi din componența conjunctivului românesc: da 6u ropen „să fi ars”. Deoarece primele scrieri românești au fost în limba slavă bisericească și pentru aceasta se folosea alfabetul chirilic, iar normele ortografice au putut să se consolideze numai datorită unei literaturi scrise, în limba română s-a stabilit ca normă literară conjunctivul trecut cu auxiliarul a fi invariabil. În limba română veche, se mai întîlnea și o formă de mai mult ca perfect conjunctiv, creată din conjunctivul trecut al verbului a fi cu formă plină (să fiu fost) + participiul verbului conjugat. De exemplu: Află-se că în această țară să fie fost lăcuit și alții înaintea noastră (Gr. Ureche). Întrucît această formă de conjunctiv nu avea un aspect temporal specific care ar fi deosebit de cel al conjunctivului trecut, ea nu s-a păstrat. Modul imperativ În latina clasică, imperativul avea forme speciale pentru prezent: (II muta, mutate), și pentru viitor (II mutato, mutatote, VI mutanto). Dar încă în perioada formării limbilor romanice, imperativul viitor în -to dispare din uz. Rămîne doar imperativul prezent: 94 conj. I: muta, mutate; conj. III: unge, ungite; conj. II: tene, tenete; conj. IV: dormi dormite. Cel mai fidel s-a păstrat imperativul la verbele din clasa I (cele de conj. I de tip nesufixal), care, în urma evoluției fonetice normale, la pers. a II-a sg., în locul vocalei finale a, a căpătat vocala ă: muta > mută, da > dă, iudica > judecă etcNOTĂ. Verbele la imperativ care aveau terminația a după vocală au căpătat la pers. a II-a sg. terminația e: despolia> despoaie, incunea > încuie, mollia > moaie, appropia > apropie. În e se termină și actualele forme de imperativ ale verbelor de comj. I avînd a după i: a sfîșia - sfîșie, a împrăștia - împrăștie, a zgîrîia - zgîrîie etc. Verbele din clasa a II-a (cele de conj. a II-a de tip sufixal) se modelează după forma de imperativ a verbelor sus-amintite de tip nesufixal, adică se formează cu sufixul -ează: lucrează, modelează, luminează etc. Verbele din clasa a III-a (de conj. IV de tip nesufixal) au dezvoltat 3 tipuri de terminații de natură diferită: a) un grup de verbe a moștenit terminația latinească a imperativului: mori, dormi, peri > piei (din ochii mei); b) un alt grup de verbe l-a modificat pe i în e după modelul pers. III sg. a indicativului prezent: înghite, ascute, azvîrle, soarbe etc.; c ) cel de-al III-lea grup își ia terminația -a, de asemenea prin analogie cu pers. III sg. a indicativului prezent: sprijină, coboarăNOTA 2, doboarăNOTA 3. La verbele din clasa a IV-a (de conj. a IV-a cu prezentul de tip sufixal) s-a statornicit doar terminația e: domnește, privește, hotărăște etc. La verbele din clasa a V-a (de conj. a II-a), imperativul singular a păstrat terminația latinească numai în unele cazuri (tene > ține, excade > scade, imple > umple). Celelalte verbe moștenite din latină îl substituie pe e etimologic cu i: vezi, încapi. Cît privește verbele de conj. a III-a (din clasa a VI-a), doar cîteva din ele l-au schimbat pe e în i, prin analogie cu verbele de conj. a IV-a: treci, mergi. Verbele a duce, a zice, a face și compusele lor moștenesc prototipurile monosilabice latinești: duc > du, dic > zi, fac >fă. NOTĂ1 Verbul a sta formează imperativul stai! Prin analogie cu forma de prezent indicativ. NOTA 2 La M. Eminescu întîlnim forma cobori în jos, Luceafăr blînd... NOTA 3 Verbul a veni are mai multe variante de imperativ: a) vină : De ce nu vii tu, vină! (ca la verbele din clasa I); b) Vino :Vino-n codru la izvorul /Care tremur ă pe prund, prin analogie cu vocativul substantivelor feminine; c) cu terminația 0: O, vin, odorul meu nespus, / Și lumea ta o lasă. 95 La pers. a II-a plural (V), toate verbele la modul imperativ au căpătat flexia -ți, care este caracteristică în genere acestei persoane la toate modurile, aspectele și formele temporale. Pentru exprimarea valorii de imperativ negativ, încă în latina clasică se întrebuința infinitivul precedat de negațiile non sau nole. În limbile romanice tipul de imperativ negativ non dare capătă o extindere generală. Deja în primele texte românești pers. II sg. este atestată cu forma redusă de infinitiv. Datorită terminației -ți, care, de rînd cu terminațiile pers. a IV-a (I plural), a fost destul de conservatistă și s-a păstrat, infinitivul plin + terminația -ți s-a menținut mai mult decît la pers. a II-a sg.: nu dareți, în loc de nu dați. La pers. a III-a sg. și pl., în funcție de imperativ negativ se folosesc de timpuriu formele de prezent ale conjunctivului amputat atît la forma afirmativă, cît și la cea negativă: facă - nu facă, zică - nu zică, cînte - nu cînte etc. În textele vechi, se utiliza o formă de imperativ negativ alcătuită din conjunctivul prezent al verbului a avea + infinitivul lung al verbului conjugat: nimeni să nu aibă a lucrare în zi de sărbătoare, caracteristică pentru stilul cancelăresc și cu nuanță de viitor. Modul condițional În latina clasică, un mod condițional ca atare n-a existat. Sensul de condițional era redat prin diverse forme ale modului conjunctiv: Să am „dacă aș avea” eu atîția bani în pungă, nu mi-ar mai trebui alta (I. Creangă). Istoriile spun să-i fi tăiat capul „că i-ar fi tăiat capul”. Că să fi întrercut pre Ștefan „că l-ar fi întrecut pe Ștefan”. Condiționalul românesc s-a format din infinitivul verbului conjugat cu participarea diferitelor forme ale auxiliarului a avea: I (mai mult ca perfectul) : habuissem > habessim > aessi > aș II (prezentul indicativ) : habes > aes > ai III (prezentul conjunctiv): haberet > aere > are > ar IV (prezentul indicativ) : habemus > aemu > amu > am V (prezentul indicativ) : habetis > aeti > ati > ați VI (prezentul conjunctiv) : haberet > aere > are > ar. În limba română veche, formele neaccentuate ale verbului a avea se atașau direct la infinitivul lung al verbului și se situau în encliza lui: Închinare-aș și n-am cui. 96 Așa-numitele forme „inverse” de condițional prezent se întîlnesc în cadrul diferitelor imprecații: Dormire-ați somnul de veci să-l dormiți! Trăire-ai trei zile cu cea de-alaltăieri! (I. Creangă). Cît privește condiționalul trecut (perfect), limba română veche ne oferă mai multe modele de formare a lui: a) perifraze alcătuite din verbul a vrea + infinitivul verbului conjugat: Multă scîrbă întră în inima lui, că încotro vre întoarce („ar fi întors”) oastea mai înainte, totuna nu scăpa (Gr. Ureche). Trei-patru dzile de-ar mai fi zăbovit turcii pe loc, nici unul nu vre scăpa „n-ar fi scăpat” (I. Neculce). b) auxiliarul a vrea la perfectul compus + infinitivul: În ce chip au vrut pute dezgropat trupul. c) forma actuală, constituită din condiționalul prezent al verbului auxiliar a fi invariabil + participiul verbului conjugat: aș fi mers, aș fi venit etc. Formele nominale ale verbului I n f i n i t i v u l În latina clasică existau 3 forme de infinitiv: prezent (muto, -are), perfect (mutavisse) și viitor (mutaturum esse). În lima română s-a păstrat numai infinitivul prezent, cel cu terminația -re. Tipurile de conjugare se distingeau după vocala finală din temă: conj. I: a: mutare, cantăre; conj. III: cons.: dicere, facere; conj. II: e: tacere, bibere; conj. IV: i: venire, horrlre. Infinitivul românesc s-a format prin reducerea terminației -re. Această reducere a fost cauzată de faptul că infinitivele cu -re, denumind o acțiune, s-au substantivat și au început să primească chiar articole substantivale, încadrîndu-se, astfel, în clasa numelui. În felul acesta, s-a creat o omonimie gramaticală, care a putut fi evitată, după modelul unor limbi din masivul balcanic, prin reducerea lui -re9. Cu timpul, pe lîngă infinitivul scurt, s-a adăugat prepoziția a, care își ia începuturile încă din latina clasică, în formele de tipul aggedior ad dicere „încep a zice”, apoi în latina tîrzie, unde forma un tip de viitor analitic, constituit din sintagme de tipul habeo ad cantare „am a cînta”. Prin evoluție fonetică normală, ad îl pierde pe d final. Apoi prepoziția a își pierde funcția de a exprima raporturile dintre cuvinte și, în felul acesta, devine un morf al infinitivului. 97 Textele vechi fixează atît forme ale infinitivului lung (el se oprește a ne certare), cît și forme actuale (Iaste încă slab păcătosul a se scula). P a r t i c i p i u l Dintre toate formele de participiu existente în limba latină, limba română le-a moștenit numai pe cele ale participiului pasiv, care în latină aveau următoarele terminații: -tus: laudatus, mutatus, auditus, vinctus; -sus: risus; -utus: minutus; -itus: venitus. Din punctul de vedere al accentului, în latină se distingeau 2 tipuri de participiu: a) cu accentul pe vocala finală a radicalului, din care făceau parte participiile în -tus: amatus, auditus. La acestea s-au mai încadrat și participiile unor verbe de conj. II, la care e>u: umpletus > umplutus > umplut; b) participiile cu accentul pe radical, care aveau terminațiile -itus (dolitus), -tus (scriptus), -sus (risus). Terminația -utus apare la verbele cu perfectul reduplicat: vendidi > vendutus > vîndut; cadedi > cadutus > căzut; vidi > videdi > văzut etc. Pe parcursul evoluției ulterioare, multe participii latinești s-au menținut numai ca niște adjective: intellectus > înțelept; strinctus > strîmt; directus > drept etc. Pentru participiile acestor verbe au fost create forme noi: înțeles, strîns, dres. La fel, în calitate de adjectiv, s-a specializat și forma veche de participiu stătut, care în limba veche și în unele graiuri mai păstrează încă forma verbală: au stătut la sfat, dar are și valoare adjectivală: apă stătută „veche, de demult”. Participiile unor verbe tranzitive realizează funcții de adjective calitative: haină ruptă, carne afumată, vas spart etc. Prin intermediul funcției lor adjectivale, unele participii au putut deveni substantive. Tendința de substantivare a participiului a existat încă în latină. Astfel, erau frecvente numele Tacitus „Tăcutul”, Placitus „Plăcutul” ș.a. De multe ori, cu valoare substantivală apărea forma de gen neutru a participiului delictum „delict”. Astăzi, avem substantivele postverbale aratul, semănatul, strînsul, semănatul. În limba veche, substantivele actuale unt, tort, fapt erau încă participii: Și multe băseareci au fapt fără lene (Gr. Ureche). Participiile actuale ale acestor verbe sînt uns, tors, făcut. Tendința de substantivare a participiilor se manifestă și în limba română contemporană: Nemulțumitului i se ia darul. Plecații la bătălie nu s-au mai întors. Veniții de pe aiurea nu se dau duși nicicum. 9 Limba bulgară, bunăoară, a redus la verbe terminația -tu 98 S u p i n u l Limbile romanice nu au moștenit supinul latinesc, ele și l-au creat pe teren propriu, fiecare limbă recurgînd la mijloace specifice. Ceea ce poartă astăzi numele de supin este o formație analitică ulterioară, ce cumulează diferite calități de supin propriu-zis (mașină de spălat = care spală) și de infinitiv (e greu de făcut = e greu a face ). Această formație nouă, în limba română, s-a constituit pe baza numelui de acțiune participial, existent încă în latină, unde era întîlnit un vechi nume al acțiunii: auditus - auscultare „auz”, descensus - descendere „coborîre”. În limba română, numele de acțiune participial poatze avea formă de feminin (faptă, mulțumită, spusă, arhaicul răsărita soarelui) sau de masculin (cules, semănat, pescuit, arat, strîns). Substantivul geamăt este un reflex al participiului gemut. Din latină au fost moștenite ca substantive și alte nume de acțiuni: freamăt < fremitus, muget < mugit, trăsnet < trasnit. Numele participiale desemnează fenomene ale naturii: revărsatul zorilor, răsăritul (apusul) soarelui. Dar ele nu se folosesc pentru numirea acțiunilor abstracte. Se spune, bunăoară, dezrădăcinatul viței-de-vie, nu dezrădăcinarea..., dar nicidecum nu se spune dezrădăcinatul beției, ci dezrădăcinarea beției. Astfel, supinul a ajuns azi să desemneze acțiuni: c o n c r e t e, ce pot fi percepute cu ajutorul: - organelor senzoriale: rîsul, plînsul, sforăitul, lătratul, nechezatul mieunatul, scîrțîitul; - procese de muncă: cositul, boronitul, aratul, sfredelitul; - a c ț i u n i din v i a ț a c o t i d i a n ă : însuratul, logoditul, măritatul, înscrisul. Modul supin intră în componența îmbinărilor stabile de cuvinte: nici în ruptul capului, cu nepus în masă, a-și lua rămas bun, în faptul zilei, descălecatul țării, bun venit!, bun găsit! etc. Supinul apare deseori pe lîngă substantive, în special pe lîngă cele concrete, arătînd, de obicei, menirea obiectului: perie de spălat, mașină de frizat, foarfece de tuns, mașină de tocat, fier de călcat etc. Cît privește substantivele abstracte, pentru a denota o însușire a lor, se folosește modul infinitiv: speranța de a trăi, dorința de a învinge, plăcerea de a iubi etc. Modul supun se mai utilizează și pe lîngă adjective: bun de băut (de mîncat, de bătut), vrednic de iubit (de stimat) ș.a. Pentru exprimarea sensului de supin, în limba română se folosesc, tradițional, prepozițiile la (la cules, la arat) și de (de băut, de mîncat, de stricat). Mai există cîteva prepoziții a căror utilizare 99 cu supinul e rarisimă: după, pentru, de la. Probabil, de atîta ele încă nu s-au cristalizat în construcții bine fixate pentru exprimarea funcției de participiu al acțiunii, adică de supun. G e r u n z i u l Pe parcursul evoluției sale, gerunziul a suferit puține schimbări. În latina clasică, el se prezenta ca un sistem de forme ale numelui de acțiune, derivate de la tema imperfectului cu ajutorul sufixului gramatical -nd. Ca și alte nume, gerunziul latinesc se declina, avînd forme doar pentru cazurile oblice: G. cantandi tacendi ungendi audiendi D. cantando tacendo ungendo audiendo Ac. cantandum tacendum ungendum audiendum Abl. cantando tacendo ungendo audiendo Prin urmare, în latină formele gerunziului se reduceau la 3 sufixe gramaticale: -and, -end, -iend, care, pe parcursul evoluției fonetice normale, au dat respectiv reflexele -înd și -ind. Gerunziul intră în componența structurilor osificate (fixe): vrînd-nevrînd, trăind și nemurind, avînd în vedere, la drept vorbind, nemaivorbind de etc. Forma de gerunziu intră în componența modului potențial prezent: va fi trăind, dacă nu va fi murit. Gerunziul românesc se poate adjectiva. Îl întîlnim, în această ipostază, în componența construcțiilor standarde de tipul cerințe crescînde, mîini tremurînde, lebădă murindă etc. A d v e r b u l 1. Modificări în sistemul adverbului latinesc Spre deosebire de celelalte părți de vorbire semnificative, adverbul, neavînd categorii gramaticale specifice doar lui, fiind o parte de vorbire neflexibilă, a suferit, în procesul de evoluție, în fond, modificări de ordin fonetic, cantitativ și, uneori, calitativ. Schimbările fonetice erau determinate de legitățile fonetice ce caracterizau evoluția elementelor moștenite din latină în genere, iar mai tîrziu, de adaptarea împrumuturilor din alte limbi la procesul de evoluție de la latina populară la limba română. Suferă schimbări și gradele de comparație. Ca și la adjective, formele sintetice de exprimare a gradelor comparativ și superlativ sînt înlocuite prin perifraze cu participarea adverbelor magis, forte, talis etc. Stratul de bază al adverbelor latinești, cu modificările respective de ordin fonetic, a fost, în fond, moștenit din latină: 100 bene > bine; deorsum > jos; multum > mult; hieri > ieri; clarum > chiar mane > m îine; quando > cînd; tardivum > tîrziu. Adverbele moștenite din latină și-au păstrat, în fond, sensul de la origine. Unele adverbe însă au suferit, pe parcursul evoluției, unele mutații de sens. Bunăoară, adverbul unde însemna în latină „dincotro”. Astăzi, în limba română, el indică locul. Forte însemna „puternic”. Azi el participă la formarea gradului superlativ absolut la adjectivele și adverbele calitative. Magis însemna „mai mare”. Ca și forte, el participă la formarea gradului comparativ și a celui superlativ relativ. În afară de adverbele simple, limba română a moștenit din latină și o serie de formații, care, conform evoluției fonetice normale, au evoluat în adverbele: abia < ad vix < ad bix; acătării < eccum tale; adevărat < ad de verrum + -at; afară < adforas; altminteri < altera mente; asemenea < ad similis; atunci < ad tuncce; înainte < in avante; îndărăt < in de retro; azi < hac dies; acum < acmu< eccum modo; acolo < eccum illoc; adineaori < de in illa hora; aiurea < aliubi+re; apoi < ad post; asupra < ad asupra; departe < de partem înapoi < in ad post; așa < ad sic; numai < non magis. 2. Îmbogățirea arsenalului adverbelor românești pe bază de împrumuturi Pe parcursul evoluției ulterioare a limbii române, fondul ei de adverbe s-a completat cu numeroase împrumuturi din alte limbi. Printre acestea, menționăm, în primul rînd, împrumuturile din slavă: dimpotrivă < npoTUBa; de iznoavă < U3O hobO; iute < bwto; barem < BapeMt. îndeosebi < ocsSutu; tocmai < T'bK'bMa; înzadar < 3agapy; hăt < reTb; Turcești: berechet < bereket; abitir < beter; buluc < bolluk “mai mult, mai bine, mai tare decît”. Neogrecești: agale < agolia; anapoda < anapoda; Franceze: apropo < apropo; angro < en gros; Italiene: în darn < in darno; alegro < allegro; alandala < ant' olla. deja < deja. forte < forte. Un număr însemnat de adverbe au apărut pe teren romanic. Ele s-au format: 101 a) prin sufixare: -ește: omenește, cîinește, frățește, coibâbănește, nemțește; -uș: tupiluș; -iș: pieziș, grăpiș, pe furiș. b) prin compunere: - pronume + adverb: altcum, altcîndva, altcumva; - negație + adverb: niciodată, nicicînd, niciunde; - adjectiv+substantiv: deseori, rareori, altădată; - prepoziție+adverb: îndeaproape, îndeajuns, indiseară, îndeobște. c) prin frazeologizarea unor expresii: cu noaptea-n cap, cot la cot, mînă de la mînă etc. În perioada de cînd datează primele texte românești, clasa adverbelor se formase deja, astfel că deosebirile dintre adverbele întîlnite în textele vechi și cele din limba română contemporană nu sînt prea însemnate. Se întîlnesc însă unele adverbe circumstanțiale care au un aspect fonetic mai apropiat de cel de la origine, indicînd, în felul acesta, mai deslușit legătura cu etimonul. Bunăoară, forma acice e mai aproape de forma de la origine eccum hicce decît actuala formă aici, aci. De asemenea, este mai aproape de etimonul slav forma (în)potrivă (< npoTUBa) decît forma actuală împotrivă. Mai deslușit apar părțile componente și la următoarele adverbe și locuțiuni adverbiale din textele vechi românești: acmu < eccum modo; nece cum < necce quomodo; de preună < de per una; dănăoară < de una hora; tutinderea < tota intindere; de nou < de HOBy. Unele adverbe din textele vechi, deși nu se deosebesc prin formă de cele din limba română contemporană, se întrebuințează cu alt sens, mai apropiat de celal etimonului său. Bunăoară, adverbul chiar își păstrează sensul de „clar” (lat. clarum); fățiș „de față”; nemica „defel, deloc”: nemica să vă sfiiți (M. Costin). În ultimul timp, numărul adverbelor românești a început să crească pe contul împrumuturilor directe din limba latină, care se folosesc mai ales în stilurile publicistic și științific, dar rămîn, cu părere de rău, impenetrabile pentru vorbitorii de rînd din cauza că în școli și licee nu se lucrează îndeajuns asupra explorării pe larg a cuvintelor neologice. E vorba, în primul rînd, de o serie de adverbe care au intrat direct în lexicul limbii române prin intermediului folosirii maximelor latinești: Hic Rondus, hic salta „Aici e Rondus, aici sai”. Ubi concordi, ibi voctoria „Unde-i înțelegere acolo-i victorie”. 102 ibidem „la același autor”; previter „pe scurt”; consone „într-un glas”; ad hoc „special cu această ocazie” ad litteram „cuvînt cu cuvînt”; per jocum ”în glumă”; festina lente „grăbește-te încet”; volens-nolens „vrînd-nevrînd”; idem „tot acolo”. alteras „altă dată”; prompte „lesne, repede”; de iure „din punct de vedere juridic”; ad libitum „după plac”; pro forma „formal”; multum, non multa „calitativ, nu cantitativ; in tempore opportuno ”la momentul potrivit”; in medias res „în toiul evenimentelor” etc. Partiturile muzicale, avînd un caracter internațional, sînt însoțite de adverbe ce indică felul în care acestea trebuie interpretate. De exemplu: allegro „repede”; piano „încet”; cito „repede”1; picicato „sacadat”1 2. forte „tare”; pianissimo „foarte incet”; moderato „cu un tempou mijlociu”; fortissimo „foarte tare ” etc. 3. Evoluția adverbelor circumstanțiale Din punctul de vedre al sensului, adverbele se împart în circumstanțiale și calitative. Aceste două tipuri de adverbe au evoluat în mod diferit. Spre deosebire de latina clasică, în cea populară încep să se confunde mijloacele de indicare a direcției, pe de o parte, și cele de indicare a plasării obiectelor în spațiu, pe de altă parte. În limba vorbită se face abstracție de aceste semnificații, mai frecvent folosindu-se adverbul unde pentru ambele sensuri. Chiar la M. Eminescu, care este cel mai indicat clasic al literaturii noastre în ceea ce privește utilizarea sensurilor lexicale ale cuvintelor, întîlnim: Unde te duci? Cînd o să vii? Iar la Al. Donici amîndouă adverbele se folosesc în aceeași propoziție: Da dincotro și unde alergi tu așa iute?/ Bursucul, întîlnind pe Vulpe, a-ntrebat. Printre cele mai frecvente adverbe din latina populară, menționăm: illic, illac, illoc „acolo”; propre „aproape”; longo „departe”; hic, hac „aici”; sursum „în sus”; deorsumn ”jos”. foras „în afară”; 1 Cito se scrie pe rețete eliberate de medici pentru farmaciști, care descifrează „urgent”. 2 Picicato se referă mai ales la interpretarea partiturilor muzicale la instrumentele cu coarde, acestea „pișcîndu-se”. 103 Pentru a indica locul obiectului în spațiu, apropiat de vorbitor, se foloseau adverbele hic și hac, însoțite, în procliză, de particula ecce. În rezultat, au apărut adverbele ecce + hic > ici > aci; ecce + hac >acici >aici. Adverbul latinesc infra „în jos” este substituit în latina vulgară prin deorsum „jos”, iar adverbul supra (cu varianta super) - prin sursum > sus. Paralel cu adverbul propre, coexista și varianta ad propre > aproape. În loc de adverbul aliorsum, se folosea aliubi, la care s-a adăugat -re, devenind aliubire >aiurea. Din seria de sinonime vicem, volta, data, toate avînd sensul „odată”, limba română l-a moștenit pe data. Adverbul hodie „azi” n-a fost moștenit de limba română, care a folosit în locul acestuia expresia ce exista la romani hac dies, adică ziua de Hac, în care se achitau toate datoriile. De aici și expresia a-i veni cuiva de hac, „pentru a-i sechestra toată averea din motiv de neplată”. Adverbul hieri s-a păstrat aproape în toate limbile neoromanice. O răspîndire mare capătă adverbul mane, care în latină însemna „dimineață”. Cuvîntul românesc dimineață provine de la mane+ -eață, ca și cîntăreață, glumeață, fortăreață etc. Adverbul latinesc nunc „acum” este înlocuit în latina populară cu eccum modo > acmu > acum. Olim „cîndva” a fost substituit cu perifraza altera data > altădată. Locul lui saepe îl ocupă adjectivul cu sens de adverb densus (ad densus > adesea). Printre adverbele interogative, folosite și în calitate de cuvinte conjunctive, în latina populară erau răspîndite quando > cînd; quantum > cît; quomodo > cum. Adverbul latinesc ubi dispare din uz, fiind înlocuit cu unde, care în latina clasică, după cum am mai menționat, însemna „de unde”. Pentru a indica direcția de plecare, limba română totuși l-a folosit pe unde, formînd adverbul încotro (< in contra ubi). Clasa adverbelor circumstanțiale s-a îmbogățit pe baza unor construcții latinești formate din prepoziții și adverbe: ad tuncce > atunci; adforas > afară; de ad supra > deasupra; in ad ante > înainte; eccum hocce > încoace; in de retro >îndărăt. În afară de formațiile cu prepoziții și adverbe, încă în latina populară, cu funcție de adverb, erau folosite diferite construcții prepoziționale alcătuite dintr-o prepoziție și un substantiv sau un substitut al acestuia. Cele mai frecvente prepoziții erau ad, de, in. Multe din aceste construcții s-au adverbializat de timpuriu, elementele lor sudîndu-se într-un tot întreg: ad partem > aparte; ad laturam > alături; ad cassam > acasă; ad lenem > alene; ad partem > aparte; in per una > împreună. ad post > apoi; ad propre > aproape; în ad pos > înapoi; 104 Acest proces a continuat și mai tîrziu pe bază de elemente romanice. Datorită adverbializării relativ tîrzii, elementele componente ale adverbelor și locuțiunilor adverbiale apărute în această perioadă pot fi ușor recunoscute: alocuri - a locuri; demult - de mult; arar - a rar; deodată - de o dată; diseară - de seară; devreme - de vreme; îndemînă-în de mînă; îndeseară- în de seară; anume - a nume; deplin - de plin; destul - de sătul; îndelung- în de lung. Unele dintre acestea apar și astăzi în calitate de locuțiuni adverbiale cu constituenți bine distincți: de-a rîndul, pe drept, pesemne, în sfîrșit etc. În latina populară, substantivele cu sens temporal în funcție adverbială puteau fi însoțite de un determinativ exprimat printr-un adjectiv, un pronume sau un numeral: hoc anno „anul acesta”, regnavit tres annos „guvernă trei ani”, domi sedet totos dies „șede acasă toate zilele”. Acest procedeu a fost moștenit de limba limba română, care a format adverbe prin compunere de tipul: astă-noapte, astă-iarnă, altădată, alteori, astfel, totodată etc. Adverbe noi au apărut și prin alipirea la adverbele simple a particulelor oare, ori (< volet) sau va (< volet): oriunde, oricînd, oarecum, cîndva, cumva etc. 4. Evoluția adverbelor calitative Adverbele calitative, fiind legate de adjective, au suferit aceleași schimbări ca și acestea din urmă. În calitate de adverbe, limba latină folosea adjectivele la genul neutru: flos formosa „floare frumoasă” - cantatformosum „cîntă frumos”. Folosirea adjectivelor cu funcție adverbială a căpătat amploare în limba română, în acest proces încadrîndu-se, în primul rînd, adjectivele moștenite din limba latină: clarum > chiar; rapidum > rapid; formosum > frumos; directum > drept; grossum > gros; reum > rău; talem > tare; precum și o serie de adverbe împrumutate: sl. Biigo\n> >aidoma; turc. beter >abitir; ung. mero > mereu; gr. QvropoQ >sigur. Acest fenomen s-a răspîndit și asupra neologismelor: tale > tare; de plenum > deplin, actual discret sever bizar etern melancolic categoric excelent prudent docil net accesibil 105 Arsenalul de adverbe românești s-a îmbogățit pe baza unor expresii idiomatice cu funcție circumstanțială, care trebuie considerate niște echivalente analitice adverbiale, acestea fiind foarte variate din punctul de vedere al structurii lor: amar de vreme; cu chiu - cu vai; cu vai nevoie cu vîrf și îndesat; cu una - cu două; nici în ruptul capului; c-o falcă-n cer și cu alta- n pămînt; c-un ochi la făină și cu altul la slănină etc. Valoare de adverb capătă și unele substantive din componența expresiilor stabile, acestea exprimînd o caracteristică a acțiunii și avînd un rol metaforic: a se duce glonte (săgeată), a tăcea chitic, a ședea cloșcă, a se aduna ciotcă, a se îmbăta criță etc. Adverbele calitative (de mod) care au în calitate de corespondenți adjective pot avea grade de comparație, la formarea cărora se folosesc aceleași mijloace ca și la adjective, adică adverbele mai, foarte, tare, mult etc. Spre deosebire de celelalte regiuni ale Imperiului Roman, unde s-a încetățenit construcția cu adverbul plus, în partea răsăriteană, pentru formarea gradului comparativ al adverbelor și adjectivelor, s-au menținut și s-au dezvoltat structurile cu magis. Mai tîrziu, o dată cu dezvoltarea și constituirea articolului demonstrativ ca parte de vorbire bine distinctă, sistemul gradelor de comparație la adjective și adverbe a fost completat cu gradul superlativ relativ, format din gradul de comparație comparativ precedat de articolul demonstra-tiv cel, cea, cei, cele pentru adjective și de articolul cel pentru adverbe. Referințe bibliografice: 1. Curs de gramatică istorică a limbii române, Chișinău, Editura Lumina, 1991, p. 247-253. 2. Al. Rosetti, Istoria limbii române, vol. I, București, 1964, p. 142-143. 3. Ov. Densușianu, Istoria limbii române, vol. I, București, 1961, p. 384-391. P r e p o z i ț i a 1. Restructurarea sistemului prepozițional în latina populară În latina clasică, exista un sistem de prepoziții cu ajutorul cărora se exprimau numeroase raporturi dintre cuvinte. Fiecare prepoziție însoțea un substantiv sau un substitut al acestuia la unul din cazurile oblice, de cele mai dese ori la Ac. sau Abl. În procesul evoluției de la latina clasică la cea populară, cînd limba începe să capete un pronunțat caracter analitic, prepozițiile își multiplică posibilitățile de exprimare a raporturilor cazuale. În perioada latinei tîrzii, tot mai multe îmbinări unde legătura dintre elementele componente se făcea, în latina clasică, cu ajutorul flexiilor cazuale cedează locul îmbinărilor în cadrul cărora această legătură se face prin mijlocirea prepozițiilor. Deci tendința spre analitism actualizează funcțiile prepozițiilor ca instrumente gramaticale. 106 În latina populară, erau destul de frecvente construcțiile cu prepozițiile de și ad pentru a reda, respectiv, cazurile G. și D.: G. - dolus de patrem „dorul tatălui, dor de tată”, în loc de dolus patris; D. - dare literas ad aliquem „a trimite scrisoare la cineva” pentru dare aliqui literas „a trimite scrisoare cuiva”. Construcțiile cu prepoziția ad de foloseau și în locul genitivului, mai ales cînd era vorba de posesivitate: membra ad duos fratres „oseminte a doi frați”, precum și în locul Ac., cînd arăta direcția: Ibimus ad Nazarethi „vom merge la (spre) Nazareth” sau pentru locativ, dacă era vorba de toponime:Veniram ad Roma „sosirăm la Roma”. Ablativul instrumental, care în latina clasică se folosea fără prepoziții, este însoțit, în latina tîrzie, de prepoziția cum: cum medicamento ungeto „să ungi cu medicamente”. Aceeași soartă o are complementul instrumental și în limba română comtemporană: ce-i sris cu penița nu se taie cu bărdița. Chiar și Ac. cu funcție de complement direct, mai ales cînd substantivul avea valoare partitivă, putea fi însoțit adesea de prepoziția de: Catelli edunt de micis „cățeii mănîncă fărîmituri”. Îmbinările constituite dintr-un substantiv + verb au suferit modificări, ajungînd să se construiască, în latina populară, cu prepoziții. E vorba, mai ales, de formele nominale ale verbului -infinitivul, gerunziul și supinul: tempus veniendi, prin intermediul structurii tempus de veniendi, s-a transformat în tempus de venire „timpul de sosire”. Pentru exprimarea raporturilor finale, s-au specializat construcțiile cu prepoziția ad, în care gerunziul era înlocuit prin infinitiv. Bunăoară, pentru casa ad vendetum a început să fie folosită îmbinarea casa de vendere „casă de vînzare”. În aria orientală a Imperiului Roman, a căpătat răspîndire îmbinarea dintre un substantiv și un supun. Astfel, canis de venatu („cîine vînătoresc”) își însușește valoare semantică de „cîine pentru vînătoare”. Așadar, folosirea tot mai intensă a construcțiilor cu prepoziții pentru exprimarea diferitelor raporturi cazuale îngustează sfera de întrebuințare a formelor sintetice de caz, substituindu-le, mai tîrziu, definitiv. Acest proces a fost favorizat de reducerea desinențelor cazuale, condiționate mai tîrziu, la rîndul lor, de amuțirea consoanelor finale. Substituirea desinențelor cazuale prin prepoziții face să dispară corelația dintre prepoziții și forma respectivă de caz, care era respectată cu strictețe de latina clasică. Astfel, după cum se știe, prepozițiile se întrebuințau mai ales pe lîngă cazurile Ac. și Abl. Acuzativul cerea prepozițiile: 107 ad „la, către, spre, pînă la”; adversus „contrar, îndreptat spre” cineva”; ante „în fața, înaintea”; apud ”la”; circa „în jurul”; circum „în preajma, împrejurul”; contra „contra, împotriva”; extra „în afara, în afară de”; Cu Abl. s-au specializat prepozițiile: a, ad „de, de la, către”; cum „cu”; infra „dedesubt, sub”; per „prin”; post „după”; propre „aproape”; supra „peste”; trans „dincolo”; versus „către”; ultra „dincolo, peste”. pro „pentrru, în comparație”; prae „din cauza”. de „despre”; e, ex „din, după”; Trei prepoziții cereau cazul G.: grația „datorită”, ergo „așadar”; cauza „pentru”. În latina populară, dependența prepozițiilor de anumite cazuri începe să se destrame. Cauza acestei destrămări trebuie căutată, în primul rînd, în prepozițiile ce se foloseau cu două cazuri. Bunăoară, prepoziția in, cînd se folosea cu Ac., arăta locul, iar cînd se folosea cu Abl. - direcția. În unele inscripții din Dacia, prepoziția in se folosește cu Abl. acolo unde latina clasică recomanda Ac.: Venisit în Galia „sosi în Galia”. Și invers: In hoc sepulorum volverit „în acest sicriu se află”. Tot așa: Sum in urbe „mă aflu în oraș”; Allergo in urbe „alerg spre oraș”. Această confuzie s-a extins și asupra celorlalte prepoziții. Paralel cu folosirea tot mai intensă a prepozițiilor pentru exprimarea raporturilor cazuale, în latina populară, are loc o reducere considerabilă a numărului acestora. Acest proces se datorează mai multor factori: a) multe prepoziții latinești formau serii sinonimice. De exemplu, a, ad, ads; e, ex; adversus, adversum; circa, circum, cis, citra. Latina populară nu mai ținea cont de asemenea diferențiere, folosind, în toate cazurile, una din prepozițiile seriilor amintite. b) datorită apropierii funcționale dintre prepoziții, unele dintre ele și-au extins uzul pe contul altora, făcîndu-le pe acestea din urmă să dispară. Astfel, dintre toate prepozițiile enumerate mai sus, în limba română s-au menținut doar: a < a, ad, ads; către < contra; între < inter; pe < pre < per; cu < cum; de < de; lîngă < longum; fără < foras; spre < super; sub < subtus. 108 În legătură cu procesul de reducere a prepozițiilor, unele din ele își însușesc capacitatea de a exprima raporturi noi, care în latina clasică erau exprimate cu ajutorul flexiilor cazuale. Un exemplu clasic în această privință ni-l oferă prepoziția de, cu ajutorul căreia, încă în latina populară, încep să fie exprimate raporturi de: - conținut: saculum plenu de radicibus „sac plin cu rădăcini”; - materii: urbs de petras „oraș de piatră”; - partitive: unus de multis „unul din mulți”; - comparative: plus de triginta pedubus „mai mult de 30 de picoare”. Astăzi, în limba română, prepoziția de și-a mai asumat cîteva valori suplimentare, pe care nu le avea în latina: - finale: ierburi de leac; - cauzale: Se scutură salcîmii de ploaie și de vînt; - deliberative: Mai spuneți de (despre) rădăcină un bun cuvînt; - temporale: zori de ziuă se revarsă peste vesela natură; - locative: vinuri de Cotnar, de Odobești, de Romanești; - leagă un substantiv de un numeral cardinal începînd cu 20: de foi. O răspîndire largă capătă în latina populară prepoziția cum. Ea putea exprima raporturi: - sociative: vivere cum aliquo „a trăi cu cineva”; - instrumentale: vincere cum mentem „a învinge cu mintea”; - materiale: vasum plenum cum vinum „vas plin cu vin”. Extinsă aproape pe întreg teritoriul Imperiului Roman, prepoziția latinească sine „fără” nu s-a menținut în Răsărit, fiind înlocuită de prepoziția foras „fără”. La prima etapă de acumulare a noilor valori, cînd prepozițiile nu-și fixase încă uzul, aceeași îmbinare liberă de cuvinte putea fi construită cu prepoziții diferite. Astfel, lingvistul Em. Bourciez citează 4 variante ale aceleiași sintagme cu prepoziții diferite - toate exprimînd sensul „stup de albine”: vasum de apis, vasum ad apis, vasum apud apis, vasum cum apis. În felul acesta, unele prepoziții, acumulînd valori noi, și-au consolidat situația și s-au menținut în limbă, altele însă, fiind rar folosite, au dispărut din uz. Mai tîrziu, sistemul prepozițional moștenit s-a completat cu formații noi. 2. Evoluția ulterioară a prepozițiilor latinești Fiind niște instrumente gramaticale, prepozițiile au suferit mai puține schimbări în raport cu celelalte părți de vorbire. Limbile romanice au moștenit un fond comun de prepoziții latinești. Dar fiecare limbă a moștenit și prepoziții specifice, folosite numai de ea. Dintre prepozițiile moștenite 109 de limba română, doar unele și-au păstrat forma intactă: a, de, sub, cum. Celelalte au suferit modificări de ordin fonetic: - contra > către (disimilarea lui n, a final > ă, asimilarea lui a inițial, ă>e); in > în (i>î); per > pre (metateza) > pe; - super > spre (sincopa lui u, metateza). Formele de trecere de la prepozițiile latinești la cele actuale sînt atestate în textele vechi: pre (pe); cătră (către), subt (sub). Aici, prepozițiile mai păstrează unele sensuri pe care le aveau în latină, dar le-au pierdut mai tîrziu. Astfel, prepoziția a e folosită cu sensul de „la”, indicînd direcția: ieșind a vînat (Dosoftei). Astăzi, prepoziția a cu acest sens este parte componentă a adverbelor alături, acasă, aiurea. Prepoziția de apare cu sens partitiv: Întru ura (una) de (din) sîmbete (Codicele Voronețean). Spre e folosită cu sens de „pe, peste, asupra”: Și-și puse mărule (mîinile) spre ei (ibidem). Pre are sensul de „pentru”: Sfîntul nume al lui pre agiutoiu să-l chem ăm (Biblia de la Matei). În limbile romanice, unele prepoziții capătă funcții noi, inexistente în limba latină. Bunăoară, pe a devenit în limba română marcă a complementului direct și se atașează la substantivele proprii-nume de persoană, termenii de rudenie, pronume ce țin locul persoanelor. În limba română, complementul direct poate avea și prepoziția la, care aduce cu sine o nuanță cantitativă nedefinită: m ănîncă la plăcinte, spune la minciuni. 3. Apariția prepozițiilor noi Deja în latina populară, pentru exprimarea raporturilor cazuale, se recurgea la combinații din două sau trei prepoziții, fapt ce a dus la apariția unor prepoziții compuse, pe care vorbitorii contemporani nefilologi le interpretează ca pe niște prepoziții simple: de inter > dintre; illac ad > la; per extra > peste; de super > despre; per inter > printre; paene ad > pînă; de post > după; per intro > pentru; Fazele de trecere de la prepozițiile compuse latinești la formele actruale se întîlnesc în primele texte românești: de in, pren, prespre. Procesul de formare a prepozițiilor compuse continuă și astăzi în limba română contemporană. Părțile lor componente sînt bine deslușite, formînd uneori un singur cuvînt: despre (de+ spre); înspre (în + spre), dinspre (din + spre), alteori - două cuvinte: de pe, de sub, pe sub, pînă în, pînă pe, pînă peste sau chiar trei cuvinte: de pe după, de pe lîngă, de pe sub etc. În procesul evoluției limbii, prepozițiile au continuat să se înmulțească pe contul adverbelor, fenomen caracteristic pentru limbile indoeuropene. Afinitatea dintre adverbe și prepoziții se putea 110 observa ușor în latină, unde multe adverbe erau folosite atît ca prepoziții, precum și ca adverbe. De exemplu: ante, post, circum, supra, adversus, inter, infra etc. Atunci cînd acestea se refereau la verbe, determinîndu-le, ele îndeplineau funcție de adverb: post venit „vine pe urmă”. Dacă însă ele apăreau cu valoare circumstanțială, precedînd un substantiv, atunci aveau funcție de prepoziție: post quinque dies venit „vine peste (după) cinci zile”. Unele adverbe-prepoziții latinești au devenit, în limba română, prepoziții propriu-zise și nu se mai pot folosi în calitate de adverbe. E vorba de prepozițiile actuale către < contra, fără < foras, lîngă < longum ad, asupra < ad supra. Acest proces este activ și astăzi. Ce-i drept, adverbul cu funcție de prepoziție capătă o formă specifică, asemănîndu-se cu cea a substantivului (capătă articol substantival definit: împrejurul curții, în fața casei), sau este urmat de o prepoziție, de regulă, de sau cu (alături de clădire, împreună cu prietenii). Prin analogie cu adverbele, capătă funcții de prepoziții și unele substantive însoțite de prepoziții și urmate de un substantiv în G.: din pricina furtunii, în virtutea circumstanțelor, în timpul iernii, pe vremea lui Pazvante Chiorul. Valoare de prepoziție capătă și unele participii adjectivate: mulțumită < a mulțumi, datorită < a datora, potrivită < a potrivi, care, împreună cu prepoziția de origine franceză gras a > grație, s-au specializat pentru cazul D.1 Pentru G. s-au specializat prepozițiile contra, împotriva < sl. npomuBa, precum și locuțiunile prepoziționale adverbiale de-a lungul, de-a latul, de-a curmezișul etc. Unele dintre acestea au apărut în perioada anemismului primitiv, cînd omul asemuia obiectele din realitate cu înfățișarea sa: la poalele dealului, în inima pădurii, în fața casei etc. Deși prepozițiile, în comparație cu adverbele și alte părți de vorbire, au fost supuse mai puțin modificărilor, totuși, în procesul de evoluție, ele au suferit și unele transformări de ordin semantic. Cîteva prepoziții ce se mai întîlneau încă în textele vechi au dispărut din uz. De exemplu: alegîndu de „în afară de”; de aleanul „împrejurul”; de crucișul de „împrejur de”; pre descindea de „pe deasupra”. Altele și-au modificat aspectul fonetic în comparație cu forma pe care o aveau în textele vechi: a dreapta - în dreapta; de pregiur - împrejurul; ainte de - înainte de; pre asupra de - pe deasupra. Prepoziția latinească intro > întru, cu ajutorul căreia se indica interiorul unei entități, al unui obiect, a ajuns să fie folosită în îmbinare cu pronumele îns < ipse: într-însul, într-însa, într-înșii, 1 Ne vom aminti că în latină prepoziția grația se specializase pentru cazul G. 111 într-însele. Precedată de prepozițiile de și per, împreună cu ipse, s-a ajuns la formele pronominale dintr-însul, printr-însul etc., care se folosesc numai la Ac. Astfel, am putea conchide că lărgirea sferei uzuale a prepozițiilor a mers atît pe calea însușirii de valori noi de către prepozițiile existente, precum și pe calea formării de prepoziții noi: fie prin îmbinarea prepozițiilor existente, fie prin antrenarea în această categorie a unor cuvinte semnificative (adverbe, substantive, participii adjectivate). Literatura recomandată obligatorie: 1. Curs de gramatică istorică a limbii române, Chișinău, Editura Lumina, 1991. 2. Al. Dîrul, Cercetări asupra prepoziției în limba moldovenească, Chișinău, Editura Cartea Moldovenească, 1963. 3. Ovid Densușianu, Istoria limbii romăne, vol. I-II, București, 1961. 4. G. Ivănescu, Istoria limbii române, Iași, Editura Junimea, 1980. 5. Al. Rosetti, Istoria limbii române, Vol I, De la origini pînă în secolul al XVII-lea, ediția a doua, revăzută și adăugită, București, Editura Științifică și Enciclopedică, 1968. 6. Al Rosetti, Istoria limbii române, vol. 4, 5, 6, București, Editura Științifică, 1966. 112 PARTEA A II-A. ISTORIA LIMBII ROMÂNE LITERARE PRELIMINARII. OBIECTUL DE STUDIU. METODE DE CERCETARE. PRECIZĂRI TEORETICE Limba română literară, în forma pe care o cunoaștem astăzi, ca element constitutiv al culturii noastre naționale, reprezintă rezultatul unei îndelungate și complexe evoluții. Istoria ei, strîns legată de istoria societății românești, în special de momentele mai importante ale dezvoltării culturale și ale formării conștiinței naționale, este, în esență, istoria scrisului românesc de la origini pînă in prezent. În dezvoltarea ei, limba trece printr-o serie de stadii succesive; schimbările intervenite pot fi explicate prin anumite cauze “interne”, care își au originea în însuși sistemul funcțional al limbii ca mijloc principal de comunicare între membrii unei colectivități. Raportarea însă numai la istoria internă a limbii nu ne permite înțelegerea integrală a procesului complex de evoluție a ei. Ca fenomen social, limba evoluează în strînsă legătură cu istoria societății care o vorbește și o scrie. De aici reiese și necesitatea examinării cauzelor “externe”, care explică anumite aspecte ale evoluției limbii. În special, problemele originii, ale dezvoltării limbii literare (apariția formei scrise, sfera de folosire mai restrînsă sau mai largă a variantei literare, normele de constituire și de precizare a normelor unice supradialectale, dezvoltarea diverselor stiluri ale limbii etc.) nu pot fi explicate fără raportare la datele istoriei sociale. Istoria limbii literare prezintă un caracter particular din cauza prelucrării conștiente a materialului lingvistic folosit în procesul comunicării: exprimarea literară presupune o respectare (sau cît se poate de) riguroasă a anumitor n o r m e și, prin urmare, o s e l e c t a r e mai atentă a mijloacelor lingvistice. În procesul de elaborare a normelor exprimării literare, literatura, în sensul restrîns al termenului, ocupă un loc de frunte, dat fiind că dezvoltarea limbii literare este în strînsă legătură cu dezvoltarea literaturii; etapele fundamentale ele istoriei limbii literare se leagă, în general, fără să se identifice, de momentele mai importante ale istoriei literaturii. „În dezvoltarea lingvisticii, separarea istoriei limbilor de istoria literară, sublinia Ant. Meillet, a constituit un mare progres... Se înțelege însă de la sine că istoria limbilor care au o literatură nu poate ignora istoria literară; dar este vorba de două istorii bine distincte, ale căror metode sînt deosebite.” „Obiectele lingvisticii - limbile - și cele ale criticii literare - operele literare - sînt de natură diferită, de unde rezultă necesitatea unor metode de cercetare diferite”10. În tradiția lingvisticii românești, necesitatea metodologică de a nu ignora datele istoriei literare în interpretarea faptelor de istorie a limbilor a fost clar subliniată la 10 Ibidem. 113 începutul secolului al XX-lea, cu prilejul unei prelegeri de deschidere, de către Ovid Densușianu, la Facultatea de Litere din București: „Există cercetători pentru care formele lingvistice sînt ceva izolat, numai un obiect de speculațiune fonetică ori etimologică, și gîndul lor nu merge mai departe, să pătrundă mai adînc, să urmărească raporturile dintre aceste forme și altele, în strînsă legătură cu ele... Între felul de a se exprima într-o epocă, între materialul lingvistic și producția literară proprie ei există totdeauna un raport determinat. A privi fenomenele lingvistice independent de cele literare este a avea o concepțiune mărginită față de ele, a nu înțelege o parte din viața lor, împrejurările care le-au dat un caracter hotărît și le-au făcut să evolueze într-o anumită direcțiune”11. Punctul de vedere al lui Ovid Densușianu, exprimat cu aproape un secol în urmă, își păstrează și azi valabilitatea. Fără doar și poate că istoria literaturii și cea a limbii literare sînt domenii de investigații diferite. De asemenea, interpretarea literară a unui text nu se poate identifica cu interpretarea lui lingvistică, deoarece scopurile urmărite de cele două discipline diferă. Cercetătorul limbii literare nu se poate limita nici la procedeele istoriei literare, nici la acelea ale lingvisticii tradiționale, ci trebuie să găsească metode adaptate la caracterul complex al obiectului studiat. Cercetarea textelor (beletristice, administrative, științifice etc.) ne permite să observăm cum, paralel cu dezvoltarea literaturii, se dezvolt ă și se îmbogățește și mijlocul ei de exprimare - limba literară. În procesul evoluției exprimării literare, constatăm o c o n t i n u i t a t e, care poate fi urmărită în diferite monumente ale literaturii: de la limba stîngace și greoaie a primelor scrieri din secolul al XVI-lea pînă la limba română literară contemporană, instrument suplu și precis de comunicare. Oamenii de cultură, puși în situația de a exprima noțiuni șu nuanțe noi cu mijloace de care dispune limba literară a unei anumite epoci, contribuie, prin efortul lor, la consolidarea normelor și la îmbogățirea limbii literare. Studiul textelor ne dă posibilitatea să înțelegem nu numai modul lent de constituire a normei supradialectale unice, ci și realizările obținute în procesul de perfecționare estetică a limbii literare, de la primele manifestări ale literaturii artistice, pînă la soluționarea problemelor mai complexe ale artei cuvîntului. Este interesant de urmărit modul în care primii noștri scriitori, îmbogățindu-și treptat procedeele artistice de exprimare, rezolvă problemele portretului, cele ale dialogului, ale artei narative și descriptive în genere. În lumina precizărilor de mai sus, putem defini obiectivele principale care stau în fața Istoriei limbii române literare. Pornind de la o orientare teoretică bine precizată și bazat pe o 11 Ov. Densușianu, Istoria literară în învățământul universitar, București, 1911, p.6. 114 serioasă documentare, cercetătorul istoriei limbii române literare trebuie să urmărească, în strînsă legătură cu istoria societății, cu momentele mai importante ale dezvoltării culturale: - cum s-a constituit norma unică supradialectală, adică modul în care s-a ajuns la aspectul normat, de astăzi, al limbii literare; - cum au apărut diversele stiluri ale limbii literare și cum s-au dezvoltat ele, influențîndu-se reciproc. Metoda specifică disciplinei noastre este cea diacronică, adică studierea limbii se fa face din perspectiva dezvoltării ei istorice, începînd cu secolul al XVI-lea, cînd au apărut în română primele texte scrise. În atenția unui astfel de studiu vor sta faptele de limbă aparținînd diferitelor stiluri care intră în sfera noțiunii de limbă literară. Analiza faptelor se va face pe etape succesive, în raport cu perioada veche și cu normele actuale. O astfel de metodă, avînd ca fundamentare teoretică generală principiile dialecticii, va trebui să dezvăluie calea ascendentă a limbii române literare, de la origini și pînă la epoca în care ea a devenit un instrument unitar și evoluat, apt să răspundă multiplelor funcții ale unei culturi superioare și civilizate. Este necesar să precizăm din capul locului că în studierea istoriei limbii române literare trebuie să alegem cele mai juste din numeroasele poziții teoretice și metodologice privind abordarea unei astfel de cercetări. Vom aminti doar cîteva din problemele controversate ale studiului istoriei limbii române literare. Una dintre acestea se referă la baza dialectală a limbii române literare, mai exact spus, la contribuția adusă de graiurile limbii române la constituirea normelor ei actuale. Discuția a avut mai întîi ca obiect limba română din scrierile vechi, dar ea își află aplicare cu atît mai mult în perioada consolidării limbii române moderne. Nu mai puține discuții a suscitat și problema perioadei de formare a limbii literare. Pozițiile specialiștilor în această problemă nu sînt nici pe departe unice. Nici asupra ponderii deținute de stilurile limbii în procesul de dezvoltare a limbii literare nu există un consens deplin. S-a combătut, bunăoară, atenția acordată de unii lingviști locului limbii scriitorilor într-o istorie a limbii literare, în detrimentul contribuției aduse de stilurile neartistice, al căror rol n-arr trebui să fie subestimat. Victoria deplină a limbii literare, evidentă abia spre sfîrșitul secolului al XIX-lea, a fost precedată de o lungă etapă a căutărilor. Deceniile 4-6 ale veacului al XIX-lea au fost pentru limba română o perioadă de “chin” al renașterii, cum a numit-o Garabet Ibrăileanu, ca mai apoi, după anul 1880, limba noastră să se transforme, nu fără truda unor lingviști de forță de talia celor din Școala latiniștilor, a lui Heliade Rădulescu, Titu Maiorescu ș.a., dintr-un grai arhaic și limitat ca resurse de 115 exprimare într-un instrument complex, suplu și nuanțat printre limbile neoromanice, capabil să îndeplinească funcțiile reclamate de progresul social, al științei, ideilor, al literaturii și artei. Pe parcursul prelegerilor, von urmări etapele cele mai importante pe care le-a străbătut limba română literară în evoluția ei treptată spre succesiunea și adaptarea mijloacelor de expresie necesare unei exprimări culte și autorizate. „Limba unui popor, afirma B. P. Hașdeu, se confundă și se identifică de multe ori cu naționalitatea lui”. Într-adevăr, comunitatea lingvistică, alături de comunitatea de teritoriu, de viața economică și de factura psihologică, are un rol primordial în dezvoltarea unei conștiințe naționale, fiind unul din factorii decisivi care favorizează formarea unei națiuni. Dintre formele de manifestare a limbii, varianta literară este cea care contribuie la deșteptarea și afirmarea conștiinței naționale. Dezvoltarea unei discipline științifice nu e posibilă însă fără o delimitare precisă a noțiunilor ei fundamentale. Obiectul Istoriei limbii române literare nu poate fi delimitat atîta timp cît noțiunea de bază, cea de limbă literară, nu este riguros definită. “Cine vrea să gîndească bine, sublinia Pascal, trebuie să aibă, alături de noțiunea care o întrebuințează, și definiția ei”. La cel de-al VIII-lea Congres de studii romanice (Florența, 1956), lingvistul italian B. Terracini a dat definiția de limbă literară. Limba literară reprezintă o formă cultivată a limbii întregului popor, care dispune - într-o măsură mai mare sau mai mică - de o serie de norme consolidate prin scris. La această definiție a noțiunii de limbă literară lingvistul sovietic R. A Budagov crede că este necesar să se sublinieze: - caracterul istoric variabil al noțiunii de formă civilizată (în diferite epoci și la diferite popoare); - caracterul relativ al noțiunii de consolidare a normelor limbii literare (cu toată importanța, ea este variabilă în timp12. Comunicarea lingvistică se poate realiza fie pe cale orală, fie pe cale scrisă. Acestor două modalități de comunicare le corespund două sisteme coexistente ale aceluiași idiom național, dintre care unul se manifestă sonor, printr-o secvență de foneme (limba vorbită), iar celălalt - grafic, printr-o secvență de grafeme (limba scrisă). Omul cult dispune de acest gen de diglosie și, în funcție 12 P.A.EygarOB, .Uiimepamypiibie X3biku u xjbiKoBbie cmum, M. 1967, cmp. 38. 116 de diferite împrejurări, operează cu cele două sisteme care corespund unul celuilalt, fără însă a coincide. În unele limbi, opoziția dintre cele două forme de comunicare este mai mare decît în altele. În franceză sau în greaca modernă, deosebirile dintre limba scrisă și cea vorbită sînt considerabile. În alte limbi, ca de exemplu în română, deși aceste diferențe nu apar atît de proeminent, ele sînt totuși destul de marcante și se manifestă nu numai prin utilizarea unor elemente lexicale specifice, dar și prin folosirea unor forme și construcții gramaticale și particularități fonetice suprasegmentale specifice. Limba vorbită se realizează, în primul rînd, în conversația familiară; în scris, este folosită cu precădere limba literară, care reprezintă un adevărat instrument de exprimare a necesităților unei culturi superioare în cadrul unei colectivități civilizate. Datorită scrierii, valorile culturale s-au putut conserva. Omul cult poate să vorbească, în anumite împrejurări, așa cum scrie; unii vorbesc chiar mai bine decît scriu, iar alții viceversa. În general însă, nu scriem cum vorbim. Limba scrisă nu este și nici nu poate fi identificată cu limba vorbită, iar deosebirea dintre aspectul vorbit și cel scris al limbii nu ține atît de caracterul familiar sau literar al exprimării, cît mai ales de utilizarea unor mijloace și procedee specifice în vederea comunicării unui anumit conținut. Limba vorbită este folosită, în primul rînd, în dialog, ceea ce conferă comunicării un caracter alternativ și discontinuu. Jocul adresării și al replicii, în dialog, presupune reacții rapide și imediate din partea interlocutorilor, de unde, adesea, o anumită imperfecțiune a exprimării ideilor, care se corectează prin retușări aproximative, iar uneori prin cuvinte deictice și mimică, gesturi. În exprimarea de tip oral, apar, de asemenea, elemente accesorii, dar totuși importante ale comunicării (intonația, pauzele, accentul, intensitatea, tempoul etc.). Reflectarea în scris a elementelor de mai sus, numite prozodeme, este limitată, iar uneori chiar imposibilă. La acestea se mai adaugă mimica și gesturile (care adesea explicitează și suplinesc vorbirea) și, în plus, așa-numiții indici situaționali (aici, acolo, aceea, el, vezi, ei bine, în sfîrșit, vasăzică etc.) cu un rol deosebit de important în limba vorbită, care capătă semnificații precise doar în anumite contexte, în situații determinate. Condițiile de folosire a varintei scrise a limbii se deosebesc esențial de acelea ale varintei vorbite ale acesteia. Textul scris este, de obicei, rodul unei îndelungate elaborări conștiente: cel care scrie, sub imperiul responsabilității cuvîntului care rămîne scris (vorba lui M. Eminescu: Unde vei găsi cuvîntul / Ce exprimă adevărul?), reflectează și își alege mijloacele de exprimare; el are posibilitatea de a reveni asupra textului, spre a-l corecta și a-l perfecționa. 117 Istoria limbilor literare urmărește, în general, fenomenele lingvistice consemnate în texte de limbă scrisă. „Prin istoria limbii literare se are în vedere, în esență, istoria limbilor literare scrise”, zicea cercetătorul sovietic R. I. Avanesov13. Raporturile dintre limba vorbită și limba scrisă nu au fost aceleași în diferite epoci ale istoriei limbii române literare. Astfel, chiar la începuturile limbii literare, se poate constata o deosebire dintre limba textelor traduse, cu un caracter savant, datorită imitației originalelor slavone, grecești, și limba textelor netraduse (scrisori, acte particulare), care este mai apropiată de limba vorbită. În secolele următoare, folosirea procedeelor exprimării orale la valorificarea artistică a elementelor vorbirii populare constituie trăsătura distinctivă a limbii lui I. Neculce sau a Antonimului brîncovenesc și o opune, totodată, prozei savante și livrești a lui M. Costin și D. Cantemir, respectiv stolnicului C. Cantacuzino. Notarea limbii vorbite cîștigă teren în creația literară din a doua jumătate a secolului al XIX-lea: procesul notării graiului viu este o trăsătură a artei realiste, iar impresia veridicității în operele care aparțin realismului se datorește și consemnării particularităților limbii vorbite. Marii clasici evită să se limiteze la resursele exprimării literare propriu-zise și se inspiră din ce în ce mai mult din limba vie a epocii, vorbită în diferite grupuri sociale. Proza românească modernă cunoaște atît excepționali valorificatori ai elementelor de limbă vorbită (I. Creangă, I. L. Caragiale, M. Sadoveanu, I. Druță), cît și mari maeștri ai cuvîntului literar (G. Călinescu, L. Blaga, T. Arghezi etc.), care au obținut efecte remarcabile prin utilizarea procedeelor de limbă scrisă și a căror operă reprezintă o realizare strălucită a stilului scriptic. Limba literară are un caracter normat. Spre deosebire de dialecte sau graiuri, folosirea limbii literare presupune o selecție mai atentă a mijloacelor de exprimare. O particularitate a limbii literare, care o deosebește de celelalte varietăți ale limbii naționale unice, constă în aceea că toți cei care o folosesc, nai ales în forma ei scrisă, dar și verbală, trebuie să țină seama de anumite norme unanim acceptate. În limba literară, întrebuințarea cuvintelor, a formelor și a construcțiilor sintactice și realizarea lor fonetică sau grafică trebuie să respecte cerințele acestor norme. Astfel, limba literară dobîndește o anumită u n i t a t e și s t a b i l i t a t e și ajunge să corespundă multiplelor și variatelor funcții pe care le îndeplinește, devenind mijloc perfect de comunicare, un instrument perfect de exprimare clară și precisă a ideilor. Caracterul normat se manifestă în toate compartimentele limbii. În fonetică el se reflectă la pronunțarea și scrierea sunetelor; în gramatică - la respectarea regulilor R. I. Avanesov, O iiekomopbix eonpocax ucmopuu%3bika, M., 176, crp. 88. 118 flexiunii și ale construcțiilor; în lexic - la utilizarea cuvintelor înțelese pe întregul teritoriu lingvistic al națiunii respective. Ne vom limita la un singur exemplu din domeniul derivării. În ALR (serie nouă), vol. V, sînt înregistrate mai multe variante pentru adjectivul glumeț: șăgos, șuguitori, șăgaci (în Moldova), glumeț, șod, șodeț (în Ardeal), glumuos (în Maramureș), glumaș (în Banat). Toate aceste formații, în afară de glumeț, se situează în afara normei literare. Ele sînt considerate deci elemente regionale, pe care limba literară le evită. Crearea normelor literare a fost condiționată de întregul proces istoric de dezvoltare a limbii, în strînsă legătură cu procesul de dezvoltare a societății. De aici rezultă că normele nu trebuie concepute ca realizări statice, ci trebuie considerate în perspectiva dinamicii istoriei limbii; ele se constituie, așadar, în diacronie, iar îndreptarele și tratatele academice consemnează existența lor în sincronie. Noțiunea de normă și noțiunea de abatere de la normă se află într-un raport de corelație, în sensul că o normă există în măsura în care există abateri de la ea și invers. Între factorii care explică abaterile de la ceea ce e considerat la un moment dat corect sau incorect, cel mai important este modul în care s-au petrecut schimbările în dezvoltarea istorică a limbii. Acesta este factorul principal de care trebuie să se țină seamă în explicarea apariției și coexistenței anumitor forme paralele în limba literară. De exemplu, în limba română se folosesc formele mai vechi, iotacizate: să vază, să auză, să ție, alături de formele mai noi, analogice: să vadă, să audă, să țină, care s-au impus în uzul literar. Raporturile dintre sistemul limbii, normă și vorbire au fost precizate de Eugen Coșeriu: “Față de actul concret al vorbirii, norma reprezintă primul grad de abstractizare și cuprinde numai ceea ce are caracter social, cu eliminarea a tot ce este ocazional, individual. Sistemul, la rîndul său, reprezintă un grad mai înalt de abstractizare lingvistică, reținînd numai elementele comune categoriei limbii care îndeplinesc o funcție distinctivă”14. Cum se constituie normele unei limbi literare? Ele au la bază trăsăturile lingvistice ale unui grai sau ale unui dialect. De exemplu, la baza limbii române literare contemporane, după părerea majorității cercetătorilor, stă subdialectul muntean cu sistemul său fonetic și cu o bună parte din particularitățile lui gramaticale și lexicale. Dar limba română actuală nu se confundă cu particularitățile acestui grai. Deși continuă trăsăturile unui subdialect, limba literară se situează deasupra dialectelor teritoriale, ea reprezentînd o normă supradialectală unică. Această variantă care reflectă structura limbii naționale se realizează, cu timpul, prin contribuția - deși inegală - a mai multor subdialecte ale acestei limbi. Lucrul acesta s-a întîmplat la 14 E. Coseriu, Sistema, norma y habla, p.167. 119 noi după ce Bucureștiul a devenit, începînd cu anul 1862, capitala Principatelor Unite, deci și centrul cel mai important al vieții politice și culturale a românilor. Procesul unificării a continuat și s-a desăvîrșit după formarea statului național român unitar, în anul 1918. Limba vorbită de oamenii culți din București a avut un accident asupra limbii vorbite și scrise de intelectualii din celelalte provincii. Dar ea a fost influențată, într-o anumită măsură, și de oamenii instruiți din Moldova și Transilvania. Asupra cîtorva factori de acest gen a atras atenția acad. Emil Petrovici. Astfel, așa cum rezultă din ALR, fonetismul strein (striin, strin) din aria de est a regiunii București a cedat locul lui străin, care este specific graiurilor nordice. În flexiunea verbală, întîlnim o interesantă sinteză de trăsături dialectale deosebite. Iată paradigma verbului a spune, așa cum a fost ea înregistrată de ALR în aria din jurul Bucureștiului și în cea din jurul Iașului: București Iași Eu spui eu spun Tu spui tu spui El spune el spuni Noi spunem noi spunim Voi spuneți voi spuniț Ei spune ei spun Se vede, comentează Em. Petrovici, că formele moldovenești sînt cele mai literare, dar că ele au o pronunțare muntenească, cu e neaccentuat transformat în i (ca în moldovenescul spunim). Un subdialect, cel moldovenesc, a dat formele, iar celălalt, cel muntean - pronunțarea. Exemple, observă Em. Petrovici, se pot găsi și în lexic. Bunăoară, termenii ginere sau ginerică și bojoci, deși sînt muntenești, nu au fost acceptați de limba literară, locul acestora l-au luat lexemele mire (mireasă) și plămîni. Exemplele ar putea fi înmulțite. Ele demonstrează că limba literară nu coincide cu un dialect, ci este o limbă comună, întemeiată pe un dialect și realizată prin contribuția inegală, dar reală a mai multor dialecte. În acest sens, limba literară este varianta prelucrată a limbii naționale. B. P. Hașdeu a definit cu claritate această noțiune, raportînd-o la factorii dialectali: „Limba națională este ea oare acel singur dialect oarecum privilegiat? Nu. Este ea complexul celorlalte dialecte, afară de unul singur? Iarăși nu. Limba națională ne înfățișează așa-zicînd congresul tuturor acestor dialecte sub președenția aceluia singur”15. Caracterul normat al limbii nu înseamnă însă că ea este o limbă fixată o dată pentru totdeauna, dar nici faptul că limba este supusă unei evoluții regulate. Limba literară se caracterizează printr-un fel de echilibru, variabil în mod constant între fixare și 15 B. P. Hașdeu, Cuvente den bătrîni, T.III, p.82. 120 evoluție . Aceasta înseamnă că limba literară nu respinge inovațiile pe care le oferă uzul. De exemplu, în timp ce limba literară păstrează formele pronumelui demonstrativ acesta, aceasta, aceștia, acestea, acela, aceea, din textele maramureșene, față de variantele muntenești și populare ăsta, astă ăștia, ăstea, ăl, aia, ea a acceptat alte forme, ca bunăoară paisprezece, șaisprezece, șaizeci, pe care le-a impus uzul și care au intrat în norma limbii literare. Alteori, varianta veche se păstrează doar în limba populară, cum s-a întîmplat cu verbul a rămînea, a cărui formă a fost înlocuită cu a rămîne. Aceeași tendință de trecere de la conjugarea a II-a la conjugarea a III-a se observă și la verbele a apărea și a dispărea, pronunțate și scrise azi din ce în ce mai des a apare și a dispare. Limba literară nu a adoptat încă aceste forme, dar ele au șanse să se impună. Există, așadar, în limba literară un proces continuu de înnoire, de adaptare a formelor, prin care tradiția și convenția sînt completate și modelate de uz și inovație. În felul acesta, limba literară este ferită de primejdia separării de întreaga ei istorie și, implicit, de pericolul închistării în tipare rigide și anacronice, desprinse de fluxul viu al limbii vorbite. Din cele expuse pînă acum reiese că fenomenele care se produc în procesul evolutiv de consolidare și perfecționare a normelor nu se confundă cu transformările petrecute în graiuri. În cazul limbii literare, operează un principiu conștient, voluntar. Din această cauză, normele sînt, în mare măsură, un produs al selecției. Prin caracterul lor selectiv, ele se opun normelor limbii comune și dialectelor, ale căror transformări sînt un produs natural, istoric, al evoluției. Chiar dacă sînt impuse de “sus în jos” de către o tradiție scrisă culturală și literară de prestigiu sau de către autoritățile științifice oficiale (academiile țărilor respective), normele consfințesc, de obicei, un uz mai mult sau mai puțin general sau mai răspîndit pe cale orală sau scrisă al unuia dintre graiuri la un moment dat. Bunăoară, la perfectul compus auxiliarul are formele a și au la pers. III-a sg. și pl., pentru că așa se spunea în limba veche, dar nu o mers, or mers, cum se rostește într-o mare parte a teritoriului dacoromân. Am putea invoca aici și tradiția scrisului românesc, și etimologia etc. Bunăoară, latinescul scribere sună a scrie pe o largă zonă lingvistică a Țării, dar sună și a scri (în Basarabia și Muntenia), și a scria (în Banat). Față de această evoluție divergentă, limba literară s-a călăuzit nu după criteriul “ce e muntenesc e și literar”, ci după altul, cel etimologic, care coincide, de astă dată, cu principiul răspîndirii formei în cauză. Graiurile sînt mai bogate în resurse individuale de expresie în comparație cu limba literară, care este mai săracă în această privință, dar mai bogată în mijloace suple de comunicare, care să exprime noțiuni și judecăți pe o treaptă de generalizare și abstractizare superioară graiurilor. Afirmația aceasta nu trebuie înțeleasă în sensul absolut al cuvîntului, căci modalitățile registrului nostru de exprimare variază în funcție de situație, adică de factorii extralingvistici, care dețin un rol important în împrejurări particulare. „Noi vorbim acasă altă limbă decît în public, cu numeroase 121 variante și interferențe fonetice, lexicale, gramaticale, idiomatice”, scria francezul Jean Paul Stuart, și tot el adăuga: „On parle dans sa propre langue, on ecrit en langue etrangere.”16 Din cele expuse rezultă că limba literară acceptă, în graiuri, elemente variate, încadrate apoi în norme. Avem de a face cu un proces invers, de influență a limbii literare asupra graiurilor, care se modifică cel puțin în unele aspecte sesizabile, potrivit modelului exprimării culte. Baza dialectală a limbii române literareS 1.1. O problemă frecvent dezbătută a cercetărilor lingvistice din diferite epoci ale științei despre limbă este cea a constituirii limbilor literare. S-a stabilit de mult și este un adevăr general acceptat că limbile literare iau naștere ca o reacțiune împotriva diversificării dialectale a unei limbi, consecință directă a fărîmițării teritoriului pe care ea se vorbește. Tendința spre scindarea unității lingvistice se datorește, înainte de toate, acțiunii factorilor externi (economici, sociali, politici) și ea poate lua o amploare deosebită în anumite epoci istorice. În momentul cînd comunicarea între grupurile lingvistice pare a fi compromisă sau se face cu dificultăți din ce în ce mai mari, limba literară începe calea spinoasă de constituire. La baza constituirii acesteia se află totdeauna un dialect, de regulă acela care, din diferite motive, își asigură o situație dominantă în raport cu celelalte dialecte. Limba literară nu coincide niciodată cu dialectul aflat la baza ei. De multe ori, ea renunță la tot ce acesta are strict particular și acceptă, în schimb, fonetisme, forme gramaticale și cuvinte specifice celorlalte dialecte. Oricît de compozită însă ar părea limba literară, în urma împrumutului de elemente dialectale diferite, se recunoaște întotdeauna în structura ei elementul de bază. 1.2. Examinînd procesul de constituire a unora dintre limbile romanice, lingvistul austriac Alwin Kuhn preciza la cel de-al VIII-lea Congres Internațional de Studii Romanice că relațiile dintre limba literară și dialecte trebuie privite în funcție de stadiul de evoluție a limbii literare: 1) înainte; 2) în timpul și 3) după constituirea acesteia. În prima perioadă, toate dialectele pot aspira în egală măsură la calitatea de limbă literară. În etapa a doua, unul dintre dialecte tinde să-și impună supremația, ajutat de factorii favorabili de ordin extern. În faza a treia, limba literară se îmbogățește prin împrumuturi de ordin secundar: termeni științifici și tehnici avînd valori stilistice precise. Deci formarea limbilor literare îmbracă aspectul unui proces de durată și se întinde de-a lungul unei perioade relativ lungi, în cursul căreia raportul dintre limba literară și graiuri este variabil. De o limbă literară se poate vorbi doar în ultima parte a procesului schițat de Alwin Kuhn. 1.3. În genere, un dialect devine limbă literară grație rolului preponderent pe care îl are regiunea în care acesta se vorbește în viața economică, politică și culturală a întregii comunități 16 Se vorbește în limba maternă, se scrie într-o limbă străină. 122 lingvistice. Se poate spune că vorbitorii unei limbi recunosc o normă comună datorită orientării lor spre același centru cultural, politic sau național. Limba latină literară era limba Romei, a unui oraș care a devenit capitală politică. La baza limbii franceze literare stă dialectul din Paris și din Ile-de-Frange. Importanța crescîndă pe care o dobîndesc unele centre poate avea drept urmare schimbarea bazei dialectale a unei limbi. În Grecia antică s-a impus mai întîi ca limbă literară i o n i a n a, în care scria Herodot. Prin secolele VI-V p. Hr. dominant devine dialectul a t i c, datorită ascendentului politic și cultural pe care l-a cîștigat Atena, mai ales în perioada lui Al. Macedon. Unificarea lingvistică nu se produce, de regulă, la nivelul dialectelor, ci la nivelul variantelor literare scrise ale acestor dialecte. Variantele literare regionale nu prezintă, de obicei, norme perfect unitare. De aceea, constituindu-se pe baza variantei literare a dialectului dominant, limba literară e încă departe de a avea un aspect absolut unitar. Nu există divergențe mari în ceea ce privește baza dialectală a celor mai multe limbi europene. Specialiștii apreciază unanim că italiana sau spaniola s-au constituit ca limbi de cultură pe temelia dialectelor t o s c a n și, respectiv, c a s t i l i a n. Despre franceză am vorbit deja mai sus. Nu același lucru însă se poate spune și despre limba română literară, deși cercetările în acest domeniu sînt destul de vechi și nu mai puțin remarcabile chiar. 2.1. De o sută de ani încoace, bibliografia problemei s-a îmbogățit cu numeroase lucrări, ceea ce nu a dus însă nici pe departe la armonizarea punctelor de vedere. Pentru a înțelege mai bine cum s-a ajuns la o asemenea situație și a cunoaște, totodată, stadiul actual al cercetărilor românești la această problemă, vom face o expunere mai largă asupra opiniilor formulate pînă în prezent la acest capitol. Avem în vedere numai acele opinii care au avansat idei noi sau au contribuit la adîncirea și o mai bună întemeiere a unor opinii exprimate anterior. Simplele afirmații și adeziuni la o teorie sau alta le-am trecut cu vederea. Ne-am străduit, de asemenea, să facem o expunere cronologică a problemei în discuție pentru a face o urmărire cît mai exactă a modului în care s-au conturat, de-a lungul timpului, cele mai importante opinii asupra bazei dialectale a limbii române literare și în ce măsură s-au precizat anumite chestiuni teoretice și metodologice fundamentale. 2.2. Opinia cea mai veche și care a întrunit, totodată, cele mai numeroase adeziuni este aceea după care la baza limbii române literare stă graiul m u n t e a n. 2.2.1. Cea dintîi afirmație a acestei idei o găsim la B. P. Hașdeu. Pornind de la constatarea că limba Catehismului coresian nu diferă de graiul vorbit în Țara Românească și în regiunile vecine ale Transilvaniei, marele nostru cărturar conchide: „S-ar putea afirma în conștiință de cauză că pe la S Notă: Dat fiind faptul că trimiterile la această temă se fac din abundență, ele vor fi prezentate aparte. 123 jumătatea secolului al XVI-lea limba română înfățișa diferite straturi, unele mai înapoiate, altele mai înaintate, între cari exista deja stratul cel devenit astăzi, aproape fără nici o schimbare, limba tipică a românilor” 1. Deși formulat în treacăt, punctul de vedere al lui B. P. Hașdeu se desprinde cu suficientă claritate. Savantul român susține că textele coresiene fixează în scris graiul din Muntenia și Transilvania vecină, grai care, fără a suferi modificări esențiale, a ajuns, mai tîrziu, limba literară unică a românilor de pretutindeni. În accepția sa, graiul muntean se impune ca normă literară la finele unui proces încheiat către sfîrșitul secolului al XIX-lea. 2.2.2. Un punct de vedere apropiat se întîlnește la Al. Lambrior, care arată că limba textelor tipărite la Brașov, avînd rol de limbă literară, a menținut unitatea limbilor scrise: „Diversele graiuri s-au stins în fața acestei limbi scrise”1 2. E o afirmație care echivalează, de fapt, cu rolul precumpănitor jucat de graiul muntean în unificarea lingvistică a limbii române. 2.2.3. Deși fragmentare și nu prea adîncite, observațiile lui Ov. Densușianu merită o analiză atentă, întrucît ele vor constitui punctul de plecare al celor mai multe din opiniile ulterioare referitoare la rolul predominant ce l-a avut graiul muntean în unificarea limbii române literare. După ce subliniază importanța tipăriturilor din secolul al XVI-lea, Ov. Densușianu precizează: „Les livres de Coresi...curent le plus d'influence et contribuerent dans une large mensure au developpement ulterieur du romain litteraire”3. Între limba secolului al XVI-lea și cea de astăzi nu există diferențe izbitoare: „Si on prend comm poin de comparation les textes de Coresi, ecrits dans cette langue d'une partie de la Valachie qui s'est imposee comme langue generale et a prepare le roumaine litteraire, cette constatatipon rest debut”4. După cum rezultă din rîndurile de mai sus, Ov. Densușianu nu a susținut că în secolul al XVI-lea limba literară era unificată. Dimpotrivă, el a arătat că în cele mai vechi texte literare românești fărîmițarea dialectală era destul de vizibilă. Nu limba lui Coresi s-a impus ca normă generală în sec. al XVI-lea, ci graiul aflat la baza cărților sale a devenit ulterior limbă inică de cultură. Ideea aceasta este exprimată destul de clar în concluziile referitoare la fonetismul cărților coresiene, care „nous donnent un phonetisme plus pur, nous voulons dire plus litteraire, puisque sont ecrits dans ce parler de Valachie dont allait se constituer aux siecles suivants” [Ibidem]. În ce înprejurări și cînd graiul muntean a devenit bază a limbii române literare, Ov. Densușianu nu precizează. La aceste întrebări au încercat să răspundă alți cercetători. 1 B. P. Hașdeu, Cuvente den bătrăni, vol. II, București, 1979, p. 98. 2 Al. Lambrior, Essai de phonetique roumaine. Voyelles toniques //Romania, X, 1881, p.361. 3 Ov. Densușianu, Historie de la lange roumain, Paris, 1902, p. 13. 4 Ov. Densușianu, Ibidem. 124 2.2.4. După P. V. Haneș, preponderența graiului muntean se explică prin influența exercitată de primele tipărituri românești, care au fixat în scris acest grai. În secolele următoare, Muntenia a deținut în permanență un rol privilegiat în viața politică și culturală a țării. Influența scriitorilor moldoveni din sec. al XIX-lea n-a putut contrabalansa dominația munteană, „deoarece se infiltraseră prea adînc caracterele muntenești în graiul literar. Bucureștiul avea o prea covîrșitoare superioritate din punct de vedere politic”1. Meritul de frunte al lui P. V. Haneș e acela de a fi afirmat cu claritate că, în pofida unei vizibile influențe muntenești, vechea limbă literară românească nu era unitară, ci prezenta diferențe în funcție de regiunile unde era folosită. Diferențele din limba scrisă erau mai mici decît cele din limba vorbită în Transilvania, Moldova și Muntenia. Diversificarea a atins apogeul în prima jumătate a secolului al XIX-lea. În această perioadă, se poate vorbi de 3 limbi literare la moi: una în Transilvania, alta în Moldova, alta - în Țara Românească. 2.2.5. Al. Rosetti arată că în epoca de început a literaturii române existau cel puțin două limbi comune scrise. Una din ele a fost fixată prin tipar: „Cărțile lui Coresi erau mîndria limbii, care tindea să se impună în nord-est”1. Faptul acesta nu însemnează însă că limba textelor coresiene a devenit literară începînd cu secolul al XVI-lea: „Marea răspîndire de care s-au bucurat cărțile coresiene a înlesnit expansiunea unui anumit grai, care a ajuns să aibă un prestigiu tot mai mare pînă la fixarea lui ca limbă comună și literară”1 2. Ceea ce a ridicat graiul muntean la rangul de limbă literară au fost împrejurările de ordin politic și cultural. Începînd cu Palia de la Orăștie și, în secolul următor, Noul Testament de le Bălgrad, cu Varlaam și Dosoftei, limba acestei perioade a fost un model demn de urmat. Procesul de unificare lingvistică ia sfîrșit prin apariția Bibliei de la București (1688). 2.2.6. Adept al Școlii de la București, acad. Al. Graur subliniază rolul pe care l-a avut capitala în constituirea normei literare românești. După ce în Studii de lingvistică generală a atras atenția că impunerea graiului muntean se datorește tipăriturilor coresiene și prestigiului cîștigat de București, „orașul cel mai mare și apoi capitala țării”, Al. Graur susține că „baza pe care s-a creat limba literară este graiul din București, influențat în unele privințe de graiul oamenilor culți din provinciile românești și generalizat apoi de oamenii culți din toată țara”3 4. 2.2.7. B. Cazacu arată că în textele imprimate de diaconul Coresi se observă „receptarea unor fenomene lingvistice din nordul Ardealului și elaborarea, pe baza graiului din sud-estul Ardealului și din Țara Românească, a unei forme de exprimare, care, grație tiparului, se bucură de 1 P. V. Haneș, Dezvoltarea limbii literare rom â ne în prima jum ă tate a secolului al XIX-lea, București, 1904, p. 224. 2Al. Rosetti, Istoria limbii române. Epoca veche, București, 1920, p. 13. 3Al. Rosetti, Ibidem. 4Al. Graur, Limba corectă, București, 1963, p. 11-12. 125 o largă răspîndire în toate ținuturile românești”1. Secolul al XIX-lea este epoca în care „se accentuează procesul de definitivare a normelor unice ale limbii literare și în care se precizează în amănunt norma supradialectală literară unică”1 2. 2.2.8. I. Coteanu consideră că într-o fază mai veche româna era relativ unitară, iar ulterior, începînd cu secolul al XVIII-lea, ea a început să se diversifice: „Evoluția limbii române după secolul al XVII-lea se caracterizează printr-o serie de schimbări care se produc mai repede în regiunile periferice (în Moldova, Banat și Crișana) decît în regiunea centrală, alcătuită din sud-estul Transilvaniei și Muntenia sau cel puțin nordul acestei provincii, care reprezintă tendințe clare spre stabilitate lingvistică3”. Impunerea graiului muntean se datorește tocmai acestei stabilități, la care se mai adaugă doi factori: numărul mare de tipărituri muntenești din secolele XVI-XVIII și ascendentul politic foarte pronunțat pe care l-a căpătat Muntenia în secolul al XIX-lea asupra celorlalte provincii românești. I. Coteanu consideră că limba literară a suferit „două muntenizări” importante: în secolul al XVI-lea - prin activitatea lui Coresi, și în secolul al XIX-lea4. Lucrarea lui Ion Cotenu capătă o importanță aparte, deoarece pentru întîia oară în istoria problemei autorul încearcă să-și întemeieze punctul de vedere pe o demonstrație în care face apel la un mare număr de fenomene lingvistice, examinînd o serie de particularități fonetice și morfologice dialectale ale graiului muntean, pe care limba literară le respinge. Din 11 asemenea particularități fonetice, 2 sînt muntenești și 9 nemuntenești, iar din 13 particularități morfologice 4 sînt muntenești și 9 nemuntenești. I. Coteanu analizează 97 de cuvinte din diferite graiuri dacoromâne și constată că din acestea 37 sînt acceptate de toate stilurile limbii române literare: 18 fac parte din fondul principal al vocabularului, 15 din ele sînt muntenești, 3 - de altă proveniență dialectală. 2.2.9. O încercare de a demonstra caracterul muntenesc al limbii române literare o constituie lucrarea lui Mircea și a Luizei Seche Contribuții la problema unificării limbii literare în secolul al XIX-lea. Examinînd edițiile succesive ale operelor unor scriitori moldoveni din secolul al XIX-lea (V. Alecsandri, Gh. Asachi, D. Gusti, M. Kogălniceanu, G. Săulescu ș.a.), ei ajung la concluzia că autorii sus-numiți renunță deliberat la o serie de particularități moldovenești în favoarea celor muntenești corespunzătoare. Amintim, bunăoară, trecerea lui ă protonic în a, durificarea lui s, z, ț, j, ș, reducerea diftongului ea la e, conservarea africatei g. „Muntenizarea”, care se manifestă mai ales în fonetică, trebuie considerată încheiată înainte de 1859, deși, sporadic, scriitorii moldoveni continuă să folosească particularități regionale și după această dată. 1 B. Cazacu, Istoria limbii literare și problemele studierii ei, București, 1960, p. 25. 2 B. Cazacu, Ibidem, p. 22. 3 Ion Cotenu, Limba literar ă și problemele ei principale, București, 1961, p. 41 4 Ion Cotenu, Ibidem, p. 49 126 3.1. După alți cercetători, la baza limbii române literare ar sta graiul maramureșean.În Istoria literaturii religioase a românilor (1904), N. Iorga afirmă că limba literară „s-a întemeiat prin activitatea lui Coresi”. Spre deosebire de cercetătorii amintiți mai sus, N. Iorga consideră că la temelia cărților difuzate de Coresi stă nu graiul muntean, ci graiul maramureșean, deoarece Coresi n-a făcut altceva decît să răspîndească prin tipar „cu schimbări de tot mici, vechile traduceri rotacizante. Ardealul de nord sau Maramureșul ni dădură astfel, o dată cu cele dintîi cărți, limba lor. Toscana noastră au fost acele sate de plugari și păstori din muntele de miazănoapte al largii țeri a românilor” 3. 3.2. Cîțiva ani mai tîrziu, Sextil Pușcariu în lucrarea Istoria literaturii române. Epoca veche (1920) reia teoria maramureșeană, dar vede în limba tipăriturilor lui Coresi un compromis între graiul maramureșean (nord ardelean) și cel muntean: „Întîii traducători husiști vorbeau în satele lor graiul sonor și puternic din Transilvania de nord. În drumul lor spre miazăzi, copiindu-se mereu, scrierile acestea au pierdut unele arhaisme și particularități dialectale neînțelese aiurea (bunăoară, rotacismul) și s-au apropiat tot mai mult de dialectul din Ardealul sudic, identic în trăsăturile sale principale cu cel din Muntenia”. Tipărindu-le, Coresi a stabilit „o formă a limbii care era înțeleasă pretutindeni”, contribuind la „stabilirea unei limbi literare românești”1. După cum se vede, niciunul dintre autorii pomeniți mai sus nu se interesează de evoluția limbii române literare dincolo de secolul al XVI-lea, considerînd că rolul lui Coresi a fost decisiv în impunerea unei anumite norme lingvistice. 4.1. O poziție intermediară între teoriile expuse mai sus ocupă G. Ivănescu, care susține că pe parcursul evoluției sale „limba română a cunoscut o dublă bază dialectală: întîi una maramureșeană, apoi una munteană. După părerea mea, a existat o bază dialectală muntenească oricînd, dar numai pentru Muntenia. Și a existat oricînd o bază dialectală maramureșeană, căci limba literară românească de astăzi tot a mai păstrat cîte ceva din vechile maramureșenisme; și a existat oricînd și o bază dialectală ardelenească, moldovenească și bănățeană; dar, pînă în secolul al XIX-lea, fiecare din dialectele pomenite constituia o bază numai pentru limba scrisă în raza lui; pe cînd începînd cu acest secol, elementele din aceste dialecte, care au pătruns în limba literară a românilor, sînt mai puține, dar se utilizează pretutindeni”1 2 3. Pornind de la concepția lui M. Gaster, care distingea în veacurile 16 și 18 trei variante ale limbii textelor noastre vechi, corespunzînd cu cele 3 țări unde înflorea literatura română, dar și de la opiniile lui Al. Philippide și G. Ibrăileanu, G. Ivănescu, la capătul unei ample investigații asupra 1 Sextil Pușcariu, Istoria literaturii române. Epoca veche, București, 1920, p. 72-73. 2 G. Ivănescu, Problemele capitale ale vechii române literare, Iași, 1947, p. 71. 3 N. Iorga Istoria literaturii religioase a românilor, București, 1904, p. 84. 127 textelor vechii române literare, ajunge la concluzia că, începînd aproximativ din secolul al XVI-lea, putem distinge vreo 4 „graiuri” sau „dialecte” literare: 1. cel maramureșean, din textele rotacizante; cel transilvănean, aproape identic cu cel maramureșean, dar fără rotacism, reprezentat prin unele texte de la 1600, scrise în Transilvania propriu-zisă; 2. cel din Muntenia și Transilvania de sud (regiunea Sibiu-Brașov), atestat în Scrisoarea lui Neacșu (1521), în tipăriturile coresiene; 3. cel din Moldova, cuprins în textele de pe la mijlocul secolului al XVI-lea; 4. „dialectul literar” bănățean, atestat începînd din a II-a jumătate a sec. al XVI-lea, în scrierile din Banat, Țara Hațegului și Orîștie3. Întrucît constată că în secolul al XVI-lea aceste „dialecte literare” sînt foarte asemănătoare, G. Ivănescu nu susține cu toată fermitatea divizarea lor de mai sus, afirmînd că „s-ar putea că nu există, la drept vorbind, în cea mai veche limbă literară românească decît două mari varietăți: una nordică, ardelenească, moldovenească, bănățeană în același timp... și că abia în secolul al XVIII-lea, cînd elementele populare pătrund puternic în limba scrisă, se observă 4 dialecte literare bine distincte unul de altul: cel muntenesc, cel moldovenesc, cel ardelenesc și cel bănățean”1. Așadar, G. Ivănescu nu susține că în primele două secole de existență româna literară ar fi avut o bază exclusiv maramureșeană, ci consideră doar că primele texte rotacizante, care, după opinia sa și a altor cercetători, au avantajul întîietății cronologice, varianta literară nordică a avut o influență asupra textelor din sec. al XVI-lea, inclusiv asupra celor coresiene, care slăbește în secolele următoare, odată cu mutarea spre sud a centrelor vitale și culturale românești. După cum observă G. Ivănescu, acțiunea de „muntenizare” a limbii textelor bisericești din secolul al XVIII-lea se repetă în alte condiții și cu alte rezultate între anii 1840 și 1880, după ce, începînd cu P. Maior, avusese loc o fuziune a dialectului literar ardelenesc cu cel bănățean, care-și impune unele particularități ale tuturor latiniștilor. Dar unificarea deplină a variantelor literare „nu se produce decît la 1880 și limba literară nu este chiar graiul muntean, ci un amestec între graiul muntean și cel moldovean-ardelean-bănățean”[s.n. - Gr. C.]1 2. 4.2. În favoarea teoriei variantelor literare pledează și I. Gheție. Domnia sa distinge mai multe variante literare, întemeiate pe graiuri dacoromâne diferite, care se mențin pînă în secolul al XIX-lea, deși cu un secol mai înainte se produsese cea dintîi „muntenizare” spontană a limbii cărților tipărite. Unificarea limbii literare 1 C. Ivănescu, op. cit., p. 91. 2 C. Ivănescu, op. cit., p.136. 128 A avut loc abia în a doua jumătate a secolului al XIX-lea, pe baza variantei literare muntene, dar și prin contribuția celorlalte variante literare dacoromâne. De asemenea, I. Gheție nu admite că la baza românei literare ar sta limba tipăriturilor coresiene, întrucît „diaconul a pus bazele variantei muntenești a limbii literare, nu și bazele acestei limbi luate în totalitate”3. Dar lingvistul bucureștean se îndepărtează de concepția lui G. Ivănescu atunci cînd nu recunoaște influența maramureșeană asupra variantelor literare din primele secole: „Deși textele circulă dintr-o regiune în alta și, în funcție de exigența și de gradul de cultură, unii copiști admit fapte străine de varianta literară în care scriu și de graiul pe care-l vorbesc, nu se poate vorbi, în această perioadă, de o reală influență pe care ar exercita-o variantele literare între ele. Cu atît mai puțin, nu se pot observa rezultatele vreunei acțiuni de hegemonie exercitate de unele graiuri, cum ar fi cel maramureșean și cel muntean”* 1. I. Gheție a stabilit două mari etape în desfășurarea procesului de unificare lingvistică. Prima epocă începe cu întîile texte literare românești și se încheie la începutul secolului al XVIII-lea. Termenii extremi sînt între 1532 și 1715. Este epoca variantelor literare românești, în limitele căreia tendințele de constituire a unei limbi unice de cultură sînt cu totul sporadice. În cadrul acestei epoci am distins 3 perioade: a) anii 1532 și 1588. Este prima fază a limbii literare, în care însă variantele literare ne apar suficient de bine fixate pentru a admite că cel puțin unele din ele se constituiseră cu ceva timp înainte. b) anii 1588 - 1656, faza consolidării principalelor variante ale românei literare (muntenească, moldovenească și sud-vest-ardelenească) c) 1656 - 1715, cînd influențele reciproce dintre variantele literare se manifestă cu o anumită intensitate. A doua epocă, după I. Gheție, se întinde pe un interval de aproape 250 de ani, între 1715 și 1960. Este epoca de consolidare a limbii unice supradialectale. Procesul de unificare a limbii române literare a cunoscut o evoluție lungă, în cursul a 4 perioade: a) 1715-1780, momentul primei unificări, aproximativ 1750; b) 1780-1836, diversificarea lingvistică, la capătul căreia unificarea cîștigată în secolul precedent este în mare parte pierdută; b) 1836-1881, constituirea principalelor norme ale limbii literare unice de astăzi; c) 1881-1960, definitivarea în amănunțit a normelor limbii române literare contemporane. 3 I. Gheție, Baza dialectal ă a româ nei literare, București, 1975. 1 I. Gheție, Ibidem, p. 624. 129 4.3. Concepția după care limba română literară nu ar avea la bază un anumit grai, ci ar fi un compromis între toate graiurile dacoromâne a fost susținută pentru prima oară de Al. Philippide, care observă lipsa de unitate a vechii române literare, dar plasează după 1859 realizarea normei unice supradialectale sau a limbii comune, cum o numește el: „Pînă la 1859 n-a putut exista o singură limbă comună pentru toată românitatea, căci în fiecare din provinciile Daciei limba era plină de provincialisme”2. Atît înainte, cît și după 1859, graiul muntean a tins spre preponderență, dar influența lui a fost contrabalansată de acțiunea exercitată asupra limbii literare de scriitorii moldoveni. Abia spre sfîrșitul sec. al XIX-lea, a început „să se fixeze ca limbă comună un compromis între dialectele diferitelor provincii românești. Procesul era, la această dată, în plină desfășurare și de aceea o limbă comună românească, precum e cea franceză ori italiană, ori germană, este departe de a exista în România”. 4.4. Ca și Al. Philippide, G. Pascu consideră că toate dialectele dacoromâne contribuie la formarea limbii comune românești. Dintre toate graiurile, „graiul moldovenesc a căpătat un ascendent incontestabil în formarea limbii comune românești datorită valorii scriitorilor moldoveni din toate timpurile. Aportul graiului moldovenesc se constată mai puțin în fonetism, dar mai mult în morfologie, sintaxă și lexic. Ardelenii și muntenii au adus o contribuție mai mare în fonetică, mai ales în urma tipăriturilor pe care le-au pus în circulație. Celelalte graiuri au contribuit într-o măsură mult mai redusă la formarea limbii literare”. 4.5. I. Iordan pornește de la ideea că unificarea lingvistică s-a petrecut abia în secolul al XIX-lea. „Pînă atunci n-am avut limbă literară, ci numai limbă scrisă sau, ceea ce e tot una, dialecte literare. Dacă la baza limbii literare stă un dialect, în cazul limbii române se poate vorbi de participarea mai multor variante locale la constituirea limbii naționale și a celei literare”1. E adevărat că cel mai apropiat de limba literară este graiul muntean, îndeosebi din punct de vedere fonetic, dar această situație nu ne dă dreptul să afirmăm, pur și simplu, că la baza limbii literare românești stă graiul muntean. S-ar părea că I. Iordan vede în româna literară o koine rezultată din integrarea unor variante regionale. În constituirea acestei limbi literare comune autorul pare a recunoaște totuși un rol mai important (dar nu și decisiv) atribuit graiului muntean. Astfel, moldovenii s-au lăsat influențați de munteni în secolele 17 și 18. Înrîurirea aceasta a avut un caracter, în general, sporadic și întîmplător. În sec. al XIX-lea, graiul muntean a exercitat o influență asupra limbii literare, dar această influență a devenit puternică numai după 1859 și 1918. 4.6. Apropiat în unele privințe de concepția Școlii ieșene (căci admite participarea mai multor graiuri la formarea limbii literare) este și Emil Petrovici, care reduce norma unică la o 2 Al. Philippide, Principii de istoria limbii, Iași, 1894, p.34. 130 fuziune a normelor regionale din București și Iași. După autor, româna literară s-a constituit tîrziu, după Unirea Principatelor de la 1859. Pînă la această dată, existau două variante ale limbii literare, prezentînd particularități literare dialectale muntenești și moldovenești, adică o koine bucureșteană și una ieșeană. Acestea s-au integrat într-o koine unică, limba română literară, „rezultată din contopirea vechilor koine, vorbite în scris de oamenii culți din capitalele celor două țări românești, la care s-au adăugat necontenit elemente din celelalte graiuri românești”2. Integrarea a avut loc la București, unde numeroși intelectuali moldoveni, veniți după 1859, au îndeplinit în acest sens un rol de primă importanță. Preponderența numerică a elementelor muntenești nu ne îndreptățește să susținem că limba noastră literară se bazează numai pe graiul muntean. La temelia limbii literare stă acea koine bucuireșteană constituită după 1859, dar care conține atîtea elemente moldovenești și de alte origini și îi lipsesc atîtea dintre particularitățile caracteristice graiului muntean, încît cu greu poate fi considerată un grai muntean. Ea a devenit, într-o oarecare măsură, un grai moldovenesc, adică vechea koine ieșeană, pronunțată muntenește. În concluzie, Em. Petrovici consideră că limba română literară „este o limbă comună, o koine rezultată din contopirea vechilor koine vorbite și scrise de oamenii culți din capitalele celor două țări românești, la care s-au adăugat și se adaugă necontenit elemente din celelalte graiuri românești”. Pentru a-și susține afirmațiile, Em. Petrovici trece în revistă un număr de particularități muntenești respinse de limba literară: - durificarea lui d: dă (de), dășchide (deschide); - forme fără pronunțarea lui n: genuchi, mănuchi; - forme de prezent indicativ, pers. III sg. în -aște: îngrijaște, pășaște etc.; - identitatea pers. III sg. și pl. a prezentului indicativ: el, ei face, a imperfectului: el, ei făcea; a viitorului I forma II: el, ei are să facă; - perfectul compus de tipul am văzutără; - conjuncția daca. În domeniul lexicului, se citează cuvintele muntenești ginere (ginerică) pentru mire, bojoci pentru plămîni, precum și o serie de ardelenisme și moldovenisme de tipul ciubotă (cizmă), promoroacă (chiciură), care sînt acceptate de limba literară, deoarece sînt folosite în opera lui T. Arghezi. Emil Petrovici examinează numai elementele muntenești respinse de limba literară, nu și pe cele acceptate de ea. De aceea cercetarea sa nu poate da o imagine a contribuției tuturor graiurilor dacoromâne la constituirea limbii literare. 1 I. Iordan, Limba literareă (Privire generală) // Limba română, III, 1954, nr. 6, p.72. 131 4.7. I: Nădejde respinge teoria lui Al. Lambrior, conform căreia la originile tradiției literare românești s-ar plasa tipăriturile coresiene. Uniformitatea limbii literare scrise în diversele provincii s-ar datora faptului că în epoca scrierii primelor monumente literare limba română era lipsită de varietăți dialectale. Ea era, pînă la un punct, unitară, mai ales în vorbirea claselor de sus: „Deci clasele culte și, de bună seamă, mulțimea de țărani vorbeau dialectul literar cîteva sute de ani înainte de tipărirea cărților bisericești în Transilvania”* 1. Dacă așa stau lucrurile, atunci limba aceasta nu are nici un drept a fi numită muntenească și e mare greșeală a crede că limba literară a moldovenilor e luată de la munteni. După cum se vede, I. Nădejde se referă la cea mai veche epocă literară, care, după el, era secolul al XV-lea. Începînd cu veacul al XVI-lea și continuînd cu următoarele două, această limbă literară unică a suferit o influență tot mai pronunțată din partea graiurilor populare, fără ca elementele pătrunse din acestea să ajungă predominante. De aceea deosebirile dintre limba scrisă în Moldova și în Muntenia în epoca lui D. Cantemir erau neînsemnate. La sfîrșitul secolului al XVIII-lea „vechiul dialect literar a căpătat o mînă de ajutor de la limba latină. Latiniștii din Transilvania au ales dintre formele concurente pe cele mai apropiate de latină, ceea ce a avantajat dialectele rămase la stadiu de dezvoltare mai arhaic și a dat „lovitura de moarte” celor ce suferiseră mai multe modificări în cursul timpului”. I. Nădejde nu spune despre ce anume dialect e vorba, dar e limpede că, asemenea lui Al. Lambrior, el consideră graiul muntean mai arhaic, iar pe cel moldovenesc - mai evoluat. După el, limba unică, la data cînd se scria, era constituită deja în privința foneticii și a morfologiei. Vocabularul urma să fie format în viitor, printr-o selecție a cuvintelor luate din toate graiurile. 4.8. Ca și I. Nădejde, G. Ibrăileanu face o oarecare distincție între vorbirea claselor de sus și cea a poporului și admite o pătrundere a elementelor populare în limba literară începînd cu secolul al XVII-lea. Diversificarea literară s-a produs în graiul moldovean, și mai puțin în cel muntean, rămas astfel mai arhaic și, prin aceasta, mai aproape de limba literară. Difuzarea elementelor populare în limba cultă s-a făcut mai ales în secolul al XVIII-lea, cînd se observă și unele influențe muntenești asupra limbii scrise a moldovenilor. După 1800, limba literară scapă de sub influența limbii bisericești, ceea ce are drept consecință sporirea elementelor populare acceptate de ea. Aspectul definitiv al limbii literare începe să se precizeze după 1840. Procesul se încheie pe la 1880. Capitala a impus graiul muntean, care e preferat și pentru că e mai apropiat de limba literară scrisă. Cînd cineva vrea să vorbească limba literară, vorbește „mai muntenește”. Totuși unele moldovenisme au fost acceptate prin intermediul literaturii beletristice1. 2 Em. Petrovici, Baza dialectală a limbii noastre naționale // Limba română, IX, 1960, nr. 5, p. 78. 1 I. Nădejde, Limba literară // Contemporanul, V, 1977, p. 549. 1 Apud G. Ivănescu, opera citată, p. 54-64. 132 După cum se poate vedea, G. Ibrăileanu întregește teoria lui I. Nădejde prin unele precizări prețioase. Admițînd o influență muntenească asupra limbii literare în a II-a jumătate a sec. al XIX-lea, el se apropie de Al. Lambrior. 4.9. Apropiată într-o serie de puncte de vedere de teoria lui I. Nădejde și cea a lui G. Ibrăileanu este și opinia lui D. Macrea, după care limba română n-a avut „dialecte literare”: „Scrisul nostru vechi se caracterizează prin unitatea limbii. Diferențele regionale ale vechii române literare erau neînsemnate. Aspectul fonetic apropiat de cel muntenesc al limbii noastre literare își are originea tocmai în această fază relativ unitară a limbii române vechi. Graiului muntean i-a revenit rolul de a transmite și a fixa acest aspect unitar al limbii literare. În păstrarea și consolidarea acestui aspect fonetic în limba noastră literară, graiul muntean, care din acest punct de vedere este cel mai conservator dintre graiurile românești, deci cel mai apropiat de faza din secolul al XVI-lea a limbii noastre, a avut, începînd cu scrierile coresiene, un rol hotărîtor”2. D. Macrea se apropie deci de teoria Școlii de la București, dar într-o interpretare personală, atunci cînd susține rolul activ al Munteniei din secolul al XVI-lea încoace, căci, după Domnia sa, graiul muntean n-a făcut altceva decît să mijlocească impunerea limbii unitare a secolului al XVI-lea. Teoria lui Nădejde - Ibrăileanu, acceptată în mare parte de către D. Macrea, nu se identifică cu concepția lui Al. Philippide, G. Pascu, I. Iordan și G. Istrate, cum pare a fi înclinați să creadă unii cercetători3. În timp ce Al. Philippide și discipolii săi subliniază contribuția tuturor graiurilor dacoromâne la formarea limbii române literare, I. Nădejde și G. Ibrăileanu nu consideră că la baza limbii române literare stă dialectul dacoromân dintr-o epocă cînd acesta era unitar, deci nediferențiat în graiuri, ceea ce e cu totul altceva. E adevărat că I. Nădejde vorbește de o colaborare a tuturor graiurilor la constituirea limbii române literare, dar această colaborare se limitează la domeniul lexical și, prin aceasta, nu schimbă esențial modul în care a fost pusă problema. Analizînd punctele de vedere expuse mai sus, conchidem împreună cu Șt. Munteanu și V. Țîra1, că la baza limbii române literare au stat mai multe graiuri, nu numai cel muntean sau maramureșean, adică acceptăm teoriile emise de G. Ivănescu și I. Gheție, singura întemeiată pe o foarte minuțioasă analiză a faptelor culese dintr-un număr impunător de monumente literare, care oferă cele mai convingătoare soluții pentru rezolvarea problemei complexe a relațiilor istorice dintre limba literară și graiurile dacoromâne. 2 D. Macrea, Pe marginea discuțiilor despre limba literară // Cercetări de Lingvistică, II, 1958, p. 25-26. 1 Vezi Șt. Munteanu și V. Țâra, Istoria limbii române literare, București, Editura Didactică și Pedagogică, 1983. 133 Într-adevăr, în epoca veche, existînd mai multe variante cultivate ale limbii române, diferențiate în timp și spațiu, e firesc să nu căutăm o singură bază dialectală, ci mai multe, în funcție de numărul variantelor literare. Aceste variante cultivate ale limbii române vechi nu au decît cîteva norme fundamentale prin care s-ar deosebi tranșant. Explicația o găsim în unitatea relativă a limbii noastre populare, româna făcînd parte dintre limbile romanice mai puțin diversificate dialectal, dar și în statornica unitate a despărțirii seculare administrative a românilor. Circulînd și copiindu-se mereu pe întregul teritoriu dacoromân, cărțile românești, în special tipăriturile religioase, apărute în diferite regiuni, s-au influențat reciproc, insuficient însă pentru a se ajunge la o singură variantă literară a limbii române, dar suficient pentru a se îngădui destrămarea tradiției limbii noastre scrise prin admiterea unui număr prea mare de fenomene lingvistice regionale, apărute mai tîrziu sau neacceptate la început ca norme ale exprimării culte. Dintre normele specifice vechilor variante literare, doar cîteva sînt respectate consecvent. În variantele sudice, bunăoară, se observă: j (joc), z (zice), îi (mîine), pe cînd în cele nordice apar: g (gioc), dz (dzice), î (mîne). Celelalte cazuri prezintă numeroase alternanțe. De aceea, am putea distinge două tipuri fundamentale de variante literare: a) cele de tip s u d i c, întîlnite în textele m u n t e n e ș t i și în cele din s u d-e s t u l Transilvaniei; b) cele de tip n o r d i c, pe care le identificăm în scrierile moldovene, bănățene, transilvănene de nord și de sud-vest. Variantele literare de tip sudic au la bază, în general, graiul m u n t e a n, dar în secolele XVI-XVII limba cărților tipărite la Brașov prezenta și unele fenomene proprii graiurilor transilvănene, pe cînd cărțile traduse ori scrise la mănăstirile din Oltenia păstrează anumite forme specifice acestor graiuri, abandonate mai tîrziu, cînd centrul cultural se mută la Tîrgoviște. Dintre normele variantelor de tip sudic menționăm: j (joc), îi (mîine), -ea (vedea), -e (bine), ă protonic netrecut în a (bărbat), ș, j + e duri (grijaște, pășaște), vocalele anterioare nu se velarizează, de obicei, după s, z, ț și dup labiale (semn, zic, ține, merge, iubesc), articolul posesiv are forme variabile (a, al, ai, ale). Variantele literare de tip nordic se întemeiază pe graiurile transilvănene de nord și de sud-vest, pe graiul bănățean și pe cel moldovenesc de nord, care au o serie de elemente comune, atît fonetice, cît și morfologice, printre care menționăm: dz și g păstrați în elementele moștenite din latină (dzi, gioc), î menținut în mîne, pîne etc., rostirea dură a labialelor și a consoanelor s, z, dz, ț, ș, j urmate de o vocală anterioară (sămn, dzîc, țîne, mărg, șăd, iubăsc, mă jălui), ă protonic trece uneori la a (barbat), r din sufixele -ar, -or se pronunță, de regulă, muiat (morari, argintari, sobari, 134 cheltuitori, șuguitori); articolul posesiv este invariabil (a pentru toate formele); pronumele demonstrativ (a)cesta, adverbul acmu (amu). Pînă la 1600, varianta nord-transilvăneană, folosită în Moldova de nord, avea ca trăsătură fonetică specifică r o t a c i s m u l. Celelalte variante de tip nordic se deosebesc între ele prin unele particularități fonetice, gramaticale și lexicale, dintre care pot fi menționate mai ales: palatalizarea lui f urmat de i sub forma h (să hiu), închiderea frecventă a lui e aton medial și final în i (oamini buni), trecerea diftongului ea la e (pre ave). Aceste variante sînt caracteristice mai ales variantei literare moldovenești. Pentru varianta literară bănățeană menționăm mai ales conservarea lui n: cuni (lat. cuneus), întîni (lat. antaneus). Ceea ce se profilează pe prim plan în calitate de c o n c l u z i i la capătul acestei expuneri este numărul mare de teorii formulate și caracterul lor aparent ireconciliabil. S-ar putea vedea că, după unii cercetători, la baza limbii române literare stă un singur dialect (muntean sau maramureșean). Alții însă consideră că toate graiurile au contribuit la fixarea aspectului unitar al limbii noastre de cultură. Între aceste puncte extreme și-au găsit loc teorii care consideră limba română literară un rezultat al colaborării a două graiuri sau admit că, în epoci diferite, limba literară a avut la bază graiuri diferite. Mai trebuie amintită opinia după care limba literară este reflexul actual, mijlocit prin tradiție, al unei epoci cînd dialectul dacoromân nu era separat în graiuri, ci se prezenta ca o masă aproape inertă. Cele relatate pe parcurs ne-au arătat că niciuna dintre teorii nu a căzut cu desăvîrșire în desuetitudine. Astfel, teoria maramureșeană a lui N. Iorga trăiește și astăzi, cu importante corecțiuni și într-o concepție schimbată, în opiniile lui G. Ivănescu și I. Gheție, iar ideea că limba română reflectă o fază unitară a limbii vechi este formulată, în parte, și la D. Macrea. Am putut observa, de asemenea, că majoritatea cercetătorilor aderă la teoria munteană a limbii literare. Niciodată însă adepții acestei teorii nu au întrunit majoritatea sufragiilor. Totdeauna a existat o opoziție incluzînd nume dintre cele mai reprezentative ale lingvisticii și culturii românești. Opiniile acestor savanți cu renume s-au născut, adesea, dintr-un spirit de reacțiune față de teoria dominantă, ceea ce a făcut ca ele să conteste mai mult decît să afirme. De obicei, cercetătorii și-au îndreptat atenția fie asupra situației în care se afla limba română în secolul al XVI-lea, fie asupra epocii contemporane. Aproape nimeni nu a încercat însă, în afară de G. Ivănescu, I. Gheție și Șt. Munteanu (vezi operele citate la subsol), să cerceteze limba literară în cursul evoluției ei secundare, spre a vedea ce anume datorează ea unuia sau altuia dintre graiuri. De aceea ne-am raliat la teoriile lor. 135 Periodizarea istoriei limbii române literare Asupra periodizării istoriei limbii române literare nu s-a ajuns încă la un punct de vedere unitar. Majoritatea cercetătorilor însă sînt de acord că trebuie să distingem două epoci fundamentale: a) vechea română literară; b) româna literară modernă. Între acestea am putea să delimităm o perioadă de tranziție, cuprinsă între anii 1780 și 1840, aceasta reprezentînd, de fapt, prima etapă din istoria formării limbii române moderne. În epoca veche, nu aveam o limbă literară propriu-zisă, normată și unitară, ci mai multe variante cultivate ale unor subdialecte dacoromâne, dintre care nici una nu tinde, cel puțin pînă la 1750, către preponderență. Eforturile cărturarilor se îndreaptă acum nu spre fixarea normelor, ci spre impunerea limbii române ca limbă de cultură în locul slavonei și spre îmbogățirea ei cu elemente lexicale noi. În acest interval de timp se pot distinge două perioade mai importante. Cea dintîi perioadă începe, probabil, de prin mijlocul secolului al XV-lea și durează pînă la 1640. Acum limba română este cultivată prin puține scrieri originale (în special documente și scrisori) și prin destul de rarele traduceri și tipărituri bisericești, apărute, mai ales, în Transilvania. Există totuși în această etapă două variante literare: una de tip nordic (maramureșeană) și alta de tip sudic (munteană și sud-transilvăneană). Limba scrierilor din această perioadă prezintă încă un vocabular sărac și pronunțate divergențe dialectale. În traduceri întîlnim adesea, datorită influenței originalelor, construcții imitate după slavonă sau maghiară. Caracterul livresc al lexicului textelor religioase apare evident cînd comparăm vocabularul textelor traduse cu cel al textelor netraduse, din care lipsesc cuvintele din slavonă și maghiară, necunoscute în limba vorbită. Istoria limbii române literare reține, așadar, doar faptul că din această epocă datează primele texte de limbă românească și că în acest secol diaconul Coresi “ot Tîrgoviște”, cum scria însuși Domnia sa, pune la baza limbii literare graiul din nordul Munteniei și din sudul Transilvaniei. A doua perioadă durează de la 1640 pînă spre sfîrșitul secolului al XVIII-lea. În acest interval, româna înlătură definitiv slavona ca limbă oficială, asumîndu-și integral rolul unei limbi de cultură în toate țările românești. Apar noi forme de manifestare a literaturii: cronicile, textele juridice, scrieri cu caracter oratoric și filozofic, precum și începuturile creației artistice în proză și în versuri. Limba română reușește să devină limba oficială a bisericii și a cancelariei domnești. Condițiile de dezvoltare a societății românești din secolele al XVII-lea și al XVIII-lea conferă literaturii române trăsături care o deosebesc de alte literaturi și explică particularitățile specifice ale limbii literare din această epocă. Influența turcească crește în viața politică și economică a țărilor românești, resimțindu-se și pe plan lingvistic. Influența grecească ajunge la 136 apogeu în cursul secolului al XVIII-lea, în epoca fanariotă (1711-1821). Cancelaria, numeroase școli grecești, ca și numărul crescînd de manuscrise și tipărituri în limba greacă, imprimă relațiilor sociale și culturale din țările românești un pronunțat caracter grecesc. Locul elementelor turcești și neogrecești va fi luat, mai tîrziu, de elementele rusești, apoi de cele neoromanice. În secolele XVII și XVIII, se accentuează orientarea culturii românești spre Rusia și Polonia. Contactul cronicarilor cu cultura latină, cu colegiile din Polonia lasă urme adînci în scrisul acestora (mai ales în domeniul lexicului și al sintaxei). Întemeierea tipografiilor în țările românești, cît și sprijinul lui Pertu Movilă, mitropolitul Kievului, au contribuit la răspîndirea scrierilor în limba română. Larga circulație pe calea tiparului a traducerilor de cărți religioase (Cazania lui Varlaam, 1643; Noul Testament de la Bălgrad, 1648; Biblia de la București, 1688) și folosirea lor nu numai în oficierea cultului, ci, uneori, și ca manuale elementare pentru învățarea citit-scrisului în școlile mănăstirești contribuie la începuturile de unificare a exprimării literare. Limba Cazaniei lui Varlaam se caracterizează printr-o serie de particularități ale graiului moldovenesc. Dar în ea întîlnim influența particularităților fonetice specifice textelor literare din Țara Românească: fonetismele în îi (pîine, față de moldovenescul pîne), generalizate prin analogie și în tătîine, jupîineșică etc. Totodată, stilul narațiunilor consacrate vieților sfinților - cu tot conținutul lor teologic - se distinge prin calitățile sale literare, atît prin valorificarea limbii populare, cît și prin prezența unor elemente de exprimare artistică. Dacă preocupările de folosire a unei limbi accesibile românilor de pretutindeni își află loc în Noul Testament al lui Simion Ștefan, consolidarea variantei muntenești la baza limbii literare se realizează prin tipărirea Bibliei de la București, moment important în evoluția limbii române literare. Prin activitatea poetică a lui Dosoftei (Psaltirea în versuri, 1673) și prin elocvența religioasă a lui Antim Ivireanul (Didahiile), limba română se înmlădiază și își îmbogățește posibilitățile de exprimare artistică. În tălmăcirea lui Dosoftei, textul Psaltirii este supus exigențelor versificației; atenția cititorului este reținută, în special, de psalmii traduși în versuri scurte, în ritmul specific poeziei populare. Predicile lui Antim Ivireanul, reprezentant de frunte al oratoriei religioase în literatura română, se impun atît prin caracterul viu și colorat al expresiei, cît și prin elemente realiste ale criticii morale și sociale. 137 Alături de literatura religioasă, cărțile populare (Alexandria, Esopia, Halima etc.), cu o largă circulație, ca și primele legiuiri laice oficiale (Pravila lui Vasile Lupu, Pravila lui Matei Basarab), au avut un rol important în dezvoltarea limbii române literare. Prin scrierile cronicarilor moldoveni (Grigore Ureche, Miron Costin, Ion Neculce) și ale celor munteni (stolnicul Constantin Cantacuzino și Radu Popescu), la care se mai adaugă contribuția erudită a lui Dimitrie Cantemir, se constată o nouă linie de dezvoltare în istoria limbii române. Cronicarii iau în discuție originile romanice ale poporului și ale limbii române, rup, în mare măsură, cu tradiția textelor religioase și valorifică elementele limbii vii, vorbite. Îmbogățind posibilitățile de exprimare prin împrumuturi savante din alte limbi, cărturarii epocii realizează, în același timp, remarcabile progrese în arta compoziției literare. Narațiunea, la cronicari, depășește limitele genului istoric și dobîndește o reală valoare literar-artistică. Letopisețul lui Grigore Ureche, care povestește istoria Moldovei de la descălecat (1359) pînă la a doua domnie a lui Aron Vodă (1595), marchează începuturile artei narative și ale celei descriptive. Unele pasaje, ca de exemplu cunoscutul portret al lui Ștefan cel Mare, se impun prin concizia și precizia exprimării. Continuatorul lui Gr. Ureche, Miron Costin, încearcă în Letopisețul Țării Moldovei (15951661) și în De neamul moldovenilor să găsească o modalitate de expresie literară limbii românești. Prezența elementelor savante din limba și stilul lui Miron Costin se explică prin influența elementelor latine. În Viața lumii, același cronicar deschide un nou capitol al poeziei românești culte: lirica filozofică. Nota savantă apare predominantă la Dimitrie Cantemir, primul nostru istoric în accepțiunea modernă a cuvîntului și învățat de reputație europeană (Cronicul vechimii a româno-moldo-vlahilor, Descriptio Moldaviae, Historia incrementorum atque decrementorum aulae othomanicae). Autor erudit, care a abordat domenii de cercetare dintre cele mai variate, Dimitrie Cantemir are meritul de a fi dat literaturii românești primul roman alegoric (Istoria ieroglifică) și de a fi încercat să creeze o terminologie științifică românească. În cronicile muntene (Letopisețul cantacuzinesc, 1290, Antonimul brîncovenesc, 1688-1717, și mai ales, Istoriile domnilor țărilor românești ale lui Radu Popescu întîlnim o proză vioaie, incisivă, în care pasiunile politice lasă loc, adesea, pamfletului și vervei politice. Literatura artistică din această perioadă găsește o încununare în scrisul continuatorului lui Miron Costin, cronicarul Ion Neculce, autor al Letopisețului Țării Moldovei, care povestește evenimentele de la Dabija vodă (1661) pînă la a doua domnie a lui Constantin Mavrocordat (1743) și al legendelor istorice, cunoscute cu titlul O samă de cuvinte. Prin expresia plastică și colorată, prin valorificarea procedeelor expunerii orale și prin utilizarea măiestrită a portretului și a 138 dialogului, I. Neculce ajunge la o artă mai complexă a narațiunii decît toți ceilalți cronicari, ceea ce îi asigură un loc de frunte între marii noștri povestitori. Se cuvine să remarcăm, odată cu secolele XVII și XVIII, atenția pe care oamenii de cultură (Simion Ștefan, Grigore Ureche, Miron Costin) încep să o acorde discutării problemelor limbii și, mai ales, ale originii poporului român. Discutarea anumitor probleme lingvistice de către unii cărturari români este o mărturie a interesului de care începe să se bucure limba română, dar, în același timp, și o dovadă a lărgirii orizontului de preocupări ale oamenilor de cultură ai epocii. Epoca veche se încheie pe la 1780, an care marchează, prin tipărirea celei dintîi gramatici a limbii noastre, începutul unui lung proces de normare și unificare a exprimării culte. Istoria modernă a limbii române literare cuprinde trei etape mai importante. Prima etapă, numită de unii cercetători și premodernă sau de tranziție, este delimitată, firește aproximativ, între anii 1780 și 1840. Apariția în a doua jumătate a secolului al XIII-lea a unor manuale și cărți tehnice pune în circulație numeroase neologisme legate de dezvoltarea economiei, a culturii și a științei; apar termeni în matematică, fizică, tehnică, agronomie, geografie, gramatică etc. Începe să se dezvolte stilul științific (eruditul domnitor moldovean D. Cantemir deschisese calea în această direcție, încercînd să creeze un stil științific și să introducă o terminologie adecvată. Face să amintim de Scara numerelor și cuvintelor străine tîlcuitoare din Istoria ieroglifică, unde se dă un glosar al neologismelor din diverse ramuri ale științei). Totodată, se manifestă tendința de modernizare a exprimării literare și de unificare a normelor prin activitatea reprezentanților Școlii Ardelene (Samuil Micu, Gheoghe Șincai, Petru Maior, Ion Budai-Deleanu). Apariția primelor gramatici ale limbii române corespunde necesității tot mai simțite de codificare a limbii literare, de creare a normei unice supradialectale. Dezvoltarea societății românești, înființarea - datorită lui Gheorghe Lazăr în Muntenia și a lui Gheorghe Asachi în Moldova - a învățămîntului în limba română, întemeierea presei, a teatrului în prima și, mai ales, în cea de-a doua jumătate a secolului al XIX-lea, contribuie la lărgirea funcțiilor limbii române literare. După ce, în secolele anterioare, limba română reușise să devină limba oficială a bisericii și a cancelariei, în prima jumătate a secolului al XIX-lea ea cucerește un nou domeniu, acela al învățămîntului: încep să se predea diferite discipline în limba română și, fapt remarcabil, limba română devine ea însăși obiect de predare. Prin dezvoltarea învățămîntului în limba națională, numărul știutorilor de carte crește și se formează un public cititor. Școala și, alături de ea, tînăra presă românească (Curierul românesc la București, în 1829; Albina românească la Iași, în același 139 an; Gazeta de Transilvania la Brașov, în 1838), care ia naștere, ca și teatrul românesc, în aceeași epocă, reprezintă factorii cei mai activi în răspîndirea și impunerea normelor limbii literare. În dezvoltarea limbii române literare secolul al XIX-lea este perioada în care se accentuează procesul de unificare a normelor. Dezbaterea problemelor referitoare la căile de evoluție și de cultivare a limbii literare dobîndește, mai ales în publicistica acestei epoci, o amploare deosebită. Reprezentanții diverselor curente (latinist propriu-zis, italienizat al lui Heliade, “ciunist” al lui Aron Pumnul) încearcă să împiedice dezvoltarea normală a limbii literare, transformînd-o în jargoane cu caracter artificial. Scriitorii progresiști (M. Kogălnicianu, V. Alecsandri, Al. Russo, Al. Odobescu, B. P. Hașdeu) iau atitudine fermă față de aceste curente și preconizează crearea unei literaturi naționale, adică a unei literaturi cu un conținut izvorît din realitățile românești și exprimată într-o limbă literară creată pe baza limbii vii a poporului. Tot în această perioadă se fac încercări de rezolvare fundamentală a problemelor de evoluție a limbii române neliterare, încercări de codificare a ei. Gramatica românească (1828) a lui Heliade Rădulescu este una dintre contribuțiile cele mai însemnate în această direcție. În prefața Gramaticii se afirmă necesitatea unei ortografii fonetice, se dau soluții pentru îmbogățirea vocabularului prin împrumuturi, îndeosebi din latină și din limbile romanice, se indică formele concrete de adaptare a neologismelor. În această perioadă se introduce în limba literară un mare număr de termeni neologici, presa contribuie și ea la modernizarea lexicului prin împrumuturi de origine latino-romanică. Stilul științific și cel administrativ, datorită noilor condiții cultural-istorice, sînt supuse aceluiași fenomen de modernizare. Apare un nou stil, cel publicistic, cu anumite particularități specifice, care se precizează mai ales în a doua jumătate a secolului, adică în cea de-a doua perioadă a limbii literare moderne, cuprinsă între anii 1840 și 1880. Această perioadă reprezintă etapa căutărilor de soluții privitoare la îmbogățirea și codificarea limbii, etapă caracterizată prin discuții teoretice și propuneri concrete, în centrul lor situîndu-se problema împrumuturilor, adaptării lor, a bazei populare a limbii literare, a ortografiei cu litere latine și a unificării normelor. Tot acum, Academia română fixează și principalele norme ale limbii române literare moderne. În această perioadă activează marii noștri clasici (M. Eminescu, I. Creangă, I. L. Caragiale etc. Cea de-a treia perioadă o situăm între anii 1880 și 1900. Acum are loc, în linii mari, unificarea variantelor literare. Tot acum se consolidează stilurile limbii române literare. În 1904, prin modificările aduse de Academia Română ortografiei, se stabilesc definitiv bazele scrierii noastre fonetice, păstrată, cu unele retușări ulterioare, pînă în prezent. 140 Secolul al XX-lea se caracterizează prin utilizarea normelor unitare în limba scrisă. Procesul desăvîrșirii unității în exprimarea literară intră într-o fază nouă și ultimă după formarea Statului Român unitar, în anul 1918, cînd unele particularități din limba scrisă, folosit ă de oamenii instruiți din provinciile care au reintrat în componența României, se șterg, limba acestora integrîndu-se în normele generale și oficiale reprezentate de uzul exprimării culte a intelectualilor din capitatele celor două, deocamdată, state românești. Preocupările din ultimele decenii ale secolului al XX-lea, mai ales, după reforma ortografică din 1953, după Revoluțiile din 1989 din București și Chișinău și după apariția, în 1960, a Îndreptarului ortografic, ortoepic, morfologic și de punctuație, după retipărirea acestuia la București și la Chișinău, preocupările sînt îndreptate spre acțiunea de cultivare a limbii, de păstrare a unui anumit grad de corectitudine, cu deschidere spre inovația lexicală și stilistică, dar fără prea multe concesii făcute modei și falsei originalități. O deosebită vîlvă a trezit publicarea, în 2004, a noului DOOM, mai ales scrierea literei â și a formelor verbale de tipul sunt etc. Fiind o variantă lingvistică superioară prin unitatea structurii sale și o expresie a culturii naționale prin funcțiile îndeplinite, în limba literară se întîlnesc, se dezvoltă și se propagă tendințele vorbirii culte, avîndu-și izvorul în tradiția urmată de cei ce o folosesc. Însemnătatea tipăriturilor lui Coresi Cele mai vechi tipărituri în limba română despre care avem astăzi informații au apărut la Sibiu pe la mijlocul secolului al XVI-lea. Printre acestea, amintim mai ales: un Catehism luteran, care ar fi fost scris pe la 1544, dar nu s-a păstrat pînă astăzi niciun exemplar; un Evangheliar slavoromân, apărut între anii 1546 și 1554, care s-a păstrat doar fragmentar. Ambele cărți, imprimate de același tipograf pe nume Filip, urmăreau să-i atragă pe români la luteranism. Activitatea tipografică este continuată de diaconul Coresi “ot Tîrgoviște” în a doua jumătate a secolului al XVI-lea la Brașov. După Catehismul luteran românesc, apărut la 1559, cunoscut sub numele de Întrebare creștinească, diaconul Coresi și ucenicii săi tipăresc la Brașov o serie de cărți religioase în românește, și anume: Evangheliarul (1561), Apostolul (1563), Evangheliarul comentat (Cazania, 1564 și 1581), Molitvenicul (1564), Liturghierul (1570), Psaltirea (1570), Psaltirea slavo-română (1577), Pravila (1570-1580). În această perioadă, apare la Cluj, în 1570, o culegere de psalmi, tipărită cu litere latine, iar în 1582 ies de sub tipar, la Orăștie, primele două cărți ale Bibliei. Au existat în secolul al XVI-lea mai multe centre culturale unde s-au tradus în românește principalele cărți de cult. Din nordul Ardealului, cuprinzînd și Maramureșul, ne vin traducerile din prima jumătate a secolului al XVI-lea, cunoscute sub numele de “texte rotacizate”. Scrisorile particulare care provin din această regiune se caracterizează prin aceeași particularitate lingvistică. 141 Textele tipărite în a doua jumătate a secolului de Coresi și ucenicii săi nu cunosc rotacismul. Coresi a avut la îndemînă manuscrisele maramureșene, care au circulat în copii. El a tradus doar unele din copiile tipărite, supunîndu-le unei serioase revizuiri lingvistice prin înlocuirea tuturor elementelor fonetice și lexicale, care se deosebeau de limba vorbită din nordul Munteniei și din sud-estul Ardealului. Astfel, Coresi și ucenicii săi, prin munca de revizuire și muntenizare a textelor maramureșene, a făcut ca tipăriturile sale să fie înțelese de un cerc cît mai larg de cititori și să constituie, totodată, bazele pe care le-a dezvoltat limba literară. După cum conchid mai mulți cercetători al limbii române, la baza ei literară stă anume subdialectul din nordul Munteniei și din sudul Ardealului. Caracteristicile generale ale primelor texte românești Față de limba greoaie, cu sintaxa în parte neromânească a traducerilor maramureșene, a tipăriturilor de la Sibiu și, uneori, a tipăriturilor lui Coresi, limba unor documente sau scrisori românești din secolul al XVI-lea este simplă și uzuală. În aceste texte, în afară de unele stereotipuri la începutul și sfîrșitul Scrisorii lui Neacșu, găsim deseori o expunere clară, într-o limbă curgătoare, astfel încît o parte din aceste texte poate fi luată în considerație pentru studiul limbii române literare din secolul al XVI-lea. Nu încape îndoială că tipăriturile lui Coresi au pătruns pe întreg teritoriul românesc. Astfel, Evangheliarul din 1561 a fost copiat în Țara Românească de Radu din Muncești (Teleorman) în 1574. Cărțile lui Coresi au pătruns și în Moldova, după cum o dovedesc muntenismele din scrierile lui Varlaam și Dosoftei. Limba literară, cu anumite particularități moldovenei, se impune în Moldova din secolul al XVII-lea prin scrierile cronicarilor moldoveni. Limba primelor traduceri românești de cărți religioase este greu de înțeles de un cititor din zilele noastre fără ajutorul unui glosar sau al unui tratat de gramatică istorică a limbii române. Dificultățile provin mai ales din faptul că traducătorii au urmat în mod servil sintaxa originalului, fără a se preocupa dacă frazele au înțeles în limba română. “Siluirea” sintaxei românești o constatăm la tot pasul și ea formează o trăsătură caracteristică a textelor din această perioadă. Vom exemplifica această afirmație prin compararea psalmului 19 în versiunea Psaltirii Hurmuzachi și a Psaltirii Șcheiene, urmat de traducerea contemporană a acestui pasaj. Iar în continuare vom reproduce un pasaj dintr-o scrisoare particulară, păstrată în arhivele Bistriței, ce aparține unui tînăr captiv și trimisă părinților săi din Moldova. Psaltirea Hurmuzachi Ascult ă-te Domnul în dzi de grije, scu- Psaltirea Șcheiană Audzi-te Domnul în dzi de grije, apără- 142 ti-te numele Domnullui a lui Iacob. Tremease-ti agiutoriu de la svîntul de Si-on sprejeni-te. Pomenit-au toată jratva ta și toate arsele tale grase-i fie. Dați-vă Domnului după înrima ta și tot sfatul tău împlu. Bucurămu-ne de ispășenia ta și în numele Domnului Dumnedzeului nostru mări-ne-vom. Împlu Domnului toată cererea ta. Acmu cunoscui că au scos Domnulu Hris-tosulu său, audzi-l-va de in ceriu svatul tău, în puterea scoateriei dereptății lui. Aceste pre căruțe, și aceia pre cai. te numele Dzeului lui Iacob. Tremease-ți agiutoriu de sfîntu și din Sionu apără-te. Pomeneaște toată cumăndarea ta și toate arsele tale grase fie. Deie-ti Domnul după înrema ta și tot sveatul tău împle. Bucurămu-nă de spăsenia ta și în numele Domnului Dumnedzeului nostru mări-mu-n . Împlă Domnul toată cererea ta. Și acum cunoscu că spăsit-au Domnul Hristosul său, aude el din cer sfîntul său întru sie spăsenie dereapta lui. Cești în roate, și ceia călări. Psaltirea contemporană Domnul să te audă în ziua de restriște; numele Dumnezeului lui Iacob să te ocrotească. Trimite-ți ție ajutor din sfîntul său lăcaș și din Sion să-ți fie de sprijin. Aducă-și aminte de toate prinoasele tale și arderea de tot a ta să-i fie prea plăcută, dăruiască-ți după dorința inimii tale și toate cîte ți-ai pus în minte să le împlinească. Să tresăltăm de bucurie pentru ajutorul de care am avut parte și întru numele Dumnezeului nostru să desfășurăm flamura noastră. Domnul să împlinească toate cererile tale. Acum cunosc că Domnul a izbăvit pe unsul său și, din cerurile sale sfinte, i-a răspuns prin faptele mîntuitoare ale dreptei sale. Unii se bizuiesc pe carele de război, alții pe caii lor. Scrisoarea captivului Cocrișel părinților săi Scriu închinăciune și moltă sănătate părinților mei Spiridon și maicei mele Constdandeei, și dup-aceea vă dau de știre că simtul viu pînă acmu, nu-s pierit, ce amu scăpat de la Bălgrad, cînd au bătut Mihai vodă război cu ungorie. Deci m-au prinsu niște sași; deci a vrut să mă taie; eu m-am rugatu și am spus că simt fecior Mogîldei; de niu m-au pierdut. Deci iu am trimes sași de m-au cerșit. Ei au cerut 300 taleri, iară Andriiaș m-au scos dereptu 100 taleri și m-au adus la Bistrița. Eu am spus că m-au prinsu Mihai vodă de la Hotin și m-au dus în Țara Iungurească. Deci mă rog domnilor vostre ca lui Dumnedzeu den ceriu să nefoiți să mă scoteți în țară creștină și să nefoiți să dați știre părintelui miu Mogăldei vornicoloi că au dzacu în temniță de mă mănîncă liutul și păduchie. Și iu amo spos către Andriiaș că simtu nepot de frate de soflet giorat în besearecă. Deci iară mă rog domnilor vostre să no mă zăboviți părăsit aici, ce să mă scoteți, măcar numai d-aș presi cu tropul; dacă tropul meu ar putea rezista încă să ies în țară că iu mor de dorol vostru. Și îmbătrînesc, și am făcut o barbă pănă la brîu. Și să vă afle aiastă scrisoare a mea sănătoși pre dumneavoastră, o gospodi, amin. 143 Feciorul vostru Cocrișel; și simtu nomai c-o cămeșă. La părintele miu, la Spiridon. Limba literară din secolul al XVI-lea e reprezentată prin următoarele texte: a) traduceri religioase din slavonă sau maghiară, și anume, traduceri maramureșene, caracterizate prin puternice trăsături dialectale; b) tipăriturile lui Coresi; c) acte și scrisori particulare, cu o limbă mai apropiată de cea din zilele noastre. Trăsăturile fonetice dialectale ale textelor acestei perioade sunt următoarele: Maramureș, nordul Ardealului Țara Românească, sudul Ardealului 1. a etimologic păstrat în samă 2. î după dz (dzîc). 3. a în loc de ă (cadzu) 4. î din legitatea a+n+voc(cons): cîne 5. e în loc de ea: (mîna) me, (vei) vede 6. palatalizarea oclusivelor labiale și a fricativelor labiodentale: hier, va hi 7. dz și gi păstrați: dzice, gios 8. fenomenul rotacismului: bunrătate 9. n palatalizat păstrat: cuvinios, tu spuni 10. r vibrant: urrăciune, rrădăcină 1. ea analogic în seamă 2. i după dz (dzic) 3. ă păstrat (cădzu) 4. îi din legitatea a+n+voc.(cons.): cîine 5. diftongul ea final păstrat: mîna mea, 6. lipsa acestui fenomen, care începe să fie atestat în sec.XVII 7. z și j: zice, jos 8. păstrarea lui n neatins: bunătate 9. n palatalizat: cuvios, tu spui 10. r normal În domeniul vocabularului, semnalăm prezența în traducerile rotacizate efectuate în nordul Ardealului și în Maramureș a unor cuvinte care nu au circulație în sudul Ardealului și în Țara Românească. Pentru a fi înțelese și în aceste zone, Coresi și ucenicii săi le-au înlocuit cu termeni care se foloseau în provincia lor. Să comparăm Codicele Voronețean cu versiunea Apostolului lui Coresi de biu pînă la destul cinrescuși (cinescuși) fieșcarele, vreunul pletituri lațure văruit mereit ariră (arină) năsip spiță prag gerure (genune) mită valure vamă Vocabularul traducerilor e diferit de cel al textelor netraduse. Traducerile sînt împresurate de cuvinte luate din textele slave sau maghiare, în lipsa termenului românesc corespunzător. Și traducătorii textelor slave de la sfîrșitul secolului al IX-lea au procedat la fel, transplantînd în traducerile lor o serie de termeni grecești, pentru care nu aveau termeni echivalenți în vechea bulgară. Elementele latine, dispărute azi din limbă, împreună cu elementele slave și maghiare, dau traducerilor de cărți religioase din secolul al XVI-lea un colorit specific. E l e m e n t e l a t i n e : acicea (< eccum hicce) - adv. aci; ainte (<ab ante) - adv. înainte; arbure (< arborem) - pom; asin (< asinus) - măgar ; auă (< uva) - strugure; a deșidera (<desiderare) - a dori, a pofti; a deștinge (<descendere) - a coborî; a împuta (< imputare) - a învinui, a reproșa; mărit (<maritus) - mire; lucoare (< lucurem) - lumină; a șerbi (servire) - a sluji; a spărți (expartire) - a despărți; temoare (< timorem) - teamă, spaimă; urăciune (< orationem) - urare, binecuvîntare, a via (<vivere) - a trăi. E l e m e n t e s l a v e: a besădui (<besedovati) - a vorbi; bezaconic (< bezaconiku) -nelegiuit; cislă (< cislo) - număr; deală (< delo) - lucru; gadină (< gadinu) - fiară; clevetă (< kleveta) - calomnie; găvoazde (< gvozdi) cuie; a glăsi (< golosovati) - a a glăsui, a rosti; a gotovi (< gotoviti) - a pregăti; grobnic (< grobniku) - giulgiu; a hliipi (< hlipati) - a se văita; hrăborie (< hrabru) - vitejie; iuboste (< luiby) - dragoste; a oteși (< uteșiti) - a mîngîia; pripec (< pripek) -arșiță; pristaniște (< pristaniște) - liman, port; săblaznă (< sublaznu) - greșeală, sminteală; stepenă (< stepeni) - treaptă; a se ucloni (< uklonitisea) - a se abate etc. E l e m e n t e m a g h i a r e : Și șarpele era mai alnic (< alnok) - șiret - de toate jigărăile; bănat (< banat) - necaz, scîrbă; băsău (< bosszu) - mînie, urgie; de biu (< bio) - din belșug; nemzet (< namzet) - popor; vidic (< videk) - regiune. Unele cuvinte citate mai sus sînt cunoscute astăzi în Ardeal și Banat. Mai trebuie semnalat că o serie de cuvinte din traducerile secolului al XVI-lea au un sens diferit de cel obișnuit astăzi. Iată cîteva exemple: a apăra "a opri"; bezaconie "nelegiuire"; dihanie "duh, suflet"; fămeie "familie"; greață "greutate"; jale, jelanie "dorință"; a săruta "a saluta"; silă "putere"; mișel "sărac"; limbă "popor, neam străin". O mare parte din cuvintele enumerate mai sus mu figurează în scrisorile particulare. Lipsesc în special cuvintele slave introduse de traducători în textele luate din originalele slavone pe care le aveau la îndemînă. Iată cîteva cuvinte extrase din scrisorile particulare provenite în cea mai mare parte din Moldova și adresate primarului de Bistrița: bolgariu "piele rusească"; chelșug "avere"; păr unde 145 vom custa "cît vom trăi" de-aș presi co tropol "de-aș rezista cu trupul"; străjar "grănicer"; tar "marfă. S I N T A X A traducerilor românești este uneori nefirească, pentru că imită în mod servil sintaxa originalului slav sau maghiar. Printre calculele sintactice menționăm: • întrebuințarea pleonastică a pronumelui de persoana a treia: să știi că Domnul elu e dzeul nostru; • lipsa pronumelui aton: (îti) dărui ție ; • întrebuințarea formelor accentuate în locul celor neaccentuate: dau lui blagoslovenie în veacul veacului; • așezarea nefirească a adjectivului demonstrativ după nume: pasă cătră oamenii mei aceștia; • construirea unor verbe cu dativul, ca în versiunea slavă: Domnul bătu-și joc lor; bucurați-vă lui Dumnedzeu; feții tale roagă-se bogații oamerilor; • lipsa lui pre ca morf al complementului direct: ce purtai ca un berbec (pre) Iosif; rugai (pre) Pavelu; • ordinea cuvintelor imită originalul: Audzi-te Domnul în dzi de grije, apără-te numele Dzeului lui Iacob - uslîși-te Gospodi v deni peciali, zașcititu-te imea Boga Iakovle. Textele netraduse nu cuprind astfel de construcții influența slavă se exercită însă și în aceste texte, mai ales, în construcțiile de tipul birăul de Bistriță, care imită textul slavon cu prepoziția ot. Alteori se întrebuințează chiar modelul slav: i pan Simion, părcălab ot Bistriță; eu șoltuzul și 12 părgari ot tîrgul Suceavei Textele din secolul al XVI-lea cuprind o serie de cuvinte derivate cu sufixe, dintre care unele sînt cunoscute și în secolul al XVII-lea, și mai tîrziu. Astăzi aceste formații sînt neobișnuite. Bunăoară: - ame: mișelame "sărăcime"; - ătate: bogătate "bogăție"; - ciune: fericăciune "fericire"; - eală: odihneală "odihnire"; - ință : întîință "întîietate"; - nis: mizerernic "milos"; - os: pănos "acoperit cu pene"; - ură: călcătură "urmă": - oniu: vulponiu "vulpoi"; - ime: necurățime "necurățenie. 146 Traducerile din slavonește cuprind cuvinte compuse după modelele slave corespunzătoare, și anume: lege-călcare (zaconoprestuplenie); bunăfacere (blagodejanie); dulce-dăriure (blagodare-nie) etc. În privința răspîndirii teritoriale a graiurilor românești, în sec. al XVI-lea, constatăm că repartizarea lor e la fel ca în zilele noastre, ele grupîndu-se în următoarele unități: 1. Nordul Ardealului - Maramureș; 2. Moldova; 3. Țara Românească și sudul Ardealului; Banatul. Printre particularitățile f o n e t i c e ale limbii literare din secolul al XVI-lea, avem de relevat: • prezența rotacismului, care dă un aspect caracteristic limbii textelor maramureșene; • fonetismele din Țara Românească j, z ( în jos, zi), opus lui gi, dz (gios, dzi); • prezența diftongului îi (mîine, pîine) într-o parte a domeniului daco-român, pe cînd în Moldova și în nordul Ardealului î a fost conservat (mîne). Este esențial să observăm în aceste caracteristici fonetice viitoare structură a limbii române literare contemporane. În domeniul f o n e t i c i i, avem de menționat în textele din secolul al XVI-lea: • monoftongarea lui ea și trecerea lui ia la ie, urmat în silaba următoare de e: leage, iape, muiare > lege iepe muiere; • trecere lui e la i : nici (<neci); • fonetismul cu o în român, care dovedește o influență savantă, apropierea de latinescul romanus, alături de fonetismul cu u (rumîn); • asimilarea vocalică în ridica (<rădica), norod (<nărod), inel (<înel), inimă (<înimă); • ht trecut la ft: pohtă - poftă; • n palatalizat trecut la i: cuvios - cuvinios, spui - spuniu; • disimilarea lui r din pentru, pre în pentru, pe. Printre formele gramaticale ale textelor sec. XVI menționăm mai ales: • terminațiile în -arui, -oriu ale numelor masculine și feminine apar și fără i: făcătoriu - făcător; țiitoriu - țiitor; • slugă este de genul feminin, ca și în zilele noastre; substantivul mărule (mănule) apare și cu forma contemporană mînă; • vechile forme de G.-D. în -(e)ei la substantivele masculine terminate în -a, -că,- gă (popeei, Lucăei) sunt înlocuite cu formele în —ei, -ăi: popei, Lucăi, Luchii; • la numele feminine, pe lîngă formele de G.-D. în -eei , apar și formele evoluare în -ei, ii: fetei, fetii, surorii; 147 • înregistrăm forma analogic ă, refăcută după te, de dativ și acuzativ plural a pronumelui personal ne, provenit din nă (fonetism normal, din latinescul nos, vos); • la indicativul prezent al verbului a fi sînt înregistrate și forme recente, ca sînt, ești, este, sîntem, sînteți, sînt, alături de formele nai vechi sem, seți; • verbul a vrea are și formele vom, veți, vor, dar și vrem, vreți vreau. Comparînd limba tipăriturilor lui Coresi cu cea a traducerilor maramureșene, am constatăm un progres la Coresi, a cărui limbă are un caracter mai puțin arhaic, este mai apropiată de noi, pentru că are la bază graiul din regiunea Tîrgoviște-Brașov, care se va impune ca limbă literară în Muntenia. Este într-adevăr un progres de a nu vorbi cu rotacism, de a întrebuința forme mai simple în morfologie, de a imita mai puțin frazeologia originalului slavonesc și a folosi cuvinte cunoscute pe o rază teritorială mai întinsă. Limba traducerilor maramureșene e mai regională și mai apropiată de originalele în limba slavonă. Vom reproduce cîteva pasaje din două texte cu o mare circulație în secolul al XVI-lea primul text este Legenda Sfintei Vineri, publicată de B.P.Hașdeu pe la 1580: "Într-acelea zile era un om într-acea cetate creștin dulce și curat, și ruga-se întru ascunsu cătră domnul. E [= și] cel om chema-l Agaton, e [=și] boiereasa [= soția] lui chema-o Polfîia; și fu viața lor și lăcuiră ei 35 de ai [=ani] fără de feciori. Și ruga-se ei întru ascunsu în tot ceasul, așa dzicea: dă mie, Hristoase împărate, caută și spre noi, și dă noao plod să fie și să se nască dentre noi feciorel sau fecioriță; noi da-l am sfinției tale cu toată partea ei. Și venea îngerul Domnului spre ei și zise lor: auzi și ascultă Dumnezeu rugăciunea voastră și e să nască o feciorea dintre voi; să fie numele ei Sfînta Vineri." Al doilea text este un fragment din Apocalipsul Apostolului Pavel, publicat, de asemenea, de B. P. Hașdeu: „Și dzise îngerul cela ce mă purta: acolo este măria și iubirea oamenilor ceea deșartă. Și vădzuiu un nuoru [=nor] de focu prespre [peste] totu pămîntul, și zișu [=zisei] ce iaste, doamne, acela? Și-mi dzise îngerul: acela nuor de focu iaste a oamenilor nebuni, ceia ce se mestecă și să împreună cu rugăciunea perinților. Eu plînșu [=plînsei] și zișu [=zisei] cătră îngeru: voi să văzu sufletele oamenilor, direpțiloru și a păcătoșiloru, în ce chipu iasu din această lume. Și-mi răspunsă îngerul și-mi dzise: caută în giosu. Și căuta în giosu pre pămîntu, și vădzui u[n] omu murindu. Și-mi dzise îngerul: acela iaste di dreptu. Și căutai și vădzui faptele lui ce-u făcutu în numele lui Dumnedzeu, în toată viața sa ceia ce-u vișu [=trăit] pre pămîntu: și toate faptele sta înainte lui în acela ceas, și vadzui că în fapte bune cu săvîrșitu și s-au făcutu odihniale sufletului său.” 148 Relevăm în aceste texte fraze mai curgătoare decît în traducerile maramureșene; imitația sintaxei slave este totuși vădită; astfel, lipsa lui pre pentru construirea acuzativului: e boiereasa lui chema-o [ =pre boiereasa] lui, encliza pronumelui personal neaccentuat: chema-l, chema-o, da-l-am [=l-am da]. În domeniul morfologiei relevăm pe sem [=sîntem] (pers. 1, pl. ind. prez. a verbului a fi), pluralele neutre în - ure: lucrure etc. În fonetică, notarea cu e a lui i+n: Veneri etc. În ceea ce privește fonetica și morfologia, limba lui Coresi e mai evoluată. Reproducem un pasaj din Evangheliar (1560-1561), pe lîngă cel din Apostol de mai sus: „Zise domnul ucenicilor lui: Fulgerul ce iase de la răsărit și se iveaște pînă la apus, așa va fi și întru venitul fiului omenesc. Iuo [=unde] va amu fi trupul, acolo aduna-se-vor vălturii [=vulturii]. Aciiași [=numaidecît] după scîrbitul [=suferințe] zilelor acelor, soarele va întuneca și luna nu-ș va da lumina ei, și stealele vor cădea din ceriu și atunce se va ivi semnul fiului omenesc în ceriu, și atunce vor plînge toate rudele [=generațiile] pămîntului și vor vedea fiul omenesc vii[n]d în nuorii [=norii] ceriului cu silă [=putere] și cu slavă multă și va tremeate îngerii lui cu buciune în glasurile mari, și se vor aduna aleșii lui de patru vînture, den capetele ceriului pînă la sfîrșitul lor. De smochin învățați-vă pildă, cînd amu steblele [=ramurile] ei vor fi tinereale și frunza înfrunzeaște, să știți că aproape iaste de secerat. Așa și voi cînd veți vedea acealea toate, să știți că aproape iaste lîngă uși”. Cînd nu este influențată de originalul slav, sintaxa lui Coresi este mai liberă. Iată un pasaj din prefața la Cazania a II-a (1581): „Și cu voia tuturor acestora, și cu voia mitropolitului, marelui Serafim, noi o deadem [=dădurăm] lu Coresi, diaconul, ce era meșter învățat într-acest lucru, de o scoase den cartea sîrbească [=slavonească] pre limba rumînească, împreună cu preoții de la beseareca Șcheailor, de lîngă cetatea Brașovului. Derept aceaia și noi, greșiții și nedostoinicii și ticăloșii carii ne-am trudit aicea, noi ne rugăm să ne milcuim [=rugăm cu umilință] fiecărora care-i veți ceti acicea sau veți propovedui altora, sau veți scrie dentru ea ceva, și unde să [=dacă] veți afla ceva neisprăvit bine sau greșit, iară voi să dereptați, să nu blăstemați. Că ne-am nevoit ș-am trudit, iară mintea noastră și firea doară nu se-au de toate domerit. C-am avut și noi minte nedestulă și întunecată cum doară și pre voi puteți socoti, derept ce că și voi înșivă sînteți oameni cu inimă de țărînă, ca și noi, și cu fire neprecepătoare de toate”. Relevăm în acest pasaj stilul cărților religioase, cu manifestări de umilință, de micșorare a personalității și întrebuințarea unor expresii consacrate: greșiții și nedostoinicii și ticăloșii, ceva neisprăvit bine sau greșit; mintea noastră și firea doară nu se-au de toate domirit; am avut... minte nedestulă și întunecată; sînteți oameni cu inimă de țărînă etc. Fraze stereotipe, dar de alt tip, luate din formulare, găsim în scrisorile particulare. De exemplu: și avem nedejde pre domnia voastră să 149 dați noao a ști de toate; ce va hi pohta și treaba domnilor voastre la noi; nevoi vom să facem prentru voia domnilor voastre; și așijdere ne rugăm domnilor voastre de rîndul lui Tănase etc. Limba literară din secolul al XVI-lea are un aspect diferit. În textele traduse, limba este greoaie, uneori de neînțeles. Dar chiar în secolul al XVI-lea am constatat progrese, realizate, mai ales, în tipăriturile lui Coresi. Textele netraduse au o limbă mai apropiată de cea contemporană. Prin urmare, atunci cînd limba literară se apropie de cea populară, ea face progrese. Îmbunătățirea limbii literare se realizează anume pornind de la această bază firească. Limba literaturii artistice și stilul individual al fiecărui scriitor pornesc anume de aici. În evoluția sa, limba literară va elimina din uz formulele complicate, cuvintele regionale și se va perfecționa neîncetat. Acest proces poate fi urmărit în tot cursul evoluției limbii române literare pînă la etapa contemporană. Dezvoltarea limbii române literare în secolele XVII-XVIII Condițiile de dezvoltare a societății românești în diferite provincii în secolul al XVII-lea și la începutul secolului al XVIII-lea sînt asemănătoare. Țările românești se află în plin feudalism. Pe plan intern, puterea domnitorului scade, pe cînd marea boierime dobîndește o însemnătate din ce în ce mai mare în viața politică, economică și culturală a țării. Atît în Țara Românească, cît și în Moldova, marile familii boierești realizează averi considerabile și se constituie în partide, care luptă, prin toate mijloacele, pentru obținerea puterii de stat. Pe plan extern, crește amestecul turcilor în viața politică și economică a Țării Românești și a Moldovei. Secolul al XVII-lea marchează apogeul expansiunii turcești în Europa; o dată cu începutul secolului al XVIII-lea, puterea turcilor însă începe să scadă, deși în țările românești ea este încă destul de activă, pînă în secolul al XIX-lea. Influența turcească în viața societății românești lasă urme adînci în plan lingvistic. În ceea ce privește relațiile culturale cu popoarele înconjurătoare, se accentuează orientarea culturii românești spre Rusia, Polonia și Peninsula Balcanică. În felul acesta, se exercită asupra dezvoltării limbii și culturii Românești influențele rusă și polonă, prin mijlocirea căreia pătrunde umanismul latin. Cu Rusia, țările românești au raporturi strînse, domnitorii români caută în puterea vecină de la Răsărit un sprijin împotriva asupririi turcești. De asemenea, un mare ajutor ne-a parvenit din partea Rusiei la întemeierea tipografiilor. Tinerii boieri moldoveni învață în coplegiile iezuite și umaniste din Polonia. Prin filiera polonă, se exercită asupra limbii române o puternică influență latină, mai ales, în domeniul lexicului și în cel al sintaxei. 150 Influența grecească e puternică în secolul al XVII-lea și ajunge la apogeu în cursul secolului următor. În această epocă, vin în țările românești, pe lîngă călugării greci, vestiți profesori, ca Sevastos Kymenytes, Teodor din Trapezunt ș.a. Un mare centru de răspîndire a culturii grecești și latine este școala patriarhiei din Constantinopol, unde își fac studiile, printre alții, N. Milescu și D. Cantemir. Un fapt important în dezvoltarea culturii din secolul al XVII-lea este întemeierea în țările românești a unor tipografii. Lucrul acesta a fost posibil datorită sprijinului acordat de mitropolitul Kievului, Petru Movilă, care a intrat în legătură cu Matei Basarab și cu Vasile Lupu. În 1635, se reînființează tipografia în Țara Românească, iar în 1641 se întemeiază prima tipografie în Moldova. În această epocă se dezvoltă și învățămîntul. În Moldova, călugării iezuiți înființează primele școli cu limba de predare latină la Iași, Cotnari și Galați. În 1641, Vasile Lupu întemeează colegiul Trei Ierarhi. În Țara Românească, din inițiativa lui Șerban Cantacuzino, ia ființă, în chiliile mănăstirii Sfîntul Sava, Academia domnească. În toate aceste școli, limbile de predare erau latina, greaca sau slavona. În general, viața culturală din țările românești se înviorează. Apar cărți în slavonă, greacă și română. Alături de textele religioase, apar cărți populare (Floarea darurilor, Alexandria), precum și texte juridice, mai ales, Pravilele lui Vasile Lupu și Matei Basarab. În această epocă, încep să se manifeste preocupările teoretice ale cărturarilor români pentru unele probleme ale limbii române. Primele teoretizări s-au dezvoltat în strînsă legătură cu procesul introducerii limbii române în biserică și cu interesul cronicarilor pentru demonstrarea originii romane a poporului român și a originii latine a limbii noastre, cît și în legătură cu primele manifestări ale conștiinței unității poporului român. Astfel, încă în secolul al XVI-lea, diaconul Coresi, exprimase, în prefața la Întrebare creștinească (1559), necesitatea introducerii limbii române în biserică. Chiar dacă, prin imperfecțiunile lor, primele traduceri de cărți religioase în limba română n-au reușit să introducă limba poporului în biserică, ele au constituit o dovadă pentru români că și limba lor poate fi limbă liturgică și i-au stimulat pe cărturarii din generațiile următoare să realizeze traduceri mai apropiate de limba vorbită a poporului. Împuținarea traducătorilor de limbă slavonă, declinul culturii slavone, dezvoltarea unei culturi în limba poporului, supremația politică și economică a boierimii pămîntene în Țara Românească și în Moldova, precum și alți factori, au determinat înlocuirea treptată a slavonei cu româna în administrația de stat, în biserică și în literatura scrisă. Cu toate că, oficial, limba română se introduce în biserica ortodoxă în ultimele decenii ale secolului al XVII-lea, procesul nu poate fi considerat ca încheiat decît la începutul secolului al XIX-lea. Traducerea cărților liturgice în limba română (din slavonă, greacă, maghiară) a pus în fața traducătorilor numeroase probleme ale limbii literare, ca de exemplu: problema regionalismelor, cea 151 a neologismelor, a normelor etc., pe care ei le-au rezolvat, adesea, cu o intuiție surprinzătoare. Pornind de la preocupări de felul acesta, unii cărturari au consideratcă este util să-și exprime în scris părerile și să le popularizeze. Cea de-a doua bază importantă pe care se întemeiază acum unele considerații cu privire la limba română literară o constituie problemele originii poporului român și a limbii române și problema unității poporului român, așa cum sînt ele dezbătute mai ales de cronicari. Grigore Ureche, care își făcuse studiile la un colegiu umanist din Polonia, a rămas uluit de asemănarea dintre limba latină și cea română. În Letopisețul Țării Moldovei, cronicarul moldovean are un capitol Pentru limba noastră moldovenească, în care constată că în română, datorită contactului cu popoarele învecinate, au pătruns cuvinte din alte limbi („așijderea și limba noastră din multe limbi iaste adunată și ne iaste amestecat graiul nostru cu al vecinilor de prin prejur”). El afirmă apoi descendența romană a poporului român („de la Rîm ne tragem”) și face chiar unele apropieri etimologice între cuvinte românești și latine („de la rîmleni, ce la zicem latini: pîine, ei zic panis; carne, ei zic caro; găină, ei zic gallina; muiarea, mulier; fămeia, femina; părinte, pater; al nostru, noster și altile multe din limba latinească, că de-am socoti pre amăruntu, toate cuvintele le-am înțelege”). Originea comună și unitatea poporului român sînt afirmate mai categoric și în alte capitole ale cronicii. În Predoslovia descălecării a Țării Moldovei, vorbind despre munteni și moldoveni, Gr.Ureche afirmă că „s-au tras de la un izvor”, iar capitolul Pentru Țara Ungurească de Jos și Ardealul de Sus zice: „românii, cîți se află lăcuitori la Țara Ungurească și la Ardeal, și la Maramureș, de la un loc sînt cu moldovenii și toți de la Rîm se trag”. Conștiința unității poporului român este vie la aproape toți cărturarii epocii vechi. Sînt semnificative, în acest sens, chiar titlurile unor cărți. Cazania mitropolitului Varlaam poartă titlul Carte românească de învățătură (Iași, 1643), iar Pravila lui Vasile Lupu - Carte românească de învățătură de la pravilele împărătești și de la alte giudețe (Iași, 1646). Varlaam se adresează în cartea sa către „toată seminția românească”, formulare care va fi reluată de mitropolitul Dosoftei în prefața Liturghiei traduse din greacă și tipărite la Iași în 1679. Miron Costin în De neamul moldovenilor - prima scriere românească consacrată exclusiv problemei originii românilor - subliniază, încă în prefața către citito,r unitatea și originea comună a poporului român: „Biruit-au gîndul să mă apuc de această trudă, să scot lumii la vedere felul neamului, din ce izvor și semințe sînt lăcuitorii Țării noastre Moldovei și Țării Muntenești și românii din țările ungurești, cum s-au pomenit mai sus, că toți un neam și odată descălecați sînt”. În altă parte a lucrării, autorul trimite la „capul [=capitolul] de [=despre] graiul acestor țări”, în care urma să arate că în românește „pînă astăzi sînt cuvintele unele latinești, iar altele italienești”. După, 152 cum se știe, această operă a rămas neterminată, cronicarul neapucînd să scrie capitolul în care intenționa să argumenteze, cu ajutorul elementelor de limbă, originea romană a poporului român. Chestiunea latinității limbii este însă dezbătură mai pe larg într-o altă lucrare a lui Miron Costin, redactată În limba polonă: Chronika ziem moldawskich z muntanskich [=Cronica țărilor Moldovei și Munteniei], păstrată într-un manuscris descoperit și publicat de Ion Bogdan în Cronice inedite atingătoare de istoria românilor, adunate și publicate cu traduceri și adnotațiuni, București, 1895. După ce arată că „întreaga temelie a vorbirii și pînă astăzi se ține pe limba latină”, Miron Costin dă o listă de 87 de etimoane, între care, pe lîngă multe derivații juste (oculus - ochiul; transmitto - trimit; occido - ucid; scribo - scriu), întîlnim și unele aproximații etimologice greșite (postulo - poftesc, precar - priesc). De asemenea, în centrul atenției scriitorului a fost, în aceeași cronică, și problema originii comune a unității de neam și de limbă a poporului român. Asupra caracterului latin al limbii române insistă Miron Costin și într-o altă scriere a sa: Istoria în versuri polone despre Moldova și Țara Românească. În Istoria Țării Rumînești întru care să cuprinde numele ei cel dintîi și cine au fost lăcuitorii ei atunci, stolnicul Constantin Cantacuzino exprimă ideea unității românilor din diferite provincii („rumînii den Ardeal, moldovenii și ceștia de țara aceasta, tot un neam, tot o limbă fiind, încă între dînșii mult să osăbesc...”, originea romanică a poporului român („toți aceștia dintr-o fîntînă au izvorît și cură”). Deosebirile de grai dintre diversele grupuri de români se explică, după Constantin Cantacuzino, prin „amestecătura” populației romanice cu populațiile vecine, ceea ce a contribuit la „amestecarea” cu alte limbi. Demnă de relevat este și ideea cronicarului muntean despre caracterul dinamic al faptelor linguale, despre limbă ca fenomen social în continuă schimbare: „.nici un rod osăbit de oameni în veci poate rămînea în lume, nici feliurile limbilor în mii de ani tot acelea neschimbate și nemutate pot sta. Că nimic supt soare iaste stătătoriu, ci toate, cîte sînt, în curgere și în mutări sînt zidite”. Ideea originii comune și a unității poporului român apare în mod explicit și în Hronicul vechimii a româno-moldo-vlahilor al lui Dimitrie Cantemir, operă în care istoricul de rară erudiție urmărea trecutul întregului popor român. În lucrarea cu caracter monografic Descriptio Moldaviae, D. Cantemir consacră un capitol limbii române vorbite în Moldova (Despre limba moldovenilor). După ce discută părerile referitoare la originea limbii române și menționează unele împrumuturi din limbile popoarelor învecinate, autorul se oprește asupra elementelor autohtone, fără a reuși însă să dea exemple adecvate (se amintesc, între elementele autohtone, cuvinte ca: stejar, pădure, heleșteu). După cum se știe însă, numai cuvîntul stejar este de origine geto-dacică, pe cînd pădure e de origine latină (< paludem), iar heleșteu e de origine maghiară, de rînd cu hîrdău, dudău, hadarag etc. 153 Sînt interesante părerile sale în legătură cu palatalizarea labialelor, fenomen pe care-l considera specific vorbirii femeilor moldovence („și femeile moldovence au o pronunțare deosebită de a bărbaților, căci schimbă silabele bi și vi în ghi, ca bine (< bene) - ghine, vie (< vinea) - ghie; pi în chi: pizmă „invidia” - chizmă, piatră (< petra) - chiatră, m inițial în ng, de unii greu de pronunțat, ca mie (< mihi) - nghie etc. Dacă vreun bărbat s-a deprins odată cu acea pronunțare, greu de tot se poate dezbăra de ea și, ca șoarecele, se trădează totdeauna cu gura lui că a stat prea mult la sînul maică-sa; și de aceea chiar astfel de oameni se zic, de obicei în rîs, fecior de babă (< filii vetulae)”). De asemenea, domnitorul moldovean avea vie conștiința deosebirilor dialectale dintre graiul moldovenesc și cel muntenesc. („Locuitorii din Muntenia și Transilvania au aceeași limbă ca și moldovenii; totuși pronunțarea lor este mai aspră, ca giur, munteanul zice jur, cu z polonez sau j francez; Dumnedzeu (> deus), muntenii - Dumnezeu; acmu (< nunc), muntenii - acuma; acela (< hic), muntenii - ahăla. Au chiar un număr de cuvinte necunoscute moldovenilor, pe care toate, cînd scriu, le omit”). În același capitol, D. Cantemir, vorbind de graiurile subdialectului moldovenesc, atinge și problema marilor centre culturale în evoluția limbii comune în general și a limbii literare în special, fără să adîncească însă aspectele acestui proces complex: „Limba cea mai curată este în mijlocul Moldovei, împrejurul Iașilor, fiindcă, în prezența continuă a curții domnului, locuitorii acelui ținut ajung, de obicei, mai culți”. Descendența romană a poporului român este menționată și de alți cărturari români din epoca veche (Chesarie, episcopul Rîmnicului, în prefața Mineului de ianuarie, tipărit la Rîmnic în 1779). Acestea sînt coordonatele principale pe care se dezvoltă concepția unor cărturari ai epocii vechi cu privire la problemele limbii literare. Ideile lor, în măsura în care au fost exprimate, se referă la vocabular (îmbogățirea cu neologisme, tratarea regionalismelor, alegerea cuvintelor, accesibilitatea vocabularului etc.), la fonetică și morfologie (opoziții dialectale), la necesitatea unificării limbii literare, la diferența dintre limba vorbită și cea scrisă, la rolul culturii în dezvoltarea limbii literare. Primul cărturar român care acordă o atenție specială problemelor limbii literare este Simion Ștefan. În Predoslovia cătră cetitori a Noului testament, tipărit la Bălgrad (Alba-Iulia), în 1648, Simion Ștefan ia în discuție cîteva dintre chestiunile fundamentale ale exprimării literare. Conștient de unitatea românilor din Transilvania, Țara Românească și Moldova, precum și de deosebirile regionale existente („Rumînii nu grăiescu în toate țările într-un chip”), Simion Ștefan exprimă în mod categoric necesitatea creării unei limbi literare unice. În vederea realizării acestei sarcini, el preconizează drept criteriu de selecționare a materialului lexical valoarea circulatorie a cuvintelor 154 („cuvintele trebuie să fie ca banii, că banii aceia sînt buni în toate țările; așea și cuvintele, acelea sînt bune carele le înțeleg toți”). Merit ă să fie reținută mărturisirea lui Simion Ștefan în ceea ce privește strădania depusă în vederea elaborării unui text care să fie accesibil unei mase cît mai largi de cititori („Noi derept aceea ne-am silit, den cît am putut, să izvodim așea cum să înțeleagă toț(i), iară să [=dacă] nu vor înțeleage toț(i), nu-i de vina noastră, ce-i de vina celuia ce-au răsfirat rumînii printr-alte țări, de s-au mestecat cuvintele cu alte limbi, de nu grăiescu toț(i) într-un chip”). În efectuarea traducerii sale, Simion Ștefan s-a lovit de lipsa în limba română a termenilor necesari redării anumitor noțiuni. Problema este rezolvată pe calea introducerii cuvîntului nou, a împrumutării lui odată cu noțiunea corespunzătoare din limba din care s-a efectuat traducerea („De aceasta încă vom să știți, că vedem că unele cuvinte unii le-au izvodit într-un chip, alții - într-alt chip. Iară noi le-am lăsat cum au fost în izvodul grecescu, văzînd că alte limbi încă le țin așea, cumu-i synagoga și poblican, și gangrena, și pietri scumpe, carele nu să știu rumâneaște ce sînt; nume de oameni și de leamne, și de veșminte, și alte multe carele nu să știu rumâneaște ce sînt, noi încă le-am lăsat greceaște, pentru că alte limbi încă le-au lăsat așea”). În legătură cu opera destul de anevoioasă de traducere a cărților religioase în limba română, traducătorii nu o dată își exprimă părerile despre posibilitățile expresive ale limbii române în comparație cu cele ale altor limbi. Astfel, mitropolitul Teodosie al Țării Românești arată, în prefața Liturghiei traduse din greacă și tipărită la București în 1680, că nu a îndrăznit să transpună toată slujba liturghiei în limba română și pentru motivul că limba noastră este „scurtă”, adică nu are echivalente pentru absolut toți termenii originalului („Iară Liturghia toată a o prepune pre limba noastră și a o muta nice am vrut, nice am cutezat; drept mărturisesc, pentru multe alte pricini ce m-au impus, săvăi că și pentru scurta limba noastră ce iaste; o am făcut și pentru lipsa dascălilor -cum am zis - ce nu sînt întru ticălos norodul nostru și pentru neobiciaiul besericii noastre, ce pînă astăzi n-au ținut”). Cărturarul Radu Greceanu, care a colaborat la definitivarea traducerii Bibliei (București, 1688), constată și el „strîmtarea limbii românești”, contribuind însă efectiv, alături de alții, la îmbogățirea ei cu neologisme, mai ales, din greacă („Și măcară că la unele cuvinte să fie fost cu nevoie tălmăcitorilor latinilor și slovenilor, precum aceia, așa și ai noștri le-au lăsat precum să citesc la cea elinească”). O atitudine asemănătoare în anumite privințe cu ce exprimată de Simion Ștefan manifestă Radu Greceanu și atunci cînd traduce Mineele tipărite de episcopul Mitrofan la Buzău, în 1698. Semnalînd insuficiența lexicului românesc în comparație cu acela al limbii grecești („că sînt cuvinte elinești și vorbe dupre locuri, care unele nici la lexicoane nu să află; altele, de să și află și să înțeleg, 155 iară pentru îngustarea limbii românești, nu pot veni la tălmăcit”), Radu Greceanu arată că s-a străduit să dea o traducere cît mai pe înțelesul cititorilor („Iară eu am iscodit și în tot chipul m-am nevoit a nu lăsa nici un cuvînt ca să nu dea întru înțelegerea limbii noastre cei rumânești”). Diferită de poziția avansată adoptată de Simion Ștefan și Radu Greceanu apare atitudinea exprimată de popa Ioan Zoba din Vinț în Cuvîntul cătră cetitori al Sicriului de aur, tipărit la Sas-Sebeș, în 1683. Ioan Zoba își dă seama că în vorbirea românilor din diverse regiuni există unele nepotriviri. Totuși, spre deosebire de cărturarii amintiți mai sus, el îi avertizează pe cititori că vor întîlni în textul traducerii o serie de termeni regionali, cum „iaste: în alean - împotrivă, hasna -folosul, alduiala - binecuvîntarea și altele”, pe care le-a folosit, dat fiind că acești termeni apar în graiul din regiunea respectivă („le-am lăsat așa după obiciaul cum grăiesc pre aciaste locuri”). După cum am văzut, fără a fi folosit un termen propriu pentru a denumi limba literară și fără a fi consacrat lucrări speciale dezbaterii problemelor limbii literare, cărturarii români din epoca veche aveau totuși o noțiune mai mult sau mai puțin vagă referitoare la aspectul cel mai îngrijit al limbii comune a poporului. Pentru marea majoritate, forma scrisă a acestei limbi, așa cum apare ea în cărți, este cea mai aleasă. Preocupările referitoare la anumite aspecte ale limbii literare apar la noi în activitatea de traducere a cărților religioase și în strînsă legătură cu deșteptarea interesului pentru originea limbii și a poporului român și cu formarea conștiinței unității de limbă și de neam a poporului român. Aceste preocupări constituie niște dovezi incontestabile că atenția multor cărturari s-a îndreptat tocmai spre cultivarea aspectului celui mai îngrijit al limbii comune, pe care astăzi îl numim limbă literară. În epoca veche, caracteristica principală a procesului de evoluție a limbii române literare este tendința de impunere treptată a unei norme supradialectale, atît în plan vertical, în stilurile limbii, cît și pe plan geografic, adică în toate provinciile locuite de români. Cu toate că au lipsit factorii diriguitori și coordonatori ai acestui proces, cum există în epoca modernă, e vădită preocuparea cărturarilor epocii de a se exprima într-o limbă din ce în ce mai îngrijită, mai accesibilă și mai nuanțată, de a renunța la particularitățile dialectale, de a folosi un vocabular „actual”, deci îmbogățit și înnoit sau de a pune în circulație cuvinte noi. Să vedem care este structura limbii literare a epocii vechi. Cît privește aspectul fonetic al acesteia, vom observa că se mențin cu valoare de normă următoarele particularități: - păstrarea vocalei ă: a lăcui, a rădica, a răsipi; - conservarea lui e în: den, nește, a nemeri; 156 - grafiile cu ia netrecut la ie continuă să fie majoritare: iaste, grăiaște, priiaten, ceea ce confirmă presupunerea că forma grafică 0 avea suport și la rostire, nu numai la scris; - este frecventă, mai ales, în cronicele muntene, trecerea lui î la i în cuvinte ca: atita, ride, sint, singe, tinăr etc.; - cu toate acestea, se menține și î, mai ales, în cuvintele care astăzi se ortografiază cu u: împle, îmblă, îmflă. Alături de fonetismele arhaice, apa și forme noi, preluate mai tîrziu de limba literară modernă. Printre acestea menționăm: ă>i prin asimilare în a ridica, a risipi; e>i în citi, din, dintre, niște, a nimeri; î>u sub influența lui m: a umbla, a umfla, a umple; ia > ie: boier, grăiește, înnoiește, prieten. Toate variantele literare nordice (moldoveană, bănățeană, transilvăneană) păstrează africatele dz și gi în cuvintele moștenite din latină (dzi, gioc); apare r muiat în sufixele -ar și -tor (morariu, purtătoriu). Se constată o tendință de individualizare a principalelor variante de tip nordic. Cele mai importante trăsături ale acestora sînt: - diftongul ea > e: avea, băte; - ia > ie, mai ales, în poziție finală: abie, întîrziet, spăriet, tăiet; - închiderea lui e neaccentuat: aproapi, careli, să vinim, piste: - e și ea sînt înlocuiți cu ă, respectiv, a după labiale, dar numai atunci cînd în silaba următoare nu se află un sunet palatal sau muiat: bat (beat), să margă, să răpadă, vorovăscu; - palatalizarea labiodentalei f în stadiul h: hire, hiare. Pierzîndu-și cea mai caracteristică trăsătură fonetică, rotacismul, varianta literară din Transilvania de nord se apropie de cea moldovenească și de cea transilvăneană de sud-vest. Structura fonetică a variantei literare muntene suferă puține schimbări față de epoca anterioară. Se mențin ca norme fundamentale z și j în elementele latine (zic, joc); diftongul îi în mîine, pîine, cîine; se păstrează vocalele anterioare după labiale (iubesc); diftongul ea devine a după ș, j, r (șarpe, grijaște, uraște) La sfîrșitul secolului al XVII-lea, o dată cu deplasarea activității tipografice din Oltenia spre centrul Munteniei, în varianta literară munteană își fac loc cîteva inovații determinate de contactul limbii scrise cu graiurile din această zonă. Aceste inovații sînt: - sincoparea lui i în drept, dreptate; - trecerea lui î la u în a umbla, a umfla, a umplea; Structura morfologică păstrează și în această perioadă numeroase forme vechi și populare, comune tuturor variantelor literare. Pe lîngă aceste, apar și inovații, majoritatea de proveniență 157 dialectală, dintre care unele s-au impus mai tîrziu ca norme unice ale exprimării culte românești. Dintre fenomenele morfologice care au încă o frecvență în textele din toate provinciile românești se numără: - pluralul în e la unele substantive feminine și neutre: amăgele, cheltuiele, izbînde, talpe; - genitiv-dativul în iei (nopției) apare mai rar, în schimb, sînt mai frecvente formele de genitiv analitic construite cu prepozițiile a, de, la, de la: în mijloc de besearecă, din pîntecele de la maică-sa, atunce a spus a tot norodul, precum și dativul cu la: au dzis la șoltuzul; - vocativul masculin în e, moștenit din latină: oame, pămînte; - numele proprii apar articulate: Radul vodă Negru, Brîncoveanului, feciorul Mihnii -vodă, greșeala Radului -vodă; - pronumele relativ care este articulat: carea, carele, carii; - encliza particulei și la pronumele relative: cineși, careși, la cele nehotărîte: cevași, carevași și la cele demonstrative: acestași; - întrebuințarea auxiliarului au la perfectul compus la pers. III sg. și plural (el, ei) au fost; - cu excepția variantei bănățene, în toate celelalte se generalizează formele iotacizate ale verbelor: (eu) auz, văz, poci, spui, sai etc.; - mai mult ca perfectul perifrastic (au fost grăit) și de viitor format din prezentul indicativ al verbului a avea + infinitivul verbului de conjugat (n-are a se duce); - sînt răspîndite și formele de viitor construite cu va + conjunctivul prezent: va să vie, va să-l spînzure; - condiționalul perfect construit cu auxiliarul a vrea: n-ar vre scăpa și formele de perfect simplu arhaic dziș, spuș sînt însă mai rare decît în perioada arhaică; - formele pre și supt au încă o largă circulație, iar unele prepoziții sînt întrebuințate cu valori diferite de cele pe care le au în limba română contemporană. Structura sintactică a textelor acestei perioade, deși mai păstrează unele trăsături arhaice de tipul dativului adnominal (era nepot lui Traian), acordul în caz al substantivelor în genitiv și dativ cu atributele și apozițiile (starea cetății Cameniții), acordul gramatical după înțeles (căci neamul turcilor sînt mai întălepț), cumulul de conjuncții (și încă căci că și de multe ori voievozii), folosirea unei singure negații în loc de două (nici știu, nici pot face), a suferit modificări fundamentale. Textele epocii mai păstrează unele particularități arhaice de tipul dislocărilor sintactice dezordonate (și ne de greșeale curățește). Complementul direct nu este reluat de pronume atone (pre dînsul (îl) împodobește). Diverse tipuri de propoziții sînt introduse prin conjuncții și locuțiuni conjuncționale specifice limbii vechi. Bunăoară, cum că introduce completiva directă (măcar că știm cum că adormirea iaste moarte trecătoare); circumstanțiala cauzală se introduce prin pentru 158 căci (dară păcatul încă nu l-au isprăvit cu lucrul, sau pentru căci n-au avut putere să facă aceia ce pohtea), iar circumstanțialele finale au ca element introductiv conjuncția de (ascultați de vedeți ce zice fericitul Pavel). Cu toate acestea, sintaxa cărților bisericești cunoaște prin pana lui Varlaam și Dosoftei, dar mai ales, prin Antim Ivireanul și episcopul de la Rîmnic Chesarie, o metamorfoză remarcabilă. Urmînd modelul vorbirii populare, traducătorii cărților bisericești au putut evita, în bună măsură, construcțiile sintactice greoaie și neconforme cu structura limbii române, pe care le întîlneam atît de frecvent în limba cărților traduse din secolul al XVI-lea. În structura sintactică a textelor laice, distingem două maniere diferite de exprimare. În timp ce cronicarii savanți (M. Costin, C. Cantacuzino, D. Cantemir) s-au străduit să dea sintaxei românești o înfățișare particulară, sintaxa lor dobîndind astfel un caracter elaborat, livresc, structura sintactică a limbii celorlalți cărturari români, nu mai puțin erudiți, se identifică, în bună măsură, cu sintaxa vorbirii populare. Principala trăsătură a sintaxei cronicarilor savanți este preferința pentru o topică aparte, adesea incompatibilă cu ordinea cuvintelor în româna populară. Frazele ample, cu o structură complexă, întrerupte adesea de maxime și sentințe livrești ori de proverbe și zicători, constituie o trăsătură specifică, în primul rînd, a sintaxei lui D. Cantemir și atestă influența literaturii bizantine, ce se caracterizează printr-un stil retoric bombastic, înzorzonat, prin perioade lungi și întortocheate. În scrierile cronicarilor mai puțin erudiți, întîlnim aproape toate elementele proprii sintaxei populare. Ei preferă frazele scurte, alcătuite din propoziții principale, legate între ele mai ales, cu ajutorul conjuncțiilor coordonatoare și, ce (ci), iar: "a doua dzi s-au tocmit și boierii cu Dumitrașco-vodă și mitropolitul, și i-au făcut toți scrisori la mînă, și au iscălit toți, și împăratul" (Gr.Ureche). Tot o particularitate a exprimării populare este și reluarea printr-o formă conjunctă a pronumelui personal: „Și după ce l-au slobozitu-l turcii să margă la casa-ș și apropiindu-se de casa-ș, numai ce au vădzut că-i arde și casa-ș” (Gr. Ureche). În același sens, trebuie remarcată și topica unor părți de propoziție care în construcțiile sintactice actuale ocupă alt loc. De pildă, complementul direct exprimat prin forma neaccentuată a pronumelui personal de pers. III-a sg. apare și înaintea predicatului: „Și o au trimis la împărăție de o au vădzut” (Gr. Ureche). O situație similară întîlnim și în topica unor instrumente gramaticale cum sînt: adverbul foarte, morfem al superlativului absolut, și verbele auxiliare din componența unor moduri și timpuri compuse : „...ce foarte un lucru puțin...", "lăsa-o-a oastea turcească la Hotin”. 159 Ca și celelalte compartimente ale limbii, lexicul literar din această epocă prezintă, de asemenea, un caracter compozit. Se mențin încă numeroase elemente lexicale vechi, cum sînt: a cerși „a cere”, chiar „clar”, a custa „a trăi”, neștine „cineva”, lucoare „lumină”, a prepune „a bănui” - toate moștenite din latină, precum și altele, formate pe terenul limbii române sau împrumutate din alte limbi, pe care româna modernă nu le-a preluat. Cu toate acestea, lexicul a suferit cele mai importante inovații în acest răstimp. Necesitatea de a spori cît mai grabnic posibilitățile de exprimare îi determină pe marii cărturari - aproape fără excepție poligloți - să caute cu asiduitate în vorbirea populară și în limbile pe care le cunoșteau termenii de care aveau nevoie. Dar, adesea, n-au șovăit se creeze cuvinte noi, punînd la contribuție și mijloacele interne de îmbogățire a vocabularului. Sînt abandonate acum majoritatea slavonismelor puse în circulație în textele românești din secolul al XVI-lea, adoptîndu-se, în schimb, un mare număr de neologisme grecești, latinești și turcești. Elementele lexicale împrumutate din latină și greacă privesc mai ales viața spirituală, pe cînd cele turcești se referă la viața materială. Tot în această perioadă consemnăm strădania cărturarilor noștri de a crea o terminologie științifică românească. Pentru atingerea acestui scop, ei au apelat nu numai la împrumuturi lexicale din alte limbi, ci și la calcuri, la derivare cu sufixe și prefixe, la cuvinte compuse și chiar la termeni regionali. Vocabularul cărților religioase din această perioadă este mai bogat și mai variat decît cel pe care l-am întîlnit în scrierile similare din secolul al XVI-lea. Explicația trebuie căutată în cultura traducătorilor (ne referim la Varlaam, Dosoftei, A. Ivireanul, S. Ștefan), dar și în progresul general al limbii române literare. În cărțile bisericești, se recurge la mijloace de exprimare proprii vorbirii populare, aceasta fiind soluția cea mai potrivită, de vreme ce cărțile religioase erau destinate unui public foarte larg, neomogen din punct de vedere social și cultural. Pe lîngă termenii populari, vocabularul scrierilor bisericești cuprinde și unele arhaisme ori împrumuturi mai vechi din slavonă, menținute pînă azi în terminologia religioasă a românilor. Dintre aceste elemente amintim cîțiva termeni împrumutați din slavonă pe cale livrească: blagoveștenie, a blagoslovi, blagocin etc. În textele bisericești mai întîlnim o serie de calcuri sau construcții calchiate după alte limbi, precum și unele locuțiuni specifice vechii române de tipul peste fire „extraordinar”, a da mulțemită „a mulțumi”, voie vegheată „protecție”, puitoriu de lege „legiuitor” etc. Textele laice au un vocabular incomparabil mai bogat și mai variat decît cele bisericești. Scriitorii savanți, între care D. Cantemir s-a distins ca cel mai autorizat reformator al lexicului românesc literar, au pus în circulație un număr mare de neologisme și calcuri, pe care s-au străduit să le adapteze la structura fonetică și morfologică a limbii române. Ceilalți cărturari, fără să ignoreze împrumuturile externe, s-au mărginit la moștenirea pe care le-o puneau la îndemînă graiurile populare din provinciile în care trăiau. Cu toate că în lexicul variantelor literare românești 160 pătrund acum numeroase elemente regionale, puține dintre acestea au o circulație limitată. Printre ele menționăm: arină , ciobotă, curechi , glod, harbuz, omăt, pîntece, a sudui, a șugui, ținterim, pită ș.a. Înlocuind slavona în funcțiile ei de limbă a culturii, româna literară trebuia să devină un mijloc de exprimare modern, capabil să pună la îndemîna vorbitorilor nu numai o structură fonetică și gramaticală unitară, ci și un fond lexical bogat, care să poată asigura exprimarea corectă a celor mai însemnate idei, sentimente și noțiuni. Desigur, realizarea acestui deziderat impunea înfrîngerea unor dificultăți deosebite. În primul rînd, trebuia acoperit golul ce se crease prin abandonarea slavonismelor lexicale, considerate la începutul secolului al XVIII-lea ca arhaice și nepotrivite pentru textele cu caracter laic. Se impunea crearea unei terminologii științifice românești, absolut necesară într-un moment cînd începuseră a se scrie și a se traduce, în limba noastră, lucrări de fizică, matematică, filozofie, logică, gramatică, medicină, agronomie etc. La rîndul lor, domniile fanariote au determinat unele modificări în structura administrativă a țărilor române, precum și în viața social-politică și culturală, în moda și obiceiurile de la curte, fapt care s-a reflectat și în lexicul limbii literare din această perioadă. În aceste condiții, era firesc să se încerce îmbogățirea vocabularului românesc atît prin mijloace interne (derivare, compunere, schimbarea clasei morfologice), cît și prim mijloace externe (împrumuturi din alte limbi). Într-o vreme cînd asupra vieții noastre social-politice și culturale se exercita o puternică influență orientală, era normal ca și vocabularul limbii literare din țările române să se îmbogățească, în primul rînd, cu neologisme de origine greacă și turcă. Paralel însă, prin strădania unor învățați (C. Cantacuzino, D. Cantemir), au pătruns în limba română și numeroase neologisme de origine latină și romanică. Împrumuturile turcești privesc aproape exclusiv viața materială și cea socială. Cuvintele turcești care, în majoritate, s-au păstrat pînă astăzi, întrucît au pătruns și în graiurile populare, se referă la: - locuință: acaret, balama, ceardac, cearșaf, geam; - comerț: chilipir, magazie, cîntar, raft, teanc, tejghea, mușteriu; - alimentație: baclava, cafea, ciulama, ghiveci, halva, iaurt, pilaf, sarma, șerbet, cazan, tava etc. - meserii: boiangiu, cazma, dulgher, dușumea, pingea etc. - floră: arpagic, bostan, harbuz, dovleac, liliac, pătlăgea; - termeni abstracți: belea, chef, hal, hatîr, marafet, moft, haz etc. - adverbe: abitir, buluc, doldora, taman etc. - interjecții: aman!, bre!, halal! 161 În epoca fanariotă, limba română a împrumutat din turcă numeroși termeni oficiali, savanți sau istorici, care n-au pătruns în vorbirea populară și au fost abandonați încă la începutul secolului al XIX-lea. Printre aceștia se numără: agă „căpetenie militară”, carvasara „birou vamal”, ciftiric „moșie, arendă”, elciu „ambasador creștin pe lîngă Poartă” etc. Alți termeni de origine turcă și-au schimbat valoarea semantică, căpătînd în limba literară actuală înțelesuri noi, de obicei, ironice sau depreciative: beșleagă (< tc. beșli-aga „căpitan de beșlii”) - rom. „bătrîn ramolit”, pehlivan (< tc. pehlivan „acrobat”) - rom. „șarlatan, escroc”, tertip (< tc. tertip „plan”) - rom. „șiretlic, truc”, dandana (< tc. tantana „alai militar”) - rom. „belea, întîmplare neplăcută”. Odată cu neologismele turcești, au pătruns în limba română și cîteva sufixe, care s-au încadrat în sistemul derivativ românesc, servind la crearea unor cuvinte noi de diferite origini. Astfel, cu ajutorul sufixului -giu (-ciu) s-au creat substantivele: barcagiu, duelgiu, scandalagiu, barmengiu, pomanagiu etc., cu sufixul -lîc (-lîc) s-au format cîteva substantive cu sens ironic: avocatlîc, crailîc, savanlîc.. Turcismele au fost acceptate numai de munteni și moldoveni, dar nici ei n-au avut o atitudine identică față de ele, pentru că, uneori, în cele două provincii, au fost adoptate sinonime turcești diferite: bostan (Moldova) - dovleac (Muntenia), haraba (Moldova) - chervan (Muntenia). În varianta literară din Transilvania, termenilor de origine turcă, adoptați în Principate, le corespund elemente lexicale maghiare sau germane: catifea / barșon, cearșaf / lepedeu, dulap / almar, tutun / duhan. Din turca osmanlîie românii au împrumutat numai substantive, adjective, adverbe și interjecții. Nici un verb de origine turcă n-a pătruns în limba română, deoarece verbele turcești au terminația -mak sau -mek, care nu poate fi adaptată sistemului verbal românesc. Influența turcească asupra limbii române a fost limitată în timp și spațiu și a atins numai anumite sfere ale vocabularului. Influența neogreacă s-a exercitat, mai ales, în secolul al XVIII-lea, cînd a atins apogeul, în timpul domniei grecilor fanarioți. În această perioadă, mulți dintre învățații munteni și moldoveni s-au folosit de greacă pentru a-și redacta lucrările sau, cel puțin, pentru a completa golurile din vocabularul românesc. După cum am mai menționat, grecismele se referă la termenii din sfera spirituală. Iată o serie a cuvintelor grecești, dintre care multe au fost abandonate în secolul următor: - științe și învățămînt: agramat „ignorant”, vivlion „carte”, vivliotecă „bibliotecă”, a spudaxi „a-si face studiile”; - artă: melos „cîntec”, musicos „muzician”, tragodie „tragedie”; 162 - politică: aftocrat „autocrat”, eterie „revoluție”, politie „stat, oraș”; - familie: babac „tată”, țață „mătușă”, zulie „gelozie”; - administrație: anaforă „raport adresat Domnului”, a chivernisi „a guverna, a administra”. Influența greacă s-a exercitat, iarăși, asupra variantelor literare din Moldova și Muntenia, pentru că în Transilvania învățații români au apelat la o altă limbă de cultură, cea latină, pe baza căreia au încercat, și de multe ori au reușit, să lărgească și să modernizeze vocabularul limbii române literare. O serie de elemente latine și neoromanice au fost introduse și de cărturarii epocii în discuție. În scrierile lor, găsim o serie de neologisme de tipul: activitas, argument, armistiție, avocat, calendar, coronație, eclipsă, epidemie, experienția, metafizică, milă, milion, monetă, paradă, providenția, senat etc. În a doua jumătate a secolului al XVIII-lea, precum și în veacul următor, latina și limbile romanice, în primul rînd franceza și italiana, au devenit izvorul cel mai însemnat de modernizare a lexicului românesc. Firește, un rol deosebit de important în această privință l-a avut Școala ardeleană și curentul latinist de mai tîrziu. Problemele și evoluția limbi române în perioada anilor 1780 - 1840 Data care marchează punctul inițial al perioadei moderne a limbi literare române este anul 1780, cînd apare la Viena gramatica lui Samuil Micu și Gheorghe Șincai Elementa lingue daco-romanae sive valachicae. „O etapă de regenerare începe pentru întreaga noastră intelectualitate, scrie Ovid Densușianu, cînd învățații transilvăneni vin să propage prin scrierile lor convingerile pe care se întemeiază renașterea noastră de la începutul secolului trecut. Ceea ce dă caracter deosebit acestei epoci este faptul că toți care au scris în acest timp au urmărit aceleași idei și au dat un exemplu rar de solidaritate intelectuală”1. Spre sfîrșitul secolului al XVIII-lea, apar în țările române semne ale modernizării vieții social-politice și economice. Revoluția lui Tudor Vladimirescu (1821) marchează trecerea spre epoca modernă a istoriei poporului român. Se înmulțesc școlile cu predare în limba română, se editează manuale, se traduc lucrări din cele mai diverse ramuri ale științei, iar prin cîțiva poeți și scriitori (Enăchiță Văcărescu, Iancu Văcărescu, Costache Conachi, Dinicu Golescu) începe a se închega o literatură cultă în limba națională. Remarcabilă prin consecințele ce le va avea și asupra dezvoltării limbii literare este tendința de laicizare a întregii culturi românești scrise. Între cei dintîi și, totodată, cei mai de seamă reprezentanți ai curentului novator ce caracterizează această epocă se numără toți acei cărturari 1 Ov. Densușianu, Literatura română modernă, București, 1920, p.1. 163 români din Transilvania care, la sfîrșitul secolului al XVIII-lea și începutul celui de-al XIX-lea, s-au străduit să asigure emanciparea culturală și socială a românilor transilvăneni. Alături de ilustrele nume ale corifeilor Școlii Ardelene, ca Samuil Micu, Gheorghe Șincai, Petru Maior și Ion Budai-Deleanu, se cuvine să amintim aici și cîteva nume mai puțin cunoscute, dar foarte importante pentru istoria culturii românești, cum ar fi: P. Iorgovici, R. Tempea, C. Diaconovici-Loga, V. Colosi, I. Teodorovici, I. Corneli s.a. Fiind posesori ai unor temeinice cunoștințe filologice, reprezentanții Școlii Ardelene și-au pus pentru prima dată în mod deliberat problema creării limbii literare. Ei și-au dat seama de faptul că modernizarea limbii române literare nu se poate face în afara contactului cu limba latină și cu limbile romanice „surori”. Pentru aceasta, trebuia să se înlocuiască, mai întîi, alfabetul chirilic, „haină împrumutată și rău adaptată limbii române”, cum zicea Al. Rosetti1, mai ales că în vremea ceea se foloseau de alfabetul latin majoritatea popoarelor europene, chiar și cele care nu vorbeau limbi neolatine. Așadar, trebuiau elaborate principiile ortografice, menite să faciliteze introducerea alfabetului latin în scrisul românesc și, în același timp, să favorizeze unificarea limbii literare din punct de vedere fonetic. Este lesne de înțeles că nici o limbă literară nu se poate unifica din punct de vedere fonetic atîta vreme cît cei care o vorbesc și o scriu nu sînt constrînși să respecte norme ortografice și ortoepice precise. Dar unificarea limbii se realizează deplin abia atunci cînd vorbitorii respectă și un anumit număr de reguli morfologice și sintactice. Pentru stabilirea acestor reguli, trebuiau scrise gramatici. Or, una dintre preocupările de căpetenie ale reprezentanților Școlii ardelene a fost alcătuirea lucrărilor de acest fel. Alături de gramatici, un rol fundamental în procesul de formare și de îmbogățire a limbilor literare îl au dicționarele. Ele pun la îndemîna tuturor un material lexical bogat, dau indicații cu privire la scrierea și pronunțarea cuvintelor înregistrate, dar mai ales, consemnează multiplele sensuri pe care le pot avea termenii respectivi, sinonimele acestora și cuvintele mai puțin uzuale. Școlii ardelene îi datorăm și elaborarea celor dintîi dicționare românești. Una dintre problemele fundamentale ale oricărei limbi literare este îmbogățirea vocabularului cu termeni și sensuri noi. Introducerea și adaptarea neologismelor, mai ales în epoca de formare a limbii culte, este o muncă complexă și anevoioasă. Învățații Școlii ardelene au arătat și aici drumul pe care trebuia să-l străbată limba română. Totodată, ei s-au străduit să creeze o terminologie adecvată cerințelor momentului istoric respectiv. În sfîrșit, trebuie să arătăm că acești pionieri ai culturii românești au avut în vedere și aspectul estetic al limbii. Ei au văzut în limbă nu numai un instrument de cultură în general, ci și un mijloc al exprimării artistice. Începuturile unora dintre ei, în special ale lui I. Budai-Deleanu, de a 1 Al. Rosetti, Limba română în sec. XIII-XVI, 1956, p.15. 164 crea și dezvolta limbajul nostru poetic marchează debuturile încununate de succes ale limbii poetice românești. Acțiunea conștientă întreprinsă de filologii Școlii ardelene pentru unificarea și prelucrarea limbii literare poate fi urmărită în cele mai multe dintre scrierile acestora. Astfel, Gh. Șincai, în prefața primei gramatici românești tipărite, arată că unicul scop al acestei lucrări este perfecționarea limbii materne: „M-am străduit cît am putut ca de la cuvintele și vorbele cele tocmai românești nicicum să nu mă abat și depărtez, ci să le aleg după cum pre unele locuri mai bine vorbesc românește decît pre altele, precum am și făcut, nu pentru altă ceva, fără numai ca prin normă, prin care trebuie să se îndrepte toți oamenii, să se îndrepte și să sporească și limba noastră, precum și a altor oameni.” Samuil Micu constată, în prefața Bibliei tipărite la Blaj în 1795, că Biblia de la București (1688) a fost tipărită „cu foarte și încurcată așezare și întocmire a graiului românesc și mult osibit de vorba cea acum obicinuită și mai ales, de graiul și de stilul cel din cărțile bisericești”. Reiese de aici că S. Micu a sesizat evoluția limbii române în secolul scurs de la tipărirea Bibliei de la București și tocmai de aceea își propune să dea o nouă tălmăcire textului sacru, în care să fixeze noua fizionomie a limbii culte. Petru Maior distingea și el varianta literară de cea populară a limbii, dar el se referea la limba latină, nu la cea română. Cea mai prețioasă constatare teoretică privitoare la limba literară o face însă I. Budai-Deleanu în lucrarea sa Dascălul pentru temeiurile gramaticii românești. Aici filologul transilvănean dă cea dintîi definiție a limbii literare, afirmînd că „.vorba sau limba muselor nu este altă fără limba întru care se învață științele. Această limbă se află la toate neamurile politice [=civilizate] la care folosesc învățăturile și este în sine tot aceeași limbă a norodului de obște, numai cît este mai curată de toate smintelile ce se află în limba lămurită și adusă la regulile gramaticești, apoi și înmulțită cu cuvinte obicinuite de învățături, care nu se află în vorba de obște”. Filologi autentici, buni cunoscători ai istoriei limbii române, reprezentanții Școlii ardelene și-au propus să elaboreze un sistem ortografic bazat pe principiul etimologic. În felul acesta, ei sperau să apropie aproape pînă la identificare limba română scrisă de cea latină. Prima încercare de a pune în practică acest punct de vedere o găsim în Carte de rogaciuni pentru evlavia homului creștin, tipărită cu alfabet latin de Samuil Micu la Viena în 1779. La sfîrșitul acestei cărți, autorul indică alfabetul utilizat (identic cu cel latin) și dă unele explicații ortografice. Un sistem ortografic cu litere latine bazat tot pe criteriul etimologic, dar mai pe larg explicat și argumentat, îl găsim în prima gramatică amintită mai sus: Elementa linguae daco-romanae sive valachicae. Ortografia propusă de S. Micu și Gh. Șincai în această gramatică era menită să asigure 165 o „haină cît mai latinească” limbii române și cerea din partea celor ce s-au încumetat s-o utilizeze serioase cunoștințe de fonetică istorică. Fără îndoială, că un astfel de sistem de scriere era aproape impracticabil pentru cei care nu cunoșteau latina. Probabil că acest lucru a fost sesizat și de Gh. Șincai, de vreme ce în a doua ediție a gramaticii, pe care o tipărește la Buda în 1805, fără să indice și numele lui S. Micu, se simte obligat să facă unele concesii principiului fonetic. Astfel, pentru î se propun semnele î, î, e (mîna, avezement, rîu). Pentru ș se recomandă semnul Q ugia < lat. ustia > rom. ușă. Ceilalți reprezentanți ai Școlii ardelene au susținut, de asemenea, ideea înlocuirii alfabetului chirilic cu cel latin și propagat principiul etimologic în ortografie. Adoptarea scrierii etimologice ar mai fi avut o consecință: integrarea mai rapidă a culturii noastre în cea romanică. Totodată, deprinderea acestui principiu ortografic implică o bună cunoaștere a limbii latine și, desigur, a gramaticii istorice românești, ceea ce i-ar fi obligat pe intelectualii noștri să se orienteze mai grabnic spre cultura latino-romanică. Așa se face că aproape toți lingviștii transilvăneni au propus și au susținut în exclusivitate sistemele ortografice mai mult sau mai puțin etimologice. Petru Maior fost cel dintîi care s-a ocupat în mod special de ortografie și a tipărit chiar o lucrare în acest sens: Ortographia romana sive latino-valachica cum clavi, apărută la Buda, în 1819. Aici, cu toate că propune o ortografie etimologică, P. Maior admite și alte principii ortografice, adoptînd sistemul italian de scriere a consoanelor africate (principiul silabic): ci, ci, gi, ge și utilizînd prima dată semnele ș și ț, păstrate și în ortografia actuală. Mai trebuie să menționăm că, deși au luptat consecvent pentru înlocuirea alfabetului chirilic cu cel latin, primii reprezentanți ai Școlii ardelene și-au tipărit cele mai importante opere tot cu vechiul alfabet, pentru că voiau să se facă înțeleși de către toți românii și pentru că și-au dat seama că vremea reformelor ortografice totale nu sosise încă. Totuși, de la 1800 încolo, apar numeroase cărți cu alfabet latin, mai ales, în Transilvania, prin care ideea abandonării scrierii chirilice în favoarea celei latine a cîștigat un loc sigur și definitiv în conștiința intelectualilor români. Nici pentru scrierea cu litere chirilice nu se elaborează, pînă la începutul secolului al XIX-lea, o ortografie științifică, bazată pe principiile morfologic și fonetic. Încercarea lui Ienăchiță Văcărescu de a simplifica alfabetul chirilic și de a stabili reguli ortografice a rămas fără ecou. În plus, la acea dată nici tradiția ortografică impusă prin scrierile românești din secolele anterioare nu corespundea realității fonetice. De aceea constatăm și un anumit haos chiar în scrierea tradițională cu litere chirilice. Filologii transilvăneni ne-au lăsat și cîteva gramatici. Prima, cea amintită mai sus, deși e scrisă în limba latină (doar exemplele sînt românești) este deosebit de importantă pentru că e cea dintîi gramatică românească tipărită. Dar, așa cum afirmă acad. I. Iordan, „...pe lîngă faptul că este 166 prima gramatică tipărită a limbii noastre, ea are meritul de a fi servit multor străini, cunoscători ai limbii latine, să învețe românește și, mai ales, să-și dea seama de originea latină a limbii române. Printre aceștia, unul, și anume Fridrich Diez, întemeietorul filologie romanice ca disciplină cu adevărat științifică, avea s-o consacre, peste ceva mai mult de jumătate de secol (1836), ca un idiom romanic egal îndreptățit în ochii specialiștilor cu franceza, spaniola, italiana etc”1. Gramatica lui S. Micu și Gh. Șincai are o importanță deosebită și pentru formarea terminologiei gramaticale românești. Utilizînd terminologia și clasificările gramaticilor latinești, mai potrivite și mai conforme cu structura limbii române, cei doi autori au făcut un însemnat pas înainte față de predecesorii lor, care folosiseră o terminologie slavonă greoaie și o clasificare complicată. Lucrarea cuprinde 4 capitole: 1. Ortografia. 2. Etimologia. 3. Sintaxa. 4. Formarea cuvintelor, iar la sfîrșit se dă un mic glosar român-latin. În capitolul I sînt expuse principiile ortografiei etimologice latinizante. În capitolul al II-lea Etimologia (Morfologia) se fac numeroase constatări juste, cum ar fi cea privitoare la declinarea cu articol, despre care se spune că numai articolul, devenit parte integrantă a cuvîntului, se declină. Se adoptă forma populară a indicativului prezent de la verbul a fi: eu sent (sînt), noi sentem (sîntem) etc., și nu forma latinizantă sînt, suntem. Vrînd să dovedească însă că structura gramaticală a limbii române se confundă cu cea a limbii latine, ei susțin că nu avem decît două genuri: feminin și masculinâ; nu țin seamă de reducerea cazurilor în limba română, încercînd să găsească forme și pentru Abl., cu toate că acesta dispăruse încă în latina preromanică. Disting, de asemenea, fără temei, forme de viitor pentru modurile imperativ, infinitiv și chiar pentru participiu. La capitolul Sintaxa, foarte redus de altfel, ei identifică sintaxa verbului românesc cu cea a verbului latinesc, ceea ce este, de asemenea, o exagerare. Dar și aici se dau numeroase reguli judicioase, cum ar fi: formarea acuzativului cu prepoziția pre, regimul anumitor verbe, cînd și cum trebuie folosit articolul etc. Lăsînd la o parte greșelile inerente pentru vremea în care au fost elaborate regulile și lucrarea, trebuie să reținem că prima gramatică românească tipărită a adus o contribuție reală la fixarea celor dintîi norme ale limbii române literare moderne. Exemplul lui S. Micu și Gh.Șincai a fost urmat, la scurtă vreme, de alți învățați români, care s-au străduit să elaboreze și să tipărească gramatici românești destinate mai ales școlarilor. Astfel, doctorul I. Molnar-Piuariu, pornind de la Elementa linguae daco-romanae sive valachicae a lui S. Micu și Gh. Șincai, alcătuiește o gramatică în limba germană Deutsch walachische Sprache, apărută la Viena în 1788. 1LRC, 1956, p.751. 167 R. Tempea publică la Sibiu, în 1797, o Gramatică românească, în care sesizăm influența lui Ienăchiță Văcărescu Observații sau băgări de seamă asupra regulelor gramaticii rumânești, apărută la Rîmnic cu zece ani mai înainte, dar și influența lui S. Micu și Gh. Șincai. Lucrarea nu are o valoare deosebită, însă autorul ei se dovedește a fi unul dintre cei dintîi filologi români care au încercat să creeze o terminologie gramaticală românească, pornind, mai ales, de la cea latină. În 1799, apare la Buda cartea bănățeanului P. Iorgovici Observații de limba rumânească, care nu este, de fapt, o gramatică, deși are caracter normativ, ci este prima lucrare importantă de lexicologie a limbii române. Unele dintre afirmațiile autorului privesc direct limba literară și surprind prin justețea lor. Autorul își dă seama că limba română „are lipsă de îndreptare și de înmulțire; aceasta se poate face de vom aduce-o la regule fixe". El constată diferența dintre vorbirea oamenilor instruiți și a celor neinstruiți și încuviințează crearea limbajului savant, însă precizează că învățatul care scrie pentru publicul larg "trebuie să întrebuințeze așa cuvintele cu care vorbind să-l înțeleagă aceia pentru care scrie" (p.76). cartea sa cuprinde și alte idei interesante privitoare la studiul limbii în general și a limbii române în special. El propune cîteva soluții judicioase de îmbogățire a lexicului românesc prin mijloace interne, pe care le ilustrează cu numeroase exemple, care l-au entuziasmat pe I. H. Rădulescu, făcîndu-l să exclame în prefața gramaticii sale din 1828: „Vrednice de toată lauda sînt sfaturile pentru cum să îndrepteze limba rumânească ale lui P. Iorgovici, tipărite la Buda în veacul trecut”. În semn de omagiu, I. Heliade retipărește lucrarea lui P. Iorgovici în Curierul de ambe sexe, din 1838-1840. Alt bănățean, C. Diaconovici-Loga, tipărește în 1822, tot la Buda, o Gramatică romanească pentru îndreptarea tinerilor. După cum se vede din titlu, lucrarea era destinată mai ales școlarilor, pentru că autorul vedea în școală principala instituție prin intermediul căreia puteau fi răspîndite și impuse normele rostirii și scrierii corecte. Cartea cuprinde 5 părți: 1. Ortoepia sau grăirea dreaptă; 2. Ortografia sau scrierea dreaptă; 3. Etymologia sau deducerea cuvintelor; 4. Sintaxa (Alcătuirea cuvintelor); 5. Prosodia sau măsura tonului. Regulile ortoepice și ortografice, precum și normele morfologice și sintactice propuse de C. Diaconovici-Loga, sînt, în general, judicioase și vădesc orientarea autorului mai ales spre formele ce s-au impus mai tîrziu ca norme ale limbii literare moderne. Astfel, în domeniul foneticii, el propune ca unică forma corectă cu j în locul lui gi, în cuvintele de tipul joc, județ etc., dar atrage atenția asupra faptului că înlocuirea africatei prepalatale cu fricativa corespunzătoare, conform pronunției din graiul crișean, este incorectă și trebuie evitată. Palatalizarea labialelor este ocolită cu grijă, iar în locul africatei dentale sonore dz, obișnuită în limba veche și în unele subdialecte dacoromâne, este preferată fricativa sonoră z. Velarizarea vocalelor anterioare e și i după consoanele dure (ș, j, s, z, ț, r) este, de asemenea, respinsă, ba chiar, datorită unei tendințe 168 latinizante, ă și î sînt uneori înlocuiți cu i și e, acolo unde limba literară îi păstrează: învevetură, chepetenie etc. Totuși C. Diaconovici-Loga a fost un latinist moderat, de aceea el n-a încercat să elimine din rostirea literară sunetele ă și î, cu toate că în gramatica sa nu pierde prilejul de a spune despre ele că „au un ton tîmp și nefiresc”. În cuvîntul român și derivatele sale î este înlocuit peste tot cu a. În general însă, modificările fonetice în spirit latinist propuse de C. Diaconovici-Loga sînt rare și nesupărătoare. Fonetismele regionale de tip bănățean sînt acceptate ca norme de rostire literară numai atunci cînd lasă impresia că se apropie de norma existentă în latină, cum ar fi, de pildă, tinăr, spuni [=spui], petroni [=pietroi] etc. El mai propune și numeroase reguli morfologice, menite să asigure o mai înaltă claritate și precizie structurii gramaticale românești. Astfel, el adoptă formele diferențiale ale articolului genitival al, a, ai, ale, indică formele cazuale exacte atît pentru articolul hotărît, cît și pentru acuzativul cu pre (pre pîne, pre răul, pre mine etc.), iar pentru pronumele demonstrativ sînt recomandate mai ales formele aceasta, acest, acel, cu toate că sînt înregistrate și formele regionale cest, est, ăst. El încearcă să impună forma cu u la pers. a III-a pl. a imperfectului indicativ, dar numai pentru verbele auxiliare (el era - ei erau, el voia - ei voiau), pentru că la verbele regulate păstrează forma nediferențiată (el lăuda - ei lăuda). De asemenea, el recomandă ca fiind mai corecte formele neiotacizate ale verbelor a auzi, a vedea etc., care s-au impus în limba literară din Principate abia la sfîrșitul secolului trecut. Prepozițiile de, din, după apar ca în limba actuală, iar referitor la prepoziția pe constatăm că, atunci cînd intră în componența adverbelor, e notată ca în exprimarea literară de azi: pe aici, pe acolo, pe de alături etc. Și în domeniul morfologiei, formele latinizate sînt sporadice și nu apar aproape niciodată singure, ci sînt însoțite de formele populare sau de cele care s-au impus mai tîrziu în limba literară. Astfel, C. Diaconovici-Loga încearcă să stabilească forme de ablativ pentru substantive, adjective, pronume și articol, nu sesizează existența genului neutru, propune formele leau, leai lea pentru iau, iei, ia, pe care însă nu uită să le pună alături, îl recomandă pe formos în locul lui frumos și distinge, după un model latin, grupul verbelor deponente. Faptele de limbă populară apar mai frecvent în gramatica lui C. Diaconovici-Loga, dar aceste se află înșirate mai totdeauna după cele care au devenit literare. Cele mai multe particularități regionale pot fi întîlnite în flexiunea verbală. Bunăoară, formele de mai-mult-ca-perfect perifrastic de tipul am fost auzit „auzisem” stau alături de cele sintetice; verbul auxiliar a fi are forme variabile, după persoane, la perfectul conjunctivului (să fiu cugetat, să fii cugetat, să fim, să fiți cugetați), iar pentru condiționalul trecut se recomandă și o formă alcătuită din imperfectul verbului a vrea + 169 infinitivul verbului de conjugat (eu vreau bate = aș fi bătut), ca în limba veche: și turcii atunci nu vre scăpa nici unul. După cum se poate vedea din cele expuse mai sus, C. Diaconovici-Loga a anticipat cu cîțiva ani înainte multe dintre formele propuse de I. Heliade Rădulescu și rolul pe care l-a jucat gramatica sa în procesul complex de impunere a normelor limbii române literare moderne în Transilvania și Banat este asemănător cu cel care l-a avut gramatica lui Heliade—Rădulescu în Muntenia și Moldova. Tipărită în multe exemplare și într-o vreme cînd lucrările de acest fel, scrise în limba română, erau încă foarte rare, beneficiind și de autoritatea științifică a autorului ei, cartea lui C. Diaconovici-Loga a fost citită și învățată de numeroase generații de școlari nu numai în Transilvania și Banat, ci și peste munți, în Moldova și Bucovina. În felul acesta, s-a răspîndit o concepție unitară despre normele ortoepice, ortografice și gramaticale românești, concepție care nu putea să rămînă fără ecou la formarea și unificarea limbii române literare moderne. O valoroasă gramatică românească a elaborat și I. Budai-Deleanu în jurul anului 1812, cu titlul Temeiurile gramaticii românești. În 1812, autorul terminase și versiunea latinească a acestei scrieri: Fundamenta gramatices romanicae seu ita dictae valachicae. Gramatica lui I. Budai-Deleanu este alcătuită după principiul progresiv al reprezentării cunoștințelor, de la simplu la complex, de aceea capitolele mari ale scrierii sale sînt: fonetica, morfologia, sintaxa. Terminologia gramaticală folosită de el este surprinzător de actuală: numele, pronumele, verbul, partițipia, adverbia, prepoziția, conjuncția și interjecția; graduri de comparație: pozitiv, comparativ și superlativ etc. Din nefericire, această operă a marelui cărturar transilvănean a rămas în manuscris. Alături de gramatici, dicționarele sînt lucrări fundamentale și indispensabile pentru stabilirea și impunerea normelor limbii literare. Contribuția reprezentanților Școlii ardelene a fost hotărîtoare în acest domeniu. Pînă la apariția Lexiconului de la Buda, cărturarii transilvăneni au elaborat, integral sau parțial, mai multe lucrări lexicografice, care au pregătit apariția acestei opere, tipărită abia la 1825. Astfel, în 1801, S. Micu terminase un Dictionarum valachico-latinum, pe care, în 1803, încearcă să-l transforme într-unul în 4 limbi. În 1805, lucrarea era terminată. Aceasta a fost prima formă a Lexiconului budan. După cum observă Mircea Seche, „dicționarul lui Klein (așa i se mai zicea lui S. Micu) este cea dintîi lucrare lexicografică de tip poliglot sau bilingv, în care se dau, alături de cuvintele-titlu românești mai rare și definiții explicative”1. 1 Vezi M. Seche. Schiță de istorie a lexicografiei românești, București, 1968, p.22. 170 Șt. Crișan KOrosi elaborase pentru tipar, încă în 1802, un Lexicon român-latin-maghiar, iar P. Iorgovici a redactat un dicț ionar poliglot român-german-francez-latin, care însă nu s-a păstrat nici în manuscris. Cel mai valoros dicționar din seria celor netipărite rămîne însă Lexiconul românesc-nemțesc, redactat de I . Budai-Deleanu de-a lungul a 35 de ani, egal ca număr de cuvinte cu Lexiconul de la Buda (cuprinde circa 10 000 de termeni). În 1818 era gata pentru tipar, dar, din motive necunoscute, nu a fost editat. Potrivit aprecierii lui M. Seche, în prefața acestei lucrări, găsim cea dintîi expunere de motive a unui lexicograf român asupra concepției sale. Pentru prima oară în istoria lingvisticii românești o lucrare lexicografică se bazează pe un material obținut prin despuierea textelor. Ne aflăm, de asemenea, în fața unui dicționar în care se înregistrează atît sensurile de bază, cît și sensurile secundare ale cuvintelor românești, ordinea sensurilor la cuvintele polisemantice fiind în general cea istorică, etimologică. Lexiconul lui I. Budai-Deleanu este cea dintîi lucrare lexicografică în care se dau sistematic indicații asupra accentului cuvîntului-titlu, asupra categoriei gramaticale a genului (la substantive) și a diatezei (la verbe), a răspîndirii geografice a cuvintelor și, în sfîrșit, asupra valorii lor stilistice. În 1822, dr.I. Molnar-Piuariu tipărește la Sibiu un Vocabularum nemțesc și românesc. În 1825 apare la Buda Lexicon românescu-latinescu-ungurescu-nemțescu (quare de mai mulți autori, în cursul a trudeei și mai multoru ani s-au lucratu sau Lexicon valachico-latino-hungarico-germanicum quod o pluribus autoribis decursum triginta et amplius annorum elaboratum est). Se poate afirma că, odată cu apariția lexiconului de la Buda, ne aflăm la începuturile lexicografiei românei moderne. La redactarea, revizuirea și desăvîrșirea acestei lucrări monumentale au colaborat cîțiva dintre cei mai de seamă reprezentanți ai Școlii ardelene: S. Micu, P. Maior, V. Colosi, I. Corneli, I. Teodorovici, Al. Teodori. Importanța acestei lucrări pentru limba română literară constă, mai ales, în numărul mare de neologisme latinești și romanice pe care le înregistrează, multe dintre ele păstrîndu-se cu forma dată de autori pînă azi. Iată cîteva exemple: bal, bancă, bibliotecariu, cadavru, chirurgu, chitară, companie, condiție, contagios, conversație, cortină, epilogu, examen, execuție, fabulă, familie, gazetă, generosu, magie, modă, plantă, poesie, proprietate, respirație etc. În afară de neologisme, între care se includ și numeroși termeni tehnici, dicționarul cuprinde un material lexical de factură populară sau regională, provenit mai cu seamă din graiurile transilvănene. Dornici să scoată în evidență și cu acest prilej originea latină a limbii noastre, autorii Lexiconului... încearcă să stabilească numeroase etimologii, dar multe dintre acestea sînt forțate ori hazardate. 171 În ce privește ortografia, Lexiconul de la Buda urmează destul de fidel sistemul de scriere propus de S. Micu, folosindu-se doar de cîteva semne deosebite (ț, ș, a „ă”). El constituie un monument de seamă în dezvoltarea limbii și culturii românești. Prin această scriere se încununează strădaniile promotorilor Școlii ardelene în sensul celor mai mari tendințe ale dezvoltării limbii literare: îmbogățirea ei cu elemente noi și codificarea principalelor norme de vorbire corectă. Grație extensiunii materialului cuprins și întocmirii lui judicioase, Lexiconul de la Buda a însemnat o etapă importantă în evoluția limbii literare și o temelie trainică pentru dezvoltarea ei ulterioară. Una din problemele cele mai complexe și, totodată, mai importante pe care le ridică procesul de dezvoltare și modernizare a oricărei limbi este crearea unui fond lexical capabil să asigure exprimarea tuturor noțiunilor și ideilor din orice domeniu al vieții materiale și spirituale a unui popor. Spre sfîrșitul veacului al XVIII-lea, limba română se afla într-o stare nefavorabilă din acest punct de vedere. Termenii slavoni, turcești și grecești pătrunși în scrierile cărturarilor din secolele anterioare și în limba de la curtea domnitorului erau puțini și adesea rău adaptați sistemului morfologic și fonetic al limbii române. Meritul de a fi îndreptat limba românească spre izvoarele ei firești latino-romanice revine, de asemenea, reprezentanților Școlii ardelene. Indicînd drept principală sursă de îmbogățire cu neologisme a limbii române literare limba latină și limbile neoromanice, filologii transilvăneni săvîrșeau un act revoluționar de importanță capitală pentru modernizarea limbii noastre culte. Latina și limbile romanice apusene au dat românei, începînd cu preajma anului 1780, un număr important de termeni, dintre care cei mai mulți au fost adaptați și asimilați. Cărțile științifice de tot felul, elaborate sau traduse de ei, reclamau crearea unei terminologii științifice adecvate. Spre deosebire de latiniștii altor secole, corifeii Școlii ardelene s-au ferit de exagerări, introducînd în scrierile lor termenii absolut necesari limbii române. În procesul de îmbogățire a lexicului românesc cu neologisme, ei au acționat conștient și moderat. De aceea se pare edificatoare afirmația lui S. Micu: „Pentru aceea vorbim, ca alții să înțeleagă. Nu se cade să mestecăm cuvinte străine în limba românească, adică nemțești sau ungurești cu turcești sau slavonești sau dintr-alte limbi. Iară unde lipsește în limba noastră românească și nu avem cuvinte cu care să putem spune unele lucruri, mai ales pentru învățături și în științe, atunci cu socoteală și numai cît este lipsă putem să luăm ori din cea grecească, ca din cea mai învățată, ori din cea latinească, ca de la a noastră maică, pentru că limba noastră cea românească este născută din limba cea latinească.” [S. Micu. Logica, Buda, 1800, p. 57] La rîndul său, P. Maior, constatînd lacunele din vocabularul științific românesc de la începutul veacului trecut, propune: „Unde întru științele cele înalte nu ne-ar ajunge unele cuvinte, precum grecilor le iaste slobod în lipsele sale a se împrumuta de la limba elinească, și sîrbilor și 172 rușilor de la limba slovenească cea din cărți, așa și noi toată cădința avem a ne ajuta cu limba latinească cea corectă, ba și cu surorile limbii noastre, cu cea italienească, cu cea frîncească și cu cea spaniolească”1. Se desprind de aici două importante idei: a) lexicul limbii literare trebuie întregit prin introducerea neologismelor de origine latină și romanică; b) limba română literară trebuie ridicată la nivelul celorlalte limbi de cultură prin racordarea ei la necesitățile și exigențele științei moderne. Contribuția lui Gh. Șincai la crearea terminologiei științifice românești este și ea remarcabilă, mai ales din punct de vedere practic lingvistul transilvănean a pus în circulație numeroși termeni, dintre care unii s-au păstrat și azi în anumite ramuri ale științei, cum sînt: astronomia, botanica, fizica, matematica, chimia, agronomia etc. Latiniștii nu au respins în totalitate elementele străine pătrunse în țesătura limbii române, ci s-au pronunțat mai ales împotriva acelor termeni care, neintrînd în uzul general, au rămas adesea neadaptați la sistemul fonetic și morfologic al limbii noastre. De asemenea, ei nu au văzut în latină și în limbile romanice singura sursă de împrumut. Astfel, P. Iorgovici și-a dat seama că limba română poate fi îmbogățită și cu elemente lexicale create pe teren propriu, mai ales prin derivare de la rădăcini moștenite din latină. De cele mai multe ori însă derivatele propuse de el sînt neologisme împrumutate din latină sau din limbile romanice. Acest lucru se poate ușor constata citind, de pildă, termenii incluși de P. Iorgovici în familia substantivului parte: particulare „osebit”, părțire „împărțire”, porție „o parte măsurată”, proporție „între două părți asemănare”, parțialitate „ținerea cu o parte” imparțialitate „neținerea cu nici unul”. Prin strădania oamenilor de cultură transilvăneni din această epocă, fondul istoric latin al limbii s-a îmbogățit cu un mare număr de neologisme romanice, răspîndite apoi și în scrierile autorilor munteni și moldoveni. În felul acesta, grecismele și turcismele pătrunse în limba literară au putut fi înlăturate în numai cîteva decenii. Privită în ansamblu, contribuția Școlii ardelene la întemeierea limbii române literare moderne este, fără îndoială, remarcabilă, poate nu atît prin rezultatele practice imediate, cît mai ales prin ideile judicioase privitoare la cultivarea și unificarea limbii române. 1 P. Maior. Istoria bisericei românilor, Buda, 1813, p. 183. 173 Contribuția cărturarilor din principate la cultivarea și modernizarea limbi române literare. Epoca Ion Heliade Rădulescu Simplificarea alfabetului și fixarea normelor ortografice Datorită tradiției, dar și datorită lipsei unor lucrări de gramatică românească, menite să stabilească, încă de la începuturile scrisului, normele ortografice și ortoepice, românii au menținut în alfabetul chirilic un mare număr de slove inutile. Abia în a doua jumătate a secolului al XVIII-lea, adică odată cu apariția celor dintîi gramatici, se încearcă fixarea unor norme de scriere corectă, avîndu-se în vedere, totodată, și unele probleme de ortoepie. Bucoavnele (cea mai veche datează din 1699), care slujeau la deprinderea scrisului, nu cuprind expuneri detaliate asupra vreunui sistem ortografic românesc. Acest fapt a făcut imposibilă adoptarea unui sistem ortografic unitar pentru toți românii și a creat mari dificultăți celor care încercau să învețe a scrie românește, iar mai tîrziu a generat numeroase confuzii la interpretarea grafiei textelor noastre vechi. Pînă la sfîrșitul veacului al XVIII-lea, asistăm doar la încercări sporadice și nesemnificative de simplificare a alfabetului chirilic. Prima încercare „oficială” de reducere a slovelor chirilice o datorăm lui Ienăchiță Văcărescu. În Observații sau băgări de seamă asupra regulelor și orînduelelor gramaticii rumânești, tipărită la Rîmnic, în 1787, cărturarul muntean propune reducerea alfabetului româno-chirilic la 33 de semne. În afară de aceasta, Ienăchiță Văcărescu folosește numai accentul ascuțit, chiar și pe ultima silabă, renunță la titlă ca semn distinctiv al slovelor-cifre și propune utilizarea unui ifen dedesubtul diftongilor. Reforma propusă de el nu a avut ecou între contemporani, nici chiar autorul ei n-a respectat-o integral, pentru că în scrierile sale folosea 38 de slove în loc de 33. Societatea literară din Brașov, întemeiată în 1821 la Brașov, își propunea simplificarea alfabetului chirilic și adaptarea lui la sistemul fonetic al limbii române. După reîntoarcerea la București, membrii Societății și-au continuat preocupările de limbă și ele au dat rezultatul scontat: a apărut Gramatica românească a lui Ion Heliade Rădulescu, care s-a tipărit la Sibiu, în 1828. Nemaiținînd seamă de tradiție, Heliade Rădulescu face o reformă radicală a ortografiei românești cu slove chirilice. Motivîndu-și acțiunea, el se declară partizan al principiului fonetic, arătînd că „pentru ce să nu scrim cum pronunțiem, cînd scrim pentru cei care trăesc, iar nu pentru cei morți?”. Spre deosebire de I. Văcărescu, I. Heliade a reușit să-și convingă contemporanii de inutilitatea semnelor diacritice (accente, spirite, eric, paeric, titlă), precum și de oportunitatea eliminării din alfabetul românesc a slovelor de prisos. Astfel, Heliade a reușit să impună un alfabet alcătuit din 30 de slove, pe care tot el le-a modificat încă de două ori, în 1836 și 1844, asigurînd, în felul acesta, înlocuirea treptată a alfabetului chirilic cu cel latin. 174 Cu toate că reforma propusă de Heliade are un caracter revoluționar, constatăm și cîteva concesii pe care el le-a făcut tradiției. Astfel, învățatul muntean acceptă fără justificare slova g „i”, semnul scurtării (e, h), precum și pe u mut la sfîrșitul cuvintelor terminate în consoană, notat însă prin apostrof. Autoritatea științifică și culturală de care se bucura Heliade în prima jumătate a secolului al XIX-lea, dar mai ales procesul de înnoire a vieții economice, politice și culturale românești au asigurat succesul deplin al acestei îndrăznețe reforme ortografice, care a avut consecințe dintre cele mai bune și asupra unificării normelor fonetice ale limbii literare. Încercări de normare a limbii culte prin intermediul gramaticii Cea dintîi gramatică românească tipărită scrisă în limba română aparține lui Ienăchiță Văcărescu și se întitulează Observații sau băgări de seamă asupra regulelor și orînduelelor gramaticii rumânești. Editată în același an la Rîmnic și Viena, această gramatică este destinată, în primul rînd, școlarilor din Țara Românească și, eventual, celor din Transilvania. Cărturarul muntean intuiește bine rolul hotărîtor pe care-l au lucrările de gramatică în viața limbilor culte, mai cu seamă în realizarea unității și stabilității lor. Totodată, el constată și importanța textelor scrise în limba română pentru fixarea normelor exprimării literare. De aceea el consideră că „limba românească dă la anul 1688 (cînd s-a tipărit Biblia de la București) s-au început, măcar și dă era începută dă la 105 dă la Hristos, adică cu 1583 de ani mai înainte”. Mai departe însă Văcărescu afirma că „limba noastră au la 1688 au luat începutul cel dă al doilea sau acum”, ceea ce ne face să credem că Ienăchiță Văcărescu aprecia ca foarte important rolul gramaticii sale în procesul de formare a românei literare. Cu toate că adopta numeroase fonetisme și forme gramaticale muntenești, pe care încerca să le impună ca norme ale limbii corecte, Ienăchiță Văcărescu ține seama și de situația existentă în celelalte graiuri dacoromâne. Considerînd mai corecte formele moldovenești vreau, pot, față de cele muntenești voi, poci, el afirma: „Am băgat de seamă că la multe graiuri din obicei moldovenii păzesc regula gramaticească mai cu scumpătate, nu vreau să merg zic, nu pot să fac și așa este regula. A putere trebuie să facă pot, iar dă vom da că să schimbă t trebuie să se schimbe în ț, să să zică încai pot, la noi însă s-au obicinuit poci și nepăzind nici un canon, rămîne a fi fără 175 regulă”. El consideră, de asemenea, mai corectă forma transilvăneană eu lucru față de eu lucrez și apreciază respectul transilvănenilor pentru ortografie. I. Văcărescu a putut fi obiectiv în aprecierea faptelor de limbă, iar aspectul literar al românei are în gramatica sa un caracter mai puțin elaborat, mai puțin savant și mai apropiat de înfățișarea pe care o avea limba vorbită în a doua jumătate a secolului al XVIII-lea. Poate că datorită acestei atitudini, el admite în gramatica sa și unele forme duble, cum ar fi: piste - pîste, dîn - din etc. Cărturarul muntean a fost nevoit să-și creeze singur terminologia gramaticală. Spre deosebire de Eustratievici Brașoveanul, care s-a folosit aproape exclusiv de calcuri după slavă, greacă și latină, Ienăchiță Văcărescu a utilizat și numeroși termeni de origine italiană: anormal (< it. anormale), cvalita (< it qualita), cvantita (< quantita), concordanța (< it. concordanza) etc., care stau alături de cei latinești și slavi. Prin lucrarea sa, Ienăchiță Văcărescu a deschis seria gramaticilor tipărite în limba română și a exercitat o importantă influență asupra celorlalți învățați care au realizat astfel de scrieri mai tîrziu. I. Heliade Rădulescu. Gramatica românească Cea mai valoroasă lucrare la capitolul Gramatici rămîne pentru totdeauna Gramatica românească a lui Ion H. Rădulescu, apreciată pentru ideile referitoare la ortografie și la principalele căi de modernizare a lexicului. Această lucrare se distinge, față de scrierile similare apărute pînă atunci, printr-o structură mai amplă și mai adecvată descrierii sistemului gramatical românesc, printr-o terminologie surprinzător de modernă și, mai cu seamă, prin claritatea și concizia cu care sînt formulate normele gramaticale. Spre deosebire de predecesori, Heliade întreprinde o selecție riguroasă a formelor, dar se limitează aproape exclusiv la materialul oferit de varianta literară muntenească și de limba veche. De regulă, optează pentru o singură formă, dar cînd se întîmplă să noteze două variante, prima este cea pe care o recomandă și o folosește în scrierile sale. Totuși, în cîteva situații Heliade oscilează între norma propusă și o formă populară neconsemnată în gramatică. Deși propune o formă unică pentru sg. a pronumelui relativ care, uneori întîlnim și forma carele: cel dintîi carele au aflat tiparul. Pe lîngă numeralul ordinal a doa, întrebuințează și forma veche , păstrată în graiuri, femeie de-a doilea. Deși propune și susține cu convingere diferențierea auxiliarului a avea la pers. III-a sg. și pl. a perfectului compus, întîlnim și forma au pentru singular, ca în limba textelor vechi: fost-au acest Ștefan vodă.... 176 Heliade confundă uneori formele pronumelui de întărire (ne-o arată însuși limba latinească), deși precizează corect norma Pentru prepoziția pe recomandă formele pre și pă, dar în texte folosește aproape exclusiv varianta cea mai răspîndită: pe. Dintre normele morfologice muntenești recomandate și utilizate curent de Heliade, amintim: formele pronominale de G.-D. tutulor și nimului, articolul demonstrativ a, încadrarea verbului a scrie la conjugarea a IV-a (a scri), prepozițiile dupe „de pe” și pintre, conjuncția daca etc. Heliade preferă formele mai vechi, considerate de el mai clasice ale pronumelui demonstrativ: acest, acel, acei, acele, alături de care citează și formele muntenești ăst, ăl, ăi. La fel procedează cînd trebuie să aleagă între formele devenite literare și cele populare muntenești ale auxiliarului a voi: voi - oi, vei - ei, va- o, vom - om, veți - eți, vor - or. Tot sub influența vechii române literare, Heliade acceptă mai-mult-ca-perfectul perifrastic (am fost avut), precum și formele diferențiate după persoane ale auxiliarului la conjunctiv perfect: să fiu fost, să fii fost, să fie fost etc. Celelalte norme consemnate sau propuse de Heliade în Gramatica sa sînt în general identice cu cele din româna literară actuală. În esență, Heliade a rămas fidel acestor norme, pe care le-a promovat mai ales în școală și în presă, pînă cînd s-a lăsat cucerit de ideea italienizării limbii noastre culte. Bazată aproape integral pe materialul de limbă oferit de varianta literară munteană, Gramatica românească este, de fapt, cea mai izbutită lucrare normativă a exprimării culte din Muntenia. Circulînd și în alte provincii românești și beneficiind de autoritatea științifică a autorului, această carte a contribuit decisiv la impunerea bazei muntenești a limbii române literare moderne. Dacă filologii și alți intelectuali din această perioadă au intuit calea teoretică a cultivării limbii, I. H. Rădulescu a căutat să stabilească principiile raționale și practice care urmau să ducă la înfăptuirea ei. Rolul său în această privință este considerabil. De aceea sîntem îndreptățiți să vorbim, între 1828 și 1840, de un moment Heliade în istoria limbii noastre literare. Impunîndu-se de tînăr ca o prestigioasă personalitate culturală, el a reușit pentru un timp să-i adune în jurul său pe cei mai reprezentativi scriitori și oameni de cultură din principate, care i-au împărtășit opiniile clare și i-au acceptat opiniile judicioase, menite să îndrepte limba noastră literară pe calea desăvîrșirii. Cele mai judicioase opinii ale sale nu sînt formulate în Gramatica românească, cum ne-am fi așteptat, ci în scrisorile sale către C. Negruzzi, Gh. Barițiu și P. Poenaru, publicate în Muzeul național sau în Curierul românesc. Cu toate că se formase și crescuse în respectul față de ideologia literară clasică, Heliade era un romantic, de aceea el respinge la începutul activității sale încercările raționaliste de a schimba limba arbitrar. „Vorbele mele, scrie el, n-au fost niciodată porunci, ci eu m-am supus totdeauna la 177 poruncile și la glasul limbii, acolo unde am avut putere să-l înțeleg; și cine este român se va supune și el cu mine” (Scrisoare către C. Negruzzi). În concepția sa, limba literară nu se putea constitui decît printr-un amplu efort de selecție din materialul întregii limbi românești. Selecția normelor unice ale românei culte trebuia să se facă în baza a 4 criterii fundamentale: criteriul latinității formelor, cel al uzului sau al circulației acestor forme, al regularității gramaticale și cel al eufoniei. Peste toate trebuia să domnească însă logica limbii, structura și tendințele ei interne, pe care nici un „legiuitor” nu le poate ignora. Întemeindu-se pe aceste principii, Heliade propune o serie de norme fonetice și gramaticale, menite să ducă la unificarea limbii române literare, dintre care cele mai multe s-au impus în a doua jumătate a secolului trecut. Le notăm pe cele mai importante. În fonetică, sînt nerecomandabile formele cu e trecut la i în moldovenismele carile, binile, trii și recomandă carele, binele, trei; tot așa el vorbește, ce, dar nu el vorbești, ci; de asemenea, nu înțăleg, zisă, iubăsc, ci înțeleg, zise, iubesc; să se scrie și să se pronunțe ea în prea, mea, putea, nu e: pre, me, pute; după s să se păstreze diftongul ea: seară, seamănă, nu sară, samănă; se va scrie pîne, mîne, cîne (dar cu privire la rostire, „pronunțe-l fiecare după obiceiul loculuiâ”. Se va scrie singur, nu sîngur, judecă, nu giudecă, dar in împregiurări, încongiur gi trebuie păstrat, pentru că aceste derivate provin de la latinescul gyrus. Fără a ține seama de transformările fonetice specifice unor graiuri, Heliade recomandă formele asemănătoare cu cele bănățene scui, nasce, pe care le credea „mai clasice” (lat. scit, nascit) decît știu, naște din restul graiurilor. Prepozițiile pe, de se vor scrie așa, și nu pă, dă, ca în graiul muntean, dar nici pi, di, ca în Moldova. În morfologie, Heliade propune să se formeze superlativul cu adverbele foarte sau prea, ca în Muntenia, nu cu moldovenescul tare. Recomandă formele verbale neiotacizate (să audă), și nu pe cele iotacizate (să auză), ca în Muntenia și în limba bisericească; dar variantele muntenești ale unor verbe sînt recomandate în locul celor moldovenești (săvîrșește, pîrăște), care sînt astăzi corecte; la fel, să se scrie e, este, în loc de mold. îi. la indicativ perf. comp. pers. III sg. auxiliarul a avea să se scrie a, ca în Muntenia, nu au. Sînt literare formele muntenească simte și moldovenească socot, nu moldovenescul simțește și muntenescul socotește (socotește și socoate sînt lucruri diferite). La indicativ imperfect să se întrebuințeze forma bănățeană cu u (ei cîntau), nu cea veche, fără u (ei cînta). Trebuie respinsă forma verbală moldovenească de hiperrepriză m-am dusu-m-am, ca și cea muntenească a făcutără. Varianta conjunctivului la pers. a III-a să deie să fie înlocuită cu să dea. Nu sînt recomandabile participiile de tipul înviet, ci înviat, nici sufixele de tip nordic -ariu, -oriu (moraiu, agiutoriu), ci variantele muntenești -ar, -or. Este lesne de constatat că aproape toate recomandările făcute de Heliade au fost acceptate, mai devreme sau mai tîrziu, de limba literară. 178 Cunoscător al culturii și al mai multor limbi străine, Heliade pornește de la exemplul altor popoare care și-au creat termenii necesari pentru exprimarea noțiunilor științifice și ale „meșteșugurilor”, împrumutîndu-i din altă parte: grecii de la fenicieni, egiptenii de la asirieni, romanii de la greci, iar popoarele Europei de la romani. Drumul acesta este - și trebuie să fie - al limbii noastre, cu deosebire că „noi nu împrumutăm, ci luăm cu îndrăzneală de la maica noastră moștenire și de la surorile noastre partea ce ni se cuvine”. Iată deci un izvor aflat nu numai la îndemînă, ci și legitim: a lua, și nu a împrumuta din latină însemna a intra în stăpînirea unei zestre care zăcea ascunsă și aștepta să i se dea întrebuințare. Aici însă Heliade recomandă să nu se ia decît ceea ce este necesar, de unde trebuie și într-o formă care să nu contrazică în chip flagrant spiritul limbii române. Dar limba latină nu era unica limbă chemată să furnizeze materialul necesar . Nici greaca nu-și pierduse încă prestigiul dobîndit cu milenii în urmă și răsfrînt în structura latinei clasice și populare. Numeroase limbi moderne împrumutaseră direct sau indirect termeni grecești. De aceea era firesc să se acorde drept de cetățenie terminologiei științifice de origine grecească, alături de cea latină. Acestea sînt pozițiile principale adoptate acum în materie de cultivare - prin împrumuturi -a limbii literare. Era o primă soluție în care locul predominant îl deținea latina, iar alături de ea, limbile romanice și greaca. Adoptarea terminologiei latino-romanice sau grecești nu oferea însă cheia potrivită să deschidă de la sine porțile modernizării unei limbi vechi, care nu trebuia totuși să-și schimbe în felul acesta fizionomia cu alta, deosebită de înfățișarea ei moștenită de veacuri. Spre deosebire de latiniști, Heliade înțelegea adoptarea elementelor de împrumuturi ca o adaptare la specificul limbii noastre: „Vorbele străine trebuie să înfățoșeze în haine românești și cu mască de rumîn înaintea noastră. Deci trebuie să spunem patriotism, și nu patriotismos, dacă luăm cuvîntul din grecește, să scriem și să rostim nație, ocazie, dacă împrumuturile sînt latinești, și tot așa coleghiu, privileghiu sau mai bine colegiu, privilegiu, „după genul și natura limbii”. Trebuie să recunoaștem că formele pentru care optase Heliade sînt și cele actuale. El merge, de fapt, în privința aceasta, pe drumul indicat de tradiția noastră mai veche, de la D. Cantemir și Gh. Șincai ș i P. Iorgovici. Tipul ocaziune, impus mai tîrziu de latiniști, nu s-a dovedit viabil, tendința limbii române literare mergînd în direcția prevăzută de Heliade (cf. formele simțite azi ca învechite: condițiune, propozițiune etc.) Unificarea limbii reclama deci și acceptarea unor forme, aceleași pentru neologismele adoptate în limbă, fiindcă la un moment dat, datorită filierelor prin care pătrunseră elemente noi, se creaseră sisteme flexionare diferite nu numai în cazul substantivelor, ci și în al verbelor. Muntenia prefera sufixul grecesc -isi, scriind formalicesc, recoandarisesc etc.; transilvănenii, bucovinenii și 179 bănățenii întrebuințau aceleași verbe, atașîndu-le sufixul -ălui: formăluiesc, recomăndăluiesc etc. Se uită, atrăgea atenția Heliade, paradigma căreia îi aparține verbul: formare, recomandare sînt de conj. 1, avînd infinitivul a forma, iar „partițipia trecută” - format. Plecînd de aici, se cuvine să se folosească în conjugare „la înmulțit” (plural) formăm, iar la „singurit” (singular) - form, formi, formă și recomand, recomanzi, recomandă. Patru ani mai tîrziu, în Repede aruncătură de ochi asupra limbei și începutului rumânilor (1832), Heliade avea să reia unele din ideile expuse mai întîi, în prefața Gramaticii, tratînd cu aceeași vervă familiară și ironică pe „croitorii” de sisteme artificiale, care se silesc să îmbrace limba română „cu haine pestrițe prea lungi sau prea scurte, în orice caz nepotrivite pentru ea”. El pornește de la o definiție a limbii care pune în evidență deosebirea dintre limbajul popular și limba literară: „Limba este mijlocul prin care ne arătăm cunoștințele și cugetările noastre, și, prin urmare, cu cît unui om i se întind și i se înmulțesc cunoștințele, cu atîta i se înmulțesc și zicerile prin care își numește ideile sale. Limba țăranului este, din acest motiv și în mod fatal, mai săracă, ea fiind limitată la denumirile date obiectelor și acțiunilor din sfera îndeletnicirilor curente ale vieți rurale. Limba oamenilor instruiți este mai bogată decît cea „de obște”, deoarece ea cuprinde cuvinte în plus pentru noțiuni necunoscute omului simplu. Ce cale trebuie urmată pentru a-i adăuga ceea ce-i lipsește? Să se pornească oare exclusiv de la limba populară, formînd din materialul ei cuvinte noi și „cîrpind” cu ajutorul lui pentru a umplea golurile? Soluția arfei neinspirate și ar duce la ridicol, căci, procedînd astfel, observă Heliade, ar trebui să se spună, în loc de persoană (gramaticală), obraz și atunci pronumele personale ar fi numite pronume obraznice, iar personalitatea obrăznicie”. Remediul trebuie căutat tot în posibilitățile limbii, dar pe altă cale. Un exemplu îl oferă franceza, care, avînd substantive moștenite ca lieu „loc”, nu a ezitat să formeze și altele ca localite și local. Nimic nu ne împiedică să facem și noi de la cuvîntul „primitiv” (moștenit) loc derivatele localitate și local, de la înainte, înaintare, de la înapoi, înapoiere. Analizînd lista de derivate propuse în Paralelism între limba rumînă și italiană, Heliade recomandă folosirea „prepozițiilor” (prefixelor) neologice, cu ajutorul cărora se pot crea numeroase cuvinte noi, necesare limbii culte: cu re- se pot forma de la sare, resare, de la ducere, reducere etc.; cu pref. con- se obțin concetățean, compatriot, compătimire etc. Sugestia o găsise Heliade la Paul Iorgovici, pe care-l citează elogios, recomandînd „cu cinste” Observațiile acestuia din 1799. Cu remarcabilul său simț lingvistic, Heliade pledează pentru adoptarea formelor de plural jurăminte, morminte, în loc de jurămînturi, mormînturi, și, prin analogie cu acestea, să se spună regulamente etc., nu regulamenturi. Motivul este de ordin „economic”: aceste forme sînt mai scurte și deci preferabile. Pentru aceeași rațiune, este de dorit să spunem politic, diplomatic etc., nu politicesc, diplomaticesc. 180 În schimb, el crede că e necesară forma de gerunziu adjectival murindul, murinda, răsărinda (lună), care are altă valoare decît adjectivele în -tor: muritor etc. El a acordat, cum se știe, un loc larg acestei forme și, după el, alți scriitori, în creația lor poetică. De asemenea, Heliade înclină spre forma franceză project în locul formei proiect, care i se pare nepotrivită. În sfîrșit, făcînd uz de o explicație istorică, în virtutea căreia lat. exponere a devenit în românește spune(re). Heliade cere să se românizeze neologismele formate cu prefixul ex- după acest model să se scrie, nu expediție, excadron (sic!) etc., ci espediție, escadron. Un sprijin găsise Heliade în această privință și în forma italiană a cuvintelor în discuție. Limba română literară n-a păstrat toate formele propuse de Heliade, care era călăuzit de principiul analogiei. În virtutea acestuia, ca să ne limităm la un singur exemplu, dacă de la a cînta avem cînt, cînți, cîntă, atunci și de la a forma, crede Heliade (vezi supra), ar trebui să avem form, formi, formă, iar de la a lucra (eu) lucru. În aplicarea criteriului logic - și analogic - Heliade a pierdut însă din vedere că unele din verbele românești de conjugarea 1, au și un sufix flexionar -ez: lucrez, veghez etc. A forma s-a orientat după acest tip - nu însă și a recomanda. Heliade privește lucrurile dintr-o perspectivă largă, îmbrățișînd o întreagă realitate filologică și tinzînd spre realizarea unei unificări a formelor gramaticale. Căci noțiunea de limbă este inseparabil legată de ideea de unitate a întrebuințării mijloacelor ei, cu atît mai mult în cazul cuvintelor luate din alte limbi. Pentru moment, acest lucru trebuia spus răspicat. „Șansa” limbii noastre literare a fost că sensul modernizării și al integrării împrumuturilor în specificul limbii literare, așa cum a fost înțeles de Heliade înainte de anul 1840, a găsit răsunet larg, direct sau indirect, în scrisul românesc al secolului al XIX-lea. Este de-ajuns să-l menționăm pe C. Conachi, care, în Scrisoare către mitropolitul Veniamin despre învățăturile în Moldova (1837), vorbind despre „sporirea și pentru întocmirea cuvintelor neapărat trebuincioase” în limba română literară, invocă „pruba maicei sale latinei” și recomandă „primirea de cuvinte străine”, cu „întocmirea lor pe teapa (în spiritul) graiului”. Firesc i se pare poetului moldovean să zicem filozofiei astfel, fără a ne rușina, după pilda altor limbi, și nu iubire de înțelepciune, la fel geometrie, și nu pămînto-măsură. Dacă autorul scrisorii relua ideile lui Heliade ori se lăsa călăuzit de propriul său bun-simț interesează mai puțin decît faptul că exista un consens aproape unanim între el și scriitorul muntean în ce privește programul modernizării limbii, fără sacrificarea specificului ei național. Cultivarea limbii prin completarea și modernizarea fondului lexical nu era deci singura condiție ce se cerea îndeplinită în vederea constituirii unui instrument de comunicare evoluat și adecvat necesităților vremii. O limbă literară este varianta îngrijită și unitară, sub aspectul ei de limbă comună, națională. Acest atribut ea îl dobîndește dintr-o sinteză de trăsături lingvistice întemeiată pe reflectarea particularităților celor mai generale și specifice comunității de vorbitori 181 care utilizează idiomul în cauză. Discuțiile despre problemele limbii literare nu puteau ocoli, prin urmare, un alt aspect esențial care întră în definiția însăși a conceptului de limbă literară, anume unificarea ei în raport cu structura graiurilor. Cum trebuia să se procedeze pentru a se ajunge la realizarea unității ei prin stabilirea unui corp de norme care să prezinte și să împace toate graiurile (subdialectale) deosebite în vorbire, și nu mai puțin prin sistemele ortografice folosite în cele trei provincii? Cel care intervine și de data aceasta, indicînd căile posibile pentru înfăptuirea ideii de unitate lingvistică, este tot Heliade. Soluția lui era aceasta: întoarcerea la limba scrierilor religioase vechi, singura care putea oferi o bază pentru fixarea unor norme comune, datorită caracterului ei mult mai unitar în comparație cu limba vie din secolul al XIX-lea. Dar Heliade înțelege prin limba veche bisericească nu atît limba lui Coresi, cum credea G. Ibrăileanu, ci limba textelor bisericești de la mijlocul secolului al XVIII-lea, care dobîndise un caracter unitar prin generalizarea variantei literare muntene în toate cărțile românești tipărite. Norma limbii vechi bisericești a fost invocată și de alți cărturari din această vreme. G. Barițiu, de pildă, exclude criteriul regional transilvănean („dialectul, scrie el, unde m-am născut”) în alegerea bazei limbii române literare. Principiul său este de ordin estetic: el înclină spre graiul „care place mai mult urechilor”, iar acesta se apropie de limba cărților bisericești. Ideea va fi susținută și de moldoveanul G. Săulescu, iar mai tîrziu, de T. Cipariu, cel mai consecvent apărător al limbii vechi, așezată de el la temelia programului de reformare a limbii culte prin „dezgroparea” elementelor uitate în cărțile bisericești din secolele trecute. În fond, programul astfel conceput - de Heliade și de alți - ducea, implicit, la „muntenizarea” limbii, dacă avem în vedere caracterul muntean al limbii textelor lui Coresi sau cel muntenizat din cărțile religioase tipărite pe la mijlocul secolului al XVIII-lea. Aceasta era și obiecția pe care filologul moldovean conservator G. Săulescu, i-o aducea lui Heliade. Întoarcerea la limba veche însemna, în realitate, repunerea în circulație a cuvintelor de origine latină, dispărute cu vremea, ca urmare a procesului de „corupere” la care fusese supus vechiul fond romanic în decursul istoriei. Unificarea stătea, din acest punct de vedere, sub semnul viitor al purismului, înțeles și aplicat în mod diferit în a doua jumătate a secolului. Trebuie să precizăm că formula revenirii la limba veche nu era interpretată de Heliade acum, și nici de T. Cipariu mai tîrziu, ca o imitație servilă a limbii scrierilor religioase. Se cerea o alegere, o triere a materialului, pentru a se reține ceea ce apărea drept „clasic” și pentru a se îndepărta tot ceea ce contrazicea normele unei exprimări corecte sub aspect gramatical. Principiul selecției trebuia să acționeze și într-un alt sens, pe care l-am putea numi orizontal, față de cel istoric, vertical. Heliade nu pretinde ca în acțiunea de unificare a limbii să se acorde un 182 loc privilegiat unui anumit grai, în speță celui muntean. Condus și de data aceasta de un remarcabil simț al realității și lipsit de orice prejudecată exclusivistă regională, Heliade recomandă să se țină seamă de răspîndirea cuvintelor pe tot cuprinsul teritoriului locuit de români, adică de caracterul popular, general, al unuia sau altuia dintre elementele ce trebuiau să intre în normele exprimării literare. Într-o scrisoare adresată în 1838 lui C. Negruzi, el ține să precizeze acest lucru, arătînd că este necesar să aibă în vedere cuvintele cu răspîndire largă, precum și pronunțarea lor de către „cea mai mare parte de români”. În 1839, el revine asupra acestei idei, arătînd care sînt condițiile ce trebuie avute în vedere pentru a pune la temelia limbii literare elementele comune, selectate din toate graiurile cu scopul de a se asigura limbii un caracter unitar, național: „Multe au bune moldovenii, multe au bune ungurenii, bănățenii, bucovinenii, multe au bune macedonenii, multe au bune muntenii; dar multe au toți și rele. Să lepădăm ce-i rău, să îmbrățișăm ce e bun de la toți și între toți și să primim și înnoiturile cele bune. Un trup să fim cu toți, o limbă să avem.. Exceptînd un număr foarte limitat de filologi - între care primul loc îl deținea același G. Săulescu -, ideile lui Heliade au fost acceptate și îmbrățișate și în Moldova. Heliade este recunoscut drept „legiuitor” al limbii, de către cel care avea să devină peste cîțiva ani cel mai reprezentativ prozator al Moldovei, C. Negruzzi. Lingvistul muntean întreține o corespondență publică cu C. Negruzzi, fapt ce trebuie considerat drept un moment esențial în procesul fixării regulilor comune cu privire la unificarea limbii române prin recunoașterea și acceptarea autorității, în această materie, a lui Heliade. În 1836, C. Negruzzi se adresa lui Heliade, făcîndu-i această mărturisire: „Crede, domnul meu, că noi, prețuind ostenelile d-tale, ne place a te vedea model în scrierile și traducerile noastre și vă aducem laudă ce se cuvine unui literat reformator și legiuitor al limbii”. Aceste rînduri sînt un document de însemnătate capitală pentru etapa istorică a ideii de limbă literară din preajma anului 1840 și pentru sensul evoluției ei ulterioare. Moldovenii găsesc un model de limbă literară în scrierile lui Heliade și declară că-l vor urma. Deci, continuă Negruzzi, „va trebui să se scrie și în Moldova -ori, și nu -oriu, regulamente, și nu regulamenturi, z se va pronunța ca în Muntenia zi, astăzi etc. De asemenea, formele de „neam femeiesc” ale unor substantive (la origine neutre) ca privileghia, coleghia (venite prin filieră rusească) vor trebui abandonate în favoarea celor propuse de Heliade: privilegiu, colegiu etc”. Concesiile nu sînt totuși generale. C. Negruzzi crede că ar trebui păstrate fonetismele cu gi, ca în mold. gios, gioc, giudecată, ca în italiană, de unde „derază zicerile aceste”: giu, gioco, giudice. Italienizat pe de o parte (înaintea lui Heliade!), prozatorul moldovean se arată partizan al etimologismului, nu al limbii vechi sau al graiului moldovean, cînd optează pentru fonetismul cîne, pîne, mîne. Respingînd variantele muntenești, el se sprijină pe un argument scump latiniștilor: în 183 latină (și în italiană) nu se zice painis, cainis ci pane, cane. în sfîrșit, lui Negruzzi i se pare că este mai potrivit să se pronunțe și să se scrie ca în Moldova: proțes, țivilizat, nu proces, civilizat cum scrie Heliade (care urma, de fapt, el, de data aceasta, ortografia italiană). Negruzzi nu admite însă, și pe bună dreptate, nici forma șenă pentru scenă, fiind gata totuși să renunțe la grafia și pronunția moldoveană sțenă în favoarea celei care s-a și impus: scenă. Chiar dacă n-a fost de acord cu toate propunerile făcute de Heliade, C. Negruzzi a avut un rol esențial în propagarea ideilor pozitive ale cărturarului muntean în Moldova, susținîndu-le cu convingere și după ce autorul lor le-a abandonat. Cultura vastă, erudiția filologică și talentul literar, profunzimea gîndirii, curajul opiniei personale și capacitatea de a intui surprinzător esența problemelor cercetate i-au permis lui Heliade să se manifeste ca un vizionar, ca deschizător de drumuri în cele mai variate domenii ale culturii românești, el îndeplinind astfel în Principate un rol similar cu cel pe care l-a avut Școala ardeleană în Transilvania. Ideile sale privitoare la modernizarea și unificarea limbii române literare, exprimate pînă la 1840, au fost preluate, dezvoltate și aplicate de reprezentanții curentului istoric și popular, tot așa cum latinismul și, în general, curentele puriste din secolul trecut au continuat principalele idei ale Școlii ardelene. Trăsături ale limbii literare din această perioadă În lucrările filologice scrise de muntenii Ienăchiță Văcărescu și Ion Heliade Rădulescu sau de moldovenii Toader Școleriu și George Săulescu, deși se formează unele păreri despre unificarea normelor limbii române, se pune la contribuție, în cazul celor dintîi, aproape exclusiv material oferit de varianta literară muntenească, iar în cazul celor din urmă, de varianta moldovenească. În afara divergențelor regionale, variantele literare din această perioadă prezintă și tendințe comune, cum sînt: adoptarea unor fonetisme și forme morfologice noi, care le înlătură pe cele simțite ca fiind arhaice, și mai ales preferința tot mai accentuată pentru împrumuturile latino-romanice. Iată, pe scurt, principalele trăsături ale limbii române literare în perioada 1780 - 1840. Fonetică. Unele fonetisme arhaice, cu o largă circulație în toate scrierile din perioada anterioară, sînt treptat șu definitiv abandonate. Astfel, e > i (citi, din, dintre etc.), diftongul ia (priiaten, iaste) este înlocuit cu ie, slova h notează și în variantele nordice vocala e în cuvintele de tipul lege, greșește, u final, deși este notat frecvent în Gramatica lui Heliade, este doar un ornament grafic, după cum precizează însuși autorul cărții. Este foarte importantă înlocuirea, după 1780, a africatei dentale dz (audzi, dzise) cu z în toate variantele literare de tip nordic. Printre alte fonetismeam putea menționa: păstrarea vocalei ă în păhar, rădica, răsipi etc. și a lui i cu î în împle, îmblă, îmflă sau trecerea lui î la i în ride, sint, singe etc. Acestea s-au menținut nu 184 numai datorită tradiției, ci și în virtutea aplicării, mai ales de către filologii transilvăneni, a principiului ortografic etimologic. Setea de întoarcere la un prototip de limbă i-a determinat pe cărturarii Școlii ardelene să apeleze și la alte fonetisme vechi și populare, uneori chiar la regionalisme, dacă acestea puteau sluji idealului apropierii de modelul latin. Astfel, ei acceptă ca norme unice j pentru g (joc, județ) și z pentru dz (zic, auzi). Dar g e menținut în cuvinte ca împregiur, încungiura, unde poate fi recunoscut latinescul gyrus. Din aceleași considerente, ei utilizează formele fără i: cîne, mîne, pîne, care, de altfel, se vor păstra în limba cultă pînă la sfîrsitul secolului al XIX-lea. Uzuale sînt și formele cu e(i) nesincopate: direg, diregătorie, dirept etc. Din dorința de a reduce cît mai mult frecvența vocalelor „intruse”, fără corespondent în latină (și în celelalte limbi romanice) - ă și î - filologii transilvăneni acceptă forme regionale ca beutură, a crepa, detor, reu, strein, tinăr, a uri etc. Unii dintre ei, în special bănățenii P. Iorgovici și C.Diaconovici-Loga, extind această pronunție și asupra altor cuvinte, scriind adeche (adică), alchetuiesc (alcătuiesc), capetem (căpătăm), curend (curînd), învețetură (învățătură), numer (număr), redecină (rădăcină) etc. Ei ajung la astfel de forme, întîlnite și la alți scriitori români1, nu numai pentru că în graiul bănățean fenomenul în cauză e mai răspîndit, ci și datorită faptului că s-au străduit să „corecteze” formele românești după modelul latin. Așa se explică și alte schimbări fonetice în spirit latinist, pe care le întîlnim la cei doi filologi. De pildă, P. Iorgovici scria portem (purtăm), potere (putere), sunt (sînt), scie (știe) etc., iar la C. Diaconovici-Loga întîlnim constant formele roman, romanesc, Romania, personă, forte, formos etc. De asemenea, cei doi cărturari mențin o veche normă a variantei literare bănățene: n netransformat în i în cuvinte ca petroni (pietroi), spuni (spui), țini (ții) etc., dar introduc și altele din graiul natal, pe care le considerau a fi mai apropiate de cele latinești: scamn (scaun), teu (tău) etc. În limba intelectualilor transilvăneni apar frecvent, în această perioadă, și alte forme regionale cu o circulație mai largă în graiurile din Transilvania, cum sînt: acăța (agăța), cărindar (calendar), desvăli (dezveli), holbură (volbură), incătrău (încotro), lapădă (leapădă), luom (luăm), năcăji (necăji), rădite (ridiche) etc. În scrierile din Transilvania, e devine ă după grupurile consonantice st și tr: blăstăma, dintră, trămura etc., iar a neaccentuat trece la ă în dător, dătorii, tăbac, zădar etc. Privit în ansamblu, aspectul fonetic al limbii reprezentanților Școlii ardelene nu diferă totuși prea mult de cel al limbii literare moderne. Aceasta se explică prin faptul că, fiind cei dintîi învățați români care au studiat fonetica istorică a limbii noastre, ei au putut să aleagă atît din limba română scrisă în diferite locuri și timpuri, cît și din graiurile populare, fonetismele cele mai potrivite pentru constituirea unui sistem fonetic simplu și unitar, care să permită o cît mai reușită încadrare a 1 De exemplu, la C.Conachi întîlnim formele resboae, resplătește, recorește, zedar. 185 neologismelor latine și romanice în structura limbii noastre. Prin lucrările filologice tipărite de ei s-au răspîndit și o seamă de norme fonetice, care mai tîrziu au fost acceptate și de alți scriitori și filologi români, în special de I. Heliade Rădulescu, contribuind astfel, în etapa următoare, la unificarea normelor limbii române literare. În Moldova și în Muntenia, limba cultă prezintă mai puține inovații fonetice decît în Transilvania, în pofida faptului că și aici se produce o „invazie” a fonetismelor populare. Unele fonetisme specifice, cum este, de pildă, velarizarea vocalei e după oclusivele d și p în cuvinte ca dă (de), dășărt (deșert), dăstul (destul), pă (pe) etc., deși apar mai des, continuă să aibă o frecvență mai redusă față de cele care s-au impus în limba literară mai tîrziu. În schimb, sînt generale unele norme mai vechi ale variantei literare muntenești: z (zi) și j (joc, joi, dar și încongiura), îi (cîine, mîine, pîine), s, j, r duri înaintea diftongului ea (covîrșaște, veștejaște, hotăraște). Varianta literară moldovenească, reprezentată mai ales de limba cărților apărute în Tipografia Albinei, păstrează africata g în gioc, giudecată, formele fără i: mîne, pîne, r moale în sufixele -ar, -tor: cepariu, știutoriu etc., dar și agiutoriu, ceriu etc. Unele fenomene fonetice de tip nordic au acum o frecvență mai mare în limba scrisă din Moldova, dar nu reușesc să se impună ca norme. Dintre acestea fac parte: - ă protonic trecut la a: capitan; - închiderea lui e medial neaccentuat, mai rar în poziție finală, în i: adivărul, binili, ci, pi; - trecerea lui ea la ie: mîngîiet, spăriet; - reducerea diftongului ea la e: a ave, făcem, gre; - rostirea dură a consoanelor s, z, ț, ș, j: sară, sîngur, țîn, șărpi, pășînd, grijă. Dintre labiale, f se palatalizează sporadic: hiară, hier, iar celelalte variază în diferite regiuni ale acestui grai. Aceste fonetisme se mențin în scrierile majorității intelectualilor moldoveni pînă la 1780, cînd sînt abandonate sub presiunea normelor unitare. Morfologie. În structura morfologică a limbii române literare nu se produc modificări importante față de epoca anterioară. Majoritatea normelor vechi și populare specifice limbii culte din secolul al XVIII-lea se păstrează și în această perioadă, însă alături de ele apar, mai frecvent decît în scrierile de pînă atunci, unele forme noi, care s-au impus în limba literară modernă. Reflectînd această situație, scrierile normative, în special gramaticile, consemnează, adesea, două și chiar trei variante pentru aceeași formă morfologică. Doar în Gramatica românească a lui I. Heliade Rădulescu selecția e mai riguroasă, fără a fi însă nici aici perfectă. Menționăm, în continuare, cîteva dintre cele mai importante inovații morfologice care tind să se impună în această perioadă a. În scrierile transilvănene se constată tendința de înlocuire a articolului genitival invariabil a cu formele al, a, ai, ale. 186 b. Tot la ei, dar și în textele moldovenești, consemnăm preferința pentru formele verbale cu dentala refăcută la pers. I sg. a indicativului prezent: aud, spun, pot (ultima formă alternînd cu poci. În textele muntenești întîlnim, aproape fără excepție, formele iotacizate (eu) auz, spui. c. Se răspîndesc acum, în special la filologii bănățeni, formele cu u la imperfect, pers. a III-a pl: (ei) erau etc., dar cele identice cu singularul (el, ei) mergea continuă să fie majoritare. d. În varianta literară munteană, se generalizează auxiliarul a la pers. a III-a sg. a perfectului compus, în timp ce moldovenii și transilvănenii păstrează încă forma nediferențiată au. e. În toate scrierile, conjunctivele neregulate de tipul să deie, să ieie, să steie alternează cu cele în -ea (-a). Toate aceste forme sînt recomandate de Heliade, mai cu seamă după 1836, ca norme ale limbii române literare, cu toate că, pînă la 1840, nici el nu le respectă decît parțial. O notă aparte față de limba cultă actuală o dau structurii morfologice din perioada la care ne referim numeroasele neologisme latino-romanice, care au o altă încadrare morfologică decît cea de azi1. Sintaxa. Ca și morfologia, sintaxa mai păstrează încă numeroase elemente vechi și populare, specifice limbii cărților bisericești din secolul al XVIII-lea. Abia spre sfîrșitul perioadei de tranziție, structura sintactică a limbii literare începe să se clarifice și să se modernizeze datorită intervenției, în primul rînd, a lui I. Heliade Rădulescu, dar, firește, și în urma influenței tot mai puternice a sintaxei populare și a modelelor romanice, în special a modelului sintactic francez. Surprinzător este faptul că la cei dintîi reprezentanți ai Școlii Ardelene nu întîlnim decît rar construcții sintactice alcătuite după modelul latin. Lexicul suferă schimbări esențiale în această perioadă. În Moldova și Muntenia, influențele orientale (greacă, turcă, rusească) fac ca lexicul intelectualilor români de pînă la 1840 să ne apară învechit și relativ sărac. În deceniul al IV-lea al secolului al XIX-lea se amplifică și în țările românești procesul de modernizare a lexicului literar - proces început încă pe la sfîrșitul secolului al XVIII-lea, ca urmare a lărgirii influențelor romanice, în special a celei italiene și franceze. În scurt timp, vocabularul românesc își va schimba radical fizionomia în Principate. Iar în Transilvania, unde acțiunea de „reromanizare” a limbii culte începuse pe la sfîrșitul secolului al XVIII-lea, modernizarea s-a produs mai de timpuriu. Întrucît direcțiile principale deschise de Școala ardeleană în această privință au fost urmate în secolul al XIX-lea de aproape toți intelectualii români, vom insista asupra contribuției lor la înnoirea și îmbogățirea lexicului românesc. Spirite universale, deschise la tot ceea ce era nou în * VII, 1 Vezi G. Ivănescu și L. Leonte, Fonetica și morfologia neologismelor românești de origine latină și romanică // SCL, VII, 1956, p.1-24; Despina Ursu, Încadrarea morfologică a verbelor neologice în limba română din perioada 1760 -1860 //LR, XIV, 1963, nr.3, p.371 - 379. 187 cultura europeană din acea epocă, cărturarii transilvăneni și-au propus, și în bună măsură au reușit, să organizeze dezvoltarea culturii noastre pe o cale nouă, modernă. În acest sens, ei au inițiat cea dintîi acțiune organizată de traducere și elaborare a numeroase și variate opere din diverse ramuri ale științei: filozofie, logică, gramatică, matematică, fizică, medicină, agronomie etc. Totodată, ei n-au încetat să alcătuiască opere istorice, să traducă lucrări religioase și chiar s-au încumetat să elaboreze unele scrieri literare. O astfel de acțiune era însă aproape imposibil de întreprins cu mijloacele de care dispunea limba română din secolul al XVIII-lea. De aceea filologii transilvăneni s-au străduit, înainte de toate, să creeze terminologia necesară exprimării celor mai importante noțiuni științifice, dar nu au neglijat nici îmbogățirea de ansamblu a lexicului românesc. Cum era și firesc, principalele surse de sporire a vocabularului literar nu puteau fi decît latina și limbile romanice, iar dintre acestea, în primul rînd, italiana. Totuși primii latiniști nu numai că n-au abuzat de neologisme, dar s-au străduit chiar să romanizeze terminologia filozofică curentă de origine greacă sau latină. S. Micu așeza limba românească alături de toate limbile mari în care cei mai de seamă filozofi ai timpurilor au încercat cîndva să-și exprime gîndurile. El credea despre limba sa maternă că aceasta într-adevăr este o oglindă a universului pentru cine s-ar fi priceput să scotocească prin ungherele și tainițele ei. Neologismul e admis de Klain numai „unde graiul nostru s-ar afla în lipsă”. Așa se explică, pe de o parte, preferința manifestată de cărturarii transilvăneni față de termenii calchiați sau traduși, iar pe de altă parte, menținerea aproape integrală a fondului lexical existent în vechile scrieri românești, pe care ei s-au străduit să-l completeze cu numeroase cuvinte create prin derivare sau compunere, dar și cu unii termeni arhaici sau regionali, mai ales dacă aceștia erau de origine latină. Așadar, filologii transilvăneni n-au manifestat tendințe puriste, întrucît ei n-au dorit să elimine cuvintele străine pătrunse în țesătura limbii române de-a lungul timpului, ci s-au împotrivit mai cu seamă adoptării neologismelor provenite din altă sursă decît cea latină sau romanică. Iată o listă sumară a elementelor lexicale caracteristice pentru limba învățaților transilvăneni: Neologisme latino-romanice: atentat, cauză, condiție, conferenție, columnă, constituție, director, elocvent, impostor, literă, gen, inscripție, magistru, memorie, modă, natură, națioane (națiuni), ocasie, omagiu, orator, pedagog, pronunție, proprietate, presidium, a recomenda, a replica, regulă, securitate, sistemă, soțietate, sufragiu, țivilizație, urban, virtuos, venerație etc. Termeni științifici: articul, imperfect, interjecție, mod, verb, dialect, derivat, compoziție, cujugție, , poziție, contaminat, , lavă, pori, speriință, termen etc. Termeni calchiați sau traduși: chipuri „moduri”, hotărîre „definire”, închipuire peste tot „idee universală”, închipui „imagina” a împururi „a eterniza”, întregime „integritate”, 188 nestrăbătuincios „impenetrabil”, putință „posibilitate”, singuratec „individual”, spiță „specie”, stăriîmprejur „circumstanțe”, temei „subiect”, trup „corp, lucru”, zicere „afirmație” etc. Învățații transilvăneni au încercat să completeze, de asemenea, fondul lexical românesc cu termeni noi prin derivare și compunere. Atenția lor s-a îndreptat, în primul rînd, spre rădăcinile moștenite din latină. În Observații de limbă rumânească, Paul Iorgovici propune o listă foarte bogată de cuvinte noi, create prin derivare de la elemente lexicale mai vechi, moștenite din latină: advenire „a veni la cineva, a sosi”, convenire, convenciune „împecare”, devenire „a veni în jos” (toate de la verbul venire); iluminare (luminare), imperit „neștiut”, imperiție „neștiință”, periculu „cercare cu frica”, periculos „plin de frică”, prelucire „strălucire” (de la lucire), prevenire „a ajunge la ceva”, provenire „a veni din pămînt” (de la venire) etc. Reprezentanții Școlii ardelene au preferat mai ales termenii arhaici, regionali și populari de origine latină, pe care i-au introdus în scrierile lor cu intenția de a întregi fondul latino-romanic al vocabularului românesc literar. Între aceștia se numără: aorea „odinioară” (lat. ad hora), ai „usturoi” (lat. alium), a custa „a trăi” (lat. constare), a comînda „a face masa de pomenire pentru omul mort” (lat. commandare), op „trebuie, este necesar” (lat. opus est), rost „gură” (lat. populară rostrum) etc. Frecvente sînt și regionalismele ardelenești de alte origini: armariu “dulap de vase”, cătană “soldat”, dărăb “bucată”, a făgădui “a promite”, a tăgădui “a nu recunoaște”, tină “noroi”, ghib “cocoșat”, iosag “avere”, pleșug “chel”, cloambă “ram”, fărtai “sfert” etc. O trăsătură specifică a lexicului literar din această perioadă este interferența elementelor orientale, provenite din turcă, greacă, neogreacă și rusă - în Moldova și Muntenia, sau a împrumuturilor din maghiară și germană - în Transilvania, cu tot mai numeroase neologisme latino-romanice, a căror aspect diferă adesea de cel pe care pe care l-au căpătat mai tîrziu în română, datorită atît filierei străine prin care ne-au venit, cît și modului în care au fost adaptate la sistemul fonetic și morfologic al limbii noastre. Examinînd structura limbii române culte din perioada de tranziție, constatăm că, în ansamblu, ea mai păstrează încă o parte din trăsăturile specifice vechii române literare. Paralel, putem observa însă continuarea unor tendințe inovatoare, ce se vor dezvolta în următoarele decenii, și anume: - abandonarea treptată a faptelor de limbă învechite; - modernizarea lexicului prin adoptarea împrumuturilor latino-romanice, crearea unei terminologii științifice; - delimitarea, în linii mari, a principalelor stiluri funcționale; - încercări de unificare a normelor exprimării culte. 189 Firește că toate acestea sînt o consecință a procesului de renaștere culturală și social-politică, ce s-a manifestat în toate provinciile românești, începînd din prima jumătate a secolului al XIX-lea. Influența neolatină a) Influența franceză O însemnătate fundamentală pentru limba română literară, sub aspectul desăvîrșirii caracterului ei modern, a avut-o influența f r a n c e z ă. Rolul ei a continuat să prevaleze pe tot parcursul secolului al XIX-lea și nu a încetat după aceea. Pătrunderea elementelor franceze s-a făcut în mai multe etape și pe mai multe căi. Contactul cu limba franceză datează în Principate după anul 1700, cînd în Muntenia și Moldova sînt numiți domnitori dintre dragomanii de la Poarta Otomană. Aceștia erau oameni culți, cunoscători ai limbii franceze, limba diplomatică a timpului, pe care însă turcii nu o cunoșteau, fiindcă le era interzis de Coran să învețe limbi străine. La venirea în țările noastre, noii domnitori își aduceau sau li se impuneau secretari francezi. Franceza era cunoscută într-un cerc restrîns de boieri care aveau legături cu curtea domnească. Fiii lor, care erau pregătiți în vederea viitoarelor cariere politice, învățau franceza. Începuse să se citească și să se traducă literatură franceză, aceasta contribuind la familiarizarea cu scrierile apusene ale timpului, dar mai ales la însușirea limbii străine și la prelucrarea limbii române prin traduceri și adaptări din franceză. Alături de această cale, indirectă, de pătrundere a limbii franceze în Principate, are loc alta, directă, la sfîrșitul secolului al XVIII-lea, dar mai ales în a doua jumătate a secolului următor. Ea este consecința evenimentelor politice care s-au petrecut în Franța, mai ales consecința Revoluției de la 1789. În urma ei, numeroși nobili regaliști emigrează în Europa, ajungînd și la noi și fiind primiți cu bunăvoință, îndeosebi datorită prestigiului de care se bucura cultura Franței, devenită familiară și în rîndurile unui număr mare de boieri. O parte din emigranți se angajează ca dascăli în casele boierești. Cîteva nume au rămas întipărite în amintirile contemporanilor. Aceștia sînt dl Feury, preceptorul lui Costache Conaci, dl Cuenim, evocat de V.Alecsandri, care i-a fost elev, alături de Costache Negri, M. Kogălniceanu, Al. I .Cuza. La București, un alt francez, Viillant, deschide o școală, unde au învățat Ion Ghica, Grigore Alexandrescu, C. A. Rosetti. Acești intelectuali, printre care se aflau și unii revoluționari, au adus cu ei nu numai cultura franceză, ci și interesul pentru ideile politice, filozofice ale secolului raționalist, care pregătise revoluția franceză sub flamura libertății, egalității și fraternității. 190 Prin Regulamentul organic, franceza intrase sub scutul legii. În unele școli se predau chiar cursuri în franceză. Unele neologisme franceze și romanice au pătruns în română prin filiera rusă, bunăoară, substantivele artilerie, infanterie, linie de bătaie etc. După 182-1830, tot mai mulți tineri sînt trimiși la studii în Apus, unde învață franceza ca sursă. M. Kogălniceanu, I. Ghica, V. Alecsandri petrec mai mulți ani în Franța, Al. Russo - în Elveția. Mai tîrziu, sînt trimiși la Paris D. Bolintineanul, C. Bolliac, N. Bălcescu. Reîntorși în țară, acești „bonjuriști” devin exponenții influenței franceze în ideologia epocii, în cultura și limba noastră. De ce influența franceză a avut un rol decisiv, alături de curentul latinist, la formarea limbii române moderne? G. Ibrăileanu menționa că, dacă latina era „maica” limbii noastre, franceza era sora ei mai mare și mai „norocoasă”. La baza influenței limbii franceze a stat conștiința latinistă a descendenței romanice comune a celor două limbi și popoare. O bună parte a împrumuturilor franceze și-ai găsit, chiar de la începutul secolului al XIX-lea, forma cu care s-au încetățenit în limba literară. O listă completă a cuvintelor de acest fel este imposibil să se întocmească, de asemenea, este greu să stabilim cine le-a folosit prima dată. Consemnăm doar cîteva fapte din scrierile anilor 1820-1860, unde găsim franțuzisme cu forma actuală: confuzie, electirc, eterogen, opinie (Iancu Văcărescu), infernal, fantomă, reformă (I. Heliade), alianță, ambasadă, disciplină, energie, a reorganiza, rezervă (N. Bălcescu). Terminologia franceză stă la baza mai multor traduceri filozofice. Termenii filozofici (idee, filozofie, a imagina, logică, sensibilitate, analiză, eroare etc.) au rămas intacți în româna contemporană. Multe franțuzisme însă au trecut prin mai multe faze de adaptare la normele limbii române moderne. De aceea la B. P. Mumuleanu, bunăoară, întîlnim cuvintele spiculații, enteres, urmînd chiar o pronunție franceză. Instructive sînt mai cu seamă neologismele la N. Bălcescu, care nu au reușit să se impună: a developa “a dezvolta”, a dispoza “a dispune”, a redija “a redacta”. N. Bălcescu nu găsește uneori termenul corespunzător românesc și de aceea el scrie reviu și revistă, punînd alături un echivalent impropriu - căutare - pentru a exprima ideea de “trecere în revistă”. Influența franceză se impune progresiv pe măsură ce dispare, trepta,t influența neogreacă și în timp ce își face loc, pentru scurtă vreme, influența rusească, în mod special, terminologia administrativă și militară. De aceea e și firesc să mai întîlnim unele neologisme rusești de tipul epohă, armie, cinovnic, comandir, polcovnic, cărora le vor lua locul, după 1850, corespondentele lor franceze actuale epocă, armată, gardă, funcționar, comandant, colonel. Franceza devine acum limba la „modă” a protipendadei, în locul celei grecești. Cunoașterea ei varia în funcție de treapta socială a claselor avute. Mica boierime năzuia să se țină în pas cu moda 191 timpului și simțea necesitatea să amestece expresii franțuzești în limbajul familiar. După cum observă V. Alecsandri în Chirițele. sale, o parte din franțuzisme au devenit jargonisme. b) Încercări de italienizare a limbii române În același timp cu influența franceză, româna literară a fost supusă încă unui proces de „modernizare”, și anume i t a l i e n i z ă r i i, iar aici un rol central îi revine lui I. Heliade Rădulescu. În 1840, distinsul lingvist român, în lucrarea sa Paralelism între limba română și italiană, observă că procesul de cultivare a limbii române suferă de pe urma a numeroase „ciume” literare, avînd în vedere germanismele, maghiarismele, turcismele, grecismele și alte „-isme”. Căutînd o soluție pentru remedierea acestei stări de lucruri, Heliade construiește, în articolul amintit, o întreagă teorie pentru a-și sprijini pe ea încercarea de i t a l i e n i z a r e a limbii. El pornește de la premisa că româna și italiana nu sînt limbi deosebite, ci două dialecte ale uneia și aceleiași limbi, vorbite inițial în Italia. Dacă ele nu se aseamănă întru totul astăzi, aceasta se datorește faptului că asupra italienei s-a exercitat, timp de secole, influența culturii, pe cînd româna a fost lipsită de acest privilegiu. Că într-o epocă veche nu existau deosebiri între aceste „dialecte” se poate vedea dacă ne întoarcem îndărăt pe drumul istoriei limbii italiene. Bunăoară, într-o fază mai veche a acestei limbi, se pronunța loco, foco, omo, deci aproape ca în limba română: loc, foc, om, și nu luoco, uomo, fuoco. Iar dacă facem comparație cu dialectele italienei, constatăm că asemănarea este și mai mare: în multe părți ale Italiei se aude pronunțîndu-se „curat românește”. Astfel, fronte, monte, ponte se pronunță în multe graiuri italiene frunte, munte, punte. Așa stînd lucrurile, ce trebuie făcut pentru a se ajunge la unitatea limbii? Răspunsul lui I. Heliade este acesta: să se restituie limbii române formele ei vechi, care nu trebuie căutate în latina clasică, ci în limba scrierilor bisericești. Avînd exemplul fraților italieni, putem lua lucrurile de-a gata de la ei. Vrînd să readucă limba la înfățișarea ei dintr-o perioadă veche, cînd înrudirea strînsă i se părea evidentă, el pornește de la un număr de peste 1300 de cuvinte de origine latină, care puteau servi ca punct de plecare pentru formarea de noi familii de cuvinte. Pentru aceasta există două mijloace: compoziția (compunerea), unde ne folosim de prepoziții (prefixe), și derivația, pentru care avem la îndemînă “dupăpoziții” (sufixe). De la scriere se pot obține: descriere, proscriere, prescriere etc. Bineînțeles, cuvintele noi trebuie astfel formate, încît să semene mai mult cu cele italienești. Heliade dă o listă de afixe - neologice și moștenite - precum și derivatele ce s-ar putea alcătui cu ajutorul lor. Cuvintelor li se dau corespondentele lor din italiană pentru a se ilustra asemănarea dintre cele două limbi. Astfel, de la bun avem bunătate, bunică, bunicuță, bunel, bunic, bunișor etc., de la aceeași rădăcină se poate ajunge la binecuvîntare (it. benedire). 192 Fiind un purist ca și latiniștii, Heliade vroia cu tot dinadinsul să elimine din română toate slavonismele, turcismele, maghiarismele etc. și să le înlocuiască cu elemente de origine latină, italiană sau „fabricate” de el. Bogat trebuie înlocuit cu avut, înavuțit; vrednicie se poate înlocui prin demnitate; în zadar -prin in darn. Dacă lipsește cuvîntul italian, nimic nu ne împiedică să creăm un cuvînt nou. În loc de turcismul basma se poate spune năsăriu, pentru basma de gît (fular)- strofiu. “Este în uz și batistă pentru basmalele cele albe”, completează I. Heliade. După cum se vede, intuiția lui Heliade coincide de multe ori cu sensul evoluției multor cuvinte analizate mai sus în româna contemporană. Nu același lucru se poate spune despre alte numeroase exemple, unde prejudecata puristă îl îndeamnă să scoată din limbă substantivele clopot, mîndrie, oboseală, oglindă în schimbul unor italienisme, franțuzisme și latinisme propuse de el: campană, fiertate, fatică, specol. Clădit pe o teorie falsă, italienismul lui I. Heliade nu putea duce la altceva decît la consecințe grave în privința caracterului italienizant, pe care el vroia să-l impună limbii noastre. c) Pumnismul analogist În cadrul direcțiilor reformatoare s-a manifestat un timp și pe o tendință născută dintr-o concepție aparte, a cărei teoretician a fost Arom Pumnul (pumnismul). Față de purismul latinist, care dorea să dea limbii române o înfățișare identică cu a „maicei” sale, față de purismul heliadist, care căuta salvarea limbii literare în italienizare, Aron Pumnul este mai puțin purist, dar în felul său. El vrea să romanizeze limba, mai cu seamă neologismele pătrunse în limba noastră. Teoria lui viza atît a s p e c t u l f o n e t i c al neologismelor, cît și s t r u c t u r a lor ca atare. Aceste idei stau la baza „școlii fonetice bucovinene” sau a analogismului pumnist. Fostul profesor al lui M. Eminescu este adeptul scrierii fonetice cu litere latine, dar recomandă și folosirea unor semne diacritice destul de numeroase. Încercarea lui de a reforma scrierea se sprijină pe convingerea că limba română trebuie să-și redobîndescă fire, dacă se vor respecta cu strictețe regulile (fixate de el!) „în deducerea și strămutarea cuvintelor”. Este vorba de respectarea principiului analogiei, potrivit căruia, cuvintele noi urmează să se supună legităților moștenite ale limbii. Dacă, bunăoară, a+n+voc.(cons.) sau a+m+cons.> î (lana > lînă, cantat > cîntă, campus > cîmp), trebuie să supunem acestei legități toate cuvintele noi care conțin acest fonetism. Prin urmare, în firea limbii române este să se scrie și să se pronunțe nu plantă, ci plîntă, nu germană, ci germînă etc. Deoarece a neaccentuat a dat în română ă (farina > făină), se va zice nu latină, ci lătină. Tot așa, fiindcă grupul consonantic latinesc ct a evoluat în română în pt (octo > opt), firește este să se asculte de aceste legități la scrierea sau la rostirea altor cuvinte, de pildă cărăpter “caracter”, subiept “subiect”, leptură “lectură” etc. 193 Teoria pumnistă nu este mai puțin curioasă și deșențată cînd are în vedere romanizarea lexicului neologic. În lucrarea Formaciunea cuvintelor românești, el cere, ca și latiniștii, scoaterea din limbă a elementelor nonromanice. Dintre aceste, unele “cuntrazic” și “strică” natura limbii noastre. De exemplu, slugă, slujbă, iznoavă. Altele sînt “minciunoase”, precum sînt toți “țărmurii științiali” (termenii științifici), ca de exemplu: gramatică, etimologie. filologie, filozofie, carile “curat românește” s-ar zice așa: limbămînt, vorbămînt, limbistică, cugetămînt. Urmează o întreagă listă de asemenea „țîrmuri științiali”, între care: literemînt „abecedar”, scriemînt „ortografie”, cugetămînt „logică”, simțămînt „estetică”, spiritămînt „psihologie”, stelemînt „astronomie” etc. Tot așa se va proceda și cu neologismele terminate în -ție din exemple de tipul nație, care este o formă “foarte tinerică”, în raport cu sufixul mai vechi -țiune. Înlocuirea uneia cu cealaltă ar fi rezultatul necunoașterii istoriei limbii. Forma cu -ție „este o rană înfiptă în limbă de fiii ei cei nepricepuți”. De aceea corect și potrivit cu specificul limbii noastre este să se spună numai năciunal „național”, năciunalitate „naționalitate” etc., unde fiecare sunet „se poate da cuvînt deplin din legile cele universale ale limbile sub carile stau toate cuvintele”. Evident că Aron Pumnul interpretează faptele de limbă într-un mod foarte personal, căci el are în vedere o perioadă din istoria limbii cînd aceste legi erau active, ignorînd caracterul lor limitat în timp. Căci dacă latinescul mola a dat în română moară, iar pavimentum > pămînt, conform legităților fonetice de evoluție normală, nu înseamnă însă că și neologismele, avînd aceeași formă cu cele latinești, se vor supune vechilor legi. Busolă nu a devenit busoală nici medicament -medicamînt, și nici slavonescul rana nu a devenit rînă. Nu e de mirare că @ciunismul”, cum a fost numită teoria lui Aron Pumnul, n-a găsit răsunet decît în rîndul cîtorva elevi de-ai lui Aron Pumnul. El nu s-a bucurat nici măcar de cinstea de a fi combătut, ci a fost ridicularizat de V. Alecsandri și C. Negruzzi. Nu putem trece cu vederea că Aron Pumnul a fost totuși adeptul principiului fonetic în scrierea cu litere latine, principiu susținut și acceptat de Titu Maiorescu, care i-a dat o fundamentare științifică. Etapa limbii române moderne În 1866 se înființează Societatea Literară Română, devenită în 1867 Societatea Academică Română, care îl are ca președinte pe I. Heliade Rădulescu, iar în 1879, Academia Română. Noul for științific era format, pe lîngă munteni și moldoveni, din transilvănenii Timofei Cipariu și Gavril Munteanu, precum și dintr-un reprezentant al Bucovinei - I. G. Sbierea, fost elev al lui Aron Pumnul. În felul acesta, toate provinciile românești erau reprezentate prin oameni de cultură dintre cei mai autorizați să-și exprime opinia în probleme de limbă. Prin chiar actul de constituire, instituția nou creată își propunea: 194 - să fixeze regulile ortografice ale limbii române; - să elaboreze gramatica limbii române; - să înceapă și să ducă la bun sfîrșit dicționarul limbii române. Stabilirea regulilor de scriere cu litere latine s-a aflat în atenția Academiei Române timp de cîteva decenii. Normele ortografice adoptate în 1867 de Timofei Cipariu sunau astfel: 1. Toate sunetele „primitive” [etimologice] se vor scrie cu liter ă corespunzătoare din alfabetul latin (literele Q, K, Y sînt considerate străine). 2. Toate sunetele derivate (ț, ș) se vor scrie cu literele sunetelor corespunzătoare din care derivă (t, s). Acesta este primul sistem ortografic al Academiei Române, în care triumfa, pentru un moment, punctul de vedere al latinismului etimologizant. Regulile ortografice speciale și în amănunt urmau să se fixeze de gramatică, la capitolul Despre fonetica limbii române. În sesiunea din 1869 a Academiei Române s-a adoptat un nou sistem, care s-a menținut pînă în 1881. Acesta prevedea: - literele d, s, t, urmate de i, adică z, ș ț, se scriu fără sedilă; - sunetele k, g' se notează ch, gh; - ț se notează ci în cuvintele acia, glacia facia etc. - z se admite în cuvintele străine (zeamă), dar în terminații se notează di: lucrediu “lucrezu”; - se introduce accentul grav () și cel circumflex (~). Cel grav e notat la infinitivul, indicativul și la imperativul verbelor, marcînd diftongii. De exemplu: legăna (leagănă), more (moare). Accentul grav se mai folosește la perfectul simplu al verbelor: tacu, facu, audi (tăcu, făcu, auzi), precum și la forma de plural a substantivelor: pârii cârti, bunetăti (părți, cărți, bunătăți); - accentul circumflex (~) se pune la sunetele nazale: atît, întaniu, cuventu (atît, întîi, cuvîmt); - apostroful (,) notează forma articulată a substantivelor feminine, fiind plasat înaintea finalei a: mam'a, cas'a, gramatec'a, sor'a, furtun'a etc. Așadar, principiul etimologic a învins (cel puțin o parte din el) și în felul acesta se asigură dezvoltarea ulterioară a limbii române, realizîndu-se legătura ei cu limbile romanice. În 1879, Societatea Academică se transformă în Academia Română. Vasile Alescandri și Titu Maiorescu, care se retraseră între timp, reintră în componența Academiei ca membri, iar problemele de ortografie sînt reluate în discuție. În 1880, o nouă comisie, prezidată de G. Barițiu, supune dezbaterilor un proiect de norme, raportor fiind T. Maiorescu. Proiectul este votat în 1881. Acesta este primul proiect ortografic definitiv și oficial al Academiei Române. Contribuția lui Titu Maiorescu la dezvoltarea limbii române literare Istoricul ortografiei noastre trebuie raportat la contribuția adusă la dezvoltarea limbii române literare de către Titu Maiorescu. Preocupările sale în legătură cu problemele scrisului românesc 195 datează încă din 1866, cînd el publică în Convorbiri literare studiul Despre scrierea limbii române, chestiune asupra căreia revine în aceeași revistă în 1867 și în 1873. În studiul lui T. Maiorescu problema ortografiei este discutată concomitent cu critica direcției fonetice a lui A. Pumnul și cea etimologică a lui T. Cipariu. Recunoscînd meritul Academiei Române în căutarea unor soluții pentru reglementarea scrierii cu litere latine, T. Maiorescu ține să observe că proiectele ortografice propuse de Academie nu s-au bucurat de popularitate și prin aceasta ea a pierdut din terenul pe care și-l cîștigase inițial. Conflictul dintre cele două direcții - fonetismul și latinismul etimologizant - înregistrează acum o nouă etapă. Pentru înțelegerea acestui conflict, care avea să ducă la înfrîngerea etimologismului și deci la cîștigarea bătăliei de către adepții principiului fonetic, este necesar să examinăm contribuția lui T. Maiorescu și concepția sa expusă și discutată, mai întîi, în cercul “Junimii”. Vom aminti una din tezele adepților scrierii etimologice de a păstra toate semnele alfabetului latin, fără a introduce nici un semn diacritic pentru notarea sunetelor specifice limbii române (ă, î, ș, ț, ch, gh, c, g). Ei făceau deosebire dintre sunetele “primitive”: a din acus, s din stella, și cele derivate: ă din casă, î din a neaccentuat - antaneus „întîi”, s din sedet „șede”, z din zic < dico etc. Literele trebuiau să reflecte natura limbii, iar această „natură” era pentru latiniști forma latinească a cuvîntului, adică etimonul lui. După adepții Școlii ardelene, trebuia să se scrie în principiu man 'a pentru mînă, frundi'a pentru frunză, audiu pentru auz „aud”, vedui pentru văz „văd” etc. T. Maiorescu arăta că nu pot fi adoptate toate semnele alfabetului latin, deoarece ele sînt prea numeroase pentru scrierea limbii române. Pe de altă parte, ele sînt insuficiente pentru a nota toate sunetele specifice limbii noastre. Făcînd o incursiune în fonetica istorică a limbii române și invocînd autoritatea unor lingviști ca Diez, Schuchardt ș.a., T. Maiorescu prezintă un tablou al pronunțării sunetelor din latină și al corespondentelor lor în română. Astfel, pentru sunetele românești, așa-zise derivate (ă, î, ș, ț), inexistente în latină și ortografiate diferit, el cere notarea lor cu semne diacritice, respectiv cu sedile, ca în ortografia actuală. T. Maiorescu nu acceptă la început în scriere pe î (ă), considerîndu-l o nuanță de „umbrire” a lui slavon, și deci fără funcție gramaticală. În Convorbiri literare, î era evitat și înlocuit cu ă. Se scria mănă „mînă”, sau cu i (riu). Ulterior însă, T. Maiorescu a renunțat la această teorie, recunoscînd că î a intrat în uzul general al limbii române și trebuie notat ca atare. Care este principiul de bază pe care se sprijină sistemul fonetic recomandat de Titu Maiorescu? El însuși l-a definit cu toată claritatea, afirmînd că un alfabet nu cuprinde, nu poate și nici nu e necesar să cuprindă, să exprime toate sunetele și nuanțele lor dintr-o limbă. Dacă așa ar sta lucrurile, ortografia s-ar complica enorm. Important este, în scrierea fonetică, nu un fonetism absolut, ci o restrîngere măsurată a numărului de semne, care să facă posibilă reproducerea 196 sunetelor importante, atîtea cîte sînt absolut necesare pentru deosebirea sensurilor cuvintelor și a formelor flexionare. Literele sînt semne esențial logice, și nu simple semne fonetice. Recunoaștem în aceste argumente logice un punct de vedere științific valabil și la etapa actuală, căci T. Maiorescu intuiește deosebirea dintre sunet și ceea ce numim noi astăzi fonem. Sunetele „derivate” răspund unei funcții gramaticale de diferențiere morfosemantică: ă din laudă față de a din lăuda deosebește prezentul de imperfect, tot astfel ș din pași face distincție dintre plural și singular. Făcînd apel la argumentul dependenței raționale a regulii fonetice de principiul logic în scrierea limbii, T. Maiorescu a fundamentat, după cum scrie D. Macrea, scrierea fonetică pe baze fonologice. În ultima parte a studiului, T. Maiorescu supune unei critici severe etimologismul latinist. Și de data aceasta expunerea sa se întemeiază pe rezultatele obținute de știința despre limbă în a doua jumătate a secolului al XIX-lea, în speță în direcția istorică și comparativistică. În esență, constată el, limba se află într-o permanentă transformare, adevăr ignorat de curentul latinist, care se silise să restituie foneticii românești formele ei vechi, etimologice: să se „arunce limba cu un secol înapoi”. Schimbările considerate de latiniști un rezultate al „corupției” de-a lungul secolelor reprezintă în fond un stadiu firesc al evoluției. Ortografia rămîne în urma acestei prefaceri, de aceea sistemul ortografic ce urmează să fie stabilit acum nu mai corespunde cu exprimarea urmașilor. Uzul va impune alte forme, altă pronunțare, care vor trebui să se reflecte în ortografie. Cine pierde din vedere acest lucru uită sau nu vrea să țină seama de împrejurarea că principiul fonetic reprezintă însăși viața limbii și este o condiție a înțelegerii ei de către vorbitori. Dimpotrivă, principiul etimologic, care contrazice ideea de evoluție a limbii, este o piedică și un pericol pentru dezvoltarea intelectuală a unui popor. Vom aminti că Ministerul Instrucțiunii elaborase și el un sistem ortografic, nu mai puțin etimologizant și greoi, impus școlilor. De aceea era necesar să se reia discuția cu privire la ortografie pentru a se pune de acord normele scrierii cu uzul, de care se lăsau călăuziți scriitorii și oamenii de cultură ai epocii. Dezbaterile au fost reluate în 1880, după ce prealabil se constituise o nouă comisie. Cu acest prilej, T. Maiorescu, în calitate de raportor al comisiei, propuse principiile cuprinse în studiul pe care l-am rezumat mai sus. Proiectul său, fonetic în esență, mai menține încă unele elemente etimologice. Concesiile făcute acestui principiu sînt, între altele: - scrierea cu ss a cuvintelor de origine străine: rassă , cassă ; - scrierea cu z sau dz, în funcție de originea nelatină sau latină, a cuvintelor: zare < rus. 3apn, dar dzile < lat. dies; - redarea grupului șt prin sci: Bucuresci - București, scie - știe. T. Maiorescu ținuse să precizeze, în raportul său din 1880, că propunerile făcute nu trebuie considerate definitive, ele urmînd să fie completate și îmbunătățite prin amănunte ulterioare, puse 197 de acord cu normele stabilite de gramatica și dicționarul limbii române. Etimologiștii au izbutit totuși să smulgă și alte cîteva concesii făcute sistemului lor cînd propunerile au fost supuse totuși votului. Ei au obținut (cu majoritate de 1 vot!) păstrarea lui u (u) final și i (î) final scurt. Pe lîngă aceasta, regulile Academiei stabileau ca î să se scrie din î, e și î, după cum formele flexionare arată că el provine din una dintre aceste vocale: lăudînd, facend, vend, morment, între, rîpă etc. Eegula se bazează însă pe o explicație falsă, întrucît se considera că tăcînd ar trebui să se scrie cu e (lat. tacere, tacendo). În aceeași situație sînt verbele vînd și sfînt, în care, conform normelor Academiei, ar trebui să se noteze î prin i, pentru că avem logoformele vinzi, sfinți. Dar vînd și sfînt nu are nimic comun cu acestea din urmă, deoarece î din aceste două cuvinte nu este derivat din i, ci reproduce un e latin accentuat (vendo) și un s slavon împrumutat și nazalizat: cb^tl. Ortografia fonetică repurtează o victorie decisivă abia în 1904. Din comisie fac parte acum, în afară de T. Maiorescu, numit din nou raportor, Iacob Negruzzi, Ovid Densușianu, Ion Bianu. Modificările propuse de astă-dată și acceptate de Academie duc la eliminarea unor elemente ale scrierii etimologice, sistemul adoptat fiind, în linii generale, cel de azi. Principalele modificări propuse de T. Maiorescu, care aduce ca argument principal uzul, sînt: - se suprimă dz, păstrîndu-se numai z, indiferent de originea cuvintelor; - e și o marcînd diftongi sînt înlocuiți cu ea și oa; - grupul sci se înlocuiește cu șt: Bucuresci - Bucurerști; - se acceptă scrierea cu î din i, exceptînd cazurile cuvîntului român si derivatele lui; - se suprimă u și f din finala cuvintelor. După cum e lesne de observat, sistemul ortografic bazat pe principiul fonetic a învins după lungi și dificile dezbateri și reflectă, în esență, normele actuale, după ce s-au făcut unele modificări în 1932, și apoi altele, în 1953, cînd au fost înlăturate ultimele „resturi” etimologice; u final mut în cuvinte ca unchiu, vechiu, î în mijloc de cuvînt, la care s-a revenit prin decizia Academiei Române, dar chestiunea n-a fost ratificată nici de Senatul României, nici de Parlamentul Republicii Moldova, deși Radioteleviziunea ambelor state, presa periodică utilizează acest model de scriere, chiar dacă el nu corespunde de multe ori realității și nu reflectă totdeauna etimologia. Tot atunci, în 1953, s-a acceptat forma verbală sînt în loc de sunt, la care s-a revenit în legătură cu scrierea lui î din a (â). Activitatea lui T. Maiorescu pe tărîmul limbii literare nu se limitează numai la contribuția sa esențială la stabilirea principiului fonetic în ortografie. El a mai desfășurat și o activitatea intensă și salutară într-un domeniu numit de noi astăzi cultivarea limbii. Căci limba română literară era amenințată nu numai de primejdia scolasticismului latinist, ci și de alte influențe, care atingeau specificul ei național. Astfel de influențe se exercitau în special asupra limbii culte din celelalte provincii românești: Transilvania, Bucovina și Banatul. Limbajul presei din aceste provincii se afla sub o vădită influență a modelelor neromânești în lexic, frazeologie și sintaxă. În studiul Limba 198 română în jurnalele din Austria, el constată că modul în care este folosită limba română în publicațiile de „peste munți” nu mai îngăduie tăcerea. Obiectul criticii sale în formează mai ales următoarele aspecte ale stilului publicistic din periodicele timpului: - germanismele introduse prin traducerea cuvînt cu cuvînt; - stilul confuz; - greșeli de folosire a cuvintelor inspirate din dorința de a afișa o falsă originalitate. Într-un alt studiu, întitulat sugestiv Beția de cuvinte, Titu Maiorescu își îndreaptă atacul împotriva stricătorilor de limbă, care folosesc din abundență barbarisme. T. Maiorescu s-a pronunțat cu aceeași autoritate, ca și în alte compartimente ale vieții noastre culturale, și în privința neologismelor. Cercul “Junimii” luase în dezbatere această problemă și adoptase o poziție în mare măsură comună, adică rezervată, uneori chiar ostilă, în ceea ce privește întrebuințarea neologismelor. Iacob Negruzzi, de exemplu, se declarase împotriva introducerii unor termeni noi, considerați de el inutili. Părerile sale, exprimate în Scrisori, unde condamnă întrebuințarea unor neologisme de tipul pantă, incintă sau a unor calcuri, erau, într-un fel, justificate, chiar dacă evoluția ulterioară a limbii nu i-a dat dreptate. Același lucru îl susține și T. Maiorescu în Direcție nouă în poezia și proza română (1872), exprimîndu-și îngrijorarea față de valul de neologisme care reprezentau pentru el „o adevărată îmbolnăvire literară”. Titlul studiului publicat în 1881, În contra neologismelor, arată limpede care erau convingerile sale în această materie. Același studiu, retipărit în volumul Critice, se întitulează de data aceasta Neologismele -dovadă că atitudinea lui T. Maiorescu se schimbase cu timpul, devenind mai flexibilă. Să cităm un pasaj în care este vorba de un senator pe nume N. Blarenberg: „De asemenea limbă rîd toți oamenii cu mine și autorul, dacă i-am face pe franțuzește ceea ce face d-sa pe românește; dacă i-am zice cu ton serios: ne vous battez la tete avec ses pensees; pas de livre, pas de part („n-ai carte, n-ai parte”) și alte asemenea glume”. T. Maiorescu conchide: „Dar trebuie să vorbim în contra acelor neologisme de prisos care se strecoară prin scrierile noastre fără a bate prea tare la ochi și ne înstrăinează limba din ce în ce mai mult de la înțelesul ei popular. Pentru ce să zicem, de exemplu, este suficient, cuvînt care nu-l înțelege nici un țăran român, și să nu zicem este de ajuns, cuvînt de origine asemenea latină, însă înțeles de toată lumea? Tot așa va trebui să zicem (să se observe tonul imperativ al lui T. Maiorescu!) a ajunge la ceva în loc de a parveni sau, cum scrie dl I. Popescu din Sibiu, a parveni la ceva, agerime în loc de sagacitate, adînc în loc de aprofundat, dinadins în loc de intențiune, deșertăcuine în loc da vanitate, a înapoia în loc de a restitui, aprig în loc de avid și imperios, aspru în loc de sever, a încredința în loc de a confia, a lua asupra-și în loc de a-și asuma, îmbunătățire în loc de ameliorare și sute de alte exemple. Sîntem încredințați, ne asigură T. Maiorescu, că numai cu puțină luare-aminte (nu atenție!) la această regulă stilul multor 199 scriitori de-ai noștri s-ar îndrepta și s-ar face adevărat românesc din prea împestrițat și străin ce este astăzi”. S-ar putea susține, nu fără temei, că T. Maiorescu ne apare în acest pasaj, la prima vedere, drept purist1, adică adversar al neologismului, dat fiind că majoritatea termenilor noi proscriși de el (exceptînd pe a confia) s-au încetățenit în limba literară. Problema este însă alta. T. Maiorescu pornește de la principiul evitării împrumuturilor făcute de dragul împrumutului, cînd în limba română există echivalentele necesare. La 1880, neologismele sancționate de T. Maiorescu nu-și făcuseră încă drum bătătorit. Chiar dacă șeful „Junimii” nu credea oportună introducerea lor - lucru infirmat de evoluția limbii literare - poziția de apărător al patrimoniului limbii populare într-o avalanșă neologică este îndreptățită și corespunde, în genere, momentului cultural al epocii. De altfel, T. Maiorescu pledează pentru acceptarea termenilor noi cînd sînt reclamați de introducerea unor noțiuni noi. Izvorul principal al modernizării limbii literare este și pentru el lexicul limbilor romanice. De aceea, observă el în același articol, trebuie combătut termenul amăsurat (care provine din germană) din ziarele transilvănene și înlocuit cu conform, care este de origine franceză. Faptele reproduse de Maiorescu sînt un exemplu edificator despre stadiul la care limba română literară ajunsese spre sfîrșitul secolului al XIX-lea. Formele nu erau încă întru totul unificate. Maiorescu însuși mai scrie stimulant pentru stimulent, tendență pentru tendință, prelecție (ca și M. Kocălniceanu) pentru prelegere, observări “observații” în locul perifrazei mai vechi băgări de seamă, produceri pentru producții și, de asemenea, academicii, fizicii, matematicii în locul variantelor consacrate prin uz, sub influența limbii franceze: academicienii etc. Este însă evidentă tendința lui Maiorescu de a se adresa limbii populare și, la rigoare, de a calchia cuvintele străine, făcîndu-le să intre în tiparul materialului lexical românesc. De aceea el preferă să scrie cugetare, deslușire, însemnătate, a stărui, a pune în cumpă etc., sau înrîurire (alături de influență), propășire, simțămînt (și simțimînt), luare aminte (atenție), a se mărgini (a se limita) etc. Limba sa este, fără îndoială, un model de limbă literară pentru o epocă de mari prefaceri și tendințe filologice divergente, cu toate rezervele pe care le putem avea față de purismul său formulat pe un ton de sentință, fără drept de replică, cum realitatea lingvistică îl obliga în cele mai multe cazuri să procedeze. De fapt, Maiorescu nu este un adversar al neologismelor luate “în sine”, ci al acelora care, indiferent de originea lor, nu sînt strict necesare limbii române. Pe de altă parte, atitudinea sa izvorăște din aceeași concepție a apărării culturii naționale, cultură care trebuie să-și păstreze nealterate rădăcinile populare. Care sînt, în ultima instanță, criteriile după care pot fi acceptate neologismele? Iată regulile indicate de Maiorescu: 1 Așa cum îl considera S. Pușcariu în Limba română, I: “Titu Maiorescu, luptătorul cel mai bine înarmat împotriva școalei latiniste, îndreprîndu-se împotriva ușurinței cu care era adoptat neologismel, devenea el însuși purist”, p. 385. 200 - dacă pe lîngă un cuvînt slavon există un curat românesc, cuvîntul slavon trebuie înlăturat; de exemplu blagoslovenie trebuie să cedeze locul lui binecuvîntare; - dacă există în limbă un cuvînt de origine latină, sinonimul neologic nu este necesar; se va spune deci împrejurare, și nu circumstanță, binecuvîntare, și nu benedicțiune. Maiorescu vede explicația abuzului de neologisme pătrunse în limba română - fapt ce are ca urmare alterarea fondului ei popular - în necunoașterea de către scriitori a valorilor și posibilit ăților reale ale limbii noastre, conjugată cu lipsa de osteneală în privința cercetării vechilor texte ale literaturii române. Pînă unde puteau ajunge excesele maniei neologizante, se vede din limba fabricată de latiniști și de I. Heliade. În virtutea acestei concepții, care continua ideile mai vechi ale Daciei literare și ale lui Alecu Russo, T. Maiorescu susține că eliminarea din limbă a elementelor vechi, devenite populare, indiferent de originea lor, este nu numai o eroare, ci și o acțiune fără sorți de izbîndă. Există împrumuturi lexicale vechi puternic înrădăcinate în limbă și, prin aceasta, în întreaga viață sufletească a poporului. Sensul lor distinctiv este întrebuințarea cuvîntului respectiv în toate manifestările generale din viața unui popor, de pildă în folclorul literar și în literatura cultă. Ce ar deveni, de exemplu, limba poetică a lui V.Alecsandri, adaugă T. Maiorescu, dacă am înlocui expresia neagra veșnicie din vorbirea obișnuită prin neagra eternitate sau stea iubită prin stea amată, cum ar dori partizanii neologismului? Temeiurile invocate de T. Maiorescu sînt, cum se vede, greu de combătut, căci se situează constant pe principiile salutare ale tradiției populare, călăuzit fiind de ideea păstrării și cultivării specificului național al limbii și culturii noastre. În partea finală a studiului Neologismele, T. Maiorescu revine la problemele teoretice ale discuției, anume la caracterul complex al conținutului semantic al cuvîntului din exprimarea vie, pusă în legătură cu viața sufletească a vorbitorului și a poporului care întrebuințează limba și prin care se definește ca entitate psihică și socială: căci „cuvîntul numai în dicționarele cărturarilor se înfățișează ca o unitate izolată de cîteva litere împreunate laolaltă, care, prin permutări, se pot preface îndată în alte unități; în realitatea vieții sufletești, cuvîntul este un complex de înțelesuri și de simțiri care nu există niciodată singuratice, ci sînt totdeauna legate cu înțelesurile și simțirile din alte cuvinte și alcătuiesc astfel între ele țesătura cea trainică a personalității unui individ, ca și a unui popor”1. Părerile lui Maiorescu și soluțiile respective propuse de el în privința neologismelor nu sînt lipsite de o anumită rigiditate și de o vizibilă coloratură antilatinistă 1 2. Ele își află însă explicația în 1 Titu Maiorescu, Neologismele, Ia ș i: Junimea, 181, p.156. 2 “Punctul de vedere al lui Maiorescu, cînd recomandă neologismul numai în cazul în care nu avem un cuvî nt vechi (de origine latină), spre a exprima aceeași idee, era prea de tot utilitarist și nu ținea seama de faptul că limba unor gînditori 201 peisajul cultural al epocii și în literatura de presă a vremii, care purtau pecetea unei evidente tendințe de modernizare pripită și superficială a exprimării literare, fapt ce nu putea să ducă decît la o reală corupție, prin pierderea legăturii cu substanța veche, populară și națională a limbii. Intervenția sa, cu unele rezerve pe care le putem avea după un secol de evoluție a limbii literare, a fost mai mult decît oportună. Maiorescu însuși a cedat, cu timpul, în fața unor realități care infirmau sau corectau teoriile sale atît în ortografie, cît și în privința neologismelor. Nu se poate contesta însă că poziția sa era, teoretic, motivată, iar tezele sale și-au găsit formele unei expuneri sistematice și științifice, supuse unei logici și unei argumentări bazate pe fapte. Punîndu-se sub autoritatea uzului și lăsîndu-se condus de geniul limbii, adică de spiritul, de natura ei - înțeleasă cu totul altfel decît o făceau latiniștii - T. Maiorescu oferă un exemplu de înțelegere științifică și realistă a promovării limbii cercetate de el în strînsă dependență de întregul proces al formării unei culturi naționale. Cultivarea limbii, care înseamnă pînă la el achiziție numerică, îmbogățire cu orice preț a mijloacelor de exprimare, capătă, prin Maiorescu, un conținut nou, în care spiritul critic și ideea de naționalitate sînt factori suverani. Ca și atîtea alte sectoare ale culturii noastre, istoria limbii române literare îi datorează lui T. Maiorescu tot atît cît datorează critica și estetica noastră literară. Stilurile limbii literare - al literaturii, al scrierilor științifice, al presei, supuse unei judecăți lucide și obiective, trebuiau să iasă de aici înainte puruficate de zgura influențelor străine și de falsa originalitate ocrotită de semicultură. Există însă în această perioadă și o altă tendință care își urma drumul firesc, în afara forului oficial al Academiei sau al unor filologi animați de spiritul reformelor radicale. Ea era reprezentată de scriitorii celei de-a doua jumătăți ai secolului al XIX-lea: M. Eminescu, I. Slavici, I. L. Caragiale, I. Creangă, pentru care limba populară alcătuia izvorul principal, „pururea întineritor al expresiei literare”, cum observă autorul Luceafărului. Curentul istoric-popular Unele reflecții lingvistice ale lui Alecu Russo Rolul lui Alecu Russo în cultura și știința românească are șanse de a fi, pe alocuri, subapreciată sau de a fi schițată, poate, incomplet, dacă s-ar trece cu vederea peste reflecțiile lui judicioase privind diverse probleme de limbă. Deși nu era un specialist în materie (drept dovadă ne poate servi însăși acțiunea lui Al. Russo, care nu rezidă „într-o înfruntare cu adversarii în termenii și cu mijloacele științei limbii”, totuși „cugetările” sale, remarcabile nu prin cantitatea, dar, mai ales, prin substanța lor, pe marginea unor chestiuni atît generale (cum ar fi, de exemplu, conceptul de are nevoie de sinonime, precum omul cu o cultură mai rafinată are nevoie în interiorul său de un covor pe jos, de tablouri pe pereți și de un stil în liniile mobilierului”, scria S. Pușcariu în Limba română, I, p. 390. 202 „limbă înțeleaptă” sau geneza „logicii limbii”), cît și particulare (cum ar fi, de exemplu, izvoarele de îmbogățire a limbii literare sau rolul „străinismelor”) sînt în consonanță deplină cu adevărurile științei despre limbă. Al. Russo e unul din puținii scriitori care a pus în discuție raportul dintre obiectul investigat și subiectul care cercetează acest obiect. Astfel, după părerea lui Al. Russo, filologii nu trebuie „să prefacă”, „să reformeze” limba după placul lor, ci trebuie „să se mărginească la definiția rînduielilor limbii, la statornicia sintaxei și a ortografiei”, iar „o gramatică a limbii” trebuie elaborată „nu după limba ce ar trebui să avem, dar după limba ce avem”. Trebuie să menționăm în mod special că valoarea observațiilor lingvistice ale lui Al. Russo poate fi just înțeleasă și interpretată fără echivoc, dacă aceste observații vor fi proiectate pe fundalul intensei agitații în diverse domenii ale timpului. Cu referire la domeniul lingvisticii, putem constata că anume în perioada respectivă „unul preface toată limba în /iune, altul în /ție, altul în /iu, altul în /înt...de nu știi cum să te întorci între aceste patru puncturi cardinale a gramaticilor” [Russo: 1998, 45]. Cu alte cuvinte, anume în perioada respectivă, se făceau tentative energice din partea reprezentanților latinismului exagerat al lui August Treboniu Laurian, latinismului moderat al lui Timothei Cipariu, italienismului lui Ion Heliade Rădulescu, fonetismului lui Aron Pumnul de a încorseta limba „în canoane puriste și intolerante”, de „a impune la noi, într-un moment de vitală și delicată articulare a tradiției cu nevoia de înnoire, exagerația și chiar mai mult: aberația” [Regman, 26]. De aceea, în dorința „de a călca sănătos și după logică”, Al. Russo consideră, pe bună dreptate, că încercarea „de a înturna și răsturna o limbă împotriva trasului (= traseului) ei” este o „chestie de pedanți, de neștiutori, de șarlatani sau de mișei”, precum este „o frazeologie strălucitoare pentru ochii slabi” intenția de a așeza limba, chipurile, „pe niște baze mai solide”. Argumentul invocat împotriva unei atare normări a limbii este simplu, dar peremtoriu: „Cînd se naște o limbă în lume, se naște cu organismul ei, se naște negreșit pe o bază solidă, pe baza alterațiilor sau a decompoziției altor limbi, pe condițiile viețuirii a poporului ce o înfie sau care se naște cu ea, precum românii pe condițiile climei, a vecinătății și a o mie de alte condiții ce alcătuiesc istoria” [Russo, 95-96]. După ferma convingere a lui Al. Russo, puriștii greșesc atunci cînd consideră că istoria limbii române începe cu istoria românilor și „cu școalele Ardealului, și cu școala limbii hrisoavelor, limba publică, cu școala limbii cîntecelor populare, limba inimii neamului; cu școala limbii traducătorilor cărților bisericești, limba credinței, cu școala limbii cronicarilor, limba istoriei, care școale își dau mîna din veac în veac, pînă la școala ardelenească de astăzi, ce nu seamănă nici cu una și nu se leagă cu nimică cu tradițiile scrise și orale” [Ibidem, 74-75]. Analizînd formarea și dezvoltarea limbii române, Al. Russo opinează că la baza ei stă latina vulgară a soldaților și coloniștilor din Dacia. Acest „cel mai de pe urmă născut” dialect 203 (care își are rădăcină în Galia, în Spania, în Italia, în Grecia mare) era utilizat multă vreme numai în viața casnică și în relațiile private. Dar, o dată cu întemeierea domniilor în Valahia și în Moldova, dialectul se întărește, se ridică și se impune dregătorilor, începe a fi folosit în actele publice, transformîndu-se treptat în limbă. Acest idiom însă nu mai era limba latină, precum moldovenii și valahii nu mai erau vechii romani, ci un popor nou, care s-a format din amestecarea elementului de baștină cu alte popoare: „dovadă că limba nu este latină stau: țesătura și cuvintele cele numeroase care lipsesc în latină, dar se găsesc în limbile noastre, și tradițiile ideii naționale trăitoare la noi ce își au perechea în unele din țările citate” [Ibidem, 98]. Ca și orice altă limbă, limba română are un specific al ei - specific determinat de originea ei, de felul de a fi al poporului care o vorbește, de „colaborarea” ei cu alte limbi, de originalitatea” ei de a desemna realitatea etc. În legătură cu acest moment, Al. Russo menționa cu deplină încredere: „O limbă, fie ea turcită, grecită, franțuzită și slavonită, cînd vorbește de neam și s-a născut cu el, cînd spune de trecut, de patrie, și în fiecare cuvînt stă o tradiție istorică, o durere, o fală sau o simțire, e o limbă nepieritoare și cu anevoie de a stîrpi” [ibidem, 85]. Același detaliu aveau să-l confirme și interogațiile retorice: „Scoate din limba românească ramurile străine.. .Unde e limba.unde e originalitatea ei?” [ibidem, 99]. Probabil, influențat de Cugetările lui Al. Russo și în intenția de a lua atitudine față de valul de neologisme ce invadau limba română, T. Maiorescu scria: „Ce ar deveni, de exemplu, limba poetică a lui V. Alecsandri, dacă am înlocui expresia neagra veșnicie din vorbirea obișnuită prin neagra eternitate sau stea iubită prin stea amată, cum ar dori partizanii neologismului?” [Maiorescu, 281]. În același timp, Al. Russo va interveni autoritar în discuțiile despre utilizarea împrumuturilor. Astfel, el respinge categoric „străinismele”, ce nu îmbogățesc cu nimic limba literară: „Muncește-ți pana și pune o zăbală străinismului.[care] începe de o vreme și subt toate chipurile a ne înăduși”, scria Al. Russo lui M. Kogălniceanu, sfătuindu-l ca ziarul „să scrie pentru obște, obștea cea nepoliglotă, nelatină, nefranțuzcă, ca să poată bieții oameni avea o legătură, un locușor pe pămîntul moldovenesc, unde se vorbește moldovenește” [Russo: 1989, 185]. Ca și ceilalți scriitori ai timpului, Al. Russo a manifestat un interes constant pentru diverse aspecte ale limbii române literare. El pleda insistent pentru stabilirea unor astfel de norme literare ale limbii ce ar asigura dezvoltarea ei liberă și multilaterală, democratizarea ei și, totodată, ridicarea nivelului ei de cultură, de rînd cu celelalte limbi de cultură din Europa. Normele literare ale limbii, după părerea lui Al. Russo, trebuie să corespundă întru totul normelor intrinsece ale limbii, „logicii” ei. Numai în felul acesta, vom avea și o limbă cu adevărat literară, și o literatură cu adevărat națională. Și, dimpotrivă, dacă „vom alerga după visurile pedanților, vom rămîne în patosul unde ne găsim (adică la anul 1855)” [Russo: 1998, 107]. „Literatură a patosului”, astfel numea Al. Russo 204 literatura cosmopolită și antirealistă creată pe la mijlocul secolului al XIX-lea de către apologeții sistemelor purist-neologiste, rătăciți „în întreitul pedantism al formei cuvintelor și momițăriei străinilor” [Ibidem, 47]. O astfel de literatură, care „îneacă și omoară în țările românești dezvoltarea spiritului și a închipuirii, vine din pricina neștiinței limbii și a tradițiilor părintești; literatura aceasta nu are rădăcină, nici dă roadă” [Ibidem, 43], scria Al. Russo în manieră cronicărească. Al. Russo era de părerea că stabilirea normelor literare ale limbii trebuie să se întemeieze pe concepția rațională a dezvoltării ei, pe bunul-simț, pe dreapta judecată și evitarea oricăror exagerări. Declarînd o luptă neîmpăcată pedanților neologiști, el arăta că principala greșeală a acestora consta anume în faptul că ei prefăcuseră neologizarea într-un mijloc de îmbogățire a limbii, într-un scop în sine. Departe de a nega necesitatea în utilizarea neologismelor, Al. Russo privea schimbările în limbă „ca un axiom ce nu are nevoie de demonstrare”, deoarece “nevoile nouă cer mijloace nouă, și ideile nouă au nevoie de cuvinte nouă” [Ibidem, 46]. El a relevat marele rol al împrumuturilor neologice în procesul de îmbogățire și de perfecționare a limbii naționale literare. În plus, spre deosebire de teoreticienii neologiști-puriști, Al. Russo considera justificat că încetățenirea în limba română a neologismelor de origine străină presupune adaptarea lor la specificul fonetico-morfologic al limbii noastre, iar, odată statornicite, ele se „naționalizează”, copiază întru totul limba populară, „îmbrăcînd” cum zicea el, „caracterul pămîntului” [Ibidem, 11]. Fundamentarea populară a limbii literare o găsim exprimată, după părerea lui Șt. Munteanu, [Munteanu, Țâra, 218] în următorul pasaj „Tradiția orală a neamului nostru cuprinsă în cîntecele vechi, zise astăzi balade, ne dă tot românismul cărților bisericești și al cronicarilor, iar nicicum românismul nou. Astă tradiție orală, neținută în seamă de școale, astă tradiție pe care este zidită naționalitatea română împrăștiată într-o minunată asemănare și unire pe toate laturile românești, e limba” [Russo: 1998, 87]. Teoreticianul „României literare” era un adversar hotărît al „artificialității de stil”, al stilului „manierat”, al „pretențiozității”, al literaturii pedante în „condei”, „în forme”, „în idei”, care „din pricina neștiinței limbii și a tradițiilor părintești” [Ibidem, 43], „îneacă și omoară în țările române închipuirea sub o ridicolă ingeniozitatea cuvintelor” [Ibidem, 21]. Era și de așteptat, în acest context, ca Al. Russo să ia atitudine față de creația unor confrați de condei, Astfel, detestînd verbalismul și retorismul creațiilor literare ale lui Heliade Rădulescu și ale discipolilor săi, Al. Russo scria: „Adevărat, filomela este cuvînt poetic, azura îi frumos, orizonul nu-i slut [...] Dar ce folos! limbajul, geniul, inspirația și filomela cu suavele ei modulații plîngeferi nu ne încîntă sau pentru că sînt străine, iar nu române, sau pentru că sîntem încă prea barbari și nedemni de lirele acestor armonioși, deși neinteligibili orfei” [Ibidem, 21-22]. În același timp, Al. Russo ironiza și pe vulgarizatorii limbii, propovăduitori ai „norodniciei mojicești” false, care se străduiau să reducă limba literară, coborînd-o la nivelul intelectual al 205 omului fără cultură. Ca și comilitonii săi, el respingea cu tărie toate încercările acestora de a introduce în circulația literară diferite forme agramate, primitive sau schimonosite ale unor cuvinte și expresii de tipul șeapă în loc de ceapă, hiere pentru fiere, pșene în loc de pesemne etc. [ibidem, 91]. Nu poate fi acceptată nici gramatica actuală, deoarece ea „nu dă extrasul limbii vii, ci produce teorii ingenioase cîteodată, dar totdeauna împoncișătoare [= contrare] realității” [Ibidem]. Viziunea lui Al. Russo referitoare la valorificarea trecutului și a limbii populare capătă o importanță deosebită la etapa contemporană. Deși era ferm convins că acestea sînt izvorul principal de îmbogățire a limbii române literare, el nu considera totuși ca operele scrise să îmbrace cu totul mantaua limbii populare, fapt care trebuie să fie principiul de călăuză și al limbii noastre literare contemporane, pe care unii o mai confundă cu graiul. Fiind conștient, pe de o parte, de misiunea scriitorului în procesul de dezvoltare a limbii naționale și de faptul că literatura trebuie să fie „expresie a neamului”, iar pe de altă parte, de consecințele nefaste ale acțiunilor „pedanților” în acest proces, Al. Russo va consemna programatic: „Cînd românii vor întorloca o societate serioasă, spre așezarea și dezbaterea chestiunilor limbii, cînd vor pune pe izvod tot ce au, cînd societatea aceea va încheia jurnal de toate cuvintele primite, indigenate, lepădate, înnoite sau învechite din țările unde se vorbește românește, cînd se va așeza sintaxa și ortografia nu după placul fieștecărui, dar după duhul istoriei și al originilor neamului, atunci literatura își va lua zborul și va fi expresia neamului [...] În acea zi pedanții se vor șterge ca umbrele, că nimica nu omoară pedantismul ca o carte frumoasă, simplă, de gust și de idei” [Ibidem, 101]. Departe de a efectua o „inventariere” exhaustivă a diversității reflecțiilor lingvistice ale lui Al. Russo, totuși, sintetizînd cele spuse, ești tentat să afirmi că ostașul propășirii a anticipat, la multe capitole, starea actuală de lucruri din domeniul limbii - fapt ce actualizează profeția alecsandriană: „Numele lui Alecu Russo crește cu timpul și va străluci glorios” [Alecsandri, 411]. Vasile Alecsandri și curentul istoric-popular Chiar de la începutul activității sale, V. Alecsandri a stat în primele rînduri ale acelora care luptau pentru o limbă literară bazată pe limba vie a poporului. Admirația sa față de literatura populară, exprimată în fapt prin publicarea pentru prima oară a doinelor și cîntecelor bătrînești, în mod firesc, a condiționat și admirația lui față de limba acestor producții. „Cine au intrat la vorbă frățește cu locuitorul de la cîmp și nu s-au mirat de ideile, de giudecățile lui și nu au găsit o mare plăcere a asculta vorba lui împodobită cu figuri originale?”, se întreabă V. Alecsandri, dînd apoi o serie de exemple din vorbirea populară, ca are mațe pestrițe (pentru un om rău), e bun ca sînul mamei (pentru un om bun) etc. [Apud Iliașenco, 22]. 206 Cea dintîi victorie de prestigiu a limbii populare și a creațiilor populare în sensul dorit de Dacia literară se realizează prin opera poetică a lui V. Alecsandri. Nu vom stărui aspra entuziasmului cu care bardul de la Mircești a întîmpinat poezia populară și nici asupra evenimentului pe care l-a reprezentat pentru literatura română publicarea celor două volume de Poezii poporale (1852-1853). Revelația folclorului a avut-o poetul prin 1843, cum aflăm din povestirea O plimbare la munți (1844). Timp de 10 ani a cules cîntece, legende, strigături, care aveau să intre mai tîrziu în culegerile amintite. Apariția lor a avut un răsunet deosebit și general. Întîlnirea cu folclorul a produs o schimbare și în privința gustului literar al poetului, care abandonează genul poeziei romantice la modă, inclusiv încercările scrise în limba franceză. Ne-o spune el însuși mai tîrziu: „Atunci scrisei sau, mai bine zis, improvizai cele mai bune poezii ale mele: Baba-Cloanța, Strunga, Doina, și-mi făgăduii cu tot dinadinsul să las la o parte încercările mele de versificație franceză și să-mi urmez calea ce-mi croisem singur în domeniul adevăratei poezii românești” [Nicolescu, 8].17 Așadar, poetul avea conștiința că a descoperi drumul spre poezia românească autentică, iar autenticitatea ei era garantată de însușirea unei anumite modalități de construcție și expresie specifică poeziei populare [Munteanu, Țâra, 119-120]. Activitatea lingvistică a lui V. Alecsandri se manifestă direct în articole speciale, publicate în presa timpului, în scrisori, în gramatica tipărită la Paris în 1863 și în discursurile rostite la Academie. V. Alecsandri însă nu a fost un teoretician al limbii literare, ca I. Heliade sau Al. Russo. El a contribuit pe altă cale, indirectă, la promovarea ideii de apărare a bazei populare și de cultivare a limbii prin scrierile sale, mai ales prin piesele de teatru Rusaliile în satul lui Cremine (1840), Iorgu de la Sadagura (1844), Chirița în Iași (1850) ș.a., și incidental, în unele scrieri în proză, ca Istoria unui galbăn etc. În Dicționar grotesc, în comedii și vodeviluri, toate curentele filozofice, de la heliadism la latinism și de la galomanie la „ciunism”, au făcut obiectul satirei lui. Activitatea lui intensă pentru perfecționarea limbii literare se manifestă și prin faptul că paginile revistei România literară (1855), redactată de el, au fost, de fapt, o tribună pentru problemele limbii, în care și-a expus concepția progresistă și Al. Russo, tipărindu-și Cugetările. Preocupările lingvistice ale lui V. Alecsandri privesc trei domenii esențiale: lexic, gramatică, ortografie. Problema perfecționării lexicului era extrem de acută. Dezvoltarea științei, a feluritor genuri literare, toată evoluția societății, în general, cerea îmbogățirea lexicului cu elemente noi și perfecționarea celor existente. Pornindu-se de la această premisă generală absolut justă, izvorîtă din 17 Vasile Alecsandri, Opere I, București, 1965. 207 necesitățile istorice ale dezvoltării limbii, s-a ajuns însă la o „babilonie” lexicală, cum zicea V. Alecsandri. Unii căutau să ducă limba spre latinizare, alții căutau s-o apropie de limba italiană, al treilea născocea tot felul de cuvinte „pentru a-i păstra firea” și toți împreună contribuiau la stagnarea limbii, ba o împingeau cu cîteva secole înapoi. În această situație, este firesc ca acei literați care aveau bunul simț al limbii, dragoste și grijă pentru soarta ei, chiar fără a fi teoreticieni, să se ridice împotriva exagerărilor de tot felul. Printre aceștia a fost și V. Alecsandri. El a scris cîteva articole speciale privitoare la lexic, tipărite în revistele Convorbiri literare, România literară. Cu multă vervă satirică își exprimă el indignarea de faptul publicării dicționarului lui A. T. Laurian și A. Massim, pe care-l numește „un dicționar grotesc”, întitulîndu-și astfel și articolul din Convorbiri literare [Apud Iliașenco, 23]. Multe cuvinte înregistrate de dicționarul lui Laurian și Massim au fost aruncate, ca un balast netrebnic, la groapa cu gunoi a istoriei. Astfel este substantivul morb pentru boală, de la care V. Alecsandri încearcă să formeze adjectivele respective morbos, morboasă, morboși, observînd cu multă ironie: „Noua boală inventată și răspîndită între români de acei ce pretind a lucra la înaintarea neamului românesc. Corpul medical a declarat că această boală este din aceeași categorie ca holera-morbus, ca pedanto-morbus etc.” [Ibidem, 24]. Referitor la cuvîntul resbel pentru război, introdus de latiniști, V. Alecsandri scrie: „Ostașii lui Ștefan și Mihai erau războinici (vezi cronicele vechi), ostașii de acum cată să fie resbelnici după botezul pedanților. Ostașii vechi se răsboiau ca niște lei. Ce vor face ostașii noi, pedanticește grăind?.. Prin urmare, bătălia de la Răsboieni ar trebui să se numească bătălia de la Resbeleni, dacă ar lua parte la dînsa modernii resbelnici, conduși de resbel pentru a ce... Proh pudor”18. În același ton ironic, care ajunge uneori la satiră mușcătoare, vorbește V. Alecsandri și despre alte cuvinte introduse în dicționar, ca: amoare, animă, beleță s.a. Un model de lexic grotesc prezintă V. Alecsandri într-un articol-scrisoare, publicat în România literară. Stilul acestei scrisori este numit de poet „balmuș literar”, fiind îmbuibat cu tot felul de expresii, ca: infelicitatea m-au vetat de a vă revede, am considerăciune, gata spre serviciune ș.a.m.d. Prin asemenea scrisoare, zice V. Alecsandri, „autorul a vrut să zică frumoase lucruri și să exprime poetice idei, dar a izbutit numai a naște o stahie epistolară” [Idem]. După cum observăm, V. Alecsandri a luptat activ, prin articole lingvistice speciale, pentru o limbă literară armonioasă, împotriva tuturor încercărilor de a o stîlci prin introducerea a tot felul de cuvinte născocite, fără nici o bază în limba poporului și fără nici o trebuință la exprimarea ideilor și noțiunilor noi. 18 V. Alecsandri, Dicționar grotesc //Convorbiri literarer, III, 1869, p. 308. 208 Problema lexicului este tratată de V. Alecsandri și în articolul Din albumul unui bibliofil, prezentînd peste 200 de cuvinte întîlnite în limba lui Rabelais, dispărute apoi din limba franceză, corespondentele lor fiind păstrate în limba română. Prin acest articol, V. Alecsandri pune o problemă lexicologică mai largă, care a fost reluată de filologul A. Cihac. Într-un articol Despre cîteva cuvinte din Rabelais, el subliniază că observațiile lui V. Alecsandri merită o cercetare filologică. A. Cihac dă o lămurire justă existenței în limba română a unor cuvinte corespunzătoare celor întrebuințate în franceza veche, și anume prin „legătura de comunitate a originii limbilor romanice”19 [ Apud Iliașenco, 25]. Cele mai multe din cuvintele menționate de V. Alecsandri sînt descrise în Dicționarul etimologic al lui Cihac, în capitolul Elemente latine, ca: a alinta - care corespunde vechiului francez alinter, întîlnit încă la Molier, și care provine din latinescul lenis, lenire, lenitus, lentus; cupa cu corespondentul vechi francez coupe și cope, provenit de la latinescul cupa și multe altele. Principalul fapt care vrem să-l subliniem aici este că V. Alecsandri a pus unele probleme lingvistice cu referire nu numai la lexicul timpului său, la îmbogățirea lui, dar și la istoria unor cuvinte existente în limbă, probleme de lingvistică comparată, dînd dovadă de mult spirit de observație. Ridicularizînd tendințele sociale, V. Alecsandri a criticat, totodată, și pe stricătorii de limbă. Și nici nu se putea altfel, pentru că felulde a vorbir, admiterea unui jargon artificial ori împestrițarea cu străinisme sînt strîns legate cu mentalitatea omului, cu apucăturile lui, cu modul său de a se comporta în diferite împrejurări. „Acel care disprețuia starea din acea vreme și vroia să reformeze totul trebuia să reformeze și limba [...] Latinistul trebuia să fie democrat și democratul latinist. Apărătorul vechiului regim trebuia să vorbească limba veche a clasei boierești, iar femeile, primele primitoare de civilizație, o românească franțuzită” [Ibrăileanu, 101]. V. Alecsandri nu uită niciodată să biciuiască pe făuritorii de limbă artificială. În Istoria unui galbîn, el îl atacă chiar pe I. Heliade, care începuse, de curînd, să „plănuiască” o nouă limbă. Cînd Galbînul vorbește de Heliade, el îl numește, în rîs, amiratore dela prestidigitazione, la care Paraua întreabă, boldind ochii: - Ce cuvinte sînt acestea? Galbînul: - Aceste sînt cîteva cuvinte dintr-o limbă nouă românească, ce se descopere acum la București...Dar ian întrebă pe croitorii lor (acelor cuvinte) dacă înțeleg cuvintele teșmecherii și haram și vezi ce ți-ar răspunde: nu te capisc sau nu te cumprind. 19 A. Cihac, Despre cîteba cuvinte din Rabelais // Convorbiri literare, 1876, nr. 10, pp. 26-32. 209 Și-ntr-adevăr, „cînd limbile românești nu se croiau peste munți (ca la T. Maiorescu), ele se croiau la București și erau combătute în Moldova, unde spiritul critic s-a trezit de la începutul culturii din veacul al XIX-lea” [Idem]. V. Alecsandri a combătut franțuzismul, ridicularizîndu-l în diferite tipuri, ca Iorgu de la Sadagura, Cucoana Chirița, Gahița Romarinovici etc. Se știe cu cîtă greutate cuvintele franțuzești au fost „puse pe calupul” limbii române. Așa, pentru verbul publier a fost ezitare între publicarisesc, publiciuesc, publicăluiesc20, publiez, public...Și desigur, pe lîngă mania celor care vroiau să arate învățați de a întrebuința cuvinte franțuzești mai era și o întrebuințare exagerată, nevinovată: „invadarea cuvintelor netrebuitoare pe lîngă cele trebuitoare, intrarea și fără bilet de legitimație, grație îmbulzelii. Oricum, Alecsandri a avut meritul de a face prin opera sa critică un mare serviciu limbii românești” [Ibidem, 102]. Antipatia lui Alecsandri este mai mare însă pentru latiniști, pe care îi zugrăvește cu mai mult umor. El s-a răzbunat pe latiniști prin Ianus Galuscus, care exclamă: - Domnule, am ascultat toate aberăciunile cîte le-ai debitat fraților români și fac aici declărăciune că ești un perturbator. Acrostihescu, ca scriitor lipsit de talent de la începutul literaturii veacului al XIX-lea, vorbește în limba croită de filologi. De aici bestie incapace, sau ți s-o înflăcărat imaginaciunea sau emociuni și alte expresii. Cucoana Chirița este ridicolă nu numai în concepțiile ei, dar și în vorbire. Dorind să însușească în grabă cuvinte fără a cunoaște noțiunile, ea le schimonosește. Neologismele se asociază în mintea ei cu cuvintele neaoșe din viața satului. Loja de la teatru devine pentru ea lozniță, a se deranjarisi este înțeles ca a se rînjarisi (a se rînji) ș.a. Chirița traduce cuvînt cu cuvînt expresiile idiomatice românești în franceză. De exemplu: dobă de carte - tambour d'instruction, de florile cucului - pour les fleurs de coucou, acestea stîrnind în sufletul domnului Charl nu numai amărăciune, dar și dispreț [Coroban, 126]. Părerile sale privitoare la lexic V. Alecsandri le-a expus nu numai prin ironizarea cuvintelor străine limbii. El a fixat și cuvinte pe care le credea necesare limbii române, fie ele cuvinte din limba vorbită, fie neologisme. Cuvintele pe care V. Alecsandri le folosește personal și le propune pentru întrebuințare se dau în Gramatica21 lui la rubricile Vocabularul și Dialoguri. În poezia lui V. Alecsandri, luna ianuarie este numită ghenar, dar se mai întrebuințează și ianuar. La cuvîntul baie se dă varianta feredeu, dantele are sinonimele horbote, cordele, panglice. În vocabularul prezentat de Alecsandri, aproape fiecare cuvînt are cel puțin un sinonim: a promite - 20 Se mai simte încă influența greacă asupra limbii române. 21 Grammaire de la langue roumaine par V. Mircesco, precede d'une apercu historique sur la langue roumaine par A. Ubicini. Paris, 1863 210 a făgădui, a spera - a nădăjdui, a fi biruitor - a fi învingător, a ordona - a porunci, a invita - a pofti, avut - bogat, culpabil - vinovat, mîndru - fudul, ingrat - nerecunoscător etc. Faptul că V. Alecsandri prezintă pentru un cuvînt din limba franceză mai multe corespondente românești subliniază necesitatea alegerii cuvintelor celor mai potrivite, necesitatea selecționării lor. Spirit inovator, poetul vedea înnoirea în materie de limbă nu în moda franțuzită a vremii, și nici în reformele radicale care amenințau să altereze și să falsifice o limbă ale cărei energii și a cărei frumusețe el le descoperise în cîntece vechi. Prin activitatea lui V. Alecsandri, inovația pripită, mondenă și excesele celor ce voiau să înstrăineze limba de graiul popular s-au acoperit de ridicol. Mijloacele lingvistice ale satirei folosite de autorul Chiriței la Iași ne par astăzi facile și, deseori, naive. Ele stau însă sub semnul unei epoci care le-a generat într-o vreme cînd istoria limbii artistice și tradiția literaturii beletristice numărau puține decenii. Accente ale curentului istoric-popular în operele lui C. Negruzzi și Al. Odobescu Limba română literară va merge pe drumul deschis de noua orientare inițiată de curentul istoric-popular, fundamentată teoretic de Al. Russo și ilustrată prin scrisul lor mai întîi de C. Negruzzi și V. Alecsandri. Ea se prelungește prin Al. Odobescu, dobîndind accente particulare. C. Negruzzi și-a expus părerile în multe articole adunate în Scrisorile sale. Anume din seria epistolară a lui C. Negruzzi putem cunoaște ideile sale despre limbă și literatură. În Scrisoarea a XXXII-a ne spune că limba, sub domniile străine, s-a corupt și ea: „Nu mai era acum limba lui Dositeu și a lui Cantemir, nici a cărților bisericești; era un gerg hibrid, amestecat cu ziceri turco-grece etc.”... Dar, după ce „lipsiră zicerile turco-greco-slave, se introduseră cele latino-franco-italiene”. Iar în Scrisoarea a XXV-a își bate joc cu mult spirit de mania latinistă și franțuzită, cînd pune în gura unui țăran, care vroia să-și dea copilul la școală, următoarele vorbe pline de înțeles: „- Pe unul am să-l dau la școală la Iași, ca să învețe nemțește, franțuzește și latinește. - Dar românește nu? - Ba și românește; da, vezi d-ta, că dacă n-a învăța franțuzește și latinește, nu înțelege româneasca de astăzi. Acum trebuie să știi multe limbi, ca să înțelegi pre a noastră.” Aceeași atitudine critică o are și față de literatura vremii. El preferă pe Dosoftei maculaturii literare din timpul său (Scrisorile XVII și XXXII). Întreaga sa critică lingvistică, literară și socială a concentrat-o în Muza de la Burdujăni. „Muza” aceasta e cucoana Caliopi Busuioc, o fată bătrînă, care face versuri ca acestea: „Azi cu opetițiune Și-l rugai cu-ncordăciune M-adresai către Amor Să astîmpere-al meu dor 211 Te îndură, zeu de foc! Să întind în orice loc...” De nu vrei protestăciune Caliopi Busuioc e o femeie „romanțoasă”, care răspune baronului Flaimuc, falsului pretendent, cînd acesta îi spune că dorește o femeie „care să facă la mine poezii”, „zi vi der Șiller vi der Ghete”: Ghete! Șiller!. Ce nume înalte ai rostit, baron! Feblele mele talente cum vor răspunde la așteptarea dumitale?” Caliopi Busuioc strică limba, fiind influențată de toate maniile lingvistice ale vremii (pusăciune, comprinzi, neînvingibilă, atășăciune etc.). Considerîndu-se o femeie modernă, ea îl sfătuiește pe bătrînul său amorez: „...să te îmbraci după modă. În locul nădragilor acelor roși, să pui un pantalon elegant, botine de glanț, un bonjur făcut după jurnal ca toată lumea bine educată, ș-atunci aș putea suferi viderea dumitale, dar în halul acesta, o, cerule! mă sparii”. „Scopul pentru care a scris C. Negruzzi această farsă, căci această bucată e nu numai tendențioasă, ci curat tezistă, cum...e întreaga operă a lui Alecsandri, am putea spune, a întregii literaturi mai vechi românești [Ibrăileanu: 1984, 80], scopul ni-l spune autorul însuși într-o notă de la sfîrșitul piesei: „Noi am fost zis - nu ne mai aducem aminte unde - că sînt mulți care schingiuesc și sfîșie frumoasa noastră limbă și în loc de creatori se fac croitori și croitori răi. Asta ne-a îndemnat a compune această comedie, crezînd că facem un bine, arătînd ridicolul unor asemine neologiști.” Muza de la Burdujăni conține nu numai ridicularizarea maniei lingvistice, ci și satirizarea ridicolului izvorît din amestecul fanariotismului pămîntean cu civilizația apuseană neasimilată. „Caliopi Busuioc, ca și cucoana Chirița ori Gahița Rozmarinovici ale lui Alecsandri, sînt „Zițele” epocii de la 1848” [Ibidem, 81]. De ce scriitorii secolului al XIX-lea, atunci cînd au vrut să ridicularizeze mania civilizației, au ales, pentru a le zugrăvi, femeile? Însuși Negruzzi răspunde la această întrebare în felul următor: el a vrut să ridicularizeze pe „croitorii” de limbă și a ales o femeie. Alecsandri - pe Gahița Rozmarinovici, cucoana Chirița etc. Una din problemele capitale ale limbii în acea epocă era cerința unificării ei, dorit ă încă de pe vremea lui Simion Ștefan, mitropolitul Ardealului. Odată cu acest proces, trebuia urmărită simplificarea sistemului gramatical și ortografic al limbii, fără a neglija îmbogățirea, înnoirea lexicului, crearea a ceea ce C. Negruzzi numea un „stil mai potrivit cu civilizația veacului nostru”. Acestor necesit ăți le răspundea, într-o bună măsură, reforma produsă de Heliade. Un scriitor de talia lui Negruzzi nu putea ignora importanța tezelor scriitorului muntean. 212 în nuvela Alexandru Lăpușneanul, C. Negruzzi a ilustrat atît capacitatea expresivă a limbii literare, cît și posibilitățile care modelează materialul limbii după ce'rințele conținutului. Din punctul de vedere al rolului scriitorului în selecționarea și organizarea elementelor limbii, nuvela Alexandru Lăpușneanul e cel mai interesant document literar din prima jumătate a secolului al XlX-lea. La apariția ei, sci iitoi ii și, deopotrivă, cititoi ii au recunoscut în autorul ei un prozator de mîna întîi. Originalitatea creației lui C. Negruzzi apare aici mai ales în : a) adaptarea mijloacelor limbii la specificul mediului, al personajelor, al stărilor sufletești descrise; b) sinteza elementelor expresive și dozarea particularităților arhaice și regionale. Povestirea istorică se impune prin dinamism și concentrarea mijloacelor limbii. Culoarea locală și forța conflictului între eroii epocii sînt sugerate prin cuvinte, expresii și construcții luate din fondul istoric al limbii: „— Cu voia Măriei tale, zise Stroici, vedem că moșia noastră a să cadă de iznoavă în călcarea păgînilor. Cînd astă negură de turci va prăda și va pustii țeara, pe ce vei domni Măria Ta ? —Și cu ce vei sătura lăcomia acestor cete de păgâni ce aduci cu Măria ta ? adăugi Spancioc — Cu averile voastre, nu cu banii țăranilor pre care-i jupiți voi. Voi mulgeți laptele țării, dar au venit vremea să vă mulg și eu pre voi. Destul, boieri! Întoarceți-vă și spuneți celui ce v-au trimes să se ferească să nu dau peste el, de nu vrea să fac din ciolanele lui surle și din pielea lui căptușeală dobelorâ mele. Acțiunea situată pe la mijlocul veacului al XVI-lea trebuie redată prin mijloace expresive potrivite; dar straturile lexicale atît de variate în această nuvelă nu stînjenesc înțelegerea textului. Cititorul nu are nevoie de glosar ca să poată urmări pe povestitor. în pasajul citat: moșie e explicat chiar de autor (ediția 1857) prin patrie; de iznoavă înseamnă din nou; apoi construcții vechi (unele păstrate în graiul regional de azi): a să cadă = va cădea; pe ce vei domni = peste ce... ; au venit vremea = a venit vremea, celui ce v-au trimes = celui ce v-a trimis. Construcții și cuvinte amintind de cronicari se pot întîlni des aici. Puternic reliefată e ciocnirea dintre cele două tabere. Sosirea noului domn e primită cu răceală de boieri, eroii apar vii sub ochii noștri: „Apropiindu-se de Alexandru Vodă., se închinară pînă la pămînt, fără a-i săruta poala după obicei. —Bine-ați venit, boieri' zise acesta, silindu-se a zîmbi. — Să fii Măria ta sănătos, răspunseră boierii. Am auzit, urmă Alexandru, de bîntuirile țerii și am venit s-o mîntui, știu că țeara m-așteaptă cu bucurie. — Să nu bănuiești Măria ta, zise Motoc, țeara este liniștită, și poate că Măria ta ai auzit 213 lucrurile precum nu sînt, căci așa este obiceiul norodului nostru, să facă din țînțar armăsar. Pentru aceea obștia ne-a trimes pre noi să-ți spunem că norodul nu te vrea, nici te iubește, și Măria ta să te întorci înapoi ca... - Dacă voi nu mă vreți, eu vă vreau, răspunse Lăpușneanul, a căruia ochi scînteiară ca un fulger, și voi merge ori cu voia, ori fără voia voastră. Să mă-ntorc ? Mai degrabă-și va întoarce Dunărea cursul îndărăpt! A! Nu mă vrea țeara? Nu mă vreți voi, cum înțăleg ?” Caracterul voluntar și despotic al lui Lapușneanul apare viguros conturat în replici hotărîte. Se vede că, din punctul de vedere al exprimării, autorul s-a situat la nivelul limbii literare moderne: au dispărut formele regionale ca: nu te vre etc. Ca stil, remarcabilă e concentrarea frazei, dinamica dialogului, potrivit cu situația de tensiune sufletească a celor ce se înfruntă. Orice „adaos prisoselnic”, despre care vorbea în alt loc, a fost eliminat. Aspectul dramatic reiese astfel mai pregnant. Aceste calități fundamenâtale l-au făcut pe Alecsandri să caracterizeze nuvela astfel: „Alexandru Lăpușneanul, acest cap d-operă de stil energic și pictură dramatică” (Introducere la ediția din 1872) [apud Bulg ăr, 148]. Cu totul altceva se întîmplă cînd autorul descrie mediul sau amănuntele acțiunii. Prima frază a nuvelei e caracteristică în această privință: într-o înlănțuire de subordonate se prezintă succint o bogăție de fapte istorice privind trei domnitori din trecutul Moldovei: Eraclid, Tomșa, Lăpușneanul. Oricare alt scriitor ar fi dezvoltat într-un întins capitol evenimentele care au precedat venirea lui Lăpușneanul. Negruzzi folosește un singur alineat, ca să fixeze liniile mari ale epocii istorice. Fraza amplă, construit ă prin subordonare, e potrivita descrierii, spre deosebire de frazele scurte, caracteristice analizei psihologice, într-o situație similară, cînd prezintă portretul doamnei Ruxanda. Precizia amănuntului vestimentar și evocarea figurii ei curg într-o limbă domoală, în fraze bogate, cu puține particularități lingvistice, din care reținem: „privise pe un frate lepadîndu-și relegea; era tristă și tînjitoare, ca floarea espusa arșiții soarelui, ce nu are nimica s-o umbrească” etc. Stările psihologice în care domină pasiunile violente sînt construite într-un pitoresc amestec de elemente vechi și de neologisme necesare pentru fixarea nuanțelor afective. Sîntem la începutul literaturii moderne, dar nu avem impresia că autorul dibuiește în căutarea unor formule artistice, expresive, valabile. În analiza psihologică, vocabularul e nou, uneori neașteptat de nou, iar fraza devine scurtă, nervoasă, stilul uneori discontinuu ajungînd chiar la izolarea părților frazei, care, după normele tradiționale ale gramaticii, formează un întreg indivizibil. Îmbogățirea vocabularului se vede mai ales din utilizarea neologismelor și a termenilor vechi în procesul zugrăvirii artistice a realității. Citim astfel de îmbinări de cuvinte: „Ca să sece 214 influența boierilor și să stîrpească cuiburile feudalității, îi despuie de averi sub feluri de pretexte, lipsindu-i cu chipul acesta de singurul mijloc cu care putea ademeni și corumpe pre norod; țidulă vestitoare greșalei lui; boierii închinau și urau pre domn cu vivate zgomotoase'” etc. C. Negruzzi a deschis calea pentru utilizarea tuturor mijloacelor existente la acea epocă în limbă, în scopul evocării sugestive, precise și dinamice a acțiunii, a oamenilor și mediului prin: - aplicarea unui criteriu estetic just de selecționare și de organizare a materialului limbii; pe această linie analistul modern, psiholog în adevăratul înțeles al cuvîntului, cenzurează regionalismele și formele artificiale care nu erau „potrivite pe tipul limbei”. - înnoirea continuă a construcției stilistice din rezervorul limbii populare și din tezaurul istoric; atribuirea unei funcții metaforice proverbelor și zicătorilor vechi (cum va face mai tîrziu, în mai mare măsură, Ion Creangă). Elementele noi în limbă se văd la Negruzzi încă în primele lui bucăți cum sînt cele grupate în ciclul Amintiri de junețe. Fraza lui capătă originalitate, precizie și vigoare, stabilind legături interioare între fondul vechi și noile achiziții ale limbii, care reflectau noutățile veacului și influența literaturilor europene clasice. „Amăgită în deznădejdea sa, [Zoe] se lăsă la o melancolie ce o făcu mai interesantă, dar inima ei ce se hrănea de dragoste nu putea via fără amor...” (1828) Știu că duelul este un prejudeț, rămas din timpurile barbare. Știu că e o absurditate a se bate cineva pentru ochii unei actrițe, fie verzi, ori albaștri, și e o nebunie a căuta sfezile și gîlcevile; sînt însă cazuri fatale cînd un om ce are cel mai mic simtiment de onor nu poate face altfel și trebuie să se facă ucigaș sau jertfă, dacă nu voie ște a lasă o pată numelui său și o rușine familiei sale. Făceam aste reflexii, uitîndu-mă la domnul acest care nu voia să se bată și care aștepta un răspuns..." (1838) S-ar putea cita numeroase alte pasaje în care folosirea neologismelor nu distonează cu tonul firesc al povestitorului inspirat din realitățile societății vechi ori moderne, influent de felul de a vorbi, nu numai al poporului, dar și al cărturarilor vremii sale. Astfel construcțiile de mai sus: „Se lăsa la o melancolie ce o făcu mai interesantă;duelul este un prejudeț ;simtiment de onor;aste reflexii”” ca altele, în același gen: „feluri de figuri fantastice să nu te ajungă intriga și calomnia;pigmei degenerați. Și de unde se stoarce acest nămol de aur? Din sudoarea poporului ce geme sub împilarea despotismului și a aristocrație” etc. - înseamnă, de fapt, un material nou în vocabularul limbii literare, care nu micșorează valoarea vechiului tezaur de forme, expresii și cuvinte din care scriitorii cu dragoste de limbă au luat ceea ce le trebuia ca să exprime colorat și plastic o idee. În citatele de mai sus : melancolie, absurditate, fatal, reflexie, se conțin nuanțe pe care limba veche greu le-ar fi putut reda; ea trebuia, adesea, să le parafrazeze. În același timp: sfadă 215 — gîlceavă; variantele : fie, ori, sau; ucigaș, jertfă sînt toate necesare și scriitorii nu s-au gîndit să le lepede de dragul noutăților. Atitudinea pozitivă față de neologisme și față de stilul capodoperelor universale putea stîrni critici din partea partizanilor tradiției istorice. Acestor conservatori pare să le răspundă scriitorul în aceste rînduri care reflectă concepția autorilor clasici din acea vreme față de problemele îmbogățirii și cultivării limbii literare: „Cît pentru cuvintele streine ce el (traducătorul) au întrebuințat în traducere, de îl vor întreba de unde sînt zicerile aceste, va răspunde ca un literat bărbat roman, ca „sînt de acolo de unde este toată limba noastră, de unde sînt zicerile: om, cap, ochi, urechi, nas, dinte, limbă, barbă, braț, mînă, apă, vin, făină, masă, casă ș.a. Va mai adaugă ca fieștecare limbă, cînd au început a să cultiva, au avut trebuință de numiri nouă sau și le-a făcut de sine, sau s-au împrumutat de acolo de unde au văzut că este izvorul științelor și a meșteșugurilor. Noi nu ne împrumutăm cu cuvintele ce ne lipsesc, ci le luăm ca o mo ștenire de la maica noastră (latina) și ca o parte ce ni se cuvine de la surorile noastre”. Scrisorile lui Negruzzi oferă imaginea desfășurării mijloacelor lingvistice de care dispunea scriitorul pentru a reda plastic realitățile vieții. Ne referim în special la Scrisoarea a XlX-a - Ochire retrospectivă și la Scrisoarea a XXVI-a — Pelerinagiu. Ca în nuvela care 1-a consacrat în 1840, autorul, în aceste scrisori, ilustrează principalele tendințe în dezvoltarea limbii literare de pe la mijlocul veacului al XlX-lea: folosirea materialului limbii vorbite, a limbii scrierilor vechi, îmbogățirea limbii literare prin introducerea neologismelor în legătură directă cu progresul culturii moderne și, odată cu asta, rapida dispariție a grecismelor și a turcismelor. în îndreptările pe care le aduce textelor, publicate în diverse periodice, atunci cînd întocmește volumul din 1857, neologismele, adesea, iau locul cuvintelor regionale ori vechi: poftit, vreme, cinste, moaște, văzduh, devin: invitat, timp, onor, relicvie, aer. în același timp, criteriul estetic se întărește și formele neasimilate, greu de înțeles, sînt corectate: rezoane, să ne înturnăm devin: cuvinte, să ne întoarcem. Un bogat material lingvistic poate ilustra felul cum Negruzzi a înțeles să contribuie, în epoca maturității, la evoluția limbii: „în acel chiar-obscurpriincios ochiului, spune-mi înturnatu-ți-ai vederea de pe culmele învecinate pline de verdeață și de bucurie asupra orașului ce zace la picioarele tale, beat de vuiet, culcat pe costișa lui ca să-și odihnească mădularile cele de granit? Luat-ai seama atunci la o ceață ce vine și se întinde ca un giulgiu mortuar piste vîrful turnurilor și al clopotnițelor, ceață grea ca somnul trădătorului și rece ca mîna soartei; care uneori, ca un zeu, se încolăcește împregiurul orașului, sau ca un Briareu își întinde brațele în toate părțile, însemnînd feluri de figuri fantastice, precum un mare caleidoscop”. Reminiscențele lecturilor din cronicari se împletesc aici cu cele din lectura clasică antică, lexicul devine variat, iar metafora însuflețită: chiar e forma veche a lui clar (din lat. clarum ); 216 priincios ochiului, mădulari de granit; culoarea locală apare în forme ca: piste, împregiur; comparații care amintesc de arsenalul stilistic al romantismului: oraș... beat de vuiet; ceața grea ca somnul trădătorului și rece ca mîna soartei; ca un Briareu...; precum un mare caleidoscop; inversiuni și interogații retorice: inturnatu-ți-ai vederea.; luat-ai seama...Totul e organizat cu o mînă de artist experimentat în fixarea nuanțelor expresive, care oglindesc o comunicativitate caldă și o înțelegere adîncă a omului și a vieții. C. Negruzzi a ilustrat concret, prin creația lui artistic ă, modul just de îmbogățire a limbii literare, a deschis, odată cu alți scriitori ai vremii, largi perspective de folosire artistic ă a tezaurului limbii vechi și a limbii populare, fără a face abuz de elementele particulare ale graiului vechi ori regional. Scriitorul nu s-a ferit de influența neologismelor, a limbilor străine. N-a admis însă nicăieri exagerările, a combătut lipsa criteriului logic și estetic în folosirea limbii. Și cum exagerările se manifestau mai ales în curentele filologice și în activitatea publicistică a unor gazetari improvizați, franțuziți, al căror scris a contribuit la stîlcirea limbii scrise, cîmpul activit ății critice putea fi lărgit în multe direcții. Aspectele negative în mînuirea limbii sînt combătute cu spirit. Mai devreme decît oricare scriitor moldovean, C. Negruzzi a renunțat la unele forme arhaice sau regionale și s-a alăturat tendinței de a fixa reguli gramaticale care să stea la temelia unui sistem logic, stabil, al limbii literare. Înaintea lui Kogălniceanu, Alecsandri, Russo, C. Negruzzi (în epoca maturității, după 1840) scria: „Nenorocitele războaie ale lui Vasile Vodă slăbiseră țara, demoralizaseră ostile; de la ai săi nu așteptă vreun bine; pentru că ai săi totdeauna l-au împilat: proțesele au ajuns, (nu agiuns); acest proiect; acest drept; mi-ar plăcea;surugii care duceau caii; două luntre; mi-ar face onoare (nu onor, deși Alecsandri insistase pînă tîrziu să se scrie onor, nu onoare). Cu aceeași vervă satirică Negruzzi se ridică în ultima lui Scrisoare, spre sfîrșitul activit ății lui literare (Scrisoarea a XXII-a, 1862) împotriva exagerării influențelor din afară, special contra abuzului de neologisme într-o epocă „în care traducătorii cădeau dintr-un exces în altul; căci în adevăr lipsiră zicerile turco-greco-slave, dar se introduseră cele latine-franco-italiene. Ne âtrezim cu poezii de felul acesta: Șarmantă damicelă Te am o columbelă Cu ochi ca de gazelă, Divină și mult belă... Modelul de limbă literară pe care 1-a urmărit și realizat într-un chip original C. Negruzzi e rodul unei pasionate munci de cunoaștere, asimilare și șlefuire a materialului limbii naționale. Principiul unității limbii scrise și scopul cultivării ei treptate prin strădania scriitorilor l-au călăuzit în crearea unui instrument de comunicare limpede, concentrat, viguros. Stilul lui plastic și dens, familiar și nou de atîtea ori, a apărut în urma unei continue selectări a elementelor și a formelor limbii. Din compararea variantelor, din cercetarea corecturilor prin care căuta să promoveze valorile sugestive ale cuvintelor și expresiilor, se poate vedea cum Negruzzi, treptat-treptat, s-a îndepărtat 217 de regionalismele abundente la A. Donici, n-a abuzat nici de neologisme, cum face uneori C. Bolliac. A preluat cu măsură elementele arhaice, pentru a da culoare narațiunii, iar nu de dragul de a le reda viața apusă, cum încerca Ch. Asachi într-o bună parte a operei sale. E. Lovinescu este cel dintîi dintre critici care dă o importanță Scrisorilor lui C. Negruzzi, care, după ce sînt analizate unele sau amintite altele, sînt caracterizate astfel: „...totul e scris într-o limbă fluidă, fără icoane multe, fără întorsături căutate, cu unele neologisme supărătoare, dar cu toate astea, sprintenă, cursivă, limpede, oglindind cu lesniciune în cutele cuvintelor și ideea dreaptă, dar și veșnicul zîmbet al spiritualului scriitor” [Lovinescu, 321]. O personalitate care reprezintă cu adevărat spiritul critic în Muntenia este Al. Odobescu, pe care îl găsim, de la început, de la primii pași pe care îi face în publicistică, colaborator al României literare. E semnificativ faptul că publicația la care se adresează tînărul muntean Odobescu este această revistă critică din Iași. Și tot atît de caracteristic e faptul că, mai tîrziu, cînd are revista sa, Revista română, el publică, în 1863, urmarea Cugetărilor lui Al. Russo, care nu-și putuse tipări opera întreagă, România literară fiind nevoită să-și suspende apariția. În iulie 1862, Al. Odobescu ia parte, alături de alți intelectuali din Principate (C. A. Rosetti, G. Sion) la serbările de la Brașov ale Astrei, prilejuite de împlinirea unui an de la înființarea Societății Academice Române. În cadrul acestei adunări, sînt aprobate regulile ortografice bazate pe principiul etimologic, produse de T. Cipariu, care erau impuse ziarelor, cărților școlare și în genere scrisului românesc din Transilvania. Adversar al etimologismului în genere, adept al luptei pentru păstrarea unității de limbă - și nu numai de limbă - a tuturor românilor, Al. Odobescu e de părerea că o problemă atît de importantă cum era aceea a adoptării unei ortografii oficiale a limbii române trebuie dezbătută și hotărîtă nu numai de reprezentanții unei singure provincii, ci ai tuturor provinciilor locuite de români. Articolul referitor la adunarea Astrei marchează începutul polemicii autorului cu latiniștii, polemică reluată și dusă, cu larg ecou în epocă, după 1870, în cadrul Academiei Române. Este cunoscută lupta lui Al. Odobescu, începută în 1871, împotriva latiniștilor prin repetatele critici ce aduce, ca membru al Academiei, dicționarului lui Laurian și Massim. Autorii dicționarului, scrie Al. Odobescu, nu pun în dicționar limba românească vorbită și scrisă, nu fac din dicționar „oglinda limbii din trecut pînă în prezent”, ci recomandă crearea unei limbi mai asemănătoare cu limba latină, o limbă cum li se părea lor că trebuie să se fi vorbit într-o epocă mai veche. Dar, zice Al. Odobescu, noi scriem pentru cei de azi, și nu pentru cei din trecut. „Iar ideea că acel dicționar ar putea să pătrundă în tinerime și că limba din el ar putea să devină limba urmașilor îi provoacă o adevărată spaimă” [Ibrăileanu:1984, 150]. 218 Redactat după principii etimologice și puriste, dicționarul suscită dezbateri aprinse și îndelungi în forul academic. Al. Odobescu critică vehement lucrarea, cerînd colegilor s-o respingă. „D-lui (adică Al. Odobescu), consemnează procesul-verbal al unei ședințe a Academiei din 9 septembrie 1871, se înspăimîntă la ideea că junele noastre generații, luînd un asemenea dicționar în mînă, vor învăța dintr-însul acea limbă în care rolul predominator este dat numai cuvintelor și formelor ce au găsit grație dinaintea comisiunii (adică din partea autorilor dicționarului) sau pe care dînsa le-a închipuit. D-lui crede că nu este în dreptul lexicografilor de a modifica pînă într-acest punct o limbă, de a introduce într-însa un așa îmbelșugat material propriu și de a lepăda din ea așa multe forme și terminațiuni înrădăcinate în limbă, precum sînt, de exemplu, toate cuvintele, chiar de origine latină, cu terminațiile în —iață, -iță, -nic etc., pe care d-nii Laurian și Massim le-au aruncat la gunoiul Glosariului...D-lui declară cu francheță că odată cu viața n-ar voi ca limba dicționarului d-lor Laurian și Massim să devină limba succesorilor noștri” [Păcurariu, 74-75]. De un mare efect, în combaterea latinismului, stîrnind haz în presă și în cercul larg al opiniei publice, a fost prînzul dat de Al. Odobescu în 1871 membrilor Academiei, prînz la care lista de bucate era întocmită în spiritul jargonului latinist, în care Laurian și Massim redactaseră atunci primul dicționar al limbii române. Gluma lui Odobescu a prins, demonstrînd la ce aberații poate duce concepția etimologizantă a adepților latinismului. Dezbaterile pe marginea dicționarului purist continuă și în anii următori în Academie. în 1874, înaltul for instituie o comisie care să revizuiască dicționarul în discuție. Comisia, alcătuită din Odobescu, Barițiu, N. Ionescu, D. Sturza, V. A. Urechia, prezintă, peste trei ani, prin Odobescu, un raport în care se precizau cîteva principii de bază care trebuiau, după părerea raportorilor, să stea în atenția celor însărcinați cu elaborarea dicționarului limbii române: a) urmărirea cuvintelor în evoluția lor istorică; b) ilustrarea cuvintelor de uz curent prin citate din cei mai importanți scriitori contemporani; c) introducerea în dicționare a multor elemente „uitate ale limbajului poporan și ale idiotismelor locale”, a termenilor tehnici în meșteșugurile tradiționale ale poporului român din toate provinciile, precum și a termenilor științifici: în vederea redactării dicționarului, erau, de asemenea, necesare cîteva lucrări preliminare: tipărirea, în ediții critice („cu glosare speciale și cu indice și note lexicografice”) [Păcurariu, 76] a celor mai importante scrieri în limba română din secolele anterioare (cărțile lui Coresi, precum și alte traduceri tipărite în sec. XVII-XVIII, scrierile lui Varlaam, Dosoftei, Antim Ivireanul, precum și ale lui Gr. Ureche, M. Costin, R. Greceanu, D. Cantemir ș.a.), pentru a se putea studia cu înlesnire limba veche românească; de asemenea, o largă acțiune de culegere a termenilor tehnici privind ocupațiile și meșteșugurile la români, desfășurată în toate provinciile. 219 Intrînd în detalii, el recomandă Academiei să nu fie riguroasă în alegerea cuvintelor românești și în etimologism și să nu fie „prodigă” în neologisme. Să nu fie riguroasă în alegerea cuvintelor, căci slavonismele - mai ales de ele era vorba - sînt justificate prin uz, și dacă le-am alunga, „am răpi originalitatea limbii române, care, spre deosebire de alte limbi romanice (care sînt latine plus germanice etc.), e alcătuită din limba latină, plus slavona. Slavonismele care trebuiesc alungate, și nici ele toate, sînt cele datorite influenței a două slavone, traducerilor bisericești, și încă acele care fac parte din limba bisericească actuală nu trebuiesc înlocuite decît foarte încet, pentru că limba bisericească are un caracter venerabil, care cu greu poate fi atins” [Idem]. Să nu fie „prodigă” în neologisme, căci nu sînt necesare decît acele neologisme care denumesc idei ori lucruri nouă, pentru care nu există cuvinte neaoșe22. Academia nu trebuie să fie prea riguroasă privind etimologia cuvintelor din limba română: forma cuvintelor trebuie să fie așa cum e în limba vie - mine, și nu mene, căci nu scriem pentru trecut, ci pentru prezent. Al. Odobescu se ridică cu putere împotriva ortografiei latinizante în general și a celei a lui T. Cipariu în special. Odobescu își dă seama că e greu să scăpăm de aceste „sisteme”, care ne-ar face să ne pomenim în două limbi: una în Ardeal, și alta de facto. Și anume: în Ardeal ar circula o limbă creată prin concesii făcute arhaismelor, și altă limbă creată prin concesii făcute limbilor neolatine moderne. Al. Odobescu observă că din cauza acestor sisteme, la care mai contribuie și provincialismele, gazetele unei provincii au ajuns să nu fie înțelese în celelalte provincii. Să nu uităm însă că Al. Odobescu e muntean și, ca atare, n-a putut scăpa de influența „sistemelor” lingvistice. El era de părere că trebuie să reînviem arhaismele pierdute de origine latină, - ceea ce n-ar fi spus-o, de exemplu, Al. Russo, iar în unele cazuri, în scrierile sale, el va face unele concesii principiului etimologic al latiniștilor, scriind, de pildă, pucin (puțin), veră (vară) etc. Cum trebuie studiată limba într-o țară ca a noastră, se întreabă Al. Odobescu, unde lipsește tradiția unei mișcări literare bogate, autori „clasici” care să fi fixat și perfecționat instrumentul lingvistic? Într-o epocă în care scrierea limbii române se află încă sub imperiul arbitrarului, scriitorul, afirmă Al. Odobescu, trebuie să știe să ocolească tendințele latiniste, cele influențate de sintaxa limbii franceze, ca și cele „arhaizate cu iz slavon”, după limba vechilor traduceri de cărți bisericești [Păcurariu, 25]. Operele literare trebuie să fie scrise într-o limbă curată, limba vorbită de 22 Vom observa că această idee e similară celei a lui T. Maiorescu: “Există împrumuturi lexicale vechi puternic înrădăcinate în limbă și prin aceasta în întreaga viață sufletească a poporului. Sensul lor distinctiv este întrebuințarea cuvîntului respectiv în toate manifestările generale din viața unui popor, de pildă, în folclorul literar și în literatura cultă. Ce ar deveni, de exemplu, limba poetică a lui V. Alecsandri, adaugă T. Maiorescu, dacă am înlocui expresia neagra veșnicie din vorbirea obișnuită prin neagra eternitate sau stea iubită prin stea amată, cum ar dori partizanii neologismului? 220 popor, să valorifice în același timp limba veche a cronicilor și să îmbogățească vocabularul, cînd e nevoie, cu elemente noi, luate din altă limbă, care însă să fie adaptate structurii limbii române. Pledînd pentru împrumuturi din alte limbi, Al. Odobescu respinge concepțiile puriste, care preconizau scoaterea din limbă a cuvintelor de origine nelatină. Elemente eterogene există în toate limbile neolatine, dar nimeni nu s-a gîndit să le scoată în mod arbitrar, pentru că ele au intrat deja în structura organică a limbilor respective, conferindu-le acestora caracterul original. Același lucru se poate spune în legătură cu limba română. „Într-un cuvînt, conchide autorul, ideea noastră e că trebuie să respectăm limba care e în gura poporului nostru, s-o păstrăm în întregimea sa, și cît despre adausele cerute de deosebitele trebuinți, să le facem prin împrumutări din limba latină sau chiar și din limbile moderne cînd cuvintele trebuincioase însemnează lucruri locale și moderne; dar chiar între-aceste vorbe noi să păstrăm formele gramaticii noastre și să ne ferim mai mult decît orice de neologismele gramaticale, căci printr-însele se strică cu totul fizionomia unei limbi” [Ibidem, 2526]. Ideile acestea nu sînt noi. Le-au exprimat într-o formulare foarte apropiată I. Heliade Rădulescu în prefața Gramaticii sale de la 1828, precum și Al. Russo în Cugetări. Ele aparțineau epocii eroice în care s-au combătut etimologismul și purismul, pentru fixarea și permanentizarea jaloanelor limbii române literare. Deosebit de interesante sînt considerațiile lui Al. Odobescu privind evoluția și structura limbii române, problema îmbogățirii ei. Autorul constată o puternică influență slavă, într-o epocă îndepărtată, influență care nu a schimbat caracterul latin al limbii române. Acestei influențe vechi i s-au adăugat altele, tot slave, de către traducătorii secolelor XVI-XVII, care nu găseau în limbajul uzual expresii adecvate pentru a transpune în românește termeni abstracți pentru interpretarea ideilor filozofice și morale, termeni tehnici privind administrația, viața socială și politică, și le luau din limba oficială, care, în cancelarii și în biserică, era slavona. La acestea se adaugă administrația rusă, în perioadele de ocupație a Principatelor, care ne-a lăsat, de asemenea, un număr de cuvinte. Această influență slavonă, venită mai tîrziu, dispare cu timpul, prin cultivarea cu grijă a limbii. Cealaltă, mai veche, nu poate dispărea, pentru că ea a fost asimilată organic și limba română nu poate fi concepută fără acest element slav. „Să nu sperăm însă niciodată - afirmă Odobescu, în sensul spuselor lui Heliade din prefața Gramaticii, ale lui Al. Russo și C. Negruzzi, cu o logică și o argumentare mai savantă însă - și chiar să nu voim a șterge urmele înrîuririi primitive, căci atunci putem zice că, împreună cu dînsa, va dispare și limba română cu caracterul său propriu și constitutiv, cu originalitatea sa de limbă neolatină formată sub o influență diferită de acelea ce au predominat la formarea limbilor neolatine din occident, surorile ei. Provențalii, italienii, francezii, spaniolii, portughezii au urmat, în dezvoltarea limbii lor, căi cu totul diferite de aceea în care, de la 221 început, a fost aruncată limba latină din Dacia. Alte elemente, alte influențe au determinat modificările limbei latine la dînșii; altele cu totul au fost la noi. Să nu voim dar a croi limba noastră pe tipare neasemuite, să nu cătăm a o asimila în zadar la regulile de dezvoltare a lor, ci mai bine să studiem cu atenție cum s-a strecurat elementul modificator la noi și, cînd voim a ne curăți limba de străinisme, să ne ferim întotdeauna de a ataca principiile ei constitutive. Scalpelul ce voiește a purifica limba nu trebuie să pătrunză mai adînc decît unde este adevărata rană” [Ibidem, 58-59]. Piatra era aruncată în grădina latiniștilor (al căror reprezentant era și T. Cipariu), împotriva cărora va porni mai tîrziu, în Academie, o acerbă campanie. Articolul sugerează, pentru îmbogățirea și împrospătarea limbii, ideea reactualizării unei forme vechi, dispărute din uz, dar salută, în același timp, „formele nimerite și elegante”, care au fost asimilate în ultima vreme, adică neologismele. E ceea ce va face el însuși, în scrierile sale, cu un rar simț artistic al limbii. În Scene istorice, Al Odobescu extinde latura istorică documentară a evocărilor și se complace în utilizarea materialului lexical arhaic menit să sugereze așa-numita culoare locală. În Pseodo-kynegetikos, erudiției scriitorului în ramurile diverse ale artei i se adaugă informația filologică, folclorică și lingvistică; limba populară apare în opera sa ca produs al culturii, însușit de scriitor pe cale cărturărească; de aici caracterul ușor prețios al stilului și impresia de limbă populară căutată dinadins sau făcută la masa de scris după modelul limbii vorbite [Munteanu, Țâra, 220-221]. O analiză atentă a limbii lui Al. Odobescu, sub acest aspect, o găsim la I. Slavici în comunicarea ținută la Academia Română sub titlul Așezarea vorbelor în românește23. Contribuția lui Al. Odobescu la dezvoltarea culturii românești este una dintre cele mai originale, ea manifestîndu-se în direcții multiple. Continuator, în bună parte, a tradiției umaniste și patriotice a literaturii pașoptiste, el a manifestat permanent o mare prețuire pentru istoria țării, pentru ctitorii înaintați ai culturii naționale, pentru folclor, a luptat pentru apărarea limbii, împotriva denaturărilor etimologice, pentru emanciparea culturală și politică a poporului român și a nutrit convingerea că arta trebuie să exprime năzuințele înalte ale societății și poporului căruia artistul le aparține. CONCLUZII O mare și generoasă idee călăuzită de un spirit lucid al realității lingvistice, de simț critic și de curajul de a înfrunta opinii savante pentru a îndrepta limba literară pe făgașul național - iată meritul principal și durabil al direcției promovate de mișcarea literară și culturală de la 1840, cunoscută sub denumirea de curentul istoric-popular. Direcția nouă, venită la timp, s-a dovedit fertilă și salutară, ea determinînd, prin operele marilor scriitori, substanța limbii române literare moderne. 23 Vezi I. Slavici, Amintiri, București, 1967, p. 544-546. 222 Operele reprezentanților curentului istoric-popular au avut un puternic caracter militant, slujind idealurile revoluționare: eliberarea și unitatea națională, promovarea și dezvoltarea spiritului autohton, îndreptarea moravurilor prin satirizarea viciilor orînduirii feudale și slujind model de exprimare literară, contribuind astfel la dezvoltarea limbii române literare. Continuînd vechile tradiții românești, gruparea de la Dacia literară, în realizarea programelor sale sociale, culturale și politice, a fixat, ca un punct de maximă importanță, pe lîngă dezvoltarea literaturii pe baze naționale, istorice și populare, formarea unei limbi literare unice și a unei ortografii unitare. Reprezentanții curentului istoric-popular participă activ la dezbaterea problemelor lingvistice complicate, varsă multă lumină în cursul discuțiilor, dovedesc un deosebit simț literar, optează pentru fixarea limbii literare românești pe întregul teritoriu național pe baza limbii populare și a cronicilor. Stabilind exact rolul literaturii și științei în dezvoltarea limbii naționale, teoreticienii curentului istoric-popular (Al. Russo, M. Kogălniceanu, Al. Odobescu) au adus o contribuție meritorie în crearea și consolidarea unei terminologii științifice adecvate, au depus eforturi considerabile pentru a îmbogăți și perfecționa limba literară, au evidențiat capacitățile creatoare ale limbii, fixîndu-i norme clare pentru dezvoltările ulterioare. C. Negruzzi și V. Alecsandri au contribuit pe cale indirectă la promovarea ideii de apărare a bazei populare și de cultivare a limbii prin scrierile lor. Referințe bibliografice: 1. Al. Andriescu, Valorificarea limbii și stilul vechilor texte românești (cronici, texte religioase etc.) în creația scriitorilor din prima jumătate a sec. al XIX-lea //SILRL, I, p. 335-354. 2. Ana-Maria Boiariu, Constantin Negruzzi, Editura Eminescu, București, 1981. 3. Gheorghe Bulgăr, Despre contribuția lui Negruzzi la dezvoltarea limbii literare // Biblioteca critică. Constantin Negruzzi. Antologie, prefață, tabel cronologic și bibliografie selectivă de Ana-Maria Boiariu, Editura Eminescu, București, 1981. Șt. Munteanu, V. Țâra, Istoria limbii române literare, Editura Didactică și Pedagogică, București, 1983. 4. Haralambie Corbu, Alecsandri și teatru, Editura Cartea Moldovenească, Chișinău, 1973. 5. Vasile Coroban, Vasile Alecsandri, Editura de Stat a Moldovei, 1957. 6. Teodor Cotelnic, Mihail Kigălniceanu și limba literară //RLȘL, 1991, nr. 6. 7. Dănescu S. Preocupările lui Kogălniceanu cu privire la limbă //LR, 1953, nr.6. 8. Gabriel Dimisianu, Introducere în opera lui Constantin Negruzzi, Editura Minerva, București, 1984. 223 9. Gabriela Duda, Mihaela Mancaș, Roxana Sorescu, Mihai Vornicu, Mihai Zamfir, Structuri tematice și retorico-stilistice în romantismul românesc (1830-1870), sub îngrijirea și cu un studiu introductiv de Paul Cornea, București, 1976. 10. Emil Ghițulescu, Vasile Alecsandri: Monografii, Editura Albatros, București, 1979. 11. Dumitru Hîncu, Kogălniceanui, Editura Tineretului, București, 1960. 12. Garabet Ibrăileanu, Spiritul critic în cultura românească, vol. I, Editira Litera, Chișinău, 1997. 13. Tatiana Iliașenco, Limba și stilul poeziei lui Vasile Alecsandri, Editura Știința, Chișinău, 1961. 14. Virgil Ionescu, Mihail Kogălniceanu: Contribuții la cunoașterea vieții, activității și concepțiilor sale, București, 1963. 15. Nicolae Iorga. Istoria literaturii românești în secolul aș XIX-lea. - București, 108, vol. 3. 16. Eugen Lovinescu, C. Negruzzi - viața și opera lui, Editura Institutului de Arte grafice Minerva, 1913. 17. Romel Moga, Îndreptar de literatură română pentru bacalaureat, Subiecte posibile. Sugestii de rezolvare. Editura Spiru Haret, Iași, 1998. 18. George C. Nicolescu, Viața lui Vasile Alecsandri, Editura Hyperion, Chișinău, 1990. 19. Ion Nuță, Mihail Kogălniceanu și unele probleme ale limbi române //RLȘL, 1993, nr.1. 20. Ion Osadcenco, Constantin Negruzzi: Viața și opera, Editura Cartea Moldovenească, Chișinău, 1969. 21. D. Păcurariu, A. I. Odobescu, Editura Tineretului, 1966. 22. Alexandru Piru, Negruzzi C., București, 1966. 23. Augustin Pop, Pe urmele lui Mihail Kogălniceanu, Editura Spot-Turism, București, 1979. 24. Florin D. Popescu, Limba și stilul poeziei lui Vasile Alecsandri, București, 1980. 25. Nicolae Predescu, Poeți și artiști: Vasile Alecsandri, Dimitrie Bolintineanul, Grigore Alexandrescu, Enăchiță Văcărescu, Iancu Văcărescu, Teodor Aman, Nicolae Grigorescu, Editura Imprimeria La Roumania, E. S. Cerbu, București, 1900. 26. Ion Roman, Vasile Alecsandri: Orizonturi și repere, Editura Albatros, București, 1973. 27. Constantin Schifirneț, Civilizație modernă și narațiune: Mihail Kogălniceanu, Titu Maiorescu, Mihai Eminescu, Editura Didactică și Pedagogică, București, 1996. 28. Simionescu D. Contribuția lui Kogălniceanu la dezvoltarea și îmbogățirea limbii literare //Contribuții la istoria limbii române literare în sec. al XIX-lea, București, 1956. 29. Ion Slavici, Amintiri, București, 1967. 224 30. Pop L. Probleme de limbă în cercul Kogălniceanu //Studii și cercetări științifice: seria 3: Științe sociale, 1955, nr. 1-2. 225 Literatura recomandată: 1. Corlăneanu, Nicolae. Purice, Mihail. Schițe de istorie a limbii moldovenești literare, Chișinău, 1987. 2. Contribuții la istoria limbii române literare în secolul al XIX-lea, București, 1956. 3. Munteanu, Ștefan, Țîra, Vasile. Istoria limbii române literare, București, Editura didactică și Pedagogică, 1983. 4. Istoria limbii române literare: Epoca veche (1532 - 1780), București, 1977. 5. Ivănecu, George. Istoria limbii române literare, Iași, 1980. 6. Limba română: origini și dezvoltare, București, 1996. 7. Macrea, Dumitru. Studii de istoria limbii române literare: sec. al XIX-lea, vol.I, București, 1969. 226 Sumar Partea I. Istoria limbii române (de la origini pănă în secolul al XIV-lea) PRELIMINARII 1 1. Obiectul Istoriei limbii române 1 2. Deficiențele de studiere a limbii române din punct de vedere istoric 3 3. Primele încercări de studiere a istoriei limbii române 3 4. Pe scurt din istoricul apariției limbii române 5 Evoluția sistemului vocaluic latinesc 10 9 Evoluția sistemului consonantic latinesc 17 9 Lexicul latinei populare și influența lui asupra celui din română 29 Influența slavă 36 9 Elementul autohton 43 Influența maghiară 45 Influența turanică 47 9 Clasificarea etimologică a cuvintelor 49 Schimbări în cadrul părților de vorbire și al categoriilor gramaticale în perioada de formare a românei 52 Evolu ț a ș i constituirea articolului 55 Cauzele apariției articolului ca parte de vorbire 55 Evoluția și constituirea articolului substantival definit 58 Articolul substantival nehotărît, etapele constituirii lui 60 Apariția și constituirea articolului posesiv (genitival, pronominal) 62 Evoluția articolului demonstrativ 63 Evolu ț ia pronumelor personale 64 1. Generalități 64 2. Evoluția pronumelor personale în latina populară 65 3. Evolubia pronumelui „eu”. Opinii și sugestii 66 4. Evoluția celorlalte forme ale pronumelor personale 67 5. Evoluția pronumelor personale de persoane a III-a 68 6. Alte tipuri de pronume personale 70 227 Evoluia celorlalte tipuri de pronume 72 1. Pronumele reflexive 72 2. Pronumele posesive 73 3. Pronumele demonstrative 75 4. Pronumele nehotărîte 77 5. Pronumele interogativ-relative 78 6. Pronumele negative 79 Evoluția verbului. Modul indicativ al diatezei active 79 5 1. Preliminarii. Restructurarea morfologiei verbului în sfera modului central - indicativ 79 2. Evoluția formelor de indicativ prezent 80 3. Evoluția verbelor a avea, a fi și a voi 83 4. Evoluția formelor de imperfect 84 5. Evoluția formelor de perfect 85 6. Mai-mult-ca-perfectul indicativ 88 7. Perfectul compus 89 8. Timpul viitor 90 Modul conjunctiv 91 Modul imperativ 94 Modul condițional 96 5 Formele nominale ale verbului 97 I n f i n i t i v u l 97 P a r t i c i p i u l 98 S u p i n u l 99 G e r u n z i u l 100 A d v e r b u l 100 1. Modificări în sistemul adverbului latinesc 100 2. Îmbogățirea arsenalului adverbelor românești pe bază de împrumuturi 101 3. Evoluția adverbelor circumstanțiale 103 4. Evoluția adverbelor calitative 105 P r e p o z i ț i a 106 1. Restructurarea sistemului prepozițional în latina populară 106 2. Evoluția ulterioară a prepozițiilor latinești 109 3. Apariția prepozițiilor noi 110 228 Partea a Il-a (Istoria limbii române literare) Preliminarii. Obiectul de studiu. Metode de cercetare._Precizări teoretice 113 Baza dialectală a limbii române literare 122 Periodizarea istoriei limbii române literare 136 Începuturile scrisului în limba română OffluSka! 3aknagka He onpegeneHa. Însemnătatea tipăriturilor lui Coresi 141 Caracteristicile generale ale primelor texte românești 142 Dezvoltarea limbii române literare în secolele XVII-XVIII 150 Problemele și evoluția limbi române în perioada anilor 1780 - 1840 163 Contribuția cărturarilor din principate la cultivarea și modernizarea limbi române literare. Epoca Ion Heliade Rădulescu 174 Simplificarea alfabetului și fixarea normelor ortografice 174 Încercări de normare a limbii culte prin intermediul gramaticii 175 I. Heliade Rădulescu. „Gramatica românească” 176 Trăsături ale limbii literare din această perioadă 184 Influența neolatină 190 a) Influența franceză 190 b) Încercări de italienizare a limbii române 192 c) Pumnismul analogist 193 Etapa limbii române moderne 194 Contribuția lui Titu Maiorescu la dezvoltarea limbii române literare 195 Curentul istoric-popular 202 Literatura recomandată 226 229 Literatură CARTEA - OBIECT CULTURAL «EDITURA. «COLECȚIA. «ASTERISCUL. «SUBSOLUL DE PAGINĂ I. INIȚIERE (înțelegere) 1. Ești pregătit pentru aventura literară? Răspunde la următoarele întrebări și află care este relația ta cu cărțile de ficțiune: • Daca trebuie sa cumperi un cadou unui coleg care te-a invitat la ziua lui, alegi'. a) o carte; b) CD-uri, casete cu filme, muzică sau jocuri; c) un articol vestimentar, rechizite, dulciuri. • Dacă ai putea să călătorești în timp, ai prefera'. a) viitorul; b) trecutul; c) să nu o faci. • Visele tale conțin-. a) aventuri ireale și complicate; b) prelungiri neobișnuite ale experiențelor reale; c) secvențe vagi ale experiențelor reale. • Dacă ai găsi în cutia poștală o scrisoare semnată de un personaj literar, acela ar fv. a) Gandalf; b) D’Artagnan; c) Nică al lui Ștefan a Petrei. • Cdnd ți se indică să citești o carte, te interesezi dacă'. a) există în biblioteca de acasă ori în biblioteca școlii; b) s-a realizat un film după ea, ca să-l vizionezi; c) cauți pe internet un rezumat. • Dacă te-ai trezi într-o dimineață în secolul al XlV-lea, în pielea unui cavaler. a) ai încerca să te adaptezi și să-ți folosești cunoștințele pentru a face viața ta și a oamenilor mai bună; b) ai construi o mașină a timpului; c) ai încerca să scapi, cu orice preț. ♦ La școală, vreți să organizați o excursie. Tu propui să vizitați'. a) Cetatea Medievală Sighișoara; b) Mănăstirea Argeșului; c) împrejurimile localității voastre. ♦ Dacă ar fi să scrii o carte, aceasta ar fi: a) un roman de aventuri; b) o culegere de basme; c) un ghid de sfaturi practice. Rezultate: ♦ Majoritate de a): ești un cititor pasionat, iar relația cu literatura îți provoacă plăcere și îți stimulează imaginația. Ești gata pentru aventura literară pe care o propun cărțile de ficțiune. ♦ Majoritate de b): citești destul de mult, dar relația ta cu literatura este prudentă: o consideri necesară, dar crezi că sunt și alte lucruri mai bune de făcut în timpul liber. Poți intra pe tărâmul ficțiunii. ♦ Majoritate de c): pentru tine, lectura cărților de ficțiune este o obligație, iar relația cu literatura este mai curând impusă. Nu pari să ai disponibilități de aventură pe tărâmul ficțional. 2. VeVe, prietena ta din anii trecuți, a citit destul de mult în vacanță și i-au plăcut în mod deosebit câteva cărți, pe care ți le recomandă. Enumeră oral informațiile pe care le conțin copertele din imaginile trimise de VeVe. J>alada căpșunilor fără culoare pagina 6 Literatura 3. Alege una dintre cărțile de mai sus și menționează trei motive pentru care ți-ai dori să o citești. Q] Ce trebuie să știm Instituția care se ocupă de publicarea unei cărți se numește editură. Editura are, de obicei, o siglă care o reprezintă și pe care o regăsim pe coperta I a unei cărți sau/și pe cotorul acesteia. Colecția constituie o serie de opere literare, științifice etc., grupate după anumite criterii și apărute în cadrul unei edituri. a 4. Completează spațiile libere, apelând la informațiile învățate în anii anteriori: ................, învelișul protector al unei cărți, conține informații importante despre o carte: numele autorului, ....................... .................,.................., uneori și ...................Persoana care a creat opera se numește.................................... reprezintă o listă așezată fie la începutul cărții, fie la sfârșitul ei, care anunță sau reia titlurile de capitole și numărul paginilor unde le putem găsi. Locul unde sunt păstrate cărțile după ce sunt cumpărate și citite este................. O bibliotecă publică reprezintă o............. care oferă în mod organizat cititorilor, contra unei taxe, diverse cărți și publicații, pentru a se documenta....................este un cuvânt sau grup de cuvinte așezat în fruntea textului. Rolul lui este de a.................textul, de a da informații.................asupra conți- nutului cărții și de a le capta astfel interesul. ...................conține argumente în legătură cu valoarea cărții și o introducere generală în problematica acesteia. 5. Lucrați în perechi! Enumerați 5 obiecte care ar figura într-un muzeu imaginar al cărții și justificați-vă alegerile. 6. Identifică pe copertele manualului tău de limba și literatura română informațiile din caseta de teorie de mai sus. 7. Fragmentul următor, extras dintr-o prezentare de pe internet a unei edituri, vorbește despre rolul important al acestei instituții în „viața" unei cărți: „Multă lume nu știe la ce servește o editură. [...] O confundă cu o agenție de traduceri, cu o tipografie sau chiar cu un angrosist de cărți. Să ne aventurăm cu o definiție. Rolul unei edituri este să îndeplinească - ori să coordoneze, când lucrează cu colaboratori externi - un număr de operațiuni prin care un manuscris se transformă într-o carte (termenul de manuscris s-a păstrat, deși acum e vorba de obicei de un text bătut la computer). Iar la sfârșitul acestui «ciclu de producție», să pună cartea la dispoziția difuzorilor. Tot editura se ocupă, în cea mai mare parte, de promovarea cărții pe piață. Nu e deloc un rol simplu. Manuscrisul e ca un copil. Părintele lui rămâne, firește, autorul, cel care i-a dat zestrea genetică, însușirile fundamentale. Dar, transformând manuscrisul în carte, editura îngrijește, dichisește, «educă» acest copil. Ii pune în valoare calitățile și îi maschează defectele, înfățișându-1 publicului în ipostaza lui cea mai avantajoasă. Redactorii și corectorii unei edituri știu foarte bine ce prefaceri, aproape magice, suferă un text de-a lungul lanțului de operațiuni prin care trece. Chiar dacă nu s-a intervenit prea mult pe textul dat de autor, simpla lui punere în pagină îi dă un fel de prestigiu, de demnitate pe care n-o avea la început/ (www.todesco.info) a. Notează două aspecte care ți se par im- portante în activitatea unei edituri. b. Explică sensul comparației din ultimul paragraf al fragmentului citat. E3 Ce trebuie să știm Subsolul de pagină reprezintă locul unde sunt explicate cuvinte sau expresii mai rare, aspecte mai dificile din text, locul unde se pot da referințele bibliografice sau comentariile autorului, ale traducătorului sau ale editorului. Notele unui text pot sta în subsolul paginii sau la sfârșit de capitol ori de carte. 8. Recitește titlul lecției și identifică semnele care stau înaintea cuvintelor. Ce crezi că reprezintă ele? G3 Ce trebuie să știm Asteriscul (*) este un semn grafic în formă de steluță care are mai multe roluri, dintre care: • pus Ia sfârșitul unui cuvânt într-o lucrare, indică trimiterea la o notă; • într-un manual, așezat înaintea unui titlu, semnifică faptul că lecția respectivă este facultativă. ii. Consolidare (aplicare și exersare) * Q3 TUDOR ARGHEZI (1880-1967) Unul dintre marii poeți români ai secolului al XX-lea, înnoitor al limbajului, dar și al temelor liricii. S-a impus târziu, la 47de ani, prin volumul de debut Cuvinte potrivite, ca fiind una dintre cele mai importante voci poetice din literatura română. 9. Răsfoiește manualul tău de limba și literatura română și alege o pagină care prezintă note de subsol. Precizează la ce se referă acestea. Cum identificăm, atunci când citim un text, faptul că există o trimitere la o notă? Ex libris' de Tudor Arghezi Carte frumoasă, cinste cui te-a scris, A A încet gândită, gingaș cumpănită, Ești ca o floare, anume înflorită Mâinilor mele, care te-au deschis. 10. Amintește-ți informațiile de anul trecut în legătură cu notele și indică: a) rolul acestora; b) locul unde pot fi plasate. Ești ca vioara, singură, ce cântă Iubirea toată pe un fir de păr 1 ex libris (meis) (expr. lat.) = „din cărțile (mele)“, deviză pe care iubitorii de cane o scriu/o aplică pe volumele ce le aparțin Literatura Și paginile tale, adevăr, S-au tipărit cu litera cea sfântă. Un om de sânge ia din pisc noroi Și zămislește marea lui fantomă De reverie2, umbră și aromă, Și o pogoară vie printre noi. Dar jertfa lui zadarnică se pare, Pe cât e ghiersul3 4 cărții de frumos. Carte iubită, fără de folos, Tu nu răspunzi la nicio întrebare. 1. Notează câte un sinonim pentru sensul din text al cuvintelor: cumpănită, zămislește, pogoară, jertfă. 5. Meșteșugul creatorului este reliefat în prima strofă prin versul „încet gândită, gingaș cumpănită". Comentează epitetele adverbiale. 6. Cartea înseamnă, în viziunea lui Ar-ghezi, frumusețe, cântec, adevăr, iluzie, sacrificiu - într-un cuvânt, viață. Găsește în textul dat cuvinte și expresii prin care sunt exprimate aceste idei. ............................................ 7. Asemenea unui alt Adam plămădit din ............................................ lut și adus la viață de suflarea divină, cartea reprezintă creația omului „de sânge". Care sunt 2. Precizează cazul substantivelor următoare, trăsăturile acestei creații, așa cum reies din strofa extrase din text: carte (frumoasă):.........; a treia a poeziei lui Tudor Arghezi? cinste.............; mâinilor...............; .............................................. fantomă:................. ...................................................................... 3. Identifică în textul dat cele două compa- ................................................ rații care definesc cartea. Ce trăsături ale cărții sugerează aceste figuri de stil? 8. Comentează în scris ultimele două versuri ............................................. ale poeziei, alegând dintre următoarele sugestii ............................................. sau propunând alte interpretări: # literatura, ............................................. arta în general, nu reprezintă un instrument de ............................................. cunoaștere; # cartea, deși frumoasă, este inutilă în viața reală, practică; # existența umană este 4. Numește figura de stil sugerată de faptul atât de complexă, încât nicio carte nu poate că poetul se adresează în mod direct cărții. răspunde tuturor întrebărilor; # poezia se comu- ............................................. nică mai ales sensibilității umane, nu neapărat ............................................. rațiunii; # titlul sugerează că este vorba doar ............................................. de propria creație, deci poetul este dezamăgit ............................................. de felul în care i-au fost înțelese scrierile și de ______________________ jertfa sa zadarnică etc. 2 reverie (s.f.) = visare 3 ghiers (lit. viers, s.n.) = cântec, melodie; voce pagina 9 Literatura ui. Excelență (aprofundare și performanță) 2. Recitește mottoul de la începutul unității și scrie o compunere de 8-10 rânduri în care să comentezi viziunea autorului despre ce înseamnă o carte. .............................................. Qa Activități și proiecte .............................................. I. Scrie pe un bilet un titlu de carte inventat .............................................. de tine, apoi strângeți biletele, amestecați-le și .............................................. trageți la sorți. Desenează acasă o copertă pentru cartea respectivă, ținând cont de infor- 9. Identifică elementele de versificație care ca- mațiile aflate pe parcursul lecției „Cartea -racterizează textul dat: strofă, vers, măsură, rimă. obiect cultural", dar și în anii anteriori. .............................................. II. Jurnalul de lectură. Notează într-un .............................................. caiet informații succinte despre cărțile citite și, .............................................. mai ales, reacțiile tale, emoțiile, amintirile, dorințele pe care ți le-a trezit cartea respectivă, anticipări ale lecturii, citate care te-au impresionat, atitudini ale personajelor în legătură cu care ai un comentariu etc. Folosește-ți propriile cuvinte! Notează în jurnalul de lectură impresiile tale despre poezia Ex libris de Tudor Arghezi. 1. Inventează un nume de editură și dese- nează-i o siglă. Menționează trei titluri de co- III. Organizați un târg de lectură în clasă sau lecții pe care le-ai publica la editura respectivă. pe holul școlii. Puteți alege dintre următoarele .............................................. sugestii de activitate sau puteți inventa altele: .............................................. • lucrați în echipe și concepeți un afiș al târ- .............................................. gului, prin care să anunțați evenimentul; • organizați standurile; • alcătuiți o listă cu cărțile preferate, pe care să le aduceți cu voi; • realizați un poster pentru a promova lectura uneia dintre ele; • tipăriți sau desenați fluturași de reclamă pentru câte o carte la alegere; • simulați o lansare de carte: alegeți un coleg care să joace rolul autorului cărții respective, invitat să o prezinte din punctul lui de vedere; • reproduceți grafic sau dramatic o scenă interesantă din cartea pe care doriți să o promovați; • faceți schimburi de cărți cu colegii. pagina 10 "Man muss nicht alles glauben was die Leute sagen; man muss aber auch nicht glauben das sie es ganz ohne Grund sagen". Kant Liviu Rebreanu Adam și Eva ÎNCEPUTUL Odaia era albă ca un culcuș de fecioară. Apusul își filtra agonia prin două ferestre înalte, schițînd pe parchet doua romburi de lumina portocalie, care cuprindeau picioarele patului într-o îmbrățișare tremurătoare. Un miros straniu de albeață respirau pereții proaspăt văruiți și se cernea în unde subțiri pe măsuța cu trei scaune dintre ferestre, pe soba de teracotă din colț, pe noptiera de la căpătîiul patului și chiar pe jilțul de paie în care veghea sora de caritate Dafina, îmbrăcată în șorț alb, cu bonetă albă pe creștet și cu o cruciuliță roșie între sînii plini de sănătate. Din unghere răsăreau umbre sfioase, cenușii, înaintau domol și apoi, brusc, se stingeau, — speriate parcă de tăcerea deasă ce căptușea odaia și înghițea tic-tac-ul grav al pendulei atîrnate deasupra calendarului, pe fîșia de zid dintre cele două geamuri. Dafina ședea neclintită, cu mîinile în poală pe ziarul împăturit frumos, privind la bolnavul care zăcea cu brațele întinse peste învelitoarea aibă, capul înfășurat într-un pansament alb din care i se vedea numai fața de ceară, vrîstată cu trei linii negre paralele — sprîncenele, genele și mustățile. Pleoapele-i închise păreau niște pete violete, iar buzele cărnoase erau atît de palide ca de-abia ii se deosebeau marginile. În ochii surorii de caritate mocnea înduioșare și nedumerire. Compătimea pe bietul bolnav cu toată pasiunea, mai ales de cînd descoperise că e victima unei drame amoroase. Era foarte blîndă și tot atît de sentimentală. Cîrlionții aurii răzvrătiți îi alintau obrajii rumeni, și ochii ei leneși, albaștri, pîlpîiau în lacrimi. Colega pe care a schimbat-o azi dimineață i-a șoptit în grabă ca pacientul e un profesor mare, că a fost împușcat de un muscal gelos, că l-au adus aseară tîrziu aci, la Sanatoriul Sf. Maria, și că doctorul Filostrat e tare înfuriat, ceea ce înseamnă că șansele de scăpare sunt puține... Pentru Dafina, fire lacomă de iubiri romantice, cuvintele tovarășei fură ca un bob de sare pe o rană vie; inima îi sfîrîia de curiozitate. Dorea amănunte, multe, minunate, și nu venea nimeni să i le dea. Bolnavul nu se clintise toată ziua; nici cînd i s-a schimbat pansamentul n-a deschis ochii. Pe foaia de temperatură, cu litere caligrafice, scria doar numele: Toma Novac. A avut mari speranțe în Universul pe care i l-a strecurat, spre amiazi, tovarășa. „Drama din Strada Albă" însă era lichidată în cîteva rînduri seci. Dafina le-a citit și răscitit, căutînd înțelesuri tainice în frazele convenționale. Negăsind ce rîvnea, sufletul i se scălda într-o tristețe sură în care pluteau, ca firicele destrămate dintr-o țesătură veche, cuvintele tipărite: „Ieri, pe la orele șapte seara, în Strada Albă no. 7, emigrantul rus Ștefan Alexandrovici Poplinski, stabilit de curînd în Capitală, venind de la Berlin unde se refugiase în urma revoluției, a tras patru focuri de revolver asupra d-lui Toma Novac, bine cunoscutul profesor de la Universitatea din București. Cauza crimei pare a fi eterna gelozie. Din primele cercetări ar rezulta că simpaticul profesor a fost surprins în flagrant delict de adulter cu tînăra și frumoasa soție a străinului gelos. Toate patru gloanțele au lovit în plin, încît profesorul Novac, transportat grabnic la sanatoriul doctorului Filostrat, se află în agonie. Numai o minune i-ar mai putea salva viața. Criminalul a fost arestat. Doamna a scăpat neatinsă, alegîndu-se doar cu spaima. Crima a produs o senzație imensă deoarece asasinul este descendentul unei familii mari; se zice chiar că ar fi baron, în Capitală avea puține cunoștințe. Era hotărît să rămîie definitiv în țară, frumoasa lui soție fiind originară din Basarabia, unde se spune că ar avea moșii străvechi..." Dar cum e eroina? Și cum s-au cunoscut, cum s-au iubit, cum au fost surprinși? Apoi criminalul?... Întrebările frămîntau pe Dafina în jilțul de paie ca într-un scaun de tortură, încerca să-și mai astîmpere setea cîntărind pe eroul dramei, îi plăcea, își zicea că merită să fie iubit și de o contesă, îl iubea. Pe urmă îi veni să citească iar, mai atent, știrea din ziar. Poate că totuși va descoperi vreun semn între rînduri asupra pacientului iubit. Desfășură domol gazeta și se adînci în „Crima din Strada Albă". Atunci Toma Novac ridică pleoapele ca și cînd s-ar fi trezit dintr-un somn fără visuri. O durere uniforma îi înfășură tot corpul. Lumina moale îi ustura ochii mari negri, cu o lucire stranie, cu bulbii roșii ca înecați în sînge. Văzu întîi pendula dintre ferestre: limba se legăna rar, greoi, fără zgomot, iar cadranul părea spălăcit de nu putea distinge nici cifrele, nici minutarele. Dedesubt însă, pe calendarul de perete, citi ușor un șapte negru arab și altul roșu roman. „Ciudat calendar!" îi trecu prin minte. „Și luna e scrisă cu cifre... N-am mai pomenit..." Și numaidecît își zise, parc-ar fi vrut să-și controleze luciditatea: „Ziua a șaptea din luna a șaptea... Coincidența!... Care-i luna a șaptea..." În aceeași vreme însă privirile ochilor imobili lunecau, mirate și întrebătoare, de ici-colo: „Unde sunt?... Ce s-a întîmplat?" Pe frunte simțea o bandă de fier ce-i apăsa țeasta. Se gîndi să întindă brațul, să-și pipăie capul, încercarea de mișcare i-o reteză din începuturi o năvală de durere care-i stîrni un gemăt scurt, năbușit. Gemătul apoi scormoni alte dureri, ca niște cuțite înfipte deodată crestîndu-i trupul în mii de locuri, încît nu mai îndrăzni nici să închidă ochii. Dafina auzi suspinul ca prin vis, se spăimîntă, scăpă ziarul din rnîini, sări în picioare și murmură buimăcită, apropiindu-se de pat: — Doriți ceva, domnule?... O, bine că v-ați... Toma Novac de-abia acum o zări. Îl supără atît de rău că strînse repede pleoapele, uitîndu-și suferințele. „Sanatoriu!" se gîndi pe urmă mai nedumerit, aproape mînios. „Ce caut eu aici?... Ce s-a întîmplat?" În loc de răspunsuri, urechile lui urmăreau respirația înfricoșată a surorii de caritate care rămăsese uluită lînga pat. Peste un răstimp îi auzi pașii, numai trei, foșnetul rochiei de stambă nouă, pîrîitul scaunului de nuiele și pe urmă fîșîit de hîrtie. Dafina își întocmea ziarul, clătinînd din cap, cu ochii la eroul ei, al cărui piept se zbuciuma ca sfîrticat de o gheară nevăzută. În tăcerea ce-și urzea din nou paianjenișul în odaie, gîndurile bolnavului porniră furtunos după explicații. Amintirea însăși parcă i-ar fi fost rănită, nu izbutea să se înfiripeze. Crîmpeie vagi îi răsăreau și se stingeau în creieri, fără să se poată închega într-o rînduire cu rost. Tocmai tîrziu se ivi, șovăitor, chipul unei femei care-și smulse numele din caleidoscopul cioburilor de imagini: „Ileana..." Apoi numele porni singur, în zigzaguri vertiginoase, să adune într-un mănunchi amintirile răzlețe și amorțite. Chipul femeii se limpezea acum: un căpșor blond cu niște ochi în care bulbucea fericirea... Îi răsări în suflet o bucurie atît de fierbinte că într-însa parcă i se topiră îndată toate durerile. O clipă. Apoi în spatele femeii se ridică o umbră care o îmbrățișă, din ce în ce mai brutal, pînă cînd vedenia bălaie se transformă într-o figură sălbatică și hidoasă cu privirea clocotitoare de ură. Pe urmă patru răbufnituri, ca lovituri de ciocan, îi răsunară în urechi, izgonind chiar fărămiturile de gînduri din creierii aprinși. Bubuiturile, mereu cîte patru, se repetau tot mai repede, amalgamîndu-se în sfîrșit într-un vîjîit prelung ce-i alerga prin oase, prin carne, prin nervi, ațîțînd pretutindeni focare de dureri. Apoi și vîjîitul se curmă brusc, parcă i s-ar fi extirpat rădăcinile auzului, lăsînd în urmă doar un întunerec amar în care rătăceau iarăși frînturi de gînduri, fără stăpîn, ca stropii de ploaie în noaptea vîntoasă de toamnă. „Acuma trebuie să mor!" îi luci în sfîrșit deodată, ascuțit ca o săgeată. Gîndul îl întărîta întocmai ca cleștele de fier ce-i zdrobea fruntea. Ar fi vrut să-l strivească, dar își simțea adormite toate puterile. „Acuma trebuie să mor!" îi juca prin creieri, stăruitor, un ritm sprinten ca o sfidare. Necutezînd să-l alunge căută să se împace cu el: „Cine se naște trebuie să moară." Un zîmbet ironic îi înflori alături. Asta era o lozincă de-a lui împrumutată din înțelepciunea populară. O repetase peste douăzeci de ani, tam-nesam, pretutindeni, ostentativ, deși își dădea seama cît e de ieftină. Și totuși, acuma parca vorbele acestea, în ciuda ironiei, au dobîndît un înțeles nebănuit de adînc! „Moartea e o ipoteza pînă în momentul cînd omul se pomenește în brațele ei, fără nici o speranță de întoarcere". Fraza apăru nechemată, ca un răspuns la lozinca lui răsuflată, își aducea aminte foarte clar cum a surîs, cu o superioritate îngîmfată, cînd a auzit-o întîia oară, dar nu se putea dumeri unde a auzit-o și cine a rostit-o? Silindu-se să descopere în trecut pe cel ce a spus fraza, se îmbulzi iar, poruncitor, gîndul: „Acum trebuie să mor". Atît de poruncitor astă dată, că-i stîrni veșnica întrebare: „De ce?" Înaintea lanțului de argumente, fără început și fără sfîrșit, prin care se silise o viață întreaga, zadarnic, să ajungă la o încheiere deplin satisfăcătoare, i se întruchipa în suflet iarăși femeia de adineaori, mai ispititoare, ca o călăuză pentru o cale lungă și necunoscută. Inima i se umplu deodată de o fericire dureros de mare. Numai o clipire ținu, dar clipirea parcă răscumpăra din belșug suferințele tuturor vieților. „Fericirea adevărată e totdeauna o clipă — se gîndi bolnavul, cu amintirea ei proaspătă în suflet. Mai multă n-ar putea îndura firea omului care, deseori, într-o viața de mulți ani, nu are norocul sa întîlnească nici clipa aceasta, nici măcar să se apropie de ea". Toma Novac își simțea mintea limpede și liniștită, ca după o odihnă binefăcătoare. Amintirile îl pîndeau din toate ascunzișurile, se înșiruiau, zîmbeau, sfioase și albe ca florile castității, îi mîngîiau inima, vorbindu-i numai despre Ileana. Era o dimineață de mai cînd a întîlnit-o, întîmplator, pe o stradă plină de lume. A recunoscut-o înainte de a se apropia de dînsa, deși n-o mai văzuse niciodată. De cîteva zile inima lui o aștepta și o căuta. Și a gasit-o printre miile de oameni indiferenți. I-a zărit mai întîi ochii verzi cu luminile calde și moi. S-a cutremurat pînă în temeliile ființei lui, ca și cînd i s-ar fi lămurit fulgerător toate misterele vieții. Apoi li s-au încrucișat privirile și din uimirea ei a înțeles că și ea l-a recunoscut deși nu l-a mai văzut niciodată. Mergea la brațul unui bărbat străin, dar Toma simțea cum inima ei rămînea în urmă lîngă inima lui. Șapte zile lungi a pierdut-o. Îndoieli și nădejdi i-au răscolit măruntaiele sufletului. Pe urma s-au întîinit iar, pe neașteptate. A urmărit-o pretutindeni, ceasuri întregi, pînă acasă, seara tîrziu. Și a doua zi a bătut la poarta ei, a intrat și s-au îmbrățișat înainte de a-și cunoaște numele, își dădeau seama amîndoi că sufletele lor se căutau de mult, poate de mii și mii de ani. Străinul, la brațul căruia o zărise pe strada, i-a găsit îmbrățișați. În fața revolverului, Toma Novac a avut o singura grije: Ileana. A primit gloanțele fără nici o durere. Numai țipătul ei l-a durut, un țipăt desperat în care se sfîșia o inimă. „Acuma trebuie să mor!" îi țîșni iar în creieri un fir de argint înroșit ce arse amintirile dimprejur, lăsînd în urmă un gol cenușiu. Golul se mărea mereu ca o bășică în care sufli fără să-ți pese că s-ar putea sparge. „Asta înseamnă ca se apropie sfîrșitul" — se gîndi bolnavul și, pe portița gîndului, simțea cum se furișa în golul amenințător o dîră de groază care totuși părea plăcută. În aceeași clipă, însă, Toma Novac mai simțea că sora de caritate a venit iar lîngă pat; îi auzea chiar bătăile inimii. „Se uită la foaia de temperatură — își zise dînsul. Acuma se uită la mine... Acuma ridică mîna... parc-ar vrea să-mi pipăie pulsul..." Groaza dinlăuntru cu gîndurile de-afară se împreunară deodată într-un simțămînt de ușurare. Alte amintiri i se deșteptară, întîi încîlcite, apoi mai închegate și în sfîrșit rotunjite ca verigile unui lanț. — A, Tudor Aleman! suspină Toma cuprins de o mulțumire mare. Da, da, Aleman... În sfîrșit. Acum își dădu seama că Aleman a rostit fraza care-l zbuciumase adineaori și că amintirea lui a fost aici, la picioarele patului, lîngă sora de caritate, așteptînd doar prilejul să-și vestească prezența și să-i ofere toate lămuririle. Un om mărunțel, slăbuț, cu un barbișon alb, cu părul alb și obrajii rumeni, cu niște ochi negri veșnic zîmbitori și atît de vii că privirea lor te pătrundea pîna în fundul sufletului. Toma Novac l-a cunoscut în casa avocatului Brebenaru, la un botez. A sosit tîrziu, în timpul slujbei religioase. Preotul citea și cînta, un dascăl fonf îi răspundea, iar lumea împrejur sporovăia pe înfundate. Singur Aleman asculta cu evlavie cuvintele evangheliei. La sfîrșit, după prezentări, Novac murmură indiferent: — Frumoasă slujbă... — Glasul lui Dumnezeu e totdeauna frumos — zise batrînul cu o sclipire stranie în ochi. Toma îl privi puțin mirat și trecu. Schimba cîteva vorbe cu Brebenaru, apoi cu o doamnă grasă și cochetă, apoi se întoarse iar la Aleman parcă l-ar fi atras o vrajă. Omulețul explica unei domnișoare nerăbdătoare ca moartea, ca și nașterea, n-are decît o însemnătate relativă în cursul adevăratei existențe a sufletului. Toma Novac, cu ironia-i obișnuită, își arunca lozinca în cumpănă. Bătrînul însă răspunse grav, cu o frază care se înfipse ca o suliță în mintea profesorului: — Moartea e o ipoteză pînă... Nu se mai despărțiră toată seara. Vorbiră numai despre viață și moarte și despre Dumnezeu. Aleman spunea lucruri ciudate, dar cu atîta candoare în privire ca Toma îl asculta cu plăcere și numai în gînd își zicea că are de-a face cu un naiv. — Naivitatea e virtute divină! spuse brusc Aleman, parca ar fi citit gîndul interlocutorului său. Naivitatea, nu filosofia. — Din păcate însă sunt tocmai profesor de filosofie — murmură Toma zîmbind. — Știu. Am fost și eu — urmă bâtrînul, puțin aprins. Ce-i drept, nu la universitate, ci la un biet liceu. Și am crezut în filosofie cum trebuie să fi crezut apostolii în Hristos. Dar cînd mi-a murit nevasta, cea dintîi, am întors spatele tuturor filosofilor. Atunci am priceput că filosofia e o jucărie de cuvinte. Un cuvînt explică alt cuvînt care lămurește iar un cuvînt, așa mereu, pîna ce, în pragul morții, sufletul se pomenește gol și părăsit în fața lui Dumnezeu. — Din păcate însă eu sunt necredincios, așa că Dumnezeu... — îl întrerupse Toma Novac, tot zîmbind, deși mai nerăbdător. — Eram sigur! triumfă Aleman cu o mîndrie supărătoare. De altfel și eu am fost necredincios. Cînd te-ai dezgustat de filosofie, nu mai vrei să crezi în nimic. Așa și eu, pîna ce mi-a murit a doua nevastă. — Moartea convertește de obicei pe necredincioșii care nu așteaptă decît să creadă! făcu Novac cu un gest elegant, dar și cam batjocoritor. — Da, da! Fără nici o ironie, domnule profesor, se încăpățînă batrînul. Așa este! Căci moartea e taina tainelor și totodată cheia necunoscutului. Oftă, își netezi barbișonul. Avea acuma ochii înlăcrimați și atît de blînzi, parcă s-ar fi scufundat într-un mister. Se uită la Toma cu umilință și cu căldură, încît profesorul se simți vinovat și se gîndi să-l împace cu o vorbă bună. Înainte de-a apuca să deschidă el gura, Aleman tresări ușor, ca și cînd și-ar fi venit în fire, și rosti, cu un ah în glas și cu obișnuita-i privire surîzătoare: — Iată, am alunecat! Aici e sărbătoarea vieții și noi vorbim despre moarte. Daca îți face plăcere să continuăm, vino pe la mine, domnule profesor! Ca să te ispitesc, te anunț ca am și o bibliotecă interesantă. Cînd vrei să te aștept? Toma Novac îi dădu o zi și o oră, mai mult în glumă. Era hotărît să nu meargă. N-avea vreme de pierdut cu discuții zadarnice despre lucruri zadarnice. Totuși, la data stabilită, bătu la ușa bătrînului, care-l întîmpină cu o bucurie zgomotoasă: — Știam că ai să vii! Trebuia să vii! Ai vrut să mă ocolești, dar... După vreun ceas de vorbărie Toma Novac îl întrebă: — Adică d-ta crezi că ai dezlegat taina cea mare? Tudor Aleman răspunse repede, cu o convingere aproape ostentativă: — Încă de-acum șapte ani! Și de-atunci moartea nu mă mai spăimîntă, căci viața adevărată e una și neîntreruptă, dincolo de viața și moartea pămîntească. Viața e Dumnezeu! — Un cuvînt explică alt cuvînt și așa mai departe — glumi Novac. Ceea ce arată că filosofia n-a vrut să te părăsească, deși d-ta ai părăsit-o! Atunci batrînul întrebă scurt, aspru: — D-ta ai văzut cum mor oamenii? — Cum mor?... Da... cred că da... — îngînă Toma, nesigur din pricina uimirii. — Ei bine, eu am văzut murind sute, sute de oameni! zise Aleman cu o înflăcărare subită, în care fîlfîia credința pătimașă. Și în ochii multora am zărit străfulgerările ce luminează și lămuresc misterul, în clipa morții de-abia omul e dezlegat să explice ceea ce n-a putut înțelege pe pămînt: începutul și sfîrșitul între care se înșiră cele șapte vieți ale sufletului. Cele mai cumplite chinuri ale morții trupești nu sunt în stare să înăbușe licărirea în care trăiește, în afară de timp și spațiu, scînteia divină. Am șovăit mult, și eu, pînă să înțeleg. Științele pozitive m-au obișnuit să-mi impun multiple verificări înainte de a crede. — Un fel de metempsihoză împrospătată — murmură profesorul, ridicînd din umeri. — Poate că da... Fiindcă ținem negreșit să tălmăcim prin vorbe o realitate pe care numai sufletul o poate pătrunde. O, Doamne, ce ușor e să iei în rîs chiar pe Dumnezeu! adaogă batrînul cu imputare. — Dar omul care gîndește, nu se poate mulțumi cu realități sufletești nelămurite! D-ta zici că ai pătruns rostul vieții și al lumii, înțelegerea d-tale totuși nu înseamnă nimic, dacă nu e accesibilă tuturor. Toma Novac dorea o explicație clară, rotundă, ca un sistem în care toate părțile se potrivesc între ele spre a alcătui împreună un întreg. Aleman însă parcă se ferea de o expunere, obiectînd în răstimpuri că legile sunt o născocire omenească și deci incapabile să îmbrățișeze esența lucrurilor. Se pierdea în amănunte și digresiuni, iar cînd își dădea seama, revenea, începea altă idee. — D-ta ai călătorit mult — zise batrînul deodată vesel, ca și cînd ar fi găsit ce căuta. Nu ți s-a întîmplat să ai impresia că ai mai umblat prin unele ținuturi, deși știai bine că le vedeai întîia oară în viața asta? Sau n-ai întîlnit niciodată vreo persoană absolut necunoscută și pe care totuși să simți precis că o cunoști? — Da... Exact! răspunse Toma înviorat. Chiar și d-ta... Din clipa cînd te-am văzut la Brebenaru, mă bate mereu gîndul că te-am mai întîlnit și mă întreb: unde? — Aceeași siguranță o am și eu — zîmbi Aleman. Parcă am fi fost buni prieteni, cîndva, demult, poate în altă viață. — Dacă cumva n-o fi la mijloc vreo sugestie — adaogă profesorul, gînditor. — Nu, nu! Asta nu se lichidează cu o vorbă goală! se împotrivi batrînul. Sugestie! Iar o vorbă! Îndată ce lipsește explicația, vine un cuvînt sec s-o înlocuiască. Se plimba agitat de ici-colo, cu mîinile la spate, bufnind. Apoi, parcă supărarea i-ar fi rînduit gîndurile, urmă: — Cine vrea să explice totul prin cuvinte, ajunge curînd să nu poată explica nimic! Eroarea începe din clipa cînd vrem să identificăm cuvîntul cu spiritul. Sufletul n-are nevoie de cuvinte pentru a înțelege. Sufletul comunică direct cu lumea spirituală, cu lumea lumilor. Și doar spiritul e esența, spiritul etern, infinit, cuprinzător a toate, însăși lumea materială nu poate fi decît o față a esenței divine. Veșnica materie e implicată de esența ei. De altfel materia și toată lumea materială există numai în funcție de percepția omenească. Densitate, culoare, căldură, toate atributele materiei există numai pentru om. În fond nu e nici o deosebire între eterul sideral și corpurile cerești: toate sunt, în ultima analiză, o formă de manifestare a spiritului. Modificările aparente alcătuiesc și întrețin atributele fără număr. Precum materia se transformă neîncetat, dobîndind, prin aceasta, o existență efectivă, și spiritul are să-și asigure echilibrul atributelor printr-o perpetuă regenerare. Licăririle spirituale trebuie să se îmbine permanent cu schimbările din planul material. Regenerarea spiritului nu se poate săvîrși decît prin identificarea cu materia. Transformările materiei sunt astfel înfățișări diverse ale spiritului animator, începînd cu cele mecanice și pînă la cele biologice. Deosebirea e mimai de grade, încît gradul suprem ar fi omul în care spiritul se recunoaște pe sine însuși dincolo de scoarța materială. Dacă materia e aceeași în atomii ei, spiritul cuprinde virtual toată dumnezeirea, întreg și parte sunt identice. Ca și atomii materiali, miliardele de miliarde de atomi spirituali se află într-o mișcare eternă între lumea materială și cea spirituală. Viața unui atom e însăși viața universului. Unul e totul și totul e unul. Dar atomul material e echilibrul dintre două energii, în atomul spiritual echilibrul îl formează două principii. Echilibrul principiilor e spiritualitatea. Cînd atomul se rupe în planul spiritual, echilibrul i se frînge, principiile se diferențiază și se prăbușesc în planul material. Timpul și spațiul devin realități pentru părțile întregului, începe viața materială. Cele două principii însă rămîn esența spirituală și în transformările pe care le îndură ca animatori materiali. Spiritul pur palpită în ele ca un ideal spre care rîvnesc necontenit, întoarcerea în planul spiritual totuși e imposibilă pîna ce nu vor redobîndi, prin unire, echilibrul pierdut. Rîvna lor spre idealul spiritual se concretizează astfel în penibila încercare de a se regăsi și de a se reuni. În planul material, cele doua principii reprezintă infinitele forme ale pozitivului și negativului, care, pe treptele mai de sus ale scării vieții, se numesc masculin și femenin. Cînd principiul își recunoaște originea, apare sufletul și omul! Iată acuma un atom spiritual pierzîndu-și echilibrul. Cele doua principii se diferențiază îndată în doua suflete, bărbat și femeie, sortite de-acum vieții materiale. Urmează căi diferite spre aceeași țintă. Trebuie să treacă prin toate planurile existenței pămîntești, purtînd pretutindeni dorul lor de unire și permanenta nostalgie după lumea spirituală; în clipa cînd sufletul gol se întrupează, începe viața omului. Pentru suflet e încercarea supremă, încătușat complet în coaja materială, trebuie să-și recucerească anevoie cunoștința de sine, să urmeze supus legile vieții materiale. Mereu trează stăruie doar trebuința de-a găsi perechea lui de echilibru. Bărbatul și femeia se caută în vălmășagul imens al vieții omenești. Un bărbat din milioanele de bărbați dorește pe o singură femeie, din milioanele de femei. Unul singur și una singură! Adam și Eva! Căutarea reciprocă, inconștientă și irezistibilă, e însuși rostul vieții omului. Pentru a înlesni căutarea aceasta se fac, se refac și se desfac toate legile și convențiile morale și sociale, tot ceea ce se numește emfatic progresul omenirii. Instinctul iubirii e reminiscența originii divine. Prin iubire numai se poate uni sufletul bărbatului cu sufletul femeii pentru a redeveni parte din lumea spirituală. Iubirea aceasta e rodul divin al sufletului omenesc. Dumnezeu sub chipul iubirii trăiește în om. Iubire și Dumnezeu, conștient sau inconștient, trebuie să alcătuiască suprema preocupare a sufletului omenesc. Fără de ele omul nici n-ar putea exista! O viață omenească nu ajunge însă pentru a prilejui întîlnirea bărbatului cu femeia. Spațiul și timpul sunt piedici de care sufletul strîns în obezile materiale numai treptat le poate învinge. Apoi chiar cînd le-a învins, intervin obstacolele convențiilor sociale care de multe ori sunt mai puternice decît puterile oricărui om. Avîntul sufletului se sfarmă în clipa prăbușirii trupești. Moartea materială descătușează sufletul fără a-i înlesni posibilitatea de unire cu sufletul pereche. Unirea lor numai în viața materială poate fi mîntuitoare. Așa sufletul slobozit după întîia incarnare va pluti în alte planuri ale lumii ca o sărmană conștiință pură, așteptînd prilejul unei noi întrupări omenești. A doua viață pe pămînt începe, și moartea o curmă iar, și sufletul tot nu și-a dobîndit perechea adevărată. Apoi urmează a treia viața, secerată de a treia moarte. Apoi alta și iar alta. Poate că în timpul unei reîncarnări celălalt suflet a rămas în vreo sferă îndepărtată; atunci omul simte cumplit zădărnicia vieții pămîntești și a tuturor zbuciumărilor sale, încercînd să se apropie de Dumnezeu prin singurătate și meditație. Cîte vieți terestre alcătuiesc o viață adevărată?... Șapte!... De ce tocmai șapte? O, Doamne, Doamne, de ce șapte? Dar pentru că șapte e numărul sfînt! A fost sfînt totdeauna, în toate sufletele! Fiecare moarte materială pecetluiește regretul zădărniciei. În ochii muribundului, în lumina ultimei clipe, tremură durerea neputincioasă a sufletului. A trăit în zadar. A șaptea viață aduce de-abia fericirea unirii cu celalalt suflet. De aceea a șaptea moarte cuprinde revelația. Fiindcă moartea a șaptea înseamnă sfîrșitul existenței materiale și începutul întoarcerii în lumea spirituală, sufletul retrăiește într-o străfulgerare toate viețile anterioare pentru a se putea bucura mai deplin de strălucirea vieții noi, eterne, ce-l așteaptă. De-acuma nu va mai rătăci în sferele lumii materiale, ci, transformat în principiu pur, echilibrat iarăși în atom spiritual cu celălalt suflet, redevenit de asemenea principiu. Își va relua existența divină în planul spiritual. Și iată cercul închis! Spiritul regenerat prin materie, materia animată prin spirit! Unitatea desăvîrșită prin dualitate. Aleman se oprise de mult în fața lui Toma, care asculta cu ochii în pămînt. Glasul bătrînului avea inflexiuni ciudate. Cînd tăcu Aleman, Toma tresări, parcă tăcerea l-ar fi deșteptat dintr-un vis. Ridică fruntea. Aleman își mîngîia barbișonul cu amîndouă mîinile pe rînd, zîmbea plin de încredere. — Pe d-ta te mulțumește aievea sistemul? întrebă Novac cu o sfială neobișnuită. — Care sistem? se minună Aleman. Nu, nu! Nici un sistem! Sistem înseamnă o compoziție savantă, pe cînd eu ți-am povestit doar o evoluție sufletească! — Dar evoluția d-tale, trebuie să recunoști, e o simpla combinație metafizică, domnule Aleman! zise Toma iar, puțin ironic. Pe de o parte disprețuiești filosofia ca pe o creație hibrida a minții, de alta parte însă clădești pe o revelație îndoielnica un adevărat labirint arbitrar. Batonul se posomori și întrerupse cu o amenințare: — Ai să te convingi totuși odată că vorbele sufletului merită mai multă încredere! — Încrederea nu vine decît prin verificarea directă! — Verificarea directă e rezervata pentru clipa supremă! reluă Aleman mai patetic. Atunci ai să-ți aduci aminte! Eu sunt mai înțelept ca d-ta; am priceput din moartea altora și am învățat. Cei mulți nu se cumințesc decît prin moartea lor. — În orice caz verificarea în clipa supremă e cam tardivă, așa că... — Bine... bine... bine — repetă bătrînul, mohorît, drept mcheiere. Nu mai stăruim!... Bine... bine... bine... Totuși se împrieteniră. Se întîlneau des. Vorbeau mereu despre aceleași lucruri. Aleman găsea veșnic amănunte noi care credea că lămuresc mai bine ceea ce nu se poate pătrunde dintr-o singură ochire. Pe Toma însă îl interesa mai mult omul decît construcțiile lui. Uneori, gîndindu-se la el, se tulbura și-i bătea inima, roasă parcă de o teama. Atunci îndoiala îi șoptea: „Dar dacă?"... O alunga îndată. Se rușina că el, profesor de filosofie, poate fi zdruncinat de închipuirile unui bătrîn exaltat... „De ce mi-au venit tocmai acum în minte toate vorbele lui?" se întrebă bolnavul, cuprins deodată de un cutremur. O clipă întrebarea rătăci de colo pîna colo printre cutiuțele creierului. Un crîmpei mai chinuitor o izgoni: „Dar dacă?..." Gîndul nu îndrăznea să se întregească. Inima lui Toma îl simțea însă ispititor, mai dureros decît dacă ar fi fost sfîrșit. „Clipa supremă conține verificarea directă — își aminti pe urmă, slab, ca o voce dintr-altă lume." Amintirea îi stinse durerea din inimă, încît se simți iar mulțumit, încrezător, își zise că poate gînduriie stranii ce i se vîltoresc în minte sunt aiurări pricinuite de febra care l-a doborît. Pe urmă își zise totuși ca nu poate fi vorba de aiurări. Conștiința i-e foarte limpede, atît de limpede, că acuma aude chiar tic-tac-ul pendulului, ba și un ciripit de păsări, de-afară, prin geamurile duble. Ar mai fi trebuit, ca să se convingă deplin, sa deschidă ochii, dar nu cuteza de frică să nu-l năpădească iar durerile. De cînd s-a trezit, acuma parcă se simțea mai liniștit. Doar respirația îi era grea, fiindcă își auzea plamînii gemînd. Deodată un zgomot nou îi izbi urechile. „Vine cineva... Cine-o fi?"' se gîndi, auzind cum se scoală sora de caritate din jilțul de pai; și cum jilțul suspină ușurat de povară. Zgomotul dăinui cîteva clipe în condor, apoi ușa se deschise larg în țîțîni unse. Doctorul Filostrat, înalt, uscat, ras, cu părul bogat și creț, apăru în prag. Făcu un gest de cavaler medieval, zicînd curtenitor: — Poftim, doamnă... Poftește și d-ta, domnule Aleman. O doamnă zveltă, blondă, în rochie neagră simplă, cu pălărie mică neagră, intra șovăind, murmurînd ceva cu voce muiată în lacrimi. Tudor Aleman, în jachetă cenușie, cu cravată neagră, cu joben cenușiu într-o mînă și în cealaltă cu un bastonaș tineresc, se repezi în odaie parcă l-ar fi împins cineva de la spate. Privirile amîndurora căutau pe bolnav, fără măcar să observe pe Dafina, rămasă cu gura căscată la doamna frumoasă în care bănuia pe însăși eroina dramei din Strada Albă. Doctorul închise ușa cu băgare de seamă, se apropie de pat, se uită la bolnav, îi atinse pulsul cu un deget, întrebînd pe sora de caritate: — Ei? — Nimic, domnule doctor — bolborosi Dafina încurcată mai ales de privirile doamnei. Adineaori a deschis puțin ochii, cîteva secunde, și de-atunci e mai neliniștit. Vedeți ce greu respiră! — Ei da — mormăi Filostrat cu o ușoară strîmbătură. Ce să facem? Mare-i Dumnezeu... Doamna veni lîngă Filostrat, întrebătoare și rugătoare, în vreme ce Aleman, în vîrful picioarelor, înconjură patul și ajunse lîngă Dafina. — Doctore, doctore! șopti doamna atît de încet încît cuvintele păreau un oftat înăbușit. Filostrat strînse din umeri în semn de compătimire și neputință. Ochii doamnei, verzi, mari, cu lumini de taină, se înmuiară într-un văl de lacrimi. — Doamnă, vă rog... mult... doamnă! zise doctorul, blînd și totuși cu o mustrare. Mi-ați făgăduit c-o să vă stăpîniți durerea... Vă rog... V-am făcut o favoare deosebită cînd v-am îngăduit să-l vedeți, deși bolnavul are nevoie de liniște absolută. Gîndiți-vă ca orice emoție i-ar putea fi fatală. Dacă n-ați fi îndurat împreună cu el spaima atentatului, vă rog să credeți că niciodată n-aș fi consimțit să trec peste... Așa, am fost silit să fac aceeași excepție și pentru domnul Aleman, prieten bun cu bolnavul. Aleman, care examinase cu înfrigurare fața lui Toma Novac, trecu acuma repede de partea doctorului, bombănind cu imputare: — De azi dimineață mă zbat să pătrund și... — Mulțumesc, doctore — murmură doamna foarte moale și puțin înecată de plîns. Amîndoua glasurile izbiră ca niște săgeți urechile bolnavului. Auzise clar toate zgomotele, pașii, vorbele Dafinei și pe-ale doctorului. Ascultase însă numai ca să afle ceva despre starea lui. Glasurile noi îi vălmășiră o clipă simțurile. „Ileana!" Numele i se aprinse în inimă, stăpînitor, umplînd-o de fericire. Încerca să i se încuibeze în minte gîndul: „Aleman a venit pentru verificare... E sigur că trebuie să mor..." Trecu însă ca un fulger, lăsînd întipărit în tot cuprinsul sufletului numai tremurarea glasului ei și numele: „Ileana..." — Doctore, te rog, te implor, spune-mi drept, mai e vreo speranță? întrebă doamna, frîngîndu-și mîinile, cu ochii la bolnavul care se zbuciuma. Toma sorbea glasul ca o sărutare fierbinte, îi mîngîiau sufletul undele lui mătăsoase. Ileana pronunța cuvintele îndulcindu-le moldovenește, de păreau mai calde. Fericirea era atît de vie în sufletul bolnavului încît se temea să nu-l înece. Inima îi bătea rar, ca și cînd fiece bătaie ar fi căutat să prelungească clipele fericirii. — Toate patru gloanțe s-au oprit în corpul victimei — explică Filostrat, grav, adresîndu-se lui Aleman. Situația e îngrijorătoare. Nici n-am încercat să le extragem. Poate să fie vreo hemoragie internă. De altfel a pierdut mult sînge, organismul s-a slăbit... Extenuarea... În sfîrșit, Dumnezeu mai face minuni! — Și acuma din cauza mea se prăpădește! izbucni doamna nemaiputîndu-se stăpîni. Iarta-mă, Toma, iubirea mea, singura mea iubire dumnezeiască! — Iubire și Dumnezeu — mormăi Aleman, gros, aspru, cu o lucire subită în ochii de tăciune. În urechile bolnavului glasul Ilenei se împleti deodată cu al lui Aleman într-un amestec supărător. Simțea privirile lor. Îl usturau. Explicațiile doctorului i se păreau stupide. Ce primejdie, cînd conștiința lui e limpede ca apa de izvor! Vru să dovedească tuturor că a biruit moartea și încercă brusc să se ridice. Dureri furtunoase îi transformară mișcarea într-o zvîrcolire neputincioasă. Atunci se îndîrji mai rău și deschise mari ochii negri, cu bulbii înroșiți. Întîlni tocmai privirea ei, tremurătoare de milă. Pe obrajii albi lacrămile curgeau șiroaie. Mîinile îi erau împreunate pe piept ca la rugăciune, în adîncimile verzi ale ochilor licărea trist iubirea tainică. În aceeași vreme însă vedea și ochii lui Aleman, două mărgele negre în care fîlfîia o curiozitate bolnăvicioasă. Încrucișarea privirilor dură numai o clipă. Și atîta obosi pe Toma. Pleoapele parcă-i erau de plumb. Simțea că i s-au înțepenit deschise. Privirea ostenită i se odihni în peretele dintre cele două ferestre. Zări calendarul cu un șapte negru arab și altul roșu roman, iar deasupra pendula a cărei limbă se legăna rar, rar... Cadranul era acuma lucitor de alb. Minutarele, două dungi negre, însemnau ora șapte precis. „Trei șapte... numărul sfînt..." — îi trecu prin minte. Auzi foarte clar și în același timp glasul Ilenei și al lui Aleman: — Doctore, uite că moare... Scapă-l, doctore... sca... — Vezi strălucirea rece a privirii, doctore? Ai vă... Auzul i se frînse brusc, parcă s-ar fi trîntit o ușă tăind în doua cuvintele, lăsînd afară silabele din urmă. Apoi geana de lumină i se stinse în ochi, lăsînd suspendată în stînga limba pendulei. „Acuma e clipa verificarii supreme? se gîndi Torma. "Acuma ar fi să-mi retrăiesc, într-o fulgerare, toate cele șapte vieți. Și totuși nu se..." Gîndul se opri la mijloc, neterminat. Sufletul parcă i se prăbușea în veșnicie, vertiginos. Avea senzația scufundării, care însă nici nu-l spăimînta, nici nu-l bucura, ca și cînd orice simțire pămîntească i s-ar fi șters din fire, fără urme. Căderea ținu o secundă sau un lanț de veacuri — nu-și dădea seama. Se schimbă însă pe nesimțite într-o înălțare tot atît de fulgerătoare și tot atît de indiferentă. Conștiința îi era totuși mai trează și mai cuprinzătoare. Plutea deasupra spațiului și în afara timpului. Golul infinit îl înconjura, monoton, împrejur, în nesfîrșit, pîlpîiau raze albe, palide, din altă lume, ca niște ispite născătoare de amintiri ale unei existențe divine. Sufletul înțelegea și se îndoia între regrete și speranțe. Singurătatea îl îmbrățișa și îmbrățișarea ei îl tortura... CAPITOLUL I NAVAMALIKA ...Apoi chinul se lămuri într-o așteptare ca presimțirea unei schimbări inevitabile. Sufletul se zbuciuma în tulburarea viitorului prezent. Conștiința își pierdea treptat limpezimea atotcuprinzătoare, parcă s-ar fi scufundat într-un nour alburiu și năbușitor. Sferele lumii noi apăsau ființa sufletului și îl mărgineau din ce în ce. Era o fîlfîire plăpîndă în spațiul fără început și fără sfîrșit, în bătaia timpului transparent. Începu senzația unei coborîri prin planuri tot mai dese în care conștiința se subția ca un fir de argint răsucit fără cruțare. Și deodată însăși conștiința parcă se frînse în două, iar sufletul se închise într-un zid nepătruns. 1 — Fii frumos ca cei doi Asvini, fii nobil ca regel Yayati, fii darnic ca Rantiveda, fii cucernic și drept ca Siva, fiul lui Usinar, iar numele tău să fie Mahavira! Așa binecuvîntă păstorul Kaurava pe noul născut, înfățișîndu-l soarelui ce-și sulița lumina răcoroasă în zarea răsăritului, în mîinile noduroase și arse de vînturile fierbinți ale Indiei, copilașul roșcovan gîngurea speriat, sorbind lacom razele viorii ale dimineții. — Mahavira! suspină Radha, femeia păstorului, cu glas plîngător de fericire, din culcușul de zdrențe, uitîndu-și durerile în mîndria de-a fi dăruit lumii un om. Kaurava o privi cu recunoștință. Era întîiul lor copil și se părea că a dobîndit o comoară. Inima lui slăvea pe atotputernicul Vishnu. — Radha — murmură păstorul cu blîndețe — sunt omul cel mai fericit din lume! Așeză odrasla la sînul mamei. Radha era în ochii bărbatului mai frumoasă ca o floare roșie de lotus. Acuma însă, cu copilul în brațe, îi apărea asemenea copacului sfînt mango, alcătuind o singură ființă cu nevinovata floare albă navamalika. Îi îmbrățișă din ochi pe amîndoi și zise: — Mă duc să cer binecuvîntarea înțeleptului rishi. Porni. După cîțiva pași se întoarse. — Radha, să-i duc și copilul! Ochii femeii se umplură de lacrimi. Marele rishi să binecuvînteze rodul pîntecelui ei! Pustnicul vestit, pentru înțelepciunea și cucernicia lui, în tot ținutul pînă la Hastinapur, orașul regelui. Înfășură copilașul într-o haina și-l sărută cu foc: — Du-te, Kaurava! Soarele se ridica dintre dealurile line, acoperite cu cedri bătrîni. Fața lui purpurie surîdea aspru ca obrajii viteazului în viitoarea luptei. Spre miazănoapte, în fundul zărilor, sfînta Himalaya, cu coamele veșnic cărunte, lăcașul puternicului Indra se înălța ca un zid ocrotitor. Șiraguri de munți coborau în caturi tot mai joase, în culori tot mai închise pînă la codrul de kesara cu poiana sfîntă unde piosul rishi își petrecea viața în posturi și rugăciuni. În depărtare, spre apus, brîul de argint al rîului Malini licărea blînd înainte de-a se pierde în valurile tulburi ale sfîntului Ganga care curge de vale, la miazăzi, cale de două zile de-aici. Satul Ram, cîteva colibe sărace de lemn necioplit, era răsfirat pe coasta ușoară. Căsuțele rare, cu loc de pășune printre ele, păreau niște movile cenușii în verdele moale al cîmpului. Păstorul, cu copilul în brațe, urca voios pe cărarea bătătorită de pașii credincioșilor, spre codrul de kesara. O gazelă, cu ochii mari și curioși, îl întîmpină la marginea pădurii. Kaurava se bucură; era semn bun. Printre crengile cedrilor razele soarelui țeseau păinjeniș de aur. În văzduh, mirosul florilor roșii de patala se îmbina cu gîlceava cetelor de maimuțe care se avîntau speriate din copac în copac. Țipetele lor răsunau ascuțite ca niște tăișuri de pumnale, spintecînd val-vîrtej liniștea codrului. Kaurava ajunse gîfîind în poiana sfîntă, străbătută de un pîrîu stăvilit în care înțeleptul cu ucenicii săi își făceau băile de pocăință. Coliba sfîntului era proptită de trunchiul unui copac prăvălit de furtuni. Prinprejur, veșminte de scoarță, agățate de crengi, se uscau la soare. Înaintea colibei, la marginea pîrîului, bătrînul cu barba albă pîna-n brîu se închina, cu ochii pierduți în lumina soarelui, nemișcat ca un stîlp de piatră. Îmbătat de fericirea copilului, păstorul porni să treacă prin pîrîu, din sus de locul de scaldă. Înainte însă de-a atinge apa cu picioarele-i necurate, auzi ca un tunet mînios: — Num! Se opri spăimîntat. Era avertismentul pustnicului, supărat că-i tulbura rugăciunea. Se ghemui pe iarbă, la mal, cu odorul în poală. Pe fața-i dogorîtă de arșițe, bucuria alungă îndată teama. De peste pîrîu soseau, ca niște îndemnuri, rugăciunile către Surya, stăpînul soarelui. Buzele moșneagului parcă nici nu se mișcau și totuși cuvintele pluteau în văzduhul îmbălsămat ca niște flori sfinte nevăzute: — Ca tîlharii se ascund stelele și noaptea dinaintea ta, Surya atotvăzătorule! Înalță-te peste mulțimea de zei și oameni, deasupra marelui nesfîrșit, să cercetezi cerul lui Indra. Șapte armăsari roșii poartă carul tău, Surya cu plete de raze, Luminătorule! Urcîndu-te în cerul cerurilor, mîntuiește-mă de groaza întunerecului, Mărinimosule, și alină durerile inimii mele, Binefăcătorule! Surya, Surya! Cînd isprăvi închinăciunile, înțeleptul făcu semn lui Kaurava să se apropie, dar din jos de locul scaldei. Păstorul se supuse și trecu prin apă pînă-n genunchi, sfios parc-ar fi luat o baie de curățirea păcatelor. Marele rishi îl aștepta, așezat pe o blană de antilopă, avînd alături toiagul cu șapte noduri. În dosul colibei, trei ucenici bătrîni se căzneau să aprindă focul de jertfă, frecînd o uscătură de lemn sami pe o buturugă de maslin. Kaurava se aruncă la picioarele sfîntului și-i sărută haina de scoarță aspră, udă de baia dimineții. — Stăpîne prea milostive, uite copilul meu! bîlbîi dînsul. Binecuvîntează-l! Înțeleptul luă copilașul în mîinile-i cu pielea zbîrcită ca și scoarța hainelor, îl privi lung și rosti: — Fii frumos ca cei doi Asvini, fii nobil ca regele Yayati, fii darnic ca Rantiveda, fii cucernic și drept ca Siva, fiul lui Usinar! Kaurava se avîntă iar la picioarele moșneagului și i le îmbrățișă cu mai mare izbucnire evlavioasă. Dacă marele înțelept a binecuvîntat copilașul cu aceleași cuvinte, înseamnă negreșit că clipa nașterii a fost pe placul zeilor eterni. Apoi, luîndu-și odorul, adaogă întrebător: — E întîiul născut din sîngele meu, milostive rishi, și l-am numit Mahavira! — Mahavira! oftă bătrînu! cu ochii în depărtare și repetă îngăduitor: Mahavira... Aprobarea înțeleptului desăvîrși fericirea pastorului care își zise în sine: — Marele erou înseamnă numele Mahavira, marele Vishnu să-l ocrotească! 2 Kaurava era toată ziua cu vitele și cu grijile vieții. Radha, tînăra și copilăroasă, rămînea cu copilașul. Cu dragostea ei s-a făcut Mahavira de șapte ani. Era blînd ca maică-sa, avea ochii ei negri și sufletul ei visător. Asculta mai bucuros poveștile ei cu regi, viteji, cu brahmani făcători de minuni, cu lupte nesfîrșite între neamuri de eroi, decît să se joace cu copiii din sat. Pe urmă însă Mahavira trebui să treacă alături de tatăl său, să păzească vitele. Povestirile minunate îl urmăreau mereu. Era harnic și alergător, încît Kaurava putea fi liniștit în privința viitorului bogățiilor sale. Dar în ochii copilului ardea un foc înăbușit care-l umplea de griji. Cînd ajunse de două ori șapte ani, Mahavira întrecea în cumințenie chiar pe tatăl său Kaurava, căruia soarta nu-i mai dăruise altă odraslă. Înțelepciunea copilului acuma îl înfricoșa. Se sfătuia deseori cu Radha și femeia, rămasă tot nesocotită, dorea să vadă pe Mahavira în oastea regelui Arjuna. Kaurava clătina din cap, uluit. În mintea lui de vaisya nu puteau prinde rădăcini asemenea gînduri. El multe nu știa și nici măcar nu bănuia din tainele lumii. Avea închipuirea de altar în fața colibei, pe care făcea zilnic jertfele obișnuite, cerînd marelui Vishnu, în vorbe simple, belșug în prăsila vitelor, iarba grasă și vreme buna, ori rugîndu-l umil să-l ferească de fiarele sălbatice pe el și cireada sa. Pentru dînsul, Vishnu și Siva erau tot. Alte nume de zei și regi, cuprinse în rugăciuni învățate din copilărie, aveau în inima lui răsunet misterios, îl spăimîntau doar ca duhurile rele Rakshas. Își simțea totuși neștiința ca o povara i și de aceea se frămînta pentru Mahavira. Într-un amurg apoi luă copilul de mînă și porniră spre poiana sfîntă. — Stapîne, primește pe Mahavira sa te slujească și să se lumineze din rămășițele înțelepciunii tale! zise Kaurava, închinîndu-se. Să afle din gura ta sfîntă ceea ce mintea mea proastă nu e în stare să-l învețe! Înțeleptul tăcu îndelung. Se uită de două ori în ochii copilului, luminoși și cuminți. Răspunsul era greu. Brahmanul se murdărește chiar numai vorbind cu oamenii necurați. Și totuși vorbi: Să vie dimineața și seara, înainte de rugăciune, să usuce hainele ucenicilor. Mahavira mergea voios în poiana sfîntă de cîte doua ori pe zi. Sîrguința lui plăcu ucenicilor care întîi, de frică să nu se murdărească, nici nu se uitară la dînsul. Începură să-i vorbească și în cele din urmă îl îndrăgiră, spre mulțumirea brahmanului însuși. Multe luni de zile se duse Mahavira în poiana sfîntă, în mijlocul ucenicilor marelui înțelept, și mintea i se deschise ca o floare subt sărutarea soarelui. Începea să înțeleagă lucruri despre care nici nu visase, dar care zăcea amorțite în inima lui. Cerul și pămîntul își deschideau tainele și se populau cu ființe vii, cîrmuitoare de lumi. Sufletul nu se mai simțea singur nicăieri. Era însă de nouăsprezece ani și inima lui avea tresăriri ciudate. Se temea de Yama, judecătorul din împărăția morților, se închina în fața lui Vishnu, marele stăpîn al zeilor, iubea pe Siva, domnul pămîntului, și pe Lakshmi soția mult iubită a lui Vishnu, și pe Indra, stăpînitorul cerului albastru și pe Surya, soarele binefăcător care-și poartă prin văzduh carul cu șapte armăsari roșii mînați de regina zorilor Aruna, și pe toți cei treizeci și trei de zei din Brahman. Dar în sufletul lui mai viu trăia Kama, copilul frumos, călare pe papagal, cu arcul de trestie împletit cu flori și în tolbă cu cinci săgeți de sirișa. În vreme ce brahmanii își împlineau pocăința zilnică, scufundați în contemplarea sufletului lor, Mahavira privea, cu inima dornică, desișul codrului, așteptînd parca să se ivească o fecioară cerească Apsara să-l mîngîie și să-i șoptească vorbe frumoase. Încet-încet, dorul i se înfiripa în ochii sufletului: o fecioară subțire, mlădioasă, învălită într-o haină străvezie care-i alintă formele, cu ochii verzi ca pajiștea spălată de rouă înainte de arătarea trandafiriei Aruna. O vedea rîzînd: gura ei era roșie ca lotusul cel mai scump. În vremea aceea brahmanii îi vorbeau deseori despre taina tainelor: — Numai Unul este fără Al Doilea și această singură realitate este Atman. Cel ce se coboară în adîncimea sufletului său găsește acolo pe Atman, lumea cea adevărată, unde nu e deosebire între ce a fost și ce va fi, între ce este și ce pare a fi, căci numai mintea omenească, neputincioasă de a cuprinde tot, a născocit împărțirile care sunt pricina tuturor neînțelegerilor. Inima omului dezleagă ușor toate tainele. Inima e cheia înțelepciunii. Mahavira se simțea aievea pe calea adevărului. Inima lui înțelegea și rîvnea scînteia care să aprindă focul cel mare. — Trebuie să vie fecioara — își zicea dînsul, pitulîndu-se mereu în același loc, nemișcat, cu ochii spre același colț al poienei sfinte. Și, socotind că numai acolo, sub scutul marelui brahman, poate să se apropie de el fecioara cerească, hotărî să ramîie în slujba sfîntului toată viața. Tălmăci tatălui său gîndul ce-l poartă, dar Kaurava se spăimîntă. — Înțelepciunea îndepărtează pe om de cumințenie — își zise Kaurava, încercînd sa se împotrivească cu vorba hotărîrii feciorului. Mahavira însă avea mai multă putere în cuvinte. Spuse că marele înțelept ar fi mai binevoitor dacă l-ar vedea gata să-și dăruiască întreaga ființă pentru mîntuirea veșnică. Numai la orașe, unde se adună toată stricăciunea omenească și unde chiar brahmanii se tăvălesc în ticăloșie, omul păcătos e osîndit să rămînă în vecii vecilor în aceeași varna. Iar de nu l-ar primi înțeleptul să trăiască mereu în poiana sfîntă, el e în stare să se ascundă în singurătatea codrului, să se hrănească numai cu iarba musta ca porcii, și totuși să aștepte ivirea fecioarei cerești Apsara care-i va aduce mîntuirea cea mare. Auzindu-l Kaurava vorbind așa, se spăimîntă mai rău, încît nici nu îndrăzni să întrebe ce are să se aleagă mai tîrziu de vitele lor dacă Mahavira, singurul său vlăstar, va părăsi pentru totdeauna vatra părintească? Se sfătui cu Radha: ce-i de făcut? Și, după șapte zile de sfat, hotărîra să-l însoare. Înainte de a-i spune gîndul lor, trebuiau să-i găsească o fată bună, harnică și cu ceva avere. Radha se însărcina s-o dibuiască. Ea cunoștea mai bine pe toți oamenii din sat, pînă și copiii. Totuși ceru și povețele cîtorva bătrîne iscusite în asemenea treburi. Se opriră asupra fetei Anuya a lui Durga. Se duse însuși Kaurava să se tocmească. Durga avea multe vaci și oi, un cîmp de orez și robi fără număr care prindeau peștele din rîul Mălini, îl cărau la oraș și aduceau în schimb cîte trebuiau gospodăriei. După ce se înțeleseră din preț, Kaurava chemă pe Radha și ceru să vadă pe Anuya. Le plăcu. Era o fată voinică, cu picioarele mari, cu mîini mari, cu sînii mari și cu nasul mic. Era bună de muncă și de mamă. Mahavira se întrista cînd află porunca părinților. Trebuia să se supună, căci Kaurava era stăpînul și tatăl sau. Inima lui însă plîngea. Încă nu cunoscuse femeie. Se duse la marele rishi și-i imploră, oftînd, binecuvîntarea. Își luă rămas bun de la brahmanii ucenici și de la fecioara cerească pe care o așteptase în zadar. 3 Mahavira se mai ducea din cînd în cînd în poiana sfîntă, acuma însă ca un străin de viața înțelepților. Era primit acolo ca si ceilalți nevoiași de primprejur care veneau să se închine marelui rishi și să-și pocăiască astfel sufletele. Într-o zi un brahman din poiana sfîntă căuta acasă pe Mahavira. Înțeleptul înțelepților, mînat de o poruncă cerească, vrea să plece de îndată la Hastinapur, cetatea sfîntă a regilor. N-a spus nimănui de ce, dar ucenicii bănuiau că vrea să dojenească pe regele Arjuna. Înțeleptul are aproape o suta de ani și e slăbit la trup de posturi și rugăciuni, încît nu poate porni la drum așa de lung, singur. Ucenicilor le-a poruncit sa rămîie în poiană să urmeze neîntrerupt pocăința. Pe Mahavira l-a ales să-l însoțească. Deci să se pregătească. Se făcu fierbere în satul Ram pentru cinstea nemaipomenită ce dobîndise Mahavira din senin. Se zicea că fiul lui Kaurava are să ajungă dvija, de vreme ce înțeleptul l-a ales soț în călătoria cea mare. Kaurava era mîndru și jertfi un vițel alb lui Vishnu, în semn de bucurie, iar Anuya și Radha se apucară, plîngînd, să-i gătească merinde bogată. Mahavira însă, ascultînd sfatul ucenicilor, dărui merindea săracilor și nu luă de-acasă decît blana leopardului pe care-l ucisese cu doi ani în urmă. Femeile se bociră mai tare, iar Kaurava îi făgădui să aibă grije de nepoței și să-i crească, orice s-ar întîmpla. Satul întreg, cu mic și mare, i-a petrecut pînă la țărmul rîului Mălini. Marele înțelept, fiul lui Vasishta, purta obișnuitul vestmînt de scoarță încins cu brîul de brahman, era desculț și avea în dreapta toiagul cu șapte noduri. Barba-i alba flutura în adierea vîntului, cu sclipiri de argint vechi, întocmai ca și coamele sfintei Himalaya în miezul zilelor de vară. Cu mîna stîngă se sprijinea pe brațul puternic al lui Mahavira care, înalt, chipeș, lat în umeri, cu pletele negre și cu blana de leopard strînsa pe coapse, avea în ochii cuminți luciri de bucurie tainică și de umilință pioasă. Nu se uitară de loc înapoi, nici măcar la despărțire, spre mulțimea care-i binecuvînta urîndu-le sănătate și noroc la drum. Merseră șapte luni de zile, trecură prin șapte orașe și de șapte ori șapte sate și peste nenumărate pîrîuri și ape mari. Cînd oboseau, poposeau unde se nimerea. Mîncau poame și rădăcini găsite în cale. Pretutindeni lume multă îi privea trecînd, căci înaintea lor alerga vestea că marele înțelept, fiul lui Vasishta, merge să dojenească pe regele Arjuna. Și norodul se temea parcă s-ar fi coborît însuși atotputernicul Vishnu pe pămînt. Urcară munți și scoborîră văi multe, străbătură codri sălbateci și cîmpii mănoase pînă ce ajunseră la apele sfîntului Ganga, cei cu ostroave multe și cu tufișuri nepătrunse de trestia vetasa. Zăboviră șapte zile în Doab, pe urmă mersera mai departe, acuma mereu prin cîmpuri nesfîrșite de orez. Sosiră la inima sfîntului Ganga, trecură dincolo, înaintară pînă la sfînta Djamuna cu apele limpezi albastre-verzui și iară veniră în Doab, luînd-o spre răsărit. Apoi într-o dimineață Mahavira văzu, în fundul zării, zidurile cetății regale și murmură: — Hastinapur... Brahmanul însă nu ridică ochii, parcă i-ar fi fost scîrbă. Vestea se îngroșa cu cît se apropia de cetate. Un negustor viclean dădu de știre tuturor că însuși Durvâsa, cel mai strașnic dintre sfinții brahmani, s-a coborît din Himalaya cu blestemele zeilor. Un pescar pios spunea, dimpotrivă, că blîndul și înțeleptul Narâda, fiul lui Brahma, vestitorul zeilor, vine cu o solie de binecuvîntare de la Siva. Cei mai mulți credeau totuși că cel ce sosește trebuie să fie chiar Vasishta brahmanul sfînt ucis odinioară de către regele Kansa după îndemnul frumoasei Nisumba, adăugînd că mai poartă în piept săgeata otrăvită cu un semn al răutăților regești de totdeauna. Orașul sfînt Hastinapur creștea mereu în fața drumeților, pe o spinare de deal. Închizînd zarea, în mijloc, pe colina turtită, deasupra zidurilor înconjurătoare înalte de zece coți, se ridicau pereții de marmoră roșie ai palatului regal cu șapte rînduri de coperișuri piramidale, între coroanele verzi ale platanilor seculari ca niște evantaiuri uriașe. Împrejurul cetății, din trei părți, se oploșea orașul, cuprinzînd, în peste zece mii de case, mai mult de o sută de mii de suflete. O sută de trepte de piatră albă și apoi o alee de platani, prunduită cu multă grijă, coborau din cetate, la miazănoapte, spre Ganga, la scăldătoarea regelui. În Hastinapur, cetatea cu șapte porți, era frămîntare ca într-un furnicar. Oamenii ieșeau în fața caselor, se sfătuiau, se adunau în pîlcuri pe ulicioarele fără număr și se uitau mereu spre Doab, să zărească pe marele rishi. Din cînd în cînd cîte-un îndrăzneț se repezea cu vești la poarta apuseană a cetății, păzită de soldați mulți cu spete scurte și lănci cu vîrfuri de aramă, așezați pe două rînduri; fruntașul umblînd de ici-colo semeț, nici nu voia să audă. De-abia cînd un bătrîn cărunt spuse că fiul lui Vasishta a sosit la marginea orașului sfînt, mai-marele oștilor șovăi. Trimise șapte oameni să cerceteze dacă-i adevărat, iar el intră grabnic în cetate să vestească pe regele Arjuna, care se întorsese de curînd, împreuna cu onetenii săi, de la o mare vînătoare de gazele. Înțeleptul înțelepților, proptindu-se pe umărul lui Mahavira, urca greu ulițele spre cetate. Aripile porții de aramă erau larg deschise. Ostașii căzură în genunchi și-l lăsară sa treacă, copleșiți de spaimă. Mulțimea rămase la poartă ca în preajma unei mari nenorociri. Alături de înțeleptul care mergea cu pleoapele strînse ca să nu mai vadă zădărniciile lumești pierzătoare de suflete și care totuși înainta drept spre țintă parca ar fi cunoscut locurile si cărările mai bine ca paznicii ori chiar însuși regele, Mahavira se uita împrejur uimit și fermecat. Pagoda cu numeroasele cintri susținute de stîlpi de granit cu bazinurile pentru scaldele zilnice ale brahmanilor, cu copacii pentru uscarea hainelor lor, cu purohitarii în veșminte albe și brîu roșu încremeniți în contemplație pioasă ca niște bolnavi uitați acolo demult, apoi staulele elefanților de război cu sutele de îngrijitori, casele marilor sfetnici, cu colonade de piatră și cu coperișuri și caturi multe, și în sfîrșit palatul regelui Arjuna, cu terase deschise, adumbrite cu învelitori de purpură, sprijinite pe coloane răsucite de bambu, cu trepte albe de marmoră — toate i se păreau minuni din basme, își amintea povestirile din copilărie și-și zicea că ceea ce i-a fost dat să vadă aievea acuma, e mai presus de închipuirile lui de odinioară. Pășeau numai pe cărări presărate cu prundiș cernut, străjuite ici de platani falnici, colo de cîte un mango stufos, dincolo de un kesara cu ramurile tremurătoare. Cotiră pe o alee spre palatul regelui, în dreapta, la vreo douăzeci de pași, pe oglinda unui lac cu apa albastră ca undele sfintei Djamuna, se alintau perechi aurii de ciakravaka, rața minunată a brahmanilor. Mahavira întoarse privirea peste capul înțeleptului. Un lanț de fecioare zglobii, în văluri subțiri ce le înmuiau trupurile gingașe, se fugăreau împrejurul lacului, rîzînd, chemîndu-se... Lui Mahavira i se părea că vede aievea o ceată de fecioare cerești, cum le visase el altădată în poiana sfînta. Inima îi bătea de o bucurie nemărginită. Între ele zări una cu trupul plăpînd ca trestia încovoiată de mîngîierea zeului Vayu. Tocmai se desprinsese din cerc, acoperindu-și cu mîinile albe sînii ce tremurau de oboseală ca două porumbițe înfricoșate. Auzi pe celelalte strigînd-o cu drag: — Navamalika!... Navamalika! Fecioara se întoarse și Mahavira îi întîlni ochii mai verzi ca pajiștea ce împrejmuia locul, în blîndețea lor tainică Mahavira își ceti într-o singură clipire tot trecutul și viitorul. Privirea lor îi deschidea parcă porțile cerului și-i arăta căleai unirii eterne în Brahma. Văzîndu-l, rîsul fecioarei încremeni pe buzele umede. Tovarășele ei o chemau, zicîndu-i în glumă: — Ce e cu tine, Navamalika! Nu cumva te-a lovit vreo săgeată de sirișa din arcul înflorit al șăgalnicului Kama? Ea nu auzea glasurile lor. Îl vedea numai pe el și el era acuma toată lumea ei. Mahavira și Navamalika simțeau, în aceeași clipă, ca s-au mai văzut, că se cunosc din vecii vecilor și că soarta lor e împlinită pentru totdeauna. — Mahavira! mormăi înțeleptul aspru, băgînd seama că însoțitorul său se gîndea să se oprească. Trebui să-și urmeze calea alături de moșneagul sfînt ochii lui însă rămaseră vrăjiți înapoi la gingașa Apsara care stătea în același loc ca o vedenie fermecătoare de suflete. — Navamalika! își zicea Mahavira. Are numele cel mai gingașe flori și într-adevăr ea e floarea cea mai scumpă din lumea lui Siva! — Mahavira! își zicea Navamalika. Numele lui e marele bărbat și într-adevăr nu poate să fie sub cerul lui Indra bărbat mai mare ca dînsul! Cei doi drumeți suiră treptele terasei, trecură prin săli minunate, printre curteni în veștminte strălucitoare de scumpe, și ajunseră în fața tronului. Regele Arjuna ședea falnic în scaunul de aur, avînd la stînga pe femeia care-i născuse trei feciori, împrejurul tronului stăteau celelalte șaptezeci și șapte de femei ale puternicului rege, toate tinere și frumoase, ca niște nestimate într-o coroană domnească, toate îmbrăcate numai în valuri țesute din fir de aur și de argint și împodobite cu diamante, încît sala scînteia de focurile ochilor și ale pietrelor prețioase, în dreapta și în stînga veneau sfetnicii regelui, cu toiagele de bambu, cu bărbile îngrijite , apoi mai departe fruntașii oastei, cu haine aspre înarmați pînă-n dinți. Puțin la o parte se afla marele purohita, arhiereul casei regale, înconjurat de sacrificatorii cu știința de la bahvrica, de cîntăreții versurilor șaman, blînzii udgâtar, apoi de potrivitorii jertfelor, ucenici de-ai școalei Yayurveda, și în sfîrșit de paznicii tuturor sacrificiilor, neîndurătorii atharva, îngrijitorii celor ce s-au întîmplat și încă nu s-au împlinit. Mahavira însă parca nu mai vedea nimic, în sufletul lui nu mai trăia decît fecioara Navamalika. De-abia în fața tronului se mai dezmetici puțin, auzind glasul dîrz al marelui pustnic: — Te dojenesc, rege Arjuna! Șapte luni și șapte zile am umblat ca să-mi tîrăsc bătrînețele pînă la tine și să-ți strig în față: oprește-te! Ai uitat poruncile sufletului, te-ai înconjurat de femei fără număr și te-ai lăsat copleșit de poftele stîrnite în inima ta slabă de lacoma zeiță Rati. Pilda ta a cuprins țara întreagă, de la un capăt la altul, și toate cele șapte ostroave care împlinesc pămîntul. Tu ai îndemnat pe oamenii nepricepuți să primească stăpînirea plăcerilor trupești și să-și bată joc de poruncile zeilor! Nefericire ție, rege Arjuna! Blestemată va fi amintirea ta! Ia seama, rege! Vremea se apropie! Găsește-ți sufletul și pocăiește-te! Cuvintele bătrînului cu barba căruntă și spinarea gîrbovită de înțelepciunea anilor scăpărau ca niște fulgere cumplite peste capetele mulțimii de fruntași. Mahavira simți o săgeata de mustrare în inimă. Dojana parcă-l privea și pe dînsul care, toiag de drum al înțelepciunii, îmbrățișa în gînd numai pe Navamalika. Ceru în suflet iertare sfîntului, dar în rugăciunea lui se amesteca amintirea fecioarei, ea însăși o rugăciune, unindu-se cu gîndurile cucernice ca o merinde a veșniciei. Atunci regele Arjuna se sculă în picioare și vorbi. Ochii îi erau încărcați de mînie și vorbele-i parcă erau săbii: — În lanțuri ar trebui să te arunc pentru dojana-ți nedreaptă, bătrîne fără minte! Oprit-a oare Vishnu vreodată pe oameni să iubească femeia și să se înmulțească? Sfintele datini nu poruncesc oare regilor să-și sature inima în patul femeilor poftite spre a lăsa mulți urmași de sînge curat în lume? Marele înțelept, ca și cînd n-ar fi auzit răspunsul regelui, murmură: — Mahavira! Și porni cu Mahavira afară. Ieșind, Mahavira auzi din urmă, batjocoritor și amenințător, glasul regelui: — Tatăl tău, Vasishta, umbla călăuzit de gazela sfîntă, iar tu murdărești casta brahmană, sprijinindu-ți bătrînețea pe brațul unui nemernic sudra! Inima lui se umplu de înfricoșare, parcă vorbele regelui ar fi deschis deodată o prăpastie între el și Navamalika. De-abia acum își dădu seama că pîna la inima fecioarei e o cale atît de lungă că o singură viață nu va ajunge poate s-o străbată. 4 Coborîră treptele terasei. Slujitorii regelui se aruncau cu fața la pămînt înaintea marelui înțelept. Împrejurul lacului nu se mai zăreau fecioarele zburdalnice. Un glas tînguitor de ciakravaka spinteca tăcerea, ca o prevestire urîtă. Văzduhul se întunecase. Munți de nouri negri se frămîntau deasupra orașului. Doar spre apus și miazănoapte stăruia, ca o făgăduință, o dungă vînătă de cer. Pășeau desculți pe prundișul cărărilor albe. Înțeleptul mormăia cuvintele neînțelese în care Mahavira simțea mînia zeilor jicniți. Apoi deodată un fulger orbitor despică vălmășagul norilor, iar trăsnetul zgudui din temelii cetatea regelui. Marele pustnic ridică spre cer toiagul cu șapte noduri, parc-ar fi ispitit mînia lui Rudra, tatăl furtunilor nimicitoare. Mahavira tremura, cuprins de spaimă. I se părea că de acum va porni ploaia de foc care să prăpădească palatul regelui afurisit și inima lui era îngrijorată că prăpădul nu va cruța pe Navamalika. Cînd sosiră la poarta de aramă, alt trăsnet cutremură văzduhul. Paznicii îngroziți, văzînd pe înțeleptul mânios zvîrliră armele și sărutară urmele picioarelor lui. Și se porni o ploaie fierbinte, cu stropi mari ca boabele de vișine pîrguite. Trăsnetele se întețeau și firele de ploaie leșiatică ciocăneau coperișele caselor ca pliscurile unor nevăzute cobitoare. Norodul, aflînd ce se petrecuse în palatul regelui, se risipise și se ascunsese parc-ar fi așteptat sfîrșitul lumii. Ochii umflați de înfricoșare priveau de prin case cum trecea, în revărsarea apelor cerești, marele sihastru cu barba albă fluturată de vînt, cu părul alb răscolit de ploaie, cu toiagul de brahman înălțat spre tronul lui Rudra. Alături, Mahavira mergea cu fruntea plecată, cu inima toropita de amărăciune. Vecinătatea moșneagului sfînt nu-i mai mulcomea sufletul. Venind spre Hastinapur i se păruse că împrejurul lor erau toți zeii. Acum înțeleptul îi era o povară, căci din pricina lui trebuia să se depărteze de cetatea în care trăia Navamalika. Și cu cît se depărta, cu atît simțea mai limpede că unde e Navamalika, acolo e și inima, ca numai acolo e mîntuirea. Pășeau iar pe cărările cotitoare din Doab, printre cîmpuri de orez, pe sub copaci cu crengile sfîșiate de furtună. Mahavira se uita înapoi mereu-mereu. Orașul sfînt Hastinapur, zidurile cetății mărețe dispăruseră. Urgia cerului se potolise, în față soarele scăpăta roșu, furios, în dreapta, departe, apele tulburi ale sfîntului Ganga aveau sclipiri trandafirii. Înțeleptul se întoarse într-acolo și Mahavira înțelese că vrea să se curețe de atingerea orașului stricat printr-o baie în fluviul sacru. Pămîntul se înmuia sub picioarele lor. Ochiuri de apă licăreau dintre tufișuri de trestie și ierburi cu frunza lată, înalte cît omul. Cînd pamîntul se simți iarăși vîrtos, se pomeniră în fața sfîntului Ganga, cu apele liniștite galbene, atît de lat că celălalt țărm de-abia se putea deosebi în zare. Mahavira se așeză subt un palmier tînăr. Malul era lin. Un prundiș se zugrăvea subt un strat subțire de noroi gălbui, ca un fagure de miere. Brahmanul pășea spre marginea apei. Picioarele desculțe desemnau urme uniforme în care se dezveleau pietricele albe și rotunde. Înțeleptul se opri și își lunecă privirea bătrînă pe oglinda undelor sfinte. Stătu așa un răstimp, cu gîndurile duse, înfășurat în razele roșii ce i le trimitea din asfințit Surya, ca o haină de glorie. Cînd soarele închise geana luminoasă, moșneagul intră în rîu încet, cu pași șovăitori, pipăind cu toiagul de brahman. Valurile calde și moi mîngîiau picioarele uscate. Iar se opri. În haina de scoarță, cu părul și barba de argint, părea un copac împovărat de zăpadă. Apoi mai înainta spre adînc. Amurgul cernea peste dînsul pulbere de întunerec. Mahavira îl privea, cum îl privise de atîtea ori, dar acuma gîndurile lui zburau aiurea. Vedea că buzele înțeleptului se mișcau. Glasul însă i se împreuna cu gîlgîirea apelor sfinte și se înălța spre cer, tainic, neînțeles de urechi omenești. Apoi marele pustnic ridică în sus toiagul cu șapte noduri. Brațul îi tremura. Apa îi venea pînă la șolduri și undele se jucau cu brîul roșu. Glasul i se făcu mai puternic, alergă parcă printre valurile gălăgioase pînă ce, brusc, le stăpîni cu sfîntul cuvînt care răsună ca un tunet: — Aum! Înțeleptul se aplecă spre răsărit. Barba albă atinse apa, se scufunda. Rămase deasupra numai părul, o pată albă. Toiagul de brahman plutea întins pe valuri. Apoi, într-o clipire, se stinse tot. Mahavira crezu întîi că moșneagul vrea să guste din apa sfîntă. Pe urma se sperie. Sări în picioare, își lepădă blana de leopard, se repezi în rîu sa caute pe marele rishi. Pînzele înserării se îngroșau în văzduhul plin de murmurul undelor tulburi. Mahavira căută în zadar. Ieși pe uscat. Singurătatea îl cuprinse în brațe și-i turnă fiori de groază în suflet. Își zise că s-a împlinit minunea cea mare. Vishnu a chemat în lumea zeilor pe înțeleptul rănit în inimă de către regele Arjuna. Se părea că n-au mai rămas pe pămînt decît păcatul și pedeapsa, și-i era frică. Se întreba de ce nu l-a luat și pe dînsul marele înțelept în lumea cealaltă? Din amărăciunea părerilor de rău îi răsări în inima Navamalika. Amintirea ei îi spori tulburarea. Se crezu vinovat, începu să se bată cu pumnii în piept și strigă desperat: — A murit înțeleptul! Plînse amarnic ca și cînd s-ar fi prăbușit lumea întreagă și ar fi rămas el singur pe mormîntul de ruine. Împrejur, noaptea își întindea stăpînirea. Prin tufișurile dese, prin coroanele copacilor bătrîni, răcoarea se îngîna tainic cu șoaptele valurilor neostoite, cu țîrîitul de greieri, stridente ca niște împunsături de ace. Apoi undeva, aproape, o ciakravaka își începu chemările triste la care soțul amărît răspunse curînd, de pe celălalt țărm al rîului, cu glas stins de depărtare. Mahavira își curmă deodată lacrimile și ascultă cîntecul raței brahmanilor. Tînguirile pasărilor lovite de crîncen blestem parca jeleau moartea înțeleptului pustnic. Ciakravaka însă se apropia mereu de locul unde stătea ghemuit Mahavira pe blana de leopard. Cîntecul, cu cît se apropia, devenea mai sfîșietor, parc-ar fi pornit din însuși sufletul bărbatului. Mahavira nu-și mai dădea seama dacă plînge moartea sfîntului sau dorul de Navamalika. Se uită împrejur, așteptînd vreun ajutor nebănuit sau o minune cerească; în tufișuri se iveau sclipiri ciudate: uneori ochii înțeleptului, alteori privirea fecioarei. Erau întîi ca niște mîngîieri. Pe urmă însă îi trecu prin minte că ar putea fi ochi de fiare sălbatece care îl pîndesc sau chiar duhurile rele Raksha care vor să-l chinuiască toata noaptea, închise pleoapele, să nu mai vază nimic. Tînguiriie rațelor sfinte îi stăpîneau urechile și-i picurau în suflet, stăruitor, amărăciune și spaimă. Atunci socoti că ar trebui să plece undeva. Nu se poate sa adoarmă aici, pradă tuturor duhurilor nopții. Se ridică, își încinse blana, încotro să apuce?! Nici ziua nu cunoștea locurile, dar noaptea? Buimăcit, bolborosi ca o apărare: — A murit înțeleptul înțelepților... Îndată se mulcomi cu gîndul că nu i se poate întîmpla nici o răutate pe țărmul sfîntului Ganga, își așternu blana de leopard, se ghemui, își cuprinse picioarele, peste fluiere, cu amîndouă brațele, își odihni fruntea pe genunchii împreunați. Ciakravaka nu mai contenea cu tînguirile și, prin trestia deasă, vîntul sîsîia ca șerpii întărîtați. Deodată însă văzduhul se înfiora de trilurile dulci ale unei kokila, pasărea măiastră care îndulcește somnul zeiței Lakshmi. Inima lui Mahavira se umplu de bucurie atot-stăpînitoare. Navamalika îi alungă toate temerile. Nu mai auzea nici jeluirile raței brahmane, nici șuierul vîntului, ci numai picurările fermecătoarei kokila. Parca era chiar glasul fecioarei Navamalika. Între pleoapele strînse îmbrățișa toată ființa ei. Buzele îi tremurau: — Navamalika... Navamalika... Somnul îi aduse împlinirea speranțelor. Regele Arjuna îl făcu conducătorul carului său de război și, drept răsplată pentru vitejia cu care a luptat, îi dărui pe Navamalika... Se deșteptă cu sărutarea ei pe buze și cu amintirea unei nemărginite fericiri în suflet. Își spălă obrajii în apele sfîntului Ganga. Vrea să fie frumos, deși simțea că n-are nevoie să cucerească. Apa răcoroasă îl dezmeteci. Aruna, cu raze trandafirii în buclele de aur, vestea răsăritul soarelui. 5 Mahavira porni singur înapoi, spre sfîntul oraș Hastinapur, să dea de veste norodului și regelui că a murit marele rishi în apele rîului etern. Avea remușcari pentru că se gîndea totuși la Navamalika. Ajunse la marginea orașului tocmai cînd soarele sulița mai fierbinte. Mergea pe ulița strîmbă către cetatea regală. Nimeni nu-l lua în seamă. Doar copii goi și murdari căscau gura după dînsul din pricina blănii de leopard care-i strîngea mijlocul. Mahavira se miră și apoi se supară că nu-l mai cunoaște lumea. Iuți pașii și începu să strige: — A murit înțeleptul, fiul lui Vasishta! Atunci oamenii se opriră, întrebîndu-se cine e străinul și ce strigă? Unii își aduseră aminte că l-au mai văzut ieri întovărășind pe pustnicul de subt Himalaya. Încolți în suflete bănuiala că s-a întîmplat vreo nenorocire. Cîțiva alergară să-l întrebe. Mahavira însă striga într-una: — Marele rishi a murit... Vestea se întinse ca focul în paie. Paznicii cetății, cuprinși de înfrigurarea norodului, lăsară pe Mahavira să intre pe poarta de aramă, în vreme ce gura lui repeta plîngator aceleași cuvinte, inima îi tremura și din ochi căuta nerăbdător pe Navamalika. Strigătele străinului ridicară în picioare toată cetatea. Războinici și brahmani și slujitori furnicau pe cărările întortocheate, înconjurară pe Mahavira care înainta mereu spre palatul regelui Arjuna, uitîndu-se împrejur tot mai îngrijorat. Apoi deodată descoperi pe Navamalika, pe terasa unui palat ascuns între platani uriași, și inima i se făcu cît un puișor speriat de kokila. Fecioara îl zări și se avîntă spre cărarea pe care umbla el. Cînd o văzu în fața lui, cu sînii palpitînd, i se opriră picioarele, singure, și bîlbîi zăpăcit: — A murit înțeleptul... Adaogă însă îndată, fierbinte ca o flacără mistuitoare: — Navamalika!... Privirile lor se sorbeau încrucișîndu-se, îmbrațișîndu-se. Pînă la treptele palatului regal mai erau doar cîțiva pași. Soarele cernea raze de aur pe covoarele de pajiște, pe oglinda lacului albastru cu perechile de ciakravaka. — Regele... Regele... Glasuri murmurau împrejur. Pe terasa umbrită se ivise Arjuna cu ochii plini de mare mînie. Mahavira nu auzea glasurile șoptitoare, nici nu vedea privirile spăimîntate. Sufletul lui își simțea înfățișarea în ochii verzi ai fecioarei. Căzu în genunchi, ca înaintea unei zeițe coborîte pe pămînt, și îi cuprinse picioarele cu amîndouă brațele, bolborosind cuvinte pe care nici el nu le înțelegea și prin care inimile lor totuși se întîlneau. Îl zgudui glasul regelui Arjuna: — Afară, sudra! Mahavira bîigui speriat: — A murit marele rishi... În aceeași clipă toiagul greu al regelui căzu și-l izbi în creștet, amețindu-l. Zeci de brațe apucară pe Mahavira care striga năuc: — Înțeleptul s-a stins în apele sfîntului Ganga! Ochii lui mai întîlniră privirea fecioarei îngrozite. Era tîrît spre poartă într-un vălmășag de urlete peste care stăpînea glasul regelui Arjuna rostind parcă același cuvînt nimicitor: — Sudra... Sudra... La poarta de aramă străjerii îl primiră cu lovituri de spete. Fu zvîrlit pe urmă mai la vale, ca o grămadă de carne netrebnică, în mijlocul unui grup de oameni care vorbeau aprins despre moartea marelui rishi. Cineva recunoscu pe Mahavira; îl văzuse adineaori ducînd vestea cea minunată în cetate. Se ridicară glasuri, întîi sfioase, apoi mînioase, că regele și-a îngreuiat păcatul de ieri schingiuind azi pe solul care venise cu știrea morții înțeleptului. Strînseră pe Mahavira din țarina uliței, îl adăpostiră în casa giuvaergiului Gianuka, niște femei îi spălară rănile și-l puseră să povestească pe îndelete cum s-a stins fiul lui Vasishta. Amănuntele treceau din gură în gură și oamenii murmurau: — Minune!... Mare minune!... Un pescar zdrențos, cu fața murdară, luminată de însuflețire, zise poruncitor: — Mă duc la sfîntul Ganga, poate să aflu acolo rămășițele înțeleptului. Porni. Mulți îl urmară, mai ales bătrîni cu ochii înfricoșați de taine și femei speriate de mînia zeilor care amenință să se abată asupra orașului. Curînd alte cete, mai numeroase, alergară spre rîul sfînt. Pe țărmul mlăștinos mii de oamenii umblau de ici-colo, gemînd, căutînd și implorînd, îndurare cerului. Unii intrară în valuri și mulți se înecară, fericiți să poată muri în apele sfinte care au înghițit pe marele înțelept. Mahavira ramase uitat în casa giuvaiergiului. Era văduv de mulți ani Gianuka și trăia singur-cuc, ciocănind toată ziua la brățări, inele și alte podoabe scumpe pentru curtea regelui, pentru rnai-marii țării și femeile lor. Îl iubeau toți pentru ca îl cunoșteau om supus, muncitor, blînd și credincios. Seara, întorcîndu-se din cetate și găsind acasă pe Mahavira, giuvaergiul se miră, dar nu-l alungă, îmbucară împreună, apoi ieșiră în fața ușii se așezară jos și ceru străinu lui să-i spună tot. Gianuka îl ascultă și zîmbi: — Am priceput, străine. Mare noroc ai avut că regele n-a poruncit îndată să-ți taie capul ! — Ce-am greșit oare, stăpîne? Pentru că am adus vestea despre sfîrșitul înțeleptului? — Și asta — dădu din cap giuvaiergiul. Regele Arjuna nu poate ierta dojana marelui rishi. Dar mai rău ai păcătuit apropiindu-te de Navamalika așa. Căci Navamalika nu e o Apsara, cum crezi tu, ci chiar fata vistiernicului Gutayana. Arjuna a îndrăgit-o atît de mult că în curînd o va lua în palatul său. Tu însă ai murdărit pe Navamalika, îmbrățișîndu-i picioarele albe, și ai răscolit mînia stăpînului care de-abia așteaptă să-i culeagă fecioria, nădăjduind sa dobîndească un vlăstar frumos ca maică-sa și viteaz ca dînsul. Mahavira întrebă cu glas de frică: — Dară părinții ei se învoiesc să o dăruiască regelui ? — Nepriceput ești — se sfătoși Gianuka. S-ar putea oare mai multă cinste pentru un părinte decît sa-și vază odrasla în palatul regelui ? — Dar ea? urmă Mahavira încăpățînat. — Navamalika? Ar fi o nebună daca nu s-ar mîndri că regele îi poftește trupul și iubirea. De altfel cine întreabă ce vrea o fată fără minte? — Dar regele Arjuna are șaptezeci și șapte de femei! stărui Mahavira. Navamalika să fie cea din urmă? — Va fi cea dintîi fiindcă pe ea o iubește mai mult regele! spuse giuvaiergiul cu mîndria slujitorului credincios care ocrotește pe stăpînul său. Mahavira tăcu. Era întuneric acuma și Gianuka nu vedea cît de albi s-au făcut obrajii străinului și nici nu auzea cît de cumplit îi bătea inima. — Păcat numai că sărmana Navamalika nu prea e bine — urmă giuvaiergiul într-un tîrziu, aproape înduioșat de gîndurile sale. Cînd i-am dus podoabele pe care i le-am gătit din aurul regelui Arjuna, am găsit-o plînsă. Maică-sa îmi spuse că s-a speriat fata din pricina vălmășagului stîrnit de tine. A și chemat o babă să-i descînte. — Navamalika știe că sunt în casa ta? întrebă deodată Mahavira, apucînd mîna giuvaiergiului. — Cum să știe, cînd nici eu nu știam? răspunse Gianuka rîzînd de întrebarea lui fără rost. Dacă s-ar afla și apoi s-ar întîmpla să se îmbolnăvească mai rău Navamalika, ar fi vai de tine, căci regele ți-ar curma viața. De aceea acuma culcă-te, să aduni puteri, iar mîine să pleci acasă de unde ai venit! — Am să plec negreșit! murmură Mahavira cutrernurîndu-se parc-ar fi rostit o vorbă de ocara. Se culcă afară, lîngă ușă, pe blana lui de leopard, și toată noaptea o petrecu privind stelele care licăreau întocmai ca ochii fecioarei Navamalika. Inima lui suspina, iar în minte i se frămîntau mii de planuri: cum să mai pătrundă pînă la ea, cum s-o smulgă din brațele regelui, s-o ducă undeva, să trăiască numai ei doi lumea lor. Își zicea mereu ca va pleca acasă, dar mereu adaogă că nu poate pleca singur. Simțea foarte lămurit că aici îl amenința primejdii și, în același timp, că nici o primejdie nu e mai cruntă decît despărțirea de Navamalika. Încerca sa-și înăbușe inima gîndindu-se la marele rishi, la satul de subt Himalaya, la copiii săi și la Anuya. Gîndurile i se stingeau în creieri ca niște luminițe în bătaia soarelui de amiazi. Dimineața îl găsi cu ochii înroșiți de nesomn și cu sufletul zdrențuit de nehotărîre. — Fie-ți calea binecuvîntată! îi zise Gianuka, ieșind cu somnul în gene. — Primește-mă slugă în casa ta! îl rugă Mahavira, umil ca un cîine rătăcit într-o ogradă străină. Giuvaiergiul îl privi nedumerit: — De ce nu te întorci acasă? — Nu mai pot pleca de-aci — zise Mahavira cu fruntea în pămînt. Nu mai cunosc calea pînă la poalele sfintei Himalaya. Gianuka se înfricoșa: cum să adăpostească el, slujitorul curții, pe străinul oropsit de regele Arjuna? Nici măcar n-avea nevoie de dînsul. Mahavira însă i se părea cuminte și supus. Nu-l lăsa inima să-l gonească. Șovăind, amînă răspunsul. Înspre amiazi, plecînd cu o cutie de argint, spuse lui Mahavira: — Alte podoabe pentru frumoasa Navamalika... Se întoarse tîrziu, vesel: — De-acuma poți sta aici cît poftești, străine! Oamenii te-au uitat parcă nici n-ai fi umblat prin cetate. Așa uită de repede oamenii! Toată lumea vorbește numai despre serbările ce le pregătește regele Arjuna în cinstea fecioarei Navamalika. De altfel și ei i-a trecut spaima. Am găsit-o ciripind ca o turturică. Numai ea m-a întrebat de tine, dacă nu cumva te-am văzut. Se vede că ea nu te-a uitat, fie ca ai speriat-o prea rău, fie că i-a plăcut înfățișarea ta. Tînără și nesocotită cum e, n-ar fi de mirare să-i fi pătruns inima o săgeată de sirișa. Mahavira își stăpîni bucuria. Lepădă blana de leopard și se încinse cu un sorț vînăt de slujitor. A doua zi însă, cînd Gianuka se gătea să meargă în cetate, Mahavira zise: — la-mă cu tine, stăpîne, să-ți fiu de ajutor! — Vishnu să mă ferească sa fac una ca asta — se apără giuvaiergiul. Dacă te-ar cunoaște cineva, mi-ai primejdui și mie viața! Mahavira nu stărui. Speranța îi oțelea răbdarea. În fiecare zi, Gianuka îi povestea noutățile din cetate. În fiecare zi afla cîte ceva despre Navamalika. Apoi, într-o zi, Gianuka vorbi triumfător: — Mîine dimineață Navamalika se va scălda în apele sfîntului Ganga, iar seara se va culca în patul regelui Arjuna. Mahavira îngălbeni. Toate speranțele se risipeau în sufletul său ca mărgelele cînd se rupe ața pe care au fost înșirate, însuși chipul fecioarei parcă i se topea în inimă, amenințînd să nu mai rămîie decît o durere nesfîrșit de chinuitoare, își pierdu stăpînirea. Se aruncă la picioarele giu-vaiergiului, plînse, îi mărturisi că Navamalika e rostul vieții lui, îl ruga să-l ia cu dînsul în cetate, s-o vază baremi ultima oară. Gianuka nici nu îndrăzni să înțeleagă dintr-o dată, atît de îngrozitor era cei-i auzeau urechile, îl izgoni cu vorbe blînde, dar hotărîte. Mahavira, ca și cînd i-ar fi încolțit în inimă o nouă speranță, se supuse îndată, își luă blana de leopard și plecă fără părere de rău. Văzîndu-l dus, Gianuka respiră ușurat: — Slavă ție, Vishnu, Atotputernicule, că m-ai scăpat de primejdia cea mare! 6 Fără sa-și dea seama, Mahavira mergea spre sfîntul Ganga. Amurgul cobora repede. Ajunse pe întuneric afară din oraș. Nu cunoștea locurile, dar nu-i era frică. Departe, în cîmpia înnegrită, rîul sfînt se deslușea ca o panglică cenușie cu unduiri mătăsoase, într-acolo se îndrepta acuma hotărît, ca spre un liman mîntuitor. Trunchiuri putrede de copaci doborîți de vînturi încercau să-l abată din drum, tufișuri îl plesneau cu crengi subțiri peste față, gropi și șanțuri îi încetineau pașii, bălți și ochiuri de mlaștini îl trăgeau de picioare. Nimic nui-l oprea, întreaga ființă îi era pătrunsă de chipul fecioarei. N-avea nici un gînd în creieri. Sufletul însă îi era plin de o încredere stranie și mîngîietoare. Osteneala și somnul îl copleșiră mai tîrziu. Se trînti subt un copac și adormi îndată atît de adînc că nici un vis nu se putu apropia de dînsul. Îl deșteptă soarele cu raze calde care-i gîdilau pleoapele. Simți în suflet o hotărîre gata, parcă șapte nopți ar fi chibzuit pînă să-i potrivească toate amănuntele. Inima îi era ușoară și veselă ca în preajma unei mari fericiri. Spre apus, ca un gard viu, se zărea aleea de platani coborînd din cetate și întinzîndu-se pînă la scăldătoarea regală în Ganga. — Pe-acolo are să treacă Navamalika — îngîna Mahavira ca și cînd ar fi vorbit cu cineva. Porni voios. Ajunse repede. Se ascunse într-un desiș aproape de alee și așteptă liniștit. De la giuvaiergiul Gianuk știa prea bine ca nici un picior de om nu se poate afla prin preajma scăldătoarei cînd trece regele, cu atît mai puțin cînd va trece Navamalika. Din ascunzătoarea lui vedea bine cărărea bătută cu nisip alb printre platanii cu trunchiuri groase cît mijlocul unui bărbat. O urmarea pînă la treptele de piatră care urcau în cetate și pînă la poarta de bronz cu cuie de aur, zăvorită. În minte i se depăna un plan ce se închegase singur; cum se va strecura pînă la marginea aleei, cum va lua în brațe pe Navamalika, apoi cum va dispărea cu dînsa în tufișele sfîntului Ganga înainte ca ostașii de pază să-și vie în fire, cum va duce-o departe pînă în codrii de pe Himalaya. Într-un tîrziu auzi zgomot de pași. Erau ostașii trimiși, să cerceteze ținutul ca nu cumva ochi străini să pîngărească pe iubita regelui. Mahavira nu se clinti din loc. Trei vlăjgani, cu sulițe lungi scotocind prin tufe, trecură pe-aproape. Vorbeau despre Navamalika, cu glas tare, amănunțindu-i frumusețea prin cuvinte murdare: Unul oftă: — Ei, de-aș fi eu la noapte în locul regelui... Ceilalți rîseră grosolan. Apoi Mahavira văzu ostașii rînduindu-se pe alee, cîte unul la o sută de pași, de o parte și de cealaltă. „De-acuma trebuie să vie!" se gîndi Mahavira și întoarse privirea spre poarta din capul scării de piatră. Deodată inima i se strînse ca într-un clește de fier. Poarta de bronz se deschise încet, greoi. Apăru întîi vistiernicul Gutayana, părintele fecioarei, în haina strălucitor de albă, cu un toiag lung în dreapta. Apoi, în urma lui șapte fecioare în văluri de argint, cu părul pe spate, cu picioarele goale. Apoi Mahavira se cutremură: în pervazul porții se ivea Navamalika. Era albă și ea ca celelalte, da înfășurată într-un val de aur presărat cu pietre scumpe care scînteiau în bătaia soarelui. Două roabe negre, cu apărători de păun, îi țineau umbră și răcoare. Apoi veneau șapte femei de-ale regelui în veștminte roșii ca lotusul cel scump. Pe urmă patrusprezece sclave purtau pe umeri litiera de bambu, așternută cu blănuri de tigru și perne de mătase, în care avea să se urce Navamalika, după baia sfîntă, ca sa o-o mai atingă nici o necurățenie pamîntească pînă ce regele se va milostivi s-o facă femeie. Mahavira stătu împietrit un răstimp, urmărind apropierea alaiului tăcut. O tresărire puternică îl vesti c-a sosit clipa. Se tîrî printre tufe, domol ca șarpele, îngrijorat numai sa nu-l zărească vreunul din ostașii ce străjuiau aleea. Izbtui sa se strecoare pînă lîngă un trunchi scorburos. În dreapta și în stînga paznicii nici nu se vedeau; dincolo însă, chiar în fața lui, răzimat de tulpina platanului, un ostaș voinic, cu niște mîini mari, noduroase, care țineau drept o suliță mai înaltă ca dînsul, se uita cu ochi lacomi spre cetate de unde venea încet convoiul. Tăcerea era ca pînza deasă. Doar muștele și niște bondari greoi bîzîiau sfios printre frunze. Apoi Mahavira auzi scîrțîit de pași pe nisipul cărării și un zumzet blînd, cîntecul fecioarelor ce însoțeau pe Navamalika. În clipa aceea, deasupra lui, în platan, o kokila porni să psalmodieze duios, ca o melodie de iubire, încît ostașul din față ridică ochii căutînd pasărea măiastră a zeului Kama. Inima lui Mahavira plîngea ca o rană proaspătă, iar în creieri i se chinuiau roiuri de gînduri. Cîntecul kokilei se unea cu murmurul fecioarelor într-o armonie care proslăvea iubirea lui și pe Navamalika. Se furișă mai aproape de marginea aleiei, cu groaza în suflet că paznicul de dincolo i-ar putea auzi bătăile inimii. Gutayana trecea agale, cu ochii în pămînt, tîrîndu-și prin nisip toiagul. Printre cele șapte fecioare recunoscu unele pe care le văzuse lîngă lacul din cetate. Navamalika avea privirea rătăcitoare parcă ar fi căutat mereu pe cineva. Pieptul ei se zbuciuma subt vălul de fir și șoldurile i se legănau. Deodată ochii ei întîlniră focul privirii lui Mahavira în tufișul ce-l adăpostea. Se opri brusc. Obrajii ei erau luminați de văpaia unei bucurii mîntuitoare. În aceeași clipire, Mahavira năvăli din ascunzătoare o ridică în brațe și se întoarse cu ea spre desișuri. Navamalika își răzimă trupul pe pieptul lui și îi cuprinse capul cu mîinile albe. Fața lui Mahavira se odihnea între sînii ei feciorelnici. Nările i se umplură de mirosul corpului ei. Își pierdu cumpătul simțind atingerea pieliței catifelate. Buzele lui sărutau cu disperare sînii scăpați din strivirea vălului. Numai trei pași mai putu face. Fericirea îl copleși. Uită toate primejdiile, toată lumea în îmbrățișarea ei. El și ea erau începutul și sfîrșitul. Roabele cu apărători de păun amuțiră de spaimă. Femeile regelui însă țipau ca din gură de șarpe. Fecioarele dinainte se întoarseră, Gutayana veni gîfîind. Ostașul de subt platan se repezi ca uliul asupra lui Mahavira, îi smulse din brațe pe Navamalika și apoi, apucîndu-l de gît, începu să-i care la pumni în obraz, căci sulița o scăpase jos în zăpăceală. În cîteva clipe sosiră și alți paznici, năpustindu-se cu toții pe Mahavira, trîntindu-l la pămînt, zdrobindu-l în lovituri. Fu legat cobză și azvîrlit deoparte, în vreme ce Navamalika, înconjurată de femei, îngîna: — Mahavira... Mahavira... Vistiernicul o lua de mînă și alaiul își urmă calea, par nu s-ar fi întîmplat nimic. Navamalika însă întoarse cap și văzu pe Mahavira însîngerat, încătușat, nemișcat. Avu o tresărire, ca și cînd ar fi vrut să se oprească, dar Gutayana o sprijini, mulcomînd-o: — Liniște, liniște, Navamalika! A fost un rob ticălos, amețit de frumusețea ta. Fecioara suspină. Nu-și mai simțea picioarele. Pe piept o ardeau urmele buzelor lui. Trei ostași dezlegară pe Mahavira, apoi îl înțepară cu vîrful de suliță și-l loviră cu picioarele să se scoale. — Înainte, înainte, gîfîi răgușit paznicul de subt plata izbindu-l cu pumnul noduros în coaste. — Navamalika! murmură Mahavira, cu ochii spre aleia sfînta. Alaiul nu se mai vedea. 7 Pe la amiaza, Mahavira intra iar în cetate, pe aceea poartă de aramă, acum însă călăuzit de ostașul cu pumni noduroși, care-l trăgea de un lanț petrecut pe după gît, de ceilalți doi care în răstimpuri îl izbeau din spate cu picioarele sau cu vîrful suliței. În cetate se aflase despre întîmplarea de pe aleea regală. — El e tîlharul? întrebă fruntașul paznicilor de la poartă. Ostașul dinainte răspunse doar din cap, smucind furios lanțul. Atunci fruntașul se apropie de Mahavira și-l scuipă în obraz: — Cîine! Trecură pe cărări lăuntrice pînă la temnița de lîngă poarta Yama. Fu coborît pe niște scări întunecoase într-o văgăună ce se afla subt zidul cetății. Acolo ostașul îi puse cătușe la picioare, îl legă cu lanțul de un stîlp de piatră și apoi îl lăsă singur. Mahavira auzi răbufnitul lespedei grele care astupa gura temniței, încercă să se miște, dar nu izbuti decît să se întoarcă cu fața în sus. Trebui să stea așa, ca un trunchi sfîșiat de dureri. Trupul îi era însîngerat de lovituri, încins doar peste mijloc cu șorțul de la Gianuka. Blana de leopard îi rămăsese în ascunzătoarea din tufiș. Pă-mîntul rece și umed îi mai răcorea chinurile. Ochii deschiși mari sorbeau numai întunerec. Încet-încet gîndurile se limpeziră. Amintiri începeau să-i lumineze întunerecul. Navamalika, cu ochii verzi ca livada înrourată, plutea în jurul lui. Îi simțea în nări mirosul sînilor. Buzele îi erau dogorîte de urmele sărutărilor. Pe gît, în locul lanțului, îi strîngeau brațele ei calde. Sufletul îi era pătruns de o fericire aromitoare, iar gura lui șopti fierbinte: — Navamalika... Ca o străfulgerare îi apăru presimțirea morții care însă se topi fără urme în noianul de fericire. Timpul însuși parcă se oprise în loc să-i statornicească bucuria. Într-un tîrziu îi trecu prin minte că în noaptea aceasta regele Arjuna are să strînga în brațe pe Navamalika. Și deodată se stinse lumina amintirilor, și temnița rămase mai neagră ,mai chinuitoare ca un mormînt. Se zvîrcoli ca o rîma să se scoale să-și rupă lanțurile și să alerge în ajutorul ei. Guzgani flămînzi se fugăreau primprejur. După sforțări crîncene, ajunse să se ridice în picioare. Stătu o vreme așa, răzimat de stîlpul de piatră. Un zgomot de sus îl dezmetici. Părea că lespedea grea s-ar fi dat la o parte. Pași mînioși coborau pe trepte. Mahavira se învioră. Poate că totuși va împiedeca pîngărirea fecioarei. Același ostaș îi dezlegă picioarele din lanț și-l tîrî afară. Mahavira văzu mulțumit ca soarele e în asfințit și-și zise că Navamalika mai poate fi mîntuită. O sumedenie de paznici furioși îl înconjurară. Fu pornit pe o cărare. Cineva, din spate îl pleznea neîncetat cu un bici. Loviturile îi frigeau inima, își mușca buzele, dar nu scotea nici un strigăt de durere. La stînga, pe o terasă albă, femeile regelui se îmbulzeau să vază pe cel ce a încercat să răpească pe Navamalika. Multe îl compătimeau, îl găseau frumos, deși trupul lui era murdar de noroi amestecat cu sînge. Ajunse într-o hală deschisă. Regele Arjuna ședea în scaunul de judecată, înconjurat de marii sfetnici și de brahmanii curții. Ostașul trînti cu fața la pămînt pe Mahavira înaintea stăpînului, care însă făcu semn să se ridice ca să-l vază mai bine. Paznicii din spate tăbărîră cu bicele asupra lui Mahavira pînă îl sculară în picioare. Regele îl privi lung, vrînd să-i citească din ochi pentru ce s-a năpustit cîinele de sudra la Navamalika. Ochii lui Mahavira însă rătăceau de ici-colo, aprinși de îngrijorare, căutînd pe cineva. Arjuna înțelese că privirea lui umblă după fecioara iubită. Sări de pe scaun și strigă: — Să piardă lumina ochilor! Mahavira parcă n-ar fi auzit. Ochii mari negri aveau o lucire fierbinte și nerăbdătoare. Două mîini vrăjmașe îl apucară de umeri, iar în față îi apăru un om scund, uscățiv, cu pielea gălbejită, cu gura strîmbă într-un rînjet ciudat, cu ochii pieziși. Era călăul regelui Arjuna, primit în dar de la stapînitorul oamenilor galbeni. Un brîu portocaliu îi subția mijlocul. Omul galben schimbă o privire cu paznicii de la spatele lui Mahavira, apoi ridică amîndouă mîinile strînse în pumni, cu degetele mari întinse și întoarse înlăuntru. În clipa următoare Mahavira simți o durere sfîșietoare, parcă două pumnale i s-ar fi înfipt în orbite zdrobindu-i bulbii ochilor. Un țipăt de fiară, prelung, șerpui în văzduh. Mahavira căzu în genunchi. Pe obraji îl frigeau două dîre de sînge. Bolborosi totuși în neștire, ca o chemare deznădăjduită: — Navamalika... Regele Arjuna auzi șoapta, se ridică iar de pe scaunul de judecată și porunci: — Smulgeți-i limba! O mînă își înfipse degetele în pletele lui Mahavira și-i dădu capul pe spate, în vreme ce alte degete osoase îi frămîntau încheieturile fălcilor, silindu-l să caște gura. Un clește rece îi apucă limba pitită în dosul dinților de jos și, cu o smucitură scurtă, i-o rupse din rădăcină. Valuri de sînge bolboceau în gura lui Mahavira, zvîrcolindu-se într-un horcăit înfundat. — Să-l jupoaie de viu și să-l arunce hrană cîinilor! răcni regele Arjuna, furios, parcă în gîlgîirile de durere ar fi auzit iarăși numele fecioarei. Bicele se abătură pe spinarea lui Mahavira cu atîta poftă că-i sfîrtecară carnea și-l făcură să se ridice în picioare. Ostașul cu lanțul îl tîrî afară. O ceată de robi se repeziră să spele urmele de sînge pe pardoseala lucioasă... Mahavira nu-și simțea picioarele care totuși îl duceau pe aceleași cărări, înapoi spre poarta Yama. Dincolo de zid, în fața porții, se afla terasa chinurilor, unde cei osîndiți erau arătați norodului veșnic doritor de cruzimi. Un vestitor suflă într-un bucium de corn, chemînd poporul să alerge ,să vază și să se înfricoșeze. La poalele terasei, în piața cea mare din care porneau șapte ulicioare, se și adunase mulțimea deasă, nerăbdătoare. Zvonuri felurite se încrucișau despre străinul care a pîngărit pe aleasa regelui Arjuna. Cei mai curioși puneau întrebări ostașilor ce păzeau, ca un gard viu, terasa. Și ostașii răspundeau cu glume grosolane, ațîțînd și mai mult așteptările. Un fior străbătu prin mulțime cînd apăru în poarta călăul care alergase înainte să-și pregătească cele trebuincioase. Era cunoscut și iubit pentru iscusința lui uimitoare. Glasuri prietenoase porniră, chemîndu-l pe nume: — Ham-Ciun!... Ham-Ciun! Omul galben se simțea măgulit. Se închină rînjind și apoi își rîndui sculele aduse într-un săculeț cenușiu despre care se zicea în popor c-ar fi din piele de om. Se făcu tăcere mare împrejurul terasei. Mahavira se ivise, cu orbitele roșii, cu obrajii năcleiți de sînge, cu gura ciopîrțita ca o rană căscată. Ostașii îl loveau necontenit cu bicele ca nu cumva, încetînd, osînditul să se prăbușească. Ham-Ciun îi smulse șorțul de la brîu și spuse ceva, foarte încet, ostașilor. Doi cîte doi apucară pe Mahavira de picioare, îl întoarseră cu capul în jos și-l duseră subt piroanele bătute în zidul cetății. În cîteva clipe fu atîrnat întocmai ca o vită înjunghiată gata de jupuit. Trupul se zvîrcolea, capul se legăna măturînd cu pletele lespedele terasei. Călăul alese un cuțit cu lama lungă și îngustă, îl ascuți îngrijit pe o gresie rotundă. Apoi se apropie de osîndit și trase cu vîrful cuțitului o linie dreaptă de la buric pînă sub gît, încet, cu mare băgare de seamă sa nu pătrundă prea adînc și să nu țîșnească mult sînge. Mahavira se zbătea mai crunt și din gura însîngerată izbucniră niște glasuri groase, înecate. Ostașii se înșirară de amîndouă părțile și priveau cu ochi lacomi. Jos, norodul se îmbulzea, cu respirația năbușită, urmărind toate mișcările. Pe urmă Ham-Ciun luă cuțitul în dinți, ca să-l aibă la îndemînă, și începu jupuirea cu degetele, izbind uneori cu piciorul în capul osînditului care se tot bălăbănea și-i stînjenea meșteșugul. Munca omului galben se isprăvi de-abia cînd cele din urma raze ale soarelui se stinseră în apus. Atunci, cu o mulțumire mîndră, reteză pielea vie la mîini și la glezne, și o desfășură, arătînd-o întreagă mulțimii. Ostașii dezlegară corpul, îl ridicară în picioare, Mahavira se clătina și se prăvăli. Loviturile de bice șfichiuiră cu sete mormanul de carne crudă, care se mai ridică, mai merse cîțiva pași și apoi se prăbuși fără simțire. Ham-Ciun luă repede alt cuțit, întoarse pe Mahavira cu fața în sus, îi făcu o crestătură adîncă în piept, ca să-l trezească din leșin. Mahavira își mai veni în fire, simți cuțitul cum îi pătrunde în gît. Trupul se întinse ca într-o sforțare supremă. Conștiința mai morfoli o frîntură de gînd: „Fecioara Navama..." Pe urmă se întunecă brusc... Sufletul avu senzația unei ușurări înălțătoare. Apoi senzația însăși se subție ca un abur care se împrăștie. Mai dăinui amintirea unei vieți zadarnice, apoi și ea se stinse. Conștiința pură de-acuma plutea fulgerător spre planuri tot mai înalte, ca și cînd ar fi încercat să ocolească un destin. Mișcarea însă se îngreuia cu cît sferele se ușurau, pînă ce se transformă în imobilitate chinuitoare. Între două lumi, sufletul gol se scufundă în nesfîrșitul singurătății... CAPITOLUL II ISIT ...Singurătatea era cenușie și apăsătoare. Sufletul tremura, o fîlfîire de eter în nemărginire. Amintirea vieții pure în altă lume străbătea ca un luminiș înviorător, ca o promisiune a împlinirii speranțelor. O așteptare grea îl atrăgea din ce în ce mai stăruitor spre o țintă necunoscută. Timpul alerga alături, apă tulbure în care se îneacă toate schimbările. Apoi reminiscențele se întunecară și așteptarea se prefăcu iar într-o prăbușire dureroasă. Sufletul parca se subția, în vreme ce conștiința i se împovăra mereu pînă ce, brusc, se stinse ca o flacără peste care s-a lăsat un capac greu... 1 Copilul se născu în ziua a șaptea a misterelor lui Osiris, în anul cînd se făcu a șaptea numărătoare a vitelor sub stăpînirea marelui Kufu, domnul celor două coroane. Era întîiul vlăstar al nomarhului Senusret din Abotu. Bucuria tatălui nu cunoștea margini, mai ales că soția și sora sa, Merit îi dăruise fecior. Împlinea patruzeci și trei de ani. Trăise ros de groază că i se va stinge neamul care rîvnea în taină să cucerească tronul faraonilor ajuns în puterea nomarhilor din Nu-Ptah. Îl numi Unamonu și-l înfățișă cu mîndrie Celui iubitor de dreptate, bunului Osiris, fiul lui Geb și al lui Nut. Peste patru ani Senusret avu o nouă bucurie. Merit îi născu o fetiță pe care, după dorința ei, o numi Neferura. Acum nomarhul din Abotu își zise că poate muri liniștit. Unamonu și Neferura, uniți prin căsătorie, îi vor continua neamul și-i vor păstra curat sîngele. Cel bun însă îi mai îngădui mulți ani de viață. Senusret avu mîngîierea să învețe pe micul Unamonu a scrie sfintele semne și a le citi, a vindeca boli și a rîndui socoteli ,a mînui săgeata și arcul, lancea și sabia. Cînd se făcu Unamonu de șaptesprezece ani, nomarhul primi porunca de la Kufu să-i mai trimită degrabă vreo două sute de oameni voinici pentru Casa Veșniciei la care munceau, de multa vreme, mii și mii de robi, fără a ajunge s-o isprăvească. Senusret puse o ceata de ostași să-i adune, de prin locurile de dincolo de Marea Oază, cît mai mulți nubieni. I se aduseră curînd, legați în lanțuri, peste trei sute. Vru să-i pornească, precum era obiceiul, cu un dregător care să-i predea Faraonului . În ultimul moment se răzgîndi. Era un prilej bun spre a înfățișa regelui pe Unamonu. În fruntea bărcilor cu oamenii negri, plutea corabia nomarhului cu pînza roșie triunghiulară umflată de vîntul cald de miazăzi. Întîlniră sute de vase ce urcau anevoie spre Svenet după blocurile de piatra trebuincioase pentru piramida uriașă a Faraonului. Senusret arăta lui Unamonu orașele de pe țărmii fluviului sfînt pînă la Nu-Ptah. Kufu primi pe nomarhul din Abotu, prietenește, în sala cea mică a tronului. De pe coloanele albe ce susțineau tavanul înstelat, cuvintele sfinte aurite pofteau viață lungă domnului viteaz și numai biruinți. Faraonul ședea pe un scaun de aur, cu pschentul în cap, cu barba falsă regală pe piept, iar picioarele desculțe i se odihneau pe o lespede de argint. Asculta bucuros pe Senusret și răspunse prin cîteva vorbe pe care scribul, ghemuit alături, le însemnă cu sfințenie pe o foaie de papirus. În sală era zăpușeală grea și pe obrajii Faraonului, de subt pschentul împletit din fire de aur curat, se prelingeau dîre de sudori lucitoare. Trei perechi de sclave, goale, cu apărători de pene de struț, se străduiau zadarnic să mai răcorească puțin aerul dimprejurul tronului. Unamonu avu fericirea să poată săruta piciorul faraonului și să primească, din mîinile lui, ca amintire, un scarabeu de aur cu pecetea stăpînului stăpînilor. Senusret, foarte mulțumit de toate, se întoarse apoi acasă, împreună cu Unamonu, în orașul sfînt Abotu, ale cărui împrejurimi adăposteau așezămintele de veșnicie ale întîilor faraoni stăpînitori peste cele două țări egiptene și în mijlocul căruia se înălța falnic marele templu al zeului Osiris, domnul tuturor lucrurilor, binefăcătorul lumii, regentul eternității. Cinci ani trebui să petreacă Unamonu între preoții zeului, să înfrunte toate ispitele, să-și însușească toate învațăturile ca să dobîndească în sfîrșit, inițierea în tainele lumilor văzute și nevăzute. După ce se înfățișă zeiței Isis ca un luminos desăvîrșit, Senusret îi dădu de soție pe Neferura, împreună cu o casa nouă, clădită înadins pentru ei, urîndu-le doar să-i dăruiască un nepot. Unamonu era acuma bărbat între bărbați, în ochii lui negri domneau parcă visuri și dorinți tainice. Mitra albă, pe craniul ras, îi lungea puțin fața. Avea o fire blîndă, potolită, spre deosebire de sora și soția sa Neferura, mlădioasă și frumoasă ca floarea de lotus, dar aspră și sîcîitoare încît ajunsese spaima tuturor slujitorilor. Bătrînul Senusret se stinse într-o dimineața caldă de primăvară, fără a fi bolit. Găsindu-l mort, Merit începu să se vaite desperat, își sfîrtică hainele, își smulse puținul păr alburiu ce-i mai împodobea capul. Țipetele ei aduseră degrabă și pe Neferura la căpătîiul mortului, apoi pe toate femeile din Pahimtu, încît palatul și grădina nomarhiei se umplură de bocete. Numai Unamonu își stapîni durerea și porunci sclavilor să ridice îndată corpul rece al tatălui său și să-l ducă în casa morților, unde să-l gătească pentru călătoria cea mare. Apoi el însuși merse cu vestea tristă în mijlocul celor șapte mari preoți ai lui Osiris, înștiințîndu-i că, urmaș de sînge al lui Senusret, se urcă în scaunul de nomarh. Preoții și dregătorii de frunte i se închinară pînă la pămînt, după obicei, și-i urară să trăiască și să domnească milioane de milioane de ani întru mulțumirea lor și a orașului sfînt Abotu. Noul nomarh însă, în aceeași zi, trimise solie umilă Faraonului, dînd de știre că înțeleptul Senusret s-a săvîrșit din lumea aceasta si că el, Unamonu, este de azi înainte stăpînitorul locurilor. 2 Trei zile Unamonu aproape că nu ieși din casa morților unde, sub privegherea preotului Aahotep care ardea mereu miresme și citea rugăciuni, sclavi pricepuți munceau cu sîrguință la îmbălsămarea cadavrului. Fiind el însuși un hekau care cunoștea toate, așeză cu mîinile lui în pîntecele mortului amuletele sortite să ușureze trecerea sufletului prin primejdiile lumii lui Osiris. Apoi corpul, acoperit cu pînza de in, fu lăsat să usuce șaptezeci de zile, iar Unamonu se apucă să cercetez cu amănuntul pregătirile făcute de răsposatul pentru odihna-i de veci. Îi era mare frică să nu fi uitat ceva și astfel să zădărnicească lunga călătorie a sufletului înspre Cîmpiile Yalu. Senusret își clădise din vreme mormîntul. Șaptezeci robi au săpat doisprezece ani, în coasta stîncoasă dinspre Uahe Psoi, coridor larg și adînc în fundul căruia alți muncitori au tăiat odăițele funerare. Meșteri iscusiți au zugrăvit pe pereți întîmplările mai de seamă ale vieții lui pămîntești presărîndu-le cu semne de cuvinte sfinte. Chiar sarcofagul de bazalt fusese gata cu șapte ani înainte de moartea lui. Unamonu cobora zilnic în Casa Veșniciei, citea și răscitea formulele magice de care are nevoie sufletul spre a dobîndi nemurirea ca Osiris, supraveghea îngrămădirea celor trebuincioase în încăperea zidită alături de lăcașul de odihna a corpului. Înmormântarea se făcu în ziua a șaptezeci și șaptea. Mulțime nesfîrșită veni să însoțească pe Senusret în ultima-i călătorie pamîntească; toți cei trei mii șapte sute de preoți ai marelui templu, apoi mai-marii orașului, capetele tuturor breslelor de meseriași, păstori, țărani, pînă și mult disprețuiții porcari. Femeile se boceau de se cutremura văzduhul, în vreme ce ostașii cu sulițe aurite și căști de piele pășeau țeapăn, înconjurînd mumia purtată de șasesprezece slujitori și urmată de vaca cu coarnele poleite pentru jertfă. În fruntea cortegiului mergea însuși Unamonu, înfățișînd pe credinciosul zeu Horus, avînd în dreapta și în stînga preoți întruchipînd pe Thot și Anubis, iar la spate pe maică-sa Merit, care ținea locul zeiței Isis, și pe Neferura, care avea rolul blîndei Neftis. Porniră spre marele templu și se opriră cîteva clipe îi fața pilonului uriaș străjuit de catarge înalte în vîrful cărora fluturau steagurile celor două coroane. Unamonu murmură o rugăciune și pe urmă convoiul se îndreptă spre Casa Veșniciei. Înfășurată într-un lințoliu alb, avînd pe piept,ca o podoabă pioasă, chipul bunului Osiris, cu fața ovala zîmbitoare, cu biciul faraonic într-o mînă și în cealaltă cu toiagul de păstor , mumia fu așezată pe banca de nisip de lînga gura rnormîntului. Preotul sacrificator ucise vaca și împărți carnea. Ceremonia fu lungă și solemna, cum se cuvine. Merit și Neferura, neștiind cuvintele sfinte și trebuind să le rostească după șoaptele preoților dimprejur, încurcară puțin slujba, încît de vreo două ori Unamonu încruntă din sprîncene. În cele din urmă însă mumia fu coborîtă subt pămînt și așezată în sarcofag, într-o dungă și cu gîtul pe o răzimătoare ca sa poată vedea mai lesne formulele mîntuitoare pentru viața de dincolo ori sa și le reamintească de le-ar fi uitat. Zidarii începură degrabă să astupe intrarea coridorului subteran, în vreme ce mulțimea întristată se ospăta din pomenile bogate. Toată noaptea următoare, Unamonu urmări în gînd peregrinajul sufletului tatălui său. Îl vedea ajungînd la templul lui Osiris, bătînd la poarta împărăției sufletești, patrunzînd în sala îndoitei dreptăți unde omul se desparte de păcate spre a se învrednici pentru viața eternă. În fund, sub un naos de sicomor, Zeul cel bun și drept așteaptă pe fiul Senusret care sosește tremurînd. O cumpănă uriașă se află în mijlocul sălii. Mait, femeia dreptății și a adevărului, stă în picioare, aproape, sa cîntărească inima răposatului. Mai încolo, o fiară groaznica, Amait, mîncătoarea, jumătate crocodil și jumătate hipopotam, întoarce gura către Osiris, cerîndu-i parcă voie să sfîșie pe cel de-abia venit. Și împrejur, ghemuiți pe călcîie, șed liniștiți cei patruzeci și doi de zei judecători, întocmai atîția cîte nomuri are Egiptul și cîte păcate grele ispitesc pe om în viața pamîntească. Anubis pune inima pe cîntar. Senusret se înfricoșează cumplit și zice: „Inima mamei mele, inima nașterii mele, inima vieții mele, nu te scula cu mărturie împotriva mea, nu fi vrăjmașa mea în fața nemuritorilor!". Isis, bună și iubitoare, e gata să-i sară în ajutor. Dar nu e nevoie. Senusret a fost fără păcate, încît zeul Thot poate vesti stăpînului Osiris: "Răposatul e cîntărit pe cîntar și nu e greșeală într-însul, inima lui e dreaptă, acul cîntarului arată drept..." Atunci Osiris rostește bucuros: „Biruitor să iasă răposatul ca să umble prin toate locurile, printre duhuri și printre zei, iar Paznicii porților Apusului deloc să nu-l oprească!..." Cuprins de mare veselie, Senusret înșira toate cele o sută și unu de nume ale lui Osiris, apoi pe ale tuturor zeilor deosebi apoi pe ale celor șapte săli ale raiului cu patrusprezece porți și patrusprezece locuințe... Unamonu nici nu mai putu adormi în noaptea aceea. Mereu i se părea ca a uitat ceva și că sufletul celui ce i-a dat viață, rămas fără sprijinul talismanului cuvenit, va fi mîncat de vreun duh vrăjmaș și se va pierde în neant pentru vecie. Gîndul îl îngrozea. Primejdia nimicirii i se înfățișa ca o amenințare ce-l aștepta și pe el. Trebuia s-o înlăture. Simțea poruncitor că viața lui e nevoie să se prelungească și dincolo de moarte, ca și cînd ar fi avut o însărcinare tainică de împlinit. A doua zi se hotărî sa înceapă îndată a-și clădi Casa Veșniciei. Se sfătui cu meșteri, își alese locul într-o parte ascunsă a dealurilor. Făcu el însuși niște planuri, porni lucrul numai cu oameni de încredere. Și se liniști, parc-ar fi învins de acuma puterea morții. Peste doi ani închise ochii maică-sa Merit, nu atîta de bătrînețe, cît de jale pentru neuitatul Senusret pe care l-a iubit mult și cu care se învoiau în toate. Și peste alți doi ani, un sol domnesc aduse nomarhului știrea că a murit faraonul. Orașul sfînt Abotu se cutremură de întristare, iar Unamonu se găti grabnic să plece la Nu-Ptah, la înmormîntarea celui ce a fost rege și la încoronarea celui nou. Neferura, cum află de plecarea lui, îl linguși și-l rugă să o ia și pe dînsa. N-a avut parte să iasă nici baremi pînă la Nut-Amon, deși e soție de nomarh și ar avea dreptul să se mai arate și ea în lume. Plînse și își blestemă soarta nenorocită. Toți bărbații își iau nevestele cînd e vorba de niște serbări așa de frumoase. Nu e nici slută, nici proastă, să fie osîndită a-și îngropa tinerețea în orașul unde nu întîlnești decît preoți și morminte. Vrea să cunoască și ea obiceiurile curții, să vorbească cu femei faraonului. Unamonu nu putu rezista. O luă. 3 Nu-Ptah, orașul domnesc, jelea zgomotos pe Kufu, vreme ce marii preoți ai zeului Amon pregăteau încoronarea principelui regal Dadefra, cel mai mare dintre cei treizeci și trei de feciori ai răposatului. Unamonu fu găzduit în Casa Faraonilor, ca și ceilalți nomarhi sosiți. Moștenitorul tronului se afla de cîteva zile în templu, supunîndu-se curățeniilor obișnuite înainte de încoronare. Kafra, al doilea fecior al lui Kufu, se însărcinase cu primirea nomarhilor. Stătea toată ziua în mijlocul lor, vorbea cu fiecare, se interesa de mersul treburilor. Avea vorba buna și privirea de oțel. Unamonu îl îndrăgi. În ziua încoronării orașul își întrerupse jalea. Toată lumea se îmbulzi pe ulițele strîmte și strîmbe, iar cei mai norocoși pe aleea dintre palatul regal și marele templu al lui Amon, pe unde trebuia sa treacă cortegiul. Cînd apăru Dadefra, cu pschentul greu pe cap, cu mantia de fir pe umeri, iar în mîini cu toiagul și biciul zeului Osiris, orașui întreg izbucni într-un clocotitor strigăt de bucurie. În sala tronului, în templu, pretutindeni, Unamonu urmărise numai fața noului faraon, lată, cu buzele cărnoase și umede. De pe frunte i se prelungeau mereu, împrejurul sprîncenelor, picuri de nădușeală, brăzdînd fardul gros cu care sclavele negre îi rumeniseră obrajii, în ochii măslinii avea oboseala și lîncezeala omului ce-și petrecea vremea numai în Brațele femeilor. Privindu-l, Unamonu simțea o ură ciudată împotriva faraonului. Căuta să o înăbușe și nu izbutea, își aduse aminte niște cuvinte pe care i le șoptise odinioară tatăl său despre moștenitorul tronului: „Dadefra mai mult iubește femeia decît pe Amon..." Apoi zvonul ajunsese demult pînă la Abotu despre Isit, fata unui rob, pe care Dadefra a luat-o în Casa Femeilor sale. Din pricina ei principele ocolește pe sora și soția sa, și o umilește. Isit l-a fermecat cu farmece necunoscute, facîndu-l să poftească mereu alte femei, dar să nu se despartă de ea nici o noapte. În timp ce înconjurau zidurile sanctuarului, Unamonu întrebă pe un preot din cortegiu: — Faraonul are copii? — Are trei, cu Isit — răspunse preotul uimit că un nomarh nu știe ceea ce știe ultimul sclav din Nu-Ptah. Un ospăț minunat sfîrși solemnitatea, în grădinile palatului, bogate în umbre de platani, cu pajiști tunse și înflorite ca niște covoare, cu bănci de sicomor și de marmură. Mese joase erau întinse pe marginile aleielor, pentru căpeteniile breslelor și miile de slujitori ai Casei Faraonului. Chiar în fața palatului, pe terasa alba, se improvizase un chioșc uriaș, acoperit, unde se așezară nomarhii cu soțiile lor și toți sfetnicii regali cu marii preoți ai tuturor zeilor. Dadefra apăru întovărășit de Marea Femeie, sora și soția sa, și de Isit, femeia inimii sale. Toata lumea se închină sărutînd pămîntul, dar în sufletul mai-marilor se ascunse anevoie mirarea că faraonul nici la ospățul încoronării nu s-a putut despărți de Isit. În loc să țină de mînă pe soția sa domnească, Dadefra își sprijinea brațul stîng pe umărul frumoasei ibovnice, care zîmbea triumfătoare și se uita peste mulțimea ploconită ca și cînd ea ar fi fost adevărata stăpînă a celor două țări. Unamonu ședea la o masă aproape de masa faraonul cînd zări pe Isit, tresari parcă i s-ar fi împlîntat o săgea în inimă. Nu-și mai putu lua ochii de la ea. Îl cuprinse spaima care totuși îi mîngîia sufletul. „Isit... Isit..." Îi umblă prin minte numele ei într-un vîrtej sălbatec parc-ar fi căutat urmele unei amintiri ascunse undeva tainițele sufletului. „O cunosc pe Isit... De unde o cunosc?" se întrebă deodată, încercînd să-și adune într-o grămadă toate clipele vieții, să poată alege pe cele lămuritoare. Nu găsi nimic, dar simțămîntul stărui, tot mai viu, umplîndu-i inima cu bucuria arzătoare a unei revederi de mult așteptate. Isit stătu o clipă în picioare, înainte de a se lăsa banca așternută cu blănuri de lei, în stînga faraonului.O pană stufoasă de struț, albă, înfiptă în părul arămiu, buzele subțiri, culoarea sîngelui, nasul mic răsfrînt puțin ștrengărește... Rochia străvezie îi dezmiardă trupul. Gulerul de fir brodat cu pietre scumpe se rasfrînge pe umerii fildeșii, iar în fața i se odihnește pe sînii rotunzi ca două portocale. În picioare poartă sandale de aur. Cete de sclavi alergau printre mese, cu tăvi grele încărcate de mîncări. Gîștele fripte întregi erau mai căutate și vinuri vechi în cupe cu doua torți pe care le umpleau mereu fecioarele slujitoare. Neferura era fericită, se simțea mai frumoasă ca toate femeile, rîdea și mînca. Dezghiocînd cu degetele-i fine carnea albă de pe un piept de gîscă, șopti lui Unamonu: —Pîinea noastră de semințe de lotus e mai bună ca asta de orz... Unamonu n-o auzi. Strîngea în mînă o bucată zdravănă de friptură din care nici nu gustase. Se uita necontenit la masa faraonului, în neștire. Neferura îi mai zise ceva. Nu înțelese, dar își veni în fire. „Isit are într-adevăr vrăji tainice" se gîndi îngrijorat. Bău două cupe de vin, una după alta, și intră în vorbă cu un nomarh bătrîn despre Casa Veșniciei pe care și-o înălțase răposatul Kufu, sfîrșită de-abia acum un an, parcă faraonul și-ar fi presimțit moartea. Bătrînul mîncăcios, cu fața murdară de unsori și fărîmături de carne, cu ochii holbați de lăcomie, răspundea în monosilabe, înghițind după fiecare gură de mîncare cîte o gură de vin. De-abia cînd isprăvi halca de friptură i se deschise cheful de vorbă, pornind să povestească cum și-a clădit și el un mormînt scump în apropierea piramidei marelui faraon, ca să se odihnească în vecii vecilor lîngă stăpînul cel bun și drept. Unamonu nu-l mai putea asculta. Ochii lui sorbeau iar pe Isit care nici baremi nu-l văzuse. Apoi brusc întrerupse povestirea batonului, zicînd din toată inima: — E frumoasă Isit, femeia regelui... Nomarhul clipi șiret, întoarse capul s-o vază și murmură: — Frumoasă. Și nu va îmbatrîni niciodată. Are treizeci de ani, a născut trei copii și iată, parcă-i o fecioară de cincisprezece. Neferura prinse vorbele bătrînului, oftă și adaogă cu imputare: — A, daca aș afla și eu tainele ei! Unamonu le știe și nu mi le spune. Unamonu se uită la ea mirat, parcă ar fi văzut-o întîia oara. Și îi veni în gînd, din senin: „Femeia asta mi-e străină, deși e sora și soția mea, iar Isit, deși mi-e străină, parc-ar fi adevărata mea soră și soție!" Gîndul i se păru ciudat , îl înfricoșă. Vrînd să-l alunge, își aruncă iar ochii la Isit care rîdea zgomotos și se răsfăța în vreme ce faraonul îi mîngîia spinarea goală. Ura împotriva lui Dadefra izbucni mai vie în inima lui Unamonu. Se zbuciumă parc-ar fi plănuit să se repeadă să scape pe Isit de alinarile unui dușman .Glasul Neferurei îl potoli : — Vezi ce frumoasă e rochia marii favorite? Am să-mi fac și eu una la fel .Ce zici, mi-ar sta bine? Îți place tăietura mînecilor în coadă de rîndunică? Uite cum o îmbrățișează Faraonul! O, și sărmana regină zîmbește trist și rabdă. Dar și ea e prea rece. Isit e mult mai dulce. Atunci Isit, cu gîtul întins sub sărutarea regală ,întoarse ochii spre masa unde ședea Unamonu ,îi întîlni privirea și rămase deodată așa ,cu buzele întredeschise și înflorite de surîsul zburdalnic. Unamonu de-abia acum îi văzu ochii mari, albaștrii ca cerul dimineții, cu genele lungi încărcate de fard ,cu o strălucire misterioasă și ispititoare în care scînteiau amintiri din alte lumi. Privirea ei tulburată se odihni atît de lung asupra lui Unamonu că atrase atenția tuturor. Însuși Faraonul se uită spre masa nomarhului din Abotu și șopti ceva Isitei, care avu o înfiorare parcă ar fi trezit-o dintr-un vis plăcut. Neferura observase privirea favoritei și se înroși de mîndrie cînd Dadefra învrednici de asemenea cu o privire masa lor. Murmura încîntată: — Ai văzut, Unamonu? Isit s-a uitat la mine. Și Faraonul. Dintre toate numai la mine s-a uitat. Sînt fericită . Sclavii aduceau acum fructe și dulcețuri. În fața mesei regale, în locul pătrat înadins lăsat liber, apăru dansatoarea Tantnuit ,goală din cap pînă în picioare ,cu un văl rosu diafan în mîini ,cu răsuciri de corp voluptoase, însoțită de cîntarețele din sistru, flaut și harpă. Ochii Faraonului se aprinseră văzînd trupul dansatoarei. O melodie tărăgănată începu. Cîteva roabe tinere, ghemuite între cîntarețe, băteau din palme în tact rar. Tantnuit dansa cu mișcări de șolduri și tremurări de pîntece, învîrtind vălul parcă s-ar fi apărat de îmbrățișări prea pătimașe. Dadefra o sorbea ,lingîndu-și mereu buzele, cu priviri lacome. Apoi, cînd dansatoarea se grămădi la picioarele lui, la sfîrșit ,îi dărui un inel de cornalină ,strîngîndu-i brațul puțin asudat. Tantnuit nici nu apucase să iasă și piticul Danga, răsfățatul curții, se repezi înlăuntru. Fu primit cu rîsete gălăgioase la care el răspunse scoțînd limba. Umblă în patru labe cu lătrături de cățel flămînd ,se dădu peste cap. Faraonul însă nici nu se uita la el acuma. Mînios că Dadefra nu il ia în seamă ,piticul zbieră ceva într-o limbă sălbatică. În zadar. De-abia mai rîseră cîțiva nomarhi necunoscători ai cuviinței obișnuite la ospețele regale. Veni un harap cu niște maimuțe învățate să joace ca oamenii după o muzică specială de fluiere și tobe. Toată lumea se minuna afară de Dadefra. Nu-i mai plăcu regelui nici chiar meșteșugul străin cu doi papagali dresați să vorbească între ei despre Faraon și să strige la urmă :"Milioane de milioane de ani stăpînului Dadefra!" Deodată Faraonul porunci cu glas aspru: — Tantnuit! Maestrul plăcerilor regale alergă desperat. Tantnuit, înfășurată într-o mantie de in , ședea între tovarășele ei, sub un palmier bătrîn, aproape. Cum o văzu iar, Dadefra se lumină la față. În mijlocul dansului ,spuse o vorbă reginei și alta favoritei ,se sculă, făcu semn dansatoarei ,o luă de mînă și apoi porniră toți patru spre poarta palatului. Plecînd, Isit se mai uită o data lung la Unamonu ,parcă ar fi căutat să-și umple ochii cu privirea lui .Faraonul cuprinse în mers mijlocul dansatoarei Tantnuit, pipăindu-i șoldurile goale cărnoase. Se ridicară de pretutindeni murmure de ușurare: — Dadefra a poftit pe Tantnuit .Dadefra a scăpat de vraja frumoasei Isit! Slăvit fie marele Amon! Unamonu se bucura și nu-și dădea seama de ce ; i se făcuse un gol dureros în inimă cînd nu mai văzu pe Isit ,și totuși era vesel. — Mereu s-a uitat la mine Isit, îi spuse la ureche Neferura ,triumfătoare. Dar dansatoarea Tantnuit e mai frumoasă și de-acuma ea va fi aleasa Faraonului. Toate cuvintele pe care le auzea i se păreau înmuiate în fericire. Serbarea continuă .Veniră alte dansatoare ,apoi luptătorii libieni. Unamonu privea și zîmbea mereu ,pierdut. La o masă alături, femeia nomarhului din Mes-Ra ,o bătrîna înăcrită ,zise cu glas tare: — Faraonul va izgoni din Casa Femeilor sale pe Isit, cu toate că e mama copiilor lui, iar Isit va fi iar sclavă cum a fost și maică-sa ... Unamonu prinse vorbele bătrînei . Îi plăcură atît de mult că-i venea s-o îmbrățișeze. Îi răspunse rîzînd încrezător : — Așa! S-o izgonească faraonul! Am s-o cumpăr apoi eu pe Isit, s-o duc acasă la noi, la Abotu. I se încurcă limba parc-ar fi fost beat, deși nu băuse nici pe sfert cît ceilalți. Neferura surîse foarte mulțumită că Unamonu se gîndește să-i cumpere ca roabă pe Isit, iubita faraonului. 4 A doua zi Unamonu se duse la marele preot al lui Osiris, despre care știa că cunoaște toate cele ce se petrec în casele faraonului. Trebuie sa afle neapărat ce-i cu Isit sau barem să vorbească despre ea. Marele preot cunoscuse și iubise odinioară pe Senusret. Fiind guraliv din fire, nu aștepta decît să fie stîrnit. Încrezător în fiul lui Senusret, preotul își deschise larg inima, mai ales cînd veni vorba despre noul faraon. — Nu sunt bune semnele! Dadefra e cu totul robit de femei , mormăi dînsul cu amărăciune; în loc să-l doară grijile cîrmuirii, se gîndește veșnic la poftele trupului nesăturat. Faraonul trebuie să fie asemenea lui Amon, zeul zeiilor, și Dadefra nu-și poate stăpîni nici pornirile inimii. Unamonu dădea din cap cu gravitatea cuvenită și chibzuia mereu cum ar putea întreba ce s-a făcut cu Isit? Preotul însă îi spuse singur cît de indignați sunt toți slujitori zeilor din pricina purtării noului faraon. Nu s-a mai pomenit de cînd lumea ca un domn al celor două țări să se arate cu ibovnica de mînă chiar la ospățul încoronării. Să aibă femei cîte îi dorește inima, dar să le păstreze în Pahimtu cum e obiceiul, pentru potolirea trupului. Ș-apoi cum a plecat de la masă cu Tantnuit, lăsînd de rușine pe mai-marii țarii, ca să se culce degrabă cu ea! — E cu totul robit femeilor, gemu bătrînul iar îndurerat. Atunci Unamonu zise cu glas care parcă voia să pipăie: — Dar barem așa Dadefra a scăpat din mrejele vrăjitoarei?... Preotul zîmbi îngăduitor: — Crezi c-a scăpat? Nu cunoști pe Dadefra, tinere. N-a scăpat și nici nu poate scăpa. Isit i-a pătruns în sînge ca otrava dulce de care nimeni nu mai vindecă pe om. De cînd a luat pe Isit în Casa Femeilor sale, Dadefra a mai schimbat mii de femei, după toane. Toate au trecut, Isit a rămas. — Dansatoarea Tantnuit e prea frumoasă, îngînă Unamonu cu o strîngere de inimă. — Numai trupul ei e frumos, pe cînd Isit are și sufletul frumos! răspunse bătrînul apăsat. — Isit... șopti Unamonu stins parcă i s-ar fi topit încet toate nădejdile. — Tantnuit poate fi bună pentru o noapte, dar Isit pentru toată viața! urmă preotul. — Faraonul trebuie să alunge din Casa Femeilor sale pe Isit ,zise nomarhul cu o lucire de mînie în ochii speriați. — Niciodată! După fiece femeie nouă, Dadefra se leagă mai mult de Isit! Unamonu îngălbeni. Se uita la marele preot ca și cînd i-ar fi cerut îndurare. Bîlbîi apoi îngrozit: — Trebuie s-o alunge! — Trebuie? făcu atunci bătrînul zîmbind puțin batjocoritor. Afla dar că adineaori am văzut în grădina palatului, pe Dadefra, în chioșcul de sicomor, împreună cu Isit. El o ținea pe genunchi și o săruta, iar ea de-abia răspundea la mîngîierile lui... Preotul nici nu observa cum se clatină din picioare Unamonu, parcă i-ar fi venit amețeală. Continuă să-i povestească întîmplări din căsnicia faraonului, să compătimească apoi pe regina care n-a avut norocul să fi născut barem vreun copil, să laude în sfîrșit pe Kafra și să regrete că răposatul faraon n-a lăsat moștenitor pe Kafra, spre binele și mărirea țării. Unamonu nu mai auzea nimic, ca și cînd ar fi mîncat din carnea spurcată a peștelui oxirinx care a înghițit bărbăția binefăcătorului Osiris. De-abia seara își veni în fire, zicîndu-și că marele preot e un zevzec care torăie verzi și uscate, și că Isit, orice-ar fi, nu mai poate rămînea în Casa Femeilor lui Dadefra. Marea Femeie a Faraonului pofti la o petrecere, în casele ei pe toate femeile nomarhilor. Neferura se găti de dimineață pînă după amiază, își puse toate podoabele. Voia să fie iar cea mai frumoasă, cum își zicea că a fost și la ospățul încoronării. Se întoarse de-acolo la Unamonu strălucitoare de fericire: — Am fost fermecătoare, iubitule! Am petrecut minunat! Toată lumea m-a admirat. Cîteva femei de-ale faraonului au chemat pe loc sclavele să-mi vadă rochia, să le facă și lor rochii la fel... Unamonu o așteptase înfrigurat. Spera să afle ceva despre Isit. Neferura îi povesti amănunțit cum a cunoscut pe toate cele optzeci și opt de femei ale lui Dadefra, silindu-se să-și amintească numele lor și mai cu seamă rochiile și podoabele fiecăreia. Regina nu-i prea plăcuse; o găsise într-adevăr prea rece și tristă. Bărbatul, nerăbdător, întrebă: — Dar Isit? A izgonit-o faraonul? Neferura îi aruncă doar o privire disprețuitoare, ca și cînd întrebarea nici n-ar merita răspuns. Mai vorbi un răstimp despre sandalele reginei și pe urmă trecu la Isit. Unamonu suspină. — Mai toată vremea numai cu mine a stat Isit! zise femeia cu mîndrie. Nu-ți spuneam eu la ospăț că se uită mereu la mine? Chiar așa a fost. Mi-a mărturisit Isit că eu am fost cea mai frumoasă! Unamonu tremura. Inima îl îndemna să-i pună deodată mii de întrebări, îi era frică să nu-i ghicească taina Neferura. Tăcea și-i sorbea cuvintele. — M-a întrebat și de tine — urmă Neferura, strîngînd buzele cam ironic. Parcă-i era rușine să vorbească despre un biet nomarh. Ai avut noroc că i-am plăcut eu mult de tot! Ca să mă măgulească pe mine, m-a întrebat mai de multe ori și despre tine. Vezi, ce înseamnă să ai o femeie isteața și frumoasa cum sunt eu? Și cît de puțin m-ai prețuit tu pînă acuma! N-ai merita să fac atîtea sacrificii pentru tine, Unamonu! Bărbatul murmură cu o pizmă ce i se vedea pe față: — Fericită ești tu, Neferura! — Sunt cum mi se cuvine să fiu! zise femeia privindu-l de sus. Îmi pare însă rău că nu rămînem aici! — Pînă la înmormîntarea lui Kufu trebuie să stăm... — Eu vorbeam să ramînem aici totdeauna — făcu Neferura. Păcat că nu se poate. Isit m-a întrebat de ce nu venim în Nu-Ptah, că doar tu ești prietenul faraonului. Nu știa frumoasa că soarta te-a osîndit să trăiești în Abotu. Se îmbiase chiar să vorbească faraonului să ne aducă la curte , să-ți dobîndească vreo dregătorie potrivită. — S-a îmbiat Isit? întrebă Unamonu cu o izbucnire de bucurie care se înecă însă repede în amărăciune. Adăugă trist : Adevărat, nimeni în lume, nici chiar faraonul, nu mă poate smulge din marele templu al Celui Bun. Numai moartea. — I-am spus și totuși ea a mai stăruit , zise femeia. Mă iubește mult de tot, nici nu-ți poți închipui cît mă iubește. E o ființă nespus de drăgălașă. Nu mă mir că Dadefra îi zice „stăpîna gingășiei" și o ține ca ochii din cap ! — Lumea spunea că are s-o alunge — oftă Unamonu, fără speranță. — Mai curînd va alunga faraonul pe toți preoții și mai-marii țării decît să se despartă de Isit! răspunse Neferura cu o siguranță ce nu mai îngăduia nici o îndoială. Unamonu era zdrobit. Visul, pe care și-l făurise dintr-o vorbă auzită întîmplător, care înflorise în sufletul lui ca o lume aievea, se destrăma. În inimă însă îi rămase dorul după Isit ca un cărbune aprins. Rătăcea pe ulițele murdare, printre oameni urîți și gălăgioși, îmbrăcați în zdrențe, prin alelele grădinilor palatului, grăbit și speriat parc-ar fi căutat ceva pierdut pentru totdeauna. Apoi, din senin, a doua zi întrebă pe Neferura: — Cum i-e glasul? — Glasul reginei? se miră femeia neînțelegînd îndată. — Nu... șovăi Unamonu. Nu al reginei... — Vorbești de Isit — rîse Neferura. Cald și dulce parcă te mîngîie. Mai trecu o zi pînă ce Unamonu întrebă iar: — Era veselă? — Isit e veselia întrupată , îl lamuri Neferura. Dar inima ei oftează des. Așa e inima, niciodată nu se mulțumește cu ce are. — Poate că nu-l iubește pe Dadefra? îndrăzni Unamonu. — Care femeie n-ar iubi un rege?... Unamonu nu mai avea odihnă. Zile întregi pîndea primprejurul porților grele ce despărțeau Casa Femeilor regale de atingere cu lumea bărbătească. Nădăjduia s-o zărească. I s-ar fi astîmpărat inima întîlnindu-i barem o privire. Încercă să intre în vorbă cu paznicii scopiți, care însă, de frica morții, îl izgoniră ca pe un sclav pribeag. În sfîrșit sosi ziua înmormîntării răposatului Kufu. Ca nomarh al orașului sfînt unde a înviat din morți blîndul zeu Osiris, Unamonu avu rol de frunte în desfășurarea ceremoniei și îndeosebi la ritul deschiderii gurii. Se încurcă totuși în litaniile pe care le știa bine de mic copil. Ochii lui descoperiseră pe Isit printre celelalte femei regale. În tot timpul slujbei săvîrșite în templul nou ce se ridicase lîngă Casa Veșniciei lui Kufu, nu se mai gîndea decît să-i audă glasul, chiar de-ar fi să-și piarză pe urmă fericirea sufletului în viața de dincolo. Se bucură cînd mumia faraonului dispăru în pîntecele piramidei uriașe. Mii de vaci și mai multe pasări fură jertfite spre a dobîndi, pentru sufletul mortului, mila Celui ce iubește dreptatea. Mii de mii de oameni înconjurau Casa Veșniciei care părea un munte de lespezi lucitoare. Ospățul pomenilor mulțumi toată lumea. Fumul sacrificiilor acoperea cîmpia întreagă, ca un nour albastru, și cobora pînă peste apele Nilului sfînt. Mii de preoți mari și mici împărțeau bucăți de carne sfințită norodului lihnit de foame și totuși certăreț. Faraonul oferea, chiar cu mîinile sale sfinte, bucățile cele mai bune din vaca cea mai grasă fruntașilor țării, începînd cu Marea Femeie Regală, urmînd cu prinții, frații săi, cu femeile casei sale. Unamonu, ca mare stăpîn peste marele templu al marelui Osiris, dădea mînă de ajutor faraonului. Acuma era fericit. Putea vedea de aproape pe Isit, care a stat toata vremea acolo, lîngă Dadefra și lîngă el. Uneori mantia lui albă atingea haina ei albastră și fină ca pînza de păianjen. S-au privit întîi lung, citind fiecare în ochii celuilalt bucuria inimilor ce s-au regăsit după despărțiri de milioane de ani. Fețele lor erau luminate de sclipirea ochilor care se mîngîiau. Apoi faraonul a întrerupt farmecul cu o întrebare. Isit răspunse și Unamonu îi auzi doar glasul, fără a înțelege cuvintele. Fericirea îl amețea, își dădea seama ca de s-ar mai uita la ea, nu-și va putea stăpîni patima și o va îmbrățișa în fața lumii întregi. Nu mai cuteză un răstimp să întoarcă ochii spre dînsa. Simțea însă mereu privirea ei pe obrajii lui, pe pieptul lui, pe mîinile lui care tremurau ciopîrțind un șold rumen de vacă sacrificată. Apoi însetat după inima ei, ridică iar pleoapele, îi întîlni zîmbetul fierbinte. O văzu cum ținea în mînă o felie de friptură din care de abia gustase. Văzu bine chiar locul de unde au mușcat dinții ei mici, albi. Mîinile faraonului erau unsuroase de carnea ce o dăruia, în semn de prietenie , fruntașilor dintre fruntași. Unamonu tăia bucățile cu dibăcie ,deși cuțitul îi juca în mîna. Deodată însă, tocmai cînd se uita pierdut la Isit, îl deșteptă o durere ascuțită în arătătorul stîngii. Tăișul cuțitului îi pătrunsese pînă la os. Scoase un țipăt scurt, înăbușit. Sîngele țîșnea din rană. Dadefra se întoarse spre el, văzu și surîse. Isit, speriată, se repezi întrebînd: — Te-ai tăiat rău? — M-am zgîriat puțin — bolborosi Unamonu cu ochii în ochii ei. — Totuși, să te leg! adaugă Isit aruncînd o privire rugătoare faraonului. — Leagă-l! porunci Dadefra. Unamonu zîmbea uluit. Nu-l durea nimic și se uita doar la Isit, care, avînd felia de carne în mînă, nu știa ce să facă. Îi veni el în ajutor. Cu același cuțit tăie o fîșie din mantia-i albă și o întinse frumoasei Isit. Ea o luă, dar rămase tot atît de încurcată. Atunci Unamonu puse cuțitul pe altarul de piatră și apucă lacom carnea din mînă ei. Isit rîse. Rîsul ei era ca o picurare de grăunțe de argint. Legîndu-l, îi șopti : — Te doare? — Nu! răspunse Unamonu tainic. Atingerea degetelor ei calde îi dădea fiori de beție. Îi simțea respirația ușoară pe mîna murdară de grăsimi și roșită de sînge. Suflarea ei era ca umbra sicomorului în arșița verii. Cum stătea puțin aplecată peste brațul lui, îi vedea umerii plini și, sub rochia ce-i dezvelea gîtul, rotunjimea sînilor. În nări sorbea mirosul trupului ei mai amețitor și mai dulce ca toate parfumurile înti. — Cum te cheamă? îl întrebă pe urmă Isit, îndreptîndu-se, privindu-l în adîncul ochilor, în vreme ce degetele ei pipăiau ușor mînă lui înfășurată. — Unamonu din Abotu — zise dînsul domol și înfricoșat de bătăile inimii sale. — Unamonu! repetă ea cu glas visător, parcă dincolo de sunetul cuvîntului ar fi simțit adierea unei amintiri. Isit se retrase apoi la locul ei și rămase gînditoare, cu buzele repetînd mereu, fără glas, numele lui. Unamonu își privea mîna stîngă pe care o mîngîiaseră degetele ei, îngrijorat numai să nu-i dispară urmele. Apoi văzu felia de carne în mîna dreaptă, văzu urmele dinților ei. Mușcă brusc în același loc, cu o lăcomie sălbatecă, încercînd așa să-și mulcomească pofta inimii. Isit îl zări. În ochii ei ca cerul lucea soarele bucuriei. 5 Peste cîteva zile avea să plece acasă, cu Neferura la Abotu. Se îngrozea. Toți cei patruzeci și doi de nomarhi își luară rămas bun de la faraonul Dadefra, sărutînd de șapte ori pămîntul. Faraonul le porunci să înceapă degrabă numărătoarea vitelor. Unamonu nădăjduise să mai vadă pe Isit. Trebui să pornească pe Nil în sus cu nădejdea sfărîmată. Începuse vîntul de miazăzi parcă ar fi vrut să oprească corabia care îndepărta pe Unamonu de dragostea inimii lui. Pe cît era corabia de încărcată cu daruri de-ale faraonului pentru marele templu al lui Osiris, pe atît de împovărat de dureri era sufletului nomarhului. Treizeci și trei de perechi de lopeți sfîrticau apele rîului sfînt vîltorite de mînia vîntului fierbinte. Unamonu ședea afară, în arșiță, pe scaun înalt, cu fața spre orașul în care rămînea Isit. Nemișcat, înfășurat îi mantia albă, cu mitra albă în cap, părea un Osiris fără barbă sfîntă. Privirea lui cerceta chinuită orizontul, deși era mult de cînd templele, palatele, grădinile pieriseră ca închipuirile unui vis frumos care se spulberă cînd deschizi ochii. DOUă sclave negre se sileau să-l apere de sulițele soarelui, făcîndu-i mereu vînt cu niște apărătoare uriașe de papirus. Coborî noaptea și Unamonu rămase singur, în același loc, pe același scaun. Zadarnic îl chema Neferura în chioșcul unde li se pregătise pat moale și masă bogată. Singurătatea îl ispitea. Tăcerea o măsura plescăitul regulat al lopețiloi precum sclipirile stelelor pipăiau puterile întunerecului. În urechile lui răsuna din ce în ce mai limpede glasul ei pîna ce auzi, repetate de mii de ori, cuvintele pe care i spusese ea. Acuma cuvintele acelea parcă aveau înțelesuri multiple, în ele parcă s-ar fi topit toată iubirea lor. Mîna stîngă îi era legată de aceeași fîșie pe care i-o potrivise acum șapte zile. Tîrziu, privind oglinda apei cu licăriri misterioase îi apăru din valuri însăși Isit, albă, zîmbitoare. Se apropia cu legănări de șolduri și cu o strălucire pătimașe în ochii ca două stele. I se părea mai ademenitoare decît zeița Isis, cea ocrotitoare a iubirilor și a tainelor. Unamonu întinse brațele, însetat. Chipul dispăru ca o vedenie înșelătoare. Acasa, tristețea i se încuiba în suflet ca frigurile cele rele în oase. Neferura credea că e bolnav și rugă pe marele rekh-akhet, care cunoștea toate leacurile, sa redea lui Unamonu sănătatea și veselia. Nomarhul află și fu cuprins de bănuieli: poate că într-adevăr Isit l-a fermecat cu vreo vraja, precum a fermecat și pe Dadefra? Își aminti cum a mîncat carnea din care mușcase ea. Alergă în sanctuarul templului, mormăi acolo toate formulele mîntuitoare de farmece, înghiți din toate zămurile sfințite cîte o gură. Dar noaptea următoare Isit îl dojeni în vis: „Așa mă iubești?" și Unamonu avu remușcări și plînse în taină că și-a pîngărit iubirea. Pe urmă își atîrnă speranțele de marea sărbătoare a bunului Osiris. Noul faraon are să vie la Abotu cu toata curtea, după obiceiul din strămoși. Va veni și Isit. Cu cît se apropia luna Choiak, cu atît Unamonu se înviora. Dadefra sosi fără femei. Nomarhul cunoscu atunci toate sfîșierile deznădejdii, precum Neferura gustă toate mulțumirile bucuriei. Era unica femeie de neam mare. Faraonul îi vorbi numai ei ca unei surori de sînge; la ceremonia marelui mister înfățișă pe zeița Isis. Mai avea o singură dorință: s-o îndrăgească Dadefra și s-o ia în Casa Femeilor sale pentru totdeauna. Același mare preot care îi vorbise lui Unamonu despre Isit, în curtea templului osirian din Nu-Ptah, îi povesti acum frămîntările cele mai noi din casa faraonului. Regina s-a săturat de umilințe. „Dacă merge și Isit la Abotu, eu rămîn acasă!" i-a zis în față faraonului, îndemnată în ascuns către vrednicul Kafra. Faraonul s-a mîniat și era să vie într-adevăr numai cu Isit și celelalte femei, iar pe Aia s-o lase acasă. Ar fi fost o rușine fără seamăn. În ultima zi, spre fericirea celor două țări, Dadefra a ascultat rugăciunile marilor preoți și n-a mai adus pe Isit, dar nici pe regină. Unamonu ascultă povestirea preotului pînă la capăt, apoi îi întoarse spatele fără o vorbă, încît bătrînul se înfurie și-i strigă în gura mare: — Necuviinciosule! Înainte de a pleca înapoi, Kafra, care însoțise pe rege la marea sărbătoare, luă deoparte pe Unamonu să schimbe cu el cîteva cuvinte în patru ochi. Nomarhul spera iar în vreo taină care i-ar putea hărăzi pe Isit. Kafra însă îl ispiti mai mult din ochi parc-ar fi vrut să-i citească în suflet ceva. Unamonu avu o nouă dezamăgire. Kafra îl întrebă despre revărsarea Nilului, despre retragerea apelor, despre culesul viilor... Nici măcar nu pomeni de Isit. Acum Unamonu se găsea fără nici un sprijin. Doar vreo minune l-ar mai putea apropia de Isit. Începură îndoielile. Poate că ea nici nu se mai gîndește la dînsul. A răstălmăcit el niște cuvinte nevinovate ale ei și a ajuns să-și închipuie că marea favorită a faraonului ar fi în stare să se coboare pînă la el. Suferă din pricina prostiei lui. Își aduse aminte cum i-a spus Neferura că Isit a întrebat-o despre el și totuși la înmormîntarea lui Kufu a rămas pe gînduri, cînd i-a spus numele, parcă nu l-ar fi auzit niciodată. Hotărî să și-o smulgă din inimă, își zise că trupul lui poftește cu patimă bolnavă trupul alesei faraonului, ca să găsească plăcerea trecătoare pe care nu i-o mai poate dărui sora și soția sa Neferura. Plăcerea aceasta ușoară însă poate s-o caute la alte femei. Tatăl său Senusret, pregatindu-pentru marea preoție, îl învățase să disprețuiască poftele trupești și să nu vază în femeie decît mijlocul de-a avea urmași care să-i păstreze neamul. De aceea nici n-a cunoscut altă femeie afară de Neferura. Începu să caute femei. Cînd aduse în casă pe cea dintîi Neferura îngălbeni. Se lăudase către prietene că Unamonu ar muri mai bine decît să o împartă pe ea cu alte muieri. Era singurul nomarh care nici nu avea Pahimtu. Ce nevoie de Casa Femeilor, cînd nu dorea nici o femeie? Îl ocărî, plînse, leșină, Unamonu parcă era de piatră. Porunci îngrijitorului caselor să-i pregătească degrabă un Pahimtu. Femei cea noua era frumoasă și foarte tînără; o alesese pentru asemănarea ei cu Isit. Era fata unui preot mărunt al marelui templu. Toată familia se bucură și slăvi pe buna Isis că a trimis odraslei lor un noroc așa de mare. Peste șapte zile Unamonu se satură de trupul ei. O păstră însă în Pahimtu și o copleși cu daruri. Puse pe păstorul tainelor să-i găsească alta .I se mai aduse o fecioara, mai drăguța, mai fragedă . Cînd avu șapte femei în Pahimtu, lui Unamonu îi trecu prin minte ca mulțumirea plăcerii trupești nu astîmpără focu inimii. Nu se dădu bătut. Voia să ucidă în sufletul său pe Isit cu orice preț. Trebuia să nimerească o femeie care s-o înlocuiască barem. Pe care o poftea, o lua. Nici nu le mai aducea în Casa femeilor. Își împlinea pofta unde se întîmpla .Nu mai alegea .Între sclavă și stăpînă nu e deosebire. E aceeași femeie. Totuși cu cît schimba mai multe, cu atît golul din inima creștea. Isit îl urmărea pretutindeni, ziua și noaptea. Apoi într-o bună zi, pe neașteptate, porni spre Nu-Ptah cu o barcă ușoară și iute ca săgeata de argint. Se duse la Dadefra și-i ceru voie sa dea numele "Bunatatea Faraonului Dadefra fiul lui Kufu" unui canal mare ce plănuise .Faraonul primi bucuros. Unamonu însă n-avu nici o bucurie. Nu izbutise să zărească pe Isit .Ba mai află că Faraonul, spre a o feri de mînia reginei Aia, a clădit un palat nou, în mijlocul unei grădini minunate ,înadins pentru Isit. Acolo nu poate pătrunde nimeni afară de Dadefra . 6 Șase ani se chinui Unamonu, nomarhul din Abotu. Se ducea din cînd în cînd la Nu-Ptah, se apropia de palatul alb, așteptînd minunea. S-a împrietenit cu marele scrib Tetunu, purtătorul peceții regale și paznicul tainelor faraonului. Îi aducea daruri scumpe și, prin cuvinte meșteșugite, îi smulgea vești despre Isit, căci Tetunu o vedea uneori. Află că Isit, din veselă și zburdalnică ce era, s-a făcut gînditoare și mohorîtă parcă inima ei ar fi roasă de o durere ascunsă. Unamonu se mîngîia. Isit îl dorește. Isit din pricina lui e întristată. Neferura își recîștigase mulțumirea de cînd Unamonu renunțase la celelalte femei, deși le mai ținea în Pahimtu. Îi cerea însă, de cîte ori pleca la Nu-Ptah, s-o ia și pe dînsa. În cele din urmă îi împlini dorința socotind că, prin Neferura, va ajunge la Isit. Marele scrib îl sfătui sa se potolească. N-ar fi bine să se amestece în cearta din familia faraonului. Dacă s-ar duce Neferura la regina Aia, s-ar putea supăra faraonul; dacă ar pătrunde la Isit, s-ar mînia regina și toți prietenii ei, în cap cu viteazul Kafra. Cei mici să nu se bage în neînțelegerile celor puternici. Unamonu stărui, își plăsmuise prea multe speranțe. Neferura trebuie sa vorbească cu Isit. Puțin îi pasă de supărările reginei. El numai pe Dadefra vrea să-l slujească. Faraonul e stăpînul lui. Tetunu se înduplecă. Dadefra, prin mijlocirea lui, îngădui bucuros soției nomarhului din Abotu să cerceteze pe Isit în casa iubirii regale. Neferura se minună de bogățiile ce le văzu acolo, dar și mai mult de primirea ce i-o făcu Isit. Parc-ar fi fost surori, așa o îmbrățișă și o cinsti. Era drăgălașa ca și acum șase ani, dar în ochii albaștri plîngea o taină chinuitoare. Vorbiră despre multe nimicuri și mai ales despre solemnitățile de odinioară care le-au prilejuit putința sa se cunoască și să se împrietenească. — Unamonu ce face? întrebă apoi deodată Isit cu glasul mai dulce. Neferura îi povesti cum s-a schimbat Unamonu, parcă ar fi mereu bolnav. Isit avu o tresărire. Ochii i se umplură de lacrimi. „Atît de mult mă iubește că o înduioșează chiar suferința soțului meu!" se gîndi Neferura, măgulită. Isit nu se plîngea de singurătate. Avea mii de sclave și faraonul îi ghicea toate dorințele și i le împlinea cu bucurie. — Mă iubește prea mult faraonul , zise Isit cu un suspin. Din pricina mea nu poate iubi pe sora sa regală. Eu nu sunt vinovată cu nimic! Sunt o biată femeie. De cîte ori nu l-am rugat în genunchi să se întoarcă la Aia, iar pe mine să mă lase în voia soartei! Nu-i cer nici măcar să mă păstreze în Casa Femeilor sale. Degeaba! Mai curînd zice c-ar da foc tuturor orașelor din cele două țări, decît să mă piardă pe mine. Pînă ajunseră acasă, Neferura trebui să-i povestească totul lui Unamonu, de zeci de ori, vorbă cu vorbă. Ascultînd-o sufletul i se lumină. De-acuma era sigur că Isit înfățișează însăși taina ființei lui. Fără ea, viața lui nu putea avea înțeles, nici aici, nici în alta lume. În ochii ei e strălucirea luminii lui Osiris. Numai unindu-se cu ea, s-ar topi în sînul marelui zeu. Isit e talismanul nemuririi lui, precum el e chezășia eternității pentru ea. De-abia amîndoi, împreună, alcătuiesc un suflet divin vrednic să contemple veșnicia. Iubirea lor e iubirea în Osiris, fericirea fericirilor și taina tainelor. Trebuie sa smulg cu orice preț pe Isit din temnița iubirii faraonului! își zise Unamonu. Se închise în odaia vrăjilor care se afla în dosul sanctuarului. Era hotarît să încerce puterea unui hekau despre care însemnările sfinte spuneau doar atîta: „Dărîmă țările și coroanele!" Nimeni nu îndrăznea să dezlănțuie vraja aceasta, căci cerea moartea vrăjitorului însuși. Unamonu îndrăzni. Fără Isit, viața lui nu mai merita frica morții. Topi zece tabonu de aur curat, îl amestecă cu șapte picături din sîngele său și făcu o statuetă întruchipînd pe Isit. Apoi o ascunse într-un palat miniatură, asemănător casei albe în care trăia marea favorită. Șaptezeci de zile în șir, de cîte șapte ori pe zi scotea chipul ei de aur din închipuirea de palat, mormăind de cîte șapte ori cuvinte vechi pe care nici el nu le înțelegea. La sfîrșit sfărîma palatul cu un ciocan de argint, iar statueta o topi din nou și o prefăcu într-un lănțișor pe care și-l atîrnă după gît, ca să-l poarte pînă la împlinirea vrăjii. A doua zi sosi în Abotu o veste grozavă: a murit regina Aia. Unamonu își frecă mîinile în ascuns: — Iată puterea neîncercatului hekau! Porunci să-i pregătească marea corabie cu trei pînze și porni îndată spre Nu-Ptah. Înainte de a se arăta în zare orașul Mes-Ra, întîlni un șir lung de vase iuți, venind tocmai dinspre miază-noapte. Steagul lui Kafra fîlfîia pe toate corăbiile. Unamonu nu pricepea: cum pleacă tocmai Kafra de la înmormântarea reginei Aia? Totuși voia să-și continue calea. I se făcură semne să oprească. Fu chemat pe vasul lui Kafra. Îi vorbi însuși principele: — Faraonul a otrăvit pe Aia, Marea Femeie Regala, sora lui și a mea, ca să ridice pe tron, în locul ei, pe Isit, aleasa inimii sale. Viața mea și a tuturor odraslelor marelui Kufu se află în primejdie mare. Dadefra vrea să ucidă pe toți cei din neamul faraonilor, să dăruiască amîndouă țările copiilor săi cu Isit. Marii preoți din Nu-Ptah s-au cutremurat de atîta nelegiuire și m-au îndemnat pe mine să mîntuiesc țările lui Amon de stăpînul stăpînit de o sclavă fără minte. Iată de ce am plecat. Și te întreb, Unamonu, ca să răspunzi îndată, mergi cu mine ori cu nelegiuirea? — Merg cu tine! zise Unamonu fără șovăire. — Te-am crezut dușmanul nostru — urmă Kafra, mulțumit. Soția ta a fost o dată la Isit, în casa iubirii regale. Acuma vom ucide pe Dadefra și vom restabili domnia dreptății! Unamonu strălucea de bucurie. Se împlinea puterea vrăjii descătușate. Dacă va muri Dadefra, Isit va fi scăpată și va fi a lui. — Toți nomarhii țării de miază-zi sunt de mult de partea noastră , adaogă Kafra. Tu singur ai tăcut. Acuma ne ducem la vest, să adunăm oștire multă, să ne gătim de lupta. Pînă în șaptezeci de zile trebuie să izbîndim! 7 Un an și jumătate se zvîrcoli războiul pînă ce, într-o ciocnire cruntă, aproape de Mes-Ra, oștile faraonului fură zdrobite și împrăștiate. Dadefra însă fugi la Nu-Ptah să strîngă în grabă oaste nouă. Kafra, înainta falnic spre miazănoapte, doborînd în trecere templele ridicate de Dadefra. Odată cu moartea regelui nelegiuit, voia să piară toate urmele trecerii prin lumea aceasta. În fața orașului Nu-Ptah, dădu peste oștirile noi ale faraonului. Se încinse o bătălie mai crîncenă; începută îndată după răsăritul soarelui, ținu o jumătate de zi. Dadefra cu oastea sfărîmată, fu pus pe fugă, încît nu se mai putu opri pînă în spatele piramidei sale neisprăvite unde avea să învingă sau să moară. Unamonu adusese lui Kafra cei mai buni ostași și cele mai multe bogății. De aceea era mîna dreaptă și sfetnicul cel mai ascultat al principelui. Înverșunarea pentru zdrobirea cît mai grabnică a lui Dadefra, Unamonu o întreținea. Întîrzierile îi frigeau inima. I se păru lung sorocul de șaptezeci de zile; soarta n-a îngăduit biruința cea mare nici după ce au trecut de două ori șapte luni. Nerăbdarea lui sporea cu cît se apropia de orașul Nu-Ptah. Îl cuprindeau clipe de groază : dacă în vălmășagul războinic ar fi omorîtă și Isit? Îi era frică alteori să n-o fi luat cu el Dadefra, să cadă în mîinile ostașilor însetați de măcel. Bucuria fiecărei victorii îi era amărîtă: oare n-o fi și ea printre cadavrele pe care le batjocoreau învingătorii răzbunători? Descosea furios pe toți prizonierii: „Unde-i Faraonul?... Dar Isit?" Oamenii tremurau, bîlbîiau, nu știau nimic, își așteptau moartea cu torturi grele. Unamonu îi ucidea, crezînd ca sîngele lor va astîmpăra setea inimii lui chinuite. Iscoade veniră cu vestea ca Dadefra a pus să ardă mumia reginei Aia și a-i risipi în vînt cenușa. Kafra răcni: — Tot astfel va pieri Isit! Unamonu auzi și înmărmuri. Atunci străduințele și nădejdile lui trebuie să se prăbușească. Așteptă să se mai mulcomească mînia lui Kafra și apoi îi ceru să-i dăruiască pe Isit. — Sufletul meu are nevoie de Isit! stărui Unamonu. Kafra văzu o înflăcărare ciudată în ochii lui. Înțelese că nomarhul are de gînd să-și împlinească o răzbunare mare. I-o făgădui. Grosul oastei ocoli orașul faraonilor, îndreptîndu-se pe urmele lui Dadefra. Unamonu își opri o ceată bună de soldați: — Mergem să găsim pe Isit! — Dacă cumva n-a luat-o Dadefra! răspunse Kafra, despărțindu-se. Unamonu simți un ac în inimă. Intră în oraș. Întîlni un preot. — Isit!... Unde-i Isit! strigă Unamonu. — Faraonul n-a mai avut vreme s-o ia... Isit a rămas în casa iubirii! zise preotul, ploconindu-se pînă la pămînt. Ulițele erau pustii. Oamenii înfricoșați se ascundeau. Ici-colo fugari răzleți din oastea lui Dadefra încercau sa dobîndească îndurare, aruncîndu-se cu fața în țărînă în semn de supunere. Biruitorii îi măcelăreau ca pe niște vite de jertfă ,își muiau armele în sîngele fierbinte. În sfîrșit Unamonu zări zidurile albe care împrejmuiau casa iubirii regale, și, printre coroanele de palmieri și sicomori, terasele înflorite ale coperișului. La poarta cea mare era o grămădire de oameni. Poate că alte cete de ostași au sosit acolo mai de mult și atunci Isit... Începu să alerge. Cîțiva soldați tineri, agitîndu-și lăncile cu vîrful de bronz ruginit de sînge, îl întrecură. În urma lui pașii celorlați veneau greoi, amestecați cu gîfîieli obosite, cu vorbe murdare și rîsete grosolane. Era acuma în mijlocul cetei, înconjurat de trupuri goale de la brîu în sus, lucitoare de sudori, cu arcuri lungi pe umeri și tolbe de săgeți în spinare. Încotro întorcea privirea, întîlnea numai oameni. Apoi deodată se poticni parcă cei din față s-ar fi izbit de un zid. Ceata se risipi. Unamonu se repezi înainte. Poarta cea mare era numai la vreo cincizeci de pași. Cîțiva ostași de-ai lui, străpunși de săgeți, se zvîrcoleau în nisip, gemînd și văitîndu-se. Un pîlc de dușmani înarmați dispăru pe poarta: care se închise cu zgomot greu de bronz. Unamonu alergă spre poartă, cuprins de spaimă, răcnind către soldații vrăjmași ce se iveau pe zidurile grădinii: — Dați-mi pe Isit și vă dăruiesc viața! — Vino să ți-o iei! răspunse un glas gros, batjocoritor, urmat de rîsetele celorlalți. În aceeași clipă Unamonu auzi șuier de săgeți împrejurul sau. Se opri năuc. Oamenii lui năvăliră asupra porții, în vreme ce arcașii trăgeau în cei de pe ziduri, silindu-i să se ascundă. Lovituri de pumni, de mînere de săbii răbufneau în poarta de cedru întărit cu benzi de bronz. Cîteva topoare începură să sfîrtice așchii. Bolovani grei, aruncați dinlăuntru, întrerupeau truda celor de-afară, întărîtîndu-i în sălbătăcie. Unamonu, desperat, în mantia-i albă tivită cu lotuși de aur, cu blana de panteră pe umăr, își frîngea mîinile, umbla de ici-colo, zorindu-și ostașii să spargă poarta mai degrabă și dorind totuși să nu izbutească, de teama ca nu va putea scapă pe Isit de furia lor. Glasuri aprinse se întreceau în sudălmi: — Isit, zdreanță faraonului, să vie aci!... Ea ne trebuie!... Eu am s-o sugrum cu mîinile mele!... Eu am să-i rad sînii cu sabia asta!... Nu însă înainte de a-mi fi făcut eu pofta cu ea!... Vreau să trec și eu pe unde a trecut Faraonul!... Și eu... Toate cuvintele lor erau cuțite în inima lui Unamonu. Se amestecă printre ei, să fie barem acolo cînd se va prăvăli poarta, să alerge înainte, s-o apere pe Isit. O piatră îi zdreli umărul. Nu simți durerea, într-atîta grija pentru viața ei îi stăpînea inima. Apoi cineva porunci oamenilor să se împartă în două: o parte să rămîie aici, ceilalți să înconjoare grădina și să escaladeze zidul fără apărare. — S-a sfîrșit , își zise Unamonu văzînd o ceată depărtîndu-se. Peste cîtva timp auzi răcnete prelungi în grădină, departe . Cei din fața porții izbeau mai aprig. Apoi urletele din grădină se întețiră, apropiindu-se parcă. Ultimii apărători de la poartă dispăruseră să înfrunte pe dușmanii pătrunși înlăuntru. Unamonu zari în colțul porții o spărtură. În vreme ce ostașii loveau cu securile din ce în ce mai furioși, Unamonu încercă să se strecoare în gradină. Blana de panteră îi alunecă, mantia de in se sfîșie, umărul drept îi era însîngerat. Pătrunse totuși. Se rostogoli ca un sac pe prundișul alb. Era fericit. Se ridică sprinten și porni în goană spre clădirea alba, înaltă, cu coloane care sprijineau sus șapte terase transformate în grădinițe de flori. Trepte de marmoră arătau intrarea străjuită de statui colosale ale zeiței Hator cu cap de pisică. Unamonu părăsi cărarea prundită. Alerga în linie dreapta, peste pajiștea tunsă cu îngrijire, printre tufe de flori multicolore. Zgomotul luptei rămase în urmă. Se simțea biruitor. Va lua în brațe pe Isit și vor fugi împreună. Cele două rînduri de zeițe parcă-i făceau semne să se grăbească. Urechile ciulite de pisică se mișcau, încurajîndu-l. Unamonu începu să țipe în culmea bucuriei: — Isit!... Isit!... Sufletul meu!... Iată-mă! În capul treptelor albe, între statuile cenușii ale zeiței voluptății, răsări brusc un bărbat înalt, spătos, cu pieptul gol, cu un șorț roșu dinainte, ca un arcaș. Unamonu văzu o față negricioasă, aspră și doi ochi umflați de ura. Întinse amîndouă brațele, parc-ar fi vrut să spuie arcașului că a venit să salveze pe Isit. Omul ridică arcul, ochind. Strigă cu glas în care tremura numai iubirea: — Isit!... Isit!... Auzi săgeata zbîrnîind în aer, o clipă apoi simți o lovitura în gît și îndată o durere ascuțită. Picioarele mai alergară cîțiva pași, se împleticiră, corpul se răsuci cu brațele înălțate spre cer și se prăvăli la pămînt, pe spate. Săgeata înfiptă adînc în gît stătea acuma vertical și se zbătea ca coada unui șarpe furios. Unamonu își simțea sîngele fierbinte bolbocind în rană și prelingîndu-se pe gît, cînd în dreapta, cînd în stînga, după cum se clătina săgeata vrăjmașă .În aceeași vreme se gîndea însă că Isit poate nici nu mai e aici sau că omul cu ochi de ură a ucis-o ca să nu cadă în mîinile dușmanilor. Gîndul îi ștergea durerea. Ochii lui vedeau foarte sus cerul aproape alb și o ramură uscată de palmier, ca o mînă întinsă în gol. Îi trecu prin minte să facă o sforțare și să-și smulgă săgeata din rană, să nu fie otrăvită. Brațele îi erau parcă pironite în pămînt, nu le putu mișca. Doar pieptul i se încovoia într-o zvîrcolire. Apoi se gîndi fară teamă că trebuie să moară și Isit... Cerul se întunecă brusc, parcă s-ar fi tras o perdea neagra, și în clipa aceea gîndul se stinse neisprăvit. Sufletul izbucni ca dintr-o încleștare purificatoare. Zborul se iuțea mereu prin sfere tot mai ușoare. Mișcarea se transforma în plutire fără țintă, apoi în imobilitate. Materia informă înconjura stropul de conștiință ca o temniță de întunerec. Pe urmă atmosfera se limpezi într-o pînză de lumină pe care surîdeau amintirile unei existențe divine și speranțe palide. O încercare de înălțare rupse echilibrul în conștiință. Formele materiei se topiră în golul nemărginirii. Spațiul însuși se stinse în conștiință .Doar timpul se învîrtea subt cerul ei ca o chemare neobosită care îndurerează singurătatea... CAPITOLUL III HAMMA ...În golul nesfîrșit, sufletul stingher pîlpîia ca o licărire de speranță. Așteptarea dincolo de timp era străbătută mereu de o rază caldă din infinit, aducătoare de îndemnuri. Apoi așteptarea se subția și timpul parcă începea iar să curgă în linie dreaptă. Conștiința spațiului se închega treptat, se îngroșa în unde tot mai dese. Planuri de materie se schimbau caleidoscopic, împovărînd aripile sufletului și născînd senzația mișcării. Era o coborîre spre o țintă nouă, nelămurită și totuși simțită ca o călăuză sigură. Sufletul parcă își chibzuia forma, în vreme ce conștiința se zbuciuma tot mai neputincioasă. Și deodată conștiința se curmă copleșită de îmbrățișarea lumii noi... 1 Îi dădu numele Gungunum, în amintirea regelui viteaz, înțelept și iubitor de dreptate care a stăpînit odinioară în Larsa și despre care spunea deseori că ar fi fost un străbun de-al ei. Ea însăși era femeia marelui nubanda Pidur Libur, slujitorul și prietenul regelui Samsu-Iluna, fiul și urmașul neuitatului Hammurabi, domn peste Sumer și Akkad. Se numea Nim-Utumu, era vesela că a născut fecior și aștepta cu nerăbdare plină de mîndrie întoarcerea soțului ei din războiul împotriva regelui Rim-Sin, care năvălise în țară, cuprinzînd orașele Uruk și Isin, măcelărind mii și mii de oameni. Nim-Utumu mai născuse de șase ori, dar nu avusese norocul să-i trăiască nici o odraslă. Tremura pentru viața lui Gungunum și jertfea zilnic cîte o vacă albă marelui zeu Marduk, implorîndu-i ocrotirea. Bătrîna Luballat, sclava meșteră în dădăcirea copiilor, îl scălda de cîte trei ori pe zi în apă neîncepută, adusă din rîul sfînt Buranun, mormăind fel de fel de descîntece care alungă negreșit duhurile tuturor bolilor. Pidur Libur sosi mohorît din război. Biruiseră oastea dușmană în cîteva bătălii, dar regele Rim-Sin izbutise să scape .Și pînă ce nu va fi jupuit de viu Rim-Sin, se știa că n-are să fie pace și liniște la hotare. Supărarea însă îi trecu în clipa cînd Nim-Utumu îi înfățișă copilașul de două luni voinic și sănătos. Îl strînse la piept, făgădui jertfe bogate zeilor și porunci lui Ululai, feciorul batrînei Luballat, să fie cîinele lui Gungunum. Așa crescu Gungunum nedespărțit de Ululai. Cînd împlini Gungunum cinci ani, Ululai împlinea douăzeci. Acuma hoinăreau împreuna pe ulițele și prin grădinile falnicului oraș Babilu. Se duceau deseori pe țărmurile zidite ale rîului sfînt Buranun care spinteca în două orașul ocrotit de marele Marduk, zeul zeilor. Acolo mai ales, privind bărcile nenumărate ce mișunau pe valurile nămoloase, Ululai îi povestea cîte grozăvii din războaiele regilor din Babilu cu vecinii neastâmpărați și hrăpăreți. Lui Gungunum nu prea îi plăceau, dar asculta cuminte pentru că iubea mult pe Ululai, deși Ululai îl bătea în ascuns, fiind o fire sîngeroasă ca toți oamenii din Assur. Și Ululai din Assur era. Ajunses în Babilu cînd fusese numai de trei ani, cu maică-sa, Luballat, pe care o luase prizonieră de război un ostaș de-a regelui Hammurabi și o vînduse pe un preț de nimic, deoarece avea copil mic, părinților lui Nim-Utumu, care apoi a adus-o în zestre lui Pidur Libur. Mai ales despre războiul cu kasiții știa multe Ululai. Povestise de atîtea ori încît Gungunum cunoștea cum a pornit regele Samsu-Iluna împotriva lor, cum i-a înfrînt, dincolo de orașul Kuta, că șapte mii au căzut în luptă și nouă mii în prinsoare împreuna cu regele Ulamburiaș, iar ceilalți, încercînd să fugă, s-au înecat cu miile în apele rîului Idigna ca șoarecii. Plăcerea cea mare pentru Ululai era răzbunarea lui Samsu-Iluna asupra dușmanilor ajunși în mîinile lui. Îi luceau ochii ca ai tigrului, fața i se strîmba și nările i se umflau parc-ar fi mirosit sînge proaspăt, cînd spunea cu glas răgușit, cum Samsu-Iluna, după ce și-a îngropat morții, a pus să jupoaie de vii o mie de prizonieri, iar pe ceilalți i-a tras în țeapă și a făcut din ei gard de spaimă la graniță lăsîndu-i acolo să-i mănînce ciorile și să fie de învațătură celor ce ar mai îndrăzni să năvălească în țară. Regele Samsu-Iluna a scos, cu mîinile sale, ochii regelui Ulamburiaș precum fruntașii oastei babiluiane au scos ochii fruntașilor kasiți prinși. Pe urmă i-au legat în fiare pe toți și i-au adus în Babilu, mînați dinapoi cu bicele, ca o turmă de porci. Aici, la poarta templului Esagil, lăcașul marelui Marduk le-au tăiat brațele din coate și apoi au fost lăsați să-i scuipe și să-i schingiuiască poporul, să moară de foame și să-i sfîșie cîinii pribegi. — Și eu am scuipat pe Ulamburiaș — gîfîia Ululai cu patimă — și l-am lovit cu băț de trestie peste obraz. Gemea și se zvîrcolea. Eram de două ori șapte ani. Atunci tu nici nu erai pe lume, Gungunum! Peste un an de-abia te-a născut pe tine Nim-Utumu! Gungunum privea tăcut, înfiorat, într-un tîrziu murmură: — Eu nu vreau sînge... Ululai scuipa cu dispreț, se înfuria și jura că nu-i va mai povesti niciodată nimic. Mînia însă îi trecea repede. Era guraliv și tăcerea îl chinuia mai tare chiar decît duhurile rele de care se temea cumplit, îndeosebi de cînd, din nebăgare de seamă, a săvîrșit marele păcat de-a fi scuipat în sfîntul rîu Buranun. A avut noroc că nu l-a văzut nimeni, altfel judecătorii regelui l-ar fi osîndit să i se smulgă limba din gură. De-atunci se simte veșnic urmărit de duhurile utukke, chiar și în somn. I-e frică să iasă noaptea pe-afară, să nu-l sugrume vreun utukku hain care-l pîndește, știut fiind că în beznă puterea duhurilor e mai mare ca a zeilor. Spaima lui Ululai se mai întețise de cînd, deunăzi, în templul zeiței Iștar, un ghicitor abkallu, scrutîndu-i viitorul în ulei plutitor pe apă, i-a spus că va muri de mîna dușmanului. Ceasuri întregi petreceau prin multele temple ale zeilor, căscînd gura la mulțimea de oameni ce forfoteau în curțile pardosite cu lespezi albe și negre, la altarele de jertfe și la preoții sacrificatori, supărăcioși, pătați de sînge ca și măcelarii. Lui Ululai îi era drag să hoinărească mai mult prin Emah, ,casa minunată a zeiței Iștar, cu grădina plină de Femeile Plăcerii, care jertfeau necontenit ocrotitoarei lor sîmburi de măsline ca să le dăruiască bărbați mulți și bogați. Ululai trăgea nădejdea că o dată și o dată va pune mîna el pe o harimatu grasă și frumoasă, cum îi plăcea lui să fie femeia bună de iubit. Gungunum însă era mai bucuros să stea toată ziua în Esagil, mai ales cînd se țineau judecățile subt poarta cea mare străjuită afară de doi gigantici lamasse cu trup de taur, cu cinci picioare, cu cap de om și cu aripi de balaur. Se uita pierdut numai la scriitorul care însemna sentințele pe tăblițe de lut. I se păreau o jucărie nespus de plăcută semnele ciudate ce le zgîria iscusitul dupșaru, cu stilul de trestie, pe cărămida de lut moale. Mergînd apoi acasă ruga mereu pe Ululai să-i facă și lui o tăbliță și un stil, dar sclavul se temea de semnele care întemnițează numele oamenilor și-i făcea mai bucuros săbii de lemn ori alte jucării. Într-o zi, fiindcă era prea cumplită arșița și Nim-Utunu le poruncise să stea acasă la umbră, Ululai se apucă să împletească un coș asirian pentru Gungunum. Împletind firele subțiri de trestie, povestea niște vitejii sîngeroase ale unui luptător din Assur. Gungunum privea și asculta. Vedea iar pe brațul drept al sclavului semnul săpat în carne. Niciodată n-a îndrăznit să-l întrebe, socotind că ar fi ceva în legătură cu duhurile rele de care se temea Ululai. Acuma nu-și putu stăpîni curiozitatea și zise, întrerupîndu-l: — Ce e acolo, pe brațul tău, Ululai? — Asta? făcu sclavul cu un rînjet ciudat. E semnul care nu se stinge niciodată. Arată că sunt ardu și că stăpînul meu e Pidur Libur, marele nubanda din Babilu. Un scriitor mi-a spus demult că aici stă chiar numele tatălui tău. — Cine ți-a făcut semnul care nu se stinge? mai întrebă copilul pipăind cu un deget urma de rană veche: — Fierul înroșit în foc , rîse Ululai. — Te-a durut rău? — Nu-mi aduc aminte, eram cît tine de mic! — Îmi face și mie semn cu fierul înroșit? zise Gungunum deodată înfricoșat. — Tu ești amelu și stăpîn , răspunse sclavul. Dar dacă ai cădea în mîinile dușmanului, ai fi și tu ardu și te-ar însemna negreșit cu fierul roșu! — Eu nu vreau să mă bat. cu dușmanul , făcu copilul repede adaugînd apoi cu o înseninare: Eu vreau să fac semne pe tăblițe de lut! Ululai se înfurie și, uitîndu-se împrejur, îi zgîlțîi de urechi zdravăn. Gungunum nu cuteză a plînge, dar, cu ochii năpădiți de lacrimi, se depărta și nici nu se opri pînă subt poarta păzită de cîinele cel rău, veșnic legat în lanț. Acolo îl găsi Pidur Libur care tocmai sosea acasă. Întîi se spăi-mînta: dacă l-ar fi mușcat cîinele? Pe urmă strigă pe Ululai: — Cîine ticălos, cum ai lăsat copilul în primejdie? Îl bătu cumplit, umplîndu-l de sînge. Nemulțumit cu atîta, vru să-i taie brațele amîndouă din coate, pedeapsa cuvenită slugii necredincioase. Numai rugămințile soției sala Nim-Utumu îl înduplecară să-l ierte. Sclavul, ca să se răzbune, pîrî a doua zi pe Gungunum că îi bate mereu capul să-i facă tăblițe de lut. Asirianul era sigur că Pidur Libur va stîlci în bătaie pe copilul care-l face de rîs umblînd să învețe a zgîria semne în lut, în loc să se gătească a mînui bine armele. Rămase însă uluit cînd marele nubanda, mîna dreaptă a regelui, rîse de bucurie și-i porunci să împlinească pe dată dorința lui Gungunum. Ululai făcu o tăblița care semăna mai degrabă cu o cărămidă, și un stil ca un băț de împuns bivolii cînd se tăvălesc în nămol. Copilul se juca acuma toată ziua cu bățul și cărămida, spre marea mulțumire a lui Pidur Libur care, văzîndu-i străduințele, îi aduse într-o seară cîteva tăblițe și un stil de la însuși marele scriitor al regelui. Ba într-o zi, mai zăbovind pe-acasă, arătă lui Gungunum cum se ține stilul între degete și cum se apasă cu vîrful în lutul moale pentru a dobîndi semne frumoase ca urmele de cuie culcate. Gungunum, sîrguitor, ruga de-acuma mereu pe tatăl sau să-l mai învețe. Pidur Libur însă nu voia să-l pună la muncă grea. Mai are vreme. Deocamdată era mulțumit că Gungunum iubește meseria scrisului. Astfel avea încredere că își va putea arăta recunoștința față de ocrotitorul zeu Nabu. Căci Pidur Libur din simplu dupșaru a ajuns întîiul sfetnic al regelui Samsu-Iluna. Pe vremea înțeleptului Hammurabi a învățat dînsul în școala cea mare de la Borsippa, în templul Ezida al zeului Nabu, născocitorul scrisului și oblăduitorul scriitorilor. Fiind silitor și deschis la minte, a învățat în trei ani cît alții nu sunt în stare a cuprinde nici în zece ani sau mai mulți. Marele preot al zeului, mai mare peste toți învățătorii din Borsippa, îl iubea din toată inima și, cînd i-a cerut Hammurabi un dupșaru isteț, i-a trimis îndată pe tînărul Pidur Libur. Așa s-a făcut scriitor al regelui, cu locuința la palatul cel măreț din Babilu, cunoscînd pe Samsu-Iluna și împrietenindu-se cu el, încît, în ziua cînd s-a stins Hammurabi și s-a suit pe tron Samsu-Iluna, Pidur Libur a fost ales mare nubanda în grija căruia cade toată averea regelui, toate moșiile sale și toată țara în vreme de pace, iar în război fiind căpetenia oastei alături de marele stăpîn. De-abia în toamna cînd sosi la Babilu uriașul bloc de granit din muntele Amurru spre a se ridica un monument nemaipomenit marelui Marduk, zeul-zeilor care a purtat regelui Samsu-Iluna numai noroc în războaie, în vremea cînd Gungunum împlini treisprezece ani, Pidur Libur zise, într-o dimineață, către femeia sa Nim-Utumu: — La vara, după sărbătoarea Akiti, voi pune pe Gungunum în grija ocrotitorului Nabu, la Borsippa, sa învețe sfintele semne... Nim-Utumu îi căzu în genunchi, să n-o despartă de lumina ochilor ei. Pidur Libur se supără și o lovi cu piciorul. Femeia țipă, se prefăcu că leșină, apoi toată ziua se plînse sclavilor că Pidur Libur are de gînd să înstrăineze copilul. Fiindcă bărbatul nu mai aduse de loc, vorba despre planul său, Nim-Utumu se liniști, își închipuia că bocetele și lacrimile ei l-au convins. Avea și ea planuri pentru viitorul lui Gungunum: să-l însoare cu o fată de neam mare, poate chiar cu vreuna din Casa Femeilor regale, și să-l vază apoi ișakku peste vreun oraș mare. 2 Sosi întîia dimineață a lunii Nisanu, cînd începea sărbătoarea Akiti, care ținea unsprezece zile neîntrerupte. Orașul Babilu, cu terase și temple fără număr, cu palate și grădini fără pereche, cu mii de ulițe șerpuind printre căsuțe sărace de trestie și lut, înconjurat cu ziduri înalte de cărămidă arsă, late cît să meargă pe ele, alături, două care trase de cîte trei măgari, apărat de șanțul adînc, de trei ori mai larg ca zidul și veșnic plin cu apă curgătoare din Buranun — trebuia să adăpostească acuma lume multă din toate cele patru regiuni ale țării. Zeii din diferitele orașe, întovărășiți de sumedenie de preoți și credincioși, veneau să se închine marelui Marduk, care avea să hotărască destinele pentru un an întreg. Fiindcă zeii erau mai mulți de cîte temple se aflau în orașul colosal, cei mai săraci și mai puțin temuți fură nevoiți să se mulțumească cu niște corturi ridicate înadins pentru ei în grădini. Cum în prima zi regele Samsu-Iluna, însoțit de Pidur Libur și alți mari sfetnici, plecă la Borsippa de unde aveau sa se întoarcă împreună cu zeul Nabu, Gungunum voia să vadă și să înțeleagă bine toate ceremoniile sfintei sărbători Akiti. Umbla pînă seara, cu nedespărțitul Ululai, să cunoască pe zeii străini. A doua zi ulițele orașului gemeau de lume. Gungunum știa ca încă n-are de văzut nimic deosebit. Marele preot urigallu s-a scăldat, înainte de răsăritul soarelui, în apă de rîu, s-a îmbrăcat în veștmînt alb de in, a intrat în sanctuarul lui Marduk și a spus acolo o rugăciune tainică. Cel puțin așa îi povestise odinioară un slujitor al templului, căci despre lucrurile acestea tatăl său n-a vrut să-i vorbească niciodată, zicînd că are vreme să le învețe mai tîrziu, cînd le va și pricepe rostul. De altfel nici ziua a treia nu aducea nimic pentru cei necuprinzători ai tainelor. Doar seara, trei ceasuri după ce apune soarele, se spunea că un argintar, un lemnar și un țesător au să meargă la templu, să facă acolo două statuete, una din lemn de cedru și alta din lemn de tamarin, pentru întîmpinarea zeului de la Borsippa. Gungunum dorea sa-i vadă intrînd pe poarta cea mare de la Esagil. I se părea că, vazînd pe lucrători, va înțelege ceva neînțeles. Ieși mai tîrziu de-acasă, cu Ululai. Pînă la sfîrșitul soarelui, se gîndea să privească puțin pregătirile ce se făceau pe malurile canalului Arahtu, ce venea de la Borsippa, pentru primirea bărcii divine. Ululai însă îi duse spre templul Emah, în grădina minunată a zeiței Iștar, unde mii de curtezane sacre se îmbiau trecătorilor, căci de dragul lor a păstrat Iștar pe bărbat și l-a dăruit lor. Cărările albe erau bătătorite de sute de bărbați de toate vîrstele, toți dornici de plăceri pătimașe și gratuite, cum numai în vremea sărbătorii Akiti se găseau în grădina zeiței. Pe pajiștea tunsă, la poalele copacilor, subt tufele de flori, pretutindeni femeile voluptăților, care goale de tot, care umbrite de văluri diafane menite să le facă ispititoare, se lăfăiau în așteptarea poftitorilor, unele lungite cu fața în sus, altele ghemuite și repetînd felurite semne obscene, fiindcă prin grai nu le era îngăduit să oprească pe nimeni. Ululai plescăia din limbă cînd vedea cîte o kizretu mai grăsună și cu sînii mari. Avea el acuma acasă o femeie pe care i-o cumpărase mai demult Pidur Libur și care îi născuse vreo patru copii. Îi era scîrbă de ea și de trupul ei istovit de muncă.Îi trebuiau femei meștere în dragoste. Soarele încă nu apusese, dar în grădina iubirii coborîseră umbre ademenitoare. Gungunum privea uluit corpurile curtezanelor sacre, se roșea și simțea valurile de sînge care îi strîngeau inima. — Haidem, Ululai, la Esagil! Iată, sfințește soarele și ajungem prea tîrziu! zise apoi deodată, cuprins parcă de o teamă. — Mai stai, stăpîne! îl rugă sclavul. Avem vreme destulă. Nu putem pleca de aici așa... Gungunum nu văzu fața lui Ululai, ,dar înțelese și se roși mai tare. Totuși stăruința îi plăcea. Inima îi bătea ca niciodată. Ici-colo, din tufișuri, se auzeau oftări și gemete de plăcere. Ululai zăbovea, voia să se uite mai bine și se strîmba de rîs. Apoi, la o cotitură, chiar la marginea cărării, dădură peste o pereche încopciată, nepăsătoare de oamenii care treceau și care, nici ei, n-o luau în seamă, ca și cînd ar fi fost mînați înainte de gînduri grele. — Uite! șopti Ululai apucîndu-l de mînă și încercînd să-l oprească. Gungunum își smulse mîna și trecu mai departe, îi tremurau genunchii. Subt un salcîm cu crengile atîrnate pînă la pamînt, ca o perdea străvezie, Ululai zări două harimate. Bîlbîi răgușit: — Aici! Gungunum îl urmă aproape în neștire. Rămurelele îl mîngîiară pe obraji întocmai ca niște degete dojenitoare. Amîndouă femeile erau goale: mama și fata, slujitoarele zeiței Iștar. Mama grasă, cu pîntecele și șoldurile ca pernele, își ținea în mîini sînii mari și vorbea foarte încet cu fata mlădioasă, fragedă, cu coapse de băiat, cu pieptul de-abia rotunjit, învăluită în păru-i lung bălai, ca într-o blană de pui de leu. Văzîndu-i că se apropie de ele, cea grasă se lăsă îndată pe spate, rîzînd către fata și îngînînd batjocoritor: — Pomana de Akiti... Ululai se aruncă asupra ei ca un tigru flămînd. Cea tînăra sărise în picioare. Avea un surîs speriat pe față. Gungunum o privea rușinat, mai ales că sclavul gîfîia alături și se zvîrcolea. Fata își reveni, zîmbi, îl luă de mînă și-i șopti: — Culcușul meu e dincolo. Aici e locul mamei. Da cealaltă parte a tulpinei era întins pe pajiște un covoraș pestriț. Fata se așeză, trăgînd jos și pe Gungunum care tremura și-și simțea fruntea brobonata de sudori. Fiindcă stătea fără măcar să o privească, fata îi înțelese sfiala, avu o lucire de mîndrie în ochi și zise fierbinte: — Copile, eu am să te fac bărbat! Îi smulse cingătoarea de la brîu, îl sărută pe buze, îi cuprinse gîtul cu brațele ei moi și se întinse pe covor încolăcindu-l cu picioarele. Sîngele clocotea în vinele lui Gungunum parcă s-ar fi aprins. Cînd ieșiră din grădina templului Emah, era întunerec de-a binelea. Secera lunei albea pe cerul negru, ciuruit de stele. Pe ulițe oamenii se îmbulzeau ca ziua. Pașii desculți tipăiau înfundat ca niște șoapte înfricoșate. Gungunum era atît de rușinat parcă ar fi săvîrșit o murdărie. Ululai fluiera mulțumit, uitînd chiar de duhurile care-l pîndeau. Mergea drept spre casă, fără să-și mai aducă aminte că fusese vorba să se duca la Esagil, să vază pe cei trei lucrători. Aproape de casă, Ululai zise deodată, cu un rîs gros: — Acum ești și tu bărbat, stăpîne! Gungunum nu răspunse. Nici nu îndrăzni să se uite în ochii mamei sale în seara aceea. Se culcă și toată noaptea se visă numai în grădina iubirii, printre trupuri de femei și suspine de voluptate. 3 A doua zi, Gungunum porni de acasă mai devreme. Ululai îi zîmbea cu înțeles, aducîndu-i aminte astfel grădina zeiței Iștar. Gungunum se mai roși puțin, dar amintirea i se stinse repede. Erau multe de văzut azi. Curiozitatea îl copleșea. De altfel tot orașul ieșise pe ulițe. Oamenii se îmbulzeau împrejurul templelor în care, două ceasuri după răsăritul soarelui, începeau purificările cele mari. Gungunum se duse la Esagil să vază ieșirea marelui urigallu din sanctuarul nebiruitului zeu Marduk. Se credea că aceasta poarta mult noroc. Era o lume ca nisipul marii în curtea cea mare, pătrată, mai cu seamă străini veniți de departe și care încă n-avuseseră parte să se bucure de contemplarea ceremoniei. Gungunum se înghesui și ajunse chiar în față. Tocmai atunci începea curățirea. Un preot kalu îmbrăcat în alb, avînd pe umăr un ștergar și în mînă o cădelniță în care ardeau miresme, stropea pereții cu apă sfîntă luată din Buranun și Idigna, ce o purta în urma lui, într-un vas de argint, alt preot, mai tînăr, în vreme ce un al treilea bătea cu pumnul în toba de aramă balaggu. Toți trei cîntau rugăciuni, cu glasuri aspre, spăimîntătoare, iar bătrînul kalu, trecînd pe lîngă uși, se închina deosebii și freca țîțînile cu ștergarul alb de in. Isprăvind, plecară pe poarta cea sfîntă, afară, cîntînd și bătînd mai zdravăn în toba balaggu, spre lăcașul zeului Nabu, cel înțelept. Gungunum cu Ululai îi urmară singuri, căci încolo toată lumea ramase să aștepte ivirea norocoasă a marelui urigallu din sanctuarul zeului zeilor. — Noi am văzut pe urigallu și anul trecut — zise Gungunum ca o scuză către sclavul care mormăia nemulțumit. E mai frumos acolo. Ululai nu răspunse. El nu pricepea de ce n-au stat acolo unde surîde norocul. Nici Gungunum nu-și dădea seama, îl rodea o nerăbdare parc-ar fi fost în preajma unei întîmplări inevitabile. Nu-și găsea locul. Căuta ceva și nici nu bănuia ce. În curtea templului, lîngă altarul micilor jertfe, aștepta o oaie albă, păzită de un preot așipu cu sabia la umăr, iar pe altar un vas cu ulei de cedru. În clipa cînd se iviră în poartă preoții lui Marduk, cel cu sabia reteză dintr-o singura lovitură capul victimei și apoi începu să bată furios într-un balaggu pînă ce se scurse tot sîngele. Atunci bătrînul kalu lua vasul cu ulei, celălalt puse capul de oaie pe altar și ridică în brațe cadavrul cald încă. Moșneagul porni să ungă cu ulei porțile templului și mai vîrtos ușa sanctuarului, în vreme ce tovarășul său ștergea pereții cu trupul oaiei, iar ceilalți răcneau rugăciunile cuvenite. În sfîrșit adunară rămășițele jertfei și plecară zgomotos pînă afară din oraș sa le arunce în Buranun. Gungunum făcu întîi cîțiva pași, să-i însoțească. Își luă seama. Se uita însă mereu împrejur, umbla de ici-colo prin mulțimea de oameni, parcă ar fi vrut să se întîlnească negreșit cu cineva. Peste vreun ceas veni o ceata de preoți, aducînd din visterie cerul de aur cu care trebuia să îmbrace întreg templul înțeleptului Nabu, de sus pînă jos. Ceremonia ținu mult. Grupuri de kale, unii din lire halhallatu, alții din timpine lilissu, făceau un zgomot asurzitor din care țîșneau, ca niște plîngeri sugrumate, cuvintele rugăciunilor cîntate de glasuri înfricoșate. Înainte de-a se sfîrși înveștmîntarea templului, Gungunum făcu semn lui Ululai și se strecurară afară. Era aproape de amiazi și tocmai la amiazi avea să sosească barca de aur de la Borsippa, cu zeul Nabu și cu regele Samsu-Iluna. De-abia mai apucă să mănînce ceva. Maică-sa, Nim-Utumu, îl zorea; îi era frica să nu întîrzie. Amîndouă țărmurile zidite ale canalului Arahtu gemeau de oameni. La debarcader se afla masa de aur pe care adineaori s-au slujit jertfe de miere marelui Marduk și pe care acuma se vor dărui altele celui mai înțelept dintre zei. Toți marii preoți, în frunte cu marele urigallu, înconjurați de fruntașii țării și sfătuitorii regelui, așteptau pe terasa debarcaderului. Oile albe, ce urmau să fie sacrificate, behăiau speriate, puțin mai la o parte. Pe treptele de piatră, subt un umbrar improvizat din frunze de palmier, femeile celor mari, în podoabe sclipitoare, vorbeau tare despre lucruri de nimic, îngrijorate să nu li se strice frumusețea din pricina zăpușelii. Aici, în rîndul întîi, era și Nim-Utumu cu Gungunum. Deodată, dinspre Borsippa, pe țărmurile canalului, se apropie o bucurie sălbatică în valuri tot mai puternice. Un clocot de mii de glasuri umplu văzduhul moleșit de căldură. Mii de brațe goale se frămîntau peste capetele mulțimii cuprinsă de însuflețire. Barca divina, îmbrăcată în aur, se ivea în zare. Gungunum se uita, mișcat și uluit, ca într-o așteptare dureroasă. Căutînd din ochi, în depărtare, barca zeului, întîlni, numai la cîțiva pași, pe treptele femeilor, o fetiță de vreo doisprezece ani. Privea și ea, ca toată lumea, spre locul de unde sosea zeul cu regele. Se ținea de brațul unei femei mai bătrîne, desigur, maică-sa. După haina albastră ca cerul, subțire și străbătută cu figuri de fir, prinsă în jurul gîtului cu un lănțișor de aur, după părul lung ce-i atîrna pe spate, strîns doar la ceafă cu o panglică albastră care-i înfășura și fruntea, după brățările simple de aur ce-i împodobeau brațele goale din sus de coate, Gungunum știa că era o fecioară zârmașitu. Numai fața nu i-o vedea și totuși nu mai putea să-și ia ochii de la ea. Apoi, tocmai cînd barca divină ajungea la debarcader fecioara întoarse capul parcă ar fi simțit privirea arzătoare. Gungunum se cutremură pînă în rădăcinile sufletului, întîlni niște ochi albaștri peste care genele lungi negre aruncau umbre, dîndu-le o întunecime viorie. În lumina lor erau moliciune și o văpaie ciudată. Cînd i se încrucișa privirea cu a lui Gungunum, parcă toată înfățișarea fecioarei se schimbă. Pe buzele subțiri încremeni surîsul ștrengăresc, iar ochii i se umplură de o duioșie în care licărea și speranța, și chemarea, și o iubire tulburătoare. De-aci înainte Gungunum nici nu mai voia să știe de ceremonia pe care o aștepta, în fiece an, cu neastîmpăr. Barca se oprise, cîntecul preoților și zgomotul tuturor instrumentelor acopereau chiotele de entuziasm ale mulțimii. El privea în ochii fecioarei necunoscute, sorbindu-le lumina cu o dorință atotstăpînitoare. De-abia cînd coborî regele pe țărm, urmat de Pidur Libur, Gungunum socoti c-ar fi mai bine să meargă la tatăl său, de unde s-ar putea uita mai liniștit numai la ea. În vreme ce fură jertfite cele nouăsprezece oi și pe urmă pînă ce zeul Nabu fu așezat pe carul tras de marii preoți îmbrăcați în albastru, Gungunum văzu pe tatăl său vorbind cu un bătrîn care mai apoi se duse drept la fecioara necunoscută și o alintă ca pe un copil. — Cine e bătrînul cu care vorbeai adineaori? întreba repede Gungunum. — E Armuri, fiul lui Șamaiatu, vechi ișakku din Eridu, un oraș care e departe tare, tocmai lîngă mare — răspunse Pidur Libur, mîngîindu-l, luîndu-l de mînă și apoi amestecîndu-se în vorbă cu alți bărbați. Cortegiul se urni. Preoți cîntăreți mergeau în frunte, apoi venea carul zeului, apoi regele Samsu-Iluna pe jos și, după el, îndată Pidur Libur cu Gungunum de mînă, apoi încet-încet mai-marii orașului și toată lumea, pînă la templul lui Nabu unde zeul fu închis cu mare pompă în sanctuar. De-acolo, precedat de marele urigallu, regele plecă spre Esagil. Gungunum era amărît, pierduse pe fecioara cu ochii albaștii și nici măcar n-avea nădejde s-o mai întîlnească, fiindcă femeile nu puteau lua parte, nici ca privitoare, la ceremonia templul lui Marduk. La poarta cea mare toată lumea se opri. Chiar Pidur Libur ramase lîngă stîlpul colțuros de-afară. Regele singur ,îmbrăcat cu toate podoabele domnești, pătrunse în curtea templului și stătu acolo, umil, așteptînd în bătaia soarelui arzător. Peste cîtva timp marele urigallu ieși din sanctuar, despuie pe Samsu-Iluna de sceptrul greu, de mantia scumpă, de cercul înfățișînd mărirea, de arma șaruru, de mitra regală, și le duse de la așeză pe toate pe un scaun în fața marelui Marduk. Apoi se întoarse la rege, îi trase o palmă peste obraz, îl călăuzi înaintea zeului, acolo îl mai trase de urechi și-l puse în genunchi să se spovedească. Pe cînd Samsu-Iluna era la picioarele zeului zeilor, Gungunum descoperi sub poartă, mai departe, pe Armuri din Eridu. Se umplu de bucurie și începu să se frămînte cum s-ar putea apropia de dînsul să-l întrebe despre fecioara fermecătoare. Regele apăru iar în curte cu marele urigallu care-i aducea insignele domniei. Pidur Libur, ca mare nubanda, îi ajută să se împodobească iarăși. Urmă o clipă de tăcere adîncă. O îngrijorare cumplită stăpînea toate sufletele. Samsu-Iluna însuși parcă era cuprins de spaimă. Marele urigallu, în tăcerea dureroasă, se apropia încet, cu pași întinși, cu privirea înflăcărată. Se auzeau limpede lipăirile picioarelor desculțe pe pardoseala curții. Se opri în fața regelui și apoi brusc, îi trăsni o palmă zdravănă peste obrazul drept, încît răsună curtea. Ochii regelui fură năpădiți de lacrimi. Pidur Libur se aruncă la picioarele lui, strigînd fericit: — Au curs lacrimi! Parcă s-ar fi ridicat o povară de pe toate inimile. Lumea izbucni în urlete de bucurie. Mulți se tîrau să sărute haina regelui. El însuși rîdea mîndru, ștergîndu-și lacrimile cu dosul palmei. Minunea se împlinise: dacă au curs lacrimi, înseamnă că anul va fi cu belșug și războaiele vor fi biruitoare. Gungunum, profitînd de emoția generală, se furișă lîngă bătrînul Ahnuri și, apucîndu-l de ciucurii hainei, îl întrebă: — Ișakku, spune-mi cum se numește fata ta? Bătrînul îl măsură o clipă mirat și, recunoscîndu-l, răspunse: — Tu ești feciorul lui Pidur Libur?... Aha... Pe fata mea?... Îți place?... O cheamă Hamma! Gungunum se făcu roșu ca sîngele proaspăt, nu mai îndrazni să întrebe altceva, ci alergă la tatăl sau care se apropia de ieșire, în urma regelui. Ahnuri clătină din cap, se gîndi că n-ar fi rău daca feciorul marelui nubanda ar lua de soție pe Hamma, și rîse mulțumit. Seara, după asfințitul soarelui, Gungunum merse iar cu tatăl său la Esagil, unde urma o ceremonie nouă. Lui însă puțin îi mai păsa de toate ceremoniile. Se gîndea mereu la Hamma și voia să mai intre în vorbă cu Ahnuri, să-l mai întrebe despre ea. Era sigur că acuma are să-l întâlnească. Marele urigallu legase, cu viță de palmier, într-un snop, patruzeci de trestii. Snopul fu așezat solemn într-un șanț anume săpat în mijlocul curții, și apoi stropit din belșug cu miere, lapte și ulei. Un taur alb fu adus pentru jertfă. Regele Samsu-Iluna îi împlîntă, cu mîna lui, un cuțit drept în inimă. Pe urmă un preot kalu veni cu o trestie aprinsă, o dădu regelui, iar regele, cu mîna lui, dădu foc snopului. Alți preoți se repeziră îndată cu torțe și le aprinseră la focul snopului sacru. Curtea se umplu de lumini roșiatice și de umbre mari ce jucau pe pereții dimprejur. Gungunum alerga acuma de ici-colo sa dibuiască pe Ahnuri din Eridu. Nu-l găsi. Întorcîndu-se acasă, tîrziu, întrebă pe tatăl său de ce n-a venit la serbarea aceasta guvernatorul orașului Eridu. — A trebuit să plece în orașul său, îndată după spovedania regelui — zise Pidur Libur îngrijorat, parca întrebarea i-ar fi răscolit o rană ascunsă. Trei soli, unul după altul, au venit cu vești negre de la miazăzi. Iluma-Ilum, regele Țării de la Mare, se mișcă și amenință cu foc și sînge granița noastră. De aceea stăpînul Samsu-Iluna a poruncit să meargă acasă îndată Ahnuri și sa pregătească apărarea hotarului. Toate nădejdile lui Gungunum se sfărîmară. Plînse, în noaptea aceea, cu fața înfundată în culcuș, să nu i se auza suspinele. Adormi sperînd s-o mai vază barem în vis. În zadar. A doua zi se deșteptă abătut parcă și-ar fi pierdut rostul vieții. În loc să se ducă la serbările sfinte, care continuau, ascultă pe Ululai și merse la Emah în grădina iubirii. Trupurile de femei îl scîrbiră însă. Dorea numai pe Hamma. În ziua a șaptea, Pidur Libur îl luă să vadă îmbrăcarea lui Marduk în hainele de aur. Gungunum se plictisi cumplit chiar și ziua următoare, cînd îi fu hărăzit să privească de aproape cum dă mîna Samsu-Iluna cu Marduk spre a-l conduce la Akiti. Nimica nu-l mai mulțumea. Îndată după sărbătorile Akiti, Pidur Libur porunci lui Gungunum să se pregătească să meargă la Borsippa, la școala de scriitori. Nim-Utumu se îngrozi mai tare ca odinioară. Bărbatul însă o liniști repede: se va muta și ea, cu Gungunum, la Borsippa. Avea el acolo, chiar lîngă Ezida lui Nabu, o casă cumpărată de cîțiva ani, cu două mîne și zece sticle de argint, pe care o păstra numai pentru solemnități religioase, să aibă unde sa se odihnească. În casa aceea vor sta pînă ce Gungunum va isprăvi învățătura în școala cea mare a vestitului magician Gimilu. Pregătirile ținură aproape două luni. În sfîrșit se hotărî ziua plecării. Pidur Libur se retrase într-o odaie cu Gungunum. Era foarte înnourat. — Ești bărbat, Gungunum, și trebuie să știi toate! îi zise. Află dar că Iluma-Ilum, regele Țării de la Mare, a năvălit cu oaste mare și a luat cetatea noastră Eridu, a măcelărit oamenii, a pîngărit templele. Bătrînul ișakku Ahnuri a fost ucis în grele chinuri... — Dar Hamma? întreba brusc Gungunum, tremurînd de spaimă. — Care Hamma? se mira Pidur Libur, neînțelegînd despre cine vorbește. — Fata lui Ahnuri , îngînă tînărul, rușinat, stăpînindu-și inima. — Nu știu , făcu tatăl, puțin supărat că Gungunum întreabă asemenea mărunțișuri. Cine se gîndește la o muiere, cînd se prăpădesc atîția bărbați? O fi omorît-o sau o fi luat-o sclavă vreun ostaș dușman. Acum însă noi trebuie să răzbunăm cutezanța cîinelui de la Mare. Înțeleptul oracol paazu a prorocit chiar azi biruințe stăpînului nostru Samsu-Iluna. Deci războiul poate începe. Zeii noștri ne vor sprijini, marele Marduk e cu noi, iar Șamaș ne va îngădui să spălăm în sînge batjocura vrăjmașului. Eu voi pleca în curînd cu oastea, tu însă apucă-te cu suflet de învățătură. Dacă ar fi să mor și să mă scufund în țara de unde nimeni nu se mai întoarce, tu să rămîi la învățătură și apoi să slujești pe regele nostru cu cinste și bărbăție! Gungunum asculta cu ochii mari și nu înțelegea nimic .În mintea lui pusese stăpînire singur gîndul că Hamma s-a prăpădit. I se părea că s-a prăbușit toată lumea. 4 În Borsippa fu urmărit multă vreme de amintirea fecioarei fermecătoare. Simțea mereu c-a cunoscut-o de cînd lumea, că a trăit cu ea în același adăpost, că soarta lui se leagă de soarta ei. Dacă s-a pierdut ea, de ce mai trăiește el? Se întreba deseori și totdeauna îi tresărea inima. Încetul cu încetul viața de toate zilele îl cuprinse în mrejele ei, făcîndu-l să mai uite pe Hamma. Învățătura îi obosea, mai ales la început cînd a trebuit să frămînte lut, să facă tăblițe și stiluri de trestie pentru cei înaintați în cunoștințe. Era o muncă de sclav care îl amărea. Apoi învățătorii, preoți bătrîni și supărăcioși, nu sufereau nici o lenevire și pedepseau cu bătăi orice abatere. Dacă nu i-ar fi fost frică de mînia lui Pidur Libur, s-ar fi lăsat de meserie în prima lună, mai ales că maică-sa îl încuraja în disprețuirea învățăturii. După trei luni însă, cînd trecu la semnele vorbirii, dragostea de lumină îi reveni și se schimbă repede în adevărată patimă. Într-un singur an a învățat toate slovele și semnele simple, precum și diferitele lor feluri de-a fi citite, în anul al doilea își însuși grupurile de semne, formulele obișnuite și legile împreunării cuvintelor, iar în al treilea formulele vechi și rare, apoi toate socotelile. Între timp mai fu inițiat și în unele taine religioase, învățînd zeci de litanii pentru sacrificii la felurite ocazii, ba chiar și descîntece pentru bolile mai ușoare și ceva din știința prezicerii. Fiind ager la minte, fu îndrăgit de toți învățătorii. După al patrulea an, însuși marele machu al școalei spuse lui Pidur Libur că Gungunum n-are ce să mai învețe aici, iar cînd regina Barnamtara, femeia lui Samsu-Iluna, avu nevoie de un dupșaru mai iscusit, Gungunum fu ales și trimis fără șovăire. În Casa Femeii mai erau doi scriitori pentru trebuințele obișnuite. Gungunum avea să orînduiască niște tăblițe vechi pe care regele Samsu-Iluna le adunase ca pradă de prin orașele sumeriene subjugate și le dăruise doamnei Barnamtara. Cînd văzu Gungunum odăi întregi pline de coșuri cu tăblițe, îl îngrozi gîndul că va trebui să citească toată biblioteca aceasta. Se apucă totuși de lucru. Puse deoparte întîi tăblițele cu cîntece rituale, fără să le mai cerceteze, fiindcă la Borsippa mai ales cu ele fusese hrănit. Le cunoștea dintr-o aruncătură de ochi. În cîteva zile le înșiră pe sfori, le pecetlui cu etichete de lut în formă de măsline găurite pe care însemna cuprinsul coșului. Zăbovi mai îndelung la tăblițele cu diferite formule magice și îndeosebi la cele tălmăcitoare de visuri. Ziua aproape nici nu se mai gîndea, demult, la Hamma; noaptea însă îi apărea mereu în toate visurile îl chema, îl dojenea. Întrebase el și la Borsippa pe un șailu, dar lămuririle nu-l mulțumiră. Încerca acuma să găsească în tăblițele de lut cheia tălmăcirii adevărate. După multe zile pierdute, renunță. Erau numai formule generale, goale de înțeles. Apoi dădu peste niște coșuri cu tăblițe care păstrau povestirile despre luptele dintre zei, despre facerea lumii și a oamenilor, despre potopul cel mare, despre coborîrea zeiței Iștar în arallu, despre vitejiile lui Gilgameș... Povestirile acestea îi mîngîiau inima. Citindu-le, parcă se ridică într-o lume nouă unde toate tainele se dezleagă. Din nenorocire, tocmai coșurile cu tăblițe interesante aveau lipsuri mari. Unele tăblițe erau sparte, din altele rămăseseră doar cioburi, iar multe nici nu se găseau. Așa povestirile ieșeau trunchiate chiar în părțile mai ispititoare. Datoria lui era să le întregească, fiindcă regina Barnamtara, deși nu știa să citească, de altfel ca și Samsu-Iluna, ținea negreșit să aibă o bibliotecă asemenea celei pe care o avea marea școală de scriitori de la Sippar. În vreme ce Gungunum trăia în lumea legendelor, maică-sa Nim-Utumu stăruia să-l însoare. Pidur Libur găsea înțelepte gîndurile femeii, mai ales că el era acuma veșnic la război și nu se știa ce soartă i-au hărăzit Marduk și Inurta, viață sau moarte. De ani de zile Iluma-Ilum, regele Țării de la Mare, nu se astîmpăra. Se năpustea din țara lui mlăștinoasă asupra orașelor sumeriene, le jefuia, necinstea templele, omora oamenii. Samsu-Iluna alerga cu oastea să-l lovească, dar Iluma-Ilum nu-l aștepta, iar cînd primea lupta, biruia, căci își spălase armele în apele mării și un kalamachu i-a proorocit izbînzi fără număr. Samsu-Iluna a făcut mare jurămînt în fața lui Marduk că nu se va odihni pînă ce nu va jupui de viu cu mîna lui pe Iluma-Ilum, dar deocamdată dușmanul cuprinsese orașele Eridu, Ur, Kutalla, Uruk din care n-a mai putut fi alungat. Războiul, firește, urmează mai crîncen, dar sfîrșitul cine să-l ghicească? De cîte ori n-a văzut Pidur Libur moartea cu ochii? Într-o zi fără noroc poate să-i rămîie oasele pe cîmpuri. Barem să știe pe Gun-gunum așezat, înainte de a pleca iar la război. Numai în privința viitoarei nurori nu se puteau înțelege. Pidur Libur ochise pe Babilitum, fata lui Bel-Ilâni, pe cînd Nim-Uturrm ținea morțiș la Nubta, fata văduvei Gaga, frumoasă, bogată și de neam mare. În cele din urma lăsară să hotărască Gungunum. Auzind propunerea părinților, Gungunum se zăpăci. Nici nu se gîndise pînă acuma la însurătoare. Le ceru voie să cumpănească, sa caute a le cunoaște, îi apăru în inimă chipul fecioarei Hamma, ca o mustrare. În aceeași noapte apoi o văzu mai bine în vis: îi poruncea hotărît sa n-o părăsească, să aibă răbdare. În visuri el credea mai mult chiar decît în puterea zeilor, socotind ca visurile sunt porunci divine misterioase pe care mintea omenească slabă nu le poate înțelege îndeajuns. Acuma nici tălmăcire nu-i trebuia. Simțea că, subt chipul fecioarei, i s-a arătat însăși zeița Iștar, binefăcătoarea. Ululai îl însoțea mereu în palatul reginei, îi dădea ajutor mutînd de ici-colo coșurile, ștergînd de praf tăblițele. Visul lui era sa fie măcar o lună stăpîn peste Casa Femeilor regale sau mare preot al zeiței Iștar în mijlocul curtezanelor sacre. A doua zi, mergînd la slujbă Gungunum îi spuse că are de gînd să se însoare. Ululai rîse: — Stăpîne, femeia e duhul rău cînd o aduci cu tăblița în casă! Ori multe, ori nici una, căci una singură e pacoste! Gungunum zîmbi, dar nu mai vorbi. Iubirea lui tăinuită îl durea. Regina Barnamtara, iubitoare a povestirilor din bătrîni, aflînd din gura lui Gungunum despre lipsurile bibliotecii, porunci sa găsească, oriunde ar fi, tăblițe întregi și să le ia pentru dînsa ori barem să le copieze. Gungunum se sfătui cu ceilalți doi scriitori ai casei reginei. Nu putu afla nimic, ei neînțelegînd nici despre ce e vorba. Erau niște bieți slujbași buni numai pentru corespondența obișnuită. Întrebă apoi pe marele dupșaru al regelui, care avea faima unui mare învățat și cunoscător al tainelor magiei. Nu știa nimic. Atunci luă pe rînd templele, să descoasă pe scriitorii tainelor. În Emah, în sfîrșit, găsi un dupșaru bătrîn, anume Lulana, care cunoștea povestirile. Le citise odinioară în biblioteca zeului Enlil , la Nippur, orașul sfînt. Adaogă că acolo s-ar mai afla multe tăblițe necunoscute, vechi din moși-strămoși, pe care nimeni nu le mai slovenește, fiindcă scrisul e foarte încurcat cu semne sfinte neînțelese acuma. Bucuros de cele auzite, Gungunum se abătu în templul zeiței care, spre deosebire de toate celelalte, era alb pe dinăuntru ca fruntea munților înzăpeziți, avînd doar pe sus, lîngă tavan, un brîu simplu de aur. Se apropie de altar cu mierea și uleiul ce le cumpărase de la diaconii negustori, să facă o iertfa de mulțumire. În vreme ce, cu fața la pămînt, murmura obișnuitele cuvinte sfinte, simți deodată un glas limpede în inimă: „Du-te cu oastea să găsești pe Hamma!" Se sculă plin de mirare. Prinprejur nu mai era nimeni, însăși zeița Iștar, ocrotitoarea iubirii, i-a suflat dar porunca de plecare, fiindcă unirea lor e dorită de sfatul zeilor puternici. Șovăirea dispăru din sufletul lui Gungunum. În aceeași seară dădu de știre tatălui său ca zeița Iștar i-a poruncit să plece la război. Pidur Libur, războinic pătimaș, tresări de mîndrie auzind rugămintea lui. Îi plăcea că Gungunum, ca și dînsul odinioară, rîvnește gloria luptei cu dușmanul, cea mai frumoasă pentru un adevărat bărbat. Nim-Utumu însă se împotrivi din răsputeri și se boci amarnic că odorul ei se va prăpădi. A doua zi Gungunum se duse întîi la regina Barnamtara și îi spuse ce a auzit de la bătrînul dupșaru Lulana. Pe urma se înfățișă cu tatăl său înaintea regelui, îi sărutară împreună picioarele și Pidur Libur îl rugă să îngăduie odraslei sale să lupte împotriva vrăjmașului. Samsu-Iluna privi lung pe Gungunum, parcă l-ar fi cîntărit daca e bun de ostaș, apoi zise: — Tu să mergi la Nippur, să scrii tăblițele pentru Casa Femeii mele Barnamtara! Așa e dorința ei și porunca mea! Îi sărutară iar picioarele, fără a mai crîcni. Regele însă bătu din palme să se aducă o tăbliță de corespondență și puse chiar pe Gungunum să scrie guvernatorului din Nippur: „Porunca regelui Samsu-Iluna către marele ișakku Uș, fiul lui Aplî, din Nippur, orașul sfînt. Eu sunt sănătos. Inima ta fie fericită. În ziua cînd citești tăblița aceasta a mea, să primești bine pe Gungunum, fiul lui Pidur Libur, scriitorul Casei Femeii, trimisul meu. Îndată să aduni pe toți scriitorii templului Enlil, să-i arate toate tăblițele bătrîne, cele despre viteazul Gilgameș, cele despre facerea lumii, cele despre coborîrea zeiței Iștar și toate tăblițele de mare preț ce le aveți. Caută-le și arată-le lui Gungunum și poruncește scriitorilor să asculte poruncile lui, sa scrie ce poruncește el, să nu greșească. Așa să faci!" Scriind, Gungunum înghițea noduri amare și stilul de trestie îi tremura în mînă încît semnele se strîmbau ciudat pe lutul moale. I se părea că își scrie osînda la moarte. Două lacrimi i se rostogoliră pe obraji. Regele Samsu-Iluna le văzu și întrebă: — De ce plîngi? — De bucurie, stăpîne , îngînă Gungunum. — Atunci du-te cu inima veselă! sfîrși regele. 5 Chiar a doua zi, după ce făcu jertfa cuvenită zeului Nabu și zeiței Iștar, Gungunum porni pe Calea Sacră, însoțit de Ululai, care ducea un coș cu haine și merinde. La Buranun îi aștepta, gata de plecare, barca regală cu douăzeci și patru de vîslași, încărcată cu daruri mari pentru templele din Suruppak. Pînă la Nippur, pe apă, era cale de cincisprezece leghe akkadiene. Merseră toată ziua, cu pînza înfășurată, căci vîntul sufla de la miazăzi. Lopețile vîslașilor băteau neîncetat valurile tulburi ale rîului sfînt. Seara poposiră la Dilbat. Dădură jertfe bogate zeului Gibil, cel ce păzește apele curgătoare împreună cu soția sa Nina, fiica lui Ea, de asemenea și zeului Adad, stăpînul văzduhului, implorîndu-le un vînt prielnic. Jertfele fură primite cu bunăvoință și Adad le trimise dimineața următoare vîntul răcoritor care, umflînd puternic pînza triunghiulară a bărcii, îi duse pînă seara la Nippur, încît nici nu mai opriseră la Kiș, cum era obiceiul. Marele ișakku Uș al orașului sfînt Nippur sărută de șapte ori tăblița cu pecetea de lut a regelui, puse pe scriitorul său să o citească, o sărută iar și porunci îndată să împlinească întocmai dorința stăpînului Samsu-Iluna. Pe Gungunum ,atît ca trimis al regelui cît și ca vlăstar al marelui nubanda Pidur Libur, îl găzdui chiar în casele sale. Trei zile însă veni poruncă noua de la Samsu-Iluna: oștirea orașului Nippur să se adune degrabă și să pornească împotriva lui Iluma-llum. Gungunum fu îndrumat de marele dupșaru al templului Enlil, mare cunoscător al tuturor tăblițelor. Acesta îi arătă șapte coșuri cu tăblițe vechi pe care erau însemnate cele douăsprezece cîntece despre faptele mărețe săvîrșite de către viteazul Gilgameș, rege din Uruk, împreună cu tovarășul sau Enkiclu, chiar și călătoria lui în lumea cealaltă, precum și povestea cu iarba tinereții veșnice. În alte cinci coșuri se găseau tăblițele cu facerea lumii și a oamenilor prin bunătatea și înțelepciunea marelui zeu Enlil care locuiește în orașul sfînt Nippur. Se apucă de lucru, dar cu inima îndoită. Mai avusese nădejde, venind aci, că va sfîrși repede și se va putea întoarce înainte de izbucnirea războiului, încît așa să împlinească și porunca zeiței Iștar, cea scumpă sufletului său. Acuma vedea că și nădejdea aceasta l-a înșelat. De altfel și copierea tăblițelor mergea greu. Trebuia să ceară mereu marelui dupșaru să-i tălmăcească semne și cuvinte batrîne neînțelese. Erau lucruri scrise cu aproape o mie de ani înainte. După ce plecă marele ișakku Uș cu oastea, Gungunum se simți cuprins de o tristețe din ce în ce mai apăsătoare. Avea visuri stranii, foarte întortocheate, care-l chinuiau noaptea și pe care le uita de cum deschidea ochii, parcă o ființă nevăzută i le-ar fi șters din minte. Pe urmă îi pieri pofta de mîncare. Smochinele, rodiile, curmalele îi erau deopotrivă de nesuferite. Peștii cei mai buni, prăjiți în uleiuri fine, mîncarea lui favorită, acuma îl scîrbeau. Căzu la pat. Un așipu, cel mai înțelept, îi făcu toate descîntecele și mai ales cele împotriva duhurilor limnuti. Gungunum gemea și în somn vedea mereu pe Hamma, deseori de mînă cu stăpîna Iștar care i-o arăta și-l dojenea ca nu i- a ascultat îndemnul să plece la război, chiar peste voia regelui, căci regele însuși nu e decît servitorul ei. În sfîrșit marturisi neobositului așipu ce i-a poruncit odinioară Iștar. Atunci preotul îi recită un descîntec deosebit și jertfi o vaca albă zeiței ca să-l ierte. Peste zece zile, după trei luni de bolire, Gungunum se sculă. Era însă ca o umbră. Ululai, care îl slujea ca un cîine, îi spuse într-o zi prin oraș umblă vestea că regele Țării de la Mare ar fi zdrobit oștirile akkadiene și că regele Samsu-Iluna de-abia a scăpat prin fugă. — Poate că totuși zeii m-au ocrotit , se gîndi Gungunum. M-au scăpat de la moarte. Peste cîteva zile un sclav de-al casei reginei aduse o scrisoare pentru Gungunum. Nu era nici în plic de pînză, nici sigilată, ci o tăbliță simplă, scrisă în mare grabă. O citi cu spaimă: „Lui Gungunum, fiul lui Pidur Libur, spune: Așa vorbește Nim-Utumu, femeia marelui nubanda Pidur Libur, către Gungunum, copilul ei. Află că Pidur Libur, tatăl tău care te-a zămislit, în război a pierit. Regele Țării de la Mare cu mîna lui a ucis pe Pidur Libur, în luptă. Sclavul lui a adus vestea. Pleacă degrabă înapoi la Babilu. Trebuie bărbat în casă. Pămînturile nu se muncesc bine, sclavii sunt leneși dacă nu e stăpîn. Grăbește-te. Nu mai zăbovi". Gungunum răspunse, prin același sclav, că se va întoarce negreșit îndată ce va isprăvi lucrul, căci nu poate pleca cu mîna goală să supere pe regina Barnamtara. Făcu apoi cuvenitele jertfe pentru tatăl său din arallu, gîndindu-se iarăși: — Zeii m-au ferit, altfel aș fi acum și eu în locul de unde nimeni nu se mai întoarce. Deși slăbit, începu să lucreze de zor. Cu ajutorul marelui dupșaru, credea că într-o lună va avea copiate tăblițele trebuincioase. În oraș însă zvonurile cele mai crâncene se întreceau. Soseau fugari care aduceau groaza. Șapte mii de ostași akkadieni au pierit în lupta cea mare, împreună cu Pidur Libur, iar alte mii au căzut în prinsoarea dușmanului. Regele Samsu-Iluna a fugit cu rămășitele oștirii pe dincolo de rîu și vine spre Babilu, dar că oastea vrăjmașă se apropie pe dincoace de Buranun, dînd foc orașelor și măcelărind locuitorii, vrînd să taie calea akkadienilor ca să prindă de viu pe Samsu-Iluna. „ Peste șapte zile sosi în oraș marele ișakku Uș cu două mii de oșteni prăpădiți, dinspre Isin, de peste rîu, să oprească înaintarea lui Iluma-Ilum. Cetățenii fură înarmați grabnic, iar scalvii fură puși să întărească zidurile și porțile cetății ca să poată ținea piept oastei dușmane. Zidurile însă nu erau mai late de șapte coți și nici destul de înalte să înfrunte un asalt puternic. Apoi uraganul veni. Ostile lui Iluma-Ilum împresurară cetatea din două părți, dădură foc semănăturilor și tuturor caselor de pe cîmp. Fiindcă Uș nu deschise îndată porțile și nu alergă, împreună cu fruntașii orașului, să îmbrățișeze picioarele regelui dușman, porni bătălia. În zece zile o poartă fu siluită. Dușmanul răzbi în cetate. Lupta fu mai cumplită pe ulițele strîmte, care se umplură de cadavre. Ostașii ucideau fără cruțare bărbați, femei, copii. Pînă seara orașul fu îngenunchiat. Marele ișakku căzu viu în mîinile vrăjmașului. Iluma-Ilum puse stăpînire pe palatul marelui ișakku Uș. În grădina palatului se ținu ospățul de biruință. Începu seara și nu se isprăvi pînă în zori. Platani bătrîni aprinși luminau poiana în care regele Țarii de la Mare, cu fruntașii oastei sale își întinseră mesele. La dreapta și la stînga regelui ședeau goale și îngrozite, cele două fete-fecioare ale marelui ișakku Uș. Fete de-ale fruntașilor din Nippur, de asemenea despuiate, slujeau pe biruitorii care beau din vase grele de argint .În fața mesei regale fură aduși, cu mare alai, peste o mie fie prizonieri, cu lanțuri de gît, cu coatele strînse pe spinare ,cei mai mulți sîngerînd încă din răni proaspete. Între ei se afla și marele ișakku, încătușat ca și ceilalți, avînd în locul ochiului stîng o pată de sînge ce se scurgea pe obraz și în barba jumulită, iar în moalele capului altă pată de sînge închegat din care se burzuluiau smocuri de par încîlcit. Ceva mai tîrziu un convoi nou de prinși: slujitorii templelor în cap cu marele preot al zeului Enlil. Gungunum era în mijlocul lor . Templele și odoarele fuseseră cruțate, fiindcă lui Enlil se închina și Iluma-Ilum. Grupul preoților fu rînduit mai departe, să privească și să se umple de spaimă. Băutorii zvîrleau cupele goale în grămada de prizonieri răniți. Cei izbiți horcăiau prelung de durere, spre veselia mesenilor care, din ce în ce mai amețiți de vinurile tari, rîdeau în hohote sfidătoare și-și frecau bărbile negre muiate de bale. De altfel , pentru a spori mulțumirea chefuitorilor, ostașii alergau mereu de ici-colo printre prizonieri, lovindu-i cu bice sau sfîrticîndu-le carnea cu săbii scurte strîmbe ca niște secere. Înspre miezul nopții, regele Iluma-Ilum șopti ceva unui dregător care stătea necontenit la spatele său, cu brațele încrucișate, așteptînd porunci. Dregătorul dispăru o clipă și reveni aducînd o canapea akkadiană, așternută cu perne și covoare scumpe, pe care o așeză puțin mai la o parte, mai ferit de lumina torțelor. Atunci Iluma-Ilum se sculă de la masă. Pe fața-i bărboasă, bronzată, lucea un surîs ciudat. Făcu semn cu degetul unei fete-fecioare de-a marelui ișakku. Fata înțelese și se întinse umilita pe canapea. Iluma-Ilum se repezi asupra ei. Toată lumea se închină cu respect în fața spectacolului, iar țipetele fecioarei umplură de bucurie toate inimile supuse. De-abia sculat de lîngă fata aproape leșinată, Iluma-Ilum se îndreptă spre marele ișakku Uș, tatăl ei, și cu o apăsare de deget meșteșugită îi smulse din orbită și ochiul drept, aruncîndu-l cu mîndrie în obrazul altui prizonier. Marele ișakku se prăbuși cu un răcnet sfîșietor care stîrni nespusă plăcere tuturor fruntașilor de la mese. Regele se așeză iar la petrecere. Apoi, cînd vinurile îi ațîțară pofta, porunci celeilalte fecioare să se lungească pe canapeaua din umbră. În zori începu uciderea prizonierilor în fața învingătorilor sătui de vinuri, dar însetați mereu de sînge. Marele ișakku fu jupuit de viu, iar pielea lui fu dusă îndată să fie bătută în cuie pe poarta palatului. La fel fură chinuiți încă doisprezece fruntași din Nippur. În sfîrșit o ceată de șasezeci de ostași porni să înjunghie pe ceilalți prizonieri. Corpurile fură tîrîte de sclavi afară din oraș, să slujească de ospăț cîinilor pribegi și corbilor. Capetele însă fură așezate în grămezi dinaintea mesei regale. Cînd răsări soarele, Iluma-Ilum, istovit de plăceri și de beție, se retrase în palat, să se odihnească, poruncind ca grupul de preoți încătușați să fie închis deocamdată în templul zeului Inurta. A doua zi regele Țării de la Mare pe arătă mai milostiv. Pe cele două fete ale lui Uș le trimise la Eridu, pentru Casa Femeilor sale. Prizonierilor care nu fuseseră omorîți le îngădui să-i sărute picioarele, dăruindu-le viața, dar lăsîndu-i în lanțuri. Toți preoții fură scoși din fiare, afară de Gungunum care era babiluian. Fiind dupșaru, i se ceru, pentru răscumpărare , pînă într-o lună, să plătească cinci mîne de argint; altfel avea să fie ucis împreună cu alți cîțiva oameni din Babilu, surprinși în Nippur de către oștirea dușmană. Gungunum se simțea nespus de fericit că se află încă în viața chiar așa încătușat. Nădejdea întoarcerii acasă îi stăpînea inima. Era sigur ca va fi răscumpărat. Fie regele Samsu-Iluna, fie regina Barnamtara, fie maică-sa Nim-Utumu vor trimite cele cinci mîne de argint, numai să le poată da de știre. Ceru voie să trimită la Babilu pe Ululai, care scăpase din vălmășeală doar cu o bătaie zdravănă. Scrise o tăblița frumoasă și jalnică chiar regelui Samsu-Iluna: „Stăpînului meu glorios în strălucire, vlăstarul cerului, lumina regilor mîndră ca soarele, călăuzitorul domnilor puternici și spăimîntători, hrana poporului, masa fruntașilor, eroul neamului, cărui Anu, Enlil, Ea și Marduk i-au dăruit neistovite bogății de milă și dreptate, Stăpînului meu spune: Așa vorbește Gungunum, fiul lui Pidur Libur, scriitorul Casei Femeii, pulbere umilă și slujitorul care te iubește. Află, stăpîne luminos, că regele Țării de la Mare m-a prins viu în Nippur. În lanțuri m-a pus regele Țării de la Mare. Dacă aduce sclavul tău Ululai cinci mîne de argint, viață îți dăruiesc. Dacă nu aduce nimic Ululai, peste o lună să mori ca un cîine. Așa zice regele Țării de la Mare. Trimite, stăpîne, cinci mîne de argint pentru viața mea, căci n-am venit la Nippur de bunăvoie. Mi-ai poruncit tu să viu negreșit. Povestirile bătrîne să le scrii pe tăblițe în Nippur. Așa mi-ai poruncit. Acuma m-a prins regele Țării de la Mare. Să nu se întoarcă Ululai cu mîinile goale. Dacă vine cu mîinile goale, cîinii și corbii mă mănîncă. Nu mă lăsa să mor în casa ticăloșiei. Trimite argint să-mi răscumpere viața, stăpîne". Cu tăblița sigilată, Ululai plecă îndată, pe jos, pe marginea rîului sfînt Buranun, pe cărarea bătătorită de robi ce trăgeau la deal bărcile. Gungunum rămase liniștit, își zicea plin de încredere: — Nabu a fost milostiv și mi-a cruțat viața. 6 Prizonierii, cîteva sute, fură aruncați în curtea porcilor din fundul grădinii orașului. Spatele temniței se răzima de zidul cetății lîngă care se ticluise un coperiș de trestie pentru adăpostirea rîmătorilor în vreme de ploaie și furtună. Curtea întreagă de altfel era mică, de-abia vreo zece sari, fiindcă nu se aduceau niciodată de la moșii decît vitele trebuincioase pentru șapte zile. Nu se rînise însă niciodată, așa că gunoiul și duhoarea stăpîneau aici înăbușitor. Un pîlc de treizeci de ostași păzeau, pe dinafară, poarta temniței. Numai cîte doi supravegheau pe dinăuntru numai ziua și numai cîte un ceas, pe prizonierii legați, doi cîte doi cu lanțuri de gît. În zilele dintîi grupul de pază se schimba ,pe urmă aceiași paznici fură uitați parcă acolo. Hrana celor închiși venea din mila oamenilor: curmale, ceapă, pîine, usturoi, castraveți, chiar smochine și uneori pește sărat. Din ce era mai bun se ospătau paznicii, iar rămășițele se azvîrleau înlăuntru ca să se bată pe ele prizonierii ca niște cîini flămînzi, spre veselia tuturor străjerilor. Gungunum avea tovarăș de lanț pe un mușkinu bogat din Babilu care venise la Nippur numai pentru negoț și căzuse așa în vîltoarea războiului. Era gras și cu o rană de lance în coastă. I-o făcuse ostașul care l-a prins, numai din plăcerea de-a schingiui, căci el se trîntise pe pîntece umil și supus, fără gînd de vreo împotrivire, ca omul ce n-a pus niciodată mîna pe armă. Negustorul gemea toată ziua și nu voia să se urnească de subt adăpostul de trestie unde era ferit barem de soarele ce frigea cumplit. Îi era frică tare că va fi ucis în cele din urmă și se plîngea lui Gungunum că ar fi mai bucuros să stea o viață întreagă în curtea porcilor, decît să moară, să ajungă pradă duhurilor rele din arallu și să se hrănească numai cu noroi și țărînă. Gungunum îl îmbărbăta, încrederea lui sporea cu cît se înmulțeau suferințele. Inima lui îi spunea că trebuie să trăiască. Într-o zi veni marele dupșaru să vază pe Gungunum, aducîndu-i mîngîiere și merinde, îl îndrăgise cît lucrase în templu și voia să-i fie acuma folositor în nenorocire. De la dînsul află Gungunum că regele Iluma-Ilum a plecat cu oaste spre Kiș, după ce a pus peste Nippur un nou ișakku .Totuși marele dupșaru credea că războiul are să înceteze curînd, căci și Iluma-Ilum a avut pierderi grele. Poate că nici cetatea Kiș n-o va mai putea cuprinde, avînd ziduri groase, înalte și bine apărate. De-aci înainte paznicii fură mai blînzi cu Gungunum .Nu-l mai loveau , ca pe ceilalți, ba stăteau și de vorba cu dînsul socotindu-l un mare machu care ar putea ajunge chiar sangu, dacă ar avea zile de trăit. Atunci Gungunum vru să întrebe despre Hamma. Minți că marele ișakku Ahnuri din Eridu a fost văr cu maica-sa, de aceea ar fi bucuros sa afle ceva despre soarta lui și a familiei, cu toate că au trecut peste zece ani. Căpetenia paznicilor, mai batrîn , voinic și înalt, cu o falcă purtînd urmele unei răni mai vechi ,luptase în toate războaiele regelui Iluma-Ilum. Îi chema Ahușunu , vorbea gros și se lăuda bucuros cu vitejiile lui. — Eridu? făcu dînsul cu mare mîndrie. Am fost acolo! Acum zece ani!... Eu am urcat cel dintîi pe zidul cetății... Am ucis cu mîna mea trei sute de dușmani!... Mult sînge a fost la Eridu, și multă pradă!... Tot am omorît și am aprins... Templul zeului Ningirsu eu l-am aprins! Paznicii și prizonierii făcură cerc, ascultîndu-l cu admirație. Inima fruntașului se umfla de mulțumire. — Rana asta, de la Eridu! strigă apoi mînios, parcă i-ar fi reamintit o durere crîncenă. Dar am răzbunat-o!... Toți morții dușmani i-am împrăștiat pe cîmp să-i manînce șacalii și păsările... Gungunum rosti numele lui Ahnuri. — Cîine turbat a fost Ahnuri din Eridu! răcni Ahușunu. Iluma-Ilum l-a prins viu și pe dată i-a tăiat amîndouă brațele din coate!... Pe urmă l-a jupuit și l-a chinuit șapte zile! Atunci Gungunum întrebă iar, cu glas tremurător: — Ahnuri avea o fată, Hamma?... Fața ostașului se descreți deodată. — Ce fată! zise apoi, lingîndu-și buzele. Regele Iluma-Hum a culcat-o degrabă în pat și i-a luat fecioria. Dar n-a ucis-o nici după ce și-a săturat pofta. I-a plăcut trupul ei și a pus-o în Casa Femeilor sale... — Mai trăiește? făcu Gungunum cu ochi ieșiți din orbite. — Trebuie să trăiască , răspunse Ahușunu. În Casa femeilor lui Iluma-Ilum sunt fete multe, ca nisipul mării, frumoase, cu sclave să le slujească și cu mîncare bună... el iubește femeile, nu le omoară. Gungunum aflase destul, în sufletul lui cîntau mereu numai două cuvinte: — Hamma trăiește! Cuvintele acestea îi răsturnară deodată toate gîndurile. Ce să mai caute el în Babilu, cînd Hamma nu e acolo? Ce preț ar mai putea avea viața lui trăită despărțit de ea ? Mai bine să fie sclav la picioarele ei, decît chiar rege departe de ea. Subt coperișul de trestie, în murdăria duhnitoare, în vreme ce tovarășul său de lanț se vaită, el visa cu ochii deschiși. Se vedea iar la serbarea Akiti de odinioară pe cheiul canalului Arahtu, așteptînd barca divină, între femei, la cîțiva pași, umărul ei rotund, șoldul ei plin, apoi ochii ei cu privirea caldă în care își descoperea însuși sufletul lui ca într-o oglindă fermecată... Îi părea rău că a mai trimis pe Ululai după prețul răscumpărării din robie. Îi era frică să nu se întoarcă prea curînd sclavul cu argintul, înainte de a fi descoperit un mijloc pentru a ajunge la curtea regelui Iluma-Ilum. Atîta rîvnea acuma: să ajungă acolo. Orișicum, numai să se apropie de pămîntul binecuvîntat pe care pășesc picioarele ei. Era sigur că, ajuns acolo, va întîlni pe Hamma, precum i-a făgăduit zeița Iștar, ocrotitoarea iubirii lor. Cînd veni iar marele dupșaru să-l cerceteze, Gungunum îl rugă fierbinte să-i mijlocească favoarea de-a putea merge la curtea regelui Țării de la Mare. Bătrînul scriitor se miră și crezu că suferințele i-au turburat mintea. Gungunum stărui. Spuse că știe, încă de pe cînd era în școala de la Borsippa, despre o bibliotecă bogată a lui Iluma-Ilum, unde s-ar găsi tăblițe cuprinzînd învățăturile cele mai tainice. Ar vrea să petreacă în biblioteca aceea un răstimp, fie și ca sclav, numai să poată citi tăblițele sfinte. Marele dupșaru se înduioșă. Atîta dragoste de învățătură nu mai pomenise, îi făgădui să vorbească negreșit marelui preot al lui Enlil. Gungunum rămase fericit. Dacă marele preot va ruga pe Iluma-Ilum, dorința lui va fi împlinită. Cum crezuse pînă acum cîteva zile în scăparea de robie, așa spera azi în revederea fecioarei de la Akiti. Încă nu umblase prin lume. Despre Țara de la Mare știa doar atîta că e departe, fără canaluri, cu multe mlaștini și sălbătăcimi. Nu-l înfricoșa nimic.Unde e Hamma, trebuie să fie bine. O visa iar, mereu. Iar cînd se deștepta, în gemetele tovarășului de lanț ori în răcnetele paznicilor, surîdea: toate acestea vor fi curînd răscumpărate prin fericirea cea mare. Avu, peste trei zile, o veste bună : marele preot a vorbit deocamdată cu noul ișakku care a făgăduit să tălmăcească regelui rugămintea lui Gungunum. De altfel Iluma-Ilum are să sosească la Nippur foarte curînd. A curmat războiul și se întoarce cu oștirea, dînd foc semănăturilor și satelor, nestînjenit de dușman. 7 Ululai sosi. Aducea argintul. Cinci mîne, măsurat din belșug în casa reginei Barnamtara. Povesti că Nim-Utumu e desperată, și-a smuls părul, și-a zgîriat pielea și nu va conteni cu plînsul pînă ce nu va vedea pe Gungunum în Babilu. Îi spuse că a fost cu argintul la marele ișakku, care l-a cîntărit, i-a dat și tăbliță-chitanță de primire. El însă nu poate scoate din robie pe Gungunum, căci Iluma-Ilum singur hotărăște. Dar Gungunum să aibă răbdare. Scăparea e aproape. I-a adus și merinde, dar mai bine de jumătate i-au mîncat-o paznicii. Gungunum fu cuprins de îndoieli. De ce a mai primit marele ișakku argintul, dacă are de gînd să vorbească cu regele? Dojeni pe Ululai că s-a dus la ișakku, dar nu-i spuse nimic despre planul său, de teamă să nu-i pună vreo piedecă. Ululai vru să rămîie să-l slujească. Paznicii îl goniră. Venea totuși de multe ori pe zi să-i aducă știri despre apropierea regelui Iluma-Ilum. În sfîrșit, într-o dimineață sosi strălucitor de bucurie: — Peste trei ceasuri Iluma-Ilum e în oraș. Se vede de pe coperișele caselor cum se apropie pe carul de argint tras de trei armăsari. Toată lumea e pe zidurile cetății. Stăpîne, a venit scăparea ta! Oamenii șoptesc că Iluma-Ilum e mînios, dar eu am adus argintul! N-ai grije, stăpîne, s-a isprăvit robia ta. Am jertfit o vacă zeului Nabu, pentru tine, cum mi-a poruncit maică-ta Nim-Utumu. Nerăbdarea se încuiba în inima lui Gungunum. Tovarășul său de lanț începu să plîngă, sigur că i-a sosit ceasul morții . Gungunum îl compătimea și nu-l înțelegea. Din sufletul lui parcă s-ar fi stins cu totul frica de moarte. Groaza lui era că va fi izgonit din robie și că astfel va pierde pe Hamma pentru totdeauna. Trecură ceasurile înăbușitor de grele. Apoi se auziră chiotele de bucurie ale norodului. Apoi se făcu tăcere și iar trecură ceasuri, mai apăsătoare. Gungunum ardea. Simțea limpede că acuma, în ceasurile acestea, se hotărăște soarta lui și îi tremura inima. Și deodată se deschise cu zgomot mare poarta închisorii. Gungunum respiră de parc-ar fi scăpat dintr-o încleștare chinuitoare. Ostași mulți intrară și legară la spate, cu lanțuri, coatele prizonierilor. Gungunum iar se ului: „Dacă s-a sfîrșit robia, de ce-mi leagă brațele la spate?" Cu lovituri de bice și sulițe, fură scoși afară. Cotiră prin cîteva ulițe pînă ce ajunseră la templul zeului Enlil. În curtea principală, regele Iluma-Ilum, pe tron de argint, era înconjurat de tartanii săi, de ostași și mulțime mare de akkadieni. Gungunum parcă se dumeri: „înainte de a ne da drumul, regele vrea sa se bucure vazînd cum vom fi însemnați cu fierul roșu al robiei!" Sosiră înaintea regelui Iluma-Ilum îngrămădiți, murdari și duhnind greu ca porcii. Gungunum apucă să vadă fața regelui, întunecată și cu ochii însetați de sînge. „Acuma ne ucide!" îi trecu prin gînd ca o lumină orbitoare. Un răcnet îi făcu pe toți să se prăvale cu fața la pămînt. Și numaidecît Gungunum auzi, de-aproape, o lovitură scurtă ca și cînd se înfige între oase arma strîmbă care ucide mai repede. Lovitura fu urmată de un țipăt înfundat și apoi de un horcăit. Aceeași lovitură se auzi apoi din nou, însă însoțită de alt țipăt mai puternic. Acuma Gungunum, stînd ghemuit cu obrazul la pămînt, pricepu tot parcă i-ar fi spus cineva la ureche ce s-a întîmplat. Iluma-Ilum vrea să răzbune neputința de-a lua cetatea Kiș, ca să împace pe zeii lui nesăturați de sînge. De aceea a adus pe prizonierii din Babilu în curtea templului. Sîngele lor trebuie să curgă pe lespezile din casa zeului. Îl rodea să ridice puțin capul, să vadă ce se petrece, dar nu îndrăznea de frică să nu-l lovească vreun paznic. Tovarășul său de lanț ofta și plîngea. Alții gemeau din ce în ce mai îngroziții așteptîndu-și rîndul. Și lovitura săbiei strîmbe ca secera cădea mereu, în răstimpuri egale, cu același zgomot ciudat scîrțîitor, urmată de țipete deosebite. Apoi se simți o mișcare, ca și cînd o serbare solemna e tulburată de o întîmplare supărătoare. Glasuri indignate se ridicară, printre care însă răzbătea o plîngere desperată: — Argintul... plătit... Gungunum... răscumpărare... Era Ululai care izbutise să se strecoare pînă la picioarele regelui Iluma-Ilum, întinzînd tăblița-chitanță ca o protestare. Ostașii se repeziră asupra lui. Cîteva sulițe îl străpunseră deodată. Gungunum ridică puțin ochii și, printre picioarele păroase ale ostașilor, zări trupul lui Ululai zvîrcolindu-se, fără a fi scăpat din mînă tăblița doveditoare că a plătit argintul de răscumpărare. Apoi iar se făcu liniște și iar porniră loviturile armei strîrnbe. Deodată tovarășul de lanț țipa și Gungunum simți pe obrazul drept stropi fierbinți. Înainte de a-și putea da seama, o mînă puternică îl apucă de umărul stîng ridicîndu-l puțin. Gungunum zări ca o fulgerare lama săbiei strîmbe de pe care picura sînge. O izbitură ascuțită în coșul pieptului și apoi o sfîșiere parcă i-ar fi smuls inima. Aceeași mînă îl îmbrînci la o parte, întorcîndu-l cu fața în sus. O sandală umedă de sînge îl călca pe obraz. Mai simți apăsarea sandalei grele turtindu-i nasul. Apoi gura i se umplu de ceva cald. Apoi se făcu întunerec și gîndurile se risipiră ca aburii în vînt... Sufletul rătăci un răstimp parcă și-ar fi încercat zborul spre o lume nouă. Conștiința pură se reînchega pe cît rămîneau mai departe urmele vieții materiale. Încet-încet sufletul își redobîndi limpezimea. Mișcarea se intensifica mereu, prin planuri tot mai luminoase. Spațiul însuși se rotunjea în nemărginire pînă unde timpul se confundă cu imobilitatea. O senzație albă stapînea sufletul, cu atît mai vie cu cît deosebirea dintre lumea materiei și a spiritului se subția. În aceeași măsură însă creștea conștiința nedesăvîrșirii care se transformă în simțămîntul singurătății dureroase... CAPITOLUL IV SERVILIA ...Conștiința singurătății rîvnea existența pură. Golul încă era nemărginit și sufletul nu-și găsea calea desăvîrșmi. Începu așteptarea chinuitoare a unui destin ce se apropie și de care nu te poți feri. Apoi așteptarea luă iar forma mișcării spre o țintă necunoscută, cu înălțări și coborîri, cu zig-zaguri neînțelese. Spațiul se îngroșa, străbătut de curgerea timpului ca o țesătură din ce în ce mai deasă. Sufletul se zbuciuma în mrejele lumii noi, șerpuind neîncetat parcă în căutarea unui adăpost. Conștiința i se îndoia, se mlădia și se subția ca o flacără în bătaia vîntului. Apoi mișcarea se stinse deodată și conștiința se întunecă parcă s-ar fi topit în strînsoarea unei vieți noi... 1 Al șaptelea copil nu era așteptat cu prea mare bucurie în casa din Antium a lui Nigidius Saturnius, cavaler roman. Nașterea fu atît de grea că era să pricinuiască moartea mamei, dacă n-ar fi avut ajutorul priceputei sclave, Atia. Fericit că Lollia, soția lui mult iubita, a scăpat cu bine, Nigidius oferi un sacrificiu de vin și tămîie în templul Fortunei. Copilului însă îi dădură numele Axius, în cinstea edilului Axius Sofronius, prieten scump al familiei, pe care bătrînul Caesar Augustus îl numise în slujbă chiar în acel an . Totuși Axius deveni curînd răsfățatul tuturor. Lollia îl iubea pentru că a suferit atît de mult dîndu-i viață și sperînd că va rămîne ultimul ei vlăstar. Nigidius era mîndru că mai are un fecior să-i perpetueze numele și să fie rezerva viitorului familiei. Dintre șase copii, numai cel dintîi, Nonius, fusese băiat. Grija pentru soarta celor cinci fete îl neliniștea, deși era bogat, îl rodeau ambiții. Spunea că se trage dintr-o veche familie patriciana sărăcită. Prin muncă și noroc ei s-a ridicat în rîndul cavalerilor, dar n-avea pregătire destulă să poată juca vreun rol în viața publică. Zeii nu-l înzestraseră cu talent oratoric și nici barem nu învățase gramatica. Prin Nonius spera să ajungă și el, la bătrînețe, omul zilei. Îi dărui o creștere aleasă, punîndu-l să ia lecții numai cu maeștrii cei mai scumpi. Cînd Nonius va fi bărbat cu faimă în Roma, surorile lui se vor putea mărita, avînd și zestre mare, chiar cu senatori. Axius sporea perspectivele familiei. Ce n-ar putea dobîndi Nigidius prin Nonius, va înfăptui negreșit Axius. Curînd după ce îmbrăcă toga virilă, Nonius fu trimis la legiunile proconsulului Publius Quintilianus Varus, să lupte contra germanilor, ca apoi, întorcîndu-se acasă cu glorie militară, să obțină mai lesne onorurile ce i s-ar cuveni. Deși Nonius a plecat subt auspiciile cele mai favorabile, familia întreagă a rămas tristă și chinuită de îngrijorare. Vrînd să afle știri mai dese și mai directe de la eroul lor, se mutară cu totul la Roma, în casa lor de pe Vicus Patricius. Mutarea de altfel era plănuită mai de mult, din pricina fetelor care trebuiau să fie mai în văzul lumii bune. Axius însă rămase în Antium, în grija bunicii, o matroană pioasă, și a unui pedagog, Myro, cumpărat anume pe o sumă mare, avînd faima unui gramatic desăvîrșit, cunoscînd deopotrivă de bine limba latină și elenă. Bunica avea să-i completeze educația religioasă, după tradiția romană, iar pedagogul să-l inițieze în meșteșugul scrierii si citirii. Împlinea zece ani și era copil blînd, ascultător. Iubea mult pe maică-sa, Lollia, și despărțirea de ei îl amărî, mai ales în primele zile. Se simțea oropsitul familiei. Explicațiile bunicii îl împăcară puțin, iar libertatea deplină îl făcu să uite despărțirea. Casa din Antium era în mijlocul unei grădini mari, nu tocmai îngrijite, lîngă mare, cu o priveliște minunată asupra orășelului de vilegiatură pentru patricianii bogătașii romani. Nigidius o cumpărase, împreună cu grădina, pe un preț de nimic, a restaurat-o, a împodobit-o cu colonade de marmoră. Fusese casa norocului. Micului Axius îi era mai dragă marea în ale cărei veșnice frămîntări presimțea taine multe, însoțit de pedagogul Myro și urmat de un capsarius, care aducea cele trebuincioase pentru scris, copilul petrecea toată ziua pe afară pe aleile și cărările umbroase. Îi plăcea să stea ceasuri întregi pe țărmul mării, cu cerata în mînă, scriind, citind și mai cu seamă ascultînd cu nesăturată curiozitate glasul pedagogului care-i povestea și-i explica faptele zeilor. Șoaptele spumoase ale mării, adierile răcoroase și alinătoare ale zefirului se îmbinau cu basmele minunate ca niște murmure misterioase din altă lume. Zeii trăiau în inima lui atît de vii că se aștepta mereu să-i întîlnească. Deseori, în zare, i se părea că se apropie Neptun, plutind pe valurile verzi, despicînd cu tridentul de aur adîncimile, în vreme ce pe malul nisipos, spălat de unduiri moi ce lăsau în urma îngrămădiri lăptoase de spume, se deslușeau conturele albe și ispititoare ale etern tinerei Venere... În trei ani, Nigidius a venit de multe ori prin Antium, totdeauna grăbit și fără a se interesa prea mult de Axius. Intrase în cîteva mari combinații comerciale și era mereu pe drumuri. Lollia cu fetele soseau în fiece an, la sfîrșitul verii, pentru cîte-o lună, înainte de-a trece la Baiae unde se aduna, toamna, lumea cea mai aleasă. Acuma însă, îndată după calendele lui noiembrie, într-o seară, pe neașteptate, pică toată familia în Antium, spre marea mirare a lui Axius. Toți păreau posomorîți, îngrijorați și-l îmbrățișau, pe rînd, care de care mai călduros, chiar și tatăl său, rece și serios din fire. În cele din urmă Lollia nu s-a mai putut stăpîni, a izbucnit în hohote de plîns și, sărutînd furtunos pe Axius, a strigat: — Tu ești speranța noastră, unica speranță! A doua zi Axius află de la Myro ceea ce se întîmplase, mai lămurit decît din șoaptele misterioase ale surorilor sale, căci Myro se informase de la sclavii ce întovărășiseră familia și care cunoșteau toate veștile romane. De cîteva zile umblase prin Roma o știre pribeagă despre înfrîngerea legiunilor lui Varus. Nu se știa cine a adus-o, dar creștea din ceas în ceas, se strecura în toate casele și în toate inimile. Apoi a sosit confirmarea: întreaga oaste romană a fost atrasă în cursa și măcelărită de către germanii lui Arminius. Imensul oraș a avut o tresărire cumplită. Zvonurile sinistre se multiplicau: germanii au pornit spre Roma, germanii au și trecut Alpii... Se povestea că împăratul s-a închis într-o odaie unde plînge neîncetat și se izbește cu capul de pereți. Străzile gemeau de mulțimea îngrozită, alergînd de ici-colo, fără țintă, doritoare de amănunte. Se găseau mulți care blestemau pe Caesar Augustus pentru ca el ar fi pricina nenorocirii naționale. Paza orașului fu întărită. Erau temeri de tulburări și de revolte. Apoi alaltăieri, un edict îndurerat anunța poporului roman catastrofa, îndemnînd pe toți să o suporte cu demnitate. Casa lui Nigidius s-a umplut de doliu. Nonius, fala familiei, se afla printre cei pierduți. În sfîrșit, de frica unei răscoale a poporului, s-au hotărît brusc să părăsească Roma și să se stabilească, barem pînă se vor liniști lucrurile, în Antium, unde era și Axius, acuma singurul reazim pentru ambițiile lui Nigidius. Viața lui Axius se schimbă cu totul de-aci încolo. Însuși Nigidius îi povesti, peste cîteva zile, cum s-a prăpădit Nonius, atragîndu-i atenția că viitorul familiei se află în mîinile lui. Copilul, deși nu înțelegea tocmai bine, se simțea mîndru. Familia nu rămase multă vreme în Antium. De îndată ce aflara că Roma s-a potolit, se reîntoarseră acolo cu toții luînd acuma și pe Axius. Myro se bucură mai mult, dar bucuria îi fu scurtă căci Nigidius, pentru a desăvîrși educația copilului, îi tocmi un retor faimos, pe Caius Orbilius, care dădea lecții de oratorie tuturor odraslelor marilor familii romane. Așa, Myro rămase simplu pedagog însoțitor al lui Axius. Apoi, fiindcă Axius era cam moleșit și visător pentru cei treisprezece ani ce-i avea, primi un atlet special care să-l învețe gimnastica și mînuirea armelor. Primăvara aduse un eveniment mai important în viața lui Axius. Spre a-și pune în valoare averea și planurile de înălțare, Nigidius îl logodi cu Chrysilla Autronia, fiica de zece ani a lui Publius Autronius. Logodna era menită să deschidă imediat porțile caselor patriciene pe seama fetelor lui Nigidius. Autronius deși sărac, era înrudit de aproape cu cîteva familii mari. El însuși se lăuda mult cu un străbun de-al său care ar fi fost consul cu vreo trei secole în urmă. Neamurile îl ajutau cît puteau; el însă disprețuia ajutoarele, primindu-le totuși. Consimțămîntul de logodnă al lui Autronius l-a costat pe Nigidius un împrumut de două sute mii sesterții, fără dobîndă. Axius a îndurat ceremonia cu demnitatea cuvenită, asemenea și logodnica. Însemnătatea lui Axius, în sînul familiei, crescu mult pe urma logodnei. Chiar el se simțea bărbat, deși Chrysilla Autronia i-a rămas tot atît de străină ca și mai înainte. De altfel nici n-avea prilej s-o întîlnească decît rareori. Numai de la surorile sale afla că Autronia e o fire orgolioasă, că îi place să vorbească grecește și că de aceea i se zice în familie Chrysilla. Rezultatele logodnei lui Axius fură mai fericite pentru familie. Chiar în toamna următoare, doua surori își găsiră norocul, măritîndu-se una cu un cavaler roman foarte bogat, cealaltă cu fiul unui senator. 2 Retorul Orbilius spuse în curînd lui Nigidius ca Axius nu e tocmai tare în controversia, dar că e eminent la suasoria, ceea ce dovedește o fantezie bogată. Cu același prilej, celebrul învățător făcu oarecare complimente și lui Myro pentru eleganța și puritatea pronunțării limbii elene. Myro rămase confidentul lui Axius. Îl iubea din ce în ce mai mult. Împreună au cutreierat Roma pe care Myro o cunoștea și care pentru Axius era încă o taină uluitoare. Ceasurile libere le petreceau, la început, în splendidele grădini ale lui Maecena. Erau destul de aproape de casa lor din Vicus Patricius. Pe alelele adumbrite de platani și străjuite de statui, Myro încerca uneori să-i explice că diferiții zei sunt, în realitate, înfățișarea multiplă a unei divinități atotcuprinzătoare. Axius clatină din cap, neîncrezător. Farmecul multiplicității s-ar fi distrus prin reducerea la unitate. Mul-țimea face armonia. Cînd la fiece pas întîlnești un zeu sau barem manifestarea unei divinități, lumea e mai bogată, mai încîntătoare. Ce aridă ar fi viața pe pămînt dacă nu s-ar amesteca printre oameni în permanență și zeii cu dorințele, pasiunile și ordinele lor. Pedagogul nu stăruia, dar îi prevestea tainic că va înțelege toate cînd va face cunoștință cu filosofii. Mai tîrziu Myro îi obișnui să treacă aproape zilnic prin Argiletum, pe strada îngustă și îmbîcsită ce leagă Subura cu Forul Roman. Acolo sunt cele mai multe librării. Pancarte cu titlul noilor cărți atîrnau pe toate coloanele, iar din ușile deschise răbufnea afară mirosul greu de șofran și ulei de cedru care apară de insecte rolele sau volumele păstrate în pungi de pergament ori în lădițe de lemn tare. Cascau gura pe stradă, privind după oamenii celebri, ascultînd uneori convorbirile lor. Myro ar fi cumpărat bucuros cîte-o noutate, despre care auzea mereu vorbindu-se, dar el n-avea bani și nici Axius. Ca sa-și astîmpere setea de-a citi, intrau din cînd în cînd în biblioteca publică, înființată de Augustus în templul lui Apollo. Acolo a citit cu glas tare vestitul Metamorphoseon al lui Ovidiu, care încîntă mult pe Axius. În curînd Nigidius, aflînd că în toate casele mari se cuvine sa fie o biblioteca, porunci lui Myro să-i alcătuiască una vrednică de o persoană consulară. Se gîndea în sine că Axius, cît e de deștept, ar putea să ajungă și senator, și chiar consul. Urmă un an fericit pentru Myro. Cutreierară toate librăriile, răscoliră toate rafturile și adunară vreo două mii de volume, spre bucuria lui Nigidius care, deși nu citea nimic, se lăuda pretutindeni cu biblioteca. În acest răstimp, în schimb, Axius dobîndi o pasiune pentru cărți atît de mare că își neglija chiar studiile de retorică și exercițiile de gimnastică. Pînă să îmbrace Axius toga virilă, se mai măritară și celelalte trei surori, facînd partide nu mai puțin strălucite ca cele doua dintîi. Acuma Nigidius se gîndea să-l trimită la legiunile lui Germanicus, să-și împlinească datoria militară către patrie, cum se cere unui viitor senator. Moartea împăratului îi încurcă puțin socotelile. I se părea de rău augur ca Axius să plece la oaste tocmai cînd se stinge un om mare și se temea să nu-l piarză cum a pierdut pe sărmanul Nonius. Consultă un oracol egiptean din Alba care-i spuse că Axius va trăi mulți ani și va muri în baie. Totuși Nigidius mai șovăi pînă în primăvara viitoare. Atunci, prin Autronius, obținu permisiunea pentru Axius de-a pleca. Axius însă mai zăbovi cîteva luni și porni de-abia în august. Cînd ajunse la poalele Alpilor, întîlni soli care vesteau că Germanicus a zdrobit oștirile lui Arminius în cîmpiile Idifiaviso și la valul Angrivarilor. Făcu un popas de șapte zile într-un orașel, cumpănind dacă trebuie să-și mai urmeze calea sau să se întoarcă acasă. Se întoarse. Nu voia să fie ridicol ajungînd la oaste cînd s-a isprăvit războiul, să creadă lumea că umblă doar să figureze și el în triumful lui Germanicus. Sosi acasă numai prin noiembrie și găsi pe tatăl său pe moarte. Întoarcerea lui neașteptată fu socotită ca un semn misterios al zeilor care n-au lăsat pe Nigidius să se stingă înainte de a-și revedea feciorul. Bătrînul îi dădu sfaturi pentru viață, îi lăsa o avere de cîteva milioane de sesterții. Să profite de ea, intrînd în serviciul republicei, să fie stăruitor, energic, activ. Axius îi făgădui solemn că-i va urma povețele, îi și improviza niște planuri grandioase de viitor care umplură de fericire inima muribundului. Rămășițele pămîntești ale lui Nigidius fură transportate la Antium unde le aștepta un mic mausoleu ridicat mai de mult prin grija răposatului. Bătrîna Lollia se hotărî să rămîie acolo, nemaiavînd ce caută de-acuma la Roma. Și Axius petrecu aproape toată iarna în Antium, discutînd cu Myro asupra morții și a zeilor. Explicațiile sclavului filosof nu-l mulțumeau. Își puse în gînd sa studieze filosofia, să găsească răspunsuri satisfăcătoare la întrebările ce-l nelinișteau deseori. În martie trecu la Roma înadins ca să se inițieze în filosofie. Capitala era un adevărat furnicar de filosofi de toate categoriile. Chiar prin tavernele de pe Subura, epicuriani vagabonzi propovăduiau filosofia plăcerilor, angajați în acest scop, cu lefuri grase, de curtezane care astfel cucereau mai mulți curtenitori bogați și darnici. Axius vorbi cu cîțiva, la întîmplare. Fiecare îi glorifica altă înțelepciune și-i promitea alte fericiri. Se înfricoșa de perspectivele încurcate și amînă pentru altă dată alegerea. De altfel acuma Roma se interesa de triumful lui Germanicus, fixat pentru sfîrșitul lunii mai. Pretutindeni și toata lumea numai despre învingătorul germanilor vorbea, cu un entuziasm care-l cuprinse curînd și pe Axius. Se pregătea o primire măreață. Două cohorte de pretorieni fură trimise întru întîmpinarea eroului, dar plecară toate, fără ordin. În preziua sosirii zeci de mii de oameni porniră pe toate căile să salute mai degrabă pe salvatorul onoarei romane. Axius, întovărășit numai de Myro, se afla printre cei mai însuflețiți. Seara însă se întoarse acasă cam obosit. În ziua triumfului, pe o vreme minunată, Axius ieși iar pe Via Lata pîna la Porta Flaminia și așteptă acolo două ceasuri pînă ce apăru în depărtare cortegiul. Apoi, alături de carul triumfal tras de patru armăsari albi, în mijlocul mulțimii înflăcărate care cînta, dansa, asuda și se îmbrîncea, veni înapoi pe Via Lata, coti printre Saepta lulia și Iseum & Serapeum și trecu chiar pe subt poarta triumfală. De aici însă se despărți de alai și o luă pe Vicus Argentarius, sperînd să ajungă mai repede pe Forum Romanum, să poată vedea sosirea în fața templului lui Jupiter. Strada era înțesată de oameni care toți se îmbulzeau în aceeași direcție. Axius izbuti să străbată pînă aproape de Carcer Mamertinae. Aici învălmășeala era cumplita. Oamenii se zvîrcoleau care să răzbească înainte, care să se întoarcă înapoi, răcnind, înjurînd. Multe femei leșinară în înghesuială. După o adevărată și desperată lupta cu coatele, Axius se smulse din mulțimea înfierbîntată. De altfel Germanicus trebuie să fi ajuns de mult pe Capitoliu, cel puțin după urletele de entuziasm ce se auzeau furtunoase și pe care le îngroșau țipetele celor ce își manifestau din depărtare bucuria. Ocolind anevoie Capitoliul și Palatinul, de-abia tîrziu după-amiazi reuși să se strecoare pînă la Vicus Patricius, acasă. Toga-i tivită cu purpură era sfîșiată și murdărită, iar corpul îi era vrîstat de vînătai. „Gloria militară nu se cucerește privind triumfurile altora, ci luptînd!" își zise Axius a doua zi, rușinat că s-a amestecat în mulțimea dornică de spectacole. Nu simțea însă nici o chemare pentru viața ostășească. Vru să se apuce de altceva și își dădu seama, curînd, că nici o activitate nu-l ispitește. Avea dorințe vagi, nelămurite, îi lipsea parcă mereu ceva și întrebări tot mai ciudate îi apăreau în suflet. Totuși, socotind că un cavaler roman tînăr și bogat nu poate sta degeaba, ceru sfatul lui Myro pe care îl privea ca pe an prieten. — Să nu faci nimic, stăpîne — îi spuse sclavul. Cavalerul roman să trăiască, să petreacă și să mediteze. E cea mai frumoasă viață. — Mă plictisesc îngrozitor, Myro! Am să mă sinucid dacă nu-mi voi găsi o ocupație sau barem un scop în viață! murmură Axius, amărît. — Numai filosofia poate destăinui omului rostul vieții și al lumii! zise Myro. Șase ani jertfi Axius filosofiei, începu cu Seleucus, prietenul împăratului, epicurian faimos care-și vindea acum învățăturile numai odraslelor de patriciani bogați. Lui Axius i-au luat într-un an peste cincizeci de mii de sesterții. În cele din urmă Axius s-a săturat de lecțiile lui pomădate și i-a întors spatele. A întîlnit un stoic bătrîn, grec, foarte de treabă, l-a adus acasă și l-a ținut trei ani, crezînd că a găsit calea înțelepciunii. Atunci a cunoscut pe liberta Thesmina a îndrăgit-o și a adoptat teoriile hedoniste ale lui Aristion care era nomenclatorul curtezanei și se lăuda că e discipolul lui Aristipp din Cyrene. S-a scîrbit însă și de el, mai curînd decît de grațiile Thesminei. În sfîrșit a plecat cu Myro la Alena, în patria filosofiei adevărate, a ascultat cîteva luni pe scepticul Chrysipp și s-a întors acasă nemîagîiat. Golul din sufletul lui parcă se mărea cu cît încerca să se lumineze. Se duse la Antium, să mai vadă pe maică-sa. — Adu-ți aminte că ești logodit cu Chrysilla Autronia , îi zise Lollia. Cuvintele mamei îl înviorară. Socoti că ea are dreptate. În căsnicie va găsi fericirea și liniștea. Era de douăzeci și patru de ani. Îndată ce se întoarse în Capitală, se gîndi cum să reia relațiile cu familia Autronius. Se simțea rușinat că, de vreo doi ani, nici măcar n-a trecut pragul casei lor. Autronius trebuie să fie supărat, deși Nigidius i-a lăsat prin testament un dar frumos de bani. Prea vinovat însă nu se găsea. Logodnica îi rămăsese aproape străină, în orice caz nu-l ispitea. I se păruse totdeauna rece, mîndră și prefăcută, își zisese mereu ca are vreme destulă să trăiască cu ea. Pînă atunci să cunoască bine viața. Fiindcă în căsnicie avea de gînd să păstreze virtutea veche romană, iubind numai pe soția sa și mama copiilor săi, se crezuse îndreptățit să guste toate voluptățile iubirii înainte de a se însura, încît să nu-l mai poată ademeni nici o femeie. Nomenclatorul îl anunță și apoi îl conduse într-un atrium sobru și modest unde Autronius îl aștepta, mirat și mustrător. — Credeam că ți-ai uitat logodnica de dragul filosofiei ! — M-am pregătit numai ca să o pot respecta mai mult! zise Axius cu un surîs blînd care risipi repede supărarea, bătrînului. În vestibul, un sclav ținea în mîini, cu mare grije, o lădiță de lemn sculptat. Fiindcă Autronius îi privi nedumerit, Axius adaogă în semn de explicație: — Pentru Chrysilla... Ochii de oțel ai bătrînului avură o licărire de bucurie pe care însă o stapîni repede. Luîndu-l de braț, zise cu o nepăsare compusă: — Chrysilla e în grădină cu maică-sa. Să mergem la ele! Casa lui Autronius se afla în colțul dintre Clivus Mamuri și Vicus Longus, înconjurată de o grădină mică, foarte bine îngrijită. Un pavilion hexagonal, cu coloane subțiri de marmură, cu trepte albe, era fala stăpînului fiindcă îngăduia o priveliște frumoasa spre Viminal, spre Forul Cesarilor și spre Capitoliu. Statuete, colonade potrivite, cîțiva platani și adevărate covoare de flori împodobeau grădina. În dosul pavilionului era chiar și o piscină în mijlocul căreia o nimfă speriată se ferea zadarnic de miile de fire de apă ce o stropeau din toate părțile. Cîteva sclave tundeau iarba lălăind, în vreme ce grădinarul hirsut, german, plivea un rond de flori roșii. Cei doi bărbați urcau spre pavilion, pe cărarea albă șerpuitoare. De cum ieșiseră din casă, Axius zărise lîngă pavilion două siluete. Pe cînd Autronius îi lăuda calitățile grădinarului, tînărul se uita numai la figura albă, cu mîna întinsă spre o căprioară care se apropia puțin și apoi fugea. O recunoscu. Era Chrysilla. Autronius observă privirea lui și începu să-i spună cum căprioara a fost crescută de Chrysilla care a primit-o în dar, la Tusculum, de la administratorul unui senator, rudă de-a lor, în vila căruia au fost găzduiți vara trecută. — A venit Axius! strigă Autronius de departe, întrerupîndu-și povestirea. Atît Chrysilla, cît și maică-sa rămaseră pe loc, nemișcate. Amîndouă văzuseră și recunoscură pe Axius. Fata scutura de pe degetele mîinii drepte firele de iarbă cu care momise căprioara. Autronius le povesti, cu mare lux de cuvinte, cum s-a mirat cînd nomenclatorul i-a vestit pe logodnicul rătăcit, cum nu-i venea să crează... Axius examina, zîmbind, pe Chrysilla care se uita numai la tatăl ei, simțea că e privită și surîdea puțin cam disprețuitor. Avea ochii mari, negri și gene foarte lungi care le moleșeau lumina, și o gură mică cu buzele subțiri. Tunica albă îi mlădia formele corpului. Cînd Autronius conteni, Axius luă lădița din mîinile sclavului și o oferi Chrysillei, murmurînd: — Frumusețea ta n-are nevoie de podoabe. Dar admirația mea simte nevoia unei mărturisiri. Fata lua lădița, scoase darurile, mulțumi cu același surîs indiferent. Schimbară cu toții cîteva vorbe banale. Atmosfera însă rămînea greoaie. În cele din urmă Autronius, subt pretext că are ceva cu grădinarul, plecă împreună cu bătrîna, lăsînd singuri pe logodnici. După un răstimp de tăcere, Axius îi spuse că acuma, deplin pregătit pentru viața serioasă, dorește să-și împlinească obligația veche și atît de plăcută de-a o duce în casa lui și-a o face fericită, că deși o cunoaște prea puțin, știe că ea îi va fi soție demnă, iubitoare și credincioasă. Chrysilla îl asculta cu sfiala cuvenită, privindu-l însă mereu curioasă și cercetătoare, parcă ar fi vrut să-l încurce. Ținuta lui frumoasă, îmbrăcămintea elegantă îi plăceau tot atît ca și ochii lui blînzi în care dormeau mistere. Totuși voia să-l pedepsească pentru ca a neglijat-o atîta vreme. De altfel i se credea superioară prin noblețea familiei și rîvnea să-și păstreze superioritatea și în căsnicie. Îi răspunse calm, aproape rece, amestecînd multe cuvinte grecești în fraze, ca să-i arate că are o educație subțire. Axius plecă nemulțumit. Cînd ajunse acasă, era hotărît să o repudieze și să-și caute altă mireasă. Pe urmă se răzgîndi. Trebuie s-o ia, tocmai fiindcă e orgolioasă. Are s-o îmblînzească, s-o subjuge. O adevărată femeie romană așa se cuvine să fie, mîndră și nestăpînită. Pînă acuma a avut legături numai cu femei care, fie pentru averea lui, fie pentru frumusețea lui, parcă nu așteptaseră, pentru a-i cădea în brațe, decît să facă el primul pas. Rezistența ei e o calitate. Stabili cu Autronius ziua căsătoriei. Pînă atunci mai văzu pe Chrysilla de trei ori. O îndrăgi. Ardea de nerăbdare s-o strîngă în brațe. Bătrînul Autronius ținu să-și aducă el însuși fiica la templul lui Jupiter, spre a face acolo jertfa focului, după datină. Aleseseră templul lui Jupiter Stator, de pe Veha, aproape de Via Sacra. Era un templu mic, foarte vechi. Se zicea c-ar fi fost clădit, cu trei secole în urma, de consulul Attilius Regulus. Avea șase coloane albe, cu fațada spre Capitoliu, iar pe fronton fascia cu fulgerele. În cella minusculă statuia marelui zeu, șezînd, era vopsită în roșu, ca și a lui Jupiter Capitolinus. Axius aștepta acasă sosirea miresei, însăși Lollia venise de la Antium să supravegheze și să se bucure. Toată casa era în fierbere. Sclavii, îmbrăcați de sărbătoare, umblau veseli după treburi. Se răspîndise printre ei zvonul că, în cinstea Chrysillei, stăpînul avea să le dăruiască tuturor libertatea. În atrium, împrejurul impluviului pătrat, Axius se plimba din ce în ce mai nerăbdător. Pașii lui răsunau lipicios pe pardoseala lucioasă, frecată cu ulei. În apa impluviului se oglindea de sus cerul foarte albastru. Sclavi alergători, iuți de picior, îl vestiră cînd a pornit cortegiul de la Autronius, cînd a sosit la templu. Acuma însă, de o veșnicie, nu mai venea nimeni să-i anunțe sfîrșitul ceremoniei de-acolo. Se gîndi că poate sclavul, cascînd gura la lume, a uitat să-și împlinească datoria. Scrîșni mînios și-și zise că va pune să-l biciuiască pînă la moarte. În aceeași clipă apăru în vestibul sclavul grec, istovit de alergătură, gîfîind: „Au pornit..." și apoi prăbușindu-se ca un mînz cu fierea plesnită. Axius se lumină. Trecu în peristilul vast, sprijinit pe patru rînduri de coloane corintice. În fund, în oecus, se înălțase altarul împodobit cu flori, înconjurat de socluri cu statuetele de marmoră ale străbunilor și figurile de lut ars ale zeilor Larii. Lollia nu era aici. O găsi în triclinium unde o ceată de sclavi pregăteau ospățul nupțial. Îi spuse că a pornit cortegiul și, fiindcă mai are timp, se reîntoarse în atrium, reluîndu-și plimbarea în jurul impluviului. În sfîrșit auzi din stradă un zgomot surd, îngroșîndu-se mereu. De prin toate încăperile sclavi și sclave năvăleau afară să întîmpine mireasa. Axius aștepta pe Lollia, răzimat de o coloană. Ieșiră împreună. Strada gemea de lume. Curioși și cerșetori se adunaseră, mulțime mare, să privească spectacolul. Liberții familiei rînduiau în semicerc pe sclavii cu flori în mîini. Carul nupțial opri în fața porții. Chrysilla, în peplum alb, cu cununița de verbină în păr peste care se mlădia vălul de argint, coborî ca o zeiță în sărbătoare. Sclavii căzură în genunchi și cu fața la pămînt. Mireasa pășea numai pe petale de trandafiri albi. Autronius o luă de mînă și o duse întîi la Lollia, care o sărută pe frunte. În peristil îmbulzeala era imensă. Toată lumea căuta să fie mai aproape, să vază mai bine. Însuși marele flamin al lui Jupiter venise să slujească. Căciula-i conică albă, de piele de oaie, se ridica deasupra tuturor pe cînd, cu lingurița de aur, picura grăunțele de tămîie peste flacăra de pe altar, murmurînd cuvinte neînțelese într-o latinească arhaică. Mirii gustară din aluatul sacru, băură din aceeași cupă vin îndulcit cu miere și primiră binecuvîntarea flaminului. Pe urmă Axius se așeză cu mireasa pe un tron improvizat, acoperit cu o blană de miei. Îi cuprinse blînd mijlocul. Brațul îi tremura atingînd corpul ei cald. O privea cu ochi care o sorbeau. Chrysilla era acuma fără văl și i se părea mai frumoasă; în zîmbetul ce-i înflorea în ochi și pe buze, el simțea o chemare tainică. — Chrysilla — îngînă dînsul cu o voce arzătoare — te iubesc! Mireasa închise pleoapele ca și cînd ar fi vrut să-și ascundă sfiala. Axius nu înțelese gestul și avu o săgeată în inimă. Atunci însă simți mîna ei mica așezîndu-se pe brațul lui, mîngîindu-l. Mîna era fierbinte și tremura. Axius tresări de fericire, își alunecă degetele pe șoldul ei rotund, de-abia stăpînindu-și iubirea. Începură felicitările... 4 Peste un an Chrysilla Autronia născu un băiat pe care îl numiră Nigidius, după tatăl lui Axius. Peste alți doi ani născu alt băiat, Balbus, și apoi, înainte de-a se împlini un an, o fetiță, Saturnina. Pe urmă trecură trei ani pînă ce născu iar băiat, pe Marcus. Axius era fericit. Diviniza pe Chrysilla în care își zicea că și-a găsit rostul vieții. Fecunditatea ei i se părea o favoare specială a zeilor, mai ales că, după fiecare naștere, Chrysilla se făcea mai frumoasă. Se simțea iubit și simțămîntul îl măgulea, fiindcă vedea în soția sa o ființă superioară. Iubirea îi era tirană și exclusivistă. Din prima noapte i-a declarat că nu vrea să fie împărțită cu nici o femeie, ea nu-l va împărți cu niciun bărbat. Axius i-a jurat atunci credință eternă, fără să-i atribuie vreo însemnătate, știind că jurămintele de iubire sunt făcute anume pentru a fi călcate. Curînd însă a trebuit să-și dea seama că Chrysilla ține morțiș la promisiunile ce și le-au făcut atunci. Îl urmărea mereu cu o gelozie pătimașă. Pe cînd fusese însărcinată cu Saturnina, a ucis cu mîna ei pe o sclavă blondă care i s-a părut că iubește în taină pe Axius. Gelozia ei era de prisos, căci Axius într-adevăr, nici nu mai visa alte femei. O singură neînțelegere le întuneca fericirea. Chrysilla, ațîțată și de tatăl ei, era nenorocită că Axius nu vrea să intre în viața publică, să dobîndească onoruri și glorie. Din pricina aceasta aveau deseori schimburi de vorbe neplăcute. Axius se împotrivea din răsputeri. Nu-și simțea destulă energie pentru a cîrmui pe alții, cînd el însuși avea nevoie de cîrmuitor. Spunea că gloria oferă mai multe primejdii decît mulțumiri. Îi scotea mereu pilda lui Germanicus și o întreba dacă invidiază soarta Agrippinei. Ani de zile, Chrysilla n-a pierdut speranța că totuși îl va îndupleca. A pătruns și în intimitatea bătrînei Livia Augusta care, îndrăgind-o, de multe ori a vrut să intervie la împăratul Tiberius pentru Axius. În sfîrșit, se ivi o ocazie strălucită. Sosise la Roma o delegație de iudei cu o plîn-gere împotriva procuratorului Pontius Pilatus care administra de șase ani Iudeea și Samaria cu o severitate excesivă. Consulul Camillus Scribonianus, prieten vechi al lui Autronius, înainte de a primi delegația, chemă pe Chrysilla și o întrebă dacă Axius ar vrea să meargă la Ierusalim în locul lui Pontius, cerîndu-i un răspuns pînă a doua zi. Atunci Chrysilla își puse în luptă toate armele: rugăciuni, lacrimi, amenințări... Zadarnic. Axius refuză categoric, mai ales că era vorba și de un prieten de-al răposatului său frate Nonius. Femeia capitulă și de-aci încolo nici nu-i mai pomeni de slujbe și însărcinări. Pacea cea mai deplină stăpînea căsnicia. Axius nu rîvnea nimic. Dragostea ei și a copiilor îi umplea viața. Ca să, nu stea tocmai degeaba, își înfrumuseța casa din Roma, se interesa de moșia din Antium; numai la cea din Patavium nu se duse niciodată, era prea departe și chiar se gîndea s-o vîndă sau s-o schimbe. Încolo trăia cu cărțile. Pentru biblioteca bogată îl invidiau mulți bibliofili. Pe Myro, fostul său pedagog, îl liberase din sclavie și-l făcuse bibliotecar, fericindu-l. Unii prieteni îl credeau moleșit de trîndăvie și, în spate, îl disprețuiau ca pe un exemplar tipic al decăderii romane. Alții însă, mai puțini, ziceau ca e un înțelept care știe să întrebuințeze viața spre binele său și al familiei. Într-o zi un librar șiret îi oferi în mare taină un volum în care, spunea el, un filosof grec din Alexandria dezvăluia cuprinsul celor patruzeci și două de cărți ermetice egiptene, împreună cu învățăturile dictate marilor preoți de către însuși Hermes Trismegistos. Prin acestea ei stăpîneau misterele vieții și ale morții. Volumul, nefiind multiplicat, stîrni curiozitatea lui Axius care îl cumpără îndată pe trei mii de sesterții. De cum începu să citească, Axius se simți cuprins de o emoție stranie, parcă i s-ar fi răscolit toate adîncimile sufletului. Citind i se părea mereu că întîlnește lucruri care dormeau într-însul, pe care le-a visat cîndva și apoi le-a uitat cînd s-a deșteptat. Și cu toate acestea era vorba de lucruri de care, știa foarte bine, nu mai auzise niciodată în viața aceasta. În trei zile isprăvi cartea și o trecu lui Myro, vrînd să-și controleze prin el impresiile ciudate ce i le născuse. Myro însă nu găsi nimic deosebit. Ba, cînd Axius îi ceru părerea, libertul spuse că autorul volumului nu poate fi un filosof, deoarece a îngrămădit superstiții, prodigii și miracole pe care nu le iau în serios decît spiritele naive; el credea ca, prin cartea aceasta, se urmărește doar o propagandă pentru cultul isiac. Axius, auzindu-l, se supără parcă l-ar fi jignit în ce avea mai sacru, strigă și apoi se înfurie într-atîta că îl amenință cu flagelatorul. Bibliotecarul se spăimîntă, îi imploră milă, scuzîndu-se că se obișnuise a vorbi deschis cînd stăpînul binevoia să-i asculte părerea. Axius se potoli îndată, rușinat de o ieșire pe care singur nu și-o putea explica. Peste cîteva zile se apucă să citească iar volumul misterios. Cum îl deschise, impresia ciudată îl prinse iar în rețelele ei. Era singur în bibliotecă. Amurgea și lumina slăbea. Pe cînd citea tocmai despre judecata lui Osiris, auzi brusc un glas care îl făcu să sară în picioare parcă ar fi răsunat dintr-o adîncime necunoscută a sufletului său: — Stăpîne... În fața lui, lîngă una din coloanele ce despărțeau biblioteca de atrium, stătea o sclavă tînără, într-o tunică verde-mohorîtă, cu brațele goale, cu niște sandale brune de lînă, cu părul blond-auriu împletit în două coade ce-i atîrnau pe spate. — Ce vrei?... Cine ești? întrebă Axius buimac, parc-ar fi văzut o fantomă. — Servilia... — Servilia? bîlbîi Axius, mai nedumerit. — Sclava stăpînei Chrysilla Autronia... — Nu te-am mai văzut p-aici , zise el, mereu încurcat, — Sunt numai de trei zile în casa voastră, stăpîne. Am crescut în Patavium, pe moșia ta, și am fost învățată de mică meșteșugul de-a servi pe stăpîna mea cînd vrea să se împodobească. Sclava vorbea foarte blînd, cu glasul tremurat de o emoție mare, totuși limpede și grăbit, ca o lecție spusă pe dinafară. Vorbind, privirile ei minunate și aprinse se înfigeau în ochii iui Axius, care o sorbea din ce în ce mai lacom. Ochii ei erau verzi și adînci ca un vîrtej de ape și aveau o lumină fermecătoare. — Ce vrei? o întrerupse Axius cu o asprime prin care căuta parcă să se apere de vraja ce-l înlănțuia. Servilia plecă ochii, ca surprinsă asupra unei fapte nesocotire. Buzele ei pline și umede șoptiră încet, umil: — Chrysilla Autronia te vestește că... — Bine! Du-te, du-te! strigă Axius, fără să mai aștepte să afle pentru ce a venit, simțind acuma că, de va mai sta în fața lui și de-i va mai auzi glasul, nu se va putea stăpîni să n-o ia în brațe. Sclava puțin speriată de vocea lui, ridică ușor pleoapele, îi întîlni privirea, se întoarse și porni spre atrium. Axius o vedea îndepărtîndu-se. Șoldurile ei se legănau chemătoare. Pulpele plăpînde, goale, luceau în lumina stinsă a amurgului. Și deodată fu cuprins de o teamă sugrumătoare, parcă plecarea Serviliei i-ar seca inima. Simțea că, nemaivăzîndu-i ochii și neauzindu-i glasul, lumea întreagă are să se sfărîme,și el va ramînea singur, strivit între dărîmături. Și atunci,fără să-și dea seama, murmură rugător: — Servilia... Ea se opri și întoarse capul. În ochii ei străfulgeră o bucurie pe care însă o înăbuși scurt. Răspunse supusă: — Stăpîne... În aceeași clipă Axius tresări, ca smuls dintr-un farmec și zise cu o liniște stăpînită: — Nimica... Du-te! Servilia dispăru. În tăcerea deasă Axius mai auzi foșnetul molatec al sandalelor ei pe lespezile pardoselei. În bibliotecă, în aerul pătruns cu miros de șofran, pluteau undele unui parfum ca și cînd urmele sufletului ei ar fi rămas să-l ispitească. De-abia într-un tîrziu își veni cu totul în fire întrebîndu-se cum s-a putut pierde așa în fața unei sclave? Pînă azi privise numai ca obiecte de muncă pe sclavele multe ce le avea aici, ca și la Antium sau la Patavium. Și tocmai o sclavă să-i zdruncine iubirea pentru Chrysilla și poate chiar toată fericirea vieții? Rîse singur, ridică din umeri cu dispreț și se gîndi că a fost o rătăcire neroadă întîmplarea cu Servilia aceasta. Dar imediat, peste gîndul disprețuitor, se ivi o înduioșare: „Servilia... Ce nume și ce privire ciudată!" Inima îi bătea ca în preajma unei bucurii mari. Văzu iar pe Servilia, în același loc, parcă s-ar fi întors, și-i auzi glasul alinător. Își aduse aminte că nici barem n-a lăsat-o să-i spună de ce a venit, îi părea rău. Vrînd să-și alunge din suflet părerea de rău, își zise că desigur Chrysilla a trimis-o și poate pentru ceva important. Cum să fie atît de bădăran cu Chrysilla din pricina unei sclave necunoscute care l-a turburat cine știe cum, poate printr-o vrajă? Trebuie să meargă, să vază ce dorește Chrysilla. Puse volumul cu tainele lui Hermes Trismegistos în raft apoi trecu în atrium. Mergînd și zicîndu-și că vrea să împace pe Chrysilla, își dădea searna că dorește pe Servilia și că numai pentru ea caută pe Chrysilla. Gîndul i se păru jignitor. Încercă să-l gonească, dar îi revenea neîncetat ca o muscă stăruitoare. Găsi pe Chrysilla cu sclava care tocmai îi povestea cum a alungat-o fără nici o vină, stăpînul. De cum o zări, tulburarea i se mulcomi parcă s-ar fi înlăturat o mare primejdie. Inima însă îi bătea speriată, neputincios a o mulcomi. Se apropie de Chrysilla, căutînd să nu se uite la sclava pe care totuși o vedea și chiar îi simțea privirile. Chrysilla îi zîmbi cu o mustrare drăgăstoasă: — Vai, Axius, nici n-ai vrut să asculți pe Servilia? Auzind numele ei iar se încurcă, mai ales ca în aceeași clipa întîlni aievea, la spatele Chrysillei, ochii verzi ai sclavei. Erau atît de adînci și-l chemau atît de ispititor, că trebui să facă sforțări dureroase să nu uite că la mijloc se află femeia lui. Vorbi ceva, chinuit numai de teama să nu-i observe Chrysilla zbuciumarea. Și totuși, vorbind, nu-și lua ochii de la Servilia care se retrăsese lîngă ușă și acuma stătea, neclintită, cu corpul puțin plecat, cu brațele atîrnate, cu capul în piept. Axius simțea, de subt genele îmbinate, privirea ei arzătoare urmărindu-l neîncetat ca și cînd ar fi fost călăuzită de o putere supraomenească. În vreme ce inima lui o mîngîia, fața i se schimonosea din pricina încordării de a-și înăbuși o pornire împotriva căreia rațiunea lui se revolta. Chrysilla îi văzu încruntarea și vru să i-o potolească încolăcindu-i gîtul cu amîndouă brațele și murmurînd: — Lasă, nu mai fi supărat pe ea. Cuvintele ei blînde îl întărîtară deodată parcă i-ar fi descoperit taina ascunsă cu atîta calm. I se roșiră obrajii, vinele i se îngroșară pe tîmple strigînd cu un glas răgușit ca și cînd o mînă nevăzută ar fi încercat să-i înăbușe vorbele: — Pleacă!... Pleacă ! Servilia ieși. Pe cînd închidea ușa, Axius repetă, dar cu altă voce, aproape chemătoare: — Pleacă! Cînd n-o mai văzu, se simți brusc atît de singur parcă si-ar fi pierdut sufletul. Sărutarea Chrysillei, care căuta să-i astîrnpere mînia, îl ardea ca o insultă. — De ce ești rău cu Servilia? îi șopti Chrysilla. E o fata așa de blîndă. Mi-e dragă ca o soră. Numai de trei zile o am și parcă am fi crescut împreună. De altfel libertul tău favorit rni-a adus-o, ca să-mi facă o surpriză cu ea. În ziua căsătoriei noastre a trimis poruncă la Patavium să crească pentru mine o sclavă și s-o învețe toate iscusințele unei bune slujitoare... Cei de-acolo au ales pe Servilia, pe atunci o copilă. Libertul voia să mi o dăruiască în ziua cînd vom împlini zece ani de căsnicie. Și mi-ar fi oferit-o de-acum o lună, dar sărmana fata a întîrziat pe drum și apoi a mai ținut-o și libertul ascunsă, cîteva zile, să se odihnească, s-o pună la încercare, s-o îmbrace înainte de-a mi-o arăta. Vorbind îl dusese pe nesimțite pînă la un bisellium pe care se așezară amîndoi. Femeia îi cuprinse mijlocul și-și lipi sînii plini de pieptul lui, vrînd astfel, prin ațîțarea cărnii să-i schimbe gîndurile mînioase. Axius asculta bucuros lămuririle ei asupra sclavei, dar mîngîierile amoroase îl supărau parcă, răbdîndu-le, ar fi jignit pe cealaltă. — Are o privire atît de stranie, zise dînsul încet,desfăcîndu-se din îmbrățișarea ei stăruitoare. — Ți se pare ,murmură Chrysilla cu alt glas, puțin vexata că avansurile ei n-au fost luate în seama. Apoi ce mai atîta vorbă pentru o sclavă. Daca te supără vederea ei, poruncește flagelatorului s-o bată bine, ca să te răcorești auzindu-i vaietele. — Nu, nu! făcu Axius aproape îngrozit. Ar fi o nedreptate să fie biciuită fără vină! — Sau spune-mi că dorești și chiar azi o trimit înapoi la Patavium, să nu te mai enerveze prezența ei în casă! adaogă femeia, în picioare, cu o mîndrie rece. — Nu, nici asta! se apără bărbatul, mai spăimîntat. De ce să te lipsești tu de o sclavă bună pentru un capriciu prostesc al meu? Nu, nu vreau! De altfel nu mă simt prea bine și poate de aceea mă necăjesc toate nimicurile. Îi veni în gînd că, într-adevar, poate sa fie la mijloc, daca nu o boală, cel puțin o vraja. I-ar fi fost însă rușine sa mărturisească temerea de vrăji, nedemnă pentru un om ca el, cu cunoștințe bogate filosofice. Superstițiile sînt bune numai pentru cei simpli și fără învățătură. — Și tocmai ar trebui să plec la Antium unde pare să se fi întîmplat ceva, căci mă cheamă mama , adaogă, după o mică pauză, cu un oftat de ușurare ca și cînd ar fi scăpat dintr-o primejdie. Mințea. Nu-l chemase nimeni nicăieri. Gîndul plecării îi răsărise acuma. Fiindcă Chrysillei nu-i putea spune că se simte fermecat de o sclavă, are să se sfătuiască cu Lollia care, obișnuită să se lupte mereu cu toate soiurile de vrăii, poate va ști o iarba sau vreun descîntec, să-i vindece boala ciudată ce-i zdruncină sufletul. Auzindu-l că nu i-e bine, Chrysilla își uită îndată orgoliul rănit și îl imploră să nu plece, să nu se îmbolnăvească mai rău, să trimită pe un libert. Axius se încurcă și nu cuteză să se uite în ochii ei: — Bine, bine... Să mai vedem! 5 Înserarea era caldă și veselă. Axius porni pe Via Suburana înțesată de o lume gălăgioasă prin care puținele lectice de-abia își puteau face drum. Subt porticuri, curtezanele gătite și fardate ca și prostituatele cele ieftine, pîndind pe amatori, rîdeau și făceau semne obscene trecătorilor. O clipă Axius simți ispita de-a intra la vreo curtezană, să-și alunge în patul ei chipul obsedant al sclavei. Gîndul însă pieri singur ca o impietate. Mulțimea și îmbulzeala și mai ales bucuria de viață ce înviora toate fețele, îl supărau. Coti brusc pe o strada lăturalnică, ajunse subt Palatin, apoi se îndreptă spre Circus Maximus, o luă iar la dreapta spre Forum Holitorium, în spatele Capitoliului, rătăci pe Cîmpul lui Marte pînă ce se pomeni lîngă Tibru. Umbla ca un lunatec, chibzuind și cumpănind, parcă nimic n-ar fi existat pe lume afară de gîndurile lui. Încerca să-și explice motivele tulburării ce i-o pricinuiește o sclavă ca atîtea altele. Nu găsea nimic. Servilia nu era mai frumoasa ca Chrysilla și nici barem interesantă. Numai în ochi avea o licărire ciudată, sau cel puțin lui i se părea. Se disprețuia că se lasă învins de o slăbiciune și-și zicea, că de-ar fi ales o viață mai activă, n-ar fi ajuns aci. Îi trecea prin minte, ca o amăgire, rîvna de-a lua pe Servilia, de-a pleca cu ea undeva, să înceapă o viață noua, adevărată. Alungă însă ispita care l-ar fi despărțit de femeia și copiii lui, făcîndu-l de ocara lumii, înjosindu-l în fața oamenilor. Socotea apoi că și-ar putea potoli simțurile culcîndu-se o dată cu sclava tulburătoare. Dar aceasta ar fi însemnat o umilire pentru Chrysilla, nemeritată, pe care ea n-ar ierta-o niciodată. Nu voia să se încovoaie subt jugul unei porniri degradatoare. I se păru rușinoasă chiar rătăcirea de-acuma, pe străzi, ferindu-se de oameni ca un lepros. — Trebuie să plec! bombăni, parc-ar fi vrut să se scuture de niște lanțuri. Ajunse tîrziu acasă. Ducîndu-se la culcare, se întrebă unde o fi dormind Servilia? O visă toata noaptea: erau numai ei doi, în toată lumea, uniți într-o fericire divină. Se trezi abătut, în inimă îl durea dorința de-a vedea pe Servilia, întunecîndu-i orice alte preocupări. Se sili să nu se mai gîndească la ea. Plecă îndată spre bibliotecă, dar în loc să meargă direct, trecu prin toate încăperile, călăuzit parcă de o putere mai tare decît voința lui, sperînd inconștient că barem va zări-o undeva. Cînd își dădu seama se rușină, traversă peristilul, uitîndu-se totuși mereu în dreapta și stînga. În bibliotecă întîlni pe Myro și nu-i vorbi nimic. Luă cartea misterioasă, crezînd că farmecul ei va destramă vraja sclavei. Mintea lui nu mai primea nici un înțeles, în fiece rînd îi zâmbeau ochii Serviliei, ca o mustrare ostenitoare. În sfîrșit, pe la a patra oră, chemă pe libertul administrator și-i spuse că vrea să meargă imediat la Antium. Se duse repede să-și ia rămas bun de la Chrysilla, voios deodată că va putea vedea totuși pe Servilia. Chrysilla era singură. Prelungi convorbirea, în speranța că sclava va apărea. Trebui să plece fără a o întîlni. În fața casei aștepta un cisium cu două roți. Axius se urcă. Vizitiul galic dădu bice catîrilor care porniră în goană; în dosul marelui circ cotiră pe Via Appia, merseră un răstimp printre monumentele funerare. Catîrii galopau arși din cînd în cînd de șfichiul sclavului. Axius întorcea mereu capul spre orașul strălucitor în bătaia soarelui, cu palatele, grădinile, arcurile, porticurile îngrămădite pe colinele care se micșorau din ce în ce. Cu cît se depărta, cu atît simțea în inimă mai adînc dorul sfîșietor. Maica-sa, Lollia, îmbătrînită rău, se bucură vazîndu-l. El însă îi povesti îndată toată întîmplarea care i-a răscolit brusc liniștea. Bătrîna se spăimîntă. Era sigură că sclava l-a fermecat. Trimise îndată după baba meșteră în vrăji și descîntece. În aceeași seară baba făcu, într-un loc dosnic și prăpăstios, pe malul mării, un altar mic de cărămizi vechi, sacrifică o puică neagră, topi pe jăratec mocnit o inima de ceară, descîntă o amforă cu buza spartă, în care pusese apă de mare și cine știe ce ierburi, apoi, exact la miezul nopții dădu lui Axius să soarbă de trei ori din zeama afurisita și amară ca fierea stătută, bolborosind că tot astfel să se scîrbească inima lui de farmecele negre ale sclavei blestemate. Axius plănuise să rămînă aici cîteva zile. A doua zi de dimineață, în ciuda descîntecelor, se simțea ca pe spini. Lollia îl descusu dacă i-a fost mîntuitor leacul babei. Minți: da. Se zvîrcoli toată ziua: ce să mai facă? Noaptea îi aduse o nouă dezlegare. E nevoie de o ruptură lungă. De mult plănuia să facă o călătorie mare în Orient, începînd cu Grecia, continuînd cu Asia Minoră și sfîrșind cu Egiptul. A amînat-o an de an, mai mult din lene. Acuma călătoria aceasta poate să-l salveze de boala ce amenința să-i distrugă toată viața. Cum sosi la Roma, de-abia avu răbdarea să se odihnească puțin, îmbrăcă toga laticlavă, porunci să-i vie lectica și merse la consulul Paulus Fabius, un prieten din copilărie de-al tatălui său, care i-a arătat totdeauna bunăvoință. Fabius știa mai demult că Axius dorea să cunoască Orientul și chiar îl îndemnase să plece. Aflînd acuma că s-a hotărît, îi făcu repede o scrisoare prin care îl recomanda călduros tuturor legațiilor și procuratorilor din provinciile răsăritene. — Dacă îmi spuneai mai dinainte , adaogă consulul , îți obțineam o scrisoare de la Tiberius, căci imperiul meu se sfîrșește peste cîteva luni. Dar fiindcă te-ai hotărît să pleci îndată, e mai bine sa te mulțumești cu recomandația mea. Altfel te pomenești că te răzgîndești și rămîi iar acasă. Îl bătu pe umăr și-i ură călătorie bună. Chrysilla ceru să-l însoțească. Axius refuză categoric. De altminteri, în fundul inimii, îl plictisea și o învinovățea că numai din pricina ei trebuie să se ferească de Servilia. Chrysilla stărui, îl imploră, plînse. Atunci intră, nechemată, Servilia. Axius n-o văzuse de trei zile. I se aprinse fața de o bucurie mare. Ochii lui o mîngîiau. Voia sa-i mai audă glasul. Dar Chrysilla gemea și-și frîngea mîinile. Aceasta îl înfurie încît răcni deodată ca un nebun: — Flagelatorul!... Să vie flagelatorul! Servilia, speriată, alergă și aduse pe libertul pedepsitor. — Douăzeci de vergi pentru Servilia!... Îndată! Sclava se făcu albă. Chrysilla își curmă plînsul și se aruncă la dînsul, strigînd: — Axius, iartă-o!... Axius!... N-a mai fost biciuită niciodată! Flagelatorul se uită o clipă la stăpînul care rămase împietrit, cu o încordare sălbatecă pe față. Apucă de braț pe Servilia și o tîrî afară. Axius îi întovărăși parcă ar fi vrut să supravegheze pedeapsa. În urma lui, Chrysilla îl ruga plîngînd, s-o ierte. El nici n-o auzea. Într-un colț al grădinii, subt un copac, flagelatorul smulse tunica Serviliei. Rămasă goală din cap pînă-n picioare, fata își uită o clipă spaima și își acoperi sînii cu un braț, iar cu celalalt pîntecele. Axius, la cîțiva pași, privea ca ieșit din minți. Trupul ei era alb și fraged și tremura. Părul lung se despletise și-i acoperea spatele ca o mantie de aur, iar sînii mici aveau sfîrcuri trandafirii ca doi stropi de sînge. Libertul îi legă mîinile și petrecu sfoara peste o creangă încît corpul sclavei se întinse. Chrysilia plîngea, își sfîșia haina, se agăța de brațul lui Axius, s-o ierte. El părea de gheață. Cu ochii ieșiți din orbite, cu respirația reținută, se uita la trupul alb cu șoldurile puțin cambrate, cu pîntecele plăpînd, cu picioarele delicate, în care se concentrase parcă acuma toată lumea de la începutul începuturilor pînă la sfîrșitul sfîrșitului. Apoi, brusc, flagelatorul își șuieră nuiaua. Din gura Serviliei țîșni un țipat ascuțit care se înfipse ca un ac lung în inima lui Axius. În aceeași clipa ochii ei îngroziți întîlniră ochii lui. Luminile lor se împreunară. Pe urmă sclava nu mai strigă, parcă n-ar mai fi simțit nici o durere. Doar boabele mari de lacrimi ce-i izvorau neîncetat și i se revărsau pe obrajii palizi, arătau suferința cărnii. Și alături, Chrysilla hohotea de plîns, gemînd într-una: — Iart-o, Axius, iart-o! După cîteva lovituri, Axius deșteptat parca dintr-o amețeală, mormăi: — Destul! Și se depărtă grabnic, aproape fugind spre casă, se ascunse într-o încăpere întunecoasă și izbucni într-un plîns amar. 6 În aceeași seară, întovărășit numai de Myro și de doi sclavi, Axius plecă spre Orient. Dacă ar mai fi pregetat , nimica nu i-ar mai fi putut stăvili dragostea pentru Servilia aceasta fermecătoare și spăimîntătoare. Pînă la Brundusium nici nu deschise gura. Se îmbarcă pe o triremă pentru Corint. Myro avea să-i fie călăuză. Grecul era fericit că se poate întoarce prin țara lui și, de la Roma pînă la Brundusium, alcătui un itinerar de șase luni numai pentru Grecia. Pe corabie Axius nu-și mai putu ascunde suferința. De altfel Myro, fiind scribul și secretarul lui, îi cunoștea secretele. I se destăinui. Myro îl îndemnă să ceară un sfat Pythiei de la Delphi. — Sunt mistere pe care nici un filosof nu le poate lămuri, ci numai zeii și inițiații lor, adaogă Myro ca o scuză că el, atît de încrezător în puterea științei, îl povățuiește totuși să recurgă la sprijinul credințelor populare disprețuite. Trirema făcu escală la Delphi. Axius coborî fără multă încredere. Trebui să aștepte șapte zile pînă i se primi jertfa. Văzu apoi el însuși pe batrîna preoteasă, în hlamidă solemnă, bînd din apa izvorului sacru, rozînd frunze de lauri și apoi așezîndu-se pe trepiedul de aur, deasupra deschizăturii din care bolboceau aburii amețitori. Pythia, în extaz, bîigui crîmpeie de cuvinte, fără legătură și neînțelese. Profeții, dimprejurul ei, le însemnară cu grije pe tăblițe de aramă. Și a doua zi primi povața zeului: „Ferește-te de puterea mîinilor tale!" Axius nu se dumeri din răspunsul Pythiei, dar inima lui se liniști. Cutreieră toată Boeotia, trecu în Atica și stătu trei luni în Atena. Cînd Myro îl văzu iar mai abătut, îi propuse să meargă la Oropos, la templul lui Amphiaraos. Axius se duse, ajuna o zi și sacrifică un taur, dormi o noapte pe pielea animalului jertfit, într-o odaie de lîngă altarul zeului și în somn îi apăru într-adevăr Amphiaraos, zicîndu-i numai atît: „Eros e zeul zeilor". Oracolul, în loc să-l mulcomească, mai rău îl tulbură, se păru o chemare misterioasă și o dezaprobare a despărțirii de Servilia. Myro îl rugă atunci să mai încerce tămăduirea în cel mai vestit și mai vechi templu, unde s-au făcut secole de-a rîndul nenumărate minuni, în Asklepieion din Epidauros. Docil, Axius îl ascultă. Împrejurimile templului erau pline de bolnavi sosiți din toată lumea. Pînă să-i vie rîndul , i se urî și renunță la leacurile zeului. Își zise că pentru dînsul, singurul leac e uitarea, iar uitarea cere depărtare. Pe la sfîrșitul lui octombrie ajunse în Alexandria. Plănuise să petreacă aici mai multă vreme. În primele zile îi plăcu orașul tumultuos ca o a doua Roma. Dar se sătură repede. Încrucișarea pestriță a Europei, Africii și Asiei, cu vălmășagul de zei și de neamuri, furnicarul de curtezane luxoase și perverse care înlocuiau miilor de călători grăbiți soțiile, mamele și surorile, îi reaminteau necontenit iubirea ce căuta, dacă nu s-o stîrpească, măcar s-o adoarmă în tainițele sufletului său. Peste zece zile porni pe Nil în sus, poposi la Heliopolis si apoi se opri mai îndelung în Memphis. Recomandația consulară îi deschidea toate porțile și toate bunăvoințele. Ordine grăbite îl precedau, ca să poată vedea și cerceta orice ar dori. Se duse la mormintele faraonilor, își zgîrie numele pe un bloc din piramida lui Keops și pe creștetul sfinxului. Mai acasă se simți însă în orașul vechi, printre ruinele pe care le înmulțise și le răvășise cutremurul de pămînt de-acum vreo șase ani. Parcă nici nu-i venea să mai plece. Din primul moment avu impresia că a mai umblat cîndva pe-aci. Simțămîntul acesta era și mai ciudat pentru că se împerechea cu un dor mai mistuitor după Servilia. Printre uriașele coloane rupte și prăvălite îi apărea mereu, ca o fîlfîire eterică, privirea ei ademenitoare și mustrătoare; îl chinuiau remușcări: de ce a pus s-o biciuiască? Loviturile parcă îi șfichiuiau inima. Auzea uneori șuieratul nuielei si zgomotul cărnos cînd atingea trupul fecioarei. Se răzima istovit de cîte un zid străvechi. Fluturări tainice umpleau aerul în care nisipul fin, vîltorit de vînturi, plutea ca niște nourași albi. Pe Myro îl exaspera șederea printre ruine, care se prelungea mereu. De cîteva ori Axius, cuprins de o pornire năvalnică, se pregăti să plece acasă, la Roma, declarînd fățiș libertului că nu mai poate trăi fără Servilia, că altfel ar trebui să se sinucidă. După o lună se îmbarcă pe o corabie egipteană și porni spre sud. Impresia că cunoaște locurile continua. Nu voia să se oprească decît la Theba. Totuși la Abydos, împotriva sfatului corăbierilor cunoscători ai ținutului, zăbovi zece zile, simțindu-se foarte bine, visînd mereu pe Servilia, o dată chiar subt înfățișarea unei prințese egiptene. În Theba puterea farmecului slăbi. Nici aleea sfincșilor nu-l interesă. Trecu repede dincolo de rîu, la cele doua statui uriașe ale lui Memnon, voind să audă negreșit glasul oracolului care cînta dintr-un colos de cînd a umblat și pe-aici cutremurul cel mare. Își ridică un cort în apropiere. Cîteva sute de oameni de toate neamurile așteptau ca și dînsul. De-abia a treia zi, dis-de-dimineață, colosul de granit începu să cînte aievea, întîi niște tonuri stridente, ca un fluier răgușit. Apoi o pauză pînă la răsăritul soarelui. Apoi, îmbinîndu-se cu adierea zefirului, porni un cîntec nou, cu modulări stranii, ca o plîngere de om bătut, în sfîrșit, după o tăcere mai scurtă, urmă a treia strofă cu glas de femeie. Axius se cutremură: era chiar glasul Serviliei. Ghemuit pe soclul statuiei, lîngă piciorul uriaș, stătu toată ziua să mai audă oracolul. Colosul rămase mut. Călătoria continua pe Nil pîna la Elephantine, unde Myro văzu fîntîna miraculoasă care înregistrează urcarea apelor binefăcătoare, apoi la insula Philae cu vestitul templu al Isidei. Pe Axius nu-l mai interesa nimic. Cîntecul uriașului de granit îi răsuna mereu în suflet ca o chemare poruncitoare. De-abia aștepta să plece mai degrabă acasă. În Alexandria se mai liniști puțin. Se rușina să se întoarcă la Roma, după o lipsa de un an, fără a fi văzut barem pămîntul Asiei. Imperiul lui Fabius se terminase și deci recomandația lui nu-i mai folosea, ba mai curînd i-ar fi stricat, fiindcă între Fabius și unul din noii consuli, Marcus Servilus, era o dușmănie veche, cunoscută de toată lumea. Se hotărî să cerceteze doar Palestina, unde avea pe procuratorul Pontius Pilatus. Trecu pe mare la Caesarea și de-acolo porni îndată spre Ierusalim, pe drum lung și obositor, mai ales cît ține deșertul Saron. Văzu de departe turnul Antonia, reședința procuratorului imperial, dominator și greoi ca un pumn de gladiator. Pontius Pilatus îl primi cu mare bucurie. Era de vreo patruzeci și cinci de ani, cu figura aspră, cu părul puțin nins. Se duse degrabă la soția sa Claudia Procula, mai tînără ca el cu aproape douăzeci de ani, foarte blîndă și cu ochii visători ca o profantidă. Procuratorul îi vorbi despre Nonius, cu care a fost odinioară camarad de arme. Îi povesti cum a scăpat ei atunci de la moarte, printr-o minune. Apoi începu să se plîngă de greutățile guvernării. Se simțea aici ca un exilat și n-avea dorință mai fierbinte decît să fie strămutat în altă provincie. Ura si disprețuia poporul iudeilor, îl indignau superstițiile lor și veșnicile certuri cu care-l plictiseau. — Sunt turbulenți și pîrîtori! De două ori s-au plîns contra mea Caesarului , zise Pilatus scrîșnind din dinți. Axius aprobă din cap. Despre o plîngere știa și dînsul cînd Scribonianus i-a oferit lui locul de procurator. Dacă ar bănui Pontius! În sfîrșit, procuratorul, ca să-i dovedească cît sunt de nebuni oamenii aceștia, îi spuse că, nu mai departe decît cu două săptămîni în urmă, au venit la dînsul, cerîndu-i zgomotos să condamne pe un anume lehoșua pentru un sacrilegiu împotriva zeului lor invizibil. Cererea i s-a părut nedreaptă; totuși, ca să scape de gura lor și mai ales ca să nu-l pîrască iar la Roma că ar favoriza pe un dușman al împăratului, deși asemenea dușman e mai mult o rușine decît o primejdie, le-a făcut pe plac și a răstignit pe lehoșua. Iată însă că prietenii celui răstignit au răspîndit zvonul că lehoșua s-ar fi sculat din mormînt și s-ar fi înălțat în cer, alături de zei. Cei ce i-au cerut moartea s-au înfricoșat să nu prindă zvonul în popor și acuma umblă să condamne și pe prietenii mortului. — Mai interesant e totuși că și Claudia crede basmul cu învierea din morți! sfîrși Pilatus cu un rîs din toată inima. — Da, cred , murmură Claudia Procula, uitîndu-se cu încredere la Axius. L-am văzut. Avea în ochi atîta bunătate cum nu s-a mai pomenit în lume. Era zeul bunătății coborît pe pămînt. Axius se înfioră și răspunse: — Toate minunile sunt posibile. Le mărturisi durerea lui cu Servilia. Claudia, înțelegătoare și blîndă, îl sfătui să nu mai șovăie, ci să asculte porunca zeilor care i s-a încuibat în inimă. Pontius Pilatus însă zise aspru, disprețuitor: — Ar fi rușinos pentru un cavaler roman să-și izgonească soția de neam din pricina unei sclave ticăloase . Servilia trebuie ucisă fără întîrziere și atunci se va sfîrși vraja ei demonică asupra ta! 7 Cu cît se apropia de Italia, cu atît calea i se părea mai lungă. Cele cîteva zile, de la Brundusium la Roma fură o eternitate. Glasul colosului de granit îi cînta iar în inimă ca o poruncă supremă. Sosi pe neașteptate. Nomenclatorul se minună văzîndu-l, parcă nu l-ar fi recunoscut. De altfel Axius slăbise; pielea i se întinsese pe obraji și se bronzase, iar în ochii măriți avea o lucire misterioasă ca o revelație. Sclavii casei năpădiră în atrium, înconjurînd cu o bucurie zgomotoasă pe stăpînul reîntors dintr-o călătorie atît de lungă. Gălăgia neobișnuită chemă îndată pe Chrysilla. Îl zări din peristil în mijlocul sclavilor. Se repezi la dînsul cu o izbucnire de lacrimi, îl îmbrățișa vijelios, pipăindu-l cu mîinile parcă n-ar fi crezut că este el aievea. Sclavii dispărură. Rămaseră singuri. — Axius, iubitul meu, bine-ai venit! Și nici nu m-ai vestit ca să te aștept , îngînă Chrysilla, sărutîndu-i cînd obrajii, cînd mîinile, plîngînd și rîzînd deodată. Axius stătea nemișcat, căutînd doar din ochi pe cineva, cum căutase mereu de cînd trecuse pragul vestibulului, printre mulțimea sclavilor, ca și acuma în singurătatea peristilului împodobit cu coloane de porfir și statui albe de marmoră. Apoi, cuprins de o îngrijorare, întrebă cu glas stins: — Unde e Servilia? Chrysilla, copleșită de bucurie, auzi întrebarea numai ca prin vis și totuși o simți în inimă ca o împunsătură de pumnal. Își curma brusc efuziunile de iubire și ridică ochii în ochii lui. Văzînd privirea aceea stranie, Chrysilla se retrase instinctiv. Plin încă de pulberea drumului, cu fața murdară și barba nerasă de trei zile, Axius părea un barbar cu sufletul stăpînit de o taină cumplită pe care o trădează ochii aprinși într-o lumină sălbatecă și totuși cuminte. Din privirea lui apoi înțelese deodată tot. Ca o rază de fulger, privirea aceasta evocă în sufletul ei crîmpeie din trecut care acum dobîndeau o înfățișare nouă: ura lui nemotivată pe Servilia, biciuirea sclavei, călătoria însăși. În urechi îi răsună mai clar întrebarea lui Axius, parcă i-ar fi repetat-o, și într-însa simți o primejdie care-i pune în cumpănă toată soarta. Îngrijorarea lui o făcu să ghicească răspunsul ce se cuvine să i-l dea. — Servilia? murmură ea cu un dispreț tăios ca o lovitură de sabie. Ridică mîndră capul, îl măsură de sus pînă jos, strîngînd puțin pleoapele și zîmbind cu silă. Era într-o tunică culoarea șofranului, care-i mlădia corpul și o înălța. Adaogă din vîrful buzelor: — Hm! Apoi întoarse spatele și se îndreptă spre ușa de stejar a încăperilor ei. În deschizătura neagră se mai profila o clipă silueta ei galbenă, ca o amenințare. Axius rămase pe loc, cu aceeași întrebare în ochi: — Unde e Servilia? Simțindu-se singur, îngrijorarea lui se schimbă în groază. De ce n-a apărut Servilia? Poate că nici nu mai e aici? Pentru ce n-a răspuns Chrysilla? De-abia acuma își aduse aminte că Chrysilla a spus ceva. Glasul ei acuma îl spăimîntă. O văzu iar întorcîndu-i spatele, hotărîtă parcă. În aceeași clipa o durere violentă îl zgudui, ca și cînd i s-ar fi împlîntat un pumnal în piept. Alergă desperat pe urmele Chrysillei. În cubiculum, la picioarele patului dublu, Servilia se zvîrcolea, cu fața în sus, horcăind greu. La cîțiva pași, alături, Chrysilla o privea rece, mulțumită, cu pumnii strînși. Auzind pașii lui Axius, întoarse ochii spre el și-i zise sfidător: — Iată pe Servilia! Axius se aruncă urlînd de durere asupra sclavei, în pieptul căreia rămăsese înfipt pumnalul mic de argint cu mînerul de fildeș sculptat. — Nu muri, Servilia, nu muri! striga Axius, luîndu-i capul în mîini și privind acuma de-aproape lumina ochilor care de un an de zile a trăit in sufletul lui cu speranța eternității. Pe fața Serviliei apăru o undă de bucurie, iar în ochii verzi, întîlnind ochii lui Axius, se aprinse o flacăra vie de fericire nemărginită. Axius însă repetă în neștire, parcă prin cuvîntul lui ar fi crezut că-i poate păstra viața: — Nu muri... Atunci atinse mînerul pumnalului. Se sperie și-l smulse din rană, sigur că așa are s-o salveze. Pe tunica verde a Serviliei se ivi o pată roșie de sînge care se înnegri repede. În ochii sticloși mai dăinui o clipă fîlfîirea de fericire, apoi se stinse. Axius o chemă pe nume, din ce în ce mai deznădăjduit, pînă ce se prăbuși cu fruntea pe pieptul ei, într-un hohot de plîns. Peste un răstimp auzi glasul Chrysillei care-l făcu să sară deodată în picioare. Parcă numai acuma și-ar fi dat seama că ea a ucis-o, avu o mișcare de furie, în mîna stîngă strîngea mînerul pumnalului însîngerat. Femeia îl înfruntă cu o liniște care îi zdrobi chiar rădăcina mîniei. De altfel un gînd îi spunea stăruitor că de-acuma ar fi de prisos orice. Ieși năucit. Picioarele îl duceau singure. Cînd se pomeni în tepidarium, unde cîțiva sclavi se întreceau să-i pregătească baia, își aduse aminte: — Adevărat... trebuie să mă spăl. Sunt murdar de drum și de oboseală... Un sclav cu trupul arămiu se apropie plecat să-i dezlege încălțămintea. Axius se dădu înapoi mirat. Zîmbi trist si făcu semn slujitorului să plece, că nu mai are nevoie de el. În baia de marmora trandafirie apa caldă se mai clătina ușor ca o oglindă de argint viu. Axius se uita curios, parc-ar fi văzut pentru întîia oară nu numai odaia, dar chiar lumea. Simți în stînga mînerul de fildeș și-i dădu drumul ca si cînd atingerea l-ar fi îngrozit. Pumnalul căzu zăngănind pe pardoseala lucioasă, săltă de cîteva ori ca un șarpe lovit și pe urmă alunecă în baie, la fund. O bolbocire turbură oglinda apei și se pierdu în rotocoale tot mai line. Axius avu o tresărire scurta, apoi uită tot. În mintea lui gîndurile se zbăteau neputincioase, nimicindu-se unele pe altele într-un vălmășag haotic. În suflet însă i se deslușea un simțămînt dureros de zădărnicie. Se răsuci din umeri, parcă s-ar fi smuls dintr-o încleștare, se cutremură și începu să se dezbrace în mare grabă. Coborî cele cinci trepte. Apa caldă și parfumată îi mîngîia picioarele ca îmbrățișarea unei femei iubite. Cînd își scufundă tot corpul, se simți atît de bine parcă nimic nu s-ar fi întîmplat. Bîjbîind cu mîinile pe fundul bazinului, dădu peste pumnalul care pîndea acolo, îl scoase deasupra apei și-l privi un răstimp cu mirare, întrebîndu-se ce caută pumnalul aici? Tăișul era spălat, cu stropi lucitori ca niște diamante. Apoi, ca și cînd și-ar fi adus aminte deodată, își deschise vinele foarte liniștit, cu vîrful de argint, întîi la brațul stîng cu mîna dreaptă, apoi la brațul drept cu mîna stîngă, și așeză pumnalul pe marginea bazinului, întinse picioarele, își răzimă spinarea pe treptele de marmoră așa încît capul să i se odihnească pe cea de sus. Simțea cum i se scurge sîngele și-și zicea că apa trebuie să se roșească, dar nu se uita de loc la oglinda ei, ci numai în sus, fără a vedea nimic. Mai tîrziu auzi un zgomot ciudat, apătos și se gîndi că pumnalul iar a alunecat în apă, parcă ar fi viu și l-ar ispiti mereu. Apoi gîndurile i se înșirară ca într-un cerc în care nu mai putea pătrunde nimic afară de Servilia. Remușcari și păreri de rău încadrau toate crîmpeiele de amintiri șoptindu-i că a scăpat din mîini un noroc ce nu se mai întoarce niciodată. O oboseală mare îi îngreuia tot corpul. Pleoapele îi apăsau bulbii ochilor ca niște capace de plumb. Gîndurile i se încurcau iar, din ce în ce mai palide. O lumină gălbuie îi stăruia în ochi, tot mai slabă, mai tulbure. Simțea cum i se subția conștiința mereu pînă ce se pierdu în ușurarea întu-nerecului deplin... Sufletul, slobozit din încleștarea materială se înălța vertiginos ca spre o țintă ,sigura care-l ademenește și pe care totuși n-o poate atinge. Urmele vieții se pierd în golul nemărginirii. Conștiința singurătății îl însoțește între planurile celor două lumi. Pîlpîirile palide ale existenței pure îi aduc îndemnuri și speranțe, între infinitul trecutului și infinitul viitorului sufletul șovăie ca în fața unei imense porți închise... CAPITOLUL V MARIA ...Șovăirea sufletului părea o fîlfîire fără început și fără sfirșit. Prin conștiință i se perindau imagini diafane din alte existențe, trecute și viitoare. Nedesăvârșirea se lumina în suflet ca o senzație dureroasă care provoacă o rîvnă nouă. Și deodată mișcarea reîncepu ca o coborîre vijelioasă. Poarta timpului se deschise și căderea continuă în linie dreaptă, mereu de-a lungul unui plan mărginitor de lume. Sufletul își dă seama că trebuie să se scufunde în lumea aceasta și totuși alunecă cu teamă înainte, parcă nu și-ar fi găsit încă momentul. Apoi în planul lumii nedorite se înfățișează deschizătura în care sufletul pătrunde călăuzit de o predestinație supremă. Stăpînirea spațiului frămîntă formele materiei într-o schimbare neîntreruptă. Conștiința se zbuciumă cumplit subt apăsarea înconjurătoare, se mlădie, se subțiază pînă ce se împreună cu materia informă... l Fu botezat în bazilica mînastirii, a doua zi după ce veni pe lume. Primi numele Hans și binecuvîntarea abatelui. Crescu oropsit de toți, fiindcă era slăbuț și fără spor la muncă. Cînd împlini treisprezece ani, într-o duminecă de primăvară, tatăl său îl luă de mîna și porniră împreună pe drumul cu multe cotituri ce suie din satul Odenhain, așezat pe rîulețul Wischnitz, spre mînastirea Lorsch, ale cărei ziduri cu creneluri se văd de departe, dominate de cele trei turnuri ale bazilicei bătrâne. Hans cunoștea bine calea. O bătuse de multe ori mînînd vitele la pășune prin poienile pădurilor de fag ce înconjoară mînăstirea. Niciodată însă nu i-a tremurat inima ca azi. De săptamîni de zile nu se-vorbise în casa lor decît despre dumineca aceasta. Toți îl învățau, îl speriau sau îl încurajau. Tatăl sau îl dăscălea și acuma neîncetat cum să sărute mîna abatelui, cum să răspundă cuviincios la toate întrebările. Poarta mînăstirii era deschisă. Pe podul suspendat peste șanțul ce apăra zidul din afară, se îmbulzea o gloată de cerșetori și bolnavi în așteptarea pomenilor duminecale mai grase. Portarul, călugăr laic, cunoștea pe țăranul Michel Boeheim, slujitor pe pămîntul mînăstirii, om de treabă și cu frica lui Dumnezeu. Îi și dădu mîna să i-o sărute și-l întrebă, prietenește, de sănătate. Țăranul îi povesti îndată, cu mare belșug de vorbe, c-a venit să dea pe Hans la mănăstire, c-ar vrea să-l facă negreșit călugăr. Portarul, fecior de țăran și el, foarte mîndru de haina călugărească pe care o purta, clătină grav din cap, tăcu un răstimp ca un înțelept, apoi zise că s-au dus vremurile cînd oricine se putea călugări de azi pe mîine, că lui nu-i vine a crede că abatele va primi pe Hans în mînăstire. Totuși, ca să-i arate un semn de bunăvoință, îl sfătui să vorbească întîi cu celariarul, care e adevăratul stăpîn al mînăstirii, mai puternic chiar decît abatele, și de care atîrna tot. Celariarul Primin era un călugăr gras, roșcovan, cu fața rasă și părul tuns chilug. Avea în grije toată administrația mînăstirii și era veșnic nervos și răgușit de cît răcnea. Acuma se necăjea cu cîțiva călugări laici care potriveau porțiile pomenilor. Văzînd pe Michel Boeheim, deși altfel îi vorbea cu blîndețe, se răsti: — Ce vrei, Michel? Nu cumva ai venit și tu la pomana cu cerșetorii și ologii? Să-ți fie rușine, Michel! Mare rușine! Se vede că Satana vă împinge pe toți numai la blestemății! Drept răspuns, țăranul se repezi plecat și-i sărută mîna grasă, zicînd către copil: — Ce stai, Hans? Sărută frumos mîna prea-sfîntului. Umilința lui Michel îl dezarma într-atîta că binevoi să mîngîie obrajii și pletele bălaie proaspăt pieptănate ale copilului, mormăind: — Spune ce dorești, Michel, spune, degrabă, că, vezi bine, eu n-am nici duminecă, nici sărbători, ca toți creștinii... Michel Boeheim începu povestea de la Adam: că Dumnezeu i-a dăruit cincisprezece copii, că viața e grea, că multe păcate s-au abătut pe oamenii sărmani, că a venit vremea să ne gîndim și la cele sufletești mai cu nădejde... De-abia după ce izbuti să enerveze rău pe celariarul Primin, își spuse verde păsul: — Și așa ne-am sfătuit și ne-am socotit să dăruim pe Hans bunului Dumnezeu, să se roage și el pentru noi și să mijlocească o soarta mai fericită pe lumea cealaltă pe seama părinților și fraților lui. De altminteri e copil sfînt, precum a fost de cînd a deschis ochișorii în lume, și plăpînd, și supus, tocmai cum se cade să fie slujitorul celui Atotputernic. Ca mîine trec și cei șap'ce ani pînă se împlinește sorocul judecății de pe urmă și cel puțin să nu apuce ziua cea mare fără pic de apărător în fața Mîntuitorului și numai înnegriți de păcatele ticăloșiei. — Ce judecată din urmă, nerodule? se înfurie călugărul. Ai înnebunit rău, Michel! Unde vezi tu sfîrșitul lumii? — Apoi să ne ierți, prea sfinte, așa merge vestea prin prostime , se umili țăranul. Că dacă se împlinesc o mie de ani de la venirea Mîntuitorului, lumea asta păcătoasă trebuie să piară și să înceapă judecata tuturor , așa zice că scrie la Sfînta Scriptură. Noi carte nu știm, că nu-i de noi cartea, dar semnele sfîrșitului se arată și orbilor; războaiele nu mai contenesc, molimile și blestemățiile se lăfăiesc alături de foamete și sărăcie, om pe om se năpustește mai cumplit cum se spune c-ar fi fost pe vremea păgînilor... Era atîta credință în ochii țăranului, că celariarul se mulțumi să-l dojenească cu bunăvoință, învațîndu-l să nu mai răspîndească asemenea prostii păcătoase pe care numai diavolii le șoptesc oamenilor ca să-i ispitească și să-i prăpădească. — De cîți ani e copilul? întrebă apoi, examinînd pe Hans cu luare aminte. — Răspunde, Hans ,îl îndemnă Michel. Să nu-ți fie rușine, Hans! Răspunde frumos, că doar ești băiat mare și cuminte. — La Paști am împlinit treisprezece făcu Hans cu glas cald și privind drept în ochii celariarului. — Și poftești aievea să slujești cu frică pe Dumnezeu și numai pe Dumnezeu? — Dumnezeu vrea și Sfînta Fecioară ,răspunse copilul cu o lumină mare în ochii limpezi, uimind pe călugăr. Atunci Michel se dădu mai aproape și șopti tainic celariarului: — A spus de multe ori maică-si, că mie n-a îndrăznit, că eu n-am vreme să ascult palavrele copiilor, că, zice, i s-ar fi arătat mereu în vis Domnul nostru Isus Hristos, în haină albă pînă-n pămînt și cu coroană de raze pe cap și cu semnele cuielor la mîini și la picioare, și l-a mîngîiat pe obraz ,uite-așa, și i-a zis: „Vino după mine!" Și a pornit copilul dar pe urmă s-a trezit... Călugărul Primin se închină ca în fața unei minuni, îi fulgerase prin minte să primească pe Hans în tagma călugărilor laici, să-l aibă pentru muncă, fiindcă de meseriași harnici e mai multă nevoie în mînăstire decît de învățați. Avea șovăiri din pricina înfățișării costelive a candidatului; întîlnind însă lumina stranie din ochii copilului, apoi mai auzind și cuvintele lui Michel, celariarul se înfricoșă. Slujba lui neîngăduindu-i o viață cucernică și ferită de păcate, trăia în groaza amară și a pedepsei lui Dumnezeu și a ispitelor diavolului. — Bine, bine, să mergem la... Porni, fără să poată sfîrși, spre bazilica severă, printre clădirile scunde cu coperișe țuguiate ale meseriașilor, ca pe o uliță, urmat de-aproape de Michel și Hans. La intrarea bazilicei, celariarul se opri un moment și ridică ochii la cer, întrebător, cautînd parcă o povață. Privirea lui alunecă peste bolțile portalului, peste cele șapte rînduri de ferestre ale turnului principal, pînă la crucea neagră, cu brațele subțiri. Apoi, lămurit și hotarît parc-ar fi primit o poruncă de sus, intră repede în atrium, își muie degetele în apa sfințită și își făcu cruce. Pe o ușă laterală ieși în curtea pardosită și acoperită ca un gang, trecu pe dinaintea vorbitorului și a școalei, ajunse la casa abatelui, lipită de bazilică și comunicînd cu naosul printr-un coridor. Locuința avea numai două încăperi rnici ca și chiliile fraților. Abatele era în genunchi, în fața unui altar, adîncit în rugăciuni. Nici nu observă cînd intrară cei trei. Însă auzi foarte clar cuvintele: — Benedictus qui venit in nomine Domini! Fu cuprins de spaimă parcă ar fi fost o întîmpinare cerească. Plecă genunchii și bîlbîi înmărmurit: — Părinte, a venit un copil sfînt în mijlocul nostru... Michel îngenunche de asemenea, șoptind copilului: — Aide, Hans, îngenunchează frumos, sa vaza prea-sfîntul cît ești de cuminte. Abatele, ca și cînd n-ar fi auzit nimic, îți urmă rugăciunile pînă la sfîrșit. Apoi întoarse capul întrebător. Cu barba albă și capul tuns, cu ochii înflăcărați de o lumină pioasă, părea un pustnic sfînt, rătăcit printre oameni. Hans, parcă l-ar fi cunoscut de mult, se apropie, îi sărută mîna și rosti rugător: — Tată... 2 Anul de noviciat fu greu ca un păcat de moarte. Ispita tăcerii și a singurătății ținu șapte săptămîni. Închis în chilia dosnică, nu putea vorbi cu nimeni afară de Dumnezeu. Un călugăr mut îl conducea, dis-de-dimineață, în capela novicilor unde trebuia să asculte, în genunchi, o liturghie lungă urmată de predici nesfîrșite. Apoi iar singurătatea chiliei în care de-abia pătrundeau cîteva raze de lumină cenușie. O revoltă crîncenă îl frâmîntă în primele zile. Genunchii îl dureau, iar tăcerea și singurătatea îi vîltorau amintirile vieții de-afară, zgomotoasă, veselă, pestriță. Îl chinuiau păreri de rău și dorinți de evadare. Se simțea ca îngropat de viu într-o criptă străveche. Pe urmă amintirile se împuținau, cernute parcă prin site tot mai dese. Resemnarea i se coborî în suflet, înfrumusețată de așteptarea unei revelații care trebuie să vie și pe care trebuie s-o merite. Începu să dorească un semn de încurajare din altă lume, o vedenie sfîntă care să-i oțelească inima. Umbla de ici-colo prin chilia ca o cușcă ,murmurînd neîncetat cuvinte de rugăciune. Patul de scîndură cu perna de lemn îl întăreau. O măsuță șubreda și un scaun fără spetează mai avea, și pe perete, la căpătîi, o icoană a Maicii Domnului, veche, cu rama mîncată de carii. În fața ei se oprea din ce în ce mai mult, ca înaintea unei ființe vii. Zugrăveala stîngace arăta un cap frumos de femeie, cu ochii mari, cu privirea blîndă și plină de mistere. Și ochii ei îl urmăreau necontenit, oriunde se mișca în chilie parcă s-ar fi întors după el, chemători și mîngîietori. Privirea lor, cunoscută, parc-ar fi întîlnit-o de mult, ascundea taina revelației pe care o rîvnea din adîncimile sufletului. De-acuma nu se mai simțea singur. Privirea icoanei îl însoțea pretutindeni, îi lumina sufletul chiar în bezna nopților petrecute pe patul de scîndură. În rugăciuni invoca mereu pe Maica Precista, adăpostul și sprijinul vieții lui. Cînd se isprăviră cele șapte săptămîni de încercare și fu mutat între ceilalți novici, zgomotoși și indiscreți, i se păru că s-a coborît în purgatoriu. Convorbirile lor lumești, întrebările lor necuviincioase îl răneau în suflet. Smerenia și cuvioșia le erau necunoscute. Sfiala lui ajunse repede bătaia lor de joc. Începu școala: citit, scris, socotit, cînt, religie. Celariarul recomandase pe Hans magistrului novicilor ca pe un sfînt care a vorbit cu Mîntuitorul. Magistrul era sceptic în privința vedeniilor mistice, spunînd că au devenit atît de numeroase încît primejduiesc bazele credinței adevărate. Fiindcă Hans era ascultător și silitor în toate, îl luă cu blîndețe, împotriva obiceiului său de-a bruftului pe novici spre a le strivi gîndurile lumești. Învățătura însă nu-l ademenea. Iubirea tainică pentru Dumnezeu îi epuiza toate dorințele. Numai cîntul îi plăcea. Melodiile triste parcă-i răscoleau în suflet altă viață; învăța totuși cu sîrguință citirea și scrierea. Voia să știe latinește ca să afle din cărți, fără ajutorul oamenilor, viețile sfinților după care să-și călăuzească viitorul. La socotit mînca deseori bătaie, împreună cu ceilalți elevi, ca să le intre mai bine in cap misterele adunării și scăderii. Singur Hans plîngea amarnic, ca o fată, spre uimirea și chiar disprețul colegilor. Pentru toate suferințele găsea alinare în privirea icoanei sfinte din chilia tăcerii. Ca să nu se despartă de ea, ceruse să rămîie acolo, și celariarul Primin, în mod excepțional, îi îngăduise. De altfel celariarul se mîndrea a fi protectorul novicelui Hans. Îl ajuta unde putea și se gîndea mereu ce nume să-i dea, sfătuindu-se în privința aceasta cu călugării mai bătrîni. Unii propuneau să-l numească Chrodegang, în amintirea piosului și întîiului abate care a sfințit mînăstirea Lorsch acum două secole și jumătate. Magistrul novicilor, consultat de asemenea ca mai învățat între toți, stărui pentru numele Lollus, purtat odinioară cu mare cinste de abatele care a slujit întîia oară în bazilica nouă, în fața împăratului Carol cel Mare. Celariarul șovăi și, în cele din urmă, se opri la Adeodatus, după numele în care și-a botezat copilul sfîntul Augustin. În dumineca dinaintea ceremoniei legămîntului solemn, celariarul chemă la mînăstire toată familia lui Michel Boeheim ,să-și ia rămas bun de la Hans, spunîndu-le: — De-acuma Hans e ca și mort pentru voi! E numai al lui Dumnezeu și al nostru. Țăranul zîmbi încurcat și înduioșat, mormăind ceva despre sprijinul ce-l vor avea, prin Hans, pe lumea cealaltă. Mama copilului însă se porni pe niște bocete de răsună vorbitorul cu tavanul boltit. Hans, alb ca varul stins, cu un surîs de resemnare pe față, sărută pe toți cei patrusprezece frați ai săi. Ceremonia se făcu apoi cu deosebită pompă, însuși abatele Kempten, deși bolnav, sluji liturghia și ținu chiar o homilie specială, aducînd ca pilde, pentru novicele care intra în viața monacală, virtuțile marilor cenobiți și reamintind cele trei calități indispensabile celor ce vor să servească aievea biserica Domnului: stabilitas, conversie morum, obedientia. După serbarea din bazilică, celariarul Primin, lăcrămînd de emoție, îmbrățișă pe tînărul frate, murmurînd: — Adeodatus, roaga-te și pentru mine, căci multe greșeli îmi apasă sufletul! Spre toamnă, ciuma cea mare care bîntuise Italia ajunse în cîmpia Rinului ca o vijelie năpraznică, răspîndind moarte și groază. Satul mînăstirii rămase pustiu; oamenii ce nu apucaseră sa fugă spre miazănoapte, pieriră în mai puțin de două săptămîni. Morții neîngropați putrezeau pe ulițe și prin case. Cîțiva călugări, care coborîseră în sat să îngrijească pe bolnavi, nu se mai întorseseră, iar alții nu mai îndrăzniră să iasă dintre zidurile mînăstirii. Atunci Adeodatus se oferi să plece, să înmormînteze cadavrele, și exemplul lui îmbărbătă și pe alții. Toată familia lui Michel Boeheim fusese secerată de moartea neagră; Adeodatus își îngropă plîngînd părinții și frații. Rămas de-acuma singur pe lume, Adeodatus se sirnțea mai aproape de Dumnezeu. În tovărășia călugărilor, în dormitorul comun, în refectoriul comun, parcă era un străin .Ceru și obținu o chilie, chiar alături de camera flagelației. Își luă și icoana Maicii Domnului. În seara cînd o văzu în chilia sa, avu o fericire atît de mare că el însuși se spăimîntă. Visuri necurate îl chinuiră. Ispita Diavolului îi tulbură inima. Dori o ispășire aspră. Intră de dimineață în odaia torturilor cucernice. Rugă pe un frate să-l pedepsească. Trebui să stăruie mult pînă ce primi, pe spinarea goală, cincizeci de curele. Carnea i se învineți. Durerea îi potoli sîngele. Se întoarse mulțumit în chilie, căzu în genunchi în fața icoanei bătrîne și plînse: — Sfîntă Fecioară, îndura-te... 3 Celariarul Primin socotea că Adeodatus e atît de sfînt încît îi ajunge școala inferioară. De altă părere era însă magistrul care, cu încuviințarea abatelui, trecu pe tînărul călugăr în școala superioară, să studieze artele liberale, de o parte gramatica, dialectica și retorica, iar de altă parte aritmetica, geometria, muzica și astronomia. Adeodatus se supunea cu umilință tuturor îndemnurilor. Dragostea învățăturii îl cucerea cu cît înainta mai mult în cunoașterea limbii latine. Magistrul, cărturar pasionat, îl încuraja, îi alegea cărțile potrivite, ba îl introduse și în biblioteca mînăstirii, aflată la stînga corului. Era o singură odaie vastă, cu dulapuri deschise de lemn înnegrit de vremuri, pe ale căror rafturi se odihneau, colbuite, feluritele volume legate în piele, scrise pe pergament cu litere greoaie. Îi povesti că biblioteca a fost adunată de primii călugări, toți cărturari mari care, din ordinul abatelui, copiau ziua-noaptea manuscrise împrumutate. Acuma însă, de vreo sută de ani, patima învățăturii a dispărut din sufletul fraților și biblioteca e mai mult pustie. Doar magistrul și un bibliotecar bătrîn mai scormonesc arar prin foliantele uitate. În trei ani, Adeodatus citi multe volume latinești, ferindu-se de cele grecești, ebraice și arabe, pe care nu le pricepea. Dintre toate însă mai mult îi ațîță curiozitatea o carte cu povestirea lui Siegfried, aflînd de-acolo cu uimire că eroul ar fi îngropat chiar în mînăstirea Lorsch și că locul unde a fost ucis mișelește ar fi de asemenea prin apropiere. Ceru bibliotecarului lămuriri mai bogate. Bătrînul habar n-avea. Magistrul însă îi spuse ca volumul e o copie după colecția de legende eroice, făcută din porunca împăratului Carolus Magnus. Îi arătă, în dreapta altarului, crucea neagră pe o lespede subt care se odihnesc rămășițele pămîntești ale viteazului, între mor-mintele celor doi împărați Ludovic Piul și Ludovic cel Tînăr. Îi făgădui să-l ducă, într-o zi, să cerceteze ținutul unde s-a prăpădit eroul-eroilor. În sfîrșit, magistrul, după multe amînări, porni cu Adeodatus pe marginea rîului, în sus, prin pădurea ce adumbrea dealurile line. Inima tînărului tresaltă ca o pasăre scăpată din colivie. În vreme ce învățătorul îi povestea întîmplări de demult, Adeodatus se gîndea că, de ani de zile, azi e întîia oară cînd a ieșit pe poarta mînăstirii. I se părea mai vesel aici soarele primăverii, mai frumos cîntecul păsărilor, iar în foșnetul frunzelor auzea chemări ispititoare. Își aducea aminte de zilele dinainte de-a îmbrăca haina călugărească: cum se ducea cu vitele la pășune, voios, împreună cu alți copii de vîrsta lui. Parcă vedea iar pe Margareta Hippler, mai mică decît dînsul, pierzîndu-și mereu vacile prin pădure și bocindu-se pînă ce alerga el să i le găsească. Sosind la un pîrîu, cotiră în dreapta. Urcușul era mai greu și magistrul, grăsun, gîfîia și-și ștergea într-una fruntea și capul pleșuv, cu mîneca sutanei. Se opriră la un izvor clădit cu bolovani ca o fîntînă. Magistrul se așeză, istovit, se odihni puțin și pe urmă explică: Uite, colo s-a plecat Siegfried să-și astîmpere setea; uite, colea teiul bătrîn în care și-a agățat armele; pe-aici, s-a furișat Hagen, i-a luat lancea și l-a izbit în crucea spetelor; dincolo și-a sfărîmat scutul Siegfried; pînă colo s-a dus cu lancea înfiptă în spate; mai încolo și-a dat sufletul... Adeodatus se minuna. El mai umblase pe-aici, știa de la oameni doar că fîntînă e fermecată .Văzuse fete din Odenhain, venind în zorii zilei să ia apă de izvor, s-o dea de băut celor pe care doreau să-i înlănțuiască. Magistrul zîmbi: așa-i poporul, își uită eroii și schimbă necontenit legendele despre ei. Adeodatus, ajuns iar în chilia lui întunecoasă și tăcută, se simțea vinovat în suflet și nu-și dădea seama pentru ce. Își ceru iertare de la icoana sfîntă, dar noaptea visa numai viteji înarmați care se ucideau de dragul femeilor. De-acuma se ducea deseori la izvorul din poiana de tei, singur, parc-ar fi căutat pe cineva. Visa cu ochii deschiși, copacii luau înfățișări omenești, vîjîitul codrului îl împresura cînd cu chiote de veselie, cînd cu plînsuri înfundate. Apoi, într-o duminecă, întorcîndu-se pe înserat spre mînăstire, întîlni pe cărare o femeie. Plecă fruntea, să n-o vază. Simiți însă că ea s-a oprit și, ajungînd în dreptul ei, îi auzi glasul care îl chema pe nume: — Hans! Glasul îi era cunoscut. Vru să treacă înainte și totuși se pomeni stînd pe loc. Fără să vrea, ridică ochii. Era o fetișcană de vreo șaptesprezece ani. Ochii ei caprui îl priveau cu bucurie. Cozile ei groase, împletite, cînepii, coborau pe umeri în jos, pe lîngă sînii plini care se rotunjeau, subt cămașa strîmtă, ca două mere pîrguite. Adeodatus văzu tocmai sînii fetei și deodată i se aprinse sîngele într-o văpaie ciudată, iar inima începu să-i zguduie pieptul. — Nu mă mai cunoști, Hans? îi zise fata cu un surîs de mirare. Margareta... A lui Hippler... Nu ții minte cînd îmi pierdeam vacile prin pădure? Adeodatus nu auzi nimic. Privirea lui se frămînta pe sînii ademenitori și pe buzele ei umede care, vorbind și zîmbind, parcă-l dojeneau și-l chemau. Încercă să plece ochii, să înăbușe ispita clocotitoare. Nu izbutea. Și fata ciripea mereu: — Știi, Hans, acum patru ani, cînd a venit moartea cea neagră, noi am fugit în lume și am stat doi ani departe, într-un ținut unde-s numai munți și păduri. Mult am pătimit pe-acolo, vai de sufletele noastre, dar pe urmă ne-am întors acasă. Și acuma tata vrea să mă mărite cu Wendel, îl mai ții minte? Oamenii, prin sat, spun că tu ești un adevărat sfînt, zău, așa vorbește lumea. Se zice c-ai făcut și minuni. Apoi daca mă mărit, să știi Hans, că... Călugărul își dădea seama că se pierde. O clipă de va mai asculta glasul ei și nu-și va smulge privirea de pe sînii ei, are s-o ia în brațe, s-o omoare în sărutări. Cu o sforțare cumplită închise pleoapele și îngînă răgușit, desperat: — Piei, Satano!... Satano!... Satano!... Începu să alerge nebunește, cu pleoapele strînse, cu inima îngrozită, să scape din vraja pierzaniei. Nici nu cuteză să se mai uite înapoi, ca și cînd i-ar fi fost frică să nu-l întoarcă ispita. În tăcerea chiliei se bătu cu pumnii în piept, implorînd sprijinul Domnului împotriva Diavolului care încearcă să-i zdruncine cuvioșia. Pe cînd se ruga însă, prin inimă îi umbla, ca un tîlhar, regretul că barem n-a sărutat pe Margareta. Uluit, ridică ochii spre icoana Maicii Sfinte, dar și ea parcă-l mustra: de ce n-a sărutat-o? Se crezu pierdut și părăsit. Plînse multe nopți, nemaiștiind bine nici pentru ce plînge: că n-a strîns în brațe pe fata cu sînii ațîțători sau de teamă că o prăbușire mare îi amenință sufletul? Fură cartea cîntecelor de vitejie și iubire, pîndi o clipa cînd nu era nimeni în bucătăria cea mică și aruncă în foc volumul cu file îngălbenite, legat în piele de capră sălbatecă. 4 Așa se liniști, își zicea că toată tulburarea numai cărțile i-au pricinuit-o, deschizîndu-i ferestrele altei vieți, cu ispitiri și păcate. Cine trăiește pentru Isus, n-are trebuință de învățătură, ci numai de credință. Adevăratul suflet cucernic se ferește de prilejurile care-i pot zdruncina credința, întocmai cum spuneau și ceilalți frați disprețuitori ai bibliotecii. Peste cîteva săptamîni amintirea Margaretei pieri ca un vis fără urme. De altfel gîndurile îi fură întoarse spre grija cea mare ce stăpînea tot mai stăruitor sufletele pioase. Nici doi ani nu mai erau pînă la împlinirea miei de ani de la Hristos, care însemna sfîrșitul lumii și judecata supremă. În rnînăstire se vorbea mereu de apropierea vremii, înfricoșarea sporea. Semne dese vesteau venirea Mielului. A fost moartea cea neagră: acuma amenința foametea, căci de trei ani seceta e așa de aprigă încît oamenii de-abia își mai trag zilele din rodul pămîntului. Totuși mulțimea nu părăsea calea păcatelor și nu se pocăia. Ticăloșiile lumii se întețeau încît duhoarea lor se ridica, sfidătoare, pînă la cer. Preoții și călugării se bălăceau în rele întocmai ca și slăbănogii și nemernicii vieții. Episcopii și cîrmuitorii se întreceau în încercări de-a lămuri poporul că credința despre sfîrșitul lumii e păcătoasă. Lămuririle lor mai mult măreau îngrijorarea. Adeodatus credea puternic în apropierea sfîrșitului cînd Satana cel încătușat va fi slobozit pe pămînt să distrugă vița și sămînța omeneasca ticăloasă. Dormea cu Apocalipsul la căpătîi. Cu cît îl citea mai sîrguincios, cu atît cuvintele întunecate i se înfățișau ca niște lumini strălucitoare. Compara cele ce auzea că se petrec în lume cu prevestirile din cartea sfîntă și se cutremura de orbirea celor ce nu vor să vadă. Începu să-l roadă în inimă o îndoială: poate că păcătuiește stînd la adăpostul zidurilor unde nu pătrunde ispita? Nu ferindu-se de încercări, ci înfruntîndu-le și biruindu-le se întărește credința slujitorului Domnului. E ușor sa fii curat cînd mîna Diavolului nu te atinge. Binele n-ar exista în lume, dacă n-ar fi și răul. De-abia în lupta cu răul se poate învedera binele și virtutea. Vru să caute ispitele, să iasă în lume și să-și oțelească sufletul. Se gîndi să facă un pelerinaj pînă la Ierusalim sau barem la Roma, să sufere chinuri și durere pentru credința lui. Celariarul Primin, aflîndu-i planurile, îl convinse să mai aștepte. Apoi, în toiul iernii, aproape de Crăciun, se ivi pe cer o cometă care spăimîntă toată lumea. Era atît de luminoasă că se vedea și ziua, parc-ar fi umblat să înghită soarele. Oamenii așteptau din ceas în ceas prăpădul. Chiar episcopii împarțeau binecuvîntarea apostolică și iertarea păcatelor spre a mîntui cît mai multe suflete pentru viața eternă. Țăranii dimprejur se adunară subt zidurile mînăstirii, să-i găsească lîngă lăcașul sfînt trîmbițele judecății din urmă. Se îmbulzeau la spovedanie și se rugau fierbinte cu ochii în sus, spre cerul tăinuitor de primejdii. După ce se stinse semnul ceresc și lumea reintră repede în făgașul vieții desfrînate, inima lui Adeodatus se umplu de amărăciune. Se simțea nevrednic de mila Atotputernicului pentru că el huzurea în chilie, în loc să propovăduiască prin vorbe și fapte credința binefăcătoare. Cum se desprimăvără, se înfățișa la abatele Kempten și-i mărturisi plîngînd zbuciumările, cerîndu-i voie să plece printre oamenii rătăciți, să-i întoarcă pe calea mîntuirii. Abatelui îi plăcu gîndul tînărului călugăr. Ca să-l pună la o încercare prealabilă, îl însărcina să-i ducă o scrisoare către arhiepiscopul Willegis de Mainz, să se înapoieze curînd cu răspunsul și, dacă dorința de plecare îi va mai stărui în suflet, pe urmă să meargă încotro îl va îndrepta Dumnezeu. Adeodatus coborî în valea Rinului, trecu prin sate și orase, sosi într-o seară subt zidurile bătrînei cetăți Mainz și mase pe cîmp, nevroind să se adăpostească prin hanurile ce se aflau în apropierea porților închise și despre care auzise că sunt cuiburi de pierzanie pentru sufletele cele mai tari în credință. În noaptea aceasta, pe cînd se odihnea ghemuit subt un copac înmugurit, i se arătă întîia oară Diavolul subt chipul unui cățeluș negru cu ochii ca doi cărbuni aprinși. Necuratul se apropia mereu, tiptil, dar dispărea în beznă îndată ce călugărul își făcea semnul crucii. Spre miezul nopții, ațipind puțin, văzu chipul Fecioarei Maria, coborînd parcă din icoana lui scumpă. Prea-Curata îi zîmbea blînd. Pe buzele-i sfinte, Adeodatus citea cuvîntul: „Iubește..." .În aceeași clipă se trezi, simțind aproape de obrazul drept o respirație caldă și văzînd iar ochii ca doi cărbuni aprinși. Sudori reci îi broboneau fruntea. Brațul îi tremura încît de-abia putu schița semnul mîntuitor al crucii. Se ridică în genunchi și începu să se roage fierbinte. Așa îl găsi răsăritul soarelui. Intră în Mainz împreună cu carele țăranilor care duceau merinde și dijme. Paznicii porții, vazîndu-l murdar de noroi, rîseră: — Uite, calugărașul, cum s-a tăvălit ca un purcel printre purcele! Adeodatus roși, dar nici nu ridică ochii. Merse pe străzile întortocheate, printre casele cu coperișuri țuguiate și cu zidurile mohorîte, înainte, ca și cînd ar fi umblat toată viața numai pe-aici. Oamenii se opreau, se mirau de înfățișarea lui sălbatecă și se închinau ori îl ocârau. Dădu peste un halebardier ce se plimba sever prin fața unui palat. Își aduse atunci aminte că are de împlinit o misiune și că nu știe unde poate găsi pe arhiepiscopul Willegis. Halebardierul îi arăta, fără a scoate un cuvînt, un turn ascuțit și înalt care se ridica departe deasupra tuturor caselor. Călugărul porni într-acolo. Se rătăci. Pe la amiazi de-abia nemeri în piața dominată de reședința guvernatorului spiritual și militar al orașului. Pătrunse în clădirea greoaie și întunecoasă, cu ochii mereu în pămînt, pe o scară cu treptele tocite, cuprins într-un vălmășag de oameni urcînd spre aceeași țintă, își făcea cruce din cînd în cînd și murmura frînturi de rugăciuni. Vedea numai cizme mari cu pinteni lungi și sandale cu curele sub sutane castanii. Apoi deodată se pomeni într-o sală vastă, cu ferestrele întocmai ca ale bazilicei din Lorsch și cu un tron strălucitor în care ședea un bătrîn cu barba neagră pișcată abia de cărunțeală, cu obrajii roșii, îmbrăcat în haină scumpă de hexamiton cu ape mătăsoase și avînd în dreapta toiagul episcopal. Adeodatus își croi drum cu coatele prin mulțimea de preoți și ostași, și se prăbuși la picioarele tronului, parc-ar fi căutat acolo apărare și odihnă. Un lăncier îl apucă de umăr, vrînd să-l arunce înapoi. Arhiepiscopul însă făcu semn să-l lase. Călugărul scoase din sîn scrisoarea și o întinse, bîlbîind istovit: — Abatele... sfîntul.... Lorsch... Fața stăpînului orașului se însenină. Luă scrisoarea și începu să citească. Adeodatus îl privea și în privirea aceasta tremurau mii de speranțe tulburi. Văzu în ochii marelui pastor aprinzîndu-se o lumină ciudată, batjocoritoare, care-l spăimîntă. Apoi auzi glasul lui compătimitor: — Ei, sărmanul Kempten! A rămas tot cu nălucirile pioase. Arhiepiscopul Willegis se uită zîmbind la cei dimprejur, clătină din cap și adaogă: — Spune abatelui, tinere, să fie liniștit! N-a sosit încă sfîrșitul lumii! Să citească mai cu luare aminte cărțile sfinte și să-și alunge din suflet îngrijorarea, așa să-i spui, tinere! De altfel îi vom trimite și răspuns scris, mai tîrziu. Adeodatus nici nu mai sărută mîna arhiepiscopului. Fugi din sală, coborî pe scara de piatră, alergă pe ulițe, îngrozit, asteptînd din moment în moment să se pornească o ploaie de foc și pucioasă care să nimicească cuibul nelegiuirii, precum au fost prăpădite odinioară Sodoma și Gomora. Ieși din oraș plîngînd cu hohot. Paznicii se hîrjoneau cu niște țărance și nici nu-l luară în seamă. Adeodatus, desculț, cu capul gol, alerga, parcă l-ar fi gonit. Spre seară ajunse într-un sat. Bătu la mai multe porți în zadar. Țăranii se fereau de călugării rătăcitori ca de diavoli. De-abia porcarul îl găzdui după oarecare șovăiri, fiindcă avea o fată mărișoară. Era evlavios și nevoiaș, cu o droaie de copii. Povesti calugărului mulțime de întîmplari destrăbălate și crime monstruoase care vesteau sfîrșitul lumii. Îl îndemnă să se oprească la Niersteyn, să caute pe pustnicul sfînt dacă vrea într-adevăr să audă glasul Domnului. Pînă la Niersteyn merse două zile. Un copil îl călăuzi la lăcașul schimnicului, subt o stîncă, lîngă apele Rinului. Copilul îi spuse că sfîntul n-are nume, că trăiește acolo de ani de zile, singur, și că afurisește pe oricine încearcă să se apropie. Adeodatus se apropie umilit. Pe o lespede de piatră, în genunchi, pustnicul se ruga, scrutînd cerul cu privirea înflăcărată, lovindu-și pieptul cu pumnii încît îi tremura barba încîlcită, plină de noroi și mărăcini. Cuvintele nu se înțelegeau, ci doar un mormăit prelung. Cînd simți pe Adeodatus, întoarse capul spre el, îl cîntări și rosti răspicat: — Vii să mă ispitești, Diavole, subt chip de om? Călugărul căzu în genunchi, se închină și tăcu. În ochi avea lacrimi și o privire atît de amărîtă că sfîntul murmură: — Am fost și eu ca tine, iar acuma iată-mă mai ticălos, nevrednic să mă alinte lumina soarelui. Își continua apoi rugăciunile pînă se coborî întunerecul fără a se mai uita la tînărul călugăr care se simțea fericit că barem poate sta în apropierea unui sfînt. De cîteva ori, în cursul nopții, Adeodatus se deșteptă în mormăituri mînioase; pustnicul alunga diavolii ce încercau să se apropie. Șapte zile și șapte nopți petrecu Adeodatus în preajma anahoretului. Nu-i află numele, dar îi descoperi povestea. Era dintre călugării de la mînăstirea Farfa, cei ce uciseseră pe abatele Dagobert, aduseseră acolo femei și trăiseră mulți ani numai în desfrîu și blestemății. Într-o bună zi, pustnicul de azi, cuprins de remușcări, a fugit dintre tovarășii criminali, a rătăcit prin Italia, a căutat să urce pe muntele Gargano în vîrful căruia se zice că sihaștrii sfinți stau de vorbă cu îngerii, a fost însă oprit la jumătate cale de un glas care i-a poruncit să trăiască și să ispășească dacă vrea să dobîndeasca iertare de la Dumnezeu. Atunci a plecat mai departe prin lume, s-a hrănit numai cu rădăcini și a nemerit aici, unde vrea să-și încheie viața păcătoasă vestind apelor cuvîntul Domnului, căci oamenii, scufundați în noroi pînă-n gît, nu mai sunt în stare să se pocăiască și vor fi stîrpiți curînd de pe fața pămîntului. A început anul cînd se împlinește mileniul, se înmulțesc mereu semnele sfîrșitului, dar nimeni nu ia seama. Numai cînd vor suna trîmbițeie arhanghelilor, se vor dezmeteci păcătoșii, dar va fi prea tîrziu. Adeodatus sosi la mînăstire împăcat și mîngîiat. Avea singura grije să-l găsească judecata cea mare cu inima curată. Cuvintele arhiepiscopului stîrniră indignare în Lorsch .Abatele Kempten muri înainte de-a veni răspunsul scris de la Mainz. Călugării văzură în moartea cuviosului lor stăpîn favoarea Mîntuitorului care a vrut înadins să-l ferească de chinurile pierzaniei obștești. Iar nu mai părăsea chilia Adeodatus, decît cînd se ducea la bazilică. Postea și ajuna și se ruga. Nu citea nirnic. Chiar cărțile de rugăciuni le aruncase, îi spusese și pustnicului; cartea e izvorul relelor, începutul și sfîrșitul tuturor păcatelor de moarte. Icoana Fecioarei Maria veghea asupra lui, neîncetat, cu ochii ei prea iertători. Uneori totuși se mai surprindea morfolind amintiri lumești: ba o scenă nerușinată zărită pe drumul spre Mainz, ba iarăși întîlnirea de odinioară cu Margareta Hippler... Nu șovăia deloc. Trecea îndată în camera flagelației și își tortura carnea pînă i se potolea sîngele. Veni un abate nou în fruntea mînăstirii. Era tînăr, se îmbrăca îngrijit și iubea cărțile. Adeodatus nu vedea într-însul nici urmă de adevărată cucernicie. Începu în mînăstire o viață mai slobodă. Fură aduși cîțiva frați învățați sa reorganizeze școala, iar alții să cerceteze volumele bibliotecii și să le înmulțească. Noul abate nu mai dădea voie călugărilor nici să vorbească despre sfîrșitul lumii, deși era acuma aproape. Declara într-o homilie, de pe amvon, că e o erezie să se creadă în asemenea copilării, că nicăieri în cărțile sfinte nu se spune asemenea absurditate. — Iartă-l, Doamne, că nu știe ce vorbește! bolborosi Adeodatus auzind vorbele abatelui care i se păreau un sacrilegiu. Ultima zi sosi cu un senin îngrozitor. Pe cer se ivise brusc o cometă, însuși abatele se sperie, iar călugării așteptau din clipă în clipă să răsune trîmbițele sfîrșitului. Noaptea spori înfricoșarea. Se făcu în bazilică o liturghie care avea să dureze pînă va începe judecata divină. Toți frații, chiar cei laici se îmbulzeau să fie mai aproape de altar în momentul suprem. Curtea mînăstirii se umpluse de țărani. Cînd înfloriră zorile în ferestrele multicolore, abatele încheie repede slujba și plecă să se culce, șoptind celor dimprejur: — Nu v-am spus că n-are să fie nimic? Toată lumea respiră ușurată și se împrăștie. Adeodatus însă rămase în genunchi, în același loc, cu ochii la crucea de aur de pe altar, cu ghimpele dezamăgirii, în inimă, așteptînd totuși minunea. Lumînările se stinseră pe rînd. Doar cîteva candele mai pîlpîiau ici-colo. Era acuma singur în bazilica întunecoasă. Inima îi tremura, sfioasă, într-o așteptare mare. Gîndurile toate i se împletiră într-o fîșie luminoasă în care înțelesurile se pierdeau încet-încet. Avea simțămîntul că sufletul i se desprinde ușor și plutește lin deasupra vieții. Biserica se umplu apoi de o lumină viorie. Dintr-o firidă înaltă, Fecioara Maria în haina albă, cu surîsul blînd pe fața-i albă, coborî de pe soclu și veni spre dînsul, cu brațele întinse, albe, îngînînd cuvinte pe care inima lui le simțea, înțelegîndu-le. O fericire atît de mare îi cuprindea sufletul încît își dădea seama că n-ar putea-o îndura dacă ar ține mai mult. Și deodată lumina se stinse, vedenia se risipi, iar Adeodatus se prăbuși în nesimțire pe treptele altarului. Se deșteptă în chilie, pe patul de scînduri, întîlnind îndată privirea Fecioarei din icoană. Spinul îndoielii îi dispăruse din inimă. Acuma știa că a tălmăcit greșit proorocirea din Apocalips. — Cînd se vor împlini o mie de ani de la învierea Mielului, nu de la naștere! își zise cu încredere. Mila Domnului e nemărginită! Iată treizeci și trei de ani pentru pocăința deplină a oamenilor! ’ 5 Totuși nu se mai simțea bine în mînăstire, subt oblăduirea tânărului abate care, în locul cucerniciei, punea năzuințele cărturărești, poruncind tuturor călugărilor să citească, ba chiar să copieze cărți păgîne. Apoi cînd, într-o zi, abatele își bătu joc de zbuciumările lui pioase, îndrăznind a le socoti exagerări sau prefăcătorii, Adeodatus nu se mai putu stăpâni, îl afurisi în fața mai multor frați, își luă icoana sfântă și plecă în lume. Ani de zile pribegi de la Franconovurd pînă la Spira oprindu-se cînd la o mînăstire, cînd la alta. Apoi îl cuprinse dorul de-a vedea Roma, orașul în care au suferit mai mult martirii și peste care azi domnește urmașul Sfîntului Petru.Trecu Alpii, desculț, cum umbla de altfel totdeauna. Cînd ajunse subt zidurile străvechi, era de treizeci de ani. Orașul însă îl nemulțumi. I se păru mai ticălos chiar decît Mainz. Ruinele din vremile păgîne îl supărau ca niște sfidări. Rătăci pe străzile fără viață, călăuzit de un călugăr care cunoștea bine Roma și care-i spunea că acuma orașul nu adăpostește nici treizeci de mii de suflete. Îi arăta uliți întregi, pustii, părăginindu-se văzînd cu ochii. Adeodatus ar fi pornit mai departe a doua zi, dacă nu l-ar fi reținut dorința de-a săruta mîna Pontificului. Ca să pătrundă însă la papa Sergius, trebuia să aștepte cel puțin o săptămînă. Fu găzduit într-o casă veche, pe Viminal, anume pentru pelerini. Locul i se păru cunoscut parc-ar mai fi umblat cîndva pe-acolo. În casă se simți deodată în puterea unui farmec ciudat. Crezu într-o ispitire a Necuratului. În odăița întunecoasă așeză icoana Fecioarei pe mescioara murdară, căzu în genunchi și rosti de cîteva zeci de ori, cum obișnuia cînd voia să-și înalțe inima: — Domine, Jesu, Rex pie, Rex clemens, Pie Deux... Fecioara îi zîmbi. Și zîmbetul era atît de ispititor încît Adeodatus luă icoana, cu amîndouă mîinile, și o sărută pierdut, fără să-și dea seama că patima lui ar putea fi necurată. Lemnul vopsit se încălzi de buzele-i arse. Inima îl durea. Noaptea avu visuri de care se rușina dimineața și pe care totuși le alintă cu drag, parcă n-ar fi fost în stare să se despartă de ele. Fecioara Maria părea o femeie ca toate femeile, iar el însuși fără credința adevărată în suflet. Și se iubeau cu o iubire păcătoasă: se îmbrățișau vijelios și își mușcau buzele cu o plăcere atît de drăcească încît, trezindu-se, mai simți cîteva clipe în tot corpul voluptatea pierzătoare de suflet. Izbucni în plîns amarnic. Satana l-a biruit, murdărindu-i chiar icoana Fecioarei Maria. Toată ziua își biciui trupul dar nu cuteză sa se uite la icoană. Și noaptea următoare visul se repetă mai nelegiuit, lăsîndu-i în minte și niște cuvinte de-ale femeii: „Eu sunt perechea ta adevărată, numai eu ....". Și a treia noapte la fel. Adeodatus își vedea prăbușirea, dacă va mai stărui în orașul ruinelor. Renunță brusc de a mai săruta mîna papei ,își înfășură icoana și fugi din Roma, parc-ar fi săvîrșit toate crimele lumii. Pribegi fără țintă pe drumurile Italiei, huiduit de țărani și de mercenarii baronilor războinici. Îi trecu prin minte că dragostea exagerată pentru icoană poate să fie idolatrie și că, tocmai punîndu-și în ea toate speranțele de mîntuire, păcătuiește statornic împotriva Sfintei Treimi. Poate că e chipul cioplit de care Domnul a poruncit să ne ferim? Nu cuteză s-o arunce, ci o dărui unei bisericuțe. Peste trei zile însă se întoarse și o reluă, căci fără icoană îl încercau mereu gînduri de sinucidere și se temea să nu ajungă cu totul în mrejele Necuratului. Se abătu într-o mînăstire, învăță meșteșugul fierăriei și își făcu un brîu de cuie pe care îl încinse pe corpul gol ca să-i ciopîrțească neîncetat carnea și astfel să alunge prin dureri grele, poftele sîngelui neostoit. Totuși ispitele Diavolului îl urmăreau ca umbra, pretutindeni. Cu cît se ruga mai mult, cu atît Satana se înverșuna mai tare împotriva lui. Începea să se gîndească, desperat, că Dumnezeu o fi lăsat înadins omenirea în puterea Necuratului și că deci orice luptă ar fi deșartă. Se zvîrcolea aprig să nu se scufunde în mocirla păcatelor în care se bălăcea pămîntul. Douăzeci de ani se chinui, mai mult pe drumuri. Deseori, în ceasuri de mari încercări, a căutat să se refugieze pe Muntele Gargano. Nu l-a putut găsi și sfîrși prin a se îndoi dacă într-adevăr există undeva pe pămînt vreun munte sfînt. Pustnicul de la Niersteyn spunea că l-a aflat, dar poate ca vorbele lui au fost în pilde. Cînd în sfîrșit își dete seama că vrea să suie pe sfîntul munte numai pentru a sta de vorbă cu Fecioara Maria, se flagelă ca un nemernic și nici nu vru să se mai gîndească la cuvîntul Gargano. Prin Sicilia se gîndi că mai sunt de-abia trei ani pînă la împlinirea sorocului adevărat al sfîrșitului lumii. Nu se poate să-l apuce în pribegie judecata cea dreaptă. În Lorsch trebuie să-l găsească glasul Domnului, acolo unde a făcut legămîntul de statornicie. Călători doi ani încheiați pînă ce ajunse iar în valea Rinului. Nici celariarul Primin, acuma moșneag de peste optzeci, nu recunoscu în călugărul bărbos, sălbăticit, pe Adeodatus, fratele blînd și înfocat de odinioară. De altfel și mînăstirea Lorsch suferise schimbări multe. Abatele cărturar era azi episcop la Spira. La Lorsch venise un stapîn evlavios, bătrîn ,căruia Adeodatus îi sărută mîna ca unui sfînt. Dintre frații de-atunci de-abia vreo zece mai erau de față. Ceilalți se risipiseră, care pe la alte mînastiri, care morți, care rătăciți în lumea plăcerilor vinovate. Lui Adeodatus i se dădu vechea chilie, de lîngă camera flagelației, din care nu lipsea decît icoana luată de dînsul. Nici aici nu găsi liniștea și pacea. Ispitele nu încetau. Toate luptele lui parc-au fost zadarnice. Se simțea ostenit. Groaza îi rodea inima ca un cariu. A avut treizeci și trei de ani pentru pocăința deplina și acuma sufletul e bolnav și mai nevrednic ca atunci cînd așteptase întîia oară sfîrșitul. I se părea că Diavolul și-a făcut cuib statornic în chiar sufletul său și de aceea nu se mai poate feri de ispită nicăiri subt soare. Era sfîrșitul primăverii și ploua necontenit ca în preajma potopului. Cîmpurile nu apucau să înverzească. Firicelele de iarbă de-abia răsărite putrezeau ca și mugurii copacilor. Pe cerul plumburiu soarele nu se mai arătase de șapte luni. Părea că Dumnezeu vrea să nimicească omenirea a doua oară prin apă și foamete. Adeodatus înțelegea rostul ploilor pedepsitoare, dar cu cine vorbea despre apropierea sfîrșitului acuma, strîngea din umeri, necrezator. Unii călugări îi spuseră chiar pe față că a fost de-ajuns înfricoșarea de odinioară și că azi nici un om cuminte n-ar mai putea crede asemenea basme. O dată se poate înșela lumea, a doua oară se ferește. Adeodatus se întristă și își închise în suflet durerea pentru nesocotința omenească. Era sigur însă că Dumnezeu, înainte de a zdrobi pe păcătoși, va trimite un semn care să deschidă toate mințile, ca să fie cu atît mai crîncenă pedeapsa ce va urma îndată. Într-a șaptea duminecă cerul se însenină deodată și soarele străluci mai mîndru ca altădată. Lume multă din împrejurimi se strînse la mînăstire să mulțumească Domnului că s-a îndurat de suferințele oamenilor. În cîteva ceasuri cîmpiile înverziră. Iarba creștea aievea văzînd cu ochii, și pomii înfloreau. Pe toate buzele fîlfîia același cuvînt: — Minune! Adeodatus văzu soarele cu un simțimînt de resemnare. Se duse de-a dreptul în bazilică, unde îl întîmpinară numai fețe lucitoare de mulțumire. Se așeză în genunchi, la locul său, cu ochii în pămînt, murmurînd deznădăjduit: — Doamne, Doamne, nu mă părăsi! Pînă la sfîrșitul liturghiei ferestrele bazilicei se întunecară din nou, încît oamenii de-abia se mai vedeau unii pe alții. Lumea năvăli afară, în curtea mînăstirii. Cerul era senin, de un vînăt întunecat, ca în amurgurile de vară. Soarele însă se zvîrcolea subt zăbranic, împroșcînd raze neputincioase în lumina cărora oamenii păreau cenușii la față și îmbătrîniți. Abatele căzu în genunchi, apoi întreg poporul, implorînd mila Cerului. Adeodatus ieșise cel din urmă. Curiozitatea îl îmboldea, dar o stăpînea, socotind-o un păcat. Ridică ochii în sus și avu un mormăit de satisfacție. Întunecimea soarelui era semnul suprem pe care îl rîvnise inima lui întru mărirea Domnului. Singur în picioare, în mijlocul mulțimii prosternate, cu sutana murdară, desculț și nespălat, cu părul și barba vîlvoi — nu mai voia să-și murdărească sufletul, îngrijindu-și trupul — părea un profet mînios. În ochii negri avea o înflăcărare dojenitoare și rugătoare. Izbucni deodată cu glas tunător: — Fraților, înglodați în păcate, fraților care în fiece clipă mîhniți pe Domnul, iată, a sosit începutul sfîrșitului! În curînd trîmbițele arhanghelilor vor scula morții, chemînd pe toți la judecata cea mare. Fraților nelegiuiți, pocăiți-vă cît mai e vreme! Alungați din inima voastră pe Satana! 6 Cerul se înnoura iarăși înainte ca soarele să-și recapete strălucirea. Și ploaia porni iar, mai nimicitoare, înăbușind degrabă înmuguririle pămîntului. Adeodatus se închise în chilia lui și petrecu toată ziua în rugăciuni fierbinți. Noaptea însă îi zdruncină toată mulțumirea zilei. În vis îi apăru Diavolul și, mai îndrăzneț ca totdeauna. Încercă să-i fure icoana Fecioarei Maria. Adeodatus se aruncă desperat asupra Necuratului. Se deșteptă, își făcu cruce și simți cum se golește repede chilia de urmele drăcești, cum se limpezește întunerecul și cum i se coboară liniștea in inimă. Se zvîrcoli un răstimp pe patul de lemn mormăind cuvinte mîntuitoare pînă ce adormi din nou. Diavolul îl mai trezi de cîteva ori din somn, căutînd parcă să-l biruiască prin hărțuieli necontenite. Dimineața, obosit de ispitele Satanei, vru să mai stea în pat, să strîngă puteri. Era o lumină tulbure, cenușie în chilia strîmtă și umedă. Adeodatus, cu ochii în tavanul boltit, se gîndea la luptele ce le poartă de peste treizeci de ani cu vicleniile Diavolului ,care de atîtea ori era să-l piarză, căci nenumărate sunt înfățișările răului și numai cel drept găsește mijloacele de împotrivire pînă la moarte. De cîte ori n-a zărit dînsul prin copaci și pe lîngă fîntîni forme ciudate care se stingeau îndată ce le încerca cu semnul crucii. Își aduse aminte că odată, într-un sat din Alpi, a văzut pe Necuratul strîmbîndu-se chiar în vîrful unei bisericuțe și zgîlțîind crucea de lemn pînă ce a mișcat-o din loc. Atunci el a scos un țipăt de indignare atît de crîncen că demonul a intrat în pamînt, dar crucea s-a prăvălit și a rămas împiedecată pe acoperiș. Preotul, cînd i-a spus vedenia, a zîmbit necrezător, explicîndu-i că lemnul crucii era putred și tocmai voise să o înlocuiască cu una nouă de fier. Adeodatus se revoltă de atîta orbire necredincioasă. Avu însă mulțumirea să afle peste trei zile că preotul a căzut bolnav la pat. Pedeapsa Domnului a venit ca trăznetul. Pe cînd frămînta în minte amintiri și temeri, Adeodatus auzi deodată un zgomot ușor, parc-ar fi intrat cineva în chilie. Coborî privirea și văzu, foarte bine, pe Satana chiar la picioarele patului. Era un monstru negru, mititel și cu chip de om. Avea gîtul subțire și lung, fața uscată, ochii roșii, fruntea îngustă și păroasă, nasul turtit, gura pînă la urechi și buzele lătărețe, o bărbiță bîrligată de țap, urechile mari de catîr, părul ca țepile ariciului, colți de cîine, o cocoașă în piept și alta în spate, hainele scîrnave. Se zvîrcolea furios și clănțănea dinții. Adeodatus încremeni de groază, uitînd să se închine. Așa de clar și aproape nu i se arătase Necuratul niciodată. Crezînd că acuma l-a învins, Diavolul cu niște degete ca ghearele, apucă picioarele călugărului și strigă rînjind triumfător: — Ești al meu! Adeodatus își reveni, își făcu cruce, sări jos din pat și se repezi afară cu spaima în suflet, neoprindu-se decît pe treptele altarului, în biserică. Sudori îi curgeau pe tîmple. Rugăciunile salvatoare de-abia îi mai veneau în minte. Primejdia pierzaniei îi vîjîia în tot corpul. Într-un tîrziu, mai potolindu-se, își aminti că același glas triumfător l-a mai auzit odată, acum vreo trei ani. Era în Sicilia, într-o seară veselă, într-un orășel. Pe străzi se lafăiau fără rușine păcatele dragostei. Atunci, dintre ruinele unei clădiri păgîne care servea de adăpost femeilor ce-și vindeau pe bani trupul, a auzit un glas vestindu-l cu mîndrie că Diavolul a fost descătușat din temnițele iadului și că începe domnia lui pe pămînt pînă la sfîrșitul lumii. I s-a părut o nălucire, totuși clipa aceea l-a îndemnat să se întoarcă la mînastirea Lorsch, reamintindu-i apropierea judecății. Repetarea glasului îl puse pe gînduri. Poate că e vreun semn? Luă Apocalipsul și caută să dezlege proorocirile ascunse în pilde adînci. Răsfoi cărțile Sfîntului Augustin în care știa că se află toate socotelile întîmplărilor viitoare, tălmăcite după cuvintele Mîntuitorului și ale apostolilor. Citi că, între descătușarea Diavolului și judecata din urmă, patruzeci și două de luni va stăpîni Satana pe pămînt, în care răstimp are să se aleagă grîul de neghină. Îi trebuiră cîteva zile pînă ce își aminti ziua cînd Necuratul i-a vestit descătușarea, fusese 13 octombrie. Patruzeci și două de luni se vor împlini ia 14 aprilie 1034, iar 13 aprilie cade în sîmbăta Paștilor, adică tocmai cînd se încheie o mie de ani de la învierea Mielului din morți. Descoperirea îl înspaimîntă întîi. Pe urmă însă înțelese favoarea cerească. O mîndrie pioasă îi mîngîie sufletul că Dumnezeu, chiar prin ispitele diavolești, îl deosebește din gloata păcătoșilor. Acuma își dădea seama de ce s-au înmulțit sforțările Necuratului pentru a-l abate din calea virtuții. Iată, mai sunt doar cîteva luni pînă se sfîrșește stăpînirea lui ticăloasă și cine va fi rezistent, va dobîndi aievea fericirea veșnică. Satana i se arăta mereu, îl ademenea necontenit pînă și în bazilică. Adeodatus îl vedea rînjind uneori pe un capitel dintre două ferestre, alteori pe speteaza unei strane sau între ogivele unui portal. Nu-i mai era frică. Se închina cu încredere și Necuratul se depărta scrîșnind mînios. Credința îi era acuma atît de vie în suflet că începu să se amestece iar printre ceilalți călugări, dorind să le înmoaie inimile pentru a putea primi vestea cea mare. Îndoielile ce le întîlnea pe fața lor nu-l mai supărau și nici nu-l descurajau. Asculta povestirile lor despre ticăloșirea lumii, despre fărădelegile urmașilor Sfîntului Petru, despre ereticii care zăpăcesc mintea mulțimii și pentru a căror stîrpire nu ajung toate rugurile, despre războaiele ce pustiesc în toate părțile răspîndind foametea, desfrîul și moartea; în toate vedea semnele domniei Satanei și îndemna pe toți frații să se pregătească de judecata care bate la ușă. Într-o zi, un călugăr tînăr, anume Ioan, venit de curînd de la Lyon unde învățase carte, vru să dovedească lui Adeodatus că socotelile lui despre sfîrșitul lumii sunt cu totul greșite. Tînărul era socotit în mînăstire ca un adevărat înțelept. Se spunea că ar fi citit toate cărțile sfinte și că ar cunoaște chiar învățăturile păgînilor. Adeodatus zîmbi și primi discuția. Ioan susținea că Sfîntul Augustin n-a precizat nimic în cărțile lui ,și ale altor învățați creștini se spune doar că va fi o luptă cumplită între Isus și Anticrist, războiul dintre lumină și întunerec întrevăzut de profetul Daniel, proorocit de Sfîntul Ioan și confirmat de Sfîntul Paul. De-abia după aceasta va urma o mie de ani de domnie a Mielului pe pămînt și numai pe urmă va începe judecata cea mare peste vii și morți. Sfîrșitu-s-a oare lupta sau început-a? Numai Dumnezeu poate să știe. Adeodatus însă se înverșună cu cele patruzeci și două de luni, cu semnele care arată chiar orbilor voința Domnului, aruncă în cumpănă glasul Diavolului care i-a vestit descătușarea din iad. Disputele ținură zile și săptămîni și luni. Călugării se împărțiră în tabere, în cele din urmă cerură cuvîntul abatelui: — Nimeni nu poate pătrunde planurile Atotputernicului, dar omul dator este să fie gata totdeauna! Răspunsul nu mulțumi pe nimeni și discuția continuă pînă ce, într-o noapte, chiar în ajunul Crăciunului, tînărul Ioan fugi din mînăstire, lepădînd haina monacală, începînd o viața de plăceri desfrînate. În loc să-și glorifice izbînda aceasta cumplită, Adeodatus își simți inima mai împovărată de întristare. Se credea vinovat pentru că n-a găsit cuvinte destul de puternice să deschidă ochii omului și să-l scape din ghearele Satanei. Se hotărî să-și jertfească de-acuma toate puterile pentru mîntuirea celor rătăciți și slabi. În dumineca a treia, chiar în timpul liturghiei, își aminti un imn pe care-l auzise undeva în pribegia lui. Se sculă îndată și-l cîntă spre uimirea tuturor, cu glas profetic, care răsună în biserica vastă ca revărsarea unei dureri imense a unui suflet sugrumat de îngrijorare: Audi, tellus, audi, magni maris limbus; Audi, homo, audi, omne quodi vivit sub sole: Veniet, prope est, dies irae supremae, Dies invisa, dies amara; Qua coelum. fugiet, sol erubescet, Luna mutabitur dies nigrescet, Sidera supra terram cadent. Heu miseri, heu miseri! Quid, homo, ineptam Sequeris laetitiam? Toată lumea fu cuprinsă de mare duioșie, parcă un avertisment ceresc ar fi vorbit oamenilor prin gura lui Adeodatus. Abatele porunci călugărilor să învețe pe dată imnul sfînt și să fie cîntat apoi la toate liturghiile. Ca și cînd glasul ar fi răsunat pînă dincolo de zidurile mînăstirii, peste șapte săptămîni Ioan fugarul se întoarse pocăit înapoi, cu cenușă pe cap, mărturisindu-și păcatele, cerșind milă și iertare. Întoarcerea păcătosului fu privită ca o minune, însuși Adeodatus îl îmbrățișa cu drag, mulțumind Cerului că i-a ascultat rugăciunile. Era întîia oaie rătăcită și scăpătă din ghearele Diavolului. 7 Vremea ploioasă continuă pînă la sfîrșitul lui februarie. Lumea aștepta zăpada. Veniră însă niște călduri năbușitoare, parcă, în locul iernii, ar fi sosit vara pe pămînt. Cîmpurile și pădurile înverziră. Apoi într-o noapte, în postul Paștilor se porni o ninsoare cumplită. Dimineața zăpada era de doi coți. — Semnele se înmulțesc! zise Adeodatus către călugării îngroziți. Chiar vremea și-a ieșit din făgașul obișnuit, pentru a deschide ochii oamenilor și a-i întoarce pe calea pocăinței. Prin zăpada aspră coborî în satul Odenhain să propovăduiască mîntuirea apropiată și să întărească sufletele șovăitoare. Țăranii, speriați de schimbarea vremii, îl ascultară cu umilință încît inima lui se umplu de bucurie. Își puse în gînd să meargă zilnic între ei, să-i mîngîie. Și se ținu de vorbă. Oamenii însă se obișnuiră cu iarna ce începuse cînd altădată venea primăvara. Murmurau cînd Adeodatus le zugrăvea în culori strigătoare sfîrșitul pămîntului. În cele din urmă un țăran batrîn îi și spuse cu un fel de imputare: — Așa ne-au amețit călugării și acum peste treizeci de ani și lumea-i tot lume! Adeodatus nu se supară de loc, găsi chiar întemeiată observația țăranului și îndată se sili să lămurească pe toți, prin amănunte multe, că atunci s-au greșit socotelile, azi însă nu mai încape nici o îndoială. Nu convinse pe nimeni. Margareta Hippler, văduvă bătrînă și arțăgoasă, îi strigă în față cu dispreț: — Dar dacă o fi și acuma vreo greșeală în socoteli? Ajunse să nu-l mai asculte nici copiii, ba unii răutăcioși asmuțeau cîinii asupra lui cînd voia să intre în ogradă cu vestea Domnului. Decepțiile nu-l descurajau; își zicea că puterea Diavolului descătușat e atît de mare că rătăcește mințile cele mai agere. Trebuie multă răbdare celui ce vrea să-i smulgă prada din gheare. Așa, după ce fu alungat din satul său natal, își urmă învățăturile în satele vecine, fără preget, huiduit și batjocorit și bucuros că poate suferi pentru mărirea Sfintei Treimi. Veni Săptămîna patimilor. Adeodatus își simțea trupul atît de trudit că trebui să înceteze ieșirile din mînăstire. De altfel era ultima săptămînă și se cuvenea să-și pregătească sufletul pentru ceasul izbăvirii. Stătu toate zilele în biserică, în genunchi, să fie mai ferit de orice ispită. Se spovedi abatelui descoperindu-și mii de păcate și implorînd cu lacrimi iertarea. Vineri noaptea de-abia se mai tîrî pînă în chilie. Dorea să petreacă în rugăciuni penultima noapte a lumii. Slăbiciunea îl doborî la pat. Adormi istovit. Somnul îi fu greu, fără visuri, dar cu gemete dureroase. Un călugăr din chilia vecină, care îi auzise vaietele, îl întrebă a doua zi dacă nu e bolnav. Adeodatus zîmbi trist: — Numai cînd se îmbolnăvește sufletul, numai atunci e primejdie. Toată ziua de sîmbata o petrecu în chilie, ajunînd și rugîndu-se. Icoana Fecioarei Maria era pe lectoriu, răzimată de perete. Îl privea și azi cu ochii de odinioară, blînzi și iertători. Își aduse aminte ispitele trecutului și se cutremură de rușine și de groază. Se uită lung la chipul sfînt, parcă ar fi vrut să-și încerce inima și, prin încercare, să șteargă amintirea păcatului cu gîndul. I se născură în minte întrebări pe care însă le izgonea, zicîndu-și: „Ziua de mîine nu va mai fi." O întrebare alungată adaogă numaidecît: „Și dacă totuși va fi?" „Eu sunt pregătit pentru orice va orîndui Domnul" , se mîngîie, ca și cînd n-ar fi luat în seamă îndoiala vicleană. „O viața întreagă m-am luptat împotriva Satanei și l-am biruit." „O viață pierdută!" îi fulgeră prin ascunzișurile minții. Își făcu cruce ca și cînd ar fi fost sigur că Diavolul îi suflă șoaptele neîncrederii. Se uită chiar împrejur dacă nu s-o fi pitind undeva Necuratul. Și, ca să-și redobîndeasca liniștea deplină, aruncă patru cruci spre cele patru colțuri ale chiliei. Întrebările ciudate rămaseră însă ca niște bondari nevăzuți, rotindu-se mereu în jurul lui, cînd mai aproape, cînd mai departe. Așteptă înfricoșat întunerecul nopții din urmă. Căzu în genunchi, cu fața spre ușă, să vază cum se va înnegri ochiul de lumină. Cu cît se îngroșa întunerecul, cu atît inima lui se umplea de mulcomirea încrederii. Bătu trei sute de mătănii. Brîul de cuie îi frigea carnea. Mila Domnului se apropia. O simțea. Sufletul i se deschidea s-o primească. Rămase cu ochii în gol, cu inima însetată... Încet-încet chilia se lumină. Ușa se topi într-un potop de raze trandafirii. Fecioara Maria, albă și vie, pogora din ceruri, înconjurată de îngeri înaripați cu obrajii strălucitori de nevinovație și cu părul de aur ca păpușile. Adeodatus auzea fîlfîitul aripilor de argint și o melodie dulce care-i picura în inimă. Cu privirea din icoană, Fecioara, în haină albă, stătea în pervazul ușii și zîmbea. Călugărul se uita în ochii ei adînci ca tainele, dar vedea, în același timp, și pieptul rotunjit , vestmîntul mătăsos. Își dojenea în gînd privirea scîrnavă .Fecioara, parcă i-ar fi citit gîndul, se apropie cu pași fără zgomot. Numai haina fîșia mîngîindu-i picioarele. Adeodatus întinse capul. Fecioara era acuma în fața lui, lîngă el. Îi cuprinse gîtul cu brațele moi dezvelite și se plecă încet asupra lui. Adeodatus, într-un extaz de fericire, închise ochii, așteptînd sărutarea mîntuitoare. Simți pe obraji o respirație fierbinte, apoi pe buzele-i crîmpoțite de rugăciuni se apăsă o gură voluptuoasă care îi sorbea sufletul, împrăștiindu-i în sîngele aprins fulgerele unei fericiri necunoscute... Un rîs batjocoritor răsună deodată în chilie. Ridică pleoapele. Acolo unde văzuse pe Fecioara Maria cu îngerii, rînjea acuma Satana, înconjurat de o ceată de diavoli care se strîmbau și trepadau într-o lumină leșiatică. Adeodatus încerca să facă semnul sfintei cruci, dar nu-și putu mișca mîna, ca și cînd i-ar fi încremenit-o Necuratul care striga biruitor: — Mă cunoști, Hans?... Eu sunt, Hans! Eu, cel mai puternic peste cei puternici, împăratul împăraților, stăpînul pamîntului! Călugărul izbuti să întoarcă puțin capul spre icoana mîntuitoare. Diavolul îi opri mișcarea, rînjind: — Pe Maria o cauți, Hans? De ce n-ai căutat-o aievea pînă azi? Ți-ai pierdut viața împotrivindu-te voințelor mele, în loc să o urmărești numai pe ea. N-ai iubit niciodată, nefericitule, și doar nimic nu-i mai prețios în lume ca iubirea femeii! Acuma ai să mori și simți că ai trăit în zadar. Un zgomot colțuros întrerupse glasul Necuratului, parcă s-ar fi rostogolit ceva. Chilia se umplu de întunerec ca smoala. Adeodatus, în genunchi, se zvîrcolea cu o chinuitoare părere de rău în inimă. „A căzut icoana" , îi trecu prin gînd și, fără să-și dea seama, se plecă și începu a pipăi cu amîndouă mîinile, căutînd-o. Icoana căzînd, alunecase tocmai lîngă dînsul. „Poate că într-adevăr mi-a sosit ceasul morții" își zise, ridicînd icoana. „De altfel tot se sfîrșește lumea acuma. Ce-mi pasă mie de lume?" Părerea de rău îi sfredelea sufletul. Săruta prelung icoana. Era rece ca un cadavru. O strînse apoi la piept, în neștire. O durere ascuțită i se înfipse în inimă, răsucindu-se adînc ca un cuțit. Îi venea să țipe. Buzele de-abia îngînară: — Măria... Glasul se topi în întunerecul chiliei ca o șoaptă de iubire. Se prăbuși cu fața la pămînt, cu icoana sfîntă în brațe. Nasul, izbind podeaua, mai smulse o fulgerare de durere, apoi simțirea se stinse în întunerecul fără margini... Sufletul, ca o tremurare luminoasă, se înălță vertiginos prin sfere tot mai transparente. Urme de senzații străine se răsfirau din conștiința pură ca niște fulgi care îngreuiază plutirea în singurătatea nemărginirilor. Apoi, peste ușurarea sufletului, se așternu apăsarea așteptării dincolo de timp și spațiu. Speranțele lumilor se încrucișau în conștiință într-un echilibru dureros. Cumpăna destinelor unea și despărțea existențele în liniile infinitului... CAPITOLUL VI YVONNE ...Linia destinului se întindea între două lumi. Echilibrul tremurător cumpănea în conștiința pură speranțele. Și așteptarea se lămuri într-o mișcare continuă spre o țintă nouă. Sufletul plutea pe linia lumii ce se deschidea în planuri multiple. Nemărginirea spațiului îl cuprinse în vîrtejul timpului. Conștiința se zbuciuma în transformări tot mai grele, se răsucea și se subția. Ca o pîlpîire sfioasă, sufletul se mlădia mereu. Apoi conștiința se topi într-o formă nouă, o licărire infimă într-un întunerec năbușitor... 1 Gaston Duhem deschise ochii asupra lumii în Rue des Rapporteurs, în farmacia L'Etoile Bleue, cea mai mica și mai cinstită din vechiul oraș Arras. De șaptezeci de ani dăinuia farmacia în aceeași casă cu ușă și fereastră spre stradă, cu coperișul greoi de țigle, cu poarta monumentală de stejar care mărginea vederea în curtea largă unde se afla gospodăria spițerului Duhem, grădina de zarzavaturi și medicinală, acareturile bogate. Și copilul crescu printre borcanele cu alifii suverane pe care Duhem, în colaborare frățească cu doctorul Flavigny, le prepara întru vindecarea mai mult sau mai puțin promptă a diverselor boli ce bîntuiau pe pacienții credincioși. Duhem era mare admirator al științelor în general, citea uneori și stătea mereu de vorbă cu clienții și vecinii care-l socoteau om superior. Nașterea lui Gaston, în al treisprezecelea an de căsnicie, îl îndemnă sa studieze în mare grabă și problema educației, fiind hotărît să-și crească odorul așa ,încît să-l invidieze toată lumea. Chiar atunci apăruse Emile. Spițerul dibui cartea, o citi și se umplu de entuziasm, declarînd doctorului Flavigny, care n-o cunoștea, că Rousseau e un savant incomparabil. Scandalul ce se iscă în jurul operei îl făcu să șovăie puțin. Totuși în public se lăuda că, în ciuda tuturor prejudecăților, Gaston, atunci de vreo trei ani, va fi educat după preceptele înțeleptului Rousseau. Între timp citi cartea și doctorul, începură controverse violente. Enciclopedist înflăcărat, Flavigny acuza pe Duhem de inconsecvență, spunînd în gura mare, în farmacie, că un adevărat spirit științific nu se poate împăca cu ideile simpliste din Emile. Spițerul, altfel și el enciclopedist dîrz, riposta că doctorul n-a înțeles nimic din cartea proscrisă și-i demonstra că deosebirea dintre el și Rousseau e numai aparentă. Discuțiile continuară luni de zile, aruncînd chiar o umbră de răceală peste prietenia lor veche, închegată din înclinări și interese comune. Duhem se înverșuna numai pentru a-și spori autoritatea. A fi pentru Emile cînd toată lumea e contra, i se părea o atitudine de efect. În realitate, Gaston creștea subt oblăduirea d-nei Duhem, femeie evlavioasă și fără învățătură. De altfel acasă și Duhem era bun catolic și, în fiece duminecă după amiazi, citea cu glas tare Biblia, spre bucuria soției sale. Dădu pe Gaston la școala cea mai bună, ținută de călugării benedictini. Mai tîrziu, cînd un profesor îi spuse că băiatul e plin de speranțe, Duhem se înțelese cu nevastă-sa să-l facă preot. Planul lor fu zădărnicit din temelii de-abia peste cîțiva ani, în urma unei pedepse grele ce o primea Gaston pentru că a scris pe tablă cu litere mari: „Ecrasez l'imfâme !" cu intenția vădită de a insulta pe profesorii clerici. Spițerul se zăpăci, consultă pe nevastă-sa. Îi era frică să nu fie eliminat copilul din școală. Avu o explicație gravă, între patru ochi, cu Gaston care împlinea cincisprezece ani. Băiatul îi făcu mărturisiri complete. Mai mulți prieteni și colegi, avînd aceleași convingeri, au hotărît să-și manifeste indignarea împotriva profesorilor care încearcă, prin naivități popești, să le ascundă sau să le ponegrească adevărurile științei. Fiindcă deviza lor este sentința d-lui de Voltaire, cu ea au vrut să protesteze. Au tras la sorți: Rigouard, Villeneuve-Esclapon, Robespierre, Taillefer... Soarta l-a desemnat pe el. S-a executat cu bucurie. — Și nu ți-e teamă că te va bate Dumnezeu? se cruci Duhem. — Cum să mă bată cineva care nu există? răspunse Gaston cu o seninătate glacială. Spițerul ramase perplex. Apoi îl descusu de aproape și descoperi că Gaston îi citise în ascuns toate cărțile, cu predilecție pe cele mai periculoase, și că, în sfîrșit, era un ateu îngrozitor, cam așa cum se fălea Duhem în lume, dar cum el n-ar fi îndrăznit niciodată să fie aievea, ca să nu-l trăznească Dumnezeu din senin. Bătrînul se simți vinovat, totuși îl dojeni aspru, îl amenință. Trebuia să-l smulgă dintre prietenii vițioși. Se plînse profesorilor, le ceru povețe și mută pe Gaston în altă școală. Gaston cîștigă prieteni noi, păstrîndu-i însă pe cei vechi. Îl iubeau toți pentru firea lui deschisă și-l respectau pentru că era mai inteligent ca toți. Mai legat se simțea însă de frații Robespierre cu care a copilărit împreună, fiind aproape vecini. Cînd a fost Maximilien bolnav de vărsat, de era să moară, Gaston nu s-a mișcat de lîngă căpătîiul lui. Aveau proiecte de viitor comune; toți trei se vor face avocați și vor lupta pentru libertate și umanitate. Prietenia lor avea să fie pecetluită apoi prin căsătoria lui Gaston cu Charlotte, sora celor doi colegi. Sosind vremea alegerii carierei, planurile tinerilor se încurcară. Duhem, fiindcă trebuise să renunțe la gîndul de a-l convinge pe Gaston să îmbrățișeze taina preoției, dorea să-l lase barem urmaș în farmacia părintească. Doctorul Flavigny se amestecă: De ce n-ar studia tînărul medicina, în definitiv o știință mai nobilă? Iar se născură discuții între bunii prieteni. Duhem apăra cu energie, noblețea artei farmaceutice. Flavigny își dezvălui intențiile: voi să dea lui Gaston de soție pe fiica sa Antoinette, împreună cu pacienții lui siguri și credincioși. Spițerul se îmblînzi, dar mai șovăi: Cum rămîne farmacia? Doctorul surîse șiret: farmacia o va păstra, luîndu-și un ajutor ieftin și harnic. Duhem capitulă bucuros. Gaston, medic și farmacist, era o culme. Apoi Flavigny are avere și toată va reveni Antoinettei, adică lui Gaston. Perspective mai strălucite pentru viitorul băiatului nici nu se pot închipui. E certat cu religia, iubește știința — tocmai bine! Tînărul încercă să-l înduplece, zugrăvindu-i idealul lui de-a deveni emancipatorul celor ce tînjesc în întunerecul robiei. Găsi urechi surde. Se supuse dorinței părintești. Plecă la Paris, îndrăgi medicina. Maximilien era acolo mai de mult. Studia într-adevăr dreptul, dar avea ambiții literare și chiar obținuse cîteva premii mediocre. Se întîlneau rar. Gaston rămase franc și bonom; Maximilien devenea din zi în zi mai grav, mai mohorît. Își închidea în inimă invidiile și visurile. În ochii lui reci apăreau uneori străfulgerări ciudate. Întîlnindu-l odată în Cartierul Latin, și prinzîndu-i o asemenea privire, Gaston îi zise glumind: — Ești un fanatic, Maximilien! — Dar tu? replică Robespierre cu un zîmbet. — Eu sunt rațional! murmură Gaston. 2 Precum la moartea lui Voltaire purtase cu pietate doliul, tot astfel îi păstrase și lozinca „Ecrasez l'infame!". În ea își înfășură chiar diploma de doctor cu care se întoarse acasă după studii strălucite. Duhem dădu o masă mare în onoarea tînărului doctor. Printre invitați, cei dintîi fură Flavigny cu fiica sa Antoinette. La sfîrșitul banchetului se făcu, o surpriză aranjată de bătrîni în toate amănuntele, logodna lui Gaston cu drăgălașa Antoinette. Elocința comesenilor se revărsă în numeroase discursuri de felicitare, stropite cu vinuri numai din anul nașterii logodnicului. Un orator indiscret și neinițiat își îngăduie o aluzie la vîrsta Antoinettei, cerînd să guste din vinul anului ei care trebuie să fie mai nou și mai dulce. I se astupă gura cu glume, dar Flavigny șopti spițerului să-l șteargă din lista invitaților la nuntă. Antoinette era într-adevăr cu cinci ani mai mare ca Gaston. Rămasă orfană de mamă la zece ani, Flavigny o crescuse la călugărițele ursuline în mijlocul cărora Antoinette s-a umplut de credință în Dumnezeu și de respect adînc pentru manierele nobleței. Înaltă, slabă, cu figura uscățivă și lunguiață, cu nasul subțire și ochii severi, avea înfățișarea unei abatise înăcrite. În copilărie, Gaston a disprețuit-o din pricina bigotismului ei încăpățînat. Mai tîrziu, cînd venea în vacanțe de la Paris, s-au ciocnit deseori, totdeauna pe chestii religioase. Gaston n-o ura, nici n-o iubea. Iubiri sentimentale avusese el la Paris, mai mult sau mai puțin durabile, cu fete care vorbeau numai despre inimă. Pentru căsnicie iubirea nu o credea indispensabilă. O potrivire sufletească, bazată pe o comunitate de idei, i se părea mai rațional. Pe Antoinette o lua numai ca să nu amărască pe tatăl său. De-abia după ce se hotărîse să se însoare cu ea, își stabili ca scop convertirea Antoinettei la cultul rațiunii. Tinerii căsătoriți își începură viața comună în casa spițerului. Antoinette se înțelegea de minune cu mama lui Gaston și amîndouă nu se înțelegeau de loc cu el. Încercară să-l convingă să meargă și el la biserică dumineca; Gaston refuză surîzînd. D-na Duhem nu stărui, fiindcă nici Duhem nu era mai bun. Antoinette se înverșună. De altfel ea își pusese în gînd, din ziua cînd s-a hotărît căsnicia, să împace pe Gaston cu bunul Dumnezeu. Pentru a ajunge la acest rezultat pios, renunță, cel puțin deocamdată, chiar la ambițiile ei de noblețe. Cînd trebui să-și dea seama că toate sforțările directe se frîng de cerbicia lui, îi făcu imputări că-și pierde vremea cu studii nefolositoare în loc să caute a-și cîștiga o clientelă serioasă. Se plînse și lui Duhem care, în privința aceasta, îi luă partea. În cele din urmă ținură un consiliu de familie spre a dezbate și remedia toate greutățile noilor căsătoriți. Sfatul fu udat de lacrimile Antoinettei și ale d-nei Duhem, în fața cărora toți trei bărbații se dovediră niște păgîni primejdioși. Avură însă o satisfacție cînd cei doi socri convinseseră pe Gaston că trebuie să practice medicina efectiv, hotărînd mutarea tinerilor în casa din Place des Espagnols, unde Flavigny îl va introduce printre pacienții săi statornici. Nici în casa socrului său, Gaston nu se dădu pe brazdă. Ce-i drept, tînărul spori grabnic clientela doctorului Flavigny, dar în aceeași proporție îi micșoră veniturile, refuzînd sistematic onorariul de la pacienții care nu i se păreau în stare să plătească. În cîteva luni merse atît de departe că, în loc să prefere pe bolnavii nobili și bogați, floarea pacienților, cum zicea Flavigny, umbla să vindece pe calicii din cartierele mărginașe. Ba, într-o bună zi, Flavigny află cu groază că Gaston ducea și medicamente unor nenorociți care n-aveau bani să le cumpere. Atunci alergă la Duhem și-i spuse tot. Spițerul se spăimîntă, încît trebui să-l liniștească doctorul zicînd: — Excelent băiat, dar cu desăvîrșire lipsit de simț practic! Căzură de acord că ar fi cazul sa-i facă niște mustrări blînde. Nici unul nu îndrăznea să se însărcineze a i le comunica, atît de serios li se părea Gaston, a cărui știință îi uimise de multe ori. Se gîndiră o clipă să recurgă la d-na Duhem care, ca mama, i-ar putea vorbi chiar despre un lucru atît de grav. În sfîrșit, făcură apel la Antoinette să-i atragă atenția, foarte fin, bineînțeles, că sistemul lui îi va ruina în curînd pe toți și că medicul adevărat, tocmai spre a servi mai bine interesele bolnavilor, trebuie să-și îngrijească în primul rînd propriile-i interese. Era de-abia a șaptea lună de căsnicie și Antoinette se simțea profund dezamăgită. Încă nu-și pierduse toate speranțele, dar își zicea în taină că va trebui să renunțe la multe. O jignea îndeosebi mentalitatea lui Gaston în care predomina o gravă lipsă de deferență față de tot ce avea ea mai scump: noblețe, rege, Dumnezeu... Deși îi sîngera inima, nu scăpa nici un prilej fără a-i învedera manifestările grației divine în lucrurile cele mai neînsemnate. Răspunsul lui însă era invariabil același: n-avem nevoie de grația divină ,cîtă vreme știința oferă explicații mai plauzibile. Și urmau lămuririle științifice, uneori atît de clare că aproape s-o ispitească și pe ea, dacă n-ar fi avut în suflet rezistența solidă a credinței. Gaston o ascultă și acuma cu surîsul care o exaspera, fiindcă într-însul era și ironie și încredere, și chiar o amabilitate deosebită de cea practicată în societatea nobilimei. Cînd isprăvi Antoinette, el vorbi cu glas blajin și totuși hotărît: — Draga mea, d-ta ești soră cu Isus și fiica credincioasă a bisericii catolice, și cauți să răstălmăcești preceptele lor elementare; eu rămîn păgîn, dar țin să-mi împlinesc obligațiile umanitare față de frații de azi ai lui Hristos ! Antoinette avu o clipă de ezitare. I se păru că în răspunsul lui ar fi o licărire de dreptate, își reveni repede. Urmă o discuție, întîi calmă și împestrițată doar cu aluzii ironice. Pe urmă Antoinette se aprinse, îi impută toate vinile trecute si viitoare, sfîrșind prin argumentul lacrimilor. Gaston se înmuie, îi ceru iertare dacă ea crede că a jignit-o, jurîndu-i că o iubește. — Ce folos că mă iubești, cît timp nu mă respecți? plînse femeia. Bărbatul îi făcu îndată o declarație solemnă de respect. — Dacă nu respecți pe Dumnezeu, cum să cred că mă respecți pe mine? insistă ea, tot nemulțumită. — Dumnezeu nu există, draga mea, pe cînd d-ta ești aici în carne și oase! zîmbi Gaston, încercînd să-i sărute mîna. — Asemenea cuvinte merită Bastilia! strigă Antoinette ferindu-se cu indignare. — Și chiar eșafodul! completă bărbatul cu o lucire în ochi care consternă pe Antoinette. Dar nici Bastilia și nici eșafodul nu mi-ar putea schimba convingerea că Dumnezeu nu există! Privirea lui ciudată zdruncină din temelie încrederea Antoinettei. În loc să continue străduințele de a-l converti, se mulțumi de-aci înainte să se roage pentru dînsul, seara și dimineața, să-i ierte Dumnezeu păcatele. Își compuse, și pentru viața de toate zilele, o înfățișare de martiră prin care să-i dea o pildă vie și mută a superiorității virtuții creștine. Rezultatul negativ al intervenției Antoinettei tulbură puțin pe Duhem și Flavigny. Se împăcară însă cu speranța că viața are să schimbe pe Gaston în bine. Pînă atunci farmacia va merge cu Duhem ca și înainte, iar Flavigny va îngriji singur de pacienții de seamă, ca în trecut, lăsînd pe seama ginerelui numai sărăcimea. Astfel stima lor pentru Gaston creștea tocmai din pricina ateismului său fără compromisuri. Încercau deseori să discute cu dînsul despre Dumnezeu. El se ferea. Cînd vorbea, era mai mult în glumă. Necredința lor de paradă îl plictisea ca si bigotismul Antoinettei. Își dăduse seama repede că armele lui sunt neputincioase față de fanatismul lor inconștient. Flavigny, în fiecare seară, după ce se încălzea în discuții cu prietenii, se fălea acasă că a părăsit definitiv pe Dumnezeu și că în știință găsește mîngîierea supremă. Gaston zîmbea. O singură dată îi aminti că, deunăzi, cînd o răceală rebelă l-a trîntit la pat, a chemat grabnic pe duhovnicul său benedictin. Doctorul se supără, ripostă că atunci a fost vorba doar de împlinirea unei obligații sociale fără de care, în caz de moarte, ar fi rămas neîngropat. Scăpînd de bolnavii bogați, Gaston se bucură. Putea să-și dăruiască toată vremea și munca numai celor oropsiți. Umbla prin cartierele sărace unde era așteptat ca Mîntuitorul. Se simțea mîndru seara cînd își putea zice că a dus o rază de mîngîiere măcar într-o singură casă de nenorociți. Visa o societate în care toți oamenii să fie deopotrivă de fericiți. Lumea începu să-l iubească. Deveni repede popular în tot orașul. Fu poreclit „doctorul calicilor". Porecla îl măgulea deși colegii îl batjocoreau cu ea. Nu-i păsa de părerile lumii. În toate își consulta numai propria-i conștiință care era mai severă cu dînsul decît toți judecătorii pămîntului. — Omul e Dumnezeu! își zicea tot mai des cu un entuziasm ce-i dădea ochilor o strălucire deosebită. Numai pe clerici nu-i socotea oameni. Avea o aversiune bolnăvicioasă pentru haina preoțească. Voia să și-o explice și nu găsea motive. Se gîndea uneori că poate chiar ateismul lui izvorăște din ura împotriva castei clericale. — Preoții sunt pricina tuturor relelor din lume! spunea atît de amarît parcă ar fi suferit de pe urma clericilor cine știe ce nedreptate îngrozitoare. Într-o seară de toamnă, tîrziu, după ce se culcase toată casa, Gaston fu deșteptat din somn de zbîrnîitul prelung al clopoțelului de la poartă. Afară de cazuri speciale, pacienții nocturni cădeau în sarcina lui, deoarece Flavigny, dacă își tulbura odihna, se resimțea cîte două-trei zile. Zbîrnîi a doua oară clopoțelul pînă să se urnească din pat Gaston, să-și ia halatul și felinarul. Trecu în odaia de consultații care comunica direct cu gangul dinspre poarta cea mare. Înainte de-a deschide, întrebă: — Cine sună? — Caut pe doctorul Duhem , răspunse o voce zgribulită. Gaston deschise poarta. În piața întunecoasă ploua cu găleata. Un vînt aspru răbufni în gang. Doctorul ridică felinarul, ferindu-se de stropii ce pătrundeau înlăuntru: — Ce poftești?... Intră mai repede! Străinul se strecură în gang. Avea în mînă un felinar stins. O glugă neagră îl îmbrăca din cap pînă la genunchi. — Tatăl meu trage să moară... I-a venit rău adineaori... Numai d-voastră îl puteți scăpa... Vă rog din toată inima... Gaston lumină fața străinului. De subt glugă îl priveau doi ochi cenușii, înfricoșați. Doctorul se dădu înapoi parcă s-ar fi speriat de privirea lui. — Cine e tatăl d-tale ? — Dogarul Lebon. — Bine. Mergem! zise Gaston, stăpînindu-și neîncrederea. Îl pofti în odaia de consultații, aprinse o lumînare și-l lasă acolo să aștepte pînă se va îmbrăca. Înainte de-a trece în dormitor, mai întrebă: — Cum te cheamă pe d-ta? — Joseph Lebon , murmură străinul, adăogînd îndată cu un surîs de umilință și sfială: Ploaia m-a pătruns pînă la piele... Mi-e frică să nu se scurgă apă, să murdăresc pardoseala... Mai bine să aștept afară, în gang! — Nu, nu! Fii liniștit! Vin numaidecît! se rușina doctorul, dispărînd. Figura străinului îl obseda. I se părea cunoscută, inspirîndu-i o teamă ciudată. Cînd reveni, găsi pe Lebon cu gluga descheiată, cu felinarul aprins. De-abia acuma observă, subt glugă, haina preoțească. — D-ta ești preot? făcu doctorul, uimit. — Încă nu , zise tînărul. Sunt în ordinul Oratorienilor. Monseniorul de Talleyrand, episcopul din Autun, mi-a făgăduit însă o parohie pentru sărbătorile Crăciunului viitor. — Așa? Acuma înțeleg... , mormăi Gaston, parcă ar fi găsit explicația simțămîntului ciudat de adineaori! Bine! Gata! Mergem! Pe drum, prin ploaia care-i biciuia, Lebon vorbea numai despre Dumnezeu, cu glas de suferință cucernică. Gaston asculta tăcut; prin minte îi șerpuia neîncetat gîndul că pe tovarășul lui de-acuma nu-l va mai putea uita niciodată... Gîndul i se părea bizar și superstițios, încerca să-l alunge și nu reușea. ’ 3 Duhem-tatăl și Flavigny erau tot mai mult cuprinși în afacerile publice care se încurcau și pasionau toată lumea. Flavigny, făcînd vizitele zilnice la pacienții săi de seamă, afla tainele cele mai importante pentru mersul evenimentelor, iar Duhem primea în farmacie multe știri proaspete de la călători sosiți din Paris sau barem de la prietenii prietenilor acelora. Dată fiind însemnătatea vremurilor, Flavigny se ducea după cină pe la cuscrul său. Își împărtășeau noutățile zilei și le dezbăteau cu mare aprindere. Firește, amîndoi erau partizani entuziaști ai libertății, dar fiecare ținea să se arate mai generos și mai înaintat. De aceea convorbirile lor erau animate de cuvinte aspre uneori, iar alteori se întrerupeau brusc prin supărari, care însă se potoleau a doua zi. — Nu mai există Bastilia! strigă într-o zi Flavigny, năvălind în farmacie, urmat de Gaston și Antoinette pe care-i adusese fără să le divulge marea veste. — Nu se poate! se miră Duhem. — S-a sfîrșit! triumfă doctorul. Ieri, poporul din Paris a dat drumul tuturor prizonierilor, a măcelărit gărzile, a darîmat zidurile... În sfîrșit, Bastilia a fost și nu mai este! — Cum, a dat voie regele? se amestecă Antoinette, aproape indignată. — Poporul e suveran! decreta Duhem, solemn, ștergînd cu un șervet curat un borcan pe care tocmai îl deșertase. — Atunci avem revoluție! murmură Gaston mișcat, cu o licărire de satisfacție reținută în ochi. — Revoluție! Revoluție! repetară cei doi prieteni. Se îmbrățișară. Băură cîteva pahare de vin în cinstea revoluției. Peste vreo trei săptămîni, spițerul alergă la Flavigny: — S-au dus privilegiile! Libertate, egalitate, fraternitate ! Fiecare zi aducea cîte-o veste nouă. Gaston totuși, după primul moment de bucurie, ofta veșnic: — Libertate adevărată nu va fi cît timp poporul e lăsat în ghearele popilor. Flavigny și Duhem îl aprobau. Avea însă neînțelegeri din ce în ce mai serioase cu Antoinette care rămînea credincioasă regelui și lui Dumnezeu și găsea un sacrilegiu profund jignitor pentru sentimentele ei cele mai sfinte, în cuvintele lui. Pentru a restabili pacea în familie, Gaston declară spontan că, pînă la alungarea regelui, nu va mai deschide gura despre slujitorii Domnului. Antoinette se înfurie mai rău, amenință că se va retrage la o mînăstire... Gaston însă se ținu de cuvînt. Numai cînd se află de fuga regelui și de prinderea lui la Varennes, zise strălucitor: — Ei, de-acuma pregătește-ți o rochie de doliu! Zilele tiranului sunt numărate! Citea cu pasiune ziarele ce soseau, cam neregulat și cu mari întârzieri, din Paris, în L'Ami du Peuple găsea însă frazele care-i mulțumeau mai adînc sufletul. Dintre toți oamenii revoluției, Marat i se părea cel mai sincer; îl iubea ca pe un zeu. Îi trimise scrisori de admirație și primi chiar un răspuns măgulitor. Proclamarea republicii stîrni un delir de însuflețire. Flavigny și Duhem paradau de cîtva timp cu cocarda tricoloră. Acuma și Gaston se împodobi cu insigna libertății și ieși în oraș, se amestecă în mulțimea zgomotoasă, avînd simțămîntul că a început raiul pe pamînt. Antoinette plînse din toată inima cînd auzi despre condamnarea și apoi despre ghilotinarea regelui. Flavigny povestea amănunte autentice, mișcat, fiindcă era din fire foarte milos, frecîndu-și mereu mîinile și rîzînd cu hohote scurte, ca să nu-și trădeze emoția. Duhem se mira și întrerupea: — Bravo!... Bine i-a făcut!... Să se învețe minte toți tiranii din lume să nu mai conspire împotriva poporului! Gaston tăcea. Pentru el toate zvîrcolirile revoluției, după proclamarea drepturilor omului, erau bune sau rele numai întrucît ținteau la stîrpirea sacerdotismului din lume. Convențiunea Națională i se părea însuflețită de multe intenții salutare în privința aceasta, dar lucra prea încet. Simpatiile lui îmbrățișau din depărtare cu căldura pe cei ce combăteau fanatismul religios. Toate măsurile împotriva preoților și a religiei îi mîngîiau sufletul; în gazete încadra cu roșu pasagiile în care se arătau relele pricinuite omenirii de către reprezentanții lui Dumnezeu pe pamînt. Citi în L'Ami du Peuple o frază rostită de un membru al Comunei din Paris: „într-o țară liberă orice idee de superstiție și de fanatism trebuie distrusă și înlocuită prin sentimentele unei filosofii sănătoase și ale unei morale pure". O învăță pe dinafară, găsind-o demnă de lozinca lui Voltaire. „Pretutindeni unde se urzesc comploturi contra patriei sau contra rațiunii, trebuie să fie la mijloc preoții!" scria în gazeta Revolutions de Paris, și Gaston simțea parcă ar fi vorbit cineva din chiar sufletul lui. De altfel, atît în comitetul Instrucției Publice cît și în Comuna din Paris, descoperea tot mai mulți dușmani hotărîți ai clericalismului subt orice formă și care propovăduiau adaptarea Cultului Rațiunii. Primea cu strîngeri de inimă orice amănunte despre oamenii dragi. Știa că Romme și pictorul David își pierd sîngele rece chiar numai gîndindu-se la preoți, că Fourcroy strigă pretutindeni: „Trebuie zdrobită infama religie!" că pentru Chaumette sutana preoțească e ca postavul roșu, că Lakanal a spus: „Preoții sunt obiect de execrație pentru oricine n-a fost transformat în bestie feroce!" Totuși n-avea răbdare. Convențiunea chibzuia prea mult pînă să voteze legile care ar pune capăt tiraniei invizibile a religiei. Îi trebuia un simplu decret care să ordoneze arestarea și ghilotinarea imediată a tuturor clericilor. Vestea uciderii lui Marat îl îngrozi. Era sigur că Charlotte Corday a lucrat din îndemnul preoților. Scrise un articol fulgerător și-l trimise gazetei Pere Duchesne. Nu apăru. Gaston era convins că manuscrisul s-a rătăcit în mîinile vreunui agent secret al fanaticilor, pripășit în redacția lui Hebert. În aceeași vreme Antoinette, deși rămasă credincioasă regelui asasinat, începu să mustre pe Gaston că revoluția nu i-a dăruit nici o demnitate cînd atîția alții, fără meritele lui, au ajuns în fruntea republicii. Zadarnic se apăra bărbatul ca el nu dorește nimic, că el servește patria prin exemplul abnegației. Antoinette îi aducea pilda fraților Robespierre, prietenii lui din copilărie, pe care el îi socotise mult inferiori și care sunt azi stăpînii Franței. — Dar Lebas, dar Hermann? Pînă și Lebon a izbutit sa fie ales în Convențiune, numai d-ta ai rămas doctorașul calicimii! se revolta Antoinette. Gaston avu șovăiri. Le învinse fără greutate. Conștiința lui era împăcată. Nu rîvnea nimic, afară de binele obștesc. Nu-și simțea puteri de luptător și nici ambiții de mărire nu-l rodeau, îi era frică de ridicol, de aceea, își stâpînea totdeauna chiar entuziasmul. Avea deseori impresia unei zadarnicii chinuitoare, parcă i s-ar fi golit inima. Cîte-o dorință plăpîndă după o iubire mare, visată cîndva fără să-și dea seama, îi răsună brusc în suflet, stingîndu-se însă tot atît de iute, alungată de răceala chibzuirilor lui nemiloase. Amintirea lui Lebon i se așezase în minte ca un motiv de enervare. De cîte ori se gîndea la întîlnirea lor ciudată, la ochii lui cenușii, i se încleșta inima subt presimțirea unei primejdii inevitabile. Aflase cum a trecut de partea revoluției, cînd s-a cerut preoților să jure pe Constituție, apoi cum și-a părăsit parohia și, intrînd în politică, cum s-a ales reprezentant suplinitor pentru Convențiunea Națională. Își amintea mereu vorbele lui pioase despre Dumnezeu și-și zicea că, împotriva tuturor aparențelor, fiul dogarului Lebon e un fanatic periculos. Într-o zi apoi Gaston citi despre Clootz, un revoluționar cosmopolit, poreclit „amicul neamului omenesc". Tot ce află i se păru extraordinar, dar mai ales că se consideră dușman personal al lui Isus Hnstos, a cărui operă demoralizatoare pentru progresul omenirii vrea s-o nimicească prin foc și sabie. Îl cuprinse o dorința arzătoare să meargă la Paris, să cunoască pe oamenii în sufletul cărora clocotește aceeași pasiune împotriva obscurantismului clerical, să-și întărească în apropierea lor convingerile... Nu mai ieșise din Arras de cînd se întorsese cu diploma de doctor. S-a prăbușit o lume întreagă și el nu cunoaște pe cea nouă decît din auzite sau din răsfrîngerile ei depărtate. Anii de practică provincială îl moleșiră. Îi trebuiră cîteva săptămîni pînă să se hotărască și altele pînă să găsească un pretext prin care să justifice Antoinettei nevoia plecării. Femeia se spăimîntă totuși. O chinuiau de o vreme visuri urîte și era sigură că Gaston are să se piarză la Paris unde oamenii au înnebunit și se omoară unii pe alții, ca o pedeapsă a Domnului pentru crimele fără număr săvîrșite de către revoluționarii sîngeroși. Temerile ei fură împărtășite deplin de soacră-sa și chiar de Flavigny și Duhem, al căror entuziasm republican se topea, transformîndu-se în groază, cu cît se înmulțeau veștile lugubre despre activitatea tribunalului revoluționar. În sfîrșit, la l noiembrie plecă, însoțit de rugăciunile Antoinettei, de lacrimile bătrînei și de urările timide ale lui Flavigny și Duhem să se întoarcă în curînd cu noutăți bune. 4 Avu decepții la Paris. Nu izbuti să pătrundă, multe zile, la nici unul din cei doriți. Se duse la Tuileries, unde se țineau ședințele Convențiunii. Stătu înghesuit între oameni gălăgioși, ore întregi. Văzu pe capii revoluției, ascultă discursuri bombastice rostite de reprezentanți obscuri... Se plictisi. Nu nemerise o ședință interesantă. În ziua următoare merse la Palatul Justiției. Se judeca procesul lui Philippe-Egalite. Era atîta lume că nu putu străbate nici măcar pînă la scările palatului. Un necunoscut, văzîndu-i desperarea, îl mîngîie îndemnîndu-l să vie mîine mai devreme, că e procesul d-nei Roland, mai de seamă chiar decît cel de azi. Gaston, a doua zi, încercă iar să ajungă la Chaumette .Îl așteptă la primărie. Aflase că, pe la ora unu, are să se întrunească consiliul general al departamentului împreună cu mai mulți delegați ai Comunei. Din fericire, Chaumette sosi printre cei dintîi. Gaston îi vorbi cu atîta însuflețire și admirație încît Chaumette, deși bănuitor față de necunoscuți, îl îmbrățișa și-l introduse în sala de ședințe, zicîndu-i triumfător: — Vei avea fericirea, cetățene, să vezi prăbușirea finală a sacerdotismului și zorile cultului măreț al rațiunii! Gaston se simțea despăgubit pentru toate nemulțumirile. În sală era o mulțime nerăbdătoare, ca la spectacolele de zile mari. În sfîrșit, ședința se deschise și numaidecît apăru episcopul Gobel, urmat de patrusprezece vicari și de un grup respectabil de preoți, toți cu insignele demnității lor. Se făcu tăcere adîncă și episcopul rosti o cuvîntare lungă în care, renegînd rătăcirile religiei creștine, preamărea puterea filosofiei. Îi răspunse Chaumette. Gaston acuma îl văzu mai bine și-l îndrăgi mai mult. Era palid la față, cu părul lins, cu înfățișarea modestă; doar uneori avea în ochi scăpărări în care țîșnea o energie violentă. Gaston nu înțelese bine cuvintele, atît de mult îl fermecau inflexiunile ciudate ale glasului. — La Convențiune! La Convențiune! răsună din toate părțile, cînd isprăvi Chaumette. În fața Palatului Primăriei un cortegiu se formă în grabă. Cîțiva membri de-ai Comunei, cu Chaumette în frunte, conduceau mulțimea. Preoții veneau în urma lor, cu capetele în pămînt, parcă s-ar fi dus la ghilotină. Ici-colo se auzeau strigăte de pe trotoare: — A bas les calotins! Conducătorii cortegiului explicau în dreapta și în stînga că nu e vorba de niște preoți fanatici ci dimpotrivă, de ecleziastici cumsecade care merg să se răspopească în fața Convențiunii Naționale. Gaston de-abia acum pricepu rostul procesiunii. Tinerii cu bonete roșii, cu obrajii înflăcărați, cîntau Ca ira și Carmagnole. Tribunele Convențiunii erau mai ticsite ca totdeauna. Un murmur de ușurare se încinse în sala imensă: — Au sosit! Deputații au pătruns în hemiciclu. Episcopul citi ceva de pe o foaie, cu glas stins. Din tribună porniră strigate: — Mai tare! Gobel ridică glasul. Foaia îi tremura în mînă. Fu aclamat cu frenezie de toată lumea. Președintele Adunării improviza un răspuns patetic, glorificînd cultul rațiunii, singurul cult național al viitorului. Un deputat oferi episcopului o bonetă roșie. O puse în cap, în aplauzele furtunoase ale tribunelor .Apoi lepădă crucea pectorală și inelul de păstor sufletesc, oferindu-le ca omagiu Convențiunii... Mai mulți reprezentanți cerură președintelui să onoreze pe vrednicul cetățean cu acolada republicană. Gobel se urcă pe estrada biroului și fu îmbrățișat pe amîndoi obrajii de către președintele asudat de entuziasm. Sala clocotea de aplauze și răcnete de bucurie. Istovit de emoțiile zilei, Gaston se simțea în culmea fericirii. În sfîrșit i-a fost dat să vadă capitularea superstiției milenare în fața rațiunii victorioase! S-a împlinit visul și de-acuma, orice s-ar întîmpla, fericirea nu i se mai poate smulge din inimă... Se gîndi să se odihnească două zile, pînă la Sărbătoarea Rațiunii, care fusese fixată pentru 20 brumaire. N-avu răbdare. Alergă la Chaumette care îl duse la Clubul Jacobin unde cunoscu și pe Clootz, și pe Lakanal, și pe Fourcroy, și chiar pe Fabre d'Eglantine care îi explică îndelung și pasionat calendarul republican... Numai pe Maximilien Robespierre nu-l întîlni. Dar nu se mai neliniști. Are să-i găsească negreșit înainte de-a se întoarce la Arras. Era tocmai duminecă. O zi mohorîtă, cețoasă. Ploaia măruntă, plictisitoare, cernea neîntrerupt... Totuși pe străzi furnica lume multă, figuri voioase... Gaston se înființa de dimineață în fața Palatului Primăriei. La ora zece alaiul porni. Toți membrii Comunei erau aici, în haine de sărbătoare. În frunte mergea un șirag de fecioare în alb, cu centuri tricolore. Urmau cîntăreții Operei si muzicanții, apoi autoritățile. Serbarea însăși se desfășura în catedrala Notre-Dame, transformată în mare grabă în Templul Rațiunii. În fața altarului principal s-a ridicat, cu ajutorul unor schele combinate, o colină verde în vîrful căreia tronează Templul rotund al Filosofiei, iar ceva mai jos, pe un soclu de argint, urna de aur din care se înalță Flacăra Adevărului. O cărare șerpuitoare, străjuită de busturile lui Voltaire, Franklin, Rousseau, urcă pe colină pînă la Izvorul Rațiunii. Cortegiul defila pe subt marele portal al catedralei. Cocarde albe fură oferite tuturor la intrare. În vreme ce lumea umplea nava, fecioarele în alb urcară pe cărare, ocoliră Templul înțelepciunii, aprinseră la Flacăra Adevărului fiecare cîte-o torță, coborîră în public, dăruiră torțele aprinse muritorilor, apoi se suiră pe colină și se așezară pe două rînduri... Urmară discursuri pioase slăvind binefacerile rațiunii suverane. Apoi artistele de la Operă, ca niște îngeri păcătoși, cîntară Imnul Libertății. Drept răspuns la imnul scris anume pentru sărbătoarea aceasta de către poetul Chenier. Din Templul Filosofiei apăru Zeița Rațiunii, în vestmînt alb, lung, cu o mantie albastră pe umeri, cu boneta roșie în cap, și cu o suliță în mînă. Zeița, o actriță frumoasă, avea o înfățișare impozantă și grațioasă, inspirînd respect și iubire. Coborî cîțiva pași, se odihni pe un tron de lauri, în vreme ce mulțimea extaziată, cu brațele întinse, cînta imnuri de slavă... Pe urmă zeița se sculă și se urcă spre templu, aruncînd înainte de-a dispărea, o privire recunoscătoare amicilor ei de la poalele colinei. După ce se termină aici ceremonia, cortegiul refăcut se îndreptă spre Tuileries să se închine Legii, precum s-a închinat Rațiunii. Incinta Convențiunii fu năpădită de grupuri de muzicanți și de republicani de toate vîrstele. Toata lumea începu să cînte ariile scumpe revoluției pînă ce apăru în sală Zeița Rațiunii, înconjurată de o ceată de fete frumoase, șezînd într-un fotoliu purtat de patru cetățeni. — Fanatismul a murit! strigă Chaumette cînd se făcu o clipă de tăcere. Nu mai există popi, nu mai există zei! Trăiască Republica! Trăiască Rațiunea! Președintele zdrobi, de asemenea, într-o cuvîntare vijelioasă, hidra superstiției și la sfîrșit îmbrățișa cu foc pe Zeița Rațiunii. Ceea ce nu întîrziară a face și secretarii biroului spre mai marea mulțumire a zeiței. Un deputat propuse îndată ca, unindu-se cu poporul, Convențiunea să meargă la Templul Rațiunii. Propunerea fu primită cu entuziasm... Cortegiul porni înapoi, prin ploaia mai deasă și ceremonia se repetă în catedrală, împovărată de alte discursuri, isprăvindu-se de-abia după ce se înseră de-a binelea. Gaston era frînt de osteneală de cît umblase, cîntase și se entuziasmase. Totuși ziua cea mai înălțătoare din istoria omenirii, cum îi zicea dînsul fermecat, vru s-o încheie frumos, printr-o emoție de artă. La teatrul din Rue Favart se Juca Marat în subterana. Acolo se duse. De-acuma se putea întoarce acasă. Inima îi era plină pentru tot restul vieții. Se gîndi însă că e dator să vadă pe Maximilien. Au fost atît de buni prieteni odinioară, că ar avea dreptul să se supere, aflînd că a umblat prin Paris și nici măcar n-a venit să-i stîngă mîna. Chiar a doua zi se repezi în Rue Saint-Honore, unde îl mai căutase și cunoștea casa tîmplarului Duplay care găzduia pe Robespierre. Norocul îi surîse. Era acasă. Stătea într-o odăiță aproape sărăcăcioasă. Îl primi cu bucurie. Gaston îi povesti cu însuflețire emoțiile de la Sărbătoarea Rațiunii, îi arătă și cocarda albă pe care o păstra ca o relicvă neprețuită. Încet-încet fața lui Robespierre se mohorî, iar în ochi îi apăru o lumină rece, puțin ironică. După ce se mai potoli avîntul lui Gaston, gazda îi zise cu glas tăios ca cuțitul ghilotinei: — Ai rămas același ateu înverșunat... Ateismul e dușmanul republicii și al omenirii! Gaston rîse zgomotos, răspunzînd: — Și tu ai rămas tot fanatic, Maximilien! Întîlni privirea rece a lui Robespierre. Rîsul i se curmă brusc, parcă i s-ar fi înfipt un pumnal în gît. 5 Ajunse acasă atît de schimbat la față că Flavigny îl întîmpina voios: — Uite cum s-a înviorat, Antoinette! E alt om, în sfîrși, e revoluționar!... Ei, degeaba, Parisul e inima libertății! Numai în Paris îți poți scălda sufletul în baia încrederii revoluționare!... Noi aici nici măcar o ghilotină n-am văzut! Vorbea patetic, cum de altfel vorbeau toți adevărații republicani revoluționari. Săptămîni avu pe urmă Gaston să le povestească, pîna în cele mai mici amănunte, tot ce a văzut la Paris. Toți regretau, chiar și Antoinette, că Gaston n-a căutat să asiste la nici o execuție sau măcar să vadă de aproape ghilotina. Aveau și ei noutăți. Cinci zile în timpul cît a lipsit Gaston, a fost în oraș Lebon ca reprezentant al poporului, în misiune. A fost foarte nemulțumit de cele ce a descoperit și, la plecare, a declarat că aici e un cuib primejdios de contrarevoluționari și fanatici, amenințînd că se va întoarce curînd să întroneze stăpînirea reală a republicii. Au fost arestati vreo două sute de oameni, mai cu seamă clerici. A întrebat de Gaston. De ce o fi întrebat? Apoi Duhem, ca să dea o pildă republicană, se gîndi să schimbe firma farmaciei. „L'Etoile Bleue" mirosea a vremuri de tiranie regală. Și nu găsea o numire potrivită. Flavigny îi bătea capul să adopte „Geniul lui Marat". Duhem dorea ceva cu Brutus ori cu Mucius Scaevola, în sfîrșit, ceva răsunător, încît toata lumea să știe că e vorba de o spițerie republicană. De la el porni ideea să se transforme și numele străzii în „Rue de la Liberte". Nu se primi. Lingușitorii se gîndeau să-i zică mai tîrziu „Rue Robespierre" în cinstea marilor bărbați care s-au născut și au copilărit pe ulița aceasta. Pe urmă veni decretul cu calendarul republican care le dădu mult de lucru. Flavigny și Duhem se luară la întrecere să-l întrebuințeze corect. Se încurcau, se corijau, se certau, Gaston era arbitrul, ca unul ce avusese onoarea să stea de vorbă cu însuși creatorul calendarului. Totuși Duhem respecta duminecile citind biblia, ca și mai înainte, soției sale, dar acuma într-ascuns. Gaston își continua viața obișnuită, cu mai multă rîvnă, considerîndu-se servitorul umil al Republicii și al umanității. Amintirea Sărbătoarei Rațiunii se păstra în sufletul lui ca o floare minunată care nu se ofilește niciodată. Cocarda albă o închisese într-o casetă împreună cu diploma de doctor și cîteva hîrtii pe care însemnase sentințele dragi despre triumful rațiunii. Deseori le scotea, le mîngîia cum un avar își alintă o comoară ascunsă. Chiar veștile din Paris puțin îl mai interesau. Citi discursul lui Robespierre care se sfîrșea cu butada lui Rousseau că, dacă Dumnezeu n-ar exista, ar trebui inventat. Gaston zîmbi și-și zise: „Sărmanul Maximilien, tot fanatic!"; îi veni în amintire privirea cea sfredelitoare. Iar i se strînse inima, dar pe urmă se gîndi cu compătimire: „Privirea fanaticului!" Pe la sfîrșitul lunii nivose se răspîndi vestea că Lebon, trimis de Convențiunea Națională, vine a doua oara la Arras, cu puteri nemărginite, să organizeze aici regimul republican și să combată fanatismul. Sosi. Fu primit cu mare solemnitate. Flavigny a fost de față. — Iată un patriot strălucit! povesti doctorul acasă. A îmbrățișat pe toți reprezentanții autorităților, ca un adevărat fiu al libertății. M-au năpădit lacrimile!... A stat de vorbă cu toți cunoscuții de odinioară. Nu i-e rușine de rudele sărace. Poporul striga cu însuflețire: Trăiască Lebon! Trăiască Republica! Arestarea suspecților de toate categoriile, aristocrați, moderați, patrioți reci, începu chiar a doua zi. Într-o decadă se umplură temnițele. Fură improvizate în grabă altele noi în clădiri clericale, încît adunarea proscrișilor să poată continua fără stînjenire. În aceeași vreme reprezentantul poporului în misiune transformă tribunalul criminal în tribunal revoluționar, își alese judecători de încredere, în frunte cu președintele Daillet. Puse pe o veche cunoștință, Darthe, în funcția de acuzator public. Numai șasezeci de jurați, cu salariu bun. Aștepta de la Paris o ghilotină nouă, perfecționată, însoțită de un călău experimentat. Flavigny era speriat. Pînă în cele din urmă se temea să nu-l scrie și pe dînsul vreun dușman pe lista suspecților. Mai ales de cînd află ca Lebon socotește vinovați nu numai pe cei ce-au greșit în contra republicii, dar și pe cei ce n-au făcut nimica pentru ea. Își căuta merite republicane și nu-și găsea. Spițerul, prietenul lui, avusese grija sa se pună totuși la adăpost, adoptînd firma „Les Triomphes de la Raison"... Nu mai știa ce să facă. Se gîndea să rostească un discurs patriotic undeva, ca să-și manifesteze în public sentimentele republicane. Nu îndrăzni; cîțiva oratori fuseseră arestați pentru că n-au avut expresii demne de orgoliul patriei. Dar și tăcerea era primejdioasă și putea fi luată ca semn de dezaprobare a regimului republican... Invidia liniștea lui Gaston, care își vedea de vizitele lui gratuite, parcă nici n-ar fi vrut să știe că în oraș s-a instalat domnia Teroarei. Într-o zi Gaston se pomeni cu o invitație de la Lebon. Flavigny îngălbeni. Antoinette începu să plîngă cu hohote de groază. El își păstră sîngele rece și surîsul conștiinței mulțumite. În piațeta cu arcade, în piața Palatului Primăriei, văzînd mulțimea de oameni spăimîntați care se milogeau să pătrundă și pe care îi bruftuluiau sentinelele gărzii naționale, Gaston avu o clipă îndoieli. Îi reapăru privirea seminaristului de odinioară, fanatică, stranie, ca un avertisment. Își redobîndi repede calmul. Un gardist îl conduse la ofițerul care examina invitația și îl îndreptă spre cabinetul reprezentantului. Alt gardist, la ușă, îl opri: — Cetățeanul Lebon are de vorbă acuma cu cetățeanul Duquesnoy din Bethune! Pe ușă, Gaston văzu, scris cu litere mari, un aviz: „Cine va cere eliberarea vreunui arestat, va fi trimis imediat la închisoare!" Peste un răstimp se deschise ușa cu zgomot. Gardistul încremeni. — Azi nu mai primesc pe nimeni!... Absolut nimeni! Gaston recunoscu glasul, înăsprit, umflat. Lebon era în cămașa decoltată, pantaloni albi și cizme înalte, cu sabie trenantă și, la centură, cu două pistoale, iar în cap un bicorn cu panaș înalt. Reprezentantul îl văzu, fața i se lumină; îi întinse amîndouă mîinile, stigînd bucuros: — Cetățeanul Duhem!... Doctorul calicimii! Îl luă de mijloc și-l duse înlăuntru. În jurul unei mese lungi ședeau vreo opt inși cu pălăriile în cap, îmbrăcați aproape ca și Lebon, încinși cu săbii. Vorbeau foarte tare. — Nu cunoașteți, prieteni, pe cel mai vechi republican din Arras? făcu Lebon, vesel, încîntat. Iată-l!... A smuls din ghearele morții pe tatăl meu!... E doctorul Duhem!... Sunt fericit că am onoarea să-i dau, în fața voastră și în numele Convențiunii, acolada patriotică! Îl îmbrățișa călduros. Ceilalți, de asemenea, pe rînd. Lebon îi prezenta emfatic: — Cetățeanul Duquesnoy, ci devant călugăr, inimă fierbinte de republican și prietenul meu scump!... Substitutul Caubirere, om de treabă, servitor devotat pentru binele patriei!... Celestin Lefetz, vice-președintele districtului, mîna dreaptă a mea și a republicii!... Jurații mei de mîine, dușmanii neîmpăcați ai fanatismului superstițios: Gouillard, Leroux, Clement... Apoi, fără ceremonie, îi dădu afară, spunîndu-le că dorește să rămînă singur cu Gaston. — Îți mai aduci aminte de mine? întrebă Lebon cu o duioșie în glas cam exagerată. Noaptea aceea ploioasă, urîtă, rece?... Au trecut șase ani, sau aproape!... Îmi era frică de d-ta! Aveai reputația de păgîn și eu aveam atîta încredere în bunul Dumnezeu cu care mi se împuiaseră urechile !... Îți amintești cum ți-am vorbit pe drum, prin ploaia mînioasă, numai despre Dumnezeu! Ei bine, află acuma că înfățișarea d-tale blîndă mă încurajase să încerc a te readuce în sînul bisericii, ha-ha-ha! Avu un rîs atît de strident că Gaston tresări. Lebon urmă: — Revoluția a desțelenit mințile prostite de obscurantismul trecutului! Revoluția e mama mea adevărată! Revoluția... Revoluția! Fața lui frămîntată, rasă, fu inundată de extaz. Cu brațele ridicate, cu ochii în gol, plini de o strălucire stranie, părea că își înalță sufletul spre un geniu luminos. Își reveni și, rușinat că s-a pierdut, izbi cu pumnul în masă: — Dumnezeu a creat o lume de sclavi, revoluția a zdrobit lanțurile sclaviei! Vorbi apoi despre dușmanii revoluției, despre regii coalizați împotriva republicii, despre suspecți care complotează pretutindeni împotriva patriei. — Nicăiri însă fanaticii nu sunt mai periculoși ca aici, în orașul meu natal! zise pe urmă scrîșnind furios. Arras a dăruit revoluției servitori credincioși, pe Maximilien Robespierre și pe Joseph, pe Herman, pe Lebas, pe atîția alții... Dar în Arras s-au cuibărit și dușmanii cei mai îndărătnici ai republicii... Trebuie să-i dibuim și să-i zdrobim! Și am să-i zdrobesc eu, chiar dacă ar fi să ridic ghilotine în toate piețele orașului! Cuvintele învăpăiate însuflețeau și îngrijorau pe Gaston în același timp. Se întreba mereu de ce-i spune Lebon toate acestea și unde vrea să ajungă? — Dar îmi trebuiesc oameni, cetățene! strigă Lebon înfigîndu-si privirea în ochii lui. Oameni de încredere, oameni care iubesc republica mai presus de toate... De aceea te-am chemat!... D-ta ești un om! Gaston se roși. Lebon îi oferi să fie jurat, sau judecător, sau acuzator, sau chiar președintele noului tribunal revoluționar. — Îl alung pe Daillet, dacă primești d-ta locul! stărui reprezentantul. Gaston nici măcar nu șovăi. Refuză. N-a dorit și nu dorește decît să servească republica prin munca lui liniștită ; Nu simte nici o chemare pentru locuri care cer aptitudini speciale. Apoi prin meseria de medic s-a obișnuit să păstreze viața oamenilor, nu s-o scurteze. Un doctor care să rostească sentințe de moarte, chiar contra ticăloșilor, ar fi ceva bizar, în orice caz, el s-ar crede umilit. — Republica are nevoie de d-ta! îl întrerupse Lebon. — Fiecare cetățean numai la locul lui poate servi aievea republica! făcu Gaston liniștit. — Și totuși, cine refuză un serviciu pe care i-l cere republica, savîrșește o crimă împotriva ei! rosti acuma Lebon, mai apăsat, cu o privire în care luceau bănuieli și imputări. — Decît să servesc rău republica într-un loc nepotrivit cu puterile mele, prefer să fac crima de-a o servi bine acolo unde m-a găsit! declară doctorul cu un surîs în care înfloreau urme de orgoliu. Lebon se înfurie. Porni cu pași mari în jurul mesei. Sabia zdrăngănea, izbind pardoseala. Strîngea pumnii și, printre dinți, morfolea vorbe murdare. — Cînd oamenii de treabă se încăpățînează să stea deoparte, republica ajunge pe mîinile sceleraților! îi șopti Lebon, oprindu-se brusc în fața lui, cu o mustrare aproape dureroasă. Mai umblă un răstimp de ici-colo, mormăind, chibzuind. Apoi scoase pălăria din cap, o zvîrli pe masă răsturnînd călimări și răvășind hîrtii, și răcni către Gaston: — Pleacă! Îi întoarse spatele cu dispreț. Gaston porni spre ușă, buimăcit, rușinat. Lebon se repezi după el, îi luă mîinile și i ie strînse, murmurînd: — Iartă-mă!... Nu vreau să fii supărat, deși d-ta m-ai jignit refuzînd să servești Franța! Schimba iar tonul, adăogînd cu niște priviri aprinse: — Și totuși, fără d-ta, împotriva d-tale, am să stîrpesc fanatismul, chiar de-ar fi să iau în fiecare zi cîte-o baie de sînge spurcat! 6 Ghilotina se ridică într-o zi în fața Palatului Primăriei. Piața se umplu de curioși. Bureala aspră, de sfîrșit de iarna, străbătea prin haine. Călăul, cu mînecile suflecate, umbla de ici-colo în jurul mașinii de ucis, dîrdîind, mormăind cine știe ce... Apoi se făcu o mișcare în mulțime. Capetele se întoarseră în aceeași direcție. Se auzeau răcnete voioase amestecate cu cîntece, apropiindu-se. Careta înaltă apăru înconjurată de soldați, venind de la închisoarea Baudet, precedată de cîteva zeci de entuziaști în bonetă roșie, urlînd parcă ar fi mers la o petrecere de carnaval. Condamnatul, în picioare, se sprijinea cu o mînă de loitra umedă. Era un călugăr de peste optzeci de ani, gîrbov. De-abia se putu urca pe cele cinci trepte ale eșafodului. Călăul îi făcu repede toaleta, dezvelindu-i bine gîtul și legîndu-i brațele la spate. Doi ucenici potriviră capul în gaura deasupra căreia atîrna satîrul greu. Zece tobe uruiau împrejur, acoperind chiar cîntecele entuziaștilor. Apoi călăul zmuci sfoara și cuțitul căzu. Capul se rostogoli în coșul de nuiele. Sîngele țîșni din gîtul retezat, roși brațul călăului care apucă de păr capul tăiat și-l arătă mulțimii. Cîțiva slabi de înger se înfiorară. Buzele însîngerate parcă se mai mișcau. Un spectator din primele rînduri se cutremură, parcă l-ar fi cuprins amețeala, gata să se prăbușească. Vecinii îl sprijiniră. Era Flavigny care, prin prezența lui la execuția unui fanatic bătrîn, osîndit pentru că dosise scripte incendiare, voia să-și demonstreze în public sentimentele republicane și să se pună astfel la adăpost de orice suspiciune. Zăcu trei zile. Avu călduri și vedenii. Gaston îl îngriji. Antoinette aduse în taină un duhovnic să-i citească rugăciuni, îndată se simți mai bine. Își scuză apoi slăbiciunea: — Execuția în sine n-a putut să mă zdruncine, nu! Sunt doctor și moartea nu mă sperie, nici sîngele... Numai femeile leșina cînd văd un cap tăiat!... Dar eu, republican pînă în măduva oaselor?... Cred însă că am răcit. A fost un frig viclean cum nu s-a mai pomenit... Multă lume trebuie să se fi îmbolnăvit. Totuși nici nu mai trecu prin piața primăriei, parcă acolo l-ar fi așteptat și pe el ghilotina. Își potrivi treburile așa încît să iasă cît mai rar și mai puțin în oraș. Pretextînd că a obosit, cedă lui Gaston chiar și floarea pacienților. Veștile însă soseau acasă, zilnic, despre cele ce se petreceau. Află că numărul arestaților a trecut de o mie, că tribunalul reorganizat de Lebon condamnă mereu-mereu, că ghilotina lucrează neîncetat. Apoi auzi că ghilotina s-a mutat în Place de la Comedie, că alături s-a ridicat o gheretă de scînduri unde spectatorii entuziaști găsesc băuturi ieftine, că însuși Lebon privește execuțiile din balconul teatrului. De altfel reprezentantul poporului în misiune parcă și-ar fi pierdut mințile. Se zicea că toată noaptea o duce în chefuri cu judecătorii și jurații tribunalului revoluționar. Bătrînul Duhem povesti cazul marchizului de Vieux-Fort care, legat de scîndura fatală, cu satîrul deasupra capului, a trebuit să asculte așa o cuvîntare a lui Lebon, anunțînd victoria de la Menin, ca să poată comunica tuturor fanaticilor din lumea cealaltă triumful republicii. Gaston parc-ar fi fost de piatră, devenea tot mai tăcut. Asculta și el povestirile despre faptele lui Lebon. Uneori avea remușcări. Poate, dacă ar fi primit propunerile reprezentantului, nu s-ar vărsa atîta sînge în numele republicii și al libertății. Se întorcea. Cine știe dacă ar fi putut împiedeca el singur cele ce se întîmplă și dacă n-ar fi azi și el altul? Nu mai întâlnise pe Lebon de-atunci. Scena din cabinetul lui îl însoțea însă mereu, pretutindeni. Și, din ce în ce mai mult, i se părea că a vorbit atunci cu doi oameni deosebiți, deși cuprinși într-o înfățișare exterioară unică. Cu cît se înfrumuseța vremea, cu atît activitatea tribunalului revoluționar se întețea. Pe la sfîrșitul lunei germinal începură furneurile: într-o zi douăzeci de oameni, în altă zi doisprezece, apoi douăzeci și opt... Călăii, ca să nu-și piardă entuziasmul, luau masa împreună cu reprezentantul poporului în misiune. În primele zile de messidor se răspîndi zvonul că se pregătește un proces extraordinar. Șasesprezece preoți, călugări și călugărițe vor fi judecați pentru fanatism. Spre mai mare solemnitate, tribunalul va ține ședința aceasta în catedrala transformată în templul Rațiunii. Acuzații au și fost mutați, din diferite închisori, la Baudet, anticamera morții. Știrea tulbură pe Gaston, mai mult decît toate celelalte. Se gîndi să meargă și el la proces. N-a fost niciodată. Măcar de curiozitate face să meargă. Apoi acuzații sunt toți clericii urîți. Chibzui mai bine și hotărî să-și vadă de treabă ca și pînă acuma. În dimineața de 13 messidor ieși, ca de obicei, pe jos, să viziteze pe pacienții care nu puteau veni la consultație. Era cald, plăcut. Soarele, pe cerul curat, rîdea. Gaston se uită la ceasornic. Mai avea vreme. Vru să facă o plimbare, să-și liniștească gîndurile. De-abia ici-colo întîlnea cîte-un om, parcă orașul ar fi fost subt călcîiul unui dușman de a cărui frică nimeni nu îndrăznea să iasă din casă. Cotea dintr-o stradă în alta, la întîmplare, fără țintă. Prin minte, oricît se silea să se stăpînească, îi umbla neîncetat, ca o chemare obsedantă: „Azi e procesul..." Se pomeni în fața primăriei. Turnul se înalță spre cer ca un braț amenințător. Gaston nu-l văzu, precum nu vedea nici fațada gotică a palatului. Ochii lui căutau însă ceva cu înfrigurare. „Unde-o fi fost aici ghilotina?" își zise deodată. Întrebarea îl spăimîntă, atît i se păru de curioasă. Plecă repede, parcă ar fi vrut să scape de o urmărire. Străzile se schimbau. Nici nu-și dădea seama pe unde trece. Ajunse la Place de la Comedie. Clădirea teatrului îl ademenea, îi veni în minte că n-a mai fost de loc la teatru de cînd s-a întors de la Paris. Ar trebui să meargă. Dar întîi să vază ce se joacă? Se apropie. De dincolo de scară îi apăru ghilotina. Uită de teatru, ocoli scara, cu ochii la pervazul înalt pe platforma largă, făcută parcă să cuprindă zeci de condamnați. Satîrul lipsea. Un soldat plictisit păzea, răzimat de un colț. Mai încolo, în ghereta coperită cu pînză, niște oameni vorbeau tare. „Am întîrziat! își zise Gaston, ca și cînd s-ar fi scuzat că pleacă. Mă așteaptă bolnavii". Porni pe o stradă și nimeri la catedrală. „La urma-urmelor de ce n-aș intra? se gîndi pășind hotărît pe treptele largi și făcîndu-și loc printre cetățeni, să pătrundă. De ce mi-ar fi frică? Republica trebuie să pedepsească pe vinovați". Se strecură pînă lîngă băncile juraților. Procesul începuse. Acuzatorul public cerea pedeapsa cu moartea pentru șase călugări vinovați de-a fi fanatici în toată puterea cuvîntului. Își împodobea rechizitoriul cu glume și sentințe. Publicul rîdea cu hohote. Președintele rîdea indulgent. Un jurat strigă ironic: — Dacă acuzații sunt în stare să ne arate infernul, să fie achitați! Acuzatorul sfîrși patetic cu o perorație asupra binefacerilor republicii. Jurații votară pe față. Președintele rosti sentința de moarte, adăogînd grăbit: — Alții! Fura introduși doi carmeliți desculți, apoi trei preoți. Atunci intră Lebon. Președintele îl salută ceremonios. I se oferi un fotoliu și Lebon se așeză grav, fără a mulțumi aplauzelor care nu voiau să înceteze. Apoi președintele ordonă să vie altă serie de acuzați. Intrară cinci călugărițe. Gaston privea parcă n-ar fi înțeles nimic. Asculta cu mare atenție și totuși nu se dumirea de loc. Se întreba dacă aici într-adevăr e vorba de viața și moartea oamenilor sau se judecă doar o glumă sinistră? Se uita cînd la judecători, cînd la jurați, cînd la acuzator, căutînd explicații; îl bucurase sosirea lui Lebon, dar în ochii lui nu găsi decît o ură atît de grea încît îi schimba fața întreagă, dîndu-i o înfățișare sălbatecă. Se citea actul de acuzare a călugărițelor și Gaston auzi: — Yvonne Collignon, optsprezece ani, necăsătorită... Tresări. Numele i se agăță în minte ca o verigă într-un cîrlig potrivit de mult. Cunoștea numele, deși era sigur că nu l-a mai auzit niciodată, își răscolea amintirile cu o stăruință ce-l chinuia. Și în aceeași vreme se uita la grupul acuzatelor, toate în negru, să ghicească pe Yvonne. O recunoscu. Micuță, plăpîndă, cu părul castaniu-deschis, cu obrajii ca varul. Se ținea ca un copil de brațul unei bătrîne, și, din cînd în cînd, se cutremura parcă nu și-ar fi putut stapîni o înfiorare. Un răstimp, Gaston iar nu mai înțelese nimic. Tocmai într-un tîrziu îi răsună în urechi glasul președintelui: — Alta!... Collignon... Numele tău? — Yvonne Collignon de Gargan , auzi Gaston foarte limpede. Președintele se înfurie, răcni că republica nu permite s-o sfideze aristocrația fanatică, amenință pe acuzată că o va exclude de la dezbateri. Toată sala fu indignată. Acuzata se agăță mai înfricoșată de brațul bătrînei și se uită împrejur parc-ar fi întrebat ce a greșit? Gaston îi urmărea mișcările, îi întîlni ochii. Făcu doi pași spre Yvonne, uluit. Privirile lor rămaseră o clipă încrucișate. Avu și ea o tresărire ciudată, ca și cînd ar fi zărit un apărător căutat. Dar interogatorul continuă. — Crezi într-un ci devant Dumnezeu? întrebă președintele. — Da, părinte! murmură acuzata. Publicul izbucni într-un hohot de rîs. Rîseră jurații, judecătorii, pînă și Lebon. Yvonne își roti privirea desperata, întîlni iar ochii lui Gaston. Președintele reluă: — Aici nu suntem la mînăstire, înțelegi?... Răspunde la întrebare! — Da, domnule! făcu acuzata, stîrnind o nouă năvală de rîsete. Președintele îi explică, blajin, că republica, decretînd egalitatea tuturor, nu cunoaște decît cetățeni, așa că el nu e decît cetațean-președinte. Interogatoriul se încheie și acuzatorul începu un discurs fulgerător, subliniat pe-alocuri de aplauzele publicului și de aprobările lui Lebon. Gaston stătea pe jăratec. Ochii lui priveau pe Yvonne și inima îi spunea că are s-o piardă. Iar simțămîntul acesta îl umplea de o groază fără margini. Se gîndea că trebuie să o scape negreșit. Mii de planuri fantastice îi răsăreau în minte și se stingeau. Apoi, cîte-o clipire, uita tot, parcă ar fi dispărut lumea și ar fi rămas numai el cu Yvonne. Era o undă de fericire, ca o ispită din infinit, care se risipea înainte de a se putea închega. Teama că va trebui să se despartă de Yvonne îi copleșea inima, îndemnurile s-o salveze reveneau mai poruncitoare. — A bas les calotins! urlară deodată sute de glasuri în sală. Rechizitorul se sfîrșise. Pe fața lui Lebon se vedea un surîs de mulțumire. O acuzată încercă să vorbească. Președintele strigă tăios, imitînd pe acuzatorul din Paris: — Tu n'as pas la parole! Voturile juraților străpungeau inima lui Gaston ca niște pumnale. Yvonne întoarse capul spre el. În ochii ei era o rugăciune plină de taine, îi sorbi privirea, pierdut. Apoi se reculese ca trezit din vis și se repezi, printre soldații de garda, în fața președintelui, strigînd: — Yvonne e nevinovată! Judecătorii înlemniră pe scaunele înalte, în sală se încinseră murmure. Un soldat îl înșfacă de umăr, oprindu-l pe loc. Lebon sări în picioare, îl recunoscu. Șovăi o clipă, par-c-ar fi crezut că e nebun. Apoi răspunse tare, cu o privire pătrunzătoare: — E o fanatică mai periculoasă ca toți ceilalți! — Tu ești fanatic, Lebon! Și asasin!... Asasin! răcni , desperat, zvîrcolindu-se să se smulgă din mîinile soldatului. Lebon îngălbeni, în ochi i se aprinse o lucire sîngeroasă. Rumoarea în sală se potoli, încît glasul lui, deși răgușit de mînie, răsună ca vîjîitul unui paloș care cade: — În numele Republicii, una și indivizibilă... Gaston fu judecat imediat. Lebon citi, pentru luminarea juriului, un pasagiu dintr-o scrisoare primită de curînd în care însuși Robespierre îi atrăgea atenția asupra doctorului Gaston Duhem, ateist primejdios. Acuzatorul improviza un rechizitoriu încărcat de indignare. Doi jurați se abținură, declarînd patetic că acuzatul le-a redat odinioară sănătatea, îngrijindu-i frățește. Fu condamnat la moarte considerînd că a apărat o fanatică osîndită de tribunal, a insultat republica în persoana reprezentantului ei inviolabil, a tulburat cu insolență ședința, s-a dovedit a fi propagatorul unui ateism feroce care periclitează sănătatea morală a patriei. Ședința fu ridicată. Lebon luă de o parte pe acuzatorul Darthe, îi spuse că ține mult să-și arate recunoștința față de condamnatul care a salvat, acum șase ani, de la moarte pe tatăl său, și deci să pună, pe lista de ordine a execuțiilor, întîia pe Yvonne Collignon și imediat după ea pe Gaston Duhem. Adaogă melancolic: — Poate că se iubesc... Barem să treacă împreună în lumea cealaltă... 7 Careta cu două roți aștepta de mult la poarta catedralei. Calul alb, cu spinarea ascuțită, se apără alene de muștele ce bîzîiau în jurul lui. Apoi toți cei șaptesprezece condamnați fură scoși pe scările bisericii. Lumea se îmbulzea să-i vadă de-aproape. Unii le aruncau sudălmi sau ocări de care alții făceau haz. Ucenicii călăului se tocmeau: — N-au să încapă toți în caretă! — Careta asta poate duce și treizeci de persoane... Am dus odată douăzeci și opt și mai era loc. Se pierdu timp pînă se urcară toți. Careta era înaltă. Bărbații ajutau pe femei. Gaston luă în brațe pe Yvonne ca s-o poată sui ,iar în caretă ramaseră alături. Porniră. Multa lume se duse după cortegiu. Un ucenic bătea calul cu codiriștea biciului. Roatele uruiau. Careta se hurduca încît condamnații trebuiau să se sprijine unii pe alții. Yvonne se lipi lîngă Gaston. Se priveau ca și cînd s-ar fi regăsit după o despărțire; își citeau în ochi taine vechi pe care le simțeau din licăriri ascunse. Inimile lor vorbeau și se înțelegeau mai desăvîrșit decît prin cuvinte. Gaston îi cuprinse mijlocul și ea îi mulțumi cu un surîs în care flutura un regret. Careta șerpuia din stradă în stradă, agale ca un dric. Cînd dădură în piața ghilotinei, un carmelit începu să cînte psalmul morților, cu glas cald de credință. Ceilalți îl întovărășiră cu o însuflețire pioasă. Cîntecul răsuna în văzduhul însorit, tremura și unduia ca o chemare fierbinte. Soldații se uitau pieziș la condamnații cu ochii spre cer, parca le-ar fi fost frică de o pedeapsă. Calul, speriat, iuți mersul. Yvonne zări ghilotina și se cutremură. Închise ochii. Gaston îi simțea bătăile inimii. Șopti cu buzele uscate: — Yvonne... Muzica militară, lîngă intrarea teatrului, porni să cînte Carmagnole. Mulțimea se însufleți și îngroșă urletele. Văzduhul clocotea de vîltorirea glasurilor omenești cu sunetele tobelor și instrumentelor de alamă. Cîntecul condamnaților se îneca întocmai ca un strigăt de ajutor în pustiu. Careta străbătu prin cordonul dublu de soldați și se opri. — Jos! Jos! răcni un ucenic către condamnații care cîntau mereu, parcă nici n-ar fi băgat de seamă că au sosit. Gaston sări din caretă ca să ajute pe Yvonne să coboare. Apoi același ucenic strigă, arătîndu-le scara, să se urce toți pe platformă. Muzica însă cînta și poporul urla încît nu se auzea nimic. Sus, condamnații se îngrămădiră în colțul cel mai depărtat de ghilotină care părea pervazul unei uși spre un lăcaș tainic. Gaston de-abia acuma o văzu și îi fulgera prin gînd: „Adineaori lipsea satîrul și sfoara..." Yvonne era lîngă el și-i strîngea mîna atît de tare că i se înfigeau unghiile în carne. Substitutul Daillet, uscat, înalt, urcă în fugă treptele platformei cu o foaie de hîrtie în mînă, se duse drept la călăul care, în cămașă, cu gulerul deschis și mînecile suflecate, cu boneta roșie în cap, potrivea al doilea coș de nuiele pentru adunarea capetelor tăiate. Substitutul îi dădu hîrtia, spunîndu-i ceva. Atunci Gaston, văzîndu-i, își aduse aminte că a plecat de acasă fără să vestească pe nimeni .Se întrebă ce va face familia cînd va afla vestea morții? Poate c-au și aflat și acuma aleargă sa-l scape, ori sunt undeva în mulțime, pe-aici, ascunzîndu-și durerea și neîndrăznind măcar să se apropie? Simți mîna fierbinte a Yvonnei și imediat se gîndi că tot ce-a fost nu mai are nici o importanță și că viața lui a început numai în clipa cînd a cunoscut pe Yvonne. Călăul mai aruncă o privire asupra ghilotinei, apoi se apropie de grupul condamnaților și strigă: — Yvonne Collignon! Ea se desprinse dintre ceilalți parcă nici n-ar fi știut despre ce e vorba. Din ochii călăului înțelese, scoase un țipăt de spaimă și se aruncă în brațele lui Gaston, murmurînd: — Nu vreau să mor... nu vreau... Dimprejur auzi același cuvînt, rostit de buze tremurate: — Curaj... curaj... Gaston o îmbrățișa desperat. Călăul făcu semn din ochi ucenicilor care se repeziră să-i despartă. I-o smulseră din brațe, îi legară mîinile, îi răsfrînseră gulerul, o tîrîră pe scîndura ghilotinei. Condamnații reîncepură cîntecul morților. Muzica militară acoperea toate zgomotele. Călăul smuci de sfoară, satîrul luci ascuțit căzînd. Gaston, cu ochii ieșiți din orbite, auzi răbufnitura cuțitului și simți o lovitură cumplită în inimă. Nu mai avea nici o putere. Ridică fruntea. În balconul teatrului, răzimat în coate, văzu pe Lebon. Îi întîlni ochii și se cutremură. Era întocmai privirea din noaptea ploioasă și rece. Întoarse ochii cu spaimă. Un ucenic scotea capul Yvonnei din coșul mic de la căpătîiul scîndurii și-l zvîrli în coșul cel mare de-alături. Alți doi luară corpul de mîini și de picioare și-l trîntiră la marginea platformei, să nu încurce locul, în vreme ce călăul însuși ridica satîrul însîngerat. Acuma Gaston își simțea inima atît de goală parcă i s-ar fi scurs toată viața și ar fi rămas un cadavru fără rost în lume. Dorea să moară mai repede, să sfîrșească, să ajungă din urmă pe Yvonne. Ieși din grup, făcu cîțiva pași spre călăul care tocmai se apropia. — Tu ești Gaston Duhem? auzi dînsul foarte clar. Nu răspunse, dar își descheie haina mașinal, o lepădă. Ucenicii îi întoarseră brațele la spate. O durere îi strînse încheieturile mîinilor. Se pomeni pe scîndură. Pe gîtul gol simți o umezeală caldă. Își zise că trebuie să fie sîngele Yvonnei. Ochii vedeau numai un coș împletit din nuiele Era stropit cu pete roșii, iar pe fund sîngele închegat se înnegrea. Se gîndea că acuma trebuie să cadă cuțitul. Așteptarea îl supară. I se părea că aude un zgomot ciudat și-i trecu prin minte: — Poate că totuși n-am să mor... Gîndul îl duru. Dacă a murit Yvonne, el nu mai are ce să... Simți un început de lovitură tăioasă pe gît. Apoi simțămîntul se curmă înainte de a se lamuri vreo durere... Sufletul se lumină ca smuls dintr-un întunerec înăbușitor. Conștiința ușurată de cătușele spațiului și ale timpului își întindea stăpînirea peste planurile despărțitoare de lumi. Singurătatea se împletea cu razele speranțelor într-o pînză de așteptare... CAPITOLUL VII ILEANA ...Pînza așteptării era străvezie. Palpitațiile lumilor se răsfrîngeau într-însa, se încrucișau în esența sufletului ca într-un centru mobil al infinitului. Și sufletul avea strălucirile conștiinței atotcuprinzătoare în preajma marii mîntuiri. Apoi pînza începu să se destrame și sufletul își recunoscu iar singurătatea în coborîrea bruscă pe linia transformării supreme. Conștiința își pierdea mereu luminile amestecîndu-se în șuvoiul timpului, rostogolindu-se în îmbrățișarea spațiului. Întunerecul primi scînteia spirituală a sufletului ca o sămînță de eternitate... 1 Petre Novac aduse trei profesori, șapte doctori și mai multe moașe iscusite. Plîngea cu hohote văzînd zvîrcolirile femeii. Toate fură în zadar. Femeia se prăpădi. Cu mari greutăți medicii izbutiră să salveze cel puțin copilașul. Durerea bărbatului nu cunoștea margini. Săptămîni de zile fu urmărit de gînduri de sinucidere. Pierderea acestei femei parcă i-ar fi înjumătățit sufletul. Se mira lumea și nu înțelegea. Cu doisprezece ani în urmă îi murise întîia nevastă și oamenii își aduseră aminte că Petre Novac nu s-a prăpădit cu firea, deși se știa că trăiseră împreuna foarte bine. Cu a doua nevasta a avut două fetițe și totuși a alungat-o acum un an, din senin, încît mulți spuneau că trebuie să se fi cam smintit, mai ales cînd se află că se însoară a treia oară cu o servitoare. Indignată, fosta nevastă amenință pe unde putea că îl va pune subt interdicție ca să nu irosească moștenirea copilelor. Prudentă, rămase la amenințări. Pe urmă toată dragostea lui Petre Novac se concentră asupra copilului. În Toma i se părea că supraviețuiește femeia iubită. Copilul era plăpînd. Îl îngrijea ca ochii din cap. Doici, guvernante, doctor, profesori roiau în jurul micuțului. Petre Novac spunea mereu tuturor că, dacă ar pierde și pe Toma, nimeni și nimic nu l-ar mai putea opri să-și facă seama. Trecea drept mare bogătaș. Era aievea. În cartierul Făgădau, o stradă întreagă era proprietatea lui. Moștenise de la părinți numai cîrciuma din colț. A apucat vremuri bune și a avut noroc. Știa puțină carte, dar toate i-au ieșit din plin. A mărit cîrciuma, a adăogat o băcănie, a cumpărat casa vecină, a dat bani cu camătă grasă. Acuma mai ținea un restaurant pe Bulevardul Carol, un hotel în apropierea Gării de Nord, o fabrică de apă gazoasă în Șoseaua Viilor și un magazin de galanterii pe Calea Victoriei. Locuia într-un palat, cumpărat de ocazie, pe strada Transilvaniei, unde ridicase, alături, o clădire specială pentru administrația centrală a „Întreprinderilor Petre Novac". Era om voinic, înalt, rumen la față și cu niște ochi culoarea oțelului în care sclipea o cuceritoare deșteptăciune firească. Pentru copil ar fi fost în stare să dea foc Bucureștilor. Cînd Toma, ajuns de vreo cinci ani, se rătăcea prin birourile întreprinderilor, era sărbătoare, căci Petre Novac uita toate afacerile de dragul lui. În fiecare seară, înainte de rugăciune, îi vorbea despre maică-sa. Și, vorbind, se înduioșa și mai totdeauna plîngea bolborosind pierdut: — A fost sfîntă!... A fost singura bucurie a vieții mele ! Cînd se făcu mai mărișor, îi povesti cu de~amănuntul tot. Îi era frică să nu afle copilul de la străini și să se rușineze de maică-sa. A văzut-o întîia oară în curtea unei case, pe strada Toamnei. Trecea întîmplător. Ea spăla rufe, suflecată, aproape de poartă. Se oprise o clipă să-și odihnească spinarea. Și-a aruncat privirea spre stradă și a întîlnit ochii lui. A fost o încrucișare fulgerătoare. El a mai mers cîțiva pași, apoi s-a întors parcă l-ar fi tras cineva înapoi, și s-a apropiat de ea: — „Cum te cheamă, fetițo?" — „Florica!" — „De cîți ani ești?" „De optsprezece". — „De unde ești?— „Din Valea Mare, de lîngă Pitești". — „Ești la stăpîn aici?" — „La stăpîn..." — „Vrei să slujești la mine? — „Vreau bucuroasă!"... Întrebînd, citea în ochii ei o poruncă tainica a soartei. A plecat de-abia smulgîndu-se de lîngă ea. Pîna acasă a trebuit să facă sforțări să nu se întoarcă iar, cel puțin s-o mai vază. Era atunci de patruzeci și opt de ani, însurat cu a doua nevastă, avea doi copii. Se zbuciumă toata noaptea. Servitoarea nu-i ieșea din suflet, parcă ar fi fost acolo de cînd lumea. Ceva îi șoptea neîncetat că asta e perechea lui adevărată. Se împotrivi încă două zile. În a treia se hotărî. Cheltui o avere și, în șase săptămîni, fu divorțat, iar peste alte șapte zile Florica fu doamna Novac. Inima nu l-a înșelat. Florica a fost un înger coborît pe pămînt. Zece luni, cît le-a hărăzit Dumnezeu să fie împreună, au cunoscut fericirea întreagă. Au fost un singur suflet în doi oameni. Precauția bătrînului nu fuse de prisos. Fetele lui din a doua căsătorie, bune de măritat acuma, veneau cîte o dată pe săptămînă să-l întrebe de sănătate, să-i vorbească de proiectele lor și să mîngîie pe frățiorul Toma care împlinea zece ani. Copilul simțea că ele nu-l iubesc și le necăjea cît putea. De față cu bătrînul se stăpîneau, zîmbeau și făceau haz de Toma. Într-o zi însă, fiind singure cu el, iar el obrăznicindu-se mai rău, cea mai mică izbucni cu ură: — Astîmpără-te, neghiobule! adăogînd disprețuitor către cealaltă. Se vede că e pui de slujnică! Toma auzi, se repezi, îi sfîșie rochia, îi zgîrie brațele. Lacrimi, țipete. Trebui să vie bătrînul s-o scape de furia copilului. În curînd se măritară amîndouă. Petre Novac le înzestra boierește și oftă ușurat. De-acuma îi rămînea numai Toma, grija lui cea mai dragă. Îi luă profesorii cei mai buni. Îi împlinea toate dorințele. Căuta să i le ghicească pe cele neexprimate. Nu mai rîvnea decît să-l vadă bărbat. Atunci, își zicea, se va putea duce liniștit în lumea cealaltă, să se unească pentru totdeauna cu Florica. Nu-i fu îngăduit să i se împlinească dorința. Căzu la pat, într-o zi, din senin. El era de șasezeci și trei de ani, Toma de cincisprezece, îi zise îndată: — Acum am să mor, Toma! N-am fost bolnav niciodată, se vede că mi-a sosit ceasul. Tu să n-ai grije și să nu mă plîngi! Am trăit destul și am cunoscut fericirea pămîntească. Ești mare și poți înfrunta viața! Înainte de a chema doctori, trimise după Costică Brebenaru, om cu stare, foarte de treabă și cel mai bun prieten al lui, deși mai tînăr cu aproape douăzeci de ani. Avea și un băiat de vîrsta lui Toma. Se încuiară o întreagă după amiaza, împreună, se sfătuiră. Pe seara avocatul lui Novac sosi cu un magistrat. Bătrînul își făcuse testamentul, lăsînd toată averea pe seama lui Toma și dăruindu-i, pînă la majorat, ca tutore, pe Brebenaru. Pe urmă veniră medicii, îl asigurară că nu-i nimic serios, îi prescriseră diferite prafuri și zămuri. Petre Novac surîdea necrezător. Zăcu șapte zile. Începu agonia. Medicii se mirau: ,,Un caz excepțional"! Muribundul ceru să vie Toma lîngă pat, să-l vadă pînă va închide pe veci ochii. Copilul îi sărută mîna si rămase în picioare, privind ultimele clipe ale tatălui său. Îl podidiră lacrimile. Brebenaru îi șopti să se stapî-nească, altfel îi îngreuiază moartea. Petre Novac respira din ce în ce mai rar și mai horcăit, ridicînd și scoborînd pleoapele peste bulbii în care lumina se răcea mereu. Apoi gura i se strîmbă puțin și trupul încremeni. „A murit! Dumnezeu să-l ierte!" murmură Brebenaru apropiindu-se și închizîndu-i ochii. După o clipă însă muribundul mai oftă o dată prelung, deschizînd larg pleoapele ca și cînd ar fi vrut să soarbă toată lumina lumii. În ochii lui se aprinse un briliant care străluci îngrozitor o secundă. Strălucirea aceasta i se păru lui Toma o chemare din altă lume. Izbucni într-un hohot de plîns, căzu în genunchi și-și lipi buzele de mîna rece a mortului. 2 Brebenaru îi descoperi o vagă mătușă bătrînă, ca să nu rămîie Toma singur în casa părintească. Mai tîrziu, părîndu-i-se că totuși e cam melancolic, îi dădu de tovarăș pe fiul său Mihai, cu care era bun prieten mai de mult. „Întreprinderile Novac" prosperau neîntrerupt subt conducerea lui Brebenaru, ambițios să binemerite marea încredere a răposatului și recunoștința copilului. Cînd aflară cuprinsul testamentului, cele două surori vitrege ale lui Toma se revoltară. Găsiră degrabă avocați care să le ațîțe mînia. Cerură dărîmarea actului, propunînd să dovedească tribunalului că tatăl lor a fost nebun și cînd s-a însurat a treia oară cu slujnica, dar mai ales cînd și-a formulat ultimele dorinți. Procesul ținu patru ani, făcu senzație în lumea judecătorească și testamentul ramase neatins. Toma Novac era acuma student. Urma filosofia, deși Brebenaru îl povățuise să învețe dreptul ca și fiul său, în interesul întreprinderilor pe care va avea sa le administreze în curînd. Era o fire potolită. Simțea o adevărată repulsie față de zbuciumările pătimașe ale oamenilor de drept și de afaceri. O singura dată a intrat în Palatul de Justiție și atmosfera de-acolo l-a îngrozit. Iubea cărțile. Citea mult și cu plăcere. Avea o bibliotecă bogată și aleasă pe care o sporea neîncetat; îl urmăreau întrebări răscolitoare. Și întrebările se înmulțeau de îndată ce i se părea ca a găsit un răspuns. Încerca uneori să-și deschidă sufletul cu Mihai Brebenaru. Trebui să renunțe. Mihai era plin de siguranță în toate direcțiile. Necunoscutul, care trăia ca un mister în inima lui Toma, pentru Mihai nici nu exista. O formulă sau chiar un simplu cuvînt îl mulțumeau deplin, în vreme ce Toma arata în dosul lor certitudini și descoperea același gol amenințător ca o prăpastie. De altfel Mihai, gălăgios, întreprinzător, disprețuia în sinea lui sentimentalismul intelectual, cum îi zicea dînsul, care încurcă zadarnic pe om și-l abate din calea vieții adevărate. Majoratul nu-i schimbă întru nimic traiul. Fiindcă nu se simțea în stare să se ocupe de afaceri, se înțelese cu bătrînul Brebenaru să continue a conduce „Întreprinderile Novac", ca el să se poată dedica studiilor. Îl chinuiau atîtea îndoieli, că deseori îl cuprindea deznădejdea. Profesorul îl liniștea, repetîndu-i într-una patetic: — Îndoiala e zeița filosofiei! Profesorul era om între două vîrste, încîntat de propria-i știința, mîndru de catedra lui universitară. Se plimba prin toate sistemele filosofiei ca într-un apartament străin cu multe odăi, în care nu putea zăbovi prea mult. Filosofia i se părea o meserie minunata. Îndemna pe Toma să stăruie, îl asigură că are „cap filosofic," și-i făgăduia, pentru viitor, că ar vrea să-l aibă de urmaș la catedră. Același lucru îl spunea însă mai tuturor elevilor săi, socotind că astfel stîrnește mai mare emulație între dînșii. Avea doruri vagi de călătorii lungi, parcă i-ar fi fost dat să găsească negreșit ceva în lume. Se gîndea să înconjoare pămîntul și să se oprească mai mult în India, unde spera să afle cheia înțelepciunii. Luni de zile l-a pasionat gîndul acesta încît a început să învețe limba sanscrită ca să poată citi în original Mahabharata. Voia să vadă imensa cîmpie de ruine de la Delhi, să descopere urmele cetății străvechi Hastinapur și pe ale legendarei Indraprastha. Își luă licența și apoi vru să trăiască tihnit, ca toată lumea. Nu mai citi nimic. Se interesa de mersul întreprinderilor. Se plictisi repede, începu o viață de petreceri, cu prieteni și femei. Iubirile lui nu țineau mai mult de cîteva zile. Toate femeile îl decepționau. Dorea o anume femeie și, fiindcă nu-i ieșea în cale, i se părea că nu merită s-o caute. Chefurile îl scîrbiră. După trei ani de asemenea viață, se simți sătul de lume și se întoarse, ca un fiu rătăcit, în mijlocul cărților părăsite, unde se putea regăsi pe sine însuși. Gîndul morții îi apărea din cînd în cînd ca o întrebare care cerea dezlegare. Moartea nu poate fi sfîrșitul sfîrșitului. Ar fi o absurditate. Atunci pentru ce ne-am născut! Întîmplarea oarbă nu explică un necunoscut. Cel mult complică. Dincolo de moarte trebuie să fie ceva, precum și înainte de naștere trebuie să fi fost ceva. Sufletul nu poate începe și nici sfîrși într-o întîmplătoare viață părintească. Concluzia îi plăcea dar, chibzuind mai bine, o înlătură că prea puțin științifică. „Cine se naște, trebuie să moară!" își zise într-o zi, bucuros parcă ar fi descoperit o taină mare. De-aci înainte, de cîte ori îl cuprindea neliniștea, își repeta fraza cu o mulțumire care izbutea să înăbușe sau să alunge îndoielile, măcar pentru un răstimp. În sfîrșit, se hotărî să plece în străinătate, să-și continue studiile, să dobîndească adevărata știință mîntuitoare. Șapte ani petrecu în Germania. Deveni doctor în filosofie, tot atît de stăpîn pe sistemele altora, ca și profesorul său de la București. Îndoielile însă îi rămaseră înmulțite. Din ele alcătui Filosofia necunoscutului. Cartea fu primită cu interes, nu pentru soluția sceptică în care culmina, ci din pricina preciziei în fixarea semnelor de întrebare ce mărginesc rațiunea omenească. Pe urmă se duse la Paris. Se simți mai acasă. Dintru început avu impresia limpede că a mai umblat cîndva pe aici. De altfel aceeași impresie îi mai strînsese inima, cu cîțiva ani în urmă, cînd se oprise în Mainz o săptămînă. După patru ani trecu în Anglia. I se urî și, peste opt luni, se gîndi să se întoarcă în țară. În clipa cînd era mai hotărît, își schimbă planul. Are să meargă în America, să cunoască și civilizația lumii noi, iar de acolo va porni mai departe, în jurul pămîntului, să-și împlinească dorința care-i înflorise odinioară în suflet. În New York stătu două luni și se satură. Își făcu itinerariul pentru călătoria de mai departe. Avea să dureze cel puțin doi ani, cu popasuri mai lungi în India, în Mezopotamia, în Egipt, în Italia. Izbucni războiul european și-i răsturnă gîndurile. În loc să meargă spre apus, se întoarse spre răsărit, acasă. Găsi pe Mihai Brebenaru așezat, cu trei copii, cu clientelă mare, fruntaș al baroului. Bătrînul Brebenaru împreună cu noră-sa îl luară de a doua zi să-l însoare. — Ești de treizeci și cinci de ani, băiete! stărui bătrînul. Trebuie sa-ți faci cuib! Pe urmă îmbătrînești și nu mai găsești fata! Unde mai pui că am bătut șaptezeci și doi, mîine-poimîine închid ochii, și nu vreau să mă întîlnesc pe lumea cealaltă cu tatăl tău, fie iertat, pînă nu-i voi putea spune că are și el un nepoțel! Toma se codi că întîi vrea să aibă o meserie serioasă. — Ce meserie!? se înverșună Brebenaru. Se poate mai bună meserie ca „Întreprinderile Novac"? Dar în sfîrșit ,dacă vrei și meserie neapărat, să te facem mare profesor, că doar ai destule diplome și învățătură! Brebenaru alergă, se zbătu, își mobiliză toate cunoștințele și prieteniile, în cele din urmă Filosofia necunoscutului dobîndi catedra universitară. Noul profesor însă nu mai apucă să-și inaugureze cursul, cu atît mai puțin Brebenaru să-l vază însurat. Veni războiul. Toma Novac era ofițer de rezervă. Brebenaru încercă să-l ferească de front, cum făcuse pentru Mihai al său. Toma se împotrivi categoric. Ținea să-și îndeplinească datoria întreagă. 3 Toma Novac se întoarse din război cu o urmă de rană și mai multe decorații. N-a mai găsit însă pe bătrînul Brebenaru; închisese ochii pentru totdeauna în a treia lună a războiului, cu singurul regret de a nu fi apucat căsătoria lui Toma pe care îl iubise ca pe copilul său. Mihai, rămas în teritoriul ocupat, a îngrijit cît s-a putut averea prietenului. Războiul reînviase în sufletul lui Toma încrederea copilăriei. Dumnezeu și îngerii, care îi înfrumusețau odinioară visurile și pe care îi spulberase cîntarul științei, își reluară locul de veghe și de mîngîiere din prima clipă cînd primejdia morții i s-a arătat întreagă. Își făcea cruce și implora ajutorul lui Dumnezeu înaintea fiecărei bătălii, cu atîta credință că i se stingea în inimă teama și, în loc, se aprindea însuflețirea. După ce trecu primejdia, scepticismul, ca o haină de purtare, îi reveni, îi era chiar rușine că el, cogeamite filozoful, tot în Dumnezeu a căutat mîngîiere, fără măcar să se gîndească la luminile științei. Se consola că aceasta s-a mai întîmplat și altora, și o explica prin legile psihologiei mulțimilor. Nevasta lui Brebenaru socotea drept obligație pioasă față de memoria socrului ei să continue insistențele pentru însurătoarea lui Toma: — Trebuie! Trebuie ! Trebuie! În cele din urmă își zise și el că trebuie. Era acum de patruzeci de ani. Părea mai tînăr. Părul negru și lins n-avea nici urme de fire cărunte. În ochii mari, negri, obosiți, răsăreau deseori scîntei ca dintr-un foc ce mocnește de mult. Purta o mustață subțire, tunsă englezește, înalt, zvelt, avea totuși o ușoară timiditate care-i ședea bine. Doamna Brebenaru spera să mai aibă un copil și dorea să i-l boteze Toma, dar numai dacă va fi însurat pînă atunci. Se oferi să-i găsească o mireasa după pofta inimii. Îl introduse în toate familiile cu fete de măritat. Toma șovăia mereu, deși era convins că trebuie. Cînd doamna Brebenaru își epuiza cunoștințele, Toma mărturisi că ar prefera o ardeleancă. Bănuind un subterfugiu, doamna luă energic apărarea bucureștencelor printre care se găseau destule fete, și modeste, și cinstite, și încîntătoare, și bune gospodine. Pretendentul nu se lasă convins. Atunci, din ordinul soției ambițioase, trebui să intre în joc Brebenaru. Prin prieteni, prin clienți, descopereau fetele bune în diferitele colțuri ardelene. Cutreierară multe orașe, de la Sighetul Marmației pînă la Timișoara și de la Oradea Mare la Brașov, în zadar. — Mai bine spune drept că nu vrei sa te însori, decît să-l porți degeaba pe drumuri pe bietul Mihai! zicea doamna Brebenaru după fiecare întoarcere. — Ba vreau, dar nu mă pot lega pe viață cu cine nu-mi place! răspundea Toma invariabil, cu un zîmbet în care zeloasa doamnă nu știa dacă e ironie sau tristețe. În sfîrșit doamna Brebenaru nu mai putu aștepta. Copilul veni. Toma se oferi să-l boteze. Doamna refuză ca să-i arate cum înțelege o femeie să-și respecte cuvîntul. Spre a împăca pe mama supărată, Toma Novac dărui copilului, de botez, un loc de casă pe Bulevardul Carol. Mama se înduioșa și plînse gîndindu-se că locul face aproape o jumătate de milion, cu toate că la averea lui nu înseamnă mare știrbire. Primi cadoul și, vrînd să-i dovedească deplin că i-a trecut mîhnirea, îl tocmi să fie nașul întîiului copil pe care trebuie să i-l mai dea Dumnezeu. Făcură botez cu alai. Toma iar supără pe mama fericită, venind cu mare întîrziere. Și doar îi pregătise o surpriză: copilul avea să se numească Toma. — Așa ești d-ta, îți face plăcere să mă necăjești , îi impută doamna Brebenaru de mai multe ori în cursul serbării. Toma se scuză că a avut curs la universitate, dar nu se mai prăpădi de grija ei. Îl preocupa o cunoștință nouă ce o legase aici, Tudor Aleman. Descoperise în ochii lui strălucitori de iluminat si chiar în vorbă, cu toate că spunea naivități, ceva neobișnuit. După ce se despărți de bătrînul ciudat, Toma crezu că i-a dat o importanță exagerată, îi păru rău că s-a grăbit a-i primi invitația. Ce poate să-i spună deosebit un om care întoarce ochii pe dos, sporovăind misterios despre Dumnezeu ca un călugăr dornic de minuni? Poate să se facă și de rîsul colegilor dacă s-ar afla că s-a lăsat ademenit de cine știe ce sectator nenorocit și fanatic. Mai are patru zile răgaz să se gîndească, dar chiar mîine îi va scrie două rînduri politicoase, anunțîndu-l că nu poate merge la întîlnirea făgăduită. A doua zi îi fu lene: — Nu-i scriu, dar nu mă duc. Pe urmă își zise că, neducîndu-se, înseamnă a-și mărturiei frica sau cel puțin inferioritatea față de un om care se lauda cu înțelegerea adevărată a tainelor lumii. Omul poate să fie un simplu sectator, precum ar putea fi și un înțelept căruia experiențele vieții i-au revelat orizonturi noi. Un convins face cît doi îndoielnici. Gînditorul n-are de ce să se sperie de o idee, oricît ar fi de curioasă. Șovăi pînă în clipa din urmă, dar se duse. Aleman îi dezvălui o construcție în care el găsea explicate fără rost tainele necunoscutului. Toma îl ascultă cu toată atenția și nu se dumeri. Ajuns iar în stradă, i se părea că a visat, că Tudor Aleman e doar o născocire a lui, deși numai adineaori se despărțise de el. Senzația îl enerva. Toate cîte i le înșirase Aleman, parc-ar fi dormit de mult în adîncimile sufletului lui, îi răscoliseră gînduri proprii. Merse de-a dreptul la Brebenaru. Trebuie să afle precis cine-i în definitiv acest Tudor Aleman? Avocatul surîse: — Aleman te interesează? Te-am văzut la botez cum vorbeai cu el și chiar îi spusei nevestei mele. Credeam că-l cunoști mai de mult . Întîi și întîi e un om foarte cumsecade, dintr-o familie bună, cu relații multe. E bine primit pretutindeni. A fost prieten cu tata și venea uneori, rar de tot, pe la noi. Sunt sigur că și pe tatăl tău l-a cunoscut. Să-l întrebi numai! A fost mult timp profesor la liceul Lazăr. Era și pe vremea noastră, dar tu, ca particular, n-ai prea cunoscut pe profesorii noștri. Nu cred totuși să nu fi auzit de Aleman. Poate că ai uitat. Era foarte iubit și stimat de toți elevii. Se purta blînd și știa multă carte. Mi se pare ca a fost de filosofie sau așa ceva. Trebuie să aibă peste șasezeci de ani, da, da, negreșit... Auzisem odinioară că ar fi avut multe și grele nenorociri de îndurat. A fost însurat de vreo trei ori și, dacă nu mă înșel, n-a avut parte de fericire în căsnicie, căci nici una din nevestele lui n-a murit de moarte naturală. Lumea vorbește multe. Sunt chestii delicate în care un străin n-are să se amestece. În orice caz pe Aleman suferințele parcă l-au oțelit și i-au sporit încrederea în viață sau în Dumnezeu, nu mai știu bine, că pe mine asemenea lucruri încă nu mă interesează. Poate cînd voi mai îmbătrîni. Sunt mulți oameni foarte serioși, care îl consideră un apostol și cred fanatic în învățăturile lui, deși el e zgîrcit și nu-și destăinuiește înțelepciunea decît celor pe care îi găsește capabili și dornici să-l înțeleagă. Se vede că pe tine te apreciază deosebit, dacă te-a poftit și acasă la dînsul. Dar ce să mă mir! Sentimentalismul intelectual a fost și slăbiciunea ta încă din copilărie! 4 Toma Novac nu voia să se mai gîndească la Aleman și la naivitățile lui grămădite într-un sistem cu aparențe serioase. Se gîndea totuși neîncetat. Descoperea goluri, crăpături tot mai multe. „E un joc de fantezie și nimic altceva!" își zise la urmă. O clădire în vînt, de vreme ce toată construcția e fără posibilități de verificări reale. Cînd credea că a terminat, îi apăreau alte obiecții, numai obiecții. Presupunînd admisbilă existența unei lumi spirituale și alteia materiale, admițînd chiar interpenetrația bizară, de care vorbește Aleman, și geneza sufletului omenesc ca o simplă transformare a unui principiu spiritual pentru nevoile unei regenerări reclamate de esența eternității, rămîne totuși întrebarea: de ce șapte vieți pămîntești, tocmai șapte? De ce nu mai puține ori mai multe? Declarînd pe șapte număr sfînt sau misterios, nu se rezolvă nimic. Apoi într-o zi, înarmat cu argumente zdrobitoare, bătu iar la ușa lui Aleman pe neașteptate. Bătrînul, parc-ar fi știut pentru ce vine, îi zise îndată: — Îndoiala e bună, dar cu măsură! Căci, să nu uităm, îndoiala e totdeauna începutul negației și negația înseamnă distrugere! Numai credința întărește sufletul și-l deschide pentru adevărurile eterne! — Atunci fericiți cei săraci cu duhul, căci ei sunt mai plini de credință și de prostie , făcu Toma fără a-și ascunde o decepție disprețuitoare. Aleman se înflăcără numaidecît: — Da, domnule profesor! Da! Fericiți! D-ta îți închipui că cel ce știe mai mult, înțelege neapărat mai mult? Sau că știința merge mînă de mînă cu fericirea? A, cum te înșeli! Dar ce are a face progresul științelor cu sufletul omului? Toate invențiile și descoperirile din lume au fost oare în stare să netezească pentru vreun om calea fericirii adevărate, să-i dăruiască o merinde pentru clipa cînd trece poarta necunoscutului? Și crezi că ar fi mai multă fericire în omenire dacă toți oamenii, printr-o minune, ar deveni filosofi ca d-ta sau savanți ca, să zicem, colegii d-tale de la universitate? Toma Novac zîmbi îngăduitor. — Adică înapoi, la caverne! — De ce atîta ironie? urmă Aleman, mai potolit. A nu te bizui pe infailibilitatea științei, poate că nu e tocmai o crimă, cînd știința însăși își recunoaște neputința de a pătrunde acolo unde sufletul ar avea nevoie de sprijinul ei. Rechizitoriul batrînului nu-l interesa. Erau lucruri rezolvate de mult pentru dînsul. Îl asculta totuși, nevroind să-l umilească prin afișarea unei superiorități nerăbdătoare. De altfel Aleman vorbea cu atîta foc că-i plăcea să-l asculte. Numai cînd încerca să treacă la altă ordine de idei, Toma îl opri: — D-ta ești mulțumit cu soluția pe care ai găsit-o. Se poate. Dar soluția e nefolositoare cîtă vreme nu poate servi și altora aceeași mulțumire. Orice religie oferă credincioșilor măcar motivele generale care pot lămuri puțin mîntuirea și care astfel devin convingătoare. Sau soluția d-tale e atîta de hermetică încît trebuie să rămîie inaccesibilă celor mulți? Tudor Aleman stătu cîteva clipe pe gînduri, apoi vorbi cu o răceală aproape respingătoare: — Soluția mea, cum zici d-ta, mereu cam ironic, s-a născut din dureri sufletești și numai sufletului se adresează. Savanții pot s-o numească naivitate, ca d-ta, sau chiar mai rău. Cine însă vrea s-o pătrundă, poate găsi într-însa mîngîiere. Viața nu mai e zadarnică. Sufletul e pregătit să îndure toate durerile, căci îi rămîne veșnic înainte rîvna și speranța de a întîlni perechea sa spirituală. Moartea însăși devine un accident în viața adevărată a sufletului și nu mai poate îngrozi pe omul care are credința renașterii și, la sfîrșitul liniei pămîntești, a eternității în lumea cealaltă! Toma își dădu seama că a atins o rană în inima batrînului. Îi păru rău. Aleman protestă. Schimbară vorba. Toma îi povesti îndoielile care au făcut dintr-însul, fiul unui mare om de afaceri, un profesor preocupat de combinații mintale condamnate să rămîie mai mult sau mai puțin sterile. — Bietul tata știu că s-ar cruci, văzîndu-mă veșnic cu gînduri despre alte lumi, în loc să mă interesez de „Întreprinderile Novac"! adaogă Toma. — Te înșeli! strigă Aleman. Eu am cunoscut puțin pe tatăl d-tale, adevărat, dar pot mărturisi ca nu era tocmai așa de insensibil pentru problemele sufletului, cum îți închipui! Ajunseră să vorbească despre moartea lui Petre Novac. Aleman ținea minte că a avut o înmormîntare impozantă. Toma îi spuse cum s-a îmbolnăvit, cum și-a presimțit sfîrșitul. Îi zugrăvi ultimele momente și mai ales lucirea stranie ce i s-a aprins în ochi în clipa cînd și-a dat sufletul. Tudor Aleman se făcu deodată roșu, sări de pe scaun și, cu o solemnitate neobișnuită, declară: — Iată o verificare, domnule profesor! Toma Novac îl privi nedumerit. Solemnitatea batrînului îi apăru cam ridicolă. — Ce verificare? mormăi dînsul după o pauză. — Nu cereai d-ta verificări? făcu Aleman grav. Ei bine, una ai avut-o d-ta însuți și n-ai priceput-o: briliantul care spui c-a strălucit în ochii părintelui d-tale în clipa morții! Îi dădu explicații mai ample. A șaptea viață pămînteasca e sfîrșitul carierei materiale a sufletului. În viața a șaptea deci bărbatul trebuie să întîlnească pe femeia care întrupează perechea lui sufletească și să se unească negreșit cu ea. Rodul material al acestei uniri va fi animat de asemenea de un suflet care își începe a șaptea existență materială. Moartea ce încheie ultima viață pămînteasca înseamnă însă izbăvirea cea mare a sufletului. De aceea în clipa despărțirii de învelișul material, sufletul dobîndește conștiința pură atotcuprinzătoare prin care, ridicîndu-se deasupra timpului și spațiului, poate contempla simultan toate viețile sale în afară de lumea spirituală. Contemplarea fiind preludiul eternității, se manifestă în ochii muribundului ca o străfulgerare de lumina incomparabilă. E culminația vieții pămîntești în revelația fericirii veșnice. — Toate acestea mi le-ai spus data trecută , zise Toma cu ton glumeț , dar nu știam că vrei să mi le aplici chiar mie și tatălui meu! Necredința lui supără pe Aleman. Îi făcu imputări, adăogînd la urmă: — Am acuma un mare regret: că sunt prea bătrîn și voi muri înaintea d-tale. Sunt sigur că strălucirea pe care ai văzut-o în ochii tatălui d-tale în clipa morții, se va constata și în ochii d-tale cînd vei muri ! — Moartea nu cere certificat de vîrstă, așa că nu se poate ști dacă n-ai să-ți poți verifica teoria și asupra mea! vorbi Toma cu același glas. Se pregăti să plece. Era mai înviorat, parcă explicația lui Aleman, prin extravaganța ei, i-ar fi alungat gândurile serioase. Strîngîndu-i mîna, mai întrebă totuși: — De ce tocmai șapte, domnule Aleman?... De ce numărul sfînt? — Crezi că numărul are o importanță atît de mare? răspunse bătrînul neclintit. Eu cred că șapte, fiindcă șapte e un număr considerat sfînt în toate timpurile, la toate popoarele și în toate ocaziile. D-tale nu-ți ajunge explicația asta? Nu te obligă nimeni s-o primești. Adoptă orice număr vrei! Nu numărul, ci principiul e totul! Numărul nu-l poate verifica decît fiecare om în clipa cînd s-a despărțit definitiv de ceilalți oameni. Principiul însă se poate verifica din strălucirea pe care ai văzut-o și d-ta, care ți-a tulburat sufletul, de vreme ce ai păstrat-o vie, și pe care acuma, din vanitate, vrei s-o ridiculizezi puțin. Așa, domnule profesor. Și la revedere! Plecînd Toma Novac recunoscu în sine că are dreptate Aleman. Îi era chiar rușine că a venit cu asemenea obiecții ridicole, cînd ar fi putut să respingă temelia construcției fantastice pe care un filosof ca el nici n-ar trebui să-și piardă vremea s-o asculte. Pe urmă își zise că ridicol e însuși interesul ce-l arată lui Aleman și se hotărî să sfîrșească și să-și vază de ocupațiile obișnuite. Cu toate acestea continua să combată în gînd, mereu, pe bătrînul Aleman și găsi o întrebare care îl îndemnă stăruitor să-i facă o nouă vizită: — Mai este ceva, domnule Aleman... Încă nu mi-ai spus. Se vede că ți-a scăpat sau că nici d-ta nu ești lămurit. Ce se întîmplă cu sufletul omului între sfîrșitul unei vieți și începutul celei noi, între moartea trecută și nașterea viitoare? Tudor Aleman, parc-ar fi așteptat de mult întrebarea, îi servi o explicație foarte amănunțită: planul lumii materiale, planul lumii spirituale, planul intermediar... Toma își pierdu răbdarea: — Planuri, mereu planuri! Dar de unde iei certitudinea existenței planurilor d-tale? Un cuvînt explică alt cuvînt... — Certitudine nu există, firește! răspunse bătrânul, liniștit. Nici chiar în planul lumii materiale în care trăim acuma! Ai d-ta barem certitudinea propriei existențe? Simțurile singure le avem ca dovezi ale existenței. Dar arată oare ele realitatea, cînd însăși matena din care sunt alcătuite are o realitate problematică, de vreme ce esența ei e energie, adică un cuvânt, adică nimic? Mai reală existență au ideile răsărite din suflet, deci dintr-o esență spirituală. Ele nu cer dovezi palpabile, fiindcă nu poți dovedi spintualitatea prin materialitate. Dovada realității lor o oferă ele însele prin apariția lor spontană. — Tocmai spontană nu s-ar putea zice , întrerupse Toma Novac. Ca să apară o idee, se cere mai întîi un creier, deci tot o materie. — Crezi d-ta că ideile n-ar putea avea o existență independentă de vreun creier oarecare? întrebă Aleman repede. — Dar atunci ce nevoie mai ai de suflet? Atunci între suflet și idee ar fi identitate! — Și n-ar fi oare mai realistă explicația complexului sufletesc? se bucură bătrînul. Închipuiește-ți și judecă: celula inițială să fie temnița unei idei. Cu cît se dezvolta trupul material, cu atît ideea crește, se complică, se ramifică, pînă ce redobîndește conștiința existenței sale proprii independente sau pînă ce se ridică din nou la ideea pură ce a fost înainte de unirea cu materia. Nu se poate? Ți se par mai plauzibile explicațiile materialiste care, cînd dau de vreo dificultate, o lichidează cu o strîngere disprețuitoare din umeri, ca d-ta acuma, sau cu o vorbă magică: subconștient, eu, transformări? Toma nu se putu stăpîni să nu-i spuie: — Bine, dar d-ta nu bagi de seamă că, ironizînd ființa care lucrează cu noțiuni, nu încetezi totuși a-ți demonstra înțelepciunea tot prin cuvinte, că toată construcția d-tale nu e în realitate decît o cetate de cuvinte? Aleman se roși parcă l-ar fi pălmuit. Tăcu. Tîrziu zise: — Dacă d-ta te-ai oprit numai la cuvinte, atunci ți-am vorbit în zadar și-mi pare rău că ne-am pierdut vremea! Se despărțiră într-o atmosferă de răceală. Toma Novac însă n-avea păreri de rău. Își zicea că nu se putea lăsa pînă la capăt amăgit de niște fantasmagorii de bătrîn fără ocupație. Ar fi fost și umilitor pentru un profesor de filosofie. Și nici măcar nu are să-și impute nimic, deoarece i-a arătat o indulgență excesivă, l-a ascultat, a încercat sa-l convingă fără a-l jigni. Dar fanaticii așa sunt, egoiști! Peste cîteva zile însă se pomeni cu Tudor Aleman. Venea ca un pocăit. Toma se înduioșă și se gîndi că a fost brutal cu bătrînul. — Să nu mai vorbim despre lucruri care!... murmură Aleman, ridicînd ochii în sus fără a sfîrși gîndul. Totuși vorbiră mereu. Se supărau, cînd unul, cînd altul, reveneau, reîncepeau. Se vedeau din ce în ce mai des. Erau prieteni. Aleman îi povesti cum a ajuns să creadă în ceea ce disprețuise totdeauna. De multe ori plîngea, socotind că viața i-a fost zadarnică și va trebui s-o reia cine știe unde și cînd. — Asta înseamnă că nici soluția d-tale nu fericește pe om! triumfă Toma. — Nu fericește, dar cel puțin consolează! ripostă bătrînul, înviorîndu-se îndată parcă ar fi încercat să-i smulgă pămîntul de subt picioare. Dacă n-am putut avea parte de fericire în viața aceasta, am cel puțin siguranța că fericirea mă așteaptă negreșit într-o viață viitoare. A recunoaște și a plînge zădărnicia unei vieți întîmplătoare e tocmai încrederea în dreptatea providenței divine! În orice caz moartea nu mai are nici o putere asupra mea și o pot privi în față fără strîngere de inimă! Toma Novac îi vorbea despre zbuciumările tinereții, despre călătoriile făcute și plănuite. Aleman și aici descoperea posibilități de verificare: — Ai dorit să călătorești prin India, Mezopotamia, Egipt, Italia... Ei bine, ai dorit fiindcă unele din viețile d-tale trecute le-ai trăit pe acolo! De ce ți se pare așa curios? — D-ta în toate găsești dovezi fanteziste pentru sistemul d-tale! zîmbi Toma. Am dorit să cunosc anume țări pentru ca mă interesează și mă interesează pentru ca am citit despre ele, despre trecutul lor, mai mult decît despre tine. — Bine, bine, dar nu te gîndești: de ce ai citit mai mult despre unele decît despre altele? — Așa s-a nimerit, întîi, și pe urmă fiindcă științele noastre s-au ocupat pînă azi mai de aproape de piramidele din Egipt decît de cele mexicane de la Teotihuacan, de pildă! Nu se înțeleseră, firește. De altfel Aleman, cînd nu răzbea cu argumentele, îi preciza tot mai des că se va convinge în clipa morții și a verificării supreme. Toma socotea cam tardivă verificarea dar, pentru salvarea armoniei, o admitea și chiar îi făgăduia că are să-și aducă aminte neapărat atunci de sistemul Aleman. Apoi rîdeau amîndoi, împăcați. Veni primăvara. Toma Novac parcă întinerea. Nu mai avea răbdare să stea în casă. Toată ziua hoinărea ca un ștrengar. Și mereu i se părea că trebuie să se întîlnească cu cineva, încît uneori se gîndea înveselit: — Te pomenești că-mi găsesc mireasa și fericesc pe d-na Brebenaru. Într-o dimineața de început de mai ieși de-acasă pe jos. Era așteptat de niște colegi, la universitate. Pornise însă cu o oră mai devreme, să aibă răgaz să se plimbe, îi bătea inima. — Parca m-aș duce la o întîlnire amoroasa! își zise, ajungînd în Calea Victoriei. Și doar nu mă așteaptă decît niște discuții plicticoase. În piața palatului avu o tresărire ciudată, își aruncase ochii pe celălalt trotoar și zărise o femeie necunoscută la brațul unui bărbat necunoscut. O vedea numai din spate și totuși simțea că o cunoaște. Iuți pașii, trecu dincolo, pe urmele perechii străine. Un val de rușine apăru și se stinse într-însul: — Parc-aș fi copil... Unde-i demnitatea? În aceeași clipă, ca și cînd ar fi făcut-o înadins fiindcă îl simțise, femeia opri pe bărbatul ei, se întoarseră înapoi la o vitrină. Toma Novac o văzu mai bine. Era într-o haină albă, cu pălărie albă. Sînii rotunzi tremurau ca de o bucurie neașteptată . Cîrlionți blonzi îi gîdilau obrajii. Buzele surîdeau. Privirea însă îi alerga de ici-colo, iscoditoare. Toma știa că pe el îl caută. Oameni nepăsători îi despărțeau, treceau, se îmbulzeau. Totuși privirile lor se găsiră. Ochii ei erau verzi, mari, cu o lumină tainică , moale și învăluitoare ca o îmbrățișare. Sufletul lui se înfiora pînă în temelii, parcă i s-ar fi lămurit deodată o lume în care pînă azi a bîjbîit ca orbul fără călăuză. Pe fața ei se ivi o umbră de uimire. Era semnul că în inima ei s-a petrecut aceeași revelație. Ciocnirea privirilor ținu mai puțin de o secundă. Femeia cu bărbatul se apropiau. Toma, în neștire, se opri la aceeași vitrină, lîngă ea. Îi auzi glasul, dulce și mătăsos, tremurînd. Vorbea o limba străină . Bărbatul răspundea rar, gros, indiferent. Era înalt, ras, cu figura tăbăcită și blîndă. Toma îl ura. Apoi perechea porni înainte. Novac mai rămase la vitrină pînă se depărtară cîțiva pași. Îi urmări. Lumea era tot mai deasă pe trotoar, încît trebuia să dea din coate ca să se poată ține după ei. Din cînd în cînd îi vedea silueta, cu șoldurile legănîndu-se ritmic, chemătoare. Nu îndrăznea să se apropie prea tare. Îi era frică să nu facă o prostie, își surprindea uneori gîndul de a o smulge de la brațul străinului, cu orice risc. Se stăpînea zicîndu-și într-una: — Și totuși o cunosc de undeva... Am mai întîlnit-o... Se pomeni iar lîngă ei. Trebuia să-i mai soarbă privirea. Voia să-i întreacă și apoi să se întoarcă, să-i încrucișeze. Deodată însă auzi la doi pași: — Domnule Novac!... Toma!... Ce Dumnezeu! Nici nu mai vrei să-ți cunoști prietenii de treci așa? Era d-na Brebenaru, zgomotoasă, încălzită. Tocmai ieșise dintr-un magazin. Toma trebui să stea pe loc, mai aruncînd o privire spre necunoscuta care, auzind glasul d-nei Brebenaru, întoarse capul, parcă ar fi vrut să profite de un pretext. În ochii ei era aceeași lumină caldă, acum însă muiată într-o tristețe. — Mi se pare că ești ștrengar? îl dojeni d-na Brebenaru, prinzînd privirea lui pierdută. Și eu care mă zbat mereu sa te însor! Va să zică de aceea fugi d-ta de ofițerul stării civile ca dracul de tămîie! Îți plac mai bine ștrengariile, nu-i așa? Uite, cum înșală aparențele. Eu te credeam nevinovat ca o fată mare! Dar acuma bine că te-am prins! Să poftești să-mi faci curte și mie și să mă însoțești pînă... Toma stătea pe spini. Zîmbi de nevoie, se scuză că are o conferință și chiar a întîrziat. — Atunci du-te, du-te, se milostivi doamna. O fi conferință, o fi vreo cucoană, iacă te las. Să nu zici că din pricina mea... Îi sărută mîna parcimonios, blestemînd în gînd ceasul cînd a cunoscut-o. Alergă pînă în colț, uitîndu-se îngrijorat în toate părțile... Oamenii se îmbulzeau, rîdeau gălăgioși, veseli, mereu alții și parcă mereu aceiași. În mijlocul lor, Toma Novac, cu ochii umflați de spaimă, era ca un naufragiat care pierde, clipă cu clipă, orice speranță de salvare. Se repezi pe Bulevard în sus și în jos, apoi iar pe Calea Victoriei, revenind tot în același loc, tot mai deznădăjduit. Se învîrti acolo pînă tîrziu. Ajunse acasă zdrobit. Izbucni în plîns zguduitor. I se părea că și-a pierdut inima. 5 O zi întreagă își măcină durerea în taină, încercă toate șireteniile să-și înșele sufletul. A fost o femeie ca atîtea mii de mii. A dispărut? Îi va ieși în cale alta, cum i-a ieșit asta. Dar ca asta nu e nici una în lume! Era frumoasă? Sunt altele mult și mult mai frumoase. N-are decît să întindă mîna. Dar tainele din ochii ei! A doua zi veni Aleman, de dimineață, parcă ar fi bănuit ceva. Toma îl îmbrățișa, plînse și-i mărturisi desperarea, îl înăbușea taina iubirii. Bătrînul își freca mîinile, vesel, încîntat și numaidecît începu să-i explice că poate să fie chiar femeia pe care trebuie s-o întîlnească într-una din cele șapte vieți. — Domnule Aleman , izbucni Toma îndurerat , te rog, te implor, nu mă mai chinui acuma cu viețile d-tale! Lasă-mă! Crede-mă! Ce vieți!? O iubesc, înțelegi? E singura femeie pe care am iubit-o, e... — Asta spuneam și eu! întări Aleman, netulburat. E perechea divină... — Trebuie s-o găsesc, chiar de-ar fi să răscolesc toate casele din București! jură apoi Toma. Două zile nu făcu însă decît să se tînguiască. Aleman venea să-i ție isonul și, profitînd de ocazie, amesteca pe necunoscuta tulburătoare în rețeaua concepției lui asupra lumii. Întrebuințînd apariția și dispariția ei ciudată ca motive demonstrative pentru anume amănunte complimentare. Tom se îmblînzea îndată ce în vorbele lui prindea speranța de a o revedea. Atunci îi punea și întrebări care pe Aleman îl umpleau de bucurie fiindcă în ele simțea în sfîrșit începutul credinței. Evident că trebuie să fie o soluție a sufletului ascensiunea celor șapte vieți terestre! se înflăcăra bătrînul. Dar, firește, nu una conformă cu logica umană, ci potrivit legilor divine pe care mintea noastră numai în momente rare le poate simți. Astfel diferitele vieți alcătuiesc una singură cu suișuri și coborîșuri, cu bucurii și suferințe puse în slujba aceleiași rîvne supreme. De aceea, peste secolele sau mileniile ce despart în timp și spațiu viețile pămîntești ale aceluiași suflet, scîntei de amintiri înnoadă fire care vibrează uneori în inima omului. Reminiscențe stranii răsar brusc, doruri vagi, visuri ciudate, uri inexplicabile , toate mărturii ale existențelor vechi din noi. Experiențele grele dintr-o viața nu rămîn fără efecte în alta următoare. O decepție adîncă trebuie să aibă repercusiuni în privința caracterului general al vieții viitoare... Toma Novac își dădu seama ca, stînd cu mîinile în sîn și visînd, n-are s-o mai găsească niciodată. Poate, dacă ar fi mers a doua zi și ar fi așteptat pe același drum, ar fi și întîlnit-o! Se înființa în Piața Sărindar și stătu la pîndă, răzimat de bara unei vitrine, între tineri spilcuiți și fără rost care cochetau cu femeile ușoare ce-și plimbau, neobosite, fardurile și decoltajele pe trotuarul înțesat de lume. De cîte ori zarea o pălărie albă, tresărea. Pleca de-acolo cel din urmă, deși venea cel dintîi. Erau șase zile de cînd o pierduse. Seara veni acasă mai abătut. Așteptarea, în același loc, i se părea că a fost o copilărie. Cum să iasă ea, ca o funcționară comercială, la aceeași ora, pe Calea Victoriei? A trecut o dată? A fost o întîmplare. Cine știe cînd va mai trece? Ar trebui să încremenească în fața vitrinei de dimineață pînă seara ca să se mai repete întîmplarea, dacă cumva n-o fi plecat undeva chiar de-atunci. Se culcă tîrziu și adormi îndată. Avu visuri numai cu ea. I se arătă subt înfățișări diferite, ca o ademenire, și se pierdea mereu în clipa cînd era s-o dobîndească. Alerga după ea prin țări necunoscute, în epoci bizare, aci păstor indian, aci mare dregător egiptean, apoi scriitor într-un templu atenian, sau cavaler roman, călugăr medieval, revoluționar provincial... Și ea îi apărea mereu, îl chema, îl îndemna.'" Iată efectele fanteziilor lui Aleman! se gîndi cînd se deștepta, simțind totuși în inimă mai vie icoana ei, parcă visurile l-ar fi purtat prin lumi reale. Deși nu mai avea încredere în așteptarea înșelătoare, deocamdată pînă va găsi un mijloc mai bun, se duse tot acolo, chiar mai devreme ca-n zilele trecute. Stătu. După-amiază răbdarea îl părăsi din ce în ce. Se însera. Lumea se rărea. Se hotărî să plece și nici sa nu se mai întoarcă în piața blestemată. Mai așteptă totuși un răstimp. Apoi porni într-o doară, pînă în colț. Și deodată îi apăru atît de aproape că îi atinse rochia albă cu pulpana hainei. Se opri, fulgerat, îi întîlni ochii, în care văzu clar aprinzîndu-se o fîlfîire de bucurie. Era tot la brațul străinului. La marginea trotoarului își încetiniră mersul, așteptînd să treacă niște mașini, pe urma traversară Calea Victoriei, repede, și coborîră pe Bulevard. Toma Novac își reveni și se luă după ei, cuprins de o fericire care-i fierbea sîngele. Se ținea la o distanță potrivită, să nu bage de seamă că-i urmărește și totuși să nu-i piardă din ochi. Intrară într-un restaurant. Toma se plimbă de cîteva ori prin fața ușii. Îi veni în minte că sala poate să aibă și altă ieșire, încît în vreme ce el așteaptă aici, ei vor dispare fără să-i zărească. Năvăli înăuntru, desperat. Se uita împrejur, îi văzu. La cîțiva pași găsi o mescioară liberă. Se așeză, trăgînd cu coada ochiului spre ea. Îl privea cu o uimire plină de mulțumire. Un chelner îi puse o listă dinainte. — Dă-mi ce vrei, orice, indiferent! Chelnerul stărui, îl goni. Îi aduse mîncări. De-abia le atinse. O vedea numai pe ea, deși nu se uita într-acolo de loc. Apoi deodată simți că ei s-au ridicat de la masă. Se îngrozi. Strigă răgușit: — Plata!... Iute, iute! — Imediat vine, imediat! îl liniști chelnerul, mîngîind nota. Toma îi văzu la ieșire, întîlni privirea ei. Se socotea pierdut. Nici măcar n-avea bani mărunți. Aruncă o bancnotă de o mie și alergă, bolborosind: — Oprește restul! Chelnerul se înclină pînă la pamînt, mulțumi fericit. Îl credea nebun. În strada, Toma se potoli. Pertractau cu un șofer, care nici nu catadicsea să-i privească. Porniră tot pe jos, pe unde veniseră. Toma Novac binecuvîntă indolența șoferului. Din Bulevard apucară pe strada Batiștei, apoi pe niște ulicioare scurte, tăcute. Toma, ca să nu fie observat, mergea mereu pe celălalt trotoar, ascultînd uneori ecoul pașilor lor. Dispărură iar într-o stradă. Toma alergă pînă la colț. Se opriseră în fața unei case. Se apropie tiptil. Auzi scîrțîit de chei în broască și pe urmă poarta trîntindu-se cu zgomot de fier. Peste drum era o băcănie cu cîrciumă. Toma trecu într-acolo, hotărît să întrebe cine șade în casa unde a intrat ea. Două ferestre se luminară deodată. O văzu scoțîndu-și pălăria, zîmbind, apoi veni la geam să tragă transperantul. Brațul ei se înălța și se cobora parcă ar fi făcut semn de chemare către Toma pe care îl simțea în întunerecul nopții. Lumina se mai filtră gălbuie prin perdelele închise poate o jumătate de oră. Pe urmă se stinse. Toma Novac se gîndise să vegheze aici pînă a doua zi, să nu se întîmple s-o piarză iar. În clipa cînd se întunecară ferestrele își luă seama. De-acum i-a găsit cuibul. N-are nici un rost să-i păzească. Mai bine să vie mîine dis-de-dimineață, odihnit. Casa o cunoaște: doua ferestre în stradă, poarta de fier împletit îngrădind o curte cît palma, în colț, un felinar lumina tăblița indicatoare: Strada Albă. A doua zi, Toma Novac fu primul client al băcăniei din Strada Albă. Se așeză lîngă fereastră să poată observa orice mișcare în casa de peste drum. Tîrgui lucruri la care nu se gîndise niciodată, bău cîteva pahare de vin acru și înghiți diverse gustări rămase de ieri. Trebuia să-și justifice șederea îndelungată în prăvălie. În sfîrșit pe la zece poarta se deschise. Străinul cu pălărie de paie și baston apăru. Toma îl recunoscu și se înfricoșă. Încă nu se hotărîse ce are să facă, deși avusese atîta timp. Îl văzu pornind spre colțul străzii, pe unde au venit aseară. Peste drum un transperant se ridică într-o fereastră. Nu se zărea însă nimeni. Toma se sculase în picioare. Plăti, îi tremurau mîinile. Apoi se repezi afară, parcă ar fi întîrziat de la o întîlnire. Făcu cîțiva pași pe trotoar, șovăi, în sfîrșit trecu grăbit strada, intră pe poarta de fier, urcă scara și bătu la ușă. În aceeași clipă se deschise, parcă ar fi fost așteptat și nici n-ar mai fi fost nevoie să bată. Se trezi într-un vestibul puțin întunecos. Auzi în urma lui învîrtindu-se cheia de două ori, dar nu se uită înapoi. Simțea ca trebuie să fie ea și parcă nu îndrăznea s-o privească. Fîșîit de stofă mătăsoasa alunecă pe lîngă dînsul și un parfum discret de verbină. După singurul transperant ridicat, Toma recunoscu odaia dinspre stradă. Apoi toate gîndurile îi pieriră și sufletul lui ramase gol în fața ei. Numai pe ea o mai vedea, parcă ar fi dispărut lumea întreagă. Și ea stătea, sprijinită de speteaza unui fotoliu, dreaptă, uimită, înfășurîndu-se cu amîndoua brațele goale în haina ușoară, de frică să nu-i alunece. Un val de soare o încadra într-o aureola viorie. Pieptul alb se zbuciuma. Se priveau. Privirile lor vorbeau. Așteptări, doruri, deznădejdi și bucurii străvechi înviați în sufletele lor, înseninîndu-le fericirea. Se cunoșteau dintru începutul-începuturilor și cunoștința era pentru eternitate. — Tu! murmurau buzele ei cu glas dulce ca un strop de miere proaspătă. — Tu! șopti Toma, înăbușit, ca dintr-o altă lume. Apoi brațele ei se deschiseră într-o așteptare mare. Haina alunecă în jos de pe umerii ei rotunzi, mîngîindu-i corpul ca o sărutare prelunga. Toma Novac îi cuprinse mijlocul. Ea, cu brațele calde, îi înfășură gîtul. 6 Ileana!... Ileana!... murmură Toma îndurerat de fericire. Își aflaseră numele, de-abia după ce, într-o îmbrățișare vijelioasă, sufletele lor s-au topit într-unul singur, își povestiră trecutul și povestirea o întrerupeau prin sărutări care le opuneau mai mult decît toate cuvintele născocite de mintea omeneasca. Ileana era de douăzeci și patru de ani și de șase ani măritată cu Ștefan Alexandrovici Poplinski. Mărturisi că l-a luat din dragoste și l-a iubit numai pe el pînă ce a zărit deunăzi pe Toma. E un om foarte bun, blînd și sentimental .A fost ofițer în garda imperială și, în vremea războiului aghiotant al țarului. Avea mari proprietăți în Ucraina apuseană și e unicul descendent al unei familii nobile de origine poloneză. S-au căsătorit în al doilea an al războiului, la Moscova, unde Ileana, orfană, trăia în casa unor rude bogate, moldoveni. Cînd a izbucnit revoluția, a început calvarul lor. Poplinski fusese amenințat mereu cu moartea, în sfîrșit, după ce au ajuns bolșevicii la putere, au trebuit să fugă în străinătate. S-au oprit la Berlin. Au trăit trei ani cum a vrut Dumnezeu. Din toată averea lor rămăseseră numai cu bijuteriile. Rînd pe rînd, în așteptarea vremurilor mai bune, s-au dus colierele, inelele, brățările. Nu mai aveau nici o speranță. Atunci s-au hotarît să vie în România. Ileana se născuse în Basarabia. Moșia părintească din județul Bălți era zestrea ei. Deși tatăl său fusese funcționar superior, în casă au vorbit moldovenește. Dacă ar izbuti să salveze măcar o parte din pămînturile strămoșești, viitorul lor ar fi asigurat. Sosiră la București să se intereseze de soarta moșiei. Se gîndeau să se stabilească aici, mai ales: dacă ar avea noroc să-și redobîndeasca averea. Erau acum de două luni în Capitală, fără a fi ajuns să-și descurce lucrurile. Moșia fusese împărțită la țărani, afară de conac și cîteva zeci de hectare prinprejur. Poplinski, prin emigranți ruși, făcuse oarecare legături, dar dificultățile păreau de neînvins. Neștiind decît rusește și nemțește, se înțelegea anevoie, deși altfel cîștiga iute simpatii. Ar fi trebuit să se repeadă pe la Chișinău, chiar la moșie, să pornească de-acolo firul afacerii. Se izbea de greutăți bănești și nici pe Ileana nu se îndura s-o lase singură. Aici trăiesc foarte cumpătat. Nu au nici un servitor. Ea singură îngrijește apartamentul mobilat. Pe urmă Toma se oferi să le fie de ajutor. Ileana îi ceru să facă întîi cunoștință cu Poplinski. Toma refuză și-i spuse că-l urăște. Ea insistă: — Aveți să va împrieteniți, ai să vezi! E o inimă de aur. Îi făcu ea planul cum să intre în vorbă fără să-i trezească bănuieli. Toma se încăpățînă. I se părea o nedemnitate ceea ce i se cerea. Se gîndea cum s-o smulgă din mîinile lui, nu să se apropie de el. În sfîrșit trebui să plece. Cînd ajunse acasă își aduse aminte ca nici cel puțin nu s-a înțeles cu Ileana cînd s-o mai vază. Despărțirea de ea îl chinuia, îi venea să se întoarcă, să înfrunte pe Poplinski. Seara nu se mai putu stăpîni. Se duse la restaurantul de pe bulevard. Nu intră pînă nu se convinse că Ileana cu Poplinski sunt înlăuntru. Întîlni în treacăt privirea ei care îl îndemna. Se apropie, ceru voie să se așeze. Apoi se prezintă. Planul ei se împlinise. Poplinski era într-adevăr simpatic. Vorbeau nemțește, dar Ileana nu înțelegea bine. Cu ea vorbea românește. Rîdeau. Toma îi invită să-i vadă casa, să prînzească o dată împreună. Poplinski primi numaidecît, mărturisind fără înconjur că ar fi fericit să scape de restaurant măcar o zi. Se împrieteniră, precum prevestise Ileana. Se ducea și Toma pe la ei, veneau și ei pe la dînsul. Cu cît se legau însă, cu atît Toma își vedea nădejdea mai întunecată. Cu ea singură de-abia se mai putea întîlni. Trebuia să umble cu Poplinski pe la ministere, pe la avocați. De cîte ori i se plîngea, ea zîmbea și șoptea: — Lasă, Toma, fii răbdător... Avea glasul moale și îndulcea cuvintele moldovenește. Toma era ca un cîine care, cînd se uită în ochii stăpînei, pierde orice îndîrjire. În sfîrșit, după cinci săptămîni, îi ceru energic să se despartă de Poplinski. Ea se înduioșă și plînse. Îi mărturisi că n-are curajul să-l părăsească tocmai acuma cînd e atît de nenorocit. Poplinski s-ar sinucide, dacă cumva n-ar omorî-o mai întîi pe ea. E blajin, dar desperarea cine știe ce-ar face dintr-însul? Toma cunoscu iar ceasuri de chinuri, ca în zilele cînd o pierduse întîia oară. Îndoieli îi rodeau inima. Dacă Ileana îl ține în cumpănă cu celălalt, înseamnă că el nu e mai mult pentru ea decît Poplinski. Atunci toate închipuirile lui despre o iubire extraordinară au fost deșertăciuni bolnave. Peste cîteva zile însă găsi pe Ileana veselă, zburdînd ca o pasăre: — Acuma îl las, Toma, pe Poplinski! Acuma trebuie să-l las! Îmi pare rău că va suferi din pricina mea, dar nu se mai poate! Toma se zăpăci de bucurie. Nu mai voia să-i dea drumul. Să vie în casa lui și se însărcinează el să se descurce cu Poplinski. Nu-i pasă nici de scandal, dacă ar fi să fie! Ileana îl mulcomi cu o vorbă care îl făcu mai fericit: — Pentru copilul nostru trebuie să fii cuminte... Pînă azi Toma Novac își tăinuise iubirea chiar față de Aleman. Acuma sufletul îi era atît de plin de mîndrie că nu și-o mai putea ascunde. Bătrînul nu se miră de loc. Bănuise că a întîlnit-o, tocmai fiindcă nu i-a mai vorbit despre ea. — Dacă e într-adevar perechea d-tale și v-ați unit, înseamnă că vi s-a împlinit destinul divin! declară Aleman cu ochii înlăcrimați. Fericirea d-voastră e fericirea adevărată! Toma rîse și-l bătu pe umăr: — Veșnic cu sistemul d-tale! Veșnic! Ești un romantic incurabil, domnule Aleman! — Pe d-ta nici fericirea nu te poate convinge? întreba, serios, bătrînul. — Sa mă convingă? se minună Toma. Adică îți închipui că omul fericit trebuie să se gîndească la moarte? Parc-ai fi dricar, prietene! — Atunci, în ciuda tuturor dovezilor, nu crezi? — Cred, cred tot ce vrei! strigă Toma Novac deodată cu o strălucire în față. Fiindcă vreau să-ți fac plăcere, vreau să fii și d-ta fericit, să fie toată lumea fericită! Iubirea e taina tainelor, domnule Aleman! Poplinski trebuia să plece negreșit la Chișinău. Numai ziua urma să se hotărască. Planul lui Toma era gata. Îl făcuse Ileana, îndată ce va porni el în Basarabia, ei vor pleca în străinătate pentru o vreme, pînă se va împăca Poplinski cu situația. În sfîrșit se hotărî: Poplinski va pleca în seara de 6 iulie. Mai erau trei zile. Toma Novac obținuse pașapoartele. Fierbea. Ileana mai avea o teamă: dacă Poplinski se va înverșuna s-o ia și pe dînsa la Chișinău? În ajun ținură toți trei sfat. Poplinski părea posomorît și avea tremurări ciudate în priviri. Se plîngea că vor fi mari cheltuieli, dar arăta multă încredere. Toma, cu discreția cuvenită, îi oferi un împrumut pînă se vor aranja cu moșia. Ileana protestă, dar Poplinski primi cu un surîs amar: — Emigrantul poate să împrumute de la prieteni. Altfel ar trebui să piară. Se uită la Toma, lung, scrutător. Toma plecă ochii și spuse repede că, între prieteni, nu se cuvine sa fie neîncredere ori sfială, că e fericit să poată face un serviciu atît de neînsemnat lui Poplinski, un om încîntător... — Încîntător, exact! mormăi Poplinski, întunecat. Ileana aștepta acuma întrebarea de care îi era frică. Veni, dar atît de moale, parcă însuși Poplinski ar fi făcut-o numai de formă. Ea începu să explice că nu se simte tocmai bine, că o călătorie lungă ar îmbolnăvi-o de tot. Poplinski se împăca îndată și nu mai stărui. Toma se înfricoșa de bătăile inimii sale, își mușcă buzele să-și stăpînească bucuria. Pe urmă Poplinski își aduse aminte că nu poate pleca la drum fără nici o armă. De la Chișinău va trebui să meargă pe la Bălți, pe la moșie. Cum să umble cu mîna goală? Toma crezu că e un pretext prin care vrea să amîne plecarea, să le răstoarne toate planurile. Se înfiora, îi dădu dreptate și-i spuse că el are arme acasă. — Dacă ai vrea să-mi faci o plăcere, ți-aș aduce eu un revolver bun , urmă dînsul, frecîndu-și încurcat mîinile. De altfel mă gîndeam să te însoțesc pînă la gară... Poplinski îi mulțumi, strîngîndu-i mîna și îmbrațișîndu-l: — Ești un prieten adevărat! Toma n-avea nici o armă, afară de o carabină nemțească stricată pe care o păstra ca amintire din campanie. Trebui să alerge, să cumpere un revolver. Se felicită pentru ideea ce a avut-o. Petrecîndu-l la gară, va fi sigur că a plecat. Veni mai devreme. Ileana pregătea geamantanul și plîngea. Toma vru să-i arate lui Poplinski cum se mînuiește revolverul. — Mulțumesc... cunosc! rîse emigrantul. Suntem prieteni vechi! Se apropia ora trenului. Ileana se aruncă în brațele lui Poplinski, hohotind parcă i-ar fi cerut iertare. Poplinski o strînse la piept, mișcat, bolborosind: — Ileana, Ileana... Fii cuminte!... Nu plec departe... Și apoi nu mai ești singură... Tom a se simți obligat să murmure: — Daca doamna îmi dă voie, am să mă interesez din cînd în cînd... — Te rog eu, mult! zise Poplinski, fără sa se uite la el, mîngîind spatele femeii. Apoi coborîră în curtea mică, pavată. Din ușă, Ileana striga blînd, facînd semn cu mîna: — Să nu stai mult, Sașa! Sa te întorci numaidecît! — Da, da... Mă întorc numaidecît! răspunse Poplinski. Se înserase. Pînă la gara se întunecă. Trenul era încărcat. Poplinski de-abia găsi un loc pe coridor: — N-are a face. Pot sta și în picioare. Se îmbrățișară și se sărutară. Toma rămase pe peron pîna ce trenul dispăru în noapte. Atunci fu cuprins de remușcări. Se simțea umilit și ticăloșit. Purtarea lui față de Poplinski i se părea murdară. Regreta că a ascultat pe Ileana și a legat cunoștință și prietenie cu el. — Acuma e prea tîrziu! Acuma ce-mi mai pasă de Poplinski? zise apoi scuturîndu-se de gîndurile negre. Ileana mă așteaptă! O găsi puțin întristată, parcă și ea ar fi avut remușcările lui. — Bietul Sașa! murmură Ileana. Ce mîhnit are să fie cînd se va întoarce și eu nu voi mai fi aici! Se priviră adînc în ochi și uitară îndată pe Poplinski. Simțeau că nimic nu are importanță în lume afară de iubirea lor. Se vedeau, unul în ochii celuilalt, ca în oglinda veșniciei. Toma îi spuse că vor pleca mîine dimineață, deocamdată în Italia. Dar nu mai vrea sa fie despărțit de ea nici noaptea aceasta. Să-și strîngă ce dorește și pe urmă vor merge la ei acasă. Ileana se apucă bucuroasă să-și adune nimicurile la care ținea. El îi ajuta. Se opreau deseori și se îmbrățișau mereu, parcă s-ar fi văzut întîia oară. Își împrospătau amănuntele trecutului. — Sunt tocmai șapte saptămîni de cînd am intrat aici, necunoscut! zise Toma, suspinînd de bucuria amintirii. — Te așteptam, deși nu te cunoșteam, îngînă Ileana. Inima mea te dorea de mult, parcă de cînd lumea! Ședeau pe divanul larg care adăpostise întîia lor îmbrățișare. Se doreau ca și atunci. Toma îi înlănțui mijlocul și ea se lăsă pierdută pe spate, cu buzele însetate. — Ileana, iubirea mea divină! șopti Toma, sorbindu-i respirația într-o sărutare dureroasă. Odaia se umplu de suspinele iubirii, încît nu se mai auzi zgomotul ușii care se deschise și se închise. De-abia într-un tîrziu, Ileana văzu în pervazul dormitorului, încremenit ca o stafie, cu ochii ieșiți din orbite, pe Poplinski. Groaza îi înăbuși glasul o clipă, Toma înțelese din privirea ei primejdia. Săriră amîndoi în picioare. Poplinski mormăi atunci calm, parcă și-ar fi pregătit de mult vorbele: — Bănuiam. Adică nu, știam!... De aceea m-am întors. În mîna dreaptă atîrnată în jos, Toma zări revolverul pe care i-l dăduse el cu cîteva ore în urmă. Și, într-o secundă, pricepu ca Poplinski a simțit de mult iubirea lor, că plecarea în Basarabia a fost născocită înadins ca să-i surprindă. Întîlni privirea lui și acolo își văzu osînda. N-avea putere să rostească nici un cuvînt, dar buzele i se mișcau neputincioase. Cînd Poplinski ridica arma, Ileana strigă frîngîndu-și mîinile: — Nu-l omorî, Sașa!... Nu-i el vinovat!... Eu sunt vinovată... Îl iubesc, Sașa!... Iartă-mă, Sașa! Toma Novac, parcă nici n-ar fi auzit strigătul ei, se gîndi cu groază că muscalul ar putea să omoare pe Ileana. Se repezi desperat înaintea ei, acoperind-o cu corpul lui. În aceeași clipă odaia răbufni cumplit de patru împușcături în care se amestecă țipătul femeii, ascuțit de spaimă, ca și cînd i s-ar fi sfîșiat sufletul. „A lovit pe Ileana!" îi trecu lui Toma prin minte. Vru să se întoarcă spre ea, să vadă, dar se simți deodată clătinîndu-se pe picioare, parcă i s-ar fi îngreuiat corpul și i-ar fi slăbit genunchii. „Pe mine m-a izbit!" se gîndi atunci. „Unde m-a izbit, unde?" I se tulbură înaintea ochilor. Se prăbușea, își dădea seama, voia să se împotrivească și nu era în stare, își pierdu cunoștința. 7 Se deșteptă într-o odaie străină. Numai cînd văzu sora de caritate înțelese că se află într-un sanatoriu. Își simțea zdrobit tot corpul. Nu era în stare măcar să-și amintească ce s-a întîmplat și cum a ajuns aici, parcă și amintirea i s-ar fi sfărîmat. Pe urmă, încet-încet, se reculese. Din haosul minții i se dezvălui întîi Ileana, apoi răbufniturile de revolver. Odată cu gîndul morții îi apăru și Aleman, vorbindu-i despre sistemul lui, numai despre sistem, ca un moment funebru. Cînd se mai liniști, auzi intrînd pe Ileana cu Aleman și doctorul. Asculta cu mare atenție explicațiile doctorului. Ei îl credeau pierdut, în vreme ce dînsul era plin de speranțe. Glasul Ilenei îi mîngîia inima. Nu se putu stăpîni. Trebuia să deschidă ochii să-și vindece durerile citindu-i în priviri iubirea. Fericirea însă îl osteni într-atît că nu mai putu închide pleoapele. Vedea pe perete calendarul și pendula. „Numărul sfînt!" se gîndi cu înfiorare blîndă în inimă. Pe urmă Ileana și Aleman vorbiră ceva, în același timp, dar cuvintele lor i se înjumătățiră în urechi parcă i s-ar fi smuls brusc rădăcinile auzului. Pe urmă limba pendulei rămase suspendată în stînga, parca în ochi i s-ar fi stins izvorul luminii. Pe urmă se gîndi că poate a venit momentul verificării supreme despre care îi tot vorbise Aleman, dar și gîndul se frînse, parcă sufletul i s-ar fi întunecat făcînd loc unei conștiințe în afară de timp și spațiu... S F Î R Ș I T U L „...Și totuși nu se poate asemenea verificare!... Ar fi absurdă!" Toma Novac își dădu seama că e completarea gîndului care i se frînsese. Geana de lumină i se aprinse iar în ochi și limba pendulei coborî încet, trecu greoi în dreapta, ca și cînd ar fi vrut să-i demonstreze că într-adevăr timpul nu s-a oprit în loc. Apoi auzi glasul Ileanei și pe al lui Aleman sfîrșmd cuvintele întrerupte: — Scapă-l doctore, scapă-l!... Te implor! — ...Ai văzut ce imensă fericire izvorăște din contemplarea eternității? Cadranul pendulei, lucios de alb, arăta aceeași oră, parcă minutarele nici nu s-ar fi clintit. „Asta ar însemna că n-a trecut nici o secundă, poate nici o miime de secundă de cînd... Gîndul îl supără, în minte îi reveneau desfășurările de vieți, despărțite între ele de secole. Le simțea și nu înțelegea, își aduse aminte cum se zice că, în clipa morții, omul își retrăiește, într-o străfulgerare, întîmplările vieții. „Da, ultima, da! își zise istovit. Am fost eu, Toma , Novac!... Dar Mahavira și Unamonu, și Gungunum, și Axius, și Adeodatus, și Gaston?... Tot eu? Același eu? Atunci Navamalika, Isit, Hamma, Servilia, Maria, Yvonne ar fi tot Ileana?... Adică precum spunea Aleman?... Și dacă toate-astea sunt închipuiri care s-au smuls acuma din subconștientul meu?... De ce însă tocmai acuma?" Întrebările roiau în creierii lui ca scînteile dintr-un cărbune peste care a căzut un strop de ulei. Îl dureau și-l oboseau. Mișcă puțin bulbii ochilor parcă privirea ar fi căutat singură pe Ileana. Zgomotele amuțiră împrejur ca retezate cu briciul. O tăcere rece îl înfășură, înțepată doar de tic-tacul pendulei, rar, înăbușit. Mișcarea îi risipi întrebările, dar îi aprinse o durere în inimă, ca și cînd un clește greu ar fi strîns-o din ce în ce mai aspru. Auzi alături plîns înfundat și recunoscu sufletul Ileanei. Plînsul era ca o chemare la care nu mai poate răspunde. Chemarea îi picura în suflet o fericire nemărginită, o merinde pentru o cale necunoscută și nesfîrșit de lungă. Ochii lui încremeniți priveau acum numai pendula și calendarul din perete. Vedea minutarele care însemnau ora șapte și foaia albă cu un șapte roșu roman și altul negru arab. „Numărul sfînt al lui Aleman" — se gîndi Toma Novac. Și îndoielile cu șiraguri de întrebări începură iar să-l chinuiască. Limba pendulei se strîmbase în forma unui semn de întrebare. Apoi din adîncurilc sufletului îi răsări, ca o mîntuire, un val de credința naivă, vrăjindu-i în minte pe Dumnezeu așa cum îl avusese în copilărie, înainte de a se fi ivit întrebările scormonitoare. Și deodată o ușurare mare îi umplu inima. Compasul minutarelor se șterse pe cadranul pendulei și în ochii lui Toma Novac rămase numai albul din ce în ce mai lucitor, ca o lumină mare, blîndă, mîngîietoare. Ileana se prăbuși lîngă pat, gemînd desperată: — Doctore... moare! Scapă-l, doctore!... Doctore! Tudor Aleman strîngea în palma stîngă măciuca de argint a bastonului și se uita țintă în ochii lui Toma, așteptînd un răspuns. Dincolo, sora de caritate Dafina, își ștergea mereu lacrimile, cu o privire de compătimire spre Ileana. — Ia vezi, doctore, vezi! murmură Aleman, după o tăcere lungă. Doctorul Filostrat tresări încurcat. Se apropie de pat și apucă ușor mîna lui Toma. Era rece. Parcă nu i-ar fi venit a crede, se plecă și se uită adînc în ochii mari ai pacientului. Clătină din cap, nemulțumit. Apoi cu vîrful degetului, încercă să coboare pleoapa ochiului drept. Era rece și țeapănă. — Ce zici, doctore, spune? întrebă Aleman, înfrigurat. Filostrat ridică din umeri în semn de nedumerire. Ținea să arate că lucrurile nu s-au petrecut după toate bunele reguli ale științei medicale, care ar fi prescris lui Toma Novac să mai trăiască cel puțin cîteva ceasuri. După ce astfel își îndeplini datoria față de știința lui, își lua cuvenita poză de întristare și rosti grav, aproape teatral: — S-a sfîrșit. Aleman se cutremură parcă ar fi primit o veste din altă lume și, uitîndu-se iar în ochii sticloși ai lui Toma, bolborosi ceva cu buzele crispate încît nu se înțelese decît începutul: — Dumnezeu... Doctorul auzi cuvîntul și avu un surîs îngăduitor. Ileana cuprinse mîna rece a mortului, o acoperi cu sărutări, suspinînd în neștire: — Toma!... Toma!... ACADEMIA DE ȘTIINȚE A MOLDOVEI INSTITUTUL DE FILOLOGIE Cu titlu de manuscris C.Z.U: 398.001(478)(043.3): 821.135(478)(.09)(043.3) COCIERU MARIANA CONSTITUENTE ETNOFOLCLORICE ÎN PROZA SCRIITORILOR ROMÂNI DIN REPUBLICA MOLDOVA (1960-1980) 622.04. Folcloristică Teză de doctor în filologie Conducător științific: Băieșu Nicolae, dr. hab. în filologie, profesor universitar Autorul: CHIȘINĂU, 2016 © Cocieru, Mariana, 2016 2 CUPRINS ADNOTARE (în română, rusă și engleză)...................................4 LISTA ABREVIERILOR......................................................7 INTRODUCERE.............................................................8 1. FENOMENUL RELAȚIONĂRII FOLCLORULUI CU LITERATURA CULTĂ..............................17 1.1. Formele interferenței creației populare cu literatura.............17 1.2. Constituentele etnofolclorice: cadru conceptual și abordări etnofolclorice........38 1.3. Concluzii la capitolul 1..........................................................49 2. ROLUL CONSTITUENTELOR ETNOFOLCLORICE ÎN EVOLUȚIA PROZEI POSTBELICE DIN REPUBLICA MOLDOVA.......................................................51 2.1. Folclorismul și procesul literar postbelic din Republica Moldova..................51 2.2. Componente etnofolclorice în proza de inspirație rurală...........................60 2.3. Modalități de intertextualizare a cântecului folcloric............................65 2.4. Asimilarea artistică a elementelor cosmogoniei populare ..........................73 2.5. Concluzii la capitolul 2..........................................................94 3. TRANSFIGURAREA CONSTITUENTELOR ETNOFOLCLORICE ÎN OPERELE LITERARE ALE PROZATORILOR DIN REPUBLICA MOLDOVA .......................................97 3.1. Folclorul - document și element creator în proza lui George Meniuc................97 3.2. Interferențe folclorice în narațiunea lui Ion C. Ciobanu..........................104 3.3. Remodelarea folclorului în creația prozatorului Vladimir Beșleagă.................112 3.4. Transfigurarea estetică a folclorului în Povestea cu cocoșul roșu de V. Vasilache.120 3.5. Valențe folclorice în proza lui Dumitru Matcovschi................................131 3.6. Recontextualizarea modernă a elementelor folclorice în proza lui Vlad Ioviță......137 3.7. Dimensiunea folclorică a creației lui Spiridon Vangheli...........................145 3.8. Concluzii la capitolul 3.........................................151 CONCLUZII GENERALE ȘI RECOMANDĂRI.....................................153 BIBLIOGRAFIE...........................................................................156 DECLARAȚIA PRIVIND ASUMAREA RĂSPUNDERII...............................178 CURRICULUM VITAE......................................................179 3 ADNOTARE Mariana Cocieru: Constituente etnofolclorice în proza scriitorilor români din Republica Moldova (1960-1980), teză de doctor în filologie, Chișinău, 2016. Structura tezei: introducere, trei capitole cu concluzii, concluzii generale și recomandări, bibliografie din 364 de surse, 155 pagini de text de bază, declarația privind asumarea răspunderii, CV-ul autoarei. Rezultatele tezei au fost reflectate în 16 lucrări științifice. Cuvinte-cheie: folclor, literatura română, interferențe folclorico-literare, folclorism, constituente etnofolclorice, asimilare, preluare, citare, transfigurare estetică, intertextualitate. Domeniu de studiu: Folcloristică. Scopul lucrării constă în identificarea și cercetarea funcționalității constituentelor etnofolclorice intertextualizate în structura prozei scriitorilor români din Republica Moldova în anii 1960-1980 și evaluarea nivelurilor de asimilare, sublimare, transfigurare estetică a motivelor, simbolurilor și imaginilor mitico-folclorice din creația populară în operele artistice ale prozatorilor: Ion Constantin Ciobanu, Vasile Vasilache, Vladimir Beșleagă, Ion Druță, Dumitru Matcovschi, Vlad Ioviță, George Meniuc, Spiridon Vangheli etc. Obiectivele investigației: - Reconsiderarea valorică a fenomenului relaționării folclorului cu literatura cultă; - Ilustrarea specificului conceptual al constituentelor etnofolclorice, sintetizând studiile ce abordează acest subiect; - Interpretarea și examinarea corectă a fenomenului de folclorism, stabilind dimensiunile autentice ale procesului analizat; - Evaluarea fenomenului asimilării organice a constituentelor etnofolclorice în proza scriitorilor români din Republica Moldova (anii 1960-1980). Noutatea științifică și originalitatea lucrării rezidă în analiza problemei relațiilor dintre folclor și proza scriitorilor români din Republica Moldova din perspectivă folcloristică. Investigațiile teoretice și istorice ale evoluției coraportului dintre creația tradițională orală și literatura română scrisă ne-au determinat să apreciem nivelul distinct al fenomenului de folclorism din anii postbelici în comparație cu celelalte perioade literare. Originalitatea studiului consistă în examinarea și interpretarea constituentelor folclorice utilizate de către prozatori în creațiile lor, prezentând și referințele necesare din tradiția populară. Problema științifică soluționată constă în reevaluarea istorico-teoretică a modalităților de preluare, recontextualizare, asimilare organică și transfigurare estetică a componentelor etnofolclorice în proza basarabeană din perioada 1960-1980, fapt care a contribuit la formularea unei originale perspective etnofolclorice de abordare a interferențelor folclorico-literare având ca efect reconceptualizarea noțiunilor fundamentale de folclorism și constituente etnofolclorice în vederea reinterpretării și aprecierii valorice obiective a prozei scriitorilor basarabeni din perioada indicată. Importanța teoretică și practică rezidă în examinarea contextului literar din anii postbelici, în care a fost valorificată preponderent creația populară, făcându-se distincție între semnificațiile tradiționale și cele survenite în urma transfigurării creatoare a prozatorilor, în acest fel extinzând posibilitățile de examinare comparativă a constituentelor etnofolclorice asimilate, operând analitic între contextul tradițional și cel ficțional. Implementarea rezultatelor științifice. Rezultatele tezei au fost implementate în cadrul proiectului instituțional de cercetare Evoluția literaturii române, folclorului și a teoriei literaturii în context european și universal de la Institutul de Filologie al AȘM și la redactarea comunicărilor științifice prezentate în cadrul unor conferințe internaționale și naționale. 4 AHHOTA^Hfl MapuaHHa Konuepy: r3THO(|)onbk.nopHbie cocTaBauro^ue b npo3e pyMbiHckux nucaTeaeu Pecny6auku MoagoBa (1960-1980), guccepTa^uH Ha 3BaHue gokTopa ^uaoaoruu, KumuH3y, 2016. CTpykTypa paSoTbi: BBegeHue, Tpu rnaBb c BbBogaMu, rnaBHbe BbiBogbi u peKOMeHga^uu, 6u6nuorpa^ua u3 364 uctohhukob, 155 cTpaHuubi ocHOBHoro TekCTa, geKnapa^ufl oS OTBeTCTBeHHOCTu, CV aBTopa. Pe3yabTaTbi guccepTa^uu Hamnu oTpa^eHue b 16 HaynHbx paSoTax. KnroueBbie caoBa: ^onbknop, pyMbHckaa nuTepaTypa, ^onbknopHo-nuTepaTypHbe uHTep$epeH^uu, $onbknopu3M, ^THO$onbKnopHwe cocTaBnaro^ue, accuMun^ua, 3auMcTBoBaHua, ^uTupoBaHue, ^CTeTUHecKoe npeoSpa3oBaHue, uHTepTekcTyanbHocTb. OSaacTb uccaegoBaHun: OonbknopucTuka. U,enbro gaHHOu paSoTbi aBnaeTca BbaBneHue u uccnegoBaHue ^yH^uoHupoBaHua uHTepTekcTyanu3upoBaHbix ^THO$onbKnopHwx cocTaBnaro^ux b npo3e pyMbiHckux nucaTenen PecnySnuku MongoBa b 1960-1980 rogw u oueHKa ypoBHa accuMun^uu, cy6nuMa^uu, ^CTeTUHecKOH npeoopa>KeHuu ^onbknopHbx motubob, cumbohob u oSpa3oB b xygo>i<ecTBeHHbix npou3BegeHuax caMbix npegcTaBuTenbHbix npo3aukoB nuTepaTypHoro npouecca aHanu3upyeMoro nepuoga, Takux kak: Hoh KoHcTaHTuH HoSaHy, Bacune Bacunake, BnaguMup Bemnara, Hoh ,fl,pyu3, ^yMuTpy MaTkoBcku, Bnag Hobuu3, ^eopace MeHrok, CnupugoH BaHrenu u T.g. 3aganu uccnegoBaHun: - nepeoueHxa B3auMocBa3en ^onbknopa c nucbMeHHon nuTepaTypon; - HnnrocipupoBaHue KoHuenTyanbHou c^e^u$uKu ^THO$onbKnopHwx cocTaBnaro^ux, BbiaBneHHbix coBpeMeHHbiMu uccnegoBaHuaMu; - HHTep^peTa^ua u rnySokoe u3yneHue ^eHoMeHa $onbrnopu3Ma c ycTaHoBneHueM nognuHHbix napaMeTpoB aHanu3upyeMoro npouecca; - OueHKa opraHuneckon accui\iunauuu unu cy6nuMa^uu ^THO$onbKnopHwx cocnaBnaro^ux pyMbiHckux npo3aukoB PecnySnuku MongoBa (1960-1980). HaynHaa H0BU3Ha u opuruHanbHOCTb paSoTbi 3aknronaeTca b aHanu3e npoSneMb B3auMocBfl3eu ^onbknopa u npo3b pyMbiHckux nucaTenen PecnySnuku MongoBa b nepcnekTuBe ^onbknopucTuku. TeopeTuneckun u ucTopuneckun BKnag 3BonrouuoHHoro cooTHomeHua i\ie>Kgy Tpagu^uoHHbIM ycTHbiM TBopnecTBoM u nucbMeHHon pyMbiHckon nuTepaiypon noSygunu Hac oueHuTb no gocTouHcTBy bwcokuu ypoBeHb ^eHoMeHa $onbrnopu3Ma b nocneBoeHHbie rogw no cpaBHeHuro c gpyruMu nuTepaTypHbMu nepuogaMu. OpuruHanbHocTb uccnegoBaHua coctout b aHanu3e u uHTepnpeTa^uu ^onbknopHbx cocTaBnaro^ux, ucnonb3oBaHHbx npo3aukaMu b ux npou3BegeHuax b cooTBeTCTBuu c HapogHou Tpagu^ueH. Pa3pa6oTaHHaa HaynHaa npoSneMa coctout b ucTopuko-TeopeTuneckon nepeoueHKe MeTogoB nepepaSoTku, peKOHTeKCTyanu3a^uu, opraHuneckon accui\iunauuu u ^CTeTUHecKO^o Bugou3MeHeHua ^THO$onbKnopHwx KoMnoHeHToB b 6eccapa6ckon npo3e 1960-1980-wx rogoB, hto nocny>Kuno BbigBu>KeHuro opuruHanbHou ^THO$onbKnopHOH nepcnekTuBb b nogxogax k ^onbknopHo nuTepaTypHbM uHTep$epeH^uaM, npegbaBuB b pe3ynbTaTe pekoHuenuuanu'iauuro ^yHgaMeHTanbHbx noHaTun $onbkMpu3Ma u ^THO$onKMpHblx cocmcaBiuioiifiix c no3u^uH peuHTep^peTa^uu u oSbekTuBHon oueHKu npo3b SeccapaSckux nucaTenen b yka3aHHbH nepuog. TeopeTuneckaH u npaKTuueckau 3HanuM0CTb paSoTb 3aknronaeTca b u3yneHuu nuTepaTypHoro KoHTekcTa nocneBoeHHoro nepuoga u b oueHKe npeBanupoBaHua ^onbknopa c onpegeneHueM pa3nunun i\ie>Kgy Tpagu^uoHHWMu 3HaneHuaMu u TeMu, koTopbe bo3hukhu b pe3ynbTaTe npeo6pa3oBaHun b TBopnecTBe npo3aukoB, pacmupuB, TakuM oSpa3oM, bo3mo>khoctu gna KoMnapaTuBHoro uccnegoBaHua accuMunupoBaHHbx ^THO$onbKnopHwx cocTaBnaro^ux b aHanuTuneckoM conocTaBneHuu Tpagu^uoHHO^o KoHTekcTa c xygo>KecTBeHHbiM. BHegpeHue HaynHwx pe3yabTaTOB. Pe3ynbTaTb guccepTa^uu Sbnu BHegpeHb b paMkax npoekTa uHCTUTy^uoHanbHwx uccnegoBaHuu ^Bono^uu pyMbmckou numepamypbi, $om>mopa u meopuu numepamypbi b eBponeuckOM u mupobom KOHmekcme HncTuTyTa ^unonoruu AHM u b npouecce nogroTOBku HaynHbx cooS^eHun, npegcTaBneHHbx Ha Ha^uoHanbHwx u Me>KgyHapogHbix KOH$epeH^uax. 5 ANNOTATION Mariana Cocieru: The ethno-folkloric constituents in the prose of Romanian writers from the Republic of Moldova, thesis of Ph D, Chisinau, 2016. Thesis structure: introduction, three chapters with conclusions, conclusions and general remarks, bibliography of 364 sources, 155 pages of basic text, the declaration of assuming the responsibility, the author‘s CV. Thesis results were reflected in 16 research papers. Keywords: folklore, Romanian literature, folkloric-literary interference, folklore, ethno-folkloric constituent, assimilation, retrieval, citation, aesthetic transfiguration, intertextuality. Field of study: Folkloristics. The aim of of the thesis consists in to identify and research the functionality of intertextualisated ethno-folkloric constituets in the structure of prose of Romanian writers from Republic of Moldova in the 1960-1980 years and evaluation the levels of assimilation, sublimation, aesthetic transfiguration of motifs, mythical and folkloric symbols and images of popular creation in artistic works of prose of writers: Ion Constantin Ciobanu, Vasile Vasilache, Vladimir Beșleagă, Druță Ion Dumitru Matcovschi, Vlad Ioviță, George Meniuc, Spiridon Vangheli etc. The objectives of the present research are: • The value reconsidering of phenomenon of relating folklore with written literature; • The illustration of conceptual specific of ethno-folkloric constituents, synthesizing studies addressing this theme; • The interpretation and correct examination of the phenomenon of folklorism, establishing authentic dimensions of the analyzed process; • The evaluation of the phenomenon of organic assimilation of the ethno-folkloric constituents in the prose of Romanian writers of Moldova (1960-1980 years). The scientific novelty and originality of the work lies in analyzing the problem of relations between folklore and prose of Romanian writers from Moldova from folkloristic perspective. Historical and theoretical investigations of the evolution of the correlation between the traditional oral creation and Romanian written literature led us to appreciate the distinctive level of phenomenon of folklorism from post-war years compared with other literary periods. The originality of the study consists in reviewing and interpreting of folkloric constituents used by writers in their creations, presenting and required references from the folk tradition. Scientific solved problem consist in historical and theoretical revaluation of modalities of reception, recontextualization, organic assimilation or aesthetic transfiguration of ethno-folkloric components in the prose of Romanian writers of Moldova (1960-1980 years), fact which contributed to the formulation of original ethno-folkloric perspective to interpretation of folkloric-literary interferences having an effect the reconceptualisation of the fundamental notions of folklorism and ethno-folkloric constituents in view of reinterpretation and objective value appreciation of prose of Romanian writers of Moldova for the period indicated. The practical value of the work lies in examination of the literary context of the post-war years, in which it was harnessed mainly popular creation, making a distinction between the traditional and arising meanings from creative transfiguration of prose of writers, thus extending the possibilities for comparative examination of assimilated ethno-folkloric constituentss, operating analytically between traditional and fictional context. The implementation of research results. The results of the thesis were implemented within the institutional research project The evolution of Romanian literature, folklore and theory of literature in European and world context of the Institute of Philology of the ASM and in drawing up the scientific communications presented at international and national conferences. 6 LISTA ABREVIERILOR AFAȘM Arhiva de Folclor a Academiei de Științe a Moldovei AȘM Academia de Științe a Moldovei n. n. nota noastră nr. numărul P. pagina ș. a. și altele; alții s. n. sublinierea noastră sec. secolul trad. n. traducerea noastră 7 INTRODUCERE Actualitatea temei investigate. Literatura anilor 1960-1980 reprezintă în esență momentul de reabilitare a cursului firesc de dezvoltare a procesului artistic din Republica Moldova. Izolat de contextul literar românesc și în acest mod lipsit și de orientările literare europene, fenomenul artistic dintre Prut și Nistru, intrat în impas din cauza condițiilor politico-istorice totalitariste, inițiază restabilirea matricii stilistice, revenind, în primul rând, la folclor și la tradiția literară clasică. Primele realizări creative au fost evaluate de critica literară contemporană ca fiind rudimentare, simpliste și dăunătoare pentru imaginea literară de atunci. Prin urmare, reconsiderarea evoluției și a valorilor beletristicii a plasat peisajul artistic al anilor 1960-1980, pe de o parte, „în contextul totalitarismului, al izolării de matricea firească a literaturii române, al anihilării memoriei, tendința de reconstruire a eului identitar traducându-se la nivelul imaginarului liric printr-un procedeu al interiorizării” [23, p. 12], iar, pe de altă parte, a supus unei noi viziuni redresante manifestarea modernismului pornind, nemijlocit, de la noile canoane estetice ale poeticii contemporane care facilitează procesul de identificare și analiză a operelor artistice care se eschivau de la ideologicul comunist. În acest fel, modernismul literaturii din Republica Moldova (anii 1960-1980) prezintă similitudini cu cel european promovat la începutul sec. al XX-lea de T. S. Eliot și care viza o modernitate scăldată în valorile trecutului: „Tradiția [...] presupune, în primul rând, un simț al istoriei [...]; iar simțul istoriei presupune perceperea trecutului nu numai ca trecut, dar și ca prezent; simțul istoriei te obligă să scrii având nu numai generația ta în sânge, dar și sentimentul că întreaga literatură europeană de la Homer și, în cuprinsul ei, întreaga literatură a țării tale au o existență simultană și alcătuiesc o ordine simultană. Acest simț al istoriei - care este simțul atemporalului și al temporalului totodată și, de asemenea, al temporalului și al atemporalului în unitatea lor - este ceea ce îl face pe un scriitor să fie legat de tradiție. Și ceea ce face, totodată, ca scriitorul să fie pe deplin conștient de locul lui în timp, de propria lui contemporaneitate” [178, p. 35]. Iată de ce, revenirea la tradiție, la sursele și experiența spirituală, motivează, în cea mai mare parte, tendința literaturii sau a artei spre universal, spre generalitate și totodată „alternativa la uitare și scufundarea într-un prezent perpetuu” [288]. Fenomenul respectiv îi va determina pe exegeții contemporani (M. Cimpoi, N. Bilețchi, A. Bantoș, E. Botezatu, T. Butnaru, A. Ghilaș etc.) să reinterpreteze peisajul literar din Republica Moldova, în contextul deschiderii spre universalism, din perspectiva recuperării zonelor ce țin de sacralitate, a folclorului (ca fenomen viu, peren) și a literaturii clasice. Ajungând la concluzia că procesului literar pruto-nistrean postbelic îi este specifică spre sfârșitul anilor ‘50 tendința de reabilitare a esteticului și a eticului, se pune accentul pe lirism, ca ipostază preponderent acaparatoare, realizată prin „interiorizarea viziunii” și prin necesitatea de redobândire „a mijloacelor artistice de care, din cauza ideologizării, literatura se lipsise o vreme” 8 [23, p. 38]. În evoluția literaturii române au mai fost consemnate perioade de stagnare și impas, iar atunci când lipsea o tradiție literară a fost relevat fenomenul preluării modelului din folclor. Fenomenul respectiv, aflat în centrul investigațiilor lui Constantin Ciopraga în studiul Personalitatea literaturii române, este fructificat prin extinderea terminologică caracterul clasicizant al folclorului: „În esență, folclorul a generat la români un stil cu un pronunțat caracter de clasicitate, verificându-se astfel opinia lui Lessing (din Laocoon) că popoarele, în fazele culturii tinere, urmează spontan principiile frumosului clasic” [117, p. 18.], deoarece viziunea clasicismului antic și viziunea folclorică au aceeași rădăcină [253, p. 181]. La stilul clasic al literaturii populare s-a referit și D. Caracostea în studiul Clasicismul stilisticei poporane, dezvăluind în patrimoniul cultural imaterial formule deja cristalizate artistic care în „clasicismul de pretutindeni, au devenit tipare de universalizare” [76, p. 423]. Revenirea ciclică la modalitățile arhetipale de creație și inspirație reface mitul „eternei întoarceri” sau mitul „Vârstei de aur”, care reprezintă, în fond, prin nostalgia „primordialului” și întoarcerii la origini, rezistența în fața istoriei și a atacurilor violente din partea ideologiilor presupuse a fi revoluționare ce intenționau să construiască „o cultură cu adevărat populară” și care mizau, de fapt, să impună „o cultură socialistă în conținut și națională în formă”. Prin urmare, orientările sau căutările scriitorilor de a revigora, resuscita mediul literar, sufocat de dogmele metodei de creație a realismului socialist, trebuiau să pornească de la niște modele fundamentale consolidate. „Alături de folclor, literatura clasică a constituit acel reper indicator, de care apropiindu-se și cu care identificându-se spiritual ori, dimpotrivă, îndepărtându-se și înstrăinându-se, procesul literar din deceniile următoare a marcat salturi calitative, realizări valorice importante sau a bătut pasul pe loc în lâncezeală și rătăcire estetică” [296, p. 233]. În cele ce urmează vom încerca să demonstrăm că și în perioada postbelică, în procesul de revitalizare a fenomenului literar românesc, în momentul unei anume destinderi/liberalizări a sistemului socialist, se observă o antrenare catalizatoare continuă a creației populare și a mitologiei autohtone, cu atât mai mult că apariția și evoluția literaturii scrise au fost puse întotdeauna pe seama prezenței substratului folcloric. Perioada contemporană, în pofida tuturor anacronismelor și sincronismelor identificate de critica literară, a devenit etapa catalitică de transfigurare estetică a valorilor, miturilor, simbolurilor și motivelor patrimoniului cultural intangibil, în acest fel susținând și latura de modernizare prin reintegrarea tradiției în cotidian. Descoperirea folclorului ca model de inspirație pentru literatura de autor a generat și apariția unor accepții teoretice de definire a fuziunii/interferenței creației populare cu opera cultă. Sintetizând toate încercările de taxonomizare ale criticii și teorii literare, am reușit să identificăm o serie de modalități de înlerlexlualizare a folclorului: citare, împrumut, copiere, imitație, 9 stilizare, asimilare organică, prelucrare, preluare, absorbție, modificare, analogie, personanță, simil folcloric, mutație funcțional-estetică, mutație ontologică, transfigurare estetică, utilizare a folclorului ca paradigmă pentru dezvoltarea literaturii de autor, valorificare, transformare, receptare, restilizare, recreare, nuanțare, mimare, decorativitate, detașare de modele și creare pe cont propriu în spiritul lor etc. În reliefarea impactului produs de către constituentele etnofolclorice asupra prozei literare am adoptat o viziune dublă de interpretare, urmărind sincronic și diacronic raportarea unor scriitori la anumiți predecesori, prin evidențierea unor modele deja consemnate de critica literară, dar și mutațiile survenite în noul context artistic. Viziunea cercetării este una interdisciplinară, deoarece, investigarea unui fapt de cultură populară, text folcloric, ne obligă să recurgem la sprijinul mai multor discipline: folcloristică, etnologie, antropologie culturală, mitologie, istoria religiei, teoria literaturii etc. Atât modelele consolidate, cât și noile mutații estetice au demonstrat că folclorul întotdeauna „nutrește, fecundează, este punct de pornire, izvor artistic, fond autohton, model de artă, înrâurire, tradiție și izvor de înviere, modernizează creația literară prin forța spirituală interioară a poporului” [270, p. 32], iar spațiul de sorginte folclorică al satului românesc devine prolific în conturarea unor reprezentări lirice și epice a mediilor țărănești în care se află conservată esența morală și spirituală a neamului. Începând cu anii ‘60, procesul literar cunoaște o mutație esențială în încercarea de a revigora și moderniza lirismul românesc. Căutările sunt puse pe seama reabilitării tradiției clasice interbelice de valorificare estetică cultă a folclorului. În acest sens, criticul Andrei Țurcanu va sublinia tendința scriitorilor de a depăși concepția vulgarizatoare a folclorului și a caracterului popular: „De la mimarea superficială a unor ritmuri și versificări folclorice accentul s-a deplasat spre profunzimile unei mitopoezii populare, spre sugestia muzicală a unor ritmuri fundamentale și a unor imagini esențiale. E de constatat și efervescența unor forme literare insolite pentru un spațiu literar rigid și anchilozat, a unor structuri și modalități artistice necunoscute în cadrul limitat al metodei de creație totalitariste (proza lirică, balada și baladescul, romanța, monologul interior, viziunea antropomorfică etc.)” [296, p. 246]. Scopul și obiectivele cercetării. Scopul lucrării constă în identificarea și cercetarea funcționalității constituentelor etnofolclorice intertextualizate în structura prozei scriitorilor români din Republica Moldova în perioada anilor 1960-1980 și evaluarea nivelurilor de asimilare, sublimare, transfigurare estetică a motivelor, simbolurilor și imaginilor mitico-folclorice din creația populară în operele artistice ale prozatorilor: G. Meniuc, I. C. Ciobanu, V. Beșleagă, V. Vasilache, I. Druță, D. Matcovschi, V. Ioviță, S. Vangheli etc. Obiectivele care fac posibilă atingerea scopului preconizat sunt următoarele: 10 - Reconsiderarea valorică a fenomenului relaționării folclorului cu literatura cultă; - Identificarea formelor interferenței creației populare cu literatura română cultă; - Ilustrarea specificului conceptual al constituentelor etnofolclorice, sintetizând studiile ce abordează acest subiect; - Prezentarea repertoriului variat al constituentelor etnofolclorice operat în studiile moderne; - Interpretarea și examinarea corectă a fenomenului de folclorism, stabilind dimensiunile autentice ale procesului analizat; - Determinarea și sistematizarea avantajelor transfigurării elementelor etnofolclorice în proza din Republica Moldova, luând în vizor atât contextul literar, dar și socio-cultural, politic al perioadei investigate; - Evaluarea fenomenului asimilării organice a constituentelor etnofolclorice în proza scriitorilor din Republica Moldova (anii 1960-1980); - Interpretarea rolului intertextualizării folclorului în literatura română din Republica Moldova cu referință la perioada investigată; - Identificarea și examinarea funcționalității motivelor, simbolurilor, imaginilor folclorice în textele narative analizate; - Decodificarea mesajului recontextualizant al elementelor etnofolclorice transfigurate prin raportarea la tradiția populară. - Evidențierea unor particularități individualizante, stileme literare în valorificarea elementelor folclorice în proză. Noutatea și originalitatea științifică a lucrării. Studiul reliefează conceptele de constituente etnofolclorice, precizându-le statutul teoretic în cadrul evoluției actuale a studiilor de folcloristică și etnologie, bazate exclusiv pe redimensionarea influențelor dintre patrimoniul cultural imaterial și literatura scrisă, pe reconsiderarea fenomenului de folclorism literar. Actualitatea temei este demonstrată de caracterul ei interdisciplinar (folclor-literatură), prin relaționarea folclorului cu procesul literar, aparținând atât științei care studiază cultura populară, cât și teoriei literaturii, ceea ce a solicitat o revizuire exigentă în vederea stabilirii unor noi direcții de investigare. În corespundere cu orientările actuale ale cercetării faptelor de folclor, prezenta lucrare tinde să contribuie la reconsiderarea mai multor aspecte ale subiectului luat în discuție. Reconstituirea diacronică a percepției constituentelor de folclor, a evoluției conexiunii dintre creația populară colectivă și cea individuală scrisă, prin reliefarea mecanismelor de recontextualizare a componentelor tezaurului imaterial în substanța operelor literare a prozatorilor români din Republica Moldova - reprezintă câteva aspecte elucidate în teză. Aplicarea viziunii folcloristice asupra identificării și interpretării imaginilor, motivelor, 11 simbolurilor, mitemelor, structurilor prozodice, secvențelor lirice, convențiilor narative etc., intertextualizate în operele literare ale scriitorilor prin raportarea la manifestarea acestora în mentalitatea populară constituie o perspectivă nouă adoptată cu referire la investigarea prozei din Republica Moldova, studiată preponderent sub aspect literar. Canalizarea acestui demers pe viziunea de cercetare folcloristică a permis identificarea modalităților folclorice de creație, a componentelor de substanță ale creației populare asimilate în mod plastic. Prin urmare, au fost relevate mecanismele de transfigurare a elementelor folclorice în operele literare, în funcție de orientările literare ale prozatorilor. Valorificarea constituentelor etnofolclorice și mitopoetice în proza din Republica Moldova demonstrează fenomenul mutațional al imaginilor statice în cele dinamice, consolidate ca principiu de gândire artistică și procedeu de creare a imaginii plastice naționale a lumii. Evidențiind latura subversivă a unor opere artistice, am stabilit importanța recontextualizării constituentelor etnofolclorice în creația artistică a scriitorilor ca fenomen general tipologic de rezistență în fața vitregiilor istorico-literare. Pentru basarabeni, folclorul, a fost poate unicul limbaj, care exprima subtil, subliminal, sufletul, atunci când era supusă cenzurii chiar și creația populară. Crezul național s-a manifestat prin diverse forme și mijloace, menținând vie conștiința românească pe segmentul unității și integrității culturii, al tezaurului spiritual al moldovenilor de la est de Prut cu întreaga națiune română: limbă, istorie, tradiție, obiceiuri și durând opere care să reprezinte o expresie autentică a vieții poporului, în ciuda procesului de deznaționalizare partinică, de formare a unei noi, false, națiuni, cea „sovietică moldovenească”, diferită de cea românească. Noutatea prezentului demers constă în studierea sub aspect sincretic și analitic a unui număr considerabil de constituente etnofolclorice valorificate literar, ca argument al interesului sporit al individualităților creatoare pentru valorile memoriei populare, percepute ca mecanism generator și alternativă importantă în dezvoltarea culturii naționale în condiții de criză identitară. Investigarea elementelor etnofolclorice în proza contemporană a făcut posibilă nu doar constatarea unui produs estetic al aspectului folclorico-etnografic obiectiv sau al transfigurării conștiente a componentelor respective din câmpul semantic al patrimoniului cultural imaterial, dar și perceperea acestora ca pe un fundament catalizator funcțional (generator de forme și emițător de semnificații), un sistem creativ universal, o posibilitate conceptuală de percepere a lumii, o capacitate spirituală și estetică continuă și un mijloc de constituire a imaginii poetice. Problema științifică soluționată constă în reevaluarea istorico-teoretică a modalităților de preluare, recontextualizare, asimilare organică și transfigurare estetică a componentelor etnofolclorice în proza basarabeană din perioada 1960-1980, fapt care a contribuit la formularea unei originale perspective etnofolclorice de abordare a interferențelor folclorico-literare având ca 12 efect reconceptualizarea noțiunilor fundamentale de folclorism și constituente etnofolclorice în vederea reinterpretării și aprecierii valorice obiective a prozei scriitorilor basarabeni din perioada indicată. Rezultatele științifice principale înaintate spre susținere: 1. investigarea constituentelor etnofolclorice în contextualitatea literaturii culte a determinat elucidarea semnificațiilor categoriilor folclorice remodelate, morfologia acestora, substanța alegoriei, metaforei și simbolului, precum și subordonarea valorilor arhetipale mitice, ale culturii populare imateriale și materiale, venite din anumite prohibiții comportamentale sau din istorie; 2. inventariind repertoriul elementelor care formează fondul tradițional al folclorului, am observat că acestea sunt deosebit de variate și productive, nefiind o simplă înmănunchere adițională, ci o structură caracterizată de interrelaționalitatea tensională, dinamică, a constituenților în imanența contextelor etnofolclorice; 3. analiza funcțională internă a faptelor de folclor (obiceiuri, credințe, obiecte, idei) demonstrează vitalitatea funcției exercitate, imposibilitatea separării de mediul care o integrează; 4. formele de articulare a constituentelor etnofolclorice în universul literaturii se produc printr-o modificare a paradigmei: transferuri de substanță, de forme, de procedee; 5. scriitorii preiau modalitățile de comunicare ale limbajului poetic specific unei specii folclorice, încât la o analiză interpretativă a creației lor artistice constatăm valențe de metaforic, emotiv, simbolic, ideografic, baladesc, sentențios sau gnomic, invocativ, imperativ, fabulativ etc.; 6. faptul folcloric este caracterizat de anumite constante sau trăsături specifice, însușite din mediul în care au fost create, având și anumite semnificații și structurări artistice, dictate de mentalitatea colectivității și funcția pe care o îndeplinește; actualizarea acestuia într-un alt mediu declanșează procesual o altă funcționalitate; 7. constituentul mitic sau folcloric preluat de literatură suferă o mutație de la funcția sacră sau ceremonială etc. la cea profană, literară, îmbogățindu-se evident prin transfigurare estetică cu viziunea și interpretarea individuală a scriitorului; 8. elementele folclorice nu reprezintă doar niște surse de inspirație pentru literatură, ci servesc drept modele încărcate de structuri semantice (simboluri); 9. demersul analitic inițiat presupune un prim nivel, la care se conturează elementele valorice ale creației populare și integrarea acestora în creația originală și un al doilea nivel, unul aplicativ, cu referire la relațiile dintre elementele constitutive ale culturii populare spirituale și transcenderea lor în literatura cultă; 10. fenomenul impresionant al folclorismului ia amploare genurială, astfel se observă extinderi și în structurile narative, demonstrând că asimilarea folclorului în proză provoacă 13 transformări radicale ale coraportului instanțelor autor - narator - personaj - cititor. Importanța teoretică și valoarea aplicativă a lucrării. Teza se adresează celor interesați de cercetarea conceptuală a constituentelor etnofolclorice, de perspectiva folcloristică de interpretare a fenomenului relaționării folclorului cu literatura scrisă, fiind utilă la elucidarea rolului constituentelor etnofolclorice în dezvoltarea prozei postbelice din Republica Moldova și la investigarea traiectului artistic al unor prozatori reprezentativi ai literaturii naționale. În baza rezultatelor obținute se vor taxonomiza unele modalități de intertextualizare a folclorului, ca principiu de creare și receptare a textului. Aprobarea rezultatelor tezei. Concluziile și ideile de bază ale investigației au fost valorificate în peste 15 lucrări. Articole la tema tezei au apărut în revistele de specialitate Metaliteratură (4 articole) și Philologia (3 articole). Alte 19 materiale au fost comunicate și discutate public în cadrul mai multor conferințe naționale și internaționale. Suportul metodologic și teoretico-științific. Studiul de față vizează evoluția diacronică a relaționării folclorului cu literatura scrisă, în cadrul căreia sunt reconstituite și interpretate noțiunile de constituente etnofolclorice și folclorism, accentuându-se actuala conceptualizare în studiile folcloriștilor și etnologilor. Conjugând identificarea, examinarea, cercetarea interpretativă și metoda comparativă, am încercat să inițiem o investigare obiectivă a mesajului recontextualizat al constituentelor etnofolclorice transfigurate în opera literară a prozatorilor din Republica Moldova prin confruntarea cu sensurile și semnificația semnelor în ansamblul semiotic general al culturii populare. Metoda comparativă și-a găsit aplicare și în sistematizarea și clasificarea faptelor de folclor (tipologie tematică), în acest fel făcând posibilă relevarea unor trăsături individuale privind manifestarea diferită a fenomenului de folclorism în perioade literare concrete și în creația scriitorilor în parte. Prin asocierea metodelor structuralist-antropologică sau morfologică, fenomenologică și pragmatică, lucrarea își propune o analiză sistemică și conceptuală a constituentelor etnofolclorice, descriind în acest sens și rolul funcționalității lor în cadrul diverselor contexte. Am apelat la analiza structurală pentru a studia sistemul compozițional al elementelor, motivat de caracterul formalizat al literaturii populare, datorat necesităților mnemotehnice și puterii prin care tradiția își impune formele elaborate; abordând tehnicile narative ea ne-a ajutat la depistarea elementelor dinamice (funcțiilor), invariante, funcționale ale structurii și elementele labile, variabile, nefuncționale (întâmplătoare) ale stilului în structura operelor literare. Adoptând metoda semiotică, am investigat faptele de folclor ca procese de comunicare a conotațiilor în diverse actualizări, pentru a putea elucida tipurile de discurs, ca rezultat al intertextualității. Pătrunderea elementelor recente în complexul de relații duc la devierea codurilor, la schimbarea modelelor, la variante inedite care reflectă noi direcții socio-culturale. 14 Analiza mitopoetică (simbolică) ne-a dat posibilitate să evidențiem noi straturi semantice în creațiile artistice contemporane, inclusiv în acelea care aparent sunt departe de mit și folclor. Îmbinarea metodei de reconstituire a contextului ritualic de actualizare a faptelor de folclor și a arhetipurilor a permis identificarea transfocalizărilor survenite în urma recontextualizării în creația literară. Metoda examinării sau exegezei estetice ne-a fost utilă în abordarea fenomenul folcloric din perspectiva sistemului expresiv al limbajului, care îl actualizează în fapte și manifestări artistice vii, în funcție de mediul și indivizii care participă la aceste concretizări. Analiza literară, ca fundament al examinării estetice, ne-a facilitat decodificarea semnificațiilor cuprinse în structura și conținutul componentelor etnofolclorice și identificarea modelelor artistice și a mijloacelor de expresie prin intermediul cărora aceste denotații sunt transmise receptorului, pentru a putea investiga raportul dintre creația populară orală și cea scrisă. Metodele postructuraliste ne-au orientat cercetarea spre cunoașterea intrinsecă a funcțiilor și valorilor proceselor prin care se realizează la nivelul performanței variantele, deoarece în investigarea faptelor de folclor o importanță esențială o au mecanismele după care se corelează faptele la nivelul performanței, justificarea sau logica acestor corelări, în acest sens fiind posibilă și analiza structurilor de adâncime. Ca perspectivă esențială de cercetare în capitolul 2 și 3 am apelat la metoda hermeneutică, pentru a interpreta fenomenele culturii spirituale identificate, utilizând diverse tehnici de descifrare a unui dat simbolic reliefate în tratatele de simbolistică și arhetipologie culturală. Sumarul compartimentelor tezei. Lucrarea este alcătuită din adnotare în limbile română, rusă și engleză, introducere, trei capitole, concluzii generale și recomandări, bibliografia lucrărilor științifice, a textelor literare consultate, declarația privind asumarea răspunderii, CV-ul autoarei. În Introducere sunt formulate scopul și obiectivele cercetării, este argumentată importanța științifică, noutatea cercetării și actualitatea temei; de asemenea este relevată aplicativitatea teoretică și practică a rezultatelor cercetării. Capitolul 1 Fenomenul relaționării folclorului cu literatura cultă conține două subdiviziuni: prima este destinată elucidărilor teoretice privind formele interferenței creației populare cu literatura, iar a doua - conceptualizările referitor la statutul constituentelor etnofolclorice. Formele de relaționare presupun atât o asimilare a folclorului de către literatură, cât și invers, a literaturii de către folclor. Ne-am axat cercetarea doar pe prima perspectivă, inventariind parcursul istoric al cercetării conexiunii folclor-literatură, pornind de la definirea viziunii folcloristice de investigare care presupune și conturarea unor probleme importante 15 privind inventarierea genurilor și speciilor creației folclorice valorificate cu predilecție de literați. A doua parte a capitolului se referă în exclusivitate la definirea noțională a constituentelor patrimoniului cultural intangibil, parcurgând diacronic evoluția tratărilor științifice privind aceste concepte. S-a atras atenție viziunii etnologice de interpretare a componentelor ca fapte și acte de cultură populară în permanentă actualizare, subliniindu-se și tipologia variată a constituentelor etnofolclorice operată în studiile moderne. Capitolul 2 Rolul constituentelor etnofolclorice în evoluția prozei postbelice din Republica Moldova identifică și supune analizei natura și aspectele de manifestare ale folclorismului în literatura română din Basarabia în perioada anilor ‘60-‘80 ai secolului al XX- lea, în comparație cu perioadele precedente, unde se evidențiază trăsăturile specifice și direcțiile de investigație a domeniului în perspectiva discernerii noilor valori artistice vizând factorii culturali și politici ai perioadelor istorice concrete. Evaluarea fenomenului asimilării organice sau a sublimării constituentelor etnofolclorice în proza din Republica Moldova reflectă concomitent cu precizarea rolului intertextualizării folclorului în țesătura narativă și factorii predispunerii scriitorilor pentru valorificarea folclorului în proza de respirație rurală. În același capitol am urmărit procesul de transfigurare estetică a principalelor elemente cosmogonice în literatura română contemporană din codul poetic popular, unde am demonstrat că, deși se produc modificări de cod simbolic, totuși se rămâne în perimetrul modelului folcloric actualizat, diferența constând în modificarea elementelor configurative din cauza schimbării registrului discursiv. Capitolul 3 Transfigurarea constituentelor etnofolclorice în operele literare ale prozatorilor din Republica Moldova reliefează abordarea aplicativă privind modificările constituentelor etnofolclorice în ansamblul compozițional al lucrărilor artistice ale celor mai reprezentativi prozatori ai spațiul literar investigat. Analizate în parte și comparate, prozele scriitorilor dezvăluie individualitatea creatoare a autorilor, dar și aspectele comune în transfigurarea constituentelor etnofolclorice. Sunt urmărite predilecțiile scriitorilor pentru folclor ca valoare documentară, ca element decorativ cu valoare etnografică, ca pretext pentru dezvoltarea epică a subiectului, ca argument al activității și comportamentului personajelor, ca modalitate compozițională, ca pilon de rezistență în fața destabilizării sociale survenite în urma pătrunderii civilizației urbane în mediul rural și acțiune subversivă contra politicii promovate de autorități ș. a. Apelul prozatorilor la simbol, motiv, imagine, la fapte și formule mitico-folclorice, la convenționalul epicii populare, la atmosfera și cadrul rustic etc. le oferă posibilitatea constituirii unor sisteme textuale opuse celor modernizante, supratehnologizante și care uneori descoperă subtexte subversive, în contradicție cu solicitările proletcultiste. Cuvinte-cheie: folclor, literatura română, interferențe folclorico-literare, folclorism, constituente etnofolclorice, asimilare, preluare, citare, transfigurare estetică, intertextualitate. 16 1. FENOMENUL RELAȚIONĂRII FOLCLORULUI CU LITERATURA CULTĂ 1.1. Formele interferenței creației populare cu literatura Cultura națională, ca un bun al spiritualității unui popor, cuprinde în aria ei semantică atât literatura orală, cât și cea scrisă. Ambele sunt părți componente ale unui sistem organic, raportul dintre ele fiind relevat de numeroase studii științifice literare și folclorice. În această ordine de idei, George Muntean subliniază faptul că folclorul a constituit „o prezență permanentă în literatura cultă și în celelalte arte”, un element viabil printre „substraturile lor perpetue, o albie în care multe au curs neîncetat” [240, p. 5]. Convins de forța catalitică a creației populare ca bază esențială în dezvoltarea literaturii, Garabet Ibrăileanu menționa adevărul incontestabil: „Poezia cultă este evoluția poeziei populare” [205, p. 74], iar „«materialul folcloric» n-a alcătuit numai o sursă inspiratoare a motivelor poeziei contemporane, ci - într-o însemnată măsură - a contribuit la cristalizarea formei poetice însăși” [164, p. 6]. Analiza interacțiunii dintre aceste două componente a provocat și conștientizarea specificității fiecărui constituent în parte al acestui sistem viabil din perspectiva estetismului critic, insistând asupra „naturaleții și spontaneității poeziei folclorice și artificialității celei scrise” [205, p. 74]. În plan hermeneutic, cercetătorii respectivei interacțiuni sesizează „sinteza creatoare” a fondului cu forma, ca elemente indispensabile într-o operă artistică, și descoperă aceste „zăcăminte folclorice” pe care scriitorul-creator, „conștient sau inconștient” [164, p. 7], le valorifică în lucrările sale. Interacțiunea dintre constituentele etnofolclorice și literatură a constituit un obiect de cercetare atât al folcloristicii, cât și al criticii și teoriei literare. E cert că studiile întreprinse diferă nu numai prin maniera individuală a fiecărui exeget de a soluționa dilemele științifice, ci și prin specificul acelei științe, prin a cărei prisme este inițiată investigația. Cercetarea aspectelor teoretice și metodologice ale folcloristicii e firesc să se efectueze în strânsă corelare cu celelalte discipline, identificându-se reperele comune. După cum un fapt folcloric nu poate fi îndepărtat de „creația profesională, de literatură, de muzică, de coregrafie, [...] tot așa folcloristica nu poate fi izolată de istorie, de lingvistică, de etnografie, de sociologie, de toate științele care [...] cercetează viața socială, cultura și creația populară” [263, p. 49]. Exegetul M. Pop propune drept model de analiză științifică a creației populare orale studiile etnologului Ovid Densusianu despre caracterul interdisciplinar al folcloristicii, în care descoperă importante repere cu privire la poetica și stilistica literaturii populare: „rolul literaturii orale românești înaintea apariției literaturii scrise și prețioase considerații teoretice în legătură cu conținutul și forma operelor literare, cu valorile expresive pe care limba noastră le oferă poeziei, cu unele elemente ale arsenalului de mijloace artistice de realizare a poeziei populare” [263, p. 85], subliniind astfel contribuția poeziei populare la realizarea poeziei moderne. În mod pregnant se impune și viziunea cercetătorului Ion T. Alexandru asupra 17 identificării și cercetării „izvoarelor”, „surselor” poeziei române contemporane din punctul de vedere al unei „utile” metodologii interdisciplinare - dubla perspectivă: pe de o parte, „a «rădăcinilor» folclorice și mitice ale poeziei culte - deci a folcloristicii și etnologiei ca discipline ale culturii populare” și, pe de altă parte, „aceea a criticii și istoriei literare definite în sens științific superior, călinescian, ca știință inefabilă și sinteză epică” [13, p. 32]. În aceeași ordine de idei, și cercetătorul S. G. Lazutin, în articolul Interacțiunea dintre literatură și folclor: aspecte și metode de cercetare, consemnează că segmentul ce vizează relația folclorico-literară este interdisciplinar, de studiul acestuia ocupându-se atât știința literaturii, cât și folcloristica. E necesar ca științele respective să-și conștientizeze problemele specifice și metodele de cercetare. Parcursul istoric al cercetării conexiunii folclor-literatură Studiind diacronic procesul cercetării acestei condiționări reciproce, am descoperit un decalaj considerabil numeric de fundamentare teoretică între lucrările ce vizează pozițiile științei literaturii și cele ale folcloristicii. Mult mai complex și profund este întemeiat aspectul științifico-literar; cât privește cel folcloristic, acesta încă necesită o consolidare și sistematizare teoretică. În primele decenii ale secolului al XX-lea în studiile la temă nu este abordat nici unul din aspectele prezentate (științifico-literar sau folcloristic), materialul folcloric preluat (motive și imagini) este doar consemnat, în așa fel încercând să fie argumentat faptul că un scriitor sau altul a folosit în opera sa folclorul [350, p. 103-112]. Începând cu anii ‘30, subiectul investigat cunoaște un interes sporit din partea specialiștilor. Pornind de la lucrările cercetătorului I. M. Sokolov, care remarcă aspectul științifico-literar, menționând că folcloristica de fapt e parte componentă a științei literaturii [362], exegetul N. P. Andreev, în anul 1936, într-un articol dedicat folclorului în lirica scriitorului rus N. A. Necrasov, stabilește elementele fundamentale diferențiative ale studierii interdependenței folclorului și a literaturii profesioniste, subliniind necesitatea studierii teoretice mai profunde a influenței creației populare asupra operei literare [335, p. 60]. Timp de câteva decenii au existat controverse metodologice între pozițiile celor doi cercetători ruși: L. I. Emelianov și P. S. Vâhodțev. Emelianov considera că folclorul nu e un indice de determinare a identității naționale a unui scriitor, iar „problema influenței folclorului asupra literaturii e doar de ordin teoretic”, fiindcă „doar acei scriitori merită atenție, al căror recursul la elementele folclorice se deosebește, într-o oarecare măsură, printr-o specificitate proeminentă, pentru care folclorul nu este doar o tradiție artistică, dar și o tradiție creatoare, specială” [345, p. 194], și deoarece „folclorul e o tradiție” pentru literatura cultă, „el urmează să fie studiat ca tradiție, dar nu ca mărturie a calităților deosebite ale literaturii” [345, p. 197]. În felul acesta exegetul îl învinuia pe P. Vâhodțev că identifica folclorismul cu identitatea națională. Drept răspuns la acuzațiile înaintate, cercetătorul vizat găsea puncte slabe și în afirmațiile lui 18 Emelianov: „Temându-se de «fetișarea» folclorului pe lângă «oricare alt fapt de cultură», criticul încearcă să demonstreze că folclorul este «doar un izvor de cunoaștere estetică». Dar în acest caz, concluzionează Vâhodțev, problema folclorismului se dizolvă printre celelalte probleme și se reduce, practic, la zero” [340, p. 4]. Vom putea observa ceva mai târziu că viziunea lui Emelianov asupra creației populare orale se regăsește într-o serie de studii teoretice semnate de Ovidiu Densusianu, Dumitru Caracostea, Adrian Fochi, Gheorghe Vrabie, Mihai Pop, Victor Gațac, Uzdiat Dalgat ș. a. După cum am menționat și în articolul nostru Folclorul și literatura scrisă: aspecte teoretice [132], începând cu anii ‘70 ai secolului trecut, interacțiunea dintre folclor și literatura de autor ajunge a fi în centrul problemelor teoretice investigate de folcloristică, deoarece, spre deosebire de studiile critice și teoretice, studiile folcloriștilor relevă o bună cunoaștere a constituentelor de patrimoniu cultural intangibil, iar aspectul literar al cercetărilor se îmbină cu cel folcloristic. De asemenea, în aceste lucrări folclorul și literatura scrisă nu sunt percepute ca forme de artă diametral opuse (accepție valabilă, mai ales, pentru cercetătorii substratului folcloric al literaturii vechi) [333; 352], dar ca forme ce se apropie tipologic și structural, fiind considerate manifestări ale unui fel de „bilingvism” al tradiției culturale naționale. Accentuându-se caracterul dificil, uneori chiar complicat al acestor relații, se ajunge la ideea că „în unele cazuri, tradiția folclorică, într-un anumit sens, este mai productivă în literatură decât în folclor” [354, p. 14]. Se schimbă și abordările metodologice ale problemei, tehnicile și metodele utilizate de folcloriști sunt aplicate în studiul literaturii, iar metodele teoriei literaturii - în domeniul folclorului. Astfel, pentru înțelegerea specificului relației dintre folclor și literatura scrisă în domeniul poetic, se impune o concepție recunoscută deja științific, potrivit căreia cele două domenii reprezintă elemente ale unui metasistem - literatura sau creația artistică („xygo^ecTBeHHaa cnoBecHocTb”). În același timp, vorbind de folclor, ne referim nu numai la textele verbale, dar și la totalitatea interacțiunilor dintre formele verbale și non-verbale ale culturii populare. Folclorul și literatura scrisă sunt în acest caz nu numai subsisteme ale literaturii artistice, dar și subsisteme ale tradiției culturale naționale. Postmodernitatea recondiționează procesul literar, dar și hermeneutica literară, dictând reevaluarea conceptelor și adoptarea unei noi strategii de investigare. Rolul pronunțat al folclorului la dezvoltarea literaturii scrise determină instaurarea unei practici mitopoetice de revelare a eului creator, altfel zis expresia conștiinței auctoriale prin prisma poeticii mito-folclorice [341]. La etapa respectivă ia contur tot mai pronunțat dialogul dintre cele două culturi: orală și scrisă, în felul acesta literatura se îmbogățește cu creații poetice originale, își creionează un caracter extins universal. Elementele mitopoetice și etnofolclorice, angrenate în operele 19 scriitorilor, dintr-un material imagistic static se transformă într-un principiu de gândire artistică, într-un procedeu de creare a imaginii plastice naționale a lumii. De aceea, se consideră că factorul de analiză mitopoetică va permite evidențierea noilor straturi semantice în creațiile artistice contemporane, inclusiv în acelea care aparent sunt departe de mit și folclor. Critica literară acordă o deosebită atenție dezagregării valorilor spiritual-estetice în creația scriitorilor contemporani, rolului universaliilor semantice și a invariantelor tematice în sistemul poetic al creațiilor, în general al specificului imaginii artistice a lumii. Percepția artistică a lumii vizează polarizarea profundă a proceselor majore ale civilizației. Pe de o parte, se accelerează ritmul globalizării societății, nivelarea masivă a valorilor, mărirea volumului de informație; pe de altă parte, crește interesul față de irațional, arhetipurile străvechi de comportament, metoda folclorică de cunoaștere a lumii, ceea ce reprezintă, în fond, dorința tainică de a găsi o alternativă sistemelor mimetico-imitative restrictive, disocierii rezervate de cugetare logico-rațională, perceperii fragmentar-mozaice a lumii înconjurătoare. Valorile mito-folclorice au devenit un factor important în dezvoltarea culturii naționale, inclusiv a literaturii scrise. În perioada de după 1960 elementele mitice și folclorice obțin un alt statut în comparație cu statutul acestora în perioadele precedente. Valul mitico-folcloric a devenit un fenomen tipologic general în creația multor scriitori, un curent stilistic deosebit. Orientarea duală a relațiilor intrasistemice și a celor intersistemice au generat perceperea diferită a fenomenelor de mitologism și folclorism. Mitologismul este interpretat de pe poziția formelor „conștiente” de transformare a mitului, deosebindu-se șase tipuri fundamentale de „mitologism artistic” [351, p. 224-225]. Mitul în literatura contemporană s-a transformat profund și se prezintă nu ca o substanță individuală, dar ca una organică a poeticii creațiilor literare. Tot mai insistent apare interesul cercetătorilor față de aspectul mitologic al literaturii, perceput ca o trăsătură tipologică esențială [A se vedea: 360; 175; 15; 115; 192]. Cercetătorii subliniază importanța soluționării problemei mitologismului din perspectivă tipologică și rolul fecund al folclorului în formarea stilului în poetica literaturii contemporane. Se observă o dezbinare a tratărilor relațiilor teoretice și a celor istorice privind folclorul și literatura scrisă, ceea ce nu permite conturarea unei concepții întregite asupra folclorismului și mitologismului creațiilor literare. A. A. Gadjiev studiază elementele mito-folclorice în proza contemporană nu ca pe un rezultat al aspectului folclorico-etnografic obiectiv sau al transferului subiectiv al materialului specific din câmpul semantic al culturii populare, dar ca pe un substrat generator funcțional (cu caracter structural formator și producător de sensuri), un mecanism creator universal, o posibilitate conceptuală de percepere a lumii, un potențial spiritual și estetic perpetuu, adică nu ca pe un obiect al imaginii, dar ca pe un mijloc al acesteia. Cercetătorul deosebește trei niveluri 20 de investigare a acestei probleme: 1) studierea mitologismului și a folclorismului de concepție auctorială, a structurii plastico-narative; 2) depistarea elementelor mito-folclorice în sistemul artistic, a relațiilor de cauză și efect ale textului; 3) analiza invariantelor de gen și a genurilor originale integre (roman-mit, nuvelă-legendă, povestire-alegorie etc.), care reprezintă mostre ale memoriei creatoare în procesul dezvoltării literaturii. Viziunea folcloristică: cadru conceptual și abordări diverse Viziunea folcloristică implică descoperirea motivelor, simbolurilor, miturilor, structurilor prozodice, secvențelor lirice, convențiilor narative pentru a demonstra preluarea și prelucrarea folclorului de către scriitori în operele lor literare. Demararea acestui demers de cercetare presupune conturarea unor probleme importante: inventarierea genurilor și speciilor creației folclorice valorificate cu predilecție de literați, identificarea „procedeelor folclorice de creație”, a formelor prozodice ale liricii populare acceptate și transfigurate în mod plastic. Prin urmare, perspectiva enunțată prevede cercetarea temelor și motivelor folclorice la nivelul a trei straturi: „1) al unor credințe, datini, eresuri populare (mitologia terestră, a aștrilor tutelari - soarele și luna, motive mitico-magice, antinomia viață-moarte etc.); 2) al unor obiceiuri (rituri din ciclul vieții omului, cel calendaristic, rituri legate de anumite ocupații, păstorit, agricultură sau prilejuite de anumite sărbători, ceremonialuri etc.); 3) al influenței directe a anumitor specii ale literaturii orale propriu-zise (îndeosebi basmul fantastic și legendele etiologice, poezia incantațiilor și folclorului copiilor etc. Sau diverse înrâuriri formale, stilistice, prozodice etc.)” [13, p. 33]. De menționat că în majoritatea cazurilor orientarea referențială a scriitorilor spre moștenirea culturală a poporului român este dictată de noile direcții din folcloristică. Prin urmare, activitatea de culegere, tezaurizare și cercetare a mostrelor de cultură tradițională din a doua jumătate a secolului al XX-lea „nu face decât să se armonizeze cu utilizarea literar-estetică a producțiilor folclorice tradiționale și contemporane în poezia noastră actuală cultă, devenind astfel o importantă sursă a universului său imaginar” [13, p. 32]. Într-un studiu privind necesitatea și metodologia redactării culegerilor de folclor, etnologul M. Pop sublinia: „Cu toate noile orientări care se dădeau literaturii, folclorul a stat și de atunci, ca și mai înainte, în cultura noastră la temelia creațiilor marilor artiști” [263, p. 97]. Prin urmare, creația populară orală și literatura scrisă sunt percepute de folcloriști drept mărimi direct proporționale: evoluția procesului literar determină dezvoltarea folclorului, acestuia păstrându-i-se caracterul tradițional, i se adaugă elemente noi, care reprezintă în fond „expresia vieții, sentimentelor și idealurilor de astăzi ale poporului nostru, acele «manifestațiuni proprii de viață», cum le numea Ovid Densusianu” [263, p. 98]. E adevărat că alături de bunurile tradiționale circulă și „autentice creații noi în spiritul tradiției și astăzi nu mai puțin autentice, 21 creații noi care folosesc mijloacele de realizare ale literaturii sau muzicii culte” [263, p. 106]. Diferența între creația populară orală și cea scrisă ține de oralitatea și circularea în variante, trăsături ce nu-i permit să ia o formă finită, spre deosebire de opera literară scrisă care este „o creație definitivă a autorului și a epocii în care s-a realizat” [263, p. 161]. Această perspectivă reflectată în mai multe lucrări teoretice ale etnologilor consacrați din perioada postbelică, a fost susținută și de Dumitru Caracostea în Un examen de conștiință literară în 1915 [78, p. 733]: „Poezia poporană, se zice, e însoțită și susținută de cântec, cea cultă se mărginește la cuvântul rostit; poezia cultă e gustată în formă definitivă, scrisă, în care un autor cunoscut și-a cristalizat concepția, poezia poporană se transmite oral, trăiește sub felurite forme, din care la noi ajung, ca un ecou, unele variante” [77, p. X]. Cu referire la acest aspect, al influenței literaturii scrise asupra folclorului, istoricul și criticul literar Ovidiu Papadima propune o viziune interesantă asupra metodelor de analiză, străduindu-se „să identifice în cadrul creației populare elemente ce vorbesc de prezența stărilor fundamentale ce au generat diversele curente din literatura cultă” [247, p. 359], dezvăluind astfel perspectiva istorică de interpretare a conceptului de folclor: „Căci acesta este folclorul: o lume întreagă de artă în care poți întâlni firește, la modul lui specific - mai toate stilurile și toate epocile, căci el are o vechime incomensurabilă în existența lui. S-a vorbit adesea - și am vorbit și noi odată - de clasicismul folclorului.” [252, p. 585]. În primele sale studii științifice profesorul Mihai Pop investighează și interacțiunea dintre folclor și literatura scrisă, referindu-se prioritar la manifestarea acestuia în viața cotidiană și arte [267; 269; 262; 265; 266; 261; 268]. În privința cercetării fenomenului de infiltrare a folclorului în mediul urban, el se pronunță și asupra intermediarelor - „cărțile scriitorilor și lucrările compozitorilor” [263, p. 15], prin aceasta invitând mediul științific la studierea amplă a relației dintre creația populară și cea profesională, din moment ce folclorul, ca o „manifestare artistică autentică a forțelor creatoare ale poporului”, prezintă trăsături proprii, net distinctive în raport cu „arta profesională”, iar prin modul propriu de „realizare artistică” fiecare exprimă „idealuri și năzuințe similare” [263, p. 33-34]. Modelul de realizare artistică în creația populară ține de „caracterul colectiv, oral, anonim, de legătura permanentă cu tradiția, de larga lor răspândire” [263, p. 46], iar înțelegerea multiplelor și diverselor moduri de realizare artistică depinde de corelarea acestora (caracterul sincretic), ceea ce e, actualmente, diferit față de modelul creației artistice profesionale (având caracter individual, scris, autor cunoscut, inovator). Astfel, realizarea artistică în plan folcloric implică simbioza mai multor arte: literatură, muzică, dans, teatru. Aliajul, fiind atât de puternic, nu-i permite colportorului de folclor să le scindeze în elemente independente una fața de alta. Se insista asupra acestui sincretism, deoarece „poezia folclorică e însoțită și susținută de cântec, în timp ce poezia cultă se mărginește la cuvântul 22 rostit” [270, p. 12]. Și sistemul de recepționare în „planul opozițional oral-scris” [270, p. 11] e diferit. Receptarea creațiilor tradiționale prin filiera conștiinței sociale contemporane atrage noi funcții, sensuri și modificări în fondul și forma acestora, spre deosebire de contemplarea „artei profesionale”, în urma căreia obține doar o nouă semnificație. Astfel, „neavând o redactare definitivă consemnată în scris, textul și melodia unui cântec se pot schimba cu fiecare accepțiune pe care o capătă cântecul” [263, p. 36]. De aceeași părere este și C. Popa Caracaleanu, care percepe folclorul ca pe o existență definitorie și permanentă în „memoria colectivității umane”, acesta „prinde consistență doar în momentul reproducerii” [270, p. 11-12]. Memoria colportorilor sporește diferențierea dintre folclor și literatură: „opera literară capătă formă invariabilă din momentul consemnării în scris”, ceea ce-i asigură existența nelimitată în timp. Spre deosebire de care, reproducerea din memorie a operelor folclorice duce la apariția unor noi variante cu aspect inedit, care „își capătă individualitatea distinctă prin tonul poeziei adevărate, oglindă a candorii și naivității populare” [270, p. 12]. În aceeași ordine de idei, teoreticianul S. Jukas urmărește diferența dintre textele literare și cele folclorice implicând parametrii de comunicare: în timp ce opera literară presupune un destinatar, deoarece conține o anumită cantitate de informație nouă, performarea produsului folcloric (în special, anumite genuri) în mediul genuin face ca opoziția dintre emițător și receptor să scadă, iar când vine vorba de cântecul liric - ea dispare în genere [346, p. 8]. Și la ora actuală, continuă procesul de fundamentare a principiilor de studiu a interacțiunii dintre folclor și literatura scrisă din perspectiva folcloristică. Ceea ce se distinge vizibil e că într-o cercetare de acest fel în centrul investigațiilor se află folclorul și toate constituentele sale specifice. Observăm că investigațiile efectuate până în prezent arată că cercetările relației folclorico-literare sub aspect folcloristic pot prezenta materiale prețioase în soluționarea unor probleme importante ale științei despre folclor. De exemplu, despre modul de circulație a folclorului în perioada evului mediu putem judeca în baza monumentelor literaturii scrise a acelei perioade. În calitate de material de cercetare a istoriei folcloristicii medievale, aceste mostre scrise facilitează pronunțarea asupra conținutului și formei poetice a creațiilor populare orale. Apariția cântecului liric de recrutație, de asemenea, îl putem raporta doar la perioada introducerii serviciului militar. Cercetarea folcloristică urmărește faptul dacă scriitorul este un culegător de creații folclorice, dacă examinează condițiile de circulare a folclorului, a modului de interpretare, factorii de intertextualizare a elementelor etnofolclorice în țesătura creației literare. Este cunoscută utilizarea cu preponderență a speciilor creației populare orale în literatura scrisă a secolului al XIX-lea. De fapt, nu e scriitor al acestei perioade care să nu fi utilizat, într-o măsură 23 mai mare sau mai mică, expresii paremiologice. G. Asachi, I. Heliade-Rădulescu, C. Negruzzi, A. Donici, V. Alecsandri, I. Creangă, M. Eminescu, I. L. Caragiale etc. au apelat de nenumărate ori la folclorul românesc, utilizându-l în creațiile lor artistice. Se observă, de asemenea, că în exegezele asupra interacțiunilor folclorico-literare s-a atras atenție mai mult influenței folclorului asupra literaturii scrise a evului mediu, a sec. al XIX-lea și, mai puțin, a celei din sec. al XX-lea și al XXI-lea. Preferința electivă se explică, probabil, prin faptul că în literatura scrisă medievală, asemenea și în folclor, coraportul dintre individualul incipient și colectiv se află la aproximativ același nivel. Dar aceasta nu înseamnă că relația dintre literatura profesionistă și constituentele etnofolclorice din perioadele ulterioare nu prezintă interes. Din contra, în aceste etape istorice de evoluție a literaturii culte se configurează multiple aspecte de cercetare inedite, subiecte de investigare originale, deoarece aici se manifestă noi factori estetici. În această ordine de idei, cercetătoarea Tatiana Butnaru susține că pentru literatura din Republica Moldova în anii 1960-1980 important este nu atât „raportul dintre poezie și creația populară [...] redat la nivelul speciilor folclorice”, cât „valorizarea mitico-folclorică a individualităților scriitoricești”, determinarea a „ceea ce-i menține pe poeții basarabeni într-un mediu tradițional, autohton, dar în același timp, îi orientează în contextul literar european, le indică o cale spre universalizarea și sincronizarea valorilor” [74, p. 6]. În ultimii ani, atenția literaților și a folcloriștilor este îndreptată spre reconsiderarea varietății instrumentariului teoretic și repunerea în discuție modernizantă a metodelor de cercetare a interacțiunii folclorului și literaturii scrise, percepute ca „oâ^HOCTb - ooBecuocmb, cnoBecHoe uckyccTBo” (comunitate - literatură, artă literară) [355, p. 3. A se vedea: 354]. Utilizarea unor principii de analiză semiotică, metodă specifică de cercetare a exegeților ruși consacrați: U. B. Dalgat, M. B. Hrapcenko, V. N. Sadovskii, E. G. Iudin, D. M. Lasmanov, P. G. Bogatâriov, R. O. Jakobson, V. I. Propp, M. M. Bahtin ș. a., a deschis noi posibilități de interpretare. Perspectiva metodologică dată permite identificarea tipologiei concrete a folclorismului în studiu de caz, a caracterului și logicii relațiilor dintre folclor și literatură la diferite niveluri social-istorice și ideatico-estetice. Procesul literar este analizat din perspectivă diacronică și sincronică. Comentarea asemănărilor și deosebirilor dintre folclor și literatură necesită raportarea acestei probleme la individualitatea creatoare și măiestria artistică a scriitorului respectiv. În acest sens, cercetătorul rus M. B. Hrapcenko în articolul Despre careva rezultate și perspective în definirea problemei stilului menționa că „Perceperea stilului este nemijlocit legată de perceperea organicității, a sistemului: diferite stiluri - diferite sisteme artistice. Stilul nu este doar o interacțiune de elemente individuale, mai mult sau mai puțin legate între ele, ci sistemul însuși” [344, p. 5. A se vedea: 363, p. 97-171]. Abordarea semiotică contribuie la descoperirea interacțiunilor interioare ale sistemelor și 24 a coraportului dintre diferite elemente compoziționale, acestea reprezentând „o mulțime întreagă de componente corelative” [344, p. 6]. Prin urmare, relația folclorico-literară este percepută ca o interacțiune dintre „două sisteme estetice individuale: sistemul folclorului și sistemul literaturii” [344, p. 6]. În sistemul operei literare care intertextualizează folclorul funcționează relaționarea interioară dintre elementele ideatice ale imaginarului poetic și structurile discursive folclorice. Cât privește conceptul de folclorism, acestuia i se reduce sfera de utilizare, ajungând a desemna doar influența asupra literaturii excluzând domeniile artistice cum ar fi pictura, sculptura, coregrafia, muzică etc. În afară de aceasta, se stabilesc diferențieri tranșante între folclorismul atestat la nivelul istoric al literaturii scrise incipiente, unde elementele etnofolclorice prevalează și folclorismul manifestat la nivelul istoric al literaturii evoluate, unde „corelația dintre creația colectivă și cea individuală se schimbă în favoarea celei individuale, care se manifestă în caracterizarea personajelor, în apariția stilului individual, a autobiografismului creativității profesionale” [344, p. 14]. La primul nivel, folclorul pentru literatura scrisă este „o formă estetică indispensabilă și practic inconștientă, mai ales în sfera limbajului narativ”, unde prevalează „apelul inconștient al scriitorului la începuturi, adică la fondul de folclor” [344, p. 1415], din care considerente preluarea tradițiilor populare artistice de către literatura scrisă reprezintă un proces inconștient. „La prima etapă de dezvoltare a literaturilor scrise incipiente exprimarea lor individual-subiectivă se limitează la obiectivitatea folclorică” [344, p. 15], adică, procesul legitim are loc conform principiului genetic de preluare a tezaurului folcloric de către literaturile respective, stabilindu-se astfel și nivelul lor de evoluție. Al doilea nivel, însă, reflectă preluarea rațională și motivată de „puterea conștientă a artistului”, unde se manifestă prelucrările individual-artistice, reinterpretările, preluările modelelor folclorice, stilizarea după modelul popular-poetic, când scriitorul decide pentru sine să vorbească în limbajul folcloric, creând opere în cheia celor folclorice (exemple în literatura română: M. Eminescu, V. Alecsandri, I. Creangă, G. Coșbuc etc.). În concluzie, se formulează o definiție a conceptului de folclorism, care reprezintă convențional „recursul conștient al scriitorilor la estetica folclorică” [344, p. 15]. Eliza Botezatu, în consonanță cu afirmațiile cercetătoarei U. B. Dalgat, propune concretizări moderne ale definiției conceptului de folclorism: „Fenomen particular, cu profunde și ramificate implicații în dezvoltarea literaturii, folclorismul înseamnă, în mod curent, apelul conștient al scriitorului la estetica folclorică” [62, p. 8]. Raportul dintre recursul conștient și inconștient al scriitorilor la constituentele etnofolclorice a devenit temă de discuție și pentru cercetătorul G. G. Gamzatov care, într-un studiu dedicat problemei relației dintre folclor și literatură, afirmă: „Cât de paradoxal ar părea, din relatările U. B. Dalgat se vede că, de fapt, folclorismul este o categorie, care aparține așa numitor literaturi dezvoltate. Referitor la acest subiect, mi se pare, așa cum ne arată și adevărata 25 realitate, că literatura artistică, apărută din formele colective ale creației orale, deja este o realizare a conștientului estetic individual-subiectiv, fără a se referi la ce nivel de dezvoltare istorică se află literatura la etapa respectivă” [342, p. 114]. După cum ne relatează în continuare cercetătorul, creația individuală este un proces conștient, direcționat. Dependența de nivelul de dezvoltare al literaturii scrise, poate determina tipul folclorismului, dar nicidecum realitatea acestuia ca fiind „direct sau indirect”. În literatură, utilizarea imaginilor, subiectelor, modelelor poetice ale folclorului întotdeauna se face conștient și direcționat. De aceea se consideră irațional a menționa faptul că apelul la mijloacele folclorice de interpretare a unor scriitori în operele lor e un act inconștient și întâmplător: „Literatura în toate timpurile a avut și va avea nevoie de folclor” [342, p. 115]. Atât doar că în epoci diferite recursul la tezaurul folcloric este condiționat de conjunctura istorică. Atunci când se efectuează o cercetare fundamentată folcloristic a transfigurării fondului de folclor în creația literară este necesar să se țină cont de factorii distinctivi ai sistemului folcloric: apariția și circulația orală, fluctuația textului, tradiționalitatea stabilă și legitatea principiilor poetice, stereotipul imaginației limbajului artistic (tropii și figurile de stil), imuabilitatea situațiilor lirice de subiect și elementelor spațiale comune, lipsa așa-numitei tezaurizări, adică varierea estetică a metodelor de exprimare a unei și aceleiași idei (echivalență semantică) ca valoare a literaturii scrise. Elocventă este afirmația lui Nicolae Constantinescu care susține că „folclorului îi sunt proprii tradiționalitatea față de înnoirea specifică altor tipuri de artă, oralitatea față de scris, variabilitatea față de unicitate, caracterul colectiv față de caracterul individual al culturii neoreale, al literaturii și artei culte etc.” [146, p. 9]. Dacă pentru creația folclorică e primordială păstrarea tradiției constituite într-un mediu social, atunci pentru cea literară fundamentală va fi originalitatea, lipsa acesteia implică non-valoarea. Și opera folclorică are nevoie de o doză de originalitate, dar procesul respectiv inovativ nu trebuie să fugă de tradiție, în caz contrar varianta creată nu va ajunge să fie receptată: „ea devine expresie folclorică numai în măsura în care, cu timpul, devine ea însăși tradiție” [21, p. 44]. Un moment important în cercetarea relației folclor și literatura scrisă constă în definirea elementelor folclorice, care reprezintă, nemijlocit, componentele indispensabile ale unei structuri (sistem). Analiza semiotică prevede depistarea elementelor, determinarea calității, cantității și funcționalității lor. Într-o operă artistică constituentele etnofolclorice trebuie să fie analizate concomitent și separat (în sensul său primar), iar cel mai relevant - din punct de vedere al metamorfozei, căreia se supun în interiorul sistemului literar concret. În afară de aceasta, notabil este procesul stabilirii nivelului transformării elementelor etnofolclorice, care depinde de stilul individual al scriitorului, de profesionalismul său literar, de structura artistică a operei, de raportul dintre acestea și contextul social-istoric etc. E necesar de a evidenția că sensul de 26 „element” nu e de natură structuralistă, deoarece pentru structuraliști elementele de sine stătătoare sunt lipsite de sens [336], ele nu se înscriu nici într-un context social-istoric, nu au nici o legătură cu realitatea. Pentru noi însă e important a vedea funcționalitatea elementelor și în afara sistemului. Într-o operă literară interacțiunea constituentelor folclorice are specificul ei și se determină în funcție de nivelul de dezvoltare a literaturii. În cercetarea relațiilor folclorico-literare trebuie să ținem cont și de corelarea aspectelor sincronic-diacronic în evoluția procesului literar, deosebind relații externe (între sisteme) și interne (în interiorul sistemului). Problema relației dintre folclor și literatura scrisă se cere a fi analizată din punctul de vedere al derulării secvențelor istorice, deoarece folclorul a precedat literatura, și al interacțiunii principiale dintre două entități artistico-estetice [346, p. 8]. În prima fază de evoluție a literaturii române (literatura română în epoca feudală, anii 1400-1780) predomină opoziția din afara sistemului, când în calitate de factor primordial în opunerea a două structuri se evidențiază creșterea subiectivității și procesul formării stilului la scriitori. În sistemul literar primar opoziția nu este substanțială, deoarece aici prevalează principiile estetice ale folclorului. În perioadele ulterioare factorii diferențiali poetici se intensifică grație creșterii conștiinței artistice subiective a individualității creatoare. Se creează un nou sistem artistic sintetic în care se pun în funcție variate procese de consolidare a canoanelor literare, transformare sau neutralizare a sensului primar emoțional al elementelor folclorice, identificare a unor procedee stilistico-artistice inedite de valorificare a tezaurului folcloric, folosire a metodelor estetico-folclorice, a contrastului semantico-emoțional al imaginilor și cel al asociațiilor dintre formele poetice. În acest context se reliefează și posibilitatea manifestării unei opoziții de sisteme (folclor și literatura scrisă), cât și de elemente în interiorul sistemului. Folcloristul V. Gațac, într-un studiu despre romanul Povara bunătății noastre de I. Druță, problematizând funcționalitatea constituentelor etnofolclorice într-o operă literară contemporană, menționează nu numai interferențele cu tradițiile folclorice, dar și opoziția în raport cu acestea: „Folclorul și literatura sunt ca și cum două stări artistice diferite, dacă vreți - două substanțe estetice și două sisteme poetice diverse. Între ele există nu numai contacte, continuitate și reciprocitate, ci și opoziții estetice și evolutive. Anume aici se află una din principalele probleme istorico-teoretice ale corelației literaturii cu creația populară” [188, p. 160]. Studiile folclorice examinează și fenomenul corelării speciilor folclorice și a celor literare. Această interdependență își are specificul ei, evoluând pe parcurs din simplă (monospecială) în una complexă (sinteză polispecială). Pornind de la realitatea că literaturile tinere se apropie istoric și structural de sursele folclorice, cercetătoarea U. B. Dalgat constată dominanța acelorași specii tradiționale ca și în folclor. Exemple elocvente în literatura din Republica Moldova sunt poemele lui Pavel Boțu: Casă în Bugeac, Ruguri, Balada stropului 27 nestins, în structura cărora poemul alegoric se îmbină cu elementele de legendă, basm, baladă. Același lucru putem spune și despre romanul Povara bunătății noastre de Ion Druță, în care narațiunile baladești se îmbină cu convenționalul de basm (prin animismul naturii), cu diverse citări de cântece populare, descrierea obiceiurilor și nararea poveștilor, „brașoavelor” [188]. În literaturile dezvoltate recursul scriitorilor la una din speciile folclorice ține de finalitatea artistică. Scriitorul poate face apel la referința arhitextuală multiplă în funcție de structura narativă modernă, în sistemul compozițional al romanului formându-se relații complicate ca rezultat al intersectării diverselor specii folclorice. În unele lucrări se conceptualizează două direcții distincte de cercetare: folclorismul (termen propus de folcloristul Paul Sebillot spre sfârșitul secolului al XlX-lea) - studierea rolului folclorului la dezvoltarea literaturii scrise și folclorizația ([21, p. 40-41] / „numepamypHOcmb (jxoihkiopa" (literaturizarea folclorului - n. n.) [358, p. 93-102]) - contribuția literaturii la dezvoltarea folclorului. Primul aspect include cercetarea scopurilor, metodelor și posibilităților de utilizare a creațiilor artistice orale, a tradițiilor populare de către literatura scrisă atât în perioade istorico-literare concrete, cât și în opera scriitorului în parte. Cel de al doilea aspect ia în vizor o serie de posibilități de influențare a literaturii profesioniste asupra folclorului, precum și rezultatele acestei acțiuni. Deoarece în lucrarea de față ne interesează în mod exclusiv primul aspect, vom apela la cel de al doilea doar pentru a crea un tablou sinoptic al finalităților interacțiunii folclorului și literaturii. Prin urmare, „producțiile literare culte” fiind „supuse procesului de folclorizare” [270, p. 15], generează fluctuații ale sistemului de gen, apariția unor noi specii, subiecte, teme, personaje etc. în folclor [358; 21, p. 40-41]. De exemplu, au devenit Plugușor popular al copiilor versurile scriitorului bucovinean Gheorghe Sion (1832-1892): „Mâine anul se-nnoiește,/ Plugușorul se pornește...” [26, p. 12]. Creațiile lui G. Meniuc Hăitura lui Gheorghiță și Andrei Lupan În loc de hăitură au prins rădăcini în folclorul românesc din Republica Moldova, fiind interpretate cu rol de „hăituri” la Anul Nou în perioada postbelică, cea din urmă, fiind modificată, folclorizată, a fost înregistrată și în anul 1970 în cadrul unei cercetări de teren în satul Micleușeni, r. Nisporeni [28, p. 146-147]. Unele versuri ale scriitorilor din Republica Moldova: G. Vieru, A. Lupan, E. Bucov, I. Canna, L. Deleanu, P. Cruceniuc, P. Zadnipru ș. a., scrise în cheie folclorică, au cunoscut și variante folclorizate, fiind percepute în conștiința populară drept creații anonime (relevate de Lidia Axionova) [20, p. 153; 165, p. 193; 82, p. 175]. Camelia Popa Caracaleanu menționează că „de fapt, în zestrea culturii tradiționale, sunt de proveniență cultă: cântecele de stea, versurile funebre, unele orații, marșurile nupțiale, romanțele și cupletele, ce au pătruns și la țară, mai ales în Moldova” [270, p. 15]. 28 Folclorismul: cadru conceptual și tipologii În dicționarul de termeni științifici și populari BocmoinocidBxiicKiiii (jxoihkiop apariția conceptului de folclorism este atribuită folcloristului francez Paul Sebillot spre sfârșitul secolului al XIX-lea, instituit a desemna diversele implementări ale folclorului în viață, artă etc. [339, p. 406-407]. Conform altor studii de istorie a etnologiei termenul apare prin anii 1930, fiind utilizat de unii cercetători impropriu. În Rusia conceptul, fiind în atenția exegetului M. K. Azadovski, includea interesele folclorice ale scriitorilor (a se vedea articolul @oihkiopu3M jIpMiounoxai de M. K. Azadovski [334]) și etichetarea publicațiilor non-academice despre creația populară orală semnate de criticii literari, jurnaliști, istorici, admiratori ai folclorului ș. a. În percepția sa actuală, termenul a fost adoptat în etnologie în 1962 de către Hans Moser în studiul său Vom Folklorismus in unserer Zeit (Folclorismul la ora actuală - n. n, publicat în Zeitschrift fur Volkskunde [331]) și aprofundat teoretic ceva mai târziu în articolul Der Folklorismus als Forschungsproblem der Volkskunde (Folclorismul ca problemă de investigare în Studiile de folclor, publicat în Hessische Blatter fur Volkskunde [330]). Conform definițiilor date de cercetător, folclorismul presupune o „secondhand transmission and presentation of culture” (transmisiunea și prezentarea secundară a culturii - n. n.) [331, p. 180]. Intervențiile ulterioare ale cercetătorului nu au clarificat suficient termenul, din care motiv a devenit subiect de discuție în mediul științific german. În urma acestor dezbateri, un alt cercetător Herman Bausinger la mijlocul anilor 1960 a elaborat câteva studii despre folclorism, în care, pe lângă o serie de aspecte, a atras atenția asupra faptului că folclorismul este „etnologia aplicată ieri” și în multe privințe nu poate fi separat de folclorul genuin, iar folclorismul și hermeneutica acestuia în multe cazuri sunt identice. Pentru a extinde sfera discuțiilor despre folclorism în afara mediului exegetic german, Bausinger a elaborat un chestionar pe care l-a expediat tuturor institutelor de etnologie din întreaga Europă [325]. În urma apelului înaintat, în definirea termenului s-au implicat doar câțiva etnologi europeni (din Ungaria, Polonia, Elveția, Portugalia și Iugoslavia), redactând articole tematice pentru revista Zeitschrift fur Volkskunde. În studiile acestora este acceptată poziția etnologului Hans Moser privind promovarea de gradul doi sau secundară a moștenirii culturale a poporului, deși gradul de evaluare teoretică a fenomenului este diferit [324; 327; 328; 329; 332]. În lucrarea Grundzuge der Volkskunde (Bazele etnologiei, 1978), cercetătorii din Tubingen au inclus folclorismul printre noile concepte importante ale etnologiei. Conform afirmațiilor Reginei Bendix [313, p. 183], acest fapt este demonstrat și de acceptarea implicită a termenului ca fiind unul dominant la momentul respectiv în studiile Școlii folcloristice din Tubingen, fiind inclus ca obiect de studiu și în cadrul disciplinei. În plus, noțiunea a fost elucidată de către etnologul H. Bausinger și în lucrarea colectivă Enzyklopadie des Marchens 29 (Enciclopedia basmelor - n. n.), menționând că folclorismul nu este un concept analitic, ci mai degrabă unul descriptiv, cu o dimensiune critică, având o valoare preponderent euristică [326, p. 1408]. Mai mult decât atât, cercetătorul include perspectiva etnologică în subiecte legate de economie, politică, politici culturale și marketing cultural cu mult mai devreme decât ajung a fi vizate de către etnologii americani. Implicațiile sale teoretice au oferit un impuls maxim spre o mai bună înțelegere a culturii în prezent, dar și în perioadele anterioare. Folclorismul, deși nu este o teorie, a lărgit orizonturile etnologiei. În ciuda respingerii inițiale a folclorului ca ceva inventat și manipulat, cercetarea istorică a forțat folcloriștii să recunoască paralelismul între reconstituirile academice ale elementelor de cultură populară și eforturile sociale pentru a construi reprezentări estetice cu caracter popular [313, p. 185-186]. Examinarea studiilor despre folclorism în Europa prezintă o similitudine conceptuală cu dezbaterile inițiate în spațiul academic american, vizând, nemijlocit „autenticitatea” produselor de folclorism, în care „tradițiile false” erau definite peiorativ prin termenul fakelore. Pentru a extinde orizontul investigațiilor cu referire la fenomenul de folclorism, observăm că în mediul academic american s-a vehiculat o noțiune nouă cu referire la asimilarea folclorului în contextul cultural al celei de a doua jumătăți a sec. al XX-lea. Generat din necesitatea de a trasa niște delimitări între studierea dezinteresată a folclorului și popularizarea prin utilizarea creației orale, conceptul numit fakelore sau pseudo-folklore a fost lansat în 1950 de către etnologul american Richard M. Dorson. Acesta desemnează folclorul contrafăcut, neautentic, vehiculat ca fiind genuin, tradițional. Termenul se referă la noile povestiri sau cântece artificiale, sau la folclorul prelucrat și modificat conform preferințelor moderne. Elementul de denaturare fiind central, artiștii care crează în baza narațiunilor tradiționale nu produc fakelore în operele lor. Doar în momentul când ei pretind că operele lor sunt folclor adevărat, le poate fi atribuit termenul respectiv. Potrivit lui Dorson, agenții de publicitate și popularizatorii sunt acei care îl transformă un personaj (pe Paul Bunyan) într-un erou pseudo-folcloric al culturii de masă a secolului al XX-lea, care are puține asemănări cu originalul, adică cu cel folcloric [314, p. 4]. Termenul de fakelore este deseori folosit de către cercetători ca o modalitate de expunere și demitizare a esenței acestuia. R. Dorson se subscrie acestor tratări când vorbește despre „lupta împotriva fakelore” [315]. Cercetătorul își exprimă nemulțumirea față de faptul că popularizatorii au sentimentalizat folclorul, impunându-l adevăraților creatori ca fiind unul atrăgător și ciudat, în timp ce obiectul real este deseori repetitiv, stângaci, absurd și obscen. Împărtășind aceleași idei, Daniel G. Hoffman, zice că eroul folcloric Bunyan a fost transformat într-un mesager al capitalismului: „Acesta este un exemplu al modalității prin care un simbol tradițional este folosit pentru a manipula mințile oamenilor care nu au nimic ce face cu creația lor” [312, p. 239]. Aceeași stare de lucru a fost consemnată și în Republica Moldova în 30 perioada postbelică, când prin medierea creației populare sau a celei pseudo-folclorice erau promovate ideologiile comuniste. Erau create lucrări după canoanele tradiționale ale folclorului, dar al căror conținut era fundamentat din principiile și legitățile impuse de regimul totalitarist. Cercetătoarea Venetia J. Newall e de părerea că folclorismul, chiar dacă se referă și el la inventarea și adaptarea folclorului, în opoziție cu fakelore, nu are valoare negativă, el reprezintă orice fel de utilizare a tradiției în afara contextului cultural în care a fost creat. Astfel, menționează Newall, arta profesională bazată pe folclor, posturile de televiziune comerciale producătoare de emisiuni de muzică, narațiunile populare și chiar studiile academice de folclor sunt toate forme ale folclorismului [320]. În România conceptul de folclorism ajunge în atenția cercetătorilor la începutul anilor 1970. Argument ne servește studiul Folclorul în contemporaneitate, apărut în 1971, de prof. Mihai Pop, în care cercetătorul consemnează că existența la o balanță a „folclorului tradițional al societății rurale autarhice” și a „folclorului bun de consum al societății industriale de azi” [264, p. 351] reprezintă la ora actuală una din cele mai stringente probleme de rezolvat. Cercetătorul român se pronunță împotriva manevrării și devalorizării folclorului, proces care începe aproximativ prin sec. al XVIII-lea, odată cu pătrunderea în mediul rural a elementelor de civilizație urbană, propunând diverse soluții de salvgardare a patrimoniului cultural național, prin definirea exactă a sferei noționale a folclorului genuin și a transformărilor la care este supus acesta. Cu toate acestea, având în vedere fenomenul folclorismului unii cercetători vor aprecia în folclorul „bun de consum... supus modei” o serie de rezultate estetice: „un grad sporit de finisare a formei, standardizarea, uniformizarea relativă a acesteia, apariția șabloanelor interpretative, iar din punct de vedere al conținutului, schimbarea mesajului” [21, p. 30]. Rezultatul maxim al promovării folclorului ca „bun de consum” de către artizani și profesioniști era de a comunica un mesaj artistic, dar nu unul folcloric/tradițional. Acest fapt se întâmplă mai vădit în cadrul literaturii scrise, atunci când scriitorul recurgând la constituentele etnofolclorice urmărea transmiterea mesajului artistic. Etnologul francez Jean Cuisenier percepe manifestarea folclorismului în spațiul sovietic ca pe o transpunere a tradiției populare originale prin una dintre următoarele practici „reproducerea actelor prescrise prin cutumă în afara contextului local originar; imitarea motivelor proprii culturii populare și incorporarea lor prin joc sau modă în cultura altei clase sociale; crearea tuturor elementelor unui folclor în afara oricărei tradiții cunoscute” [158, p. 91]. În demersul său hermeneutic Tradiția populară, exegetul dezvăluie faptul că folclorismul era unul din elementele reformării comuniste controlate: „trebuia creată o cultură de masă și în acest sens trebuia mobilizată tradiția populară, de fapt vechea cultură țărănească. Dar nu se puteau reține toate trăsăturile acestei culturi, întrucât concomitent se încerca eradicarea bazelor ei; prin 31 colectivizarea pământurilor și prin crearea de combinate agroindustriale, iar în România chiar prin tentativa de a «sistematiza» teritoriul. Din tradiția populară nu erau reținute decât aspectele care o făceau atractivă, trăsăturile care erau ușor de apreciat de orice public și capabile să-i distreze pe membrii unei societăți în curs de urbanizare și de industrializare, dintre care mulți rămăseseră aproape de originea lor țărănească. Interpretarea cântecelor și dansurilor populare a devenit o distracție consacrată, un spectacol oferit în mod regulat, în cadrul oricărui miting politic. Astfel, începând din 1952 în Ungaria se puteau număra peste 3000 de grupuri de dansuri organizate în uzine și birouri; o adevărată meserie se lansa: cea de profesionist al tradiției populare transformate în spectacol” [158, p. 95]. Prin urmare, lumea modernă a supus-o pe cea rural-tradițională la cursul istoriei, în acest fel generând niște transformări fundamentale în modul existențial al țăranilor și în structurile sociale ale satului. Ideologiile ca procese ale modernizării aveau ca scop și valorificarea tradițiilor populare pentru a ne crea identități naționale, pornind de la imensul conținut identitar și cultural al acestora: „Tradițiile populare au fost supuse unei resemnificări în sensul edificării și propagării unei identități culturale comună și a unei culturi de masă standardizată și omogenă” [156]. Detașat de celelalte manifestări ale folclorismului în artă sau viața cotidiană, cel exteriorizat în procesul literar din Republica Moldova obține treptat o valență subversivă accentuată, căci scriitorii interpretează liberalizarea manipulată în direcția subminării canoanelor comuniste, ajungând prin resuscitarea modurilor folclorice profunde să vizeze probleme identitare, chiar și sub forma sugestiv-parabolică. Frecvența componentelor folclorice în creațiile literare ale anilor 1960 descoperă fenomenul perpetuării destinului românesc în ciuda înstrăinării proletcultiste promovate de politica partidului, în acest fel realizând o formă de rezistență prin cultură. Prin urmare, esențială pentru studiul nostru va fi elucidarea momentului inițial propice dezvoltării teoretice a folclorismului literar, care începe cu anul 1960, odată cu apariția unor lucrări ale epistemologilor străini și care a fost ulterior preluat și fundamentat conform specificului literar de către exegeții autohtoni. Studierea tipologiei folclorismului (a relației folclorico-literare) reprezintă o problemă nouă în cercetările metodologice actuale. Tipologia relațiilor folclorului cu literatura scrisă include în sine nu numai contactele directe, împrumuturile, dar și opoziția estetică dintre aceste două sisteme. E. Botezatu deosebește câteva tipuri de legături dintre folclor și literatură și le clasifică în două categorii: „Forma cea mai ușor detectabilă este cea extensivă [s. n.], incluzând legăturile rudimentare ale literaturii cu folclorul - împrumutul, copierea, imitația, stilizarea. Următoarei forme i-am zice intensivă [s. n.] - este un folclorism mai complex, subtil, susținut de 32 apropierea adâncă a autorului (autorilor) de substanța folclorică” [62, p. 13]. Și cercetătorul român A. Gh. Olteanu deosebește două tipuri de relații dintre folclor și literatură: de suprafață și de adâncime. În prima categorie sunt incluse formele de asimilare primară a folclorului de literatura scrisă prin împrumuturi și imitații. În cea de a doua intră formele de preluare mai profundă a creației populare, adică acelea care denotă un folclorism mai pronunțat, mai complex. Clasificarea respectivă o face în urma aplicării metodei comparatiste asupra creației literare a doi scriitori concreți: V. Alecsandri și M. Eminescu sau a contactelor literaturii scrise cu folclorul în două perioade literare diferite (a doua jumătate a sec. al XIX-lea și începutul sec. al XX-lea) [242]. Relației de adâncime dintre folclor și literatură i-a dat expresie teoretică și L. Blaga. Într-un studiu consacrat elogierii satului românesc, scriitorul afirma: „Cultura majoră nu repetă cultura minoră, ci o sublimează, nu o mărește în chip mecanic și virtuos, ci o monumentalizează potrivit unor vii forme, accente, atitudini și orizonturi lăuntrice. Nu prin imitare cu orice preț a creațiilor populare vom face saltul de atâtea ori încercat într-o cultură majoră. Apropiindu-ne de cultura populară trebuie să ne însuflețim mai mult de elanul ei stilistic interior, viu și activ, decât de întruchipări ca atare” [51, p. 15-16]. Modalitățile prin care se realizează contactele folclorului cu literatura scrisă necesită și ele o tipologizare. Exegeta E. Botezatu deosebește convențional următoarele forme: directă, prin joncțiune, indirectă sau mediată și prin opoziție [62, p. 13]. Legătura directă se realizează astfel: „scriitorul apelează în mod direct la sursa folclorică, preia, împrumută, repetă - motive, subiecte, tipare compoziționale, structuri prozodice” etc., păstrând modelul sursei de la care se inspiră. Chiar dacă această legătură se realizează în perioada incipientă a unei literaturi, e necesar de a analiza anumite aspecte înainte de a ne pronunța asupra superficialității sau efectului elementar al preluării elementelor folclorice. „Creația literară se modifică în timpul transcrierii, după cum creația folclorică în procesul de reproducere” [353, p. 77]. Legătura prin joncțiune presupune transfigurarea elementului folcloric în literatura scrisă, adică o transformare creatoare prin individualizarea lui de către scriitor. Legătura indirectă se caracterizează prin faptul că scriitorul nu folosește direct sursa folclorică, ci experiența artistică generală. Adică modelul ajunge la receptor deja transformat, iar scriitorul doar că îl mai transfigurează încă o dată. Astfel apar în proza din Republica Moldova diverse modele de transfigurare deja instituite: modelul crengian, rebreanian, sadoveanian și al prozei românești postbelice. Legătura de opoziție prezintă un interes metodologic general. U. Dalgat reflectând asupra acestei relații se referea la „formele interioare și exterioare de legătură a literaturii cu folclorul” din punctul de vedere al „subordonării”, „interacțiunii” și „îndepărtării” [344, p. 45]. Utilizând 33 conceptele propuse de cercetătoarea sovietică, E. Botezatu conchide că în literatura cultă din Republica Moldova în anii 1930-1940 prevalau legăturile de subordonare, în cea a anilor 19401950 ieșea în prim plan interacțiunea, iar în ultimele decenii se impun interacțiunea și legăturile prin detașare, îndepărtare de modelul folcloric. Opoziția se realizează prin sporirea transfigurării artistice, prin modelarea fanteziei creatoare, prin angajarea totală a eului creator care „nu preia, ci asimilează; nu numai asimilează, ci depășește, respinge, polemizează” [62, p. 17]. Cercetătorul A. I. Lazarev a încercat o tipologizare a fenomenului folclorism în literatură rusă a anilor 1870-1890, deosebind: un folclorism „natural” al șaizeciștilor, un folclorism „etnografic” al lui L. Tolstoi (Ka3aku), un folclorism „agitativ-propagandist” al poporaniștilor (HapogHUKOB), un folclorism „nostalgic” a lui P. Melnikov-Pecersk și N. Leskov. În afară de aceasta mai deosebește și tipurile de folclorism: mitologic, poetic, de cântec, de gen și universal [349]. Tot aici, cercetătorul încearcă să scoată în evidență tipologia „grupelor de prelucrare a materialului folcloric”: 1) utilizarea elementelor folclorice într-o operă literară prin apelarea „inconștientă” la folclor; 2) aplicarea constituentelor folclorice printr-o referire conștientă la creația populară și modernizarea materialului acesteia [349, p. 18]. Exegetul A. Gorelov clasifică detaliat tipurile comune de folclorism. Primul tip de folclorism ține de citarea elementului folcloric, iar al doilea conține mai multe subcategorii: A) pastișarea (stilizarea) organică (în genul de povestire literară), anorganică (pseudopastișă) și livrescă (bazată pe motive biblice, cronici); B) folclorismul poetic (utilizarea tuturor elementelor de poetică populară în scopuri stilistice și altele); C) folclorismul liric („neceHHwn”) (folosirea potențialului emoțional liric specific al cântecelor populare, melodicii versului folcloric); D) folclorismul de gen (recursul la genurile folclorului); E) folclorismul mitologic (dezvoltarea unui subiect mitologic sub aspectul unui gen literar, utilizarea simbolismului mitologic, a particularităților gândirii mitologice); F) folclorismul ideologic (utilizarea particularităților de viziune asupra lumii a poporului, punctul de vedere al acestuia asupra ordinii mondiale și altele asemenea) [343]. După investigarea unui volum enorm de creații literare ale secolului al XX-lea, exegeta O. I. Trâkova clasifică posibilitățile de interacțiune ale literaturii cu creația folclorică, deosebind următoarele tipuri de împrumuturi folclorice: - Împrumutul compozițional din folclor se produce atunci când scriitorul (conștient sau inconștient) utilizează în creația sa un model structural folcloric (de exemplu, romanul Povestea cu cocoșul roșu de V. Vasilache). - Împrumutul de motive presupune utilizarea în literatura artistică a motivelor 34 individuale ale folclorului (motivul drumului de inițiere în basmul modern Columb în Australia de S. Vangheli). - Împrumutul imagistic se prezintă prin două forme principale. Prima - transpunerea veridică în opera artistică a imaginii folclorice, de exemplu, a Morții (Dumnezeu și Sfântul Petru în nuvela Se caută un paznic de V. Ioviță). A doua formă de împrumut - o cale mult mai dificilă a tradiției asociativ-imagistică, când imaginea creată de scriitor se asociază celei populare, având subtext folcloric (de exemplu moș Mihail din nuvela Sania de Ion Druță, Lion din nuvela Caloian de G. Meniuc, Serafim Ponoară și Anghel Farfurel din romanul Povestea cu cocoșul roșu de V. Vasilache) - De notat, în mod pregnant, este împrumutul de tehnici și instrumente artistice ale creației populare orale. Tropii folclorici au devenit tradiționali pentru literatura scrisă și de multe ori nu sunt recunoscuți ca fiind folclorici în contextul operei artistice. Cu toate acestea, trebuie de subliniat originea populară a procedeelor, cum ar fi: epitetul constant și inversiunea, anafora și antiteza, paralelismul sintactic și psihologic și altele. Pentru a avea o imagine completă a interacțiunilor folclorico-literare, cercetătoarea O. I. Trâkova clasifică și tipurile de împrumuturi literare în folclorul contemporan (tipuri de folclorizație): 1) citarea directă; 2) citarea cu continuare folclorică; 3) modificarea textului literar, parodierea și modernizarea; 4) împrumutul imagistic [362]. Și exegetul Ion T. Alexandru propune o tipologie a modalităților de valorificare, de transfigurare artistică a constituentelor etnofolclorice, tipologie generată de specificul evolutiv al procesului literar românesc. Prin urmare, deosebește, drept forme rudimentare: „elementarul și facilul procedeu al «citatului» și pseudocitatului folcloric”, „versificarea în stil și spirit popular”; aspecte mediane: „analogia”, „personanța” și „similul folcloric”; și procedee avansate: „reinterpretarea profundă a virtuților mitico-simbolice ale marilor și mereu fecundelor motive folclorice literare cu alură de mituri, de permanențe spirituale etnice («Miorița», «Meșterul Manole», «Făt-Frumos», «Zburătorul», «Toma Alimoș» etc.)” [13, p. 33]. Tipologia respectivă devine utilă la reliefarea „tonului” literaturii române, a ponderii culturii tradiționale ca una din sursele universului imaginar literar, care, analizată din punct de vedere sincronic și diacronic, prin raportarea creației unor anumiți scriitori la „modelele” tradiționale deja instituite, permite descoperirea „mutațiilor” estetice a unor autori care au activat în două epoci literare diferite. Respectiva viziune îi permite cercetătorului să evidențieze două nume importante din literatura română, care au performat așa-numitul „folclorism” pe parcursul și în întreaga lor creație literară, dezvăluind o „asimilare conștientă, programatică, a unei opțiuni estetico-artistice determinată de propria filosofie asupra culturii”, în care dihotomia „cultura majoră” și „cultura minoră” nu sunt diferențiate, ci apar ca un tot întreg, ca elemente indispensabile ale „matricii stilistice” naționale: 35 Lucian Blaga și Tudor Arghezi [13, p. 34]. În perioada postbelică, atât în România, cât și în Republica Moldova, apar manifestări sporadice a unei noi formule a fenomenului de folclorism numit neofolclorism. Concept, adesea corelat cu neopăgânismul, revivalismul și reconstrucționismul. Noua direcție de utilizare a folclorului consta în experimente ce au inclus într-o simbioză elementele academice, etnice și populare, contrapunând perceperea colectivă a lumii cu conștiința individuală, fobia și solitudinea; revendicând concepțiile de popular și național prin sinteza național și european, profesional și popular, modern și antic. Neofolcloriștii estetizau folclorul, reușind să depășească maniera îngustă etnografică și să-i dea folclorului o rezonanță internațională, făcându-l astfel patrimoniu european. Ei renunță la citarea propriu-zisă, consolidându-și dreptul la propria viziune asupra folclorului, experimentând permanent prin combinarea liberă a constituentelor etnofolclorice. Sunt reînviate culturile primare, păgânești, combinate cu elementele inovatoare. Pentru exponenții curentului respectiv, folclorul reprezintă nu atât un simbol al idealului național sau un obiect de idolatrie, cât un interesant material literar original, simțeau în impulsurile spontane ale preistoriei forțe imperceptibile, capabile să renască civilizația europeană. Noua tratare a fenomenului folcloric presupunea îmbinarea cu procedee noi, absurde ca realizare, creând opere neobișnuite pentru „a reîmprospăta scrisul căzut într-un «descriptivism poetic» fără orizont” [248, p. 450]. În România, spre sfârșitul secolului al XX-lea, ca o reacție împotriva folclorismului și neofolclorismului, practicat de mediile și de unele instituții culturale românești, ia amploare curentul revivalism (polytheistic reconstructionism, neopaganism, folketro, folktro). Etnologul Florin Iordan remarcă faptul că revivalismul e o mișcare apărută prin anii ‘70, în diverse țări. Revivaliștii (în mod special, Speranța Rădulescu) se pronunță împotriva fenomenelor de folclorism și neofolclorism, considerându-le a fi dăunătoare pentru autenticitatea culturii tradiționale: „Folclorismul este acea orientare care denaturează cultura țărănească genuină, în scopul transformării sale în instrument naționalist sau în bun de consum turistic” [254]. Prin urmare, cele expuse în paragraful respectiv ne demonstrează că problema folclorismului/neofolclorismului va rămâne mereu în atenția cercetătorilor folcloriști și literați ca una fundamentală în rezolvarea interdependenței dintre folclor și literatura scrisă. Și aceasta grație faptului că la diferite etape ale dezvoltării fenomenului literar exploatarea și formele de asimilare a tradițiilor literare clasice și folclorice au fost diversificate. În unele cazuri ajungându-se la o profundă transfigurare estetică de fond și formă folclorică. Culmile amplificării în profunzime a spiritului folcloric în literatura din Republica Moldova au fost atinse cu precădere în anii '60-'80 ai secolului trecut. Scopul lucrării noastre constă în identificarea și cercetarea funcționalității 36 constituentelor etnofolclorice intertextualizate în structura prozei scriitorilor români din Republica Moldova în perioada anilor 1960-1980 și evaluarea nivelurilor de asimilare, sublimare, transfigurare estetică a motivelor, simbolurilor și imaginilor mitico-folclorice din creația populară în operele artistice ale prozatorilor: G. Meniuc, I. C. Ciobanu, V. Beșleagă, V. Vasilache, I. Druță, D. Matcovschi, V. Ioviță, S. Vangheli etc. Obiectivele care fac posibilă atingerea scopului preconizat sunt următoarele: - Reconsiderarea valorică a fenomenului relaționării folclorului cu literatura cultă; - Identificarea formelor interferenței creației populare cu literatura română cultă; - Ilustrarea specificului conceptual al constituentelor etnofolclorice, sintetizând studiile ce abordează acest subiect; - Prezentarea repertoriului variat al constituentelor etnofolclorice operat în studiile moderne; - Interpretarea și examinarea corectă a fenomenului de folclorism, stabilind dimensiunile autentice ale procesului analizat; - Determinarea și sistematizarea avantajelor transfigurării elementelor etnofolclorice în proza din Republica Moldova, luând în vizor atât contextul literar, dar și socio-cultural, politic al perioadei investigate; - Evaluarea fenomenului asimilării organice a constituentelor etnofolclorice în proza scriitorilor din Republica Moldova (anii 1960-1980); - Interpretarea rolului intertextualizării folclorului în literatura română din Republica Moldova cu referință la perioada investigată; - Identificarea și examinarea funcționalității motivelor, simbolurilor, imaginilor folclorice în textele narative analizate; - Decodificarea mesajului recontextualizant al elementelor etnofolclorice transfigurate prin raportarea la tradiția populară. - Evidențierea unor particularități individualizante, stileme literare în valorificarea elementelor folclorice în proză. Problema științifică soluționată constă în reevaluarea istorico-teoretică a modalităților de preluare, recontextualizare, asimilare organică și transfigurare estetică a componentelor etnofolclorice în proza basarabeană din perioada 1960-1980, fapt care a contribuit la formularea unei originale perspective etnofolclorice de abordare a interferențelor folclorico-literare având ca efect reconceptualizarea noțiunilor fundamentale de folclorism și constituente etnofolclorice în vederea reinterpretării și aprecierii valorice obiective a prozei scriitorilor basarabeni din perioada indicată. 37 Direcții de soluționare a problemei de cercetare: 1. investigarea constituentelor etnofolclorice în contextualitatea literaturii culte va determina elucidarea semnificațiilor categoriilor folclorice remodelate, morfologia acestora, substanța alegoriei, metaforei și simbolului, precum și subordonarea valorilor arhetipale mitice, ale culturii populare imateriale și materiale, venite din anumite prohibiții comportamentale sau din istorie; 2. inventarierea repertoriul elementelor care formează fondul tradițional al folclorului va revela varietatea și productivitatea lor, nefiind o simplă înmănunchere adițională, ci o structură caracterizată de interrelaționalitatea tensională, dinamică, a constituenților în imanența contextelor etnofolclorice; 3. analiza funcțională internă a faptelor de folclor (obiceiuri, credințe, obiecte, idei) va demonstra vitalitatea funcției exercitate, imposibilitatea separării de mediul care o integrează. 1.2. Constituentele etnofolclorice: cadru conceptual și abordări etnofolclorice Creația orală a unui popor la modul ei sincretic, operează cu procedee artistice asemeni celei literare, doar deosebirea constă nu atât în „gradul de realizare artistică (de fapt, în densitatea și perfecțiunea figurilor de stil), cât în faptul că - având o altă origine și un alt mod de existență -se realizează cu alte mijloace artistice decât literatura, respectiv cu mijloace care derivă din însușirea specifică de a fi o artă orală” [184, p. 17]. În această ordine de idei, exegetul Silviu Angelescu distinge „modele repetitive ce presupun valorizarea tradiției” de „modele cumulative ce presupun valorizarea inovației” [15, p. 6]. În Studii de tipologie a culturii Iurie M. Lotman vorbește despre un sistem cultural transmis din generație în generație, care nu este un dat genetic, dar o „totalitate a informației non-ereditare, ca memorie generală a umanității sau a unor colectivități mai restrânse: naționale, de clasă și altele” [218]. Sistemul culturii nu este un mod static de stocare a informațiilor: cultura păstrează informațiile și primește altele noi printr-un proces continuu de codare și decodare de text, mesaje, obiecte, practici provenind din alte culturi. Prin urmare, rolul dominant în precizarea sistemului de simboluri codificate cu caracter de canon îl are fenomenul social condiționat de timp și spațiu. În acest context teoretic, investigarea constituentelor etnofolclorice în co-textualitatea literaturii culte va urmări semnificațiile categoriilor/speciilor folclorice (poezia și proza populară etc.), structura lor morfologică, conținutul alegoriei, metaforei și simbolului, precum și subordonarea valorilor venite din mitologie, din cultura populară materială, din anumite structuri comportamentale sau din istorie. Inventariind repertoriul elementelor care formează fondul tradițional al folclorului vom observa că acestea sunt deosebit de variate și productive nefiind o simplă înmănunchere 38 adițională, ci o structură caracterizată de interrelaționalitatea tensională, dinamică, a constituenților în imanența contextelor etnofolclorice: sisteme de semne și simboluri, tipare structurale (sistemului relațional intern al basmelor), limbaj și mijloace specifice de expresie, metafore, motive, imagini, clișee, grupuri de rime, formule magice, reprezentări mitice, un ansamblu de orientări și prohibiții comportamentale, o succesiune a executării riturilor, secvențelor obiceiurilor, o concepție colectivă asupra vieții și existenței umane etc. [21, p. 43]. Examinarea parcursului istoric al fundamentării teoretice a constituentelor etnofolclorice va începe cu termenii propuși de redutabilul etnolog B. P. Hasdeu. Inițiatorul școlii științifice folcloristice românești aplică și impune o serie de concepte specializate, precum variantă, tip, prototip, arhetip (și subdiviziuni ale acestora: subtip, subvariant, subarhetip). În sistemul conceptual hasdeian, prin varianturi [sau variațiuni - A se vedea: 199, p. 243], „în literatura poporana ca și-n linguistica, se înțeleg exemplare diferite în formă, în accidente, în punturi secundare, dar identice în toate elementele fondului, iar nu numai în unele din ele” [30, p. 225]. Subvariantele reprezintă variantele cele mai apropiate între ele. Totalitatea tuturor variantelor va alcătui tipul. Referindu-se la tip, savantul îl percepea compus din motive, care fiind încărcate cu elemente secundare alcătuiesc subtipuri ale unui tip materializat în specii diferite. Alteori B. P. Hasdeu menționează că suma variantelor naționale alcătuiesc subtipul sau versiunea (termen actual în folcloristica contemporană). Cât privește arhetipul sau prototipul, acesta reprezintă forma de bază, germenele originar, de la care provin variantele remarcate în circulație. Prototipul, în concepția lui Hasdeu denumește atât o formă primară raportată la patrimoniul național, cât și la cel universal (de confruntat generalizarea Școlii Finlandeze asupra arhetipului). Drept trepte intermediare spre arhetip distinge uneori și subarhetipuri [30, p. 225]. Provenind din greacă, ap'/j.Tuno^ reprezintă „primul de felul său”; desemnează o noțiune abstractă și decontează „un gen de «matriță» sau prototip al unei întregi serii de obiecte, persoane sau concepte care sunt, în esență, derivate, modelate sau generate pe baza acestor arhetipuri” [294]. Metoda istorico-geografică de identificare a arhetipului a dobândit rezonanță în folcloristica europeană prin studiile cercetătorului Iulius Krohn, devenind esențială pentru investigarea genetică a oricărui subiect special din folclor, urmărind reconstituirea arhetipului, a spațiului și a itinerariilor urmate în difuzare, precum și a perioadei temporale de elaborare. Cea mai cunoscută realizare a metodei de reconstruire a arhetipurilor, din punct de vedere istoric și geografic, o constituie catalogul de sistematizare și clasificare tipologică a prozei populare, în baza indicelui de motive și a indicelui tematic, elaborat de A. Aarne, completat de S. Thompson și extins în 2004 de Hans-JOrg Uther (Aarne-Thompson-Uther Classification of Folk Tales) [323]. Prin aceste cataloage tematice ale basmelor umanității, s-a urmărit, grație studiului comparat al diferitelor actualizări, variante ale speciei, comprimarea diversității tipurilor la un 39 prototip, arhetip inițial. Ulterior, termenul de arhetip a fost însușit și de alte domenii. Psihanalistul elvețian C. G. Jung consideră că arhetipurile țin de fondul antropologic al imaginarului, „derivând din observația repetată adeseori că miturile și poveștile literaturii universale conțin teme bine definite care reapar pretutindeni și întotdeauna” [17]. Spre deosebire de Jung, Mircea Eliade percepe arhetipul nu ca pe o structură a subconștientului colectiv, ci ca pe un prototip, o imagine de bază, un plan, o formă, care acționează ca un model pentru imitație și fiind înzestrat cu o profundă semnificație sacră. Omul repetă ceea ce a fost deja consacrat la origine (ab origine} de zei, eroi, strămoși [176, p. 13]. Și în terminologia modernă arhetipul reprezintă o structură primară de unde încep toate, tiparul unor serii de fenomene; o esență ontologică - din punct de vedere metafizic; niște categorii ale reprezentării mentale (conștiente sau inconștiente) - din perspectivă psihologică; o esență parmenidiană imuabilă, planând de la cadrul ontologic la cel psihologic, în acest fel, decontând accepțiunea culturală [64, p. 273-287]; „semnificația de bază, și a urca la arhetip (= prototipi mitici, simbolici, teorii arhaice etc.) înseamnă a găsi «cheia», «explicația», «interpretarea» esențială” [226, p. 163]; un „primum movens care ar fi germenele tuturor” [31, p. 137]. Instituită actualmente ca fiind cea mai plauzibilă metodă de cercetare, arhetipologia culturală are drept scop identificarea și evidențierea formelor prin care se manifestă arhetipurile, adică a simbolurilor arhetipale și a miturilor colective ale fiecărei culturi și curent artistic, și, în ultimă instanță, ale umanității. Analizând din perspectivă structurală arhetipul și anarhetipul literar, Corin Braga va contrapune cele două concepte: „într-o operă arhetipală [s. n.], episoadele, scenele, imaginile se articulează una după alta, țintind spre un sens total; o operă anarhetipică [s. n.] evită la fiecare nouă articulație, scena sau imaginea care ar «face sens» cu cea anterioară și alege o continuare imprevizibilă” [64, p. 251]. Prin urmare, arhetipul indică „textul prim de la care pleacă o întreagă stemă de copii, este rădăcina arborelui genealogic alcătuit din toate derivatele sale”, „un fel de osatură, un tipar genetic al întregului grup de opere” [64, p. 275], care funcționează după un scenariu cuantificabil, iar anarhetipul („model anarhic”, „antiarhetip”) e un fel de „arhetip sfărâmat, un arhetip în care centrul de sens, logosul operei, a fost pulverizat, asemenea unei supernove (soarele vizibil sau invizibil în jurul căruia gravitează materia) care explodează într-un nor galactic de sensuri” [64, p. 250-251]. Drept exemple anarhetipice servesc operele literare create în afara logosului, care fiind lipsite de un scenariu sparg toate tipologiile existente și se încadrează în limitele unui anticanon. Anarhetipul nu e o latură distructivă a arhetipului, ci, mai degrabă, „un instrument de deconstrucție și dislocare a modelelor arhetipale” [64, p. 269]. Pe lângă cei doi termeni necesari descrierii macrostructurilor și a arhischemelor în creația literară, cercetătorul propune un al treilea concept tipologic: eschatip, care se manifestă asemeni arhetipului după scenarii unificatoare, menite să împiedice dezagregarea substanței epice. 40 Deosebirea e totuși în „punctul ocupat, în evoluția interioară a acestor opere sau corpusuri de opere, de către scenariul organizator. Când acest scenariu se situează în momentul originar, generator, corpusul respectiv se dezvoltă arhetipal, când el rezultă abia în final, rezumator și teleologic, corpusul este eschatipic” [64, p. 284]. Schema arhetipală „nu este dată de la început, susținând generarea avatarurilor, ci se construiește și se finalizează pe parcurs” [64, p. 283]. În concluzie, diferențierea celor trei structuri se conturează astfel: „dacă structura arhetipală descrie un ansamblu depinzând de un model unic și central, eventual preexistent și generator, iar structura anarhetipală descrie un ansamblu care evită patternul și evoluează liber, aparent haotic, atunci mai există, iată, un al treilea tip de structuri, în care componentele se mișcă schițând treptat un pattern. Aceste structuri ar avea o orientare teleologică, ele nu pornesc de la un arhetip, ci tind să se organizeze abia către sfârșitul existenței lor” [64, p. 283]. E necesar în demersul nostru științific să stabilim în mod precis, pentru a evita confuziile, diferența între motivul folcloric și arhetip: motivul fiind doar o reflectare infidelă a realității (a arhetipului). Semnificația unui produs folcloric vine dintr-o realitate istorică sau arhetip. Arhetipul (realitatea istorică) devine motiv folcloric, atunci când este reinterpretat creativ, prin simboluri, într-o operă artistică. Pentru o cercetare folcloristică este necesar de a cunoaște atât istoria pentru a putea identifica arhetipul, cât și folclorul pentru a elucida reflectarea virtuală a arhetipului (ca motiv folcloric) în literatură: „Creatorul mitului care se va identifica mai târziu în decursul evoluției culturale istorice cu creatorul de folclor, pornește în creația sa mitică sau folclorică de la un model istoric bine determinat. Acest model este efectiv o întâmplare, care prin dimensiunile sale și impactul său psihologic, a impresionat puternic o anumită comunitate culturală. Un război, poate reprezenta un arhetip. De la acest război se poate porni către un model realizat artistic care nu se mai cheamă arhetip, ci motiv folcloric. Deci, orice arhetip este istorie, iar prelucrarea evenimentului devine un motiv folcloric” [301]. Extinzând subiectul vom preciza că motivul este perceput de o serie de cercetători ca un element al codului folcloric, aparținând lexicului cultural și distinct pentru variantă: „motivul se dovedește a fi un sistem de valori contractuale, bazat pe relații obligatorii între termeni pertinenți, cu valoare instituționalizată [...], o entitate abstractă, cu calitatea de normă, nelegată de individ, constituind un ansamblu de tipuri esențiale, care se manifestă prin intermediul variantei”, percepută la rândul ei ca o „materializare individuală a motivului, implicând un act de selecție și de actualizare bazat pe un proces complex psihologic” [209, p. 115]. Pentru exegetul prozei populare Stith Thompson motivul este „the smallest element in a tale having the power to persist in tradition. In order to have this power it must have something unusual and striking about it” (cel mai mic element al unei povești având forța să persiste în tradiție. Pentru a putea avea această putere, trebuie să aibă ceva neobișnuit și frapant cu privire la aceasta - trad. n.) 41 [322, p. 416], iar pentru Dumitru Caracostea reprezintă „toți acei factori care duc acțiunea mai departe; cum arată și etimologia cuvântului, motivul este un factor dinamic” [79, p. 32]. Prin acest dinamism este explicat principiul varierii creațiilor în literatura populară. Referindu-se la același aspect, Alan Dundes va evidenția diferența dintre motifem („motifeme”, termen propus pentru funcția lui Propp) și alomotif („allomotif”). Testarea personajului principal prin diferite probe reprezintă un motifem. Sarcinile impuse eroului pot varia de la o înregistrare la la alta. Fiecare dintre aceste variante ale motifemului se numește alomotif [316, p. 97. A se vedea: 318; 317]. Revenind la valoarea de semnificație universală a constituentelor, vom observa că utilizarea lor excesivă în cadrul unor rituri și credințe cu valențe culturale diferite se va solda cu transformarea lor în arhetipuri culturale. Prin urmare, exemple de arhetipuri culturale sau arhi-simboluri pot fi considerate: crucea sau semnul crucii, busuiocul, bradul, pomul cunoașterii, luna, soarele, Luceafărul, arborele lumii, apa, focul, aerul, pământul, arhetipul matern sau Mater Magna, copilul sau infans, eroul civilizator, bătrânul înțelept, androginul, Don Juan, Faust, Adam, Eva, Diavolul, mormântul, casa, labirintul, animalul, pasărea, sufletul, divinitatea, moartea etc. În această ordine de idei, simbolurile și arhetipurile culturale care își găsesc rezonanță sau implementare în cultura spirituală și materială a unui popor pot servi cercetătorului-folclorist, etnolog, istoric, la identificarea unor repere ale evoluției diacronice a evenimentelor, obiectelor, ideilor, elementelor de cultură etc. Analiza funcțională internă a faptelor de folclor (obiceiuri, credințe, obiecte, idei) demonstrează vitalitatea funcției exercitate, imposibilitatea separării de mediul care o integrează: „studiul unei formule magice sau gest, [...] nu trebuie să fie rupt de context, dar raportat la funcția sa” [319, p. 157]. În studiul Forme simple (Einfache Formen, 1929) Andre Jolles identifică formele simple, categorii ale folclorului literar, cu expresiile unor atitudini cognitive elementare (dispoziție mentală, moduri de gândire) care dau naștere diverselor genuri verbale folclorice și apar în mod firesc din necesitatea de a organiza lingvistic lumea înconjurătoare, rezultând din niște tipare prestabilite (unități primare și specifice de eveniment - gesturi verbale). Formele simple sunt niște matrici, forme preliterare, în baza cărora se dezvoltă genurile literare, sunt producții ale componentelor psihomentale și ale limbajului uman firesc, necontrolat. Orice intervenție bazată pe analogia, proiecția sau imitarea „formelor simple pure” (fenomenul „fabricației poetice”) va avea drept rezultat „formele simple făcute conștient” - relative, culte, literare [210, p. 142, 218, 328]. În studiul Mitul și literatura Silviu Angelescu, examinând procesul literar în raport cu mitul, constată că „pentru a obține o anumită viziune și efectul estetic corespunzător, literatura împrumută tipuri de personaje, teme, motive, imagini, simboluri proprii mitului, împrumută o 42 dată cu acestea, ceva din dimensiunea sacrului acreditată de mit” [15, p. 32]. Respectivele „forme de articulare ale mitului în universul literaturii” [15, p. 32] se produc printr-o modificare a paradigmei: transferuri de substanță, de forme, de procedee. Transferul de substanță presupune preluarea conștientă a temei, conflictului, subiectului, personajelor proprii creației folclorice de către scriitor și supunerea acestora mijloacelor artistice literare. Prin acțiunea conștientă a scriitorului este păstrat „etimonul” folcloric, încercându-se o solidarizare a viziunii artistice individuale cu o valoare a „culturii minore”. Bunăoară, tema condiției creației și a creatorului din capodopera folclorică Monastirea Argeșului nu rămâne în circulația orală a culturii tradiționale, ci grație solidarizării autorului Lucian Blaga cu această valoare, este restabilită prin drama Meșterul Manole, intrând în procesul giratoriu continuu al culturii majore. Transferul de forme ilustrează actualizarea formelor simple, după cum am reușit să observăm în exegezele lui A. Jolles. Prin urmare, și Angelescu consemnează apariția unor „dublete” în sistemul literaturii, generate din formele de organizare proprii creației folclorice. Transferul de forme presupune și multiplicarea „formelor savante”. Dislocarea formelor simple în sistemul individual implică o reordonare infinită a „atributelor” acestora prin concurența mijloacelor literare. Prin urmare, la o întâlnire a modelului repetitiv al basmului popular cu cel cumulativ al literaturii, are loc multiplicarea formei „princeps” într-o serie de forme relative, culte: basmul-feerie (Sânziana și Pepelea de V. Alecsandri), basmul-poem (Făt-frumos din lacrimă de M. Eminescu), basmul-nuvelă (Soacra cu trei nurori de I. Creangă), basmul-parodie (Făt-Frumos cu moț în frunte de I. L. Caragiale), basmul-idilă (Crăiasa zânelor de G. Coșbuc), basmul științifico-fantastic (Ber-Căciulă de I. C. Vissarion). Transferul de procedee presupune transfigurarea cauzei în efect. Ceea ce în folclor reprezintă un mod de comunicare și de creație, referindu-ne la cauza-oralitate, dobândește în cultura majoră valoarea unui efect estetic, ilustrând stilul oral al unor creații literare. Pentru a înțelege dislocarea și absorbția formelor simple, recurente, în forme relative, cumulative, R. Jacobson și P. G. Bogatyrev au purces la investigarea procesului de gramaticalizare a limbajului în forme simple din perspectiva structuralismului saussurian asupra limbii (langue) și vorbirii (parole). Fiecare categorie folclorică este percepută ca sistem în care interrelaționează elementele funcționale atât între ele, cât și cu întregul, adică la nivelul structurii: „Gramatica narațiunii este un sistem corelat de invariante, de elemente pertinente existente în narațiunile aceleiași categorii, care se găsesc, față de realizările concrete (variante) ale fiecărei narațiuni, în relații similare celor din limbă (langue) și vorbire (parole), în accepția lui Saussure. Opera folclorică are, în sistemul categoriei căreia îi aparține, o existență virtuală, obiectivată de interpret în forme variate” [285, p. 39]. În Morfologia basmului V. I. Propp, accentuând caracterul formalizat al creației orale 43 spre deosebire de cea scrisă, ajunge să studieze corelația motivemelor pe plan sintagmatic și pe plan paradigmatic, desprinderea modelului constituind deci obiectul cercetării structuraliste: „Ca în orice sistem structural și în narațiunile populare, motivemele, ca elemente semnificative cu funcție proprie, se corelează între ele și, dincolo de subiecte, constituie tiparele, modelele cu care operează genul” [263, p. 152]. Etnologul Stender Peeterson în studiul Schița unei teorii structurale a literaturii va institui dihotomia terminologică: elemente dinamice și elemente labile. Elementele dinamice sunt invariante sau imuabile, având funcții de organizare a narațiunii și sunt specifice unui anumit tip, cele labile - variabile, nefuncționale, care aparțin stilului. Elementele dinamice sunt înlocuite de Propp prin termenul de funcție: „Funcția, unitate de bază a basmului, nu reprezintă faptul concret, schematizat, ci rostul acestui fapt în corelație cu alte fapte, un act al unui personaj făptuitor; este elementul stabil și component fundamental al basmului” [285, p. 41]. Prin urmare, ordonarea pe diverse planuri a faptelor de folclor în baza funcționalității interne a operei ca sistem de semne, creează limbajul, codul creației orale. Codul poetic al folclorului se realizează în planul sistemului de versificație, al formulelor expresive, structurilor arhitectonice, al formulelor stereotipe în proces de reproducere schematică a sistemului, de modelare [263, p. 163], al sistemului recurențelor cu funcție mnemotehnică și artistică. Formulele stereotipe și așa-numitele locuri comune alcătuiesc modele verbalizate, constituite la o etapă distinctă în evoluția procesului de creare a literaturii populare și care, în urma cristalizării, sunt transmise mai departe. Alături de aceste modele concrete există modele abstracte, virtuale, cu rol de invariantă, care se concretizează în fiecare creație individual. Modelele abstracte reprezintă prototipurile sau arhetipurile care în procesul de metaforizare obțin uneori valoare de simbol. Nu mai puțin importantă e și valoarea artistică pe care o poate genera funcția faptelor de folclor, integrarea acestor fapte în contextul altor arii culturale, inclusiv în ansamblul general al celei populare, în mediul social de manifestare și conexiunile dintre creațiile populare și creatorii/performerii ei [285, p. 81]. Prin urmare, aflați în impas scriitorii au recurs la înțelepciunea populară orală, deoarece aceasta, reluând concepțiile lui Charles Bally, „este cu mult mai bogată în «material expresiv» decât limba «scrisă» a intelectualilor” [306, p. 17]. La necesitate, scriitorii preiau aceste modalități de comunicare ale limbajului poetic specific unei specii folclorice, încât la o hermeneutică a creației lor artistice constatăm valențe de baladesc, lirism, metaforic, simbolistic, sentențios etc. Prin urmare, opera folclorică drept filon de inspirație pentru literatură e o „expresie a unor realități de viață (fiind impuse odată cu obiceiuri și practici)” [306, p. 21], dar și un „etimon spiritual” (termen propus de lingvistul și criticul austriac Leo Spitzer), „un produs 44 literar decantat cu totul de biografism” [306, p. 21]. Ceea ce conferă un statut de clasicitate creației folclorice e relația funcțională prin care se condiționează constituentele ei stilistice, mai exact, acest procedeu demonstrează interacțiunea dintre cauză și efect, la care s-a referit Silviu Angelescu în examinarea transferului de procedee. Fiecare produs folcloric este caracterizat de anumite constante sau trăsături specifice, însușite din mediul în care au fost create, având și anumite semnificații și structurări artistice, dictate de mentalitatea colectivității și funcția pe care o îndeplinește. Actualizarea acestuia într-un alt mediu declanșează procesual o altă funcționalitate. Bunăoară o baladă poate fi interpretată în calitate de colindă, bocet sau cântec liric. În funcție de mediul și cadrul în care este performată, obține o nuanță dominantă: de la caracter eroic la unul festiv sau de jale, emotiv. Acest transfer de la un gen sau categorie la altul/alta, implică și obținerea de noi semne lingvistice specifice situației, chiar dacă, în linii mari, produsul rezultat este dependent de forma sau genul primar. Evident că atunci când o creație folclorică sau un anumit element al ei ajunge în mediul literaturii are de înfruntat de asemenea transformări dictate deja de contextul în care este încadrat, dar și de intenția autorului. Examinarea mijloacelor stilistice și a limbajului poetic impun perceperea lor nu doar ca forme (stratul extern al operei), dar și drept conținut (substanță a operei). De aceea vom analiza tema, ideea, motivele și sistemul compozițional. Chiar dacă în privința ghicitorii, proverbului, doinei e dificil de a vorbi despre un anume caracter compozițional, în ele manifestându-se mai degrabă niște însușiri ale discursului metaforic, sentențios sau emotiv, atunci pentru baladă, epică, colindă etc. compoziția este definitorie. Realizarea discursului baladesc are niște trăsături esențiale. Creatorul anonim va ține cont de anumite aspecte ale modului de organizare a baladei: „de o idee epică (motivem - n. n.) ce urmează să fie introdusă în planul eroic, de personaje ce au o dialectică a lor, de portretizări, caracterizări și tablouri ce urmează a fi îmbinate” [306, p. 25] pentru a putea fi receptată adecvat de către ascultători. Folcloristul Balazs Lajos, identifică drept modele specifice de constituire a fiecărei specii folclorice structurile compoziționale, cu statut de invariante, determinate de funcția categoriei în care se produc și de tematică. Prin urmare, la baza construcției formale a colindelor observăm o structură ternară: partea inițială - punerea în situație, mediană - nucleul alegoric al poeziei de urare, finală - urarea alegorică, indirectă [21, p. 53]. Cu referire la proza folclorică, pe lângă subiecte concrete, funcționează și niște tipare specifice categoriei respective: formule de început care dictează o situație inițială echilibrată; formule interne sau mediane: un eveniment sau o serie de evenimente care ruinează echilibrul inițial și acțiunile de reconstituire a echilibrului, care evocă, deseori, o aventură amoroasă; formule de sfârșit - caracterizate de revenirea la normalitate a echilibrului și răsplata protagonistului narațiunii. Aceste formule, precum și 45 constituentele codului (funcții sau motiveme - secvențe narative), grupate pe un principiu de opoziție (interdicție/nerespectarea interdicției, încercări/anularea încercărilor; blestem/lichidarea blestemului, luptă/victorie), dar și personajele care reflectă niște tipare universale sau tipice, asigură structura compozițională a narațiunilor populare. În concluzie, etnologul atrage atenția asupra semanticii creației orale pentru a desprinde cu ușurință sistemul semiotic al acesteia. Analiza structurală a faptelor de folclor presupune o investigare din perspectiva a câtorva niveluri: categorial, reprezentațional și cel al varierii. O variantă este un fapt folcloric independent în conformitate cu nivelul categorial. Corelat cu nivelul de redare a unui text în cadrul unui rit, ceremonial, devine secvență a acestuia. Prin urmare, faptul folcloric va include atât textul folcloric simplu și sincretic, dar și actul folcloric (redarea textului). Preluarea faptului folcloric în contextul literar va urmări și funcționalitatea acestuia dictată de context și de interiorul lui. Funcția internă spre deosebire de cea contextuală poate fi: ceremonială, sacrală, estetică, educativă sau morală, științifică etc. În cadrul unor manifestări complexe, un fapt folcloric poate cumula mai multe funcții, iar dacă este inclus în cadrul unui proces poate genera mutații funcționale (când un text de baladă sau epos voinicesc ajunge a fi performat în mediul obiceiurilor calendaristice, funcția moralizatoare, social-educativă, eroică, coercitivă, formală, este înlocuită cu cea magică sau spectaculară și invers). Prin urmare și elementul mitic sau folcloric preluat de literatură va suferi aceeași mutație de la funcția sacră sau ceremonială etc. la cea profană, literară, îmbogățindu-se evident prin transfigurare estetică cu viziunea și interpretarea individuală a scriitorului. La analiza interacțiunilor folclor-literatură vom ține cont, neapărat, atât de funcția obținută, cât și de reminescențele celei anterioare. Astfel vom putea observă că noua structură reprezintă „a system of transformations. Inasmuch as it is a system and not a mere collection of elements and their properties, these transformations involve lows, which never yield results external to the system nor employ elements that are external to it. In short, the notion of structure is comprised of three ideas: the idea of wholeness, the idea of transformation, and the idea of self-regulation” (un sistem transformațional. În măsura în care acesta este un sistem și nu o simplă colecție de elemente și proprietățile lor, aceste transformări implică valori scăzute, care nu dau rezultate externe în sistem și nici nu utilizează elemente care sunt exterioare pentru ea. Deci, noțiunea de structură se caracterizează prin trei idei: ideea de integritate, ideea de transformare și ideea de autoreglare - trad. n.) [321, p. 5]. În această ordine de idei, Pavel Ruxăndoiu va sublinia existența unui model structural al categoriei folclorice și a unor structuri specifice fiecărei specii care aparține acestei categorii [285, p. 183]. Fiecare variantă a unui fapt folcloric preia o structură constituită din teme, subiecte, motive, mijloace expresive, între care există o corelare. Aceste constituente, având o existență aproximativ independentă, pot fi interpretate, din perspectiva apartenenței unui cod 46 (cod folcloric), drept semne cu sensuri relativ determinate. Incluse în contextul unui produs folcloric, obțin caracteristicile și valorile contextului. Această interdependență consensuală dintre structură și constituente este, în primul rând, dictată de tradiție, dar, în aceeași măsură, poate permite și transformări generate de improvizația colportorului. Prin aceasta se explică principiul varierii creațiilor folclorice. Particularitatea respectivă demonstrează că între categorie, temă și subiect nu există o interdependență categorică. De exemplu, dacă colinda sau o altă categorie își însușește o serie de teme specifice, atunci o temă poate aparține și colindei, dar și baladei (Miorița). Incestul ca temă se poate materializa în mai multe subiecte: Soarele și luna, Iovan Iorgovan, Sora Teodosia, iar subiectul poate îngloba mai multe teme: incestul, dar și lupta cu monstrul (Iovan Iorgovan). În acest sens, relativ fixe pot fi considerate doar funcția și structura, deoarece acestea contribuie la identificarea „mărcilor formale neambigue” ale categoriilor și subcategoriilor folclorice, celelalte constituente: tema, subiectul, mijloacele de exprimare, sunt mobile, deși există o serie care aparțin exclusiv unei categorii folclorice. Cât privește constituentele adaptate și corelate de o categorie folclorică, acestea obțin prin raportare la contextul funcțional semnificațiile și trăsăturile categoriei integratoare. Investigând formele de interacțiune a literaturii culte și a celei populare, Delia Suiogan va sublinia că elementele folclorice nu reprezintă doar niște surse de inspirație pentru literatură, ci servesc drept modele încărcate de structuri semantice (simboluri). În viziunea exegetei, literatura cultă uzitează de simbolurile folclorice ca instrumente de cunoaștere, subliniind că prin acestea se creează punți comunicante între omul individual și cel universal, deoarece simbolul a permis umanității atingerea profunzimii în actul cunoașterii și a existenței ca parte a universului [289, p. 22]. În virtutea celor expuse mai sus, vom concluziona că din punct de vedere teoretic, demersul analitic inițiat presupune un prim nivel, la care se conturează elementele valorice ale creației populare și integrarea acestora în creația artistică și un al doilea nivel, unul aplicativ, cu referire la relațiile dintre elementele constitutive ale culturii populare spirituale și transcenderea lor în literatura cultă. După cum am reușit să observăm, în procesul creației produsul folcloric se subordonează în întregime unui tipar preexistent. Spre deosebire de acesta, creația „de autor” va urmări legitățile de constituire a procesului literar. Elementele lor constitutive ar părea la o analiză superficială că decontează aceeași funcție și semnificație. Dar la o investigare mai profundă se observă că respectivele (versul și versificația, modelele structurale ale diferitelor categorii, formulele stereotipe, locurile comune, clișeele călătoare, structurile metaforice și metaforele consacrate, formulele inițiale și finale, laitmotivele și refrenurile etc.) „se comportă și funcționează diferit” în folclor, cât și în literatură, vădind pentru cea dintâi o „funcție creatoare” [146, p. 9]. 47 Precizăm câteva momente relevante pentru demersul inițiat de noi cu referire la interpretarea constituentelor etnofolclorice contextualizate în creațiile literare ale scriitorilor. Din perspectiva abordării sincretice, nu vom putea să ne referim la toate limbajele care participă la actualizarea unei creații folclorice și aceasta datorită mai multor factori. Fiecare element preluat de scriitor din cadrul genuin este intertextualizat într-un alt mediu, cel al cuvântului scris. La acest nivel operează alte legități, dictate nemijlocit de caracterul scriptural al literaturii. Aici nu vom putea investiga limbajul muzical, gestic sau mimic, în schimb, vom încerca raportarea constituentelor folclorice la cadrul sau atmosfera folclorică specifică narațiunilor populare sau a altei categorii. În examinarea unor elemente ale obiceiurilor din cadrul sărbătorilor calendaristice sau de familie vom urmări executarea succesivă a componentelor cutumiale în corespundere cu cadrul ritualic, magic, respectarea repertoriului de obiecte etc. În demersul hermeneutic al motivelor, imaginilor și simbolurilor folclorice vom atrage atenție asupra semnificațiilor mitico-folclorice preluate de scriitori și transfigurările generate de creativitatea fiecăruia. De asemenea, ne vom referi și la fenomenul devenirii istorice a operei literare în urma valorificării constituentelor creațiilor orale în corespundere cu tehnicile discursive ale textului folcloric: metaforic, emotiv, simbolic, ideografic, baladesc, sentențios sau gnomic, invocativ, imperativ, fabulativ etc. În momentele de criză ale creației literare, așa cum ne atenționează și criticul Ferdinand Baldensperg, scriitorii s-au orientat, mai ales, spre modalitățile productive ale creației populare orale, care exprimă un gust estetic deja constituit: „Degeaba se plictisește artistul adevărat, până la dezgust, de banalitățile formei, ale imaginilor, ale sugestiilor, ale calificărilor, care au avut poate clipa lor de noutate, dar care s-au osificat, [...] și orice s-ar zice, îi vine totuși greu să nu aibă o mie de legături cu banalul, cu convenționalul, cu acel «deja văzut»; și mai ales, dacă vrea să găsească un public, trebuie să țină seama de formulele secrete de care niciodată nu-i lipsit, în mod obscur, un grup de oameni” [22, p. 35]. În mod firesc, scriitorii preluând modalitățile de creație ale folclorului, adică a modelului sau tiparului colectiv de o existență virtuală, vor contribui la dezvoltarea variantelor concrete, chiar dacă nici unul din ei nu a avut vreodată pretenția asupra infiltrării variantelor lor în circuitul viu al creației populare. Altceva e că unele din creațiile literare care au respectat cel mai reușit forma virtuală, în urma procesului de folclorizare (actualizare, daca am vorbi de folclor), au ajuns a fi variante concrete a unui prototip. Forma virtuală a unei creații folclorice datorită oralității reprezintă un prototip bine conservat în memoria colectivității. Permanenta lui actualizare prin interpretarea formei virtuale determină apariția unor variante succesive, care contribuie, într-un final la evoluția prototipului [260, p. 48]. 48 1.3. Concluzii la capitolul 1: 1. Demersul analitic întreprins dezvăluie în esență dificultatea pe care o întâmpină cercetătorii în tratarea obiectivă a culturii populare. Ipotezele expuse precum și modalitățile de abordare au urmărit dezvoltarea unor idei prezentate sporadic în studiile de cercetare a relației folclorului și literaturii scrise. Am intenționat să analizăm sistemic trăsăturile folclorului, descoperind specificul speciilor și a legităților de dezvoltare și perceperea acestor particularități proprii creației populare în noile contexte literare. 2. În majoritatea lucrărilor monografice conceptul de folclorism este tratat nu numai ca o asimilare directă, dar, de cele mai multe ori, ca o formulă creatoare, prin filiera tradiției literare sau grație metodei de creație a scriitorului, utilizându-se toate aspectele sale de afirmare în diferite etape ale creației și la diverse niveluri ale structurii artistice a operei. 3. Sensul folclorismului ca produs al artisticului se dezvoltă până la acel de produs al etnoculturalului și social-etnograficului. În exegezele etnofolclorice s-au depistat și erori metodice, care defavorizează înțelegerea profundă a importanței folclorului în manifestarea și dezvoltarea tradiției literare naționale, iar în cazuri concrete împiedică înțelegerea corectă a importanței folclorului într-o lucrare artistică. Erorile se datorează, în primul rând, perceperii superficiale a folclorului de către cercetători, atitudinii incorecte față de creația populară ca fiind ceva arhaic, învechit, față de realitatea de tradiție artistică vie. În conștiința unui asemenea hermeneut folclorul, mai întâi de toate, este: mitologie, povești, ritualuri, gen liric tradițional. Și desigur acesta e doar folclorul țărănesc. Poate fi observată și neaprecierea intuiției creatoare a scriitorului, a manifestării naționale a gândirii artistice a acestuia, care a ales tradițiile folclorice alături de cele literare și care apelează la acestea fără a căuta numaidecât anumite texte folclorice concrete, cu atât mai mult genuri, culegeri de texte sau cercetări etnografice (cu excepția cazurilor de stilizare intenționată, parodiere, reminiscențe directe și aluzii). 4. Reflectarea superficială a implicării profunde a scriitorului în specificul artistic al folclorului sau al culturii populare, în genere, denotă faptul că în studiile teoretice și critice interpretarea folclorismului nu este întotdeauna adecvată locului și funcțiilor pe care le deține în opera literară. Cercetătorul într-un fel nu-și prea „ponderează” concluziile, nu investighează suficient intenția autorului. În acest sens se manifestă „sedimentările” genurilor folclorice, a modalităților, depistarea trăsăturilor folclorice în afara intenției creatoare a lucrării. 5. Uneori cercetătorii manifestă un subiectivism prea vădit în tratarea unei sau altei opere din punctul de vedere al funcționării folclorului în aceasta, a orientării scriitorului la un gen anume. În acest sens are loc o „suprasaturare” de deduceri, o „exagerare” a rolului elementelor și asociațiilor folclorice în realizarea finalității artistice. Aici în mare parte observațiile și descoperirile cercetătorilor se transformă în diverse abordări interpretate pe larg și 49 la întâmplare: „cultura râsului” (M. M. Bahtin), structura morfologică a basmului fantastic (V. I. Propp), mitopoetica și „ideea drumului” (D. E. Maximov) ș. a. 6. Nu întotdeauna se ține cont de tradițiile folclorismului literar (a celui comparat). Utilizarea diversificată a constituentelor etnofolclorice de către scriitori facilitează aprofundarea și extensia posibilităților artistice ale realismului. Treptat în literatură se adună experiența utilizării metodelor mai productive de plasticizare a folclorului. Analizele diacronice demonstrează constituirea unei tradiții în recursul scriitorilor la folclor. Șaizeciștii secolului al XX-lea, descoperind literatura anilor 1920-1930, continuă și dezvoltă tradițiile valorificate atunci, astfel că în anii 1960-1980 folclorismul din Republica Moldova va cunoaște o evoluție și aplicare mult mai profundă. Fenomenul dat va constitui obiectul de cercetare în capitolele următoare la analiza operelor unor prozatori basarabeni: G. Meniuc, I. C. Ciobanu, V. Beșleagă, V. Vasilache, I. Druță, D. Matcovschi, V. Ioviță, S. Vangheli etc. 7. Perfecționarea metodelor de studiere a folclorismului a avut loc o dată cu aprofundarea demersului analitic, care cuprinde toate treptele structurii ideatico-estetice ale operei, forma și conținutul ei, relațiile intratextuale și intertextuale. Introducerea elementelor folclorice într-un nou sistem estetic mult mai complicat s-a soldat cu transformarea lor substanțială, ceea ce nu mai permite raportarea directă la interacțiunea mecanică a operei artistice cu diferite specii folclorice. 8. Într-un sens extins, fenomenul folclorismului reprezintă una dintre axele problemei destinului istoric al folclorului, inclus într-o altă paradigmă științifică în noul context istoric și estetic. Relația dintre cele două concepte: folclor și literatură reprezintă, la ora actuală, o problemă „de întemeiere”, „de determinare genetică”, „de cataliză” și „de permanentă revitalizare” a fenomenului literar contemporan. 9. Reconstituirea diacronică a evoluției relațiilor dintre folclor și literatura română scrisă ne-au permis identificarea trăsăturilor asemănătoare, dar și distinctive de valorificare artistică a patrimoniului cultural imaterial de către scriitori în diferite perioade literare. În cele din urmă, reconsiderarea valorii tezaurului în perioada postbelică permite scriitorilor români să realizeze o revigorare a procesului literar, intrat în impas datorită ordonanțelor politice impuse de regimul totalitar. Modelele explorate de naratorii din dreapta Prutului au servit drept punct de pornire și pentru cei din Republica Moldova. 50 2. ROLUL CONSTITUENTELOR ETNOFOLCLORICE ÎN EVOLUȚIA PROZEI POSTBELICE DIN REPUBLICA MOLDOVA 2.1. Folclorismul și procesul literar postbelic din Republica Moldova Subiectul de investigație a relației literaturii și folclorului își justifică actualitatea în sensul că fenomenul folclorismului a fost renuanțat contemporan, obținând semnificații extinse, și nu a constituit obiectul unor investigații sistemice. El trebuie tratat din perspectiva sintetică a caracterului național și popular al literaturii, al tipologiei personajelor și al atitudinii scriitorilor față de spiritualitatea de sorginte folclorică. În cele ce urmează vom identifica și supune analizei natura și aspectele de manifestare ale folclorismului în literatura din Republica Moldova în perioada anilor ‘60-‘80 ai secolului XX-lea, în sens comparativ cu perioadele precedente, vom pune în evidență trăsăturile specifice și vom sugera direcții de investigație a domeniului în perspectiva discernerii noilor valori artistice prin raportare la procesul literar general și contextul istorico-politic și cultural. Fenomenul folclorismului a cunoscut diverse și profunde implicații în evoluția procesului literar din Republica Moldova, ajungând astăzi să însemne recursul conștient al scriitorului la estetica folclorului. Fenomen intermediar între folclor și literatură, el a constituit obiectul unui număr impunător de studii, care au extins parametrii de investigație ai demersul analitic, oferindu-ne astăzi aprecieri convingătoare, elaborate din perspective variate și complexe, punându-ne la dispoziție diverse instrumente moderne de cercetare. Cercetările inițiale se refereau doar la depistarea izvoarelor și constatarea elementelor folclorice în operele literare, precum și la simpla consemnare a coincidenței prozodice dintre versurile poeților și poezia populară. În acest sens, V. M. Gațac observa just că studierea relației literaturii cu folclorul aduce, de obicei, în sfera de atenție a cercetătorilor contactele și legăturile nemijlocite - folosirea de către scriitor a imaginilor și subiectelor folclorice, asimilarea unor modalități poetice: „Importanța unor astfel de factori este incontestabilă, afirma folcloristul, ceea ce înseamnă că investigarea lor pe orizontală și verticală este necesară. [...] Dacă nu vom merge mai departe, fenomenul riscă să fie tratat unilateral: există sau nu există folclorism, e «bine» sau e «rău», atunci când există sau nu există”, astfel, „literatura poate fi corelată cu folclorul nu numai în baza faptului că asimilează cutare sau cutare elemente concrete ale acestuia. Ea [...] e legată de creația populară și într-o accepție mai largă - ca etapă de continuitate a dezvoltării estetice” [188, p. 158]. Ulterior însă cercetările conexiunii folclorului și literaturii au devenit mai prolifice și au avansat astfel încât studiile recente au reliefat un nou nivel teoretic de cercetare, care descoperă noi strategii de afirmare a fenomenului folclorismului. Contribuții esențiale la cercetarea acestui aspect științific au fost aduse de V. M. Gațac, I. T. Alexandru, A. Hropotinschi, E. Botezatu, T. Butnaru ș. a. 51 Pentru unii (V. M. Gațac, I. T. Alexandru, A. Hropotinschi) din cercetătorii menționați mai sus fenomenul folclorismului este raportat în mod esențial la interesele lor folcloristice, consemnând doar aspectul teoretic al problemei, alții (E. Botezatu, T. Butnaru) însă urmăresc manifestarea fenomenului în operele ce sunt prezentate în devenirea diacronică literară sau reflectă destinul scriptural al autorilor în parte. În aceste studii sunt analizate în sens larg tangențele și diferențele dintre literatură și folclor, problema interacțiunii cu folclorul fiind raportată la problema individualității creatoare, la măiestria artistică a autorilor. Un studiu minuțios vizând manifestarea amplă a fenomenului folclorismului în literatura din Republica Moldova a fost întreprins de cercetătoarea Eliza Botezatu în monografia Poezia și folclorul: Puncte de joncțiune (1987), în care interpretarea fenomenului de folclorism se face în funcție de factorii culturali și politici ai perioadelor istorice concrete: I. literatura scrisă a anilor ‘30-‘40, II. literatura scrisă a anilor ‘40-‘50, III. literatura scrisă a anilor ‘60-‘80. Fenomenul folclorismului este studiat din punct de vedere diacronic, în concordanță cu perioadele literare, astfel încât este privit ca o componentă indisolubilă a literaturii scrise [62, p. 9-10]. Se cere de menționat, așa cum observă pe bună dreptate exegeta Tatiana Butnaru, că literatura din Republica Moldova, spre deosebire de cea a „confraților de condei din Țară”, care au soluționat impasul prin „reabilitarea tradițiilor naționale și universalizarea elementului autohton, privit pe fundalul unei orientări moderniste”, deschizătoare de drumuri în „circuitul european de valori”, a reflectat încă mult timp „nivelul improvizării propagandistice” [74, p. 7]. În mediul științific din Republica Moldova interesul pentru punctele de interferență dintre creația populară și literatură a început să se manifeste prin anii ‘40-‘50. Studiile respective însă propun înțelegerea eronată a aspectelor investigate, utilizând noțiuni abuzive și prezentând viziuni subiective asupra unor opere sau scriitori. Cu timpul, demersul științific a evoluat, adoptând noi orizonturi de interpretare prin propunerea sau împrumutarea interdisciplinară a unor metodologii consacrate, sau noi și prin implementarea unor procedee concrete aplicate la investigarea fenomenului literar. Prin urmare, s-a purces inițial la cercetarea substratului folcloric în literatura română veche: opera cronicarilor și a unor fețe bisericești [281; 99; 222; 280 etc.]. Au fost menționate rezonanțele folclorice în opera lui A. Donici [52], C. Stamati [113; 112], C. Negruzzi [150; 149; 151], A. Russo [148], V. Alecsandri [147], I. Creangă [272; 274], M. Eminescu [271; 161; 215], B. P. Hasdeu [279; 309] ș. a. Importantă pentru studierea relației creației populare cu procesul literar din Republica Moldova a fost apariția studiului Literatura moldovenească și folclorul, în care un colectiv de autori investighează fenomenul folclorismului în creația unor scriitori din secolul al XIX-lea [216. A se vedea: 153; 114]. Ulterior, problema folclorismului ajunge a fi o componentă și o verigă esențială în căutările și orientările artistice ale anilor ‘60, cât și a deceniilor următoare [62; 71; 73; 74; 130]. 52 Spre deosebire de perioada anilor ‘40-‘50, când scriitorii transpuneau în operele lor folclorul în „formă brută”, urmând niște „considerente ideologice” de a scrie mai pe înțelesul maselor și dezvăluind un „exotism și etnografism” superficial, o „receptare a elementului tradițional-folcloric [...] redus”, „o preluare exterioară de sensuri și imagini”, „o stilizare simplistă a stereotipului folcloric”, perioada ulterioară „deschide noi perspective gândirii și sensibilității artistice, proclamă o nouă viziune estetică, readucând poezia din Republica Moldova la «izvoarele - limpezi izvoare» (Gr. Vieru) și încadrând-o în mod firesc în contextul tradițiilor naționale” [74, p. 18], prin aceasta punându-ne la dispoziție un vast sistem de forme și formule ale colaborării cu opera poetică populară. E adevărat că, neatribuind o valoare exagerată momentului, putem vorbi de consolidarea relațiilor de profunzime cu folclorul și în perioada imediat postbelică: „În pofida condițiilor de dictat, a cenzurii totalitariste, scriitorii anilor postbelici au năzuit spre idealurile naționale și, luptând pentru valorificarea patrimoniului cultural-estetic al poporului, s-au pronunțat și pentru adâncirea legăturilor cu folclorul, pentru asimilarea creatoare a tradițiilor populare. În această ordine de idei, se poate face referință la unele opere semnate de N. Costenco, L. Deleanu, G. Meniuc, în scrierile cărora posibilitățile plastico-afective ale folclorului sunt folosite din plin” [74, p. 7]. Vizând intensificarea relațiilor literaturii scrise cu folclorul, ne orientăm nu numai la numărul impresionant de scrieri cu rezonanțe folclorice, ci și la modificările de substanță ale folclorismului. Prin urmare, din perspectivă estetică, anii ‘60 (sec. al XX-lea) marchează trecerea la forme mai complexe și mai mature de relaționare cu folclorul. Se dezvoltă nu numai conceptul de actualitate, dar și cel de legătură cu viața și spiritul poporului. Apar noi individualități creatoare și originale formule de asimilare a tradițiilor folclorice, astfel încât folclorismul capătă un caracter cultural-estetic reprezentativ. Indiscutabil, scriitorii acordau prioritate modelor folclorice, din moment ce acestea constituiau o rezervă importantă de teme și „motive ale compoziției” și contribuiau la „cristalizarea însăși a formei poetice, numeroasele imagini fiind constituite în baze folclorice, iar o serie de teme lirice dintre cele mai elevate (plasticizarea funcțiunii poetice înseși) au fost tratate în spirit folcloric” [14, p. 207]. Prin urmare, interesul preferențial al exegeților față de implicațiile folclorului în dezvoltarea genului liric este motivat pe măsură ce „poezia dă dovadă de mai multă inițiativă și își restructurează căutările artistice spre orizonturile unei arte veritabile, pornind nemijlocit de la universul valorilor folclorice” [74, p. 8]. Concludente, în acest sens, sunt observațiile despre elementele etnofolclorice din poemul Andrieș de E. Bucov [87] și, mai ales, despre influența poveștii populare asupra basmelor versificate (Cerbul de aur, Dănuță-Ler, ciclul de basme versificate La balul coțofenii de G. Meniuc, Buzduganul fermecat și Voinicel cu stea în frunte de L. Deleanu, Ghiocel-Voinicel de V. Russu) [62, p. 48-55]. S-a revenit prin anii ‘80 la 53 importanța creației populare și „căutarea de armonii folclorice” în opera literară a lui G. Meniuc [165, p. 121-132]. Investigații serioase din perspectiva viziunii poetice folclorice au fost întreprinse, mai ales, referitor la creația a doi scriitori recunoscuți: Andrei Lupan [152; 273] și Grigore Vieru [91]. Importante studii despre manifestarea acestui fenomen în poezie le datorăm exegeților E. Botezatu și T. Butnaru [62; 71; 74; 73; 72]. Fenomenul surprinzător al folclorismului ia amploare genurială, astfel se observă extinderi și în structurile narative. Investigațiile preliminare demonstrează că asimilarea folclorului în proză provoacă transformări radicale ale coraportului instanțelor autor- narator -personaj - cititor. Ion Oprișan în studiul Prezența multiplă a culturii populare în literatura contemporană relevă „abordarea pitorească a speciilor folclorice. Dorind să creeze, îndeosebi în proză, o atmosferă stranie, ieșită din comun, scriitorii invocă practici și produse insolite”, iar pitorescul lor „nu izvorăște [...] din neobișnuitul motivelor folclorice, [...][ci - n. n.] din modul uneori exterior de tratare a acestora”, accentuând, în acest fel, o detașare de fenomenul culturii populare [249, p. 355]. Se produce o mutație fundamentală a actului artistic, care constă în ponderea elementului etnofolcloric în dezvoltarea procesului literar, fenomen explicat de Eliza Botezatu prin trecerea de la ipostaza de „receptor” la acea de „creator” prin medierea celei de „imitator”: „contactul imitația continuitatea sincronizarea asimilarea depășirea” [62, p. 67]. Prin urmare, prozatorii valorifică elementele etnofolclorice și mitice în cheia transfigurării estetice a acestora: „tradiția folclorică nu mai este chemată [...] să exemplifice un tip de viață cu care scriitorul nu se identifică, ci devine singurul mod posibil de existență atât al creatorului, cât și al eroilor” [249, p. 356]. Se ajunge la acea treaptă evoluată când prezintă interes formula mitică folclorică - „esența unui mod arhaic de gândire și reprezentare” [249, p. 356]. Răsturnările tradiționale ale percepției folclorului ca izvor de inspirație generează în perioada respectivă modernizarea instrumentelor de transfigurare. În literatura română din Republica Moldova putem găsi analogul unui astfel de experiment narativ în proza lui Vladimir Beșleagă (Zbor frânt) și Vasile Vasilache (Povestea cu cocoșul roșu) etc. Studiile istorico-literare descoperă faptul că la începutul perioadei postbelice tehnicile de valorificare artistică a tezaurului imaterial în proză nu erau diferite de cele manifestate în poezie. Peste aproximativ două decenii, lucrurile iau o altă întorsătură: „Saturată de folclor, poezia părăsește sferele creației populare, metaforizându-se și abstractizându-se, în timp ce proza câștigă o personalitate distinctă tocmai datorită orientării spre cultura populară, într-un mod deosebit, decât până atunci” [249, p. 358]. Cercetătorul Vasile Coroban surprinde natura comicului popular în comportamentul firesc al personajelor, care râd nesilite de autor, iar „umorul țărănesc, hazul susținut de comentariile scriitoricești, descrierile sunt făcute în cuvinte 54 folosite de țărani. De aceea totul are colorit” [155, p. 287-288]. Criticul literar Ion Ciocanu în lucrarea sa Podurile vieții și ale creației, analizând proza lui I. C. Ciobanu, identifică formele distincte de fuziune folclorico-literară: „Natura comicului lui se confundă nu o singură dată cu natura comicului creației populare orale, un șir de situații ale romanului constând din glume, pătărănii, prujituri și din alte specii de origine folclorică. Acest tip de comic imprimă romanului un bogat colorit etnografic, național” [107, p. 149.]. Nu putem trece cu vederea studiul lui A. Hropotinschi Izvor veșnic întineritor despre influențele creației populare orale în proza scurtă contemporană, cu menționarea procedeelor folclorice utilizate, continuată de o analiză a tipologiei conflictuale din romanul-parabolă creat pe fundalul unor motive, simboluri, parabole folclorice, cu referire la creația literară a scriitorilor Vladimir Beșleagă, Ion C. Ciobanu, Alexei Marinat, Iosif Gaisaniuc, Mihail Gh. Cibotaru și realizarea a câtorva schițe de portret: Aureliu Busuioc, Ana Lupan, Vera Malev, Gheorghe Malarciuc [201. A se vedea: 364; 203]. Relevante pentru analiza orizontului documentar și critic al rolului folclorului în evoluția prozei din Republica Moldova sunt și alte două studii ale exegetului A. Hropotinschi, care iau în dezbatere monografică opera scriitorilor V. Beșleagă [204] și I. Druță [202], menționând harul scriitoricesc și profunda cunoaștere a moștenirii culturale a poporului. Ulterior și criticul N. Bilețchi, elaborând o sinteză a eposului romanesc, constată strânsa legătură dintre proza scriitorilor din Republica Moldova și creația populară orală: „De la folclor prozatorii noștri deprindeau măiestria îmbinării patosului social cu aspirațiile personalității, învățau arta sudurii suflului epic cu autoexprimarea de esență lirică. Balada, cântecul popular și basmul erau în acest sens speciile folclorului cele mai instructive” [48, p. 22]. Este elocventă și referința la activitatea de culegere, editare și prelucrare a folclorului a scriitorilor, concluzionând că încercările acestora de a valorifica creația populară au creat „o școală a măiestriei de surprindere a coordonatelor spirituale ale personajului, [...] a modalităților de zugrăvire a lui în literatură” [48, p. 25]. De asemenea, sunt cunoscute câteva studii privind contactul direct al literaturii cu unele specii folclorice concrete: a fost investigată preluarea elementelor de baladă în poezie [56; 337], valorificarea bocetului popular [338], rolul motivelor și modalităților narative ale poveștii în circulația literară [59], fascinația cântecului popular în poezie și proză [348; 58; 129; 123], a cântecului de leagăn [60], valențele expresive ale descântecului și invocației [55], ale blestemului [347; 63], preponderența genului aforistic în creațiile literare [111; 127] ș. a. Interesul profund față de simbioza literaturii contemporane, tezaurului folcloric și a arhetipurilor mitice din perspectiva noii paradigme critico-literare este demonstrat de apariția în ultimii ani a unui număr impunător de studii substanțiale care reconsideră valoric proza 55 postbelică din Republica Moldova: Vladimir Beșleagă: Po(i)etica romanului și Refracții în clepsidră (eseuri) de Alexandru Burlacu; Cărțile din noi de Ion Ciocanu; Eseu despre proza lui Vlad Ioviță de Viorica Stamati-Zaharia; Mit și ficțiune artistică în opera literară de Olesea Gârlea; Arheul Marginii și alte figuri de Andrei Țurcanu; Analize și sinteze critice de Nicolae Bilețchi; Fenomenul artistic Ion Druță (Monografie colectivă internațională); Romanul anilor '60. Modelul bonus pastor de Ana Ghilaș; În căutarea de noi repere pe drumul gândirii de Anatol Gavrilov; Cuvântul celuilalt. Dialogismul romanului românesc de Aliona Grati; Deschidere spre universalism. Literatura română din Basarabia postbelică de Ana Bantoș etc. [69; 68; 103; 287; 192; 295; 47; 183; 194; 54; 189; 198; 23]. Importantă pentru studierea specificului relației folclorului și literaturii în Republica Moldova este activitatea de documentare a scriitorilor în vederea cunoașterii creației folclorice și de culegere a tezaurului imaterial: „Poeții contemporani nu mai sunt în linie directă și primă generație țărani, ci intelectuali, și nici nu mai rămân ca psihologie țărani, nu mai trăiesc [...] direct contextul culturii populare, ci numai orizontul ei spațial: poeții contemporani tratează folclorul în afara lui și au conștiința acestei atitudini, [...] ei se documentează mai mult decât trăiesc în folclor” [224, p. 46]. Noua ipostază scriitoricească, culegător de creație populară, a fost pusă în valoare de cercetătorii Sectorului de Folclor al Academiei de Științe a Moldovei, Efim Junghietu și Sergiu Moraru, când au inițiat alcătuirea și editarea lucrării Căutătorii de perle folclorice, culegere de texte folclorice înregistrate de către scriitorii români din Republica Moldova (G. Meniuc, P. Zadnipru, V. Roșca, P. Boțu, S. Vangheli, V. Teleucă, G. Madan) în perioada anilor 1945-1956 [81]. Intenția folcloriștilor era de a publica o serie de volume „alcătuite nu numai pe baza materialelor folclorice din Arhiva de folclor a AȘ a RSS Moldovenești, ci și a celor din fondurile Muzeului republican de literatură de pe lângă Uniunea scriitorilor din Moldova, din arhivele personale ale poeților și prozatorilor noștri” [81, p. 6]. Semnificativ este și faptul că mulți dintre scriitori au editat ei înșiși culegeri de folclor, insistând asupra faptului că, astfel, o adevărată literatură trebuie să-și tragă sevele din tezaurul folcloric al unei națiuni. Cu ocazia apariției editoriale a două lucrări Poezia populară a obiceiurilor calendarice și Poezia lirică populară dintr-un corpus de 16 volume, coordonate de cercetătorii Sectorului de Folclor al AȘM, recenzentul Alexandru Donos se pronunță și asupra posturii de culegător și valorificator a scriitorului contemporan: „datorită acestei împletiri organice a literaturii profesioniste cu cea populară, poetul Grigore Vieru a putut ajunge la ingenioasa idee de a alcătui o antologie a poeziei moldovenești de dragoste (apărută recent la Editura Cartea moldovenească), în care, înainte de a-i prezenta pe poeții noștri clasici și contemporani, a plasat în fruntea volumului un cupaj impunător de peste 100 de cântece populare 56 de dragoste - perle folclorice de o rară frumusețe” [168, p. 331]. Experiența de culegere, editare și cercetare a folclorului a fost demonstrată fructuos și de scriitorii: Spiridon Vangheli [18; 302; 145; 206], George Meniuc [în 1940 - trei monografii sociologice despre satele: Ignăței (în r. Rezina), Chirileni (în com. Drăgănești, r. Sângerei) și Delacău (în r. Anenii Noi), spre regret, cea despre Ignăței nu a fost publicată, pierzându-i-se urma; 233; 235; 232; 85 etc.], Leonid Corneanu [310; 154; 159; 357; 83], Mitrofan Oprea [244; 245; 246], Ion C. Ciobanu, Lev Barschi, Valentin Roșca [84; 275], Vladimir Beșleagă [A se vedea descrierile etnografice ale obiceiurilor de nuntă, calendaristice în: 38; 41] ș. a. Investigarea particularităților concrete ale fenomenului folclorismului în anii ‘60 solicită luarea în considerare a descendenței rurale a majorității poeților și prozatorilor români, „în centrul creației cărora se află satul cu oamenii și preocupările lor, satul care este generatorul principal al artei și poeziei populare. Astfel, aroma și filozofia populară a unor lucrări artistice poate fi sesizată și înțeleasă mai bine, dacă pătrundem, mai întâi, în esența estetică a folclorului” [168, p. 331]. Saltul calitativ al folclorismului este privit de Tatiana Butnaru ca o restructurare radicală „a procesului literar, scriitorii nu se mai apropie sporadic de creația populară, în virtutea unor imitări prozodice. Relația de adâncime a poeziei cu spiritul autohton [...], presupune, în primul rând, evidența artistică calitativă a folclorului” [71, p. 19]. Chiar dacă „proza - subliniază T. Butnaru - în virtutea unei inerții caracteristice, se adaptează mai încet resorturilor stilistice ale noii orientări” [71, p. 20], apariția unor astfel de opere ca: Frunze de dor (1957), Casa mare (1959) și Doina (1958) de I. Druță; Codrii (vol. I -1954; vol. II - 1957) de I. C. Ciobanu marchează momentul resuscitării moderne a fondului folcloric și în genurile epic și dramatic. Originea rurală a scriitorilor a favorizat apariția la începutul anilor ‘60 a unor lucrări cu un suflu liric mai pronunțat, evocator în raport cu păstrarea și transmiterea tradiției, denotând „o apropiere mai intimă de creația populară orală” [62, p. 57]. Jumătatea a doua a anilor ‘60 aduce în atenția exegeților (E. Botezatu, T. Butnaru) o serie de lucrări ce confirmă cu mai multă vitalitate atât „revirimentul liric”, cât și ascendența folclorismului la o nouă dimensiune. E perioada afirmării unor scriitori din generația „,pierdută” și revenită la unelte - George Meniuc, Nicolae Costenco, Bogdan Istru, Emilian Bucov, Andrei Lupan, Liviu Deleanu, care având în perioada interbelică, o experiență folclorică”, în cea postbelică caută „s-o depășească”, orientându-se pe un făgaș nou, și cea a afirmării unei noi generații de scriitori de sorginte rurală, pleiada „copiilor anilor 30” (P. Boțu), care necunoscând tezaurul poeziei clasice, învățau din înțelepciunea poporului. Cu referire la acest aspect istorico-social, poetul G. Vieru își denumește generația sa „folclorică”, căci asupra ei „creația populară a exercitat o influență covârșitoare [...]. Am împrumutat de la folclor nu atât ritmul exterior, metafora, cât accentul interior, dramatic” 57 [286, p. 207.]. Același itinerar l-a avut și romanul postbelic, care și-a urmat „în voie drumul obișnuit”, în afara unei tradiții romanești, aplecat la „tehnicile oralității care se încadrau în narațiunea de tip cronicăresc ca procedee șlefuite de folclorul nostru și de graiul viu al poporului, la tablourile naturii, ce nu puteau să nu poarte pecetea creației populare, la umor și la monologul interior, nu însă și la tradiții literare la care literatura timpului nu avea dreptul să apeleze” [47, p. 47]. Are loc o deplasare a conștiinței estetice spre lirism și reflexivitate, cresc rezonanțele meditative ale poeziei [61]. Interacțiunea cu creația populară orală se realizează prin cultivarea baladescului de către marea majoritate a scriitorilor (N. Costenco, P. Boțu, I. Bolduma), prin reverberații lirice directe (A. Codru, D. Matcovschi), prin constituente de gândire și înțelepciune populară (G. Vieru, A. Codru). Formele de dialogare cu folclorul sunt aceleași pe parcursul evoluției acestei interacțiuni. Pe de o parte, fondul operelor artistice facilitează instituirea unei interacțiuni sigure cu folclorul - motive, idei, tipologii umane (prototipuri de eroi), particularitățile unui mediu uman deosebit, descoperit în împrejurări specifice de natură istorică, geografică, climaterică, tipologică, situații de conflict asimilate într-o percepere originală ș. a. Folclorul continuă să fie asimilat în subiectele literare - tipul de personaje, cadrul și atmosfera, narațiunea și conflictul are afinități, de cele mai multe ori, cu creația populară orală. Pe de altă parte, literatura continuă să comunice cu folclorul și prin „mijloacele de formă (tipul de «narațiune», tiparele compoziționale [...] și în genere formele tropice caracteristice ș. a.)” [62, p. 62]. Cercetătorii ajung la ideea că în perioada investigată a fost creată o literatură adevărată, „majoră”, „strâns legată de tradiție, dar orientată în permanență spre viziuni monumentale, «o poezie de seninătăți și lumini», ce-și ia efluviul din filonul popular, dar se extinde într-o gamă complexă de atitudini, trăiri, aspirații, de perspectivă, de diverse orientări stilistice. Este o literatură care pe măsura avansării sale în timp, prin democratizarea mijloacelor de investigație, prin amplificarea valorilor naționale și general-umane le substanțializează, le trece îndelung prin substraturile creativității folclorice” [71, p. 26-27]. Folclorismul deceniului șase (sec. al XX-lea) se caracterizează prin sensibilizarea tuturor speciilor și genurilor literare, prin asimilarea baladescului și a dramaticului, prin valorificarea elementului convențional, mai ales a convenționalului de legendă și de poveste. Scriitorul V. Vasilache apelează la alegorie, structura și sistemul de convenții ale poveștii. V. Beșleagă se apropie de tradițiile istorice, legende, vis și simboluri folclorice. Țesătura narativă a lui I. Druță vădește o strânsă legătură cu folclorul, „un pronunțat spirit de basm”; prin escaladarea formelor orale ale povestirii - „basmul, balada, snoava, taclalele de șezătoare, pătăraniile, «țărăniile»”, iar structura operelor „certifică și ea influența folclorului, evocarea poartă sigiliul baladei” [93, p. 311]. Indiciul de identitate creatoare a autorului reprezintă corelarea mai multor elemente 58 folclorice - povestea, balada, cântecul liric, legenda ș. a. (Mătușa Odochia, Povestea furnicii, Balade din câmpie, Balada celor cinci motănași etc.). Proza scurtă a scriitorilor din Republica Moldova valorifică deseori modalitățile legendei, snoavei și ale basmului (G. Meniuc, V. Ioviță, I. Burgiu). Dramaturgia contemporană transfigurează într-o formă nouă elementul de baladă și cântec liric (I. Druță, D. Matcovschi). Chiar și publicistica a cunoscut intersectarea cu tezaurul folcloric: G. Malarciuc, de exemplu, în Scrisori din casa părintească evocă unele episoade istorice în lumina unei viziuni de legendă; G. Meniuc în eseurile sale ia în dezbatere atât probleme literare, cât și folcloristice. L. Damian, I. Vatamanu, M. Cibotaru, S. Vangheli și D. Matcovschi valorifică cântecul liric și balada; I. C. Ciobanu, V. Vasilache și V. Beșleagă (mai ales în romanul istoric) pun accent pe vocația expresiilor paremiologice; I. Druță și I. C. Ciobanu apelează la obiceiuri calendaristice, rituri existențiale etc. În studiile de specialitate legătura profundă sau „de adâncime” cu folclorul se nuanțează prin conceptul de transfigurare estetică a simbolurilor mitico-folclorice, obținându-se astfel însuflețirea „culturii majore” cu „elanul stilistic interior” al „culturii minore”, iar resuscitarea nu este evidentă, ci abia sesizabilă. Pentru literatura din Republica Moldova recursul la complexul mitic autohton „structurat după anumite coordonate stilistice de o vădită coloratură folclorică” este motivat de dorința scriitorilor de a răspunde „necesităților spirituale ale timpului, a promova și a transmite în continuare valorile general-umane” [74, p. 32]. Regăsirea scriitorilor în mit e dictată de necesitatea de a da valoare artisticului prin detașarea de sacru, de a transfigura realitatea din forma reprezentărilor senzoriale și obținerea într-un final a unor „inovații auctoriale în zona imaginarului” [192, p. 176]. Prin conferirea unei noi vieți mitului, se creează o matrice stilistică originală. Preferințe pentru fondul mitic al folclorului românesc sunt atestate la scriitorii I. Druță, G. Meniuc, L. Damian, V. Teleucă, A. Codru, V. Vasilache, P. Boțu, A. Busuioc, L. Butnaru, G. Vieru, D. Matcovschi, L. Lari, N. Dabija, V. Romanciuc etc., care, respectând modalitățile transfigurării folclorice, s-au orientat spre „chintesența unei mitologii străvechi redimensionate în motive și viziuni simbolice inedite” [74, p. 32]. În anii ‘70 în literatura cultă din Republica Moldova se observă manifestarea unei noi formule de folclorism, deosebit de cel anterior, experimentat de generația „ochiului al treilea” [92, p. 222], antrenată în reabilitarea esteticului. Scriitorii N. Dabija, L. Lari, V. Romanciuc, I. Filip, A. Suceveanu, I. Hadârcă, L. Butnaru, N. Vieru, V. Mihail etc. „în principiu, continuă tradițiile generației lui Gr. Vieru și L. Damian, dar se impun, firește, și printr-o notă particulară” [74, p. 14]. Creația artistică a acestora dezvăluie o detașare de real și reanimare a „cultului romantic al sufletului” prin transferarea într-o lume transcendentală, învăluită de vis. Animați și de pledoaria luptei de eliberare națională, care ia proporții vădite începând cu anii ‘80, scriitorii 59 acestei perioade dau o nouă valență orientării lor spre tradiția folclorică: „Cinstirea strămoșilor, elogierea limbii române, readucerea graiului matern în veșmântul latin, intenția nobilă de a reîmprospăta în conștiința contemporanilor sentimentul demnității de neam - toate acestea au revitalizat orientarea folclorică a poeziei basarabene, au îmbogățit-o cu semnificații noi” [74, p. 14]. Astfel, folclorismul perioadei ce cuprinde anii ‘60-‘80 este raportat la noua valorificare a literaturii clasice, la modificările reale din limba literară, la asimilarea în profunzime a spiritului mitico-folcloric, procese care au exercitat o influență fecundă asupra concepției literare a scriitorilor, democratizându-le și îmbogățindu-le imaginația și potențialul creator. Prin urmare, folclorismul acestor ani se coagulează ca un produs și o continuare a unui proces îndelungat, cu tradiții cizelate prin ani și mișcări literare, cu amplificări de concepte și de perspective, ajungând la o fază superioară comparativ cu folclorismul anterior. 2.2. Componente etnofolclorice în proza de inspirație rurală Literatura anilor ‘60, în perioada „dezghețului hrușciovist”, a fost marcată de diversificarea tendințelor și orientărilor artistice. Căutările maeștrilor de condei erau orientate spre experimentarea simbiozei „elanului romantic cu notația realistă” [166, p. 12], a elementului liric cu cel epic, a metaforei cu vocabula folclorică, a analiticului cu psihologicul, a observației sociale cu monologul interior, a experimentelor moderne cu practicile tradiționale. În rezultatul acestor căutări s-a dezvoltat „proza lirică de respirație rurală” [166, p. 12], care s-a transformat într-un puternic curent artistic, cu implicații tipologice de sămănătorism și neosămănătorism, avându-l ca promotor pe scriitorul I. Druță, urmat de V. Vasilache, V. Beșleagă, N. Esinencu, V. Ioviță, D. Matcovschi, N. Vieru. Criticul Ion Ciocanu, atunci când supune revizionismului est-etic termenul de „proză rurală”, ajunge la concluzia că „folosit în chip abundent în critica literară de odinioară, nu trebuie evitat în mod categoric” [102, p. 319]. Din perspectiva unui instrument de lucru, termenul s-a aflat în atenția diverșilor critici, atât din Rusia și fostele republici ex-sovietice („gepeBencKinî” roman), cât și din România și Republica Moldova. Astfel, N. Bilețchi îl utilizează în repetate rânduri în studiile sale Romanul și contemporaneitatea și Considerări și reconsiderări, iar A. Gavrilov, rezervat - în volumul Reflecții asupra romanului. Ceva mai târziu, în 2003, criticul A. Gavrilov va reveni în studiul Proza rurală, sămănătorismul și problema sincronizării cu unele nuanțări asupra fenomenului respectiv: „Proza rurală cvasisămănătoristă din anii ‘60-‘70 n-a fost un fenomen regional, ea a cunoscut o amplă dezvoltare și în literaturile din alte republici ale spațiului exsovietic și chiar exsocialist, inclusiv în literatura rusă, unde a fost reprezentată de o întreagă pleiadă de prozatori de mare popularitate în epocă: V. Belov, V. Astafiev, V. Șukșin, S. Zalâghin, V. Rasputin, A. Nosov, de scriitorul kirghiz de limbă rusă C. Aitmatov ș. a. Unele 60 similitudini (tradiționalismul conservator, opoziția sat-oraș, superioritatea morală a țăranului sau a intelectualului de origine rurală etc.) ale acestei proze multinaționale cu sămănătorismul românesc erau evidente, deși, cu excepția prozei rurale basarabene, de nici o influență a acestuia nu putea fi vorba. E de presupus că fiecare literatură națională își avea propriile sale tradiții similare cu cele sămănătoriste” [190, p. 31]. În cele din urmă, mișcarea literară denumită „proza rurală” din Republica Moldova, în care „ruralismul și-a găsit expresia artistică cea mai autentică”, iar mai târziu și prin depășirea lui, ia amploarea unui curent ideologico-literar, reprezentat de „un tradiționalism sincronizat cu spiritul epocii sale de vârf” [190, p. 32-33]. Valentina Marin Curticeanu în monografia Realismul romanului rural românesc evidențiază faptul că „romanul românesc rural are șansa să-și recapete contemporaneitatea pierdută și să devină, la fel ca romanul citadin, o mitologie necesară” [160, p. 39], iar Nicolae Bârna în cercetarea Ipostaze ale modernizării prozei rurale demonstrează că o proză modernă poate fi creată și în baza elementelor rurale, continuând ideile criticului literar E. Lovinescu, care întrevedea dezvoltarea romanului din două perspective: „o evoluție a materialului de inspirație de la rural la urban; o evoluție a tratării de la subiect la obiect sau de la lirism la adevărata literatură epică” [219, p. 168]. Argumente concludente în favoarea intensității pe care a exercitat-o cultura populară asupra afirmării prozei rurale ca mijloc imanent de expresie sunt aduse de exegetul I. Ciocanu: „În străduința lor de a exprima realitatea specifică satului, scriitorii apelează neapărat la mijloace și procedee din creația orală a sătenilor, la felul de a folosi resursele lingvistice, specific oamenilor de la sat, la alte particularități ale manifestării personajelor plăsmuite de scriitori pe baza contemplării și studierii exponenților populației rurale” [102, p. 321]. Într-un studiu recent, criticul face o observație și din perspectiva contextului social-politic. În scopul ignorării regimului propagandist, prozatorii au revenit la o „scriitură de tip folcloric sau crengian, exaltând modul de viață constituit istoricește al țăranului basarabean care, chiar în condițiile draconice de după 28 iunie 1940, au arat și semănat, au adus pe lume fii și fiice, le-au asigurat o existență cât de cât normală ca să poată învăța carte” [110, p. 11]. Investigând sfera de răspândire a termenului de proză rurală, observăm că cercetătorii M. Cimpoi, I. Ciocanu, A. Gavrilov, E. Botezatu, M. Dolgan, A. Burlacu, T. Butnaru, A. Ghilaș ș.a., într-o măsură mai mare sau mai mică, utilizează dublete-sinonime în studiile lor: „proză lirică de respirație rurală” - M. Dolgan; „tematică rurală”, „ruralism” - E. Botezatu, M. Cimpoi; „lirică rurală”, „viziune rustică” - T. Butnaru; „proză rurală” - I. Ciocanu, A. Gavrilov, A. Burlacu, A. Ghilaș. În aceeași ordine de idei vom invoca și similitudinea recurentă a principiului fundamental al ideologiei regionalismului cultural etalat în literatura interbelică prin exploatarea spiritus loci 61 (spiritul locului/local) ca modalitate de „resurecție” a ideii de specific național. Drept model probat, pentru scriitorii postbelici „exaltarea spiritului autohton în cultura și literatura română din Basarabia interbelică ilustrează o nevoie specifică de autoafirmare imperioasă a identității naționale, care se simțea amenințată de «invazia» influențelor din exterior” [101, p. 6]. Printre principiile de bază ale acestui model de „rezistență seculară subterană”, care au devenit necesare dezvoltării ulterioare a literaturii de după război, se înscriu: „descoperirea și (re) punerea în circulație a unor teme și valori estetice mai mult sau mai puțin inedite, ne (re) cunoscute la Centru: regiunea în articulațiile sale intime, regionalismele, lumea rurală, viața populară, peisajele autohtone etc.” [101, p. 7]. Analizând procesul literar din perioada anilor ‘60-‘80, exegeta T. Butnaru observă că „experiența dramatică a acestei generații de scriitori a determinat ca drumul lor în literatură să fie deseori urmărit de obsesia satului. Ceea ce L. Blaga confirmase anterior, [că] «veșnicia s-a născut la sat», corespundea întru totul dispoziției lor interioare și structurii sufletești. Deși, după precizarea lui E. Manu, că tipologic ei nu mai sunt «țărani, ci intelectuali», nostalgia satului îi însoțește, revărsându-se în confesiuni lirice vibrante. Reconstituirea atmosferei rustice vine direct prin prisma creației populare. «Satul din suflet» care trăiește în intuiția lor scriitoricească nu le-a permis să se depărteze prea mult de folclor, nici atunci când o senzație de «saturație folclorică» se întrezărește la orizontul contemporaneității, iar tendința spre reflexele poeziei moderniste deveniseră o modă” [74, p. 9]. Academicianul M. Cimpoi surprinde în transfigurarea estetică a spațiului folclorizat nu doar „o orientare tematică, ci substanța organică a literaturii basarabene, dimensiunea ei ontologică fundamentală”. Satul devine pentru scriitori „o oglindă a universului”, o „imago mundi”, o „realitate absolută”. Criticul va evidenția un adevăr consemnat și de alți exegeți: „Satul basarabean se identifică mai degrabă cu spațiul suferinței; istoria îl terorizează din toate cele patru părți ale lumii, îl transformă într-un «nod» tragic. Marcat de «fatum», agresat de civilizație, se ține, însă, de «obiceiul pământului» și supraviețuiește” [92, p. 217]. Prozatorii ruraliști, enunțând satul și problemele lui, își însușesc trăsătura esențială a creatorilor anonimi ai capodoperelor folclorice și utilizează în operele lor personaje, mijloace, procedee de origine indigenă, ceea ce-i permite cercetătoarei Ana Ghilaș să investigheze procesul literar din Republica Moldova din perspectiva modelului bonus pastor [194]. „Trimiterea la rusticitate, afirmă exegetul Dan Mănucă, devine obligatorie în orice scriere care aspiră la un statut cât de cât literar” [231, p. 41], mai ales, când prozatorul încearcă să explice universul în totalitate, inclusiv pe cel urban, ca pe un mod de apărare împotriva haosului social-politic. De aceea „cercetarea spiritualității rustice ne-ar putea reda umanitatea, un univers pluridimensional care să ne elibereze din capcana orizontului plat în care homo videns 62 navighează, unde omul plat își pierde clipă de clipă dimensiunea profund umană” [80]. Prin urmare, reabilitarea umanității, dar și rezistența în fața vitregiilor istorice au fost ancorate de către scriitori în valorificarea simbolurilor mitico-folclorice: pământul, drumul, izvorul, hora, cimpoiul, fluierul, buciumul, cornul, doina, casa, pragul, focul din vatră, peștera, biserica, elementele de port național, păsările, păstorul, toiagul, mama etc. Astfel, folclorul nu este doar un izvor de inspirație pentru prozatori, ci o legătură strânsă cu tradiția, cu psihologia populară. Investigațiile folcloristice de ultimă oră s-au străduit să stabilească rolul colectivității și al individului în crearea, păstrarea și transmiterea folclorului. Ceea ce este nou pentru individ, capătă rezonanță în colectivitate doar dacă consună tradiției și devine un bun asimilat. Prin urmare, caracterul colectiv al creației populare mizează pe raportul dintre creatorul popular și colectivitatea căreia aparține și relația dintre tradiție și improvizație. În mod evident, modelul bonus pastor reprezintă un simbol al etniei. Pentru a elucida factorii care participă la sensibilizarea artistică a prozei rurale să urmărim ce reprezintă spațiul și timpul în mentalitatea țăranului român. Timpul pentru individul de la țară este legat de spațiul rural, cel al satului și se pretează judecății din două perspective: „timpul ca fenomen pozitiv, [...] legat de știința pozitivă populară [...] inseparabil de observarea obiectivă a cerului și timpul fenomen mistic, [...] legat de credințe și obiceiuri, inseparabil de observarea strictă a rânduielilor colective magico-religioase [36, p. 8]. Astfel, pentru a creiona personaje specifice mediului rural, prozatorii sunt îndemnați să dea pondere timpului și spațiului în concepție populară. Timpul, reprezentat de marea trecere existențială, necesită din partea maeștrilor de condei conștientizarea elementelor indispensabile unei atare derulări temporale. Probabil din aceste considerente, proza de respirație rurală transfigurează constituentele etnofolclorice în strânsă legătură cu cadrul ritualico-magic de desfășurare a acestora. Timpul în viziune folclorică se desfășoară în strânsă corelație cu viața spirituală a mediului sătesc, de aceea „nu apare anormal și ciudat, ci organic, plin de sens și firesc” [36, p. 14]. Cât privește spațiul folcloric, doar țăranul e avizat să-i dea acestuia esență, valoare și pondere, deoarece în fond „țăranul nu pleacă nici de voie, nici de nevoie. El n-are unde să-și mute sărăcia, pentru că, smuls de pe ogorul lui, ar fi osândit să piară ca un arbore smuls din rădăcini. De aceea țăranul e pretutindeni păstrătorul efectiv al teritoriului național” [278]. Investigând transfigurarea spațiului de sorginte folclorică în proza rurală, vom releva o etapă esențială și pentru o cercetare etnologică, care presupune determinarea spațiului prin stabilirea și delimitarea hotarului ca „margine a unui spațiu cultural” [75, p. 18]. Afirmarea și esențializarea fenomenului de proză rurală în literatură, prin invocarea habitatului tradițional, a motivat descrierea satului și a țăranului în ipostaza lor fenomenologică (natură, atmosferă, cadru rustic, personaje, limbaj, vestimentație, ocupații specifice, obiceiuri și tradiții etnofolclorice, 63 mentalități etc.). În universul creator al scriitorilor români din Republica Moldova, după cum menționează T. Butnaru, „satul esențializează, el aprofundează ideea continuității, a permanenței, a legăturilor originare cu pământul, cu problemele sociale și morale ale vieții omenești” [71, p. 23]. Scriitorii înșiși insistau asupra acestui adevăr - pentru ei spațiul rural e „acea eternă lecție de colectivitate, acel suflu al întregului”, „e întrupare, rod și saț, pâinea noastră cea de toate zilele, vinul de pe masă, cântec și joc, tradiții noi și obiceiuri de când lumea, nod al șoselelor asfaltate și loc al șezătorilor, unde mai răsună bătrânescul murmur al baladelor” [162, p. 12]. Reflector al unui mediu genuin, nealterat, tradițional, a unui fel de „rai patriarhal”, modelul respectiv de proză inițiază o opunere vehementă față de noile evenimente sociale, destinate să distrugă conceptul spațial de „sat-cetate”, izolat, autonom și rebel la orice contact din afară. Aproape în toate operele literare ale perioadei respective este evocat spațiul delimitat, reprezentat printr-un sat aflat undeva la periferiile spațiului urban, mai adesea izolat de păduri și ape, de regulă, așezat pe deal, sau între dealuri, cu prescripția bine determinată de a fi ferit de diverse intruziuni. Delimitarea strategică a spațiului prin hotare oferă scriitorilor posibilitatea de a crea o altă imagine a însingurării. Momentul este relevant, deoarece permite concentrarea unui prilej de a opune rezistență stabilă noilor implicații ale transformărilor sociale și tehnice parvenite din mediul urban. Oponența creată permite cititorului să surprindă în detaliu valorile morale și spirituale ale satului, acesta reprezentând „cu adevărat o unitate socială românească organică. Tot ce ne aparține mai deplin și este crescut mai viu în sat se află. Minunea istorică a poporului românesc în fața căreia istoricii străini și români stau nedumeriți o pot afla tot aici. Vechea noastră civilizație este o civilizație sătească, despre care putem spune că a fost odată cu neamul” [34, p. 16]. Prin urmare, și personajele de sorginte folclorică, inspirate din mediul rural ca Onache Cărăbuș, Nuța, Horia Holban, mătușa Ruța, Gheorghe Doinaru, păstorul etc. (I. Druță), Toader Lefter, moș Pătrache (I. C. Ciobanu), badea Lisandru Povară, mătușa Vera (D. Matcovschi), moș Căprian (V. Ioviță), Lion, Anton Horodincă (G. Meniuc), Serafim Ponoară, mama Ileana, Ileana Râpoaica (V. Vasilache), Isai, Ignat, Ana, Filimon, Alexandru Marian (V. Beșleagă) etc. Sunt unici, singuratici, inadaptabili, care prin modalitatea lor distinctă de reacție la problemele existențiale se disting de colectivitate. Specifică personajelor respective este și intenția de creare a unui spațiu izolat în interiorul celui rural. Astfel, și casele acestora reprezintă un topos singularizat. Onache Cărăbuș își ridică casa pe un deal, casa păstorului chiar dacă e în centrul satului seamănă mai mult a stână, Toader Lefter, dar și moș Pătrache își au bordeiele lor la care nu vor să renunțe, moș Căprian are casa cocoțată pe malul celei mai adânci râpe, Ileana Râpoaica trăiește într-o văgăună, mama Ileana - pe un deal galben în niște ponoare, Serafim Ponoară ajunge, în cele din urmă, să aspire și el la un perete alb-siniliu proptit într-un ulm: „Iată de-amu mă simt ușor-ușor, parcă sunt văzduh! Am lăcaș... Aici am să rămân, sub ulmul ista, sub 64 streașina lui” [305, p. 439]. Arhetipurile create sunt păstrătoare ale credințelor acestui neam, purtătoare ale înțelepciunii seculare a strămoșilor, apărătoare ale tradițiilor și valorilor etice eterne. Valențele transfigurării spațiului de sorginte folclorică în operele literare le-am expus mai detaliat în studiul Dimensiuni ale spațiului folcloric în „proza rurală” din Basarabia în anii 1960-1980 [126]. Cercetarea asiduă a procesului de resuscitare a literaturii din Republica Moldova prin „întoarcerea la izvoare”, percepută ca o revenire la spațiul mitic, a permis exegetei A. Ghilaș corelarea unor importante concepte menite a rezolva problema reabilitării identității naționale: „relația tradiție-contemporaneitate, ethos popular-ethos general-uman, entitate națională și entitate individuală” [194, p. 16]. Sincronizat cu procesul literar din dreapta Prutului, cel din Republica Moldova cunoaște o reabilitare a eticului și esteticului prin invocarea unor teme primordiale: tema mamei „ca un principiu cosmic, ca o Magna Mater, ca un simbol al continuității” [92, p. 165]; tema mioriticului ca „o dimensiune esențială a conștiinței românești din Basarabia cu tot complexul ei geopsihic de situare hic et hunc sub semnul unui fatum universal, dar și sub semnul vetrelor securizate ce asigură continuitatea” [92, p. 165]. La începutul afirmărilor sale, proza rurală din Republica Moldova ia forma unor narațiuni-cronici, apropiată modelelor folclorice, unde „faptele, întâmplările timpului, personajele” sunt introduse în țesătura textului, „decât văzute și plăsmuite ca generatori activi ai fenomenelor descrise” [109, p. 18]. Revelația estetică ia amploare prin romanele-cronică ale lui I. C. Ciobanu și continuă prin „analiză psihologică” romanescă inițiată de I. Druță. Din perspectiva celor formulate prezintă interes operele: Codrii (1954), Podurile (1961), Cucoara (1975), Podgorenii (1982) de I. C. Ciobanu; Caloian (1967), Disc (1968), Anton Horodincă (1970) de G. Meniuc; Zbor frânt (1966), Ignat și Ana (1972-1973, 1997), Acasă (1963-1973), Viața și moartea nefericitului Filimon (1970) de V. Beșleagă; Povestea cu cocoșul roșu (1966) de V. Vasilache; Singur în fața dragostei (1966) de A. Busuioc, Frunze de dor (1955), Ultima lună de toamnă (1963), Povara bunătății noastre (1961-1967, 1985), Biserica Albă (1975-1981, 1986-1987), Clopotnița (1972), Horodiște (1975), Toiagul păstoriei (1984) de I. Druță; Duda (1973), Bătuta (1975), Toamna porumbeilor albi (1979), Focul din vatră (1982) de D. Matcovschi; Râsul și plânsul vinului (1965), Se caută un paznic, Fântânarul, Magdalena, Raiul lui Vistian Pogor din volumul Dincolo de ploaie (1979), Un hectar de umbră pentru Sahara (1984) de Vlad Ioviță etc. 2.3. Modalități de intertextualizare a cântecului folcloric Literatura română scrisă în momentele de criză artistică și-a găsit mereu expresie și refugiu în valorile general-umane ale poporului. Este cunoscută predilecția clasicilor literaturii române (V. Alecsandri, M. Eminescu ș. a.) pentru cântecul folcloric. Speciile liricii populare își 65 exercită într-un fel funcția lor magică de alinare a disconfortului psihic și de restabilire a echilibrului spiritual al eului anonim, constituind și mijlocul de comunicare cu divinitatea. Asupra acestui aspect ancestral al cântecului se pronunță și etnomuzicologul George Breazu în lucrarea sa Patrium carmen: „Printre mijloacele menite a răspunde impulsului nativ de descărcare a afectelor și a contribui la îndeplinirea unui ritual magic sau religios, omul recurge la sunete, produse de vocea omenească sau de unelte înadins construite, precum și la ordinea și simetria ritmică, a căror imagine și instinct se descoperă omului în fire, în trupul și spiritul lui” [66, p. 3]. Cântecul a obținut și statut de „vehicul al mesajului sacru [...]. El se imprimă cu ușurință, fascinează, dar adesea este purtătorul unor simboluri pe care doar cei inițiați le pot descifra” [284]. Desprinzându-se treptat de cadrul ritualic al obiceiurilor și intrând în cel non-ritualic, lirica populară se desacralizează, părăsind funcția magică și îmbrățișând-o pe cea estetică. Lirismul colectiv este înlocuit cu valorile celui individual, chiar dacă aparent contravine trăsăturii esențiale de colectivitate a creației folclorice. Fiind o creație colectivă se personalizează grație atitudinii pe care omul ca individ o manifestă față de cântec, considerându-l a fi un rezultat al experienței proprii, produs al sensibilității sale, „expresia multiplă și nuanțată a vieții” [21, p. 128]. Cântecul non-ritualic ajunge a fi experimentat și de prozatorii din Republica Moldova în funcție de resortul fanteziei creatoare, de temperamentul și sensibilitatea fiecăruia: „unul trăiește în folclor, altul se documentează în folclor, al treilea stilizează” [62, p. 151], asigurând o continuitate experimentului narativ sadovenian care adoptă forma romanului „deschis”, capabil să înglobeze particularități ale diverselor specii și genuri: „romanul sadovenian este rezultatul unui amplu proces de sinteză, cuprinzând trăsături caracteristice povestirii, baladei, doinei, legendei și epopeii” [196, p. 280-281], unde valorificarea modelului arhetipal de basm generează apariția romanului-basm, romanului-povestire. De modelul sadovenian de experimentare literară s-au apropiat și câțiva scriitori din Republica Moldova: Ion Druță prin remitizarea mioriticului în Toiagul păstoriei, digresiunile lirice, modalitățile de limbaj, tehnica punctelor de vedere, dezrădăcinarea din Povara bunătății noastre; Vladimir Beșleagă prin invocarea trecutului glorios în romanul istoric concentrat în jurul lui Miron Costin - Sânge pe zăpadă, Cumplite vremi; Vlad Ioviță prin sugestia simbolică din nuvelele Râsul și plânsul vinului, Fântânarul, dar și prin mitul erotic în nuvela Dimitrie Vodă Cantemir; Lidia Istrati prin viziunea unui „cerc închis” al structurii compoziționale a narațiunii de factură tradițională, unde începutul și sfârșitul aparțin unor lumi temporale diferite - romanul satiric Goană după vânt, prin expresia artistică a mitului erotic, dar și a figurii legendare a lui Ștefan cel Mare în romanul istoric Tot mai departe; V. Vasilache prin respectarea tradiționalismului, dezbaterile în jurul relațiilor umane, viziunea realului din perspectivă mitică, 66 excelarea alegoriei, parabolei, simbolurilor mitico-folclorice - romanul Povestea cu cocoșul roșu; dar și G. V. Madan în textele Spicul visului și Cruciș de săbii, concentrate în jurul figurii domnitorului Dimitrie Cantemir, Calea lupilor - a lui Nicolae Milescu Spătaru); S. Lesnea (Sub cârma vremii - evocă figura lui Vasile Lupu, Zbucium - a lui Ion Neculce) etc. [299]. Despre cântecul popular utilizat în proză și dramaturgie vorbește N. Bilețchi în studiul Suportul muzical al epicului și dramaticului. Printre modalitățile de apropiere de muzica populară, autorul deosebește, cu predilecție, trei forme: „reverberația muzicală în proză ori dramaturgie, lirizarea epicului ori dramaticului până la starea de inefabil verbal, de esență muzicală și introducerea muzicii propriu-zise în opera epică ori dramatică” [50, p. 136]. În continuare vom prezenta procedeele de transfigurare a elementelor de cântec popular în proza de inspirație rurală, lirico-rapsodică din Republica Moldova, pe care le-am elucidat mai extins în articolul nostru Fascinația cântecului popular în proza scriitorilor basarabeni din anii 19601980 [129]. În operele prozatorului I. Druță: Povara bunătății noastre, Clopotnița, Moțart la sfârșitul verii, Ultima lună de toamnă ș. a. înglobarea cântecul folcloric în structura internă a textului narativ deschide potențialitate discursivă unui „lirism de un freamăt suav, cu tulburătoare adâncimi, țesut cu finețe din cucernica înfiorare a plugarului în fața brazdei reavăne de pământ” [93, p. 302]. Criticul Mihail Dolgan face referința la același fenomen discursiv și afirmă: „Discursul prozelor druțiene este unul eminamente liric, de factură accentuat poetică și poetizantă (poetizarea reprezentând o tendință estetico-stilistică), generator de stări tensionante, dramatice, molipsitoare, precum și de o tonalitate și atmosferă pline de vrajă” [167, p. 101]. Or, lirismul dat, e și consecința acelor frânturi de cântec popular transpuse cu vervă de prozator. Uneori citarea directă și stilizarea organică, preluarea unor idei de o importanță majoră în conștiința populară, a imaginii folclorice se îmbină perfect cu maniera individuală de creare a scriitorului. Povara bunătății noastre e o mărturie certă a faptului că prozatorul Druță a creat o originală simbioză a tuturor formelor de asimilare a folclorului. Sugestive ni se par, în acest sens, reflecțiile folcloristului V. Gațac asupra funcțiilor literare ale citatelor folclorice. Cercetătorul afirmă că în romanele lui Druță sunt și „reflectări folclorice directe”: citări de cântece populare, descrieri de obiceiuri, utilizări ale poveștilor populare, dar „toate aceste elemente nu rămân doar material ilustrativ. Ele intră în mod organic în sistemul poetic al romanului și i se supun acestuia. Altfel spus, ele nu mai sunt pur și simplu un cântec sau o urătură de An Nou, ci o parte a textului romanului” [188, p. 171]. Cât privește narațiunile menționate, în ele cântecul reprezintă elementul care transpune etapele vieții omenești (de aici și diversitatea cântecelor populare folosite). Chiar dacă scriitorul citează, împrumută elementul folcloric, scopul final constă în a-l 67 plasa estetic într-o deplină concordanță cu subiectul și cu intenția ce se urmărește în opera dată. Uneori Ion Druță, asemeni unui homo ludens, utilizează cântecul cu intenție ludică, creionând niște situații-glumă pentru a reliefa ciudățeniile, absurditățile din viața unui om. În schița Sacii de grâu versurile populare: „Cinci pătrate cu zăbrele/ Zac pe fața casei mele,/ Cinci pătrate cu zăbrele/ Din durere, fac durere” [169, p. 238] subliniază stranietatea situației. Și fragmentul de romanță, pe care-l îngână Ciocârlie pe ulițele satului în stare de ebrietate: „Destul de tot ce-am suferit,/ Destul de tot ce-mi trece.../ Și n-am nimica de dorit,/ Decât mormântul rece” [169, p. 164] exprimă, de asemenea, o situație bizară, paradoxală. În capitolul doi Pădure, verde pădure al romanului Povara bunătății noastre titlul invocă un motiv de cântec popular adresat pădurii, legat de aratul de primăvară, pe care personajul principal Onache Cărăbuș, scăpat de război, și-l amintește: „I-i-i, pădure, verde pădure,/ De s-ar face un drum prin tine/ Și-o cărare pentru mine” [170, p. 55]. E o citare directă, deliberată, fără intenții de recontextualizare. Ceea ce se întâmplă ulterior cu fragmentul respectiv, utilizat într-un alt context, surprinde. Atunci când arde Ciutura, cântecul izbucnește ca un val de energie și nesupunere în fața destinului satului basarabean: „A răsărit un vânt dintr-o margine de pădure, a prins a aduna ceața de prin văi. Micul nouraș, sfârșindu-și povestea, se topea undeva departe în zare. Stelele clipeau trist, ca după o boală lungă. Apoi s-a potolit, a amuțit clopotul din Nuieluși, o liniște adâncă și deasă s-a așternut peste întreaga câmpie. Și deodată, prin nămolul cela de tihnă amară, cineva, departe de tot, a prins a depăna un cântec cu glas împrumutat de la Onache Cărăbuș: „Pădure, verde pădure!/ De s-ar face-un drum prin tine/ Și-o cărare pentru mine...” [170, p. 57]. Autenticitatea versurilor populare e demonstrată de identificarea lor în antologia lui G. Muntean Cântece de dragoste și dor (București, 1972, p. 32), precum și în lucrarea Căutătorii de perle folclorice (Chișinău, 1984, p. 162) printre textele lirice culese de scriitorul Spiridon Vangheli. Cântecul folcloric obține la Ion Druță o funcție cathartică, personajele reușind să se elibereze de deznădejdea care-l poate cuprinde pe omul de la sat în fața necazului. E „o expresie a forței lăuntrice a omului de la brazdă, căruia îi sunt destule un petic de pământ și-un cer deasupra lui pentru a nu se dispera” [62, p. 198]. Protagonistul Onache e un bard, lăutarii l-au însoțit aproape toată viața, de altfel naratorul însuși insistă: „Onache știa tâlcul la cântece, apoi le ținea minte, le tot aduna și le cânta întruna -în fiece clipă îngâna în sinea lui o melodie, potrivindu-și versul cu necazurile și grijile pe care le avea” [170, p. 55]. Versul „Pădure, verde pădure” este reluat de câteva ori ca un laitmotiv -modalitate caracteristică narațiunilor folclorice [188, p. 171]. Valorificarea cântecului folcloric nu se oprește aici, deoarece scriitorul îl leagă genetic de personajul său. Cu ocazia nașterii celor unsprezece prunci în Ciutura, naratorul se lasă fascinat de pornirea unui „cântec pe cât de vechi, pe atât de nou, pe cât de banal, pe atât de înțelept - cântecul leagănului” [170, p. 66]. 68 Personajele lui Druță sunt antrenate și în procesul de conservare a folclorului. La o lecție de română profesorul Micu Miculescu, descendent de-al reputatului folclorist Alecu Rosetti, descoperă că elevii lui care i-au prezentat cântecului de jale: „Bate vântul vălurele/Pe deasupra casei mele/Și-mi aduce dor și jele/De la neamurile mele...” [170, p. 76] [A se vedea: 257, p. 70, 104], sunt expresia vie a păstrătorilor moștenirii culturale a strămoșilor. Prozatorul dezvăluie prin cântec firea romantică și sensibilitatea personajului, bunătatea lui interioară, misterul ascuns în fiecare fire umană. Cântecul popular: „Drag mi-a fost să văd în lume/ Doi cai suri, cu hamuri bune...” [171, p. 524], folosit în scena din Clopotnița de personajul Horia, aflat în camion alături de un cal, etalează afecțiunea deosebită a bărbatului față de animal. Uneori autorul apelează la fragmentele de cântec popular atunci când vrea să scoată în evidență anumite trăsături sufletești ale personajelor sale în cadrul unor situații concrete: aflat aproape de casa Jenei, pe Horia parcă „l-a înțepat așa din senin inima, după care a început a se zbate și se tot zbătea nebun... A înțeles totul și a zâmbit. Vorba cântecului: Inima mea, inima mea,/ Iar începe-a mă durea” [171, p. 527]. O situație similară ni se dezvăluie și în capitolul Nopți de vară, nopți de câmpie din Povara bunătății noastre. Ca să ne convingem de înfiriparea unui sentiment de dragoste între Mircea și Nuța, prozatorul creează un cronotop erotic: o noapte de vară, o căruță cu cai încărcată cu fân și un șăgalnic cântec: „Măriță, Măriță,/ Tânără fetiță!/ Eu m-aș îndura/ Și ți-aș cumpăra.../ Cercei și mărgele/ Pentru mângâiere...” [170, p. 104-105]. Folcloriști cu renume au confirmat că lirica de dragoste reprezintă „inima însăși a cântecului popular” [251, p. 130]. Prin urmare, prozatorul Druță, nu-l invocă aleatoriu, ci îl utilizează deliberat cu funcția sa de seducție erotică. Oferirea unor daruri de către amorezi iubitelor: mărgele, inele, cercei, năframe, panglici, papuci, rochițe etc. Denotă dăruirea metonimică a eului îndrăgostit în schimbul unui „echivalent nesimbolic”, în cazul de față pentru mângâiere, atât al donatorului, cât și al destinatarului [181, p. 174]. Alteori prozatorul recurge la cântecul popular nu doar pentru a ne reda atmosfera, dar și pentru a-l țese în structura internă a narațiunii, ca pe un „strat esențial” în baza căruia se derulează celelalte acțiuni și evenimente. Așa procedează pe parcursul întregului roman Povara bunătății noastre prin digresiunile lirice despre câmpia Sorocii, despre nopțile de vară, nopți de câmpie, despre macii roșii, despre noroc, prăsad, dor, sat, pământ etc. În romanul Biserica albă cântecul de ritual - colinda „Steaua Domnului se înalță/ Peste tot ce-i sfânt și demn,/ Peste mândra casa voastră,/ Peste scumpa glia voastră.../ Peste alba pâinea voastră,/ Peste dulce doina voastră,/ Steaua de la Betleem” [171, p. 99, 109, 116-117], reluată ca un laitmotiv, vine să-ncălzească sufletele celor rătăciți. Ea le aduce aminte de momentele cele mai importante, le trezește conștiința și-i face să cugete asupra rostului vieții. Un început întotdeauna este marcat de niște momente semnificative, simbolice, astfel 69 alături de colinda „Sculați, sculați, boieri mari,/ Ia sculați și slugile,/ Că vă vin colindători/ Să vă semene cu flori” [170, p. 318] vine pe lume cel de-al patrulea copil al Nuței, copie perfectă a lui badea Onache Cărăbuș. Sub zodia acestui Sculați, sculați, boieri mari își va duce mai departe existența micuțul. Se întâmplă de multe ori că scriitorul recurge la cântecul popular ca element important al scriiturii, lipsa lui ar știrbi din integritatea operei. Momentul este evocat și de N. Bilețchi când se referă la drama Două vieți și a treia de F. Vidrașcu: „Fără acest cântec (Sara când răsare luna, mândra îmi făcea cu mâna) conflictul nu mai e conflict, iar opera și-ar pierde trăsăturile ei dramatice”. De asemenea, criticul insistă asupra aceluiași lucru și în cazul nuvelei Ultima lună de toamnă a lui Druță, care pare să fie construită chiar în baza cântecului Bătrânețe, haine grele, iar invocarea cântecului ucrainean Po3npnraume, x.ioiuii, KOHi, a n nidy cnomBamb (Deshămați caii, băieți, că eu merg să mă odihnesc), ca o metaforă, semnifică sfârșitul vieții bătrânului. N. Bilețchi intuiește în meditațiile tatei unduiri de romanță: „trece vremea, trece și bătrânul tată, îmbătrânește cu durerea general-umană, că în fondul sufletesc al copiilor ar mai fi trebuit să facă ceva” [50, p. 152]. Acest moment l-au sesizat și cei care au creat pelicula cinematografică Ultima lună de toamnă, incluzând în peliculă romanța „Trec zilele, trec și eu,/ Îmbătrânesc și-mi pare rău”. Conflictul din romanță capătă noi semnificații în interiorul nuvelei [50, p. 152]. Uneori ritmul cântecului poate fi depistat și în modalitatea scriitorului de a nara. Acesta împletește cuvintele într-o armonie de poezie, astfel încât specia folclorică încorporată în viziunea de ansamblu, liricizează proza. D. Matcovschi, evocând frumusețea plaiului natal, folosește refrenul de cântec pentru a accentua și intensifica atmosfera de poezie, pentru a spori valoarea expresivă a fragmentului: „Nistrule, pe malul tău... Ca un brâu de argint e Nistru, ca o eșarfă, ca o ploaie prelinsă pe geam, ca o cărare în nesfârșit, ca un drum în stele, ca un dor, ca un cântec, ca un bocet, ca un descântec, ca o dragoste, ca o iubire, ca un vin bun, ca un frate, ca o soră, ca o nemoarte, ca o veșnicie... Nistrule, pe malul tău... Valuri, valuri, valuri, evantai de valuri, herghelii de valuri, lume de valuri, potop de valuri [...]. Creștea o floare și un dudău, și floarea a înflorit, când era să înflorească, și mai pe urmă a înflorit, și mai pe urmă, și mai pe urmă, iar dudăul s-a uscat sau nu știu cine l-a tăiat, sau nu știu cine l-a călcat - cine-a fost cel care a fost, și când a fost? Nistrule, pe malul tău...” [228, p. 66-67]. Transfigurarea acestui vers folcloric presupune o mai profundă contopire cu sufletul autorului anonim măcinat de sentimente, emoții, doruri: „Nistrule pe malul tău/Crește iarbă ș-un dudău,/ Iarba crește, eu o zmulg,/ La mândruța tot mă duc./ Nistrule, când te-am trecut,/ Erai tulbure ș-adânc,/ Da acuma când te-oi trece/ Să fii limpede și rece” [139, p. 73-74]. Pornind de la acest motiv liric, scriitorul reușește să obțină o profundă stare poetică care să evoce frământările protagonistului. O nouă formă de asimilare a cântecului folcloric este experimentată de Vasile Vasilache 70 în romanul Povestea cu cocoșul roșu. Prozatorul apelează la câteva fragmente de cântec pentru a sublinia ironia de situație dominantă în întrega țesătură a prozei. Naiv din fire, Serafim își exteriorizează bucuria proaspetei achiziției de la iarmaroc, adică a bouțului bălan, în versurile: „Zice lumea că sânt beat,/ hopai-ding-dai, ding-dai, da!/ Da eu sânt amorezat,/ Tot pe lângă drum, pe lângă șanț, pe lângă gard.../ Măi femeie, măi muiere,/ hopai, ding-dai, ding-dai, da!/ De ce dau, de ce-mi mai cere!/ Tot pe lângă drum, pe lângă șanț, pe lângă gard...” [304, p. 66]. S-ar părea că versurile următoare: Hai, mamă, la iarmaroc/ Și mi-i cumpăra noroc.../ - Dragul maicii, tu n-ai minte,/ Căci norocul nu se vinde... [...] Tu norocul l-ai avut,/ L-ai avut și lai pierdut, măi!/ Căci trecând pe lâng-o baltă/ Ai scăpat norocu-n apă...” [304, p. 67], nu au nicio tangență cu textul, însă, dacă analizăm cadrul contextual al romanului, desprindem nota parodică și ironică auctorială prospectivă asupra destinului personajului principal, cu aluzii ușoare la noua lui cumpărătură pentru care va avea încă mult de suferit. Interferențe cu folclorul găsim și în textele scriitorului I. C. Ciobanu. Prozatorul apelează la tezaurul folcloric nu doar pentru a stiliza, cum observă majoritatea criticilor, dar, mai ales, pentru a reflecta asupra filozofiei și eticii populare. E adevărat că I. C. Ciobanu adresându-se înțelepciunii și experienței populare, inclusiv proverbelor și zicalelor folclorice, pune preț pe expresia rustică, elaborând, de altfel, și o proză de „respirație rurală”. Nu-l lasă indiferent nici cântecul popular, de aceea starea de necaz și durere a țăranului exploatat este oglindită în romanul Codrii în versurile populare: „Codrule cu frunză deasă,/ Pleacă-ți crengile în jos,/ Să mă sui în vârful tău/ Și să scap de jugul greu./ ... Că-amară-i viața la străini,/ Ca și zama de pelin,/ Că străinu-i ca și spinul/ Și te-neacă ca veninul” [95, p. 5-6. A se vedea: 258, p. 91, 94, 95]. Privit în contextul social și istoric, cântecul evocă înstrăinarea, starea de spirit a eroului liric neîndreptățit, care încearcă să evadeze în mediul naturii pentru a scăpa de realitatea care-i apăsă sufletul, denunțând în acest fel niște crunte adevăruri. Autorul citează nemijlocit din creația populară, evocând cântecul de viață grea și protest social. O situație similară o întâlnim și atunci când mătușa Mărioara, măcinată de dorul singurătății, apoi de dorul mistuitor al despărțirii de feciorul drag, își găsește alinarea doar în cântecul folcloric de jale, reluat pe parcurs ca un laitmotiv: „Frunzuliță lobodă,/ Toată lumea-i slobodă,/ Numai eu stau la-nchisoare/ Sub lăcăți și sub zăvoare./ Eh, tot am zis noroc, noroc/ Păn' ce-am dat cu totu-n foc,/ Dacă am dat, de ce n-am ars/ Și am rămas de necaz? [...] Frunzuliță lobodă,/ Toată lumea-i slobodă,/ Numai eu stau la-nchisoare/ Sub lăcăți și sub zăvoare.../ Vinde, mamă, oile/ Și-mi deschide fiarele;/ Vinde, mamă, averea toată,/ Scoate-mă de sub lăcată. [...] Eh, tot am zis noroc, noroc/ Păn' ce-am dat cu totu-n foc...,/ Dacă am dat, de ce n-am ars/ Da am rămas de necaz?” [95, p. 111, 157. A se vedea: 258, p. 252-256]. Atmosfera de tânguire după flăcăii luați la oaste este redată prin cântecul de recrutație: „Plânge-mă, mamă, cu dor,/ Că ți-am fost și eu fecior,/ Am scos boii din 71 ocol,/ Dar nici brazdă n-am brăzdat,/ La armată m-au luat...” [95, p. 88-89. A se vedea: 258, p. 273, 275, 277, 298], iar cea de durere în fața vitregiilor războiului, prin cântecul de război sau de jale: „De la Odesa la vale/ Vine-un tren cu opt vagoane,/ Opt vagoane de răniți,/ De la Odesa veniți. [...] Unul strigă din vagon:/ Dați o mână de ajutor/ Ori otravă, ca să mor./ Decât fără mâna dreaptă,/ Mai bine hârleț și sapă!/ Decât fără de picior,/ Dați otravă, ca să mor! [...] Uită-te, mamă, la stele/ Și-i vedea zilele mele,/ Uită-te, mamă, la lună/ Și-i vedea că nu-s pe lume” [95, p. 329. A se vedea: 139, p. 65-66]. Cel de al doilea exemplu, consemnează Efim Junghietu, apare în urma pierderilor suferite de armatele fasciste la Odesa, Sevastopol, Stalingrad. Poporul a nuanțat în cântece realitatea soldaților schilodiți în lupte: „De la Odesa la vale/ Vine-un tren cu cinci vagoane./Strigă unu din vagon/ Către domnul conductor:/- Nu mâna trenu-așa tare,/ Că dă tampoane-n tampoane/ Și se deschid rănile,/ Și-mi prăpădesc sângele!/ Unu strigă și mai tare:/ - Ia mânați trenu mai tare,/ Las-să curgă sângele,/ Că nu-mi trebuie zilele!” [157, p. 436. A se vedea: 212, p. 90, 234, 235]. Uneori prozatorul încearcă să persifleze metehne, vicii ale unor indivizi. Bunăoară, fragmentul „Măi, la voi, la mazilie -/ Trei fasole în farfurie/ Și-acelea pe datorie!” [95, p. 192], descoperă diferența socială și morală dintre țărani și mazili, care deși sărăciți, tot mândri au rămas. Motivat de dulcele fior al unui sentiment înfiripat, tânărul flăcău Efim își exteriorizează starea spirituală în fredonarea versurilor: „Ochii negri îmi sunt dragi,/ Că-s frumoși ca două fragi,/ Și-s negri ca două mure,/ Crescute vara-n pădure,/ La umbră și la răcoare,/ Nearse de pic de soare...” [95, p. 70]. În cântecul folcloric ochii reprezintă „organul atotputernic al iubirii”, un „canal de comunicare între microcosmos și macrocosmos”, o „fereastră a sufletului deschis spre alteritate și spre lumea Erosului atotputernic” [181, p. 15]. Frumoasa tradiție strămoșească de a organiza diverse petreceri, șezători, la care să se adune oamenii pentru a deprinde cântece, jocuri, diverse glume îi întrunește și pe țăranii din Singureni. Cu această ocazie moș Toma Veșcă devine erou principal al petrecerii organizate, căci „iubea tot cântece din cele bătrânești: bulgăreasca lui Bujor, haiduceasca, ciobăneasca, cârlănuța. Când învârtea cârlănuța, apoi uita și de bătrânețe și-i zicea din gură: Buna ziua, moșu Stanciu,/ Hopa-hopa-hop!/ Cârlănuța ce-ți mai face?/ Hopa-hopa-hop!/ Am dat-o la iarbă,/ Hopa-hopa-hop,/ Nici coada nu i se vede,/ Hopa-hopa-hop!” [95, p. 125]. Se pune accent pe funcția orală de transmitere a moștenirii culturale a unui popor, atât de necesară pentru circulația prin viu grai, din generație în generație, a creației folclorice. Problema războiului și a atmosferei dezastruoase postbelice își găsește expresie în romanele Anei Lupan: dilogia Țarină fără plugari (1963), Regăsirea (1974) și Neagră-i floarea de cireș (1977). Cu scopul de a sublinia tragismul destinului spațiului basarabean, răvășit de urgiile unui război, prozatoarea în Țarină fără plugari apelează la cântecul Vară, vară, 72 primăvară, „în care este redată tragedia miilor de familii de plugari, rupți de la munca lor pașnică de zi cu zi” [211, p. 690], nevoiți a-și plânge instrumentele agricole abandonate: „Vară, vară, primăvară,/ Plugurile nu mai ară,/ Sărman plugușorul meu,/ S-a pus rugina pe el” [221, p. 177. A se vedea: 258, p. 297; 1, p. 68. Se cunosc aproximativ 60 de variante ale respectivului cântec]. Poezia ritualurilor existențiale își găsește corespondențe și în expresia artistică a prozatorilor. Prin urmare, cântecul miresei, invocat în cadrul unui obicei de nuntă -„dezbroboditul miresei”: „Ia-ți, mireasă, ziua bună/ De la frați, de la surori,/De la grădina cu flori,/ De la fir de lămâiță,/De la fete din uliță,/ De la fir de busuioc,/ De la flăcăii din joc..'” [220, p. 5], este cel ce cutremură întreaga ființă a personajului principal din povestirea Dragostea de peste o viață de R. Lungu-Ploaie. Semnificația acestui „cântec de rămas bun” sugerează poetic „o năvală, o rostogolire, un iureș, de ape sălbatice, un hohot de plâns și râs, un amestec de sentimente ce nu-și găsesc locul într-o biată inimă și trebuie să erupă, să izbucnească, de-a valma, luând totul în cale, ca apoi, dintr-o dată, să se aștearnă potolite, într-o melodie înceată și calmă, egală, netedă, ca un șes la capătul căruia arde soarele într-un apus demiurgic. Ia-ți, mireasă, ziua bună...” [220, p. 5]. Răvășirile sufletești ce au loc în momentul audierii acestui cântec ritualic sunt prezentate cu abundență de scriitoare, demonstrându-ne încă o dată că elementul folcloric transpus aici nu e deloc întâmplător. R. Lungu-Ploaie creează personaje care apelează frecvent la cântecul folcloric, orice moment al vieții e evidențiat de un catren sau cântec întreg (Ionaș e atașat de balada Miorița, Claudia - de un cântec pentru copii etc.). Diversele conotații ale sentimentului de dragoste și dor, trecut prin filiera sufletului omului de la țară, sunt viu reflectate în multe din cântecele folclorice. Transfigurate în proza artistică, ele colorează atmosfera, ajutând la o prezentare veridică a situațiilor și a personajelor. Elocvente în această ordine de idei sunt textele: Fata Marcului, Amintirile vin de departe, Să vină Mădălina, Feciorul, Necazul lui Gheorghe Moscalu ș. a de R. Lungu-Ploaie, Ninsori în primăvară, Căldura pământului de G. Gheorghiu, La cântatul cucoșilor, Familia noastră de Ana Lupan, Focul din vatră de D. Matcovschi etc. Prozatorii din Republica Moldova în situația lor de valorificatori ai tezaurului folcloric nu abuzează de folclor, ci-l utilizează doar ca element inerent structurii personajului, fără cântec omul de la țară nu-și poate închipui existența. Aflat în perioada „exilării în sine”, fiecare scriitor încearcă să-și găsească eul personal, egalat, de fapt, cu „sinele colectiv” [24, p. 812]. Astfel, este conjunctural forțat să descopere vigoarea cântecului folcloric drept constituent creat de „sinele colectiv”, specia fiind, precum se știe, „o formă de exteriorizare a asupritului” [24, p. 812]. 2.4. Asimilarea artistică a elementelor cosmogoniei populare În subcapitolul dat vom urmări procesul de remodelare a principalelor elemente 73 cosmogonice în literatura contemporană din Republica Moldova în funcție de codul poetic popular. Chiar dacă se produc modificări de cod simbolic, vom reliefa faptul că totuși se rămâne în perimetrul modelului folcloric actualizat, doar elemente configurative sunt diferite din cauza schimbării registrului discursiv. Reactualizarea la nivelul imaginarului și transfigurarea simbolică se produc prin tehnicile de transfocalizare și transstilizare, forme de colaborare și interpretare, ce nu alterează cadrul generator, ci doar îi imprimă amprente specifice, implică o nouă articulare poetică, fiind expresia unei poziții de enunțare - transpoziționarea. Strategia analitică va consta în cercetarea contaminărilor intertextuale la nivelul sistemului simbolic, identificarea nivelului de conservare a elementului figurativ folcloric și tezaurizare în interiorul textului a constantelor stilistice, dar și determinarea modalităților de asimilare reciprocă și de configurare a anumitor constrângeri retorice în structura internă a textului literar care au drept finalitate explorarea valorică a acestor elemente, deturnarea efectelor de colaj spre unitatea de tip dialogal cu folclorul. Vom determina atât puterea de absorbție a elementelor folclorice, provenită nu doar dinspre structura în care au fost integrate, ci și dinspre cod și totalitatea operei, cât și mobilitatea materialului interdiscursiv. Astfel vom stabili cum a influențat transcrierea experienței producătoare a folclorului asupra formării de sensuri suplimentare prin îmbogățirea intertextuală a codurilor simbolice arhetipale și potențarea în rețeaua tematică a unui nou univers imaginar prin corespondențe subtile și reverberații artistice. În prefață la volumul Datinile și credințele poporului român adunate și așezate în ordine mitologică, folclorista Elena Niculiță-Voronca, meditând asupra specificului interpretării elementelor esențiale cosmogonice (cele patru stihii ale naturii: focul, apa, aerul și pământul) precizează că respectivele nu pot fi analizate de sine stătător, ci în coeziune. [241, p. 21]. Cercetătorul simbolurilor folclorice Ivan Evseev observă că incipientul sentimentului erotic, în postura de constituent al creației supreme, divine, e într-o profundă corelație cu toate stihiile naturii: „Ca orice act cosmogonic prin care se zămislesc lumile și care reprezintă un model arhetipal al oricărei întemeieri și apariții, nașterea sentimentului erotic (erotogonia) nu poate să se dispenseze de participarea principalelor stihii ale naturii: focul, apa, aerul, cerul, pământul” [181, p. 49]. Relaționat cu sentimentul erotic, simbolul apei apare foarte des în lirica populară ca alinător al dorului. În opoziție cu focul, apa vine ca remediu împotriva dragostei arzătoare: „Nu știu luna pe șer merge/ Ori puica la apă treșe,/ Să-mi aducă apă reșe,/ Apă reșe-n străchinioară/ Și năsip în batistioară,/ Să mi-l pui la inimioară,/ Să-mi treacă de foc de asară” [5, p. 148; 185, p. 101]; „Frundzâșoară de-un tirău,/ Drumul șel de ni-al mărg eu/ Nu-i fântână, niși pârău,/ Să-ni potoale focul neu” [4, p. 7; 185, p. 111]. În exemplele respective apa nu e doar elementul stingător, ci de împlinire a dragostei. Apa prin sursele sale germinative, cum ar fi izvoarele, 74 fântânile, pâraiele, râurile etc. Dezvăluie conotația femininului, fiind deseori asociată cu iubita: „Focul de la ininioară/ Nu-ni potoală niși o țară,/ Numai puica îndesară,/ Numai puica cu vederea/ Îni stinge focul și durerea” [4, p. 7; 185, p. 111]. Situat la o altă extremă a relației acvatic-piric, focul în lirica populară e întruchiparea dragostei, a tensiunii sexuale și a fecundității: „- Fetișoarî-surioarî,/ Ochii mândrei mă omoară,/ Inima mi-a pus în foc,/ Dău să-i spun - iaca nu pot” [7, p. 411; 185, p. 109]. Urmărind linia denotativă folclorică, Vlad Ioviță transfigurează în nuvela Un hectar de umbră pentru Sahara focul ca simbol al dragostei: „Băiatul încremenise și el, vrăjit, paralizat. Pierduse graiul. Nu putea face un pas, o mișcare. Sângele înghețase în el, tot. Și voința. Șarpele nu era un șarpe obișnuit. Era mai mult decât o reptilă. Și nu era șarpe, ci șerpoaică. Da, fiindcă citi în ochii ei ceva asemănător cu ruga, cu patima, cu focul mistuitor. La oameni acest foc dragoste se numește” [208, p. 389]. Focul din privirea șerpoaicei e și o caracteristică a ochiului nefast, numit în magia populară „deochi” sau „farmec”, de unde și paralizia lui Simion în fața privirii scrutătoare. Ca simbol al dragostei este prezent și în romanul Podurile de I. C. Ciobanu. Personajul Toader, îndrăgostit, simte un foc în coșul pieptului care nu mai are „stăvilă” [97, p. 52]. Ca element constitutiv acvatic, izvorul simbolizează o naștere irezistibilă, continuă. Resurecția literaturii din Republica Moldova după „dezghețul hrușciovist” e de asemenea raportată revenirii la izvoare, la tradiții, la folclor. Prin urmare, motivul izvorului a devenit unul emblematic pentru poeții noștri, dezvăluind în creația lirică a acestora diverse semnificații legate de copilărie (Izvoare de A. Cibotaru), când este raportat la existențialul uman; de natura fertilizatoare (Acolo pe unde de G. Vieru), când e asociat cu principiul feminin: „Curge izvorul, /Grâul răsare/Acolo pe unde/Trec urmele tale”, matern: „Izvoare -/Limpezi zăvoare! /Sufletul mamei/De voi străjuit” (Izvoare de G. Vieru); de casă, de baștină, de meleagul natal (Șoaptele simple ale inimii de G. Ciocoi); de legătura genetică dintre generații (Dar mai întâi de L. Damian), când izvorul e întruchiparea umbrelor strămoșilor; de veșnicie, credință (Eu rămân cu izvoarele de A. Ciocanu). Scriitorul G. Malarciuc întrevede în apa izvoarelor o sfințenie deosebită, din moment ce nu-i poți atribui însușiri plasticizate, cum „nu poți găsi comparații pentru laptele mamei” [223, p. 266]. „Clinchetul izvoarelor” declanșează o adevărată euforie în nuvela Fântânarul de Vlad Ioviță, dau glas amiezii, ca o răsplată pentru cei care au trudit să-l scoată la lumină. Pentru personajul moș Toader Veșcă din romanul Cucoara de I. C. Ciobanu izvorul cu apă este un lucru sfânt, bătrânul fiind cunoscut în sat drept un fântânar iscusit. Detaliile etnografice la care recurge scriitorul vin să contureze complex ritualul săpatului fântânii: „Era destul să vină un om, să-i spună că a adunat piatră pentru fântână și bătrânul îndată pleca să 75 cerceteze locul. Căuta o vară întreagă buruiana de izvor, mucul curcanului. Apoi venea după sfredel. Avea sfredel bun. Sfredelea până la sfârcul izvorului. Oricât de adânci ar fi fost știmele apelor, bătrânul nu da înapoi” [98, p. 69-70]. În tradiția românească feminitatea apei este susținută și de credința în existența diferitor spirite acvatice de gen feminin: știme, iele, nedei, zâne, vâlve etc., genul acestor făpturi demonice i-au inspirat de multe ori pe scriitorii autohtoni. Prozatorul basarabean G. Meniuc valorifică motivul știmei codrului care îl fascinează pe Lion din Caloianul, inspirându-l să creeze opera vieții prin jertfirea chipului acesteia. V. Ioviță recurge la reveriile fantastice ale visului și transfigurează imaginea sirenei, ca proiecție a fiicei personajului principal, despre care Chiril Mifodievici nici nu bănuia. În realitate visul premonitoriu îi vestește moartea copilului, care și-a căutat toată viața părintele, dar așa și nu a reușit să-l întâlnească. Mediul în care tata își întâlnește fiica este visul. În romanul Bătuta, Matcovschi remodelează imaginea Zânei mării [227, p. 276277] ca motiv al unei presimțiri pe care o are Magdalena (spre final Pavel Iaconi, soțul ei, este rănit). În ceremonialul nupțial apa neîncepută e o perspectivă a belșugului și succesului: „Înturnându-se mirii de la cununie, se varsă înaintea lor cofe pline cu apă, ca prin toată viața lor să li meargă în plin” [197, p. 9]. O transpunere a credinței în apa binefăcătoare depistăm în Focul din vatră de D. Matcovschi. Păstrat și până astăzi, momentul trecerii cu căldarea plină prin fața celui care merge pe drum, e un semn bun: „Așteaptă o clipă, Grigore, să-ți ies cu plinul. Scot apă și-ți trec drumul cu plinul. Să-ți meargă bine” îi zice Gheorghina [229, p. 109]. Vom observa că episodul devine concludent ceva mai târziu, când semnificația credinței în apa turnată anume de această femeie, va genera unirea ulterioară a acestor două suflete: Grigore și Gheorghina. Obiceiul de a te spăla cu „apă neîncepută” la anumite sărbători: Paști, Sângiorz, Sânziene etc., udatul ritualic prezent în obiceiurile calendaristice de vară: Caloianul, Paparuda, poartă credința nu doar de purificare și de preîntâmpinare a unor boli, acesta are și funcție germinativă. Momentul respectiv este transfigurat de George Meniuc în nuvela Caloianul. Acest ritual de invocare a ploii apare descris destul de complex, prozatorul prezentând nu doar detaliile etnografice de executare a obiceiului, ci și poezia respectivă [237, p. 44-45]. Spre deosebire de Meniuc, Vlad Ioviță recurge la simbolistica apei senzuale și regenerative. În nuvela Dans în trei, ploaia ca laitmotiv evocă, pe de o parte, descătușarea Magdalenei, dar și a personajelor masculine de a se arunca în apele desfrâului, iar pe de altă parte, perspectiva purificării, motiv servind afirmația eroinei: „Eu sunt ca Venus, zicea ea. - Mie destul să fac un duș rece și redevin fecioară” [208, p. 149]. Spre final în proză sunt întrețesute și versurile de invocare a ploii venite din lumea copilăriei: „- Udă-mă, mamă, cu apă,/ Să cresc mare,/ Să nu-ncap nici într-o groapă,/ Mamă, mamă dragă. [...] - Udă-mă, mamă, cu lapte,/ Să 76 mă fac albă,/ Să mă cunoști și noaptea,/ Mamă, mamă dragă. [...] - Udă-mă, mamă, cu vin,/ Să-mi fie traiul/ Ca paharul plin” [208, p. 150]. Apa vie, care străbate rădăcinile pomului vieții din grădina Eden, este materializată prin imaginea fântânii, izvorului. În toate basmele lumii se vorbește despre o fântână miraculoasă, vindecătoare, întremătoare a trupului și întăritoare a spiritului. Dintr-o asemenea fântână poate curge lapte, miere, vin etc. În episodul Fântâna cu agheasmă din basmul de proporții Pantalonia - țara piticilor de Spiridon Vangheli este evocat motivul apei sfințite. Fântânile erau nelipsite de pe lângă temple și din alte locuri sacre. Ele unesc lumea terestră cu cea subterană și, totodată, pot fi un „ochi” deschis spre cer. În nuvela Samariteanca prozatorul Ion Druță recurge la semnificația sacră a apei, care izvorăște de sub talpa unei mănăstiri. Faima celor trei izvoare se trage nu de la predicile și slujbele oficializate, cât de la apa lor sfântă, tămăduitoare și dulce. Motivul mănăstirii, ridicate pe o palmă de piatră, într-un cuib de dealuri împădurite, sub talpa căreia curg cele trei izvoare, care prin apă sfințeau pământurile din jur, vine să sublinieze sacralitatea apei și legătura cu imaterialitatea celestă. Motivul apei ca „ochi” deschis spre cer este valorificat în nuvela Fântâna adună apă de Iacob Burghiu. Personajul nuvelei coboară „în adâncul fântânii părăsite din Valea Mare. [...] Pe fund strălucește în gură de apă o bucățică de cer. Fiecare fântână are un cer în inima ei. Scoate stele din pământ și le dăruiește oamenilor. Însetații pun gura, le laudă apa și pleacă. Fântâna rămâne singură. Apele nu strigă din urmă, îs ostenite. Vin de departe, din străfunduri, umede și răcoroase” [67, p. 57]. Aici fântâna e axa care unește cele două dimensiuni celeste: cerul propriu-zis și proiecția acestuia în apă. Episodul coborârii într-o fântână a voinicului, urcat într-un hârzob, pentru a ajunge pe tărâmul celălalt ține de convenționalul basmelor românești. În nuvela Fântânarul de Vlad Ioviță este transfigurat acest motiv al coborârii în fântână, atunci când Aristide este nevoit să se ascundă de autorități în lăcașul subteran pentru a scăpa cu viață și spre finalul nuvelei când își reia munca de fântânar. Fântâna săpată în pământ se asociază principiului feminin; basmele și legendele multor popoare ne povestesc despre transformarea fetei omorâte sau persecutate într-o fântână: „O fântână lină/ Cu apă puțină,/ Apă limpejoară/ Ca o lăcrimioară” [293, p. 472]. Întâlnirea de lângă fântână e un topos mitologic și folcloric. Iacob o întâlnește pe Rachela lângă o fântână din Mesopotamia, ea revine și în căsătoria lui Isaac cu Rebeca; tot lângă fântână Isus o va întâlni pe Samariteanca, dezvăluindu-i acesteia natura sa divină. Lângă fântână o va întâlni și Grigore Ciobanu pe Gheorghina în romanul Focul din vatră. În nuvela Fântânarul, prozatorul Vlad Ioviță valorifică ritualul săpării fântânii, enunțând și aspectul etnografic: „Clinchetul izvorului dădu glas amiezii. Aristide așteaptă să se limpezească apa. Așteptau și cei doi ajutori ai lui... Și câteva ulcioare deșarte așteptau alături. În 77 sfârșit fântânarul îngenunche și bău. Apoi bău moș Irimia, apoi Nichifor Bădișor, apoi începură să se adape ulcioarele. Venind să-și potolească setea, fiecare aducea cu el și câte o piatră. Piatră lângă piatră în jurul izvorului...” [208, p. 37]. Piatra de lângă izvor vine să sublinieze semnificația solidității, tăriei, statorniciei, dar și a perenității acestui neam, cu atât mai mult că fântâna în fond reprezintă rezultatul osmozei dintre izvor și piatră. Numeroase practici premaritale, maritale, ceremonii de fecunditate, dar și obiceiurile legate de săparea unei fântâni sau de întreținerea ei atestă sacralitatea acesteia în cultura tradițională românească. Spre a fi ferite de duhurile rele, ele sunt străjuite de câte o cruce sau o troiță. Cât privește surparea unei fântânii, aceasta are valențe nefaste în mentalitatea poporului. Momentul respectiv este transfigurat de S. Vangheli în ciclul de povestiri Isprăvile lui Guguță. Când personajul principal se îmbolnăvește și este transportat la spital la Bălți, „și te-i mira că scapă”, bunelul lui nu rămâne surprins: „- Mata știi că s-a prăbușit fântâna astă noapte? Bunelul parcă se aștepta la una ca asta: - Am zis eu că mult n-o s-o ducă. Încă-i de tata făcută. Când au venit să-și aleagă loc de sat, întâi au săpat fântâna asta și dacă au văzut că apa îi bună, aici și-au durat case. Lasă, că o fac la loc, să aibă Iezii apușoară de la tata” [303, p. 156]. Tradiția curățirii fântânii este prezentă și în romanul Duda de D. Matcovschi [228, p. 70]. Chiar dacă nu este precizat timpul calendaristic al desfășurării acestei practici, cu excepția menționării că gospodarii obișnuiau să curețe fântâna o dată în an sau la doi ani, câteva detalii etnografice sunt evocate: coborârea în fântână, desfundarea izvoarelor și masa de sărbătoare la care participa toată mahala și la care, în mod obligatoriu se cinsteau pahare cu vin și se ura viață lungă izvorului: „Să dea Domnul să nu sece niciodată fântâna noastră! - A ridicat tata paharul. -Să dea Domnul - au ridicat paharele și mesenii. - Că apa-i cea mai bună decât toate, dacă nu ai apă nu trăiești o zi!” [228, p. 74]. Motivul fântânii a fost transfigurat estetic de numeroși scriitori basarabeni. Observăm dezvoltarea simbolică a motivului în următoarele exemple: fântâna-element al vetrei - Gheorghe Ciocoi, Fântânile la Ocnița, Anatol Codru, Cântec în drum spre casa părinților; fântâna-străjer - Iulian Flip, Temelia casei; fântâna-mamă - Anatol Codru, Prolog la marele-nceput, Maica de plai, Grigore Vieru, Izvoare, Liviu Damian, Apă cristalină; fântâna-permanență, continuitate, creație - Vlad Ioviță, nuvela Fântânarul, Iacob Burghiu, nuvela Fântâna adună apă, Anatol Codru, Strop, Gheorghe Ciocoi, Ca să nu se surpe fântânile, Aurel Ciocanu, Căutătorii de izvoare, Anatol Ciocanu, Izvoare de câmp; fântâna și fântânarul-creatorul - Vlad Ioviță, nuvela Fântânarul, Iacob Burghiu, nuvela Fântâna adună apă, Andrei Lupan, Fântâna lui Pahoma, Victor Teleucă, Fântânarii secolului XX, Grigore Vieru, Fântânarul, Arhip Cibotaru, Fântâni 78 noi, Anatol Codru, Fântânarul; fântâna-apă neîncepută - Nicolae Dabija, Apă neîncepută; apă vie, Arhip Cibotaru, Motiv de basm, Grigore Vieru, Izvoare, Gheorghe Vodă, La trei fântâni; fântâna-suferință - Anatol Ciocanu, Sfârșit, Ion Vieru, Ciutură etc. [62, p. 110-120]. În proza folclorică fântânile reprezintă, de asemenea, și locurile unde se adună ielele și se scaldă, unde se ascund spiritele rele. În cazul acesta fântânile sunt blestemate și trebuie sfințite. Iar daca se întâmplă să aduci apă seara de la fântână, intrând în casă trebuie să spui „Binecuvântați apa”, iar cei din casă să răspundă „Dumnezeu să o binecuvânteze” și abia atunci ea devine curată. Apele unui râu favorizează viața, fertilitatea solului, dar produc și inundații dezastruoase, iar torentele și vâltorile apelor înghit multe vieți omenești. Spre exemplu, personajele din nuvela Un hectar de umbră pentru Sahara de Vlad Ioviță anual luptă cu revărsările Nistrului. O credință veche românească relatează: „Apa mare, când vine sălbatecă din cauza ploilor ori topirii zăpezilor, e stăpânită de duhuri rele” [197, p. 8]. De duhul cel rău este stăpânit și Nistrul atunci când urlă și cere jertfă: „Când veneau apele mari, umflându-se înfricoșătoare, gata să iasă din maluri, să se reverse în grădini, să înece grădinile și satele, și tot ce li se nimerește în cale, Nistrul mugea din adâncuri ca un taur bolnav. «Rage Nistrul, zicea lumea atunci. Cere moarte de om. O să se înece careva»” [208, p. 417]. În consecință jertfa Nistrului devine personajul Simion. Un exemplu relevant și asemănător îl depistăm la Vladimir Beșleagă: „au gemut adâncurile toate [ale Nistrului - n. n.] - așa geamăt că s-a auzit departe pe apă, peste amândouă malurile, de a ajuns tocmai în sat, și s-au oprit niște femei care treceau pe drum de la fântână ori de unde-or fi venit, de s-au uitat una la alta: «Ai auzit cum a urlat Nistrul?» «Am auzit, fa» «Să știi că vrea cap de om» «D-apoi așa-i el, fără asta nu poate». «Doamne sfinte, păzește și apără...». Și-au făcut cruce și s-au dus mai departe-n drumul lor...” [46, p. 158]. În râul Nistru îți găsesc sfârșitul și Nichita-Filaret din romanul Focul din vatră [229, p. 85], și Ilarion din Toamna porumbeilor albi [230, p. 25]. Despre existența credinței în jertfa pe care o cere fluviul ne mărturisește și etnologul V. Cirimpei: „O variantă a credinței citate, numită Când raji Nestru, am cules și eu, în august 1987, în satul Pârâta, pe stânga Nistrului, ceva mai sus de Mălăieștii scriitorului, de la un moș de 80 de ani: Când raji Nestru, trebî s' sî-neși cariva [...]. El când raji, șeri cap di om” [120, p. 217]. Râul inspiră respect și teamă; fantezia populară le face lăcașe ale balaurilor, monștrilor și spiritelor acvatice periculoase. Aspectul nocturn și sinistru al apelor și-a găsit întruchiparea în râurile Infernului: Acheron - apa durerii-și-a jalei, Phegeton - râul de foc, Cocyte - al plângerii, Styx - al erorii și Lethe - al uitării. De multe râuri se leagă ideea persistenței unui neam în istorie, cum e cazul Nistrului în cea a lui Vladimir Beșleagă (Zbor frânt), Dumitru Matcovschi (Toamna porumbeilor albi) și Ion Druță (Biserica albă) În poezia populară românească e 79 pregnant exprimată asocierea râului cu trecerea formelor: „C-așa-i lumea, trecătoare,/De voinici amăgitoare,/Ca o apă curgătoare:/ Unul naște ș-altul moare” [293, p. 335]. În romanele lui Vladimir Beșleagă observăm că apele Nistrului capătă conotații transcedentale. Cufundarea lui Isai (Zbor frânt) în „bulboana” apelor coincide cu refugiul în îndepărtata copilărie, mediul acvatic fiind catalizator al traversării, un dispozitiv al timpului. Încărcată de semnificații simbolice e apa aflată în legătură cu lumea de dincolo. Acolo, râul Lethe marchează hotarul dintre lumea celor vii și lumea morților: este râul uitării, din care beau sufletele defuncților, uitând în acest chip viața pământească. Chiar la începutul romanului Clopotnița de I. Druță personajul Horia va invoca ploaia de „deunăzi” ca pe o amintire, o metaforă a emoțiilor trăite. Materializarea repetată a motivului dezvăluie stările lăuntrice ale personajului principal: „Măi, ce-o fi cu ploile ăstea?! - Se tot întreba Horia îngrijorat, parcă intuind că de la ploile celea vor și porni marile zguduiri ale destinului său” [171, p. 476]. Ca mărturie a senzualității, fecundității ploaia este invocată în nuvela Dans în trei de V. Ioviță. Acvaticul sub formă de ploaie generează fluxul memoriei. În romanul Bătuta de D. Matcovschi personajul Pavel Iaconi se roagă să plouă, „să plouă ca la Duda, ca la Moldova”, „să plouă cu dor de casă” [227, p. 287]. Dorul de vatra părintească e pentru Pavel o durere enormă care se cere alinată de stropii de ploaie divină. În nuvela Dincolo de ploaie de Vl. Ioviță căderea precipitațiilor favorizează derularea pozitivă a relațiilor amoroase dintre personajele principale. Astfel adevăratul subiect al narațiunii poate fi descoperit dincolo de prestanța materială a ploii. Într-un topos singularizat se situează și construcția caselor alături de ape. Bunăoară, Isai vroia să-și ridice casa alături de cea a părinților, ceva mai la vale, lângă apă. Casa bunelului lui Isai (Zbor frânt), a lui Ignat (Ignat și Ana), casa părintească a lui Simion, dar și a babei Fevronia (Un hectar de umbră pentru Sahara), locuința mătușii lui Onache Cărăbuș (Povara bunătății noastre) sunt, de asemenea, situate pe malul Nistrului. Cel de al doilea element primordial din sistemul cosmogonic, focul, reprezentat sub forma de flacără, căldură sau lumină, cuprinde în universul său simbolic „viața, puterea creatoare, pasiunea, dragostea, purificarea, dar și puterea distructivă” [180, p. 63]. Tradiția aprinderii focurilor ritualice în memoria celor decedați este consemnată tangențial de prozatorul Vlad Ioviță în nuvela Raiul lui Vistian Pogor: „Era în vinerea Paștelui. Focurile, aprinse pentru pomenirea celor morți, își fluturau coamele scânteietoare și se ridicau până la acoperișuri” [208, p. 203]. Indiscutabil, momentul e semnificativ, din punct de vedere al respectării și perpetuării de secole a tradiției aprinderii focului, care, grație luminii pe care o răspândește, îl motivează pe Vistian să-și vadă părinții. E un aspect al simbolismului pe care îl 80 denotă și focul din vatră. Imaginea „focului viu”, ca instrument al culturii sociale și element personalizat în diverse momente ale vieții umane, este valorificată de către scriitorul I. C. Ciobanu în descrierea obiceiurilor efectuate cu ocazia sărbătorilor de Paști. Organizarea Deniilor în noaptea Învierii semnifică pentru țăranii satului Cucoara „veselia sălbatică a omului care stăpânește focul” [97, p. 26]. Păstrători ai tradițiilor seculare, sătenii sunt prezenți de la tânăr la bătrân la organizarea și desfășurarea acestor rituri de purificare. Chiar și cei cu paguba (căci flăcăii satului obișnuiau să aducă la aceste Denii „proptele de prin garduri, mese de teasc, târnațuri de pe la case” [97, p. 26]) priveau „nu prea bucuroși cum le mistuie focul lemnele șterpelite și aduse de flăcăi, dar nimeni nu-și dădea pe față ciuda, căci așa-i obiceiul prin părțile acestea. Ce-i a deniei - e a deniei și nimeni nu îndrăznește să-și scoată lemnul cuprins și mușcat de pălălaia sărbătorii” [97, p. 29]. În nuvela Magdalena, prozatorul V. Ioviță va invoca coordonata malefică a focului, a vântului și apei cu referire la casa părintească, rămasă singură și fără stăpân: „Cuibul neîngrijit se risipește. Fiindcă vântul nu doarme. Ploaia nu se usucă. Și vremea nu stă. Toate lucrează. Și focul. Nici el nu se stinge pentru totdeauna. Focul e cel mai flămând. Când se trezește e mare prăpăd...?” [208, p. 340]. În episodul invocat cele trei elemente primordiale sunt enunțate ca stihii devoratoare, care nu pot fi potolite. Focul ca simbol al războiului distrugător este valorificat în romanul Zbor frânt: «Măi! Pentru tine m-am băgat în foc... să te scot... Pentru tine, mucosule» [46, p. 24]; „Nemții i-au simțit și au început a-i scălda cu foc [46, p. 36]; „Ai venit, măi băiete?... Dar cum, păcatu, ai răzbătut? Că tare-i greu amu de umblat pe pământ. Pasărea că zboară și aceea încă nu poate trece. Foc și prăpăd peste tot. Zici că ai răzbătut și ai venit acasă...” [46, p. 42]; „A răzbătut prin focul și para asta, prin care pasărea că-i pasăre și nu poate răzbate, da mai degrabă-și strânge aripile și cade la pământ...” [46, p. 44]; „Amu dacă-i între două focuri, unul pe un mal, altul pe celălalt, și focurile acestea se năpustesc, se reped în sus, luate la trântă nu pe viață, ci pe moarte, și trânta aceasta ține o zi, o noapte, două zile, două nopți, o săptămână, două, o lună, două, trei -de unde să-i fie lui ușor, Nistrului?” [46, p. 51]; „Uneori când cele două focuri de pe cele două maluri se încleaștă la luptă și se izbesc piept în piept, pe moarte, nu pe viață, și se reped în sus, focurile, apoi cad iar, atunci ia foc și apa lui, apa Nistrului, și începe să ardă și ea. Și arde cu pară, dar nu-i galbenă para, ci-i roșie, că-i sânge, sânge de om...” [46, p. 53] etc. Aceeași semnificație a războiului distrugător o vom regăsi și în tânguirea autorului anonim din următoarele versuri ale cântecului istoric Cântecul Plevnei: „Frunzuliță busuioc,/ În tot târgul -iarmaroc,/ Numai Plevna arde-n foc,/ Dar dușmanii la mijloc” [8, p. 106; 185, p. 9]. Reluat ca laitmotiv, focul e întruchiparea răului, al morții. Asociat cu sângele, devine stihia distrugătoare a apei. Analizând în plan simbolic narațiunea din Zbor frânt observăm că subiectul se desfășoară 81 sub pecetea celor două stihii: pe de o parte - focul distrugător, pe de alta - acvaticul regenerator. În așteptarea revenirii celor doi nepoți, Isai și Ile, bunelul este martor al dezlănțuirii Haosului, al ciocnirii elementelor primordiale: pământul, focul, apa și cerul. Pentru a spori dramatismul episodului relatat, prozatorul valorifică și imaginea Morții: ea, dânsa, hârca vine să-l ia pe bunel în împărăția întunericului. Fiind rugată de bătrân până în trei ori (cifră magică) să-l mai lase pe pământ, deoarece are de rezolvat niște lucruri, Moartea slăbește din vacarmul ei și se instaurează tăcerea. Dar această tăcere e de moment, după un vuiet infernal se dezlănțuie cataclismele naturii: pământul se clatină, apele clocotesc, cerul se aprinde, focul se revarsă. Antrenate în acest amalgam de sunete ale tărâmului „de dincolo”, declanșările stihiilor prevestesc dispariția bunelului. Aceeași conotație o vom descoperi și în romanul lui D. Matcovschi Bătuta. În agonia morții, Pavel Iaconi este cuprins de flăcările unui foc mistuitor: „A căzut cu capul pe pernă, abrupt, și limbi de foc s-au ridicat clocotitoare din toate părțile și l-au încins, și l-au doborât la pământ, și Boblev a venit lângă el și s-a lipit de umărul lui, și-au început amândoi să sape pământul cu mâinile și să se ascundă de moarte” [227, p. 279]. Episodul relatează sugestiv o realitate indiscutabilă, grație confruntării în plan simbolic a câtorva elemente corespunzătoare lumii „de dincolo”: focul, atingerea de imaginea unui decedat și angoasa în fața morții. În romanele analizate identificăm în stihia pirică o imagine poetică a mâniei: „Soldatul se zgribulește, ar vrea să zică ceva, să-1 contrazică, dar numai i s-a înroșit grumazul, s-a făcut foc tot, unde-s zbârciturile, pe muchiile lor, parcă pâlpâie nu alta, vrea să grăiască, dar nu-i ies cuvintele din gât, de durere și necaz” [46, p. 124]. Corespondente ale acestui sentiment, propriu și creatorului anonim, descoperim în următoarele versuri populare: „Frundzâșoara busuioc,/ Toată lumea mergi la jioc,/ Da Gașiița-ni arde-n foc;/ Frunzășoara de șicoară,/ Toată lumea mergi la hoară,/ Da Gașița-n arde în pară” [3, p. 54; 185, p. 32]. Focul din vatră ca element al căldurii și luminii habitatului tradițional, casnic este transfocalizat de prozatorul D. Matcovschi. În viziunea autorului fiecare om are o obligație sfântă să păstreze focul din vatră: „este o datorie a noastră, la flacăra lui ne vom apleca de-a pururi piatra frunții, să ne-o încălzim și să o ferim de umbre. Casa noastră numai cu focul din vatră e casă, aici, lângă focul din vatră, copiii se învață a iubi pământ și om, pasăre și pom; aici, lângă focul din vatră, simți cerul de asupra ta mai înalt, mai limpede, și pacea coboară cu pace din imensitate, să-ți mângâie cu aripa pleoapele - pacea lumii acesteia, iubitoare de viață. Din tot ce există pe lume, una viața e fără de sfârșit, iar dacă e fără de sfârșit viața, nouă muritorilor de rând, ce ne mai trebuie? [...] focul arde în vatră cătinel, și vine el, focul acesta, din moși-strămoși” [229, p. 23]. În nuvela Ultima lună de toamnă de I. Druță focul din vatră e „vechiul tovarăș” al bătrânei care „a ajutat-o să încălzească, să hrănească, să-și crească odraslele și toate 82 că a rămas acuma singurică, atunci când vede un foc încins, i se pare că se grăbesc să vie toți cei care au împărțit odată căldura acestei vetre” [169, p. 487]. În lirica populară motivul străinătății, al izolării de familie, țară, e împletit cu cel al focului din vatră: „Di străin și sânt, măi frati,/ Niși focu-n vatrî nu-ni ardi;/ Eu suflu ca să-l aprind,/ Aiști lacrini mărg ș-al sting” [6, p. 91; 185, p. 83]. Vatra e motivul revenirii străinei Ana (Ignat și Ana de V. Beșleagă) din peregrinări: „Alții - băieți, fete - s-au dus de au învățat meserii, lucrează pe la fabrici, uzine, eu n-am putut și m-am întors la vatră” [46, p. 379]. Focul aprins cu despicăturile de stejar în soba mătușii lui Onache, îl transcende acasă, în lumea copilăriei: „parcă te-ai fi pomenit pe cuptorul maicii tale. După atâtea focuri făcute cu cărbuni, cu surcele, cu despicături de brad, cu buruieni uscate într-un fund de tranșee, un mândru foc de stejar a venit să-l mângâie pe Onache, să-i spună bun venit și, lăcrămând de fericit ce era, Onache se gândea: ce noroc că ne-am legat soarta cu aceste păduri josuțe de stejar, viețuind pe acest blagoslovit pământ împreună!” [170, p. 52]. Și tot gândul la vatră îl păzește: „Îl păzea însă Dumnezeu, pentru că în adâncul inimii îi lumina visul întoarcerii la vatră, la pământul lui, la nevestica cea cu ochi căprii și zâmbitori. [...] Întoarcerea la vatră trebuie plătită, oricât ar fi costat, pentru că cei ce nu se întorc riscă să rămână pentru totdeauna între două maluri, între două focuri. La urma urmei, globul pământesc nu e decât o pustietate dacă sufletul nu are un petic de pământ al lui, stropit cu sudoarea, cu sângele străbunilor și lăsat moștenire nouă, pentru ca și noi, după ce ne-om fi trăit veacul, să-l trecem moștenire urmașilor noștri” [170, p. 45-46]. Focul din vatră e aici motivul venerării pământului-mumă, al relației dintre cele două elemente esențiale ale naturii. Prozatorul I. Druță transpune textual focul ca motiv al dorului de casa părintească și în povestirea Clopotnița. Un simplu foc din frunze uscate și crengi, „aprins undeva într-un fund de livadă”, îi răscolesc lui Horia amintirile de Bucovina, de satul natal, de casa părintească. Și aceste amintiri îl conving că focul „e unul din cele mai vechi semnale de luptă -luptă pe viață și pe moarte” [171, p. 540]. Focul-jale e pentru eul liric din versurile populare: „Arde foc inima-n mine,/ Da nu mă prișepe nime,/ Numai șeriul și pomântul/ Și de sus Dumnezău Sfântul,/ Și maica de la mormânt,/ Că e-ni știe a neu gând” [4, p. 7; 185, p. 85] stihia care îi macină inima, sufletul și-l face să-și deplângă soarta de copil orfan. În romanul Povara bunătății noastre este refigurată forța distrugătoare a focului: „Ciutura s-a aprins pe la miezul nopții. Ciuturenii dormeau duși și nimeni nu știa cum și de unde s-o fi năpustit peste sat vârtejul cela de flăcări. Țineau focul în vetre cu săptămânile, iar când îl pierdeau, împrumutau jăratic de la vecini, ducându-l la fuguța într-o cârpă ce scânteia și fumega întruna. O fi furat noaptea o scânteie din cârpa cuiva. Două sute de acoperișuri de paie și stuf, 83 înghesuite într-o văgăună, o flacără repezită sus, până în moalele cerului - și s-a zis cu Ciutura...” [170, p. 59-60]. Flăcările devoratoare au distrus într-o noapte cu ploaie Clopotnița: „când cătăm noi, o zare de foc fierbe în vârful dealului. Și para focului celuia tot crește și crește acolo unde era mai înainte Clopotnița, acoperind tot cerul. De plouat ploua, dar ce folos?! Nu degeaba spun bătrânii că ceea ce aprinde fulgerul, nu mai poate stinge mâna omului. Cu cât tuna, cu atât creștea para în vârful dealului, și a tot încolăcit Clopotnița de jur-împrejur, până n-a rămas nimica dintr-însa...” [171, p. 538]. În episodul respectiv se face trimitere nu doar la foc, ca materie care poate distruge totul, ci și la lipsa curajului din partea oamenilor, care de frică nu au luat măsuri ca să împiedice răspândirea stihiei pirice. Focul malefic, aflat în inima pământului, își găsește reflectare în nuvela Se caută un paznic de Vlad Ioviță. Pe de o parte, este evocat într-un blestem: „În flăcările iadului o să arzi, ticălosule, în cele mai strașnice chinuri o să te zvârcolești și neamul tău blestemat o să fie în vecii vecilor. Amin” [208, p. 167], iar, pe de altă parte - ca element indispensabil al iadului în care ard sufletele păcătoșilor: „- Pregătiți cazanul. - Porunci căpetenia dracilor. - Puneți pe foc și.../ - Și? - Deschise Ivan un ochi./ - Și s-a zis cu tine. - Râse Scaraoțchi” [208, p. 175]. Valența benefică sau pozitivă a focului este dezvăluită în romanul Cucoara de I. C. Ciobanu. Aici, stihia pirică, alături de noapte, ploaie, ninsoare „au un farmec aparte. La gura sobei, când duduie focul, auzi povești; în preajma focului, noaptea în câmp, auzi cum dă târcoale în jurul rugului istoria. Omul se simte mai tare alături de foc. Fără foc omul e singur, cu focul alături el capătă un bun și vechi tovarăș: omul poartă grija focului și focul are grijă de om” [98, p. 231]. Legătura consangvină cu pământul este reificată discursiv în romanul Focul din vatră de D. Matcovschi. Aici, moartea mamei îl determină pe Gheorghe să să asocieze unui pom crescut din pământ, dar fără rădăcini. Dispariția tușei Vera e pentru fecior surparea temeliei, a legăturii cu glia, ca mai apoi prozatorul să-și impună personajul „să se apropie de pământ, să se contopească cu lutul, cu stâncile de piatră” pentru a începe o altă viață [229, p. 19]. Respectivul conținut semantic este reluat de Matcovschi în romanul Toamna porumbeilor albi. Pentru Valentin „călătorirea” părinților în lumea celor drepți consemnează aceeași ruptură de matricea spirituală, deși recunoaște că „fiecare om se cuvine să aibă o bucățică de pământ la care să țină și pe care să o poarte în suflet până la sfârșit” [230, p. 127]. Vom invoca în acest sens un exemplu din creația populară, și anume basmul fantastic Tinerețe fără bătrânețe și viață fără de moarte, care ne dezvăluie prin revenirea lui Făt-Frumos acasă, la pământul său, la părinții săi, reîntoarcerea, de facto, la moarte. Presupunem că dorința fiecărui om de a-și încheia existența acolo unde s-a născut urmărește aceleași considerente. Observăm că prozatorul Matcovschi recurge la acest concept existențial prestabilit, subliniind dorința de dinainte de moarte a mătușii 84 Vera de a fi dusă acasă, la pământul său: „Du-mă acasă, Grigore. - I-a răspuns într-o dimineață feciorului. - Nu mai am mult de trăit. Du-mă acasă, să mor acasă, să mă îngropi în cimitirul nostru, între oamenii noștri, pe care i-am cunoscut și care m-au cunoscut, să fim ai noștri și dincolo, cum am fost aici, pe această lume” [229, p. 11]. Pământul e obârșia florei și faunei, e matricea universală (Terra Genetrix), care are puteri regenerative și dătătoare de viață, e asociat paradisului, prin frumusețea, bogăția și rodnicia naturii, precum și grație suprafețelor agricole cultivate de oameni. Această viziune este transfigurată cu iscusință de prozatorul Ion Druță în următorul fragment din romanul Frunze de dor: „Pământul l-a înzestrat pe om cu înțelepciunea tihnei, iar cerul i-a dat harul bucuriilor. E cea mai sfântă sărbătoare a sufletului - bucuria - și nu are margini fericirea omului, precum margini n-are minunea unui cer albastru de vară, ce-și frământă seninul vărsând potoape de lumină la legătura fiecărei semințe, iar harnicul nostru pământ, culegând această lumină, o răsădește în mireasma gingașă a florilor, în freamătul pădurilor adânci, în țepușele spicelor de grâu, adică în toate cele cărora le zicem noi viață” [169, p. 405]. În simbolistica românească pământul obține o conotație nefastă când este atribuit lumii „de dincolo”. În nuvela Fântânarul V. Ioviță excelează acest conținut semantic intertextualizând următorul fragment de bocet: „Pământule, lut viclean,/ La astă casă dușman,/ Că nu te ții de cuvânt,/ Să primești numai un rând,/ Că primești prea bucuros/ Tot ce-i mândru și frumos” [208, p. 50-51]. Motivul este interpretat în hermeneutica folcloristică ca fiind un blestem în adresa pământului. Corespondențe ale acestei practici de imprecații observăm și în alte exemple de bocete ale românilor: „Ardî-l focu di pământ,/ Tari-i negru și urât” (Moțca - Iași); „Lutule, pământ și lut,/Multî lume-ai înghițât/ Șî tot nu te-ai mai hrănit” (Brădețel - Suceava) [121, p. 286]. În virtutea celor expuse, observăm că mitologemul Terra Mater raportează o simbolistică ambivalentă, ca mamă care dă viață și ne hrănește și ca mamă care cere jertfe pentru a se hrăni și a menține viața. Această capacitate de a da și a primi înapoi totul se înscrie în veșnicul circuit al naturii și existenței, de la naștere până la moarte: „Pământul e sfânt; la pământ să bați mătăni și să te închini, să-l săruți, că pământul ne hrănește și ne ține, din pământ avem hrana, din pământ avem apă, pământul ne încălzește, pământul e mama noastră. «Bateți mătăni și sărutați pământul, zic eu la copiii mei, și vă rugați să ne ție, că din pământ ieșim și în pământ avem să mergem»” [241, p. 131]. Motivul reintegrării ființei umane în natură, prezent în basmul folcloric Tinerețe fără bătrânețe și viață fără de moarte (transformarea lui Făt-Frumos în țărână), este valorificat și de prozatorul Spiridon Vangheli în balada Șalul verde. Spre sfârșitul vieții măicuța bătrână împlinește condiția existenței umane pe pământ: „Urma i se pierde -/ Mama se preface/ În morman de țărnă/ Și îmbracă mama/ Șalul cela verde” [303, p. 169]. Și în Povara bunătății 85 noastre de Ion Druță povețele bătrânilor satului pentru Onache se rezumă la același adevăr: „din lut am ieșit cu toții, în lut ne vom întoarce” [170, p. 20]. Respectivul fond semantic este reluat și în episodul care relatează decesul Tincuței lui Onache: „A fost un om, acum nu mai este. Zidit din același lut galben ca și semenii săi, a trăit o viață și-a băut paharul sorții, după care a coborât iar în împărăția lutului” [170, p. 225]. Evocatoare în acest sens este și discuția dintre cneazul rus Potiomkin și fratele Pafnutie din romanul Biserica Albă (I. Druță) despre „datoria noastră cea de pe urmă”: „- Și cam care ar fi datoria noastră cea de pe urmă?” întreabă cneazul. „- Lăsăm să se întoarcă în pământ ceea ce a fost pământesc, slobozind sufletul să urce spre cel ce ni l-a dat.../ -Cu alte cuvinte, lutul se întoarce în lut, cerul urcă la cer./ - Curat așa, Luminăția voastră” [171, p. 314]. Transpunerea motivului pământului în axa romanului Frunze de dor (I. Druță) scoate în evidență o altă imagine a stihiei terestre. Gheorghe Doinaru, personajul acestei proze, „trăiește drama pământului, dramă ce vine dintr-o mentalitate plămădită generații la rând” [100, p. 114]. Ca „rob al pământului”, Gheorghe simte în acesta continuitatea dintre generații: „pământul părinților, pământul lui, al moștenitorilor săi” [169, p. 406], patrimoniul material și spiritual al unui popor. Fondul ideatic respectiv este reiterat și în povestirea Clopotnița, unde pământul e un atribut al strămoșilor, părinților și al copiilor, e „acea matcă a neamului, acel fior dulce al inimii ce te zguduie de fiecare dată când rămâi față în față cu el. Pământ arat, arat și semănat...” [171, p. 408]. Ultimul enunț e o viziune asupra pământului împărtășită și de eroul plugar (badea Vasile, bădița Traian) din Plugușorul tradițional românesc: „Și în scări s-a ridicat,/ Peste câmpuri s-a uitat/ Ca s-aleagă-un loc curat/ De arat și semănat”. În Povara bunătății noastre, pământul singularizat, asociat cu vatra părintească obține aceeași conotație: „globul pământesc nu e decât o pustietate dacă sufletul nu are un petic de pământ al lui, stropit cu sudoarea, cu sângele străbunilor și lăsat moștenire nouă, pentru ca și noi, după ce ne-om fi trăit veacul, să-l trecem moștenire urmașilor noștri” [170, p. 46]. Pentru personajele lui Druță pământul e simbolul mândriei naționale, al patriotismului, al rezistenței, nemuririi și regenerării. Stihia terestră devine laitmotiv pentru întreaga proză de respirație rurală, asociată spațiului de sorginte folclorică obține statutul de condiție sine qua non a țăranului. În nuvela Un hectar de umbra pentru Sahara V. Ioviță valorifică forța regenerativă a pământului în episoadele cufundării lui Simion în nămolul de pe insulă. În cele ce urmează vom dezvălui intertextualitatea elementului terestru insula, invocându-l ca spațiu izolat de restul pământului prin apă și izolant, necesar ruperii personajului de restul lumii și concentrării acestuia într-un habitat restrâns (imagine transfigurată și în nuvela Magdalena). Toposul e proiecția unei lumi miniaturale, concentrate, unde nu există interdicții și totul decurge involuntar. Anume aici Simion se simte ca la sânul mamei, cufundarea în nămol trezindu-i o stare euforică: „Vârât până 86 la urechi în glodul cu moluște, larve, viermișori și alte vietăți minuscule, unele abia născute, altele în devenire încă, băiatul odihnea în culcușul fierbinte și fecund ca la sânul mamei. [...] dormita în glodul fierbinte ca sămânța în miezul dovleacului, simțind cum crește, cum prinde la putere, iar glodul cleios îl înghite, îl trage la fund și, dându-i căldura binefăcătoare, îi făgăduiește raiul [208, p. 383-384]. În creația mitopoetică a lumii insula este percepută ca o „întruchipare a speranței și a paradisului pierdut. [...] Ostrovul e asociat naturii primare, paradisiace, neîntinate de mâna omului plin de păcate. Orice insulă simbolică e utopie și ucronie - sustragere de la legile implacabile ale timpului și de la dramele istorice” [180, p. 78]. Pentru Simion manifestarea timpului pe insulă e în afara contabilizării temporale, nici nu conștientizează că la un moment dat părăsește copilăria și devine flăcău. Insula devine pentru personaj un „loc de refugiu, de păstrare a inocenței și vieții paradisiace”, dar și o imagine „asociată ideii izolării, alienării, frustrației, abandonului și pedepsei” [180, p. 78]. Mitologia populară românească reconstituie o semnificație ambivalentă a insulei. În legende, bocete și colinde sunt evocate ostroavele albe (unde trăiesc uricii albi: rohmanii și blajinii) și ostroavele negre, care se scaldă într-o apă tulbure fiind frământate de valuri, sub un cer întunecat și acoperite de o ceață rece (și unde bântuie umbrele celor rătăciți, chinuiți și neliniștiți): „În accepțiunea lor mitică aceste două soiuri de ostroave simbolizează cele două aspecte ale destinului în raport cu postexistența, ceea ce vrea să însemne că destinul unei făpturi nu se încheie o dată cu existența ei terestră, ci continuă și în postexistență” [307, p. 454]. În virtutea celor expuse, observăm că în nuvelă insula nu e doar paradisul lui Simion, în rândul celorlalți oameni avea faima unui „ținut sălbatic, populat de fiare, strigoi și balauri” [208, p. 382], a unui spațiu misterios: „Ca orice loc nepopulat și ferit de ochiul omului, insula avea tainele ei” [208, p. 383]. În romanul Duda de Dumitru Matcovschi imaginea insulei e valorificată din altă perspectivă, naratorul fiind cuprins de nostalgia ostrovului din copilărie, care a fost înghițit de apele Nistrului [228, p. 68]. Spre deosebire de Ioviță, Matcovschi apelează doar la percepția insulei ca spațiu pozitiv de refugiu, unde, izolat de restul lumii, te simți bine. Dispariția acestuia semnifică ruptura adultului cu paradisul copilăriei, cu încadrarea acestuia în circuitul firesc al lucrurilor, chiar dacă amintirile nostalgice mai persistă. În același roman, prozatorul Matcovschi invocă un alt simbol arhetipal și universal privind izolarea - peștera lui Vichente [228, p. 13]. Ca element nemijlocit al toposului terestru reprezintă calea spre interiorul pământului, e „un simbol matricial, asociat atât pântecului matern, cât și aceluia al pământului-matcă a tuturor ființelor. Peștera este locul închiderii, claustrării, germinației, morții și învierii. Caverna e, deci, cavitatea naturală perfectă, cavitatea-arhetip, dominând paradigma simbolurilor claustromorfe: labirintul, mormântul, găoacea, casa, 87 crisalida, barca, piramida, cripta, templul etc. Se opune lumii văzute și luminii, reprezentând întunericul, haosul, intrarea în infern. Peșterile din basme și legende sunt populate de monștri, de ființe htoniene (nimfe, satiri, ciclopi etc). Tot ele sunt și locuri ale regenerării fizice sau ale celei spirituale” [180, p. 139]. Chiar dacă simbolistica peșterii se extinde până a reprezenta un spațiu al inițierii și al desfășurării unor mistere, al locului în care își duc traiul pustnicii, sihaștrii, înțelepții și prorocii (în roman peștera a fost locuită de pietrarul Vichente), prozatorul Matcovschi nu dezvoltă palmaresul denotațiilor acestui simbol, recurgând doar la niște paranteze în care evocă tangențial semnificațiile. Bunăoară, ascunderea celor patru tineri în interiorul peșterii după furatul harbujilor exprimă acceptarea unui spațiu protector; iar frica de a rămâne în ea, din cauza populării peșterii de către păsările de noapte, animale sălbatice - perceperea unui mediu misterios, necunoscut și ostil. Spre deosebire de Matcovschi, Ion Druță învăluie într-o atmosferă legendară peștera Gura Balaurului din romanul Biserica Albă. Săpată într-o stâncă de piatră deasupra Nistrului, peștera devine locul de refugiu al călugărilor: „unde nici vântul, nici ploaia, nici răutatea lumii nu i-ar fi ajuns” [171, p. 293]. Atestată încă de pe vremea lui Ștefan-vodă, peștera ajunge a fi subiectul multor legende și pătăranii din tot nordul Moldovei. Un alt element terestru transfigurat de către prozatori în operele lor și care necesită a fi investigat este piatra. În romanul Focul din vatră de D. Matcovschi pietrele-stânci sunt elemente indispensabile ale satului Duda: „Stâncile atârnă de asupra satului înfiorătoare, dar poate că anume stâncile fac din Duda o localitate pitorească, aparte, exotică într-un fel. Fără ele, fără aceste stânci, Duda ar fi un sat mult prea obișnuit” [229, p. 26]; tot ele participă la formarea caracterelor umane: „Poate de aceea și nu-i sunt dragi lui Grigore stâncile Dudei - de la stânci, crede el, s-a învățat lumea a tăcea și dacă n-ar fi stâncile, lumea ar fi alta, la sigur” [229, p. 30], dar și la absolutizarea unor situații de conflict - durerea, deznădejdea Eleonorei este poetizată prin transformarea lacrimilor în pietre, în plumbi, ca marcă a greutății și a maturizării devreme. Cu semnificație negativă este transfigurat în descrierea caracterelor umane: „Oamenii răi nu pot crește pâine. Pâinea în mâinile lor se preface în piatră” [229, p. 45]. Identificarea omului cu piatra e proprie și eroului folcloric din cântecul de înstrăinare: „N-am niși mamă, da niși tată,/ Parcă sânt născut din teatră,/ N-am niși soră, da niși frate,/ Niși măicuță să mă cate” [4, p. 7; 185, p. 85], doar că aici piatra accentuează ideea de singurătate. În Povara bunătății noastre, prozatorul Druță recurge la imaginea pietrelor de hotar, care devin un topos al întrunirilor satului, al punerii lumii la cale. Cele patru lespezi de piatră de la marginea Ciuturii, răsărite din adâncul pământului și orientate spre cer ajung să fie lucruri de mare cinste pentru localnici. Aici vin și, urcându-se pe ele, încearcă să ghicească cum va fi vremea, să cerceteze depărtările pentru a vedea de ce nu se întorc cei plecați la război, aici se 88 adună bătrânii satului pentru a mai sta la sfat sau să frământe o lungă tăcere, adâncă și grea [169, p. 60]. Stânca-piatră din nuvela Samariteanca de Ion Druță din care țâșnesc cele trei izvoare e o proiecție a unui episod biblic din Vechiul Testament, unde Moise prin înfigerea toiagului în stâncă face să țâșnească apa: izvor al vieții și al puterilor originare. Cel mai evident aspect ține de tăria și nemișcarea ei. Pornind de la acest simbolism, pe această stâncă este construită mănăstirea Trei izvoare. Sacralitatea pietrei o desprindem și din preluarea de către creștinism a străvechii semnificații și constituirii în baza acesteia a imaginii Bisericii, numindu-l pe Iisus Hristos „piatra din capul unghiului” (Epistola către Efeseni a Sfântului Apostol Pavel, 2:20), „piatra cea vie” (Biblia, Noul Testament, I Petru, Capitolul 2: 4). Imaginea unui habitat sacru este reluată și în romanul Biserica Albă, lăcașul sfânt al satului Ocolina fiind ridicat, de asemenea, pe un vârf de stâncă deasupra Nistrului. Printre stânci își croiește drum Nistrul personificat, asemeni unui erou legendar, din romanul Zbor frânt de V. Beșleagă, cu ele se luptă ca să ajungă la muma lui veșnică Marea: „Și dacă s-a nimerit să-și aștearnă drum pe un pământ holmuros, și dacă a dat în calea lui peste colțuri de păduri, spinări de dealuri, piepturi de stânci, pădurile le-a ocolit ușor ca să le aibă pe mal, dealurile le-a tăiat drept în două ca să-i vadă lumea voinicia, iar cu stâncile s-a luptat crunt o sută, două, trei sute, multe sute de ani și până nu le-a dezvelit la soare hăt până jos la talpă, nu s-a lăsat (să le vadă lumea că, oricât de tari ar fi ele, tot pot fi măcinate, spălate, și chiar urnite din loc, stâncile)” [46, p. 51]. Episodul respectiv invocă confruntarea dinte stihia acvatică și lumea minerală, exprimată și în paremiologia populară: „Apa când se umflă și pe munți îi cufundă”, „Apa cât de mare vine, piatra tot în vad rămâne”, „Apa trece, pietrele rămân” [163, p. 20-21]. Un moment semnificativ, în care piatra reprezintă truda de zi cu zi a pietrarilor, o vom descoperi în proza lui V. Beșleagă Cel de-al treilea, dacă ar fi fost acolo... Aici săparea pietrei amintește de chinuitoarea muncă a lui Sisif, dar și a creatorului. Piatra brută este fundamentul relației între natura umană și divinitatea, este simbolul actului sacru fondator. Săparea pietrei, șlefuirea ei, utilizarea ei în edificare reprezintă activități ghidate de puterea spirituală, mintală a meșterului care din brut va obține ceva elaborat, esențial. Deloc întâmplător e și episodul clădirii din pietre a unui chip uman, a unei femei, ca aspirație a creatorului spre opera desăvârșită. Surparea ei denotă ruinarea viselor, a gândurilor de perfecțiune, poate de aceea unul din personaje nu mai recunoaște locul unde a lucrat o zi întreagă. Momentul respectiv îl determină să ia o nouă decizie în viață, de a-și găsi fericirea în alt mediu. Analizând literatura a anilor postbelici din perspectiva celor patru elemente primordiale ale constituirii naturii, exegeta Eliza Botezatu va relaționa preponderent simbolistica aerului cu ideea de ascensiune, cu zborul și verticalitatea, cu aștrii cerului, cu universul aspirațiilor umane. 89 Pornind de la folclor, unde visul eroului e mereu legat de atingerea stelelor prin urcarea într-un copac care unește lumea terestră de cea a cerului, prin intermediul unui curcubeu, a unui pod, a unei scări sau a calului năzdrăvan cu aripi, a păsării măiestre, scriitorii vor transfigura aria semantică a văzduhului, cerului și vor excela motivele folclorice ale aștrilor (soarele, luna și stelele), norilor, păsării, vântului, furtunii, tunetului etc. În romanul Bătuta de D. Matcovschi motivul astrului ceresc este invocat din perspectiva resurecției, a veșnicei renașteri trecând printr-o moarte temporară (ciclul diurn-nocturn) [180, p. 170]. Pornind de la aceste semnificații, prozatorul invocă cultul soarelui pentru a spori tragismului situației evocate: „Soarele urcă în largul cerului. Roșu soarele ca un strop de sânge. «Soarele în largul cerului se oprește și se uită în jos, te caută soarele, Boblev, te caută soarele și nu te găsește... la moartea fiecărui om soarele se oprește în largul cerului pentru o clipă, numai pentru o clipă, să blagoslovească trecerea sufletului în adâncă tăcere. De aici încolo tăcere de mormânt se va așterne în preajma ta, insuportabilă această tăcere de mormânt...»” [227, p. 265]. Reluat mai târziu, motivul soarelui sporește starea de angoasă în fața primejdiei: „soarele roșu ca un strop de sânge se lasă către apus, încet-încet se lasă, și, înainte de a trece linia orizontului, se oprește și se închină cu plocon. «Acasă. - Se gândește Sârbu. - Soarele niciodată nu mi s-a închinat înainte de a apune. Semn rău, probabil». «Acasă. - Se gândește Pavel. - Soarele niciodată nu mi s-a închinat înainte de a apune. Semn rău, probabil». «Acasă. - Se gândește Jumbri. - Soarele niciodată nu mi s-a închinat înainte de a apune. Semn rău, probabil». «Acasă. - Se gândește Michi. - Soarele niciodată nu mi s-a închinat înainte de a apune. Semn rău, probabil». «Soarele apune frumos, foarte frumos, soarele numai în Patrie apune frumos, ca soarele... Dar cum apune soarele pentru un transfug? Străin, probabil, și rece, și pustiu... În afara Patriei soarele totdeauna e străin. În afara Patriei soarele totdeauna e rece. În afara Patriei soarele totdeauna e pustiu...» [227, p. 267]. În credințele poporului român, soarele răsare și apune diferit, deoarece „se satură de privit răutățile și nelegiuirile ce le vede pe pământ, și caută să fugă într-o parte” [250, p. 26]. Și dacă spre asfințit „privește, se uită și caută înapoi” [250, p. 35] sau e de culoare roșie înseamnă că se va schimba timpul [250, p. 37]. Recurgând la laitmotivul solar prozatorul reușește să sublinieze ideea de casă, de spațiu regenerator, unde soarele și pământul, cerul și văzduhul sunt elemente benefice ființei umane, iar în afara habitatului natural, originar, capătă conotații negative. Ca făptură mitică, zeu protector este invocat în nuvela lui V. Ioviță Râsul și plânsul 90 vinului. Istovit de atâtea așteptări, bătrânul Căprian adresează o rugăciune Soarelui: „- Soare-Răsare, tu care ne întorci în fiecare dimineață nădejdile părăsite, întoarce-mi fiii. Adă-mi-i măcar jumătăți, ciunți, orbi, măcar fărâmituri din ceea ce-au fost cândva, dar adă-mi-i! Îndură-te de bătrânețele mele, Soare-Răsare” [207, p. 11]. În Povestea cu cocoșul roșu de V. Vasilache astrul ceresc ia înfățișarea unei divinități căreia Serafim Ponoară îi adresează mulțumiri: „Soare, frățică! Până acum n-am făcut nimănui nimica, nici un rău. Bogdaproste de darurile tale..., de pâine, sudoare, de năduf și sare, de toate cele văzute și neștiute! De lumină, de tihnă, de ploaie și cuvânt, de slava aistui pământ” [304, p. 206. A se vedea mai detaliat: 137, p. 62]. Printre elementele astrologice cu semnificație nefastă transstilizate de scriitori se află eclipsele de soare. În romanul Focul din vatră, moartea tușei Vera este vestită lui Grigore de un asemenea fenomen astral: „Eclipsa de soare. - L-a fulgerat pe Grigore un gând. - A fost ca o prevestire” [229, p. 14-15], „«Semn rău». - A conchis Grigore [...] odată, demult, pe când învăța în clasa a șaptea, după o astfel de eclipsă de soare, peste Duda s-a abătut o ploaie torențială, care a adus mari pierderi” [229, p. 13]. Argumente ale imaginii promovate de prozator le depistăm în semnificațiile spicuite din superstițiile și credințele românilor. În mentalitatea poporului „întunecimile” de soare reprezintă „arătări prevestitoare ale lui Dumnezeu, despre cumpenele ce se vor întâmpla pe lume, pentru a osândi necredința și ticăloșia omenească” [250, p. 102]. După o eclipsă de soare, intertextualizată prin intermediul credinței populare „după ce au mâncat vârcolacii soarele” [97, p. 66], moș Petrache din romanul Podurile de I. C. Ciobanu își pierde glasul într-o bătălie mare. Un alt element al stihiei aerului remodelat în proza scriitorilor români din Republica Moldova este vântul. Recurgând la convențiile basmului, unde toate fenomenele naturii sunt însuflețite, respectivul constituent este personificat în romanul Bătuta de D. Matcovschi: „Vântul a contenit. Vântul s-a ascuns într-un vârf de pom și doarme obosit, și frunzele de pe pom înmărmurite au rămas” [227, p. 263]. În credințele populare vântul e un „om cu aripi”, „copil făcut de o fată de împărat, fără bărbat, numai așa, din vis”, „e voinic tare și așa aleargă” [241, p. 332-333]. De asemenea, vântul este venerat ca fiind sfânt și bun: „pe vânt să nu-l blăstămi, că e tare păcat, că el e la muncă și mare chin; el e slujbaș, trebuie să-și facă treaba lui” [241, p. 340]; „vânturile sunt pentru ca să răcorească și să curățească pământul” [241, p. 339]. Există vânturi care abia suflă, aburesc, adie, „atunci vântul e vesel, are inimă bună” [250, p. 27]. Un asemenea vânt e înfățișat în cântecul cu ajutorul căruia Onache Cărăbuș își leagănă băieții în Povara bunătății noastre: „Bate vântul vălurele, /Pe deasupra casei mele, /Și-mi aduce dor și jele/De la neamurile mele...” [170, p. 76]. Văzduhul e mediul în care planează moartea venită după bunelul lui Isai. Se aud bătăi de 91 aer, vuiete în adâncul pământului, clocote: „auzea nopțile bunelul niște fluturări în aer, undeva sus - numai că sus, să fi fost jos printre copaci, ar fi priceput că frunzele copacilor flutură și ar fi știut ce-i, apoi auzea vuiete în adânc și a înțeles că vuietele vin de sub pământ.” [46, p. 207-208] . În credințele poporului român moartea asociată cu sfârșitul lumii va fi precedată de dezlănțuirea unui mare vânt: „Sfârșitul lumii are să fie cu vânt. Atunci are să fie vântul așa de mare, că va face una, dealul cu valea, și toate celea se vor prăpădi” [250, p. 26]. De asemenea, în popor circulă și imaginea unor vânturi rele care sunt însoțite de duhurile necurate, a unor furtuni, numite și vântoase, care vin împreună cu ploaie, tunete și fulgere [250, p. 45]. Prin urmare, spiritualitatea românească ne demonstrează că marile urgii sunt însoțite mereu de dezlănțuirea unor cataclisme naturale. Revenind la perioada literară investigată observăm respectiva imagine transfigurată și în romanul Clopotnița de I. Druță. Aici, incendiul lăcașului sfânt are loc într-o noapte cu furtună, fulgere și tunete. Unui sfârșit al lumii este atribuită și năpustirea furtunilor de zăpadă peste Câmpia Sorocii în Povara bunătății noastre de același autor: „Furtuni de zăpadă, împodobite în șaluri albe, veneau peste câmpie schelălăind și dănțuind care mai de care” [170, p. 7]. Un alt exemplu concludent cu o semnificație arhetipală descoperim în romanul Biserica Albă: „Viscolea, nevoie mare. De sus cerneau zăpezi peste zăpezi, dar nu se puteau așeza. Sufla un vânt, că rupea potcoava din copita calului. Tot frământând și mestecând această lume de zăpadă, gonind-o dintr-o vale în alta, vânturile, la un moment dat, se aciuau și, istovite, așezau omătul suluri. Iată însă că peste acele vânturi oarecum îmblânzite se mai repede un vifor turbat, venit cine știe de pe unde, și iară totul fierbe în jur. Nici cer, nici pământ, nici glas de om, nici nechezat de cal” [171, p. 103]. Stihiei aerului aparține și zborul, prin intermediul lui sunt trasate liniile de relaționare a pământului cu cerul. Transfigurat, respectivul constituent conturează în romanul Zbor frânt de V. Beșleagă imaginea unui drum de inițiere, de devenire, de transformare a copilului Isai în matur. Zborul e „o dorință de sublimare, de căutare a unei armonii interioare, de depășire a conflictelor. Voința de a-și afirma puterea în cer nu face decât să compenseze sentimentul neputinței de pe pământ” [100, p. 155]. E o transfigurare a mitului lui Icar, a zborului care se frânge. Completat de zborul lăstunilor, semnifică periclitarea aspirațiilor în fața destinului implacabil, „«o dorință de sublimare, de căutare a unei armonii interioare», este un simbol al ascensiunii pe planul gândului sau al moralității, dar a unei ascensiuni mai mult imaginare și veleitare” [195, p. 137]. Un asemenea zbor frânt îl observăm în basmele populare, atunci când voinicul urcat pe calul năzdrăvan în înaltul cerului, este aruncat în jos, ca pedeapsă pentru unele acțiuni anterioare. În cele din urmă, în roman se observă o executare a scenariului ritului inițiatic care în plan mitologic simbolizează moartea neofitului și nașterea inițiatului înzestrat cu o înțelepciune desăvârșită, necesară acestuia pentru a conștientiza condiția sa existențială. 92 Zborul după Mircea Eliade reprezintă „capacitatea anumitor indivizi privilegiați de a-și abandona corpul și de a călători «în spirit» în cele trei regnuri cosmice” [177, p. 110]. Acest zbor magic este valorificat în romanul Viața și moartea nefericitului Filimon sau anevoioasa cale a cunoașterii de sine de V. Beșleagă, unde dedublarea personajului principal, depășirea condiției umane, are loc prin desprinderea sufletului de corp și călătoria prin cele trei zile și nopți pentru a se cunoaște pe sine și a-și calcula faptele. Căderea din zbor e în plan mitologic o imagine a declinului, o ruptură, prin urmare, în roman aceasta semnifică moartea lui Filimon și deznodământul frământărilor de conștiință prin reabilitarea sinelui. Dualitatea semnificațiilor atribuite păsării mitice le-au împărțit în păsări mesagere care anunță moartea și păsări care întruchipează sufletul decedaților sub diverse aspecte. În structura prozelor investigate întâlnim intertextualizate semnificațiile mitico-folclorice ale următoarelor păsări: porumbelul în Toamna porumbeilor albi (D. Matcovschi), Prietenii lui Bujor, Pasărea păcii (S. Vangheli); rândunica - Focul din vatră (D. Matcovschi), Steaua lui Ciuboțel (S. Vangheli); cocostârcul - Păsările lui moș Petruț (S. Vangheli); cucul - Credeam că America e o... femeie (S. Vangheli); pitpalacul - Povestea cu cocoșul roșu (V. Vasilache); lăstunul - Zbor frânt (V. Beșleagă); bufnița și mierla - Raiul lui Vistian Pogor (V. Ioviță); liliacul - Focul din vatră (D. Matcovschi) etc. Mai detaliat asupra simbolismului păsărilor ne vom opri în capitolul trei, la examinarea prozei fiecărui scriitor propus pentru cercetare. Un alt element semnificativ al aerului este curcubeul. În credința populară curcubeul apare după ce contenesc ploile: „un semn lăsat de Dumnezeu că ploaia va înceta” [250, p. 157]. Conform Bibliei curcubeul e legământul Domnului cu toată suflarea de pe pământ că nu va mai exista un al doilea potop. Din perspectivă mitologică curcubeul este o fată de om bogat, furată de un nor și care s-a prefăcut într-un brâu frumos [250, p. 158], este făcut din om, este o ființă minunată care stă cu gura într-un lăcușor sau este un drum pe care merg balaurii când duc apă în cer [250, p. 158]. Alte credințe ne demonstrează puterea magică a curcubeului în metamorfoză: „Prin Moldova se crede că cine bea apă de unde bea curcubeul, se face o lună băiat și o lună fată” [250, p. 161]. În romanul Podurile de I. C. Ciobanu chiar de la bun început este intertextualizată o parabolă despre curcubeul cu putere magică de a metamorfoza omul la dorință în codru des, în Zâna Zorilor și Mireasma Florilor, în Făt-Frumos. Reușita scriitorului constă în felul de dezvoltare a acestei parabole: „- Dar tu ce vrei să fii? - M-a întrebat odată demult bunelul. /-Vreau să fiu fericit! - I-am răspuns eu atunci cu mintea și cu părerea părinților. /- Pentru asta drumul pân-la curcubeu îi prea scurt! - Mi-a răspuns bunelul. - După curcubeu... trebuie să treci încă multe poduri ale vieții! [97, p. 4]. Simbolul curcubeului este valorificat și în romanul Îmblânzirea curcubeului de M. 93 Prepeliță. Reluat ca laitmotiv curcubeul reprezintă întruchiparea idealului ascensiunii umane, e dorința impetuoasă de a atinge starea de beatitudine, de poveste. În ambele romane personaj ele-cheie traversează niște etape ale vieții pentru a se iniția, asemeni personajelor mitice sau folclorice. Ținând cont de faptul că personajele prozelor amintite (Podurile și Îmblânzirea curcubeului) sunt copii, vom recurge și la perspectiva folclorică a curcubeului ca fenomen al naturii care este reflectat în poezia folclorului copiilor: „Când văd, mai ales prima dată, curcubeul, copiii cântă sau rostesc: Curcubeu, curcubeu,/ Bagă-ți capul în pârău/ Și bea apă caldă,/ Să te prind în palmă;/ Și bea apă rece,/ Somnul de ți-a trece;/ Curcubeu, curcubeu,/ Scoate-ți capul din pârău/ Și-ai să vezi și fătul tău!” [186, p. 59]. În imaginația copilului Manolică, curcubeul ia înfățișarea unui personaj mitologic: „Ce-ți trebuie ție nevoia de sabie, Manolică?/ - Să mă bat cu curcubeul... dacă oi ajunge să zbor și eu cândva pe ceruri ca Făt-Frumos și curcubeul o să se prefacă în balaur cu mai multe capete, cu ce-am să mă apăr, bunică?” [276, p. 132]. În alte epizoade, personificat, curcubeul e prietenul de joacă al copilului: „Curcubeului îi plăcea să se joace cu Manolică. Îl vedea un copil naiv și neputincios și își făcea de cap cu dânsul fără pic de rușine. Îl aștepta viclean până ce se apropia și când să pună mâna pe dânsul - el țup! Sărea în altă parte” [276, p. 87. A se vedea: 276, p. 105]. Neputința de a-l ajunge se transformă într-un dor nestins, care treptat trece într-o obsesie față de necuprins, de magic, e o reiterare a permanentei aspirații a creatorului de a se realiza. Valorificate variat în multiple contexte discursive de către scriitorii din Republica Moldova, cele patru elemente primordiale, aflate în opoziție, mărturisesc încă o dată predilecția scriitorilor pentru remodelarea arhetipală a universului. Investigațiile efectuate demonstrează o gamă largă de semnificații pe care le obțin elementele populare ale stihiei acvatice, pirice, htoniene și eterice în procesul complex al folclorizării ca formă de interdiscursivizare și interpretare modernă a constituentelor etnofolclorice. 2.5. Concluzii la capitolul 2: În prezentul capitol am dezvăluit din perspectivă sintetică rolul constituentelor etnofolclorice în evoluția diacronică a prozei din Republica Moldova, prin precizarea tiparelor specifice privind tematica, statutul compozițional, gama de personaje descendente din mediul folcloric, a unor specii transvalorizate, relevând și atitudinea prozatorilor față de cultura populară orală. 1. Supunând investigării diversele manifestări ale fenomenului de folclorism literar, am relevat faptul că spre deosebire de perioada anilor ‘40-‘50, când scriitorii transpuneau în operele lor folclorul în „formă brută”, urmând niște considerente ideologice dezvăluind un exotism și etnografism superficial și o stilizare simplistă a stereotipului folcloric”, perioada 94 ulterioară proclamă o nouă viziune estetică cu inedite perspective ale gândirii și sensibilității artistice, punându-ne la dispoziție un vast sistem de forme și formule ale colaborării cu opera poetică populară. 2. Fenomenul surprinzător al folclorismului ia amploare genurială, astfel se observă extinderi și în structurile narative. Investigațiile demonstrează că asimilarea folclorului în proză provoacă transformări radicale ale coraportului instanțelor autor-narator-personaj-cititor. Folclorismul deceniului șase (sec. al XX-lea) se caracterizează prin sensibilizarea tuturor speciilor și genurilor literare, prin asimilarea baladescului și a dramaticului, prin valorificarea elementului convențional, mai ales a convenționalului de legendă și de poveste, ce se coagulează ca un produs și o continuare a unui proces îndelungat, cu tradiții cizelate prin ani și mișcări literare, cu amplificări de concepte și de perspective, ajungând la o fază superioară comparativ cu folclorismul anterior. 3. La începutul afirmărilor sale, proza rurală din Republica Moldova ia forma unor narațiuni-cronici, apropiată modelelor folclorice. Prozatorii ruraliști, enunțând satul și problemele lui, își însușesc trăsătura esențială a creatorilor anonimi și utilizează în operele lor personaje, mijloace, procedee de origine folclorică încercând să explice universul în totalitate, inclusiv pe cel urban, ca pe un mod de apărare împotriva haosului social-politic. Reflector al unui mediu genuin, nealterat, tradițional, a unui fel de „rai patriarhal”, modelul respectiv de proză inițiază o opunere vehementă față de noile evenimente sociale, destinate să distrugă conceptul spațial de „sat-cetate”, izolat, autonom și rebel la orice contact din afară. 4. Importantă pentru studierea specificului relației folclorului și literaturii în Basarabia este activitatea de documentare a scriitorilor în vederea cunoașterii creației folclorice și de culegere a tezaurului imaterial. 5. Indiciul de identitate creatoare a autorului reprezintă corelarea mai multor elemente folclorice - povestea, balada, cântecul liric, legenda. Scriitorul V. Vasilache apelează la alegorie, structura și sistemul de convenții ale poveștii. V. Beșleagă se apropie de tradițiile istorice, legende, vis și simboluri folclorice. Țesătura narativă a lui I. Druță vădește o strânsă legătură cu folclorul, prin escaladarea formelor orale ale povestirii. 6. În anii ‘70 în literatura cultă din Republica Moldova se observă manifestarea unei noi formule de folclorism, deosebit de cel anterior, experimentat de generația „ochiului al treilea” antrenată în reabilitarea esteticului. 7. Cântecul non-ritualic ajunge a fi experimentat și de prozatorii basarabeni în funcție de resortul fanteziei creatoare, de temperamentul și sensibilitatea fiecăruia. Înglobarea cântecul folcloric în structura internă a textelor narative deschide potențialitate discursivă unui lirism profund. Citarea directă și stilizarea organică, preluarea unor idei de o importanță majoră 95 în conștiința populară, a imaginii folclorice se îmbină perfect cu maniera individuală de creare a scriitorului. 8. Investigarea procesului de remodelare a principalelor elemente cosmogonice în literatura contemporană din Republica Moldova în funcție de codul poetic popular relevă producerea unor modificări de cod simbolic, deși se rămâne în perimetrul modelului folcloric actualizat, elementele configurative sunt diferite din cauza schimbării registrului discursiv. Reactualizarea la nivelul imaginarului și transfigurarea simbolică se produc prin tehnicile de transfocalizare și transstilizare, forme de colaborare și interpretare, ce nu alterează cadrul generator, ci doar îi imprimă amprente specifice, implică o nouă articulare poetică, fiind expresia unei poziții de enunțare - transpoziționarea. 9. Puterea de absorbție a elementelor folclorice, provenită nu doar dinspre structura în care au fost integrate, ci și dinspre cod și totalitatea operei, cât și mobilitatea materialului interdiscursiv a influențat transcrierea experienței producătoare a folclorului asupra formării de sensuri suplimentare prin îmbogățirea intertextuală a codurilor simbolice arhetipale și potențarea în rețeaua tematică a unui nou univers imaginar prin corespondențe subtile și reverberații artistice. 96 3. TRANSFIGURAREA CONSTITUENTELOR ETNOFOLCLORICE ÎN OPERELE LITERARE ALE PROZATORILOR DIN REPUBLICA MOLDOVA 3.1. Folclorul - document și element creator în proza lui George Meniuc Scriitorul român din Republica Moldova George Meniuc a asimilat, a transfigurat estetic o gamă diversă de elemente etnofolclorice. Valorificarea literară a constituentelor creației populare trebuie raportată la activitatea de participare în campaniile sociologice și consemnarea directă a materialelor folclorice, efectuarea studiilor la cei mai renumiți folcloriști-profesori universitari, accesul în calitate de lector la importante volume de folcloristică și etnologie universală, prietenia cu Ovidiu Bârlea și Tatiana Gălușcă, oameni de cultură dedicați conservării valorilor spirituale românești. Momentul descoperirii folclorului ca sursă de inspirație pentru propria creație îl prezintă perioada campaniilor sociologice inițiate de Dimitrie Gusti. În 1938, alături de folcloristul Petre Ștefănucă, culege și cercetează folclorul în localitatea Popeștii de Sus, din raionul Drochia. Mai târziu, în 1939 îl găsim printre membrii echipei de cercetare din satele Vâprova și Dâșcova, com. Puțintei, jud. Orhei (azi în r. Orhei). Anume aici are să o cunoască pe folclorista Tatiana Gălușcă, care îl va determina să se apropie și mai mult de „frumusețile nepieritoare” ale poporului. Peste ani, în 1972, când începe o frumoasă corespondență între cei doi prieteni, George Meniuc avea să mărturisească: „Pasiunea ta în ce privește folclorul, arta populară, oamenii simpli din sate m-a ajutat să-mi îmbogățesc limba literară. [...] Curățenia ta sufletească, cuvintele tale calde, luminoase, pline de viață m-au însuflețit în existența mea tristă și mizeră de student. Fiind orășean, suflul viu al creației populare mi-a fost foarte necesar. Când am transcris de mână tot romanul tău Pământ răzășesc [...], am învățat multe, încât folclorul mi-a devenit o obsesie îndelungată” [236, p. 99]. Un alt dialog epistolar dezvăluie pasiunea pentru folclor care a determinat constituirea unui stil poetic original: „Tu știi că eu iubesc folclorul, creația populară. L-am îndrăgit încă de la Petre Ștefănucă. Dar fiind la Tulcea, întâlnindu-l pe moș Ichim, văzându-te pe tine, citindu-ți materialele, m-am trezit în cu totul altă lume. Am scris poezii sub influența acestui moment. Această atracție și pasiune nu m-a părăsit mai târziu” [236, p. 171]. În 1940 scrie trei studii monografice despre localitățile cercetate în perioada campaniilor sociologice: Ignăței (în r. Rezina), Chirileni (în com. Drăgănești, r. Sângerei) și Delacău (în r. Anenii Noi). După Războiul al Doilea Mondial, în calitate de angajat al Institutului Moldovenesc de Cercetări Științifice (Secția limbă și literatură) al Filialei Moldovenești a Academiei de Științe a URSS, este preocupat de valorificarea folclorului din Republica Moldova. Întreprinde cercetări de teren în localitățile Slobozia și Caragaș (r. Slobozia), Doibani și Malovata (r. Dubăsari) de pe malul stâng al Nistrului. Redactează și câteva articole științifice: Însemnările despre folclor; Cântecele noastre bătrânești 97 despre Codreanu; Cântecele noastre bătrânești de voinicie [233; 235; 232]. Participă în calitate de coautor la culegerea de folclor Cântece [85]. Influențat de aceste preocupări, valorifică subiectele folclorice în culegerea de povești versificate La balul coțofenei. Dintr-o scrisoare redactată de George Meniuc aflăm că titlul volumului dedicat copiilor este inspirat dintr-un cântec cules de Tatiana Gălușcă în județul Soroca [236, p. 99]. Atunci când Meniuc i se confesează că este extrem atras de elementele arhetipale folclorice, Ovidiu Bârlea îl consiliază: „Nu trebuie să te mire faptul că te simți atras de ce e «păgân și ancestral» în folclorul arhaic, cum te călăuzește intuiția, fiindcă așa s-a întâmplat pretutindeni în istoria culturii. Sunt nenumărate exemplele în care intuiția scriitorilor a premers cu mult elaborările teoretice secătoare de folclor. În plus, intuiția coboară la profunzimi mai mari și are pași mai siguri, în ciuda umbrei care o înfășoară. Atracția pentru faza veche a folclorului nu vine atât din nevoia de a lămuri începuturile, de când sec. al XIX-lea a impus și în știința literară acest deziderat, cât din priceperea intuitivă a acelei lumi care respiră prin toți porii poezie, artă, fiind, cum zice poetul, o «lume ce vorbea în basme și gândea în poezii...» (M. Eminescu, Venere și Madonă - n. n.), caracterizată prin prospețime, frăgezime și mai cu seamă o nebănuită vigoare spirituală, care te prinde și te incită, dacă o pricepi, de aceea folclorul este un «izvor pururea întineritor», cum a zis același poet” [236, p. 441-442]. În articolul nostru Folclorul - document și inspirație în opera lui George Meniuc [131] am prezentat mai amplu aspirațiile scriitorului de a cunoaște în profunzime patrimoniul spiritual al poporului, aducând argumente convingătoare din depozitul epistolar al prozatorului cu diferiți oameni de cultură. Putem identifica câteva elemente-cheie pe care le-a transfigurat estetic cu predilecție în creațiile artistice: motivul apei, exemplificat prin râul Dunărea, bălțile cu păsări călătoare, Marea Neagră, ploaia, roua. În eseurile sale Marea Neagră, Miorița, Merinde invocă motivul acvatic ce-l obsedează, îl zbuciumă, dar și îl liniștește: „Dunărea, bălțile cu păsări călătoare, negurile din depărtare, puzderia de neamuri - mă amețiseră la început. Rătăceam de colo-colo, neștiind unde mi-i folclorul...” (Miorița) [237, p. 271]. În tradiția românească fluviul este cel care segmentează teritorial un popor, dar este și hotarul dintre două lumi paralele: „Dunărea călătorește prin «țara de dincolo de negură». Pe aceste meleaguri aride și lutoase oamenii muncii făuresc bogății pământești și spirituale” (Merindele) [237, p. 322]. Ca simbol al ireversibilității timpului, fluviul este legat de destinul personajului Sarabaș (Merinde), legănat trei sferturi de veac pe apele Dunării. Traversarea râului ca o transcendere dintr-un mediu în altul este prezentă în riturile de inițiere și de trecere (nuntă - se pun bani, înmormântare - o „cârpă de ritual”). În eseul Miorița, ciobanii în perioada lor de transhumanță, treceau Dunărea, executând acel ritual semnificativ de trecere de la o existență la alta. 98 Un alt element care l-a fascinat pe Meniuc a fost pasărea-suflet. Simbolul, „venind din străfundurile istoriei umane”, materializează „veșnica aspirație a omului de a se desprinde de țărână și de a se îmbăta de lumina cosmică veșnic nestinsă” [236, p. 455]. La români pasărea-suflet a fost temeiul mai multor cercetări inițiate de Simion Florea Marian, Tache Papahagi, Gheorghe Pavelescu, Romulus Vulcănescu. Cu referire la pasărea (străjer la mormântul celui decedat) de pe stâlpii de mormânt din sud-estul Transilvaniei, exegetul Gheorghe Pavelescu evidenția următoarea credință: „sufletul omului ia formă de pasăre, în momentul când «zboară» la cer, sau în primele zile după moarte, când colindă locurile umblate în viață” [256, p. 35]. Același lucru este susținut și de Romulus Vulcănescu atunci când consemnează că pasărea-suflet nu este o „imagine plastică a mortului, ci dubletul material al sufletului mortului pe lumea aceasta” [307, p. 198]. Depășind semnificația tradițională, G. Meniuc aspiră să transfigureze motivul astfel încât să reprezinte detașarea imaterială a creatorului și simbioza cu universul. Așadar, prestanța imaterială a motivului cercetat o găsim și în raportarea umanului la celelalte existențe, așa cum o invocă în studiile despre ritualurile de trecere exegetul Arnold Van Gennep: „La unele popoare, seria de treceri umane se află în legătură cu trecerile cosmice, cu revoluțiile planetelor și cu fazele lunii. Este o idee grandioasă, prin care etapele vieții omului sunt legate de cele ale vieții animale și vegetale, apoi, printr-un fel de divinație preștiințifică, de marile ritmuri ale Universului” [300, p. 170]. Despărțirea de lumea terestră și integrarea sufletului în univers relevă un complex de rituri, poate cel mai complex din întreaga existență a omului pe pământ. După cum menționa însuși prozatorul în epistolele sale, motivul cere foarte multă documentare care „îți dă fiori” și cu toate acestea, el însuși propunea soluția dezlegării în cercetarea istoriei omenirii, pentru a nu rătăci, deoarece „pasărea vede până departe și totdeauna știe unde se află” [236, p. 455]. Considerăm necesar a fi consemnat și un al motiv obsedant al creatorului Meniuc - iarba-fiarelor - cheia dezlegării artei de a crea. Își începe eseul Cheile artei cu o credință populară: „dacă găsești iarba-fiarelor, o iarbă vrăjită, nespus de rară, ascunsă de ochii oamenilor obișnuiți, capeți deplina putință să deschizi cu firul ei orice lăcăți, orice zăvoare, orice cătușe, ca la urmă să pătrunzi în cetățile cele mai ferecate și să descoperi comori și minuni ținute în taină” [237, p. 277]. Evident că pornind de la însușirea aceasta magică, pe care o are iarba-fiarelor: de a descuia, de a facilita „intrarea”, trecerile „dincolo”, instaurarea unei noi condiții (o rămășiță evidentă a riturilor de trecere), va reuși să descopere taina creației. Abordarea subiectului vieții și a morții din perspectivă folclorică i-a trezit interesul scriitorului George Meniuc. Într-una din epistole scriitorul mărturisește că prin scrierile Tatianei Gălușcă a găsit expresia „oare se poate să meargă viii cu morții?” pe care a valorificat-o mai 99 târziu în discursul eseistic: „într-adevăr, viii merg cu morții, doar purtăm în noi umbrele celor morți, ale părinților, ale prietenilor dispăruți. Astfel expresia asta populară, căzută ca o sămânță pe ogorul sufletului meu, a devenit un adevăr filozofic” [236, p. 117]. O altă tradiție evocă osmoza sufletului cu umbra, cea din urmă, fiind „depozitara puterii sacre”, este primordială atunci când este executată practica de înlăturare a ei. Se crede că o vrăjitoare poate fi prinsă/învinsă când îi este călcată umbra sau dacă este înfipt un cui în imaginea acesteia. Pe de altă parte, pierderea umbrei are și valoare negativă, sufletele transformate în strigoi, moroi, nu au umbră, ceea ce denotă lipsa vieții, a umanului. Așadar, deposedarea de umbră, în urma unor practici magice, duce inevitabil la pierderea sufletului. Practica „luării umbrei” în cadrul ritualului complex „jertfa zidirii” l-a determinat pe G. Meniuc să studieze vânzătorii de umbre. În legătură cu acest element, scriitorul îl citează pe Vasile Alecsandri: „Pietrarii au obicei a fura umbra cuiva, adică a-i lua măsura umbrei cu o trestie și a zidi apoi acea trestie în talpa zidirii. Omul cu umbra furată moare până în 40 de zile și devine stafie nevăzută și geniul întăritor al casei” [236, p. 118]. Cu referire la același subiect, Ovidiu Papadima în studiul Neagoe Basarab, Meșterul Manole și «vânzătorii de umbre» scrie că respectiva credință „fusese auzită de la un om care, pe vremea ploilor când se umfla Dunărea, era pescar, dar în restul anului era «vânzător de umbre». Le măsura cu o prăjină pe care o purta mereu cu dânsul și le vindea câte una zidarilor, care o îngropau la temelia clădirilor în lucru” [251, p. 613]. Interpretând filozofic această credință în țesătura romanului Târgul Moșilor sau Vânzătorul de umbre, scriitorul G. Meniuc o concepe nu ca furt al umbrei care să ducă la sfârșitul inevitabil al vieții omenești, ci ca furt al umbrei care reprezintă totul ce creează omul în jurul său: „Dacă îi răpești această umbră, omul devine un animal. Deci când va fi lipsit de «umbra lui», el va înceta să mai fie om” [236, p. 118]. Într-o scrisoare din 12 ianuarie 1982, Tatiana Gălușcă îi dă o mulțime de sfaturi privind eventualul conținut al romanului Târgul Moșilor sau Vânzătorul de umbre - lucrare de proporții cu un „complex social, filozofic, folcloric” bine documentat. Elementul folcloric nu trebuie să lipsească din țesătura romanului și acesta trebuie să pornească de la Moșii - ritual închinat celor dispăruți în lupte, obicei instituit la București de domnitorul Vasile Lupu: „Ritualul moșilor creează mese comune pt. [pentru - n.n.] vii și morți, pt. spițe de neam, vecini, prieteni - pe iarbă verde - care se termină cu hore, cântece pentru primatul vieții” [236, p. 171]. Redactarea Vânzătorului de umbre ar urma modelul „unui alt Faust” după complexitate. Observațiile Tatianei Gălușcă țineau de credințe, filozofie populară, cunoștințe despre magie, fără de care „nu se poate scrie”. În folclor „vânzătorul de umbre” e „un om deosebit, el cumpără umbre vândute ale unor oameni care s-au lehămetit de viață sau le fură cu două bețe. Când se zideau lăcașuri mari, femeile sărace fugeau. Credința era că la 40 de zile vor muri, și fără umbră lăcașul se va dărâma. Ceea ce scrii e profund. E simbol. Târgul Moșilor, așa cum știu eu, pe la vechi târguri 100 [de] animale, e o sinteză de multe elemente, o viață concentrată în câteva zile, cu produsul de muncă, artă, bucurie, suferință [...]” [236, p. 179]. La târgurile de acest fel sunt prezenți și exponenții practicilor magice. Cu referire la aceștia, dar și la alte personaje pe care trebuia să le conțină romanul, folclorista Tatiana Gălușcă îi mărturisea: „La solomonari te-ai gândit bine, sunt urmele străvechilor magicieni care prin puritate, forță spirituală și puterea cuvântului stăpâneau natura. Asemenea magicieni aveau tracii, dacii, care nu sufereau întunericul peste lume, solomonarii alungau norii. Scamatorii - cu călușei zburători, bărci aeriene, înghițitori de săbii, roata norocului - își măsurau puterile prin strigături, vorbe meșteșugite, papagali, menajerie, animale dresate, ciobani cu câini, fluiere. Femeia-pitic, femeia-uriaș ocupă un loc ales. Om cu limbă și urechi de vițel. Pâlnii mari, trâmbițe dau farmec. Dansuri magice: Călușarii - teatru popular de păpuși, Mocanu-urs. Oameni cu coifuri, trofee ale norocului, lebede de gips și pitici colorați. Cobzari, muzici populare. Brăiloiu a cules la Tg. [Târgul - n.n.] Moșilor Nunta din Feleag, o reprezentare a nunții, o culegere publicată. Maria Tănase cântă cântece speciale pentru Tg. Moșilor. Cântece la scrânciobe. Târgul Moșilor e plin de blide pt. răposați, mese cu neamuri, «cumpănii». Lumea asta e o transpunere în mit, vis de care are nevoie omul” [236, p. 181]. Tradiția Moșilor începea în săptămâna de dinaintea Rusaliilor și reprezenta sărbătoarea de pomenire a morților: „Specificul acestui târg consta în faptul că, pe lângă negoțul obișnuit, comercianții aduceau spre vânzare mărfuri tradiționale necesare pentru pomenile care se făceau cu această ocazie. Se vindeau cruci de piatră și de lemn, străchini, oale, ulcele, donițe, linguri de lemn, precum și grâu de colivă și lumânări, lucruri indispensabile celor care voiau să-și pomenească în Sâmbăta Morților moșii, părinții sau alte rude răposate” [311]. Așadar, „cartea-obsesie” ce urma să fie realizată de prozatorul Meniuc, avea să reflecte în complexitate viața tradițională a românului legată de credințe și superstiții, de obiceiuri și sărbători. În nuvela Caloianul vom identifica o mutație a modelării literare a constituentelor etnofolclorice în creația lui Meniuc, scriitorul apelând conștient la sursa folclorică prin valorificarea dublei perspective: ca fapt și act folcloric, dar și detașându-se de sensurile primare prin transfigurarea creatoare. Autorul narațiunii își începe opera cu expunerea unui vechi obicei agrar de invocare a ploii, a „unui ritual de jertfire” [A se vedea despre această tradiție: 25, p. 148], performat ca act folcloric, ca o realizare practică a unor gesturi simbolice într-o temporalitate sacră. Pentru o mai mare veridicitate este plasat și textul mitofolcloric (faptul) al bocetului interpretat de copii: „Caloene, Ene! Caloene, Ene!/ [...] Du-te-n cer și cere/ Să deschidă porțile,/ Să sloboadă ploile,/ Să curgă ca gârlele/ Zilele și nopțile,/ Ca să crească grânele!” (Caloianul) [237, p. 44-45]. Obiceiul popular cu profund caracter ritualic de jertfire a păpușii-simbol în numele regenerării naturii și prin îndurarea celui Atotputernic cu ploi dătătoare de 101 viață, nuanțează încă o dată mitul creației prin jertfire. Mircea Eliade subliniază că „sacrificiul este menit să regenereze întreg Cosmosul” și „simbolizează (adică reproduce) actul creației” [259, p. 143]. Așadar, episodul ritualic cu jertfirea Caloianului în numele regenerării naturii-creație a lui Dumnezeu precedă sau sugerează dezvoltarea de mai departe a subiectului narațiunii. Personajul principal Lion, prototipul creatorului neînțeles e o prefigurare a miticului Meșterul Manole. G. Meniuc reușește să transfigureze în Lion aspirația unui homo faber, căruia, pentru a i se însufleți opera și a atinge apogeul creației, nu-i ajungea vraja știmei codrului, a naiadei, a nălucii. Fermecat, în cele din urmă, de această imagine, îi înveșnicește chipul, altfel spus, îi zidește umbra și cioplitura prinde viață. Iar scriitorul prin căutările personajului său îl autodefinește ca geniu creator. Pornind de la mitul fundamental al creației, soluția plăsmuirii este găsită și sub impulsul iubirii: „După concepția poetului popular, creația mare nu poate să se nască decât din tot ce este mai profund, mai nobil, mai generos în ființa umană, iar aceasta este iubirea. Ea animă și susține marea creație” [282, p. 303]. Conflictul lăuntric al geniului creator se proiectează „atât din dorul de a zămisli frumosul, cât și din sacrificiul iubirii” [282, p. 303]. Or, frumosul „e necesar cât împlinește funcția unei valori spirituale” [237, p. 290]. Pe de altă parte, în Lion identificăm și o substituție a Caloianului, care este jertfit în numele vieții și a creației. Împletind elementele folclorice, alegorice și cele biografice, prozatorul reușește să creeze o proză mitico-folclorică de efervescență lirică, cu caracter ritualic autentic. Scriitorul este pasionat de interpretarea complexului de credințe tradiționale românești ce include teme și motive care respiră dintr-o tradiție universală. Astfel, motivul șarpelui ca o întruchipare a „binelui și răului universal” este redimensionat narativ: „Despre șarpele de la stână n-a scris nimeni. Este interesantă credința - dacă pleacă șarpele sau e omorât, moare turma” [236, p. 189]. În Balada șarpelui de casă, creatorul transfigurează estetic motivul dezvăluind natura miraculoasă a acestuia, cu proprietăți benefice pentru om: „Nu uitați șarpele de sub talpa stânii/ El veghează asupra turmei, din luncă./ Și cârligul întors, bâta cioplită frumos/ Cu cap de balaur, la capăt întors” [234, p. 162]. Cu aceleași proprietăți miraculoase e înzestrată și bâta ciobanului pe care este încrustat un cap de balaur. Studiind semnificația profund universalizată a șarpelui, G. Meniuc îl va transfigura în continuare dezvăluindu-i atât funcția de mesager al morții, cât și ipostaza permanenței sufletului uman: „Și dacă șarpele meu va pieri, o rază/ Se va prelinge din ochii lui înțelepți./ Raza lui va ajunge la vatra mea dragă/ Cum trece băltărețul prin râpi și prăpăstii,/ Să vă aducă numele meu de mocan, pe care/ Soarele l-a scris, ploile l-au plâns” [234, p. 163]. Motivul arborelui, ipostaziat prin imaginea prăsadului, obține conotații simbolice pentru personajul Mihai din romanul Disc, trezindu-i amintiri de copilărie, părinți, bunică, casă 102 părintească [237, p. 199], iar pomii în floare întregesc imaginea naturii care reînvie în fiecare primăvară [237, p. 196], fructul acestora devine prietenul de confesie a cugetărilor protagonistului asupra adevărului vieții. Compararea lui Anton Horodincă (Anton Horodincă) cu un stejar sugerează într-o dezvoltare parabolică faptul că omul „nu se lasă doborât de soartă, o alegorie a verticalității sale morale. Contemplarea unui asemenea arbore devine o lecție și un model al comportamentului uman” [180, p. 175]. Într-o altă povestire, Ultimul vagon, salcâmii „cu lemnul său dur ce aproape nu putrezește și cu florile albe (galbene sau roz) cu gust de lapte dulce, e un străvechi simbol al imortalității și al esenței spirituale nepieritoare” [180, p. 161]. Pornind de la această semnificație, prozatorul G. Meniuc invocă motivul arborilor în descrierea peisagistică asemuindu-i cu „niște nuntași pe cai neastâmpărați” [237, p. 32], fiind „îmbrăcați în straie albe se înșiruie de-a lungul drumului ca la moartea ciobanului” [237, p. 35], evident cu raportarea la motivul moarte-nuntă din cunoscuta baladă populară. Cu referire la titlul romanului Disc e necesar să relevăm că Soarele ca simbol arhetipal, personaj principal în miturile solare alături de Lună, este considerat izvor al vieții, dar și al morții. Or, romanul Disc fiind o proză în care sunt evocate urgiile celui de-al Doilea Război Mondial, elucidează simbolica astrală: soarele „este sursă și, concomitent, întruchipare a luminii diurne, cu toate valențele ei spirituale și psihologice. El este și focul uranian, dătător de viață, purificator, dar și ucigător prin arșița și seceta pe care le provoacă. Soarele e nemuritor, dar el învie în fiecare dimineață și moare la asfințit, de aceea, este simbolul resurecției, al veșnicei întoarceri a vieții trecând prin moarte temporară” [180, p. 171]. Discul ca imagine a cercului, roții, inelului „are o simbolică astrală: se asociază cu Soarele sau cu Luna (plină). Ca simbol uranian poate să semnifice și cerul sau divinitatea” [180, p. 53]. Viziunea discului solar în romanul Disc, în urma exploziei, îi dă posibilitate lui Adrian să mediteze asupra condiției omului pe pământ, asupra celor trecătoare, iar zguduirea produsă în urma declanșării bombei marchează ruperea firului din ceasornicul său (simbol al existenței umane) [237, p. 185]. Romanul-elegie abundă în reflecții asupra motivului morții ca ipostază a urgiilor războiului (capitolul Întoarce-te, corabie...) [237, p. 141-145], ca un refugiu într-o lume a iluziilor pierdute (capitolul Vinicer) [237, p. 156] și reprezintă în fond o proză simbolico-lirică, eseistică în care un moșneag „înflorit” înșiră „nostalgic povestea celor care au murit și l-au lăsat” [90, p. 251]. Dincolo de toate transfigurările estetice ale unor simboluri și motive folclorice, George Meniuc explorează creația populară și în scopul bine definit de a reda atmosfera rurală și cadrul natural. Astfel, expresiile paremiologice: „bătrânețele păzite de cei tineri, nu-s așa de grele” [237, p. 29], „paza bună trece primejdia rea” [237, p. 162], „vițelul cuminte suge la două vaci” [237, p. 162], „mâine-poimâine i-a cânta cucul” [237, p. 261]; „zgârcit dintre aceea care țin 103 brânza în șip, da înting măliga peste șip” [237, p. 260], „sculatul de dimineață și măritatul devreme nu strică” [237, p. 261] etc.; toponimele rustice: Valea Ursului [237, p. 262], Valea Rece [237, p. 27], Valea Bourașului [237, p. 151] etc.; crâmpeiele de cântece folclorice: „...Când am pus picioru-n scară,/ Puica mea era să moară.../ Când am zis la revedere,/ Puica mea murea de jele.../ - Măi, băiete, băiețele,/ N-ai văzut mândruța mea?/ - Am văzut-o la cișmea,/ Lua apă și plângea...” [237, p. 66], „Mămă, când ai fost cu mine grea,/ De ce nu m-ai pierdut undeva/ Să nu mai cânți de jalea mea” [237, p. 194]; ghicitorile: „Michiduță-mititel, se ia lumea după el” [237, p. 119]; descrierile unor vise [237, p. 207, 244]; descântecele: „Beșică albă, beșică neagră, beșică stacojie, beșică stânjenie, beșică de nouăzeci și nouă feluri, stai, nu te înfla, nu te învenina, nu te muta, că merg trei fete călare cu hârlețe în spinare... cu hârlețele te-or săpa, cu greblele te-or grebla, cu măturile te-or mătura, peste Marea Neagră te-or arunca, să rămâie beșica de leac, cât un fir de mac, în patru despicat, de mine suflat, peste Marea Neagră aruncat” [237, p. 260] etc.; denumirile populare ale lunilor anului: Cireșar [237, p. 19], Cuptor [237, p. 37; p. 141], Brumărel [237, p. 322]; ale sărbătorilor tradiționale calendaristice: Rusalii [237, p. 165]; formulele inițiale de introducere a textului: „vorba ceea” [237, p. 34]; blestemele: „bată-te mânia lui Dumnezeu, să te bata” [237, p. 41], „bat-o pustia s-o bată” [237, p. 138]; personajele folclorice și mitice: Mihu-Copilul [237, p. 139], Sarsailă [237, p. 179], Păsări-Lăți-Lungilă [237, p. 103], Harap-Alb, Împăratul Roșu [237, p. 189], Gruia lui Novac [237, p. 192], Hanea-Manea, Toma Alimoș [237, p. 191], Danaidele [237, p. 181]; reflecțiile în cheie filozofică a motivelor biblice: alungarea lui Adam și a Evei din rai [237, p. 163] etc. Sunt intercalate artistic în structura narațiunilor care evocă viața rurală, accentuând aspectul pitoresc și etnografic al lucrărilor. Realizările literare narative demonstrează că autorul acestora a depășit condiția unui simplu culegător de elemente folclorice, având la dispoziție mostre din creația poporului român, le-a transfigurat estetic, dezvoltându-le orizontul conotativ cu reflecții filozofice proprii. 3.2. Interferențe folclorice în narațiunea lui Ion C. Ciobanu În pofida solicitărilor politico-istorice de a crea opere în cheia realismului socialist, de a acorda un interes mai profund elementului social, prin „«imitarea» vieții așa cum este” (R. Wellek și A. Warren) sau prin „oglindirea veridică a vieții din perspectiva revoluționară” [47, p. 13], critica literară a ținut să sublinieze că și în această perioadă de stagnare au apărut lucrări artistice care se pretează unui studiu artistic fără implicații politice. Referindu-se la primul roman al prozatorului I. C. Ciobanu, Codrii, exegetul Nicolae Bilețchi a menționat: „Putem, bunăoară, elimina pânza epică Codrii de Ion C. Ciobanu din contextul literar viu, dar nu avem dreptul să nu remarcăm, [...] că prin ea romanul nostru de la începutul anilor ‘50 a făcut un pas înainte pe calea afirmării sale: rezolvând problemele timpului și spațiului artistic, liricizând întrucâtva narațiunea 104 care până atunci era aridă și neutră, conturând caractere veridice, care apoi au constituit pentru alți autori modele în munca de obiectivizare a personajelor” [49, p. 63]. Pentru cercetarea fondului etnofolcloric preluat de prozatorul I. C. Ciobanu în operele sale, vom supune analizei minuțioase textele romancierului pentru a determina modalitățile de transfigurare artistică a creației populare și stabili nivelul de asimilare a constituentelor etnofolclorice. Exegezele literare asupra romanelor lui Ion C. Ciobanu dezvăluie, pe bună dreptate, că scriitorul a adoptat pentru compoziția operelor sale elementul liric. Bunăoară, același critic N. Bilețchi ne mărturisește că în perioada „dezghețului hrușciovist” majoritatea scriitorilor au apelat la lirism, declanșând un nou curent stilistic care a generat, după cum menționează și exegeta Eliza Botezatu, constituirea prozei lirice, lirico-romantice, lirico-psihologice [54, p. 7273] (avându-i exponenți pe scriitorii I. C. Ciobanu, I. Druță, G. Meniuc, D. Matcovschi, V. Ioviță, I. Burghiu etc.). Asupra centrului liric (Toader Frunză) care conlucrează în tandem cu cel epic (Toader Lefter) ne atenționează și criticul Mihai Cimpoi în reflecțiile sale despre romanul Podurile, iar pierderea, uneori, a respirației epice din roman, spre regret, nu poate fi compensată cu „lirismul și umorul abundent” [89, p. 155]. Lirismul e declanșat de digresiunile ample, reflecțiile asupra trecerii timpului, manifestări ale eului scriitoricesc, prozatorul reușește să coaguleze un lirism și din evocarea elementelor folclorice și a detaliilor etnografice în urzeala scriiturilor sale. Or, de cele mai multe ori, acestea ajută la conturarea și reliefarea unor caractere umane: „Împlântarea în realitatea etosului secular prin intermediul proverbelor, dictoanelor, vorbelor de spirit, pătărăniilor etc. au înviorat considerabil forma romanului și au sporit în mod deosebit posibilitățile lui de caracterizare a personajelor” [47, p. 249]. Personajele romanelor sunt antrenate într-o continuă reabilitare a matricii stilistice a neamului. Benevole sau impuse, toate drumurile parcurse sunt orientate în final spre etica sănătoasă a satului cu toate învățăturile și deprinderile seculare ale strămoșilor. Or, eșecurile suferite în toate peregrinările personajelor prin tumultuosul val al vieții se datorează separării de matricea spirituală sau conform convingerilor bătrânul Lefter, rupturii „de la pământ” [97, p. 18]. Că până la urmă și Toader Frunză, și Constantin-tatăl, și Nică-fratele revin din drumuri la baștină pentru a-și făuri destinul, alături de cei dragi, urmând înțeleapta expresie paremiologică: „Când ți-i scris și în frunte ți-i pus” [97, p. 106]. Referitor la subiectul valorificării elementelor folclorice și a descrierilor etnografice în proza scriitorului I. C. Ciobanu s-au pronunțat mai mulți exegeți din Republica Moldova. În viziunea lui N. Bilețchi, după cum am menționat mai sus, constituentele etnofolclorice sunt utilizate pentru a caracteriza mai obiectiv personajele: „Componentele interioare - felul personajelor de a vedea lumea, de a medita și a exprima gândurile, de a reacționa la manifestările vieții. - Alături de atributele exterioare - burca, sumanul de șiac, fusta de șase lați, traista, 105 palanița de făină de popușoi, atât de abundente în roman, alcătuiesc specificul lui național” [47, p. 242]. Într-un interviu cu prozatorul I. C. Ciobanu, scriitorul Mihai Gh. Cibotaru va reliefa următoarele: „Nu știu alt scriitor care să cunoască în măsura în care cunoașteți Dumneavoastră datinile, obiceiurile, tradițiile populare, psihologia, caracterul, spiritul, felul de a fi al țăranului. I-ați făcut monument durabil în cărțile dumneavoastră” [239, p. 8]. Acad. Mihai Cimpoi îi dezvăluie măiestria creatoare în momentele când scriitorul „surprinde rădăcinile spirituale ale poporului, legătura lui sufletească cu pământul și natura, valorile lui morale”, „pentru reproducerea fidelă a anumitor dimensiuni ale vieții satului moldovenesc” [89, p. 160]. Și criticul Ion Ciocanu într-un studiu complex asupra creației scriitorului va sublinia că lirismul și umorul, fondul paremiologic al vocabularului, precum și modul de a simți și de a gândi al personajelor din prozele sale „vine din creația populară orală” [107, p. 12]. Multe din personajele prozatorului descind din tiparele eroilor folclorici. Într-un alt studiu, același critic se va opri detaliat asupra fascinației prozatorului I. C. Ciobanu pentru speciile folclorice ale genului aforistic, gnomic. În articolul Vocația aforisticului, criticul dezvăluie scopul artistic al scriitorului de a apela conștient la aceste constituente folclorice: „Utilizând aforisme [...], I. C. Ciobanu a reușit să contureze bine modul de a gândi al satului moldovenesc, felul lui de a se exprima, să-i facă cititorului cunoștință cu maximele populare în care s-a materializat înțelepciunea de veacuri a oamenilor muncii. Proverbele, cuvintele proverbiale, zicalele au contribuit în mare măsură la îmbogățirea coloritului etnic, național al romanului Podurile, servindu-i însă scriitorului, întâi de toate, la caracterizarea psihologică și socială a personajelor” [104, p. 206]. Personajul Toader Lefter, dar și ceilalți eroi ai prozelor lui I. C. Ciobanu, reprezintă dovada cea mai elocventă a creatorului anonim de paremii. Intertextualizarea vorbelor de duh vine să contureze anumite situații narative, să releve statul moral și fizic al unor personaje cu care intră în contact, să pună capăt unor conflicte etc. Bunăoară, discuția de pe malul iazului unde a fost „pescuit un om înecat” sfârșește cu zicala „Când te paște nevoia, nu știi de unde vine” [97, p. 14]. Într-un alt context, același subiect, completat cu dezvăluiri (cel înecat a fost ucis din cauza banilor), este motivat de paremia „banul de când e el e ochiul dracului” [97, p. 48. A se vedea: 163, p. 107]. Pentru a sfârși pornirea fratelui său Nică de a dezvălui adevărul- „trădare” despre cine a luat anul trecut proptelele de la gard de le-a dus la Denii, Toader Frunză i-o taie cu expresia: „După război mulți viteji se-arată!” [97, p. 25. A se vedea: 277, p. 98]. Frica față de prietenul bunelului, moș Andrei, îl face pe „areștantul” Toader să se țină departe de cârja acestuia, „vorba celor mai mari: paza bună trece primejdia rea” [97, p. 32. A se vedea: 163, p. 218]. Fenomenul de a bârfi pe cineva în legătură cu anumite întâmplări din viața satului este concentrat în expresiile: „mai ușor e să oprești vântul, decât gura satului. Ce știe satul, nu știe nici bărbatul” [97, p. 47. A se vedea: 163, p. 213, 112] 106 etc. Unele expresii intertextualizate dezvăluie trăsăturile de caracter ale unor personaje. Costache Frunză pentru că se rupsese de pământ și luase calea dăscăliei, după care, din cauza unui conflict, revenise în sat, ajunge a fi: „Nici om învățat, nici țăran cu talpa lată. Ori cum a zis moș Toader: nici câine, nici ogar” [97, p. 19. A se vedea: 163, p. 215]. Pentru curiozitatea sa de a asista la discuțiile maturilor și nepriceperea în ale gospodăriei, Toderică era mereu pedepsit cu vreo expresie paremiologică cu tentă negativă. Bunăoară, fiind în aprecierile tatălui un „căscăun, pofticios de vorbă ca o muiere” care nu se corectează, era răsplătit cu „năravul din născare leac nu are!” [97, p. 42-43. A se vedea: 163, p. 66] sau „târâie-brâu și un gură-cască” [97, p. 44. A se vedea: 163, p. 180, 85]. Alegând-o pe Vica, fiica lui Gheorghe Negară, dintre toate fetele mari ale satului este apreciat de către vecinele bârfitoare cu paremia: „După sac și petic, cumătro!” [97, p. 47. A se vedea: 163, p. 109]. Că personajul Gore Fârnache avea doar fete se datorează faptului că „la băieți era pleșcat norocul lui Gore” [97, p. 75. A se vedea: 163, p. 157]. Pe acest Gore, bunelul Toader într-o dispută are să-l înzestreze cu expresia „te-ai dus la Cocorozeni bou și-ai venit vacă!” [97, p. 77. A se vedea: 163, p. 40], iar într-un alt context: „din coadă de câine nu mai faci sită de mătase!” [97, p. 111. A se vedea: 163, p. 34]. Trăsătura negativă a caracterului lui Iosub Vârlan e marcată de bunelul Toader Lefter prin expresia: „vita-i tărcată pe dinafară, Iosub Vârlan pe dinăuntru” [97, p. 137]. Impregnarea pânzei narative cu expresii paremiologice îl apropie evident de modelul narativ crengian izvorât din oralitatea folclorică. Critica literară a timpului a apreciat acest moment ca fiind unul definitoriu pentru căutările artistice ale prozei „rurale” a anilor ‘60 [107, p. 77]. Pe lângă sensibilitatea și receptivitatea prozatorului pentru creațiile paremiologice, putem scoate în relief și transfigurarea unor credințe și superstiții populare. Viile cucorenilor aveau „câte un cap de cal înfipt într-un harag” pentru a aduce „noroc în vie” [97, p. 10]. În credința poporului aceste toteme aveau funcția de protecție și de fertilizare: „Caii albi, considerați în general solari, dețin o permanentă funcțiune apotropaică. Țestele de cai, curățate până la albire, se înfigeau în parii gardurilor de curți, în vii, în boldurile de pe crestele caselor, în cosoroabele care ieșeau peste coama casei, ca însemne apotropaice” [307, p. 516]. Pentru că au fost prinși de o ploaie cu soare, mama lui Toader crede „că sunt multe fete mari îngreunate” [97, p. 202]. O altă credință stilizată artistic dezvăluie rolul păsărilor în soarta oamenilor: „Dacă vezi prima oară cocostârcul fără pereche, tot fără pereche îți va cânta cucul anu-împrejur” [97, p. 63]. Unele din ele se referă la practicile magice care vădesc furtul bunăstării, forței animalelor: „Că albina și oaia tare-s slabe, ușor le poți lua mana” [97, p. 94]; vrăjitorii iau „mana vacilor în noaptea de Sfântul Gheorghe” [97, p. 61]; „mătușa Verunea știe să iei mana la vaci. [...] Cică se scoală în sara de Sfântul Gheorghe și umblă toată nopticica pe câmpuri, pe toloace, pe șesuri, prin păduri. 107 Îmblă și ia mana la vaci... Apoi... că de atâta alte vaci dau lapte puțin, iar vaca mătușii Verunea împle de trei ori pe zi donița! [...] gospodarii din Cucoara își ascundeau vacile în saraiuri, puneau lăcăți grele [...]. Dar tot degeaba [...], mătușa Verunea era mare vrăjitoare, [...] dumneaei lua hățurile din tindă și se ducea [...] după mana vacilor. [...] Îmbla toată noaptea, făcând farmece, bolmojind descântece. Iar când începea să se genească de zi și să pice roua, ea târâia hățurile prin roua imașurilor până în răsăritul soarelui... Apoi venea acasă și-și încingea cu hățurile vaca de la iesle” [98, p. 134]. Această practică magică, contextualizătă etnografic, era efectuată în popor în ajunul Sfântului Gheorghe, deoarece se credea că „în această noapte vrăjitorii dispun de o putere maximă pentru a lua mana grâului, dar mai ales a laptelui” [255, p. 48] și tot în această noapte roua are puteri miraculoase, inclusiv pentru a spori mana animalelor [255, p. 52]. Credința despre comorile ascunse în fundul pământului cunoaște, de asemenea, o interpretare amplă în contextul romanului Podurile: „Bădița Vasile, păscând oile, păzind stâna noaptea, în fiecare an vedea comori arzând. [...] Nu spunea la nimeni unde a văzut comoara arzând, că dacă spui, se duce comoara în fundul pământului. De cât ori a alergat bădița Vasile cu hârlețul să scoată comoara. Aștepta până ardea toată rugina, apoi se apuca de săpat. Dar de ce săpa, comoara se îndepărta, o păzeau duhurile. Din groapă îi strigau cu glas de om să juruiască cloșca cu puii, adică nevasta și copiii, și comoara se va da prinsă” [97, p. 108]. În credințele poporului român aceste comori sunt îngropate de personaje mitice (uriași), sau de oameni când năvăleau dușmanii (turci, leși, muscali, tătari) sau hoții, detalii pe care ni le prezintă și prozatorul. Conform relatărilor informatorilor din culegerile de folclor, culoarea flacării care arde deasupra locului unde e ascunsă comoara dezvăluie natura banilor. Asemenea mărturii intercalează și autorul: „Rugina de pe galbeni de aur, arde roșietic, argintul sloboade pară albă ca lumina zilei, arama o mănâncă vârcolacii într-o pălălaie însângerată” [97, p. 107]. Argumente ale existenței acestor credințe în mentalitatea populară ne dezvăluie și folcloriștii G. Ciaușanu [86, p. 51-54], T. Pamfile [251], A. Gorovei [197, p. 72-73] ș. a. O altă credință intercalată dezvăluie soarta șarpelui: „Așa o să înghețe și o să se prăpădească. - A zis tata. - A mușcat un om și nu-l primește pământul” [97, p. 201]. Existența acesteia în mentalul folcloric o aflăm elucidată în lucrarea lui Artur Gorovei privind credințele și superstițiile poporului român: „Șerpele care-l vezi iarna undeva înghețat, nu e primit de pământ, din cauza că a mușcat un om” [197, p. 318]. Din superstițiile valorificate de prozator aflăm câteva prin care se determină semnele timpului: „Splina porcului! V-am spus că o să fie iarnă lungă... Voi credeați c-a mâncat-o lupul... Iarna n-o mănâncă lupul! Iaca și... gura vacii... Luați și voi sama la semne. Dacă splina-i lungă și îngroșetă la vârf, să știți că o să fie iarnă lungă... Și cu helgea la fel! Dacă o vedeți în cojocică albă, îi semn bun. Se așterne iarnă moscălească!” [97, p. 260]. Aceste semne temporale în interpretarea poporului le găsim înregistrate în lucrările folcloriștilor N. Băieșu: „După ce porcul curățat este 108 spintecat, toți cei în vârstă care sunt prezenți se uită la splină, crezând că ea arată cu siguranță cum va fi iarna curentă (unii numesc organul acesta iarnă, iarna porcului)” [27, p. 122] și A. Gorovei: „Dacă se vede pe la sfârșitul iernei helgi cu blăni negre, va urma curând primăvara; dacă au blăni albe, apoi va fi încă iarnă. - Bucovina” [197, p. 379]. O serie de credințe țin de interpretarea oniricului. Mama lui Toderică crede că dacă visezi foc ori flori roșii, o să fie o zi frumoasă cu soare [97, p. 207]. Visul lui Toader Frunză despre profesorul de latină prezent în casa bunelului vine ca o premoniție. Aceeași conotație are și delirul bunelului în care o vede pe mama Domnica, plecată în lumea celor drepți de mult timp în urmă. Aceste momente provoacă într-un final moartea bunelului [A se vedea: 197, p. 204]. Elementul memorialistic al discursului narativ din romanele Podurile, Cucoara și Podgorenii tinde să le apropie compozițional de specia povestirii folclorice, înrudită cu jurnalul oral. Pornind de la definiția povestirii vom consemna prezența în narațiuni a descrierilor unor fapte executate de narator sau a unor evenimente, întâmplări la care acesta a fost martor direct sau indirect. Reieșind din aceasta, observăm că naratorul homodiegetic Toader Frunză e un fel de spectator și participant la fenomenul rural și etnografic existent în satul Cucoara, dar și în cele adiacente acestui spațiu de sorginte folclorică. Naratorul relatează elemente de decor rustic, obișnuințe ale țăranilor în funcție de ontologia acestora. Pe lângă relatările despre existența zilnică a consătenilor, a unor amintiri istorice, consemnăm și evocări ale experiențelor personale, care grație formulelor de narare orală le apropie de istorisirile folclorice. Printre constituentele unor astfel de povestiri se înscriu întâmplările cu caracter excepțional sau ieșite din comun: „Acest tip de povestiri, generat de nevoia omului de a le comunica semenilor săi diverse experiențe de viață și de a le împărtăși situații de pe urma cărora pot fi trase învățături, are o vechime uriașă. [...] Preferința pentru descrierea întâmplărilor extraordinare face ca, printre subiectele reluate frecvent de povestitori, să figureze întâlniri cu animale sălbatice, aventuri la care naratorul a participat sau susține că a participat pentru a-și spori prestigiul în fața auditoriului, întâmplări uimitoare din satul natal (sinucideri, crime etc.)” [179, p. 250]. Din această perspectivă vom sublinia că intertextualizarea de către scriitor a elementelor etnofolclorice urmărește preponderent prin povestit conturarea celei mai directe și cuprinzătoare forme de manifestare și realizare a oralității, unde „totul «se povestește» - meseriile, îndeletnicirile, credințele, dar mai ales faptele de viață care marchează și orientează individul și comunitatea, armonizează și ordonează existența lor - constituindu-se astfel un vast tărâm expresiv-explicativ - impresionanta «enciclopedie populară», o «ontologie» a lumii și a existenței ca nivel al cunoștințelor specifice culturii tradiționale orale și civilizației rurale preindustriale” [53, p. 64-65]. Plasarea parabolei despre curcubeu [97, p. 4] chiar la începutul romanului Podurile (amintită într-o formulă laconică și în romanul Codrii [95, p. 17]) are drept 109 scop inocularea sensului figurat și a caracterului moralizator privind existența umană, urmărind, totodată, și finalitatea estetică, educativă, filozofică și normativă a narațiunii. Compozițional romanul, apreciat de către critica literară drept un roman-destin, este împărțit în douăsprezece părți, intitulate sugestiv Poduri, care reprezintă obstacolele pe care trebuie să le înfrunte personajul principal Toader Frunză în drumul său de inițiere până la atingerea stării de beatitudine (fericire), a maturității. Scriitorul invocă în acest context și parabola despre împărțirea anilor [97, p. 45]. Folclorică în esență, parabola are menirea de a ambiguiza mesajul narațiunii: „Intercalată în roman, parabola devine un element al conținutului acestuia și contribuie nu doar la constatarea sau chiar zugrăvirea concret-sensibilă a vieții, ci la interpretarea filozofică a realității. Trecând acele «multe poduri ale vieții», despre care vorbise bunelul Toader în parabola premărgătoare romanului, omul (Toderică în particular) are a se ciocni, pe rând, de toate greutățile și neajunsurile ce-i sunt hărăzite” [107, p. 72]. Pentru a reda veridicitatea și naturalețea unei atmosfere rurale impregnate de etosul popular, prozatorul va surprinde cititorul cu istorioare din viața personajelor secundare: Gheorghe Negară [97, p. 48-50; 98, p. 166-167], moș Pătrache [97, p. 68, 89-92], Gore Fârnache [97, p. 74-77], badea Vasile Suflețelul [97, p. 104], Anton Scrâmbiță [97, p. 123], bătrânul Leiba [97, p. 126-134], Iosub Vârlan [97, p. 137; 98, p. 255-268], mâca Domnica [97, p. 146-147], Ion Musteață/Nani [98, p. 120, 126], mătușa Verunea vrăjitoarea [98, p. 131-134]; cu tradiții istorice despre răzeșii și nadelnicii din Cucoara [98, p. 161-163]; pătărănii: despre șerpii care fac pietre scumpe [97, p. 11], despre vânătoarea de urși [97, p. 33-34] sau lupi [97, p. 56-57], despre hoțul, dus pe etap [98, p. 124]; cu legende mitologice despre Michiduță [97, p. 88], despre călătoria lui Sf. Petru și Dumnezeu pe pământ [97, p. 199-200], despre comori ascunse [97, p. 107-108; 98, p. 280-283]; cu legendele onomastice a unor porecle: Scrâmbiță [97, p. 123, 163], Ciurar, Steaga, Rogojină, Usturoi, Țapul, a Căprii [97, p. 163], Chinezii [98, p. 115], afumații, ciotcarii și ceparii [97, p. 117]; cu legende toponimice: Piscul lui Osie [97, p. 10] etc. Susținând aceleași temelii etice seculare va recurge și la enunțarea fragmentară a unor secvențe din riturile existențiale. O serie de obiceiuri din cadrul ritualului nașterii au loc după apariția copilului lui Nică. Îngrijirile pruncului de mama Catinca, reprezintă în fond, niște operații (scăldătoarea, înfășarea, modelarea craniului, masajul corpului) supravegheate de bunică, în trecut executate de moș, moașă - rude de sânge [A se vedea: 217]. Botezul copilului prin moștenirea prenumelui bunelului are drept semnificație continuitatea neamului, a „dalbului de pribeag” prin reprezentantul tânăr. La români există credința de perpetuare a numelui, dar și a destinului acelui om, numele căruia îl moștenește. Bunelul Toader Lefter a plecat în lumea „de dincolo”, dar sângele său va curge mai departe prin nepotul Teodor/Dorel: „Așa e de când lumea: viii cu viii și morții cu morții. Trăiește bunelul în strănepot” [96, p. 436]. 110 Sub aspect etnografic sunt valorificate și o serie de obiceiuri din cadrul ritualului nupțial. În romanul Podurile sunt preluate elemente privind furatul miresei, a fetelor mari [97, p. 44, 87], achitarea „vulpii” [97, p. 116, 119], jucatul zestrei [97, p. 118], masa mare [97, p. 121] etc. În romanul Cucoara, descrierea nunții lui Ion Ungureanu este axată pe consemnarea obiceiurilor nupțiale vechi într-o perioadă a degradărilor, când regimul instaurat propaga o politică ateistă de condamnare a datinilor și tradițiilor strămoșești. În textele Podurile, Cucoara și Podgorenii observăm o perspectivă narativă generațional-diacronică, pânzele epice propunând o interpretare a evenimentelor istorice trecute prin filiera sufletească a trei generații. Experiența de viață acumulată de strămoși este transmisă de la cel mai în vârstă la cel mai tânăr: „Arta vieții, învățăturile străbune, deprinderile pământului le deține, ca nimeni altul în Cucoara, bunelul Toader Lefter. Și nu numai le deține, ci le dăruie și celorlalte personaje ale romanului: moș Ștefănache, Pătrache, Gheorghe Negară și a. Cu ajutorul lui toți oamenii înving greutățile anilor treizeci, trec prin război, se acomodează la primele experiențe de esență socialistă” [47, p. 249]. În viziunea lui Toader Frunză imaginea bunelului său cobora din basmele și legendele noastre populare: „bunelul îi răsărea ca o figură din povești, mare cât un uriaș, cu o putere pe măsura eroilor din legendele populare. Și vorbele și faptele lui înoată în ceața basmelor. De mic nu lăsa o vorbă de-a bunelului să treacă pe lângă ureche” [98, p. 122], deoarece îi purta „bunelului și numele și toate sâmbetele” [97, p. 149]. Intenționând să realizeze niște letopisețe ale satelor, I. C. Ciobanu își focalizează acțiunea asupra lumii singurenilor, cucorenilor, oameni înfrățiți cu pădurea, cu codrul până la o contopire spirituală. „Aici la codru” zic țăranii, puși în diverse situații de a-și motiva statutul de codrean, în fața câmpenilor sau a celor străini. Legat de codru e și Toader Frunză, personajul central în jurul căruia se învârt evenimentele din narațiunile Podurile, Cucoara, Podgorenii. Multe din digresiunile eroului se referă nemijlocit la freamătul copacilor, al măgurilor verzi: „Numai la vederea acestor măguri simțea parcă aievea mirosul de verdeață, mirosul frunzișului răcoros...” [98, p. 39-40]. Nu mai puțin important e și comicul (ironia, umorul, sarcasmul) apropiat de râsul popular, valorificat ca tehnică de redare a caracterelor umane sau a unor situații grotești. Încărcate de umor folcloric sunt vorbele de duh ale bunelului Toader Lefter, dar și legendele unor porecle, imprecațiile, injuriile, complimentele ironice la adresa unor personaje etc. Deținător al unei mentalități populare ascuțite, bunelul declanșează haz și voie bună prin vorbele istețe (episodul cu popa Usturoi, cu moș Andrei etc.), prin născocirile unor pătărănii, anecdote, povestiri și glume (pomenite ceva mai sus), prin comportament comic (când se aprindea-supăra, țupăia într-un picior; cu moș Andrei, prietenul său, se ia la trântă ș. a.). Prezența în vorbirea acestuia a unor expresii (ticuri: „beș-maior”, „gura vacii”, „nafura lupului”, „mânca-l-ar lupii”, 111 „căcăreaza brâncii”, „bob-sositor”, „vin călcat de broaște” etc.) pe care nu le mai întâlnești la un alt personaj, ci doar reiterate prin formula „vorba bunelului” de către nepotul acestuia, Toader Frunză, în anumite contexte, demonstrează că „limba, în care generatorii de râs folcloric își expun subiectele, este întrucâtva de altă calitate față de limba folosită curent, zi de zi, în mediul de viață al maselor; este o limbă aleasă, a omului care vrea să spună ceva deosebit, interesant, bun de luat în seamă; o limbă cu mai multe expresii și comparații pitorești, expuse în fraze rotunjite, econom și ingenios. Este, de fapt, o manifestare a simțului artistic ales, pe care îl dețin doar unii dintre oamenii din popor” [118, p. 26-27]. Asemeni bunelului, și Toader Frunză va folosi excesiv în limbajul său expresii paremiologice cu tentă umoristică. I. C. Ciobanu în prozele sale recurge la formulele narative preluate din povestirile orale, izbutind prin acestea să dea unor fragmente și personaje un caracter profund legendar, iar altora -umoristic. Oralitatea și-o însușește prioritar din discursul aforistic sentențios, iar lirismul din digresiunile filozofice asupra lumii și a condiției existențialului uman în simbioză cu natura. Folclorismul operelor sale rezultă din faptul că scriitorul înregistrează istoria vieții spirituale a poporului într-o continuă perpetuare a valorilor și legilor nescrise a acestui spațiu folcloric, reușind să se înscrie în noua tendință literară de „reabilitare a eticului și a sacrului”. 3.3 Remodelarea folclorului în creația prozatorului Vladimir Beșleagă Prozatorul Vladimir Beșleagă face parte din pleiada literară „întoarcerea la izvoare” (M. Cimpoi) sau la „origine”, care în plan mitologic, ne atenționează Mircea Eliade, „ne îngăduie să trăim din nou timpul în care lucrurile s-au manifestat pentru prima oară, [și - n. n.] constituie o experiență de o importanță capitală pentru societatea arhaică” [172, p. 33]. Iar, în plan literar, constată exegeta Ana Ghilaș, „presupune revenirea la anumite teme, motive tradiționale (recte etnice), plăsmuirea personajelor de factură folclorică și o întoarcere (firească) sau o redescoperire a modelului romanului românesc interbelic pe linia lui Camil Petrescu (Aureliu Busuioc, Singur în fața dragostei) și cea a lui Mihail Sadoveanu (Ion Druță)” [195, p. 135]. Modelului etno-epic „bonus pastor” (Dan Mănucă) este unul dominant în contextul literar din Republica Moldova, manifestându-se prin: „îmbinarea liricului cu epicul, întoarcerea spre axiologia populară, accentuarea elementului rustic (devenit acum, la această etapă, «probleme ale satului»), țăranul (acum: săteanul, omul de la țară) ca păstrător al tradiției, simbioza dintre mit și realitate, simbolurile specifice: satul, casa, focul din vatră ș.a.” [195, p. 135]. Etnologul Victor Cirimpei în studiul Vladimir Beșleagă: naturalețea și comicul vorbirii populare realizează o investigație originală a pătrunderii elementelor folclorice în creația prozatorului: „în formarea-«zidirea» ca scriitor [...], piatra de temelie, fundamentul (de pe când era copil, încă neștiind să citească) aparține culturii populare orale, cu versuri folclorice pentru copii, colinde, plugușoare de Anul nou; cu fermecătoarele basme/povești, pe care le asculta cu 112 încântare din gura consătenilor-țărani; [...] marginea de pornire totuși, spre scriitorie, rămânând bogata și fermecătoarea cultură a creației populare, cu firescul vorbelor ei, presărate ici-colo, după imperativul situației, cu sprințare semințe comice” [120, p. 215]. Și Andrei Hropotinschi va remarca că Vladimir Beșleagă, pornind „de la folclor, desfășoară acțiunea în plan real și fantastic, până când acestea se suprapun și se realizează un întreg bine structurat, cu un ritm și un puls al său interior. Autorul creează un roman cu probleme intime, poetic, care la ora actuală are o deosebită căutare...” [204, p. 179]. În lucrarea Destine transnistriene scriitorul Vladimir Beșleagă face dezvăluiri biografice legate nemijlocit de preferința sa pentru cultura populară orală. Bunăoară, anii de studenție l-au determinat să înțeleagă „cât de frumoasă și plină de miez este limba vorbită”, cât de adâncă poate fi în înțelepciunea poporului filosofia vieții, destinul existențial și aspirațiile oamenilor simpli [38, p. 3]. Începând cu anii ‘60 va întreprinde primele cercetări etnologice în satul de baștină și prin împrejurimi, înregistrând o „întreagă tolbă de fonograme ale rudelor, vecinilor mei care demult s-au călătorit...” [38, p. 3]. Prin urmare, interviurile realizate cu cei 12 consăteni din Mălăiești îl apropie pe scriitorul Beșleagă de cercetătorii folcloriști, instruiți a deseca istoriile de viață ale informatorilor de folclor și capabili de a pune adecvat accentul pentru a scoate din anonimatul istoriei frumoasele tradiții și obiceiuri practicate de strămoșii noștri cu ocazia unor sărbători familiale și calendaristice, diversele mostre ale patrimoniului cultural intangibil, dar și surprinzătoarele povestiri orale (narațiunile personale) din trecutul tragic al neamului românesc. Debutul său literar, după cum afirmă însuși prozatorul, s-a realizat odată cu apariția culegerii de povestiri La fântâna Leahului în 1963 (deși în 1956 publicase câteva povestioare pentru cei mici într-o cărțulie intitulată Zbânțuilă). Chiar de la bun început se poate observa că Vladimir Beșleagă leagă firul celor șase narațiuni, incluse în volum, cu vorbirea orală, înserând la momentul oportun lexeme, diverse „ziceri” populare proprii prozei folclorice: „să ne vedem ajunși pe deal, că încolo om zbura ca vântul și ca gândul” [39, p. 15]; „boierul a dat în cai și s-a dus, numai foc și pară” [39, p. 27]; „un bate-drumuri”, „un fluieră-vânt”, un „papă-lapte” [44, p. 33]; „ne-au căzut oaspeți în prag” [44, p. 36]; „mi s-a urât mai rău decât de mere pădurețe” [44, p. 43]; „zăblăul” [44, p. 47]; „dar gura lumii parcă poți s-o astupi?” [42, p. 66]; „picătura cât de mică, dar [...] și piatra o sparge”, „să le spună câte-n lună și în stele” [42, p. 67]; „vulpea își șterge ea urmele cu coada, dar tot se vede dincotro a venit” [42, p. 74]; „te-o apucat rusaliile ori ce ți-i?” [42, p. 75]; „bârnețul”, „huștiuliuc! - Cu capul în jos” [43, p. 79]; „spune încet că nu dau tătarii” [43, p. 80]; „s-a năpustit cu o falcă-n cer și cu alta în pământ”, „să plângă în șapte rânduri de lacrimi”, „venise toamna și trebuia să numărăm bobocii” [43, p. 82]; „parmaclâc!” [43, p. 89] ș. a. Descendent din mediul rural va pune accent și pe legătura omului cu pământul, a omului 113 cu vegetalul. În povestirea Glas de frunze doi tineri plantează un plopușor în țărână. Pământul, element al belșugului și fertilității, drept - „mamă bună a toate și a tuturor”, constată prozatorul, îl însuflețește, dăruindu-i seva - „fiorul sfânt al vieții” [40, p. 5]. Ca viziune mitică, imaginea pământului-mamă este reprezentată de o zeitate primordială, după cum ne atenționează Romulus Vulcănescu - „cu puteri discreționare de viață și de moarte asupra oamenilor și duhurilor pământului, i se pretează un cult deosebit; nu este o zidire neînsuflețită, ci vie”. În concepția populară românească este „aceea a figurării antropomorfe, ca o zeitate numită Pământul-Mumă, este cea mai evoluată sub raport magico-mitic” [307, p. 443]. Pământul din ritualurile folclorice și religioase s-a materializat în concepția populară a românilor într-un adevărat cult („în care asimilează elemente de cult al morților, de cult al maternității, de cult al fecundității și al fertilității” [307, p. 443]). Prin formula „Să te înalți până la soare, plopușorule drag” [40, p. 6] se încearcă stabilirea prin intermediul arborelui a unei axe cosmice dintre pământ și cer, a unui centru al lumii care în ritualurile magice ale popoarelor lumii are ca temă fundamentală ascensiunea, dorința de comunicare cu universul de dincolo, imperceptibil pentru condiția umană obișnuită. Plopul în plan simbolic „are în el ceva tainic, datorită mai ales însușirii frunzelor sale de a tremura chiar și pe timp aparent liniștit” [180, p. 145]. În creația populară orală, plopul are conotații negative: „Atunși tu să fii nireasă,/ Când a fașe plopu mere/ Și răchita jișinele" [2, p. 34-35]; „N-aș avea necazuri multe,/De-aș trai ca bradu-n munte,/Da trăiesc caplopu-n vale,/ Necăjit și plin de jale” [11]. Este arborele blestemat de însăși Maica Domnului: „Sfânta Maică a lui Isus/ Rătăcește-n jos și-n sus,/ Pe câmpia unui râu,/ Printre grâie pân' la brâu./ Cată loc să odihnească/ Și pe fiul sfânt să-1 nască./ Sub un plop cu frunza deasă,/ Jos, pe pajiște se lasă./Plopul frunza-și tremura -/ Maica pace nu-și afla./ Tulburată-i maica sfântă/Și din grai astfel cuvântă:/ - Alelei! Plop ne-ndurat,/ Fi-ți-ar neamul blestemat/ Și de mine pe pământ,/ Și de Dumnezeu cel sfânt!/ Frunza ta să nu stea-n loc,/ Bată-se mereu în joc/ Și la soare și la lună/ Ca bătută de furtună!...” [9; 32, p. 17-18. A se vedea: 140]. El este un vestitor de rău augur: „Foicica, flori domnești,/ Plopule, de ce jelești?/ Au vreo pacoste cobești?/ Ori de moarte mă vestești?” [180, p. 145]. Asociat cu jalea și singurătatea se va contura în povestirea Glas de frunze, asemeni poeziei eminesciene Pe lângă plopii fără soț, din vegetalul-complice al dragostei în simbolul iubirii neîmpărtășite. În fața despărțirii celor doi tineri: a fetei frumoase „de-ai fi jurat că anume așa trebuie să arate zânele din povești” și a flăcăului „cu ochii plini de foc și fruntea strălucind”, frunzele plopului rămân să șoptească mereu același „cântec tainic și plin de vrajă, ce-l zicea odată flăcăului în straie ostășești și fetei aceleia zvelte, cu două cosițe grele, de mătase, pe piept” [40, p. 12]. Drumul care-l însoțește pe Petrea (Drumul viselor), când acesta pleacă la învățătură, prin 114 procedeul de personificare ia proporția unui personaj antropomorf: drumul „dormea plin de urme”, „dar când caii au luat-o din loc, el a tresărit ca trezit din somn, s-a scuturat ușor de praf, stârnind nourași albi, și s-a aruncat sub roțile căruței”, „odată ce pornise din loc, de acum nu mai avea de gând și nicicând să se oprească a sta la taifas și mâna tot înainte” [39, p. 13]; „ajungând lângă fântână, se ferea oleacă la dreapta, temându-se parca să nu tulbure liniștea apelor din adânc, apoi iar pornea zburdalnic înainte”, „fugind o bucată de loc, drumul se plictisea să tot meargă drept înainte, dintr-o dată se repezea în stânga” [39, p. 14] etc. Despărțirea de casa părintească - „cuibul drag al copilăriei și visurilor lui” Petruță, reprezintă unul din momentele cele mai dificile din viața personajului principal (Drumul visurilor): „și casa cată în altă parte, ca și mama” [39, p. 15]. Casa, din punct de vedere antropologic, reprezintă centrul în care omul se simte cel mai comod și mai aproape de Dumnezeu. Între casă și figura mamei se realizează o osmoză care nu poate fi dispersată, cele două simboluri fiind prezente nemijlocit în copilăria și existența de mai târziu a fiecărui om. Revenirea acasă din peregrinări coincide simbolic cu mișcarea circulară în timp și spațiu, refacerea „unui traseu parcurs în sens invers” [180, p. 80], întoarcerea la origini, în punctul inițial. Aceeași conotație o are și drumul care i se pare lui Petrea că „poate fugi și înainte, și înapoi în același timp”, spre deosebire de omul care „știe doar calea înainte, tot înainte, căci numai așa trăiește” [39, p. 18]. Toate drumurile-întoarceri sunt îndreptate spre casa părintească, care semnifică „primul nostru colț din lume, primul univers”, „permanența unei spiritualități”, „punctul de plecare”, dar și „de convergență” [100, p. 25] al celor plecați. Iar orice întoarcere se confruntă cu „umbra simbolică a «drumului fără întoarcere», la care este supusă orice ființă umană” [180, p. 81]. Transfigurat artistic de către V. Beșleagă în prozele sale, spațiul folcloric ia forma unui axis mundi de care te simți legat prin anumite legități nescrise: „Ca și în cazul vecinătății, nu este indiferent dacă aparții unui sat sau altuia. Casă, vecinătate, sat sunt tot atâtea locuri de un cuprins tot mai larg, cărora omul le aparține și prin care el într-un anume fel există și se definește. Aceasta face ca mentalitatea generală a satelor tradiționale să nu îngăduie părăsirea nu numai a casei și vecinătății, dar nici pe aceea a satului din care omul își trage substanța, care îi dă putere și sănătate, mai mult decât atât, îi dă libertate și certitudine” [35, p. 41], de aceea personajele plăsmuite de prozator se simt bine, asemeni țăranilor noștri, în locurile de obârșie. Metonimic, casa și locul pe care este ridicată aceasta obțin formula unui spațiu sacru, benefic, grație tradițiilor moștenite din moși-strămoși. Casa e punctul terminus la care aspiră și revine bunelul lui Isai din Zbor frânt, după peregrinările sale în Galiția: „a scăpat de toate și a venit acasă și numai dorul de casă 1-a dus și 1-a ajutat — dorul de casă. Iar când era acolo departe, uneori prin trăsnetul împușcăturilor și asurzenia tunurilor i se năzărea că aude cum curge Nistrul, cum fâșâie 115 și grăiește apa lui și atunci dorul de casă îl strângea mai tare de inimă și nu putea sta. Iar la urmă după ce mântuia de povestit întindea picioarele înainte, se uita la dânsele și se gândea că, așa slabe cum sunt, dacă ar trebui să vie de la marginea pământului tot ar veni acasă, ar veni aicea să moară, că prin străini n-ar putea să moară” [46, p. 35-36]. Dorul bunelului de casă, dar și dorința nestăvilită de a muri acasă, pot fi explicate din punctul de vedere al unui principiu ontologic ancestral: „Inițial, locurile de înhumare erau sub casă sau în apropierea casei pentru ca spiritul strămoșului să ocrotească în continuare familia și gospodăria” [180, p. 38]. Prin urmare, bunelul e determinat ca după trecerea în lumea cealaltă, să fie cel care va avea grijă în continuare de nepoții săi pentru care a fost ca un tată: „Ce avea dădea la băieți, lui Isai, lui Ile, că le rămăsese ca și tată și trebuia să aibă grija de ei. Numai acasă vroia să moară. Că, zicea, în casa asta m-am născut, din pământul ista am crescut, cu apa asta m-am adăpat — și tot în pământul ista vreau să mă duc și să mă fac nimic. Iar când ziceau băieții că, vorba ceea, în natură nimic nu se pierde [...], bunelul mijea ochii și grăia în șagă: «Dacă-i așa, apoi cineva, vreun strănepot dintr-al zecelea rând are să beie ori are să mănânce din țărâna mea și are să mă vizeze și dacă are să se ducă și el pe undeva departe prin lume, prin străini, negreșit are să simtă că-1 trage acasă și are să vie și el ca mine, măcar șchiop, pe jos are să vie acasă și așa nu ni s-a stinge neamul niciodată...»” [46, p. 36], astfel împlinindu-se o „«reîncărcare a bateriilor energetice», în vederea unui nou început, a unui nou ciclu, a unei noi evoluții (regressus ad uterum, întoarcerea la pământul-mamă, întoarcerea «acasă» etc.)” [180, p. 81]. Revenind la povestirea Drumul visurilor, observăm că Petrea e măcinat de gândul că omul nu poate să plece unde-l cheamă visurile lui și totodată să rămână acolo „unde-i pragul, de pe care a căzut întâia dată și și-a făcut primul cucui, unde-i copacul, în care s-a cățărat până în vârf, acolo unde orice palmă de loc o cunoaște și-l cunoaște” [39, p. 15]. Prin urmare, prozatorul în scrierile sale nuanțează legătura ontologică a umanului cu locurile de obârșie, dezvăluind la momentul oportun și trăirile, mustrările de conștiință ale personajelor privind momentul ruperii de origini. În romanul Ignat și Ana, casa devine un laitmotiv al narațiunii. Pe de o parte, casa, proaspăt construită ajunge a fi cauza disensiunilor dintre Ignat și conducerea satului, care i-a hotărât soarta, urmărind a le demola rodul muncii de trei ani. Pe de altă parte, casa pare să se ruineze din interior, din cauza neînțelegerilor dintre cei doi soți, a lipsei de comunicare, dar și a copiilor la care visau cu atâta ardoare la începutul căsniciei și pe parcursul celor trei ani. Cu toate acestea casa e cea care „îl întâmpină răbdătoare: l-a așteptat să vie, să-i audă pașii — de, se săturase și ea de atâta singurătate” [46, p. 254]. Tot ea e cea care încearcă să-i aline suferințele personajului, inițiind o investigație psihologică: „Calcă cu ochii în pământ, dar simte alături, naltă și mare, casa... De ce ești abătut, stăpâne? Te-ai întors și nici te-ai uitat la mine! Ai trecut 116 pe alături parcă nici aș sta aici, ridicată de brațele tale și ale femeii tale și ale tuturor acelora care au sărit să vă ajute. Ori îți pare rău că-s atât de frumoasă și-ți amintesc de visele ce le-ați urzit amândoi cu Ana serile când lucrați până târziu? Cădeați de oboseală și adormeați morți pe patul înjghebat din scânduri, pus sub fereastră pe câteva cărămizi să nu vi se bage broaștele-n așternut... Se aștepta să audă vorba asta de cum o văzu, ca aievea, pe Ana” [46, p. 257-258]. Uzitarea procedeului personificării este relevantă pentru apropierea autorului de creația populară, intenționând să reliefeze perspectiva mitologică de percepere a lumii de către omul simplu: „Din foarte fertilul sol al animismului primar își trage rădăcinile personificarea folclorică și literară. Omul primitiv identifica natura umană cu cea animală, admițând transferul ființei umane în animal, plantă, obiect al naturii însuflețite” [119, p. 172]. De ruinarea casei sunt legate și câteva vise ale personajelor principale. Bunăoară, visul Anei în care se prăbușește peretele din spate în care a zidit o cărămidă Petrea. În credința populară surparea casei are conotație negativă, iar visul e unul premonitoriu pentru realitatea care urmează a se împlini. În visul lui Ignat, casa este luată de un vârtej. În romanul Ignat și Ana autorul folosește material concret folcloric care sugerează „cuprinderile unui zbucium general uman, vechi de când lumea, căci oare în care timpuri omul nu s-a gândit la urmașul său, la cel ce-i va continua viața, neamul, idealul, fapta? Și reușita prozatorului se conturează anume datorită împletirii faptului concret de viață contemporană cu exemple auzite din bătrâni, oferite de folclor, cu cele înmagazinate în înțelepciunea populară, exemple despre rostul vieții omenești continuate prin urmași” [70, p. 317] Motivul copilului, al pruncului mult dorit, atât de frecvent în basmele noastre folclorice, dar și în miturile cosmogonice e un „simbol ecumenic al începutului, al lucrului nou, al vieții totale, al evenimentelor excepționale, al trăiniciei, al eternității” [173, p. 420]. Abordând complexitatea geografiei de valorificare a arhetipului copilului, M. Eliade remarcă că acesta poate fi regăsit „nu numai în mituri și legende, dar și în alchimie, în gnoză, în superstiții, el reapărând, așa cum remarcă Jung într-un studiu recent [C. Jung și K. Kereny, Einfuhrung in das Wesen der Mythologie (Amsterdam-Leipzig, 1941), p. 117 sg.], în anumite viziuni neurotice, vise etc.” [173, p. 420]. Ipostaza legată de viziuni și vise apare de câteva ori în romanul Ignat și Ana. Protagonistul își imaginează copilul aievea: „Întorcându-se într-o duminică din sat, Ignat grăi a joacă: măi tu, măi! Ce faci acolo? Ana venea de la cuptoraș cu un clit de plăcinte: dar cu cine vorbești, bărbate? — Ia cu copleșul cela... Bag‘ seama să nu rupi perele că-s verzi. — Care: copleș? Care: pere? Îl privi nedumerită Ana. — Cum: care? Băiatul nostru. Nu vezi că se-ntinde la pomi ca un ieduț? Ana plecă ochii, apoi acoperindu-și fața cu brațul fugi în casă...” [46, p. 254]. Reluat spre sfârșitul romanului, atunci când i se confesează unei musafire, pe care o cheamă tot Ana, Ignat mărturisește că în momentele dificile ale vieții de 117 familie, imaginea unui băiețel îl salvează: „— Mi se năzărea că-1 văd jucându-se în drum, de-a harbujeii, ori fugind prin curte călare pe-o nuielușă, nechezând în gura mare cum fac toți copiii. Ori cățărându-se prin pomii din fața casei... De se întâmpla Ana pe aproape și mă vedea dus pe gânduri, trecând pe alături fie cu o căldare cu nisip, fie cu altceva, se oprea mai încolo și mă privea. Nu mă uitam spre dânsa, dar îi simțeam privirea... Mă luam cu năzăririle mele și-n câteva minute cât stăm așa, mi se făceau la loc puterile, ca prin vrajă...” [46, p. 368]; „măi tu măi, un‘ te cațări? Lasă perele-n pace, nu vezi că-s verzi? Ana se uita la mine ca la un smintit, apoi când pricepea că strig la cineva să nu se urce-n pomii noștri tineri care abia se înfiripau și nici vorbă să aibă fructe, râdea și ea și mă întreba: dar la cine strigi? — Cum: la cine? La băiețelul nostru... Se uita la mine, zâmbea vinovată, apoi se lipea de mine: las‘ că o să-1 avem... o să fie frumușel, bucălat, rotunjor și voinic ca tine... Tot așa trăiam cu nădejdea, în așteptarea lui: că vine, că trebuie să vină, n-are cum să nu vină...” [46, p. 369]. Altă dată, vedenia copilului îl urmărește în vis. Supunând analizei momentul respectiv sar părea că prozatorul a apelat la arhetipul mitic Copil dobândit dintr-un vis, prezent în basmele românești și care face parte din grupajul Nașteri miraculoase, reprezentând unul din elementele cu încărcătură spirituală din scenariul mitic [33, p. 15]. Bunăoară, în basmul Povestea Țiganului, un împărat visează că va avea un copil și se va numi Frumosul Lumii. Ori în romanul Ignat și Ana, protagonistul își visează băiețelul, „cocoțat pe gard”, „cu părul ciufulit, gata s-o rupă de fugă”. După jocul mai mult mimat, inițiat între cei doi, Ignat și băiețelul acestuia, intervin mai multe momente fantastice, din convenționalul visului, dar și al basmelor. Jucăria închipuită, pe care o meșterește Ignat, mai mult prefăcându-se, fiind descoperită de băiețel în traistă, își ia zborul, având asemănarea unui avion sau fluture, care e de fapt un ceva care are aripi și elice. Alergatul peste garduri transcende într-un zbor peste dealuri și câmpii a băiatului, urmat de Ignat, înfricoșat de gândul că și-ar putea pierde, în această cursă în urma „fluturelui de fier”, copilul pe care „l-a așteptat atâta timp, l-a dorit atât de mult”. După cel scapă din vedere și începe să plângă, plânsul în vis simbolizând „o ispravă paradoxală a minții: e meta-noia, adică saltul minții dincolo de sine, în alt plan al înțelegerii” [180, p. 145], îl zărește într-o alee aplecat asupra unei broaște țestoase, care nu este una vie, ci de piatră (broasca țestoasă din vis e un simbol al sacrului, capabil de a prezice viitorul). Când vrea să-l apuce de mână și să-l ia cu dânsul, brațul copilului se frânge și copilul se desface în bucăți. Supus unei analize, acest moment semnifică destrămarea visului la care a aspirat protagonistul timp de trei ani de când s-a căsătorit. Aflat în fața acestui dezastru și deziluzionat, Ignat observă ceva mai încolo o bătrână, care nu este altcineva decât bunica, privindu-l în tăcere și clătinând semnificativ din cap, îi sugerează tacit ca să-și aducă aminte povestea, în care cu ajutorul apei închegătoare și învietoare sunt întrupate și înviate ființele 118 decedate și dezmembrate. Fiind întrebată de Ignat de unde ar putea face rost de aceste ape, bătrâna îl sfătuiește să le caute în ochii lui și ale soției lui, acestea fiind lacrimile. Lacrimile bărbatului și ale femeii sunt în stare împreună să însuflețească visul risipit și descompus. După ce întrupează copilul, scăldându-l cu lacrimile sale, dar care rămâne încă neînsuflețit, Ignat își aduce aminte vorbele bătrânei: „să amesteci lacrimile tale cu lacrimile femeii - numai atunci are să învie!” [46, p. 410]. În plan simbolic, „lacrimile fierbinți ale durerii, implorării și disperării reprezintă o conjuncție a focului și a apei. Se poate vorbi de o adevărată «alchimie» simbolică a lacrimii, izvorâtă din focul inimii, devenind stihie acvatică eliberatoare și purificatoare, ca, în cele din urmă, să se cristalizeze într-un conglomerat salin. Există o omologare mito-simbolică, aproape universală, a lacrimii cu apele cerești: cu picăturile de rouă sau ploaie. În mitologia egipteană, omul (erme) este născut din lacrima zeului solar Re” [180, p. 85]. Izvorâte din ochi ca simbol al cunoașterii și al principiului creator, lacrimile vărsate de Ignat își motivează supranaturalul de avea forță întrupătoare. Însuși plânsul, ca rezultat al curgerii picăturilor saline din globul ocular, asociate celor de ploaie, obține valențe magice. În cultura egipteană, zeul Osiris învie grație lacrimilor vărsate de Isida și Nefida [180, p. 144-145]. În roman este transstilizat și simbolul „copilul orfan” reprezentat de fetița care stă în spital cu Ana. Rămasă de mică fără mamă, copila se atașează de protagonistă, încercând în diverse discuții să o consoleze, să-i alunge singurătatea și starea depresivă. Prin urmare, prozatorul apelând la simbolul orfanei, miza pe imaginea „copilului prin excelență, adică a copilului primordial, în absoluta și invulnerabila lui singurătate cosmică, în perfecta lui unicitate” [173, p. 422]. „Orfanul”, în concepția lui Mircea Eliade, coincide cu „crearea Cosmosului, crearea unei lumi noi, o nouă epocă istorică (Vergil), o «viață nouă» în orice nivel al realului” [173, p. 422]. Apariția unui astfel de copil este relaționat cu timpul mitic, sacru, ritualic: „a fost odată ca niciodată...”, „odinioară”, „în acel timp”, „atunci”, „cândva demult, când se potcovea țânțarul cu nouă zeci și nouă de ocale de fier la un picior”, „în vremea de demult”, „era odată”, „pe timpul când” etc. și evocă întotdeauna momentul începuturilor. Deloc întâmplătoare e și povestea pe care i-o relatează orfana Anei despre niște oameni care nu aveau copii: „cică, erau odată un om și o femeie și, tot așa, n-aveau copii... le era urât la amândoi singuri în casa lor, încât de la o vreme femeia nu mai poate și zice: măi omule, fă ce-i face, du-te-n lume și să nu te întorci acasă fără copil...” [46, p. 315-316]. Încercând să facem o comparație cu proza sadoveniană, în care aducerile-aminte ale personajelor extind spațial timpul, apropiindu-l de cel mitic, vom observa că și în romanul lui Beșleagă „trecutul transcende din real într-un câmp al imaginarului, înscriindu-se prin aceasta într-o perspectivă lirică: una care face din amintire o rampă spre mit” [116, p. 103] și ce e mai evident - că hotarele dintre proiecțiile temporale dispar, executându-se în acest fel o percepție 119 deschisă a timpului sau a unui timp constant: „Pe fundaluri nesfârșite ca acestea, depărtările se apropie, dând impresia unui prezent continuu. - Și invers, realități imediate se proiectează în trecut” [116, p. 119], de aceea și în Zbor frânt, dar și în Viața și moartea nefericitului Filimon sau anevoioasa cale a cunoașterii de sine, delimitarea hotarelor dintre vis și realitate, dintre prezent și trecut (aducerea-aminte) e dificil de sesizat. Planarea între trecut și prezent prin intermediul catalizatorului-apa reprezintă în romanul Zbor frânt puntea dintre timpul desfășurat aievea și cel mitic. În romanul Zbor frânt prozatorul Vladimir Beșleagă înserează o credință populară despre vuietul râului Nistru: „au gemut adâncurile toate [ale Nistrului - n. n.] - așa geamăt că s-a auzit departe pe apă, peste amândouă malurile, de a ajuns tocmai în sat, și s-au oprit niște femei care treceau pe drum de la fântână ori de unde-or fi venit, de s-au uitat una la alta: «Ai auzit cum a urlat Nistrul?» «Am auzit, fa» «Să știi că vrea cap de om» «D-apoi așa-i el, fără asta nu poate». «Doamne sfinte, păzește și apără...». Și-au făcut cruce și s-au dus mai departe-n drumul lor...” [46, p. 158]. O variantă a credinței la care a recurs prozatorul, numită Cînd raji Nestru, a cules și cercetătorul Victor Cirimpei: „în august 1987, în satul Pârâta, pe stânga Nistrului, ceva mai sus de Mălăieștii scriitorului, de la un moș de 80 de ani: Când raji Nestru, trebî s' sî-neși cariva [...]. El când raji, șeri cap di om” [120, p. 217]. O adevărată enciclopedie a expresiilor paremiologice descoperim în romanul istoric Cumplite vremi de Vladimir Beșleagă. Cu o deosibită măiestrie artistică, prozatorul a reușit să îmbine plastic proverbe și zicători cu diferită tematică și fond de idei în țesătura narativă. Conform confesiunilor scriitorului, dar și în urma investigației constituentelor etnofolclorice valorificate în țesătura prozelor sale vom sublinia că V. Beșleagă este un autor bine-documentat în tainele mentalității populare, concentrat în a reda firescul și naturalul existenței umane, utilizând expresiile neaoșe ale țăranului, punând accent pe situațiile comice ale vieții de la țară, dar și experimentând cu miticul, misticismul, păgânismul, care, transfigurate, creează o stare de inefabilitate în subsidiar, dificilă de sesizat unui neinițiat. 3.4. Transfigurarea estetică a folclorului în Povestea cu cocoșul roșu de V. Vasilache Apropierea de modalitățile de creare a autorului anonim, asimilarea elementelor folclorice de către scriitorii din Republica Moldova descoperă complexitatea, forța generativă și contribuția importantă a folclorului la evoluția prozei și formarea unei varietăți de formule narative. Dacă structura narativă a lucrărilor druțiene vădește „un pronunțat spirit de basm” și o strânsă corelare cu legenda, povestea, balada, cântecul liric, cele ale lui D. Matcovschi - legătura cu balada și lirica populară, proza scurtă a lui G. Meniuc, V. Ioviță, I. Burghiu - cu modalitățile snoavei, legendei și poveștii, atunci V. Vasilache în operele sale recurge la alegorie, la structura și sistemul de convenții ale poveștii, la simbolurile mitico-folclorice, componente la care ne-am 120 referit mai extins în studiul nostru Valoarea estetică a constituentelor mitico-folclorice în „Povestea cu cocoșul roșu” de V. Vasilache [137]. Criticul literar M. Cimpoi, analizând tehnica narativă în romanele lui Ion Druță, Vasile Vasilache și Vladimir Beșleagă (în parte), menționa că aceasta: „împrumută adesea mijloace ale epicii populare: participarea lirică în desfășurarea evenimentelor, descrierea lor ocolită, alegorică, folosirea șireteniei ca mod de interpretare lucidă a lucrurilor, complacerea în redarea amuzant-umoristică sau pur și simplu picantă a detaliilor și amănuntelor” [89, p. 85-86]. Apelul scriitorului V. Vasilache la tezaurul folcloric a fost consemnat de nenumărate ori de critica din Republica Moldova. De exemplu, I. Ciocanu analizează opera prin prisma așa-numitei proze rurale, menționând că este „o expresie a satului basarabean postbelic”, „o istorie a satului din stânga Prutului, văzută oarecum din interior și dezvăluită de făuritorii înșiși ai acestei istorii”, iar „în străduința lor de a exprima realitatea specifică a satului, scriitorii apelează neapărat la mijloace și procedee din creația orală a sătenilor, la felul de a folosi resursele lingvistice, specifice oamenilor de la sat, la alte particularități ale manifestării personajelor plăsmuite de scriitori pe baza contemplării și studierii exponenților populației rurale” [102, p. 321]. Exegeta Ana Ghilaș, într-un studiu asupra romanului Povestea cu cocoșul roșu, face trimitere la „perpetuarea pe teren artistic basarabean a unui model epic și etno-epic ce-și are sorgintea în spiritualitatea noastră românească, numit de către cercetătorul Dan Mănucă bonus pastor [bunul păstor - n. n.]. [...] Aspectul tematic, psiho-social al bunului păstor rezultă din teama de absență a valorilor, relevă conservatismul etnic, întoarcerea spre axiologia populară” [193, p. 328]. Într-un interviu cu scriitorul modernist Vasile Vasilache criticul I. Ciocanu îi mărturisea propria viziune a raportării prozatorului la izvorul tămăduitor și purificator al creației populare: „ai fost scăldat și înmiresmat, apoi înfășat în scutecele folclorului moștenit de veacuri”, ferit fiind în acest fel de soiul de literatură promovat de L. Barschi, I. Canna, dar și de „boala «veacului I. D. Ceban»” [108, p. 10]. La rându-i, autorul Poveștii cu cocoșul roșu vine cu o motivație istorică, descoperind cauza adevărată a frecvenței elementului folcloric în scrierile artistice: „Scriitorul basarabean, îl am în vedere pe prozator, s-a tot ofilit și pipernicit în folclor precum porumbul în horșița înflorită. Lipsiți, dezmoșteniți de matcă, de marii noștri înaintași ([...] Rebreanu, Caragiale, Camil Petrescu, Slavici, Agârbiceanu), așa că unica sursă, mai bine zis unicul adăpost, ne-a fost folclorul. De aceea l-am cultivat în straturi și în răzoare, prin cărțile și nuvelele anilor cincizeci-șaizeci. Aidoma gospodinelor care-și cultivă pătrunjel în ghivece. Așa ne-am trezit noi, a doua generație de prozatori, care nicidecum nu se putea conforma, după Congresul lui Hrușciov, realismului socialist stalinist... Astăzi, crede-mă, către sfârșit de carieră 121 literară, te descoperi un fel de prozator... «indian precolumbian». Așa-zisa proză moldovenească, fără să știe, fără să-și dea seama, a frecventat poporanismul, semănătorismul și alte «isme» de la începutul secolului al XX-lea. S-a îmbăiat în folclor și Ion Druță, nu întâmplător își întitulează primele proze mai dimensionate Frunze de dor, Balade din câmpie... Și câte alte titluri ne caracterizează ca o rezervație de cultură folclorică și folcloristică” [108, p. 10-11]. Din confesiunile lui Vasilache esențială ni se pare încrederea acestuia că arta reprezintă o încercare a omului de a se feri de „vrăjmășii”, „stihii”, foarte apropiată de credința poporului în forțele malefice și apărarea de acestea prin magie, descântec și blestem. V. Vasilache ne apare ca o figură emblematică, bine documentată, care caută să descopere cheile artei nu în realitatea searbădă, uscată, ci în trecut, în mitologie, în antichitate, considerând acest deziderat și o recuperare a memoriei neamului. Prozatorul e ferm convins că o adevărată literatură se poate dezvolta numai în baza unor tradiții instituite și rezistente în fața timpului: „La un moment dat scriitorul descoperă atracția supremă spre valorile prime ale acestei culturi, ale acelei literaturi în care s-a trezit” [108, p. 17]. Criticul Ion Ciocanu identifică în operele lui V. Vasilache o modalitate narativă „semifolclorică”, „semibasmică”, o viziune autentic populară, „o vorbă cu tâlc ascuns”, „neaoșismul expresiei”, care își trag sevele din „adâncurile autohtone” ale satului de baștină Unțești, în felul acesta realizându-se venirea „de acasă” a prozatorului în procesul literar: „V. Vasilache vine de acolo, de departe și de demult, ca o răzbunare a celor care n-au putut să scrie și ca o continuare a acelor povestitori pe care nici nu se putea să nu-i fi întâlnit. Drept că scriitorul nu e o dublură a lor, ci o continuare, și încă una creatoare, cu perlele pe care le întâlnește începând din copilărie și cât îi este dat să trăiască, el trebuie să știe ce să facă, adică trebuie să fie artist, nu pur și simplu unul care memorează și «întrebuințează»...” [108, p. 23]. Titlul romanului Povestea cu cocoșul roșu este unul eminamente simbolic. Pentru a-i defini sensul recurgem la afirmația lui B. P. Hasdeu cu referire la acest tip de narațiuni folclorice: „Așa este basmul cu cocoșul roșu, numele unei glume copilăresc! ajuns a fi o locuțiune proverbială, cu sensul de o flecăriă fără sfârșit [...]. Astfel e, ma! cu deosebire, așa numitul basm cu minc!unile, al căru!a însuș! numele arată că pentru popor celelalte basme nu sânt de loc cu minc!ni. În acel basm cu minciunile [...] un herghelegiu îș! pierde herghelia într‘un dovlec sau într‘un pepene și o tot caută în zădar tre! dile, apo! pe capul une! albine, înjugate la plug cu un bou, cresce un nuc etc., adecă nu se povestesce, lucrur! supra-naturale, ci se îndrugă nesce absurdități, iar poporul face totd‘a-una o mare deosebire între supra-natural și între absurd. În absurd el nu crede, în supra-natural - da” [199, p. 234]. Același lucru îl mărturisește și prozatorul, definindu-și romanul drept o „băsnire hazlie și folclorică” [108, p. 13], prin intermediul căreia a încercat să spargă „găoacea <sa> proprie - sumeția de creator” [108, p. 13]. Am putea elucida faptul și prin existența unei expresii paremiologice „A spune povestea cu 122 cocoșul roșu” [277, p. 190] care se folosește în contextul unor „flecăreli”, a unor vorbe fără sens, dar și a unui text cumulativ pentru copii în versuri Povestea cucoșului, în care acțiunile au loc într-o formulă bizară, într-o goană absurdă a personajelor de a-și exercita rolul, care pot fi continuate la nesfârșit [187, p. 50-51]. Romanul Povestea cu cocoșul roșu de V. Vasilache, reprezintă în linii generale o povestire simplă populară, o întâmplare fără sfârșit, iar personajul principal Serafim Ponoară -prototipul unui Dănilă Prepeleac în multe privințe, e plăsmuit în cheia eroilor fantastici din eposul folcloric. Plasată chiar la începutul romanului, zicala chinezească: „Dacă ai două cămăși, vinde una și cumpără-ți un trandafir” îl orientează pe cititor să reflecteze asupra celor ce vor urma. Cămașa - obiect din domeniul utilului și trandafirul - din cel al frumosului, precedă disputa dintre Serafim și Zamfira asupra străvechiului conflict dintre frumos și util. „Ai văzut ce-ai cumpărat, omule?” - îl întreabă Zamfira când a văzut bouțul dimineața. „Nu-i frumos, nu-ți place, așa-i?! Se îndureră el pe loc. Știi... și zice, parcă să se spovedească, parcă să se mândrească: Știi, Zamfiră, mai m a r e f r u m u ș a ț ă ca d â n s u l, c r e d e-mă, nu era în tot iarmarocul!... Mă crezi? P a t r e t. Uite așa stăteau oamenii împrejurul lui... și Serafim scoase mâinile de sub cap, rășchiră degetele zece, să arăte desimea admiratorilor. C u m n e-a f o s t v o r b a și î n ț e l e g e r e a? Ia-ți ce-ți place, că eu te plac și în cele ce-ți sunt dragi...” [304, p. 74]. Înțelegerea dintre ce e bine și ce e rău, temă proprie poveștilor fantastice, legendelor, îl frământă mereu pe eroul principal, de fire fiind foarte naiv și percepând lucrurile asemenea copiilor, la suprafață, deși uneori pare a fi cel mai înțelept: „- Auzi tu, cum rod carii ferestrarii?”, „El, bucuros de cele ce aude, căci e glas scump: - Aud! Răspunse Serafim. Taman că mă gândeam: așa roade binele răul...”, „- Ei, că ai spus-o și tu! Ce fel de bine? Carii sunt doar răul, iar ferestrarii îs buni-bunuți...”, „- Drept, Marie... dar, Marie, binele niciodată nu se vede... și pentru rău... binele e tot un rău!...” [304, p. 48-49]. La sondarea problemei dintre frumos și util participă cuplul dualist Serafim Ponoară și Anghel Farfurel. După cum insistă și exegeza literară, aceste două personaje sunt niște proiecții simbolice, aflate mereu în opoziție. Serafim în religia creștină înseamnă „rangul superior în ierarhia îngerilor”, iar Sarapeion din grecește înseamnă „locul înmormântării animalelor sfinte -Apis” [359, p. 520]. Numele personajului este obținut prin extensiune de la denumirea satului Ponoare (ponor - adâncitură sau coastă formată în urma eroziunii, a prăbușirii sau alunecării terenului): „Acestui Serafim îi ziseră sătenii Ponoară, pentru că se născuse în Ponoare - așa se numește cogeamite deal de pe țarina satului” [304, p. 9]. Semantica numelui explică simbolic și personalitatea personajului care parcă se năruie, se desprinde de semenii săi prin felul de a gândi, de a proceda: „Bine i-a spus-o Anghel într-o emisiune: „Ponoară ești... și așa ai să te ponorăști!” 123 [304, p. 184]. Numele celuilalt personaj vine de la grecescul angelos, care semnifică „mesager”, „sol”. „Ființe intermediare între Dumnezeu și oameni, sunt simboluri ale lumii spirituale, create înaintea altor făpturi. Deși au chip de om, sunt, de fapt, ființe asexuate. [...] Apariția lor în lumea oamenilor e o epifanie a sacrului. Din punct de vedere uman, ei simbolizează aspirațiile spre perfecțiune, elanurile ascensionale, sufletul pur” [180, p. 81]. În credința poporului român fiecare om are un înger și un drac: „Îngerul îl păzește, îi arată drumul cel bun, îl îndeamnă la bine, dară dracul - la păcate și la rău” [241, p. 422]. Pe lângă îngerii păzitori, mai există și îngerii cei răi, despre care se crede că au păcătuit cu pământencele. Personajul Anghel Farfurel e o proiecție alegorică a ceea ce înseamnă de fapt înger. E mai degrabă îngerul negru, în raport cu Serafim și cu sătenii, îndeplinindu-și și misiunea sa de mesager al puterii totalitare instaurate. Cercetătoarea Ana Ghilaș îi caracterizează astfel: „Serafim nu este pur și simplu un țăran credul, un Dănilă Prepeleac sau o ipostază a lui Păcală (cum a subliniat critica literară), ci mai simbolizează și divinitatea, neprihana. Anghel nu este nici el doar o ipostază a lui Păcală și nici nu întruchipează doar spiritul practicist, ci mai întrunește, îmbinate în persoana sa, eroul, demonul și ajutorul, mesagerul zeilor (a puterii)” [193, p. 330]. Prin urmare, personajele antitetice sunt proiecții ale sacrului și profanului. Prin Serafim este prezent „homo religiosus” și lumea spirituală, iar prin Anghel - „homo profanus”, ateismul și desacralizarea lumii. E o perspectivă de exprimare a naratorului cu referire la situația socială și politică dictată de colectivismul forțat. Structurat pe mai multe planuri, romanul denotă îmbinarea tradiționalului cu formulele moderne. Ceea ce ne interesează este modul în care își derulează firul narativ autorul. Pornind de la formula „La început era bouț”, plasată chiar în primele fraze ale capitolului I, face o aluzie alegorică la Biblie: „La început era cuvântul. Și cuvântul era Dumnezeu”, chiar dacă scriitorul ne mărturisește în confesiunile sale că în acest enunț este prezentă o referință autobiografică la faptul că începe să scrie abia la 40 de ani, considerându-se până la momentul respectiv încă nedemn de a se avânta în „dalacul scrisului”. Momentul demiurgic este remarcat și de academicianul M. Cimpoi: „Realizând o simbioză între formele narative tradiționale și moderne, Vasilache, moralist subtil și filosof-țăran, începe mereu de la... Adam și Eva un dialog despre existența umană” [92, p. 182]. Înzestrarea personajelor animale cu grai și cuget e un element propriu narațiunilor folclorice, unde toate obiectele, ființele, fenomenele prind a vorbi și execută lucruri specifice oamenilor. Venerarea soarelui ca pe o divinitate, element propriu perioadei păgânismului când oamenii se închinau la fenomenele naturale, crezând că acestea conduc lumea, o întâlnim și în romanul analizat. Asemenea eroilor din basme care se roagă la soare, la lună, la vânt, la tunet ca să-i îndrumeze în calea lor de căutare, după care aduc mulțumire astrului invocat, Serafim în finalul operei îi adresează o formulă de recunoștință soarelui: „Soare, frățică! Până acum n-am făcut nimănui nimica, nici un rău. Bogdaproste de darurile tale..., de pâine, 124 sudoare, de năduf și sare, de toate cele văzute și neștiute! De lumină, de tihnă, de ploaie și cuvânt, de slava aistui pământ” [304, p. 206]. Într-o cercetare de teren din centrul Republicii Moldova am întâlnit rugăciunea de mulțumire: „Mulțumim ție, Doamne, pentru pâine și sare și darurile Măriei Tale” [12]. De convenționalul basmului folcloric ține apariția personajului Serafim, despre care maică-sa Ileana mărturisea: „am luat lut. Lutul boț l-am făcut, l-am scuipat. Și odată l-am suflat. Cată matale ce ochi s-au holbat!” [304, p. 10]. O astfel de naștere care „însoțește Marele Început al drumului existențial, deși nu mai păstrează astăzi în derularea sa secvențe din scenariul mitic, are în arhetipurile sale o structură mitică, care se regăsește în alte compartimente ale folclorului, în speță în basme, depozitare ale structurilor mitice” [33, p. 14]. Raportat la numeroasele basme românești, nașterea lui Serafim reprezintă un model al arhetipului „zămislirii miraculoase, din care apar, de obicei, eroi năzdrăvani” [33, p. 14]. Elementele de natură materială, dar și spirituală, implicate în „conceptio magica” de procreare a eroilor din poveștile fantastice, ne demonstrează o gamă largă de posibilități de a „purcede grea” ale personajelor dornice de copii: promiterea unor lucruri (juruirea); ingerarea unor produse vegetale: fire de bob, busuioc, mazăre, piper, grăunte etc., animale: pește, carne etc., minerale, metale; prin participarea elementelor naturii: apă, aer, foc, pământ, soare, vânt, rouă; a elementelor spirituale: vise, rostiri, priviri; metamorfoza animalelor: porc, șarpe, iapă, vacă, urs, cățel ș.a. în copii; sau nașteri miraculoase din animale: vacă, ursoaică, oaie etc., presupuse a fi sub interdicția unei vrăji și nașteri din protagoniști-bărbați [292, p. 647]. În cazul de față ne interesează procrearea prin participarea unui element primordial în cosmogonia universală - pământul. Reprezentat de lut, „simbol al materiei informe, implică ideea creației prin acțiunea de a frământa lutul, care simbolizează gestul Creatorului” [33, p. 27]. Proza populară ne dezvăluie acest arhetip valorificat în basmul Ion Năzdrăvanul din lut, inclus în antologia pentru copii Povești ardelenești, întocmită de Ion Pop Reteganul (București, 1981). Eroul din basm este plămădit din lut, pus într-o covățică și legănat, cântându-i-se ceva. Într-un final copilul de lut începe să se miște, să vorbească și crește ca unul din poveste. În funcție de acest convențional este procreat și Serafim, acesta prinzând viață în urma suflului aerului asupra boțului de lut. De convenționalul fabulosului țin și celelalte elemente: episodul cu apariția lui Anghel, istoria punerii numelui [304, p. 25-26]; calea pe care o parcurge țăranul Cozoroc spre iarmaroc cu bouțul de vânzare: „Călcau meleaguri nevăzute: un deal, o vale, un șes, un pod, stâlpi atârnând sub sârme-odgoane” [304, p. 12]; formulele de narare: „Acu, dacă l-a născut, băiatul n-avu încotro să nu crească... Așă că azi crește, mâine crește, poimâine nu crește, dar tot crește!” [304, p. 10], „A venit vremea și iată că Ileana cea din Valea Ilenei i-a cumpărat feciorului și 125 pălărie, și pantaloni, și a prins a-l trimite mai adesea ba la o dugheană, ba la o moară, ba la o horă” [304, p. 15], „Merge el, merge, da de colo și cerul se luminează” [304, p. 182]; elementele spațiale: „Călcau meleaguri nevăzute; un deal, o vale, un șes, un pod” [304, p. 12], „Oare-oare-i departe aist departe, care-o ține pe Maria mea peste munți și ape!” [304, p. 48], „Și unde își aruncă Serafim încă o dată ochii peste țarină, da acolo ca ieri, ca mâine, ca azi în dricul amiezii” [304, p. 142] (asemenea plugarului din urătura tradițională care se uită peste câmpuri să aleagă un loc curat de arat și semănat), „Tot pe râpă, tot pe drum, tot pe lângă garduri, tot prin șanțuri” [304, p. 143] etc. Personaj înțelept, creat după modelul celor din tradiția noastră folclorică, mama lui Serafim îi explică fiului care-i calea (rostul) omului pe pământ: „Întâi și întâi omul să aibă cuibul său, să se însoare, să le caute în obraz părinților și să-i ajute când or îmbătrâni. Iar dacă vine vremea să-i îngroape, [...] și să aibă și el copiii lui, să știe și el ce-i chinul și necazul” [304, p. 10]. Explicația relevă o tradiție seculară de viață acumulată de strămoși și transmisă generațiilor tinere. E cert că astăzi unele principii morale ale străbunilor nu mai sunt respectate, fapt elocvent în căsătoria Zamfirei, care a rămas însărcinată de la un alt bărbat și nu după căsătorie cum se obișnuia pe vremuri. Intenția de a face bine și a fi sensibil la frumos, a continua tradiția populară, dezvăluie aspirarea spre perfecțiune spirituală a personajului Serafim, care vrea să cânte oamenilor nu pentru bani, ci pentru plăcere: „Dacă eu aș cânta, n-aș lua nici o para... Ce bucurie mai mare poți să ai tu, când vezi: tu cânți, alții horesc și se veselesc și iese ca și cum tu cânți și horești dimpreună cu dânșii, nu-i așa? Eh, de-aș putea eu cânta...” [304, p. 16]. Referindu-se la același fragment cercetătoarea A. Ghilaș menționează: „Cuvintele personajului reînvie în memorie o imagine a horei, tradiție frumoasă uitată, și totodată exprimă un principiu etic popular -colectivismul, coparticiparea la viața spirituală a aproapelui tău prin intermediul creației populare” [193, p. 333]. Corelat cu miticul bour din legenda despre descălecatul Moldovei, bouțul Apis devine un simbol mitologic. Boul este considerat animalul sfânt la multe popoare de agricultori. Românii îl consideră „animal plăcut lui Dumnezeu” [180, p. 23], este asociat cu bunătatea, blândețea, calmul, truda și sacrificiul. „Boul alb e un simbol solar, fiind pus în același timp în legătură cu ploaia fecundă a cerului și cu fulgerele sau tunetele, dar și cu stihia htoniană, cu brazdele arate, cu belșugul pământului. E un animal psihopomp, de unde prezența lui în riturile de înmormântare; de obicei, carul mortuar era tras de boi. Apare în multe rituri agrare ale românilor cu funcții fecundatoare și apotropaice (cf. Plugușorul, Înstruțarea boului etc.). Boul este emblema Sf. Evanghelist Luca” [180, p. 23], dar și a animalelor care cu suflarea lor l-au încălzit pe pruncul Iisus în iesle. Din grecește Apis - înseamnă „bou sfânt”; la egiptenii antici era una din 126 zeitățile principale. Era considerat sfânt dacă avea următoarele semne - bot negru, pată albă în frunte [359, p. 39]. Aceleași semne le are și bouțul Apis. Pentru personajul Serafim, animalul are importanță enormă. E sufletul acestuia rătăcit, singuratic, „fără mamă, fără tată”, frumosul la care aspiră, nu în zadar, când se pornește la iarmaroc să-l vândă, se răzgândește și îl lasă în codru ca să devină acel legendar și mitic Bour, care a stat de secole în centrul stemei Moldovei. La o altă extremă, cea a basmului fantastic, Boul bălan este prietenul lui Făt-Frumos, care îl apără în momentele grele ale traseului de inițiere și-i asigură existența chiar și după moarte [182]. O interpretare din perspectivă mitologică a respectivului personaj ne propune și cercetătoarea Olesea Gârlea: „Zeitatea egipteană Apis, numele bouțului lui Serafim, se identifică în mitologia egipteană cu zeul fertilității care a luat chipul unui bou, acesta e reprezentat în negru cu nuanțe albe, știm că bouțul lui Serafim e «Alb» (Bălan) de unde și antiteza Apis-Bălan. Zeul Apis era atribuit ritualului morții, acesta micșora numărul de chinuri pe care muribundul trebuia să le aibă și era considerat vițelul lui Osiris. Moartea lui Apis era considerată nefericire, el era balsamat și păstrat în cavoul Serapeum lângă Memfis. Vasile Vasilache preia o perspectivă dublă asupra imaginii bouțului, una de natură păgână atribuită mitului despre Apis, cealaltă de natură creștină, istorico-folclorică conform căreia bouțul reprezintă simbolul stemei țării și amintește de mitul descălecării lui Dragoș” [191, p. 107]. Alte surse etnologice confirmă faptul că boul, drept simbol al fecundității la egipteni [214, p. 50], cunoaște aceeași semnificație și la români, fiind utilizat ca element primordial în ritul de fertilitate „ferecatul” („împănatul” sau „înstruțarea”) boului, practicat în preajma solstițiului de vară. Împodobit în zori, în afara satului, cu un covor pe spate și o cunună de flori de sânziene în coarne, ghirlande de flori, clopoței, betele, boul „înstruțat” era purtat pe ulițele satului de o ceată de feciori mascați în costume vegetale. Intrând în curtea gospodarului efectuau un dans, iar boul era stropit cu apă. Scopul era dictat de credința în puterea magică a ritului de a asigura fertilitate lanurilor de grâu și altor culturi, pășunilor și fânețelor [16, p. 71]. Ca mediant între „cultură și natură (în ipostaza ei «domestică» totuși), între uman și sacral, între dorințele oamenilor și puterile germinative ale firii” boul reprezintă un „operator ceremonial” care prin „truda lui, asigură dobândirea unei recolte bogate” [142, p. 6]. Natura și satul - elemente ale bonus pastor, la Vasilache sunt subversiv deturnate, ceea ce semnifică ideea surpării tradiționalului în societatea sovietizată. Vatra casei bătrânei Ileana e și ea prăbușită, ruptă de casă. Imaginea mamei, a bătrânei Ileana, invocă simbolul mamei-natură și a mamei păstrătoare, ocrotitoare a vetrei părintești. Întrebarea „Oare ce-ar zice, mama, dacă ar afla?” reprezintă, de fapt, apelul la trecut, la tradiție. Pentru Serafim, mama e focul din vatră, ocrotitoarea și apărătoarea acestuia. Întâlnirea cu bătrâna Ileana Râpoaica, ajungând în satul Necununați (numit Bortari până a se prăbuși dealul), îl derutează pe protagonistul romanului. 127 Adresându-i-se la un moment dat ca unei mame, Serafim vede în ea persoana dragă de care s-a despărțit ca „frunza de pom”, cu atât mai mult că mama lui Serafim purta același nume Ileana. Momentul respectiv poate fi interpretat și din altă perspectivă. În tradiția populară românească, mama este de fapt generatoarea omenirii. Nu în zadar întâlnim chiar în basmele folclorice adresarea la o ființă de sex feminin, în etate, care este însoțită și de cuvântul mamă, mumă sau sfântă, de ex.: Muma-Pădurii, Muma-Pământului, Maica Domnului, Sfânta Vinere, Sfânta Duminică etc. „Numele personajului Ileana, mama lui Serafim, [dar și a bătrânei din văgăuna Necununaților - n. n.] ne explică cercetătoarea Olesea Gârlea, nu este altceva decât transcrierea contextualizată a numelui mitologic al frumuseții feminine absolute: Elena. Ileana este autoritatea tutelară a universului cosmic, zeița feminină și maternă a locului” [191, p. 108]. Bătrâna Ileana Râpoaica, oarbă la bătrânețe, anunță un adevăr, care ar putea fi numit universal: „Un izvor, o pădure și duhul lor îți mai întoarce ca amintire pe limbă gustul verdelui și sângelui” [304, p. 191]. Gustul verdelui, ca metaforă des valorificată de poeții contemporani, „culminează cu un simbol universal de origine folclorică și face referință la un complex de imagini artistice tradiționale”, ne explică T. Butnaru. „După spusele criticului român G. Drăgan, verdele «întruchipează umanul, speranța, vitalitatea, nemurirea, principiul feminin (fertilul protector)». Conceput ca «emblemă a salvării, a luminii spirituale», verdele e omniprezent pentru a materializa conceptul popular despre vitalitatea spirituală a neamului. Verdele este modul de integrare în spațiul universului, a unei filosofii existențiale determinată de ritmul mișcării” [74, p. 37-38]. Cât privește gustul sângelui, acesta e considerat din cele mai vechi timpuri „drept substanță a vieții, vehicul al vieții și simbol al vieții” [180, p. 164] din care răsar toate ființele. Sângele simbolizează alianța și înrudirea, patrimoniul comun al neamului. Prin urmare, și expresiile: rudă de sânge, de același sânge, sângele apă nu se face, sângele nevinovat cere răzbunare, sânge cu sânge nu se spală etc., dar și ritualul înfrățirii prin schimbul de sânge, reprezintă unicitatea și integritatea unui popor, dar și lupta în numele dreptății. Bătrâna Ileana Râpoaica este păstrătoarea cântecului pitpalacului, adică al elementului mistic al culturii mitico-folclorice, este „cântul copilăriei noastre” pe care îl caută cu atâta înverșunare Serafim, după ce rămâne singur, fiind părăsit de Zamfira. Etimologic „pitpalac” este un nume de origine expresivă, generat din onomatopeea produsă de glasul păsării. Etnograful S. Fl. Marian face o investigație a păsărilor poporului român și menționează că pitpalacul sau prepelița, sub diversele sale denumiri: pipalacă, taptalagă, teptalacă, poternică, pitpediche, prepelicioară, petruniclia etc. Sunt „formate de la strigătulu aceste! paseri, care când cântă, începe totdeuna cu «vau, vau» și sfârșesce cu «pitpidicu» seu «pitpalacu»” [225, p. 222]. Limbajul păsărilor în mitologie, ocultism este folosit ca mijloc de comunicare cu inițiații: „Ca divinități cu funcții multiple sau ca încarnări ale spiritelor tutelare, păsările mitice cunosc 128 secretele celor trei lumi, ceea ce a făcut să se nască mitologemul «cunoașterii limbii păsărilor». Această știință este dată eroilor din basm, inițiaților și înțelepților, precum era regele Solomon” [180, p. 130]. Invocarea glasului pitpalacului face referință și la universul basmic, unde păsările sunt înțelese sau prin anumite practici se poate obține acest dar, de a vorbi în limba păsărilor. Din text mai surprindem și transcenderea în lumea pitpalacului prin rugămintea Râpoaicei de a i se lua viața. Asociat cu păsările de noapte care cântă spre chindii, pitpalacul obține și semnificații ale „prevestirii destinului implacabil și morții”: „de dorul unui pitpalac se va fi năruit și dealul Râpoaicei”. Mătușa Ileana e cea care, conform practicii ornitomanției, descifrează viitorul după strigătele păsărilor și tot ea e cea care păstrează cântarea lor: „- Unde dormi matale, mamă Ileană? - Face toropit Serafim. [...] - Eu? Să dorm? Cântarea cine s-o vegheze? - Cântarea? Ce fel de cântare? - A pitpalacului, omule. Cea a veșniciei... Știi tu, copile, că nu ceasornicul măsoară vremea? Ceasornicul numa‘ a micnicit omul, de nu-și vede fapta decât în ceasornic! [...] Da pitpalacul îi dă cuprindere...” [304, p. 193]. Astfel, lipsa cântecului sugerează prăbușirea lumii, a satului dintre văgăuni - Bortari (sau Necununații Vechi). Credința românească îi acordă pitpalacului și o semnificație divină: „Un pitpalac să se țină închis în colivie numai trei ani, apoi să i se dea drumul, căci ținându-l mai mult, se face un păcat, care nu va fi iertat de Dumnezeu” [238, p. 66]. Raportată la contextul romanesc, credința respectivă invocă căderea divinului în fața lumii transcedentale reprezentată prin satul alunecat. Pe de altă parte, etnologul Mihai Coman dezvăluie și semnificația unor păsări sortite să trăiască răzleț, din cauza că au supărat-o pe Maica Domnului [143, p. 103]. Prin analogie, cei din Necununații Vechi sunt niște blestemați, sortiți să trăiască izolați de restul lumii („pătimași smintiți și în afară de lege”). Prin urmare, lumea abisală, reprezentată veridic de câteva simboluri: Ileana Râpoaica, câinele Saramei, pitpalacul, iau rezonanțe fantastice în ochii lui Serafim: apa neîncepută îl mustră, cuptoarele iau înfățișarea unor poarce-scroafe. În cele din urmă, prozatorul reușește să creeze o imagine a unei lumi de hotar, de transcendere, a unui purgatoriu, nu în zadar Serafim își părăsește bouțul anume aici, cu aspirație că acesta va sălbătăci și va deveni miticul bour: „drept ființare de ființă în coclaurile pitpalacului cântând”. Nu întâmplător și ceilalți săteni, oricine din Sansarana (Necununații Noi) când vrea „să se lepede de vreo jivină, se duce în văgăună și le dă drumul acolo”. Cercetătoarea Olesea Gârlea surprinde între transformările survenite o ipostază demitizantă a lumii: „Viziunea spațială a Necununaților (vechea denumire a satului) este asociată cu infernul demitologizat, Sansarana (noua denumire a satului, cuvânt sanscrit care în traducere semnifică lumea de dincolo) este un loc al răului, părăsit, descompus în linii, forme, culori, mișcări. Universul satului este populat de lucruri distruse: rămășițe de case, resturi de acareturi, cuptoare fără foc; toate sunt împietrite de veacuri sub povara blestemului unui cutremur, până și osemintele din cimitir ies la suprafața acestui spațiu în destrămare” [191, p. 107]. 129 În structura narativă a romanului sunt întrețesute plastic povestiri simple, anecdote, legende. Criticul Andrei Hropotinschi menționează că V. Vasilache, utilizându-le, și-a încadrat narațiunea în rândul brașoavelor, numite la ruși, iieoibjiina b jimax” adică un fel de „poveste cu cocoșul roșu” [203, p. 233]. De exemplu, prin vocea vioristului Zaharia, aflăm o expunere în cheia pidosniciilor folclorice, a vorbelor de-a îndoaselea sau a textelor cu conținut „pe dos” din folclorul copiilor. Celelalte elemente: istoria apariției lui Anghel; o întâmplare-anecdotă din viața preotului Dumitru de 138 kg, care l-a înjurat pe Dumnezeu; legenda satului Necununați; istoria vieții Ilenei Râpoaica; salvarea steagului românesc de către calul Diogen etc. - Reprezintă povestiri simple. În textul său V. Vasilache surprinde iscusința limbii vorbite cu repetări de cuvinte, de silabe ca în frământările de limbă, numărătorile copiilor, dar și descântece: „la umbra nucului, baftă buricului, negru-tărcățel, curat ca un cățel” [304, p. 68]; „Cir-știr, cotcodac,/ Iaca, de acuma tac” [304, p. 69]; „cireadă-ogradă, plină de bostani gălbii-sălcii” [304, p. 68]; „ograda asta pustie-sălcie” [304, p. 66]; „zăvoare-prinsoare, cosoare-mosoare-răzoare” [304, p. 67]; „Holcaholcaholcăiești”, „Hacacilea, hacaia” [304, p. 26]; „se făcu mic-mic, chitic, de colo însă venea acel taur-maur, rocote-clocote, pârâind-scrâșnind șenile-lanțuri prin haturi-suhaturi, surpături-dărmături, pământ viu, iar din colnic țâșnea rachetă - un otic” [304, p. 71]; „c-am zis, c-ai zis, c-a zice” [304, p. 107] etc. Vom elucida cele expuse prin prezentarea unor exemple din folclorul copiilor: „- Ce-pe ma-pi-i-pi fa-pa-ci-pi? (Ce mai faci?)/ - Bi-pi-ne-pi (Bine)” [187, p. 90]; „- Ver-ce ver-mai ver-fa-ver-ci? (Ce mai faci?)/ - Ver-bi-ver-ne! (Bine!)” [187, p. 90]; „Tot am zis ș-am zis, c-oi zice,/ Dar de zis eu n-am mai zis./ Nici n-am zis, nici n-oi mai zice,/ C-am să zic, c-am zis, c-oi zice” [187, p. 91]; „Una lia,/ Castalia,/ Castapana,/ Porumbana,/ Chirci,/ Virci,/ Odâr,/ Codâr,/ Modâr,/ Sfâr!” [187, p. 103] etc. Oralitatea povestirii este susținută și de mulțimea de interjecții și onomatopee, adresări populare folosite în textul romanului: „Bre-bre-bre-e-e-e! C-am uitat, bre, ca di când lumea”, „Și deodată, popâc!” [304, p. 25]; „Pfe, ce duhoare!”, „Aracan, aracan! Mai nu te-a uci-i-is...”, „Vă-le-leu, ce aud eu?”, „Ei, iaca, na-ți-o!” [304, p. 20]; „Cucu... Crângu-u... Ruga-a! Cucu... Ruguu... Ruga-a-a-a!” [304, p. 52]; „Zâzania, ca gângania e: bzzz-â-zzzz...” [304, p. 76] etc. Apropierea de oralitatea creației populare este realizată și prin intermediul expresiilor paremiologice. Spre deosebire de I. C. Ciobanu, care a avut de asemenea o predilecție pentru genul aforistic, V. Vasilache, dar și I. Druță, sunt mai prudenți în valorificarea speciei respective: „ei apelează la expresii idiomatice mai rar, însă întotdeauna le pun în gura unor personaje care le folosesc în mod pe deplin adecvat cu vârsta, cu ocupația, cu nivelul lor de conștiință, cu împrejurările în care se desfășoară acțiunea respectivă” [104, p. 216]. Totalitatea de constituente folclorice: personificarea animalelor prin înzestrarea acestora 130 cu cuget și grai; prezența unor formule spațiale, ca în basmele populare; apariția misterioasă pe lume a lui Serafim, asemeni eroilor din povești; o serie de legende; toponimia explicată prin legendele respective: Ponoare, Valea Ilenei, Cinci Movili, Trei Fântâni, Necununați; numeroasele credințe și superstiții populare; visuri; obiceiuri (ieșitul flăcăului la horă, plătirea muzicanților, scoaterea fetelor la joc, sărbătorirea hramului, a sfinților) etc. - transfigurate estetic în structura prozei, îi ajută scriitorului să creeze o operă modernă, inedită, cu substrat de epos mitico-popular. 3.5. Valențe folclorice în proza lui Dumitru Matcovschi Anii ‘60 ai secolului al XX-lea marchează începutul relației profunde a folclorului cu literatura, astfel, scriitorii după experiența de transfigurare estetică a creației populare în poezie se orientează spre intertextualizarea ei în proză. Unul dintre prozatorii Republicii Moldova care a dezvoltat o adevărată artă din procedura de transfigurare a elementului folcloric în scrierile sale este Dumitru Matcovschi. Momentul a fost elucidat de noi și în articolul Rădăcini etnofolclorice în proza lui Dumitru Matcovschi [134]. În tendința sa de a se confirma ca prozator lirico-rapsodic, scriitorul a asimilat elementele etnofolclorice și în proză, apelând la baladă și cântec liric, la motive și simboluri folclorice, pentru a scoate în relief unele momente și situații narative, la tradiții populare pentru a plăsmui personaje deținătoare de înțelepciune seculară a strămoșilor, păstrătoare de credințe și obiceiuri, de valori eterne umane. Interferența prozei matcovschiene cu folclorul a fost consemnată de criticul literar M. Cimpoi: „Legătura cu folclorul este una consangvinică, ca la cei mai reprezentativi poeți basarabeni, configurând un program etic și estetic care presupune cultul rădăcinilor, originilor, solului, casei, pragului și vetrei. Satul este un univers rotund, o cetate morală - o axis mundi, care sacralizează întregul univers” [90, p. 212]. Exegetul I. Ciocanu evidențiază că: „în străduința lor de a exprima realitatea specifică a satului, scriitorii apelează neapărat la mijloace și procedee din creația orală a sătenilor, la felul de a folosi resursele lingvistice, specifice oamenilor de la sat, la alte particularități ale manifestării personajelor plăsmuite de scriitori pe baza contemplării și studierii exponenților populației rurale” [102, p. 321]. Scriitorul a rămas fidel vocației sale de poet creând o proză cu desăvârșire lirică. Particularitatea lirică și-a însușit-o din graiul omului de la țară, din cântecul folcloric interpretat la fluier sau vocal, din credințele și tradițiile respectate cu tenacitate de poporul român, din atmosfera vieții rurale. Motivul casei părintești, al focului din vatră, continuitatea dintre generații, păstrarea rădăcinilor și a satului-axis mundi sunt reflectate în romanele lui D. Matcovschi: Duda, Bătuta, Toamna porumbeilor albi și Focul din vatră. Prozatorul valorifică cu perseverență experiența povestirii simple, a amintirilor, iar visele profetice, presimțirile îl ajută la redarea unui pitoresc 131 fabulos și a unei atmosfere stranii, singulare. Transfigurarea folclorului în romanele lui Matcovschi se produce selectiv, putem constata diferențe în ce privește intensitatea și calitatea transfigurării estetice a acestuia. Esențială pare a fi asimilarea tezaurului folcloric în Toamna porumbeilor albi. Titlul romanului e unul eminamente simbolic: toamna „este faza maturității sau vârstei mijlocii din viața omului; coaptă și matură, ea este perioada temperată între tinerețe și bătrânețe” [100, p. 143], „toamna frumosului și a aspirației spre înalt” [57, p. 466], e „epoca rodului agonisit de Lisandru Povară și care urmează să fie dăruit: omenia, grija pentru aproapele, bunătatea originară” [106, p. 362]. Subiectele prozei matcovschiene câștigă prin îmbinarea reușită a motivelor folclorice: pământul, casa părintească, focul, drumul, pasărea, arborele, apa etc. Continuând linia poetică de omagiere a pământului, D. Matcovschi în romanele sale îl invocă cu sensul de „baștină a pământenilor” [62, p. 74], străduindu-se să-i valorifice elementele constitutive. Astfel în romanul Bătuta piatra, de pe care Boblev sare în apă, imaginea zarzărului crescut între ruinele unei case, arderea pădurii, flăcările mistuitoare îi provoacă lui Pavel Iaconi diverse stări sufletești, determinându-l să-și aducă aminte de casa părintească, de Duda, părinți, Magdalena. Dorul de iarbă și plimbarea prin ea îl fac pe Sârbu (Bătuta) să se transfere cu gândul în satul său, să reflecteze asupra faptului ce-ar face vitele din colhoz la vederea acestei ierbi, ce face tata, cât grâu scot la hectar cei de-acasă etc. [227, p. 245]. Motivul drumului valorificat cu multă grijă de scriitorii din Republica Moldova, este prezent și la Matcovschi. Drumul eroului din basme duce peste mări și țări, peste ape întunecate, este unul cu diverse obstacole și popasuri. Prozatorul îi găsește aplicarea ca drum de inițiere, devenire, revenire. Personajul Valentin Povară a urmat un drum greu de treizeci de ani până a reveni la origini. A studiat, a lucrat, ar fi trebuit să se însoare de câteva ori și numai moartea tatălui său l-a readus la baștină. Pavel din romanul Bătuta de asemenea și-a făcut studiile, s-a însurat, a făcut armata peste hotare. Toate acestea l-au călit, l-au format și, deși a rămas militar în armată, gândul i-a fost împletit cu dor pentru satul de baștină - Duda, pentru casa părintească: „să plouă ca la Duda, ca la Moldova, să plouă cu dor de casă, cu dor de casă, cu dor de casă, cu dor de casă...” [227, p. 287]. Motivul drumului uneori coincide cu cel al revenirii la sat (a lui Valentin Povară, Grigore Ciobanu) - „drumul spre vatră, afirmă E. Botezatu, nu are o semnificație redusă și unilaterală: e drumul continuității, al autoexamenului de viață și de creație” [62, p. 79]. Cercetătoarea găsește o denumire adecvată drumului ca motiv în creația lui D. Matcovschi - „legătura spațială sat-oraș” [62, p. 80]. Un alt motiv este cel al pietrei. Unii dintre poeții Republicii Moldova (A. Codru ș. a.) au valorificat poetic acest element, creându-i un adevărat cult. În tradiția populară piatra apare cu 132 diverse semnificații în povești, cântece istorice, balade, cântecele lirice. „Legătura mito-simbolică dintre piatră și naștere e susținută în basm și legendă prin diferite transformări ale eroilor și eroinelor în pietre” [180, p. 140]. Drept exemplu, în legenda babei Odochia, personajul principal la începutul lunii martie își ia turma de oi și capre și pleacă la munte, din cauza vântului și frigului baba Odochia și turma ei îngheață, metamorfozându-se în piatră [19, p. 109-110]. Prozatorul preia din folclor semnificațiile motivului, iar uneori chiar depășește, creând altele noi. Personajul Grigore Rusan din Focul din vatră, a prins rădăcini adânci în Duda. Rădăcini adânci, crescute-n piatră, în stâncă, pentru că Duda [...] e așezată între pietre, între stânci” [229, p. 25]. Aici intuim în piatră simbolul statorniciei, tăriei, permanenței. Stâncile fac din Duda o localitate pitorească. Fără ele ar fi un sat obișnuit, neinteresant, iar datorită lor pare a fi „o cetate din Grecia antică, crescută piatră-n piatră, albă, secetoasă, extraordinară” [229, p. 26]. Semnificația piatră-tăcere o depistăm în următorul exemplu: când dorești să împărtășești o bucurie sau durere unui om și acesta te ascultă, dar tace „ca o mireasă în ziua nunții, ca o stană tace. [...] Poate de aceea și nu-i sunt dragi lui Grigore stâncile Dudei - de la stânci, crede el, s-a învățat lumea a tăcea și dacă n-ar fi stâncile lumea ar fi alta” [229, p. 29-30]. Tăcerea este un preludiu al deschiderii spre revelație. Conform tradițiilor populare, înainte de zămislirea lumii, universul era cuprins de tăcere și în tăcere va avea loc și sfârșitul veacurilor. Dumnezeu ajunge în sufletul acelora în care domnește liniștea spirituală. Și refugiul lui Pavel din Bătuta „într-o lume necunoscută, sau poate cunoscută, într-o lume departe și luminoasă” sunt marcate de pecetea tăcerii [227, p. 253]. Piatra-despărțire e vinovată atunci când pe Grigore îl părăsește soția: „Pietrele estea sunt vinovate, [...], pietrele și numai pietrele” [229, p. 155]. Motivul păsării ocupă un loc important în proza lui D. Matcovschi. Vom preciza, de la bun început, că în folclorul românesc pasărea are diverse semnificații: „Simbol arhetipal al elevației, al năzuinței de ridicare spre valorile absolute ale cerului și metafora constantă și universală a sufletului” [180, p. 129-130]. Ea reprezintă agentul de legătură dintre mediul ceresc și cel terestru, dintre cele două tărâmuri: „de aici” și „de dincolo”. O altă semnificație ar fi spiritul și inteligența. În romanul Toamna porumbeilor albi, porumbeii lui badea Lisandru sunt purtătorii spiritului și inteligenței bătrânului. Făcând rost de acestea la bătrânețe, eroul s-a simțit împlinit, viața lui a dobândit un rost doar grație acestor păsări. Printre semnificațiile acestui motiv îl întâlnim pe cel al metamorfozei. Credințele totemice de prefacere a omului în pasăre după moarte, păstrate în colindele românești despre transformarea unor sfinți în păsări [65, p. 213], este consemnat și în proza matcovschiană. După moartea lui badea Lisandru Povară (Toamna porumbeilor albi), „un hulub alb ca bulgărul de zăpadă se oprește în vârful prăsadului, și, cum se oprește, prăsadul începe să crească văzând cu 133 ochii, pe urmă înflorește, pe urmă floarea de prăsad prinde să ningă, și ninge frumos, ca într-o poveste bătrână” [230, p. 216]. Hulubul alb simbolizează sufletul mortului, deoarece toată viața badea Lisandru a visat la aceste păsări, bătrânețea și-a mângâiat-o crescându-le și îngrijindu-le. E o aluzie și la creștinism unde porumbelul e întruchiparea Duhului Sfânt, simbolul purității morale, inima celor drepți. Aceste păsări frumoase și grațioase reprezintă pentru badea Lisandru ființe sfinte, salvatoare ale vieții, o permanență a sufletului omenesc: „Am scăpat viu la Konigsberg numai datorită hulubilor, m-am jucat cu ei și am întârziat la masă, dacă nu întârziam, mă îngropa de tot mina cea nemțească...” [230, p. 33]. Albul porumbeilor e culoarea purității sufletești, a inocenței: „Albul echivalează cu puritatea imaculată a simțirii și cugetării, de vreme ce până și hulubii deplâng în felul lor dispariția fizică a personajului principal” [105, p. 322]. Motivul păsării îl găsim bine conturat și în romanul Bătuta. Pavel Iaconi, personajul principal se simte supravegheat de o pasăre sacră: „Se vede că nu-i pasăre obișnuită, odată ce nu m-a încolțit, se vede că-i o pasăre sfântă” [227, p. 258]. Alteori depistăm metamorfoza personajului principal: „Se vedea fir de nisip pe mal aurit de mare, fir de iarbă în mijloc verde de câmpie, verde frunză la margine de pădure sau în miez de pădure, se vedea pasăre zburătoare în stol de păsări zburătoare, fluturând din aripi și ținând cale în neunde sau într-un unde prea puțin cunoscut, însă ispititor” [227, p. 40]. Semnificația pasăre-om o găsim și în Focul din vatră: „O vedea pe Dumitra pasăre zburând pe deasupra pădurii, altă pasăre strigând cu care să se întreacă la cântec. Pasărea strigată venea tot atunci, de peste mări și țări, venea sau poate de undeva de mai aproape, în tot cazul venea și-i făcea tovărășie din zori în sară” [229, p. 122]. Îmbinarea de cuvinte „peste mări și țări”, venită din folclor, precum și metamorfoza imaginară a personajului Dumitra sporesc atmosfera de fantastic din episodul romanului, dezvăluind tangențe cu discursul narativ din basmul folcloric. În cultura românească imaginea rândunicii este asociată cu sacralitatea. Rândunica de sub streașină, barza de pe acoperiș și șarpele de casă alcătuiesc un fel de „spirite tutelare ale casei” [283, p. 534]. Sosirea rândunelelor „e așteptată la Buna-Vestire, deși timpul e încă destul de rece. Poporul crede că «dacî fași an de an rândunica cuib la casî, apu șeea-i [casă] cu noroc; așa spun bătrânii» (AF, 1988, ms. 397, f. 80; Tocmagiu - Grigoriopol; inf. Marta N. Ursu, 55 ani; culeg. E. Junghietu). [...] Cei mai mulți, chiar și cei necredincioși, sunt convinși că este un mare păcat să strici cuibul unei rândunele, pentru că «tari greu fași cuibul, sî chinuiești [...]; târâi lutu cu gura» (AF, 1988, ms. 397, f. 19; Tocmagiu - Grigoriopol; inf. Zinovia D. Rotaru, 62 ani; culeg. E. Junghietu). Se zice că rândunica (și cucostârcul) se răzbună pentru cuibul stricat: «Ti blastâmî și toatî casa ț-o măscărește cu glod» (AF, 1988, ms. 397, f. 80; Tocmagiu - Grigoriopol; inf. 134 Marta N. Ursu, 55 ani; culeg. E. Junghietu)” [29, p. 50-51]. „La români, rândunica este mesagera binelui, a fericirii și speranței, simbol al renașterii, dimineții, răsăritului soarelui, al confortului familial. Ca orice simbol al vieții și mijlocitor între lumea de aici și cea de dincolo, are anumite asociații cu moartea” [94, p. 155-156]. Din acest motiv plecarea rândunicii și părăsirea cuibului sunt văzute ca semne rele, ca un blestem, fapt care se adeverește prin moartea ulterioară a eroinei Vera Ciobanu (Focul din vatră): „«Da rândunica ceea care avea cuib sub streșină la noi, mai este ori nu mai este?» - «Cuibul este. - A răspuns Grigore. - Dar ea nu-i, a zburat în țările calde, că-i toamnă de-a binelea». - «Rău dacă a zburat, anul trecut a stat toată iarna cu mine, eram eu acasă, nu se mai ducea nicăieri, deschideam fereastra la cămară și ea intra în cămară când îi era frig...»” [229, p. 10]. Liliacul, simbol al păsărilor de noapte, se abate asupra lui Grigore Rusan (Focul din vatră) ca o nenorocire: „Pasăre de noapte necurată liliacul. Pasăre de noapte văduvită de cântec. Mama lui Grigore spunea odată că liliacul șoarece a fost la început și i-au crescut aripi de aceea că a mâncat pască sfințită. Un bun interzis” [229, p. 162]. Matcovschi apelează la imaginea ei pentru a evidenția tragismul situației, dar concomitent dezvăluind și un alt sens, cel al fecundității, al păcatului: liliacul „zboară încolo și-ncoace, pe de asupra lui Grigore și Adrianei, zboară până la drum și se întoarce înapoi, și din nou zboară până la drum, și iară se întoarce...” [229, p. 160]. „Ca singura pasăre înzestrată cu mamele, a fost asociată fecundității, aflându-se la vechii greci în preajma zeiței Artemis. Ambiguitatea liliacului este evidentă și în tradiția românească, unde apare ca încarnare a sufletelor morților. În această ipostază poate fi apărător al casei (era răstignit pe porți în scopuri apotropaice, iar îngropat sub prag aducea noroc), dar și un demon cu înclinații vampirice (suge sângele oamenilor) sau agresive (poate să se încâlcească în părul oamenilor de nu-l mai poate scoate nimeni). Nu este străin nici de sfera eroticului despre care a vorbit cândva Pliniu, considerând sângele acestui animal drept afrodiziac puternic” [180, p. 91]. Din tot spectrul de elemente ale pământului flora s-a bucurat întotdeauna de preferințele autorului anonim. Ca rezultat majoritatea cântecelor folclorice încep cu tradiționalul „frunză (foaie) verde”, iar celălalt element care definește o plantă oarecare: sulfină, bujor, busuioc, iasomie, liliac etc., reprezintă starea sufletească a interpretului popular. În proza lui Matcovschi se observă o esențială predilecție pentru motivul și simbolul arborelui, acesta căpătând semnificații legate de imaginea baștinii (zarzărul pentru Pavel din romanul Bătuta, nucul pentru Valentin din Toamna porumbeilor albi), generozitate (mărul pentru Sârbu din Bătuta, prăsadul pentru Badea Lisandru din Toamna porumbeilor albi), rezistență în fața vitregiilor naturii (puiul de mesteacăn și mesteacănul bătrân, brazii din Bătuta), prietenie și ocrotire (nucul din Toamna porumbeilor albi), memorie, pomenire (nucul de la mormântul eroilor din Toamna porumbeilor 135 albi), osmoza arbore-om (Grigore Ciobanu din Focul din vatră se vedea un pom crescut din pământ fără rădăcini, rămas să înfrunte vânturile). Prăsadul lui badea Lisandru reprezintă anotimpurile vieții lui, circuitul vital al acestuia îi dăruie mireasmă, rod, umbră, fericire. Scriitorul Matcovschi apelează la semnificațiile etice ale arborilor: „împlântându-și în pământ adânc rădăcinile viguroase, ei întruchipează legământul”; „oferindu-și umbra și fructele, arborii semnifică generozitatea”; și având verticalitate simbolizează „setea de înalt, trăirea demnă” [62, p. 103]. Motivul pădurii, simbol al colectivității, este valorificat în romanul Bătuta. Deși acest motiv însumează în sine diverse semnificații, Matcovschi transfigurează în narațiune imaginea pădurii de brazi arse cu sensul de prietenie, solidaritate și ajutor al omului în fața vitregiilor naturii; de sfârșit, deziluzie, dar și rezistență, eternitate. Apa și elementele ei: izvorul, râul, marea, fântâna, ploaia etc. Ocupă, de asemenea, un loc important în proza matcovschiană. În Bătuta marea apare ca devoratoare de vieți omenești, în Focul din vatră împărtășește zbuciumul sufletesc al naratorului, provocându-i aduceri aminte de copilărie, Duda, Nistru. Râul înghite viața lui Nichita-Filaret din Focul din vatră, a lui Imanuil din Toamna porumbeilor albi, inundă Duda, dezvăluindu-și semnificația de stihie ucigătoare; fiind legat de curgere, simbolizează trecerea timpului. Fântâna cu apă cristalină semnifică germenele vieții, potolitor al setei, rodul și mândria gospodarului (Toamna porumbeilor albi). În subiectele romanelor matcovschiene apar întrețesute crâmpeie de cântece folclorice, bocete, povești, povestiri simple, amintiri, vise etc., ajutându-l la crearea atmosferei adecvate. Pentru a evidenția suferința în cazul decesului unui om, utilizează bocetele, pentru a prezenta tristețea și zbuciumul din suflet apelează la cântecul de jale, în susținerea atmosferei de nuntă și veselie aduce cântecele de petrecere, iar ambianța de evocare a războiului e întregită de Balada lui Petre Mareșalu etc. D. Matcovchi e un admirator al naturii, poet al peisajului. În conturarea atmosferei pitorești prozatorul recurge la cântecul Nistrule, pe malul tău, prin care desăvârșește imaginea plaiului natal din romanul Duda. Matcovschi e prozatorul creator de chipuri înțelepte: badea Lisandru și mătușa Ioana, badea Nicolai și mătușa Serafima, tușa Vera - personaje păstrătoare ale credințelor și tradițiilor populare, ale valorilor perene. „Cultul rădăcinilor, originilor, solului, casei, pragului, vetrei” este evocat prin permanentul dor de casă a lui Sârbu, Pavel (Bătuta), aflați în străinătate; a lui Valentin (Toamna porumbeilor albi) aflat la oraș; a lui Grigore Ciobanu (Focul din vatră), fiul rătăcitor ce revine în sat după moartea mamei; a tușei Vera (Focul din vatră) aflată la spital, care ca o adevărată țărancă nu vroia să moară departe de casă, de sat, de oamenii dragi. Fire sensibilă, superioară spiritual, badea Lisandru Povară (Toamna porumbeilor albi) are câteva lucruri la care 136 ține cu pasiune: prăsadul, nucul, via și hulubii. Asemeni eroului liric din cântecele folclorice, bătrânul se simte legat de ele, de lumea ce-l înconjoară. Fimca (Focul din vatră) moare de dorul cântecului, de aceea pelerinează pentru a culege și învăța cântece vechi, care de mult nu se mai zic. În pofida faptului că Matcovschi ni-l prezintă ca pe un personaj lipsit de caracter, Fimca este totuși cel care râvnește spre un ideal, cel de păstrare și valorificare a tezaurului popular. Proza lui Matcovschi vădește și legătură cu ritualurile de trecere: nunta lui Pavel cu Magdalena (Bătuta), a lui Grigore Ciobanu cu Elena (Focul din vatră), a lui Grigore Rusan cu Dumitra (Focul din vatră), înmormântările lui badea Lisandru (Toamna porumbeilor albi), a tușei Vera, a Elenei (Focul din vatră) - cu respectarea tradiției de îngrijire a celui decedat. În contextul operelor cu filon profund folcloric, proza lui D. Matcovschi se înscrie în rândul celor influențate de baladesc prin atmosferă și textele propriu-zise sau compuse în stilul autorului anonim. Temele baladești valorificate de prozator se înscriu în următoarele tipare: înfruntarea vitregiilor naturii și a destinului uman, dragostea și căutarea, păsările prevestitoare de rele, visele profetice, metamorfozele, rezistența casei părintești etc. E cert că apelarea la folclor are loc mai mult la scriitorii „cu o sensibilitate de tip «rustic»” [62, p. 57]. 3.6. Recontextualizarea modernă a elementelor folclorice în proza lui Vlad Ioviță Asemenea prozelor lui D. Matcovschi și I. Druță, cea a lui V. Ioviță se caracterizează printr-un vădit suflu lirico-baladesc, acesta datorându-se, cu predilecție, valorificării constituentului etnofolcloric, mizând pe „elementul liric și mitopoezia folclorică” [297, p. 94]. În studiul O istorie deschisă a literaturii române din Basarabia criticul M. Cimpoi subliniază această orientare spre „culoarea locală (genius loci), care le dă basarabenilor [scriitorilor - n. n.], în cel mai înalt grad, certitudinea că există ca neam și că se pot impune lumii ca atare. Sfătoșenia de tip crengian, ca modalitate fundamentală de pitoresc românesc, n-a dispărut în contextul prozei basarabene, continuând să fie viabilă până în ceasul de față” [92, p. 362]. Pitorescul și culoarea locală apar conturate și la Vlad Ioviță - „cultivatorul de formule narative moderne”, acestea determinând modul de gândire „a intelectualului basarabean, care ține ferm la tradiție, la obiceiurile populare” [92, p. 362], dar care fructifică și formele narative moderne. Intervievat în 1976 de Serafim Saca referitor la romanul contemporan, prozatorul pune în evidență calitatea exprimării laconice cultivată din textele folclorice: „Capodoperele noastre populare, bunăoară, sunt un exemplu în acest sens. Și pe bună dreptate. Durerea, oricât ar fi de mare, gândul, oricât ar fi de înaripat și profund, și chiar situația epică, oricât de epică ar fi ea, nu are nevoie de tone de cuvinte și spații nelimitate pentru a se întrupa artistic” [286, p. 42-43]. Invocând lipsa unei expresii mai largi narative, a unei construcții literare de ansamblu, a structurii romanești, insistă asupra unei concepții personalizate de tip geografie mentală, predeterminată de absența eposului în ansamblul creațiilor folclorice românești din Republica 137 Moldova, stipulând un orizont de casă mare: „Și fiindcă ne-am născut și trăim într-un peisaj cu orizont de casă mare, ca să-i zic așa, imaginația noastră artistică sapă în sus și în jos, în jos și în sus” [286, p. 43]. Scriitorul evită să se conformeze ideologizărilor deznaționalizante, creând un personaj crescut în mediu rural care acționează în concordanță cu tradiția pământului strămoșesc. Țăranii lui Ioviță se „înfruptă” din tezaurul folcloric, în proză fiind întrețesute segmente de cântec liric, baladă, bocet, blestem, poveste, ghicitoare, joc pentru copii etc. Cercetătoarea Viorica Stamati-Zaharia, investigând opera prozatorului, observă că nuvelele lui V. Ioviță, rezistând în fața sistemului și ideologiei timpului, „se dezvăluie ca o adevărată rezervă de frumusețe literară, ca un cântec de jale, de o sofisticată simplitate, dedicată satului basarabean, a cărui organicitate tradițională a fost supusă degradării și desfigurării de un regim funciar antirural și antițărănesc” [287, p. 18]. În articolul nostru Elemente de folclor în proza lui Vlad Ioviță [128] am prezentat amplu formele de recontextualizare a constituentelor etnofolclorice în țesătura narativă a nuvelelor scriitorului, unde am relevat faptul că autorul, cunoscând valorile tezaurului cultural imaterial, a insistat să resuscite formulele eposului popular, demonstrând predispoziția poetică pentru legendă, baladă, cântec istoric și epos eroic. Motivele și simbolurile etnofolclorice, fiind transfigurate în țesătura nuvelelor, au devenit, din perspectivă valorică, literare. Vom lua drept reper următoarele elemente folclorice redimensionate modern: casa părintească (Râsul și plânsul vinului, Magdalena, Un hectar de umbră pentru Sahara); vegetalul [prăsadul din fața casei bătrânului Căprian - cei șapte feciori ai personajului principal, când pleacă la război, își iau rămas bun, dorindu-i tatălui „zilele și sănătatea pomului” (Râsul și plânsul vinului); plopul - identificat cu omul Dumitru (Ce înalți sunt plopii); cireșul, zarzărul, dudul, nucul, vișinul - ca promotori ai vitalității (Magdalena, De ale toamnei); floarea-soarelui (Năzdrăvanii); floarea morții (Magdalena); grâul și iarba (Fântânarul) etc.]; apa, fluviul, fântâna (Fântânarul, Un hectar de umbră pentru Sahara, Magdalena); șarpele, balaurul (Fântânarul, Un hectar de umbră pentru Sahara); furnica, albina, fluturele - ca simbol al morții, al finalului tragic (Magdalena) etc. [208; 207]. Peisajul evocat de Ioviță e asemănător celor din baladele și poveștile populare. În nuvele întâlnim fântâni la răscruci de drumuri, care trebuie îngrijite; păduri situate între sate, râuri cu ape imense, care se revarsă inundând localități, înghițind biserici, case și insule (Un hectar de umbră pentru Sahara); drumuri inițiatice cu personajele în căutare de soluții existențiale; arbori roditori, animale specifice narațiunilor folclorice: lilieci, șerpi, șopârle, broaște, balauri (Fântânarul, Un hectar de umbră pentru Sahara); personaje biblice, dar și fantastice: Dumnezeu, Sfântul Petru, Toma Necredinciosul, îngeri, draci etc. (Se caută un paznic). 138 De convenționalul prozei populare ține și lupta omului cu stihiile naturii: focul, apa, seceta (care au întruchipări fantastice în folclor), precum și cu forțele răului social. Personajele din Un hectar de umbră pentru Sahara luptă cu revărsările Nistrului, țăranii din Râsul și plânsul vinului, Magdalena, Un hectar de umbră pentru Sahara - cu stihiile războiului și consecințele acestuia, cu seceta și foamea etc. În nuvela Se caută un paznic, la baza căreia se află un bogat material folcloric din poveștile fantastice, personajele înfruntă seceta și inundațiile. Critica literară din Republica Moldova a consemnat de nenumărate ori existența unui mesaj subtextual subversiv în nuvelă, făcând analogie cu situația socială din țară, unde raiul și iadul din nuvelă întruchipează regimul și ideologia comunistă. Deși, aparent, se observă o redimensionare a schemei stereotipe narative, lupta dintre bine și rău este păstrată în structura narativă modernă. Pe de altă parte, din punct vedere al morfologiei basmului, în nuvelă este invocat și traseul de inițiere a personajului principal impus să aleagă viața veșnică și fără de păcat. Exegeta Ana Maria Plămădeală descoperă referința intertextuală la unul dintre miturile de fond ale spiritualității românești Tinerețe fără bătrânețe și viață fără de moarte: „Lui Ivan Turbincă, ca și lui Făt-Frumos, i se deschide calea de a beneficia de veșnica tinerețe și nemurire, dacă el va răspunde ispitei de a trăi în paradis, însă, la fel ca și Făt-Frumos, mistuit de nostalgia vetrelor părăsite, el anihilează paradigma existenței paradisiace pentru a-și urma predestinarea umană” [88, p. 121]. E elogierea veșnicei condiții umane de revenire la baștină, la origini, la vatra strămoșească. Victoria asupra Morții îi inspiră personajului principal „invincibila credință în circuitul ireversibil al vieții” [88, p. 123], iar revenirea la spațiul terestru obișnuit - restabilirea ordinii firești a lucrurilor. Interferența folclorului cu literatura o găsim și în reflectările etnografice ale traiului țăranului: lucrul în câmp (De ale toamnei, Năzdrăvanii), în jurul casei (Un hectar de umbră pentru Sahara, Râsul și plânsul vinului), săpatul fântânilor (Fântânarul), descrierea casei părintești, a porții (Magdalena), pescuitul, păstoritul (Un hectar de umbră pentru Sahara) etc. Spre deosebire de eroii din operele lui Druță și Matcovschi, cei ai lui Ioviță par să cânte mai puțin, deși întâlnim rapsozi și aici: în nuvela Fântânarul un omulean zice în cârciumă un cântec de leagăn: „Liu, liu, liu, nani, nani,/ Liu, liu, liu, puiu mamii. [...]/ A, a, a, pui de șoim,/ Eu te legăn, tu n-ai somn” [208, p. 42-43]; care trece treptat într-un cântec de război, creat în stil folcloric: „Crește iarbă și cu grâu,/Și nu-i iarbă și cu grâu,/Numai sânge pân-la brâu. [...]/ În sângele soldatului/ Bate pieptul calului./ Bate vântul papura/ Și pornește tabăra, - [...]/ Tabăra de soldăței/ Mult îs nalți și subțirei/ Și la piept cu năsturei/ Să treacă glonții prin ei” [208, p. 4344]. În continuare „se revarsă din zare în zare” cântecul plugarului „care nu mai avea să are niciodată”: „Haina mea, minune mare,/ Pleacă singură să are/ Ară haina fără mine/ Printre boi abia se ține,/ [...] O bate vântul între boi/ Și-o întoarce înapoi/ Vine haina înspre mine/ Să' 139 mbrace oase străine./ [...] Mi-aș răsuci o țigară,/ Caut haina-n buzunare,/ Dau de pământ și grăunțe/ Cu frunze-ncolțite, mărunte./ [...] De m-ai vedea, bătrână mamă,/Îmi crește grâul în haină” [208, p. 53]. Ca o eventuală explicație a utilizării în țesătura narativă a nuvelei a acestor versuri plăsmuite în manieră folclorică, prozatorul aduce în lumină următorul detaliu: vântul „începu să fluture haina cadavrului întins pe țarină”, iar „din bocanii mortului răsăriseră fire de iarbă”. Firele de iarbă în mentalitatea folclorică, dar și în cazul de față reprezintă veșnicia. Comparând acest moment cu un altul din finalul nuvelei Toiagul păstoriei de Ion Druță, unde deasupra mormântului păstorului din vârful dealului, de asemenea, răsărise iarbă, observăm o analogie și continuitate a ideii de nemurire în formulă arhetipală: „Păstorul parcă s-ar topi în natură, devenind o parte a ei (pâlc de iarbă verde), el se contopește cu natura ce sugerează Dăinuirea, Amintirea vie” [100, p. 74]. Iarba (ca element al regnului vegetal) și omul (al sistemului antropologic) creează o comuniune între vitalitatea vegetală și cea umană. Raportată fiind la ciclul funebru, această viziune osmotică dezvăluie o idee fundamentală: „transformarea esenței energetice, păstrătoare a vitalului, indiferent de manifestarea concretă, aduce de fapt o echilibrare în registrul cosmic” [144, p. 104]. Așadar, trecerea vitalității umanului în cea a vegetalului menține, de fapt, stabilitatea în univers. Într-un text de bocet din folclorul românesc dezvăluim aceeași semnificație transfigurată de prozator: „Dragii noștri ochișori/ Cum or crește pomișori,/ Dragile noastre mănuți,/ Cum erau de hărnicuți/ Și cum s-or face ierbuți ” (Arhiva de folclor, Institutul de Etnografie și Folclor (București), text de fonogramă 1187) [144, p. 104]. În anii postbelici poate fi observată manifestarea unui impuls esențial spre transfigurarea estetică a atmosferei de baladă în literatura din Republica Moldova. Nuvelele Râsul și plânsul vinului, Păiengeniș, Raiul lui Vistian Pogor, Un hectar de umbră pentru Sahara sunt veritabile subiecte baladești. Așteptarea feciorilor mobilizați la război de către bătrânul Căprian (Râsul și plânsul vinului) ține de sistemul tematic folcloric. Atmosfera de baladă și basm e conturată și de rugăciunile către cele patru zări ale lumii: Apus, Răsărit, Miază-Noapte și Miază-Zi, ca să-i întoarcă feciorii. Credința populară românească dezvăluie astfel de personaje alegorice mitologice capabile să soluționeze neliniștile omului simplu. Cele patru stări ale timpului mitic prin care trece Soarele în fiecare zi marchează momente de maximă sacralitate, „fiind ipostaza temporală a rupturii, a dezechilibrului din continuumul noapte-zi” [243, p. 10], din care considerente și recurge personajul nuvelei la ajutorul acestora. Ca urmare a ineficacității rugăciunilor, bătrânul Căprian blestemă zările lumii și se închide în casă ca într-un mormânt. Imprecațiile, ca reflecții ale durerii și nenorocirii din sufletul personajului principal, sporesc atmosfera dramatică a războiului evocat în nuvelă. 140 În Năzdrăvanii blestemul obține o altă finalitate. Istina, arsă de gelozie, blestemă mâna soțului său să se usuce. Sub influența ochiului rău al soției și al blestemului, Zaharia pierde funcționalitatea mâinii. Când acesta, în cele din urmă, o părăsește, Istina iarăși îl blestemă: „Du-te, dar să ți se întoarcă doar numele” [208, p. 119]. Și, într-adevăr, li s-au întors doar numele, Zaharia și Paulina (noua iubită) rămânând să trăiască în stepă. În nuvela Păiengeniș, care ar putea fi intitulată Balada celor doi deținuți, tragicul se anunță inițial prin imaginea ghimpilor negri și ruginiți - asemănați cu o puzderie de păianjeni. În cultura europeană semnificațiile nefaste ale păianjenului derivă din perceperea că această insectă creează concurență operei divine. În mitologia românească țesătorul demiurgic este Dumnezeu, iar păianjenul este atribuit divinităților demonice, malefice: „Paingănul e rău, pe dânsul să-l omori, că Dumnezeu, când a urzit lumea și a făcut pe Sf. Soare, pe Domnul Hristos, ca să aibă oamenii lumină, paingănul s-a apucat și a urzit pânza pe sus, prin copaci, doar n-ar vedea oamenii, ar fi întuneric și n-ar fi lume. Atunci Dumnezeu a făcut vântul - până atunci încă nu fusese vânt - ca să rupă pânza lui, s-o curățe” [241, p. 332]. Conotația nefastă o sesizăm și în pânza-capcană a acestei arahnide în care se prind insectele. „De aici, pesemne, derivă asocierile păianjenului și pânzei sale cu destinul implacabil și cu vrăjitoria” [180, p. 133]. O atmosferă de baladă depistăm și în nuvela Fântânarul, unde subiectul dezvăluie persecutarea oamenilor nevinovați, care încercau să fugă din lagărele morții ale regimului dictatorial sovietic. Impresionant și foarte sugestiv e finalul. După ce reușește să scape cu viață, fiind doar rănit, Aristide, fântânarul, revine la esență, la munca lui sacră de a săpa fântâni și a dărui celor însetați licoarea vie. E materializarea aspirației Meșterului spre absolut, spre Creație. Prin jertfirea celorlalți fântânari (uciși de esesoviști) în numele creației are loc transfigurarea mitului Creatorului, care presupune: „dăruire, legăturile reale și transcendente ale omului cu pământul și cu cosmosul, statornicia neamului nostru, înălțarea prin coborâre (motiv rar întâlnit), rostul omului în viață” [88, p. 58] etc. În nuvela cinematografică Dimitrie Vodă Cantemir vedem transstilizarea formulei folclorice a legendei. Figura voievodului e învăluită într-o aură fabuloasă de erou național pregătit de a scoate Țara Moldovei de sub jugul Porții Otomane. Eșecul suferit, în urma luptei cu turcii, nu-i știrbește cu nimic măreția personalității, ba chiar i-o sporește, transformându-l într-un martir al neamului. Haiducia, ca temă a numeroaselor creații folclorice românești, apare reflectată în Raiul lui Vistian Pogor. Sfârșitul tragic al haiducului Vistian e anunțat de păsările prevestitoare ale morții. Bufnița (cucuveaua), ca simbol al morții, și mierla, ca simbol al vieții, sunt proiecții alegorice în nuvelă, semnificând vânătorii-poterași și haiducul. Răpunerea mierlei de către bufniță, prevestește sfârșitul tragic al personajului principal. Rămâne să trăiască doar amintirea eroului 141 legendar, precum și puiul de mierlă căzut din cuib. Despotismul soțului, ca temă folclorică, este valorificat în nuvela Pază cu primejdie. Personajul principal, după numeroasele izbucniri de gelozie și încercări de a priva libertatea soției, o omoară fără să-și dea seama. În cele din urmă, pierde capacitatea de a judeca rațional și înnebunește. Prozatorul V. Ioviță, fiind atras de fantasticul și misticul creațiilor folclorice, transpune în țesătura nuvelelor sale și visele profetice. Personajul Chiril Mifodievici, din nuvela Sirena, visează o sirenă. Inițial nu poate înțelege care este semnificația acesteia și purcede la tălmăcirea visului, parcurgându-i toate detaliile. Abia în final descoperă că visul i-a prezis moartea fiicei, pe care nici n-a cunoscut-o, iar sirena era întruchiparea fiicei înecate. Există o credință în cultura populară că sufletele celor care mor năprasnic - înecați, asfixiați, electrocutați, arși - se transformă în strigoi, vârcolaci, sirene etc., adică în duhuri ale tărâmului „de dincolo” și nu se potolesc până când trupul lor nu este predat pământului cu toate rânduielile ce se cuvin celor decedați. Visele, din punct de vedere folcloristic, reprezintă elemente ale moștenirii culturale ale umanității, fiind transmise din generație în generație sau prin intermediul unor lucrări care le au drept subiect. Interpretarea viselor se face în funcție de cultura spirituală a fiecărui popor, de experiența în acest domeniu, din care considerente și orizontul simbolistic diferă. În nuvela Se caută un paznic este valorificat motivul biblic Căderea adamică. Personajul Ivan și îngerița se înfruptă din mărul interzis, în acest fel săvârșind păcatul. Motivul e redimensionat parabolic, prozatorul satirizează momentul prin impunerea celorlalte personaje: sfinți, îngeri să păcătuiască, să mănânce din mărul cunoașterii binelui și răului. Introducerea personajului intertextual biblic Sfântului Toma, numit în popor și Toma Necredinciosul, într-o postură de personaj care nu crede nici chiar dacă vede sau pipăie, sporește și mai mult registrul satiric al nuvelei: „Eroii dialoghează despre Ivan, despre Michiduță, despre «îngerița» însărcinată. Toma Necredinciosul e menit să facă poanta acestor dialoguri” [201, p. 115]. Demitizarea intenționată a mitului „pretinsei existențe paradisiace a omului în sânul proclamatei «armonii multilaterale»” [88, p. 124] este confirmată de episodul coborârii lui Ivan din rai împreună cu îngerița și Michiduță. În sistemul de credințe și superstiții ale poporului român, căderea îngerilor constituie „o epifanie a sacrului” [180, p. 81]. Pe de altă parte, autorul anonim crede că fiecare om are doi îngeri: unul bun și altul rău (drac). De unde, presupunem că cele două personaje: îngerița și Michiduță, sunt proiecții ale umanului, în fiecare om coexistând echilibrat diametrala fastă și diametrala malefică. Prin urmare, drumul de inițiere a personajului principal se încheie cu restabilirea condiției umane prin recuperarea sinelui. Vlad Ioviță e prozatorul care nu abstractizează viața de la țară. În operele scriitorului observăm și evocări ale unor ritualuri de familie. Bunăoară, în nuvela Fântânarul, pe lângă 142 descrierea cu detalii etnografice a înmormântării, apelează și la poezia respectivă. Cunoscuta practică a bocitoarelor în cadrul procesiunii mortuare este completată de versurile de bocet: „Bucură-te, țintirime,/ Mândră floare merge-n tine./ Dar nu merge să-nflorească,/ Ci merge să putrezească./ [...] Pământule, lut viclean,/ La astă casă dușman,/ Că nu te ții de cuvânt,/ Să primești numai un rând,/ Că primești prea bucuros/ Tot ce-i mândru și frumos” [208, p. 50-51]. Având o viziune cinematografică, autorul intervine cu diverse comentarii pe parcursul jelirii defunctului, reușind să închege scenariul acestui ritual prin respectarea veridicității elementelor de detaliu. O situație similară descoperim și în nuvela Magdalena. Personajul Nani e măcinat de vorbele surorii sale Maga, care observă pe fața acestuia umbra Morții: „- Ai o umbră pe față. [...] Umbra asta nu se spală. - Cântă ea. - Că nu se vede. [...] Asta-i urma Morții, băiete. Gătește-te, ți-o venit și ție ceasul” [208, p. 348]. Apoi ca să-l convingă de veridicitatea celor afirmate adaugă: „Moartea ta e frumoasă, [...]. Și tânără. E ca o zână” [208, p. 348]. Cuvintele surorii îl îndreaptă spre Nistru, acolo o va întâlni pe Magdalena, „zâna” cea tânără și frumoasă. Ca să sporească și mai mult insolitul frământărilor, dar și atmosfera unui deznodământ tragic, prozatorul recurge la simbolul fluturelui negru (valorificat și de Ion Druță în Povara bunătății noastre în episodul Fluturi negri care descrie sfârșitul lui Onache Cărăbuș [170, p. 368]). În credința populară fluturele de noapte (striga) e întruchiparea strigoiului, vampirului, moroiului. E mesagerul morții, al lumii „de dincolo”. Pe de altă parte, o legendă cosmogonică dezvăluie în imaginea fluturelui prima înfățișare a lui Dumnezeu: „Dintru-ntâi și-ntâi era numai apă și întuneric. Pe apă plutea o grămăjoară de spumă, iar în spuma ceea era un vierme și un fluture. Fluturele a lepădat aripile și s-a făcut om, Dumnezeu, așa de frumos. Da‘ din vierme s-a făcut o altă dihanie, el, negru, cu coadă și coarne: Necuratul” [141, p. 158]. Investit cu puteri ale stihiilor imateriale, fluturele capătă valori mitologice, demiurgice chiar. În nuvelă îi șoptește lui Nani că nu va putea să înece umbra Morții (a Magdalenei), deoarece e grea, e ca de plumb, și chiar dacă ar izbuti să o ridice, tot nu se va duce la fund, nu se va topi, soluția ar fi să se împace cu ideea finalului inevitabil și să aștepte. Convins, Nani începe pregătirile de înmormântare: invită lumea, se spală, își îmbracă un costum negru, o pălărie neagră și un baston de asemenea de culoare neagră, comandă sicriu și își caută bocitoare. Deprimat, urmărit de umbra fratelui său Iacob, căruia îi furase identitatea, Nani se sinucide. Reușita scriitorului constă nu doar în detaliile etnografice plasate în țesătura prozei, cât în recontextualizarea acelor motive și simboluri etnofolclorice care potențeze starea tensionantă și mesajul profund tragic. Evaluată de către critica literară drept una dintre cele mai bune nuvele ale prozatorului Vlad Ioviță [88, p. 22], Un hectar de umbră pentru Sahara dezvăluie intenția autorului de a transfigura estetic fabulosul și inefabilul practicilor magice. Unul din elementele esențiale îl 143 constituie baba Fevronia, descântătoarea și vraciul satului care are puteri premonitorii și abilități de a trata influențele nefaste ale magiei negre. Orizontul epic este completat și de o serie de credințe și superstiții pe care autorul le transfigurează cu iscusință și care vor servi drept explicații pentru evenimentele ulterioare. Bunăoară, Simion nu reușește să-și salveze vaca de mușcătura unui șarpe, deoarece în timp ce alerga spre baba Fevronia cu o crenguță de nuc (simbol al demonicului și funestului, dar și al fecundității) a privit în urmă și a vorbit cu Tănase. „Cel cu animalul vătămat trebuia sa rupă o crenguță de nuc și să alerge încolo. Dar pe drum, doamne ferește, să se uite înapoi ori să intre în vorbă cu cineva. Ajuns la babă, [...] îi înmâna crenguța și-i spunea unde zace dobitocul. Baba lua crenguța și intra în casă. Nu zăbavă ieșea cu oleacă de fiertură, pe care i-o dădea celui venit s-o bea. Acela bea fiertura și se întorcea la fuga înapoi. Spre mare lui uimire și bucurie găsea animalul fără umflătură, fără urmă de rană” [208, p. 385]. Nerespectarea interdicțiilor, a lucrurilor „tabu”, a generat refuzul contracarării acțiunii malefice a mușcăturii de șarpe de către baba Fevronia, ceea ce a rezultat moartea animalului. În practica magică a descântătoarelor există o serie de interdicții, obiecte de cult (alun, apă curată, ploaie, fier, cal etc.), dar și invocația respectivă (descântecul „de șarpe”) care ajută la anihilarea urmărilor nefaste. Teama că a pierdut vaca îl îmbolnăvește pe Simion, apoi frica în fața mâniei tatălui întors de la război îl fac să părăsească casa părintească. La maturitate Simion revine la baba Fevronia ca să-l trateze de boala incurabilă de picioare. Doftoroaia îi mărturisește că suferința i se trage dintr-o frică mare, taina căreia o poate ști doar cel bolnav. Reevaluând detaliile temporale ale biografiei sale, Simion intuiește că unul din motivele bolii sale s-ar trage dintr-o privire (farmec, deochi) a șerpoaicei de pe insula unde își păștea vaca: „Băiatul se răsuci încet pe călcâie în direcția de unde venise raza privirii... și o văzu. Sprijinită în coadă, șerpoaica stătea pe un dâmb de nisip, la vreo zece pași de el, peste o băltoacă, și-l privea fix, cu ochi mari, dilatați de vrajă. Corpul ei îmbrăcat în solzi de aur emana în jur un nimb de lumină. Capul mic îi era sculptat în aer parcă. Limba ieșită din gură puncta văzduhul cu semne. Ce spunea? Băiatul încremenise și el, vrăjit, paralizat. Pierduse graiul. Nu putea face un pas, o mișcare. Sângele înghețase în el, tot. Și voința. Șarpele nu era un șarpe obișnuit. Era mai mult decât o reptilă. Și nu era șarpe, ci șerpoaică. Da, fiindcă citi în ochii ei ceva asemănător cu ruga, cu patima, cu focul mistuitor. La oameni acest foc dragoste se numește” [208, p. 389]. Situată la hotar, insula obține statutul unui habitat nefast: „ținut sălbatic, populat de fiare, strigoi și balauri” [208, p. 382] (chiar și personajului Simion lumea îi zicea „strigoiul de pe insulă”). Prin urmare și împânzirea acesteia cu șerpi nu este întâmplătoare. În tradiția folclorică românească șarpele este „o prezență temută și malefică; o dată pentru relele pe care mușcătura le aduce oamenilor; a doua oară pentru amenințarea de natură mitologică, pe care șarpele o reprezintă pentru umanitate și chiar, pentru binele și echilibrul lumii în general” [141, p. 208]. În mitologie șarpele pământean 144 are predispoziția de a se transforma în balaur cu puteri fabuloase. Plus la acestea șarpele este instituit și ca veghetor, paznic al pragului de transcendere din lumea „albă” în cea „neagră”. În epica arhaică străveche șarpele este cel care suge viața voinicului, blestemat de mamă. În mitologie există și încrederea în harul metamorfozei la ingerarea mâncării preparate din această reptilă. Șarpele este asociat de multe ori cu laptele: „el fură laptele de la vaci, încolăcindu-se pe picioarele lor și sugându-l direct din uger; se hrănește, alături de copiii casei, cu laptele din blidul lor; șarpele fiert în lapte dă omnisciență; mușcătura de șarpe se vindecă prin lapte etc.” [141, p. 210]. Anume acest element l-a fascinat pe Ioviță. Pentru a îmblânzi viețuitoarele insulei (șerpii), la îndemnul mamei, Simion: „trebuia să le toarne laptele într-un hârb, ca ei, șerpii, să nu-i facă un rău lui, dar mai ales ei, vacii, să nu cumva să se dea la ugerul ei, s-o muște și s-o strice. Asta o învățase pe mamă-sa baba Fevronia din satul de peste Nistru. «Șarpele e ca omul, îi spuse ea, dacă îi dai, te cunoaște, te ține minte. [...] Hârbul cu lapte să-l pună chiar la intrarea în colibă, [...] ca șerpii să știe cine îi miluiește, cine are grijă de ei»” [208, p. 381-382]. Spre finalul nuvelei Ioviță remodelează discursiv o altă credință populară cu valoare premonitorie, cea care anunță moartea lui Simion: „Când veneau apele mari, umflându-se înfricoșătoare, gata să iasă din maluri, să se reverse în grădini, să înece grădinile și satele, și tot ce li se nimerește în cale, Nistrul mugea din adâncuri ca un taur bolnav. «Rage Nistrul, zicea lumea atunci. Cere moarte de om. O să se înece careva» [208, p. 417]. Intenția scriitorului a fost de a motiva într-un fel destinul implacabil al personajului principal sortit să se înece în apele Nistrului, pe insula care l-a chemat mereu din peregrinări, aceasta reprezentând pentru critica literară universul îndepărtat al copilăriei [88, p. 9]. Motivul șarpelui-balaur îl găsim reflectat și în nuvela Fântânarul. Confruntat cu multitudinea de semnificații pe care o are șarpele în Un hectar de umbră pentru Sahara, aici imaginea acestuia pe colacul fântânii e de suprafață, reprezentând doar un pretext de la care pornește persecutarea personajului Aristide, nevoit să-l omoare cu arma pe care o fură de la jandarm. Încercând să surprindem orizontul folcloric valorificat de prozator, am constat că V. Ioviță a asimilat, a preluat și, în cele din urmă, a transfigurat estetic o gamă diversă de elemente ale tezaurului etnofolcloric românesc, susținând în acest fel dezvoltarea modernizantă a procesului literar și contribuind la afirmarea identității noastre spirituale. 3.7. Dimensiunea folclorică a creației lui Spiridon Vangheli Revitalizarea tradițiilor naționale și universalizarea elementului folcloric în literatura postbelică din Republica Moldova a reprezentat pentru scriitorii autohtoni dezideratul forte în procesul de căutare și regăsire a valorilor, a drumului spre Itaca. Transferându-și protagoniștii într-o atmosferă rurală, creionând personaje simple, dar și ingenioase, așa cum le stă bine 145 țăranilor români a fi, prozator Spiridon Vangheli se apropie de nivelul de percepere a lumii de către copil, își instruiește micul cititor prin glumă și ludic, astfel încât lecția subtextuală să-i reușească din plin. Modul de a o face e unul eminamente psihologic, dar și moralist. În articolul nostru Dimensiunea folclorică a creației lui Spiridon Vangheli [125] am demonstrat în baza exemplelor identificate, că orientându-se spre un folclorism subtil și „de adâncime”, prozatorul transfigurează estetic elementele etnofolclorice, dezvăluind în creația sa amprenta gândirii și imaginii populare. Unul din catalizatorii procesului de transfigurare estetică a folclorului de către Spiridon Vangheli îl descoperim în activitatea de salvgardare a patrimoniului cultural imaterial. Începând cu anii 1954 efectuează cercetări în localitățile Republicii Moldova înregistrând texte folclorice pe care le va utiliza ca material factologic în creația sa. Munca de teren culegătorul de folclor S. Vangheli a efectuat-o, în special, în zona codrilor, mai aproape de baștină (Bălți). În vizorul său au ajuns a fi identificate, documentate și cercetate 325 de creații folclorice de la 74 de informatori. A fost fascinat de cântecul liric, reușind să salvgardeze 267 de astfel de producții folclorice [81, p. 144-174]. Materialele sunt conservate în Arhiva de Folclor a Academiei de Științe a Moldovei (ms. 67a). Apartenența la pleiada scriitorilor reveniți la izvoare, la rădăcini, „la Itaca”, ar fi un alt motiv care confirmă adevărul, acel de păstrare și menținere a continuității, de perpetuare a tradițiilor strămoșești. Micile povestioare abundă în învățăminte estetice: ce este bine și ce este rău, ce este frumos și ce este urât, care reprezintă, în esență, categorii convenționale ale prozei populare. Exploatând orizontul folcloric, prozatorul apelează la elementele spațiale și temporale tradiționale. În procesul de lecturare descoperim sate cu denumiri folclorice: Trei Iezi (Isprăvile lui Guguță), Șapte Măguri (Columb în Australia), Turturica (Steaua lui Ciuboțel), Cucuieți, Cotcodaci (Titirică); dealuri sugestive: Dealul Morilor (Isprăvile lui Guguță), Dealul lui Cucoș (Steaua lui Ciuboțel), Dealul Căprii (Titirică); elemente recognoscibile ale cadrului rustic: Nistru, Răut, Marea Neagră, Bălți, Codrul, Pădurea, Izvorul, Primăvara, Mătușa Iarnă etc. Afinitatea cu folclorul o găsim în reflectările etnografice ale traiului rural: munci agricole (Cântarul, Macahonul), activități casnice (Spărgătorul de nuci, Măturătorii), săpatul și îngrijitul fântânilor (Bunelul, Fântâna cu agheasmă), păstrarea tradițională a unei case mari (Ileana Cosânzeana), revenirea la casa părintească (Casa părintească), practica cizmăritului (Cizmarul), cositul (Cosașul), morăritul (La moară, Piticul de la moară, Doi morari de-o șchioapă, Tu ești, mamă), vânatul (Vânătorul) etc. Un arhetip cultural, frecvent uzitat de scriitori este drumul. Drumul eroului folcloric este un drum al cunoașterii, inițierii, devenirii, transformării destinului. Aceste semnificații își găsesc 146 materializarea în basmul modern Columb în Australia. Pentru a aduce o căldare de apă, personajul Mihu ajunge pe un tărâm care în accepția lui pare a fi Australia (tărâmul necunoscut, de poveste). În momentul călătoriei sale este capturat de către o armată de iepuri, care declară război castei vânătorilor. Aceștia (iepurii) sunt înarmați, vorbesc și se pregătesc de luptă. Personificarea ca mecanism al reflectării fantastice a forțelor naturii e utilizată în basm cu scopul de a evoca neputința omului în fața acestora. Asemeni unui personaj din poveștile fantastice, Mihu este salvat din temniță de un iepure, drept răsplată pentru o faptă bună anterioară a eroului. Poposind la lacul Zânelor, este pus în situația de a-și păzi hainele pentru a nu fi furate de către făpturile mitologice. Găsirea drumului spre casă aparține, de asemenea, convenționalului de poveste. Acest moment se realizează prin intermediarul Cocostârcul Nas-Lung, fiul împăratului Țugui. După o pregetare convențională, momentul se declanșează imediat ce este chemat un văr de al lui Nas-Lung, ca fiind mai umblat și cunoscător al drumului spre satul de baștină al protagonistului. Mihu pare a fi o proiecție a voinicului din basmul popular Tinerețe fără bătrânețe și viață fără de moarte (cu excepția faptului că nu împărtășește același destin). Plecat după apă în Australia, personajul refuză să se întoarcă acasă fără licoarea vitală, de aceea cocostârcii îl ajută să-și finalizeze călătoria cu succes. În numeroase texte ale creației populare orale, dar și în ritualurile tradiționale, întâlnim motivul lemnului în starea lui naturală, respectiv arbori de felurite specii, mulți fructiferi (măr, păr, dud, alun etc.), dar și specifici pădurilor (brad, tei, plop, salcie etc.), fiecare dintre ei având o predispoziție practică în concordanță cu ciclul existențial uman. Spiridon Vangheli se lasă fascinat de semnificațiile ancestrale ale simbiozei dintre om și arbore. În Pantalonia - țara piticilor un personaj își găsește leacul în legarea propriu-zisă de pomul din ogradă cu o funie. După expirarea celor trei zile convenționale, piticul coboară jos perfect sănătos. Copiii lui Vangheli își găsesc alinare în brațele bunelului nuc (Doi bunei), a teiului din ogradă (Teiul), a mărului din livadă (Isprăvile lui Guguță), a dudului de la poartă (Titirică). În nuvela Mătușa cu doi brazi, arborii veșnic verzi, constituie pentru bătrâna Nadea toiagul și mângâierea de la sfârșitul vieții. „Am doi băieți”, spune mătușa atunci când vin copiii să-i împodobească coniferii. În cultura românească bradul e una din cele mai frecvente variante ale Pomului vieții și ale Arborelui cosmic. E considerat copac-totem al protoromânilor. Simbolizând viața veșnică, tinerețea și vigoarea, mândria, curajul și verticalitatea (masculină), e prezent în ritul de nuntă (bradul mirelui) și de înmormântare, unde semnifică „tânărul nelumit” (neînsurat). Se crede că la nașterea unui prunc în munți apare un brad și se instaurează o osmoză durabilă între arbore și om. Moartea unuia din ei duce inevitabil la sfârșitul celui de al doilea. În literatura populară românească, dar și în a scriitorilor profesioniști, după cum putem observa, bradul e înconjurat de o adevărată aură poetică, fie în ipostaza de simbol al vieții, fie ca arbore 147 funebru sau ca simbol al tristeții [180, p. 24]. Un alt motiv folcloric prezent în proza lui Spiridon Vangheli este cel al păsării. Prozatorul reușește să reprezinte prin porumbeii personajului din miniatura Prietenii lui Bujor spiritul și inteligența copilului. Chiar și in Isprăvile lui Guguță, protagonistul povestioarelor găsește cel mai ingenios mod de a alina inimile și sufletele oamenilor. Drept mesaj din partea soțului plecat la armată, Guguță expediază unei femei un hulub de hârtie. În una din miniaturile sale Spiridon Vangheli ne dezvăluie semnificația spirituală a porumbeilor, ca fiind păsări divine, aducătoare de pace și liniște (Pasărea păcii). În cultura românească imaginea rândunicii legată de casă are semnificație sacră [141, p. 105]. De aceea, când primăvara nu revin la cuiburile lor șapte rândunici, doi cocostârci și o ciocârlie, personajele din Steaua lui Ciuboțel, leagă doliu la porțile caselor rămase fără păsări. Drept răsplată pentru bunătatea sufletească a lui Ciuboțel rândunicile aleg turnul lui pentru a-și dura cuiburile, astfel încât norocul și bunăstarea să nu-l părăsească niciodată. Purtând aceleași conotații ca ale motivului analizat anterior, imaginea cocostârcului e prezentă aproape în toate lucrările vangheliene. În spiritul autorului dramei Păsările tinereții noastre, Ion Druță, Spiridon Vangheli le plasează în țesătura prozelor sale anume pentru a reda viața de la sat, liniștită și cuminte, legătura omului cu pământul, care i-a dăruit viață și l-a crescut. Cu o nostalgie în suflet mărturisește naratorul pierderea cu timpul a acestei legături: „Erau singurii cocostârci prin părțile celea. S-au rărit casele cu stuf și satele au rămas fără cocostârci” (Păsările lui moș Petruț). Revenirea ciclică la cuibul său semnifică regenerarea, iar aceasta simbolizează sosirea primăverii. Prin urmare, în Păsărle lui moș Petruț bătrânul nu strică casa cea veche acoperită cu stuf, ci o lasă ca moștenire păsărilor pentru a avea an de an unde se întoarce. Cocostârcul reprezintă și grija copiilor față de părinții lor. În Cocostârcii cuplul ovipar își alege pentru cuib casa unor bătrâni, „care nu era cea mai frumoasă din sat”. Părăsiți de copii, bătrâna cu „obrazul încrețit și doi ochi să se uite spre poartă”, iar bătrânul cu „o cușmă de păr alb în cap și un toiag în mână”, își găsesc fericirea vieții în cele două păsări: „Când vedeau cocostârcii stând într-un picior pe acoperișul casei - parcă le venea inima la loc și casa li se părea plină” [303, p. 53]. Cocostârcul mai este considerat aducător de daruri și averi sau dătător de viață. Într-o legendă despre luptele moldovenilor cu turcii sesizăm această semnificație. După un timp îndelungat de asediere a cetății oștenii moldoveni au rămas fără mâncare, fără apă. Salvarea vine din partea acestei păsări care le aduce în cioc un strugure de poamă, astfel oștenii prind la puteri și câștigă bătălia. O altă tangență cu orizontul folcloric o descoperim în exploatarea convenționalului de poveste. Menționăm că basmele folclorice rămân a fi mituri și din punct de vedere funcțional. De multe ori acestea explică apariția unor elemente de relief, a unor comportamente ale animalelor, 148 a ciclurilor calendaristice, sancționează cunoscute ritualuri și reguli de conduită, distrează și entuziasmează pe ascultător cu faptele pline de noblețe sau de șiretenie ale eroilor. În proza lui Vangheli depistăm un spațiu al imaginarului, plăsmuit după cel folcloric (de poveste sau de baladă): realitatea poartă amprenta miraculosului, uneori aspirația eroului spre reprezentările spațiale invocă elemente de fantastic: are loc prelungirea cotidianului în imaginar. Personajele vangheliene, de exemplu, trăiesc povestea în lucrurile cele mai obișnuite (călătoria lui Guguță într-un butoi spre Marea Neagră și întâlnirea acestuia cu delfinii; călătoria lui Mihu în Australia și descoperirea împărăției iepurilor și a cocostârcilor, călătoria Ghiocicăi în împărăția nourilor după ploaie; antropomorfizarea oamenilor de zăpadă în Isprăvile lui Guguță și Steaua lui Ciuboțel, descoperirea lumii fantastice din barba lui Moș Crăciun de către Guguță, magia cușmei ca rezultat al faptelor bune ale băiatului, metamorfoza treptată a oamenilor de zăpadă în Ghiocica, apoi în plante de floarea-soarelui (ca o redare animată a ciclului calendaristic), sporirea puterilor prin adormirea în leagăn a adulților și prin încălțarea papucilor celor maturi etc). Imaginația individuală se împletește cu cea colectivă în vederea reprezentărilor fantastice. Sunt personificate ființele necuvântătoare: flora și fauna vorbesc, se sfătuiesc, luptă; forțele naturii capătă trăsături umane: nourii se joacă, stelele coboară pe pământ în ospeție la Ciuboțel; părțile corpului uman se antropomorfizează (Slugile lui Pintilie, Feciorii lui Ciuboțel). Prozatorul recurge la elementele de poveste pentru a trasa noi situații, tablouri, stări, scene și atitudini. Nu mimează, ci asimilează substanța basmului în sistemul personal de simboluri și viziuni. Eroii de poveste și baladă (Făt-Frumos, Ileana-Cosânzeana, Muma-Pădurii, Sătilă, Flămânzilă, Dârdâilă, Buzilă, zâne, calul zburător, Soarele, Luna) devin proiecții ale unor stări sufletești și atitudini morale, ca imagini ale frumosului și urâtului, ale binelui și răului; preponderența numerologiei magico-simbolice: 3, 7, 9 (denumiri de localități: Trei Iezi, Șapte Măguri; elemente spațiale: peste nouă mări și țări; stări sufletești: în al nouălea cer de fericire; suma obiectelor: trei nouri, trei omuleți verzi, trei zile, șapte copeici, șaptezeci și șapte de sănii, băiatul cu trei ochi, nouă colăcei etc.) ș.a. Dintre ființele năzdrăvane ale eposului folcloric (oaia năzdrăvană, câinele devotat) calul este cel mai des invocat (calul zburător, calul năzdrăvan care mănâncă jăratic, murgul - prietenul haiducului). Pe lângă enunțarea conotațiilor tradiționale sunt vehiculate și semnificații noi. Pentru a reda mai plastic copilăria în fuziune cu imaginea tradițională a satului Spiridon Vangheli recurge la pasajul despre calul alb cu ochi albaștri (Titirică), care, în fond, devine prietenul de joacă al copiilor din satul Cucuieți. Personaj din sistemul mitologiei populare românești, calul s-a afirmat destul de ambivalent în concepția poporului. Prin urmare, aria semantică a credințelor îl consideră: „când binecuvântat, când blestemat, când curat, când spurcat, când util, când păgubos, când binevoitor și benefic, când răuvoitor, când malefic, când 149 năzdrăvan și fermecat, când banal și nărăvaș etc.” [141, p. 47]. Racordat de prozator la lumea copilăriei, calul alb devine o prestanță a luminii, a soarelui și reprezintă măreția și nemurirea [100, p. 23]. De convenționalul poveștii folclorice ține și apariția personajelor: mătușa Dalba, moș Dalbu și Ucu. Plăsmuiți din zăpadă de către protagonistul din Steaua lui Ciuboțel și antropomorfizați modelează registrul fabulos al operei. Observăm și preluarea convențiilor privind formulele tipice de proză populară. Formula inițială: „Cică a fost odată demult, foarte demult” și formula finala: „Da Fulgu trăiește și azi în Cucuieți” marchează intrarea și ieșirea din fabulos. Atenționăm doar că naratorul inovează și introduce în formula inițială un element dubitativ, punând povestea pe seama spuselor altcuiva. „Cică”, adică se spune, fără a nega ca în basmul popular („a fost odată ca niciodată”), iar formula finală include o reflecție asupra realității sociale, alta decât în lumea basmului. Folclorismul creațiilor vangheliene este evident și prin abundența de termeni și expresii populare, regionalisme fonetice sau lexicale: „a face pe mortul în popușoi”, „a juca tananica”, „a avea orbul găinii”, „a face cu ou și oțet”, „a spune cai verzi pe păreți”, „a o face de oaie”, „a da tătarii”, „a adormi buștean”, „a-i face de petrecanie”, „hăisa cu vorba”, „cum-necum”, „harcea-parcea” etc. Din obiceiurile ciclului calendaristic este explorat, mai cu seamă, uratul la An Nou. Observăm împletite în țesătura prozei fragmente din poezia sărbătorilor de iarnă: „S-a sculat badea Vasile/ Într-o joi dimineață,/ S-a dus la arat, la semănat./ Scoate-ți colăcelul/ Că îngheață băiețelul./ Hăi, hăiii!/ La anul și la mulți ani!” [303, p. 96]; „Sara asta din ia sară/ Tare-i bună și ușoară./ Cu trei fire de mătasă/ Bine v-am găsit la masă!/ Și cu trei de busuioc/ Bine v-am găsit pe loc!/ Ian mai îndemnați, măi!/ Hăi, hăăăii!” [303, p. 93. Pentru comparație a se vedea subcompartimentul Plugușorul în 186, p. 35-41]. Creând o proză pentru copii, scriitorul recurge și la asimilarea elementelor din folclorul copiilor. Astfel observăm preluarea unor poezii-formule dedicate fenomenelor naturii, faunei, florei, cimilituri, numărători: „Nour, bour, îți dau iarbă,/ Scoate luna de sub barbă,/ Nour, bour, nu fi prost,/ Pune luna unde-a fost!” [303, p. 252]; „Unueli, buburuz,/ Ne-am ascuns într-un harbuz!” [303, p. 260]; „Nour, nour, împărat,/ Ce stai nour, încălțat?/ Nour, nour, mă asculți?/ Hai, descalță-te desculț!/ Poartă-ți piciorușele/ Pe la toate ușile...” [303, p. 239]; „Un pai,/ Un susai,/ Hei, tractorule, ce stai?/ N-are timp nenea Isai!” [303, p. 105]; „Mie una,/ Ție două -/ Și-ți mai dau și-o coadă nouă!” [303, p. 105]; „Vâjâieli/ Prin nuieli,/ Cotcodaci/ Prin copaci!” [303, p. 78]; „Nani, nani,/ Mâna mamei...” [303, p. 76]; „Lie, lie,/ Ciocârlie,/ Cântec dulce/ Din câmpie!” [303, p. 22] etc. [A se vedea: 186, p. 49, 50, 79, 81-82 etc.]; crearea micropoveștilor (Moși Crăciunii, Omul din cifra zero, Cum au dispărut piticii din sat); a legendelor (Pasărea 150 păcii, Cântărețul, Cetatea, Calul lui Mihu); a anecdotelor (Poftă mare!) etc. Scriitorul a încercat să se apropie de spiritul național, or, acest lucru ar fi fost imposibil fără materializarea poetică a etosului popular (deoarece, în fond, proza lui Vangheli e una cu un pronunțat caracter liric), fără valorificarea întregului potențial etico-moral al folclorului. Valoarea folclorismului lui S. Vangheli rezidă în libertatea creatoare, introducerea elementului personalizant, neabsorbit de cel folcloric, și reinterpretarea individuală în dependență de variatele preferințe etice și spirituale, de extinderea și nivelul osmozei cu folclorul, de specia valorificată, de finalitățile scripturale ale celui implicat în procesul de folclorizare. 3.8. Concluzii la capitolul 3: Capitolul dat a vizat abordarea aplicativă privind transfigurarea constituentelor etnofolclorice în operele literare ale prozatorilor români din Republica Moldova. 1. Analizate în parte și confruntate, prozele scriitorilor români din Republica Moldova dezvăluie individualitatea creatoare a autorilor, dar și aspectele comune în transfigurarea constituentelor etnofolclorice. Scriitorul George Meniuc a asimilat până la transfigurare estetică o gamă diversă de elemente etnofolclorice. Împletind elementele folclorice, alegorice și cele biografice, prozatorul reușește să creeze o proză mitico-folclorică de efervescență lirică, cu caracter ritualic autentic. Prozatorul este pasionat de interpretarea complexului de credințe tradiționale românești ce include teme și motive care respiră dintr-o tradiție universală. 2. Romancierul I. C. Ciobanu a valorificat din folclor momente ale experienței și înțelepciunii poporului, a preluat învățămintele ascunse în zicala și proverbul popular (segment explorat și de Vladimir Beșleagă, Vasile Vasilache, Ion Druță), a folosit pe larg elementul rustic pitoresc, a apelat nemijlocit la filozofia și etica populară, la descrierile etnografice a cadrului ritualic de performare a obiceiurilor populare de familie, calendaristice etc.; a surprins fundamentele spirituale ale poporului, legătura lui consangvină cu pământul și natura, valențele lui etice și morale, fiind apreciat de critica literară „pentru reproducerea fidelă a anumitor dimensiuni ale vieții satului moldovenesc” (M. Cimpoi). 3. Prozatorul V. Vasilache pe un fundal „cvasi-folcloric”, creează narațiuni moderne, cu elemente hipertextualizante, prin procedeul mimării naivității unui candid, a șireteniei țărănești, prin modelarea constantă și dezinvoltă a modalităților narative de sorginte folclorică, manifestând o atitudine subversivă prin abordarea alegorică și sugestiv-mitică a unor subiecte aparent absurde și „fataliste”. 4. D. Matcovschi pentru a reda peisajul liric, cadrul naturii de la țară ponderează atmosfera de poezie în proză prin elementele lirice și epico-lirice populare, creionând astfel o proză lirico-rapsodică de invocare a cultului rădăcinilor, al pământului, al casei, al focului din 151 vatră, al pragului, al părinților, al arborelui etc. 5. Vlad Ioviță este preocupat de valorificarea elementului liric și a poeziei mito-folclorice, a pitorescului și a genius loci, invocând un peisaj comun baladelor, poveștilor și legendelor populare, reflectând asupra existenței etnografice a țăranului, raționalizând complexul sistem de credințe și superstiții ale poporului român, prin dezvăluirea unei predilecții pentru fabulosul și inefabilul practicilor magice și prin exploatarea unor modalități discursive proprii patrimoniului cultural intangibil. 6. Spiridon Vangheli este atras în mod predilect de atmosfera de baladă, de basm, de legendă. Cultivând o proză pentru copii valorifică și din constituentele acestui domeniu spiritual destinat și creat de copii. Dimensiunile folclorismului lui S. Vangheli sunt puse în valoare de dezinvoltura creatoare a elementului personalizant, neasimilat de cel folcloric, și reconsiderarea individuală a unor constituente etnofolclorice în dependență de predilecțiile sale etice și spirituale, de proporțiile și nivelul interferenței cu folclorul, de specia valorizată, de orientările sale literare. 7. Folclorismul prozei în perioada literară 1960-1980 se caracterizează printr-o sinteză a diferitor elemente folclorice: lirica populară influențează romanul (D. Matcovschi, I. Druță); poemul valorifică eposul eroic, poezia existențialului familial este însușită de poezia lirică etc. Uneori chiar și în aceeași operă se substanțializează motive de cântec istoric și de bocet, poezie de ritual și baladă, blesteme și cântece de leagăn - simbioza fiind rezultatul măiestriei fiecărui scriitor de a transfigura sentimente și stări în variate forme. 8. Pe parcursul anilor, odată cu pătrunderea civilizației urbane în mediul rural, odată cu manifestarea unei destabilizări sociale, prozatorii apelează foarte des la simbol, la fapte și formule mito-folclorice, la convenționalul epicii populare, la atmosfera și cadrul rustic etc., care le oferă posibilitatea creării lumilor textuale opuse celor modernizante, supratehnologizante și care uneori descoperă subtexte subversive, în contradicție cu solicitările proletcultiste. 152 CONCLUZII GENERALE ȘI RECOMANDĂRI În cercetarea de față ne-am axat pe investigarea fenomenului de transfigurare estetică a constituentelor etnofolclorice în proza celor mai reprezentativi scriitori români din Republica Moldova din perioada anilor 1960-1980, din considerentele resurecției procesului literar și a orientării acestuia spre valorificarea patrimoniului cultural național. Au fost elucidate caracteristicile de bază ale manifestării fenomenului de folclorism la această etapă de revenire la origini, de reconsiderare a valorii literaturii scrise debarasată de ideologii și cantonări politice. Prezentul studiu propune o perspectivă folcloristică de investigare a diverselor modele de asimilare a elementelor etnofolclorice în țesătura epică a operelor literare, dictate nemijlocit de matricea spirituală a fiecărui scriitor în parte, de predilecțiile creative, de abilități, de cunoștințe și documentări în domeniul creației populare orale. Extinzând sfera observației analitice asupra perioadei literare în discuție, am constatat că explicarea și fundamentarea constituentelor etnofolclorice, din perspectiva folcloristicii și etnologiei ca discipline ale culturii populare, a reprezentat un obiectiv esențial pentru descifrarea mesajului dobândit în urma intertextualizării în cadrul operelor literare. Transformările survenite au fost dictate în mare măsură de modificările de context (a celui folcloric, autentic, în literar, neautentic) și de prezența laturii personale, individuale a scriitorului. Problema științifică soluționată constă în reevaluarea istorico-teoretică a modalităților de preluare, recontextualizare, asimilare organică și transfigurare estetică a componentelor etnofolclorice în proza basarabeană din perioada 1960-1980, fapt care a contribuit la formularea unei originale perspective etnofolclorice de abordare a interferențelor folclorico-literare având ca efect reconceptualizarea noțiunilor fundamentale de folclorism și constituente etnofolclorice în vederea reinterpretării și aprecierii valorice obiective a prozei scriitorilor basarabeni din perioada indicată. Examinarea interacțiunii constituentelor etnofolclorice și literaturii a adus o claritate în perceperea mecanismelor și a codului narativ care valorifică potențialul creativ folcloric. 1. Analizând diacronic procesul teoretizării acestei condiționări reciproce (creație colectivă—creație individuală), am descoperit un decalaj considerabil numeric de fundamentare teoretică între lucrările ce vizează pozițiile științei literaturii și cele ale folcloristicii. Mult mai complex și profund este întemeiat aspectul științifico-literar; cât privește cel folcloristic, acesta încă necesită o consolidare și sistematizare teoretică [132]. 2. În cercetările de ultimă oră se constată o reconsiderare substanțială a fenomenului interacțiunii folclorului cu literatura cultă. Am observat că în primele decenii ale secolului al XX-lea, în studiile la temă, nu este abordat nici unul din aspectele prezentate (științifico-literar sau folcloristic), materialul folcloric preluat (motive, imagini, simboluri etc.) este doar 153 consemnat, în acest fel demonstrându-se faptul că un scriitor sau altul a utilizat în opera sa creația imaterială a poporului [130, 132]. 3. În urma investigării interacțiunilor dintre creația populară orală și literatura scrisă, am ajuns la concluzia că la diferite etape ale evoluției fenomenului literar postbelic, modalitățile de implementare a tradițiilor literare clasice și folclorice au cunoscut o ramificare esențială, culminând cu procedeul transfigurării estetice a conținutului și formei folclorice [132]. 4. Reconstituirea cadrului conceptual al constituentelor etnofolclorice [138] a contribuit la determinarea repertoriului elementelor care interrelaționează în contextul tradițional al folclorului, în acest fel facilitându-ne investigarea acestora în contextualitatea literaturii culte. 5. Referindu-ne la formele codului folcloric, am stabilit predilecția scriitorilor pentru următoarele componente: semne, simboluri-arhetipuri culturale, prototipuri structurale (ale sistemului interrelațional al epicii populare), limbaj și mijloace specifice de expresie, metafore, motive, imagini, clișee, grupuri de rime, formule magice, reprezentări mitice, un sistem de credințe și superstiții comportamentale, o succesiune a executării cutumelor, secvențelor obiceiurilor, o viziune de ansamblu asupra lumii și existenței umane etc. [123, 124, 125, 126]. 6. În urma cercetării contextualității moderne narative am constatat că se manifestă o distanțare a literaturii scrise de folclor în procesul transfigurării artistice a constituentelor etnofolclorice, se creează un nou sistem artistic sintetic în care funcționează variate fenomene de consolidare a canoanelor literare și de transformare sau neutralizare a sensului primar emoțional al componentelor creației populare prin procedee stilistico-artistice inedite de valorificare a tezaurului folcloric, folosirea metodelor estetico-folclorice, a contrastului semantico-emoțional al imaginilor și celui al asocierilor dintre formele poetice [127, 128]. 7. Apelul frecvent la componentele folclorice în substanța narativă a textelor literare ale anilor 1960 demonstrează capacitatea scriitorilor de a rezista prin cultură, prin fenomenul conservării identității românești, în ciuda politicii de înstrăinare promovată de partid [130]. 8. Investigând diversele manifestări ale folclorismului, prin relevarea unor aspecte concludente în comparație cu alte perioade, necesare dezvoltării unor noi paradigme de cercetare în consonanță cu cerințele actuale ale științei despre folclor, am constatat că fenomenul dat în spațiul sovietic se caracterizează printr-un grad sporit de reproducere a actelor ritualice în afara contextului local originar, de imitare a motivelor proprii culturii populare, de definitivare a formei, de standardizare și uniformizare relativă a acesteia, de apariție a șabloanelor interpretative, de creare a faptelor de folclor în afara oricărei tradiții consolidate, de schimbare a conținutului, deoarece promovarea folclorului ca „bun de consum” era de a comunica un mesaj artistic, dar nu unul folcloric/tradițional [125, 129, 130, 133]. 9. Cât privește manifestarea folclorismului în procesul literar din Republica Moldova, am 154 constatat că acesta obține treptat o nuanță subversivă evidențiată, deoarece scriitorii, spre deosebire de profesioniștii altor domenii ale artei, interpretează libertatea controlată în direcția compromiterii canoanelor puterii totalitariste, ajungând prin resurecția faptelor etnofolclorice profunde să sublinieze problemele identitare naționale, adoptând uneori o formă sugestiv-parabolică, aluziv-ironică [128, 137]. 10. Din perspectivă estetică, anii ‘60 marchează inițierea dezinvolturii în crearea unor forme literare mai complexe și mai experimentate în urma relaționării cu folclorul. Se evidențiază noi individualități creatoare și modalități inedite de asimilare a constituentelor etnofolclorice, astfel încât folclorismul capătă un caracter estetic exponențial [130, 138]. 11. Din perspectivă semiotică am depistat elementele etnofolclorice, determinând calitatea, cantitatea și funcționalitatea lor, inclusiv și în afara sistemului, deoarece într-o operă artistică constituentele etnofolclorice trebuie să fie investigate separat, iar cel mai relevant - din punct de vedere al metamorfozei, căreia se supun în interiorul sistemului literar concret [136]. 12. În lucrare a fost examinat statutul constituentelor etnofolclorice în funcție de modificarea contextului autentic de manifestare tradițională și mutațiile survenite în urma intertextualizării lor în opera literară. A fost evaluată practica mitopoetică de revelare a eului creator ca o expresie a conștiinței auctoriale [124, 131, 134, 135]. 13. Examinarea modalităților de intertextualizare a elementelor etnofolclorice a permis, de asemenea, elucidarea fenomenului de dezagregare a bunurilor spirituale și estetice în creația scriitorilor contemporani, a rolului noțiunilor generale semantice și a invariantelor tematice în structura poetică a lucrărilor artistice, condiția de sincronizare și universalizare a valorilor în contextul literar european [123, 130]. Recomandări. Rezultatele cercetării, care se concentrează în mare parte pe reconsiderarea valorică a fenomenului relaționării folclorului cu literatura scrisă prin identificarea modalităților interferenței creației populare cu procesul literar românesc, precum și a depistării și examinării funcționalității motivelor, simbolurilor, imaginilor folclorice în textele narative ale prozatorilor anilor '60, pot fi utilizate la suplinirea unor cursuri universitare interdisciplinare de folclor, folcloristică, etnologie, teorie și istoria literaturii române contemporane, sugerând și noi subiecte de cercetare cum ar fi constituentele etnofolclorice și relațiile ei cu postmodernitatea literară românească. Rezultatele cercetării noastre se pot utiliza la întocmirea unor cursuri opționale pentru studenți, masteranzi, orientate pe investigarea funcționării complexe a practicilor intertextuale folclorice moderne. Teza ar putea constitui o contribuție consistentă pentru un studiu mai dezvoltat consacrat reconsiderării constituentelor etnofolclorice în contextul literaturii din Republica Moldova, incluzând și perioada postmodernă, la alcătuirea tezelor de licență/ master, elaborarea manualelor preuniversitare și universitare. 155 BIBLIOGRAFIE În limba română: 1. AFAȘM, 1946, ms. 5, f. 68; Jăvreni - Criuleni; inf. G. I. Crețu, 30 ani; culeg. M. C. Barcari. 2. AFAȘM, 1947, ms. 18, f. 34-35; Delacău - Grigoriopol; inf. E. Pogreban; culeg. V. Serbul. 3. AFAȘM, 1947, ms. 23, f. 54; Cocieri - Dubăsari; inf. Z. Popov, 45 ani; culeg. P. Crivițchi. 4. AFAȘM, 1947, ms. 23, f. 7; Cocieri - Dubăsari; inf. Ion N. Verlan, 72 ani; culeg. P. Crivițchi. 5. AFAȘM, 1947, ms. 7, f. 148; Doroțcaia - Dubăsari; inf. Gheorghe V. Ciobanu, 48 ani; culeg. M. Ipati. 6. AFAȘM, 1954, ms. 63, f. 91; Goian - Dubăsari; inf. Emilia V. Bronici, 24 ani; culeg. A. Novac 7. AFAȘM, 1961, ms. 138, f. 411; Doroțcaia - Dubăsari; inf. Irina I. Andronache, 22 ani; culeg. M. Savin, E. Bâtcă. 8. AFAȘM, 1973, ms. 254, f. 106; Tașlîc - Grigoriopol; inf. Alexandra M. Popov, 52 ani; culeg. G. Botezatu, I. Filip, I. Gancea. 9. Arhiva culegătorului, 1966; Dinăuți - Hotin; inf. Anghelina Găinuță, 66 de ani, culeg. V. Bejenaru. 10. Arhiva culegătorului, 1997; Chișinău; inf. M. Iliuț, 42 ani; culeg. M. Cocieru. 11. Arhiva culegătorului, 2003; Cocieri - Dubăsari; inf. Ludmila Cușnariov, 61 ani; culeg. T. Colac. 12. Arhiva culegătorului, 2007; Bozieni-Hâncești; inf. Niță Maria, n. a. 1928; culeg. M. Cocieru. 13. Alexandru Ion T. Relația poezie română „cultă” - folclor în contemporaneitate. În: Imagini și permanențe în etnologia românească. Chișinău: Știința, 1992, p. 30-36. 14. Alexandru Ion. Poezia română contemporană și folclorul. În: Anuarul Institutului de cercetări etnologice și dialectologice, seria A: Comunicări. București, 1961, p. 205-217. 15. Angelescu Silviu. Mitul și literatura. București: Univers, 1999. 158 p. 16. Antonescu Romulus Bogdan. Dicționar de simboluri și credințe tradiționale românești, 2009. Ediție digitală 2016. În: http://cimec.ro/Etnografie/Antonescu-dictionar/Dictionar-de-Simboluri-Credinte-Traditionale-Romanesti-a-b.html (vizitat la 11.05.2016). 17. Arhetipurile lui Jung. 10 mai 2013. În: https://coltulcultural.wordpress.com/2013/05/10/arhetipurile-lui-jung/ (vizitat la 21.03.2016). 156 18. Auraș, păcuraș: (din folclorul copiilor). Alcătuitor S. Vangheli. Chișinău: Literatura artistică, 1964. 51 p.; Ed. A 2-a. Chișinău: Lumina, 1976. 49 p.; Ed. A 3-a, Chișinău: Literatura artistică, 1990. 62 p. 19. Auzit-am din bătrâni: Legende moldovenești. Selecție și postfață de G. Botezatu. Chișinău: Literatura artistică, 1981. 160 p. 20. Axionova Lidia. Cântecul popular moldovenesc. Chișinău: Editura de Stat a Moldovei, 1958. 163 p. 21. Balazs Lajos. Folclor. Noțiuni generale despre folclor și poetica populară. Cluj Napoca: Scientia, 2003. 176 p. 22. Baldensperger Ferdinand. Literatura: creație, succes, durată. București: Univers, 1974. 312 p. 23. Bantoș Ana. Deschidere spre universalism. Literatura română din Basarabia postbelică. Chișinău: Tipografia Serbia, 2010. 345 p. 24. Bantoș Ana. Literatura română din Basarabia: între exilul și libertatea interioară. În: The 30th Annual Congress of the American Romanian Academy of Arts and Sciences (ARA). The Academy of Economic Studies of Moldova July 5-10, 2005: Proceedings. Chișinău: Central Publishing House, 2005, p. 810-812. 25. Băieșu Nicolae. Caloianul: geneza, aria de circulație, terminologia, funcția. În: Revista de etnologie, 2001, nr. 3, p. 144-161. 26. Băieșu Nicolae. Gheorghe Sion și folclorul. În: Știința, 1992, nr. 3, p. 12. 27. Băieșu Nicolae. Obiceiurile și folclorul sărbătorilor de iarnă (Tipologie. Corpus de texte etnografice și folclorice). Chișinău: Tipografia Centrală, 2014. Partea I, 836 p. 28. Băieșu Nicolae. Poezia populară moldovenească a obiceiurilor de Anul Nou. Chișinău: Știința, 1972. 236 p. 29. Băieșu Nicolae. Sărbători Domnești: (închinate Maicii Domnului și Mântuitorului). Studiu: Culegere de texte etnografice și folclorice. Vol. I. Chișinău: Cartea Moldovei, 2004. 448 p. 30. Bârlea Ovidiu. Istoria folcloristicii românești. Craiova: Aius PrintEd, 2010. 728 p. 31. Bârlea Ovidiu. Metoda de cercetare a folclorului. Alba Iulia: Reîntregirea, 2008. 340 p. 32. Bejenaru Ion. Folclor din Dinăuți. Chișinău: S. n., 2011. 356 p. 33. Berdan Lucia. Fețele destinului. Incursiuni în etnologia românească a riturilor de trecere. Iași: Editura Universității „Al. I. Cuza”, 1999. 227 p. 34. Bernea Ernest. Civilizația română sătească. București: Vremea, 2006. 168 p. 35. Bernea Ernest. Spațiu, timp și cauzalitate la poporul român. Ed. A 2-a. București: Humanitas, 2005. 327 p. 157 36. Bernea Ernest. Timpul la țăranul român: Contribuție la problema timpului în religie și magie. București: Tipografia „Bucovina” I. E. Torouțiu, 1941. 77 p. 37. Beșleagă Vladimir. Cumplite vremi. București: Litera-Internațional, Chișinău: Litera. 704 p. 38. Beșleagă Vladimir. Destine transnistriene. Chișinău: Prut Internațional, 2010. 396 p. 39. Beșleagă Vladimir. Drumul visurilor. În: Beșleagă Vladimir. La fântâna Leahului. Chișinău: Cartea moldovenească, 1963, p. 13-29. 40. Beșleagă Vladimir. Glas de frunze. În: Beșleagă Vladimir. La fântâna Leahului. Chișinău: Cartea moldovenească, 1963, p. 3-12. 41. Beșleagă Vladimir. Jurnal: 1986 - 1988. Chișinău: Prut Internațional, 2002. 402 p. 42. Beșleagă Vladimir. Puntea. În: Beșleagă Vladimir. La fântâna Leahului. Chișinău: Cartea moldovenească, 1963, p. 62-77. 43. Beșleagă Vladimir. Trei și un pod. În: Beșleagă Vladimir. La fântâna Leahului. Chișinău: Cartea moldovenească, 1963, p. 78-89. 44. Beșleagă Vladimir. Vacanța. În: Beșleagă Vladimir. La fântâna Leahului. Chișinău: Cartea moldovenească, 1963, p. 30-48. 45. Beșleagă Vladimir. Zbor frânt. Acasă. Chișinău: Literatura artistică, 1980. 550 p. 46. Beșleagă Vladimir. Zbor frânt. Ignat și Ana: Romane. Chișinău: Litera, 1997. 420 p. 47. Bilețchi Nicolae. Analize și sinteze critice. Chișinău: Elan Poligraf, 2007. 336 p. 48. Bilețchi Nicolae. Romanul și contemporaneitatea. Chișinău: Știința, 1984. 304 p. 49. Bilețchi Nicolae. Socialul în literatură: Avataruri și adevăruri. În: Literatura română postbelică. Integrări, valorificări, reconsiderări: manual - studii pentru școala universitară și cea preuniversitară. Chișinău: Tipografia Centrală, 1998, p. 49-64. 50. Bilețchi Nicolae. Suportul muzical al epicului și dramaticului. În: Consemnări critice. Chișinău: Cartea moldovenească, 1976, p. 134-155. 51. Blaga Lucian. Elogiu satului românesc: discurs rostit la 5 iunie 1937 în ședință solemnă. În: Monitorul Oficial și Imprimeriile Statului. București: Imprimeria Națională, 1937, p. 3-16. http://foaienationala.ro/elogiu-satului-romnesc-lucian-blaga.html (vizitat la 9. 11.2014). 52. Bogaci Gheorghe, Grecu Isac. Alexandru Donici: Opere. Chișinău: Lumina, 1966. 231 p. 53. Boldureanu Ioan. Cultură tradițională orală: Teme, concepte, categorii. Timișoara: Editura Marineasa, 2006. 99 p. 54. Botezatu Eliza. Cheile artei: Studiu asupra creației literare a lui George Meniuc. Ediție revăzută și completată. Chișinău: CEP USM, 2012. 195 p. 55. Botezatu Eliza. Descântecul și ruga. În: Botezatu Eliza. Poezia și folclorul: Puncte de joncțiune. Chișinău: Știința, 1987, p. 257-274. 158 56. Botezatu Eliza. Dialectica structurilor baladești. În: Botezatu Eliza. Poezia și folclorul: Puncte de joncțiune. Chișinău: Știința, 1987, p. 177-192. 57. Botezatu Eliza. Dumitru Matcovschi: între rapsodie și pamflet. În: Literatura română postbelică. Integrări, valorificări, reconsiderări: manual - studii pentru școala universitară și cea preuniversitară. Chișinău: Tipografia Centrală, 1998, p. 456-470. 58. Botezatu Eliza. Fascinația cântecului popular. În: Botezatu Eliza. Poezia și folclorul: Puncte de joncțiune. Chișinău: Știința, 1987, p. 193-222. 59. Botezatu Eliza. Motive și modalități ale poveștii în circulația literară. În: Botezatu Eliza. Poezia și folclorul: Puncte de joncțiune. Chișinău: Știința, 1987, p. 161-176. 60. Botezatu Eliza. O formă a lirismului folcloric: cântecul de leagăn. În: Botezatu Eliza. Poezia și folclorul: Puncte de joncțiune. Chișinău: Știința, 1987, p. 222-257. 61. Botezatu Eliza. Poezia meditativă moldovenească. Chișinău: Literatura artistică, 1977. 196 p. 62. Botezatu Eliza. Poezia și folclorul: Puncte de joncțiune. Chișinău: Știința, 1987. 288 p. 63. Botezatu Eliza. Transpunerea poetică a blestemului. În: Botezatu Eliza. Poezia și folclorul: Puncte de joncțiune. Chișinău: Știința, 1987, p. 257-274. 64. Braga Corin. De la arhetip la anarhetip. Iași: Polirom, 2006. 320 p. 65. Brătulescu Monica. Colinda românească: Index tipologic și bibliografic al colindei. București: Minerva, 1981. 349 p. 66. Breazu George. Patrium Carmen: Contribuții la studiul muzicii românești. Craiova: Scrisul românesc, 1941. 748 p. 67. Burghiu Iacob. Lebăda roșie. Chișinău: Literatura artistică, 1981. 192 p. 68. Burlacu Alexandru. Refracții în clepsidră (eseuri). Iași: Tipo Moldova, 2013. 366 p. 69. Burlacu Alexandru. Vladimir Beșleagă: Po(i)etica romanului. Chișinău: Gunivas, 2009. 124 p. 70. Butnaru Leo. Pledoarie pentru veridicitate. În: Patrimoniu: Almanahul bibliofililor din Moldova. Vol. 1. Chișinău: Literatura artistică, 1987, p. 316-318. 71. Butnaru Tatiana. Orientări folclorice în poezia postbelică din Basarabia (anii 1960 - 1980). Chișinău: Universitatea de Stat din Tiraspol, 2004. 215 p. 72. Butnaru Tatiana. Poetica folclorizării în creația lui Grigore Vieru: Suport de curs. Chișinău: Universitatea de Stat din Tiraspol, 2011. 47 p. 73. Butnaru Tatiana. Stilizări folclorice în poezia contemporană: Articole și studii literare. Chișinău: Universitatea de Stat din Tiraspol, 2012. 110 p. 74. Butnaru Tatiana. Viziuni și semnificații mitico-folclorice în poezia contemporană (anii 1960-1980). Chișinău: S. n., 2011. 200 p. 159 75. Buzilă Varvara. Hotarul și semnele de hotar în satul tradițional. În: Buletin științific, Muzeul Național de Etnografie și Istorie Naturală. Tom 14. Chișinău, 2004, p. 18-55. 76. Caracostea Dumitru. Critice literare. Vol. II. București: Fundația Regală pentru Literatură și Artă, 1944. 466 p. 77. Caracostea Dumitru. Poezia tradițională română: Balada poporană și doina. Vol. I. București: Editura pentru literatură, 1969. XXXVII + 418 p. 78. Caracostea Dumitru. Un examen de conștiință literară în 1915. În: Drum Drept, X. 1915, nr. 46, p. 731-734. 79. Caracostea Dumitru; Bârlea Ovidiu. Problemele tipologiei folclorice. București: Minerva, 1971. 356 p. 80. Cassian Maria Spiridon. O cale către România profundă. În: Chronos XXI: Platformă intelectuală a Democrației creștine: Civism, Atitudine și Responsabilitate, 2 decembrie 2012. http://www.chronos21.ro/2012/12/o-cale-catre-romania-profunda/ (vizitat la 03.12.2015). 81. Căutătorii de perle folclorice (texte folclorice culese de scriitorii moldoveni contemporani). Selecție, alcătuire, îngrijirea textelor, cuvânt introductiv și glosar de E. V. Junghietu și S. G. Moraru. Chișinău: Știința, 1984. 214 p. 82. Cântece de luptă și biruință. Chișinău: Cartea moldovenească, 1963. 314 p. 83. Cântece norodnice vechi moldovenești. Sub îngrijirea lui L. Corneanu. Chișinău: Școala sovietică, 1956. 164 p. 84. Cânteșe norodnișe moldovenești. Adunate și orânduite de L. Barschi și L. Cornfeld. Tiraspol: Editura de Stat a Moldovei, 1940. 201 p. 85. Cântice. Culegere alcăt. și red. de I. Balțan, B. Istru, G. Meniuc, red. Muzic. de D. Gherșfeld și A. Gurov. Chișinău: ESM, 1950. 101 p. 86. Ciaușanu Gheorghe F. Superstițiile poporului român în asemănare cu ale altor popoare vechi și noi. București: Saeculum I. O., 2007. 335 p. 87. Cibotaru Simion. Scriitorul și timpul: Studiu monografic asupra creației lui Emilian Bucov. Chișinău: Literatura artistică, 1979. 303 p. 88. Cimpoi Mihai ș. a. Vlad Ioviță dincolo de timp. Studii. Chișinău: Cartea Moldovei, 2005. 152 p. 89. Cimpoi Mihai. Alte disocieri. Chișinău: Cartea moldovenească, 1971. 255 p. 90. Cimpoi Mihai. Istoria literaturii române din Basarabia. București: Litera Internațional, 2003. 520 p. 91. Cimpoi Mihai. Întoarcerea la izvoare. Chișinău: Literatura artistică, 1985. 186 p. 160 92. Cimpoi Mihai. O istorie deschisă a literaturii române din Basarabia. Chișinău: Arc, 1997. 432 p. 93. Cimpoi Mihai. Un univers artistic. În: Maturitate: (culegere de studii literare și articole de critică). Alcătuire de S. Cibotaru, M. Cimpoi. Chișinău: Lumina, 1967, p. 299-314. 94. Cine-a zis doinu-doina. Alcătuitor E. Junghietu. Chișinău: Literatura artistică, 1981. 140 p. 95. Ciobanu Ion C. Codrii: Roman. Chișinău: Lumina, 1989. 350 p. 96. Ciobanu Ion C. Podgorenii: Roman. Chișinău: Literatura artistică, 1982. 512 p. 97. Ciobanu Ion C. Scrieri. Vol. 2. Chișinău: Literatura artistică, 1978. 612 p. 98. Ciobanu Ion C. Scrieri. Vol. 3. Chișinău: Literatura artistică, 1978. 678 p. 99. Ciobanu L. Harul poetic al cărturarului. În: Cultura. 1974, 14 decembrie, p. 10. 100. Ciobanu Maria, Negriu Dorina. Dicționar de motive și simboluri literare. Chișinău: S.n., 2005. 170 p. 101. Ciobanu-Tofan Alina. Spiritus loci. Variațiuni pe o temă: Studiu. Chișinău, Gunivas, 2001. 208 p. 102. Ciocanu Ion. Autenticitatea „ruralismului” în romanul „Povestea cu cucoșul roșu” de V. Vasilache. În: Literatura română postbelică. Integrări, valorificări, reconsiderări: manual -studii pentru școala universitară și cea preuniversitară. Chișinău: Tipografia Centrală, 1998, p. 319-326. 103. Ciocanu Ion. Cărțile din noi: Articole, eseuri, cronici literare. Chișinău: Pontos, 2011. 312 p. 104. Ciocanu Ion. Dialog continuu: Articole, eseuri. Chișinău: Literatura artistică, 1977. 268 p. 105. Ciocanu Ion. Dreptul la critică: Articole eseuri. Chișinău: Hyperion, 1990. 384 p. 106. Ciocanu Ion. Literatura română contemporană din Republica Moldova. Chișinău: Litera, 1998. 440 p. 107. Ciocanu Ion. Podurile vieții și ale creației. Studiu asupra creației literare a lui I. C. Ciobanu. Chișinău: Literatura artistică, 1978. 188 p. 108. Ciocanu Ion. Rigorile și splendorile prozei „rurale”: (Studiu asupra creației literare a lui Vasile Vasilache). Chișinău: Tipografia Centrală, 2000. 152 p. 109. Ciocanu Ion. Romanul „rural” postbelic în perspectivă estetică. Referat pentru obținerea titlului de doctor habilitat în filologie (în baza lucrărilor publicate). Chișinău, 2000. 45 p. 110. Ciocanu Ion. Spiritul autohton în nuvelistica anilor ‘60-‘70. În: Philologia, 2015, nr. 3-4, p. 8-20. 111. Ciocanu Ion. Vocația aforisticului. În: Ciocanu Ion. Dialog continuu: articole, eseuri. Chișinău: Literatura artistică, 1977, p. 201-216. 161 112. Ciocanu Vasile. Constantin Stamati și folclorul. În: Literatura moldovenească și folclorul. Chișinău: Știința, 1982, p. 143-159. 113. Ciocanu Vasile. Constantin Stamati: Viața și opera. Chișinău: Știința, 1981. 158 p. 114. Ciocanu Vasile. Contribuții istorico-literare. București: Editura Fundației Culturale Române, 2001. 282 p. 115. Ciompec Gheorghe. Motivul creației în literatura română. București: Minerva, 1979. 312 p. 116. Ciopraga Constantin. Mihail Sadoveanu. Fascinația tiparelor originare. București: Eminescu, 1981. 424 p. 117. Ciopraga Constantin. Personalitatea literaturii române. Iași: Princeps Edit, 2011. 418 p. 118. Cirimpei Victor. Generatorii înveselirii folclorice. În: Cirimpei Victor. Comicul folcloric, literar, politic-național. Chișinău: S. n., 2013, p. 18-28. 119. Cirimpei Victor. Schiță de mitologie autohtonă. În: Creația populară (Curs teoretic de folclor românesc din Basarabia, Transnistria și Bucovina). Chișinău: Știința, 1991, p. 150179. 120. Cirimpei Victor. Vladimir Beșleagă: naturalețea și comicul vorbirii populare. În: Cirimpei Victor. Comicul folcloric, literar, politic-național. Chișinău: Profesional Service, 2013, p. 215-231. 121. Ciubotaru Ion H. Obiceiuri funebre din Moldova în context național. Iași: Editura Universității „Al. I. Cuza”, 2014. 762 p. 122. Coatu Nicoleta. Metafora și discurs folcloric. În: Anuarul Institutului de Etnografie și Folclor „C. Brailoiu”, 1992, tom. 3, p. 177-188. 123. Cocieru Mariana. Configurații intertextuale ale cântecului folcloric în proza română din Basarabia. În: „Educația artistică: realizările trecutului și provocările prezentului”, conferința științifică internațională (2015; Chișinău). Educația artistică: realizările trecutului și provocările prezentului: Conferința științifică internațională dedicată aniversării a 75 de ani de învățământ artistic din Republica Moldova, 25-26 noiemb. 2015: Rezumatele comunicărilor. Chișinău: S. n., 2015 (Tipogr. „Grafema Libris”), p. 88-89. 124. Cocieru Mariana. Dimensiunea artistică a elementelor primordiale ale universului în proza din Basarabia (1960-1980). În: Simpozionul Internațional „Grigore Bostan-75: Probleme actuale de filologie română”. HepHÎB^: «Micro», 2015, p. 75-95. 125. Cocieru Mariana. Dimensiunea folclorică a creației lui Spiridon Vangheli. În: Philologia, 2015, nr. 5-6, p. 63-72. 126. Cocieru Mariana. Dimensiuni ale spațiului folcloric în „proza rurală” din Basarabia în anii 1960-1980. În: Metaliteratură, 2015, nr. 3-4, p. 92-103. 162 127. Cocieru Mariana. Efim Junghietu și paremiile transsubstanțiate în proza basarabeană. În: Folcloristul Efim Junghietu: (Din comunicările participanților la simpozionul științific în memoria lui E. Junghietu). Chișinău: „Grafema Libris” SRL, 2010, p. 25-34. 128. Cocieru Mariana. Elemente de folclor în proza lui Vlad Ioviță. În: Slova și muzica populară - componentă culturală a proceselor civilizatoare. Materialele conferinței științifice. Col. red.: Luminița Drumea, Svetlana Procop, Constantin Rusnac (et al.]. Chișinău: Periscop, 2008, p. 45-52. 129. Cocieru Mariana. Fascinația cântecului popular în proza scriitorilor basarabeni din anii 1960-1980. În: Simpozionul anual Perenitatea creației populare și contemporaneitatea (IV). Comunicări din 8 decembrie 2005/Îngrijirea ediției și redactarea: V. Cirimpei. Chișinău: Tipogr. UPS „Ion Creangă”, 2006, p. 35-42. 130. Cocieru Mariana. Fenomenul folclorismului în literatura artistică basarabeană a anilor ‘60. În: Limba și literatura română în spațiul etnocultural dacoromânesc și în diaspora/Volum îngrijit de Ofelia Ichim și Florin-Teodor Olariu. Iași: Editura Trinitas, 2003, p. 528-532. 131. Cocieru Mariana. Folclorul - document și inspirație în opera lui George Meniuc. În: Philologia, 2014, nr. 5-6, p. 41-55. 132. Cocieru Mariana. Folclorul și literatura scrisă: aspecte teoretice. În: Metaliteratură, 2011, nr. 1-2, p. 110-122. 133. Cocieru Mariana. Orizontul folcloric - verticala creației vangheliene: simboluri, motive semnificații. În: „Filologia modernă: realizări și perspective în contextul european”, Colocviul Internațional (2012; Chișinău). Colocviul Internațional „Filologia modernă: realizări și perspective în contextul european. Abordări interdisciplinăre în cercetarea lingvistică și literară”: Cercetarea filologică între tradiție și inovare, 11-12 oct. 2012. Coord. Inga Druță, Viorica Răileanu. Ed. A VI-a. Chișinău: Institutul de Filologie al AȘM, 2015 (Tipogr. „Elan Poligraf”), p. 151-160. 134. Cocieru Mariana. Rădăcini etnofolclorice în proza lui Dumitru Matcovschi. În: Metaliteratură, 2007, nr. 3-4 (16), p. 117-120. 135. Cocieru Mariana. Simbolul apei transsubstanțiat în folclorul și literatura scrisă. În: Filologia modernă: realizări și perspective în context european (editia a IV-a). Abordări interdisciplinare în cercetarea lingvistică și literară. (In memoriam acad. S. Berejan), [materialele colocviului intern., 10-12 noiemb. 2010, Chișinău - Bălți]. Coord.: V. Răileanu, N. Corcinschi. Chișinău: S. n., 2012, p. 139-147. 136. Cocieru Mariana. Valențe educativ-estetice ale folclorului și valorificarea acestora în literatura pentru copii. În: Dimensiunea europeană a educației artistice și culturale: Forum Cultural Internațional (26 februarie 2015, Chișinău). Dimensiunea europeană a educației 163 artistice și culturale: Materialele Forumului Cultural Internațional, 26 februarie 2015, Chișinău/col. red. Gheorghe Perju (red. - Șef) [et al.]. Chișinău: Grafema Libris, 2015, p. 158-164. 137. Cocieru Mariana. Valoarea estetică a constituentelor mitico-folclorice în „Povestea cu cocoșul roșu” de V. Vasilache. În: Philologia, 2015, nr. 3-4, p. 58-69. 138. Cocieru Mariana. Conceptualizarea constituentelor etnofolclorice din perspectivă etnologică. În: Metaliteratura, 2016, nr. 1 (42), p. 85-97. 139. Colac Tudor. Nistrule, apleacă-ți malul...: Folclor poetic din Transnistria. Chișinău: GrafemaLibris, 2004. 216 p. 140. Colinda nr. 93. Maica Domnului, ospitalitatea și bunăvoința pomilor și dobitoacelor. În: Mocanu Maria. Colinde din sudul Basarabiei. Chișinău: S. n., 2007, p. 142-144. 141. Coman Mihai. Bestiarul mitologic românesc. București: Editura Fundației Culturale Române, 1996. 262 p. 142. Coman Mihai. Mitologie populară românească: Viețuitoarele pământului și ale apei. Vol. I. București: Minerva, 1986. 233 p. 143. Coman Mihai. Mitologie populară românească: Viețuitoarele văzduhului. Vol. II. București: Minerva, 1988. XVIII+196 p. 144. Comanici Germina. Ramura verde în spiritualitatea populară. București: Editura Etnologică, 2004. 250 p. 145. Conăcării: (folclor de nuntă). Alcătuire de S. Vangheli și prefață de G. Meniuc. Chișinău: Lumina, 1967. 108 p. 146. Constantinescu Nicolae. Lectura textului folcloric. București: Minerva, 1986. 236 p. 147. Corbu Haralambie. Alecsandri și teatrul. Chișinău: Cartea moldovenească, 1973. 328 p. 148. Corbu Haralambie. Alecu Russo și cultura populară. În: Corbu Haralambie. Scriitorul și procesul literar: (Studii de istorie și critică literară). Chișinău: Literatura artistică, 1980. 448 p., p. 97-114. 149. Corbu Haralambie. Constantin Negruzzi. În: Corbu Haralambie. Scriitorul și procesul literar: (Studii de istorie și critică literară). Chișinău: Literatura artistică, 1980, p. 62-70. 150. Corbu Haralambie. Cu privire la noțiunile de popor și poporaneitate în literatură. În: Literatura moldovenească și folclorul. Chișinău: Știința, 1982, p. 34-64. 151. Corbu Haralambie. Folclorul în creația și conștiința artistică a lui Constantin Negruzzi. În: Literatura moldovenească și folclorul. Chișinău: Știința, 1982, p. 65-110. 152. Corbu Haralambie. Letopiseț al timpului: Studiu monografic despre creația literară a lui Andrei Lupan. Chișinău: Literatura artistică, 1982. 297 p. 164 153. Corbu Haralambie. Scriitorul și procesul literar: (Studii de istorie și critică literară). Chișinău: Literatura artistică, 1980. 448 p. 154. Corneanu Leonid. Zicători vechi moldovenești. În: Octombrie, 1940, nr. 5-6, p. 155. Coroban Vasile. Romanul moldovenesc contemporan. Chișinău: Cartea moldovenească, 1969. 380 p. 156. Cosma Valer Simion. Etnologie: tradiție și șpriț [diponibil online]. 2010. https://cititordeproza.wordpress.com/2010/04/27/etnologie-traditie-si-sprit/ (văzut la 19.02.2016). 157. Cu cât cânt, atâta sânt: Antologie a liricii populare. Ediție îngrijită și studiu introductiv de Ovidiu Papadima. București: Editura pentru literatură, 1963. 607 p. 158. Cuisenier Jean. Tradiția populară. Traducere de Nora Rebreanu Sava. Cluj-Napoca: Casa Cărții de Știință, 2005. 112 p. 159. Culegere de proverbe, zâcători, ghicitori, cimilitori și expresii norodnice moldovenești, alcătuită de L. Corneanu. Chișinău: Școala sovietică, 1952. 224 p. 160. Curticeanu Valentina M. Critica și modelul: Însemnări critice. București: Eminescu, 1986. 133 p. 161. Curuci Leonid. Aspecte ale artei eminesciene. Chișinău: Cartea moldovenească, 1966. 163 p. 162. Damian Liviu. Îngânduratele porți. Chișinău: Cartea moldovenească, 1975. 136 p. 163. Dicționar de proverbe și zicători românești. Alcătuire, prefață Grigore Botezatu și Andrei Hâncu. București-Chișinău: Litera-International, 2001. 268 p. 164. Dima Alexandru. Zăcăminte folclorice în poezia noastră contemporană. București: Fundația pentru Literatură și Artă „Regele Carol II”, 1936. 93 p. 165. Dolgan Mihail. Crez și măiestrie artistică. Chișinău: Literatura artistică, 1982. 318 p. 166. Dolgan Mihail. În loc de argument. În: Literatura română postbelică. Integrări, valorificări, reconsiderări: manual - studii pentru școala universitară și cea preuniversitară. Chișinău: Tipografia Centrală, 1998, p. 7-16. 167. Dolgan Mihail. Sursele lirismului druțian: stilistica discursului. În: Opera lui Ion Druță: Univers artistic, spiritual, filozofic (Exegeze critice asupra operei: monografie colectivă). Vol II. Chișinău: CEP USM, 2004, p. 100-117. 168. Donos Alexandru. Primele două volume (Fragment). În: Nicolae Băieșu - o viață închinată valorificării folclorului. Omagiu - 80. Chișinău: Profesional Service, 2014, p. 330-333. 169. Druță Ion. Scrieri în 4 volume. Vol. I. Chișinău: Literatura artistică, 1989. 534 p. 170. Druță Ion. Scrieri. În patru volume. Vol. II. Roman, nuvele. Chișinău: Literatura artistică, 1989 (1990). 496 p. 165 171. Druță Ion. Scrieri. În patru volume. Vol. III. Biserica albă: Roman; Clopotnița: Povestire. Chișinău: Hyperion, 1990. 552 p. 172. Eliade Mircea. Aspecte ale mitului. În românește de Paul G. Dinopol. Prefață de Vasile Nicolescu. București: Univers, 1978. 196+XIV p. 173. Eliade Mircea. Drumul spre centru. Antologie alcătuită de Gabriel Liiceanu și Andrei Pleșu. București: Univers, 1991. 608 p. 174. Eliade Mircea. Fragmentarium. București: Humanitas, 2003. 171 p. 175. Eliade Mircea. Meșterul Manole: studii de etnologie și mitologie. Iași: Editura Junimea, 1992. 336 p. 176. Eliade Mircea. Mitul eternei reîntoarceri. București: Univers Enciclopedic, 1999. 156 p. 177. Eliade Mircea. Mituri, vise și mistere. București: Univers enciclopedic, 1998. 242 p. 178. Eliot T. S. Eseuri alese: critica literară. Traduceri de Petru Creția și Virgil Stanciu. Prefață de Ștefan Stoenescu. București: Humanitas Fiction 2013. 473 p. 179. Eretescu Constantin. Folclorul literar al românilor: O privire contemporană. București: Compania, 2004. 328 p. 180. Evseev Ivan. Dicționar de simboluri și arhetipuri culturale. Timișoara: Amarcord, 1994. 223 p. 181. Evseev Ivan. Simboluri folclorice. Lirica de dragoste și ceremonialul de nuntă. Timișoara: Facla, 1987. 224 p. 182. Făt-Frumos și Lupul de fier. În: Povești populare moldovenești. Selecție și prefață de Grigore Botezatu. Chișinău: Literatura artistică, 1982, p. 7-22. 183. Fenomenul artistic Ion Druță (Monografie colectivă internațională). Vol. 4. Chișinău: S. n., 2008. 756 p. 184. Fochi Adrian. Estetica oralității. București: Minerva, 1980. 415 p. 185. Folclor românesc de la est de Nistru, de Bug, din nordul Caucazului: (Texte inedite). Alcătuire, îngrijirea textelor, comentarii, glosar, bibliografie, imagini: Nicolae Băieșu, Grigore Botezatu, Ion Buruiană [et. al.]. Vol. II. Chișinău: S. n., 2009. 560 p. 186. Folclorul copiilor. Alcătuire: Nicolae Băieșu. Chișinău: Arc, 2015. 164 p. 187. Folclorul copiilor. Alcătuirea, articolul introductiv și comentariile de Nicolae Băieșu. Chișinău: Știința, 1978. 181 p. 188. Gațac Victor. Romanul și folclorul: (Ion Druță: „Povara bunătății noastre”). În: Opera lui Ion Druță: Univers artistic, spiritual, filozofic (Exegeze critice asupra operei: monografie colectivă). Coordonator, redactor științific: M. Dolgan. Vol I, Chișinău: CEP USM, 2004, p. 158-183. 166 189. Gavrilov Anatol. În căutarea de noi repere pe drumul gândirii: Studii, articole, comunicări, prelegeri, fragmente. Chișinău: S. n., 2013. 500 p. 190. Gavrilov Anatol. Proza rurală, sămănătorismul și problema sincronizării. În: Metaliteratura, 2003, nr. 7, p. 29-33. 191. Gârlea Olesea. Matricea mitică în romanul Povestea cu cocoșul roșu și nuvela Surâsul lui Vișnu de Vasile Vasilache (II). În: Metaliteratura, 2008, nr. 5-6 (19), p. 104-110. 192. Gârlea Olesea. Mit și ficțiune artistică în opera literară. Chișinău: Profesional Service, 2013. 184 p. 193. Ghilaș Ana. Modelul epico-etnic „bonus pastor” și romanul „Povestea cu cocoșul roșu” de V. Vasilache. În: Literatura română postbelică. Integrări, valorificări, reconsiderări: manual - studii pentru școala universitară și cea preuniversitară. Chișinău: Tipografia Centrală, 1998, p. 327-336. 194. Ghilaș Ana. Romanul anilor ‘60. Modelul bonus pastor (material științifico-didactic). Chișinău: CEP USM, 2006. 120 p. 195. Ghilaș Ana. Romanul lui Vladimir Beșleagă (valențe psihanalitice). În: Akademos, 2011, nr. 2(21), p. 135-137. 196. Glodeanu Gheorghe. „Experimentatorul” Mihail Sadoveanu sau poetica romanului-povestire. În: Glodeanu Gheorghe. Poetica romanului interbelic: O tipologie posibilă. București: Ideea europeană, 2007, p. 278-296. 197. Gorovei Artur. Credințe și superstiții ale poporului român. București: Librăriile Socec & Comp., Pavel Suru, C. Sfetea, 1915. 466 p. 198. Grati Aliona. Cuvântul celuilalt. Dialogismul romanului românesc. Chișinău: S.C.Profesional Service SRL, 2011. 333 p. 199. Hasdeu B. P. Etymologicum Magnum Romaniae. Dicționarul limbei istorice și poporane a românilor lucrat după dorința și cheltuiela M. S. Regelui Carol I sub auspiciele Academiei Române. Vol 3. Bucuresci: Stabilimentul Grafic I. V. Socecu, 1893. 575 p. 200. Horea Ioana. Teorie și creație în expresie literară modernă. Rezumat al tezei de doctor. Oradea, 2007. 20 p. 201. Hropotinschii Andrei. Evoluția prozei contemporane. Chișinău: Literatura artistică, 1978. 304 p. 202. Hropotinschii Andrei. Problema vieții și a creației. Chișinău: Literatura artistică, 1988. 344 p. 203. Hropotinschii Andrei. Revelația slovei artistice. Chișinău: Literatura artistică, 1979. 344 p. 204. Hropotinschii Andrei. Treptele creației - trepte ale măiestriei: Studiu asupra creației literare a lui V. Beșleagă. Chișinău: Literatura artistică, 1981. 240 p. 167 205. Ibrăileanu Garabet. Note și impresii. Iași: Viața românească, 1920. 255 p. 206. Ineluș-învârtecuș: (din folclorul copiilor). Alcătuirea și comentariile de N. Băieșu și S. Vangheli. Chișinău: Lumina, 1969. 213 p. 207. Ioviță Vlad. Dincolo de ploaie: nuvele. Chișinău: Literatura artistică, 1979. 328 p. 208. Ioviță Vlad. Friguri: nuvele. Chișinău: Literatura artistică, 1985. 427 p. 209. Ispas Sabina, Truță Doina. Propuneri pentru catalogul liricii orale românești. În: Revista de Etnografie și Folclor, 1974, tom. 19, nr. 2, p. 113-152. 210. Jolles Andre. Forme simple: Legenda sacră. Legenda eroică. Mythos-ul. Ghicitoarea. Zicala. Cazul. Memorabilul. Basmul. Gluma. Trad. de Iulia Zup; text revăzut de Grigore Marcu. Iași: Editura Universității „Al. I. Cuza”, 2012. 336 p. 211. Junghietu Efim. Cântecele de război. În: Creația populară (Curs teoretic de folclor românesc din Basarabia, Transnistria și Bucovina). Chișinău: Știința, 1991, p. 689-693. 212. Junghietu Efim. Folclor moldovenesc din perioada Marelui război pentru apărarea Patriei. Chișinău: Știința. 1972. 353 p. 213. Lazăr Ioan Șt. Recurența în procesul creației populare. O introducere în gramatica topos-urilor folclorice. USA: Lulu. 2009. 259 p. 214. Lăzărescu George. Dicționar de mitologie. București: Casa Editorială Odeon, 1992. 310 p. 215. Levit Froim. Studii de istorie literară. Chișinău: Cartea moldovenească, 1971. 296 p. 216. Literatura moldovenească și folclorul. Chișinău: Știința, 1982. 270 p. 217. Lorinț Florica, Eretescu Constantin. „Moșii” în obiceiurile vieții familiale. În: Revista de etnografie și folclor, 1967, nr. 4, p. 299-308. 218. Lotman Iurie M. Studii de tipologie a culturii. În românește de Radu Nicolau. București: Univers, 1974, p. 15-69. http://www.preferatele.com/docs/romana/noi/-i-m-lotman-studii-d2162010225.php (vizitat la 21.03.2016). 219. Lovinescu Eugen. Istoria literaturii române contemporane. Chișinău: Litera, 1998. 382 p. 220. Lungu-Ploaie Raisa. Dragostea de peste o viață: Roman. Chișinău: Literatura artistică, 1982. 352 p. 221. Lupan Ana. Țarină fără plugari. În: Lupan Ana. Scrieri alese. Chișinău: Literatura artistică, 1981, p. 5-200. 222. Lupan Andrei. În arhaica voroavă. În: Cultura, 1974, 14 decembrie, p. 8. 223. Malarciuc Gheorghe. Scrisori din casa părintească. Chișinău: Literatura artistică, 1980. 288 p. 224. Manu Emil. Sinteze folclorice în poezia lui Octavian Goga. În: Izvoare folclorice și creație originală. București: E. A. R. S. R., 1970, p. 45-76. 168 225. Marian Simion Fl. Ornitologia poporană română. Vol. II. Cernăuți: Tipografia lui R. Eckhardt, 1883. 423 p. 226. Marino Adrian. Hermeneutica lui Mircea Eliade. Cluj-Napoca: Dacia, 1980. 478 p. 227. Matcovschi Dumitru. Bătuta. Chișinău: Literatura artistică, 1979. 288 p. 228. Matcovschi Dumitru. Duda. Chișinău: Cartea Moldovenească, 1973. 276 p. 229. Matcovschi Dumitru. Focul din vatră. Chișinău: Literatura artistică, 1982. 230 p. 230. Matcovschi Dumitru. Toamna porumbeilor albi. Chișinău: Literatura artistică, 1986. 219 p. 231. Mănucă Dan. Lectură și interpretare. Un model epic. București: Minerva. 240 p. 232. Meniuc George. Cântecele noastre bătrânești de voinicie. În: Octombrie, 1945, nr. 2, p. 122-127. 233. Meniuc George. Cântecele noastre bătrânești despre Codreanu. În: Tineretul Moldovei, 1945, 18 octombrie, p.. 234. Meniuc George. Interior cosmic. Chișinău: Litera, 1998. 313 p. 235. Meniuc George. Însemnările despre folclor. În: Tineretul Moldovei, 1945, 16 martie, p. 236. Meniuc George. Pagini de corespondență. Ed. Îngrijită, st. Introductiv, note și comentarii de Elena Țau; coord. Valeriu Nazar. Chișinău: Grafema Libris, 2010. 520 p. 237. Meniuc George. Răvașul ploilor: Proze. Chișinău: Literatura artistică, 1986. 480 p. 238. Mica colecțiune de superstițiile poporului român (deosebite credințe și obiceiuri) adunate de George S. Ioneanu. Buzeu: Editura Librăriei Modernă A. Davidescu, 1888. 90 p. 239. Moldova: Revistă ilustrată de atitudine civică. 1997, nr. 10-12, p. 8. 240. Muntean George. Interpretări și repere. Iași: Junimea, 1982. 285 p. 241. Niculiță-Voronca Elena. Datinile și credințele poporului român adunate și așezate în ordine mitologică. Vol. I. Iași: Polirom, 1998. 504 p. 242. Olteanu Andrei Gh. Folclor și literatură cultă. Brașov: Orientul latin, 1994. 166 p. 243. Olteanu Antoaneta. Metamorfozele sacrului. Dicționar de mitologie populară. București: Paideia, 1998. 382 p. 244. Oprea Mitrofan. Cântece norodnice moldovenești, 1940. 245. Oprea Mitrofan. Povestiri și povești. Chișinău: Editura de Stat a Moldovei, 1954. 210 p. 246. Oprea Mitrofan. Povestiri și povești. Chișinău: Literatura artistică, 1978. 115 p. 247. Oprișan Ion. La hotarul dintre lumi: studii de etnologie românească. București: Saeculum I. O., 2006. 560 p. 248. Oprișan Ion. Modernism folcloric. În: Temelii folclorice și orizont european în literatura română. București: Ed. A. R. S. R., 1971, p. 448-454. 169 249. Oprișan Ion. Prezența multiplă a culturii populare în literatura contemporană. În: Temelii folclorice și orizont european în literatura română. București: Ed. A. R. S. R., 1971, p. 353466. 250. Pamfile Tudor. Cerul și podoabele lui după credințele poporului român. București: Librăriile Socec & Comp., Pavel Suru, C. Sfetea, 1915. 202 p. 251. Pamfile Tudor. Mitologie românească. Vol. II: Comorile. București: Librăriile Socec & Comp., Pavel Suru, C. Sfetea, 1916. 71 p. 252. Papadima Ovidiu. Literatura populară română: Din istoria și poetica ei. București: EPL, 1968. 726 p. 253. Papadima Ovidiu. O viziune românească a lumii: Studiu de folclor. Edița a II-a, revizuită. București: Editura Saeculum I. O., 1995. 192 p. 254. Pavel Corina. Speranțe pentru muzica traditionala? Una singura: Speranta Radulescu. În: Formula AS, 2010, nr. 907. http://www.formula-as.ro/2010/907/lumea-romaneasca-24/sperante-pentru-muzica-traditionala-una-singura-speranta-radulescu-12167(vizitat la 09.11.2014). 255. Pavelescu Gheorghe. Mana în folklorul românesc: Contribuții pentru cunoașterea magicului. Sibiu: Tiparul Krafft & Drotleff S. A., 1944. 132 p. 256. Pavelescu Gheorghe. Pasărea suflet. Contribuții pentru cunoasterea cultului morților la românii din Transilvania. În: Anuarul Arhivei de Folklor (București), 1942, vol. VI, p. 3341. 257. Pillat Ion. Tradiție și literatură. București: Casa Școalelor, 1943. 322 p. 258. Poezia lirică populară. Alcătuirea, articolul introductiv și comentariile de I. D. Ciobanu. Chișinău: Știința, 1975. 376 p. 259. Pop Dumitru. Obiceiuri populare în tradiția românească. Cluj-Napoca: Dacia, 1989. 216 p. 260. Pop Mihai, Ruxăndoiu Pavel. Folclor literar românesc. București: Editura Didactică și Pedagogică, 1991. 304 p. 261. Pop Mihai. Caracterul formalizat al creațiilor orale. În: Secolul 20, 1967, nr. 5, p. 155-161. 262. Pop Mihai. Cercetările interdisciplinare și studiile de poetică și stilistică în teoria folcloristică a lui O. Densusianu. În: Revista de folclor, 1966, nr. 5-6, p. 443-449. 263. Pop Mihai. Folclor românesc: teorie și metodă. Vol. I. București: Grai și suflet - cultura națională, 1998. 357 p. 264. Pop Mihai. Folclorul în contemporaneitate. În: Revista de etnografie și folclor, 1971, tom. 16, nr. 5, p. 351-360. 265. Pop Mihai. Îndreptar pentru culegerea folclorului. București: Comitetul de Stat pentru Cultură și Artă, 1967. 112 p. 170 266. Pop Mihai. Metode noi în cercetarea structurii basmelor. În: Folclor literar. Vol. I. Timișoara: Universitatea din Timișoara, 1967, p. 5-13. 267. Pop Mihai. Noi orientări în studiile de folclor. În: Revista de folclor, 1958, nr. 4, p. 7-28. 268. Pop Mihai. Realizări și perspective în folcloristica românească. În: Revista de folclor, 1970, nr. 1, p. 3-10. 269. Pop Mihai. Tradiție și înnoire în folclorul român contemporan. În: Analele Universității „C. I. Parhon”, Seria Științe sociale - Filologie (București), 1959, tom. VIII, nr. 15, p. 39-48. 270. Popa Caracaleanu Camelia. Transfigurarea fondului folcloric în nuvelele lui Gala Galaction. Alexandria: Tipoalex, 2001. 254 p. 271. Popovici Constantin. Eminescu: Viața și opera. Chișinău: Cartea moldovenească, 1976. 575 p. 272. Popovici Constantin. Ion Creangă și basmul est-slav: (studiu de literatură comparată). Chișinău: Cartea moldovenească, 1967. 215 p. 273. Portnoi Ramil. Andrei Lupan. Chișinău: Editura de Stat a Moldovei, 1958. 213 p. 274. Portnoi Ramil. Ion Creangă. Chișinău: Cartea moldovenească, 1966. 202 p. 275. Poveștile lui moș Trifan [Baltă]. Alcătuire și prelucrare literară de L. Barschii, V. Roșca și I. [C.] Ciobanu. Chișinău: Școala sovietică, 1955. 150 p. 276. Prepeliță Mihai. Îmblânzirea curcubeului. Chișinău: Literatura artistică, 1981. 268 p. 277. Proverbe și zicători. Alcătuirea, articolul introductiv și comentariile de E. Junghietu. Chișinău: Știința, 1981. 320 p. 278. Rebreanu Liviu. Laudă țăranului român: Discurs rostit la 29 mai 1940 în ședință publică solemnă cu răspunsul d-lui I. Petrovici. București: Monitorul Oficial și Imprimeriile Statului, Imprimeria Națională, 1940. https://pongogonzo.wordpress.com/2013/06/14/liviu-rebreanu-lauda-taranului-roman/ (vizitat la 12.09.2015). 279. Romanenco Nicolae. Bogdan Petriceicu Hasdeu: Viața și opera (1936-1907). Chișinău: Editura de Stat a Moldovei, 1957. 194 p. 280. Russev Eugeniu. Condeierul patriot - Dosoftei. În: Nistru, 1974, nr. 6, p. 118-130. 281. Russev Eugeniu. Slova cronicărească - ecoul bătrânei Moldove: Studii istorico-literare. Chișinău: Cartea Moldovenească, 1973/1974. 276 p. 282. Rusu Liviu. Viziunea lumii în poezia noastră populară. București: Editura pentru literatură, 1967. 332 p. 283. Rusu Valeriu. Note. În: Papahagi Tache. Mic dicționar folkloric: Spicuiri folklorice și etnografice comparate. București: Minerva, 1979, p. 501-540. 284. Ruști Doina. Dicționar de simboluri din opera lui Mircea Eliade. Ed. A 3-a rev. și adăug. București: Tritonic, 2005. 206 p. http://doinarusti.ro/Dictionar.htm (vizitat la 12.09.2015). 171 285. Ruxăndoiu Pavel. Folclorul literar în contextul culturii populare românești. București: Editura „Grai și suflet - cultura națională”, 2001. 568 p. 286. Saca Serafim. Aici și acum: 33 confesiuni sau profesiuni de credință. Chișinău: Lumina, 1976. 284 p. 287. Stamati-Zaharia Viorica. Eseu despre proza lui Vlad Ioviță. Timișoara: Augusta, Artpress, 2007. 150 p. 288. Stanomir Ioan. Focul tradiției. În: LaPunkt, 11 august 2013. http://www.lapunkt.ro/2013/08/11/focul-traditiei/ (vizitat la 02.02.2016). 289. Suiogan Delia. Forme de interacțiune între cult și popular. Baia Mare: Editura Ethnologică și Editura Universității de Nord Baia Mare, 2006. 178 p. 290. Și cânt codrului cu drag: Folclor moldovenesc din sate nord-caucaziene. Culegere, alcătuire, descifrare și prefață de I. Mironenco. Chișinău: Literatura artistică, 1987. 132 p. 291. Taine Hippolyte Adolphe. Pagini de critică. Traducere de Silvian Iosifescu. București: Editura pentru Literatură Universală, 1965. 383 p. 292. Teampău Petruța... —și îndată purcese grea”... Nașteri excepționale și destin ero (t) ic în basmul fantastic românesc. În: Romania Occidentalis - Romania Orientalis. Volum omagial dedicat Profesorului univ. Dr. Ion Taloș/Festschrift fur Ion Taloș. Editori: Alina Branda, Ion Cuceu. Cluj-Napoca: Editura Fundației pentru Studii Europene și Editura Mega, 2009, p. 635-650. 293. Teodorescu G. Dem. Poezii populare române. București: Minerva, 1982. 904 p. 294. Todor Carmen. Arhetipurile feminine. 2010. http://www.geniu.org/index.php?option=com content&view=article&id=93%3Aarhetipuril e-feminme&catid=36%3Adezvoltare-personala&Itemid=327&lang=ro (vizitat la 21.03.2016). 295. Țurcanu Andrei. Arheul Marginii și alte figuri. Iași: Tipo Moldova, 2013. 222 p. 296. Țurcanu Andrei. Bunul simț: Eseuri. Chișinău: Cartier, 1996. 256 p. 297. Țurcanu Andrei. Semnele prozei. În: Arheul Marginii și alte figuri. Iași: Tipo Moldova, 2013, p. 93-98. 298. Ungureanu Elena. Dincolo de text: hypertextul. Chișinău: Arc, 2014. 280 p. 299. Ursu Lucia. Modelul sadovenian și proza basarabeană. Autoreferat al tezei de doctor în filologie. Chișinău, 2008. 28 p. 300. Van Gennep Arnold. Riturile de trecere. Iași: Polirom, 1996. 200 p. 301. Vanghele Ion. Hermeneutica 1. http://www.versuri-si-creatii.ro/creatii/i/ion-vanghele-6zunctp/hermeneutica-1 -6zuzuhc.html#. Vuv9AEC8qZ8 (vizitat la 21.03.2016). 172 302. Vangheli Spiridon. Cântece satirice. În: Schițe de folclor moldovenesc. Chișinău: Cartea moldovenească, 1965, p. 342-345. 303. Vangheli Spiridon. Măria sa Guguță: Proză, poezie. Ed. A II-a. Chișinău: Literatura artistică, 1989. 408 p. 304. Vasilache Vasile. Povestea cu cucoșul roșu. Chișinău: Hyperion, 1993. 208 p. 305. Vasilache Vasile. Scrieri alese. Chișinău: Literatura artistică, 1986. 569 p. 306. Vrabie Gheorghe. Retorica folclorului (poezia). București: Minerva, 1978. 318 p. 307. Vulcănescu Romulus. Mitologie română. București: Editura Academiei Republicii Socialiste România, 1987. 712 p. 308. Vultur Smaranda. Intertextualitatea ca principiu de funcționare a textului literar. În: Studii și cercetări lingvistice, tom. XXXVI, 1985, nr. 1, p. 52-63. 309. Zavulan Pavel. Creația literară a lui B. P. Hasdeu și folclorul. Chișinău: Știința, 1983. 200 p. 310. Zâcători, gâșitori și șinghilituri vechi moldovenești. Orânduite de L. E. Cornfelid. Tiraspol: Editura de Stat a Moldovei, 1940. P. 311. Ziarul Ring. Lumea dispărută a Târgului Moșilor. București, 2011. http://www.ziarulring.ro/stiri/26444/lumea-disparuta-a-targului-mosilor (vizitat la 06.03.2014). În limba engleză: 312. Ball John et. al. Discussion from the Floor. În: Journal of American Folklore, 1959, nr. 72(285), p. 233-241. 313. Bendix Regina. In Search of Authenticity: The Formation of Folklore Studies. Madison, Wisconsin, London: University of Wisconsin Press, 1997. 320 p. 314. Dorson Richard M. American Folklore. Chicago: University of Chicago Press, 1977. 324 p. 315. Dorson Richard M. Is Folklore a Discipline? În: Folklore, 1973, nr. 84(3), p. 177-205. 316. Dundes Alan. From Etic to Emic Units in the Structural Study of Folktales. În: Dundes Alan. The Meaning of Folklore: The Analytical Essays of Alan Dundes. Edited and Introduced by Simion J. Bronner. Logan: Utah state University Press, 2007, p. 90-100. 317. Dundes Alan. The Morphology of North American Indians Folktales. Folklore Fellows Communications, nr. 195. Helsinki: Academia Scientiarum Fennica, 1964. 134 p. 318. Dundes Alan. The Symbolic Equivalence of Allomotifs: Towards a Metod of Analyzing Folktales. În: Dundes Alan. The Meaning of Folklore: The Analytical Essays of Alan Dundes. Edited and Introduced by Simion J. Bronner. Logan: Utah state University Press, 2007, p. 319-324. 173 319. Malinowski Bronislaw. A Scientific Theory of Culture and Other Essays. New York: Oxford University Press, 1961. 228 p. 320. Newall Venetia J. The Adaptation of Folklore and Tradition (Folklorismus). În: Folklore, 1987, nr. 98(2), p. 131-151. 321. Piaget Jean. Structuralism. Translated and edited by Chaninah Maschler. London: Routledge & Kegan Paul, 1971. 153 p. 322. Thompson Stith. The Folktale. New York: The Dryden Press, 1946. 510 p. 323. Uther Hans-JOrg. The Types of International Folktales: A Classification and Bibliography Based on the System of Antti Aarne and Stith Thompson. Vols 1-3. FF Communications No. 284-86. Helsinki: Academia Scientiarum Fennica, 2004. http://www.mftd.org/index.php?action=atu (vizitat la 21.03.2016). În limba germană: 324. Antonijevic Dragoslav. Folklorismus in Jugoslawien. În: Zeitschrift fur Volkskunde. 1969, nr. 65 (1), p. 29-39. 325. Bausinger Hermann. Folklorismus in Europa. Eine Umfrage. În: Zeitschrift fur Volkskunde 1969, nr. 65 (1), p. 1-8. 326. Bausinger Hermann. Folklorismus. In: Enzyklopadie des Marchens. Ranke, Kurt (ed.) et.al. Vol. 4. Berlin: Walter de Gruyter, 1984, p. 1405-1410. 327. Burszta Jozef. Folklorismus in Polen. În: Zeitschrift fur Volkskunde. 1969, nr. 65 (1), p. 920. 328. Dias Jorge. Folklorismus in Portugal. În: Zeitschrift fur Volkskunde. 1969, nr. 65 (1), p. 47-55. 329. Domotor Tekla. Folklorismus in Ungarn. În: Zeitschrift fur Volkskunde. 1969, nr. 65 (1), p. 21-28. 330. Moser Hans. Der Folklorismus als Forschungsproblem der Volkskunde. Hessische Blatter fur Volkskunde. 1964, nr. 55, p. 9-57. 331. Moser Hans. Vom Folklorismus in unserer Zeit. În: Zeitschrift fur Volkskunde. 1962, nr. 58 (2), p. 177-209. 332. Trumpy Hans. Folklorismus in der Schweiz. În: Zeitschrift fur Volkskunde. 1969, nr. 65 (1), p. 40-46. În limba rusă: 333. AgpnaiiOBa-I Iepemn B. n. ^peBHepycckaa lUTepaTypa u ^oibkiop. HeHUHrpag: Hayka, 1974. 170 c. 334. AaagoBCKiiîi M. K. 0oji>iciopii3\i HepMOHTOBa. http://feb- web.ru/feb/lermont/critics/l43/l43-227-.htm (vizitat la 21.02.2016). 174 335. AHgpeeB H. n. Oonbknop b no')3iiii HekpacoBa. În: JiiTepaTvpnaa yneâa, 1936, N 7, c. 60-85. 336. Eapaâarn H. ^. Bonpocw acTeTUKu u no^TUKu. H3g. 3-e. MockBa: CoBeTCkaa Poccua, 1978. 384 c. 337. EoTe3aTy Ianua. '/Kanpoiîoe CBoeo6pa3ue SannagHon no^Mw. În: Kogpw, 1978, N 12, c. 114-120. 338. EoTe3aTy Enu3a. nouck b come c Tpagu^ueH (ponb HapogHbix npunuTaHun b coBpeMeHHOH no^3uu). În: OonbknopHoe Hacnegue HapogoB CCCP u coBpeMeHHoCTb. KurnuHeB: IHtihihiui, 1984. 390 c. 339. BocTOHHocnaBflHckUH ^onbknop: CnoBapb HaymoM u HapogHon TepMUHonoruu. Pegkon.: K. n. KaSarnHUkOB (otb. Peg.) u gp. Muhck: HaByka i r)xiiii<a, 1993. 478 c. 340. BbixogueB n. C. Hciopua pycckon coBerckOH nuTepaTypw. MockBa: Bwcrnaa rnkona, 1986. 630 c. 341. Iag'/i<neB Acik]) A66ac oray. Pycckaa npo3a. Biopaa nonoBUHa XX Beka. OnbiT Mu$ono^TUHecKO^o TonkOBaHua. YneâHoe nocoâue. Eaky, EakUHckun cnaB^HckUH yHUBepcuTeT: u3g-BO «Kurao anaMu», 2003. 192 c. 342. raM3aTOB r. r. nucaTenb u ycTHonoaTUMecKaH Tpagunua (npoâneMw u cy^geHua). În: Oonbknop b coBpeMeHHOM Mupe. AcnekTbi u nyTu uccnegoBaHua. MockBa: Hayka, 1991, c. 113-130. 343. ^ope^OB A. A. K ucTO^KOBaHuro noHaTua «^onbknopu3M nuTepaTypw». În: Pycckun ^onbknop, t. XIX, HeHUHrpag, 1979, c. 31-48. 344. /la.irar Y. E. JiiTeparvpa u ^onbknop: TeopeTuneckue acnekTbi. Moci/aa: Hayka, 1981. 301 c. 345. EMe^baHOB H. H. MeTogonoruneckue Eonpocw ^onbknopucTUku. Moc^a: Hayka, 1978. 286 c. 346. /Kvi<ac C. O cooraomeHuu ^onbknopa u nuTepaTypw. În: Oonbknop: noaTUKa u Tpagu^ua. Moci<iîa: Hayka, 1982, c. 8-20. 347. Kopov XapanaMâue. Hctoku u coBpeMeHHoCTb. În: OonbknopHoe Hacnegue HapogoB CCCP u coBpeMeHHoCTb. KiînniHeis: IHTiiiiiina, 1984, c. 214-223. 348. Kypyn HeoHug H. Pecypcw HapogHoro ciuxocno^eHua u pa38UTue coBpeMeHHon no33uu (Ha Maiepuane Mo^gaBCKon no^3uu). În: OonbknopHoe Hacnegue HapogoB CCCP u coBpeMeHHoCTb. Kiou^b: I Ilniiiinia, 1984, c. 261-268. 349. ^a3apeB A. H. npoâaeMa ii3y>ieiiim ^onbknopu3Ma pycckon nuTepaTypw 1870-1890. În: Pycckaa jiiTeparvpa 1870-1890 rr. npoâaeMa JiiTepaTvpiioro nponecca: câopHUk HaynHbix TpygoB. C6. 18. CBepg^OBCK: Ypaabckun roc. YH^epcureT, 1985, c. 14-26. 175 350. Ha3ymuH C. r. B3auMogencTBue nuTepaTypb u ^onbknopa: acnekTb u MeTogb u3yneHua. În: Oonbknop b coBpeMeHHoM Mupe: acnekTbi u nyTu uccnegoBaHua, MockBa: Hayka, 1991. 182 c. 351. HuTepaTypHbH ^H^uK^oneguHecKUH cnoBapb. MockBa: CoBeTCkaa ^H^uK^onegua, 1987. 751 c. 352. HuxaneB ^. C. IIo')Tin<a gpeBHepycckon jiiTepaTvpbi. H3g. 3-e, gon. MockBa: Hayka, 1979. 352 c. 353. HuxaneB ^. C. PeueH3MH Ha KHury n. r. EoraTbipeBa „Bonpocb Teopuu HapogHoro uckyccTBa”, „HcckycTBo”, MockBa, 1971, 544 cTp. În: H3BecTua AkageMuu Hayk CCCP: Cepua nuTepaTypbi u A3bika. 1972, Bbinyck I, tom 31, c. 76-79. 354. Megpurn ^. H. HuTepaTypa u ^onbknopHaa Tpagu^ua: Bonpocb no^TUKu. CapaToB: H3g -bo CapaTOBckoro yH-Ta, 1980. 296 c. 355. Megpurn ^. H. B3auMogeHcTBue gByx c^OBecHO-no^TUHecKux cucTeM kak Me>KgHcuHnBHHapHaH TeopeTuneckaa npoâneMa. În: Pycckaa nuTepaTypa u ^onbknopHaa Tpagu^ufl. CSopHUk HaywHbix TpygoB. Bonrorpag: BonrorpagckUH rocygapcTBeHHbiH negaroruHeckUH uHcTUTyT hm. A.C. Cepa^uMoBuna, 1983, c. 3-16. 356. Megpurn ^. H. HuTepaTypa u ^onbknopHaa Tpagu^ua. Bonpocw no^TUKu. CapaToB: H3g-bo CapaTOBckoro yHUBepcuTeTa, 1980. 296 c. 357. MongaBckUH ^onbknop: necHu u oa^Bagu. CocTaBneHue u npegucnoBue B. ramiua, H. KopH^Hy, H. KopoSaHa. MockBa: rocygapcTBeHHoe u3gaTenbcTBo xygo^ecTBeHHon nuTepaTypb, 1953. 332 c. 358. CaByrnkUHa H. H. nocTu^eHue rayâuH ^onbknopu3Ma. În: Oonbknop b coBpeMeHHoM Mupe: acnekTb u nyTu uccnegoBaHua. MockBa: Hayka, 1991, c. 93-102. 359. CnoBapb aimniocTii: nepeBog c HeMe^Ko^o. MockBa: nporpecc, 1989. 704 c. 360. Cmuphob H. n. MecTo «Mu$ono^TUHecKoro» nogxoga k nuTepaTypHoMy npou3BegeHuro cpegu gpyrux TonkoBaHUH TekcTa. În: Mu$. Oonbknop. HuTepaTypa. HeHUHrpag: Hayka, 1978, c. 186-203. 361. Cokohob ro. M. nepBoe coBe^aHue nucaTenen u ^onbknopucToB. În: CoBeTckaa ^THO^pa$ufl, HeHUHrpag, 1934, N 1-2, c. 204-206. 362. TpbkoBa O. ro. O K^accu^uKa^uu cnocoâoB B3auMogencTBua pycckon nuTepaTypb XX b. c ^onbknopoM (no MaTepuanaM, coâpaHHbM cTygeHTaMu HpocnaBckoro negaroruHeckoro yHUBepcTeTa). În: negaroruHeckUH BecTHUk, 2003, N1. http://vestnik.yspu.org/releases/doskolnoe_obrazovanie/1_5/ (vizitat la 09.11.2014). 176 363. XpanweHKO M. E. TBopneckaa uHguBugyaibHocTb nucaTeia u pa3BUTue iuTepaTypw. CoSpaHue conuHeHuu b 4 TOMax. Tom 3. MockBa: Xygo^ecTBeHHaa iuTepaTypa. 1981. 477 c.. 364. XponoTuHckun A. r. Ooibkiopu3M MOigaBckux HOBeiiucTOB: aBTope^epaT guccepTa^uu Ha couckaHue yneHOH cTeneHu KaHgugaTa ^uioioruneckux Hayk (10.01.03). KurnuHeBckuH rocygapcTBeHHbiH yHuBepcuTeT um. B. H. HeHuHa. KurnuHeB: KurnuHeBckuH rocygapcTBeHHbiH yHuBepcuTeT um. B. H. HeHuHa, 1973. 27 p. 177 DECLARAȚIA PRIVIND ASUMAREA RĂSPUNDERII Subsemnata, declar pe răspundere personală că materialele prezentate în teza de doctorat sunt rezultatul propriilor cercetări și realizări științifice. Conștientizez că, în caz contrar, urmează să suport consecințele în conformitate cu legislația în vigoare. Cocieru Mariana 178 CURRICULUM VITAE AL AUTOAREI COCIERU MARIANA Date personale Născută la 11 decembrie 1979, s. Bozieni, r. Hâncești, Republica Moldova Cetățeancă a Republicii Moldova Studii - superioare, doctorat 01.09.1996 - 20.06.2001 - Universitatea de Stat din Moldova, Chișinău, Licență, Facultatea de Filologie, specializarea Limba și literatura română 01.09.1997 - 24.05.2000 - Universitatea de Stat din Moldova, Chișinău, Facultatea de Arte Frumoase, Secția Ansambluri folclorice, specialitatea Conducător al ansamblului etnofolcloric 01.10.2001 - 03.07.2002 - Universitatea de Stat din Moldova, Chișinău, Master, specializarea Literatura română 14.12.2001 - 14.12.2007 - Universitatea AȘM, Institutul de Filologie al AȘM, Doctorat, specializarea Folcloristică Domeniile de interes științific Literatura română, folcloristica Activitatea profesională 2007 - prezent - cercetător științific, Institutul de Filologie al AȘM, Sectorul Folclor 2005 - 2007 - cercetător științific stagiar, Institutul de Literatură și Folclor al AȘM, Sectorul Folclor 2002 - 2004 - laborant, Institutul de Literatură și Folclor al AȘM, Sectorul Folclor 2006 - 2011 - specialist principal folclor literar, CNCP/CNCPPCI, Chișinău 2008 - 2011 - șef sector fond de folclor, CNCP/CNCPPCI, Chișinău 2001 - 2002 - profesor de limba și literatura română, Școala medie nr. 49 din Chișinău 2005 - 2009 - conducător artistic al lucrului extrașcolar, Gimnaziul din s. Bozieni, r. Hâncești Participări în proiecte științifice naționale și internaționale 2008 - 2012 - Proiectului de colaborare științifică Procese de modernizare a patrimoniului cultural imaterial din România și Republica Moldova. Fenomenul folclorismului și creația tradițională muzicală și literară, încheiat între Institutul de Etnografie și Folclor „Constantin Brăiloiu” al Academiei Române, Institutul Patrimoniului Cultural și Institutul de Filologie al Academiei de Științe a Moldovei 2009 - 2010 - Proiectul instituțional Tezaurul folcloric al românilor din Moldova, Ucraina și Federația Rusă 2011-2014 - Proiectul instituțional Constituirea Arhivei Naționale de Folclor a Academiei de Științe a Moldovei (Digitizarea și recondiționarea fondului arhivistic documentar și de magnetofon) 2014 - 2015 - Proiectul transfrontalier Educația artistică și culturală în contextul cooperării transfrontaliere durabile MIS ETC 2557 2015 - prezent - Proiectul instituțional Evoluția literaturii române, folclorului și a teoriei literaturii în context european și universal Participări la foruri științifice (naționale și internaționale) 1. Simpozionul internațional Limba și literatura română în spațiul etnocultural dacoromânesc și în diaspora, Institutul de Filologie Română „A. Philippide” a Academiei Române, Iași, 23-24 mai 2003, comunicarea Fenomenul folclorismului în literatura artistică basarabeană a anilor '60. 2. Simpozionul Perenitatea creației populare și contemporaneitatea (IV), Institutul de Literatură și Folclor, 8 decembrie 2005, comunicarea Fascinația cântecului popular în proza scriitorilor basarabeni (anii 1960-1980). 3. Conferința științifică internațională Învățământul superior și cercetarea - piloni ai societății bazate pe cunoaștere, USM, 2006, comunicarea Elemente de folclor în proza lui D. Matcovschi. 4. International Conference of Young Researchers, november 9, 2007, Chișinău, Moldova, 179 comunicarea Probleme teoretico-metodologice ale relației dintre folclor și literatură. 5. Conferința științifică anuală, Universitatea de Stat din Tiraspol, 2007, comunicarea Transsubstanțierea estetică a folclorului în „Povestea cu cocoșul roșu” de V. Vasilache. 6. Conferința științifică Slova și muzica populară - componentă culturală a proceselor civilizatoare, Institutul Patrimoniului Cultural, 2008, comunicarea Asimilarea elementelor etnofolclorice în proza lui Vlad Ioviță. 7. Colocviul Internațional Filologia modernă: realizări și perspective în context european (ediția a IV-a). Abordări interdisciplinare în cercetarea lingvistică și literară. (In memoriam acad. S. Berejan), noiembrie 2010, comunicarea Simbolul apei transsubstanțiat în folclorul și literatura scrisă din Basarabia; 8. Conferința științifică consacrată folcloristului Efim Junghietu. Ungheni, 2010, 28 octombrie, comunicarea Efim Junghietu și paremiile transsubstanțiate în proza basarabeană. 9. Colocviul Internațional Filologia modernă: Realizări și perspective în context european cu genericul Cercetarea filologică între tradiție și inovare, 11-12 octombrie 2012, comunicarea Orizontul folcloric - verticala creației vangheliene; 10. Conferința științifică consacrată comemorării a 100 de ani de la nașterea folcloristei Tatiana Gălușcă, Institutul de Filologie al AȘM, 24 decembrie 2013, comunicarea Transfigurarea fondului folcloric cercetat de Tatiana Gălușcă în opera scriitorului George Meniuc (pagini de corespondență). 11. Conferința științifică Etnologul Victor Cirimpei la 75 de ani, AȘM, 24.02.2015, comunicarea Dimensiuni ale mitologiei autohtone în studiile științifice ale lui Victor Cirimpei. 12. Forumul Cultural Internațional Dimensiunea europeană a educației artistice și culturale, 26.02.2015, comunicarea Valențe educativ-estetice ale folclorului și valorificarea acestora în literatura pentru copii. 13. Colocviul cu participare internaționala Filologia modernă: realizări și perspective în context european: In memoriam acad. Nicolae Corlăteanu (100 de ani de la naștere), AȘM, 14.05.2015, comunicarea Resurecția vie a folclorului în proza lui Vladimir Beșleagă. 14. Colocviul Internațional Literatura ca spațiu al interferențelor, Ediția I-a, Spațiul: imagine și discurs, Bălți, 29 mai 2015, comunicarea Transsubstanțierea artistică a spațiului de sorginte folclorică în proza „rurală” din Basarabia. 15. Simpozionul internațional Probleme actuale de filologie română, ed. a II-a, Universitatea „Yuruy Fedkovych” din Cernăuți, 29-31 octombrie 2015, comunicarea Dimensiunea artistică a elementelor primordiale ale universului în proza din Basarabia (1960-1980). 16. Colocviul național cu participare internațională Lecturi in memoriam acad. Silviu Berejan, Institutul de Filologie al AȘM, Chișinău, 12 noiembrie 2015, comunicarea Intertextualitatea folclorică a elementelor cosmogonice în proza șaizeciștilor. 17. Conferința științifică internațională dedicată aniversarii a 75 ani de învățământ artistic din Republica Moldova Educația artistică: realizările trecutului și provocările prezentului, Academia de Muzică, Teatru și Arte Plastice, Chișinău, 25-26 noiembrie 2015, comunicarea Configurații intertextuale ale cântecului folcloric în proza română din Basarabia. 18. Conferința științifică internațională cu genericul Învățământul artistic - dimensiuni culturale, Academia de Muzică, Teatru și Arte Plastice, Chișinău, 22.04.2016, comunicarea Conceptualizarea folclorismului în studiile despre interferențele dintre folclor și literatură. 19. Conferința științifică internațională ,,Perspectivele și problemele integrării în Spațiul European al Cercetării și Educației”, Universitatea de Stat „Bogdan Petriceicu Hasdeu” din Cahul, 7 iunie 2016, comunicarea Tipologia interferențelor dintre folclor și literatura scrisă. Lucrări științifice și științifico-metodice publicate Total - 33, dintre care: articole de sinteză - 16, materiale ale comunicărilor științifice - 18 Cunoașterea limbilor străine Engleza - nivel mediu, rusa - nivel mediu. Date de contact Adresa domiciliu: s. Bozieni, r. Hâncești, Republica Moldova E-mail: mcocieru@mail.ru, tel. 069358720. 180 EUGEN GHERGA MEDIEREA CONFLICTELOR 1999 De ce medierea conflictelor? Lucrarea a fost: ► scrisă în 1999 ► tipărită în cadrul Pachetului antirasist în 2000 ► tradusă în engleză și țigănește în 2001 ► introdusă pe Internet în 2002 Considerăm că ea se adresează unui public larg - atât prin terminologia utilizată, cât și prin modalitățile de abordare; este structurată în 3 părți: ► comunicare ► mediere ► negociere corespunzătoare de fapt etapelor rezolvării unui conflict. Desigur că medierea conflictelor este accentuată; aceasta din două puncte de vedere: ► fiind subiectul de bază al lucrării și deseori cea mai accesibilă cale de încheiere a unui conflict ► utilizatorul poate găsi în premieră în versiune românească modalități originale de tratare a conflictelor De-a lungul paginilor se trece din teorie în practic - ambele chestiuni având importanță: ► teoretic - se definesc cadre ale conflictelor (indiferent de natură) și se fundamentează explicații ► practic - sunt propuse metode ce să conducă la soluția dorită în conflict Mediatorul nu trebuie confundat cu negociatorul! Atunci când comunicarea dintre părțile în conflict este defectuoasă - aceasta poate fi însuși cauza apariției conflictului ori escaladarea lui (dacă rădăcinile sale sunt altele decât comunicarea deficitară dintre părți). Medierea propune a treia parte - neutră conflictului - care să intermedieze comunicarea dar și să procedeze la reflectarea conflictului reciproc în părți - astfel ca fiecare să înțeleagă exact disputa conform propriilor sisteme de valori. De exemplu: atunci când doi copii se bat și al treilea intervine între ei pentru a-i despărți -acesta din urmă joacă rolul mediatorului! Condiția este ca părțile în conflict să accepte mediatorii. Mediatorul nu este judecător și nu propune soluții părților; dacă acestea prin mediere se clarifică asupra pozițiilor și conflictul se aplanează - ori se încheie - negocierea dispare. Altfel - soluționarea diferendelor rămase survine prin detaliile ce vor fi negociate ulterior medierii sau prin negocierea directă: negociatorul aparține uneia dintre părți (mediatorul niciodată!). De exemplu: când părțile au de încheiat un acord, persoanele care-l fac sunt negociatorii. Întâlnirea negociatorilor are reguli diferite de ale întrunirii pentru mediere - deoarece mediatorii nu se mai implică decât la solicitare. Prezentele propuneri ce sunt înfățișate spre lectură se bazează în general pe: ► experiența în comunicare dobândită prin activitățile Directoratului Tineretului al Consiliului Europei (Strasbourg) și Youth Express Network ► modelul utilizat în Centrul de mediere al conflictelor de pe lângă Ministerul Justiției francez (Paris) ► simulări britanice ale negocierilor (Londra) Mulțumesc familiei pentru înțelegerea acordată la realizare și sprijinului primit de la Institutul Intercultural și Facultatea de Sociologie a Universității de Vest din Timișoara. Autorul 1 COMUNICAREA Comunicare / conflict Baze Sursa Canale Ascultarea Bariere Eficiența Gospodărirea Strategii Tactici Tehnici Instrumente Maniera Metode Cercetarea-acțiune Schimbarea Instruirea Estimarea Jocuri Introducere A - Z Evaluare Referințe COMUNICAREA Dorim să facem cât mai atractivă - prin accesibilitate - nu numai această parte, ci întreaga lucrare; așa că, intrăm direct în subiect: Comunicare / conflict Comunicarea nu este doar apanajul oamenilor. Totul în Univers interacționează. La ființe, procesul comunicării este evident, în special când se face conștient - datorită inteligenței. Inconștient sau conștient, incompatibilitatea comunicării duce la conflict. De-a lungul existenței, omenirea a progresat prin îmbunătățirea comunicării. (Filozofia marxistă - cum că motorul societății este conflictul - e greșită, fiind opusă creației divine; de asemenea, darwinismul social, promovat prin legea “junglei” - cum că supraviețuiesc cei puternici - duce la o competiție păguboasă cooperării). Avantajul oamenilor este că își pot oricând îmbunătăți comunicarea. Nebunul este relaționat foarte bine în raport cu lumea sa - în care trăiește, fiind găsit “anormal” de ceilalți, așa-ziși “normali”. (Fiecare om are o doză de 2 nebunie - mai mare sau mai mică - totul depinzând în final de abilitățile adaptării sale la mediu ori a mediului la el). De altfel, normalitatea este un concept negociabil. Biologii argumentează că atât corpul cât și creierul oamenilor nu s-au schimbat aproape deloc în ultimii 100000 ani. Iar pentru viitorul previzibil nu există nici un indiciu că s-ar putea aștepta niște schimbări evolutive. Ne putem imagina evoluția comunicării umane transferată pe durata unei zile (24 ore): momentul de pornire, ora 0.00, este datat cu 36000 ani în urmă, când se crede - convențional - că a apărut limba ca mijloc de comunicare. O scurtă redare a progreselor ne oferă următoarea imagine: ora 3 noaptea - nici un progres; ora 6 dimineața -nu se constată nici o schimbare. La ora 8 dimineața începe prima revoluție în comunicare: este descoperită pictura rupestră. Privind în continuare dezvoltarea comunicațională constatăm: ora 12 amiaza - nimic nou, peșterile sunt pictate în continuare. Ora 18 - aceeași imagine: în peșteri activează artiștii. Ora 20 - se “mișcă” ceva în sectorul comunicării: sumerienii descoperă (cu 4000 de ani înainte de Christos) scrisul. Ora 20.40 - egiptenii inventează hieroglifele. Ora 21.28 - se dezvoltă alfabetul. Ora 22.06 - perioada când trăiește Homer (primul mare poet a cărui operă s-a transmis pe cale scrisă). Imperiul Roman durează între 22.38 și 23.01. Abia la ora 23.38, la Mainz începe următoarea revoluție în comunicație - Gutenberg tipărește Biblia. De acum, invențiile se succed tot mai repede: 23.53 - presa tipografică pe aburi; 23.54 - telegraful; 23.55 - telefonul. Din acest moment începe explozia comunicațională: 23.57 - filmul cu sunet; 23.58 - televiziunea în culori; 23.59 - primul satelit artificial. Ultimele secunde: comunicațiile și computerele converg. Cu alte cuvinte: civilizația îl dotează pe om cu o tehnică prin care puterea și activitatea sa se măresc considerabil - în timp ce natura sa fundamentală (biologică) nu s-a schimbat. Comunicarea este verbală sau non-verbală, efectivă sau virtuală, etc. Există suficiente studii asupra comunicării (mai mult sau mai puțin științifice), corespunzătoare intereselor pentru care au fost făcute. Comunicarea nu dispune astăzi de o teorie - ci doar de investigații parțiale; iar conflictele sunt sistematic cunoscute mai ales prin efecte! Nu este aici locul de a face o analiză a comunicării ori a conflictului dar câteva considerații se impun - pentru a verifica granița dintre comunicare și conflict: Baze Istoria ne dă o infinitate de exemple - cu o mulțime de învățăminte - atât despre comunicare, cât și despre conflicte: comunicare defectuoasă care a provocat conflicte sau comunicare bună care a rezolvat conflicte. (Vorbim despre toate tipurile comunicării: individuală și de grup, socială, culturală, politică, etc.). Corespunzător dicționarelor, definiția ne duce atât la acțiunea de a comunica, cât și la rezultatul ei - sub forma de înștiințare, raport, relație, legătură, etc. ... Emițătorul emite un mesaj destinatarului. Mesajul este într-un context căruia i se adaugă ca factori contactul (canalul fizic prin care se transmite plus conexiunile psihologice dintre emițător și destinatar) și codul (sistemul comun de înțelesuri emițătorului și receptorului - conform căruia se structurează mesajul). Relația dintre emițător și mesaj este descrisă prin funcția expresivă - de a comunica emoțiile, atitudinile, sentimentele, statutul emițătorului, etc. În unele mesaje (cum ar fi poezia de dragoste) funcția expresivă joacă rolul principal, în altele (precum redactarea știrilor) această funcție este - pe cât posibil - eliminată. Efectul mesajului asupra destinatarului este descris prin funcția conativă - care în comenzi sau propagandă / publicitate e primordială dar în alte tipuri de comunicare ea joacă un rol mai puțin important. În comunicarea obiectivă (cu scopul de a fi adevărată sau corectă) intervine funcția referențială, de orientare către realitate a mesajului. Aceste 3 funcții sunt relativ evidente. Următoarele 3 funcții pot apărea mai puțin familiare la prima vedere: Funcția phatică (orientată către contact) are rolul de a menține deschise canalele de comunicare, de a menține relația dintre emițător și receptor, de a confirma realizarea efectivă a comunicării. Funcția metalingvistică “identifică” codul folosit pentru mesaj. De exemplu: un pachet de țigări mototolit și aruncat pe o bucată de ziar este în mod normal gunoi; dar dacă pachetul este lipit pe bucata de ziar, ansamblul montat într-o ramă și agățat într-o galerie de artă - el devine artă. Rama are funcția metalingvistică de a invita privitorul să caute proporții și relații estetice, să vadă obiectul ca pe o metaforă a societății de consum - oamenii ca producători de gunoi. (Toate mesajele trebuie să aibă o funcție metalingvistică implicită sau explicită; orice comunicare trebuie să identifice codul ce trebuie folosit pentru decodarea corectă a mesajului). Cea din urmă funcție este cea poetică, care exprimă relația mesajului cu el însuși. Această funcție domină în comunicarea artistică dar considerăm că și în comunicarea obișnuită, cotidiană - când folosim anumite expresii în locul altora tocmai pentru că sună “bine”. Așadar, comunicarea are 2 factori (contact și cod) și 6 funcții (este expresivă, conativă, referențială, phatică, metalingvistică și poetică) - fiecare factor ori funcție având mai multă sau mai puțină pregnanță, depinzând de mesaj. Sursa Determină destinatarul; stabilește canalele de transmisie; imprimă informației o atitudine; transmite mesajul. Simplu, nu? Aici se ascund multe capcane: a transmite corect idei și realități de la o minte către alta este un proces complex! Pentru a verifica eficacitatea comunicării, supune-o unor întrebări, ca următoarele: ► este adaptată? (receptorului dar și emițătorului) ► are sens? (adică subiect - se referă la interesul receptorului și nu atât la cel al emițătorului, etc.) 3 ► este ușor de ținut minte? (ca limbaj sau prin folosirea unor mijloace) ► este credibilă? (are receptorul încredere în emițător ori nu, ș.a.) O variabilă importantă este claritatea și simplitatea mesajului. Acesta este motivul pentru care se folosesc simboluri. Lumea este plină de simboluri (de la Crucea Creștină la Steaua lui David, simbolul firmei Mercedes Benz, etc.). Acestea sunt simboluri recunoscute și înțelese universal. După aria de: ► răspândire ► recunoaștere ► înțelegere simbolurile se pot clasifica în simboluri universale, naționale, regionale, locale, de grup și chiar individuale. Un simbol trebuie să fie unic, ușor de ținut minte și ușor de recunoscut. S-a cheltuit și se cheltuie multă energie pentru găsirea simbolurilor care să transmită esența a ceea ce reprezintă. Steaua firmei Mercedes nu înseamnă nimic fără contextul reputației pentru calitatea automobilelor; ea este doar un mod simplu, grafic, simbolic, de a spune toate acestea. Simboluri nu sunt numai desenele sau imaginile grafice, ci și cuvintele pe care le folosim. De exemplu: cuvântul “casa” este simbolul pentru ceea ce oricine înțelege prin casă. Înțelegerea (decriptarea) simbolurilor este dependentă de experiență și cunoștințele fiecărei persoane. În același fel, înțelegerea textului mesajelor depinde de cuvintele folosite și de complexitatea semnificațiilor pe care acestea le transmit. Credibilitatea sursei este altă variabilă în comunicare. Ce părere are receptorul despre credibilitatea și experiența emițătorului? Consideră el sursa ca fiind onestă și obiectivă sau ca reprezentând anumite interese? Oamenii acordă în general mai puțină încredere informațiilor provenite din unele părți decât din altele. De exemplu: credibilitatea sursei este motivul principal pentru care unele organizații folosesc experți recunoscuți într-un anumit domeniu pentru a transmite mesajul dorit. Canale Canalul de comunicare ales pentru transmiterea unui mesaj joacă un rol semnificativ în păstrarea calității mesajului original în drumul său de la emițător la receptor. De exemplu: emițătorul, dacă are posibilitatea de a alege între comunicarea scrisă și cea verbală - ori o combinație a acestora - o alege pe cea mai eficientă pentru situația respectivă. Indiferent de canalul de comunicare ales, emițătorul va avea de înfruntat obstacole; el trebuie să aleagă acel canal pe care îl consideră ca oferind cea mai bună garanție pentru transferul esenței și înțelesului mesajului său, fără distorsiuni și neînțelegeri. Pentru a contracara eventualele interferențe pe canalul de comunicare, mesajul trebuie să atragă atenția, să conțină redundanțe, dese repetiții sau să folosească diverse combinații ale acestora; astfel, mesajul pentru a: ► atrage atenția, trebuie să difere de celelalte mesaje care concurează pentru timpul destinatarului; de exemplu: un mesaj scurt, scris de mână - în locul celui uzual, tipărit - este o metodă de a atrage atenția ► furniza redundanțe, trebuie reformulat de câteva ori - tehnică folosită în articolele de ziar - și / sau sintetizat în ultimul paragraf ori în titlu (dacă este scris); emițătorul trebuie să evite o redundanță prea mare, deoarece aceasta tinde să obtureze canalul de comunicare ► oferi repetiții, trebuie transmis prin mai multe canale, cum ar fi pe cale verbală și scrisă sau să fie transmis de mai multe ori prin același canal - cazul reclamelor la televiziune Tăcerea este și ea mesaj, cu sensuri diferite în funcție de context. (În medierea conflictelor, tăcerea este foarte semnificativă). În cazul unui grup, configurația canalelor constituie rețeaua de comunicare. Canalul de comunicare poate: ► influența structura mesajului ► influența natura problemei ► ierarhiza ► diferenția cantitativ participarea și calitativ rolurile Un exemplu de canal al comunicării poate fi jucarea telefonului fără fir: o persoană din capătul unui șir șoptește persoanei vecine un cuvânt - pe care aceasta îl are de șoptit persoanei următoare, ș.a.m.d. - ultima persoană având de reprodus cu voce tare ce a recepționat; prima persoană confirmă sau infirmă dacă reproducerea este cuvântul inițial emis (rezultatul comunicării e influențat de canalul ei!) Ascultarea Dacă un copac se prăbușește în pădure și nimeni nu este în zonă ca să audă, oare se produce vreun zgomot? Din punct de vedere al comunicării, răspunsul este un nu hotărât. Deși se produc unde sonore, nu există sunet întrucât nimeni nu îl percepe. Pentru a avea loc o comunicare trebuie să existe atât un emițător, cât și un receptor. Emițătorul, pentru a se asigura că mesajul său va fi acceptat de către receptor, trebuie să fie pregătit să se lase influențat de către acesta; trebuie chiar să accepte modificarea mesajului astfel încât acesta să devină mai ușor de acceptat de către receptor. Altfel - este posibil ca mesajul să: ► nu fie înțeles sau acceptat ► primească numai o aprobare formală ► fie ignorat (pur și simplu) 4 Astfel, responsabilitatea pentru o bună comunicare apasă deopotrivă pe umerii emițătorului și ai receptorului. Fiecare dintre noi joacă de mai multe ori în decursul zilei atât rolul de emițător, cât și pe cel de receptor. Este deci important să învățăm să jucăm bine aceste roluri. Se zice că toți oamenii inteligenți au un lucru comun: capacitatea de a asculta. Prin urmare, este interesant de notat că omul obișnuit petrece zilnic mai mult timp ascultând, decât scriind, vorbind sau citind. Ascultarea este o foarte importantă aptitudine de comunicare. Testele arată că ne putem ridica semnificativ nivelul performanței în ascultare printr-o cantitate mică de studiu și exerciții. De exemplu: importanța calității de bun ascultător pentru un manager a fost de mult recunoscută de către firmele din industrie. De departe, cea mai eficientă metodă prin care directorii pot aborda idei ale subordonaților este aceea de a-i asculta cu simpatie în timpul multelor contacte neprotocolare din timpul zilei, atât la locul de muncă, cât și în afara lui. Nu există un sistem care să facă acest lucru mai ușor ... Nimic nu poate egala disponibilitatea unui director de a asculta. Un bun ascultător nu numai că este popular pretutindeni dar - după o vreme - descoperă că a acumulat ceva cunoștințe. Auzim - deseori f ără a asculta - atunci când undele sonore ne lovesc timpanele. Atunci când nu ne amintim ceea ce am auzit, este probabil din cauză că nu am ascultat. Un bun exemplu este situația frecvent întâlnită când suntem prezentați unui nou angajat sau unei noi cunoștințe. Peste câteva minute nu ne mai amintim numele persoanei. De ce? Pentru că probabil am uitat să ascultăm numele atunci când am fost prezentați. Ascultarea este definită ca fiind aptitudinea de a înțelege și a răspunde efectiv comunicării. Prin urmare, putem spune că ascultarea nu este același lucru cu auzul. Ascultarea necesită mai mult decât auzul; ea implică înțelegerea mesajului recepționat. Sau problema se mai poate pune că auzul se realizează cu urechile, în timp ce ascultarea se face cu mintea. Bariere În ciuda tuturor eforturilor, un număr de bariere se pot interpune în calea unei comunicări eficiente. Un obstacol major este că nici un mesaj nu e receptat exact în forma în care el a fost emis. Receptorul poate amplifica, modifica, interpreta greșit sau chiar ignora mesajul. (Aceasta este auto-selecția). Alte bariere apar datorită lipsei unui sistem de referință comun sau unei diferențe de experiență între emițător și receptor. Există multe tipuri de bariere, dintre care menționăm câteva: ► diferențe în educație ► diferențe în interesul față de mesaj ► diferențe în nivelul de inteligență ► lipsa de respect mutual ► diferențe în ceea ce privește vârsta, sexul, rasa și categoria socială ► lipsa de abilitate din partea emițătorului ► lipsa de abilitate din partea receptorului ► lipsa de informații suplimentare Unele elemente (ca de exemplu următoarele), restrâng absorbția de informații sau idei noi: ► complexitatea ideii (cu cât ideea este mai complexă, cu atât mai puțini oameni vor fi capabili să o înțeleagă) ► diferența față de modelele cunoscute (oamenii nu acceptă idei noi dacă ele diferă radical de ceea ce ei cunosc) ► competiția cu ideile existente (ideile noi concurează cu ideile deja acceptate) ► necesitatea demonstrării (ideile sunt mai ușor acceptate dacă ele pot fi demonstrate sau dacă există dovezi care să le susțină) ► puterea intereselor (interesele pot fi suficient de puternice pentru a bloca ideile noi) ► nesatisfacerea unei nevoi (atunci când mesajul nu ia în considerare nevoile manifeste ale receptorului -permeabilitatea acestuia din urmă la mesaj scade până la dispariția totală) ► frecvența repetării (o idee reușește doar dacă receptorului i se aduce în mod constant aminte de ea) Iată câteva exemple ce ilustrează aceste elemente: ► companiile de televiziune prin cablu au descoperit că intrarea lor pe teren se face mai greu decât prevăzuseră pentru că oamenii nu erau obișnuiți să plătească pentru recepția programelor (este diferența față de modelele cunoscute!) ► în SUA, sindicatele au avut un important succes în restrângerea folosirii roboților în fabrici datorită intereselor muncitorilor (este puterea intereselor!) ► principiul repetării reclamelor comerciale într-un interval de timp dat (este frecvența repetării!) Câteva obstacole trebuie depășite pentru a obține o ascultare eficientă: ► recunoașterea că un risc personal este implicat (gândurile și ideile noastre pot fi întrucâtva schimbate; fiecare schimbare e amenințătoare ... la început) ► ascultarea selectivă a lucrurilor relevante pentru propriile scopuri și obiective sau acelora care folosesc satisfacerii nevoilor proprii ► înlăturarea lucrurilor care nu se conformează modelului propriu despre lume 5 ► filtrarea gândurilor și ideilor emițătorului conform propriului sistem de referință al receptorului, propriilor atitudini, crezuri, așteptări și relații ► nu poți fi un ascultător eficient dacă ești prea ocupat să vorbești (poți să-ți îmbunătățești calitatea de a tăcea dacă taci mai des) ► lasă emițătorului posibilitatea ultimului cuvânt (oferind această ocazie sursei - se va simți importantă și va fi convinsă că a comunicat eficient) Cel mai important dar pe care-l putem face altora este un bun exemplu! Dumnezeu ne-a dat două urechi și o singură gură. Unii spun că a făcut-o pentru că El dorea ca noi să petrecem de două ori mai mult timp ascultând decât vorbind; alții pretind că asta se datorează faptului că El știa că a asculta este de două ori mai greu decât a vorbi. Noi credem că dreptatea este de partea celor din urmă. (Între toate continentele, cu excepția a doar două unde proporția este mai restrânsă - Africa și Asia / cu populații majoritar neagră și galbenă, respectiv culturi specifice - valorile creștinismului sunt extrem de importante pentru omenire, fiind religia cea mai răspândită din lume). Să nu uităm niciodată că o comunicare eficientă cu alții începe printr-o ascultare eficientă. De vreme ce petrecem mai mult timp ascultând decât în orice altă formă de comunicare, ar fi de dorit să punem mai mult accentul pe această unealtă neglijată - pentru a realiza o interacțiune eficientă între indivizi. Eficiența Una dintre caracteristicile principale ale procesului de comunicare este eficiența coordonării ei. Informația disponibilă trebuie să fie: ► completă ► exactă ► oportună Succesul răspunsului la fiecare mesaj depinde de precizia mesajului original, de interpretarea și înțelegerea sa de către receptor și de către conexiunea inversă. Nu există pericolul unei simplificări excesive când spunem că emițătorii buni au bune capacități comunicative; cei slabi sunt exact contrariul. De exemplu: dacă un individ dorește sincer să-și clarifice gândurile, nu există un mijloc mai bun decât cel de a le așterne pe hârtie! Există anumite moduri de a rezolva problemele de comunicare - care sunt demne de luat în considerație: ► încearcă menținerea de relații bune (o relație proastă emițător - receptor afectează procesul de comunicare) ► nu neglija importanța comunicației cu alți receptori (altfel, aceasta poate afecta procesul de comunicare) ► nu obtura canalul de comunicare (valoarea comunicării va fi redusă la întârzierea în primirea mesajelor) ► transmite mai multă informație decât mai puțină (lipsa informației creează insecuritate receptorului și îi dă impresia că nu ai încredere în el) ► acordă atenție formei în care mesajul va fi trimis (este posibil ca un mesaj care nu este transpus într-o formă acceptabilă să nu poată depăși barierele din canalul de comunicare) Capacitatea de a: ► “digera” ► “distila” ► comunica mai departe informația este fundamentală. Liderii sunt în mod frecvent cei care stăpânesc arta comunicării. Ei știu cum să-și prezinte ideile. Iar oamenii de succes, aceia care sunt căutați continuu pentru pozițiile-cheie, combină eficient capacitățile lor de a comunica - cu o solidă bază de cunoștințe. Aceasta deoarece cunoștințele sunt calitatea predominantă în transmiterea ideilor. Pentru exploatarea la maximum a beneficiilor oferite de o comunicare eficientă, existența unor bune abilități practice (și nu teoretice) este vitală. Orice mesaj - intenționat sau nu - determină o schimbare în atitudinea, opinia sau modul de acțiune al receptorului. Câteva calități ale unui bun ascultător sunt: ► în general ia decizii mai bune - deoarece primește informații mai bune ► învață mai mult într-o anumită perioadă - economisind astfel timp ► încurajează și pe alții să fie atenți la cele spuse de el - deoarece cel puțin dă impresia unui om atent și manierat ► necesită hotărâre - pentru că o ascultare bună este un act conștient ► disciplină și exercițiu - fiindcă trebuie să fie pregătit pentru comunicare atât fizic, cât și mental Iată acum și câteva sugestii practice pentru o ascultare eficientă: ► înțelege că ascultarea este o muncă dificilă (arată emițătorului interesul tău, află-ți înclinațiile / preferințele și fă ajustările necesare pentru ele - nu le lăsa să interfereze cu mesajul) ► nu te lăsa distras (adaptează-te rapid oricărei situații neobișnuite, pentru că ascultătorii slabi tolerează cu greu condițiile dificile și câteodată se auto-distrag) ► păstrează-ți mintea deschisă (un bun ascultător nu se simte amenințat sau insultat, nici nu are nevoie să opună rezistență mesajelor care-i contrazic părerile ori valorile personale; încearcă să identifici și să raționalizezi cuvintele sau frazele supărătoare care-ți stârnesc emoții) ► găsește o zonă de interes (ascultătorii buni sunt interesați și atenți; ei găsesc căi de a face mesajul relevant pentru ei; nu există subiecte neinteresante, ci există doar oameni neinteresanți) 6 ► confirmă emițătorului interesul tău (arată-i înțelegerea punctului de vedere, suspendându-ți temporar emoțiile; lasă-te fără interferențe infiltrat de informația mesajului) ► abține-te (fii răbdător, nu întrerupe mesajul, nu te lăsa supraîncărcat ori suprastimulat emoțional, asigurându-te că evaluezi numai atunci când înțelegerea este deplină - deoarece de multe ori câștigurile premature sunt motive de pierdere) ► receptează critic (judecând conținutul - nu ambalajul; dacă receptorul nu înțelege, nu este corect să blameze emițătorul atunci când nu poate decodifica mesajul; asumă-ți propria răspundere și caută / cere explicații) ► exploatează-ți viteza gândului (nu asculta cuvintele, ci ascultă ce-ți spune vocea, ce-ți spun mișcările, ce-ți spune poziția corpului vorbitorului, ce-ți spune imaginea, etc.) Gospodărirea Cu toate eforturile, nu totdeauna se găsește formula potrivită de comunicare. Blocajele care pot interveni au diverse cauze; atât emițătorul cât și receptorul trebuie să fie conștienți că între oameni există diferențe de ordin psihologic, de pregătire, de sisteme în care trăiesc - și care pot crea greutăți ori relații tensionate (până la generarea de interpretări tendențioase, greșite sau false ale mesajului). De aceea, gospodărirea comunicării este importantă. Emițătorul este obligat să: ► fie sigur de utilitatea informațiilor pe care le transmite ► cunoască destinatarul ► alcătuiască mesajul în funcție de capacitatea receptorului ► selecteze mijlocul de comunicare corespunzător ► aleagă timpul cel mai favorabil pentru transmiterea mesajului Pe canale, comunicarea poate fi stingherită / bruiată de anumiți factori perturbatori (interferențe) care trebuie eliminate sau reduse la minim - pentru ca recepția, înțelegerea mesajului să fie deplină și să se realizeze reacția / răspunsul. Acești factori perturbatori pot fi legați de emițător, de mediu sau de receptor, fiind de natură: ► fizică (zgomotul, sunetele care distrag, fumul de țigară, etc.) ► fiziologică (starea de sănătate, de disconfort, ora nepotrivită, locul inconfortabil, etc.) ► psihologică (ostilitatea, egoismul, retragerea, reticența, lipsa de receptivitate, alte preocupări, etc.) ► neoficială (bârfa, rumoarea, “bisericuțele”, ș.a.) Receptorul este obligat a: ► asculta atent expeditorul ► fi receptiv, sensibil față de emițător ► indica expeditorului mijlocul cel mai potrivit de comunicare ► iniția răspunsul Așadar, într-o comunicare eficientă: ► înainte de a transmite informațiile, emițătorul trebuie să-și clarifice ideile ► într-un proces de comunicare trebuie avut în vedere factorul uman ► când se planifică o comunicare este bine să fie consultați și alții ► tonul cu care se transmite mesajul trebuie controlat / conștientizat ► trebuie profitat de ocazie pentru a afla dacă mesajul a fost corect înțeles ► dacă este posibil, informarea trebuie să se realizeze pe etape ► mesajul trebuie să aibă un scop practic - care să declanșeze acțiuni Conflictul reprezintă o tensiune, o neînțelegere sau orice problemă divergentă care apare (între doi sau mai mulți parteneri, indivizi, grupuri, părți). Cele mai importante cauze care generează conflicte sunt: ► comunicarea defectuoasă (oferirea unor informații insuficiente, trunchiate sau folosirea unor mijloace și canale inadecvate); schimbul de informații corecte - în cooperare - permite fiecărei părți să aibă acces la raționamentele și cunoștințele celeilalte, confuzia și neînțelegerea putând fi astfel diminuate în mod sensibil ► sistemul de valori (dezacordul vizează îndeosebi aspectele etice și modalitățile în care ar trebui exercitată puterea - luîndu-se în considerare probitatea morală și corectitudinea, diferendele afectând alegerea obiectivelor și metodelor; dialogul “între surzi” - pe principiul “care pe care”, duce la degradarea de gen “cine nu-i cu noi este împotriva noastră”) ► existența unor scopuri diferite (părțile tind să devină diferențiate în ceea ce privesc prioritățile, chiar și atunci când urmăresc realizarea aceluiași lucru) ► stilul ambiguu (lupta pentru consolidarea pozițiilor provoacă o deformare a realității - denaturând raționamentele - până la incompetența tratării situației) ► resursele limitate (în cazul unor lipsuri, dezvoltarea unor elemente structurale este afectată) ► dependența reciprocă (reacția unei părți la necesitățile alteia depinde de atitudinea corectă; aici este vorba de distorsionarea ori blocarea informațiilor, supraevaluarea necesităților sau neîncredere) ► nemulțumirile (față de statutul onorabil, idei - găsite naive, rezistența la noutate, probleme complicate, sfaturi - ignorate, învinuiri, etc.) 7 Prejudecata este o opinie, adeseori nefavorabilă, despre un anumit lucru, formată înainte de investigarea tuturor “fețelor” pe care aceasta le implică. Discriminarea este acțiunea prin care o persoană e tratat ă nedrept din cauza unor atitudini bazate pe prejudecăți. (Prejudecata este credința, în timp ce discriminarea e acțiunea). Stereotipul este credința că toți membrii unui anumit grup posedă în același fel anumite calități. Stereotipurile apar când nu credem că există diferențe individuale; stereotipurile sunt păreri. Într-un proces de comunicare, părțile trebuie să-și acorde atenție reciproc - pe plan procesual și în plan sentimental! Strategii Comunicarea este una dintre acele activități umane pe care oricine o recunoaște dar puțini pot a o defini satisfăcător. Comunicarea înseamnă o discuție cu prietenii, televiziunea, îmbrăcămintea, tonul, accentul vorbirii și multe altele. Toate acestea, deși par complet diferite, au totuși în comun o caracteristică: reprezintă forme ale interacțiunii umane. Astfel, comunicarea poate fi definită ca o interacțiune socială cu ajutorul mesajelor. Comunicarea este un ansamblu de acțiuni: ► deliberate ► planificate ► continue având ca scop stabilirea și menținerea unei înțelegeri mutuale între emițător și receptor. Pentru a analiza procesul comunicării, putem folosi următoarele întrebări: cine spune, ce, cum, cui, cu ce efect, de ce? Utilitatea formării și diseminării mesajelor depinde de efectul lor - pe care îl produc asupra receptorului. Modelul comportamental al oamenilor ne ajută să înțelegem mai bine procesul comunicării: informarea duce la formarea tendinței latente și apoi la apariția evenimentului declanșator - care determină acțiunea. Modelul acesta ne obligă să gândim în termenii comportamentelor induse receptorului și nu în termenii informației ce este comunicată. Ideile noi pătrund foarte încet; adoptarea lor presupune parcurgerea unor etape, prin care persoana: ► află despre o idee (cunoașterea) ► caută mai multe informații despre ea (interesul) ► evaluează ideea - bazându-se pe felul în care aceasta îi îndeplinește nevoi specifice ► încearcă ideea - experimentând-o cumva ► adoptă ideea - integrând-o în sistemul său de valori Procesul de adoptare se poate încheia după oricare dintre etape. Un aspect important este intervalul de timp necesar pentru adoptarea unei idei noi; în funcție de situație, adoptarea poate avea loc instantaneu (dacă rezultatul are consecințe minore) sau necesită o durată de timp (când mesajul trebuie întreținut în permanență). Normele și opiniile grupului din care persoana respectivă face parte sunt cele mai importante. Reacția -pozitivă sau negativă - a prietenilor poate determina adoptarea ideii. Dacă prietenii unei persoane dezaprobă în general un candidat, un film sau o marcă de mașină, este puțin probabil ca acea persoană să adopte o poziție contrară grupului. Odată ce persoana ia o decizie, alte mijloace devin mecanisme de întărire a deciziei luate. De exemplu: studiile arată că proprietarii unei anumite mărci de mașină sunt cei mai avizi cititori ai reclamelor pentru acea marcă! Este dificil de imaginat o activitate umană în care să nu existe persuasiune. Acest proces implică pe toată lumea - de la copilul care încearcă să-și convingă părinții că ora de culcare ar trebui amânată cu jumătate de oră, până la agentul comercial care trăiește din convingerea oamenilor pentru a cumpăra un produs. Argumentarea logică și apelul la sentimente duc la o comunicare specifică - cu scopul de a influența: ► atitudinile ► opiniile ► comportamentele Zi de zi folosim strategii persuasive pentru a influența oamenii într-un fel sau altul; persuasiunea este folosită pentru a: ► schimba sau neutraliza opinii ostile ► cristaliza opinii latente și atitudini pozitive ► conserva opiniile favorabile Cea mai dificilă sarcină este de a transforma opinii nefavorabile sau ostile în opinii favorabile. Sarcina este mai ușoară dacă mesajul este compatibil cu opinia generală a receptorului față de mesaj. Acesta este motivul pentru care emițătorul se străduiește să-și creeze și să-și păstreze o imagine cât mai bună. Cea mai ușoară formă este comunicarea care întărește opiniile favorabile. Activitatea prin care se păstrează și se întărește opinia favorabilă a receptorului cu privire la un anumit mesaj este cea preventivă și e cea mai eficientă. Tactici Cunoașterea stării mentale a auditoriului este importantă pentru transmiterea eficientă a unui mesaj. Auditoriul se poate împărți în două grupe: cei ce caută activ informații și cei ce procesează pasiv informațiile. Cum este de așteptat, obiectivele comunicării sunt mai ușor de atins atunci când auditoriul e activ. Acesta este dispus să primească 8 mesajul și îi va acorda atenție. Auditoriul pasiv nu caută informații și în general, va face prea puțin pentru a înțelege mesajul. Auditoriului pasiv i se poate face cunoscut un mesaj doar prin informații scurte, caracterizate de creativitate și stil; schimbarea de atitudine sau de comportament apare rareori la auditoriile pasive. Sugerăm două tactici de atacare a auditoriului: cercetarea atitudinilor sale (care pot oferi date referitoare la interesul sau apatia cu privire la o idee nouă) ori modificarea mesajelor (pentru a se adapta satisfacerii caracteristicilor și nevoilor comune cu ale emițătorului). Se pot folosi următoarele căi: ► acceptarea indusă (mesajul începe cu probleme cu care receptorul este de acord, creînd un răspuns inițial pozitiv; odată ce a fost stabilit un acord asupra premizelor inițiale, receptorul va fi mult mai înclinat să accepte dezvoltarea logică a raționamentului și implicit - concluzia logică a acestuia) ► alegerea structurată (oferirea de opțiuni și obligarea receptorului să facă o alegere; oamenii folosesc deseori aceasta - oferind receptorului și cerându-i să aleagă între alternative) ► acceptarea parțială (acceptarea de către receptor a unei părți a mesajului, ceea ce lasă liberă posibilitatea de a accepta ulterior opiniile rămase; astfel, receptorului nu i se cere o decizie instantanee - ci acceptarea amânării ei) ► negocierea (care implică acceptarea unui rezultat inferior rezultatului maxim scontat; pentru aceasta trebuie stabilite 3 coordonate: nivelul maxim pe care îl poți obține / oferi, nivelul minim sub care nu poți coborî și nivelul cu care ai fi mulțumit să se încheie) Un mesaj poate include doar un punct de vedere sau poate include mai multe; mesajele prezentând un singur punct de vedere sunt mai eficiente pentru un receptor favorabil mesajului, pe când cele care prezintă mai multe puncte de vedere sunt mai eficiente în fața unui receptor care s-ar putea opune mesajului. Menționând toate punctele de vedere, emițătorul îndeplinește 3 obiective: ► este perceput ca fiind obiectiv, aceasta reflectându-se printr-o îmbunătățire a credibilității și o reducere a susceptibilității receptorului cu privire la motivațiile emițătorului ► tratează receptorul ca matur, responsabil și inteligent ► incluzând contra-argumente în mesaj, emițătorul are posibilitatea controlării modului de structurare al acestora Începutul și sfârșitul mesajului sunt cele mai importante - atât pentru emițător, cât și pentru receptor. De exemplu: în discuțiile în grup sau mesele rotunde, ultima persoană care ia cuvântul într-o serie de vorbitori are posibilitatea cea mai mare de a modifica atitudinile auditoriului; de asemenea, primul vorbitor dă tonul discuției și este ținut minte mai mult timp. (Prima sau ultima poziție într-o serie de vorbitori este cea care conferă impact maxim mesajului). De aceea, formula de compunere a mesajelor (mai ales persuasive) este prin unii pași caracteristici: ► atrag atenția ► prezintă o nevoie ► satisfac nevoia ► prezintă avantajele ► cer o acțiune Analiza receptorului, credibilitatea emițătorului, motivarea, discursul, claritatea, conținutul și structura mesajului sunt elemente esențiale într-o comunicare eficientă: ► analiza (cunoașterea atitudinilor și opiniilor receptorului, pentru a permite adaptarea mesajului nevoilor sale) ► credibilitatea (bazată pe experiența, sinceritatea, siguranța și competența emițătorului mesajului) ► motivarea (apelul la interese - bazat pe ierarhizarea nevoilor, începând de la cele fundamentale și urcând spre cele mai elaborate) ► discursul (transmiterea mesajului care informează și convinge; trebuie să spună ceva semnificativ, să aibă o temă centrală, să se concentreze pe informația ce-i exemplifică scopul cel mai bine, cu stil corespunzător nivelului de înțelegere și așteptărilor receptorului - construit în blocuri, unificat prin tranziții) ► claritatea (conținutul mesajului să nu fie prea complex, ci direct, exprimat simplu, chiar dacă se impun termeni tehnici ori academici, funcție de receptor - deci nu simplist; de exemplu, spusa: dacă nu poți să-ți scrii ideea pe spatele cărții mele de vizită, înseamnă că nu ai o idee clară) ► conținutul (folosirea de date obiective și importante în mesaj, însă nu excesiv, ci cu atenție și în mod selectiv) ► structura (dramatizarea prin ilustrare pentru a atrage interesul și exemplificarea cu ce este mai semnificativ pentru receptor) Atunci când un emițător se adresează receptorului, el realizează o comunicare unidirecțională. Receptorul primește mesajul și - fie că îl acceptă sau nu - poate să nu reacționeze și nu inițiază vreun dialog. Emițătorul este stăpân pe situație. Excepția apare atunci când emițătorul acceptă să primească răspunsul (conexiunea inversă) - practică pe care unii emițători o folosesc iar de care alții se tem, realizând că nu sunt capabili să reacționeze spontan. În cazul comunicării bidirecționale, se permite diseminarea rapidă și largă a informațiilor și opiniilor. Problema principală este a emițătorului, a cărui poziție poate fi defensivă sau ofensivă. Atitudinea defensivă - deși neplăcută uneori - este soluția de preferat decât ridicării unui “zid” de tăcere; tactica “zidului” lasă loc interpretărilor și supozițiilor și poate cauza mult mai mult rău decât expunerea onestă și clară. Conflictele nu sunt planificate totdeauna dar comunicarea ar putea fi - mai ales dacă este dorită ca eficientă și nu ca o irosire de timp. O formă efemeră de comunicare interpersonală este zvonul, dificil de izolat și de evaluat - dar 9 cu un impact major asupra formării opiniilor. Zvonul poate fi definit ca mesajul conținând informații ce nu pot fi confirmate sau verificate prin propria experiență; el apare atunci când asupra unui subiect planează o combinație de incertitudine și anxietate iar sursele oficiale sunt incomplete sau lipsesc. Zvonul este totdeauna parte a conflictului. Pentru combatere sunt 3 căi: ► informare (mai ales a receptorului - care totdeauna este foarte sensibil la situații care îl influențează direct; adevărul e necesar integral, pentru că jumătatea de măsură provoacă alte zvonuri) ► atenție (mai ales a emițătorului - zvonurile oferă informații despre problemele și interesele receptorului) ► acțiune (confirmare sau infirmare promptă - deoarece cu cât trece timpul, cu atât devin mai greu de controlat și de anihilat) Tehnici Identificăm două nivele ale comunicării: la nivel personal și în grup. Individual îți aduci aminte aproximativ: ► 20% din ceea ce auzi ► 30% din ceea ce vezi ► 60% din ceea ce auzi și vezi ► 70% din ceea ce spui tu însuți ► 90% din ceea ce faci și simți - în același timp - adică pui inimă Sau altfel exprimat: ► ce auzi - și nu-ți folosește - uiți ► ce vezi - poate îți amintești ► ce auzi și vezi - ar trebui să-ți amintești ► ceea ce ai spus - probabil îți amintești ► ce faci tu însuți - înțelegi Mereu te confrunți în viață cu stereotipuri, prejudecăți, norme sociale și atâtea altele cărora ești nevoit să le faci față corespunzător instruirii tale, prin diverse metode. Comunicarea îndeplinește o nevoie fiziologică, de siguranță, de afiliere, de stimă și de actualizare, nevoie care poate fi de: ► înțelegere (a face teorie, a analiza, generaliza, specula) ► ajutor (a primi gratificații, a fi susținut, sprijinit, protejat, sfătuit, ghidat) ► sex (a forma și a urma o relație erotică, un contact) ► sensibilitate (a căuta și a te bucura de impresii senzoriale) ► respingere (nevoia de separare, excludere, abandonare, dispreț) ► joc (a acționa din plăcere - fără alt scop) ► ordine (a organiza, echilibra) ► naturalețe (a simpatiza ceva / cineva aflat în situație nefavorabilă) ► evitare (părăsirea situațiilor deranjante, fuga de eșec) ► durere ► exhibiție (a face impresie bună, a fascina, șoca, excita) ► dominație (a controla, a influența prin sugestie, seducție, comandă) ► deferență (a elogia sau conformarea la obiceiuri) ► apărare (în fața criticii, blamări) ► contra-acțiune (a recâștiga “teren”, a căuta obstacole de depășit, reprimarea fricii) ► autonomie (a fi liber, fără constrângeri, a rezista restricției, coerciției, independent, liber de opreliști) ► agresiune (a înfrânge opozița cu forța, a ataca, pedepsi) ► umilire (a fi pasiv, a ceda, a te resemna, a admite eroarea) ► afiliere (a coopera, place, a câștiga afecțiune, “apropiere”) ► realizare (a face ceva dificil, a stăpâni, manipula, organiza) ► etc. Totdeauna există o motivație - care conține 3 dimensiuni distincte, depinzând de ceea ce: ► energizează ► direcționează / analizează ► sprijină, susține / întreține comportamentul. Prin urmare, o motivație scăzută poate determina scăderea performanței comunicării, chiar dacă individul are aptitudini și experiențe sau instruirea care i-ar permite obținerea unei comunicări superioare. Stilurile personale de tratare a unui conflict vizează: ► competiția (când încerci să câștigi, pentru că ai credința că este corectă poziția ta) ► acomodarea (când ești așa de generos încât să te substitui celuilalt punct de vedere) ► evitarea (când diplomatic aștepți un alt moment mai bun) ► colaborarea (când cauți soluția unui câștig reciproc) ► compromisul (când accepți o satisfacere parțială prin concesie sau găsirea unei poziții de mijloc) Învățând din propria experiență, îți poți îmbunătăți abilitatea de comunicare, îndemânările pentru comunicare având de atins obiective specifice - ca: 10 ► exprimarea sentimentelor potrivite ► judecarea ► conducerea ► luarea deciziilor ► respectarea diferențelor umane ► respectarea lucrurilor comune ► încrederea În grup, comunicarea are alte aspecte; ea poate fi: ► protocolară (ce urmează o scară ierarhică: fiecare receptor retransmite mesajul în forma aleasă de către alții; urmărește în mod normal transmiterea obiectivelor și procedurilor) ► neprotocolară (ce completează comunicarea protocolară - prin umplerea golurilor și / sau omisiunilor; este de încurajat când nu conduce la resentimente) ► neoficială (interpersonală - printr-un sistem ca vița-de-vie în grup; utilă cât nu devine exagerată, adică nu crește în dimensiuni sau produce informații false, până la zvon) Persuasiunea, zvonul, manipularea, etc., sunt destul de des prezente în comunicare. Instrumente Comunicarea, indiferent de tip, este întotdeauna însoțită de o componentă neverbală - care de obicei reprezintă peste jumătate din volumul ei! Mulți cercetători au convenit că pentru conversație este utilizat în primul rând canalul verbal, în timp ce canalul neverbal este folosit pentru negocierea atitudinilor interpersonale și în unele cazuri utilizat în substituirea mesajelor verbale. De exemplu: o femeie poate arunca unui bărbat o privire ucigătoare; ea îi dă un mesaj clar, fără să-și deschidă gura! Oamenii sunt dominați de reguli biologice care controlează acțiunile, reacțiile, gesturile și limbajul corpului. Lucrul fascinant este că rar oamenii sunt conștienți că mișcările și gesturile pot spune cuiva o poveste diferită decât o face vocea. De exemplu: mulți actori din perioada cinematografului mut au fost pionieri ai prezentării îndemânărilor comunicării non-verbale. Din punctul de vedere al unei persoane perceptive sau intuitive, abilitatea de a “citi” o altă persoană prin compararea cu semnalele verbale o relaționează mult mai bine față de procesul comunicării. De exemplu: un orator perceptiv dacă își vede audiența stând pe scaunele din sală cu brațele încrucișate / căscând, etc. - conștientizează că mesajul său nu are impactul scontat. Femeile în general sunt mai perceptive decât bărbații (ne referim la așa-numita intuiție feminină). Femeile au abilitate înnăscută de a culege și decripta semnalele neverbale, având ochi ageri pentru detalii mici. Intuiția feminină este mai pregnantă la mame - care au comunicat cu copilul la început de viață mai mult pe canale neverbale. Unele gesturi sunt genetic moștenite (suptul, surâsul, etc.), altele sunt determinate cultural - învățate ca și comportament corespunzător mediului dominant în care trăim. Dificultatea când minți este că subconștient corpul tinde să nu urmeze ceea ce mintea comandă - astfel că semnalele contradictorii pot da alte sentimente decât spusele. De exemplu: evidențierea cu detectorul de minciuni. Fiecare om are un spațiu personal, un teritoriu ce include aria din jurul său. Astfel se pot delimita: casa, automobilul, dormitorul, scaunul, etc. Oamenii reacționează diferit când sunt invadate zonele lor, ceea ce duce la o mulțime de implicații. După distanțe (aproximative), zonele sunt: ► intimă: până la jumătate de metru (doar celor apropiați sentimental li se permite intrarea) ► personală: până la 1 metru (este distanța folosită cotidian) ► socială: până la 3 metri (păstrată față de străini - cei pe care în general nu-i cunoaștem) ► publică: peste 3 metri (când ne adresăm unui grup) Într-un cadru de înțelegere, limbajul corpului se referă la: ► gesturi cu palmele și mâinile ► bariere prin poziții ale brațelor și picioarelor ► atitudini populare de acțiune ale corpului ► semnalele ochilor ► gesturi de curtoazie ► gesturi cu obiecte ► reflecția ca imaginea într-o oglindă ► statutul corpului ► poziționarea (așezarea la o masă ori pe un fotoliu de exemplu) ► atitudini dominante sau umile ► etc. Canalele de comunicare se pot distinge după simțurile prin care receptorul primește informațiile: ► auditiv (verbal) ► vizual (expresia feței, schimbul de priviri, gestica și mișcarea corporală, ținuta, distanța interpersonală -respectiv utilizarea spațiului) ► tactil (atingerea corpului, mângâierea) ► olfactiv (receptarea mirosului corpului) 11 ► termal (receptarea căldurii corpului) ► gustativ (recepția gustului) Pe lângă acestea, scrisul (de mână și / sau stilul său, chiar dacă este tipărit), lucruri implicate în procesul transmiterii mesajului, ș.a. - toate influențează comunicarea; pentru cineva avizat, informațiile conexe fluxului direct pot spune și ajuta mult. În gospodărirea unui conflict, între instrumentele necesare se găsesc: ► stabilirea unei reale comunicări, mai mult decât retorice ► furnizarea unei atmosfere pentru cerințe și ascultare ► îmbunătățirea cadrului de referință pentru diferite înțelesuri (inclusiv confort) ► recunoașterea și evitarea stereotipurilor ► informarea validă și controlată (a datelor) ► descrierea motivelor și asumările responsabilităților ► privirea alternativelor ca noi soluții ► evitarea manipulării și punctelor ascunse ► căutarea dorințelor și nevoilor reale ► conștientizarea că o înțelegere nu totdeauna este necesară sau posibilă ► tratarea cu sensibilitate (chiar când dezacordul este evident) ► valorificarea sentimentelor proprii (împărtășite deschis și onest) Maniera Într-o comunicare eficientă contează cooperarea - cu atenție că adevărata comunicare este răspunsul pe care îl primești. Deschiderea legăturii spre o bună comunicare este raportul ce-l ai față de ea; asupra relației trebuie să acționezi separat de problemă: Cu oamenii este nevoie să înțelegi că nu vor auzi ce spui până nu vor ști că te preocupă soarta lor. Când trebuie să oferi ori să primești informații clare și suficiente, comunicarea se va axa pe informații. Pentru a realiza o expunere clară, emițătorul trebuie să prezinte bine ceea ce se așteaptă de la el; pe de altă parte, pentru a recepționa o imagine clară, ascultătorul trebuie să încerce să obțină toate detaliile, să verifice afirmațiile, faptele și să desprindă informațiile semnificative din ceea ce i se oferă - în cazul în care emițătorul nu le menționează. Sunt multe impedimente care deranjează acordarea emițătorului cu receptorul (și invers) în comunicare: ► amenințările (produc teamă, supunere, resentiment, ostilitate) ► ordinea (folosirea puterii) ► critica ► insulta (înfierarea) ► dirijarea ► tăinuirea informațiilor-cheie ► interogarea ► lauda în scopul manipulării ► diagnosticarea motivelor sau cauzelor ► sfatul necerut ► persuasiunea prin apel la logică ► schimbarea subiectului ► refuzul de a accepta problema ► încurajarea prin negarea existenței problemei ► ș.a. Comunicarea trebuie să convingă că: ► respecți cealaltă parte ► nu vrei să domini ► nu dorești manipularea ► respecți deciziile și nu le subminezi ► respecți valorile și experiența Comunicarea reclamă adesea alegere conștientă, un grad de flexibilitate și abilitate, ceva curaj și încredere în procesul ei. Într-o situație ce te solicită în luarea unei atitudini, poți uzual reacționa prin: ► agresiune ► abandon ► asertație (explicarea situației) În ultima instanță, puterea comunicării constă în capacitatea de a produce rezultatele pe care le dorești cel mai mult; ea se poate dezvolta din: ► un atașament emoțional ► utilizarea calităților tale personale ► promisiunea recompensei ► capacitatea persuasivă Poți deosebi manipularea de influență în funcție de caracterul pozitiv sau negativ al rezultatului. Scopul este puterea cooperantă (poartă-te față de celălalt așa cum o impune situația - dar niciodată să nu ți-l “scoți” de la inimă). Nu 12 te lăsa în voia emoțiilor puternice - construiește relații mai bogate. Emoțiile sunt evenimente energetice ale minții și corpului. Încearcă să le focalizezi pentru a găsi “cheia” problemei. Mânia poate fi “combustibilul” schimbării pozitive -dacă îi folosești “temperatura” cu înțelepciune. Capacitatea de a lărgi perspectivele constă în sesizarea intercondiționării fundamentale a tuturor lucrurilor și în luarea în calcul a unui sistem mai larg decât cel vizibil! Metode Interinfluențarea atitudinilor persoanelor care interacționează nu este un proces imediat, ci unul care implică un mecanism mediator: comunicarea. Poziția comunicării în actul interpersonal este ca intermediară între stările psihologice ale indivizilor. Comunicarea cere adeziunea fiecăruia la obiectivele propuse și folosirea în comun a utilităților. Bunele relații pentru comunicare nu sunt suficiente în lipsa regulilor și principiilor ce o asigură. Metodele comunicării vizează: ► întrebările cărora li se caută răspuns ► atitudinile necesare în raport ► atenția și îngăduința ► ascultarea ► reformularea Așadar, metodele de comunicare se întemeiază pe: ► observație (care permite anticiparea problemelor, economisirea și administrarea / gospodărirea timpului) ► înțelegere (proces din care rezultă noi ipoteze) ► acțiune (prin verificarea, punerea în aplicare și valoare a efectelor) Construcția metodei presupune: ► gândire sistematică (înțelegând mediul și elementele lui în unitatea și diversitatea lor) ► viziune detașată (acordând acțiunii semnificația ce i se cuvine) ► dezvoltarea măiestriei personale (având conștiința impactului) ► clarificarea și / sau modificarea atitudinilor și a modelelor mentale (spre optimizarea rezultatelor) A comunica înseamnă mai mult decât a deține o metodă bine însușită; aceasta pentru că mereu trebuie să ne întrebăm dacă: ► avem flexibilitatea comportamentală necesară ► știm să găsim cea mai bună și rapidă adaptare la transformările continue ale celor din jur (și ale mediului) -în general ► suntem mereu conștienți ► depistăm la vreme incoerențele existente Alegerea metodei depinde de desfășurarea comunicării - ce este posibilă a fi prin: ► juxtapunere (simultană) ► inserții (intervenții) ► interschimbări (reciprocă) Orice comunicare este dictată de sentimentele de încredere și recunoaștere a valorilor proprii. Astfel, metoda de: ► întâlnire - este în funcție de cunoașterea momentului și chiar de reflexe prin care se pune în acțiune dorința de prezentare a “sinelui” ► întreținere - înseamnă fixarea unui scop clar dirijat spre favorizarea “meditației” (este inter-relaționarea, fundamentată pe înțelegerea manifestată ca atitudine - pentru stimulare) ► contact - determină selectarea, acceptarea și dezvoltarea relației (aici intrând criteriile de valorizare și auto-valorizare) Metoda judicios aleasă duce la un control al: ► atenției ► înțelegerii ► acordului în timpul comunicării. În mesajele relaționale (cu adresabilitate exactă, construite pentru a fi decodificate și înțelese) există și o comunicare asupra comunicării! Aceasta constituie “sarea și piperul” unei comunicări, este “ingredientul” esențial în cadrul relațiilor fructuoase - fără de care efortul nu poate avea finalitate. Trecerea de la conținut la relație nu trebuie înțeleasă doar ca metodă, ci este ea însăși comunicare menită să întărească (și chiar să suplinească) ceea ce lipsește în conținut - adică nuanțarea: ► sentimentelor ► îndemnului ► atitudinilor ► ș.a. Cercetarea - acțiune Cercetarea-acțiune este un concept foarte complex de investigare. Se acceptă că produce cunoștințe noi. Concepția este că e motorul practicii: investigarea produce cunoștințe și practica le folosește. Investigatorii produc 13 cunoștințe valoroase cercetând comunicarea și practicienii le folosesc. Ca model de investigare, cercetarea-acțiune este fundamentată pe unele principii: ► pune totdeauna probleme practice (ce pot fi trăite prin situații, dileme, confuzii, etc. - ceea ce nu se poate studia stând singur în birou) ► îmbunătățește calitățile intrinseci ale condițiilor reale în care se desfășoară comunicarea ► rupe relația cauză - efect între procese și rezultate (se știe că nu este o legătură liniară între calitatea proceselor și calitatea rezultatelor) ► îmbunătățește analiza (reflexia) asupra valorilor - care nu se pot defini în afara comunicării - îmbunătățind informația ► este o activitate de colaborare, nu o activitate izolată Comunicarea nu se îmbunătățește cunoscând-o dinainte; este necesar să se știe ce se urmărește dar aceasta nu o îmbunătățește. De exemplu: eu știu că merg acasă dar asta nu mă ajută la plimbare pentru ca aceasta să fie agreabilă; important este felul în care e făcută plimbarea! De la investigarea unei comunicări practice nu se pretinde posibilitatea aplicării rezultatelor altundeva, ci doar cunoștințe ce pot fi transferate pentru beneficiul altora, care le pot adapta la contextul lor practic propriu. Inversând termenii (cercetarea-acțiune în acțiune-cercetare), se observă că practica este cea care generează procesul și constă în: ► plan de acțiune ► obținere de informații ► analiză Cercetarea-acțiune este o filozofie - și nu e un mod obișnuit de lucru: cel mai puțin important este să rezolvi problema; cel mai important este să înțelegi problema. Dacă problema este înțeleasă, atunci problema poate fi rezolvată. Dar cercetarea-acțiune nu este pentru rezolvarea de probleme, ci pentru înțelegerea practicii comunicării, pentru ca să fie schimbată - în vederea îmbunătățirii. Este analizată comunicarea în sine. Ideea fundamentală a cercetării-acțiune este că orice problemă practică, oricât de mică ar fi, are legătură cu ceea ce e în jurul ei și nu trebuie separată, ci unită cu restul - pentru a avea un înțeles. Uneori terminarea investigației înseamnă punerea în practică a unor teorii fără a le cunoaște conținuturile și fără a le ști formula. O semnificație este legată de demersul acțional al oricărei cercetări. O deschidere majoră este în acest sens sintagma: a învăța prin a face (a comunica). Cercetarea-acțiune vizează în principal schimbarea - prin combinarea investigației cu acțiunea practică; din acest motiv, utilizarea ei este preferată de oamenii care o aleg pentru soluționarea unei situații de criză. Ea este operațională - legitimată prin accentul egal pe care îl pune atât pe analiză (investigație și reflecție), cât și pe acțiune - cu menirea de a nu folosi resurse exterioare. În fața unei situații-problemă, chemarea mediatorilor sau angajarea negociatorilor pentru rezolvarea conflictului poate fi efectiv anulată de comunicarea eficientă! În mod practic (și plastic), specificul cercetării-acțiune se poate exprima astfel: planifică bine dar așteaptă-te și la alte rezultate decât cele propuse. În realizarea unei cercetări-acțiune, monitorizează condițiile și parametrii comunicării, preocupat nu atât în a măsura fenomenul (deși acest aspect nu este de neglijat), cât mai degrabă în a interveni în comunicare - a o corija / reajusta în funcție de evoluția și rezultatele ei. În concluzie, cercetarea-acțiune presupune: ► planificarea riguroasă, în etape clare ► stabilirea unor instrumente bine definite de evaluare ► flexibilitatea în reconsiderarea planului inițial ► accentul pe învățarea de comportamente Cercetarea-acțiune se diferențiază atât de cercetarea fundamentală cât și de cea aplicativă. Ea presupune o comunicare (la rândul ei) între practica și investigația de cercetare - care se potențează reciproc - precum și o abordare multidisciplinară și interculturală. Schimbarea În general, există două categorii de indivizi - cei ce acceptă situația și militanții. (Global, în societate sunt două categorii de oameni: indiferenții și combatanții). Argumentele pro și contra nu au valoare reală decât raportate la condiții concrete; dificultățile sunt evidențiate punând accentul pe om, pe viața personală și relațională - intersectată de banalul cotidian dar și pe evenimente cruciale - care sunt ipostaze ale devenirii și construcției omului. Această filozofie de viață s-a impus pentru multe probleme: se consideră că omul este un decupaj din mediul propus. Când relațiile interpersonale sunt înlocuite de contracte, curentul umanist încearcă o contrapondere, prin schimbarea omului însuși, a fiecăruia în parte. Fiecare om dorește să-și vadă perspectiva umană din perspectiva vieții cotidiene. Aici este vorba despre: ► argumentele drepturilor ► calitatea vieții ► apartenență ► conștiința identității ► controlul social cu toate problemele ce apar - de integrare, individualism și capacitate. Schimbarea în comunicare presupune: ► identificarea posibilităților de înnoire ► perfecționarea 14 ► dezvoltarea (posibilă) a motivației ► îmbogățirea relațiilor ► creșterea prestigiului ► (re)descoperirea nevoii de realizare Schimbarea afectează: ► condițiile ► modul ► stilul fiind mai mult sau mai puțin oportună. Sursa schimbării este determinarea unei succesiuni (logice) de alte schimbări: sursa se instituie (devine) sursă de presiune pentru alte schimbări; o sursă puternică de presiune este difuziunea ideii de schimbare. Este și ceea ce își propune prezenta lucrare - de mediere a conflictelor. Ritmurile diverselor sectoare supuse schimbării sunt asincrone. Cele mai frecvente sunt cele materiale, apoi sunt schimbările de concepție și de organizare. Toate ritmurile duc la schimbări în relațiile interpersonale, după care urmează schimbarea indivizilor. Deci mai ușor se schimbă cunoștințele, apoi atitudinile, apoi comportamentele. Toate aceste faze supuse schimbării sunt în sine generatoare de: ► gânduri ► idei ► reprezentări ► sentimente ► atitudini față de schimbare. Schimbarea implică în mod diferit pe fiecare om, putând fi o evoluție în timp (cu unele rupturi de ritm) ori o dezvoltare / creștere, cu accente pe desfășurare sau adaptare. Ritmurile fiind diferite, receptarea schimbării de către oameni este diferită: schimbarea e o provocare adresată omului, e o propunere pentru noi cadre de adaptare. Oamenii fiind diferiți - se adaptează diferit la schimbare. Schimbarea presupune compararea între un “înainte” și un “după”, comparând situații și circumstanțe. S-a constatat că schimbarea tinde să devină instrument de reconstrucție umană. Schimbarea în comunicare se referă de fapt la achiziția de noi competențe și tehnici, presând indivizii și codul - prin: ► substituire ► remaniere / adăugare ► reorganizare ► eliminarea vechiului Valoarea comunicării este a ei în sine. Cercetarea-acțiune asupra ei ori schimbarea totdeauna au subliniat asta. Instruirea Părțile aflate în conflict au interese interdependente; conflictele sunt de obicei combinații de procese competitive și de cooperare - iar cursul pe care-l ia conflictul va fi determinat de natura acestei combinații. Se știe că procesele caracteristice și efectele provocate de un anumit tip de relații sociale (de cooperare sau competitive) tind să provoace la rândul lor acel tip de relații sociale. Dacă o anumită persoană are cunoștințe sistematice despre efectele proceselor de cooperare și competitive, acea persoană va avea și cunoștințe sistematice despre condițiile care de obicei dau naștere la astfel de procese și - prin extensie - la condițiile care determină dacă un conflict va lua un curs constructiv sau distructiv. Îmbunătățirea necesită realizarea unei conexiuni cu cogniția și percepția. Un proces constructiv de rezolvare a conflictelor este similar unui proces eficient de cooperare pentru rezolvarea problemelor (unde conflictul este problema de rezolvat), în timp ce un proces distructiv e similar unei lupte competitive câștig - pierdere. De fapt, o instruire eficientă caută să insufle: ► atitudinile ► cunoștințele ► tehnicile care favorizează soluționarea eficientă, cooperantă a problemelor și să descurajeze atitudinile și răspunsurile deprinse -care dau naștere la lupte câștig - pierdere. În instruire este necesar să: ► știi în ce tip de conflict ești implicat ► devii conștient de cauzele, consecințele și de alternativele furiei ► înfrunți conflictul - nu-l evita ► te respecți pe tine și interesele tale - astfel îl respecți pe celălalt și interesele sale ► distingi clar între interese și poziții ► cercetezi care interese sunt compatibile ► definești interesele conflictuale ca problema reciprocă de rezolvat (prin cooperare, nu înfruntare) ► fii atent la tendințele către judecăți greșite ► îți cunoști reacțiile tipice la situații conflictuale ► rămâi o persoană morală - pe tot parcursul! 15 ... Matricele jocului ca un mijloc experimental se bucură de succes, deoarece facilitează definirea precisă a structurii recompensei, neașteptată pentru subiecți și - de aici - a felului în care depind unul de altul. Parțial stimulată de - și parțial ca reacție la cercetarea care folosește matrici de joc - au fost create jocuri de comunicare și studiul conflictului (tip negociere cumpărător - vânzător, coaliția a 3 persoane, joc de transport, distribuție, etc.). Acestea ajută dezvoltarea unei înțelegeri mai sistematice a comunicării, proceselor conflictuale și a soluționării conflictului. (Însuși jocul este un mediator instrumental între participant și ambianța sa). Participarea în comunicare poate fi exersată prin diverse procedee. În continuare, noi propunem o serie de jocuri care implică totdeauna un grup. Aceasta pentru că din perspectiva percepțiilor personale, succesele și eșecurile sunt mai fezabile din dinamica experimentării relațiilor cu alții în situații inovate; am urmărit aspectele educaționale mai ales în poziții de excludere și marginalizare - contextul ce ar fi creat din activitățile propuse vizând inclusiv reacțiile și răspunsurile. Desigur că tipul schemelor avansate nu înseamnă că au profilul acțiunilor ce corespund mereu aptitudinilor participanților dar ca mijloace ajută - sperăm - ca instrumente utile în observarea limbajului corpului, documentării, depășirii obstacolelor și în cele din urmă - analizării procesului de comunicare. Fă-le! (În cercul tău de cunoscuți, la un club sau oriunde crezi de cuviință că pot fi aplicate). De altfel, în cuprinsul lucrării te vei mai întâlni cu simulări; este ceea ce practic poate face parte din bagajul tău în ceea ce privește lărgirea orizonturilor comunicării și evaluările îți vor fi în mod sigur folositoare în abordări viitoare ale unor chestiuni pe care le-ai putea simți delicate ... Omul se recreează în fiecare zi; totodată, este știut că energia de răspândire în lume a unor jocuri depășește capacitatea de propagare a epidemiilor! Înainte însă de a trece la jocuri (ce de altfel nu sunt sistematizate în vreun fel, atingând mai multe domenii), este utilă parcurgerea considerațiilor despre estimări - deoarece e parte a fundamentului teoretic necesar în practică: Estimarea Estimarea este judecata valorii comunicării. Aceasta comportă două aspecte: a mesajului (conținut, felul transmiterii sale, etc.) și a părților (emițător și receptor). Pentru a fi potrivit, tipul estimării trebuie să îndeplinească anumite condiții: ► contextul să fie cunoscut ► să aibă o măsură (de control a situației) ► diagnosticul să vizeze pozitivul și negativul ► să poată fi verificată (evaluarea estimării) Metodologia estimării presupune observare adecvată, colectare de date și interpretarea lor. Ea se face pentru un bilanț, a aprecia / analiza ce se petrece, comunica rezultate, lua decizii, raport cu viitorul, propune alternative, etc. Se estimează pentru a: ► modifica o situație sau realitate ► stabili ce este util, necesar, important de făcut și învățat ► ști dacă sunt semnificative cele făcute relativ la finalitatea dorită ► coordona acțiunea cu interesele ► ameliora calitatea comunicării ► determina dificultățile ► vedea reușitele și eșecurile ► continua altfel ► fixa o ordine, o logică ► ș.a. În estimare intervin continuu probleme și obstacole. Estimarea poate fi spontană sau planificată. Când este planificată, suntem înclinați s-o facem unilateral. De exemplu: are loc numai după ce comunicarea s-a încheiat; conexiunea inversă (răspunsul) și propria estimare nu au fost simultane - ci au alternat; folosește o metodă, etc. Așadar, estimarea făcută numai la sfârșit are mai multe dezavantaje: ► unele informații apar prea târziu ► posibilitatea corectării erorilor la timp s-a pierdut ► motivația și comportamentul nu au posibilitatea exprimării totale ► sunt așteptate confirmări pozitive ► declanșează auto-apărarea după ce nu se mai schimbă ceva ► etc. Aceste dificultăți pot fi evitate dacă estimarea este parte coerentă a procesului comunicării, când ar trebui considerată ca totdeauna să: ► dea apreciere / încurajări dar și critici ► lege conexiuni știute cu noi puncte de vedere / noi analize ► fie o resursă ce este indispensabilă ► poată deschide forțe noi Experiența ne-a demonstrat că estimarea nu este așa de plăcută - uneori de teama examinării sau competiției; aceasta deoarece e nevoie de clarificarea lucrului estimării (cu ea sau pentru ea) ori pentru că elementele sale de judecată nu sunt acceptate ușor ori vrem să știm alte puncte de vedere asupra comunicării noastre. 16 Din estimare nu poate fi omisă subiectivitatea; singura posibilitate de a măsura real și obiectiv este de a găsi criterii cantitative - dar când începem analizarea deja lucrăm cu calitatea și astfel estimarea începe a deveni subiectivă. În cazul unor întrebări diferite uneori avem răspunsuri contradictorii, astfel încât preferăm să ne înclinăm spre acelea care sunt mai apropiate de opinia noastră - de a le alege pe cele pozitive. Noi înșine facem estimarea subiectivă, deși inițial dorința a fost să fie cea mai obiectivă posibil ... Subiectivitatea nu este numai o opinie, ci o varietate de valori diferite, puncte de vedere și sugestii care se completează reciproc. Sunt necesare elemente ca: ► abilitate (de a folosi metoda potrivită) ► competență (de a analiza conexiunea inversă) ► observare Estimarea obiectivă nu este ușoară, însă e indispensabilă dezvoltării / îmbunătățirii comunicării - dacă “mâine” vrem s-o avem mai bună decât “ieri”. Estimarea obiectivă are o însușire bună: poate fi învățată. În abordarea normală a comunicării, prima oară este necesar să analizezi ce ai de spus, apoi să te uiți la mijloacele prin care o faci, pe urmă să te gândești ce poate fi schimbat în legătură cu situația, la sfârșit să colectezi idei despre lucruri ce ar mai trebui și în fine - să te uiți pe care trepte din acea direcție trebuie să urci. Un concept de bază este: nu porni de unde ești, ci pornește de unde vrei să ajungi / de la ceea ce vrei să obții; și nu e permis să spui că aceasta niciodată nu va merge! Jocuri Jocurile propuse în continuare sunt o serie de activități ce fac parte din “alfabetul” comunicării în grup. De ce în grup: am găsit utilă această abordare pentru că abilitățile individuale de comunicare se pot exprima, provoca și exersa cel mai bine într-un colectiv - ceea ce solicită mai ales stereotipurile și prejudecățile participantului. Grupul este definit ca o alăturare a mai mult de doi indivizi (aici până la circa 25 - 30 membri), care în decursul unui timp dat interactivează, se deosebesc de mediul lor înconjurător prin obiceiuri și sunt conștienți de apartenența lor la grup - că sunt membri ai grupului. În lume, comunicarea se petrece la mai multe nivele: ► intrapersonală (meditații, sub forma gândirii, a dialogului interior, etc.) ► cu o altă persoană (când se poate ca și în pura emisie de informații mesajul să nu ajungă la partener ori receptorul să nu reușească să îl decodifice) ► în grup (cazul nostru) ► cu masele (când receptorul este dispersat și anonim iar mesajul are conținut public - fără îngrădire de acces) ► în societatea informațională (de exemplu: Internetul) Revenind la jocuri în grup - ca practică eficientă pentru comunicare (indiferent de tip): Facilitatorii - dar și ceilalți implicați - au menirea de a observa procesul comunicării interpersonale, verbal și non-verbal. Este foarte importantă dezbaterea la încheierea activității - și nu jocul în sine. La început, facilitatorul oferă celorlalți instrucțiunile de urmat; nu este nevoie de a explica toate elementele jocului - ci doar acelea pe care le consideră necesare pentru atingerea scopului vizat. La sfârșit, discuțiile vor analiza cât mai multe din aspectele cu care s-au confruntat participanții pe parcursul exercițiilor (multe din ele par așa-zis “copilărești” - dar practica a arătat că ele se adresează tuturor vârstelor; în fond, orice adult ascunde în sine un copil!). Găsim jocurile ca utile instrumente de lucru în diverse contexte. În două lucrări pe care le-am adaptat și publicat anul trecut - Pachetul Educațional (manual de educație interculturală) și Domino (manual de educație prin grup-pereche), mai pot fi găsite și multe alte asemenea; cele peste o sută de activități propuse prin jocurile din această parte - de comunicare - a prezentei lucrări, sunt pentru prima oară tipărite în România (iar unele chiar în Europa ori lume), toate fiind experimentate de către noi cu succes, mai mulți ani, îndeosebi în mediu internațional, în mai mult de 25 țări. Prezentarea lor nu este pe categorii; considerând latura practică a unei întruniri, sunt intercalate și unele aspecte ca: realizarea unui raport, lucrul cu participanții, dinamica echipei, urmări, ș.a. Introducere A - Z Aceeași casă Albatrosul Alfa întâlnește Beta Animalele Animarea Artificiile Așteptările Auto-evaluarea conducerii Balansul Bețele Cătușele Câinele și pisica 17 Confruntare pe dileme Construcția podului Cortina Culoarea preferată Cum reacționezi? Cutremurul Descoperirea Descrierea Desenul chinezesc Desenul perechii Echipa Energizările Eticheta Expoziția Flamingo și pinguinii Grădina zoologică Handicapurile Hoarda Identitatea Iepurașul roz Insula Intoleranța Inventarul percepției proprii Inversarea Împachetatul Împărțirea Împletirea mâinilor Încrezătorul Încrucișarea Înțelegerea Învățarea Jocul impresiilor Limbajul corpului Lucrul Magnetul Mima Minoritarul către majoritar Mitraliera Numai un minut Oglinzile Palmele Parașuta Parlament contra Mafia Patria Portretele Puzzle Raportul Rațele și vânătorii Rostogolirea Sărutul agresiv Schimbările Scrisoarea secretă Simțurile Sondajul Stereotipuri Stiluri de conducere Surpriza Șapca Șirul Timpul Trenul Trucuri Turul mesei 18 De multe ori este dificilă cunoașterea unor oameni care se văd pentru prima oară (de exemplu într-un seminar, simpozion ori o sesiune, colocviu, conferință, tabără, organizație, petrecere, etc.). Într-un grup mai larg - simpla rostire a numelor nu face totdeauna ușoară reținerea acestora de către toată lumea, chiar dacă se fac eforturi, manifestându-se atenție mărită, purtând ecusoane ori schimbând cărți de vizită. Sunt multe căi de introducere / cunoaștere treptată a membrilor unui grup pentru care majoritatea este nouă. Iată unele moduri: Țarcul Țânțarii Ucigașul Ultimul sărut Urmări Vânătorul Vrăjitorii, piticii și uriașii Z nu încheie alfabetul Evaluare Introducere Chestionarul Toți primesc o foaie de hârtie pe care își scriu numele, vârsta, eventual adresa (inclusiv telefonul), profesia, hobby-uri sau altele care sunt găsite esențiale de participanți sau facilitator - pentru scopul întrunirii. Aceste hârtii pot fi puse împreună de către organizator astfel încât datele să fie disponibile tuturor pentru acces (afișate ori multiplicate); ca ilustrare pot fi fotografii (la minut - depinde de dotare), caricaturi sau desene cu simboluri evidente acelei persoane. Tandemul Tandemul înseamnă prezentarea în perechi: participanții se “intervievează” reciproc (cuplurile pot fi mixte) - asupra acelor chestiuni pe care celălalt dorește ori este dispus să le aducă la cunoștința grupului (nume, vârstă, zodiac, profesie, loc de muncă, aspirații, familie, ocupații în timp liber, etc.). Fiecare este atent la partener - eventual își notează - astfel încât, după ce au fost culese elementele principale, să poată să le prezinte restului participanților; aceasta se face printr-un tur al tuturor prezenților - în care fiecare prezintă public pe cineva și la rândul său e prezentat de către acesta. Individual Nu totdeauna este grozav să vorbești despre propria persoană, mai ales în fața unor necunoscuți; câteodată nu ști ce se așteaptă să audă de la tine. Înșiruirea printr-un tur al celor prezenți, zicându-se doar numele, nu va însemna că toată lumea va reține numele tuturor. Ca să spui mai mult decât numele, bine primit este și un gest semnificativ / caracteristic ție - care poate descrie mai bine personalitatea ta. Dacă odată cu gestul pe care îl faci (mâna pe inimă, săritură în sus, o plecăciune, ridicarea brațelor, semnul victoriei, etc.) îi inviți pe toți să-ți repete (în cor) numele și gestul, rezultatul va fi altul. Pentru aceasta, dispunerea în cerc - sau alt mod prin care fiecare să se vadă cu fiecare - e de salutat / chiar obligatoriu (deoarece dintr-un prezidiu cu un public aliniat în amfiteatru este ca o obediență). Blazonul Participanții își scriu doar prenumele - fiecare în partea superioară a unei foi - și apoi împart restul hârtiei printr-o cruce în 4 părți egale. Fiecare din cele 4 sectoare reprezintă câte un domeniu principal de viață; utilizând simboluri știute individual, ilustrează prin creionare 4 domenii (corespunzător câte unul fiecărei părți a crucii): anturajul, preocupările, lucrul, visele. Când termină, fără a discuta între ei, participanții se vizitează reciproc, privindu-și realizările. Apoi, pe două șiruri, față în față, participanții își împărtășesc cu perechea cele desenate: fiecare încearcă să “ghicească” ce a vrut să prezinte celălalt (nimeni nu are voie să scrie mai mult decât prenumele pe foaie - ci totul este înfățișat prin desen). O formă mai nuanțată poate fi prin adăugarea unui slogan scris în partea inferioară a foii - ce este caracteristic persoanei ce înfățișează prin desen domeniile propuse (acestea 4 pot fi alese și în funcție de tema întrunirii și profilul grupului, participanții putând fi invitați să-și ilustreze altele, ca de exemplu: familia, apartenența la comunitate, înțelegerea cu ceilalți, modul cum văd societatea). Etc. Linia Aranjarea în linie a participanților (eventual alfabetic) și repetarea numelor celorlalți în această ordine reprezintă un efort de memorie - cu atât mai serios cu cât numărul lor este mai mare. Începutul este că prima persoană își spune numele; următoarea repetă - cu voce tare - numele anterior și zice propriul nume; următoarea persoană din linie repetă cele două nume anterioare și apoi îl adaugă pe al său; ș.a.m.d. Ultima persoană va avea cel mai mult de spus! Apoi exercițiul se poate inversa - “luînd-o” în sens opus. Mingea Utilizând o minge oarecare (de tenis, volei, etc.), când grupul este așezat în cerc, prin pase se poate exersa memorarea numelor zicând: “eu (numele) trimit mingea asta lui (numele)” - și o pasezi acelei persoane; aceasta, imediat ce o prinde repetă cu voce tare aceeași formulă - înlocuind la nume cu cel propriu și la cel căruia o trimite pune numele altei 19 persoane, pasează mingea, ș.a.m.d. Printr-un asemenea mod aflăm indirect numele unor persoane pe care inițial (la prezentări) poate nu le-am reținut; exercițiul se bazează pe faptul că fiecare știe cel puțin pe altcineva din grup (în cele din urmă poate fi numele persoanei de la care îți sosește mingea, pasând-o înapoi!). Planșa Pe o coală / schiță / hartă a localității / zonei / regiunii, afișată unde se află grupul, participanții își scriu numele în dreptul localizării domiciliului propriu (eventual lipi și o poză personală) - pentru a-și vizualiza răspândirea dar și identitatea. Aceasta poate face interesantă pentru ceilalți asocierea numelui cu originea. Apoi, pe rând - fiecare indică locul de unde este și poate adăuga (spune) motivația pentru care a venit la întrunire. * Aceste 7 moduri de introducere a participanților la întrunirea unui grup pentru o activitate oarecare înseamnă mai mult decât simpla furnizare de informații formale; felul în care se comportă persoanele implicate, gesturile ce le fac, impulsivitatea sau timiditatea, etc. - toate pot spune celorlalți multe, pe lângă comunicarea brută (în prima instanță). Aceeași casă De regulă nu ne alegem vecinii. Cu ei conviețuim în mai bune / ori nu relații; pe unii putem spune că-i cunoaștem - pe alții nu. Activitatea propusă în continuare explorează câteva din atitudinile de alegere - accept sau refuz: într-un grup, facilitatorul cere participanților să aleagă dintre posibilitățile următoare 3 variante pe care le agrează și 3 variante care nu le plac. Apoi, în grupulețe formate din câțiva participanți, să-și discute opțiunile individuale și să vadă dacă pot găsi motive pentru care ar putea conveni a avea aceleași alegeri și să prezinte acestea celorlalți (care lucrează în paralel pe aceleași chestiuni). CU CINE ȚI-AR PLĂCEA SĂ LOCUIEȘTI ÎN ACEEAȘI CASĂ? • cu o mamă singură cu 3 copii mici al căror tată este negru și își vizitează fiii ocazional, aducându-și atunci și câțiva prieteni • cu o familie de refugiați iugoslavi cu 5 copii între 1 și 12 ani • cu o familie cu o fată de 17 ani, din clasa XI; tatăl ei e funcționar bancar, mama e profesoară • cu o bătrână de 70 ani trăind dintr-o pensie infimă • cu un grup de 4 somalezi, toți lucrând la un depozit • cu un grup de 5 tineri trăind un stil de viață alternativ (ideologia materialistă a consumului maxim) • cu 3 studenți palestinieni angajați politic • cu o familie de țigani, din 5 persoane; tatăl lucrează ocazional și este șomer aproape totdeauna; ei fac parte dintr-o familie mare (șatră) cu obiceiuri puternice și le place să țină festivități • cu un cuplu american fără copii; soțul e diplomat, soția e casnică și au 3 câini • cu doi artiști etnic maghiari, de aproximativ 40 ani, care trăiesc o viață boemă și neconvențională, având mulți prieteni artiști • cu o fată studiind pianul - și îl practică regulat după-amiezele • cu o familie religioasă musulmană cu 5 copii • cu o familie de arabi - soțul, soția și 2 verișori; numai doi din ei par a avea o slujbă • cu un grup de 3 studenți care sunt pasionați de muzică hip-hop, rap și video La încheiere, în plen, întreg grupul va face un schimb de păreri asupra acestui exercițiu. Albatrosul Albatrosul este pasărea care trăiește cel mai mult și are cea mai mare anvergură a aripilor; în zborul său, înconjoară globul - mai ales în jurul Antarcticii. Pregătirea jocului constă în amenajarea specifică a sălii și aranjarea corespunzătoare a facilitatorilor. Scopul este de a confrunta participanții cu o cultură stranie - cea a “albatroșilor”. Astfel, într-un cerc se dispun scaune pentru jumătate din numărul participanților, la distanță de un metru între ele. În mijloc, pe o măsuță se așează un coș cu pâine, o cană cu apă și un pahar. Câteva lumânări aprinse și astuparea surselor de lumină suplimentare întregesc decorul. Într-un loc foarte dominant pentru sală (de obicei opus intrării) este așezat “albatrosul” - întrupat de un facilitator încălțat, împachetat în cearceaf, stând turcește comod într-un fotoliu / canapea. O facilitatoare desculță, de asemenea în cearceaf, joacă rolul de comunicare între “albatros” și restul participanților. Mișcările lor tot timpul sunt necesar a fi suave, dialogul verbal fiind suprimat; atmosfera trebuind să fie maxim de intimă. Singurele semne admise sunt un murmur aprobator pentru faptele pozitive și un pleoscăit dezaprobator pentru greșeli. Participanții intră pe rând în sală, în perechi mixte. Bărbații sunt invitați prin gesturi și murmure aprobatoare de facilitatoare să se așeze pe scaune iar femeile - descălțate - pe podea, lângă ei. Nimănui nu i se explică nici o instrucțiune dinainte, totul fiind o surpriză pentru participanți! (începând cu intrarea în sală / joc - când se confruntă cu mediul aranjat în secret anterior de către cei doi facilitatori / “albatroși”). Singurii care știu ce se întâmplă sunt doar cei doi facilitatori (el și ea). Facilitatoarea - după ce toată lumea este așezată - trece pe la fiecare întâi cu pâine, apoi cu apă. Dacă liniștea este tulburată, facilitatoarea - acompaniată de facilitator - pleoscăie dezaprobator. Participanților li se permite doar să murmure sau pleoscăie - imitând “albatroșii” - odată cu ei (fiind chiar încurajați s-o facă - dar după reguli neștiute de ei!), alte zgomote ale lor fiind prompt sancționate. Bărbaților pâinea și apoi apa le sunt servite de 20 facilitatoare (ei nu au voie să se ridice ori să atingă ceva - doar să deschidă gura și să primească înghițitura oferită); femeile în schimb - se vor servi singure cu pâine și apă de pe tava facilitatoarei, fără să se ridice, așteptând să ajungă în turul ei de cerc pe la fiecare. (Facilitatoarea servește alternativ un bărbat, o femeie). La sfârșitul ritualului, “albatrosul” (așezat tot timpul - de la începutul activității, când participanții au intrat pe rând, în perechi, în sală, atent doar la disciplină și aprobând mereu prin murmure prelungi de plăcere fiecare înghițitură a participanților) așteaptă ca facilitatoarea să-l servească și pe el. Apoi pune mâna pe creștetul ei și - fără să se ridice - apasă încet, până ea în genunchi în fața lui ajunge să sărute zgomotos podeaua; el repetă gestul cu ea de 3 ori (sărutarea pământului). Apoi “albatrosul” - murmurând de plăcere - se ridică și studiază împreună cu facilitatoarea tălpile goale ale participantelor (ei fac un tur, plimbându-se tot cercul); aleg pe cea cu mărimea cea mai mare la picior și o iau cu gentilețe cu ei (încadrând-o), afară din sală. Cu aceasta, simularea (ce în mod sigur contrariază participanții) se încheie și urmează discuții cu grupul, pe rând, despre 3 domenii - cât mai mulți participanți fiind invitați să spună ce: • a fost observat • a fost simțit • cred despre această activitate Explicația culturii “albatroșilor” este oferită participanților abia în final - de către facilitatori: pământul este sacru și roadele (produsele) lui sunt sfinte. Avantajul să-l atingă cu tălpile goale și să stea pe el - ca un mare privilegiu -putându-se servi din produsele sale, îl au doar femeile; bărbații (încălțați și pe scaune) sunt serviți pentru că nu au voie să atingă roadele sfinte - de unde și zgomotele produse de “albatroși” (de aprobare sau nu). Jocul atinge prejudecățile participanților, conceput a aborda stereotipurile bărbați / femei (pe scaune / pe jos), fiind un joc simulativ intercultural clasic de comunicare. Discuțiile pot aprofunda și unele dileme, ca: • până la ce limite morale se pot introduce chestiuni de percepție culturală • ce se întâmplă când o anumită metodă produce reacții extrem de diferite față de cele așteptate • dacă este un dezastru ori potrivită introducerea unei schimbări - relativ la deschiderea / acceptarea altor valori de către participanți • etc. Alfa întâlnește Beta Participanții se împart în două grupuri. Alfa este o cultură al cărei salut e bătutul în podea de 3 ori cu piciorul drept, întinderea mâinii drepte pe umărul stâng al persoanei salutate, ciocnirea genunchiului drept de 3 ori cu cel drept al persoanei din față și apoi dialog: Alfa: - Ce faci? Beta: - Bine. Alfa: - Cum te simți? Beta: - Fain. În cazul când cineva greșește în “ritual”, este pus în "închisoarea" Alfa de către cei doi facilitatori ai jocului -pentru un minut - de unde va vedea la ceilalți (ce tot timpul jocului se salută alternativ între ei) cum decurge acțiunea -ca să știe ce să facă atunci când reintră; când vizitatorul Beta - care inițial nu a fost instruit despre ce se întâmplă în mediul nou în care se află - îndeplinește corect “ritualul” Alfa, el este premiat de membrul Alfa cu un obiect banal (o pietricică, o bucată de hârtie, etc.). Beta este o cultură bazată pe bani de 4 culori diferite (confecționați din hârtie cu punct distinct): • albastru • roșu • negru • verde Membrii Beta au "banii" în față și fac schimburi tot timpul (între ei sau cu vizitatorii) - ei îi dau oricui îi cer corect; numele “banilor” trebuie să fie rostiți așa cum se numesc ei, bizar - funcție de culori: Afa, Rafa, Nafa, Vafa! La greșeală, solicitantul vizitator Alfa este azvârlit în "închisoarea" Beta pentru un minut, ca să vadă mai bine la ceilalți cum procedează; “ritualul” Beta al mulțumirii pentru “banii” câștigați - în cazul cererii corecte a lor - este îndoirea degetelor mâinii drepte de 3 ori, în liniște. Culturile Alfa și Beta au teritoriu distinct și nu se văd între ele. Participanții -după însușirea instrucțiunilor de joc de la facilitatori (separat fiecare cultură - fără a avea nici o informație despre cealaltă), încep să-și schimbe între ele câte doi delegați concomitent, ca vizitatori ai celeilalte culturi - pentru câte două minute. Atenție: la întoarcerea în cultura proprie, vizitatorii nu au voie să spună colegilor cele văzute / înțelese în cealaltă cultură! (până la încheierea activității - pentru a lăsa celorlalți “bucuria” descoperirii). Acțiunea se încheie după perindarea tuturor prin cealaltă cultură. Ce este importantă e dezbaterea care urmează. Alfa și Beta (culturi foarte stranii - evident artificiale) se doresc a fi exemplul brutal al întâlnirii dintre două culturi - ceea ce poate obișnuit se petrece într-un schimb de experiență de exemplu, când participanții aparțin fiecare câte unei culturi distincte (dar desigur nu la scara simulării). Dezbaterea se concentrează asupra impresiilor, legăturilor cu realitatea și altor aspecte considerate utile -verbal și apoi în scris - de către grupul Alfa și de către grupul Beta. De-a lungul lucrului în simulare, o mulțime de abilități sunt de încercat - de la perspicacitatea descurcării într-un mediu inedit, până la găsirea și afirmarea unui “purtător de cuvânt” al culturii. Evaluarea poate viza comunicarea prin 3 domenii mari: • scopul jocului 21 cum se relaționează cu actualitatea diferențele dintre culturi Animalele Este un joc de energizare util “spargerii gheții”. Participanților li se înmânează bilețele de hârtie pe care sunt scrise numele a diverse animale. Sunt cel puțin două bilete cu același animal. Bilețelele pregătite de facilitatori sunt în număr total egal cu numărul participanților. Fiecare participant trage un bilețel din grămadă și fără a-l arăta sau spune numele animalului notat are de imitat sunetele produse de respectivul animal. Acțiunea începe în același timp pentru toată lumea și scopul este de a-și găsi fiecare omonimii (eventual perechea). Jocul are o dimensiune interculturală -pentru că în funcție de participanți - sunetele corespunzătoare aceluiași animal sunt imitate diferit; participanții jucând vor descoperi aceasta. Odată identificați ca având același animal notat, participanții tac, stând grupați, lăsându-i pe cei în joc să-și continue căutările “partenerilor”. Când toată lumea a terminat, se fac prezentările perechilor / grupurilor omonime și modul cum s-au găsit. O jucare tăcută (silențioasă) se poate face imitând - în liniște - doar mișcările animalului înscris pe bilet și efectuată astfel identificarea reciprocă. Animarea În plan european se zice că Paradisul este acolo unde poliția e formată din britanici, iubiții sunt italieni și totul e organizat de elvețieni; Iadul este acolo unde șefii sunt britanici, mecanicii - francezi, iubiții - elvețieni, polițiștii -germani și totul e organizat de italieni...Organizatorii sunt facilitatori ai întrunirii. În această calitate a lor - nu doar ei sunt cei de care depind dinamica lucrului și atmosfera grupului. Rolul participanților este la fel de important. Animatorul este persoana membră a echipei întrunirii care îndeplinește funcția de a antrena participanții în activități (însuflețește / inițiază acțiuni); angrenarea acestora se face în mai multe feluri - în unele țări aceasta fiind o profesie, deocamdată cunoscută în țara noastră doar ocazional (cu prilejul unor evenimente rar organizate). În funcție de tipul întrunirii - pot fi unul sau mai mulți animatori, a căror proveniență poate fi din rândul organizatorilor, participanților sau externi întrunirii. Animarea unei întruniri înseamnă și unele aspecte - parte a programului - dar colaterale activităților propriu-zise: Comitetul Social Este un grup de voluntari din partea participanților - care se oferă a face legătura între organizatori și restul participanților la întrunire. Ei se preocupă de bunul mers al lucrurilor, în sensul că: • aduc la cunoștința tuturor participanților anumite aspecte (administrative, de sănătate, divertisment, etc.) și comunică organizatorilor întrunirii nevoi ori dorințe personale ale participanților • iau parte la ședințele organizatorilor (printr-un reprezentant sau mai mulți), pentru a fi la curent cu programul propus • se ocupă de aspectele informale și non-formale ale întrunirii (fiind vocea ori liderii) anumitor facțiuni / delegații / grupuri ale participanților • ș.a. Într-un grup de aproximativ 30 persoane, Comitetul Social poate avea circa 5 membri; el se înființează chiar de la începutul întrunirii și se dizolvă odată cu încheierea ei. Serata Este foarte utilă când întrunirea se desfășoară pentru mai multe zile; o petrecere de bun-venit, o seară interculturală, un cocktail, o discotecă, un chef, o petrecere de rămas-bun, etc., este oricând binevenită. Când condițiile permit, se pot face un grătar în aer liber (la un foc), diverse jocuri, ș.a. - pentru a permite tuturor să interacționeze. O întrunire este reușită atunci când distanța dintre organizatori și participanți se reduce la maximum posibil - trecând unele bariere protocolare / formale. Decorarea Amenajarea cadrului / spațiului unde are loc întrunirea este foarte importantă pentru crearea ambientului de lucru. Desigur că aceasta este o sarcină în principal a organizatorilor dar și participanții pot contribui; astfel, una dintre primele activități propuse a se face împreună poate fi decorarea: chiar de la sosire, participanții sunt încurajați să decoreze “teritoriul” - aceasta favorizându-i pe cei mai timizi / rușinoși, făcând începutul activității mai ușor, realizând un efect atrăgător, etc. Pentru aceasta - depinzând de specificul întrunirii - participanții vor avea la îndemână materiale (recuzita) necesară: hârtii, lipici, carioci, pânză, foarfeci, fotografii, pliante, ș.a. Chiar pe un fond muzical în surdină, se poate trece la construit elemente ce definesc ideile - în manieră vizuală - ceea ce ulterior va întări dialogul. Sau: o excursie cu autocarul timp de mai multe ore poate fi plictisitoare; participanții stau câte doi pe scaune și eventual pot angaja discuții cu vecinii, cânta, admira peisajul, etc. De ce să nu aibă și o preocupare concretă de a-și alinia interiorul autocarului la contextul întrunirii?! Ei pot decora interiorul autocarului cu baloane, hârtii colorate (lipite cu bucăți de bandă adezivă ce ulterior - la curățenie - se desprind fără a lăsa urme), ș.a. Imaginația lor poate lucra chiar de 22 la începutul călătoriei și ceea ce fac în interior nu deranjează vizibilitatea șoferului. Pentru aceasta, facilitatorii vor avea cu ei pregătite materialele necesare la urcarea în autocar și le vor împărți participanților - după nevoi; mesajele lor sunt de o mare diversitate! Altele Animatorii pot propune participanților și exerciții simple, bizare, șocante, etc. Îmbunătățirea abordării comunicării se poate face trecând prin astfel de experiențe! De exemplu: • celofanul unui pachet de țigări pus pe buze și absorbit de respirație rămâne lipit de gură; cerând vecinului să-ți absoarbă celofanul în același fel, celofanul se va desprinde de pe gura ta și se va lipi de a lui; continuînd “pasarea” vor fi întâlnite o mulțime de prejudecăți - datorită apropierii mari dintre persoane pentru buna absorbție (dacă aceasta se face într-un lanț sau cerc) ori a faptului că imită sărutul - chiar dacă prin celofan - ceea ce în cazul alăturării a doi participanți de același sex provoacă idei homosexuale. • alt exemplu poate fi un exercițiu fizic astfel: în fața unui zid este un scaun; în picioare (cu scaunul între participant și zid), animatorul cere respectivei persoane să se aplece de la mijloc și cu mâinile pe scaun să-și sprijine capul în zid. În această poziție, corpul va face un unghi de aproximativ 90 grade față de podea (trunchiul va fi perpendicular pe zid). Animatorul atenționează persoana că va scoate scaunul și aceasta va rămâne sprijinită prin cap de zid (în unghi drept, cu mâinile pe lângă corp). După ce trage ușor scaunul lateral, animatorul cere persoanei să se ridice, pentru a se îndrepta în poziția verticală - fără a se ajuta de mâini! Dacă aceasta nu va reuși, animatorul îi demonstrează că el o poate face oricând; ei schimbă rolurile, animatorul pune mâinile pe scaun (se îndoaie aplecându-se în unghi drept), își sprijină capul de zid și cere participantului să-i tragă scaunul la o parte. Fără se ajuta nici cum de mâini, el își ridică trunchiul imediat! (Explicația este că vârfurile picioarelor sunt la o distanță de circa un metru de zid și centrul de greutate al corpului dacă nu cade în interiorul tălpilor, persoana nu se poate ridica. Animatorul este totdeauna atent ca vârfurile persoanei sprijinite cu capul în zid să fie cu câțiva centimetri mai în spate, astfel încât distanța de perete să fie suficientă pentru a face verticala centrului de greutate să cadă în exteriorul tălpilor; desigur că aparent este tot un unghi drept - dar practic se va dovedi că ridicarea fără sprijin e imposibilă). • participanții, în perechi, față în față în picioare, au de făcut un exercițiu simplu (implicând emițător, receptor, mesaj, răspuns, ș.a.) - ce necesită viteză de reacție: unul dintre parteneri ține la înălțimea pieptului un obiect mic, necasant - pe care celălalt partener îl va avea de prins înainte de a atinge solul; momentul în care deținătorul obiectului îi dă drumul este aleatoriu - fără a oferi indicii partenerului. “Răspunsul” (constând în “capturarea” obiectului pe traiectoria sa verticală de cădere) depinde mult de mobilitatea și atenția partenerului; după mai multe încercări, rolurile celor doi se schimbă între ele. Desigur că rezultatele vor fi mai mult ori mai puțin satisfăcătoare -participanții la încheiere având de discutat între ei asupra abilităților încercate prin acest exercițiu. (Pentru exemplificare, inițial animatorul poate arăta desfășurarea exercițiului utilizând un voluntar dintre participanți). Artificiile Este un joc de energizare, care implică lucrul într-un grup pentru cooperare, în spiritul coeziunii sociale. Participanții sunt într-un cerc și simulează fiecare în același timp aprinderea unui chibrit din poziția “ghemuit” (toți coordonându-se pentru a se mișca simultan), ca să aprindă de la bază “artificiile”. Acestea încep să se rotească în spirale - fiecare participant făcând cercuri cu mâinile prin aer pentru a arăta mișcarea acestora - iar apoi artificiile “decolează” spre cer; în acest moment, participanții încep să bată foarte repede cu palmele în pulpele picioarelor lor și se ridică gradat din poziția de "pe vine" în picioare, continuînd în timpul ridicării să se bată cu palmele pe coapse și piept - până la a bate din palme deasupra capului. (Sincronizarea membrilor grupului este foarte importantă - pentru a da coerență exercițiului și astfel a obține efectul scontat - ceea ce e foarte spectaculos). “Explozia” artificiilor este momentul final, care e marcat prin săritură de către participanți și eventual producerii puternice a sunetului “bum” - imitând zgomotul specific desfășurării artificiilor pe cer. Așteptările Mai ales când fețe noi se întâlnesc pentru prima dată într-o întrunire organizată, este util a se face o sondare a opiniilor acestora față de proiect și grup. + / - Culegerea așteptărilor participanților la începutul activității (întrunirii unui grup) este de real folos tuturor: organizatorii vor avea elemente de ghidaj pentru programul propus dar și pentru evaluare iar participanții vor putea lua la cunoștință care sunt așteptările celorlalți și dacă așteptările rămân afișate - de-a lungul desfășurării întrunirii - cum se împlinesc ele. Facilitatorul prezintă instrucțiunile: în două părți opuse ale sălii (locului) unde are loc întrunirea sunt afișate două coli mari - una însemnată cu semnul plus și una însemnată cu semnul minus; participanții sunt invitați să scrie 2 - 3 așteptări pozitive de la lucrările întrunirii pe coala mare având semnul plus și un număr egal de așteptări negative (ce nu ar vrea să se întâmple în întrunire), pe cealaltă. Așteptările (fie pozitive sau negative) nu trebuie semnate - fiind importante nu identitatea celor care le scriu, ci conținutul lor. În timpul completării colilor, participanții (în același timp) 23 sunt liberi să se împartă și să scrie unde doresc. La sfârșit, când toată lumea și-a lăsat scrise așteptările, acestea sunt citite în întregime de pe coli, cu voce tare de către facilitator - astfel ca toți cei prezenți să le audă. Reguli de bază Facilitatorul poate face următorul pas - prin organizarea așteptărilor sub forma unor reguli de bază ale întrunirii. Așteptările sunt fundamentul acestor reguli de bază ale întrunirii; completate cu idei de la participanți și convenite prin consens ori votul majorității - acestea pot deveni cadrul ce va fi respectat de toată lumea pe durata întrunirii. Este constatat din multe experiențe practice că o anumită disciplină totdeauna e subînțeleasă într-o întrunire; dacă aceasta este chiar convenită de participanți - plecând de la așteptările lor, atunci devine și mai valoroasă, prin faptul că e câștigată (și nu impusă) datorită sentimentului participanților că regulile le aparțin, de unde și dorința lor de a le vedea împlinite. De exemplu - regulile de bază ale unei întruniri pot privi și: zgomotul, punctualitatea, insultele, distracția, grupul, probleme (furatul), prietenia, etc. * Opțiunile facilitatorului (care a cules așteptările și a gospodărit regulile de bază) pot fi interesante pentru participanți dar este mai bine ca acesta să se abțină în a le emite - pentru a nu fi luate în considerare ca separatism -chiar dacă în general coincid. Auto-evaluarea conducerii Oamenii trebuie să fie pregătiți (cu tact) pentru schimbare. Rezistența la schimbare apare atunci când oamenii nu știu sau nu cunosc cum s-o trateze. "Felul" schimbării mai contează, de asemenea! (dacă durează - de exemplu - ori dacă nu sunt nici un fel de informații preliminare, etc.). Unii lideri se pot preocupa de scopul lucrului, alții de oamenii cu care lucrează. Desigur că totul depinde de multe coordonate, însă două direcții majore de orientare se pot contura. Înaintea efectuării testului următor (care abordează aspecte ale comportamentului în conducere), cel ce îl va parcurge ar face bine să se gândească spre ce este mai înclinat: către scop sau către oameni - ceea ce ulterior i se va confirma ori infirma, în urma interpretării chestionarului. Estimarea finală va arăta către ce direcție în conducere este mai înclinat cel ce face testul. Notează în următoarele 35 de ipostaze - dacă ai fi liderul unui grup - cum te comporți, în felul următor: întotdeauna (Î), frecvent (F), ocazional (O), rar (R), niciodată (N). 1. Aș prefera să fiu purtătorul de cuvânt al grupului 2. Aș încuraja lucrul suplimentar 3. Aș permite membrilor grupului libertate completă în munca lor 4. Aș încuraja utilizarea procedurilor uniforme 5. Aș permite membrilor să-și folosească propriile opinii în rezolvarea problemelor 6. Aș accentua dorința de a fi în fruntea grupurilor competitive 7. Aș vorbi ca un reprezentant al grupului 8. Aș cere membrilor grupului să depună mai mult efort 9. Mi-aș încerca ideile în grup 10. Aș permite membrilor să-și facă lucrul în modul pe care ei îl cred cel mai bun 11. Aș lucra din greu pentru o promovare 12. Aș tolera amânarea și incertitudinea (nesiguranța) 13. Aș vorbi pentru grupe dacă ar fi prezenți vizitatori 14. M-aș strădui ca munca să se dezvolte rapid 15. Aș lăsa membrii să-și facă lucrul în modul pe care-l vor 16. Aș înlătura conflictele când ele apar în grup 17. M-aș interesa de detalii 18. Aș reprezenta grupul la întruniri 19. N-aș permite membrilor libertate de acțiune 20. Aș decide ce trebuie făcut și cum trebuie făcut 21. Aș opta pentru mărirea productivității 22. Aș permite unor membri să aibă autoritatea pe care aș putea s-o păstrez pentru mine 23. De obicei lucrurile se rezolvă așa cum am prevăzut eu 24. Aș permite grupului un nivel înalt de inițiativă 25. Aș însărcina membrii grupului cu anumite probleme 26. Aș fi gata să fac unele schimbări 27. Aș ruga membrii să lucreze mai mult 28. Aș încredința membrii grupului să-și exerseze ideile bune 29. Aș face orarul pentru ca lucrul să fie făcut 30. Aș refuza să explic acțiunile mele altor membri 31. I-aș convinge pe alții că ideile mele sunt în avantajul lor 32. Aș permite grupului să-și urmeze propriul ritm 33. Aș convinge grupul că trebuie să-și bată recordul său precedent 34. Aș acționa fără să consult grupul 35. Aș ruga membrii grupului să acționeze urmând regulile standard 24 Interpretare: Dacă la numerele 8, 12, 17, 18, 19, 30, 34, 35 este notat R sau N, atunci ele primesc un punct. La toate care sunt diferite de aceste numere, dacă apare Î sau F, atunci primesc și ele un punct. Dacă numerele 3, 5, 8, 10, 15, 18, 19, 22, 24, 26, 28, 30, 32, 34, 35 au un punct, atunci acestea vor fi încercuite. Se adună câte puncte încercuite sunt și se trec ca total la O (oameni). Celelalte puncte sunt pentru S (scop). Situarea obiectivă este undeva între O și S (nu numai o extremă); cele două domenii / direcții arată interesul mai mult spre proces ori spre produs (ca stil al conducerii acesta fiind liber ori directiv). Nu se va judeca una sau cealaltă dintre direcții că ar fi bună sau rea.În timp, situația se poate schimba! Un lider orientat spre scop poate pierde motivația partenerilor și în mod opus, un lider orientat uman poate nu-și va atinge scopul. În ambele situații, câștigul și învățătura există. Această auto-evaluare a conducerii este o cercetare valoroasă, verificată în timp, pe multă lume, în diverse profile de lucru și face parte din analiza unui conducător. La încheierea testului, compararea cu previziunea inițială (făcută înaintea parcurgerii sale), relevă capacitatea proprie de coordonare, percepție și control. Balansul Este un joc de energizare bazat pe exercițiu fizic. În picioare, participanții formează un cerc strâns prinși cu brațele între ei. Facilitatorul poate fi unul dintre membrii cercului. La comanda sa “dreapta”, toți fandează către dreapta cât de mult pot, fără a-și da drumul din strânsoare. La comanda sa “stânga”, participanții - păstrând același cerc -fandează către stânga. “Înainte” înseamnă aplecarea împreună, în față, cât de mult. “Pe spate” înseamnă lăsarea pe spate a tuturor. Ca regulă, participanții nu-și vor desprinde brațele care-i țin împreună, acționând unitar. Exercițiile se pot repeta de câteva ori, de fiecare dată tot mai repede între fandări și aplecări, după cum comandă facilitatorul. Jocul de balans favorizează coeziunea grupului și solicită comunicarea neverbală. Bețele Este un joc de energizare dar în același timp și de viteză și abilitate. Funcție de numărul participanților, aceștia se împart pe șiruri (nu mai mari de 10 persoane într-unul) cu condiția ca să fie egale ca număr. Se dă câte un băț fiecărui “cap” de coloană. Bețele pot avea dimensiunile unui liniar (în jur de 50 cm este foarte bine). Scopul jocului este de a pasa bețele fără a le atinge cu mâinile, de la lider până la capătul șirului (coloanei); modalitatea de joc este arătată tuturor de către facilitator liderului (primei persoane din șir): bățul vârât între picioarele facilitatorului este luat de lider prin strângerea între picioare a jumătății sale libere. Liderul apoi se întoarce - ținând strâns între picioare bățul, ca să nu cadă - și pasează celui din spatele său jumătatea liberă, care este preluată în același mod, ș.a.m.d., până când bățul ajunge la ultimul din șir. Acesta va veni din ultima poziție a șirului în prima poziție (ce a fost a liderului), se va întoarce spre lider și îi va da bățul, jocul continuînd astfel până la capăt, după care ultima persoană aduce în fruntea șirului bățul și se desfășoară așa până când liderul revine în poziția inițială - primul din nou în coloană. Deplasarea din coada șirului în față se face prin sărituri coordonate cu bătaie pe ambele picioare datorate bățului (aflat între ele). Jocul se încheie când una din coloane a reușit să facă un circuit complet al bățului prin șir. Dacă bățul cade sau este ajutat pentru potrivire cu mâna, traseul său trebuie reluat de la capătul șirului din acel moment. Jocul este antrenant și provoacă emoții participanților. Bineînțeles că facilitatorul este arbitrul acestei competiții / colaborări (competiție cu ceilalți, colaborare în coloana proprie). Cătușele Materialele necesare sunt sfori de circa un metru, câte o bucată pentru fiecare participant. Este un joc de comunicare neverbală și perspicacitate, în perechi. Cuplurile pot fi mixte. Fiecare persoană este legată de mâini, în față, cu sfoara respectivă dar nu strâns - astfel încât să aibă o oarecare distanță între mâna dreaptă și mâna stângă (se fac două cercuri la capetele bucății de sfoară, prin care se introduc mâinile în “cătușe”). Perechile - față în față - sunt legate și între ele: prin pătratul format de corp, cele două mâini și sfoară se introduce sfoara cu care este legat partenerul, astfel că sforile sunt intersectate. Scopul jocului este de a ieși din legătură - fără a le desface de pe mâini. Corespunzător logicii și ingeniozității participanților, aceștia vor încerca diverse metode și poziții fizice pentru a se elibera. Câștigă perechea care reușește să se desprindă - pentru că soluția (deși aparent paradoxală) - există: ea constă (în ciuda formei de prezentare) într-o esență pur rațională.Deoarece nu este admis a se desface nici un nod iar nici o mână nu va fi scoasă din bucla ce o cuprinde la încheietură, nu se taie nici o sfoară, etc., departajarea celor doi se face trecând bucla unuia (îndoind sfoara la mijloc) prin inelul format în jurul mâinii celuilalt - de la interior spre exterior / dinspre corpul său către degete; în momentul când bucla iese în partea cealaltă a inelului, cei doi sunt practic eliberați din legătură. Câinele și pisica Este un joc de comunicare cu vecinii, de transmitere a mesajului nealterat - fără influențare (contribuție proprie). Se exersează îndemânările / abilitățile de reacție, urmărindu-se momentul întâlnirii câinelui și pisicii - care se știe că sunt în veșnic conflict. Participanții sunt dispuși în cerc. Facilitatorul explică tuturor că are în palme o pisică imaginară și o dă vecinului din dreapta, spunându-i “Aceasta este o pisică”. El, mirat, îl întreabă: “Ce e?”; facilitatorul îi repetă, pentru a-i fi clar: “O pisică”. Dumirit, vecinul pasează "pisica" mai departe participantului din dreapta sa, spunându-i că “Asta-i o pisică”. Participantul, ca să-i fie clar, îl întreabă “Ce e?”; vecinul nu-i răspunde direct ci revine 25 la facilitator - cu aceeași întrebare: “Ce e?”. Din nou, facilitatorul precizează: “O pisică”; vecinul spune mai departe participantului din dreapta sa: “O pisică”. Acesta, având acum "pisica" în palme, o dă mai departe spunând următorului participant că este “o pisică”, respectivul îl întreabă “Ce e?” - întrebarea e pasată de la unul la altul până la facilitator, răspunsul revenind prin fiecare (ca un ecou) și "pisica" e dată astfel mai departe; tot așa, se parcurge cercul, în sensul opus acelor ceasornicului...În partea stângă, facilitatorul dă un câine imaginar, spunând că “Ăsta e un câine”. Vecinul, mirat, îl întreabă: “Ce e?”. Răspunsul vine de la facilitator: “Un câine”. Vecinul dă atunci participantului din stânga "câinele" și se urmează în acea direcție (sensul acelor ceasornicului) aceeași procedură ca și cea cu “pisica” (întrebări până la facilitator - și răspunsuri tot de la el). La un moment dat, "pisica" și "câinele" ajung la același participant. Acesta va avea de primit dintr-o parte “pisica” și din cealaltă parte “câinele”. Aici poate ieși un moment de confuzie -dacă nu este coordonare suficientă - ceea ce ar simboliza lupta câinelui cu pisica dusă în persoana participantului unde s-au întâlnit. Jocul subliniază și efectul multiplicator pe care participanții sunt invitați să-l aibă ca rol în societate sau în cadrul activităților pe care le desfășoară, inclusiv poziția mediatorului! Confruntare pe dileme Activitatea se introduce pentru dezvoltarea argumentării și acțiunii în grup. Se culeg doar opțiunile “da” și “nu” (fără poziția intermediară de “nehotărât”) - indicate ca părți opuse în spațiul de desfășurare. Participanții sunt invitați ca din mijlocul spațiului de desfășurare să se îndrepte spre direcția ce le corespunde părerilor - la fiecare afișare a dilemelor. La început, facilitatorii, din mijloc, prezintă unele dileme (pregătite dinainte, funcție de specificul participanților) scrise pe foi mari de hârtie, tablă, etc., ca de exemplu: • Bărbatul este egal cu femeia • Tinerii sunt cauza majorității problemelor din societate • Banii sunt mai importanți decât democrația • Drepturile omului evoluează, ceea ce înseamnă că nu sunt permanente • Tinerilor trebuie să li se spună ce să facă • Modernizare înseamnă occidentalizare • Adulții nu au respect pentru tineri • Putem negocia orice • Personalitatea tinerilor este necesar a fi modelată • Religia divide mai mult decât politica • etc. Instrucțiune: dilemele nu sunt prezentate cu semnul întrebării (ca întrebări) niciodată! Din pozițiile adoptate (de acord sau împotrivă), grupurile formate la fiecare afișare a unei "dileme" încep să-și explice opțiunea și să convingă pe cei din celălalt grup că greșesc și nu au dreptate, încercând prin argumentele oferite să-și câștige adepți în partea adversă și astfel să-și mărească grupul - ca unul din scopurile vizibile, evidente, ale jocului; pentru că la sfârșitul fiecărei confruntări (nu mai lungi de 10 minute), echipa facilitatorilor - ce efectuează arbitrajul - invită combatanții să-și schimbe locurile în spațiul de desfășurare dacă au fost convinși de partea cealaltă (adversă). Spre reflecție, iată în continuare regulile polemicii civilizate (formulate într-o universitate britanică, secolul trecut) și dilemele unui cadru de conducere: Regulile polemicii civilizate • În orice polemică științifică, socială sau politică, discuția trebuie să se rezume la schimbul de idei și numai la acele idei care au contingență cu problema respectivă • Părțile aflate în polemică folosesc drept argument fie teorii științifice, fie fapte concrete din realitate care sunt relevante în ce privește problema discutată • Părțile nu au dreptul să aducă în discuție caracterul, temperamentul sau trecutul adversarului, deoarece acestea nici nu infirmă, nici nu confirmă validitatea ideilor pe care le susțin • Părțile nu au dreptul să pună în discuție motivele care determină atitudinea ideatică a adversarului, deoarece aceasta abate discuția de la problema în sine • Etichetarea adversarului, prin menționarea școlii de gândire, categoriei sociale sau organizației din care face parte, constituie o încălcare a regulilor polemicii și dezvăluie slăbiciunea lipsei de argumente; într-o polemică “civilizată” contează numai argumentele invocate de adversar ca individ și nu ca membru al unei școli sau organizații (nu ai dreptate pentru că ești gânditor materialist, patron sau muncitor - ci dacă argumentele tale sunt convingătoare sau nu) Dilemele unui cadru de conducere • Vii dimineața târziu - ești exemplu negativ. • Vii punctual - ai venit să-ți spionezi subalternii la sosire. • Ești prietenos cu subalternii - visezi popularitatea ieftină. • Ești rezervat - te consideră cu nasul pe sus. • Îți lauzi subalternii - ești lingușitor. 26 • Îi critici - faci pe nebunul. • Faci curte subalternelor - ești afemeiat. • Le tratezi cu indiferență - te consideră pederast. • Te interesează munca subalternilor - ești turnător. • Nu te interesează - nu ai habar de probleme. • Faci ședințe - ești ședințoman. • Nu ții ședințe - lucrezi în secret. • Dacă ești mai în vârstă - ești sclerozat. • Dacă ești tânăr - n-ai experiență. • Stai seara târziu - faci pe lucrătorul supraaglomerat. • Pleci punctual - nu-ți dai interesul. • Te consulți cu colegii - nu ești în stare să iei decizii. • Nu te consulți cu colegii - vrei să ții totul în mână. • Spui bancuri - ești neserios. • Nu spui bancuri - ești plictisitor. • Nu pleci în concediu - îți păzești scaunul. • Insiști asupra problemelor tale - ești încăpățânat. • Cedezi - ești moale. • Ai succes - ai avut noroc. • Ceva nu merge bine - bineînțeles, era de așteptat. • Trimiți oamenii la cursuri - vrei să-i îndatorezi. • Nu-i trimiți la cursuri - nu lași pe altul să se ridice. • Vii cu idei noi - ești fantasmagorist. • Nu vii cu idei noi - ești refractar față de tot ce-i nou. • Te preocupă problemele întreprinderii - nu ai ce face. • Nu te preocupă - nu ești cadru de conducere. Construcția podului Două echipe (egale ca număr) construiesc simultan două jumătăți de pod; echipele sunt independente - una de alta - și nu se văd între ele. Grupurile sunt echipate cu materiale ca hârtie, carton, lipici și foarfeci. Li se permite contactul printr-un reprezentant, la jumătatea distanței dintre ele (teritoriu neutru), pentru câte un minut la intervale de 20 minute, de 3 ori; delegații fiecărei echipe nu au voie să ia notițe la aceste scurte întruniri. La întâlnire, delegații trebuie să-și clarifice cât mai multe amănunte despre lucrul celeilalte echipe, astfel încât scopul activității - de a face două jumătăți de pod ce îmbinate să fie un pod - să poată fi atins. Desigur că sunt multe detalii tehnice (ca înălțime, lățime, lungime, formă, etc.) necunoscute fiecărei părți; la sfârșitul activității (după maximum o oră), cele două jumătăți de pod trebuie să se îmbine - eventual să fie identice. Procesul necesită din partea tuturor lucrul asupra barierelor fizice și de comunicare. Îndemânarea în construcția podului de hârtie nu este prea importantă. Jocul explorează diferitele abordări ale indivizilor și grupurilor ca întreg - funcție de identitate, cultură și comportament propriu. Rezultatul depinde de abilitățile delegaților de a aduce echipelor cărora aparțin cât mai multe informații despre lucrul celeilalte părți și munca în echipă. Cortina Este un joc care solicită cunoașterea numelor participanților și recunoașterea acestora. Se practică după ce participanții au ajuns să se știe suficient de bine între ei ca să poată să se identifice. Participanții sunt invitați la început să formeze două grupuri egale ca număr. Ei sunt separați de către o “cortină” (pătură de exemplu) astfel încât nimeni dintr-un grup nu poate vedea pe cineva din celălalt grup. Câte un membru al fiecărui grup este poftit să se așeze lângă “cortină”, distinct în fața propriului grup (căruia îi aparține). La un moment dat, facilitatorii îndepărtează “cortina” ce-i separă (de exemplu trag brusc pătura ce o țin fiecare de câte un capăt la o parte). Participanții și grupurile se văd; sunt față în față! Cei doi din frunte au de spus fiecare numele celuilalt. Cel care zice primul numele celuilalt, l-a câștigat ca membru în grupul său - care astfel are un jucător mai mult iar celălalt grup are mai puțin cu un membru. Din nou “cortina” separă cele două grupuri și în față (lângă ea) sunt invitați alți doi participanți - câte unul de fiecare parte. Brusc, “cortina” este îndepărtată și cei doi vor avea din nou de spus numele celui din față. Grupul fiecăruia - din spate -poate ajuta (zicând numele) dar e necesar ca participantul din față să-l pronunțe. Jocul se practică atât timp cât este agreat de toată lumea sau până când într-una din cele două părți nu a mai rămas nimeni. Culoarea preferată Artistic, toate culorile se obțin din 3 culori de bază: • roșu 27 • galben • albastru Tehnic, în cele 3 culori de bază, galbenul este înlocuit de verde. Culoarea, această fermecătoare însușire a tuturor lucrurilor, constituie una dintre componentele importante nu numai ale echilibrului ambianței, ci și a stării noastre afective. Ea modifică luminile și umbrele spațiilor, diversifică nuanțele, formele și contururile.Culorile închise induc stări depresive, descurajante, cele prea vii sunt obositoare iar culorile deschise înveselesc. Culoarea dinamizează spațiul, îi înnobilează dimensiunile. Tot culoarea este aceea care poate “dilata” sau “contracta” spațiul, îl poate “încălzi” sau “răci”, îl poate anima sau îl poate face monoton, neagreabil și chiar ostil. Cu ajutorul culorilor putem crea senzația de mărire sau micșorare a unui spațiu, etc.; și tot culoarea este aceea care ne face bucuroși, deschiși, comunicativi, sociabili sau dimpotrivă tăcuți, interiorizați, meditativi. Culorile au putere de influențare asupra stării fiziologice a organismului, proceselor psihice și stării noastre afective. Culoarea este un mijloc de expresie, de comunicație și proiecție a tendințelor și pulsiunilor noastre interioare, a trăirilor și atitudinilor proprii structurii personalității noastre. Culoarea - dincolo de percepția și trăirea ei afectivă - este o oglindă a personalității noastre. Așa cum există o lume exterioară, obiectivă, a culorii - tot așa există și o lume interioară, subiectivă, afectiv trăită a culorii. Pentru activitatea următoare nu detaliem celelalte chestiuni - legate de sine și destin (care sunt dezvoltate în părțile următoare ale lucrării); indiferent de numărul participanților, facilitatorul cere ca fiecare să-și aleagă dintre cele preferate: • culoarea • animalul • sportul Individual, participanții vor nota 3 caracteristici imediate ce le sunt sugerate de către culoarea preferată, apoi animalul preferat și apoi sportul preferat (în sensul de ce cred ei despre domeniul respectiv). În plen, facilitatorul va face după culegerea hârtiilor participanților (pe care sunt scrise numele lor), o prezentare a lor în public - referindu-se succesiv despre persoana celui ce a scris cele 9 caracteristici prin înlocuirea: • culorii cu personalitatea • animalului cu sinele • sportului cu destinul De exemplu, vorbind despre participantul care și-a ales negrul ca fiind culoarea morții, atrage soarele, subțiază, facilitatorul spune ce “personalitate” are, acesta ajustând în mod hazos / umoristic caracteristicile; dacă animalul ales era calul (foarte inteligent, bun de tras căruțe, devotat omului), facilitatorul vorbește despre participant că “tu însuți ești.”; dacă sportul ales a fost fotbalul (se câștigă bine, obositor, stupid), caracteristicile dau ce “destin” are participantul. Activitatea inevitabil angrenează participanții în abordări simpatice ale lor dar și ale altora. Cum reacționezi? Este un joc de adaptare, integrare și toleranță, cu exemple curente de incidente critice, care pot provoca bune începuturi de discuții, mai ales în grupuri mici. Facilitatorul imaginează unele situații și le propune participanților, înmânându-le scrise pe o foaie; îi invită să gândească asupra celor prezentate, să se imagineze în postura descrisă și să spună celorlalți din grupuleț ce păreri au. Dacă în grupuleț s-a găsit aceeași opinie pe caz, aceasta este apoi înfățișată celorlalte grupulețe și explicat modul cum au ajuns membrii săi la acea opinie comună; în caz că sunt divergențe - ceea ce e normal - cu mai multe păreri despre aceeași chestiune, este de asemenea prezentat celorlalți (ce s-a găsit și modul de lucru). Exemple: • Este ora 17. Trenul tău pleacă peste 20 minute. Șeful îți cere să-i copiezi o lucrare de 50 pagini. Cum reacționezi? • Sună telefonul. Este un prieten care întotdeauna te ține mult de vorbă. Ești ocupat. Cum reacționezi? • Vecinul tău se pare că a aruncat deșeurile de la o construcție pe un loc viran din spatele casei tale. Cum reacționezi? • Ești martorul unei ciocniri între două mașini. Unul din șoferi este străin. Poliția sosește să consemneze faptele dar ei nu înțeleg limba străinului. Tu repede pricepi că poliția îl apără pe cetățeanul autohton în timp ce cealaltă persoană nu este capabilă să se apere singură. Cum reacționezi? • Joci într-o echipă sportivă în care contactul fizic este important (fotbal, baschet, handbal, etc.). Unul din jucători anunță că este seropozitiv. Cum reacționezi? • Locuiești într-un mic sat. Guvernul decide să înființeze un centru pentru refugiați. Mica localitate rurală, ce obișnuit este foarte liniștită, acum e centrul multor discuții. Comercianții nu-i servesc pe refugiați. Sunt descoperite furturi și sunt acuzați automat refugiații. Cum reacționezi? • etc. Cutremurul Participanții se grupează câte 3. Pozițiile lor sunt denumite corespunzător: • “dreapta” (persoana din dreapta celor doi) • “stânga” (persoana din stânga celor doi) • “mijloc” (persoana din mijloc) 28 Facilitatorul anunță tare o poziție. Exemplu: strigă ‘dreapta”; cei din dreapta, inclusiv facilitatorul - care intră astfel în joc - își vor schimba grupele, trecând în dreapta altor doi. Mișcarea va fi rapidă, pentru că, cel rămas fără parteneri devine “facilitator” și va zice la rândul său poziția de schimbat, care poate fi aceeași ori alta din cele 3 principale. Mai există anunțul “cutremur”: atunci toată lumea își schimbă locul cu toată lumea - astfel ca să se formeze alte grupe de 3 - bineînțeles un participant rămânând fără parteneri, având de jucat rolul facilitatorului. Jocul durează cât este necesar pentru energizarea participanților. Descoperirea Mediul, locul unde se desfășoară întrunirea poate că nu este familiar tuturor participanților. Desigur că organizatorul va include în program totdeauna și o prezentare a spațiului de lucru - însă mai evident este dacă această prezentare e făcută după cunoașterea de către înșiși participanții la întrunire, de către ei! Pentru aceasta, facilitatorul invită pe toată lumea (chiar și pe cei familiari locului) în a se implica în acțiunea de descoperire: participanții vor avea de urmat un chestionar pregătit în prealabil de către facilitator, încercând să rezolve în timpul dat cât mai multe dintre problemele avansate. Astfel, inițial facilitatorul va căuta elemente (detalii) ale clădirii / spațiului / regiunii unde are loc întrunirea - unele evident de observat, altele ascunse ori nebăgate în seamă chiar și de către cei de acolo. De exemplu, hârtia pregătită de facilitator poate cuprinde teme ca: • În ce an a fost terminată construirea clădirii (inaugurat spațiul) unde are loc întrunirea? • Copiați inscripția de pe statuia din piață • Unde se află biserica având 3 turnulețe? • Aduceți un pliant al expoziției ce este organizată acum la muzeu • Pentru ce este faimos memorialul din marginea localității? • Ce festival (concert) este în localitate în acea zi? • etc. Participanții - în grupuri mici - având fiecare un exemplar al chestionarului, sunt liberi pentru o anumită perioadă de timp (decisă de facilitator) să afle cât mai multe răspunsuri temelor puse; ei vor hotărî cum vor lucra în echipele mici din care fac parte, unde să meargă, pe cine dintre localnici (gazde) să întrebe, ce și cum, ș.a. La încheierea timpului alocat, echipele - fie că au răspuns tuturor chestiunilor sau doar parțial - sunt datoare să se întoarcă la locul întrunirii și să dezbată cu ceilalți (care au lucrat la rândul lor independent, în echipele proprii), cum a fost, care sunt răspunsurile în întregime / și corecte, ce a reieșit din munca asupra acestei activități, raporturile dintre ei, între membrii comunității și ei, etc. Descrierea Este un exercițiu de observație. Se joacă în perechi (nu contează numărul participanților în total). La un moment dat, fără vreo explicație în prealabil, facilitatorul invită participanții să formeze cupluri, aranjați spate în spate. Astfel poziționați, el le cere să înceapă să-și descrie unul altuia cât mai multe dintre lucrurile de îmbrăcăminte pe care le poartă celălalt. Desigur că de la momentul începerii activității, participanților nu li se mai permite să-și întoarcă privirile spre partener (odată aflate motivele jocului). Acest exercițiu arată că și comunicarea prin îmbrăcăminte are un înțeles. * Mai mult, o etapă mai complexă în exercițiu este ca întorși față în față, după ce cuplurile își verifică reciproc exactitatea observațiilor despre partener, participanții vor avea de memorat bine înfățișarea celuilalt, pentru că la cererea facilitatorului ei vor trece la alte faze: din nou spate în spate, partenerii își vor schimba fiecare exact 3 lucruri din aspect (față de situația inițială); de exemplu, pot să-și mute ceasul de pe o mână pe cealaltă, scoate cerceii din ureche, deschide un nasture, etc. Față în față, cei doi vor avea reciproc de găsit cele 3 schimbări petrecute la partener. Din nou spate în spate, ei își pot schimba din nou alte 3 lucruri (pe care le vor avea de ghicit) și tot așa, până când exercițiul prezintă interes. "Descrierea" implică o percepție gradată - de la simplu la complicat - și este o sumă de activități chiar amuzante pentru participanți. Desenul chinezesc Participanții fac șiruri egale ca număr și stau unul în spatele celuilalt. Facilitatorul arată ultimului din fiecare șir un desen simplu (un triunghi, o casă, etc.) și cere apoi ca fiind folosit un deget, desenul prezentat să fie schițat pe spatele participantului din fața sa - care nu l-a văzut anterior și deci nu știe despre ce-i vorba. Apoi acesta trasează la rândul său ce a simțit, pe spatele persoanei din față și tot așa până când este atins primul din șir, care va desena pe o bucată de hârtie ceea ce crede că a înțeles. Hârtia este arătată șirului, cel mai în măsură să aprecieze corectitudinea mesajului (în afara facilitatorului) fiind cel care a văzut desenul original și a inițiat transmiterea. Este un joc de comunicare, neverbal, care energizează participanții. 29 Desenul perechii Este un joc de comunicare mutuală: în grupulețe de 4 persoane, participanții țin simultan pe aceeași cariocă mâna cu care desenează. Ei au de desenat o pereche (un bărbat și o femeie), pe o coală mare de hârtie. În timpul exercițiului este interzisă orice discuție sau preluarea rolului conducător (al cariocii) de către cineva din grup - fiecare având de a-și exprima concomitent cu ceilalți propriul stil și de fapt propria personalitate. Hârtiile cu rezultatele sunt apoi analizate - prin dezbateri ce să analizeze emoțiile trăite, felul în care participanții au cooperat în finalizarea desenului, etc. Cu cât desenul este mai haotic, cu atât el reflectă mai bine respectarea regulii; detaliile perechii înseamnă că în grupuleț nu a fost totdeauna înțelegere! Echipa Echipa este cea care facilitează întrunirea. Este compusă din organizatori și animatori; la invitație, din ea pot face parte lectorii și experții solicitați (funcție de programul propus). În derularea activităților este aproape totdeauna necesar un moderator. Acesta nu are doar rolul de a conduce o discuție, ci și de a sugera un cadru de dezbatere sau de a veghea respectarea regulilor. Întrunirea poate fi monitorizată de unii observatori (membri ori nu ai echipei). Concluziile lor se pot adăuga rezultatelor întrunirii la momentul evaluării. Echipa face totdeauna o evaluare proprie a întrunirii. Lucrând ca grupuleț cu grupul mare al participanților, ea culege datele / informațiile relativ la activități și -corespunzător criteriilor proprii (decise de membrii săi) - efectuează propria evaluare; bineînțeles că în paralel, evaluarea făcută de participanți se coroborează. De la începutul proiectului, echipa este cea care îl planifică. Participanții sosesc cu așteptările lor la întrunire dar desigur și membrii echipei au așteptările lor. Acestea în general vin expuse cu tact participanților - astfel ca restul să cunoască specificul programului și abordarea sa chiar din start. Modul de lucru în sânul echipei diferă de cel al participanților (care nu sunt obligatoriu determinați să formeze echipe). De-a lungul unei întruniri, echipa se poate reuni ori de câte ori este nevoie - pentru buna desfășurare a activităților (în scurte ședințe). Eficiența lucrului echipei se răsfrânge asupra participanților și întrunirii. Analize îndelungate în echipă pot reflecta probleme ale comunicării între componenții săi. Ca atare, membrii unei echipe sunt datori a-și clarifica totdeauna eventualele probleme înainte de a se prezenta în fața celorlalți (inclusiv în fața participanților).Gospodărirea / tratarea unor conflicte ale participanților vor determina intervenția echipei. Pentru o întrunire, este regretabil dacă între membrii echipei sale există disensiuni ce o fac nefuncțională. O echipă într-adevăr bună îndeplinește prin membrii săi rolurile înfățișate în inventarul percepției proprii, chiar dacă numărul membrilor nu este egal cu numărul rolurilor - în acest caz, unul sau mai mulți membri pot cumula 2 - 3 roluri. “Jocul” în echipă este de asumare / atribuire / împărțire a responsabilităților. Un membru fără nici o funcțiune nu este un membru al echipei. Jocurile din echipă de asemenea se fundamentează pe furtuna creierelor, ateliere de lucru (de la pregătire, în desfășurare, estimare și evaluare), plus experiența personală a membrilor. Lucrul în echipă nu cere un lider oficial; de pe picior de egalitate / colegial, membrii săi lucrează mult mai bine pentru întrunire. În permanență, cunoașterea pasului următor al programului este esențială pentru toată echipa. Improvizarea săririi unui impas datorat vreunei disfuncționalități ori situații neprevăzute este bine depășită prin spontaneitatea reacțiilor unuia sau unor membri ai echipei dar a face un obicei din asta nu e de bun augur pentru succesul întrunirii (indiferent de tipul ei). Alegerea membrilor (compunerea) unei echipe urmărește criterii ca: pregătirea profesională a acestora, caracterul programului, profilul participanților, etc.; este bine ca măcar unul dintre ei să fie familiarizat cu locul întrunirii și aproape toți să fi exersat anterior (dacă e posibil, în alte contexte), activitățile ce le propun participanților. Energizările Sunt activități de “încălzire” sau de relaxare. Ele pot fi diverse jocuri, scurte, de “spargere a gheții” - ca exerciții înaintea vreunei acțiuni importante a întrunirii sau desfășurate ulterior - pentru eliberarea emoțiilor ori stresului acumulat. Energizările sunt amuzante și stimulează pozitiv coeziunea de grup. Activitățile din programul întrunirii: • au un caracter practic • permit participanților să experimenteze și să progreseze • stimulează discuțiile • sunt cu un potențial educativ • pot fi adaptate Formal, energizările în sine nu fac parte din program, ci sunt introduse de către facilitator atunci când se simte nevoia acestora; prea multe energizări - una după alta - vor obosi și induce confuzia între participanți, deturnându-i de la principalele activități ale întrunirii. Scopul energizărilor este de a combate stresul. Aceasta se poate face și prin: • exerciții fizice (masaj, relaxarea mușchilor, etc.) • glume • muzică • ș.a. Exemple sunt printre acțiunile prezentate aici (în această parte, de comunicare, a lucrării) sau următoarele: • șirul indian: se cere participanților să închidă ochii; ei nu au voie să vorbească. Ei vor avea de format un șir indian în ordinea înălțimii: cel mai scund este primul iar cel mai înalt - ultimul; același șir indian poate fi format în 30 ordinea zilelor de naștere: cel mai tânăr e primul iar cel mai vârstnic - ultimul (participanții acum se pot vedea dar nu au voie să vorbească) • moneda: participanții se împart în două grupe; acestea se aliniază fiecare pe câte un rând - față în față. În fiecare rând, primul participant ține în mână o monedă. Primul din fiecare grupă dă mai departe moneda pe care o ține în mână; la rândul lor, ceilalți din grupă se prefac că dau mai departe sau chiar dau mai departe moneda către cei de la coadă. La un moment dat, i se cere fiecărei grupe să ghicească în mâna cui se află moneda dată din mână în mână în grupa cealaltă • șoseta: fără ca participanții să vadă ce face facilitatorul, acesta pune într-o șosetă un pieptene, o minge de tenis sau orice alt obiect mic. Apoi el dă șoseta participanților - aceștia având la dispoziție câteva secunde pentru a o pipăi. După aceea, fiecare notează ce crede că sunt obiectele din șosetă; ei spun apoi unii altora ce cred că se află în șosetă, după care facilitatorul poate să le arate conținutul acesteia • culoarea: grupul alege o anumită culoare. Participanții sunt așezați în cerc. În sensul acelor de ceasornic, fiecare trebuie să numească două obiecte din încăpere care au acea culoare, având la dispoziție doar câteva secunde pentru a numi obiectele respective; se poate încerca să nu se repete aceleași obiecte! • ghicitorul: o persoană (ghicitorul) stă în mijloc cu ochii închiși; 12 participanți stau în cerc în jurul lui. Fiecare dintre ei reprezintă o oră pe cadranul unui ceas. Ghicitorul spune: “Alarma pentru deșteptare se declanșează la ora...” (spunând un număr între 1 și 12). Cel indicat trebuie să imite sunetul unei alarme de ceas. Ghicitorul trebuie să ghicească numele persoanei care a produs zgomotul respectiv; el rămâne în mijloc până când ghicește corect “persoana-alarmă”. Aceasta devine apoi următorul “ghicitor” iar participanții când ea închide ochii se rearanjează în cadranul ceasului Eticheta Facilitatorul pregătește etichete cu puncte colorate, câte una ce va fi lipită pe fruntea fiecărui participant. În funcție de mărimea grupului, poate fi un număr de 5 - 6 etichete cu punct roșu, alte 5 - 6 cu punct albastru, apoi verde, ș.a. O etichetă ce va fi lipită pe fruntea unui participant nu va avea nici un punct colorat. Participanții nu văd ce culoare are punctul de pe eticheta lipită pe fruntea lor dar le văd pe ale tuturor celorlalți. Fără să vorbească între ei, la îndemnul facilitatorului - care le spune acum instrucțiunile - trebuie să se grupeze în grupul punctelor roșii, albastre, verzi, etc., folosind orice mijloace neverbale consideră utile pentru aceasta. Desigur că persoana fără punct pe etichetă nu-și va găsi locul niciunde (de altfel, nimeni nu a anunțat că doar o persoană nu va avea nici un fel de culoare pe etichetă, instrucțiunile fiind doar ca să se caute și aranjeze între ei corespunzător culorilor ce le au). Dezbaterile ulterioare exercițiului (după ce facilitatorii constată încheierea orientării) vor aborda aspectele legate de modurile prin care participanții au reușit sau nu să-și găsească sinonimii și totodată vor analiza sentimentele de frustrare / excludere / confuzie ale persoanei izolate. Expoziția Activitățile propuse în această secțiune a părții de comunicare a lucrării nu trebuie luate în ordinea prezentată ori făcute toate. Nu ne-am propus nici a face trimiteri de la o simulare sau joc în altă parte, acestea rămânând la latitudinea opțiunilor facilitatorului / organizatorului unei întruniri, depinzând de profilul participanților, tipul de muncă a grupului, etc. Expoziția poate face parte din introducere - ca o manieră de a face participanții să se cunoască prin intermediul realizărilor lor - sau ajuta comunicarea, până la depășirea unor handicapuri (ai vizitat vreodată o expoziție invizibilă?) Fiecare participant este o ființă diferită de ceilalți - cu preocupări, idei, proiecte proprii, ș.a. Punctul său de vedere, mai ales dacă este legat de tema întrunirii, poate fi înfățișat prin organizarea unei expoziții: participanții își vor expune concomitent, în același spațiu (fiecare într-un raion nu prea extins), cele care îi individualizează și găsesc că sunt utile de prezentat vizitatorilor. Pentru aceasta ei pot utiliza ca suport măsuțe, panouri, ș.a., pe care să le folosească în scopul ilustrării a ceea ce au, afișând fotografii, documente, simboluri, diverse materiale, etc. (Vizitatorii sunt ceilalți participanți). S-a constatat că uneori e cronofag sau plictisitor ori puțin practic acest proces - al expoziției - atunci când este înțeleasă ca similară organizării muzeale; organizând-o astfel ca toți participanții să se viziteze reciproc, acțiunea se eficientizează, prin faptul că fiecare își poate extrage de la ceilalți în special informațiile ce interesează în particular, întrebările și răspunsurile focalizându-se direct pe interesele urmărite iar toată lumea este câștigată prin economisirea timpului, atractivitate - funcție de inventivitatea și creativitatea sectorului, concentrarea pe esența temei de referință, etc. În această manieră, expoziția favorizează cunoașterea participanților în raport cu activitățile lor. Flamingo și pinguinii Flamingo este o pasăre cu gâtul și cu picioarele foarte lungi, cu mișcări leneșe. Pinguinul este o pasăre mai mobilă, care se deplasează prin pași mărunți, adăugați, mai repede. La început, între participanți, doi voluntari sunt “pinguini” iar restul sunt “flamingo”. “Pinguinii” scot țipete scurte dar multe (“A”) și încep să umble printre restul “păsărilor”, încercând să le atingă. “Flamingo” dau grațios și lent din “aripi” și umblă cu “încetinitorul”, astfel încât “pinguinii” reușesc - cu toate evitările lor - să le ajungă. “Flamingo” nu scot sunete. Odată atinse, “flamingo” se transformă (devin) la rândul lor (în) “pinguini” și încearcă să atingă alți “flamingo”. Scopul jocului este de a face pe 31 toată lumea “pinguini”. “Flamingo și pinguinii” este un joc de energizare care necesită spațiu deschis pentru practicare. Nu contează numărul participanților. Grădina zoologică Participanții formează două șiruri paralele față în față. Ei iau poziția șezând, cu picioarele întinse și tălpile sprijinite de tălpile partenerului de vizavi. Între cupluri este o distanță de maxim un metru, la dreapta și la stânga. Facilitatorul denumește pe rând perechile cu diverse nume de animale (de exemplu: cangurii, urșii, etc.). Apoi, facilitatorul începe să povestească o vizită imaginară la grădina zoologică. El poate spune că a intrat și a văzut...canguri - iar atunci când sunt pronunțate respectivele animale, perechile astfel “botezate” se ridică. Ele trebuie să alerge peste picioarele întinse ale celorlalți participanți, în timp ce povestirea continuă, alte “animale” luînd startul. Scopul lor este de a face un tur peste picioarele întinse ale tuturor și a reveni la locul ce l-au avut. Facilitatorul - în relatarea sa - poate repeta “animalele”, ceea ce face jocul deosebit de amuzant. Jocul dezmorțește pe toată lumea, atmosfera depinzând de talentul povestitorului și dinamica mișcărilor participanților. Handicapurile Nu există experți în comunicare și nici oameni perfecți. Facilitatorul poate propune participanților câteva variante de lucru ce subliniază dificultatea uneori a relației cu elementele mediului. Participanții sunt invitați a simula unele handicapuri și de a exersa în aceste condiții unele activități de-a lungul unei anumite perioade de timp convenite împreună. Pentru aceasta, jumătate dintre ei își vor păstra starea și vor asista cealaltă jumătate din numărul total - care își vor alege unele grade de “invaliditate”: • una sau ambele mâini pot fi legate (la spate) • picioarele pot fi legate între ele, bine lipite (astfel că deplasarea devine greoaie - prin sărituri) • folosirea doar a unui picior (atunci pentru mers se va utiliza sprijinul de umărul unui participant valid ori cu alt tip de “handicap”) • “imposibilitatea” ridicării de unul singur din scaun (ceea ce impune situația unui personaj în căruciorul cu rotile și deci ajutorul altor persoane - în cazul mutării în alt loc) • “orbire” - prin legarea peste ochi cu un material • “mutism” - fără a vorbi ceva • “surzenie” • etc. La jumătatea timpului alocat, participanții își vor schimba stările artificiale - cei ce nu au avut “infirmități” vor lua locul celor ce au fost “infirmi” până atunci. Tuturor li se cere să desfășoare o activitate împreună; de exemplu: urcarea unui etaj, vizitarea unui spațiu, asistarea la ținerea unui discurs, etc. La încheiere, participanții vor dezbate punctele cu care s-au confruntat și opiniile lor față de înțelegere. * Un grad sofisticat de exercițiu poate fi organizarea unei “expoziții invizibile”; de altfel, problemele de acces au preocupat mereu oamenii (de exemplu, pornind de problemele mamelor cu cărucioare - peste borduri ori scări - până la accesul spre educație, ș.a.). Facilitatorii vor invita toți participanții într-o sală complet în beznă (sau îi leagă pe toți la ochi); scopul este de a-i pune în situația vizitării unei expoziții în care nu pot vedea exponatele - dar pot auzi, simți (pipăi, gusta, mirosi), etc. Ca activitate, ei vor cere unei părți a participanților să amenajeze o asemenea expoziție și celeilalte părți apoi s-o viziteze. Ambele părți la sfârșit vor discuta cât mai multe dintre aspectele pe care le-au întâlnit într-o asemenea activitate (cum au găsit tema, cum au evidențiat exponatele, etc.). În aceiași cameră întunecoasă poate fi la un moment dat proiectat pe perete un punct luminos, facilitatorii cerând acum tuturor participanților să precizeze în ce direcție se mișcă punctul și cât anume (punctul luminos fiind de fapt nemișcat!); ne-existând însă - în întuneric - nici un punct de reper, el poate părea unora că se mișcă, în sus sau în jos (de exemplu), cu câțiva cm. În funcție de norma comportamentală a grupului, când participanții sunt invitați să răspundă deodată ce au văzut, ei se pot conforma - mai mult sau mai puțin - primului (dintre ei) care a răspuns și chiar să deformeze reflectarea realității, deoarece în grup frecvent activitatea câștigă în cantitate dar pierde în calitate! Hoarda Este un exercițiu fizic de comunicare. Se lucrează pe competiție între cupluri și cooperarea în cuplu: participanții formează două cercuri concentrice - fiecare din același număr de oameni; membrii ambelor cercuri privesc spre centrul comun. Acolo se găsesc premiile (toate egale, fiind obiecte banale ca bețe ori carioci ori creioane, etc.), în număr mai redus cu o unitate decât al membrilor unui cerc. Cum se joacă: cei din cercul exterior vor începe stând în spatele celor din cercul interior - “călăreții” sunt urcați pe “cai”. În acest joc nu “caii” aleargă, ci “călăreții”! “Caii” stau și așteaptă “călăreții” să revină; pentru că la semnalul facilitatorului, “călăreții” descalecă și în sensul acelor de ceasornic trebuie să facă o tură a cercului - prin exteriorul acestuia - și când au ajuns înapoi la “calul” lor trec printre picioarele lui încercând să prindă premiul. Fiind cu unul mai puțin, ultimul (călăreț) care ajunge nu mai are ce lua și este eliminat împreună cu “calul” său. Pentru următoarea tură, facilitatorul strânge premiile de la câștigători, scoate unul din 32 ele (pentru a favoriza competiția) și invită “călăreții” pe “cai” - după care dă semnalul. Desigur că o altă pereche este scoasă din joc la încheierea turului - rămânând fără premiu. Facilitatorul procedează la fel în continuare - până rămâne un singur cuplu în joc. (Perechile pot fi mixte și chiar își pot schimba rolurile de la un tur la altul - “călărețul” cu “calul”). Jocul este amuzant deoarece solicită viteza participanților. Sfârșitul activității demonstrează că într-o competiție este doar un câștigător; într-o cooperare pot fi toți câștigători - dar aceasta e explorată prin alte exerciții de comunicare. Identitatea Lucrul asupra identității este câteodată necesar - când se încearcă definirea și studierea cauzelor (ascunse) a sale. Ca activitate de comunicare - într-un grup - se poate exersa pe mai multe căi. Iată două propuneri aici: Specific Pentru ca o entitate să fie cunoscută, este nevoie de găsirea unor elemente specifice ei. Facilitatorul prezintă grupului tema de lucru (aceasta poate fi un teritoriu, o persoană, o cultură, etc.). Participanții sunt invitați ca printr-un cuvânt (maxim o idee) să procedeze la punctarea chestiunilor esențiale ale temei de lucru, într-un ritm foarte alert (este ceea ce se cunoaște a fi drept furtuna creierelor). Facilitatorul culege opiniile grupului - inițial așa cum vin ele de la participanți iar apoi încearcă să le sistematizeze - în consens cu membrii ce le-au emis. Rezultatul este analizat împreună: identitatea poate fi percepută ca un sistem ce nu mai funcționează corespunzător și atunci se caută ceva în afară; ea pleacă de la intim (personal) spre exterior. De exemplu: într-un atelier internațional dintr-un curs - după ce au fost colectate propunerile delegaților aparținând multor state, Europa a fost reprezentată prin 5 simboluri: steagul (duzina de stele aurii în cerc pe fond azuriu), Strasbourg (ca simbolul capitalei), ceasul (simbolul timpului), oamenii și podul (simbol teritorial). Ceapa Ceapa obișnuită are foițe; așa și identitatea unei persoane este construită din mai multe învelișuri. Miezul cepei sau al identității persoanei este în cel mai intim nivel, bine ascuns înăuntru. O secțiune prin mijlocul cepei dezvăluie diferitele învelișuri ale miezului. Facilitatorul cere participanților să se împartă pe grupuri de lucru și fiecare să treacă pe secțiune (o jumătate de ceapă schițată) ceea ce reprezintă părțile cele mai importante ale propriei identități. Lor li se cere să aprecieze ce lucruri sunt mai importante pentru ei și să le plaseze în centru iar cele mai puțin evidente spre suprafață. Categoriile folosite pentru aceasta pot include: educația, familia, cunoștințele, varietatea, unicitatea, religia, teritoriul, cultura, sentimentele, etc. La sfârșit, decojirea cepei - prin explicarea pe rând de către grupuri a lucrului pe care l-au efectuat - oferă participanților un bun prilej de analiză a ceea ce este identitatea. De exemplu: uneori diferite părți ale vieții noastre ne domină identitatea (a fi mamă, munca, etc.); adesea identitatea noastră este bazată pe emoțiile momentului, astfel că la suprafața cepei pot apare educația, egalitatea, ș.a., sub care pot fi sentimentele iar în interior sexualitatea, credința, etc. * Fiecare persoană are o anume identitate. Adesea putem vedea oameni asemănători cu noi și îi lua drept identici...Identitatea implică o sumă de termeni - uneori necunoscuți chiar nouă înșine! Iepurașul roz Pornind dinspre lumea lucrurilor sensibile înspre interior - înspre sufletul omului - și de aici urcând spre transcendent, itinerariul îl duce pe om la ceea ce acesta aspiră (la ceea ce nu-l pot ajuta facultățile intelectului): iubirea.Este un joc de energizare, care face apel la emoții. Participanții sunt rugați să se așeze într-un cerc. Facilitatorul începe o poveste, cam în termenii următori: “În această zonă se vorbește că trăiește iepurașul roz; el este foarte mic, că poți să-l ții ascuns în palmă și e foarte drăguț, că îți vine să-l pupi de cum îl vezi. Ei bine, doar ce l-am pomenit și iată că mi-a sărit în brațe și-l am acum aici, ascuns în căușul palmei; îl țin cu grij ă înăuntru să nu fugă și mă uit la el cât e de simpatic, îl alint și rostesc cu voce tare că l-aș pupa...(și un loc al corpului este menționat)”. De exemplu, să zicem că a fost spusă urechea dreaptă. Facilitatorul apoi cu grijă înmânează “iepurașul roz” vecinului (nu contează direcția - în dreapta sau stânga), spunându-i să privească admirativ așa-zisul “iepuraș roz” - făcând un efort de imaginație - și cerându-i să zică, cu voce tare, unde l-ar pupa. Regula jocului este că “iepurașul roz” nu va fi pupat în același loc. De exemplu, să zicem că a fost aleasă acum urechea stângă. Vecinul va înmâna următorului membru al grupului acest “iepuraș roz”, care poate găsi că l-ar pupa pe unul din obrăjiori, o lăbuță, frunte, etc. - nu pe urechi ce deja au fost pupate. Exercițiul continuă până când “iepurașul roz” revine la facilitator (deci a trecut pe la toți din cerc). Facilitatorul apreciază cu voce tare ce iubit este “iepurașul roz” de către toată lumea și...cum îl dezmierda mai frumos, acesta deodată țâșnește din palmele lui și se pierde, în afara cercului, fără să se întoarcă. În această situație, rămași fără “iepurașul roz”, facilitatorul remarcă extraordinara dragoste pe care o aveau de împărtășit participanții cu el dar că totuși ei nu l-au pupat, ci doar au zis-o; ca atare, el le cere ca fiecare, în sensul în care a circulat “iepurașul roz” în cerc, să-și pupe vecinul în locul spus că ar pupa “iepurașul roz” cu atâta drag. Așadar, fiecare membru al grupului, pe rând, va fi pupat de vecinul dintr-o parte și va pupa pe celălalt vecin exact în locurile zise cu voce tare la primul tur - când a circulat “iepurașul roz”. Jocul acesta provoacă reflecția participanților asupra sentimentelor proprii în raport cu neprevăzutul și îi face să trateze situația fiecare din punct de vedere al eului său. 33 Insula Este un exercițiu fizic ce favorizează, dezvoltă și întărește coeziunea grupului. Facilitatorul alege un mic perimetru (să zicem de un metru pătrat) în spațiul unde are loc întrunirea - și spune că acea zonă, bine delimitată, este “insula”. În funcție de distanța geografică de la care participanții au venit la întrunire, raportat proporțional ei, participanții sunt invitați să se aranjeze în jurul “insulei”; desigur că participantul venit de la cea mai mare distanță va fi cel mai departe de “insulă” iar gazdele chiar lângă ea. Astfel aranjați, participanții au și posibilitatea de a-și face o imagine față de locurile de unde sunt originari - pentru aranjarea lor în jurul “insulei” fiindu-le permisă colaborarea / consultarea între ei, ca să fie bine poziționați. Dar nu acesta este scopul principal al jocului! Odată aranjamentul făcut, el reprezintă poziția de start a jocului: la semnalul facilitatorului, participanții vor avea de ajuns pe “insulă” în timpul cel mai scurt și vor trebui să fie toți înăuntru. “Insula” se găsește în mijlocul unui “ocean” adânc, bântuit de “rechini” -iar participanții, ca membri ai aceluiași grup, “supraviețuiesc” doar împreună pe mica “insulă”. Ca atare, ei vor fi nevoiți să se îngrămădească, înghesuie, cațere, susține, etc., așa cum pot - eforturile lor fiind o rezultantă a cooperării și solidarității manifestate între participanți. Jocul este amuzant - dacă participanții își dau silința de a nu cădea în "apă" și deci de a colabora între ei pentru a-i atinge scopul. Intoleranța Chiar dacă suntem convinși că intoleranța este un lucru rău, e încă dificil de a găsi o cale de începere a tratării acestui vast subiect. Simbolurile, clișeele și imaginile fac parte din lumea noastră (reală sau virtuală / fantastică). Copiii se deosebesc de adulți găsind sens unor scene ce par de neînțeles câteodată. Un facilitator poate lucra cu grupul stimulând participanții să-și discute și argumenteze ideile lor. Intoleranța are multe fețe: este o lipsă de respect pentru practicile ori credințele altuia. Aceasta este arătată când cineva nu lasă pe altul să aibă o opinie diferită de cea proprie sau acționează în mod diferit decât cel așteptat. Prejudecățile, puterea, stereotipurile, homofobia, inegalitatea, ș.a., contribuie la convingerea câteodată că oamenii diferiți de noi sunt inferiori; de aceea, explorarea modurilor de a redresa balanța înseamnă încurajarea dezvoltării unei toleranțe active, respectului, promovării și respectării demnității umane, drepturilor și educației. Lucrul împotriva intoleranței implică o combinație a învățării cognitive, emoționale și pragmatice - legând capul de inimă și de mână! Dându-ne seama mai bine de ceea ce se află în inima și în mintea noastră, suntem obligați să devenim mai atenți la ceea ce se află în mințile și în inimile altor oameni. O înțelegere reciprocă a gândurilor și a sentimentelor noastre contribuie adeseori la acceptarea noastră reciprocă. Odată ce am înțeles cum gândesc și ce simt oamenii implicați într-un conflict, este mult mai ușor să înțelegem de ce se comportă ei într-un anumit fel. Oamenii acționează diferit - în funcție de ceea ce gândesc și de ceea ce simt. Propunerile următoare fac apel la folosirea creativității, muncă individuală și de grup, amestec și potriviri de idei. Fundamental pot fi sugerate câteva teme de reflecție: • cât de mult experiențele ce ni se întâmplă ne afectează viețile? • dar cât de mult afectează viețile altora? • când este posibil ca intoleranța să fie un lucru bun? • ce tipuri de intoleranță sunt cunoscute? • ce facem ca să combatem intoleranța? • cât de efectivă (și potrivită) este legislația în ceea ce privește intoleranța? • etc. În continuare sunt câteva exemple de lucru (denumite sugestiv - desenul, coloratul, mesajele, colajul, povestea, amestecul) asupra intoleranței, în care facilitatorul: Desenul • cere participanților să deseneze o casă (sau altceva) fără să folosească nici o linie dreaptă • această activitate arată modul în care oamenii pot avea în comun anumite lucruri - să deseneze o casă - dar fiecare persoană dă un răspuns diferit, unic, acestei sarcini • desigur, nici unul dintre răspunsuri nu este incorect! Coloratul • mărește la un copiator alb-negru niște benzi desenate • cere participanților să le coloreze cum cred că se potrivește • compară (împreună cu participanții) apoi cu originalul! • discută cu participanții asemănările / deosebirile și ce a cauzat aceasta Mesajele • șterge baloanele cu vorbele personajelor și cere participanților ca să relaționeze desenele cu mesaje, completând cu cuvinte ceea ce consideră că se potrivește • discută apoi cu participanții cum joacă puterea un rol în intoleranță 34 Colajul • alege o temă și oferă participanților reviste vechi ilustrate • cere participanților ca decupând (lucru individual) poze sugestive - să monteze un colaj pe acea temă • rezultatul va fi prezentat celorlalți și discutat Povestea • alege o poveste și îi taie finalul • cere participanților să îi găsească un sfârșit • dezbate cu participanții de ce au ales acea încheiere Amestecul • pune împreună - amestecând - fotografii făcute la mai multe evenimente • cere participanților să le sorteze pe domeniile care cred că le aparțin, separându-le în pachete distincte • analizează împreună cu participanții cum au ajuns la acele concluzii și dacă ele sunt corecte Inventarul percepției proprii Despre munca grupurilor a fost făcut un lung studiu privind cele mai bune caracteristici într-o echipă, bazat în special pe cercetarea într-o echipă de lideri implicați într-o simulare managerială, ca parte a unui curs de instruire. Prima surpriză a fost descoperirea sindromului că echipa compusă din cei mai străluciți nu a fost cea mai bună! Lucrarea s-a sfârșit cu o listă de 8 roluri ce sunt cerute pentru un grup într-adevăr eficace: • ȘEFUL - este acela care prezidează echipa și coordonează eforturile ei; nu trebuie să fie strălucitor sau creator dar să fie disciplinat, concentrat și echilibrat; vorbește și ascultă bine, este un bun judecător al oamenilor și al lucrurilor: un om care lucrează prin alții. Este o persoană dar nu totdeauna adevăratul lider; alege prioritățile pentru echipă, identifică nevoile și le combină pentru munca efectivă a grupului. Este un comunicator ușor și un lider “social”. • FORMATORUL - este plin de energie, iasă în evidență și e dominant; este de obicei liderul și în absența șefului îi ia locul deși s-ar putea să n-o facă prea bine. Forța sa constă în determinarea și pasiunea sa pentru sarcini dar poate fi prea sensibil, iritabil și nerăbdător; este nevoie de el ca un imbold pentru acțiune. Răspunde cutezanței, este intolerant cu ideile neclare, caută să unifice ideile și poate să facă grupul inconfortabil, putând distruge echipa. • INOVATORUL - spre deosebire de formator, este introvertit dar e dominant din punct de vedere intelectual; este sursa ideilor și propunerilor originale, fiind cel mai imaginativ și inteligent membru al echipei. Poate totuși să fie neglijent cu detaliile și să respingă critica; are nevoie de a fi capacitat sau va abandona. Este creativ, preocupat cu principalele cadre, poate face greșeli și are nevoie de prilejuri pentru a vorbi; nu e prea bun în munca practică. • EVALUATORUL - este de asemenea inteligent dar e mai mult analitic decât creator; contribuția sa este disecția atentă a ideilor și abilitatea de a vedea lacuna dintr-un argument. Frecvent este mai puțin implicat decât ceilalți, înconjurat de datele sale și detașat de echipă, ca un verificator de calitate; este de nădejde dar poate fi lipsit de tact și rece. Este stabil, serios, nu prea excitat, îi place să analizeze și să interpreteze și poate opri munca echipei; poate fi competitiv cu șeful sau planificatorul; îi place să scrie materiale complexe, să analizeze probleme și să facă judecăți; nu e bun în munca practică. • INVESTIGATORUL - este membrul popular al echipei, extravertit, sociabil și relaxat; el este acela care aduce noi contacte și dezvoltări pentru grup, e propagandistul, diplomatul și agentul de legătură; el însuși nu este un original sau un conducător, de aceea are nevoie de echipa ce să-i culeagă contribuțiile. Este cel care aduce resurse din afară; e stabil, popular, entuziast dar își poate pierde interesul și de aceea are nevoie de motivație pentru a-și păstra ținta; își folosește relațiile exterioare și face foarte bine lobby. • ORGANIZATORUL - este practic; transformă ideile în sarcini care pot fi executate. Se ocupă de orar, planuri și scheme; metodic, demn de încredere și eficient, nu e excitat de viziuni și el însuși nu poate fi influențat. Nu conduce dar administrează; muncește sistematic, nu-i place să-și schimbe planul odată făcut. Rolul lui nu e de a-i lega pe alții, ci de a fi în linia a doua; poate distruge balanța dintr-o echipă. Nu e o poziție de lider. • EXECUTANTUL - ține echipa unită prin modul de a fi un suport pentru alții - ascultând, încurajând, armonizând și înțelegând; plăcut și popular dar necompetitiv, este o persoană pe care nu o observi când e prezentă dar îi duci lipsa când nu este. Nu iese în evidență, este foarte sensibil la atmosfera grupului, e foarte bun comunicator (nu la nivelul grupului, ci de la persoană la persoană); este emoțional, nu-i place confruntarea, promovează unitatea și armonia. • FINALIZATORUL - fără el echipa ar putea să nu ajungă niciodată la sfârșitul obiectivelor sale; el este acela care verifică detaliile, se îngrijorează cu orarele și îi grăbește pe ceilalți; necruțător - o calitate importantă dar nepopulară. Este introvertit, intolerant, pentru care gospodărirea timpului e foarte importantă; poate pierde dintre obiective. Își ia responsabilități personale și de obicei este singurul din echipă care se gândește la limite, simțindu-se câteodată frustrat. Prea mulți dintr-un singur tip într-o echipă înseamnă o lipsă a balanței; de asemenea, câteva roluri și câteva sarcini nu vor merge. Într-o echipă mică - prin urmare - o persoană ar avea performanța de a avea mai mult decât un rol. Întregul set este mai important unde o schimbare rapidă e implicată (în munca de forță, tehnologie, afaceri sau 35 rezultate). Grupurile mai mult stabile pot adesea învinge - prin întregul set de roluri. Semnificația coloanelor grilei din chestionar: • A - ORGANIZATOR • B - ȘEF • C - FORMATOR • D - INOVATOR • E - INVESTIGATOR • F - EVALUATOR • G - EXECUTANT • H - FINALIZATOR Facilitatorul explică participanților că individual își vor face inventarul percepției proprii, respectând următoarele instrucțiuni (nu este necesar ca rezultatele să fie făcute publice, ci fiecare își poate păstra pentru sine estimarea): “Pentru fiecare secțiune a acestui chestionar, ești rugat să însemni una, două sau 3 chestiuni, cele mai aplicabile pentru tine. Alegerea ta trebuie să fie consemnată în partea stângă. Ești rugat să nu optezi pentru mai mult de 3 chestiuni! Odată ce ai făcut alegerea, ești rugat să aloci 10 puncte între aceste chestiuni pe care le-ai însemnat. Alocarea punctelor va indica extinderea relativă în care fiecare chestiune se aplică pentru tine. De exemplu, în secțiunea 1 vei găsi că sunt doar două chestiuni ce să-ți corespundă; una din ele o vei simți că însumează mai mult decât cealaltă, care e doar din când în când; în această situație, vei putea da primei tale alegeri 7 puncte și deci cealaltă alegere va primi restul de 3 puncte. În unele situații, vei putea decide că sunt două chestiuni la care optezi egal - dacă este acest caz, atunci vor primi fiecare câte 5 puncte. Ar fi foarte neplăcut dacă în oricare dintre cele 7 secțiuni ale acestui chestionar vei aloca toate cele 10 puncte unei singure chestiuni. În fiecare secțiune trebuie să aloci toate cele 10 puncte! Răspunzând chestionarului, ești rugat să selectezi chestiunile care crezi că îți descriu cel mai bine purtarea. Nu răspunde prin alegerea acelor alternative care îți descriu manierele așa cum ai vrea să le ai. Ar fi stresant dacă nu ai găsi nici o chestiune bună sau le-ai considera ca fiind greșite. Toate chestiunile sunt la fel de importante!” I. CU CE CRED CĂ POT CONTRIBUI PENTRU GRUP: a) Cred că pot repede să văd și să obțin avantajul noilor oportunități b) Pot să lucrez bine cu un spectru larg de oameni c) A da idei este unul dintre cele mai puternice puncte ale mele d) Sunt în stare să scot din oameni tot ce au de valoare în ei, lucru ce aduce o însemnată contribuție la obiectivele grupului e) Eficiența mea personală este într-adevăr foarte bună în timpul activității f) Sunt gata să înfrunt o nepopularitate temporară dacă aceasta conduce în final la rezultate care merită g) Sesizez repede care este modalitatea de a lucra într-o situație cu care sunt familiarizat h) Pot să ofer alternative de acțiune, fără să influențez sau să prejudiciez II. DACĂ AȘ AVEA O POSIBILĂ DEFICIENȚĂ ÎN ECHIPA DE LUCRU, ACEASTA AR PUTEA FI: a) Nu îmi place dacă întrunirile nu sunt bine structurate, controlate și în general bine conduse b) Înclin să fiu prea generos cu cei care au un punct de vedere sănătos dar cărora nu le-a fost acordat timp destul pentru a-l explica c) Discut foarte mult când apar noi idei în grup d) Obiectivitatea mea face dificil pentru mine să mă alătur cu entuziasm și imediat colegilor e) Câteodată sunt văzut autoritar și puternic când avem de făcut ceva f) Găsesc că este dificil să fiu liderul, probabil pentru că sunt prea sensibil la atmosfera de grup g) Înclin să fiu ocupat cu ideile mele, aceasta producând pierderea firului acțiunii / celor ce se întâmplă h) Colegii mei mă văd îngrijorându-mă, fără să fie necesar, în legătură cu detaliile și posibilitatea că lucrurile pot merge greșit III. CÂND SUNT IMPLICAT ÎNTR-UN PROIECT CU ALTE PERSOANE: a) Pot să influențez oamenii fără să exercit presiuni asupra lor b) Participarea mea previne greșelile din neatenție c) Sunt gata să urgentez acțiunea ca să fiu sigur că întrunirea noastră nu este pierdere de vreme sau scapă din vedere obiectivul principal d) Pot fi socotit în a contribui cu ceva original e) Întotdeauna sunt gata să accept o sugestie bună în interes comun f) Sunt pasionat să caut cele mai recente idei și dezvoltări g) Cred că abilitatea mea pentru o judecată corectă este apreciată de ceilalți h) Pot fi demn de încredere în a vedea că toată munca esențială este organizată IV. MODUL MEU CARACTERISTIC DE ABORDARE A LUCRULUI ÎN GRUP ESTE: a) Am un interes total de a-mi cunoaște colegii mai bine b) Nu mă deranjează o discuție profundă sau să susțin eu însumi o viziune minoritară c) De obicei găsesc argumente ca să combat afirmațiile incerte d) Cred că pot face ca lucrurile să meargă când un plan trebuie aplicat e) Încerc să evit evidențele și să apar cu soluții neașteptate f) Mi-aș dori să ating perfecțiunea în orice muncă de grup pe care aș întreprinde-o 36 g) Sunt gata să mă folosesc de legăturile pe care le am în afara grupului h) În timp ce sunt interesat în toate părerile, nu am nici o ezitare în a-mi pune mintea la lucru odată ce o decizie urmează a fi luată V. AJUNG LA SATISFACȚIE ÎNTR-O MUNCĂ PENTRU CĂ: a) Îmi place analizarea situațiilor și luarea în considerare a tuturor variantelor posibile b) Sunt interesat în găsirea soluțiilor practice la probleme c) Îmi place să simt că am bune relații de lucru d) Pot avea influență puternică asupra deciziilor e) Îmi place să lucrez cu oameni care ar putea oferi ceva nou f) Pot să determin oamenii să facă activități necesare g) Mă simt în largul meu când pot acorda unei sarcini toată atenția mea h) Îmi place să găsesc un domeniu care să-mi dezvolte fantezia VI. DACĂ MI SE OFERĂ NEAȘTEPTAT O SARCINĂ DIFICILĂ CU TIMP LIMITAT ȘI PERSOANE NECUNOSCUTE: a) Aș simți nevoia să mă retrag într-un colț, să găsesc soluția, înainte de a face ceva b) Aș fi gata să lucrez cu persoana care a indicat cel mai creativ mod de abordare, oricât de dificilă poate fi această persoană c) Aș găsi o cale de a reduce dimensiunea sarcinii prin stabilirea celor mai bune contribuții ale diferiților indivizi d) Instinctul meu natural m-ar ajuta să mă asigur că nu am rămas în urmă cu programul e) Cred că aș rămâne calm și mi-aș păstra capacitatea de a gândi corect f) Aș avea încredere în oameni, muncind pentru țeluri comune, în ciuda presiunilor g) Aș fi pregătit să preiau o conducere pozitivă, dacă simt că grupul nu a făcut nici un progres h) Aș deschide discuții cu intenția de a stimula idei noi și de a face să se miște ceva VII. CU REFERIRE LA PROBLEMELE PE CARE ALȚII LE AU CU MINE: a) Înclin să-mi arăt nervozitatea față de cei care obstrucționează progresul b) Alții ar putea să mă critice pentru că sunt prea analitic c) Dorința mea de a mă asigura că munca este bine făcută ar putea întârzia dezbaterile d) Tind să mă plictisesc repede și să mă bazez pe unul sau doi membri care mă ajută să depășesc această stare e) Mi se pare dificil a începe ceva înainte ca obiectivele să fie clare f) Câteodată nu reușesc să explic și să clasific puncte complexe care îmi apar g) Sunt conștient că pretind de la ceilalți lucruri pe care eu nu le pot face h) Ezit să mă exprim când am împotrivă o opoziție reală A B C D E F G H I. g d f c a h b e II. a b e g c d f h III. h a c d f g e b IV. d h b e g c a f V. b f d h e a c g VI. f c g a h e b d VII. e g a f d b h c S Interpretare: “Sunt semnificative rezultatele de peste 15 puncte, fiindcă indică rolurile principale ale tale. Nu fi dezamăgit dacă nu corespund dorinței tale! Practica a arătat că pe măsura scurgerii timpului, chestionarul făcut din nou îți poate prezenta alte situații despre tine, pentru că ești în permanentă evoluție!” Inversarea Este o activitate care presupune jucarea unei zile dintr-o familie: într-o "casă", participanții vor simula principalele roluri (pe care și le aleg). Inversarea constă în faptul că bărbații “înlocuiesc” femeile și reciproc (ca actori). Piesa în sine cuprinde unchi, mătuși, socri, copii, ș.a. În concepție vor fi incluse elemente esențiale ale vieții casnice și abordările lor: • cine ia decizii • diferențele între generații • ce fac copiii • etc. Pentru acțiune - un conflict imaginar va fi tema piesei. Actorii vor avea nevoie de un public (ce vor fi restul participanților). Este foarte important de a ține minte clar că e o inversare a rolurilor! Pe rând, pentru scurt timp (5 - 10 minute), echipele de actori se vor perinda în fața celorlalți; după fiecare reprezentație teatrală, se vor discuta aspectele întâlnite (toată lumea), aceasta fiind și pauza necesară introducerii în scenă a următorilor. 37 Împachetatul Oamenii sunt foarte diferiți între ei. Aceasta poate fi arătată oricui prin propunerea unui exercițiu foarte simplu: membrilor unui grup li se cere să împacheteze același fel de hârtie, plecând din orice colț vor. De exemplu: facilitatorul împarte tuturor câte o bucată de hârtie (identică în mărime și tip) și zice participanților s-o îndoaie în două -pentru început. Apoi, ei o mai pot împături o dată în două. Plecând din orice colț vor ei, o mai pot împături o dată și îndoi apoi încă o dată - până când vine decizia de oprire. Hârtiile despăturite vor arăta ulterior participanților că deși au făcut (fiecare) aceleași mișcări cu ale celorlalți, modelele rezultate nu sunt niciodată identice (!) urmele de îndoire ale hârtiilor diferind între ele - ceea ce reflectă diferența dintre oameni. Împărțirea Poate părea ușor - dar nu totdeauna este așa - să împarți un număr de participanți în grupe: pentru lucrul în ateliere, diverse activități, jocuri simulative, etc. Există mai multe feluri de a o face: Sorți Facilitatorul invită participanții să extragă dintr-o grămadă bilețele ce au notate pe ele un număr, o culoare sau o denumire. În funcție de această tragere la sorți, ei se vor împărți pe grupe. De exemplu: dacă se dorește împărțirea lor în 4 grupe, bilețelele vor avea scrise pe ele cifrele de la 1 la 4, aflate în număr egal proporțional cu totalul participanților; la fel pot fi alese culorile respectivelor grupe ori chiar denumirea lor. Criterii Rezultatele tragerii la sorți sunt aleatorii; câteodată împărțirea participanților nu este suficientă a se face la întâmplare și atunci facilitatorul va cere respectarea unor condiții - în funcție de specificul lucrului care va urma. Astfel, împărțirea se poate face respectând unele criterii, ca: • sex • loc de origine • naționalitate • vârstă • profesie • etc. Experiența arată că sunt multe activități care sunt mai câștigate cu cât profilul participanților este mai divers: formând grupe mixte pe criteriile mai înainte enunțate (ori urmând altele, impuse de specificul muncii ce se va desfășura), beneficiul rezultat poate fi mai mare - datorită mai multor puncte de vedere asupra acelorași chestiuni. Alegerea Decât impunerea de către organizatori a compoziției grupurilor de lucru - prin desemnarea / nominalizarea membrilor acestora, participanților li se poate oferi șansa de a opta ei înșiși la împărțire; astfel, facilitatorul (după prezentarea lucrului ce urmează a fi efectuat în grupe), acordă posibilitatea alegerii de către ei a grupului din care vor să facă parte, urmărind afinitatea dintre membri, interesul față de o temă, pregătirea ori aportul ce-l simt aceștia că ar putea face parte din contribuția lor, etc. Alegerea se poate face prin chestionarea participanților sau dându-le lor libertatea de a-și găsi o idee pentru grupare. * Indiferent de calea prin care se face împărțirea participanților în grupuri, felul ei de a o face depinde mult de sugestiile / propunerile facilitatorilor - deoarece influențează lucrul ulterior. Impasul de a decide modul de împărțire (când sosește momentul) poate fi depășit cu ajutorul unei bune comunicări între participanți dar și între organizatori și participanți. Împletirea mâinilor Participanții sunt invitați ca, stând în picioare, să se apropie cât mai mult unii de alții, toți cu mâinile întinse în față, până când acestea aproape se ating între ele. Apoi ei sunt rugați să închidă ochii și să facă un pas înainte astfel încât mâinile se vor atinge unele de altele; ei vor apuca, cu fiecare mână, câte una din mâinile întâlnite și vor deschide ochii. Rezultă o “îmbârligătură” de legături prin mâini între participanți. Fără a-și desprinde mâinile, ei sunt invitați a forma un cerc clar, ținându-se permanent de mâini, astfel încât fiecare să aibă categoric în dreapta și în stânga sa câte un vecin - bineînțeles aceștia fiind cei cu care se țin de mână la momentul startului. Este o activitate de grup, un joc de cooperare. Prin tot felul de mișcări și încercări, participanții pot reuși a realiza obiectivul: un cerc. Membrilor grupului li se permite conversația și colaborarea prin orice mijloace, respectând regula: nedesprinderea mâinilor până la sfârșit. 38 Încrezătorul Este un joc bazat pe încrederea în ceilalți. Activitatea reclamă și exercițiu de forță din partea membrilor grupului. Participanții sunt rugați să se apropie cât mai mult între ei, într-un cerc, cu fața în interior. Palmele fiecăruia sunt la nivelul pieptului gata pentru împingerea voluntarului ce se va situa în mijlocul cercului. Voluntarul va închide ochii și se va lăsa drept ca o scândură să cadă în orice direcție dorește. Participanții, în cercul foarte strâns din jurul său, îl vor opri din cădere împingându-l cu palmele la nivelul umerilor lui înapoi în poziția verticală inițială; după care voluntarul poate opta pentru căderea în partea opusă sau în orice direcție - din nou fiind respins de propta grupului. Mișcarea voluntarului este o pendulare, a poziția fixă fiind tălpile. Senzația trăită de voluntar este foarte interesantă, cu condiția ca grupul să-și exercite corect rolul. Prin greșeală participanții pot scăpa voluntarul, ceea ce este neplăcut. După câteva mișcări, voluntarul este înlocuit de alt participant, el devenind un membru al grupului. Încrucișarea Este un exercițiu foarte vechi de societate: atinge percepția participanților - făcând apel la logică. Facilitatorul explică membrilor grupului că există o regulă în pasarea a două bețișoare (sau țigări, creioane, etc.) de la unul la celălalt - pe care ei sunt invitați s-o descopere. Șezând într-un cerc, începutul îl face facilitatorul, care spune: “am aceste bețe paralele și le dau paralele” - înmânându-le vecinului. Acesta poate zice: “le primesc paralele și le dau încrucișate”, înmânându-le mai departe următorului din cerc, suprapuse unul peste celălalt. Vecinul le preia și poate zice: “le iau încrucișate și le dau încrucișate”. Aici facilitatorul poate interveni și spune că nu este adevărat, invitându-l pe deținătorul bețișoarelor să încerce din nou; dacă acesta se corectează, zicând “le iau paralele și le dau paralele”, atunci facilitatorul admite că e bine. Ce s-a întâmplat? Regula de descoperit în pasarea bețișoarelor nu este poziția acestora -încălecate sau alăturate - ci poziția picioarelor deținătorului lor. Astfel, în situația prezentată aici: facilitatorul stând avea picioarele alăturate, vecinul său ședea cu picioarele alăturate (unul lângă altul) dar după ce le-a preluat, înainte de a le înmâna mai departe s-a aranjat șezând picior peste picior - iar următorul, uitându-se la bețișoarele încrucișate primite întâi a greșit spunând că le-a primit încrucișate (deoarece ședea cu picioarele alăturate) și doar după ce s-a corectat a fost bine, pasându-le în continuare. Ș.a.m.d. Membrilor grupului care nu-i știu regula le va fi destul de greu s-o descopere dacă atenția lor se rezumă la concentrarea asupra pozițiilor bețișoarelor și nu lărgindu-și viziunea - asupra pozițiilor picioarelor deținătorilor lor (încrucișate / picior peste picior sau alăturate / paralele). Înțelegerea Este un test cu durata a 3 minute. Participanții vor avea de făcut următorul exercițiu, prezentat lor pe câte o foaie - individual, în cel mult 3 minute: 1. Citește totul înainte de a începe 2. Scrie-ți numele pe colțul drept-sus al acestei coli 3. Încercuiește cuvântul “numele” de la punctul 2 4. Desenează 4 pătrate în colțul stâng-sus al acestei coli 5. Înscrie în fiecare pătrat câte un cerculeț 6. Semnează sub numele tău (colțul drept-sus) 7. Pune titlul acestei coli “DA, DA, DA” 8. Subliniază complet rândurile 6 și 7 9. Desenează o cruce în colțul din dreapta-j os al acestei coli 10. Trasează un triunghi în jurul crucii 11. Încercuiește cuvântul “stânga-sus” de la punctul 4 12. Pe spatele acestei coli, înmulțește 70 cu 45 13. Rostește (tare) prenumele tău 14. Strigă: “urmez instrucțiunile” 15. În josul acestei pagini, adună 107 cu 234 16. Încercuiește rezultatul obținut 17. Numără cu voce tare de la 1 la 10 18. Înțeapă de 3 ori coala aici 19. Dacă ești primul care ai ajuns la acest punct, strigă: “Eu sunt cel care respect instrucțiunile cel mai bine” 20. După ce citești, nu urma decât instrucțiunile 1 și 2 21. Adaugă-ți prenumele în fața numelui 22. Sublinează-ți prenumele 23. Pune jos creionul După ce facilitatorul explică participanților că au maximum 3 minute pentru a face acest exercițiu și ei confirmă că au înțeles, graba unora de a se încadra în timp îi fac să nu dea curs primei instrucțiuni - care le cere ca întâi să citească toată lista; după cum se observă, instrucțiunea 20 rezumă exercițiul doar la primele două puncte! Presiunea timpului nu justifică, ci contrazice afirmarea inițială a înțelegerii! 39 Învățarea Este un proces care nu se termină niciodată. Învățarea poate duce la depășirea unor stereotipuri (chiar de a-ți însuși toleranța pentru ambiguitate!), aprofundarea legăturilor cu alții, etc. Piramida La început, participanții își vor clarifica necesitățile pentru ei - ce dorințe au, etc., și ce înseamnă asta pentru ei. Facilitatorul pregătește o listă cu nevoi sau drepturi - pe care ei sunt invitați să le clasifice funcție de prioritățile ce le au, lucrând întâi individual și apoi comparându-și clasamentele în grup. De exemplu, lista poate cuprinde: educația, fericirea, reguli, dragostea, muzică, mașini, dulciuri, mâncare, basme, apă, sport, haine, vacanțe, protecție, etc.; sau se poate lucra pe drepturi, ca de exemplu la: spațiul privat, sănătate, libera exprimare, afecțiune, muncă, etc. În grup, participanții își vor prezenta reciproc nevoile / dorințele / drepturile, etc., încercând ordonarea acestora în nivele piramidale - care: • la bază sunt fundamentale • în mijloc sunt cele ce presupun implicare socială • către vârf sunt de ideal (afirmare proprie) Personalitatea participanților se va impune în determinarea și aranjarea nivelelor. Dacă grupul a fost împărțit pentru lucru în grupulețe (pentru a face activitatea mai facilă), piramidele rezultate vor fi comparate și discutate. Căi Învățarea este un proces care pentru concretizare se planifică, ca un proiect: plecând de la obiectivele sale, analiza socială și motivațiile psihologice - metodologia învățării trece prin definirea scopului și țintele educaționale concrete, la resursele avute (tehnice, umane), ca să-și aibă un program de desfășurare, până la sfârșit; considerațiile de avut în vedere sunt: biografia, comportamentul față de învățare, mediul fizic în care se petrece, cunoștințele de transferat, pregătirea anterioară, coerența, nevoile și comportamentul. Oricând abordarea verifică metodele, dacă sunt bune ori rele; întreabă(-te) dacă metoda: • permite o participare activă • dă timp și prilej de a intra în contact cu propriile credințe și sentimente • ajută exprimarea propriilor gânduri • implică altceva decât îndemânările cognitive și intelectual-verbale • clarifică frontiera dintre explicarea și valorificarea situației • te va face responsabil pentru dezvoltarea personală • te motivează pentru cercetări / studii / informări viitoare • etc. Aisbergul Aisbergul este un ghețar plutitor desprins din calota polară; este nu un sloi, ci un munte de gheață - al cărui vârf doar e vizibil la suprafață; natural, de obicei circa 90% din volumul său este sub apă! Imaginând aisbergul, participanții vor proceda în activitatea de învățare pe un lucru asupra celor deja cunoscute (puse să zicem pe o planșă unde este desenat aisbergul) la suprafață /10%/ iar cele necunoscute - ca aflate în adâncuri, sub orizont. De exemplu: față de un conflict, într-un “aisberg” pot fi aranjate elementele înțelegerii - îl respect, ne putem distra împreună, îmi prețuiește opiniile, nu am nevoie să-mi pun masca sau să fiu foarte formal cu el, mă va ierta dacă voi greși cu ceva, mă simt deschis față de el, nu trebuie să fiu perfect când este el de față, nu mă va ignora în ceea ce are de gând să întreprindă, îmi ascultă părerile, mă respectă, nu trebuie să fie totdeauna perfect în prezența mea, îmi cere sfatul, îmi povestește despre preocupările lui, ne simțim bine împreună, discutăm, îi înțeleg punctul de vedere chiar și atunci când nu sunt de acord cu el, îl iert când greșește față de mine, îl preocupă persoana mea și ceea ce gândesc eu, etc. Propunerea acestui exercițiu ajută procesul de imagine a ceea ce este de abordat prin învățare; de asemenea, la îndemână sunt (ori pot fi utilizate) planuri, scheme, etc. * Activitățile nu sunt în dimensiune transpersonală, chiar dacă accentul cade pe lumea exterioară (experiența lăuntrică fiind uneori considerată ca neavenită) iar învățarea este pentru prezent - nu pentru viitor. Instruirea este o sosire, o destinație - urmărind raționalitatea, în sensul diversității și nu năzuinței de omogenizare / tendinței spre uniformizare. Îmbunătățirile propuse nu ar rezolva problema transformării omului...Este prea multă masă de repaus! O înnoire s-ar instala - în care omul s-ar reconcilia cu natura (punct de vedere explicat ortodox și susținut ecologist).. .Dar în interiorul spiritualității nu sunt alternative: psihotehnicile nu lărgesc conștiința; de aceea, învățarea abordează dualismul subiect - obiect. Spiritul învățării dă sens vieții; verifică dacă se integrează în mediu și aduce un plus în cotidian (dezvoltă competențe, promovează autonomie, ș.a.). Gândește-te ce poate fi schimbat în legătură cu situația ta și mijloacele date; sfat: multiplică totdeauna ce știi! 40 Jocul impresiilor Prima impresie nu reflectă totdeauna realitatea; nici după un anumit timp petrecut personal nu se clarifică multe dintre caracteristici. Diferențele De un mare efect este ca la sfârșitul unei întruniri (la despărțire) să fie așezate pe o masă foi ce au notate pe ele fiecare câte un nume - ale celor prezenți, participanții fiind invitați să scrie pe fiecare foaie ce mesaj, dorință, ce au simțit sau doresc persoanei respective (să transmită). Desigur că persoana în cauză nu-și va scrie nimic pe propria foaie, ci îi va lăsa pe alții. La încheiere, mulți vor constata impresii ale celorlalți despre propria persoană cumva surprinzătoare pentru ei (este permis și anonimatul - notițele nu-i necesar a fi semnate). Impresiile despre alții - inclusiv comparate între ele -ne arată diferențele dintre noi. Organizatorii pot pregăti și niște cărți poștale / vederi (eventual plicuri pentru scrisori), având trecute pe ele adresele tuturor celor prezenți; participanților li se indică intenția de a trimite acestea, acasă la ei, odată completate (scrise) de către ei - după un anumit timp, convenit împreună. Astfel, să zicem (de exemplu) după 3 ori 6 luni, fiecare va avea în cutia poștală gânduri de la întrunirea la care au luat parte cu un anumit timp în urmă; pe lângă că este într-un fel o aducere aminte (și eventuale surprize), aceasta ajută presupuse urmări / continuări a legăturilor stabilite - vizând efectul multiplicator și lucrul în rețea. Adjectivele Aceeași activitate poate fi extrapolată (în funcție de context) - sau folosită separat - chiar în cursul unei întruniri, astfel: dacă participanții provin din medii diferite sau au origini diferite, exercițiul va solicita tuturor notarea de adjective (nesemnate), pe foi intitulate cu numele zonei de unde sunt și / sau proveniența lor, respectând aceeași regulă - de a nu consemna nimic pe ceea ce se referă la ei, ci doar de a-și nota impresiile despre alții, pe foile lor; de exemplu: dacă participanții sunt din mai multe localități / județe / țări, pe foi organizatorii trec denumirea acestora și invită toată lumea (concomitent) să treacă pe la fiecare - exceptând-o pe cea proprie - și să treacă un adjectiv pe care îl vede ca și potrivit celor proveniți din acea parte; sau dacă sunt de mai multe etnii (naționalități), foile vor fi intitulate cu acestea iar participanții sunt chemați să-și scrie părerile despre persoanele având aceste origini. * La încheierea activității, impresiile trebuie discutate în grup, urmărind a vedea de ce au fost trecute anumite lucruri care au atras atenția, răspunde la curiozități, întrebări, etc. Atât exercițiul cât și explorarea ulterioară sunt părți ale procesului de comunicare! Limbajul corpului Noua eră, care între elementele specifice ei are și: • libertatea (autonomia personală pentru încercarea noului) • desprinderea de dependențe • incertitudinea intuițiilor și observațiilor globale • neașteptarea avantajelor / recompenselor totdeauna • timpul propriu-zis uman (sporirea receptivității și sensibilității pentru ritmurile / vibrațiile / tendințele mediului) • pierderea iluziilor (uneori prin lărgirea conștiinței deasupra necesității înțelese) este aspru criticată datorită lucrului (în extrem) asupra punții dintre suflet și corp. “Să devii tu însuți” este prea periculos dacă nu-l iei în considerare pe celălalt.Omul este imperfect și a păși pe propria cale e prea mult: în sistemul social e nevoie de respectarea ierarhiei iar sinele nu e pe primul loc! Așa cum se știe, sufletul are 5 facultăți: • vegetativă (de alimentație, creștere și reproducere) • senzitivă (depinde de simțuri, de senzații) • apetitivă (prin care dorește sau vrea ceva) • locomotoare (cea care determină mișcările) • intelectuală (facultatea de a cugeta) Spiritul și trupul nu sunt aspecte ale unuia și aceluiași proces. Cum să citești gândurile altora după gesturile lor (!).Ceea ce adesea oamenii îți spun este foarte diferit de ceea ce ei de fapt cred și simt; multe din expresiile neverbale fac parte din tipare comportamentale neînvățate anterior - emoțiile încercate putând fi astfel recunoscute. Observațiile Într-un grup - (facilitatorul) invită participanții să spună ce știu din observarea celorlalți: • care este distanța acceptabilă de conversație între doi oameni • cum se salută (își strâng mâinile - din vârful degetelor? cu una sau ambele mâini? fac o scurtă înclinare a capului? își lovesc palmele? etc.) • stând - își încrucișează degetele mâinilor pe masă, ține coatele pe masă sau nu, are brațele încrucișate, etc. • vorbind - se scarpină la ureche, după guler, la ochi, etc. 41 • ascultând - își acoperă gura, își atinge nasul, își freacă mâinile, își sprijină capul în palmă, etc. • în picioare - poziția mâinilor este pe lângă corp, își prinde cu un braț mâna cealaltă, ține mâinile în șolduri, etc. • așezat - este picior peste picior, crăcănat, aplecat în față sau lăsat pe spate, în capul mesei, etc. • privirea - este agresivă (peste ochelari), se uită la persoană sau obiecte, etc. • ș.a. Facilitatorul poate cere participanților să-și împărtășească reciproc cunoștințele despre interpretarea limbajului corpului, analizând (documentat sau nu) ce este relevant. Semnele La încheierea abordării, el (facilitatorul) poate propune tuturor (participanților) un lucru asupra simbolurilor / semnelor utilizate de oameni - majoritatea dobândite cultural - ca: • semnul victoriei • ridicarea degetului mare în sus ca OK • scoaterea limbii ca semn al disprețului • închiderea complice a unui ochi • etc. Este util ca fiecare participant - într-un tur al grupului - să prezinte cel puțin un semn / simbol (bineînțeles diferit de al celorlalți) și să-l explice. * Li mbaj ul corpului te învață cum să ști când cineva nu spune un adevăr, cum să te faci mai plăcut, cum să cooperezi și să obții de la alții ceva, cum să-ți alegi parteneri potriviți ori să-ți conduci cu succes comunicarea. Lucrul Conflictele apar adeseori când credem că știm care este poziția altor persoane. În lipsa unei comunicări eficiente, s-ar putea să nu fim în stare să înțelegem că supozițiile noastre nu sunt corecte. Tăcerea poate fi interpretată în foarte multe feluri: ca semn al furiei, oboseală, resentiment, confuzie sau chiar ca semn al durerii de gât. Formarea anumitor competențe care să ne ajute la schimbul de sentimente și idei poate fi ușoară! Lucrul din această parte se referă mai mult la prevenirea conflictelor datorită comunicării - prin jocuri, în grup; în a doua parte (medierea) și a treia (negocierea) nu lucrăm pe intervenția asupra cauzelor conflictului, ci mai mult pe tratarea conflictelor - odată apărute. (Urmărim câștigul părților în conflict dar nu căutăm exploatarea pozitivă a conflictului - așa cum unii practicieni încearcă în multe situații conflictuale). Grupul Este cel format din totalul participanților cu care lucrăm. În cazul unui număr mare și pentru eficientizarea abordării subiectelor, lucrul se face împărțind grupul în grupe mai mici (de exemplu formate din 6 - 10 participanți - pentru organizarea de ateliere; atelierul grupează acest număr de participanți pe o durată determinată, pe o temă aleasă. Distincția față de așa-numitul “grup de lucru” este că acesta e format din 3 - 5 participanți - ce lucrează specific asupra unei chestiuni (nu neapărat în atelier). Grupul nu este totdeauna o echipă - dar echipa este totdeauna un grup. Furtuna ideilor Sistemul acesta ajută găsirea unei liste de soluții, de rezolvări creative și eficiente - atunci când este greu de gândit la anumite lucruri. Există 4 reguli de respectat ale metodei: • notează fiecare idee pe care o poți gândi (unele idei s-ar putea să pară nebunești, ciudate sau imposibil de realizat - dar acest lucru nu este rău și nu constituie o problemă; uneori, cele mai năstrușnice / neobișnuite idei ne determină să ne gândim la alte idei - cu efect deosebit, care se dovedesc bune) • gândește-te la cât se poate de multe idei (cu cât ne vin în minte mai multe idei, cu atât cresc șansele să găsim ideile bune, folositoare) • nu judeca nici o idee ca bună sau rea • nu vorbi și nu gândi despre aceste idei (tot ce ai de făcut este să le notezi) Propaganda Prin propagandă se înțelege răspândirea de informații pentru a promova scopurile unui grup. Propaganda poate fi folosită pentru a persuada oamenii. Tehnicile obișnuite de propagandă sunt: • invitația de a adera la o acțiune de succes (toată lumea face acest lucru...deci ar trebui să-l faci și tu) • selecția faptelor (publicitate faptelor care ne ajută ideile noastre să pară bune - dar nu pomenim nimic despre aspectele reale ale lor) • opinia experților (dacă o persoană celebră sau un expert ne susține ideea - că este bună, ea “trebuie” că e bună) • specularea emoțiilor (dacă ești îndrăgostit, trist sau fericit - acestea sunt ideile de care ai nevoie) • repetarea ideii (aceasta e cea mai bună idee! aceasta e cea mai bună idee!) • afirmarea unor lucruri negative despre concurență (ei vă mint și încearcă să vă convingă că...etc.) 42 Prejudecăți Există foarte multe domenii în care ne putem forma opinii și ca atare, în care s-ar putea să avem prejudecăți. Există multe tipuri de prejudecăți, legate de: • vârstă (se manifestă când îi etichetăm pe ceilalți pe baza vârstei lor) • religie (când îi etichetăm pe ceilalți pe baza credinței religioase a acestora) • apartenența etnică (când îi etichetăm pe ceilalți pe baza apartenenței lor la un grup etnic; ceilalți devin victime ale prejudecăților din cauza culturii lor, a limbii, a portului, a hranei sau a structurilor sociale) • apartenența națională (când îi etichetăm pe ceilalți pe baza țării de origine a familiei acestora) • aspectul fizic (când îi etichetăm pe ceilalți după aspectul lor fizic) • tare fizice (se manifestă când îi judecăm pe ceilalți pe baza unor tare fizice - precum orbirea, surditatea, dificultățile de învățare sau folosirea unui scaun cu rotile) • sex (când îi judecăm pe ceilalți în funcție de apartenența lor la genul masculin sau cel feminin) • situația economică sau de apartenență la o pătură socială (când îi judecăm pe ceilalți după cât de bogați sau cât de săraci sunt) • rasă (când îi etichetăm pe ceilalți după culoarea pielii sau după alte trăsături distinctive ale unui anumit grup) Rădăcini Un comediant a făcut odată o glumă, spunând că există, probabil, mai multe conflicte în lume decât fire de nisip. Cu toate acestea, deși există nenumărate conflicte, ele au în mod surprinzător doar foarte puține surse (origini). Cele mai multe conflicte sunt legate de următoarele 6 surse: • nevoile fundamentale (care satisfac acele lucruri necesare oamenilor pentru supraviețuire - precum alimentele, apa și aerul) • valorile diferite (există când oamenii împărtășesc credințe diferite; de exemplu: oameni aparținând unor religii diferite pot avea valori diferite) • percepțiile diferite (apar când oamenii văd sau gândesc diferit un anumit lucru; de exemplu: doi oameni se pot certa pentru că nu se pot pune de acord asupra unei culori, de fapt întâmplându-se ca ei să perceapă culoarea diferit) • interesele diferite (apar când oamenii au preocupări diferite; de exemplu: doi adolescenți ar putea să se certe pentru că nu se pot hotărî dacă să meargă la o petrecere sau la film) • resursele limitate (se referă la cantitatea limitată în care se găsesc diferite lucruri; nu toți oamenii sunt bogați în lume - deoarece banii sunt o resursă limitată) • nevoile psihologice (sunt când oamenii au stări, precum: se simt capabili, responsabili, acceptați, importanți și sănătoși; de exemplu - cu toții au nevoia de a fi iubiți) Când analizează și descoperă sursele unui conflict, oamenii își pot forma și dezvolta o metodă de a face față conflictului însuși. De exemplu: • când rădăcina conflictului este reprezentată de valori diferite, ei ar putea să încerce să înțeleagă și să respecte punctele de vedere ale celorlalți asupra situației respective • dacă este vorba de percepțiile diferite pe care le avem asupra lucrurilor, oamenii pot încerca să-și clarifice propriile puncte de vedere și să ofere celorlalți informații corecte, pentru a evita neînțelegerile • când este vorba de interese diferite, oamenii pot încerca să și le facă reciproc cunoscute și să încerce să găsească o soluție care să-i mulțumească pe toți Violențe Între violență și conflict există adeseori diferite relații - dar ele nu sunt identice; violența este doar una dintre căile acceptate de a rezolva câteodată un conflict. Schimbarea mentalității înseamnă întâi recunoașterea violenței și apoi folosirea altor mijloace decât cele violente - pentru a face față conflictelor. Există 3 categorii principale de violență: • fizică (când cineva face uz de forță pentru a răni pe altcineva, de regulă cu intenție) • psihică (când cineva dăunează imaginii de sine a altcuiva - prin denigrare, etc.) • instituțională (când o instituție neagă unora dintre membrii ei drepturile lor fundamentale) Violența agresivă este realizată cu intenția de a răni. Violența instrumentală se manifestă când ea este utilizată ca mijloc pentru atingerea unui alt scop (de exemplu: demonstrarea forței). În lucrul cu participanții, facilitatorul va acorda atenție mărită aspectelor violente ale întrunirii. Magnetul Se fac perechi. În acest joc nu se vorbește ci se acționează. Scopul este de a induce încrederea în partener. Cum se procedează: unul dintre cei doi (arbitrar ales) ține palma la 10 cm distanță de fața partenerului. Unde duce palma (către dreapta, către stânga, în sus, în jos, etc.), fața celui cu care este în cuplu trebuie s-o urmeze; regula este ca mereu să fie păstrată distanța de 10 cm între palma celui care o mișcă și fața celuilalt. Jocul are părți distractive, funcție de viteza mișcării palmei și locurile unde ajunge ea - pentru că fața celuilalt trebuie s-o urmeze. După câteva minute, partenerii își schimbă “polaritatea”: palma celuilalt va fi urmărită de fața celui care a început. “Magnetul” este un joc de integrare - în care reciproc se trece prin încrederea mutuală. 43 Este un joc de comunicare non-verbală cunoscut ca joc de societate de mult timp. Mima Clasic Mima clasică presupune reguli foarte simple: participanții se împart în două grupuri; facilitatorul joacă rolul de arbitru -veghind la respectarea regulilor. Regulile sunt că într-un timp convenit de ambele grupuri, pe rând fiecare grup are de ghicit cuvântul propus de către celălalt grup. Astfel, grupul care începe jocul decide asupra unui cuvânt și printr-un delegat îl comunică (în prezența facilitatorului - pentru a-l cunoaște) unui delegat al celuilalt grup. Acesta are de utilizat doar gesturi sugestive (fără sunete) față de grupul său - pentru a face acesta să ghicească despre ce cuvânt este vorba. Fiecare din grupul căruia îi aparține mimul este liber să propună variante; ei sunt atenți la cele prezentate de coleg și cu cât vorbesc mai mult pe tema sugerată - cu atât îl ajută pe colegul lor, grăbit să se încadreze în timpul dat. Grupul ce a înaintat cuvântul pentru mimă asistă la felul în care se joacă. Facilitatorul întrerupe jocul când timpul a expirat sau regulile au fost încălcate și ține punctajul. Alternativ, la încheierea mimării unui cuvânt (după ce acesta este dezvăluit), celălalt grup propune un cuvânt de mimat unui delegat al echipei adverse. Participanții se rotesc la mimare, astfel încât toți să fie, pe rând, în postura de a transmite mesajul primit de la celălalt grup - grupului său. Scenete Aici este vorba de fapt de a alege o temă și de a efectua o pantomimă. Anumite secvențe / idei legate de întrunire pot fi mimate în scurte scenete sugestive: câțiva participanți (eventual organizatorii) să joace în fața celorlalți o scurtă piesă nevorbită - să înfățișeze mimând niște aspecte considerate sugestive pentru grup. De exemplu: la începutul unei întruniri facilitatorii pot introduce participanții în subiect înfățișând prin mimă istoria pregătirilor proiectului; în timpul lucrărilor, concluziile unor ateliere - dacă este adecvat - pot fi prezentate de către membrii implicați celorlalți participanți; la sfârșitul unei întruniri, munca efectuată de către participanți poate fi expusă (în momentul evaluării) prin mimă, etc. * Atât mima clasică, cât și pantomima (împreună ori separat), solicită îndemânările participanților de a emite și recepționa mesaje fără vorbe sau scris - cum uzual se practică în comunicarea așa-zis tradițională; a lucra astfel nu cere abilități artistice. Minoritarul către majoritar Prin această activitate participanții reflectează asupra atitudinilor și comportamentelor lor față de alții și relațiile ce le întrețin. În grupuri mici, participanților li se cere să convină că ei fac parte dintr-o minoritate oarecare (imaginară) și au să se adreseze majorității corespunzătoare. (De exemplu, un grup poate fi minoritatea fumătorilor în raport cu majoritatea nefumătorilor; sau minoritatea ochelariștilor care se adresează majorității, etc.). Condiția este ca minoritatea (imaginară ori nu) să fie opresată de majoritatea respectivă ei. În acele grupuri - odată identificat raportul asupra căruia se lucrează - participanții vor avea de redactat împreună câte o scrisoare a minoritarului către cineva (să zicem un cunoscut) din majoritate, la modul foarte personal, încercând să-i explice acestuia situația ingrată în care se află, că nu totdeauna e nevoie să fie intolerant, că majoritarul ar putea / trebui să-l înțeleagă pe el - minoritarul, etc. Conținutul scrisorii va aborda dezinteresul, ignoranța, egocentrismul, injustiția, judecățile pripite, exploatarea, schimbarea, evoluția, ș.a. Facilitatorul le sugerează grupurilor să-și înceapă scrisoarea cu formula “dragă..., când treci pe lângă mine te uiți la mine și te gândești...etc ” încheind “cam cum îți dorești (majoritarule) pentru tine - este ceea ce eu aștept de la tine acum și nu fi surprins că / dacă...etc., cu cele mai bune urări - cineva diferit”, plus semnătura (minoritarului). Odată terminate scrisorile, grupurile își vor prezenta aceste producții - discutând asupra elementelor identificate și abordărilor avute. Mitraliera Este un joc foarte rapid de energizare. Scopul său (vizibil) este de a obține un răpăit asemănător rafalei mitralierei, prin transmiterea cât de bine și repede se poate a unei singure bătăi din palme de persoană. Participanții se așează într-un cerc și declanșarea zgomotului poate fi din partea facilitatorului (membru al cercului), care indică sensul mișcării, de exemplu ca acele ceasornicului. Fiecare trebuie să fie atent ca absolut imediat după ce vecinul a bătut o dată din palme să bată la rândul său din palme, urmând apoi vecinul (din partea cealaltă) și tot așa, până când se revine la facilitator. Exercițiul se repetă până când se obține o cascadă de bătăi din palme apropiată zgomotului urmărit de produs (apropiat sonorului rafalei). Ce este ascuns în acest exercițiu - e cooperarea pe care participanții trebuie s-o evidențieze. Reluarea în sens opus a “rafalei” (bătând consecutiv din palme, plecând de la facilitator dar invers ca acele ceasornicului) va solicita în plus participanții. 44 Numai un minut Este un joc de percepție. Mai este cunoscut ca și “minutul cu ochii închiși”; participanții sunt invitați de către facilitator ca să se ridice (toți) în picioare. El le explică regula: toată lumea știe că un minut are 60 secunde; pentru a verifica asta - că așa este - facilitatorul, privind ceasul său cu cronometru, cere participanților ca la semnalul său ei concomitent să închidă ochii și corespunzător criteriilor individuale de măsurare (numărat în gând, etc.) atunci când consideră că s-a încheiat minutul să se așeze pe locurile lor, fără a spune nimic, putând atunci deschide ochii și aștepta observațiile lui. După declanșare (start), facilitatorul urmărește în același timp ceasul și participanții; ei niciodată nu se vor așeza toți exact când trece un minut: unii sunt mai rapizi, alții la timp, alții întârzie și se așează mai târziu - cu câteva secunde. Pentru nimeni nu este important cine a nimerit exact 60 secunde! Facilitatorul nu va nominaliza pe nimeni, ci va fi atent doar la momentele când prima și ultima persoană s-au așezat (de exemplu să zicem 50 secunde și un minut și 10 secunde) și câte persoane din totalul participanților s-au așezat la exact 60 secunde - prezentând tuturor doar plaja de timp și raportul din total al celor ce au apreciat fix un minut. Exercițiul este util de propus atunci când atmosfera în grup e prea încărcată - apar multe puncte de vedere și situația trebuie “răcorită”. În afară de a fi folosit ca pauză binevenită (eventual întrerupere într-un plen), jocul acesta demonstrează participanților că percepția lor asupra unui banal lucru - asupra căruia toată lumea a convenit inițial că este egal cu 60 secunde, știe cât înseamnă aceasta și consideră că e universal, egal pentru toți - este perceput atât de diferit! De aceea, asupra dezbaterii unor chestiuni mai complexe, complicate, delicate, etc., este necesară mai multă atenție în abordare (ca și învățământ dedus din numai un minut!)...Deosebirea calitativă dintre timpul uman și cel real este asigurată de prezența conștiinței. Timpul psihologic uman se edifică prin recepții cronologice variate - care sunt prelucrate, interpretate și aplicate în mod conștient. Dar timpul conștient nu epuizează timpul psihologic care include și latura inconștientă de tip instinctual al măsurătorii duratelor. (Există persoane capabile de a determina mai ales în primele zile de izolare cronologică “orele exacte” cu abateri uimitor de mici! Trebuie știut și că orologiul cerebral lucrează cu multă exactitate în hipnoză). În domeniul cronometriei umane, factorii sociali generează o serie de periodicizări ale vieții - mai mult sau mai puțin apropiate și concordante cu periodicitățile naturale - care devin puternice repere / ritmuri. Oglinzile Se joacă în perechi; nu se vorbește, ci se acționează. Scopul este de a căpăta de la partener răspunsurile dorite. Cum se procedează: unul dintre cei doi (arbitrar ales) este liderul; el e față în față cu partenerul - ce are rolul oglinzii. Misiunea partenerului este de a face aceleași mișcări ca și ale liderului. Dacă liderul sare, imaginea sa în oglindă face la fel; dacă ridică brațele lateral, “oglinda” face la fel, etc. Imitarea durează câteva minute, după care pozițiile se inversează: liderul devine “oglindă” și “oglinda” devine lider. Exercițiul poate avea părți amuzante - în funcție mai mult de mișcările liderului dar și “oglinda” are partea ei de acțiune. “Oglinzile” se joacă simultan într-un grup indiferent de numărul perechilor ce se formează; este un exercițiu de acțiune simetrică - ce reflectă sugestiv pozițiile celuilalt. Palmele Este un joc de energizare, atenție și sincronizare a mișcărilor / acțiunilor. Participanții formează un cerc, având o distanță de circa un metru între ei. Facilitatorul, parte a cercului, cere vecinului din stânga să se întoarcă pe jumătate spre el și să bată deodată cu el de două ori din palme. Astfel, amândoi (facilitatorul și vecinul din stânga) bat în același timp, de două ori, din palme. Vecinul din stânga este rugat ca apoi să se întoarcă spre următorul participant din cerc (din stânga) și să bată cu acesta deodată de două ori din palme - astfel încât cele două bătăi din palme ale facilitatorului să fie “preluate” de vecinul din stânga și transmise prin mișcarea sa participantului următor. Participantul următor se va întoarce bătând de două ori din palme către următorul din stânga și tot așa, de-a lungul cercului. În cazul când bătăile din palme nu sunt simultane, participanții care au greșit le vor repeta, mișcarea având a se continua cât de alert posibil. În partea opusă (dreapta), facilitatorul va transmite - în paralel - două bătăi din palme, odată cu vecinul, care se va întoarce și va face același lucru cu următorul participant și tot așa...La un moment dat, bătăile duble din palme vor ajunge la același participant din două părți; acesta va fi nevoit să se întoarcă foarte rapid pentru a răspunde aproape simultan ambelor mișcări. Jocul este antrenant și poate fi ridicat la o complexitate mai mare - funcție de mărimea grupului - când facilitatorul decide să introducă încă una sau două bătăi duble din palme (în orice direcție), concomitent cu cele aflate în desfășurare. Parașuta Jocul cu parașuta înseamnă tot felul de exerciții desfășurate cu un număr cât mai mare de participanți. Aceștia se vor dispune în jurul mătăsii unei parașute (sau orice alt material de suprafață foarte mare și ușor ca greutate - depinde de dotare) și vor coopera / înțelege pentru a juca: Ciuperca Toți participanții țin din exterior de marginile parașutei. Când facilitatorul - ce poate fi parte a cercului - strigă “ciuperca”, mătasea parașutei vine ridicată în aer la unison de către toată lumea și în timpul cât îi ia pentru a reveni încet 45 la sol, participanții intră dedesubt și se așează pe marginea ei (îndoită sub șezuturile lor). Cupola parașutei este ca o uriașă ciupercă pentru câteva momente, ceea ce e foarte spectaculos. Exercițiul implică din partea tuturor cooperare. Culorile Participanții, aflați în jurul parașutei, reprezintă 4 culori (numărați în cerc ca fiind 1, 2, 3, 4 și din nou 1, 2, 3, 4, etc., numerele 1 reprezentând culoarea roșie (de exemplu), 2 - verde, 3 - albastru, 4 - alb. Când facilitatorul anunță “verde”, toți având numerele 2 - respectiv culoarea strigată (verde), vor fugi pe sub parașuta ridicată de către toată lumea, ca să-și schimbe locurile cu altă poziție. Exercițiul se face de câteva ori astfel ca toți să aibă posibilitatea de a-și schimba locul. Șoarecele și pisica Deasupra parașutei (ridicată la înălțimea umerilor de către participanți), umblă “pisica” - un voluntar dintre participanți; sub parașută (în patru labe) este “șoarecele” - alt voluntar. Scopul exercițiului este ca “pisica” să prindă “șoarecele” care fuge pe dedesubt. Prin mătasea parașutei pisica nu poate vedea “șoarecele” dar prin mișcările pe care le face deasupra îl poate simți sau intui. Rechinii Un voluntar este “rechin” și intră sub parașută. Participanții șezând, cu picioarele sub mătasea parașutei, o agită ușor -ca valurile. Misiunea “rechinului” este de a trage de picioare sub parașută un participant, care în acel moment țipă groaznic și dispare sub mătase, devenind la rândul său “rechin”. “Rechinii” vânează mai departe participanții - treptat câte un țipăt plus dispărutul fiind de mare distracție. Exercițiul se încheie când toți au devenit “rechini”. Coordonarea Este un exercițiu de colaborare tacită între participanți. O minge este aruncată pe mătasea parașutei. Participanții, agitând mătasea, pot face ca mingea să circule în jur, pe marginea parașutei, ridicând-o și coborând-o pe rând. Dacă mingea sare de pe parașută, ea va fi repusă în joc, exercițiul continuînd pentru câteva ture ale mingii. * Jocul fizic cu parașuta explorează coeziunea socială. Felul în care participanții au colaborat în timpul activităților va fi discutat la încheiere - în dezbaterea ce va fi organizată de către facilitator în același timp cu un binemeritat moment de odihnă. Parlament contra Mafia Este un joc simulativ intercultural, de substituire a identității, roluri, comunicare, elocință (discurs), expunere și evaluare. Pregătire: minim 13 participanți (dintre aceștia, 3 vor juca rolul unor “mafioți”). Materialele necesare sunt cărți de joc (tot atâtea la număr în pachet câți participanți sunt, de culoarea roșie, cu excepția unora din ele - 3, care vor fi negre, în număr corespunzător “mafioților”; fiecare culoare va avea câte un as). Fiecare participant va avea în fața sa un carton (sau o coală) pe care își va nota identitatea din joc, vizibil pentru toată lumea. Mai este nevoie de o tablă pe care să fie scrise voturile. Așezarea participanților va fi la o masă lungă sau în cerc - astfel ca fiecare să se vadă cu fiecare. Desfășurare: Facilitatorul activității spune: “De acum, aici s-a instaurat democrația; astăzi este o zi deosebită: se constituie parlamentul nostru”. Apoi explică metoda: fiecare participant își atribuie o identitate (alta decât cea proprie), ca exponent al unei structuri imaginare care l-a mandatat s-o reprezinte. (Exemple: “sunt Albă-ca-Zăpada și îi reprezint pe cei 7 pitici”, “sunt Papa și reprezint toți catolicii”, “sunt Michael Jackson și reprezint rocker-ii”, “sunt Arnold S. și reprezint toți terminatorii”, etc.). Fiecare participant își va schița programul “formațiunii” sale pentru a-l prezenta celorlalți (fundamente / scopuri / interese) și își afișează în față, vizibil pentru toți, “numele” atribuit și “formațiunea” pe care o reprezintă. Facilitatorul amestecă, apoi împarte cărțile de joc (câte una fiecărui participant) și explică: “parlamentarii” nu au voie să arate nimănui ce carte au - până când facilitatorul nu o va cere; între ei se află 3 “mafioți” - cei care au cărțile de culoare neagră (restul au cărți roșii); asul negru semnifică “nașul” iar asul roșu “polițistul”; în rest nu mai sunt ași, numerele cărților fiind fără importanță. Așadar, cei cu cărțile roșii sunt “parlamentari” - cinstiți - iar cei cu cărți negre sunt “parlamentari mafioți”. Facilitatorul anunță deschiderea primei sesiuni a “parlamentului”: pe rând, toți “parlamentarii” iau cuvântul, prezentându-se pe sine și “formațiunea sa plus unele chestii ale “programului” politic propriu (câte un minut fiecare); și “mafioții” o vor face - firesc - cu grija de a nu se deconspira. Odată terminate prezentările, prima “zi” de lucru a “parlamentului” se încheie, lăsându-se “seara”, toată lumea pregătindu-se de “culcare” - obosiți cu toții după o așa zi festivă. “Somnul” se face în poziția cu brațele încrucișate pe masă și capul între ele, cu ochii închiși; li se cere participanților să nu se uite la ceilalți și să nu-și ridice capul decât atunci când li se va permite. Facilitatorul (care nu este jucător), după ce se asigură că toți respectă regula, anunță că toată lumea “doarme”. După o pauză foarte scurtă, zice: “E miezul nopții - timpul când mafioții se trezesc și ies pe străzi pentru a acționa”. La aceasta, doar cei care au cărți negre deschid ochii, își ridică dintre brațe capetele (cu grijă, pentru a nu fi sesizați de cei care “dorm”) și se înțeleg din priviri cine să le fie “victimă”. După ce au stabilit, “nașul” arată facilitatorului “parlamentarul” cinstit care este “lichidat” de “Mafie” - în acea noapte - și se “culcă” la loc. Facilitatorul relatează tuturor: “Mafia a împușcat un cetățean al comunității noastre; poliția se alertează”. La aceasta, doar posesorul asului roșu deschide ochii, își ridică încet capul dintre brațe (cu grijă, pentru a nu fi sesizat de ceilalți - între care sunt “mafioții”) și indică facilitatorului unul dintre “parlamentarii” care “dorm” - pe care îl presupune “mafiot”. După care, 46 își așează capul în poziția de “somn”. Facilitatorul anunță: “Este ora 6 dimineața”. La auzul anunțului, toată lumea se “trezește”. Facilitatorul continuă: “Buletin de știri: în această noapte, s-a petrecut o crimă odioasă - parlamentarul X (numele din joc), un om cinstit al comunității noastre, a fost omorât de mafie”. Apoi spune “victimei” să arate tuturor cartea sa roșie și să iasă din joc, lăsându-și locul liber și alăturându-se facilitatorului, pentru a-l ajuta la observarea derulării corecte - în continuare - a activității. Dacă “polițistul” a greșit în flerul său și a indicat facilitatorului un “parlamentar” cinstit, atunci facilitatorul spune că “poliția nu a reușit să întreprindă ceva”; dacă “polițistul” a indicat un “mafiot”, facilitatorul spune că “poliția a reușit să prindă un mafiot” și îi cere celui demascat să-și arate cartea (neagră) tuturor și să iasă din joc, de asemenea acesta alăturându-se facilitatorului, pentru a-l ajuta la observarea derulării corecte - în continuare - a activității. Vestea “șochează” pe toți și impune întrunirea “parlamentului” (rămas cu cel puțin un om în minus după noaptea “sângeroasă”), în sesiune de urgență - pentru analizarea situației. “Ordinea de zi” cuprinde dezbateri despre faptul că societatea se confruntă cu fenomenul mafiot și făptașii trebuie descoperiți. Din punctul de vedere al “platformei” fiecăruia, se fac presupuneri despre vinovați; “parlamentarii” sunt suspicioși și se acuză reciproc că ar fi “mafioți”, argumentând (inclusiv cei cu cărțile negre acuză - spre diversiune - pe cei cu cărțile roșii). Facilitatorul notează pe tablă primele două bănuieli exprimate și dă cuvântul celor învinuiți să se apere (câte un minut), apoi supune propunerile la vot “parlamentului” - pentru excluderea unui “mafiot”. Cel care colectează cele mai multe voturi - scorul va fi trecut pe tablă - va fi eliminat din “parlament” (în cazul votului la paritate este eliminat primul suspect notat pe tablă); când se va ridica - pentru a se alătura și el facilitatorului - va arăta tuturor cartea sa de joc: dacă e roșie, înseamnă că a fost o eroare regretabilă a colegilor săi “parlamentari” (cinstiți); dacă e neagră, aceasta e o victorie a “parlamentarilor” (cinstiți), care au reușit astfel să descopere un “mafiot” în “parlament”. După această “zi” de lucru a “parlamentului” (în sesiune extraordinară - din cauza situației de excepție ivite) “parlamentarii”, istoviți, se “culcă”. Apoi, activitatea se desfășoară ca și în noaptea precedentă: încă un “parlamentar” (cinstit) va fi “victimă” a “mafiei” iar ziua următoare, “parlamentul” va încerca să descopere cine e vinovat de evenimentul sinistru survenit. Scopul este ca una din taberele “parlamentarilor” - “cinstiți” sau nu - să câștige prin decimarea celeilalte (tabere). Desigur că și “polițistul” e vulnerabil, la fel ca și colegii săi, putând fi scos din joc chiar de către votul “parlamentului” -ceea ce ar reduce șansele celor “cinstiți” (fiindcă el acționa noaptea, după lovitura mafiotă). Dacă “nașul” a fost eliminat dar în joc a rămas vreun participant cu carte neagră, atunci rolul său va fi preluat de camaradul supraviețuitor (acesta arătând facilitatorului cine e următoarea victimă fără a fi nevoie să-și schimbe cartea neagră cu asul “nașului”). Proporția de începere a jocului este între “parlamentari” - de 3 “mafioți” la 10 “cinstiți”. În cazul când jucătorii sunt mai numeroși, se adaugă un “mafiot” la fiecare 5 “cinstiți”. Astfel, activitatea impune ca pe lângă: • 10 să fie 3 “mafioți” (deci total jucători 13) • 15 să fie 4 “mafioți” (deci total jucători 19) • 20 să fie 5 “mafioți” (deci total jucători 25) • etc. Ca urmări (dezbatere și evaluare), facilitatorul poate pune întrebări participanților despre: • cum s-au simțit în timpul jocului • ce a fost mai ușor și ce a fost mai greu • dacă au simțit vreo frustrare într-unul din momentele activității • dacă au fost probleme de comunicare • la ce consideră participanții că este util jocul • dacă sunt similitudini cu viața reală • etc. Notă: în cazul lipsei pachetului de cărți, facilitatorul poate folosi simple bucățele de hârtie (notate cu mafiot, naș, polițist și parlamentar cinstit) pe care să invite participanții să le extragă dintr-o grămadă pregătită la început de joc. Patria Este un exercițiu educativ de învățământ intercultural - subliniind rasismul, xenofobia și intoleranța. A fost simulat în timpul unui atelier din Săptămâna Drepturilor Omului desfășurată la Centrul European al Tineretului din Budapesta, în 1999 - cu ocazia aniversării a 50 de ani ai Consiliului Europei. Pornind de la clișee larg răspândite de atitudini ca și cea a imaginării “patriotice”, în care cei ce nu aparțin etnic nației să plece la “ai lor” - ca astfel să fie mai “bine”, participanții au ocazia startului, fiind invitați toți în mijlocul sălii ca să celebreze diversitatea începutului. Ei se pot plimba, discuta între ei, bucura de cunoștințe, mediu și atmosfera multiculturală. Spațiul poate fi botezat “Europa”. La un moment dat, facilitatorul oprește agitația și cere participanților având ochelari să părăsească mijlocul încăperii -și să se retragă înapoi pe scaunele lor (reprezentând țările lor de origine), dispuse pe marginile spațiului de jur-împrejur; desigur că nu există o țară a ochelariștilor, exercițiul fiind simulativ - făcând apel la imaginație. Rămași mai puțini în mijloc, facilitatorul îndeamnă participanții să ignore egoist pe cei plecați și să se bucure de mai mult spațiu, libertate de mișcare și dinamică în mediu. Participanții din nou discută între ei, zburdă ori se plimbă, sunt fericiți, etc. La un moment dat, facilitatorul întrerupe agitația și cere participanților având haine (indiferent de piesa îmbrăcăminții) de culoare neagră să părăsească grupul - “plecând” spre “țara” lor, de pe margine. Rămași și mai puțini, cei din centru savurează mai profund spațiul lor. Facilitatorul din nou cere ca grupul să fie părăsit de către cei având o caracteristică oarecare, ș.a.m.d. - până rămâne singur. Exercițiul subliniază frustrarea celor neadmiși în mijlocul favorizat iar pe de altă parte - poziția stupidă a celui care cere celor diferiți să “plece”, pentru că nu aparțin (din diverse considerații) 47 modelului propus. Discuțiile ulterioare pot aborda sentimentele și conexiunile induse se simulare cu realitatea comunităților în care trăiesc participanții, inclusiv cu situațiile de excludere în care fiecare a fost la un moment dat. Portretele În perechi se desenează reciproc chipul celuilalt. (În prealabil, facilitatorii cer formarea de cupluri). Nu se scrie nici un nume. Odată terminate schițele - ele sunt strânse de facilitatori și reîmpărțite participanților. Ei acum au misiunea de a identifica, după noile desene, participanții a căror figură este înfățișată și de a le înmâna schița. Scopul este ca la încheiere fiecare să aibă în mână propria schiță - făcută de altcineva. Participanții apoi vor dezbate dacă: • toț i s-au putut identifica / au putut fi identificați • sublinierea caracterelor corespunde ori nu • dezvăluirea “măștilor” este confortabil ă ori nu • faptul de a nu fi egali înseamnă ceva la depășirea barierelor în comunicare • diferenț ele dintre oameni ajută sau nu Exercițiul este un bun prilej de discuții, animare, introducere a participanților și cunoaștere a lor. Este util de a fi propus la începutul întrunirii - mai ales când participanții nu se cunosc între ei. Abilitățile artistice sau numărul celor implicați nu au importanță. La sfârșit, portretele pot fi afișate la locul întrunirii, acum fiind scrise numele celui prezentat în desen și semnătura autorului. Puzzle este jocul care const ă în îmbinarea unor piese pentru a reconstitui o imagine. Utilizând figurile Tangram (puzzle chinezesc - figura alăturată), participanții pot exersa o comunicare astfel: un lider construiește o formă, fără ca restul / ceilalți să vadă ce este (st ă cu spatele la toți). Fiecare are aceleași 7 piese în față, primite în câte un plic (amestecate, de culori diferite între ele). Numai liderul ce a făcut o figură cu piesele vorbește, descriind celorlalți ce au la rândul lor de făcut: scopul este ca toată lumea să facă aceeași figură cu a liderului. Nimeni nu are voie să pună întrebări. Liderului nu îi este permis să se întoarcă pentru a vedea cum se descurcă participanții la instrucțiunile pe care el le oferă lor. Activitatea este coordonată de un facilitator (ce nu joacă), care supraveghează desfășurarea exercițiului în conformitate cu regulile și poate interveni când consideră că este necesar. Bineînțeles că la sfârșit au loc discuții între toți despre modul în care s-a ajuns la deznodământ. Este de recomandat, pe cât posibil, ca nici participanții să nu se vadă între ei (pot forma un cerc, stând cu spatele spre interior, în mijloc fiind liderul; lucrul fiind pe marginea cercului, duce la o interacțiune între afecțiune și condiții - adică între inimă și minte). Exercițiul ajută la instruirea proprie -pentru că de la început este nevoie de fixarea cadrului și țintei. * În lipsa figurilor Tangram (neconfecționarea lor), facilitatorul poate înmâna un desen relativ simplu de figuri geometrice regulate unui voluntar sau poate cere acestuia să imagineze un desen nu prea complicat. Voluntarul - ce joacă rolul liderului - va descrie celorlalți participanți desenul. • În prima fază, ei nu vor adresa întrebări, ci vor aștepta descrierea completă a desenului și vor încerca să-l facă astfel (corespunzător celor auzite), desenând figurile pe hârtiile ce le au fiecare. • În a doua fază, participanții pot adresa întrebări liderului, descriindu-și situația în care se găsesc (cu desenul incomplet) și cerând lămuriri suplimentare liderului, pentru a-și termina desenul. • La sfârșitul activității, facilitatorul, care a jucat și rolul de observator, va arăta participanților desenul pe care liderul l-a avut, va spune câți dintre cei prezenți au reușit să-l reproducă în mod corect urmărind doar amănuntele oferite de lider în prima fază, câți au terminat desenul numai după ce au avut un dialog cu acesta în a doua fază - și câți nu au reușit nici după dialog să-l facă; discuțiile care urmează vor analiza modul comunicării (componentele sale: canal / emițător / receptor - în drumul mesajului). Raportul Există o diversitate de stiluri în a face o relatare scrisă despre o întrunire. Conținutul uneori restricționează utilitatea din a face materialul coerent pentru o analiză. Este evident că sesiunile întrunirii induc discuții bogate dar această bogăție nu poate fi reflectată prin scris în majoritatea cazurilor. O relatare scrisă despre o activitate poate nu prezintă mare interes din punctul de vedere al unei utilizări viitoare și de aceea o strategie pentru creșterea impactului în întâlnirea așteptărilor la elaborare trebuie serios luată în considerare, astfel ca obiectivele și metodele să corespundă contextului real al ei. S-a observat că deseori rolul rapoartelor ca parte a conceptului global este subestimat de echipele responsabile ale întrunirilor. Aceasta probabil datorită lipsei motivației în producerea unui raport scris de calitate - care cere mult timp și efort. Totodată, nu este întotdeauna clar scopul necesității lui (în contextul organizării sau în legătură cu informări ulterioare ori urmări). Raportul este un instrument util promovării rezultatelor și mobilizării unor opinii viitoare în favoarea autorilor! Adesea raportul accentuează procesele de învățare, experiențele individuale și de grup, 48 decât să accentueze rezultatele întrunirii în termeni de judecăți, opinii, idei și proiecte. (Aceasta este natural, pentru că oferă caracterul cadrului activităților). În principiu, raportul ar trebui să furnizeze informații valoroase în domeniul dezvoltărilor personale. Oricum, datele detaliate și observațiile trebuie să fie disponibile examinării felului abordărilor, efectele lor și contribuțiile acestora la întrunire - pentru beneficiul participanților. Unele activități vizează explicit elaborarea de argumente și recomandări pe chestiuni semnificative. În acest caz, raportul este necesar a da mai multă amploare conținutului contribuțiilor - urmărind o structură care să prezinte clar cât mai multe dintre elemente: dezbaterile, punctele de vedere, argumentele, descrierile situațiilor și faptelor, prezentarea și analiza metodelor, plus evaluarea activităților. Concluziile sunt cele care cer atenția cea mai specifică, pentru că ele constituie contribuția la mesajul pe care participanții doresc / vor să-l comunice; formularea trebuie să evite interpretarea sau neînțelegerea. Raportul are limite privind formatul și conținutul său - în funcție de scopul întrunirii la care se referă. Privind o utilizare viitoare a raportului, este necesar ca folosirea de statistici, referințe, etc. (în el) să aibă trimiteri clare la originile, bazele, fundamentele acestora. Mesajul unui raport este suma propunerilor și ideilor comun acceptate de participanții la activitățile întrunirii. Deși acesta nu este reprezentativ în opinia tuturor oamenilor, e semnificativ că un număr de participanți au convenit pe chestiuni care uneori pot divide părerile în societate. Raportul este util pentru introducerea în conștiința altora a mesajului întrunirii sau pentru a fi sursă de informare ori argumentare; nu este suficient în a o descrie doar, ci totodată de a analiza evoluția atitudinilor personale și percepțiilor, dinamica grupului, legăturile create între indivizi pe baza celor experimentate și felul / modul luării deciziilor. Recomandările arată pe ce rațiuni se bazează și ele fac apel la acțiunea (ori procedura) considerată a fi necesară ori realistică și nu se adresează global societății, umanității, unui segment de populație, etc; de asemenea, argumentele (reflectând influențarea, morala, mobilizarea, pragmatismul, ș.a.) nu vor explica decât punctele de vedere din raport - pentru a fi vizualizate în stilul lor. În producerea raportului este important a se implica toți participanții la întrunire. Pentru aceasta, este util ca unii să ia notițe detaliate în timpul sesiunilor / activităților - privind ideile, faptele, impresiile și ceea ce ei consideră important. O tehnică bună de a-i face ca să simtă că este raportul lor - identificându-l ca al lor - este ca prima schiță odată produsă să le fie înaintată pentru corecții sau adăugiri; în acest fel, participanții vor fi mai responsabili privind rezultatele activităților și implicării lor în pregătirea raportului. Raportul este pregătit a fi întocmit de la începutul întrunirii! Cineva (o persoană) trebuie să fie responsabil de el și va coordona implicarea celorlalți. Nu este bine să fie făcut după prea mult timp de la întrunire, deoarece multe dintre impresii (plus memoria) se estompează, diminuîndu-se forța raportului! Structura raportului cuprinde: • introducerea (prezentarea temei și obiectivelor) • agenda (calendarul activităților, programul cronologic) • discuțiile tematice și contribuțiile (principalele idei, punctele conflictuale, faptele și observațiile -prezentate de participanți) • metodele (descrierea celor utilizate) • analiza (bazată pe evaluare, sugestii pentru viitor; cuprinde: dinamica grupului, dezvoltarea percepțiilor personale, achiziționarea de îndemânări / abilități, nivelul succesului) • concluziile și / sau recomandările (furnizate prin consensul participanților; aici este locul de a face clar mesajul întrunirii) Raportul scris, odată realizat, poate fi ilustrat și împărțit apoi tuturor participanților (cel puțin). Rațele și vânătorii Este un joc inter-activ de îndemânare, desfășurat cu mingea între doi “vânători” (voluntari) și restul grupului ca “rațe”. Mingea este permis a fi atinsă doar de “vânători”, care și-o pasează între ei. “Rațele” sunt totdeauna plasate între “vânători” și mereu trebuie să fie cu spatele la minge, indiferent unde se află aceasta. Când unul dintre “vânători” nimerește prin aruncarea mingii o “rață”, aceasta este scoasă din joc. Dacă mingea are traiectoria numai prin aer și e prinsă de vreo “rață”, aceasta are o “viață” în plus. Dacă mingea este aruncată de “vânător” cu pământul (deci întâi lovind terenul și apoi - prin ricoșeu - se îndreaptă spre celălalt “vânător”), “rațele” atinse sunt declarate “împușcate”; ele nu au voie s-o prindă. Ultima “rață” rămasă în joc are tot atâtea “vieți” câți ani are. Dacă prinde mingea, poate introduce în joc una din “rațele” scoase anterior. Rostogolirea Este o activitate dinamică, de energizare. Participanții sunt invitați să se întindă toți pe burtă (cu fața în jos), lipiți lateral unii de alții. Primul din șir, când e momentul startului, este rugat să se rostogolească lateral peste spinările tuturor și ajuns la capătul șirului să ia poziția identică (cu a celorlalți), pentru că următorul se va rostogoli peste șir și va ajunge lângă el și tot așa, până când toți membrii grupului au experimentat. La încheierea unui ciclu, dacă participanții doresc, ei pot face mișcarea în sens opus sau o pot continua până ajung prin deplasarea prilejuită de acest exercițiu la un obstacol unde acțiunea poate sfârși într-o grămadă generală. Jocul este util ca masaj datorită contactului fizic și poate fi exersat de toată lumea, indiferent de proporții corporale sau sex. 49 Sărutul agresiv Într-un cerc format de participanți, un voluntar se plasează în mijloc. Fetele primesc "nume" de litere (A, B, C,...) iar băieții "nume" de cifre (1, 2, 3,...). Facilitatorul nu ia parte la joc, ci stă deoparte și dictează combinații; de exemplu, poate spune B3! Fata "B" și băiatul "3" vor țâșni de pe locurile lor din cadrul cercului, cu direcții diferite: dacă voluntarul din centrul cercului e băiat, fata B trebuie să-l sărute pe față, în timp ce băiatul 3 trebuie s-o împiedice s-o facă, interpunându-se între ea și țintă, având ca scop s-o sărute el pe ea, pe față. Dacă voluntarul (din mijloc) e fată, băiatul 3 se îndreaptă spre ea s-o sărute, în timp ce fata B trebuie să-l împiedice s-o facă - și să-l sărute! Cine reușește să-și împlinească obiectivul își reia locul în cerc, în timp ce acela care nu a putut înlocuiește voluntarul. (Voluntarul nu se mișcă din mijlocul cercului, ci așteaptă deznodământul conflictului celor doi intrați). Jocul continuă prin strigarea de către facilitator a unei alte combinații. Se continuă astfel cât timp participanții doresc. Jocul implică viteză de reacție, haz, observație și strategie. Schimbările Participanții sunt invitați să formeze două grupuri egale. Facilitatorul se plasează între ele. Jocul se derulează corespunzător imaginației facilitatorului: acesta când spune de exemplu o culoare, toți cei care o poartă (au în veșmintele îmbrăcate acea culoare) trebuie să-și schimbe partea - să treacă în celălalt grup; când facilitatorul zice despre un anume fel de păr, culoarea ochilor, etc. - alte caracteristici - participanții își schimbă partea. Jocul solicită atenția individuală atât a celor în cauză cât și a restului participanților, implicând toată lumea. Dacă este vreo lipsă de reacție din partea vreunuia, ceilalți pot observa aceasta și lua atitudine. Se poate juca atât cât se consideră necesar energizării participanților. Scrisoarea secretă Este un joc de comunicare neverbală într-un grup. Scopul său este de a dezvolta colaborarea și a imprima armonie între participanți. Regula este simplă: participanții fac un cerc, cu umerii lipiți de ai vecinilor, astfel ca persoanei aflate în centrul cercului să-i fie dificil a observa ce este în afară. Participanții țin mâinile la spate și prin exteriorul cercului este pasat din mână în mână un obiect oarecare ce simbolizează scrisoarea secretă. Mișcările participanților trebuie să fie cât mai discrete posibil, astfel încât persoanei din mijloc să nu-i fie ușoară identificarea locului unde se găsește “scrisoarea” la un moment dat, ea fiind continuu pasată dintr-o mână în alta pe la spate de către cei din cerc. După 3 încercări nereușite de ghicire se poate aplica o pedeapsă persoanei din centru sau propune schimbarea cu altcineva; depistarea “scrisorii” duce la înlocuirea celui din mijloc cu participantul în mâna cui a fost găsită “scrisoarea”, jocul continuînd. Pentru dinamism se poate lucra cu două “scrisori secrete” în același timp și cu două persoane în interiorul cercului. Simțurile Este un exercițiu care apelează simțurile fundamentale ale oamenilor (gustul, mirosul, auzul, văzul, pipăitul, etc.). Participanții au de găsit / descoperit cât de diferite sunt simțurile. Pentru început, ei se așează în cerc, cu spatele spre interiorul lui. Sunt invitați să închidă ochii și facilitatorul trece pe la fiecare, servindu-i direct în gură cu un jeleu, o bezea, etc. (este încercat gustul). Apoi, tot cu ochii închiși, participanții așteaptă ca facilitatorul să treacă pe la ei, fiecare având de mirosit ceva - același lucru! - care le este oferit de acesta (poate fi un șampon, etc.): este încercat mirosul. Tot cu ochii închiși, participanților li se oferă zgomote (produse atunci de facilitator sau înregistrate anterior și redate pe casetofon, de exemplu), fiindu-le încercat auzul.După aceste 3 etape, participanții sunt invitați să deschidă ochii și să spună ce cred ei c-au simțit. Același tip de dulciuri, ce le-a fost servit, în funcție de gustul fiecăruia, poate fi găsit ca fiind o doctorie, biscuit, prăjitură, bomboană, ș.a. Același miros (de exemplu de șampon) poate fi interpretat și ca băutură răcoritoare, lichior de fructe, detergent, flori, parfum, ș.a. Același zgomot auzit poate fi găsit ca liniștitor sau tensionat, suav ori bizar, etc. În continuare, facilitatorul poate provoca participanții la pipăit (cu ochii închiși, un material oarecare), văzut (un desen oarecare, cu mai multe semnificații), ș.a. Concluziile în discuțiile ce urmează testelor sunt că oamenii simt diferit aceleași lucruri! Simțurile nu s-ar zice că sunt unele mai bune decât celălalte ori că la cineva este mai rău decât la altcineva.Tratarea diferențelor duce la dezbaterea privind percepțiile. (Lumea exterioară este percepută prin simțuri.Cunoașterea de sine este rezultatul introspecției. Introspecția duce la cunoaștere - care se desăvârșește prin contemplație / meditație.). Chiar la o aceiași persoană, aceleași simțuri / senzații pot fi evidențiate ca diferențiate: de exemplu - privind sensibilitatea termică, cele două mâini se țin, un anumit timp, în două vase; într-unul se găsește apă caldă iar în celălalt apă rece. Apoi ambele mâini se introduc într-un vas cu apă la o temperatură intermediară; mâna ținută în apă caldă va simți acum rece iar cealaltă cald, deși este unul și același lichid. Sondajul Este o activitate cu obiectiv sociometric - de a estima elemente individuale prin comunicare neverbală. 50 Scaunele Pentru aceasta, facilitatorul explică procedura: participanții vor avea de spus fiecare pe rând câte o considerație față de chestiunile aflate în dezbatere (pe ordinea de zi). Aceasta va fi făcută ridicându-se în picioare iar când a terminat se va așeza pe scaun. Spațiul de desfășurare al sondajului este necesar a fi suficient de mare - și fără obstacole - pentru a permite restului participanților să-și manifeste părerile față de cele exprimate: în funcție de gradul lor de aprobare sau respingere a declarației celui în cauză, ei se vor apropia sau depărta cu scaunele de el. Folosind un asemenea sondaj, se dă participanților prilejul unei estimări totale a ceea ce alții gândesc despre cele spuse în acel moment. Ținta Un alt fel de sondaj, anonim, poate fi realizat desenând o țintă. Facilitatorul va arăta că înspre centrul țintei este maximum de satisfacție iar spre margini gradul descrește. Pe țintă vor fi desenate mai multe sectoare (delimitate prin raze ale cercului) în care vor fi scrise aspectele ce urmează a fi sondate. De exemplu, acestea pot fi metodele de lucru, claritatea obiectivelor, pregătirile avute, contactele, contribuțiile, etc. Participanții sunt invitați a le aprecia trecând prin fața țintei și marcând cruciulițe ori puncte poziționate corespunzător părerilor lor față de chestiunile sondate. La sfârșit, ei vor avea o imagine a sondajului asupra căruia vor putea reacționa prin discuții (despre ce a ieșit). * Dacă organizatorii găsesc util, sondajul poate ajuta la evaluare. De multe ori, într-o întrunire se investighează diverse aspecte - sondarea fiind una din proceduri. Stereotipuri Este un joc intercultural: participanții au de recunoscut o cultură prin mimă. Obiectivul este de a face oamenii conștienți despre complexitatea culturii lor. Facilitatorul explică regulile (el de altfel va și iniția exercițiul): fiecare, pe rând, va mima în fața celorlalți un personaj cunoscut drept tipic - datorită stereotipurilor - unei culturi anume. De exemplu: imitând dansul cazacioc, participanții vor recunoaște un rus; mimând mâncatul orezului cu bețișoare, participanții pot recunoaște un asiatic; ș.a.m.d. După ce facilitatorul a imitat prima oară stereotipurile vreunui personaj, el va pofti persoana care l-a ghicit să decidă ce rol vrea să mimeze și să-l prezinte în fața celorlalți. Se va putea reveni în aceeași cultură - chiar de mai multe ori, mimând diverse stereotipuri în legătură cu aceasta! (De exemplu: din nou rusul poate fi sugerat bând vodcă, etc.). Stereotipurile pot fi originea unor conflicte; de aceea, 3 întrebări sunt importante: • cine sunt eu • care este realitatea mea • care e realitatea altora (Realitatea este privind în aspectele ei - sociale, politice, economice, istorice, culturale, religioase, etc.). După joc, discuțiile ce au loc se vor referi la cât de adevărate au fost găsite unele stereotipuri, de ce unele sunt mai pregnante / puternice decât altele, care au fost reacțiile participanților, cum s-au simțit participanții mimând asemenea roluri, ș.a. Stiluri de conducere Jocul vizează diferențele - imaginând 3 grupuri diferite ca stil de comportament și viață: • condus dictatorial - disciplinat • plin de bunăstare - liber și fericit • neutru - fără instrucțiuni (ce să facă / fără conducere) La început, facilitatorii explică identitatea în parte fiecărui grup, fără să dea relații vreunui grup despre ce vor face celelalte două grupuri. De exemplu: grupul condus de “dictator” poate face marșuri, exerciții fizice și asculta orbește de ordinele liderului; grupul “democratic” poate zburda, bucura de prosperitatea de a avea toate cele necesare -hrană, băutură, fericire, libertate de decizie, mișcare, etc.; grupul “neutru” poate observa în primele momente ce se întâmplă (neavând nici o informație în prealabil), putând părea confuz - poate vizita celelalte grupuri după începutul jocului, etc. Regula este că nu se vorbește nici în interiorul grupurilor, nici între ele - până la încheiere (circa jumătate de oră). Ulterior, se trece la dezbateri, care pot fi foarte interesante - evidențiind o mulțime de lucruri, corespunzătoare celor 3 grupuri (cum a fost jocul, ce s-a învățat, reacțiile față de celelalte grupuri, etc.). Facilitatorul poate cere participanților să discute îmbinarea dintre zona de autoritate a liderului și zona de libertate a membrilor grupului -analizând situațiile când liderul: • ia decizia și o aduce la cunoștință • “propune” decizia • prezintă idei și invită să se pună întrebări • prezintă decizia ce s-ar putea încerca și care poate fi modificată • prezintă problemele, primește sugestii, ia decizia • stabilește limite și cere grupului să ia decizia • permite să se acționeze fără limite prestabilite (Se spune că dacă vrei să cunoști un om, fă-l șef un timp). 51 Surpriza Învățământul experiențial înseamnă a învăța prin a face. Scopul primar al acestei activități este de a permite participanților integrarea învățării lor - dând un sens completării experienței lor. Facilitatorul explică participanților că au de imaginat un joc folosind ca materiale / mediu doar puține elemente din decor (din spațiul de desfășurare al întrunirii). Pentru aceasta, el alege un loc adecvat și cere participanților să imagineze - lucrând așa cum vor considera ei că sunt în stare s-o facă - o activitate ce să angreneze pe toată lumea (o simulare, un joc, etc., ce să aibă obiective / temă, reguli, antrenare, finalitate / rezultate, ș.a.); de exemplu: folosind un sac, o bâtă și o găleată, un număr oarecare de participanți sunt invitați să creeze o acțiune ce să-i ocupe pe toți - un concurs, o misiune, etc. În funcție de cooperarea / colaborarea dintre ei - exercițiul nu va întârzia să apară; facilitatorii pot fi câteodată uimiți de creativitatea participanților! Pentru a veni în întâmpinarea concluziilor acestei activități, facilitatorii vor îndruma participanții la încheiere să exploreze: • cunoașterea, înțelegerea și aplicarea celor petrecute - revăzând (descriind) evenimentele, sentimentele, gândurile și problemele întâmpinate • sintetizarea, analizarea și evaluarea - comparând, relatând și examinând valorile soluțiilor propuse • verificarea răspunsurilor și provocărilor - abordând impactul experienței și nivelul propriilor preocupări / conștientizări • verbalizarea abilităților și nivelului de confort împărtășite - corespunzător expresiei și judecății îndemânărilor cele mai potrivite • etc. Pentru acestea, facilitatorii vor adresa întrebări participanților despre: • cum au fost luate deciziile • cum au fost urmați alții • ce diferențe în respectul uman au fost • aspecte ale încrederii • ș.a. Șapca Participanții se așează într-un cerc. Datorită dinamicii jocului ce va urma, în spațiul de desfășurare este de preferat să nu se afle piese de mobilier sau obstacole. Facilitatorul explică și apoi declanșează jocul, fiind cel care îl începe prin exemplificare: el se plimbă prin exteriorul cercului format de participanții care sunt așezați - cu fața spre interior - și la un moment dat, pune o șapcă pe capul unuia. Cel desemnat / ales are de prins facilitatorul prin fugă în jurul cercului; dacă nu îl poate atinge până când acesta a făcut o tură prin exterior și ajunge la locul liber ocupându-l, atunci participantul trebuie să scape de șapca pe care o are - prin a face ceea ce și predecesorul a făcut: o pune pe capul unuia dintre cei așezați în cerc și apoi fuge - pentru a face o tură fără a fi atins de cel care se ridică imediat și nu vrea să-i cedeze locul, încercând să-l prindă. Jocul se poate desfășura astfel ca și energizare, până când obosesc participanții sau prin eliminarea celor care în încercarea de a-și găsi loc sunt prinși. Șirul Este un joc de energizare și abilitate, cu mult contact fizic. Participanții sunt invitați să se așeze toți pe jos, întinși pe burtă, lipiți unul de altul. Alternativ ei au numerele 1 și 2, astfel că jumătate sunt nr. 1 și intercalați cu ceilalți din a doua jumătate, care sunt nr. 2. Când facilitatorul comandă “1”, cei care au acest număr se ridică în patru labe. Numerele 2, intercalate între ei, rămân întinși - pe burtă cu fața în jos. Primul din șir - care are numărul 1 - este invitat să abandoneze poziția sa în patru labe și să treacă șirul colegilor târâș, peste numerele 2 și pe sub numerele 1 (care formează un fel de tunel viu). Odată ajuns la capătul șirului, participantul care a traversat șirul ia poziția corespunzătoare de acolo: pe burtă sau în patru labe. Urmează ca nr. 2 - care este la rând în capătul șirului (de unde a început traversarea) să treacă târâș șirul până la sfârșit și apoi să ia poziția alternativă corespunzătoare de la capătul unde a ajuns. Jocul durează astfel până când toată lumea a traversat șirul. O componentă foarte dinamică poate fi adăugată când facilitatorul - în cursul traversării de către ei a șirului - comandă în mod opus comenzii anterioare: “2!”. Aceasta înseamnă că numerele 2 se ridică în patru labe și numerele 1 revin cu burta jos. Desigur că participantul aflat în traversare este surprins de corpurile în mișcare care execută comanda - dar aceasta dă un plus de amuzament activității. Traversarea poate continua! (De asemenea, comenzile se pot repeta). Timpul Orice proces organizat necesită o gospodărire a timpului. Facilitatorul cere participanților să împartă un cerc în 4 domenii, alocând ore: • muncii • distracției / relaxării • repausului / odihnei 52 • transportului / deplasărilor pe care le au real, în medie, zilnic, sub forma unor sectoare din cadranul cercului (marcat în 24 ore). Analiza împărțirii va reliefa timpul necesar pe care l-ar dori a avea (în plus sau în minus) respectiv în cele 4 domenii. Astfel, ei vor conveni dacă au suficient timp pentru toate preocupările, vor vedea care sunt principalele cauze de pierdere ale timpului, vor considera problemele neașteptate (lucrurile neprevăzute) ce se pot întâmpla, lipsa ritmului, așteptarea unor persoane ori statul la cozi, menajul, etc. În grupuri mici, participanții își vor împărtăși (prezenta și discuta) alocarea timpului zilnic. Vizualizarea împărțirii timpului unei zile este câteodată foarte importantă; participanții de asemenea pot face un calendar vizând activitățile lor principale - pe termen scurt (2 luni), mijlociu (aproximativ 6 luni) și lung (mai mult de jumătate de an). Trenul Este un exercițiu ce solicită coeziunea grupului, coordonare și traversarea prejudecăților. Într-un cerc (șezând ori stând în picioare), participanții trebuie să fie suficient de aproape pentru a atinge cu coatele lor coatele vecinilor. La nivelul pieptului fiecăruia, brațele îndoite din coate în față pot simula deschiderea și închiderea câte unui pod - în momentul când pumnii se ating pe piept fiind podul închis iar cu brațele îndoite din coate și mâinile în sus, podul fiind deschis. Membrii grupului astfel vor face un cerc continuu de “poduri” - pe unde facilitatorul va trimite pentru început un “tren”: plecând de la unul din capetele “podului” său închis (poziția de început a tuturor participanților este cu podul deschis - respectiv cu brațele în sus, îndoite din coate), trenul imaginar e urmărit din priviri de către facilitator - care îi imită zgomotul și din când în când șuieră; în deplasarea privirilor facilitatorului, “trenul” se apropie de cotul vecinului, unde este “podul” următor de traversat. Vecinul, văzând că “trenul” se apropie, își închide gradat “podul” și îl preia, conducându-l din priviri și sunete specifice spre următorul “pod”. Între timp, facilitatorul își deschide treptat “podul”, rămânând în așteptarea următorului tur. Circuitul “trenului” poate fi repetat de facilitator prin încă un tur (din momentul când acesta s-a întors la el - după parcurgerea cercului de “poduri”) sau poate fi propusă înlocuirea lui cu un “cal”. De asemenea, “calul” traversează pod după pod, acestea închizându-se pe rând pentru a-i permite trecerea și apoi ridicându-se; în drumul său, “calul” tropăie din copitele sale, participanții imitând sunetele respective și totodată - în mijlocul fiecărui “pod” (simbolizat de atingerea pumnilor participantului) nechează. O fază rapidă, ce impune multă atenție și coordonare în lucrul de grup, este când pe poduri circulă “mașina” de formula 1 în raliu. Facilitatorul anunță că este momentul de a vâjâi toți, când le sosește “autovehiculul” - ce se deplasează în cea mai mare viteză posibilă. Participanții repede își vor închide și deschide “podurile”, acompaniind “mașina” cu vâjâit și priviri maxim de rapide dintr-o parte în alta a “podului” lor. Trucuri Atunci când atmosfera se dorește a fi destinsă, facilitatorul poate introduce participanții în activități distractive ce fac parte din recuzita unui animator de grup; el poate apela la unele trucuri, din care prezentăm 3: Tombola Facilitatorul pregătește un set de întrebări care vor fi înmânate participanților, scrise pe diverse hârtii colorate. Ei vor avea aceleași lucruri de făcut, concomitent. Facilitatorul explică participanților că primul ce va reuși să răspundă corect întrebărilor de pe hârtie - câștigă tombola. Participanții sunt invitați să extragă fiecare un bilet și să treacă la treabă. Când cineva consideră că a terminat, anunță; jocul se întrerupe și facilitatorul verifică răspunsurile notate de acel participant - dacă o greșeală este găsită, jocul nu se oprește ci continuă, participantul respectiv fiind scos din joc și rămânând să ajute / asiste facilitatorul mai departe. Nu toate întrebările care le sunt date participanților pe hârtii sunt cu răspunsuri directe, ușor de dat sau de găsit; de exemplu, pot fi: • câți participanți sunt în sală (dificultatea este de a include sau nu în număr pe facilitator) • cine este mai tânăr(ă) decât mine? • cine poartă acum un articol de îmbrăcăminte de culoarea acestei hârtii? (sub hainele vizibile - cineva poate demonstra că are ceva ce nu a fost luat în calcul) • ce lungime au picioarele.(și este menționat numele unui manechin / fotomodel celebru) • cui îi place același fel de muzică? • etc. Premiul tombolei obținut de câștigător poate fi o titulatură nobilă de conducător al ei sau un obiect pregătit de organizatori. Anecdote O serie de bancuri spuse de către participanți pot înfățișa mai multe despre ei decât simple poante în sine. Glumele sunt deseori folosite în întrunirile informale / formale ale grupurilor. Râsul este sănătos, deoarece: • mărește oxigenarea mușchilor • reduce frecvența bătăilor inimii • declanșează afectivitatea pozitivă • este legat de sentimentul fericirii 53 Facilitatorul poate provoca participanții la un concurs: fiecare dintre noi aparține în final unei minorități (etnice, sociale, culturale, politice, sexuale, religioase, etc.); toată lumea își va alege una sau mai multe minorități căreia real îi aparține -poate fi și minoritatea bărboșilor, nudiștilor, stângacilor, etc. - și vor începe a spune bancuri pe care le consideră cele mai reușite despre acestea, cu scopul de a câștiga la sfârșit onoarea celei mai bune anecdote. Vei fi surprins să constați ceva: cele mai grozave bancuri sunt spuse chiar de către cei care (într-un fel) le sunt subiectul! Cosmonauții Facilitatorul folosește 3 țigări pentru a prezenta participanților un nou sistem de numărare. El spune celor din jur că această procedură este știută de orice cosmonaut (din a cărui pregătire face parte) în cazul că întâlnește în spațiu ființe inteligente ce nu folosesc sistemul zecimal de numărare uman. Facilitatorul explică asistenței că baza sistemului este 5 -datorită palmei cu 5 degete a oamenilor; folosind cele 3 țigări (ce pot fi 3 linii oarecare), el arată tuturor că: • 1 este reprezentat prin cele 3 țigări dispuse paralel, una lângă alta • 2 este reprezentat prin cele 3 țigări sub forma literei H • 3 este reprezentat prin cele 3 țigări puse în triunghi • 4 este reprezentat prin cele 3 țigări sub forma literei T • 5 este reprezentat prin cele 3 țigări puse în linie, cap la cap Apoi el cere tuturor atenție și repetă aceste numere, într-o ordine aleatorie. Dar facilitatorul zice că (în comunicarea prin cele 3 linii cu alte ființe - pentru număratul doar de la 1 la 5), dispunerea altfel a țigărilor poate însemna de asemenea unul din acele numere. De exemplu: el poate încăleca bara orizontală a literei H cu cele două bare verticale (pune țigara respectivă sub ori peste celelalte două), ceea ce este tot numărul 2 ori dispune la 1 două țigări lipite și a treia tot paralel dar la o anumită distanță de celelalte - acesta însemnând tot numărul 1! Astfel instruiți, participanții sunt invitați în continuare să ghicească numerele de la 1 la 5 înfățișate de către facilitator prin schemele pe care le face cu cele 3 țigări, din când în când însă revenind și la schema inițială - de bază - pentru a le aduce aminte participanților cum a fost inițial. Participanții se vor concentra la cele 3 țigări - și ce face facilitatorul cu ele - fiind oricare liber să presupună / spună ce număr este; facilitatorul le confirmă sau nu care este de fapt numărul. La o anumită distanță de aria principală unde sunt dispuse țigările (și au loc construcțiile cu acestea) - dar într-un loc foarte vizibil tuturor participanților - facilitatorul cu cealaltă mână indică de fapt prin degete cât este numărul de ghicit a cărei schemă tocmai a făcut-o și participanții o au de spus. De exemplu: dacă țigările sunt dispuse în mijlocul unei mese, pe marginea ei degetele celeilalte mâini a facilitatorului puse pe masă (1, 2, 3, 4 sau toată palma) este numărul cu pricina! Schemele făcute de facilitator nu au nici o noimă; participanții nu știu asta și vor fi foarte preocupați să-i găsească logica. Cei ce vor descoperi că de fapt exercițiul în sine nu este nimic și văd cealaltă mână a facilitatorului indicând numărul care trebuie spus sunt rugați să nu dezvăluie celorlalți cum de reușesc - pentru a lăsa și pe restul să-și dea seama (dacă pot). Exercițiul “cosmonauților” de fapt este un exercițiu de lărgire a orizontului, de ieșire din cadrul auto-impus pentru comunicare - asemănător testului de a trage 4 linii drepte consecutive fără a ridica de pe hârtie creionul - prin 9 puncte - dispuse câte 3 pe 3 rânduri, ca pe fața unui zar; acesta atrage atenția că elemente exterioare sunt de asemenea implicate și oamenii singuri își pun bariere într-un anume domeniu (perimetru) de cunoaștere. În acest exercițiu - în fond - nimeni nu a cerut limitarea la sectorul unde țigările sunt manipulate! * Sunt știute multe căi implicând - mai mult sau mai puțin - abilitățile / îndemânările de comunicare. Scopul acestei lucrări nu este de a face un inventar al acestora; fiecare dintre noi cunoaște ceva! Turul mesei Este un joc în viteză, de atenție, coordonare și cooperare; nu mai mult de o duzină de participanți se așează la o masă goală și își pun ambele mâini pe masă. Facilitatorul - care este parte în joc - le explică regulile: poziția de joc este ca după ce toată lumea ridică mâna dreaptă sus (stânga rămânând pe masă), s-o pună pe masă peste / după mâna stângă a vecinului din dreapta sa. Mâinile participanților sunt astfel încălecate, pe masă alternativ fiind palmele (cu fața în jos) ale tuturor: pe rând - în jurul mesei - este câte o palmă aparținând altei persoane! Facilitatorul începe jocul: el bate cu palma dreaptă pe masă; în sensul acelor ceasornicului, următoarea palmă (dreapta aparținând vecinului din stânga, aflată în fața facilitatorului) va bate pe masă. Apoi este palma stângă a facilitatorului, ș.a.m.d. Scopul este de a face un tur al mesei prin bătăi ale palmelor în ea. Grupul întrunit în jurul mesei după ce palma lovește masa nu se desparte - ci participanții își păstrează pozițiile, așteptând rândul pentru următoarea lovitură. La început, se pot face tururi de masă, astfel ca toată lumea să înțeleagă regula jocului. Facilitatorul dă o instrucțiune suplimentară: dacă una din palme lovește de două ori masa (atunci când îi vine rândul), atunci aceasta schimbă sensul turului mesei - opus celui anterior; palma care a bătut în masă chiar anterior celei ce a lovit de două ori va trebui din nou să bată în masă, ș.a.m.d. Când unul din participanți nu își controlează palma (uitând să bată în masă atunci când îi sosește rândul sau face altă greșeală), jocul se întrerupe pentru scurt timp, pentru a fi reluat de la acea palmă a persoanei ce a determinat aceasta. Firește că pot fi introduse (eventual) pedepse pentru greșeli, etc. - acestea însă depinzând de coeziunea grupului. Țarcul A înțelege postura altuia este o îndemânare / abilitate foarte utilă în procesul comunicării (a fi în “pielea” sau “pantofii” altuia). Pentru desfășurarea jocului se formează un cerc cu participanții - care constituie “țarcul” (cadrul). 54 Acesta va fi marcat astfel: fiecare își va pune amândouă tălpile pe o bucată de hârtie și le trasează conturul; totodată, pe hârtie își scriu numele. Cercul format din participanți este destul de strâns - la un pas distanță între ei. În sensul acelor de ceasornic, participanții au deodată de făcut un pas pe hârtia vecinului din stânga, călcând exact peste contururile tălpilor sale (acestea pot fi mai mari sau mai mici decât ale lor). Participanții privesc hârtia pe care sunt și după ce citesc numele, își imaginează persoana respectivă și felul în care aceasta se relaționează cu lumea / mediul, ceilalți, etc., așa cum o percepe stând în “pantofii” ei. În continuare, concomitent, participanții mai fac un pas, pe hârtia următoare; aici ei vor citi numele altei persoane și vor constata din nou că tălpile acesteia sunt diferite de ale sale. Se va substitui pe moment în postura respectivei persoane, după care va înainta cu încă un pas, pe hârtia ce urmează.Participanții vor face un tur al “țarcului”, până când vor reveni pe hârtia personală. “Țarcul” este atât al grupului cât și propriu -individual - putând fi “strâns” uneori chiar de proprii pantofi! Țânțarii Aceste insecte sunt larg răspândite în diverse regiuni, fiind întâlnite în cele mai neașteptate locuri - și aproape întotdeauna în mod neplăcut, pentru că înțeapă. Jocul propus aici este de energizare și amuzament, fiind distractiv când angrenează un grup cât mai mare de participanți, sincronizați în mișcări cu cele ale facilitatorilor. Plasați în fața participanților, facilitatorii își încep povestea: în regiunea unde ei se află în acel moment, există 3 tipuri de țânțari -mici, mijlocii și mari. • țânțarii “mici” sunt atât de mici, încât pot fi văzuți greu, însă totuși înțeapă; când zboară, ei scot un sunet ascuțit • țânțarii “mijlocii” sunt așa-zișii țânțari normali: ei bâzâie ca de obicei când zboară și bineînțeles înțeapă • țânțarii “mari” sunt groaznici: ei fac un zgomot asurzitor când zboară și înțeapă extrem de dureros Facilitatorii invită participanții să facă exact ceea ce fac ei - și în același timp: ei încep să urmărească din priviri prin jur, deasupra capetelor lor, "țânțari" mici (imaginari), care "zboară" de colo-colo, scoțând sunete continue ascuțite / înalte. În bâzâitul general scos de toată lumea, facilitatorii sunt "pișcați" pe braț de "țânțarii" mici; toți participanții atunci sunt și ei "pișcați" pe braț de "țânțarii" mici (acțiunea este în “oglindă”). Facilitatorii - la fel și participanții - scot simultan țipete ușoare datorită "înțepării" și se scarpină pe locul "înțepat" doar cu un deget; participanții fac același lucru! Pentru remediu, în fața fiecăruia există (imaginar) câte o “cutie” micuță cu cremă, care e "deșurubată" prin gesturi delicate și pe vârful degetului se ia puțină “cremă”, dându-se pe locul "vătămat"; ușurarea este acompaniată de un geamăt subțire de relaxare. Dar iată că urmează raidul "țânțarilor" mijlocii! Ei bâzâie de jur-împrejur și la un moment dat "pișcă" brațul în același loc. Toată lumea strigă “au” (deodată) și se scarpină cu toate degetele acolo. “Cutia” cu cremă din față (cu “capac” mijlociu ca mărime) este "deșurubată" - prin gesturi semnificative - și în palmă e luată “cremă” ca dintr-un borcan - punându-se pe locul "înțepat"; aceasta e însoțită de un geamăt prelung de ușurare. Însă de grup se apropie "țânțarii" mari (!): ei parcă ar fi niște planoare; participanții îi pot imita pendulând cu brațele întinse lateral și mugind. "Înțepătura" e marcată prin urlet; “cutia” de deschis din fața fiecăruia e ca de mărimea unui butoi. Odată îndepărtat capacul deșurubat (destul de “mare”), fiecare își bagă mâna până peste cot în “cremă” și se unge pe tot brațul celălalt - relaxându-se prelung. Dinamica exercițiului depinde și de disponibilitatea participanților și de îndemânarea facilitatorilor de a-i introduce în atmosfera “mlăștinoasă” a acțiunii de grup. Atenție: exercițiul poate fi o provocare (când încearcă stereotipurile). Ucigașul Este un joc care angrenează tot grupul. Participanții sunt invitați să se așeze într-un cerc, astfel ca fiecare să se vadă cu fiecare. Este nevoie ca un voluntar să se îndepărteze de restul și să aștepte să fie chemat. Facilitatorul cere membrilor grupului să închidă ochii și face un tur în jurul lor, atingând creștetul unuia. Apoi cere participanților să deschidă ochii. Persoana desemnată prin atingere va fi “ucigașul” în acest joc. Nimeni în afara facilitatorului nu o știe. Este chemat voluntarul în interiorul cercului. Când “ucigașul” face cu ochiul unuia dintre cei din cerc, acesta este “omorât” și se prăbușește în "chinuri" groaznice în mijloc, lângă voluntar, dându-și "duhul" acolo. Misiunea voluntarului este de a descoperi cine e “ucigașul” (și nu poate fi ajutat de membrii cercului, care nu-l știu nici ei). “Ucigașul” nu se oprește, ci continuă a face “victime” - făcând cu ochiul - până când este identificat de către voluntar. Membrii grupului din cerc sunt o masă tăcută, la discreția “ucigașului”. Ultimul sărut Este de fapt sărutul “mortal”: participanții sunt invitați să extragă câte un bilețel dintr-o grămadă unde sunt trecute numele tuturor - și fiecare are de sărutat persoana al cărei nume e scris acolo, fără a fi văzut de ceilalți. Dacă la extragere cineva trage bilețelul cu propriul nume, îi este permis a extrage altul și a introduce apoi numele său în grămadă pentru a fi extras de altcineva. Sărutarea persoanei nominalizate trebuie făcută pe pielea feței (de la gât în sus, oriunde!); dacă acel participant reușește - fără a fi văzut de nimeni altcineva! - câștigă bilețelul pe care persoana sărutată îl avea ca misiune de sărutat și continuă jocul urmărind a o prinde pe aceea (noua persoană) într-un loc ferit pentru a o săruta, ș.a.m.d. Dacă în încercarea de a săruta participantul este văzut de a treia persoană, atunci acțiunea este anulată: nu poate câștiga bilețelul celeilalte și s-a deconspirat - persoana vizată fiind de acum vigilentă (știind cine o "vânează") și se va feri să rămână în doi, numai cu participantul ce îi are numele pe bilețel. Pentru a rămâne doar în doi, 55 participanții vor încerca diverse tertipuri de abordare; acest joc este util a se practica în paralel cu alte activități ale întrunirii, de-a lungul unei anumite perioade de timp (mai îndelungate) deoarece numai în sine nu are mult farmec, toată lumea fiind vigilentă! Câștigul atunci când o persoană este sărutată e (pe lângă că va ieși din joc) că participantul ce a făcut-o îi ia și bilețelele anterioare avute de aceasta; cu cât un participant are mai multe bilețele, cu atât este mai "valoros". Participanții pot discuta de-a lungul jocului cine a sărutat pe cine și cine a scos din joc pe cine. În cazul că unul dintre participanți sărută persoana ce avea exact misiunea de a-l "vâna" (și câștigă bilețelul cu numele său) este ghinion - pentru că aceasta înseamnă "moartea" lui (nu se poate săruta singur pe față), cu excepția situației când asta se întâmplă la sfârșit, fiind ultima pereche în joc și atunci e declarat învingătorul absolut. În acest joc nu este nevoie de facilitare - fiecare participant fiind arbitru. Urmări O întrunire - fie ea de mare succes - fără urmări vizibile și concrete poate fi doar un eveniment între atâtea altele; s-a petrecut și...gata, fiecare își vede de treabă, reluîndu-și preocupările cotidiene de unde le-a lăsat...Pentru a face într-adevăr eficace o întrunire, organizatorii ei ar putea viza și unele posibile consecințe - urmări firești respectivei întruniri. Iată câteva din acestea: Lucrul în rețea După întrunire, participanții păstrează legături între ei. Totdeauna este folositoare o listă întocmită în timpul întrunirii -cuprinzând datele principale ale participanților: • adresele • scurte descrieri ale lor • elemente importante de a fi avute în vedere ulterior întrunirii • etc. Cei care consideră / găsesc folositoare contacte între ei - pentru proiecte viitoare, continuarea unor lucruri începute în timpul întrunirii, etc. - pot comunica în vederea stabilirii legăturilor făcute ori pentru a iniția altele noi. Lucrul în rețea este tot mai mult practicat în lume (de fapt, mereu oamenii și-au creat propriile sisteme de relații și toți au anumite rețele - lucrând astfel în comunitatea lor). Multiplicarea Este o funcție reprezentată prin: • furnizare • primire • schimb de materiale și experiență. Participanții pot face aceasta comunicând prin scrisori, publicându-și păreri, observații, studii, etc., nerezumându-se între ei, ci făcând-o în exterior. Încercând multiplicarea, participanții decid ce subiecte să fie în centrul ei - exprimându-și interesul față de chestiunile pe care le găsesc cel mai bine legate de interesele (eventual nevoile) proprii și ale altora. Observarea informațiilor de multiplicat permite reflectarea integrării în comunicare a unor potențial terți. Computerul Este un instrument care în raport cu utilizatorul poate constitui un excelent partener de comunicare: utilizatorul emite mesaje, introduce date și primește răspunsuri; computerul realizează conexiunea inversă - fiind o facilitate spre lucrul ulterior întrunirii. Aceasta chiar în mai multe feluri: • învățarea cu ajutorul computerului (predare dar și asimilare) • accesul pe Internet (incluzând navigarea, poșta electronică, camerele de discuție, etc.) • conectarea la societatea informațională (teleconferințe, folosirea sateliților, ș.a.) Desigur că editarea de texte, jocurile digitalizate, etc. sunt tot efecte prin folosirea computerului ca suport dar în primul rând accentuăm aici prezentul și viitorul computerului ca parte a procesului comunicării.Folosirea computerului reflectă uneori și dialogul interior (în sine) al utilizatorului. * De multe ori te înțelegi mai bine cu anumite persoane aflate la distanță de tine - decât cu vecinul care este în imediata ta apropiere. Te-ai întrebat de ce, ai făcut ceva în legătură cu aceasta? Urmările pot fi acțiunea în mediul tău imediat, folosind / plecând de la mijloacele care îți stau la îndemână! Vânătorul Este o energizare a grupului, în care facilitatorul are nevoie de colaborarea unui participant. Toți sunt chemați să formeze un cerc, strânși bine braț la braț între ei. Facilitatorul face parte din cerc și este "vânătorul". El explică tuturor că vor primi nume de animale pe care le va "vâna". Atunci când va striga numele, respectivul vânat se va lăsa fulgerător în jos; vecinii din dreapta și stânga respectivului îl vor susține de brațe ca să nu iasă din joc (altfel, ei sunt scoși din joc). Pentru demonstrație, participantul-colaborator va fi denumit "urs" și când "vânătorul" strigă "urs", vecinii 56 din dreapta și stânga celui denumit "urs" îl vor susține să nu cadă. Facilitatorul face un tur pe la toți și le zice la ureche ce identitate au în joc. El le spune un nume de animal pe care atunci când îl vor auzi strigat, vor trebui să se lase în jos (vecinii bineînțeles trebuind să-l susțină pe cel vânat). Nimeni nu va spune celorlalți cine este ca identitate în joc; de fapt, facilitatorul când trece pe la participanți, zice la urechea fiecăruia același nume de animal (de exemplu "lup"). Când a încheiat turul, intră în cerc, solicită tuturor să se țină bine de brațe (reciproc) și strigă ce vânează: "lup!" Inevitabil atunci, tot grupul se trântește la unison pe podea (inclusiv facilitatorul - care a plănuit această energizare). Aceasta se întâmplă deoarece nimeni nu poate susține pe nimeni - toți fiind "lupi". Energizarea dezmeticește un grup pasiv, arătând totodată că lipsa de informație privind colaboratorii (vecinii din dreapta și stânga fiecăruia) într-o activitate duce la rezultate nebănuite. Vrăjitorii, piticii și uriașii Piticii îi distrug pe vrăjitori. Vrăjitorii îi distrug pe uriași. Uriașii îi distrug pe pitici. Participanții se împart în două grupuri egale și fiecare grup decide ce să spună (la unison) celuilalt grup. După convenire, cele două grupuri - față în față și în același timp - își strigă opțiunea. Dacă ambele sunt la fel (de exemplu: “piticii” - “piticii”), jocul se reia; dacă nu, cei care îi "distrug" pe ceilalți trebuie să prindă pe careva din grupul opus, fugind spre ei. Aceștia fug și ei la rândul lor, în sens opus - încercând să-și schimbe partea; atunci (când au trecut de grupul “agresiv”), ei sunt în siguranță. Cei capturați vor face parte din grupul care i-a prins. Jocul se reia până când un grup se dizolvă complet. Este un joc de energizare și îndemânare, care solicită fizic participanții. Z nu încheie alfabetul Este o activitate de creionare a portretelor câștigătorului și pierzătorului în societate. Participanții identifică pe cei “buni” și pe cei “răi”, plus cauze ale discriminării și prejudecăților - în funcție de dezvoltarea personală. Ei vor înșirui caracteristicile esențiale pentru elaborarea portretelor. Participanții se împart în două: o parte pentru lucrul asupra câștigătorului, o parte pentru lucrul asupra pierzătorului. Ei vor lucra separat asupra: • nivelului (social și economic) • educației • profesiei (ocupației) • obiceiurilor • timpului liber • opiniilor, ideilor, valorilor • profilului familiei • intereselor • etc. Ambele grupuri își concluzionează rezultatele și apoi și le prezintă reciproc, comparându-le și identificând principalele criterii ce le-au avut - arătând cauzele / rădăcinile factorilor ce fac diferența. Grupul care a lucrat asupra câștigătorului va argumenta grupului care a lucrat asupra pierzătorului (și invers) ce rol conferă societatea acestor poziții și vor analiza posibilitățile ajungerii la situația de câștigător / câștigător - vitală în comunicarea necesară rezolvării unui conflict între părți (ce trebuie să nu aibă sentimentul învinsului - pentru ca soluția să fie acceptabilă, ceea ce e mai mult decât compromisul). Evaluare Mai mult decât o estimare, evaluarea înseamnă aprecierea activității de-a lungul desfășurării ei, la sfârșitul ei și la un timp după ea. Evaluarea poate fi doar parțială (numai a unor parametri) și se adaptează funcție de aceștia ori de momentul când se face. Evaluarea în sine este continuă; evaluarea evaluărilor se poate concretiza printr-o relatare, raport, etc. (a activității). Iată câteva moduri practice de a evalua în grup: Formularul La sfârșitul unei întruniri, participanții completează în scris răspunsurile la chestiunile de evaluat (pentru imparțialitate -punerea numelui semnatarului este opțională). În general, componentele (întrebările) se referă la: • atitudinea globală și personală a participantului - față de întrunire - pe o scală gradată (de la rău la bine) • cel mai bun moment al întrunirii • cel mai rău moment al întrunirii • ce ar trebui • ce nu ar trebui să... • nevoi... • viitor (recomandări) • altele Chestiunile de evaluat sunt dinainte pregătite pe formulare de către organizatori și vizează cu grijă ceea ce-i interesează. 57 Barometrul În timpul activităților, facilitatorii explică participanților că au de indicat pe o planșă comună sentimentele lor față de cele ce se petrec; această planșă este afișată la locul întrunirii și e concepută ca “barometru” al activității (uzual se consemnează punctual un joc - dacă sunt practicate mai multe, o zi - dacă e vorba de o întrunire lungă de mai multe zile, etc., în acest sens fiind și planșa intitulată). Participanților li se indică de către facilitatori că partea superioară a ei reprezintă: • stare foarte bună • împlinire • sentiment pozitiv față de activitatea / ziua reprezentată prin respectiva planșă; partea de jos a planșei reprezintă: • stare proastă • nemulțumire • sentimente negative față de activitatea / ziua evaluată. Participanții sunt invitați să-și treacă prenumele pe planșă corespunzător situației lor relativ la jocul / ziua respectivă. Planșele sunt pregătite de facilitatori având desenate vertical un termometru indicând de la 0 (îngheț) la 100 (fierbere) sau procente (de la 0 la 100) ori un peisaj legat de locul întrunirii (de exemplu o clădire cu mai multe nivele - participanții plasându-se de la fundație până pe acoperiș, munți cu vale și pantă, etc. Planșa rămâne afișată toată durata - fiind un indicativ a stării grupului. Participanții - la încheierea întrunirii - pot prezenta celorlalți, pe rând, evoluția sau involuția lor pe planșele zilnice / jocurilor, explicând de ce au fost situați într-o anumită poziție și nu în alta. Cuvântul Este o evaluare ce implică exprimarea (privind global întrunirea petrecută) doar printr-un cuvânt! Se știe că este foarte dificil de găsit în vocabular cuvântul ce să “comprime” cât mai bine starea persoanei care îl rostește - de unde și dificultatea dar în același timp și amuzamentul acestei evaluări. Atenție: nu este totdeauna subiectivă! Procedura este: • participanții se aranjează într-un cerc • se face un tur al impresiilor cu această evaluare printr-un cuvânt (condiția este că participanților nu le este permis a repeta ceea ce deja a fost exprimat - dar bogăția sentimentelor îi va ajuta să facă față acestei provocări) • facilitatorii vor nota cuvintele spuse de participanți (nu contează neapărat cine a zis ce, ci suma lor), recapitulând în final evaluarea prin citirea succesivă cu voce tare a celor exprimate Copacul Este o evaluare dinamică, în care participanții vor arăta prin pozițiile ce le iau atitudinile lor față de chestiunile propuse. Pentru aceasta este necesar un spațiu fără obstacole, în centrul căruia se plasează facilitatorul. În caz că aria de desfășurare permite, acel loc central poate fi: • un arbore • un stâlp • o coloană • etc. Participanților - dispuși în jur - li se explică modul de evaluare: locul central reprezintă procentul de 100%, bun pozitiv, ș.a.; marginile spațiului din jur - cât mai departe de locul central - reprezintă 0%, rău, negativ, ș.a. Facilitatorul dă citire - cu voce tare - listei întocmite în prealabil cu chestiunile de evaluat. Pe rând (pe măsură ce sunt prezentate), participanții sunt invitați ca - în același timp - să se poziționeze funcție de estimarea pe care o au, în spațiul dat. Elementele de evaluat sunt citite rar - astfel ca participanții să aibă timp să se deplaseze (eventual fugi) pentru a-și alege poziția considerată referitoare la acestea; fiecare trebuie să se vadă cu fiecare, grupul putând aprecia așa ce opinie generală este în legătură cu ce se evaluează. Acestea (elementele de evaluat) pot fi de exemplu: programul, vremea, pauzele / timpul liber, jocurile / atelierele, mâncarea, cazarea / condițiile, facilitatorii / organizatorii, grupul / ceilalți participanți, fumatul, amuzamentul, regiunea, etc. Colțuri Evaluarea pe colțuri este dinamică, participanții plasându-și corpurile într-un perimetru delimitat în 4 colțuri. Fiecare colț reprezintă ceva: • împlinire • înțelegere • confuzie • dezamăgire Acestea sunt afișate în colțuri fiind scrise pe câte o coală de hârtie - astfel ca să fie bine vizibile. Facilitatorul cere participanților să se așeze pe laturile perimetrului, funcție de simțămintele pe care le au față de întrunirea ce se evaluează. Dacă grupul este compact pe una sau două din laturile perimetrului, atunci aceasta arată o anumită coeziune a grupului. Desigur că spațiul desfășurării acestei evaluări trebuie să fie deschis, astfel încât toate laturile să poată fi văzute. 58 Dinamică Evaluarea statică (prin formular, discuție, etc.) poate fi făcută mai atractivă - dacă grupul este dinamic ori facilitatorul consideră că e necesară introducerea acestui fel de evaluare - în care formularele pot avea grafice de completat, căsuțe de bifat (cu mai multe variante de răspuns oferite) sau desenate unele fețe stilizate: • zâmbitoare • neutre • triste În cazul lipsei unui spațiu adecvat pentru copac, evaluarea pe colțuri, etc., se poate folosi un culoar doar, participanții fiind invitați să opteze spre capetele acestuia, înșiruindu-se între bun (într-o parte) și rău (în celălalt capăt) - conform elementelor ce sunt citite de facilitatorul plasat în mijloc. Dacă spațiul este restrâns, participanții - situați chiar pe locurile lor - își pot exprima opiniile față de elementele de evaluat prin: • săritură (la bun) • stat (la neutru) • așezare (la rău) Colectiv Lucrul cu un grup mare nu este totdeauna ușor - mai ales când sunt de analizat elemente la care toată lumea să contribuie; de aceea, o modalitate frecvent utilizată este împărțirea participanților în grupulețe care să lucreze separat, pe ateliere. Facilitatorii pot cere tuturor grupulețelor să procedeze la același fel de evaluare ori să le dea chestiuni specifice (diferite între ele) - de evaluat; o altă posibilitate este de a lăsa liber grupului alegerea felului și conținutului evaluării. Necesar este ca la sfârșit să se producă în plen (grupul reîntrunit) rezultatele lucrului separat - astfel ca toate celelalte grupulețe să aibă cunoștință de cele petrecute în fiecare dintre ele. Facilitatorii pot sau nu asista grupulețele. Constituirea grupulețelor generează în sine un fel de evaluare: ele pot fi foarte mixte (alcătuite din participanți de profile foarte diverse) ori structurate funcție de unele caracteristici comune ale participanților: • numai băieți și numai fete • de aceeași naționalitate • din aceeași localitate / județ / țară • etc. * Evaluarea practic înseamnă mult mai mult decât aceste 7 moduri prezentate aici. Majoritatea problemelor relevate prin evaluare influențează randamentul comunicării. (Cunoașterea contribuie la clarificarea unor reacții - pentru a nu fi inadecvate, adică nepotrivite, deci ineficiente). Cel mai important factor este calitatea, aflată într-o relație foarte strânsă cu gestiunea resurselor umane - deci atitudinea și comportamentul. Dacă joci rolul facilitatorului, în activitățile de comunicare ești câteodată în postura a ceea ce este mediatorul de conflicte...Evaluarea comunicării este totdeauna inclusă în evaluarea conflictului! Referințe Afirmațiile din această parte a lucrării (plus jocurile) se bazează - mai mult sau mai puțin - și pe studii / practici ale: Abdul Saliba, Adam Martynowcz, Adnan Salman, Adonis Vlanos, Adrian Băican, Adrian Gaza, Adrian Găvruță, Adrian Neculau, Adrian Petelean, Adriana Alexa, Adriana Călin, Adriana Rădan, Adrienne Englert, Agnes Delmand, Agnes Knabe, Alain Massen, Alain Moretto, Alain Roy, Alana Lentin, Albert Reiterer, Alena Sabelova, Alenka Bregant, Alessandro Vaiarelli, Alessia Salinetti, Alex Dudu Bogdan, Alex Faruggia, Alexander Gilvej, Alexandra Dorca, Alexandra Pascalidou, Alexandre Kazakevitch, Alexandru Ciobanu, Alexandru Khala Popescu, Ali El Baz, Ali Erel, Alin Gorșcovoz, Alina Borovic, Alina Vasilicik, Aline Rigaux, Allan Pease, Amal Kadifa, Amanda Quigley, Amanda Wardrope, Amel Efendic, Amelie Jullien, Ana Baran, Ana Stoica, Anca Mândru, Anda Baloșeanu, Andonis Sgardelis, Andre Colomer, Andrea Sorosanszki, Andreas Huber, Andreas Saliba, Andre-Jacques Dodin, Andre Kamenshikov, Andrew Kakabadse, Andrey Ozharovskii, Angelika Mala, Aniko Eipl, Anke Bahl, Ann Frisell, Anna Konovalova, Anne-Marie Faradji, Annette Scerri, Annick Longo, Antal Kiss, Anthony Kolankiewicz, Anthony Tournas, Antje Rothemund, Antonela Tasoti, Antonia Villusz, Antonina Taranovska, Antonio Bustinza, Aras Balciunas, Arina Eryomina, Arjen Bos, Arnau Funes, Artem Khorunzhiy, Arzu Abdullaeyeva, Asberg Johan, Astrid Zipfel, Atieh Saliba, Atilla Vurgun, Audrey Vogel, Aurelia Munteanu, Aurica Mânzatu, Aysu Shakir, Babel Rizko, Balazs Miskolczi, Barbara Gill, Barbara Lakatos, Bas Auer, Bea Martinez, Beata Petes, Beate Splett, Beatrix Lux, Bengt Person, Bennedict Sidhu, Berat Ramadan, Berina Hamzic, Bernard Donoghue, Bertrand De Villeneuve, Beth Cieleski, Bjorn Vilhalmsson, Bogdan Chetreanu, Bogdan Popovici, Bogdan Seicean, Bogumil Luft, Bohumil Voprsalek, Boyka Evtimova, Branko Komadina, Brigitte Ludmann, Brigitte Renaud, Bruno Goffi, Bruno Wurtz, Budah Arud, Burbuqe Hana, Callum Farquhar, Carl Backman, Carla Allende, Carla Pianura, Carlos Picher, Carlos Romero, Carlotta Sanchez, Carmen Aguiar, Carmen Iacob, Carmen Mierlușcă, Carol Howard, Caroline Davies, Casian Popoviciu, Caterina Nicolae, Catherine Murphy, Catherine Prendergast, Călin Pavel, Călin Rus, Cătălin Mirea, Cătălin Zamfir, Cătălina Leu, Cecilia Sevillano, Charles Andrew, Charles Barnard, Charles Gilroy, Charlotte Nicholls, Charlotte Sundstrom, Chiazim Baer, Christian Dekeyser, Christian Koutzine, Christian Scharf, Christina Aebischer, Christine White, 59 Christoph Lemke, Christophe Becker, Christopher Young, Cinzia Bolognesi, Claire Loftus, Claire Morris, Claude Cahn, Claudia Mazzucato, Claudiu Dolot, Colette Morichard, Corado Debernardi, Corinna Kirschstein, Corinne Grassi, Cornel Rednic, Corneliu Coposu, Corneliu Popeți, Cosmin Turlea, Costel Vasile, Craig Harrison, Crăciunița Mohan, Crina Lazăr, Cristian Gama, Cristian Nazare, Cristiano Picco, Cristina Carajie, Cristina Nica, Cristina Păun, Cristina Pop, Dacian Aluașiu, Daciana Ivan, Dalila Boubaker, Damaris Donate, Dan Nicolaescu, Dana Cobasnian, Dana Lupu, Dana Pușcașu, Dani Chanine, Dani Saliba, Daniel Balaci, Daniel Constantinescu, Daniel Mescheryakov, Daniel Tarschys, Daniel Zaidam, Daniela Berti, Daniela Damian, Daniela Radic, Daniela Ștețcu, Daniela Venezia, Daria Propenko, Darius Borovic, David Armada, David Clicheroux, David Degreaux, David Francis, David Gvineria, David Xavier, David Zywietz, Decq Silva, Deepak Naik, Demeterio Gomez, Denise Fuchs, Dennis Wicox, Devi Appadoo, Diana Dumitrescu, Diana Groo, Diane Evans, Diane Nallet, Dilal Uddin, Dimitras Panayote, Dimitruij Gorbatshev, Dirk De Vilder, Ditmir Bushati, Dmitry Aseyenkov, Dmytro Groisman, Dobromira Paslieva, Doina Cornea, Doina Popescu, Doina Țibu, Dominique Arnand, Dominique Elsig, Donatella Rostagno, Dora Rizko, Dorel Ungureanu, Dorin Marian, Dorottya Pikethyne, Dragoș Constantinescu, Dragoș Oncescu, Dubravka Dujmovic, Duccio Scatolero, Dunia Fallgren, E.M. Rogers, Earl Planty, Ecaterina Vrășmaș, Edit Komoroczkine, Edit Levay, Edmond Roman, Eduard Kupferberg, Ekaterina Chtchourova, Eleanor Kinross, Elena Biro, Elena Lewis, Elena Strazde, Elena Uzun, Eleni Stamelou, Elizabeth Kașa, Elke Sabiel, Ella Sprung, Ellis Arwell, Elly Hargreave, Elma Pilav, Elpida Vasiliou, Els Van Mourik, Elvedin Aslani, Emese Kovacsne, Emil Constantinescu, Emil Gama, Emilie Lewis, Emilija Kusakatova, Emoke Horvath, Ene Dardu, Enzo Carella, Enzo Femia, Erazm Ciolek, Eric Villareal, Erika Erdei, Erika Komon, Ermira Shiroka, Erzebet Kovacs, Esteban Clemente, Esther Hookway, Eugen Gain, Eva Bartucz, Eva Csernusne, Eva Madai, Eva Mazan, Eva Szabo, Eylem Certel, Eymel Aydin, Eyrun Gunnarsdottir, Fadi Saliba, F.S. Perls, Fanney Karlsdottir, Farid El Mouichini, Federica Brunelli, Federica Mogherini, Felipe Morales, Fernando Paisan, Fero Safarik, Ferreira Martinez, Fidelma Joyce, Figen Unsal, Filipa Ramirez, Florence Gazagnes, Florentina Horneț, Florentina Marinescu, Florin Călin, Florin Risipitu, Fran Flint, Francine Meyer, Francis Bauwelinckx, Francis Garcia, Francisco Carreiro, Francisco Marques, Franco Marziale, Francois Bunner, Francoise Bayenet, Francoise Claudel, Frank Samay, Frank Tyger, Frantz Muller, Frederico Suarez, Frederique Bouchery, Gabor Halmai, G.K. Chesterton, Gabriel Serrano, Gabriela Leu, Gabriela Minda, Gabriela Oanea, Gabriela Săvescu, Gabriele Frezza, Gabriella Palotai, Gaelle Allauren, George Flessas, Georges Rosenberg, Georgieva Snejka, Georgina Bachurova, Georgina Price, Gergana Koleva, Giacomo Filibeck, Gilberto Scaramuzzo, Ginny Lunn, Gisela Ayala, Gloria Gregorio, Gorana Abadzic, Guillem Areste, Guillermo Deisler, Gular Ahmadova, Gunes Seldag, Gyorgyi Toth, Hanna Chamon, Hanne Greve, Harry Bercher, Havard Ovregard, Heather Stabler, Helena Cornelius, Helena Mannikko, Helene Tran, Hendrik Otten, Henrik Enell, Henrike Eisfeld, Hilde Morjean, Horea Chindlea, Howard Blauvelt, Hristo Hristozov, Iasmina Martin, Igor Grosu, Ilaria De Vanna, Ildiko Dezsi, Iliev Eugeniev, Ilie Sopivnic, Ilina Radoslavova, Ilir Dugolli, Imola Miszlai, Ines Pereira, Inete Ielite, Inga Pelsa, Inga Varenikaite, Inge Stuer, Inger Stenseth, Ioan Mureșan, Ioan Oancea, Ioana Dârjan, Ionel Fâșie, Ionel Ion, Irena Dawid-Olczyk, Irene Jansen, Isabel Xavier, Ismet Tekerek, Istvan Azakosi, Iulia Fărcaș, J.C. Warner, Jaana Koskinen, Jaana Nurminen, Jacqueline Morineau, Jacques Chevalier, Jafar Karimov, Jakob Abdelahad, James Cobley, Jan Cannaerts, Jana Koncosova, Jana Slobodova, Jana Tikalova, Jana Volna, Jana Wustenhagen, Janete Matosa, Janis Koulizakos, Jasmin Jasarevic, Jean bedros, Jean Bergeret, Jean Bresson, Jean Hurstel, Jean-Philippe Restouiex, Jean-Pierre Saliba, Jeno Matis, Jens Pors, Jesper Holst, Jessica Bockler, Jessica Sheridan, Jim Murdoch, Jimi Makdesi, Jimmy Beaupin, Jo Claeys, Joachim Leonard, Joaguim Nunes, Joan Coxon, Joanna Razniewska, Joanne Plant, Joe Matusiak, Johan Sjolander, Johanna Titola, Johannes Kratzsch, John Anelli, John Connor, John Fiske, John Hall, John Lis, John Martin, John O'Regan, John Selby, John-Paul Upton, Jonquil Davies, Jordi Gomez, Jorge Palma, Jose Hernandez, Joseph Angotti, Joseph Chetcuti, Josip Petrac, Joss Bewer, Josup Burustc, Judit Karsai, Judit Sos, Judith Jones, Judith Lichtenberg, Juliana Kovacs, Kamel Lecheheb, Karim Oualhaji, Karin Cejna, Karolina Vrethem, Katalin Lerch, Katalin Magyar, Katalin Popov, Katarina Ruzovicova, Katarina Saradinova, Kataryzna Bulawick, Kate Fearon, Kate Palser, Katelyn McKeown, Kati Haschert, Kati Rosenberg, Kevin Rowe, Kim Alfano, Kirit Mistry, Klara Gaskova, Klara Kovacs, Konstantin Leonov, Kresten Reniers, Kris Ceustermans, Kristian Nielsen, Kristof Verluyten, Kurt Faller, Lani Parker, Lars Nyctelius, Laszlo Arany, Laszlo Hertmann, Laszlo Micsko, Laszlo Papai, Laura Miclău, Laura Sanderson, Laura Selby, Laurențiu Șoitu, Lawrence Appley, Lazăr Vlăsceanu, Lăzărică Marinescu, Leonid Kelim, Lia Cosma, Liam Scanell, Lili Berdejd, Lilia Semotchkina, Lisa Connolly, Lisbeth Jorgensen, Loic Douard, Loredana Dospinescu, Lorenza Ticli, Lotte Leicht, Luba Pavolova, Luca Lupoli, Lucia Cernakova, Lucija Popovska, Lucreția Kiss, Lucyna Kozlowska, Ludmila Gorchakova, Ludvigs Lavrikovs, Luigi Infantino, Luis Carvalho, Luisa Fernandez, Luiza Dumitraș, Lutz Heer, Luz Domingos, Lydia Ubachs, Lynne Chisholm, Maggie Paterson, Maggie Tschirhart, Magnus Bjork, Mandy King, Manfred Seywald, Marc Bertrand, Marcel Mihnea, Marco Petrucci, Marcos Andrade, Marek Kohutik, Marek Machaya, Margaret Hambly, Maria Aira, Maria Bakalova, Maria From, Maria Garcia, Maria Gjerstaad, Maria Hankova, Maria Koutatzi, Maria Macher, Maria Perez, Maria Tenyine, Mariana Costin, Mariana Gâscă, Marianna Majoros, Marija Durdeic, Mario D'Agostino, Marios Laou, Marios Michaelidis, Marius Cazacu, Mark Fullbrook, Mark Klobunik, Mark Taylor, Marko Knudsen, Markus Dilley, Markus Schoretits, Marta Bivand, Martina Ivakova, Mary Flynn, Massimo Pronio, Massimo Volante, Mathew Fleggson, Mathieu Guilonniere, Mauro Battuelo, Max Scheugl, Maxim Markovsky, Melchior Franke, Melinda Dandui, Meral Duran, Meredith Belbin, Mette Larsen, Michael Guet, Michael Kirchhof, Michael Kunczik, Michael Lexander, Michalis Siposis, Michele Galzi, Miguel Demeter, Miguel Fernandez, Mihaela Boariu, Mihaela Contrașiu, Mihaela Dobrescu, Mihaela Mârzoca, Mihaela Moraru, Mihaela Ungureanu, Mihai Bosneanu, Mihai Cătău, Mihai Milcu, Mihai Predescu, Mikhail Kojoukhovski, Mikko Vainio, Milada Hasmundova, Milena Stateva, Mirabela Chiș, Miranda Haka, Mircea Ciumara, 60 Mircea Rezan, Miriam Lexmannova, Mirko Vaupotic, Miroslav Gabris, Mirsad Potura, Mohammed Dhalech, Mohammed Haji Kella, Mojca Makovac, Moktar Benaouda, Mona Kanaan, Mona Stoiov, Monica Bădiceanu, Monica Larruy, Monica Țola, Monika Luncan, Monika Madai, Morag Smith, Mugurel Stan, Nadia Banno, Nancy Olson, Narcisa Ghiurțan, Natalia Kusnierikova, Natercia Martins, Nathalie Benezet, Nato Gjerstad, Nemeth Zsolt, Nicolae Petrusie, Nik Paddison, Nikola Filipovski, Ninos Issa, Nishio Hatsuki, Nordine Tahraoui, Norman Green, Oana Mândru, Octavian Iștoc, Octavian Vlad, Olesia Ryabushka, Olga Guțu, Olga Schtokman, Olga Tabakova, Olgica Gacovska, Olgierd Annusewicz, Oliver Colvile, Olivier Chapron, Orlagh O'Sullivan, Ormos Katalin, Ovidiu Moldovan, Ozgur Akdag, Pal Barkoczy, Pamela Martinez, Pantelimon Golu, Paola Amatteis, Paola De Angelis, Paola Mancini, Paolo Bernasconi, Paolo Caselli, Pascale Hanquet, Pascale Marissiaux, Pat Canning, Pato Gjerstad, Patricia Pereira, Patrick McColgan, Patrick Penninckx, Patrick Sevcik, Patrick Welfringer, Pau Solanilla, Paul Hendrick, Paul Secord, Paula Sweeny, Pavel Khatsuk, Pavel Mureșan, Pedro Barroso, Peter Csuk, Peter Drucker, Peter Ferencz, Peter Finnie, Peter Lauritzen, Peter Prior, Peter Smith, Peter Wootsch, Peter Zagorov, Petra Morvay, Petra Wefels, Phil Dunn, Philib Ado, Phillip Ault, Pilar Lacruz, Pirjo Kettu, Piotr Januszek, Radu Munteanu, Radu Vasile, Rahul Singh, Ramona Actis, Ramona Cosma, Ramona Petrescu, Ramzi El Kadni, Rebecca Daniels, Reet Kost, Reiner Kurz, Relano Mertixell, Remus Băcanu, Remus Opriș, Rene Babela, Reves Gadinho, Rick Schutze, Ricky Molari, Rijk Van Ark, Rimano Makdesi, Rita Teles, Roger Johansson, Ronald Linden, Robert Beasley, Robert Felix, Robert Inanuglu, Robert Nemeth, Robert Sarnoff, Roger Tomico, Roman Jakobson, Roman Juriga, Roman Țurcanu, Roman Wiborski, Roseline Etienne, Rossitsa Dimitrova, Rudolf Walther, Rudolfne Szakacsi, Rui Gomes, Sabina Peculea, Sabine Bogemans, Sabine Van Migen, Said Rabhi, Said Taleb, Salim Tariz, Sam Smith, Sandra Guja, Sanela Golubovic, Sarah Roman, Saul Gellerman, Scott Ratzan, Scott Routledge, Sebastian Hentsch, Serdin Muctat, Sergej Kazarionv, Serghei Kordonski, Sergiu Musteață, Sever Putin, Shadon Makdesi, Sheree Golding, Shoshana Faire, Silvia Bicenco, Silvia Herrera, Simon Petermann, Simon Stevens, Simona Drenik, Simona Iliaș, Simona Magdin, Simona Pălean, Simona Staicu, Simona Șulț, Sissi Rizko, Slaven Letica, Slawomir Sirocki, Sofiko Shubladze, Sofia Barral, Sointu Soumenrinne, Soledad Maurandi, Sonia De Blasi, Sonja Mitter, Sonke Beiss, Sorana Greucean, Soriha Kerroum, Sorin Laslo, Sorin Luntraru, Sorin Predescu, Speranța Băcanu, Stanislava Stancheva, Stefan Bartanusz, Steffen Wesener, Stephan Kruger, Stephen Gilbert, Stephen Harte, Sue Evans, Susana Merces, Susanna Kruger, Susie Morgan, Suzanne Coleman, Suzanne Jones, Svetlana Davyda, Sylvie Glassner, Ștefan Chișu, Ștefania Fieraru, Tamas Barasz, Tamas Hollo, Tamulenas Sarunas, Tania Videira, Tariel Hassan-Zade, Tarik Pehlivan, Tatiana Kiseyova, Tatiana Sabelinikova, Tatyana Alamuradova, Teddy Goitom, Teemu Miettinen, Teodora Bălan, Teresa Cunha, Teresa Figueiredo, Tereza Charvatova, Thomas Carraud, Thomas Kempner, Thomas Tichelmann, Tibor Horvath, Tibor Toro, Ticu Plăcintă, Tobias Flesenkemper, Tomas Jankunas, Tunde Kajari, Vahe Yengibaryan, Valentina Morodan, Valerian Țibu, Valon Xharra, Vasile Mihăilă, Vasilios Giannakpoulos, Vassil Hristov, Vera Valentina Duarte Martins, Verena Taylor, Verginica Martin, Vernes Cosic, Vic Drennan, Victor Popov, Victoria Shau, Viktoria Lakatos, Viktoria Molnar, Viorel Zoicăreanu, Virgil Lemeny, Vitali Kyurkchu, Viviana Costin, Vladana Vaskova, Vladimir Misijuk, Volodymyr Golovan, Vougar Imameliyev, Walter Bleiziffer, Warren Agee, Wendy Thomson, Wilfrid Kerntke, Wilson Mizner, Wima Farzan, Yael O'Hana, Yagmur Kanbas, Yaroslav Susky, Yasmina Chekkat, Zamfir Chevereșan, Zeljko Gradascevic, Zenko Magoss, Zita Kocis, Zsuzsanna Kollar, Zsuzsunna Szelenyi, Zunic Predrag, Zuzana Dubova și mulți alții, anonimi. 61 MEDIEREA Cadru Criza Conflictul Acordul Mediatorul Confirmarea Părțile Rezistența Dezordinea Controlul Câștigul Argumente Concept Pașii Fazele Procesul Scopul Nevoia Deontologie Tratare Principii Filozofia Natura Violența Condiții Spațiul Forma Limbajul Rolul Conținut 62 Expresia Sacrificiul Victimele Vibrația Exemple Reflecții Mediere / negociere Cazuri A - Z MEDIEREA Cadru Mecanismul medierii este universal; în lume sunt practicate mai multe forme ale medierii - funcție de tipul conflictelor și mediul lor, existând unele așa-zis modele (australian, american, german, etc.). Pe glob, sistemul medierii este cel ce ajută în plus cetățenii, aplicarea maximă fiind în America Latină. O mediere europeană nu există dar pe plan mondial - statistic - modelul “francez” de mediere are cel mai înalt procent de reușită (80%) în soluționarea conflictelor; în continuare ne vom concentra asupra sa, prezentându-l cu aspectele lui pozitive și negative, concluziile rămânând cititorului: Medierea oferă acceptarea realității diferitelor grade de violență și este o întâlnire cu cel mai dificil lucru din viață - dezordinea; urmărește descoperirea fiecăruia dintre noi prin expresia “suferinței” traiului. (Violența aparține fiecăruia; deseori se întâmplă în interiorul conștiinței. De aceea este necesară depășirea conflictului interior; nerealizarea acestui fapt și întoarcerea la situația când două părți sunt în conflict nu se rezolvă trecând responsabilitatea în sarcina celeilalte părți pentru a soluționa problema). Medierea este o cale în care fiecare pas se integrează în viitor, unde memoria joacă un rol important - spre abordarea responsabilă - la nivel mental, a identificării sinelui. Medierea este un instrument care poate fi învățat lent (în timp), de construcție a păcii interioare și în jurul persoanelor - pentru că un conflict este totdeauna o problemă de emoții. Medierea este o împărtășire a realităților întâlnite și exprimă reflecția sentimentelor (ca o oglindă), a elementelor simțite, nu gândite. Medierea este un proces care dezvoltă posibilitatea substituirii altei persoane și preluării sentimentelor, în mod neutru, fără judecarea sau impunerea unei viziuni, prin acceptarea evoluției celuilalt, conferind demnitate și respect. Medierea unui conflict durează minimum 2 ore, de-a lungul ei “jucându-se”: ► rolul “oglinzilor” ► comunicarea părților ► rolul “măștilor” reacțiile de multe ori ale părților în conflict datorându-se “atingerii” (rănirii) celuilalt, pericolul nefiind exprimarea suferinței, ci construirea “zidului” cu mediatorii; de aceea, eliberarea este bună, abordarea prin mediere ducând la descoperirea rădăcinilor conflictului și aflarea răspunsurilor (care se găsesc în acesta!). Părțile în conflict “primesc” soluția din acesta; ele nu trebuie să caute rezolvarea în afara lui. (“Căutarea” nu duce la nimic, ci doar rătăcește întâmplător). Mediatorii doar facilitează dialogul pentru declanșarea mecanismului. Medierea are 3 faze: ► teoria (la început), când fiecare explică subiectul ► confruntarea (criza), când este acceptată suferința ► transformarea, când sunt induse sentimentele / emoțiile Medierea se efectuează totdeauna de către o comisie de minim 3 persoane, cu funcțiile principale de a: ► primi / introduce părțile conflictuale în mediere ► rezuma conflictul conform prezentărilor părților conflictuale ► reflecta emoțiile celor implicați în cadru organizat, față în față cu părțile în conflict. Obiectul conflictului este ca vârful unui aisberg. Medierea se concentrează în înțelegerea părții submerse a “aisbergului”, prin 3 pași importanți - de la soma (instinct), prin psihic (emoții), la absolut (spirit). Raționalitatea medierii este un fapt permis în proces, pentru că e un spațiu al autonomiei fiecăruia. Pentru înțelegerea medierii, în această lucrare sunt propuse câteva simulări de cazuri, în care participanții se vor substitui pe rând celor 3 poziții necesare: 63 ► mediatori ► părți în conflict ► observatori Scopul medierii nu se dorește a fi rezumat la discuții despre ea, ci la aplicarea prin acțiuni de mediere (etnice, sociale, politice, etc.) efective în comunități - la nivelele considerate de către utilizatori. Criza Medierea este o lume a dialogului. Criza este o ruptură a dinamicilor și echilibrelor, o pierdere a reperelor și a normelor. Criza și conflictul sunt distincte (și pot fi comparate). Câteva caracteristici ale crizei o prezintă ca o: ► experiență bulversantă care îi atinge pe actori (suferință colectivă) ► ruptură a sistemelor de reprezentări (antrenând atitudini de retragere și repliere) ► înfruntare a forțelor antagonice (fără mediere) ► încremenire (imaginară) ► ș.a. Criza afectează sentimentul de identitate și modifică raportul cu lumea - inclusiv relațiile - răsturnând modurile de adaptare și destructurând personalitatea, cu repercursiuni până la izolare și incapacitate. Criza este o experiență a cărei complexitate ascunde mecanisme diferite, cu efecte diverse și cauze multiple. Criza este și un instrument de cunoaștere, pentru că dezvăluie refulările și reprimările; modul de intervenție variază în funcție de: ► situație ► moment ► natură conduita de degajare fiind rațională. În fapt, criza este o profundă re-evaluare. Experiența actorilor, plină de: ► surprize ► perturbări ► incertitudini este întotdeauna asociată cu sentimente de neînțelegere, nesiguranță și teama de un rezultat catastrofic. Intervenția în criză este tot o criză - dar “controlată” (ea nu vizează explicarea, ci sesizarea modurilor de a trata evenimentele). Criza este percepută ca inversiunea radicală și bruscă a unei stări normale de echilibru continuu; este o ruptură în dinamică - ce suferă o “revoluție”. Adeseori face ca actorii prinși în ea să pară a fi dintr-o dată lipsiți de bazele obișnuite de: ► decizie ► informație ► criterii ► referințe când nu mai știu cum să măsoare acumularea de elemente pe care criza le eliberează. Adoptarea de noi reguli, aportul unor noi elemente, clarificarea obiectivelor și a scopurilor, sunt factori de reluare a activității și de reînnoire. Schimbarea și criza sunt de asemenea distincte (dar pot fi comparate): criza este o schimbare care depășește capacitățile de adaptare. Printr-o anvergură de mare extensie a schimbării, se sporește riscul de a ajunge la o criză. În raport cu timpul, criza se înscrie prin apariția bruscă - atunci când “explodează”; dar la ieșirea din criză, nu toți actorii vor avea aceleași perspective despre ea. Totuși, criza are o istorie - cel puțin se pot distinge un “înainte”, “în timpul” și “după”. În declanșatorul ei (semn vizibil al unui antagonism) se disting: ► invalidarea partenerului ► inconfortul ► tensiunea Criza indică o fragilitate sau o rigiditate iar după criză, este vorba de o mutație. Cererea de intervenție în criză se prezintă cel mai adesea ca un apel de ușurare a unei suferințe legate de pierderea de sens. Cerând ajutor, actorii sociali speră să regăsească un sens în sine, exterior persoanelor și existând dincolo de ele; criza necesită un travaliu de descompunere a modelelor interiorizate - sistemele defensive care permiteau anterior legătura aflându-se în dificultate. Criza “contaminează”: ea afectează un echilibru pe care, cu cât este mai profundă, cu atât îl amenință mai tare. Intervenția în criză este o reconstrucție prin analiză; acest demers va permite actorilor să-și reînsușească elementele care susțineau procesul critic și nu vizează explicarea, ci înțelegerea - cu miza de a pune în relație ce se întâmplă cu modul de tratare a evenimentelor. Tot ce se întâmplă - de la lucrul cel mai mare până la cel mai mic - se întâmplă în mod necesar . (Sunt abordate reprezentările, pozițiile și afectele asociate crizei, deci se creează condițiile unei repoziționări prin reînnoirea reprezentărilor). Anumite procese favorizează o degajare din criză: ► folosirea de cuvinte care au sens pentru fiecare parte aflată în criză ► încheierea unui compromis între fidelitatea față de logica anterioară și noi semnificații ► transferul contradicțiilor prin asumare - refăcând legăturile de colaborare ► chestionarea imaginii acordate prin eliberarea de energii - ca reinvestiții în realitate ► ș.a. 64 Uneori, a nu înțelege de unde vine durerea este mai amar decât a o simți. În situație de criză, simbolicul este întunecat de pulsional și de un imaginar încremenit care maschează și împiedică dialectizările. Îndepărtarea suferinței face loc re-apariției dorinței - și astfel se iese din criză. Încheierea crizei duce la noi cereri, cu dimensiuni excluse până atunci; se operează schimbări în înțelegerea și viziunea de sine, a relațiilor și a contextului. (De vreme ce lucrurile nu se întâmplă cum vrem, trebuie să le vrem cum se întâmplă). Traversarea crizei este urmată de ușurare. O activitate comună poate interveni din nou când actorii își regăsesc repere, cu senzația că procesul de ruptură al crizei a fost o mișcare nu numai de distrugere (crispare asupra vechiului), ci și o experiență de refacere a valorilor. Ce îi este ușor omului? A da sfaturi altora. Și ce îi este greu? A se cunoaște pe sine. Cunoașterea sufletului este cunoașterea supremă ... În multe privințe, nu e bună spusa: “Cunoaște-te pe tine însuți"” ci ar fi mai de folos “Cunoaște-i pe ceilalți”. (Noi descoperim în noi înșine ceea ce ne ascund ceilalți și deseori recunoaștem în ceilalți ceea ce ne ascundem nouă înșine). Conflictul Omul se măsoară pe sine atunci când se măsoară cu obstacolul . O societate fără conflicte este - prin definiție - o societate utopică. (Mai ales trebuie observat omul la risc și de cunoscut cine e: căci abia atunci scoate el din fundul sufletului vorbe adevărate; “masca” e îndepărtată și rămâne realitatea . ). Potențialul agresiv și violent ce caracterizează individul și grupurile societății actuale este imposibil de ignorat. (Caracterul nu se schimbă prin “povață”; apa - cât de încălzită - tot se răcește din nou . ). Conflictul poate fi considerat din punct de vedere comportamental ca o formă de opoziție care este centrată pe adversar (bazată pe incompatibilitatea scopurilor, intențiilor sau valorilor părții oponente - directă și personală), în care adversarul controlează scopul sau intențiile dorite de părți. Conflictele sunt diverse și omniprezente: etnice, religioase, comerciale, ecologice, cu autoritățile, politice, militare, internaționale, de valori, între părinți și copii, între copiii unei familii, între soți, vecini, salariați, etc. De obicei, în conflict omul nu acordă nevoilor celeilalte părți atenția pe care o acordă propriilor sale interese. Totodată, ele nu ar dura mult, dacă “vina” ar fi numai a unei părți. Conflictele pot implica relațiile noastre cele mai intime sau interacțiunile cele mai superficiale. Conflictul este doar rareori static - el se poate schimba oricând. Uneori, putem să-i schimbăm cursul doar privindu-l în perspectivă. Conflictul poate deschide căi largi de schimbare sau ne poate incita să ne implicăm. Semne ale conflictului sunt: ► tensiunea ► violența ► neînțelegerea ► incidentele ► disconfortul Conflictul se caracterizează prin: ► persistența unei unități sociale dorite, acceptate sau recunoscute ► un sentiment de incertitudine (compensat de recunoașterea pozițiilor adverse) ► recunoașterea unei teme comune ► existența unor reguli reglatoare a legăturii sociale (ce fac posibile conflictul; în lipsă, părțile sunt invadate de angoase arhaice de separare, excludere sau distrugere) Un conflict îndelungat ajunge până la a “termina” complet resursele părților - aceasta neînsemnând și rezolvarea lui! Conflictul nu poate fi separat de mediul său; el este mai ales un produs al competiției intense: lupta pentru viață este ceea ce fiecare om are de înfruntat (este o luptă cu natura, cu alții, cu el însuși). Nevoia de a se întări pentru a supraviețui este prima lui prioritate. În mediere, instinctul protejării teritoriale este frecvent un element în conflict - nu atât ca spațiu geografic, ci ca spațiu moral, sinonim spațiului de viață. Lupta este o noțiune dinamică motivată de dorință. Dorințele noastre sunt presentimente ale aptitudinilor care se află în noi, solii a ceea ce vom fi în stare să realizăm. O ființă umană fără dorință este “moartă”; dar dorința ne aduce în mod necesar față în față cu dorințele altora. Când două dorințe coincid - este armonie; când ele sunt opuse, ar putea fi conflict. Conflictele apar când dorințele noastre sunt contrazise de ale altor persoane. Adeseori nu suntem conștienți de forța dorințelor noastre - care acționează asupra noastră ca firele manipulante ale unui păpușar. Conflictul este peste tot: prima oară în noi înșine, apoi cu alții. Încercarea de a-l localiza ne poate ajuta în a-l întâlni și trata. Conflictul este o formă de ruptură între o situație anterioară acceptată și o propunere de înlocuire a ei. Tranziția de la ordine la dezordinea produsă este ceea ce e numit conflict. El “erupe” când confruntarea cu cauzele noii stări (ca suferința) devin prea evidente. Uneori, pentru a depăși un conflict, sunt necesari 5 pași: ► recunoaștem conflictele ► recunoaștem sentimentele ► ne dăm seama ce vrem (interesele / dorințele / nevoile care să fie satisfăcute într-o situație de conflict) ► producem idei (soluții pe baza cărora părțile să poată obține ceea ce doresc) ► punem planul în aplicare (găsirea soluției de împăcare și acțiunea în spiritul ei) 65 Toate acestea cer timp, răbdare și întreținerea speranței. Nu imediat intervin schimbări în comportament dar prin continuă practică putem integra aceste abilități în situația noastră. Acordul Ce nu pot realiza doi oameni care sunt de acord? ... Acordul este o normă socială care stabilește ce va primi și ce va da fiecare parte în cadrul unei convenții stabilită între ei. Acordul aplanează conflictul - datorită proeminenței percepției părților și justiției distributive (echitabile). În cadrul unei distribuții juste, recompensele vor fi distribuite indivizilor proporțional cu contribuțiile lor, violarea acestei reguli ducând la rezistență și suferință emoțională. Un acord perceput ca injust nu are șanse să fie stabil. Se consideră că un conflict soluționat în mod nedrept probabil că a fost soluționat ne-adecvat. Sentimentul injustiției poate da naștere la conflict iar conflictul poate produce injustiție. Diferite tipuri de efecte induc diferite principii; astfel, oamenii orientați: ► economic - utilizează principiul echității ► spre solidaritate - utilizează principiul egalității ► spre afecțiune - utilizează principiul necesității Acordul este facilitat îndeosebi când o terță parte intervine: mediatorul poate facilita înțelegerea de către ambele părți a intereselor celeilalte și poate sugera posibile căi (de ajungere la un acord). Unui adversar îi va fi întotdeauna mai ușor să accepte soluția venită din partea unui mijlocitor - decât să cedeze în fața celuilalt. Când relațiile dintre părțile în dispută nu sunt prea grozave, este preferabil ca un mijlocitor să intermedieze contactul. Pentru un acord, rolul terței părți nu trebuie subestimat niciodată - măcar în determinarea adversarilor să înceapă tratative; exercitarea puterii părților prin intermediul unei terțe părți reduce șansele declanșării unor reacții puternic negative ale lor și fac posibile condițiile de acord. (Prietenul îmi arată ce pot - dușmanul ce trebuie să fac). E greu să “ataci” pe cineva care este de acord cu tine; nu este neapărat nevoie să admiți orice ți-ar spune. Concentrarea este numai asupra situațiilor asupra cărora este un acord. Soluționarea eficace a unui conflict se bazează pe punctele comune ale părților; în acest sens, fiecare oportunitate trebuie exploatată. Cuvântul-cheie într-o înțelegere este DA - un cuvânt magic - un aliat foarte puternic în dezarmarea adversarilor; într-un conflict, urmărirea ocaziilor de obținere a încuviințărilor (fără a face vreo concesie) este de succes oricând pentru reducerea tensiunilor. Acceptul obținut - treptat - chiar dacă numai la nivelul cuvintelor, stabilește o atmosferă favorabilă lansării altor propuneri. Acordul vizează mai mult forma înțelegerii și mai puțin conținutul ei - ducând la acceptare și clădirea unor relații care să funcționeze. Nimic nu se întâmplă fără o cauză, ci totul (se întâmplă) dintr-un anumit motiv și sub povara necesității . Înainte de a începe ceva trebuie chibzuință - iar după aceea trebuie ca lucrul să fie îndeplinit la timp. Omul trebuie să examineze cu exactitate viitorul și prezentul tuturor acțiunilor (sale) și de asemenea calitățile și defectele tuturor celor trecute. A ști ce este bine și a nu acționa - este cea mai mare lașitate. Cooperarea - și apoi acordul - nu este ceva care intervine automat când oamenii se întrunesc (de exemplu, într-un grup). Dacă intervine experiența cuiva în a facilita situația - astfel încât aceasta să ia o turnură “pozitivă” -atunci asumarea unei satisfacții comune vizând responsabilitatea se răsfrânge potrivit cererii. Fără practică (aceasta pornind de la așezarea persoanelor în spațiul întâlnirii - până la experimentarea unor noi abordări), nu poate fi o cooperare mai mult decât declarativă. Acordul real (asupra vreunei chestiuni) poate proveni plecând dintr-o atmosferă artificială, creată în jurul problemei! Părților însă nu trebuie să li se “dea” șanse, ci ele trebuie să aibă inițiative: ► creative ► practice ► constructive ► exploratorii ► investigatorii ► descriptive ► etc. Contribuțiile părților pentru un acord sunt așadar esențiale. Rolul unei părți neutre este doar limitat în asigurarea cadrului și eventuală îndrumare - dar nu intervine niciodată în procesul luării deciziei; mediatorii nu convin vreun acord în locul părților. Mediatorul Mediatorul este persoana învățată a deosebi lucrurile de “zgomotul” pe care îl fac; el ajută ambele părți să “dobândească” ceea ce le este necesar. Într-o stare conflictuală sunt mai multe opțiuni - atât pentru părțile în conflict (cât și pentru cea neutră - situația mediatorului): Abandonul este una dintre acestea - dacă te retragi fizic sau emoțional dintr-un conflict (poate de teama confruntării), nu mai ai de spus nici un cuvânt în ceea ce se întâmplă. Este înțelept - totuși - să te retragi atunci când conflictul nu te privește și lipsa ta de implicare nu afectează cursul evenimentelor. (Ea poate fi chiar utilă, dacă în felul acesta se atrage atenția asupra unei crize neglijabile). Pe de altă parte, implicându-te, în loc să contribui la soluționare, ai putea deveni prea imperativ, îmboldind părțile (sau una dintre ele) să renunțe ori să se retragă. Prin retragere, o 66 situație problematică poate să crească nemăsurat! Mai trebuie să fii atent ca retragerea să nu dăuneze cuiva; ea este adeseori utilizată, conștient sau nu, pentru a face pe cineva să se răzgândească. Reprimarea (comportamentul la care se recurge când este nevoie de pace cu orice preț) poate fi judicioasă dacă într-un conflict puternic nu vorbești de aspectele sale importante - dar ceea ce e și periculos: dacă păstrezi tăcerea, ceilalți nu vor ști tot ce se petrece cu tine. De altfel, tăcerea este unul din cele mai dificile argumente de combătut. Atenție deci la acțiunea ca și cum n-ar fi vreo problemă, purtarea cu nepăsare, reproșul interior al pierderii cu firea, stăpânirea trăirilor negative, etc. Compromisul (ce dă impresia de corectitudine - astfel ca fiecare să câștige ceva) nu este suficient, pentru că fiecare vrea să obțină cât mai mult și în fond mediatorul nu are de împărțit prea multe cu cei în conflict. De aceea, pot apare dificultăți dacă mediatorul va încerca demonstrarea vreunui punct de vedere - în loc de calmarea lucrurilor - fără a pretinde ca totul să fie perfect (în loc de a favoriza deprinderea compromisului - care blochează flexibilitatea și deci valorificarea acestuia, adecvată situației, nu e ușoară). Acceptarea mediatorilor apare dacă personalitatea și acțiunile lor stimulează implicarea și solidaritatea, atitudinile lor reflectându-se părților ca exemplare - relativ la problema în cauză. Încurajarea exprimării deschise înseamnă “egalizarea” comunicării - în sensul evitării acesteia de a fi numai într-o singură direcție. În mediere, partea A are un anumit tip de mesaj față de partea B - cu care este în conflict - și un altfel de mesaj către partea C (în care / unde este mediatorul). Ca exemplu clasic al unidirecționării - la școală (în clasă), sensul dominant este de la dascăl către învățăcei . Rezolvarea unei probleme conflictuale nu este facilitată fără (neglijând) aspectele emoționale. Părțile se pot simți în nesiguranță și amenințarea lipsei de putere a lor le pot face violente. Se impun a fi luate în considerație câteva aspecte: ► instruirea teoretică (fără abilități practice) nu ajută cu succes medierea; cunoașterea în sine a principiilor de soluționare constructivă a conflictelor este insuficientă ► orientările / preconcepțiile / modelele știute anterior despre conflicte influențează! ► deprinderea de a căpăta răspuns de la părți este esențială și abilitatea de a sesiza cu claritate este foarte necesară ► cunoașterea formelor de comportament ale părților ajută o mediere abilă ► transferul îndemânărilor mediatorului depinde de tipul conflictului (contextul situației) ► mediatorul în general intervine când cursul conflictului favorizează aprobarea sa (pot apare factori distructivi ca: disprețuire, acuzații de părtinire, nereușită, etc.) ► determinarea schimbării prin mediere potențează mediatorul în facilitator (pentru soluționarea constructivă a conflictului - astfel ca ambele părți să aibă de câștigat!) ► amplasarea mediatorului “deasupra” conflictului permite observarea influențelor acestuia Acțiunea mediatorului este pentru: ► stabilirea unei alianțe de lucru cu părțile (astfel încât acestea să aibă încredere în el, să comunice liber și să reacționeze cu simpatie) ► îmbunătățirea climatului dintre ele (legată de crearea unei atitudini de cooperare între părți) ► comunicarea problemelor (dezvoltarea unui proces creativ pentru extinderea gamei de alternative percepute ca fiind disponibile) ► exercitarea de presiuni în scopul aplanării (informații independente despre chestiunile conflictului permit evaluarea mai realistă sau întrevederea de noi soluții posibile) Mediatorul nu cere părților în conflict acceptarea sa, ci părțile îl solicită. Ca un om să se apropie de altcineva, ca să nu se mai îndoiască de spusele cuiva, trebuie să aibă puterea să se așeze dincolo de minciună, adevăr, neîncredere și curiozitate. Dincolo . Atunci poate - desfăcut de interese imediate - să aibă puterea să înțeleagă lucrurile așa cum sunt! Mediatorul universal competent este foarte rar; funcție de conflict și tipurile de îndemânări ce le au, mediatorii diferă (eficiența medierii fiind în mare măsură dependentă de potrivirea mediatorului cu necesitățile cazului). Atenție: nu toate conflictele pot fi mediate! Confirmarea Mediatorul trebuie să facă părțile să se “audă” reciproc în ceea ce spun; el este rezonator: ascultă expunerea problemei și cunoscând sentimentele părților - ajută pe fiecare să audă ceea ce spune. Acest lucru îi este de mare ajutor celui care vorbește! În scopul confirmării - dacă ești în postura de ascultare activă a mediatorului - ai grijă să: ► explorezi problema (pentru a cunoaște în profunzime dificultățile, în limita timpului disponibil; adeseori, ideile gândite se clarifică fiind exprimate față de altcineva - și după ce este dobândit sentimentul înțelegerii, mergi mai departe) ► verifici sentimentele părților (explorând - ca și în cazul dobândirii informațiilor - prin întrebări ce măsoară afectarea părților) ► rezumi (parafrazezi) conținutul problemei - împreună cu sentimentele părților - prin simple propoziții de înțelegere ce ajută confirmarea sau corectarea percepțiilor părților ► redirecționezi conversația pe conflict / menții discuția la obiect, dacă o parte se abate de la subiect (pentru că ar simți că n-o înțelegi ori nu-și dă seama ce este mai important) 67 ► respecți intimitatea (asigurând partea că dacă într-adevăr este în conflict poți să te ții de cuvânt în legătură cu discreția) ► permiți tăcerii să survină firesc în conversație ► observi limbajul corpului la părți (ce indică înțelegerea sau acceptarea) ► permiți părților să-și modifice ideile ► faci părțile să știe că le-ai înțeles bine (nu irita prin “atacare”) ► aștepți să se liniștească spiritele ► te ocupi de emoțiile lor (compătimind, constatând grozăveniile, etc.) ► explici poziția ta (înțelegând un punct de vedere nu înseamnă că ai fi și de acord cu el!) ► calmezi părțile (prin explorarea împreună a cauzelor emoțiilor - reformulând de câteva ori - ceea ce ajută îmbunătățirea situației înfierbântate) ► nu țipi la părți dacă ajungi tu problemă ori ele țipă una la alta (scopul tău este de a reduce ostilitatea -pentru a te ocupa de conflict) ► fii atent la folosirea lui “înțeleg” (pentru că nu totdeauna “înțelegi” altă situație); dacă nu înțelegi corect, întreabă deschis! Este prudent să utilizezi: “cum vezi situația?”, “am impresia că nu am prins ideea întocmai”, “spune-mi încă o dată”, “observ că ... ”, “pot face legătura cu ... ”, “se pare că ... ”, etc. Unde există dorință, există și posibilitatea realizării sale în fapt. Voința de a soluționa este un factor-cheie în rezolvarea conflictelor. Mediatorul are această disponibilitate și ajută părțile să și-o “cultive”. Procesul este mai dificil dacă părțile sunt reținute între ele ori față de mediator de factori ca: ► nevoi reprimate ► istorii personale nerezolvate ► caracteristici / însușiri inacceptabile ► necinste ► orgolii ► scuze ► răzbunări ► lezări ► resentimente ► etc. Este ușor să observi când reacțiile altora sunt mai puternice decât cazul; pentru părțile implicate însă - totul poate părea justificat! Înainte de a lua vreo măsură, contează dacă situația enervează - pentru că atunci se petrec mai multe decât se văd cu ochiul liber; o situație trebuie să informeze - pentru că atunci tot ce e de făcut este preocuparea față de problema în sine! Furia, ura sau gelozia când nu sunt exprimate trebuie analizate luînd în considerare: ► pretextul (conduita) ► simptomul (emoțiile puternice) ► proiecția (ce anume relevă reacția) (Ura este o nemulțumire activă; invidia este o nemulțumire pasivă. Nu trebuie să ne mirăm deci că invidia se schimbă atât de ușor în ură). Gândurile preced și creează circumstanțele. Informațiile nu pot suplini gândirea în măsura în care gândirea poate suplini informațiile. Gândirea inconștientă este o instanță creatoare foarte activă, tenace. Circumstanțele la care rezistă cel mai mult părțile sunt adeseori ceea ce ele atrag. Situația văzută din exterior de către mediator confirmă proporția conștient / inconștient a părților în conflict. Cu cât mediatorul ajută părțile să-și conștientizeze mai bine procesele interne, cu atât acestea își vor direcționa gândurile pentru a atrage spre ele ceea ce în mod conștient doresc. Pentru a primi mesaje despre ele însele, părțile vor fi reflectate de către mediator ca de către o oglindă. Părțile Procesele și efectele caracteristice provocate de cooperare sau competitivitate tind să provoace la rândul lor acel tip de relație socială. Participanții la un conflict - dacă vor să găsească soluții constructive - au nevoie de abilități și orientări similare cu ale unui mediator! Înaintea controlării propriului temperament, oamenii trebuie să știe cum să-și exprime emoțiile - atât pozitive, cât și negative; în acest sens, abilitatea cere o stabilire de relații: ► deschise ► oneste ► ne-ierarhice Cadrul medierii permite această abordare / atitudine. Personalitățile părților aflate în conflict determină comportamentul oponenților. Influența este reciprocă și continuă între stările / caracteristicile interne ale părților în conflict și conflictul lor extern. Părțile aflate într-un conflict extins au adesea tendința să devină - în anumite privințe - imagini în “oglindă” (ele se “alimentează” reciproc). Există multe feluri de necesități interne, pentru care o relație externă ostilă poate fi o “supapă”: ► relația externă poate furniza o scuză acceptabilă pentru problemele interne (problemele pot fi prezentate ca fiind provocate de adversar sau de nevoia de apărare împotriva adversarului) ► conflictul exterior este o distragere (astfel încât problemele interne apar mai puțin evidente) 68 ► relația externă ostilă (mai ales dacă are elemente de pericol) dă posibilitatea unei persoane să aibă emoții, scop, coerență, unitate - care altfel ar fi absente din viața sa; conflictul poate contracara sentimentele provocate de lipsa de scop, de plictiseală și oboseală ► conflictul exterior poate furniza o ocazie de a exprima ostilitatea refulată care rezultă din conflictul intern (prin combaterea adversarului) ► relația externă dă posibilitatea de a proiecta aspecte dezaprobatoare referitoare la sine (care nu sunt recunoscute conștient) asupra adversarului și de a le “ataca” prin “atacul” asupra adversarului ► conflictul exterior poate permite unor importante părți ale sinelui dezvoltate anterior să fie exprimate și prețuite (deoarece relațiile cu adversarul se aseamănă cu conflicte anterioare) ► ș.a. Conflictul se perpetuează când nevoile interne ale părților induc o relație conflictuală și reciproc, situația conflictuală generează nevoi în interiorul persoanelor (de asemenea, cei care au căpătat puteri speciale, profit, prestigiu, cunoștințe sau abilități pe parcursul conflictului se pot simți amenințați de diminuarea sau încetarea conflictului); alții se întreabă cu ce au greșit când văd că nu mai au dușmani . Acceptarea celuilalt deschide calea aplanării conflictului. În conflictul exterior, adversarul este indispensabil; într-un anume sens, adversarii cooperează, respectând în mod riguros niște reguli - văzându-se reciproc ca având interese diametral opuse. Deci părțile în conflict văd în celălalt fără îndoială un adversar dar și un partener - de vreme ce are de a face cu el. În exercițiul puterii există 3 roluri: ► opresorul (care adesea obține repede ceea ce vrea) ► victima (foarte dependentă, nefericită și cu o slabă stimă de sine) ► apărătorul (ce adesea oferă un “ajutor” - care nu este bine primit) Prin schimbarea atitudinilor, la solicitarea părților, rolul apărătorului este luat de mediator, care va încuraja părțile să-și cunoască deosebirile: ► opresorul poate cere cunoașterea mai bună a (și apoi respectarea) punctului de vedere al celuilalt -renunțând la amenințări și învinuiri ► victima începe să folosească și cea mai dificilă situație ca pe o ocazie de a învăța, începând cu cea care va duce la un rezultat pozitiv - bucurându-se de capacitatea sa crescută de a “sta” pe propriile “picioare” Firește, nu toți oamenii cu personalitate sunt opresivi (însă forța pe care o degajă îi face greu de înfruntat). Părțile în conflict - intermediate de mediatori - pot să re-orienteze lucrurile spre abordarea prin care câștigă ambele părți în dispută. În fața altora, sinceritatea până la admiterea (recunoașterea) propriilor slăbiciuni este dificilă: pe de o parte poate fi lipsa onestității iar pe de altă parte poate fi lipsa înțelegerii. Dezvoltarea capacităților latente ale ambelor (onestității și înțelegerii) reduce tensiunea dintre părți. Mediatorii joacă aici un rol determinant; eficiența lor este crescută dacă înainte au făcut experimentări practice directe (în situații ne-amenințătoare). În general, accentul medierii este pus pe aspecte ca: ► afirmări (abilitatea de a comunica ne-agresiv, în mod clar și fără negarea vreunor drepturi) ► deschideri (ale minții și gândirii critice - abordând conflictul și opiniile - corespunzător unei evidențe reale, raționale) ► respect (valorizarea ca persoană - indiferent de amănunte sociale, culturale, familiale, etc.) ► comunicare (exprimarea deschisă a sentimentelor și ascultarea atentă a ceea ce este “după” vorbele altora - pentru înțelegerea mai adecvată a mesajelor) ► senzitivitate (imaginarea altor puncte de vedere și “simțirea” sentimentelor celorlalți) ► cooperare (aprecierea împărțirii sarcinilor între părți - astfel ca totalul să ducă la un scop comun) ► rezolvare (analizarea obiectivă, chiar sistematică, a soluțiilor și posibilităților lor de aplicare - în parteneriat cu ceilalți, fără “presiune”) Rezistența Ori de câte ori se întâlnesc doi oameni, sunt prezenți de fapt șase - e vorba de fiecare persoană așa cum: ► se vede ► este văzută de cealaltă ► este în realitate Într-o competiție - o persoană învinge, alta pierde. În cooperare - ambele câștigă. Problema în multe conflicte este când părțile au poziții la care nu vor să renunțe: ele cred că în conflict oamenii trebuie să se întreacă unul cu altul -dacă unul are dreptate, celălalt se înșeală ori dacă unul câștigă disputa, celălalt pierde; dar atunci când părțile cooperează, ele pot să-și rezolve conflictul împreună. Cooperând - ambii pot să câștige. Chiar dacă nu se găsește o soluție, relația lor se dezvoltă în cooperare și pot afla multe unul despre altul. Când părțile aflate în conflict nu vor să coopereze sau după ce mediatorii le prezintă regulile și una dintre părți nu le acceptă, atunci medierea nu poate avea loc. Medierea este un efort de cooperare! A vorbi de rezistență înseamnă a introduce ipoteza că medierea se oferă ca spațiu de transfer în care se combină reprezentările și afectele solicitate de structura ei iar dinamica este rezultatul dispozițiilor conștiente de tip social, cât și a dispozițiilor inconștiente ale indivizilor. Aceasta explică: 69 ► rezistențele ► mecanismele de apărare instaurate ► scenariile combinând angoasa și dorința, suferința și plăcerea cărora medierea le servește drept cadru. Elementele funcționale și psihologice sunt astfel legate, blocând raporturile prin intermediul elementelor relaționale, alimentate de proiecții inconștiente. Este vorba de o deplasare a privirii de la rațional la irațional (o logică inconștientă) și despre capacitatea de rezonanță a părților - interpelate atât de reprezentările, cât și de ideologia lor. (În mediere, experimentările interferențelor inconștientului colectiv nu sunt esențiale decât în faza de transformare). În zona rațională, înfășurată într-un imens necunoscut - spațiul, timpul își pierde treptat importanța și devine simplu simbol orientativ, expresie a conștiinței. Dar - ceea ce pare mai tulburător în vastul proces de nivelare a raporturilor dintre oameni - este misterul care înfășoară începutul și sfârșitul lucrurilor. Oamenii devin mai modești când (odată cu pierderea privilegiilor legate de puterea lor) sunt puși în fața neputinței de a cunoaște cauzele lucrurilor; fiindcă acestea nu pot fi situate înlăuntrul lor, ci în afara lor. Ce plăcut ar fi dacă ne-am cunoaște pe noi înșine și toate fenomenele în desfășurarea lor - ca derivând unele din altele! Ne-am “juca” cu treptele desăvârșirii noastre ... Dacă intuitiv oamenii pot înțelege, totuși nu pot defini obiectele contemplate prin predicatele lor negative sau pozitive, cu toate că și intuiția discerne calitățile lor specifice; oamenii afirmă și neagă “mișcându-se” rațional înlăuntrul legii contrariilor. Așadar, dacă plângi pentru că ai pierdut soarele, lacrimile te vor împiedica să vezi stelele . Ținând cont de inconștient în aceeași măsură ca și de conștient, mediatorii nu mai au de a face cu indivizi, ci cu ființe dotate cu limbaj, care prin actele lor urmăresc: ► ceea ce ar trebui să răspundă cererii lor ► să aibă un sens ► să li se permită să se enunțe Prin urmare, mediatorii se găsesc la rândul lor înscriși într-un proces care nu mai vizează neapărat ameliorarea unei funcționări (abordarea unui conflict), ci punerea în lumină a semnificațiilor și deschiderea unui acces la sens pentru părți, acces care să le permită să-și înnoiască acțiunea: proiect care nu poate ignora greutatea structurilor, deși o parte o poate exprima sub forma unui sistem de constrângeri care face jocul unor puteri mai mult sau mai puțin oculte. Reciproc, se poate vorbi de rezistența întâmpinată de o parte, aflată în conflict, de a neutraliza ofensiva celeilalte părți și de a folosi pentru aceasta o terță parte: prezența unei a treia părți poate provoca rețineri adversarului, atunci când se pregătește să treacă la amenințări sau să recurgă la forță. (Pentru a convinge adversarul - o terță parte poate fi de folos). Dar să presupunem că sunt dificultăți în obținerea sprijinului terței părți - care poate contribui la soluționarea disputei acționând ca mediator; intermediarul - a treia parte - va fi dispus să dea o mână de ajutor numai dacă este convins de justețea poziției solicitantului. De obicei, nu este suficient ca dreptatea să fie ale părților; problema trebuie pusă într-un asemenea mod încât să reiasă clar că rezolvarea ei favorabilă este și în beneficiul celei de a treia părți. Pentru implicarea terței părți trebuie găsită motivația pentru care ar face-o. Rolul terței părți în aducerea adversarilor la masa tratativelor nu trebuie subestimat. Așa cum am mai subliniat, intervenția mediatorilor este pentru a comunica părților consecințele unui eșec -prin escaladarea conflictului; refuzul cu obstinație poate duce la tentația abandonării procesului și anularea celei mai generoase oferte: posibilitatea unei soluții avantajoase (ceea ce slăbește înverșunarea!) Puterea convingerii rezidă nu din expunerea consecințelor cărora vor trebui să le facă față, ci în evidențierea contrastului dintre înfruntarea acestora și avantajele acceptării “ofertei”. Tot timpul trebuie subliniați cei doi poli ai situației - până în momentul înțelegerii că trecerea “podului” / “punții” împreună este cea mai bună cale de satisfacere a propriilor interese. Calea ieșirii din impas este evitarea interpretării că intenția de convingere este o încercare de dominare. Nu este vorba de repurtarea unei victorii, ci de opțiune - fără ultimatumuri sau termeni restrictivi pe condiții. Detaliile medierii urmează (apar ulterior) depășirii rezistenței ! Dezordinea E bine să fii singur; trist este să te simți singur . Se crede / presupune că în lume cea mai bună treabă este unirea oamenilor. Toți o vor, aspiră la frumusețe și armonie - au un ideal de viață care nu este doar material. Toți dorim pace. Căsătoriile și nașterile inspiră mari speranțe. Ce devin ele? Puțin câte puțin, confruntați cu altă realitate, ne găsim în fața unei viziuni a lumii - și a noastră - în contradicție cu imaginea pe care am vrea s-o avem . De altfel, numai căsătoria spirituală permite realizarea lucrurilor mari; a fi bărbat sau femeie înseamnă a nu fi decât o jumătate - și nu-i rămâne fiecăruia de făcut altceva decât să își găsească jumătatea complementară. Unirea principiilor masculin și feminin (reflectată sub forma căsătoriei) produce o forță, o energie - care rezidă și în creație (chiar sub forma copiilor) . De obicei, însușirile bune sau rele se ivesc din relațiile noastre. Toate puterile creației se găsesc în căsătorie. A te cunoaște nu înseamnă a-ți cunoaște caracterul - cu calitățile și defectele sale - sau a cunoaște limitele condiției umane. (Când bărbații și femeile se unesc, ei simt o bucurie imensă; această bucurie semnifică manifestarea energiei interioare pe care oricine o are - dar trebuie să și-o găsească și să și-o cunoască. De aceea dragostea înfrumusețează totul - mediul de fapt rămânând același!). După cum se știe, rata divorțurilor crește continuu. Costul este enorm, nu atât financiar cât moral - pentru cuplurile și familiile implicate. Reducerea progresivă a numărului de copii și / sau “plecarea” acestora la casele lor, 70 creează familii esențialmente egocentrice - private de bogăția avantajelor aduse de generații diferite. Familia - dar și mediul - permit furnizarea unei soluții practice problemei. Oricum, conflictele continuă să facă parte din viața noastră cotidiană. Deodată prietenul cuiva, un vecin sau rudă devine un străin. Aceasta este una dintre cele mai dureroase experiențe umane. Ce s-a întâmplat? În majoritatea cazurilor nu știm sau ignorăm. Acuzăm elemente exterioare a fi cauza schimbării relației. Dar este într-adevăr cazul? Separarea pentru că “altul” s-a purtat ne-acceptabil ori nu este de acord cu punctul nostru de vedere e adânc simțită de către noi. Dar emoțiile noastre ne împiedică trecerea barierei apărute, toate tentativele de dialog cad și ambele părți se închid în propriile viziuni . Există / este vreo ieșire din această situație? Ce face societatea pentru evitarea escaladării conflictelor? În așa-zisele triburi (“primitive”), sfatul satului este automat contactat de părțile în conflict. În Africa, șezătorile sunt tradiționale - unde se împărtășesc sentimente și experiențe; aceste șezători sunt dirijate și controlate de înțelepții satului, fiind prezentă întreaga comunitate. De ce prezența în “pereche”? Pentru că toți sunt interdependenți și fiecare are responsabilitatea comportamentului altei persoane; prin urmare, întreg satul este vizat. În Asia, adesea capul familiei joacă acest rol. În societatea europeană, noi am pierdut această a treia parte înțelegătoare. Din moment ce nu știm cui să ne adresăm, facem apel la justiție. Astfel s-a ajuns la un număr în creștere a plângerilor la judecătorii - multe dintre ele nejustificabile ca importanță ca să ajungă așa departe. Creșterea violenței printre tineri este simptomatică acestei noi realități sociale, familiale și politice. Există o similitudine alarmantă între experiența țărilor aflate în război și aceea a ghetto-urilor / suburbiilor țărilor pașnice. Oamenii nu pot dovedi că există numai dându-se cu capul de pereți. Pierderea reperelor existențiale și nerecunoașterea nevoii de valori morale privează tinerii de un sens și scop al direcției lor. Profesorii sunt tot mai dezarmați în fața comportamentului elevilor și se simt incapabili să-și facă slujba așa cum se pare acum că li se cere: să-i educe decât să-i învețe. . Toate actele violente pot fi motivate prin dorința de a începe o viață “proaspătă” - dându-i un scop nou. Un tip de violență gratuită este în creștere - țintind distrugerea și nu protestul împotriva injustiției. Creșterea numărului sinuciderilor este alt semn al inabilității societăților de a se relaționa. Ce putem face în această nouă situație? În loc de a ne gândi la dezordine din punctul de vedere al ordinii, trebuie să înțelegem că dezordinea - ca și ordinea excesivă - este o amenințare și că existența unei comunități dinamice e posibilă numai dacă violența e repartizată în locul corespunzător din societate. Ne-am pierdut relația noastră cu sacrul / religia - care era un sistem de canalizare a violenței? Ne-am pierdut ritualurile - care ne permiteau exprimarea fanteziilor? În societățile arhaice, exprimarea violenței ritualizate permitea articularea diferențelor, co-existența contrariilor și ajuta întărirea legăturilor sociale; posibilitatea integrării conflictelor în sânul grupului întărea identitatea comunității. Medierea propune un loc și un timp de “întâlnire” a dezordinii și violenței. Ea devine scena pe care drama este reprezentată - dacă într-adevăr e dramă când două forțe se întâlnesc. “Drama” este pe mai multe nivele: ► social ► cultural ► etnic ► între generații ► cu celălalt ► cu noi înșine Medierea începe acolo unde nu pare a fi o cale de rezolvare a conflictului. Ea permite exprimarea emoțiilor, confruntarea lor și identificarea sentimentelor care sunt la originea rupturii relației. O nouă percepție a celuilalt poate începe și “nodul” poate fi desfăcut! Medierea nu este o abordare nouă a rezolvării conflictelor. În goana după posesiune, omul are de distins mereu între posesiunea materială și cea spirituală; lumea îi poate aparține atât în “exterior”, cât și în “interior”. Medierea se înscrie într-un proces milenar, de-a lungul căruia oamenii au căutat un mijloc de a se cunoaște ei înșiși mai bine și de ași rezolva contradicțiile. (Tragedia greacă ne oferă un model exemplar: ne permitem prăbușirea în haos, distrugându-ne ori transcende suferința noastră; aceeași abordare poate fi găsită în istoria dreptului grecesc - și în diferitele sale categorii - care surprinde medierea). Omul nu se poate autodefini; el se definește prin semeni. Iar drama omului este dualismul existenței lui: e alcătuit din corp și suflet. Corpul nu e etern iar sufletul - chiar dacă este - nu e convingător; omul joacă între corp și suflet la infinit. Tot ce există în el (om) și nu obligă - se cheamă spirit. Omul nu gândește în grup; în mediul rural sunt comunități iar în mediul urban sunt societăți. “Trăirea” este captivitatea spiritului care depinde de jocul aparențelor ce se desfășoară în timp și spațiu; dacă omul se găsește în sfera memoriilor, impresiilor ori a jocului de opțiuni, este însoțit de punctul său de vedere ca de umbra lui (cultura e formată de un “fluviu” imens de puncte de vedere ale celor care o gândesc). Spiritul se mișcă între constantele existenței și devenirii (transformării). Trebuie preferat ce e mai bun - și nu ceea ce place, în caz că nu se pot obține amândouă. Frumusețea omului este inteligența, frumusețea inteligenței este liniștea, frumusețea liniștii este curajul, frumusețea curajului este bunătatea . Binele absolut al naturii omenești e cuprins în pacea corpului și a sufletului. Medierea furnizează o structură de armonizare a contrariilor; ea permite: ► regăsirea prezentului - aducând părțile înapoi de la simpla perpetuare a trecutului ► acceptarea destinului - această transformare continuă ce este simbolică vieții ► desprinderea de rămânerea fixă într-o situație de suferință ► găsirea unui scop pentru viitor - prin care fiecare să fie responsabil de sine 71 Medierea nu este o formă de ajutor. Un mediator nu este un consilier, arbitru sau terapeut, ci un catalizator pentru atingerea potențialului personal. Facilitând oamenilor să se cunoască ei înșiși mai bine, mediatorii le fac posibilă găsirea propriilor căi în viață. Medierea deschide “uși” - dar depinde de fiecare continuarea drumului. În acest fel, medierea și instruirea în mediere oferă o educație reală în conviețuirea cotidiană și gospodărirea mai bună a emoțiilor și relațiilor. (Omul nu poate deveni om decât prin educație; el nu este decât ceea ce-l face ea). Această dimensiune educațională este neglijată în cursul lungilor noștri ani de școală; mediatorii transmit ceea ce au învățat pentru ei înșiși (în instruirea lor). Adesea motivații personale fac oamenii să devină mediatori: o dorință de a-și trăi viața din plin. Treptat, ei pot descoperi că vor să-și împartă experiențele cu ceilalți și astfel să facă o tranziție spontană de la o experiență individuală la una colectivă. Controlul Există 3 niveluri de apreciere a intervenției în soluționarea unui conflict: ► nivelul strategic (care vizează alegerea corectă a țelului) ► nivelul tactic (care presupune alegerea corectă a metodei de soluționare) ► bunul-simț (care presupune distincția elementelor strategice de cele tactice) Indiferent de conflict, 3 acțiuni preliminare ar putea să ducă la creșterea șanselor de reușită în soluționare: ► definirea precisă a subiectului disputei (este esențială în soluționarea unui conflict: odată definit subiectul unei dispute, spectrul modalităților de soluționare poate fi lărgit, creîndu-se premisele pentru soluționarea directă de către cele două părți; dacă ele nu pot ajunge la un acord, se poate apela la terța parte, care să asigure medierea) ► îngustarea terenului de dispută (limitarea la acele aspecte specifice, a căror soluționare este realizabilă, permițând identificarea unui număr mai mare de soluționări parțiale) ► relaxarea limitată (realizarea unor înțelegeri asupra unui număr de probleme ce pot fi separate de aspectele mai largi și mai importante ale conflictului: astfel se trece de la o situație de conflict total - în care singurele alternative de rezolvare sunt victoria sau înfrângerea - la o dispută cu o gamă mai largă a posibilităților de rezolvare, de pe urma căreia ambele părți pot beneficia) Conflictele sunt măsuri ale defulării resentimentale, frustrante datorită - în parte - unui voluntarism zăgăzuit în nefiresc de multe interdicții. Aceasta nu reprezintă o perspectivă libertină, ci o reconsiderare a refacerii echilibrului dintre universul uman interior (infinit prin valențe) și universul alterității sociale (infinit prin relații). Pe un alt plan, pe temelia principiului egalității formale dintre toți indivizii, se poate regăsi aspirația oamenilor la solidaritate socială generalizată, înscrisă în criteriul-valoare de iubire necondiționată - integrat prin autonomia de voință, buna-credință și echitate. (Dragostea este unicul tezaur de care oamenii dispun liberi - putând-o dărui cui vor și nimeni să nu-i poată trage la răspundere). Ca extracție mentală, este dihotomia primordială: terenul paradisiac al armoniei și fericirii sociale - separat de zona insalubră, infectă, pestilentă, a conflictualității / conviețuirii infernale. Controlul prin comprehensiunea conflictologiei la un reducționism searbăd - supraevaluînd “normativitatea” în stăvilirea fenomenelor conflictuale este relativ; maniheismele de genul: ► bun / rău ► just / injust ► pozitiv / negativ ► etc. transferă înțelegerea raporturilor conflictuale în sfere particulare, limitate și necorelate - ducând la eșec. Exigența reprezentărilor trebuie reconsiderată pentru a fi adaptată permisiv și generos. (Ordinea societății este o lume a normelor; normele sunt construcții raționale ale omului. Biserica obligă ordinea normelor să se supună ordinii dogmelor; dogmele sunt forme ale libertății de participare la destin). În fond, omul înțelept nu se poate auto-cunoaște ... Violența oamenilor se manifestă și când “repertoriul” lor neviolent este restrâns . Chiar atunci când o persoană violentă este conștientă de ceea ce face, rar știe însă ce anume să facă în loc . De fapt, unii oameni frecvent își asumă violența ca mijloc unic disponibil de a-și atinge unele obiective. Ce se face în societate? Prea puțin se discută rezolvarea problemelor relativ la complexitatea lor - în afară de ceea ce pare facil: utilizarea violenței. Învățarea cooperării și al comportamentului neviolent implică elemente specifice, ca: ► îndemânări de comunicare (ascultare și conversație) ► respectul altora ► construirea încrederii (prin lucrul în grup, jocuri / simulări) ► tolerarea opiniilor diferite ► luarea democratică a deciziilor ► asumarea răspunderii ► controlul temperamentului ► evitarea conflictelor Comportamentul agresiv este un “semnal” al problemelor emoționale; în legătură cu acesta este și chestiunea auto-disciplinei. Mulți oameni preferă să nu coreleze metodele disciplinare experimentate de ei în copilărie, ceea ce este o bună premiză pentru “schimbare”. Dificultatea există atunci când sunt asimilate atitudini constructive într-un loc dar 72 în exterior (mediu), oamenii ajung să se confrunte cu structuri societale violente; aceasta deoarece violența se distinge a fi: ► personală (când e orientată de cineva asupra altcuiva) ► structurală (când este a sistemului, adesea acceptată ca formă “naturală”) În general, rolul societății este protector și comprehensiv - nu punitiv. Premiza esențială este recunoașterea naturii umane ca fiind conflictuală (omul este păcătos pentru că e supus greșelilor). Valorile individuale urmăresc cu predilecție estomparea (cu posibilități limitate) sau eradicarea violenței. Din perspectivă sociologică, autorul unui act de violență nu este singurul responsabil pentru consecințele și turnura dramatică pe care le dezvoltă dinamica raportului conflictual avut în vedere. Răspunderea este personală dar responsabilitatea este socială. Rădăcinile sunt în straturile identitare profunde pe care societatea le-a oferit individului, grație educației, integrării și fecundității ideatice (atât conservantă, cât și regenerativă). Întregul complex de factori converge spre realizarea unui tip uman care trebuie avut în vedere când este în criză identitară - atunci când e abordat conflictul. Controlul se referă și la auto-control (inclusiv controlul emoțiilor). Această dimensiune aparține fiecărei persoane în raport / relație cu propriul comportament. Puterea personală este efectul personalității. La un individ “autonom”, acțiunile au logica lor internă de a fi realizate, fiind de acord cu o situație sau împotriva ei, acceptând consecințele, asumându-și răspunderea și descoperind libertatea personală; la un individ “directiv” (ne-autonom), acțiunile sunt direcționate de persoane cu autoritate din trecut sau prezent - având opțiunile de a se supune ori răzvrăti la cerințe, de unde resentimente și frustrare ori rezistență și vină, ceea ce duce uneori la voința răzbunării, transformându-se în victimă sau opresor: este diferența dintre a fi nevoit și a prefera - ceea ce este mai uman! Face o mare greșeală acela care crede că autoritatea bazată pe forță este mai stabilă decât aceea care se dobândește prin iubire . (De fapt, puterea dragostei nu este cunoscută decât în clipele când e încercată). În viață, puterea personală se dezvoltă atunci când persoana vrea să facă (doar) ceea ce trebuie să facă. Satisfacția ghidării după dorință aparține controlului. Câștigul Într-un conflict, împreună cu o a treia parte, se poate căuta o soluție reciproc avantajoasă pentru rezolvarea problemei. (Cea mai veche înclinare a omului este căutarea noului!). Părțile în dispută își pot căuta ele însele cea mai bună alternativă - ca soluție care să le satisfacă interesele fără acceptul reciproc ori conflictul să fie transformat în șansă de re-orientare a energiei. Cea mai de forță rezolvare promovată este prin victoria fiecăruia - fiecare poate câștiga! Pentru aceasta, se uzează de creativitate în descoperirea și crearea unei palete largi de variante, până se ajunge la una care răspunde nevoilor formulate de fiecare - uzul ei fiind net superior compromisului, prin faptul că nu oferă soluții parțiale. Strategia victorie / victorie reprezintă o viziune a biruinței care nu presupune înfrângerea celuilalt. Dintr-o tranzacție, fiecare poate pleca mulțumit; imaginea victorie / înfrângere este substituită de parteneriatul în rezolvarea problemelor. Ea oferă o rezolvare de durată, deoarece convine integral și - în consecință - este acceptată de părțile implicate, pentru că sunt respectate nevoile fiecăruia. Instrumentele necesare pentru câștig sunt: ► transformarea problemelor în posibilități constructive ► înțelegerea celuilalt ► atacarea problemei și nu a persoanei ► instaurarea puterii cooperante (împreună cu cealaltă parte) ► controlarea emoțiilor ► recunoașterea propriilor probleme (care umbresc imaginea) ► reprezentarea tuturor factorilor (pentru o viziune comună) ► proiectarea în comun a opțiunilor / soluțiilor creative ► identificarea căilor eficiente pentru a ajunge la o înțelegere ► apelul la mediere (care ajută înțelegerea reciprocă și găsirea rezolvării) ► lărgirea perspectivelor (viziunea / vederea problemei într-un context mai larg și într-un cadru temporal mai amplu) O rezolvare a conflictului încununată de succes fortifică energia, tonusul și dă sentimentul realizării. Aplicarea în conflict nu a filozofiei competiționale “tu ori eu”, ci a filozofiei cooperante “tu și eu”, ajută. Avantajele sunt că: ► soluții mai bune sunt descoperite ► relațiile se îmbunătățesc și se consolidează ► când ambele părți câștigă - ambele susțin soluția Este ideea transformării adversarului în partener: “vreau să înving - dar să învingi și tu!” Aplicarea se poate face prin: ► formularea nevoilor fiecăruia ► încercarea de ieșire în întâmpinarea nevoilor fiecăruia ► sprijinirea valorilor celeilalte părți, cât și pe cele proprii ► încercarea de obiectivitate ► concentrarea pe corectitudine (nu pe forță) ► căutarea de soluții ingenioase 73 Această abordare a câștigului reciproc poate funcționa chiar și atunci când încrederea între părți este foarte slabă: partea care îl promovează trebuie să-și perfecționeze propriul “joc”, în loc de a-l submina pe cel al adversarului. Mereu vor fi arătate părții refractare avantajele cooperării, cu perseverență, pentru că rezultatul este important ca beneficiu - chiar dacă e proces mai îndelungat. Regula celor 3 unități - de acțiune, de timp și de loc - arată puterea spiritului, armonia aparținând lui și nu naturii. Din păcate (față de modelul ideal al spiritului), omul european este tot mai mult determinat să înlocuiască onoarea cu creditul. Ce se câștigă menținând problema nerezolvată? Partea ostilă preferă să aibă dreptate ori să fie fericită? Sunt întrebări care cer ca răspuns voință pentru ca lucrurile să se schimbe - prin schimbarea atitudinilor; într-un conflict, mai importante decât emoțiile sunt informațiile. Definirea circumstanțelor și proiectarea variantelor se face în funcție de nevoi și dezvoltând soluțiile prin colaborare. Căutarea practică se face colectând sugestiile fără a le evalua, divizând problema în părți cu care se poate opera și anticipând consecințe. Scopul trebuie menținut - dar nu este obligatoriu ca și mijloacele! Comportamentul uman nu poate fi “cerut” (ca să se alinieze unor cerințe) - dar poate fi modelat. În mod similar, medierea nu este identică oriunde, ci procesul ei se adaptează (în funcție de conflict, părți, etc.). Este destul de neplăcut că nu există o “rețetă” unică; însă există un principiu unic! Plecând de la considerații ca și cele expuse în această lucrare (dar și folosind alte resurse), sperăm să se ajungă la o bază ce să servească lucrului. Medierea este solid ilustrată printr-o mulțime de exemple de-a lungul timpului, în nenumărate ipostaze; din păcate, nu există o tot așa de solidă consemnare pe suport fizic a ei - ceea ce uneori îngreunează abordarea. Exemplele sunt totdeauna utile - datorită multelor învățăminte pe care le conțin. În multe conflicte, oamenii nu vor să renunțe la poziția lor. Ei spun că nu se va ajunge la nici un acord dacă nu cedează partea adversă. Acest tip de conflict este de tipul “totul sau nimic”: conflictul pozițional. Datorită faptului că medierea le oferă acestora un cadru mai larg de cooperare, sunt mai multe decizii împărtășite de toți (câștig / câștig) și mai puține decizii “totul sau nimic” (câștig / pierdere). Cea mai mare calitate a câștigului reciproc constă în aceea că este o abordare pe deplin etică și funcțională. Argumente Medierea este un proces sistematic. Părțile în conflict au posibilitatea să vorbească dar și să se asculte reciproc. Tensiunile și ostilitățile sunt diminuate de prezența mediatorilor și de ideea că medierea este un proces în care toate părțile sunt deopotrivă respectate. Confidențialitatea medierii le dă încredere părților să fie oneste. O comunicare mai bună duce la relații mai bune. Procesul se dovedește eficient nu numai în cazul conflictului imediat, ci și în ameliorarea - în timp - a relațiilor dintre părțile aflate în conflict. Majoritatea conceptelor medierii se pot învăța prin joc și prin strategii de învățare experiențială; de exemplu: atunci când doi oameni nu-și pot rezolva singuri o problemă, un mediator îi poate ajuta. Un mediator: ► ascultă ambele versiuni - dar nu judecă pe cine are dreptate sau nu ► creează o atmosferă în care cei implicați în conflict își pot exprima sentimentele și interesele ► facilitează comunicarea între părți pentru ca ele să încerce împreună să-și rezolve problema Există reguli ale medierii: ► pentru respectarea intimității: conținutul sesiunilor de mediere trebuie discutat doar în timpul întâlnirilor; nici chiar atunci nu trebuie rostite numele persoanelor implicate (fiecare are dreptul la propria intimitate) ► ale confidențialității: tot ce se spune rămâne acolo; în timpul sesiunilor, discuțiile pot deveni personale (oamenii se vor simți mai bine dacă vor ști că tot ce se discută este ceva confidențial) ► dacă părțile în conflict cer ajutorul, mediatorul nu dă vreun sfat - pentru că fiecare avem propriul nostru mod de a gândi: unii pot considera că o parte a greșit, în timp ce alții ar putea crede că are dreptate (putem îndruma oamenii fără a da sfaturi - fiecare gândește diferit; de exemplu: fără sfaturi, părțile învață să ia singure decizii și să-și ia răspunderi / asume responsabilități) ► mediatorii trebuie să fie în mod egal înțelegători față de părți (cu capacitatea de a se pune în locul unei părți și de a simți la fel în timpul conflictului; de fapt - un mod eficace de a rămâne neutri este de a fi în egală măsură înțelegători față de părți) ► totdeauna un pas înainte este ca mediatorii să facă părțile în conflict să-și explice reciproc pozițiile și sentimentele Angajamentul mediatorului este de a facilita conversația - nu de a rezolva conflictul. Fiecare persoană are dreptul să vorbească la un moment dat; întreruperile nu sunt deci admise. Așadar: mediatorii sunt imparțiali - chiar dacă ei cred că una dintre părți are dreptate și una greșește; uneori mediatorii se pot gândi la soluții ale conflictului - dar ei nu trebuie să le sugereze celor implicați. E conflictul lor - să și-l rezolve așa cum doresc (doar atunci se vor simți cu adevărat responsabili). Un mediator încearcă să înțeleagă ce simt cei implicați în conflict - imaginându-se în locul fiecăruia și înțelegând lucrurile din perspectiva respectivei persoane; ei evită să treacă de partea cuiva - dar încearcă să-și dea seama cum vede fiecare lucrurile. Oamenii se simt mai bine când vorbesc despre sentimentele și problemele lor, dacă știu că mediatorii nu vor spune nimănui despre conflictul lor. Mediatorii țin cont de proces și de oameni; ei fac tot posibilul să-i ajute pe ceilalți să se înțeleagă și să-și rezolve conflictele. Dacă mediatorii respectă procesul de mediere, ceilalți vor avea încredere în proces pentru a-și rezolva problema. 74 De aceea, mediatorii nu stau la distanță de părți - ci față în față (pentru a demonstra interes și dorința de a rezolva neînțelegerea împreună, chiar fiind o legătură cu comunicarea neverbală - limbajul gesturilor și al ochilor, etc.). Mediatorii trebuie totdeauna să fie conștienți de propriile gesturi dar și de ale celor implicați în conflict; însuși pozițiile lor exprimă sentimente! Locul sesiunii de mediere este: ► liniștit ► intim ► neutru unde nimeni nu distrage atenția ori poate trage cu urechea la discuții; aceasta este totdeauna la o masă, care nu desparte participanții în sesiunea de mediere, ci reprezintă elementul liant între mediatori (care stau de o parte a mesei) și cei în conflict (așezați de cealaltă parte a mesei). Așa cum am mai menționat, aici ne referim la modelul francez de mediere; de exemplu: în cel american, părțile în conflict sunt așezate la capetele opuse ale mesei, cu mediatorii de o parte a sa. Ce este important este că procesul are loc la masă! Legenda spune că așa-zisa masă a tratativelor este acoperită cu postav verde, etc.; culoarea și felul mesei nu este foarte însemnată - comparativ cu principiul procesului. Despre locul unde se petrece medierea: există instituționalizate anumite centre de mediere - care au încăperi speciale de lucru. Aici nu ne referim la un asemenea loc; ceea ce contează în pregătirea zonei este ca locul găsit să fie liniștit, liber pentru cel puțin două ore (nu deranjează nimeni) și nimeni nu aude conversația. Acceptarea mediatorilor de către părți, introducerea în mediere, respectul regulilor (între care este “curățarea limbajului”) și altele fac parte dintre elementele medierii - asupra cărora vom intra curând în amănunte. Concept A fi diferit înseamnă nu numai de a nu fi din aceeași regiune, din aceeași țară, de același sex, de aceeași vârstă, de aceeași religie, de aceeași rasă, din același mediu social, ci înseamnă și a nu gândi în același fel, a nu agrea aceleași lucruri, a nu avea aceleași nevoi sau aceleași dorințe, în același timp. Când altcineva nu vrea același lucru ca și noi - apar situații de opunere ce pot deveni conflicte; ori, aceste conflicte fac parte din viața noastră cotidiană. Ele se nasc din diferențele noastre nerecunoscute și ne-acceptate. Este ceea ce provoacă exprimarea unei violențe care există în fiecare dintre noi. Această violență poate fi distrusă dar ea de asemenea poate fi transformată într-o forță de construcție. Pentru aceasta, este necesară deschiderea unui spațiu și al unui timp - în care fiecare să poată să-și exprime emoțiile, pentru a-și întâlni diferențele sale, specificitatea sa, dificultățile și bogățiile. Aceste diferențe deci pot fi percepute nu ca o rivalitate, ci ca o complementaritate. Ele sunt vitale fiecăruia pentru a-și găsi locul său propriu în lume. Din diferențele noastre apar cele ce unesc speranțele dar și suferințele noastre: aspirațiile comune. Acest spațiu și acest timp pentru transformarea conflictelor noastre este ceea ce oferă medierea. Prin ea se permite fiecăruia dezvoltarea unei mai bune ascultări a celuilalt și o recunoaștere a locului fiecăruia în societate; de asemenea, ea permite fiecăruia asumarea răspunderii sale pentru o lume solidară - generatoare de pace. Medierea utilizează o abordare ce favorizează experiența practică - după învățarea descoperirii mecanismelor care sunt la originea conflictelor și învățarea transformării relațiilor - ameliorându-le - între părțile în conflict. Simulările medierilor - sub forma jocurilor de roluri și altor exerciții - permit experimentarea din ce în ce mai aprofundată a raporturilor cu opunerea. Totdeauna medierea este precedată de o pregătire și este urmată de o analiză! Educația aduce speranța într-o lume în plină tranziție. Pentru a prezerva valorile umane și a evita degradarea calității vieții, se menține un capital de întreținere. Esențialul este de a rămâne / fi uman; aceasta cumva determină un sens al destinului. (Destinul conduce omenirea). Trebuie să știm care ne sunt prioritățile comune: răspundem acestei nevoi dând oamenilor un rol activ în construcția pașnică a traversării conflictelor. În diversa participare la mediere oamenii conștientizează necesitatea stabilirii de noi relații între ei. Medierea este cea mai umană metodă de tratare a unui conflict. Are ca țintă mai ales demnitatea umană și excluderea - fiind o educație pentru viață - urmărind respectul mutual; este o parte a filozofiei democrației. Fără instruire, medierea este periculoasă! Ea este ideal să apară până când conflictul nu ajunge prea departe. Nu toți oamenii au o părere despre mediere sau o recunosc: oamenii nu sunt în favoarea sau împotriva medierii. Ei pur și simplu întâi trebuie informați. Adesea mediatorii nu dobândesc recunoașterea părților; legitimitatea lor merge până la recunoașterea de către autorități prin documente oficiale (cu atenție însă la riscul instituționalizării medierii - când trebuie precizate obligațiile părților și datoriile partenerilor). Oamenii vor să fie autonomi; într-un conflict, fiecare trebuie să se adapteze - prin participare și furnizând informații. Conflictele sunt o realitate. Medierea este un loc al libertății și nu un serviciu; dacă părțile își ridică “ziduri” între ele, atunci îndemânarea mediatorilor este indispensabilă. Suferința este transpusă în reacții; părțile pasând-o una celeilalte nu rezolvă problema. De exemplu - așa cum de la naștere suntem separați de mamă și ne croim drum în viață, așa și medierea oferă: ► acceptarea realității ► calea în care memoria este importantă ► propria descoperire ► întâlnirea celui mai dificil aspect (dezordinea) ► integrarea fiecărei etape în viitor 75 fiind un proces firesc - dar și fără de sfârșit (fiind o abordare la nivel mental de integrare). Medierea este împărtășire: mult timp ne petrecem întâlnindu-ne cu noi înșine dar trebuie să învățăm să-i întâlnim și pe alții. Cele mai importante elemente în mediere sunt: ► ce simțim - nu ce gândim ► întâlnirea suferinței (este importantă pentru întâlnirea emoțiilor) ► dezvoltarea posibilității de substituire - pentru perceperea sentimentelor ► acceptarea evoluției celuilalt În mediere, eliberarea sentimentelor este bună. Prin emoții, oamenii se exprimă; medierea le permite să spună despre ce-i vorba și astfel se descoperă rădăcinile conflictului. Răspunsul este totdeauna în conflict! Mediatorul trebuie să se uite la persoană - nu la rolul ei în conflict. De obicei, la întâlnirea pentru prima oară a cuiva: ► întâi este privirea ► apoi este formarea unei imagini ► este dobândită prima impresie (corespunzătoare percepției) ► apare “viziunea” persoanei conform propriului concept Mediatorul trebuie să aibă îndemânarea conștientizării prejudecăților și stereotipurilor! A fi mediator înseamnă: ► a avea un rol activ în societate - facilitând restabilirea unei comunicații ► a descoperi devenirea proprie și contribuția la umanitate ► a da un sens vieții - cu respect mutual Pașii Eficiența medierii depinde de integrarea ei în viață. Familia este izvorul cel mai important pentru dezvoltarea personalității și a competențelor necesare vieții sociale; ea reprezintă cheia pentru succesul unui program de învățare a artei de a face față conflictelor, deoarece competențele respective pot fi exersate și întărite acasă și în cadrul comunității. Membrii familiei învață unii de la alții, la fel cum este de luptat în exterior cu aspecte precum identitatea și acceptarea în grup; de multe ori, ei copiază acțiunile și comportamentele altora ... A media înseamnă a interveni între părțile ostile și a le conduce spre rezolvarea conflictului. Mediatorul încearcă să găsească un punct de vedere obiectiv și neutru. În genere, el nu se implică direct - cu excepția cazurilor când încearcă să facă din părțile adverse parteneri. Un mediator oferă garanția că fiecare parte își prezintă punctul de vedere -dar totodată îl și ascultă pe celălalt. Ulterior, mediatorul îndrumă cele două părți spre găsirea de soluții satisfăcătoare pentru toată lumea. Pentru acestea, procedează la: ► pregătirea zonei (un loc liniștit, liber, unde nimeni nu aude conversația, având o masă cu locuri suficiente pentru toți) ► urarea de bun venit (toți trebuie să se prezinte) ► explicarea programului (medierea dă posibilitatea lucrului împreună și înțelegerea mai bună; prin acest proces poate fi găsită o soluție care să îmbunătățească situația - astfel ca prin mediere ambele părți să poată învinge) ► explicarea regulilor (mediatorii nu părtinesc și nu judecă pe nimeni; tot ce se spune rămâne confidențial. Discuțiile sunt fără porecle, insulte, reproșuri, întreruperi - ci oneste, respectuoase, serioase) ► culegerea acceptului (părțile convin dacă sunt de acord cu medierea) ► prezentarea situației (făcută pe rând de către părți, fără să se întrerupă) ► rezumarea faptelor (făcută de către mediatori - așa cum au fost percepute) ► expunerea sentimentelor (ce cred părțile și mediatorii că simt) ► descoperirea intereselor comune (prin “plasarea” în situația celeilalte părți, identificarea lucrurilor agreate de ambele părți, punctarea intereselor de obținut din conflict) ► gândirea la soluții (idei propuse doar de părți; mediatorii notează) ► discutarea consecințelor (pozitive și negative, încurajarea alegerii hotărârii ce avantajează ambele părți -ca fiind cea mai realistă / posibilă / specifică) ► asumarea angajamentelor (încheierea medierii) Disputanții trebuie să-și descopere interesele autentice pentru a le găsi pe cele comune. În multe conflicte, nu există soluția care să satisfacă ambii disputanți; poziția fiecăruia poate fi incompatibilă cu a celuilalt. Dar gândind creator - majoritatea conflictelor pot fi rezolvate. Multe conflicte par imposibil de rezolvat la început - dar au o soluție creatoare! Cei aflați în conflict trebuie să exprime fiecare idee pe care și-o pot imagina; unele idei pot părea imposibile sau stupide - dar nu contează. Uneori, cele mai ciudate idei îi fac pe ceilalți să se gândească la soluția posibilă. Cei aflați în conflict trebuie să se gândească la cât mai multe idei posibile; cu cât se gândesc la mai multe idei - cu atât sunt mai mari șansele de a găsi o soluție. Mediatorii vor scrie toate ideile enunțate. Gândirea laterală este o componentă a creativității, constând din imaginarea cât mai multor variante (posibile); este un proces de explorare din aproape în aproape, într-o stare eliberată de tensiunea restricțiilor. Gândirea laterală constituie o “mișcare” pe orizontală - aparent dezordonată - în care nu interesează dacă o variantă propusă este bună 76 sau nu, este posibilă sau nu, este competitivă sau prohibitivă, etc. Se urmărește pur și simplu găsirea cât mai multor variante! Ca instrument de lucru, gândirea laterală apare ca un proces de tip generativ și nu ca unul de selectare criterială și dezvoltare verticală. În practică, ea este solicitată atunci când: ► varianta de organizare nu satisface criteriul funcționalității și se caută noi variante - pentru același registru informativ ► noile informații primite nu mai validează modelul existent Gândirea laterală nu este negativă; ea nu blochează, ci ea propune, deschide și respectiv oferă opțiuni noi, fără a chestiona validitatea lor. Mișcarea se produce în acest caz nu după o direcție prestabilită, ci în mod liber - pentru a genera o nouă direcție. Gândirea laterală este deci provocativă. (Fiind secvențială, gândirea verticală se dezvoltă numai dacă fiecare pas este corect sau corespunde unor cerințe funcționale; gândirea laterală nu este secvențială și nu impune ca fiecare pas să fie făcut în mod “corect”. Gândirea verticală se bazează pe o ierarhizare strictă - în care categoriile și clasificările sunt date, în timp ce gândirea laterală se poate dispensa de ele). Atenție: rezolvarea conflictului nu vine de la mediatori, ci de la părțile în dispută! Fazele Structurile care operează în prezent în societate oferă medierea (în care adoptarea deciziei revine disputanților) ca pe o alternativă la sistemele legale și la alte metode tradiționale de rezolvare a conflictelor. Serviciile de mediere sunt foarte răspândite în unele țări și în expansiune în alte țări. Centrele de mediere funcționează pentru conflicte care nu intră sub incidența procedurilor legale convenționale. Medierea poate fi prezentată la un nivel foarte simplu. În unele școli, copiii o învață - astfel că, ajunși adolescenți, ei își pot rezolva foarte bine problemele pe care le au cu colegii. Instituțiile care au introdus cursuri de mediere au constatat o îmbunătățire semnificativă a bunului simț și scăderea cazurilor de indisciplină - dar din păcate încă în majoritatea cadrelor formale aceasta nu se întâmplă. Un mediator trebuie să reziste tentației de a da sfaturi; el nu dă directive. În viață sunt multe răsturnări de situații - într-o zi putem fi mediatori, pentru ca în ziua următoare să avem noi nevoie de mediatori. Din experiențe și inversări de roluri învățăm și evoluăm. Medierea este o prestație pe care ne-o oferim reciproc dacă avem încredere în eficacitatea ei. Una dintre părți poate utiliza conceptul de a face din oponent un partener în rezolvarea problemei; astfel, încurajează cealaltă parte să participe la o mediere: este destul de obișnuit ca numai una dintre părți să caute în mod activ medierea - cealaltă parte trebuind doar să fie de acord. Apoi - după obținerea acceptului - rămâne doar stabilirea locului și timpului. Un mediator când se prezintă părților le explică rolul pe care și l-a asumat, punctând idei din regulile de bază: ► este acolo ca să rezolve împreună o problemă ► părțile nu vor învinui pe nimeni ► părțile nu se dezvinovățesc ► părțile nu se întrerup când povestesc ce s-a întâmplat ► fiecare își prezintă sentimentele față de problemă ► fiecare își prezintă doleanțele pe care le vrea îndeplinite în vederea încheierii unui acord ► este acolo pentru a facilita ambelor părți stabilirea unei înțelegeri corecte Mediatorul conduce procesul. Părțile în dispută au responsabilitatea acțiunii. Dacă procedeele sunt neclare sau una dintre părți nu este mulțumită, ele se pot adapta oricând. De asemenea, dacă una dintre părți ezită în implicare, atunci poate fi re-asigurată că este un fapt normal. Enunțurile trebuie percepute dintr-o perspectivă personală și nu ca generalizări asupra cărora nu se mai poate reveni: părțile să-și exprime propria perspectivă, evitând interpretarea subiectivă a comportamentului - concentrându-se doar pe marginea problemei pe care o au. La început, mediatorul localizează focalizarea cea mai adecvată - identificând aspectele generale pe care părțile le admit ca să ajungă la o înțelegere: prin concentrarea pe viitor (ce ar fi de făcut, trecutul fiind depășit - ca având vechea pricină de tensiune) ori rezolvarea unui conflict din trecut (părțile fiind dominate de sentimentele negative reciproc acumulate în timp). Pe parcursul medierii, procesul se desfășoară neîntrerupt. Mediatorul creează un climat de securitate - unde fiecare poate renunța la mecanismele de apărare, devenind dispus să: ► facă modificări ► dea ► împărtășească idei ► examineze ► reconsidere și - împreună cu cealaltă parte, să rezolve problema. Mediatorul permite părților să-și “vadă” nevoile și preocupările și să găsească elementele care vor schimba perspectiva sau vor deschide diferite posibilități. Rezumarea punctelor-cheie este utilă pentru toată lumea. Modelele australian și american pun părțile s-o facă reciproc; această atitudine este binevenită numai când o parte își schimbă substanțial atitudinea ori face o concesie - și de aceea, modelul francez o propune la sfârșitul primei faze a medierii și nu în timpul ei. De obicei, oamenii nu receptează informațiile care le-ar putea reclama schimbarea percepției vizavi de situația în cauză - și de aceea mediatorul oglindește ce a spus partea, 77 înainte de a prezenta cum se simte ea. Când părțile sunt de acord ori au nevoi asemănătoare, mediatorul le definește zona comună - conștientizându-le punctele de consens. Mediatorul permite tăcerea: aceasta oferă tuturor timp de gândire și de precizare a ideilor. Pauzele ori întreruperile medierii sunt oferite numai când emoțiile sunt prea puternice ori întâlnirea a durat prea mult. Orientarea pe acțiunea pozitivă viitoare face posibilă stoparea acuzațiilor și a provocărilor de resentimente; mediatorul poate face să pară normale experiențe pe care părțile le consideră extraordinare sau frustrante, ajutându-i să genereze perspective noi. Combaterea unei gândiri rigide poate fi făcută de mediator propunând protagoniștilor privirea din perspective opuse - cerându-le să vadă situația din “pielea” celeilalte părți. Mediatorul clarifică și validează diferențele în materie de: ► valori ► stiluri ► puncte de vedere atrăgând atenția asupra respectării diferențelor individuale. În cazul când nici una dintre părți nu vrea să câștige cealaltă (de fapt fiecare încăpățânându-se ca “celălalt” să fie pedepsit), tot ce poate spera mediatorul este de a echilibra insatisfacția între cele două părți, astfel ca ambele să fie la fel de nemulțumite de situația la care s-a ajuns! În final, rezumarea unui acord la care s-a ajuns reprezintă ceva concret - servind ca punct de referință în viitor. Mediatorul poate cere părților să-și rezerve timp pentru a trece în revistă progresele înregistrate - ce anume funcționează și ce mai necesită ajustări. După încheierea medierii, mediatorul face cunoscută participarea și contribuția fiecărei părți. Mediatorii trebuie să se abțină de a se implica în conflict în rolul de salvatori! Medierea reprezintă o sursă neprețuită - oricine are de câștigat din ea; nu este un proces misterios (care poate fi realizat exclusiv de profesioniști), ci este o consecință firească a deprinderilor de rezolvare a conflictelor. Medierea transformă rivalii în parteneri care rezolvă împreună problemele. Procesul Pentru a realiza o interacțiune efectivă, mediatorul va trebui să-și folosească toate capacitățile de rezolvare a problemelor, apelând la: ► abordarea victorie / victorie - a câștigului reciproc (crearea contextului astfel încât ambele părți în conflict să abordeze problema împreună) ► răspunsul creativ (scoaterea protagoniștilor din starea de disperare - îndreptându-i spre căutarea soluțiilor, observând enunțurile negative și reformulându-le într-o manieră pozitivă - pentru că uneori conflictul poate ascunde posibilități ne-explorate) ► obținerea celor mai bune rezultate pentru fiecare parte implicată (neutralitatea arată fiecărei părți grijă de ea - încurajând ambele părți să se asculte activ) ► folosirea asertivității adecvate (încurajarea enunțurilor personale ale părților implicate în conflict) ► determinarea părților în folosirea cooperantă a puterii (prin neutralitate activă - echilibrând puterea între părți și încurajând părțile să-și asume responsabilitatea și să opteze pentru acțiune pozitivă) ► controlarea emoțiilor (astfel încât părțile să nu-și nege - dar nici să-și amplifice emoțiile semnificative) ► inducerea dispoziției de rezolvare (astfel încât părțile să conștientizeze această sarcină dificilă) ► conducerea explorării nevoilor și temerilor părților (orientând procesul și nu conținutul - astfel asumându-și rolul de depozitar al informației) ► inițierea proiectării variantelor (căutarea deschiderii de noi posibilități - cerând sugestii / fără a evalua valoarea propunerilor) ► includerea obiecțiilor (la realizarea imaginii de ansamblu) Combaterea comportamentelor incorecte în rezolvarea conflictelor se poate face prin mai multe căi, de către mediator, care: ► pune întrebări ► ignoră unele remarci ostile ► cere reformulări pozitive ► notează ce se discută ► demască existența incorectitudinii ► vorbește calm ► folosește umorul ► schimbă direcția de “bătaie” ► cere dovezi ► etc. Nu toate problemele apar deodată; fiecare problemă are o perioadă de “incubație”. Problemele provoacă daune; unele dintre ele pot fi reparate dar altele lasă urme. Problemele au simptome ca bolile; uneori aceste simptome sunt rezolvate - în loc de problema însăși. Este important a evalua simptomele; abilitatea de a distinge corect problema “fantomă” de problema “sursă” este ceea ce societatea numește abilitatea de rezolvare. Fiecare problemă are rădăcini constând în motivele ce o hrănesc; rezolvarea problemei este efortul consumat în smulgerea acestor rădăcini - înseamnând anihilarea motivelor ce o cauzează. O societate care își poate rezolva 78 problemele se dezvoltă; inabilitatea în rezolvarea problemei duce la activități “imorale”. Societatea care așteaptă de la alții rezolvarea problemelor nu este posibilă într-o democrație contemporană! Raționalismul și virtutea sunt două concepte importante care ar trebui adoptate - pe principiul fundamental de a nu dăuna: ► propriei entități ► altora ► mediului Deteriorarea limbajului afectează felul gândirii: deși limbajul pare a fi suficient activităților vieții cotidiene - el uneori este insuficient nivelului intelectual. “Tradiția” unui asemenea sistem descrește creativitatea și inovarea; de aceea, abilitatea societății de a rezolva probleme trebuie îmbunătățită. Pentru o schimbare socială neviolentă, lucrul este asupra: ► adunării informațiilor (a vorbi clar despre o problemă sau nedreptate înseamnă a o cerceta: investigarea tuturor aspectelor crește înțelegerea ei; trebuie văzut ce motivează pozițiile oponenților) ► educării (reducerea neînțelegerii și câștigul sprijinului / simpatiei se face prin informare: aceasta nu este convertirea la vreo cunoaștere “superioară”, ci considerarea ascultării sensibile și înțelegerea valorilor, credințelor și preocupărilor - mai ales a celor diferite; concentrarea pe utilizarea abordării creatoare, în loc de “dramatizare”, este pozitivă) ► implicării personale (prin control și reafirmarea încrederii în filozofia neviolenței: eliminarea motivelor ascunse și pregătirea acceptării suferinței dacă este necesar) ► deschiderii (la modificarea poziției - în anumite limite; căutarea mijloacelor convingătoare de schimbare, fără influențare ori umilire, în spiritul câștigului reciproc) ► acțiunii directe (ce impune o tensiune aparte în conflict - pentru a-l corecta, fără a depăși ceea ce se poate primi; odată atins obiectivul, efortul nu va mai fi exploatat, ca să nu fie depășite așteptările prin solicitări ulterioare) ► reconcilierii (non-violența caută simpatia / amiciția și înțelegerea oponenților; ea nu vizează înfrângerea și este contra forței - nu contra persoanelor, incluzând permisiunea de a-i face față: nu numai părțile sunt câștigate, ci și procesul) Scopul Medierea este folosită în domeniile: ► judiciar ► educațional ► social ► cultural ► și altele la nivele locale, naționale și internaționale. În timp ce sistemul legislativ / juridic încearcă restabilirea ordinii - medierea întâlnește dezordinea. Chiar în cadrul oficial al palatului de justiție, medierea oferă posibilitatea rezolvării mai umane și potrivite - în special în conflictele dintre vecini, rude, colegi și în situațiile când părțile au șansele de a se mai re-vedea. Găsirea propriei soluții în cursul medierii este principala garanție a tăriei acordului. Pe de altă parte, soluția impusă de tribunal riscă exacerbarea relației, crearea unui câștigător și pierzător - fără a furniza o veritabilă reparație. Reacția publică la mediere este de surpriză, urmată de gratitudine - ca la o nouă soluție ce a întâlnit nevoile părților. Rezultatele medierii sunt foarte încurajatoare: majoritatea cazurilor au soluții pozitive! În educație a fost începută formarea în mediere și practicarea ei (momente bune sunt orele de cultură civică sau dirigenție în școli); în schimbul rămânerii blocați în situații de frustrare sau furie, actorii educației descoperă un nou tip de relație: mulți ani, profesorii și elevii co-există fără a se cunoaște într-adevăr reciproc; în mediere ei se întâlnesc la nivel personal și nu mai sunt așa străini - un profesor și un elev / student care nu și-au vorbit încep să comunice. Se creează un sens al complicității, au loc schimburi, se împărtășesc crezuri, este oferit sprijin mutual și fiecare se simte mai puțin izolat. Teama nu-și mai are locul, sentimentele putând fi discutate împreună - știind că agresivitatea poate fi dezamorsată. Relația se schimbă: în locul utilizării autorității - sunt instrumentele medierii; acestea pot fi puse în practică oricând. Când devine dificilă reglarea unui conflict - se poate apela medierea problemei “în pereche”. Abordarea mediatorilor este în echipă; prin numărul membrilor, lucrul ei asigură un nivel mai înalt de obiectivitate și calitate pe nuanțe - dialogul devenind mai bogat. Medierea socială s-a dezvoltat mai ales în problemele comunităților; aici sunt conflictele din cadrul organizațiilor, ale sindicatelor cu patronatul și în general societatea civilă. Locurile informale pentru mediere se creează funcție de cel mai potrivit mediu unde oamenii își pot discuta personal problemele. În mod ideal, medierea ar trebui utilizată ca măsură preventivă; când conflictul este soluționat, medierea previne reapariția lui sau duce la repararea în primul rând de natură morală - și nu materială. Medierea apelează la demnitatea personală, sensul responsabilității civice și sentimentelor nobile ale părților, fiind bazată pe angajamentul voluntar; în acest fel, medierea oferă o nouă abordare a tratării problemelor sociale. În context cultural (multi- și inter-), medierea reglează diferențele și disputele prin dialog, adaptare, integrare și toleranță; prin urmare, medierea este o valoare pentru fiecare și atinge chestiuni care privesc oamenii, cum ar fi 79 prevenirea intoleranței, extremismului și naționalismului - prin construcția pașnică și democratică. Oamenii au cu toții propria cultură, propria religie, propria opinie; din această diversitate s-au instaurat stereotipurile ce sunt la originea fenomenelor rasiste și xenofobe care sunt cunoscute astăzi: această intoleranță și această lipsă de înțelegere conduce inevitabil la conflicte. Pentru administrarea acestor diferențe, medierea este un mod de comunicare - fiind o cale permițând o mai bună abordare a problemelor, un spațiu al dialogului. Medierea este trecerea de la o stare de confuzie la un nivel de echilibru, țintind procesul transformării relațiilor. Nevoia Medierea este un moment și un loc unde e posibilă exprimarea diferențelor noastre și recunoașterea acestora. Este o întâlnire în cursul căreia descoperim că nu toate conflictele noastre sunt necesarmente distructive, ci pot crea și noi relații. De ce avem nevoie de mediere? De ce medierea? În orice situație conflictuală, se creează o barieră ce separă protagoniștii. Fiecare parte se exprimă într-un monolog încăpățânat și nu este capabilă să asculte cealaltă parte. Ele își vorbesc fără să se înțeleagă, se simt tot mai “singure”, fiecare parte își construiește un “zid” în jur, agresivitatea escaladează - câteodată ajungând până la violență. Intervenția unor terți poate debloca această situație; “dinamica” conflictului în doi se transformă grație intervenției unor persoane exterioare (în problemă): acesta este rolul mediatorilor. Ce fac mediatorii? Ei nu sunt nici judecători, nici arbitri. Ei nu blamează și nici nu acuză. Ei ajută părțile conflictuale să-și exprime experiența și sentimentele lor. Ei dau fiecăruia posibilitatea ascultării punctului de vedere al celeilalte părți și acceptarea gradată a unei alte viziuni a situației: recunoașterea diferențelor “celuilalt” este primul pas în rezolvarea conflictului. Înșiși protagoniștii sunt cei care găsesc soluția și garantează respectarea ei. Mediatorii joacă rolul de catalizatori în facilitarea dialogului. Ei: ► detectează ce a fost mai puțin menționat ori uitat de spus ► subliniază mesajul ► determină antagoniștii să devină conștienți de o realitate diferită - mai puțin cunoscută lor Înainte de toate, ei reinstalează comunicarea - care este esențială pentru fiecare ființă umană. Ei sunt garanții înțelegerii și primii spre care părțile se pot întoarce mai târziu - dacă este necesar. Diversitatea originii mediatorilor permite fiecărei părți: ► găsirea ► alegerea ► reflectarea ► înțelegerea în propria cultură sau generație. Medierea poate dura chiar 5 ore și uneori o a doua sesiune este necesară. Medierea este liberă și deseori gratuită: munca e făcută de voluntari, instruirea lor dându-le toate îndemânările și experiența necesară. Principala lor țintă este de a permite fiecăruia descoperirea / realizarea capacității de asumare a responsabilității propriilor conflicte și de a-i potența în transformarea acestora. Medierea este o educație veritabilă, deschisă tuturor și permite atingerea unei mai bune căi de conviețuire. Ne naștem slabi - avem nevoie de forțe. Ne naștem lipsiți de toate - avem nevoie de ajutor. Ne naștem proști -avem nevoie de judecată. Tot ceea ce n-avem la naștere și ne va trebui când vom fi mari ne este dat prin educație. Învățarea și practicarea medierii de către oameni le dă prilejul exprimării nu numai a contradicțiilor lor, ci și a speranțelor. Prin urmare, a deveni mediator face posibilă integrarea socială. Uniți pentru un scop comun, oamenii preocupați simt că fac ceva în modelarea viitorului. Instruirea în mediere servește multor obiective dar esențial este că arată oamenilor că nu sunt singuri și toți sunt vital legați în societate. Oricum, oamenii al căror sens de identitate este la risc nu sunt capabili să formeze legături în societate; medierea este un proces prin care oamenii își pot dezvolta din plin propriile personalități. Aceasta este numai atunci când oamenii au învățat să se încreadă și să se respecte din nou - după ce s-au fortificat ei înșiși putând să se “deschidă” și spre alții. Medierea este un proces al învățării despre oameni - și face posibilă tranziția de la nivelul individual la cel colectiv. În acest fel, medierea ia dimensiunea unui adevărat proiect social - în societate. Astfel, medierea devine o cale de a re-crea lanțul solidarității ce trece dincolo de anumite frontiere. Miza este înaltă dar modul nu: începând să ne schimbăm noi înșine - putem schimba lumea. Deontologie Democrația este cel mai bine învățată într-un cadru unde: ► participarea este încurajată ► punctele de vedere pot fi deschis exprimate și discutate ► este corectitudine și libertate Medierea și deontologia ei aparțin democrației. Obiectivele medierii sunt: 80 ► reconstrucția țesutului social ► restaurarea legăturilor sociale ► promovarea relațiilor fraternale ► promovarea unui climat social generos ► inițierea și incitarea păcii între părți ► promovarea solidarității umane ► aplanarea violențelor în toate formele lor ► recunoașterea și respectul identității fiecăruia ► coeziunea socială ► prevenirea violenței Ca mijloace, medierea fiind un proces (al societății) de trecere de la individual la colectiv, un mod de rezolvare a conflictelor și o structură de armonizare a contrariilor, permite: ► exprimarea și confruntarea emoțiilor ► identificarea sentimentelor care sunt la originea rupturii relațiilor ► “desfacerea” problemelor pentru refacerea legăturilor ► autoresponsabilizarea fiecăruia ► descoperirea capacității fiecăruia de a-și depăși suferința și lupta cu sine însuși ► rezolvarea mai umană a conflictelor interpersonale ► apropierea indivizilor ► exprimarea sentimentelor fără culpabilitate ► conștientizarea că omul nu e singur ► dezvoltarea personală în construcția individuală ► depășirea suferințelor legate de trecut și trăirea în prezent Agenții medierii sunt: ► calitatea (orice persoană are vocația de a exersa funcția de mediator, indiferent de originea socială, cultură, profesie, religie sau opinii politice) ► rolul (facilitează părților o nouă cunoaștere a lor, conștientizându-le capacitatea lor de regăsire, dând fiecăreia posibilitatea ascultării reciproce - fiind garanția aranjamentelor convenite) ► misiunea (mediatorii sun neutri și beneficiază - la cerere - de supervizare din partea unui observator format în mediere) Etica în mediere este că mediatorul: ► transmite în cursul procesului ceea ce cunoaște din formarea sa ► își exercită rolul în cea mai mare neutralitate ► ascultă părțile într-un climat de încredere ► intervine în mod egal în prevenire oricând este nevoie ► asigură repararea de ordin psihologic și moral Deontologia este o componentă esențială a conștiinței morale, având ca scop estimarea consecințelor unei acțiuni - pentru a se stabili dacă ea merită ori nu să fie îndeplinită. (Se pare că partea cea mai adevărată din adevărurile morale este tocmai greutatea cunoașterii lor). În viață, pentru majoritatea oamenilor este mai interesant cum se petrece (ceva), decât ce se petrece. (De exemplu, arta este un mod sensibil prin care omul trăiește iluzia adevărului). Deoarece în univers procesele pot fi formulate - cu alte cuvinte, peste tot guvernează principiul metodologic al cantitativizării - ideea de valoare “tulbură” ordinea obiectivă a lucrurilor. De cele mai multe ori, valorile sunt nemăsurabile! Conștiința unui om poate fi apreciată dacă sunt întâlnite în “construcțiile” sale termeni ca și: ► măsură (tot ce este exagerat este insignifiant . ) ► căutare (efortul uman al “descifrărilor” . ) ► “descoperire” (ca necesitate, între limite eliberatoare din neliniștile mărginirii personale și exagerări) ► deducție (plecând de la general - la special) ► inducție (descoperirea “invizibilului” prin “vizibil”) ► cunoaștere (derivată din fapte, prin așteptarea și “constrângerea” dezvăluirilor) ► claritate (în exprimare, respect, ș.a.) ► sensibilitate (ilustrând sau demonstrând o dezvoltare mereu înnoită privind lumea) ► omenie (ca trăsătură personală în oglindirea realului) ► continuitate (suită în idei - înlănțuirea logică însemnând ordine în gândire) ► subiectivism (stilul fiind subordonat conținutului - în care trebuie să stăpânească precizia, altfel fiind o “acrobație conceptuală sau beție de cuvinte) ► etc. Aptitudinile spirituale nu pot fi măsurate. Estetic, “frumosul” poate fi caracterizat prin speculație sau expresia lui (când adevărul nu este accesibil, oamenii se refugiază în aparență). Deoarece voința lucrului în sine este superioară intelectului, forța oamenilor constă în modele. Pe de altă parte, imperfecțiunile simțurilor și limbajului îndepărtează oamenii de transcendență, adică de natura lucrurilor. De aceea, oamenii trăiesc neliniștile presupunerilor, îndoielile lor sfârșindu-se în întrebări. (Formalismul are rolul în a arăta puterea rațiunii de a construi sisteme - omul încercând să-și stabilească limitele autonomiei lui față de mediu). “Mișcarea” spiritului între intuiție și ipoteză revelează omului 81 limitele creației libere, pentru că nevoia constantă de ordine cere răspunsuri la întrebările: ce, cine, de ce, cum, când, unde și în ce scop . Tratare Medierea nu este o tehnică, ci o parte vitală a traiului. Sentimentul injustiției apare din copilărie (exemplu: de la cearta pentru jucării - mânia față de persoana ce a inițiat această situație poate duce la conflict). Rezultatul medierii trebuie să ajute recunoașterea cauzelor. Procesul nu necesită calificări sau timp îndelungat de exersare! Unii oameni practică instinctiv medierea, unii o știu de scurt timp, alții de mai mult timp; sunt oameni care poate niciodată nu s-au întâlnit cu ea. Nevoia de practică în mediere este în sprijinul dezvoltării procesului - pentru conștientizarea și obișnuirea oamenilor de a trăi cu “diferențele”. În societate, medierea este utilă la schimbarea progresivă a mentalităților - mai ales în abordare. Prevenirea unui conflict este mai bună decât medierea. Atunci când dezastrul deja s-a produs, “actorii” au de respectat competențele altora și sunt conștienți asupra procesului. Mediatorul “vede” sentimentele și le reflectă părților; oglindirea îi ajută pe cei reflectați să se vadă mai bine: li se prezintă starea așa cum e. Mai mult - medierea merge la întâlnirea sentimentelor; ne-acceptarea realității este unul dintre motivele conflictului. Totdeauna “oglinda” trebuie să arate mai mult decât primește. Accentul și felul vorbirii este foarte important în mediere; cu unele cuvinte-cheie se pot exprima multe. De exemplu: relațiile dintre adulți se bazează foarte mult pe judecată (minte); relațiile dintre copii se bazează foarte mult pe emoții (inimă). Iar unii adulți gândesc: ce tragedie că tinerețea e dată pe mâna copiilor . (Numai cine vorbește și “limba” copiilor se înțelege cu toate vârstele). Ceea ce e specific medierii este că se concentrează pe limbajul emoțional! După reflectarea prin “oglindă”, liniștea este foarte importantă în mediere! Tăcerea este polivalentă, exprimarea - monovalentă . Mediatorul nu răspunde eventualelor întrebări; după ce a deschis niște “uși”, căutarea sensului (ca agitație) revine părților în conflict. Deoarece medierea nu este justițiară, părțile se vor auto-descoperi / auto-înțelege - mintea lor clarificându-se, devenind mai limpede; situația se schimbă - aceasta pentru că mediatorul nu vede conflictul la fel ca și părțile. Atunci când procesul medierii trenează, ieșirea din învârtirea mereu în jurul acelorași lucruri poate fi făcută prin abilitatea mediatorului de a scoate părțile din problemă - punându-le întrebări particulare (fără legătură aparentă cu subiectul conflictului). Dacă părțile vorbesc între ele, atunci ele trebuie lăsate (poate se împacă!). În orice caz, atitudinea mediatorilor trebuie să fie foarte preocupată (chiar și când părțile nu sunt rezonabile), seriozitatea însă neducând până la propuneri! (Căderea în capcană a unui mediator este atunci când se “identifică” cu una dintre părți și vine cu vreo sugestie). Partea esențială a procesului medierii este dărâmarea “zidului” dintre părți. (Mediatorul încearcă mutarea problemei; justiția face contrariul: încearcă amănunțirea / detalierea problemei). În mediere este bine ca totdeauna să fie accentuate valorile părților - și nu elementele negative din conflict. Procesul de mediere a conflictelor se inspiră din vechea filozofie greacă și emoțiile copilăriei, fiind exact opus schemei psihologice de tratare a conflictelor! În mediere, apelul la imaginație și simboluri este important. Oglindirea părților nu va fi repetată de același mediator; este încă unul dintre motivele datorită cărora medierea se face de către o echipă. Mediatorii nu țintesc rolul actorilor părților din conflict - ci adevăratele persoane care le joacă. De aceea și liniștea după reflectarea de tip oglindă există - ca să fie timp pentru asimilarea mesajului. (Este un timp când nu se spune nimic, este un timp când se vorbește - dar nu este nici un timp pentru a spune tot . ). Cauze ale împiedicării medierii pot fi nu “zidul” dintre părți, ci “ziduri” între mediatori și părți ori chiar între mediatori! Munca în echipă a mediatorilor este elementară pentru succesul procesului. Unitatea echipei mediatorilor trebuie să se răsfrângă în abordarea sincronă a potențialului uman - atunci când se adresează părților: pentru a merge dincolo de experiența proprie și a ceea ce fac, trecerea între nivele a părților trebuie să se facă ușor, deoarece o ființă umană are 3 caracteristici: ► instinct (ceea ce este comun oamenilor și animalelor) ► intelect (ceea ce au numai oamenii) ► spirit (ceea ce nu este instinct sau gândire, ci sentimente - aspirații, fericire, etc.) medierea având de ajuns la spirit. La sfârșitul medierii, înțelegerea dintre părți se bazează pe realizarea că o bună comunicare le face să coopereze. (Câteodată - după mediere - părțile realizează / înțeleg că împăcarea înseamnă și să nu piardă timpul cu mediatorii). Medierea este un “vehicul” al împărtășirilor experiențelor. Acceptările celorlalți și a celor ce sunt oferite de alții “deschid” părțile și le fac să se încreadă în progres. (Umanitarismul se opune “tragediei” vieții: este ca zâmbetul uman al persoanei suferinde ori problema metafizică a celui care înainte de a-și da duhul cheamă la căpătâiul său pe cei apropiați, când numai “lumină” i se poate da - dar nu și viață). 82 Principii În viața unor comunități, medierea a început să se dezvolte ca o profesie nouă - la confluența științelor sociale și a dreptului. Mulți în conflict au tendința aplecării spre mediere; în Europa - fiind promovată mai recent - medierea este în evoluție. Forma de intervenție a unui terț independent și neutru conflictului se practică în diferite stiluri: așa-zisul stil “occidental” favorizează întâlnirea părților cu mediatorii; în așa-zisul stil “oriental” - mediatorii apar între părți (dar indiferent de stil, mediatorii cad de acord cu părțile pe procesul care constituie baza medierii). În orice conflict, caracteristica esențială a medierii este că dă atenție componentei emoționale. (Consilierea, negocierea și alte forme de lucru în conflicte ignoră sau se referă prea puțin la acest aspect - datorită procedurii dar și a convingerii că mai totdeauna cealaltă parte poate utiliza și exploata emoțiile în avantajul său; o ruptură simulată a face privind anumite emoții - ca derutare - nu este recomandată și oricum nu este obiectul a ceea ce propunem aici). Învățându-ne gospodărirea emoțiilor putem deveni mai supli și obține rezultate mai bune - dar aceasta ține de: ► favorizarea alternativelor ► compromis ► creativitate Mai ales în conflictele de sorginte: ► economică ► politică ► militară ulterior medierii este negocierea (direct) între părți. Nu se pune problema unui insucces în mediere, cât timp aceasta a reușit inițial doar să: ► pună părțile în dialog ► întrerupă desfășurarea conflictului ► creeze premizele pentru regăsirea unor activități normale Dar despre continuări (după împlinirea acestora) ne vom referi pe larg în partea a treia a acestei lucrări. Medierea are o schemă universală, ce transcede conflicte implicând nivele de violență extremă: un exemplu este când liderii a două părți aflate în mare confruntare declară separat același lucru: că doresc pace și respect - cealaltă parte fiind teribilă și plină de ură; adevărul este că fiecare dintre ele sunt în aceeași măsură culpabile (fiind responsabile)! Medierea funcționează bine cu 3 condiții împlinite: ► se declanșează într-un bun moment ► se desfășoară sub o presiune adecvată ► este făcută de un bun intermediar Numărul mare de constructori ai păcii ne încurajează optimismul: oamenii au nevoie din ce în ce mai mult de informare și formare asupra proceselor de reglare și vizează promovarea unei păci dinamice și constructive. Evoluția favorabilă a vieții se petrece fără îndoială prin educația tuturor - de la nivelul personal, până la global. Medierea este o mișcare a unora spre alții - mișcare grație căreia spațiile individuale se întâlnesc într-un spațiu colectiv, într-un echilibru subtil. Refuzul recunoașterii anumitor sentimente și negarea dialogului ne arată expresia violentă a unei profunde frustrări; aceasta nu este ineluctabilă: schimbarea cursului opiniilor poate părea ambițioasă - dar are un potențial realizabil totdeauna. Favorizarea acțiunilor de mediere permite depășirea obstacolelor de “nedepășit” (“insurmontabile”). Toată lumea se crede puternică! Dar și speranța de asemenea este (puternică) - datorită muncii făcute și eforturilor viitoare putându-se chiar și reface din “cenușa” conflictului. În spatele fiecărei medieri se ascunde un ecou ce poate rezona. Deoarece medierea este un proces de tranziție -ecoul poate nu e imediat: în fiecare mediere este ceva de învățat, un punct câștigat și ceva de împărtășit / împărțit. Însuși acceptarea că altceva este important pentru unii este un câștig! Mediatorii nu se pierd pe calea deschisă pentru alții, ci pot crește, îmbogăți și deveni mai puternici - tocmai din această deschidere. Atenție: reducându-le altora vreo funcțiune - este posibilă reducerea reciprocă (totodată). Filozofia Găsirea fericirii a fost totdeauna dorința omului. Dar ce este fericirea? E necesar a fi legată de sensul destinului. Totul este prins în lanțurile destinului propriu. (Căile destinului sunt greu de înțeles). De la originile sale, gândirea filozofică a fost conectată cu teologia (și invers). Pentru unii, filozofia este teologia revelată de însuși Creatorul: este contemplarea inteligibilului / neinteligibilului - învățând eliberarea sufletului de corp - gândirea fiind mijlocul care permite această dezvoltare. De aceea, căutarea adevărului - în găsirea regulilor ce să fie aplicate - a devenit o necesitate. Nu este o separare între cunoaștere și viață. Astăzi ne dedicăm cel puțin un sfert din viață educării noastre dar se pare că am uitat că subiectul esențial este omul. De ce este o prăpastie crescândă între impulsul pe care îl avem față de frumos / armonie / fericire și realitatea vieții - care adesea e diferită de această aspirație? Producem chiar mai multe tehnologii și metodologii, dezvoltăm o cunoaștere ce tinde spre eficientizarea optimă dar în dezvoltarea cunoașterii modului cum să facem - uităm cum să fim. 83 Ne refugiem în spatele conceptelor. Conceptul comunicării este larg utilizat astăzi dar niciodată nu a fost așa de rău aplicat - pentru că (cel mai adesea) duce la iluzia unei forme de relație! Am uitat că pentru a întruni condiția umană - avem nevoie de considerarea unor lucruri esențiale ale vieții: Disparitatea între mijloacele la dispoziție și rezultatele obținute ne obligă să luptăm; experiența medierii ne confruntă adeseori cu profunda absență a recunoașterii ființei umane. Se presupune că demnitatea în suferință este cea mai înaltă demnitate a omului. Civilizațiile s-au dezvoltat în timp; ele au elaborat religii și filozofii pentru a răspunde întrebării primare: ce răspuns (ce înțeles) are suferința? Suntem obligați să admitem că trecerea timpului nu a adus fericirea. (Hormonal, sentimentul fericirii este indus de endorfină; dar aici, mai mult decât fiziologicul ne interesează psihicul). Medierea poate aduce o contribuție: ea furnizează o remarcabilă privire în omul modern - înăuntrul cadrului dimensiunii umane. Ambiguitatea cuvântului “mediere” nu-i exclude obiectivul: promovarea unei culturi a păcii în lume. “Mediere” înseamnă “a fi în mijloc”; prima folosire cunoscută datează din timpul sumerienilor. Atunci avea o funcțiune teologică - desemnând ceva între Dumnezeu și om; sensul modern indică poziția mediatorului “între” părțile din conflict. Poziționarea “între” e necesară pentru a întâlni ceea ce este inima conflictului. Orice religie a convenit că dacă la începutul universal a fost haosul, omul a fost separat de sacru, decăzând în postura sa datorită imoralității; omul a fost confruntat cu o injustiție pe care mereu a încercat s-o rectifice. (De altfel, este indiferent dacă haosul e la început, continuu sau la sfârșit). În timp însă nu a reușit absolutul - și de aceea suferă; o anumită unitate spre care aspiră a fost distrusă. De aceea este esențial echilibrul - formând un proces natural în care forțele (iubirii și urii) își schimbă doar locurile. Absolutul (gândit în marginile experienței posibile) este un paradox; în concepție trebuie înțelese 3 întrebări fundamentale: ► ce pot să știu ► ce pot să fac ► ce pot spera Cu ajutorul rațiunii, omul discerne adevărul de eroare, justul de injust, pune ordine în pasiuni și își “întinde” afecțiunile - pentru că le face sociale și universale. Intrarea irațională în sfera absolutului (unde adevărul și rațiunea sunt contopite), depășește cunoașterea umană: ar fi o contopire a mediatului și imediatului; iar până la urmă, este mai plăcut să trăiești înlăuntrul lucrurilor - decât în afara lor . (Transcendența și absolutul exprimă același lucru: perfecțiunea). Omul modern chiar fuge de absolut, ocolind unitățile pure și relațiile dintre ele (înlocuindu-le cu formalul iluzoriu). Omul este o creatură efemeră; el aparține ordinii lumii dar nu totdeauna este capabil să-i înțeleagă organizarea. El conștientizează traiul în nedreptate și caută câștigarea de cunoștințe; acestea îl conduc la transformarea comportamentului său - pentru crearea echilibrului. Tocmai conștiința unicității lui constituie o condiție a aspirației spre fericire. (Numai având conștiința faptului că nu putem trăi oricât, dobândim și conștiința faptului că nu putem trăi oricum). Conștiința existenței trece dincolo de instinct, devenind generatoare de energii și constituind un suport indispensabil omului pentru a trăi creînd și a crea trăind; datorită ei, imediatul nu satisface valențele existențiale ale omului stăpânit de setea de absolut. Prin transcenderea imediatului, omul devine modelator al modului său de a exista - ca rezultat al unei vieți înscrise în orizontul valoric. (Înseși obstacolele pe care le întâlnește în acest proces pot deveni puncte de sprijin pentru a conferi valoare vieții și a lupta împotriva surselor nefericirii / durerii). O viziune este și că separarea e în mijlocul experienței de viață, fiind o parte necesară a ei: nașterea cuiva înseamnă - pe moment - tranziția de la unicitate la dualitate (mamă - copil); pe măsura trecerii timpului, omul caută unitatea primară și reîntoarcerea la paradisul pierdut (exprimarea filozofală este: întregul premerge partea). Căutând întregul în viață - ca și chestiune existențială - omul găsește multiple soluții. Conflictul atinge suferința umană pentru că fiecare experiență de separare dezgroapă experiența originară; și acea experiență nu poate fi repetată. Este ceea ce numai moartea rezolvă definitiv. Viețile noastre sunt serii de tranziții; ca și ciclul anotimpurilor și alternativa zi / noapte, noi - ca ființe umane -trecem de la naștere la deces: suntem muritori; viața e un mister pentru că oamenii trebuie să accepte că este efemeră. Dar gradat, ei descoperă că după fiecare tranziție naștere - moarte este din nou viață. De aceea, medierea devine “scena” unui teatru pe care se joacă drama separării: o “scenă” care de asemenea este un spațiu dar și un timp - unde aceste tranziții pot fi trăite intens: tranziții în care fiecare se “mișcă” de la un punct inițial la un punct final - și care constituie etape ale unui proces nesfârșit. Suferința devine un monolog hrănit de separare; toți acumulează suferințe ale trecutului ce fac prezentul inconfortabil. Dar mulți se agață de această suferință deoarece ea identifică o relație pierdută. Unii încearcă activ să ignore că starea nu este necesar a fi permanentă, ci poate fi traversată. Medierea oferă posibilitatea tranziției - ceea ce permite părăsirea trecutului și redescoperirea prezentului: abandonarea fanteziilor formate despre alții și întâlnirea realității lor; numai atunci este acoperită înlănțuirea pierdută cu alții și de asemenea cu propria personalitate. Este concepția omului ca ființă temporală ce acceptă și înregistrează posibilitatea schimbării. Integrarea permite înțelegerea singularului și pluralului - în sensul propriu și al altuia. Aici este atins un aspect fundamental - identificat ca înțelepciunea discutării naturii lucrurilor (existentă în mediere). Poezia și arta tind spre aceasta: ele confruntă complexitatea ființelor umane, exprimând inexpresibilul. Ele adesea reprezintă două experiențe opuse ce pot fi privite ca două laturi în existență: iubire / viață și suferință / moarte; ambele sunt intim conectate. Separarea - printr-o etapă intermediară - poate conduce prin suferință de la dragoste la moarte dar de asemenea și la viață. 84 Medierea îmbrățișează separarea până la “sufocare” - astfel ca succesiunea de tranziții să aibă sfârșit prin a se întoarce la viață / naștere / dragoste. Prin simbolism, medierea oferă experiența vieții în evoluția ei - atât în situațiile cele mai obișnuite, cât și în cele mai tragice. Medierea nu poate fi redusă la reparare. Dacă ar fi mediere / reparare, reparația merge dincolo de aspectul material sau invers - ajungând ca în conflicte minore în loc de recuperarea demnității să fie mai importante compensațiile. (În multe cazuri oamenii se uită inconștient spre o formă de recunoaștere - dar puțini știu de ce fel ar fi ea). Ceea ce este valabil părților în mediere este de asemenea (valabil) și pentru mediatori: cineva comunică într-adevăr cu altcineva dacă o face și cu sine însuși. Motivația unora de a se implica în mediere vine de la nevoia vitală de a-și confrunta violența dinlăuntru. Medierea este nevoia fundamentală de a confrunta prin conflict bătălia interioară și întrebările de bază ale vieții. A fi în conflict aparține vieții; nu e bine sau rău. Pur și simplu “este”. Violența este o forță pentru viață - ce există în fiecare; este important a recunoaște că e acolo - și că se exprimă de fiecare dată când apare o opoziție. Ființele umane au capacitatea auto-transformării; ele nu sunt condamnate a fi violente și a avea instincte distructive - fără vreo speranță de control propriu - pentru că pot răbufni din confuzia regăsirii libertății constructive de acțiune. Valoarea unui om rezidă în ceea ce dă el și nu în ceea ce este el capabil să primească. Oamenii pot învăța că libertatea constă nu în a face o alegere, ci prin achiziționarea cunoștințelor despre ceea ce este cea mai bună alegere. O viață nededicată urmăririi cunoașterii nu este o viață ce merită trăită. Natura Omul trebuie considerat în totalitatea sa: el este sinteza și cristalizarea unor strate; nu poate fi separat de mediul său, făcând parte din biosfera terestră. Lupta pentru viață este o provocare căreia omul îi face față în raport cu natura, cu alții dar și cu sine. Nevoia de a se hrăni pentru a supraviețui este o prioritate. Nevoia de procreare acompaniază instinctul protejării vieții. Nou-născutul trebuie hrănit și i se dă un spațiu protejat în care să crească și modeleze. Istoria este plină de invazii succesive ale oamenilor care - pentru a-și acoperi nevoile - au capturat pământurile mai bogate ale vecinilor; vecinii au răspuns apărându-și teritoriile și astfel a început ciclul infernal al războaielor. În mediere, instinctul protejării teritoriului este un element frecvent întâlnit, deși adesea este subtil disimulat. Ceea ce se regăsește nu e chiar un spațiu geografic de apărat, ci un spațiu moral care devine sinonim cu spațiul de viață. Iar lupta este o noțiune dinamică: dacă nevoia e primul factor, dorința este forța motivului. Există o întreagă ierarhie a dorințelor - plecând de la cea mai instinctivă / “animalică” formă, până la cele mai elevate forme umane - când sufletul caută să-și satisfacă nevoile prin pasiuni. Dorința poate ajunge să devină cea de a elimina dorințele altora - până la faza finală: dorința de a întâlni absolutul. Oamenii sunt implicați într-un fericit amestec cu dorințele altora dar - inevitabil - apar opuneri. (Nu este vorba de o logică binară). Confruntarea duce la stabilirea unei relații a forțelor. Oamenii sunt departe de a găsi armonia necesară pozițiilor lor contradictorii. Dacă situația e frecventă, efectul cumulat deteriorează orice relație: fiecare parte se simte atacată în identitate. Fiecare întâlnire cu haosul este înspăimântătoare: este o pierdere a punctelor de referință care furnizează securitatea. (Fără prejudecăți metafizice, însăși știința a asociat creația universală cu explozia inițială). Oamenii nu pot ignora haosul. Indiferent unde, el are același sens neștiut - iar într-un conflict, haosul poate înconjura părțile ca într-o închisoare (fără de scăpare). Oamenii pot deveni “prizonierii” haosului pe care îl creează. Din timpuri imemoriale, regulile au fost create pentru a limita și controla dorințele oamenilor, a regla conflicte și a permite desfășurarea vieții comunității; inițial au fost verbale dar - încetul cu încetul - ele au fost codificate. Treptat, au apărut reguli ce au garantat ordinea sistemului, aplicând și penalități. Fiecare deranjare a ordinii devenea un potențial pericol, pentru care era asumată responsabilitatea combaterii și reprimării. Una dintre caracteristicile importante ale medierii este că intervenția ei previne deteriorarea vreunei situații. În societățile tradiționale, dezordinea și violența sunt tratate conform unor angajamente ferme - fiind lucruri ce sunt experimentate împreună - dându-li-se prilejul exprimării. Scopul este ca prin integrarea lor, coeziunea socială să fie restaurată. Ideea este vechiul concept natural al elanului vital. Așadar sunt exploatate cele două fațete (beneficiu în loc de distrugere). Sacrificiul are dublă funcțiune: comiterea unui act social găsit inacceptabil și suferința eliberării. Dualitatea este purificatoare - fiind sursa unei noi forme de energie. Acest proces în alte societăți a fost transformat în faptul că oamenii găsesc pe altcineva responsabil de suferința lor - identifică vinovății și pedepse într-un proces al “țapului ispășitor”. Dispariția simbolismului ritual duce la răzbunare; din acest motiv, nu este răspunsul corect. (Răzbunarea nu poate avea înțeles: rănind, nu se “duce” rana din suflet ... ). Tendințele contradictorii ale oamenilor oscilează între: ► ordine / dezordine ► moderație / exces ► armonie / violență ► etc. Schimbând rolurile, oamenii fac posibilă întâlnirea celorlalți prin moduri foarte diferite; de exemplu: în carnavaluri, oamenii se travestesc - chiar bărbații în femei și femeile în bărbați - tabu-urile fiind transgresate prin abolirea diferențelor (sexuale ori altele). 85 Semnificația trecerii în noul an este exhaustivă: timpul trecut nu mai poate fi reînnoit. Dar este regăsirea timpului ciclic, timpul care se întoarce etern și care permite un reper. Scopul calendarului este legarea ritmului de cosmos, astfel că omul se reintegrează în univers; însă timpul își pierde eterogenitatea când oamenii își știu doar timpul secular. Așadar, exprimarea în coordonate spațiale și temporale determină natura medierii. Medierea este rezultatul unei lungi evoluții. Conștientizarea variatelor mecanisme ale dominării oamenilor este un punct de plecare în înțelegerea ei. Violența Ireparabilul poate fi făcut pe diverse căi - dar în orice caz produce reacții foarte puternice, mai ales manifestări de violență. Adesea violența se naște din disperare. Pentru a câștiga o mai bună înțelegere, trebuie identificate diferitele forme de violență care se petrec: În primul rând, există o violență ascunsă, internă, “nespusă” - una ce nu poate fi prezentată altcuiva - care întoarce omul împotriva propriei sale persoane și devine astfel un fel de auto-agresiune. Legată de cuvântul “violență” este ideea de violare. Violarea este o injustiție îndurată, ca impact al confruntării cu unele acte inacceptabile. Acestea se pot acumula în viață și ataca atât psihicul, cât și corpul - făcând ființa o victimă. Toată suferința este mulată așa; este păstrată de memorie. Apărându-se și fără abilitatea de exprimare a durerii, ființa umană poate deveni bolnavă (de la o răceală pe care adânc în sine poate o “vrea” - ori tumoarea care desigur că nu este dorită). Violența ne-exprimată se poate întoarce împotriva societății, care la rândul ei - aparent fără motiv - pedepsește. Dar această pedeapsă doar va agrava suferința și violența individuală; și astfel, ciclul infernal va continua. Un alt tip de violență care există este cea comportamentală / emoțională, care are un stagiu premergător eruperii, greu vizibil (dar în proporție largă, zilnic susținută de fiecare): o permanentă hărțuială - prin gesturi și atitudini, vorbit sau tăcere. Această hărțuială rezultă din câtă liniște e ori cât de fapt e spus - prin caracterul său insidios infiltrându-se, penetrând și invadând rutina cotidiană; este o hărțuială prin care nimeni nu declară război, ci e un apel disperat la altcineva - în scopul dobândirii recunoașterii. Dacă aceasta face pe cineva să se simtă atacat - va răspunde ostil. Manifestarea acestei forme este printr-o întârziere sistematică, întreruperea altei persoane ori invadarea liniștii ei, refuzul discuțiilor, etc. Aceleași gesturi pot fi diferit percepute (ținând cont de diferența culturală): foarte des această violență nu este recunoscută de persoana care o trăiește sau de cea care o primește. Caracterul ei difuz o face fără nume; poate fi subliniată doar când devine inacceptabilă - prea exteriorizată prin violență verbală ori fizică. Violența verbală este larg răspândită și des are un impact subestimat. Sunt cuvinte care ne omoară la fel de sigur ca și armele. Există o întreagă gradație (foarte subtilă) în atacurile verbale; acestea pot fi insidioase, indirecte, alunecoase sau pe de altă parte - frontale, adverse, distructive. “Războiul” cuvintelor poate transforma viața într-un câmp de luptă; acest “război” de asemenea poate deveni un mijloc de supraviețuire. (De exemplu: aceasta este situația vechilor cunoștințe ori cupluri care după ani de trai împreună și-au stabilit un veritabil terorism - fiind de altfel singura cale pe care fiecare partener merge; de fapt, acesta e terenul ideal pentru ei de a-și juca drama iubirii și urii). Relația tripartită dragoste - violență - război nu accidental a adus în limbajul seducției cuvinte din registrul războiului: “strategie”, “combatere”, “luptă”, “cucerire”, “captură”, “dominație”, “ruptură”, etc. Este o asimilare constantă a unui domeniu cu celălalt, care se completează reciproc (cercul e întregit). Reîntoarcerea la condiția umană este dificilă cât timp sistemul social acordă mică atenție violenței verbale; mai frecvent ca vinovăție este clasificată agresiunea fizică. Contează ca persoana violentată verbal să fie suficient de capabilă să n-o ia prea personal; dar când cuvintele sunt ignorate, adesea există pericolul ca violența fizică să devină forma de comunicare. Violența devine o necesitate, ca fiind vitală, când este escaladată până la nevoia anihilării ei. Reprimarea violenței nu e ușoară: ea este auto-regenatoare, hrănindu-se din ea însăși, ceea ce duce la ciclul infernal de a răspunde violenței cu violență - ajungându-se la vechiul dicton: ochi pentru ochi, dinte pentru dinte . Violența, de asemenea, poate fi o alegere deliberată: în numele religiei sau al unei ideologii, teroriștii declară război autorităților politice, angajând violența nedescriminatorie pentru a-și intensifica luptele și a arunca țara în haos; violența devine un mijloc de identificare a vinovăției și uciderii, un mijloc de a fi auzit, recunoscut. Soarta eroică este asigurată: pentru violența lor - o bună violență ca răspuns. În fiecare formă de violență există cel puțin un pierzător, adesea doi - dar niciodată un câștigător. Violența este strâns legată de conflict, însă niciodată nu e un răspuns “bun” la el; totdeauna oamenii văd aceleași secvențe ale evenimentelor. Iar deseori, ei sunt slab echipați în tratare, căutându-și justificarea greșelilor proiectând o imagine redusă conflictului; făcând astfel, partea integrală (și a normalității) lipsește - lipsind și potențialul schimbării, rămânând blocați în dezordinea reprezentată. Reducerea actului violent la ceva comun - cu aspect de dezvoltare - este un punct esențial al medierii. Condiții Ce se întâmplă în societate are strânsă legătură cu procesul la care facem referire: oricât de mult s-ar înfățișa mersul evenimentelor ca pur întâmplător, în fond nu este așa; dimpotrivă, toate întâmplările sunt cuprinse de o necesitate adânc ascunsă, al cărei simplu instrument este întâmplarea însăși. Nimic nu-i (absolut) întâmplător, ci totul se ivește în mod necesar - chiar și simultaneitatea celor care nu au vreo legătură cauzală între ele și pe care o numim 86 întâmplare este ceva necesar - întrucât ceea ce-i simultan acum, a fost determinat ca atare de (anumite) cauze încă din trecut. Familia, așa cum este astăzi (ca și concept), e o creație recentă; este bazată pe sentimente mutuale. În trecut, sentimentele rar erau considerate în aranjarea căsătoriei: considerentele materiale erau dominante. Deoarece gradat sentimentele au început să domine viața familială, structura familiei s-a transformat. Această dezvoltare s-a răspândit și spre ceilalți membri ai societății. Acum este triumful identității tuturor persoanelor și recunoașterea dreptului la sentimente; prioritatea în familie este menținerea dreptului la fericire. Desacralizarea căsătoriei nu mai reprezintă în mod necesar un angajament pe viață; de aceea, rata divorțurilor și separărilor a crescut, apărând familia “nucleară” -când un cuplu poate fi împreună și chiar avea copii, acceptându-se tacit oricând o posibilă separare. În noua logică însă, absența unui părinte din viață sau dificultățile materiale creează noi probleme. (Familia este adeseori definită drept o unitate de bază a societății. O definiție a familiei este ca fiind un grup de ființe ce trăiesc împreună într-un aranjament social; aceste grupuri sunt caracterizate prin relații de întrajutorare care asigură hrana, condițiile de locuit și suportul emoțional). Menținerea unei cariere este o reușită considerabilă, fără îndoială; femeile la risc astăzi sunt parte a unei categorii în dezvoltare. Singurătatea - de asemenea - a devenit o realitate; aruncarea în curentul principal de activități al societății este cotidian. Acestea și multe altele sunt de fapt o rutină a violenței - ca nouă ordine în locul celei vechi. Refuzându-și constant propriile acțiuni, oamenii își ating punctul negării de fapt a însăși vieții lor și a trecerii timpului; este simptomatic faptul că viața eternă e dorită. Sunt întâlnite două feluri de atitudine: cea în termenii de integrare a permanentei transformări sociale și cea a oamenilor incapabili să-și găsească liniștea, căutându-și disperați iluziile și luptând pentru ele până în ultima clipă. Treptat, a fost stabilit un cult al motivelor - cu negarea instinctelor primare: oamenii s-au plasat în serviciul științei - Universul fiind redus la mecanismele sale; s-a crezut că oamenii își pot găsi fericirea prin acțiune: făcând, nu fiind. Astfel, oamenii și-au tăiat accesul spre universal, știința separându-se de sacru, lumea simbolurilor reducându-se. Sunt opinii (occidentale) că mintea este separată de corp și opinii (orientale) că ambele sunt în armonie. Indiferent de poziția dualității, pasiunea omului de a-și atinge dorințele duce la lipsa auto-dominării umane, cât timp este pierdut auto-controlul. Contează restabilirea primordialității emoțiilor în locul separării de ele. Într-o lume unde totul poate fi explicat și unde dezordinea este legată de emoții - aproape mereu - oamenii și-au pierdut umilința de a recunoaște ceea ce nu știu; le place să explice totul, să controleze totul. (Oamenii care știu că singuri nu pot face ceva lucrează în echipe). Orgoliul de a descoperi umilința este mai străin de înțelepciune decât umilința de a descoperi orgoliul. Este ca și când omul se naște atât de “sus” - încât trebuie să inventeze treptele ca să coboare ... Gândirea dezvoltării viitoare a devenit un pur exercițiu intelectual - rupt de experiența vieții. Frica de haos este legată de refuzul acceptării originilor și confruntării realității. Oamenii trebuie să-și amintească intimitatea legăturii dezordinii cu ordinea: nici una nu poate exista fără cealaltă. Aspirația orânduirii sociale de a le organiza este o utopie -cât timp oamenii nu sunt gata să facă posibilă transformarea dezordinii. Așa cum lumina nu poate fi fără întuneric, oamenii se mișcă oscilant pentru a fi complementari reciproc. Conflictul (inseparabil de violență), este “strigătul” dezordinii de a-și găsi locul. Evitarea sau rutina lui sunt opuse armoniei, ca și războiul - păcii, dragostea - urii, ș.a. ... Cel mai mare bine pe care (oamenii) cei “răi” îl pot face, e de a rămâne “răi”; numai statornicia lor asigură victoria celor “buni”. Actualul curent de gândire este de a elibera omul de teamă dar și de a-i controla dezvoltarea viitoare. Acumularea de cunoștințe face posibilă îndepărtarea limitelor înrobirii la care creatura umană ar fi altfel redusă. Această cunoaștere a făcut posibilă nașterea științei. Acum, cercetarea este orientată mai mult spre operații de netezire decât căutarea adevărului; chestiunile trebuie dominate, natura controlată și utilizată. Lumea este subiectul dorinței omului; motivul organizatoric i-a dat puterea exercitării unei suveranități asupra existenței sale. Este dificil de acceptat că omul -în același timp - este și bun și rău! În orice conflict este o simetrie a emoțiilor. Violența se dezvoltă ca răspuns suferinței; ea este foarte contagioasă și rapidă - un schimb reciproc având loc: când violența apare - creează o victimă. Victima cere răzbunare. Actul răzbunării va face altă victimă: o victimă a victimei. De aceea, oamenii se închid într-un ciclu auto-generator. Presiunea de a ieși din acest ciclu este pentru ca violența să se exprime fără reciprocitate. Aici este veriga permițând ruperea lanțului violenței; momentul e crucial, având de mutat violența individuală într-una colectivă - care să joace funcția regloare: este ceea ce face medierea. Surprinzător de observat este cât de departe merge refuzul dezordinii și violenței: scenele de acest tip sunt eliminate din educație, cărți, teatre, etc., crezându-se că eliminându-le, protecția e mai facilă. A propune un loc unde violenței i se dă o voce și o transformare nu înseamnă altceva decât o “revoluție” socială! (E foarte important a recunoaște că asta înseamnă o schimbare radicală a relației omului în societate). Este de fapt - ceea ce medierea oferă! Virtutea sa specifică este de a “îmbrățișa” dezordinea (ca funcțiune esențială). Cum, prin ce mijloace, poate fi împlinit un așa proiect? Conflictul este cea mai reprezentativă manifestare a dezordinii - atât la nivel individual, cât și la nivel colectiv. Totdeauna sunt două părți în opoziție ... Pentru a le întruni nevoile, cineva trebuie să aibă caracterul excepțional al întâlnirii, căreia să i se dea adevărata dimensiune; în timpul medierii se dă dreptul: ► furiei ► ne-acceptării diferențelor ► violenței 87 ► dorințelor contrazise să fie! Mediatorii sunt confruntați cu persecutorul și persecutatul - fiecare putând fi așa; o asemenea încărcătură emoțională poate fi eliberată numai printr-o montare riguroasă. Spațiul Este necesar a se crea un spațiu de creație - care să recepteze ieșirea din haos. Vorbim de creație deoarece este o mișcare de la dezordine la o nouă formă de ordine. Toate etapele conflictului și reprezentările lor sunt părți ale acestui spațiu de “călătorie” a medierii; “călătoria” trece prin experiențe variate care - ca forme ale tranziției - sunt totodată începuturi și finaluri. Însuși actele de violență sunt adesea reproducerea / repetarea modelelor arhetipale. Aceasta poate explica revenirea în mediere asupra acelorași tipuri de emoții și situații. Spațiul primar este spațiul originilor conflictului - foarte redus vizibilității. El aparține expresiei existențiale a ființei umane și furnizează răspunsuri întrebărilor fundamentale legate de imitarea arhetipurilor prin imitarea reprezentării scenariului identității. El face actele să fie semnificative și reflectă puterea. Pentru a intra în el, mediatorii au de abordat limbajul semnelor, deoarece simbolistica face omul să se miște între toate nivelele realității sale; aceasta pentru că în spațiul primar omul își reflectă viața și destinul său. (Fiecare se prezintă printr-o fenomenologie simbolistică iar - în fond - fiecare om trebuie să-și suporte destinul . ). Spațiul imaginației este cel expus prea adesea slavei progresului, eficienței ori continuității. Omul nu este prea conștient de bogăția ascunsă în limbajul secret al emoțiilor: lumea emoțiilor poate fi decriptată prin simboluri; dacă acestea nu sunt înțelese, atunci rămân prea puține ... Nerealizarea dimensiunii expresiei suferinței nu duce la “inima” ei. De aceea, mediatorii trebuie să creeze o “geografie” care să ofere un spațiu ce singur să fie capabil să îmbrățișeze suferința umană. Medierea este procesul prin care se face această reprezentare. Prin mediere, părțile sunt conduse la relevarea suferințelor lor - proces care se potrivește tradițiilor ritualurilor (modelelor arhetipale). Medierea oferă un nou ritual societății în continuă creere - pentru că permite durerii să-și găsească o “voce” prin ritul său inițiatic. Astfel, reprezentarea violenței devine simbolică experienței originare. Prezentarea violenței duce la reintegrarea ei - dându-i-se un loc. Acceptarea manifestării ei (la nivelul scăzut al medierii) este pentru trecerea la nivelul înalt al personalității armonioase; pentru că medierea urmează mereu aceeași cale: tranziția / trecerea de la o stare la alta. Medierea are un loc de “luptă” înrudit cu cel al tragediei. Amândouă (medierea și tragedia) apar datorită confuziei exprimărilor și ca răspunsuri la o stare de criză - fie spirituală ori socială. Oamenii aflați la răscrucea dintre o ordine impusă și o ordine negociată sunt în mod curent aflați într-o stare conflictuală. Geneza lumii spune că a fost creată din nimic și organizată de Dumnezeu, care - ca autoritate - este responsabil de ea. Organizarea umană - inspirată din acest model - nu conferă legitimitate omului ca să-și dispute modelul. De aceea, impunerea reciprocă a oamenilor prin diverse argumente nu poate face o ierarhie ce să exercite dominarea - ci doar o relație interactivă provocatoare pentru schimbarea situației în găsirea propriului loc / spațiu în lume. Astfel, confruntarea oamenilor în tranziția de trecere de la o stare a ordinii la alta este o exprimare a nevoii de libertate proprie - ceea ce înseamnă responsabilizarea propriilor acțiuni. Spațiul dintre confruntarea fatalității și o nouă alegere pe care un individ o poate avea în angajarea actelor sale este străbătut de forța răspunderii sale (element esențial). Cei care refuză această acceptare vor să intervină în viața lor și a altora - motivându-și astfel acțiunile. Interferențele ce le propun sunt tratate de mediatori pentru conștientizarea de către ei a felului de “ordine” oferită. Orice tranziție este necesar legată de timp. Principiul compensării și reparației poate fi exercitat doar în timp . Timpul echilibrează o balanță injustă: reparația ar trebui făcută numai dacă partea neîndreptățită o merită. De obicei, prin mediere, transformarea ce poate apare la sfârșitul ei este doar prima treaptă a procesului de vindecare, alegerea reparării fiind însă o simplă chestiune de timp; oamenii pot aștepta ca durerea să treacă întâi, pentru a se petrece apoi restul . În toate conflictele, mediatorii trebuie să știe că timpul este cel mai bun argument pentru toți. Cererea transformării conflictului duce la recunoașterea adevăratei dimensiuni a medierii. Nu există limite temporale. Pentru a atinge înțelesul real al conflictului, partea în cauză trebuie să se reconecteze experienței originare; doar aceasta va fi capabilă să-i răspundă cererii. Ca orice proces, medierea are sistemul de coordonate prin axele spațiului și timpului - pe care evoluează - ea putându-se mișca în orice sens. Reprezentarea conflictului pentru părți trebuie indusă de către mediatori, astfel ca oamenii să fie întâi confruntați ei înșiși cu actele lor: este pentru a realiza un intens moment - prin întrebări despre responsabilitate și putere. Oamenii, pierzându-și punctele de referință, au dificultăți în dobândirea înțelesurilor; ei pot fi nesiguri asupra rolului / poziției lor. Dacă demnitatea umană este o miză și dialogul e zdrobit, chestionarea proprie face părțile să nu “paralizeze” în incapacitatea lor de comunicare adecvată. În orice situație conflictuală (re)apare violența - care totdeauna este o manifestare a unei disfuncționalități ce necesită o reacție. Găsirea răspunsului necesită timp pentru inovare. Medierea dă o speranță pentru că este o nouă perspectivă, apărută în momentul crucial al tranziției între două “ordini”, constituind puterea externă de facilitare a autonomiei părților. Rămân de examinat elementele constitutive și structurale ale conflictului - pentru a descoperi relația ce poate întoarce părțile spre dialog. 88 Forma Părțile conflictuale aflate în mediere sunt în impas: ele se confruntă cu alegeri și o cale de urmat. Una dintre primele funcții ale medierii este de a face posibilă trecerea la acțiune, pentru că deseori sensul disperării protagoniștilor este strâns legat de sentimentul neputinței; acest sens de “închidere” interioară este ca o închisoare - din care nu se vede o ieșire. Pentru a reda protagoniștilor capacitatea de acțiune, mediatorii le vor permite să-și examineze propria situație -facilitând o reflecție în care fiecare să-și atingă cele mai bune șanse. În această apreciere, totdeauna este un element necunoscut - atribuit soartei; pentru întâlnirea sa și împlinirea dorințelor, oamenilor le este necesară înțelepciunea deciziei de a-și analiza comportamentul. (Spiritele mediocre condamnă de obicei tot ce depășește inteligența lor!). Ceea ce dăruiește soarta nu este nimic; ce se face cu ceea ce dăruiește soarta - aceea este totul! Recunoașterea elementului opac / inexplicabil este începutul relației care duce la un sfârșit acceptabil de armonie. Aceasta nu presupune înțelegerea actelor, ci se bazează pe abordarea acțiunii pe firul ei, prin mediere. În practica structurată, ea se împarte în 3: Expunerea Fiecare parte își expune situația prezentă; este atât timpul de exprimare, cât și cel de ascultare - fiind schimbul obligatoriu pentru părți de a o face, din moment ce anterior și-au pierdut posibilitățile de comunicare. Aceasta e o fază prețioasă, pentru că reprezintă o “cărămidă” componentă a dialogului ce inițial a fost suprimat (când părțile vorbeau fără să se asculte); atunci erau două monologuri, fiecare parte făcându-și propria schemă a poveștii - ignorând cealaltă versiune iar acum reprezentarea este vitală - permițând șansa fiecăruia de a auzi cealaltă opinie despre conflict. Odată ce acest schimb s-a încheiat, unul dintre mediatori va rezuma pe rând viziunile părților, așa cum le-a auzit; o face cât mai imparțial se poate. Rezumatul este făcut dintr-un punct extern, accentuînd însă temerile, frica sau îndoielile. Mediatorul separă actorul de acțiune - făcând o dualitate. Această separare e un rezultat al intervenției mediatorului și este “pregătită” (pentru) faza următoare a medierii - când va “erupe”. Spiritul dual trebuie deja foarte clar să stabilească relația dintre părți și conflict. Mediatorul marchează dualitatea imediat ce ambiguitatea ce caracterizează conflictul o permite. Confruntarea Acțiunea reactivează emoțiile. Expunerea experienței fiecărei părți (făcută în prima fază) aduce în proces reacții puternice ale protagoniștilor. Ei se întâlnesc direct “pe teren” cu contradicțiile și diferențele lor. Această confruntare permite exprimarea suferinței și chestionarea ei; este o explozie ce nu poate apare fără violență. Aici deja părțile își “plâng” durerea, reflectându-se reciproc. Este scena evitată de judecată - pentru că e legată de spaime - fiind un cadru la distanță de realitate: este acțiunea pe care mediatorii o fac acum direct; confruntarea țintește “inima” conflictului. În faza precedentă, pozițiile mediatorilor au fost de “oglinzi” - reflectând ceea ce părțile au exprimat despre conflict; în confruntare, mediatorii își asumă rolul de “oglinzi” (din nou) dar în sensul de a facilita acțiunea pe care părțile o văd legată de conflict. Este lupta în dualitatea din părți. Mediatorii sunt în fața haosului creat de ambiguitatea ce caracterizează părțile, “rupând” forțele ce le domină - astfel ca ele să domine forțele. Apropierea mediatorilor de părți prin jocul de reflecție al “oglinzilor” permite treptat protagoniștilor să-și depășească emoțiile și să aibă altă viziune a experienței lor. Mediatorii împreună cu părțile îmbrățișează cele mai intense aspecte ale violenței conflictului. Medierea nu răspunde violenței cu violență - ci se distanțează de ea, căutând o cale de evoluție a situației. O nouă percepție a comportamentului părților printr-o creștere mutuală a conștientizării schimbă atitudinile lor, pregătindu-le pentru faza următoare. Transformarea Este recunoașterea suferinței din criză (exprimată în faza de mijloc, a confruntării) care face posibilă apoi înfrângerea ei. Transformarea sentimentelor este faza de inducere a agenților purificatori: tranziția este de la nivelul individual de conștiință la un nivel altruistic - al altora / celeilalte părți. Mulțumită exprimării și recunoașterii suferinței mutuale, rezultatul este de a opune omul dificultăților sale umane - efectul fiind arătarea generozității sale, eroismului său, dragostei sale și acceptarea condiției sale. Această a treia fază a medierii - de transformare - este de a lega într-adevăr oamenii de acțiunile lor adevărate (pentru că lucrurile nu sunt totdeauna ce par a fi). Mediatorii se întâlnesc mereu cu ambiguitatea tensiunii dintre părți și lucrează asupra dualității. Există o logică a intervenției pentru controlarea forțelor: confruntarea activului cu pasivul (între ceea ce controlează părțile și ce pot părțile controla). Oamenii sunt totdeauna la o intersecție a deciziilor pe care să le ia. Dezbaterea prin mediere conduce la decizia care în mod liber ar fi luată dar care în fapt este legată de forțe deasupra puterii părților. Rezultatul medierii este o acțiune fructuoasă, dorită, însă nu ușor de atins. Limbajul Medierea este procesul care exprimă “drama”. Cuvintele folosite constituie vehiculul care recunoaște nu viziunea asupra armoniei, ci importanța conflictului. Ca substanță, cuvintele pot fi pentru disensiune ori consens. Lumea 89 s-ar pierde în întuneric dacă n-ar străluci deasupra ei cuvântul . În mediere, tonul limbajului este foarte important. Cuvintele sunt mijloace de exprimare dar și de rezolvare a tensiunilor. Cuvintele sunt poate singurele realități cărora îngrădirea le sporește frumusețea și sensul. Mediatorii au de construit un spațiu verbal care să fie adevăratul spațiu în care are loc medierea. Totdeauna cuvintele înseamnă ceva. Poți vorbi în sensul că nu spui ceva - dar asta nu înseamnă că nu zici nimic! (Este știut că - până la urmă - nu cuvintele te apără, ci faptele pe care le-ai făcut sau faptele pe care nu le-ai făcut ori pe care trebuia să le faci) . Prin cuvinte, este atins un punct fundamental al medierii. Ceea ce este spus în cursul schimburilor din mediere adesea nu reprezintă ceea ce simte vorbitorul (mai ales în prima fază). Depinde de mediatori să găsească semnificația ascunsă a cuvintelor - al căror înțeles nu totdeauna e deturnat intenționat, ci deseori neștiut de către cei ce le pronunță; depinde de ei să fie intermediarii dintre cuvintele spuse și cele rămase nerostite. Prin “oglindire”, dualitatea care există în fiecare își poate găsi expresia: protagonistul nu-și mai aude numai sunetul propriei voci, ci o altă voce - spunând ceva diferit; el devine astfel conștient de această vorbire dublă. Ceea ce cuvintele spun poate fi înșelător; experiența arată că problema prezentată de multe ori nu corespunde cererii și problemei lor reale. De exemplu - iată două cazuri foarte simple: într-unul un bărbat sparge ușa vecinului, în celălalt o femeie vrea ca fostul prieten să n-o mai hărțuiască; cel cu ușa spartă vrea doar ca să-i plătească ușa cineva iar femeia vrea o separare curată. (Dacă mediatorii se rezumă la a se concentra pe cererile victimelor, atunci ei sigur procedează greșit; dacă - pe de altă parte - ei încearcă să asculte ce se ascunde în “spatele” vorbelor, atunci ei pot fi capabili să răspundă cererii reale: în primul caz nu e un război, ci bune relații între vecini iar în al doilea caz e nevoia recunoașterii durerii femeii în relația cu “fostul” și dorința ei de a-și continua relația cu actualul iubit). În toate festivalurile și carnavalurile unde se poartă măști și costumații deosebite sunt reprezentate de fapt căi prin care nu persoana vorbește, ci aspectul. Pericolul este ca mediatorii să-și imagineze că masca și persoana sunt aceeași realitate. În conflicte, purtătorul “măștii” permite celeilalte voci - a persoanei în disperare / care țipă - să fie în spatele acesteia, pentru a-și putea exprima și găsi vocea sa. Vocea din spatele măștii (invizibile) arată tensiunea pe care mediatorii o facilitează a se exprima. În faza a treia a medierii, de transformare, primul dialog real are loc între vocea rolului și vocea adevărată: este mutarea la dialogul propriu, în sine, a vocii adevărate cu vocea rolului - pentru un schimb de înțelesuri ale cuvintelor. Înlăturarea “măștilor” părților în conflict apare după multe momente de liniște pe parcursul procesului medierii -deoarece ne-utilizând cuvintele, protagoniștii își vor arunca “măștile”, dezvelindu-se reciproc; atunci fiecare acționează după vocea interioară și ajung la adevăr. Atitudinea avută înainte (când se ascundeau după “măști”) se schimbă radical! Dacă o parte insistă în a-și purta “masca” - devine artificial. Lucrul asupra “măștilor” este astfel un instrument remarcabil de cunoaștere, care poate salva timp; din nefericire, în mediere nu pot fi utilizate măști adevărate. În dialog sunt două nivele de tensiune: unul este cooperant, orientat constructiv; celălalt implică o distanțare și face posibilă acceptarea contradicțiilor. Dialogul servește exprimării acordului sau dezacordului; el permite fiecărei părți a-și marca diferențele și a încerca împreună să ajungă la o înțelegere a sensului cuvintelor. Când este confuzie nu poate fi libertate . Schimbul verbal ce are loc este mai mult decât un schimb de cunoștințe și informații; este o cale de construcție a relației cu celălalt. Pentru construcție este nevoie de o bază - iar la baza conflictului stă haosul . Pentru a surmonta aceasta, trebuie surmontată ignoranța și dezvoltată o cunoaștere - dar această cunoaștere nu este doar conștientă. A cunoaște înseamnă a gusta, ceea ce duce la savoare - un sens al înțelegerii dezvoltat mai târziu . Mediatorii facilitează în conflict această relație între cognitiv și afectiv. Povestea construită de către fiecare parte este în context larg la nivel cognitiv, în timp ce realitatea suferinței este la nivel afectiv. Oferind cuiva permisiunea de a spune ceea ce simte și nu ceea ce gândește, este deja un mare avantaj; acesta e un nivel al oamenilor puțin știut și pe care (prea adesea) oamenii nu îl consideră față de alții. De exemplu: când după o experiență oarecare cineva e întrebat nu cum a fost, ci cum s-a simțit, deseori reacția este de surprindere - pentru că de obicei oamenii nu întreabă cum se simt. Mediatorii sunt învățați - și aparține limbajului lor - să spună ce simt și să întrebe părțile despre sentimentele lor. Aceasta poate părea elementar dar în realitate este un proces original de educație, neglijat în timpul școlarizării. Pentru a fi receptiv la sentimentele altora, cineva întâi trebuie să fie receptiv la sine. Este o inabilitate a intra în contact cu alții la nivel afectiv când aceasta nu se face și la nivel propriu. Deci, în același fel ca învățarea cititului / scrisului, mediatorii învață să spună că le este frig, teamă, nu pot continua, etc. - “îmbrățișând” totodată și sentimentele celorlalți. Adesea calea este dificilă - pentru că acest nivel nu e uzual prin vorbe, ci prin realitatea simțită. Treptat, mediatorul descoperă o voce, o altă voce! Este un substanțial proces de dezvoltare în recunoașterea intensității emoțiilor. Calea omului este opusă căii divine . Există ceva în noi înșine mai adânc decât noi. Clarviziunea este definită drept calitatea cuiva de a achiziționa informații, în mod direct, de la surse exterioare; dacă în acest proces se presupune că e ajutat și de altcineva, de o sursă exterioară - ca de exemplu spiritul - clarviziunea se numește inspirație . Aceasta poate ajunge până la revelație (acțiunea directă a absolutului). Fără revelație și fără asistență, oamenii nu pot știi cine sunt, nici ce este lumea, nici dacă are vreun sens sau nu, nici dacă ei au vreun sens sau nu; nimeni nu poate știi de unul singur . Rolul La începutul procesului de mediere protagoniștii adesea pot țipa, permițându-se și tot felul de acte - oferind o reprezentare redusă a experienței lor. Mediatorii trebuie să fie capabili să învețe să folosească vorbe “puternice” - în sensul de a se potrivi cu nivelul suferinței exprimate de părți - proiectându-le imaginile. Acesta este un mod de privire 90 care nu înseamnă pierderea propriei identități (a mediatorilor ori a părților). Este un exercițiu dificil dar extrem de profitabil, pentru că permite întâlnirea ființelor umane în realitatea lor (este ca o relaxare, bun și în relațiile cotidiene -nu doar în rolul mediatorului). Pentru mediator, exercițiul este esențial; el de asemenea trebuie să nesocotească toate prejudecățile. Oamenii realizează că în mod constant judecă: ► bun / rău ► frumos / urât ► drăguț / obraznic ► prost / deștept ► etc. Oamenii încadrează pe cei pe care îi întâlnesc ca pe niște “poze” - închizându-i în “rame” - din moment ce gândesc că viziunea lor este în mod necesar cea dreaptă. Mediatorul face în primul rând acest exercițiu de demistificare: întâlnește părțile așa cum sunt. Instrumentul mediatorului este “oglinda”: de fapt, mediatorul ocupă locul unei “oglinzi”, reflectând emoțiile protagoniștilor pentru a le cuprinde și a le “pasa”. Pentru a face asta, unul dintre mediatori trebuie să se prezinte ca o “oglindă” clară; ca să ajungă la un astfel de rezultat, trebuie să facă față și unei liniști care - în multe cazuri - sperie grozav. Oamenii își umplu viața cu zgomot, gesturi și acțiune; oamenii nu suferă golul. (Aceasta se petrece deoarece este expresia unei anxietăți profunde de a face orice au în putere pentru a nu întâlni liniștea). Liniștea ... se învață. Liniștea și spațiul sunt intim conectate. Liniștea este limbajul sufletului. În singurătate, natura vorbește cu sufletul omului - în tăcere, omul vorbește cu sufletul naturii . Grație liniștii, elementele sufletești devin prezente; o mică schimbare în poziția corpurilor este de ajuns pentru a arăta experiența umană: speranță sau disperare, joacă sau regret, etc. Odată ce liniștea își regăsește locul său, golul umple existența - fiind binevenit, deoarece este un spațiu al potențialității și libertății. Acest vid / gol stabilește în mod necesar o distanță între mediatori și părți dar de asemenea și între rolul jucat de parte și însuși rolul ei. “Mascându-se”, părțile de fapt își parazitează relațiile. Restul spațiului rămas va îmbrăca procesul medierii; este ideal atunci ca mediatorii să întâlnească părțile - țintind trezirea vocii lor interioare și facilitându-le exprimarea. (E posibil ca acest scop să ceară o mare umilire, deoarece părțile trec de la pasiv la activ). Mediatorul este (și) ca un spectator al unei piese: el urmărește confruntarea la multiplele nivele ale schimbului dintre părți, împreună cu confuzia ce o însoțește ori provine din ea. Pentru el - oricum - situația este mult mai transparentă, fiindcă nu este implicat în a-și păstra “distanța” ... Dar deși aparent mediatorul nu este implicat, el totuși rămâne o ființă umană . El nu poate rămâne în afara reprezentării conflictului atunci când ceva îl conduce la propria sa experiență. Suferința este universală și este posibil ca unul dintre mediatori să găsească fațete ale propriei experiențe în conflictul părților din mediere; evocarea anumitor fapte îi poate reactiva propria experiență de viață personală. Implicarea experienței de viață a mediatorului în proces este ceva neprevizibil. Acest interschimb face imposibilă pentru mediator atingerea distanței cerute de neutralitate; mediatorul atunci poate deveni incapabil să-și joace rolul. Este unul dintre motivele pentru care totdeauna mediatorii lucrează în echipă (în general - formată din 3 membri). Dacă este un asemenea caz, atunci mediatorul păstrează liniștea și ceilalți mediatori continuă munca echipei, până când el recunoaște că poate să-și reia locul. Am atins aici două aspecte ale rolului mediatorului: ca transmițător sau catalizator și ca receptor. (Ca exemplu: el combină rolul corului care acompaniază solistul cu rolul spectatorului - care aplaudă sau nu). Acest rol dual este de mare forță pentru mediator; fiind în echipă, întărirea procesului se produce prin faptul că unul poate fi în relație cu una dintre părți, făcând un schimb cu protagoniștii la diverse nivele - dar care nu totdeauna sunt simultane (în același timp). Aceleași cuvinte pot fi folosite - însă având diverse înțelesuri. Completându-se reciproc, mediatorii culeg aceste cuvinte și vorbesc diferit părților. Mediatorii se găsesc integrați ei înșiși în acțiune prin rolul dual și permanent - umplând golul dintre părți - ca să formeze un tot unitar (element esențial al procesului de mediere). Oamenii acționează motivați dual, atât în termeni de model (caracter), cât și de inspirație (divin). Cauzalitatea acțiunilor este divizată în două părți: una pur umană, aparținând individului și una ce nu aparține părții ajunsă în conflict. Deci, acțiunea umană devine produsul deciziilor suportate și a celor luate voluntar. Motivația duală este un element esențial noțiunii de responsabilitate; până la ce nivel se poate extinde dominarea altora și dominarea proprie înseamnă deja confruntarea cu situația. Dreptatea nu este la mijloc, ci dincolo de aparențe; când oamenii aflați la o răscruce care să le determine destinul cred că după o adâncă reflecție iau decizii ca oameni liberi, trebuie să fie conștienți totdeauna de factorii externi lor. (Mintea e influențată de destin - nu destinul de minte). “Cheia” alegerii libere este de mișcare între polii aparent opuși (dar care pot deveni complementari) între sine și ceilalți, pentru a dezvolta energia morală și adânci resursele pentru acțiune. Lumea e atât de tare ocupată cu aparența, încât prea puțin îi pasă de realitate. (Frecvent, lucrurile nu trec drept ceea ce sunt, ci drept ceea ce par). Ca oamenii să-și închipuie o alegere inițial nedorită (strâns legată de luarea deciziei din “inima” unui conflict), aceasta trebuie ca produs să corespundă felului lor de gândire. (Prima deșteptare după o nenorocire / într-o încurcătură poate fi o clipă foarte amară). Oamenii pot crede că validitatea alegerii este convergentă dorinței altora - iar schimbarea deciziei lor apare în finalul procesului de mediere. În conflict, mediatorii accentuează părților lipsa totală a sensului puterii în a face față realității nedorite de ele (separat) la care au ajuns, subliniind că după acuzații / în spatele lor rămâne un grad de neînțelegere reciprocă - ce se poate vedea. Cel mai adesea, răspunsurile sunt în sinea părților: arsenalul analitic pus la bătaie de către mediatori îi face să reducă diferența dintre cunoaștere și conștiință. La sfârșitul 91 medierii, părțile pot afirma că a fost decizia lor de a acționa și a accepta un rezultat care să le permită a ajunge la încheierea conflictului. Conținut În cursul medierii, după teorie, protagoniștii vor trece prin proces în criză, ce îi va duce la răsturnarea situației, la momentul crucial care este transformarea din final. Medierea întâlnește misterul cu care au de a face părțile. Uneori, acțiunile omului îl conduc împotriva acelei realități ce îi depășește înțelegerea - dar pe care el vrea s-o ignore datorită greutății sale prea opresive; omul își “construiește” în jurul său un “zid” al certitudinilor și opiniilor - ca să-și creeze falsa luciditate care să-i justifice teama și ignoranța. Omul poate fi consumat de frică, însă refuză să recunoască. Copiii au curajul de a face față misterului: ei se joacă fără teamă. Adulții joacă alt rol: cel de a nu le fi frică. Acest din urmă comportament duce la respingerea realității, pentru că oamenii uită că doar confruntarea cu frica le permite s-o depășească. Mintea umană este mai complicată decât un labirint. Omul își ascunde misterul din viziunea sa, dedicându-și multă energie în a nu-l vedea ori simți. Deschiderea cuiva față de alții este și o deschidere spre mister. Învățând să se abandoneze pe sine, omul procedează ca și cum își abandonează postura de izolat (înconjurat de iluzia certitudinilor); evitând aceasta - el își cultivă opacitatea și persistă în conul său de umbră. Admițând că nu are răspuns la orice, omul poate face un pas în exteriorul judecăților sale imediate, pentru a descoperi acele lucruri care nu sunt în mod necesar albe sau negre, adevărate ori false, etc. Prin “oglindirea” din mediere, violența mutuală este transformată și devine violență unanimă: este vorbită aceeași limbă. În procesul medierii, chiar părțile în conflict pot să-și fie reciproc “oglinzi”; acestea ajută mult succesul medierii. Când violența fiecăreia devine a celeilalte, apare transformarea - părțile având aceleași: ► dureri ► sentimente ► cereri Nu este prezentă sacrificarea vreunei victime, însă cuvintele “letale” rostite substituie uciderea “bestiei”. De multe ori conflictele nu au logică - nici: ► de ce ► unde ► cum Sunt - simplu zis - bătălii în care fiecare parte combatantă parcă și-a pierdut sufletul. Unul dintre obiectivele medierii este și regăsirea interioară! Chestionarea proprie aduce oamenii împotriva ambiguităților și “impotenței”, permițând pretinderea responsabilității și depășirea strânsorii în care au ajuns. Nevoia ștergerii vinovăției însă persistă; prin mediere, recunoașterea greșelii contează, cu insuflarea acesteia în părți. Din nou oamenii se pot găsi ei înșiși în fluxul ignoranței - fiind aflați între recunoaștere și vinovăție (între caracterul ce a fost activ și cel ce a consimțit pasiv); în mediere nu este vorba de confuzia rolurilor - ca făcând acte pure și impure. (Caracterul fără inteligență face mult - dar inteligența fără caracter nu . ). Fiecare om tinde să-și afirme voința și să-i dovedească perfecta construcție logică pe situație - ca fiind cea dreaptă. Pentru a trece de la stilul de operare centrat pe minte și a ajunge la esențial - sentimentele - se cere timp; este treaba mediatorului să conecteze antagoniștii cu această dimensiune. Niciodată mintea nu conduce - ea arată numai alternativele; direcția finală o hotărăște inima. Contactul cu purul și impurul este greu, în special deoarece sunt mereu amestecate. Confruntarea interioară cu dorința produce o fluctuație permanentă, din care - datorită unei medieri de succes - apare simbolismul. Între violență și dorință există o relație: superstiția - un element recunoscut ca necunoscut și incontrolabil - în rezultatul unui eveniment în care este provocată. Dacă mediatorii localizează superstiția în zona conflictului, atunci ei au de interpretat toate semnele care sunt în favoarea ori contra ei, pentru că altfel acțiunea nu mai este în control. O tratare asemănătoare intervine și când părțile alternativ / ciclic se acceptă ori resping reciproc. Așadar, imaginea pe care oamenii o au despre ei este răsturnată: orice situație de conflict în care s-ar afla le dovedește că au făcut opusul dorinței lor. Între altele: ► sentimentul siguranței ► respectarea diferențelor ► a ști a trăi între contradicții sunt aspecte imediat necesare relațiilor umane, în orice mediu. (Propria siguranță nu depinde de cât au oamenii, ci de cât de multe pot realiza ne-având). . Drepturile altora sunt întâmpinate prin promovarea toleranței și înțelegerii iar aspectele afective nu trebuie niciodată neglijate. Privind experiența emoțională - exercițiile practice duc la rezultate concrete; de aceea, ele nu sunt de evitat atunci când se intenționează rezolvarea unor probleme. Încurajarea comunicării și educării comportamentului (neviolent) în mediu este o răspundere personală a fiecăruia. (Chiar și jocurile cu mult contact fizic permit agresivității să se transforme într-un efort constructiv - dacă sunt ghidate corect; majoritatea materialelor publicate despre confruntări atrag atenția asupra cauzelor și intereselor implicate, însă doar foarte puțini oameni le și aplică). Este o realitate ce trebuie conștientizată . 92 De multe ori, controversele pot fi productiv discutate, însă nu totdeauna sunt rezolvate pe bază rațională. Logica trebuie legată de atitudini și sentimente (în aspectul lor simbolic), pentru că multe discuții pot fi sterile dacă nivelele neraționale sunt ignorate. Expresia Sportul este un bun exemplu de a ilustra practici “primitive” ce au caracterizat societățile arhaice: este ca un ritual instaurat ce permite unui individ ori grup (de indivizi ce acționează în echipă) să combată o altă parte; este revelată o întreagă idee simbolică a transcendenței violenței. Sportul se bazează pe faptul că înfrângerea celuilalt este dorită (așa cum în conflicte deseori se petrece). Astfel, numai mulțumită altora, fiecare se va descoperi mai bun / bine decât înainte; prin mediere, triumful asupra propriei persoane - în primul rând - permite renașterea. Prin ceremonia sportului, oamenii își purifică relațiile dintre ei, exorcizând violența. Sexualitatea este un alt exemplu: în actul unirii, orgasmul este un cadou total: uitarea proprie pe moment - în eternitate, “moartea” fiecăruia pentru a urma apoi o nouă experiență, ce se repetă mereu. Disperata căutare sexuală în care sunt astăzi oamenii angajați are înțeles numai în profunzimea simbolisticii sale. Oamenii încearcă să-și sublimeze exigențele, “plângând” după libertatea destinului și dreptul la a trăi; aceasta este recunoașterea propriilor lor existențe în relație cu violența. “Violența” orgasmului este intim legată de cea a partenerilor, conducând la unitate. Dar chiar și paroxismul plăcerii sexuale nu aduce niciodată “purificarea”. Din moment ce fiecare om refuză a deveni o victimă, uneori trebuie substituită victima (poate fi un “țap ispășitor”). Ca și în exemplul anterior, ritualul totdeauna re-începe - pentru că oamenii nu au văzut lucrurile până la capăt (pânzele albe); numai un real sacrificiu va fi capabil să conducă la o mutație, însă aceasta se întâmplă foarte rar. Implicarea este în sensul că evenimentul viitor va aduce ceea ce e real dorit: va face ca în sfârșit să se consume un sacrificiu ... În viața curentă, când este: ► golită de conținut ► lipsită de speranță ► devotată pasiunilor în agonia necompletării, omului i-a rămas să se agite pentru succesul său material și încântare; acestea recreează violența într-un circuit infernal și - intuitiv - omul știe că s-a întors spre violența originară. Limbajul său devine violent interiorizat ori exteriorizat; omul se poate exprima prin două atitudini, ce sunt contradictorii - dar care provin din aceeași necesitate, după un model ca și cel: ► conservator - când datorită fricii de schimbare, omul se atașează ordinii sociale și religioase, care este garanția continuității, ajungând în imobilism; refuză mișcarea, deoarece explorarea valorilor poate fi amenințătoare și ar putea permite haosului să se reverse, ceea ce ar dăuna societății atinse cu un efort așa de mare, astfel încât el susține disperat ordinea stabilită ► revoluționar - când omul este permanent furios împotriva ordinii stabilite, atitudinea sa fiind orbită nu de altă ordine, ci de originea ordinii în curs și de potențialul ei uman Provocarea este continuă în viața cotidiană. De exemplu: un mare număr de violențe se înregistrează în traficul rutier; fiecare știe că o persoană își poate schimba comportamentul - reflectat prin stilul de conducere. Cineva care este foarte pașnic în viața curentă devine un nebun la volan; o enormă violență este deodată exprimată! (Dacă pasagerul este femeie și șoferul e bărbat, situația adesea e mai puternică în confruntarea de la volan, pentru că el se poate simți amenințat în virilitatea sa). Mașina duce oamenii în afara felului lor de a fi - aceștia devenind brusc “incontrolabili”; este un parteneriat între automobil și șofer, o relație duală, însă de asemenea și o identificare. Fiecare adiere de lovitură împotriva puterii sale conferă punerea conducătorului în primejdie; este totodată o invazie a teritoriului și pune chestiunea protecției spațiului (în care omul își găsește propria securitate). Motivația conflictelor merge până la instinctele arhetipale, pe care medierea le reface la dimensiunile lor adevărate. Luptele cu taurii furnizează un alt - mai nobil - exemplu al relației pe care omul și-a creat-o pentru el însuși ca să se confrunte cu el însuși! Aici e, din nou, sfidarea în joc: întâlnirea din arenă este într-adevăr provocarea însuși a omului; este confruntarea cu profunzimile și misterul. Conflictul este simplu - întâlnirea a două creaturi războinice; fiecare devine pe rând “oglinda” celuilalt - găsind în oponent nevoile ce le are. Este de remarcat cât de des oamenii își pun oponenții în cale; de obicei, persoana ale cărei mecanisme aduce aspectul împotriva ei înșiși - și de care e cea mai mare dorință de a scăpa (atât prin caracter, cât și prin locul ce-l ocupă) - este tocmai cineva apropiat! Este alternativa confruntării dintre emoții și experiența umană: dragoste și ură. Războaiele fratricide (atât între țări, cât și în familii) ilustrează violența reciprocă manifestată în conducerea părților spre adevăr; protagoniștii vor ajunge la paroxismul acelei violențe - care poate sfârși în două feluri: anihilare sau transformare. Transformarea este în fapt (simbolistic) evacuarea “tumorii”; numai expulzarea aduce purificarea și împăcarea. Dar înainte de a atinge acel punct, fiecare parte a încercat s-o distrugă pe cealaltă pentru a se salva pe sine. De fapt, ce și-au salvat? Dorința de putere, posesiune, încântare? Ori ce s-a ascuns în spatele acestor dorințe? Este o continuă “îmbrâncire” și “punctare” ... Fiecare devine monstrul pe care îl vede în celălalt - cu o perfectă reciprocitate. 93 Sacrificiul Jertfa / sacrificiul este o manifestare executată după un ritual - având scopul exprimării adorației sau speranța de a îmblânzi nefavorabilul; a existat totdeauna, în forme mai acute sau mai temperate, periodic. Este actul de consacrare asociat ritualului de purificare și are un caracter simbolic, fiind o operație absolută aplicată unui intermediar - pentru satisfacerea din plin a dorințelor omenești. În ceremoniile rituale de sacrificare ale animalelor, oamenii își puneau măști chiar înainte de sacrificiu. Prin virtuțile măștii se face împărțirea în sine posibilă: aspectul violent al fiecărei persoane poate ajunge la maxim omorând animalul - iar celălalt aspect (adevărul propriu), poate fi liber de acel aspect. Caracterul universal al măștii permite exprimarea dualității dar numai sacrificiul unei victime reprezentative permite protagoniștilor să-și transceadă violența transformând-o - într-o violență unanimă. În mediere, fiecare parte se întoarce la experiența arhetipală de găsire a violenței unanime pentru a se elibera ei înșiși, fiind în contact fiecare cu ființa ce potențial ar putea fi. Astăzi, omenirea se zbate să nu accepte moartea. Mulți oameni sunt numai capabili să-și exprime setea vitală de violență neînțeleasă - o violență înnebunită de dimensiunea ei reală - care li se întoarce împotrivă. Oamenii uită că și alt spațiu există - cel ce poate găzdui toate contradicțiile; oamenii uită că acea violență poate descoperi o dimensiune care este a ordinii. Prin mediere, este substituit procesul de tranziție - astfel că recăderea în haos este evitată și pacea re-instaurată. În ritualul sacrificiului, victima trebuie să fie externă conflictului. Aceasta este o necesitate, pentru că dacă victima ar fi fost parte a crizei, atunci ar fi susținut ciclul violenței contagioase reciproce. Nefiind parte a conflictului, victima este pe deplin aptă să primească toate persecuțiile și acuzațiile înaintate. Acestea evidențiază “responsabilitatea” victimei pentru criză și confirmă rolul ei (nou), ca purtător al “maleficului”. Este o răsturnare totală a rolurilor; persecutorii au devenit persecutați. Ei au acum toate motivele ca să urască victima; și-au creat pentru ei înșiși justificările necesare pentru a-și muta răul din ei pe victimă. Transferul pe noul statut este complet, însă nu suficient. Prima etapă este perioada în care se pregătește sacrificiul. A doua etapă este când victima trebuie pedepsită (este răzbunarea pentru răul ce-l are); pedepsirea trebuie să fie exemplară, totală - deoarece forțele nenorocirii trebuie distruse. Procesul este clar: pregătirea, plasarea victimei în locul cel mai potrivit, alungarea răului din protagoniști în victima reprezentativă și sacrificarea noului purtător al răului; astfel, dezordinea face loc ordinii! Privind variatele etape ale medierii, se pot vedea mai multe puncte suprapuse în fazele dezvoltării sale - cu procesul descris anterior: Mediatorul, ca și victima sacrificiului, este o terță parte, externă, aleasă pentru a întâlni / împlini o nevoie urgentă; este chemat în ultima clipă, când toate eforturile de a rezolva conflictul au eșuat și violența a devenit crescând amenințătoare - reprezentând un pericol (protagoniștii sunt prinși în mrejele violenței absolute și s-ar putea să se piardă ori distruge prin ea). Alegerea mediatorilor întrunește aceleași cerințe ca și alegerea victimei: ei trebuie să restabilească ordinea și s-o localizeze la același punct de convergență - intervenind atât în conflict, cât și fiind externi lui; cum să-și joace mediatorii acest rol? Victima a fost aleasă pentru a deveni receptorul suferinței antagoniștilor și a violenței care este manifestarea ei. Ce să facă mediatorii? Ei permit “răului” să vorbească, primind ceea ce este exprimat, devenind “oglindă” la acesta, însă neînsușindu-l; este prima diferență de bază între ei și victima sacrificiului! Mediatorii întorc spre emițător imaginea suferinței și violenței sale - dar văzute acum prin alți ochi. Grație acestui fapt, emițătorul are noi aspecte ale problemei: este primul pas într-un proces de dezvoltare, care va face posibilă - printr-o nouă cunoaștere -revelarea forțelor “rele” multiple ale problemei. Aici este (într-adevăr) o diversiune - în sensul că problema este deturnată temporar. Diversiunea atrage după sine o punte - prin mediator - capabilă (datorită simbolismului) să ajungă la formele de transformare. Deci, fazele medierii sunt strâns legate de etapele ritualului sacrificiului: îmbrățișarea “răului”, acceptarea lui, exprimarea și transformarea. (De altfel, determinismul proclamă că “răul” este absența / lipsa binelui). Aceste faze implică un interschimb permanent, ceea ce face o diferență între ele fiind condiția mediatorului față de condiția victimei. Mediatorul este în mod esențial agentul schimbării; toate acuzațiile vin în calea sa dar el se detașează de acestea și le “întoarce” - văzute acum într-o lumină diferită - către inițiator. Aceasta produce o adevărată alchimie: lumina ce cade pe întuneric va face un joc de lumini și umbre. Chiar și în acest punct este posibilă scăparea din “închisoarea” întunericului. Un început poate fi acum pentru părți, extrăgându-se ele însele din minciuni - nu numai față de alții, ci și față de ele - și să aibă marea iluzie că au făcut-o chiar ele! Apoi, ca și victima din ritualul sacrificiului, mediatorul va juca rolul receptorului pentru forțele dăunătoare, însă această recepție este un fel de comunicare: nu mai e o răsturnare a rolurilor cu antagoniștii, nici un amestec de schimbări ale identităților. Mediatorul nu-și asumă responsabilitatea pentru criză. Aceasta cruță antagoniștii de întreaga violență pregătită față de victimă, înzestrându-i cu abilitatea de a deveni ei înșiși “persecutați”. Niciodată mediatorul nu ia rolul opresorului - ci facilitează indispensabila schimbare a părților între cele două poziții (din persecutor în persecutat), jucat aici orizontal de către părți, ele însele, nu vertical cu mediatorul. Acest aspect esențial al inversării rolurilor nu-și adoptă o formă definitivă, ci ia o formă de interschimb permanent între antagoniști. De aceea ei - și nu mediatorii - se vor elibera de “rău” și vor culege avantajele. Medierea îmbracă toate aspectele importante ale ritualului sacrificiului, însă înlocuiește în mod necesar dispunerea rolurilor, din moment ce victima sacrificiului este absentă. Dar victima este doar aparent absentă - deoarece în final antagoniștii înșiși îi vor juca rolul. Fiecare va deveni “țap ispășitor”, ambele părți în conflict fiind purtătoare ale 94 “răului”, într-o permanentă reciprocitate. Părțile sunt în miezul acțiunii; în contrast, victima sacrificiului este supusă unei autorități. Rolul victimei este de a substitui dezordinea cu ordinea, plătind; prin contrast - în mediere - părțile își iau răspunderi. Victimele În mediere sunt două victime: cele două părți în conflict. Ele singure sunt instigatoarele / purtătoarele “răului” și garantele autenticității problemei. Ele nu sunt în relație de subjugare, ci își pot exercita voința liber. Părțile sunt “agenții” schimbării problemei. Ele se vor elibera de dublurile proprii pentru a regăsi acea unitate ce există în fiecare om. Prin adevăr, ele descoperă pacea cu alții și cu ele însele. Medierea este un act de creație, deoarece (prin ea) părțile re-descoperă și re-experimentează procesul violenței din societatea umană. Părțile sunt “actori” pe deplin maturi, asigurând cursul “piesei” jucate și concluzia sa. Părțile sunt responsabile pentru propria vindecare. Este știut că o dispoziție sufletească bună într-o situație rea face ca “răul” să fie numai pe jumătate . Oamenii deduc cele nevăzute din cele prezente (comparând elementele necunoscute cu cele vădite). De aceea, există o demnitate care nu atârnă de “norocul” vieții: este o anumită atitudine care distinge și pare a-i destina pentru lucrurile mari; este prețuirea pe care și-o acordă singuri - fără a-și da seama. Prin această calitate se câștigă respectul celorlalți oameni - și de obicei ea este aceea care îi pune “deasupra” altora mai mult decât meritul. (În legătură cu destinul, există vorba că norocul este orb - dar nici nenorocul nu vede mai bine!.). Actul medierii totdeauna aduce oamenii la oscilația între contraste (bun / rău, persecutor / persecutat, etc.). În mediere nu mai sunt oameni “buni” și “răi” - din moment ce fiecare este de ambele feluri în același timp. În mediere este părăsit moralismul confortabil și judecarea a cui e bun ori rău. A lăsa deoparte această dualitate înseamnă a confrunta părțile cu ceea ce este neterminat în ele și a vedea ce ființe potențiale pot fi. În procesul evoluției experimentate prin mediere, prima necesitate este acceptarea întrunirii cu adversarul. Numai prin această confruntare va fi posibilă realizarea unui progres; adesea (la nivel practic) această acceptare este foarte dificilă. Într-un substanțial număr de cazuri medierea nu a fost atinsă niciodată, pentru că părților oponente le-a fost prea teamă să se întâlnească: ele au respins confruntarea. A doua necesitate în mediere este trecerea de nivelul dualității (nivelul “binelui” și “răului” - și acceptarea ambelor ca realități alternative). Atunci certitudinile și contradicțiile pot începe să dispară. Puritatea poate deveni cealaltă față a impurității și invers. Treptat, cererea reală va “erupe”. Aceasta va veni numai aducând antagoniștii să realizeze (prin întrebări) că nimic nu este de neînțeles: adevărul va ieși la iveală, pentru că este un adevăr interior și întoarcerea la normalitate se va întâmpla. Părțile vor ajunge între ceea ce este terminat și neterminat în noul domeniu al conștientizării. Mediatorii, întrebând sistematic protagoniștii, îi vor conduce la faza finală - a transformării; părțile vor permite “răului” să le părăsească, îi vor da un nume și îl vor situa într-un timp care nu este al lor - pentru că este deja un timp îndepărtat. Părțile își acoperă memoria trecutului și pot “declara” aceasta mediatorilor. Timpul interiorizat duce oamenii la ceea ce sunt: “particule” în universul eternității. Asupra transformării continue oamenii nu au control. Întoarcerea realizată prin mediere este ca și calea străbătută de eroi (legată de destin). Fiecare are cereri care implică schimbări necesare. (Ființele umane sunt locuri de confruntare între forțe opuse). Întoarcerea petrecută în mediere aparține mișcării nesfârșite: înlocuirea dezordinii cu ordinea, războiului cu pacea, etc. (de exemplu, același lucru se întâmplă și cu imperiile, care urmează aceeași derulare - ele se nasc și mor ... ). Deci, totul este mișcare. Controlul destinelor este iluzoriu. Spiritul medierii se mișcă într-un spațiu nesfârșit, unde timpul nu se oprește, care nu are trecut sau viitor, ci numai un prezent etern. Medierea este un fapt complet social. Este o provocare atât a cunoașterii, cât și a ordinii impuse, datorită nevoii de a găsi soluții noi la nevoi noi. Medierea este în esență democratică, una dintre caracteristicile sale de bază fiind să ofere noi roluri în societate - nu într-o relație dependentă, ci în postura responsabilității și libertății. Părțile aflate în conflict dovedesc / probează că nu pot înainta fără sprijin. Prin mediere, ele își re-descoperă rădăcinile. Medierea atinge “inima” conflictului: ceea ce înspăimântă oamenii cel mai mult ca să-i facă față, ajungând după identificarea acesteia până la denumirea și confruntarea sa. Mediatorul doar facilitează exprimarea potențialului fiecăruia. El permite fiecărei părți să se cunoască pe sine într-o amplitudine mai mare și să-și recupereze independența de acțiune. După mediere, persoanele supuse unei ordini impuse pot deveni cele care iau în mâini dezvoltarea unei ordini noi, într-un permanent schimb și o negociere continuă. Singura ordine impusă ce nu o pot depăși este cea care le depășește scopul existenței (și asupra căreia nu au putere): destinul. Vibrația Modul de percepție al oamenilor se schimbă - iar odată cu el gândirea și reprezentările valorice. Există ipoteze despre o realitate ce nu mai poate fi înțeleasă folosind conceptele vechiului univers de reprezentări; există conceput un model al lumii, văzut ca un complex de vibrații (nu este menirea noastră a-l categorisi cumva, ci doar îl prezentăm - ca rod al gândirii umane): Obiectele fizice, organismele, spiritul sunt - de la natură - dinamice iar formele lor vizibile sunt manifestări stabile ale unor procese care le stau la bază. Procesele (oricare ar fi ele) se desfășoară, vădind o structură ritmică. Ele 95 sunt fluctuații, oscilații, unde, vibrații. O descriere unitară a naturii ar fi posibilă numai prin deplasarea semnificativă a accentului de la structură la ritm. Modelele ritmice se manifestă la toate nivelurile: ► atomii sunt modele de unde probabilistice ► moleculele sunt structuri vibratorii ► organismele sunt modele fluctuante multidimensionale în dependență reciprocă Plantele, animalele, oamenii nu sunt numai ceea ce: ► vedem ► palpăm ► auzim ► etc. ci în mod primar sunt complexe de vibrații care vădesc cicluri de activitate și repaus, funcțiile lor fiziologice oscilând în ritmuri de frecvență diferită. Componentele sistemului sunt legate între ele prin schimb ciclic de materie și energie. Civilizații și culturi întregi se nasc și pier în cicluri evolutive - iar planeta ca totalitate își derulează ritmurile și ciclicitățile în sistemul astral de care aparține. Structurile ritmice sunt un fenomen universal. Până și individul uman - identitatea irepetabilă a insului, unicatul absolut al ființei conștiente de sine, se exprimă pe un fond de ritmicitate. Identitatea persoanei este identitatea unui ritm! Indivizii umani pot fi identificați după modul specific de rostire și timbru, de mișcare și respirare - toate acestea fiind moduri diferite ale structurii ritmice. (Există până și ritmuri “încremenite”, spre exemplu amprentele digitale sau aspectul grafologic al scrisului de mână; firește, acestea sunt doar observații exterioare - dar ele indică existența unui ritm personal la baza ansamblului structurilor ritmice, caracteristice unui individ, ele atestând existența unui “puls interior” care întruchipează identitatea personală propriu-zisă). Imaginile de obiecte separate ar “exista” numai în lumea noastră lăuntrică a simbolurilor, a reprezentărilor și ideilor . Realitatea din jur ar fi cu totul altfel: ea este un neîntrerupt “dans ritmic” - din care simțurile noastre traduc unele, doar unele game de vibrații, unele benzi de frecvență, transformându-le în structuri vibratorii care, la rândul lor, sunt prelucrate de sistemul nostru nervos (inclusiv creier). Cercetarea fundamentală urmărește o teorie unitară și completă a particulelor elementare: lumea materială, fiind o țesătură de conexiuni, n-ar avea în componența atomilor “particule elementare” - ce să constea din vreo substanță anume . N-ar fi decât modele dinamice care trec necontenit unele într-altele sub forma unei energii neîntrerupt rotitoare . Toate proprietățile considerate separat vădesc dependențe și condiționări față de totalitate -rezultând din totalitatea proprietăților celorlalte părți. Consecventa concordanță a relațiilor reciproce ar determina structura întregii “țesături” . Macrocosmosul ar părea să contrazică astfel microcosmosul: deci niciodată nu s-ar putea denumi proprietatea unui model individual, ci mereu un ansamblu de modele concordante între ele, din care nici unul nu este mai “fundamental” decât celălalt; lumea sesizărilor noastre macrocosmice n-ar fi prototipul, nici finalitatea ultimă a adevărului, ci doar un aspect. În Univers, ordinea implicată ar fi / este astfel înfășurată / descrisă în fiecare fragment, care - într-un anumit mod - conține totalitatea (genele, holograma, memoria, ș.a. sunt exemple evidente în acest sens). Întregul cuprins în fiecare din părțile sale (ca proprietate universală a naturii) duce la un tablou vibratoriu - cu infinita sa mulțime de interferențe codificatoare de informație și nu exclude nimic din experiența umană. Deci, întreaga diversitate a fenomenelor singulare este parte a unui proces - iar sistemele cu auto-organizare cuprind spirit structurat pe niveluri. Desigur că sistemul integral al Universului susținut de această teorie este în divergență cu lucidizarea raționalistă a dualismului - prin care lumea materială (“vizibilă”) și lumea spirituală (“invizibilă”) sunt privite ca fiind fiecare în parte suficientă sieși . Mereu oamenii au fost preocupați de relațiile de putere dintre spirit și materie (desigur că privind dual - reversul raționalului este iraționalul; material, ilogicul pretinde dovezi). În lume, rolul stresului și al neliniștii crește . Apare criza care poate împinge oamenii spre o ordine superioară . Transformare, inovare, evoluție - iată răspunsurile firești la orice criză. S-a crezut și predicat mereu că o structură socială rațională impusă și susținută cu un sistem de recompense și pedepse ar putea genera armonie . Rezultatele constau pretutindeni în invariabile și lamentabile eșecuri / utopii! Modul de stocare în creier a informațiilor obținute prin simțuri și de reconstituire a percepțiilor (pe de o parte) și lumea ca un domeniu al frecvențelor / vibrațiilor, compusă din evenimente (pe de altă parte), ar face oamenii ca elementele rezonatoare ale unei matrici - având acces la toate informațiile întregului sistem (empatia, telepatia, evenimentul “deja văzut”, etc. ar fi exemple ce ilustrează sugestiv vibrația) . Fenomene ca: ► visul (în subconștient) ► halucinația (în inconștient) ► imaginația (în conștient) ► etc. se petrec astfel în dimensiunile transcedente timpului și spațiului, călătoria putând fi oriunde - deoarece energia nu trebuie să se deplaseze “de aici acolo”, pentru simplul motiv că nu există nici un “acolo”, toate locurile fiind coincidente Fără nimic mistic, re-interpretarea “inversă” unei cunoașteri liniare (la capătul evoluției căreia este absolutul), face parte din mecanismul medierii . 96 Exemple Iată 3 feluri prin care medierea poate facilita elaborarea unei noi ordini: Juridic Sistemul judiciar încearcă restabilirea ordinii - dar la ce ordine se referă? Așa cum deja am văzut, cel mai înspăimântător lucru este haosul; acesta trebuie evitat, indiferent de costuri. Sistemul judiciar este păzitorul ordinii; acesta e un rol de importanță maximă. Justiția nu poate fi limitată doar la reguli (legi - în sens strict politic). Justiția este a ordinii și e în primă instanță preocupată de ea însăși: a fi just e actul corespunzător unor reguli care contribuie la fericire - ca țintă a eticii. Nu ar fi perfecțiune proprie fără virtutea justiției iar fericirea veritabilă nu poate fi în detrimentul altora. Deci, în justiție, se găsesc două modele de funcționare a ființelor umane: cel practic - asigurând respectul regulilor / normelor sociale și cel etic - căutând perfecțiunea în cei mai elevați termeni. Această concepție a justiției poate oferi un răspuns nevoii generale de ordine. Așa cum am arătat, ordinea umană este întotdeauna foarte fragilă. Imperfecțiunea acestei ordini produce nevoia găsirii modelelor de referință. Într-un eveniment, efortul de readucere a ordinii este prin experiența luptei pentru putere (în care violența omniprezentă este instrumentul esențial de recuperare a ordinii). Justiția nu trebuie văzută ca pedepsind mereu pe cel slab, deoarece asta aruncă societatea într-o reciprocitate care limitează violența dar nu o elimină. Trebuie părăsită logica relației de forță. Închiderea în roluri trebuie lăsată deoparte. (Dimensiunea socială este crucială în înțelegerea răzbunării prin justiție; în unele circumstanțe, răzbunarea poate fi aprobată ca o formă legitimă de justiție - atingând pur și simplu un impuls vindicativ, strâns legat noțiunii de onoare). Funcția răzbunării este de a reda părții vătămate statutul - restabilind echilibrul deranjat. Prin urmare, sistemul judiciar trebuie să ia în considerare reparația pentru victimă, astfel ca victimei să-i fie restituit locul anterior din societate; trebuie găsită decizia justă ce va reda onoarea victimei și va da o pedeapsă valorizată atât de victimă, cât și de acuzat. Violența actului angajat trebuie să devină profitabilă. Pedepsirea trebuie să servească unui mod de ieșire din violență. Altfel, pedeapsa nu servește nici unui scop - și violența va reîncepe. Pentru a fi restabilită ordinea, trebuie știut că ea nu este pur și simplu o ordine exterioară, ci - în primul rând - una interioară! Numai plecând de la ordinea interioară poate fi pace. Din nefericire, sistemul judiciar de astăzi își îndeplinește foarte puțin funcțiunea sa primară. El este aglomerat (dacă nu “bombardat”) de cazuri care n-ar trebui să ajungă până la el. Colapsul familiei și structurilor comunitare lipsește oamenii de prezența “persoanei înțelepte” ce le poate netezi problemele. Lipsindu-le așa o resursă, drumul posibil îi duce la poliție și sistemul legal. Adesea magistraților li se cere administrarea unor birocrații obositoare pentru a promova pacea într-o lume aflată în permanenta căutare a unei noi ordini. În fața oamenilor este o instituție care are tot potențialul de a-și îndeplini scopul dar ca să-și împlinească obiectivele îi este uneori dificil ... Fundamentele justiției sunt apropiate de spiritul medierii: promovarea păcii, înțelepciunii și armoniei. Aspectul educațional este legat - pentru că într-o promovare trebuie comunicare. Deseori, originile faptelor sunt ignorate; prin urmare, trebuie remediere (găsite legăturile intime și complementare, până la relațiile ce pot inversa persecutorul în victimă și victima ce poate fi persecutoare). Atunci violența poate fi transformată. Soluția conflictului poate fi găsită de însuși părțile în cauză! Ele pot alege reparația împreună, în mod voluntar (indispensabil restituirii echilibrului). În mediere, recunoașterea și confirmarea nelegiuirii este un element-cheie, având importanță pentru ambele părți -aparținând reparației cerute. Dauna victimei nu este ceva ușor de trecut. Identitatea victimei a fost modificată, pentru că a devenit o altă persoană. Reconstituind răul făcut, i se permite victimei să-și stabilească o distanță de experiența ce a avut-o și să-și recapete identitatea; victima necesită această recunoaștere din partea mediatorilor dar înainte de asta vrea ca actul comis (și consecința sa) să fie admis de cine l-a făcut. Ea are nevoie de scuze, păreri de rău, cerere de iertare, etc. Este un proces de “liberare” a victimei; cealaltă parte poate avea în această etapă experiența “oglinzii” - care-i reflectă sentimentele de rușine și vinovăție (ce în multe cazuri nu sunt recunoscute în acest punct). Aprecierea stricăciunii este legată de reparație; fără ea, etapa de transformare nu poate avea loc. Durerea niciodată nu dispare complet dar este primul pas către vindecarea rănii; în viziunea victimei, partea vinovată acum poate “plăti” pentru ce a făcut și poate acum să-și reia situația dinainte. Deci, medierea face posibilă aprecierea actului comis (pe care societatea îl găsește inacceptabil), întorcând situația într-o experiență centrată pe viitor - nu pe trecut. Medierea urmează supremul scop al justiției - însă utilizând mijloace diferite de ale sistemului legal. Oamenii vor “justiție” așa cum au înțeles-o din toate timpurile - având imaginea că judecătorul, fiind extern problemei și posedând o pregătire înaltă, poate garanta neutralitatea și lua decizia corectă. Procesul medierii propune a arăta că părțile însele pot poseda această pregătire (cunoaștere) și găsi cea mai bună soluție ce s-ar potrivi conflictului. Părțile pot deveni agenții propriei vindecări! Aici ne confruntăm poate cu o poziție revoluționară - datorită inversării operației uzuale a individului vizavi de instituțiile pe care le-a creat. Acest act conferă responsabilitate ființelor umane - confruntate cu dezordinea pe care ele au creat-o sau îi sunt subiect. Această responsabilizare întrunește nevoia exprimării curente și conferirea ei poate avea un efect determinant pentru viitor; este produsul unui nou proiect pentru societate - deoarece restituie omului locul pierdut treptat. Omul nu-și poate recăpăta instantaneu acel loc, ci i se cere o perioadă de acceptare. Medierea nu este altă formă de justiție, ci poate fi în tandem cu sistemul judiciar sau alte structuri dar are identitatea sa specifică. Este manifestarea dorinței omului de responsabilitate și afirmarea faptului că el își poate determina devenirea; este dovada că e capabil de angajare socială (în conflictul ce-l separă de alții) și de asemenea este dovada că dezordinea joacă un rol inseparabil în generarea ordinii. Înaintea depunerii plângerii în justiție (etapa preventivă), intervenția medierii are cele mai dezirabile forme. Conflictele latente (ne-exprimate) - ce sunt la fel de devastatoare ca și cele exprimate - pot fi consumate înainte de a cauza vreo pagubă substanțială. Uneori ele sunt mai dificil de tratat, deoarece nu sunt recunoscute de către cei implicați. Părțile neagă deliberat, mecanismele de apărare punându-le adesea să se protejeze ca în fortărețe veritabile. 97 Dar odată ce toate acestea sunt depășite, deseori este posibil procesul medierii, într-o dezvoltare de o rapiditate spectaculară. Însă, adesea etapa preventivă a conflictului este dificil de determinat; odată ce a putut fi identificată, cererea e foarte clară: prevenirea escaladării conflictului și restituirea păcii. După ce acțiunea în justiție a fost inițiată, situația poate părea iremediabilă și singura dorință exprimată este confirmarea separării definitive a părților. Pronunțarea verdictului nu înseamnă și stoparea conflictului (de exemplu - într-un divorț, conflictul poate continua prin copiii aflați în custodia unuia dintre părinți). Dacă violența nu-și găsește o cale de exprimare, atunci “explodează” din nou. Treaba mediatorilor este una foarte dificilă. Medierea nu este întotdeauna acceptată (din moment ce părțile refuză să se întâlnească) ori - în schimb - își trimit avocații să conducă ostilitățile. Când medierea poate avea loc, gradul discordiei de obicei este foarte mare; s-ar putea ca o a doua sesiune de mediere să fie necesară, deoarece munca este foarte înceată și rezultatele foarte incerte. Ținta rămâne aceeași: ieșirea din violența reciprocă, pentru a calma situația și a permite durerii să se descarce. În general, situația începe să se “miște” când intensitatea durerii a fost recunoscută; este punctul în care e oprită concentrarea exclusivă pe ruperea relației și trecut: atunci viitorul poate fi conștientizat. Cel puțin parțial, o dezvoltare pozitivă a relațiilor între părți poate începe - măcar vindecarea datorită aceleiași dorințe: fericirea. În timpul încarcerării, medierea poate juca de asemenea un rol-cheie pentru viitorul părților; mediatorii pot face calvarul mai ușor de trecut și pot ajuta conferirii unui înțeles, restaura speranța și preveni repetarea ofensei. A fi capabili să exprime sentimentele cuiva și resentimentele, generează un efect calmant. Medierea nu este o cale de distragere de la gravitatea anumitor ticăloșii, ci permite restituirea unui anumit loc - al infractorului cu sine. Partea vătămată ascultând justificările celeilalte părți vede cât de necesară este exprimarea regretului cuiva, dubiilor cuiva, suferinței cuiva, ostilității cuiva ori căderii în neînțelegere. Confruntarea dintre părțile foarte adverse permite contactul direct cu repararea morală (repararea materială este foarte importantă, însă cea morală este esențială). Educativ Virtutea civică predispune oamenii la viață comunitară. (Actul just este acel act care nu e injust). Educația nu poate ignora aspectul social al justiției. Dreptul la educație este una din marile victorii ale democrației. Școlarizarea de bună calitate crește constant, însă - curios - lucrul asupra emoțiilor nu este văzut ca un subiect potențial. Eforturile curente sunt făcute doar în “cetățenie”: examinând drepturile, responsabilitățile și comportamentul. Dar aceasta este tocmai intrarea în domeniul medierii! Există un interes în teama creșterii violenței din școli și inabilitatea de a o estompa . Frica de dezordine întărește măsurile disciplinare - însă aceasta nu furnizează o soluție. Violența nu este numai între elevi, ei și adulți, ci și a instituției: relația predominantă este una de autoritate - aproape orice fiind impus (prin lecția condusă, orar, modul general de operare, conținutul învățării, etc.). Constrângerile se datorează regulilor de categorisire clară: ceva este ori bun - ori rău. Școala este locul de asimilare indispensabilă a traiului în societate, acceptând restricțiile și integrarea în comunitate. Prin urmare, este important a recunoaște că violența e reală și mereu prezentă -putând cauza reciprocitate - mai ales în perioade de instabilitate. A deveni independent (unul din “stâlpii” de bază ai educației) înseamnă a trece prin multe stagii diferite. Ca rezultat al crizei de vârstă, totul este o întrebare. Prin medierea în educație se ajunge la o nouă cale de relaționare, bazată nu pe autoritate - ci pe ascultare mutuală, împărtășire și schimb. Părțile își lasă deoparte “rușinea” în exprimarea dificultăților; ele descoperă că și alții pot avea aceleași probleme - aceasta “ajutând”. Participanții în mediere imediat promovează interschimbul și felul de dialog potrivit vieții instituției. Instruirea în mediere înseamnă mai puțin solitarism și mai multă solidaritate. Participanții își pot descoperi anumite îndemânări personale în a deveni mediatori și moduri de a-și aplica noile cunoștințe în conflictele din jurul lor. În școli, sesiunile de mediere trebuie derulate întâi cu profesorii. Dificultățile unui astfel de proiect provin din insuficienta motivare a lor și datorită fluxului de transferuri ale acestuia. Stabilitatea și practica îndelungată duce la construcția încrederii. Spiritul medierii permite descoperirea unor noi libertăți: educația pentru cunoaștere, relevarea propriului potențial, identificarea diferențelor și acceptarea lor, re-învățarea comportamentului, etc. Conștientizarea responsabilității față de alții, la nivel individual, duce la posibilitatea jucării rolului la nivel colectiv - atât în școală, cât și în afara ei. Cei ce știu să se exprime ei înșiși și să asculte pe alții, își exprimă de fapt violența lor - și pot juca astfel un rol activ / semnificativ în mediul lor. În cursul medierii, comportamentul se schimbă; de exemplu - agresivii recunosc că acționează diferit: “înaintea medierii, eu loveam primul - dar acum aștept cealaltă persoană să lovească și numai după aceea lovesc înapoi”. Cel puțin - este totuși - primul pas spre pace! Medierea (care este educație!) învață individul să facă față acelei părți din el ce este situată în afara intelectului / sferei mentale: emoțiile și sentimentele sale nu pot fi disociate de comportamentul său. Oamenii simt înainte de a gândi! (Procesul într-o situație este ca după experiența trăită să fie identificate elementele sale și apoi de procedat la analiza a ceea oamenii simt, gândesc și fac, permițându-se “generalizarea” abia la sfârșit.). Medierea promovează cunoașterea, având rezultate inevitabile: inițial în mediere sunt relevate problemele experimentate individual; apoi, exprimarea dificultăților este posibilă grație virtuții respectului mutual stabilit - care promovează încrederea cerută pentru abilitatea atingerii zonelor de experiență adesea ascunse. Experiența unei părți devine de asemenea și experiența celeilalte (părți). Totdeauna - prin aceeași oglindire - dificultățile unei părți ajunge a fi cunoscută colectiv. Treptat, o reală împărtășire a ceea ce este esențial fiecărei părți se întâmplă; efectul este că partea simte că nu mai e singură în suferința ei. Dar ținta este transformarea - pentru rezolvarea situației. Calitatea lucrului mediatorilor creează calitatea întregului grup și a procesului de mediere. Pentru succes, întâlnirea părților trebuie să se producă făcându-le să iasă din rolurile lor și să-și părăsească “măștile”. O mediere reușită produce efect multiplicator: membrii procesului se vor manifesta după ea prin dorința de a comunica experiența lor în cercul lor imediat / apropiat (familie, școală, prieteni, etc.). Odată introdusă medierea, devine imposibilă întoarcerea la vechiul stil de operare pentru a răspunde conflictelor. Energia inițiativei duce medierea în sensul deschiderii spre ideea de cetățenie activă prin participare. Fiecare joacă un rol în societate; fiecare are responsabilitatea / răspunderea sa, care-i permite un 98 loc în crearea colectivă a viitorului - indiferent de problemele ce le poate avea. Dacă oamenii sunt capabili să-și îmbunătățească viața cotidiană și a celor din jur (împărțind cu alții puțină înțelepciune), atunci viața se schimbă, ajungând într-o altă dimensiune. Medierea este o deschidere față de alții, față de diferențe și față de lume: pentru protejare, cineva nu mai trebuie să se închidă în scoica sa protectoare. Violența provoacă spaimă și spaima provoacă reacții violente. Represiunea, creșterea securității, îngrădirea, etc. sunt măsuri fără a fi luate în considerare cauzele (uneori). Violența printre oameni poate fi și un “strigăt” de ajutor privind traiul într-un mediu dezorientat. Oamenii au creat societatea și sunt răspunzători pentru ea. Depinde de ei în a oferi noi modele, noi structuri. Pentru a propune o experiență inovatoare cum este medierea, e necesar s-o înțeleagă. Oamenii țin “piramida” lumii pe umerii lor; ca să nu se răstoarne, trebuie să răspundă chemării ei. Aceasta este o imensă responsabilitate, care cere efort comun. Iar până la urmă, converge într-o direcție: schimbându-se unii dintre ei, cei din jur se vor schimba. Unii au energia vitală de a o face, alții pot avea inteligența de a-i lăsa să răspundă chemării lor. Toți pot fi egali în transformarea cerută! Oferind inițiativei un loc, nu înseamnă pierderea propriului loc. Noul model nu este academic, ci uman. Social Structurile fundamentale ale societății sunt într-o accelerată provocare de transformare. Dezordinea există peste tot și eradicarea ei este un vis; oamenii trebuie să trăiască împreună cu ea. Deci oamenii trebuie să facă față dezordinii, indiferent ce formă ia aceasta. Din mediere, fiecare ia ceea ce poate asimila; totdeauna aici sunt două nivele: ceea ce este primit și ceea ce e dat altora. Nu este nici o prioritate de selectare. Pentru asta nu trebuie o reală calificare; ce sunt cerute sunt sensibilitatea și deschiderea. Oamenii mai puțin educați sau cu abilități înnăscute sunt buni în mediere pentru că nu au inhibițiile dobândite în a-și exprima emoțiile și ei pot vedea imediat profundele aspecte ale procesului -înțelegându-i calea spre înțelepciune. Mediatorii nu trebuie văzuți ca fiind ființe distinct superioare, ci simpli oameni capabili să împlinească un scop serios. Medierea poate părea uneori dificilă lucrătorilor sociali; așa cum mediatorii ar fi niște judecători învățați să nu judece, lucrătorii sociali trebuie să se concentreze pe emoții - de care, în fapt, au fost învățați să se distanțeze. Mediatorul trebuie să știe să simtă ceea ce altcineva simte, fără a se poziționa favorabil ori contra, fără a-și arăta simpatia sau antipatia. Prin urmare, lucrătorul social relatează emoțiile - menținându-și detașarea necesară - pentru a permite fiecărei părți atingerea necazurilor, fără a le lăsa să-i “plângă pe umeri”. Într-un climat de solidaritate, medierea permite părților să-și depășească individualismul și să devină active comunitar. Este o provocare ce restituie fiecăruia dimensiunea creativă, deoarece prea adesea oamenii au uitat să facă un lucru împreună (indiferent de proiect). De exemplu: în zonele neprivilegiate, unde șomajul este o problemă dramatică, avantajul medierii este că dă părților utilitatea de a se simți folositoare în societate; fiecare își poate descoperi un statut, o demnitate și un respect al rolului său - totul în beneficiul comun (poate deveni mediator). Experiența medierii poate duce oamenii împotriva realității lor; concepția pesimistă și lipsa de speranță sunt componente ale realității care-i împiedică să-și genereze relații pozitive și acțiuni constructive. Medierea îi pune în contradicție cu un spațiu deschis lor - acela de libertate morală și imaginație; ei singuri pot găsi soluții creative problemelor ce le au și ieși din marginalizare. Printr-o mediere de succes, se experimentează un sens al împlinirii și o satisfacție profundă, oamenii câștigându-și nobila slujbă de a fi ființe umane. Datorită potențialului său, medierea joacă rolul de regulator social: simultan este capabilă să detecteze și să trateze problema. (Identificarea timpurie a surselor conflictului joacă un rol preventiv - cu condiția ca astfel acțiunea propusă ca soluție să remedieze situația). Medierea singură se stabilizează! Începută experimental, se dezvoltă până la acel punct când este recunoscută ca necesară. A fi mediator nu este o slujbă, ci mai degrabă a avea o funcție civică; este ca și un cadou altora - o formă de relație foarte puțin vizibilă (din păcate) în jur / societate. În mediere limitele sunt determinate de către părți; ea creează o rețea de solidaritate între actorii săi, ce nu poate fi selectivă - pentru că ar intra în contradicție cu spiritul ei. Din nefericire, mulți vorbesc despre mediere dar n-o practică - ceea ce duce câteodată la neînțelegere sau interpretare falsă. Medierea (ca fapt social) este inevitabil o abordare complementară: deoarece nu există un singur tip de mediere - se poate spune că sunt tot atâtea forme ca și numărul mediatorilor. Metodele nu sunt atât de importante cât timp obiectivele rămân aceleași. Localizarea medierii în largul context social o arată ca agent activ în formarea viitorului oamenilor. Nu insistăm pe puntea dintre trecutul cu o moștenire așa de prețioasă și viitorul în care nevoile se schimbă. Toate tranzițiile sunt dificile. Ele implică o regiune obscură - a trecerii de la ceea ce este știut ca lăsat în urmă la ceea ce nu se știe că urmează. Medierea redusă la o tehnică își pierde potențialul. De aceea, este nevoie de curaj în a-i acorda dimensiunile sale reale. Pentru ca lumea să fie lume, i se cer planuri mărețe și apoi - punerea lor în realitate. Oamenii sunt interdependenți ca indivizi și ființele umane totdeauna se confruntă cu diferențele lor. Dar vin momente când se cer: ► libertate ► respect ► încredere ► speranță Medierea poate fi facilitatoarea acestor momente. Reprezentând această mișcare, pregătirea programelor vizând promovarea culturii pentru pace este o realitate; dar pacea în lume nu este o realitate, însă mediatorii știu că pacea este cealaltă față a războiului - este ceva în care oamenii pot face parte activ. Omul vrea constant să se perfecționeze; mediatorul caută să creeze lanțul solidarității cu partea neterminată a oamenilor (cealaltă față, nevăzută) -pentru reîntregirea la care aspiră umanitatea de la început. 99 În istorie, autoritarismul excesiv exercitat de religie a limitat totdeauna dezvoltarea gândirii științifice. Nu insistăm aici nici cu exemple din medierea: ► culturală ► politică ► economică ► militară ► etc. Principiile medierii se aplică la fel în toate conflictele, de orice nivel ar fi. Ceea ce am vrea să se perceapă prin această lucrare este ca să fie văzut un “tot” unitar - în abordarea diverselor conflicte cu care oamenii se confruntă în viață. E demn de reținut că procesul este identic - fie între persoane, fie între instituții! Așadar, este de înțeles că părțile (oriunde / oricine ar fi ele), sunt în cele din urmă reprezentate de persoane - iar problema în dispută e invariabil legată de ele. Reflecții Prin mediere este posibilă așa-zisa reconciliere dintre două părți; dar aceasta implică o a treia parte . Faimosul proces al criminalilor naziști după cel de-al doilea război mondial a fost posibil deoarece a fost făcut de aliați; procesul comunismului românesc după revoluție nu a fost posibil - deoarece români pe români - de aceeași nație! - nu se judecă (astfel) iar o putere exterioară nu a fost interesată într-o astfel de organizare . Totdeauna, după lupta “pentru” libertate, urmează lupta “cu” libertatea . Analogia cu jocul de șah este sugestivă: tabla cu pătratele sale - albe și negre - poate fi văzută ca simbolizând harta lumii, unde un pătrat este o țară; fără un pătrat / țară (lipsă) jocul nu poate fi . fiindcă are nevoie de toate spațiile . Relațiile dintre piese se supun regulilor și despre acestea vorbim: Violența politică apare sistematic în fenomenele conflictuale intra și inter statale. (Antagonismele pot fi interne sau externe). Forma prin care oamenii se combat zilnic este eficace pentru a determina și înțelege structurile sociale cărora le aparțin. În cele mai multe cazuri, conflictul este individualizat și circumscris în jur; această lărgire, la scară mondială, a dus la dispariția bipolarității - ce ascundea bine unele fenomene - și a lăsat câmp spiritelor să fie mai libere. Obstacolul specificității observațiilor este în principiu al însuși conflictualității: ► farmecul ► influența ► puterea ► frustrarea ► tensiunea ► raportul de forțe ► controversa ► agresivitatea și agresiunile de tot soiul ► rezistența și lupta nu sunt izolate, ci reglate de o logică proprie și prezentă - având caracterul unor generalități globale. Mai precis, dacă ele nu țin de o strictă violență politică, este din ce în ce mai puțin evident de ce ar ține. Războaiele au ca efect distrugerea coerenței și unității. Violența este difuză și pacea se distinge ca pauză între războaie. Politica internă și politica externă se întrepătrund, războaiele civile urmează matricea războaielor scurte (și proliferează!), transnaționalitatea multiplică sursele beligerante, etc.; caracterul interdisciplinar al fenomenului conflictual constituie un ordin de dificultate în tratarea lui. Într-un conflict armat, militarii natural se preocupă de: ► aspectul său tehnic ► amploarea luptelor ► sistemele de arme ► tacticile utilizate sub autoritatea șefilor. Viziunea strategică fiind subordonată eficacității imediate, mijloacele de apreciere a aspectelor politice sunt ca accepțiune îmbrățișate de factorii de decizie. Când este vorba de defensivă și ofensivă sau repaus ori mobilitate, atunci nu mai e loc nici pentru neutru, nici pentru ignorare. Este ceea ce e integrat în determinism. Existența în lume este vulcanică: frontierele deschise favorizează invaziile; dacă sunt flexibile, atunci unesc ori despart (zonele tampon, enclavele, culoarele, etc., sunt exemple); istoria, etnia, modul de viață, iredentismul, religia, cultura, sărăcia sau bogăția, invidia, frica, hegemonismul, imigrările, nomazii, prezervarea moștenirii și atâtea altele sunt tot atâtea cauze de conflicte ale colectivităților. Medierea atinge probleme de natură diversă (discriminarea legată de naționalitate, instalarea într-o altă țară, netratarea refugiaților, controlul frontierelor, etc.). Pe plan internațional, raționalitatea se impune pentru a face față dezordinii: configurația raporturilor de forțe reflectă echilibrele sau dezechilibrele existente, efectele polarizante ale marilor puteri în sistemul internațional exercitându-se sau nu pe ansamblu - pe de o parte - și pe de altă parte, se manifestă heterogenitatea celor ce se înfruntă. Omogenitatea ideologică sau socială s-a atenuat în timp, recent amplificându-se heterogenitatea. (Războiul rece, care a făcut complici din adversarii ce au practicat descurajarea, este un exemplu în această optică). De exemplu: monocentrismul american de astăzi atenuează antagonismele - omogenizând - însă pe de altă parte accentuează reacții ostile heterogene. 100 Este adevărat că de-a lungul timpului / istoriei de până acum (antichitate - ev mediu - epoca modernă), polul civilizațional dominant s-a mutat de la est la vest (Orient - Europa - America), pe direcția migrațiilor majore dintotdeauna, urmând în fapt sensul aparent al “mișcării” soarelui pe cer - înspre unde apune puțin mai târziu . În orice război, adevărul este prima victimă. Manipularea informației este foarte importantă. Propaganda poate accentua: ► naționalismul ► religia ► inegalitățile sociale ► frustrările ► imperialismul ► trădarea ► etc. pentru a revolta masele împotriva conducătorilor. Anumite opresiuni și anumite violențe (simbolice ori represive), larg anonime - ce obișnuit lasă pe mulți indiferenți - apar astăzi uneori prin mass-media ca inacceptabile, fără ca spectatorii să observe că și ei însuși sunt victime. Se poate spune că mijloacele de informare fiind instrumente ale democrației au rol pacifist - dar în multe cazuri ele multiplică (imediat) amploarea conflictelor. Din moment ce, față de importanța drepturilor omului, ele rămân cele mai vizibile, în ochii maselor defavorizate - inegalitățile, etalarea luxului, ș.a., toate intră în atingere directă cu ostilitatea și prejudecățile, sentimente care nu sunt de natură să le creeze punți! Între elementele transnaționale ca surse ale violenței politice de contestare, represiune și opresiune, mai pot fi evocate: ► fluxurile ideologice ► pulsiunile religioase sau culturale (ca sectarismul și agresivitatea) ► migrațiile (accentuînd depopularea sau popularea) ► șomajul ► urbanizarea ► mișcările de capital sau combinații ale acestora. În toate cazurile, complexitatea manifestărilor de violență, ramificațiile lor și jocul lor conduc de la un conflict la altul. Violența co-există cu omul și politica. Agresiunea încă nu a fost definită; diplomatic (sunt termeni care o disting de război), există cuvinte ca: ► bombardament ► blocadă ► embargo ► infiltrare armată ► invazie ► mercenari ► etc. Dar agresiunea este întotdeauna prin: ► spionaj ► incitarea la rebeliune ► atentat ► persecutarea minorităților ► acțiuni subversive ► etc. Toate sunt acțiuni (indirecte) - unele armate, altele economice, ideologice sau culturale. Într-un anumit fel - și diaspora (ca azil în exil) este legată de acestea. Nu se poate chiar un ecumenism al identităților vecine - pentru că există totdeauna un clivaj între: ► egoism și ostilitate ► aspirație și putere ► protecție și protectorat ► ș.a. De aici rezultă și dificultățile găsirii criteriilor comune ale conflictelor - pentru tratarea lor. De exemplu: greva este un mijloc de presiune pentru exprimarea unor insatisfacții și revendicări dar poate ajunge numai până la violență împotriva conducătorilor (este o violență simbolică); lupta de clasă e opusă (este o violență structurală). În plan interstatal, la fel ca indivizii, puterile se concurează, rivalizează, își opun sentimentele, valorile și interesele; ele se supraveghează, se pun în posturi dificile ori dacă este nevoie fac alianțe - totul în perspectiva păcii sau unui eventual război. Incluzând violența difuză la toate nivelele ecuației, ceea ce o reține nu este simetria ori asimetria conflictului (când părțile par inegale), ci barierele de trecut de la intra la ultra conflict. Conflictul este un cameleon; la fel sunt: ► războaiele ► terorismul ► loviturile de stat ► etc. 101 Astfel - în funcție de intensitatea conflictului - se combină parametri ca: ► modalitățile ► formele ► mijloacele utilizate Prelungirea și metamorfozarea lor depind în mod esențial de societate. Autonomia, gherila și revoluția sunt produse ale conflictelor care există, nu conflicte despre care se vorbește; ele sunt de manieră diferită dar reflectă aceeași țesătură economică, politică și culturală. Influența marii puteri provoacă o mutație a violenței (un exemplu este virusul democratic introdus în societățile unde destabilizează regimul). Creșterea pe glob a diferitelor planuri, niveluri, împletiri, țesături ale omenirii, continuă cu viteză exponențială - nu spre nemaiexistente spații neocupate, ci spre intervalele mai puțin dense - spre interstiții, articulații, conexiuni, suprapuneri, ș.a., care reclamă alte abordări din partea indivizilor, a colectivităților, a națiunilor. Lumea devine din ce în ce mai mică. Dar total invers, omul parcă devine din ce în ce mai mare - iar odată cu el cresc problemele care (de altfel) au și fost numite “globale”. Aceasta înseamnă că modul de percepție însuși trebuie să se schimbe. Forțele combinate ale localizării și globalizării sunt cele care conturează viitorul economiei: localizarea presupune creșterea puterii economice și politice a orașelor, provinciilor și altor entități de nivel sub-național; împreună cu globalizarea accelerată a economiei mondiale, localizarea ar putea revoluționa perspectiva dezvoltării umane sau conduce la haos și o creștere a suferințelor umane. Localizarea poate îmbrăca forma unei cereri generale pentru o participare mai largă a populației în politică ori poate lua forma cererilor de creștere a autonomiei locale care poate conduce la descentralizare sau recunoașterea oficială a unei identități culturale locale; dar localizarea poate duce și la împovărarea peste măsură a administrațiilor care nu mai sunt în măsură să poată asigura infrastructura și serviciile pe plan local, fiind nevoite să se împrumute masiv și să efectueze cheltuieli mari, făcând - astfel - necesară intervenția guvernelor naționale. Împinse la extrem, cererile de autonomie locală pot conduce la conflicte etnice și război civil. De asemenea și globalizarea oferă ocazii și riscuri deopotrivă: lărgirea piețelor și dezvoltarea tehnicii poate duce la o creștere a productivității și îmbunătățire a nivelului de viață; dar ele pot conduce și la instabilitate și schimbări nedorite - ca teama de reducere a numărului locurilor de muncă prin pătrunderea importurilor din străinătate, instabilitate financiară provocată de fluxurile inconstante ale capitalului (străin) și amenințările la adresa mediului la nivel global. Cu toate acestea, globalizarea și localizarea sunt amândouă inevitabile. Noua ordine internațională politică este cumva imprevizibilă - ca și jocul de cărți; circulă teoria conspirației mondiale sau reorientarea împărțirii planetei (care nu ar mai fi ideologică, Est / Vest - comuniști / democrați, ci economică, Nord / Sud - bogați / săraci). Orientarea globală este însă pentru integrare - respectând diferențele de identitate; polii de putere rămân actuali cât dominația se exercită din aceleași surse: imperialismul banului a căpătat amploare în ecuația că economicul determină politicul și nu politicul determină economicul. Cortina de fier căzută a fost semnalul acesteia, evenimentele arătând termenul lung al schimbărilor rezultate. Realitățile economice, politice și militare se înscriu, într-o manieră complexă, atât pe termen scurt (ușor de observat când se produc), cât și pe termen lung (mai dificil de decelat). Peisajul geostrategic european este într-o mutație continuă - ansamblul evenimentelor de pe continent relevând amploarea conflictuală existentă la diversele nivele ale comunităților. (Integrarea nordului planetei într-un sistem de securitate răspunde acestei situații). La nivel internațional, de multe ori se întâmplă ca rolul unei puteri să nu fie de forță, ci de mediere a conflictelor. O putere realistă se poate manifesta și așa, credibilitatea și tăria sa chiar crescând astfel - imaginea și poziția sa în peisajul global având multe de câștigat. ... Opinia unora este că oamenii nu moștenesc această lume - ci o împrumută de la copiii lor! Mediere / negociere Comunicarea este procesul prin care oamenii sunt informați și îndrumați pentru a obține rezultate cât mai bune. A comunica eficient înseamnă nu numai a-ți pune gândurile în ordine și a le prezenta într-un mod accesibil, ci și a le exprima într-un fel care să capteze atenția receptorului. Principalele avantaje ale unei comunicări eficiente sunt: ► câștigi cooperarea celor din jurul tău ► dai naștere la mai puține neînțelegeri ► descoperi că oamenii devin mai înțelegători ► ești perceput ca fiind o persoană plăcută, pe care merită s-o asculți ► devii mai metodic ► îți mărești capacitatea de a gândi clar Comunicarea este o activitate complexă, care implică stăpânirea artei conversației, capacitatea de a negocia și de a convinge, de a-i învăța pe alții, etc. De multe ori se dovedește că este mai important modul cum comunici decât ce comunici; pentru a comunica eficient trebuie ca mesajul tău să fie interpretat corect de către persoana căreia îi este destinat. Medierea propune mișcarea de la dezordine, individual, inconștient, expunere, irațional, haos la ordine, colectiv, spirit, transformare, rațional, cunoaștere, ș.a. Apelând emoțional părțile în confruntare, medierea lucrează de la afectiv la cognitiv - pentru o nouă abordare și ordine. 102 . Oamenii negociază în fiecare zi a vieții lor, deși de cele mai multe ori nu conștientizează acest lucru. (Mulți cred că negociatorii sunt doar oamenii care rezolvă situații tensionate). De fapt, negocierea este o metodă eficientă de găsire a soluțiilor pentru satisfacerea unor necesități, cu mențiunea că rezultatul negocierii trebuie să fie acceptabil pentru părți. Fie că este vorba despre necesitatea de a rezolva niște dificultăți sau de a stabili termenii unui contract, negocierea permite indivizilor să încerce să obțină ceea ce doresc și - în același timp - să dea și celorlalți șansa de a-și atinge scopurile. Când ceea ce vrei tu să obții este controlat de alții, nu este ușor să-ți atingi scopurile; pe de altă parte, atunci când tu deții controlul, celorlalți le va fi deseori greu să obțină ceea ce vor. (În realitate, de cele mai multe ori, nici una dintre părți nu obține rezultatul dorit). De altfel, în mediere și negociere foarte importantă este empatia (tendința receptorului de trăi afectiv - prin transpunere și formă de intuire a realității - prin “identificare”). Tratativele sunt deseori privite de oameni ca fiind activități ce “înghit” prea mult timp și energie - mai mult decât au ei la dispoziție; de aceea, unii optează pentru căi mai puțin eficiente de a obține ceea ce doresc: a lăsa o persoană neutră să decidă asupra rezultatului este doar în aparență mai simplu decât a ajunge - de comun acord - la o înțelegere. Decizia luată de un arbitru este de cele mai multe ori contestată de ambele părți, care declară (fiecare) că nu au obținut ceea ce au dorit. Uneori medierea este cronofagă dar dacă nu reușește să pună părțile în situația soluționării conflictului, cel puțin le poate determina să depășească unele piedici din calea lor. În cazul negocierii, mulți oameni pot s-o evite - crezând că a negocia înseamnă a renunța la propriile dorințe, a intra în conflict cu cineva sau a-i intimida pe ceilalți pentru a-i determina să facă niște concesii; aceste lucruri se pot întâmpla doar când nu se cunosc destule lucruri despre negociere. Medierea “luminează” / deschide ochii asupra acestora aspecte! Motivul pentru care uneori sfârșești prin a ceda se găsește în părerea pe care o ai despre tine însuți. S-ar putea ca tu să: ► nu-ți dai seama că te afli în mijlocul unui proces de negociere și să presupui că doar cealaltă parte are atu-uri ► crezi că renunțând îi vei face o plăcere celeilalte părți implicate ► crezi că nu ți se cuvine să obții tot ceea ce ceri De obicei, cei care cedează ușor sunt cuprinși de regrete mai târziu - când își dau seama că ar fi putut face o “afacere” mai bună; mai mult, cedând prea ușor vei da dovadă de slăbiciune și acest lucru îți va afecta imaginea, chiar pe termen lung. Nu uita că nu trebuie să renunți niciodată la ceva fără să obții altceva în schimb! Principalele motive pentru care sfârșești intrând în conflict cu cei cu care negociezi sunt: ► te lași afectat de comportamentul sau de remarcile celorlalți ► reacționezi agresiv la ceea ce tu consideri a fi o solicitare nerezonabilă sau o lipsă a dorinței de cooperare ► pleci de la ideea că persoana cu care negociezi îți este ostilă Izbucnirea unui conflict între două părți care încearcă să negocieze înseamnă - de obicei - că ambele părți au confundat negocierea cu o confruntare a personalităților. Ar putea fi cazul medierii să intervină! Dacă refuzi să răspunzi la atacurile personale și te concentrezi asupra subiectului principal al negocierii, celorlalți le va fi greu să se certe fără un partener - deși unii vor încerca. (Este important să reții că pentru un conflict este nevoie de două părți). Motivul pentru care ai putea fi determinat să capitulezi este în strânsă legătură cu modul cum percepi tratativele. De exemplu - poți greși pentru că simți că trebuie să accepți solicitările cuiva care are o mare influență asupra ta sau crezi că intimidarea partenerului face parte din “joc” - că este normală în cursul tratativelor. Cealaltă parte te poate intimida numai dacă te lași intimidat! Te-ar putea ajuta în acest sens gândul că persoanele care amenință sunt de fapt mult mai nesigure pe propriile lor puteri decât sugerează comportamentul lor. Susținându-ți politicos - dar ferm -punctul de vedere, nu le vei permite celorlalți să obțină tot ceea ce vor, în defavoarea ta. Amintește-ți mereu că este dificil să încerci să intimidezi pe cineva care nu lasă să se vadă nici cel mai mic semn de intimidare. Mulți oameni consideră că negocierea este o întrecere. Logica spune că acolo unde există un învingător trebuie să existe și un învins. Dar - în negociere - a avea învingători și învinși este cât se poate de nerecomandabil, pentru că părțile nu reușesc cea mai bună “afacere” posibilă, ele încercând numai să se întreacă una pe alta. Persoanele care consideră conflictul ca fiind parte integrantă a negocierii nu s-au gândit serios ce pot realiza prin acest conflict; concepții eronate - datorită cărora negocierea poate eșua - sunt ca: totul este să obții ceea ce ți-ai propus (nu contează ce dorește celălalt) ori totul e să-ți învingi partenerul! Persoanele având astfel de concepții încearcă să convingă cealaltă parte să accepte o anumită condiție; dacă această condiție este acceptată în detrimentul altor aspecte, negocierea va fi în final nesatisfăcătoare pentru ambele părți. Când rezultatul nu este reciproc avantajos, “învinsul” nu se va simți deloc implicat în procesul de obținere al acestui rezultat și nu-și va da silința să respecte condițiile înțelegerii. Până la urmă, “câștigătorul” va avea atâta bătaie de cap și va pierde atâta timp, încât va realiza că de fapt nu a câștigat mare lucru. Se poate spune că tratativele sunt reușite doar dacă părțile ajung la o înțelegere care să le convină amândorura. Temerile referitoare la negociere se datorează - în general - unei lipse de înțelegere a procesului și a avantajelor sale. Dacă vei persevera în a evita să negociezi, nu vei afla niciodată cât de mult poți câștiga cu ajutorul negocierii. Primul pas spre o negociere eficientă este înțelegerea faptului că negocierea nu este o întrecere, ci o oportunitate de a stabili relații de bună colaborare. (Deseori, o negociere poate forma baza unei legături solide între părți). Când vrei să cooperezi sau să finalizezi o înțelegere cu cineva, negocierea este o metodă excelentă de rezolvare a problemei. 103 (Este adevărat că sistematic, atât mintea, cât și trupul, îți sunt supuse la multe încercări - în mod separat; viața înseamnă presiuni zilnice asupra ambelor - la fiecare persoană). Așadar, în tratarea conflictelor, medierea și negocierea sunt căi bune de soluționare; totul este să știi cum și când să le aplici. În această lucrare nu am detaliat medierea în amănuntele mecanismului ei, deoarece studiul și practica sa trebuie s-o facă! Ca atare, salutăm orice interes pentru lucrul nesuperficial asupra medierii. Menționăm că, dacă este necesar, putem realiza și un al doilea volum - având spre deosebire de prezentul, nu trei părți, ci două: structura și efectuarea medierii; suntem recunoscători oricăror observații (aprecieri sau critici) privind această lucrare. Cazuri În mediere, nu partea teoretică este importantă, ci practica ei. Sunt destui oameni care vorbesc ori scriu despre ea dar n-o exersează. Cei care se rezumă la știința științifică uită de știința vieții. Cazurile următoare sunt înșiruite alfabetic (similar cu jocurile din prima parte a lucrării), fără o sistematizare -utilizatorii fiind liberi s-o facă oricând, în funcție de interesul ce i-ar determina gruparea într-un anume mod; ele sunt doar aspecte ale medierii, pigmentate cu unele pilde și exerciții: A - Z Atributele Bibliografie Ciocanul Defilarea Electoratul Fericirea Greva Haosul Istoria Întâlnirea Joc Lupta Mineriadele Numele Oul Păpușa Războiul Scorpionul Șeicul Tatăl Țara Ura Viciul Ziarul Atributele Exprimă 4 caracteristici prin atribute despre 4 lucruri: o cameră albă, un animal domestic (la alegere), un animal sălbatic (la alegere) și mâncarea favorită. Rezultatele pe care le-ai scris apoi vor fi comparate cu înlocuirea celor 4 lucruri prin (în ordinea lor): căsătorie, tu însuți, devenire și sexualitate. Analizează acum cu ceea ce știi că-i adevărat despre tine! Bibliografie Pentru documentare există o mulțime de surse. Cele două manuale de educație tipărite de noi anul trecut - ca rezultate ale campaniei “toți diferiți, toți egali” - conțin bune exemple de simulări și cazuri de mediere a conflictelor (Rui Gomes - Pachetul educațional, Antje Rothemund - Domino). Fundația pentru o societate deschisă a produs în românește un foarte bun manual pentru lucrul asupra medierii în școli (Conflictele și comunicarea - Daniel Shapiro). Consiliul Europei este depozitarul unei imense experiențe în medierea conflictelor; în documentația sa sunt și materialele produse de Jacqueline Morineau (pe care se bazează o bună parte din teoria acestei lucrări). Prin Internet pot fi contactate rețelele de mediatori americani, australieni, europeni, ș.a. (inclusiv România). Circulația orală înregistrează debite și fluxuri mult mai bogate decât s-ar crede; deoarece multe aspecte se pierd în timp ori se transformă, culegerea unora dintre ele nu poate fi decât utilă. 104 Ciocanul A fost odată un domn care mergea acasă cu o pictură sub braț; și-a dorit-o așa de mult - și acum parcă nu-i venea să creadă că a cumpărat-o! Și-a cheltuit toate economiile pe ea dar merita - pentru că pictura era magnifică...Mergând spre casă, bărbatul se gândea unde să agațe pictura: în mijlocul sufrageriei - într-un loc foarte vizibil, de unde putea fi admirată - părea a fi locul cel mai bun. El și-a planificat totul, chiar și cuie cu căpătâi “frumos” avea în buzunar - pentru tablou. Dar ajuns acasă, omul realizează că nu are ciocan. “Am să împrumut de la vecin...”. “Pe de altă parte”, își spuse, “vecinul nu m-a salutat azi dimineață așa cum face de obicei”. “Poate că nu-i nimic sau poate este din cauza câinelui meu care a lătrat toată noaptea trecută?” El își continuă firul gândirii - “e adevărat, nevastă-sa n-a fost prea prietenoasă când ne-am ciocnit luni dimineața...” Un lucru a condus la altul și el și-a amintit că administratorul crede că-i un om dificil și posibil că și alți vecini gândesc la fel...A sfârșit fiind convins total că vecinul este supărat pe el. Incapabil să mai țină în el, a ciocănit în ușa vecinului și i-a strigat acestuia (care a fost uluit): “Poți să-ți păstrezi ciocanul tău nenorocit, nu am nevoie de el!... ”Morala: Îți zice ceva această poveste? Noi totdeauna credem că știm ce gândesc alții: gândim în locul lor! (Este una din cele 1001 de căi a începerii conflictelor). Defilarea Comportamentul este posibil să contribuie la înrăutățirea situației. La o defilare, mama care își urmărește odrasla total ieșită din ritm în cadrul paradei, spune: “Toată lumea greșește, numai băiatul meu ține pasul”. Morala: Dacă vezi numai ceea ce vrei să vezi, fără a-i înțelege pe alții, atunci nu știi ce poate determina anormalul. Electoratul Alegerile supun opinia publică propagandei. Candidații încearcă să corespundă intereselor / necesităților celor care îi votează; metodele pe care ei le utilizează față de populație pot duce la conflicte, mai ales când - deseori! -mesajele (ale lor sau ale altora) nu întâlnesc așteptările unor segmente ale electoratului. În general, analiștii politici și jurnaliștii sunt percepuți de societate ca jucând rolul mediatorilor. Însă tradițional, într-o campanie, nu cei preocupați într-un fel sau altul de derularea ei vor fi legați de medierea unui conflict, ci exponenți ai societății civile. (Justiția își are locul în sistemul legal al comunității dar am văzut că reparația prin ea adesea nemulțumește părțile). Chiar și într-o democrație mai puțin consolidată, procesul medierii are succes când își urmează principiile. Tratarea conflictelor nu va fi așadar printr-o masă rotundă televizată, ci - respectând condiția confidențialității - va fi o “masă rotundă” organizată discret. Înțelepciunea liderilor de opinie ale părților le poate conferi atitudinea de a accepta o reală comunicare (de tip emițător - receptor) față de: • obișnuințele • credințele • valorile • comportamentele grupurilor pe care le reprezintă. De exemplu, unele seminarii / conferințe îndeplinesc această funcțiune; se știe că orice fel de propagandă are la bază deturnarea cognitivă (o deliberată manipulare de simboluri), exploatând faptul că în general oamenii preferă coerența în locul complexității realității, având predispoziția pentru o imagine simplificatoare -chiar dacă e ilogică sau incompletă. Echipa mediatorilor va “vedea” dincolo de acestea - țintind cauzele conflictului (în lucrul lor cu reprezentanții părților). Înaintea desfășurării unei activități practice, pentru exersarea unei rezolvări de problemă, facilitatorul prezintă participanților pașii importanți: • definirea problemei • clarificarea problemei • însemnătatea emoțională • creionarea soluțiilor • alegerea unei soluții posibile • precizarea rolurilor • aplicarea soluției • estimarea / evaluarea Pe un panou, facilitatorul prezintă sub titlul “Cine-i Domnul Negru”, fotografiile unor personaje mai puțin celebre din viața publică. Fotografiile pot înfățișa respectivele persoane în mai multe ipostaze (la lucru, cu copiii, la o întrunire, etc.). Adevăratele întrebări din exercițiu sunt însă: cine-i domnul “Negru” și ce îi determină pe participanții la întrunire să creadă că este o anumită persoană din fotografiile înfățișate. (Domnul Negru este un personaj imaginar dar participanții nu știu asta). Grupul va fi împărțit în perechi, participanții având a discuta între ei despre ce îi face să aibă încredere într-un anumit personaj și nu în altul, având totodată de “separat” persoana de problema politică în sine. Desigur că la dezbaterea în plen ulterioară, pot fi atinse prin comentarii aspecte legate de cultura proprie și de faptul că atenția multor oameni este atrasă mai mult de chestiunile negative decât de cele pozitive ori că uneori nu este suficient -sau chiar de prost-gust - a spune că unii sunt (foarte) buni într-un anumit domeniu, ș.a. 105 Fericirea Fiecare om are un inconștient structurat ca un “limbaj”, în virtutea căruia el este propulsat spre satisfacerea dorințelor, principalul “personaj” din “cartea” unei vieți fiind - incontestabil - fericirea. Optimizarea raportului dintre dorințele satisfăcute și cele existente deschide perspectiva fericirii numai în condițiile maximizării raportului dintre valorile create și cele dobândite. Pentru a-și satisface scopurile, omul nu-și este suficient sie însuși, ci are nevoie de alții, văzând în această nevoie un interes pragmatic - urmărit voluntar. Omul tinde să se afilieze cu ceilalți după calitatea învățării sociale pe care a realizat-o. Asumarea oricărui risc pune oamenii în situații de conflict dar nu este nici un motiv de teamă! Conflictele pot fi rezolvate.Preludiul succeselor oamenilor sunt cortegii de conflicte. Nu întotdeauna acțiunile “bune” au efecte succesuale în condițiile date. Succesul nu este o valoare oarecare servind orice stare de lucruri - ci valori încărcate cu germenii progresului. Numai această formă de succes rezistă timpului. Riscurile, în astfel de condiții, sunt imense; cei care și le asumă constituie exemple de mare tărie și caracter, de pasiune puternică pentru adevăr și multă responsabilitate. Pildele mărețe nu sunt izolate, ci exprimă atitudinea unor grupe sau generații. Din această cauză, ele sunt trăite nu ca succese individuale, ci de grup sau de generație. Firește, nu toate solicitările sunt maxime dar angajarea în acțiuni de mai mică amploare, care implică însă cutezanță, presupun nu numai curajul ci și riscul de a obține sau nu succesul - cu toate consecințele. Cu câtă durere strigă cineva când se socotește laș! Durerea de a se simți laș în fața unei situații de risc este mai mare decât cea de a avea un eșec. Nimeni nu obține toate succesele ce și le dorește în viață dar dacă luptă le obține pe cele mai multe dintre ele. Omul laș este disperat pentru că nu mai are nimic de așteptat. Trăiește în gol. Situația nu-i mai aparține. Interesul omului de a-și “cultiva” sentimentele este sinonim cu interesul de a obține fericirea (și nu îndeplinirea idealurilor). Fără sentimente nu există societate. Medierea se adresează sentimentelor. Emoțiile părților sunt totdeauna în centrul atenției mediatorilor. Succesul suprem al oamenilor este acela de a fi fericiți. Nu există fericire ca dat, ci ca aptitudine (de a fi fericit). Fericirea este o stare permanentă, care însoțește oamenii după felul în care știu să și-o “croiască” și să o “poarte”. Într-un grup, facilitatorul cere participanților să-și scrie pe o etichetă, fiecare în fața sa, ce ar vrea să fie într-o altă viață. Exercițiul continuă prin faptul că urmează ca fiecare să explice celorlalți ce a determinat acea alegere - făcând legătura cu sentimentele de fericire și nefericire (inclusiv ale vieții curente). Restului participanților i se interzice întrebări sau orice fel de comentarii - față de prezentările pe rând ale dorințelor. Exercițiul urmărește dezvoltarea capacităților de ascultare și înțelegere a sentimentelor altora. Greva Este o încetare voluntară a activității, cu scopul satisfacerii unor revendicări. Greva este expresia existenței unui conflict dar nu se confundă cu acesta, ci este doar o modalitate a sa! (Există și greve politice, de protest, de solidaritate, nesindicale, “japoneză”, foamei, etc.). Soluționarea conflictului se face prin negocieri, comisie de arbitraj ori mediere. Participarea la grevă presupune responsabilitate. Armonizarea intereselor părților se poate face prin dialog. Societatea a conferit soluționarea litigiilor numai judecătoriilor, însă medierea - ca proces implicând a treia parte - a fost doar recent luată în considerare (ca răspunzând cererii foarte bine). Secretul succesului constă în structura sa tripartită. Consimțământul pentru acceptarea echipei neutre de mediatori trebuie să fie prin voința ambelor părți în conflict (ceea ce se poate când ele sunt predispuse la încetarea grevei prin acord). Un exercițiu asupra drepturilor și obligațiilor / răspunderilor - în sensul creșterii conștientizării echilibrului acestora - este prin lucrul într-un grup pe “principiul aisbergului”; conceptul are în vârf relațiile pozitive interpersonale și submers îndemânările necesare (dar adesea neremarcate) de: • comunicare • cooperare • afirmare Participanții vor discuta, analiza și decide care elemente îi exprimă efectiv mai mult: • ascultarea • exprimarea • abilitatea de a lucra în parteneriat • cunoașterea valorilor (proprii și ale altora) • etc. Lucrul în acest exercițiu se face pe o tablă sau o coală mare de hârtie - participanții desenând efectiv un aisberg în secțiune transversală și notând pe el ceea ce se vede (și nu) imediat într-o grevă. Haosul Este o stare primitivă, de ne-organizare, de dezordine și (eventual) confuzie. Societatea este formată din oameni de la A la Z - dintre care nimeni nu poate fi exclus, deoarece există! Problematica diversității umane este foarte importantă în întreg cadrul social, pentru că după felul raportării se poate ajunge fie la acceptanță și toleranță, fie la categorizări și valorizări, sub și supra standardelor consacrate. (Tendința actuală este de acceptare și în consecință - de egalizarea șanselor fiecăruia). Din punct de vedere biologic, diferențele umane sunt acceptate și nu sunt stabilite mari deosebiri între oameni. Această diversitate se înscrie între limitele esenței umane; doar societatea este cea care face 106 diferențe, pe unele exagerându-le până la devianță, creînd astfel deficiența / segregarea. Din punct de vedere social, această stare de lucruri trece inevitabil în educație, rezultând sistemul dual al educației. Tocmai din domeniul educației se fac simțite contestări ale acestei stări de fapt - și în special distincția între “normalitate” și “anormalitate” - din punct de vedere intelectual. Astfel, se consideră că este posibilă și chiar necesară o nouă teorie a inteligenței umane, deoarece teoria tradițională a inteligenței este constituită exclusiv pe normalitate ca bază de pornire. Această normalizare este la rândul ei stabilită arbitrar mai mult sau mai puțin pe baza simțului comun al experienței și eficienței umane îndelungate. Abordarea pe verticală a inteligenței reproșează teoriei clasice că a pornit mai degrabă “de sus” decât de la realitate și că a stabilit o graniță inferioară a “normalului” convenabilă ei - variabilă în timp, funcție de complicațiile și cerințele educației, această treaptă urcând treptat și apărând “codașii”. Și abordarea pe orizontală reproșează teoriei clasice că a construit o scală figurativă a inteligenței în mod gradal și nu așa cum era normal și firesc - de la inteligența reală existentă în omenire. Curba diversității umane este probată statistic ca fiind curba performanței . Cele mai multe constatări includ în banda normalității cerințele educative, pentru simplul fapt că ele există (și pentru că tot ce există este real). O asemenea reconfigurare a scalei inteligenței este revoluționară, rezultând o nouă teorie a educației și inteligenței umane. Dacă se acceptă că un supradotat nu este un supraom, la fel ar trebui și că un nedezvoltat nu este un subom. Rezultă aserțiuni ce derivă logic prin opoziție - ceea ce nu prea s-a întâmpl at din cauza poziției comode a majorității “normale”. Supradotarea presupune un plus de valoare umană; subdotarea presupune un minus de valoare umană și devalorizare umană. Acceptarea acestor lucruri duce la deosebiri pe scala distribuției umane până la deosebirile că între “normali” unii sunt “mai normali” decât alții. Între vecini pe scală, diferențele sunt nesemnificative și indivizii se acceptă între ei fiindcă nu-și pun problema a ceea ce nu prea simt. Diferențele se percep însă între doi indivizi îndepărtați pe scală. Accentul pe parcurgerea în mic a scalei duce la un continuum lent și unitar, rezultând diferențe ce nu șochează și nici nu separă oamenii. S-a ajuns și la a se atrage atenția că dacă nu se fac începuturi în acest sens, poate apare un fenomen periculos în timp: un potențial “nazism intelectual” - care ar echivala cu o foarte sofisticată formă de exploatare și inechitate socială, după ce toate celelalte au fost eradicate. Cei mai puțin inteligenți fiind rejectați de către ceilalți, se caută și se unesc între ei, lucru care se întâmplă și cu cei inteligenți. În aceste condiții, cei mai puțin inteligenți devin mai proști iar cei mai inteligenți devin mai deștepți, obținându-se o dihotomizare din care rezultă că distanța dintre cele două tabere crește mereu și tabăra celor inteligenți (în care se măresc superioritatea și nepăsarea) o va domina pe cealaltă (în care va crește nemulțumirea și disperarea), cei mai puțin inteligenți ajungând să se revolte. Indivizii mediocri, din mijloc - cu rol de tampon între cele două tabere - vor fi puțini pentru că se polarizează și ei uneia din tabere. Dacă s-ar revizui ca atare scala inteligenței, ar fi favorizați toți indivizii umani, fără excepție, în sensul că nedotații ar fi incluși în normalitate (acceptați), mediu performanții ar fi în câștig iar supradotații și-ar găsi locul binemeritat, de valoare excepțională, pe care nu și-l găsesc de multe ori în societatea actuală - toată lumea fiind mulțumită datorită valorizării. Egalizarea șanselor presupune revizuirea, acordarea de șanse reale fiecărui individ de a participa la viața comunitară, de a-și realiza condiția de om. Egalizarea șanselor nu înseamnă egalizarea performanțelor în societate (nici nu se poate așa ceva); ea presupune doar ocazia acordată fiecăruia de a face atât cât poate - de la foarte puțin la foarte mult. A i se cere unui individ și a i se da ocazia să facă maxim din ceea ce poate este benefic și pentru societate și pentru individ (mai ales), pentru că se valorizează atât în propria conștiință, cât și în ochii semenilor. Astfel, indivizii se acomodează și se dezvoltă după legea solicitării apropiate (indivizii sunt “trași” în sus). În practică, atitudinea caritabilă corodează egalizarea șanselor, situația din societate fiind tradițional transpusă prin faimoasa segregare a ofertei, cercetarea arătând că integrarea înseamnă transmiterea valorilor tuturor. Scopul de a da o înțelegere și cunoaștere despre inovare și schimbarea proceselor conflictuale - iar chiar mai mult, de a da posibilitatea acceptării analizării metodelor și instrumentelor în legătură cu desfășurarea inovării și schimbării - este un scop al medierii. Printr-un exercițiu simplu, asupra drepturilor la libertate și lucru, facilitatorul va face participanții să reflecteze asupra relațiilor umane: fiecare va avea de întocmit o listă cu drepturile pe care le consideră ca fiind cele mai importante pentru ei; în scopul de a decide primele 3 drepturi, după câteva minute, ei sunt rugați să formeze perechi, apoi să-și dubleze numărul (formând grupe de 4 în care să decidă din nou asupra primelor 3 drepturi), apoi grupe de 8, ș.a. - până când ajung în grupul mare, al totalității participanților. Discuțiile care încheie exercițiul vor aborda: • dacă a fost ușoară sau nu decizia pe drepturile cele mai evidente la fiecare dublare a numărului participanților • cum se simt cei care inițial au considerat niște drepturi care nu se regăsesc în formula finală și cum se simt cei care le au (eventual) pe toate • dacă participanții sunt foarte mulțumiți de drepturile rezultate prin decizia comună și ce s-ar putea face pentru îmbunătățirea considerării și altor drepturi • etc. Facilitatorul poate expune participanților o diagramă cu două câmpuri - care să ilustreze procesul luării deciziilor: • împreună, în grup - unde toată lumea contribuie • într-un grup unde două persoane domină restul Istoria Un automatism asociază istoriei continuitatea; dar există și discontinuități...Structura conflictului este constantă în timp. Durata lungă caracterizează orice serie temporală care își asociază evenimentele istorice situate, prin 107 stabilitate, dincolo de istoria oscilațiilor scurte, rapide, nervoase; durata lungă este chemată să exprime împrejurarea că un fapt istoric nu depinde numai de ceea ce l-a precedat imediat. Orice societate este străbătută de serii temporale cu viteze de depănare extrem de diferite. Duratele lungi, ele însele, posedă lentori variate, după cum însăilează raporturile omului cu mediul, “subîntind” structurile sociale sau oferă suport atitudinilor mentale. O criză “înghețată” (dintr-un motiv sau altul) înaintea rezolvării ei naturale, va re-izbucni când contextul care a blocat-o dispare; din punct de vedere istoric, atunci când un “agregat” de opțiuni supraviețuiește eroziunii duratelor repezi - înseamnă că el corespunde unei atitudini mentale înrădăcinate în durata lungă, care își legitimează astfel profunzimea, adică vecinătatea cu “esența” ce poartă acel “agregat”. De exemplu: un dat profund al evoluției mentalului colectiv al poporului român - în durată lungă - este reconstituirea după revoluție a raporturilor de forțe pe care șirul de regimuri autoritare (și dictaturi) le-a “înghețat” într-o serie nerezolvată. Oriunde în lume, cauzalitatea conflictelor profunde trebuie să urmărească atitudinile mentale colective care sunt “scufundate” într-un timp diferit decât cel în care se succed - rapid și efemer - evenimentele cotidiene. (.Este un timp mult mai lent, aproape imobil, mai înrudit cu stabilitățile geografiei decât cu fluctuațiile istoriei). Acest timp cu prefacere lentă - care ignoră fluctuațiile economice, politice sau de altă natură - e capabil să explice persistențele fără raport comun cu istoria evenimențială, durata lungă asociindu-și în chip firesc o istorie “stagnantă”, în care locul indivizilor este luat de mentalități (prizoniere ale duratelor lungi) și conflictele se pot relua oricând exact de acolo de unde au fost întrerupte, indiferent dacă perioada este mai lungă decât durata uneia sau mai multor generații... Într-o societate profund polarizată de conflicte, se simte nevoia de a reuni oamenii. (Cum două săbii nu încap în aceiași teacă, medierea face ca fiecare parte să-și introducă sabia la locul ei). Prin 3 “pași” ai unui exercițiu, facilitatorul poate face participanții să cunoască și alt timp decât cel propriu lor: • fiecare participant este invitat să relateze grupului o istorioară din viața lor reală (cuprinzând speranțe dar și temeri) • în grupuri mici, participanții vor analiza influențele (culturale, educaționale, sociale, ș.a.) ale altora asupra lor • în plen, participanții vor explora diferitele opțiuni de schimbare (în context lărgit) ale comunității căreia îi aparțin Anumitor întrebări li se vor răspunde, ca următoarelor: • care sunt diferențele față de alții (ca generație, popor, etc.) și de ce suntem reciproc opuși / împotrivă • ce gândim despre căsătoriile “mixte” (în sens etnic, religios, etc.) • credem că violența utilizată pentru schimbare este bună sau nu • ce impresionează (ori găsesc interesant) turiștii într-un spațiu vizitat • viața într-un mediu divers este mai bună decât într-unul omogen • etc. Întâlnirea Nu este o glumă, ci o poveste adevărată. Probabil că nu suntem surprinși când au loc ciocniri între oameni; adeseori se întâmplă, când oamenii au direcții opuse. Era o zi liniștită, pe o stradă goală, unde doi oameni vorbeau în marginea trotuarului. Au văzut un tânăr venind drept spre ei și unul spune: “Pariez că idiotul ăsta intră în noi”; a avut dreptate: într-adevăr, a fost o coliziune. După înjurături, a urmat o bătaie. N-au putut fi separați decât de poliție. Ce s-au gândit ei? Cei doi care discutau, deși l-au văzut pe tânăr, nu s-au dat la o parte: “Ar fi putut face un pas în drum - nu era trafic - și ne ocolea” au zis. Tânărul, care i-a văzut că nu-l lasă să treacă, s-a simțit provocat și - plin de mânie - a decis să forțeze trecerea: “Mi s-a părut că pe trotuar cei doi pretindeau că nu mă văd și mi s-a făcut roșu în fața ochilor”. Unul dintre bătrâni, care avea un fiu de aceeași vârstă ca și a “atacatorului”, a considerat acțiunea ca o lipsă de respect și aroganță specifică “astăzi” tinerilor. “Dacă s-ar fi oprit și zâmbit...” a zis el, “Dacă aș fi încetinit și aș fi zis pardon...” a spus tânărul - “nu s-ar fi întâmplat nimic”. Au fost capabili să-și vorbească și să spună cum s-au simțit doar după incident. Câteodată, simpla prezență tăcută a unei terțe părți (aici cazul poliției care i-a audiat) este de ajuns: ambele părți conflictuale se înțeleg. La sfârșit, ei chiar și-au strâns mâinile și și-au promis reciproc beri împreună dacă vreodată s-ar mai întâlni în aceeași zonă - unde și trăiesc și lucrează... Joc Liniștea / meditația produce o mare acumulare de energii psihice și mulți oameni care nu pronunță cuvinte simt că aceste forțe sfârșesc prin a-i perturba. Aceasta deoarece lor trebuie să li se dea o ieșire, o orientare; entitățile adunate prin meditație / liniște se vor precipita în direcția pe care cuvântul o indică. Gândirea fără cuvânt este ca și scrisul a tot felul de angajamente pe o hârtie - dar fără a semna; atât timp cât nu sunt semnate, promisiunile nu sunt valabile (nimeni nu ia hârtia în considerare). Pentru munca spirituală, cuvântul este ca o semnătură.Gândirea este puternică în planul psihic - iar cuvântul este puternic în planul fizic. În mediere, liniștea - în momentele potrivite! - este esențială. Exercițiul: într-un grup, participanții se abțin să vorbească o perioadă de timp, stabilită de comun acord ori nelimitat; este mai greu decât se așteaptă!.Bineînțeles că nu este voie nici a scrie / citi ori a folosi vreun alt limbaj cunoscut. Un grad de dificultate poate fi introdus în situația turiștilor stând fără nici o lumină în liniștea adâncului unei peșteri - până când cineva “izbucnește” (aflat la limita rezistenței prin tăcere) - ori jucarea într-o cameră ermetic 108 închisă și cufundată complet în întuneric. Acest joc ajută înțelegerea sentimentelor și stărilor pe care le trăiesc străinii ajunși într-o țară căreia nu-i cunosc limba ori surdo-muții când încearcă să comunice cu cei care nu cunosc limbajul semnelor, ș.a.; dar ajută și la relevarea importanței liniștii în procesul medierii - care face sentimentele să se manifeste altfel. Lupta Ca act de concepție, proiectare și control pentru toate secvențele acțiunii sociale, conducerea definește latura funcțională a puterii. Cum puterea este colectivă prin geneza sa, în mod legitim și exercitarea ei trebuie să decurgă în mod colectiv. Din această cauză, practica efectivă a conducerii ridică o complexitate de raporturi între diferitele nivele ale conducerii, puterii și autorității - ca variabile indispensabile pentru corectitudinea ecuației decizionale. (O conducere eficientă nu se poate desfășura decât în condițiile în care autoritatea rămâne mai mică decât puterea; un lider este un om care facilitează, nu unul care dă ordine). Deoarece, la nivelul unei structuri / grup / organizații, etc., puterea se mandatează pe diferite niveluri de autoritate, dinamica ei este în funcție de tactici - de putere - după cum urmează: • încheierea de coaliții și alianțe (pentru lărgirea arealului puterii sau contraputerii - condițiile de bază constând în apropierea intereselor fundamentale ale părților și acceptarea unor metodologii similare de acțiune comună) • controlul accesului la informații (utilizat îndeosebi de cei care doresc să-și lărgească zonele de influență: aceștia urmăresc să-și prezerve privilegiul luării deciziilor corecte, controlând canalele cele mai utilizate și filtrând informația ce circulă în interiorul structurii - informația disponibilizată fiind parțială) • jocurile birocratice (practicate în structurile unde urcarea în ierarhie corespunde cu lărgirea zonei de putere; aceste “jocuri” vizează conservarea sau mărirea ariilor de putere - fiecare actor fiind interesat în luarea numai a acelei decizii care îi este favorabilă - acționând în acest sens pentru temporizarea deciziilor diferite sau contrare) • controlul accesului la persoane (prin monitorizarea sistemului de relații ale membrilor, deoarece indivizii, ca relee între structură și mediu, pot - cu cei din exterior interesați în erodarea puterii structurii - cultiva contacte; astfel, se urmărește o reducere a coeficientului de risc și o consolidare identitară a structurii) • folosirea / invocarea experților “străini” (la care se recurge când liderii doresc să-și mărească sfera de putere pentru legitimarea programelor autohtone ori pentru prezentarea unor noi programe - ca “net” superioare celor aflate deja în derulare în interiorul structurii) • controlul programului (bazat pe asimetria informațiilor deținute de cei care inițiază programul și cei care îl vor duce la îndeplinire; pentru evitarea obiecțiilor ori rezistenței, sunt stabilite termene scadente nerealiste în raport cu capacitatea de efort disponibilă - astfel ca să poată fi oricând găsit un pretext al nerespectării standardului preliminat - procedeul fiind valid în atenuarea apetitului protestatar) • folosirea selectivă a criteriilor obiective (caracteristică momentelor în care declinul de autoritate al liderilor îi pune pe aceștia în situația de a se justifica pentru fiecare decizie; pentru a detensiona orizontul de așteptare al executanților, ei prezintă criteriile unanim acceptate ca obiective în situația în speță - dar numai pe acelea care conservă rangul lor de prestigiu) Părțile în conflict uneori sunt ca în “lupta de cocoși”. Ele pot fi ca șoferii unor mașini care gonesc unul spre celălalt pe un drum îngust, fiecare sperând că “celălalt” va trage volanul în ultima clipă - pentru a evita o coliziune mortală. Înainte de start, amândoi au băut mult și unul dintre ei deja și-a semnalat atitudinea - aruncându-și volanul pe fereastră... Mineriadele Sunt manifestări violente de revărsare a furiei ale unei categorii profesionale specifice, în multe țări - oriunde pe glob (America, Australia, Africa, Asia, Europa, ș.a.): minerii. Ei nu respectă decât pe cei care dispun de autoritate și pot face dovada puterii lor. Cineva care doar pretinde că are o oarecare superioritate le trezește antipatia. Au oroare de dezbateri, acestea dându-le un sentiment de nesiguranță; apreciază siguranța, fie ea și în sprijinul nedreptății. Caracteristicile participanților la mineriade sunt: • convenționalismul (o aderență rigidă la valorile păturii mijlocii) • proiectivitatea (având tendința de a proiecta impulsuri inacceptabile, cu dispoziția de a crede că în lume se petrec lucruri periculoase, sălbatice și corupte) • supuși față de reprezentanții autorității (cu atitudine necritică față de liderii morali idealizați din cadrul grupului lor) • ostili la adresa celor care încalcă normele sociale (având tendința de a fi imediat gata de a observa, condamna, respinge și pedepsi oamenii care violează normele convenționale) • opuși la ceea ce este subiectiv, imaginativ, estetic, sensibil, superstițioși și gândind în clișee • preocupați față de putere, forță și duritate (procedând la demonstrații exagerate de forță) • cinic distructivi la adresa naturii umane și preocupați exagerat cu fenomenele având conexiune sexuală Atitudinea minerilor este un revers al conformismului lor. Adaptarea la condițiile de trai și trăsătura de intoleranță se datorează izolării: cu cât o comunitate este mai izolată, cu atât adoptă opinii mai puțin complexe. Înainte 109 sau după negociere, eventuala echipă de mediatori a unui conflict al lor trebuie să fie una utilitaristă - care să poată fi identificată comportamental în sensul să nu pară străină de ei. Pentru ca minerii să se conformeze cel mai mult procesului de mediere, mediatorii (ca să fie acceptați) trebuie să pară mai puțin cosmopoliți și educați; totuși, ei vor arăta că gândesc altfel - pentru că provin din altă parte. Minerii formează o comunitate care are nevoie de suficientă agresivitate pentru a supraviețui în existența zilnică. Mediatorii se vor concentra pe transformarea agresivității (datorată provocărilor directe din partea celeilalte părți și frustrării intense - percepute ca arbitrare și nelegitime). De partea cealaltă, mediatorii se vor concentra pe presiunea de schimbare a realităților (sociale și politice). Îndemânările necesare rezolvării problemelor pot fi ilustrate prin exerciții de ascultare și cooperare. În perechi, participanților li se cere (de către facilitatori) să simuleze o situație ce demonstrează ne-ascultarea; de exemplu, o femeie poate spune că nu se simte bine - înfățișând detaliile subiectului, în timp ce “perechea” sa încearcă deturnarea atenției - oferindu-i cu simpatie alte informații, chiar și un ceai, jucând optimist ori pur și simplu ignorând-o, ș.a. După câteva minute, ei vor inversa rolurile. Apoi, facilitatorii le vor cere ca, în grupul reunit, să comenteze: • care rol l-au găsit mai ușor (al celui ce avea de fapt a asculta ori celălalt) • cum se poate constata dacă într-adevăr cealaltă persoană asculta (ce i se spunea) • de ce și-au ales respectivul subiect (pentru că nu le plăcea, deoarece le evoca o anumită experiență, etc.) În încheiere, poate fi provocată o “furtună a creierelor” privind însușirile unui bun ascultător și care ar fi lucrurile pe care un mediator ar trebui să le facă, interpus într-o asemenea conjunctură. Numele Oricine își știe scrie numele iar mulți se semnează cu el. Dar pot oamenii reuși oare și cu scrierea “în oglindă”? Acest tip de scriere nu afectează literele simetrice, în schimb, solicită multă atenție pentru scrierea celorlalte litere. Și -bineînțeles - se schimbă și ordinea literelor. Exercițiul începe prin scrierea numelui normal, apoi scris “în oglindă” și se încheie luînd o oglindă pentru a verifica, numai după ce scrisul e terminat. Medierea este un fenomen mult mai complex - dar are într-un fel (în anumite privințe) sensul acestui exercițiu. Oul Când mănâncă un ou fiert, unii oameni îl cojesc pe îndelete, bucată cu bucată - iar alții îi retează vârful cu brutalitate. Aceasta trădează tipuri diferite de comportament.Morala: din o mulțime de situații rezultă cum să-i “citești” pe alții; totul e să știi când și cum s-o faci. Păpușa Problemele asociate sunt într-un fel asemănătoare unei păpuși rusești: o deschizi pe cea din exterior dar în interiorul ei este alta, în interiorul celei de-a doua e alta și așa mai departe. Morala: problema din exterior nu explică motivul; s-ar putea să trebuiască “deschise” 3, 6 sau chiar 10 “păpuși” - până când problema-cheie să fie dată la iveală. Războiul Războaiele sunt manifestări iraționale dar fiind manifestări ale oamenilor pot urma o rațiune - ca și cea propusă în continuare: problema (sau contradicția) capitalismului este supracapacitatea, supraproducția, surplusul capitalului în raport cu baza globală de consum. Abilitatea sistemului de a face mai multe bunuri și servicii decât cererea - și oamenii din toată lumea să poată plăti - este periodic desincronizată. Astfel, periodic capitalul trebuie distrus pentru a opri tendința de implozie, aruncând mărfurile. Războaiele și producția militară sunt oportunități pentru o așa “risipă”. Piața militară are un cumpărător fundamental oriunde: guvernul. Astfel - este în afara pieții normale și servește absorbției capacității în surplus. Războiul este distrugerea mărfurilor deja produse - și cererea crește când țările trebuie reconstruite. Această cerere crește prețurile peste tot și ajustează piețele civile în lumea largă - dacă războiul este îndeajuns de “mare”. Sunt cel puțin două grupări foarte influente care își pot vedea interesele satisfăcute: prima este cea care operează în complexele militaro-industrial-științifice + negustorii de arme; a doua este formată din corporațiile transnaționale și alții - în favoarea răspândirii capitalismului în fiecare colț al lumii. Deci, războaiele pot ajuta reechilibrării periodice și calibrării capitalismului global. Chiar cu mărfuri la prețuri ridicol de mici, consumatorii de pretutindeni ezită să cumpere și investițiile lumii lipsesc când teama și insecuritatea sunt cuvintele ce atrag atenția. Deși războiul de asemenea creează frica, un război major cu cicluri de distrugere și refacere de capital poate fi perceput ca fiind legat acestui punct de vedere iar construcția păcii servește aducerii regiunii devastate la globalizare, încredințându-i-se un rol în diviziunea economică globală a muncii. Mai mult, când o zonă a fost devastată - de ea însăși ori / și de către forțe exterioare - poate fi condusă, prin “condiții” de obținere a împrumuturilor și pătrunderea instituțiilor financiare. Deci, pentru renaștere întâi trebuie distrugere. Negarea mediatorilor în anumite crize întărește această viziune și îi dovedește realitatea tot mai des. Exercițiu: participanții formează grupuri de câte 5; fiecare persoană primește un pachețel cu cartoane - având piese de diverse forme geometrice. Obiectivul fiecărui grup este de a forma un pătrat cu acestea. Participanților li se permite să înlăture orice fel de piese care sunt în plus dar nu au voie să ia nimic de la altcineva ori să vorbească. Reacțiile diferitelor grupuri pentru acest scop variază: 110 • un grup poate termina repede - punând toate piesele în mijloc și formând apoi un pătrat împreună • într-un alt grup, doar doi participanți (de exemplu) pot face cu piesele lor un pătrat, ignorându-i pe ceilalți - și astfel făcând restului imposibilă o colaborare • etc. Discuțiile ce urmează exercițiului vor fi centrate pe conceptele competiției și lucrului în echipă / grup. Facilitatorii pot întreba cum s-au simțit cei care aveau nevoie doar de o piesă ca să-și termine forma, ș.a. - accentuînd că în viața reală, ca și în joc, nu toți iau “startul” în aceleași condiții; de asemenea, dezbaterea se poate relaționa condițiilor care (datorită resurselor) fac posibile războaiele - și sentimentele legate de acestea. Scorpionul O broască și un scorpion voiau să traverseze o apă curgătoare. Scorpionul o roagă pe broască să-l ia în spate dar broasca stă pe gânduri, temându-se că va fi înțepată mortal. Văzând-o că ezită, scorpionul o asigură că este în siguranță, căci dacă ar înțepa-o, ar muri amândoi. Broasca acceptă, îl ia pe scorpion în spate și începe să înoate. Însă la mijlocul distanței dintre cele două maluri, scorpionul o înțeapă. Cu ultima suflare, broasca întreabă: “De ce?” iar scorpionul răspunde: “Pentru că asta este natura mea”. Morala: personalitatea predispune la un anumit tip de comportament, indiferent de voință; factorii genetici și congenitali - care determină personalitatea individuală sau natura fiecăruia - au o influență directă asupra comportamentului nativ. Șeicul Un șeic din deșert moare, lăsând moștenire celor 3 fii 19 cămile: cel dintâi va primi o jumătate din cămile, cel de-al doilea un sfert iar al treilea a cincea parte. Pentru că nu era rentabil să taie cămilele, cei 3 fii au chemat un împăciuitor, care a venit cu propria lui cămilă. Împăciuitorul a evaluat situația și le-a împrumutat cămila lui. Acum erau 20 de cămile. Primul fiu și-a primit jumătatea (10 cămile). Al doilea și-a primit sfertul (5 cămile) iar al treilea a primit a cincea parte (4 cămile). Aceasta a însemnat 19 cămile - corespunzător cu moștenirea lăsată - mediatorului rămânându-i cămila lui. El a încălecat și a plecat. Tatăl Doi copii își disputau o portocală, până când au atras atenția tatălui. Fiecare dintre ei voia portocala; pentru a-i potoli, tatăl a tăiat-o în două și a dat fiecăruia o jumătate. Copiii s-au separat, cu o figură cam necăjită. Câteva momente mai târziu tatăl a constatat - cu surprindere - că primul dorea să mănânce pulpa portocalei, în timp ce al doilea decupa coaja portocalei pentru utilizarea într-un joc. Morala ilustrează că imaginației noastre îi poate lipsi căutarea soluțiilor. Împărțirea portocalei în două poate fi făcută și altfel; totul depinde de diferitele alternative posibile rezolvării conflictului (aici, unul dintre copii dorea coaja iar celălalt miezul, tatăl tranșând portocala așa cum a considerat de cuviință - la prima impresie). Țara Este un teritoriu locuit de un popor organizat din punct de vedere administrativ și politic într-un stat. Modelul cultural, pentru a putea fi comunicat, trebuie să poată fi făcut inteligibil printr-o identitate de experiențe. Altfel spus, cadrul difuzionist este solidar cu presupoziția că identicul este consecința faptului că experiențele poporului reprezintă fundalul de inteligibilitate pentru modelul cultural difuzat. Dimpotrivă, identitatea în cetățean a subiectului dat face ca raportul dintre experiență și modelul cultural să fie inversat; și anume, dacă modelul cultural este identic în cetățeni, atunci el este cel care conferă oricărei experiențe inteligibilitate - și nu invers. Când experiența este logic (adică inteligibil) anterioară modelului cultural, atunci identitatea poporului este urmarea naturală a existenței unui patrimoniu comun de experiențe tipice. Pe linie de consecință, identitatea cetățenească rezultă din identitatea de experiență a poporului. Când însă modelul cultural este anterior oricărei experiențe posibile, identitatea este în mod fundamental ireductibilă: ea rezultă din proliferarea în cetățeni a tipului dat și este deopotrivă principiu și finalitate. Toate popoarele sunt dezbinate în identități adverse: nu între ele, ci în interiorul lor! (Oamenii care nu resimt la fel urgențele faptei morale nu pot forma o comunitate). Prin fracturile dezbinării de instincte poate fi citită fără efort etiologia diformității: diverși cetățeni trăiesc diverse istorii, care constituie tot atâtea experiențe, ce formează (prin exercitare) instincte ireductibil diferite. Minciuna unității unui popor ascunde ficțiunea unei identități inalterabile. (În realitate, orice popor este format din populații cu instincte diferite - și deci orice popor e format din populații diferite; aceasta e valabil chiar în cadrul populației de aceeași etnie. Fenomenul naționalist răstoarnă această ordine, pentru că pune naționalitatea înaintea cetățeniei). Mediatorii pot sau nu să fie identificați ca având experiențele părților. Ceea ce contează în procesul tripartit al medierii este ca ei să fie liantul unității. Omul “colectiv” nu există - dar ar putea fi (ceea ce nu este însă de dorit!).. .Trebuie știut că - la fel ca și în situația omului “autonom” - totul este pentru că se întâmplă în triunghiul om -mediu - divin, unde unele relații sunt pe laturile de filozofie, religie și istorie. (În general, omul nu este “autonom” sau “colectiv”, ci “directiv”). Este ceea ce până la urmă se răsfrânge în delegarea puterii într-o țară: omul a inventat modul de organizare socială pentru a se apăra; statul există în acest scop. Suveranitatea este dăruită poporului, care fiind prea 111 numeros și dispersat - o deleagă; această delegație poate fi oricând revocată / retrasă. Puterea suverană a poporului poate fi delegată: • unui singur om (monarhie) • unui mic număr de oameni (oligarhie) • marii maj orități (democrație) Pentru dezvoltarea ascultării și îndemânărilor de adresare când conflictul “plutește în aer” (și în esență a dezvolta cooperarea și o comunicare constructivă), facilitatorul poate propune grupului lucrul în mai mulți pași - prin activități de întrebări și răspunsuri: • crearea motivației (facilitatorul cere participanților să înceapă discuția de la un conflict ales la întâmplare de ei; interesant, în maj oritatea cazurilor, sunt preferate conflictele internaționale decât conflictele interpersonale! Discuția asupra conflictului ales este în jurul faptului dacă o comunicare mai bună l-ar fi evitat; facilitatorul, pentru a trece la pasul următor, va cere participanților să se gândească la ce se poate face pentru îmbunătățirea abilităților de comunicare) • valorile comunicării (facilitatorul cere participanților să formuleze normele unei comunicări constructive simetrice și le va nota astfel încât să fie vizibile tuturor; pe baza acestora, participanții vor avea apoi de precizat regulile punerii lor în practică) • ascultarea și replica (participanții, grupați câte 3, vor face - prin rotație - transmiterea unor mesaje: A îi spune lui B ceva, B recapitulează ce a zis A și C corectează / completează versiunea lui B; apoi, în triada aceasta ei își schimbă rolurile, astfel ca toți 3 să fie pe rând în cele 3 poziții, pentru 3 mesaje diferite) • metacomunicarea (după ce facilitatorul explică diferența dintre “conținutul” și “forma” comunicării, el cere participanților ca în triade acum să se întrebe reciproc, deoarece mesajul nu a fost înțeles, fiind transmis intenționat “prost”: printr-o exprimare neglijentă, fără rănirea cuiva, comportamentul “rău” al emițătorului poate duce la o reacție diferită / neașteptată a receptorului; de asemenea, ei se vor concentra pe componentele neverbale, astfel ca unele mesaje în mod neverbal să fie clare dar altele nu -“transmițând” contrariul celor rostite. Participanții vor discuta apoi despre cum este practic să întrebe oamenii privind mesajele ambigue, incomplete sau implicite / sugerate. O altă metodă ce capacitează participanții este când doi dintre ei discută pe un subiect ales de ei, “ignorându-l” complet pe cel de-al treilea participant - care va încerca tot felul de metode ca să “intre” în discuția purtată de aceștia; prin rotație, ei vor experimenta pe rând aceasta) • exprimarea sentimentelor (plecând de la un exemplu ales de participanți din limbajul formal / oficial utilizat - printre alții, de autorități, savanți, etc. - facilitatorul le cere să arate cum se simt când nu înțeleg cele transmise, chiar dacă acestea sunt găsite de către cei care le emit ca firești și inteligibile; desigur că neînțelegerea de către oameni a unui limbaj se datorează greșelii umane și nu unei opresiuni deliberate, reacția receptorului fiind de reținut a fi - ca atitudine - constructivă, pentru a deschide emițătorului posibilitatea schimbării. Eliberarea simțămintelor nu este unilaterală, ci în contextul unui dialog - unde părțile s-o facă reciproc) • formularea soluției (participanții vor rezuma în scris observațiile ce le-au găsit relevante în discuțiile din “pașii” efectuați anterior - ca posibilități practice în rezolvarea unei probleme) • transferul răspunderii (participanții, pentru că în situații reale nu vor beneficia de cadru simulat, vor anunța pe rând ce poziție preferă personal să-și asume într-un conflict - protagonist, observator, mediator, etc.) Ura Este un sentiment puternic, nestăpânit, de dușmănie, față de cineva sau ceva. “Capra vecinului” este una dintre formele ei. “Trăiește - și lasă și pe altul să trăiască” e reversul ei. Morala: la părți, întâi mediatorii se concentrează pe conflictul interior. Viciul Sfântul se roagă cu ajutorul rugăciunii lui - iar păcătosul prin păcatele pe care le face. Recesivitatea paradoxală a viciilor are o consecință socială remarcabilă. Oamenii inteligenți din toate timpurile au sesizat valoarea socială a viciilor; multe dintre lucrurile utile nu ar fi existat dacă toate păcatele ar fi fost strict prohibite. Cheltuiala “nerușinată” a celor bogați oferă de lucru săracilor, în timp ce avariția economică, considerată virtute a cumpătării, condamnă la “moarte” gurile înfometate de o economie stagnantă; mai mult, păturile defavorizate sunt în mai mare măsură ajutate economic de goana după plăceri a bogătașilor “vicioși”, care cheltuiesc bani pe produsele de lux și astfel, schematic vorbind, lansează economia, decât de filantropia câtorva ajutoare virtuoase, care, pe lângă dezavantajul minor de a fi sporadice, posedă din plin defectul de a constipa căile economice de prosperitate. Viciul ar pune lumea în mișcare - în timp ce virtutea ar inhiba-o. Stagnarea lumii nu ar fi reprobabilă, dacă virtutea nu ar face ca, în fond, săracul să rămână tot sărac iar bogăția bogatului să se eternizeze...Spre deosebire de acțiunea conservatoare a virtuții, viciul ar avea rolul declanșatorului care dinamizează ordinea împietrită: el reprezintă forța care îi pune pe oameni în mișcare, obligându-i să presteze acele activități care nu pot fi încununate de succes decât dacă rezultatele lor sunt împărtășite de mai mulți. Principiul satisfacerii dorințelor de orice fel ar deveni astfel principiul existenței pieței concurențiale. Maxima este că 112 există o conversie naturală a dorințelor egoiste (a “viciilor”) în contrariul lor, prin socializarea concurențială liberă; e suficient ca oamenii să aibă relații continue și multilaterale între ei, pentru ca principiul acestei conversii spontane să acționeze! Mai mult, conversia spontană a intențiilor egoiste are avantajul de a evita inhibiția acțiunii prin generalizarea cunoscutului paradox al bunelor intenții. Oamenii spun că “văd” binele și îl acceptă - dar fac răul (ori invers: drumul spre iad este pardosit cu bune intenții). Încrâncenarea conștientă spre binele cu orice preț este mult mai puțin productivă, sub raportul virtuții reale, decât calea care constă în conversia spontană a scopurilor egoiste în rezultate generoase pentru toți. Se poate spune că adevărata ipocrizie este a celor care își imaginează că ipocrizia poate să nu fie un moment necesar în orice sinceritate căreia îi pasă de cel de alături (paradoxal, mai-binele este dușmanul binelui -ducând la “evoluție” ca schimbare aparentă!). În fond, se spune că a rezista tentației este de obicei o amânare până nu te vede nimeni. Nu există pur la scară umană..“Oglindirea” face parte din arsenalul mediatorului, însă el trebuie totdeauna să considere legea compensației și a complementarității reciproce (între părți dar și cu părțile). O manieră de practicare a imaginii opresiunii și modelării violenței este pornind de la împărțirea lumii între “bine” și “rău”, prin scenete de teatru jucate de către participanți - care să le permită o șansă de subliniere a presupunerilor lor despre relațiile umane. Temele pot fi: • diferențele dintre sexe • teama de necunoscut • sentimentele dintre generații • reguli • frica de întuneric • pedepse • studii • etc. Asemenea reprezentații adesea sunt primite cu entuziasm de către participanți - care decid tema, își aleg rolurile și apoi (în dezbaterile după jucare) critică piesa jucată. Conceptul acesta influențează starea emoțională a participanților (făcând-o “activă”), spre deosebire de mediul obișnuit / uzual informatizat (care o limitează la “pasivă”). Lucrul într-un astfel de “teatru” constituie un excelent exemplu al modului cum elementele creative introduc participanților idei de înlocuire a violenței; cooperarea între ei este atât la nivel afectiv, cât și la nivel cognitiv. Urmările sunt descoperirea căilor de depășire (prin forțele proprii) a temerilor reale pe care le au, alte idei legate de viața cotidiană, ș.a. Ziarul Două persoane se pot așeza pe aceeași foaie de ziar și chiar dacă ar vrea nu se pot atinge? Da: introducând ziarul pe sub o ușă închisă și așezându-se pe el - de o parte și de alta a ușii! 113 NEGOCIEREA Probleme Comportament Definire Motivația Tripartism Procedura Analiza Drepturi Experiența Momentul Situații A - Z Mulțumiri Index NEGOCIEREA Probleme Abordarea medierii este psiho-sociologică. (Psihologia studiază omul din perspectiva deschiderilor acestuia în ipostaza de producător de sine, în timp ce sociologia studiază omul în ipostază comunitară, respectiv în calitatea sa de producător de social - structuri organizaționale, contexte manageriale, inovații decizionale, etc.; cele două perspective sunt complementare dar nu se confundă). În această parte a lucrării nu vrem să sintetizăm un “dosar” al negocierii; aceasta este făcută prin destule tratate ale artei negocierii. Ne vom referi doar la principii și la legăturile cu medierea: . Structural, oamenii sunt “matinali” și “nocturni” - care se trezesc și se culcă devreme sau respectiv se trezesc și se culcă târziu; unii afirmă și că aceștia ar fi orientați în general pe fond convențional politic de “stânga”, respectiv “dreapta”. (Aceasta ar avea aceeași importanță ca și existența în democrație a binomului format din putere și opoziție - care nu pot funcționa una fără cealaltă) . Negocierea n-ar avea sens fără părțile ce iau parte la ea; la fel, conflictul este întâi definit de părțile care se opun în el. . Parcurgând traseul de la confruntarea cu o problemă până la luarea unei decizii, ai întotdeauna o serie de avantaje: ► înveți să abordezi problemele ► anticipezi problemele mai ușor 114 ► ți se pare mai simplu să generezi idei creative ► devii mai eficient în găsirea soluțiilor ► capeți încredere în tine în ceea ce privește luarea de decizii Deseori efortul necesar pentru a: ► identifica problema ► îi determina cauzele ► găsi soluții ► trece la acțiune poate părea mult prea mare raportat la rezultat. Problemele sunt de obicei subiecte care implică incertitudine, nesiguranță sau dificultate; unele probleme pot părea uneori prea mari ori prea confuze ca să ști de unde să le apuci. Este doar o aparență! Greșeala cea mai frecventă pe care o fac oamenii este aceea de a crede că au un termen-limită să rezolve problema, într-un timp record; temându-se că s-ar putea să nu reușească, ei pot ajunge să nu mai facă nimic . Problemele apar în toate formele și mărimile - și nu au niciodată limite clare. Recunoscându-le dar evitând înfruntarea lor (sperând că se vor rezolva de la sine), ajungi la constatarea că situația se înrăutățește - pentru că problemele nu dispar fără ca în acest sens cineva să acționeze. Nu există persoane fără probleme; și totuși, oamenii par de multe ori mai încântați să trăiască pe lângă problemele lor sau să se adapteze acestora - decât să le rezolve; numai atunci când “gluma se îngroașă”, oamenii se simt deodată motivați să rezolve problema. O problemă bine definită este pe jumătate rezolvată. Pentru a afla care este de fapt problema cu care te confrunți, trebuie să înțelegi exact ce se întâmplă și să identifici posibilele cauze ale ei. (Consumând puțin timpul tău pentru a defini corect problema, vei economisi din timpul necesar alegerii metodei de rezolvare). În căutarea soluțiilor, o problemă nu poate fi rezolvată fără absolut nici un efort; înclinația instinctivă este de a alege cel mai la îndemână mod de ieșire din situație - cum să faci să scapi cât mai rapid de problemă. Aproape orice problemă are mai multe soluții posibile - dar soluția cea mai evidentă nu este întotdeauna și cea mai bună; chiar și atunci când răspunsul ți se pare evident din start, merită să consumi ceva timp pentru a investiga orice metodă imaginabilă de rezolvare a problemei, deoarece alegerea “evidentă” se poate dovedi a nu fi cea mai bună în circumstanțele date. Dacă ești deschis spre generarea cât mai multor opțiuni interesante și viabile, practic îți oferi ție însuți cele mai mari șanse de a găsi soluția optimă de rezolvare a problemei. Problemele nu pot fi rezolvate fără a fi luate decizii. Încearcă să nu te lași intimidat de importanța deciziei pe care trebuie s-o iei, nici de deciziile pe care le-ai luat în trecut și care s-au dovedit mai mult decât neinspirate. De fapt, nu este așa o mare filozofie să alegi o decizie corectă; trebuie doar să: ► analizezi cu atenție opțiunile ► te consulți cu alții ► îți folosești logica ori intuiția (La un moment dat, poți simți că îți scapă ceva important și că nu privești situația în ansamblul ei; dacă ești în dubiu în ceea ce privește decizia pe care este mai bine s-o adopți, urmează-ți instinctul). Ia în considerare riscurile pe care le implică opțiunile (acest lucru te ajută să iei mai rapid o decizie) și “recapitulează” decizia pe care ai luat-o; îți vei da seama dacă ea rezolvă întreaga problemă sau doar o parte a ei. Oricum, ca să pui în practică hotărârea, trebuie să treci la acțiune; pentru a transforma decizia în acțiune, fă un plan pe care să-l pui în practică și apoi asigură-te că astfel vei rezolva problema (făcând corecții acolo unde este cazul). Trebuie să privești soluția din punctul de vedere al celorlalți, să te gândești cum îi poate afecta și să spui celor din jurul tău în ce mod rezolvarea problemei va îmbunătăți lucrurile și în cazul lor. (Poți face acest lucru discutând despre problemă și arătându-le că, dacă ea nu va fi rezolvată, situația nu poate decât să se înrăutățească; apoi, enumeră avantajele pe care le vor avea dacă vor fi de acord cu schimbările). Toți cei implicați trebuie informați corect despre: ► ce se întâmplă ► de ce se întâmplă ► cum vor beneficia de pe urma rezolvării problemei Pentru a rezolva cu succes probleme, trebuie să crezi în rezultatul eforturilor tale. Multe probleme par înfricoșătoare la prima vedere dar în realitate foarte puține sunt atât de dificile încât să nu poată fi abordate cu ușurință. (Problemele par complexe și sunt intimidante doar pentru că oamenilor le este groază să le facă față). Orice problemă poate fi privită ca o oportunitate de a câștiga experiență. Activitatea de rezolvare a problemelor are 3 categorii de strategii necesare: ► exploratorie ► rezolutivă ► executivă De pildă, dacă se cere dezechilibrarea unei balanțe încărcate cu diverse obiecte fără a lua nimic de pe talger, aprinderea unei lumânări, care pare să fie pusă acolo întâmplător pentru greutatea ei, prin consumare produce efectul cerut! (În orice problemă există restricții dar și atribute deschise - posibilități ce trebuie ori pot fi folosite). Cine contemplă spectacolul oferit de omul “autonom” este nevoit să afirme că acesta se mișcă stând pe loc (deoarece mișcarea își are izvorul în divin). Simbolica omului “autonom” trece înșelătoare din om în om și din generație în generație . Problema în sine este o sarcină nerezolvată care așteaptă soluționarea; ea situează spiritul uman în lumea întrebărilor. (Nu există decât un singur adevăr; mai multe adevăruri înseamnă nici unul . Iar adevărul se rostește simplu!). Așa cum rațiunea fără experiență este goală - iar experiența fără rațiune e oarbă, în omul “autonom” 115 amândouă sunt lipsite de adevăr. (Cel ce nu știe că nu știe este prost; ferește-te de el. Cel ce știe că nu știe este neștiutor; învață-l. Cel ce nu știe că știe este adormit; trezește-l. Cel ce știe că știe este înțelept; ascultă-l). Comportament Negocierea are drept obiectiv principal realizarea unui acord de voință / unui consens și nu a unei “victorii” (în ea există parteneri și nu adversari, fiind un amplu proces cooperant). Deoarece acest proces este realizat de oameni - iar aceștia sunt purtătorii factorilor emoționali proprii - negocierea poartă amprenta distinctă a comportamentului uman. Rolul determinant al comportamentului este dat de faptul că negocierea ajunge să fie înțeleasă ca metodă de intercomunicare umană. Dacă faci un efort pentru a înțelege comportamentul uman, ți se va părea mult mai simplu să-ți organizezi viața și să te înțelegi cu cei din jur. Știind mai multe despre comportament, vei înțelege că atunci când oamenii nu se comportă în modul lor caracteristic, au un motiv bine întemeiat; iar atunci când nu se comportă ca tine, probabil că sunt ei înșiși! Negativismul, tendința spre panică, neîncrederea în sine, complexele de inferioritate, dezamăgirile repetate, etc., sunt consecințe ale unor mustrări de conștiință; nevoia de perfecțiune este o cerință firească a spiritului - dar aglomerarea sarcinilor uneori nu dau această posibilitate. Ca urmare, apar sentimente de vinovăție, auto-culpabilizare, eventuale regrete și remușcări, încordări nervoase, îngrijorări și îndoieli - care în sine nu pot schimba cu nimic în “bine” vreo situație. Chiar dozele de “răutate”, egoism, invidie, etc., sunt ecouri ale frământărilor meschine interioare -manifestate prin gesturi impulsive și atitudini ce până la urmă necesită modalități raționale / “pozitive” de abordare. Gândirea negativă este o “deraiere” a simțului critic, a gândirii pozitive; dominanta negativă a stilului său (ticuri, neputințe și stereotipuri) este direct solidară cu extracția negativă a temelor abordate. Ea e deseori: ► incapabilă de inițiativă pozitivă ► iute în lamentare ► “stângace” în acțiune ► perdantă în soluții ► pesimistă în așteptări ► pactizantă cu dificultatea ► cu termeni ca “țapi ispășitori” ► ș.a. (Nu este niciodată ireparabil ceea ce alții au făcut din tine: esențial este ce poți să faci tu, cu tine, din ceea ce alții deja au făcut; e limpede că tot ce îți poate oferi o gândire negativă e să te lase la marginea drumului: la capătul lui nu te poate duce decât construcția unei soluții. “Îmbățoșarea” verbală sau alte atitudini nu au duc la nimic, căci eficiența înseamnă numai opunerea unor acțiuni deranjante prin alte acțiuni - pozitiv contrare; gândirea negativă fiind o formă de captivitate mintală, o ieșire din logica ei este prin urmare abordarea constructivă / “pozitivă”). Capacitatea de a distinge între ceea ce observi și ceea ce deduci din observațiile tale este un prim pas către înțelegerea comportamentului. Odată ce ești în stare să privești comportamentul altora în mod obiectiv, șansele de a-i înțelege cresc considerabil. Pentru a-i "citi" pe cei din jurul tău, trebuie să înțelegi mai întâi ce se întâmplă, apoi să te gândești de ce se întâmplă. Comportamentul uman este determinat de: ► natură ► educație ► mediu ► sex În termeni generali, se pot distinge 3 tipuri de comportament care oferă o motivație pentru faptele oamenilor: ► nativ - o combinație între comportamentul instinctiv (care depinde de temperamentul fiecăruia) și comportamentul dobândit (pe care fiecare individ îl capătă pe măsură ce înaintează în viață) ► ocazional - cel pe care oamenii îl afișează în anumite ocazii, atunci când se găsesc în situații deosebite ► de necesitate - ce reflectă nesatisfacerea celor mai adânci nevoi de natură emoțională ale indivizilor Oricine tratează situațiile cu care se confruntă într-o manieră personală - în funcție de: ► experiența ► personalitatea ► educația sa. Oamenii se comportă în moduri atât de diferite datorită interacțiunilor dintre factorii moșteniți și cei acumulați prin experiență și educație. Educația este o fizică socială - cu 3 perspective - ale: ► individului (singularitatea) ► elementului social (generalitatea) ► persoanei (universalitatea) fiind un proces de perfecționare a omului (și nu perfecțiune; perfecțiunea este sursă a totalitarismului: nu există omul “perfect”, societatea “perfectă”, rasa “perfectă”, ș.a.) - de unde și constatarea că substituirea educației prin cultură nu e bună. 116 ... Se spune că pesimistul este ... un optimist bine informat. Ține cont că oamenii pot acționa în funcție de 3 tipuri de a fi: ► optimist (cu atitudine “pozitivă” atât față de viață, cât și față de semeni; acest mod de a vedea lumea nu îi exclude pe cei care văd doar partea “negativă” a existenței) ► naiv (care nu percepe lumea precum este ea, ci așa cum ar dori-o să fie . ) ► mizantrop (care aproape că nu “acceptă” pe nimeni, fără o părere prea bună despre alții - cu un stil arogant / disprețuitor de a gândi . ) În timpul vieții, oamenii se confruntă în anumite momente cu situații care pot avea efecte asupra comportamentului lor. Multe din aceste circumstanțe / experiențe sunt temporare și pot influența comportamentul uman pe o durată de timp mai mică sau mai mare. Nevoile emoționale ale oamenilor sunt invariabil reflectate în comportamentul lor. Oricine are nevoi pe care caută să și le satisfacă (cum ar fi nevoia de reciprocitate a sentimentelor sau de recunoaștere a meritelor). În general, oamenii sunt perfect capabili să-și satisfacă necesitățile - dar când acest lucru nu se întâmplă ei își pot manifesta frustrarea; oamenii se împotmolesc deseori în rutine de comportament. Atât în mediere cât și în negociere, comportamentul trebuie separat de personalitate; totdeauna te interesează nu personalitatea individului / persoanei / părții (indiferent cine o fi), ci doar comportamentul său! Oamenii - în general - nu intenționează să fie dificili și de cele mai multe ori nici nu-și dau seama că se comportă “anormal”; aceasta însemnă că ei sunt mai puțin afectați de comportamentul lor decât ești tu (sau alții), așa că “delegarea” ca metodă de a face față comportamentului-problemă este un procedeu constructiv de aplicat. Referitor la propriul comportament: este foarte bine să înțelegi comportamentul altora, să ști ce poate determina un comportament “anormal” și cum poți face față unui astfel de comportament; trebuie totuși să iei în considerare și posibilitatea ca prin comportamentul tău să ai o contribuție importantă la situație. Modul în care ești privit de ceilalți poate diferi considerabil de modul cum crezi tu că ești privit. O reacție potrivită în a descrie altei persoane comportamentul acesteia și ceea ce ai simțit, este eficientă dacă: ► e mai curând descriptivă decât evaluativă ► se axează pe ceea ce simte persoana care a recepționat comportamentul ► e mai curând specifică decât generală ► e îndreptată spre un comportament care poate fi modificat ► e mai curând solicitată decât impusă ► e bine situată în timp ► e verificată pentru a asigura o comunicare clară ► nu este folosită pentru a te “descărca” pe cineva ► nu conține întrebarea “de ce?” ► utilizează mesajele de tip “eu . “ ► se încheie cu “mulțumesc!” În tratarea conflictelor există unele stereotipuri - “mituri” le-am putea zice - care uneori pot fi observate. (Desigur că unul dintre lucrurile cele mai importante învățate dintr-un proces este că grupul contează, indiferent de ce anume e exprimat - audiența fiind cea care trebuie luată în considerare). În societate sunt atitudini care fie au nevoie de baze realistice, fie mai bine ar fi neutralizate, ca: ► după participarea într-o instruire “de profil”, participanților nu li se vor mai întâmpla conflicte ► una dintre părțile implicate (într-un conflict) este mai justă / îndreptățită decât celelalte ► partea care alege “colaborarea” ca strategie o face doar fiindcă în general este altruistă ► etc. Rezultatele unui conflict depind nu atât de mult de conținutul său, cât de îndemânările și cunoștințele părților implicate - relativ la gospodărirea situației; prin urmare, realitatea mai bună decât “fuga” de conflict (ori evitarea lui) este: posibilitatea evitării escaladării unui conflict! Subiectivitatea este pentru că lumea emoțiilor nu e așa strictă în “legi”: ceea ce face fericit pe cineva, poate avea o influență negativă asupra altcuiva . ceea ce e important pentru o persoană - nu e esențial pentru alta, etc. Realitățile subiective (care pot fi numite chiar realități “alternative”) se dezvoltă bazându-se pe experiența personală; oamenii sunt foarte mult influențați de grupurile sociale pe care le reprezintă sau cărora le aparțin. De aceea, ambele părți dintr-un conflict pot fi drept bazate pe realitatea lor subiectivă -iar când acestea cer altcuiva să: ► vadă ► interpreteze ► evalueze evenimentele, atunci indirect înseamnă negarea propriei lor realități subiective și “ignorarea” experienței lor; cât de rațională este o asemenea abordare? Colaborarea părților - când e propusă - este o idee care dacă e înțeleasă, duce la o rezolvare mai acceptabilă și realistică, fiind o condiție a negocierii. “Miturile” / stereotipurile managementului conflictelor sunt legate de onestitatea, sinceritatea, deschiderea și atitudinile de viață ale celor implicați. Manifestarea lor apare mai ales atunci când nu este spus adevărul în tratare; crearea unei atmosfere de “seră” în timpul procesului de mediere ori negociere descrește eficiența rezolvării conflictului. Influențarea părților trebuie să fie în profunzime - și cu efect ulterior întrunirii / procesului. Așa cum o floare de pe câmp se deosebește de o floare din seră, necorelarea dintre cele ce se întâmplă și “masa” tratativelor poate fi în fond o chestiune de atitudine: o soluție poate fi găsită printr-o simulare sau prin proces - dar nu și aplicată ori 117 “însușită” în fapt . (Deseori se întâlnesc asemenea aspecte - implicând onestitatea și sinceritatea - ceea ce ar duce la recunoașterea pericolului “jucării”). Sunt multe motive pentru care oamenii preferă să-și ascundă emoțiile și să se comporte nenatural. Printre metodele ce apreciază orientarea atitudinii pot fi considerate exercițiile de “spargerea gheții”, jocurile de roluri, energizările, simulările, discuțiile riguroase și aspectele informale - ce-și au importanța și potențialul lor (relativ la etica și puterea celor implicați). Definire Negocierea pornește de la faptul că fiecare parte are nevoi și interese (directe sau indirecte) pe care vrea să și le satisfacă. Întotdeauna când partenerii au în vedere - în mod tacit - dorințele reciproce, negocierea se încheie cu succes și contactele pot continua; atunci însă când nevoile unei părți sunt ignorate și negocierea reprezintă un simplu joc (de tip învingător / învins, de exemplu) rezultatele “îmbracă” forma unor tranzacții - ce ar trebui să fie și atunci reciproc avantajoase, negocierea fiind o tranzacție cu condiții nefixate. Toți participanții la o negociere fac anumite presupuneri; o parte din succes va fi asigurat de corectitudinea propriilor presupuneri și de capacitatea de a anticipa presupunerile partenerilor. Negocierea furnizează un cadru în care pot fi discutate și analizate multe probleme, în care pot fi atinse multe scopuri. Este procesul prin care încerci să obții ceea ce dorești, astfel încât și cei cu care negociezi să obțină ceea ce vor. Negociind cu succes: ► îți atingi scopurile ► obții cooperarea și implicarea celorlalți ► înveți mai multe lucruri despre cum să te comporți cu oamenii ► stabilești relații de bună colaborare sau le îmbunătățești pe cele existente ► valorifici șansa de a da glas solicitărilor tale într-un cadru propice satisfacerii acestor solicitări Pentru a ajunge la o soluție acceptabilă, negociatorii trebuie să simtă că discuțiile au loc într-o atmosferă de echilibru și sinceritate; cel mai important obiectiv al unei negocieri este acela ca înțelegerea să fie percepută de toți participanții ca fiind corectă și cinstită. Identificarea (încă de la începutul unei negocieri) a tipului de situație în care te găsești este esențială capacității de a negocia cu succes. Merită să consumi puțin timp pentru a identifica sursele de putere ale indivizilor cu care discuți. (Chiar dacă ești sigur că o persoană are un atu important, vei fi surprins să afli cât de mare poate fi puterea ta - dată de cunoștințele pe care le ai!). Practic (indiferent de care parte se află puterea), esențial este modul de abordare al negocierii: caută ca fiecărei părți să-i fie indusă încredere în rezultatul negocierii - cercetând acele soluții care pot duce la o înțelegere satisfăcătoare pentru toți participanții la proces. Ținta negocierii trebuie să fie aceea de a furniza părților participante un rezultat favorabil; sunt mai multe șanse de a obține un rezultat satisfăcător dacă procesul de negociere este privit ca o unire a forțelor părților pentru găsirea unei soluții reciproc avantajoase: negocierea trebuie să fie percepută ca o alianță între părți - în scopul rezolvării unei probleme comune. Stabilindu-ți - în detaliu - obiectivele, vei putea aprecia cât de fezabile sunt solicitările tale; încercând să ghicești obiectivele părții celeilalte / părților celorlalte, vei putea privi lucrurile din punctul lor de vedere. (Primul contact cu partenerul de negociere te ajută să-ți faci o idee despre situația în care te afli). Negocierea reprezintă -concret - găsirea răspunsurilor la întrebările privind ce: ► vreau eu ► vor ceilalți ► soluții pe care să le acceptăm cu toții există Modul cum negociezi influențează rezultatul: negociatorii abili au tendința de a pune multe întrebări - care vor constitui alternative excelente în determinarea altora să observe punctele slabe sau inexactitățile argumentației lor (decât expunându-le direct aceste deficiențe); ascultându-i pe ceilalți și fiind atent la ce au de spus, vei vedea cum lucrurile încep să progreseze. În cazul unui obstacol, trebuie să te concentrezi asupra: ► problemei în discuție ► intențiilor (și nu asupra comportamentului!) ► necesităților părții celeilalte (nu asupra poziției pe care o adoptă) (Dacă alții s-ar comporta într-un mod agresiv - cu intenția de a înclina balanța rezultatului numai în favoarea lor - atunci nu înseamnă să ajungi să fi și tu la fel de agresiv). Pentru ca negocierea să se desfășoare cu succes, este de preferat să-i tratezi pe ceilalți ca și când ar acționa cu bună-credință - ca și când ar fi început discuțiile cu o stare de spirit pozitivă. Chiar dacă nu se întâmplă întotdeauna așa, tu trebuie să te asiguri că atitudinea ta este pozitivă și că scopul tău e clar definit. O atitudine corectă este vitală dacă vrei să ajungi la consens cu cei cu care negociezi - iar rezultatul negocierii să fie satisfăcător. O aceeași realitate nu este niciodată la fel (identic) percepută de oameni! Dacă dai impresia de asimilare că toți ceilalți au început să negocieze cu bună-credință și dacă pe parcursul negocierii dai dovadă de corectitudine, vei fixa (practic) niște standarde pe care probabil că și ceilalți le vor respecta: atitudinea ta va exercita o influență puternică asupra procesului; o atitudine corectă poate însemna diferența dintre o negociere de succes și una eșuată. 118 Negocierea implică două sau mai multe părți. (Chiar și când negociezi cu tine însuți - de exemplu pentru a decide dacă să mergi la cinema ori să stai acasă și să privești televizorul - îți asumi două roluri pe loc, respectiv cel de protagonist și antagonist). Părțile negociatoare au nevoie de implicare reciprocă pentru a-și atinge rezultatul dorit. Nu are sens negocierea cu cineva dacă nu are ceva ce tu vrei ori tu n-ai nimic de oferit în schimb. Negocierea este un proces de întâlnire a diferențelor. Dacă ajungi la o completă înțelegere cu cealaltă parte, este logic că atunci nu mai e nimic de negociat. Părțile trebuie să considere negocierea - sau măcar să înceapă astfel - ca fiind cea mai bună cale de rezolvare a diferențierii lor; altfel, vor ajunge la evitare, capitulare sau război. Fiecare parte trebuie să creadă că există vreo posibilitate de a o convinge pe cealalta să-și modifice poziția inițială și să agreeze un “compromis” mutual acceptabil. Fiecare parte are un anume grad de putere asupra celeilalte: dacă puterea este pe de-a întregul în mâinile unei părți, atunci nu se mai simte nevoia negocierii. Negocierea este un proces primar de comunicare interpersonală. Oricât de impersonal arată ori poate fi un negociator, elementul uman este totdeauna inclus! Întreaga gamă de emoții (mândrie, furie, umor, teamă, posesiune, generozitate, afecțiune, competitivitate, cooperare, etc.) este o componentă esențială în orice negociere. Faptul că am introdus în această lucrare simulări este pentru că le-am considerat ca ideale în instruire -deoarece ele însuși sunt forme de negociere. Oamenii / participanții întruniți într-un cadru structurat au de negociat / mediat o serie de roluri și reguli pentru a atinge obiectivele predeterminate (de facilitatori). Ne-am focalizat asupra chestionării proprii și reciproce asupra celor petrecute, cu cine, cum și de ce - și cu ce rezultat. Această lucrare privește și utilizarea simulărilor ca mijloace de îmbunătățire ale abilităților necesare medierilor și negocierilor. Desigur că procesele autentice furnizează învățăminte mult mai bine decât o fac simulările. Oricum, accentul este mai mult pe folosirea de instrumente practice decât teoretice; studiul aparține mai mult mediului interior (individualizat), pe când deschiderea spre experimente este a mediului exterior (privind abordările comune). Motivația Puterea constă în a-i face pe oameni să urmeze o direcție . Structurarea căilor de lucru cu oamenii aparține atitudinilor (pozitive și negative) - față de proces. Sunt 4 domenii de interes: ► analiza (a ceea ce se motivează) ► strategia (planificarea) ► interpretarea ► prezentarea intereselor Acordarea de responsabilități unei persoane înseamnă acordarea de încredere în ea. Motivația în negociere vizează: ► nivelul primar ► menținerea ► stimularea Reacțiile partenerilor pot fi foarte diverse: ► ei se pot simți inconfortabil ► ei se vor gândi poate mai mult la ceea ce au de pierdut decât de câștigat ► ei se pot simți izolați / singuri / disperați ► ei s-ar putea îngrijora de lipsa unor resurse ► ei ar fi la diverse nivele (neașteptate) de pregătire pentru schimbare ► prea multe schimbări deodată vor duce la revoltă ori abandon ► încetarea presiunii ar duce la întoarcerea oamenilor - înapoi la vechiul lor comportament ► etc. În motivație, chestionarea proprie vizează fundamental 3 întrebări: ► ce mă motivează ► de ce m-am implicat ► de ce sunt încă implicat care sunt utile oricând de adresat de-a lungul negocierii. La oameni, capacitatea de a folosi puterea este totdeauna o parte a motivației! Participarea înseamnă a fi parte / a simți apartenența și a putea influența mersul lucrurilor - pentru că numai cei ce se implică, știind despre ce-i vorba, determină conștient procesul (inclusiv organizarea lui). Ca instrument de lucru pentru a verifica eficacitatea motivației este identificarea - oricând - a 4 câmpuri (ce ajută definirea eventualelor probleme): ► puteri (aspectele tari) ► slăbiciuni (aspectele slabe) ► greutăți (obstacolele ivite) ► pericole (simțite ca existente) A motiva pe cineva înseamnă a înțelege care sunt nevoile sale, ce anume îl stimulează spre a lucra mai bine și a-l face să dorească să obțină rezultate mai bune. Avantajele de a lucra cu oameni motivați sunt: ► participarea va fi la standardele fixate și în termenele-limită stabilite ► ei se vor simți apreciați - iar acest lucru se va reflecta imediat în performanțele lor 119 ► moralul ridicat al oamenilor va furniza o atmosferă de lucru excelentă ► rezultatele vor fi monitorizate chiar de către persoanele implicate și vor necesita mai puțină supervizare ► ei se vor implica mai bine, deoarece vor dori să obțină rezultate bune ► etc. Odată ce oamenii vor fi motivați, menținerea acestei stări va necesita o vigilență constantă dar efortul va fi recompensat: oamenii puternic motivați se vor comporta “bine” și vor obține rezultate mai mult decât satisfăcătoare. Conceptul de motivație este deosebit de simplu; el se bazează pe modul în care indivizii sunt tratați și pe sentimentele pe care le au față de proces; pentru ca partenerii să lucreze mai bine, trebuie motivați. Iar pentru motivație, trebuie: ► găsite cauzele rezultatelor slabe ► eliminate atitudinile “negative” ► înțelese nevoile fiecărui individ în parte Există câteva categorii de necesități pe care oricine încearcă să și le satisfacă: ► nevoile de bază ► statutul social ► ambițiile personale Dacă nevoile de bază nu sunt satisfăcute, motivația este imposibilă. Împlinirea acestor necesități îi face pe oameni să se simtă mulțumiți. Cu toate acestea, satisfacerea nevoilor de bază nu asigură îmbunătățirea lucrului individului; cu cât o nevoie de pe un nivel superior este mai puțin satisfăcută, cu atât devine mai importantă satisfacerea nevoilor de pe nivelurile inferioare. De aceea, în înțelegerea motivației este esențială înțelegerea principalelor nevoi ale oamenilor. Pentru ca procesul să le ofere satisfacții, partenerii trebuie să considere ceea ce fac ca fiind: ► important ► interesant ► util Dacă oamenii au posibilitatea să finalizeze ceea ce încep, ei vor fi mândri de un lucru făcut în întregime de ei. Asumându-și responsabilități / răspunderi, ei vor simți că dețin controlul și că au o contribuție mare la obținerea rezultatului. Motivația este stimulată prin: ► asigurarea competențelor adecvate ► acomodarea la nevoile individuale ale partenerilor ► aprecierea rezultatelor bune Menținerea motivației este similară cu obținerea ei: dacă oamenii sunt corect și prompt informați despre ceea ce se întâmplă, ei se vor putea concentra asupra procesului. Partenerii trebuie să știe: ► cât de bine se descurcă ► dacă performanțele lor corespund standardelor fixate ► cum se încadrează în “tabloul” general (o trecere în revistă periodică ajută) Crearea unui mediu propice indică partenerilor că sunt apreciați și îi ajută în eficiență - starea de spirit pozitivă fiind obținută prin urmărirea oricărui semn al lipsei de motivație: detectând imediat orice schimbare a nivelului de entuziasm, se pot lua măsurile potrivite remedierii! Atitudinile și comportamentele afișate au roluri-cheie în motivația partenerilor și - mai ales - în menținerea acestei motivări; de aceea, controlul și reacțiile pozitive în toate situațiile au influențe uriașe asupra procesului (atât de negociere, cât și de mediere). Tripartism Cooperarea tripartită înseamnă dialog social. În mediere sunt 3 părți - dar negocierea poate fi între 2, 3 sau mai mulți parteneri. Nivelul cooperării tripartite este des întâlnit în domeniile economic, politic, cultural, ș.a. Întrunirile în 3 pot fi: ► pentru mediere ► cu funcție consultativă ► pentru luarea unei decizii Practic, în unele medii, tripartismul conferă dialogului anumite sensibilități și constrângeri: o mișcare este ca să “lărgească” câmpul de acțiune al forțelor dincolo de un anumit punct - ceea ce va avea în mod normal ca efect privilegierea relațiilor bipartite în detrimentul procesului; sau - datorită slăbiciunii ori inacțiunii - anumite probleme (care ar fi de competență bipartită) să ajungă să fie abordate în 3, când părțile și le-ar fi putut rezolva singure, în loc să pună totul “pe masă” căutând în cadrul tripartit compromisul global. Tripartismul aparține democrației; părțile îl preferă altor soluții (de exemplu coercitive). Relația tripartită este percepută ca un mijloc privilegiat de a găsi compromisurile care să fie acceptabile pentru toate părțile și care reprezintă - ca atare - cele mai mari șanse de a putea fi efectiv aplicate și de a asigura astfel pacea socială. Aplanarea conflictului (ori dobândirea păcii sociale) rezultă din conștientizarea tuturor că se încearcă permanent echilibrul dintre ceea ce este posibil și ceea ce este echitabil. (Aceasta presupune că există, între părți, un consens asupra unui anumit tip de organizare și o voință de a contribui - dacă este nevoie cu prețul unor sacrificii uneori considerabile - la menținerea tipului ales). 120 O concentrare tripartită autentică presupune - din partea tuturor părților - o stare de spirit care va avea, în mod normal, drept consecință, dezvoltarea relațiilor dintre ele. Dacă, fără nici o îndoială, cooperarea tripartită este împiedicată de instabilitatea și imprevizibilitatea situației, acestea nu o fac totuși imposibilă - cu precizarea că e greu de cooperat și negociat în condițiile în care se cer numai sacrificii. (Tripartismul cere nu numai ca părțile să fie distincte dar și pregătite de cooperare în același timp, ci și ca ele să fie destul de puternice pentru a-și putea îndeplini funcțiile respective în mod eficient). Relațiile tripartite presupun în mod normal un schimb de avantaje și de concesii între părți; un asemenea schimb nu poate fi decât facilitat dacă este într-un context de abundență relativă a resurselor. Relațiile tripartite în principiu sunt mai dificile dacă situația atinge dimensiunile unei adevărate crize și de aceea trebuie percepute ca ultime mijloace de a evita un blocaj total al situației - care ar putea conduce la dezordine. Dificultățile în tripartism pot apare când obiectivele de atins sunt prea ambițioase. Succesele tripartismului sunt la subiectele bine delimitate ori când devine o cooperare ce duce la transformări considerabile. Cadrul pentru tripartism este totdeauna un cadru organizat; este pe deplin acceptat că eforturile depuse pentru a face față dificilelor probleme sunt ușurate de mecanismele care contribuie la creșterea gradului de înțelegere. Desigur că negocierea în trei este mai complexă decât negocierea în doi. Tripartismul implică o interacțiune în angajamentul părților de a lua decizii asupra problemei luate în discuție -în concordanță cu interesele lor. Succesul apare atunci când sunt atitudini pozitive față de cooperare și respect mutual între părți. De fapt, tripartismul nu reprezintă decât transferul, în cadrul relațiilor, a principiilor care guvernează democrația: principiile libertății, pluralismului și participarea la luarea deciziilor a celor care urmează a fi afectați de acestea (sursa libertății este rigoarea - și nu rigiditatea). Pentru funcționarea tripartismului, cele 3 părți trebuie să fie distincte și complet autonome - fiecare parte fiind capabilă să-și exercite funcțiile în mod corespunzător (pentru a-și menține o rezonabilă balanță a puterii între ele). Principalul scop este de a se crea un climat general de respect și înțelegere mutuală, absolut necesar pentru a ajunge la un acord asupra chestiunilor (ținând cont că în proces părțile vin cu interese divergente). Prin anumite legături, tripartismul poate fi evocat unora - de exemplu - de cele 3 puteri din statul democratic (legislativă, executivă, judecătorească), dialogul tripartit patronat - executiv - sindicate, sistemul cu jurați din unele justiții, etc. În simbolica numerelor - ce nu exprimă cantități, ci calități - trinitatea exprimă o ordine a intelectului și spiritului, simbolul unității și al perfecțiunii . Părțile au dreptul la asociere - dacă este cazul; ele trebuie să fie dispuse să examineze împreună problemele și să caute soluții favorabile tuturor. (Se presupune că toate 3 părțile sunt dispuse să se angajeze în dialog - cu un sens al responsabilității care să le permită uneori depășirea cadrului apărării propriilor interese). Părțile trebuie să fie capabile să-și ia angajamentele necesare și să aibă capacitatea de a trata, într-un mod bine informat, subiectele puse în discuție. Dialogul între părți înseamnă o confruntare de păreri și de argumente cu scopul de a lămuri problemele, respectiv de a circumscrie pozițiile participanților față de problemele abordate, fiind un instrument eficient pentru o mai bună cunoaștere și înțelegere reciprocă (drept o necesitate a evoluției pentru găsirea soluțiilor - ce nu anulează deosebirile de principii dintre parteneri dar se bazează pe găsirea unor puncte comune care să permită acțiunea conjugată într-un anumit sens). Dialogul presupune o: ► dorință ► disponibilitate a partenerilor pentru a ajunge (printr-un efort conjugat) mai aproape de o soluție comună ► abordare fără prejudecăți / idei preconcepute a pozițiilor partenerilor ► disponibilitate de a accepta ce se dovedește a fi pertinentă (cu valoare autentică în poziția partenerilor) Pentru combaterea obiecțiilor celorlalte părți sunt utile: ► folosirea obiecțiilor ca puncte de plecare pentru aducerea în discuție a altor argumente ► amânarea rezolvării unor neînțelegeri pentru mai târziu (după ce s-au prezentat anumite argumente și după ce s-a căzut de acord anterior asupra altor aspecte) ► reformularea obiecției în termeni cât mai accesibili - prin abordarea graduală (începând cu chestiuni considerate mai ușor de acceptat și continuînd cu cele mai dificile) ► depășirea unor obiecții (atunci când există convingerea că acestea nu sunt profunde) ► compensarea (adică oferirea unor avantaje echivalente cu minusurile - cedând din oferte când este posibil) Orientarea părților poate fi atât spre subiect, cât și spre persoane. Stilul de lucru este dependent de comportamentul și personalitatea participanților în proces. În dialogul tripartit, cunoașterea elementelor prezentate este de natură să faciliteze atât desfășurarea propriu-zisă a întrunirii, cât și obținerea de rezultate finale bune. Atunci când părțile cunosc la un nivel corespunzător metodele și stilurile: ► comunicării ► medierii ► negocierii rezultatele obținute sunt de natură să contribuie substanțial la evoluții pozitive. Procedura Este a negocierii principiale: intransigentă față de criterii și maleabilă cu oamenii; nu folosește trucuri sau imagini false. Negocierea principială arată cum se obține ceea ce se cuvine - de pe poziții decente - și dă posibilitatea 121 corectitudinii și protejării (împotriva celor care ar profita de corectitudine). Susținerea cu putere a intereselor nu înseamnă opacitate față de punctele de vedere ale celorlalți. Nimeni nu se poate aștepta ca partenerii să-i asculte păsurile și să discute pe marginea alternativelor propuse dacă întâi nu sunt luate în seamă interesele lor și arătată receptivitate față de sugestiile lor. Pentru succes trebuie dovedite atât fermitate, cât și deschidere. Procedura este: ► avantajoasă ► comodă ► eficientă ► inofensivă față de relațiile umane. În loc să analizeze pozițiile părților, ea cercetează interesele lor. Cunoscută ca procedura "unui text", este de mare ajutor pentru negocierile bipartite care implică un mediator. Iar pentru negocierile pluripartite este esențială. De exemplu: la Națiunile Unite, 150 de țări nu pot discuta în mod constructiv 150 de propuneri diferite (nici nu-și pot permite luxul unor concesii “dictate” de altele ori făcute anterior de către toți ceilalți); au nevoie de o metodă care să simplifice procesul decizional - iar procedura care servește acestui scop este tocmai aceasta. Nu este nevoie de aprobarea nimănui pentru a folosi această procedură; trebuie pur și simplu pregătit un proiect de acord și apoi el să fie supus criticii. Totdeauna este mai ușor de criticat decât de construit . Se poate considera că procedura face lumea mai bună; concentrarea asupra soluțiilor creatoare ajută la sporirea satisfacției și minimalizarea pierderilor. Faptul că la bază are niște criterii obiective și că se caută satisfacerea intereselor părților ajută la: ► încheierea unei înțelegeri durabile ► crearea unor precedente exemplare ► construirea unor relații de durată Cu cât mai mult se pune accentul pe soluționarea conflictelor, cu atât mai scăzut va fi costul lor. Negociatorii sunt - mai întâi de toate - oameni. Orice negociator se arată interesat de conținutul problemei și de relație; disputa asupra pozițiilor duce la înțelegeri pripite, este ineficace, pune în primejdie relația și dă naștere unui conflict între relație și problema în sine. Dacă sunt mai multe părți implicate, disputarea pozițiilor devine și mai anevoioasă. A fi conciliant nu este o soluție. Există o alternativă - relația trebuie separată de fondul problemei, dificultățile impuse de om ca problemă trebuind abordate: ► discutând despre felul în care fiecare parte vede problema ► contribuind fiecare prin participarea la proces ► stabilind o echivalență între propuneri și standarde ► percepând situația prin substituirea imaginară de locuri ► identificând și înțelegând sentimente ► discutând explicit despre sentimente și recunoscându-le ca legitime ► nereacționând la izbucnirile emoționale ► folosind gesturi simbolice ► vorbind cu scop ► stabilind relația de lucru Este mai ușor de prevenit decât de vindecat; de aceea, trebuie înfruntată problema - nu oamenii. Părțile trebuie direcționate să vorbească despre ele însele, nu despre altele. Soluția inteligentă este de a împăca interesele, nu pozițiile; pentru că interesele definesc problema și în spatele pozițiilor divergente se află atât interese comune sau compatibile, cât și conflictuale. Fiecare parte are interese multiple - care trebuie remarcate (cele mai puternice interese sunt nevoile umane de bază). În găsirea soluțiilor trebuie lărgită aria opțiunilor - sporind numărul alternativelor prin oscilarea între general și particular, prin 4 trepte: ► problema (constatarea ei, a simptomelor și a faptelor care deranjează în comparație cu situația de preferat) ► analiza (diagnosticarea problemei - grupând simptomele pe categorii, sugerând cauze posibile și observând ce lipsește și ce obstacole împiedică rezolvarea) ► abordarea (găsind antidot ori tratament problemei, elaborând idei despre ce poate fi făcut) ► acțiunea (ideile de pași concreți ce trebuie făcuți pentru a soluționa problema) În căutarea de soluții reciproc avantajoase este urmărit câștigul părților: ► identificând interesele comune ► împăcând interesele divergente ► ajutând deciziile ► insistând pentru folosirea de criterii obiective Negocierea principială duce părțile în mod pașnic spre o înțelegere rațională când contribuția fiecărei părți este subliniată - judecând rațional și deschis în fața rațiunii, însă necedând niciodată în fața presiunii (doar în fața principiului). Raționalitatea în mediere și negociere poate fi privită ca punct de plecare din mai multe unghiuri, ea putând fi centrată pe: ► actori (ceea ce implică riscul pierderii “vizibilității” sociale - a fenomenalității efective) 122 ► conjuncturi (deplasând accentul pe conformism, manipulare ori constrângere) ► proces (înlăturând caracterul incidental și făcând conștient conținutul său protagoniștilor) De altfel, raționalitatea este importantă când se manifestă în raport cu: ► un scop (este instrumentală) ► o valoare (este etică) În orice negociere există niște realități greu de schimbat . Ceea ce se pot realiza sunt obiective ca de exemplu: părțile să se protejeze împotriva acceptării unui acord care ar trebui respins și șansele să fie valorificate cât mai bine, astfel încât orice înțelegere stabilită să satisfacă - pe cât posibil - interesele. Părțile își vor formula alternativele cele mai bune ale acordului negociat - ceea ce duce la flexibilitatea care permite explorarea unei varietăți de soluții ingenioase. Ideile nu trebuie apărate, ci adversarii vor fi invitați să le critice și să-și exprime părerea (un eventual atac la adresa părții va fi transformat într-unul la adresa problemei). Puterea de negociere provine din mai multe surse: ► stabilirea unei relații bune de lucru între părți ► înțelegerea intereselor ► inventarea unei soluții elegante ► folosirea legitimității ► luarea de angajamente cu grijă (inclusiv stabilind ce nu se va face) ► valorificarea potențialului Problema nu se negociază conciliant sau agresiv, ci pe baza caracteristicilor ei: participanții nu sunt prieteni ori adversari, ci trebuie văzuți doar ca părți capabile să rezolve problema; scopul nu este compromisul ori victoria, ci o soluție înțeleaptă. În proces se acționează independent de încredere - fără a face concesii pentru a proteja relația ori a pretinde concesii pentru a întreține relația. Este de evitat fixarea unei limite. Nu sunt de acceptat pierderi unilaterale ori pretinderea de câștiguri ca și condiții ale înțelegerii. Părțile încearcă să ajungă la un rezultat pe baza unor criterii independente de voința oricăreia dintre părți. Înaintea construcției / modelării unui proiect, pregătirea lui se face prin prisma a 3 specii de informație: ► prognozele (premizele cele mai probabile - rezultate din anticipare) ► proiecțiile (alternative ale dezvoltării viitoare) ► planurile (mijloacele de înfăptuire - pentru varianta considerată optimă) Pre-etapa aceasta (dinaintea unui proiect) include din conceptul dezvoltării ceea ce este util proiectului; pentru succes trebuie a fi novatoare: ► tehnic (valorificând rezultatele științelor) ► social (asimilând creator valorile) astfel ca proiectul să ajungă la punerea în rezonanță a inovațiilor tehnică și socială. (Nu dorim să tratăm aici întocmirea unui proiect, ci estimarea și apoi evaluarea lui, procesul de mediere, ca și cel de negociere, fiind poate dificil de proiectat - dar nu și de analizat). Analiza Așadar, procedura de negociere optimă este aceea în care părțile nu-și propun doar să facă sau să obțină concesii consimțite de pe poziții de negociere subiective, ci mai mult - ele încearcă să rezolve litigiile de fond de pe o poziție obiectivă, alta decât poziția uneia sau alteia dintre ele. Pentru aceasta, trebuie definite clar interesele mutuale în cadrul unei transparențe și sincerități totale, fără apelul la cea mai mică disimulare sau suspiciune. Se începe cu formularea problemelor care trebuie rezolvate ca răspunsuri la întrebări de genul: ► ce nu merge ► unde se află "răul" și cum se manifestă acesta ► care sunt faptele care contravin situației dorite ► etc. Se continuă cu un diagnostic al situației existente, insistându-se asupra cauzelor care împiedică rezolvarea problemei. Se caută apoi soluțiile teoretice și se stabilesc de comun acord cel puțin unele măsuri prin care pot fi puse în practică. Negociatorul caută să înțeleagă miza pusă în joc de partener și să cunoască: ► sentimentele ► motivațiile ► preocupările sale. Divergențele care rămân nerezolvate sunt reglate prin recursul la criterii obiective (precum normele) sau prin recursul la oficiile mediatorilor. (De exemplu, moderatorul unei întruniri este adeseori în situația negocierii bunului mers al ei cu participanții dar și ei fac la fel cu acesta). La “masa” tratativelor, oamenii opun unii altora interese și poziții diferite față cu un același obiect al negocierii. Pozițiile diferite generează puncte de vedere diferite asupra aceluiași obiect; în principiu, convergența pozițiilor și obținerea acordului nu este posibilă fără alinierea punctelor de vedere divergente. Propria poziție poate fi: ► impusă ► apărată ► consolidată 123 cu argumente și putere. Pozițiile de negociere pot fi atacate și neutralizate cu putere și cu obiecții formulate în replică la argumente; obiecțiile iau forma unor contra-argumente. De exemplu: în negocierea uzuală părțile se străduiesc să găsească argumente în convingerea pentru o anumită alegere și nu a alteia. Între partenerii de negociere, argumentarea devine necesară atunci când o parte dorește să "construiască" în mintea celeilalte o convingere care să declanșeze comportamentul așteptat de la ea. Altfel spus, prin negociere, dacă un partener are o idee sau o opinie proprie, atunci încearcă să obțină adeziunea și asentimentul celorlalți la propria sa: ► idee ► opinie ► poziție Deci, argumentația constituie elementul-cheie al oricărui proces de negociere iar capacitatea de a argumenta constituie caracteristica-cheie a unui negociator. În negociere, argumentarea constituie procedeul de bază în susținerea intereselor și obiectivelor părților. Argumentarea nu se bazează exclusiv pe logică, ci parțial pe abordări raționale și parțial pe abordări afective. Argumentația emoțională nu se bazează atât pe nivelul aparent al comunicării verbale, ci apelează la: ► sentimente ► entuziasm ► afecțiune (Partenerii cu puternică încărcătură emoțională sunt ușor de convins prin abordări afective dar rămân surzi la argumentele logice). Forța argumentelor depinde de credibilitatea premizelor și de validitatea raționamentului. Înaintea oricărei negocieri fiecare parte e bine a-și stabili cea mai bună alternativă la negociere - pentru cazul când partenerii nu acceptă condițiile ori nu se va ajunge la un acord satisfăcător; aceasta este cea mai bună soluție dacă nu ar exista soluția negocierii unui acord. Comparând mereu alternativa cu rezultatele de pe parcursul procesului de negociere rezultă măsura succesului ori impasului. Pentru a-și menține echilibrul, oamenii au nevoie să facă tranzacții - care sunt unitățile de bază ale relațiilor umane. Nici una din tranzacții nu este în sine bună ori rea, ci ea poate fi mai mult sau mai puțin oportună într-o situație dată. Diversitatea situațiilor poate fi sursa a 4 emoții fundamentale, care se pot combina între ele ca și culorile curcubeului - dând naștere sentimentelor de: ► bucurie - care la limită ia forma extazului ► teamă - care la limită devine teroare ► tristețe - care în formă profundă ajunge la disperare ► mânie - care duce la furie Emoțiile apar spontan în copilărie. În stadiul adult, fiecare individ poate trăi diverse emoții și combinații ale acestora. Reprimarea emoțiilor este posibilă prin înlocuirea lor cu altele - ceea ce comportă un anumit gen de costuri în suferință; fiecare sentiment ne-exprimat se răzbună prin acumularea unei tensiuni - ce poate răbufni prin ieșire nervoasă. Este fundamental a stăpâni interacțiunea voințelor care se confruntă la “masa” tratativelor. Este esențial a sesiza la părți natura și tipul conflictului de voințe, care poate fi de: ► credințe și preferințe (generat de diferențe de ordin cultural și perceptual, între valorile fundamentale la care aderă partenerii) ► interese (generat pe baze materiale, comportamentul părților fiind preponderent rațional) ► instrumentare (generat de divergențele partenerilor asupra mijloacelor de a adera la același obiectiv final) Postulatul analizei tranzacționale este acela că toți oamenii au valoare, importanță, demnitate, capacitate de a gândi - și deci ține de libertatea și responsabilitatea fiecăruia să decidă ce vrea să facă. Drepturi Dreptul de a negocia nu se negociază. Desigur că există drepturi ca și cele ale omului (care nu se negociază), precum și alte drepturi, cu categorizările lor - plecând de la universal la concret; desigur că există și drepturi ale negocierii și negociatorilor. . Drogul este cunoscut ca fiind acel lucru legat de dependență. Într-o largă definiție, nu numai stupefiantele sunt droguri (“comunicarea” dintre cele două emisfere ale creierului uman este distorsionată de stupefiante, hipnoză, ș.a. - știindu-se că emisfera dreaptă “guvernează” emoțiile) - ci și alcoolul, tutunul, televizorul, (telenovelele!), computerul, sexul, etc.; apa este astfel, prin această accepțiune, un “drog” - iar drepturile la fel: Personal Autodeterminarea poate duce la prejudicierea drepturilor ca întreg. Există o contradicție interioară între drepturile individuale și cele colective - ale grupului. Dilema pentru cei interesați în coerența și consistența drepturilor pleacă de la principiile fundamentale ale egalității și universalizării. (Printre drepturile individuale sunt și cele ale șanselor egale, alegerii și asocierii libere, organizării proprii, etc.). Fiecare persoană are abilitatea și obligația de a decide pentru sine însuși ceea ce consideră că este bun și ce urmărește ca plan (este una dintre presupozițiile libertății personale); oamenii nu pot abandona aceasta, dacă nu vor să-și abandoneze umanitatea. Pe de altă parte, oamenii, nefiind ființe solitare, nu pot trăi decât în comunitate cu alții. În lumea modernă, ei învață cât de complicate sunt interdependențele vieții. Tehnic, nevoile materiale pot fi satisfăcute numai printr-o divizare / împărțire în societatea complexă umană; sensul orientării 124 mentale este însă numai comunicând cu alți oameni. (Cultural, primul impact al formării este în familie dar ulterior, aceasta e limitată emoțional fără comunicarea cu alții - prin depășirea valorilor proprii - spre valorile comune de împărtășit). De aceea, lumea este a apartenenței, o lume a înțelesurilor în care fiecare om își percepe poziția în raport cu societatea. Identitatea proprie este o structură a relevanței: dacă ea nu coincide cu ale altor persoane - pot apare anxietatea neînțelegerii pe de o parte și egocentrismul pe de alta. Sensul comunicării aparține acțiunilor umane, deși uneori nu se știe la ce ar duce - pentru că oamenii sunt subiecte ale unui mediu social comun. Numai acele persoane care își împărtășesc spațiul sunt recunoscute (inclusiv reciproc) ca având valori similare umane; toată experiența realității sociale este bazată pe axioma fundamentală a existenței altor ființe "asemănătoare". Însă încrederea nelimitată în alții nu este o atitudine adecvată; nici suspiciunea nu este profesională: presupunerea maximală e de a miza pe încredere numai până la proba contrarie sau - așa cum am mai menționat - de a acționa independent de încredere. (Pentru a obține informații dincolo de nivelul pălăvrăgelii, trebuie asumate riscuri, ce pot fi reciproce: persoanele nu vor împărtăși informații dacă nu vor primi altele - într-o măsură comparabilă; pentru a convinge pe cineva să înainteze trebuie ca și partea ce o inițiază s-o facă - pe o bază aparentă cu ceea ce se dezvăluie - astfel încât să se clădească o încredere reciprocă). Drepturile individuale sunt legitime în democrații. Ele chiar au fost recunoscute pe "generații" (de drepturi) și reprezintă minima garanție socială de pace și demnitate a vieții. Cadrul statutar este că individul e de importanță centrală în inima oricărui subiect - înaintea problemei. Conceptul drepturilor individuale cuprinde aspirațiile pe larg ale ființelor umane! Drepturile oamenilor sunt bazate pe atribuțiile persoanelor, fiind neseparabile de universalism. Negarea drepturilor ori a mecanismelor de respectare a lor totdeauna a cauzat conflicte. Egalitatea dintre oameni nu înseamnă omogenitatea lor . Istoria a demonstrat mereu ce înseamnă necunoașterea, confuzia ori disprețuirea drepturilor. Comun Ideea lucrului în grup este veche de când lumea. De la începutul omenirii, lucrul în grup a fost singurul mod pentru o persoană ca să supraviețuiască și lupta împotriva naturii sălbatice. Aici, în acest caz, nu este nevoie de luptă cu "natura sălbatică", ci e nevoia luptei cu înșiși protagoniștii, propriile prejudecăți și credințele (nefirești) că oamenii n-ar putea trăi și face ceva împreună. Câteva fapte sunt relevante pentru lucrul în grup și de asemenea pot fi relevante oricărei întruniri ce reunește mai mult de doi oameni: un prim fapt este ideea legării / conectării oamenilor într-un (singur) grup cu același interes - fie acesta și al negocierii - astfel încât să fie motivată un fel de muncă împreună; datorită acestei idei, grupul începe să lucreze și poate merge bine într-o direcție (aceea prin care cel puțin o persoană îi va putea prezenta strategia și găsi resursele ce să dea o ordine concretă grupului și practicii sale). În societate, adesea obstacolele care apar în față sunt intoleranța, prejudecățile, opiniile diferite, etc.; este ceea ce nu rezolvă un conflict, ci dacă nu cumva îl perpetuează ori amplifică, poate duce la chiar apariția unuia nou - în forma rezultantă: oprirea procesului sau continuarea lui pe secțiuni (fiind sfârșitul sau începutul unor alte etape), ceea ce înseamnă alte probleme. În acest fel de situație, cea mai bună ieșire este găsirea unui limbaj similar - odată cu eliberarea emoțiilor. Un al doilea fapt este condiția autonomiei grupului pentru identitatea sa în comunitate: drepturile colective sunt cadrate ca fiind cele ale unei minorități în raport cu majoritatea (restul societății) - deci foarte relativ referitor la relația definirii drepturilor membrilor grupului; este balansul opțiunilor față de discriminarea pozitivă, atunci când se accentuează drepturile colective ale minorității (formată de grup) comparativ cu drepturile colective ale majorității! Grupul (format de părțile în conflict, negociatori, mediatori, observatori, ș.a.) este totdeauna confruntat alternativ între drepturile individuale și cele colective: discursul este aproape exclusiv asupra problemei minoritare; problema serioasă este în jurul compromisului. Oamenii sunt ființe sociale; de aceea, diviziunea pe de o parte și nevoia de integrare pe de altă parte, au dus mereu la lupte de putere - însoțite de nevoia siguranței și unor reguli comune - ceea ce a condus la unități sociale a celor pretinzând că-și aparțin reciproc (prin unele caracteristici). Oamenii acceptă sau nu să fie incluși (ori să fie părți) într-un colectiv / grup; acesta se distinge față de exterior atât prin numărul mic al membrilor săi, cât și prin puterea mică a sa (raportate direct la orice altă virtuală / existentă cuprindere a altora în termenii acelorași caracteristici). Categoric drepturile colective ale unui grup nu pot fi considerate ca egale drepturilor unei majorități - fie din poziția puterii (dominantă sau nedominantă), fie din poziția numărului (mare sau mic). Prin urmare, apar drepturi colective fundamentale și distincte ale grupului, deduse din conceptul de protecție. (Secesiunea de majoritate, a grupului în proces, constituie o posibilitate de discuție - dar fiind temporară, nu o abordăm). Participarea efectivă este un drept colectiv de luat în calcul: neparticipanții în procesul medierii conflictelor nu pot avea bază pentru pretențiile lor sensibile de a fi discriminați de către actorii înșiși ai tratativelor; este vorba aici de drepturile asocierii libere, alegerii apartenenței la o minoritate, protecție legală egală, etc. - toate vizibile într-o societate / comunitate "normală". În accepțiune "clasică", așa-numitele drepturi colective nu se referă la o serie de persoane distincte, întrunite într-un grup specific la un moment dat, ci ia în considerare minoritatea aparținând unei comunități având un tratament diferit de al restului (majorității); aceste drepturi însă nu sunt recunoscute prin documentele oficiale ale organismelor internaționale ori ale vreunor state - și de aceea nu ne vom apleca asupra afirmării lor. Auto-administrarea grupului aparține principiului personalității și este legată de principiul "teritorialității" (ca spațiu al grupului). Protecția față de unele dezavantaje structurale survenite din partea majorității (ori eventuale presiuni viitoare) nu poate fi asigurată prin drepturile individuale; de aceea, drepturile colective, în sens larg, sunt esențiale lucrului în condiții adecvate. Statutul formal - prin urmare - este dezirabil, caracterul său depinzând de o mulțime de circumstanțe, începând de la acceptare socială, număr, putere, protecție, ș.a. Așadar, toleranța în limite efective este o nevoie pentru procedurile democratice ale vieții și lucrului unui grup iar drepturile colective sunt indispensabile celor care participă ca membri în acest proces. (Adesea problemele dintre individualism și colectivitate sunt cele dintre diferențiere și universalism - cu mențiunea că 125 există pericole în extremele ambelor, deoarece în orice societate bine organizată extremele sunt insuportabile, pentru că violează ideea de echilibru social). * Dacă oamenii ar “cheltui” cel puțin același zel pentru înfrumusețarea caracterului - care nu se vede în oglindă - cât “cheltuie” pentru “vitrina” obrazului, atunci ar fi mult mai frumoși !. În întreagă această lucrare scriem despre lucruri atât de evidente, încât puțini scriu despre ele, considerând că implicitul este explicit. Considerăm de aceea că atât ceea ce este clar, cât și ceea ce trezește interes, contează pentru că măcar au fost abordate - chiar dacă din unghiuri nu prea sofisticate / savante - lăsând utilizatorii să-și completeze dimensiunile (prin experiența proprie ori alte documentări). Este unul dintre motivele pentru care nu am propus instrucțiuni de a face după îndemnul nostru că-i bine, pentru că așa este bine! Experiența Explorarea (lumii) pentru cunoaștere se face prin 3 forme metodologice: ► observație ► raționament ► experiment Despre primele două instrumente am făcut referire în primele două părți ale lucrării; în legătură cu cel de-al treilea, iată câteva considerații: Experiența este contactul omului cu lumea, cu semenii și cu sine - și rezultatele acestuia. O minte încercată de o nouă experiență nu se va întoarce niciodată la dimensiunea sa anterioară . Învățarea experiențială este o abordare relativ populară - fiind un concept mai ușor de aplicat decât de explicat, cuprinzând multe viziuni diferite; este ceea ce uneori e denumită "învățarea prin a face" - ca metodă adesea folosită în dinamizarea grupurilor și lucrului intercultural. Oricum însă, reprezintă mai mult decât activitate: așa cum însuși numele o spune, experiența este mai bine de a fi făcută decât de a fi descrisă. Experiența nu este ceea ce ți se întâmplă, ci ceea ce faci cu ceea ce ți se întâmplă! Învățarea experiențială este un proces prin care oamenii își dobândesc cunoștințe, achiziționează valori și îndemânări directe; apare la implicarea într-o activitate oarecare, derivând din rezultatul încorporat printr-o schimbare a înțelegerii și / sau a comportamentului. Învățarea experiențială se bazează pe presupunerea că orice cunoaștere trebuie să înceapă cu legătura / relația persoanei cu subiectul. Eficacitatea rezultă din ideea că aparent nimic nu ne este mai relevant decât noi înșine. Ceea ce este suprem în învățarea experiențială e că ea instalează un sens al proprietății față de ceea ce se învață; astfel, ea se adaugă interesului și implicării, contribuind semnificativ la transferul rezultatelor: oamenii acceptă responsabilitatea propriei învățări și comportări, mai mult decât a o desemna altcuiva. Viețile noastre înseamnă miliarde de experiențe . Ceea ce este mai important decât cantitatea și calitatea lor e ceea ce învățăm din fiecare experiență! Baza învățării experiențiale este ideea că numai experimentarea nu e suficientă, ci e necesară reflecția asupra experienței și învățării din ea, astfel ca să ajungem la o mai bună înțelegere și / sau schimbare. Diagrama ciclului învățării experiențiale cuprinde 4 etape: ► experimentarea (învățările din experiențe sunt naturale în viața cotidiană, însă ele pot fi aranjate uneori astfel încât să furnizeze prilejuri specifice; odată identificate obiective specifice, multe tipuri de învățări pot fi selectate pentru a fi atinse: această structurare este stadiul în care are loc participarea într-o anumită activitate - ca și cele de comunicare, cooperare, jocuri simulative sau de roluri, etc.) ► reflectarea (dacă procesul se oprește după prima etapă, orice învățare rămâne aleatorie; de aceea, experiența duce la învățarea prin reflectarea într-un anumit timp după activitate - deci introspectiv - asupra a ceea ce a fost simțit și gândit de-a lungul ei, astfel încât noul să se integreze cu vechiul: conexiunea inversă - prin discuții / dezbatere / analiză - ajută mai buna estimare a emoțiilor trăite) ► generalizarea (transferarea învățării de la experiența structurată la alte situații, pentru a face legăturile cu viața curentă: un aspect esențial este căutarea modelelor - întreprinsă pentru explorare, indiferent dacă observațiile și comportamentele apar cu o anumită regularitate; atunci când emoțiile, gândurile, comportamentele și observațiile sunt înțelese într-o situație, această înțelegere poate fi generalizată altor situații - în sensul tendinței de a se petrece și nu ca întâmplată efectiv în experiență) ► aplicarea (pentru a face învățarea efectivă, este necesară utilizarea celor achiziționate - prin participarea în experiență - la legarea cu lumea: în această etapă sunt încurajate căile de acțiune ale generalizărilor identificate anterior; procedura mișcă / mută atenția de la experiență la situația prezentă și face învățarea practică și semnificativă, totodată legând cunoașterea de o nouă experiență - întregind astfel ciclul) Procesul ciclului de învățare experiențială este de a facilita / ajuta trecerea diferitelor etape - consecutiv - prin încurajarea planificării, descrierii, analizei și comunicării experiențelor, oamenii învățând și unii de la alții. Activitățile din procesul învățării experiențiale pot fi folosite la: ► creșterea conștientizării asupra chestiunilor înaintea experienței ► facilitarea / promovarea schimbării în timpul experienței ► discutarea experienței după producerea sa ► ajutarea realizării unei conexiuni inverse ► întărirea percepțiilor și integrarea schimbării în viață (după experiență) 126 Învățarea experiențială lucrează asupra dezvoltării personale, fiind situată între sentimentele și emoțiile experienței și procesul învățării abstracte tipice. Ideal, activitățile învățării experiențiale întăresc înțelegerea și acceptarea, construind relații armonioase între oameni cu diferite comportamente. Senzitivitatea interculturală este foarte importantă în gospodărirea conflictului - fie că e vorba de comunicare, mediere sau negociere. “Aisbergul” personal ascunde valorile culturale și atitudinile - având elemente invizibile și greu explicabile ale identității, noțiunilor, ideilor și modelelor la care aderă oamenii. Tuturor le plac comparațiile, însă unii reacționează defensiv când subiectul se relaționează cu rădăcinile / trecutul propriu; adesea sunt preferate modelele și / sau metodele consacrate decât îndoielile, chestionarea și confruntarea interioară (care implică întrebări deschise) ... La fiecare interacțiune se caută armonia și securitatea, dorința de afirmare și reprezentare, răspunsuri ușoare, mecanismul auto-apărării și jocul puterii ... Întâlnirea diferențelor se face întâi prin curajul analizei propriului “aisberg”; aceasta deoarece învățarea nu se sfârșește niciodată, ci intercultural evoluează în 6 pași, de la etnocentrism la etnorelativism, prin: refuz - apărare -minimalizare - acceptare - adaptare - integrare. Este un proces permanent, cu un efort continuu de întreprins - pentru a nu îngropa diferențele sub greutatea similitudinilor (deoarece precondiția e de a lua distanță față de ideea că toate persoanele au aceleași principii și valori universale . ). Diferențele culturale sunt o resursă pentru învățarea interculturală, însă aceasta nu poate fi independentă de realitatea socială; abordarea cea mai potrivită este din poziția particulară a prezervării propriei culturi. Învățarea este centrată pe individ și urmărește schimbarea înțelegerii și acceptării altor practici - prin toleranță și respect. Diferențele trebuie privite ca aspecte ale: ► percepției ► interpretării ► sentimentelor ► gândirii ► comportamentului Fazele abordării sunt determinate în concordanță cu atitudinile față de diferențele ce există între o cultură și o altă cultură. Procesul începe din starea etnocentrică și sfârșește în punctul atingerii perspectivei culturale (de la “mono” la “stereo” ori “spațial”), însemnând incorporarea diferențelor în propriul model de comportament - posedând simultan îndemânările atât proprii cât și ale celeilalte culturi; evident, aceasta este o situație ideală, rar întâlnită în practică, pentru că acționând corespunzător regulilor a două sau mai multe culturi în același timp, sunt cauzate emoții (care chiar dacă nu produc rezultate concrete, sunt utile în demonstrarea implicațiilor învățării). Învățarea interculturală este un proces de educație socială urmărind promovarea unei relații pozitive între oameni de diferite culturi, bazată pe recunoaștere mutuală și egalitate în demnitate - valorizând diferența culturală; obiectivul său principal este de a promova o interacțiune și relații pozitive, pe 3 niveluri: ► personal ► grup ► mediu social Felul acțiunii depinde de experiență și transmiterea valorilor prin comportament (ușor de conectat în proces), creînd un spațiu de interacțiune între oameni. Momentul Există două tipuri de conflicte: realiste și expresive. În prima categorie cauza conflictului o constituie existența unor frustrări ale unor indivizi sau grupuri privind anumite trebuințe specifice, conflictul fiind dirijat spre obiectul frustrării - respectiv către valoarea solicitată și atingerea obiectivului - fiind asociat cu obținerea unui câștig real pentru indivizi (ori membrii grupului). Cealaltă categorie o reprezintă conflictele care au ca scop suprimarea unei situații tensionate existente; ele nu urmăresc rezultate specifice, deduse dintr-o nevoie reală, ci printr-o demonstrație de forță modifică sistemul - în raport de anumite interese, uneori asemenea gen bulversând și chiar ducând la prăbușirea sistemului. Indiferent de tipul conflictului, sunt recunoscute 5 etape distincte în dezvoltarea lui: ► dezacordul - debutează prin simple neînțelegeri, diferențiind indivizii sau grupurile prin modul de a fi și a gândi; se modifică raporturile dintre indivizi și grupuri, fiind afectată identitatea iar echilibrele sunt fragile ori deja sunt contestate. Tensiunea este în creștere și se produc acumulări și disproporționări, creîndu-se o falie între foștii parteneri ► confruntarea - diferențele s-au adâncit și au intrat în criză, fiecare parte având propriul adevăr absolut, apărând dorința de a impune soluția proprie celeilalte părți; persuasiunea devine exagerată, comunicarea fiind "dialogul surzilor". Apare necesitatea tranșării unei soluții ► escaladarea - violența este întrebarea și răspunsul; tensiunile se revarsă în cascadă prin alte acte de ostilitate și agresiune. Presiunea nu scade; se urmărește distrugerea adversarului, structurilor, componentelor și actorilor care conduc ostilitățile în cealaltă parte ► de-escaladarea - părțile revin (posibil în urma traumelor suferite) din starea emoțională la starea rațională, ceea ce duce la slăbirea tensiunilor; apar tatonări și cedări reciproce. Fiecare parte începe să-și analizeze atât pierderile, cât și câștigul 127 (De obicei, în această etapă sunt acceptați mediatorii, al căror rol devine foarte important mai ales atunci când se bucură de egală credibilitate în ambele părți) ► rezolvarea - părțile încep să se înțeleagă, dacă apare cel puțin un punct comun care să constituie o ofertă de dialog (Rolul mediatorului crește și condițiile unei eventuale soluționări nu sunt excluse; aici este momentul negocierilor, prin care părțile să ajungă la angajamente ferme) Așadar, dacă obișnuit primele trei etape ale unui conflict sunt "sărite" / "neglijate" de către părți / parteneri, următoarele două etape ale conflictului revin medierii și negocierii - ca momente de abordare. Percepția este un element de considerat. Hrana este un exemplu ce ilustrează aceasta: sunt oameni care mănâncă pentru a trăi și alții care trăiesc pentru a mânca; dacă este firesc a mânca atunci când vine foamea, gurmandul "gustă" și când e sătul (în orice moment). Mai mult, un experiment cu copii a arătat respingerea de către aceștia a mâncării colorată altfel decât o știau: fiind folosiți coloranți absolut inofensivi, ce nu modificau gustul, mâncărurile au fost prezentate sub forma de cartofi albaștri, lapte negru, pâine roșie, etc.; chiar fiind ora mesei, moment pentru copii de foame, doar puțini s-au atins - din curiozitate - de mâncare (și numai pentru a o gusta). Așadar, ambalajul, aspectul, forma (deci percepția) câteodată interferează momentul. Alegerea momentului propice depinde de calea aleasă în rezolvarea conflictului. Indiferent de tipul conflictului, medierea și negocierea își au momentul lor propriu undeva pe parcurs. Sensibilitatea unei părți în a alege momentul este suficientă determinării până la declanșarea procesului. Cadrul însă necesită mai întotdeauna întrunirea părților - ca fiind contextul cel mai favorabil desfășurării. Procesul lor (al medierii și / sau negocierii) urmărește obținerea unui răspuns de natură: ► cognitivă (să se inoculeze ceva în mintea părții) ► afectivă (să se schimbe atitudinea părții) ► comportamentală (să se determine caracterul părții) ceea ce înseamnă 3 tipuri de apeluri: ► raționale ► emoționale ► morale în interiorul unui model dat de “triunghiul” determinat de ceea ce: ► înveți ► simți ► faci O simulare poate fi introdusă pe parcursul procesului de negociere, însă atunci când condițiile o permit -momentul cel bun fiind totuși cel dinainte de acesta. Desigur că nu toate coordonatele sunt relevante - dar introducerea participanților (sau unei părți) într-o situație simulată ajută la dezvoltarea desfășurării cu succes a tratativelor. Este și motivul pentru care în continuare sunt înfățișate o serie de exemple care - ca și anterior în lucrare - se adresează lucrului în grup (și nu individual), pe o seamă de aspecte întâlnite în abordările umane ale relațiilor; am vizat cu precădere negocierea - relativ la medierea conflictelor: Situații O atitudine reflectând gândirea “pozitivă” nu este de a explica (uneori cu înverșunare) cum “nu” se poate face ceva, ci reversul - renunțarea la postura negativistă, preocuparea de a face ceva ori poziția “pentru” ceva. (Societățile dezvoltate sunt societăți care învață permanent, pentru că în ele individul aspiră să fie om - respectiv cu personalitate construită prin sine, de către sine, folosind valorile timpului și spațiului său . ). Dintre nenumăratele situații de negociere, în continuare am înșiruit alfabetic câteva pe care le-am considerat semnificative lucrului propus (când negociatorul recurge la putere nu trebuie să fie violent iar când vorbește conștiinței nu trebuie să fie sfios; cea mai eficace acțiune recurge la putere și angajează conștiința deopotrivă). Majoritatea (2/3) sunt inspirate și în consecință adaptate după activitățile lui Elizabeth Christopher și Larry Smith - Negocierea prin jocuri: A - Z Avocatul diavolului Biscuiții Cuvintele Distanța Excluderea socială Ferestrele Greviștii și polițiștii Hazardul Informatizarea Înlocuirea Jocul de roluri Lichidarea 128 Marțienii și pământenii Necâștigătorul Ofertele Plăcinta Răspunsul Simularea Școala Triada Țărmul Uniunea Victoria Z Avocatul diavolului Simularea este o improvizație a “liniei de total” până la care se ajunge prin negociere. Teoria argumentează că nevoia părților este de a-și identifica nivelele de așezare reciprocă în poziții mai degrabă decât adoptarea unor concesii față de linia totalului negocierii. Există 3 categorii de poziționări - ca și cea: • prin care partea vrea să-și atingă circumstanțele ideale • de a intenționa un câștig - chiar dacă idealul este de neatins • prin care partea trebuie să obțină barem un minim (absolut) Costurile depășesc beneficiile atunci când se adoptă o linie de total; de aceea, părțile în proces trebuie să-și dezvolte cea mai bună alternativă la înțelegerea negociată - totdeauna! Obiective: • “deschide” urechile participanților la argumentele diferite de ale lor proprii - pe o chestiune specifică • stimulează imaginația - prin perceperea altor puncte de vedere • încurajează părțile să fie gata să-și schimbe hotărârile dacă evidența / realitatea pare că justifică aceasta • crește flexibilitatea gândirii participanților - prin sporirea abilității lor de a se muta la alte argumente, dacă situația o cere Timp cerut: cam o oră. Numărul de participanți: de la 5 în sus. Materiale: ar fi unele pregătiri de făcut; dacă facilitatorul are la îndemână un copiator, el poate multiplica unele materiale (ori articole de presă) relevante temei / cazurilor pe care participanții le vor trata. Roluri și reguli: în grupe de 5 - 7 membri, participanții își vor identifica pentru fiecare grupă câte un “purtător de cuvânt”; acesta nu va primi - dar restul da - câte o copie de la facilitator asupra subiectului abordat. În cazul neutilizării hârtiilor, acesta poate fi spus de către facilitator (fiecare grupă având însă de făcut o temă diferită), care poate fi: • o problemă administrativă într-o organizație • interzicerea fumatului în anumite locuri • aspecte ale unei acțiuni descentralizate • dreptul la intimitate • puterea informației • etc. Facilitatorul se va îngriji ca membrii unui grup să aibă același set de dezbătut. “Purtătorii de cuvânt” ai grupelor vor acționa ca lideri între membrii proprii, cerând fiecăruia ca să-și exprime opinia personală despre tema alocată și sentimentele ce le au privind-o; când toți au făcut-o în grupele lor, se încearcă un rezumat - pentru a ajunge la un fel de poziție comună asupra subiectului. Apoi aceiași membri ai grupei, în legătură cu același subiect, într-un timp egal ca durată cu cel anterior, vor argumenta cât mai convingător posibil despre viziunea complet opusă poziției lor inițiale; liderul fiecărei grupe va iniția ulterior o scurtă discuție și va lua notițe despre cum și-au perceput participanții rolurile lor duale. Dezbatere: facilitatorul va monitoriza o grupă - pentru a putea păstra același calendar de timp în restul grupelor (astfel încât limitele de timp să fie coordonate peste tot); în plen - împreună - întâi liderii, ca “purtători de cuvânt”, vor prezenta, compara și comenta cele apărute în grupele unde au fost, astfel ca toți participanții să afle / știe cum s-au petrecut lucrurile. Fiecare participant - într-un tur de opinie - va fi invitat să opineze asupra costurilor adoptării unei ștachete prea evidente ca limită asupra oricărui subiect, inclusiv pericolul confruntării argumentelor cuiva cu altă evidență. Pornind de la exemplele abordate, ideea se leagă de dezavantajele adoptării unei “linii de total” prea rigide într-o negociere! Simularea furnizează participanților o practică a argumentelor obiective și demonstrează avantajele capacității de a percepe mai mult decât un punct de vedere (în loc de a fixa negocierii / procesului o “linie de total”). Biscuiții Este un joc despre prospectarea pieții cu un produs în condiții dificile de vânzare. Participanții vor avea de negociat scopuri opuse într-o situație în care beneficiul mutual reciproc este aproape imposibil. Informațiile trebuie gospodărite astfel încât părțile să fie capabile să le facă față în loc să le discrediteze. Timp: mai multe ore. Numărul participanților: cel puțin 15. Materiale: descrierea scenariului și etichete pentru fiecare jucător, plus o mare cantitate de 129 biscuiți (ori grisine, etc.). Scenariu: un puternic trust multinațional a fost criticat adeseori datorită politicii sale discriminatorii de cadre - în ceea ce privesc minoritățile și femeile; printre produsele sale cele mai populare sunt și faimoșii biscuiți - care recent prin presă au fost acuzați că ar conține ingrediente cancerigene. Cu alte cuvinte, unii oameni cred că acei biscuiți pot cauza cancer - deși nu există nici o dovadă pentru aceasta. Pentru a contracara această publicitate adversă, trustul a decis să declanșeze o campanie de relații publice și să distribuie biscuiți gratuit pe durata jocului - care reprezintă orice perioadă de timp (ca o săptămână, lună, etc.); fiecare reprezentant regional va distribui biscuiți - vizitând consumatorii, oferindu-le gratuit mostre și colectând comenzi (sub formă scrisă / ca și “cec” bancar) pentru mai mulți biscuiți, la prețul promoțional prezentat. Jumătate din acești bani vor fi comisioanele lor, plătite de către șefi atunci când le prezintă “cecurile” completate (de clienți). De asemenea, trustul desfășoară publicitate printr-o agenție specializată, deoarece grupul advers conduce un lobby activ direcționat contra sa - bazat pe motive de sănătate publică. Lobbiștii vizează consumatorii / clienții, cerându-le să refuze mostrele gratuite, să semneze o petiție care cere boicotarea biscuiților și să facă o donație pentru campania contra. (În schimbul darurilor trustului, lobbiștii oferă oamenilor sfaturi gratuite de nutriție). Munca șefilor trustului este de a atrage noi consumatori de biscuiți și țin evidența lucrului agenților pe teren, calculând care e comisionul lor și câți biscuiți își pot permite să ofere gratuit publicului -prin oamenii lor; pentru aceasta, ei stau la o masă, într-unul din colțurile spațiului de desfășurare a simulării, furnizează biscuiți agenților și socotesc “cecurile” primite. Obiectivul jocului nu este de a câștiga cât mai mulți bani (mituind clienții cu biscuiți gratuiți și colectând “cecuri”), ci de a promova biscuiții - pe când lobbiștii anti-biscuiți sunt pasional opuși oricărui produs al trustului; lobbiștii sunt determinați să submineze / saboteze vânzările trustului și să facă oamenii să abandoneze biscuiții. Ei încearcă și chiar ca agenții să li se alăture (pe lângă a-i face pe consumatori să le refuze produsele), invitându-i pe toți la masa lor - situată în alt colț al spațiului simulării - ca să primească sfaturi gratuite de alimentație sănătoasă și să semneze petiția; desigur că orice donație atunci este binevenită. Parlamentarii (autoritățile) sunt atenți la implicațiile politice ale campaniei, asigurând lobbiștii că dacă este suficient protest public îi vor sprijini - dar (până atunci) ei sunt în termeni buni cu șefii trustului. Clienții sunt reprezentați de o largă varietate de oameni - care își cheltuie banii în avantajul lor propriu și în cel mai bun mod (“cecurile” de completat sunt simple bilețele de hârtie având suma și semnătura lor). Roluri și reguli: jocul are nevoie de un spațiu larg, pentru că este flexibil. Facilitatorul dă participanților câte o copie a descrierii scenariului și fiecare își lipește o etichetă pe el (la loc vizibil) - pentru a-i fi identificat rolul de către ceilalți: fiecare trebuie să știe cine-i celălalt. Mijlocul spațiului este rezervat clienților / publicului. După ce participanții și-au însușit instrucțiunile și facilitatorul a răspuns întrebărilor lor, felul acțiunii în simulare depinde de ei; facilitatorul nu intervine, ci observă jocul și ia notițe. Este important ca să fie alocat suficient timp activităților - pentru ca jocul să se dezvolte: se vor forma coaliții, rupe și reforma (dacă participanții au destul timp pentru asta), rezultatele reprezentând un fascinant microcosmos al societății inițiativei libere. Sugestii pentru discuții: simularea este în multe feluri asemănătoare disputelor din viața reală, pentru controlul pieții și oamenilor. (Ca alternativă, facilitatorul poate propune dezbaterea responsabilității sociale deținută de comercianți în societate). În interiorul jocului este construită o confruntare; această atmosferă (a câștigătorilor și pierzătorilor) și presiunea comerțului - adăugate șovăirii schimbării pozițiilor - servește întăririi elementelor confruntării. Probabil jucătorii vor ezita să-și modifice pozițiile, din teama de a nu fi considerați “trădători” ai cauzei; mai mult, echipele vor tinde să-și întărească optimismul lor intern despre “câștigare” și poate fi foarte decepționantă examinarea slăbiciunii acestor poziții. De exemplu, dacă un j ucător-agent spune că n-ar mai trebui vândut acest produs și că ar fi de făcut ceva pentru asta, atunci el va fi subiectul “atacului” restului echipei sale datorită abandonului. Altă caracteristică umană este legată de schimbarea opiniei, prin tendința supralicitării oricărei retrageri a oponentului. Deoarece simularea accentuează elementele competitive din negociere, jocul este întotdeauna jucat competitiv. În special lobbiștii proclamă “victorie” în mod (poate) ofensator dar aceasta deoarece pentru ei este important ca activitățile pe care le au să fie foarte vizibile și deci văzute ca de succes. Se poate întâmpla ca între lobbiști și agenți să se dezvolte o ostilitate mutuală dar părțile trebuie să suplinească acest comportament printr-un stil conciliant (de exemplu, o lobbistă în scopul atragerii agenților de partea ei, li se poate confesa că tatăl ei, care era un mare consumator de biscuiți ai trustului, a ajuns să moară de cancer). Etc. Acest joc simulativ dorește să identifice căile de depășire a rezistenței organizate, discutând etica și responsabilitatea socială, practicând în paralel persuasiunea. Cuvintele Acest joc demonstrează că negocierea cere intense interacțiuni verbale, personale și sociale, la nivel individual și de grup: individual în sensul tranzacțiilor interpersonale într-o varietate de roluri; în grup deoarece fiecare are un stil colectiv propriu ca set de atitudini. (Un negociator bun are o abilitate intuitivă în sensul găsirii căilor și preocupărilor indivizilor - și de a-și adapta în mod potrivit comportamentul pentru a provoca influență). Mărimea gândului nu este proporțională cu mulțimea cuvintelor ce-l exprimă! Obiective: • demonstrează cum atitudinile indivizilor pot afecta rezultatele negocierii • ilustrează că percepțiile indivizilor despre ceea ce este o negociere variază mult de la o persoană la alta • sugerează că rezultatul negocierii depinde de gradul extinderii până la care cineva poate afecta percepțiile și atitudinile celorlalți față de proces Timp: cam o oră. Numărul participanților: oricare, în grupe de 5 - 7. Materiale: facilitatorul pregătește câte două plicuri pentru fiecare grupă, care conțin câte 10 litere ale alfabetului; el spune participanților că un plic conține litere din prima jumătate a alfabetului și mai ales vocale iar celălalt plic conține litere din a doua jumătate a alfabetului și mai ales consoane. Scenariu, roluri și reguli: facilitatorul dă fiecărei grupe perechea de plicuri și cere ca după un timp 130 (nelimitat) de discuție între ei să decidă care plic îl vor deschide și apoi să formeze cât mai multe cuvinte este posibil - cu acele litere - în două minute. Dezbatere: celor 4 aspecte majore ale negocierii (scopul său, procesul său, ideile generate în timpul ei și relațiile dezvoltate între părți) le corespund 4 feluri de orientări - spre: • sarcină • proces • idei • oameni Prin temperament, moștenire genetică, pregătire și instruire - și fără nici o îndoială din multe alte motive - cei mai mulți oameni tind să-și orienteze comportamentul spre o direcție mai puternic decât o fac alții, deși oricine e capabil de toate 4. Simularea evocă aceste 4 căi ale participanților astfel: • unii vor fi mai interesați în aspectele de afiliere (la distracția jocului, ca fiind parte a unei activități de grup, etc.), relaxând discuția, fără constrângeri, stimulând intelectual și ascultând punctele de vedere ale celorlalți - mai degrabă decât să și-l impună pe al lor, ș.a.; asemenea participanți nu sunt interesați în mod special de alegerea unui plic, ci pot opina direct că nu alcătuirea cuvintelor din litere este ceea ce văd ei în activitate ca fiind cel mai important • alții văd jocul diferit, presând restul să-i îndeplinească scopul și accentuînd că grupul trebuie să aleagă un plic cât mai curând (fără a face multe încercări de cuvinte înainte - deoarece nu se știe “cantitatea” de litere din interior) • alții găsesc esențial să-și plănuiască dinainte ce plic să deschidă, care litere ar fi cele mai folositoare, ce cuvinte s-ar putea forma, etc. • între timp, totdeauna va fi o minoritate de jucători mai interesată în idei decât de interacțiune sau proces; ideile oamenilor tratează concepte (de exemplu: în formarea cuvintelor - sunt vocalele într-adevăr mai folositoare decât consoanele?) În dezbaterile ulterioare jocului, facilitatorul poate include observații asupra felurilor de comportament contraproductiv în negociere (care chiar poate tinde să alieneze partenerii), ca: • folosirea excesivă a persoanei întâi singular (o reacție comună la continua expresie a “cred că ar trebui.” sau “nu vreau să.” - spusă ori nespusă - este: “cine se crede? nu e șeful aici!”) • criticarea altora - ca: “de ce pierzi atâta timp?” (abordări mult mai constructive sunt de a asculta și sintetiza) • punctarea - ca: “dacă am fi făcut cum am sugerat.”, etc. (o mai nuanțată exprimare ar fi “dar încă putem face așa și așa.”) • blamarea - ca: “tu te-ai grăbit.” (în loc de a rămâne obiectiv și impersonal) • frecventa întrerupere a altora - vorbind prea tare, etc. (decât terorizarea, o comportare mai pozitivă și efectivă în negociere este de persuasiune) Simularea tratează atitudinile față de negociere: participanții trebuie să convină asupra scopului ei înainte de a o face, ilustrând astfel cum percepția, emoțiile, atitudinile și credințele vor afecta fundamental natura soluțiilor problemei. Distanța Distanța este o mărime ce e nu numai fizică / metrică, ci depinde și de percepție. Este într-un fel relativă ca și măsura timpului.De exemplu, același an (1999 - creștin) are valori diferite, în funcție de calendar: • 5759 - evreiesc • 4698 - chinezesc • 1922 - indu • 1419 - mahomedan • etc. Reprezentarea într-un fel este similară: • scrierii arabe a numerelor - utilizând 10 cifre (0, 1, 2, 3, 4, 5, 6, 7, 8, 9) - spre deosebire de utilizarea romană a doar 7 cifre (I=1, V=5, X=10, L=50, C=100, D=500, M=1000) ori binară (cu doar 2 cifre - 0 și 1) • scrierii alfabetelor (cel latin începând cu A și terminând cu Z, spre deosebire de cel chirilic - începând cu A și terminând cu F - ori scrierea pictografică, ș.a.) • timpului - organismul uman “acordându-se” cu toate cele 3 bioritmuri: (fizic, emoțional, intelectual) o dată la circa 248 zile, interval care a fost numit an “biologic” - deci deosebit de anul “calendaristic” al celor 365 zile • etc. Forma influențează totul mai mult decât se bănuiește. (Forma este conturul ce în general reprezintă aspectul exterior). Fizic este plană (ca imaginea conținută într-o suprafață plană și are două dimensiuni - lungime și lățime) ori spațială (pentru că posedă volum și are 3 dimensiuni). Formele materiale au o structură internă care influențează forma exterioară; deci nu-i suficientă niciodată observarea aspectului exterior, ci trebuie apreciată și structura internă. 131 Semnificația funcțională a diferențelor de potențial între diferite regiuni (exterioare) ale corpului omenesc și structurile aflate la profunzimi diferite, este încă discutabilă. Dar de exemplu, energia în celebrul efect de piramidă (la distanța de o treime față de baza ei) ilustrează felul prin care forma influențează. Structura geometrică a unui spațiu poate fi dedusă ușor prin schematizarea elementelor principale (ea nu se suprapune întotdeauna peste structura de rezistență - de exemplu dacă este o clădire); traseele geometrice determină manifestări energetice complexe datorită emisiilor energetice ale elementelor structurale și mai ales datorită relațiilor existente între ele și ansamblu. (Trebuie menționat că orice element - chiar de construcție, fie că are rol portant, fie că este doar ornamental - se constituie ca sursă de semnal). Manifestarea maximă a efectelor se poate regăsi în puncte numite centri informaționali. Judecând natura acestor energii și informații în funcție de efectele pe care acestea le au asupra omului, ele pot fi catalogate drept “benefice” sau “malefice”. S-a constatat că aceste energii și informații afectează sistemele vii care intră în raza lor de acțiune, putând determina stări patogene sau din contră, pot stimula starea de sănătate. Este posibilă cuantificarea acestor efecte și totdeauna este bine de știut că acestea pot fi stimulate, corectate sau inhibate. Structurile informaționale și energetice nu sunt structurate pe suport fizic; ele sunt: • create prin diverse tehnici antitetice • rezultate din memoria ancestrală impregnată în situația respectivă • determinate de activitățile curente în preajma acelui spațiu și de caracteristicile mediului Sunt cazuri când omul a sesizat că deși există confort ambiental (chiar în condițiile unei amenajări deosebite), există uneori ceva care îi creează un disconfort - până la nivelul de a-l determina să părăsească acel “spațiu” - iar în alte cazuri, deși nu există facilități, apare o deosebită plăcere datorită unui sentiment al binelui, siguranței și chiar al bucuriei. În aceste condiții, se poate presupune că informațiile și energiile dintr-un spațiu determină accesul la noi surse de semnal. (Activitatea este supusă majoritar determinismului, mai ales atunci când ea este un rezultat al eforturilor anterioare, cu efecte în viitor; în general, nedeterminismul influențează confortul unui “spațiu” prin ceea ce este știut ca “agresiune” - factorii agresori / perturbatori fiind cei permanenți, direcți, de intensitate stresantă, cu efecte în cascadă, extensibili în timp și spațiu). Privind oamenii: caracterul și înclinațiile unora spre anumite domenii poate fi dedus (de exemplu) prin reperele folosite de aceștia în descrierea vreunei direcții; întrebați într-o localitate cum se ajunge - să zicem - la primărie, răspunsurile trecătorilor vin în funcție de ceea ce se răsfrânge pentru ei ca important: • un credincios indică drumul pe lângă biserică • o gospodină poate menționa magazinul ori piața din vecinătate • un grup de tineri poate spune că este lângă discotecă / școală • nu neapărat un “bețiv” poate zice că este aproape de restaurantul cutare • etc. În termenii “distanței”, elementele folosite de oameni în orientare reflectă indirect și ceva despre ei, chiar dacă nu ei sunt subiectul abordării! În materie de percepție, ceea ce unora li se poate părea “mult”, altora li se poate părea “puțin” (de parcurs). Pe de altă parte, sunt oameni care cuantifică distanțele în timp ca măsură - folosind minute sau ore pentru a aprecia o distanță - în loc de a folosi unitățile de lungime “consacrate”: astfel, într-o zonă, atât vizitatorii / turiștii, cât și indigenii / localnicii, au diverse percepții ale acelorași distanțe. În funcție de mediul înconjurător și de mijloacele de locomoție avute la îndemână (mai ales), pentru oamenii aflați într-o zonă aceleași distanțe pot fi foarte diferite. Față de domiciliul său, un pieton de-a lungul timpului și-a definit - corespunzător stării sale de sănătate și puterii de mers - o listă a destinațiilor pe care zilnic sau periodic le parcurge și care intră în orizontul său independent. Folosind mijloace de transport publice, “geografia” ariei sale depinde mult de traseele acestora - în general neîndepărtându-se mult de stațiile autobuzului, tramvaiului, trenului, ș.a. Cu bicicleta, geografia zonei atinsă de individ ia altă formă decât cea corespunzătoare situației când este pe “jos” dar e și altfel decât aceea definită de utilizarea automobilului / motocicletei. Cu elicopterul, avionul sau pe apă, zonele (care terestru datorită reliefului accidentat ori altor condiții ar fi fost străbătute diferit) iau aspecte complet neasemănătoare pentru atingerea acelorași destinații. Pentru o regiune, aceiași 100 - 200 km (care făcuți pe o autostradă înseamnă una - două ore) în altă parte pot însemna 3, 6, 10 ore sau chiar o zi - în funcție de izolare, facilități, acces, etc. În unități teritoriale de aceleași dimensiuni, mobilitatea diferită a locuitorilor lor influențează schimburile dintre ei și în cele din urmă se răsfrânge în componente subculturale ale comportamentelor lor. Aceleași coordonate se regăsesc în procesul negocierii: făcută de la “distanță”, negocierea nu numai că este impersonală, ci și scapă - în domeniul eficacității - elemente importante; este contextul care determină ca un real proces (ca și cel la care am făcut referire în această lucrare) să se întâmple la așa-zisa “masă” a tratativelor. Între părțile care tratează un conflict, o cerință esențială este ca distanța să fie redusă la minim; vorbim despre distanța sufletească / sentimentală / emoțională dar și de așezarea părților în spațiul consacrat evenimentului. (Față de strategiile poziționării părților / persoanelor la masă pentru negociere sunt destule observații și nu facem referire la asta aici). Desigur că sunt negocieri folosind telecomunicațiile (computerul, telefonul, etc.), scrisori ori intermediari - prin care părțile nu au contact fizic direct. Acestea, datorită particularităților, nu întrunesc decât rareori condițiile ajungerii la medierea conflictelor (dacă este cazul); desigur că în colateralul medierii și negocierii, contactele exterioare ajută prin suma lor ca element definitoriu al cadrului procesului - și din această perspectivă prezintă utilitate. (Din romantism se știe că depărtarea este o “piatră” de încercare pentru adevăratele legături sufletești... atunci “vine” o clipă când oamenii își aduc aminte - sau mai precis simt - că depărtarea dă “glas” atâtor vorbe și gânduri.). Punctul nostru de vedere este că negocierea trebuie depersonalizată (când personalitățile părților sunt prea puternice); personalitățile negociatorilor sunt cruciale, însă distanța dintre părți nu trebuie mărită datorită acestora: problema este de ajuns (ca și conflict virtual). Depersonalizarea negocierii nu înseamnă neîntrunirea părților, ci (ca să fie un succes al 132 procesului), concentrarea totdeauna trebuie să fie pe subiectul abordat; este și unul dintre motivele pentru care am propus în această lucrare atâtea jocuri, cazuri și situații - simulările sugerând manipulările și dezbaterile caracteristice oricărei întruniri - având obiective predeterminate. * Dacă în apropierea locului întrunirii este un teren de fotbal, facilitatorul poate invita participanții să-l traverseze pe rând, cu ochii închiși - ori legați cu o basma netransparentă la ochi - plecând din mijlocul unei porți spre cealaltă (după ce au fixat inițial din priviri suficient traseul de urmat și fără a fi ghidați prin vorbe de cineva); chiar dacă se concentrează pe direcție, doar foarte-foarte puțini vor nimeri poarta opusă! Pe nisip sau zăpadă, traseul pașilor poate fi urmărit ca nefiind “drept”, ci în momentul când singure picioarele trebuie să hotărască direcția de mers, traiectoria va fi curbilinie (spre stânga sau dreapta - după cum un picior este mai puternic decât celălalt). De altfel, chiar și pentru un “văzător” este o oarecare încercare să parcurgă foarte precis traiectoria de aproximativ o sută de metri drept / perpendicular spre cealaltă poartă - pentru a ajunge între stâlpii săi. Excluderea socială În timpul unui Curs de instruire în excluderea socială, organizat de Youth Express Network în 1998 la Centrul European al Tineretului din Strasbourg (al Consiliului Europei), echipa internațională a imaginat și propus celor 35 de participanți sosiți din multe țări un joc de simulare asemănător unui Monopoly cu oameni, prezentat aici așa cum a fost el exersat; desigur că oricând poate fi supus îmbunătățirii - ori adaptat - în funcție de specificul practicii, însă principiul contează. Obiective: cunoașterea clădirii și experimentarea unor situații de excludere socială; este un joc de roluri - ca instrument în instruire. Vizitarea locului întrunirii (nou / necunoscut pentru majoritatea participanților) este înlocuită prin explorarea sa cu acest joc. În continuare, sunt propuse 20 de roluri diferite ale participanților și cadrul de lucru. Pe diverse nivele ale clădirii sunt amenajate de către organizatori instituțiile esențiale necesare; ele sunt marcate prin hârtii indicatoare și sunt deservite de restul participanților (de la 21 la - de pildă - 35): MAGAZINUL: partea cea mai importantă pentru a “supraviețui” (rămâne “sănătos” ori în “viață”). În fiecare “zi”, participanții - individual - trebuie să “plătească” 500 sau mai mult, pentru a “trăi” (ceea ce este perfect). Dacă plătesc: • 400 - 200, timp de 2 zile la rând - se “îmbolnăvesc” • 100 (odată) - devin “bolnavi”, ceea ce însemnă că vor trebui să meargă la “medic”, ceea ce înseamnă costuri - alți bani! • 0 - neplata într-o zi (deci nimic) duce la “moartea” respectivilor participanți OFICIUL DE MUNCĂ: a avea o slujbă este important.La începutul fiecărei zile, “Oficiul” oferă câteva locuri de muncă. DISPENSARUL: cei “bolnavi” sunt tratați aici, pentru a nu muri, însă este nevoie ca participantul în suferință să plătească “medicii”. FABRICA A: plătește salarii după prestații; corespunzător pregătirii angajaților, cei slab educați primesc 500 pe piesa lucrată iar cei ne-educați 300 pe piesă. FABRICA B: este performantă - deoarece folosește numai personal înalt educat - plătind fiecare angajat cu 1500 pe zi. BANCA: dă solicitanților în nevoie anumite sume de bani (cuantumul depinde de la zi la zi) și totodată are menirea de a-și încasa - înapoi - împrumuturile acordate. DEPARTAMENTUL EDUCATIV: aici participanții își pot “cumpăra” un nivel mai înalt de educație; costurile de tranziție sunt proporționale cu cererea: • ne-educat la slab educat - 2000 • slab educat la înalt educat - 4000 • ne-educat la înalt educat - 6000 ÎNCHISOAREA: cei câțiva (2 -3) “polițiști” existenți în joc supraveghează jocul, umblă prin clădire și răspund sesizărilor; dacă nu merge bine ceva - ori cineva nu și-a plătit datoria la “Bancă”, etc., ei duc participantul prins pentru câtva timp la “Închisoare”. Aici, cei “închiși” au de făcut munci “stupide” (dar sunt plătiți cu 500 pentru aceasta) și când părăsesc “Închisoarea” mai primesc 200. COMITETUL INDEPENDENT: funcționează pentru plângeri, întrebări, consultări, etc. Rezolvă orice situație pentru că monitorizează jocul (fiind format din organizatori) dar atenție: orice adresare se acceptă doar dacă e scrisă pe hârtie! PIAȚA NEAGRĂ: există și este undeva.ascunsă în clădire; “mafioții” care o asigură fac tot felul de tranzacții (cu “bani”, “piese” ale “fabricilor”, “servicii”, etc.), nerespectând regulile jocului. Reguli: jocul se desfășoară de-a lungul unei “săptămâni”; o “zi” e lungă de circa 10 minute; în acest timp, participanții au datoria să plătească la “Magazin” 500 - ce reprezintă consumul necesar traiului unei persoane pe acea “zi” (hrană, îmbrăcăminte, ș.a.). Fiecare participant va extrage la începutul jocului un bilețel pe care are scris rolul său și conform celor de pe hârtie va merge la “Bancă” și va primi suma de “bani” cu care începe. “Banca” pregătește “banii”, confecționându-i din hârtie oarecare (“bancnote” de diverse mărimi - pe care sunt scrise cu carioci colorate sumele corespunzătoare). Toată lumea are roluri, pregătite (în prealabil) de organizatori și își poartă numele vizibil pe haine: “polițiștii” își vor începe rondul, “mafioții” își vor căuta spații ferite pentru activitățile lor de “piață neagră” iar 133 ceilalți vor merge în pozițiile considerate. Participanților nu le este prea clar ce face toată lumea în această societate -pentru că ei nu cunosc bilețelele cu rolurile celorlalți. “Ziua” începe și se termină prin anunțuri generale făcute de “Comitetul independent”. Dat fiind timpul scurt al unei “zile”, participanții sunt în mare grabă de a-și îndeplini sarcinile / obligațiile de existență. Ei vor avea de descoperit unde în clădire (la ce nivele) sunt amplasate instituțiile simulate: “fabricile”, “Oficiul de muncă”, “Magazinul”, “Dispensarul”, “Departamentul educativ”, ș.a. și vor avea uneori de alergat între ele (datorită crizei de timp); de asemenea - vor cunoaște pe parcursul jocului și ce fac ceilalți participanți. Dacă “fabricile” cer “Oficiului de muncă” puțini angajați, unii “șomeri” vor avea surpriza ca odată ajunși acolo (ca să solicite de lucru), slujbele să fie deja date / luate - astfel că vor trebui să se grăbească în “dimineața” fiecărei “zile”, pentru a fi primii! De asemenea, “patronii” pot oferi de muncă și în cursul unei “zile”, așa că participanții neangajați mai pot reveni. “Banca” are o evidență clară - de la începutul jocului - a sumelor de încasat zilnic de la fiecare participant și ia legătura cu “Poliția” pentru a găsi eventualii datornici care nu și-au achitat obligațiile zilnice, pentru a fi băgați la “Închisoare”. De asemenea, “Banca” poate acorda împrumuturi - dar cu dobânzi fabuloase, de minim 100% -de achitat ziua următoare! “Poliția” veghează ca participanții să poarte ecusoanele de identificare și "arestează" pe cei cu probleme - escortându-i la “Închisoare”. “Mafioții” sunt tolerați de “poliție” - care însă veghează la participanții ce au de a face cu ei. Cei “internați” la “Dispensar” vor avea de plătit 700 în ziua următoare; în caz contrar, "medicii" anunță "polițiștii". “Magazinul” imaginează ghicitorile pentru “Fabrica B” și plătește “produsele” sale (rezolvarea ghicitorilor), ale “Fabricii A” și “Închisorii” (hârtiile manual bifate). La “Magazin” se vând și droguri! (pe sub mână, celor dependenți). “Poliția” știe asta dar “închide” ochii. În “Închisoare”, cei “închiși” au de umplut non-stop cu liniuțe verticale de câte 1 cm coli întregi, față / verso. Pentru o “zi” de muncă, cei “închiși” primesc 500. La “liberare”, primesc încă 200. Jocul continuă și cu una din “fabrici” falimentate. În cazul când ambele dau faliment, “Banca” poate interveni ori “Comitetul independent” poate opri jocul. Întreaga acțiune pune participanții în postura de a se confrunta cu poziții de excludere socială cărora să le facă față; discuțiile după simulare vor: • face legătura cu realitatea • analiza aspectele pozitive și negative ale simulării • viza atitudinile / comportamentele actorilor și abordările acestora • etc. Roluri: • AAA - înalt educat. Bani personali: 1500. Ești patronul fabricii cu tehnologie avansată numită Fabrica B. Ai 2 angajați permanenți: CCC și DDD. La sfârșitul fiecărei zile îi plătești cu 1500 pe fiecare (chiar dacă n-au lucrat bine, nu-i poți concedia.doar dacă nu apar pentru o zi întreagă). Dacă vrei, poți angaja mai mulți dar pentru asta trebuie să informezi Oficiul de muncă și el îți va repartiza pe cineva. Ce este important e că nu poți angaja decât oameni înalt educați. Dacă vrei să-i plătești suplimentar (pe oamenii tăi) pentru munca lor bună - asta depinde de tine. Produsele tale sunt rezolvările de ghicitori. Ai o mulțime de ghicitori și pentru fiecare ghicitoare soluționată primești 6000. Trebuie să duci rezultatul la Magazin și el îți va plăti. Capitalul tău de start este 10000. Ai 2 buni prieteni de la Clubul de tenis (unde tu mergi des) și ești gata să faci multe pentru ei. Ei sunt DDD (angajatul tău) și GGG; de asemenea, le poți cere unele favoruri, chiar financiare. Problemă: trebuie să înapoiezi Băncii un împrumut. Înainte de sfârșitul fiecărei zile, trebuie să-i plătești 1000. Dacă nu ești în stare să faci asta în fiecare zi, Banca te declară falimentar și îți confiscă tot! • BBB - înalt educat. Bani personali: 1500. Ești patronul unei fabrici slab echipate, numită Fabrica A. Poți angaja oricâți oameni vrei să ai, în fiecare zi. La sfârșitul fiecărei zile trebuie să informezi Oficiul de muncă despre câți oameni ai nevoie ziua următoare și el ți-i va trimite. Nu lucrezi decât cu oameni slab educați ori ne-educați. Asta deoarece este mai ieftin și produsul tău e simplu. Celor slab educați le plătești 500 pe piesă iar celor ne-educați 300 pe piesă. Produsele tale sunt o mulțime de foi cu pătrățele (de matematică) completate alternativ cu X și O. Pentru colile de hârtie făcute și duse la Magazin, la sfârșitul fiecărei zile, primești următoarele sume de bani: 1 - 9 coli 500 pe bucată, 10 - 8000, 11 - 8500, 12 - 9500, 13 - 10500, 14 - 11500, 15 - 12000, 16 - 12500, 17 - 13500, 18 -14000, 19 - 14500, 20 - 17000. Nu poți furniza Magazinului mai mult de 20 piese pe zi. Capitalul tău de start este 10000. Problemă: îți iubești soțul / soția foarte mult.dar din nefericire, între timp ai avut o afacere de dragoste cu altcineva - care s-a încheiat - și nu ai vrea ca soțul / soția să afle (ceea ce ar ruina totul); de aceea, ești pregătit (în stare) să faci orice pentru a fi liniște! • CCC - înalt educat. Bani personali: 1500. Ești angajatul unei fabrici cu tehnologie avansată numită Fabrica B. Ai un contract permanent și patronul nu te poate concedia imediat. Ești leneș și majoritatea timpului nu faci nimic. La sfârșitul fiecărei zile, șeful (AAA) te plătește cu 1500, chiar dacă n-ai făcut ceva. Ți-ai făcut prieteni buni la Barul unde îți place des să mergi; ei sunt PPP, UUU și VVV. Ești gata să faci o mulțime de lucruri pentru ei și de asemenea le poți cere unele favoruri. Problemă: trebuie să înapoiezi Băncii un împrumut. Înainte de sfârșitul fiecărei zile trebuie să plătești 300. Dacă nu ești capabil să faci asta în fiecare zi, Banca îți ia toată averea și te bagă la Închisoare pe cel puțin o zi. Aceasta înseamnă că-ți pierzi slujba. • DDD - înalt educat. Bani personali: 1500. Ești angajatul unei fabrici cu tehnologie avansată numită Fabrica B. Ai un contract permanent și patronul nu te poate concedia imediat. Ești foarte muncitor. La sfârșitul fiecărei zile, șeful (AAA) te plătește cu 1500, chiar dacă n-ai făcut nimic. Ai prieteni buni de la Clubul de tenis unde mergi des - și ești pregătit oricând să faci multe pentru ei: AAA (șeful tău), EEE, GGG și PPP; de asemenea, le poți cere unele favoruri, chiar financiare. Problemă: fiul tău TTT este student la facultatea de medicină. Adeseori îți cere bani pentru studii și totdeauna îi dai ceva. Dar nu ești mereu sigur că el folosește banii pentru ce spune. 134 • EEE - înalt educat. Bani personali: 1500. Pe moment ești șomer dar încerci să obții de lucru în fabrica bunului tău prieten AAA. Ți-ai făcut prieteni buni la Clubul de tenis unde mergi des și ești pregătit să faci multe pentru ei. Aceștia sunt AAA și DDD. Le poți cere unele favoruri, chiar financiare. Nu-ți pasă dacă faci muncă “murdară”.dacă înțelegi ce-i asta! Ști că BBB și-a înșelat soțul / soția și n-ai vrea ca să se afle. Problemă: ești dependent de droguri și în fiecare zi ai nevoie de 600 pentru ele. Faci asta la Magazin. Dacă o zi îți lipsesc drogurile, înnebunești și te sinucizi. Aceasta înseamnă sfârșitul jocului pentru tine. • FFF - slab educat. Bani personali: 1000. Acum ești șomer dar încerci să obții o slujbă în fabrica lui BBB. Aceasta este Fabrica A. Nu poți obține un contract permanent, ci mereu pentru o zi. În fiecare dimineață mergi la Oficiul de muncă pentru a vedea dacă îți dă de lucru la Fabrica A. Problemă: ești foarte frustrat deoarece ai educație slabă. Încerci din greu să câștigi ceva bani pentru a cumpăra o educare înaltă - ca să ai o slujbă mai ușoară. Pentru aceasta, ești gata chiar să faci lucruri ilegale. • GGG - slab educat. Bani personali: 1000. Acum ești șomer dar încerci să obții o slujbă în fabrica lui BBB. Aceasta este Fabrica A. Nu poți obține un contract permanent, ci mereu pentru o zi. În fiecare dimineață mergi la Oficiul de muncă pentru a vedea dacă îți dă de lucru la Fabrica A. Ți-ai făcut buni prieteni la Clubul de tenis - unde mergi des - și ești pregătit să faci multe pentru ei: AAA și DDD; de asemenea, le poți cere unele favoruri, chiar financiare. Problemă: trebuie să înapoiezi un împrumut Băncii. Înaintea sfârșitului fiecărei zile, trebuie să plătești 300. Dacă no faci în fiecare zi, Banca îți confiscă tot ce ai și te bagă în Închisoare cel puțin o zi. • HHH - slab educat. Bani personali: 1000. Acum ești șomer dar încerci să obții o slujbă în fabrica lui BBB. Aceasta este Fabrica A. Nu poți obține un contract permanent, ci mereu pentru o zi. În fiecare dimineață mergi la Oficiul de muncă pentru a vedea dacă îți dă de lucru la Fabrica A. Probleme: trebuie să înapoiezi Băncii un împrumut. Înaintea sfârșitului fiecărei zile trebuie să plătești 200. Dacă n-o faci în fiecare zi, Banca îți confiscă tot și te bagă în Închisoare pentru cel puțin o zi. Soțul / soția (III) te-a părăsit pentru altcineva și te-a lăsat să ai grijă de copil. În fiecare zi trebuie să iei ca pensie alimentară 100 de la III, care niciodată nu vine să-ți dea, astfel că umbli după el / ea. • III - slab educat. Bani personali: 100. Pe moment ești șomer dar încerci să obții de lucru în fabrica lui BBB. Aceasta este Fabrica A. Nu poți obține un contract permanent, ci mereu pentru o zi. În fiecare dimineață mergi la Oficiul de muncă să vezi dacă îți dă de lucru în Fabrica A. Probleme: trebuie să înapoiezi Băncii un împrumut. Înaintea sfârșitului fiecărei zile trebuie să plătești Băncii 200. Dacă nu ești în stare s-o faci în fiecare zi, Banca îți ia tot și te bagă în Închisoare cel puțin o zi. Ți-ai părăsit soțul / soția (HHH) pentru altcineva și el / ea are grijă de copil. Zilnic trebuie să plătești 100 ca pensie alimentară dar el / ea să vină s-o ia, pentru că tu nu mergi să-i dai banii. • JJJ - slab educat. Bani personali: 1000. Acum ești șomer dar încerci să obții o slujbă în fabrica lui BBB. Aceasta este Fabrica A. Nu poți obține un contract permanent, ci mereu pentru o zi. În fiecare dimineață mergi la Oficiul de muncă să vezi dacă îți oferă de lucru în Fabrica A. Problemă: fiul tău are SIDA și este tratat de cei mai buni medici din țară. Este vital să-i plătești zilnic cu 300, altfel el moare. Aceasta o faci la Dispensar. Ești pregătit chiar pentru muncă “murdară” (înțelegi ce-i asta!) dacă poți astfel salva viața fiului tău. • LLL - slab educat. Bani personali: 1300. Acum ești șomer dar încerci să obții o slujbă la fabrica lui BBB. Asta este Fabrica A. Nu poți obține un contract permanent, ci doar de o zi. În fiecare dimineață mergi la Oficiul de muncă să vezi dacă ți-a găsit de lucru în Fabrica A. Problemă: ai personalitate dublă și ești tratat de cei mai buni medici din țară. Este esențial să-i plătești zilnic cu 400 (la Dispensar). Dacă nu, înnebunești și ei te trimit în Închisoare. • MMM - slab educat. Bani personali: 1000. Ești șomer pe moment dar încerci să obții o slujbă la fabrica lui BBB. Aceasta este Fabrica A. Niciodată nu poți avea un contract permanent, ci doar pe o zi. În fiecare dimineață mergi la Oficiul de muncă să vezi dacă îți dă de lucru la Fabrica A. Probleme: ți-ai părăsit soțul / soția (NNN) pentru altcineva și el / ea îngrijește copilul. Plătești zilnic 100 ca pensie alimentară dar NNN trebuie să vină ca să-i dai banii. Ți-e foarte frică să nu pățești ceva. Dacă ești tratat cu violență, devii ușor victimă și dai agresorului orice vrea (dar cât să nu fie prea mult!) • NNN - slab educat. Bani personali: 1200. Pe moment ești șomer și încerci să obții o slujbă la fabrica lui BBB. Asta este Fabrica A. Nu poți obține un contract permanent, ci doar pe o zi. Mergi în fiecare dimineață la Oficiul de muncă să vezi dacă are de lucru pentru tine la Fabrica A. Probleme: trebuie să înapoiezi Băncii un împrumut. Înaintea sfârșitului fiecărei zile, plătești 200. Dacă n-o faci zilnic, Banca îți confiscă tot și te închide cel puțin o zi. Soțul / soția (MMM) te-a părăsit pentru altcineva și acum îngrijești singur copilul vostru. Zilnic ai de primit 100 ca pensie alimentară dar trebuie să umbli după MMM ca să ți-o dea - pentru că niciodată nu vine să ți-o aducă. • OOO - slab educat. Bani personali: 1500. Ești șomer acum dar încerci obținerea unei slujbe la fabrica lui BBB. Aceasta este Fabrica A. Nu poți obține un contract permanent, ci doar pe o zi. Mergi în fiecare dimineață la Oficiul de muncă să vezi dacă are de lucru pentru tine la Fabrica A. Probleme: ți-e foarte frică să nu fi rănit. Dacă oamenii te tratează cu violență, ești victimă ușoară și le dai orice vor. Ești foarte frustrat pentru că ești slab educat doar. Din greu încerci să câștigi banii pentru a cumpăra o educare înaltă deoarece asta îți va permite o muncă mai ușoară. Pentru aceasta, ești pregătit să faci lucruri ilegale. • PPP - slab educat. Bani personali: 1500. Ești șomer pe moment dar încerci să obții o slujbă la Fabrica lui BBB. Asta este Fabrica A. Nu poți obține un contract permanent, ci doar pe o zi. Mergi în fiecare dimineață la Oficiul de muncă să vezi dacă are de lucru pentru tine la Fabrica A. La Barul unde de obicei te duci, ți-ai făcut câțiva buni prieteni pentru care ești în stare să faci multe. Ei sunt CCC, UUU și VVV; de asemenea, le poți cere unele favoruri. 135 Nu-ți pasă dacă uneori joci murdar (știi ce înseamnă asta, nu?) și cunoști că MMM este victimă ușoară dacă îl tratezi cu violență - îți va da ce-i ceri dar fi rezonabil, nu solicita mult! Lui DDD îi ești dator cu o favoare. Dacă îți solicită ceva, vei încerca s-o faci. Probleme: ești frustrat că ei educație slabă. Încerci din greu să câștigi ceva bani pentru a cumpăra o educație înaltă, deoarece astfel vei avea o muncă mai ușoară. Pentru asta, ești pregătit să faci chiar lucruri ilegale. Ești dependent de droguri și zilnic trebuie să-ți cumperi droguri de 600. Faci asta la Magazin. Dacă o zi nu-ți iei drogurile, înnebunești și te sinucizi. Aceasta înseamnă sfârșitul jocului pentru tine. • RRR - ne-educat. Bani personali: 800. Acum ești șomer și încerci să obții de lucru în fabrica lui BBB. Aceasta este Fabrica A. Nu poți avea un contract permanent, ci doar pe o zi. În fiecare dimineață mergi la Oficiul de muncă să vezi dacă are de lucru pentru tine în Fabrica A. Probleme: trebuie să înapoiezi Băncii un împrumut. Înaintea sfârșitului fiecărei zile, trebuie să plătești 100. Dacă nu ești în stare s-o faci în fiecare zi, Banca îți confiscă tot și te bagă în Închisoare pentru cel puțin o zi. Ai o datorie la ZZZ de 2500. Nu mai sunteți buni prieteni și refuzi să-i înapoiezi banii când îi cere. Îți este foarte frică să nu pățești ceva. Dacă este violent careva cu tine, cazi ușor victimă și îi dai orice vrea. • SSS - ne-educat. Bani personali: 1200. Nu poți obține un contract pe termen lung, ci doar zilnic. Mergi în fiecare dimineață la Oficiul de muncă să vezi dacă are de lucru pentru tine la Fabrica A. Probleme: trebuie să înapoiezi Băncii un împrumut. Înaintea sfârșitului fiecărei zile, trebuie să-i plătești 100. Dacă n-o faci zilnic, Banca îți confiscă tot și te bagă în Închisoare cel puțin o zi. Ești foarte frustrat pentru că ești ne-educat. Încerci din greu să câștigi bani pentru a-ți cumpăra cel puțin o educație slabă - ceea ce îți va permite o muncă mai ușoară. Dar pentru aceasta, nu ești pregătit să faci lucruri ilegale...Vei încerca să obții bani de la oameni făcându-le mari promisiuni (pe care nu le vei ține, escrocându-i). • TTT - ne-educat. Bani personali: 900. Ești student la medicină - este ceea ce-i spui tatălui tău DDD și el te crede. Ai o personalitate slabă și poți fi influențat foarte ușor; de aceea, nu-ți pasă dacă faci lucruri ilegale când oamenii îți cer. Problemă: ești dependent de droguri și zilnic îți trebuie 600 să le plătești la Magazin. Dacă nu-ți iei zilnic drogurile, înnebunești și te sinucizi. Aceasta înseamnă sfârșitul jocului pentru tine. Pentru a obține acești bani, îi ceri tatălui tău (dar nu fi exagerat, banii nu cad din cer!). El ți-i dă pentru că gândește normal că ai nevoie pentru studii. Poate ar fi înțelept să cauți și alt mod de a face bani. • UUU - ne-educat. Bani personali: 10000. Ești șomer dar nu-ți displace o muncă în fabrica lui BBB. Asta este Fabrica A. Nu poți avea un contract pe termen lung, ci doar de o zi. Dacă vrei de lucru, trebuie să mergi la Oficiul de muncă să vezi dacă îți poate oferi ceva la Fabrica A. Felicitări, ești câștigător loto! De-aia ai așa mulți bani! Ți-ai făcut buni prieteni la Barul unde mergi des și pentru ei ești pregătit să faci multe. Ei sunt CCC, PPP și VVV; de asemenea, le poți cere unele favoruri, chiar financiare. • VVV - slab educat. Bani personali: 1000. Acum ești șomer dar încerci să obții o slujbă în fabrica lui BBB. Aceasta este Fabrica A. Nu poți obține un contract permanent, ci mereu de o zi. Mergi în fiecare dimineață la Oficiul de muncă să vezi dacă are de lucru pentru tine la Fabrica A. La serviciu încerci să furi munca altora pentru a primi de la șef mai mulți bani. Dacă te prind, le zici că ești distrat. Oricum, scapă-ți pielea! La Bar ți-ai făcut prieteni buni și pentru ei ești gata să faci multe. Ei sunt: CCC, PPP și UUU; de asemenea, le poți cere unele favoruri, chiar financiare. Problemă: trebuie să înapoiezi Băncii un împrumut. Înainte de sfârșitul fiecărei zile plătești 400. Dacă no faci zilnic, Banca îți confiscă tot și te bagă la Închisoare cel puțin o zi. • ZZZ - slab educat. Bani personali: 1000. Pe moment ești șomer dar încerci să obții de muncă în fabrica lui BBB. Asta este Fabrica A. Nu poți avea un contract permanent, ci doar de o zi. În fiecare dimineață mergi la Oficiul de muncă pentru a vedea dacă are de lucru pentru tine la Fabrica A. La muncă încerci să furi de la alții pentru ca șeful să-ți dea mai mulți bani. Când te prind, pretinzi că ești distrat. Oricum - scapă-ți pielea! Probleme: trebuie să înapoiezi Băncii un împrumut. Înaintea sfârșitului fiecărei zile, trebuie să plătești 300. Dacă n-o faci zilnic, Banca îți va confisca tot și vei fi trimis în Închisoare cel puțin o zi. RRR are să-ți plătească o veche datorie de 2500. Nu ești bun prieten cu RRR și el refuză să-ți dea banii înapoi. Poate n-ar fi o idee chiar așa de rea să vezi dacă niște băieți răi nu cumva te-ar putea ajuta. Ști că este o mafie locală - doar găsește persoana potrivită! F erestrele Inteligența nu este doar rece, logică, rațională, ci și caldă, umană, emotivă. Aceasta se confirmă prin adoptarea în locul coeficientului de inteligență a coeficientului emoțional - în practică, tot mai frecvent. (Este vorba de inteligența emotivă sau “inteligența” inimii - de fapt fiind capacitatea omului de a-și “citi” propriile sentimente și de a se pune în situația celuilalt). Inteligența este ereditară doar pe jumătate - ea se poate învăța; dezvoltarea creierului este legată de ambient: dincolo de trăsăturile generale determinate de gene - ce stabilesc care sunt competențele diferitelor părți ale creierului - extrem de importanți sunt stimulii și experiențele acumulate. “Ferestrele” sunt oportunitățile deschise de către mediatori părților aflate în conflict pentru a-și rezolva problema. Aparțin procesului dintotdeauna - de când se cunoaște medierea. Principiul - aplicat în lucrul cu computerele - a adus profituri fabuloase companiei ce l-a introdus în practică, făcându-i pe acționarii ei cei mai bogați oameni de pe planetă. (De altfel, în lume, chestiile “mari” au la bază elemente relativ simple; cu cât este mai importantă o “invenție” ori o “descoperire”, cu atât la fundamentul ei sunt explicații mai puțin sofisticate.Totdeauna la suprafață poate fi o infinitate de lucruri, la centru - în mijloc - fiind însă simplitatea cauzei.). În toate, omul cu cât alege calea mai simplă - cu atât mai bine! Algoritmul lucrului secvențial și în paralel nu este complicat (nu toată medierea este însă susceptibilă de a fi algoritmizată - fiindcă apelează și la 136 analogii). Oricine, în orice moment, are totdeauna mai mult decât o activitate de făcut; în viață, instinctiv, oamenii s-au învățat să-și aleagă prioritățile. Însă când intervin probleme / elemente exterioare lor, situația se schimbă, deoarece ele aparțin unui alt sistem, mai complex; desigur că “ferestrele” de oportunități sunt mai numeroase - dar alegerea depinde și de alți factori decât de cei proprii. (De exemplu: omul când înaintea culcării se gândește dacă să mănânce sau nu are deja mai multe alternative - și o face pe cea care corespunde priorității sale mai adecvat; în cazul traiului în cuplu, activitățile de făcut se înmulțesc și nu mai aparțin toate sistemului individual, ci se pot negocia - împreună). Ca și în mediere, "ușile" sau "ferestrele" se întâlnesc în algoritmi și scheme logice, plus în nenumărate alte domenii.Două principii reglează lumea: unitatea și multiplicitatea. Unitatea exprimă stabilitatea, multiplicitatea înseamnă schimbare. “Ferestrele” deschise în mediere sunt spre: • suflet - Moral, omul este înzestrat cu liberul arbitru, el putând alege între bine și rău. Considerând sufletul separat de corp (ori elementele ființei independente între ele - corp, sentimente, percepții, instincte și conștiință), nu totdeauna este sigur că guvernarea e a unui “eu” organic, unitar și consecvent; de asemenea, admiterea sistemelor dualiste poate fi un reflex al conflictelor din societate și de aceea frecvent sinele constituie obiectul fundamental al cunoașterii (totdeauna experimentală). Toate lucrurile se condiționează reciproc, pentru că există adevărul realității și al aparențelor. Omul trebuie să acționeze în conformitate cu ideea sa, etica datoriei constituind aspectul de bază al moralei individuale practice (deoarece caracterul omului este esențialmente bun; nimeni nu face răul în mod voit, ci din neștiință: din faptul că ignoră căutarea binelui și adevărului). Desigur că nu există doi oameni perfect identici - dar actul moral își are valoarea în sine însuși • civilizație / cultură - Totalitatea mijloacelor cu ajutorul cărora omul se adaptează mediului (fizic și social), reușind să-l supună și să-l transforme, să-l organizeze și să i se integreze este ceea ce înseamnă civilizație; tot ceea ce aparține orizontului satisfacerii nevoilor materiale, confortului și securității, înseamnă “civilizație”. Cultura însă este diferită de civilizație: include în sfera ei atitudinile și actele - ca geneză, intenție, motivare și finalitate; actul și omul urmăresc satisfacerea nevoilor spirituale și intelectuale, ca revelarea de sine, descoperirea necunoscutului, explicația misterului, plăcerea frumosului, etc. Evident că această diviziune -dihotomia civilizație / “cultură” - nu înseamnă o opoziție, ci dimpotrivă: raporturile cu societatea urmăresc stabilirea nu a unor relații practice, ci a unei relații de comunicare, de căutare, de regăsire a omului în celălalt. • simbolism - Mentalitatea simbolică (conștiința și interpretarea) imaginează întregul Univers ca un rezervor infinit de simboluri. Lumea se compune din semne și lucruri. Lucrurile, care sunt adevăratele realități, rămân ascunse; omul sesizează numai aparențele, simbolurile lor. Un fapt este un semn - care mijlocește omului accesul la cunoașterea realității. Gândirea simbolică precede limbajul și rațiunea discursivă. Simbolul revelează anumite aspecte ale realității - cele mai profunde - care sfidează orice mijloc de cunoaștere. Este un mijloc de a traduce în același timp realitatea și inexprimabilul: e un semn al invizibilului și al spiritualului; un semn care își găsește loc printre instrumentele gândirii care - în tendința de a descoperi semnificații ascunse - face apel nu numai la inteligență, ci și la intuiție. Simbolismul începe prin a se exprima în planul cuvintelor: a indica un lucru prin folosirea unui cuvânt, adecvat, înseamnă a-l explica; a numi un obiect înseamnă a-l cunoaște. Iar a cunoaște realitatea prin intermediul cuvintelor - care sunt tot atâtea simboluri - înseamnă a o poseda și domina • sunet - Sunetele sunt intim legate de cuvânt, de gest și de mișcare. În cele din urmă, muzica (care este “fizica” spiritului) e exprimarea armonioasă a relațiilor sunetelor și proporțiilor lor. Muzica omului - ca rezonanță -există în corp și în suflet, trupul trăind atâta vreme cât durează armonia și murind când proporția lui dispare. Armonia din sufletul omului este capabilă să producă asupra lui efecte; toate mișcările emoționale sunt legate prin ritmuri de armonie.grație cărora - proprii eului - oamenii percep armonia exterioară a sunetelor (pentru că se găsesc în fiecare - dacă sunt înțelese; de altfel, în general, gândirea se interesează mai puțin de bazele cunoașterii decât de procesele ei) Omul trebuie să se servească de ochi în dorința de a vedea limpede.El trebuie să vorbească blând.El trebuie să păstreze o atitudine respectuoasă.El trebuie să vegheze ca vorbirea lui să fie totdeauna sinceră.În toate treburile el trebuie să se arate atent.Când se îndoiește de ceva, se gândește să-i întrebe pe ceilalți.Dacă încearcă un resentiment, el trebuie să se gândească la ce greutăți îl poate duce acest resentiment.Când întrevede posibilitatea unui câștig, el trebuie să se gândească la echitate. * Unde trebuie așezat pe podea un ou obișnuit pentru a nu putea fi strivit cu o roată de autoturism? Desigur că plasat în colțul unei încăperi, oul nu poate fi atins cu o roată de autoturism - oricum s-ar manevra ea! Greviștii și polițiștii Este un joc fizic de negociere, în care orice metode sunt permise. Situația de început este cea clasică - atunci când un grup de “demonstranți” (format din majoritatea participanților) stă înlănțuit pe jos și refuză să se miște, la orice apeluri ale “autorităților”. “Polițiștii” sunt simulați la început de doi dintre participanți; aceștia au misiunea de a dezmembra grupul “greviștilor”, încercând (oricum) scoaterea participanților din “dispozitiv”. Dacă prin tratative / vorbe reușesc să convingă vreun “demonstrant” să abandoneze grupul “greviștilor”, acesta devine “polițist” și îi va ajuta pe cei doi (acum fiind 3) să spargă protestul “demonstranților”. Desigur că “polițiștii” pot apela și la forță - ei putând acționa chiar cu brutalitate - smulgând (de exemplu) prin surprindere vreunul dintre “demonstranții” din grup. Conform 137 regulilor, “grevistul” scos din grup devine “polițist” și se alătură reprezentanților “autorităților” (acum având rolul schimbat), pentru a “anihila” grupul căruia i-a aparținut - rămas cu un om în minus, în timp ce “polițiștii” au un om în plus. Jocul continuă până când “polițiștii” au reușit să separe ultimii doi “greviști”. La fiecare transfer de oameni, “polițiștii” devin tot mai numeroși și “greviștii” tot mai puțini, fără ca aceștia din urmă să poată să-și împrospăteze forțele - singura soluție pentru ei fiind rezistența. De-a lungul simulării se pot încerca orice fel de tertipuri ale negocierilor; participanții sunt liberi să acționeze așa cum consideră ei mai adecvat, cu atenție la aspectele uneori violente ale simulării ! "Greviștii și polițiștii" constituie o situație tipică de simulare - încercând abilitățile părților de a trata o situație antagonică, conflictul fiind dat de cadrul declarării ilegale a protestului (pe care însă “demonstranții” și l-au însușit ca fiind pentru o cauză nobilă și că anularea mesajului lor este o nedreptate ce se face în necunoștință deplină a situației de fapt). Hazardul Hazardul este o împrejurare sau un concurs de împrejurări (favorabile ori nefavorabile) ale cărui cauze rămân în general necunoscute; extins, poate fi înțeles ca o întâmplare neprevăzută / neașteptată. Participanților li se propune să exploreze un joc de colaborare al adversarilor, privind costurile și beneficiile negocierii - și să le descopere originile. Obiectivul simulării este de a demonstra avantajele colaborării între grupuri (făcând excepție de conflict), când / dacă membrii lor vor să-și împlinească anumite nevoi. Timp: cam jumătate de oră. Număr de participanți: oricare. Relațiile de colaborare ale adversarilor sunt exemplificate de către respectul mutual dintre părți, atunci când ele își recunosc reciproc prioritățile; unii pot fi interesați de: • performanță • productivitate • profit pe când alții ar putea fi preocupați de satisfacerea nevoilor: • fizice • materiale • psihologice Este recunoscut de oricine că aceste două seturi de priorități pot coexista pașnic și ambele pot fi atinse prin cooperare. Conceptele managementului prin obiective și managementului prin calitate sunt exemple care încurajează asemenea lucru (inclusiv luarea deciziilor). Facilitatorul poate demonstra aceasta utilizând o mare cantitate de lego sau alt fel de materiale colorate pentru construit (ori mărgele, etc.). El împarte cu generozitate participanților aceste componente colorate; apoi anunță că scopul jocului este ca să se formeze grupuri care să construiască structuri din 3 culori. Structura câștigătoare va fi selectată ca fiind aceea îndeplinind cel mai bine criteriile de mărime, stabilitate și frumusețe. Singurele reguli sunt că nimănui nu îi este permis să vorbească ori să se roage de altcineva, împrumuta ori fura materialele altcuiva (dacă nu îi sunt oferite). Aproape totdeauna jocul se transformă într-o activitate pașnică și cooperantă, în care oamenii își schimbă unele culori cu altele, negociind prin pantomimă (mut) și bucurându-se de construirea unei structuri; de obicei, elementul competitiv este subordonat procesului creativ - deși fiecare grup (constituit spontan) ar vrea ca să fie învingătorul. Echipele își dezvoltă surprinzătoare loi alități (foarte puternice) față de produsul lor și îi protejează nu numai frumusețea / aspectul, ci și mărimea ori stabilitatea sa - mai ales când acestea sunt inferioare altor modele. Sunt interesante de remarcat proporțiile lucrurilor terminate și felul sentimentelor / tratărilor participanților a dezechilibrelor (posibile) recunoscute în structuri: unele pot fi dominate de o anumită culoare, etc. Însă ceea ce facilitatorul va supune discuției / dezbaterii la încheiere este dacă în interiorul grupelor s-a remarcat vreun caracter autoritar (ori de lider) de exemplu. Procesul de colaborare nu trebuie să fie în mod necesar egal; perspectiva este de a fi oferită o alianță organizațională! Informatizarea În materie de informație, omenirea a făcut în istoria sa 3 mari pași: • primul, în epoca de “piatră” - când volumul informațiilor l-a depășit pe cel obținut de om din mediul înconjurător • al doilea, prin inventarea diferitelor forme de scriere - devenind posibilă stocarea informației • al treilea, prin inventarea microprocesorului, când - pentru prima oară în istorie - devenea posibilă stocarea nu numai a informației, ci și a inteligenței Posibilitățile informaticii prin programare duc la o perspectivă a viitorului ce face oamenii să aibă o viziune asupra societății în care lucrurile pot fi prefigurate - ajungându-se (prin adaptarea la mereu noile tehnici) la întrebarea: tehnica n-ar mai fi în slujba oamenilor, ci oamenii în slujba tehnicii? Într-o lume liberă, utilizatorul este acela care controlează tehnologia și - prin urmare - calitatea acesteia, depășindu-și stadiul simplului succes de stimă; informatizarea (însă) amplifică posibilitățile omului - dar nu și sentimentele. Ea afectează condiția umană!.Mijloacele de comunicare favorizează informația - și îi permit individului contacte cu un număr de oameni din ce în ce mai mare.Ele par să nu mai lase timp și nici posibilitate de comunicare liberă de la persoană la persoană. (Aspirațiile omului sunt canalizate în mare măsură de structurile în care este implicat și de informațiile pe care le poate obține - ca și de capacitățile lui personale). Tendința este în același timp pulsiune și atracție (ori repulsie) între: 138 • subiect și obiect • actor și acțiune • îndrăgostit și obiectul dragostei sale Progresul tehnic ar putea permite oamenilor să rezolve problema opoziției dintre aspirații și mijloace și să creeze cadrul în care constrângerile ar fi limitate la minim și posibilitățile s-ar dezvolta la infinit; dar nu se întâmplă așa.Lucrul excesiv cu computerul într-un anumit fel “dezumanizează” utilizatorii - în sensul că emoțiile se răsfrâng altfel. Explicația ar veni din cele două ipostaze ale culturii (în același timp conservatoare și creatoare), ca motor al civilizației: doar practica prin conștientizarea situațiilor, conflictelor și transformărilor în elaborare permite evidențierea intereselor, necesităților, trebuințelor. Personalitatea indivizilor se formează în toate detaliile vieții cotidiene, fiind subiectul a două influențe adesea contradictorii: pe de o parte condiționările și pe de altă parte solicitările. Informatizarea face mediul funcțional - în care fiecare gest capătă valoarea sa unică în eficacitatea / rentabilitatea sa; o asemenea organizare a activităților face oamenii să devină ei înșiși elemente inconștiente și docile ale unui sistem în care dialogul e limitat de reprezentări ce nu provin întotdeauna din legătura directă cu ei sau cu momentul decis / ales de ei. Practicile de consum ale beneficiarilor pot fi îndeplinite ori nu. Indivizii, chiar în grupurile aparent cele mai informale, au de fapt adesea coduri foarte stricte - ceea ce până la urmă apare ca o chestiune de putere / comunicare / mobilitate. Posibilitățile nu schimbă decât foarte încet practicile de relație dintre persoane. Întotdeauna, dominanța orientează raporturile sociale: interesele oamenilor pot fi observate deoarece nesatisfacerea lor are consecințe precise (de exemplu - tulburările de comportament, frustrările, etc., sunt manifestări evidente). Interesul relativ la informatizare este obiectiv motivat datorită unor avantaje de necesitate. Realitatea însă poate ascunde adevărate probleme - și anume alegerea dintre: • particularism și universalism • a fi și a acționa • globalism și specificitate • egocentrism și comunitate atunci când comportamentele sunt în mare măsură în contradicție. Oamenii ajung astfel la paradoxul analizei situației lor: informatizarea evocă afectivitatea sau o logică? “Arhitecții” informatizării folosesc modele raționale dar reprezentarea simbolică și modelul imaginilor permit fiecărui individ să se regăsească numai corespunzător valorilor sale în spațiul imaginar construit pentru el. În acest joc complex, există o legătură intimă între 3 aspecte: • cadrul de viață • relațiile sociale (cotidiene) • spirit Aici intervine aspirația spre comunicare - ca parte a procesului de mediere și negociere. Individual, o serie de decizii trebuie luate în vederea gospodăririi conflictelor; social, o serie de reacții trebuie să conștientizeze mijloacele de acțiune. * Pentru durata unui minut, facilitatorul poate propune participanților un simplu exercițiu: se poate cu un singur chibrit, fără a fi rupt, îndoit, etc., să fie făcut un triunghi?.Așezându-l pe colțul mesei ori la colțul sălii - da! (deci utilizând elemente ajutătoare din mediu.). Înlocuirea Acest joc este o foarte scurtă activitate în a face participanții să conceapă înțelesul relațiilor umane în negociere. Este potrivit “încălzirii” unui grup. Obiective: • accentuează că orice negociere este un proces al interacțiunii umane • ajută participanții să-și recunoască propriul sistem de valori (în sensul de a observa ce fel de concesii sunt pregătiți să facă și ce refuză) • atrage atenția participanților la nevoia de strategii alternative în negociere: necesitatea de a avea un plan • demonstrează înaltele beneficii mutuale ale cooperării și alăturarea în rezolvarea conflictului Timpul cerut: cam 10 minute pentru joc și aproximativ jumătate de oră pentru a-l discuta. Numărul de participanți: cel puțin 10; cu cât sunt mai mulți, cu atât mai bine. Materiale: e necesar un spațiu larg. Roluri: dacă grupul este mai mare de 10 membri, facilitatorul împarte participanții în grupe de câte 10. El spune tuturor că este un joc competitiv între două echipe - din care se va releva echipa cu lucrul cel mai eficient. Într-o grupă de 10, vor fi două echipe de câte 5. Întâi, facilitatorul alege în grupă doi lideri cu temperamente diferite (de culturi diferite, ori bărbat și femeie, etc.). Apoi, le cere acestora să-și aleagă pe rând, alternativ fiecare, câte un participant din grupă - pentru a-și constitui echipa. (În cazul unui număr total impar, facilitatorul va invita un voluntar ca observator, înaintea selecției). Reguli: când echipele sunt formate, facilitatorul le cere acestora să se așeze în linie, față în față, cu liderii lor într-unul din capete. El le spune că întâi liderii iar apoi ceilalți - pe rând - trebuie să fugă ocolind prin exterior ambele echipe și să ocupe locul corespunzător opus din fața lor; nimeni nu pleacă din rând până când colegul nu a ajuns vizavi. Câștigă echipa ce termină prima acest proces. Sunt permise orice mijloace pe traseu ori la sosire (îmbrânceli, piedici, etc.). Apoi anunță: “pe locuri, fiți gata, start!” și îi lasă să înceapă. Discuții: este inevitabil că vor apare coliziuni și alte agresiuni. Facilitatorul va observa cum, de ce, când și ce stiluri sunt. La dezbaterile ulterioare, el va sublinia că duritatea unora arată că negocierea nu este totdeauna cea mai de succes metodă pentru atingerea vreunui compromis: unele negocieri 139 eșuează din start și rezultatul poate fi război. El poate reaminti participanților că există strategii alternative în cazul că planurile inițiale nu sunt funcționale. De exemplu, prezența facilitatorului poate fi o astfel de alternativă; el este ca un ultim arbitru ori sprijin - vizând spiritul jocului: lui participanții îi vor cere (din speranță sau teamă) aprecierea ori schimbarea regulilor. În viața reală, utilizarea “experților” externi dezinteresați poate fi o cale - dacă actorii cer asta. Altă metodă poate fi oferirea unei forme de compensație ca și consolare unei părți ce nu a obținut ce a vrut; facilitatorul poate compensa pierzătorii ca fiind buni sportivi (de exemplu). Oricum, în analiza finală, negociatorii vor avea de răspuns întrebării: “Ce este de pierdut în cazul evitării luptei?”. Gradul importanței pentru participanți a răspunsului va indica efectiv prioritățile lor! Simularea este un joc competitiv de echipă și își propune să demonstreze relațiile de adversitate, plus comportamentele, vizavi de rezultatele lor. Jocul de roluri Munca intelectuală investită cu caracteristicile jocului exersează, în primul rând, elementele creative ale gândirii: • mobilitatea • flexibilitatea • comprehensiunea În practicarea oricărui joc nu se pot ocoli: • construirea mentală de ipoteze și strategii • gândirea analitică • imaginația • intuiția • forța de discernământ și educație • puterea de concentrare • voința Pe parcursul oricărui joc, actorul trebuie să ia de nenumărate ori hotărâri care presupun: • luarea în seamă a tuturor condițiilor • analiza critică a situației • ingeniozitate • capacitate rezolutivă • rapiditate decizională Chiar de la începutul jocului sunt exercitate / solicitate: • percepția • reprezentarea • spiritul de înțelegere la care se adaugă procese psihice afective: • motivații • emoții • pasiuni • etc. și procese psihice voliționale: • acțiuni • deprinderi • obișnuințe • etc. Jocul de roluri are avantajul versalității: același joc de roluri poate fi jucat din nou și din nou dar cu participanți diferiți, ale căror răspunsuri / reacții vor fi diferite de fiecare dată și astfel vor furniza exemple proaspete punctelor ce sunt urmărite a fi atinse. Actorii pot experimenta și învăța ceva nou pentru ei - observând efectele asupra altora (ale schimbării propriului comportament). Jocurile de roluri pot fi regizate ori improvizate ca dialoguri între mai mulți oameni. Ele pot avea monturi foarte elaborate sau deloc; actorii pot fi realistici ori fanteziști - ei putându-și juca propriile roluri sau asuma personajele. Întregul scop, atât al jocului de roluri cât și al improvizației, este de a răspunde întrebării: ce s-ar întâmpla dacă oamenii ar face / s-ar comporta așa? Jocurile de roluri pot fi interpretate ca dialoguri între părți (reprezentate de către participanți); fiecare joc de roluri, dacă este urmat de dezbateri ale actorilor, își relevă utilitatea. De exemplu: • toate definițiile negocierii agrează că sunt procese de îmbinare ale luării deciziilor - prin urmare implicând efectiv mai mult decât un conflict de opinie: părțile se preocupă (ele însele) de ce formă să ia acțiunea lor - astfel ca înțelegerea dintre ele să fie posibilă; totodată, ele analizează ce fel de compromisuri să convină (dacă ar trebui) • deși părțile își asumă că vor să atingă un acord - toate negocierile implică motive mixte; se va urmări ce fel de evidențe indică prezența unor motive ascunse 140 • procesul implică decizii strategice - dictate de existența conflictelor de interese dintre părți: dacă interesele vor fi apărate, eforturile vor fi mai mari (sau cel puțin vor încerca să se potrivească în mod înțelept cu ale părții opuse); de aceea, atenția se va concentra pe tactici și manevre - vizând până la ce extindere ajung datorită nevoii sau nu de cooperare a contestatarilor • negocierea înseamnă discutarea unei relații înainte de a face orice altceva în legătură cu ea, relevându-se două extreme: consensul ori schimbarea ofertei (în jocul de roluri părțile neștiindu-și reciproc niciodată dinainte scopurile) Așadar, pot fi atinse două direcții: schimbarea procesului (descrisă anterior) ori transformarea oamenilor (descrisă în continuare). Transformarea are 4 trepte: • intrarea (preponderent întâmplătoare, deoarece nu este un act anume: orice prilej declanșator este în stare să tulbure vechea concepție despre lume, să zdruncine viziunea obișnuită și ordinea statornicită a priorităților vieții; uneori e suficientă simpla curiozitate - “ia să vedem ce mai e și asta”. Cei mai mulți vor face o experiență spontană, greu de explicat și imposibil de integrat cu restul sistemului de cunoaștere.Experiența constă în aceea că nu orice act uman este reversibil; la rigoare, nimic nu e reversibil dar - cu ocazia “intrării” - acest adevăr se confirmă cu deosebită claritate) • cercetarea (care e ca o eliberare de încordarea și reprimarea auto-impusă, permițând cunoașterii lăuntrice să iasă la suprafață; indivizii renunță la puterea represivă asupra propriului sine, crisparea dispare, se destind și înseninează: concluzia este că nu există răspunsuri definitive. Omul își conservă deschiderea și caută, încercând să îmbunătățească situația în loc s-o schimbe - deci reformă în loc de revoluție) • integrarea (când sunt constatate alte metode de procurare a noilor cunoștințe, unele incompatibile cu vechile deprinderi, ambiții, teze și convingeri - găsindu-se alte posibilități de ființare) • asocierea (care urmărește restructurarea - crescând spontaneitatea, libertatea și expansivitatea armonioasă; apare fenomenul intempestiv al dobândirii de putere lăuntrică, de competență lărgită / capacitate sporită în desfășurarea aspectelor propriei ființe: această putere este cea altădată abuziv legată de funcții autorepresive dar acum e eliberată și disponibilă spre a fi utilizată în alte direcții) * .Oricine poate păși peste un chibrit așezat pe pardosea.în afară de cazul când acesta e pus chiar lângă zid.(de altfel, facilitatorul poate propune participanților o paralelă în acest sens, printr-un exercițiu - de a se gândi inițial - dacă sunt în stare, fără vreo obstrucție ori împiedicare, să efectueze pășirea / fandarea peste un chibrit de pe podea și apoi el să le arate când nu este posibil acest lucru). * Un joc bine ales (și organizat) este capabil să mobilizeze toate forțele, să mențină treaz interesul participanților și deci să atingă maximum de eficiență. Câteva minute de practicare a unui joc rațional organizat valorează mai mult decât ore întregi umplute cu subiecte de redusă importanță ori chiar desuete (la o întrunire). În jocurile colective, fiecare actor participă cu tactica și rezultatul individual. Lucrul facilitatorului va angaja sensibilitatea participanților - dacă va căuta și găsi formele de comunicare și verificare mai apropiate de practică. Jocul nu trebuie definit ca neserios; participanții se pot deda activităților cu interes.Sufletul și inteligența devin chiar mai mari prin joc. De altfel, un joc -așa cum este cel de roluri - e cu atât mai captivant cu cât numărul elementelor impuse e mai mic. Dincolo de integrarea părților înstrăinate ale persoanei și dincolo de solidaritatea specifică, se manifestă reunirea socială a persoanelor - prin coeziunea de grup. Jocul de roluri aduce un aport creativității umane (una dintre însușirile personalității), în sensul că permite crearea de idei noi. Lichidarea Această simulare improvizează o negociere diferită: negocierea înțelesului - între două părți aflate în procesul unei tranzacții. Părțile sunt întruchipate pe de o parte de către cititorul și pe altă parte de către realizatorul oricărui fel de material scris - text, document, contract, fișă, memoriu, instrucțiune, articol, anunț, reclamă, ș.a. Scenariu: în joc, participanții sunt potențiali cumpărători negociind cu vânzătorii articolele a căror publicitate este făcută pentru vânzare (fără a vedea însă produsele). Indiciile naturii adevărate a bunurilor (și pe care cumpărătorii trebuie să le descopere prin întrebări) sunt ascunse în formularea anunțurilor de publicitate. Jocul se referă la o populară formă de comerț - prin poștă - inclusiv a celor care scot spre vânzare produse care nu sunt noi (să zicem pentru că-și lichidează gospodăria deoarece se mută, etc.). În simulare pot fi folosiți orice fel de bani simbolizând valoarea prețului. Obiective: • practică evaluarea critică a unui text scris • îmbunătățește abilitățile de negociere pe baza unui document scris • dezvoltă utilizarea capacităților de persuasiune (opțional) Timp: două ore (inclusiv dezbaterea). Numărul participanților: minim doi; simularea este între două părți -“cumpărătoare” și “vânzătoare” - astfel că jucătorii vor forma două grupe (având caracteristicile unor familii, adică sunt formate din părinți, copii, etc.). Instrucțiunile sunt că fiecare participant va juca rolul unui “cumpărător”, respectiv “vânzător”, facilitatorul având de multiplicat informațiile astfel ca fiecare să le aibă. Materiale: un panou de separare a perechilor - astfel ca părțile să nu se poată vedea reciproc - iar pentru fiecare participant o copie a rolului de urmat, anunțului în cauză și faptele care nu sunt incluse în publicitate. Reguli: facilitatorul cere jucătorilor să se împartă în două - “cumpărători” și “vânzători”; fiecare va primi o copie a rolurilor respective, anunțului dar numai “vânzătorii” 141 vor avea “faptele neincluse în publicitate” (“cumpărătorii” nu). Părțile își vor clarifica separat - fără să se audă reciproc - aspectele simulării, astfel ca toți să-și înțeleagă bine situația; apoi, participanții vor fi invitați să se așeze de o parte și cealaltă a panoului, pentru ca să înceapă procesul. După aproximativ 20 de minute, facilitatorul poate opri negocierile și iniția discuțiile / dezbaterea. Anunțul (poate fi): “Lichidăm gospodăria până vineri. Aceste articole sunt de vânzare urgent: bicicletă deosebită, englezească, culoarea verde metalizat, cu portbagaje, far și alte utilități, preț negociabil; videocasetofon stereo, imagine perfectă, design de marcă, preț mic; robot de bucătărie aproape nou, set - cu rezerve - de accesorii, alb, ușor de manevrat, ieftin; rochii luxoase de seară, mărime potrivită, ultimul stil, în condiție perfectă oricare, fabricate după modele pariziene, prețuri acceptabile”. Fapte neincluse în publicitate: • bicicleta este ca și în anunț dar are cauciucurile extrem de uzate, e fără pompă de umflat și are roțile cu diametru foarte mic • videocasetofonul este astfel ca în anunț, însă doar redă - fără a putea face înregistrări • robotul de bucătărie este cum a fost descris dar îi lipsește storcătorul de fructe • rochiile au foarte relativ mărimea “potrivită”, deoarece măsurile lor sunt pentru o femeie masivă / grasă -căreia i-au rămas mici Instrucțiuni pentru “vânzători”: în acest joc se pretinde anunțul în rubrica de publicitate a unui ziar național -care a admis o descriere mai amănunțită decât sunt de obicei anunțurile, astfel ca lucrurile să sune atractiv pentru o vânzare rapidă. O familie din altă localitate vrea să cumpere totul dar nu poate veni să vadă articolele și de aceea se va informa prin telefon. Religia ta nu-ți permite să spui vreo minciună însă nu-ți interzice exprimarea adevărului doar până la un punct. În timpul conversației telefonice, nu-ți este permis să spui vreo minciună - însă poți răspunde oricărei întrebări prin “nu știu”. Instrucțiuni pentru “cumpărători”: în acest joc se pretinde că ai văzut anunțul de publicitate în ziar. Ai vrea să cumperi toate lucrurile dar nu poți călători ca să le vezi. Vei vorbi cu vânzătorul la telefon. Ști că religia vânzătorului nu-i permite să scrie ori spune nici o minciună dar aceasta nu înseamnă că reprezintă întregul adevăr. Sunt motive care te fac interesat în anunț: • locuiești împreună cu mai multe generații de membri ai familiei tale • băiatul (adolescent) este destul de înalt; bicicleta sa veche a devenit prea mică pentru el și vrea alta • tatăl dorește un video pentru a-și înregistra de la televizor emisiunile preferate • mamei îi lipsește un storcător de fructe (chiar un robot de bucătărie) • fata are nevoie de rochii luxoase, însă are probleme în a le găsi / ajusta, pentru că e destul de subțirică dar și nepricepută în croitorie Dezbaterea: facilitatorul poate provoca discuții pe • faptele conținute (au fost destule elemente în anunț pentru a descrie corect bunurile?) • opiniile exprimate (alăturări de cuvinte ca “bicicletă deosebită”, “ușor de manevrat”, “ultimul stil”, “condiție perfectă”, etc. sunt păreri ale realizatorului anunțului ce pot fi înșelătoare; de exemplu, peste jumătate din cuvintele despre video sunt opinii, nu fapte) • ce se omite (anunțului îi lipsesc informații importante, ca: mărimea bicicletei, măsura rochiilor, funcția numai de redare a aparatului video, lipsa storcătorului de fructe la robot, ș.a.) • înțelesurile ascunse (se poate argumenta că orice anunț are înțelesuri ascunse, fiind prin concepție pentru a convinge cumpărarea unor lucruri - indiferent de voința de a le avea ori nu - și a face oamenii să vrea ceva la care poate nu s-ar fi gândit singuri; de aceea, survine nevoia de a controla / verifica anunțurile în mod grijuliu / atent) • trecutul / originea realizatorului anunțului (de unde pare a fi vânzătorul? Aici - în acest caz - el vrea să scape cât mai rapid posibil datorită avertismentului inițial “lichidăm.până vineri”) Oricând cineva citește ceva, gândul despre autor duce la judecarea sa prin ceea ce a scris - încercând a determina ce a vrut el într-adevăr să facă lumea să creadă. Marțienii și pământenii Este o simulare despre atitudini în negociere. De obicei, extinderea controlului cuiva asupra situației depinde într-o anumită măsură de atitudinea sa față de proces și variatele lui componente; în negociere, oricât de abili ar fi actorii, ei se vor “împiedica” dacă adoptă atitudini negative în loc să le prevină - astfel încât să se poată dezvolta o relație bună de lucru reciproc, în loc de a suferi când personalitatea disputanților se întoarce împotriva subiectului discutat. Desigur, oamenii vor fi dezavantajați - de asemenea - dacă iau o atitudine prea pozitivă față de proces; o atitudine ostilă ori un aspect frustrant poate face o parte să se opună întregului proces - prin aceea că ajunge să se concentreze asupra pozițiilor, în loc de a o face asupra intereselor (proprii ori reciproce). În cele mai multe negocieri, oamenii se focalizează pe poziții, părțile adoptând argumente care să favorizeze atingerea de compromisuri. Cazul ideal este ca procesul să fie bazat pe 3 criterii ce nu au nimic de a face cu atitudinile: • tratativele să se încheie cu o înțelegere care să întrunească legitimarea intereselor părților, în forma maxim posibilă • rezolvarea conflictului de interese să fie în modul cel mai corect și durabil cu putință • soluționarea problemei să fie făcută cu responsabilitate socială (ori cel puțin să nu strice relația dintre părți) 142 Când părțile își domină pozițiile prin atitudini, atunci intervine personalitatea lor; ele ar risca schimbarea și deci procesul devine o luptă pentru putere, toată lumea fiind preocupată / îngrijindu-se despre ce anume sau ce să nu facă - neascultând pe nimeni (altcineva). Această atitudine este potențial periculoasă pentru relația dintre părți; dar este în mod egal periculoasă și abandonarea poziției. De aceea, secretul tranzacției constă în: • separarea oamenilor de problemă • concentrarea pe interese, nu pe poziții • considerarea cât mai multor opțiuni posibile, înainte de alegerea uneia • folosirea de standarde obiective pentru a judeca rezultatele Încă un aspect esențial se adaugă acestora - fiind legat de simularea propusă aici: credința cuiva că și cazul celeilalte părți din proces este de asemenea important. De exemplu, dacă unul sau mai mulți participanți găsesc dificilă îmbrățișarea convingerii că poziția ori argumentele echipei din care fac(e) parte este bună de adoptat - deoarece e găsită ca nelogică sau incorectă - atunci se poate aprecia că în viața reală aceste chestiuni etice trebuie considerate în pregătirea pentru proces; este mai bine de a investiga atitudinile și percepțiile membrilor echipei dinainte - decât de a descoperi în mijlocul negocierii că poate apare o opoziție din interior, indiferent de ce tip. Jocul este efectiv în general transmiterii informațiilor de bază despre căile prin care rezultatele procesului sunt influențate de modul prin care părțile se adresează una alteia ori abordează scopul tranzacției în sine. Timp: o oră pentru joc și o oră pentru dezbatere. Numărul de participanți: oricare. Materiale: o sală cu tablă pentru notele observatorilor și un computer; dacă nu este posibil a avea un computer, atunci el va fi înlocuit prin utilizarea unei hârtii ori a tablei. Scenariu și roluri: facilitatorul joacă rolul interpretului; dacă grupul este suficient de mare, lui i se pot alătura un număr de participanți ca observatori. Restul - majoritatea - se împarte în două echipe, reprezentând cele două părți. Echipele vor sta cât mai departe posibil una de alta și vor avea identități imaginare: una va fi de pe Marte iar cealaltă de pe Pământ. Toți vor primi următoarele informații: echipa de pe Pământ reprezintă o companie care vrea să vândă o mare cantitate de soia și echipa de pe Marte vrea să cumpere. Vor fi negociate următoarele nevoi: • cantitatea de soia care să fie cumpărată • livrarea (data, locul, metoda) • prețul și modul plății Deși toți “marțienii” sunt multilingvi - vorbind și înțelegând româna ori altă limbă de pe Pământ, pe lângă limbajul lor - ei au cerut ca “marțiana” să fie limba tratativelor alternativ cu limba “pământenilor”, zilnic (zilele fiind reprezentate de perioade a căror durată nu e mai lungă de 10 minute fiecare). “Pământenii” sunt monolingvi, prin urmare fiindu-le necesar ca să cheme interpretarea în zilele când “marțienii” nu vor vorbi decât “marțiana”. În acele zile, echipa “marțienilor” va avea legătura cu echipa “pământenilor” prin mesaje pe computer. Unul dintre ei și interpretul sunt singurii ce văd ecranul computerului; când purtătorul de cuvânt al “marțienilor” a scris mesajul, interpretul se va așeza la computer și va citi cu voce tare ce este pe ecran. “Pământenii” vor răspunde verbal dar “marțienii” nu vor răspunde imediat, ci vor aștepta ca interpretul să scrie mesajul pe ecran; ei discută conținutul său între ei în scris (în grabă) pe diverse foi iar apoi purtătorul lor de cuvânt se așează la computer și trece răspunsul. Interpretul îi ia apoi locul la computer, citește cu voce tare ce se vede pe monitor, ș.a.m.d. până când timpul (perioada) vorbitului “marțienei” se încheie. Toată lumea revine la limba știută de toți pentru durata (reprezentând ziua) următoare - când nici computerul și nici interpretul nu sunt necesari. Devine evident că “marțienii” sunt deliberat obstrucționiști, deoarece ei pot vorbi și înțelege limba “pământenilor” dar pretind că nu sunt capabili pentru aceasta; probabil că motivul este dorința lor de a câștiga un avantaj incorect asupra “pământenilor”. Jocul este de asemenea frustrant, în special pentru “pământeni”, pentru că ei trebuie să aștepte interpretarea totdeauna când e un inter-schimb cu “marțienii”; din moment ce simularea a fost concepută a explora efectele atitudinilor negative în negociere, această frustrare va fi ceva ce jucătorii vor fi încurajați să dezbată la încheiere. Reguli: când facilitatorul a prezentat tuturor informațiile generale, echipele vor avea cel puțin 5 minute pentru a-și asimila rolurile și a adresa întrebări procedurale; apoi (între ei), membrii echipelor vor discuta - pentru 5 minute - prenegocierea, respectiv strategia lor de tratat chestiunea. Începutul pentru a determina limba de start poate fi decis prin aruncarea monedei. Facilitatorul va fi mereu atent ca să anunțe timpul de 10 minute scurs - corespunzător unei zile de tratative. Când timpul total al simulării s-a scurs, facilitatorul va face un rezumat al stadiului în care a ajuns negocierea; pe parcursul jocului (exceptând interpretarea) el nu se interferează părților. Monitorizarea: observatorii (neutri) pot contribui cu ceva concret la dezbaterea finală. Ei pot avea o listă a atitudinilor de urmărit - eventual întocmită inițial de către facilitator. Jucătorii vor realiza destul de rapid că este mult mai ușoară negocierea când părțile vorbesc aceeași limbă tot timpul; aceasta nu s-a întâmplat însă mereu, deoarece “marțienii” au adoptat o atitudine de suspiciune privind buna-credință a “pământenilor” (ca să aibă suficient timp de-a lungul acestor perioade pentru a se sfătui între ei - înainte de a-și scrie răspunsul). Dacă “pământenii” ajung la această concluzie - și de obicei o fac - aceasta va afecta atitudinea lor față de “marțieni” și felul pozițiilor pe care le vor lua: de exemplu, obiecțiile lor pentru îndepărtarea computerului și folosirea în locul său a unui interpret dintre “marțieni” ori alte comentarii pot bloca procesul - dacă echipele sunt preocupate de modul / felul în care se desfășoară (e organizată) negocierea. Deoarece mediul simulat al negocierii este desemnat a evoca un conflict - sau cel puțin o neînțelegere - atitudinea părților e mai mult de atac decât de a construi o relație ce să conducă la treabă. Interesant este că uneori atitudinea jucătorilor devine mai cooperantă tocmai prin cauza originară a disputei: computerul. Ambele echipe pot fi absorbite de mesajele schimbate via computer și virtual își pierd preocuparea față de scopul propriu-zis - reculegându-se numai la anunțul că jocul se va încheia curând; atunci, frecvent, jucătorii își străbat rapid diferențele și negociază spornic în beneficiul mutual reciproc, în ultimele minute (ultima rundă 143 / zi). Facilitatorul - dacă se întâmplă așa - poate sublinia apoi că un târg bun poate fi atins satisfăcător în scurt timp când negociatorii agrează concentrarea pe interesele mutuale mai degrabă decât pe pozițiile de putere ori alte criterii subiective. Informații numai pentru “pământeni”: reprezentați o companie de stat care încearcă să coordoneze eforturile comerțului cu soia în plan internațional (pe planetă). Vreți urgent să vindeți 1000 tone de soia la 10 ykx (moneda universală) pe tonă, înainte ca recolta să se strice și sute de fermieri să dea faliment. Pentru protejarea fermierilor, vreți plata integrală imediată de la marțieni, la recepția transportului. Nu sunteți preocupați de data exactă când marfa este cerută a fi livrată, care poate fi în următoarele două sau trei luni, cu condiția ca marțienii s-o accepte într-un singur transport; acesta va fi cu o navă spațială, însă vreți ca marțienii s-o preia din doc și să-și facă propriul aranjament de transport pe planeta lor. Aveți informații secrete despre pierderea recoltei de cartofi a marțienilor în acest an și că ei sunt disperați în a cumpăra soia pentru a-și hrăni populația. Informații pentru “marțieni”: hrana primară a planetei voastre este cartoful dar recolta în acest an a fost serios afectată de distrugeri și populația are un stoc redus de mâncare, ceea ce va duce la foamete. Aveți disperată nevoie de a cumpăra soia de la pământeni ca să înlocuiți cartofii dar nu vă puteți permite decât 500 tone de soia la 8 ykx pe tonă. Vreți o livrare eșalonată de 100 tone pe lună, plătind de fiecare dată când marfa sosește. Ea va ajunge cu nava spațială și doriți ca pământenii să fie responsabili pentru aceasta. Sunteți foarte suspicioși privindu-i pe pământeni; ați cerut ca limba voastră să fie utilizată la negocieri în proporție egală cu limba lor, chiar dacă voi le înțelegeți și vorbiți limba foarte bine. Ați făcut asta pentru a avea mai mult timp de consultare între voi înainte de a da orice fel de răspuns propunerilor pământenilor. Simularea este un joc intercultural; părțile au de negociat în condiții de dificultate (puse de limbaj, neîncredere reciprocă, etc.), urmărind să identifice disfuncționalitățile datorate suspiciunilor. Necâștigătorul Acest joc este despre persuasiune. Facilitatorul alege un membru al grupului și îl scoate din încăpere (nu contează cum se face selecția: dacă participanții se simt reciproc confortabil, probabil va fi un voluntar; altfel, ei vor da cu zarul, trage un bilețel ori folosi altă metodă de desemnare). Restul grupului se va așeza în cerc, în mijloc fiind rezervat un loc voluntarului. Participanții vor avea de convins voluntarul - atunci când se va întoarce - să facă un anumit lucru. De exemplu, următoarele sunt unele sugestii - ca voluntarul să: • își umple un pahar cu apă și să-l bea • scrie data zilei pe jos • strângă mâna cuiva din grup • deschidă / închidă fereastra • etc. Grupul trebuie să fie apt în a face sugestii. Singurele reguli sunt că voluntarului nu i se cere să facă nimic nedemn ori nesigur / periculos dar nu i se va zice ce până când nu a făcut-o. Cu alte cuvinte, nu i se va cere direct să facă lucrul stabilit de grup. Persuasiunea trebuie să fie oblică / piezișă! Când tuturor le e clar despre ce-i vorba și ce au de făcut, voluntarul este invitat în mijlocul cercului; facilitatorul îi explică faptul că nu poate refuza nici o cerere rezonabilă din partea grupului - indiferent dacă-i înțelege scopul ori nu (probabil în acest moment voluntarul are o stare de nervozitate, întrebându-se despre ce-i vorba și suspectându-se să nu se facă de rușine). Să ne imaginăm că scopul este de a-l convinge să deschidă fereastra - fără a i se cere direct s-o facă; un membru al grupului poate începe prin a comenta că e cald și cere cuiva din cerc să deschidă geamul. Acea persoană refuză și cererea trece succesiv prin cerc; fiecare refuză și toți se uită semnificativ spre voluntar, fără a zice ceva. Dacă voluntarul este suficient de “săritor” și poate spune ceva ca “în regulă, m-am prins!” merge și deschide fereastra.Discuții: unele grupuri pot avea țeluri foarte ingenioase iar unii voluntari sunt foarte deștepți în a ghici ce se așteaptă de la ei - cooperând sau păcălind grupul. Pentru că grupului nu îi este permis să ceară direct voluntarului să facă tema aleasă, partea vitală a acțiunii este ascunsă; conștientizarea decepției sau a ceva ascuns - și prin urmare potențial amenințător - îi este comunicat indirect voluntarului. Astfel, voluntarul se poate simți “folosit” - după ce a fost silit la o faptă pe care probabil ar fi făcut-o imediat dacă i s-ar fi cerut direct - dar în fiecare caz toată lumea ar trebui să se simtă bine după întreaga tranzacție. (Jocul simulează situația de câștigător / pierzător ca model de negociere și identifică metodele de manipulare și persuasiune pentru împlinirea unor scopuri ascunse). Ofertele Aceasta este o simulare în care participanții vor negocia informațiile printr-o serie de pași - pentru a înțelege o procedură deosebită: demonstrarea procesului de gospodărire (management) a informațiilor. Jocul furnizează o experiență în conceptele relevante de absorbire a actorilor în complexul simulat - apropiat de planificarea inițiativei libere din viața reală. Scenariu: jucătorii vor experimenta în echipe esența procesului de manufactură. Ei trebuie să decidă cantitățile de produse, bazându-se pe estimări de achiziții și vânzări. Simularea este prin 5 sesiuni, fiecare cu un număr de runde, începând de la simplu și crescând în complexitate - de la o sesiune la alta. Conexiunea inversă cu participanții este concepută a demonstra importanța fiecărei părți a procesului. Timp cerut: jocul este prin 13 runde, fiecare de până la jumătate de oră, astfel că efectiv (cu pauze) poate dura o zi - incluzând dezbaterile. Numărul de participanți: mai mulți de 10. Rolul consultativ al facilitatorului este necesar, deoarece jucătorii vor fi deseori 144 strâmtorați în a ști ce se așteaptă de la ei să facă: la fiecare rundă va fi necesară o intervenție - ceea ce poate determina existența unui număr de facilitatori (în plus față de numărul participanților). De asemenea, trebuie urmărit ca participanții să nu devieze de la instrucțiunile lor, mai ale în primele 3 runde; altfel, furnizorii pot imediat să-și vândă produsele la preț redus consumatorilor, ceea ce va lipsi contractele lor de bani și ca rezultat (până în runda 3) va fi falimentul - dezamăgind jucătorii. Asemenea manipulări sunt permise în rundele următoare dar ca jocul să se desfășoare, trebuie ca în primele runde facilitarea să fie bună - ca să arate ceea ce simularea vrea să demonstreze. Materiale: piese ale jocului de lego, domino sau altele bune pentru construcții de jucărie; un model simplu va fi alcătuit din ele. (Facilitatorul va crea un model și-l va expune pentru a fi văzut de toți, zicându-i - să zicem - “mașină”). Participanții vor primi câte o copie a instrucțiunilor fiecărei runde de jucat și bani (de exemplu multiplicați la copiator). Înainte de simulare, facilitatorii vor stabili prețurile componentelor modelului. De exemplu, el poate fi alcătuit din părți / “cărămizi” de culoare roșie - 10 “bani” bucata, galbene - 15, albastre - 20, verzi - 25, etc.; totalul prețului final al modelului propus poate fi 250 dar pentru consumatori el va fi vândut cu 300. Aceasta înseamnă - teoretic - un profit de 50 la fiecare model și dacă un grup fabrică 10 exemplare (de exemplu) există un plus de a mai face sigur încă două. În funcție de mărimea grupelor constituite de către participanți (reprezentând “fabrici”), facilitatorii vor estima și da celor mai numeroase mai mult capital decât celorlalți. (Previziunile bazându-se pe prototip). Sesiunea I este de colectare a materialelor. Înaintea primei runde, e amenajată o masă pe care modelul este expus, inclusiv cu prețurile componentelor sale - lângă el. Grupele sunt împărțite inegal ca număr, cu cel puțin 3 participanți în cea mai mică. Facilitatorii prezintă jucătorilor informațiile de bază: fiecare grupă reprezintă o “fabrică”; este expus un model mai frumos, ca regulă. Fiecare “fabrică” are nevoie de a obține materialele de lucru de la vânzător (simulat de facilitator) și să-și vândă apoi produsul finit consumatorului (reprezentat tot de facilitator). Grupele își vor găsi un nume propriu și se vor organiza intern în 3 departamente: achiziții, producție și vânzări. Toate afacerile trebuie tranzacționate prin rundele simulării. Runda 1: este de achiziționare a componentelor. Facilitatorii cer participanților să-și estimeze vânzările posibile și prețul de piață al produsului finit (ce va fi asamblat de către ei) - pe care consumatorul îl va plăti pe “mașină”. Fiecare grupă va decide cât trebuie să cumpere din materialele brute / de bază, ca să împlinească virtualele cereri; înaintea sfârșitului rundei vor cumpăra de la facilitator componentele necesare. (Dacă facilitatorii consideră că pot lucra cu mai multe variabile, se poate aranja ca ultima parte a stocului de vânzare să aibă preț crescut prin licitație / datorită cererii). Grupele nu-și vor putea lua materialele cumpărate / plătite; furnizarea va fi făcută de către facilitatori abia la sfârșitul rundei 1 - astfel ca ei să poată începe asamblarea în runda 2. Runda 2: produsele finite vor fi păstrate în stoc până la sfârșitul rundei; ele nu pot fi vândute, deoarece runda este dedicată producției. Fiecare “fabrică” își face un inventar al “mașinilor” produse. Este permis grupurilor să negocieze cumpărarea de la facilitatori a mai multor componente - care însă vor fi vândute la un preț mai mare acum - și livrate la sfârșitul rundei. Grupele trebuie să-și completeze numărul comandat de “mașini”; facilitatorii anunță - pe la jumătatea rundei - că sunt gata de a plăti comenzile. (În acest moment, probabil unii au produs în exces iar alții nu și-au completat numărul comandat). Dar apoi, când este o oarecare liniște, facilitatorii zic că datorită unei recesiuni generale, nu vor putea fi apți să cumpere tot ce au comandat. Rezultatul acestui anunț face ca unii să nu fie afectați dar alții să aibă un stoc în surplus. Se apropie sfârșitul rundei; facilitatorii distribuie materialele cerute și plătite anterior. În acest moment, unele echipe pot avea prea puțini “bani” rămași ori să aibă prea multe “mașini” făcute - pe care nu le pot vinde datorită pieții restrânse. Pauza după această rundă (și totodată între sesiuni) permite participanților să aibă prilejul discutării a ceea ce s-a petrecut în simulare până atunci; facilitatorii vor estima capacitățile de producție ale fiecărei echipe, astfel ca să poată face un rezumat al acțiunii când jocul se va relua. Sesiunea II este de capacitate; are două runde. Runda 1: facilitatorii conferă fiecărei “fabrici” o capacitate fixă - limită - a producției lor (apreciată corect pe baza capacității observate în sesiunea anterioară); oricine își depășește capacitatea trebuie să plătească facilitatorilor un “expedient diferențiat” (stabilit la o sumă arbitrară de - să zicem - 100 “bani”). Acum, facilitatorii vor comanda tuturor “fabricilor” “mașini” în exces față de capacitatea tocmai fixată. Echipele vor începe să asambleze produsele și să le stocheze pentru livrarea la sfârșitul rundei. Între timp, ele vor solicita mai multe materiale, ce să le fie distribuite de asemenea la sfârșitul rundei (facilitatorii dezasamblând pentru aceasta “mașinile” achiziționate la sfârșitul primei sesiuni). De asemenea, producătorii își vor plăti “expedientele diferențiate” (dacă este necesar sau vor). Înaintea sfârșitului rundei, produsele (“mașinile”) vor fi vândute / cumpărate și materialele livrate de către facilitatori. Runda 2: continuă lucrul început la jumătatea rundei anterioare. Echipele asamblează mașini și le stochează pentru livrarea la sfârșitul rundei. Înaintea sfârșitului rundei, produsele vor fi vândute și facilitatorii le furnizează materialele comandate și plătite. La încheierea rundei, corespunzător bilanțului fiecărei echipe (inventarul achizițiilor, “mașinilor” vândute și “banii” disponibili), facilitatorii vor anunța “fabrica” / compania câștigătoare - cea având cei mai mulți “bani”. Sesiunea III este a cererilor; are două runde. Runda 1: începe prin distribuirea de către facilitatori tuturor participanților a unor instrucțiuni. Lor li se expune că acum piața este globală și în loc de a lucra individual cu fiecare “fabrică”, previziunile pieții integrate spun - de exemplu - că 30 de “mașini” în total vor fi achiziționate de către consumatori (facilitatori) la sfârșitul rundei. Nimic nu indică vreo “fabrică” favorită pentru a furniza aceste produse. Deși materialele componente au preț fix, producătorii ce vor să-și vândă “mașinile” asamblate sunt liberi să ceară / aleagă orice preț vor pe produsele lor iar consumatorul cumpără câte vrea de la orice grup - astfel ca totalul final să fie apropiat de cerința pieții. Runda se desfășoară ca și cele dinainte. 145 Runda 2: toate grupele sunt angajate în cumpărături - decizând cât și când să cumpere, asamblându-și produsele pe baza capacității totale a pieții și estimărilor de vânzări. La sfârșitul rundei, facilitatorii realizează din nou un clasament al companiilor și vor afla care are cei mai mulți “bani”. Pot urma discuții despre aceasta. Sesiunea IV este a factorilor politici; are 4 runde. Înaintea începerii primei runde, facilitatorii prezintă noi instrucțiuni: fiecare componentă a produsului final va fi livrat într-o anumită cantitate; de exemplu, piesele roșii nu vor putea fi luate decât minimum 70 și maximum 100. Există și reduceri pentru asta: de exemplu, la fiecare 14 piese roșii plătite, una va fi oferită gratuit. Cele 4 runde se petrec ca și în sesiunile precedente. La sfârșitul rundei 4, facilitatorii vor inventaria din nou situația - pentru a găsi “fabrica” având cei mai mulți bani. O nouă dimensiune a totalului pieții va fi fixată. Sesiunea V este a costului; are 3 runde. Înaintea primei runde, facilitatorii colectează toți “banii” de la participanți. O “bancă” va împrumuta “banii” necesari fiecărei runde; “banca” plătește dobândă fixă depozitelor, puțin mai mică decât dobânda încasată pe împrumuturile acordate. “Banca” va împrumuta “bani” doar până la o sumă maxim admisă; această sumă va fi calculată pe baza bunurilor (“mașinilor”) grupei ce o solicită - ca garanție - și nu va depăși valoarea aproximată a lor. Prețul materialelor va varia de acum - în funcție de cerere și ofertă; facilitatorii anunță totodată că achizițiile lor (ca și consumatori) vor fi decise conform previziunilor făcute pe baza ofertelor de vânzare. Participanții sunt invitați să joace 3 runde, după care va fi găsit grupul învingător (având cei mai mulți “bani” după reglarea contului cu “banca”). Dezbaterea: după simulare, participanții vor fi capabili să identifice problemele planificării resurselor, descrie acest proces și urma procedurile sale, diferențiind un mediu competitiv de unul necompetitiv; totodată, pot fi discutate implicații pentru viața reală care înainte nu ar fi fost evidente. Simularea are obiective măsurabile! Plăcinta Oamenii realizează negocierile și tot ei le apreciază, prin subiectivismul gândirii lor - ca un proces în care cei implicați pot fi câștigători. Ca fiecare să se considere câștigător, dorințele și necesitățile ce vor fi satisfăcute nu trebuie să depindă exclusiv de indivizi; atunci procesul se transformă în negociere - iar succesul său depinde de conduitele părților (comportamente și reacții). Pentru că oamenii nu văd bine decât cu inima, esența fiind invizibilă pentru ochi, facilitatorul propune participanților un exercițiu de logică (și gândire) asupra versiunilor prin care 2, 3 și mai mulți copii pot împărți o plăcintă în părți egale corespunzătoare numărului lor - fără să aibă dispute între ei. Întâi, el va supune analizei situația când doi copii vor avea de împărțit o plăcintă în două părți egale (tăiată în jumătate), astfel încât ambii copii la sfârșit să fie mulțumiți și să nu poată comenta nici cum că jumătatea unuia ar fi mai “mare” decât a celuilalt. Timp: 5 minute. Soluția este că doi copii - ca să împartă o plăcintă fără să se certe - vor proceda astfel: unul dintre ei o taie în două părți considerate de el ca egale iar celălalt își alege jumătatea; astfel, sunt evitate disputele asupra corectitudinii împărțirii - nici unul dintre copii neavând ce reproșa celuilalt. Acum, facilitatorul va propune participanților analiza modului prin care 3 copii vor avea de împărțit fără ceartă o plăcintă în 3 părți egale - astfel încât toți 3 să fie mulțumiți. Timp: 5 minute. O posibilă soluție (ca și corectitudine) este că unul dintre cei 3 copii va împărți plăcinta în 3 părți considerate de el ca egale. Al doilea copil îi va oferi acestuia una din cele 3 părți ale plăcintei. Dintre cele două părți rămase, al treilea copil își va alege porția. Partea rămasă este a celui de-al doilea copil. Participanții pot fi invitați de către facilitator să se gândească la procedura prin care 4 copii își pot împărți fără dispute o plăcintă, ș.a.m.d. În discuțiile ce au loc în jurul acestor probleme create de un exercițiu simplu, participanții vor aborda chestiunile virtuale de conflict ce pot apare într-o situație domestică. Înțelepciunea (mintea) evită ceea ce uneori inima ar simți altfel. Răspunsul Acesta este un joc intercultural de “spargere a gheții” - util introducerii în negociere (ca simulare). Obiective: • câștig în comunicarea interculturală • învățarea parafrazării și reformulării mesajelor mai potrivite oamenilor destinați să le primească • “achiziționarea” sensibilității culturale Timp: cam jumătate de oră (incluzând dezbaterea). Numărul participanților: oricare. Materiale: un gong sau orice face un zgomot suficient de puternic pentru întrerupere. Jocul: facilitatorul aranjează participanții în două cercuri concentrice - oamenii stând față în față, cu excepția unuia care are gongul. Regula este că fiecare din cerc când e întrebat de cineva din celălalt cerc trebuie să evite un răspuns direct - dar nu poate folosi același fel de evaziune care a mai fost folosită. Doar o dată într-un cerc este permisă refuzarea de a răspunde. Cum “evadează” depinde de ei; participanții care nu pot, sunt scoși prin zgomotul de gong din joc și devin observatori. În cazul numărului restrâns de participanți, facilitatorul îi întreabă; altfel, el le poate înmâna o listă orientativă de întrebări: • care-i numele tău? (un răspuns evaziv poate fi: “când m-am căsătorit mi-am schimbat numele - așa că este greu să-ți răspund.”) • ce mijloc de transport ai folosit pentru a ajunge aici? (exemple de răspuns evaziv: “depinde, la ce mijloc -privat ori public - te referi.”) • ai carnet de conducere? (“îți spun dacă îmi spui tu întâi dacă ai.”) • ce fel de muzică îți place? (“asta-i o întrebare prea personală.”) 146 • îți aduci aminte de culoarea ochilor mamei tale? • crezi c-ar trebui să slăbești? • la ce școală mergi? • unde locuiești? • unde lucrezi? • etc. Toate întrebările sunt specifice și înșelătoare, astfel ca oamenilor să le cadă dificil să nu le răspundă direct. Se poate ca unul-doi participanți să rămână în joc mult după ce restul participanților a ieșit; facilitatorul atunci poate opri jocul. Dezbateri: sunt asupra strategiilor, tacticilor și manevrelor participanților de a “scăpa”, “evadând” din întrebări. Vor fi analizate gama (largă ori restrânsă) a întrebărilor și răspunsurilor utilizate și timpul până când unii participanți au fost excluși din joc. Se pot împărtăși căile prin care se evită răspunsuri directe: • un vag și ambiguu “da” ori “nu” (ca “presupun / cred că ar fi.”) • tăcere • răspuns tangențial (ca “atunci când mă întrebi de mama, nu sunt sigur cum să-ți răspund, din moment ce tatăl meu a fost însurat de 3 ori.”) • minciună • scuze • critica întrebarea • “nu” condiționat (ca “nu-ți răspund deoarece nu agreez felul în care mi-ai adresat / ori formulat întrebarea”) • spunând “da - dar.” (și apoi răspunzând opus) • amâna răspunsul (ca “îți voi scrie într-o scrisoare”) • etc. Probabil cel puțin un participant va folosi asprimea ca tactică - de exemplu răspunzând unei întrebări cu “asta nu-i treaba ta”; facilitatorul va permite aceasta, punctând însă apoi nevoia de subtilitate (ca în exemplele anterioare) și poate iniția o discuție asupra felului gentil de eschivare. Acest joc poate fi pentru participanți o valoroasă practică în diplomație și chiar pregătire politică! Simularea identifică un număr de evitări efective în a spune un “da” sau “nu” direct în negociere. Simularea În orice simulare (ca schimbare organizațională) este important de identificat ce elemente ale sale cauzează participanților cel mai mare stress. Acestea vor furniza indicii valoroase domeniilor în care schimbările pot fi efectiv aplicate. Pentru a obține acest gen de răspunsuri sensibile de la participanți, facilitatorul trebuie mai întâi să le câștige încrederea și credința că informațiile derivate din ceva așa de trivial ca și un joc / o simulare le poate îmbunătăți realitatea. Multor adulți nu le place ideea jucării unor simulări despre realitatea lor. (Aceasta nu este ceva neobișnuit). Ei au adeseori stilul de a vedea ca necesare doar principiile teoretice în crearea unui plan suficient de acțiune. Când asemenea oameni se implică într-un program de instruire, se așteaptă să fie direcționați de specialiști ale căror calificări le recunosc și respectă, așteptându-se să primească informații foarte practice care să fie direct relaționate cu cazul lor. Ei răspund cu suspiciune - dacă nu cu ostilitate - sugestiei că o simulare poate fi un sfat în rezolvarea problemei. Alții nu se încred în simulări din motive diferite: ei intuitiv simt nevoia să observe și să reflecteze înainte de a intra în acțiune; ei vor să privească, nu să joace / să se implice. Pe de altă parte, alții simt că propriile sentimente și experiențe sunt fundamentale stilului de rezolvare a problemelor. Mulți oameni se încred în aserțiunea că un joc / o simulare poate ajuta mult în eficiența / profitabilitatea / sugerarea rezolvării cazului lor. Astfel, este sigur că într-un grup de participanți vor fi demonstrate 4 stiluri majore: • teoretic • practic • reflectiv • experiențial Așadar, unii vor traversa simulările ca “rațele pe apă”, alții le vor “tropăi ca armăsarii”. Facilitatorul îi poate conduce pe toți la “fântâna” cunoașterii dar nici o putere nu-i va face să “bea” direct dacă înainte nu “gustă” puțin; de aceea, facilitatorul are de urmat o secvență - să: • dea participanților în avans unele informații despre problemele ce vor fi atinse prin modelul propus • le spună pe scurt despre avantajele prin care asemenea exerciții se leagă de propria experiență • valideze importanța rolurilor observatorilor în activități • direcționeze / îndrume simularea • dezbată ulterior cu participanții rezultatele - prin prisma celor 4 stiluri anterior expuse Facilitatorul trebuie să conștientizeze că modurile / felurile prin care simulările sunt: • prezentate • conduse • dezbătute 147 vor afecta critic răspunsurile participanților. Facilitatorul este negociatorul între conținutul exercițiului și personalitățile oamenilor. De aceea, el trebuie să știe cum să varieze căile astfel ca simularea să se potrivească grupului; el trebuie să fie capabil să creeze, să susțină și controleze un mediu de sprijin oamenilor întruniți - pentru a ajunge la “dobândirea” a ceva. Rațiunea simulării este de a evoca emoții participanților - pentru ca apoi ei să-și relaționeze aceste sentimente problemelor de viață și situațiilor reale. Experiența jucării unei simulări - prin ea însăși - nu este de a “învăța” participanții despre ceva (exceptând poate că le place doar faptul să exerseze ceva). Facilitatorul trebuie să contureze participanților cadrul de care au nevoie - altfel totul este o pierdere de timp și se poate ajunge la acuzarea sa pentru aceasta. Oricum, multe grupuri suferă de inerție (inițială): oamenii preferă să stea și să asculte pasiv decât să ia activ parte în propriul lor folos. Așa că, facilitatorul este cel ce îi îndeamnă / îndrumă să se implice. Pentru a fi părți într-o simulare, nu se petrece mult timp vorbind; cât de curând după introducerea și explicarea scopurilor, participanții trebuie invitați la fapte. Întârzierile provocate de o mulțime de întrebări pot fi evitate dacă facilitatorul nu este sedus în a le dezbate / răspunde, în loc de a juca; pentru aceasta e timp ulterior - la încheierea simulării (ori în timpul desfășurării ei). Facilitatorul asistă, păstrează liniștea și în general nu se interferează / interpune; el observă (mental) ori ia note (în scris) de-a lungul simulării despre: • comportamentele • atitudinile • aspectele relevante. Monitorizarea activității poate fi făcută cu ajutorul unor observatori (neutri) - care eventual pot avea o listă cu ceea ce au de urmărit în simulare. La sfârșit este o discuție în plen, când totodată se poate face și un fel de evaluare imediată a simulării. Stilul facilitatorului trebuie să fie orientat (prin comportament, atitudine verbală și non-verbală, etc.) spre participanții ce fac apel la modurile practic și experiențial - astfel ca întâi ei să se simtă confortabil. Indirect prin ei, se obține încurajarea tuturor în a se controla spre propriul folos. Același facilitator trebuie să fie și la dezbateri la fel de îndemânatic ca și în conducerea directă a exercițiilor - pentru a nu colecta proteste datorită unor concluzii nejustificabile. Participanții pot rezista în punctele lor de vedere dacă facilitatorul în discuții nu le atrage atenția asupra chestiunilor relevante (pentru a nu trece tangent pe lângă ele). Ca eficacitate, în cazul existenței observatorilor, fiecare evaluare independentă este binevenită. Una dintre criticile puternice ale jocurilor simulative este că frecvent participanții nu par a învăța / dobândi prea multe de la ele - deși metodele pot fi culpabile și nu exercițiile. Pentru reducerea unei asemenea concepții, există măsuri ce pot include: • relatări la un anume timp după simulare - despre orice beneficiu (al participanților) rezultat din activitatea avută • relatări ale participanților despre ce cred că le-ar folosi și se așteaptă să le fie util datorită simulării • descrierea gradului de influențare și afectare a personalităților ca răspuns la simulare • evaluarea în grup ca proces de sprijin • etc. Când sunt probate, simulările trebuie să corespundă intercultural. Ele trebuie să țină cont de specificul participanților - ca având diverse culturi. Unii pot găsi ca nedemne pentru ei anumite roluri dintr-o simulare. Facilitatorul trebuie să se familiarizeze cu cerințele de norme ale membrilor grupului; o constantă conexiune inversă cu grupul (răspunsuri) îi sunt necesare, pentru a se asigura că este la același nivel pe care îl crede în lucrul său. Flexibilitatea de asemenea este încercată când prejudecățile traversează grupul și facilitatorul dar și participanții își au de demonstrat chiar și umorul în tratarea lor - astfel încât ele să nu devină dramatice. Scepticii (pentru că nu utilizează metode experiențiale de colectare a datelor), pot considera sentimentele din timpul simulării drept irelevante ca “fapte” - fiind intoleranți față de alții care nu fac lucrurile “ca și ei”. Dificultățile lor sunt ca și ale participanților în simulări ce încearcă să comunice cu oamenii în afara propriului domeniu sau alunecă în situații de ambiguitate ce-i fac să-și reconsidere întreaga experiență. Există o analogie între simulări, jocuri și situațiile sociale - pentru că au caracteristici similare; toate aceste categorii au: • scopuri și surse de satisfacție • reguli absolut necesare (altfel activitatea respectivă nefiind posibilă) • partenerii implicați în diferite roluri (ca subiecți dar și ca participanți) • ș.a. * Este ca și când participanții, așezați fiecare la masă cu câte o foaie de hârtie și un creion în față, încep la un moment decis de facilitator să descrie rotocoale (cercuri) în sensul acelor de ceasornic cu piciorul drept și în același timp scriu câteva cuvinte după dictare! (Din cauză că scrisul presupune, la majoritatea literelor, mișcarea vârfului creionului - respectiv a mâinii - în rotocoale în sensul invers acelor de ceasornic, ceea ce este în discordanță cu mișcarea impusă piciorului.e destul de greu de stabilit cine are un scris.mai frumos!). Școala Este un joc propriu de simulare pentru participanți, permițându-le să lucreze ca indivizi și membri ai echipei la rezolvarea unui conflict interpersonal în mediul lor; urmărește un “compromis” constructiv, deoarece vizează lucrul împreună (ceea ce e delicat întotdeauna). Mai mult, rolul facilitatorului este redus la pregătirea hârtiilor (separate pe 148 secțiuni) și la discuția finală. Timp: două ore. Participanți: orice număr, împărțiți în grupe (de 3-7). Materiale: instrucțiunile celor 22 de secțiuni. Faza I este introducerea. Secțiunea 1: scenariul; această simulare cere participanților să-și imagineze fiecare că este profesor într-o școală unde sarcinile elevilor / studenților nu sunt notate individual de către cadrul didactic, ci de către o comisie a lor. Prin urmare, este esențial controlul de calitate al standardului de notare. Înainte ca notele finale să fie confirmate și transmise elevilor / studenților, ele sunt prezentate inspecției tuturor profesorilor - pentru hotărârea calificativului (excelent, satisfăcător, insuficient). Treaba este de a le nota corespunzător / corect - astfel ca toată lumea să fie de acord că a fost făcută cea mai bună notare. Secțiunea 2: rolurile; participanții formează echipele de “profesori” care notează lucrările elevilor / studenților. Între ei este un climat în care orice dezacord poate fi efectiv depășit prin deciziile cele mai bune (individuale și de grup) care vor fi luate. De obicei, întâi fiecare apreciază o lucrare iar apoi, împreună cu ceilalți, convin prin consensul grupului sau majoritatea voturilor asupra celei mai bune versiuni. Scopul major al jocului este de a stimula discuțiile pe abordările variate ale rezolvării cu succes a potențialelor neînțelegeri / conflicte dintre “profesori”; unele răspunsuri vor fi mai "drepte" decât altele (dar aceasta nu înseamnă că sunt și cele mai bune soluții din viața reală, ci doar din motive de scor / punctare). În analiza finală, participanții nu vor câștiga jocul pe baza scorului, ci datorită numărului de idei utile dobândite prin el! Secțiunea 3: punctajul; el este pentru înregistrarea deciziilor și scorurilor. Participanții nu vor completa tabelul până când nu li se va cere s-o facă. El va fi ținut deoparte și ferit de ochii celorlalți. FAZA PERSONAL GRUP VOTURI alegere scor alegere scor II III a b IV V VI VII VIII a b TOTAL Secțiunea 4: informațiile; participanților li se cere să nu citească anticipat nici o etapă a negocierii. Odată începută o nouă secțiune, nimeni nu se va întoarce la secțiunea precedentă pentru a-și schimba deciziile; revăzându-le, este permisă doar reîmprospătarea memoriei. Faza II este pentru “întâlnirea” conflictului. Secțiunea 5: notele propuse de “profesori” sunt înmânate directorului / decanului, pentru vizarea înaintea expunerii (afișării) lor. Tocmai atunci, acesta avea de gând să anunțe o procedură mai atentă a verificărilor - pentru că a primit mai multe reclamații de la unii dintre cei examinați.Toate notele vor fi revizuite, în sensul că vor fi dublu notate, printr-un nou control. (Aceasta va fi percepută de către participanți ca muncă suplimentară, care le va ocupa tot timpul liber și în plus - este fără plată; ceva trebuie făcut, pentru că nervii tuturor sunt întinși la maxim!) A: te calmezi, dai lucrările colegilor din comisie și le spui să lucreze suplimentar; apoi, te pregătești să justifici examinaților întârzierea rezultatelor B: scrii un memoriu conducerii, insistând că este corect ca noile standarde stricte să fie aplicate numai în viitor (de acum încolo) C: poți încerca să treci peste conducere și să convingi șefii mai mari - prin aceleași argumente D: trimiți un memoriu în care descrii ce probleme apar datorită impunerii noilor standarde și ceri o soluție E: ceri o întâlnire cu conducerea (ori șefii mai mari), într-un loc potrivit, pentru a discuta împreună întreaga problemă F: spui că dacă nu întâlnești flexibilitate, nu vei colabora la nimic în viitor (aceasta fiind o amenințare concretă, deoarece se mai ivesc uneori treburi urgente, la care atunci când ești solicitat, ești de un ajutor indiscutabil - și nu vei mai răspunde) G: mergi direct în biroul directorului / decanului și insiști să participe la recorectare (s-o faceți împreună, acolo) Acestea ar fi posibilitățile la care se pot gândi participanții. Ei le contemplează și apoi trec la secțiunea următoare. Secțiunea 6: fără a discuta între ei, participanții își aleg o posibilitate și trec litera respectivă în coloana alegerii personale de pe linia fazei II a tabelului primit. Când toți colegii au terminat de făcut aceasta, va fi discutată și aleasă o posibilitate pe care grupul o consideră a fi cea mai bună, trecându-i apoi litera în tabel. (Atenție să nu fie în căsuța de scor, pentru că aceasta va fi când jocul o va cere). Secțiunea 7: după citirea următoarelor, participanții vor trece în tabel scorurile (personal și respectiv a grupului), pe linia fazei II. 149 A: dacă nu spui nimic și accepți munca suplimentară, întârziind astfel sarcinile, atunci n-ai făcut nimic pentru începerea negocierii cu directorul / decanul; conflicte similare pot apare în viitor dacă nu-ți comunici problemele. Acordă scorul de 2 puncte pe linia fazei II (la “personal” și / sau “grup”) dacă a fost această alegere B: un memoriu solicitând aplicarea standardelor numai în viitor este ca o ofensă; orice pas necântărit poate genera reacții la comportamentul tău (conținând potențialul unui conflict nedorit). 2 puncte C: un apel la șefi poate numai complica situația; ar fi nepotrivită contramandarea instrucțiunilor și interferența ta va cauza doar resentimente. 2 puncte D: cumva este o idee bună să ceri o revizuire a noii reguli printr-un memoriu; este mai dificil de ignorat problemele când sunt scrise - punând factorii de decizie într-o stare defensivă mai eficace decât o discuție (verbală). 8 puncte E: o întrunire cu conducerea probabil este cea mai bună alegere, pentru că va permite domolirea situației; pregătind argumente, apare speranța câștigării cooperării prin explicarea detaliilor ce duc la deranjarea multor oameni (recorectând lucrările deja notate). 10 puncte F: amenințarea nu va forța anularea / respingerea noii reglementări, fiind un pas periculos, care va duce în viitor la relații rele; prin urmare, soluția nu va rezolva imediat problema. Zero puncte G: o discuție imediată are avantaje și dezavantaje; ar putea deschide o bună comunicare dar poți fi într-o stare prea emotivă ca să negociezi efectiv. 3 puncte Faza III este a abordării. Secțiunea 8: fiecare participant presupune că a decis o confruntare imediată cu directorul / decanul. (Intră în biroul său și după un schimb de amabilități, introduc problema). Fără consultarea cu colegii, fiecare scrie două sau trei fraze pe care le-ar folosi în această situație. (Timpul alocat este de câteva minute). Apoi, nu înainte de a termina și colegii, se trece la secțiunea următoare. Secțiunea 9: fiecare își prezintă frazele celorlalți, după care grupul (“comisia”) discută problema. Este momentul votării celor mai bune fraze. Prin urmare, fiecare punct de vedere va fi exprimat clar și concis, cuvintele fiind alese grijuliu, astfel ca să aibă impact maxim. Participanții vor încerca să fie obiectivi dar în același timp vor transmite entuziasm în favoarea ideilor lor - încercând nu să le impună (este totuși tratarea unei situații delicate / unui potențial conflict), astfel încât să nu se comunice tensiune; fiecare va încerca să fie convingător față de ceilalți dar și relaxat, pentru că probabil colegii sunt concentrați pe pozițiile lor și e nevoie de o persuasiune considerabilă în a-i face să se răzgândească. Prin vot secret, fiecare frază va fi punctată și participanții își vor trece scorul maxim primit pe cea mai bună frază a lor - decisă comun - în coloana de “voturi” a tabelului, pe linia III / “a”. La III “b”, coloana “voturi” se adaugă numărul de voturi mărit cu câte un punct pentru fiecare dintre ideile următoare - dacă fraza le conține, chiar dacă nu cu aceleași cuvinte: • aș vrea să clarific unele chestiuni privind recorectarea și să explorăm împreună problemele noi create pentru mine și colegi datorită acestora • înțeleg nevoia unui control mai calitativ a notării dar cred că la această solicitare de recorectare ați putea fi mai flexibil în considerarea problemelor ce le creează comisiei • aș dori să le cer colegilor să lucreze dar - datorită condițiilor - am avea nevoie de un ajutor suplimentar, voluntar, pentru recorectare • cred că noile cerințe vor cauza probleme; ce-ar fi dacă ne-am adresa împreună șefilor? Faza IV este a recunoașterii reacțiilor emoționale. Secțiunea 10: participanții nu trebuie să uite că scopul simulării este și de a-i ajuta să revadă marea complexitate a emoțiilor umane, schimbul de opinii cu colegii îmbunătățind acuratețea și viteza diagnosticării conflictelor potențiale -pentru a le evita și deci a le trata mai eficient. Participanții își vor imagina cum va reacționa directorul / decanul la problemă, el putând fi: • defensiv (justificându-și comportamentul) • ostil (acuzând, supărându-se, fiind resentimentar ori mohorât) • deschis (necondamnând, apreciind problema în coordonatele sale) • retractil (înclinat să evite problema, pretinzând că nu există) • cooperant (gata pentru rezolvarea problemei, participând activ la căutarea unei soluții) Secțiunea 11: are / conține unele atitudini tipice (posibile) ale directorului / decanului. Individual, fiecare participant alege una dintre cele 5 reacții - pe care o crede a fi dominantă. Când au terminat, împreună vor găsi una comună a lui -pe care grupul convine: • nu vreau să te supăr - dar trebuie să creștem calitatea notării • nu te pot ajuta; recorectarea este necesară, nu e vina mea • îți înțeleg problema și voi face ce-mi ceri • aș fi vrut să nu mă implici; este responsabilitatea ta • hai să analizăm mai bine problema Secțiunea 12: fiecare potrivire a reacției directorului / decanului (aleasă individual) cu frazele individuale găsite în secțiunea 8 va primi 5 puncte și totalul va fi trecut în tabel pe coloana scorului “personal” al liniei IV; de asemenea, fiecare potrivire a reacției aleasă de grup cu aceleași fraze individuale găsite în secțiunea 8 va primi 5 puncte și totalul va fi trecut în tabel pe coloana scorului de “grup” (linia IV). Faza V este anticiparea reacțiilor emoționale. Secțiunea 13: la abordarea directorului / decanului, se poate folosi una dintre frazele următoare; participanții le vor citi și anticipa (discutând în grup) gradul de defensivă, ostilitate, deschidere, retragere sau cooperare - înalt, mediu ori 150 restrâns - al directorului / decanului la fiecare dintre ele. Nu sunt cerute opțiuni individuale, ci doar aprecierea în comun a gradului de acceptare a frazelor: • nu cred că aș putea cere colegilor revizuirea notelor deja acordate, deși am să le zic despre noile cerințe; vă rog solicitați șefilor să facă o excepție acum • totdeauna încerc să cooperez și să fac o treabă bună dar nu pot face față la recorectare • vă rog să discutăm de ce avem într-adevăr nevoie de noile standarde • nu cred că ar trebui decisă schimbarea criteriilor de notare fără consultarea mea, deoarece sunt responsabil pentru aceasta în comisie • aceste re-evaluări au creat o problemă pentru mine și am nevoie de ajutor în rezolvarea ei • nu-i corectă apariția unei reguli noi fără a ști dinainte de ea • vă cer acceptarea notelor așa cum sunt, deoarece nu mai este timp pentru reverificare Secțiunea 14: corespunzător fiecărei fraze date se marchează gradul - înalt, mediu, restrâns - al celor 5 reacții (convenit în grup). Secțiunea 15: participanții compară lista grupului cu cea de referință, marcând pentru fiecare potrivire 3 puncte. (Scorul maxim posibil este de 105 puncte). Totalul obținut va fi trecut în coloana scorului grupului de pe linia V a tabelului de referință. A - defensivă O - ostilitate D - deschidere R - retragere C - cooperare î - înaltă m - medie r - redusă FRAZA REACȚIA A O D R C 1 î î r î r 2 î î r î r 3 î r î r m 4 î î r m r 5 r r m r î 6 î r î r m 7 m r r î m Faza VI este a comunicării. Secțiunea 16: presupunând că la momentul intrării în biroul directorului / decanului acesta este într-o ședință și deci fiind ocupat nu poate discuta chestiunea pe loc, există mai multe posibilități de acțiune viitoare; participanții o vor alege individual pe cea care ar corespunde în viziunea lor proprie și vor discuta apoi în grup privind o alegere comună. Acestea (ambele) vor fi trecute în tabel pe coloanele alegerilor din linia VI. A: nu te mai preocupă problema deloc; execuți dispozițiile. În fond, dacă nu este urgent pentru director / decan, de ce ar trebui să te preocupe? Începi să te gândești cum să scrii un memoriu - prin care să te asiguri că nu vei fi găsit răspunzător de frustrările ce presupui că vor rezulta din această nouă reglementare B: scrii imediat un memoriu, reafirmându-ți poziția inițială - prin care te supui noii cerințe dar nu pentru acum, cerându-i să fie mai flexibil (descriindu-i din nou problemele ce vor fi cauzate dacă persistă în această hotărâre) C: aștepți ziua următoare, când va avea ceva timp liber, scuzându-te și cerându-i o soluționare a problemei D: întârzii ceva timp în a vorbi cu el, apoi revii în birou pentru a redeschide discuția ca și cum nu s-ar fi întâmplat nimic E: îl aștepți să termine ședința și - fără scuze - spui că te-ai gândit la problemă și că vrei s-o discutați din nou, împreună Secțiunea 17: cuprinde punctajul; participanții îl vor scrie în coloanele de scoruri ale liniei VI, corespunzător alegerii personale și / sau grupului. A: chiar dacă nu vei fi găsit răspunzător de problemele ce vor fi cauzate de noua reglementare, nu ai făcut nimic pentru a redeschide discuția cu directorul / decanul; discordiile viitoare sunt inevitabile. Zero puncte B: ai redeschis discuția dar numai pentru a-ți repeta poziția inițială, fără vreun efort de negociere; lui i se va părea că nu are altă șansă decât să te refuze - și probabil va păstra un resentiment datorită “atacului” asupra sa. Zero puncte C: arăți înțelegerea poziției sale, considerându-i nevoile ca ale tale proprii; speri să fie înțelept. 10 puncte D: abordezi problema dar întârzii confruntarea; amânarea discuției nu va rezolva problema și vei simți nevoia să-l înțelegi, pentru că altfel - dacă timpul trece și nu faci nimic - îți vor crește resentimente față de el. Oricum, din moment ce ți-ai plănuit întoarcerea la el, alocă 4 puncte E: dacă ți-ai pierdut cumpătul, ar trebui să te scuzi - ori cel puțin să regreți; de asemenea, ai redeschis discuția cât de curând a fost posibil, concentrându-te pe problemă. Alocă 7 puncte Faza VII este a “diluării” conflictului. Secțiunea 18: participanții presupun că situația a enervat directorul / decanul astfel încât atunci când abordează problema este foarte ostil și vorbește nervos oricui; fiecare realizează că e timpul calmării climatului emoțional, reducerii tensiunii și începerii discutării obiective. Iată unele căi de contracarare ale reacțiilor ostile: • faptele - sondează numai • interpretarea - încearcă găsirea explicațiilor comportamentului altcuiva • judecarea - evită clasamente de viziune a comportamentelor personale (ca bun sau rău) • înțelegerea - demonstrează înțelegerea emoțională și intelectuală a altui punct de vedere • sprijinul - exprimă simpatie, sentimente colegiale, etc. 151 Secțiunea 19: participanții, întâi fără a discuta între ei, își fac câte o alegere individuală dintre cele 5 căi de contracarare; apoi vor discuta între ei și vor alege una a grupului: • haideți să ne așezăm și să vorbim despre ce ne face probleme • cred că reacția dvs. ostilă provine din neagrearea unui punct de vedere opus • n-ar trebui nervi; ca și colegi, fiecare ar trebui să fie mai grijuliu asupra propriilor reacții • înțeleg că ambii suntem loviți de această situație; s-ar putea s-o analizăm împreună? • simt frustrarea la fel ca dvs. și cred că ar fi greșit dacă nu s-ar permite un grad de flexibilitate în noua reglementare; am putea să găsim o ieșire din această problemă? Secțiunea 20: scorul este acordat doar grupului, pe linia VII. Prima și a patra au 10 puncte, a doua și a treia au 1 punct iar ultima are 3 puncte. Faptele și înțelegerea sunt pentru micșorarea conflictului; interpretarea și judecarea sunt inflamante iar sprijinul este conciliant dar nu rezolvă problema. (Doar faptele și înțelegerea încurajează rezolvarea problemei și deschid comunicarea într-o atmosferă propice - care să reducă în cea mai mare măsură conflictul). Faza VIII este crearea unui climat deschis de comunicare. Secțiunea 21: pentru a păstra conflictul la minimum, comunicarea trebuie să fie liberă și deschisă, deoarece altfel ar exista o potențială sursă de conflict. Fiecare participant își va imagina o frază prin care să descrie ce tip de relație ar trebui să fie între colegi - pentru a fi într-adevăr o comunicare deschisă. Secțiunea 22: în grup vor fi prezentate aceste fraze, votându-se secret cea mai bună; ea va fi trecută pe linia VIII a tabelului, în punctul “a” din coloana de “voturi”. Punctajului obținut de fraza individuală i se adaugă câte 1 punct dacă are una din ideile următoare - și va fi scris la litera “b” / “voturi”, a ultimei linii din tabel: • trebuie stabilit, prin tratări corecte, un climat de încredere • nimic din ce se întâmplă nu ar trebui să sugereze că o persoană crede că știe ce ar vrea alta să zică • oricând este posibil, adevărul trebuie spus dar nu ca să rănească pe altcineva, opiniile fiind de exprimat impersonal Totalul punctajelor reprezintă sfârșitul jocului. Discuția care încheie simularea va dezbate sentimentele participanților despre cele petrecute de-a lungul ei. Triada În a doua parte a lucrării am plecat de la “micro” spre “macro”; în această parte a lucrării am făcut invers: am plecat de la “macro”. Națiunea are 3 dimensiuni, fiecare având caracter de proces și influențând pe celelalte. Din punct de vedere cultural, cele 3 dimensiuni: • statul • societatea civilă • etnicitatea se află în diferite relații de interacțiune. Statul are nevoie de etnicitate și face eforturi pentru apărarea sa. Reciprocitatea dintre el și societatea civilă este evidentă: statul e cadrul funcționării societății civile iar societatea civilă asigură articularea puterii în interiorul consensului statal. Dacă aceste 3 dimensiuni funcționează (într-un echilibru oarecare), atunci sistemul este democratic. Dacă însă una din cele trei lipsește sau eventual lipsesc două și doar cea de a treia are forță, atunci sistemul democratic nu mai poate să apară (oricât de democratică ar fi constituția în vigoare sau chiar dacă funcționează un simulacru de parlament); ceea ce se realizează este un sistem semi-autoritar, cu anumite elemente pluraliste. Dacă statul este slab și este slabă și societatea civilă, atunci conștiinței etnice îi revine inevitabil un rol foarte pronunțat. Cauze ca: • istoria • demografia • politica conchid întru păstrarea caracterului multicivilizațional global. Conflictele dintre zonele de nucleu cultural pot fi evitate prin negocieri sau medieri. În negocierea de succes între 3 părți (nu ne referim la "contractul" bilateral, pentru că el e prea specific), trinomul lor trebuie să ducă la triumvirat (formă reprezentând alianța a 3 persoane - pentru conducerea procesului). Situația nu ar mai corespunde între dimensiunile națiunilor decât componentei statale. Accentul pe etnicitate în acordul negociat ar duce oricând la conflictele culturale - dacă factorul intercultural este neglijat. Lumea astăzi se “mișcă” de la multicultural la intercultural. (Adeseori se face o confuzie între interculturalitate și interetnicitate). Posibilele conflicte ce pot apare sunt cele de identitate - unde doar dimensiunea societății civile are succesul scontat în mediere, pentru ca să se ajungă la respectarea negocierii ori renegociere. Un alt punct de vedere este cel economic, în care una dintre dimensiuni, "etnicitatea", este înlocuită de "piață". (Mecanismul triadei este același). De obicei, o masă are 4 picioare. Însă cea mai mare stabilitate este realizată de 3 picioare dispuse în triunghi, oricând. Aceasta ne duce cu gândul la o paralelă cu forma relațiilor dintre persoane: dacă sunt două - între ele intervine negocierea; când sunt 3 ori mai multe, aceeași problemă de analizat ca și cea de exemplu avută între cele două - este altfel abordată. A treia parte este totdeauna esențială: altfel un lucru este discutat în 3 (triadă) decât în pereche. * Un exercițiu al triadei este așa-numitul “răspuns pozitiv”: 3 persoane (A, B și C), pentru câte 3 minute fiecare, vor avea de ascultat pe rând numai (și numai!) lucruri pozitive despre ele de la celelalte două; de exemplu, B și C încep să spună numai lucruri pozitive despre A - timp de 3 minute - iar apoi se schimbă, A și C vorbind despre B timp de 3 minute și respectiv A și B despre C, la fel. În acest exercițiu în triunghi, persoanele țintite de celelalte două nu au voie 152 decât să asculte - fără a reacționa în vreun fel la remarcile pozitive venite de la parteneri. Discuțiile ce urmează exercițiului se vor referi la atitudini - pentru că de obicei, indiferent de identitate / cultură, atenția este atrasă de lucrurile negative! Totodată, fiecare va prezenta, supunând analizei, situația când s-a simțit mai confortabil: vorbind despre altcineva ori fiind subiectul celorlalți. Evaluarea poate ieși din nivelul personal, prin extrapolarea până la “macro”. (Pentru “răspunsul pozitiv” în triadă, numărul total al participanților din grup nu contează, facilitatorul cerându-le doar să se împartă câte 3). Țărmul Acest joc ilustrează beneficiile mutuale ale unei echipe - când conducerea este exercitată constructiv de către membrii săi; de asemenea, el demonstrează efectul disfuncției când unul sau mai mulți membri ai echipei se comportă neconstructiv în rezolvarea problemelor sau luarea deciziilor. În joc, fiecare membru al echipei are un specific rol de negociator în soluționarea problemei ce preocupă întregul grup. Timp cerut: cam o oră. Număr de participanți: mai mulți de 7. Materiale: facilitatorul va pregăti un set de plicuri - de mai multe mărimi (pentru a se introduce unul într-altul) - corespunzător instrucțiunilor următoare. Roluri: fiecare grupă de 7 participanți se așează la câte o masă. Sunt admiși observatori care să poată lua notițe când începe negocierea. Facilitatorul spune tuturor că membrii grupelor vor avea roluri specifice de împărțire a conducerii; ei vor afla mai târziu cum sunt alocate aceste roluri. Întâi, acestea vor fi descrise de către facilitator, care apoi le va da un rezumat scris fiecăruia pentru ca să-l parcurgă cu atenție și să se asigure că au înțeles comportamentele cerute de către fiecare rol. Rezumatul rolurilor: • “armonizatorul” - este persoana ce ajută menținerea unei ambianțe relaxate și plăcute în cadrul grupului (echipei), o atmosferă în care orice probleme pot fi obiectiv discutate • “culegătorul” - este rolul persoanei care va explora cât mai mult posibil dimensiunile problemei, adresând întrebări și căutând toate informațiile relevante • “clarificatorul” - este persoana care va încerca reformularea declarațiilor altora atunci când e necesar, păstrează o direcție a discuției, rezumă când trebuie, concentrează obiectivul și în general asistă comunicarea dintre membri • “inițiatorul” - este rolul persoanei care va stimula discuția, propunând idei noi și presând pentru soluții • “fugarul” - este persoana care va căuta să scape de problemă (în modul de evitare / eschivare cel mai puțin evident cu putință) • “continuatorul” - este un rol de sprijin, care reacționează pozitiv la sugestiile rezonabile, încercând să preia orice obiectiv care pare a ușura procesul rezolvării problemei • “ghidul” - este un rol de apreciere / evaluare, chiar agresiv; persoana care și-l asumă nu va ezita să-și exprime opinii hotărâte despre ce ar trebui grupul / echipa să facă pentru a rezolva problema După ce facilitatorul a clarificat cu participanții aceste roluri, lasă fiecărei grupe de 7 un plic mare (descris în continuare) și nu le mai oferă nici o instrucțiune. Pregătirea plicurilor: pe plicul cel mai mare stă scris "în interior sunt două plicuri care descriu fazele jocului; deschideți-le pe rând". Plicul 1 conține: • o copie a scenariului pentru fiecare jucător • o copie a instrucțiunilor pentru fiecare jucător • descrierea celor 7 roluri Scenariul: sunteți studenți într-o instituție nou creată pe litoral, la 100 km distanță de oraș și locuiți acolo. Este duminică seara, târziu, după un sfârșit de săptămână ocupat de un seminar lung, greu, concentrat; câțiva dintre participanții veniți din țară / oraș la seminar au rămas (atrași de facilitățile deosebite ale institutului) dar majoritatea a plecat. Ei vor să meargă cu voi, pentru o cină deosebită, la un faimos local aflat la circa 30 minute cu auto de institut -pe malul mării. Nu doriți să-i dezamăgiți pe oaspeți și chiar vreți să-i impresionați printr-o atmosferă plăcută - astfel ca să mai vină prin izolarea voastră. Autobuzul local tocmai a plecat și va trece o oră până când va mai fi altă cursă; aceeași problemă poate fi și la sfârșitul cinei la acel restaurant de pe șosea - pentru întoarcere. Pe de altă parte, șefa institutului (acum plecată) este foarte îngrijorată de depășirile provocate de acest seminar - în timp și bani (costuri), deoarece a devenit mai scump și obositor decât anticipase. Aveți 15 minute pentru a decide ce să faceți. Instrucțiuni: fiecare își extrage un rol, fără ca să-l dezvăluie celorlalți; după 15 minute de joc, se va deschide al doilea plic. Rolurile: • “armonizatorul”: putem aștepta autobuzul până când vine din nou și între timp să bem ceva cu musafirii • “culegătorul”: se poate aranja o oră fixă cu șoferul? • “clarificatorul”: putem vorbi cu șefa la telefon? ce alte posibilități ar mai fi? • “inițiatorul”: haideți să găsim alt mijloc de deplasare (bicicletele noastre ori autostopul) și să ne îngrijim de cheltuieli mai târziu • “fugarul”: nu este chiar problema noastră; să explicăm situația tuturor și să-i lăsăm pe cei veniți să decidă • “continuatorul”: pot lua în mașina mea 5 persoane • “ghidul”: nici nu este sigur că în local sunt atâtea locuri libere; unii vor trebui să rămână pe dinafară ori să aștepte Plicul 2 conține instrucțiunile fazei următoare: • timp alocat - 15 minute 153 • scop - discutați, sub conducerea liderului considerat de voi, procesul prin care ați încercat rezolvarea problemei în prima fază Odată cu identificarea unui lider formal, participanții vor discuta ce anume s-a petrecut și ce nu în simulare, comparând acum (sub conducerea unui lider) cele întâmplate - cu caracteristicile unei echipe de succes, analizând dacă: • membrii echipei și-au adus contribuția maximă • fiecare a înțeles viziunea echipei • membrii echipei s-au concentrat pe criteriile de succes • membrii echipei au “jucat” / activat pentru succesul lor și al echipei • fiecare membru a avut abilitățile profesionale necesare • fiecare a fost disponibil spre schimbare când situația a cerut-o • performanțele echipei și ale membrilor ei au fost aprobate • fiecare a împărtășit informații și experiențe • liderul echipei și membrii își împărtășesc ideile • liderul echipei ajută membrii (spre atingerea succesului) • membrii se respectă între ei și respectă liderul • fiecare membru al echipei se simte responsabil pentru rezultatele echipei • fiecare membru este loial echipei • fiecare membru al echipei preia (ori nu - acum) inițiativa pentru a influența procesul / activitatea echipei • echipa este (încă) una de tipul “noi” Dezbaterea abordează: • dacă a fost constructivă cooperarea membrilor echipei • ajutarea participanților de către facilitator ca să exploreze rel ațiile de putere dezvoltate în timpul simulării • aparența neconstructivă a rolului comportamentului cuiva în luarea deciziilor • înțelegerea clară a motivațiilor • păstrarea sau nu a rolului specific de negociere jucat • beneficiile mutuale ale comportamentelor din rolurile simulate • avantajele și dezavantajele pentru indivizi și grup În simulare, participanții au de rezolvat o criză; ei totodată trebuie să-și soluționeze diferențele individuale de opinie înaintea rezolvării problemei. Astfel, sunt reflectate unele roluri ale oamenilor care tind să fie adoptate în cursul unei negocieri reale; combinația lor efectivă (însă) duce la soluții! Uniunea Acest joc este despre relații. Negocierea devine mai efectivă dacă participanții își înțeleg și respectă reciproc forțele, chiar dacă nu se plac. Scopul nu este de a forma relații personale de prietenie - deși dacă acestea se întâmplă nu e un lucru rău; ceea ce e necesar e ca să nu fie o falsă bonomie ori un comportament totalitar. Multă influență și putere apare din încrederea reciprocă a actorilor - o încredere bazată pe împărtășirea cunoștințelor și informațiilor despre acele aspecte de personalitate care împreună realizează o combinație câștigătoare; jocul ilustrează cum o asemenea combinație apare ca potrivită într-un mediu competitiv. Obiective: • demonstrează relațiile efective din negociere • reproduce selecția ce apare în timpul dezvoltării negocierii • ilustrează unele constrângeri care operează în selecție Timp: cam o oră. Număr de participanți: oricare. Materiale: cărți de joc și aceeași sumă de bani (de jucărie) împărțită fiecărui participant. Scenariu: • fiecare jucător contribuie cu (să zicem 10 unități de “bani”), “băncii” pentru a intra în joc; facilitatorul ori un participant poate avea acest rol al “băncii” • “bancherul” are unul sau mai multe pachete de cărți - depinzând de numărul participanților • fiecare jucător primește 5 cărți; restul rămâne pe masă • jucătorii pot renunța și lua alte cărți - oricând - cu condiția ca mereu să aibă 5 cărți în mână și pentru fiecare carte nouă să plătească 10 “bani”; ținta este de a face cel mai înalt scor posibil - adunând valorile numerice ale cărților așa cum sunt ele prezentate, ținând cont că figurile reprezintă: as - 11, valet - 12, damă - 13, rege - 14, joker - o • când toată lumea este mulțumită (sau după 3 minute), începe negocierea: toți jucătorii trebuie să aparțină unei coaliții; orice combinație de jucători este permisă - dar dacă sunt prea mulți într-o coaliție, atunci câștigul individual va fi mai mic • “bancherul” plătește coaliției câștigătoare diferența dintre scorul cel mai înalt și cel mai jos format de cele 5 cărți combinate ale punctajelor cele mai mari ale coalițiilor; membrii își împart egal câștigul (10 “bani” fiecare punct al diferenței) și urmează altă rundă • jucătorii care și-au pierdut toți “banii” părăsesc jocul (ei pot începe - de exemplu - cu 100 “bani” individual); se joacă de mai multe ori, până când rămân prea puțini participanți 154 Dezbatere: participanții nu trebuie să se îngrijoreze că instrucțiunile ar suna complicat; la început pot fi unele confuzii printre jucători dar apoi toată lumea va înțelege jocul. În simulare sunt două feluri de impulsuri: a evita pe cineva cu cărți slabe în propriul grup și de alăturare la cei - câțiva - formând grupul select având scoruri înalte (indiferent dacă propriile cărți sunt slabe ori tari). Astfel, jucătorii au un îndemn irezistibil de a intra în relații cu aceia care pot contribui substanțial la coaliție. Asemenea contribuție constă în ceva mai mult decât banii - pentru că jucătorii de succes vor fi aceia care sunt rapizi în a face combinații de scor înalt; aceștia sunt jucătorii care vor curta alții cu cărți bune să treacă de partea lor - și vor fi curtați de către aceștia. Deoarece un grup poate “bate” un individ (dar și un individ poate “bate” un grup), devine important pentru jucători să se alăture grupului corect. Toată lumea vrea să obțină ceea ce vrea; nimeni nu vrea să știe ceea ce nu se poate oferi. Logic, fiecare grup ar consta din 5 persoane - pentru a maximiza câștigul; prin urmare - pentru un profit bun - unele grupuri mai mari vor respinge surplusul de membri, ele renunțând la sfârșit la toți membrii care nu contribuie cu cărți în mâna colectivă finală. Facilitatorul îi poate întreba pe cei respinși cum s-au simțit. Unele grupuri ar putea părea mai tolerante decât altele față de membrii neproductivi - și aceasta este interesant de discutat. De ce unele echipe sunt mai deschise spre oameni și altele orientate mai mult spre scop? Un răspuns ar putea fi că grupurile orientate mai uman sunt deoarece membrii se plac reciproc, se simt confortabil împreună și poate presupun că persoanele având cărți slabe vor avea o mână mai bună în runda următoare. Simularea este o activitate utilă și din punct de vedere intercultural, pentru că este o oportunitate de a deschide o discuție asupra extinderii până la care diferite culturi sunt ori nu sunt pregătite să-și sprijine membrii neproductivi; ea demonstrează cum și de ce se formează și se rup coalițiile. Victoria La vremea când puțini oameni văzuseră distracția pasării discului de plastic, un tată și băiatul lui își petreceau după-amiaza într-un parc, practicând acest sport “ciudat”. Mai mulți oameni s-au adunat să-i urmărească. În cele din urmă, unul s-a adresat tatălui: "Mă scuzați că vă întrerup. Mă uit la dumneavoastră de un sfert de oră. Cine câștigă?"...Aceasta este o mentalitate la fel ca și în întrebarea despre cine câștigă din căsătorie...Morala: oamenii sunt preocupați să-și perfecționeze procesele pentru a avea rezultate de calitate - câștigul fiind cu siguranță în răspunsul că el nu constă în pierdere! * Un exercițiu pe care facilitatorul îl poate propune participanților este împărțindu-i în 4 grupulețe plasate fiecare într-un colț al încăperii; în mijloc sunt 4 scaune dispuse în cruce, astfel ca 4 delegați - câte unul din partea grupulețelor -să se poată așeza pentru întâlniri de negociere (atunci când va fi momentul), față în față. Fiecare grupuleț primește instrucțiunile: jocul are 10 reprize - în care (împreună cu partenerii) trebuie să aleagă fie culoarea albă, fie cea neagră. Întâi, alegerea este făcută în secret, în cadrul fiecărui grupuleț; ele au la dispoziție un carton ce este alb pe o parte și negru pe verso. Odată ce sfătuirea în grupulețe s-a încheiat, în același timp decizia lor este arătată celorlalți prin ridicarea cartonului - afișându-se culoarea aleasă; deci - simultan, la semnalul facilitatorului - cele 4 grupulețe prezintă cele 4 cartoane. Câștigul fiecărei reprize depinde de alegerea făcută: • 4 albe: fiecare câștigă 1 punct • 3 albe + 1 negru: albele pierd 1 punct și negrul câștigă 3 puncte • 2 albe + 2 negre: albele pierd 2 puncte și negrele câștigă 2 puncte • 1 alb + 3 negre: albul pierde 3 puncte și negrele câștigă 1 punct • 4 negre: fiecare pierde 1 punct Strategia: decizia este comună; în rundele 5, 8 și 10 pot discuta - prin delegați - toți jucătorii, maxim 3 minute (în aceste reprize câștigul înmulțindu-se cu 3, 5 și respectiv 10!). Dacă primele 4 reprize, cu durata de câte un minut, sunt relativ aleatorii, deja în repriza 5 fiecare grupuleț își mandatează un delegat să negocieze (în mijloc) cu delegații celorlalte grupulețe o anumită “formulă” a culorilor cartoanelor. Scopul tuturor este de a câștiga cât pot de mult! Facilitatorul monitorizează desfășurarea, ținând punctajul la loc vizibil pentru cele 4 grupulețe, în toate reprizele. Totalul (la încheierea celor 10 reprize) va fi dezbătut de către participanți, împreună cu tehnicile utilizate și emoțiile trăite. În economia jocului nu este ca în matematică, ci minus și cu minus chiar face minus.În cazul când vreo promisiune făcută în cele 3 reprize de negociere este încălcată, jocul ia o turnură ce denotă diferențele dintre politica interesului imediat față de politica de perspectivă (adică pe lungă durată - 10 reprize și cooperare), a câștigului facil dar mic al unui grupuleț ori mare al tuturor grupulețelor - punctajul contând nu comparativ cu celelalte grupulețe, ci față de maximul posibil de atins, astfel ca toată lumea să fie “câștigată”, etc.; desigur că nu se discută aceste aspecte înaintea jucării exercițiului, ci ele vor fi rezultantele pline de învățăminte analizate imediat după desfășurarea sa! Z Comportamentele oamenilor reflectă valorile și atitudinile lor față de alți oameni. Un tip de oameni, descriși conform teoriei X, cuprinde un set ca: • refuzul inerent al muncii și evitarea ei când se poate • tendința lipsei responsabilității • relativ puțină ambiție • preferarea siguranței înainte de orice 155 • nevoia de a li se spune ce să facă - prin urmare trebuind a fi direcționați, manipulați, constrânși, amenințați ori împinși / forțați să lucreze pentru atingerea scopurilor propuse Pe de altă parte, există un alt set de însușiri, ca în teoria Y: • munca - la fel ca și odihna și distracția - survine natural celor mai mulți oameni • majoritatea este dornică de a-și exercita autocontrolul în serviciul obiectivelor pentru care oamenii se simt personal angajați / implicați • în condiții potrivite, cei mai mulți nu numai că acceptă, însă chiar caută responsabilitatea • majoritatea oamenilor e capabilă de un înalt grad de imaginație, ingeniozitate și creativitate în soluționarea problemelor pentru care au un interes veritabil • capacitățile intelectuale de muncă adesea sunt subestimate • dezvoltarea potențialului și angrenarea spre realizarea obiectivelor va apare ca o funcție recompensatoare asociată cu împlinirea estimărilor Teoriile X și Y au implicații importante în negociere. Spre exemplu, ele se reflectă atunci când părțile nu se încred reciproc privind armonia ori nu sunt capabile să fie raționale și deschise - în sensul de a se simți reciproc "negative": este ceea ce corespunde teoriei X ca relație; simularea propusă aici intenționează să demonstreze că “îmbrățișarea” de către părți a teoriei Y este mai productivă și se opune criticării activităților de acest fel. Jocurile simulative sunt uneori criticate că ar fi mai puțin efective decât exercițiul propriu-zis al procesului (de negociere ori mediere); multe aspecte ale comportamentelor nu sunt reproduse de-a lungul lor iar în cele în care se întâmplă, nimeni nu pare a ști cu siguranță care sunt bine reproduse și care nu. În special nu se știe până la ce extindere vor răspunde interpersonal participanții - mai bine decât actorii angajați într-un proces colectiv real; simularea actuală a fost concepută a accentua aspectul colectiv al tratativelor, bazându-se pe două concepte: al relațiilor de intervenție prin obiective și al împlinirii nevoilor paradigmei Z. Paradigma Z are 4 nevoi de împlinit: • participanții trebuie ca în viața reală să fie părți ale procesului care este simulat • scopul simulării trebuie să fie unul al discuției (și discutat!) • aspectele analizate trebuie să fie realistice, importante părților și suficient de complexe pentru o dezbatere veritabilă • între părți trebuie să fie un conflict real de interese - independent de simulare! Z cere facilitatorului să creeze un scenariu pe care jucătorii să-l poată identifica direct, cu ușurință. Prin urmare, este potrivită includerea în rezolvarea unor dispute curente ale participanților. Simularea are două părți: întâi este un joc de roluri conform teoriei X și apoi asumarea principiilor teoriei Y. Timp cerut: chiar și o zi. Numărul și caracteristicile participanților: astfel încât să formeze două echipe de negociatori, plus un număr de mediatori - ca a treia parte. Materiale: coli albe fiecărui participant, intitulate "Ce aștepți să câștigi din acest program?" și schițarea diferențelor majore dintre însușirile teoriilor X și Y. Roluri și reguli: întâi, va fi o "confruntare" pe un subiect ales - între cele două părți - și încercarea negocierii ei; scenele nu sunt greu de conceput, actorii putând improviza pe parcurs (nu mai mult de o jumătate de oră) întreg procesul. Exercițiul va încerca să pară cât mai real - în sensul teoriei X. Apoi, facilitatorul va împărți tuturor colile albe pregătite cu întrebarea-cheie - la care toți sunt invitați să răspundă. După ce au fost colectate răspunsurile, facilitatorul va prezenta participanților deosebirile dintre cele două teorii. În echipe, jucătorii sunt invitați să identifice orice comportament sau atitudine ce pare a corespunde teoriei X și să recomande strategii pentru schimbarea acestora conform teoriei Y. Ajunse la încheierea acestui punct, echipele sunt rugate să-și prezinte reciproc presupunerile (deja a început să fie stimulată gândirea participanților asupra programului!). Faza 1: cele două echipe care s-au confruntat, separat, vor găsi răspunsuri scrise la două întrebări - ce ar fi putut face cealaltă parte pentru îmbunătățirea relațiilor și ce ar fi putut ei face? Facilitatorul dă mediatorilor aceste răspunsuri, le cere să le compare și apoi să le grupeze în văzul - spre cunoștința - tuturor, în 4 domenii: • corespunzător părții A, partea B ar fi trebuit... • corespunzător părții A, partea A ar fi trebuit. • corespunzător părții B, partea A ar fi trebuit. • corespunzător părții B, partea B ar fi trebuit. Faza 2: echipele A și B sunt invitate ca împreună să culeagă / selecționeze din lista sistematizată de mediatori acele aspecte care le ating reciproc: • comunicarea • atitudinile • practicile • dezvoltarea Faza 3: toate 3 grupele sunt invitate de către facilitator să formeze / consolideze o listă unică de obiective (mutuale) plecând de la observațiile fazei 2. Apoi, ele trebuie să imagineze / conceapă / dezvolte (separat) pași de acțiune pentru a realiza aceste obiective - asupra cărora toată lumea a convenit. Faza 4: din nou echipele sunt în plen - ca să vadă ce diferențe în abordări sunt la celelalte părți (ele își vor prezenta reciproc lucrul efectuat în faza 3). Faza 5: este adoptată rezolvarea problemei - fiind revăzute scopul inițial, noii pași de acțiune și sarcinile noi de responsabilitate apărute. Ca un comentariu final: Z pare extrem de complicată la prima citire, devine mai ușoară după o derulare și - în orice caz - merită efortul jucării, dacă participanții au suficient timp pentru ea și dezbaterea ei. De fapt, cuprinde 156 relațiile prin obiective ca metodă de lucru. Participanții o pot găsi foarte recompensatoare și chiar provocatoare; exercițiul său le furnizează atât o practică reală a îndemânărilor, cât și o privire asupra planificării strategice a procesului (de soluționare / tratare a conflictelor). Mulțumiri Acesta nu este un manual ori ghid în medierea conflictelor, ci o sumă de experiențe dobândite în activitățile noastre din ultimul deceniu cu reprezentanții unor organizații, structuri și instituții - cărora le mulțumim (alfabetic): Adunarea pentru Republică din Franța, Alianța Civică, Alianța pentru Orașele Libere din Ungaria, Ambasada Elveției, Ambasada Poloniei, Ambasada SUA, Amnesty International, Asociația Aramaică Culturală și de Tineret din Suedia, Asociația Cluburilor de Tineret din Marea Britanie, Asociația Copiii Noștri din Bosnia, Asociația Creștină a Tinerilor, Asociația Culturală Astra Română Banat, Asociația Europeană a Tinerilor Mediatori, Asociația Foștilor Deținuți Politici din România, Asociația “Frăție, Egalitate, Colaborare, Cooperare”, Asociația Handicapaților Locomotor Timiș, Asociația Isus Speranța României, Asociația Millenium, Asociația Mondială a Ghidelor, Asociația Mondială a Tineretului Ortodox, Asociația pentru Promovarea Culturii Urbane și Drepturilor Omului din Iugoslavia, Asociația pentru Studii Deschise din Budapesta, Asociația Pro-Democrația, Asociația Studenților în Științe Socio-umane din Universitatea de Vest Timișoara, Asociația Studenților Rromi, Asociația Tinerilor Academicieni din Banat, Asociația Tinerilor Lideri, Așezământul Cultural I. C. Brătianu, Biroul European al Tineretului din Vallodolid, Blocul Național Sindical, Cartel Alfa, Centrul Cultural Național din Krasnodar, Centrul de Mediere și Formare în Mediere din Paris, Centrul de Tineret pentru Tratarea Conflictelor din Torino, Centrul Henk Schram din Maastricht, Centrul Multicultural Suedez, Centrul Național de Asistență și Informare a Organizațiilor Neguvernamentale "Contact" din Moldova, Centrul pentru Dezvoltarea Colaborării și Pluralismului din Moldova, Centrul pentru Străini din Torino, Centrul Român de Informare și Documentare pentru Tineret, Centrul Român pentru Comunicare, Centrul Român pentru Promovarea Cooperării Europene în Domeniul Tineretului - Eurotin, Clubul Activităților Internaționale din Bratislava, Clubul Etaj din Strasbourg, Colegiul Hereward din Anglia, Comunitatea Italiană din Bucovina, Comunitatea Românilor din Iugoslavia, Comunitatea Tineretului Democrat din Europa, Comunitatea Ucraineană din Moldova, Confederația Sindicatelor Europene, Consiliul Ecumenic al Tineretului din Europa, Consiliul European al Comitetelor de Tineret ale Minorităților, Consiliul Europei - diverse structuri, direcții, Consiliul Județean Timiș, Consiliul Local Timișoara, Consiliul pentru Servicii Voluntare de Tineret din Coventry, Consiliul Tineretului din Bulgaria, Consiliul Tineretului din Cornella, Consiliul Tineretului din Letonia, Consiliul Tineretului din Moldova, Consiliul Tineretului din Portugalia, Consiliul Tineretului din România, Consulatul Iugoslaviei în Timișoara, Convenția Democrată din România, Convenția Fundațiilor Independente pentru Tineret din România, Cooperativa Socio-Culturală Arca lui Noe din Roma, Dewissel Belgia, Facultatea de Sociologie a Universității de Vest din Timișoara, Federația Mondială a Studenților Creștini, Federația Organizațiilor Umanitare din România, Federația Tineretului Bunilor Templieri Europeni, Forumul European al Tineretului, Forumul Tinerilor Țigani Europeni, Forza Italia, France-Roumanie Etudiants, Fundația Congresului Liber din SUA, Fundația Dialogurilor Internaționale, Fundația Eduardo Frei, Fundația Euro-Atlantică, Fundația Friedrich Ebert, Fundația Hanns Seidel, Fundația Independentă pentru Tineret Timiș, Fundația împotriva RAXI, Fundația pentru o societate deschisă, Fundația pentru Pluralism, Fundația Phoenix, Fundația Română pentru Democrație, Fundația Rudolf Steiner, Fundația Rudolf Walther, Fundația Westminster, Guvernul României - diverse ministere, Institutul de Educare a Tineretului din Offenbach, Institutul Intercultural Timișoara, Institutul Național Democrat pentru Afaceri Internaționale din SUA, Institutul Proni, Institutul Republican Internațional din SUA, Institutul Român pentru Drepturile Omului, Institutul Suedez de Imigrări, Internaționala Lesbienelor și Pederaștilor, Inter-news, Liga Pro-Europa, Lobby-ul Femeilor Europene, Marele Orient din Franța, Minoritățile Europei, Mișcarea Creștină pentru Pace, Mișcarea Europeană din Sârbia, Mișcarea internațională "A patra lume", Next Stop New Life, Non-Violence International, Noua Democrație din Grecia, Oficiul de Asistență Socială din Hawick, Organizația Altă Casă din Islanda, Organizația Curcubeu a Tinerilor Germani, Organizația Mondială a Mișcării Cercetașilor, Organizația Națiunilor Unite - diverse structuri, Organizația pentru Securitate și Cooperare în Europa, Organizația Salvați Copiii din Macedonia, Organizația Soarta Comună din Ungaria, Parlamentul României, Partida Romilor, Partidul Conservator din Marea Britanie, Partidul Democrat, Partidul Democrației Sociale din România, Partidul Național Liberal, Partidul Național Țărănesc Creștin Democrat, Partidul România Mare, Partidul Social Democrat, Partidul Unității Naționale Române, Poduri pentru Educație din SUA, Poduri Umane Europene, Președinția României, Prietenii Naturii, Prietenii Oamenilor din Bulgaria, Primăria Cascais din Portugalia, Primăria Săpânța, Primăria Timișoara, Radio Europa Liberă, Rețeaua Curaj din Germania, Serviciul Național de Tineret din Luxemburg, Sindicatul Dorința, Sindicatul Independent al Șomerilor din Timișoara, Sinergii București, Societatea Amicilor Regelui Mihai pentru Istorie și Suveranitate, Societatea Tânăra Generație a Romilor, Societatea Timișoara, Something Else, St. Vicent's Trust din Dublin, Tinerele Minoritare, Tineret pentru Înțelegere, Tineretul Catolic Danez, Tineretul Creștin Democrat Italian, Tineretul Social Democrat din Azerbaidjan, Tinerii Creștin Democrați Europeni, Tinerii Europeni Federaliști, Tinerii Liberali Germani, Uniunea Armenilor din România, Uniunea Bulgarilor din Banat, Uniunea Creștin Democrată din Germania, Uniunea Democrată a Maghiarilor din România, Uniunea Democrată a Sârbilor și Carașovenilor, Uniunea Democrată Turcă din România, Uniunea Democratică a Tătarilor Turco-Musulmani, Uniunea Europeană a Studenților Evrei, Uniunea Europeană - diverse structuri, direcții, Uniunea Grecilor din Moldova, Uniunea Lituanienilor din Moldova, Uniunea Organizațiilor de Tineret Maghiare, Uniunea Slovacă a Studenților Evrei, Uniunea Tineretului din Azerbaidjan pentru 157 Pace și Securitate, Uniunea Ungară a Studenților Evrei, Uniunea Vatra Românească, Universitatea Marne la Valleee din Franța, West Coventry Woodcraft Folk, Youth Express Network, YouthReach Transition Centre Dublin. 158 EUGEN GHERGA, expert în tineret atestat de către Consiliul Europei. Membru al Institutului Intercultural Timișoara. Autor a nenumărate inițiative (la nivel local, național și internațional) de integrare a comunităților. ▲ CUPRINS I. Comunicarea ► teoretic - 19 capitole • practic (jocuri) II. Medierea ► teoretic - 37 capitole • practic (cazuri) III. Negocierea ► teoretic - 10 capitole • practic (situații) ▼ MEDIEREA CONFLICTELOR: cantitativ, lucrarea este structurată în 3 părți, oferind un total de 66 capitole privind teoria și un număr - mai mult decât dublul lor - de exerciții practice. Sunt propuse simulări în domeniile comunică rii, medierii și negocierii -pentru activități în grup. Prin conținut, paginile lucră rii cuprind multe texte apărute pentru prima dată (unele chiar în lume) - ca rod al unor colaborări internaționale. Baza este experiența în profil - de un deceniu - a autorului, dobândită în zeci de țări, prin lucrul în multe proiecte. 159 MUZICA ESTE UN NESECAT IZVOR DE SĂNĂTATE Șl BUCURIE !!! în fiecare clipă, DUMNEZEU ne îmbrățișează și ne dăruiește cele mai minunate daruri spirituale. Unii nu le văd, deoarece mintea le acoperă aceste minunății așa cum norul întunecat acoperă strălucirea soarelui. Dar, chiar și așa, razele soarelui luminează și încălzesc pământul. Tot așa IUBIREA DIVINĂ NE LUMINEAZĂ VIAȚA. Și atât de mult ne iubește DUMNEZEU, încât a dat posibilitatea fiecăruia să-și aleagă calea pe care să evolueze, în funcție de posibilitățile sale. Muzica este o cale de evoluție spirituală. K Un muzician adevărat nu se folosește de muzică pentru a se face cunoscut ci servește muzica plin de umilință și bucurie în suflet. La fel, un om care vrea să evolueze, nu se folosește de numele LUI DUMNEZEU pentru a fi vedetă în ochii altora ci, îl servește permanent și necondiționat. «Muzica va uni cândva lumea., .dacă spiritul ei pur va fi păstrat. O muzică autentică revarsă valuri de vibrații. Arta pe care ar trebui să o apreciem este arta care dă vibrații. Artiștii sunt cele mai minunate flori ale creației, cele mai dulci vise ale ei și cea mai prețioasă componentă a societății. Artistul are datoria nu să stăpânească forma, ci să adapteze forma la conținut. Folosirea corpului din punct de vedere al tradiției spirituale răspunde unor reguli codificate pe baza executării unor partituri fizice fixate în prealabil, ce cuprind nu doar deplasarea corpului in spațiu, dar și mimica facială și tensiunile interne ale corpului în momentele sale de imobilitate. Arta muzicii autentice împletește elementele tradiției milenare cu elemente de spiritualitate universală, permițând accesul la o realitate complexă, ce implică spiritualitate, conștiință și sacralitate. »spun înțelepții. Cine îi poate contrazice ? Nu este necesar să fim muzicieni, dar este important să ne placă muzica și să ne folosim de ea în mod inteligent. Poate vă veți întreba: cum este posibil ca muzica să fie o cate de evoluție spirituală? Pe toate căile spirituale sunt folosite simțurile. De ce nu ne-am putea folosi și de auz? Muzica ne poate răscoli foarte ușor cele mai intime sentimente și ne poate conduce dincoto de această "realitate". Muzica este un dar divin, cu implicații religioase, etice, estetice, afective, biologice, psihologice, sociale, informaționale și în alte domenii. Diverși cercetători au studiat efectele pe care le are muzica asupra oamenilor, animatelor și plantelor. Au apărut instituții unde se ameliorează și vindecă anumite afecțiuni. Mai puțini însă au studiat aspectele spirituale ale muzicii. L Taina tainelor constă în principiul FENOMENULUI DE REZONANȚĂ, în muzică acest fenomen apare foarte clar și rapid. El se produce automat, independent de voința noastră. Cei cu adevărat înțelepți se vor folosi în mod conștient de FENOMENUL DE REZONANȚĂ, pentru a intra în legătură cu Giganticele Sfere de Forță ale Universului, prin intermediul muzicii benefice. Aplicațiile FENOMENULUI DE REZONANȚĂ sunt nelimitate și posibile în orice domeniu de activitate. Cele mai luminate minți ale oamenilor de știință au ajuns (la unison) la concluzia că Universul a fost creat printr-o „mare explozie" (Big-Bang). Ei nu au făcut altceva decât să confirme ceea ce se știa de mii de ani de către toate filozofiile și religiile autentice. Concluzia este foarte clară : DUMNEZEU a creat Macrocosmosul prin propria SA VOINȚĂ, prin VIBRAȚIE (EMANAȚIE). Să luam ca exemplu Evanghelia după loan 1:1 :,,La început era Cuvântul și Cuvântul era cu DUMNEZEU”, înțelegând „Cuvântul" drept „Vibrație" (vezi cap. Fenomenul de Rezonanță) atunci totul devine clar și putem avea marea revelație de a descoperi foarte multe taine, care până acum au fost ocultate sub formă de parabole, poezii sau texte ermetice. Dacă vom înțelege cum acționează Fenomenul De Rezonanță, atunci în fața noastră se vor deschide noi orizonturi ale cunoașterii spirituale. Această „Vibrație" înseamnă acele sunete subtile care nu pot fi auzite cu urechile fizice. Aceste sunete subtile creează, susțin și distrug Creația neâncetat. Doar o clipă dacă nu ar fi așa, ar fi haos. După cum lesne putem observa, există o Armonie și o Ordine Divină în toată manifestarea, oriunde am privi. Aceste sunete subtile (vibrații) au creat printre altele și sunetele fizice (ceva mai grosiere, ca de ex. sunetul muzical -vom vedea în alt capitol ce este sunetul muzical). Cei inițiați în știința secretă a Elementelor cunosc acest „Joc Divin". De la energii rafinate, treptat, se ajunge la altele mai grosiere. Vibrațiile/sunetele Elementelor de natură subtilă sunt atât de puternice încât creează mișcări aJe corpurilor fizice (vezi în Biblie dărâmarea templului de la Ierusalim) Mișcările vibratorii ale "corpurilor pot fi ușor înțelese dacă le comparăm cu mișcarea unui pendul. Considerăm un pendul care se află în repaus în punctul A : Dacă mișcăm pendulul și îl ducem în punctul B, apoi îi dăm drumul, acesta oscilează între punctul B și D. Oscilația pe care o face de la B la D este oscilație simplă. Oscilația pe care o face de la B la D și înapoi la B se numește oscilație dublă. lată schema ondulatorie (acustică) pe care o face pendulul: AMPIEZZA IIIIIII * x'"""* 1 / Â s -V «/ \ TEMPO "/J "X! II III _,,"-'" Dacă suflam într-un fluier și punem o mână la capătul lui vom sesiza trecerea unei coloane de aer prin el. în funcție de ce notă obținem, coloana de aer ce trece prin fluier va forma anumite unde. Dacă suflăm pe suprafața unei ape liniștite, masa de aer formează ondulații care se propagă în cercuri concentrice. în mod analogic există unde (vibrații/sunete) care nu pot fi" văzute" dar pot fi dovedite științific, ca de exemplu undele electromagnetice. Unda electromagnetică este o undă în care mărimile ce se propagă sunt intensitățile unui câmp electric și ale unui câmp magnetic ca de exempu unda radio (frecvența se situează în domeniul radiofrecvențelor). Chiar dacă nu vedem aceste vibrații/sunete, ele totuși există. Existența lor este confirmată și de către oamenii de știință. Vibrațiile/sunetele au anumite forme, deoarece în calea lor „stau" diverse elemente de natură subtilă. Dacă nu ar fi acestea, forma lor ar fi lineară: A--------> B. întâlnind în „calea" lor anumite „obstacole" ( de ex.aerul ), ele iau anumite forme (în funcție de însușiri). Existența acestor însușiri (vezi cap. Sunetul muzical) este dovada clară că vibrațiile/sunetele au FORMĂ. Exemple : 1 .Square wave.Vez\: http://www.elektronika.ro/synthesizer/audio/square wave.mp3 O 2.Sawtooh wave.Vez] :http://www.elektronika.ro/synthesizer/audio/sawtooh wave.mp3 O S.Triangle wave.Vezi: http://www.elektronika.ro/synthesizer/audio/triangle wave.mp3 O 4.S//76 wai/e.Vezi: http://www.elektronika.ro/svnthesizer/audio/ sine wave.mp3 O Se poate observa cu ușurință, că muzica este o știință foarte complexă. Ea integrează în mod armonios și alte științe ca de exemplu pictura și desenul (vezi forma sunetelor). Analogia picturii cu muzica este făcută doar de către cei care cunosc tainele REZONANȚEI. De exemplu, savantul elvețian Euler pornește de la ideea ca toate culorile spectrului nu sunt altceva decât vibrații ale Luminii -."Paralela între suflet și lumină este perfectă, astfel încât ea persistă în cele mai mici detalii". Camilian Demetrescu, în cartea „ Culoarea, suflet și retină", Ed. Meridiane 1966 scrie: "Culoarea, derivând din lumină, fiind vibrație, deci atribut al duratei, în același timp instrument specific picturii, este condusă de legi analoge muzicii, arta care se desfășoară în timp. Asemănarea între legile culorii și cele ale sunetului care sunt matematic stabilite, fundamentează necesitatea studiului acestor legi pentru pictorul care aspiră să dea tabloului său rigoarea și limpezimea muzicii". Rene Rousseau: "Pictura e într-un sens muzică ce se vede". Muzica isi spune cuvîntul în aproape toate domeniile; în fizică (ex. undele electromagnetice = unde în care mărimile ce se propagă sunt intensitățile unor câmpuri electrice și ale unor câmpuri magnetice ce pot da naștere unor sunete), în literatura (texte-poezii), în medicina (influența clară a muzicii asupra creierului etc.) în matematică (scara muzicală, notele, timpii lor etc.),în electronica (aparate și efecte audio) în acustica, etc. încă din antichitate, înțelepții cunoșteau proporțiile ideale ale clădirilor, în special cele cu caracter religios. Aceste clădiri se realizau după anumite reguli cu scopul de a avea o acustică (rezonanță) foarte bună respectând conceptele consonanței muzicale și ale proporțiilor. Cuvintele rostite în acele temple, biserici etc. erau amplificate natural, datorita proporțiilor la care erau construite precum si datorită anumitor materiale din care erau concepute si al căror secret era bine păzit, în final, au rezultat adevărate capodopere arhitecturale, unele rezistând până în zilele noastre. De exemplu în cartea „Catedralele gotice",Otto von Simson scrie că toate catedralele gotice, aveau rapoartele de Vz, 2/3, 3/4. Este bine să știți de la bun început că acest curs are ca bază fundamentală atât teorie cât și practică. Exemplificările din acest curs au fost studiate și concepute la modul cel mai riguros (științific) ținând cont de calitățile/caracteristicile vibrațiilor/sunetelor subtile, fiind calculate și verificate cu precizie foarte mare, cu ajutorul computerului, folosind programe speciale de muzică. De asemenea, toate exemplificările au fost verificate prin experiențe directe realizate de un număr mare de oameni. S-au folosit instrumente clasice (de ex.chitara.vioara,mandolina,muzicuța etc), instrumente electrice (de ex.chitara electrică etc.), instrumente electronice (generatoare de sunet, programe pe digitale etc), sunete din natură înregistrate (ciripit de păsărele, valurile mării, susurul apei, tunete, sunete ce sunt emise de animalele, pași, clopote, clopotele, etc.), vocea umană naturală. Pentru a nu trece peste liberul d-voastră arbitru (libertatea de a alege) NU s-au folosit niciun fel de ÎNREGISTRĂRI SUBLIMINALE CU MESAJE. Acest lucru se poate face DOAR LA CERERE. S-au realizat înregistrări subliminale incluzându-se doar MANTARA-le specifice Energiilor Macrocosmice invocate. S-au mai realizat înregistrări subtile (impregnări psihice) BENEFICE specifice compozițiilor create în acest Curs (vezi înregistrările Subtile). IMPORTANT: ACEST CURS REALIZEAZĂ NUMAI EXEMPLIFICĂRI BENEFICE ! MUZICOTERAPIA , MELOTERAPIA , SONOTERAPIA , MUZICA DE MEDITAȚIE , MUZICA EZOTERICĂ "Muzica este oglinda sufletului. Ea pornește din inimă și se adresează inimii" GEORGE ENESCU Chiar dacă au denumiri diferite, toate ne conduc spre același țel, spre DUMNEZEU, într-un cuvânt, toate la un loc ar putea fi denumite MUZICĂ SPIRITUALĂ. Cei ce vor să experimenteze această muzică, în urma unei singure audiții își vor da singuri seama de beneficiile pe care le aduce aceasta. Cei care vor experimenta de mai multe ori audierea acestui gen de muzică își vor rezolva multe probleme psihice, sentimentale, iar cei cu adevărat perseverenți vor avea rezultate uluitoare, pe care, în prima fază abia dacă le intuiesc. De milenii, muzica îl însoțește pe om în evoluția sa spirituală, în China antică se compunea muzică pentru armonizarea fiecărui organ. Se folosea un anumit instrument pentru interpretarea bucăților muzicale specifice organelor, astfel: pentru rinichi- tobele, pentru plămâni - clopotele, pentru inimă - instrumentele cu coarde, iar pentru ficat - flautul. De asemenea, există unii autori medici care au descris chiar „farmacopei muzicale", recomandând câte un fragment din muzica clasică în tratamentul unei afecțiuni. Foarte apreciate în aceste „farmacopei" sunt creațiile lui Mozart. Ele sunt „prescrise" pentru faringo-amigdalite, boli ale tiroidei, boli ale ficatului, vezicii biliare și pancreasului. Tot pentru bolile hepato-biliare, dar și pentru cele cardio-pulmonare se recomandă muzica lui Hăndel. în teoria sa, Platon spune „ Muzica ezoterică, mișcarea sunetului, care atinge creierul, trece apoi în vasele de sânge, traversează corpul de la cap la inimă, iar de aici până la regiunea ficatului. Aristotel dă sunetului o definiție asemănătoare. Mulți chirurgi folosesc muzica în timpul intervențiilor chirurgicale pentru relaxarea pacientului și a echipei operatorii. Muzica armonioasă este ca o vrajă ce ne poartă spre noi tărâmuri de vis. Cei care creează (compozitorii) ne conduc de multe ori până la această "poartă". La fel și instrumentiștii. Ei pot fi canale (relee) Divine prin care DUMNEZEU își manifestă frumusețea SA neasemuită. Totuși, puțini compozitori sau instrumentiști intră pe acea "poartă", în schimb cei care meditează cu suport muzical pot să deschidă "poarta" și să pătrundă acolo, până în profunzimile cele mai adânci. Cea mai elevată muzică spirituală ne pune în Rezonanță cu anumite Energii Binefăcătoare din Macrocosmos și ne influențează benefic atât structura psihică, energetică cât și cea fizică. De fapt cuvântul terapie (de la muzico-terap/e) este impropriu deoarece, la fel ca orice terapie naturala, este de fapt o echilibrare, o armonizare a ființei. S-ar putea denumi foarte bine muzico-transformare, deoarece această muzică produce transformări spectaculoase (mai ales Spirituale) în timp record, uneori chiar fulgerător. CEL MAI IMPORTANT LUCRU ESTE CA MUZICA ALEASĂ SĂ NE PLACĂ ! Dar la fel de bine se poate alege o muzică care să rezoneze cu un anumit aspect divin, ca de exemplu Iubirea, în acest caz se numește muzică de meditație, deoarece se meditează cu ajutorul muzicii asupra Iubirii Divine ( care este eternă). Vă veți întreba de unde știm ce muzică rezonează cu aspectul ales ca temă de meditație pe muzică? Aici nu vă poate răspunde decât un om care a experimentat aceste aspecte Divine sublime. "Un orb nu poate conduce pe alți orbi". Numai cel care a mai trecut pe această cărare vă poate arăta drumul și vă poate conduce până la "Poartă". Dar pasul (EFORTUL) trebuie să-l faceți singuri. „Omul înțelept așteaptă totul de la sine însuși, Omul de rând așteaptă totul de la alți?' -CONFUCIUS „Sufletele mari au voință, Cele slabe dorință" - PROVERB CHINEZESC lată câteva noțiuni de bază edificatoare în domeniul muzicii: Fonator, fonatoare, adj. Organ (sau aparat) /b/7ator=organ(sau aparat)care produce sunete. Fon/on/.s.m. Unitate de măsură pentru nivelul de tărie al unui sunet, apreciat după senzația auditivă pe care acesta o produce. Fonic,-ă,/bn/c/,-e, adj. Care se referă la sunete, format din sunete; sonor. Fonogramă.fonograme.s.f. înregistrare a unor vibrații sonore pe bandă de hârtie fotografică, bandă de magnetofon, disc, peliculă cinematografică etc. cu mijloace electrice, mecanice, etc. 2.Mesaj transmis prin telefon și înregistrat automat pe un formular special. Fonotecă, fonotec/.s.f. 1. Colecție de înregistrări sonore pe discuri, pe benzi de magnetofon etc., care se folosește în general la sonorizarea unor producții artistice (în cinematografie, televiziune, etc.). 2. Mobilă sau încăpere special amenajată în care este depozitată (arhivată) o astfel de colecție. FONIE s.v.Sonoritate. Melo - Element prim de compunere savantă cu semnificația „cântec", „melodie", „muzică", „muzical". [< fr. melo-, it. melo-, cf. gr. melos - muzică]. MELOFONIA (E) este știința sonoră a melodiei, a cântecului. Muzică, muzici, s.f. 1. Arta de a exprima sentimente și idei cu ajutorul sunetelor combinate într-o manieră specifică. 2. Știință a sunetelor considerate sub raportul melodiei, al ritmului și al armoniei. 3. (Adesea fig.) Creație componistică, melodie, cântec; p. ext. executare sau audiere a unei compoziții muzicale. MUZICOFONIA(E) este știința sunetelor și a melodiilor (suma lor). MUZICOTERAPIA are ca structură anumite melodii sau fraze muzicale care se repetă, în așa fel încât vibrațiile lor să fie mai tot timpul constante. Chiar dacă melodiile sau frazele muzicale alese par monotone, ele exprimă și imprimă celui care le ascultă, anumite stări benefice, de iubire, de fericire, de curaj etc. (în funcție de temele alese). MELOTERAPIA este cea care are la baza o melodie. SONOTERAPIA este aceea terapie care folosește anumite sunete. Toate aceste structuri terapeutice ale muzicii se regăsesc în multe genuri muzicale, de cele mai multe ori ele întrepătrunzându-se, ca de exemplu muzica simfonică cu cea sacră, religioasă, de cult, bisericească, etc. Acesta este și motivul pentru care cei care folosesc cu înțelepciune puterea muzicii au rezultate rapide, transformându-se în ființe spirituale și având o evoluție spirituală spectaculoasă. Efectele pozitive care apar în ființa noastră au fost revelate de către mulți înțelepți ca de exemplu Platon, Aristotel, Pitagora, etc. Ceea ce este foarte important de știut, este faptul că folosirea sunetelor și a muzicii aduce în ființa umană o stare de armonie. Pitagora numea vindecarea cu ajutorul sunetelor purificare. Muzica este o modalitate de a pătrunde în nucleul fiecărei celule, de a o face să vibreze la unison cu Energiile Benefice ale Macrocosmosului. Corpul este asemenea unui instrument muzical, fiecare organ are nota sa muzicală. Desigur că fiecare om are o vibrație a sa proprie. Putem foarte ușor să realizăm „vindecarea" dacă știm ce să facem. Celulele vibrează mai puternic la sunetele armonioase. S-au măsurat fluxul sanguin și reacțiile mușchilor în aceste momente, rezultatele fiind spectaculoase. Studiile științifice arată că muzica face să crească serotonina și în același timp scade ACTH-ul, hormonul stresului. încă din 1963 Julius Portnoy, în "Music in the Life of Mân" spune -.„muzica nu numai că modifică metabolismul, tonusul muscular, presiunea sangvină, digestia, secrețiile interne și respirația, ci e în stare să producă toate aceste schimbări mai eficient decât orice alt stimulent". Astăzi există nenumărate instituții de cercetări și sanatorii ce folosesc cu mult succes această muzică, în aceste cazuri denumirile sunt de meloterapie sau muzicoterapie. Aici se ameliorează sau chiar se vindecă anumite afecțiuni, lată doar câteva exemple: stările de stres, debilitățile fizice, boala lui Parkinson, dislexia, nodulii pulmonari, demența lui Alzheimer, anxietatea,psihastenia,insuficiențacardiacă,palpitațiile,aritmia,surmenajul,stresul,nervozitatea,aste nia,nevroza,durerile de cap,migrenele, insomnia, depresia, hipertensiunea arterială, tensiunile nervoase, etc.. în Germania, muzicoterapia are un rol însemnat în ameliorarea stării bolnavilor, ca în cazul pacientului din fața dentistului sau ușurarea nașterilor. Au fost efectuate cercetări și la plante, muzica având o serie de efecte pozitive, cum ar fi accelerarea creșterii și obținerea unor recolte mai bogate. S-a demonstrat practic ca nu orice fel de muzică are efecte pozitive asupra organismului. De pildă, muzica simfonică, muzica ușoară, melodiile cântate la orga, pot fi folosite ca stimulente, pe când muzica rock (în general), mai stridentă, displace atât plantelor cât și animalelor. Dr.Thomas Verny, în'The Secret Life of the Unborn Child", dovedește că foetușii, încă din primele stadii ale dezvoltării, preferă Mozart și Vivaldi altor compozitori: "pulsul inimii acestora se stabilizează iar agitația picioarelor scade la muzica lor. Dimpotrivă, când mama ascultă rock, fătul dă din picioare violent". Cercetătorii de la Clinica Universității California din Los Angeles (UCLA) au demonstrat că cei născuți prematur iau mai repede în greutate și folosesc mai eficient oxigenul atunci când a-scultă muzică clasică liniștită. (J. Kaminski și W. Hali, în „The effect of soothing music on neonatal behavioral states in the hospital newborn nursery", 1996 - apărut în Neonatal Network, 15:45-54). „Begley Sharon-Music on the Mind-Newsweek", 24-07-2000, pp 5Q.:"Nou născuții discern muzica. Când ambientul este umplut cu acorduri consonante și intervale perfecte, aceștia râd. Iar când se fac auzite disonanțele și intervalele micșorate/mărite, aceștia reacționează dureros". Dr. Jayne Standley de la Florida State University a realizat un dispozitiv care produce muzică de leagăn și care este declanșat în momentul în care bebelușul suge. Experimentele sale au arătat că cei născuți prematur, cu deficiențe la supt, au învățat să sugă în foarte scurt timp cu scopul a obține muzica de leagăn. Robert Lee Hotz - Times, 13 decembrie 2002 '.„Pruncii la numai 4 luni preferă intervale majore și minore (de terțe suprapuse) decât intervale disonante (secunde, septime)". Cercetările publicate în Psychology of Music (1998) și Neurological Research, (1998) confirmă că muzica poate îmbunătăți gândirea spațial-temporală a copiilor și că elevii implicați prin programa școlară în studiul muzicii obțineau note mai bune la istorie , limbi străine și dovedeau un comportament social mai bun. (Overy, K de la Univ. Sheffield, UK, în "Can music really "improve" the mind?", apărut în Psychology of Music, 1998, 26:97-99, și Johnson J. K., Cotman C.W., Tasaki C.S. & Shaw G.L. în articolul" Enhancement of spatial-temporal reasoning after a Mozart listening condition in Alzheimer's disease: a case study", în Neurological Research, 1998. 20:666-672; Roberta Konrad, profesoară la UCLA, în Empathy, Arts and Social Studies, Dissertation Abs.: Human. & Soc. Sci., 60, pg 2352 - 2000). Un studiu al Fundației Rockefeller a arătat că elevii instruiți în muzică au cea mai mare rată de admitere la Medicină (66,7%) și la Biochimie (59,2%). Japonezii care sunt cotați în eșalonul de vârf în matematică și științe, au muzica introdusă în curriculum-ul lor ca o disciplină majoră în clasele 1-9. Reader's Digest, în articolul semnat de David Mazie, "Music's Surprising Power to Heal," (nr. 8 din 1992), arată că:" muzica stimulează secreția de endorfine și de imunoglobulină salivară A (S-lgA - agent preventiv și vindecător)." Koger, S. M., Chapin, K. and Brotons, M. (1999) în „îs music therapy an effective intervention for demențial A meta-analytic revîew of literature. J. Music Therapy: 3A6, 2-15": "Un studiu efectuat asupra 336 de bolnavi psihici (demență) a scos la iveală faptul că muzica are un efect remarcabil în tratarea bolii." lată și alte câteva nume cu rezultate semnificatice în aplicarea muzicoterapiei: Dr. Arnd Stein(http://www.vtm-stein.de/index.htm): Verdeau-Pailles J.; Willms H.; Sivadon; Schmoltz A.; Pfeiffer H.; Wunderlich S.; Hayashi N.; Chambliss C.; Inselmann U.; Tang W.; Reker T ;etc.. Tratamentul cu ajutorul muzicii nu mai este o noutate. Mulți oameni de știință realizează studii riguroase, lată un exemplu mai deosebit. „Fabien Maman împreună cu Helene Grimal, biolog și muzician, au studiat efectele sunetelor cu volum scăzut (30-50 de decibeli) asupra celulelor umane. Ei au montat o cameră video la un microscop la care au plasat lame cu celule cancerigene uterine, pe care le-au supus influenței diferitelor sunete (de chitară, gong, xilofon, precum și voce umană) pe perioade de 20 de minute. Cea mai puternică influență se pare ca a avut-o vocea umană. „ Structura s-a dezorganizat rapid - spune Fabien Maman. Vocea umană pare să poarte în vibrația ei ceva mai puternic decât orice instrument: conștiința... Se pare că celulele canceroase nu au putut să suporte acumularea progresiva a frecvențelor vibratorii ale vocii umane ''.(foto de mai jos) Alt studiu interesant a fost realizat asupra a două paciente bolnave de cancer la sân. Fiecare femeie era supusă unei terapii tonale specifice (în care ea emitea anumite sunete) timp de trei ore și jumătate pe zi, pe o perioadă de o lună. în unul din cazuri, tumoarea a dispărut complet. A doua femeie a recurs la operație pentru a-și îndepărta tumoarea, dar ea era deja redusă considerabil, iar după operție femeia și-a revenit. Scopul terapiei muzicale este acela de a reduce stresul psiho-fiziologic, durerea, stările psihice negative. Este desigur, foarte simplu pentru fiecare din noi să practicăm un asemenea tip de terapie. Putem să renunțăm, de exemplu, într-o anumită situație la a lua un analgezic sau somnifer în favoarea ascultării muzicii care ne place. Totuși, trebuie să avem în vedere că preferințele noastre să fie în acord cu energia reală pe care sunetele respective o poartă în mod obiectiv. Sunetele pe care terapeuții acestui domeniu le folosesc sunt în general sunete pure, ale căror efecte au fost studiate experimental. O melodie care este acum la modă, deși poate să ne placă foarte mult, ne poate aduce în timp într-o stare surprinzătoare de agitație mentală, de exemplu. în acest experiment, Fabien Maman probează distrugerea celulelor canceroase de tip Hela, cu ajutorul sunetelor produse de xilofon. El a cântat scara ionica la xilofon: DO-RE-MI-FA-SOL-LA-S/ și apoi DO-Sl-REjlin octava următoare. Apoi a fotografiat la fiecare minut același grup de celule Hela. în numai 14 minute, celulele bolnave au fost distruse, prin utilizarea acestor frecvențe diferite. Foto 2:Se poate observa destabilizarea progresiva a celulei, odată cu adăugarea frecvenței RE. Foto 3: La adăugarea frecvenței M l,se vede clar dezor-ganizarea nucleului. Foto 6:Presiunea sonoră continuă să împingă membranele nucleare și citoplasmatice. Figura 8: Explozia membranei nucleare Figura 9: Celula a fost complet distrusă în 14 minute." Revista Misterelor nr.50 august 2002. Sursa originală , Tama-Do "Der Weg der Seele": http://images.google.co m/imgres?imqurl=http://tama-do.com/roothtmls/research/Jacques-A440- 103-cropped2.ipg&imgrefurl=http://tama-do.com/german/tama- &tbnid=-eJ3AWV-VxG iM:&tbnh=114&tbnw=123&prev=/images%3Fg%3Dresonance%2Bfenomen%26start%3D20 %26ndsp%3D20%26svnum%3D 10%26um%3D1 %26hl%3Den%26client%3Dopera%26rls%3D en %26sa%3DN * Muzica are rol și în calmarea durerilor. Muzica are un impact pozitiv important în calmarea durerilor cronice, se arată într-un studiu american, publicat în „Journal of Advanced Nursing, potrivit BBC News Online. Recent, au fost confirmate de o echipă de cercetători americani de la „Cleveland Clinic Foundation" efectele relaxante ale muzicii. Aceștia au testat efectele muzicii pe 60 de pacienți care sufereau, de foarte mulți ani, de dureri cronice. Bolnavii care au ascultat muzică cel puțin o ora pe zi au raportat o scădere a nivelului durerii cu 21% si al depresiei cu 25%, comparativ cu cei care nu au ascultat muzică. Pacienții care au participat la realizarea studiului sufereau de osteoartrită, probleme ale coloanei vertebrale și artrită reumatoidă de cel puțin șase ani. Marea majoritate a declarat că durerea le afectează mai mult de o parte a corpului, fiind continuă. Dintre cei care au ascultat muzică, jumătate au avut voie să-și facă propria selecție de melodii, iar cealaltă jumătate a ascultat o selecție realizată de cercetători. "Rezultatele noastre indică faptul că muzica a avut un efect semnificativ prin reducerea durerii, a depresiei și prin creșterea sentimentului de putere", a declarat Sandra Siedlecki, de la "Cleveland Clinic Foundation". Studiile anterioare referitoare la efectul muzicii au scos la iveală faptul că ascultarea unor melodii relaxante, timp de 45 de minute înainte de culcare, poate îmbunătăți calitatea somnului cu 30%. Prin intermediul muzicii ne putem modifica radical viața și putem atinge echilibrul sufletesc. Mulți oameni cred ca muzicoterapia este doar o muzică ambientală, lentă .plicticoasă. Ei bine, această muzică include și fragmente dinamice necesare deblocării unor energii din anumite zone. De multe ori este necesară o muzică antrenantă pentru dinamizare. Muzica nu este decât un suport ce ne conduce spre stări sublime. Să nu ne atașăm prea mult de cale (muzică) și să uităm țelul (pe DUMNEZEU). Prin muzică spirituală se obține liniște și armonie interioară.Tensiunile nervoase dispar fulgerător. Se amplifică iubirea altruistă. Pulsul se normalizează, inima se relaxează, obținându-se starea de calm lăuntric, într-o audiție profundă apar stări de conștiință foarte înalte. Toate gândurile și agitația mentală se topesc în armonia muzicii spirituale. Cercetările privind experimentarea acestei muzici au confirmat rezultate excepționale. Chiar dacă nu ne concentrăm atenția asupra muzicii, ci doar o audiem, efectele apar instantaneu, dar de scurtă durată. Dacă reușim să ne concentrăm atenția asupra muzicii, atunci efectele sunt uriașe și ne aduc beneficii imense. METODA PRINCIPALA Se realizează mai întâi consacrarea către DUMNEZEU TATĂL. Apoi ne pregătim pentru a audia muzica respectivă; audiția va fi realizată stând pe un scaun, cu coloana vertebrală dreaptă, cu palmele așezate în jos pe genunchi și cu ochii închiși pentru o mai bună interiorizare, în acest mod se realizează o mai bună percepție în plan subtil. Dacă palmele sunt așezate în jos, pe genunchi, atunci sesizăm o anumită senzație de stabilitate. Dacă palmele sunt așezate în sus, pe genunchi, atunci vom sesiza o senzație de plutire. Cei care sunt foarte obosiți sau bolnavi se pot așeza pe podea (nu în pat) pe spate, cât mai relaxați, cu picioarele ușor depărtate între ele și mâinile pe lângă corp, cu palmele orientate în sus, cu ochii închiși. Vom rămâne astfel pe tot parcursul audiției, în final mulțumim lui DUMNEZEU TATĂL. PUTEREA MUZICII SPIRITUALE (BENEFICE) CONSTĂ ÎN FAPTUL CĂ EA SE ADRESEAZĂ DIRECT SPIRITULUI. ACEASTA ESTE O CHEIE DE CARE CEL CU ADEVĂRAT ÎNȚELEPT SE VA FOLOSI ! ATENȚIE ! CEI CARE DORESC SĂ AIBĂ REZULTATE MINIME, PRIN MUZICOTERAPIE, TREBUIE SĂ ȘTIE CĂ ORICE METODĂ PREZENTATĂ ÎN ACEST CURS ARE EFECT NUMAI DACĂ DUREAZĂ MINIM 20 MINUTE, ZILNIC. ANIMALELE Șl MUZICA Se spune ca Pan vrăjea animalele cântând la nai, iar Orfeu îmblânzea fiarele sălbatice cu lira sa magică. Muzica nu acționează doar asupra oamenilor. S-a constat că plantele cresc mai repede și produc mai multe flori, fructe și semințe atunci când în încăperea în care sunt, este folosită muzică instrumentală (mai ales vioara, flautul și armoniul). De asemenea, vacile care "audiază" Vivaldi dau mai mult lapte decât cele care "ascultă" rock. La o astfel de muzică zgomotoasă cum e rockul, plantele își încetinesc creșterea. Aceasta dovedește că plantele și animalele simt mai bine ceea ce au nevoie, spre deosebire de unii oameni care preferă compozițiile lipsite de armonie ale unor formații moderne. Muzicoterapia este folosită cu mult succes în zootehnie pentru ca animalele să dea un randament mai mare decât cel obișnuit. De exemplu, vacile de la gospodăria agro-zootehnică a Penitenciarului Satu-Mare ( la numai câțiva kilometri de granița cu Ungaria) s-au obișnuit să rumege pe muzică de Clayderman, Beethoven, Mozart și Brahms. Ritmul vieții lor se desfășoară pe muzică clasică. Creșterea vacilor în ritmuri de Beethoven, Brahms, Mozart, Ravel e un lucru serios, calculat cifră cu cifră și dezvoltat în urma unui studiu încă din 1998. Medicul veterinar Mircea Rât a măsurat periodic grăsimile și proteinele din lapte, a trimis probe de sânge la labora-tor, întrerupea muzica și analiza diferențele. Concluzia la care a ajuns era foarte clară: dacă le dai muzică clasică, vacile dau lapte mai mult și mai bun. Au crescut, gradat, în timp, toți parametrii și s-a ajuns cam la 900 de litri pe cap de vacă. Această metodă este aplicată în România de câteva ferme din împrejurimile orașului Ploiești, în localitatea Babana din județul Argeș (TVR 2-Știri,10.07.2007) dar și în Israel, Anglia și Franța etc. Este cunoscut obiceiul prin care copiii cântă melcilor pentru a-i determina să-și scoată "coarne boierești". La fel se știe despre urs că dansează în ritmul tobei, precum și faptul că unii pești, sub acțiunea muzicii, rămân nemișcați lângă geamul acvariului. Ariciul își desface "haina" de țepi la izbirea a două corpuri metalice. Maimuțele, după natura muzicii pe care o ascultă manifestă bună dispoziție sau devin melancolice. Caii, la circ sau la exercițiile de echitație, își potrivesc mersul după notele muzicale, schițând chiar și pași de balet, lată cum muzica are nebanuite efecte asupra animalelor. De pildă, s-a demonstrat că dacă în ultima săptămână de incubație a ouălor de păsări se pune în apropiere lor muzică timp de 2-3 secunde, cu câteva note ale gamei, după ecloziune puișorii vor manifesta o preferință pentru aceste note. De asemenea, șoarecii pot selecta muzica după placul lor.|Tot în urma unor experimente de la Gradina Zoologică din Berlin, s-a constatat că cea mai mare înțelegere pentru muzică o au măgarul și porcul, în timp ce la o gradină zoologică din SUA, la sunetul unui gramofon, șerpii sunt total indiferenți, elefantul ridică trompa și urechile, tigrul bengalez mișcă prietenește din coadă, se rostogolește și apoi toarce ca un motan, bizonii stau drepți ca lumânarea și ascultă liniștiți partitura, apropiindu-se încet, încet de gramofon; leii și cămilele execută tot felul de salturi, ursul cafeniu mormăie, fără să știm dacă acest mormăit este prietenos, entuziast sau furios, lupii și câinii urlă. O altă curiozitate ne-o oferă cimpanzeul pe nume Paolino, dintr-un parc zoologic din Rio de Janeiro, care a învățat să cânte la chitară și alte instrumente, în natură, cele mai atractive concerte le susțin păsările, în comportamentul cărora intervin diferite perioade de "cântec" sau "strigăt", un limbaj care exprimă găsirea și menținerea teritoriului, construcția cuibului sau cucerirea femelei. Ca măiestre cântărețe, păsările îndrăgesc atăt muzica vocală, cât și pe cea instrumentală. O dovadă a percepției sunetelor și a talentului muzical la majoritatea păsărilor, o constituie faptul că unele imită cântecul altora, ca de exemplu graurul și pitulicea, care sunt cele mai bune imitatoare din Europa, pe când gaița și pupăza sunt cunoscute că pot imita până și mieunatul pisicii sau zgomotul fierastrăului. Renumită este și pasarea-liră din Australia, o adevărată "pasare orchestră", care poate să reproducă o parte din "vocabularul" a circa 30 de păsări. Pițigoiul poate emite peste 50 de sunete diferite. Și mierla Shama din India are un comportament interesant, reușind să reproducă aproape perfect cântecul masculului atunci când este despărțită de acesta, deși melodia nu face parte din repertoriul ei. Dar bine cunoscuți pentru sensibilitatea față de muzică sunt papagalii, care pot imita diferite sunete ale unor instrumente. Ei pot cânta diferite cântece (http://www.youtube.com/watch?v=ISDFzg8 Wfg ). De altfel, din cele aproape 28 000 de specii și subspecii de păsări, douăzeci dintre ele sunt capabile să emită sunete articulate și să imite cuvintele oamenilor. Desigur, se pot enumera multe alte animale cu afinități pentru muzică, precum și efectele acesteia asupra organismului. Pentru delfini cel mai important rol îl are urechea. Se pot observa două orificii aflate în spatele ochilor, care funcționează neașteptat de bine; delfinii s-au adaptat foarte mult la mediul de propagare a undelor sonore (ultrasunete) în mediul subacvatic și percep sunetele "stereo", astfel încât pot localiza direcția exactă de proveniență a sunetul respectiv. Urechea interioară a delfinului este înglobată într-un țesut asemănător spumei, astfel nu preia vibrația craniului. Undele sonore interceptate din lateral, nu ajung deodată la ambele urechi si doar din diferența de timp de percepție a sunetelor delfinul își da seama cu mare precizie direcția din care ele provin . Aceasta e o mare calitate a lui deoarece delfinul trăiește în lumea sunetelor, atât a celor transmise de alte animale, cât si a celor emise de el însuși. Delfinul se orientează cu ajutorul senarului, radarul cu ultrasunete, asemenea liliacului. Emite continuu semnale sonore scurte (ultrasunete), ce se reflectă pe obiectele aflate în preajmă. Percepe distanța din diferența de timp dintre momentul de emisie și cel de recepție a unui sunet (cu ajutorul auzului stereo și al direcției lui). Aceste sunete sunt produse de orificiul nazal ( mici impulsuri emise foarte des ) și sunt reflectate de suprafața concavă a craniului, după care sunt focalizate de lentila acustică, formată dintr-un țesut adipos, aflat deasupra botului și feței. Această formațiune asemenea unui pepene, dă forma boltită a frunții mai multor specii de delfini. Prin analiza instinctivă a ecourilor auzite, un delfin își poate imagina perfect mediul înconjurător, astfel încât 3? poate ocoli obstacolele și poate găsi animalele care pot constitui hrana. în procesarea informațiilor trebuie să ia parte un număr foarte mare de celule nervoase și probabil acesta este motivul principal pentru masa neobișnuit de mare a creierului delfinilor (masa creierului unui delfin adult este de 2 kilograme, iar a unui om adult doar de 1,5 kilograme), lată de ce delfinul este un animal extrem de inteligent cu o capacitate dezvoltată de învățare. Delfini sunt mari melomani. Ei iubesc sunetele muzicale de cea mai bună calitate. Nu le plac zgomotele. Când aud muzică se liniștesc, uneori „clipocesc"de plăcere și scot sunete de bucurie. Unii delfini „cântă" odată cu muzica. în jurnalul„New Scientisfdin 23 October 2002(după Animal Welfare.vol 11, p.385) sunt descrise efectele muzicii asupra câinilor: "aceștia sunt relaxați și au comportament pozitiv atunci când ascultă muzica clasică. Rock-ul, Heavy Metal-ul îi înfurie și îi fac sa aibă un comportament agresiv. Cel mai puțin au lătrat la muzica lui Bach." David Merrell (16 ani) asistat de câțiva profesori de la Nansemond River High School, a efectuat un set complet de experiențe privind efectul muzicii asupra șoarecilor de laborator, primind 6 premii și distincții din cele mai prestigioase (de la Virginia State Science and Engineering Fair and the Tidewater Science Fair; de la Northern Virginia Community College's Veterinary Technology Award; Newport News Art Commission, The Science and Humanitarian Symposium al James Madison University, din partea lui Navy și CIA). " A Au fost aleși 72 de cobai masculi standard din aceeași tulpină genetică (de 4-6 săptămâni). Aceștia trebuiau să străbată și să învețe traseul unui labirint, pe care aveau să-l repete de 3 ori pe săptămână, timp de 3 săptămâni. Inițial, toți șoarecii au parcurs labirintul în aproximativ 10 minute. După care, au fost divizați în trei grupe și au fost supuși la trei tratamente muzicale diferite. Primul grup a fost supus timp de 10 ore pe zi, pentru 3 săptămâni consecutive, la hard rock. Al doilea grup a fost tratat cu muzică de Mozart. Al treilea grup, de control, a fost ținut în liniște, fără muzică. După cele 3 săptămâni de test, rezultatele au fost următoarele: 1. grupul de control (fără muzică) a reușit să învețe labirintul și să-l parcurgă în 5 minute (față de timpul inițial - lOminute); 2. grupul-Mozart a reușit să-l traverseze în numai 1,5 minute (cu 8,5 minute mai puțin decât primul grup); 3. grupul-hard rock s-a manifestat amețit și confuz, având nevoie de nu mai puțin de ...30 minute (triplu față de cel inițial!) pentru parcurgerea labirintului. Șoarecii din ultimul grup și-au pierdut reflexul de a mirosi aerul în căutarea urmelor de dinainte, de parcă rock-ul le-ar fi denaturat simțurile. în timpul celor 3 săptămâni, cât a durat experiența, David a trebuit să țină cobaii expuși rockului fiecare în borcane separate, după ce ratase o încercare anterioară când cobaii de Hard Rock au fost ținuți laolaltă. „A trebuit să-mi abandonez experimentul pentru că șoarecii-rock s-au omorât reciproc, până la ultimul." Jurnalul "The Virginia Pilot" în sudul Indiei, tradiția consideră că muzica naturală a murmurului și bâzăitul insectelor a-sigură creșterea unor plante sănătoase de trestie de zahăr. Animalele comunică între ele emițând semnale sonore: strigăte, mormăituri sau triluri. Numai oamenii pot articula sunetele pentru a alcătui cuvinte și a le organiza într-un limbaj vorbit. Animalele fac schimb de semnale sonore: strigăte, mormăituri, fluierături, răgete etc.. MUZICA Șl PLANTELE în multe tradiții populare există povesti care vorbesc despre efectele muzicii din natură a-supra plantelor, recoltelor, în special în vechiul Orient. Se spune că flautului lui Krishna înfrumusețează spațiile verzi în orașul indian Vrindavan. Despre Mian Tan Sen (secolul al XVI-lea) de la curtea împăratului Akbar din Lahore se spune că stăpânea foarte bine arta cântatului; putea determina atât creșterea și înflorirea pomilor, cât si schimbarea climei intonând anumite incantații, cu efect benefic asupra plantațiilor imperiale. APlantele și animalele reacționează la vibrațiile muzicii. Mioara Godeanu a realizat două filme care au primit numeroase premii internaționale ; „Dincolo de tăcerea plantelor" și „Sensibilitatea plantelor" au făcut deja înconjorul lumii. De asemenea experiențele realizate în piramida de la Pitești au fost cunoscute lumii întregi. „ O modificare energetică tradusă acustic arată cum plantele țipă, plâng, cântă, se bucură, ba și mai mult, arată reacția lor la diferiți stimuli: agresiune, audiții muzicale, stări de emoție, patologie umană (semnalele respective au fost date în film). Pe de altă parte, pot să vă spun că experimentând pe ficus _______ sau pe opuntia (limba-soacrei), plante pe care le vedeți aici, în laborator^prindeam postul de radio cel mai apropiat. Dar, una dintre experiențele cele mai interesante a fost făcută la Periș, unde Elena Cerne/, cunoscuta interpretă de operă, avea un nuc imens, foarte bătrân. Punând senzorii pe frunzele lui, am prins emisiunea de muzică a lui /os/f Sava, vocea lui foarte clară. Deci, nucul nu numai că primea informația și o retransmitea, dar avea și capacitatea de a setocta frecvența pe care primea semnalul. Atunci ne-am amintit ceea ce ne povesteau bunicii noștri: că în timpul războiului, țăranii ascultau radioul cu galene, lipind firele de un cartof. Deci cartoful, fiind un organism viu, era sursa de obținere a informației. Toate experimentele acestea ne-au determinat la un moment dat să introducem un program de cercetare, dar n-am reușit, deoarece se făcea apel la metode care intersectau domenii interzise la vremea aceea." Totuși experiențele au continuat: „Și pasul următor a fost să vedem dacă nu cumva și propriile noastre organisme interacționează cu plantele, să vedem dacă nu cumva aceste fenomene sunt valabile pentru toate structurile vii. Și atunci, am continuat experimentele începute cu doamna Elena Cerne/, privind influența empatică a gândului asupra plantelor. Mai întâi, ea cânta ariile ei preferate din Carmen sau Trubadurul, și asta impresiona foarte tare plantele (acul itromografului înregistra un anumit semnal al plantelor emis la auzul vocii ei). După aceea, (dădeam foaia înapoi și porneam încă o dată acul cromografului, în vreme ce d-na Cemei cânta aceleași arii de operă, doar în gând de data asta. Ei bine, semnalele obținute erau similare. Plantele citeau gândurile! îmi amintesc că la realizarea filmului „Sensibilitatea plantelor" s-a petrecut o altă întâmplare ciudată. La cântecul Măriei Tanase, Cine iubește și lasă (interzis de regia muzicală, fiind considerat mistic), plantele reacționau cu o sensibilitate acută, mai ales la incantația „ Cine iubește și lasă/Dumnezeu să-i dea pedeapsă"; aproape că simțeai durerea în reacția lor. "(Formula As nr.613). Prin efectele vizibile pe care muzica le poate produce, știința moderna confirmă și recunoaște aceste fapte. Astfel, s-a constatat faptul că plantele cresc mai repede atunci când muzica este folosită în sere. Experimentele minuțioase dovedesc că germinația, creșterea, înflorirea, fructificarea și recolta de semințe sunt influențate de undele sonore, în special de sunetele muzicale situate în domeniul frecvențelor joase, între 100 si 600 Hz. Pentru a înlătura elementul subiectiv din experiențe, savanții au recurs la lumea vie lipsită de conștiință. într-un articol din „The Denver Post", Colorado, (citat de David Tame, The Secret Power of Music, p. 142 - 144), se publică rezultatele unor experiențe științifice pe plante de cultură (dovlecei, fasole, porumb, filodendron, petunii, coleus etc). Timp de 4 săptămâni, ele au supuse tratamentului a 3 categorii diferite de muzică: 1 muzică rock (Led Zeppelin și Vanilia Fudge); 2 muzică atonală (modernă); 3 muzică clasică. Rezultatele: 1 Plantele supuse rockului au început prin a se depărta de sursa de muzică; au crescut aberant și au refuzat să înflorească. După trei săptămâni au început să moară. La 4 săptămâni erau toate uscate. 2 Cele expuse muzicii atonale moderne s-au depărtat la 15 grade față de amplificator, iar rădăcinile lor s-au dezvoltat doar pe jumătate. 3 Plantele expuse muzicii clasice au crescut cu 5 cm mai înalte decât grupul de control (fără muzică) și erau înclinate spre amplificator. Dr. T.C. Singh, șeful departamentului botanic al Universității Annamalia, India, spune ca : "Anumite stiluri muzicale dublează atât ritmul de creștere a plantelor, cât și dimensiunile lor; iar semințele plantelor expuse acestei muzici păstrează achizițiile genetice." FENOMENUL DE REZONANȚA CEL MAI IMPORTANT, EXTRAORDINAR Șl MINUNAT FENOMEN CARE SE PRODUCE ÎN MANIFESTAREA VIEȚII PE PĂMÂNT ESTE FENOMENUL DE REZONANȚĂ. „După cum se știe, cuvântul rezonanță provine din latinescul "resonare", care înseamnă a răsuna, a repeta un sunet sau altfel spus o vibrație. Rezonanța este un proces de inițiere sau amplificare de fenomene vibratorii, conștient sesizate în ființă, produse sub acțiunea vibrațiilor-energii provenind din anumite niveluri de manifestare specifice ale universului. Rezonanța are loc numai atunci cândfrecvența vibrațiilor este apropiată sau coincide cu una dintre frecvențele cu care universul lăuntric al omului este capabil să vibreze la unison atât timp cât acest proces se menține grație atenției. Prin urmare, rezonanța este un fenomen extrem de complex datorită căruia undele sau vibrațiile -energii ale universului, indiferent de natura lor, atunci când sunt propagate de la un focar emițător pot face să intre în vibrație anumite focare sau zone de corespondență din universul lăuntric al ființei dacă una dintre frecvențele proprii de vibrație ale ființei este egală sau foarte apropiată de frecvența cu care vibrează focarul cosmic și dacă energia purtată de vibrația sa corespondentă este suficient de mare față de distanța care separă cele două sisteme în cauză. Prin practica conștient angrenată se poate constata în mod inefabil și nemijlocit multitudinea uluitoare a proceselor de rezonanță care sunt asimilabile cu toate fenomenele generate de vibrația-energie, uneori extrem de fină, acționând în diferitele sisteme existente în microcosmosul ființei umane. Multiplele fenomene ce se constată atunci sunt cauzate de energia modulată primită în mod direct prin intermediul acestor unde ce provin de la sisteme sau centri-focar gigantici existând în Macrocosmos și care totdeauna vibrează cu o frecvență apropiată de cea a vibrațiilor punctului corespondent din microcosmosul ființei umane, considerat pe drept cuvânt rezonator tocmai pentru că este capabil să intre la unison în vibrație, grație rezonanței atunci când este excitat prin vibrații de frecvență egală cu frecvența sa proprie." Pentru a înțelege mai bine, să efectuăm o experiență simplă, la îndemâna oricui. Așezăm pe o bucată de sticlă sau pe un platou de lemn cu suprafața netedă, un pumn de nisip fin. Apropiem de nisip o chitară și ciupim o coardă oarecare. Vom observa cum undele produse de vibrația coardei vor influența nisipul și îl vor mișca. Deplasarea nisipului nu va fi haotică ci va avea o formă bine determinată (vezi diferite forme la adresa internet : http://www.voutube.com/watch?v=6sonpvUxGL8 ). Cu toate că nu se văd undele sonore produse de vibrația coardei, ele se manifestă prin structurarea unor forme armonioase a nisipului. Executăm o a doua experiență : așezăm chitara cu coardele în sus pe o masă. Emitem cu putere, vocal, sunetul LA. Datorită LEGII REZONANȚEI, coarda LA a chitarei va intra în vibrație și va suna la unison cu sunetul LA emis vocal. Dacă emitem vocal sunetul RE, atunci coarda RE a chitarei va suna la unison cu sunetul RE emis vocal. La fel se întâmplă când doi oameni se îndrăgostesc; ei rezonează la unison. De asemenea, când doi oameni se urăsc, ei rezonează (evident, negativ) la unison. în mod analogic, dacă ființa umană emite anumite vibrații, se pune în rezonanță la unison Cu anumite Energii ale Universului. FENOMENUL DE REZONANȚĂ stă la baza tuturor proceselor ce se manifestă în Univers. Cunoașterea FENOMENULUI DE REZONANȚĂ este de cea mai mare importanță, în momentul în care cunoaștem acest fenomen, îl înțelegem și îl controlăm, întregul Univers ni se deschide. Există și aplicații practice, care se bazează pe acest fenomen, ca de exemplu bobina Tesla (transformatorul rezonant). Bobina Tesla se alimentează de la rețea sau baterii. Ea ridică tensiunea până la sute de mii de volți fără să scadă amperajul (cum se întâmplă la un transformator obișnuit), în prezența bobinei, fără cabluri electrice, se aprind becuri fluorescente. Exemplu la adresa net: http://www.voutube.com/watch?v=wZ5afcsB20l în Macrocosmos există mai multe forme de energii. Oamenii pot avea acces la aceste energii prin FENOMENUL DE REZONANȚĂ, pentru că tot ce există în Macrocosmos există și în ființa umană (Microcosmos) și tot ce există în om (Microcosmos) există și în Univers. în Microcosmosul lăuntric al ființei umane există 7 sisteme fundamentale de recepție și emisie. La fel, există și în Univers 7 game fundamentale de vibrații. Cele din ființa umană se numesc CHAKRA-e. Ele sunt Focare de Putere. Rezonanța are loc atunci când frecvențele sunt apropiate. De exemplu, când vrem să "prindem" un post de emisie la radio, ca să putem recepționa emisiunea, mișcăm scala aparatului, până când suntem pe frecvența potrivită. Ca să înțelegem și mai bine cum acționează FENOMENUL DE REZONANȚĂ realizăm următoarea experiență: apăsam clapa unui pian pe nota LA (440 Hz) simultan cu nota LA (220Hz)cu o octavă mai jos. Aceste două note realizate simultan creează un sunet cu o rezonanță agreabilă, la unison. Când diferența de frecvență este împărțită la doi , patru , opt etc., rezultă REZONANȚA. Prin REZONANȚĂ putem înțelege foarte ușor că, pentru fiecare sunet, există un altul care rezonează la alt nivel. La fel se întâmplă cu CHAKRA-le. Trebuie create anumite condiții pentru a putea rezona la unison cu Energiile Macrocosmice. CHAKRA-le sunt atât de fine încât nu se pot vedea cu ochiul liber. Doar cei înzestrați cu calități deosebite le pot percepe, prin clarviziune. Există dovezi incontestabile ale existenței lor, de-a lungul a mii de ani. în 1996, dr. Voii, medic austriac, obține punerea în evidență a CHAKRA-lor ( prin perfecționarea efectului Kirilian) precum și a punctelor și meridianelor din acupunctura (NADI-uri). Rezonanța există și pentru orbi și pentru surzi. O curiozitate pe care o știu mai puțini se referă la Beethoven.în faza avansată de surzenie el își dorea să perceapă sunetele muzicale pe care le compunea. Foarte mulți s-au întrebat cum mai putea compune ? Transmiterea (conducerea) sunetului prin lemn și oase îi permitea acest lucru. El ținea o vergea de lemn între dinți, sprijinându-i un capăt pe tăblia pianului.Transmiterea sunetului până la urechea internă se efectua prin lemn și oasele cutiei craniene (numai prin corpuri solide) pentru că cea prin aer nu mai avea efect pentru el. Mai mulți oameni de știință încearcă să ajute pe cei aflați în „dificultate". Ceea ce până acum era considerat imposibil, va deveni în scurt timp o realitate.,Shane Kerwin absolvent al Brunei University din Londra, lucrează la prototipul Vibrato, un aparat cu ajutorul căruia persoanele cu deficiențe grave de auz pot să "simtă" muzica, în loc să audă, ei vor simți muzica. Aparatul se bazează pe simțul tactil. Prin așezarea pe el a celor cinci degete de la mână, persoana surdo-mută va percepe vibrațiile produse de muzică. hasrara aa ishuddha CELE 7 CHAKRA-e sau CENTRI DE FORĂ întregul Univers este în stare de vibrație și fiecare lucru generează o frecvență a sa proprie, unică, îmbobocirea unei flori emană anumite sunete care împreună cu cele ale arborilor, ale ierbii... formează o muzică divină. Fiecare încăpere/cameră (spațiu) are o vibrație a sa proprie. Obiectele care se află în acest spațiu, materialele din care sunt făcute, forma lor, ființele care au locuit în acel spațiu etc., emit vibrații/sunete subtile.Toate acestea la un loc formează o adevărată „ orchestră". Există o modalitate, relativ simplă, de a afla sunetul subtil predominant al acelei încăperi. De exemplu, emitem vocal, energic, vocala U pe frecvența DOS (261,624Hz în gama egal temperată), încercăm și alte frecvențe : RE, Ml etc. în momentul în care sunetul pe care îl emitem vocal reverberează la unison cu cel al încăperii, vom observa cum crește volumul de audiție, în acest fel putem verifica fiecare încăpere a casei în care locuim. Astfel, dacă dorim, vom putea modifica vibrația acelei încăperi folosindu-ne de mijloacele adecvate. Subtil, putem realiza meditații sau rugăciuni. Fizic, adăugăm sau luăm diferite obiecte din cameră. Mulți au avut experiența arătată anterior, în baie. De asemenea, când încăperea este goală, "răsună"când vorbim acolo. Dacă așezăm obiecte ( pat, birou etc.) ele vor absorbi din energia emisă . Tot ce există, orice lucru (de exemplu o cană) este în esență vibrație. De exemplu, o piatră este reflexia unei stări vibratorii. Fizica cuantică confirmă faptul că substanța este vibrație. Dacă pătrundem în lumea microscopică vom constata că în jurul unui nucleu gravitează un anumit număr de electroni.Orbitele, forma și numărul electronilor dau frecvențe vibratorii specifice fiecărei substanțe în parte. La urma urmei nu există nimic SOLID , ci o undă care se învârte la infinit în jurul esenței/nucleului. Fiecare obiect este o mișcare, o vibrație infinită (în interior și în exterior) care se învârte cu o viteză de rotație extraordinară. Atunci când se intervine și se divide sau se oprește această vibrație, obiectul se transformă în altceva. De exemplu, un lemn care arde într-o sobă se transformă în cenușă . De asemenea la o ființă, atunci când această tainică vibrație se oprește, apare așa-zisa moarte. De fapt, corpul acelei ființe se transformă în altceva, iar SPIRITUL, ATMAN, sau cum vreți să-l numiți, trece în alt înveliș pentru o nouă treaptă de evoluție. Această ESENȚĂ este NEMURITOARE , INDESTRUCTIBILĂ. Oamenii sunt făcuți din vibrație. Fiecare din noi avem propria noastră vibrație . Deoarece fiecare lucru/ființă vibrează, înseamnă că, implicit, el emite un sunet, în revista științifică ,,21 st Century Science and Technology"(U.S.A.) din lunile martie-aprilie 1989,Warren J . Hamerman, după mai multe studii științifice, afirmă că ființa umană (materia sa organică) produce o frecvență de un sunet cu 42 de octave mai înalt decât nota DO5(261,624Hz în gama egal temperată. Dacă facem un calcul, atunci acest sunet atinge 570 de trilioane de ori pe secundă, ceea ce ne poate permite să înțelegem potențialul extraordinar al omului. Ființa umană este plină de frecvențe intersectate unele cu altele, ceea ce generează o adevărată „simfonie cosmică". lată o prezentare elementară a celor șapte CHAKRA-e sau Centri de forță, caracteristicile lor esențiale și locul în care sunt conștientizați în și în afara corpului fizic, în plan subtil: 1. MULADHARA CHAKRA Se află la baza coloanei vertebrale, între anus și sex, în plan subtil, energetic. Rezonează cu viața materială, cu energia potențială, rigiditatea, adaptarea, vitalitatea. Este sediul energiei fundamentale a ființei, KUNDALINI SHÂKTI. Dacă activăm armonios această CHAKRA,vom beneficia de multă vitalitate, fermitate,stabilitate. Corespunde notei DOS , cu frecvența de 261,624Hz în gama egal temperată și de 264Hz în gama naturală. Acest Centru energetic este reprezentat simbolic ca o floare de lotus cu 4 petale (4 nad/'-uri sau canale energetice). Reprezintă conștiința obiectivă, priza asupra conștiinței concrete terestre, fizice. Funcția psihică controlată este voința de a supraviețui, controlează instinctul de conservare, starea de siguranță lăuntrică, încrederea în sine la nivel fizic, dorința de acumulări materiale, profesia sau meseria aleasă, sentimentul de stabilitate, apartenența la grup și identitatea de grup (familială). Temerile esențiale sunt : teama de supraviețuirea fizică, abandonarea de către grup sau pierderea ordinii fizice, teama de a fi atacat sau agresat. Reacțiile specifice în cazul perturbării energetice sunt fuga sau frica. Elementul cu care ne pune în rezonanță sunt energiile subtile ale pământului. Organul de simț este nasul iar simțul este mirosul. Culoarea specifică , galben-argilos. Animalul simbolic este elefantul. Exemplificarea nr.1 :CD-ul MUZICOTERAPIE 1 CENTRI DE FORTĂ(1 -83) ACTIVAREA CHÂKRA-LOR 01 .MULADHARA CHAKRA 2. SWADISTHANA CHAKRA Se află situată deasupra zonei sexului, în plan subtil. Rezonează cu energia instinctuală, sensibilitatea, sexualitatea, creativitatea, mimetismul social. Când activăm armonios această CHAKRA, atunci ne putem adapta mai ușor diferitelor situații ale vieții, devenind „maleabili" și vom rezolva mai ușor problemele cu care ne confruntăm . în gama egal temperată corespunde notei RE5 și are frecvența de 293,666 Hz, iar în gama naturală de 297 Hz. Reprezentarea simbolică este o floare de lotus cu 6 petale (6 nadi-uri sau canale energetice). Reprezintă conștiința senzuală, erotismul, imaginația, fiind asociat cu potențialul creator. Funcția psihică controlată este dorință nestăvilită, imaginație debordantă, halucinații, senzualitate, nevoia de a avea familie. Reacțiile specifice în cazul perturbării energetice sunt stările de agitație și de confuzie mentală. Elementul cu care ne pune în rezonanță sunt energiile subtile ale apei. Organul de simț este limba , simțul fiind gustul. Culoarea specifică este argintiul. Animalul simbolic este crocodilul. Exemplificarea nr.2 :CD-ul MUZICOTERAPIE 1 CENTRI DE FORȚĂ(1-83) ACTIVAREA CHAKRA-LOR 02.SWADHISTHANA CHAKRA 3. MANIPURA CHAKRA Se află sub zona ombilicului, în plan subtil. Rezonează cu expansiunea, pasionalitatea, dinamismul,curajul, încrederea în sine, voința, solaritatea. Atunci când această CHAKRA este activată armonios, vom reuși să fim curajoși, vom elimina timiditatea și ne vom integra ușor în viața socială. Corespunde notei MI5. în gama egal temperată are frecvența de 329,630 Hz, iar în gama naturală de 330 Hz. Este reprezentat simbolic ca o floare de lotus cu 10 petale (10 nadi-uri sau canale energetice). Reprezintă conștiința expansivă, voința de putere, funcția psihică controlată fiind voința, ego-ul, individualitatea, expansivitatea, puterea, stăpânirea de sine/autocontrolul, inteligența practică. Reacții specifice în cazul perturbării energetice: lupta din răsputeri pentru putere personală și recunoașterea drepturilor sale chiar în detrimentul altor oameni. Elementul cu care ne pune în rezonanță - energiile subtile ale focului. Organul de simț - ochii, simțul fiind văzul. Culoarea specifică este roșul. Animalul simbolic este berbecul. Exemplificarea nr. 3:CD-UL MUZICOTERAPIE 1 CENTRI DE FORȚĂ(1-83) ACTIVAREA CHAKRA-LOR 03.MANIPURA CHAKRA 4. ANAHATA CHAKRA Se află în zona centrală a pieptului-zona cardiacă , în plan subtil. Rezonează cu afectivitatea, simpatia, armonia, iubirea pură ce înglobează toate ființele. Activarea armonioasă a acestei CHAKRA-e ne face mai înțelegători cu semenii noștri trezind compasiunea și iubirea, altruismul, armonia. Trezește în ființă afectivitatea. Corespunde notei FA5. Are frecvența de 349,228 Hz în gama egal temperată și de 352 Hz în gama naturală. Reprezentarea simbolică este o floare de lotus cu 12 petale (12 nadi-uri sau canale energetice). Reprezintă compasiunea, liniștea sufletească, detașarea și iubirea necondiționată. Funcția psihică controlată este dragostea nemărginită pentru aproapele tău, compasiunea, altruismul, recunoașterea echilibrului foarte fin ce există între corpul fizic și propriul psihic, între ființa proprie și întregul univers, empatia, acceptarea, dăruirea. Reacția specifica în cazul perturbării energetice este suferința afectivă în urma unor situații dramatice sau chiar tragice (divorț, deces), fiindu-i perturbată în același timp glanda endocrină ce corespunde acestui centru, timusul. Elementul cu care ne pune în rezonanță - energiile subtile ale aerului. Organul de simț este pielea , simțul este cel tactil. Culoarea specifică este albastrul. Animalul simbolic este gazela. Exemplificarea nr. 4 :CD-UL MUZICOTERAPIE 1 CENTRI DE FORȚĂ(1-83) ACTIVAREA CHÂKRA-LOR 04.ANAHATA CHAKRA 5. VISHUDDHA CHAKRA Se află în zona gâtului, în plan subtil. Rezonează cu trăirile sublime, revelațiile estetice, inspirația, intuiția, rafinamentul, elevarea. Corespunde notei SOL5. în gama egal temperată are frecvența de 391,995 Hz, iar în gama naturală de 396 Hz. Activarea armonioasă a acestei CHAKRA-e ne trezește trăirile subtile estetice și ne deschide porțile spre lumile subtile. a Reprezintă conștiința pură, creativitatea. Reprezentarea simbolică , sălașul sunetului, al viselor, simbolul purității. La nivel psihic guvernează exprimarea, inspirația în vorbire, elocvența, sesizarea modelelor arhetipale, trezirea intuiției, a sentimentul de acceptare, de receptivitate superioară, de protecție subtilă. La nivel fizic, controlează activitatea corzilor vocale, a sistemului auditiv, a faringelui și a esofagului, a măduvei osoase. Glandele corespondente- tiroida și paratiroida. Este legat de procesul complex de hrănire. Reacții specifice în cazul perturbării energetice - activarea dizarmonioasă a glandelor corespondente duce la declanșarea spasmofiliei. Se consideră totuși că factorii emoționali contribuie într-o mare măsură la declanșarea acestei boli. Aceștia se traduc simptomatic prin crize de insomnie, anxietate și accese de depresie. Elementul subtil cu care ne pune în rezonanță sunt energiile subtile ale eterului. Simțul este auzul. Exemplificarea nr.5 :CD-UL MUZICOTERAPIE 1 CENTRI DE FORȚĂ( 1-83) ACTIVAREA CHAKRA-LOR 05.VISHUDDHA CHAKRA 6. AJNA CHAKRA Se află în zona centrală din mijlocul frunții, deasupra sprâncenelor, în plan subtil. Rezonează cu genialitatea, puterea mentală extraordinară, clarviziunea, intuiția superioară. Activarea armonioasă a acestei CHAKRA-e ne aduce profunde beneficii în plan mental. Devenim mai atenți, se îmbunătățește memoria, învățăm mai ușor, ne putem concentra fără efort etc. Corespunde notei LA 5. Are frecvența de 440 Hz în gama egal temperată, la fel și în cea naturală. Reprezintă conștiința mentală superioară, care mijlocește percepția directă a lumilor invizibile și sesizarea directă a aspectelor subtile ale manifestării. La nivel fizic coordonează activitatea glandei pituitare (hipofiza) și a creierului mic. Hipofiza are un rol vital în sensul că împreună cu hipotalamusul alcătuiește sistemul de comandă al tuturor celorlalte glande endocrine. La nivel psihic controlează intuiția superioară, clarvederea, capacitatea de anticipare a unor evenimente, perceperea instantanee a calităților oricărei ființe umane, percepția extrasenzorială. Reacții specifice în cazul activării armonioase a acestui centru - conferă putere de pătrundere a minții, capacități telepatice, stăpânire de de sine, înțelegere mentală prin identificare intelectuală, inteligență creatoare. Exemplificarea nr.6 :CD-UL MUZICOTERAPIE 1 CENTRI DE FORȚĂ(1-83) ACTIVAREA CHAKRA-LOR 06.AJNA CHAKRA 7. SAHASRARA Se află în zona creștetului capului, în plan subtil. Rezonează cu ABSOLUTUL, spiritualitatea pură, înțelepciunea, detașarea, legătura cu Adevărul etern. Dacă activam armonios SAHASRARA vom avea contact direct cu DUMN5ZEU TATĂL. Corespunde notei SI 5. Are frecvența de 493,882 Hz în gama egal temperată și de 495 Hz în gama naturală. Simbolizează detașarea de iluzie, stare care conduce la obținerea cunoașterii supramentale, depline a Adevărului Suprem, conform căruia totul este unul și unul este tot. La nivel psihic ființa dobândește conștiința infinitului, cunoașterea supramentală inefabilă. Funcția psihică este de "deschidere" spirituală față de forța creatoare a universului. Reacții specifice în cazul activării armonioase a acestui centru: dinamizarea sistematică a lui Sahasrara (prin concentrare, meditație și alte tehnici speciale) determină apariția unor puteri paranormale și, în același timp, ameliorarea unor stări patologice sau vindecări la nivelul fizic. Ființa umană în care acest centru a fost complet trezit trăiește starea de continuitate a conștiinței, de unitate a contrariilor, de transcendere a polarităților și fuziunea deplină cu Absolutul sau Dumnezeu. Exemplificarea nr. 7:CD-UL MUZICOTERAPIE 1 CENTRI DE FORȚĂ(1-83) ACTIVAREA CHÂKRA-LOR 07.SAHASRARA Aceste CHAKRA-e nu se află pe corpul fizic, ci își au proiecția pe corpul subtil energetic, care este ca un înveliș al corpului fizic și foarte aproape de el. Mențiunile de mai înainte sunt doar corespondențe în corpul fizic. Dacă CHAKRA-le sunt activate în mod armonios, atunci și ființa umană excelează în sănătate, bucurie și fericire. După cum am văzut, fiecare CHAKRA este răspunzătoare de anumite calități. Este posibil ca toate CHAKRA-le să fie armonioase sau două , trei CHAKRA-e. Activarea armonioasă a una, două , trei CHAKRA-e se poate face pe rând (câte una) sau simultan (mai multe) , în funcție de condițiile și necesitățile create de noi (la voința noastră) sau de mediul exterior (destin/karma). ' în aceste combinații se află APROAPE TOATE STĂRILE SUFLETEȘTI DIN MANIFESTARE . Tot ce trebuie făcut este doar alegerea EXACTĂ a ceea ce avem nevoie. NOTA : în aceste cazuri, exemplificările de pe CD-uri folosesc anumite sunete speciale, alese, calculate și verificate în așa fel încât ele să respecte vibrațiile și caracteristicile subtile ale CHAKRA-lor, după legile secrete ale REZONANȚEI! Fiecare sunet are o anumită notă, o anumită formă, o anumită rată de frecvență etc. Dacă pentru cei ignoranți aceste sunete par banale, pentru cei cu adevărat înțelepți, ele vor putea fi de mare ajutor ca suport și instrument de lucru în practica lor spirituală. Exemplificările de care aveți nevoie se află pe CD-uri. lată câteva exemple: -Starea de integrare armonioasă în plan social (pentru cei timizi sau cei care nu se înțeleg cu colegii, șefii, familia etc.) Exemplificarea nr. 03 : CD-UL MUZICOTERAPIE 1 CENTRI DE FORȚĂ (1-83) ACTIVAREA CHÂKRA-LOR 03.MANIPURA CHAKRA -Starea de /i/6/re(pentru cei care sunt mai,,cerebrali"...): Exemplificarea nr.04 : CD-UL MUZICOTERAPIE 1 CENTRI DE FORȚĂ (1-83) ACTIVAREA. CHAKRA-LOR 04.ANAHATA CHAKRA * pentru cei care nu -Starea de Bun-Simț (pentru cei care sunt egoiști,nesimțitori etc.): Exemplificarea nr.25 :CD-UL MUZICOTERAPIE 1 CENTRI DE FORȚĂ (1-83) ACTIVAREA SIMULTANĂ A DOUA CHAKRA-E 25.ANAHATA+SAHASRARA -Starea de Discernământ (pentru cei care sunt nehotărâți,confuzi știu să aleagă etc.) Exemplificarea nr.06 : CD-UL MUZICOTERAPIE 1 CENTRI DE FORȚĂ (1-83) ACTIVAREA CHÂKRA-LOR 06.AJNA CHAKRA -Starea de Armonie în întreaga ființă Exemplificarea nr.83: CD-UL MUZICOTERAPIE CENTRI DE FORȚĂ (1-83) ACTIVAREA SIMULTANĂ A CELOR 7 CHAKRA-E 83.MULADHARA+SWADHISTHANA+MANIPURA+ANAHATA+ VISHUDDHA+AJNA+SAHASRARA De asemenea, echilibrarea CHAKRA-lor .vindecrea bolilor sau ameliorarea lor, în funcție de cât se „lucrează" cu aceste CD uri. EXEMPLE: -Vitalitate (pentru cei obosiți,anemici etc.) Exemplificarea nr.01: CD-UL MUZICOTERAPIE 1 CENTRI DE FORȚĂ (1-83) ACTIVAREA CHÂKRA-LOR 01 .MULADHARA CHAKRA -Probleme cu glanda tiroidă Exemplificarea nr.05 : CD-UL MUZICOTERAPIE 1 CENTRI DE FORȚĂ (1-83) ACTIVAREA CHAKRA-LOR 05.VISHUDDHA CHAKRA -Boli ale stomacului Exemplificarea nr.03: CD-UL MUZICOTERAPIE 1 CENTRI DE FORȚĂ (1-83) ACTIVAREA CHÂKRA-LOR 03.MANIPURA CHAKRA -Memorie slabă Exemplificarea nr.06 : CD-UL MUZICOTERAPIE 1 CENTRI DE FORȚĂ(1-83) ACTIVAREA CHÂKRA-LOR 06.AJNA CHAKRA Vă prezentăm în continuare exemplificările referitoare la CENTRI DE FORȚĂ (CHAKRA-e) și reflexiile LOR. -CD-UL MUZICOTERAPIE 1(CENTRI DE FORȚĂ 1-83).Conține: activarea CHAKRA-lor (exemplificările 01-07); activarea simultană a două CHAKRA-e (exemplificările08-28); activarea simultană a treiCHAKRE (exemplificările 29-63); activarea simultană a patru CHAKRA-e(exemplificările 64-73); activarea simultană a cinci CHAKRA-e (exemplificările 74-79); activarea simultană a șase CHAKRA-e (exemplificările 80-82);activarea simultană a celor șapte CHAKRA-e (exemplificarea 83). -CD-UL MUZICOTERAPIE 2(CENTRI DE FORȚĂ 84-165).Conține:reflexia CHAKRA-lor în MULADHARA CHAKRA(exemplificările 84-124);reflexia CHAKRA-lor în SWADHISTHANA CHAKRA(exemplificările125-165). -CD-UL MUZICOTERAPIE 3(CENTRI DE FORȚĂ 166247). Conține: reflexia CHAKRA-lor în MANIPURA CHAKRA(exemplificările 166-206); reflexia CHAKRA-lor în ANAHATA CHAKRA(exemplificările 207-247). -CD-UL MUZICOTERAPIE 4(CENTRI DE FORȚĂ 248-329). Conține: reflexia CHAKRA-lor în VISHUDDHA CHAKRÂ( exemplificările 248-288); reflexia CHAKRA-lor în AJNA CHAKRA (exemplificările 289-329). -CD-UL MUZICOTERAPIE 5(CENTRI DE FORȚĂ 330-370). Conține: reflexia CHAKRA-lor în SAHASRARA(exemplificările 330-370). ATENȚIE!!! Aceste exemplificări au fost reglate în așa fel încât să fie audiate la un volum optim. Dacă volumul este mai mare decât trebuie, atunci vor apărea distorsiuni. De asemenea, sunt necesare difuzoare capabile să redea sunetele de joasă frecvență (audio sau căști). FENOMENUL DE REZONANȚĂ ne pune în legătură cu Energiile Macrocosmice prin frecvențe subtile foarte precise. Fiecărei CHAKRA-e îi corespunde o anumită frecvență, lată tabelul din sistemul gamei egal temperată: CHAKRA NOTA FRECVENȚA(Hz) MULADHARA CHAKRA DO 5 261,624 SWADHISTHANA CHAKRA RE 5 293,666 MANIPURA CHAKRA Ml 5 329,630 ANAHATA CHAKRA FA 5 349,228 VISHUDDHA CHAKRA SOL 5 391,995 AJNA CHAKRA LA 5 440 SAHASRARA SIS 493,882 > SAHASRARA = SI AJNA CHAI <RA = LA VISHUDDHA CHAKRA = SOL ANAHATA CHAKRA = FA MANIPURA CHAKRA = Ml SWANDHISTHANA CHAKRA = RE MULADHARA CHAKRA = DO BOLURI MUZICALE, GONGURI, CRISTALE lată o experiență a puterii efectelor Vibrației/Rezonanței asupra ființelor, animalelor, plantelor. Aceste sunete cristaline acționează asupra celor mai rafinate trăiri Spirituale. Sunetele lor ne relaxează spontan și ne alungă fluctuațiile inutile ale minții. Ele pot fi folosite*pentru meditații sau tratamente. Au fost inventate de către tibetani și chinezi, prin inspirație Divină. Bolurile, de exemplu, erau folosite la început pentru a mânca din ele. în folosirea lor, cel mai bine ar fi ca fiecare bol, gong, vas-cristal să aibă sunete specifice CHAKRA-lor. în acest mod se pot folosi pentru armonizarea întregii ființe umane. Bolurile iși au originea în Tibet, Nepal, India, Bhutan, China, Japonia, Coreea, în special în reginile munților Himalaia. în general se foloseau în practica Buddhista la meditații. Buddhiștii chinezi folosesc și acum aceste boluri în practica meditației sau în cântecele religioase (împreună cu rostirea sutra-lor și a mantra- lor) combinate cu alte instrumente de percuție ca de exemplu wooden fisn (percuții în lemn sculptat de diferite figuri). Cu ajutorul unei baghete se lovește sau se freacă bolul. Se poate combina cu emisia unor sunete specifice, emise în interiorul vasului. Compoziția metalelor din care sunt fabricate vasele este esențială. în zilele noastre, aceste vibrații ale sunetelor rezultate sunt folosite la meditații, relaxare și în tratamente naturale (muzicoterapie). Cristalele sunt confecționate din porțelan, sticlă , etc. Timbrul sunetelor rezultate este cristalin, gingaș, delicat.Vibrația se realizează la fel ca și la boluri, prin lovire sau frecare cu bagheta sau cu degetele. Cristalele-vase au sunete fine, diafane. Au aceeași utilizare ca și în cazul bolurilor. Gongurile sunt de o mare varietate, în funcție din materialele din care sunt confecționate (metale ca de exemplu nichel-argint, bronz, cupru etc.) și de asemenea după cum sunt folosite.Unele sunt suspendate de bare de lemn sau de metal cu sfoară sau cu sârmă etc. Există gonguri de dimensiuni mai mici iar altele sunt foarte mari. De obicei, sunt plate și de formă circulară. Sunetele lor reverberează puternic și au o puternică forța vindecătoare. Dimensiunile gongurilor variază începînd cu 28"până la 80". Hans Cousto a calculat dimensiunea gongurilor care rezonează cu planetele de la 24" la 38". De exemplu, dimensiunea gongului de 38" rezonează cu Pământul (care vibrează la frecvența de 136.10 Hz/C#) și dinamizează CHAKRA inimii (ANAHATA CHAKRA). Sunetele gongurilor sunt ample, pline de vitalitate. Ele dau culoare muzicii și o împlinesc. Cei mai mulți compozitori le-au folosit în operele lor simfonice : Richard Wagner, Gustav Mahler, Dimitri Shostakovich, Sergei Rachmaninov, Karlheinz Stockhausen. Exemplificările cu boluri,cristale,gonguri: -CD-ULMUZICOTERAPIE 6(BOWLS-CRYSTALS-GONGS 01-19).Conține:01 MULADHARA CHAKRA;02 SWADHISTHANA CHAKRA;03.MANIPURA CHAKRA;04.ANAHATA CHAKRA;05.VISHUDDHA CHAKRA; 06.AJNA CHAKRA; 07.SAHASRARA; 08.PROGRESIE:MULADHARA CHAKFUWSWADHISTHANA CHAKRA-MANIPURA CHAKFUWANAHATA CHAKRAAVISHUDDHA CHAKRAAAJNA CHAKRA-» SAHASRARA;09.MULADHARA+MANIPURA;10.SWADHISTHANA+ANAHATA; 11.MANIPURA+VISHUDDHA;12.ANAHATA+AJNA;13.VISHUDDHA+SAHASRARA; 14.MULADHARA+MANIPURA+VISHUDDHA;15.SWANHISTHANA+ANAHATA+AJNA 16.MULADHARA+MANIPURA+VISHUDDHA+ SAHASRARA;17.MULADHARA+ SWADHISTHANA+ANAHATA+AJNA+SAHASRARA;18.MULADHARA+MANIPURA+ ANAHATA+VISHUDDHA+AJNA+SAHASRARA;19.MULADHARA+SWADHISTHANA+ MANIPURA+ANAHATA+VISHUDDHA+AJNA+SAHASRARA ATENȚIE!!! Aceste exemplificări au fost reglate în așa fel încât să fie audiate la un volum optim. Dacă volumul este mai mare decât trebuie, atunci vor apărea distorsiuni. De asemenea sunt necesare difuzoare capabile să redea sunetele de joasă frecvență (audio sau căști). Oferim în continuare, pentru toți cei care doresc să știe și să experimenteze, frecvențele complete ale sunetelor muzicale în gama egal temperată și în cea naturală sau armonică : Frecvența în gama naturală(Hz) Nr.în ordinea înălțimii Denumirea sunetului Frecvența în gama egal temperată(Hz) Frecvența în gama naturală(Hz) 1 Do1 16,351 16,5 2 Do#1=re1 bemol 17,324 — 3 Re1 18,354 18,5625 4 Re1#=mi1 bemol 19,445 — Octaval 5 MM 20,602 20,625 do1=16,5 6 Fa1 21,827 22 7 Fa1#=sol1 bemol 23,125 — 8 Soh 24,500 24,75 9 Sol1#=la1 bemol 25,957 — 10 La1 27,500 27,500 11 La1#=si1 bemol 29,135 — 12 Si1 30,867 30,9375 13 Do2 32,703 33 14 Do2#=re2 bemol 34,648 — 15 Re2 36,708 37,125 16 Re2#=mi2 bemol 38,891 — 17 Mi2 41,204 41,25 Octava2 18 Fa2 43,653 44 do2=33 19 Fa2#=sol2 bemol 46,250 — 20 21 22 23 24 Sol2 Sol2#=la2 bemol La2 La2#=si2 bemol Si2 48,999 51,913 55 58,270 61,735 49,50 55 61,875 25 26 Do3 Do3#=re3 bemol 65,406 69,296 66 27 Re3 73,416 74,25 28 Re3#=mi3 bemol 77,782 — 29 Mi3 82,407 82,50 Octava 3 30 Fa3 87,307 88 do3=66 31 Fa3#=sol3 bemol 92,499 — 32 Sol3 97,999 99 33 Sol3#=la3 bemol 103,826 — 34 La3 110,000 110 35 La3#=si3 bemol 116,540 — 36 Si3 123,470 123,75 Frecvența în gama naturală(Hz) Nr.în ordinea înălțimii Denumirea sunetului Frecvența în gama egal temperată(Hz) Frecvența în gama naturală(Hz) 37 Do4 130,812 132 38 Do4#=re4 bemol 138,591 — 39 Re4 146,833 148,5 40 Re4#=mi4 bemol 155,564 — 41 Mi4 164,815 165 Octava4 42 Fa4 174,614 176 do4=132 43 Fa4#=sol4 bemol 184,996 — 44 Sol4 195,996 198 45 Sol4#=la4 bemol 207,652 — 46 47 48 La4 La4#=si4 bemol Si4 220 233,081 246,941 220 247,50 49 Do5 261,624 264 50 Do5#=re5 bemol 277,183 — 51 Re5 293,666 297 52 Re5#=mi5 bemol 311,128 — 53 Mi5 329,630 330 OctavaS 54 Fa5 349,228 352 do5=264 55 Fa5#=sol5 bemol 369,995 — 56 Sol5 391,995 396 57 Sol5#=la5 bemol 415,304 — 58 La5 440 440 59 La5#=si5 bemol 466,162 — 60 Si5 493,882 495 61 Do6 523,248 528 62 Do6#=re6 bemol 554,366 — 63 Re6 587,332 594 64 Re6#=mi6 bemol 622,255 — 65 Mi6 659,260 660 Octava6 66 Fa6 698,457 704 do6=528 67 Fa6#=sol6 bemol 739,993 — 68 Sol6 783,992 792 69 Sol6#=la6 bemol 830,611 — 70 La6 880 880 71 La6#=si6 bemol 932,324 — 72 Si6 987,765 990 \ Frecvența Nr.în Frecvența în Frecvența în în gama ordinea Denumirea sunetului gama egal gama naturală(Hz) înălțimii temperată(Hz) naturală(Hz) 73 Do7 1046,496 1056 74 Do7#=re7 bemol 1108,731 — 75 Re7 1174,664 1188 76 Re7#=mi7 bemol 1244,511 — 77 Mi7 138519 1320 Octava? 78 Fa7 1396,914 1408 do7=1056 79 Fa7#=sol7 bemol 147,975 — 80 Sol7 1567,975 1584 81 Sol7#=la7 bemol 1661,211 — 82 La7 1760 1760 83 La7#=si7 bemol 1864,649 — 84 Si7 1975,529 1980 85 86 Do8 Do8#=re8 bemol 2092,992 2217,462 2112 87 Re8 2349,329 2376 88 Re8#=mi8 bemol 2489,022 — 89 Mi8 2637,040 2640 OctavaS 90 Fa8 2793,828 2816 do8=2112 91 Fa8#=sol8 bemol 2959,973 — 92 Sol8 3135,969 3168 93 Sol8#=la8 bemol 3322,417 — 94 La8 3520 3520 95 La8#=si8 bemol 3729,299 — 96 Si8 3951,059 3960 97 Do9 4185,984 4224 98 Do9#=re9 bemol 4434,925 — 99 Re9 4698,658 4752 100 Re9#=mi9 bemol 4978,044 — 101 Mi9 5274,079 5280 OctavaQ 102 Fa9 5587,656 5632 do9=4224 103 Fa9#=sol9 bemol 5919,946 — 104 Sol9 6271,938 6336 105 Sol9#=la9 bemol 6644,894 — 106 La9 7040 7040 107 La9#=si9 bemol 7458,598 — 108 Si9 7902,118 7920 Frecvența în N r. în Denumirea sunetului Frecvența în gama Frecvența în gama ordinea egal gama naturală(Hz) înălțimii temperată(Hz) naturală(Hz) 109 Do10 8371 ,968 8448 110 Do10#=re 10b emol 8868,850 — 111 Re10 9397,317 9504 112 Re10#=mi10bemol 9956,088 — 113 Mi10 10548,159 10560 Octava 10 114 Fa10 11175,312 11264 do 10=8448 115 Fa10#=sol10 bemol 11839,892 — 116 SoMO 12543,876 12672 117 Sol10#=la10 bemol 13289,789 — 118 La10 14080 14080 119 La1#=si10 bemol 14917,197 — 120 Si10 15804,236 15840 Octava 1 1 121 D011 16743,936 169896 Cu sunetul 109 (Do 10) se termină scara muzicală completă. Sunetele 98-109 pot fi emise numai de unele orgi mari sau anumite instrumente electronice. Ce înseamnă gama temperată? Ce este sunetul fundamental și armonicele lui? De la gama lui Pitagora la gama naturală s-a ajuns la gama temperată. Pianul, orga, sintetizatorul, acordeonul, etc. sunt instrumente temperate. Problema cu gama naturală și cea a lui Pitagora apare în momentul când se încearcă generarea altor game (majore și minore), plecând de la altă notă. Deși melodia seamănă, expresivitatea cere uneori ca tonica să fie altă notă decât DO. în plus, scrierea armonică a muzicii (prin acorduri de sunete simultane care trebuie să sune bine împreună) face să apară multe probleme în combinarea sunetelor. Un ton, adică distanța între două note ca de ex. între DO și RE este împărțită în 9 come. Coma înseamnă intervalul muzical (distanța între note) cel mai mic. Distanța de la DO la DO# este de 5 come. Distanța de la RE la RE bemol tot 5 come. După cum se vede în desenul de mai jos, distanța DO# - RE bemol este abia perceptibilă, totuși ea există. De exemplu, la pian acesta distanță este eliminată. DO# DO de la pian este un pic mai jos, RE bemol un pic mai sus. l — l — l Considerând că DO# = RE bemol este singura clapă dintre cele două note de la pian, atunci spunem că avem instrument temperat (gamă temperată). Gama temperată (a pianului) vine ca o simplificare, aproximând gama naturală (cât și pitagoreică) astfel încât să sune suficient de bine toate intervalele iar octavele să fie periodice și cu doar 12 intervale. Astfel, se poate oriunde forma o cvintă, cvartă, etc acceptabile între două sunete din octave diferite iar gama devine uniformă, păstrând în același timp funcțiile sunetelor relativ la tonică, dominantă și mediantă. ** 11111 II III R K. FA I>O Ml KOI. SI La instrumentele cu coarde ca de exemplu chitara.vioara, contrabasul, violoncelul etc.și la unele de suflat se pot realiza aceste diferențe și spunem că sunt naturale (gama naturală). Gama naturală este cea mai ... naturală, sună cel mai bine la sunetele apropiate, dar trecând prin intervale specifice la următoarea gamă sunetele nu se mai suprapun cu sunetele din acea gamă, rezultând mulți diezi și bemoli, uneori dubli, chiar tripli. Dacă apare la un pian temperat trebuie să se conformeze. Muzica pornește de la intervale în diverse grade de consonanță pe care urechea le percepe exacte și frumoase. Cu aceste limitări se definește o gamă aproximatică (temperată) în care intervalele muzicale să se poată executa suficient de apropiat de ideal pornind de la orice notă, chiar peste octave. Gama cu 12 semitonuri este suficient de deasă încât să se poată acoperi toate intervalele expresive, cu pierderi minime prin aproximare. Vibrația unei corzi pe toată lungimea ei produce sunetul numit fundamental. Dacă apăsam exact la jumătate din lungimea corzii, rezultă un sunet corespunzător octavei sunetului fundamental. B Dacă apăsam exact la o treime, o pătrime etc., sunetele care rezultă se numesc armonice. Sunetul fundamental se mai numește și primul armonic, în teoria armonicelor întâlnim ca rol important numerele 2, 3, 4, 5. Acest material le va fi de folos în special celor care compun muzică, dar și celor cu" mintea deschisă", interesați de experiențe inedite. Veți aprecia valoarea acestui tabel la finalul cursului, când o să aveți o „vedere de ansamblu." Există nenumărate căi de acces pentru a Rezona la unison cu Energiile Cosmice Gigantice ale Macrocosmosului. Astfel, ne putem folosi din plin de aceste energii, pentru a ne perfecționa și evolua spiritual. De fapt, chiar dacă vrem sau nu , tot rezonăm cu aceste energii. De cele mai multe ori nici nu ne dăm seama de aceste Rezonanțe.Toată manifestarea vieții pe Pământ se realizează și își urmează cursul datorită acestei legi imuabile a REZONANȚEI. Una dintre aceste căi de acces la MAREA REZONANȚĂ este MUZICA. Ea ne poate influența în mod direct sentimentele. Schema teoretică și practică de activare a Centrilor Subtili Energetici de Forță (CHAKRA-e) și punerea lor în Rezonanță la unison cu Sferele de Forță ale Macrocosmosului prin muzică este foarte simplă. Muzica acționează asupra CHAKRA-ei și o activează. Prin Rezonanță, CHAKRA vibrează (oscilează) la unison cu energia cosmică invocată, având astfel acces la Energiile Macrocosmice. ENERGIA COSMICA Vibrând la UNISON, din Giganticele Sfere de Forță ale Macrocosmosului, primim înapoi exact ceea ce noi am invocat, dar fluxul de energie este mult mai puternic. Aceasta este o lege a lui DUMNEZEU. El o respectă întotdeauna, lată sensul cuvintelor lui IISUS : « Cere și ți se va da, bate și ți se va deschide ». Este bine să cunoaștem acest lucru, să rezonăm doar cu energiile pline de Iubire și de forță binefăcătoare ființei noastre. Dacă vom controla FENOMENUL DE REZONANȚĂ , prin folosirea lui în mod inteligent , o să fim mereu FERICIȚI. Dacă există persoane care nu au înțeles cum acționează FENOMENUL DE REZONANȚĂ și nu pot să facă singuri corelațiile necesare cu exemplificările de care au nevoie pot să ne scrie iar noi le vom oferi cele mai bune variante . La ora actuală se știe că toată Creația lui DUMNEZEU este o combinație de ELEMENTE SUBTILE. Aceste informații au apărut în presă și la TV sub formă de articole și filme documentare. Cele mai noi descoperiri științifice ale oameniilor de știință confirmă ceea ce se știa de mii de ani de către anumite grupări filosofice sau religioase. Următoarele exemplificări sunt doar pentru cei inițiați în știința secretă a ELEMENTELOR (TATTVA-lor). Tot ce se poate spune aici, este că și aceste exemplificări le pot aduce mari beneficii celor care știu să se folosească de ele în mod înțelept. -CD-UL MUZICOTERAPIE 7 (JOCUL ELEMENTELOR 1-29).Conține: activarea ELEMENTELOR(exemplificările01-05);activarea simultană a două ELEMENTE (exemplificările 06-15);activarea simultană a trei ELEMENTE (exemplificările 16-24);activarea simultană a patru ELEMENTE(exemplificările 25-28);activarea simultană a celor cinci ELEMENTE(exemplificarea 29). -CD-UL MUZICOTERAPIE 8(JOCUL ELEMENTELOR 30-99).Conține: reflexia ELEMENTELOR în PAMÂNT(exemplificările 30-43) ;'re-flexia ELEMENTELOR în APĂ(exemplificările 44-57); reflexia ELEMENTELOR în FOC (exemplificările 58-71); reflexia ELEMENTELOR în VÂNT (exemplificările 72-85); reflexia ELEMENTELOR în ETER (exemplificările 86-99). ATENȚIE !!! Aceste exemplificări au fost reglate în așa fel încât să fie audiate la un volum optim. Dacă volumul este mai mare decât trebuie, atunci vor apărea distorsiuni. De asemenea sunt necesare difuzoare capabile să redea sunetele de joasă frecvență (audio sau căști). Pentru cei care doresc să realizeze meditații cu ajutorul muzicii (muzica este compusă special pentru aceasta), pot să intre în Rezonanță cu cele cinci ELEMENTE, folosind cd-ul THE FIVE ELEMENTS. Aici nu mai este vorba despre sunete speciale ci de muzică cu teme și fraze muzicale ce respectă conținutul unor melodii complete. -CD-UL MUZICOTERAPIE 9 (THE FIVE ELEMENTS).Conține: EARTH(exemplificarea nr. 01)WATER(exemplificarea nr.02); FIRE(exemplificarea nr. 03 ); WIND (exemplificarea nr. 04 ); ETHER (exemplificarea nr. 05 ). MEMORIA APEI Dacă până acum au existat sceptici în ceea ce privește existența FENOMENULUI DE REZONANȚĂ, de acum înainte nu se mai poate vorbi decât de o REALITATE : a existenței lui. FENOMENUL DE REZONANȚĂ poate fi înțeles mult mai bine datorită senzaționalelor descoperiri ale genialului japonez dr.MASARU EMOTO. Extraordinarele experimente i-au adus o mare recunoaștere pe plan mondial, fiind la ora actuală considerat o mare personalitate, om de știință, fiind foarte activ prin conferințele pe care le ține în diferite colțuri ale lumii. A fost prezent și în România în perioada 14-17 octombrie 2004. Cercetările d-lui Emoto sunt de o importanță covârșitoare pentru omenire, deoarece ele evidențiază, prin experimente simple, existența energiilor subtile precum și influența gândurilor și cuvintelor asupra materiei. Totodată, este remarcabil faptul că dr. Emoto acordă primul loc în expunerile pe care le face prezentării legii Rezonanței. El a dovedit în mod științific ceea ce anumite grupuri spirituale știau de milenii. Astfel, cunoașterea umană s-a îngemănat într-o simbioză minunată a spiritualității cu știința. « Apa are puterea magică de a da naștere tuturor lucrurilor și de a păstra informația, în stadiul de făt suntem peste 80% apă, apoi suntem 70% apă, pentru ca ,după vârsta de 60 de ani, să devenim apă tot mai puțin. De ce nu putem trăi fără apă ? Pentru ca ea transformă energia și informația ». fExperimentele lui Masaru Emoto constă în studiul formelor pe care apa le cristalizează la o temperatură joasă ; el a pus apă într-o sticlă și a înghețat-o la o anumită temperatură în frigider. Apoi, cu ajutorul unui microscop, a mărit formele pe care le-a cristalizat apa și le-a fotografiat. A observat că apa de la robinet nu are o structură prea clară ci una haotică, dezorganizată, iar apa de izvor are structura unor cristale minunate, pure, armonioase, în formă de flori. A realizat foarte multe experimente. Pentru a fi sigur că nu este o întâmplare, fiecare experiment s-a repetat de 100 de ori. De fiecare dată rezultatul era același. Astfel, experimentele s-au transformat într-o bază științifică, existând deja fotografii care arată clar calitatea și informațiile pe care le înregistrează apa în anumite condiții. Dacă punem apă într-un vas de sticlă și îi spunem cuvinte frumoase, apa preia energiile subtile transmise de om și formele pe care le cristalizează apa arată ca o floare armonioasă. De asemeni, dacă lipim o eticheta pe care scriem de exemplu, Iubire, apa se va cristaliza într-o formă minunată, exactă și, de fiecare dată, la fel. Dacă se folosește un cuvând urât, apa nu se va cristaliza clar, rezultând forme urâte. Apa de la robinet arată destul de clar cât de contaminată este. Apa desenează structura emoțională a cuvintelor, a gândurilor, a muzicii pe care o ascultăm etc. Meditația și rugăciunea cristalizează apa în forme extraordinar de frumoase. Acum există o bază de date cu anumite cuvinte cheie. în mod firesc, dacă spunem cuvinte frumoase, ascultăm muzică armonioasă, dacă suntem într-o stare de bucurie, de înțelegere cu ceilalți, viața noastră va deveni un PARADIS, ACUM Șl AICI. în concluzie, din moment ce corpul nostru conține -70% apă, este normal ca toate mesajele din jurul nostru ( ceea ce spunem, ceea ce auzim, ceea ce gândim etc.) să influențeze apa din noi și să rezulte efecte ca sănătate sau boală, bucurie sau tristețe etc. Ceea ce este cel mai important este dovada clară și de necontestat pentru omul inteligent că meditațiile, rugăciunile, cuvintele, gândurile, au EFECTE asupra noastră și SUNT O REALITATE (este adevărat mult mai subtilă, nu de tip PLACEBO). S-a mers mai departe și s-au experimentat formele (putem spune efectele) pe care le determină muzica asupra apei: http://www.voutube.com/watch?v=425EQ6mhpzA . lată câteva exemple : Bac/? Air for the G string Ti ' Sac/i :Goldberg Variations Beethoven: Pastoral Chopin: Fatewell Song Healing: Music Hado Kawachi: Folk-Dance Song Mozart: Symphony 40 in G minor Tibet: Sutra Heavy Metal Music ,»- "Va veni o vreme în care vom cumpăra de la farmacie muzică vindecătoare " afirmă cu foarte multă convingere Masaru Emoto. IATĂ DE CE MUZICA POATE FI UN MEDICAMENT EXTRAORDINAR PENTRU CORPUL NOSTRU. MAI MULT DECĂT ATÂT, NE POATE CONDUCE SPRE ADEVĂRATA NATURĂ SPIRITUALĂ A OMULUI. \ ' v / SUNETUL MUZICAL Sunetul = vibrație (oscilație) a presiunii aerului audibilă. Vibrația este transmisă prin aer din aproape în aproape, creând o undă, care are o anumită amplitudine și o anumită formă. în natură, sunetul este generat de oscilația unui mediu fizic, material (aer). Dragostea, ura, tristețea, bucuria, toate sunt vibrații. Și sunetul este vibrație. în dicționarul explicativ al limbii române contemporane (1980) găsim explicarea cuvântului sunet astfel: 1. vibrație a particulelor unui mediu, capabil să producă o senzație auditivă; 2. element al vorbirii rezultat din modificarea curentului de aer care trece prin coardele vocale. Sunetul se împarte în două categorii: 1. sunet muzical;2. sunet amuzical sau zgomot 1 .Sunetul muzical Sunetul muzical este rezultatul vibrației unui corp elastic (coardă, aer aflat într-un tub, metal, piele întinsă etc.). Sunetele muzicale au sens și expresivitate (impresionează plăcut auzul), au legătură între ele și sunt grupate în vederea creării unei imagini muzicale. Sunetul muzical are patru însușiri: a)înălțimea. Este însușirea sunetului muzical de a fi mai grav (jos) sau mai acut (înalt). b) Durata. Este însușirea sunetului muzical de a fi mai scurt sau mai lung în timp. c) Intensitatea. Este însușirea sunetului muzical de a fi mai slab sau mai puternic. dJTimbrul sau culoarea. Este însușirea sunetului muzical de a se deosebi de alte sunete cu aceeași înălțime, durată și intensitate. De exemplu, mai multe persoane interpretează o melodie. Melodia este aceeași, însă fiecare voce se deosebește cealaltă prin timbrul sau culoarea specifică. Spectrul Armonic. Sunetul este un mănunchi de simple vibrații la diferite fecvențe (armonice) care dau sunetului un caracter particular. Aceasta corespunde muzical termenului de timbru sonor. Are frecvența între » 16 - 20.000 Hz. Frecvența este rata la care vibrează aerul. Unitatea de măsură este Hertz (Hz sau cicluri pe secundă). Este egală cu frecvența unui fenomen periodic care se repetă o dată la fiecare secundă, în termeni muzicali frecvența se numește înălțime (pitch). O frecvență mică are ca și corespondent unui sunet jos (bass, trombon) iar o frecvență mare corespunde unui sunet înalt (cinei, piccolo). Amplitudinea este valoarea absolută maximă a elongației unei mărimi periodice, întinderea unei vibrații, mărimea devierii maxime din poziția de t echilibru a unui corp care oscilează . Puterea vibrației amplltudel unui sunet, măsurată în Decibeli (dB), are A corespondent în muzică dinamică. Amplitudinea depinde de voința (forța) primului impuls al celui care creează aceste vibrații/sunete. Vibrațiile/sunetele vor intra în Rezonanță la unison cu anumite Sfere de Forță din Macrocosmos (vezi cap.Fenomenul de Rezonanță). De amplitudine depinde intensitatea (tăria) vibrației/sunetului. Cu cât amplitudinea este mai mare, cu atât vibrația/sunetul este mai puternic. Amplitudinea nu influențează înațimea care se păstrează indiferent de intensitate. 2. Sunetul amuzical sau zgomotul Este sunetul produs de obiecte sau corpuri prin cădere sau lovire și care deranjează în mod dezagreabil ființa umană (chiar și animalele). Sunetul amuzical nu exprimă nimic, fiind un sunet nedeterminat, care nu are o înălțime bine definită și care, spre deosebire de sunetul muzical, apare în urma unor vibrații neuniforme (neperiodice). Zgomotele produse de o serie de instrumente de percusiune formează un element auxiliar al expresiei muzicale. Cercetătorii italieni au demonstrat următorul fapt: capacitatea de reproducere la perechile care se găsesc foarte des sub influența zgomotului scade drastic. Zgomotul tulbură logica gîndirii, provoacă neincredere, agitație Dr. Earl W. Flosdorf și dr. Leslie A. Chambers, dovedesc printr-o serie de experimente repetate că "sunetele stridente și tari coagulează proteinele. Un adolescent a verificat experimentul, așezând ouă crude la baza scenei în timpul unui concert rock. La jumătatea concertului, ouăle erau tari, ca fierte" (citat de Bob Larson, The Day Music Died, p. 116). Există numeroase mijloace, cu care putem produce astfel de oscilații, mai ales în domeniul audibil. Cele mai întrebuințate sunt: diapazoanele, fluierele, și coardele vibrante. Diapazonul este format dintr-o furcă făcuta din oțel, prelucrată cu multă grijă pentru a avea peste tot aceeași secțiune. Ea se așează pe o cutie de rezonanță deschisă la un capăt și făcută din lemn de brad, cu fibrele cât mai regulate. Lungimea ei se calculează în așa fel încât să cuprindă un sfert al lungimii de undă. Diapazonul se excită prin lovire, cu un ciocan de lemn sau cauciuc. Uneori i se adaptează un dispozitiv de întreținere electrică la fel cu acela folosit pentru sonerii. Odată construit diapazonul trebuie etalonat, ca să-i cunoaștem frecvența de oscilație. Se pot realiza diferite tratamente cu ajutorul diapazoanelor. Ele sunt construite în așa fel încât să emită sunete precise. Sunetele se propagă mai ușor la nivelul oaselor cutiei craniene. Pentru armonizarea lui MULADHARA CHAKRA diapazonul emite sunetul DO. Se așează cutia sau baza diapazonului la acest nivel direct pe corpul fizic. Vibrația diapazonului pătrunde și se propagă în aceea zonă. Se resimt imediat efectele de armonizare ale nivelului respectiv. în același mod se operează pe celelalte CHAKRA-e ; pentru SWANDHISTHANA CHAKRA diapazonul emite sunetul RE. MANIPURA CHAKRA - Ml. ANAHATA CHAKRA - FA. AJNA CHAKRA - LA. VISHUDDHA CHAKRA - SOL. SAHASRARA -SI. Fluierul: este bine cunoscut si nu are nevoie de o descriere specială. Menționam numai fluierul lui Galton. El produce sunete foarte înalte și ne servește să măsurăm limita de percepere a acestor sunete. Frecvența poate fi variată, lungind sau scurtând coloana de aer în niște șuruburi micrometrice. Coardele sau strunele : folosite la instrumentele muzicale, sunt făcute de obicei din metal, nailon sau din mațe de oaie uscate și răsucite. Le putem face să vibreze prin percuție, lovire (țambal), prin ciupire ( chitara, harfa, mandolina) sau prin frecare (violina, violoncel, contrabas). Tuburile sonore : au aplicații numeroase la instrumente muzicale: orga sau instrumente de suflat, dar teoria lor este destul de complicată. Ele sunt folosite pentru anciile principalelor instrumente și sunt făcute din bucăți întregi de lemn de trestie. Sirenele: sunt formate dintr-un disc metalic, care se rotește în fața unui orificiu prin care vine un curent de aer și are o serie de găuri periferice, întreruperea și deschiderea periodică a curentului produce un sunet, a cărui frecvență este dată de produsul dintre numărul găurilor și numărul de rotații pe secundă. Cântecul caracteristic turbinelor și motoarelor de turație provine dintr-un fenomen analog, în laboratoare, sirenele nu mai au decât o însemnătate istorica de când tuburile electronice ne permit sa producem orice frecvențe fixe sau variabile, în condiții mult mai avantajoase. Domeniul lor se limitează acum numai la semnalizările acustice, în aer sau în apă, fiindcă pun în joc energii acustice foarte mari. Caracteristicile generale ale categoriilor de sunete: Prin sunet se înțelege o undă elastică aptă să impresioneze aparatul auditiv al omului. Asemenea undă poate avea o formă simplă sau mai complicată. Există un aparat foarte exact pentru măsurarea intensitățile acustice a sunetelor (mai ales a zgomotelor) numit sonometru sau fonometru. Sonometrul măsoară intensitatea decibelilor (db). Acest instrument electronic este folosit la verificarea legilor de vibrație a coardelor, pentru a compara înălțimea a două sunete sau pentru a măsura un interval. De asemenea, cu ajutorul lui se realizează monitorizarea zgomotului aeroportuar și urban, acustica clădirilor, zgomotul și vibrațiile din mediul înconjurător, testarea materialelor, identificarea surselor de zgomot ( pentru a nu influența negativ sănătatea la locul de muncă), testarea zgomotului în trafic la autovehicule, acustica încăperilor, calculul puterii acustice, evaluarea calității sunetului, dinamica și analiza structurală, testări la vibrații, acustică, testări și măsurători unde au loc poluări fonice, harți de zgomot, hărți acustice, cartografiere acustică etc.. Următoarea clasificare s-a realizat după forma oscilației care generează fenomenul. 1 .Sunetele simple (pure). Sunt produse de o oscilație/vibrație armonică (sinusoidală). Au în spectrul lor acustic o singură linie. Par în general reci, fade, fără"culoare". Sunt emise de puține instrumente clasice, uneori numai în anumite registre ale lor, mai nou cu instrumentele muzicale electronice. 2.Sunetele complexe (compuse). Acest sunet complex are o oscilație/vibrație complexă și conține mai multe sunete simple. Frecvențele acestor sunete pot să constituie sau nu o serie armonică. Aici se încadrează sunetele celor mai importante instrumente muzicale, vocalele, sunetul sirenelor și al claxoanelor, șuierăturile unor motoare, zumzetul și bâzăitul unor insecte etc. 3. Zgomotele sau sunetele amu zică le. Zgomotul este un ansamblu de sunete care pun în vibrație aerul sau chiar și forme solide. Zgomotul provoacă un disconfort în timpul muncii, o oboseală auditivă sau un deficit auditiv ireversibil, care poate ajunge până la surditate. Zgomotele agravează situațiile de stres, agravează afecțiunile cardio-vasculare și digestive, generează insomnii, măresc oboseala generală și îndeosebi oboseala nervoasă, accentuează deficiențele de comportament (agresivitatea, anxietatea). Zgomotul este o vibrație acustică fără componente bine definite. Un sunet supărător, un sunet neregulat sau mai multe sunete de frecvențe diferite care se suprapun acționează asupra întregului organism, deoarece senzația auditivă ajunge la sistemul nervos central, prin intermediul căruia influențează și alte organe. Zgomotul poate produce la nivelul organului auditiv fenomenul de oboseală auditivă, traumatism sonor și surditate profesională, lată un tabel cu Intensitatea diferitelor surse de zgomot: -O dB Cel mai ușor sunet perceput de urechea umană -30 dB Zgomot în biblioteca publică, șoapta ușoară, sau ticăitul de ceas -40 dB Sufrageria sau un birou liniștit -50 dB Semnale în traficul rutier, frigiderul sau o conversație -60 dB Plânsul unui copil -70 dB Trafic rutier aglomerat, zgomotul dintr-un restaurant 100 000 000 10000000 1000000 100000 10000 1000 100 20 ____ 140 dB Pragul de durere 50 40 30 20 10 o Pragul de audlbOitate -80 dB Zgomot curent într-o uzină, lătrat de câine, alarma la ceas, sau mașina de îndepărtat zăpada. Aceste zgomote devin periculoase dacă expunerea la ele continuă mai mult de 8h. -90 dB Mașina de tuns iarba, trafic de camioane sau orchestra simfonică. Pe măsura ce intensitatea zgomotului crește, timpul de expunere periculos scade sub 8 ore. -100 dB Masă vibratoare în industria materilelor de construcții, mașini unelte, fierăstrăul mecanic, picamer, aparat de suflat frunzele, camion de gunoi, sau căști stereo. Chiar și numai 2 ore de expunere la aceste zgomote pot fi periculoase la 100 dB. -105 dB Masă vibratoare și ciur vibrator în industria materialelor de construcții. -120 dB Concert rock, explozii miniere, decolare avion. Pericolul poate fi imediat; expunerea a 120 dB poate dăuna instantaneu și grav urechilor -140 dB împușcătura, artificii sau pistol cu capse. Orice durată de expunere la zgomot de 140 dB este periculoasă și poate provoca dureri ale urechii -170 dB Armă de foc puternică sau de vânătoare. Fără protecție pentru urechi, zgomotul la această intensitate produce daune ireversibile. Pierderea auzului poate fi inevitabilă. Urechea umană normală poate diferenția « 20 de sunete (fără a putea preciza sau evalua mărimea treptelor), în domeniul sunetelor utilizate în muzică, aparatul auditiv la un om sănătos percepe distinct un număr de « 1450 de sunete (de la Do=16,35Hz la Do=8.372 Hz, la orga mare cu nouă octave și la instrumentele electronice). Sunetul muzical are o accepțiune bisemantică deoarece are o cauză și un efect: -o vibrație acustică capabilă să producă o senzație auditivă prin unda sonoră propagată (fenomen auditiv) -efectul acestei unde asupra aparatului auditiv, senzația însăși (fenomen subiectiv) Astfel putem vorbi despre sunete audibile și sunete neaudibile, ca și despre sunete (armoniu) auriculare pe care urechea le aude, fără a fi totuși produse de vibrații exterioare ei. într-o clasificare bazată pe frecvența de vibrație sunetele se împart în : -/nfraswnefe(frecvențe sub 16 Hz). De exemplu undele seismice sau bătăile inimii. -sunete (frecvențe între « 16-20 și 16.000-20.000 Hz). Sunt cele percepute în mod normal de urechea umană. -ultrasunete (frecvențe peste 20.000 Hz).Sunt produse și utilizate în electro-tehnică și cosmetică . De exemplu, liliacul și delfinul emit ultrasunete -hipersunete (frecvențe mult mai mari, compatibile cu cea a luminii, adică a oscilațiilor electromagneti ce). Oscilațiile infrasonore, infrasunetele cu frecvențe sub 16 Hz sunt simțite de întregul corp omenesc, dacă îl solicită o energie suficient de mare. Aceste oscilații sunt numite de obicei trepidații și devin supărătoare dacă au frecvențe de 6-9 Hz (cei care cunosc mai multe aspecte ezoterice știu că vibrațiile pot fi modificate și controlate prin anumite metode / tehnici). Corpul uman poate intra în rezonanță cu infrasunetele produse de motoare sau alte mașini speciale, în acest caz amplitudinea trepidațiilor crește și acestea au efecte supărătoare și distructive, provocând chiar boli. Aplicații care folosesc ultrasunetele Terapia cu ultrasunete se folosește cu mult succes în medicina clasică: chirurgie, urologie și proctologie, obstetrică și ginecologie, perinatologie, pediatrie, neurologie și neurochirurgie, diagnosticarea maladiilor sistemului vascular și în chirurgia vasculară (US-angiografia), investigații abdominale.oftalmologie, stomatologie, fizioterapie, se testează oasele cu ultrasunete, în alte investigații imagistice (de vizualizare medicală) etc. în domeniul patologiei osteoporotice, se folosesc osteodensitometrele cu ultrasunete. Osteoporoza poate fi diagnosticată și tratată cu echipamente ce folosesc ultrasunete. Ultrasunetele sunt folosite pentru studiul organelor și structurilor care sunt uniforme sau solide (precum ficatul) sau umplute cu lichid (precum vezica biliară). Structurile mineralizate, precum oasele, sau umplute cu aer, precum plămânii, nu pot fi vizualizate pe sonograme. De exemplu, aparatul Doppler cu ultrasunete, poate măsura starea vaselor de sânge la pacienții cu risc de boli cardiovasculare. Aparatul poate măsura starea vaselor de sânge la pacienții cu risc de boli cardiovasculare, precum infarctul miocardic sau accidentele vasculare cerebrale. Poate depista din timp afecțiunile cardiovasculare, dar și complicațiile acestora, astfel încât să poată fi prescris un tratament adecvat încetinirii afecțiunilor care produc arteroscleroza. Folosirea acestui aparat are și rolul de prevenire. Ecografia este un test ce folosește reflecția undelor sonore pentru a produce imaginea unui organ sau a unei structuri din organism. Această testare nu folosește raze X sau orice alt fel de radiație ce se poate dovedi potențial dăunătoare. Pentru testarea cu ultrasunete un gel sau un ulei este aplicat pe piele pentru a îmbunătăți transmiterea undelor sonore. Un instrument mic, manevrabil manual, denumit transductor, este mișcat înainte și înapoi deasupra ariei ce se dorește a fi studiată. Transductorul transmite unde sonore de mare putere (aflate deasupra spectrului auditiv uman) care sunt reflectate înapoi către acesta. Un computer analizează undele sonore și le convertește într-o imagine afișată pe un ecran TV. Imaginea produsă de ultrasunete se numește sonogramă, ecogramă sau scanare cu ultrasunete. Se pot realiza fotografii sau filme ale imaginilor ultrasonografice. Tratamente corporale și faciale. Stimulii sonori reprezintă o terapie non-invazivă. Ultrasunetele din industria beauty exploatează aceeași tehnologie folosită de doctori pentru scanările prenatale, dar în industria beauty ultrasunetul va penetra câțiva milimetri mai profound pentru a ajunge la țesutul adipos unde celula este captivă. S-a descoperit că mușchii și oasele absorb mai multă energie ultrasonică decât alte țesuturi heterogene pentru ca reflecta mult mai bine undele sonore longitudinale, transformându-le în unde transversale care creează efect de masaj cald. Ultrasunetele creează micro-vibrații invizibile, localizate profound în interiorul celulelor, spărgând depozitele de grăsime, așa cum tonalitatea ridicată a unei cântărețe de opera poate sparge un pahar. Undele-ultrasunete vibrează de un million de ori pe secundă, ducând la efect de curățare a grăsimilor și de încălzire. Ultrasunetele simulează efectul unei diete, prin topirea grăsimilor și eliminarea acestora din organism. Masajul ultrasonic penetrează în grăsimea subcutanată între 4 și 5 cm sub piele, cu vibrații fine ce lucrează cu un million de herți pe secundă pentru a crea același efect ca cel al unei diete. Tratamentul sonic se poate aplica pe toate zonele ce necesită slăbire: abdomen, șolduri, fund, coapse, brațe, bărbie. Atenuarea nodulilor celulitici și reconturarea/ distrugerea adipozităților localizate (așa numitele pernițe de grăsime), distrugere obținută prin acțiunea mecano-termică a aparatului cu ultrasunete, acțiune care duce până la dizolvarea adipozităților, făcându-le astfel mult mai ușor de eliminat din organism. Redă îmbunătățirea elasticității țesuturilor, prin pătrunderea în profunzime a produselor profesionale aplicate pe corp, pe față, gât, sâni - creme și loțiuni de remodelare, cu efect anticelulitic, pentru fermitate sau vergeturi, accelerarea circulației sanguine și a hidratării în profunzime a pielii. Aparatul cu ultrasunete are și programe faciale pentru ochi și contur facial, efectuând tratamente de lifting facial, anticearcăn, depigmentare prin eliminarea acumulărilor de melanină. Promulgarea undelor ultrasunete ajută la controlul oxidarii celulare și la activarea melaninei sub piele. Astfel, ultrasunetele au efect de înălbire. Experimentele efectuate în acest sens au condus la concluzia că ultrasunetele fac melanină să treacă prin vasele de sânge ori sistemul limfatic în rinichi, unde este eliminată din corp prin urină. Proprietățile ultrasunetelor permit folosirea lor într-o mare varietate de aplicații practice. Ultrasunetele produc încălzirea și redistribuirea substanței din celulele vii ceea cexluce la folosirea Științele pământului lor în terapeutică (încălzirea anumitor țesuturi și masaje adânci) precum și la conservarea alimentelor (prin folosirea unor ultrasunete de frecvență și intensitate potrivită care distrug mi croorganismele). Ultrasunetele se folosesc în diferite procese tehnologice cum ar fi : spălarea, curățarea, uscarea sau sudarea unor corpuri și de asemenea pentru prelucrarea unor piese. O altă aplicație a ultrasunetelor este legată de măsurarea adâncimii mărilor, în esență procedeul este același ca și în cazul folosirii sunetelor obișnuite, prezentând însă avantajul fasciculelor dirijate. De asemenea se pot produce semnale foarte scurte ceea ce mărește precizia măsurării intervalului de timp dintre producerea semnalului direct și înregistrarea celui reflectat. Dintre numeroasele aplicații ale ultrasunetelor vom menționa defectoscopia ultrasonoră. Controlul ultrasonor permite stabilirea existenței unor defecte (fisuri, goluri) în interiorul unor piese metalice masive. Principalele tipuri de defectoscoape ultrasonore utilizează transmisia sau reflexia. Debimetre, ruleta cu ultrasunete, căzi hidromasaj și cu ultrasunete, sudarea cu ultrasunete a unor combinații de materiale, alarme auto, periaj profesional, îndepărtarea petelor de tutun și cafea, aparate depilatoare, detectoarele duale PIR-ultrasunete de interior sunt dispozitive care permit sesizarea intrușilor în mișcare, în armată-arme/aparate, paranormal etc. Aparate ca telemetrul cu ultrasunete determină de la depărtare lungimile și distanțele. Printr-o apăsare pe buton se ajunge la adunarea tuturor valorilor sau calcularea suprafețelor și capacităților. Raza de lumină ușurează orientarea la măsurare. Ultrasunetele se mai folosesc în ecotehnologii ca, de exemplu, în procesul de fabricare a ambalajelor din plastic și a blisterelor, se modifică și își îmbunătățește caracteristicile într-un mod substanțial. Examinări nedistructive cu ultrasunete, pulberi magnetice și lichide penetrante, la tablă, îmbinări sudate, la piese forjate și turnate, la țevi, examinări nedistructive cu pulberi magnetice la îmbinări sudate etc. Dispozitive ce emit ultrasunete care se propagă prin aer: Ele produc o undă sonoră fluctuantă, de joasă înălțime sau foarte înaltă, la care țânțarii, șobolanii, căpușele, păianjenii, șoarecii, liliecii, etc. reacționează imediat , îndepărtându-se cât pot de repede de sursa ce le provoacă disconfort. Nu toate aceste intervenții cu ultrasunete sunt recomandate. Am dat aceste exemple doar pentru a înțelege vastitatea domenilor în care „operează" SUNETELE , la frecvențe foarte înalte. Domeniul audibilului se întinde între « 16-20.000 Hz. Benzile sonore de la marginile acestui domeniu sunt lipsite de caracter muzical. Urechea nu percepe cu exactitate înălțimea sunetelor respective și nici valoarea intervalelor muzicale dintre ele. Anumite energii pot fi modulate și apoi, pe frecvențe specifice de vibrație, ele pot să genereze de exemplu un stop cardiac sau o stare de Bucurie (stări ce vor părea ca fiind normale). Acustica este știința sunetului. Este partea fizicii care se ocupă cu studiul fenomenelor privind producerea, propagarea, recepția sunetelor precum și efectele acestora. Termenul "sunet" nu se referă numai la fenomenul din aer responsabil pentru senzația de auzire ci și la oameni sau animale. Aici intră și perturbațiile cu frecvențe joase (infrasunetele) sau cu frecvențe înalte (ultra-Științele vieți sunetele) care sunt recepționate de un organ auditiv uman sau animal; se poate vorbi de sunet subacvatic, sunet în solide sau sunet în structuri. Sunetul este un mijloc de a transmite informație. independent de abilitatea noastră naturală de a auzi,un factor semnificativ mai ales în acustica subacvatică. Efectele fizice ale sunetului asupra substanțelor și corpurilor cu care interacționează reprezintă alte arii de interes și de aplicație, lată câțiva inițiatori ai acestei științe: filozoful francez Marin Mersenne (1588 -1648) care a fost denumit „părintele acusticii", Galileo Galilei (1564 - 1642), Robert Boyle (1640), Reynolds si Rayleigh în secolul XIX, Isaac Newton (1642 -1727), Euler (1707 -1783), Lagrange (1736 -1813) d'Alembert (1717 -1783). Diferite experimente arată divergența fronturilor de undă după ce acestea trec printr-o fantă. Undele sonore reprezintă o categorie de unde elastice și se deosebesc de celelalte pentru că ele impresionează simțul auzului. Ele se propagă în diferite feluri. în timpul propagării undelor sonore au loc diferite fenomene. Aceste fenomene se datorează faptului că unda pierde "pe drum "o parte din energia purtată.Alte fenomene au loc deoarece unda întâlnește un mediu cu proprietăți diferite de cel inițial și se produce reflexia. Când o undă trece dintr-un mediu în altul cu o viteză de propagare diferită, atunci are loc refracția acustică (schimbarea direcției de propagare). Această schimbare duce la modificarea proporțională a lungimii de undă. Difracția acustică este abaterea undei progresive de la propagarea rectilinie, abatere care se produce la marginea unui obstacol. Prin difracție, o undă care întâlnește un obstacol se comportă ca și cum i-ar ocoli marginile. Ocolirea este mai eficientă dacă lungimea undei este mai mare în raport cu dimensiunile obstacolului. De aceea sunetele basului se aud de departe. Considerată ca sediu al unor unde elastice , porțiunea dintr-un mediu elastic aflată în stare de vibrație poartă numele de câmp acustic. Este importantă și viteza de propagare a undelor în acest câmp acustic și lungimea de undă.Viteza de propagare este distanța (în metri) parcursă de un sistem de unde în unitatea de timp (secundă) , într-un mediu dat și se numește viteza sunetului. Lungimea de undă este distanța parcursă de un sistem de unde în timpul unei perioade. Viteza sunetului în diferite medii(m/s) : GAZE LICHIDE SOLIDE Aer la 0°C 331 ApălaO°C 1421 Cauciuc 40-200 Aer la 18°C 340 Apăla15°C 1440 Plută 500 Aer la 100°C 386 Alcool la 8°C 1260 Plumb 2100 Aer la 1.000°C 716 Petrol la 7°C 1360 Argint 2600 Bioxid de carbon 261 Pământ(argilă) 3400 Vapori de apă 401 Alamă 3500 Hidrogen la 20°C 1258 Beton și zidărie de cărămidă 4000 Lemn de frasin 4600 Lemndemolid 4800 Otel 5100 Aluminiu 5200 Granit,sticlă 6000 Acum este mai ușor să înțelegem de ce într-un câmp deschis sunetele se disting altfel decât într-o încăpere. Sau de ce tropotul de cal se aude mai bine dacă lipim urechea pe pământ, iar zgomotul unui tren lipind urechea pe șina de oțel a liniei ferate. Nu este necesar să ne construim o sală specială (ideal așa ar fi bine), cu acustica calculată, ci doar să ne folosim de ceea ce știm, în funcție de posibilitățiile noastre. Un fenomen acustic vestit în istorie este cel de la fostele cariere de marmoră "Latomiae" de lângă Siracuza (Sicilia) , numită astăzi "Le Tagliate". Aici, Dionysios cel Bătrân (431-368 î.e.n.) a construit o închisoare formată dintr-o sală foarte lungă și înaltă , din peretele căruia pleca o conductă îngustă. Aceasta, pe măsură ce înainta în masivul de piatră își mărea diametrul și urma larg curba spiralei unei căsuțe de melc. Această formă de volută spațială amplifica foarte mult sunetele, prin reflexii multiple succesive, încât din afara sălii se putea auzi bine ce vorbeau cei închiși acolo, închisoarea a fost numită „urechea lui Dionysios ". Fenomenele de reflexie a sunetelor au o deosebită importanță în sălile destinate spectacolelor sau altor manifestări, încă din antichitate s-au atins anumite nivele ale calităților sonore ce pot fi ilustrate prin exemplul amfiteatrului în formă de potcoavă de la Epidaur (Grecia) cu o capacitate de 17.000 de locuri. Foșnetul unei hărți pe scenă sau pașii omului se aud până la ultimile rânduri de sus. Jurnalistul Vanni Perrone scrie în ziarul « // secolo XIX» (editat la Genova) un articol despre părintele și omul de știință Don Luigi Borello: « Un preot sfidează Vaticanul ascultând vocea pietrelor ».Acest titlu nu trebuie să surprindă pe nimeni, deoarece Vaticanul a dat un decret în 1988 prin care , în mod straniu, interzice captarea printr-un mijloc tehnic a sunetelor și imaginilor din trecut sau viitor. Părintele Borello se pare că a reușit să capteze sunete și imagini cu ajutorul unui aparat inventat de el, numit psihometru. Georges Charpak, laureat al premiului Nobel pentru fizică, a regăsit pe vasele grecești din antichitate un ecou de zgomote/sunete și chiar conversații purtate în jurul vaselor, pe când acestea se prelucrau și argila era încă maleabilă. Se presupune că aceste sunete s-ar fi putut imprima pe suprafața vaselor înainte de a fi puse în cuptor. Părintele Pellegrino Ernetti, om de știință, realizează o fuziune între știință și religie în lucrarea Principii filozofice și teologice ale muzicii: « Noi avem unul dintre aspectele teologice cele mai semnificative ale muzicii în aceea că, însuși Creatorul, a dispus în materie aceeași armonie revelată astăzi pentru sunetele spectrului armonic. ». Aceste exemple ne arată că toate particulele elementare trăiesc și sunt vitale deoarece sunt formate din unde sonore. Există o armonie care conduce undele sonore. Există de asemenea reguli universale conforme fizicii cuantice și mecanicii ondulatorii. Există o interacțiune în tot ce există, partea este în tot și totul în parte. Este bine știut că în talpă sau pe lobul urechii se află reflexia tuturor celorlalte organe. „ Teoria supercorzilor este capabilă să explice întreaga diversitate a tipurilor de particule și de substanțe din Univers. Explicația coerentă și totală pe care o produce această teorie a fost comparată cu modul în care coarda cte vioară permite să se aducă toate tonurile muzicale și toate regulile armoniei într-un cadru unic. în mod analog cele 4 forțe fundamentale (gravitația, forța electromagnetică, forța nucleară slabă și forța nucleară tare) și diferite tipuri de particule existente în natură sunt explicate acum în mod uniform, ca diferite forme de vibrație a corzilor. De exemplu, interacțiunea gravitațională este determinată de modalitatea vibratorie cea mai de jos a unei corzi circulare. Excitațiile superioare ale corzii conduc la diferite forme de materie. Nici o forță sau particulă nu poate fi considerată mai fundamentală decât alta; toate sunt rezonanțe vibratorii ale corzilor vibratoare. Muzica produsă de aceste corzi este însăși materia." Dimitrie Cuclin scrie în Tratatul de estetică muzicală: " Muzica este viața însăși - dar nu viața redusă la structurile ei biopsihice, ci viața întregului univers, oglindă și întruchipare a legilor de viață. Dar viața cuprinde întregul univers. Muzica, deci, este viața întregului univers. Și numai ca făcând parte din universul întreg, noi înșine putem zice că muzica este însăși viața noastră. Sistemul muzical și Universal sunt unul imaginea celuilalt și în același timp sistemul muzical este dublul perfect al sistemului psihic." Fizica spune că pentru a putea vibra, corpul primește din exterior o anumită energie. O cantitate mai mare sau mai mică din această energie primită de corpul care vibrează este transferată mediului înconjurător, deci corpul radiază iar undele acustice generate, în deplasarea lor prin mediu, transportă la distanță această energie. Dacă în urma acestei radiații se produce un sunet, radiatorul acustic devine o sursă sonoră. Ca exemplu de surse sonore pot fi menționate: vocea omenească, instrumentele muzicale, motoarele, difuzoarele etc. (în general orice corp care prin vibrație generează sunete). SONICITATEA f m •B -. George Constantinescu este considerat pe drept cuvânt savantul fără de care T . Aviația britanică nu ar fi putut obține supremația aeriană asupra nemților, în Pnmu' Război Mondial. Prima aplicație a sonicității pe care a realizat-o româ-nul a fost "mitraliera sonică" a cărei cadență de tragere era sincronizată cu rotația elicei montată pe avioanele de luptă. Dar aceasta este doar o mică parte din contribuția (în acest caz negativă) lui Gogu Constantinescu la știința modernă. Teoria sonicității - transmiterea de energie prin intermediul vibrațiilor - a luat naștere prin stabilirea unei legături între muzică și fizică, demonstrând că muzica poate fi transpusă în formule matematice, îi plăcea să numească noua știință „o fiică a armoniei muzicale", în modestia sa el afirma că sonicitatea înglobează „doar o mică parte din materialul vast de cunoștințe profunde, de artă, de clarviziune, de spirit de pionier, de facultate de invenție, de hotărâre, de inspirație, de experiență și, mai presus de orice, de credință în victoria finală, înrudirea este cam neașteptată, deoarece ar părea că muzica n-are ce căuta în chestiuni legate de mașini, locomotive, automobile și alte aplicații ale științei sonice. Sunt, dealtfel, mulți care obișnuiesc a separa arta de știință și sunt și mai mulți cei care pretind că, pentru a fi om de știință, trebuie neapărat să stai închis într-un laborator cu sticle sau mașini, iar dacă vrei să studiezi o problemă de fizică-matematică, nu e absolut necesar să te ocupi de Haydn, Beethoven sauMozart". Cercetările în sonicitate au putut fi publice de-abia după 1918, datorită caracterului lor secret. Invențiile lui au ridicat nivelul de trai al planetei de câteva ori în ultimul secol. Sonicității i se întrevăzuse inclusiv capacitatea de a acționa favorabil asupra organismului, de a pătrunde în lumea invizibilului și de a transporta la mare distanță sunete și imagini în domeniul medical: ECOGRAFIA MODERNĂ. Inventator prolific, cu peste 130 de brevete, munca lui Constantinescu este astăzi, după aproape un secol, redescoperită de cercetătorii care încearcă tratarea cancerului și a altor boli grave prin intermediul vibrațiilor. Ideile sale vor fi reluate mai târziu de Ion Basgan, care va obține brevetul pentru "forajul sonic" în 1933 în România și 1937 în S.U.A. Aplicarea acestei invenții a adus profituri uriașe companiilor petroliere americane, iar urmașii lui Basgan se judecă și azi cu acestea pentru plata drepturilor legitime... O preocupare specială a inventatorului Constantinescu au fost vibrațiile și efectele acestora. Vibrațiile locomotivelor pe calea ferată, vibrațiile diferitelor mașini și structuri erau nedorite, iar tehnicienii căutau să le elimine. Soluția pe care o propunea românul provenea din pasiunea acestuia pentru... muzică. Cântând la pian încă de la vârsta de 5 ani, a simțit efectul benefic al vibrațiilor armonioase ale muzicii asupra organismului și psihicului uman. Constantinescu s-a gândit să transpună muzica în formule matematice. Aceasta înseamnă că, indiferent de forma de comunicare aleasă și de limbajul folosit, există o cheie universală care le dezleagă. Un limbaj universal e tocmai una din dorințele de comunicare ale umanității, dorință care a traversat secolele din vremurile mitologice. Muzicienii și fizicienii aveau o viziune diferită asupra acusticii și armoniei. Inginerul Constantinescu a unificat această viziune într-o nouă știință - sonicitatea, demonstrând că sunetele pot transmite energie după legi similare cu cele ale electricității. Aplicațiile sonicității sunt multiple (transporturi, industria energetică, foraje petroliere, medicină ) și, la aproape 100 de ani de la fondarea teoriei, putem spune că sunt insuficient exploatate. Constantinescu decide să-și îndrepte privirile către America. Aici, tânărul inventator îl întâlnește pe renumitul Thomas Edison, care angaja matematicieni, ingineri, fizicieni spre a-l ajuta în munca sa. El i-a propus românului un proiect apreciat de contemporani ca imposibil: un aparat care ar înregistra și transpune o partitura cântată la pian, în note muzicale. Bazându-se pe teoria armoniei dezvoltată încă din vremea studenției, el a acceptat propunerea, susținându-și ideile prin argumente matematice. Totuși, Edison nu știa matematică; el era un experimentator remarcabil, dar care se temea de concurența pe care i-o făceau mai tinerii inventatori. Să ne amintim aici de războiul dus cu un alt mare român: Nicola Tesla. Din acest motiv și în contextul izbucnirii primului război mondial, proiectul lui Gogu Constantinescu în colaborare cu Edison nu mai este finalizat. Principiile, terminologia și formulele necesare pentru construcția dispozitivelor sonice sunt cuprinse în lucrarea Teoria Sonicității. Primul volum apare în numai 150 de exemplare clasate ca "secrete". Chiar și astăzi, această carte este foarte greu de procurat. Abia în 1922 Comisia Regală pentru premierea invențiilor a luat în calcul și plata serviciilor sale, oferindu-i 90.000 £ (din care se va plăti impozit), bani pe care-i va împărți cu partenerul său Walter Haddon. La finele războiului, fondurile destinate cercetării în domeniul sonicității au fost drastic reduse. Savantul s-a întors în 1919 în țară unde a ținut o serie de conferințe la Academia Română privind sonicitatea și aplicațiile ei. Entuziasmul românesc a fost atât de mare încât s-a înființat o companie, "Industria sonică", pentru dezvoltarea ideilor sale. Proiectul a fost însă abandonat din insuficiență de fonduri și savantul s-a întors în Anglia. Aici avea să descopere că cercetarea privind aplicațiile militare sonice a trecut sub comanda Amiralității. încurajat de această nouă provocare, inventatorul își investește toate fondurile în cercetare, în final, beneficiile potențiale nu au fost obținute pentru că cei de la GM nu au mai trecut la fabricarea în serie a convertorului, blocând practic aplicarea sa. încă o invenție de mare valoare de care a fost privată omenirea! în același mod, o serie de descoperiri medicale, care ar salva multe vieți, nu se aplică pentru că ar aduce grave pierderi industriei medicamentelor, în medicină, sistemele sonice se pot folosi în scanare ultrasonică, neurochirurgie, terapie, etc. Spre deosebire de razele X, vibrațiile sonice nu sunt dăunătoare, ci dimpotrivă sunt benefice! Curenții sonici penetrează cu ușurință țesuturile umane, fără a le arde sau a produce șocuri, în terapie, sunt extrem de benefici, având efect termosonic (de încălzire). George Constantinescu a lăsat în urma lui 133 de brevete și multe alte invenții nepublicate. A fost poate prea rapid și surprinzător pentru timpul său. Inginerul Constantinescu a fost numit de către revista engleză The Graphic unul din cei 17 titani ai lumii care au revoluționat știința, așe-zându-l alături de Einstein, Marconi, Edison sau Lister. INSTRUMENTELE MUZICALE S-tetele muzicale sunt produse de instrumente ~_z:ae sau de voci umane. -5:-.. meritele muzicale sunt instrumente =ce::—:e ze~rA producerea de sunete muzicale de un 3- _r---2'^ caracter al sonorității, al coloritului). ~sr_r-e"ee —zicale formează șase grupări: - _5r__snîe cu coarc|e; [-,) instrumente de -•_-=• : -strumente de percusiune; d) instru- tfUi A $&/ & fitil mente mecanice, electrice și electronice; e) instrumente hibride(vioara cu trompetă...); f) pseudo-instrumente (morișca ...) a) Instrumentele cu coarde (la care vibrează coardele) se împart după modul de producere a sunetului, în instrumente cu coarde puse în vibrație printr-un arcuș (viola, violina, violoncelul, contrabasul, vioara); instrumente cu coarde ciupite (harpa, chitara); instrumente cu ciocănele (pianul). CLASSICALGUITAR "ia b) Instrumente de suflat (în care vibrează coloana de aer ce se află în tubul lor). Se împart după materialul din care sunt confecționate în: instrumente de alamă (trompete, cornetul cu piston, althornul, bas fligornul, eufoniul, basul, trombonul, tuba, cornul); instrumente de lemn - deși uneori unele din ele sunt fabricate din metal, mase plastice și chiar sticlă (flautul, oboiul, clarinetul, fagotul și speciile lor). c) Instrumente de percusiune (la care se cântă lovindu-se în corpul instrumentului respectiv). Se împart în instrumente neacordabile - ale căror sunete au înălțime nedeterminată (toba mică și toba mare, tamburina, cinelele, triunghiul, castanietele, tam-tam-ul, etc.) și instrumente acordabile - ale căror sunete au o înălțime bine definită (timpanele, xilofonul, glockespiel-ul, clopotele). PERCUSSiON INSTRUMENTS (2 of 2) d) Instrumentele electronice. O specie aparte a fiecăruia din aceste grupări o constituie instrumentele cu claviatură, prevăzute cu montaje electronice, special concepute pentru producerea sunetelor (de exemplu orga electronică). Există și instrumente electronice fără claviatură. Acestea se mai numesc și efecte. La instrumentele electronice, sunetul nu vibrează natural, așa cum face o coloană de aer într-un tub (instrument de suflat). Este un sunet căruia îi lipsește căldura omenească. Sunetul este sintetic. Instrumentele electronice se află în aceeași condiție ca și cele cu claviatură (pian, clavecin) față de vioară, nai, vocea omenească. Cu toate acestea, instrumentele electronice pot să ne facă să vibrăm minunat, dacă sunt puse în valoare :e către instrumentiști înzestrați cu sensibilitate. \ "Obârșiile muzicii se află într-un trecut îndepărtat. Muzica ia ființă din măsură (referire la ciclicitatea timpuluij și își trage sevele din MARELE UNIC. MARELE UNIC este genitorul celor doi poli; cei doi poli dau naștere puterii întunericului și a luminii. Când lumea se bucură de pace, când toate lucrurile stau în liniște și toate își urmează în ale lor schimbări MAI-MARELE, atunci muzica își cunoaște împlinirea. Când dorințele și pasiunile nu se îndreaptă pe căi greșite, atunci muzica poate atinge desăvârșirea. Ea provine din echilibru. Echilibrul provine din drept, dreptul provine din înțelesul lumii. De aceea poți vorbi despre muzică numai cu un om care a aflat înțelesul lumii. Temeiul muzicii rezidă în armonia dintre cer și pământ, în împăcarea dintre înțelepciune și lumină. în vechea Chină muzica avea un rol foarte important în viața de stat și curte. Maeștrii de muzică aveau îndatorirea să vegheze la menținerea muzicii în stare pură a "vechilor tonalități". Dacă decădea muzica, acesta era un semn sigur că și guvernământul și statul vor intra în declin. Scriitorii istoriseau povești terifiante despre tonalități interzise, demoniace și înstrăinate de ceruri, ca de exemplu tonalitatea Tzing Sang și Tzin Tze a "muziciipieirii" la a cărei nelegiuită intonare în palatul regal, bolta cerească se întuneca deodată, zidurile se cutremurau și se prăbușeau, iar monarhul și țara decădeau". Cele mai vechi date despre muzică le avem din Orientul Antic. în Egipt, muzica se împletea cu poezia și dansul, dând naștere spectacolelor sacre. în China se cunosc notații muzicale ce datează de 2500 de ani. în India cele mai vechi scrieri (2000 - 2500 de ani) ne apar în Vede , în imnurile ce erau însoțite de muzică. Cuvântul muzică provine din limba greacă (musike) de la cuvântul musa = muză; muzele erau zeițe legendare, fiicele lui Jupiter și ale Mnemozinei, protectoarele științelor și artelor. Muzica este arta care redă un conținut de idei-emoționale în imagini artistice sonore. Muzica se îmbină adesea cu alte arte (opera, baletul, opereta, oratoriul, mai nou cu cinematografia). Materialul muzicii îl constituie sunetele produse de instrumente și de voci umane. De aceea muzica se împarte în muzică instrumentală (fără text), muzică vocală (pentru una sau mai multe voci umane) și muzică vocal-instrumentală (combinarea muzicii instrumentale cu cea vocală). De asemenea, muzica se împarte în muzică cultă și muzică populară (a nu se înțelege numai muzica folclorică ci și muzica pop). Toate genurile, subgenurile, stilurile, "parastilurile" își au originea în muzica populară folclorică a popoarelor. Muzica populară folclorică este muzica ce trăiește în mijlocul poporului și se păstrează în tradiția lui orală. De obicei ea este rezultatul unei creații colective. La ora actuală este dificil să delimităm genurile muzicale deoarece ele s-au întrepătruns, dând naștere unor combinații, uneori chiar ciudate. Apoi și mai dificil este faptul că în fiecare dintre aceste genuri muzicale au apărut subgenuri și stiluri. Totuși, se poate vorbi despre aceste genuri, pentru că în general ele își păstrează regulile. Rolul muzicii este: distractiv, terapeutic, SPIRITUAL. într-un cuvânt putem împărți muzica în două mari categorii: muzica malefică și muzica benefică. într-un studiu, C.F. Charnetski, & F.X. Brennan, Jr. (în Effectofmusicandauditory stimuli on secretory immunoglobulin A (IgA), apărută în Perceptual Motor Skills, 87:1163-1170 -1998) se arată că din 4 tipuri ambientale: a) muzică modernă, b) muzică clasică de fond, c) muzică ușoară de la radio și d) liniștea deplină, S-lgA-ul (agentul preventiv si vindecător) crește simțitor doar în cazul bl al muzicii clasice de fond. Cum să înțelegem muzica? Aceasta este întrebarea pe care și-o pun foarte mulți oameni. Muzica trebuie înțeleasă din mai multe puncte de vedere, în funcție de cum acționează ea asupra noastră, de stările pe care le induce. Am putea spune că muzica acționează asupra: -corpului nostru fizic.chiar modificându-l după un anumit timp -fiziologic, asupra proceselor organelor interne și a creierului, grăbind vindecarea -subtil, armonizând CHAKRA-le, NADI-urile, creând Stări de SUPRACONȘTIINȚĂ. MUZICIENI Șl MUZICANȚI Muzicienii sunt acei oameni care au o pregătire și cunoștințe speciale în arta muzicală. Ei studiază muzica de cea mai bună calitate în cadrul Conservatorului/Academiei de Muzică. Acest lucru nu este o regulă, deoarece există și oameni cu inclinații muzicale, care au studiat individual (autodidacți) ajungând la un înalt nivel de cunoștințe atât teoretice cât și practice. Muzicanții sunt cei care nu au studii de specialitate, dar se ocupă de muzică, cântând vocal ori la unul sau mai multe instrumente, în general aceștia cântă „după ureche", adică nu cunosc teoria muzicală. Necunoscând acest lucru fac greșeli muzicale, iar muzica pe care o realizează este de cea mai proastă calitate. Aceștia sunt în general cei care cântă la nunți, baluri, botezuri etc.Totuși există și excepții, găsindu-se printre ei adevărați virtuoși. Ca și muzicienii, muzicanții fac eforturi mari pentru a se „realiza"pe plan muzical, fiecare în specialitatea sa. Revista Times, din 13 decembrie 2002, dezvăluie că :"la muzicieni, anumite arii ale cortexului sunt până la 5% mai mari față de cei fără instruire muzicală; Corpus Callosum (puntea neurală care leagă emisferele cerebrale) este cu 15% mai mare la cei cu o educație muzicală din copilărie, și că, în cazul cortexului auditiv al unui muzician profesionis,t acesta conține 130% mai multă materie cenușie decât a unui ne-muzician". (Robert Lee Hotz) ". La aceasta, jurnalul The Guardian, din 12 septembrie 2003 adaugă : "îmbătrânirea creierului este atenuată foarte mult la muzicieni comparativ cu cea a celor care nu ascultă muzică. (Tim Radford)." MUZICA BENEFICĂ JT «pa "Muzica produce o plăcere de care natura umană nu se poate lipsi. "(Confucius) Muzica benefică este acea muzică a cărei structură este armonioasă. Ea exprimă și imprimă celor care o ascultă diferite stări frumoase de Iubire, de Optimism, de Curaj etc. Prin vibrațiile armonioase ale muzicii benefice se curăță structura subtilă a omului, iar ființa umană se reînnoiește în toată strălucirea sa. Muzica este cea mai pură matematică. Așa cum legea electromagneticii a fost pusă pe hârtie în diverse formule științifice, la fel și muzica a fost scrisă pe note, din vremuri demult apuse. Nici una nici cealaltă nu se pot vedea cu ochii fizici, dar se pot simți și măsura cu instrumente specifice lor. în concluzie, se poate dovedi științific că aceste vibrații există. Domnul Maximilian Costin nota în revista Muzica : "în vibrațiile armoniei își îndulcește omul sufletul... Pentru fiecare, muzica are vibrații și armonii potrivite capacității și gusturilor atât de deosebite de la un individ la altul. Misterul muzicii este atât de profund, ca acela al Universului. Un singur sunet produs de vibrația unei coarde, în aparență atât de simplu și izolat, prin armonicele ce-l însoțesc, prin legile acustico-matematice ce contribuie la producerea lui exprimă imaginea întregului nostru sistem cosmic". în civilizația actuală, omul s-a desprins tot mai mult de legătura sa cu Esența Divină. Și totuși, în viteza cu care se derulează viața, omul începe să simtă tot mai mult nevoia spiritului de a se contopi cu DUMNEZEU. Astfel se explică deschiderea tot mai multor oameni spre diferite căi de evoluție spirituală. Ar fi absurd să credem că DUMNEZEU, în marea sa iubire nu oferă omului mai multe posibilități de a evolua. Cu ce este mai presus un om care locuiește în Europa și este creștin, față de un eschimos care trăiește în Antarctica? în fața lui DUMNEZEU, toți suntem egali. Doar cei ignoranți refuză să creadă că mai există și alte posibilități de a ne desăvârși decât calea pe care sunt ei. Rezultatele sunt cele care ar trebui să vorbească. Pentru a afla care cale este autentică, este nevoie de experimentare directă. Nu numai rațiunea este cea care ne demontrează autenticitatea, ci și simțurile interioare subtile. Pe DUMNEZEU îl regăsim în Toată Creația SA. De exemplu, în natură .EL are mai multe FAȚETE(ASPECTE). De exemplujimpul este un aspect a lui DUMNEZEU. în tradiția spirituală hindusă, Dumnezeu se reflectă în 10 oglinzi; este vorba despre cele 10 Mari Puteri Cosmice ( Dasha Mahavidya, fig. de sus ). Această practică Spirituală se adresează celor care doresc cu ardoare să atingă Eliberarea. Aceste Mari Puteri Cosmice sunt „reflectări", aspecte, ale lui Dumnezeu, lată care sunt: KALI, TARA, TRIPURA SUNDARI, BHUVANESHWARI, TRIPURA BHAIVARI, CHINNAMASTA, DHUMAVATI, BAGALAMUKHI, MATANGI și KAMALATMIKA. Marile Puteri Cosmice reprezintă Sferele gigantice de conștiință ale energiei divine ce înglobează în manifestarea lor întregul Macrocosmos. Toate ne conduc către Dumnezeu. Nu ne propunem să dezvăluim aceste secrete extraordinare, dar le putem oferi celor inițiați un suport muzical adecvat. Astfel, vor putea intra în REZONANȚĂ mai ușor cu MARILE PUTERI COSMICE din tradiția hindusă aceleași ca MARILE PUTERI CEREȘTI din tradiția creștină. -CD-UL MUZICOTERAPIE 10.Conține:KALI(exemplificarea nr.01); TARA(exemplificarea nr.02);f RIPURA SUNDARI(exempli- ficarea nr.03);BHUVANESWARI(exemplificarea nr.04). -CD-UL MUZICOTERAPIE 11. ConțineTRIPURA BHAIRAVI(e- xemplificarea nr.01 );CHINNÂMASTA(exemplificarea nr.02); DHUMAVATI(exemplificarea nr.03). -CD-UL MUZICOTERAPIE 12. Conține:BAGALAMUKHI(exemplifica- rea nr.01) ; MATANGI ( exemplificarea nr.02 )KAMALATMIKA (exemplificarea nr.03). MUZICA SIMFONICĂ, CLASICĂ Există anumite voci care neagă influența benefică a muzicii electronice în arsenalul muzicoterapiei.Totuși, muzica electronică se folosește cu mult succes în muzicoterapie, uneori în combinație cu instrumente ce emit sunete naturale. Acest fapt este dovedit prin studii și cercetări profunde. Din păcate, acele voci nu cunosc legile REZONANȚEI, acest lucru fiind fundamental.Nu contează dacă sunt compuse și folosite sunete simple sau acorduri, melodii facile sau complexe. Contează folosirea regulilor ce compun și susțin partitura muzicală, la UNISON cu Sferele de Forță ale Macrocosmosului, indiferent de credem sau nu în existența lor. REZONANȚA nu ține cont decât de regulile lui DUMNEZEU. Cu toate acestea, trebuie să recunoștem că, într-adevăr, instrumentele cu sunete naturale și vocea umană au o influență superioară celor electronice. Efectele muzicii audiate direct, într-un concert cu instrumente clasice sunt net superioare celor datorate amplificării în difuzoare ( același concert ascultat acasă). De asemenea, vibrațiile instrumentelor clasice realizate direct, în concert, (în contact vibratoriu subtil) sunt superioare celor electronice. Mai există un aspect secret de diferențiere între audierea unui concert în direct (live) și a unuia înregistrat. De exemplu, în direct (live),vibrațiile viorilor se transmit împreună cu trăirile instrumentiștiilor din acel moment asupra auditoriului, în cazul înregistrării, instrumentele transmit vibrațiile și trăirile estetice ale instrumentiștiilor ce au fost imprimate subtil pe unitatea optică (CD/DVD) sau banda magnetică din acel moment (vezi înregistrările subtile)prin boxele playerului. Muzica simfonică, de cameră, nu trebuie neglijată în muzicoterapie, deoarece ea este de o mare valoare terapeutică și spirituală. Muzica clasica face parte din marele tezaur al omenirii.S-au realizat studii și cercetări foarte ample, avănd ca studiu mulți subiecți(oameni, animale, plante ). Rezultatele sunt deosebite. S-au catalogat efectele fiziologice, psihice și mai puțin cele de natură spirituală, cele care creează stări de Supraconștiință. Or ,cele mai importante sunt influențele pe care muzica Benefică le are în sfera Subtilă, deoarece de acolo începe armonizarea, vindecarea. Medicii au descoperit că nivelul hormonilor ce declanșează stresul, nivelul adrenalinei și al cortizonului pot fi diminuate cu 20% cu ajutorul muzicii clasice. Operele unor compozitori precum Wolfgang Amadeus Mozart, Johann Sebastian Bach, Ludwig van Beethoven, Robert Schumann sau Frederick Chopin au un efect demonstrat și incontestabil în ameliorarea stărilor de panică, oboseală interioară, nervozitate și stres. Muzica unor compozitori ca Bach, Corelli, Hendel, impune creierului să funcționeze cu 8-12 cicli/minut, ceea ce face ca memoria să se îmbunătățească. Această viteză o au oamenii cu mari capacități (geniile).Viteza unui om « normal »este de 18-22 cicli/minut.Ținând cont de faptul că existența cotidiană este caracterizată de tensiuni permanente și presiuni exterioare, muzicoterapia ne poate ajuta să ne menținem sănătatea, bucuria, fericirea. lată câteva exemple din panoplia muzicoterapiei (în general din muzica simfonică/clasica), ce a :-.~cscute și folosite pe plan mondial. V-z ca ce produce : sentimentalism - BACH: Concertele brandemburgice nr.1 și nr.3 -5EETHOVEN: Simfonia a 9-a, partea a 3-a -3EBUSSY: Nocturne -RACHMANINOV: Concertul nr.2, Adagio, opus 27 -SCHUMAN: Arabesc -CEAIKOVSCKI: Concertul nr.2 pentru vioară, Canțoneta, opus 35 -VIVALDI: Anotimpurile (în special "Iarna") tristețe - BRAHMS: Concertul nr.2 pentru pian, partea a 3-a, opus 83 -DEBUSSY: Clar de lună -MAHLER: Simfonia a 4-a, partea a 3-a -SAINT-SAENS: Carnavalul animalelor -WAGNER: Uvertura Tanhauser -Muzica ragas (India): de exemplu, BHAIRAVA echilibru-ALBINONI: Simfonia și concertul nr.5, opus 2 -BACH: Arie -BEETHOVEN: Concertul pentru pian nr.5, în si bemol major, opus 73 -DEBUSSY: Dansuri sacre și profane -GOUNOD: Slujba religioasă pentru Sfânta Cecilia -HOLST: Planetele (VENUS) -MOZART: Concertul pentru flaut și harpă nr.2, andante, K299 blândețe -BEETHOVEN: Concertul nr.3 pentru pian, partea a 3-a, opus 37 -DVORJAK: Bagatela nr.3, opus 47 -HAYDN: Concert pentru violoncel în Do, partea întâi -HOLST: Planetele (NEPTUN) -MAHLER: Scene din Alsacia -MASSENET: Simfonia nr.4, prima parte bucurie-BEETHOVEN: Simfonia nr.7, opus 92, prima parte -BRUCH: Concertul nr. 1 pentru vioară, opus 26 -HAYDN: Simfonia militară nr.100, prima parte -MAHLER: Simfonia nr.4. partea a 2-a -RACHMANINOV: Simfonia nr.2. allegro moltato, opus 27 -CEAIKOVSKI: Frumoasa din pădurea adormită triumf-BEETHOVEN: Simfonia a 5-a -HOLST: Planetele (MARTE) -MASSENET: Scene din Alsacia 2,4 mij~ -RAVEL: Bolero -rrr,A" -SMETANA: Patria mea II, Vâltava "*.. vigoare -BACH: Concertul brandemburgic nr.2 -DVORAJAK: Concertul pentru violoncel în si minor, partea a 1-a, opus 104 -GOUNOD: Slujba religioasă pentru Sfânta Cecilia -STRAUSS: Moarte și transfigurare, Transfigurare solemnitate -BERLIOZ: Harold în Italia, Procesiunea pelerinilor -BRAHMS: Simfonia nr.1, Recviem german Muzica pentru: relaxare -CLAUDE DEBUSSY: Sonata pentru pian și harpă -NICOLO PAGANINI: Concert nr. 4 în Re Minor -PIOTR ILICI CEAIKOVSKY: Uvertura operei "Frumoasa din pădurea adormită" liniște interioară -LUDWIG van BEETHOVEN:Concertul imperial nr. 5 (Adagio din sonata pentru violoncel și orchestră în sol minor) -FRANZ SCHUBERT: Rosamunda, Ave Măria -PIOTR ILICI CEAIKOVSKY : Lacul lebedelor -ROBERT SCHUMANN : Reverie -WOLFGANG AMADEUS MOZART: Concert nr. 21 pentru pian și orchestră reglarea nivelului tensiunii arteriale - WOLFGANG AMADEUS MOZART: Don Juan -FRANZ LIZST: Rapsodie maghiară surmenaj intelectual - JOHANN SEBASTIAN BACH : Fugile ameliorarea unor dureri fizice - LUDWIG van BEETHOVEN: Pastorala -MAURICE RAVEL: Bolero -FREDERICK CHOPIN : Concert nr. 1 în Mi Minor stimularea și energizarea organismului -GIUSEPPE VERDI : Marșul din opera Aida - JOHANN SEBASTIAN BACH: Brandenburgicele MUZICOTCRAPIE MUZICA SIMFONICÂ.CLASICA nține înregistrări subtile ;erzisî fi st pedtpsr sic w ofer n -CD-UL MUZICOTERAPIE 13.Conține:LINIȘTE INTERIOA- RĂ(exemplificarea nr.01 -05);RELAXARE(exemplifi- carea nr.06-07);REGLAREA NIVELULUI TENSIUNI ARTERIALE(exemplificareanr.08-09);SURMENAJ INTELECTUAL(exemplificareanr.10);STIMULAREA Șl ENERGIZAREA ORGANISMULUI(exemplificarea nr.11-12). -CD-UL MUZICOTERAPIE 14.Conține:AMELIORAREA DURERILOR FIZICE(exempli'ficarea nr.01-03);VIGOARE(exemplificarea nr.04-07). -CD-UL MUZICOTERAPIE 15.Conține:ECHILIBRU(exemplificarea nr.01-09);SOLEMNI-TATE ( exemplificarea nr.10-11 ). -CD-UL MUZICOTERAPIE 16. Conține;BUCURIE(exemplificarea nr.01-04);TRIUMF (exemplificarea nr.05-08). -CD-UL MUZICOTERAPIE 17. Conține:SENTIMENTALISM=STAREA DE TREZIRE A SENTIMENTELOR BENEFICE(exemplificarea nr.01-09); -CD-UL MUZICOTERAPIE 18. Conține:TRISTEȚE=STAREA DE DOR(exemplificarea nr. 01-06). -CD-UL MUZICOTERAPIE 19.Conține;BLANDEȚE(exemplificarea nr.01-04.Bonus 0511). MUZICA SACRĂ , RELIGIOASA , DE CULT , BISERICEASCĂ Acest tip de muzică este cel care ÎL SLĂVEȘTE pe DUMNEZEU și OPERA SA. Mulți muzicieni au contribuit la elevarea muzicii ducând-o 51 spre culmi greu de atins. Ar fi nedrept să amintim doar câteva nume. în Biblie, partea religioasă a muzicii o constituie Psalmii. Muzica religioasă timpurie nu avea ritm așa cum se înțelege în zilele noastre.Totuși exista acel Subtil Ritm Macrocosmic. Se cânta la unison și nu avea un centru tonal de gravitație. Acest lucru a durat - cinci mii de ani, până la sfârșitul primului mileniu creștin, când în muzica de cult își face apariția cântarea pe două și pe trei voci în cvinte, cvarte și octave paralele. Noua formă de cânt armonic este atribuită călugărului Hucbald, precum și lui Guido d' Arezzo, aceștia doi fiind cei care au notat astfel de tehnici corale. Apare cântarea în terțe și sexte paralele(faux-bourdon, sec.XI-XII). De aici, se dezvoltă arta contrapunctului, cu regulile ei precis determinate (la începutul sec.XIV). Vechea cântare de cult ebraică se executa la unison în trei maniere: solo susținut de cantor, cor la unison dublat de instrumente care răspundeau la unele fraze cântate de cantor, cântatul coral al comunității. Popoarele antice nu cunoșteau cântarea polifonică și nici evreii nu foloseau alt mod de cântare decât cel monodie (unison). Ritmul acestor cântări era cel vorbit (parlando rubato). Acest fel de cântare a fost practicat și de primii creștini din Asia Mica sau chiar din Europa. Melodiile ebraice au trecut odată cu doctrina creștinismului în toate comunitățile nou întemeiate. Limba de propagare era limba greacă. Adaptarea cântecelor ebraice la limba literară greacă s-a realizat odată cu asimilarea de intonații populare specifice fiecărei regiuni. La procesul de cristalizare a noii muzici numite bizantine după numele celui mai mare centru cultural est-european, Bizantis, care în anul 330 va deveni capitala Imperiului Roman de Răsărit cu numele împăratului roman Constantin, au participat trei factori: melodiile ebraice inițiale, cultura muzicală greacă, cu o teorie muzicală și o notație de mai multe secole stabilita și cultura populară romană. Din Orient diferiți călători, călugări sau preoți (unii veniți la studii, alții fiind în exil) au dus spre occident muzica creștină bizantină împreună cu sistemele modale grecești în care se cânta această muzică de cult. Printre aceștia menționăm pe Hilarie din Poitiers, Ambrozie din Milano și viitorul papa Grigore cel Mare, care a avut funcția de ambasador la Constantinopol. Acesta din urmă era un om erudit și un muzician de mare cultură; el studiază muzica bizantină și "importă" acel "okto-ehos", cele opt glasuri pe care biserica romano-catolică le va numi moduri. Primul era protos ehos -glas de re și simboliza aerul. Al doilea era deuterus ehos-glas de mi și simboliza pământul, al treilea era tritros ehos-glas de fa și simboliza apa, al patrulea tetrardos ehos-pe nota sol și simboliza focul, în afară de aceste patru glasuri (moduri), care se numeau autentice, grecii mai aveau încă patru moduri derivate din acestea numite p/aga/e și începeau cu o cvintă mai jos decât modurile autentice de unde și prefixul de "hipo" (dedesubt). De exemplu: autenticul dorian genera plagalul hipodorian (Mi - La). Acest sistem muzical preluat de către occidentali pe vremea Papei Grigore cel Mare (spre sfârșitul sec.VI) va forma baza teoretică a muzicii cultice și culte timp de ~ 12 secole. Abia pe vremea lui Bach teoreticienii pun bazele teoriei tonalităților temperate, așa cum le cunoaștem azA pornind de la modurile medievale sistematizate de Gioseffo Zarlino (1517-1590)-ionianul (do major) și eolianul (la minor) cu variantele lor și cu transpunerea acestora pe toate treptele scării cromatice. Muzica bizantină Locul unde s-a format acest tezaur valoros de cântări bisericești, căpătând forme specifice cultului, înfrumusețându-se continuu din punct de vedere melodic, pe parcursul multor secole, a fost Bizanțul medieval, marele centru politic, cultural și religios al fostului Imperiu Bizantin. Muzica bizantină a fost, însă, o operă de sinteză. Ea poartă pecetea universalității, exprimată într-un "cod" ce nu cunoaște granițe și nu reprezintă "monopolul" capitalei imperiului. Dimpotrivă, muzica bizantină însumează contribuțiile reunite într-un tipar specific simțirii orientale, venite din ținuturi diferite, întreaga comunitate aflată sub influența binzantină contribuie la edificarea unei cântări unitare, capabile să obțină, în virtutea generalizării unor formule structurale, aderență și răspândire. Fiind, prin caracterul ei, universală, muzica bizantină nu revendică paternități atunci când este vorba de teritoriile în care a controlat cântarea ecleziastică. Atributele fundamentale ale muzicii bizantine se definesc prin stilul eminamente vocal, având sistemul modal de tonuri, semitonuri și structuri infracromatice netemperate. Cântarea ce se intona de unul sau de mai mulți, ori de către întreaga comunitate, era întotdeauna monodică, cum a rămas până astăzi. Melodicitatea devine în această situație componentul esențial expresiv, asupra căruia, pentru evitarea monotoniei, se exercită o acțiune multiplă din partea parametrilor constitutivi: text, ritm (poliritmie), formule melodice și cadențe specifice, ornamente, metrică, astfel ca în cântările bizantine fuziunea dintre text și melodie este ideală. Cântarea bizantină are legile ei componistice, ce guvernează o lume sonoră a cărei originalitate este ușor de stabilit chiar la o simplă audiție. Sobrietatea și absența elementelor exterioare în favoarea profunzimii și emoționalității sunt trăsături ce conferă acestei muzici austeritate, interiorizare și monumentalism. Muzica bizantină are și forme imnografice specifice (tropar, condac, canon) și o notație cu totul originală. Aceste gen de muzică vindecă sufletele, le înalță și le dă aripi. Ea poate fi inclusă în rândul muzicoterapiei fiind una dintre cele mai „terapeutice" genuri muzicale. Cei care audiază acesta muzică se vor eleva spiritual. Exemplificare:http://www.youtube.com/watch?v=1P5FZkqWBuU. Cei care vor realiza meditații cu ajutorul acestei muzicii vor evolua spiritual iar cei care vor cânta (participa efectiv) se vor transforma foarte rapid. Desigur, este important să știm ce anume să alegem, înfuncție de„nevoile"noastre interioare. RASA "Șinele este actorul cosmic, scena pe care el joaca este sufletul iar organele de simt sunt spectatoriii" -Siva Sutra La parabola „ pomul se cunoște după roade , omul după fapte " putem adăuga „și omul Spiritual după stări „. NATYASASTRA este un tratat de artă dramatică străvechi, în el se regăsesc reguli și instrucțiuni despre artă. Aici sunt incluse și descrise RASA-le, adică experiențele estetice sau mai bine-zis trăirile emotive (savori) ce le regăsim în viața de zi cu zi dar și cele pe care le induce arta, în cazul de față muzica. Aceste stări sunt cele mai importante momente din viața noastră deoarece ele dau sens vieții și ne fac să ne cunoștem pe noi insine în anumite situații din viață. Cunoscând RASA-le, putem observam cu ușurință unde ne încadrăm și astfel vom fi capabili să ne auto-perfecționăm, să EVOLUĂM SPIRITUAL. Muzica și sunetele pot modifica aceste stări foarte rapid. Dacă alegem muzica și sunetele armonioase vom putea să ne bucuram de cele mai minunate stări. Cei care vor participa efectiv la „procesul"artei, respectiv vor cânta vocal sau la instrumente muzicale se vor transforma foarte rapid în sens Benefic. Nu este suficient să știm. Trebuie să și acționăm, altfel cunoștiințele/informațiile dobândite nu au nici-o valoare. La cursul practic RASA-le vor fi exemplificate mai detailat. Aici vom face doar o scurtă prezentare. Cele 9 RASA sunt: 1. RASA EROTICĂ - SHRINGARA RASA 2. RASA COMICĂ - HASYA RASA 3. RASA PATETICĂ- KARUNA RASA 4. RASA FURIOASĂ - RAUDRA RASA 5. RASA EROICĂ - VIRA RASA 6. RASA TERIBILĂ - BHAYANAKA RASA 7. RASA ODIOASĂ (A DEZGUSTULUI) - BIBHATSA RASA 8. RASA MIRACULOASĂ - ADHUBTA RASA 9. RASA PĂCII - SHANTA RASA Patru rasa sunt principale, constituind cauza apariției celorlalte - erotică, furioasă, eroică și odioasă. Celelate rasa se nasc din primele - rasa comică din rasa erotică, rasa patetică din rasa furioasă, rasa miraculoasă din rasa eroică, rasa teribilă din rasa odioasă. Cel ce imită eroticul este numit comic, rezultatul acțiunii furiei este patetic, rezultatul acțiunii eroice este proslăvit drept miracol, iar vederea odiosului provoacă înfricoșare. Rasa erotică - Rasa comică Rasa furioasă - Rasa patetică Rasa eroică - Rasa miraculoasă Rasa odioasă( a dezgustului) - rasa teribilă STĂRI EMOTIVE PERMANENTE - STHAYI - BHAVA : 1. VOLUPTATEA -RATI 2. RÂSUL - HASA 3. TRISTEȚEA - SHOKA 4. MÂNIA - KHRODHA 5. VIGOAREA - UTSAHA 6. FRICA - BHAYA 7. SILA - JUGUPSA 8. MINUNAREA - VISMAYA STĂRI EMOTIVE PASAGERE - VYABHICARI : 1. DEZOLAREA - NIRVEDA 2. SLĂBICIUNEA - GLANI 3. SUSPICIUNEA - SHANKA 4. INVIDIA/GELOZIA - ASUYA 5. ÎMBĂTAREA - MADA 6. OBOSEALA - SHRAMA 7. INDOLENȚA - ALASYA 8. DEPRIMAREA - DAINYA 9. GRIJA - CINTA 10.DESCUMPĂNIREA - MOHA 11.AMINTIREA-SMRTJ 12.MULȚUMIREA/ÎMPĂCAREA - DHRTI13. RUȘI NAREA - VRIDA 14.IRASCIBILITATEA -CAPALATA 15.BUCURIA - IIARSIIA 16.PANICA-AVEGA 17.STUPOAREA/NESIMȚIREA - JADATA 18. AROG ANTA - GARVÂ 19. DISPERAREA - VISHADA 20.TÂNJIREA/DORUL-AUTSUKYA 21.SOMNOLENȚA - NIDRA 22. EPILEPSIA -APASMARA 23. VISAREA - SVAPNA 24. TREZIREA - VIBODHA 25. RESENTIMENTUL - AMARSHA 26. DISIMULAREA -AVAHITTA 27. VIOLENTA/CRUZIMEA - UGRA TA 28. CERTITUDINEA - MAȚI 29. BOALA - VYADHI 30.NEBUNIA - UNMADA 31.MOARTEA -MARANA 32.SPAIMA - TRASA 33.CHIBZUIREA - VITARKA STĂRI EMOTIVE TEMPERAMENTALE - SATTVIKA : 1. ÎNȚEPENIREA - STHAMBA 2. NĂDUȘIREA - SVEDA 3. FIORUL - ROMÂNCA 4. ÎNTRETĂIEREA VOCII - SVARA-BHANGA 5. TREMURUL -VEPATHU 6. SCHIMBAREA CULORII FETEI - VAIVARNYA 7. LACRIMILE - ASHRU 8. LEȘINUL - PRALAYA CELE 4 ASPECTE ALE REPREZENTĂRII DRAMATICE - ABHINAYA : 1. GESTICA - ANGIKA 2. ROSTIREA REPLICILOR - VACIKA 3. COSTUMAȚIA Șl MACHIAJUL - AHARYA 4. TEMPERAMENTUL - SATTVIKA CELE 2 TIPURI DE PRACTICI - DHARMI : 1. REALISTICĂ - LOKA - DHARMI 2. CONVENȚIONALĂ - NATYA - DHARMI CELE 4 STILURI - VRITTI : 1. VERBAL - BHARATI 2. GRANDIOS - SATTVATI 3. GRAȚIOS - KAISIKI 4. ENERGIC - ARABHATI Există 8 stări emotive permanente (sthayi- bhava) și cele 33 de stări emotive pasagere (vyabhicari-bhava). Există 49 de stări emotive, cauzele manifestării rasa în reprezentațiile artistice. Din ele, prin reunirea calităților lor comune, se ivesc experiențele estetice (rasa), lată ce spune NATYA SHASTRA : starea emotivă stârnită de un înțeles aflat în armonie cu sufletul, fiind la baza experienței estetice (rasa), pătrunde în sufletul ființei umane precum focul în lemnul uscat. 1. RASA EROTICĂ Rasa cu numele de erotic (srngara) provine din starea emotivă permanentă a voluptății (rati). Este asociat cu veșmintele strălucitoare, căci în lume tot ceea ce este curat, pur și strălucitorla vedere este comparat cu srngara (dragoste/ornamentare, împodobire). Rasa erotică își datorează numele asocierii sale tradiționale cu veșmintele elegante și strălucitoare. Aceasta se manifestă în special la persoanele aflate în floarea tinereții. Rasa erotică prezintă 2 aspecte: unirea (sambhoga) și separarea (viblambha). Dragostea în unire (sambhoga) se ivește din determinanți precum plăcerile anotimpurilor, decorarea trupului cu ghirlande, alifii, parfumate și bijuterii, petrecerea alături de cei dragi, locuirea în case splendide, plimbări în grădină, asculaterea și vederea celor plăcute, desfătarea cu jocuri și întreceri, etc. Aveastă rasa trebuie reprezentată scenic prin mișcările maestre ale sprâncenelor, ocheade, mers grațios, mișcări line și gingașe ale mădularelor trupului, cuvinte dulci, etc. Stările emotive pasagere ale eroticului exclud, teama, indolența, violența și sila. Dragostea în separare (vipralambha) se va interpreta prin stări(consecvenți) precum dezolarea, slăbiciunea, suspiciunea, gelozia, oboseala, grija, tânjirea, somnolența, visarea, trezirea, boala, nebunia, convulsiile, nesimțirea, moartea și altele. Dacă eroticul provine din voluptate, cum de este posibil ca stările emotive corespunzătoare să fie întemeiate pe patetic? Eroticul s-a format din unire și din separare. Autorii tratatelor despre curtezane au indicat 10 ipostaze ale dragostei. Pateticul este legat de starea de abandon apărută din suferința iscată de căderea unui blestem, pierderea averii sau acelor dragi, omor sau întemnițare; dragostea în separare este construită de starea de apartenență rezultată din tânjire și grijă. Pateticul este diferit de dragostea în separare, iar eroticul include toate celelalte stări emotive. Rasa erotică se naște prin asocierea cu anotimpuri, ghirlande, podoabe, persoana iubită, muzică și poezie, plimbarea și distracțiile prin grădini. Reprezentarea sa scenică se va face cu chipul și ochii senini, cu zâmbete și vorbe dulci, satisfacție, încântare, precum și cu mișcări grațioase ale mădularelor trupului. 2. RASA COMICĂ Rasa comică (hasya) se bazează pe starea emotivă permanentă a râsului. Râsul rezultă din determinanți precum veșminte și podoabe nepotrivite și puse alandala, neobrăzare, lăcomie, păcăleală, pălăvrăgeală, arătarea diformităților, prezentarea cusururilor cuiva, etc. Interpretarea scenică se va realiza prin modalități de exprimare (consecvenți) ca și palpitația buzelor, nărilor și tremurul bărbiei, deschiderea și contractarea ochilor, colorarea feței, ținerea cu mâinile pe piept, etc. Stările emotive pasagere asociate acestei Rasa sunt disimularea, indolența, toropeala, somnul, visarea, trezirea, invidia și altele. Aceste stări emotive caracteristice sunt de 2 tipuri: 1 .centrat în sine (atmastha) - când personajul râde de el însuși. Sutra 49 - Când omul râde la vederea propiriilor podoabe puse anapoda, sau de purtările, vorbele și veșmintele nelalocul lor, ori de anumite treburi pe care le-a facăt greșit avem de-a face cu rasa comică. 2.centratpe altul (parastha) - când personajul (comicul) face pe cineva să râdă. Sutra 50 - Dacă prin purtări și vorbe nepotrivite, mișcări ciudate și veștminte puse anapoda personajul face lumea să râdă, rasa este tot rasa comică. Sutra 51 - această rasa se poate observa mai ales la femei și oameni de rând. Ea are varietăți distincte ce este necesar să fie cunoscute. Sutra 52 - Rasa comică are 6 tipuri de manifestare distinctă - surâsul (hasita), râsul binevoitor (vihasita), râsul zeflemitor (upahasita), râsul vulgar (apahasita) și râsul exagerat(atihasita). Două câte două, ele aparțin respectiv caracterelor superioare, medii și inferioare. Sutra 53 - Se știe că surâsul și zâmbetul aparțin celor superiori, râsul binevoitor și cel zeflemitor celor medii, iar râsul vulgar și râsul cu hohote celor de tip inferior. Despre acest subiect vorbesc următoarele sutrele : Sutra-le 54-55 - Surâsul celor înțelepți și de neam nobil se face cu obrajii îmbobociți, privirile elegante și dinții nezăriți; zâmbetul lor se face cu chipul și ochii înflorind, obrajii îmbobociți și dinții zărindu-se ușor. Apoi personajele de tip mediu: Sutra-le 56-57 - Râsul cu ochii și obrajii contractați, răsunând dulce în situația potrivită și colorând fața de bucurie este râsul binevoitor, în râsul zeflemitor nările sunt umflate, ochii privesc cruciș iar capul și umerii sunt ușor aplecați. Râsul ființelor inferioare: Sutra-le 58-59 - Râsul în situații nepotrivite, cu lacrimi în ochi și cu capul și umerii cutremurându-se este vulgar. Când ochii sunt măriți și plini de lacrimi, vocea puternică și preschimbată, iar personajul se ține cu mâinile de piept, este vorba de râsul exagerat. Sutra 60 - Situațiile comice ce pot apărea în cursul unei piese, legate de personajele superioare, inferioare sau mijlocii, se vor reprezenta în acest mod. Sutra 61 - Rasa comică este de 3 tipuri-cea produsă de personaj sau de altcineva, având drept sursă cele trei tipuri de caractere iar starea sa emotivă se manifestă în 3 ipostaze. 3. RASA PATETICĂ Rasa patetică (karuna), provine din starea emotivă permanentă a tristeții (shoka). Ea este generată de determinanți precum suferința iscată de căderea unui blestem, despărțirea de cei dragi, pierderea averii, ucidere, întemnițare, exilarea , accidente de zbor, neatenție excesivă sau orice alte nenorociri. Interpretarea acesteia se va face cu consecvenți (expresii emoționale) cum ar fi vărsarea lacrimilor, lamentarea, gura uscată, paloarea feței, membrele atârnând, sufocare, pierderea memoriei etc. Stările emotive pasagere sunt dezolarea, slăbiciunea, grija, tânjirea, panica, rătăcirea, pierderea cumpătului, istovirea, frica, disperarea, deprimarea, boala, stupoarea, nebunia, epilepsia, spaima, indolența, moartea, înțepenirea, tremurul, paloarea, lacrimile, vocea întretăiată, etc. Sutra-le 62-63 - Rasa patetică se naște din anumnite stări emotive, precum vederea uciderii celor apropiați sau auzirea vorbelor neplăcute. Rasa patetică trebuie interpretată prin suspine puternice, pierderea cunoștinței, lamentarea, chinuirea și lovirea trupului. 4. RASA FURIOASĂ Rasa furiei(raudra), întemeiată pe starea emotivă permanentă a mâniei (krodha), care este starea firească a demonilor raksha și danava, ca și a oamenilor agresivi, fiind datorată luptelor. Furia este generată de determinanți (stări emoționale) precum mânia, abuzul, batjocura, vorbele mincinoase, vătămarea, vorbele grosolane, insultele, invidia, etc. Acțiunile prin care se manifestă furia sunt lovirea, sfârtecarea, chinuirea, ciopârțirea, străpungerea, atacarea, jefuirea, lovirea cu arma, bătaia, vărsarea de sânge,etc. Interpretarea se va face cu consecvenți (stări emoționale) precum ochii roșii, sprâncenele încruntate, mușcarea buzelor, tremurul obrajilor, lovirea palmelor, etc. Stările emotive trecătoare legate de ea sunt prezența de spirit, vigoarea, panica, resentimentul, irascibilitatea, violența, aroganța, nădușirea, tremurul, fiorul, bolboroseala, etc. Dacă s-a afirmat că furia aparține demonilor raksha, danava și celor asemenea lor, oare ea nu există și la ceilalți? Furia există și la celelalte ființe, dar trebuie luată în considerație trăsătura dominantă.Acești demoni sunt furioși prin firea lor. Ei au mai multe brațe și mai multe fețe, părul vâlvoi, ciufulit și roșcat, ochii roșii și bulbucați, trupul negru și îngrozitor la înfățișare. Orice ar săvârși, chiar mișcările lor firești, rostirea cuvintelor, etc. toate sunt numai furie. Adeseori dragostea la ei devine violență. Trebuie să admitem că și oamenii ce-i imită pe ei, prin lupte și încăierări, fac să apară rasa furiei. Sutra-le 64-65 - Furia se naște din războaie, lupte, omoruri, mutilări, ciopârțire, străpungere, ca și prin încăierare și diferite tuulburări. Ea trebuie interpretată scenic prin mijloace specifice precum lovirea cu diferite arme, tăieri de capete, trunchiuri, brațe etc. Sutra 66 - Astfel rasa furiei este privită ca o acțiune violentă, cu multe lovituri de arme. iar cuvintele și mișcările asociate cu ea sunt înspăimântătoare. 5. RASA EROICA Rasa eroică (vira), aparține de caracterele superioare și întemeiate pe vigoare (utsaha). Ea provine din prezența de spirit, perseverență, chibzuință, disciplină, dârzenie, vitejie, putere, înflăcărare, dominare, etc., trebuind să fie interpretat prin consecvenți ca fermitatea, răbdarea, bravura, sacrificiul de sine, agerimea, îndemânarea în fapte etc. Stările emoționale pasagere asociate acestei rasa sunt mulțumirea, siguranța, aroganța, panica, violența, resentimentul, amintirea, fiorul și altele. Sutra-le 67-68 - Cel numit eroicul se naște din vigoare și perseverență, neînfricare, prezență de spirit, neamăgire și diferite alte aspecte. Rasa eroică va fi interpretată în mod adecvat prin fermitate, răbdare, eroism, aroganță, vigoare, vitejie, dominare, precum și prin vorbe dojenitoare și mustrarea celor vinovați. 6. RASA TERIBILA Rasa teribilă (bhayanaka) este întemeiată pe starea emotivă permanentă a fricii (bhaya). Ea provine din determinanți precum zgomotele stranii, spaima și îngrijorarea provocată de țipetele șacalilor și bufnițelor, intrarea într-o casă pustie sau în codru, vederea uciderii sau întemnițării rudelor ori ascularea relatării despre aceasta etc. Interpretarea sa trebuie făcută prin consecvenți precum tremurul .mâinilor și al picioarelor, ochii mișcători, zburlirea părului de pe trup, paloarea feței, vocea întretăiată, etc. Stările emotive sunt înțepenirea, nădușirea, bolboroseala, fiorul, tremurul, întretăierea vocii, paloarea, suspiciunea, descumpănirea, deprimarea, panica, irascibilitatea, stupoarea, spaima, epilepsia, moartea, etc. Sutra 69 -Trebuie știut că frica provine din zgomote stranii, vederea stafiilor, bătălii, intrarea într-o pădure sau într-o casă pustie, precum și ofensa adusă superiorilor și regelui. Sutra 70 - Frica se cunoaște prin sleirea trupului și feței, privirea abătută, coapsele înțepenite, privirea neliniștită în jur, gura uscată și lăsată în jos, zvâcnetul inimii și zburlirea părului de pe trup. Sutra 71 - Astfel trebuie înfățișată frica naturală sau temperamentală; cea simulată se va înfățișa prin aceleași stări, dar cu mișcări reținute. Sutra 72 - Rasa teribilă trebuie interpretat întotdeauna prin tremurul mâinilor și picioarelor, înțepenirea corpului, zvâcnetul inimii și uscarea buzelor, cerului gurii și gâtului. 7. RASA ODIOASĂ Rasa odioasă (bibhatsa), întemeiată pe starea emotivă permanentă a dezgustului (jugupsa). Ea provine din dereminanți precum ascultarea, vederea sau vorbirea despre cele neîndrăgite, neplăcute, necurate sau nedorite. Interpretarea se realizează prin consecvenți ca încleștarea tuturor membrelor, gura strânsă, zăcere, scuipare, repulsie, etc. Stările emotive pasagere legate de această rasa sunt accesele de epilepsie, tulburarea, panica, boala, moartea s.a. Sutra 73 - Rasa odioasă provine din vederea unor lucruri dezagreabile și mirosirea, gustarea, atingerea sau auzirea celor rele și vătămătoare, ca și de la multe alte lucruri stânjenitoare. Sutra 74 - Rasa odioasă se va interpreta în mod adecvat prin strângerea gurii și ochilor, acoperirea nasului, aplecarea capului și pășirea pe vârfuri. 8. RASA MIRACULOASĂ Rasa miraculoasă (adbhuta), întemeiată pe starea emotivă permanentă a uimirii (vismaya). Ea provine din determinați precum vederea ființelor divine, împlinirea unei dorințe foarte dragi, intrarea într-o grădină, templu, etc, sau la vederea unor săli imense, care zburătoare, iluzii, acte de magie și altele de același fel. Interpretarea se va face prin consecvenți precum căscarea ochilor (deschiderea largă a ochilor), privirea fixă, înfiorare, lacrimi, nădușeală, bucurie, cuvinte elogioase, daruri, plâns cu hohote și necontenit, mișcarea brațelor, capului, degetelor și a poalei veștmintelor etc. Stările emotive sunt înțepenirea, plânsul, nădușirea, bolboroseala, fiorul, panica, confuzia, stupoarea, leșinul etc. Sutra 75 - Toate cele ce constituie aspecte extraordinare în vorbire, artă, fapte ori înfățișare frumoasă sunt cunoscute în rasa miraculoasă sub forma determinanților. Sutrs 76 - Interpretarea acestei rasa se face prin insistența de a atinge, scuturarea cu bucurie a părții superioare a trupului, hohote, de plâns, vorbe de laudă, tremur, bolboroseală, nădușire și altele. Sutra 77 - Să se știe deci că rasa erotică este de trei tipuri: întemeiată pe cuvânt, pe costumație sau pe acțiune. Rasa comică sau furioasă sunt de trei feluri, depinzând de membrele corpului, de costumație sau limbaj. Sutra 78 - Rasa patetică este tot de trei tipuri: născută din încălcarea legilor sau datoriilor morale, produs de pierderea averii sau produsă de tristețe. Sutra 79 - Rasa eroică, a spus Brahma (DUMNEZEU), este și ea de trei tipuri: eroismul dăruirii, eroismul datoriei și eroismul luptei. Sutra 80 - Rasa teribilă este de trei feluri: provenită din simulare, din vinovăție și din spaima de primejdie. Sutra 81 - Rasa odioasă este șocantă, simplă sau dezgustătoare. Dezgustul este provocat de excremente, viermi, cel șocant de sânge și alte lucruri similare. Sutra 82 - Rasa miraculoasă este de 2 feluri: divină și exultantă. Rasa miraculoasă divină se naște la vederea celor cerești iar cea exultantă din bucurie. Sutra 83 - Astfel sunt cunoascute 8 rasa cu caracteristicile lor. în continuare se va vorbi despre caracteristicile stărilor emotive (bhava). 9. SANTA RASA Sanfa rasa sau calmul a fost introdusă de esteticieni pentru a explica sentimentul estetic generat de reprezentarea scenică a celor ce au renunțat la lume și au atins eliberarea scenică de suferință. Determinanții și consecvanții asociați cu această rasa provin din mai multe concepte filozofice, dar mai ales din yoga. Calmul a fost adoptat de toarte lucrările estetice, ajungând să dețină chiar un loc privilegiat printre celelalte rasa. Rasa calmului (sânta) este întemeiată pe starea emotivă permanentă a seninătății (sama), călăuzind spre eliberare (moksa). Ea este generată de determinanți precum cunoașterea Realității Supreme (Tattva-jnana), renunțare, purificarea minții etc. Interpretarea acesteia se va realiza prin consecvenți precum stăpânirea de Sine (yama), disciplina spirituală (niyama), meditația asupra Sinelui Suprem (adhyyatma-dhyana), concentrarea (dharana), rugăciunea(upasana), compasiunea față de toate ființele, purtarea însemnelor religioase etc. Stările emotive corespunzătoare acestei rasa sunt detașarea, amintirea, împăcarea, neprihănirea în toate etapele vieții, neclintirea, fiorul, șa. „ Cel ce-și are obârșia în Eliberare și Șinele Suprem, legat de condiția cunoașterii Realității Ultime și călăuzind spre fericirea supremă, aceea este rasa calmului (shanta). Rasa calmului conduce la înfrânarea simțurilor, fiindpătrunsă de spiritualitate, pregătindfericirea și binele tuturor ființelor. Această rasa unde nu se află nici durere, nici bucurie, nici ură nici invidie, iar ceea ce este asemenea pentru toate ființele, acela se dovedește a fi calmul. Voluptatea Ai celelalte stări emotive reprezintă modificări (ale conștiinței) calmul este substratul originar (prakriti). Modificările se iscă din substrat, apoi sunt resorbite din nou în el. Fiecare stare emotivă pornește de la calm, împlinindu-și rostul; după ce și-a atins țelul, ea se contopește din nou cu calmul. Astfel au fost înfățișate cele 9 rasa-e cu caracteristicile lor, de către specialiștii în teatru." PURIFICAREA ORGANISMULUI Din momentul în care ne naștem corpul fizic este supus uzurii, în fiecare clipă miliarde de celule mor și doar câteva milioane se refac. Cauzele sunt multiple: stresul, oboseala, alimentația etc. Pentru menținerea în bună stare a ființei umane este necesar a face ordine în viața noastră. Avem un bagaj cu care venim în această lume. Depinde doar de noi înșine să îl consumăm cât mai rațional, pentru a trăi cât mai bine din punct de vedere calitativ, pentru a ne bucura de viață din plin și pentru de a fi FERICIȚI. Datorită acțiunilor pe care le-am făcut în alte vieți (bune sau rele) o viață a unei ființe umane este presărată cu "programe" KARMA-ice. Exact la momentul potrivit ele se declanșează pentru a primi plata (bună sau rea), în general oamenii se plâng că viața lor este plină de probleme și de mai puține bucurii. Pentru ca programul KARMA-ic să nu se declanșeze, r, DUMNEZEU, în infinita SA compasiune ne-a oferit posibilitatea ca să le anulăm prin menținerea unei vibrații înalte, în momentul în care coborâm vibrația, ele se declanșează. Cum putem menține vibrații înalte și ce sunt ele? Să nu înjurăm, să nu furăm, să spunem adevărul, să întreținem o gândire pozitivă, să iubim etc. De asemenea, este important să avem grijă de corpul nostru fizic și să nu îl îmbâcsim cu toxine sau "balast" pentru stomac. Indiferent ce corp avem, gras sau slab, înalt sau scund, să ne acceptăm așa cum suntem. Nu acest lucru este important. Importantă este hrana pe care o mâncăm. Trebuie să observăm ce alimente ne fac bine și care ne fac rău. Să avem o alimentație în care să predomine cerealele, fructele, legumele, laptele, ouăle ,etc. Legătura pe care o facem între alimentație, menținerea unei vibrații înalte și muzică este evidentă, deoarece dezechilibrele fac ființa umană insensibilă la vibrațiile subtile benefice. Pentru o ființă cu o vibrație joasă este de neînțeles ceva ce nu percepe, este ca și când așa ceva nu există. CREIERUL J C / - CREIERUL: VEDERE LATERALA "Creierul este un mecanism electro-chimic extrem de sensibil care conține 100 de miliarde de celule nervoase numite neuroni și un trilion de celule de susținere. Corpul fiecărui neuron reprezintă o sutime din mărimea punctului de la sfârșitul acestei propoziții. Anumite formațiuni, numite dendrite pornesc din acest corp. Unii neuroni au un apendice lung, ca o sârmă, numit "axon". La capătul dendritei sau axonului se află capătul dendhtei unui alt neuron, între cele două terminații este un spațiu ce reprezintă a milioana parte dintr-un inch (un inch = 2,54 cm). Acest spațiu se numește sinapsă. Neuronii comunică unii cu alții prin intermediul unui impuls indus pe cale chimică și controlat pe cale electrică. Dopamina este unul dintre transmițători. Pe lângă acesta au fost descoperiți încă alți 75 de transmițători. Cercetările arată că o cantitate prea mare dintr-o substanță transmițătoare sau o cantitate prea mică dintr-o alta poate modifica dispoziția persoanei, modul de a gândi, forța musculară și capacitatea de coordonare. O cantitate prea mică poate produce boala lui Parkinson. Cunoașterea funcției transmițătorilor a condus la apariția a nenumărate medicamente pentru tratarea diferitelor afecțiuni. Unele medicamente stimulează producerea substanțelor transmițătoare, altele o inhibă." în jurul pământului se află ionosfera, la ~ 100 km înălțime, în acest spațiu dintre suprafața pământului și « marginea » ionosferei, are loc o Rezonanță electromagnetică, ca o cutie de rezonanță a unui instrument muzical. Fizicianul W.O.Schumann a descoperit undele electromagnetice și de aceea ele se numesc unde Schumann. Prima armonică (adică forma de undă primară) are frecvența de 7,8 Hz.Această frecvență (7,8 Hz) este activă în hipotalamus, regiunea din creier care răspunde de concentrare și atenție. Scoarța terestră conține materiale minerale ca și cele existente în hematiile din sângele omului. Scoarța terestră are 64 de elemente, așa-numitele « elemente reziduale » și fiecare are propriul tip de vibrație. Aceste vibrații influențează câmpul magnetic al Pământului. Undele ce rezultă din acest proces se numesc unde geomagnetice. Mai multe școli spirituale afirmă că omul este în armonie cu natura atunci când energia Yang (undele elecromagnetice-undele Shumann) este în echilibru cu energia Yin (undele geomagnetice). Dacă vom ști să stimulăm acele zone ale creierului corespunzătoare, vom putea să ne autoinducem o stare de echilibru în întreaga ființă, pe toate nivelurile. în timpul experiențelor din viața de zi cu zi se activează o anumită zonă de pe creier. Când evocăm aceea experiență, se reactivează aceeași zonă. De aici concluzia oameniilor de știință este că noi putem oricând să retrăim prin evocare o stare de fericire, de exemplu, fără să acționăm, ci doar să ne aducem aminte de aceea stare benefică și ființa noastră se va umple de bucurie, în mod „obișnuit", gândurile oameniilor sunt haotice (fig.a), deoarece nu prea există un control al lor. Muzica elevată, sunetele armonioase centrează gândurile (fig.b), iar în final le ordonează (fig.c). Bineînțeles că în acel moment, în creier are loc un complex proces de REZONANȚĂ creându-se astfel anumite vibrații/sunete subtile. Dacă vom ști frecvențele potrivite putem să ne autoinducem anumite stări, folosind anumite sunete muzicale. Acesta este un mare secret pe care muzicienii abia încep să-l descopere. Ei folosesc sunetele muzicale în mod spontan. Unii au reușit să realizeze bijuterii muzicale. De aceea este bine să știm ce fel de muzică ascultăm, pentru că sunetele activează diferite părți ale creierului. Muzica poate avea rolul de a echilibra producerea de substanțe transmițătoare cu condiția să ajutăm corpul fizic să devină mai pur, iar muzica aleasă să ne placă. Numai cei care își purifică organismul vor putea percepe aceste vibrații subtile. De aceea cu cât suntem mai puri, efectele muzicii vor fi mai pregnante. Creierul este un organ foarte complex, răspunzător de funcțiile întregului organism, datorită activității celor două emisfere cerebrale. Muzica este o metodă naturală prin care se pot stimula/activa cele două emisfere cerebrale. Din punct de vedere ezoteric, creierul poate fi asemănat cu o stație de emisie-recepție (el conține chiar și electricitate) care ne pune în REZONANȚĂ cu Sferele de Forță din MACROCOSMOS. Acest lucru se poate dovedi prin efectuarea unei encefalograme . Creierul are două emisfere cerebrale: emisfera stânga și emisfera dreaptă. Prin activarea/stimularea emisferei stângi a creierului se îmbunătățește memoria, se stimulează o mai bună receptivitate, se trezește creativitatea. De exemplu, la japonezi este localizat „centrul muzical"potrivit limbajului fonetic și muzicii japoneze. Exemplificarea nr.1 :CD-UL M UZI COTE RĂPI E 20 EMISFERELE CEREBRALE 01.ACTIVAREA EMISFEREI STÂNGI Prin stimularea/activarea emisferei drepte a creierului se îmbunătățește controlul mental , puterea de concentrare. La nivelul ariei simetrice față de cea în care își au sediul, în emisfera stângă, funcțiile limbajului, are loc recunoașterea unui ritm muzical. Exemplificarea nr.2 :CD-UL MUZICOTERAPIE 20 EMISFERELE CEREBRALE 02.ACTIVAREA EMISFEREI DREPTE Prin stimularea/activarea simultană a celor două emisfere cerebrale se realizează o stare de armonie, calm, pace interioară, echilibru și liniște mentală. Exemplificarea nr.3 :CD-UL MUZICOTERAPIE 20 EMISFERELE CEREBRALE 03.ECHILIBRAREA CELOR DOUĂ EMISFERE La nivelui lobilor prefrontali are loc experiența muzicală datorită fenomenelor psihosomatice. Sistemul limbic, hipotalamusul, produce o rezonanță afectivă. Mulți oameni de știință studiază fenomenele cerebrale și caută remedii pentru diversele tulburări ale creierului. Din păcate , cei mai mulți nu caută CAUZA, ci numai efectul. De exemplu, dacă pe cineva îl doare capul, medicul îi recomandă o aspirină. Respectivul o ia, îi dispare durerea pe moment, dar cauza (boala) rămâne. Astfel durerea va apărea din nou ... Cercetătorii au studiat diverse tehnici și metode pentru a pătrunde în misterele creierului. Se știe că doar un geniu folosește « 10-20 % din capacitatea creierului. Restul rămâne un mister pentru cei mai mulți. Dintre metodele neconvenționale, MUZICOTERAPIA poate avea un rol în ameliorarea sau chiar vindecarea unor tulburări ale creierului, datorită efectului pe care îl au undele . Muzicoterapia poate ajuta la dinamizarea benefică excețională a creierului, în plus, Muzicoterapia nu are doar rol medicinal, ci și SPIRITUAL . Prin efectuarea unor encefalograme se pot observa 4 tipuri de unde ale creierului: 1 .Undele alfa se manifestă când suntem în stare de adormire sau relaxare profundă (8-13 cicluri/secundă) dar și în timp ce omul își folosește imaginația și capacitatea de a vizualiza. 8 - 13 Hz Alpha wave AMAtmA/A awake, relaxed 2. Undele beta apar în concentrare profundă (14-20 cicluri/sec.). Sunt asociate gândirii logice, rezolvării problemelor concrete și atenției active îndreptate asupra lumii înconjurătoare. 14 Hz Beta wave *-s-v~s,—v-v**"A—A?>AA-A-»t.i«*vAAxWVU' awake _ 3. Undele delta apar în apropierea morții, sunt asociate bolilor. Când apar în somn ne indică o stare patologică (1 semiciclu de 3,5 cicluri/sec.). Undele delta de amplitudine mare creează adesea o puternică capacitate de empatie, fiind prezente în cantități mari la psihoterapeuți, vindecători, consilieri etc 0.5 - 3 Hz Delta wave sV"NAAAh/WA deep sfeep 4. Undele theta apar în stări de mare emotivitate, creativitate, calm, relaxare, meditație (45 cicluri/sec.). . _ ., 4 - 7 Hz Thela wave +#s**fa+wfi/*** Hght sleep Fiecare gând, sentiment sau senzație, nivel de conștientă și conștientizare are corespondent un model de undă cerebrală sau o frecvență specifică. Este bine să știm despre existența acestor unde , pentru că astfel vom ști ce se petrece în creierul nostru, cum să facem corelațiile necesare și cum să acționăm pentru o mai bună funcționare a lui. S-au realizat experiențe foarte interesante folosindu-se anumite sunete sau fraze muzicale. S-au constatat rezultate de-a dreptul excepționale, folosindu-se diverse tehnici/metode, prin modificarea acestor unde cerebrale în sens profund benefic. Eficiența crește dacă se folosesc căștile audio (atenție la volum.vezi Volumul de audiție). Modificarea stărilor emoționale ale creierului se poate face și cu ajutorul așa-ziselor sunete tăcute (infrasunete sau ultrasunete) propagate acustic sau vibratoriu, prin difuzoare, căști audio sau traductori piezo-electrici. Acestea nu sunt percepute de urechea umană ca sunete muzicale melodioase. Uneori se percep anumite sunete, dar în general nu „auzim"cu urechile. După cum am văzut în Cele șapte CHAKRA-e, ființa umană este un suis-generis" stație" de emisie-recepție. lată o nouă dovadă că oamenii pot recepționa și alte informații de natură subtilă. De exempu dr. Oliver Lowery din Norcross,Georgia(S.U.A.) a relizat patentul S.U.A. nr.5159703 din 27.10.1992,numit „Sistem de Prezentare Subliminală Tăcută". Aceasta tehnologie a pus la punct un sistem de operare a sunetelor tăcute asupra creierului. S-au realizat înregistrări "modef ce conțin anumite stări emoționale. „Semnăturile" emoționale apar datorită folosiri undelor alfa-theta , obținute la cele mai performante encefalografe (EEG) din lume. Aceste aparate au un raport de amplificare de 200.000, față de cele obișnuite de 50.000. Această tehnologie poate fi transmisă direct în creier din imediata apropiere sau de la distanță folosind frecvențele radioului și ale televiziunii. Informațiile transmise subliminal nu pot fi detectate, încălcându-se astfel liberul-arbitru (libertatea de a alege). Acest sistem tehnologic trebuie folosit doar în scopuri benefice. Din păcate unele organizații oculte folosesc anumite radiosonde care operează în gama de frecvență de la 425-450 MHz. Aceasta reprezintă una din „frecvețele fereastră" prin care se pătrunde în conștiința umană. Undele cerebrale pot fi controlate, iar ca urmare a acestui control se modifică frecvențele pulsului și amplitudinea sa în corespondență cu diferitele funcții biologice. Chiar dacă pare fantastic, în acest mod se pot controla gândurile, stările sufletești și sănătatea oamenilor. Există chiar și arme cu „sunete tăcute" de 1800MHz și 900MHz. Bombardarea cu sunete tăcute de QOOMHz poate determina apariția colapsului neurologic și a tumorilor cancerigene prin modificarea acidului ribonucleic(ARN) din celule, astfel încât secvențele genetice sunt dezorganizate . Frecvența de 6,54 Hz produce depresie ... Se mai folosesc frecvențele 91,147,153,197,447,456,853,912... Există o hartă cu frecvențele ce produc dezechilibre și o alta care produce armonie în ființa umană. Aici doar tragem un semnal de alarmă, deoarece aceste frecvențe se folosesc în radio-televiziuni și în telefonia mobilă. NIMENI, NICIODATĂ, NU ARE DREPTUL, SUB NICI-O FORMĂ, PENTRU NICI UN MOTIV, SĂ FOLOSEASCĂ NICI UN FEL DE TEHNOLOGIE ÎN DEFAVOAREA OMULUI ! în acest mod negativ/malefic cei care acționează astfel își atrag o KARMA TERIFIANTĂ. în colaborare cu institutele germane "Max Planck" pentru cercetarea creierului și Institutul pentru Studii Avansate (FIAS) din Frankfurt pe Main, doi cercetători români, Radu Mureșan și Cristina Savin de la Centrul de Cercetări Cognitive și Neuronale (Coneural) din Cluj au descoperit un fenomen critic pentru activitatea creierului, fapt care ar putea conduce la tratarea unor boli ca de exemplu epilepsia. Cercetătorii au demonstrat, în premieră internațională, că echilibrul dintre rezonanță și integrare (două caracteristici ale modului de funcționare a neuronilor) ar putea fi o condiție pentru activitatea normală a creierului, acest echilibru permite creierului să aibă o activitate susținută (ceea ce ne permite, de exemplu, să gândim chiar dacă închidem ochii sau ne astupăm urechile, fără ca activitatea celulelor nervoase să înceteze, în lipsa stimulilor senzoriali), dar, în același timp, menține activitatea creierului la niveluri normale, evitând creșterea exagerată a acesteia, fenomen numit epilepsie. Studiul cercetătorilor români demonstrează FENOMENUL DE REZONANȚĂ. Sunetele prelungite, nici prea joase nici prea înalte, au un efect liniștitor aparte asupra psihicului, mai ales la copii. Aceste efecte, întâlnite în muzica clasica, electronica, în doinele românești, reduc starea de excitabilitate a zonelor nervoase implicate în stările de alertă. De asemenea sunetele cu ușoare vibrații, au un efect relaxant. Este foarte interesant ca acestea au un efect deconectant numai asupra copiilor europeni și asiatici, și foarte slab asu-pra celor de culoare. Inventarea generatoarelor de sunete au dus la apariția diverselor echipamente tehnologice în domeniul controlului/autocontrolului minții, dezvoltării și perfecționării umane, un exemplu mai nou fiind generatoarele de energie vitală (instrumente foarte eficace de a acționa în mod direct asupra sistemului nervos, și implicit asupra organismului, a corpului în totalitate, bazat pe stimuli de lumină și sunet). Din aceste echipamente au rezultat imediat anumite instrumente muzicale electronice. Practic, atât echimpamentele cât și instrumentele electronice sunt niște mașinării ale minții, adică manipulatoare mentale. Desigur că ele pot fi folosite atât în scopuri malefice cât și benefice (cât de minunate pot fi sunetele emise de orga electronică sau de synthesizer dacă ele sunt pe „mâinile"unui artist inspirat divin). lată și câteva frecvențe care ne pot aduce beneficii, dacă știm cum să lucrăm cu ele: -3,5 Hz.pentru super-învățare (în special pentru învățarea limbilor străine) -6,3 Hz.pentru super-învățare(teste, examene)și pentru lărgirea și îmbunătățirea memoriei -7,83 Hz(rezonanța Shumann, rezonanța Pământului),pentru creativitate*nnovații,descoperiri, regenerări,vindecări, inspirații și creații artistice -7 Hz .pentru dezvoltarea PES (Percepția/Proiecția Extra Senzorială) și a telepatiei -12 Hz.pentru obținerea echilibrului interior, dobândirea păcii și a liniștii sufletești,integrare corporală, mentală și sufletească -14.1 Hz.pentru activități zilnice, cotidiene, pentru plusul de energie mentală, psihică și fizică. lată cum acționează muzica asupra creierului. Din punct de vedere al evoluționismului, creierul a fost conceput în trei părți: 1. Creierul reptilian 2. Paleo-cortexul sau sistemul limbic 3. Neo-cortexul, emisferele, unite prin Corpus Callosum înălțimea, intensitatea, durata, ritmul etc. acționează asupra diferitelor părți ale creierului: -Funcțiile automate -Ritmurile biologice -Instinctele aici „loveste"ritmul -Emoțiile și sentimentele -Traduce semnalele acustice în dispoziții sufletești -Interpretează toate datele senzoriale -Discerne semnificații -Decide -(Re-) Acționează aici acționează melodia și armonia Tiu Trfafrt Br*i» -< P. MuLo» 1?9O) Are mai multe regiuni care procesează muzica -Gândirea analitică -Abstractizare -Logica -Temporalul -Gândirea secvențială -Gândirea sintetică -Intuiția -Emoționalul -Spațialul -Esteticul -Manualitatea "Muzica produce o sincronizare, coordonare și rezonanță mai bună între cele două emisfere cerebrale, prin stimularea punții de conecție nevroasă și electrică - Corpus Callosum. La pacienții cu depresie, sub efectul muzicii, activitatea electrică se transferă de la o emisferă la cealaltă." Morman Weinberger - Professor, neurobiology & behavior în continuare vă punem la dispoziție un material audio adecvat pentru stimularea/activarea profund armonioasă și benefică a creierului. -CD-UL MUZICOTERAPIE 20(EMISFERELE CEREBRALE).Conține: ACTIVAREA EMISFEREI STÂNGI (exemplificarea nr.01); ACTIVAREA EMISFEREI DREPTE (exemplificarea nr.02); ECHILIBRAREA CELOR DOUĂ EMISFERE (exemplificarea nr.03); TREZIREA Șl DEZVOLTAREA INTELIGENȚEI(exemplificarea nr 04); DINAMIZAREA ATENȚI El (exemplificarea nr.05); PURIFICAREA Șl CALMAREA MINȚII (exemplificarea nr.06 ); STAREA DE DILATARE A MINȚII (exemplificarea nr.07 ). MUZICOTERAPIE 19 EMISFERELE CEREBRALE Pioduced by DORIN ACHIM /v/v • Iflh naacaiâraeis înținc înrogittrări tubtile AII tighfa reserved f. se pedepsepe confcrn fcgiloc ia vigoare METODE Șl TEHNICI Există multe metode și tehnici (ce folosesc sunetele) care pun ființa umană să Rezoneze la Unison cu Energiile Benefice ale Macrocosmosului. Unele sunt foarte vechi, iar altele ceva mai noi. Aceste metode sunt profund benefice cu rezultate remarcabile și imediate. Cea mai importantă este alegerea celui mai eficient mod de a folosi muzica în domeniul terapeutic dar mai ales în cel Spiritual. DISPOZITIVUL DE STIMULARE CEREBRALĂ M/A/D SYNERGY MILLENIUM „ Creierul este organul complex al ființei noastre și, în mod cert apogeul dezvoltării materiei privită ca mod de organizare. Fiind alcătuit din peste 16 miliarde de neuroni între care se stabilesc conexiuni (sinapse ) cu o lungime totală de peste 5 milioane de km , creierul controlează întreaga noastră ființă, existând pe suprafața sa proiecții pentru toate funcțiile fizice și intelectuale ale corpului. Chiar și trăirile spirituale ale omului își găsesc proiecția corespondentă la nivelul creierului. Dansul a fost dintotdeauna nu numai o distracție, ci și un mod de eliberare instinctivă a energiilor și ritmurilor interne, eliberare care stimulează diverse activități psihologice. Din această cauză dansul acompaniază și precede adesea nu numai festivitățile , ci și ceremoniile religioase sau vindecările. Cum în multe tradiții spirituale dansul și balansările ritmice ocupă un loc aparte, în toamna anului 1960, medicul francez Francis Lefebure a avut ideea de a înlocui dansul muscular cu un dans al organelor de simț. Astfel spus, mișcările dansului, fiind compuse din balansări regulate ale corpului, au fost înlocuite de excitarea alternativă a organelor de simț. Lefebure a făcut numeroase experiențe de stimulare alternativă a emisferelor cerebrale , folosind sunete și lumini, căutând să producă excitarea lor pe perioade lungi, fără să producă oboseală. Rezultatele pe care le-a obținut au fost uluitoare și au permis dezvoltarea unor aparate denumite brain machine. Pornind de la aceste rezultate și integrând informații ezoterice legate de anumite frecvețe caracteristice stărilor de transă , precum și despre funcționarea creierului, după câțiva ani de studii , Grupul de cercetări în domeniul științelor de frontieră și dezvoltare transpersonală din România a reușit să realizeze un aparat cu ajutorul căruia s-au obținut rezultate cu adevărat remarcabile. Acest dispozitiv numit MIND SYNERGY MILLENIUM este un mijloc extrem de eficient, prin intermediul căruia putem experimenta și controla întreaga gamă a trăirilor umane. Este, de asemenea , o unealtă extrem de puternică de antrenare a propriului nostru creier, ajutându-ne să accedem la incredibilele sale resurse. Determinând profunde stări de echilibrare a funcționării emisferelor cerebrale și activarea unui număr extrem de mare de sinapse neuronale, MIND SYNERGY MILLENIUM are ca scop ultim pregătirea ființei pentru ca ea să fie capabilă să genereze singură, fără ajutor din exterior, toate stările minunate care pot fi obținute la început cu ajutorul aparatului. Acest „ brain machine „ vă ajută să eliminați tensiunile acumulate în timpul unei zile de lucru lungi și obositoare, folosind programele special proiectate în acest scop. în această direcție, 15 minute de relaxare adecvată utilizând acest dispozitiv echivalează cu 4 ore de somn profund. Există programe create cu anumite frecvențe de stimulare (unde Theta), care determină creșterea puterii de învățare, stimularea proceselor memoriei și creativității științifice și artistice. Stimularea cu frecvențe în gama undelor Beta supraînalte duce la trezirea capacităților mentale latente cum ar fi: clarviziunea, telepatie și precogniția, iar folosind programe cu anumite frecvențe speciale, puteți realiza dedublări conștiente care să vă lărgească considerabil orizonturile proprii ale cunoașterii. Efectele dispozitivului de stimulare cerebrală MIND SYNERGY: -stimularea capacităților mentale latente,clarviziune,telepatie, precogniție -amplificarea lucidității și a capacității de concentrare mentală -stimularea capacităților de relaxare și refacere a organismului -eliminarea stresului -eliminarea insomniei și ameliorarea somnului -stimularea creativității științifice și artistice -trezirea și amplificarea disponibilităților superioare:meditației trezirea intuiției superioare, inspirație, elevarea conștiinței, detașare -învățare rapidă -amplificarea capacităților de proiecție astrală -stimularea proceselor memoriei -refacere și regenerare psihomentală -trezirea și dezvoltarea puterii de vizualizare -trezirea și amplificarea puterilor benefice ale Subconștientului Cei care vor să beneficieze de rezultatele deosebite ale acestor cercetări, precum și cei care vor să dezvolte programul de dinamizare mentală sau să achiziționeze aparatele din seria „MIND SYNERGY http://imaqes.qooqle.com/imqres?imqurl=http://vvww.aimqroup.ro/poze/p1.ipq&imqrefurl=http:/ /ww w.aimqroup.ro/produs.php%3Fid%3D1 &h=206&w=288&sz=12&hl=en&start=0&um=1 &tbnid=ePR OvqoDqNQInM:&tbnh=82&tbnw=115&prev=/imaqes%3Fq%3DMIND%2BSYNERGY%26svn um%3 D 10%26um%3D 1%26hl%3Den%26client%3Dopera%26rls%3Den%26sa%3DN COLOANA VERTEBRALĂ După cum știm deja, CHAKRA-le (proiecția lor) sunt așezate de-a lungul coloanei vertebrale. Din acest motiv coloana vertebrală trebuie să fie mai mereu dreaptă. Buna funcționare a CHAKRA-lor este și buna funcționare a organismului. Dacă avem probleme în a menține coloana vertebrală dreaptă ar fi bine să ne ocupăm de ea. Există diferite metode de a ne îndrepta coloana vertebrală. Cel mai bine ar fi să mergem la un maseur care să cunoască anumite procedee specifice. Dacă nu avem această posibilitate, printr-o practică consecventă vom putea să ne auto-ajutăm. lată câteva exerciții: Răsucirea coloanei vertebrale îndoirea coloanei vertebrale din picioare: într-o parte: Aplecare în fața: Elongarea coloanei vertebrale: îndoire în spate: Dacă avem probleme cu coloana vertebrală ele se pot executa oricând, cu condiția să nu avem stomacul plin. Aceste exerciții sunt facultative URECHEA URECHEA DUMNEZEU ne-a înzestrat cu urechi pentru a auzi. Aparatul auditiv este un organ complex. Auzul, acest lucru banal pentru unii, ar trebui să ne facă din nou să-l glorificăm pe DUMNEZEU pentru câte daruri minunate ne-a oferit! Pentru a înțelege mai bine aceste lucruri, vom descrie mai întâi cum funcționează urechea. (a-urechea externă; b-urechea mijlocie; c-urechea internă;) 1-pavilionul urechii; 2-canalul auditiv extern ; 3-glande cu cerumen ; 4-timpanul; 5-ciocanașul; 6-nicovala ; 7-scărița ; 8-trompa lui Eustachio ; 9-canale semicirculare ; 10-utricula ; 11-sacula ; 12-melc ; 13-nervacustico-vestibular. Oamenii de știință au demonstrat în mod clar că urechea umană îndeplinește două funcții: auditivă și de echilibru. lată de ce sunetele armonioase (muzica benefică) au efect pozitiv. Studiind puțină anatomie, vom înțelege că urechea nu are doar rolul de a ne produce "plăcere estetică" ci și rolul de echilibru. Funcția auzului Urechea este organul care percepe sunetele. Este formată din 3 segmente: urechea externă sau pavilionul urechii, urechea mijlocie (transmițătoare) și urechea internă (perceptoare de sunete). Vibrațiile se propagă prin aer de la o sursă sonoră externă la ureche sub formă de unde sonore. Urechea externă și urechea medie au rolul de a primi și transmite vibrațiile sonore la urechea internă, în care se găsesc celulele senzoriale auditive, în acest mod pavilionul îndreaptă vibratile sonore către canalul auditiv extern și de aici sunt transmise la timpan. Membrana timpanului vibrează și undele sonore sunt transmise prin intemediul celor trei oscioare până la membrana ferestrei ovale. Vibrațiile se transmit prin perilimfă la labirintul membranos și apoi prin endolimfă ajung la celulele senzitive din canalul cohlear care sunt excitate. De aici, prin ramura acustică a nervului acusticc— vestibular, excitația este transmisă la centrul nervos din lobul temporal al scoarței cerebrale, unde se transformă în senzație de auz. Urechea externă este partea cea mai simplă. Are conductul auditiv acoperit cu peri si secreție de sebum -cerumen - care fixează și elimină spre exterior corpurile solide mici intrate aici. Pavilionul conduce sunetele în cornetul acustic al conductului auditiv, unde se află membrana timpanală . Pavilionul urechii are rol redus în concentrarea vibrațiilor sonore. Numai sunetele de ~ 6.000 Hz pot fi dirijate de pavilion pentru că lungimea lor de undă (340 m/s : 6.000 Hz = 57 mm) corespunde cu dimensiunile pavilionului . Pavilioanele au rolul în localizarea sursei sonore (direcția din care vin sunetele). Canalul auditiv are frecvența de rezonanță de maxim « 3.000 Hz (presiunea acustică la nivelul timpanului este de trei ori mai mare decât la intrarea în canalul auditiv). Aceasta funcționează ca o cameră rezonatoare (ca un amplificator). Timpanul este o membrană foarte subțire. El reacționează la diferențe de presiune extraordinar de mici. El nu reacționează la vibrații de peste 16.000-20.000 Hz sau sub « 16 Hz (herții indică numărul de cicluri al formei undei pe secundă) . Este foarte bine că urechile noastre au această limită. Dacă nu ar fi așa, noaptea nu am mai putea dormi. De exemplu, ultrasunetele transmise de țânțari ne-ar transforma noaptea într-un coșmar. Vocea omului are vibrații între 200 si 4000 Hz/sec. Intensitatea sunetului se măsoară în decibeli. Șoapta are 5-10 dB, vorba curentă 20-40 dB, strigătul 60 dB, o orchestră fortissimo are 80-100 dB, iar explozia tunului 120 dB. La audiograme se măsoară percepția sonoră în funcție de vibrații și intensitate. Funcția de echilibru Celulele ciliate din utriculă , saculă și de la baza canalelor semicirculare sunt excitate atunci când are loc o mișcare, o schimbare a poziției capului sau a întregului corp. Aceste excitații sunt conduse prin ramura vestibulară a nervului acustico-vestibular până la creierul mic și la centrul nervos din scoarța cerebrală, în scoarță excitația se transformă în senzație de echilibru. Exercițiu pentru restabilirea echilibrului interior ( http://www.youtube.com/watch?v=1vNWIsaQCHU ) Aparatul auditiv, după ce captează vibrațiile sonore, continuă cu analiza lor, sortându-le , clasificându-le după frecvență (care va deveni senzație de înălțime), după intensitate (care va deveni senzație de tărie) și după forma spectrului lor (care va deveni senzație de timbru). Senzațiile auditive au ca izvor acțiunea undelor sonore aeriene asupra timpanului și corespund formei acestor unde. Simțul auzului este un simț artistic deoarece, prin senzațiile și impresiile create, a putut lua naștere limbajul muzical, permițând comunicări și emoții colective sau individuale. Simțul auzului are memorie, judecă, apreciază și selecționează chiar și în afara momentelor când este solicitat de vibrații sonore. Un pictor, după ce a orbit, nu va mai putea picta, însă este posibil să se compună muzică fără a auzi vreodată (fără controlul simțului auditiv). De exemplu, Beethoven a mai compus după vârsta de 49 de ani (după ce a devenit complet surd) opere de o mare valoare artistică (vezi cap. FENOMENUL DE REZONANȚĂ). O însușire extraordinară a simțului auditiv este audiția interioară, posibilitatea de a "auzi" muzica numai prin reprezentări, evocări și imagini sonore, fără nici o intervenție exterioară. Urechea posedă un grad de sensibilitate atât de ridicat, încât audierea succesivă sau simultană a două sunete discordante (un conflict de vibrații) îi crează o suferință chiar și fizică celui care aude. Un tablou pictat fără talent poate stârni doar zâmbete, în schimb dacă un instrumentist cântă fals, poate provoca suferință auditoriului. Deoarece aparatul auditiv are și funcția de echilibru, putem înțelege cu ușurință că sunetele discordante ori care depășesc un anumit volum de audiție (vezi cap.Volumul de audiție) duc la dezechilibre și provoacă stări de amețeli, de vomă etc. Dacă suprapunem trei sticle colorate (roșu,verde și portocaliu) și privim prin ele, se vede o singură culoare închisă, fără a putea spune că provin din cele trei culori limpezi, însă urechea poate identifica sunetele care compun o audiție complexă, vocile care vorbesc simultan sau instrumentele unei orchestre. Toate acestea arată că simțul auzului posedă un mecanism complex, superior celorlalte simțuri. dB O 10 20 30 40 50 60 70 80 90 100 110 120 130 125250500 1k 2k 4k 8k Din păcate, la unii oameni există anumite dereglări auditive. Ei nu pot distinge un sunet mai înalt de altul mai grav (mai jos) . în cazul nediferențierii frecvențelor această boală se numește surditate tonală și surditate dinamică (în cazul nediferențierii tăriilor), în medicină, imposibilitatea de a recunoaște înălțimea sunetelor, este un caz de amuzie, prin care se înțelege pierderea sau tulburarea funcțiilor de înțelegere, elaborare și exprimare muzicală (vocală sau instrumentală). Rareori amuzia este totală. Alt tip de dereglare este diplacuzie, în care înălțimea unui sunet este percepută diferit de fiecare ureche în parte sau în cazuri extreme un sunet care pare dublat. La cei fără „auz muzical" este vorba doar de o lipsă de finețe a auzului, capacitatea redusă de a discrimina și compara sunetele și însușirile lor (înălțime , tărie .timbru și durată). Oricine dorește poate să-și perfecționeze auzul muzical prin voință, atenție și studiu, prin repetarea unor melodii și prin învățarea lor pe de rost. Să reținem că această perfecționare are legătură și cu simțul echilibrului, deci muzica este bine venită pentru oricine dorește. Este bine pentru cei care au probleme cu auzul să realizeze o investigație medicală numită audiometrie. Orice investigație a calității auzului începe cu o audiometrie tonală. Acest test simplu măsoară pragul de auz pentru fiecare frecvență a cîmpului auditiv uman utilizat în mod obișnuit (125-8.000 Hz), adică nivelul cel mai mic de intensitate a stimulilor sonori care declanșează senzația auditivă. Audiometria se desfășoară într-o cameră în care nu există sunete și în care pacientului i se transmit prin cască o serie de sunete pure (tonuri), de anumite frecvențe și intensități, în timpul testului, se ține în mînă un buton ce trebuie apăsat ori de cîte ori se aude sunetul respectiv. Fiecare ureche este testată separat, în funcție de răspunsuri, medicul întocmește un grafic numit audiogramă. Tocmai pentru că se bazează pe răspunsuri, testul este subiectiv. Necesitatea colaborării împiedică utilizarea acestui test la copii sub 5 ani. Există două moduri prin care percepem sunetele: prin calea aeriană (atunci când ele se transmit prin conductul auditiv extern, așa cum se întîmplă în mod fiziologic) și prin calea osoasă (prin oasele craniului). Audiometria tonală testează ambele moduri de transmitere a sunetului, prima dintre ele prin sunetele transmise în cască, iar a doua, calea osoasă, printr-un vibrator poziționat în spatele urechilor. Dacă auzul este bun, pragurile de auz în cele două tipuri de căi coincid și se înscriu în limitele normale. Dacă se aude normal pe calea osoasă și mai prost pe calea aeriană, înseamnă că există o leziune în urechea externă sau medie, iar diagnosticul este hipoacuzie de transmisie, în acest caz, este afectat mecanismul de transmisie a sunetului, care poate fi remediat de cele mai multe ori chirurgical. Dacă se aude la fel de prost și pe calea aeriană, și pe calea osoasă, diagnosticul este hipoacuzie neurosenzorială. Leziunea se află, în acest caz, în urechea internă sau pe nervul auditiv și este o afecțiune mult mai gravă, pentru care nu există tratament medicamentos sau chirurgical de restabilire a funcției distruse. în afara audiometriei tonale, audiometria vocală este o altă modalitate de testare subiectiva a auzului, mai importantă pentru anumiți oameni, pentru că măsoară și capacitatea subiectului testat de a comunica; se măsoară nu numai capacitatea de auz, ci și capacitatea celui testat de a înțelege ce se vorbește. în cazul în care audiometria descoperă o scădere de auz, investigațiile trebuie continuate cu teste audiologice obiective. Rolul lor este de a preciza sediul și tipul leziunii. Astfel, pentru hipoacuzia de transmisie se face impedansmetrie, care arată starea de funcționare a urechii medii. Dacă hipoacuzia este neurosenzorială, sunt necesare două tipuri de teste: otoemisiuni acustice -arată funcția urechii interne, sau potențiale - arată modul în care se transmite influxul nervos prin nervul cohlear până la trunchiul cerebral. Instrumentele muzicale ne pot ajuta, în special cele cu sunete fixe ca de exemplu pianul. în concluzie putem afirma că acest simț (auzul) are o foarte mare importanță în viața noastră și de aceea este profund benefic să ni-l perfecționăm. Chiar și simpul fapt că audiem o muzică benefică ne ajută. Ar fi minunat să învățăm să cântăm la un instrument muzical. Nu contează vârsta, sexul religia. Contează doar să realizam un act conștient. Să alegem un instrument care ne-ar face plăcere, nu pentru performanță. Veți constata că doar și un simplu sunet va răsuna în adâncul inimii d-voastră. Semnalele acustice reprezintă prețioasele noastre mijloace de informare. Calitatea auzului diferă de la om la om. Există unii semeni de-ai noștri care pot spune cu exactitate ce sunet (notă) produce o ușa închisă/deschisă. Ceea ce pentru unii sunt zgomote, pentru "cei puțini" sunt sunete. Cei din urmă se întâlnesc « 1 la 10.000. Acesta calitate pe care o dețin se numește " auz absolut" sau " ureche absolută Din cele mai vechi timpuri omul a ascultat cântecele naturii, în vremurile de demult urechile omului erau mult mai sensibile deoarece auzeau mai bine și pentru că sunetele produse în natură vibrau adânc în inima lui. în civilizația actuală urechile noastre sunt supuse poluării fonice. Zilnic urechile ne sunt bombardate cu zgomote. Așa se explică cum auzul slăbește de la o generație la alta. Nici în mijlocul naturii nu mai auzim cum trebuie. Știința actuală a ajuns foarte departe reușind să realizeze „urechea electronică". Comparativ cu un aparat auditiv obișnuit care preia și amplifică sunetele din atmosfera, implantul cohlear funcționează exact pe aceleași principii ca o ureche normală: preia sunetele din mediu și le transformă în influx nervos. Dispozitivul ajunge în urechea internă, în implantul cohlear este folosit un sistem electronic special, care are două componente ; "Partea internă este cea care se implantează, cuprinde un electrod neutru, procesorul intern și un un electrod activ care se inserează în cohlee (parte a urechii interne formată dintr-un canal osos răsucit în spirală) și care va realiza stimularea electrică a terminațiilor nervoase. Componenta externă (procesorul vocal) transformă sunetele din mediul ambiant în impulsuri electrice modulate care vor fi transmise procesorului intern și de aici nervului auditiv". Ar fi bine să amintim că știința nu are oricând „dreptul" să intervină în destinul oamenilor (karma) deoarece își asumă o mare responsabilitate. Omul din vechime și-a confecționat instrumente muzicale, observând natura. Ascultând cum șuieră vântul printre trestii și-a confecționat naiul ca să-l imite. Ascultând ciripitul păsărelelor, a învățat să fluiere. Exemplele sunt numeroase în acest sens. Dar ce înseamnă cântecele naturii? lată prima metodă de a descoperi aceste sunete. Este cea mai simplă, la îndemâna oricui. CÂNTECELE NATURII într-o zi de vară, când soarele este sus pe cer, să ieșim undeva în mijlocul naturii, departe de localitatea în care locuim. Alegem un loc plin cu iarbă și flori. Ne așezăm pe spate în mijlocul lor și privim cerul. Respirăm profund de câteva ori, apoi închidem ochii. Trebuie să fim relaxați, de aceea ne destindem tot corpul, în cazul în care corpul rămâne rigid și nu se relaxează contractăm toți mușchii corpului brusc. Apoi, tot brusc, îi relaxăm. Realizăm acest lucru de 3-4 ori. Când suntem relaxați, rămânem neclintiți, cu urechile "ciulite". Abia acum se poate audia concertul naturii. Păsările ciripesc vesele, fără griji. Se pot auzi greierii, șuierul adierii de vară. Sau poate foșnetul frunzelor copacilor. Dacă suntem pe malul unei ape, putem auzi curgerea apei care îmbrățișează toate pietrele din calea sa. Sau pașii ușori ai unei căprioare care vine să bea apă. Sunetele din natura au o mare putere vindecătoare, de regenerare rapida. Comunicarea cea mai directa cu natura este prin sunet. Prin sunete comunică atât oamenii cît și insectele, păsările, peștii sau plantele. De multe ori aceste sunete depășesc limita audibilă a oamenilor ca de exemplu cele emise de țânțari sau insecte. Delfinii se înțeleg emițând sunete pe frecvențe situate între 150 000 și 155 000 Hz. Datorită acestei sensibilități ei percep în apă obiecte foarte mici folosind ultasunelele. Sunetul apei curgătoare este extrem de binefăcător. Sunetului vântului este o altă sursă sonoră naturală (generează sunete specifice, prin foșnetul frunzelor copacilor) ploaia, furtunile tunetele și, în special, sunetele viețuitoarelor din natură, ciripitul păsărilor. Nu trebuie să faceți nici un efort. Doar ascultați și inima d-voastră se va umple de vibrații binefăcătoare pentru că, datorită Legii Fenomenului de Rezonanță, veți Rezona cu tainicele Energii Cosmice . VOCEA UMANĂ "Nu șovăiți o clipă să vă cultivați vocea, considerând-o cel mai frumos dar pe care vi l-a dat DUMNEZEU". (Robert Schuman) Prin voce umană se înțelege rezultatul vibrațiilor coardelor vocale t care se află în laringele omului, în timpul cântatului sau vorbirii, aerul J care vine din plămâni trece prin trahee în laringe, face coardele vocale să vibreze și să emită un sunet. Acesta se transmite afară prin cavitatea buco-nazală care joacă rol de rezonator, înălțimea vocii depinde de lungimea coardelor vocale și de gradul lor de întindere în timpul cântatului. Timbrul și alte trăsături caracteristice ale vocii omenești depind de diferențele fiziologice structurale și funcționale ale aparatului vocal. Vocile umane se împart în: a) voci bărbătești (bas, bariton, tenor); b) voci femeiești (contralto, mezzo-soprano, soprano); c) voci de copii (alto, soprano). Din punct de vedere al caracterului sonorității, ele se împart în voci lirice, dramatice etc. Vocea umană este un proces fiziologic, spun medicii. Dacă emitem un sunet, cavitatea buco-nazală joacă rolul de rezonator. Putem observa cu ușurință cum anumite părți ale corpului fizic încep să vibreze. Depinde doar de ceea ce emitem vocal, de frecvența pe care emitem și vom constata vibrații în anumite zone ale corpului. Aici, Legea Rezonanței apare foarte clar. Corpul uman este cel mai grandios templu al lui DUMNEZEU (vezi cap.FENOMENUL DE REZONANȚĂ). Toate celelalte temple, biserici, mănăstiri etc. sunt doar copii ale corpului uman. Inițiații din vechime cunoșteau virtuțile vocii umane și de-a lungul timpului au existat (și există) diferite metode de a pune în valoare vocea umană. "Sunt semnificative, în acest sens, experiențele celor de la N.A.S.A. în piramida lui "Keops". Datorită unor anumite frecvențe ale vocii umane (invocarea numelui lui DUMNEZEU), piramida a fost inundată de o lumină aparte. Această lumină și vibrațiile Rezonanței sunetelor s-au amplificat și s-au răspândit la câțiva zeci de kilometri" (TVR Cluj - "Incursiune în necunoscut"). Prin revelații divine , oamenii de știință au ajuns să inventeze tot felul de aparate speciale prin care pot demonstra în mod indubitabil existența REZONANȚEI. Vom aminti aici ca exemplu , PSIHOFONUL. Inginerul austriac SIEDL a brevetat acest aparat. El a deschis noi orizonturi în cunoașterea umană. Astfel s-au creat posibilități nebănuite pentru știință. Atât europenii cât și americanii au ajuns foarte departe. Anumite forțe oculte țin deocamdată în secret aceste descoperiri care pot zdruncina din temelii opinia celor care nu cred în „viața de apoi" (reâncarnare ). Dacă s-ar dezvălui (publica) aceste descoperiri spectaculoase multe biserici ar trebui să-și revizuiască punctul de vedere, deoarece psihofonul și alte aparate de acest fel pot capta voci sau sunete din spațiu, din necunoscut, din trecut. lată principiul de funcționare a acestui aparat. S-a constatat în mod cu totul surprinzător că, atunci când un om gândește, el rostește involuntar în cuvinte la nivelul coardelor vocale ceea ce gândește. Aceste gânduri produc unde (vibrații) la nivelul gâtului. Cu un microfon (conectat la un amplificator special) extrem de puternic, fin și selectiv, vibrațiile (undele) coardelor vocale pot fi amplificate și transformate în cuvinte. în urma acestei descoperiri putem afirma că gândurile pot fi auzite. lată că știința a făcut pași mari în studiul FENOMENULUI DE REZONANȚĂ. Chiar dacă majoritatea oameniilor de știință neagă cu înverșunare existența FENOMENULUI DE REZONANȚĂ, există totuși excepții. Acești pionieri au ajuns la rezultate pe care omenirea le cunoștea de mii de ani prin intermediul unor ființe evoluate spiritual și care dețineau anumite puteri paranormale. Știința nu poate să explice (încă) multe fenomene parapsihologice. Mai mult ca sigur că în viitorul apropiat știința va da mâna cu Spiritualitatea. Deja acest lucru a început și este în curs de realizare. Există oameni care au ajuns la un nivel superior de conștiință fiind capabili să poată citi gândurile altor persoane. Prin fine procese de Rezonanță ei percep energia subtilă a emanației gândurilor emise și știu intuitiv ceea ce gândesc ceilalți. Cuvintele sunt forme de energie subtilă. Ele pot "zidi" o realitate sau o iluzie (maya). După cum am văzut în exemplul cu psihofonul, energia cuvintelor poate fi percepută și înainte de a fi rostită verbal. Rostirea verbală a cuvintelor este finalul unui gând. Cu cât gândul este mai clar, cu atât rostirea verbală are forță de convingere mai eficientă asupra celorlalți și chiar asupra noastră înșine. Pentru ca un gând să aibă forță verbală să cunoaștem mai întâi procesul fiziologic al vorbirii. Vom observa că mai multe procese fiziologice "își dau mâna" (se pun în funcțiune) pentru a finaliza vorbirea. De exemplu laringele îndeplinește rolul de a proteja căile respiratorii dar și rolul unui organ al fonației. Pentru a crea un sunet vocal, un rol important îl are cavitatea buco-nazală , ca "aparat" de rezonanță. De asemenea, limba are un rol important în vorbire. Din punct de vedere esoteric rostirea are un rol important în toate lumile fizice. Anumite vocale, grupuri de vocale, consoane sau grupuri de consoane emise într-o ordine bine stabilită de Forța Macrocosmică numită DUMNEZEU, ne pune în Rezonanță cu misterioase Forțe de Energie (vezi Mantra, Laya). De la mantrele aducătoare de sănătate trecem în mod logic la cuvinte și îmbinări de cuvinte, care poartă în ele o încărcătură energetică și terapeutică. Cercetătorii ruși au evidențiat că secvențele de cod din ADN sunt echivalentul cuvintelor din limba respectivă, iar prin limbaj ne programăm ADN-ul. Se știe de foarte mult timp că unele cuvinte, propoziții spuse pe un anumit ton nu pot fi înlocuite de medicamente. Pe această bază sunt construite toate proverbele și zicerile existente în vorbirea populară. Cea mai mare forță magică o dețin rugăciunile create și șlefuite de secole, care poartă în ele nu numai o valoare semantică, ci și o energie pozitivă reală a cuvintelor și îmbinărilor de cuvinte. Fiecare limbă a unui popor are caracteristica subtilă a egregorului acelei nații. Putem observa cu ușurință cum o limbă care pare "aspră" arată "asprimea" oameniilor acelei țări. Dacă limba vorbită este domoală, acel popor se manifestă pașnic. Extraordinarele experimente ale lui Masaru Emoto au dovedit acest lucru. Au fost scrise cuvintele "Crăciun fericit" în limba engleză și în italiană pe etichete ce au fost apoi lipite pe sticle în care se afla apă. Cristalele de apă ale Crăciunului englezesc arătau o frumusețe distinsă, dar rece, pe când cristalele italienești erau ca într-un dans, ca într-o zvăpăiată neliniște și bucurie. Apa a desenat în sine temperamentul vulcanic al italienilor și temperamentul răcoros al englezilor. Cuvintele sunt foarte importante. Odată rostite ele se supun legiilor Divine.Trebuie să avem mare grija ce gândim, dar mai ales ce rostim. Legea Cauzei și a Efectului (karma) nu cruță pe nimeni. Eliminați din vocabularul d-voastră cuvintele cu energii joase (de exemplu înjurăturile ). Nici măcar în gând nu trebuie rostite. Cultivați-vă vocabularul cu cuvinte frumoase, pline de forță, îmbogățiți-vă limbajul. Numai în acest fel veți putea avea o viață minunată , iar zilele și nopțile d-voastră se vor transforma în reverii feerice. Producerea vocii (fonația) se bazează pe vibrația unor membrane în formă de buze subțiri, numite coarde sau bande vocale, în timpul inspirației, coardele vocale stau îndepărtate (ca laturile unui triunghi isoscel) formând spațiul numit glotă. în timpul fonației ele se apropie mult, lăsând doar o mică fantă fuziformă pentru trecerea aerului. Pentru a se putea emite sunete.mușchii coardelor vocale trebuie să se afle în stare de contracțiejar din plămâni să fie trimis un curent de aer continuu. Acesta este transportat în curent pulsatoriu (presiune pulsatorie) prin vibrația marginilor coardelor vocale, care formează o fantă. Astfel, la nivelul glotei iau naștere sunetele, care sunt amplificate de cavitățile rezonatoare din epiglotă, faringe, nas, gură. Ansamblul rezonator al vocii umane are o structură variată cu cavități de diferite forme și mărimi, cu pereți moi sau mai puțin moi.Vocea umană este instrumentul cel mai bogat în armonice (frecvențe de rezonanță). Unele voci pot emite sunete fundamentale însoțite chiar de 32 de armonice.Vocea umană dispune de o vastă gamă de posibilități emisive și expresive, fiind superioară (din punct de vedere artistic) oricărui instrument muzical fabricat. Coardele vocale ar putea fi denumite,,buze vocale". Lungimea lor variază de la « 14 mm la soprane la «25 mm la bași. O soprană poate emite cu frecvența chiar de 1408 Hz (Fa 7), iar un bas de 55 Hz(La 2). De obicei când se pune o întrebare, vocea urcă cu o cvartă (Ml 4 - La 4).Când se accentuează o expresie, vocea urcă cu un ton (La 4-Si 4) ajungând la cvintă. La terminarea unei recitări, vocea coboară de la cvintă la fundamentală (Si 4-Mi 4) sau la un final de mare intensitate emoțională, se ridică la cvarta cvintei (Si4-Mi5), deci la octava fundamentalei. Numeroase fapte biologice arată că organele corpului uman se obișnuiesc ușor și repede cu ordinea și cu periodicitatea acțiunilor și excitațiilor venite din exterior, producând o stare generală bună sau chiar plăcută. Acțiunile și excitațiile variate și repetate întâmplător obosesc, chiar irită. Mersul cu pași egali obosește mai puțin decât cel dezordonat. O muncă ritmată obosește mai puțin. Bătăile inimii, respirația etc. se desfășoară ordonat, ritmic. Un ritm biologic constant are o influență favorabilă asupra corpului și psihicului. Urechea reacționează la fel, comunicând o stare, o impresie plăcută atunci când este excitată de vibrații produse după o anumită ordine. Când auzim cuvinte plăcute, frumoase, benefice, pozitive, armonioase, întreaga noastră ființă reverberează la Unison cu Energiile Benefice ale Macrocosmosului. VOCALELE Utilizarea vocalelor (A, Ă, E, l, î, O, U) ne poate transforma întreaga viață de acum înainte. Metoda de utilizare a vocalelor este simplă, dar eficientă, naturală și fără nici un fel de contraindicații. Se inspiră pe nas (fără să forțăm) cât mai amplu. Când expirăm, emitem prelung și melodios vocala pe care o alegem, până când ne golim plămânii de aer (de asemenea, nu forțăm). Important este ca să avem coloana vertebrală dreaptă. Dar și mai important este ca înainte de înpeperea exercițiului să avem o stare de relaxare și să evocăm stările pe care urmează să le trăim. Unul dintre redescoperitorii acestei tehnici străvechi este Leser Lasario, savant de origine austriacă, care are peste 30 de ani de experiență în acest domeniu. Fiind bolnav de reumatism articular, el a observat gânguriturile unui bebeluș care pronunța vesel anumite vocale. Experimentând "pe pielea lui", Lasario s-a vindecat complet și a continuat studierea acestor aspecte uluitoare. în decursul timpului el a ajutat mii de oameni, care s-au vindecat de diferite afecțiuni. Experimentând, vom observa că fiecare vocală acționează asupra unor anumite zone precise ale corpului. De asemenea, fiecare vocală induce o anumită stare și vindecă sau ameliorează anumite afecțiuni. Putem realiza această tehnică folosind CD-uri sau casete audio gata înregistrate, dar efectele vor fi de intensitate mai mică decât atunci când ne folosim corpul ca rezonator. Operarea cu vocale se poate realiza și în grup. în acest mod, FENOMENUL DE REZONANȚĂ angrenează energii și mai mari, amplificând efectele benefice, deoarece vocala emisă are continuitate chiar dacă nu se emite la unison. Desigur, că atunci când toți emit la unison, se simt vibrații și mai puternice. Cei care intuiesc importanța FENOMENULUI DE REZONANȚĂ nu vor mai sta pe gânduri și vor trece să experimenteze "pe pielea lor"această metodă, care va fi pentru ei o adevărată REVELAȚIE. Platon spune in "REPUBLICA, III, 400 a "că : „existăpatru specii de sunete ce generează toate armoniile. Sunetele desemnate prin l sunt umede, cu desăvârșire pasive și feminie, cele desemnate prin O, active și masculine. Sunetele intermediare, cele desemnate prin A, au un caracter mai viril. Cele desemnate prin E, un caracter feminin. Intervalele pe care le produc le sunt asemănătoare ". în fonetică, o vocală este un sunet elementar din limbile vorbite, caracterizat printr-o configurație deschisă a căii vocale care nu împiedică în mod semnificativ ieșirea aerului. Limita de separație între vocale și consoane este uneori neclară și nu se poate preciza întotdeauna ce înseamnă o cale vocală liberă. Un exemplu este consoana H care de fapt nu blochează în nici un fel calea vocală, dar care în toate limbile în care există se comportă fonologie ca o consoană. Vocalele orale au trei caracteristici: a) deschiderea, b) locul de articulare (anterioritatea), c) rotunjimea. Aceste caracteristici nu sunt fonemic complet independente. a) Vocalele pronunțate cu mandibula coborâtă și cu limba depărtată de cerul gurii se numesc deschise, pentru că se pronunță cu gura deschisă (de exemplu A). Vocalele pronunțate cu gura întredeschisă, cu limba relativ apropiată de palat, se numesc închise (de exemplu l). b) Prin locul de articulare se înțelege poziția de-a lungul căii vocale unde se aplică cea mai semnificativă constrângere a fluxului de aer. Dacă se iau de exemplu vocalele O din cuvîntul bloc și 6 din cuvântul bleu (pronunțat ca în franceză) și se pronunță alternativ ([O]-[O]-[6]-[O]) se va observa că singurul element care se modifică este poziția limbii, și anume locul unde aceasta se apropie mai mult de palat. Pentru 6 locul de articulare este apropiat de partea din față (dinspre dinți) a cavității bucale, motiv pentru care 6 este numită vocală anterioară, în timp ce O este o vocală posterioară. Un alt caracter care diferențiază vocalele este forma buzelor, în cele mai multe limbi există numai două variante, și anume dacă buzele sunt rotunjite vocalele respective se numesc și ele rotunjite ca de exemplu în limba română O și U. Vocalele pronunțate cu buzele într-o poziție relaxată se numesc nerotunjite, ca de exemplu E și I. în unele limbi, precum suedeza sau japoneza, se mai folosesc și vocale articulate cu buzele comprimate, o poziție diferită de cea rotunjită. Toate vocalele din limba română sunt orale, aerul este expirat aproape în exclusivitate pe gură.în limba franceză și portugheză se folosesc vocale nazale în care o parte semnificativă din aer este dirijat să iasă pe nas, dând o culoare specifică. Tensiunea mușchilor în articularea vocalelor constituie o altă caracteristică, dar este prezentă într-un număr limitat de limbi, un exemplu fiind engleză. De exemplu cuvintele englezești feel (a simți) și fiii (a umple) diferă, printre altele, prin caracterul încordat al vocalei din primul caz, și cel relaxat în al doilea, în aceste limbi vocalele încordate apar adesea în silabe deschise (care se termină în vocale), în timp ce vocalele relaxate nu pot să apară decât urmate de o consoană, în silabe închise. în cele mai multe limbi toate vocalele se pronunță sonor, cu vibrarea coardelor vocale, în afară de cazul când se vorbește în șoaptă. Există totuși limbi (de exemplu între limbile native ale Americii de Nord) în care, în vorbirea normală se disting și vocale surde, în limba română se observă un fenomen de desonorizare a vocalei nesilabice, de exemplu de la sfârșitul cuvântului bați prin comparație cu aceeași vocală din cuvîntul bani. O serie de limbi din Africa disting între vocale pronunțate prin retragerea rădăcinii limbii și cele pronunțate prin avansarea acesteia. Alte limbi recurg la faringializare sau epiglotalizare în diferențierea vocalelor, uneori aceste vocale pronunțându-se strident, înlocuind vibrația coardelor vocale cu aceea a cartilajului aritenoid al laringelui. La o „tăiere" transversală anatomică a corzilor vocale (a) se poate vedea poziția lor într-o respirație normală, profundă, șoptită și fonetică (b). lată cum se comportă corzile vocale într-un ciclu complet de vibrație: împiedicarea aerului ce vine din plămâni printr-un blocaj al glotei (1) face ca presiunea excesivă subglotică să forțeze corzile vocale (2-3), y\ J producându-se astfel eliberarea completă a aerului (4).Acesta /i \ /z \ / 3\ e motivul pentru care presiunea subglotică produce anumite frecvențe de vibrație (dimensiuni) ale corzilor vocale (5-6).în general, registrul vocal la bărbați este de~120 Hz, la femei de 250 Hz iar la copii de 350 Hz. rO Co rO O} fO O") P.< X A Terapia cu vocale se numește VOCALOTERAPIE. VOCALA A Pronunție:voca/ă deschisă centrală nerotunjită. Este o vocală deschisă, adică pronunțată cu gura relativ largă și cu limba depărtată de cerul gurii. O vocală centrală (medială), adică articulată în partea de mijloc a cavității orale, cu limba într-o poziție intermediară între poziția pentru vocale anterioare și cea pentru vocale posterioare. Este o vocală nerotunjită, adică pronunțată fără a rotunji buzele. Acționează asupra părții superioare a toracelui (vârfurile plămânilor), esofagului, celor trei coaste superioare, creierului, în mod gradat vindecă tuberculoza. Ameliorează și vindecă problemele ce apar la nivelul esofagului, armonizează și îmbunătățește procesele cerebrale, îmbunătățește memoria, mărește randamentul cerebral. Amplifică energia afectivă. Exemplificarea nr.1 : CD-UL MUZICOTERAPIE 21 sau 23 VOCALELE 01. VOCALA A VOCALA Ă Pronunție: vocală mijlocie centrală nerotunjită. Este o vocală mijlocie, adică pronunțată cu o deschidere a gurii intermediară între o vocală închisă și una deschisă, mai precis între o vocală semi-închisă și una semi-deschisă. O vocală centrală (medială), adică articulată în partea de mijloc a cavității orale, cu limba într-o poziție intermediară între poziția pentru vocale anterioare și cea pentru vocale posterioare, în funcție de limbă, este o vocală nerotunjită sau o vocală rotunjită. Acționează asupra plexului solar și regiunii abdominale, în mod gradat vindecă majoritatea afecțiunilor digestive. Amplifică voința, încrederea în sine și simțul umorului. Exemplificarea nr.2 : CD-UL MUZICOTERAPIE 21,23,25 VOC 02. VOCALA Ă VOCALA E Pronunție: vocală mijlocie anterioară nerotunjită. Este o vocală mijlocie, adică pronunțată cu o deschidere a gurii intermediară între o vocală închisă și una deschisă, mai precis între o vocală semi-închisă și una semi-deschisă. O vocală anterioară, adică articulată în partea dinainte a cavității bucale. Este o vocală nerotunjită, adică pronunțată fără a rotunji buzele. Acționează asupra gâtului, coardelor vocale, glandei tiroide, glotei și a laringelui. în mod gradat vindecă gușa și alte tulburări ce apar la nivelul gâtului. Apare o stare de candoare, de puritate. Exemplificarea nr.3 : CD-UL MUZICOTERAPIE 21,23,25 (( VOCALELE 03.VOCALA E VOCALA l Pronunție: vocală închisă anterioară nerotunjită. Este o vocală închisă, adică pronunțată cu limba apropiată de cerul gurii. Canalul fonator se strâmtează, dar într-o măsură mai mică decât în cazul consoanelor.O vocală anterioară, adică articulată în partea dinainte a cavității bucale. O vocală nerotunjită, adică pronunțată fără a rotunji buzele. Acționează asupra bronhiilor, inimii, laringelui, gâtului, nasului, creierului, capului. Ajută să fie eliminate mucozitățile din gât și din bronhii, în mod gradat vindecă tulburările cardiace. Ajută să dispară migrenele. Apare o stare de veselie si de bucurie luminoasă. Exemplificarea nr.4 : CD-UL MUZICOTERAPIE 21,23,25 VOCALELE 04. VOCALA l VOCALA î Pronunție: vocală închisă centrală nerotunjită. Este o vocală închisă, adică pronunțată cu limba apropiată de cerul gurii. Canalul fonator se strâmtează, dar într-o măsură mai mică decât în cazul consoanelor. O vocală centrală (medială), adică articulată în partea de mijloc a cavității orale, cu limba într-o poziție intermediară între poziția pentru vocale anterioare și cea pentru vocale posterioare. Este o vocală nerotunjită, adică pronunțată fără a rotunji buzele. Acționează asupra regiunii pieptului și în zona plexului solar. în mod gradat vindecă migrena, infarctul miocardic, gastritele, ulcerul, tuberculoza pulmonara. Apare o stare de bine globală și de armonie. Exemplificarea nr.5: CD-UL MUZICOTERAPIE 21,23,25 VOCALELE 05. VOCALA î VOCALA O Pronunție: vocală mijlocie poster/bară rotunjită. Este o vocală mijlocie, adică pronunțată cu o deschidere a gurii intermediară între o vocală închisă și una deschisă, mai precis între o vocală semi-închisă și una semi-deschisă. Este o vocală posterioară, adică limba este plasată înspre partea posterioară a cavității orale, fără însă a bloca fluxul de aer. Este o vocală rotunjită, adică se pronunță cu participarea activă a buzelor, care formează o deschidere circulară. Acționează asupra zonei toracelui, timusului, regiunii diafragmei. Trezește și amplifică vitalitatea. Face să apară și amplifică în ființă, iubirea pură, fără obiect. Exemplificarea nr.6 : CD-UL MUZICOTERAPIE 21,23,25 ,/sA \\ VOCALELE (((( (J )))) 06. VOCALA O vvV /'" VOCALA U Pronunție: vocală închisăposterioară rotunjită. Este o vocală închisă, adică pronunțată cu limba apropiată de cerul gurii. Canalul fonator se strâmtează, dar într-o măsură mai mică decât în cazul consoanelor.O vocală posterioară, adică limba este plasată înspre partea posterioară a cavității orale, fără însă a bloca fluxul de aer. Este o vocală rotunjită, adică se pronunță cu participarea activă a buzelor, care formează o deschidere circulară. Acționează asupra regiunii stomacului, ficatului, organelor sexuale. Ameliorează și vindecă majoritatea tulburărilor stomacului. Elimină constipația, afecțiunile ficatului. Influențează în mod binefăcător rinichii. Elimină impotența și frigiditatea. Poate fi o modalitate adjuvantă în tratamentul S.I.D.A.. Face să apară starea de expansionare amplă în nemărginire. Exemplificarea nr. 7: CD-UL MUZICOTERAPIE 22,24,25 VOCALELE 07. VOCALA U Ca să ne concentrăm mai ușor în lucrul cu vocalele, putem apela la un mic "artificiu", care constă în a pune vârful degetului mijlociu de la mâna dreaptă direct pe piele, în zona pe care dorim să o armonizăm. De exemplu, dacă dorim activarea lui MANIPURA CHAKRA (care este răspunzătoare cu problemele abdominale, ale voinței), atingem ușor pielea din zona abdominală, puțin sub ombilic, cu vârful degetului mijlociu al mâinii drepte. Inspirăm profund, apoi emitem vocala Ă. Vom observa cu ușurință cum zona abdominală va vibra. Degetul care abia atinge pielea va vibra și el asemenea unei lamele a unui electromagnet. Pe întreaga durată a emisiei vocale vom alterna apăsarea ușoară cu una profundă a degetului mijlociu al mâinii drepte. Procedând în acest mod, efectele terapeutice și subtile vor fi foarte mult amplificate. Dacă vom face corelațiile necesare, putem emite vocale pe frecvențele specifice zonelor corporale, CHAKRA-lor (vezi cele 7 CHAKRA-e și tabelul muzica în zodiac). De exemplu, sa spunem că avem o problemă/blocaj în zona sexuală. Emitem sau alegem vocala U de pe CD-ul MUZICOTERAPIE 22 sau 24 exemplificarea nr.07, în așa fel încât ea (vocala U ) să corespundă notei RE. Facem acest lucru până când simțim vibrații fine, ușoară căldură, furnicături în zona sexuală. Acestea sunt semnele clare că se petrece „ceva" acolo. O ședință ar fi bine să dureze minim 20 de minute . Se mai poate opera, folosind simultan două, trei sau mai multe vocale (după necesități) având de ales din exemplificările de pe CD-urile MUZICOTERAPIE 21-24 - VOCALELE. Un om nu poate emite decât o singură vocală dar poate emite armonici, adică vibrație (oscilație) care însoțește o altă vibrație de aceeași natură, considerată fundamentală. Trebuie doar să facem corelațiile necesare, ca să putem alege ceea ce ne interesează. lată că acum, probabil, ați înțeles importanța genurilor muzicale care folosesc mai multe voci, în special muzica de cor. Așa ne explicam de ce ne place să audiem mai multe voci, mai ales dacă ele respectă legile armoniei, ca de exemplu terța (cea mai utilizată). Dacă un grup de oameni ar dori, ar putea face minuni cu aceste vocale, atât în scop terapeutic cât și spiritual. „ îmbinând activitatea didactică cu terapiile specifice, am constatat că Meloterapia face adevărate minuni! Cei 15 copii cu Cerințe Educaționale Speciale - dificultăți de învățare, tulburări de limbaj, hiperkinezie, handicap locomotor - integrați în școala de masă, s-au cunoscut, s-au împrietenit, sau distrat împreună și tot împreună au hotărât să formeze grupul vocal Miracol. Practicarea muzicii în cor determina copiii să se asculte reciproc, să se accepte, să se sincronizeze cu grupul, să renunțe la atitudini critice sau de respingere, exprimate astfel: "El se uită la mine!", "Ea nu a cântat bine !" sau "M. mă îngrămădește!" (copii anxioși sau cu instabilitate emoțională). Ar dura mult și ne-ar trebui multe pagini pentru a vorbi despre schimbările pozitive comportamentale ale copiilor din grupul Miracol. Cert este faptul că am obținut bucuria sufletului!" Doina Panaite - Psiholog, Președinte al Asociației Terapia, Bacău- 11.02.2007 Exemplificările de pe CD-urile MUZICOTERAPIE 21-24 (VOCALELE) vă pot ajuta în acest sens, dar efectul maxim este atunci când vă veți afla în mijlocul unor oameni care emit vocale. REZONANȚA directă va afecta în mod benefic ființa d-voastră. Dacă de exemplu aveți probleme/blocaje în zona sexuală - zona abdominală și veți dori să le eliminați.vă recomandăm să alegeți de pe CD-ul MUZICOTERAPIE 22 sau 24 ( VOCALELE) exemplificarea nr. 18 ( Ă +U ) . O altă metodă eficientă este să emitem o vocală simultan cu cea sau cele alese de pe CD-urile MUZICOTERAPIE 21-24(VOCALELE). Mai aveți posibilitatea realizării unui «joc»cu anumite vocale, urcând și coborând, coborând și iar urcând energiile la nivelele alese. Se pot ameliora sau vindeca diverse boli/tulburări prin activarea/armonizarea energiilor benefice latente din noi, folosindu-se astfel FENOMENUL DE REZONANȚĂ . Dacă de exemplu sunt blocaje/probleme în zona sexuală, putem urca energia în plexul solar. Exemplificarea nr.65 (U_Ă )de pe CD-ul MUZICOTERAPIE 22 sau 24 ( VOCALELE) . Dacă există probleme/blocaje în zona plexului solar, putem urca energia în zona gâtului .Exemplificarea nr.69 ( Ă _ E ) de pe CD-ul MUZICOTERAPIE 22 sau 24 ( VOCALELE). Mai avem la îndemână și „jocul"urcării, apoi al coborârii (fără întrerupere ) energiei folosind mai multe vocale. Să luam ca exemplu exemplificarea nr.86 (I_O_U ).Emitem vocala l (bronhii, creier, cap). O "legăm "emițând vocala O (inimă...) prin modificarea cavității buco-nazale. "Legăm" în continuare emițând vocala U (sex ...) . Putem emite vocale folosind această metodă fără să ținem cont de nici o regulă. Dacă dorim să amplificam efectele, atunci vom ține cont de ceea ce deja cunoaștem, realizând corelațiile necesare. Vom folosi frecvențele din gama egal temperată. De exemplu, știm că emisia vocalei A acționează asupra vârfurilor plămânilor, esofag, cele trei coaste superioare, creier. Starea psihică rezultată este da afectivitate amplificată. Ca noutate, vom emite vocala A pe frecvența nivelului 4 (ANAHATHA CHAKRA.nota FA= 349,228 Hz) sau nivelul 5 (VISHUDDHA CHAKRA.nota SOL=391,995 Hz) ori nivelul 6 (AJNA CHAKRA.nota LA=440 Hz) sau nivelul 7(SAHASRARA, nota Sl=493,882 Hz). Toate aceste niveluri corespund zonelor descrise mai înainte. Vocala Ă se va emite pe frecvența nivelului 3 (MANIPURA CHAKRA.nota Ml=329,630 Hz). Vocala E se va emite pe frecvența nivelului 5(VISHUDDHA CHAKRA.nota SOL=391,995 Hz). Vocala l se va emite pe frecvența nivelului 4 (ANAHATHA CHAKRA.nota FA=349,228 Hz) sau frecvența nivelului 5 (VISHUDDHÂ CHAKRA, nota LA= 440 Hz) ori frecvența nivelului 7 (SAHASRARA, nota 51=493,882 Hz). Vocala î se va emite pe frecvența nivelului 3 (MANIPURA CHAKRA.nota Ml=329,630 Hz) sau frecvența nivelului 4 (ANAHATA CHAKRA.nota FA=349,228 Hz). Vocala O se va emite pe frecvența nivelului 4(ANAHATA CHAKRA.nota FA=349,228 Hz). Vocala U se va emite pe frecvența nivelului 2(SWADHISTHANA CHAKRA, nota RE=293,666 Hz) sau frecvența nivelului 3 (MANIPURA CHAKRA.nota Ml=329,630 Hz). VOCALA NIVEUL CHAKRA NOTA FRECVENTA IN GAMA EGAL TEMPERATĂ(HZ) A 4 5 6 7 ANAHATA VISHUDDHÂ AJNA SAHASRARA FA SOL LA SI 349,228 391,995 440 493,882 A 3 MANIPURA Ml 329,630 E 5 VISHUDDHÂ SOL 391,995 1 4 5 6 ANAHATA VISHUDDHÂ AJNA FA SOL LA 349,228 391,995 440 1 3 4 MANIPURA ANAHATA Ml FA 329,630 349,228 O 4 ANAHATA FA 349,228 U 2 SWADHISTHANA RE 293,666 Nu vă rămâne decât să faceți corelațiile necesare (zonă, vocală, notă ) și să vă alegeți ceea ce doriți CD-UL MUZICOTERAPIE 21-22(varianta masculină-pentru solaritate);23-24(varianta femi-nină-pentru receptivitate)-(VOCALELE 1-86).Conține:cele șapte vocale(exemplifică-rile 01 -49) ;progresie(A(DOHĂ(RE)->E(MI)->l(FA)->î(SOL)->O(LA)->U(SI)-exem-plificarea 50);emisia simultană adouă vocale(exemplificările 51-55) ;emisia simultană a trei vocale(exemplificările 5658) ;emisia simultană a patru vocale(exempli-ficările 59-60) ;emisia simultană a cinci vocale (exemplificările 61-62) ;emisia simultană a șase vocale(exemplificările 63-64) ;emisia simultană a celor șapte vocale(e-xemplificarea 65) ;ridicarea energiei folosind două vocale (exemplificările 6671) ;coborârea energiei folosind două vocale(exemplificările 72- 77 ; urcarea energiei folosind trei vocale(exemplificările 78-80); coborârea energiei folosind trei vocale(exemplificările 81-83); urcarea energiei folosind patru vocale(exemplificarea 84); coborârea energiei folosind patru vocale(exemplificarea 85); urcarea și coborârea energiei folosind trei vocale (exemplificarea 86); traseul energiei :bronhii,creier,cap...-inimă...-organe sexuale...(exemplificarea 87). CD-ul MUZICOTERAPIE 25 (varianta armonie masculină-feminină). Conține: cele 7 vocale (exemplificările01-49) ;progresie (A(DOHĂ(RE)->E(MI)-»I(FA)->Î(SOL)->O(LA)->U(SI)-exemplificarea 50) OVERTONE CHANTING (DZOGCHEN) OVERTONE CHANTING sau DZOGCHEN este o tehnică tradițională tibetană. Ea conferă celui care o utilizează perseverent, trăiri sublime elevate, vindecarea unor afecțiuni și poate genera producerea unor fenomene paranormale. Se umplu plămânii cu aer și se cântă o singură notă. Prin modificarea cavității buco-nazale, peste nota principală se suprapun altele în același timp (supratonuri armonice ale aceleiași note). Modificarea cavității buco-nazale necesită exerciții speciale care durează ceva timp, până se poate controla la voință. Este dificil ca cineva să poată emite 2-3 supratonuri armonice ale unei note simultan, de la început. Pentru a realiza acest lucru deosebit trebuie multă muncă, dar și rezultatele vor fi uluitoare. Se poate experimenta această tehnică și ascultând spre exemplu un C.D. sau o casetă de-a lui Jill Purce sau Râmi Shaafi. Exemplificare: http://www.voutube.com/watch?v=ZczbWh6hdB4 . îndreptăm coloana vertebrală. Nu trebuie decât să fim relaxați și să ascultăm aceste sunete. Și în acest caz, această metodă ne poate fi de ajutor. Tradiția tibetană folosește această metodă și în grup ca tehnică de meditație, în Tibet există multe modalități de a repune ființa umană în armonie cu Universul prin puterea sunetelor. Tibetanii mai sunt cunoscuți prin celebra descriere făcută de inginerul suedez de aeronautică Henry Kjellson. El a asistat la un procedeu de "transportare" a unor blocuri de piatră prin forța sunetului, urmărind un grup numeros de călugări muzicieni. Deși această relatare pare fantastică, el a descris toate detaliile de aranjare a unghiurilor unde stăteau călugării muzicieni și blocurile de piatră, dar nu a putut pătrunde secretul muzicii, știut doar de călugării tibetani. CD-ul MUZICOTERAPIE 26 ( OVERTONE ). Conține: emisie overtone pe cei 7 Centri Energetici (exemplificările 01-07); progresie - MULADHARÂ -> SWADHISTHANA -> MANIPURA -» ANAHATA -». VISHUDDHA -> AJNA -> SAHASRARA (exemplificarea 08 ); exemplificarea 09 (MULADHARÂ + MANIPURA) ; exemplificarea 10 (SWADHISTHANA + ANAHATA) ; exemplificarea 11 ( MANIPURA+VISHUDDHA); exemplificarea 12 (ANAHATA+ AJNA); exemplifi-area 13 (VISHUDDHA + SAHASRARA ) ; exemplificarea 14 (MULADHARÂ + MANIPURA + VISHUDDHA ) ; exemplificarea 15 (SWADHISTHANA + ANAHATA + AJNA) ; exemplificarea 16 (MULADHARÂ + MANIPURA + VISHUDDHA + SAHASRARA ); exemplificarea 17 (MULADHARÂ + SWADHISTHANA + ANAHATA + AJNA + SAHASRARA) ; exemplificarea 18 ( MULADHARÂ + MANIPURA + ANAHATA + VISHUDDHA + AJNA + SAHASRARA ) ; exemplificarea 19 (MULADHARÂ + SWADHISTHANA + MANIPURA + ANAHATA + VISHUDDHA + AJNA + SAHASRARA). MUZICA ÎN ZODIAC Tot ce este viu este supus influenței mișcări astrelor (planetelor). Cele șapte planete erau puse în corespondență cu cele șapte note muzicale din timpuri vechi. Și aici există căutări de-a lungul timpului, în găsirea numărului de aur sub forma gamei de aur. Alex Denereaz a făcut o demonstrație cu ajutorul monocordului de un metru lungime. El a transportat lungimile proporționale cu distanțele medii dintre Neptun-Uranus, Uranus-Saturn, Saturn-Jupiter, ce corespund valorilor 10,92-9,64-4,34 atunci când luăm ca unitate distanța Soare-Pământ. Astfel, a descoperit tetracordul temperat DO-RE-MI-FA, ce determina pe coardă jaloanele 10,92-20,5624,90. în locul distanțelor medii luăm punctul de pe orbita unei planete situat cel mai aproape de Soare și punctul aflat cel mai departe de Soare (ca orbită). Se iau segmentele obținute prin împărțirea distanțelor după secțiunea de aur, segmentul cel mai mic orientat spre Soare, segmentul cel mai mare orintat spre Neptun, pentru Uranus, Saturn, Jupiter și se obțin pentru perechile Neptun-Uranus, Uranus-Saturn, Saturn-Jupiter valorile 11,18-9,55-4,27. Alex Denereaz spune că acesta este tertacordul ideal, gama de aur, Armonia Sferelor. Muzica și astronomia au mers împreună în înțelegerea Universului. Știința modernă a descoperit radioastronomia, transformând în realitate vechiul mit al muzicii sferelor. Odată cu dezvoltarea tehnologică, omul a transpus în realitatea perceptibilă ceea ce părea fantastic. Astfel, omenirea a putut "auzi" sunetele emise de stele, pulsari, quasari, dar și de planetele cu magnetosferă, un întreg cor cosmic, pe mai multe voci, dar orchestrat de radiația remanentă -mesagerul Big Rangului cosmologic. Muzica particulelor elementare a fost estimată de Joel Sternheimer a se situa cu 60-70 octave mai sus decât sunetele audibile. La antipod, sunetele emise de o gaură neagră din constelația Perseu, conform unor cercetători de la Cambridge, au frecvențe de peste câteva milioane ori mai joase decât limita de audibilitate a urechii umane, reprezentând la ora actuală cea mai joasă notă descoperită în Univers. în Universul material totul vibrează. Stelele transmit unde electromagnetice variabile în timp și spațiu. Sunetele muzicale au aceleași proprietății ondulatorii ca lumina ce provine de la stele. Grecii antici cunoșteau șapte planete, și șapte notele muzicale. Pitagora spunea că planetele în mișcarea lor pe sferele celeste produc armonice, în secolul 5 l.C., Pitagora concepea spațiul dintre Pământ și stelele fixe, așezate pe o sferă în jurul Pământului, ca fiind un interval armonic perfect. De la sfera Pământului până la cea a Lunii există un ton, de la sfera Lunii până la cea a lui Mercur este un semiton, de la Mercur la Venus un semiton, de la Venus la Soare este un ton și jumătate; de la Soare la Marte este un ton, iar câte un semiton de la Marte la Jupiter, de la Jupiter la Saturn, cât și de la Saturn la sfera stelelor fixe. Suma acestor intervale este egală cu șase tonuri cât sunt cuprinse într-o octavă. Pitagora a spus: "în unduirea corzilor este geometrie, în spațiul sferelor există muzică". Astfel, teoria muzicii a început odată cu fixarea conceptului de cosmos. Concepția lui Platon era că razele orbitelor planetare (concepute ca fiind cercuri) erau proporționale cu numerele 1, 2, 3, 4 8, 9, și 27; (ultimele 3 numere nu corespund cu ideea grecilor despre muzică), începând cu acesta perioadă greacă (din sec. VI - sec. III l.C.) s-a lansat ideea asemănării planetelor cu notele muzicale. După Aristotel și Aristoxene, plecând de la legile acusticii ale lui Pitagora, Soarele și Luna trebuie plasate pe doi piloni, considerați imuabili, ce formează Tetracordul (șir de patru sunete dintr-o scară muzicală). Dacă o coardă acustică de o anumită lungime dă nota DO, o altă coardă de jumătatea celei dintâi dă nota DO superior, adică octava superioară. O coardă acustică egală cu trei sferturi din prima dă cvarta, adică nota FA; o coardă de trei sferturi dă cvinta, adică nota SOL. Știind aceste raporturi de cvarta și cvintă, putem determina intervalul secunda, adică tonul diatonic. Planetele sunt dispuse în funcție de viteza lor de deplasarea aparentă în jurul Pământului, astfel: DO RE b RE FA SOL SOL# LA Luna Mercur Venus Soare Marte Jupiter Saturn Johann Kepler (1571-1630) pleacă de la principiul că sunetul grav corespunde planetei celei mai lente, adică Saturn, pentru care el fixează nota de debut SOL. Intervalele muzicale sunt puse de Kepler în corespondență cu planetele astfel: Saturn - terță mare, Jupiter - terță mică, Marte - cvintă perfectă, Pământul - secunda mică, Venus - aproximativ unisonul, Mercur -decima mică. Mai departe, H.Keyser construiește un mod major armonic, alcătuit dintr-un tetracord major și unul minor, dacă nu se ia în considerare nota RE natural, corespunzătoare poziției asteroizilor. Corneliu Cezar, în Sonologia (Ed.Anastasia, 2003), redă o analogie între longitudinile geocentrice ale Soarelui parcurse într-un an și notele muzicale: 0 30 60 90 120 150 180 210 240 270 300 330 DO D0# RE Mlb Ml \ FA FA# SOL LA b LA \ SI b SI \ F Ființa umană este într-o mare măsură influențată de astre, deoarece corpul uman conține « 80% apă sub diverse forme (a se citi depre MASARU EMOTO și experiențele lui). Cel mai bun exemplu de influență a astrelor îl constituie fluxul și refluxul mărilor și oceanelor. Toate stările psihice (sufletești) sunt influențate de mișcarea astrelor. De exemplu, când este vreme urâtă afară (plouă, frig etc.) oamenii sunt într-o stare proastă. Când este soare și frumos, sunt plini de viață. Un alt exemplu este momentul de lună plină în care oamenii cu boli psihice sunt supuși unor influențe nefaste, în acele momente ei se manifestă în cele mai stranii moduri. Se mai știe că momentul nașterii are o puternică influență asupra noastră pe tot parcursul vieții. Nu ne propunem să studiem aspecte astrologice. O să punctam numai câteva legături ale zodiilor cu armonia sunetelor. Dezvoltând învățăturile lui Platon despre muzica sferelor, astrologii contemporani au descoperit o strânsă interdependență între semnele zodiacale și notele muzicale: Berbecul - nota DO și tonalitatea DO major; Taurul - DO # (este în același timp și RE bemol); Gemenii - nota RE, de asemenea cheia RE în tonalitatea RE major; Racul - RE # sau Ml bemol; Leul - nota Ml și tonalitatea Ml major; Fecioara - nota și cheia FA și tonalitatea FA major; Balanța - FA # sau SOL bemol; Scorpionul - SOL și tonalitatea SOL major; Săgetătorul - SOL # sau LA bemol; Capricornul - nota LA și tonalitatea LA major; Vărsătorul - LA # sau SI bemol; Peștii - nota SI și tonalitatea SI major. Știind aceste date putem realiza corelațile necesare dintre notele muzicale și persoanele născute în diferite zodii și putem stabili cu exactitate care muzică este adecvată. Muzicienii compun muzică după influențele astrelor, în funcție de zodia în care s-au născut ei înșiși sau după starea lor în acel moment. Dar există metode prin care se pot „rupe"de aceste influențe, atunci când sunt divin inspirați de către entitățiile aflate în alte planuri subtile. « Astrele detenuină dar nu decid ». Cei care au capacitatea subtilă de a "auzi " anumite sunete subtile vă pot confirma că fiecare planetă are un sunet subtil specifc. „ Furori au produs și primele două înregistrări ale sunetelor pe acest tărâm straniu, unele asemănătoare cu «zumzetula milioane de albine», altele ca un «nou ritm de muzică tehno »integral extraterestră ". TITAN, sfera de metan- Evenimentul Zilei -17.01.2005 Cei care nu cred că fiecare corp ceresc are propria sa muzică pot accesa următoarea adresă de pe internet: http:/www.esa.int/SPECIALS/cassini-Huygens/index.html. Pământul este înconjurat de ionosferă, care are aproximativ 100 km înălțime, între pămint și ionosferă mai există încă un spațiu. Acest spațiu vast dintre ionosferă și suprafața Pământului se comportă ca o enormă cavitate rezonantă electromagnetică, asemenea cutiei de rezonanță a unui instrument muzical. Aceste unde electromagnetice rezonante sunt cunoscute sub numele de Undele Schumann, după descoperitorul lor, fizicianul W. O. Schumann. Forma de undă primară (prima armonică) are o frecvență (pulsații/secundă) de 7,83 Hz. Exact aceeași frecvență este prezentă și în hipotalamus, principalul centru de control al creierului uman, adică regiunea din creierul nostru responsabilă de capacitatea de concentrare și atenție. De altfel, toate vertebratele au aproximativ aceeași frecvență de 7,83 herti. Scoarța terestră conține 64 de elemente, cunoscute sub numele de "elemente reziduale". Fiecare dintre aceste elemente este caracterizat de propriul său tip de vibrații. Câmpul magnetic al Pământului este influențat de aceste vibrații, "modularea" rezultată fiind cunoscută sub numele de unde geomagnetice. Scoarța terestră conține aceleași materiale minerale vitale ("elementele reziduale") ca și cele existente in hematiile din sângele corpului uman. Relația dintre ele este aproape aceeași. Aceste sunete/vibrații sunt cele care ne influențează corpul subtil (vezi Cele 7 CHAKRA-e). S-a constatat că atunci când astronauții ieșeau din spațiu terestru nu mai erau în sfera de Rezonanță Schumann și se îmbolnăveau. Printr-un stimulator Schumann își recuperau echilibrul și sănătatea. De asemeni, așa cum corpul uman are aură energetică, la fel se petrece și cu planetele, au si ele, la rândul lor, o gigantică aură energetică. Ați citit pe scurt câteva dintre motivele pentru care astrele ne influențează. Cunoscând toate aceste informații, putem să ne dăm seama cu ușurință că putem folosi sunetele cu efecte maxime, dacă sunt cele adecvate zodiei noastre. în continuare vom schița câteva corespondențe ale zodiilor. Având aceste informații, veți ști care sunt cele mai bune corelații pe care să le alegeți pentru REZONANȚA cu Energiile Benefice ale Macrocosmosului. Respectând caracteristicile vibrațiilor/sunetelor subtile ale Zodiilor, vă oferim un material audio care vă poate ajuta să vă armonizați calitățile subtile benefice ale zodiei din care faceți parte. Mai întâi vă recomandăm sa alegeți exemplificarea cu zodia în care sunteți. Realizați meditații de comuniune cu sfera subtilă de forță a zodiei respective, în ședințe zilnice, timp de mai multe zile sau chiar săptămâni ( o ședință minim 20 de minute ). După ce simțiți că sunteți în armonie cu zodia d-voastră, realizați meditații de comuniune cu toate Sferele subtile de Forță ale celor 12 zodi, pe rând. Apoi toate într-o singură ședință . în acest fel asimilați toate calitățile BENEFICE ale Zodiacului. ZODIA POLARI- TAREA ZONA CORESP.ÎN PLAN FIZIC CHAKRA ELEMEN TUL GENUL MUZICAL REZONATOR voc. RECO MÂN. BERBEC YANG(+) CAP SAHASRARA FOC Muzica alertă, ritmată, disco, sunetul focului trosnind I,A TAUR YIN(-) GÂT VISHUDDHA PĂMÂNT Muzica vocală.frecvențele joase strani benefice.ritm continuu vital E GEMENI YANG(+) PLĂMÂNI, BRAȚE Șl UMERI ANAHATA VÂNT muzica clasică sunetul vântului ciripitul păsărelelor.instr.de suflat 0 RAC YIN(-) PIEPT Șl STOMAC SWADHISTHAN A MANIPURA APĂ muzica unduioasă, vals.ritm arabo- turcească, latino U, Ă LEU YANG(+) INIMA Șl SPATELE, MĂDUVA SPINĂRII MANIPURA ANAHATA FOC disco,dance,tango-ul clasic.muzica clasică (simfoniile) Ă,0 FECIOARĂ YiN(-) VISCERELE INTESTI - NELE MULADHARA MANIPURA PĂMÂNT ritm de tobe, instr.de percuție , latino, reagee, muzica vitală ÎĂO BALANȚĂ YANG(+) RINICHI , COLOANA VERTRBRA LĂ ANAHATA VÂNT muzica electronică, cosmică, siderală, armonioasă, clasică, muzica de meditație, relaxantă 0 SCORPION YIN(-) VEZICA URINARĂ.A- NUS.ORGAN E SEXUALE.N AS SWADHISTHAN A MULADHARA APĂ muzica erotică, sunete de apă, valuri, latino arabo-turcească 0,Î,Ă SĂGETĂT OR YANG(+) ȘOLDURI, COAPSE, FESE MANIPURA SWADHISTHAN A FOC muzica simfonică, ma- reață.disco instrumental, populară de joc Ă,U CAPRICOR N YIN(-) GENUNCHI MULADHARA PĂMÂNT tobe.instrumente de percuție, muzica modernă (la modă), de petrecere î, Ă VĂRSĂTO R YANG(+) GLEZNE ANAHATA MANIPURA VÂNT instrumente cu coar- de(ex .chitara.vioara), muzica electronică, muzica de meditație 0,Ă PEȘTI YIN(-) LABELE PICIOAREL OR ,TĂLPI SWADHISTHAN A MANIPURA APĂ muzica de meditație, religioasă, muzica lentă (ex.bluess-ul) muzica unduioasă, susur de apă U, Ă Yang(+) = energie solară , dinamică , masculină Yin (-) = energie lunară , pasivă , feminină CD-UL MUZICOTERAPIE 27 (CELE 12 ZODI) .Conține: zodia BERBEC(exemplificarea 01);zodia TAUR(exemplificarea 02); zodia GEMENI(exemplificarea 03);zodia RAC(exemplificarea 04);zodia LEU(exemplificarea 05);zodia FECIOARĂ(exem -plificarea 06);zodia BALANȚĂ(exemplificarea 07); zodia SCORPION (exemplificarea 08);zodia SAGETĂTOR(exem-plificarea 09);zodia CAPRICORN(exemplificarea 10); zodia VĂRSĂTOR(exemplificarea11);zodia PEȘTI(exemplificarea 12). TERAPIA CU SUNETE VOCALE în lumina cunoștințelor despre FENOMENUL DE REZONANȚĂ și acțiunea vocalelor, putem să le combinăm în vederea obținerii unor efecte benefice asupra unor altor persoane care au anumite blocaje energetice la nivelul CHAKRA-lor. Să luăm ca exemplu o persoană cu probleme cardiace. O rugăm să se așeze pe covor, pe spate. Va avea mâinile ușor depărtate pe lângă corp, picioarele depărtate între ele. Ca terapeut, realizăm CONSACRAREA acțiunii și fructele acțiunii, lui DUMNEZEU. Așteptăm răspunsul. Dacă ni se permite să acționăm în continuare, ajutăm persoana din fața noastră să se relaxeze global, în caz contrar întrerupem și încercăm mai târziu. împreună cu pacientul evocăm starea de sănătate pe care urmărim să o obținem, ca și cum ar fi deja sănătos. Ne apropiem de cutia toracică, la nivelul lui ANHATA CHAKRA. Inspirăm profund. Cu plămânii plini, apropiem gura de cutia toracică și așezăm buzele pe corpul gol al pacientului. Cu ajutorul buzelor formăm vocala O și o emitem vocal dar fără să deschidem larg gura. Aerul va ieși mai mult pe nări. Execuția este corectă doar atunci când simțim vibrații clare în zona de contact a buzelor, ca niște fine furnicături. Dacă pacientul se concentrează odată cu noi în acea zonă, efectul este mult mai puternic. Repetăm aproximativ 15-20 de minute. în final, îl rugăm pe pacient să conștientizeze starea de sănătate perfectă a inimii. Astfel, vom putea acționa și asupra altor blocaje. Nu trebuie decât să studiem ce efecte are fiecare vocală (vezi "VOCALELE") și care sunt corespondențele lor asupra corpului fizic (vezi CELE 7 CHAKRA-e). Cel mai important aspect al acestei metode este cel al CONSACRĂRII. Dacă nu realizăm o CONSACRARE adecvată a acțiunii și fructelor acțiunii este bine să ne abținem a realiza această terapie. Pe tot parcursul, ca terapeut, trebuie să ne considerăm un canal divin prin care acționează DUMNEZEU. Noi nu trebuie să ne implicăm egotic. Prin noi se manifestă energii benefice, oferind sănătate semenului nostru. Plini de recunoștință, încheiem mulțumind amândoi lui DUMNEZEU. YOGA NIDRA Mult timp aceste tehnici yoghine au fost "secrete învăluite în mister"'. în zilele noastre, aceste tehnici speciale au fost dezvăluite celor care aspiră cu ardoare să fie fericiți, prin diverse articole în reviste, cărți, C.D.-uri și casete audio. lată una dintre aceste tehnici: Corpul ascultat sau voga nidra YOGA NIDRA mai este denumită și "somnul yoghin conștient fără vise". Este mai mult decât o simplă relaxare fizică și psihică, în care conștiința rămâqe trează. Mai întâi alegem ca fond sonor muzical un C.D. sau o casetă audio pe care să fie înregistrată o muzică specifică acestei tehnici. De preferat să existe sunete din natură: ciripit de păsărele, susurul apei, tunete, ploaie... Atenție ! Nu vă aventurați să realizați această tehnică până nu veți găsi CD-uri sau casete audio special înregistrate pentru YOGA NIDRA. De asemenea, să alegeți o muzică care să vă placă. lată tehnica propriu-zisă. Ne întindem la sol, pe spate. Mâinile pe lângă corp cu palmele orientate în sus. Picioarele ușor depărtate între ele. Respirăm profund de 2-3 ori. Apoi nu mai intervenim, ci doar ne observăm respirația ca pe o minune, relaxându-ne profund. în momentul în care suntem profund relaxați trebuie să dăm drumul la sursa audio prin telecomandă sau cu ajutorul unui prieten. Volumul să fie reglat în prealabil în așa fel încât să nu ne deranjeze, dar să auzim clar muzica. Ne proiectăm conștiința în mâna stângă, imaginând-o ca pe o ureche ce ascultă muzică. Mâna stângă, transformată într-o ureche, vibrează lăsându-se inundată de muzică. Mâna stângă devine însăși muzica. în același mod procedăm și cu mâna dreaptă. Continuăm cu antebrațele, apoi coatele, brațele, umerii, tălpile, gambele, genunchii, pulpele, coapsele, mușchii fesieri, mușchii abdominali, mușchii spatelui, mușchii pieptului, gâtul, obrajii, urechile. Toate acestea se realizează mai întâi pe partea stângă, apoi pe partea dreaptă, fiecare în parte. în final, corpul devine asemenea unei uriașe urechi care ascultă muzică. Muzica se revarsă din peretele stâng. Apoi, din peretele drept. Din peretele de la picioare, apoi din peretele de deasupra capului. Din podea, apoi din tavan. Devenim una cu muzica. Corpul nostru este însăși muzica. Rămânem în această stare cât mai mult timp posibil. în final, mișcăm extremitățile de la mâini și picioare, ne întindem, putem chiar căsca și revenim în mod gradat. Mulțumim LUI DUMNEZEU. Efecte și beneficii Efectele care apar după exercițiu sunt excepționale dacă tehnica este executată corect. Prin YOGA NIDRA (prin Rezonanță) putem accede la Sferele Gigantice de Energii benefice ale Macrocosmosului, pentru a ne "reîncărca bateriile". Apare starea de calm lăuntric, care poate fi menținută ore întregi, fără să mai fim afectați de influențele lumii exterioare. O ședință de « 30 de minute poate echivala ca odihnă cu un somn de 6-7 ore. Cei care "se plâng" că nu au timp și vor începe să practice YOGA NIDRA vor avea de acum înainte mai mult timp liber, fără să fie obosiți, putând astfel să doarmă mai puțin. Această tehnică conferă celui ce o practică o stare de armonie, vitalitate și bucurie. Printr-o consecventă practică a acestei metode se trezesc capacitățile paranormale din ființă (telepatia, clarviziunea, dedublarea, etc.). Cei care doresc pot realiza YOGA NIDRA în mijlocul naturii având ca suport muzical susurul apei, căderea apei într-o cascadă, ciripitul păsărelelor, etc. lata o exemplificare cu sunete din natura: http://www.voutube.com/watch?v=OLVFFncemkw. Exemplificare :CD-UL MUZICOTERAPIE 28 ( YOGA NIDRA ). MUZICOTERAPIE 27 YOGA NIDRA e impregnări *ublile fi iepe*prsne conform kfflorfa n O METODĂ SIMPLĂ "Frumos e cântul pe care nu-l poți uita" CIPRIAN PORUMBESCU Există momente când ascultăm o frază muzicală sau un cântec care să va placă foarte mult (evident, este vorba despre muzica benefică). Dacă în acel moment vă vine să cântați, dați curs imboldului și cântați odată cu melodia, indiferent ce timbru vocal aveți. Se poate observa cum bucuria ia proporții exuberante. __ Acest lucru se întâmplă de foarte multe ori la majoritatea oamenilor, dar ei nu sunt conștienți și nu realizează ce se întâmplă cu ei. Bucuria de a fi fericiți este de a trăi momentul acela atunci, acolo in PREZENT. MUZICA ARE PUTEREA DE A BLOCA MINTEA. Iar atunci când fluctuațiile minții sunt stopate, este normal să apară starea naturală a omului de a fi fericit. în final nu trebuie să faceți nimic altceva decât să vă observați, ca și cum v-ați vedea din afara corpului, de la 1-2 metri. Nu interveniți cu nimic, trăiți momentul din plin. Faptul că veți reuși să vă conștientizați o trăire interioară atât de puternică vă va ridica deasupra condiției de "om-mașină". Acesta este un pas important pe calea cunoașterii de sine. Metoda se poate folosi cu succes și la voință. Putem trăi o anumită stare benefică la comanda propriei noastre voințe. Când avem o stare proastă, alegem o anumită muzică, care să ne placă și care să ne inducă prin rezonanță starea benefică de care avem nevoie. Pentru a rezona prin muzică cu Energiile Benefice ale Universului, trebuie să alegem un anumit tip de muzică benefică, specifică nivelului de vibrație dorit. Lăsăm muzica să curgă prin mintea și în corpul nostru, apoi începem să cântăm odată cu muzica. La început este posibil să ne forțăm puțin, dar în mod gradat vom ajunge să ne transformăm starea proastă într-una bună. Pentru a avea o reușită sigură trebuie să alegem MUZICA CE NE PLACE CEL MAI MULT, dar care să aibă vibrații înalte. Este cunoscut faptul că diverși muzicieni au vindecat boli grave (printre care și cancerul) cu ajutorul muzicii. De exemplu, muzicianul John Beltzer din New York (de origine română) a vindecat peste 1500 de copii ce aveau diferite boli. Metoda lui cu rezultate extraordinare este simplă; discută cu copilul și află ce-i place lui cel mai mult. Apoi îi compune un cântecel ce-i poartă numele, în acest cântecel textul vorbește despre ce îi place copilului cel mai mult (câini, pisici, elefanți, etc.). în continuare copilul ascultă cu cel mai mare interes acest cântecel care vorbește despre el și pasiunile sale mai mult timp. Ascultându-l de mai multe ori, prin repetare, datorită FENOMENULUI DE REZONANȚĂ copilul se pune la UNISON cu anumite Energii Benefice ale Macrocosmosului și în modul cel mai natural boala dispare ca prin minune. Cum spuneam mai înainte, se recomandă ca muzica pe care o alegem, când avem o stare proastă, să fie contrară stării pe care o avem. De exemplu, dacă suntem triști va trebui să alegem o muzică dinamică, care să ne activeze armonios MANIPURA CHAKRA. în acest mod putem să ne bucurăm de viață, să fim mai mereu optimiști, veseli, plini de umor. Simțim o forță uriașă care ne întărește mintea și corpul, în aceste momente trăim un sentiment minunat de armonie pe toate nivelurile ființei. Curaj, încercați și dumneavoastră ! lată câteva exemple în tabelul de mai jos: NR. CRT. STAREA PROASTĂ MUZICA RECOMANDATĂ CHAKRA ACTIVATĂ STAREA REZULTATĂ 1 OBOSEALĂ, DEVITALIZARE MUZICA SIMFONICĂ CU RITM (TIMPUL 1 ACCENTUAT) MUZICA ELECTRO-ACUSTICĂ MULADHARA CHAKRA VITALITATE, ADAPTARE 2 IRASCIBILITATE, NEMULȚUMIRE FĂRĂ MOTIV REGGAE Șl VALS (INSTRUMENTALE) MUZICA ELECTRO- ACUSTICĂ SWADHISTHANA CHAKRA ATRACTIVITATE, VITALITATE SEXUALĂ, CREATIVITATE 3 TRISTEȚE UN ANUMIT TIP DE MUZICĂ DISCO INSTRUMENTALĂ, MUZICA ELECTRO- ACUSTICĂ MANIPURA CHAKRA BUCURIE, ÎNCREDERE ÎN SINE 4 URĂ MUZICA ELECTRO- ACUSTICĂ, MUZICA CLASICĂ ANAHATA CHAKRA IUBIRE, COMPASIUNE 5 LIPSA INSPIRAȚIEI MUZICA ELECTRO- ACUSTICĂ MUZICA CLASICĂ VISHUDDHA CHAKRA REVELAȚII ESTETICE, INSPIRAȚIE CREATOARE 6 AGITAȚIE MENTALĂ MUZICA ELECTRO- ACUSTICĂ AJNA CHAKRA CONTROL MENTAL, PUTERE DE MEMORARE 7 SLĂBIREA ASPIRAȚIEI SPIRITUALE MUZICA ELECTRO- ACUSTICĂ SAHASRARA ELEVARE SPIRITUALĂ O ALTĂ METODĂ SIMPLĂ Putem observa cu ușurință că de multe ori ne apar în minte diferite gânduri, de tot felul.Uneori, din senin, ne apare "imaginea"unei ființe sau a unui obiect, a unui peisaj, a unui pasaj dintr-o carte, a unei linii melodice etc. Aceste gânduri deloc întâmplătoare sunt de fapt rezultatul unor preocupări, dorințe care se află adânc « săpate »în Subconștientul nostru. De exemplu, apare în minte imaginea unei persoane pe care o iubim. Acesta imagine ne umple de bucurie. Imaginea se menține un timp foarte scurt sau mai lung. în sens negativ (gânduri urâte) procesul este identic. La fel se petrece când în minte apare o melodie/fragment muzical. Uneori melodia/fragmentul muzical devine obsesiv, îl repetăm mereu în gând sau cu voce tare, chiar dacă avem alte activități practice, în acest mod noi menținem REZONANȚA LA UNISON QU SFERA DE ENERGIE a melodiei/fraamentului muzical. Este momentul ca de acum înainte să fiți atenți, să observați când se petrec asemenea momente. Lăsați mintea să intre în REZONANȚĂ doar cu ENERGIILE BENEFICE ALE MACROCOSMOSULUI. Celelalte, alungați-le!. Puteți face gestul de a « lua »cu mâna dreaptă gândurile negative de deasupra capului. « Prindeți-le »și aruncați-le în sus. Când gândurile, melodia/fraza muzicală este frumoasă, lăsați-o să vă umple inima. Vă va « inunda «fulgerător și vă face să simțiți cum întreaga d-voastră ființă înflorește. Puteți continua acesta metodă simplă cântând cu voce tare. Bucurați-vă că puteți participa la marea opera a REZONANȚEI. Metoda se poate folosi cu același succes și atunci când în minte apar gânduri minunate, idei forță, citate ale unor înțelepți, imaginea ființelor dragi, a animalelor preferate etc. TERAPIA NATURALĂ OBȚINUTĂ CU AJUTORUL UNUI INSTRUMENT CU COARDE Acum știm că activitatea armonioasă a fiecărei CHAKRA-e ne aduce mari beneficii în ființa noastră (vezi cap.FENOMENUL DE REZONANȚĂ). De asemenea, fiecărei CHAKRA-e îi corespunde o anumită notă ( sunet ) care are o frecvență bine determinată: 'MULADHARA CHAKRA = DO SWADHISTHANA CHAKRA = RE MANIPURA CHAKRA = Ml ANAHATA CHAKRA = FA VISHUDDHA CHAKRA = SOL AJNA CHAKRA = LA SAHASRARA = SI Oricât de simplă ar părea această metodă, este extraordinar de eficientă. Dacă prin alte mijloace naturale de tratament nu simțim imediat FENOMENUL DE REZONANȚĂ, prin această terapie vom percepe acțiunea sunetelor foarte clar și cum acționează acestea fulgerător asupra ființei noastre. Să luăm ca instrument terapeutic chitara. Ne așezăm pe spate, pe covor. Avem grijă să nu ne deranjeze nimeni și să n u ne jeneze poziția corpului. Lângă noi trebuie să avem o chitară foarte corect acordată. Ne relaxăm global. Eliminăm toate gândurile parazitare din minte. Dacă ne este greu, atunci aducem în minte idei forță cât mai plăcute. Corpul rămâne pe cât posibil nemișcat. O să ne ajutăm doar de mâini. Când ne simțim bine relaxați, luăm chitara și o așezăm pe zona care urmărim să o armonizăm. De exemplu, dacă avem probleme în zona abdominală așezăm chitara pe ombilic. Avem ochii închiși. Cu mâna stângă ținem chitara de grif în echilibru, încercăm să evocăm starea de sănătate la acest nivel. Cu mâna dreaptă ciupim coarda a Vl-a (Ml). Mâna rămâne sprijinită de chitară, pregătită să ciupească din nou. Vibrația coardei face ca zona abdominală să vibreze la unison cu sunetul Ml. Simțim foarte clar anumite vibrații binefăcătoare ce pătrund în abdomen, datorită FENOMENULUI DE REZONANȚĂ. Când sunetul se estompează, ciupim din nou coarda. Repetăm timp de «15-20 de minute. Apoi așezăm chitara lângă noi și conștientizăm efectele terapiei: vindecarea unor boli la acest nivel (vezi cele 7 CHAKRA-e), curaj, încredere în sine etc. . Pentru dinamizarea armonioasă a lui MULDHARA CHAKRA, centrul vitalității, așezăm chitara mai jos de regiunea organelor sexuale. Cu mâna stângă ținem griful chitarei și apăsam cu un deget (ca și cum am dori să cântăm) pe coarda a V-a (LA) pe al treilea interval (sau acordăm coarda în așa fel, încât, liberă, să sune DO). Cu mâna dreaptă ciupim coarda și obținem sunetul DO. Pentru dinamizarea armonioasă a lui SWADHISTHANA CHAKRA, care este răspunzătoare cu energia sexuală, așezăm chitara în regiunea organelor sexuale. Cu mâna stângă ținem griful chitarei fără să așezăm degetul pe grif, iar cu mâna dreaptă ciupim coarda a IV-a de jos în sus (RE). Obținem sunetul RE. Multe probleme sexuale se pot rezolva în acest mod. Pentru dinamizarea armonioasă a lui ANAHATA CHAKRA așezăm chitara în zona cutiei toracice. Cu mâna stângă apăsam pe coarda a Vl-a de jos in sus (Ml) pe primul interval, iar cu mâna dreaptă ciupim coarda, obținând astfel sunetul FA (sau acordată liber). Simțim cum vibrațiile coardei fac ca zona cardiacă să vibreze și ea. în final conștientizăm efectele. Simțim Iubire, iar inima începe să bată în ritm normal. Pentru dinamizarea armonioasă a lui VISHUDDHA CHAKRA așezăm chitara între zona cardiacă și bărbie. Cu mâna stângă ținem griful chitarei fără să apăsam pe coarde. Cu mâna dreaptă ciupim coarda a lll-a de jos în sus (SOL). Obținem astfel sunetul SOL. Conștientizăm vibrații binefăcătoare, în zona gâtului. Acționează asupra glandei tiroide și obține efecte curative extraordinare. Pentru dinamizarea armonioasă a lui AJNA CHAKRA, așezăm chitara pe frunte. Cu mâna dreaptă ciupim coarda a V-a (LA). Obținem sunetul LA. Vibrația coardei ne va inunda fruntea, iar mentalul nostru va deveni mult mai puternic. Pentru dinamizarea lui SAHASRARA ne așezăm turcește sau pe un scaun și îndreptăm coloana vertebrală. Așezăm chitara pe creștetul capului. Chiar dacă va fi puțin mai dificil, trebuie să menținem chitara în echilibru. Mâna stângă apasă pe coarda a V-a de jos în sus (LA) pe intervalul al ll-lea (sau acordată liber) ori coarda a ll-a (SI) liberă. Mâna dreaptă ciupește coarda.Vom obține sunetul SI Efectele spirituale obținute ne vor trezi aspirația spre ABSOLUT. Pentru a nu ne mai folosi de mâna stângă pentru obținerea sunetelor necesare, se poate acorda chitara în așa fel încât ciupirea naturală (liberă) a coardelor cu mâna dreaptă să ne dea sunetul dorit sau ne folosim de un capodastru. Cei care vor citi cu atenție capitolul FENOMENUL DE REZONANȚĂ, vor ști să integreze în mod inteligent aceste cunoștințe și în această terapie "magică". în acest mod natural și fără efecte secundare se poate trata o serie de boli, chiar unele grave și de asemenea vom obține anumite stări precum starea de pace și calm interior. Nu ne trebuie decât puțin timp și o chitară acordată în mod adecvat. Din punct de vedere medical UN MARE SECRET al acestei metode, ca de altfel al tuturor metodelor naturale este strânsa legătură între CHAKRA-e și SISTEMUL ENDOCRIN. VOLUMUL DE AUDIȚIE Muzica este cel mai puternic mijloc de influențare al oamenilor, prin faptul că ea pătrunde cu ușurință în Subconștient. Ea ne poate influența negativ (malefic) sau pozitiv (Benefic). încă din cele mai vechi timpuri, masele populare sunt influențate de către conducători sau politicieni, prin muzică. Să notăm din nou din lucrarea lui Liu Bu-ve "Primăvara și Toamna": „Firește, nici statele aflate în decadență și oamenii în pragul declinului nu duc lipsă de muzică, dar muzica lor nu este senină. De aceea : cu cât muzica devine mai zgomotoasă , cu atât mai melancolici devin oamenii, cu cât mai în primejdie se află țara, cu atât mai jos decade principele, în felul acesta se pierde și ființa însăși a muzicii. Ceea ce au prețuit toți sfinții principi în muzică a fost seninătatea ei. Tiranii Gye și Sin (regi din dinastia Giu Sin, secolul al XI-lea-221 Î.Chr.) au făcut o muzică zgomotoasă. Ei considerau frumoase sunetele forte și interesante efectele de masă. S-au străduit să descopere noi și ciudate efecte sonore, tonuri pe care nici o ureche nu le-a auzit: amândoi au căutat să întreacă și să depășească măsura scopului. Pricina decăderii statului Ciu (770-475 î. Chr. Dinastia Giu Sin) a fost că s-a descoperit „„muzica magică". O asemenea muzică era destul de zgomotoasă, dar în realitate ea se îndepărtase de esența muzicii. Deoarece se îndepărtase de esența adevăratei muzici, această muzică nu este senină. Dacă muzica nu este senină, poporul murmură, iar viața este vătămată. Toate acestea se datorează faptul că se nesocotește esența muzicii și se pune preț numai pe efecte sonore zgomotoase. De aceea, muzica unui ev de bună rânduială este liniștită și senină, iar guvernământul, cumpănit. Muzica unui ev neliniștit este agitată și cumplită, iar guvernământul lui, anapoda. Muzica unui stat în declin este sentimentală și tristă, iar guvernământul său, pândit de pericole ". După atâta timp, toate acestea rămân valabile și nu ar trebui să ne mire faptul că în această civilizație super-tehnologică s-a cam uitat esența divină a muzicii. Efectele sonore muzicale au devenit în mod straniu mai importante chiar decât melodicitatea. în 1984, mai multe reviste rock din Occident (Melody Marker, Heavy Metal etc.) au realizat un top al celor mai buni chitariști ai „tuturor timpurilor", pe baza scrisorilor primite de la oameni. Cel de pe locul 4 declara foarte sincer: "Tot ce-mi place cel mai mult este să fac cât mai mult zgomot și asta pentru mine este O.K.". în "Roy Carr, The Rolling Stones-An lllustrated Record, p. 37."Mick Jagger declara foarte tranșant: „ Ceea ce producem se cheamă Zgomot! Asta-i tot! Puteți fi amabili și s-o numiți muzică." Să ne amintim de "epoca de aur" a lui Ceaușescu. La radio și la televiziune muzica se combina cu imaginea, realizându-se "clip-uri" originale. Subconștientul este sensibil la repetarea frazelor muzicale și înregistrarea lor este iminentă în subconștientul auditorului. La războaie se cîntau marșuri care ridicau moralul trupelor. Și acum se mai folosește această metodă în armată. Astăzi există forme mult mai subtile de manipulare prin muzică: case de discuri, show-uri, concerte, topuri, discoteci, rockoteci, programe la televiziuni special concepute pentru un anumit fel de muzică, ca de exemplu M.T.V-ul. Este o industrie imensă, care este întreținută cu bani foarte mulți și eforturi umane deosebite și din păcate în aceste capcane fascinante cad tinerii. De ce este negativă muzica care este zgomotoasă? în primul rând pentru că vibrațiile care sunt produse de această muzică dereglează corpul subtil energetic, care este în strânsă legătură cu corpul fizic. Atunci când vibrațiile muzicii rezonează dizarmonios cu o anumită CHAKRA, apar efecte negative (dezechilibre) ce se manifestă în corpul fizic sub formă de boli. Când, dimpotrivă, acționează armonios, apar efecte pozitive (bucurie, sănătate etc.) ce au puterea să vindece anumite boli. Dacă avem impresia că numai muzica rock provoacă dezechilibre, ne înșelăm, în toate genurile muzicale se poate petrece acest lucru dacă nu respectăm volumul de audiție. La fel de bine, chiar o muzică armonioasă, poate provoca dezechilibre, dacă este ascultată la un volum mare. De exemplu, la un concert de muzică progresivă (Kitaro, Vangelis etc.), într-o sală foarte mare, vor dori foarte mulți oameni să-i asculte și să-i vadă pe muzicieni. Astfel toate locurile se vor ocupa. Este necesar ca muzica să fie amplificată mai puternic, în așa fel încât să audă și cei din ultimul rând. Spectatorii din primele rânduri vor fi afectați negativ datorită volumului mare, iar cei din ultimele rânduri vor fi afectați pozitiv. La fel se întâmplă chiar dacă ascultăm muzică compusă special pentru a face bine (Muzicoterapie) la noi în casă și folosim volumul sursei la maxim, în loc să ne tratam anumite maxim, afecțiuni, le stimulăm pe cele vechi eventual le mai și agravăm. Se pot face experiențe prin metoda d-lui Masaru Emoto. Puteți constata cu ușurință diferența audierii aceleiași melodii folosind diferit volumul. Important este să folosim volumul adecvat. Desigur că pentru dinamizarea unei stări de curaj este bine ca volumul să fie mai mare dar să nu depășească limita decibelilor care deranjează. Volumul adecvat este ușor de ales, mai ales dacă nu devine zgomot, hărmălaie. Dacă este peste limită, în difuzoare pot apărea distorsiuni. De asemenea, atenție la volumul de audiție în căști. Ne referim mai ales *A A 4 'a walkman-uri. Walkman-urile ( playere CD și mp3 .casetofoane portabile) dăunează nu numai auzului. Afectează sistemul nervos central, realizând stare de dezechilibru. Un studiu aprofundat realizat de profesorul Gerald Fleischer din Gieben a demonstrat faptul că folosirea regulată a unui walkman dăunează (de fapt a volumului prea mare). El a descoperit că pasionații acestui aparat încep să simtă zgomote în urechi și în cap. Acest fapt are implicații profund negative asupra activității profesionale și sexuale. Dacă vom audia o muzică relaxantă la un volum potrivit, nu ni se poate întâmpla nimic rău. Dimpotrivă, rezultatele vor fi surprinzător de bune. S-a constatat că volumul de audiție mare deranjează și animalele. „îngrijitorii grădini zoologice din Copenhaga au rămas trăzniți când au văzut cum le mor animalele,în timp ce un cor de operă făcea vocalize la câțiva metri de gardul grădinii. Directorul a declarat că un okapi animal rumegător din Congo, înrudit cu girafa,dar având gâtul mai scurt și pielea vărgată pe spate), un fel de girafă mai nervoasă, a început să țopăie în cușcă la auzul sunetelor ucigătoare, apoi a murit, în mod asemănător s-a întâmplat cu toate animalele. "Prea multe cântărețe grase pentru sărmanul Katanda." a declarat plin de amărăciune, unul dintre îngrijitorii okapi-ului. Bietul animal a început să respire sacadat, tot mai repede, să bată cu copitele în pământ, apoi a căzut și a înțepenit. Peter Haase, îngrijitorul, a adăugat: "am făcut tot ce era omenește posibil ca să salvăm animalul, dar din păcate nu am reușit". Zguduitoarea poveste a început cu câteva luni în urmă, când corul de operă al Teatrului Regal a venit să repete în vecinătatea grădinii zoologice fragmente din opera „ Tannhauser"scrisă de Richard Wagner. Una dintre cântărețe a declarat" Ne-am dus să repetăm în aer liber, în bătaia soarelui și aveam stabilit și un concert în parc. Niciodată nu ne-am imaginat că putem deranja într-atât de tare animalele. "La mai puțin de 30 de minute după ce a început serenada spărgătoare de urechi, toate animalele au început să vomite. Repetițiile aveau loc la vre-o sută de metri distanță, dar din cauza sunetelor foarte stridente animalele au trăit cu impresia că țipetele vin din cușca alăturată. Deși vomitau chiar și leii, maimuțele și șopârlele, nimeni nu și-a imaginat că acesta ar putea fi cauzată de cântecele corului, până ce okapi-ul a murit. După ce cântăreții de operă s-au oprit, aproape toate animalele și-au revenit. Okapi-ul fusese adus de la grădina zoologică din Sân Diego și era primul din specia sa care dăduse naștere unui pui în captivitate " (revista Strict Secret). Puneți un copil mic sau un animal să asculte muzică la volum mare și veți vedea ce rapid încep să se agite. Copilul va începe imediat să plângă, fără nici un motiv aparent. în legătură cu volumul mare al decibelilor să mai amintim despre stările nervoase la care sunt supuși cei care audiază muzică (în timpul și după terminarea audiției). De asemenea și organele interne sunt zdruncinate prin aceste vibrații violente. Aceste stări psihice și fizice apar datorită acestor vibrații care acționează direct asupra corpului fizic. Corpul fizic acționează asupra celui subtil energetic și activează dizarmonios CHÂKRA-le asupra cărora se intervine. De remarcat că muzicanții, în momentul în care probează calitatea difuzoarelor, se ghidează după presiunea undelor sonore resimțită în abdomen, în plexul solar (MANIPURA CHAKRA). Cel mai interesant caz de activitate dizarmonioasă a lui MANIPURA CHAKRA este audiția la volum mare în mașini auto (autovehicule rutiere). Ca urmare, ego-ul se amplifică și cei care audiază devin orgolioși, iar tendințele lor de "a se da mari" sunt evidente. în concluzie, când audiem muzică, trebuie să ținem cont de reglajul volumului de audiție, în așa fel încât acesta să nu ne perturbe. Un fel de zgomot poate fi uneori și efectul de stres al radio-ului (dimineața), lată un factor perturbator al omului modern. Acest aspect negativ se manifestă în mai multe împrejurări, dar cel mai pregnant, dimineața. A devenit o obișnuință ca, în primele minute, când omul se trezește, să dea drumul radioului.Se dă volumul mai mare și în același timp se execută programul dimineții. După cum se știe, dimineața la trezire, mintea este limpede și liniștită. Undele cerebrale alfa acționează în mod deosebit de eficient asupra creierului și a funcțiilor fiziologice ale corpului, în mod normal ar trebui să nu „forțăm"sistemul nervos central, prin „ascultatul"radio-ului imediat ce ne trezim.Trebuie să intrăm gradat și firesc în activitatea zilei. Acest lucru are implicații deosebit de importante pentru tot parcursul zilei. Chiar dacă volumul de audiție este „normal", tot ne va influența într-o oarecare măsură. Dar, după cum știți, volumul este puțin cam mare, motivâd că trebuie să auzim din orice camera am fi. Indiferent că sunt știri, publicitate sau muzică, radio-ul nu ne"trezește"cum se afirmă în mod fals. El ne zdruncină creierul și ne creează o stare de stres pe tot parcursul zilei. Acesta este unul din multiplii factori de stres ai omului modern. Pentru unii a devenit un drog foarte puternic, care-i „bombardează" și de care dc-flifcRiu mai reușesc să scape. Dacă aveți curiozitatea, faceți experiența ca, dimineața când vă treziți, să nu audiați nimic. Lăsați liniștea să-și facă datoria. Liniștea o să vă dea vitalitate, împrospătare și o minte cristalină pentru tot restul zilei. Dacă nu crede-ți, încercați! în general se poate vorbi de efecte negative la nivelul primilor trei Centri Subtili Energetici (dar și de efecte pozitive la aceste niveluri, în funcție de muzica ce o ascultăm). Foarte rar vom găsi melodii care rezonează și acționează exclusiv cu un Centru Subtil Energetic, în cazul unei singure melodii se pot afla fraze muzicale care rezonează predominant cu o anumită CHAKRA, iar alte fraze muzicale cu o alta. Schimbarea de rezonanță de la o CHAKRA la alta se poate modifica în câteva secunde sau în câteva minute. Este foarte dificil să găsim melodii care rezonează predominant cu o singură CHAKRA. Totuși, unul dintre Centri Subtili Energetici va fi cu siguranță mai mult timp predominant activat. Uneori pot fi chiar două sau trei CHAKRA-e activate simultan. în lipsa unui îndrumător, nu vă aventurați să experimentați singuri. Cel mai bine ar fi să îi întrebați pe cei care cunosc aceste taine. Dacă nu cunoașteți pe nimeni, atunci contactați-ne și vă vom oferi cele mai bune variante . lată o simplă schiță a dezechilibrelor ce pot apărea la nivelul primilor Centri Subtili Energetici: NR. CHAKRA EFECTE NEGATIVE GENUL MUZICAL CARE LE PRODUCE MULADHARA CHAKRA frică, dependența de hrană, minte-corp și acțiuni greoaie, instinctul de conservare se amplifică monstruos, indolență, nesimțire, aviditate, animalitate hard rock, heavy metal, punk, speed metal, trach, death, grind-core, noise, black metal SWADHISTHANA CHAKRA invidie, gelozie, iritabilitate, capricii, despotism, abuz sexual ce duce la vlăguire și îmbătrînire prematură (fără continență), imaginația o ia înaintea realității, fantezie anumite melodii cu ritmuri arabo-turcești (de ex. așa zisă muzică "de mahala" sau manelele) sau ritmuri sud- americane (numai unele cântece) reaggae(uneori) MANIPURA CHAKRA egoism, orgoliu, grandoare, infatuare disco, hard-rock, heavy metal, dar mai ales rap-ul REFUGIUL ÎN MUZICĂ în momentele grele ale vieții cei mai mulți dintre noi am căutat refugiul în muzică. Câți dintre noi nu și-au găsit alinarea unor suferințe în audierea unei piese muzicale frumoase ? Ce aliat minunat avem! Și este la îndemâna oricui. Nu alegeți muzica ce poate să amplifice starea negativă adică, de exemplu, dacă sunteți triști să audiați o melodie tristă, în acest mod, prin REZONANTA, suferința d-voastră se va amplifica monstruos. De aceea trebuie să alegeți o muzică contrară stării proaste din momentul respectiv. Aceasta este muzica adecvată. Cum putem ști dacă am ales muzica potrivită ? Foarte simplu. Dacă, de exemplu ne simțim singuri și neiubiți, trebuie să alegem o muzică care să ne activeze IUBIREA. Dacă, după audiția acestei muzici ne simțim plini de iubire și fericiți, înseamnă că am reușit să învingem destinul. Starea de iubire ne va alunga tristețea, iar atunci vom simți Iubire pentru toate ființele, în acel moment nimeni și nimic nu ne mai poate împiedica să IUBIM. Este natural ca noi să dăruim iubire și la rândul nostru vom fi iubiți, datorită FENOMENULUI DE REZONANȚĂ. Să nu așteptăm să fim noi iubiți mai întii și apoi sa iubim. Din păcate, foarte rar se întâmplă așa, pentru că de cele mai multe ori, muzica aleasă nu este cea adecvată. Muzica greșit aleasă amplifică (în exemplul de mai sus) singurătatea și cei în cauză încep să-și imagineze că sunt urâți, proști etc. în loc să fie alungate stările negative, prin altele contrare, benefice, stările negative sunt astfel hrănite (alimentate) și mai mult. Ei încep să-și plângă singuri de milă. în mod prostesc își imaginează că acestea sunt stările care trebuie să survină în urma audiției și sfârșesc prin a-și iubi aceste suferințe, repetând tot mai multe experiențele triste. La fel se întâmplă cu cei în cauză, când aleg să citească o carte sau vizionează filme. Se implică afectiv prea mult în acțiunea personajelor, iar mintea lor o ia razna și-și imaginează tot felul de prostii, punându-se în "pielea personajelor". Un exemplu negativ în acest sens este "Jurnalul intim" în care se notează suferințele .Acolo în general, mintea umple jurnalul cu cele mai bizare gânduri și amplifică suferințele. Cei care dețin astfel de jurnale se atașează de ele și le iubesc în asemenea măsură încât, oriunde pleacă, le iau cu ei și-și notează zilnic fiecare suferință. Mai rar succesele. Un grup de medici americani au urmărit timp de 6 luni, 813 copii și adolescenți. Au constatat că fetele vorbeau mai mult decât băieții despre problemele lor. Dr. Amanda J.Rose, profesor la Universitatea din Missouri (Columbia) susține că „despicarea firului în patru" face să crească riscul de a face depresie și dezvoltă simptomele anxietății. Dacă cei în cauză nu vorbesc despre ceea cei frământă și nu se „destăinuie" altor persoane, riscă să aibă probleme de natură cardiacă. Rezolvarea este discutarea cu moderație, ceea ce este un lucru foarte sănătos (Gândul, 28.07.2007). Am putea completa că aceste "probleme" pot fi înlăturate prin gânduri pozitive, frumoase, minunate. Dacă ați înțeles cele relatate mai sus, DE ACUM ÎNAINTE folosiți-vă de acest aspect, dar în mod benefic, în așa fel încât să vă aducă numai bucurii. Distrugeți de la rădăcină acest rău care vă macină încet dar sigur. Când aveți o stare proastă, TREBUIE să o modificați printr-o alta benefică. Acest lucru se poate realiza prin citirea unor cărți bune prin vizionarea unor filme frumoase, etc. Chiar dacă nu are nici o legătură cu muzica (dar are cu FENOMENUL DE REZONANȚĂ) menționăm aici exemplul cu râsul. Când aveți o stare de tristețe, forțați-vă să râdeți. La început vă va fi greu, dar în mod gradat, vă veți auto-induce o stare de veselie, dizolvându-vă tensiunile nervoase. Veți râde și veți remarca faptul că starea naturală a ființei umane este să fie fericită. Este mult mai ușor ca, atunci când avem o stare proastă, s-o amplificăm și mai mult, dar este mult mai greu s-o modificăm într-una bună. Acest lucru cere un EFORT. Numai cei cu adevărați înțelepți și puternici își vor modifica stările negative. Ceilalți se vor lăsa în "voia vântului". Faceți acest efort. Pentru cei înțelepți și puternici merită din plin! Muzica este cel mai fulgerător mijloc de a ne pune în Rezonanță cu Energiile Universului. De aceea este bine să alegem muzica adecvată, pentru ca ea să ne devină cel mai sublim refugiu. RUGĂCIUNEA CU AJUTORUL UNUI INSTRUMENT Există anumiți muzicieni care au ajuns la un înalt grad de înțelegere a muzicii. Prin arta lor excepțională au ajuns să-L cunoască pe DUMNEZEU. Vibrația sunetelor instrumentului la care cântă face să tresară și inimile cele mai împietrite. Ei se contopesc cu instrumentul, devenind în acele momente CANALE prin care DUMNEZEU își manifestă întreaga sa FRUMUSEȚE. ATUNCI, în acele momente, DUMNEZEU, prin acei muzicieni, face ca din instrument să curgă cele mai sublime sunete. Este ca și când, muzicianul care cântă, se roagă cu instrumentul său. El intră astfel în REZONANȚĂ direct cu DUMNEZEU, iar EL îi răspunde înzecit prin cea mai frumoasă muzică care o putem auzi. Este o stare de ÎNDUMNEZEIRE. De cele mai multe ori muzicianul, plin de transfigurare „plânge de bucurie" și trăiește cele mai extatice experiențe ale ființei umane. Una dintre aceste rare ființe care a făcut să coboare grația divină este naistul român Gheorghe Zamfir. El a reușit să „rostească" rugăciunea Tatăl Nostru, simultan, prin sunet și cuvânt. MANTRA, LAYA Prin emisia vocală (JAPA) sau mentală (LAYA) a unor silabe sonore, ființa umană se pune în Rezonanță cu Energiile Subtile ale Macrocosmosului. Silabele sunt secrete și nu sunt divulgate decât celor care sunt plini de ardoare în practica spirituală. Acest lucru se realizează prin INIȚIERE directă de către o ființă care are un nivel elevat de evoluție spirituală și care a experimentat această metodă. Efectele și beneficiile sunt studiate și făcute publice în cele mai multe țări care au școli spirituale, într-un cuvânt, se poate spune că rezultatele sunt excepționale. Mantra-ele sunt sunete subtile care corespund unor anumite aspecte esențiale ale energiilor sau forțelor subtile cosmice. Mantra-ele au puterea de a trezi în ființa umană conștiința unei realități aflate dincolo de cuvinte și de gândire, dincolo de ceea ce poate fi exprimat cu ajutorul limbajului. Vibrațiile subtile intense, trezite și amplificate în ființa aspirantului prin intermediul formulelor sacre, fac posibilă perceperea și experimentarea celor mai profunde dimensiuni ale conștiinței. Astfel, are loc purificarea și rafinarea lăuntrică și este accelerat procesul de evoluție spirituală. Mantra-ele sunt veritabile suporturi prin care ne încărcăm cu diferite energii subtile. De multe ori ele au rolul de protectori ai ființei care le utilizează, în urma practicii perseverente cu ajutorul unei mantre rezultă o transformare resimțită la nivelul corpului, psihicului și al minții. Mantra are de asemenea un rol important în sublimarea energiilor joase. Emisia mantrelor este metodă străveche foarte eficientă care nu necesită eforturi fizice sau materiale (C.D.-playere, mp3, casetofoane, etc.). Singurul efort pe care trebuie să îl realizăm este cel MENTAL. Pentru asigurarea succesului mai este nevoie de un loc liniștit, la început. Când se stăpânește bine tehnica, se poate practica oriunde: în autobuz, mergând pe stradă, în tren etc., fără să știe nimeni ce facem. O anumită formă a acestei metode este folosită cu mult succes de către cei care practică "Meditația Transcendentală". Această metodă se poate realiza și cu un fond muzical pe care s-a înregistrat o MANTRA, dar în acest caz efectele vor fi mult mai slabe ( se poate folosi ca fundal pentru acest gen de practică albumul MANTRA al Annei Scarlet, din seria colecției Essential Music). lată cea mai răspândită MANTRA : Exemplificare :CD-UL MUZICOTERAPIE 29 ( MANTRA AUM ). TĂCEREA Șl SUNETELE SUBTILE „Liniștea este cea care naște ceea ce este viu și durează. De fapt liniștea este cea care ne conectează la Univers și la Infinit. Este rădăcina existenței și echilibrul vieții." YEHUDI MENUHIN Dincolo de sunetele armonioase ale muzicii pe care le percepem, se află cea mai misterioasă muzică : TĂCEREA. Nu trebuie decât să închidem ochii și vom sesiza cum ne cuprinde o stare de liniște, în câteva fracțiuni de secundă toate frământările noastre se dizolvă ca prin minune. Puteți încerca chiar ACUM, AICI. Exemplificare : Rămâneți tăcuți cu ochii închiși, câteva secunde. Este foarte simplu. Mai greu e să menținem această stare de pace și liniște interioară. Gândurile sunt cel mai greu de stăpânit. Putem să ne înfrânăm, de exemplu, să mâncăm o zi (post), dar foarte greu ne vom controla gândurile astfel încât într-o zi să nu ne enervăm deloc. Se poate observa că muzica de cea mai înaltă valoare artistică este cea mai simplă. Ea este plăcută și conține anumite "tăceri" (pauze), comparativ cu cea zgomotoasă, care nu exprimă nimic. Prin aceste "tăceri" ne apropiem de DUMNEZEU. Aici nu este vorba despre liniștea ce pare vid sau absență pe când gândurile zburdă la tot felul de probleme sau de liniștea cretinului. Liniștea nu este o inerție, ci o efervescență lăuntrică deosebită. Se poate trăi interior o mare iubire pentru toate ființele ce ne înconjoară, fără să ne manifestăm în vreun fel în exterior. Despre această liniște este vorba. „Ah ! Ce muzică, liniștea !" JEAN ANOUILH * Atunci când reușim să facem liniște în noi pentru o perioadă mai lungă, apar spontan diferite sunete subtile. Uneori auzim o muzică celestă. Este vorba despre așa-zisa "Muzică a Sferelor". Este o muzică ce nu poate fi exprimată în cuvinte. Totul este muzică. Fiecare atom are propriul său sunet (vibrație). Toată Creația este o muzică sublimă compusă și dirijată de DUMNEZEU. Nu auzim cu organele auditive, cu urechile. Dacă le astupăm cu vată, rezultatul este contrar; "Muzica" se aude și mai clar. în acest caz este vorba despre un auz subtil interior. Există puține persoane care, prin Rezonanță, pot vibra la unison, conștient, cu această muzică Divină. Dar, oricine ar dori, ar putea (potențial) avea acces la aceasta. Pentru a putea "auzi" "Muzica Sferelor" va trebui să avem un corp purificat și o minte cristalină, eliberată de gândurile impure. Toate acestea sunt greu de dobândit și cer EFORTURI considerabile. Totul pornește de la sunetul tainic primordial. El este plin de beatitudine. Acest sunet interior ne conduce spre Esența Divină, spre exaz și vibrează în imensitatea Macrocosmosului. Mai mulți înțelepți și oameni de știință au scris despre acesta muzică a sferelor ca de exemplu Johannes Kepler în lucrarea „De Harmonice Mundi" (Despre armonia lumii), publicată în 1619. întregul fundament al tratatului este o pledoarie despre ordonarea diferitelor părți ale Universului, conform unor axiome misterioase ale frumuseții și armoniei. Vă veți întreba, pe bună dreptate, ce folos am avea dacă vom avea acces la cea mai sublimă muzică Răspunsul este simplu: VOM FI FOARTE FERICIȚI ! Desigur, pentru a ajunge la asemenea percepții extrasenzoriale, perfect accesibile celui perseverent în antrenamentul spiritual, sunt necesare anumite eforturi. TOT CEEA CE VREA DUMNEZEU DE LA NOI ESTE SĂ FACEM UN EFORT. Evoluția spirituală va fi corespunzătoare efortului. Cu cât efortul este mai mare cu atât mai mari vor fi "pașii" noștri spirituali. Eforturile ne sunt răsplătite ÎNZECIT printr-o stare de armonie perceptibilă în ființa noastră pe toate planurile: fizic, psihic, mental. "Când suntem într-o armonie perfectă facem un pas spre DUMNEZEU, iar EL face zece spre noi". De aceea este bine să facem liniște în interiorul nostru. Așa-zisul vid creat în noi este „umplut" de către DUMNEZEU cu darurile SALE minunate. Viața spirituală este foarte bogată în trăiri interioare. Viața materială este atât de săracă în bucurii încât cel mai înțelept ar fi ca oamenii să-și îndrepte "pașii" spre O CALE SPIRITUALĂ AUTENTICĂ. lată un procedeu prin care putem avea acces la această muzică celestă, cu condiția sa practicăm acest procedeu cu perseverență și cu răbdare : Alegem un loc , într-o cameră unde nu ne va deranja nimeni.în prealabil am aerisit bine încăperea.De preferat să nu ne deranjeze alte sunete sau zgomote din exterior.Ora cea mai bună pentru a practica acest procedeu este dimineața devreme, închidem ușile. Ne așezăm pe un scaun, cu coloana vertebrală dreaptă, fără să atingem spătarul. Așezăm mâinile pe genunchi cu palmele în jos. Ne relaxăm. Inspirăm și expirăm (de voie) de câteva ori. Rămânem nemișcați. Consacram Lui DUMNEZEU această acțiune în mod necondiționat. Această Consacrare ne protejează și conectează direct la SURSĂ pe tot parcursul exemplificării, cu condiția să primim răspuns la această consacrare. Căutăm să facem liniște în mintea și sufletul nostru. Dacă este cazul ne astupăm urechile cu dopuri sau cu vată (opțional). Apoi așteptăm într-o stare de profundă relaxare să vedem ce se petrece. Pentru a vă putea fi de ajutor vă vom prezenta un posibil scenariu. Mai întâi va apărea un sunet subtil foarte fin (cei inițiați vor înțelege mai bine). Sunetul se amplifică. Se modulează într-o melodie suavă, cristalină. De unde vin sunetele? Din exteriorul sau din interiorul nostru?Vom remarca cu stupoare că vin atât din exteriorul cât și din interiorul nostru (vezi Fenomenul De Rezonanță). Pe fundalul sunetului de la început apar alte sunete noi, unele mai grave, altele mai înalte sau chiar foarte înalte. Sunt ca niște clinchete subțiri, fine, de nedescris. Cântă toate în cor într-o divină și sublimă simfonie! Cel mai mult ne va impresiona polifonia (vezi cap. Polifonia) acestor sunete. Uneori se aud sunete asemănătoare unor coruri de îngeri, alteori șuiere fine asemănătoare adierii vântului de vară sau, altădată sunt ca valurile oceanului. Se aud sunete, voci, acorduri toate cântând simultan într-o mare armonie. Nici un instrument sau o voce pământească nu va putea reda această muzică celestă. Cel mai interesant și impresionant este că acest "gen "de muzică vine în valuri de Iubire, asemenea valurilor mării. La un moment dat ființa umană devine însăși muzica. Cei ce ajung aici vor trăi stări paradisiace. Pitagoricienii considerau Pământul ca fiind planetă fixă. Distanța de la Pământ la Lună era considerată o unitate, în acest mod era reprezentată, cu câte o unitate, distanța dintre Lună și Soare, Soare și Venus, Venus și Mercur, respectiv de numerelel -Luna , 2 -Soarele ,3-Venus , 4-Mercur. Se credea că mișcările acestor astre aveau viteze proporționale cu cele patru distanțe.Mișcările astrelor dădeau naștere unor sunete.deoarece sunetele sunt produse de mișcări ale corpurilor, în concepția lor sunetele trebuie să se afle în rapoartele corespunzătoare distanțelor (numerelor 1,2,3,4).Ținând cont de intervalele cunoscute de ei, mișcarea planetelor producea o armonie sublimă (muzica sferelor cerești). într-adevăr, ei au avut acces la muzica sferelor și au avut dreptate în multe privințe dar nu au fost foarte exacți în calculul matematic, în zilele noastre putem face calcule mult mai exacte. Știm mai multe despre distanțele dintre astre, despre intervalele muzicale etc.. Cert este că această „muzică" sublimă există. Oamenii nu aud această armonie pentru că sunetele produse de corpurile cerești atăt de mari sunt prea grave pentru ca urechea să le poată auzi. Armonia sferelor cerești poate fi percepută mai mult cu simțurile subtile (cei „inițiați"în Laya Yoga înțeleg mai bine). Există însă o treaptă și mai înaltă decât perceperea muzicii sferelor. La aceasta se poate accede numai prin GRAȚIE DIVINĂ, în momentul în care ne contopim cu muzica celestă și devenim una cu ea, ne putem bucura plenar de această stare rămânând acolo "în ea" sau vom translata în altă dimensiune (numai dacă DUMNEZEU dorește aceasta). Dacă primim GRAȚIA DIVINĂ , muzica sferelor se va estompa și vom fi învăluiți de TĂCEREA tainică a Lui DUMNEZEU (vezi cap. Pauza). Abia atunci vom constata ceva ULUITOR, după care am alergat toată viața până atunci.Va fi o Revelație EXTRAORDINARĂ. La revenire totul va decurge gradat așa cum a început. După o astfel de audiție totul în jurul nostru devine strălucitor.Oriunde vom privi, vom vedea Ordinea, Armonia și Perfecțiunea Divină. Ne vom simți împliniți (vom trăi plenar starea androginală). Muzica sferelor și Tăcerea conferă celui care are acces la ele o stare vitală excepțională. Vom simți foarte clar că starea de Reâmprospătare nu este doar un cuvânt scris în dicționar, ci un lucru real. De acum înainte viața noastră nu va mai fi aceeași. Totul în jurul nostru va înflori, vom vedea totul cu alți ochi. Constatăm în mod clar că suntem integrați perfect în ARMONIA DIVINĂ. ACUM este timpul muzicii. Sunetele muzicale (vorbim de muzica armonioasă) au marea calitate de a ne face să trăim CLIPA PREZENTĂ, cu cea mai mare intensitate. Mintea nu mai poate raționa fiind atentă la sunetele muzicale. Mintea nu mai poate « fugi »în timpul trecut, nici « evada »în viitor. Este forțată să fie atentă, concentrată în ACUM. Cu cât ne place mai mult muzica pe care o audiem, cu atât mai intens trăim CLIPA PREZENTĂ. Trăind cât mai mult timp în prezent, nu mai avem nici un motiv să nu fim fericiți. O bucurie fără obiect ne invadează întreaga ființă. De obicei suferința apare atunci când ne gândim la trecut sau viitor. Neâmplinirea unor dorințe trezește suferința. Mintea caută tot felul de preocupări. Așa e felul ei, să fie în mișcare, în căutare de nou, dornică să se«încadreze»mereu în șabolanele ei. Dar noi avem destule mijloace prin care putem s-o controlăm. Muzica este o metodă foarte eficientă în acest sens. Să ne oferim câteva minute din zi pentru a audia muzică. A fi atent la muzică este cel mai ușor, mai ales dacă ne și place. Aceasta nu implică eforturi prea mari. în acest mod vom putea ajunge, gradat, să ne oprim din tumultul zgomotos al vieții și să trăim CLIPA PREZENTĂ, oriunde ne vom afla, chiar dacă nu avem suport muzical. Chiar dacă vom avea activitate la școală, la serviciu, acasă, vom mânca, vom merge pe jos etc. vom putea prelungi acesta bucurie fără margini pe care ne-o induce trăirea CLIPEI PREZENTE. Este firesc să apară și EFICIENȚA în ceea ce vom face. Dacă lucrăm ceva și suntem atenți la ceea ce facem, atunci este normal să avem randament maxim. La fel și când audiem muzică. Pentru început folosiți muzica. Alegeți un moment liber în fiecare zi , așezați-vă pe un scaun, cu coloana vertebrală dreaptă, dați drumul la muzică și căutați să fiți atenți la clipa prezentă, să fiți « deasupra »muzicii. Ea va rămâne doar ca fundal. Și asta CHIAR ACUM. Pentru cei care vor reuși, acesta este doar începutul unei vieți Spirituale deosebite. PATUL TERAPEUTIC Pentru a înțelege și mai bine puterea FENOMENULUI DE REZONANȚĂ să efectuam o experiență. Dacă ne întindem pe un pat tare (scândură) și emitem o vocală (de exemplu E) vom observa cum o anumită zonă a corpului (zona gâtului) va intra în vibrație. Când corpul se "scufundă" într-un pat moale sau pe un covor pufos, vibrațiile rezultate sunt amortizate. Când corpul se află pe o scândură, el devine un rezonator, iar vibrațiile nu mai sunt atenuate. De asemenea, dacă stăm pe un scaun cu spătar (coloana vertebrală dreaptă) și atingem spătarul cu spatele, în timpul unei emisii vocale vibrațiile sunt amortizate. De aceea nu trebuie să ne sprijinim de spătar. Acesta este și motivul pentru care cei care meditează nu se sprijină de pereți sau scaune, în acest fel vibrațiile binefăcătoare le străbat ființa în mod natural, iar avantajele sunt maxime. Fac excepție doar cei bolnavi sau obosiți, care se pot sprijini. Pornind de la această experiență putem combina cunoștințele de până acum cu următoarea metodă. Se realizează un pat dintr-un cadru metalic, cu picioare. Pe rama cadrului se așează scânduri de lățimi mici. în dreptul zonei pe care dorim să o armonizăm nu se pune scândura, lăsându-se spațiul gol. Sub pat se așează o boxă cu difuzorul în sus, iar deasupra zonei o altă boxă cu difuzorul orientat în jos, sprijinit pe o ramă. Difuzoarele sunt branșate la o sursă audio. De exemplu, boxele sunt orientate cu difuzoarele spre MANIPURA CHAKRA. Ca suport audio trebuie să avem înregistrat sunetul Ml în cazul centrului MANIPURA CHAKRA sau o muzică ce activează Centrul Energetic ales. Vom simți foarte repede cum sunetul sau muzica transmise de difuzoare produc vibrații în zona abdominală. Volumul trebuie să nu fie prea tare, dar nici prea încet. Ne concentrăm atenția asupra zonei abdominale, iar în final conștientizăm efectele benefice specifice lui MANIPURA CHAKRA. Efectele și perceperea zonei în care se acționează vor apărea imediat, deoarece se realizează o rezonanță instantanee, fulgerătoare cu ENERGIILE COSMICE corespondente iar corpul va vibra ca un electromagnet. Mintea este atentă la ceea ce se întâmplă. Ea (mintea) este mult mai preocupată de aceste vibrații exterioare decât de cele interioare, în acest mod natural, mintea nu mai zburdă ci participă efectiv la procedeul ales iar rezultatele vor fi mai bune. Prin clar-vedere CHAKRA-le se văd asemenea unor „flori" în fața corpului și având rădăcini în spatele corpului, acesta fiind și motivul pentru care în această tehnică se operează simultan atât pe fața cât și pe spatele acestuia. NIVELUL CHAKRA SUNETUL CORESPONDENT 1 MULADHARA CHAKRA DO 2 SWADHISTHANA CHAKRA RE 3 MANIPURA CHAKRA Ml 4 ANAHATA CHAKRA FA 5 VISHUDDHA CHAKRA SOL 6 AJNA CHAKRA LA 7 SAHASRARA SI Dacă urmărim tabelul de mai sus, putem alege, după necesități, cu ce sunet dorim să operăm. De exemplu, dacă avem probleme de natură sexuală, pentru armonizarea acestei CHAKRA-e, vom alege un C.D. sau o casetă audio înregistrate cu sunetul RE. Așezăm boxele în așa fel încât ele să fie orientate spre zona sexuală (față-spate). Aici se pot integra și cunoștințele despre vocale (vezi cap. Vocalele). în loc de sunetul RE, putem alege un material audio înregistrat cu vocala U, boxele fiind orientate spre zona sexuală (față-spate). La tehnica patului terapeutic (ca și la terapia cu sunetele vocale) se poate demonstra că FENOMENUL DE REZONANȚĂ nu este pură imaginație, deoarece chiar și o persoană care nu aude (este surdă) percepe cum vibrațiile emise de difuzoare acționează clar asupra anumitor zone ale corpului fizic. Prin REZONANȚĂ, CHAKRA activată va intra în vibrație la unison cu energia Macrocosmică invocată (vezi cap. FENOMENUL DE REZONANȚĂ). Aici putem observa importanța însușirilor sunetului muzical: înălțimea, durata, intensitatea, timbrul (vezi cap.Sunetul muzical) în funcție de care sunetul va avea un efect sau altul. Este falsă ideea că magneții difuzoarelor influențează în mod negativ ființa umană. Există terapii naturale care folosesc cu succes magneții ca practică medicinală. Ca să nu mai vorbim de alte dispozitive ca, de exemplu, Mind Synergy care folosește căști audio. Magneții din difuzoarele căștilor vin în contact direct cu urechile, iar în cazul „ patului terapeutic „ boxele (difuzoarele cu magneții) nu ating nici măcar pielea. Coloana de aer care se formează în urma vibraților este cea care influențează stimularea punctelor sau a zonelor dorite. Pentru a experimenta efectele „patului terapeutic" vă recomandăm să realizați corelațiile necesare și să folosiți muzica adecvată pentru ceea ce urmăriți. SUIKINKUTSU Din cele mai vechi timpuri oamenii au fost preocupați de magia sunetelor. Mai întâi au studiat sunetele provenite din natură: șuierul vântului, susurul apei, explozia fascinantă a tunetului, ciripitul păsărilor etc. Apoi, au început să recreeze sunetele. Au învățat să fluiere, să "lovească" anumite obiecte etc. în final, au creat instrumente care produc sunete: naiul, fluierul, vioara, orga, sintetizatorul etc.. Prezentăm în continuare o altă modalitate care folosește sunetele în scopuri benefice, veche de peste 400 de ani, provenind din Japonia. Japonezii continuă și acum tradiția înaintașilor, chiar dacă Occidentul își pune amprenta asupra întregii Asii.Tradiția este păstrată la loc de cinste. în acest mod se păstrează viu, SUFLETUL NEAMULUI JAPONEZ și de aceea nu trebuie să ne mire cum reușesc să fie mai mereu printre primii. Japonezii au fost impresionați de sunetele produse de apă. Au ascultat cu atenție sunetele produse de apa în cădere. Au constatat că aceste sunete interesante au efecte benefice asupra ființei umane. Prin revelații divine, au conceput o metodă originală de relaxare și vindecare. Această metodă constă în construirea unor vase de diferite mărimi confecționate din diverse materiale (lut,ceramică,alamă,argint,aliaje,etc.). Fiecare vas este construit respectând detaliile ( ținute secret) date de înaintași lor. Dacă se lovește vasul, el trebuie să emită un anumit sunet. Vasul este așezat în locul calculat după metoda Feng-Shui, de obicei în celebrele ceainării tradiționale sau în mirificele lor A cvj -A "A-- ' grădini. Este adus un jet de apă, ca un pârâiaș care picură în interiorul vasului sau pe el. Aceste picături, în cădere, creează niște sunete miraculoase. Aceste sunete Rezonează cu tainicele Energii Benefice din Macrocosmos. Sunetele au efecte Spirituale și terapeutice. Aici este cazul să subliniem faptul că ÎNTOTDEAUNA EFECTELE SPIRITUALE SUNT VINDECĂTOARELE TRUPULUI. Cu alte cuvinte, SPIRITUL MODELEAZĂ MATERIA și nu invers. Și astăzi se mai practică în Japonia, în anumite ceainării sau grădini private această artă purtând numele de SUIKINKUTSU; oamenii intră în ceainărie, unde are loc tainicul ritual al ceaiului, în aceste încăperi se află așezate anumite vase. De undeva de sus cade câte o picătură de apă în sau pe vase. în timpul ritualului ceaiului se aud sunete fascinante, care trezesc în interiorul ființei tainice Rezonante subtile. De asemenea se pot vizita diferite grădini care sunt dotate cu asemenea efecte audibile. Chiar dacă nu cunoașteți detaliile legate de dimensiunile și materialul din care sunt construite vasele, puteți încerca această metodă acasă. Alegeți un vas. Loviți-l ușor cu degetul. Dacă vi se pare că produce un sunet plăcut așezați-l în chiuvetă sub robinet. Probați până găsiți vasul care produce cele mai plăcute sunete. Dați drumul la apă, în așa fel încât să cadă și să producă sunete. Apoi vă așezați pe un scaun stând cu coloana vertebrală dreaptă. Consacrați această experiență lui DUMNEZEU TATĂL. Fiți atenți la sunetele produse de picăturile care cad în/pe vas. Cu cât sunteți mai atenți, cu atât sunetele vor lua o amploare mai mare. Sunetele se vor modifica pe măsură ce vasul se umple. Nu trebuie să faceți nimic. Lăsați sunetele să-și facă treaba. Pur și simplu ascultați. .Rezultatele vor fi pe măsură . lată o exemplificare la adresa: http://www.voutube.com/watch?v=e8Foos4SOTw&mode=related&search= ÎNREGISTRĂRILE SUBLIMINALE Studiile actuale ne spun că în mod normal un om își folosește doar 10-15 % din capacitatea minții, 15-20% folosind cei supradotați. Restul, nu se mai știe. ^-**r 9 Abia în ultimul secol, odată cu apariția psihologiei ca știință, au început să fie studiate aceste aspecte profunde ale minții. Școlile ezoterice cunosc de mii de ani că acest "rest" despre care am vorbit mai sus, este folosit de ființa umană și poartă numele de SUBCONȘTIENT. Faza în care suntem conștienți de ce se întâmplă cu noi în viața de zi cu zi se numește CONȘTIENT. Când ne abandonăm rațiunea (mintea care gândește) prin practică spirituală, percepem o altă lume mai subtilă, mai evoluată. Când sunt trezite simțurile noastre extrasenzoriale, atunci spunem că folosim SUPRA-CONȘTIENTUL în continuarea acestui curs ne vom ocupa de câteva metode de pătrundere în Subconștient. Ar fi inutil să explicăm mai detailat importanța plonjării în Subconștient, acolo unde se formează un gând ce încă nu este pus în practică. Veți înțelege mult mai bine pe parcurs. înregistrările subliminale ne pot influența prin implementarea în Subconștient a unor mesaje malefice sau Benefice. Ar trebui să ne treacă fiorii când ne gândim că, pentru implementarea mesajelor diabolice, există Case de discuri (studiouri de înregistrări) care folosesc mijloace ultramoderne. Din fericire, aceleași mijloace electronice pot fi folosite în sens benefic. lată în exemplul următor cum se realizează înregistrarea unei simple melodii: TRACK 1 TRACK 2 TRACK 3 TRACK 4 TRACK 5 BATERIA CHITARA BAS ORGA CHITARA VOCEA MELODIA Mai întâi se înregistrează bateria, apoi chitara bas, chitara și la urmă vocea. Urmează reglajele pentru fiecare track (pistă) în parte (este vorba despre tonalități și efecte sonore), în final, se fac reglajele generale prin care se realizează melodia în faza sa ultimă. Toate acestea se numesc mixaje și se realizează cu ajutorul unui aparat numit mixer. Există mixere care au posibilitatea de a înregistra mai multe instrumente (20-30 piste sau chiar mai multe). în cazul înregistrărilor subliminale, acestea se imprimă pe unul din track-urile (piste) libere. lată cum se realizează un mesaj subliminal, luând exemplul de mai sus. Cu ajutorul mixerului avem posibilitatea de a imprima viteze diferite de înregistrare (foarte mari sau foarte mici). Astfel, se înregistrează pe track-ul (pista) 6 mesajul subliminal la o viteză foarte mare (sau foarte mică). După înregistrarea mesajului la o alta viteză decit cea a melodiei, se revine la viteza normală. Când se realizează mixajul final se adaugă în melodie și track-ul (pista) 6. Datorită faptului că mesajul subliminal are acum o viteză diferită decât cea la care a fost înregistrat (foarte mare / foarte mică), doar SUBCONȘTIENTUL percepe acest lucru, iar noi avem impresia că nu auzim nimic: TRACK1 TRACK2 TRACK3 TRACK4 TRACK5 TRACK6 BATERIA CHITARA BAS ORGA CHITARA VOCEA MESAJUL SUBLIMINAL MELODIA ATENȚIE ! Trebuie să avem FOARTE MARE GRIJĂ ce mesaje dorim să implementăm. Subconștientul nostru este receptiv și absoarbe ideile fără discriminări. RevistaMetalattidude din Franța ne descrie despre "forța magică" a unor genuri de muzică de tipul rock-ului agresiv ce constă în "drogarea conștiinței cu mesaje satanice ", aceasta având efectul unor "înțepături de morfină pe creier". Să luăm un mesaj așa-zis benefic: "Eu nu mai sunt fricos". Acesta este un mesaj negativ, deoarece Subconștientul recepționează cuvântul fricos și intră în Rezonanță cu frica, deci nu înlătură frica. Cel mai bine ar fi dacă mesajul suna astfel : "Sunt curajos". Atunci, datorită legii imuabile a FENOMENULUI DE REZONANȚĂ, vom Rezona cu forța curajului. Alegeți întotdeauna ceea ce vi se potrivește, ceea ce vă place. Ideea forță să fie întotdeauna contrară stării în care vă aflați. De exemplu, dacă sunteți triști, atunci mesajul să fie "sunt vesel", nicidecum "nu mai sunt trisf. Să alegem contrariul cuvântului negativ. Exemple: boală a Sănătate; ură a Iubire ; eșec * Reușită etc. SUBCONȘTIENTUL ESTE SENSIBIL LA ACESTE MESAJE Șl S-A CONSTATAT FAPTUL CĂ MESAJELE SUBLIMINALE SUNT ÎNȚELESE CHIAR DACĂ SUNT SPUSE ÎNTR-O ALTĂ LIMBĂ. Ar trebui să profităm din plin de acest lucru. O altă modalitate simplă numită SUGESTIOTERAPIE este de a înregistra singuri, pe o sursă audio, o muzică plăcută pe o pistă și un mesaj benefic pe o alta. Când dăm drumul la aparat se aud simultan muzica și mesajul. lată modalitatea în care se poate opera cu înregistrările subliminale: Ne așezăm pe podea și ne relaxăm profund, din tălpi până în creștetul capului. Când suntem complet relaxați, dăm drumul aparatului prin telecomandă sau rugăm un prieten să facă aceasta. Volumul de audiție să fie potrivit dinainte. Această modalitate ne pune în Rezonanță cu ideea- forță dorită, care, la rândul ei, ne face să vibrăm la unison cu energiile corespondente din Macrocosmos. "Ceea ce este aici (în Microcosmosul ființei noastre) se află și în Macrocosmos". Este o metodă care ne poate transforma, făcându-ne să ne deschidem inimile, să fim mai buni și mai fericiți. De asemenea, aveți grijă ce C.D.-uri-sau casete audio cumpărați. Cel mai bine ar fi să realizați singuri aceste înregistrări. Dacă nu aveți condițiile tehnice necesare, aturîbi apelați la cei care cunosc tainele Rezonanței și ale Subconștientului și rugați-i să vă recomande ceea ce cred ei că vi s-ar potrivi. De câte ori audiați un material audio "ciuliți" urechile și fiți atenți. Dacă se aude un murmur nedeslușit grav sau acut și care nu are nici o legătură cu melodia, atunci puteți fi siguri că cineva dorește să vă implementeze în Subconștient anumite idei, fără acordul dumneavoastră. în concluzie, dacă apelăm la înregistrările subliminale cu mesaje Benefice, vom reuși să ne transformăm, să ne vindecăm de anumite boli sau obiceiuri proaste (vicii). Este o metodă relativ simplă , dar cu efecte extraordinare. Pentru cei care doresc, putem realiza înregistrări cu mesaje subliminale (create de d-voastră, sau de noi), la cerere. De exemplu, pe CD-ul MUZICOTERAPIE 31,,TRATAMENTE" putem adăuga la fiecare exemplificare mesajul adecvat. La Exemplificări nr. 7,.Insuficiență cardiacă, palpitații, aritmie" putem adăuga următorul mesaj subliminal Benefic:"/n/ma mea pulsează perfect". La exemplificarea nr.6 putem adăuga următorul mesaj subliminal Benefic: "Mintea mea este liniștită". Chiar dacă sunt voci care contestă acțiunea mesajelor subliminale, vânzările audio (cu mesaje subliminale) au înregistrat câștiguri de peste 50.000.000 de dolari numai în 1990. Și dacă sunt contestate, atunci de ce se investesc milioane de dolari în tehnica audio, pentru a introduce aceste mesaje subliminale în Subconștientul oamenilor ? î REDAREA INVERSA O altă metodă de pătrundere în Subconștient, cu ajutorul muzicii, este sistemul de "redare inversă". Este o tehnică prin care mesajul se poate desluși numai dacă înregistrarea se rotește în sens invers. Există aparatură electronică specială pentru aceasta. Studiile realizate au putut să dovedească fără dubii că mesajul este descifrat de Subconștient. Mesajul se decodifică mai târziu, la fel cum s-a specificat la înregistrările subliminale, chiar dacă este exprimat într-o altă limbă străină. Neurologul american William Varoll a prezentat rezultatele cercetărilor sale la Applied Potențial Institute, la Universitatea Stanford și la U.C.L.A. din California. Dacă informația care ni se dă este acceptată de noi ca fiind rațională și cu bun simț, atunci prin redarea inversă mesajul va împiedica mecanismul de apărare care asigură alegerea și astfel mesajul este asimilat de Subconștient. Să luăm un exemplu negativ în acest sens din "Forunner" voi. II nr. 7, Noiembrie 1982 în cartea "Rock'n Roii" a lui Jean - Paul Regimbal. Pe albumul "Killers" al formației Queen în timp ce se aude "another one bitst the dust" ("încă unul mușcă praful") mesajul ce se aude la redarea inversă este "start to smoke marijuana" ("începe să fumezi marijuana"). Alt exemplu : Led Zeppelin - Stairway to Heaven http://www.voutube.com/watch?v=NSGnq wOivW o Acum cred că v-ați lămurit de ce trebuie să avem grijă ce audiem. Să nu acceptăm să fim bombardați cu mesaje pe care nu le dorim. Și prin această metodă avem posibilitatea să-i dăm Subconștientului Idei Forță Benefice care să ne încânte inima, singura condiție fiind alegerea cu înțelepciune a mesajelor. v VOCEA SINTETIZATĂ Se folosește o instalație electronică sofisticată ~- care sintetizează vocea umană. Ceea ce se aude pare o voce șoptită, metalică, adesea combinată cu efectul de reverberație (repetiție). Alteori vocea este foarte clară dar „robotizată". Există de asemenea instrumente muzicale (de exemplu orga electronică / synthesizer-ul) care poate reda într-o oarecare măsură vocea umană. O altă modalitate de a sintetiza vocea se realizează prin conexiunea microfonului la o claviatură. Se vorbește/cântă în microfon simultan cu emiterea sunetele dorite din orga electronică/ synthesizer. De remarcat la această categorie și prima "cutie vorbitoare (talk-box). Se cântă la microfon. Vocea este transmisă unei instalații electronice. Concomitent se cântă la chitară electrică. Vocea este redată în difuzor, sintetizată. Unul din promotorii acestui efect este Peter Frampton. O dată cu „era digitală" tehnologia actuală permite alte modalități de a sintetiza vocea, ca de exemplu VST-urile (Virtual Studio Technology -instrumente virtuale). Exemplificări la adresa : http://images.google.eom/imgres7imgurNhttpy/www.mhc.se/software/plugins/press/voxvnth.ipg &i mgrefurl=http://www.mhc.se/software/plugins/voxynth/&h=464&w=750&sz=115&hl=en&start= 0&u_________________m=1__________________&tbnid=l6FQthQMIozslM:&tbnh=87&tbnw=141 &prev=/images%3Fg%3Dvst%2Bvoice%2Bsvn thetic%26svnum%3D10%26um%3D1%26hl%3Den%26client%3Dopera%26rls%3Den%26sa% 3D X ÎNREGISTRĂRILE SUBTILE (ÎNREGISTRĂRILE PSIHICE ) Se știe cu certitudine că sunetul creează, dă culoare și induce diferite stări în diferite spectre, niveluri. Orice sunet din planul fizic, audibil, își are originea în plan subtil. El este de fapt o Sferă de Energie, de forță creatoare. Mai multe sunete sunt mai multe Sfere de Energie. Combinația lor necesită știința artei muzicale. Cei care cunosc aceste reguli ale armoniei muzicale pot realiza adevărate MINUNI. Suprapunerea formelor-gând în muzică este un fel de magie ce folosește anumite energii subtile. Se mai numesc «impregnări psihice». Aceste înregistrări se realizează cel mai bine pe bandă magnetică deoarece banda magnetică are propietați de « stocare subtilă». Se pot realiza și pe unități optice sub formă de CD sau DVD, dar nu cu aceleași rezultate. Când compune un fragment muzical, artistul transmite starea în care se află atunci. Sentimentele lui sunt impregnate în acea înregistrare. Oricine poate sesiza acest lucru ascultând diferite fragmente muzica le. Toate diferă, în funcție de "trăirile"compozitorului sau ale interpretului, nu doar de virtuozitatea instrumentistului. La finalul înregistrărilor, se realizează mixajul final. Atunci se mai pot realiza anumite "impregnări psihice" prin concentrare asupra capetelor magnetice sau peliculei de pe CD/DVD folosind anumite forme-gând. în foarte multe înregistrări de succes s-a folosit acesta metodă. Muzicianul aflat în fața microfonului proiectează o undă-gând în bobina microfonului. Microfoanele cu condensator sunt cele mai bune deoarece condensatorul este alcătuit din placi electrolitice cu un izolator proiectat ce înmagazinează potențialele electrice care pot fi reproduse mai departe spre incintele acustice. Formele-gând au influențe și asupra undelor electromagnetice din Macrocosmos. Formele ondulatorii telepatice sunt subtile, ele putând fi totuși măsurate și în domeniul spectrului electromagnetic. 105 Când melodia este terminată se mai poate interveni încă o dată (dacă este nevoie), prin concentrare, la crearea (arderea) CD/DVD-ului sau benzii magnetice (casetă, bandă de magnetofon) realizându-se astfel MATRIȚA. Numai cu acesta matriță se pot multiplica altele, capabile să transmită mai departe înregistrările subtile dorite, altfel ele se « pierd » și nu mai au puterea necesară. Doar oamenii care au capacități deosebite sunt capabili să distingă impregnările de natură subtilă imediat. La fel, ca și ultrasunetele, impregnările de natură subtilă nu se aud cu urechile dar se pot percepe de către majoritatea oamenilor sub forma unor stări clare, distincte. Acest lucru îl poate sesiza oricine dorește. Metodă pentru a compune și înregistra Subtil/psihic 1. Consacram LUI DUMNEZEU TATĂL. 2. Alegem tema pe care dorim s-o dezvoltăm (dacă este cazul). 3. Ne considerăm un Canal Divin prin care DUMNEZEU ne inspiră muzică Divină. 4. Realizăm comuniunea cu lumea SHAMBALEI, cu ființele care se ocupă de muzică. Se poate folosi Yantra Shambalei. Le rugăm să ne ajute să fim divin inspirați. 5. Realizăm comuniunea cu toți muzicienii compozitori care au existat vreodată, cu Sferele creației Macrocosmice. e.Relizăm relaxarea yoghină profundă (eventual Yoga Nidra). 7.Realizăm comuniunea cu MPC MATÂNGI, aspectul secret al LUI DUMNEZEU care se ocupă cu arta Spirituală. Cei inițiați pot realiza Laya Yoga cu Mantra MPC MATÂNGI. S.AIegem în prealabil softul necesar PC, mixer, HDD etc.. 9. Luăm instrumentul/instrumentele și începem să cântăm. De exemplu, alegem chitara, încercăm să ne „contopim"cu chitara, să devenim una cu ea. Ne concentrăm să transmitem fluxuri de energie Subtilă prin vârfurile degetelor de la mâini, chitarei. Ne folosim întregul trup și mintea, pentru a transmite stările pe care le simțim. Vom fi mirați cât de ușor ne va fi, cât de Divin inspirați vom fi. Pe toată durata înregistrărilor căutam să impregnăm pe HDD-ul sau bandă magnetică stările pe care le dorim să le transmitem. 10. în timp ce „ardem"CD-ul sau impregnăm pe bandă , la final, avem posibilitatea să amplificam înregistrările Subtile/Psihice prin concentrare asupra peliculei (CD) sau a benzii magnetice. 11 .în final mulțumim LUI DUMNEZEU. MUZICA Șl CROMOTERAPIA Muzica poate fi asociată în mod plăcut și util cu CROMOTERAPIA. Astfel se amplifică considerabil efectele tratamentelor deoarece se acționează simultan. Fundalul sonor trebuie ales cu grijă de către o persoană cu experiență în domeniu, pentru ca muzica să vibreze la unison cu Energiile Macrocosmice invocate de culoarea aleasă. Cromoterapia este o știință străveche, utilizată în medicinile tradiționale: ayurveda, tibetană, chineză, egipteană. Cu ajutorul culorilor se dobândesc sănătatea și armonia lăuntrică. Nu ne propunem să studiem Cromoterapia, ci doar să realizăm o combinare armonioasă între aceasta și muzică, făcând corelațiile necesare. Metoda cea mai simplă în cazul Cromoterapiei este folosirea unei lămpi care se utilizează în laboratoarele foto (la care se pot schimba filtre de diferite culori) sau în cabinete specializate. Se proiectează radiațiile colorate, concentrate, direct pe piele asupra zonei pe care dorim s-o armonizăm. Pentru o mai bună cunoaștere a corelațiilor, iată culorile specifice CHAKRA-lor: MULADHARA CHAKRA = GALBEN ARGILOS (264 Hz) SWADHISTHANA CHAKRA = ALB ARGINTIU (297 Hz) MANIPURA CHAKRA = ROȘU (330 Hz) ANAHATA CHAKRA = ALBASTRU VISHUDDHA CHAKRA = INDIGO AJNA CHAKRA = GALBEN AURIU SAHASARARA = ALB STRĂLUCITOR (352 Hz) (396 Hz) (440 Hz) (528 Hz) Să luăm un exemplu de combinare benefică a muzicii cu o culoare. Dacă avem probleme în zona abdominală, știm că trebuie să dinamizăm MANIPURA CHAKRA și să alegem o muzică antrenantă, veselă. Ne întindem la sol. Ne relaxăm. Pe fundalul muzical ales, lampa de cromoterapie focalizează culoarea roșu direct pe piele, pe zona abdominală. Deoarece felul minții este de a zburda, acum avem posibilitatea să ne putem focaliza când asupra muzicii, când asupra radiațiilor binefăcătoare ale culorii roșu. Astfel putem amplifica puterea de autovindecare, la care participă și mintea noastră. în final conștientizăm purificarea și armonizarea energiilor la nivelul lui MANIPURA CHAKRA. în timp ce razele lămpii ne inundă MANIPURA CHAKRA (de exemplu), în locul muzicii putem emite vocala Ă. Sau să audiem o exemplificare audio pe care să fie înregistrat sunetul Ml (corespondent lui MANIPURA CHAKRA). încercați singuri să integrați cunoștințele acumulate, realizând combinațiile dorite. Această asociere (muzică și culoare) are o putere binefăcătoare asupra ființei umane. Din păcate, din ignoranță sau bine intenționat, această combinație dintre culoare și muzică se folosește în mod haotic sau malefic în spectacole. Iuri Pravdiuk de profesie inginer a construit o sală de concerte în Kiev de 150 de locuri, în care melomanii sunt purtați pe aripile muzicii audiind și vizionând în același timp; pe un ecran apar diferite combinații de culori și forme, proiectate de 16 aparate originale, dotate cu filtre și tambururi armonice. Această combinație de muzică și culoare armonizează, îmbogățește stările emoționale ale ființei umane. Acestea sunt spectacolele viitorului. încep să apară noi spectacole tehnologice: http://www.voutube.com/watch?v=tBsWhF Qrvl4. Ele au început deja. De exemplu IMPLOSION TRANCE MISTERY NIGHT este un spectacol de lumină și culoare ce induce în ființă Transa Benefică. Exemplu .Trance Energy 2007: http://www.voutube.com/watch?v=mrnvoJ XoVE&mode=related&search= LIMBAJUL TRUPULUI Acest limbaj al trupului apare din cele mai vechi timpuri în muzica spirituală, în dansurile inițiatice. Pentru a explica acest limbaj atât de complex și de minunat se necesită explicațtii detaliate. Aici doar îl amintim. Există și terapia prin dans dar acesta este alt subiect ce nu este inclus aici. De obicei, dansul este mai îndrăgit de femei decât de bărbați. Este firesc să fie așa deoarece ele sunt energie feminină expansionată, în mișcare. Indiferent dacă sunt femei sau bărbați, plăcerea de a dansa are două aspecte importante; se dansează pentru amplificarea ego-ului: "ia uitați-vă la mine! Ce rochie frumoasă sau costum am, ce picioare minunate am/ce mușchi am..."(m sens negativ) sau se dansează pur și simplu penru bucuria de a dansa. Dacă ne place muzica pe care o auzim și simțim imboldul să dansăm este în regulă pentru că este o prelungire a bucuriei pe care o imprimă ea (în sens pozitiv). Desigur, este important să observam ce gen muzical ne place să dansăm, în acest mod putem ști și la ce nivel de evoluție suntem (dacă ne plac manelele sau muzica clasică (de ex.valsul etc.). în mod firesc, dansul s-a inventat din nevoia bucuriei pe care o dă audiția muzicii și a sunetelor muzicale. Astfel, muzica trezește anumite stări. Ele pot fi trăite în plan subtil prin meditație sau în plan fizic prin dans. Doar acesta este dansul autentic, încercați să conștientizați în care categorie vă încadrați. Trebuie să recunoaștem că dansul fără muzică este ca floarea fără apă. La Universitatea Populară pentru Protecția Sănătății din Vilnius (Lituania), funcționează o facultate de coreoterapie, de tratament muzical prin dans. în această instituție medicală s-a constatat că emoțiile care apar o dată cu sunetele muzicii și cu mișcarea acționează asupra tonusului scoarței cerebrale, îmbunătățind ritmul respirator, circulația sângelui, metabolismul. Dansul inițiatic însoțit de muzica adecvată poate fi w i folosit și ca mijloc terapeutic . în sfera Spirituală el poate fi considerat cea mai pură artă. Este o artă minunată ce va avea un viitor strălucit. Dansul inițiatic se regăsește în cele mai multe tradiții Spirituale, lată un exemplu deosebit: Dervișii rotitori sunt membri ai fraternității musulmane Sufite, cunoscuți pentru modul lor de viață auster și sărac, asemănător călugărilor franciscani. Ei sunt recunoscuți pentru înțelepciunea lor în medicină, poezie și învățătură. Dansul lor este unul aparte, în ordinul Mevlevid'm Turcia, de exemplu, dansul lor reprezintă una dintre metodele fizice de a atinge extazul religios. Denumirea vine de la numele poetului care a întemeiat ordinul, Jelaluddin Mevlana Rumi. Ceremonia în cadrul căreia are loc dansul dervișilor se numește sema. Când dansează, dervișii își întind brațele, palma dreaptă este îndreptată spre cer iar palma stângă spre pământ. Astfel energia ce coboară de sus pătrunde în corp prin palma dreaptă, traversează trupul și intră în pământ prin palma stângă. Șeicul care stă în mijlocul dervișilor ce dansează simbolizează soarele iar dervișii planetele ce se rotesc în jurul său în sistemul solar Mevlana. Un alt exemplu : Medicul german Kircher a vindecat în secolul al XVII-lea prin muzică înțepătura veninoasă a periculosului păianjen Tarantula (specie care se găsește în Italia și în Franța). Efectul mortal al înțepăturii era anihilat printr-un dans neîntrerupt în ritmul vivace al unei melodii speciale, care era numită „tarantelle". Există în multe tradiții populare dansuri sau sunete cu efecte vindecătoare; călușarul la români, ritmul tobelor în Africa, sunetele clopotelor în Tibet etc. TEXTUL „Vraja muzicii izbutește adesea să facă din rău, Bine" WILLIAM SHAKESPEARE Textul are o mare importanță în muzică, în tezaurul muzicii Universale există multe opere muzicale cu texte Benefice, începând cu anumite incantații ale omului din vechime, continuând cu muzica bisericească și ajungând până la muzica modernă, SLAVA LUI DUMNEZEU este cântată în aproape toate genurile muzicale (uneori chiar și în muzica rock) de către toate popoarele lumii. în general textele din muzica rock se doresc a fi "dure", pentru că așa cere acest gen muzical. Din dorința de a fi originale, cuvintele sunt amestecate în toate felurile. Mesajele exacte lipsesc în marea majoritate a cântecelor. Uneori un cântec conține mai multe mesaje. Cele mai multe texte vor să șocheze, pentru a trezi atenția auditoriului cu orice preț. Subiectele sunt cam aceleași: sex, crime, sinucideri, droguri, rasism, iubire egotică etc. . Există și texte care amestecă binele cu răul, dând la suprafață pesimismul. Cel mai periculos lucru este melodia orchestrată foarte frumos dar cu text malefic. Exemplu, un cântec care se termină cu o crimă: "Where the wild roses grow" cântată de Nick Cave și Kylie Minogue ( http://www.voutube.com/watch?v=iRMe5H9WKpM). Melodia, foarte plăcută, ne deschide "poarta sufletului", dar în loc să introducă o idee-forță ne dă sugestia satanică precum că "toate frumusețile trebuie să moară", lată de ce melodia poate fi o capcană! Asemenea cântece abundă în "peisajul" muzicii rock, mai ales în așa zisele balade sau blues-uri. Se întâmplă ca pe un stadion să cânte o "trupă" celebră. Mulțimea de fani cântă împreună cu "trupa", chiar dacă nu toți înțeleg textul. Mesajul poate fi un imn închinat Satanei, ceea ce nu mai are importanță pentru ei, dacă melodia este frumoasă. Formația "Led Zeppelin" a fost adusă în fața instanței, în anul 1982 pentru albumul "Zeppelin IV'în care apare piesa "Stairway to Heven. Pe fundalul unor acorduri plăcute apar mesaje ca: "Eu trebuie să trăiesc pentru diavol", "Vreau să fie îngenunchiat Christos de Satana", lată un exemplu la redare inversă: (http://\Aww.voutube.com/watch?v=NSGnqwOivW o). Majoritatea formațiilor rock folosesc texte pesimiste, de revoltă; "Pink Floyd"în albumul „The Wall" ne redă o sugestie malefică și anume că lumea acesta este crudă: "Good bye, Crued World" (La revedere, lume crudă, iar noi nu facem nimic altceva decât să așteptăm moartea "Waiting for the worms" (Așteptând viermii). Ca să nu mai amintim de texte cu mesaje satanice directe, fără ocolișuri, fără mesaje subliminale: "Black Sabbath"-\\sus tu ești urâtul; "K/ss"-Diavolul este Dumnezeul tău; "Rolling Stones"-Simpatie pentru diavol. "Rollings Stones" a intrat în „ Cartea Recordurilor" (Guiness Book) prin turneul „ WoodooLounge" (unde woodoo = magia neagră a africanilor). Chiar dacă există un număr restrâns de admiratori ai acestor genuri muzicale este uluitor cum atrag piese ca „Need to control" (Pierderea controlului) a lui Brutal Truth. Este grav că acești „fani" sunt tineri care pornesc în viață, încep strâmb și pot deveni debusolați. Este un lucru foarte grav, deoarece FENOMENUL DE REZONANȚĂ se declanșează și fanii intră în Rezonanță cu energiile infernale. La asemenea concerte au loc dezlănțuiri animalice. Scaunele sunt rupte, se aud urlete, se bea alcool, se consumă droguri, uneori sunt crime sau violuri. în concluzie, trebuie să reținem faptul că textul unei melodii are o foarte mare importanță, mai ales dacă nu știm limba în care a fost scris. Să nu ne mai lăsăm bombardați de texte cu mesaje negative. Dacă vrem ca mintea noastră să fie liberă, atunci să audiem numai melodii care au texte ce ne imprimă forță spirituală. MATEMATICA Șl MUZICA - MATEMATICA INIMII „Nu s-ar putea oare reprezenta muzica drept matematică a simțurilor și matematica drept muzică a rațiunii? Căci muzicianul simte matematica, iar matematicianul concepe muzica. Muzica-i vis, matematica viață practică" l JAMES-JOSEPH SYLVESTER -matematician(1814-1897) Pitagora a fost un matematician mistic. Discipolii săi, pitagoreii, au spus că "numărul este stăpânul universului". Pitagora și pitagoreii care au activat până la jumătatea a doua a secolului al Vl-lea î.e.n., au pus problema studiului cantitativ al naturii, au început teoria numerelor la eleni, au făcut studiul matematic al muzicii și al acusticii. Pe lângă descoperirile geometrice, pitagoreii au arătat că Pământul este un glob, au avut teorii medicale proprii etc. Ei considerau că numerele sunt esența adevărată a lucrurilor. în urmă cu 2500 de ani, Pitagora s-a servit de un instrument numit monocord (cu o singură coardă vibrantă). Pitagora și-a dat seama că, sunetul muzical (sau cel vorbit), este rezultatul vibrațiilor regulate ale corpurilor elastice. El a constat că atunci când vibrează împreună două coarde, dintre care una este de două ori mai lungă decât cealaltă, se aud două sunete, coarda mai scurtă dând sunetul cel mai înalt. Sunetul cel mai înalt produs de coarda scurtă este la octavă față de sunetul cel mai jos produs de coarda dublă. Prin urmare, dacă cele două coarde au raportul lungimilor lor Vz, raportul frecvențelor sunetelor emise este 2/1 , adică rapoartele lungimilor și ale frecvențelor sunt inverse unul altuia. A mai constatat că dacă lungimile coardelor sunt în raportul 3/2, sunetele ce se aud formează intervalul muzical numit cvintă ; iar raportul 4/3 dă intervalul numit cvartă. în felul acesta evaluarea simplă și precisă în rapoarte de numere întregi ale celor trei intervale considerate consonante perfecte; octava, cvintă și cvartă perfecte, a constituit baza sistemului muzical. Cu aceste trei intervale de bază, Pitagora și discipolii săi au putut fixa ulterior gama (scara) diatonică greacă numită scara lui Pitagora, ale cărei sunete (note) au fost numite ulterior DO, RE, Ml, FA, SOL, LA, SI, DO. Pitagora și discipolii săi si-au dat seama că în succesiunea sunetelor (notelor) muzicale intervin rapoarte constante din numere întregi ca 1, 2, 3, 4. Mai târziu, s-a văzut că, dacă vom considera egală cu unitatea lungimea sonometrului care îl produce pe DO, lungimile pentru celelalte note sunt mai mici decât 1, dar totdeauna exprimate prin numere raționale ca rapoarte de numere întregi. Pentru scara muzicală a lui Pitagora, avem următoarea corespondență: Sunetele doi re1 mii fa1 soh Ia1 sil doi Lugimile coardelor 1 8/9 64/81 3/4 2/3 16/27 128/243 1/2 Scara muzicală a lui Pitagora este convenabilă pentru scrierea melodică a unei lucrări muzicale, dar nu-i satisfăcătoare pentru scrierea armonică; de aceea, ea nu a fost folosită decât până la sfârșitul evului mediu, mai ales de către compozitorii cântecelor bisericești. Apărând necesitatea polifoniei și dezvoltându-se scrierea armonică s-a găsit că, dacă în scara lui Pitagora, intervalele de la DO la Ml, de la FA la LA și de la SOL la SI se vor restrânge, se va obține o intonație mult mai plăcută, mult mai satisfăcătoare, în acest fel, toate terțele majore FA -LA -DO, SOL- SI- RE, DO - Ml -SOL devin terțe majore perfecte în raportul 4:5:6. Noua scară, dându-ne seria sunetelor armonice, a fost numită, de aceea, scara (gama) majoră cu intonație justă sau scara muzicală naturală. Cei vechi aveau un instrument muzical mult folosit în reprezentațiile muzicale : lira cu 8 coarde vibrante. La această liră s-au determinat rapoartele dintre două sunete muzicale, precum tonul, semitonul, cvarta, cvinta, octava. Un interval muzical (distanța dintre două sunete sau două note muzicale) poate fi reprezentat aritmetic prin catul dintre frecvența sunetului muzical mai acut și frecvența sunetului muzical mai grav. Aceasta înseamnă că, experimentându-se în alt mod matematic, logaritmul unui interval oarecare este egal cu logaritmul frecvenței notei mai înalte minus logaritmulfrecvenței notei mai joase. Dar un logaritm poate fi exprimat și ca o sumă de logaritmi ai intervalelor componente (ceea ce înseamnă, în acest caz, că intervalul poate fi determinat aritmetic ca un produs de numere). Tonul este intervalul muzical dintre două note consecutive ale gamei diatonice grecești (a-fară de intervalul dintre Ml și FA sau cel dintre SI și DO ). Semitonul este intervalul de o jumătate de ton ( de exemplu, între Ml și FA sau SI și DO este semiton ). Prima este intervalul dat de aceeași notă repetată, de exemplu DO1 - DO1, distanța zero dată de aceeași treaptă; secunda este distanța dintre două sunete alăturate, de exemplu, DO-RE, Ml -FA etc.; terța este intervalul dintre trei trepte consecutive, de exemplu, DO -Ml, SOL - SI etc.; cvarfa constă din patru trepte, deci intervalul dintre sunetele 1 si 4 (de exemplu DO- FA); cvinta constă din cinci trepte, deci intervalul dintre sunetele 1 si 5 (de exemplu, DO-SOL), și așa mai departe; octava este intervalul dintre prima și ultima notă cu același nume dintr-o gamă (de e-xemplu, DO-DO1). Unisonul are raportul egal cu 1, dar octava se caracterizează prin raportul 2/1, adică DO de sus și DO de jos din aceeași octavă au frecvențele lor în raportul 2/1. Terța majoră înseamnă raportul 5/4 ; dacă DO3 are 256 Hz, atunci Ml 3 din scara majoră naturală are 256 x 5/4 = 320 Hz. Tot așa, cvarfa perfectă înseamnă raportul 4/3 și este inversa unei cvinte perfecte, Aceasta din urmă însemnând raportul 3/2, pentru raportul cvartei perfecte putem scrie: % = 2/1:3/2=2/1x 2/3. Astfel spus, o cvarta perfectă și o cvinta perfectă ne dau o octavă, adică 4/3 x 3/2= 2/1, ca rapoarte de numere întregi. Sau, logaritmic, putem scrie : Ig 4/3+ Ig 3/2 = Ig 2/1 , de unde Ig 4/3 = Ig 2/1 - Ig 3/2 ceea ce se citește: logaritmul cvartei perfecte este egal cu logaritmul octavei minus logaritmul cvintei perfecte. Logaritmii sunt descoperiți însă de Neper, puțin după anul 1600 e.n., astfel încât în școala lui Pitagora (sec. VI - Vî.e.n.) nu s-a știut de legătura logaritmică dintre diferitele intervale. Caracterizăm matematic, mai departe, câteva din intervalele muzicale cele mai importante: Sexta majoră înseamnă raportul 5/3 și este egală cu o cvarta perfectă o terță majoră, deoarece : 5/3 = 4/3 x 5/4 sau, aplicând logaritmii: Ig 5/3 = Ig 4/3+lg 5/4 adică logaritmul sextei majore mărite este egal cu suma logaritmului cvartei perfecte + cel al terței majore. Terța mică (minoră) înseamnă pentru raportul frecvențelor celor două sunete valoarea 6/5 și este intervalul prin care o cvinta întrece o terță majoră deoarece: 6/5=3/2: 5/4=3/2 x 4/5, altfel spus, o terță minoră mica plus o terță majoră ne dau o cvinta perfectă, deoarece 6/5 x 5/4 = 3/2 și aplicând logaritmii: Ig 6/5 + Ig 4/5 = Ig 3/2. Sexfa mică (minoră) este reprezentată prin raportul 8/5 și este egală, logaritmic, cu suma unei cvarte perfecte și a unei terțe minore micșorate, adică : 8/5 = 4/3 x 6/5 sau Ig 8/5 = Ig 4/3 + Ig 6/5. Sexfa minoră micșorată este inversa terței majore, deoarece avem :8/5 x 5/4 = 2/1. Septima mică (minoră) este reprezentată prin raportul 16/9 și este egală, logaritmic, cu suma a două cvarte perfecte, într-adevar, avem : 4/3 x 4/3 = 16/9 .Acesta este un interval disonant. Septima majoră este reprezentată prin raportul frecvențelor dat de 15/8 și este egală cu suma unei cvinte perfecte și a unei terțe majore, deoarece avem :15/8 = 3/2 x 5/3 sau Ig 15/8 = Ig 3/2 + Ig 5/4 Fără a mai da și alte exemple , logartmii pot fi folosiți spre a preciza intervalele muzicale, pentru că, spre a găsi logaritmul unui interval muzical dat, nu avem altceva de făcut decât de adunat sau de scăzut logaritmii altor intervale. Dar se pot stabili legături și între muzică și matematica modernă abstractă, întradevăr, frecvențele tonurilor pure muzicale formează o mulțime de numere reale distribuite între limitele inferioare și superioare ale audibilității (16Hz, respectiv 20.000 Hz). Notele pianului formează o submulțime finită din spectrul infinit al sunetelor, submulțime care conține, obișnuit, numai 88 de elemente (88 clapete). La instrumentele cu coarde (vioara, etc.) și la trombon, avem de-a face cu o submulțime infinită de sunete; la celelalte instrumente avem însă numai submulțimi finite de sunete discrete muzicale. Când avem două note, una inferioară de frecvență a și alta superiaoră de frecvență b, între ele avem, în realitate, o relație de preordine b>a, antisimetrică și tranzitivă. Apoi, notele pot fi împărțite în clase de echivalență, printr-o relație de echivalență: două note sunt echivalente când sunt separate exact printr-o octavă. în sfârșit, ca să terminăm cu legătura dintre muzică și matematica modernă, consemnăm că, dacă se cântă la un instrument muzical oarecare, modelul matematic care poate reprezenta sunetele ne este dat de un spațiu vectorial. în armonie, când este vorba de dublarea sau de suprimarea sunetelor în acorduri, răsturnări de acorduri, de întârzieri sau de suspensii, anticipații, broderii, apogiaturi, cadențe, acorduri de septimă dominantă sau de nonă majoră, alterații coborâtoare, acorduri de undecima, modulații, imitații, progresii armonice etc., toate acestea nu se fac oricum, ci după anumite reguli bine stabilite și precis respectate de compozitori; dar regulile acestea înseamnă calcul matematic. Și tot ast-Bridge fel fuga în muzică, adică lucrarea polifonică în care are loc repetarea imitativă a unuia sau a două subiecte după un anumit plan tonal-armonic (des întâlnită la Bach și Handel), nu se string întocmește oricum, ci tot după reguli matematice, pe care compozitorii trebuie să le stăpânească aproape intuitiv. l Numai matematica singură însă nu este capabilă să • waight explice totul în muzică. Nu se va a-junge niciodată să se scrie ™ muzica ajutându-ne de simbolismul matematic ca, de exemplu, muzica în ecuații. Dar muzica poate fi tratată prin mijlocirea matematicii, aceasta dându-i un fundament solid de mare profunzime, în sprijinul acestei idei, calculatoarele pot fi folosite la mecanizarea orchestrațiilor compozițiilor muzi-cale. în scrierea programelor, intervin legile armoniei. Una din dovezile cele mai impresionante pentru legătura dintre muzică și matematică a găsit-o matematicianul Goncearov, prin studii privind ecuații cu derivate parțiale (un acord cu totul nou, extrem de plăcut, aceasta putând duce la construcția de instrumente muzicale noi). Și în muzică intervine, ca și în poezie, cadența și măsura] numai așa se asigură trăinicia și estetica operelor muzicale. Cum cadența și măsura înseamnă matematică, iată legătura strânsă dintre arta care poate exprima toate sentimentele omenești și știința certitudinii. Procedee matematice în muzică "Se întâmplă adesea ca figuri sau anumite formule matematice să poarte în ele o virtute estetică, independentă de expresia lor sau de drumul urmat pentru a le obține, fapt care le impune rândul producțiilor de artă". Așa stau lucrurile cu "numărul de aur" care a traversat secole de la școala pitagoreică care l-a făcut celebru până la folosirea lui conștientă în arhitectură, în crearea unor opere de artă: pictură - A. Durer, Seurat; muzică - B.Bartok , etc. Secțiunea de aur (sectio aurea ) constituie în geometrie o lege anume de proporții, formată dintr-o distanță totală ( AB ) care se divide într-un punct ( C ) încât raportul dintre secțiunea mică (CB) și cea mare (AC) să fie egal cu raportul dintre secțiunea mare (AC) și totalitatea distanței (AB), conform cu formula: AC/AB=CB/AC A CB Se regăsește în așa-numitul Șir a lui Fibonacci în care fiecare număr rezultă din suma celor două numere anterioare: 1, 2, 3, 5, 8, 13, 21, 34 etc. în muzică se poate aplica tuturor elementelor constitutive ale acesteia, în plan melodic, armonic, formal, ritmic, (Microcosmos nr.151 B.Bartok), metric (Sonata pentru două piane și percuție B. Bartok) http://www.voutube.com/watch?v=G8iSpoEvGzs. dinamic ( de ex.muzica pentru instrumente de coardă, percuție și celestă B.Bartok http://www.youtube.com/watch?v=UdcAo1OZWQA. și chiar ca și sistem muzical intonațional -ca semn al influenței matematicii în plan componistic. Pentru crearea unei legături între șirul fibonaccian și intonaționalul, stabilim ca unitate de măsură pentru intervalul constitutiv al modului cifra 1 -st = 1, pentru celelalte intervale muzicale obținându-se :2=1T, 3=terța mică (3m), 5= cvarta perfectă (4p), 8=sexta mică (6m), 13=nona mică (9m), etc. Modurile noi formate se pot încadra în următoarele categorii: l.Specie- în funcție de intervalul etalon pe bază căruia se constituie șirul fibonaccian: specia l- semitonul specia II -tonul II. Grupa-în funcție de intervalul la care ne raportăm pentru constituirea șirului fibonaccian: grupa A- raportare la sunetul inițial, grupa B - raportare din element în element. III. Tipul - în funcție de termenii existenți în șirul care formează modul: tipul a.- ordinea de distribuție 2,3. tipul b.- ordinea de distribuție 2,3,5. tipul c.- ordinea de distribuție 2,3,5,8. tipul d.-ordinea de distribuție 2,3,5,8,13,etc.. Compozitorii ar trebui să construiască noi moduri, neoctaviante, având ca bază numărul de aur. Compunând în acest fel, creațiile lor artistice vor avea „învestitură Divină", deoarece sunt în REZONANȚĂ la Unison cu Energiile Benefice ale Macrocosmosului. Desigur că și cei care audiază vor simți prezența Divină ca pe un „parfum" care ne inundă ființa și care ne vindecă Spiritual cu armoniile lor celeste. MELODIA "Melodia este ceea ce face farmecul muzicii" JOSEPH HAYDN în limba greacă MELODIE înseamnă intonarea unui cântec, de la cuvintele melos = cântec și ode = cântare, intonare. Melodia este o succesiune monoformică expresivă de sunete, cu un anumit sens, bine închegată din punct de vedere al construcției, în limba greacă monoform înseamnă: monos = unu, phone = sunet, glas. Monoform exprimă ceva uniform, care își păstrează același sunet, care se repetă, fără urcarea sau coborârea lui, cu aceeași intensitate). între sunete există anumite raporturi de înălțime, durată și intensitate (vezi sunetul muzical). Melodia reprezintă elementul de bază al unei lucrări muzicale, fiind capabilă să redea imagini și stări diferite. EXISTĂ MAI MULTE REGULI PRIN CARE SE POT INFLUENȚA STĂRILE PE CARE LE PRODUCE MUZICA, PENTRU CĂ EA (MUZICA) ESTE MATEMATICA INIMII ! Structura unei melodii conține diverse notații muzicale, care dau viață notelor prin rezultatul vibrațiilor vocilor și instrumentelor muzicale. în continuare vom enumera regulile mai importante prin care se pot da viață unor stări sufletești. ATENȚIE ! Este important să menționăm că acestea sunt reguli generale. Ele se pot schimba în anumite situații. RITMOTERAPIA "Ritmul este ordinea în mișcare " PLATON "Mai mult decât plăcerile obișnuite, muzica influențează caracterul și sufletul. Oamenii sunt afectați de ea: ritmul și melodia induc mânie sau bunătate, curaj și echilibru sau stări contrare, precum și alte trăsături de caracter. E dovedit că muzica are puterea de a transforma caracterul și că există melodii sau ritmuri care n-ar trebui permise." ARISTOTEL - POLITICA (1339 a, b) Ritmul constă într-o succesiune organizată a duratelor. Cuvântul ritm provine de la grecescul reo_ = a curge sau rimi = râu, apă curgătoare. Ritmul este elementul care dă viață unei melodii. Acest ritm se poate realiza și prin bătăi din palme, lovirea unor bucăți de lemn etc. Cel mai clar și mai folosit ritm este realizat prin "bătaia" tobelor. Dacă am ruga o persoană evlavioasă să stea pe un scaun într-o discotecă timp de o oră, aceasta va fi influențată de ritm, independent de voința sa. Nu ar mira pe nimeni ca, după un anumit timp, ea să țină tactul cu piciorul. Acest lucru se realizează datorită activității Subconștientului și a legii REZONANȚEI. Prof. Tore Sognefest a experimentat efectul ritmului asupra pulsului la adolescenții de la Liceul AZS din Bergen, Norvegia; „Când elevii au ascultat rock, pulsul a crescut cu 10 bătăi pe minut față de rata normală. Iar când au ascultat Aria de Bach, pulsul a scăzut cu 5 bătăi pe minut sub rata normală." La aceleași rezultate au ajuns și cercetătoni de la universitatea Temple, Pennsylvania. (Don Campbell, în „TheMozartEffect"). Dr. Raymond Bahr, șeful secției de boli coronariene de la St.Agnes Hospital, din Baltimore, scrie: Jumătate de oră de muzică (de un anumit gen n.n.)produce același efectuat 10 miligrame x Valium (diazepam) ". metronome Pitagora a studiat în legătură cu matematica și muzica, ca urmare el ajungând să studieze relațiile dintre armonie și anumite raporturi numerice dependente de lungimea și scurtimea corzilor de la chitară și alte instrumente muzicale. Concluzia la care ajunge Pitagora este că numărul și măsura sunt principiile ce guvernează lumea și că acestea sunt esențiale și independente . Prin ritm "se pun în acord" mai mulți oameni (datorită FENOMENUL DE REZONANȚĂ). Astfel se imprimă același tact respirației lor, bătăilor inimii și stărilor lor sufletești. De exemplu, așa pot fi stimulați tinerii la răzvrătire (în sens negativ) sau li se poate dinamiza starea de curaj (în sens pozitiv). în general, ritmul folosit de percuții, în special tobele, stimulează primii Centri Energetici: MULADHARA CHAKRA, SWADISTHANA CHAKRA, MANIPURA CHAKRA (vezi cap.referitor la cele 7 CHAKRA-e) Dacă ritmul (de exemplu măsura 2/4) este însoțit de sunete joase (grave), atunci va fi activată MULADHARA CHAKRA. Dacă efectul va fi pozitiv sau negativ depinde și de celelalte reguli ce vor fi descrise în continuare. Dacă ritmul (de exemplu măsura 3/4) este de genul valsului, reggae, sud-american, arabo-turc, atunci va fi activată SWADISTHANA CHAKRA. Dacă va fi pozitiv sau negativ depinde, la fel, și de celelalte reguli ce vor fi descrise în continuare. Dacă ritmul (de exemplu măsura 4/4) este dinamic, antrenant, de genul muzicii instrumentale disco, atunci va fi activată MANIPURA CHAKRA. Dacă va fi pozitiv sau negativ depinde și de celelalte reguli ce vor fi descrise în continuare. „Astfel, melodiile în măsura 4/4 cu accent pe timpii 1 si 3 îi dau omului imboldul să miște ritmic mâinile și picioarele. Ne amintim cu toții senzațiile pe care le avem când auzim muzică disco sau fanfara militară ce intonează un marș. Mai ales copii intră ușor în acest ritm. Când accentul cade pe timpii 2 și 4, muzica îl face pe om să miște partea mijlocie a trupului, indiferent de cultura sau regiunea geografică. Aceste mișcări sunt programate genetic. La aceste ritmuri intră în rezonanță o serie de structuri endocrine și neuroendocrine, hormonii încep să inunde regiunile specifice subcorticale și corticale, care pun în stare de tensiune anumite regiuni ale creierului, dând senzații particulare, aproape identice tuturor celor ce ascultă acea melodie, având astfel toți aceleași trăiri psiho-afective. Astfel, muzica poate acționa ca un drog asupra maselor, influențându- le, fără ca ele să sesizeze aceasta. Ați auzit sau ați văzut săli pline care aplaudă ritmic, aproape spontan sau doar la un semn? De ce? Cine îi sincronizează pe toți acei oameni, deodată, fără nici o repetiție sau un curs special? Tensiunile interne declanșate de ritm cresc, aplaudatul producând o ușurare plăcută la nivelul stărilor afective. Sincopele, schimbările bruște de accent produc efectele scontate de compozitor, inducând senzații și anumite sentimente în inimile oamenilor, în funcție de orientarea pe care a dat-o compozitorul acelei muzici. Ea (muzica) e un stăpân care îi face pe cei ce o ascultă să se supună necondiționat poruncilor ei despotice. Scapă de robie doar cel ce fuge de cursele ei ademenitoare, deoarece ritmul pune în rezonanță organismul cu el și nu putem să producem o antirezonanță indiferent câtă voință avem. Ritmul de dans nu te lasă pe scaun liniștit." Dr.VIRGILIU OCTÂVIAN STORESCU Tot în cadrul acestei terapii intră și tratarea prin cuvânt, prin versuri care au metrică și ritm. Unele versuri sunt în concordanță cu starea de spirit a omului, cu emoțiile sale, cu lumea sa interioară. De aceea, ele sunt socotite un mijloc individual de autoexprimare. Este cunoscut că vorbirea ritmică are o acțiune de refacere a psihicului. Versurile, cântecele sunt capabile să irite sau să calmeze o persoană. Acestea ne permit să ne relaxăm și ne pot permite să trecem la un nivel emoțional corespunzător. Unele tonuri determinate ale ultrasunetelor pot tulbura psihicul unei persoane, o pot face pur și simplu să își iasă din minți. Sunt unele cazuri în care oamenii au decedat. Același lucru care se spune despre cuvinte, se poate spune și despre sunete, în prezent s-a demonstrat științific că sunetele tari, neconforme cu starea organismului, schimbă ritmul activității cardiace (tahicardie), afectează vasele (hipertensiune), tulbură ciclul respirației (astmul bronsic). Ulcerul gastric, enterocolita, alergia, dispepsia sunt toate urmări ale zgomotului. PULSUL MACROCOSMIC Există tradiții spirituale care descriu foarte clar despre acest aspect misterios a LUI DUMNEZEU. Altele îl amintesc doar în treacăt, în Shivaism găsim explicații pertinente în legătură cu acest subiect, în Creștinism îl vom regăsi în icoanele care-L reprezintă pe IISUS cu o inimă care pulsează și răspândește raze din mijlocul pieptului. Acest simbol mai poate fi interpretat și prin faptul că inima LUI IISUS este ȘINELE SUPREM, SCÂNTEIA DIVINĂ din noi. Când EL spune:,,Eu sunt calea, adevărul și viața. Numai prin Mine veți ajunge la TATĂL" atunci EL se referă la ȘINELE SUPREM, ce trebuie REVELAT. Când Platon spune că ritmul este ordinea în mișcare, el se referă în mod explicit la Pulsul Macrocosmic. Dacă privim cu atenție, în fiecare ființă care există, palpită viața. Inima fiecărei ființe pulsează în ritmuri diferite. Și totuși, toate ființele care sunt în armonie cu Energiile Benefice Macrocosmice vibrează la unison cu Pulsul Macrocosmic. Dacă o ființă nu este în armonie cu Pulsul Macrocosmic , în ea apare boala ( cu suferințele ei penibile). Bineânțeles că veți gândi: bătăile inimii sunt un proces fiziologic. Da, aveți dreptate, dar nu complet, în momentul în care inima nu mai bate, ea nu mai duce sângele acolo unde este necesar și astfel apare moartea. Dar v-ați pus vreodată întrebarea : cine pune în mișcare inima ? Ce organ ? Ce funcție ? Subconștientul este răspunzător cu aceste procese fiziologice într-o anumită măsură. Nu mintea, pentru că atunci cănd dormim de exemplu, Subconștientul coordonează mai departe procesele fiziologice. Prin fine procese de Rezonanță, inima este pusă în mișcare de către Pulsul Macrocosmic . Cum știm dacă suntem în armonie cu Pulsul Macrocosmic ? Este foarte simplu dacă vom realiza un mic efort de ne observa în anumite momente din viața noastră. Mai întâi să facem cunoștiință cu Pulsul Macrocosmic. Ne așezăm pe un covor, într-o cameră curată în care să fie liniște. Vom avea grijă să nu ne deranjeze nimeni. Ne relaxăm global. Inspirăm, expirăm de voie de câteva ori, fără să forțăm absolut deloc . Astfel se relaxează mintea. Rămânem câteva clipe așa , fără să facem nimic, complet detașați. Căutăm să avem o atitudine de receptivitate, anticipând cu bucurie momentul care va veni. Ne observăm respirația, fără să intervenim . Inspirăm , expirăm ... Acum, vom căuta să simțim cum ne bate inima. Observăm acest lucru cu detașare (fără ss intervenim ) ca pe o minune. Sesizăm în mod clar cum inima pulsează. Vom observa, cu ușurată cum pulsul inimii face ca întregul nostru corp (sau anumite zone ) să vibreze. Dacă reușim să fim calmi și relaxați vom sesiza cum întreaga noastră ființă va vibra la unison cu inima. Veți percepe clar, cum corpul se mișcă ușor, tresărind cu fiecare pulsație a inimii. Acum sunteți în Rezonanță cu Pulsul Macrocosmic , care pulsează ca o inima uriașă . Mulți dintre d-voastră ați mai experimentat această stare, dar până acum nu i-ați dat atenție. în momentele de agitație din viața de zi cu zi, aduceți-vă aminte (evocați) starea aceasta de pulsație, exemplificată în exercițiul de mai sus. Rezonați la unison cu Pulsul Macrocosmic și veți deveni în mod fulgerător calmi și liniștiți. Un proverb bengalez spune că „a fi liniștit este mai presus decât a fi fericit." Pulsul Macrocosmic se poate observa cu ușurință dacă privim pe cineva care se află într-o meditație profundă sau pe cineva care doarme. Prin anumite exerciții de respirație (Pranayama) sau prin relaxare profundă, putem influența inima să pulseze mai lent sau mai rapid . Care este ritmul Pulsului Macrocosmic ? Realizați exercițiul de mai sus și veți constata singuri că numai experimentarea directă vă poate spune cu exactitate care este ritmul Pulsului Macrocosmic . în muzică regăsim PulsulMacrocosmic în măsura muzicală. Dacă ritmul (măsura ) muzicii se află în armonie cu acest puls, el ne va influența în cel mai Benefic mod. Dacă ritmul rezonează în mod dizarmonios, el ne va dezechilibra (vezi cap.Volumul de audiție - Toamna și Primăvara). Ritmul are o forță extraordinară. Marșurile muzicale folosite în armată dau un imbold soldațiilor. Pasul de defilare respectă acest ritm . Exemplul cu soldații lui Napoleon care au mers în același ritm pe un pod este celebru. Datorită vibrațiilor impuse în același ritm, podul s-a dărâmat. Zidurile Ierusalimului au fost dărâmate folosindu-se sunetele trîmbițelor în același ritm. Influența sunetelor (a muzicii ) o regăsim nu numai în Biblie ci și în tradiția popoarelor. La țară , atunci când norii negri amenință recolta țăranilor, se trag (ritmic) clopotele bisericii pentru a-i împrăștia . Un anumit ritm folosesc tibetanii atunci când deplasează blocuri de piatră cu ajutorul sunetelor (vezi Overtone-Dzogchen). Făcând legătura între inimă și ritm avem un punct de plecare pentru cei care doresc să se ajute pe ei însuși sau să ajute persoanele cu probleme și tulburări cardiace . Un caz special îl are muzica Indiei: ritmuri extrem de complexe, de micro-valori ritmice paralele cu micro-intervalele. Ritmul este simbolic și reproduce fenomenul natural din care s-a inspirat, de exemplu : „săritura gazelei", „avântarea leului", „zborul vulturului", „saltul tigrului" etc.. în Muzicoterapie muzica aleasă sau compusă va trebui să aibă ritmul (măsura) corespunzătoare pentru fiecare caz în parte, ținându-se cont de problemele fiecăruia . Cunoscând cele spuse în acest capitol, în legătură cu măsurile (ritmurile) date ca exemple și făcând corelația cu Pulsul Macrocosmic ne este mai ușor să înțelegem cum pot să ne influențeze compozitorii stările sufletești. Cei care compun muzică trebuie să-și asume o mare responsabilitate și să aibă mare grijă ce creează . Tabla SINCOPA Din punct de vedere ezoteric, sincopa are rolul de a introduce în melodie o stare de surpriză și ascuțime, în anumite cazuri produce anxietate, comportament agresiv și stârnirea instinctului sexual. CONTRATIMPUL Când apare Contratimpul într-o melodie, el imprimă celui care audiază o stare de disconfort, de șoc. COROANA Dă posibilitatea muzicianului de a mări valoarea notei după aprecierea lui, transmițând, astfel celor care îl ascultă starea sufletească în care se află el atunci. VALOAREA NOTELOR Când melodia este formată din note întregi și doimi, atunci sunetele sunt clare, precise și, pentru că vibrațiile lor sunt prelungi, aduc în ființă liniștea interioară. Pătrimea are rolul de a menține vibrațiile constante. Optimea, șaisprezecimea, treizecidoimea ne fac să fim neliniștiți, mai agitați, mai vigilenți (cu cât valoarea notelor este mai mică). PAUZA „Pentru a fi frumoasă și armonioasă, muzica trebuie să aibă suspine și tăcere" JEAN WEBER Pauza este tăcerea temporară sau a unei părți muzicale. Dacă ea intervine brusc, atunci vom avea plăcuta surpriză să ne conștientizăm starea în care ne aflăm. Cu cât pauza are o valoare de notă mai mare, cu atât mai mult ne putem analiza. Este chiar recomandat să oprim muzica și să ne observăm stările. Astfel avem posibilitatea excepțională de a conștientiza că noi nu suntem acest corp ci mult mai mult decât atât ; SPIRIT, SCÂNTEIE DIN DUMNEZEU. CÂND REUȘIM SĂ FACEM PAUZĂ ÎN MINTEA NOASTRĂ, ATUNCI îl VOM PUTEA SIMȚI PREZENȚA LUI DUMNEZEU. Deoarece mintea noastră este limitată, noi nu putem să percepem INFINITUL cu ea. DUMNEZEU ESTE DINCOLO DE MINTEA NOASTRĂ. NOTELE DUBLE Stările sufletești depind de Speciile intervalelor ce sunt cuprinse între două note, mai ales daca sunt diferite (vezi cap. Regula de aur), în general, când se cântă două note simultan, la unison, sesizăm o stare de plinătate. GAMELE Gama este o succesiune melodică din treaptă în treaptă, ascendentă sau descendentă care cuprinde toate sunetele unei scări muzicale. Fiecare gama induce o anumita stare. ARMONIA Este combinarea mai multor sunete în conformitate cu anumite legi ce realizează construcții muzicale. Provine de la cuvântul grecesc harmonia = sonoritate armonică, proporție. Armonia este echilibru. Armonia este dată de ciclul unor acorduri, iar acordul este suprapunerea simultană a cel puțin trei note. Acordurile pot fi "frumoase" sau "dure" (după A. Doljanski - ed. Muzicală) și ne trezesc anumite stări, în funcție de Regula de Aur (vezi cap. Regula de aur). Acordurile minore generează neliniște, stări de nostalgie. Acordurile majore imprimă bucurie, reînviere, exuberanță. INSTRUMENTELE MUZICALE (aspecte ezoterice) Din punct de vedere ezoteric, forma fiecărui instrument ne poate oferi detalii secrete, pentru că orice formă care există în Univers nu este întâmplătoare. Nu ne propunem să analizăm toate instrumentele. Vom enumera doar câteva dintre ele. Flautul simbolizează coloana vertebrală. La origine, flautul avea șapte găuri. Celor șapte sunete le corespund cele șapte CHAKRA-e, sunetul cel mai grav reprezintă MULADHARA CHAKRA, iar cel mai înalt SAHASRARA. transverse flute Chitara. Prin forma ei, chitara simbolizează corpul unduios și plin de farmec al femeii (cutia de rezonanță), iar griful coloana vertebrală. Vibrațiile coardelor sunt catifelate asemenea senzațiilor subtile erotice ale femeii senzuale. Este interesantă chitara "rusească" care are șapte coarde. timpani Timpanul. Prin forma sa, timpanul ne arată energiile grosiere, de vitalitate, de plin. Dacă se folosește o lovitură puternică la sfârșitul unei melodii, sunetul prelung parcă împlinește tot ce s-a cântat și ne dă senzația de măreție. Pentru ca acest sentiment să fie complet, se va cânta în acorduri majore. Clopotele. Forma clopotelor este asemenea unei căciuli. Un sunet de clopot ne poate activa SAHASRARA și implicit ne va fi mult mai ușor să-l simțim pe DUMNEZEU. II Dacă folosim clopote mici ca dimensiune sau construite din tuburi ori bare metalice, rezultatul vibrațiilor emise ne pot trezi "cel de-al treilea ochi" AJNA CHAKRA , centrul mental de control și comandă al ființei umane. Și exemplele ar putea continua ... Instrumentele muzicale produc sunete de un anumit timbru (colorit). Ele au un corp de rezonanță, indiferent dacă este tub sau lemn, prin care trece o coloană de aer (ex. flautul) sau cutie de rezonanță și coarde (ex.chitara ). La prima vedere ele sunt corpuri lipsite de viață. Vom vedea că totuși ele au o anumită energie a lor. Un instrumentist bun poate produce sunete minunate, atât la un instrument „prost „cât mai ales la un instrument de calitate. Dacă se cântă un anumit timp la instrument, prin Rezonanță, instrumentul vibrează la unison cu energia invocată, în acest mod instrumentistul impregnează anumite stări asupra instrumentului. Astfel, instrumentul își păstrează o anumită energie subtilă un anumit timp (depinde cum a simțit instrumentistul). Instrumentele devin veritabile „„magazii,, în care se acumulează energii subtile . Pentru a verifica acest lucru se poate face următoarea experiență: un instrumentist mediocru folosește instrumentul unui virtuos. Se poate observa că îi este mult mai ușor să cânte. Nu întâmplător se „ vânează „ instrumentele la care au cântat artiști celebri. Un alt aspect important al instrumentelor muzicale îl constitue influența sunetelor asupra instrumentiștilor. în momentul în care cântam, fiecare instrument muzical produce sunete care ne fac să vibram la unison cu anumite Energii Macrocosmice . Schema teoretică este foarte simplă; sunetele instrumentelor vin din exterior și declanșează în interiorul instrumentistului fine procese de Rezonanță cu Energiile Macrocosmice, formându-se astfel un circuit deschis, fără sfârșit, inepuizabil. Instrumentele muzicale pot influența instrumentistul în mod negativ sau Benefic. Ca să înțelegem mai bine cum acționează instrumentele muzicale asupra instrumentiștilor, iată câteva exemple . Toba mare „cu ciocan" este un instrument mare ca dimensiune, de percusiune, produce sunete de înălțime nedeterminată din registrul grav. Ea se agață de umeri cu ajutorul unor curele. Fața tobei este lovită cu ajutorul unor baghete de lemn care au vârful înfășurat în pâslă . Datorită Rezonanței acestui instrument, în general cei care îl folosesc au dezechilibre la nivelul lui MULADHARA CHAKRA și MANIPURA CHAKRA. Aceste dezechilibre îi fac mai egoiști și mai nepăsători față de ceilalți semeni, în același timp se remarcă la unii dintre ei o vitalitate mai mare decât în mod obișnuit. Tobele Setul de tobe se mai numește în limbajul-jargon al muzicanților "baterie " în afara tobei mari care este așezată pe podea , celelalte tobe sunt așezate pe trepiede la nivelul lui MANIPURA CHAKRA . « Toboșarii » sunt mai agresivi decât ceilalți instrumentiști, uneori violenți și au în general afecțiuni la stomac sau la rinichi . Totuși, ei se integrează în societate, chiar dacă sunt nonconformiști. Violoncelul acționează în mod preponderent la nivelul lui SWADHISTHANA CHAKRA (principal) MANIPURA CHAKRA+ANAHATA CAHKRA (secundar). Prin dezechilibrul lui SWADHISTHANA CHAKRA pot să apară anumite boli psihice, unele chiar grave (depinde de genul muzical ales și de sunetele emise ). Dacă se obțin sunete armonioase, atunci instrumentistul obține o mare vitalitate benefică sexuală și o mai mare creativitate în tot ce întreprinde . Care Chitara acționează asupra lui ANAHATA CHAKRA (predominant) și SWADHISTHANA CHAKRA+MANIPURA CHAKRA (secundar). Instrumentiștii chitariști cântă de obicei muzică clasică de cea mai bună calitate și de aceea foarte rar au dezechilibre, în general, chitariștii sunt iubitori, delicați în comportament , dar au și forță de integrare în societate . Cei care cântă la lăută (are cutia de rezonanță mai mare ) sunt și mai armonioși la nivelul lui ANAHATA CHAKRA, deoarece sunetele acestui instrument sunt mai delicate și, implicit, calitatea subtilă este net superioară. Vioara acționează asupra glandei tiroide, capului, creierului precum și asupra centrului mental de comandă AJNA CHAKRA. Prin vibrația coardelor se transmit vibrații și asupra gâtului, activându-se astfel VISH'UDDHA CHAKRA . Cei care cântă o muzică dizarmonioasă au probleme mai mereu cu gâtul, sunt mereu răciți, iar în cazurile grave, au probleme cu glanda tiroidă. Violoniștii care cântă o muzică armonioasă sunt foarte creativi, au senzații estetice deosebite și sunt mari iubitori de artă . Trianglul este o vergea de oțel curbată în formă de triunghi. Acesta se suspendă în aer la înălțimea ochilor. Are un sunet de o înălțime nedeterminată, de un timbru scânteietor și totodată gingaș, sacadat sau tremurător. Aceste vibrații binefăcătoare îl fac pe instrumentist să vibreze la unison cu minunatele Energii Macrocosmice, activându-se SAHASRARA și 'S, J VISHUDDHA CHAKRA. >& Harpa. Instrumentiștii harpei sunt în general oameni armonioși din toate punctele de vedere, aproape orice ar cânta .Acest instrument acționează asupra tuturor CHAKRA-lor, activând inclusiv SAHASRARA. ORNAMENTELE MELODICE Acestea sunt cele care înfrumusețează o melodie, dându-i anumite coloraturi. Trilul, de exemplu, prin alternarea rapidă și de mai multe ori a unei note cu cea de pe o treaptă superioară ne poate face impresia unei păsări =qi cântătoare. Vibrato ne poate face să tremurăm, să oscilăm și să vibrăm la unison cu o melodie sau cu un sunet muzical. SURPRIZA Dacă în timpul unei melodii lente (de ex. măsura 2/2) apare pe neașteptate un sunet puternic de timpan, atunci spunem că avem o surpriză muzicală. Melodia continuă ca și când nu s-a petrecut nimic deosebit. Acest artificiu ne face să fim atenți asupra melodiei. Dacă la un moment dat atenția este îndreptată spre altceva, sunetul timpanului are rolul să ne trezească din amorțeală, făcâdu-ne vigilenți. Surpriza poate interveni în orice parte a unei melodii și prin alte artificii. De exemplu, în timp ce un cor vocal cântă o melodie se poate interveni cu o surpriză, introducând câteva sunete ale unui trombon. Un aspect foarte important, care scapă chiar și unora dintre cei care studiază aspectele ezoterice ale muzicii este cel al termenilor de mișcare și semnelor de nuanțare. Pentru ca interpretul să poată reda ceea ce a dorit compozitorul, se folosesc acești termeni. Acestea indică stări precise. Dacă interpretul reușește să aibă aceste stări, el va fi capabil să le imprime și celor care îl ascultă. Numai atunci vom putea sesiza în mod clar starea emisă de muzician. Altfel, melodia este "moartă". Aceasta este o regulă importantă. Să vedem in continuare în ce constă acești termeni. TERMENII DE NUANȚARE Intensitatea sunetelor se arată prin semne sau termeni ce provin din italiană. Această intensitate imprimă auditoriului diverse stări. De exemplu piano (p) = încet. Melodia se va cânta încet. Sau fortissimo (ff) = foarte tare. Creșterea treptată a intensității sunetelor se indică pe partitură cu prescurtarea cresc. = crescendo (<). Odată cu creșterea intensității muzicii, crește și intensitatea trăirilor interioare. La polul opus, slăbirea intensității sunetelor se indică prin descresc. = descrescendo (>), iar intensitatea focului interior al trăirilor se estompează. TERMENII DE MIȘCARE Mișcarea pe care compozitorul o dă unei fraze muzicale este importantă, deoarece ea este cea care creează începutul stării pe care el o dorește. De exemplu, Allegro înseamnă vioi, sau Presto = repede. Moss = mișcat sau Adagio = rar. INDICAȚII DE EXPRESIE Șl INTERPRETARE lată câteva exemple negative: Agitato = agitat; Funebre = funebru; Lamentoso = jalnic, etc. Și câteva exemple benefice: Allegramente = vesel, vioi; Briliante = strălucitor; Teneramente = gingaș, etc. POLIFONIA Un sunet creat de o voce sau un instrument este o sferă de forță misterioasă. Polifonia cuprinde mai multe sfere de forță . în sens literar, polifonia vine de la cuvintele grecești poly = mult și phone = sunet, voce . Polifonia cuprinde mai multe voci (sunete) reunind într-o emisie simultană mai multe melodii de egală valoare , fiecare din ele având o importanță expresivă de sine stătătoare . Polifonia combină voci (sunete) de diferite intonații și cu ritm diferit cu accente, culminări și cadențe care nu coincid și care sunt dezmembrate în motive muzicale de diferite dimensiuni, deosebindu-se prin dinamică și timbru, dar supuse unor reguli precise de a suna simultan, reguli proprii fiecărui stil. Polifonia este o metodă foarte dificil de creat. Puțini muzicieni se încumetă să realizeze polifonie. Din aceștia puțini, doar câțiva reușesc cu adevărat o polifonie benefică. Datorită perfecționării metodelor de înregistrare/redare au apărut câteva efecte audio de mare popularitate . La început oamenii audiau pe viu ceea ce cânta un instrumentist / vocalist sau o orchestră. A apărut ideea aranjării unei orchestre în așa fel încât cei care audiau să constate că anumite voci/instrumente veneau ba din stânga ba din dreapta, creând un efect interesant și plăcut în același timp . Când au apărut aparatele de înregistrare/redare, la început, se asculta la un singur difuzor (mono) ca de exemplu, la patefon. S-a trecut la două difuzoare apărând efectul de dublu-mono și, imediat după aceea, la efectul stereo . A trecut ceva timp și a urmat quadrofonia . în zilele noastre cel mai interesant mod de audiere este așa-zisul sunet digital surround inclus în pachetul home theatre. Home theatre constă în aranjarea a 5+1 (5.1) sau 7+1(7.1) boxe în jurul celui care audiază muzică la diferite distanțe de acesta (după recomandările manualelor de folosire date de producător). Se creează o ambianță de spațialitate extraordinară, iar calitatea sunetului este excepțională. Asa-zisul sunet,,circular", ,,rotativ"sau „spiralat "creează senzații deosebite și poate realiza o echilibrare a celor două emisfere cerebrale (vezi cap. Purificarea organismului-emisferele cerebrale). Se știe că energia conține două forțe complementare Yin-Yang (vezi cap. Muzica în zodiac). Acest artificiu muzical este asemenea unei roți care se învârte într-un sens sau altul (Yin-Yang).Roțile mașinilor auto de exemplu, atrag câinii. Tâmplarii care lucrează la un circular sunt fascinați de rotirea pânzei de circular.. Dacă privesc mai mult timp cum se învârte pânza rămân ca vrăjiți, nu mai sunt atenți la ceea ce fac și uneori au loc accidente de muncă . Aceste rotiri Yin-Yang ale roților, cercurilor etc. formează vortexuri de energie subtilă. La fel se petrece și cu sunetele muzicale. Aceste vortexuri de energie ne pot influența negativ sau Benefic, în funcție de mai mulți factori (îi regăsiți și în acest curs ). SISTEME MODALE Șl TONALE Din scrierile lui Aristotel și Platon știm că în vechea Eladă, muzica era considerată un mijloc de educare a cetățenilor. Ei puneau un mare accent pe evoluția omului spre perfecțiune. Oamenii erau pregătiți (de când erau mici) în tainele artelor, în special în domeniul muzicii. Indiferent de vârstă participau și se bucurau de binefacerile muzicii. Din păcate, astăzi artele nu mai sunt prețuite la adevărata lor valoare, în unele școli sunt chiar disprețuite. Cui îi mai trebuie muzică benefică în acest mileniu hipertehnologic ? Există cercuri oculte la nivel global, care promovează muzica de cea mai joasă calitate. Dacă nu se va mai întreține această „muzică" cu multe eforturi financiare, atunci, asemenea unui briliant, muzica de cea mai înaltă valoare va ieși din această „mocirlă" la suprafață și va străluci în sufletele noastre. A venit timpul sa strălucească !!! NIMENI NU SE POATE OPUNE PROGRESULUI. ÎL POATE DOAR ÎNTÂRZIA în mod sigur, în viitorul apropiat, artele (muzica în acest caz) vor fi studiate în școli la modul cel mai serios, nu superficial ca acum. Sistemele modale și tonale formează un grup de sunete de diferite înălțimi care gravitează unul spre altul și, în ultimă instanță, spre un anumit sunet (tonica) sau spre un acord consonant (acordul tonicii) construit pe acel sunet. Aristotel explica cum diferitele moduri au ca efect impresii și trăiri estetice deosebite. De exemplu, el explică faptul că modul ludic te îndeamnă spre visare, spre stări pasionale, pe când modul doric spre o educație robustă. Există mai multe sisteme modale și tonale în muzica popoarelor. Fiecare popor are specificul său muzical. De exemplu, muzica chineză și japoneză folosește sistemul pentatonic (cinci sunete). Această muzică ne impresionează prin expresivitate și suavitate. Aceste sisteme sunt de mai multe feluri și au mai multe denumiri. Aici, doar atragem atenția la importanța lor în impresia pe care o exercită asupra ființei umane. Un loc aparte îl are muzica Indiei. Zeii Indiei sunt zei muzicieni care cântă din instrumente ale căror vibrații sonore creează lumea și o mențin într-o ordine desăvârșită. Extrem de vechi și de neclintit, sistemul modal folosit în India se numește ragă. Este un sistem modal desăvârșit. Are la bază existența microintervalelor(srt/#) și o altă caracteristică specifică numai Indiei, depășirea intervalului octavei. Cele mai complexe ragă merg până la trei octave. Ragă depășește simpla definiție a unei scări muzicale, putând exprima cele mai diferite stări sufletești, chiar raporturile între aceste stări și natură sau lumea înconjurătoare. Există ragă pentru dimineață și alta pentru seară; ragă pentru noapte și stele, alta pentru Iubire etc. Muzica este contemplativă și simbolizează anumite aspecte precise ale naturii și al lumii. De asemenea, exprimă și reacțiile sufletești în fața acestor aspecte. O ragă are o durată (teoretic) infinită dar, practic, ține o noapte întreagă, într-un concert dat în Occident muzicienii sunt nevoiți să se adapteze obiceiurilor europene, străduindu-se ca o ragă să dureze ~ trei sferturi de oră. SECRETUL MUZICII: REGULA DE AUR Fizicianul francez Joseph Sauveur (sec. XVIII) a descoperit că o coardă în vibrație emite, pe lângă nota fundamentală, și o serie secundară de note înalte, care se integrează celei fundamentale, serie de note care cuprinde, printre altele o octavă, o cvintă și o cvartă •l* distincte. Fenomenul, cunoscut ca ser/7 armonice și denumit acordul naturii, marchează începutul unei etape importante în istoria gândirii muzicale. Din acest moment au început studiile si experimentele moderne ale acusticii ( știință pe care cei din vechime o cunoșteau prin Revelații Divine) pentru a descoperi secretul magic al muzicii în legile acusticii. * Regulile magice ale muzicii au început să fie respectate de cât mai mulți muzicieni ai zilelor noastre, fie inconștient (fiind inspirați divin), fie conștient (tot inspirați divin). Aceste reguli au rămas după atâta timp profund Binefăcătoare pentru cei care compun și audiază acest gen de muzică Spirituală. Lista este din ce in ce mai lungă, fiind loc și pentru alții. Aș enumera doar câțiva: Kitaro,Vangelis,Mike Oldfield, J. Michel Jarre.KIaus SchuItze.Oliver Shanti.lsao Tomita etc.. Succesiunea (știma) sau combinarea simultană a mai multor sunete, în conformitate cu anumite legi (armonia) dă naștere unei melodii, între sunete există anumite raporturi de înălțime, durată, intensitate și culoare. Melodia reprezintă elementul de bază al unei lucrări muzicale, fiind capabilă să redea imagini și stări dintre cele mai diferite. Din fiecare aranjare a unor sunete (note) rezultă o anumită structură subtilă matematică clară și precisă. Ea (structura subtilă) nu poate fi văzută cu ochii fizici, dar este perceptibilă sub forma unor stări bine definite. SECRETUL prin care se pot IMPUNE aceste stări (bune sau rele) este raportul dintre înălțimile a două trepte, adică a două sunete care au denumiri precis determinate și poartă numele de INTERVAL. ACEASTA ESTE REGULA DE AUR ! Deoarece acest aspect este foarte important, vom intra puțin în teoria muzicală. Acest lucru este necesar pentru a înțelege mai ușor aceste lucruri. Gioseffo Zarlino (1517-1590) scria într-un tratat de muzică că :„ noi știm cu adevărat un lucru atunci când îi cunoaștem începutul". Să începem cu citeva noțiuni de bază în lumea muzicii; ALTERAȚIILE Diezul # -ridică înălțimea sunetului cu un semiton. Bemolul b -coboară înălțimea sunetului cu un semiton. Becarul \\ -anulează efectul diezului sau bemolului. Dubluldiez X -ridică înălțimea sunetului cu două semitonuri (un ton). Dublulbemol b b -coboară înălțimea sunetului cu două semitonuri (un ton). Semitonul diatonic cuprinde distanța dintre două trepte alăturate cu nume diferit, naturale sau alterate. Exemple : MI-FA ; DO#-RE ; DO-REb ... Semitonul cromatic cuprinde două trepte alăturate cu același nume, una dintre ele sau ambele fiind alterate. Exemple : DO-DO# ; RE-REb ; DO#-DOX ; RE b b-REb ... Sunetele enarmonice au aceeași înălțime, dar au nume diferite. Exemple : DO#-RE b ; MI#-FA ; RE X-MI ; LAb b-SOL etc. Cu ceea ce știm până acum, putem compune intervale . Intervalele se împart după mărime ( mărimea cantitativă sau distanța dintre trepte) în : prima (unison), secunda, terța, cvarta, cvinta, sexta, septima, octava, nona, decima, undecima, duodecima, terțiadecima, cvartadecima și cvintadecima. Cele de o anumită mărime se precizează în plus după calitate (mărime calitativă sau în tonuri). Se împart în intervale perfecte, intervale mici sau mari, intervale mărite sau micșorate, dublu-mărite (supramărite) și dublu-micșorate (submicșorate) : 1. Prima perfectă (unison), prima mărită; 2. Secunda mare, secunda mică, secunda mărită; 3. Terța mare, terța mică, terța mărită, terța micșorată; 4.Cvartaperfectă,cvarta mărită; cvarta micșorată; 5. Cvintaperfectă ,cvinta mărită, cvinta micșorată; 6. Sexta mare, sexta mică, sexta mărită, sexta micșorată; 7. Septima mare, septima mică, septima mărită, septima micșorată; *, 8. Octava perfectă, octava mărită, octava micșorată . Sunetul DO 5 are de exemplu o singură și mereu aceeași semnificație. El mai poate avea și alte semnificații, în raport cu poziția pe care o ocupă printre celelalte sunete ale unei melodii sau ale unor acorduri. Senzația de interval muzical este aceeași dacă frecvențele sunetelor generatoare variază, astfel încât raportul lor își menține valoarea. Dacă frecvențele variază cu același număr de herți senzația este alta (raportul nu mai este constant). Aparatul auditiv reacționează în același mod la aceleași variații relative ale frecvențelor, dar nu și la aceleași variații absolute. Exemple. Dacă sunetelor DO3=66 Hz și FA 5=352 Hz li se mărește frecvența cu aceeași cantitate (variație absolută) de 44 Hz se obțin sunetele LA3=110 Hz și SOL 5=396 Hz.DO 3 s-a ridicat cu 4 Vz tonuri, iar FA5 cu 1 ton. Senzațiile auditive sunt diferite, la fel cum și rapoartele de frecvență sunt diferite (110/66=5/3 și 396/352=9/8). Rezultatul este altul dacă sunetele inițiale sunt supuse la o aceeași creștere relativă a frecvenței lor. De exemplu 3/2,DO 3 devine 66- 3/2 =99 Hz = SOL 3,iar FA 5 devine 352 • 3/2 = 528 Hz = DO6 (noile sunete sunt mai înalte cu o cvintă perfectă). Frecvența primului sunet a crescut cu 33 Hz , a celui de-al doilea cu 176 Hz. Experiența ne arată că senzația auditivă este egală în ambele cazuri. Deci, impresia audiției simultane sau succesive a două sunete diferite corespunde raportului lor. Toate perechile de sunete cu rapoarte egale de frecvență impresionează la fel urechea (aceeași senzație auditivă de interval muzical). Intervalul muzical este senzația auditivă corespunzătoare raportului numeric dintre frecvențele a două sunete diferit intonate. în Cele 7 CHAKRA-e (CHAKRA-le și reflexiile lor), pe CD-urile MUZICOTERAPIE 1-5, găsim anumite intervale. Fiecare combinație a acestor sunete produce o activare a CENTRILOR DE FORȚĂ , deci induce o stare psiho-somatică. De exemplu, pe CD-ulMUZICOTERAPIE 1, exemplificarea nr.12 (MULADHARA+AJNA) găsim un interval de sextă. Dacă realizam corelațiile necesare și vom folosi o metodă/tehnică din curs, prin operarea cu această exemplificare ne vom activa vitalitatea și puterea mentală. Astfel, ne vom auto-induce, în mod natural o stare de control/echilibru mental al vitalității. Alt exemplu; alegem exemplificarea nr.16 de pe CD-ul MUZICOTERAPIE 1. între sunetele RE (SWADHISTHANA CHAKRA) și SOL (VISHUDDHA CHAKRA) se află un interval de cvartă. Prin operarea cu această exemplificare ne vom activa și dezvolta creativitatea, trăirile estetice. Exemplele ar putea continua... Nu vă rămâne decât să realizați singuri corelațiile necesare. ÎN TOATE EXEMPLIFICĂRILE DIN ACEST CURS S-A ȚINUT CONT DE ACEASTĂ REGULĂ DE AUR . PRIN EXPERIENȚĂ DIRECTĂ VEȚI CONSTATA CÂT DE UȘOR SE POT INDUCE ANUMITE STĂRI PSIHO-SOMATICE BENEFICE , CU AJUTORUL MUZICII. lată un tabel(câteva exemple) care ne arată cum acționează intervalele asupra stărilor psihosomatice (în gama egal temperată , octava 5): N R. INTERVALUL STAREA AFECTIVĂ DENUMIREA SUNETELOR FRECVENTELE (HZ) 1 PRIMA PERFECTĂ(UNISON) PACE DO5-DO5 261 ,624-261,624 2 PRIMA MĂRITA TEAMA.ANGOASA DO5-DO5# 261,624-277,183 3 SECUNDA MARE COMPASIUNE DO5-RE5 261 ,624-293,666 4 SECUNDA MICA IDEM PRIMA MĂRITĂ DO5-RE5b 261,624-277,183 5 SECUNDA MĂRITĂ TRISTEȚE DO5-RE5# 261,624-311,128 6 TERȚA MARE DO5-MI5 261 ,624-329,630 7 TERȚA MICĂ IDEM SECUNDA MĂRITĂ DO5-MI5b 261,624-311,128 8 TERȚA MĂRITĂ FERICIRE DO5-MI5# 261 ,624-349,228 9 TERȚA MICȘORATĂ SUFERINȚĂ DO5#-MI5b 277,183-311,128 10 CVARTA PERFECTĂ IDEM TERȚA MĂRITĂ ' DO5-FA5 261 ,624-349,228 11 CVARTA MĂRITĂ EXCITAȚIE DO5-FA5# 261 ,624-369,995 12 CVARTA MICȘORATĂ NELINIȘTE DO5#-FA5 277,183-349,228 13 CVINTA PERFECTĂ CALM, STABILITAE DO5-SOL5 261,624-391,995 14 CVINTA MĂRITĂ VULGARITATE DO5-SOL5# 261,624-415,304 15 CVINTA MICȘORATĂ IDEM CVARTA MĂRITĂ DO5-SOL5b 261 ,624-369,995 16 SEXTA MARE DO5-LA5 261,624-440 17 SEXTA MICA IDEM CVINTA MĂRITĂ DO5-LAb 261,624-415,304 18 SEXTA MĂRITĂ GENTILEȚE DO5-LA5# 261,624-466,162 19 SEXTA MICȘORATĂ MELANCOLIE DO5#-LA5b 277,183-415,304 20 SEPTIMA MARE SPAIMĂ DO5-SI5 261 ,624-493,882 21 SEPTIMA MICA IDEM SEXTA MĂRITĂ DO5-SI5b 261,624-466,162 22 SEPTIMA MĂRITĂ BUCURIE.PLENITU - DINE DO5-SI5# 261 ,624-523,248 23 SEPTIMA MICȘORATĂ DRAGOSTE DO5#-SI5b 277,183-466,162 24 OCTAVA PERFECTĂ IDEM SEPTIMA MĂRITĂ DO5-DO6 261,624-523,248 25 OCTAVA MĂRITĂ IRITARE DO5-DO6# 261 ,624-554,366 26 OCTAVA MICȘORATĂ ENERVARE DO5#-DO6 277,183-523,248 Nenumăratele combinații ale intervalelor d au naștere tuturor stărilor sufletești .Pentru a înțelege mai bine, au fost expuse doar câteva exemple, folosindu-se un ritm constant. CD-UL MUZICOTERAPIE 30 (REGULA DE AUR).Conține: unison(exemplificarea nr.01); prima mărită(exemplificarea nr.02); secunda mare(exemplificarea nr.03); secunda mică (exemplificarea nr.04) ;secunda mărită(exemplificarea nr.05); terța mare(exemplificarea nr.06); terța mică(exemplificareanr.07); terța mărită(exemplificarea nr.08); terța micșorată (exemplificarea nr.09) ;cvarta perfectă(exemplificarea nr.10); cvarta mărită(exemplificarea nr.11) ;cvarta micșorată (exemplificarea nr.12) ;cvinta perfectă(exemplificarea nr.13); cvinta mărită(exemplificarea nr.14) ;cvinta micșorată (exemplificarea nr.15) ;sexta mare(exemplificarea nr.16); sexta mică(exemplificarea nr.17); sexta mărită(exemplificarea nr.48); sexta micșorată (exemplificarea nr.19); septima mare (exemplificarea nr.20) ;septima mică (exemplificarea nr.21) ;septima mărită(exemplificarea nr.22 septima micșorată(exemplificarea nr.23); octava perfectă (exemplificarea nr.24);octava mărită(exemplificarea nr.25 ; octava micșorată(exemplificarea nr.26). Aceste informații au fost ținute multă vreme "strict secrete". Pitagora de exemplu știa despre importanța Terței, pe care o denumea Lambdoma. Terța are o mare putere expresivă. Ea se exprimă cu cea mai mare forță spirituală. Terța mărită exprimă și starea de Solaritate, de masculinitate, de virilitate. Terța micșorată exprimă starea de feminitate, de unduire, de pasivitate. Există savanți, medici, muzicieni, care experimentează acțiunea muzicii asupra animalelor, plantelor și oamenilor. Toate acestea se realizează în Instituții de Cercetări, în Laboratoare, în Sanatorii, cu ajutorul celor mai moderne mijloace științifice. De asemenea, se studiază muzica care a fost compusă de marile genii ale omenirii, lată, de exemplu, efectul Mozart. Rezultatele demonstrate științific în decursul aniilor îl situează pe WOLFGANG AMADEUS MOZART'un pionier în domeniul muzicoterapiei. Exemplificare : http://www.voutube.com/watch?v=-Csad6xgtEQ . Dr.Alfred Tomatis a realizat in 1982 studii despre efectele benefice ale muzicii lui Mozart și Beethoven asupra copiilor autiști sau cu deficiențe de atenție și comunicare. Rezultatul a fost că sunetele cu frecvențe înalte din concertele lui Mozart si Beethoven acționează ca un fel de energie concentrată care îmbogățesc creierul și îl ajută să asculte muzică prin mărirea și captarea atenției. El a afirmat ca muzica cea mai sănătoasa din lume ar fi concertele pentru vioară ale lui Mozart. Don Campbell - Institutul pentru Muzică, Sănătate și Educație din Colorado, subliniază că efecte vizibile apar la muzica lui Mozart cu precădere la lucrările orchestrale care nu folosesc pianul sau vocea umană. Alte experimente cu muzica de Mozart pusă sugarilor pentru o perioadă mai lungă de timp, de cîteva ore zilnic, au dovedit că grupul de copii testat s-a dezvoltat mai bine din punct de vedere motor și senzorial-intelectual. Fizicianul Cordon Shaw, expert în dezvoltare cognitivă Frances Rauscher a efectuat un experiment asupra unei grupe de 36 studenți de la universitatea California, în urma acestui experiment scrie în revista Mature, în octombrie 1993: „cei 36 de studenți au ascultat relaxați cel puțin zece minute din Sonata în Re Major Opus K488 de Mozart, iar apoi au realizat teste de inteligență standard, concluzia fiind că majoritatea subiecților au obținut rezultate mai bune cu 8-10 puncte la aceste teste decît în mod obișnuit, efectul acestei creșteri fiind doar temporar dar în directă legătura cu muzica audiată. Deci, ceva se petrecea în creier care, prin simpla ascultare a acestei muzici, judecă mai bine spațial și temporal cel puțin o perioadă de timp." Concluzia este că : „ structura instrumentală, frecvențele folosite și modul general de a compune al lui Mozart duc la aceste efecte care rămîn valabile atît la schimbarea vitezei de redare a compoziției cît și la urcarea sau coborîrea cu o octavă, ba chiar și la redarea inversă de la coadă la cap. Caracteristica principală a lui Mozart este vibrația specială și periodicitatea pe termen lung în intervale de 10 pînă la 30 secunde în majoritatea compozițiilor, periodicitate demonstrată în analiza pe calculator. Echilibrul, optimismul, tonusul pozitiv general și stăpînirea simetriei în aceste fraze muzicale au efecte profund benefice asupra naturii umane și aceasta din urmă este remarcabilă la Mozart chiar în raport cu marii compozitori contemporani lui. Muzica sa stimulează creativitatea prin activarea emisferei drepte a creierului și descongestionarea emisferei stingi predominant intelectuale care, m societatea de astăzi, este stimulată excesiv prin luarea deciziilor zilnice." în Florida, de exemplu, în toate instituțiile preșcolare, subvenționate de stat, ascultarea muzicii clasice este prevăzută de lege. Numeroase maternități din Statele Unite distribuie CD-uri cu muzică proaspetelor mame. în Marea Britanic, numeroși părinți au îmbrățișat această teorie, existând chiar și radio-uri care difuzează muzică clasică, special pentru copii. Chiar înainte să se nască, bebelușii dovedesc aptitudini de ascultare a muzicii. Cercetările demonstrează că cei abia născuți preferă muzica ascultată în timp ce erau în burtică și o recunosc în etapele ulterioare de dezvoltare. Acum se știe că foetusul poate auzi bine chiar la 20 de săptămâni de viață intrauterină. Studiile arată că bebelușii au o predispoziție pentru sunetele auzite în burtică, începând cu primul an de viatță. în cadrul Universității de Psihologie din Leicester, s-a realizat un experiment coordonat de Dr. Alexandra Lamont asupra unor mame aflate în ultimul trimestru de sarcină. Acestea au ascultat periodic, împreună cu bebelușul lor, aceeași melodie, până la naștere. Au fost selectate : muzică clasică -operă, Mozart și Vivaldi, muzică de relaxare -Spirits of Nature, muzică reggae -UB40, Ken Boothe și muzică pop -Five. După un an, unsprezece din copiii testați au arătat preferința pentru piesele ascultate, față de alte piese asemănătoare, nemaiauzite de ei până atunci. La 4 luni copiii discern genul de muzica , doresc terțe și intervale perfecte iar disonațele îi deranjează. în " Nr. 21 /1993 din Psyhology of music" J. Giomo a ajuns la concluzia că: „ în mod natural, copiii sunt dotați să înțeleagă limbajul muzicii și să decodifice mesajul ei." Profesorul John Jenkins de la Universitatea din Londra declara pentru BBC că : „ într-ade-văr, cercetările au demonstrat faptul că muzica mozartiană crește abilitățile spațio-temporale ale subiecților supuși experimentelor, dar că, probabil, același efect îl are și muzica lui Bach. Chiar și experimentele făcute pe șoarecii de laborator, au demonstrat că animalele amplasate în ambianța muzicală mozartiană se descurcă mult mai bine într-un labirint, față de animalele care nu beneficiază de un fond sonor sau care sunt „ acompaniate" doar de un fundal muzical oarecare. „Audițiile mozartiene dau deocamdată doar speranțe în tratamentul epilepsiei, iar «Efectul Mozart» trebuie în continuare studiat pentru a fi utilizat ca terapie probată împotriva epilepsiei". New Scientist a publicat câteva cercetări despre efectul Mozart la nivel molecular: „studiile asupra șoarecilor de laborator au arătat că în creierul exemplarelor „desfătate" cu muzică mozartiană se produce o creștere a expresiei genelor implicate în stimularea și schimbarea legăturilor dintre neuroni. Audițiile cresc expresia genei BDNF (brain derived neurotrophic factor), un factor de creștere neuronal și a sinapsinei l, un factor de creștere al sinapselor și a CREB - o proteină care reglează expresia sau activitatea genelor și, astfel, întregul comportament al celulelor nervoase. Acest compus intervine și în procesul de învățare și memorare." Howard Gardner, expert în neurologie la Harvard University, Massachusetts (unul dintre scepticii acestui fenomen) susține că: „ efectul Mozart este oarecum intrigant. Există într-adevăr o stimulare neurochimica în creier, ce a putut fi măsurată." De asemenea în experimentele clinice, la pacienții cu Alzheimer, ce au audiat muzica mozartiană s-a realizat o ameliorare a capacitătiilor de a se orienta și de a comunica cu cei din jur. Explicațiile sunt aceleași în mai toate studiile efectului Mozart și anume că ritmul compoziților sale reproduce ritmurile ciclice proprii celulelor creierului. O alta echipă de medici, de data acesta brazilieni, si-au publicat rezultatele în "British Journal of Ophthalmology". Ei au ajuns la concluzia ca efectul Mozart (muzica compusă de marele geniu) contribuie la îmbunătățirea vederii în cazul bolnavilor de glaucom și al celor cu disfuncții neurologice ale funcției vizuale. Au participat 60 de persoane de vârste apropiate, de același sex și etnie dar cu disfuncții diferite ale văzului; 30 de persoane au fost testate prin efectuarea unei examinări mecanice a câmpului vizual, audiind muzica mozartiană iar ceilalți 30 au așteptat în liniște desăvârșită.Cei care au audiat muzica au avut o performanță mult mai bună decât cei care au așteptat în liniște deplină dar acest efect mozartian a durat doar 10 minute. Părerea mediciilor este că : „„muzica lui Mozart acționează binefăcător asupra percepției spațio-temporale, contribuind și la prelucrarea informației vizuale în creierul uman într-un timp mult mai scurt decât în mod obișnuit." Ștefan Koelsch din Leipzig a publicat rezultatele un experiment interesant în „What the Brain Tells Us About Music- MRN - Făli, 2000". Oamenii maturi complet lipsiți de educație muzicală au putut semnaliza corect care dintre acorduri nu se potriveau cu înlănțuirea armonică. "Toți suntem construițipe structura tonală" a concluzionat el. Din fericire tot mai mulți medici și oameni de știință studiază efectele Benefice ale muzicii. Dr. Howard Hanson : "Muzica se compune din multe ingrediente și, în funcție de proporțiile acestor componente, ea poate fi liniștitoare sau revigoratoare, înnobilatoare sau vulgară, filosofică sau orgiastică. Muzica are putere în rău, la fel cum are putere în bine ". Dr. Petr Janata :"Prin natura sa, creierul este configurat să aprecieze muzica și s-o memoreze." Profesorul în neuroștiință Daniel Levitin, de la Universitatea McGill din Montreal, Canada (telegraph.co.uk) afirmă că atunci când ascultăm muzică, mâncăm sau facem dragoste, creierul nostru eliberează aceleași substanțe chimice care induc o stare de bine deoarece muzica activează zonele din creier asociate cu plăcerea, excitarea și satisfacția. El a descoperit că în creierul persoanei care ascultă muzică au loc aceleași reacții ca în creierul câștigătorului unui pariu, al unui scafandru care face o scufundare sau al unei persoane care a luat o droguri, în momentul în care o persoană ascultă o melodie preferată, în creierul acesteia are loc o eliberare de dopamine, hormonal asociat cu recompensa și fericirea. 14-17 September 2003 Nurnberg, Meistersingerhalle A sosit timpul ca muzica să ocupe un loc de frunte în viața noastră, în sens benefic. Acestea sunt doar câteva elemente esențiale de care ar trebui să țină cont creatorii de muzică (compozitorii ). Ar fi necesar ca muzicienii să cunoască mai bine forța muzicii asupra ființelor și să-și asume responsabilitatea de a acționa numai în sens pozitiv. „„Menirea sfântă a muzicii este să stingă urile, să potolească patimile și să apropie inimile într-o caldă înfrățișare, așa cum a înțeles-o măreața antichitate „. GEORGE ENESCU. ' Filozofia muzicii spirituale este foarte simplă: ESTE MUZICA CE REZONEAZĂ CU ENERGIILE BENEFICE ALE MICROCOSMOSULUI Șl CARE NE PUNE ÎN LEGĂTURĂ CU ACESTEA, INDUCÂNDU-NE STĂRI FRUMOASE Șl ÎNĂLȚĂTOARE CĂTRE DUMNEZEU Muzica este singura artă care se poate apropia cel mai bine de exprimarea a ceea ce nu poate fi exprimat: DUMNEZEU. Nici o altă artă nu poate reda trăirile extatice interioare atât de bine. Pentru unii este de neînțeles cum poate cineva trăi stări extatice doar ascultând muzică. Pentru cei ignoranți această muzică (cea spirituală) nu înseamnă nimic. Este ca și cum ea nu există. Experiențele extatice spirituale nu țin cont de rigorile canonice ale vreunui rit. Ele vin pentru că DUMNEZEU ne îmbrățișează pe toți cu aceeași IUBIRE. Nici măcar nu contează genul muzical. Există și în muzica rock melodii minunate care ne fac să vibrăm în armonia Macrocosmi-că. lată un exemplu în care Iubirea (în cazul unui membru al formației Pink Floyd ) s-a transformat într-o melodie emoționantă ce Rezonează la un nivel foarte înalt cu ANAHATÂ-ei CHAKRA : http://www.voutube.com/watch?v=n eU94M-DXM&mode=related&search= . Muzica este inspirația și expirația LUI DUMNEZEU ! Fiecare sunet vibrează în armonia Macrocosmică și face să reverbereze în ființa umană stări ancestrale. Omul este ca o coardă care vibrează în această armonie. Vibrația sunetelor este însăși Iubirea. Stările febrile de creație muzicală autentică (Grație Divină) sunt stări de îndumnezeire . Asemenea stări trăiesc cei care sunt capabili să Rezoneze cu energiile invocate . Nu este necesar sa fiți muzicieni. Nu este necesar să aveți voce. Doar un pic de ureche muzicală. Puteți încerca să vă folosiți de aceste minunate mijloace naturale pe care ni le pune la dispoziție DUMNEZEU: instrumentele muzicale și vocea umană. Nu este necesar să învățați să cântați. Puteți să vă folosiți de sunetele pe care le produc instrumentele prin metode foarte simple. Nu contează nici vârstra, nici sexul, nici profesia, nici măcar talentul, ci doar să vreți să participați la MAREA SIMFONIE MACROCOSMICĂ. Pentru că fiecare sunet emis reverberează în Macrocosmos și poate pune în mișcare Energii De Forță Colosale. Taina tainelor constă în principiul FENOMENULUI DE REZONANȚĂ. Este cea mai mare redescoperire a omului modern, înțelepții cunoșteau această taină și le-o dezvăluiau doar celor aleși. Acum a venit timpul ca acest mare secret să fie cunoscut de către toți oamenii și să fie aplicat în toate domeniile. Când vor fi cât mai mulți oameni care vor înțelege FENOMENUL DE REZONANȚĂ, soarta omenirii se va schimba. Prin Muzicoterapie s-au înregistrat rezultate notabile în cazuri de tratare a mai multor afecțiuni. Spectrul de operare al Muzicoterapiei este foarte larg. Deocamdată vă punem la dispoziție un CD special conceput în acest sens, urmând ca, în timp, să vă oferim și alte exemplificări audio. CD-UL MUZICOTERAPIE 29 (TRATAMENTE).Conține: tratamente în anxietate, psihastenie (exemplificareanr.01); astenie (exemplificareanr.02) nevroză (exemplificareanr.03) ;dureri de cap, migrene (exemplificarea nr.04); surmenaj (exemplificarea nr.05); agitație mentală, stres, tensiuni nervoase (exemplificarea nr.06); insuficiență cardiacă, palpitații, aritmie (exemplificarea nr.07); hipertensiune arterială(exemplificarea nr.08); depresie(exemplificarea nr.09); insomnie(exemplifi-rea nr.10). MUZICA DE FILM Muzica de film poate fi: spiritual-terapeutică (ezoterică), distractivă, documentară, de groază, de aventuri, istorică etc. Aici nu discutăm decât doar de cea spiritual-terapeutică (ezoterică). Filmele, împreună cu muzica din coloanele sonore incluse, contribuie într-o mare măsură la educație, în special a tinerilor. Chiar dacă nu sunt în toatalitate ezoterice, filmele conțin învățăminte și ne conduc spre o cunoaștere superioară. Trebuie să recunoaștem că la ora actuală acestea au o foarte mare influență asupra societății. Se cunosc multe cazuri în care cei care au vizionat anumite filme au început să citească și cărtiile din care au fost ele inspirate. Oamenii s-au transformat în bine, ajungând să opteze pentru o Cale Spirituală autentică. Muzica ce însoțește filmul are o mare influență asupra lui și punându-l foarte mult în valoare. Există compozitori care s-au specializat în a compune muzică de film, cum ar fi, de exemplu, Ennio Moricone (The Mission- 1986:http://www.voutube.com/watch?v=1czsC7hmVBo).HansZimmer(G/ac//afor2000: http://www.voutube.com/watch?v=YCw9zoOCAZU ),Armand Amar(Bab"Aziz,/e prince qui contemplai-2006: http://www.voutube.com/watch?v=TrcSKOtEP28 ), Klaus Badelt (The Time Machine-2002: http://www.voutube.com/watch?v=QQbaaUYzofQ ), Clint Mansell (The Fountaine-2006:http://www.voutube.com/watch?v=NDp-F3Y97ZQ ) etc.. De asemenea, există muzică de film cu animale sau păsări (de ex. Pescărușul Jonathan Livingstone: http://www.voutube.com/watch?v=mves3140dKO ) sau desene animate (de exemplu Ultimul inorog: http://www.voutube.com/watch?v=CPnhBXNUVDI ) care integrează foarte bine subiecte ezoterice. O altă categorie de filme o reprezintă cele care au ca subiect muzica ce transformă oamenii în sens Benefic, ca de exemplu filmul suedez de o valoare excepțională „Precum în cer" (As It îs in Heaven-2004): http://www.voutube.com/watch?v=iLEMvfqKidO . Mai există câteva filme foarte rare, însoțite de muzică, în care nu joacă actori, nu au o anumită temă sau un anumit subiect, deci nu au niște reguli, dar care prezintă într-un mod magic lumea cea atât de diversificată și uluitoare, în formele ce-și urmează ciclul pe pământ, ca de exemplu Baraka: http://www.voutube.com/watch?v=NmhQEmV-lzo sau Cronos al aceluiași regizor Ron Fricke, muzica de Michael Stearns. Vizionând asemenea filme minunate care vă îmbogățesc foarte mult, veți rezona cu Energiile Benefice mereu, trăind stări cu adevărat miraculoase. Gradat, veți ajunge să vă transformați mult în bine și viața d-voastră va deveni extraordinară! RECOMANDĂRI / Muzicoterapia implică să aveți în dotare sau să achiziționați o sursă audio: C.D.-player, mp3, casetofon, P.C. etc. Este de preferat ca sursa audio să fie de calitate cât mai bună, pentru a evita micile "accidente". La un casetofon defect se poate prinde banda magnetică. La un C.D.-player defect se poate întrerupe cursivitatea audiției. Imaginți-vă că sunteți în extaz și deodată apar pocnituri, pârâituri, se întrerupe audiția etc. Dacă nu aveți o sursă performantă, măcar cea pe care o aveți să fie în stare bună de funcționare. Excelent ar fi dacă aveți telecomandă, uneori necesară (de ex.la YOGA NIDRA). în cel mai rău caz sursa să fie la îndemână (lângă d-voastră), nu la "zece pași". Aici intră în discuție și calitatea înregistrărilor care trebuie sa fie de cea mai bună calitate . J" Muzicoterapia, ca modalitate, se poate împărți în două forme : 1 .activă - practica unui instrument muzical;2. pasivă - ascultarea muzicii. Alegeți ceea ce doriți. J* Este bine să "lucrăm " aproximativ în același loc (spațiu). / Durata unei ședințe să fie de minim 20 de minute. Nu există maxim. Pentru a înțelege mai bine acest aspect putem face comparația cu picătura chinezească, cu cât mai mult (fără să exagerăm) cu atât mai bine. Limita o dă starea de confort/disconfort. J" Puteți realiza o ședință ca pe un "ritual" în întregime, incluzând pregătirea, până la final. J1 în primul rând nu uitați să realizați la începutul fiecărei ședințe CONSACRAREA necondiționată a acestei acțiuni, Lui DUMNEZEU.Vă oferim ca exemplu următoarea formulă : "Tată Ceresc și Suprem Ție îți Consacru această acțiune și toate fructele acestei acțiuni, Ție doar Ție și numai Ție Unic Absolut. Te implor cu umilință ajută-mă să ..." / Camera sau locul să fie curat, bine aerisit. / Nu uitați volumul de audiție. Să nu fie foarte puternic, dar să aveți totuși o audiție bună, de calitate. J* Să fiți îmbrăcați lejer, să nu vă fie nici prea cald, nici prea frig . J* Coloana vertebrală trebuie să fie dreaptă. Puteți sta pe un scaun (fără să atingeți spătarul) cu mâinile pe genunchi. Dacă sunteți obosiți sau bolnavi puteți sta așezați pe podea (nu în pat), pe spate . Dacă sunteți practicant yoga, alegeți o ASANA (postură corporală) de meditație. J* Căutați ca pe durata unei ședințe să nu vă deranjeze nimeni. / Puteți nota într-un caiet / carnet ceea ce ați simțit, ce se petrece cu mintea-corpul d-voastră, rezultatele care apar etc..în acest mod veți avea un control asupra stadiului la care ajungeți, comparând ședințele prin lecturare. Puteți observa eventualele greșeli sau dimpotrivă ceea ce merge cel mai bine. / Mulțumiți întotdeauna Lui DUMNEZEU la finalul ședinței. Realizând Consacrarea și mulțumirea, sunteți integrați în Armonia Divină . / Reveniți gradat la viața de zi cu zi. Gândiți-vă că Muzicoterapia are și rolul de a ne integra armonios în societate. J1 Alegeți metoda sau tehnica care vi se potrivește cel mai bine și insistați cu ea. / De câte ori vă confruntați cu probleme sau nu înțelegeți ceva, solicitați-ne informații suplimentare, scriindu-ne sau telefonându-ne, cu rugămintea să ne spuneți exact ceea ce doriți,ce probleme aveți sau la ce stări spirituale aspirați. Consultanța este gratuită . / Nu vă uitați la vârsta pe care o aveți. Cei care simt imboldul de a începe să învețe să cânte vocal sau la un instrument muzical, să o facă. Nu pentru performanță , ci pentru a participa cu toată ființa la MAREA SIMFONIE care în definitiv nu este nimic altceva decât DUMNEZEU . / în urma unui test, acordăm o diplomă de absolvire a cursului. Această diplomă nu este recunoscută de de către nici un fel de organizație oficială, deoarece acest domeniu este nou. Dacă ați ales studiul Muzicoterapiei (Meloterapiei) vă felicităm, pentru că sunteți pionieri în această știință a sunetelor. Diploma de absolvire este doar o confirmare că ați înțeles ce este Muzicoterapia (Meloterapia) și că sunteți pe drumul cel bun . SUCCES! „Iubirea este muzica Sufletului" "Șinele este actorul cosmic, scena pe care el joaca este sufletul iar organele de simt sunt spectatoriii" SHIVA SUTRA „Muzica este o armonie agreabila în onoarea lui Dumnezeu si desfătarea permisa sufletului". JOHANN SEBASTIAN BACH „Muzica este o lege morală. Ea dă suflet Universului, aripi gândirii, avânt închipuirii, farmec tinereții, viață și veselie tuturor lucrurilor. Ea este esența ordinii, înăltând sufletul către tot ce este bun, drept și frumos". PLATON , Republica „ Caracterul unui om poate fi judecat după gusturile muzicale ". PLATON „Dacă ne-ar reuși să reproducem detailat în noțiuni ceea ce exprimă muzica, am căpăta o deplină și suficientă explicare a lumii". ARTHUR SCHOPENHAUER „ Consider corul ca pe o orgă umană la care dirijorul cântă acționând niște clape numite suflete". ALEXANDRU PASCANU „Poporul spune uneori într-un simplu cântec mai multe decât s-ar putea spune într-o simfonie". GEORGE ENESCU „Muzica oglindește toate misterioasele ondulații ale sufletului,, fără putință de prefăcătorie". GEORGE ENESCU „ Când puterea dragostei va învinge dragostea de putere, lumea va cunoaște pacea". JIMI HENDRIX „Muzica este arta cu materialul cel mai imaterial". PLATON „Muzica este aritmetica sunetelor". CLAUDE DEBUSSY „Muzica este mediatorul între viata spirituala si cea trupeasca". LUDWIG van BEETHOVEN „Muzica este graiul sufletului. Ea stârnește in noi nu instinctele ci gândurile cele mai profunde". LUDWIG van BEETHOVEN „Muzica este sufletul limbajului". MAX HEINDEL „,Muzica e o beatutudine ce ne îngroapă". EMIL CIORAN * „„Muzica este stenografia emoției". LEV TOLSTOI „„Muzica este o izbucnire a sufletului". FREDERICK DELIUS „Eu consider muzica ca rădăcina a tuturor artelor". HEINRICH von KLEIST „ Vreți sa știți daca o tara este bine condusa si civilizata, atunci ascultați muzica acesteia". CONFUCIUS „„Muzica este o revelație mai mare decât toata înțelepciunea si filozofia. Muzica este solul in care spiritul trăiește, gândește si creaza". LUDWIG van BEETHOVEN „Fără muzica, viata ar fi o gresala". FRIEDRICH NIETZSCHE „„Muzica este arta de a gândi cu sunete". JULES COMBARIEU „Mi-a venit prin intuiție, iar muzica a fost forța din spatele acelei intuiții. Descoperirea mea a fost rezultatul percepției muzicale* (atunci când a fost întrebat despre teoria relativității) ". ALBERT EINSTEIN „„Muzica este limba pasiunii". RICHARD WAGNER MUZICA ESTE UN NESECAT IZVOR DE SĂNĂTATE SI BUCURIE !!! DORIN ACHIM O.P.R.M. FĂGĂRAȘ ; JUD.BRAȘOV; COD 505200 TELEFON ; 0740 -175237 S ițe :www. muzicoterapie.ro email:muzicoterapie@vahoo.com „Iubire, Iubire, Iubire, {Vibrezi ca o coardă subțire. Ești muzica ini-/mii mele, Aici pe/pămînt și în stele"/ 1 IOAN MILICĂ IO AN MILICĂ NOȚIUNI DE STILISTICĂ NOȚIUNI DE STILISTICĂ ‘"ȚAisilinnn— -98 Ioan Milică Noțiuni de stilistică Ioan Milică Noțiuni de stilistică ^/nsilinnn_____>9s Iași, 2014 Coordonatorul Colecției „Lingvistica”: Ludmila Braniște Coperta: Carl Spitzweg, Der Bucherwurm, cca. 1850 Descrierea CIP a Bibliotecii Naționale a României MILICĂ, IOAN Noțiuni de stilistică / Ioan Milică. - Iași: Vasiliana '98, 2014 Bibliogr. ISBN 978-973-116-382-6 801.6 Editura Vasiliana '98 - acreditată CNCS Tel: 0332421250 e-mail: vasi98iasi@yahoo.com www.vasiliana98.ro Redactor: Florentin Busuioc Apărut 2014 Iași - România Profesorilor mei Cuprins Argument....................................................9 I. Stilul.................................................19 1.1. Perspectiva retorică ..............................23 1.2. Perspectiva estetică...............................49 1.3. Perspectiva lingvistică............................83 II. Funcția stilistică ..................................109 11.1. Moștenirea antică................................113 11.2. Patrimoniul retoric al creștinismului............127 11.3. Modele științifice moderne.......................141 III. Variația stilistică ................................177 111.1. Expresivitatea .................................181 111.2. Contextul, figura, registrul ...................195 111.3. Mărcile stilistice și criteriile de clasificare a stilurilor ... 209 Bibliografie..............................................237 Argument Aflată la întretăierea mai multor căi de cercetare a procesului de comunicare umană, stilistica împărtășește traiectul sinuos al preocupărilor științifice considerate exocentrice. Obiectul și metodele ei au fost, nu o dată, socotite nebuloase (Schaeffer 1997: 14) sau „de împrumut”, rezultatele, relative, iar axele de cercetare, fie aflate în opoziție unele față de altele, fie fărâmițate. La o primă privire, portativele teoretice, metodologice și aplicative ale studiilor de stilistică par a avea tot atâtea note câți cercetători sunt, dar, de fapt, acest complex de fațete este sistematic corelat cu diverși poli care întrețin vitalitatea și pertinența faptelor de stil. În funcție de criteriul istoric se organizează cercetările de stilistică evolutivă (diacronică) și descriptivă (sincronică). Factorii psihologici au fost, atât în etapa de constituire a stilisticii, cât și mai apoi, invocați pentru a distinge între resorturile afective ale faptelor de stil și cele de alt ordin (imaginativ, volitiv ș.a.). În acord cu diverși parametri de ordin socio-cultural se poate postula existența mai multor versanți ai studiilor de stilistică. De condiția socială a vorbitorului țin deosebirile între așa-numitele „stiluri ale vorbirii”, conform cărora diversitatea stilistică se manifestă în raport cu un mănunchi de variabile socio-lingvistice: mediu familial, vârstă, sex, profesie, religie, grad de educație, etnie ș.a. Și prestigiul cultural al idiomurilor și varietăților de limbă cunoscute și folosite de indivizi este 9 valorificat în cercetarea stilistică. În accepția multor cercetători, mai vechea distincție oral-scris sprijină despărțirea între stilistica lingvistică (sau a limbajului oral) și stilistica estetică, fiecare cu sarcini de lucru proprii. Mai mult decât atât, opoziția artistic-non-artistic a fost, încă din Antichitate, invocată pentru a delimita esteticul de alte domenii ale activității de comunicare, așa cum se poate constata dacă raportăm Poetica lui Aristotel la Retorica sa. Nu greșim, deci, dacă afirmăm că, prin această deosebire, cunoașterea artistică este delimitată de cunoașterea empirică sau de alte tipuri de cunoaștere. Când se are în vedere un anumit nivel de referință al comunicării - individual, colectiv sau general -, se face deosebirea între microstilistică și macrostilistică (Fix/Gardt/Knape 2008/I: xi). Cercetările de microstilistică se interesează de formele particulare și concrete ale manifestărilor expresive, cele de macrostilistică sunt orientate către condițiile generale de apariție, circulație și funcționare a faptelor de stil. Nu doar nivelul de referință, ci și elementele constitutive ale cadrului semiotic al comunicării au determinat configurări stilistice interesante. Fiecare instanță comunicativă, referent, protagoniști, cod, canal și mesaj, a beneficiat de atenția stilisticienilor interesați de varii aspecte teoretice, metodologice și practice. Dacă depășim perspectiva comunicării verbale pentru a cerceta reliefurile stilistice ale altor categorii de semne, vom constata că diversitatea semiotică a fenomenelor expresive este plenară. Aproape tot ceea ce este specific omenesc poate fi contemplat prin prisma unui anumit potențial expresiv. Stilul este omul însuși. Pornind de la ipoteza că profilul unei discipline științifice presupune descrierea relațiilor, legăturilor și interferențelor care se stabilesc între ramura avută în vedere și „trunchiul” din 10 care aceasta provine, în lucrarea de față, dedicată unor concepte-umbrelă - stil, funcție stilistică și variație stilistică -vom considera că preocupările de stilistică pot fi bine evidențiate dacă se au în vedere dinamica și plurivalența relațiilor stabilite între domenii precum estetica, lingvistica, poetica, pragmatica sau retorica, pentru a le aminti doar pe cele menționate frecvent în demersul nostru. Deși, în esență, nucleul interogațiilor specifice orientărilor menționate este același (valențele semnelor în procesul comunicativ), fiecare domeniu pune în prim plan o altă fațetă a lumii despre care se comunică, astfel încât este justificată o restrângere a sferei de lucru. În volumul de față, cititorul va descoperi că stilistica, în calitatea ei de știință a limbii, s-a constituit în veacul al XIX-lea, pe fondul unor nevoi științifice legitime de a preciza cât mai limpede cu ce mijloace poate fi descrisă fenomenologia comunicării omenești. Pentru aceasta, a fost considerată oportună evaluarea legăturilor cu retorica și cu poetica, cu noua (pe atunci) disciplină numită lingvistică și, nu în ultimul rând, cu estetica. Acestui proces de căutare a specificului stilistic al comunicării i s-a adăugat un altul, de cristalizare conceptuală și metodologică, știut fiind că nicio știință nu își justifică obiectul de cercetare în absența unor noțiuni cu care spiritul să opereze și fără instrumente pe care omul de știință să le valorifice pentru a putea oferi cele mai bune explicații asupra fenomenelor pe care le cercetează. Deși s-a constituit ca disciplină umanistă în veacul al XIX-lea și i s-a recunoscut calitatea de știință abia în secolul următor, stilistica este urmașa retoricii și, ca atare, a rămas, din Antichitate și până în prezent, întrețesută în pânza de reflecții și preocupări asupra limbajului. Indiferent de dominanta culturală fixată ca reper, arta de a cuvânta bine și convingător (retorica), sau arta literară (poetica), analiza stilistică s-a 11 realizat, încă din timpuri străvechi, în special prin identificarea, descrierea, clasificarea și interpretarea figurilor de stil. De-a lungul a două milenii și jumătate, pe măsură ce studiul retoricii s-a formalizat1 și s-a osificat în taxonomii mai mult sau mai puțin laborioase ale tipurilor de elocuție și ale procedeelor expresive, studiul faptelor de stil s-a deghizat în veșmintele altor discipline (logica, filosofia, gramatica), supraviețuind curgerii timpului. Pentru a creiona acest traseu evolutiv, în prima secțiune a lucrării am considerat oportună prezentarea noțiunii de stil din triplă perspectivă: retorică (capitolul I.1.), estetică (capitolul I.2.) și lingvistică (capitolul I.3.). În încercarea de a sublinia că, de la o epocă la alta, noțiunea a fost modelată pentru a se potrivi cu spiritul timpului, am adoptat tehnica prezentării unor stadii-cheie. Astfel, am putut îmbina sinteza cu analiza și am asigurat echilibrul între fondul teoretic esențial și relieful de detaliu. În virtutea acestei opțiuni metodologice, a doua secțiune a lucrării este consacrată unei alte noțiuni de bază, funcția stilistică, și grupează capitole ale căror fire sunt legate de retorica antică (capitolul II.1.), de patrimoniul retoric al creștinismului (capitolul II.2.) și de tratarea explicit științifică a conceptului discutat (capitolul II.3.). În sfârșit, dacă în prima parte sunt explorate trei din ipostazele conceptuale majore ale stilului, iar în a doua parte 1 În decursul secolelor, retorica s-a transformat dintr-un simbol al valorilor democrației ateniene și al definirii omului ca ființă socială într-o disciplină pedagogică aflată la mare preț mult timp după dezmembrarea Imperiului Roman. În zorii Evului Mediu, prin răspândirea creștinismului, retorica antică a fost convertită în retorică religioasă și, până în Epoca luminilor, când retorica cunoaște o perioadă de reviriment, soarta ei a intrat în conul de umbră al proceselor de conservare și schematizare formală. Clasicismul francez al secolelor al XVIII-lea și al XIX-lea a favorizat revigorarea retoricii, materializată în publicarea unor tratate despre tropi, pornindu-se de la modelele antichității greco-latine. 12 sunt evaluate finalitățile stilistice ale comunicării verbale, ultima parte a volumului se axează asupra variației stilistice, manifestarea diversității expresive a limbii (capitolul III.1.) fiind sondată din unghi contextual (capitolul III.2.) și prin prisma mărcilor stilistice pe care, în ultimă instanță, se sprijină asemănările și deosebirile dintre stiluri (capitolul III.3.). Un alt sâmbure ideatic din care au răsărit corelațiile conceptuale din acest volum nu privește evoluția stilisticii, ci statutul valorilor stilistice. În general, se poate aprecia că orice valoare stilistică are trei atribute primare: relativitate, dinamism și caracter discret. Natura relativă a valorilor stilistice decurge din raportarea lor la valorile lingvistice. „Stilistica are ca punct de plecare ceea ce lingvistica are ca punct de sosire.”, afirma lingvistul elvețian Charles Bally (I/ 1951: 52), unul din fondatorii stilisticii științifice, vrând, prin această afirmație desprinsă din matca gândirii saussuriene, să sublinieze că faptele de stil își conturează specificul semiotic numai în relație cu identitatea lingvistică a faptelor de limbă care le poartă (cf. infra, capitolul I.3.). Dinamismul valorilor stilistice a fost subliniat încă din Antichitate, condiția elementară a elocuției fiind de esență pragmatică. Stilul - consideră vechii retori greci și romani -este o tehnică de compoziție vie, prin care emițătorul generează contactul cu orizontul de așteptări al receptorului, pătrunde în această lume pe care, de altfel, o anticipează și se acomodează așteptărilor receptorului. În ipostaza de acțiune de limbaj mereu adaptabilă, stilul semnalează întâlnirea dintre stilistică și pragmatică. După cum se poate intui, diversele modalități în care un anumit individ întrebuințează semnele precum și atitudinea acestuia față de semne pot fi descrise din mai multe unghiuri interpretative, 13 fapt ce i-a determinat pe unii specialiști să afirme că stilistica2 și pragmatica3 sunt discipline hibride, cu obiecte de cercetare insuficient de bine delimitate. În ciuda unor astfel de obiecții, cercetările de stilistică și de pragmatică au contribuit în mod cert la progresul studiilor privind limbajul uman, prin impunerea unor metodologii adecvate de analiză și de descriere a procesului de comunicare și prin dezvoltarea de aplicații care pun bine în valoare conținuturile unor noțiuni științifice importante: act, context, funcție, interacțiune, marcă, registru, variație etc. Elementul comun la care se raportează adesea stilisticienii și unii dintre adepții diverselor orientări pragmatice este conexiunea între procesele de codificare și cele de decodificare, adică între selectarea mijloacelor adecvate de exprimare în raport cu anumite intenții comunicative și manierele în care interlocutorii receptează mesajele emise. În măsura în care o disciplină de tip lingvistic are ca deziderat descriptiv reducerea variantelor la invariante, cercetările stilistice și pragmatice au ca numitor comun studierea circumstanțelor în care se realizează actul de comunicare, pentru a identifica aspectele funcțional-normative care guvernează și orientează desfășurarea actelor lingvistice. Din acest punct de vedere, analiza stilistică se deosebește de descrierea pragmatică prin focalizarea asupra trăsăturilor și finalităților expresive și nu este lipsit de relevanță să constatăm că, adesea, stilistica a fost concepută ca știință ale cărei cuprinderi includ mai cu seamă planul vorbirii și planul 2 „stilistica (...) e ceva ce seamănă cu „monstrul din Loch Ness” (...). Se vorbește despre el, se scrie, se țin conferințe cu acest subiect, dar el continuă să rămână invizibil” (Rospond, apud Grupul u 1974: 10). 3 „(...) pragmatica ar fi un conglomerat eterogen de considerații lingvistice, metalingvistice și extralingvistice disparate, care țin de planuri diferite, greu de adus la un numitor comun.” (Frâncu 1999: 106). 14 normei4, dat fiind că, în orice limbă naturală, valorile stilistice se dezvoltă istoric, depind de resursele și trăsăturile lingvistice ale unui idiom, sunt produsele pactului de comunicare dintre indivizi și reflectă dialectica relațiilor între originalitate și unitate. Caracterul discret al valorilor stilistice derivă din specificul genetic și funcțional al limbajului uman. Solidară cu arbitrarietatea, natura discontinuă a unităților constitutive ale limbii pune în valoare segmentarea distinctă pe care fiecare limbă o realizează în planul expresiei sonore și în planul conținutului pe care forma lingvistică îl poartă. Lingvistul american Charles Hockett (1966) notează că un sistem lingvistic ale cărui unități sunt arbitrare și discrete contrastează cu sistemele comunicative caracterizate de continuitate și iconicitate. Descrisă ca proces de semnificare prin care un semn trimite către referentul său prin evocarea uneia sau unora dintre proprietățile acestuia (Sebeok 2001: 153), iconicitatea caracterizează atât comunicarea animalieră, cât și limbile omenești. 4 Spre exemplu, în viziunea lui Coșeriu, stilistica este știința care studiază arhitectura expresivă a limbii istorice, având ca obiect de cercetare manifestarea variației expresive în întregul material lingvistic existent. Ea are ca obiect de cercetare nu numai fenomenele de limbă care țin de aspectul afectiv, ci și expresivitatea de tip estetic, prin care se relevă originalitatea și creativitatea unui artist al cuvântului. Considerată din perspectiva trihotomiei sistem - normă -vorbire (Coșeriu 2004: 11-115), variația diafazică cuprinde atât faptele stilistice de factură colectivă, cât și realizările expresive de tip individual: „Sunt cunoscute dificultățile pe care le întâmpină, de exemplu, constituirea stilisticii limbii. Ei bine, această știință nu poate fi altceva decât studiul variantelor normale cu valoare expresivă-afectivă, studiul utilizării stilistice normale a posibilităților pe care un sistem le oferă acelor elemente care, în limba unei comunități, sunt în mod normal purtătoare ale unei valori expresive particulare, adică o știință a normei, pe când stilistica ce studiază valoarea particulară pe care un element oarecare al limbii o poate dobândi într-un text, ca originalitate expresivă individuală, este stilistică a vorbirii.” (Coșeriu 2004: 107). 15 Există, notează Sebeok (2001: 103 ș.u.), nenumărate ipostaze ale iconicității zoosemiotice, desfășurate pe toate canalele: olfactiv, vizual, tactil, chimic etc. „Dansul” albinelor, comunicarea insectelor cu ajutorul feromonilor, camuflajul împotriva prădătorilor dus la perfecțiune de insectele din ordinul Phasmatodea (fasmidele) sunt doar câteva dintre exemplele care demonstrează cât de complexă este manifestarea iconicității în comunicarea dintre viețuitoare. Iconicitatea caracterizează limbile omenești, atât în planul expresiei (ex.: onomatopeele), cât și în planul conținutului (ex.: unele denumiri metaforice de plante și animale). Marele lingvist francez Andre Martinet (1908-1999) consideră că această trăsătură majoră a comunicării verbale este dată de elemente a căror prezență sau absență exclude variația progresivă și continuă (Martinet 1970: 35). Cu alte cuvinte, între unitățile limbii există granițe care fac vorbirea inteligibilă. În calitate de sistem semiotic discontinuu (Crystal 2008: 150), limba funcționează admirabil ca mijloc de exprimare a cunoașterii, grație opozițiilor ce se creează și se întrețin dinamic între unitățile limbii. Spre deosebire de opozițiile lingvistice, de tip necesar, opozițiile prin care se dezvoltă valorile stilistice sunt guvernate de tradiția întrebuințării limbii ca mijloc istoric și cultural de comunicare interumană și de capacitatea vorbitorului de a se adapta situației de comunicare, natura lor fiind opțională (Irimia 1999: 40). Prin simplificare, vom spune că, prin opoziții lingvistice, limba funcționează ca mijloc de exprimare a cunoașterii despre lume, iar prin opoziții expresive, ea capătă individualitate stilistică. Nu putem încheia această pledoarie în favoarea stilisticii, fără a arăta că, în științele umaniste, dezideratul delimitării stricte și infailibile a obiectului de cercetare al unei discipline este greu de atins, mult mai apreciată fiind sublinierea unui 16 nucleu de preocupări, în raport cu care se instituie o zonă de interferențe interdisciplinare care permit surprinderea complexității fenomenelor cercetate. În științele limbii, această paradigmă cunoaște deja o largă răspândire. Pe lângă cerința unui conținut informațional specializat, multe din lucrările actuale de lingvistică, retorică, pragmatică, estetică, poetică și stilistică demonstrează că interdisciplinaritatea a devenit condiție necesară pentru atingerea succesului în cercetarea științifică. Ne exprimăm, așadar, încrederea că, în ciuda îndepărtării de idealul exhaustivității, dar prin apropiere de cercetările cu profil interdisciplinar, lucrarea de față constituie un demers interesant și util pentru cititor. 17 I. STILUL Noțiune centrală în sfera de preocupări a mai multor discipline și arii de cercetare, stilul este un concept a cărui definire prezintă un grad înalt de dificultate. Aspectele de fond din care derivă această dificultate sunt mai cu seamă de ordin istoric și cultural. În primul rând, ca orice produs major al spiritului, noțiunea la care ne referim a cunoscut delimitări succesive de-a lungul mai multor epoci, iar evoluția respectivelor ipostaze conceptuale, aflate uneori în convergență, alteori în contrast, nu a fost întotdeauna ușor de observat și de interpretat. În al doilea rând, contiguitatea istorică a configurărilor noționale a fost dublată de o amplificare progresivă a sferei de cuprindere conceptuală, astfel încât, actualmente, stilul este definit în relație cu o bogată paletă de domenii de cunoaștere și acțiune umană (cf. Verdonk, în Brown 2006/XII: 197). În plan istoric, definițiile cuprinse în marile retorici ale Antichității greco-latine (Aristotel 2004: 297-327, Cicero 1973/II: 33, Quintilian 1974/II: 308 ș.u.) probează că stilul era conceput ca exprimare frumos împodobită, considerându-se că, pentru scriitor, dar mai ales pentru oratorul desăvârșit, expresia lingvistică se constituie în veșmânt și ornament al ideilor. În retorica medievală, celor două metafore esențiale referitoare la măiestria stilistică, veșmântul și ornamentul, li 19 se adaugă și metafora CULORII1, grației analogiei dintre pictură și arta de a comunica. În aceeași epocă, preceptele legate de identitatea și funcțiile retorice ale stilului se dezvoltă atât în legătură cu speciile textuale și discursive dezbătute de retorii Antichității, cât și cu două noi genuri retorice: arta de a predica și arta epistolară. Pe acest fond, în Renaștere apare și se dezvoltă accepția modernă potrivit căreia stilul este oglinda vieții sufletești a unui scriitor (Muller, în Sloane 2006: 776). În această etapă de revificare a retoricii, definirea stilului ca indice al gândirii și trăirilor individului creator se situează fie în contrast, fie în convergență cu accepția conform căreia stilul este ansamblul de tehnici ornamentale întrebuințate pentru a atinge scopuri comunicative precis delimitate. Ca reacție față de tehnicismul pronunțat al lucrărilor de retorică medievală și renascentistă, conceperea stilului ca veșmânt și poboadă este explicit subminată, în secolele al XVII-lea și al XVIII-lea, de ideea că stilul se cuvine interpretat ca manifestare a naturaleții comunicative, concretizată în renunțarea la podoabele retorice, adică la constructele dezvoltate voluntar și prin recurs la diverse tehnici de ornamentare. Dacă neoclasicii au revigorat pentru un timp accepția stilului ca podoabă, romanticii au avut meritul de a fi impus axioma că stilul este emblema originalității artistice. De altfel, concurența dintre 1 Murphy (1981: 189-190) consideră că întrebuințarea termenului culoare pentru a face referire la construcțiile care conferă limbajului expresivitate și forță persuasivă este o inovație medievală, dar nu este lipsit de importanță să remarcăm că paralela dintre priceperea de a vorbi și arta de a picta este prezentă la Cicero (1974/II: 337): „Ei (sofiștii - n.r.) se deosebesc de oratori, prin aceea că, propunându-și să nu tulbure sufletele, ci mai degrabă să le liniștească, și nu atât să convingă cât să încânte, folosesc aceste ornamente mai des și mai fățiș decât noi, caută mai mult simetria expresiilor decât adevărul ideilor, întrebuințează mai îndrăzneț metaforele și-și așează cuvintele ca pictorii culorile lor variate, alătură termeni care-și corespund ca lungime sau au înțelesuri opuse și-și încheie foarte ades frazele în același fel”. 20 neoclasicism și romantism a întărit opoziția dintre paradigmele clasice și viziunea modernă. Într-un subtil comentariu privind receptarea aforismului „stilul este omul însuși”, L. Blaga (2003: 290-294) observa că maxima formulată de Georges-Louis Leclerc de Buffon a fost în chip arbitrar interpretată ca manifestare a individualității expresive, fără a se mai ține cont că autorul celebrului Discurs despre stil (1753) „nu avea în vedere omul-individualitate, ci tocmai contrarul, și anume, omul tipic, idealul clasic al omului, omul mai presus de contingențe, omul măsurat, echilibrat, rațional, limpede și fără de asperități individuale”. Arătând că aforismul permite deopotrivă „interpretarea individualistă” și „pe cea clasicistă”, filozoful român conturează o dinamică a stilului întemeiată pe tensiunea între supraindividual și individual, care, în evoluția culturii, este reflectată fie de epoci în care „stilul este o creație a omului”, fie de timpuri în care „omul devine oarecum o creație a stilului”. Considerarea stilului ca aspect constitutiv al gândirii și sensibilității omenești și ca esență individualizatoare a actului de comunicare ne apare, așadar, ca rezultat al tensiunilor dintre etapele-cheie care au marcat evoluția retoricii. Sintetizând notele specifice ale fiecărui moment, Michel Meyer (2010: 53-54) notează că, după etapa de constituire, studiile de retorică s-au focalizat - începând cu epoca Renașterii - din ce în ce în mai intens asupra caracterului figurat al exprimării, iar această aprofundare a favorizat dezvoltarea a trei câmpuri de analiză retorică, discursul religios (mai cu seamă în Anglia și în Germania), discursul politic (în special în Franța) și discursul literar, pentru ca, în secolul al XX-lea, să se observe „o întoarcere în forță a retoricii în toate dimensiunile sale: logico-argumentativă, retorico-literară, etico-politică (...), cu inflexiuni noi de fiecare dată”. 21 Accepțiile noțiunii de stil nu au presupus doar constituirea unor serii de definiții vehiculate în interiorul mai multor arii de cunoaștere și de comunicare. Deoarece conceptul s-a fixat treptat pe terenul multor domenii de activitate umană, atât din orizontul științelor (estetica2, lingvistica3), cât și al vieții cotidiene (modă vestimentară, sport, gastronomie ș.a.), stilul se delimitează în raport cu o axă a succesiunii de prefaceri care i-au marcat evoluția și cu o axă a constelațiilor de preocupări omenești ce pot fi descrise sau interpretate ca având potențial expresiv. 2 În calitate de categorie estetică, stilul se definește în raport cu o mare diversitate de producții artistice: literatură, teatru, muzică, pictură, sculptură, arhitectură, cinematografie etc. 3 Nota comună a definițiilor date stilului în diverse ramuri ale lingvisticii rezidă în considerarea faptelor de stil ca ansambluri de proprietăți expresive ale comunicării verbale. 22 I.1. Perspectiva retorică Ca parte a canonului retoric de construcție discursivă, stilul este organic integrat în suita de etape ce formează modelul clasic: invenția, dispoziția, elocuția, memoria și acțiunea. „Orator demn de acest frumos nume” - afirmă marele Cicero (1974/II: 36) -„este acela care poate să vorbească cu o bună cunoaștere a subiectului, cu ordine metodică în idei, cu eleganță a formei, ajutat de o bună memorie și având oarecare demnitate în acțiune despre orice chestiune ar avea de dezvoltat”. Buna cunoaștere a subiectului, adică invenția (gr. heuresis, lat. inventio), constă în identificarea ideilor și argumentelor necesare procesului de elaborare discursivă, în acord cu intențiile de comunicare ale locutorilor și corespunzătoare orizontului de așteptări al receptorilor. Dispoziția (gr. taxis, lat. dispositio) este ordinea metodică în idei. Această etapă scoate în evidență organizarea rațională a comunicării, prin corelarea ideilor cu argumentele de rigoare, astfel încât mesajul pe care emițătorul intenționează să îl transmită să fie adecvat condițiilor de desfășurare a comunicării și alcătuit în mod optim. Elocuția (gr. lexis, lat. elocutio) sau stilul, reflectă eleganța exprimării și este secvența ce pune în valoare identitatea, nu doar expresivă, a actului comunicativ. Ca etapă de elaborare propriu-zisă a produsului discursiv, stilul dezvăluie calitatea resurselor formale și de conținut întrebuințate de creatorul de discurs pentru a asigura pertinența și eficacitatea comunicării sale. Memoria (gr. mneme, lat. memoria) este momentul de memorare a compoziției în vederea enunțării acesteia, iar 23 pronunțarea sau acțiunea (gr. hypocrisis, lat. actio, pronuntiatio) este momentul de susținere, de punere în scenă a discursului. Retorul roman Quintilian afirmă, cu îndreptățire, că, dintre toate fazele de construcție retorică a discursului, elocuția are rolul de a profila creativitatea și talentul discursiv al emițătorului: „eleganța și frumusețea vorbirii pune în evidență însăși personalitatea oratorului” (Quintilian 1974/II: 308). În procesul de alcătuire a unei comunicări, notează un exeget, stilul are sarcina critică de a asigura identitatea acesteia: „Stilul sau elocutio este etapa crucială de construcție prin care textul se manifestă ca text. Însăși existența lingvistică a textului ține de stil. În absența stilului, adică a expresiei verbale, invenția și dispoziția nu ar avea efect. Și tot stilul este acela care se manifestă ca bază a memoriei și pronunțării” (Muller, în Sloane 2006: 771). Tipuri de stiluri. Concomitent cu aprecierea importanței pe care o are etapa de elocuție în alcătuirea unui discurs, vechii retori greci și latini au dezvoltat și clasificări ale stilurilor, subliniindu-se astfel ideea că proprietățile exprimării pun în evidență adaptarea discursului la o situație de comunicare dată. Atenția acordată tehnicilor de modelare a cuvântării în acord cu un cadru de desfășurare oglindește faptul că adecvarea a fost considerată unul din aspectele fundamentale de care cineva, fie acesta scriitor sau orator, trebuie să țină seamă pentru a asigura eficiența persuasivă și expresivă a acțiunii sale comunicative. În clasificarea stilurilor, Aristotel - primul dintre marii retori care se ocupă sistematic de aspectele principale ale stilului discursiv (Sălăvăstru 2010: 303) -ține cont de două criterii: cel al canalului de desfășurare a comunicării și cel al scopului avut în vedere de retor. Noțiunea pe care Stagiritul o valorifică în definirea stilului este cea de 24 proporție1. Stilul trebuie să fie expresia echilibrului dintre resursele de limbaj și tehnicile folosite de orator, dintre cauza care legitimează discursul și cadrul în care se desfășoară acțiunea comunicativă. Din unghiul canalului de desfășurare a comunicării, se postulează existența unui stil propriu limbii scrise și a unui stil propriu acțiunii oratorice. Angajarea opoziției oral-scris în stabilirea unor tipuri de stiluri are rostul de a arăta că fiecare din cele două medii de desfășurare a comunicării are un specific persuasiv și expresiv bine conturat1 2. În conformitate cu scopul avut în vedere de creatorul de discurs, fiecare din cele trei genuri retorice - deliberativ, judiciar și demonstrativ3 - are o identitate elocuțională proprie. Discursul de tip deliberativ, orientat către fapte eventuale și centrat asupra utilului și dăunătorului, are, prin scopul urmărit, acela de a argumenta, funcție exploratorie. Discursul de tip judiciar, orientat către fapte trecute și centrat asupra dreptății și 1 A se vedea și Sălăvăstru (2010: 203): „(...) stilul trebuie să se potrivească, să fie adecvat cauzei (...). Altfel, el mai mult strică din punctul de vedere al influenței decât ar fi putut să facă dacă ar fi fost cel nimerit”. 2 „Iar când sunt comparate <discursurile> proprii limbii scrise par seci în dezbaterile publice, pe când cele ale oratorilor, care au fost bine rostite, par profane în mâinile cititorilor.” (Aristotel 2004: 341). 3 „Deliberării îi este proprie când susținerea, când combaterea; căci întotdeauna cei ce deliberează în vederea unui interes particular și cei care adresează o cuvântare în vederea unui interes comun fac unul sau altul din aceste două lucruri. De cauza judiciară ține, pe de o parte, acuzația, pe de altă parte, apărarea; iar părțile în cauză îndeplinesc în mod necesar oricare din aceste două roluri. În sfârșit, genului demonstrativ îi este propriu, pe de o parte, elogiul, pe de altă parte, blamul. Perioadele de timp proprii fiecăruia dintre aceste genuri sunt: pentru cel care deliberează, viitorul, căci vorbitorul deliberează asupra unor fapte eventuale, fie că le susține, fie că le combate; pentru cel care pledează, trecutul, căci întotdeauna în legătură cu fapte petrecute pe de o parte acuză, iar pe de altă parte apără; în sfârșit, pentru genul demonstrativ - prezentul, căci în privința unor fapte actuale laudă sau blamează toți vorbitorii, adesea, însă, ei folosesc mai mult faptele trecute, evocându-le, și faptele viitoare, presupunându-le.” (Aristotel 2004: 103). 25 nedreptății, are, prin scopul urmărit, acela de a demonstra, funcție probatorie. Discursul de tip demonstrativ (epidictic), orientat către fapte prezente și centrat asupra nobilului și rușinosului, are, prin scopul urmărit, acela de a caracteriza, funcție calificativă. Există, așadar, trei macrostiluri: stilul deliberativ, stilul judiciar și stilul demonstrativ. Genurile retorice recunoscute și definite de Aristotel au, după cum afirmă Michel Meyer, grade diferite de problematicitate. Metoda problematologică dezvoltată de Meyer se sprijină pe ideea foarte justă că în centrul acțiunilor discursive ale ființei umane stă o întrebare care așteaptă un răspuns: „Dacă cineva vorbește sau scrie, este pentru că are în minte o întrebare. Aceasta îi separă sau îi unește pe indivizii care discută despre ea. De la confruntare la complicitate, (...) elementul comun este întrebarea care stă la bază. Ea îi apropie sau îi îndepărtează pe protagoniști. Retorica este negocierea distanței create de o problemă, iar aceasta este revelatorul distanței, marca și, adesea, chiar măsura ei.” (Meyer 2010: 37). Metoda problematologică privilegiază esențele interioare ale discursului, exprimarea întrebării și furnizarea răspunsului, și prezintă avantajul de a pune „pe picior de egalitate locutorul (ethos), auditoriul său (pathos) și limbajul (logos) prin care cei de mai sus își exprimă întrebările și răspunsurile” (idem). Prin raportare la concepția lui Meyer, Constantin Sălăvăstru (2010: 143-146) consideră că centrarea pe interogație și pe mecanismele de rezolvare a conflictului discursiv face ca identitatea genurilor retorice tradiționale să devină o chestiune de gradare a problematicității discursului. Fără a sta în perimetrul delimitărilor stricte, fiecărui grad de problematicitate i se poate asocia câte o întrebare fundamentală. Pentru genul deliberativ, întrebarea potrivită ar fi „de ce ?”. Cei ce deliberează nu dispun de criterii ferme de soluționare a 26 problemei cu care se confruntă și pe care o dezbat, așa că disputa discursivă are un grad înalt de problematicitate. Genului judiciar i se potrivește interogația „ce ?”. În cazul genului judiciar, comentează Sălăvăstru (2010: 145), „individul poate face acuzații și poate aduce probe în apărare numai în raport cu două elemente: cauza (fapta săvârșită) și legea (norma în care fapta se încadrează). Orice altceva este superfluu într-un discurs judiciar. De aici gradul de problematicitate mai scăzut în raport cu genul deliberativ. Aici avem de-a face cu prezența criteriilor de rezolvare a unei probleme”. Genului epidictic îi corespunde întrebarea „despre ce ?”. Cel ce elogiază sau blamează nu are la îndemnână alte opțiuni decât pe acelea prin care se pot pune în evidență calitățile sau defectele celui vizat, ceea ce face ca discursul să aibă un grad de problematicitate redus. Existența celor trei grade de problematicitate discursivă4 poate fi pusă în relație cu existența celor trei genuri de elocuție recunoscute și respectate de vechii retori ai Antichității greco-latine, dat fiind că aceștia au acordat mare importanță atât resurselor și mijloacelor de ornare a discursului, cât și efectelor pe care o comunicare le are asupra unui auditoriu. În planul compoziției discursive, fiecare grad de problematicitate își relevă existența prin formule stilistice potrivite și proporționale cu mizele și complexitatea discursului. Unii exegeți îi atribuie lui Teofrast, discipolul lui Aristol, paternitatea sistemului celor trei stiluri, stilul simplu (umil), stilul 4 „Atunci când se deliberează, gradul de problematicitate este maximal, în sensul că un sfat, un îndemn lasă deschidere totală în soluționarea unei probleme (...). Atunci când se judecă o cauză, problematicitatea este la nivel mediu, intermediar: avem o anumită libertate în a trata o anumită problemă, dar aceasta este temperată și stăpânită de norma în care cauza trebuie încadrată. A elogia sau a blama înseamnă a arăta interlocutorului o anumită situație, iar în acest caz problematicitatea este minimală.” (Sălăvăstru 2010: 143). 27 moderat (comun, mijlociu, temperat) și stilul înalt (sublim, solemn, grav). În Retorica ad Herennium5 (1964: 253), cel mai vechi tratat latin de retorică cunoscut și folosit până în prezent, doctrina celor trei stiluri este succint prezentată: „Există, așadar, trei feluri de stil, numite genuri, de care aparține orice discurs dacă e realizat fără greș: pe primul îl numim grav, pe al doilea, mijlociu, iar pe al treilea simplu. Stilul grav constă în aranjarea armonioasă și împodobită a cuvintelor alese. Stilul mijlociu este alcătuit din cuvinte mai simple, deși nu din cele mai banale și mai uzuale. Stilul simplu ține de cuvintele cele mai folosite în vorbirea obișnuită.”. Cicero corelează sistemul celor trei stiluri cu scopurile principale urmărite de creatorul de discurs6. „Adevăratul orator”, scrie marele retor roman, „va fi cel care în for și în cauzele civile va vorbi astfel încât să convingă, să încânte și să emoționeze. Să convingă, fiindcă e necesar, să încânte spre a plăcea, să emoționeze pentru a obține victoria; căci această însușire din urmă e cea mai însemnată dintre toate în câștigarea proceselor. Dar sunt tot atâtea genuri de stil câte îndatoriri are oratorul: simplu în producerea probelor, moderat în mijloacele de a încânta, vehement în stârnirea emoțiilor, însușire în care stă toată forța oratorului. Deci mult discernământ, precum și un talent cu totul deosebit va trebui să aibă oratorul în stare să aleagă genul potrivit și să dozeze, ca să spunem așa, întrebuințarea acestor trei stiluri atât de variate; căci el trebuie să vadă ce e necesar în fiecare caz și să poată vorbi oricum i-ar cere cauza susținută” (Cicero 1973/II: 336-337). 5 unii exegeți și editori consideră că autorul acestei lucrări ar fi Cicero. Am consultat ediția bilingvă, latină și engleză, publicată în 1964. 6 A se vedea și Quintilian (1974/III: 402): „Natura acestor genuri este aproximativ următoarea: primul gen e considerat că țintește să lămurească, al doilea să miște, al treilea, oricum s-ar numi el, să delecteze și să câștige simpatia auditorilor. S-ar părea că pentru a lămuri se cere finețe, pentru a câștiga simpatiile, blândețe, pentru a mișca, vigoare.” 28 În sprijinul acestei tripartiții, Cicero consemnează cu meticulozitate care sunt atributele fiecărui tip de elocuție. Oratorul care adoptă stilul simplu vorbește în cuvinte pe înțelesul tuturor și cu modestie, în așa fel încât, în aparență, să nu se deosebească de cei ce nu stăpânesc arta de a cuvânta. Funcția acestui stil este a informa și de a educa auditoriul. De aceea, efectele retorice se cuvin realizate mai mult prin idee decât prin expresie, astfel că „cei care-l ascultă [pe orator -n.r.], deși sunt ei înșiși incapabili să vorbească, au totuși convingerea că în felul acesta ar putea vorbi și ei” (idem: 339). Construcția și execuția discursivă trebuie să reflecte dezideratul simplității. Din cuvântare va fi îndepărtat orice ornament stilistic care ar putea atrage prea mult atenția, limba, deși uzuală, se folosește corect, exprimarea este clară și exactă, iar grija pentru ceea ce e potrivit răzbate limpede din discurs. Deci stilul simplu constă în formularea de cugetări pătrunzătoare, originale și profunde, înveșmântate într-o limbă corectă, dominată de acuratețe, claritate și prudență ornamentală. Descoperim, de pildă, virtutea stilului simplu într-o cuvântare rostită la 29 noiembrie 1886 de Petre P. Carp (18371919), unul din fondatorii societății Junimea, fruntaș al Partidului Conservator și orator apreciat de V. Haneș (1944: 71-72) pentru „capacitatea lui de a fixa sub formă sentențioasă, aforistică unele cugetări abstracte sau aprecieri, unele situații sau caracterizări portretistice, - nota poate cea mai însemnată a întregii personalități a lui Carp pornite temperamental spre expresie lapidară și imperativă de comandament”. În cuvântarea sa, prin care arată că regele și armata sunt cheile de boltă ale statului modern, P. P. Carp portretizează cu tact și moderație stilistică eroismul ostașilor români: „Dorobanțul! Îmi permiteți să vă vorbesc de un incident de la Plevna. Când batalionul de vânători ataca reduta Griviței, în câteva 29 minute pierduse aproape trei sferturi din efectivul său și a trebuit să se retragă. În dosul batalionului de vânători erau alte regimente (14 și 16 inf.) care, când au văzut pe vânători întorcându-se, au început să strige înspăimântați: vin turcii!, producând astfel panică în rândurile tuturor. În timpul acesta, turcii ieșiră din redute, înaintând contra regimentelor românești. Deodată, unul sau doi din dorobanți se întorc fără ordin și deschid focuri izolate; exemplul lor se lățește, focurile izolate devin focuri de plutoane, focurile de plutoane devin salve de batalioane, linia mișcătoare a inamicului se transformă într-un zid de trupuri moarte și, turcii fiind învinși, dorobanții intră în redută! Pe când acestea nu se știau și pe când se raportase la cartierul general că atacul a fost respins, în cartea măreață a eroismului român, obscurul dorobanț înscrisese cu sângele lui o nouă pagină mai glorioasă încă decât acele din trecut. Vă asigur că sângele acel generos nu are să facă să crească plante parazite. Din jertfele făcute acolo au să iasă, sper, oameni de un temperament mai tare decât acela al multora care vor să tragă pentru dânșii și numai pentru dânșii foloasele sacrificiilor țării” (Haneș 1944: 76). Construcția discursivă respectă tiparele stilului simplu, considerat de Quintilian (1974/III: 402) ca fiind cel mai potrivit în narațiune și în argumentare. Vorbirea este aleasă, dar lipsită de ostentație retorică. Oratorul își întemeiază problematizarea pe un exemplu de mare forță persuasivă, recurge cu discreție la ornamente și valorifică cu reținere figurile de stil. Împletirea sintactică a epitetului cu metafora („în cartea măreață a eroismului român, obscurul dorobanț înscrisese cu sângele lui o nouă pagină mai glorioasă încă decât acele din trecut.”) este un accesoriu retoric care nu contrastează foarte intens cu topica narativă prin care se conturează calitatea de model a soldatului român luptător în Războiul de Independență. Frazarea aparent nepretențioasă conferă discursului claritate și distincție, iar elocuția este menținută în limitele unei compoziții sobre și 30 convingătoare tocmai prin caracterul discret al ornamentării expresive. Stilul temperat este caracterizat de farmec și are funcția de a mișca auditoriul. Cicero (1973/II: 343) afirmă că acestui gen i se potrivesc poboabele stilistice, întrucât elocuția e mai amplă și întrucâtva mai viguroasă decât în cazul stilului simplu, căci „e vorba de un gen de stil ales și înflorit, mai mult chiar, colorat și șlefuit cu grijă, în care se îmbină toate farmecele cuvântului și ale gândirii” (idem: 345). Sarcina cea mai importantă a oratorului este de a face discursul cât mai plăcut. Frumusețea stilului mediu, comentează Quintilian (1974/II: 309), contribuie în mod decisiv la succesul discursului: „Cine ascultă cu plăcere este mai atent și crede mai ușor ceea ce i se spune”. În stilul temperat, ideea și expresia trebuie concepute și exprimate bine, ornamentelor elocuției fiindu-le rezervat un dublu rol, de a reliefa ideile și de a încânta7 auditoriul. Elocința academică a lui Titu Maiorescu (1840-1917), calificată de diverși interpreți drept o elocuție temperată, rațională și armonioasă include numeroase secvențe discursive aparținând stilului mijlociu. V. Haneș consideră că oratoria lui Maiorescu impresiona prin eleganța execuției, în care fraza atent stăpânită, vocea melodioasă și expresivitatea mimică se contopeau și alcătuiau un întreg organic. În noiembrie 1909, cu prilejul pensionării de la Universitatea din București, mentorul Junimii a rostit un discurs remarcabil prin frumusețea sobră și delicatețea imaginilor create: „Cred că singurul criteriul al vocației este următorul: interesarea caldă pentru acea parte a omenirii asupra căreia ești chemat să lucrezi. 7 „Genul intermediar recurge mai des la metafore. Mai vesel, datorită figurilor, e plăcut prin digresiunile sale, îngrijit ca armonie, gustat pentru sentențele sale, destul de lin totuși, asemenea unui curs de apă transparent, umbrit pe ambele maluri de păduri înverzite” (Quintilian 1974/III: 403). 31 Nu gândul la situația ta individuală să te hotărască - căci aici vanitatea sau te miri ce alte porniri egoiste te pot înșela - ci gândul la ceilalți, înspre al căror folos este instituit în societate felul funcționării tale... Într-un petec de grădină arunci germenii de plante, te interesezi de florile ce ies, și să rămâi rece la înflorirea sufletească a elevilor tăi? Se înțelege, nu în toate capetele încolțesc germenii, nu toate tulpinile dau flori. Dar sunt și unele binecuvântate de la natură, la care descoperi deodată o impozantă înflorire deosebită, claritatea unei sinteze științifice, pronunțată dispoziție la oratorie, impulsivul talent poetic... Cei ce s-au dus dincolo de ocean ca să caute aur, la cât nisip, la câtă stâncă stearpă n-au trebuit să muncească, până ce le-a sclipit deodată un grăunte de aur, o bucată, o vână de aur. Dar și ce răsplată atunci! Ce fericit a trebuit să fie primul profesor care a dat de prima lucrare a școlarului Eminescu! Și ce fericit a fost cel ce vă vorbește acum, când la Trei-Ierarhi din Iași a dat de prima lucrare a școlarului său I. Creangă!” (Haneș 1944: 113-114). Discursul problematizează vocația, activitatea și satisfacțiile pedagogului. Deși unele fenomene sintactice (recursul la «tu» generic8 și folosirea unor locuțiuni frecvente în vorbirea cotidiană, de tipul te miri ce) și turnuri de frază (coordonarea sintactică) creează aparența stilului simplu, alte ornamente retorice, precum epifonemul („Dar și ce răsplată atunci!”) sau diversele figuri de amplificare, mai cu seamă cele de repetiție, cum ar fi repetiția anaforică („nu toate capetele...”/ „nu toate tulpinile...”; „la cât nisip, la câtă stâncă stearpă”) și de enumerare, precum asindetonul („le-a sclipit deodată un grăunte de aur, o bucată, o vână de aur”) reflectă stilul temperat. Acestor figuri de 8 O analiză detaliată a prezenței în limba română a construcțiilor cu valoare generică a persoanei a doua singular este realizată de Rodica Zafiu (2003). 32 construcție gramaticală a discursului li se adaugă prezența metaforelor filate. Numite și metafore relaționale, aceste constructe cu evident potențial imagistic configurează articulații discursive de tipul [A este pentru B ceea ce C este pentru D]. Două asemenea relații metaforice ne atrag atenția în secvența citată. Prin apel la metafora grădinăritului - semințele și plantele sunt pentru grădinar ceea ce cunoștințele și elevii sunt pentru profesor -, Maiorescu accentuează importanța vocației și sintetizează responsabilitățile formative ale modelului uman întruchipat de profesor. Mai apoi, prin valorificarea metaforei căutătorului de aur - descoperirea aurului îi aduce lucrătorului harnic răsplata pe care unui profesor i le aduc reușitele elevilor săi -, oratorul subliniază satisfacția pe care pedagogul o trăiește atunci când descoperă și cultivă talentele discipolilor. Conjuncția șlefuirilor de formă cu cele de conținut reliefează armonia stilistică a fragmentului analizat. În viziunea lui Cicero (1973/II: 345), stilul înalt este manifestarea elocvenței „care poate conduce sufletele cum vrea și le poate mișca puternic în toate chipurile”. Acest gen de elocuție este cel mai amplu, cel mai bogat, cel mai strălucitor. Oratorul care stăpânește simplitatea este abil și ingenios, un maestru al elocuției moderate este încrezător și temperat, însă desăvârșirea pe care o presupune stilul înalt necesită forță, agerime și înflăcărare. Elocuția sublimă captivează auditoriul, pătrunde în suflete, „împlântă acolo idei noi și le smulge din rădăcini pe cele vechi”. Această funcție semnalează îndrăzneala de care trebuie să dea dovadă oratorul. Riscurile mari asumate de acesta - și Cicero insistă asupra lor9 - pot trezi admirația sau, în caz de eșec, disprețul profund al auditoriului. Comentând considerațiile lui Cicero asupra stilului înalt, Sălăvăstru (2010: 308) afirmă că 9 Dacă oratorul „fără a-și fi pregătit auditorii, își începe discursul pe-un ton pasionat”, el „face impresia unui nebun între oameni teferi sau a unui om beat cuprins de furie între oameni care n-au băut nimic.” (Cicero 1973/II: 346). 33 pentru acest tip de elocuție „nu există nicio limită în alegerea argumentelor, în organizarea și ordonarea lor, în împodobirea discursului, în utilizarea metaforelor dacă astfel putem să zdruncinăm publicul în privința credințelor, sentimentelor, atitudinilor și acțiunilor sale, și aceasta într-un mod care produce încântare, care uimește, care însuflețește”. Între oratorii români de seamă, Barbu Ștefănescu Delavrancea (1858-1918) s-a distins ca adept al stilului înalt. Orator năvalnic de vijelii și cutremure, după cum îl caracterizează Vasile V. Haneș (1944: 115), Delavrancea s-a bucurat în viața publică a vremii sale de o notorietate care a întrecut-o pe cea de scriitor. Elocința sa, „bubuitoare ca un uragan”, este viu evocată într-un portret realizat de filosoful Ion Petrovici și reluat de Haneș: „Îndată ce perioadele au început să se rostogolească, scăpărând fulgere de mânie, glasul său cu vuete subterane era în cea mai perfectă concordanță cu întreg ansamblul spiritual. În sală nu se auzea nicio șoaptă, iar oamenii se strângeau pe scaune, vrând parcă să se facă mai mititei - pentru ca la cea dintâi pauză accentuată să umple intervalul dintre fraze cu explozii de aclamații, uneori prelungite până la delir” (idem). Dovezile acestui talent oratoric ieșit din comun le aflăm, de exemplu, într-un discurs rostit la sesiunea Academiei Române din 2 septembrie 1916, într-o perioadă în care Primul Război Mondial cutremura Europa: „Europa se clatină din temelii subt greutatea armelor. De doi ani și mai bine Europa înnoată în sânge. Milioane de vieți s-au stins, și se sting, unanim și eroic. Omenirea pare cuprinsă de furii. O veche civilizațiune atacată, rănită și împinsă la exasperare s-a ridicat năpraznic împotriva năvălitorilor. În tot șirul istoriei universale nu se află un flagel comparabil cu cataclismul la care, din nenorocire, ne este dat să asistăm. Războaiele celor mai mari cuceritori sunt jucării pe lângă cumplitul măcel de azi. 34 Europa a ajuns un vast abatoriu de oameni. Războiul s-a încleștat pe pământ, pe subt pământ, pe ape, pe subt ape, și în aer, la înălțimi vertiginoase. Nu cunosc închipuire bolnavă prin care să fi trecut un tablou înfiorător. Noi am fi călcat, ca niște rătăciți, și porunca istorică și porunca etnică. Istoria povestește izbânzile și suferințele, gloria și urgia, pe cari le-a gustat și le-a îndurat neamul nostru nefericit adeseori și pururea cu acelaș instinct și cu acelaș gând de unire. Cronicari și istorici -moldoveni, ardeleni și munteni, - necontenit cu aceiași grije: să nu uităm că suntem acelaș neam din aceiași tulpină. Etnicește am măcinat și sorbit sămânța străină scuturată de o parte și de alta a munților. Neam lipit de Carpați când au năvălit valurile invaziilor și ne-am sculat iarăși, după cutremurele cari păreau că ne îngroapă, cu aceeași conștiință întărită că suntem români și creștini. Ne-am păstrat aceeași limbă fără deosebiri profunde, fără dialecte, așa, ca moțul din Ardeal să înțeleagă pe munteanul dela Dunăre și pe plăeșul din Moldova. Suntem o ființă pe care Carpații nu o despart, ci o întregesc. Avem același dor, aceleași dureri, aceleași aspirațiuni. Cântăm aceleași cântece și aceeași doină se aude dela Tisa până în Marea Neagră. Durerile și bucuriile celor de dincolo sunt și ale noastre, sunt și ale lor. Dușmanii lor sunt și ai noștri. Tâlharii cari îi pradă și îi ucid, ne pradă și ne ucid. Visul atâtor generații de strămoși, de moși și de părinți, l-am visat și noi, și, acum, îl vedem aevea. N-avem decât să ne sângerăm cu bărbăție ca să-l realizăm. Și sângele generos al ostașilor a început să curgă și va mai curge încă.” (Haneș 1944: 119). Apartenența fragmentului la stilul înalt este probată de manifestarea câtorva trăsături specifice acestui tip de elocuție. urmând descrierea din Retorica ad Herennium (1964: 253), observăm că ideile sunt împodobite cu cele mai alese ornamente retorice, tehnicile de amplificare au rolul de a captiva publicul, iar figurile de stil conferă discursului grandoare. Tema unității naționale, este, prin implicații și rezonanță, pe măsura genului de 35 elocuție ales de orator. Dacă am înșira, unul câte unul, elementele care alcătuiesc bogăția de resurse retorice a discursului, analiza ar câștiga în detaliu, dar ar trece în plan secund dominantele compoziționale. În consecință, ni se pare mai eficientă o prezentare succintă a dominantelor retorice. Dată fiind organizarea biplană a discursului, vom descrie, mai intâi, constantele din planul formei, apoi vom avea în vedere aspectele retorice legate de conținut. Construcțiile retorice care domină planul sintactic al cuvântării sunt polisindetonul și poliptotonul (poliptota). Ambele sunt figuri de repetiție, cu deosebirea că în vreme ce polisindetonul este o figură de insistență prin care se reia legarea de cuvinte și propoziții cu ajutorul unor conectori (de obicei, conjuncția copulativă și), poliptotonul este o figură de reluare a cuvintelor, fie prin variațiile permise de categoriile gramaticale ale respectivelor cuvinte, fie prin folosirea de cuvinte aparținând unor clase lexico-gramaticale diferite, dar cu același radical. Cele două figuri conferă discursului demnitate și efect incantator, grație ritmicității pe care o imprimă frazelor (Preminger/Brogan 1993: 967-968). Un exemplu tipic de polisindeton îl descoperim în secvența „Noi am fi călcat, ca niște rătăciți, și porunca istorică și porunca etnică. Istoria povestește izbânzile și suferințele, gloria și urgia, pe cari le-a gustat și le-a îndurat neamul nostru nefericit adeseori și pururea cu acelaș instinct și cu acelaș gând de unire”, căreia i se imprimă un caracter simetric, prin dezvoltarea unor perechi de constituenți („izbânzile și suferințele”, „gloria și urgia”, „le-a gustat și le-a îndurat”). Simetriile din planul formei favorizează în plan semantic dezvoltarea unor serii metabolice paralele. Echivalențele de sens din seria izbânzi - glorie - a gustat intră în antiteză cu cele din seria suferințe - urgie - a îndurat, dezvoltându-se astfel o figură complexă, paralelismul. 36 Dacă polisindetonului îi este rezervat rolul de a cadența discursul, poliptotonul intensifică nucleele noționale și scoate în relief semnificațiile unor cuvinte și sintagme. Admirator al scrierilor lui Shakespeare, creator în a cărui operă poliptotonul este întrebuințat foarte frecvent (Preminger/Brogan 1993: 967), Delavrancea valorifică mai multe specii ale acestei figuri: a) poliptotonul substantival, constând în reluarea unor grupuri nominale: „Războiul s-a încleștat pe pământ, pe subt pământ, pe ape, pe subt ape, și în aer, la înălțimi vertiginoase.”; b) poliptotonul verbal, constând în repetarea unor verbe conjugate diferit: „Milioane de vieți s-au stins, și se sting, unanim și eroic”, „Și sângele generos al ostașilor a început să curgă și va mai curge încă”; c) poliptotonul mixt, emfatic, constând în utilizarea unui verb și a unui substantiv din aceeași familie lexicală: „Visul atâtor generații de strămoși, de moși și de părinți, l-am visat și noi, și, acum, îl vedem aevea.” Prin împletirea celor două tipuri de figuri se creează secvențe discursive cu efect retoric maxim: „Avem același dor, aceleași dureri, aceleași aspirațiuni. Cântăm aceleași cântece și aceeași doină se aude dela Tisa până în Marea Neagră. Durerile și bucuriile celor de dincolo sunt și ale noastre, sunt și ale lor. Dușmanii lor sunt și ai noștri. Tâlharii cari îi pradă și îi ucid, ne pradă și ne ucid.” Paralelismul dezvoltat în planul formei prin polisindeton și poliptoton este susținut în plan semantic prin intensificări și amplificări ale semnificației. Una din figurile potrivite cu elocuția solemnă este hiperbola. Considerată de Aristotel (2004: 339) drept o marcă a exaltării, hiperbola este o figură a patosului: „În tot șirul istoriei universale nu se află un flagel comparabil cu cataclismul la care, din nenorocire, ne este dat să asistăm. Războaiele celor mai mari cuceritori sunt jucării pe lângă cumplitul măcel de azi./ Europa a ajuns un vast abatoriu de oameni.”. În contextul de față, hiperbolizarea se realizează prin 37 metafore lexicale (flagel - cataclism - măcel), structuri superlative (cumplitul măcel, un vast abatoriu de oameni) și construcții comparative (Războaiele celor mai mari cuceritori sunt jucării pe lângă cumplitul măcel de azi) menite să condamne războiul și distrugerile provocate de conflictul armat și să trezească emoții foarte puternice. Intensificarea prin hiperbolă este precedată de recursul la personificare, figură prin care obiectul sau elementul reprezentat discursiv este umanizat: „De doi ani și mai bine Europa înnoată în sânge. (...). O veche civilizațiune atacată, rănită și împinsă la exasperare s-a ridicat năpraznic împotriva năvălitorilor”. Prin corelarea personificării cu hiperbola se creează un cadru expresiv-imagistic propice stilului înalt: aidoma unui bolnav care suferă de pe urma unei maladii necruțătoare, Europa a fost lovită de catastrofa războiului, iar în asemenea momente cruciale, când ființa națională este amenințată cu dispariția, un popor este dator să-și apere valorile supreme, adică identitatea de neam și de limbă și unitatea de teritoriu. Considerațiile și exemplele de mai sus legitimează observația că sistemul celor trei stiluri reflectă importanța principiului adecvării. Oratorul ideal, scrie Cicero (1973/II: 346), „va fi cel care va putea spune lucrurile mărunte cu simplitate, cele obișnuite cu măsură, cele mari cu putere.”. La rândul său, Quintilian (1974/III: 408) recomandă ca tehnica de elocuție, oricare va fi aceasta, să fie caracterizată de măsură, „căci fără măsură nimic nu poate fi nici lăudabil, nici folositor.”. „În general”, adaugă marele retor, „calea cea mai sigură este calea de mijloc, fiindcă în extreme constă greșeala”. Deosebind existența a trei tipuri stilistice, vechii retori ai Antichității greco-latine au pus în lumină importanța dimensiunii raționale și normative a compoziției discursive destinate rostirii în public. În același timp, în scrierile clasicilor este accentuat și impactul tradiției pe care și-o asumă oratorul. Învățații latini au 38 respectat și întreținut prestigiul școlilor grecești de oratorie. Citindu-i pe Cicero și pe Quintilian, aflăm că școlii atice sau ateniene îi este recunoscută supremația în elocuția simplă. De altfel, Quintilian (1974/III: 390-391) le recunoaște oratorilor atici spiritul de concizie și finețea discursivă, judecata pătrunzătoare și sigură, claritatea și cumpătarea. Același retor asociază tradiția asianică, dezvoltată în cetățile grecești din Asia Mică, cu abundența stilului măreț, retorica expansivă a acestei școli fiind pusă pe seama caracteristicilor etno-psihologice: „asianicii, neam din fire mai empatic și mai lăudăros, au adus și în elocință influența și vanitatea lor”. În sfârșit, tensiunea dintre polii retorici (atic și asianic) a favorizat apariția celui de-al treilea gen, rhodian, născut, potrivit numelui, în insula Rhodos, iar adepții acestui tip de stil „nu sunt conciși ca aticii, nici supraabundenți ca asianicii”, ci „sunt socotiți domoli și potoliți”. Stabilirea corespondențelor dintre tipurile de stil recunoscute în Antichitate și genurile retorice fixate în școlile grecești de oratorie ne permite să observăm devenirea istorică a stilurilor, însă un alt aspect foarte important, respectiv dezideratul potrivirii dintre cuvânt și idee, are rolul de a atrage atenția asupra caracterului normativ al elocuției. Nerespectarea regulilor de compoziție poate afecta negativ eficiența discursului. Cicero și Quintilian insistă asupra greșelilor de elocuție care decurg din îndepărtarea de canon, iar în Retorica ad Herennium (1964: 261-269) se postulează chiar existența unor „stiluri greșite”, derivate din încălcarea regulilor de construcție a fiecăruia din cele trei genuri stilistice consacrate. Grandilocvența este urmarea nerespectării normelor stilului înalt, deoarece un orator lipsit de experiență poate cădea în capcana de a folosi cuvinte pompoase. Eșecul de a respecta normele stilului temperat are drept consecință apariția stilului lent, al cărui neajuns este exprimarea dezlânată sau lipsită de vigoare. Stilul sărăcios, „steril și fără vlagă”, este produs de nesocotirea uzanțelor stilului simplu. 39 Organizarea stilurilor în conformitate cu opoziția calitate-defect pune în valoare rafinamentul conceptual și descriptiv atins de retorica clasică și reliefează importanța acordată tradiției prin care s-au fixat regulile de elocuție. Cu toate acestea, încă din secolul al II-lea î.Hr., sistemul stilurilor a fost extins de la trei la patru tipuri, iar această dezvoltare anunță apariția unei noi modalități de a defini identitatea elocuției. În tratatul despre stil atribuit lui Demetrius, o excelentă lucrare de retorică cu paternitate și datare controversate10 11, constatarea că „stilurile sunt patru la număr: cel simplu, cel înalt, cel elegant și cel viguros” (Roberts 1902: 87) este urmată de observația că există numeroase combinații ale tipurilor fundamentale de elocuție, deși nu toate realizările combinatorii sunt posibile. De pildă, stilul înalt și cel simplu nu pot fi alăturate într-un discurs, din cauza polarității foarte accentuate dintre ele. Mai apoi, fiecare stil este prezentat din unghiul trăsăturilor specifice și al resurselor de limbaj folosite cu predilecție. Printre notele esențiale ale vigorii stilistice sunt incluse concizia11, îndrăzneala de limbaj12 și renunțarea la cadența blândă și plăcută a stilului temperat. Clasificarea propusă de Demetrius are meritul de a arăta că diferențele între stiluri corespund unor gradații expresive, postularea unor tipuri stilistice pure și precis delimitate fiind astfel pusă sub semnul îndoielii. Transgresarea granițelor dintre tipurile de elocuție este cu și mai multă limpezime formulată de Quintilian, care consideră că diviziunea tripartită a stilurilor se întemeiază pe deosebiri de grad, nu de esență. În concepția acestui mare retor, „oratoria nu poate fi închisă” (Quintilian 10 A se vedea Innes (1995: 313). 11 „Concizia este atât de potrivită acestui stil încât tăcerea voită și subită are adesea mai multă vigoare [discursivă -n.r.]” (Roberts 1902: 185). 12 Printre tehnicile retorice adecvate acestui stil, Demetrius include expresiile vehemente și sarcasmul (Roberts 1902: 183, 189). 40 1974/III: 404) în cele trei varietăți de elocuție, din moment ce între polii reprezentați de stilul simplu și de stilul măreț se pot stabili diverse grade de expresivitate, iar între grade se pot distinge note intermediare, în așa fel încât în realitatea activității discursive există „nenumărate specii care se deosebesc între ele prin anumite nuanțe”. Considerațiile referitoare la existența genurilor și stilurilor ne îndeamnă să afirmăm că, în concepția lui Quintilian (1974/III: 405-406), unul din atributele definitorii ale stilului este dinamismul oglindit în capacitatea și abilitatea oratorului de a-și adapta discursul în funcție de timp, loc, auditoriu și scop, ceea ce înseamnă că distingerea notelor comune și distinctive ale genurilor și speciilor de stil se cuvine realizată prin raportare la proprietățile elocuției. Calitățile și defectele stilului. Dată fiind poziția și importanța elocuției în canonul retoric, autorii antici au conceput proprietățile stilului ca trăsături generate prin antinomii. „Într-adevăr”, scrie autorul anonim al Tratatului despre sublim, „de unde izvorăsc calitățile, cam tot de acolo izvorăsc și defectele. Ceea ce ne ajută să alcătuim opere desăvârșite este frumusețea expresiei, măreția și, în general, farmecul stilului. Acestea, după cum sunt începutul și temeiul izbutirii, sunt și ale neizbutirii.” (Pippidi 1970: 317). Conturarea unui set finit de calități ale stilului avea rolul de a reliefa efectele elocuționale produse prin întrebuințarea unor tehnici de compoziție dezvoltate în acord cu reguli menite să regleze potențialul persuasiv și expresiv al comunicării. Totodată, individualizarea calităților stilului avea menirea de a atrage atenția asupra faptului că valorile expresive au finalitate pragmatică, în sensul că ele pun în lumină competența comunicativă a creatorului de discurs, capacitatea și abilitatea sa de a alege și de a combina cu măiestrie elementele expresive în așa fel încât ele să fie potrivite cu scopurile urmărite și cu așteptările 41 auditoriului. În același timp, calitățile elocuției erau fixate și legitimate nu doar din perspectivă normativă și din unghiul randamentului lor funcțional, ci și prin prisma consecințelor negative care pot decurge din ignorarea canonului retoric. Atât fixarea, cât mai ales nerespectarea regulilor de construcție discursivă evidențiază natura voită, căutată a stilului. Nu este deci greșit să afirmăm că, prin mijlocirea antinomiei calitate - defect, stilul este definit ca artefact, posibilitățile și constrângerile elocuției fiind concepute ca materializări ale unor operații anterioare (invenția, dispoziția) și ca limite ce condiționează desfășurarea etapelor următoare (memorarea, pronunțarea). Aristotel (2004: 297-327) distinge patru calități ale stilului: corectitudinea, claritatea, grandoarea și potrivirea. Corectitudinea formelor și conținuturilor lingvistice întrebuințate de orator asigură eficiența și impactul persuasiv al discursului. În raport cu această calitate stilistică se pot identifica două defecte, uzul solecismelor (îmbinări nefirești de cuvinte) și recursul la barbarisme (cuvinte folosite cu forme și sensuri inadecvate sau eronate). Claritatea este proprietatea elocuției de a exprima cu rigoare idei bine reliefate și se opune defectului de a întrebuința în discurs fapte de limbaj care pot isca confuzii și neclarități ce afectează forța de persuasiune a comunicării. Grandoarea se manifestă prin recurs la ornamente stilistice, însă acestea pot dăuna discursului dacă nu se respectă reguli de echilibru discursiv precum concizia sau utilitatea. Un stil excesiv de împodobit cu ornamente retorice se dovedește defectuos dacă tema discursivă nu este bine aleasă, după cum o elocuție sobră, lipsită de podoabe, riscă să nu își facă efectul dacă subiectul ales de orator reclamă recursul la ornamentație retorică. Stilul, notează Aristotel, trebuie să aibă calitatea de a fi potrivit (proporționat și oportun), adică de a fi corespunzător condițiilor în care desfășoară comunicarea. Discursul trebuie 42 acomodat personalității oratorului, dispoziției în care se află auditoriul și subiectului ales. Noțiunea în jurul căreia se dezvoltă observațiile și exemplele privind adecvarea este naturalețea. Nimic din ceea ce spune și face oratorul nu trebuie să creeze auditoriului impresia de artificial, inoportun, nepotrivit: „dacă lucrurile delicate sunt spune dur, iar cele dure - în chip delicat, discursul este neconvigător” (Aristotel 2004: 319). Discipolii lui Aristotel, mai cu seamă Teofrast (372-287 î.Hr.), au rafinat problematica calităților și defectelor stilului, astfel încât în Rhetorica ad Herennium (1964: 265-271), autorul anonim prezintă în mod sistematic proprietățile elocuției, valorificând preceptele retorilor greci. În concepția acestui autor, virtuțile stilului sunt eleganța, compoziția și demnitatea. Eleganța este calitatea de a trata fiecare subiect în chip corect și cu multă pătrundere. Acestei proprietăți a elocuției îi sunt subsumate corectitudinea și claritatea. Corectitudinea asigură coerența gramaticală și unitatea discursului. Solecismele și barbarismele sunt defectele care apar prin îndepărtarea de norma corectitudinii. Claritatea presupune recursul la termeni și construcții uzuale și inteligibile. Din acest punct de vedere, Cicero (1974/II: 23) comentează că „păcatul cel mai mare [al oratoriei -n.r.] constă tocmai în a te îndepărta de felul obișnuit de vorbire și de gândire al tuturor oamenilor”. Opusul clarității este „defectul obscurității derivat din ambiguitate, din concizia extremă sau din prolixitate” (Muller, în Sloane 2006: 772). Compoziția este etapa de elaborare lingvistică a discursului. În acest moment al elocuției, oratorul trebuie să evite efectele facile ale omonimiei, aliterației13 sau ale altor figuri precum 13 Aliterația constă în repetarea unor sunete și secvențe sonore ce fac parte din cuvinte diferite. În Rhetorica ad Herennium (1964: 272), unul din exemplele de întrebuințare excesivă a efectelor aliterației este extras din epopeea lui Ennius, Annales: „O Tite, tute, Tati, tibi tanta, tyrannae, tulisti”. 43 repetarea excesivă a unor cuvintelor sau dislocările de tipul hiperbatului14. Demnitatea stilului se dezvoltă prin ornamentare cu figuri de stil. Rhetorica ad Herennium (1964: 271 ș.u.) cuprinde un inventar bogat de figuri clasificate în acord cu o distincție binecunoscută, păstrată și întrebuințată până la apariția retoricilor moderne: figuri de dicțiune (de limbaj) și figuri de gândire (cf. capitolul III.2.). O figură de dicțiune se realizează prin șlefuirea stilistică a expresiei verbale, în timp ce o figură de gândire rezultă din prelucrarea expresivă a ideilor, nu a cuvintelor. Muller (în Sloane 2006: 772) notează că între claritate și ornamentare se instituie un raport de tensiune. Organizarea elocuției trebuie să reflecte echilibrul dintre cele două proprietăți stilistice ale discursului. Prin raportare la situația de comunicare, un stil clar, dar lipsit de podoabe, poate fi tot atât de ineficient sub aspectul forței sale de persuasiune ca și un discurs foarte ornat, dar lipsit de claritate. O altă calitate a stilului, evidența (gr. enargeia, lat. evidentia), a fost adesea subsumată clarității, însă Quintilian (1974/I: 358; 1974/II: 326-327) comentează că această proprietate este un produs al imaginației și empatiei, având mare potențial emoțional. Enărgeia, scoaterea în evidență, „se referă nu atât la povestirea faptelor, cât la descrierea lor, în așa fel încât stările sufletești să se creeze ca și cum am lua parte la săvârșirea faptelor”. Deosebirea între claritate și evidență este de regim discursiv. Claritatea reliefează dimensiunea rațională, obiectivă, logică a construcției discursive, evidența pune în lumină dimensiunea emoțională, subiectivă, empatică a elocuției. 14 „Figură care constă în adaosul pe care scriitorul (vorbitorul) îl adaugă la finele unui enunț; (...); ceea ce se adaugă produce o „supriză gramaticală și, prin aceasta, iese în evidență. - Fruntea Olguței se pleacă și mai tare, și genele (I. Teodoreanu).” (Dragomirescu 1995: 176). 44 De la un autor la altul, calitățile și defectele stilului sunt delimitate în mod diferit. Teofrast, discipolul lui Aristotel și succesorul acestuia la conducerea Lyceum-ului, distinge, ca și ilustrul său profesor, patru calități ale stilului: puritatea, claritatea, proprietatea (potrivirea) și ornamentația, în această ultimă categorie stilistică fiind incluse alte trei aspecte retorice: corectitudinea, compoziția și figurile (Rhetorica ad Herennium 1964: 270, nota e). Quintilian (1974/I: 49-50) admite existența a trei mari calități stilistice ale exprimării, corectitudinea, claritatea și frumusețea, arătând că proprietatea se cuvine inclusă în frumusețe. Cu trecerea timpului, numărul calităților și defectelor stilului se amplifică, pe măsură ce autorii lucrărilor de retorică operează cu distincții din ce în ce mai fine. Hermogene din Tars, un strălucit retor din secolul al II-lea d.Hr., admirator declarat al oratoriei lui Demostene, stabilește un canon în care fixează șapte proprietăți principale și treisprezece caracteristici secundare ale stilului (Wooten 1987). Claritatea (gr. sapheneia) este calitatea de a construi un discurs în care corectitudinea și precizia se împletesc. Demnitatea și măreția (gr. axioma, megethos) pun în valoare abilitatea oratorului de a-și impresiona ascultătorii. Frumusețea și caracterul îngrijit (gr. kallos, epiomeleia) fac discursul agreabil, plăcut. Rapiditatea (gr. gorgotes) are menirea de a evita plictisul, etosul (gr. ethos) favorizează convergența dintre așteptările auditoriului și prestigiul moral al creatorului de discurs, iar sinceritatea (gr. aletheia) este calitatea de a rosti adevărul. În sfârșit, forța (deinotes) este o calitate supraordonată, care presupune măiestria de a le împleti pe celelalte șase. Canonul lui Hermogene reflectă nu numai progresele înregistrate în decurs de jumătate de mileniu în analiza discursului oratoric și literar, ci și gradul înalt de formalizare terminologică și de structurare opozitivă la care s-a ajuns în Antichitatea greco-latină (cf. Tabelul 1). 45 Tabelul1: Calitățile și defectele stilului în concepția lui Hermogene din Tars15: calități principale secundare defecte principale secundare claritate obscuritate puritate abundență distincție confuzie demnitate și măreție banalitate solemnitate simplitate asprime dulceață vehemență modestie splendoare [platitudine] vigoare [lentoare] abundență puritate frumusețe și îngrijire neglijență rapiditate [stagnare] etos [lipsă de caracter] simplitate solemnitate dulceață asprime subtilitate brutalitate modestie vehemență sinceritate [falsitate] indignare [compasiune] forță/gravitate - O privire atentă asupra polarizărilor prin care se delimitează calitățile și defectele stilului demonstrează că operațiile disociative impuse de vechii retori au multe puncte comune cu unele din teoriile moderne de pragmatică lingvistică și 15 Am trecut între paranteze pătrate defectele care nu sunt formulate explicit. 46 subliniază cât de mare este importanța ideologică și culturală a gândirii aristotelice, în special, și a preceptelor retorice ale autorilor antici, în general. Unul dintre exemplele notabile ale convergenței dintre clasic și modern îl aflăm în viziunea lui Paul Grice (1913-1988) asupra dimensiunii pragmatice a comunicării verbale. Citindu-i pe Aristotel și pe Kant, Grice (1991: 26-27) dezvoltă un model pragmatic în care descrie principiul cooperării16 din perspectiva a patru maxime conversaționale, cantitatea, calitatea, relația și maniera, fiecare dintre acestea fiind definită prin raportare la seturi de libertăți și interdicții echivalente cu vechea antinomie calitate-defect. Astfel, maxima cantității, referitoare la volumul de informație transmis printr-o comunicare individuală, este legitimată prin luarea în considerare a unui deziderat („Oferă numai informația care ți se cere în condițiile de comunicare date”) și a unui avertisment („Nu transmite mai multă informație decât e nevoie”), de unde rezultă că o calitate, adică echilibrul informativ, devine reperul prin care se atrage atenția asupra consecințelor negative ale unei deficiențe comunicative, respectiv excesul informativ. Aceleași tipuri de polarizare (deziderat - avertisment/ calitate - defect) sunt angajate și în definirea celorlalte maxime. Maxima calității („Spune adevărul”) este întărită prin două avertismente: „Nu spune ceea ce crezi că e fals” și „Nu spune ceva pentru care nu ai dovezi pe măsură”. Calitatea de a spune întotdeauna adevărul este, așadar, pusă în contrast cu două practici discursive evaluate negativ, și anume pornirea de a vorbi despre lucruri considerate neadevărate și cea de a nu proba cu argumente corespunzătoare afirmațiile făcute într-o anumită situație de comunicare. Mai departe, maxima relației („Fii 16 „Fă în așa fel încât comunicarea ta să fie conformă așteptărilor momentului în care o enunți, să corespundă scopului asumat sau direcției pe care o ia schimbul conversațional în care ești angajat. ” (Grice 1991: 26). 47 pertinent”) implică faptul că, într-un context dat, spunerea cuiva poate fi lipsită de relevanță. În teoria pragmatică a pertinenței (Sperber/Wilson 1995), această maximă este ridicată la rang de principiu. Paralela dintre canonul retoric clasic și modelul pragmatic modern dezvoltat de Grice devine și mai evidentă în cazul maximei manierei, axată nu asupra a ceea ce se spune, ci asupra felului în care se spune ceva. Însăși definiția maximei punctează notele comune cu etapa de construcție discursivă denumită în Antichitate lexis sau elocutio, iar apropierea de tiparele clasice ale stilului devine și mai limpede dacă se au în vedere avertismentele care atrag atenția asupra deficiențelor ce pot apărea atunci când dezideratul comunicativ („Fii perspicace”) este ignorat. Formula „Evită obscuritatea” face trimitere către efectele negative ce derivă din realizarea unei comunicări lipsite de claritate, adică de corectitudine și de proprietate. Recomandarea „Evită ambiguitatea” pune în lumină calitatea de a formula enunțuri potrivite cu cerințele situației de comunicare și accentuează faptul că formulările ambigue afectează calitatea și eficiența interacțiunilor discursive dintre indivizi. Regula „Evită exprimările prolixe” creditează capacitatea vorbitorului de a nu abuza de enunțuri vădit prea laborioase în raport cu scopul comunicativ urmărit, în vreme ce apelul la rigoare („Fii ordonat în exprimare”), poate fi pus în legătură atât cu necesitatea de a formula enunțuri corecte și îngrijit rostite, cât și cu abilitatea de a îmbodobi sau nu discursul cu ornamente stilistice, în funcție de cerințele situației de comunicare. 48 I.2. Perspectiva estetică Termenul estetică, având ca etimon gr. aisthetikos, ‘ceea ce ține de percepție', s-a impus în secolul al XVIII-lea, deși reflecțiile asupra frumosului și artei străbat cu statornicie istoria culturală a umanității încă din Antichitate. În Istoria esteticii, lucrare de referință tradusă în mai toate limbile de cultură din Europa, învățatul Wladyslaw Tatarkiewicz (1886-1980) observă că ideile de factură estetică s-au întrețesut de la o epocă la alta, asigurându-se astfel echilibrul între unitate și diversitate și translația de la vechi la nou (cf. Tabelul 2). Comparând paradigmele estetice ale Antichității și Evului Mediu cu cele ale modernității, savantul polonez notează că natura „excepțional de consecventă” a esteticii medievale a favorizat conservarea „celor mai importante doctrine ale anticilor” și dezvoltarea unor idei „larg acceptate” și „caracteristice pentru gândirea modernă” (Tatarkiewicz 1978/II: 406-435). Tabelul 2: Precepte estetice vechi și moderne Precepte antice și medievale Precepte moderne Noțiunea de frumos include orice lucru atractiv sau delectabil. Arta satisface o nevoie omenească elementară, fiind expresia naturală a artistului, nu produsul regulilor și al meșteșugului. Frumosul se confundă cu binele: kalos-kagatos ‘frumos- și-bun'. Arta este expresie. Ea își datorează existența necesității artistului de a-și exprima simțirile și gândurile. 49 Postulate despre frumos Frumosul conține un element sensibil și unul spiritual. Arta este o activitate liberă și creativă. Frumosul și urâtul se manifestă în lumea fenomenală. Opera de artă este unică iar artistul e îndreptățit și dator să producă forme noi. Frumosul există atât în natură cât și în artă. Principiile artei nu pot reduse la principiile gândirii și acțiunii raționale. Frumosul este bun și demn de a fi cultivat. Forma, nu conținutul, e lucrul esențial în artă. Frumosul constă în armonia părților și în proporția perfectă dintre ele. Arta poate și trebuie să depășească natura. Frumosul e o proprietate a lucrurilor, nu o reacție subiectivă față de acestea. Artistul e îndreptățit să modifice formele naturale pentru a-și atinge scopurile. Postulate despre artă Arta este aptitudinea de a produce lucruri în acord cu anumite reguli. Arta poate fi nonreprezentațională, nonfigurativă și abstractă. Arta are o sferă de cuprindere foarte largă. Arta trebuie să fie structurală și funcțională. Orice formă de artă poate și trebuie să fie frumoasă. Arta este un joc. Funcțiile artei stau mai mult în legătură cu plăcutul și utilul și doar ocazional în legătură cu frumosul ca atare. Arta are autonomie estetică, iar estetica este o disciplină de sine stătătoare. Arta reprezintă realitatea și, ca urmare, ea respectă adevărul. Arta înseamnă cunoaștere. Artele sunt valoroase și demne de a fi practicate. Arta are caracter intuitiv. Funcția artelor care nu au finalitate utilă e de a imita. Imitația era înțeleasă nu atât ca o reproducere servilă a realității cât ca un comentariu artistic pe marginea realului. Funcția proprie artei este de a trezi emoții. Actul artistic nu este un act creativ, ci un act de conformare cu legile imuabile și formele permanente ale universului. Frumosul e subiectiv, nefiind o proprietate a obiectelor, ci o reacție a omului față de ele. Frumosul se manifestă sub diferite forme. 50 Fondatorii. Întrebuințarea termenului estetică pentru a denumi o disciplină filosofică interesată de cunoașterea dată prin simțuri și de teoria artei apare, mai întâi, în lucrarea gânditorului german Alexander Gottlieb Baumgarten (1714-1762), Meditationes philosophicae de nonnullis ad poema pertinentibus [Reflecții filosofice asupra unor aspecte privind poezia, 1735] și, mai apoi, este probată de proiectul, neîncheiat, al aceluiași filosof, de a redacta o lucrare amplă, intitulată Estetica, din care au fost publicate doar două volume (1750, 1758). Întemeierea unei doctrine a cunoașterii senzoriale a presupus valorificarea opoziției, cunoscută și fructificată încă din Antichitate, între aistheta și noeta, adică între obiectele simțirii și cele ale intelectului. Concepută ca analiză a raporturilor dintre cele două clase de obiecte, estetica lui Baumgarten se dezvoltă pe fondul răspândirii raționalismului cartezian, curent din al cărui trunchi ideatic vor crește concepțiile multor altor gânditori. Este îndeobște cunoscut că, prin tezele avansate de filosoful și matematicianul francez Rene Descartes (1596-1650), cunoașterii sensibile, interpretată ca manifestare a subiectivității, i s-a atribuit un rol secund în raport cu doctrina ideilor - produse ale rațiunii și reflexii ale adevărului. Prin urmare, estetica a fost concepută de Baumgarten ca disciplină filosofică și a fost întemeiată pe convingerea că între facultățile de cunoaștere de ordin superior, intelectual, și cele de ordin inferior, senzorial, există continuitate, sarcina de bază a esteticii fiind de a se ocupa cu studiul legăturilor dintre cunoaștera sensibilă și cea rațională (Hammermeister 2002: 8). Principiul care animă concepția filosofică a lui Baumgarten este de tip raționalist: cognitio vera est realitas. Așa cum, prin forța rațiunii, realitatea este considerată un tot inteligibil constituit prin relații între întreguri mai mari sau mai mici, tot astfel, prin puterea sensibilității, percepția se încheagă în imagini (Davey, în Davies et al. 2009: 162). Grație capacității omului de a 51 contura un tot alcătuit din diversitatea senzațiilor sale, unitatea și diversitatea se contopesc în cunoașterea sensibilă. Perfecțiunea estetică a acestei fuziuni de percepții oferite de simțuri capătă claritate și caracter distinct. Cu alte cuvinte, pentru a cristaliza un adevăr estetic, cunoașterea sensibilă parcurge un traseu asemănător conturării raționale a noemelor, deși adevărul de tip estetic „nu este nici sigur, nici pe deplin perceput” (Hammermeister 2002: 10). Baumgarten (idem) propune trei criterii de evaluare a perfecțiunii produselor cunoșterii senzoriale: a) bogăția imaginației (o idee estetică este cu atât mai complexă cu cât are mai multe elemente individuale), b) amploarea imaginației (o idee estetică este cu atât mai rafinată cu cât este mai pertinentă pe terenul fanteziei) și c) claritatea prezentării (o idee estetică este cu atât mai valoroasă cu cât este mai limpede exprimată). Prin corelarea celor trei atribute, individualitatea, pertinența și claritatea, frumosul artistic, în calitate de produs rafinat al cunoașterii sensibile, se manifestă ca reprezentare armonioasă a unității și diversității. Concepția estetică a lui Baumgarten a exercitat o influență semnificativă asupra esteticii kantiene. Figură tutelară a filosofiei germane din veacul al XVIII-lea și a iluminismului european, Immanuel Kant (1724-1804) a conferit esteticii identitatea modernă de teorie a gustului. Lucrarea în care Kant își expune concepția estetică se intitulează Critica facultății de judecare (ed. rom. 1981) și este alcătuită din două părți, Critica facultății de judecare estetice și Critica facultății de judecare teleologice. La rândul ei, Critica facultății de judecare estetice cuprinde analitica facultății de judecare estetice, împărțită în două secțiuni, analitica frumosului și analitica sublimului, și dialectica facultății de judecare estetice. Această organizare are rolul de a pune în valoare caracterul sistematic al viziunii kantiene, dat fiind că, în introducerea lucrării, autorul lămurește raporturile dintre 52 filosofia naturii, explorată în Critica rațiunii pure, filosofia morală, dezvoltată în Critica rațiunii practice, și filosofia finalității, expusă în Critica facultății de judecare. În viziunea lui Kant, cunoașterea, voința și scopul sunt corelate. Prin facultatea de a cunoaște, intelectul prescrie legi naturii sau lumii sensibile. Această facultate referitoare la natură privește conceptele pure, independente de câmpul experiențelor, și face obiectul filosofiei teoretice dezvoltate în Critica rațiunii pure. Prin facultatea de a dori, rațiunea prescrie legi moralei sau lumii inteligibile. Această facultate referitoare la libertate privește noțiunile particulare, legate de câmpul experiențelor, și face obiectul filosofiei practice avansate în Critica rațiunii practice. Prin facultatea de judecare, adică prin finalitate, se face trecerea de la teorie/cunoștință la practică/dorință. Această facultate referitoare la modul de a reprezenta lucrurile în raport cu universalul și particularul face obiectul filosofiei estetico-teleologice pe care gânditorul german o dezvoltă în Critica facultății de judecare. Arătând că facultatea de judecare intermediază între facultatea de a cunoaște și facultatea de a dori (Kant 1981: 73), gânditorul german distinge două ipostaze ale acesteia, respectiv facultatea de judecare estetică (aprecierea subiectivă reflectată de sentimentul de plăcere și neplăcere) și facultatea de judecare teleologică (aprecierea obiectivă dezvăluită ca finalitate). Cu alte cuvinte, „orice potrivire a lucrurilor cu facultățile noastre de cunoaștere e legată de un sentiment de mulțumire” (Florian, în Kant 1981: 19), fie că se are în vedere armonia dintre imaginație și intelect, și acesta este cazul artei, fie că se are în vedere acordul dintre lucruri și rațiunea lor de a fi în lume, așa cum se întâmplă în cazul ordinii naturale. Așadar, indiferent de ipostaze, facultatea de judecare e contemplativă, evaluativă. Facultatea de judecare estetică se întemeiază pe gust. Gustul, scrie Kant (1981: 95), este facultatea de apreciere a 53 frumosului: „Pentru a stabili dacă ceva este sau nu este frumos, raportăm reprezentarea nu prin intelect la obiect în vederea cunoașterii, ci prin imaginație (asociată poate cu intelectul) la subiect și la sentimentul său de plăcere și neplăcere”. Prin urmare, frumosul nu este un atribut al unui obiect, ci ține de sentimentul de plăcere resimțit de om prin contemplarea acelui obiect, iar gustul nu aparține unei judecăți de tip logic, ci unei judecăți de ordin subiectiv, prin faptul că reprezentarea obiectului produce un sentiment de satisfacție. Kant deosebește trei tipuri de judecăți estetice: agreabilul, frumosul și sublimul. Prin axare asupra judecății frumosului, filosoful distinge între frumosul liber (frumusețea naturală, precum cea a florilor) și frumosul aderent (noțiune care presupune conceptul de perfecțiune și de obiect al perfecțiunii). În primul caz, frumosul există în chip independent, în cel de-al doilea, frumosul este atribuit obiectelor care servesc unui scop. Ca facultate umană de a estima frumosul, gustul nu privește calitățile obiectului, ci sentimentul de plăcere sau neplăcere resimțit de ființa umană. Prin aceasta, gustul nu aparține unei judecăți de tip logic, ci de ordin estetic, subiectiv. Deși împarte un teren comun cu judecata logică, judecata estetică nu este legată de capacitatea de pătrundere rațională. Facultățile umane implicate în cunoașterea empirică sunt, în acord cu Kant, sensibilitatea (receptarea pasivă a stimulilor), imaginația (ordonarea unitară a datelor oferite de simțuri) și înțelegerea (cristalizarea conceptuală a produselor imaginației). Judecata estetică nu depășește pragul imaginației, dar, în drumul ei spre înțelegere, ea își depășește natura subiectivă. Esența judecății estetice constă tocmai în mișcarea dinspre imaginație către înțelegere, însă fără atingerea polului înțelegerii (Hammermeister 2002: 30). Unul din cele mai importante precepte kantiene este autonomia esteticului: „Pentru Kant, opera de artă sau obiectul frumos al naturii nu au finalitate în afara lor” (Hammermeister 54 2002: 32), iar această idee constituie firul călăuzitor al multor cercetări de estetică. Un alt mare gânditor german, Georg Wilhelm Friedrich Hegel (1770-1831), a dezvoltat, ca reacție față de dimensiunea anistorică a esteticii kantiene, o arhitectură filosofică orientată asupra dimensiunii istorice și sistematice a artei. Idealismul hegelian are ca izvor ideea că „idealul sau Ideea absolută este o realitate care se concretizează deopotrivă în universul empiric și istoric. În plan istoric, arta este produsul cultural omenesc care se ipostaziază în artele frumoase. [...] Arhitectura, muzica, pictura și poezia sunt simboluri ale structurilor expresive care există în mod implicit în conștiință” (Townsend 2006: 143). Constatând că schimbarea artistică decurge din chiar desfășurarea istorică artei, Hegel afirmă că expresia artistică și viziunea asupra lumii sunt interdependente (Hammermeister 2002: 97-98). Filosoful german identifică trei etape succesive în evoluția frumosului artistic: etapa simbolică, asociată cu arta unor străvechi culturi orientale (Persia, India, Egiptul) și caracterizată de abstracțiune, etapa clasică, asociată sculpturii grecești, prin care forma redă conținuturi ideale și reflectă perfecțiunea formelor sensibile și etapa romantică, asociată spiritualității creștine, caracterizată de retragerea spiritului în sine (cf. Hammermeister 2002: 97-98). Artele sunt grupate sistematic, în funcție de apartenența la una dintre etape. Astfel, arhitectura este considerată artă simbolică, sculptura, artă clasică, iar pictura, muzica și poezia sunt arte romantice din care spațialitatea materială este înlăturată. Sistematizarea este realizată în acord cu două axe, axa istoricității și axa materialității. „Hegel” - observă un exeget -„organizează artele în acord cu două axe, una indicând dezvoltarea istorică dinspre arta simbolică spre cea clasică și romantică, și cealaltă indicând materialitatea artelor. Astfel, 55 arhitectura depinde cel mai mult de universul material, sculptura mai puțin, pictura este o reprezentare tridimensională a materialității, muzica renunță la ea, iar poezia marchează trecerea de la sensibilitate la gândire conceptuală. Astfel, curgerea timpului este convergentă cu descreșterea fundamentului material al artei” (Hammermeister 2002: 101). Perspectiva hegeliană a făcut, de-a lungul timpului, obiectul foarte multor dezbateri asupra cărora nu este cazul să insistăm în paginile de față. Ceea ce se cuvine reținut este faptul că sistemele estetice ale lui Baumgarten, Kant și Hegel au conturat o disciplină care se va desprinde treptat de sub dominația filosofiei și ale cărei progrese vor favoriza, în secolul al XIX-lea, nașterea stilisticii ca disciplină interesată de potențialul expresiv al limbilor naturale. Mai mult decât atât, strânsa legătură dintre filosofie, estetică și stilistică poate fi urmărită dacă se are în vedere doar conceptul de stil, așa că am considerat oportună explorarea acestor corelații prin raportare la unele din operele de referință a două dintre personalitățile culturii române, Lucian Blaga și Tudor Vianu. Stilul ca fenomen cultural tutelar. Opera lui Lucian Blaga (1895-1961) este expresia înaltă a fericitei întâlniri dintre harul artistic al scriitorului și rigoarea cuprinzătoare a cărturarului umanist. Lucrările filosofice ale acestui gânditor de seamă vădesc o remarcabilă originalitate și capacitate de sinteză, în care ascuțimea ideilor se împletește cu un suport argumentativ și documentar cu profil multidisciplinar. De fapt, dacă se ia ca reper Trilogia culturii, contribuția la care ne vom referi în cele ce urmează, se poate constata că sistemul teoretic articulat în cele trei cărți - Orizont și stil, Spațiul mioritic și Geneza metaforei și sensul culturii - pune în valoare nu doar propensiunea transdisciplinară a autorului sau intenția vădită de a nu urma trasee interpretative deja parcurse, ci și talentul de a închega cu multă plasticitate gândurile în noțiuni și imagini. 56 Viziunea lui Blaga asupra stilului este notabilă sub mai multe aspecte. Mai întâi, se remarcă travaliul de a edifica o arhitectură conceptuală solidă, suplă și elegantă, fondată pe valorificarea critică a concepțiilor autorilor canonici din domenii înrudite precum filosofia, psihologia (privilegiate fiind psihanaliza, psihologia inconștientului și etnopsihologia), antropologia și morfologia culturală, lingvistica și, nu în ultimul rând, literatura. Peste această fundație este înălțat un edificiu argumentativ și ilustrativ complex, în care sunt puse în convergență idei și fenomene aparent ireconciliabile sau disjuncte. Clădirea sistemului teoretic nu a fost posibilă fără punerea în act a vocației comparative a filosofului român, mai mereu interesat să descopere notele comune ale evidențelor multiculturale, să sondeze potențialul noțiunilor pe care le angajează în interpretare și să mediteze asupra straturilor de profunzime care permit deschiderea de perspective hermeneutice rodnice și totalizatoare. Nu trebuie neglijată nici statornicia cu care gânditorul s-a aplecat asupra abstractizărilor cu grad înalt de dificultate, pe care le-a explorat în acord cu fațetele lor multiple, după cum nu trebuie scăpată din vedere nici consecvența cu care au fost susținute, de la o carte la alta, ideile călăuzitoare ale studiului. Noutatea de perspectivă, prospețimea și rafinamentul expunerii și individualitatea articulărilor teoretice sunt atributele dominate ale filosofiei lui Lucian Blaga. Trilogia culturii constituie un tratat despre stil ce prevestește studiile de antropologie și poetică a imaginarului, fapt subliniat de cercetătorii care consideră această întreprindere „una din cele mai comprehensive tentative” de a surprinde arhetipalul: „Filosoful român nu se mulțumește doar cu evidențierea trăsăturilor constante ale unei anumite culturi, el vrea să elaboreze catalogul tuturor invarianților și al valențelor posibile ale acestora. Categoriile sale apriorice sunt : orizontul spațial (infinit, boltit, labirintic, geminat, sferic, ondulat, alveolar), 57 orizontul temporal (timpul-havuz, cascadă, fluviu), accentul axiologic (afirmativ, negativ sau indiferent), atitudinea (anabasică, catabasică, neutră), năzuința formativă (individualizantă, tipizantă, stihială). Cu acest instrument de lucru, ce precede hermeneutica fractalică a lui I. P. Culianu, culturile și religiile pot fi studiate într-un joc combinatoric, fiecare sistem fiind definit prin actualizarea unei anumite configurații de valențe disponibile.” (Braga 1999: 12). Fără a destrăma bogăția de elemente care asigură organicitatea întregului, în prezenta expunere vom individualiza două dintre conceptele-cheie și anume stilul, considerat în lumina definirii, genezei, evoluției și proprietăților sale, și matricea stilistică, surprinsă prin prisma categoriilor constitutive. Înțelegerea pe care Lucian Blaga o conferă noțiunii de stil este deosebită din mai multe puncte de vedere. Spre deosebire de alte lucrări de filosofie și de estetică în care esența stilului se vrea prinsă în chip cât mai specific și mai precis, Blaga consideră stilul drept cheie de boltă a existenței și culturii umane. Formulări precum „Stilul e un fenomen dominant al culturii umane și intră într-un chip sau altul în însăși definiția ei”, „Stilul” e mediul permanent în care respirăm, chiar și atunci când nu ne dăm seama” (Blaga 2011: 12) sau „Stilul” ni se descoperă în parte ca o unitate de forme, accente și atitudini, dominante, într-o varietate formală și de conținuturi, complexă, diversă și bogată” (Blaga 2011: 23) evidențiază tocmai amplitudinea de perspectivă din care este interpretată problematica stilului. În al doilea rând, concepția stilistică a filosofului român se desparte radical de cercetările și studiile în care stilul este cercetat ca artefact realizat în chip voit și se întemeiază pe credința că stilul există în orizontul inconștientului, un inconștient semnificat nu ca haos și ca dezordine, ci ca celălalt tărâm, „acel secret câmp dinamic subteran, care guvernează geneza stilurilor” (Blaga 2011: 437). 58 Nu în ultimul rând, pentru autorul Trilogiei culturii, stilul nu are caracter monolitic, ci matriceal, natura sa tutelară și tainică fiind reliefată de categoriile abisale, discontinue, sinergice și convergente din care este constituită matricea stilistică. În interiorul acestui vast cadru de referință, procesele inconștiente care animă geneza stilului nu trebuie confundate cu operația voluntară de recunoaștere a manifestărilor stilului: „Constituirea unui stil, fenomen înscris pe portative adânci, se datorează unor factori în cea mai mare parte inconștienți, câtă vreme constatarea ca atare a unui stil e o afacere conștiinței. Producerea unui stil e un fapt primar, asemănător faptelor din cele șase zile ale Genezei; constatarea ca atare a unui stil e un fapt epigonic, de reprivire duminecală. Producerea unui stil e un fapt abisal, de proporții crepusculare; constatarea unui stil e un fapt secund, încadrat de interesele unui subiect treaz, care vrea simplu să cunoască.” (Blaga 2011: 13-14). „Facerea” stilului și creșterea sa din amurgul inconștientului în răsăritul conștiinței sunt elegant reflectate prin două metafore ale devenirii, metafora arborelui1 și metafora florii1 2, la care filosoful-poet recurge pentru a sublinia că stilul este liantul între polul umbrit al inconștientului și polul de lumină al conștiinței. Transpus în câmpul rodnic al filosofiei, acest imaginar al lumii vegetale are dublu rol, argumentativ și sensibilizator. Este 1 „Fenomenul stilului, răsad de seve grele ca sângele, își are rădăcinile împlântate în cuiburi dincolo de lumină. Stilul se înființează, ce-i drept, în legătură cu preocupările conștiente ale omului, dar formele pe care le ia nu țin decât prea puțin de ordinea determinațiilor conștiente. Pom liminar, cu rădăcinile în altă țară, stilul își adună sucurile de acolo, necontrolat și nevămuit. Stilul se înființează, fără să-l vrem, fără să-l știm; el intră parțial în conul de lumină al conștiinței, ca un mesaj din imperiul supraluminii, sau ca o făptură magică din marele și întunecatul basm al vieții telurice.” (Blaga 2011: 14-15). 2 „stilul nu e alcătuit numai din petale vizibile; stilul posedă și rânduri - rânduri de sepale acoperite și un cotor de forme oarecum subteran și cu totul ascuns.” (Blaga 2011: 15). 59 potențată astfel ideea că stilul este elementul primordial din care ia naștere noblețea de spirit a ființei umane: „Stilul, atribut în care înflorește substanța spirituală, e factorul imponderabil prin care se împlinește unitatea vie într-o varietate complexă de înțelesuri și forme. Stilul, mănunchi de stigme și de motive, pe jumătate tăinuite, pe jumătate revelate, este coeficientul prin care un produs al spiritului uman își dobândește demnitatea supremă la care poate aspira.” (Blaga 2011: 11). Dacă devenirea stilului este situată sub semnul metaforic al vegetalului, în explorarea caracterului tutelar al stilului și a efectelor pe care acesta le are în planul omenescului sunt angajate alte constructe imagistice de mare impact euristic, jugul3 și sigiliul4. Văzut prin lentila acestor irizări figurative, stilul este forța „care ne depășește, care ne ține legați, care ne pătrunde și ne subjugă” (Blaga 2011: 12). Întărirea acestei poziții interpretative se realizează prin invocarea accepțiilor dominante pe care noțiunea de stil le-a avut de-a lungul timpului, pe terenul cercetărilor de filosofie și de estetică. În viziunea lui Blaga, o primă ipostază semnificativă a stilului a fost cea de factor de natură estetică. Filosoful apreciază că, în conștiința omului european, punerea conceptului de stil în legătură cu opera de artă este o corelație relativ târzie. Ulterior, prin adâncirea și lărgirea cadrului de interpretare, noțiunea de stil a fost acomodată pentru cuprinde un vast și bogat repertoriu de fenomene culturale și, prin această mutație, stilul a primit statut de categorie culturală. Prin urmare, considerarea stilului ca fenomen cultural oglindește faptul că tot mai multe genuri de 3 „Stilul e ca un jug suprem, în robia căruia trăim, dar pe care nu-1 simțim decât arareori ca atare. Cine simte greutatea atmosferei sau mișcarea pământului? Cele mai copleșitoare fenomene ne scapă, ne sunt insezisabile, din moment ce suntem integrați în ele. Astfel și stilul.” (Blaga 2011: 12). 4 Reluat cu insistență, termenul pecete este valorificat mai ales pentru a fi discutată importanța și efectele de structurare ale categoriilor abisale care alcătuiesc o matrice stilistică. 60 produse ale activității umane au început să fie subsumate acestei conceptualizări (Blaga 2011: 17). Mai apoi, gânditorii veacului al XX-lea au interpretat stilul ca dominantă pur cognitivă, „prin pervazul căreia sunt privite toate creațiunile spiritului uman, de la o statuie până la o concepție despre lume, de la un tablou până la un așezământ de însemnătatea statului, de la un templu până la ideea intrinsecă a unei întregi morale omenești.” (Blaga 2011: 18). Aceste avataruri conceptuale sunt înglobate de gânditorul român în propria viziune asupra stilului. Ca liant între izvoarele misterioare ale inconștientului și limpezimile delimitative ale conștiinței, stilul definește existența fizică și metafizică a indivizilor și comunităților. Coloritul aforistic al acestui crez impresionează prin claritatea și adâncimea formulării: „omul, manifestându-se creator, n-o poate face altfel decât în cadru stilistic” (Blaga 2011: 12). Atributele stilului nu sunt fixate în termeni reducționiști, ci ca osmoză a categoriilor constitutive ale matricei stilistice. Întemeierea pe categorii abisale eterogene, „discontinue, sinergic, arhitectonic combinate” îi conferă stilului caracter „cosmoidal”. Ca univers întreg, stilul este plăsmuit din concrescența categoriilor alcătuitoare ale matricei sale, o categorie fiind substituibilă prin altele de același gen. În acest chip, „unitatea de stil nu e un ce absolut”, nu se articulează monolitic, ci manifestă „o remarcabilă elasticitate” (Blaga 2011: 457). Blaga postulează existența a două ipostaze ale stilului, stilul individual și stilul colectiv. În privința stilurilor individuale, autorul consideră „un stil nu e individual prin toate categoriile sale abisale”, întrucât cele mai importante dintre trăsăturile constitutive sunt de natură colectivă. Dimensiunea colectivă a stilului rezidă în echilibrul tensiunilor dintre categoriile alcătuitoare ale matricei. Mai mult decât atât, planul de referință colectivă nu poate depășit fără distrugerea unității cosmoidului stilistic: „Nu putem generaliza însă prea mult un stil, fiindcă cu 61 cât îl generalizăm, cu atât îl restrângem la mai puține categorii abisale. Or un stil are, precum știm, caracter cosmoidal, ceea ce înseamnă că trebuie să-l legăm cel puțin de un anume număr minim de categorii abisale. Când reducem stilul și dincolo de acest minim, nu mai avem de a face propriu-zis cu un „stil”, ci doar cu categorii abisale izolate.” (idem). Complexul inconștient de factori care configurează structura stilistică a creațiilor unui individ sau ale unei colectivități este numit matrice stilistică. În termenii lui Blaga, matricea stilistică „este ca un mănunchi de categorii, care se imprimă, din inconștient, tuturor creațiilor umane, și chiar și vieții întrucât ea poate fi modelată prin spirit. Matricea stilistică, în calitatea ei categorială, se întipărește, cu efecte modelatoare, operelor de artă, concepțiilor metafizice, doctrinelor și viziunilor științifice, concepțiilor etice și sociale, etc.” (Blaga 2011: 145). Întrucât ceea ce se întâmplă în inconștient este de factură colectivă și anonimă, matricele stilistice rezultate din împletirea diferită a categoriilor caracterizează în grad mai înalt de pertinență profilurile stilistice ale comunităților decât pe cele ale indivizilor. Filosoful român admite că variațiile individuale ale matricei stilistice sunt secundare, labile și accidentale, în timp ce, la nivel colectic, proprietatea definitorie a unei matrice stilistice este stabilitatea. Înrudită cu perspectiva de tip etnopsihologic, concepția lui Blaga pune în prim plan faptul că viziunea pe care un popor și-o formează asupra lumii este rodul intersecției și tensiunii dintre vectorii categoriali ai conștientului și cei ai inconștientului. Există, așadar, prin cristalizarea unei matrice stilistice, un stil național, înțeles ca ansamblu - „cosmoid”, în gândirea lui Blaga - de fascicule de trăsături abisale. Această „țesătură” orientează identitatea expresivă a tuturor creațiilor materiale și spirituale ale unui popor. 62 Factorii constitutivi ai matricei stilistice sunt timpul, spațiul, valorile pozitive sau negative activ împărtășite într-o comunitate, atitudinea ființei umane față de existență și năzuința formativă (propensiunea omului către formă)5. Împreună, acești factori schițează - dacă ar fi să valorificăm un concept al psihologului austriac Karl Buhler - câmpul deictic al stilului, adică cercul nevăzut și consimțit de categorii care determină existența culturală a unei comunități (cf. Tabelul 3). Tabelul 3: Matricea stilistică Categorii Ipostaze spațiul infinitul, bolta, planul, spațiul mioritic, spațiul alveolar-succesiv ș.a. timpul timpul-havuz, timpul-cascadă, timpul-fluviu accentul axiologic afirmativ, negativ cadrul orizontic anabasic, catabasic, neutru năzuința formativă individualul, tipicul, stihialul Considerat din planul celuilalt tărâm, al inconștientului, „sentimentul spațiului” este elementul constitutiv al matricei stilistice prin care se configurează geografia inconștientă a unei culturi. Examinând orizonturile spațiale ale mai multor culturi, cărturarul stabilește invariante topologice distincte. Culturii babiloniene îi este atribuit spațiul geminat, culturii chineze, spațiul din rotocoale, culturii grecești, spațiul sferic, culturii arabe, 5 „Matricea stilistică e compusă dintr-o serie de determinante: 1. Orizontul spațial (infinitul, spațiul-boltă, planul, spațiul mioritic, spațiul alveolar-succesiv, etc.). 2. Orizontul temporal (timpul-havuz, timpul-cascadă, timpul-fluviu). 3. Accente axiologice (afirmativ și negativ). 4. Anabasicul și catabasicul (sau atitudinea neutră). 5. Năzuința formativă (individualul, tipicul, stihialul).” (Blaga 2011: 145). 63 spațiul perdelat, iar culturii populare românești, spațiul ondulat. (Blaga 2011: 57, nota 1). A o doua categorie abisală, timpul, este interpretată prin prisma a trei ipostaze temporale, frumos codificate în metafore ale curgerii: timpul-havuz, timpul-cascadă și timpul-fluviu. Interpretând metaforic enigma timpului, filozoful român consideră orizontul temporal ca intuiție profundă și definitorie pentru ființa umană. Pentru Blaga (2011: 73-74), timpul-havuz este „orizontul deschis unor trăiri îndreptate prin excelență spre viitor” , timpul-cascadă „reprezintă orizontul unor trăiri pentru care accentul supremei valori zace pe dimensiunea trecutului”, iar timpul-fluviu „își are accentul pe prezentul permanent”. Aceste distincții sugerează că unitatea acestor profiluri temporale este întemeiată pe fundament spațial. Ca timp-havuz, viitorul este un timp ascendent, manifestat prin năzuința de a urca spre înălțimi. Timp-cascadă, trecutul este un timp descendent, o coborâre în abis. Timp-fluviu, prezentul este un timp orizontal, un timp al echilibrelor, un timp care trezește, precum o câmpie, dorința de a urca spre vârfurile ascunse ale viitorului, sau de a coborâ în văile adânci ale trecutului. Astfel, geometria timpului este determinată de o și mai profundă intuiție a spațiului. Trăind în timp, ființa umană îl recunoaște ca spațiu. Și accentul axiologic e „reflexul unei atitudini inconștiente a spiritului uman” (Blaga 2011: 97). Această categorie oglindește apartenența sau, dimpotrivă, non-apartenența axiologică, valorizarea culturală pe care spiritul uman o atribuie existenței. Dacă, în arta europeană, categoria infinitului pune în valoare o axiologie pozitivă, în arta indiană, scrie gânditorul român, sentimentul dominant al artistului este de retragere din orizontul „ce i s-a hărăzit” (Blaga 2011: 104), accentul axiologic, fiind, în acest caz, negativ. 64 În strânsă legătură cu axiologia, sensul ce se atribuie vieții e un alt factor constitutiv al matricei stilistice inconștiente. Atitudinea față de existență se fixează fie înspre polul anabasic, al creșterii și înaintării, fie înspre polul catabasic, al neimplicării și retragerii6, fie să conservă ca neutră. Delimitările cadrului orizontic explorat de Lucian Blaga au fost reluate, de pe alte poziții conceptuale, în cercetările de poetică a imaginarului literar. Dezvoltată ca reacție față de metodologia structuralistă, considerată prea tehnicistă și rigidă, stilistica și poetica imaginarului au deschis drumuri noi în interpretarea literaturii. Unul dintre reprezentanții de marcă ai noii direcții, profesorul Jean Burgos, consideră că elementul central al operei este imaginea, înțeleasă ca „expresie a unei realități nicicând trăite până atunci, netrimițând la nimic anterior ei înseși și creatoare a unei ființe de limbaj ce se adaugă realității și făurește un sens” (Burgos 1988: 27). Această definiție surprinde esența imaginii ca manifestare vie a actului de creație, perceput atât ca proces eliberator și întemeietor de sens, cât și ca descătușare a unor intuiții revelatoare. În accepția cercetătorului francez, imaginarul este „un soi de gramatică”, „o sintaxă de tip aparte, direct furnizoare de sens” (Burgos 1988: 34) și este generat prin 6 „Sentimentul, ce-l încearcă europeanul cu privire la destin, e „anabasic”. Prin tot ce întreprinde, prin toate creațiile sale spirituale, materiale sau tehnice, occidentalul își satisface acest sentiment anabasic al destinului. Toată istoria europeanului, cu cruciadele și colonizările ei, cu cucerirea elementelor, cu născocirile ei neistovite de stiluri și mode, constituie de altfel o mărturie despre aceasta, o mărturie etalată pe un cuprins transcontinental și cu soroace seculare. Sufletul celălalt, indic, deși desfășurat, nu cu mai puțină exuberanță, într-un orizont tot infinit, ca și al europeanului, își simte sensul mișcării, ca o retragere din orizont. Datorită acestui sentiment, sau mai bine, datorită acestei atitudini, indul se simte permanent îndemnat să nu colaboreze cu steaua vitalității sale. Indul, trăind în lume, se simte tot timpul retrăgându-se sau întorcându-se din ea, adică părtaș la etica non-înfăptuirii. Acesta e sensul pe care inconștient indul îl acordă destinului său terestru; de această atitudine „catabasică” se resimte morala și metafizica sa, arta sa, ba chiar și politica sa.” (Blaga 2011: 112). 65 dinamica constelațiilor de imagini ale operei. Învățatul identifică trei registre de imaginar poetic corelate cu tipuri distincte de atitudine față de timp și cărora le corespund trei tipuri de scriitură, după cum urmează: a) imaginarul cuceririi, al revoltei în fața trecerii timpului, este asociat cu prezentul și cu scriitura revoltei; b) imaginarul refuzului, al retragerii din calea curgerii timpului, este asociat cu trecutul și cu scriitura refuzului; c) imaginarul progresului, al asumării trăirii în timp, este asociat cu viitorul și cu scriitura vicleșugului. În temeiul acestei clasificări, nu este dificil de observat convergența între imaginarul cuceririi și orizontul anabasic, respectiv între imaginarul refuzului din teoria lui Burgos și polul catabasic din modelul stilistic propus de Lucian Blaga. În sfârșit, năzuința formativă sau apetitul formei se manifestă în trei tendințe pe care filosoful român le detaliază ca individualizant7, tipic8 și stihial9. 7 „Se știe îndeobște că de pildă cultura germană, privită în întregul ei, de-a lungul dezvoltării istorice, manifestă o puternică și foarte susținută tendință „individualizantă”, în tot ce ea a întruchipat și realizat. Această tendință, caracterizând media unei întregi culturi, a suferit când o întețire, când o slăbire, după epoci și individualități.” (Blaga 2011: 121). 8 „Al doilea mod al năzuinței formative e tendința „tipizantă”. Cel mai consecvent realizat este acest mod în vechea cultură grecească. Această tendință, cu obârșii pierdute în protoistorie, devine, începând cu timpurile homerice tot mai dominantă, ca să culmineze în timpurile platonice. (...) Plastica divinităților ideale, reprezentând tot atâtea tipuri pure, armonic alcătuite, din contururi esențiale și din trăsături generice de organică frumusețe, dar nu mai puțin și umanul înălțat la putere mitologică, sau acțiunea redând sensul tipic, idealul sporit, al vieții, din tragedia antică, sau formele arhitectonice, construite sobru și de-o fină vibrație, după canon euclidic, ale templelor de pe Acropole, sunt îndeobște cele mai cunoscute exemple artistice în care s-a întrupat pentru totdeauna năzuința formativă tipizantă.” (Blaga 2011: 125-126). 9 „Să trecem la a treia năzuința formativă, la tendința stihială („elementarizantă”, stoicheion = concept fundamental). Ilustrații de primul ordin pentru acest mod ne servește arta egipteană sau pictura bizantină. Lucrurile și ființele, închipuite de arta egipteană sau bizantină, ni se înfățișează în forme mult mai sumare decât sunt formele obținute prin tipizare. Modul tipizant retușează organicul, dar nu părăsește 66 Pecetea stilistică a oricărei creații este dată de acțiunea categoriilor discontinue din matricea stilistică și această observație de fond ne permite să observăm că matricea stilistică este poarta de trecere dinspre inconștient către coștient, dinspre insondabil către cuantificabil, dinspre abisal către culmile luminate ale spiritului. Cu alte cuvinte, matricea stilistică este dispozitivul secret prin care inconștientul administrează conștiința (Blaga 2011: 143). Predilecția lui Blaga pentru manifestările inconștientului nu a fost, din păcate, continuată în chip convingător în cultura română. Până de curând, când intensificarea preocupărilor de cercetare a imaginarului a revitalizat importanța originalei viziuni a filosofului-poet, edificiul a rămas, din multe puncte de vedere, un proiect filosofic și estetic singular. Prin anvergura cuprinderii, modelul matriceal și multifascicular formulat de Lucian Blaga se constituie într-unul din cele mai importante repere asupra stilului ca fenomen cultural tutelar. Stilistica integrală. Sub înrâurirea modelelor fondatoare în filosofie și a achizițiilor moderne din alte discipline sociale și umaniste, viziunea lui Tudor Vianu (1898-1964) se afirmă ca moment de vârf în evoluția esteticii românești. zona acestuia. Modul tipizant reduce organismele aceleiași specii la expresia lor ideală, eliminând accidentalul și individualul. Modul tipizant procedează prin eliminarea întâmplătorului și prin accentuarea necesarului generic. Modul stihial forțează până la exces procedeul eliminării și vede necesarul dincolo de ceea ce este generic, în unele aspecte elementare și universale ale lucrurilor. Modul stihial ajunge astfel la forme, care depășesc în întregime organicul, la forme contaminate parcă de natura geometrică a schemelor cristalice, sau de dinamica copleșitoare a unor gesturi demiurgice. Fie că sunt statice, fie că sunt dinamice, aceste forme reamintesc în orice caz numai schematic făpturile și materialitatea de toate zilele. Artistul, acordând un interes foarte zgârcit vizibilului, pare a-și rezerva entuziasmul, în chip precumpănitor, unui principiu invizibil. Artistul face abstracție în redarea lucrurilor de toate însușirile unice și individuale ale acestora, dar în mare parte și de însușirile tipice, de gen sau de specie, ale lor.” (Blaga 2011: 127-128). 67 Savantul român definește estetica ca știință a frumosului artistic. Definiția valorifică distincția între frumosul natural și cel artistic, iar deosebirea dintre cele două specii estetice este evidențiată prin antinomii. Frumosul natural, scrie esteticianul român, „pare a fi un element dat, pe când frumosul artistic este un produs, o operă” (Vianu 2010: 35-36). Aprecierea frumosului natural se întemeiază pe aparență, adică ține de chipul în care un element sau un cadru natural se înfățișează conștiinței unui receptor, pe când frumosul artistic este expresia intuiției și intenției creatoare a artistului. În plus, frumosul natural este infinit, înțelegându-se prin acest atribut că natura, în întregul ei, ne apare ca frumoasă, pe când frumosul artistic este limitat, în sensul că se manifestă ca produs distinct al unei voințe creatoare. Vianu tratează problematica frumosului de pe o poziție istorico-antropologică. Astfel, în sfera esteticii sunt cuprinse acele producții ale spiritului uman prin care se generează și se transmite un anumit tip de valoare, valoarea estetică: „frumosul artistic este în primul rând una din valorile culturii omenești, alături de valoarea economică și teoretică, politică, morală și religioasă” (Vianu 2010: 42). Arta este o manifestare înaltă a omenescului și aprecierea fenomenelor artistice trebuie să țină seamă de natura raporturilor dintre operă, creator și receptor. Dezvoltată în orizontul panoramic al filosofiei, estetica lui Tudor Vianu are cel puțin două atribute majore, caracter integrator și spirit rațional, ambele izvorâte din capacitatea remarcabilă a savantului de a explora unitatea în varietate a valorilor din câmpul sincretic al artelor. Delimitarea artisticului este realizată prin raportare antinomică la științific. Omul de știință operează cu noțiuni10, 10 „Știința nu este altceva decât întreprinderea spiritului care își propune să limpezească și să ordoneze icoana confuză a lumii, așa cum apare ea în mod nemijlocit și naiv în conștiință. (...) Prin legi, clase, tipuri, specii etc., haosul vibrant care apărea mai întâi conștiinței se dispune într-un cosmos în care fenomenele sunt 68 artistul creează imagini11. Antiteza artistic - științific este utilă atât pentru a distinge două tipuri esențiale de cunoaștere, cunoașterea științifică și cunoașterea artistică, cât și pentru a sublinia dubla dimensiune a comunicării umane, rațională, pe de o parte, și imaginativă, pe de altă parte. Cadrul în care se generează și circulă valorile estetice se situează la confluența a două axe, axa obiectivă, evidențiată de triada materie artistică - operă (formă și conținut artistic) - univers reprezentat și axa (inter)subiectivă, relevată de trinomul creator-operă-receptor. Pentru a releva cele două axe, profilul estetic al operei de artă este descris din perspectiva unor momente constitutive: izolarea, ordonarea, clarificarea și idealizarea, iar clasificarea valorilor estetice este realizată în funcție de patru repere conceptuale: tip, stil, domeniu artistic și gen. În viziunea lui Tudor Vianu, principiile estetice conlucrează, se potențează reciproc și își circumscriu tipuri artistice specifice. Tipurile sunt clase logice de valori estetice înrudite și cuprinse în organizarea (structura) operelor de artă pe baza afinităților de formă și de conținut11 12 (Tabelul 4), în același tip artistic putând fi incluse „opere aparținând unor artiști sau epoci diferite, ba chiar unor arte felurite” (Vianu 2010: 159). grupate potrivit cu natura lor și se succed după raporturi invariabile. Dar pentru a obține o astfel de icoană ordonată a lumii, știința se hotărăște la un sacrificiu, și anume, la eliminarea caracterului sensibil al lucrurilor, reținând numai trăsăturile lor esențiale și comune. Imaginea este astfel înlocuită cu noțiunea abstractă” (Vianu 2010: 120-121). 11 „Arta nu lucrează cu noțiuni, ci cu imagini. Chiar atunci când ea trebuie să folosească noțiuni, ca de pildă, în literatură, ele nu sunt decât simple materiale, care prin felul în care sunt compuse ajung să reconstituiască o imagine individuală. Se poate spune în adevăr că arta rămâne în toate împrejurările ordonarea lumii ca imagine.” (Vianu 2010: 121). 12 „Înțelegem deci printr-un tip artistic acea clasă logică în care sunt coordonate toate operele artistice diferențiate analog în structura lor după natura înrudită a valorilor pe care aceasta le cuprinde.” (Vianu 2010: 138). 69 Tabelul 4: Principii estetice și tipuri artistice Principii estetice Tipuri artistice Ilustrări izolarea omul sfântul mozaicurile bizantine nobilul portretele renascentiste ale gentilomilor și patricienilor omul de rând scenele comune și burlești cadrul transcendent reprezentările ascendente (perspectiva „de jos în sus”) imanent reprezentările în plan (perspectiva „la același nivel”) natura moartă reprezentările descendente (perspectiva „de sus în jos”) ordonarea eleaticul compozițiile panoramice heracliticul compozițiile „decupate”, fragmentare clarificarea plasticul viziune analitică pitorescul viziune sintetică idealizarea idealismul generalul, tipicul, clasicul, universalul realismul particularul, istoricul, sociologicul, exoticul Izolarea este principiul conform căruia opera de artă „este și trebuie să fie un obiect izolat din complexul fenomenelor care alcătuiesc împreună câmpul experienților practice” (Vianu 2010: 114). În arte există modalități diferite de semnalare a izolării. Tăcerea spectatorilor înainte de începerea unui spectacol, rama unui tablou, soclul unei sculpturi sau pagina de titlu care introduce o operă literară au funcția estetică de a marca despărțirea temporară de real și pătrunderea în lumea fanteziei creatoare. Ca insulă imaginară înconjurată din toate părțile de 70 realitate (Ortega y Gasset, în Vianu 2010: 115), opera de artă există ca artefact cultural în virtutea convențiilor la care creatorul și receptorul se raportează și pe care le împărtășesc. De exemplu, în creațiile artistice, timpul și spațiul sunt reprezentate convențional și nu se confundă cu timpul și spațiul din planul realității. Dacă timpul real este unidirecțional și unidimensional, timpul artistic poate avea o structură complexă. În numeroase texte literare, cronologia este suspendată iar succesiunea momentelor temporale se supune voinței artistului. În unele creații epice, evenimentele se desfășoară într-un interval foarte mare de timp, în altele, dimpotrivă, curgerea timpului este foarte lentă. Arătând că în universul ficțiunii literare, și nu numai, timpul poate fi comprimat sau dilatat, trebuie să adăugăm că și reprezentările spațiale au arhitecturi complicate. De fapt, urmându-l pe Karl Buhler (2011: 137-157), autorul unui binecunoscut model funcțional al comunicării, nu e greșit să afirmăm că orice cadru artistic oglindește existența unui câmp deictic orientat de imaginație, numit deixis am phantasma, cunoscut fiind că, în textele epice, de pildă, timpul, spațiul, discursul și personajele sunt proiecții izvorâte din conștiința creatorului la care cititorul capătă acces, grație forței de evocare și de sugestie a limbajului. Tipurile izolării sunt solidare cu natura convențională și orientată de imaginație a reprezentărilor artistice. În mozaicurile bizantine ca și în pictura religioasă medievală, chipurile ființelor sacre sunt figurate în așa fel încât par așezate la o înălțime inaccesibilă, departe de planul existenței reale și de frământările ei, iar cadrul natural în care sfinții sunt înfățișați este, în contrast cu realul, configurat ca lume superioară, de tip transcendent. În eposurile homerice, timpul, spațiul și personajele au nedeterminare legendară, iar acest tip de prefigurare ascendentă dirijează receptorul să coreleze propria condiție umană cu titanismul eroilor conturați ca ființe 71 superioare. Ceea ce individualizează asemenea ființe ficționale este măreția lor, iar această caracteristică poate fi foarte bine redată în sculptură (Vianu 2010: 138, 142). Perspectivei ascendente i se adaugă perspectiva în plan, „la același nivel”. Portretele renascentiste de nobili sunt compoziții realizate de la nivelul privirii artistului și, în consecință, al spectatorului, ca și cum cel ce privește tabloul este egalul ființelor demn portretizate. Cadrul natural în care ele sunt închipuite nu mai este dominant, covârșitor, ci imanent sensibilității omenești. Pictura impresionistă excelează în a reda naturalul zugrăvit prin prisma stărilor sufletești ale artistului la ale căror rezonanțe vibrează, mai apoi, și sensibilitatea receptorului (Vianu 2010: 139, 143). În sfârșit, perspectiva descendentă, „de sus în jos”, este proprie operelor artistice în care lumea înfățișată de artist pare contemplată de undeva de sus. Protagonistul acestui tip de reprezentare artistică este omul de rând, așa cum o demonstrează pictura naturalistă olandeză și flamandă sau frescele literare ale unor scriitori precum Balzac sau Emile Zola. Cadrul pictural cel mai potrivit cu această viziune estetică este natura moartă, o natură de care artistul se simte detașat și pe care o ia în stăpânire. „Atitudinea omului în fața naturii moarte” - scrie Tudor Vianu (2010: 144) - „este aceea a unui observator atent și curios, minunat de pitorescul lucrurilor mici și banale”. Principiul estetic al ordonării presupune „unificare, adică grupare a elementelor disparate în mai multe unități restrânse, subordonate unei largi unități cuprinzătoare. Este evident deci că pentru a avea unitate trebuie să existe o varietate, pe care s-o înglobeze și s-o domine” (Vianu 2010: 121). În pictură, spre exemplu, ordinea și unitatea figurării artistice s-au realizat printr-o bogată paletă de forme și contururi geometrice: triunghi, dreptunghi, cerc, diagonală, curbă ondulatorie ș.a. (pentru detalii, v. Vianu 2010: 122-123). În poezie și în muzică, elementul de 72 ordonare este ritmul. În arhitectură, sculptură și literatură un element ordonator al structurilor artistice este motivul. Fără a extinde numărul exemplelor analizate de savantul român, se cuvine menționat că tipurile artistice subsumate ordonării sunt eleaticul și heracliticul13. Operele de artă care aparțin tipului eleatic „întruchipează întreguri cu un sens deplin și care nu au nevoie pentru a fi înțelese de vreo completare a imaginației privitorului.” (Vianu 2010: 146). Creațiile circumscrise tipului heraclitic nu respectă acest deziderat al totalității, ci, dimpotrivă, potențează decupajul și fragmentarul: „fragmentul care ni se aduce înainte ochilor, ne sugerează, tocmai prin calitatea lui de fragment, caracterul în perpetuă devenire al unei realități heraclitiene.” (Vianu 2010: 148). În timp ce compoziția eleatică este o compoziție închisă, compoziția heraclitică este un microcosmos estetic deschis. Clarificarea este momentul constitutiv al operei de artă prin care se distinge în cunoașterea lumii un conținut perceptiv (ceea ce observatorul sesizează) și un conținut noematic (înțelegerea pe care o capătă cineva prin actul de observare a lumii). În viziunea lui Vianu (2010: 128), clarificarea incumbă artistului datoria de a înfățișa plăsmuiri clare, bine conturate. În reprezentarea artistică, mijloacele clarificării privesc, îndeobște, 1. dispunerea obiectelor estetice în spațiu, prin recurs la direcții și dimensiuni, 2. evidențierea formelor, 3. individualizarea cromatică sau 4. potențialul de semnificare al limbajului valorificat de artist. Așa 13 Cei doi termeni au rezonanță culturală clasică. Eleaticul trebuie pus în legătură cu școala filosofică a eleaților, astfel denumită după străvechiul oraș Elea, ai cărei membri susțineau natura imuabilă a existenței, mișcarea și devenirea fiind considerate aparențe iluzorii. Reprezentanții cei mai cunoscuți ai acestei școli presocratice sunt Parmenide și Zenon din Elea. De la numele lui Heraclit din Efes, un alt mare filosof grec presocratic, susținător al muabilității și autor al cugetării „Totul curge, nimic nu rămâne neschimbat”, Vianu derivă denumirea tipului heraclitic. 73 cum pictorul valorifică în chip original și inedit capacitatea de sugestie a culorilor, tot astfel poetul desface limba din chingile deprinderilor de uz cotidian și o împrospătează grație talentului său de a crea asociații surprinzătoare de cuvinte. Esteticianul român subordonează principiului clarificării două tipuri de viziune, viziunea plastică și viziunea pitorească, cu motivația că tipul plastic are ca sursă perceptivă simțurile analitice, precum simțul tactil, iar tipul pitoresc își are izvorul în percepțiile sintetice, precum cele oferite de văz. Viziunea plastică ține de imaginarea lumii ca ansamblu de „entități autonome și imobile” (Vianu 2010: 152). Viziunea pitorească are ca resort „un dinamism care nu se solidifică niciodată în forme statornice” (Vianu 2010: 154). Prin idealizare, opera de artă se desprinde de sfera experiențelor comune, „în care orice realitate este legată cu altele”, și se situează în areal, dincolo de planul lumii fenomenale, în orizontul aparenței. Lumea imaginată de artist i se dezvăluie receptorului în idealitatea ei, ca mod de a apărea al lucrurilor (Vianu 2010: 133). Universul artistic este un univers al mimesisului. Tipurile artistice ale idealizării sunt idealismul și realismul. Estetica idealistă este o estetică a tipicului și reține în viziunea artistică aspectele generale ale lucrurilor (Vianu 2010: 154-155). Artistul idealist caută să intuiască și exprime corepondența particularului și individualului cu generalul și universalul. Tipurile umane încondeiate în Caracterele moralistului francez Jean de la Bruyere (1645-1696) fac parte din tipul idealist. Prin contrast, estetica realistă este o estetică a specificului de un anumit fel (etnic, social, cultural, ideologic) și privilegiază în reprezentare singularitatea, elementul idiosincrasic. Romanele lui Walter Scott sau proza de inspirație istorică a lui Mihail Sadoveanu sunt exemple de realizări estetice ale tipului realist. 74 Clasificarea operelor de artă în funcție de tipul artistic de care aparțin este numai una din căile ce pot fi urmate pentru a pune în lumină diversitatea valorilor estetice. Cu toate că parametrul structural al tipului artistic favorizează gruparea creațiilor artistice în conformitate cu proprietățile lor formale și de conținut, criteriul respectiv este inoperant dacă se pune în discuție problema valorilor estetice în raport cu identitatea creatorului de artă. Opera de artă nu este un artefact lipsit de atributele umanului, ci una din cele mai reprezentative manifestări ale omenescului. În consecință, noțiunea de stil este fructificată de Tudor Vianu tocmai pentru a surprinde dinamica valorilor estetice prin raportare la creatorul lor. Între tip și stil sunt stabilite asemănări și deosebiri. Ambele sunt maniere de sistematizare estetică prin care creațiile de artă sunt reunite „după similitudinea structurii lor” (Vianu 2010: 160). Cu toate acestea, asemănările de formă și de conținut estetic dintre opere nu pot fi justificate doar din unghi tipologic, adică prin căutarea caracteristicilor structurale și funcționale comune, ci și prin luarea în considerare a genezei și evoluției structurilor artistice. Prin urmare, criteriul stilistic are multiple implicații estetice întrucât lămurește în ce condiții istorice apare o anumită creație artistică sau se dezvoltă un anumit tip de ideologie estetică și care sunt relațiile dintre valorile estetice care se manifestă în succesiune ori în simultaneitate. Cu alte cuvinte, „tipul este o noțiune sistematică. Stilul este în același timp o noțiune sistematică și istorică” (Vianu 2010: 161). Mai mult decât atât, între cele două concepte operaționale, tip și stil, se fixează un raport de ierarhizare. Tipul artistic, afirmă Tudor Vianu, este întotdeauna superior distincțiilor individuale sau istorice și are o sferă de cuprindere mult mai întinsă decât cea a stilului, așa că în interiorul unui tip pot fi distinse manifestări stilistice deosebite: „Particularitățile de structură ale dramei lui Shakespeare nu ne îndreptățesc niciodată să vorbim de tipul dramei shakespeariene, 75 ci numai de stilul ei. Prin stilul ei drama lui Shakespeare este unică. Prin tipul ei, ea aparține, după cum a arătat bine O. Walzel, formei baroce a artei, în care intră nu numai majoritatea operelor de pictură, sculptură și arhitectură din epoca imediat următoare Renașterii, dar și modalități artistice epocal diferite, cum ar fi de pildă goticul flamboyant etc.” (Vianu 2010: 160-161). În lumina acestor considerații, se poate aprecia că tipul este un criteriu de clasificare care surprinde unitatea diverselor realizări estetice, în timp ce stilul scoate în evidență individualitatea în unitate a acestor realizări. Așa cum într-un basorelief figurile compoziției capătă contur numai în măsura în care ele ies în relief din fondul comun, tot astfel stilul reliefează originalitatea valorilor estetice pe fondul unității date de tip. Arătând că stilul este un criteriu de sistematizare estetică întrețesut în cel tipologic, totuși deosebit de acesta, Vianu formulează o definiție menită să sublinieze dubla factură, istorică și sistematică, a noțiunii la care se referă: „Vom defini stilul: unitatea structurii artistice într-un grup de opere raportate la agentul lor, fie acesta artistul individual, națiunea, epoca sau cercul de cultură. Unitatea și originalitatea sunt cele două idei mai particulare care fuzionează în conceptul stilului.” (Vianu 2010: 161). O primă observație legată de importanța acestei definiții are în vedere perspectiva pragmatică adoptată de autor. Pe urmele vechilor retori greco-latini care tratau stilul ca manifestare activă a intențiilor unui creator de discurs și asemenea gânditorilor pentru care stilul era emblema unei subiectivități creatoare ce se obiectivează estetic, Vianu problematizează implicațiile de ordin artistic ale stilului prin axare asupra binomului agent (conștiință reflexivă) - operă (obiect estetic). În al doilea rând, se cuvine să constatăm că în definiție sunt distinse categorii diferite de agenți estetici și, în consecință, categorii deosebite de stiluri. Când agentul estetic este artistul, 76 nivelul de referință este cel individual. Când acțiunea estetică este corelată cu cercul de cultură, nivelul de referință este cel al grupurilor. Când agentul artistic este epoca sau națiunea, nivelul de referință este cel de ordin general, al climatului dominant sau al întregului popor. Taxonomia avansată de Tudor Vianu este orientată dinspre unic, particular și individual către normativ și general, în câmpul esteticului fiind presupuse trei nivele de relevanță stilistică: stil individual (al artistului), stil colectiv (al cercului de influență estetică) și stil general (al tendințelor estetice, în sens larg). Configurația este redată schematic în Diagrama 1: Diagrama 1: Nivele de relevanță stilistică în opera de artă Nu în ultimul rând, definiția subliniază aspectul evolutiv al manifestărilor stilistice. Definit prin intermediul raportului între originalitatea indusă de individualitatea creatoare a agentului estetic și unitatea de structură a operei de artă, orice stil se constituie și evoluează în plan istoric, iar această idee importantă merită reținută pentru că aduce în prim plan dinamismul faptelor 77 de stil. Unitatea dată de tip este rezultatul unei operații de supraordonare statică. Stilul implică o sistematizare dinamică a valorilor estetice. Tipul și stilul nu sunt singurele sinteze teoretice în artă. Lor li se adaugă clasificarea în acord cu specificul domeniului artistic14 și cu genul artistic15 reflectat de opere, însă aceste ultime două repere fac obiectul unor preocupări de estetică ce depășesc limitele prezentei analize. Dacă dorim să ne formăm o imagine adecvată asupra stilului ca manifestare plenară, trebuie să completăm contribuțiile lui Tudor Vianu la progresul cercetărilor de estetică cu interesul statornic arătat studiilor de stilistică, mai cu seamă că unii dintre 14 Clasificarea creațiilor artistice în conformitate cu domeniul de apartenență a condus la propunerea unor taxonomii variate de-a lungul timpului. Lessing, notează Vianu (2010: 162-163), grupează artele după criteriul mijloacelor de realizare și stabilește diferența între mijloacele fluente (cuvântul sau sunetul) și cele stabile (masa, linia, volumul sau culoarea). Pe baza mijloacelor de realizare estetică, artele se împart în succesive (poezia și muzica) și simultane (arhitectura, desenul, pictura, sculptura). Întrucât această clasificare are neajunsuri (pentru detalii, v. Vianu 2010: 163), cercetătorii fenomenelor estetice și-au îndreptat atenția spre clasificarea propusă de Immanuel Kant. Kant, comentează Tudor Vianu (idem), „a avut mai întâi ideea de a propune o clasificare a artelor după elementul expresiv pe care fiecare din ele îl dezvoltă cu precădere, și a face din aceste elemente factorul integrant al feluritelor clase artistice. Într-o expresie completă se pot distinge în adevăr conținutul intelectual transmis prin cuvânt, gestul spațial care îl însoțește și figurează și tonalitatea sau modulația care traduce mai cu seamă acompaniamentul lui sentimental. Artele cuvântului sunt pentru Kant poezia și elocința. În grupul artelor gestului sau figurative intră arhitectura, sculptura, pictura ca artă a desenului, arta grădinilor și decorația de toate categoriile. Printre artele tonalității trebuie în fine distinsă muzica și pictura ca artă a coloritului”. Dificultatea de a despărți cu claritate artele în condițiile în care ele se împletesc și se contopesc unele cu altele a favorizat un alt tip de proiect, al unificării artelor. 15 Teoria genurilor a suscitat mult interes mai ales pentru că în această dezbatere au fost angajate două viziuni, statică, conform căreia genurile artistice sunt „modele eterne și imuabile ale operelor de artă” (Vianu 2010: 167), și evolutivă, conform căreia „genurile sunt produse istorice, și ca atare capabile să se transforme sau chiar să dispară” (idem). 78 exegeții operei învățatului român au apreciat că stilistica este, în concepția autorului la care ne referim, „o estetică evolutivă”, conturată „prin prisma valorilor estetice ale expresiei lingvistice” (Țarălungă 1984: 181). Această judecată, în esență justă, poate fi însoțită de observația că profilul enciclopedic al formației lui Vianu a imprimat studiilor sale de stilistică caracterul unor investigații de adâncime, integrative, în care au fost angajate cunoștințe din mai multe arii de cercetare umanistă: estetică, filosofie, istorie culturală, lingvistică, teorie și critică literară, psihologie și sociologie. În cercetarea stilistică, Vianu adoptă o poziție științifică de tip idealist. Argumentând că cercetarea stilistică depășește cadrele propriu-zise ale esteticului și că sfera de preocupări a stilisticii înglobează toate faptele de stil16, indiferent dacă valoarea lor expresivă este sau nu este de factură estetică, savantul român afirmă că stilistica este o disciplină lingvistică și precizează că analiza valorilor stilistice din limba întrebuințată ca mijloc de comunicare cotidiană și interpretarea valorilor expresive din operele literare nu pot fi altfel înțelese decât ca forme de studiu lingvistic (Vianu 1957: 127 ș.u.). Consecvent cu viziunea exprimată în Estetica sa, anume că delimitarea valorilor estetice se întemeiază pe principiul originalității în unitate, cercetătorul demonstrează că și faptele de limbă purtătoare de valori stilistice sunt manifestări ale dualismului subiectivitate-obiectivitate. În limbă, afirmă Vianu (1968: 48), sunt active două forțe primare, aflate în unitate dialectică. Una obiectivează comunicarea și facilitează înțelegerea între indivizi, cealaltă pune în valoare atitudinea subiectivă a fiecăruia dintre protagoniștii comunicării față de universul (real sau imaginar) la care vorbitorii 16 „Faptele de stil (...) sunt acele fapte de limbă care adaugă comunicării unei știri expresia reacțiunii individuale a autorului comunicării față de știrea comunicată” (Vianu 1968: 41). 79 se referă. „Cea dintâi precizează înțelesul cuvintelor, fixează accentuările, intonațiile, formele și construcțiile corecte, adică înlesnește în toate felurile comunicarea; cealaltă, îmbogățește zona expresivă a comunicărilor, le face mai apte nu numai de a transmite știrile despre anumite stări de lucruri, dar și despre chipul le vede și le simte acel care vorbește, produce adică fapte de stil” (idem). Cele două forțe, numite și intenții ale limbajului, stau în raport de cooperare și de inversă proporționalitate. Forța care facilitează comunicarea este denumită intenție tranzitivă, iar forța care îmbogățește zona expresivă a comunicării este denumită intenție reflexivă (Vianu 1968: 32-35). Prin conjuncția celor două forțe, cine vorbește „comunică” și „se comunică”. Când tranzitivitatea crește, se diminuează forța reflexivității și scade potențialul expresiv al comunicării. Fapte din limbajul științific precum teoremele matematice, legile fizice sau formulele chimice sunt eminamente noționale. Absența zonei lor expresive semnalează că subiectivitatea celui ce realizează comunicarea este irelevantă față de adevărul prins în enunț sau în formulă. Dimpotrivă, scăderea tranzitivității unei comunicări poate determina o creștere a potențialului ei expresiv. Operele literare și alte acte de limbaj animate de energii subiective sunt dominate de forța reflexivității. Cele două intenții ale limbajului guvernează identitatea stilistică a oricărei comunicări lingvistice. Nucleul comunicării este alcătuit din structuri cu valoare tranzitivă (obiectivă, noțională), în timp ce zona expresivă este formată din structuri cu valoare reflexivă (subiectivă, figurativă). Pe de o parte, faptele de stil sunt generate de opoziția între elementele nucleului și cele ale zonei expresive. Pe de altă parte, valorile stilistice sunt create prin constrastele fertile dintre constituenții zonei expresive. De exemplu, titlul unuia din romanele lui Max Blecher, Întâmplări din irealitea imediată, atrage atenția prin ineditul asocierilor sintagmatice. Componenta deictică conturată de 80 adjectivul imediată este, în mod obișnuit, circumscrisă realității, nu irealității, deoarece adjectivul indică, prin sens, o proximitate legată de un „aici și acum”, semnalând astfel că ceva e pe cale de a se real-iza. Solidaritatea cu realul este susținută și de sfera semantică a substantivului întâmplări. În mod obișnuit, o întâmplare este ceea ce se petrece la un moment dat. Prin recurs la un termen de contrast, subtantivul irealitatea, scriitorul suspendă orizontul realului sugerat de cei doi termeni, substantivul întâmplări și adjectivul imediată. Întâmplările care urmează să i se dezvăluie cititorului nu se mai real-izează în planul evenimentelor și experiențelor familiare, ci în cadrul imaginar al unei irealități „vecine”, pe care scriitorul o concepe ca univers-oglindă al unei conștiințe scindate. Interpretarea este susținută și de contrastul expresiv dintre planul formei și planul conținutului. Analiza sintactică a titlului relevă că, în plan formal, substantivul întâmplări figurează ca regent și grupul prepozițional din irealitatea (imediată) ca structură subordonată, dar, în planul înțelesului, elementul tutelar este sensul termenului irealitatea, atât semnificatul cuvântului întâmplări cât și cel al indicatorului adjectival de proximitate (imediată) fiind înglobate în cuprinderea semantică a elementului tutelar. Prin aceste răsturnări este chestionată însăși esența și autenticitatea trăirii. Care dintre lumi este mai credibilă, realitatea sau irealitatea ? Dominat de forța reflexivă a metaforizării, titlul singularizează opera și călăuzește pătrunderea cititorului în creația artistică. În actul lingvistic, valorile stilistice care atestă existența unei zone expresive variabile de la o comunicare la alta sunt mărci ale subiectivității unui agent care comunică și se și comunică, dar nu este mai puțin adevărat că vitalitatea procedeelor stilistice este condiționată și de eficiența activității de receptare. În studiul intitulat „Atitudinea stilistică” (1958), Vianu problematizează importanța capacității și abilității receptorului de a înțelege o 81 comunicare și de a-i sesiza nuanțele expresive. Complexul de stări și atitudini angajate în procesul de receptare dezvăluie „poziția spirituală a ascultătorului sau cititorului îndreptată asupra notelor însoțitoare ale oricărei comunicări orale sau scrise” (Vianu 2010: 36). Pentru a întregi tabloul acestei prezentări, dubla identitate estetică a stilului - factor de sistematizare artistică și de reflectare a schimbărilor cultural-istorice - este particularizată pe terenul cercetărilor de stilistică lingvistică ca tensiune rodnică între unitatea (tranzitivitatea) și originalitatea (reflexivitatea) comunicativă. Stilul se manifestă ca ansamblu de opoziții expresive17 și, în planul actului de comunicare, este fațeta dinamic-subiectivă a interacțiunilor dintre protagoniști. 17 „Trebuie să adăugăm și că elementele de stil ale limbii generale apar întotdeauna într-un anumit sistem, vădesc anumite legături între ele. Un subiect vorbitor nu folosește de obicei oricare elemente ale limbii, din tezaurul ei de cuvinte, forme și construcții, ci pe acelea care se compun între ele într-o anumită unitate, prin care se manifestă o anumită atitudine a acelui care vorbește față de obiectul comunicării sale. Tot astfel și acei ce scriu se mențin în unitatea unei anumite structuri lingvistice cu coloratură stilistică.” (Vianu 1957: 143). 82 I.3. Perspectiva lingvistică Prin activitatea și ideile fondatoare ale lui Wilhelm von Humboldt (1767-1835), lingvistica a fost recunoscută ca știință. Autor al unor lucrări de filozofia limbajului, lingvistică și estetică, savantul german este astăzi considerat fondatorul lingvisticii ca disciplină academică. De altfel, cea mai cunoscută dintre contribuțiile sale, Uber die Verschiedenheit des menschlichen Sprachbaues und ihren Einfluss auf die geistige Entwicklung des Menschengeschlechts (1836) [ed. rom. Despre diversitatea structurală a limbilor și influența ei asupra dezvoltării spirituale a umanității], este bogată în considerații privind istoria și filozofia culturii, iar unele dintre acestea au influențat apariția și înflorirea unor școli de gândire estetică. Una din ideile influente ale lui Humboldt, dezvoltată ca urmare a contactului cu lucrările unora dintre reprezentanții iluminismului francez1, privește dimensiunea estetică intrinsecă a limbii: „în limbă (...) se formează (...) un principiu artistic-creativ, care îi este, de fapt, intrinsec. Căci în limbă conceptele sunt susținute de sunete și acordul tuturor forțelor spirituale se reunește astfel cu un element muzical care, penetrând-o, nu renunță la propria lui natură, ci doar și-o modifică. Frumusețea artistică nu se adaugă limbii asemenea unui ornament întâmplător, ci, dimpotrivă, este o consecință necesară prin sine a 1 În studiul introductiv ce prefațează ediția în limba engleză a lucrării lui Wilhelm von Humboldt, Hans Aarsleff argumentează că viziunea savantului german s-a dezvoltat sub influența concepției lui Denis Diderot: „În estetica lui Diderot privind arta și limbajul și limba ca artă, Humboldt a aflat gata formate concepțiile pe care și le-a însușit.” (Humboldt 1988: lix). 83 esenței acesteia, o infailibilă piatră de încercare în desăvârșirea internă și generală a limbii. Căci activitatea internă a spiritului se avântă către cele mai îndrăznețe înălțimi doar atunci când sentimentul frumuseții își revarsă asupra ei strălucirea” (Humboldt 2008: 129). Fundamentul asemănării pe care Humboldt o statornicește, pe urmele altor învățați, între limbă și artă2 trebuie căutat, așa cum arată Hans Aarsleff, în convingerea savantului că limba este o manifestare a creativității: „numai grație limbii noi dobândim conștiință de sine, cunoaștere și stăpânire asupra realității. Ea este ca o lume secundă în care ne cunoaștem atât sinele cât și înfățișarea exterioară a lucrurilor, ca un intermediar între ființa subiectivă și existența obiectivă” (Humboldt 1988: xix). În viziunea lui Humboldt - afirmă același comentator -limbile omenești sunt, chiar din momentul prim al articulării (configurării) lor, individualități distincte care pun în valoare vitalitatea și energia creatorilor lor, indivizii de excepție și popoarele. Ele sunt aidoma operelor de artă și nu toți artiștii sunt la fel de talentați. Ceea ce conturează în mod fundamental esența unei limbi date este spiritul creator care îi asigură devenirea și funcționarea, iar „această perspectivă estetică asupra naturii limbii stă în centrul concepției filosofice a lui Humboldt” (idem: xx). Un alt interpret al concepției humboldtiene, Ernst Cassirer, afirmă că interpretarea diversității lingvistice ca diversitate a viziunilor asupra lumii are ca nucleu axioma că facultatea de reprezentare a omului este inseparabilă de limba sa, izvoarele 2 „în partea cea mai profundă și mai inexplicabilă a evoluției sale, limba se aseamănă cu arta. Pictorul sau sculptorul îmbină și ei ideea cu substanța, iar în opera lor se arată limpede dacă această îmbinare, în intimitatea întrepătrunderii între cele două, izbucnește dintr-un geniu veritabil aflat în stare de libertate sau dacă ideea, separată în sine, este, ca să spunem așa, copiată trudnic și migălos cu dalta sau cu penelul” (Humboldt 2008: 127). 84 acestei perspective regăsindu-se în filozofia idealistă fondată de Immanuel Kant. Humboldt - notează Cassirer (2008/I: 113-115) -„caută să ajungă în punctul în care opoziția dintre subiectivitate și obiectivitate, dintre individualitate și universalitate se dizolvă într-o pură nediferențiere”. În calitatea lor de energii spirituale, limbile naturale sunt subiective în raport cu realitatea obiectivă, însă ele nu împiedică înțelegerea existenței, ci, mai degrabă, acționează ca mijloace de formare, de „obiectivare” a impresiilor sensibile. Cu alte cuvinte, „limba nu pornește de la obiect ca ceva dat, pentru a-l „copia” pur și simplu, ci ea ascunde în sine mai degrabă o atitudine spirituală, care reprezintă întotdeauna un factor decisiv” în percepția obiectului. În termenii lui Humboldt (2008: 122), „cuvântul nu este echivalentul obiectului care se prezintă simțurilor, ci al interpretării care se dă acestui obiect pe parcursul producerii limbii, în momentul precis determinat al inventării cuvântului. Aici se află extraordinara sursă a multiplicității de expresii diferite pentru aceleași obiecte; atunci când, de exemplu, în sanscrită, elefantul este denumit când „cel care bea de două ori”, când „cel cu doi colți”, când „cel înzestrat cu o mână” constatăm că sunt denumite tot atâtea concepte diferite, cu toate că întotdeauna este avut în vedere același obiect. Limba nu reprezintă niciodată obiectele, ci întotdeauna conceptele pe care, pornind de la ele, spiritul le configurează spontan în momentul producerii limbii”. Așadar, cuvintele unei limbi nu sunt nici oglinzi, nici vehicule, ci interpretări ale lumii obiectelor. Cristalizări ale unei viziuni subiective asupra lumii, viziune tezaurizată și codificată de limba însăși din chiar momentul devenirii sale, cuvintele sunt totodată obiectivări lingvistice ale conceptelor pe care spiritul le configurează. „Eternă mediatoare între spirit și natură” (Humboldt 2008: 200), limba pune în evidență existența unui arhitect care îi însuflețește devenirea, iar această devenire, argumentează Hans 85 Arsleff (Humboldt 1988: xxix), se aseamănă, în concepția savantului german, cu procesul de creație artistică. Pictorul sau sculptorul nu imită ceea ce percepe din lumea înconjurătoare, ci, dimpotrivă, urmează un model ideal izvorât din imaginație, dar de îndată ce respectivul model se materializează într-o substanță precum culoarea sau piatra, schița rezultată devine o formă obiectivă ce va determina calitatea artistică a întregii creații. Aidoma artiștilor, generații succesive de vorbitori dau culoare și formă „schiței” constituite de primele articulări în care se materializează nașterea unei limbi. Dacă perspectiva de factură estetică asumată de Wilhelm von Humboldt se reflectă atât în planul concepției sale asupra limbii cât și în planul argumentării pe care o valorifică pentru a-și susține viziunea3, nu este mai puțin interesant de notat că unele dintre considerațiile sale asupra noțiunii de stil merită avute în atenție. Observațiile privesc în special distincția între ceea ce astăzi numim „stilul scriitorului” și „stilul de limbă”. În acord cu circulația ideilor în epoca sa, idei vehiculate sau impuse de reprezentanți ai iluminismului francez, precum Denis Diderot (1713-1784) sau Etienne Bonnot de Condillac (17141780), și de personalități ale vieții culturale germane, ca Immanuel Kant, Johann Wolfgang Goethe (1749-1832) sau Johann Gottfried von Herder (1744-1803), Humboldt își dezvoltă concepția asupra limbii ca activitate creatoare arătând că „limba este constant creată sau re-creată atât de individ, cât și de poporul de care acesta aparține” (Morpurgo Davies 1998: 109). Cu alte cuvinte, geniul individual și spiritul popular sunt angajate în fluxurile și refluxurile care animă viața și specificul unei limbi. Etapele în care spiritul unui popor conferă limbii culoare și 3 V. Cassirer (2008/I: 112): „Conceptele sale nu sunt niciodată produse pure și detașate ale analizei logice, ci din ele se desprinde o notă a sentimentului estetic, o dispoziție artistică, care îi însuflețește expunerea, care însă, în același timp, învăluie articularea și structura ideilor sale.” 86 caracter distinct sunt urmate de epoci în care „limbile și națiunile pot fi trezite și salvate de geniul individual al unor mari personalități” (Humboldt 2008: 195). În asemenea perioade de efervescență literară, „limba se smulge mai mult din banalitatea zilnică a vieții materiale și se ridică pe culmile dezvoltării pure a gândirii și a reprezentării libere” (idem). În indicarea acestui curs de cristalizare și evoluție, gândirea lui Humboldt rezonează cu cea a lui Condillac, în accepția căruia „deși geniul limbilor depinde inițial de cel al popoarelor, dezvoltarea acestuia nu ar fi completă fără contribuția scriitorilor iluștri” (Condillac 2001: 186). Pe fondul acestor progrese în interpretarea faptelor de limbaj uman articulat, în a doua jumătate a secolului al XIX-lea se naște stilistica. Ca arie de preocupări intelectuale de sine stătătoare, această disciplină își conturează obiectul de cercetare pe fondul creșterii interesului față de arta literară și de istoria culturală a națiunilor. În Europa, preocupările de retorică, poetică și stilistică s-au acomodat concepțiilor estetice și ideologiilor literare ale unor mari gânditori și scriitori precum cei deja menționați. De exemplu, în viziunea lui Goethe, a scrie este, ca și a vorbi, un act de trăire, iar considerarea scrisului ca manifestare a vieții spiritului a favorizat conceperea stilului ca emblemă a personalității creatorului de artă (Schanze, în Fix/Gardt/Knape 2008/I: 134). Această perspectivă nu este întru totul nouă și radical deosebită de alte accepții anterioare date stilului. Încă dinainte de epoca Renașterii, noțiunea avea, în limbi europene precum franceza, un bogat repertoriu de valori semantice: „În Evul Mediu [pentru stil - n.r.] se dezvoltă sensurile ‘manieră de exprimare' (orală), ‘fel de a fi', ‘mod de a trăi', ‘mod de a face ceva', ‘tehnică de a combate', ‘mod de a acționa' (în justiție) și chiar ‘mod de a gândi', ‘opinie'” (Sempoux 1961: 740). Cu sensul ‘manieră de a scrie proprie unui scriitor', termenul stil este întrebuințat încă din antichitatea greco-latină, ceea ce înseamnă 87 că inovația romanticilor, anume că stilul este manifestarea emblematică a originalității creatoare, se integrează în acest cadru conceptual și se cuvine corelată cu teza personalității demiurgice a geniului4. În spațiul cultural european, existența unei discipline cu obiect de cercetare distinct de cel al retoricii sau al poeticii este mai întâi problematizată de germanistul Wilhelm Wackernagel (1806-1869), profesor la Universitatea din Basel și om de litere, autor al mai multor volume de versuri. Publicată postum, lucrarea Poetik, Rhetorik und Stilistik: Academische Vorlesungen [Poetică, retorică și stilistică: prelegeri universitare, 1873] este o sinteză a cursurilor susținute de Wackernagel între 1863 și 1869, iar doctrina estetică ce călăuzește argumentația acestui învățat se întemeiază pe ideea că arta este „obiectivarea frumoasă a perceperii subiective a frumuseții” (Richter 2010: 107). Această teză favorizează legitimarea stilului ca manifestare expresivă cu dublă ipostaziere, subiectivă și obiectivă. Raportul dialectic dintre dimensiunea subiectivă și cea obiectivă a stilului este angajat în definiția formulată de Wackernagel (1873: 313): „Stilul este maniera de reprezentare prin intermediul limbii, pe de o parte condiționată de caracteristicile mentale ale reprezentatului și, pe de altă parte, de conținutul și scopul reprezentării”. Această definiție este relevantă sub mai multe aspecte. În primul rând, ea reliefează dubla natură a faptelor de stil, cognitivă și lingvistică. În al doilea rând, formularea reliefează considerarea stilului ca rezultat al unei intenții de comunicare dirijate către atingerea unui anumit scop. 4 „Pentru estetica romantică, ideea de geniu este însă constitutivă și în mod suprem expresivă, ea sintetizând o întreagă viziune asupra procesului de creație artistică. Încă din preromantism se impune ideea originalității în creație, originalitate incompatibilă cu observația regulilor ce dominaseră procesul de creație în clasicism. (...) În romantismul dominat de ideea originalității și organicității creației, ideea de geniu devine un laitmotiv filozofic și estetic cu importante rezonanțe în creația literară” (Călin 1975: 143-144). 88 În al treilea rând, autorul accentuează calitatea stilului de a se constitui în înveliș expresiv al vieții spirituale a unui individ. Din moment ce individul are posibilitatea de a valorifica resursele spiritului și ale limbii considerate cele mai potrivite cu intențiile și scopurile sale comunicative, stilul este emblema unei subiectivități. În același timp, stilul, în calitate de manifestare exterioară și sensibilă a condiționărilor pe care gândirea și limba le întrețin și le impun, are și caracter obiectiv, în sensul că interdependența dintre gândire și limbă obiectivează propensiunile subiective ale spiritului. În acord cu această definiție, învățatul german delimitează sfera de preocupări a stilisticii, considerând că obiectul acesteia este de a studia proprietățile de ordin expresiv ale învelișului lingvistic în care spiritul se lasă cuprins și exprimat. Obiectul de cercetare al stilisticii ține, deci, de partea exterioară a reprezentării prin limbă, nu de idee în sine. Nu substanța gândirii ca atare intră în sarcina preocupărilor de stilistică, ci „forma, alegerea cuvintelor, construcția de propoziții”. Cu toate acestea, stilul nu este un produs mecanic și inert, dat fiind că „formele lingvistice de care se ocupă stilistica sunt în mod indispensabil condiționate de conținut și de idee. Stilul nu este o mască mortuară care acoperă un conținut, ci este o întruchipare vie, un mod de a face ca oasele și carnea să poată prinde suflet. Desigur că stilul este un veșmânt al conținutului, dar cutele acestui veșmânt sunt puse în evidență tocmai de părțile acoperite de veșmânt, iar alcătuirea și mișcarea acestora este dată de spirit.” (Wackernagel 1873: 311). Acest decupaj ne permite să înțelegem că în concepția unora dintre învățații care au încercat, în secolul al XIX-lea, să delimiteze domeniul preocupărilor de stilistică, stilul este conceput ca formă externă a limbii, menirea faptelor de stil fiind de a fixa, în plan lingvistic, mișcările vieții spirituale. 89 Dacă în secolul al XIX-lea sfera stilisticii a fost fixată în câmpul artei literare, la începutul secolului al XX-lea, prin activitatea științifică a lui Ferdinand de Saussure (1857-1913) și a unora dintre elevii săi, mai cu seamă Charles Bally (1865-1947), obiectul de cercetare al stilisticii este delimitat din unghiul preocupărilor de lingvistică. Ferdinand de Saussure este considerat unul din întemeietorii lingvisticii generale și nu este mai puțin adevărat că lui Charles Bally i se atribuie onoarea de fondator al stilisticii lingvistice. Se poate, așadar, afirma că fertilul demers științific saussurian a determinat configurarea preocupărilor de lingvistică generală și de stilistică. Este cunoscut faptul că influența concepției lui Ferdinand de Saussure5 privind natura și funcționarea limbii ca mijloc de 5 Personalitatea științifică a savantului genevez, așa cum este ea evocată în mărturiile discipolilor și ale altor colaboratori, impresionează prin contrastul între firea rezervată și introspectivă a omului Saussure și prelegerile strălucite ale profesorului care se bucura de un neștirbit respect printre studenți. Iată cum sintetizează unul dintre studenți imaginea pe care Ferdinand de Saussure o avea în ochii celor ce frecventau cursurile sale la Ecole Pratique de Hautes Etudes, între 1881 și 1891: „printre atâția profesori eminenți, a fost unul dintre cei mai ascultați și mai iubiți. Admiram în cursurile sale informația vastă și temeinică, metoda riguroasă, vederile generale, îmbinate cu detaliul precis și expunerea ce era de o claritate, de o cursivitate și de o eleganță suverane.” (Saussure 1998: 252). Un portret asemănător creează și discipolii care audiază cursurile de după 1891, când savantul renunță la postul de la Paris și acceptă catedra de sanscrită și de limbi indo-europene, special creată pentru el la Universitatea din Geneva. Pentru a contura o imagine în măsură să redea complexitatea activității didactice a profesorului genevez, se cuvine menționat că într-un interval de două decenii (1891 - 1913), Ferdinand de Saussure a ținut cursuri de lingvistică comparativă sau descriptivă dintre cele mai diverse: istoria limbilor indo-europene, fonetică și etimologie (greacă și latină), dialectologia istorică a limbilor clasice, gramatica istorică a limbilor germanice (gotică, saxonă veche, germană și engleză), lecții de sanscrită, persană și lituaniană, lingvistică geografică și generală. Unii dintre studenți se considerau intimidați de cerințe, cunoscut fiind că, „la începutul fiecărui curs, cu un anumit optimism pedagogic, Saussure își avertiza elevii că el consideră că ei știu deja latina, greaca, engleza, franceza, germana, italiana.” 90 comunicare umană s-a concretizat în apariția și dezvoltarea structuralismului* 6, curent care a favorizat înflorirea altor discipline socio-umane: psihologia, sociologia, antropologia sau teoria și critica literară. Asupra elevilor și colaboratorilor săi, lingvistul genevez a avut o înrâurire remarcabilă, dacă e să ținem seamă de calitatea științifică a contribuțiilor pe care unii dintre ei le-au adus la dezvoltarea unor direcții de cercetare precum lingvistica diacronică (Antoine Meillet), psiholingvistica (Albert Sechehaye) sau stilistica (Charles Bally). Cu opt ani mai tânăr decât ilustrul său profesor și predecesor, Bally a activat multă vreme ca profesor de liceu și ca docent (profesor universitar neretribuit) al Universității din (Saussure 1998: 259). Cea mai recentă lucrare dedicată vieții și activității lui Ferdinand de Saussure, o monografie excelentă elaborată de lingvistul britanic John E. Joseph (2012), valorifică o mare bogăție de date referitoare la viața, personalitatea și preocupările savantului. 6 Termenul acoperă concepții științifice care aparțin unor axe epistemologice diferite: structuralismul european, infuzat de viziunea saussuriană și structuralismul american, închegat fără valorificarea distincțiilor stabilite de Ferdinand de Saussure. În Europa, dezvoltarea structuralismului a fost impulsionată prin activitatea reprezentanților Școlii de la Geneva și ai Școlii sociologice franceze, prin cercetările membrilor Cercului de la Praga și prin studiile oamenilor de știință care au format Cercul lingvistic de la Copenhaga. Acestora li se pot adăuga, la rigoare, și alte orientări precum Școala de la Londra, mișcare lingvistică care a contribuit la afirmarea funcționalismului și contextualismului britanic. Succesul structuralismului european s-a datorat câtorva teze de mare impact privind organizarea semiotică a limbii și funcționarea procesului de comunicare verbală. Dintre acestea, pot fi amintite (Joseph 2012: 642): 1. privilegierea perspectivei sincronice în cercetarea limbii, 2. considerarea limbii ca sistem de semne, adică de entități biplane, cu formă (semnificant) și conținut (semnificat), 3. afirmarea naturii arbitrare a raportului dintre semnificant și semnificat, 4. identificarea celor două laturi ale semnului ca valori dezvoltate în interiorul sistemului lingvistic și 5. centrarea asupra celor două tipuri esențiale de raporturi, sintagmatic și asociativ, care determină organizarea semnelor în limbă și funcționarea lor în vorbire. Această paradigmă științifică a format cadrul ideologic și analitic care a propulsat lingvistica pe marea scenă a științelor (Joseph 2012: 642), ascensiune care a grăbit proclamarea lingvisticii ca „știință-pilot” (Bidu-Vrănceanu et al. 2001: 506, Frâncu 1999: 5). 91 Geneva, frecventând timp de treisprezece ani cursurile lui Sassure, dar fără a fi prezent la cele de lingvistică generală, ținute începând cu anul 1907. Cu toate acestea, el a fost prezent la unele din conversațiile particulare și amicale pe care Saussure obișnuia să le aibă cu studenții apropiați, după cum indică A. Sechehaye: „Cu mai multe prilejuri, el [Ferdinand de Saussure - n.r.] a vrut să ne inițieze în modul său de gândire. Aborda, în convorbiri amicale, problemele de metodă și problemele teoretice pe care le-a prezentat mai târziu (...) în cursurile sale de lingvistică generală.” (Saussure 1998: 274). Coroborată cu alte argumente, această mărturie dovedește că Saussure era preocupat de închegarea unei teorii a limbii cu mult înainte să-și fi expus ideile într-un curs de lingvistică generală destinat studenților. În acest context, se poate consemna că Bally cunoștea aspectele de bază ale doctrinei saussuriene înainte de susținerea primului curs de lingvistică generală (16 ianuarie - 3 iulie 1907), iar acest aspect se dovedește esențial pentru a identifica atât elementele principale ale controversei legate de publicarea Cursului de lingvistică generală, a cărui primă ediție a apărut în 1916, cât și pentru a observa în ce raport se situează concepția stilistică a lui Bally cu doctrina lingvistică a lui Ferdinand de Saussure. După cum se știe, Cursul de lingvistică generală îi este atribuit lui Ferdinand de Saussure, însă lucrarea a fost compilată după notițele de curs ale discipolilor7. Meticulozitatea cu care își elabora lucrările științifice și starea de sănătate precară nu i-au permis savantului elvețian să redacteze lucrarea ce avea să revoluționeze teoria limbii. Dacă e să dăm crezare mărturiilor furnizate de editorii Cursului, Saussure avea obiceiul de a-și distruge „treptat foile pe care își schița zi cu zi expunerea! În 7 În prefața ediției princeps, editorii enumeră sursele documentare folosite. A se vedea Saussure 1998: 23. 92 sertarele sale nu am găsit decât niște ciorne destul de vechi, desigur nu fără valoare, dar cu neputință de utilizat și de combinat cu materia celor trei cursuri.” (Saussure 1998: 23). La trei ani după dispariția mentorului, Charles Bally și Albert Sechehaye împreună cu Albert Riedlinger au publicat volumul, menționând în prefață că autorul trecut pe copertă „poate nu ar fi autorizat publicarea acestor pagini”. Inițiativa elevilor lui Ferdinand de Saussure a trezit reacții vii, iar edițiile de referință -sinteza publicată de Bally și Sechehaye și seria de ediții critice ale manuscriselor inițiată, în 1957, de Robert Godel, și continuată, între 1968 și 1974, de Rudolf Engler - reflectă, prin contrastele dintre ele, destinul complicat al operei saussuriene. În viziunea lui Simon Bouquet, unul din editorii contemporani ai scrierilor lui Ferdinand de Saussure, savantul genevez „n-a predat doar un curs de lingvistică generală, ci trei serii de lecții cu această denumire, ținute la universitatea din Geneva în 1907, 1908-1909 și 1910 - 1911, în fața unui auditoriu foarte restrâns de studenți... care, din fericire, le-au consemnat cu mare atenție. Tocmai pe baza unora dintre aceste note, Bally și Sechehaye au redactat - fără a asista ei înșiși la vreuna din lecțiile de lingvistică generală ale lui Saussure - ceea ce au numit o «reconstituire», reorganizând total și re-scriind, în sinteza lor unică și postumă, aceste lecții cu teme și logici de expunere multiple”8. Deși realizată cu participarea lui Albert Riedlinger, „unul dintre discipolii care au urmărit teoriile profesorului cu cel mai mare interes” (Saussure 1998: 24), «reconstituirea» publicată de Bally și Sechehaye a fost de timpuriu criticată. Într-o recenzie a 8 Bouquet, Simon, 2002, „Apres un siecle, les manuscrits de Saussure reviennent bouleverser la linguistique”, studiu publicat în revista electronică Texto! Textes et cultures, text disponibil la adresa http://www.revue- texto.net/Saussure/Sur_Saussure/Bouquet_Apres.html 93 Cursului de lingvistică generală, notează Bouquet9, Antoine Meillet (1866-1936), prieten și colaborator al lui Saussure, denunță lipsa de autenticitate a lucrării tipărite în 1916, considerând-o „adaptarea unor învățături orale fugitive, despre care nu se știe dacă detaliile criticabile aparțin autorului sau editorilor”. O poziție similară adoptă chiar Riedlinger, editor-asociat și proprietar al unora dintre notițele prelucrate în ediția princeps. Într-o scrisoare din 1957, adresată unui prieten (Lucien Gaultier), Riedlinger subliniază că omiterea unor fragmente importante a denaturat spiritul saussurian al Cursului: „Mi-ar fi imposibil să comentez despre adevărata măreție a lui F. de Saussure fără a-l compara cu Bally și, drept urmare, fără a-l pune mai prejos pe acesta din urmă. Să explic: Bally a ciopârțit lingvistica generală, ceea ce viitoarea lucrare a lui Godel va demonstra cât se poate de clar. (...) Și mai gravă, însă, este eliminarea completă a excelentei introduceri de 100 de pagini din cel de-al doilea curs, pentru care Godel mi-a cerut acordul de a o publica in extenso, după notițele mele. Vă amintiți, fără doar și poate, că Bally decretase capitolul despre ‘unități și identități' ca fiind neclar, iar dumneavoastră i-ați împărtășit ideea. Însă Godel a văzut în această introducere chintesența gândirii saussuriene. Dar Bally, deși foarte talentat în observarea faptelor lingvistice, nu avea simțul filosofic al maestrului său și nici anvergura sa.”10. Acest comentariu al lui Riedlinger sugerează că lipsa de afinitate între finețea teoretică a lui Saussure și precizia 9 Bouquet, Simon, 2007, „Saussure au XXI° siecle : ce que les textes saussuriens originaux remettent en cause du Cours de linguistique generale’”, lucrare prezentată la Colocviul Internațional „Revolutions saussuriennes”, 19 - 22 iunie 2007, pagina de internet: http://saussure.ch/preprints/. 10 Bouquet, Simon, 1999, „La linguistique generale de Ferdinand de Saussure : textes et retour aux textes”, studiu publicat în revista Texto! Textes et cultures, text disponibil la adresa: http://www.revue-texto.net/1996- 2007/Saussure/Sur_Saussure/Bouquet_Linguist-gen.html. 94 descriptivă a lui Bally pare să fie izvorul unor nepotriviri între notele de curs ale studenților lui Saussure și «reconstituirea» publicată în 1916. În acest sens, poate fi invocat unul dintre exemplele descoperite și analizate de Simon Bouquet (2007): în ceea ce privește celebra axiomă a arbitrarietății, textul din 1916 „distorsionează gândirea saussuriană (...)” dând impresia că arbitrarul semnului este „o trăsătură globală a entității lingvistice, pe când, dimpotrivă, în lecțiile ce includ asemenea pasaje, lingvistul genevez nu vorbește decât despre arbitrarul semnificantului (i.e. arbitrarul intern al semnului) - altfel spus, se axa strict pe punctul de vedere al semnificantului, pentru a afirma că nu există nicio legătură analogică între acesta și semnificat”. În lumina unor astfel de devieri din ediția princeps, descoperite și comentate în procesul de editare filologică a notelor de curs ale studenților și a însemnărilor saussuriene, s-ar putea concluziona că cei mai importanți dintre discipolii lui Saussure au dat interpretări personale unora dintre noțiunile saussuriene fundamentale. Merită, așadar, să observăm în ce măsură controversa generată de editarea tezelor saussuriene poate fi corelată cu accepția particulară pe care Charles Bally a dat-o noțiunilor centrale ale doctrinei mentorului său în perioada în care a redactat lucrările prin care a legitimat existența stilisticii ca parte a lingvisticii. În 1905, Bally publică prima dintre lucrările sale importante, Precis de stylistique francaise (Manual de stilistică franceză). Volumul apare înainte ca Ferdinand de Saussure să țină seria de prelegeri de lingvistică generală. Ideile din această lucrare care se deschide cu definirea și trasarea sarcinilor stilisticii11 sunt 11 „Termenul stilistică sună cumva neplăcut în urechile francezilor; el este considerat a avea un iz întrucâtva germanic; cu toate acestea, este un termen clar și comod care permite deosebirea de alte părți ale lingvisticii a unei discipline care are un domeniu de sine stătător. Stilistica studiază mijloacele de expresie de care dispune o limbă, procedeele generale de care aceasta se folosește pentru a permite 95 reluate și îmbogățite într-un volum apărut în 1909, Traite de stylistique francaise (Tratat de stilistică a limbii franceze), al cărui edificiu teoretic va fi discutat în cele urmează. Aceste lucrări au fost cu siguranță cunoscute de Ferdinand de Saussure, care, într-o scrisoare din septembrie 1912, comentează originalitatea concepției științifice a discipolului său. Considerând că observația psihologică devine „metoda constantă” de urmărire a „nuanțelor discursului”, Saussure afirmă că stilistica lui Bally „ar fi «o psihologie a discursului» dacă n-ați arăta, în chip fecund, că în discurs se elaborează, de fapt, ceea ce, mai apoi, devine parte integrantă a limbajului” (apud Bouquet 2007). Deloc surprinzătoare, ideea că părțile limbajului uman se elaborează în discurs trebuie inclusă în nucleul de observații care i-au permis lui F. de Saussure să formuleze celebrele sale distincții teoretice. Identitatea și sarcinile stilisticii, așa cum au fost ele trasate de Charles Bally, pot fi înțelese prin referire la: a) conceptul de sistem; b) corelația între dihotomia langue - parole și distincția stilistică - stil; c) problema valorii și distincția paradigmatic -sintagmatic și d) distincția sincronie - diacronie. Sistem lingvistic - sistem expresiv. Nu se poate discuta despre noțiunea de sistem, fără a lua în considerare conceptul de relație, deoarece, la începutul secolului al XX-lea, relativismul reprezenta un cadru teoretic viabil de explicare a legăturilor dintre elementele și compartimentele limbii. F. de Saussure amintește că numai în virtutea acestor relații se poate descrie identitatea redarea în vorbire atât a fenomenelor din lumea exterioară, cât și a ideilor, sentimentelor și mișcărilor din viața noastră interioară, în general. Ea se ocupă cu raporturile care, într-o limbă dată, se stabilesc între lucrurile denumite și expresia lor și încearcă să determine legile și tendințele pe care le urmează acea limbă pentru a face posibilă exprimarea gândirii în toate formele sale. În sfârșit, ea își caută o metodă proprie prin care să descopere mijloacele de expresie, să le definească și să le clasifice, arătând care este uzul lor potrivit.” (Bally 1905: 7). 96 semnelor limbii, așa cum o demonstrează analogia cu jocul de șah: „La fel cum la jocul de șah ar fi absurd să te întrebi ce reprezintă, în afara șahului, o damă, un pion, un nebun sau un cal, la fel de lipsit de sens ar fi, în măsura în care avem în vedere într-adevăr limba, să cercetăm ce este fiecare element în sine. Nimic altceva decât o piesă care capătă valoare prin opoziția sa față de alte piese, în funcție de anumite convenții. (...) în fiecare epocă există doar opoziții, valori relative (în realitate chiar convenționale, dar întemeiate înainte de toate pe posibilitatea de a opune doi termeni conferindu-le două valori.” (Saussure 2004: 71-72). În lumina acestui tip de argumentare, se poate accepta că doctrina limbii ca sistem se sprijină pe relativism, manifestările cele evidente ale principiului relativității fiind arbitrarietatea și noțiunea de valoare lingvistică. Printr-un raționament asemănător, Bally consideră stilistica o disciplină lingvistică ce trebuie să studieze „trăsăturile afective ale faptelor de expresie, mijloacele de care dispune limba pentru a le produce, relațiile reciproce existente între aceste fapte, în sfârșit, ansamblul sistemului expresiv, ale cărui elemente sunt” (Bally 1951/I: 16). După cum lingvistica este știința care se ocupă cu studierea relațiilor dintre elementele care formează sistemul limbii, stilistica are drept obiect de cercetare sistemul expresiv dezvoltat prin relațiile reciproce dintre faptele de limbaj, analizate din unghiul conținutului lor afectiv. Se observă că în sistemul stilistic teoretizat de Bally, faptele de limbaj capătă valoare numai în virtutea relațiilor dintre ele, însă această idee formează, după cum spune A. Sechehaye, cheia de boltă a gândirii saussuriene, „în materie de funcționare a limbilor (apud Saussure 1998: 270). În continuitatea ideilor lui Saussure, Bally afirmă că mijloacele de care dispune limba pentru a transmite conținuturi afective „sunt relative unele față de altele; ele nu formează un ansamblu prin numărul lor, ci un sistem prin grupare și 97 întrepătrundere; simbolurile lingvistice nu au semnificație și nu produc niciun efect, decât în virtutea unei reacții generale și simultane a faptelor de limbaj, care se delimitează și se definesc unele pe altele.” (Bally 1951/I: 21). Unde își are, însă, originea această relativitate? Explicația dată de Bally la această întrebare nu mai ține strict de lingvistică, ci de fenomenologie, deoarece lingvistul elvețian consideră că nu redarea fidelă a realității, ci deformarea ei stă în natura firii umane: „suntem sclavii eului nostru; (...) în loc să se reflecte și să fie fidel concepută de noi, realitatea se refractă și suferă o deformare a cărei cauză este natura eului nostru.” (Bally 1951/I: 6). Cu alte cuvinte, manifestarea valorilor afectiv-expresive nu ține strict de limbă, ci de felul relativ și sistematic în care vorbitorii folosesc limba pentru a-și exprima trăirile. Această accepție este și mai bine pusă în lumină prin definiția cuprinzătoare dată caracterului afectiv, care include „emoțiile, sentimentele, impulsurile, dorințele, tendințele noastre: pe scurt, tot ceea ce vibrează în noi, tot ceea ce are repercusiuni asupra eului nostru fizic, tot ceea ce ne face să acționăm, tot ceea ce reprezintă temperamentul și personalitatea noastră și care nu țin de intelect.” (Bally 1951/I: 6). Unind aceste opinii, se poate ajunge la concluzia că dualitățile limbajului (Saussure 2004: 300-301) sunt corelate de Bally cu o dualitate cognitivă, în virtutea principiului relativității: „Gândirea noastră oscilează între percepție și emoție; cu ajutorul lor înțelegem și simțim. Cel mai adesea căpătăm simultan ideea și sentimentul lucrurilor gândite; este adevărat, în proporții infim variabile, însă, pentru observația practică, se poate spune că (...) gândirea este orientată spre unul dintre acești doi poli, fără a-i atinge complet și are, după caz, o «dominantă» rațională sau o «dominantă» afectivă” (Bally 1951/I: 151-152). Credința lui Bally în dualitatea rațiune - sentiment este atât de puternică încât ea 98 reprezintă esența relației între lingvistică și stilistică, înțeleasă ca o opoziție de tip saussurian: „Stilistica are ca punct de plecare ceea ce lingvistica are ca punct de sosire.” (Bally I/ 1951: 52). În lumina considerațiilor de mai sus, trebuie remarcat că opoziția lingvistică - stilistică se corelează cu opoziția lingvistica limbii - lingvistica vorbirii, aspect acceptat și lămurit de însuși F. de Saussure. Într-un fragment dintr-un raport privind înființarea unei Catedre de stilistică la Facultatea de Litere a Universității din Geneva, părintele lingvisticii structurale împărtășește viziunea lui Ch. Bally și avansează ideea că stilistica este o lingvistică interesată de cercetarea expresivității afective în vorbire (parole): „ceea ce ni se oferă sub numele de stilistică este pur și simplu lingvistică. Da, domnilor, pur și simplu lingvistică. Numai că, aș îndrăzni să spun, lingvistica este vastă, cuprinzând în special două părți: una care este mai aproape de limbă, depozit pasiv, cealaltă care este mai aproape de vorbire, forță activă și adevărata sursă a fenomenelor ce pot fi observate ulterior, încetul cu încetul, în cealaltă jumătate a limbajului.” (Saussure 2004: 274). În lumina acestor considerații, devine limpede că, fără să fi asistat prelegerile de lingvistică generală ținute de părintele structuralismului, Bally pare să fi cunoscut îndeaproape esența teoriei saussuriene, pe care o adoptă, o valorifică și o integrează în viziunea sa despre identitatea stilisticii ca disciplină lingvistică. Langue/parole - stilistică/stil. În privința influențelor saussuriene asupra concepției lui Bally, nimic nu este mai grăitor decât distincția stilistică - stil, dezvoltată prin analogie cu binecunoscuta opoziție între langue și parole. În termenii lui Saussure, separarea limbii de vorbire înseamnă despărțirea 1) a „ceea ce este social de ceea ce este individual” și 2) a „ceea ce este esențial de ceea ce este accesoriu și mai mult sau mai puțin accidental” (Saussure 1998: 40). Limba „nu presupune premeditare și reflecția nu intervine aici” (idem), pe când 99 „vorbirea, este, dimpotrivă, un act individual de voință și de inteligență” (ibidem). Ipostaza langue se definește, deci, prin caracterul ei social, esențial și lipsit de premeditare, în timp ce vorbirea (parole) este de natură individuală, accesorie și voluntară. Aceleași trăsături sunt invocate de Bally pentru a deosebi stilistica de stil. Stilistica - afirmă el - studiază manifestarea spontană, a mijloacelor colective de exprimare a afectivității, existente în limba vorbită de o întreagă comunitate, însă stilul reprezintă utilizarea voluntară, conștientă, a limbii de către un individ, pentru a crea frumosul prin cuvinte. Dualismul stilistică - stil este reflectat și prin antiteza pe care Bally o realizează între limba comună și limba literară. Spre deosebire de limba comună, care ilustrează „particularitățile sociale ale limbajului” și este o realizare concretă „a tendințelor generale ale limbajului” (Bally I/ 1951: 29), limba literară „nu este decât suma și rezultanta stilurilor individuale” (Bally I/ 1951: 245), fiind „rezultatul unei nevoi estetice incompatibile cu banalitatea și mai ales cu sărăcia limbii comune.” (Bally 1951/I: 237). Opozițiile respective sunt redate, schematic, în tabelul de mai jos: Tabelul 5: Distincțiile trasate de Charles Bally LIMBAJ LIMBĂ LITERARĂ * LIMBĂ COMUNĂ intenționalitate * spontaneitate uz individual uz colectiv STIL * STILISTICĂ „INDIVIDUALĂ” STILISTICĂ „SOCIALĂ” atitudine estetică * atitudine afectivă 100 Ideile lui Bally au primit din partea lui F. de Saussure o validare critică interesantă. Admițând existența opoziției între stilistică și stil, părintele structuralismului se dovedește atent în deosebirea celor două noțiuni și lasă să se înțeleagă că orice fapt de stil, nu doar cel de tip literar, este de natură individuală: „Stilul depinde de individ, iar stilistica se plasează inițial deasupra individului, în sfera lingvistică sau socială.” (Saussure 2004: 272). Astfel, paralela stilistică ~ langue și stil ~ parole atestă faptul că Saussure considera stilistica lui Bally o lingvistică a expresivității, sau mai precis, o lingvistică având ca obiect de cercetare relația limbă - afectivitate: „explicarea formulelor limbii ca fiind motivate de cutare sau cutare stare psihică este un lucru bine venit” (Saussure 2004: 273). Valori lingvistice - valori stilistice. Esența deosebirii între raporturile asociative și cele sintagmatice este determinată de noțiunea de valoare12. După cum se știe (Saussure 1998: 135-138), valorile in absentia se ordonează ca raporturi asociative (constelații), în timp ce valorile in praesentia se organizează ca raporturi sintagmatice (succesiuni). Aceste distincții trebuie să fi fost cunoscute de Bally, care adoptă perspectiva saussuriană și teoretizează existența a două tipuri de valori, noționale și afective: „Gândirea noastră (și aceasta este una dintre cauzele inevitabilei sale slăbiciuni) adaugă, spontan o «idee de valoare» celor mai mici percepții, adică un obscur instinct de conservare raportat la eul nostru, la viața noastră, la starea noastră de bine. Primul rezultat al acestei slăbiciuni este acela că toate percepțiile noastre 12 „Raporturile și diferențele dintre termenii lingvistici se derulează în două sfere distincte, fiecare dintre ele generează o anumită ordine de valori; opoziția dintre aceste două ordini ne face să înțelegem mai bine natura fiecăruia dintre ele. Ele corespund cu două forme ale activității noastre mentale, amândouă indispensabile vieții limbii.” (Saussure 1998: 135). 101 sunt însoțite de sentimente de plăcere și de neplăcere” (Bally 1951/I: 152). În viziunea stilisticianului genevez, valoarea apare nu doar ca produs al operațiilor mentale, ci reprezintă dovada unei „slăbiciuni” a gândirii, care corelează procesele raționale cu nuanțele afective. În gândire, consideră Bally, se împletesc rațiunea (intelectul, ideea, noțiunea) și emoția (sentimentul, „gustul”, valoarea afectivă). În consecință, exprimarea lumii prin limbă se realizează fie predominant noțional (aspect cercetat de lingvistică), fie predominant expresiv (aspect cercetat de stilistică), concluzie la care cercetătorul ajunge printr-un algoritm argumentativ inedit: 1) Polaritatea rațiune - emoție reprezintă chintesența gândirii; 2) Opozițiile lingvistice oglindesc dualitatea gândirii; 3) În limbă se manifestă valori noționale și valori afective; 4) Toate faptele de limbaj sunt susceptibile de a prezenta această dublă față valorică; 5) Lingvistica studiază valorile noționale, stilistica studiază valorile afectiv-expresive; 6) Valorile afectiv-expresive pot fi identificate numai prin raportare la cele noționale13; 7) Stilistica este o disciplină lingvistică pentru că valorile afective-expresive sunt exprimate prin elementele limbii comune tuturor vorbitorilor: „gândurile ne aparțin doar nouă, simbolurile folosite pentru a le exprima sunt comune tuturor celor care vorbesc în același fel ca noi.” (Bally 1951/I: 7)”. 13 „aspectul afectiv al unui fapt de expresie nu poate fi într-adevăr surprins decât printr-un contrast față de conținutul său intelectual, în virtutea relativității care domină toate valorile expresive. (...) singurele distincții care pot fixa și clasifica faptele de limbaj sunt cele descoperite printr-o operație rațională (intelectuală), întrucât sentimentul este un fapt prea complex pentru a servi ca punct de pornire al analizei ” (Bally 1951/I: 155). 102 Opoziția dintre valorile noționale și cele afectiv-expresive reprezintă contribuția teoretică pe care Bally o dezvoltă în spiritul doctrinei saussuriene. Tratatul său de stilistică este dovada tendinței de a arăta că „sistemul de valori” (Saussure 2004: 290) numit limbă este nu doar un sistem lingvistic, al valorilor noționale, ci și un sistem stilistic, al valorilor care își au izvorul în afectivitate. Acest sistem, de natură abstractă, formează, așa cum a indicat Ferdinand de Saussure, obiectul de cercetare al unei lingvistici a vorbirii cu resort afectiv, numită stilistică14. În cercetarea românească, concepția stilistică a lui Charles Bally a fost continuată de Iorgu Iordan (1888 - 1986), elev și urmaș al lui A. Philippide (1859 - 1933), contemporan cu fondatorul stilisticii lingvistice, profesor la Universitățile din Iași și București. Urmându-l pe Bally, cercetătorul român înlocuiește opoziția stilistică - stil cu distincția stilistică lingvistică - stilistică estetică și acceptă ca întemeiată deosebirea între sensul intelectual și cel afectiv15. 14 Această valorificare a doctrinei saussuriene este respinsă de E. Coșeriu (1997: 149), fiind considerată o „pretenție” ce „constituie eroarea fundamentală a concepției lingvistice a lui Bally”. „Orice opoziție între «intelectual» și «afectiv» (sau, mai rău, «expresiv»)” - afirmă savantul român - este „inacceptabilă” „în planul limbii abstracte” și reprezintă „viciul originar al așa-zisei «stilistici a limbii», care încearcă zadarnic să-și delimiteze obiectul față de ce al gramaticii” (Coșeriu 1997: 149). Negând validitatea distincției trasate de Bally, Coșeriu arată că deosebirea „între „afectivitate”și „logicitate” în limbă nu poate fi înțeleasă decât ca o distincție între semnificația subiectivă (manifestarea unei atitudini a subiectului vorbitor) și semnificația obiectivă („starea de lucruri” care este semnificată). În acest sens, însă, este vorba de categorii semantice generale ale vorbirii concrete și nu de atribute exclusive ale cutărei sau cutărei forme lingvistice, căci nu poate exista o formă lingvistică propriu-zisă care să nu implice, în același timp, o atitudine a vorbitorului și o referință obiectivă” (Coșeriu 1997: 150). 15 „Un cuvânt, o particularitate sintactică, etc. pot avea, în ce privește sensul, două elemente distincte: unul strict intelectual, care este noțiunea pură, reprezentarea obiectului în discuție, altul afectiv, care arată oarecum poziția subiectivă, reacția sentimentală a individului vorbitor față de noțiunea respectivă. ” (Iordan 1975: 12). 103 În viziunea lui Iordan, stilistica lingvistică are ca obiect de cercetare expresivitatea limbii vorbite, „așadar mijloacele de expresie ale întregii colectivități vorbitoare”, oprindu-se „la mijloacele de expresie cu conținut afectiv, produs al stărilor sufletești afective” (Iordan 1975: 12). La polul opus se află stilistica estetică interesată de cercetarea stilului, adică de „studiul tuturor mijloacelor lingvistice folosite de un scriitor (sau orator), pentru a obține anumite efecte de ordin artistic”. Cu excepția diferenței terminologice, Iordan păstrează antinomia dintre caracterul spontan, involuntar și colectiv al valorilor stilistice de natură orală și caracterul artificial, voluntar și individual al stilului, deși observă că materialul de lingvistic aflat la dispoziția vorbitorilor este același. Mijloacele lingvistice, scrie Iordan, „sunt, în principiu, identice la toți scriitorii de aceeași limbă. Oricum ar proceda ei, materialul lingvistic, considerat în sine, nu diferă de la unul la altul, întrucât el este impus de colectivitatea subiectelor vorbitoare, căreia aparțin scriitorii înșiși” (Iordan 1975: 11). Diferențele stilistice dintre vorbitorii obișnuiți și scriitori nu ar fi așadar motivate de existența unor resurse lingvistice distincte pentru diferite categorii de utilizatori, ci de tehnica de întrebuințare a resurselor. În cadrul mai larg al afinităților dintre concepția lui Bally și cea a lui Saussure, Iordan transpune opoziția stilistică - stil în termeni saussurieni, afirmând că „stilistica se ocupă de elemente comune din limba unui grup social, pe când la stil avem în vedere numai particularitățile individuale; sau, cu alți termeni, într-un caz studiem ‘limba' (= «langue»), în celălalt, ‘vorbirea' (=«parole»), și anume vorbirea individuală” (Iordan 1962: 328). Pe de altă parte, trecerea unităților lingvistice din planul paradigmatic și cel sintagmatic al enunțului este extrem de importantă pentru înțelegerea și descrierea schimbărilor care se pot manifesta, fie în planul formei, fie în planul conținutului (sau în ambele), în momentul actualizării limbii într-un act lingvistic. 104 Procesul este explicat de Roman Jakobson: „trebuie să reamintim care sunt cele două moduri principale de aranjament folosite în comportamentul verbal: selecția și combinarea. Dacă, de exemplu, copil este subiectul mesajului, vorbitorul va alege din vocabularul uzual unul dintre cuvintele mai mult sau mai puțin similare, ca: puști, copil, tânăr etc., într-o anumită privință toate fiind echivalente. Apoi, ca un comentariu la acest subiect, va alege unul din verbele semantic înrudite: doarme, moțăie, ațipește, dormitează etc. Ambele cuvinte alese se combină în lanțul vorbirii. Selecția se realizează în baza unor principii de echivalență, asemănare sau deosebire, sinonimie sau antonimie, pe când combinarea - construirea secvenței - se bazează pe contiguitate” (Jakobson 1964: 95). Ca operații de construcție enunțiativă, selecția și combinarea stau la baza generării trăsăturilor expresive dacă se ține cont de faptul că acestea sunt valori rezultate din corelațiile în care se înscriu unitățile limbii. Cu alte cuvinte, selecția și combinarea guvernează manifestările expresive, iar de această problemă s-au interesat mulți stilisticieni (pentru detalii, v. Coteanu 1973/I: 54 - 59). În exemple precum a) „Bătrânul a murit”; b) „Bătrânul a decedat”; c) „Bătrânul s-a mutat la cele veșnice”; d) „Bătrânul a plecat dintre noi”; e) „Bătrânul a dat ortul popii”; f) „Bătrânul a crăpat” sau g) „Bătrânul a dat în primire” se observă că enunțurile fac referire la același aspect, dar perspectiva asupra celor exprimate variază în funcție de felul în care vorbitorul dorește să exprime notele expresive ale noțiunii de moarte: a) [neutru]; b) [oficial]; c) [religios]; d) [eufemistic]; e) [familiar]; f) [ireverențios] sau g) [argotic]. Identitatea semnelor de care dispune un anumit sistem lingvistic pentru a le permite indivizilor să interacționeze verbal, este condiționată de interdependența și acțiunea factorilor sociali (argoul), culturali (termenii tehnico-științifici), religioși (termenii 105 bisericești) etc., iar observarea atentă a acestui mecanism subminează fundamentul teoretic al antinomiei spontan -voluntar, susținută de Charles Bally și, mai apoi, de Iorgu Iordan. Ținând cont de implicațiile proceselor de selecție și de combinare, Roman Jakobson afirmă că cei ce adoptă opoziția între spontaneitate și intenționalitate neglijează faptul că „orice comportament verbal țintește într-o direcție, însă țintele diferă și conformitatea mijloacelor folosite pentru atingerea efectului dorit constituie o problemă care-i preocupă în permanență pe cercetătorii diverselor forme de comunicare verbală” (Jakobson 1964: 85). În stilistica românească, viziunea lui Jakobson este valorificată de D. Irimia, care constată că alegerea semnelor este concomitent selecție lingvistică (realizată spontan, în plan mental) și opțiune stilistică (manifestată în actul lingvistic conform unei intenții), dat fiind că „în operația de alegere a semnelor lingvistice și a structurilor relaționale, vorbitorul este orientat concomitent spre referent (...), limbă (...) și destinatar” (Irimia 1999: 40). Dacă se ia ca reper faimoasa dihotomie saussuriană sincronie - diacronie, aceasta este legitimă numai în ceea ce privește sincronia. Lingvistul E. Coșeriu (1997) consideră că, în opera saussuriană, noțiunea de diacronie nu este corect delimitată, știut fiind că deosebirea dintre sincronie și diacronie nu „se referă la planul obiectului (= limbă), ci numai la planul investigației (= lingvistică)” (Frâncu 1999: 22). Obiecția este justificată, dar la începutul secolului al XX-lea, antinomia sincronie - diacronie reprezenta pentru Charles Bally (și pentru alți lingviști) o cale de interpretare novatoare, prin care s-a argumentat existența stilisticii descriptive și imposibilitatea întemeierii unei stilistici diacronice: „Existența unei lingvistici istorice reprezintă un adevăr în sine; dar stilistica nu ar putea fi 106 istorică, în accepția generală, lingvistică, a acestui termen, adică nu ar putea să-și întemeieze obiectul de cercetare pe schimbările observabile în evoluția faptelor izolate, nici chiar a grupurilor de fapte. Fundamentul obiectului de cercetare se află „în relațiile constante dintre limbaj și gândire. Vorbitorul care întrebuințează spontan limba maternă are tot timpul conștiința unei stări, nu a unei evoluții și nici a unei perspective temporale. Fără a fi savant, acesta trăiește cu iluzia că limba pe care o vorbește a fost întotdeauna așa cum el o vorbește; această iluzie care se reflectă într-o multitudine de fapte, se naște dintr-un obscur instinct de conservare socială.” (Bally 1951/I: 21). Pentru Bally, stilistica este o ramură lingvistică eminamente descriptivă, axată pe studierea reflectării lingvistice a afectivității, adică o disciplină întemeiată pe intuițiile sincronice ale locutorului care „trăiește cu iluzia că limba pe care o vorbește a fost întotdeauna așa cum el o vorbește”. Din moment ce poziția lui Bally se circumscrie doctrinei saussuriene, mulți dintre adepții săi au considerat că stilistica este o știință eminamente sincronică. Cu toate acestea, dacă se acceptă validitatea obiecției aduse de Coșeriu, trebuie afirmat, depășind viziunea lui Bally, că cercetarea faptelor de stil admite ambele perspective: descriptivă și istorică. Această viziune este susținută de Tudor Vianu (1968: 31), care notează că „Stilul este o noțiune în același timp sistematică și istorică”, sau, mai precis, „stilul este astfel, din punct de vedere metodologic, o noțiune mixtă în care se întrunesc perspectiva istorică și cea sistematică”. În cercetările de istoria limbii române literare, această idee este apărată și de alți specialiști reputați: „stilurile (...) sunt constituite istoric și aflate în strânsă dependență cu nivelul general de dezvoltare a culturii. Ele sunt structuri funcționale constituite în timp și supuse permanent transformării” (Chivu 2000: 24). Ca primă manifestare a structuralismului, validată chiar de Ferdinand de Saussure și publicată înainte de prima ediție a 107 Cursului de lingvistică generală, concepția stilistică a lui Charles Bally reprezintă o etapă de răscruce în afirmarea unor idei dominante în perioada ce avea să urmeze. Definitivată înaintea proiectului teoretic saussurian, stilistica structurală a lui Bally este, în ciuda unor inerente fluctuații conceptuale și metodologice, o orientare lingvistică consacrată și durabilă, a cărei fructificare critică este în continuare posibilă. Prin caracterul ei sumativ, personalitatea științifică a lui Charles Bally ilustrează oscilațiile și prefacerile care au favorizat apariția și dezvoltarea structuralismului. Succesor al lui Ferdinand de Saussure, reprezentant de seamă al școlii geneveze de lingvistică, inițiator al studiilor moderne de stilistică a limbii și, nu în ultimul rând, prestigios și atent analist al unora din fenomenele complexe ale vorbirii, Charles Bally este considerat un inovator, un reprezentant marcant al unei orientări științifice care „este cea mai apropiată de înțelegerea limbii ca „obiect cultural” (Coșeriu 2004: 21-22), cea mai atentă la nuanțele de semnificație și la valorile subiective ale acestora, cea mai dispusă să înregistreze și să valorifice multipla varietate „verticală” și „stilistică” a limbii” (Coșeriu 1997: 230). 108 II. FUNCȚIA STILISTICĂ În științele comunicării, noțiunea de funcție este considerată o achiziție modernă, fructificată începând cu prima jumătate a secolului XX, însă observațiile asupra rolurilor și scopurilor pe care limbajul verbal le îndeplinește datează din Antichitate. Într-una din cele mai bune monografii asupra conceptului de funcție, Language and its functions [Limba și funcțiile sale], lingvistul olandez Pieter A. Verburg (1905-1989) observă că interesul pentru întrebuințarea limbii ca mijloc de comunicare interumană a generat perspective și interpretări distincte de la epocă la alta, iar această diversitate a format un tezaur de idei care, în prezent, este reevaluat. Contemplată din unghi istoric, lipsa de consens asupra importanței și numărului funcțiilor pe care limba le asigură în procesul de comunicare este firească în condițiile în care, până la constituirea lingvisticii ca disciplină științifică, fapt petrecut la începutul secolului al XIX-lea, observațiile privind alcătuirea și funcționarea limbii s-au dezvoltat mai cu seamă pe terenul altor discipline, mai cu seamă filosofia, retorica, gramatica limbilor clasice și hermeneutica biblică. Varietatea demersurilor de a fixa în cadre adecvate meditațiile despre limbă a avut efecte benefice, aspect oglindit, în prezent, de setul de definiții pe care lingviștii le-au formulat pentru a explica noțiunea de funcție. Lingvistul britanic David Crystal (n. 1941) a identificat patru accepții dominante, de uz curent în științele limbajului. 109 În primul rând, termenul funcție denumește (1) „relația dintre o formă lingvistică și alte componente ale structurii sau ale sistemului lingvistic de apartenență” (Crystal 2008: 201). De pildă, un substantiv poate avea, în acord cu poziția pe care o ocupă în lanțul sintagmatic al unui enunț, funcție sintactică de subiect (Băiatul citește), de complement direct (Fata urmărește băiatul), de circumstanțial sociativ (El călătorește cu băiatul vecinului) ș.a. Prin generalizare, (2) în analizele cu grad înalt de formalizare este folosită accepția matematică: „relație prin care unui obiect i se atribuie o singură valoare prin raportare la un domeniu” (Crystal 2008: 202). În fonologie, (3) este evaluat randamentul funcțional al opozițiilor dintre foneme. Acesta se stabilește „pentru opozițiile între două foneme distinse printr-o singură trăsătură, fie în funcție de frecvența în lexic (pe baza dicționarelor), fie în funcție de frecvența în discurs (pe baza textelor). Opozițiile cu randament funcțional redus sunt mai susceptibile de a fi eliminate dintr-o limbă, îndeosebi dacă această caracteristică se corelează cu altele, cum ar fi gradul scăzut de integrare în sistem (opoziția este izolată)” (Bidu-Vrănceanu et al. 2001: 421). De pildă, randamentul funcțional al opoziției /surd/-/sonor/ este ridicat în sistemul consonantic al limbii române, aspect probat de șirul de perechi minimale de foneme precum oclusivele /p/-/b/, /t/-/d/, fricativele /f/-/v/, /s/-/z/ ș.a. Pe de altă parte, în limbă se manifestă și opoziții cu randament funcțional scăzut. Astfel, pentru redarea grafică a fonemului /v/, în limba română contemporană se întrebuințează, de cele mai multe ori, litera v și, în anumite condiții, litera w („dublu v”), al cărei randament funcțional este scăzut, motiv pentru care opoziția grafică dintre grafemele v și w se anulează în unele circumstanțe. Mioara Avram (2002: 149) notează că folosirea „literei w este limitată la neologisme 110 neadaptate, de obicei cu caracter internațional, la nume proprii străine sau cu rezonanță străină și la derivate ale acestora”. Astfel, substantive comune și proprii precum watt, wolfram, Ludwig sunt resimțite ca străine și redate grafic cu w, însă termeni precum clovn, șvaițer, vatman, vermut, viking evidențiază faptul că naturalizarea neologismelor, adaptarea lor la sistemul limbii române, „a dus la înlocuirea lui w cu v” (Avram 2002: 152). Nu în ultimul rând, cea mai răspândită accepție a termenului funcție se referă la (4) rolurile și scopurile întrebuințării limbii ca mijloc de comunicare între oameni. Până la apariția modelelor științifice moderne, moștenirea filosofiei și a retoricii este cea mai bogată în acest sens. 111 II.1. Moștenirea antică ) În cultura europeană, filosofilor presocratici le revine meritul de a fi fost primii care au dezbătut interdependența dintre limbă și gândire și rolul pe care limba îl are în cunoașterea și exprimarea evenimențialului. Lingvistul E. Coșeriu (1921-2002) afirmă că o primă interogare notabilă a rolului pe care limba îl joacă în procesul de cunoaștere și de exprimare a realității îi aparține lui Heraclit din Efes (cca. 550-480 î.Hr.). „Pentru Heraclit și școala sa, omul gândește ceea ce există și spune ceea ce gândește” (Coșeriu 2011: 56), iar în viziunea acestui filosof grec, „nivelul ontologic, cel logic și cel lingvistic alcătuiesc o unitate” (idem): „O anumită tradiție spune că Heraclit și-a imaginat logosul ca pe un suflu a cărui prezență în lucruri structurează și ordonează realul și care, prin faptul că apare și în mintea celui care gândește, și pe buzele celui care vorbește, are grijă ca aceeași ordine să domnească și în gândire, și în vorbire.” (ibidem). Conceperea limbii ca mijloc de cunoaștere, cu alte cuvinte problematizarea funcției ei gnoseologice, devine una din problemele centrale ale filosofiei limbajului și constituie o temă recurentă în lingvistica generală. Mult mai nuanțată este perspectiva asumată de Platon (cca. 427-347 î.Hr.), pentru care funcția de cunoaștere a limbajului este - după cum precizează Coșeriu (2011: 62-63) - discutată tripartit: a) limbajul în general: la acest nivel utilitatea limbajului ca mijloc de cunoaștere este privită cu scepticism, întrucât limbajul, ca instrument al gândirii, nu relevă adevărata esență a lucrurilor; 113 b) limbajul ca enunț: la acest nivel se realizează interpretarea relației dintre enunțare și starea de lucruri despre care se enunță; c) limbajul în calitate de cuvânt: la acest nivel se examinează corespondența dintre cuvânt și ceea ce acesta desemnează. Pentru Platon, cunoașterea realității existente în mod independent de ființa umană deschide, în planul limbajului verbal, două posibilități (Law 2003: 20). Limba fie reflectă realitatea, aidoma unei oglinzi, fie este arbitrară în raport cu realitatea, neavând o legătură intrinsecă cu aceasta. Dacă limba ar reflecta în chip nemijlocit realitatea, atunci cunoașterea limbii ar fi suficientă pentru a cunoaște esența realului. Dacă între limbă și realitate nu ar exista o legătură directă, atunci ar trebui căutate alte căi pentru a cunoaște realul. Fiecare din cele două posibilități are implicații majore. Dacă limba ar oglindi realitatea în chip fidel și nemijlocit, atunci omul ar fi lipsit de libertatea de a o întrebuința după bunul plac, din moment ce ar fi obligat să exprime în permanență natura adevărată a lucrurilor. Pe de altă parte, dacă limba are caracter arbitrar, ea îi permite omului să se exprime și să acționeze liber, indiferent de valoarea de adevăr a spuselor și acțiunilor sale. Scepticismul platonician în privința capacității cuvintelor de a dezvălui ceva adevărat despre ființa lumii pune în prim plan una din cele mai durabile converse asupra naturii limbii, și anume disputa dintre naturaliști, adepți ai tezei că numele redau în mod natural esența lucrurilor, și convenționaliști, adepți ai tezei că numele sunt reprezentări arbitrare și convenționale ale lucrurilor. Contribuția capitală pe care Aristotel (384-322 î.Hr.) a avut-o în dezvoltarea mai multor domenii de cunoaștere este semnalată în toate lucrările de specialitate. Discipol al lui Platon, Aristotel impune o nouă direcție în reflecțiile asupra limbajului pornind de la premisa că pentru ființa socială numită om atributul esențial al comunicării verbale constă în abilitatea de a 114 emite complexe sonore purtătoare de semnificație pentru a denumi ceva. Așa cum argumentează E. Coșeriu (2011: 106), în interiorul raportului limbaj-realitate, Aristotel distinge trei tipuri de relații: a) o relație pur lingvistică între forma (complexul de sunete articulate) și conținutul (semnificația) cuvintelor; în terminologia lingvistică actuală, raportul arbitrar dintre o formă și un conținut lingvistic se numește raport de semnificare; b) o relație de natură ontologică între cuvânt și obiectul la care acesta face trimitere; actualmente, această relație se definește ca raport de desemnare; c) o relație logică între un subiect și un predicat, considerate ca elemente fundamentale ale enunțurilor. Văzută prin prisma celor trei tipuri de relații, semnificarea, desemnarea și predicația, funcția de comunicare a limbii se dezvoltă grație capacității de semnificare a limbajului verbal. Ca trăsătură „constantă și definitorie” (Coșeriu 2004: 250), semanticitatea limbajului verbal (logos semantikOs) este însoțită de trei determinări ulterioare, adică de trei modalități de utilizare (Coșeriu 2011: 125): a) actualizarea apofantică (logos apophantikos), potrivit căreia enunțurile pot fi judecate ca fiind adevărate sau false; b) actualizarea pragmatică (logos pragmatikos), potrivit căreia enunțurile au finalitate practică; c) actualizarea poetică (logos poietikos), potrivit căreia enunțurile sunt expresii ale imaginației. Cele trei ipostaze ale forței de semnificare a cuvintelor cristalizează ideea că, în viziunea lui Aristotel, limba nu este doar un instrument apt să exprime gândurile, ci și mijlocul prin care dăm glas trăirilor și fanteziei noastre. Totodată, cele trei determinări subliniază atitudini ale vorbitorului atât față de propriul limbaj, cât și față de interlocutor. Pe terenul cercetărilor de stilistică, se poate aprecia că finalitățile distinse de Aristotel 115 conturează trei domenii de discurs, științific (logic), practic (utilitar) și estetic (poetic), iar această tripartiție profilată în acord cu scopurile vorbirii are note comune cu una din primele încercări moderne de clasificare științifică a stilurilor, realizată de lingviștii din cercul de la Praga (v. infra, capitolul II.3.). Acestor considerații de ordin general trebuie să le adăugăm afirmațiile și comentariile de factură retorică. Explorarea dimensiunii intersubiective a limbajului (Coșeriu 2011: 43-44) este, în Retorica lui Aristotel, evidentă. În concepția Stagiritului, „rolul retoricii este de a vedea ceea ce este capabil de a convinge și ceea ce pare capabil de a convinge” (Aristotel 2004: 89), iar forțele care animă procesul de persuasiune sunt caracterul vorbitorului1 (ethosul), dispoziția ascultătorilor1 2 (pathosul) și resursele de limbaj3 (logosul). Altfel spus, în discursul oratoric, mecanismele persuasive sunt guvernate de corelații între personalitatea discursivă a locutorului, orizontul de așteptări al auditoriului și mijloacele de semnificare angajate în vorbire. Acest model de elocință subliniază faptul că edificiul discursiv al oratorului se întemeiază pe anumite intenții, urmărește atingerea unor efecte și presupune întrebuințarea unor resurse comunicative adecvate. Un discurs bine alcătuit și transmis cu pricepere de un orator talentat are potențialul de a produce schimbări în planul (pre)judecăților, credințelor și comportamentelor auditoriului. Deși cadrul este restrâns doar la activitatea discursivă a unui anumit tip de locutor (oratorul) și de interlocutor (auditoriul), modelul aristotelic stă la baza unor concepții moderne, precum 1 „Convingem, așadar, prin intermediul caracterului vorbitorului, atunci când discursul este rostit astfel încât să îl facă pe vorbitor demn de încredere” (Aristotel 2004: 91). 2 „Convingerea este produsă prin mijlocirea auditorilor, atunci când aceștia sunt împinși de discurs la o pasiune” (Aristotel 2004: 91). 3 „În sfârșit, oamenii capătă încredere în noi prin intermediul discursului, când dovedim adevărul sau verosimilul din mijloacele de convingere potrivite cu fiecare caz în parte” (Aristotel 2004: 93). 116 teoria actelor de limbaj. Această direcție, fondată de filosoful britanic John L. Austin (1911-1960) și rafinată de filosoful american John R. Searle (n. 1932), urmărește tocmai individualizarea intențiilor și consecințelor comunicative implicate în organizarea lingvistică a enunțurilor: „Rostind un anumit enunț, vorbitorul emite anumite combinații de sunete, organizate sub forma unor secvențe de structuri morfo-sintactice, care transmit anumite semnificații lexicale și gramaticale (act locuționar), dar, în același timp, exprimă o anumită intenție comunicativă (act ilocuționar) și urmărește realizarea unui anumit efect asupra interlocutorului (act perlocuționar).” (Bidu-Vrănceanu et al., 2001: 18). Fără a intra în detalii4, se poate afirma că, în funcție de situația în care este rostit, un enunț poate actualiza forțe ilocuționare5 sau perlocuționare deosebite, iar acest aspect este de interes pentru cercetarea stilistică și nu numai. De pildă, în contexte diferite, enunțul „Ai grijă ce faci!” poate fi considerat ca sfat, ca avertisment sau ca amenințare, după cum o replică de tipul „Bravo! Ce frumos din partea ta!” poate avea efect pozitiv, în condițiile în care replica va fi interpretată de interlocutor ca expresie laudativă, sau, dimpotrivă, poate genera efect negativ, dacă replica este interpretată ca expresie a dezaprobării ironice. Revenind la modelul aristotelic, trebuie remarcat că potențialul persuasiv al actelor de limbaj este analizat în raport cu axa orator - discurs - auditoriu și în funcție de finalitatea discursului. Cele trei genuri retorice discutate de Aristotel - genul juridic (pledoariile în fața instanței de judecată), genul deliberativ (discursul politic și cel public) și genul demonstrativ (cuvântările protocolare) - oglindesc, așa cum constată Quintilian (1974/I: 4 Pentru amănunte, a se vedea Austin 2005 și Searle 1969. 5 „Am văzut deja că aceeași propoziție poate fi comună mai multor acte ilocuționare și este evident că cineva poate spune ceva fără a realiza un enunț sau un act ilocuționar. (Cineva poate rosti cuvinte fără a spune ceva)” (Searle 1969: 24). 117 238-239), existența unor categorii de discurs fixate prin tradiție și subliniază rolul activ asumat, pe de o parte, de orator, și, pe de altă parte, de ascultători, în realizarea finalităților discursive. Mai mult decât atât, se poate aprecia că Aristotel stabilește identitatea fiecărui gen retoric prin fixarea unei funcții dominante. Mai apoi, în interiorul fiecărei categorii de discurs, sunt precizate, prin opoziții, scopurile acțiunilor discursive ale oratorului. Astfel, deliberarea este genul retoric căruia îi este proprie funcția argumentativă, genului judiciar îi este proprie funcția probatorie, iar genului demonstrativ, numit și epidictic, îi este proprie funcția calificativă. Finalitățile specifice fiecărui gen retoric sunt explicit formulate de Aristotel6 (2004: 103). „Deliberării îi este proprie când susținerea, când combaterea”, iar cel ce deliberează se pronunță asupra unor fapte eventuale (viitoare) și are în vedere utilul sau dăunătorul. „De cauza judiciară ține, pe de o parte, acuzația, pe de altă parte, apărarea”, iar cei ce pledează, fie pentru a acuza, fie pentru a apăra o cauză, se referă la fapte deja petrecute (trecute). Finalitatea tipică acestui gen este de a deosebi ceea ce este drept de ceea ce este nedrept. „Genului demonstrativ îi este propriu, pe de o parte, elogiul, pe de altă parte, blamul.” Discursul epidictic constă în a arăta ceea ce este nobil și ceea ce este rușinos, iar faptele asupra cărora se pronunță oratorul țin îndeobște de prezent, cu toate că, adesea, vorbitorul se raportează la fapte trecute, evocându-le, și la fapte viitoare, presupunându-le. Perspectiva finalistă impusă de Aristotel („La ce servește limbajul ?”) a fost urmată și de marii retori latini (Cicero, Quintilian), care au sintetizat funcțiile principale ale oratoriei. Oratorul - scrie Quintilian (35-100 d.Hr.), urmându-l pe Cicero (106-43 î.Hr.) - trebuie „să informeze, să miște și să placă” 6 Aristotel ilustrează, în manieră opozitivă, scopurile fiecărui gen, accentuând totodată asupra faptului că opozițiile discutate nu sunt singulare. 118 (1974/I: 242). Această „triadă retorică a efectelor” se referă la „existența morală, estetică și afectivă a omului” (Plett 1983: 22) și corespunde sistemului celor trei stiluri (cf. capitolul I.1.). Stilul simplu are menirea de a prezenta faptele și de a-l instrui pe ascultător. Discursul construit în stil temperat este elegant și plăcut astfel încât să producă încântare. Stilul înalt mișcă mințile și inimile ascultătorilor, determinând adeziunea la perspectiva susținută de orator (Kirchner, în Dominik/Hall 2007: 193). Un orator priceput, consideră Cicero (1973/II: 336-337), trebuie să fie subtil în a informa, moderat în a încânta și impetuos în a câștiga auditoriul de partea sa. Observații utile pentru înțelegerea unor funcții discursive de interes în cercetarea stilistică se pot face și cu privire la părțile discursului, așa cum au fost ele stabilite de retorii greci și latini. Specialiștii sunt de acord că fiecărei părți îi reveneau roluri discursive distincte în procesul persuasiv (Brauw, în Worthington 2007: 187-202). În retorica greacă, discursul era, de regulă, alcătuit din patru părți: prooimion (introducere), diegesis (narațiune), pistis (argumentare) și epilogos (perorația). Deși originea acestui tipar este obscură, funcțiile secvențelor sunt bine cunoscute, cu toate că organizarea discursului nu urma în mod fidel tiparul, ci se desfășura prin adaptare la situația de comunicare în care oratorul se afla sau pe care o evoca. Introducerea are ca scop să-i familiarizeze pe ascultători cu tema sau subiectul cuvântării, să le capteze atenția și să le câștige bunăvoința. Strategiile folosite de oratori pentru atingerea acestor obiective sunt dintre cele mai diverse (flatarea auditoriului, exagerarea importanței temei sau subiectului, implorarea ascultătorilor și elogierea simțului lor de judecată sau de apreciere, deplângerea propriei nepriceperi de a vorbi convingător etc.), iar istoria oratoriei înregistrează și situații în 119 care oratorii renunță la introducere, considerând că, astfel, discursul câștigă în forță persuasivă. Narațiunea are sarcina de a contura cu claritate și coerență punctul de vedere al oratorului asupra faptelor sau ideilor supuse atenției ascultătorilor. Recursul la narațiune era, de regulă, etapa ce pregătea argumentarea. În viziunea lui Aristotel (2004: 355), narațiunea are rol etic, de a a pune în valoare caracterul, personalitatea discursivă a oratorului, iar Quintilian (1974/I: 349388) consideră că narațiunea trebuie să fie clară, limpede, verosimilă și bine structurată, dar nu în ordine cronologică, ci conform intereselor persuasive ale oratorului și în acord cu talentul său expresiv. Argumentarea este secvența de confirmare și de întărire a celor înfățișate în narațiune. Pentru Aristotel, argumentele (dovezile) invocate de orator sunt, în principal, de două feluri, extratehnice și tehnice7. Din moment ce categoria argumentelor tehnice constă în recurs la ethos, pathos și logos8, nu este greșit să afirmăm că această secvență discursivă solicită cel mai mult priceperea oratorului de a convinge auditoriul și, din acest punct de vedere, se poate remarca că potențialul stilistic și persuasiv al acestei părți de discurs este foarte înalt. Perorația este partea finală a discursului în care se reiau succint argumentele invocate și în care se intensifică preocuparea de a câștiga adeziunea auditoriului. Aristotel afirmă că perorația 7 „Dintre dovezi, unele sunt extratehnice, altele-tehnice. Numesc extratehnice toate câte nu au fost procurate de noi, ci existau înainte, ca de exemplu, martorii, mărturisirile smulse sub tortură, scrierile și altele de acest fel, pe de altă parte, numesc tehnice toate câte pot fi elaborate cu ajutorul metodei și al nostru, astfel încât, în privința dovezilor, trebuie să le folosim pe primele, să le invetăm, în schimb, pe ultimele.” (Aristotel 2004: 89-90). 8 „Există trei feluri de dovezi procurate cu ajutorul discursului: primul constă în caracterul vorbitorului, al doilea - în punerea auditoriului într-o anume dispoziție, al treilea - în discursul însuși, datorită faptului că el demonstrează sau pare a demonstra.” (Aristotel 2004: 90). 120 „se compune din patru elemente: din faptul de a-l dispune favorabil pe auditor pentru sine, iar pe adversar, nefavorabil, apoi din faptul de a amplifica, respectiv a atenua, precum și din faptul de a-l conduce pe auditor spre pasiuni și, în sfârșit, din recapitulare.” (Aristotel 2004: 367). Numită de retorii latini și încoronare sau concluzie, perorația este considerată de Quintilian secvența discursivă cea mai potrivită pentru ca oratorul să coreleze enumerarea faptelor și argumentelor expuse cu fructificarea meșteșugită a trăirilor ascultătorilor. Dacă acordăm atenție și canonului de construcție discursivă, adică etapelor de elaborare a unui discurs, se va observa cât de multă importanță acordau retorii antici caracterului rațional al edificiului discursiv și naturii intersubiective a comunicării verbale. Aidoma unui actor, doar oratorul înzestrat cu iscusința de a crea pentru ascultători impresia veridicității știa să înfățișeze faptele prinse în discurs ca și cum ar fi luat parte la săvârșirea lor și tocmai în acest mimesis persuasiv, declanșat prin forța imaginației9, rezidă dimensiunea spectaculară și impactul expresiv al cuvântării. Retorii greci și latini au atribuit roluri clare fiecăreia din etapele de elaborare a unui discurs. Astfel, invenția are, în principal, funcție proiectivă, întrucât oratorul identifică și adună dovezile (tehnice și extratehnice) potrivite cu intențiile sale persuasive și adecvate orizontului de așteptare al auditoriului. Fără dispoziție, invenția nu ar avea nicio valoare (Quintilian 1974/II: 202), pentru că dispoziția este etapa în care discursul se articulează, căpătând unitate. Analogia pe care Quintilian o trasează între ordinea naturală, organizarea discursivă și cârmirea unei corăbii este sugestivă în a indica dimensiunea voluntară și 9 „Grecii numesc fant£siai (noi le-am putea denumi visiones - imaginație) facultatea de a reprezenta obiectele absente cu atâta fidelitate încât ne face impresia că le vedem cu ochii și că le avem prezente. Cine va putea crea aceste imagini, acela va excela în mânuirea sentimentelor” (Quintilian 1974/II: 154). 121 rațională a elaborării discursive, adică în a semnala funcția structurantă a operației de organizare a dovezilor și argumentelor: „Mi se pare că nu greșesc acei care socot că natura însăși constă din ordine și că, dacă ordinea ar fi distrusă, toate ar pieri. La fel, discursul lipsit de această calitate merge inevitabil la întâmplare, ca o corabie fără cârmaci, nu formează un tot închegat, repetă multe, omite multe” (idem: 203). Atât invenția cât și dispoziția sunt, după cum remarcă Coșeriu (2013: 231), operații în care folosirea ca atare a limbii are rol secundar, mai importantă fiind structurarea cognitivă a ceea ce urmează a fi spus. Elocuția este stadiul în care cele gândite și simțite de orator capătă veșmânt verbal. Elocuția are, deci, funcție textologică, dacă ne referim la faptul că acum se încheagă organizarea linguală a discursului, sau funcție stilistică, dacă ne referim la faptul că prin această operație este conturată identitatea retorică a discursului. Din acest moment devin explicite nu doar genul și specia de apartenență a discursului, ci și valorile expresive care asigură impactul persuasiv al cuvântării. Comentând importanța elocuției, Quintilian notează, cu îndreptățire, că stilul pune în lumină personalitatea oratorului și eficiența adecvării resurselor de limbaj la cauza susținută de vorbitor: „frumusețea stilului nu va fi aceeași în cauzele demonstrative, deliberative sau judiciare. Într-adevăr, primul gen, cel demonstrativ, urmărește numai plăcerea auditorilor; de aceea oratorul face uz de toate resursele artei, desfășoară toate ornamentele de stil, pentru că nu întinde curse, nu țintește la vreo învingere, ci urmărește numai gloria și renumele. De aceea, toate câte pot fi plăcute ca idee, strălucite în cuvinte, agreabile în figuri, pompoase în metafore, îngrijite în așezarea cuvintelor, oratorul le va prezenta în așa fel încât să fie văzute și, aș zice, pipăite, întocmai cum face un negustor; căci succesul e pentru el, nu pentru cauză. Dar când se dezbate o cauză și când lupta este reală, grija de reputația personală trebuie să treacă pe planul ultim. Mai mult, 122 când sunt în joc probleme de foarte mare importanță, nici nu se cuvine să fim preocupați de alegerea cuvintelor. Nu vreau să spun că stilul trebuie să fie lipsit de orice poboabă, ci că aceasta trebuie să fie mai sobră, mai severă, mai puțin indiscretă și, mai ales, potrivită subiectului. Într-adevăr, deliberările din senat cer un ton mai nobil, cuvântările în fața poporului, mai multă impetuozitate, procesele penale și capitale cer foarte multă atenție.” (Quintilian 1974/II: 311-312). Același Quintilian apreciază că elocuția este etapa care solicită în cel mai înalt grad competența comunicativă a oratorului, atât în privința cunoașterii regulilor de structurare lingvistică a discursului cât și în privința abilității de ornamentare expresiv-persuasivă a cuvântării. Memoria este etapa cu funcție mnemotehnică. Meșteșugul, astăzi decăzut, al memorării discursului ce urmează a fi rostit, aparent spontan, în fața unui auditoriu, a început să-și piardă importanța pe măsură ce prestigiul scrisului a crescut. Totuși, Quintilian discută, în Arta oratorică (1974/III: 261-276), mai multe tehnici de memorare, între care memorarea pe părți10 11, fixarea de semne și repere mnemotehnice11, asocierile mentale pe bază de asemănări12, contemplarea textului scris13, repetarea cu voce14 ș.a. 10 „Dacă vrem să reținem un discurs prea lung, va fi bine să-l memorizăm pe părți, căci memoria se istovește dacă e supraîncărcată. Dar părțile să nu fie prea mici, căci vor deveni prea multe și vor fărâmița și chinui memoria.” (Quintilian 1974/III: 269). 11 „Nu este inutil să atașăm anumite semne de lucrurile pe care le memorizăm mai greu pentru ca, gândindu-ne la aceste semne, să putem deștepta și stimula amintirea lor [...]: o ancoră [...], dacă trebuie să vorbim de navigație, o lance, când e vorba de luptă.” (ibidem). 12 „Un mijloc și mai sigur constă în a asocia în memorie ceea ce vrei să ții minte cu ceva similar. De exemplu, în cazuri de nume proprii, dacă trebuie să ținem minte numele de Fabius, ne referim la Fabius Cunctator, pe care nu-l putem uita, sau la vreun prieten cu același nume.” (Quintilian 1974/III: 270). 123 Pronunțarea, adică rostirea propriu-zisă a discursului, este învestită cu funcție performativă. În această etapă, cuvântarea concepută și realizată de orator este pusă în act, iar împletirea verbalului cu nonverbalul asigură impactul expresiv și persuasiv al discursului (Hall, în Dominik/Hall 2007: 218-234). În oratorie, ca și în conversația cotidiană, vocea, mimica, gestica și proxemica sunt relevante din punct de vedere stilistic și toți marii autori antici de lucrări de retorică au recomandat valorificarea adecvată a respectivelor componente ale comportamentului discursiv. Dacă Aristotel (2004: 321-325) analizează necesitatea periodizării în rostirea frazelor, prezentând două varietăți de stil, stilul continuu și stilul periodic, Cicero subliniază capacitatea tonului de a stârni emoții și trăiri, iar Quintilian (1974/III: 276-330) alcătuiește un bogat inventar de comentarii asupra sintaxei mixte (voce13 14 15-mimică16-gestică-mișcare-vestimentație) ce caracterizează 13 „Întotdeaua e bine să învățăm pe de rost chiar de pe tăblițele pe care am scris. Căci memoria vede oarecum urmele, privește, aș zice, cu ochii nu numai paginile, dar aproape fiecare rând și astfel, când pledezi, ai impresia că citești.” (ibidem). 14 „[...] memoria trebuie ținută trează cu vocea, ca să fie ajutată prin dubla acțiune a vorbirii și a auzului. Dar vocea trebuie să fie domoală și mai mult un murmur.” (Quintilian 1974/III: 271). 15 Potențialul expresiv al vocii este descris cu atenție de către Quintilian. În viziunea sa, vocea „arată starea sufletului nostru și se modifică după ea. Prin urmare, în împrejurări vesele este plină, egală și într-o oarecare măsură ea însăși veselă. În luptă e hotărâtă și își încordează toate puterile și, am putea zice, toți mușchii. Cumplită e în mânie și aspră și năvalnică și întretăiată de o respirație deasă; căci respirația nu poate fi lungă când emite prea des. În sentimentele de dușmănie trebuie s-o coborâm puțin, căci în general la aceste sentimente nu recurg decât oamenii inferiori. Din contră, când măgulim, când facem mărturisiri, când ne scuzăm, când ne rugăm, vocea e domoală și umilă. Când dăm sfaturi, când facem atenți pe alții, când promitem, când mângâiem, vocea trebuie să fie gravă. Când exprimăm frica sau rușinea, este reținută; când încurajăm e tare; în dispute, precisă; în trezirea milei modulată, plângătoare și, oarecum, intenționat mai ștearsă. Dimpotrivă, în digresiuni este amplă, clară și sigură;” (Quintilian 1974/III: 295). 16 „Rolul dominant îl are însă fizionomia. Prin ea implorăm, prin ea amenințăm, prin ea măgulim, prin ea ne arătăm triști, prin ea ne arătăm veseli, prin ea suntem mândri, prin ea, umiliți. Spre ea se îndreaptă atenția oamenilor, la ea privesc ochii 124 pronunțarea, arătând că arta oratorică și arta actorului au, în această privință, numeroase elemente comune. Sistematizarea libertăților și constrângerilor care guvernează personalitatea și comportamentul discursiv al oratorului dovedește că retoricienii antici au avut conștiința deplină a relevanței pe care faptele de stil, atât cele de ordin verbal cât și cele de ordin paraverbal sau nonverbal, o au în procesul de comunicare. Aceste eforturi de sistematizare a uzului au dublă identitate: normativă, întrucât se instituie reguli de conduită și de performanță comunicativă, și funcțională, deoarece sunt specificate finalitățile fructificării anumitor resurse de limbaj în anumite cadre de comunicare. Rafinamentul atins de filosofii și retorii Antichității în delimitarea unor funcții ale limbii și ale vorbirii constituie o moștenire ce va fi progresiv recuperată, pe măsură ce tratatele greco-latine de retorică vor reintra în circuitul cultural european. Nu este, deci, lipsit de importanță să observăm că în câmpul filosofiei și al retoricii au înflorit idei esențiale pentru dezvoltarea ulterioară a științelor limbajului, iar acestea sunt, în esență, următoarele: a) afirmarea naturii simbolice și semnificative a cuvântului, considerat ca semn cu organizare bipolară (formă - conținut) ce reprezintă un lucru real sau imaginar; b) problematizarea importanței cognitive a limbajului verbal și afirmarea calității sale de mijloc de exprimare a realităților de ordin material și spiritual; c) trasarea distincției între semnificare și desemnare; tuturor, pe ea o urmăresc, chiar înainte de a deschide gura. Pentru ea ne sunt dragi unii oratori, pentru ea nu ne plac alții. Prin ea înțelegem foarte mult și, de multe ori, ea suplinește toate cuvintele.” (Quintilian 1974/III: 298). 125 d) diferențierea între problematica originii limbajului și problematica finalităților (funcțiilor) acestuia17; e) identificarea unităților fundamentale ale limbajului verbal (unitate sonoră, cuvânt, enunț, discurs); f) deosebirea funcției denominative, proprie cuvântului (un cuvânt denumește o realitate), de funcția predicațională, proprie enunțului (un enunț comunică ceva despre o realitate); g) delimitarea pe baze finaliste („La ce servește limbajul?”) a unor genuri și funcții discursive, în acord cu două axe, axa om - limbă - realitate, și axa vorbitor - discurs - ascultător. 17 „Ca și precursorii lor, stoicii au luat poziție în problema originii limbajului - mai exact, a cuvintelor; însă, spre deosebire de filozofii care i-au precedat, stoicii nu amestecă punctul de vedere genetic cu cel funcțional. Funcția unui cuvânt, care poate fi constatată în uz, nu trebuie neapărat să corespundă originii acestuia.” (Coșeriu 2011: 156). 126 II.2. Patrimoniul retoric al creștinismului ) Răspândirea creștinismului a determinat schimbări culturale majore în Europa și în întreaga lume. Fără a insista asupra relațiilor dintre noua religie și cultura clasică, este suficient să arătăm că, în planul artei de a vorbi convingător, perspectiva asumată de părinții Bisericii creștine a favorizat, pe de o parte, supraviețuirea unora dintre lucrările de elocință ale Antichității, și, pe de altă parte, a condus la instaurarea unei retorici religioase care s-a desprins treptat de sub tutela vechilor modele. Spiritualitatea creștină impune un gen retoric nou1, ars praedicandi (Copeland/Ziolkowski, în Sloane 2006: 494), și, pe fondul tradiției retorice participative pe care a moștenit-o și a întreținut-o, fixează opoziția între rhetorica humana și rhetorica divina (Knape, în Fix/Gardt/Knape 2008/I: 62). Mai mult decât atât, cele două practici discursive, laică și sacră, sunt, în viziunea Sf. Ambrozie (Murphy 2001: 52), manifestări ale unor categorii distincte de înțelepciune, umană (sapientia saeculi) și divină (sapientia spiritualis). Tensiunea dintre cele două paradigme culturale, precreștină și creștină, îi preocupă pe toți marii gânditori și trăitori creștini din primele secole ale mileniului I și se extinde dincolo de sfera artei de a comunica bine, frumos și convingător. Într-o epistolă către Iulia Eustochium1 2, Sf. Ieronim 1 În Evul Mediu se cristalizează (cf. Murphy 2001) un canon retoric cu trei genuri: arta de a predica (ars praedicandi), retorica versificației (ars poetriae) și genul epistolar (ars dictaminis). 2 Fiică a unor aristocrați romani creștini, Iulia Eustochium (368-419 d.Hr.) s-a dedicat ascezei și l-a ajutat pe Sf. Ieronim în activitatea sa misionară și cărturărească. În Biserica Catolică, este celebrată ca sfântă în ziua de 28 septembrie. 127 (347-420 d.Hr.), unul din cei patru părinți ai Bisericii Apusene și mare traducător al Bibliei, pune foarte plastic în evidență falia crescândă dintre valorile culturale ale Antichității și universul spiritual al creștinismului: „Ce are în comun lumina cu întunericul? Ce armonie poate fi între Hristos și Belial? Ce au a face Horațiu cu Psaltirea, Vergiliu cu Evangheliile și Cicero cu Apostolul (Pavel)? ... să nu bem din pocalul lui Hristos și din cupa diavolului în același timp” (Murphy 2001: 53). În ciuda distanțării de modelele antice, nu este lipsit de importanță să constatăm că tradiția iudaică și cea greco-latină au contribuit în chip diferit, dar consistent la închegarea, dezvoltarea și rafinarea unor tipare discursive întemeiate pe rugăciune și pe citirea și comentarea Scripturii. Actul de a transmite învățătura sacră prin viu grai, prin apostolat, este, în raport cu tradiția retorică greco-latină, o inovație: „Hristos”, observă James Murphy (2001: 273), „a introdus un element retoric inexistent până atunci în istoria umanității, anume dispoziția ca discipolii să-i răspândească ideile prin viu grai”. Pe fondul distincției între ‘a predica' și ‘a învăța', distincție respectată și practicată în vremea lui Iisus, modelele retorice creștine (catehetic și omiletic, mai ales) fondate pe autoritatea Bibliei și întărite de autoritatea cuvântului lui Hristos au presupus de la început, și predicile hristice o dovedesc fără tăgadă, o împletire între hermeneutică și exortație (Murphy 2001: 278), iar o astfel de legătură între ceea ce se adresează minții și ceea ce se adresează inimii a determinat crearea, respectarea și conservarea unor cadre discursive potente. Pentru predicator, Scriptura, considerată ca text revelat, devine reper unic de adevăr, autoritate și ideal de elocință. Susținut de litera și spiritului textului sacru și hrănit cu învățăturile fondatorilor Bisericii, oratorul creștin va căuta ca în cuvântările sale să exprime doar adevărul de credință, iar funcția persuasivă a discursului este dublată de o funcție performativă. Cuvântul este menit a se edifica în și prin faptă, după cum fapta 128 trebuie să aibă proprietatea de a fi o punere în practică a cuvântului, iar această observație ne permite să afirmăm că retorica religioasă creștină este o retorică întemeiată pe conlucrarea între ceea ce se spune (gr. legomena) și ceea ce se face (gr. dromena) (Dowden 2007: 320-333). Intenția de comunicare care animă și hrănește energiile predicii este aceea de a interacționa cu membrii comunității creștine, spre a le induce o mentalitate și spre a le dezvolta orizonturi noi de înțelegere și de comportament. Această schimbare de perspectivă asupra actului de a cuvânta, dinspre EU spre TU/VOI, va deveni, mai apoi, prin misiunile apostolice și prin activitatea cultural-religioasă a marilor spirite ale creștinătății, trăsătura definitorie a procesului de comunicare prin care s-a asigurat răspândirea Scripturii. Altfel spus, spre deosebire de oratorul antic (păgân), artizan pregătit și priceput în a explora potențialul persuasiv și expresiv al faptelor de limbaj, indiferent de valoarea de adevăr a acestora, oratorul medieval (creștin) angajează în discurs calitățile sale de interpret autorizat al textului biblic și de apărător al credinței (Clarke 1996: 153). Pătruns de adevărul revelat de textul sacru, predicatorul nu va mai pune atât de mult preț pe ornarea verbală a discursului, ci pe înțelegerea și comentarea eficientă a învățăturilor de credință, iar ceea ce profilează identitatea persuasivă și expresivă a predicii este triada Scriptură - predicator -credincioși (Kneidel, în Sloane 2006: 362). În opinia multor cercetători, primul tratat medieval de retorică creștină este lucrarea Sf. Augustin (354-430 d.Hr.), De doctrina christiana, elaborată în două etape, despărțite de un interval de trei decenii (396-426). Volumul „pune în prim plan problema elocinței creștine - legitimitatea, funcțiile și principiile ei și prezintă, în mod convingător, cu exemple și argumente, valențele literare și totodată pedagogice ale textului sacru” (Augustin 2002: 9). Alcătuită din patru părți, numite cărți, lucrarea are la bază experiența de profesor de retorică a autorului 129 și bogata sa activitate de predicator. În privința reperului retoric valorificat, se știe că Sf. Augustin s-a raportat la lucrările lui Cicero. De altfel, pentru întemeietorii retoricii creștine de până în secolul al XIII-lea, perioadă în care învățații din Occident descoperă și traduc lucrările lui Aristotel, retorica ciceroniană este modelul par excellence (Murphy 2001: 106-107). Acest model clasic este prelucrat și acomodat unei sarcini de mare complexitate, relevarea doctrinei creștine, prin reliefarea modelelor de elocință din textul sacru și din apologetica fondatoare. Ampla operație de convertire a culturii clasice3 a presupus nu numai cercetarea critică a principiilor, regulilor și tehnicilor de uz curent în oratoria clasică, ci și instituirea de precepte noi și adecvate predicării cuvântului lui Dumnezeu. În epoca în care Sf. Augustin a definitivat De doctrina christiana, „se simțea necesitatea unei noi retorici, existând pericolul ca elocința sacră să fie impregnată de atmosfera sofistică și de un exces de erudiție” (Augustin 2002: 17), așa că ilustrul și luminatul învățat va fi simțit, probabil, nevoia să contracareze această alunecare către tehnicism prin alcătuirea unui manual de bune practici în arta de a predica, iar această întreprindere cărturărească s-a dovedit foarte rodnică și influentă4. De aceea, începând cu secolul al patrulea, în ciuda cunoștințelor solide de cultură clasică, se observă la marii retori creștini o preferință declarată pentru claritate, simplitate și accesibilitate. Termenul omilie, având ca etimon lat. bis. homilia - provenit, la rându-i, din gr. homilia, ‘tovărășie, conversație' - trebuie înțeles ca ‘sermo familiaris in Evangelium' și pune în valoare tocmai virtuțile 3 Un foarte bun exemplu de convertire este chiar textul lui Augustin, în care citatul biblic se învecinează cu fragmente din marii autori ai Antichității: Platon, Hesiod, Vergiliu, Cicero, Varro ș.a. 4 „De doctrina christiana a fost inclusă în programul de studii al școlilor mânăstirești, a devenit un model și un ghid, atât sub aspect didactic, cât mai ales omiletic, lucrarea având un mare ecou și fiind o autoritate, în special în cursul Evului Mediu occidental, dar și în secolele care i-au urmat.” (Augustin 2002: 25). 130 acestui stil eficient de a cuvânta, prin care preoții interpretează pe înțelesul credincioșilor semnificațiile fragmentelor biblice citite în timpul slujbei religioase. Din multitudinea de observații, comentarii și exemple pe care Sf. Augustin le aduce în sprijinul concepției sale, reținem doar trei aspecte importante pentru cercetările de stilistică: a) personalitatea retorului creștin și legăturile acestuia cu auditoriul, b) finalitățile urmărite de predicator și c) tipurile de elocuție de care el se poate servi pentru ca discursul să fie de impact. Personalitatea discursivă a oratorului creștin. Dacă retorii greci și latini recomandau ca oratorul să aibă o pregătire temeinică, deprinsă prin învățare și exercițiu, în viziunea Sf. Augustin elocința predicatorului este o mărturie de credință care se dezvoltă mai degrabă prin observație, imitare și punere în practică decât prin angrenare într-un proces formal de însușire de cunoștințe. Oratorul creștin deprinde mult mai eficient5 arta de a predica dacă stă în preajma unui maestru sau își hrănește spiritul cu scrierile și spusele învățaților decât dacă se lasă antrenat într-un mecanism de asimilare de informații lipsite de resorturile vii ale omenescului aflat în slujba divinității. Așa cum copiii învață să vorbească urmărindu-i și imitându-i pe adulți, tot astfel cineva poate ajunge un bun orator „fără să fi luat lecții de elocință” (Augustin 2002: 279), doar dacă ascultă, citește și imită expunerile unor predicatori elocvenți și cu har. Această perspectivă asupra formării predicatorului este, fără îndoială, concordantă cu doctrina cuvântului revelat de Dumnezeu, așa cum este ea 5 „[...] dacă este abordată de un spirit pătrunzător și doritor să învețe, elocința se prinde mai ușor de cei care îi citesc și îi ascultă pe vorbitorii de frunte decât de aceia care urmează preceptele acestei arte.” (Augustin 2002: 279). 131 formulată în textele evanghelice (Marcu 13:11, Matei 10: 19-206) și semnalează că, pentru oratorul creștin, regulile retorice au caracter intuitiv, nu prescriptiv (Augustin 2002: 427, nota 14). În personalitatea predicatorului, elocința și înțelepciunea se împletesc, primatul fiind acordat înțelepciunii. Grație înțelepciunii, un vorbitor lipsit de elocință se face util ascultătorilor săi, însă un vorbitor „care varsă șuvoaie de elocință nechibzuită este de evitat” (Augustin 2002: 283). În viziunea Sf. Augustin, adevărata înțelepciune provine de la Dumnezeu, iar cuvântarea predicatorului trebuie să fie expresia inspirației pe care vorbitorul o primește de la divinitate. Idealul discursiv de care retorul creștin trebuie să se lase călăuzit este textul biblic, în care există „toate calitățile și toate podoabele elocinței” (Augustin 2002: 287). Ideea că naturalețea și spontaneitea expresiei nu se supun unor norme discursive predeterminate și rigide, ci le guvernează, este solidară cu inovația de a considera că substanța discursului este mai importantă decât forma acestuia. Ceea ce se spune este mai relevant decât felul în care se spune. Privilegierea conținutului comunicat aduce în prim plan o constantă a predicii, și anume grija față de ascultător. Acesta trebuie îndrumat să înțeleagă adevărul textului revelat7 și să îl urmeze în viața de zi cu zi. În viziunea primilor retori creștini, oratorul nu mai este un cuceritor al minților și inimilor ascultătorilor, ci un învățător care cultivă binele, se îngrijește de formarea credincioșilor și se află în slujba comunității. Prin felul său de a fi și de a vorbi, predicatorul trebuie să fie un exemplu demn de urmat și această mentalitate rezonează, de asemenea, cu preceptele retoricii greco-latine, potrivit cărora 6 „Iar când vă vor da în mâna lor, nu vă îngrijorați de cum sau ce veți vorbi, că în ceasul acela vi se va da vouă ce să vorbiți;/ fiindcă nu voi sunteți cei ce vorbiți, ci Duhul Tatălui vostru este Cel ce grăiește întru voi.” (Biblia, Anania 2009: 1471). 7 „[...] cui îi folosește o exprimare corectă pe care intelectul ascultătorului nu o poate înțelege?”, se întreabă retoric Sf. Augustin (2002: 309). 132 autoritatea și prestigiul oratorului decurg în mod firesc din noblețea de caracter a acestuia. Nu poate ajunge orator decât omul corect, concluzionează Quintilian (1974/III: 333), argumentând că „dacă frumosul talent al oratoriei ar ajunge la dispoziția răutății, nimic nu ar fi mai primejdios pentru interesele publice și private decât elocința” (idem). Sprijinindu-se pe cuvintele apostolului Pavel (I Tim. 4:12), Sf. Augustin nu vizează doar autoritatea morală a vorbitorului, ci toate aspectele vieții sale: „fă-te credincioșilor pildă în cuvânt, în purtare, în iubire, în duh, în credință, în curăție” (Biblia, Anania 2009: 1704). Se poate, deci, constata că retorica creștină s-a edificat pe credința că nu atât cuvintele cât exemplele de trăire umană care urmează modelul hristic au cea mai mare forță de convingere. Finalitățile urmărite de predicator. Prin raportare la tripticul clasic al scopurilor urmărite de orator (docere, delectare, movere), Sf. Augustin afirmă că niciun predicator nu ar trebui să neglijeze cele trei țeluri retorice și reformulează finalitățile astfel încât să fie adecvate specificului doctrinar și discursiv al creștinimului. Cuvântarea predicatorului se cuvine urmărită cu înțelegere, cu încântare și cu înduplecare8 (Augustin 2002: 313). Cele trei țeluri reflectă gradele de intensitate ale procesului persuasiv. Pentru cei ce ascultă predica, înțelegerea determină acceptare, aprobare, consimțământ și, mai apoi, favorizează convingeri în plan mentalitar și comportamental. Autorul lucrării De doctrina christiana dedică pagini memorabile celor trei scopuri expresiv-persuasive și impune câteva schimbări importante. 8 Un termen mai potrivit pentru a descrie comportamentul ce trebuie indus auditoriului este cel de ascultare. În sens creștin, ascultarea este făgăduința și totodată practica de a urma în chip neabătut calea către mântuire, de a-l urma pe Hristos. 133 O primă inițiativă este de a simplifica arhitectura discursului, prin restrângerea etapelor de elaborare la invenție (ce se spune) și elocuție (cum se spune). În retorica antică, aceste operații erau considerate cele mai importante (Augustin 2002: 426, nota 1), și pentru a valida teza oratorului inspirat, Sf. Augustin le statornicește ca etape de bază în realizarea unei predici9. Invenției îi este rezervat rolul de a pregăti transmiterea adecvată a unei interpretări autorizate a textului biblic, iar elocuția trebuie să pună în valoare adevărul revelat. Actul de a înțelege are, în elocința creștină, o dublă orientare, dinspre autoritatea textului sacru către predicator și, mai apoi, dinspre text și oratorul creștin către credincioșii cărora oratorul li se adresează. Pe de o parte, predicatorul, ca interpret autorizat, meditează la semnificațiile textului sacru și, în acest context, e important să semnalăm că, în Evul Mediu, exegeza biblică a instituit un canon hermeneutic cu patru nivele (Nate, în Sloane 2006: 24): a) literal (sensus literalis), b) alegoric (sensus allegoricus), c) moral sau tropologic (sensus moralis/tropologicus) și d) anagogic sau mistic/ eshatologic 9 „Începând cu secolul al XIII-lea, se acumulează evidențele referitoare la diversitatea activităților de a predica. În mare, există trei feluri de predici: prezentarea simplă și limpede a învățăturii biblice, recursul la tehnici de expunere și de divizare proprii stilului erudit de tip universitar și predica populară, cu exemple moralizatoare din pilde, snoave, legende ale sfinților și istorisiri de întâmplări miraculoase. [.] Predica tipică are șase părți: 1. tema: un citat biblic (din liturghia zilei), urmat de o rugăciune; 2. protema, o secvență introductivă a temei (aceasta constă într-un citat dintr-un alt fragment biblic, pus în legătură cu primul); 3. antetema: introducerea propriu-zisă în temă, prin reafirmarea scopului predicii, 4. divizarea temei, în trei părți sau în multipli de câte trei, cu citate de autoritate care să susțină fiecare diviziune - aceasta este etapa-cheie de dezvoltare exegetică și comentativă; 5. subdivizarea temei și 6. amplificarea sau extinderea fiecărei diviziuni sau subdiviziuni.” (Copeland/Ziolkowski, în Sloane 2006: 495). 134 (sensus anagogicus)10. Pe de altă parte, predicatorul are datoria de a le dezvălui credincioșilor semnificațiile secvențelor din Scriptură citite în timpul serviciului religios astfel încât ascultătorii să adere, prin conduita lor, la învățăturile de credință. Încântarea și determinarea la acțiune a ascultătorilor își au izvorul în actul de a înțelege și, prin înțelegere, în propensiunea ascultătorilor de a îmbrățișa și împărtăși adevărul biblic. Prin urmare, o a doua schimbare este de a separa rolul capital rezervat înțelegerii de rolurile, derivate, ale încântării și înduplecării. Înțelegerea este înfățișată ca necesitatea de a-i instrui pe credincioși în lumina adevărului biblic, de a-i determina să ia aminte la ceea ce se spune, în timp ce încântarea și înduplecarea sunt finalități ce pot fi atinse doar dacă înțelegerea este asigurată cu eficiență. Repertoriul de strategii ale delectării și mișcării ascultătorilor este alcătuit și exemplificat cu atenție. Ori de câte ori predicatorul „vrea să îl și încânte pe acela căruia îi vorbește sau să îl înduplece, nu o va face vorbind cum îi vine, ci este important cum vorbește ca să o facă. Or, după cum este necesar ca auditoriul să fie încântat, ca să fie ținut atent, tot așa, este necesar să fie înduplecat, ca să fie determinat spre acțiune. Și după cum este încântat dacă vorbești plăcut, tot așa este înduplecat dacă este atras de ce îi promiți, dacă se teme de amenințarea pe care i-o pui în față, dacă urăște ce critici, dacă ce susții aprobă, iar ce insiști că trebuie deplâns deplânge și el; când se bucură de bucuria pe care i-o predici; când se îndură de aceia pe care îi pui înaintea ochilor spunându-i că sunt vrednici de milă; când îi evită pe aceia pe care îi prezinți speriindu-l că trebuie să fugă de ei; și orice altceva se poate face cu elocință înaltă pentru 10 De exemplu, în viziunea Sf. Ioan Casian, numele „Ierusalim” poartă, în textul sacru, următoarele valori: istorică („oraș”), alegorică („Biserică a lui Hristos”), morală („suflet al omului”) și anagogică („Ierusalimul-cel-de-sus, mamă a tuturor”, cf. Galateni 4:26). 135 a impresiona sufletul auditoriului, nu ca să știe ce este de făcut, ci ca să facă ceea ce știu deja că este necesar să facă.” (Augustin 2002: 313, 315). Dacă admitem că, în concepția Sf. Augustin, funcția informativă a discursului potențează o funcție de tip formativ, putem considera că rolul de a instrui este de ordin obiectiv, adică referitor la ceea ce se spune, iar rolurile derivate, încântarea și înduplecarea, sunt de ordin (inter)subiectiv, adică reliefează personalitățile protagoniștilor comunicării (orator și ascultători) și relațiile dintre ei. Distincția este pertinentă și utilă în a sublinia că farmecul și puterea de convingere a elocinței decurg din capacitatea limbajului uman de a exprima ceea ce ființa umană percepe ca fiind esențial și adevărat. O a treia modificare promovată în De doctrina christiana este de a asocia energiile care animă procesul de persuasiune, respectiv logosul, ethosul și pathosul, cu triada scopurilor urmărite de predicator, înțelegerea, încântarea și înduplecarea, iar această împrospătare a tiparelor clasice se observă mai ales în reconfigurarea sistemului celor trei stiluri. Tipurile de elocuție. În descrierea retorică antică, conceperea, compunerea și rostirea discursului sunt guvernate de regulile genului retoric adoptat și potrivite cu situația de comunicare, nu numai cu cea reală, ci și cea reprezentată discursiv. De la caz la caz, oratorul poate recurge la tipuri distincte de elocuție (stil). Stilul simplu se folosește cu rol informativ, dezideratele recursului la stilul temperat sunt armonia, eleganța și măsura, iar stilul înalt are o bogată împodobire expresivă. Sf. Augustin adaptează modelele tradiționale la lumea nouă a realităților discursive ale creștinismului. În viziunea sa, predicatorul adoptă stilul simplu atunci când oferă învățături, pe cel temperat când face aprecieri și stilul înalt când auditoriul 136 trebuie îndemnat cu insistență să trăiască în acord cu litera și spiritul textului sacru, să treacă de la înțelegere la acțiune, să sublimeze cuvântul de învățătură în comportament. În oratoria creștină, esența stilului simplu constă în profunzimea raționamentelor11, dominanta sa fiind logosul, stilul temperat este caracterizat de echilibrul reliefării11 12, dominanta sa fiind ethosul, iar principala proprietate a stilului înalt este vitalitatea13, dominanta sa fiind pathosul. Altfel spus, stilul simplu acționează „asupra minții sau a rațiunii, nu a sentimentelor sau a voinței, el vizează o modificare a raționamentului”, stilul temperat „poate, prin aptitudinea sa de laudă sau blam, să influențeze pe auditor și să-l determine să-și schimbe modul de viață, dar nu direct și nici în mod obligatoriu”, iar stilul înalt „atinge sufletul și poate provoca, în ultimă instanță, chiar o schimbare a modului de viață” (Augustin 2002: 441). Prin raportare la canoanele antice, luminatul învățat formulează două principii care dirijează eficacitatea persuasivă și expresivă a actului de a predica. Primul dintre acestea ar putea fi denumit principiul adecvării stilistice. Pentru a dobândi eficiență maximă, predicatorul este liber să fructifice în același discurs toate cele trei tipuri de elocuție14. Utilizarea variată și armonioasă 11 „Ține deci de obligația învățătorului nu doar să deschidă ceea ce este închis și să desfacă nodurile întrebărilor, ci și, în timp ce se face acest lucru, să preîntâmpine alte întrebări care pot apărea” (Augustin 2002: 335). 12 În oratoria ecleziastică, ornamentele stilului temperat trebuie exploatate „nu cu emfază, ci cu măsură” (Augustin 2002: 365). 13 Stilul înalt „se deosebește de stilul temperat, mai ales prin aceea că nu este atât împodobit cu ornamente verbale, cât impetuos prin trăirile interioare; căci de primit primește, desigur, acele ornamente, aproape toate, dar, dacă nu le are, nu le caută. De fapt, este purtat de propriul elan, iar frumusețea enunțului, dacă apare, o ia din forța subiectului, nu din grija pentru ornament; îi este deajuns, desigur ca, în vederea acestui scop, cuvintele potrivite să fie nu alese prin truda buzelor, ci să urmeze înflăcărarea inimii” (Augustin 2002: 339). 14 „Și să nu se creadă că amestecul acestor trei stiluri ar fi contrar teoriei; dimpotrivă, trebuie ca, pe cât se pretează mai bine subiectul, enunțul să fie variat 137 a valențelor celor trei stiluri este consemnată de la Aristotel la Quintilian. Acesta din urmă afirmă că echilibrul conjuncției între tipurile de elocuție asigură succesul deplin al cuvântării: „Deci totul în discurs să fie mare, nu exagerat; sublim, nu abrupt; curajos, nu temerar; sever, dar nu trist; grav, dar nu greoi; vesel, nu luxuriant; plăcut, nu neînfrânat; grandios, nu emfatic. La fel, pentru tot restul. Și, în general, calea cea mai sigură este calea de mijloc, fiindcă în extreme constă greșeala” (Quintilian 1974/III: 408). Sf. Augustin rafinează acest construct teoretic, arătând că cele trei finalități discursive: a înțelege, a încânta și a îndupleca se manifestă unitar în discurs. Conform acestui principiu, pe care l- am putea numi al unității persuasive, a înțelege, a plăcea și a se supune se potențează reciproc: „cine nu știe că, dacă nu este înțeles, oratorul nu poate fi ascultat nici cu plăcere, nici cu supunere?”, se întreabă, retoric, Sf. Augustin (2002: 365), înainte de a avansa ideea că scopurile urmărite de predicator se organizează, de la un caz la altul, în jurul unei finalități dominante, celelalte două fiind subsumate centrului persuasiv. Astfel, deși stilul simplu are ca finalitate principală limpezimea raționamentelor (înțelegerea), încântarea și supunerea nu sunt excluse ca finalități de grad secund. În stilul temperat, întâietatea o deține încântarea, însă înțelegerea și supunerea se pot și ele actualiza. În sfârșit, în stilul înalt, înduplecarea unei inimi de piatră nu este posibilă dacă ceea ce se spune „nu este ascultat și cu înțelegere și cu încântare” (Augustin 2002: 367). Nu doar aspectele teoretice demonstrează că Sf. Augustin a avut o contribuție crucială la fondarea retoricii creștine, ci și analizele pe care autorul le propune pentru a dovedi că Scriptura prin utilizarea tuturor celor trei stiluri, deoarece întrebuințarea excesivă a unuia singur face să scadă atenția auditoriului. Când se trece însă de la un stil la altul, discursul progresează mai armonios, chiar dacă devine mai lung” (Augustin 2002: 357). 138 este prototip de elocvență. Dacă ținem cont de abundența de ilustrări, nu este greșit să considerăm că De doctrina christiana este un ghid foarte valoros de hermeneutică biblică și de retorică creștină. Sf. Augustin este întâiul mare învățat creștin „care discută pe larg despre utilitatea retoricii în misiunea creștină de interpretare și răspândire a cuvântului lui Dumnezeu” (Habinek 2005: 89). Spre deosebire de gânditorii și retorii precreștini, în a căror concepție retorica era meșteșugul comunicativ de a interpreta în mod convingător o anumită realitate, pentru predicatorii creștini, și Sf. Augustin insistă asupra acestui fapt, ars bene dicendi este aservită comunicării adevărului revelat prin textul sacru. În concepția sa, „descoperirea sau invenția nu mai constă în căutarea celor mai bune argumente sau mijloace persuasive, ci în dezvăluirea adevărului biblic. Celelalte etape retorice (stilul, memoria, pronunțarea) sunt și ele considerate mijloace prin care respectivul adevăr este comunicat unui anumit auditoriu. De fapt, autorii creștini sunt, mai mult decât predecesorii lor pâgâni, cei ce impun viziunea conform căreia stilul este modalitatea electivă de a transmite un conținut prealabil, aflat mereu la dispoziție.” (idem). Patrimoniul retoric al creștinismului îmbogățește, așadar, moștenirea retorică a Antichității, prin impunerea unei perspective noi, a cărei importanță nu poate fi neglijată pe terenul cercetărilor de retorică și stilistică: a) prin adoptarea și adaptarea preceptelor retorice antice, fondatorii hermeneuticii și retoricii creștine dezvoltă o tradiție prescriptivă care a conferit artei oratorice și analizei textuale imbolduri noi (Murphy 2001: 61); b) în viziunea fondatorilor retoricii creștine, țelul suprem al artei de predica nu este cel de a mișca mințile și inimile auditoriului, așa cum recomandau învățații antici, ci de a călăuzi ființa umană către adevărul revelat de textul sacru; 139 c) pentru apologeții creștini, idealul de elocință trebuie căutat în litera și spiritul textului biblic; d) oratorul creștin trebuie să fie un exemplu viu, care convinge mai mult prin felul său de a fi în lume și mai puțin prin meșteșugul de a compune cuvântări frumos ornate și bine argumentate; e) eficacitatea discursivă a predicatorului se întemeiază pe adecvarea resurselor de limbaj la solicitările expresive și persuasive ale situației de comunicare și pe unitatea ierarhic actualizată a scopurilor urmărite de oratorul creștin. 140 II.3. Modele științifice moderne ) > Organon-ul lui Karl Buhler. În lingvistica modernă, conceptul de funcție s-a statornicit prin studiile psihologului Karl Buhler (Verburg 1998: 1) și prin contribuțiile membrilor Cercului lingvistic de la Praga (Vachek/Dubsky 2003: 81-82), sub impulsul exercitat de concepția științifică a lui Ferdinand de Saussure. Reprezentant al școlii de psihologie cognitivă de la Wurzburg, Karl Buhler (1879-1963) este considerat unul din fondatorii semioticii și psiholingvisticii actuale, iar opera sa „s-a dezvoltat prin aproprierea îndelungată și creativă a trei tradiții: filosofică, psihologică și lingvistică. Fără a avea pretenția noutății, Buhler a unit cele trei filoane într-un proiect semiotic coerent și cuprinzător” (Innis, în Posner/Robering/Sebeok 1998/II: 2198). Cercetător pasionat al fenomenelor deictice și simbolice care pun în evidență specificului limbajului uman, Buhler a dezvoltat un model semiologic al comunicării care a stimulat emergența altor concepții științifice de mare valoare, precum modelul avansat de Roman Jakobson, teoria lui Andre Martinet sau perspectiva asumată de E. Coșeriu. Reperul indicat de Buhler ca fundament al propriului sistem teoretic este dialogul lui Platon, Cratylos1, în care filosoful grec distinge trei instanțe ale comunicării: locutorul, interlocutorul și realitățile despre care cei doi vorbesc (cf. Diagrama 2). 1 „Cred că Platon a avut o idee bună când, în Cratylos, afirmă că limba este un organum prin intermediul căruia cineva informează pe altcineva despre ceva” (Buhler 2011: 30). 141 Diagrama 2: Modelul platonician Dacă, pentru Platon, „structurile limbii sunt obiecte de tipul ideilor, în termenii logicii moderne ele sunt clase de clase, precum numerele sau obiectele ce aparțin nivelului superior de formalizare în gândirea științifică” (Buhler 2011: 70), ceea ce înseamnă că limba este un sistem de clase de semne și de tipuri de relații între semne, un tezaur existent în conștiința vorbitorilor, aflat la baza actelor de vorbire individuală. De altfel, distincția limbă-vorbire problematizată de Ferdinand de Saussure și de alți învățați i-a servit lui Buhler pentru a arăta că a vorbi este actul individual prin care se atribuie o semnificație unui mijloc lingvistic formal (fenomenul sonor concret), iar rezultatul acestei acțiuni, considerat în afara producerii sale, este o formă lingvistică abstractă, o „clasă de clase” cu valoare funcțională în planul limbii-sistem (Coșeriu 2004: 50). Mai simplu spus, în negocierea comunicativă dintre vorbitori se creează forme și sensuri inițial individuale și concrete, 142 care mai apoi se pot cristaliza în limbă ca unități distinctive și semnificative de ordin superior, abstract. Elementele limbii-sistem se actualizează dinamic în vorbire. De exemplu, prefixele românești in-/im- și ne- fac parte dintr-un microsistem de prefixe de negare2 menite să exprime diverse valori negative3 de sens. În planul limbii-sistem, respectivele valori reflectă pertinența opoziției negativ-pozitiv. În conștiința generațiilor succesive de vorbitori, opoziția își păstrează relevanța, deși originea unităților lingvistice prin care ea se exprimă devine indiferentă, mai important fiind randamentul funcțional4 al semnelor întrebuințate. În cazul elementelor lexicale formate cu ajutorul prefixelor in-/im- și ne-, se observă că în vorbirea actuală s-au încetățenit dublete în care unul din termeni este, de obicei, un împrumut (derivat cu prefix în limba de proveniență), iar un altul este format prin derivare pe terenul limbii române. Ilustrează această dinamică dublete adjectivale precum 2 Microsistemul prefixelor românești de negare este reflectat de următoarele unități: „a (cu varianta an- înainte de vocală), anti-, contra-, de-, des- (cu varianta dez- înainte de vocală sau consoană sonoră), dis-, in- (cu variantele im-, înainte de labialele p și b și i- înainte de l-, r-, m-), ne-, non-.” (Florea 1968: 62). 3 De pildă, „prefixul a- privează lexemul de calitatea sa fără a adăuga nimic”, „prefixul anti- arată nu numai negare, ci și o opoziție activă”, iar „prefixul in- neagă calitatea și exprimă calitatea opusă” (Florea 1968: 67). Aceste valori pot fi observate dacă se analizează seria de adjective moral - amoral - imoral - antimoral, din care numai cuvântul antimoral este creat pe terenul limbii române și folosit ocazional în vorbire. Crearea termenului antimoral (împotriva moralei) s-a realizat, probabil, sub impresia faptului că adjectivele amoral și imoral sunt formate prin derivare, deși ele sunt împrumuturi din limba franceză, nefiind derivate create pe terenul limbii române. 4 Pe baza unui inventar lexical realizat prin consultarea mai multor dicționare explicative ale limbii române, Florea (1968: 62-63) observă că au randament funcțional ridicat prefixele de negare des-, in- și ne-, ceea ce înseamnă că acestea contribuie în cea mai mare măsură la formarea de derivate cu valoare negativă, însă, în planul vorbirii (al textelor), derivatele cu prefixul ne- sunt folosite mai frecvent decât cele cu formate cu prefixul des-. 143 imperturbabil - neperturbabil5, inconcludent6 - neconcludent, intraductibil7 - netraductibil ș.a. Randamentul funcțional al termenilor ce alcătuiesc asemenea perechi este, în mod evident, diferit, o dovadă importantă fiind faptul că unele elemente lexicale, în speță neperturbabil și inconcludent, indică fluctuații de uz; nu toate creațiile vorbitorilor se cristalizează în normele și în sistemul limbii. Modelul asumat de Karl Buhler privește rolurile și valorile semnelor folosite în procesul de comunicare, funcționarea acestora (Leeuwen 2005: 78) fiind interogată din unghiul unui EU (identificând persoana care face comunicarea), al unui TU (identificând persoana cu care se comunică) și al unui EL/EA (identificând persoana, obiectul sau fenomenul despre care se comunică). Cei trei poli funcționali (Labov 2010: 371), emițătorul, destinatarul și lumea conturează ipostaze valorice distincte ale semnelor lingvistice: „Cercul din mijloc simbolizează fenomenul acustic concret. Trei factori variabili concură pentru a-i conferi în trei moduri diferite caracterul de semn. Laturile triunghiului înscris în cerc simbolizează acești trei factori. [...] Liniile paralele simbolizează funcțiile semantice ale semnului lingvistic 5 „Ei, bine, jubilației noastre constante și neperturbabile, iată că i s-a juxtapus, brusc și cu brutalitate, cea imundă a corifeului „României Mari”. Val Gheorghiu, „Dacă nici Europa liberă, atunci...?”, Ziarul de Iași, 9.12.2003, ediție electronică www.ziaruldeiasi.ro/editorial/daca-nici-europa-libera-atunci~ni37l2. 6 „Cum, în sfârșit, să vezi ceva concludent în simple note inconcludente prin ele însele, și despre care nu știm încă bine - chiar atunci când au fost tipărite în culegeri învățate - dacă sunt întotdeauna ale lui Eminescu, sau nu cumva reprezintă simple traduceri, conspecte, ecouri ale gândurilor altora?”, Revista 22, ediție electronică, http://www.revista22.ro/eminescu-sau-gnduri-despre-omul-deplin-al-culturii-romnesti-47569.html, 16.09.2014. 7 În unele dicționare românești se oferă explicația că termenul este împrumutat din limba italiană (adj. intraductibile), în timp ce antonimul său, adj. traductibil, este explicat fie ca împrumut din limba italiană (traductibile), fie drept calc creat după adj. fr. traduisible. 144 (complex). Acesta este simbol, în virtutea coordonării cu obiectele și stările de lucruri, este simptom (indiciu), în virtutea dependenței de emițător, ale cărui stări interioare le exprimă, și este semnal, în virtutea apelului către receptor, ale cărui acțiuni interioare și exterioare le orientează, așa cum fac și celelalte semne comunicative” (Buhler 2011: 35). Prin urmare, unul și același complex sonor concret este semn în raport cu obiectul pe care îl reprezintă, are valoare expresivă în raport cu emițătorul și valoare de apel, în raport cu destinatarul (cf. Diagrama 3). Cele trei tipuri de valoare - simbol, simptom și semnal - sunt valențe ale semnelor limbii (Buhler 2011: 70). Diagrama 3: Modelul buhlerian obiecte si stări de lucruri reprezentare expresie destinatar emițător Valențelor le sunt asociate funcții corespunzătoare: Darstellung (reprezentare), Ausdruck (semnal sonor) și Appell (apel). Altfel spus, prin funcția de reprezentare, limba este un mijloc de reflectare a lumii, prin funcția expresivă, ea este instrument de exprimare a personalității vorbitorului și, prin funcția de apel, mijloc de influențare a ascultătorului. 145 Lingvistul american William Labov (n. 1927) observă că „modelul tripartit al funcțiilor limbajului avansat de Buhler admite opoziția între funcția de reprezentare și cele de tip social, cea expresivă și cea directivă (de apel - n.r.). Conform datelor furnizate de studiile recente de sociolingvistică, au funcție expresivă informațiile despre trăirile vorbitorului, despre vârstă și gen, despre apartanența etnică a acestuia, despre statutul său socioeconomic și despre identitatea sa locală - și toate acestea sunt aspecte binecunoscute ale variației sociolingvistice. Au funcție directivă acomodarea [vorbitorului] cu ascultătorii, reglarea distanței sociale, politețea și respectul, adecvarea stilistică și așteptările receptorilor ” (Labov 2010: 371). Interpretarea oferită de Labov ne permite să înțelegem că, în actul de comunicare, cele trei funcții se actualizează simultan, totuși diferențiat (Rathert, în Strazny 2005: 158), aspect subliniat de Buhler însuși, atunci când afirmă că funcția de reprezentare rezultă din negocierea în care se angajează protagoniștii comunicării, fiecare având o viziune proprie asupra realității: „Deși nu disputăm dominația funcției de reprezentare a limbii, în cele ce urmează e potrivit să încercăm să o delimităm. Noțiunea de ‘lucruri' sau, mai adecvat, perechea conceptuală ‘obiecte și stări de lucruri' nu surprinde în întregime pentru ce sunetul este un fenomen mediator, un mediator între vorbitor și ascultător. Mai degrabă, fiecare din cei doi participanți are propria poziție în configurarea situației de comunicare, adică, pe de o parte, emițătorul este agentul actului de a vorbi, subiectul vorbirii, iar, pe de altă parte, destinatarul este cel căruia i se vorbește, adresantul respectivei acțiuni. Ei nu sunt simple elemente implicate în mesaj, ci parteneri ai unui schimb și aceasta este rațiunea ultimă pentru care e posibil ca sunetul, în calitate de mediator, să dezvolte o relație de semnificare pentru fiecare participant.” (Buhler 2011: 37-38). 146 Unii semioticieni apreciază că cele trei funcții (reprezentativă, expresivă și apelativă) oglindesc corelații stabilite în câmpul protagoniști-limbă-realitate prin care nu se pune în lumină doar întrebuințarea limbii ca mijloc de înțelegere interumană, ci funcționarea tuturor tipurilor de semne (Innis, în Posner/Robering/Sebeok1998/II: 2200). Această lărgire de cadru interpretativ sugerează că „potențialul euristic al modelului lui Buhler se extinde dincolo de cadrele psiholingvisticii către estetică (Jakobson și Școala de la Praga), teoria actelor de limbaj, fundamentele epistemologiei și semiotica comparată, deoarece concepția sa este, în același timp, matrice, model și resursă” (Innis, în Posner/Robering/Sebeok 1998/II: 2203). Funcționalismul praghez. Contribuțiile remarcabile ale lingviștilor din școala pragheză constituie un stadiu de referință în dezvoltarea lingvisticii. Fondat în 1926, Cercul lingvistic de la Praga a dezvoltat și rafinat programul teoretic saussurian și a impus ca esențială cercetarea din perspectivă sincronică a limbii, cu instrumente metodologice de tip structural și funcțional. Deși lucrările savanților din această școală nu s-au dezvoltat într-un cadru ideologic unitar, multe dintre ele s-au dovedit deschizătoare de drumuri în descrierea limbii ca sistem abstract de semne și de relații între semne (Hajicova, în Brown 2006/X: 62). În cercetarea stilistică, lingviștii din Cercul de la Praga valorifică două noțiuni fundamentale, asupra cărora vom insista în cele ce urmează: noțiunea de funcție și noțiunea de stil funcțional. Considerarea limbii ca mijloc de comunicare caracterizat de variația uzului a avantajat acceptarea tezei că, prin raportare la polii cadrului comunicativ (loc, timp, protagoniști, tematică, caracteristici ale mesajului transmis), orice idiom se stratifică 147 funcțional. În consecință, teza stratificării funcționale a limbii a impulsionat cercetările de sociolingvistică și de lingvistica textului (Hajicova, în Brown 2006/X: 64) și a legitimat stilistica drept ramură cu drepturi depline a lingvisticii. În ceea ce privește noțiunea de funcție, învățații școlii lingvistice de la Praga au considerat că valorile cu care sunt întrebuințate unitățile lingvistice reliefează felul în care limba este structurată. Pornind de la premisa că relațiile dintre elementele constitutive ale limbii pot avea relevanță diferită în condiții distincte de uz, lingviștii praghezi au privilegiat analiza rolurilor pe care unitățile lingvistice le îndeplinesc în anumite condiții de comunicare. Trebuie arătat că, în viziunea membrilor Cercului de la Praga, limba este concepută ca sistem de semne organizate pe nivele, unitățile fiind ierarhizate de la un nivel la altul. Noțiunea de funcție este, deci, implicată în descrierea relațiilor dintre entitățile de același rang ale limbii sau dintre unitățile de rang superior și cele de rang inferior8 (Cermak/Hajicova, în Vachek/Dubsky 2003: 7). În delimitarea unităților și nivelelor limbii, membrii cercului praghez introduc câteva inovații importante și deosebit de rodnice în cercetarea ulterioară. Nivelelor lingvistice recunoscute prin tradiție - fonologic, morfologic, lexical și sintactic - le este adăugat un nivel al colocațiilor, de care aparțin construcțiile idiomatice (frazemele) și, în unele contribuții, un nivel hipersintactic, al unităților mai ample decât enunțul, de tipul unui discurs sau text. Pentru fiecare unitate a fiecărui nivel - fonem, morfem, lexem, enunț - se identifică rolul (sau rolurile) de bază. Fonemele au funcție distinctivă, adică ajută la conturarea deosebirilor dintre cuvinte, după cum se observă din șirul top-tot-toc-ton, și au 8 Fonemele au funcția de a alcătui morfeme, din morfeme se alcătuiesc cuvinte, iar din cuvinte, grupuri de cuvinte și enunțuri. 148 funcție delimitativă (discretă), adică semnalează limitele dintre unități de rang superior. Morfemele au funcție semnificativă, ceea ce înseamnă că sunt cele mai mici unități purtătoare de sens. Cuvintele (lexemele) au funcție denominativă, dat fiind că ele denumesc elemente ale realității, iar enunțurile au funcție comunicativă. Totodată, din unghiul distincției limbă-vorbire s-a făcut diferența între invariante și variante. Limba-sistem, ipostaza langue în modelul saussurian, este constituită din foneme, morfeme, cuvinte (ca reflectări noționale) și enunțuri (ca scheme abstracte), în timp ce în vorbire, ipostaza parole în modelul saussurian, există variante sonore (alofone), variante poziționale ale morfemelor (alomorfe), cuvinte (ca realizări de sens) și enunțuri (ca propoziții și fraze concrete). Mai mult decât atât, unități precum fonemele, morfemele și cuvintele sunt descrise prin recurs la conceptul de trăsătură distinctivă, definit ca proprietate a cărei prezență sau absență determină deosebirile între două unități de același rang. Dacă adăugăm că membrii Școlii de la Praga au introdus în analiza lingvistică noțiuni capitale precum marcă, dependență sau valență, necesare pentru a descrie libertățile și constrângerile combinatorii dintre constituenții enunțurilor, trebuie acceptat că aceste inovații terminologice și metodologice s-au dovedit, în timp, deosebit de influente. Succintul inventar de noutăți are menirea de a accentua solidaritatea dintre noțiunea de funcție și cea de variație, iar concluzia pe care o putem desprinde este că, în viziunea lingviștilor din Cercul de la Praga, variația se manifestă, pe de o parte, la fiecare nivel de limbă și, pe de altă parte, se realizează fie în planul expresiei unei unități lingvistice date, fie în planul conținutului, fie în ambele. În mod firesc, ca și alte tipuri de variație, variația stilistică a făcut obiectul mai multor studii interesate să dezvăluie 149 mecanismele expresivității. În prelungirea preocupărilor de stilistică identificate de Charles Bally, stilisticienii din școala pragheză s-au interesat de automatismele verbale cu resort afectiv, însă au depășit acest teritoriu restrâns de investigație științifică prin adoptarea perspectivei funcționale: faptele de stil iau naștere ca urmare a exercitării unei intenții de comunicare. Această configurare a obiectului de cercetare al stilisticii are la bază o accepție a stilului înrudită cu viziunea vechilor retori: „stilul este o modalitate de a utiliza, în enunțuri, resursele de limbaj în funcție de scop, formă și situație, și în acord cu intențiile individuale (afective, estetice etc.) ale unui vorbitor (scriitor)” (Vachek/Dubsky 2003: 151). O primă clasă de cercetări a avut ca nucleu de interes chestiunea funcțiilor pe care le îndeplinește limba în procesul de comunicare și nu e lipsit de importanță să adăugăm că preocupările savanților din cercul praghez au avut profil interdisciplinar, prin interesul constant arătat problemelor de teorie și analiză literară, estetică și folclor. În acest cadru larg de preocupări, noțiunea de funcție le-a servit membrilor Cercului de la Praga pentru a trasa diferențele dintre diverse coduri culturale. Din punct de vedere funcțional, codurile culturale nu sunt altceva decât ierarhii de norme prin care se reglează dinamica valorilor socio-culturale (Culler, în Preminger/Brogan 1993: 1215-1216). În teoretizarea dimensiunii stilistice a comunicării, unii dintre reprezentanții marcanți ai școlii pragheze au angajat trei concepte operaționale: funcție, normă și valoare. Dialectica raporturilor dintre cele trei noțiuni l-a condus pe esteticianul ceh Jan Mukarovsky (1891-1975) către stabilirea unei tensiuni fertile între creativitatea individuală, grație căreia iau naștere valori stilistice inedite, și tradiția lingvistică a comunității, prin care se asigură stabilitatea unor modele și habitudini expresive. Ideile lui Mukarovsky (în Garvin 1964: 31-69) s-au dovedit extrem de influente în dezvoltarea unor modelelor de descriere funcțională a 150 variației stilistice și constituie, încă, un reper în interpretarea literaturii din perspectivă structural-funcțională. În concepția lingvistului praghez, funcția estetică9 întreține nașterea valorilor stilistice originale. Prin contrast, norma estetică10 11, interpretată ca ansamblu de convenții expresive, asigură statornicia constantelor stilistice de tip individual sau colectiv. Altfel spus, funcția estetică și norma estetică sunt polii spectrului de valori stilistice dintr-o limbă. Vitalitatea stilistică a unei limbi se manifestă prin opoziția11 dintre acțiunea funcției estetice, înțeleasă ca vector care privilegiază originalitatea și unicitatea valorilor stilistice, și acțiunea normei estetice, înțeleasă ca forță ce guvernează deprinderile expresive ale indivizilor și comunităților. Prin urmare, orice valoare stilistică (estetică, în terminologia lui Jan Mukarovsky) este „sinteza dialectică între cei doi poli ai esteticului”. Solidaritatea celor două forțe care asigură existența valorilor stilistice se întemeiază pe două precepte: 1) faptele de stil se 9 „[Funcția estetică] transformă orice obiect la care face trimitere în fapt estetic; de aceea, se manifestă adesea ca o nuanță efemeră atribuită obiectului, ca un accident generat printr-un raport singular și momentan între subiect și obiect” (Mukarovsky, în Garvin 1964: 31). 10 „norma estetică „desprinde” esteticul de obiectul sau de subiectul individual pentru a-l transforma într-o relație generală între om și lumea obiectelor” (Mukarovsky, în Garvin 1964: 31). 11 Între funcția estetică și norma estetică „există o opoziție directă în sensul unei antinomii între forțe înrudite, dar opuse. Pentru a oferi o identitate terminologică acestei opoziții, vom numi estetic nestructurat polul format de funcția estetică pură și liberă de condiționări, iar polul opus al normei estetice, estetic structurat. Esteticul structurat și cel nestructurat guvernează, deopotrivă, întregul spectru lingvistic” (Mukarovsky, în Garvin 1964: 31). 151 constituie în întreg materialul limbii12 și 2) faptele de stil sunt de natură dinamică13. Sub acțiunea funcției estetice se dezvoltă fenomene expresive incluse de Mukarovsky în categoria esteticului nestructurat, deoarece au în comun tendința spre unicitate, în timp ce fenomenele expresive ce țin de norma estetică sunt incluse în categoria esteticului structurat, caracterizat de supraindividualitate și stabilitate. Importanța metodologică a celor două noțiuni este clar reliefată de esteticianul praghez: „dacă totuși vrem să facem diferența între esteticul nestructurat și cel structurat, e necesar să folosim aceste concepte pentru a sublinia antinomia internă conținută în estetic, antinomia între libertate și constrângere, între unicitate și generalitate” (Mukarovsky, în Garvin 1964: 45). Valorile stilistice incluse în categoria esteticului nestructurat sunt determinate de contextul în care se manifestă, au efect imediat și intensiv și sunt legate „indisolubil de întrebuințarea directă a limbii pentru un singur, și, în acest sens, unic, răspuns verbal care este așa-numitul enunț” (Mukarovsky, în Garvin 1964: 35). Caracteristica acestor fapte expresive constă în efectul surprinzător, neașteptat, inedit pe care îl au fie din perspectiva emițătorului, fie din perspectiva destinatarului. Nu este, deci, greșit să afirmăm că fiecare din cei doi protagoniști ai comunicării are rol activ în constituirea valorilor stilistice. În același timp, esteticul nestructurat se poate manifesta și independent de voința emițătorului și poate trezi interesul receptorului, caz în care atenția acestuia din urmă este atrasă „de 12 „Esteticul trebuie căutat în limbă în toate formele de răspuns verbal, nu numai acolo unde este predominant, așa cum e cazul poeziei” (Mukarovsky, în Garvin 1964: 33). 13 „tranziția de la vorbirea neutră estetic la vorbirea colorată estetic sau chiar la vorbirea saturată de funcția estetică, dar și translația în sens opus se manifestă fără nicio dificultate în cadrul aceluiași enunț” (Mukarovsky, în Garvin 1964: 33). 152 la mesaj către semnul lingvistic ca atare, către proprietățile și alcătuirea sa, pe scurt, către structura internă a semnului” (idem). Efect eufonic nesupus voinței vorbitorilor poate fi descoperit, de pildă, în cuvinte precum etate, potop, rever, rotitor, care își păstrează forma sonoră și sensul indiferent că sunt citite de la stânga la dreapta sau invers. Tot în categoria esteticului nestructurat sunt înglobate și faptele de stil care țin de plăcerea de a imita. „Dacă auzim sau citim o expresie sau o construcție care ne place, avem dorința, uneori prea mare, de a o relua. O imitație care se răspândește ca o molimă devine modă lingvistică” (Mukarovsky, în Garvin 1964: 35). Spre exemplu, la mijlocul anilor 2000, a fost difuzată în România o serie de videoclipuri publicitare prin care se făcea reclamă unei băuturi alcoolice, coniacul „Unirea”. Ispirate de anecdote muncitorești, spoturile au făcut celebre două personaje, Dorel și Gogu, și unele din replicile rostite de eroii reclamelor: „Gogule, probleme, mă?” și „Ne mișcăm și noi mai cu talent ?”. Popularitatea uriașă a respectivelor producții publicitare a favorizat transformarea numelor de personaje în substantive comune conotate ironic („Monologul este specialitate gogilor și doreilor care au sufocat cultura română”14) și au grăbit încetățenirea replicilor în mentalul colectiv, aspect probat de folosirea sau prelucrarea lor în alte tipuri de creații, cum ar fi titlurile de ziare15 și lozincile umoristice16. 14 http://anisway.blogspot.ro/2011/09/carte-carturesti-cartarescu.html. 15 „Gogule, probleme, mă? Nici nu și-a luat bine bolidul de aproape 200.000 de euro, că Honorius Prigoană l-a și băgat în service”, titlul unui articol din cotidianul Cancan, 30.01.2013, ediție electronică: http://www.cancan.ro/showbiz/showbiz-intern/nu-si-a-luat-bine-bolidul-de- aproape-200-000-de-euro-ca-honorius-prigoana-l-a-si-bagat-in-service.html. 16 „Votăm și noi mai cu talent?”, Radio Guerilla, 2.11.2014. 153 În esență, din categoria esteticului nestructurat fac parte atât fapte de stil voluntare cât și involuntare, atât individuale cât și colective, condiția fiind ca ele să dezvolte efecte-surpriză. Pe de altă parte, valorile stilistice incluse în categoria esteticului structurat sunt realizări care pun în lumină existența celuilalt pol al spectrului stilistic al unei limbi, norma estetică. În viziunea savantului ceh, norma estetică (stilistică, în terminologia actuală) nu se confundă cu regulile explicite. Condiția necesară și fundamentală pentru existența unei norme stilistice, scrie Mukarovsky (în Garvin 1964: 44), nu e stabilitatea, cu toate că unele norme stilistice pot atinge acest stadiu, ci consensul general, acordul spontan al membrilor dintr-o anumită comunitate cu privire la valorificarea unui anumit procedeu expresiv. Normele stilistice, atât cele implicite cât și cele explicite, evidențiază stratificarea funcțional-expresivă a limbii, dacă e să menționăm doar variantele majore: limba populară și limba literară, limba vorbită și cea scrisă. În același timp, normele stilistice pun în valoare conformarea uzului lingvistic cu marile domenii de activitate și de comunicare (religia, știința, literatura, presa etc.). Aceste seturi de convenții asumate de vorbitori depind de caracteristicile limbii a cărei stratificare funcțională o asigură și au caracter istoric, fiind supuse schimbării și rezultând din eforturile unor generații succesive de vorbitori. Valorile stilistice din categoria esteticului structurat sunt ilustrări ale echilibrului între libertățile și constrângerile impuse de resursele limbii și asumate de vorbitori. În aceeași linie de interpretare, stilisticianul român Tudor Vianu observa că valorile stilistice care oglindesc deprinderile expresive ale diverselor categorii de vorbitori fac parte din așa-numitele „stiluri ale vorbirii”: „Când cineva moare, redactorul unui act oficial va scrie că a decedat sau a încetat din viață, în timp ce un preot va spune că și-a dat obștescul sfârșit sau a adormit întru Domnul. Nucleul fiecăreia din aceste comunicări paralele este același, dar notele însoțitoare variază, indicând de 154 fiecare dată punctul de vedere deosebit din care obiectul comunicării a fost considerat, cu discrete sublinieri afective, mai ales în ultimele exemple. Suma acestor note însoțitoare, obținute în cazurile citate prin variații lexicale sau prin termeni figurați (...) alcătuiește „stilul vorbirii.” (Vianu 1968: 45). Prin raportare la dihotomia saussuriană langue - parole (Tabelul 6), Jan Mukarovsky argumentează că cele două ipostaze ale esteticului se manifestă în aspectul parole și propune, în interiorul vorbirii, realizarea unei ierarhii a valorilor funcțional-expresive: Tabelul 6: Ipostazele esteticului, în concepția lui Jan Mukarovsky Limbă Vorbire Ipostază estetică „Limba (langue) în sine, ca sistem, este neutră din punct de vedere estetic, din moment ce nu există nici un fel de ansamblu de norme estetice care să-i corespundă” Vorbirea ca ansamblu de convenții supraindividuale: convenții supraordonate enunțurilor individuale și reunite sub denumirea parole. estetic structurat (normă estetică) Vorbirea individuală: esteticul se manifestă într-o manieră sistematică, dar nu este lipsit de unicitate, din moment ce este legat de o personalitate unică și, din acest punct de vedere stă în sfera esteticului nestructurat. estetic nestructurat (funcție estetică) Enunț propriu-zis: funcția estetică apare în stadiu „pur” și impune nuanța de unicitate și irepetabilitate, în acord cu natura esențială a enunțului. estetic nestructurat (funcție estetică „pură”) Diferențierea pe care învățatul praghez o propune între planul enunțului, planul vorbirii individuale și planul convențiilor supraindividuale aduce în prim plan o clasificare sistematică și judicioasă, cu trei clase de stiluri: a) stil al textului/discursului, b) stil individual și c) stil colectiv. 155 Identitatea fiecărui stil este determinată de dialectica opoziției17 dintre funcția estetică (forța inovatoare) și norma estetică (forța conservatoare). Așa cum creațiile stilistice originale tind să se cristalizeze în constante stilistice, tot astfel valorile stilistice care s-au impus ca modele pot fi reînnoite prin acțiunea creativității. Pe de o parte, inovațiile expresive ale indivizilor înzestrați devin embleme stilistice ale acestora și, în anumite condiții, pot intra în patrimoniul expresiv al comunității de care respectivii indivizi aparțin. Pe de altă parte, valorile stilistice din tezaurul lingvistic al colectivității pot căpăta noi străluciri expresive în actele verbale ale indivizilor cu o conștiință lingvistică de excepție. Prin explorarea raporturilor dintre noțiunile care alcătuiesc triada funcție-normă-valoare, Jan Mukarovsky a dezvoltat o teorie structurală și funcțională remarcabilă și cu multiple valorificări interdisciplinare. Noțiunea de stil funcțional. În concordanță cu estetica funcțională a lui Mukarovsky, alți membri ai Cercului de la Praga au studiat variația stilistică din perspectiva tiparelor expresive generice de uz comun în anumite sfere de activitate și comunicare umană. Numite stiluri funcționale, aceste tipare condiționate socio-cultural și funcțional sunt constituite din constantele expresive din comunicarea grupurilor care alcătuiesc societatea. O primă taxonomie a stilurilor funcționale este propusă de Bohuslav Havranek (1893-1978), în studiul intitulat Diferențierea funcțională a limbii standard (în Garvin 1964). În concepția lui Havranek, variația stilistică se manifestă la toate nivelele limbii, 17 „Nu avem de-a face cu două categorii mutual exclusive, ci cu două aspecte opuse ale aceleiași atitudini umane față de un sistem de semne cum este limba (...); relația lor mutuală poate fi numită polaritate, sau, în alți termeni, esteticul structurat și cel nestructurat formează în limbă (sau în orice alt domeniu de manifestare) o antinomie dialectică care, deopotrivă, le ține împreună și le separă” (Mukarovsky, în Garvin 1964: 63). 156 dat fiind că „în actul concret de comunicare, utilizarea (selecția) mijloacelor lingvistice este determinată de scopul enunțului și orientată spre funcția actului de comunicare”. În alți termeni, vorbitorul își modelează comportamentul comunicativ conform factorilor care determină situația de comunicare, cele mai importante condiționări fiind, în accepția lingvistului praghez, resursele lingvistice pe care vorbitorul le are la dispoziție și finalitățile comunicărilor pe care el le realizează. Din această adecvare la situație decurge specializarea funcțional-expresivă a unora din mijloacele lingvistice folosite pentru a comunica despre anumite realități, aspect care poate fi cu ușurință urmărit când se analizează specializările semantice ale unor cuvinte. Spre exemplu, în domeniul medical, substantivul operație (MDA 2010/II: 215) înseamnă ‘intervenție chirurgicală', în limbajul militar are înțelesul ‘acțiune militară de amploare în vederea realizării unui plan strategic sau a sarcinilor subordonate acestuia', în matematică termenul este folosit cu sensul ‘procedeu prin care se obțin unul sau mai multe elemente ale unor mulțimi', iar în sfera financiar-bancară cuvântul este întrebuințat cu alte valori semantice: 1. ‘efectuare a unei tranzacții financiare sau comerciale'; 2. ‘înregistrarea unei tranzacții într-un registru'. Deosebirile funcțional-expresive nu se manifestă doar la nivel lexico-semantic, ci și la nivel fonetic și/sau gramatical. De pildă, la nivel fonetic, stilului științific îi sunt proprii creațiile lexicale formate cu afixoide de circulație internațională, având sonoritate nespecifică limbii române, cum ar fi prefixoidul ptero-, element de compunere savantă cu semnificația ‘(referitor la) aripi', ‘(cu sau) de aripi', prezent în termeni ca pterodactil, pretopod, pterozaur ș.a. (cf. MDA 2010/II: 588). În plan gramatical, o caracteristică expresivă a stilului științific este sintaxa mixtă rezultată din împletirea semnelor lingvistice cu semne simbolice și cu imagini grafice (Irimia 1980: 159). Astfel, ilustrarea celebrei teoreme a lui Pitagora, „în orice triunghi 157 dreptunghic suma pătratelor catetelor este egală cu pătratul ipotenuzei”, se poate reda printr-o ecuație, a2 + b2 = c2, în care a și b sunt simboluri ale lungimilor catetelor, iar c simbolizează lungimea ipotenuzei. Revenind la distincțiile avansate de Havranek, merită întărită validitatea observației că „diversele mijloace, mai ales cele lexicale și sintactice, de diferențiere funcțională și stilistică nu formează numai un inventar de cuvinte și forme gramaticale diferite, ci și diferite moduri de folosire a elementelor lingvistice sau de adaptare specială, în funcție de finalitatea limbii standard”. (Havranek, în Garvin 1964: 4). În acest cadru conceptual, savantul ceh fructifică noțiunile de funcție, dialect funcțional și stil funcțional pentru a interpreta în spirit saussurian deosebirile expresiv-funcționale din limbile naturale. Funcția de comunicare a limbii se manifestă, afirmă Havranek, în patru ipostaze funcționale: 1. comunicativă (proprie conversației de zi cu zi), 2. tehnic-uzuală (proprie îndeletnicirilor obișnuite), 3. tehnic-teoretică (proprie activităților științifice) și 4. estetică (proprie comunicării artistice). În limba-sistem, aceste funcții determină patru configurații stilistice dominante, numite dialecte funcționale: 1. conversațional, 2. practic, 3. științific și 4. poetic. Dacă dialectele funcționale sunt „oglinzi” ale variației stilistice în limba-sistem, diferențele expresive din vorbire se încheagă în stiluri funcționale: „diferența între stil funcțional și dialect funcțional constă în faptul că stilul funcțional este determinat de finalitatea specifică a unui răspuns verbal dat - e o funcție a unui răspuns verbal (a actului de vorbire, „parole”), în timp ce dialectul funcțional e determinat de scopul general al ansamblului structurat de mijloace de expresie, e o funcție a structurii lingvistice („langue”)” (Havranek, în Garvin 1964: 16). În calitatea lor de configurații expresive realizate în planul parole, adică în plan discursiv și/sau textual, stilurile funcționale 158 se clasifică în raport cu două categorii de factori: a) finalitatea specifică a răspunsului verbal și b) modalitatea de răspuns verbal. Conform finalității specifice (scopului comunicativ) există cinci categorii de stiluri funcționale: 1. uzual (comun), informativ; 2. exortativ, persuasiv; 3. explicativ generic (popular); 4. explicativ tehnic (expozitiv, argumentativ) și 5. codificat. Conform modalității de răspuns, stilurile funcționale se deosebesc după două tipuri de opoziții: privat - public și oral -scris. Stilurile orale pot fi: private (monologul și dialogul) și publice (discursul și dezbaterea). Nu se oferă exemple pentru stilurile scrise private (deși în această categorie pot fi incluse scrisoarea și jurnalul intim), însă stilurile scrise publice sunt evidențiate de texte precum: a) anunțul și afișul; b) articolele gazetărești și c) cărțile. Comentariul de ansamblu care se impune în legătură cu această clasificare este că stilurile funcționale sunt conturate din perspectivă sincronică, fără a se insista asupra implicațiilor de natură evolutivă. Așa cum observă T. Vianu, stilurile sunt configurații cu dublă identitate: sistematică și istorică, iar nuanțarea învățatului român ne permite să constatăm că în epoci istorice distincte configurația stilistică a unei limbi poate fi sensibil diferită, aspect întărit de cercetările de istoria limbii, în general, și a limbii literare, în particular. Trasarea unor delimitări stilistice în limba aflată în uz la un moment dat este o cale dificil de urmat în condițiile în care nu toți cercetătorii interpretează cu aceleași etaloane stratificarea stilistică a limbii, iar acest factor mai degrabă subiectiv, de viziune asupra realităților analizate, este în bună măsură responsabil pentru lipsa de acord între specialiștii care s-au pronunțat cu privire la numărul de stiluri funcționale ale unei limbi (v. capitolul III.3.). În ciuda lipsei de consens, noțiunea de stil funcțional s-a dovedit utilă în recunoașterea unor dominante expresive și în 159 articularea unui program teoretic coerent și durabil, stilistica funcțională, prin care au fost impuse tehnici și instrumente moderne de analiză a faptelor de stil. Modelul jakobsonian. Multe din tezele Cercului lingvistic de la Praga au cunoscut consacrarea internațională prin activitatea prodigioasă a savantului de origine rusă Roman Jakobson (18961982). Adept al structuralismului funcțional, Jakobsob este considerat unul din cei mari lingviști ai secolului al XX-lea, iar ideile sale au impulsionat dezvoltarea multor arii de cercetare tradiționale și moderne din științele limbajului: fonetica și fonologia, gramatica, semantica, analiza discursului, antropologia lingvistică, poetica și stilistica, psiholingvistica, sociolingvistica etc. și a introdus sau a impus în cercetările de lingvistică concepte operaționale precum marcare, opoziție binară, selecție și combinare, trăsătură distinctivă, universalii ș.a. Acestui savant i se datorează și conceperea limbii ca sistem de sisteme, fiecare dintre sistemele constitutive ale diasistemului fiind organizat prin opoziții de tip structural-funcțional. Conform acestei viziuni, nivelele de limbă (fonematic, morfematic, lexical și sintactic) sunt ansambluri sistematic organizate de elemente lingvistice ale căror identități se conturează prin relații de asemănare și de contrast. De pildă, dacă se ia ca reper seria lexicală a muri, a deceda, a sucomba, a pieri, a se săvârși, a adormi, a se curăța și a crăpa, se observă că aceste cuvinte pot fi considerate sinonime, în virtutea asemănărilor de înțeles, însă între sensurile sinonimelor se manifestă contraste prin care este reglată folosirea acestor termeni în situații de comunicare distincte, ceea ce înseamnă că respectivele elemente lexicale au randament funcțional și expresiv deosebit, după cum observa, de altfel, și Tudor Vianu (v. supra). Familia de cuvinte a verbului a deceda (deces, decedat) este frecvent întrebuințată în stilul administrativ-juridic. Drept 160 dovadă, actul oficial care se eliberează atunci când cineva moare se numește certificat de deces, realizări precum *certificat de pie(r)ire, *certificat de adormire sau *certificat de săvârșire nefiind admise în limba română folosită actualmente în administrație și justiție. Asemenea restricții subliniază că unele dintre elementele seriei sunt potrivite în anumite contexte, iar în altele nu. În plus, observăm că unele cuvinte au valoare denotativă (a muri, a deceda, a sucomba), în timp ce altele au valoare conotativă (a adormi, a se curăța, a crăpa), iar opoziția denotație-conotație indică faptul că sensurile se modelează în acord cu nevoile de comunicare ale vorbitorilor. În anunțurile funerare sau comemorative publicate în paginile de mică publicitate ale ziarelor e aproape imposibil să întâlnim cuvinte ca a se curăța sau a crăpa deoarece ele sunt funcțional incompatibile cu asemenea contexte. Vom descoperi, în schimb, o paletă bogată de eufemisme lexicale și frazeologice care atenuează potențialul de șoc al anunțurilor funerare: a trece în neființă, a pleca (dintre noi), a se stinge (din viață), a dispărea (dintre cei vii) ș.a.m.d. Mai mult decât atât, deși constituenții seriei menționate se înscriu în relații de sinonimie, sferele lor semantice se corelează parțial. În raport cu a muri, a sucomba are ca marcă semantică trăsătura distinctivă [+subit], iar marca atrage atenția asupra cauzelor nenaturale sau șocante în care s-a produs moartea cuiva. Tot în raport cu a muri, al cărui spectru de uz este larg, paleta de întrebuințări a verbului a deceda este mai îngustă. Termenul este mai degrabă folosit în texte cu caracter public sau oficial și mai puțin în conversația familiară ori în scrierile literare. În sfârșit, mai trebuie adăugat că seria lexicală luată ca exemplu nu are caracter închis (inventarul de cuvinte nu este strict limitat), ci permite ajustări în acord cu realitatea la care vorbitorii se raportează și cu atitudinile acestora față de respectiva realitate. 161 Considerată din unghiul pragmatico-stilistic al eticii și politeții comunicative, seria analizată înglobează două clase de cuvinte: a) o clasă de termeni ai reverenței, formată mai cu seamă din eufemisme conotate meliorativ: a adormi, a se săvârși, a se stinge ș.a., potrivite în discursul public; b) o clasă de termeni cu uz ireverențios, alcătuită din cuvinte conotate peiorativ: a crăpa, a expira, a o mierli, a plesni ș.a., utilizate în unele arii ale discursului privat, cum ar fi vorbirea familiară sau cea argotică. Această bifurcare ne permite să formulăm constatarea că o distincție de ordin lingvistic (sens propriu - sens figurat) se corelează cu distincții de factură socio-culturală, deci non-lingvistică (politețe - impolitețe/cuviință - necuviință) pentru a contura nuanțările semantice solicitate de uz și, prin acestea, valori stilistice. Revenind la importanța contribuțiilor lui Roman Jakobson, e important să notăm că, sub influența școlii formaliste ruse, a lingvisticii saussuriene, a ideilor novatoare ale lui Karl Buhler și a preocupărilor științifice ale membrilor cercului praghez, autorul celui mai cunoscut model funcțional al comunicării verbale identifică șase factori constitutivi ai actului lingvistic, cărora le asociază șase funcții, după cum urmează (cf. Diagrama 4): 1) funcția expresivă, „concentrată asupra transmițătorului, are ca scop exprimarea directă a atitudinii vorbitorului față de cele spuse de el” (Jakobson 1964: 88); 2) funcția conativă, orientată către destinatar, determină atragerea și angajarea acestuia în situația de comunicare (Jakobson 1964: 90); 3) funcția fatică, asociată contactului, servește „în primul rând la stabilirea comunicării, la prelungirea sau la întreruperea ei” (Jakobson 1964: 91); 162 4) funcția metalingvistică, axată pe cod, se manifestă când protagoniștii „simt nevoia să controleze dacă folosesc același cod” (Jakobson 1964: 92); 5) funcția referențială, asociată contextului „reflectă adoptarea unei poziții față de referent” (Jakobson 1964: 88); 6) funcția poetică, centrată pe mesaj, „proiectează principiul echivalenței de pe axa selecției pe axa combinării” (Jakobson 1964: 95). Diagrama 4: Modelul comunicativ jakobsonian Fiecare funcție este pusă în evidență prin diverse categorii de mărci lingvistice și non-lingvistice. În plan lingvistic, esența funcției referențiale este dată de versatilitatea cuvintelor de a denumi ceea ce există sau se petrece în realitate și în imaginație, dar reprezentarea celor percepute și gândite nu se rezumă doar la resurse de ordin lingvistic, ci și la mijloace de ordin extralingvistic. 163 În vorbire, funcția emotivă este reliefată de interjecții afective (of!, vai!, au!, aoleu!), de un repertoriu finit de elemente paraverbale (intonație, tempo, accent), și de o gamă bogată de semne mimico-gestuale, multe dintre ele fiind mai sugestive decât vorbele. Manifestarea semiotică a acestei funcții nu poate fi, însă, restrânsă doar la aceste aspecte, ci trebuie extinsă la atitudini, habitudini și comportamente complexe și relevante din punct de vedere social și cultural: accesorii, frizură, machiaj, vestimentație etc. Formele verbale tipice care pun în lumină funcția conativă sunt vocativele și imperativele, însă orientarea discursului dinspre un „eu” către un „tu” nu se limitează doar la aceste mărci, ci la întreaga pleiadă de efecte pe care comunicarea unui emițător le are asupra unui receptor. Mărcile caracteristice ale funcției fatice sunt elementele ritualice care mențin deschis un anumit canal de comunicare. De exemplu, în genul epistolar actual, structurile și secvențele lingvistice specifice protocolului de deschidere al unei scrisori sau al unui e-mail au, deopotrivă, rolul de a sublinia identitatea canalului de desfășurare a comunicării și rolul de a fixa raporturile comunicative dintre protagoniști, fie acestea raporturi de egalitate (Dragă Mihai, Iubite frate, Scumpă mamă ș.a.) sau de inegalitate (Onorată doamnă președinte, Stimate domnule profesor, Excelența Voastră ș.a.). În comunicarea umană, semiotica elementelor fatice este cât se poate de consistentă și cuprinde, de la o epocă istorică la alta, de la o comunitate umană la alta și de la o situație de comunicare la alta, ceremonialuri dintre cele mai variate, ritualurile de întâmpinare și de despărțire fiind între cele cu reluare foarte frecventă. Mărcile verbale care atestă acțiunea funcției metalingvistice au un temei incontestabil: orice vorbitor este totodată și ascultătorul propriilor producții comunicative. Asfel, vorbirea poate fi controlată, prelucrată și dirijată. Ori de câte ori locutorul 164 comentează („asta înseamnă că”), se corectează, nuanțează („nu am vrut să zic asta, ci că”), solicită explicații („Ce ai vrut să spui când ai zis că...?”) sau definește ceva („Un palindrom este un șir de simboluri cu aceeași valoare, indiferent dacă sunt citite de la stânga la dreapta sau invers”), funcția metalingvistică intră în acțiune. Eficiența comunicării depinde în mare măsură de caracteristicile codurilor întrebuințate de protagoniști; în consecință, metacodificarea este un sistem de redundanță pe care ființele umane îl valorifică pentru a înlesni sau, dimpotrivă, pentru a îngreuna desfășurarea procesului comunicativ. Așa cum se poate lesne observa urmărind activitatea de comunicare a celor din jur, actul de comunicare nu e un act mecanic cu randament absolut, ci cuprinde, așa cum observă E. Coșeriu (1999: 30), „porțiuni de înțelegere”, adică secvențe în care interlocutorii colaborează în vederea atingerii unui acord, și „porțiuni de neînțelegere”, adică secvențe în care protagoniștii ori nu pot, ori nu doresc să se situeze în consens. Deși are un cert filon expresiv, relieful neînțelegerilor nu a fost foarte intens explorat în cercetarea stilistică (v. capitolul III.3.). Funcția poetică determină proprietățile formale și de conținut ale mesajelor verbale, deci ei îi revine sarcina de a le fixa identitatea structurală. În concepția lui Jakobson (1971: 558), „funcția poetică (sau estetică) există cu necesitate [în toate mesajele - n.r.] și joacă un rol important atât în diacronia cât și în sincronia limbii”. Deși acțiunea acestei funcții este frecvent și în mod eronat limitată la prezența figurilor de stil într-un text sau discurs, este important să observăm că specificul funcției poetice constă în „proiectarea principiului echivalenței de pe axa selecției pe axa combinării” (Jakobson 1971: 704). Pentru înțelegerea acestei afirmații sunt necesare câteva precizări. Orice act de comunicare se întemeiază pe două operații fundamentale: 1. selectarea de către emițător a semnelor potrivite cu intențiile sale de comunicare și 2. combinarea semnelor într- 165 un mesaj adresat unui destinatar. În termenii lui Jakobson (idem) selecția „se realizează pe baza echivalenței, similarității și deosebirii, sinonimiei și antonimiei”, în timp ce combinarea elementelor într-un șir se realizează prin contiguitate (succesiune). Cele două operații dezvăluie existența a două axe ale cadrului comunicativ, axa paradigmatică și axa sintagmatică18, prin a căror „întretăiere” se constituie mesajul (cf. Diagrama 3). Atunci când spune ceva cuiva, locutorul operează o selecție între unitățile din planul limbii și le înșiruie în planul vorbirii, în funcție de posibilitățile combinatorii ale unităților folosite. Selecția se realizează din planul paradigmatic al limbii. În acest plan, semnele lingvistice au valori potențiale, virtuale, posibile. După ce selectează semnele potrivite, subiectul vorbitor le combină în planul sintagmatic al vorbirii, adică le înlănțuie pentru a construi o comunicare. În acest fel, el realizează un transfer dinspre virtual către real, dinspre general către particular, dinspre abstract către concret. Puse în vecinătate prin operația de combinare, unitățile limbii se condiționează reciproc și, prin intercondiționare, ele își actualizează din sfera de posibilități doar anumite valori, în funcție de tipul de informație ce se dorește a fi transmis. „Pentru un enunț ca Elevul studiază pentru examen, vorbitorul selectează fiecare termen din mai multe clase de termeni posibili, de exemplu, în raport de sinonimie între ei, având în vedere și perspectiva combinării lor într-o aceeași sintagmă: (1) student, școlar, licean, elev, ucenic etc., (2) a învăța, a (se) pregăti, a cerceta, a toci etc., (3) teză, concurs, examen etc. 18 În viziune saussuriană, o paradigmă este o constelație de asocieri (de pildă, în conștiința vorbitorului, termenul soare se poate asocia, pe de o parte, cu lumină, strălucire, căldură, iar pe de altă parte, se poate asocia cu mare, nisip, joacă ș.a.m.d.), în timp ce o sintagmă este un șir de unități combinate pentru a crea o unitate de rang superior (de exemplu, cuvântul dezmembrare este o unitate complexă alcătuită din unități mai simple, afixe și radical: dez+membr+a+re). 166 „Studentul/ elevul se pregătește pentru examen.” // „Studentul/ elevul învață pentru teză”. (Irimia 2011: 131). Mecanismul este redat grafic în diagrama următoare: Diagrama 5. Selecția și combinarea Elevul Școlarul Liceanul studiază tocește învață y- » pentru •:--V» pentru 'a' pentru teză concurs examen În comunicarea lingvistică, echivalențele de tipul elev -școlar - licean sau a studia - a toci - a învăța favorizează posibilități combinatorii precum: Elevul studiază pentru teză, Elevul tocește pentru examen sau Elevul învață pentru concurs. Realizarea unuia dintre aceste enunțuri presupune excluderea celorlalte posibilități de construcție sintagmatică concomitentă. Pe de altă parte, în comunicarea estetică, în care paradigmaticul se proiectează în sintagmatic, „poetul nu mai alege un termen dintr-o clasă de sinonime; el propune o serie de echivalențe pe care le desfășoară în plan sintagmatic. Versul eminescian Ea din noaptea amintirii o vecie-ntreagă scoate apropie, prin metaforă, noapte și amintire într-o echivalență cu rol activ în procesul de constituire a semnificației lirice, la polul creatorului, în declanșarea emoției estetice și împlinirea semnificației, la polul cititorului.” (Irimia 2011: 131). Arătând că funcția poetică proiectează echivalențele din plan paradigmatic în plan sintagmatic, Roman Jakobson nu neglijează faptul că această funcție poate fi dominantă sau subordonată altei funcții care se manifestă în cursul comunicării. Funcția poetică este dominantă pe teritoriul artei, atunci când, grației imaginației creatoare a ființei umane, proprietățile 167 expresive ale mesajului sunt puse în prim plan19, și este de importanță secundă în comunicarea non-artistică, atunci când mesajul nu mai contează în sine și pentru sine, ci este subordonat altor finalități comunicative. Așadar, identitatea semiotică a fiecărui act de comunicare este conturată prin ierarhizarea diferită a celor șase funcții cardinale ale limbajului: „Deși distingem șase aspecte esențiale ale vorbirii, ar fi greu să găsim vreun mesaj verbal care să îndeplinească numai o singură funcțiune. Diversitatea nu rezidă din monopolul uneia dintre aceste multiple funcțiuni, ci din ordinea ierarhică diferită a funcțiunilor. Structura verbală a unui mesaj depinde în primul rând de funcțiunea predominantă” (Jakobson 1964: 88). Afirmațiile jakobsoniene pun în lumină câteva aspecte esențiale pentru interpretarea adecvată a valorilor stilistice care ilustrează funcțiile asociate celor șase factori constitutivi ai actului de comunicare: a) Nu trebuie considerat că fiecare funcție se manifestă în chip independent față de celelalte. Jakobson insistă cu îndreptățire asupra faptului că specificul oricărui act verbal rezultă din împletirea funcțiilor. În plus, unele funcții capătă importanță primară, devenind dominante, în timp ce altele rămân de importanță secundară sau nu se manifestă. Această modulare a funcțiilor își are izvorul în dubla orientare a comunicării, dinspre locutor către obiectul comunicării, aspect reflectat în Diagrama 4 de axa verticală, a obiectivității, și dinspre locutor către interlocutor, aspect individualizat în aceeași diagramă de axa orizontală, a subiectivității. Am observat deja că cele două axe sunt fixate încă 19 În arta modernă, limbajul artistic se semnifică adesea pe sine însuși, fapt subliniat chiar de Jakobson (1971: 704-705), care se raportează la „semioza introvertită” a muzicii, un langage qui se signifie soi-meme. 168 din Antichitate, dacă ținem cont de modelul platonician adoptat și rafinat de Buhler. b) Raportându-se la organon-ul buhlerian, Jakobson observă că, atunci când cineva vorbește cu altcineva despre ceva, cel ce comunică se și comunică (Tudor Vianu), dezvăluindu-și, sau dimpotrivă, disimulându-și trăirile și atitudinile față de ceea ce transmite. Aidoma actorilor, protagoniștii comunicării pot interpreta un rol. c) Acțiunea celor șase funcții cardinale ale căror ierarhizări guvernează varietatea actelor de comunicare se cuvine extinsă și la alte sisteme semiotice decât limbile naturale. Această extindere este justificată de caracterul sincretic al actelor de comunicare omenești, dezvoltate prin recurs simultan sau alternativ la mai multe coduri (mimico-gestual, proxemic, vestimentar ș.a.). Între acestea, limba este codul dominant. Obiecții aduse modelului jakobsonian. Modelul jakobsonian a fost criticat de E. Coșeriu (1994: 148-149), care a invalidat existența funcțiilor teoretizate de Jakobson (fatică, metalingvistică, poetică) și adăugate modelului propus de Karl Buhler, model constituit din triada funcțiilor emotivă, de apel și de reprezentare. Astfel, lingvistul român arată că „nu există o funcțiune fatică care să poată fi deosebită de o funcțiune de apel, fiindcă în realitate această luare de contact (...) este numai partea inițială a funcțiunii de apel” (idem). Funcția metalingvistică este considerată o particularizare nejustificată a funcției de reprezentare „dat fiind că între lucrurile pe limbajul le poate reprezenta găsim și limbajul” (ibidem). Și existența funcției poetice este negată întrucât „concentrarea în structura mesajului se poate prezenta în poezie, însă nu este ceea ce face ca poezia să fie poezie”. În concepția lui Coșeriu, nu proprietățile mesajului sunt determinante în arta limbajului, ci faptul că limbajul poetic încetează să mai descrie o realitate, așa cum se întâmplă în comunicarea lingvistică și „construiește o realitate” (idem). Mai 169 mult decât atât, funcțiile jakobsoniene nu sunt funcții ale limbii, ci funcții ale actului de comunicare. Prin urmare, ele nu vizează mecanisme ale limbii-sistem, ci funcționarea vorbirii și ancadramentul normativ al comunicării. În ciuda obiecțiilor formulate de E. Coșeriu, modelul comunicativ avansat de Roman Jakobson s-a impus în lumea științifică. Dezvoltată în continuitatea ideilor promovate de lingviștii din Cercul de la Praga, identitatea funcției poetice stă în legătură cu specificul mesajului verbal. Deosebirea între mesaje non-artistice și mesaje artistice - distincție adoptată, în stilistica românească, de unii specialiști (Miclău 1971; Coteanu 1973) - este implicit trasată de Jakobson (1964: 93) și subliniază importanța funcției poetice, considerată funcție dominantă a comunicării estetice: „Funcțiunea poetică nu este singura funcțiune a artei verbale, însă este funcțiunea ei dominantă, determinantă, pe când în toate celelalte activități verbale ea se manifestă doar ca un element constitutiv, subsidiar, accesoriu.” Această considerație se înrudește, în bună măsură, cu viziunea teoretică a lui Jan Mukarovsky (1964: 64), având în vedere că, în descrierea relației dintre funcția estetică și limbajul poetic, esteticianul praghez avansează o idee similară: „Limbajul poetic - afirmă Mukarovsky - este o formă funcțională specială a limbii în care, spre deosebire de celelalte dialecte funcționale, funcția estetică tinde să predomine”. Unul din exemplele oferite de autor este sugestiv. Spre deosebire de mesajul publicitar, în care esteticul este pus în slujba unui efect comunicativ, prin împletirea funcției estetice cu funcția instrumentală (practică), opera poetică devine „un tot indivizibil și constituie o valoare estetică, un fenomen complex, care este, în același timp unic și regulat” (Mukarovsky, în Garvin 1964: 65). De altfel, statutul funcției poetice - funcție centrată pe mesaj și dominantă în arta literară - nu numai că a determinat 170 delimitarea unui nou câmp de cercetare, cel al poeticii20, dar a amplificat dezbaterile referitoare la complexitatea dimensiunii stilistice a operei literare. Prin raportare critică la modelul jakobsonian, M. Riffaterre a dezvoltat o teorie a receptării operei literare21 motivată de ideea 20 Poetica este „o parte constitutivă a lingvisticii, care se ocupă de raporturile dintre funcțiunea poetică și celelalte funcțiuni ale limbajului. În sensul mai larg al cuvântului, poetica se ocupă de funcțiunea poetică nu numai în poezie, unde această funcțiune este suprapusă celorlalte funcțiuni ale limbajului, dar și în afara poeziei, atunci când o altă funcțiune se suprapune funcției poetice” (Jakobson 1964: 97). Convergența dintre stilistică și poetică a favorizat studierea „artei literare concepută ca o creație verbală” (Ducrot/Schaeffer 1996: 127). Într-o anumită măsură, cele două discipline au preocupări comune: descrierea trăsăturilor definitorii ale textului literar, particularitățile structural - expresive ale textului, ansamblul opozițiilor prin care scriitorul concepe și dezvoltă mecanismele de generare a semnificațiilor literare, întemeierea imaginarului textual, natura relațiilor dintre protagoniștii actului de comunicare literară etc. În studiile de stilistică literară, limba nu este considerată doar un simplu vehicul în care scriitorul transpune lumea pe care o imaginează sau la care se raportează, ci devine, într-un anumit sens, principiu de structurare a textului, prin complexitatea relațiilor de semnificare în care intră semnele constituente. Pe lângă specificul organizării formale a textului, limba este substanța din și prin care ia naștere conținutul lumii ficționale. În interiorul textului literar, raportul om - limbă - lume primește o identitate specifică, agent - semnificație artistică - univers ficțional. Înțelegând prin agent fie creatorul textului (autorul), fie alter ego-urile acestuia (naratorul sau personajul), fie receptorul textului (cititorul), se poate aprecia că literaturitatea, ca trăsătură distinctivă a unei clase de texte, se poate defini ca ansamblu de organizări linguale pe baza cărora se formează și se dezvoltă expresivitatea artistică și prin intermediul cărora se realizează transfigurarea semnificației de tip lingvistic în semnificație literară. Aceste organizări impun specificul expresiv și identitatea funcțională a stilului beletristic prin absolutizarea individualității și originalității artistice. Ca „locutor privilegiat”, scriitorul se înscrie în realitatea profundă a limbii și îi transformă în mod esențial identitatea, prin crearea unor modele culturale (Spitzer 1970: 53-54). Ca instrument de cultură, limba devine, deopotrivă, ilustrare a culturii și expresie a efortului de înscriere a cunoașterii artistice în universalitate, iar actul de creație literară poate fi considerat o modalitate de dezmărginire a lumii fenomenale, prin întemeierea de lumi imaginare. 171 că stilistica trebuie să fie „o lingvistică a efectelor mesajului” (Riffaterre 1971: 146). Considerând că denumirea de funcție poetică este prea restrictivă față de conținutul desemnat, Riffaterre propune înlocuirea acestui concept cu cel de funcție stilistică, acordându-i și un nou statut: „aș obiecta că numai două funcții sunt întotdeauna prezente - stilistică și referențială - și că funcția stilistică e singura centrată pe mesaj în timp ce celelalte au în comun faptul că sunt orientate spre ceva exterior mesajului și că organizează discursul în jurul emițătorului, receptorului și al conținutului. De aceea, pare mai adecvat să se afirme că orice comunicare este structurată prin cele cinci funcții direcționale, și că intensitatea sa (de la expresivitate până la artă) este modulată prin funcția stilistică. Este ceea ce funcția stilistică impune constant funcției referențiale” (Riffaterre 1971: 154). Se remarcă, așadar, că identitatea mesajului este determinată de co-prezența funcțiilor stilistică și referențială, însă numai funcția stilistică este centrată pe mesaj, deoarece contează doar „efectul semnului asupra destinatarului” (idem: 155) și nu „maniera mai mult sau mai puțin completă, mai mult sau mai puțin fidelă prin care el (semnul - n.r.) reprezintă realitatea” (ibidem). Din perspectiva lui Riffaterre, funcția stilistică modulează interacțiunea și ierarhizarea celorlalte cinci funcții și are statutul de funcție tutelară în constituirea identității expresive a mesajului, fiind responsabilă cu stabilirea profilului stilistic al actului de comunicare verbală: „intensitatea, expresivitatea structurii, oricare ar fi organizarea acesteia este determinată de decalajul pe care i-l impune funcția stilistică. Decalajul merge de la 21 „Sarcina stilisticii este, deci, de a studia limbajul din punctul de vedere al receptorului, deoarece reacțiile și ipotezele acestuia asupra intențiilor emițătorului, precum și judecățile sale de valoare sunt tot atâtea răspunsuri la stimulii codificați în secvența verbală.” (Riffaterre 1971: 146). 172 expresivitatea simplă la organizarea estetică.” (Riffaterre 1964: 77). În stilistica românească, o interpretare nuanțată a relației dintre teoria jakobsoniană și concepția lui Riffaterre îi aparține lui Dumitru Irimia, care apără poziția științifică exprimată de R. Jakobson și propune înțelegerea funcției stilistice ca funcție ce determină identitatea stilistică a oricărui text lingvistic: „în orice tip de comunicare intervine și o funcție stilistică, prin care comunicarea „este modulată”; este o funcție supraordonată, care orientează întreg procesul de verbalizare a lumii extraverbale prin actualizarea limbii (ca sistem abstract) în text (ca structură concretă). Gradul și modul specific de participare a funcțiilor particulare la desfășurarea funcției globale a limbii, raporturile dintre ele în actul lingvistic concret sunt orientate de acțiunea acestei funcții supraordonate care guvernează constituirea unei identități specifice a textului, prin dezvoltarea dimensiunii lui stilistice, dimensiune, de asemenea, supraordonată.” (Irimia 1999: 33). Lingvistica sistemic-funcțională. Noțiunile-cheie impuse prin activitatea științifică a membrilor cercului praghez au avut ecou și în alte școli de gândire și analiză lingvistică. Unul din reprezentații cei mai de seamă ai funcționalismului britanic, M. A. K. Halliday (n. 1925), a conceput un model în care tezele saussuriene și unele din cercetările lingviștilor praghezi (Halliday 2006: 443) au fost valorificate pentru a descrie limba ca sistem semiotic cu fundament social: „Funcțiile sociale ale limbii determină cu certitudine tiparele varietăților lingvistice, adică ale varietăților „diatipice” sau registrelor; clasa registrelor sau repertoriul lingvistic al unei comunități ori al unui individ derivă din multitudinea de întrebuințări ale limbii în cadrul unei culturi sau subculturi” (Halliday 2003: 298). 173 Caracterul holist al concepției lui Halliday este reliefat de fructificarea teoriei sistemic-funcționale în aproape toate ramurile mari ale lingvisticii: fonologie, gramatică și semantică, analiza discursului, stilistică, sociolingvistică, lingvistică computațională, și psiholingvistică (Prakasam, în Strazny 2005: 437). Sub influența ideilor antropologului Bronislaw Malinowski (1884-1942), care observa că funcționarea în câmp social a limbii își lasă amprenta asupra structurilor lingvistice, Halliday rafinează și dezvoltă proiectul profesorului său, J. R. Firth (18901960), de a evidenția impactul pe care uzul socio-lingvistic îl are în planul limbii-sistem. Prin raportare la vorbirea copiilor, lingvistul britanic identifică trei tipuri de funcții corelate care guvernează comportamentul discursiv al micilor vorbitori: a) funcția instrumentală, a lui „vreau”, de satisfacere a nevoilor materiale; b) funcția reglatoare, a lui „fă cum îți spun eu”, de influențare și dirijare a comportamentului altcuiva și c) funcția interactivă, a lui „tu și eu”, de stabilire a legăturilor cu cei din jur. În procesul de maturizare a ființei umane, pe măsură ce vorbitorul își perfecționează abilitatea de a comunica cu ceilalți și de a stăpâni o mare diversitate de resurse, tehnici și strategii comunicative, cele trei funcții de bază devin macrofuncții, „reflexe lingvistice foarte abstracte ale paletei largi de întrebuințări sociale ale limbii” (Halliday 2003: 311) și nu mai guvernează vorbirea propriu-zisă, ci gramatica limbii-sistem. În această accepție secundă și generală, funcție nu mai înseamnă uz, ci potențial de semnificare vast și complex (Halliday 2003: 314). Pentru a nu se crea confuzii terminologice, termenul funcție este rezervat pentru a trimite la tot ceea ce ține de problematica uzului, iar termenii macrofuncție și metafuncție sunt introduși pentru a face referire la reprezentările și schemele abstracte ce guvernează actele lingvistice. În abordarea funcțional-sistemică propusă de Halliday, funcția de comunicare 174 a limbii se manifestă în triplă ipostază: ideațională, interpersonală și textuală. Funcția ideațională reflectă cunoașterea pe care indivizii o au despre lume. Prin intermediul funcției interpersonale se exprimă rolurile indivizilor în câmp social. Funcția textuală reliefează capacitatea umană de a (re)produce și de a înțelege diverse tipuri de acte lingvistice. Cu alte cuvinte, prin limbă se exprimă cunoașterea, se manifestă relațiile interumane și se creează textura semiotică a realității. În istoria reflecțiilor despre limbaj, teoria sistemic-funcțională este precedată de modelul semiotic propus de filosoful american Charles Morris (1901-1979), în viziunea căruia orice semn folosit în comunicare umană se înscrie simultan în trei dimensiuni, dimensiunea semantică, definită ca relație între un semn și obiectul de cunoaștere pe care semnul îl reprezintă, dimensiunea sintactică, considerată ca relație a unui semn cu un alt semn și dimensiunea pragmatică, interpretată ca relație între indivizi și semnele pe care aceștia le întrebuințează. Paralela dintre cele două canoane teoretice este evidentă. Dimensiunii semantice (semn-obiect) din viziunea lui Morris îi corespunde funcția ideațională din abordarea lui Halliday, dimensiunea pragmatică (utilizator-semn) concordă cu funcția interpersonală, iar dimensiunea sintactică (semn-semn) se acordă cu funcția textuală. În ciuda similarităților, între semiologia generală a lui Morris și funcționalismul sistemic al lui Halliday există deosebiri remarcabile, una dintre ele fiind aceea că, pe terenul cercetărilor de analiza discursului, de lingvistica textului și de pragma-stilistică, concepția cercetătorului englez a avut înrâurire atât asupra studiilor privind existența și pertinența funcțională a registrelor comunicative (v. capitolul III.2.) cât și asupra unora din preocupările de lingvistică cognitivă. Parcursul critic din această secțiune a avut sarcina de releva că funcția stilistică, interpretată ca ipostază a funcției de comunicare prin care se fixează identitatea expresiv-funcțională a 175 unui text sau discurs, se dovedește un instrument conceptual valoros în analiza actelor de limbaj, considerate din perspectiva finalităților urmărite de vorbitori. În ciuda deosebirilor terminologice (funcție estetică, pentru Mukarovsky; funcție poetică, pentru Jakobson; funcție stilistică, pentru Riffaterre) și de conținut atribuit acestui tip de funcție - fapt firesc în istoria științelor limbii22 - se poate admite că școlile de lingvistică funcțională au avut contribuții majore la descrierea diferitelor categorii de stiluri, structurate din unghiul unor finalități expresive specifice. 22 Pe altă parte, trebuie acceptat că, în problema funcțiilor limbii, „s-au propus atâtea și atâtea denumiri, încât s-a creat impresia că oricărei relații particulare, oricărei destinații mai mult ori mai puțin accidentale a limbii i se poate da numele de funcție.” (Coteanu 1973: 78). 176 III. VARIAȚIA STILISTICĂ Între științele care studiază diversitatea modalităților de întrebuințare a limbii ca mijloc de comunicare, stilistica lingvistică își limitează obiectul de cercetare la descrierea variației stilistice1 care se manifestă în întreg materialul limbii. Termenul consacrat în studiile de lingvistică pentru a denumi acest tip de variație este cel de diafazie. Spre deosebire de celelalte tipuri de variație, variația diafazică este cel mai dificil de apreciat cu instrumente metodologice precise întrucât, așa cum constată Aitchison (2004 :40), variațiile de stil din vorbirea cuiva au o oarecare doză de aleatoriu, în ciuda manierei sistematice în care toți vorbitorii își adaptează comportamentul verbal la situațiile de tip formal sau informal. În lingvistica anglo-americană, noțiunea de variație stilistică este întrebuințată pentru a face referire la schimbările de vorbire guvernate de grija (gradul de atenție) cu care vorbitorul își supraveghează vorbirea (Labov, în Coupland 2007: 36) sau, mai precis, de adecvarea la receptor (Bell, în Llamas/Mullany/Stockwell 2007: 97). Conform acestei accepții curente în studiile de sociolingvistică1 2, în limba vorbită se 1 Sintagma variație stilistică este folosită pentru a denumi și alte tipuri de manifestări expresive decât cele de natură lingvistică. 2 În cercetările actuale de sociolingvistică, valorificarea noțiunii de stil se sprijină pe următoarele precepte, sistematizate de Allan Bell (Llamas/Mullany/Stockwell 2007: 97-98): 1. Stilul este maniera în care un vorbitor întrebuințează limba pentru a comunica cu semenii săi. Stilul are, în esență, caracter interactiv și social, marcând relațiile interpersonale și de grup; 2. Stilul ține de anumite trăsături lingvistice ale limbajelor grupurilor sociale; de aceea, stilurile sunt purtătoare de semnificație 177 actualizează un spectru stilistic cuprins între polul stilurilor îngrijite și polul stilurilor neîngrijite, iar ipostazele acestui spectru se actualizează în funcție de anumite variabile. Referindu-se la variația de stil, unii cercetători (Esser 1993: 10-13) disting între varietăți unidimensionale și varietăți multidimensionale. Se numește varietate unidimensională, „convenția metodologică de a face referire la un ansamblu de texte, prin axarea pe unul din factorii care orientează situația de comunicare și conținutul referențial” (Esser 1993: 10). Sub aspect stilistic, adresarea formală sau cuvântările solemne pot fi considerate varietăți unidimensionale sau monofazice. Prin varietate multidimensională se înțelege „co-ocurența și dependența unor trăsături față de mai multe dimensiuni ale diferențierii” (Esser 1993: 12). Varietăți precum stilurile funcționale pot fi considerate varietăți multidimensionale sau diafazice. De altfel, lingvistul E. Coșeriu (1994: 142) a arătat că, în plan istoric, limbile omenești prezintă „trei mari tipuri de diferențe, iar în sensul contrar acestei diferențieri, trei tipuri de unități idiomatice (sisteme lingvistice mai mult sau mai puțin omogene)”. Astfel, diferențele diatopice (teritoriale) pot fi măsurate cu ajutorul unităților sintopice numite dialecte, diferențele diastratice (sociale) sunt puse în lumină prin socială. 3. Orice stil individual se manifestă, în primul rând, în raport cu un anumit tip de ascultător și ca răspuns față de respectivul interlocutor. 4. Vorbitorul își schimbă stilul pentru a comunica pe înțelesul interlocutorului, fenomen numit convergență. 5. Ca ecou al variației de tip social, variația stilistică este mai puțin marcată decât cea de tip social. 6. Vorbitorii au o foarte bună capacitate de a se adresa mai ales interlocutorilor direcți și mai puțin terților (ascultătorii accidentali). 7. Stilul vorbitorului nu variază doar în raport cu ascultătorul, ci și în raport cu tema și cu cadrul vorbirii, cei trei parametri fiind corelați. Cu alte cuvinte, vorbitorul își adaptează tematica și modelează cadrul de vorbire în funcție de interlocutor. La o privire atentă, constatăm că multe dintre aceste precepte pot fi lesne corelate cu viziunea despre stil a retorilor antici. 178 intermediul unităților sinstratice numite nivele de limbă (sau sociolecte, în alte lucrări), iar diferențele diafazice pot fi descrise prin unități sinfazice numite stiluri de limbă. Ca unitate de măsură a variației diafazice, stilul de limbă este definit drept „ceea ce în modurile de a vorbi este determinat de «atitudini» (sociale, sau altele) - și nu de condiția socială (sau socioculturală) ca atare” (Coșeriu 1994: 144). Așadar, în orice stil de limbă pot exista diferențe de la o regiune la alta, sau de la o categorie socială la alta. Astfel, în limba română, adresarea formală se poate realiza, în zonele rurale, prin termeni tradiționali precum dumneata, mata(le), dar și prin elemente mai des întrebuințate în zonele urbane, cum ar fi dumneavoastră, domnia sa. În conjuncție cu alte mărci verbale și non-verbale, aceste adresative pot fi întrebuințate de orice vorbitor, indiferent de condiția sa socială, și marchează, în diverse grade de reverență, respectul față de interlocutor. Pe de altă parte, statutul social determină, în anumite circumstanțe, apariția unor atitudini diferite, transpuse în folosirea unor formule de politețe specifice: Maiestatea sa, Excelența sa. Mai mult decât atât, în limbi istorice diferite, realizarea formulelor de salut cunoaște importante diferențieri expresive (v. Coșeriu 1992-1993: 4041). Caracterul unidimensional sau multidimensional al variației stilistice este remarcat și de Coșeriu, care propune să se facă deosebirea între stiluri de limbă și registre idiomatice, adică „tipurile foarte generale de stiluri conexe, corespunzătoare unor ample aspecte ale vieții și culturii și unor tipuri conexe de circumstanțe (de exemplu «limba vorbită», «limba scrisă», «limba literară»)” (Coșeriu 1994: 101). Se înțelege, deci, că descrierea diversității stilistice a unei limbi se poate realiza din unghiul unui singur element de variație sau din perspectiva unui ansamblu de elemente. De 179 pildă, cercetarea valorilor stilistice ale substantivelor românești se axează pe variația în interiorul unei singure clase lexico-gramaticale (Câmpeanu 1975). Un studiu despre diversitatea stilistică a limbii române literare din perioada 1640-1780 (Chivu 2000) descrie importanța mai multor factori activi în reliefarea configurației stilistice a limbii de cultură. Variația stilistică se manifestă prin particularități expresive a căror organizare este guvernată de evoluția istorică a limbii sau, în plan mai larg, de dinamica mentalităților și culturilor umane. Între cele mai studiate etaloane de apreciere a variației stilistice se numără gradul de expresivitate al comunicărilor (capitolul III.1.), cadrele de realizare a valorilor stilistice, sau, mai precis, tiparele stilistice mai mici și mai mari ale comunicării verbale (capitolul III.2.) și trăsăturile stilistice ale semnelor limbii (capitolul III.3.). 180 III.1. Expresivitatea Vorbitorii unei limbi înțeleg noțiunea de expresivitate prin prisma valorilor de sens din limba istorică, nu din unghiul metalimbajului științific, așa că un prim răspuns la întrebarea „Ce este expresivitatea?” poate fi formulat prin cercetarea sensurilor fixate, în acord cu spiritul limbii folosite de vorbitori, în definițiile lexicografice furnizate de dicționare, ipoteza de lucru fiind că în tezaurul lexico-semantic al limbii se păstrează sensuri apropiate de accepția pe care cercetătorii interesați de studierea valorilor stilistice o dau conceptului la care ne referim. De pildă, dacă se ia ca reper adj. fr. expressif, etimonul adj. rom. expresiv, se poate observa că, în limba franceză1, adj. expressif avea, în secolul al XV-lea, sensul ‘signale (‘care se distinge clar de altceva'), iar în secolul al XVII-lea era înregistrat cu sensul ‘qui exprime bien' (‘care exprimă bine'). Expresiv1 2 însemna, deci, distinctiv, adecvat, 1 Cf. http://atilf.atilf.fr/dendien/scripts/tlfiv5/advanced.exe?8;s=2439962655; 2 În terminologia lingvistică românească și nu numai, atributul expresiv este folosit cu valori strâns înrudite cu sensurile din franceză, fapt accentuat de accepțiile date unor metatermeni precum competență expresivă, funcție expresivă, procedeu sau trăsătură expresivă etc. Competența expresivă „se referă la a vorbi în situații determinate și cu privire la anumite lucruri, cu anumiți interlocutori” (Coșeriu 1992-1993: 36) și se află în relație cu existența unor „norme pentru tipuri de texte” (idem). Competența expresivă reflectă adecvarea. Funcția expresivă „are ca scop exprimarea directă a atitudinii vorbitorului față de cele spuse de el”, pentru a produce „impresia unei anumite emoții, fie adevărate, fie simulate” (Jakobson 1964: 88) și aduce în prim plan individualitatea comunicativă a vorbitorului. În orice act de comunicare lingvistică, actualizarea funcției 181 potrivit. Pe terenul limbii române, autorii Dicționarului de neologisme (1986: 427) definesc substantivul expresivitate drept „calitatea de a fi expresiv; exprimare vie, clară, plastică”. În același dicționar, adj. expresiv înseamnă: „care exprimă ceva plastic, viu; sugestiv, elocvent (despre opere artistice) care evocă imagini vii (despre ochi, față etc.) care reflectă puternic stări sufletești interioare [cf. fr. expressif]”. Definițiile cuvintelor din limba istorică, deși mai „slabe” decât definițiile „tari” date de specialiști metatermenilor cu care ei lucrează, scot în relief relația dintre expresivitate și imagine, pe de o parte, sau dintre expresivitate și afectivitate, pe de altă parte. Se poate, deci, aprecia că expresivitatea este reprezentarea lingvistică a imaginației și afectivității. În câmpul de preocupări al stilisticii, noțiunea a cunoscut numeroase definiri. De exemplu, în stilistica românească se pot identifica cel puțin trei viziuni științifice concretizate în direcții relativ bine delimitate: influența idealismului german (K. Vossler - D. Caracostea), orientarea socio-stilistică (Ch. Bally - I. Iordan) și stilistica integrală (T. Vianu). În continuarea teoriei lui K. Vossler* 3 (1972: 7), potrivit căruia orice limbă naturală reprezintă expresive guvernează manifestarea atitudinilor protagonistului (sau protagoniștilor) comunicării. Procedeu sau trăsătură expresivă este orice „mijloc fonetic, morfologic, sintactic, lexical sau prozodic care permite reliefarea stilistică a unei părți de enunț” (Bidu-Vrănceanu et al., 2001: 209). 3 Karl Vossler (1872-1949) este un romanist german considerat unul din întemeietorii idealismului în lingvistică. Pe calea interpretativă deschisă de Benedetto Croce și ca reacție critică față de preceptele teoretice ale neogramaticilor, Vossler va dezvolta ceea ce posteritatea consideră a fi lucrarea-manifest a școlii idealiste, Positivismus und Idealismus in der Sprachwissenschaft [Pozitivism și idealism în lingvistică, 1904]. Idealismul este direcția de cercetare istorică a limbii ce are ca țel explicarea relațiilor de cauzalitate între faptele de limbaj. Ca expresie și creație a spiritului uman, limba tezaurizează cunoașterea omului despre sine și despre lume. Istoria limbii este, în esență, o istorie a formelor de expresie pe care o colectivitate umană 182 un moment stilistic specific, sau, mai precis, o realizare variabilă, determinată istoric, a „marii și unicei comunități de limbă care înfrățește omul cu universul” (idem: 25), D. Caracostea dezvoltă în manieră originală ideea vossleriană că „în fiecare limbă națională se ascunde o intenție artistică, un arhitect, pe care nu-l substituim, nici nu-l inventăm noi. El este reprezentat de însăși limba respectivă în calitatea ei de unitate lingvistică individuală” (Vossler 1972: 8). În concepția lui Caracostea (2000: 15), trăsăturile expresive ale limbii pun în lumină „mireasma proprie și farmecul fiecărei limbii”. Expresivitatea - susține stilisticianul român - este inerentă limbii și se concretizează în „trăsături obiective, care constituie un ansamblu de semnificații și valori” (idem: 10). Aceste „virtualități expresive ale limbii” (idem: 13), denumite esteme* 4, își au originea în necesitatea „organică a chipului de a vedea lumea concretizat în limbă”5. Citindu-l pe Humboldt, Caracostea se declară le dezvoltă și le valorifică pentru a reliefa o perspectivă asupra lumii. Spiritul limbii este forța care oglindește expresia individualității vorbitorului, limba nefiind decât energia acestei individualități creatoare. Prin raportare la concepția filosofică a lui Wilhelm von Humboldt, idealiștii consideră că limba este o activitate internă, un produs al unei activități spirituale, o intuiție asupra lumii, iar sarcina lingvistului este de a cerceta limba întocmai cum criticul se raportează la creația artistică. Activitatea științifică a lui Vossler a fost bogată și originală, însă ecourile școlii sale nu au depășit cadrul lingvisticii romanice și al criticii literare. 4 „Este nevoie de un cuvânt care să cuprindă în generalitatea lui toate aceste aspecte ale limbii vorbite câte au nu o simplă valoare afectivă (Bally), ci una de expresivitate estetică. Nu știu dacă cineva a creat, prin analogie cu termeni ca „fonem” și „morfem”, cuvântul estem. Deși are unele inconveniente, nu găsesc altul mai potrivit pentru a defini conceptul de care am nevoie. Prin el s-ar putea preciza punctul de vedere estetic, extinzându-se cuvântul la toată sfera aspectelor limbajului, de la unele realități fonetice la structurile sintactice. Astfel, stil și stilistică rămân noțiuni mai complexe dominate de ideea de totalitate proprie creațiunilor poetice.” (Caracostea 2000: 113). 5 De altfel, acesta este unul din argumentele invocate de Caracostea, pentru a evidenția particularitățile prin care teoria sa se deosebește fundamental - termenul este folosit chiar de stilisticianul român - de concepția idealistă a lui K. Vossler. 183 partizanul ideii că limba este un ansamblu de semne ideale, de virtualități semnificative cu dimensiune expresivă intrinsecă: „După cum geometrul lucrează cu raporturi spațiale ideale, iar chimistul cu raporturile posibile dintre elemente, tot astfel limba poate și trebuie privită și ca o totalitate de semne ideale, față de care feluritele rostiri individuale sunt aproximații. (...) Observând limba noastră pe buzele sătenilor, ai foarte rar prilejul de a nota o simplă comunicare a unei judecăți desfăcute de afectivitate. Dimpotrivă, aproape că nu e moment al vorbirii în care să nu apară o trăsătură afectivă, nedespărțit însoțită de un aspect expresiv. În realitatea ei permanentă, limba este deci expresivitate” (Caracostea 2000: 11). Spre deosebire de viziunea lui D. Caracostea, învățat care admite că sursa primară a expresivității este limba însăși, prin latențele ei, concepție de altfel împărtășită de idealiști, Iorgu Iordan (1975) consideră că expresivitatea este produsul stărilor sufletești. Faptele de limbă care satisfac „nevoia de a da curs liber emoției” (Iordan 1975: 13) sunt numite „expresive, pentru motivul că ele exprimă mai exact, mai complet decât celelalte, stările noastre sufletești de natură afectivă” (idem). Totodată, Iordan delimitează și factorii care guvernează înnoirea expresivă a faptelor de limbă: variabilitatea6 și noutatea7. Trăsăturile expresive ale faptelor de limbă apar la nivel fonetic [de exemplu, accentul stilistic, prezent în rostirea unor „calificative pronunțate de un om indignat, furios: ppăcătosul! mmizerabile!, nnebunilor! ccanaliile!”(Iordan 1975: 50)], la nivel morfologic [de pildă, folosirea persoanei a III-a în locul persoanei 6 „Expresivitatea variază de la un cuvânt la altul, ba și de la o epocă la alta sau chiar la de la un individ la altul pentru unul și același cuvânt” (Iordan 1975: 13). 7 „Noutatea este un factor important în ceea ce putem numi, cu toată dreptatea, viața cuvintelor, adică sufletul pus în ele de subiectele vorbitoare: cu cât un cuvânt e mai nou (și nu numai în sens cronologic), cu atât poate avea o expresivitate mai mare, fiindcă n-a fost prea des întrebuințat și, în consecință, își păstrează frăgezimea semantică, plasticitatea, vigoare” (Iordan 1975: 13). 184 a II-a, pentru a marca atitudinea locutorului față de interlocutor: respect: „dacă ordonă domnul locotenent, mă arunc și-n foc” (Iordan 1975: 104); tandrețe: „ce poznă a mai făcut băiețelul mamii?”; politețe: „Unde merge domnu'?”; ironie: „păi, da! io-mi bat gura, da' domnu' n-aude!” etc.], la nivel sintactic [de exemplu, imprecațiile și blestemele: „bată-l Dumnezeu (să-l bată)!; trăsni-l-ar Sfântul (să-l trăsnească)!] și la nivel lexical [de exemplu, pletora semantică: „a crăpa ‘a suferi'; ‘a mânca enorm'; ‘a muri'” (Iordan 1975: 313)]. Întocmai ca afectivitatea, fantezia8 este considerată un alt mare izvor al expresivității, iar această conjuncție între afecte și imaginație relevă influența pe care școala idealistă a avut-o asupra lui Iordan. Subliniind caracterul prin excelență individual al fanteziei, savantul reușește să recupereze și să așeze pe principii adecvate ideea de libertate de expresie. Numai dacă se ia în considerație acțiunea eliberatoare a fanteziei se poate înțelege și accepta ideea libertății de expresie a vorbitorilor (Iordan 1975: 307). Fructificarea mai atentă a resurselor interpretative pe care le postulează noțiunea de fantezie, i-ar fi permis lui Iordan să pună în lumină nu dihotomia stilistică lingvistică - stilistică estetică, așa cum a conceput-o sub influența viziunii lui Bally, ci continuitatea, în sensul libertăților de expresie, dintre fantezia vorbitorului, ilustrată, în conversație, prin determinări contextual-dinamice cu finalitate expresiv-afectivă, și fantezia scriitorului, ilustrată, în opera literară, prin generarea de lumi cu finalitate expresiv-estetică. Concepția stilistică a lui Tudor Vianu reprezintă, după cum am arătat9, o viziune științifică echilibrată, caracterizată de armonizarea și valorificarea aspectelor centrale ale celor două 8 „Fantazia, celălalt izvor al faptelor de limbă care ne preocupă în această lucrare, este o însușire strict individuală, care nu atârnă nici de poziția omului în societate, nici de formația lui intelectuală și morală” (Iordan 1975: 307, nota 1). 9 V. capitolul I.2. 185 direcții, școala idealistă germană și sociostilistica elvețianului Ch. Bally. Pe baza observației că orice fapt lingvistic format dintr-un nucleu al comunicării și o zonă expresivă este „în aceeași vreme „reflexiv” și „tranzitiv”” (Vianu 1968: 32), savantul român arată că există o dinamică fundamentală a comunicării verbale în care sunt angajați vorbitorii și limba pe care ei o folosesc ca mijloc de comunicare. Acțiunea celor două intenții, reflexivitatea și tranzitivitatea, guvernează nu numai procesele de osificare lingvistică, ci și pe cele de reînnoire expresivă a limbii. Gramaticalizarea10, adică procesul gradat prin care „nucleul comunicării tinde să absoarbă zona lui expresivă” (idem: 46), reflectă acțiunea intenției tranzitive. Procesul contrar gramati-calizării determină dezvoltarea zonei expresive (idem: 48) și ilustrează acțiunea intenției reflexive a limbajului. Cooperarea dintre cele două intenții ale limbajului îndreptățește afirmația că, în opera literară, ca și în vorbire, se amestecă, în doze variate, două straturi stilistice: inspirația personală și tradiția obștească (Vianu 1968: 22). Din perspectiva concepției lui Vianu, „obiectul de cercetare al stilisticii îl reprezintă opozițiile expresive, circumscrise în primul rând zonei expresivității individuale, dar, prin aceasta, și raportului dintre zona expresivității individuale și nucleul (noțional) al comunicării” (Irimia 1999: 14). Drept urmare, 10 Exemplele date de Vianu pentru a ilustra procesul de gramaticalizare sunt foarte sugestive: „Cine mai simte oare, în expresii ca: oamenii se îmbulzesc sau în mintea cuiva se încheagă un gând, metafora pe care au creat-o înaintașii noștri atunci când au vrut să spună că oamenii se înghesuiesc întocmai cum se adună în săculețe bulzii de caș sau că un gând se formează în mintea cuiva și ia forme precise, așa cum prinde laptele cheag ? Aceste vechi metafore pastorale, apărute în legătură cu cele mai vechi îndeletniciri ale românilor, s-au gramaticalizat cu timpul, prin absorbția tuturor notelor expresive, a tuturor valorilor stilistice în nucleul comunicării” (Vianu 1968: 47). Stilisticianul arată că, pe lângă structurile gramaticalizate există și fapte de limbă - frecvente în limba populară și în argouri -care nu și-au pierdut coloratura stilistică. 186 concepția lui Tudor Vianu și a cercetătorilor care-i împărtășesc viziunea științifică se întemeiază pe ideea că expresivitatea ține de dinamica opozițiilor expresive, adică a relațiilor între elementele care formează zona expresivității, pe de o parte, și a legăturilor între constituenții nucleului comunicării și cei ai zonei expresive, pe de altă parte. Astfel, în enunțul „Clopotele începură a bate dulce și trist, de la bisericile târgului’”11, opoziția se poate stabili, nu numai între determinanții structurii verbale începură a bate, adverbele dulce și trist, a căror vecinătate generează un efect stilistic de sorginte oximoronică, ci și între nucleul comunicării și zona expresivității. Prin învecinarea predicatului complex începură a bate cu epitetele dulce și trist, rezultă un efect stilistic de umanizare. În lumina considerațiilor lui Vianu, se poate accepta că expresivitatea este concretizarea discursivă/ textuală a unui ansamblu de valori stilistice generate prin opoziții și dezvoltate în conformitate cu posibilitățile și condiționările impuse de tradiția folosirii semnelor de către vorbitorii unei limbi. În funcție de context, expresivitatea potențează profilul stilistic al unui idiom și viziunea particulară a unui agent uman asupra lumii, fie acesta individul, grupul sau națiunea. Nu doar agentul, ci și alți factori participă la conturarea configurației expresive a unui act lingvistic. Se poate evalua, spre exemplu, importanța pe care o are factorul specializării în exprimarea anumitor conținuturi lingvistice (v. infra). De interes mai poate fi și convenția metodologică de a stabili un reper valoric neutru sub aspect stilistic, expresivitatea zero. Prin luarea în considerare a conceptului de expresivitate zero, opozițiile prin care se dezvoltă valorile stilistice pot fi discutate în cheie binară, 0 - [+ ~], în care simbolul 0 reprezintă constituentul neutru sub aspect stilistic, iar simbolul [+ ~] reprezintă constituentul 11 Exemplul citat de Vianu (1968: 34) este preluat din opera lui Mihail Sadoveanu. 187 expresiv. În literatura de specialitate, noțiunea de expresivitate zero este invocată pentru a motiva existența unui standard normativ în raport cu care pot fi judecate și analizate diversele valori stilistice. Deși, în teorie, această convenție metodologică permite o bună „măsurare” a valorilor stilistice, în practică nu sau dezvoltat foarte multe studii care să dezvăluie în chip amănunțit rolul pe care îl joacă angajarea expresivității zero în analiza unor eșantioane vii de limbă. Categorii de expresivitate. Dacă teoriile menționate reflectă diversitatea punctelor de vedere asupra constituirii expresivității, modelul impus de R. Jakobson a fost valorificat, în stilistica românească, de Ion Coteanu (1973: 73-79), pentru a defini expresivitatea ca funcție și pentru a realiza o clasificare a tipurilor de expresivitate. Lingvistul român acordă atenție relației dintre stil și expresivitate, apreciind că suprapunerea, până la confundare, între cele două concepte reprezintă o „exagerare care poate fi urmărită istoric” (Coteanu 1973: 73). După un parcurs critic al celor mai importante teorii contemporane privind expresivitatea, învățatul avansează propria clasificare a tipurilor de expresivitate: latentă în cuvânt și dedusă din context, realizată independent de tipologia propusă de Jaroslav Zima, care deosebește trei tipuri de expresivitate: inerentă (redată, de pildă, prin onomatopee), aderentă (provenită dintr-o modificare încorporată ulterior în cuvânt) și contextuală (generată de relațiile cuvintelor în context). Dacă se acceptă că procesele care îmbogățesc potențialul de semnificare al unităților limbii rodesc, mai întâi, ca inovații contextuale adoptate și răspândite într-o comunitate lingvistică, tipologia lui Zima este formată, de fapt, din două categorii: expresivitate inerentă și expresivitate aderent-contextuală. Prin raportare la concepția lui Jakobson, Coteanu (1973: 75) consideră că două dintre funcțiile teoretizate de marele savant 188 (expresivă și poetică) motivează „distincția dintre expresivitate și estetică”. Astfel, expresivitatea spontană, prezentă la Jakobson ca funcție emotivă, îl „privește exclusiv pe emițător” (idem) iar expresivitatea deliberată, prezentă la Jakobson ca funcție poetică, „privește mesajul” (ibidem). Dacă, „într-un număr de cazuri”, atitudinea emițătorului „este spontană, iar, într-altul contemplativă și dacă în prima ipostază o numim afectivitate, expresivitate, funcție expresivă sau emotivă, iar în a doua, afectivitate, expresivitate, dar și element cu funcție estetică sau poetică, aspectele teoretice implicate în această terminologie își găsesc soluția în următoarea formulă: expresivitatea spontană este manifestarea verbală a emoției corespunzătoare, în timp ce expresivitatea deliberată este manifestarea verbală a emoției contemplative. Evitarea conștientă a efectelor verbale ale emoției spontane poate să ducă la un limbaj voit neutralizat, numit ‘intelectual', dar poate să ducă și la un limbaj marcat artistic prin emoția contemplativă” (Coteanu 1973/I: 75-76). Cele două tipuri de expresivitate, spontană și deliberată, sunt, în esență, modalități de manifestare a expresivității într-un text, nu categorii de manifestări expresive, aspect admis de Coteanu (1973: 75), când afirmă că „emițătorul poate să alcătuiască un mesaj ca răspuns la un stimulent exterior direct sau ca urmare a unor îndelungi reflecții”. Prin urmare, deosebirea între expresivitatea spontană și cea deliberată nu oferă răspunsul la întrebarea „De câte feluri este expresivitatea?”, ci este o soluție a problemei „În ce mod se dezvoltă expresivitatea?”. Distincții mai precise privind existența unor categorii de expresivitate îi aparțin lui D. Irimia (1999: 16), care deosebește expresivitatea stilistică de cea artistică și de cea poetică. În termenii profesorului ieșean, expresivitatea stilistică poate fi identificată „în interiorul întrebuințării limbii în procesul de 189 comunicare curentă” și își are originea în „coexistența celor două dimensiuni ale ființei umane: afectivă și imaginar-creatoare” Expresivitatea artistică, guvernată de funcționarea principiului creativității „în limitele sistemului lingvistic”, rezultă din „întrebuințarea limbii în scopul generării de valori artistice” și se concretizează „în întemeierea de lumi semantice autonome în raport cu lumea extraverbală, dar nu independent de aceasta” (idem). Se poate vorbi de expresivitate poetică, „dacă principiul creativității funcționează în sensul instituirii unui nou sistem de semne, în interiorul, este adevărat, dar în opoziție funcțional-semantică cu sistemul limbii naționale, în strânsă legătură cu recuperarea esenței originare a limbii - de spațiu în care ființa umană intră în comunicare cu lumea” (ibidem). În acord cu tipologia propusă, Irimia (1999: 16) argumentează că organizarea și funcționarea opozițiilor expresive „în interiorul diferitelor tipuri de expresivitate” determină generarea „diferitelor categorii de stiluri”. De altfel, această poziție științifică se situează în continuitatea ideilor lui Vianu despre identitatea stilisticii ca știință interesată de studierea variației stilistice în limba istorică (Irimia 1999: 16). Nivele de manifestare a expresivității. În orice act de comunicare verbală, expresivitatea se cuvine interpretată ca manifestare a unei individualități (a limbii, a interlocutorului, a cadrului de desfășurare a comunicării). Această afirmație trebuie înțeleasă în lumina considerațiilor coșeriene despre inovația lingvistică: „Inovația e totdeauna individuală, strict individuală. Însă trebuie să înțelegem că asta nu înseamnă că a făcut-o un singur individ; inovația e tot individuală chiar dacă au făcut-o cincizeci de indivizi” (Coșeriu 1996: 72). Așadar, atributul individuală din afirmația „inovația e totdeauna strict individuală” nu face numaidecât referire la indivizii implicați în activitatea de 190 comunicare ci evidențiază caracterul distinctiv al oricărei inovații. Individualitatea stilistică a limbii determină articularea unor nivele de manifestare a expresivității. Cu alte cuvinte, expresivitatea are caracter distinctiv chiar dacă ne raportăm la un act lingvistic, la un idiolect, la limbajul unui grup sau la limba unei națiuni. Se poate, deci, valida existența unui specific expresiv manifestat la nivel individual, la nivel colectiv și la nivel general (național). La nivel individual, caracterul distinctiv al expresivității este generat prin selecția și combinarea semnelor limbii de către un singur vorbitor, pentru a comunica și pentru a se comunica (Vianu 1968: 32). În vorbirea cotidiană, expresivitatea se poate dezvolta fie prin relațiile între diverse semne lingvistice, fie cu ajutorul elementelor suprasegmentale (intonație, accent, tempo), care pun în lumină stilul individual al vorbitorului. Valoarea expresivă a elementelor paralingvistice se conjugă cu substanța semantică a comunicării și reflectă personalitatea comunicativă a locutorului. Cercetările actuale de analiza conversației demonstrează că „unii vorbitori sunt, prin structura lor psihologică, mai nerăbdători, ceea ce se reflectă în stilul lor de a vorbi (tempo mai rapid, pauze scurte, formulări sintactice reduse sau eliptice etc.)” (Dascălu Jinga 2006: 184). La nivel colectiv, individualitatea expresivă își are originea în conformarea exprimării cu un anumit tip de cunoaștere (Irimia 1999: 66) și cu un anumit domeniu al activității omenești (Riesel apud Vianu 1968: 44) și ilustrează existența unui stil de limbă (Coșeriu 1994: 101). De exemplu, ceea ce vorbitorii obișnuiți numesc durere de cap, în stilul științific medical poartă numele de cefalee sau cefalalgie. În chimie, oțetul (< lat. acetum) este o soluție de acid acetic (CH3-COOH) în concentrație de 3-9%. Pentru un botanist, planta numită sunătoare are denumirea științifică Hypericum perforatum, dar pentru vorbitorii din diverse regiuni românești aceeași plantă are denumiri metaforice, extrem de 191 sugestive, prin care se pune în evidență fie asumarea spiritualității creștine (iarba-crucii, iarba-lui-Sf. Ioan, iarba-sângelui) sau potențarea dimensiunii empirice a cunoașterii pe care vorbitorul o are despre planta respectivă, considerată ca plantă medicinală sau magică (buruiană-de-năduf, floare-de-năduf). Tot sub umbrela variației stilistice, acțiunea de a fura se exprimă prin termeni care reflectă registre diferite: a sustrage (formal), a ciușdi (regional, în Bucovina), a șterpeli (familiar), a mangli (argotic). Prin prisma unor astfel de exemple se observă că variația stilistică este determinată, la nivel de grup, de un complex de factori: cognitivi, ideologici, socio-culturali, profesionali etc. La nivel general, specificul expresiv rezultă din „caracterul consultativ” al „ansamblului de posibilități” ale unei limbi, adică de coordonatele „care indică drumuri deschise și drumuri închise” (Coșeriu, 2004: 100), și din cutumele comunicative ale unei societăți. De pildă, pentru a ilustra valoarea artistică a creațiunilor expresive din limba poporului român, D. Caracostea (2000: 105-106) analizează semnificația substantivului privighetoare. În limbile romanice occidentale - afirmă Caracostea - termenii care denumesc pasărea sunt genetic legați de o matrice lexicală din limba latină. Astfel, fr. rossignol, it. usignuolo, span. ruisenor sau port. rouxinol provin din lat. luscinia (mai precis din diminutivul lusciniola), un compus cu sensul ‘aceea care cântă către lumina care se apropie'. O semnificație asemănătoare poate fi descoperită în germ. Nachtigall (cf și engl. nightingale), compus care face referire la ‘cântecul de noapte' al păsării. Aceste concordanțe favorizează ipoteza existenței unei structuri lexicale mai vechi, de sorginte indo-europeană. Din „denumirile date de alte popoare, se vede că două au fost dominantele care se cereau să fie exprimate: cântecul și vraja lui nocturnă.” (Caracostea 2000: 106). 192 Spre deosebire de semnificația de tip descriptiv, existentă în principalele limbi vest-europene, termenul românesc este o creație metaforică, dat fiind că subst. rom. priveghi, de la care s-a format, prin derivare, cuvântul privighetoare, desemnează, în viața monahală, slujba de noapte și, în particular, cântecele nocturne ale slujbei. Astfel, sacralitatea slujbei religioase a devenit parte componentă a metaforei care denumește pasărea „cu viață mistică și haină modestă” (Caracostea 2000: 106). Prin raportare la nivelele de manifestare, analiza expresivității constituie baza studiilor de stilistică, întrucât „delimitarea obiectului de cercetare al stilisticii impune raportarea conceptului de stil la conceptul de expresivitate. Stilul, este, de fapt, modul specific în care se constituie, există și se manifestă expresivitatea unui text” (Irimia 1999: 13). 193 III.2. Contextul, figura, registrul Ca toate fenomenele lingvistice, faptele de stil au manifestare contextuală. În științele limbajului, noțiunea de context este folosită cu cel puțin trei accepții. În sens foarte larg, context înseamnă ‘ambianță general-istorică', adică ansamblu de factori dintr-o epocă (context istoric). Când termenul are înțelesul ‘situație concretă în care se află vorbitorul' se face referire la o situație de comunicare (context comunicativ). Cu același cuvânt sunt denumite și „ansamblurile discursive, secvențiale, sintagmatice, în care se găsește integrată fiecare componentă” (Slama-Cazacu 1999: 233), adică vecinătățile sintagmatice ale unui fapt de limbă (context lingvistic). Pentru eliminarea ambiguităților generate de polisemie, în literatura de specialitate a fost adoptat termenul cotext, pentru a denumi diversele decupaje distributive ale unităților lingvistice. Alți cercetători consideră că primele două accepții pot fi numite cu sintagma context nelingvistic, în vreme ce ultima este atribuită sintagmei context lingvistic. Perspectiva contextualistă s-a dovedit foarte utilă în dezvoltarea unor instrumente de descriere structurală a limbii (analiza distributivă, analiza în constituenți imediați, analiza componențială etc.). Un exemplu de aplicare a metodologiei contextualiste este descrierea claselor lexico-gramaticale pe baza proprietăților combinatorii ale elementelor constitutive. Dacă toate elemente dintr-o clasă lexico-gramaticală pot apărea în același tip de vecinătate, specialiștii întrebuințează denumirea de context diagnostic, adică „contextul caracteristic, definitoriu în 195 care poate apărea o parte de vorbire. El este reprezentat de una sau câteva însușiri combinatorii caracteristice” (Nica 1988: 66). De pildă, pentru descrierea substantivelor s-au propus contexte diagnostice precum + ACEST - + , + - ACESTA +, + - MEU + etc., în care simbolul + reprezintă pauza de cuvânt, iar simbolul -reprezintă un constituent substantival. În toate asocierile sintagmatice de tipul substantiv + adjectiv sau adjectiv + substantiv, adjectivul este contextul diagnostic al substantivului. În descrierea variației diafaze, întrebuințarea instrumentelor de analiză contextuală are o tradiție îndelungată, ale cărei origini se află în retorica antică. Descrierea figurilor de stil este, în esență, descrierea unor clase de distribuții. Așadar, noutatea modernilor este, în principal, de precizie a formalizării descriptive, pentru că identificarea, descrierea și interpretarea valorilor stilistice în conformitate cu posibilitățile combinatorii ale faptelor de limbă datează de multă vreme. Pe terenul cercetărilor de stilistică, o metodologie valoroasă de analiză a faptelor de stil a fost propusă de M. Riffaterre. Pentru a descrie variația stilistică în textul literar, cercetătorul francez a propus ca descrierea efectelor stilistice să se realizeze din perspectiva beneficiarului comunicării, receptorul. Metoda de analiză avansată de Riffaterre a fost inspirată de teoriile literare ale receptării și s-a impus ca reacție față de analizele stilistice de tip intuitiv, considerate impresioniste, conform cărora concentrarea asupra agentului comunicării, mai precis asupra opțiunilor stilistice ale acestuia, neglija faptul crucial că și receptarea unei comunicări este o activitate de producere de sens, o activitate prin care sunt validate intențiile emițătorului. În absența instanței receptorului, instanța comunicativă a emițătorului rămâne un pol suspendat, care nu își împlinește efectele. În teoriile literare ale receptării, premisa de lucru este că semnificația unui text nu este un monolit imuabil, ci rezultatul unei interacțiuni între text, oglindă a personalității autorului, și 196 cititor; cititorul interpretează fascicular textul, din perspectiva experiențelor și viziunii sale asupra lumii. În concepția lui Riffaterre, grupul de cititori (informatori) care observă valorile stilistice codificate într-un mesaj literar, pe baza unor stimuli de lectură, profilează o instanță de receptare numită arhilector. Acest concept se referă la suma de lecturi ce reliefează stimulii stilistici codificați în mesajul literar (Riffaterre 1971: 46). În planul sintagmatic al textului, acești stimuli sunt evidențiați de succesiunea între elementele previzibile și cele imprevizibile. Cititorul are anumite așteptări confirmate sau infirmate prin lectura textului. Așadar, orice stimul stilistic indică prezența unui element imprevizibil care întrerupe șirul elementelor previzibile și „tulbură” așteptările cititorului: „contextul stilistic este un pattern (model) lingvistic întrerupt de un element imprevizibil, iar contrastul rezultat din această interferență este stimulul stilistic” (Riffaterre 1971: 57). În viziunea lui Riffaterre (1971: 54), interpretarea unui fapt de stil ca deviant în raport cu o normă nu este o modalitate de analiză convingătoare și precisă, deoarece „cititorii își întemeiază judecățile (și autorii, procedeele) nu pe o normă ideală, ci pe concepțiile personale despre ceea ce este acceptat ca normă”. În consecință, cercetătorul propune înlocuirea devierii de la normă cu devierea de la context: „Contextul, prin definiție inseparabil de procedeul stilistic, 1) este pertinent în mod automat (ceea ce nu este cu necesitate adevărat despre normă); 2) este accesibil imediat pentru că este codificat, astfel încât nu e nevoie să se recurgă la ceva vag și subiectiv precum SprachgefM (intuiție lingvistică); 3) este variabil și formează o serie de contraste cu procedeele stilistice următoare. Numai această variabilitate poate explica de ce o unitate lingvistică primește, își modifică sau își pierde efectul stilistic, în funcție de poziția sa, pentru că nu orice deviere de la normă devine în mod necesar 197 fapt de stil și pentru că nu orice fapt de stil implică o anomalie” (Riffaterre 1971: 64). Trăsăturile atribuite contextului stilistic, pertinența, accesibilitatea și variabilitatea, rezultă din considerarea procedeelor stilistice ca structuri bipolare, formate din context (element previzibil, nemarcat stilistic) și contrast (element imprevizibil, stimul stilistic). Operând cu „distincția între context în interiorul procedeului stilistic și context în exteriorul procedeului stilistic, adică între contextul care generează opoziția procedeului stilistic și contextul care modifică această opoziție, fie în sensul unei potențări, fie în sensul unei slăbiri”, M. Riffaterre (1971: 67) numește primul tip de desfășurare sintagmatică microcontext1, iar pe cel de-al doilea, macrocontext1 2. Dinamica succesiunilor sintagmatice poate fi surprinsă luând ca exemplu un fragment literar din opera lui Caragiale (1984: 252): „A fost odată ca niciodată o împărăteasă tare 1 „Care sunt trăsăturile esențiale ale microcontextului? 1) Are o funcție structurală, ca pol al unui grup binar ai cărui constituenți se opun unul altuia și, în consecință, 2) nu are niciun efect fără celălalt pol; 3) este limitat spațial prin relația sa cu celălalt pol (cu alte cuvinte el nu include elemente non-pertinente în raport cu opoziția și poate fi limitat la o singură unitate lingvistică)” (Riffaterre 1971: 69). 2 „Macrocontextul este partea mesajului literar care precedă procedeul stilistic și căruia îi este exterior (acest sens al termenului context este mai apropiat de accepția curentă)” (Riffaterre 1971: 80). Totodată, cercetătorul realizează o tipologie a macrocontextelor deosebind două tipuri de bază: „A: Context -> procedeu stilistic Context. (...) Pentru acest tip, cel mai cunoscut exemplu este introducerea în context a unui cuvânt diferit de codul întrebuințat (împrumut, arhaism, neologism). B: Context -> procedeu stilistic ca punct de plecare pentru un context nou -> procedeu stilistic. Procedeul stilistic care deschide o serie de procedee stilistice de același gen (de exemplu, seriile de arhaisme de după procedeul stilistic produs de un arhaism); saturația rezultată determină pierderea valorii de contrast a șirului de procedee stilistice, le anulează capacitatea de a accentua o nuanță particulară a textului și le reduce la rolul de constituenți ai unui nou context; la rândul său, acest context va permite realizarea de noi contraste.” (Riffaterre 1971: 83-84). 198 frumoasă și voinică, și împărăteasa ceea, când i-a venit ceasul, a născut un prunc așa slut de chip și la trup așa pocit, că nu-i venea niminui să-l socotească făptură de om.” Suita de elemente previzibile, a fost; o împărăteasă; un prunc, este întreruptă de stimuli stilistici rezultați din apariția contrastelor odată ca niciodată, tare frumoasă și voinică, așa de slut la chip și la trup așa pocit. Aceste microcontexte, structuri binare formate din elemente previzibile și imprevizibile, îndeplinesc roluri textuale precise: i) întemeiază lumea ficțională a basmului și potențează existența unei temporalități anistorice (a fost odată ca niciodată); ii) contribuie la portretizarea personajelor (o împărăteasă tare frumoasă și voinică) și iii) evidențiază, prin intensificare superlativ-excesivă, atitudinea parodică a autorului față de modelul textual canonic, basmul popular, și față de personajul arhetipal, Făt-Frumos: „a născut un prunc așa slut de chip și la trup așa pocit”. Mai departe, macrocontextul „împărăteasa ceea, când i-a venit ceasul, a născut un prunc așa slut de chip și la trup așa pocit, că nu-i venea niminui să-l socotească făptură de om” reflectă gradarea stilistică generată prin dinamica structurilor microcontextuale. Substantivul un prunc este context pentru ansamblul de contraste așa slut de chip; la trup așa pocit, sintagme în interiorul cărora adverbul așa este marcă a superlativului absolut. La rândul lor, aceste elemente contrastive devin contexte pentru subordonata consecutivă că nu-i venea niminui să-l socotească făptură de om, stimul ce intensifică hiperbolic, în cheie parodică, identitatea superlativului absolut marcat prin adverbul așa. Se obține, așadar, schema context procedeu stilistic ca punct de plecare pentru un context nou procedeu stilistic, adică un macrocontext a cărui variabilitate este validată de convergența cu o altă recurență textuală: „S-a mai mângâiat puțintel cu făgăduielile astea biata împărăteasă, care era, firește, destul de 199 amărâtă că adusese pe lume așa spurcăciune de broscoi” (Caragiale 1984: 252). Succinta exemplificare are rolul de a pune în lumină coerența și superioritatea teoriei lui Riffaterre în raport cu alte metode de analiză stilistică a textului literar. Cu nuanțări, o astfel de metodă ar putea fi întrebuințată nu numai în descrierea valorilor stilistice din textele stilului beletristic, ci și în interpretarea unor fenomene expresive aparținând celorlalte stiluri ale limbii. Accepția particulară dată de Riffaterre noțiunii de context stilistic nu împiedică o definire mai generală prin care să se depășească limitarea la analiza stilistică a textelor literare. În consecință, denumirea de context stilistic poate fi întrebuințată în metalimbajul științelor limbii pentru a descrie vecinătățile care generează valori stilistice, prin recurs la anumite procedee și mijloace de asociere sintagmatică a unităților limbii. Dacă ne raportăm la accepțiile date în științele limbajului noțiunii de context și le transpunem în câmpul cercetărilor de stilistică, vom observa că ele întrețin distincția între microstilistică, adică sfera cercetărilor preocupate de geneza și funcționarea textual-discursivă a procedeelor stilistice, și macrostilistică, aria de studiu științific interesată de relevanța expresivă a cadrelor de desfășurare a comunicării. Altfel spus, microcontextele în care se creează sau se actualizează figurile de stil intră sub incidența microstilisticii, în vreme ce variația stilistică cu rame semiotice mai ample, precum registrele, este circumscrisă macrostilisticii. Figura. Interesul pentru particularitățile de expresie și de conținut ale actului de comunicare are o tradiție multiseculară. După cum am văzut în capitolele precedente, însușirea artei de a transpune ideile și sentimentele în cuvinte meșteșugit alese și combinate în enunțuri înzestrate cu semnificații convingătoare era considerată o etapă necesară în educația elitelor. Alături de 200 logică și de filosofie, retorica era pusă în slujba edificării ființei umane ca ființă rațională și socială, ca ființă capabilă să se ridice, prin puterea și ascuțimea spiritului, deasupra constrângerilor impuse de efemeritatea și materialitatea trupului. Într-un anumit sens, retorica poate fi considerată mărturia culturală a dorinței umane de a stăpâni energiile imateriale și latente ale limbajului. Din această perspectivă, interesul arătat figurilor de stil nu este deloc întâmplător, ci pare motivat de nevoia omului de a-și oglindi personalitatea în cuvânt. Termenul figură, care „în sens propriu, înseamnă forma exterioară a unui corp” (Du Marsais 1981: 36), devine, în accepție metalingvistică, o metaforă a materializării gândirii în comunicarea cu ajutorul semnelor limbii. Urmându-l pe Genette (1978: 87), observăm că figura de stil este un spațiu simbolic între limbă și gândire: „între literă și sunet, între ceea ce poetul a scris și ceea ce el a gândit, se crează o distanță, un spațiu care, ca orice spațiu, posedă o formă. Numim această formă figură și vor fi tot atâtea figuri câte forme vom putea găsi în spațiul de fiecare dată creat între linia semnificantului (...) și cea a semnificatului (...)”. Înaintea lui Genette, ultimul mare retorician francez de formație clasică, Pierre Fontanier (1765-1844), nota că „figurile discursului sunt aspectele, formele, întorsăturile mai mult sau mai puțin deosebite și de un efect mai mult sau mai puțin izbutit, prin care discursul în exprimarea ideilor, gândurilor și sentimentelor, ne îndepărtează mai mult sau mai puțin de ceea ce ar fi fost exprimarea simplă și banală” (Fontanier 1977: 46). Definirea figurilor de stil ca abateri de la exprimarea normală, neornată expresiv, a impus interpretarea manifestării lor în raport cu „un grad zero, un semn definit prin absența de semn, și a cărui valoare este perfect recunoscută” (Genette 1978: 88). Teza este inspirată de o considerație a lui Pascal, potrivit căreia „Figura e purtătoare de absență și de prezență”. Invocarea gradului zero ca element de referință în raport cu care se dezvoltă 201 figurile apare și în retorica Grupului (i (1974: 44): „Gradul zero absolut ar fi atunci un discurs redus la semele sale esențiale (printr-un demers metalingvistic întrucât aceste seme nu sunt specii lexicale distincte), adică la semele pe care nu le putem suprima fără a anula dintr-o dată întreaga semnificație a discursului”. În viziunea structuraliștilor, existența figurii este reflectată de polaritatea 0 - +, simboluri care exprimă absența (0), respectiv prezența unei marcări (+), așa cum intuise Pascal. În decursul a două milenii și jumătate, sistematizarea procedeelor expresive s-a realizat „în funcție de multiple criterii: natura unității lingvistice în care se realizează figura; dimensiunile acesteia (cuvânt, sintagmă, frază) - conform criteriului sintagmatic; nivelul la care se concretizează figura (sunet, morfem, sintagmă, frază, sens) - conform criteriului paradigmatic”. (Bidu-Vrănceanu et al. 2001: 213), însă, în ciuda numărului foarte mare de lucrări de taxonomie stilistică, clasificările nu au depășit, încă, rafinamentul conceptual al autorilor antici, care au impus distincția (genetică) între figuri de gândire și figuri de limbaj și au judecat mecanismele expresive din unghiul unor operații funcționale: adiție, substituție, suprimare și permutare (Quintilian). Dacă se ia ca reper deosebirea între figurile de gândire și figurile de limbaj, aceasta este ilustrată de lucrări precum manualul lui Cesar Chesneau du Marsais (ed. rom. 1981) sau de tratatul lui Pierre Fontanier (ed. rom. 1977). Fără a se abate de la filonul clasic, Du Marsais consideră că figurile de gândire sunt produse ale unor operații de factură mentală3, iar figurile de cuvinte sunt produse ale alegerii și distribuției sintagmatice a cuvintelor. Primele țin în special de 3 În concepția lui Fontanier (1977: 48), figurile de gândire sunt „figurile absolut independente de expresie și care, deși se manifestă și devin cunoscute prin expresie, ca singurul lor mod de a se actualiza, își datorează totuși existența unor întorsături și unor combinații de natură intelectuală”. 202 exercitarea rațiunii și imaginației, cele din urmă țin mai ales de mobilitatea expresiei lingvistice. Această despărțire este relativă, fiind „adesea greu de apreciat dacă o anume figură ține mai mult de gândire sau mai mult de expresie astfel încât soarta unui număr mare de figuri a fost totdeauna incertă” (Fontanier 1977: 48). Figurile de gândire sunt discutate amplu de Fontanier. Acesta le clasifică ca figuri de imaginație (fabulația), de rațiune (concesia) și de dezvoltare, în care include amplificări precum portretul și tabloul. Înaintea sa, Du Marsais împărțise figurile de cuvinte în patru clase: a) figuri de dicțiune, adică schimbări petrecute în planul expresiei; o figură de acest tip este sincopa: dom'le; b) figuri de construcție, adică schimbări de distribuție sintagmatică; o figură de acest tip este silepsa, abaterea de la gramatica acordului: „Sus, în casele domnești, stau adunați, cu o cucernică smerenie împrejurul trupului împodobit al răposatului, toate căpeteniile țării” (Odobescu, apud Bidu - Vrănceanu et al., 2001: 476); c) figuri de reluare, precum repetiția; și d) tropi. Prin valorificarea tacit asumată a operațiilor retorice teoretizate de Quintilian, membrii Grupului (a (1974: 41- 43) au alcătuit o taxonomie de uz curent în descrierea figurilor de stil: 1. metaplasme („figuri care acționează asupra aspectului sonor sau grafic al cuvântului și al unităților inferioare cuvântului”); 2. metataxe („figuri care acționează asupra structurii frazei”); 3. metasememe („figura care înlocuiește un semem prin altul”) 4. metalogisme („figuri de gândire” care modifică valoarea logică a frazei”). Taxonomia propusă de membrii Grupului (a demonstrează că, în descrierea figurilor de stil, doctrina structuralistă a acomodat pe teren lingvistic perspectiva retorică a anticilor, însă în paradigma actuală a științelor cognitive această viziune este 203 pusă sub semnul îndoielii, în condițiile în care a) resorturile cognitive ale comunicării omenești se materializează - în mod firesc, nu prin deviere de la o matcă - în realizări expresive dintre cele mai diverse și b) simbioza dintre limbă și gândire nu fixează polaritatea noțiune-imagine exclusiv ca punere în antiteză, ci ca împletire între obiectiv și subiectiv. Registrul. Controversele legate de clasificarea figurilor de stil au stimulat, în lingvistica secolului al XX-lea, cercetările asupra cadrelor în care manifestă variația lingvistică. În Marea Britanie, ecourile structuralismului continental au rodit sub forma contextualismului, orientare a cărei apariție este pusă pe seama influenței de care s-au bucurat lucrările lingvistului John R. Firth. Unii dintre reprezentanții acestui curent lingvistic, între care și M.A.K. Halliday (cf. supra, capitolul II.3.), au teoretizat și au pus în circulație noțiunea de registru. În concepția lui Halliday, identitatea și întrebuințarea limbii pot fi înțelese prin corelarea a trei nivele de descriere (substanță -formă - context) care generează două modele relaționale, intern și extern). În timp ce modelul intern este reprezentat de corelația substanță - formă4, modelul extern descrie „ceea ce numim context, adică relația între evenimentele lingvistice și fenomenele non-lingvistice” (Halliday et al. 1964: 10 apud Esser 1993: 39). Cu alte cuvinte, modelul intern, întemeiat pe relația substanță - formă, descrie identitatea oricărui fapt de limbă din unghiul proprietăților de formă și de conținut, iar modelul extern reliefează specificul întrebuințării limbii într-o anumită situație de comunicare. Conceptualizarea modelului extern își are izvorul în ideea că variația uzului lingvistic se realizează contextual. Dacă 4 „Substanța este materia primă a limbii: auditivă (substanță FONICĂ) sau vizuală (substanță GRAFICĂ)”. Forma este structura internă” (Halliday et al. 1964: 10 apud Esser 1993: 39). Trebuie menționat că noțiunea de structură internă se înrudește cu bine cunoscutul concept humboldtian de formă internă a limbii. 204 se compară enunțuri precum 1) Vorbești de lup și lupul la ușă; 2) Uite și figura secolului!; 3) Iote-l!; 4) A, tu ești!; 5) Pe unde dracu' umbli ? etc. (Grupul p 1974: 45) se observă că ele descriu același fapt, atitudinea față de apariția cuiva cunoscut, însă mecanica de selecție și combinare a elementelor de limbă este particularizată de la un enunț la altul, iar valorile stilistice rezultate sunt diferite. Mai precis, existența unei atitudini față de ceea ce locutorul comunică reprezintă aspectul stilistic comun ce poate fi identificat în toate enunțurile citate, deși în fiecare dintre acestea se concretizează un anumit tip de individualitate expresivă: 1) sapiențială; 2) glumeață; 3) familiară; 4) și 5) afectivă. Enunțurile pot fi considerate interpretări lingvistice ale aceluiași tip de eveniment: apariția cuiva cunoscut, iar valorile stilistice purtate de semnele limbii sprijină observațiile formulate de adepții contextualismului: „comportamentul lingvistic al unui individ nu este deloc uniform; aflat în situații aparent identice sub aspectul uzului lingvistic, aceasta va vorbi (sau) va scrie diferit, în funcție de ceea ce, în mare, s-ar putea descrie drept situații sociale diferite: el va întrebuința un număr de ‘registre' distincte.” (Reid 1956: 32 apud Esser 1993: 39). Cu înțelesul ‘uz lingvistic variabil în raport cu situații de comunicare recurente', conceptul de registru pune în valoare eforturile oamenilor de știință de a sistematiza, în alte maniere decât cele tradiționale (tip, stil, gen, domeniu), marea diversitate de acte de limbaj5. 5 Clasificarea funcțional-expresivă a actelor lingvistice este un țel științific important. Este, de pildă, suficient să observăm că un text literar narativ precum nuvela Fetița, de Hortensia Papadat-Bengescu, face parte din stilul beletristic, dar în ce stil funcțional se încadrează rețeta unei prăjituri? S-ar putea spune că se încadrează în stilul conversației, dacă două gospodine fac schimb de rețete în timpul unei convorbiri telefonice, dar același tip de construct poate fi inclus în stilul publicistic, dacă este publicat într-o revistă, sau în stilul beletristic dacă apare într-un text literar. Prin urmare, este dificil de realizat o delimitare riguroasă a identității stilistice a textelor dacă plasăm analiza doar pe orbita largă a unui stil 205 Variația de registru (Lee 2001) este guvernată de trei variabile (Halliday et al. 1964 apud Esser 1993: 40): domeniu (engl. field), relație (engl. tenor) și mod (engl. mode). Potrivit parametrului numit domeniu, textele pot fi descrise în funcție de prezența unor elemente lingvistice specializate în redarea anumitor conținuturi. De pildă, sintagme sau enunțuri precum 1) Subsemnatul X, 2) în condițiile legii, 3) Al dumneavoastră, Y sau 4) Într-un triunghi dreptunghic, suma pătratelor catetelor este egală cu pătratul ipotenuzei reflectă identitatea funcțională a unor texte de tip 1) administrativ, 2) juridic 3) epistolar sau 4) matematic. Variabila numită relație determină diferențierea textelor din unghiul interacțiunii între protagoniștii implicați în actul de comunicare (părinte - copil; doctor - pacient; profesor - student; avocat - judecător; scriitor - cititor; regizor - actor - spectator etc.). Parametrul numit mod permite diferențierea textelor potrivit tipului de comunicare (directă - de ex., conversația liberă; mediată - de ex. pledoaria avocatului pentru apărarea clientului; dirijată - de ex., interviul) și canalului de realizare a comunicării (oral sau scris, cu variante de tipul scris pentru a fi citit - de ex., editorialul; scris pentru a fi rostit - de ex., discursul politic). Ca modalitate de concretizare comunicativă a relației text (discurs) - limbă - protagoniști, registrul pune în prim plan „configurația funcțională a limbii, în acord cu anumite situații sociale mai largi, adică variația în funcție de uz. În acest caz, punctul de vedere este, într-o anumită măsură, static și indiferent: diverse situații necesită diferite configurații de limbă, fiecare funcțional. Mai potrivit ar fi să considerăm că rețetele și cărțile de bucate reflectă existența unui registru culinar care, în funcție de cadru, poate fi asociat unui stil funcțional. În consecință, noțiunea de registru poate fi întrebuințată ca etalon mai apropiat de realitatea mobilă a comunicării, fiind posibilă stabilirea unei ierarhii cu trei nivele de relevanță stilistică: text/discurs-registru-stil funcțional. 206 dintre acestea fiind potrivită sarcinii (comunicative - n. trad.), pe deplin adaptată funcțional parametrilor situaționali imediați ai uzului contextual.” (Lee 2001). De pildă, în stabilirea registrului juridic, trebuie avută în vedere problema uzului lingvistic în raport cu ansamblul de prevederi legale ce reglementează comportamentul social al indivizilor, dar fără a se aprofunda deosebirile dintre diversele specii de texte juridice: lege, dezbatere în instanță, testament, împuternicire, declarație notarială, apostilă etc. Descrierea se axează asupra cadrelor de uz și nu asupra textului ca atare. Conceptul de registru se folosește „pentru a face referire la trăsăturile lexico-gramaticale și discursiv-semantice asociate anumite situații comunicative (adică modele lingvistice)” (Lee 2001). Această accepție se apropie foarte mult de viziunea reprezentanților Școlii de la Praga asupra diferențierii funcționale și stilistice a limbii, aspect semnalat de Esser (1993: 38), care afirmă că „teoria registrelor stilistice seamănă, sub aspect conceptual, cu teoria stilisticii funcționale, dar aparține unei tradiții lingvistice diferite”. Spre deosebire de conceptul de stil funcțional, cel de registru pare să ofere mai multă flexibilitate în analiza diversității stilistice a limbii, pentru că impune ca element de referință cadrul uzurilor lingvistice individuale de un anumit fel. De exemplu, registrul formal transcende granițele stilurilor funcționale tradiționale. Un articol științific, un articol de lege, o cuvântare, o scrisoare diplomatică aparțin registrului formal, deși aceste specii de texte sunt, conform perspectivei tradiționale, înglobate în stiluri funcționale diferite: științific, juridic, conversațional, epistolar. Dacă un registru poate transgresa granițele unui stil funcțional, nu este mai puțin adevărat că există și stiluri funcționale caracterizate de coexistența mai multor registre, exemplul cel mai relevant fiind stilul beletristic, în ale cărui texte pot fi inserate secvențe lingvistice din orice registru. Prin urmare, 207 deosebirea între stiluri funcționale și registre trebuie să se realizeze în acord cu arhitectura limbii istorice. Triada sistem -normă - vorbire pare utilă în realizarea stabilirea unor conexiuni între cele două noțiuni. Presupunând că un stil funcțional este o constelație de valori stilistice realizate în conformitate cu un tip de cunoaștere și cu un domeniu larg de activitate și de comunicare umană, registrul stilistic ar fi, în spiritul teoriei coșeriene, constructul ce reflectă „repetiția de modele”, adică actualizarea contextuală a valorilor stilistice în acord cu diverse modele de uz constituite istoric. Astfel instituită, axa text-registru-stil funcțional ar favoriza descrierea microsistemului de mărci ale unui stil funcțional nu doar din perspectiva actelor lingvistice caracteristice, ci și din orizontul interferențelor cu celelalte stiluri funcționale care alcătuiesc arhitectura expresivă a limbii. De exemplu, întrebuințarea limbii ca mijloc de comunicare mediatică a determinat dezvoltarea unui microsistem de valori expresive care formează stilul publicistic. În interiorul acestui stil, repetiția de modele publicitare a generat registrul publicitar, actualizat în specii textuale precum anunțul publicitar, articolul publicitar, reclama etc. Enunțuri precum 1) Atenție, cad prețurile!; 2) Un superb hotel de cinci stele; 3) Hai la roșii zemoase de Galați! sau 4) Ia sămânța, neamule! reflectă pertinența registrului publicitar nu doar în interiorul stilulului publicistic (enunțurile 1 și 2), ci și în stilul conversației (enunțurile 3 și 4). Cu alte cuvinte, raportul stil funcțional - registru stilistic îi permite omului de știință să alcătuiască o imagine mai fidelă a diversității în unitate ce caracterizează variația stilistică a limbii. 208 III.3. Mărcile stilistice și criteriile de clasificare a stilurilor ) În cercetarea variației stilistice, noțiunea de marcă, generic definită drept orice „trăsătură a cărei prezență sau absență are capacitatea de a distinge unități lingvistice” (Bidu-Vrănceanu et al. 2001: 302) a fost valorificată cu dublu țel. Specialiștii interesați de manifestarea concretă a valorilor stilistice în enunțuri au recurs la conceptul de marcă pentru a stabili profilul expresiv al actelor lingvistice, iar cercetătorii interesați de planul mai cuprinzător al stratificării stilistice a limbii au angajat noțiunea la care ne referim în clasificarea stilurilor. Cu înțelesul de ‘trăsătură distinctivă', noțiunea de marcă a fost preluată în toate științele limbii în care s-a aplicat metodologia structuralistă (și nu numai), deși, inițial, conceptul a fost fructificat pe terenul fonologiei structurale1. 1 Cuvinte precum marcă, marcare, a marca, marcat, nemarcat formează o familie frecvent valorificată în cercetările de lingvistică. Într-un studiu critic privind importanța, uneori exagerată, acordată marcării, Martin Haspelmath notează că primele definiri ale conceptului de marcă apar în lucrările unor reprezentanți marcanți ai Cercului de la Praga, N. Trubetzkoy și R. Jakobson, și observă că unele din cele mai importante accepții științifice atribuite termenului au un caracter superfluu, dat fiind că „o parte din conceptele pe care le denotă nu sunt de ajutor, iar altele pot fi mai bine exprimate de termeni mai direcți, mai puțin ambigui” (Haspelmath 2006: 25). În lucrarea Principii de fonologie (1939), N. Trubetzkoy diferențiază fonemele conform unor opoziții (adică relații între perechi de foneme) în interiorul cărora un element este considerat marcat, iar celălalt nemarcat. Opozițiile se stabilesc în funcție de repere precum locul de articulare și modul de articulare. Dacă se ia în considerare locul de articulare, fonemele [m], [b], [p] sunt considerate consoane bilabiale, pentru că se rostesc cu ajutorul buzelor. Fonemul [m] se deosebește de [b] 209 Importanța acordată noțiunii de marcă ne permite să observăm care au fost, pe terenul stilisticii generale și românești, taxonomiile notabile, în condițiile în care, spre deosebire de tipurile de mărci a căror evidențiere lingvistică poate fi relativ ușor susținută cu exemple, dezbaterile privind mărcile stilistice au stârnit, nu o dată, controverse. Dimensiunea stilistică a actului lingvistic. Ca expresie a unei „intuiții inedite și unice”, actul lingvistic reprezintă „poate cel mai important concept al lingvisticii moderne” și se definește ca „act de creație, act singular care nu reproduce exact niciun act și [p] printr-o marcă a modului de articulare, numită „nazalitate”. Prin urmare, diferența între [m] și [b] sau între [m] și [p] se stabilește prin binomul [marcat] -[nemarcat], sau, în cazul de față, prin opoziția [nazalitate] - [non-nazalitate]. În limba română, marca [nazalitate] caracterizează trei foneme: [m], [n] și [^]. În opoziție cu acestea, celelalte foneme consonantice primesc marca de corelație [non-nazalitate]. În raport cu sunetele care au același mod de articulare, fonemul [m] se deosebește de [n] și de [^] prin marca numită [labialitate]. Pentru a defini fonemul [m] în raport cu celelalte foneme ale limbii române este necesar un ansamblu de trei mărci: [nazalitate], [labialitate], [sonoritate]. Prin lucrările lui Roman Jakobson, sfera de cuprindere a noțiunii de marcă a fost acomodată descrierilor fonologice de factură tipologică, teoretizându-se așa-numitele universalii fonologice. Pentru descrierea fonologică a oricărei limbi ar fi necesare 12 tipuri de opoziții, clasificate în două categorii: trăsături ale sonorității (care țin de percepția sunetelor) și trăsături ale tonalității (care țin de înălțimea muzicală a acestora). Trăsăturile sonorității sunt : 1) vocalic/ non-vocalic; 2) consonantic/ non-consonantic; 3) nazal/ oral; 4) dens/ difuz; 5) continuu/ întrerupt; 6) strident/ non-strident; 7) glotal/ non-glotal; 8) surd/ sonor; 9) tensiv/ non-tensiv. Trăsăturile tonalității sunt : 10) grav/ acut; 11) coborâre/non-coborâre; 12) prelungit/non-prelungit (Frâncu 1999: 51). Tot prin lucrările lui Jakobson, noțiunii de marcă i s-a extins orizontul de aplicații în descrierea gramaticală și lexicală a limbii. De pildă, în analiza sensurilor lexicale, corelația [marcat] - [nemarcat] relevă importanța moțiunii în stabilirea distincțiilor de gen. Astfel, perechea de substantive lebădă - lebădoi relevă că, în timp ce lexemul lebădă poate fi folosit pentru a denumi păsările respective, indiferent de gen, cuvântul lebădoi poate fi utilizat cu sens denotativ pentru a face referire la masculii speciei. Cu alte cuvinte, termenul lebădoi este marcat pentru că are sens restrâns doar la clasa masculinului, iar termenul lebădă este nemarcat pentru că poate desemna atât lebăda - femelă cât și lebăda-mascul. 210 lingvistic anterior și care, numai prin limitele pe care i le impune necesitatea intercomunicării sociale, „seamănă” cu acte lingvistice anterioare, aparținând experienței unei comunități. Adică, actul lingvistic este, prin natura sa, act eminamente individual, însă determinat social prin însăși finalitatea sa” (Coșeriu 1999: 25). Unicitatea actului lingvistic se manifestă în virtutea principiului creativității. Când vorbitorul „creează actele sale lingvistice după modele pe care le păstrează în memoria sa”, el „le modifică, într-o anumită măsură în forma lor ori în conținutul lor sau, de asemenea, în ambele aspecte”. În consecință, individualitatea actelor lingvistice poate fi explicată prin intervenția unor factori care determină apariția unor porțiuni „de neînțelegere” între protagoniștii comunicării: motivele „pur fizice” (cum este, de pildă, cazul vorbirii întrerupte de zgomote ce împiedică transmiterea optimă a fluxului sonor), „situațiile diferite” ale celor doi vorbitori (fenomen impus, de exemplu, de cunoașterea, în grade diferite, a unei limbi) sau „convențiile” „diferite în care vorbitorul și receptorul se întâlnesc și se situează” (Coșeriu 1999: 29-30). Dacă permanenta modelare a actelor lingvistice individuale probează existența principiului creativității, prin faptul că orice act lingvistic este o nouă versiune a unui model însușit anterior, nu este mai puțin importantă acțiunea principiului alterității, oglindit în libertățile asumate de locutor și în condiționările impuse acestuia în comunicarea cu interlocutorul. Chiar și în condițiile în care „celălalt” este imaginat, fiind, astfel, posibil un dialog ancorat într-un câmp deictic am Phantasma, alteritatea pune în prim plan finalitatea socială a interacțiunii verbale între indivizi. Relevanța stilistică a celor două principii poate fi lesne intuită dacă se ia ca obiect de studiu poetica variantelor textelor literare culte. 211 Considerat din prisma variantelor păstrate în manuscrise, textul simbolizează creativitatea autorului aflat în căutarea formelor și conținuturilor potrivite cu viziunea sa. Totodată, „laboratorul” de creație al scriitorului dezvăluie pactul ficțional stabilit tacit cu cititorul, proiectarea textului către un alt „eu” fiind o emblemă a principiului alterității. Judecată de pe poziție semiotică, relația scriitor - operă - cititor se desfășoară prin permanenta raportare a unui element la ceilalți doi constituenți ai triadei. Scriitorul creează opera și îl „construiește”, într-o anumită măsură, pe cititor, opera orientează către o instanță de receptare proteismul reflexiv al scriitorului și reglează libertățile de interpretare ale cititorului, iar cititorul descoperă și valorifică, prin lectură, complexitatea universului de semnificații încifrat de scriitor în operă. Aceste corelări asigură transfigurarea semnificației de tip lingvistic în semnificație literară. Revenind la cooperarea dinamică dintre protagoniștii actului lingvistic, nu este, poate, lipsit de interes să arătăm că, potrivit viziunii coșeriene, în realitatea limbii istorice, absența sau prezența valorilor stilistice rezultă din situarea vorbitorilor „într-o convenție pur «logică», adică de pură comunicare simbolică, «obiectivă» și «neutră», fără nicio valoare afectivă, sau într-o convenție «stilistică», adică de comunicare a unor sentimente și impulsuri de voință, comunicare care depășește semnificația pur simbolică a semnelor utilizate” (Coșeriu 1999: 29). Prin urmare, valorile lingvistice și cele stilistice sunt „chipuri” îngemănate ale ființei limbii: „la fel ca gramatica, și stilistica studiază întreg materialul constitutiv al limbii, dat fiind că orice fenomen, chiar dintre cele care la prima vedere ar părea că aparțin în exclusivitate limbajului enunțiativ - poate avea o utilizare stilistică, adică utilizarea care implică și relevă o atitudine a vorbitorului. Stilistica poate fi studiul convenției emotive deja generalizate într-o limbă („stilistica limbii”) (...); dar poate fi, în aceeași măsură, studiul creației lingvistice caracteristice unui scriitor sau unei 212 opere, studiu care implică valorificarea creației înseși din punct de vedere estetic sau din punctul de vedere al relației armonioase dintre expresie și structura particulară a lumii inedite pe care o operă sau un scriitor o sugerează („stilistica vorbirii”)” (Coșeriu, 1999: 98). Întrezărim în aceste comentarii influența concepției lui Humboldt, care „nu a ocolit exigența de a vedea în limbaj o bipolaritate, o mișcare dialectică între subiectiv și obiectiv, individual și interindividual sau supraindividual, între energeia și ergon” (Coșeriu 2004: 31-32). Izvorâte din concurența prezumțiilor și convențiilor asumate, tacit sau explicit, de către protagoniștii actului lingvistic, porțiunile de neînțelegere determinate de factorii invocați de Coșeriu, sunt învestite, în comunicarea literară, cu valoare stilistică, nu doar pentru că se exprimă, într-un fel unic, ceva despre o lume imaginară, ci și pentru că, în opera literară, această manifestare a individualității creatoare primește atributele exemplarității. La o privire mai atentă, se poate aprecia că fenomenele de ambiguitate și de „neînțelegere” valorificate de scriitori tocmai pentru potențialul lor expresiv alcătuiesc un domeniu de cercetare incitant, dar mai puțin aprofundat cu mijloacele stilisticii (cf. Zafiu, în Chivu/ Uță Bărbulescu 2014: 403-412). Spre exemplu, în comediile lui Caragiale, unele modificări fonetice, gradul de cunoaștere al limbii pe care autorul îl atribuie personajelor sale și diferențele între convențiile asumate de eroii ficționali sunt valorificate fie pentru a releva complexitatea lumii dramatice, fie pentru a caracteriza personajele, fie pentru a crea impresia de realism lingvistic sau pentru a genera comicul. Resursele folosite de Caragiale sunt cele ale limbii române, dar maniera complexă în care dramaturgul exploatează virtualitățile și virtuțile expresive ale limbii pentru a da viață lumilor sale ficționale este inedită. 213 În comedia O scrisoare pierdută, mimetismul lingvistic al slugarnicului Pristanda devine modalitate de caracterizare a personajului și de potențare a comicului de limbaj, prin dezvoltarea unei opoziții expresive între vampir (element autentic de limbă) și bampir (creație a scriitorului): „Tipătescu (Indignat:) Eu vampir, ai? ... Caraghioz!/ Pristanda (asemenea): Curat caraghioz!... Pardon, să iertați, coane Fănică că întreb: bampir... ce-i aia, bampir?/ Tipătescu: Unul... unul care suge sângele poporului...” (Caragiale 1971: 96-97). Oralitatea, modalitate originară de a fi a limbii vorbite, este convertită în trăsătură stilistică a textului, esențială pentru profilul expresiv al operei și pentru stilul comic al scriitorului, care nu ezită să se distanțeze, prin umor și ironie, de eroii săi. În farsa Conu Leonida față cu reacțiunea, personajul masculin, perorând despre „revuluție”, vrea să-și convingă consoarta că e republican sadea: Leonida: „Hehei! Unul e Galibardi: om, o dată și jumătate! (Cu mândrie și siguranță:) Ei! giantă latină, domnule, n-ai ce-i mai zice. De ce a băgat el în răcori, gândești, pe toți împărații și pe Papa de la Roma ? Eftimița (mirată): Și pe Papa de la Roma? Auzi, soro? Leonida: Ba încă ce! i-a tras un tighel2, de i-a plăcut și lui. Ce-a zis Papa - iezuit, aminteri nu-i prost! - când a văzut că n-o scoate la căpătâi cu el?... „Mă, nene, ăsta nu-i glumă; cu ăsta, cum văz eu, nu merge ca de cu fitecine; ia mai bine să mă iau eu cu politică pe lângă el, să mi-l fac cumătru.” Și de colea până colea, tura-vura, c-o fi tunsă, c-o fi rasă, l-a pus pe Galibardi de i-a botezat un copil.” (Caragiale 1971: 81) 2 tighel, -uri, s. n. tiv; a-i trage cuiva un tighel - a mustra aspru pe cineva. 214 Invocându-l pe Galibardi (în realitate, Garibaldi) și proslăvind gianta latină (de fapt, ginta latină) din care acesta s-ar trage, Conu Leonida transformă istoria în comedie. Pentru a reliefa caracterul comic al procesului de convertire a istoriei în mizanscenă, scriitorul valorifică plenar potențialul expresiv al limbajului familiar. În viziunea lui Leonida, Galibardi e un om și jumătate, se trage din gianta latină (ce mai!), i-a băgat în răcori pe toți împărații și i-a tras un tighel însuși Papei de la Roma, care, din evidente rațiuni politice („de colea, până colea, tura-vura, c-o fi tunsă, c-o fi rasă”), „l-a pus de i-a botezat un copil”. Copleșită de lecția magistrală de istorie a conului Leonida, bietei Eftimița nu-i rămâne decât să recunoască, admirativ, între două căscături: „ca dumneata, bobocule, mai rar cineva”. Dimensiunea comică, dezvoltată prin metamorfoza istoriei în comedie, se sprijină tocmai de faptul că Leonida și Eftimița înțeleg și descriu lumea doar prin prisma limbajului familiar. Prin analogie cu spectrul culorilor, s-ar putea aprecia că monocromatismul lingvistic al celor două personaje contrastează cu coloraturile „revuluțiilor” ce se petrec înăuntrul și în afara casei conului Leonida. Farsa lui Caragiale pune în lumină valorile stilistice dezvoltate prin contrastul dintre monismul lingvistic al eroilor și pluralitatea de evenimente la care personajele se raportează (revoluția lui „Galibardi”, agitația din afara casei, revoluția din casa eroilor). Convențiile diferite „în care vorbitorul și receptorul se întâlnesc și se situează” (Coșeriu 1999: 30) sunt valorificate de Caragiale în construcția dialogului dintre Rică Venturiano și Veta, cunoscutele personaje din comedia O noapte furtunoasă: „Rică (...) Angel radios! precum am avut onoarea a vă comunica în precedenta mea epistolă, de când te-am văzut întâiași dată pentru prima oară mi-am pierdut uzul rațiunii; da! Sunt nebun... Veta: Nebun! (Strigând:) Săriți, Chiriac! Spiridoane! 215 Rică: Nu striga madam (se târăște un pas în genunchi), fii mizericordioasă! Sunt nebun de amor;” (Caragiale 1971: 52) În acest caz, efectul comic rezultă din jocul semantic instituit de dramaturg între sensul propriu al adjectivului nebun (‘dement') și sensul figurat al sintagmei nebun de amor (‘foarte îndrăgostit'). Pompoasa declarație a lui Rică și patosul personajului, reflectate în plan sintactic de schimbarea de registru, de la solemn la familiar, o determină pe Veta să presupună că are de-a face cu un individ nebun care și-a pierdut, într-adevăr, uzul rațiunii. Pe de altă parte, Rică, pus în situația de a se confrunta cu ferocii apărători ai doamnei, amantul și băiatul de casă, simte nevoia să expliciteze convenția buclucașă („sunt nebun de amor”) și o imploră pe madam, în genunchi, să fie mizericordioasă. În măsura în care dimensiunea stilistică a secvențelor analizate reflectă condiția de act lingvistic exemplar a operei lui Caragiale, nu ne pare lipsită de temei stăruința de a descrie specificul actului de comunicare verbală din perspectiva constituirii și dinamicii valorilor stilistice. Straturile stilistice. În accepția lui Tudor Vianu (1968: 42), individualitatea stilistică a comunicării verbale implică judecăți de valoare: „un prim principiu al cercetării stilistice, al oricărei cercetări stilistice, este că particularitățile de expresie pe care le studiază nu sunt simple fapte de constatare, ci fapte de apreciere, valori (subl. aut.)”. Folosind ca argument un vers eminescian, Răsare blânda lună, Vianu arată că „epitetul blânda nu devine numai obiectul unei simple constatări, dar și al unei aprecieri, adică el poate fi judecat ca potrivit sau nepotrivit cu substantivul pe care-l însoțește, capabil sau nu să exprime reacția afectivă a poetului în fața priveliștii notate”. Așadar, aprecierea se realizează printr-o judecată de valoare iar „faptele de limbă trebuie nu 216 numai înțelese, ci și simțite” (sublinierile îi aparțin savantului român). Comentariile lui Vianu demonstrează că, pe de o parte, judecata de valoare îi aparține receptorului, adică celui ce înțelege și simte ce comunică emițătorul, iar, pe de altă parte, valoarea expresivă ține de viziunea celui care face comunicarea3. Dacă geneza valorilor stilistice este discutată în relație cu mijlocul de comunicare numit limbă și nu cu protagoniștii actului lingvistic, atunci se cuvine fructificată perspectiva adoptată de D. Caracostea (2000: 11), în concepția căruia orice idiom, în calitatea sa de creație umană în care se tezaurizează informații despre istoria, cultura și tradițiile unei societăți, poate fi un agent care orientează judecata de valoare asupra faptelor de stil. Această axiomă a școlii lingvistice idealiste poate fi descoperită și în studiile de stilistică ale lui Vianu. În articolul Paradoxul poeziei (1968: 21-24), savantul afirmă că „opera poetică este făcută din două straturi estetice, unul datorit poetului și altul limbii pe care el o vorbește”, iar această considerație țintește nu doar către articularea estetică a poeziei, ci și către stratificarea stilistică a limbii. „Tectonica” expresivă a unei limbi este, așadar, guvernată de raporturile de convergență și de contrast dintre stratul original, particular, al inspirației4, și stratul originar, colectiv, al tradiției 3 „fiecare grăitor al limbii noastre a simțit nevoia de a completa comunicările lui prin note însoțitoare capabile să exprime reacțiile închipuirii și ale sensibilității sale și a creat, astfel, răspândindu-le în circulația generală a limbii, numeroase fapte de stil” (Vianu 1968: 44). 4 Nu doar comunicările indivizilor de excepție poartă efigia originalității. Și popoarele pot fi originale, din moment ce transpun în tiparele limbii pe care o vorbesc o viziune proprie asupra lumii: „poporul român, cu vechile lui tradiții de viață rurală și agricolă, a creat o mulțime de locuțiuni cu o incontestabilă valoare stilistică, precum: a bate câmpii, a înțărca bălaia, a nu pricepe boabă, a nu-i fi (cuiva) boii acasă, a se ține scai de cineva, a strânge funia de par, a se culca o dată cu 217 obștești. Însemnătatea acestei stratificări stilistice este subliniată și de Iorgu Iordan (1975: 265), care notează că valorile stilistice ale faptelor de limbă populară oglindesc spiritul popular și reflectă forța generalizării, în timp ce creația scriitorului își dovedește valoarea expresivă numai dacă rămâne „bunul personal și inalienabil al creatorului ei”. Prin angajarea celor două straturi stilistice în operațiile de selecție și de combinare care alcătuiesc o comunicare verbală se asigură identitatea stilistică a actului lingvistic. Arătând că selecția semnelor lingvistice din planul paradigmatic al limbii și combinarea lor în planul sintagmatic al enunțului asigură identitatea stilistică a comunicării, nu trebuie uitat că, în vreme ce valorile stilistice originare se actualizează implicit, valorile stilistice originale se dezvoltă explicit (v. infra). Urmându-l pe Vianu (1968: 32-35), considerăm că actualizarea implicită a valorilor stilistice sau, dimpotrivă, dezvoltarea lor explicită se sprijină pe conclucrarea între intenția tranzitivă și intenția reflexivă a limbajului. Tipuri de mărci stilistice. În cercetarea stilistică, lingvistul finlandez Nils E. Enkvist (1925-2009) este primul specialist care a adoptat conceptul de marcă și a dezvoltat o teorie a stilului ca ansamblu de mărci stilistice „determinate contextual. Elementele care nu sunt mărci stilistice sunt neutre din punct de vedere stilistic” (Enkvist 1967: 35). Mai apoi, același cercetător a definit mărcile stilistice ca „trăsături semnificative din punct de vedere stilistic” (Enkvist 1973: 23), iar această definiție a fost adoptată de mulți stilisticieni. Adepții viziunii propuse de Enkvist au rafinat teoria mărcilor ca trăsături constitutive și relevante ale stilului, prin găinile, a strica orzul pe gâște, a lua în căruță, a pune de mămăligă, a-și lăsa potcoavele etc.” (Vianu 1968: 46). 218 stabilirea unor taxonomii menite să pună în valoare fie distribuția enunțiativă a valorilor stilistice, fie efectele produse prin utilizarea diverselor procedee de reliefare expresivă. Criteriul sintagmatic i-a permis lingvistului german Jurgen Esser să distingă „trei tipuri de mărci stilistice. Ele pot ține de 1) elemente lingvistice individuale care pot crea a) efecte stilistice locale, dacă se manifestă izolat sau b) modele stilistice globale, dacă sunt recurente sau co-ocurente cu alte elemente, adică apar în anumite distribuții. Dar ele pot ține și de 2) distribuțiile specifice ale elementelor nucleare5 care pot favoriza, de asemenea, apariția modelelor stilistice globale. În plus, 3) mărcile stilistice pot aparține superstructurilor6 textuale” (Esser 1993: 92). O astfel de clasificare urmărește diferențierea mărcilor stilistice în raport cu pertinența lor distributivă. De exemplu, într-un enunț precum „Înfipte cuțitul într-o felie de pepene și se puse a scoate semințele din alveolele lor îmbrumate de zahăr” (D. Zamfirescu apud Mancaș 1972: 79), se poate considera că neologismul alveole funcționează ca marcă stilistică individuală, întrucât contrastează cu celelalte elemente lexicale ale enunțului și semnalează tendința scriitorului de a impune un stil intelectual. Folosirea repetată a comparației în portretizarea personajelor din nuvela Golanii de L. Rebreanu (cf. Milică 2009) demonstrează că această figură este o marcă stilistică recurentă. Cei mai mulți constituenți comparativi provin din limba populară 5 Dacă „o bază sau un nucleu există în toate varietățile (de limbă - n.r.), astfel încât, oricât de neobișnuită ar fi o varietate, ea este constituită dintr-un ansamblu de trăsături gramaticale și de altă natură, prezente în toate celelalte varietăți” (Esser 1993: 13), atunci se poate vorbi despre element nuclear (engl. common core element). 6 „O superstructură este un tip de schemă abstractă care determină organizarea globală a unui text și care constă dintr-un număr de categorii ale căror combinații posibile sunt bazate pe reguli convenționale” (Esser 1993: 48). 219 și au rolul de a pune în lumină condiția socială și temperamentul personajelor. Portretul Margaretei, eroina nuvelei, naște în mintea cititorului imaginea unei măști zugrăvite în negru și roșu: „Era o fetișcană jigărită, cu fața smeadă, bolnăvicioasă, pe care se citea durerea mută și nehotărâtă a sufletelor pedepsite de Dumnezeu. Îmbrăcată c-o rochie neagră, scurtă, de sub care răsăreau două picioare mari, cu pulpele groase cât cofele, c-o bluză roșă-zinoberie, învăluită ca într-un sac cu un șorț larg, cum poartă fetițele de școală, vedeai numaidecât că vrea să se facă mai tânără de cum este. Dar obrajii spoiți cu-n strat gros de pudră și sulemenele, ochii stinși, cu cearcănele vinete negrii, pe care nici dresurile nu le mai puteau ascunde, buzele cărnoase, mușcate și vopsite cu carmin, care păreau o pată de sânge pe o coală de hârtie, și pălăria-beretă, țanțoșă, aninată peste claia castanie de păr străin ce-i împovăra capul, erau parcă urmele și rezultatul celor douăzeci și șapte de ani, care nu se mai puteau tăgădui” (Rebreanu 2002: 214-215). Femeia cu față negricioasă și ochi încercănați își ascunde chipul sub spoiala groasă și aprinsă a „dresurilor”. Buzele sângerii și bluza roșie-verzuie contrastează puternic cu fața lipsită de strălucire și cu negrul rochiei. Prezența discretă a unei nuanțe implicite de galben se ghicește în paloarea „bolnăvicioasă” a pielii, notația fiind un indiciu al înjosirii trupești și sufletești. În antiteză cu imaginea chinuită a femeii, figura lui Aristică trimite către imaginarul focului și pune în lumină vitalitatea personajului, așa cum este el văzut de rivalul Gonea Bobocel: „Ochii lui Aristică scânteiau ca doi tăciuni aprinși pe fața roșcovană, lată, pe care o împărțea drept în două perechea de mustăți galbene ca paiele, întinse de-a curmezișul obrajilor, de la o ureche până la cealaltă. Rânjea cu râsul grosolan al unui mutalău, un râs la care luau 220 parte gura, ochii, mustățile, obrajii și chiar nasul lung și subțire, care tremura și se îndoia ca o frunză de țigară” (Rebreanu 2002: 218). Chipul roșcovan cu ochi negri și scânteietori este tăiat în două de mustața impunătoare, de un galben aprins. Nasul lung și subțire, expresie a frivolității lui Aristică, este întrecut numai de rânjetul neghiob care o face pe Margareta să freamăte. Sub aspect cromatic, se observă că roșul și galbenul sunt dominante în raport cu unda de negru spre care trimite comparația ca doi tăciuni aprinși. Creionarea chipului lui Gonea Bobocel este realizată în antiteză cu înfățișarea lui Aristică, deși coloristica este aceeași (roșu, galben, negru). Chipul eroului lasă impresia de mumificare și atrage atenția prin lipsa de energie vitală: „Își trase pălăria pe ochi și se îndreptă, plouat, spre casă, mângâindu-și mustața subțire, cănită ca pana corbului și cârlionțată ungurește. Sub mustăți, printre buzele ca două șiruri purpurii se zgâiau trei dinți viermănoși și înnegriți, și o plombă de aur care sclipea și licărea mândru în mijlocul feței înguste și galbene ca chihlimbarul” (Rebreanu 2002: 220). Figura trasă și chihlimbarie a personajului accentuează sugestia de mineralizare evocată de mustața vopsită și de plomba care îngroașă senzația de putrezire a dinților viermănoși. Purpuriul buzelor întregește acuarela sumbră imaginată în galben și negru. Abia în romane Rebreanu va însoți în mod constant cromatica cu note de temperament, ceea ce îi va aduce faima de „poet epic al omului teluric” (G. Călinescu). În categoria mărcilor stilistice structurale intră formulele de incipit ale basmelor populare, întrucât ele fac parte dintr-o schemă abstractă care determină organizarea globală a textului: „A fost odată, a fost, că de n-ar fi nici s-ar povesti”, „A fost odată 221 ca niciodată; că de n-ar fi, nu s-ar mai povesti”, „A fost ce-a fost, că de n-ar fi fost, nu s-ar povesti” sau „Fost-o când o fost, de mult, tare de mult, pe vremea poveștilor” (Basme 1972). Conform clasificării propuse de Esser, mărcile stilistice pun în lumină două categorii de fenomene expresive: efectul stilistic local și modelul stilistic global. Efectul stilistic local este generat de o marcă stilistică izolată, care nu se integrează într-o rețea de trăsături expresive. Modelul stilistic global este rezultatul recurențelor unor trăsături stilistice care aparțin unui text, unui grup de texte sau unui gen de texte. În stilistica românească, una din primele reflectări ale noțiunii de marcă stilistică o descoperim la D. Caracostea, care propune denumirea de estem - definit ca virtualitate expresivă a limbii - pentru a evidenția specificul estetic al limbii, sau, în termenii autorului, pentru „a preciza punctul de vedere estetic, extinzându-se cuvântul la toată sfera aspectelor limbajului, de la unele realități fonetice la structurile sintactice.” (Caracostea 2000: 113). Observând că, pentru a contura identitatea stilistică a comunicărilor, vorbitorii dispun de două categorii de semne: a) „semne lingvistice comune tuturor situațiilor de comunicare”, adică „neutre din punct de vedere stilistic” și b) „semne lingvistice întrebuințate în situații comunicaționale delimitate lingvistic, cultural, social etc.”, cu o anumită specificitate stilistică7, Dumitru Irimia clasifică mărcile stilistice în conformitate cu doi parametri: criteriul genetic și cel funcțional. Din perspectiva genezei lor, mărcile stilistice pot fi implicite8 sau explicite9. 7 Pentru mai multe detalii, v. Irimia 1999: 56-57. 8 Mărcile implicite sunt trăsături stilistice preexistente actului lingvistic, actualizate prin semne lingvistice deja condiționate expresiv. 222 Mărcile stilistice implicite aparțin planului normei. Specificul lor expresiv este de factură colectivă și se actualizează spontan într-un act de comunicare. Cristalizarea expresivă a mărcilor stilistice implicite se realizează în virtutea tradiției, așa că ele pot fi considerate „prefabricate” comunicative aflate la dispoziția vorbitorilor unei limbi. În Stilistica sa, Iorgu Iordan alcătuiește un inventar foarte bogat de mărci stilistice implicite. Bunăoară, creații expresive precum compusele de tipul gură-cască, pierde-vară, papă-lapte, târâie-brâu, vântură-lume sau zgârie-brânză sunt implicit marcate cu trăsătura stilistică [+ironie]. „La toate” - notează Iordan (1975: 197) - „apare foarte lămurit nuanța afectivă de nemulțumire, dispreț, batjocură”. Potențialul imagistic remarcabil al acestor creații populare i-a stimulat pe scriitorii de mare rafinament stilistic, ca Eminescu, să le folosescă statornic în publicistică și să îmbogățească seria: fluieră-vânt, împușcă-n-lună, retează-stupi, zgârie-hârtie. Mărcile stilistice explicite sunt creații „de autor”. Ele aparțin planului vorbirii (ipostaza parole, în terminologie saussuriană). Specificul lor expresiv este de factură individuală și oglindește creativitatea făuritorului lor. De aceea, potențialul lor expresiv poate fi apreciat numai în virtutea contextului în care au apărut. De exemplu, într-un foarte frumos pasaj din basmul eminescian Făt-Frumos din lacrimă, creație cultă pe nedrept inclusă în volumul de literatură populară al ediției magna inițiată de Perpessicius, biruința eroului asupra Mamei-Pădurilor iscă o furtună sălbatică prin care se instaurează o nouă ordine cosmică: „Cerul încărunți de nouri, vântul începu a geme rece și a scutura casa cea mică în toate încheieturile căpriorilor ei. Șerpi roșii rupeau trăsnind poala neagră a norilor, apele păreau că latră, numai tunetul 9 Mărcile explicite sunt trăsături stilistice dezvoltate în planul sintagmatic al unui text, ca valori ale unor semne neutre în planul paradigmatic al limbii. 223 cânta adânc ca un proroc al pierzării. (...) Norii se rupeau bucăți pe cer - luna roșie ca focul se ivea prin spărturile lor risipite;” (Eminescu 1963/VI: 320). Acest tablou romantic, în care dezlănțuirea stihiilor este adânc umanizată, are o dimensiune narativ-dinamică tulburătoare, de sfârșit de lume. Sintaxa are ritm popular, însă predicatele sunt sistematic conotate prin personificare, pentru a evidenția că această eliberare răvășitoare a elementelor primordiale vestește, ca peste tot în creația artistică a lui Eminescu, o nouă perioadă a ciclului cosmic facere-desfacere. Întunericul se dezintegrează, se sparge spre a lăsa loc luminii, iar senzația de materialitate este covârșitoare. Fulgerele, bucăți desprinse din trupul însângerat al bolții, sunt impregnate de simbolistică sacrificială. Năruirea tumultuoasă se consumă la dimensiuni mitice, urieșești, cântecul apocaliptic al tunetului vestește căderea negurilor, iar focul care aprinde cerul anunță triumful ordinii asupra haosului10 11. Sinestezia culoare-sunet domină zvârcolirile titanice ale naturii însuflețite. Conform criteriului funcțional, prin mărcile de identitate11 se evidențiază apartenența actului lingvistic la un stil (Irimia 1999: 68), iar prin mărcile descriptive sau de caracterizare12, se dezvoltă „componentele semantice” (Irimia 1999: 68) ale universului textual. 10 Pentru o analiză stilistică mai amplă a basmului, v. Milică, în Chivu/Gafton/Chirilă 2011: 213-230. 11 Mărcile stilistice de identitate cuprind un inventar foarte bogat de fapte de limbă întrebuințate cu valori stilistice proprii stilurilor funcționale (v., pentru detalii, Irimia 1980). 12 Mărcile descriptive cel mai ușor de recunoscut sunt mărcile de evidență ale atitudinii creatorului de text față de propriile producții comunicative. V. și Zafiu 2002. 224 Spre exemplu, numele13 celor mai multe personaje literare din opera lui I. L. Caragiale14 au dublă marcare stilistică. Prin nume se fixează un „portret” denominativ al ființei ficționale și se relevă atitudinea scriitorului față de eroii săi. Ființa ficțională se naște „odată cu numele care convine naturii sale fizice și morale” (Ibrăileanu 1998: 179). Numele este consubstanțial personajului15, fiind de nedespărțit de purtătorul imaginat de creatorul literar. În consecință, numele nu poate fi oricare, pentru că identitatea personajului „își află originea înainte de toate în nume” (Irimia 1999: 205), așa că numele de personaj literar este, în același timp, și marcă de identitate și marcă de caracterizare. Tot din unghi funcțional prezintă importanță și trecerea mărcilor stilistice dintr-o clasă în alta. La origine, toate mărcile stilistice au geneză explicită și contextuală, însă, cu timpul, unele inovații expresive sunt desprinse din cadrul în care au fost create și se fixează în patrimoniul lingvistic al comunității, ca mărci stilistice implicite. Construcții idiomatice precum a-și aprinde paie în cap16 - ‘a isca 13 Într-un studiu de referință privind expresivitatea numelor în comediile lui I. L. Caragiale, G. Ibrăileanu (1998: 179) observa că, din cauza deprinderii omenești de a asocia o persoană cu un nume, „numele se sudează cu imaginea fizică și morală a purtătorului, devine o însușire a lui, oricare ar fi acel nume”, în timp ce, în creația artistică, numele ia ființă dimpreună cu personajul: „ființa creată (...) nu poate crește în concepția artistului fără un nume - numele nu va fi oricare, ci unul care să semene deodată cu personajul”. 14 O analiză lingvistică cvasi-exhaustivă asupra semnificației numelor proprii în opera lui I. L. Caragiale este realizată de V. Arvinte (în Chivu/Gafton/Chirilă 2011: 49-77). 15 „Substantivul propriu-nume de personaj literar încetează a mai fi un simplu termen denotativ (ca în limba neartistică); el devine un semn descriptiv (...) și semnificativ.” (Irimia 1999: 205). 16 „De la obiceiul turcesc, pe care și l-au însușit românii, de a pune o rogojină aprinsă în cap atunci când cineva voia să se plângă suveranului de o nedreptate” (Iordan 1975: 269). 225 mari nemulțumiri', a-și da arama pe față17 - ‘a-și arăta adevărata natură' sau a da ortul popii18 - ‘a muri' sunt creații metaforice cu vechi motivații culturale, astăzi uitate. Dispariția realităților desemnate a favorizat încărcarea lor cu valoare stilistică figurată. Alteori, creațiile livrești pot deveni bunuri expresive ale întregului popor, așa cum s-a petrecut cu enunțurile Cine sapă groapa altuia cade singur în ea sau Cei din urmă vor fi cei dintâi, convertite în proverbe populare pe măsură ce originea lor biblică a fost trecută în umbră. Asemenea exemple probează că, în condiții propice, unele mărci stilistice explicite pot deveni implicite, însă și reversul este posibil, unele mărci implicite putând servi ca bază pentru dezvoltarea de mărci explicite. De pildă, prin contaminarea proverbelor Cine sapă groapa altuia cade singur în ea și Cine se scoală de dimineață departe ajunge, unii vorbitori de limbă română au dezvoltat creații satirice ocazionale precum Cine se scoală de dimineață sapă groapa altuia ori Cine sapă groapa altuia departe ajunge, deconstrucția și reconstrucția paremiologică servind afirmării spiritului critic, fapt dovedit și de prelucrările altor proverbe foarte cunoscute: Cine n-are carte, are parte!; Ai carte, am parte!; Ai carte, n-ai parte! Criterii de delimitare a stilurilor. Clasificarea faptelor de stil pe bază de asemănări și deosebiri a presupus valorificarea conceptului de marcă pe terenul stilisticii sistematice. Compararea trăsăturilor constitutive ale stilurilor pentru a observa aspectele comune și distinctive ale acestora s-a dovedit o întreprindere dificilă în condițiile în care variația stilistică a unei 17 Locuțiunea reflectă obiceiul străvechi de a falsifica bani, suflând peste o monedă de aramă o poleială de aur sau de argint. Odată intrată în circulație, moneda se uza și pierdea poleiala, devenind, astfel, vizibilă compoziția reală, cea de aramă. 18 Sensul figurat al locuțiunii se întemeiază pe practica de a plăti slujbele religioase cu monede de valoare mică, numite orți. 226 limbi naturale este rezultatul unui proces de evoluție pe parcursul căruia uzul se diferențiază sub aspect expresiv în acord cu realitățile cele mai diverse din existența unei comunități. Descrierea din perspectivă diacronică a arhitecturii stilistice a limbii urmărește constituirea și dezvoltarea cultural-istorică a unor categorii de stiluri, însă acest proces de sistematizare științifică s-a dovedit, nu o dată, generator de controverse. Analiza complexului de factori intra- și extralingvistici care determină configurația unui anumit stil poate evidenția natura istorică și sistematică a variației stilistice, însă mănunchiul de variante ale diasistemului limbii (limbă populară-limbă literară, limbă vorbită-limbă scrisă) este relativ, în sensul că o variantă se raportează la alta, și multifațetat, în sensul că unele stiluri, precum cel beletristic, se dezvoltă în dublă ipostază, populară și cultă. Stilurile funcționale ale limbii „sunt ansambluri de particularități lingvistice și expresive a căror evoluție este în mod firesc paralelă cu cea a sistemului de norme ale limbii de cultură. Paralelă, dar nu identică, întrucât evoluția normelor stilistice nu este și nu poate fi aceeași cu cea a normelor lingvistice.” (Chivu 2000: 26). În teorie, acestea ar trebui să aibă granițe precise, dar în practică, adică în planul realizărilor lingvistice concrete, dezideratul de a trasa cu maximă precizie limitele dintre stiluri e foarte dificil de atins. Cercetările cu profil diacronic suprind adesea interferențele care împiedică clasificarea „fără rest” a variantelor care alcătuiesc arhitectura stilistică a limbii. Din acest motiv și nu numai, specialiștii au viziuni deosebite asupra numărului și reprezentativității stilurilor unei limbi. Fără a aprofunda istoria clasificării stilurilor, întreprindere prea vastă în raport cu intențiile lucrării de față, e important să reținem că cea mai veche și, totodată, cea mai stabilă taxonomie stilistică dezvoltată în retorica antică cuprinde trei domenii de discurs, științific, practic și estetic, fundamentate pe trei ipostaze ale cunoașterii: rațională, empirică și artistică. De altel, în toate 227 studiile valoroase de stilistică sistematică, spectrul expresiv al limbii este cuprins, după cum constată Tudor Vianu, între polul noțiunilor și polul imaginilor, întrucât cele două extreme convențional stabilite pun în lumină dubla dimensiune, obiectivă și subiectivă, a limbii. Pe acest fond, clasificarea stilurilor urmărește să pună în prim plan „conformarea exprimării într-un anumit domeniu al activității omenești, pentru anumite scopuri ale comunicării, adică modul de întrebuințare specific-funcțional al mijloacelor lingvistice unitare puse la îndemâna generală” (Riesel 1954: 7 apud Vianu 1968: 44). Comentând acest aspect, Vianu (idem: 45) observă că diferențierile funcțional-expresive ale limbii istorice sunt tot atât de numeroase „câte domenii de activitate omenească există”. Delimitarea stilurilor prin raportare la domeniile de activitate și de cunoaștere umană reflectă importanța acordată criteriului socio-cultural în taxonomiile stilistice. Acest criteriu „are în vedere apartenența socială a vorbitorilor care folosesc cu precădere anumite procedee lingvistice, în funcție de nevoile lor specifice, de gradul lor de cultură. Anumite domenii de activitate practică sau de existență cotidiană impun o selecție a mijloacelor limbii, în scopul asigurării unei eficiențe maxime a comunicării.” (Miclău 1971: 372). Pe baza opoziției limbă literară - limbă neliterară, distincție valorificată, de altfel, de Ch. Bally (1951), pentru a separa stilistica de stil, lingvistul român Paul Miclău face deosebirea între stilurile limbii neliterare și stilurile limbii literare. În grupa stilurilor limbii neliterare sunt incluse stilul familiar, adică „al conversației cotidiene între vorbitorii incapabili sau neinteresați să recurgă la o formă îngrijită a comunicării” (Miclău 1971: 373), stilul vulgar „mai mult un stil de situație decât de grup social”, „folosit cu precădere de anumite pături aflate la marginea societății prin nivelul de trai și de cultură” (idem) și stilul argotic „propriu unor 228 categorii de indivizi interesați de elaborarea unui limbaj secret, neînțeles de autoritatea publică: delincvenți, elevi, soldați etc.” (Miclău 1971: 372). Stilurile incluse în acest grup sunt în realitate norme sau registre stilistice. De exemplu, din definiția dată stilului vulgar („mai mult un stil de situație decât de grup social”) reiese că nu există o categorie socio-culturală de vorbitori care să folosească în exprimare numai elemente vulgare, deoarece acestea pot fi întrebuințate de toți vorbitorii unei limbi, indiferent de apartenența lor socio-culturală. Prin urmare, nu se poate vorbi de un stil vulgar, ci un registru al vulgarității. Nici delimitarea unui stil argotic nu este convingător realizată, dat fiind că esența oricărui tip de argou constă în existența unor convenții asumate de vorbitori, aspect ce ilustrează tocmai statutul de normă, nu cel de stil. Grupul stilurilor limbii literare poate fi despărțit în două ramuri, dezvoltate pe baza opoziției non-artistic - artistic. Deși întreaga clasificare ar trebui să țină cont doar de criteriul sociocultural, împărțirea în stiluri ale limbii literare neartistice și stiluri ale limbii beletristicii este justificată printr-un criteriu de ordin funcțional, și anume rolul comunicativ diferit al fiecăreia din cele două ramuri de stiluri: „comunicare obișnuită în primul caz și estetică în al doilea” (Miclău 1971: 374). Din ramura stilurilor literare neartistice fac parte stilul conversației îngrijite, adică „ansamblul de procedee care caracterizează comunicarea obișnuită a oamenilor instruiți în viața de toate zilele” (Miclău 1971: 374), stilul publicistic „care a preluat multe din atribuțiile vechiului stil oratoric” (idem), stilul politic „caracteristic dezbaterilor în cadrul diferitelor organizații politice și de masă” (ibidem), stilul juridico-administrativ sau oficial, determinat de „organizarea vieții sociale într-un cadru juridic și administrativ” (ibidem) și stilul tehnico-științific „folosit în diferitele domenii de specialitate ale tehnicii și științei” (Miclău 229 1971: 375). Limbajele profesionale sunt considerate variante ale stilului științific, iar cele trei genuri literare tradiționale (liric, epic și dramatic) devin stiluri proprii literaturii artistice. Printre obiecțiile cele mai importante aduse acestei taxonomii se numără absența unor stiluri a căror existență istorică multiseculară nu poate fi trecută cu vederea și caracterul superfluu al ridicării genurilor la rang de stiluri. Așa cum arată G. Ivănescu (2000: 490 - 508), existența unor terminologii privind organizarea militară și viața bisericească datează de dinaintea secolului al XV-lea. Aceste organizări lexicale au favorizat constituirea unor varietăți expresive care pot fi încadrate într-un ansamblu mai larg de manifestări socio-culturale numite, după caz, stil religios (bisericesc) sau stil cazon, care nu se regăsesc printre stilurile incluse în clasificarea discutată. De altfel, chiar autorul sistematizării recunoaște existența dificultăților generate de raportarea la criteriul socio-cultural, întrucât acesta „nu spune prea mult despre natura însăși a stilurilor proprii diferitelor domenii de activitate abordate. Avem a face cu un criteriu extralingvistic, care explică determinarea faptelor de stil, dar nu intră în însăși structura lor internă.” (Miclău 1971: 376). Criteriul informațional. Sub influența teoriei lui Jakobson, conținutul informațional al mesajelor a fost adesea invocat pentru a deosebi diversele manifestări ale variației stilistice. În accepția lui Paul Miclău (1971: 378), „criteriul informațional deosebește deci stilurile după trăsăturile generale ale conținutului vehiculat, după efectul produs de procedee în funcție de contextele caracteristice fiecărui stil” și „presupune un punct de vedere intermediar între cel extralingvistic și cel strict lingvistic.” (idem: 376). Potrivit acestui criteriu, stilurile pot fi spontane și nespontane. În categoria stilurilor spontane sunt incluse faptele expresive care aparțin mai cu seamă limbii vorbite și a căror finalitate comunicativă nu este orientată spre evidențierea unui 230 efect de tip estetic. La polul opus se află creațiile cu finalitate artistică, în cazul cărora „mesajul este organizat conștient pentru a produce efect asupra cititorului sau ascultătorului” (Miclău 1971: 377). Înaintea lui R. Jakobson, Ch. Bally realizase deja deosebirea între faptele de stil actualizate spotan, a căror expresivitate își are izvorul într-un conținut afectiv și faptele de stil dezvoltate intenționat, a căror expresivitate este produsul voinței artistice, dar se cuvine adăugat că, în stilistica românească, criteriul informațional invocat de Miclău este prezent și la I. Coteanu (1973), care dezvoltă opoziția între expresivitatea spontan-afectivă și cea contemplativ-artistică. În altă ordine de idei, criteriul informațional poate fi luat în considerare numai în raport cu valoarea contextuală a mesajelor, dat fiind că, în texte diferite, ceea ce pare a fi spontan este, în realitate, rodul unei dezvoltări stilistice intenționate, iar ceea ce poate face, la un moment dat, impresia voinței este rodul unei valorificări spontane a unui model expresiv. Criteriul structural a fost considerat de stilisticienii care au adoptat metodologia structuralistă drept cel mai important instrument de delimitare a stilurilor. Această viziune este împărtășită de Paul Miclău (1971: 379), care notează că „criteriul structural trebuie să fie principalul instrument de delimitare și descriere a stilurilor limbii, bazat pe accepția structurii lingvistice, ca ansamblu de dependențe interne, de opoziții.” Modelul de clasificare propus de lingvistul român este inspirat din teoria mulțimilor. Considerând că ansamblul stilurilor se organizează pe baza unor mărci mai mult sau mai puțin generale, cercetătorul încadrează configurația stilistică a limbii în cinci mulțimi (Miclău 1971: 379): A= [argotic, vulgar, familiar; curent îngrijit, publicistic, oficial, științific], adică ansamblul stilurilor neartistice; B= [curent îngrijit, publicistic, oficial, științific; liric, narativ, dramatic], adică ansamblul stilurilor literare; 231 C= [curent îngrijit, publicistic, oficial, științific], adică ansamblul stilurilor literare neartistice (îngrijite); D= [argotic, vulgar, familiar], adică ansamblul stilurilor neliterare neartistice (neîngrijite); E= [liric, narativ, dramatic], adică ansamblul stilurilor artistice (îngrijite). Mulțimile de stiluri sunt grupate conform unor arhitrăsături, adică proprietăți dominante care permit încadrarea mai multor stiluri în aceeași mulțime. Drept urmare, arhitrăsătura [neartistic], specifică mulțimii A, reunește două grupe de stiluri: neîngrijite și îngrijite neartistice. În interiorul acestei mulțimi, opoziția îngrijit - neîngrijit determină deosebirea mulțimilor C și D. Arhitrăsătura [literar], specifică mulțimii B, reunește două grupe de stiluri: literare neartistice și literare artistice. În interiorul acestei mulțimi, opoziția neartistic-artistic determină separarea mulțimilor C și E. Considerându-se că descrierea stilistică a unităților limbii trebuie să se realizeze „cu ajutorul celor două moduri fundamentale ale analizei structurale: ca fascicole de trăsături distinctive și ca distribuție” (Miclău 1971: 380), gruparea structurală a stilurilor se realizează pe baza trăsăturilor pertinente „care determină apartenența unei anumite unități la un anume stil” (idem). Aceste trăsături, numite stileme, fac parte din trei categorii: arhistileme, adică „elemente care pot figura în orice stil fără a aduce o informație stilistică” (Miclău 1971: 381); stileme de registru, adică „elemente care sunt caracterizate stilistic doar prin apartenența la un anume stil, fără ca în alcătuirea lor să intre alte trăsături suplimentare” (idem) și „cele mai încărcate stilistic sunt unitățile care, pe lângă indicele de apartenență la un registru, includ trăsături de motivare expresivă, obținută mai ales prin așa-numitele figuri de stil” (ibidem). Arhistileme sunt prepozițiile și conjuncțiile, elemente de relație neutre sub aspect expresiv, dar care figurează în orice tip de text sau discurs, indiferent de 232 apartenența stilistică a acestuia. Stilemele de registru sunt valorile stilistice ale unor cuvinte cu identitate expresivă bine conturată, cum ar fi argotismele haios, gagiu, mișto sau termeni medicali precum electroencefalogramă, eczemă sau endocardiopatie. În ultima categorie de stileme sunt incluse metafore precum bou, măgar, imagini peiorative rezultate din asocierea ființei umane cu diverse reprezentări zoomorfe. Parametrul structural al prezenței sau absenței unor mărci stilistice este completat cu criteriul distribuției19, dat fiind că „elementele foarte frecvente dintr-un stil pot alcătui indici contextuali de posibilitate a apariției altor elemente specifice, dar mai rare: într-un text de fizică atom permite ocurențe multiple dintr-un câmp întreg, pe care îl domină: electron, neutron, izotop.” (Miclău 1971: 382). O taxonomie realizată tot din perspectiva criteriului structural propune și Ion Coteanu (1973: 48 ș.u.). Lingvistul întrebuințează termenii diasistem, limbaj și mesaj20 pentru a sistematiza diversitatea stilistică a limbii. Opozițiile cultivat -popular și artistic - non-artistic21 determină ierarhizarea 19 Distribuția stilistică determină apariția fenomenului numit legea distribuției cumulative: „faptele de stil cunosc o frecvență cumulată, după cum ocurența lor depășește limitele unui stil. Am putea numi acest fenomen legea distribuției cumulative a stilemelor” (Miclău 1971: 383). 20 Diasistemul, definit drept „un idiom natural într-un anumit moment”, „se concretizează în anumite condiții, într-un limbaj sau altul. La rândul lui, limbajul, care se află pe o treaptă mai joasă de concretizare, se manifestă prin mesaje, care reprezintă unitatea stilistică fundamentală, părțile lor componente (propoziția, fraza, sintagmele, denotația, conotația etc.) fiindu-le subordonate funcțional” (Coteanu 1973: 49). 21 Opoziția artistic - non-artistic este generată de schimbarea valorii semnelor limbii: „este artistic limbajul în care semnul verbal se transformă în mod constant în simbol prin valorificarea conotațiilor; este non-artistic limbajul dominat de denotații și care în semnul verbal trimite de regulă la referent” (Coteanu 1973: 5051). Cu alte cuvinte, în limbajele non-artistice domină valorile denotative ale semnelor, iar în limbajul artistic valorile conotative sunt dominante. 233 funcțională și expresivă a limbajelor care alcătuiesc diasistemul limbii (cf. Tabelul 8), iar acestea, la rândul lor, își subsumează mesaje cu profil stilistic distinct: Tabelul 8: Variantele stilistice, în concepția lui Ion Coteanu diasistem limbaj cultivat limbaj popular limbaj artistic limbaje non-artistice limbaj artistic limbaje non-artistice Conform principiului ierarhizării, „limbajul cultivat artistic se poate împărți în proză și în poezie, iar cele cultivate și non-artistice în limbaj standard, familial, de conversație oficială, științific etc. Numărul acestora poate fi foarte mare, cu condiția ca fiecare să corespundă unei destinații clare și să prezinte un minimum de deosebiri de structură față de celelalte.” (Coteanu 1973: 50). Relațiile semiotice. În încercarea de a diminua controversele generate de delimitarea stilurilor prin raportare la criteriile deja menționate, Dumitru Irimia (1999: 61 ș.u.) alege ca repere taxonomice relațiile semiotice în care își au originea nivelele sistemului stilistic al limbii. Astfel, nivelul stilistic al limbii naționale, cu originea în raportul text-limbă, cuprinde limbajul popular și limba literară, distincția fiind realizată „din perspectiva căii de realizare a comunicării: orală sau în scris” (Irimia 1999: 61). Raportul text (mesaj) - referent determină dezvoltarea nivelului stilurilor colective. Gruparea acestora este motivată prin existența a cinci criterii: 1. tipul de cunoaștere și comunicare care determină natura și finalitatea mesajului; 2. ierarhizarea funcțiilor actului lingvistic și gradul de implicare a protagoniștilor; 3. dinamica semnului lingvistic; 4. relațiile cu celelalte nivele ale 234 sistemului stilistic; 5. „specificul inventarului și organizării semnelor lingvistice în actualizarea sistemului limbii” (Irimia 1999: 66). Nivelul stilurilor individuale este guvernat de raportul text-emițător, iar „absolutizarea raportului text-mesaj determină constituirea nivelului stilurilor interne” (Irimia 1999: 61). Această delimitare este flexibilă și relevă că „factorii implicați în desfășurarea câmpului semiotic intră concomitent într-o rețea amplă de raporturi” (idem), „ceea ce face ca perspectivele în care textul se înscrie (...) să se intersecteze în permanență, iar nivelele stilistice să se interpătrundă atât în interiorul sistemului stilistic, cât și în structura stilistică a textului” (ibidem). Deosebirile de viziune științifică determinate de fructificarea unor criterii de clasificare a stilurilor în detrimentul altora au pus în lumină necesitatea adoptării unei perspective complementare în descrierea științifică a faptelor de stil, și anume analiza fenomenelor de interferență stilistică. Definită ca împletire „a numeroase limbaje și tipuri de text, cu regulile lor de construcție și de selecție mai mult sau mai puțin individualizate” (Zafiu 2001: 8), interferența stilistică este, ca și variantele stilistice funcționale, o oglindă care pune în valoare versatilitatea, adaptabilitatea și originalitatea vorbitorilor. Fără a neglija pertinența criteriilor de încadrare funcțională a mijloacelor de potențare a expresivității, descrierea fenomenelor de interferență stilistică își dovedește utilitatea în ilustrarea principiilor esențiale ale limbajului uman, creativitatea și alteritatea. 235 Bibliografie Basme populare românești, Editura Minerva, București, 1972. *** Biblia sau Sfânta Scriptură, 2009, versiune diortosită după Septuaginta, redactată, adnotată și tipărită de Bartolomeu Valeriu Anania, Arhiepiscop al Vadului, Feleacului și Clujului, Mitropolit al Clujului, Albei, Crișanei și Maramureșului, Editura Renașterea, Cluj-Napoca. Aitchison, Jean, 2004, Language Change: Progress or Decay?, Oxford University Press. Aristotel, 2004, Retorica, ediție în limba română de Maria-Cristina Andrieș și Ștefan- Sebastian Maftei, Editura Iri, București. Aristotle, Poetics, edited and translated by Stephen Halliwell; Longinus, On the Sublime, translated by W.H. Fyfe, revised by Donald Russel; Demetrius, On Style, edited and translated by Doreen C. Innes based on W. Rhys Roberts, 1995, the Loeb Classical Library, Harvard University Press, Cambridge, Massachusetts, London, England. Arvinte, Vasile, 2011, „Numele proprii în opera lui I. L. Caragiale”, în Chivu, Gheorghe, Gafton, Alexandru, Chirilă, Adina (coordonatori), Filologie și Bibliologie. Studii, Editura Universității de Vest, Timișoara, p. 49-77. Sfântul Augustin, 2002, De doctrina christiana: introducere în exegeza biblică, traducere de Marius Ciucă, aparat critic de Lucia Wald, Editura Humanitas, București. Austin, John L., 2005, Cum să faci lucruri cu vorbe, ediție în limba română de Sorana Corneanu, prefață de Vlad Alexandrescu, Editura Paralela 45, Pitești. Avram, Mioara, 2002, Ortografie pentru toți, ediția a doua, Editura Litera Internațional, București, Chișinău Bally, Charles, 1905, Precis de stylistique franțaise. Esquisse d’une methode fondee sur l’etude du franțais moderne, Geneve, A. Eggimann & Cle, Libraires-Editeurs. Bally, Charles, 1951, Traite de stylistique franțaise, troisieme edition, volume I, Librairie Georg & C S.A., Geneve, Librairie C. Klincksieck, Paris, 1951. 237 Bell, Allan, 2007, „Style and the Linguistic Repertoire”, în Llamas, Carmen, Mullany, Louise, Stockwell, Peter (editori), The Routledge Companion to Sociolinguistics, Taylor & Francis Group, London, New York, p. 95-100. Bidu-Vrănceanu, Angela, Călărașu, Cristina, Ionescu-Ruxăndoiu, Liliana, Mancaș, Mihaela, Pană Dindelegan, Gabriela, 2001, Dicționar de științe ale limbii, Editura Nemira, București. Blaga, Lucian, 2003, Zări și etape: aforisme, studii, însemnări, Editura Humanitas, București. Blaga, Lucian, 2011, Trilogia culturii, Editura Humanitas, București. Bouquet, Simon, 1999, „La linguistique generale de Ferdinand de Saussure : textes et retour aux textes”, studiu publicat în revista electronică Texto! Textes et cultures, decembrie 1999: http://www.revue-texto.net/Saussure/Sur_Saussure/Bouquet_Linguist- gen.html Bouquet, Simon, 2002, „Apres un siecle, les manuscrits de Saussure reviennent bouleverser la linguistique”, studiu publicat în revista electronică Texto! Textes et cultures, iunie 2005: http://www.revue-texto.net/Saussure/Sur_Saussure/Bouquet_Apres.html Bouquet, Simon, 2007, „Saussure au XXI siecle : ce que les textes saussuriens originaux remettent en cause du Cours de linguistique generale”, lucrare prezentată la Colocviul Internațional „Revolutions saussuriennes”, 19 - 22 iunie 2007: http://saussure.ch/preprints/ Braga, Corin, 1999, 10 studii de arhetipologie, Editura Dacia, Cluj-Napoca. Brauw, Michael de, 2007, „The Parts of the Speech” în Worthington, Ian (editor), A Companion to Greek Rhetoric, Blackwell Publishing, p. 187-202. Burgos, Jean, 1988, Pentru o poetică a imaginarului, ediție în limba română de Gabriela Duda și Micaela Gulea, Editura Univers, București. Câmpeanu, Eugen, 1975, Substantivul. Studiu stilistic, Editura Științifică și Enciclopedică, București. Caracostea, Dumitru, 2000, Expresivitatea limbii române, Editura Polirom, Iași. Caragiale, I. L., 1984, Nuvele, povestiri, amintiri, Editura Facla, Timișoara. Caragiale, I. L., 1971, Teatru, Editura Eminescu, București. Cassirer, Ernst, 2008, Filosofia formelor simbolice, vol. I, Limbajul, traducere în limba română de Adriana Cînța, Editura Paralela 45, Pitești. Călin, Vera, 1975, Romantismul, ediție revăzută și adăugită, Editura Univers, București. 238 Chivu, Gheorghe, 2000, Limba română, de la primele texte până la sfârșitul secolului al XVIII-lea. Variantele stilistice, Editura Univers Enciclopedic, București. Cicero, 1973, Opere alese, ediție îngrijită de G. Guțu, vol. II, Editura Univers, București. Clarke, M. L., 1996, Rhetoric at Rome: a Historical Survey, third edition, revised and with a new introduction by D. H. Berry, Routledge, London, New York. Condillac, Etienne Bonnot de, 2001, Essay on the Origin of Human Knowledge, ediție în limba engleză de Hans Aarsleff, Cambridge University Press. Copeland, Rita, Ziolkowski, Jan, 2006, „Medieval rhetoric”, în Sloane, Thomas O., (editor coordonator), Encyclopedia of Rhetoric, Oxford University Press, p. 487-497. Coșeriu, Eugen, 1992-1993, Prelegeri și conferințe, în Anuar de lingvistică și istorie literară, tom XXXIII, Editura Academiei, Iași. Coșeriu, Eugen, 1994, Lingvistică din perspectivă spațială și antropologică, Editura Știința, Chișinău. Coșeriu, Eugeniu, 1996, Lingvistica integrală, interviu realizat de Nicolae Saramandu, Editura Fundației Culturale Române, București. Coșeriu, Eugeniu, 1997, Sincronie, diacronie și istorie, versiune în limba română de Nicolae Saramandu, Editura Enciclopedică, București. Coșeriu, Eugenio, 1999, Introducere în lingvistică, traducere de Elena Ardeleanu și Eugenia Bojoga, ediția a II-a, Editura Echinox, Cluj. Coșeriu, Eugeniu, 2000, Lecții de lingvistică generală, traducere de Eugenia Bojoga, Editura Arc, Chișinău. Coșeriu, Eugen, 2004, Teoria limbajului și lingvistica generală. Cinci studii, ediție în limba română de Nicolae Saramandu, Editura Enciclopedică, București. Coșeriu, Eugeniu, 2011, Istoria filosofiei limbajului de la începuturi până la Rousseau, ediție în limba română de Eugen Munteanu și Mădălina Ungureanu, Editura Humanitas, București. Coșeriu, Eugeniu, 2013, Lingvistica textului. O introducere în hermeneutica sensului, ediție în limba română de Eugen Munteanu și Ana-Maria Prisacaru, Editura Universității „Alexandru Ioan Cuza”, Iași. Coteanu, Ion, 1973, Stilistica funcțională a limbii române, vol. I, Stil, stilistică, limbaj, Editura Academiei, București. Coupland, Nikolas, 2007, Style: Language Variation and Identity, Oxford University Press. 239 Crystal, David, 2008, A Dictionary of Linguistics and Phonetics, 6th edition, Blackwell Publishing. Culler, Jonathan, 1993, „Structuralism” în Preminger, Alex, Brogan, T. V. F. (co-editors), The New Princeton Encyclopedia of Poetry and Poetics, Princeton University Press, p. 1215-1222. Dascălu Jinga, Laurenția, 2006, Pauzele și întreruperile în conversația românească actuală, Editura Academiei Române, București. Davey, Nicholas, 2009, „Baumgarten, Alexander G(ottlieb)”, în Davies, Stephen, Higgins, Kathleen Marie, Hopkins, Robert, Stecker, Robert, Cooper, David E., (editori), A Companion to Aesthetics, Willey-Blackwell, U.K, 162-163. Dowden, Ken, 2007, „Rhetoric and Religion”, în Worthington, Ian (editor), A Companion to Greek Rhetoric, Blackwell Publishing, p. 320-333. Dragomirescu, Gh. N., 1995, Dicționarul figurilor de stil, Editura Științifică, București. Ducrot, Oswald, Schaeffer, Jean-Marie, 1996, Noul dicționar enciclopedic al științelor limbajului, Editura Babel, București. Du Marsais, Cesar Chesneau, 1981, Despre tropi, traducere de Maria Carpov, Editura Univers, București. Eminescu, Mihai, 1963, Opere, vol. VI, Literatura populară, ediție critică îngrijită de Perpessicius, Editura Academiei Române, București. Eminescu, Mihai, 1985, Geniu pustiu, Editura Junimea, Iași. Enkvist, Nils, 1967, „On defining Style”, în John Spencer (ed), Linguistics and Style, Oxford University Press, London. Esser, Jurgen, 1993, English Linguistic Stylistics, Max Niemar Verlag, Tubingen. Florea, Ion, 1968, „Sistemul prefixelor de negare în limba română literară”, în Anuar de lingvistică și istorie literară, Editura Academiei Române, Iași, tom XIX, p. 61-69 Fontanier, Pierre, 1977, Figurile limbajului, traducere de Antonia Constantinescu, Editura Univers, București. Frâncu, Constantin, 1999, Curente și tendințe în lingvistica secolului nostru, ediția a II-a, Casa editorială «Demiurg», Iași. Genette, Gerard, 1978, Figuri, traducere de Angela Ion și Irina Mavrodin, Editura Univers, București. Grice, Paul, 1991, Studies in the Way of Words, Cambridge, Massachusetts, London, England, Harvard University Press. 240 Grupul |r, 1974, Retorică generală, traducere de Antonia Constantinescu și Ileana Littera, Editura Univers, București. Habinek, Thomas, 2005, Ancient Rhetoric and Oratory, Blackwell Publishing. Hajicova, E., 2006, „Prague School” în Brown Keith (editor-in-chief), Elsevier Encyclopedia of Language and Linguistics, 2nd edition, volume X, p. 62-67. Hall, John, 2007, „Oratorical Delivery and the Emotions: Theory and Practice”, în Dominik, William, Hall, John (editori), A Companion to Roman Rhetoric, Blackwell Publishing, p. 218-234. Halliday, M. A. K., 2003, On Language and Linguistics, edited by Jonathan Webster, volume 3, in The Collected Works of M. A. K. Halliday, Continuum, London, New York. Halliday, M. A. K., 2006, „Systemic Theory”, în Brown Keith (editor-in-chief), Elsevier Encyclopedia of Language and Linguistics, 2nd edition, volume XII, p. 443-448. Hammermeister, Kai, 2002, The German Aesthetic Tradition, Cambridge University Press. Haneș, Vasile V., 1944, Antologia oratorilor români, Editura Socec & Co., București. Harris, Roy, Taylor, Talbot J., 1997, Landmarks in Linguistic Thought I: The Western Tradition from Socrates to Saussure, second edition, Routledge, London, New York. Haspelmath, Martin, 2006, „Against markedness (and what to replace it with)”, în Journal of Linguistics, nr. 42, Oxford University Press, p. 25-70. Havranek, Bohuslav, 1964, „The Functional Differentiation of the Standard Language”, A Prague School Reader on Esthetics, Literary Structure and Style, antologie și traducere de Paul L. Garvin, Georgetown University Press, Washington D.C., p. 3 - 16. Hermogenes' On types of Style, 1987, translated by Cecil W. Wooten, The University of North Carolina Press, Chapel Hill, London. Hockett, Charles F., 1966, „The Problem of Universals in Language” în Joseph H. Greenberg (editor), Universals of Language, The M.I.T. Press, Cambridge, Massachusetts, London, England, p. 1-29. Humboldt, Wilhelm von, 1988, On Language. The Diversity of Human Language-Structure and its Influence on the Mental Development of Humankind, traducere în limba engleză de Peter Heath, introducere de Hans Aarsleff, Cambridge University Press, New York, New Rochelle, Melbourne, Sydney. Humboldt, Wilhelm von, 2008, Despre diversitatea structurală a limbilor și influența ei asupra dezvoltării spirituale a umanității, ediție în limba română de Eugen Munteanu, Editura Humanitas, București. 241 Ibrăileanu, G., 1998, Scriitori români, Editura Litera, Chișinău. Innis, Robert, E., 1998, „Buhler and his followers”, în Posner, Roland, Robering, Klaus, Sebeok, Thomas A., (editori), Semiotik. Ein Handbuch zu den zeichentheoretischen Grundlagen von Natur und Kultur/ Semiotics. A Handbook on the Sign-Theoretic Foundations of Nature and Culture, vol. II, Walter de Gruyter, Berlin, New York, p. 2198-2203. Iordan, Iorgu, 1975, Stilistica limbii române, Editura Științifică, București. Irimia, Dumitru, 1980, Structura stilistică a limbii române contemporane, curs pentru studenți, Editura Universității „Alexandru Ioan Cuza”, Iași. Irimia, Dumitru, 1999, Introducere în stilistică, Editura Polirom, Iași. Irimia, Dumitru, 2011, Curs de lingvistică generală, ediția a III-a, Editura Universității „Alexandru Ioan Cuza”, Iași. Ivănescu, G., 2000, Istoria limbii române, ediția a II-a, Editura Junimea, Iași. Jakobson, Roman, 1964, „Lingvistică și poetică”, în Probleme de stilistică, Editura Științifică, București, p. 83-125. Jakobson, Roman, 1971, Selected Writings, vol. II, Word and Language, Mouton, The Hague, Paris. Kant, Immanuel, 1981, Critica facultății de judecare, traducere în limba română de Vasile Dem. Zamfirescu și Alexandru Surdu, studii introductive și Mircea Florian și Joachim Kopper, addenda de Constantin Noica, aparat critic de Rodica Croitoru, Editura Științifică și Enciclopedică, București. Kirchner, Roderich, 2007, „Elocutio: Latin Prose Style” în Dominik, William, Hall, John (editori), A Companion to Roman Rhetoric, Blackwell Publishing, p. 181-194. Knape, Joachim, 2008, „Rhetorik und Stilistik des Mittelalters”, în Fix, Ulla, Gardt, Andreas, Knape, Joachim (Hrsg.), Rhetorik und Stilistik. Ein Internationales Handbuch historischer und systematischer Forschung/ Rhetoric and Stylistics. An International Handbook of Historical and Systematic Research, vol. I, Walter de Gruyter, Berlin, New York, p. 55-72. Kneidel, Gregory, 2006, „Homiletics”, în Sloane, Thomas O., (editor coordonator), Encyclopedia of Rhetoric, Oxford University Press, p. 362-366. Labov, William, 2010, Principles of Linguistic Change, vol. III, Cognitive and Cultural Factors, Wiley-Blackwell, John Wiley & Sons Ltd. 242 Law, Vivien, 2003, The History of Linguistics in Europe from Plato to 1600, Cambridge University Press. Lee, David, Y. W., 2001, „Genres, Registers, Text Types, Domains, and Styles: Clarifying the Concepts and Navigating a Path through the BNC Jungle” în Language, Learning & Technology, volumul 5, nr. 3/2001, p. 37-72. Leeuwen, Theo van, 2005, Introducing Social Semiotics, Routledge, London, New York. Lipka, L., 2002, English Lexicology, Gunter Narr Verlag, Tubingen. Mancaș, Mihaela, 1972, Stilul indirect liber în româna literară, Editura Didactică și Pedagogică, București. Marcu, Florin, Constant Maneca, 1986, Dicționar de neologisme, ediția a III-a, Editura Academiei, București. Martinet, Andre, 1970, La linguistique synchronique. Etudes et recherches, Presses Universitaires de France, Paris. Meyer, Michel, 2010, Principia Rhetorica. Teoria generală a argumentării, traducere în limba română de Aurelia Stoica, Editura Universității „Alexandru Ioan Cuza”, Iași. Miclău, Paul, 1971, „Stilurile limbii” în Tratat de lingvistică generală, Al. Graur (coordonator), Editura Academiei Române, București. Milică, Ioan, 2009, „Prototipuri și expresivitate în textul narativ. Aplicație la nuvela Golanii de Liviu Rebreanu”, în Annales Universitatis Apulensis, nr.1/2009, Alba-Iulia, p. 237254, republicat cu titlul „Nuvela Golanii de Liviu Rebreanu. Studiu stilistic”, în Limba română. Revistă de știință și cultură, publicație editată cu sprijinul Institutului Cultural Român, an XX, nr. 1-2 (175-173), 2010, Chișinău, Republica Moldova, p.180-195. Milică, Ioan, 2011, „Făt-Frumos din lacrimă: arta portretizării”, în Chivu, Gheorghe, Gafton, Alexandru, Chirilă, Adina (coordonatori), Filologie și Bibliologie. Studii, Editura Universității de Vest, Timișoara, p. 213-230. Morpurgo Davies, Anna, 1998, Nineteenth-Century Linguistics, vol. IV al seriei editate de Giulio Lepschy, History of Linguistics, Longman, London, New York. Mukarovsky, Jan, 1964, „The Esthetics of Language”, în Garvin, Paul L. (editor), A Prague School Reader on Esthetics, Literary Structure, and Style, Georgetown University Press, Washington D. C., p. 31-69. 243 Murphy, James J., 2001, Rhetoric in the Middle Ages. A History of Rhetorical Theory from Saint Augustine to the Rennaissance, Arizona Center for Medieval and Renaissance Studies. Muller, Wolfgang G., 2006, „Style”, în Sloane, Thomas O., (editor coordonator), Encyclopedia of Rhetoric, Oxford University Press, p. 771-783. Nate, Richard, 2006, „Allegory”, în Sloane, Thomas O., (editor coordonator), Encyclopedia of Rhetoric, Oxford University Press, p. 23-26. Nica, Dumitru, 1988, Teoria părților de vorbire. Aplicații la adverb, Editura Junimea, Iași. Pippidi, D. M. (coord.), 1970, Arte poetice. Antichitatea, Editura Univers, București. Prakasam, Vennelakanti, 2005, „Halliday, Michael Alexander Kirkwood”, în Strazny, Philipp (editor), Encyclopedia of Linguistics, vol. I, Fitzroy Dearborn, Taylor & Francis Group, New York, Oxon, p. 437-439. Preminger, Alex, Brogan, T.V.F. (co-editori), 1993, The New Princeton Encyclopedia of Poetry and Poetics, Princeton University Press, New Jersey. Quintilian, 1974, Arta oratorică, ediție în limba română de Maria Hetco, 3 vol., Editura Minerva, București. Rathert, Monika, 2005, „Karl Buhler”, în Strazny, Philipp (editor), Encyclopedia of Linguistics, vol. I, Fitzroy Dearborn, Taylor & Francis Group, New York, Oxon, p. 158-160. Rebreanu, Liviu, 1985, Golanii, Nuvele și schițe, Editura Minerva, București. Rhetorica ad Herennium [Ad C. Herennium de ratione dicendi], 1964, with an English translation by Harry Caplan, William Heinemann Ltd., London, Harvard University Press, Cambridge, Massachusetts. Richter, Sandra, 2010, A History of Poetics. German Scholarly Aesthetics and Poetics in International Context, 1770-1960, Walter de Gruyter, Berlin, New York. Riffaterre, Michael, 1964, „Încercări de definire lingvistică a stilului” în Probleme de stilistică, Editura Științifică, București, p. 53-83. Riffaterre, Michael, 1971, Essais de stylistique structurale, traductions par Daniel Delas, Flammarion, Paris. Roberts, Rhys W. (editor), 1902, Demetrius On Style, Cambridge University Press. Rosier-Catach, Irene, 2000 „La grammaire speculative du Bas Moyen-Age” în Auroux, Sylvain, Koerner, E. F. K., Niederehe, Hans-Josef, Versteegh, Kees (editori), History of the Language Sciences. An International Handbook on the Evolution of the Study of 244 Language from the Beginnings to the Present/ Geschichte der Sprachwissenschaften. Ein internationales Handbuch zur Entwicklung der Sprachforschung von den Anfangen bis zur Gegenwart/ Histoire des sciences du langage. Manuel international sur l’evolution de l’etude du langage des origines a nos jours, Walter de Gruyter, Berlin, New York, p. 541-550. Saussure, Ferdinand de, 1998, Curs de lingvistică generală, traducere de Irina Izverna Tarabac, Editura Polirom, Iași. Saussure, Ferdinand de, 2004, Scrieri de lingvistică generală, traducere de Luminița Botoșineanu, Editura Polirom, Iași. Sălăvăstru, Constantin, 2010, Mic tratat de oratorie, ediția a doua, Editura Universității „Alexandru Ioan Cuza”, Iași. Schaeffer, Jean-Marie, 1997, „La stillistique litteraire et son objet”, în Litterature, nr. 105, 1997, p. 14-23. Schanze, Helmut, 2008, „Rhetorik und Stilistik der deutschprachigen Lander von der Romantik bis zum Ende des 19. Jahrhunderts” în Fix, Ulla, Gardt, Andreas, Knape, Joachim (editori), Rhetorik und Stilistik. Ein internationales Handbuch historischer und systematischer Forschung/ Rhetoric and Stylistics. An International Handbook of Historical and Systematic Research, vol. I., Walter de Gruyter, Berlin, New York, p. 131-146. Searle, John R., 1969, Speech Acts. An Essay in the Philosophy of Language, Cambridge University Press. Sebeok, Thomas A., 2001, Signs. An Introduction to Semiotics, 2nd edition, University of Toronto Press, Toronto, Buffalo, London, ediție în limba română de Sorin Mărculescu, 2002, Semnele: o introducere în semiotică, Editura Humanitas, București. Sempoux, Andre, 1916, „Notes sur l'histoire des mots « style » et « stylistique »”, Revue belge de philologie et d'histoire, tome 39, fasc. 3, Langues et litteratures modernes -Moderne taal- en letterkunde, p. 736-746. Slama-Cazacu, Tatiana, 1999, Psiholingvistica, o știință a comunicării, Editura All, București. Sperber, Dan, Wilson, Deirdre, 1995, Relevance: Communication & Cognition, Blackwell Publishing. Spitzer, Leo, Etudes de style, Gallimard, Paris, 1970. 245 Tatarkiewicz, Wladyslaw, 1978, Istoria esteticii, traducere de Sorin Mărculescu, 4 vol., Editura Meridiane, București. Townsend, Dabney, 2006, Historical Dictionary of Aesthetics, The Scarecrow Press Inc., Lanham, Maryland, Toronto, Oxford. Țarălungă, Ecaterina, 1984, Tudor Vianu, Editura Cartea Românească, București. Vachek, Josef, Dubsky, Josef, 2003, Dictionary of the Prague School of Linguistics, edited by Libuse Duskova, John Benjamins, Amsterdam. Verdonk, P., 2006, „Style” în Keith Brown (redactor-șef), Encyclopedia of Language and Linguistics, ediția a doua, vol. XII, Elsevier, Amsterdam, p. 196-210. Vianu, Tudor, 1957, Problemele metaforei și alte studii de stilistică, Editura de Stat pentru Literatură și Artă, București. Vianu, Tudor, 1968, Studii de stilistică, Editura Didactică și Pedagogică, București. Vianu, Tudor, 2010, Estetica, ediția a șasea, îngrijită de Vlad Alexandrescu, Editura Orizonturi, București. Vossler, K., 1972, „Limbile naționale ca stiluri”, în Poetică și stilistică. Orientări moderne, prolegomene și antologie de Sorin Alexandrescu și Mihail Nasta, Editura Univers, București. Wackernagel, Wilhelm, 1873, Poetik, Rhetorik und Stilistik: Academische Vorlesungen, Verlag der Buchhandlung des Waisenhauses, Halle. Zafiu, Rodica, 2001, Diversitate stilistică în româna actuală, Editura Universității din București. Zafiu, Rodica, 2002, „“Evidențialitatea” în limba română”, în Pană Dindelegan, Gabriela, (coordonator), Aspecte ale dinamicii limbii române actuale, Editura Universității din București, p. 127-144. Zafiu, Rodica, 2003, „«Tu» generic în limba română actuală”, în Pană Dindelegan, Gabriela, (coordonator), Aspecte ale dinamicii limbii române (II), Editura Universității din București, p. 233-256. Zafiu, Rodica, 2014, „Conceptul de ambiguitate și interpretarea discursului literar: de la stilistica funcțională la cea cognitivă”, în Chivu, Gheorghe, Uță Bărbulescu, Oana (editori), Ion Coteanu - in memoriam, Editura Universității din București, p. 403412. 246 Jane Doe r LIF E JOURNEY MAP™ ti an < eveloper Raport iValue™ k HUMANDEVELOPER.RO LIFE JOURNEY MAP™ Raport iValue™ Cunoaște-ți propriile valori și înțelege natura motivatoare a acestora Raportul iValue™ cuprinde rezultatele utilizării instrumentului Life Journey Map™. Ai ierarhizat 130 valori-cuvinte exprimate prin trei sinonime fiecare, rezultând valorile cu însemnătate pentru tine. Raportul te poate ajuta în a identifica, înțelege și utiliza propriul tău set de valori. Terog să privești acest demers capeo experiență de învățare interactivă, care îți poate oferi direcție și acces către ceea ce ai mai bun la nivel individual. Descoperirea propriilor valori înseamnă trăirea propriului potențial la întreaga sa capacitate. Care sunt capitolele raportului iValue™? Raport iValue™ Introducere 1 Despre valori 2 Importanța valorilor 3 Clasificare și abordare valori Rezultatele tale Valori prioritare Câmp de interese/Cicluri de dezvoltare Fizic-Emoțional- Intelectual Consiliere iValue 4 5 6 Auto-Alinare-Co-Alinare-Proactiv- Carieră Despre valori 1 S Sunt diferite stări de intenționalitate care, atunci când sunt activate, ghidează comportamentul și dau sens S Descriuo gamă de orientări diferite pecare cinevale manifestă când acționează sau vorbește S Suntun set dinamic de alegeri pe care le prioritizăm continuu și le clasificăm în funcție de situația dată 1 HUMANDEVELOPER.RO S Sunt concepte de bază ce ghidează luarea de decizii și rezolvarea de probleme S Apar atunci când suntem confruntați cu diferențe de seturi de valori în interacțiune cu ceilalți și atunci suntem predispuși la conflicte S Evoluează pe măsură ce tu dezvolți o nouă identitate 2 Importanța valorilor Valorile sunt parte din gps-ul tău intern și busola ta. Este important să înțelegi orientarea valorilor tale deoarece, tacit, ele îți ghidează comportamentul, luarea de decizii și modalitatea de soluționare a problemelor. Cunoscându-ți valorile, luarea de decizii și soluționarea de probleme devin mai transparente și aceastacreștedisponibilitateadecolaborare,cuimpactpozitivînmanagementulconflictelor. Esența a ceea ce cu toții numim motivație este de a valoriza ceva. Atunci când valorizăm ceva, ne vom duce după acel lucru. Nu avem nevoie de motive sau de cineva care să ne motiveze, ci avem nevoie să ne cunoaștem propria motivație, propriul set de valori. Când practicăm, actualizăm și întruchipăm valorile noastre, experimentămviața ca având sens,semnificație, importanță. 3 Clasificare și abordare valori r < ț Procesul de clasificare Life Journey Map™ te ajută să identifici valorile motivatoare, cele care au sens în activitățile tale de luare de decizii, rezolvare de probleme și gestionare conflicte. Valorile din raport îți vor aduce într-un plan conștient ceea ce faci inconștient, tacit, dezvăluindu-ți lentila prin care tu privești lumea. 2 HUMANDEVELOPER.RO Cum poți valorifica informațiile din acest raport, în folosul tău? Îți propunem un model în 4 pași: modelul 4Values™: Acum, ești aici! Pașii următori! CUNOȘTI Cunoaște care sunt valorile tale pe fiecare dimensiune din raport 1 3 ÎNȚELEGI Interpretează valorile cu ajutorul informațiilor din raport. Poți solicita și o sesiune de consiliere, pentru a identifica relația pe care o au valorile cu situațiile din viața ta Dezvoltă un sistem de auto-observare a valorilor tale în acțiune, utilizează-le conștient OBSERVI ADAPTEZI Exersează-ți valorile, privește interacțiunile personale sau profesionale și din perspectiva celorlalți, adaptează-ți situațional comportamentul Valorile tale prioritare 4 În urma utilizării Life Journey Map™, primul pas presupune identificarea primelor 6 valori, cele care au obținut cel mai mare scor în activitatea de clasificare. Ai primit aceste 6 valori prin email, la încheierea ierarhizării. Acestea sunt: 1. Informat Să fiu informat, conștient și educat 2. Adaptarea Adaptarea, schimbarea și ajustarea 3. Onest Să fiu onest, sincer și cinstit 4. Independența^ Să fiu independent, autonom și capabil să mă întrețin singur 5. Stabilitatea Stabilitatea, echilibrul și armonia 6. Selectarea ^Posibilitatea de a selecta, luarea deciziilor și libera alegere Ele sunt vârful de lance al hărții tale individuale, cele pe care le-ai ales cel mai des în detrimentul celorlalte. Sunt semnificative, însă nu suficiente pentru a înțelege cum iei decizii în majoritatea situațiilor. Pentru aceasta ne ajută principiul lui Pareto, iar în acest caz 26% din valori sunt responsabilepentru 74% din comportamente. 3 HUMANDEVELOPER.RO Adică, 26% reprezintă cele aproximativ 34 de valori din "Câmpul tău de interese", pe care îl vei explora mai jos. El este cel mai bun predictor pentru comportamentele tale și înglobează cea mai mare probabilitate de a rezolvaproblemeleprinvalorilepecarele conține. Valorile tale din Câmpul de interese, aplicate situațional, îți arată cum abordezi situațiile și cum rezolviproblemele. /y Explorează în procesul de consiliere iValue: Exercițiul de dezvoltare 1- Fă cunoștință cu valorile tale prioritare Reține! 1. Acțiuniletalesunt susținute devalorilepecarele-aiscoratcelmaimult. 2. Găsești comportamentele asociate acestor valori în orice situație obișnuită de luarededecizii șirezolvaredeprobleme. Câmp de interese/Cicluri de dezvoltare 5 (*) Explorează această secțiune cu ajutorul Anexei : Valori-Câmpul meu de interese În urma procesului de clasificare a propriilor tale valori, vei descoperi nu doar care sunt valorile concrete care tedefinescdinpunct devedere almodului deagândi și acționa, civeidescoperi și încare din cele trei cicluri de dezvoltare se află procentual cea mai mare parte din valorile tale. Nu putem eticheta nici unul dintre cicluri ca fiind mai bun decât celălalt, ci doar mai potrivit și mai adaptat unor contexte sociale, profesionale sau personale. Urmarește, din tabelul din anexă, valorile din câmpul de interese (cele cu scor mai mare de 4), pe cicluri de dezvoltare și coloane. Prin caracteristica fiecărui cicludedezvoltare,vei înțelege cumtevezipetine și cum ești văzut de ceilalți: Călătoria spre valoarea de sine: "self&fit-in" orientat către sine și cu abilități de integrare și adaptare la cerințele mediului (20%) Coloanele C1-C3 Persoanele din acest ciclu se văd pe sine și sunt văzuți de ceilalți ca exercitându-și cu consecvență abilitatea lor de a se integra și de a îndeplini așteptările mediului social (familie, muncă, prieteni și cultură). Adesea, oamenii din acest ciclu experimentează feedback-ul ca fiind mai degrabă o amenințare. Persoaneledauscormareacestorvalori,deoareceelesunt trăite caopreocuparesaucafiindabsente. Călătoria spre propriul eu: "learner&influencer" acționezi conștient către a influența creativ mediul și climatul (63%)Coloanele C4-C6 Persoanele care acționează în acest ciclu se văd și sunt observate de ceilalți ca acționând conform abilității lor de a influența conștient și creativ mediul social și fizic. Adesea acești oameni experimentează feedback-ul ca amenințător, dar necesar pentru dezvoltarea personală ulterioară. Persoanele dau scor mare acestor valori, deoarece ele sunt trăite ca motivante, care aduc satisfacție și recompensă. Călătoria exprimării altruiste: "me beside myself" natural, spontan, faci ceea ce este corect, fără a urmări recunoașterea sau răsplata (16%)Coloanele C7-C9 Persoanele din acest grup se văd pe ei înșiși și sunt observați de ceilalți ca fiind naturali și spontani - fac ceea ce este corect, acționând fără să urmăreasca recunoaștere și răsplată. Adesea, acești oameni și-au stabilit măsuri indirecte defeedback pecare eile monitorizează intenționat. Cao consecință, feedback- ul inter-personal, deși important, ar putea să nu aibă influență prea mare. Persoanele dau scor mare acestor valori, deoarece ele sunt trăite ca fiind aspiraționale, pentru care te lupți, faci efort și pe care le cauți. 4 HUMANDEVELOPER.RO Călătoria valorii de sine- Valorile de preocupare În ciclul “Călătoria valorii de sine” (coloanele 1-3), găsești valorile de preocupare. Acestea pot avea două caracteristici diferite, ambele pot fi și demotivante și istovitoare: 1. ele pot obține un scor mare, deoarece lipsesc și această absență te preocupă, sau nu reușești să le practici suficient. Incapacitatea ta de a practica aceste valori te stresează și te face să te simți mai puțin capabil de a da tot ce ai mai bun SAU 2. ele pot obține un scor mare, pentru că reprezintă un set de comportamente pe care tu simți că trebuie să le îndeplinești conștient din motive personale (ex. rolul de părinte, fiu sau fiică, soție sau soț, lider la job), dar exersarea acestor valori nu te face să te simți împlinit. De fapt, practicarea lor poate fi epuizantă. Explorează în procesul de consiliere iValue: Exercițiul de dezvoltare 2- Înțelege natura valorilor tale de preocupare Reține! 1. Valorile tale de preocupare pot fi de lipsă sau uzură. 2. Ele influențează rolurile sociale personale sau profesionale pe care le ai de îndeplinit. 3. Fiind conștient de manifestarea valorilor tale de preocupare, poți face pași semnificativi către a-ți trăi din plin valorile motivatoare. 4. “Monitorizează” în continuare formele de manifestare ale valorilor și leagă-le de situațiile personale sau profesionale din viața ta. Călătoria spre propriul eu- Valorile motivatoare În ciclul “Călătoria propriului eu” (coloanele 4-6) regăsești valorile motivatoare, recompensante și satisfăcătoare, cele care te fac să mergi înainte. O oportunitate să exersezi aceste valori este motivul pentru care te dai jos din pat în fiecare dimineață. Pe harta Life Journey Map™ cu nouă coloane, valorile tale motivaționale tind să se strângă în două sau trei coloane, înmijlocul acesteia. Punerea în practică a valorilormotivaționaleeste unproces de menținere șiauto-susținere. /Explorează în procesul de consiliere iValue: Exercițiul de dezvoltare 3- Înțelege cum te influențează valorile motivatoare Reține! 1. Ideea de câmp de valori motivatoare,care este responsabil pentru aproximativ 80% din comportamentele tale manifeste. 2. Odată practicate, îți aduc energie și dau sens acțiunilor tale. 3. Căpoți ”monitoriza” și alte forme de exprimare a acestor valori prin comportamente noi sau dialogul tău interior. 5. Acum, poți identifica dacă în cercul tău de colaboratori (personal sau profesional) sunt persoane care au aceleași valori, manifestate prin comportamente observabile. 5 HUMANDEVELOPER.RO Călătoria exprimarii altruiste-Valorile aspiraționale Valorile aspiraționale sunt ceea ce căutăm și pentru ce ne luptăm, sau ceea ce ne inspiră creșterea, dezvoltarea și schimbarea. Aceste valori apar în dreapta valorilor motivaționale. Identificarea valorilor din acest ciclu te ajută să înțelegi care este orizontul tău aspirațional, care sunt lucrurile către care tinzi șicare definescidentitatea ta “dincolo de tine”(vezi tabel coloanele C7- C9). c Fizic-Emoțional-Intelectual 6 ! (*) Explorează această secțiune cu ajutorul Anexei: Fizic-Emoțional- Intelectual Am văzut cum se așează valorile pe cele trei cicluri de dezvoltare șicâmpul de interese, și acum vom vedea care este distribuția acelorași valori în categoriile Fizic, Emoțional și Intelectual. Orientarea ta către una din cele trei categorii îți va dezvălui și modul în care îți construiești prin limbaj interacțiunea cu ceilalți, folosind verbe: din registrul emoțional, intelectual sau de rezolvare de probleme. Urmărește mai jos tabelul cu rezultatele tale individuale, explicația aferentă fiecărei categorii și parcurge momentul de auto-analiză delafinal. Fizic(35%) Înseamnă că orientarea ta în lume și relațiile sunt în principal fizice, orientate către rezolvarea de probleme. Poziții ca: lideri de organizație și profesii tehnice (ex. ingineri) deseori obțin scoruri înalte în acest câmp. Emoțional (28%) Orientarea ta în lume și relațiile sunt în principal marcate de registrul emoțional.Poziții ca: profesori, terapeuți consultanți deseori obțin scoruriînalte în acest câmp. Intelectual (36%) Orientarea ta în lume și relațiile sunt în principal marcate de registrul intelectual. Te orientezi mai mult individual, dar șiîn relații, către concepte sistemice, globale (religie, filosofie). Poziții ca: oameni de știință,filosofi,cercetătorideseoriobțin scoruri înalte înacest câmp. Explorează în procesul de consiliere iValue: Exercițiul de dezvoltare 4- Canal predominant vs Valori vs Limbaj Reține! 1. Canalul preponderent pe care îl utilizezi în limbaj în interacțiunea cu ceilalti, având ca “lentilă” valorile pe care leînglobează. 2. Cum se manifestă celelalte douăcanale înlimbajșitipuri de profesii. 3. Cum poți să te conectezi în dialog cu cei din jur, știind că mare parte din populație are categoriapredominantăEmoțional. 4. Dacă vrei să creezi înțelesuri comune, este de dorit să faci treptat o adaptare de limbaj (language shifting) pe registrul predominant al interlocutorului. 6 HUMANDEVELOPER.RO Explorează în procesul de consiliere iValue: Exercițiul de dezvoltare 5- Echilibrare emoțională, Energie, Carieră, Misiune Personală 7 Auto-alinare-Co-alinare- Proactiv-Carieră (*) Explorează această secțiune cu ajutorul Anexei: Auto-alinare- Co-alinare- Proactiv- Carieră Te invităm să faci o incursiune în ultima categorie: Auto-Alinare-Co-Alinare- Proactiv-Carieră, care îți arată distribuția propriilor valori, pe fiecare din aceste categorii și care este aceea care înglobează procentualcelemaimultevalori. Înțelegi cum se orientează propria identitate către unuldin cele trei canale: Auto-Alinare-Co-Alinare-Proactiv, dar și modul în care tu privești Cariera într-un sens mai profund și cu însemnătate pentru tine. Auto-alinare și Co-alinare sunt resursele tale de echilibrare individuala și a celorlalti, atunci când te simți copleșit emoțional în situațiile de gestionare a stresului. Stresul poate să apară în momentele de: - lipsă a unui spațiu de manifestare, practicare a propriilor valori motivatoare - utilizare a propriilor valori și apariție a unui conflict între valorile tale și ale celorlalți Proactiv-valorile de aici te ajută să înțelegi care sunt comportamentele care definesc și însoțesc acțiunile tale, care sunt resursele tale de proactivitate. Carieră-valorile de aici descriu pentru tine și pentru cei din jur abordarea pe care o ai în carieră, dincolo de cum se intitulează jobul. Valorile de aici sunt o reflexie a valorilor Proactiv, din perspectiva unor roluri sociale unanim acceptate. Valorile de Carieră pot contura Misiunea ta personala! Atunci când îți cunoști foarte bine scopurile, care sunt valorile care definesc cariera și misiunea ta personală, poți duce la îndeplinire mai ușor obiectivele din viața ta, activitățile, pe fiecare din rolurile sociale, personale sau profesionale ale identității tale. Pui astfel la treabă întregul tău sistem de valori, motivațiile, potențialul tău, identificat anterior prin toată această experiență de învățare. Beneficiile unui raport Life Journey Map™ S CÂMP DE INTERESE (field of meaning): cunoști care este cel mai bun predictor pentru competențele tale și abilitatea de a lucra cu ceilalți șifelul tău deaprivilumea(worldview) S FACTORI MOTIVATORI: ai aflat propriul set de valori, adică ceea ce te face să te trezești dimineața, ceea ce te motivează S RELAȚIA VALORI-EXPERIENȚE: înțelegi cum experiențele trecute ți-au facilitat exprimarea propriilorvalorișicumfiecare experiență aînglobatpartedinvaloriletale S CARIERĂ: poți contura care este misiunea ta personală din perspectiva valorilor, mai presus deo poziție pecareoocupiastăzi sauovei ocupa în viitor S LIMBAJ: cunoști ce tip de verbe înglobează registrul tău de cuvinte (fizic, emoțional sau intelectual) șicumte ajută asta în competența de cooperare 7 HUMANDEVELOPER.RO Ce ar putea urma? Să înțelegi cum poți utiliza setul tău de valori în diverse experiențe și inițiative personale și profesionale: S DECIZII: cunoscându-ți valorile prioritare, afli cum poți să-ți accesezi propriul sistem de luare a deciziilor,mult maitransparent S MEDII PERMISIVE: să poți să identifici într-un mod conștient mediile de lucru care-ți permit exprimarea și manifestarea valorilor prioritare pentru tine S SCHIMBARE: cum te susțin valorile în orice proces de schimbare, personală sau profesională, ele ajutându-tesăalegiceea ceeste semnificativpentru tine S SHARED MEANING VS. MEANING GAPS: cum micșorezi distanța dintre înțelesurile împărtășite (shared meaning) și valorile diferite ale celorlalți (meaning gaps) S LANGUAGE SHIFT: înțelegi că oamenii din echipa ta se uită prin lentile diferite la aceeași problemă și înțelegi care sunt comportamentele activate prin cuvinte care duc la limbaj comunșicooperare Dacă această experiență de autocunoaștere te-a ajutat să înțelegi mai multe despre tine și te provoacă să îți doresti și mai mult, atât individual, cât și pentru echipa sau compania ta, contactează-ne la adresa ljmap@humandeveloper.ro sau prin intermediul formularului online de pe site, din secțiunea Contact. Intră pe site-ul nostru www.humandeveloper.ro și accesează în Bibliotecă unul din studiile de caz Life Journey Map™,care explică pelargcealte informațiiaimaiputea descoperi. Tot în Bibliotecă, vei găsi și o secțiune FAQ (Frequently Asked Questions), care îți vor răspunde, până laîntalnirea cunoi, la o parte din întrebări. Îți mulțumim! Echipa Human Developer 8 HUMANDEVELOPER.RO Anexa- Fizic- Emoțional-Intelectual Calatoria spre valoarea de sine Calatoria spre propriul eu Calatoria exprimării altruiste N 0 S E L A C1 C2 | C3 C4 | C5 | C6 C7 | CD | C9 Fizic 6 in siguranță 5 Autocontrolul 3 Szastențs 1 Dexteritatea fizică 0 Senzual 3 Explorarea 11doli 1 înfrumusețarea 1 Șinele sexual CJoaca C Posesiunea 13 Realist 1 Increzâto’ 6 Munca 6 Reușita 3Energc 1 Efice-ța 0 Concurența 0 Profitul 22 Independența 5 Consecvent 4 Sănătatea 2 Conștiincios 2 Planificarea C Gestionarea 27 Adaptarea 6 Influențarea 7 Inițierea 4 îndeplinirea sarcnrtor 2 Vindecarea 2 Deservea 12A0I 3 Intmbv 2 Estetic 2 Reinbnenrea 1 Munca in echipă C Conducerea 13 Inovarea 2 Inspirarea 1 HobStiC OArtiitect 0 Ascetismul ODreptunle omului OOonservarea Olmerswtea 0 Protector 3 Vitalitatea Emoțional pil -E 4 Lauda 4 Recprocitalea 3 Respecul 3 Prietenos C Calitatea de membru C Ospitalier 0 Tradiția 1 Inte'esul 2 loial 2 De nădejde OO-orerea DSusțnerea 1C Pasiona: 7 Voios 5 Umil 3 Responsabil 2 Amabil lOAutentc 10 Lipsit de prejudecăți 5 Consilierea 4 Empaba 3 Generos 3 împărtășirea umorukx 3 Aprecierea OAfocenle 0 Compunerea 0 Eșecul 6 Crearea 2 Adecvat 2 lerarea 11ntim t Altruist C Dezvăluirea 16 Stabilitatea 3 interdependența 3 Natural 2 Compasiune 1 Comunitar 1 Democrația 6 Transformarea 3l"terpret 1 Umanitar 5 P'ezentă Intelectual 4 Speranța 2 Tratament corect 2 Răbdător 0 Econom C Legalitatea 3 A'^mentare 2 Com/carea 2 Foc-sarea 1 Metodic 1 Corijarea 5C Informat 25 Onest 4 Predarea 4 Viteaz 4 Calitatea 4 Etic 2 Evaluarea 14 Selectarea 3 Expert 13 înțelept 3 Pacea 6 Relevant 3 Vizionar 2 Includerea l Cercetarea 11 Dezvoltarea 2 Integrarea 2 Mesager 1 Periecțiunea 0 Discremămăr-tul 0 Contra-intulbv 4 C<rștert șl atent la emot 2 Pluralist 2 Renunțarea la ego 3 Coevoluțonar 2 Cunoașterea Calatoria spre valoarea de sine Anexa- Auto-nlinnre-Co-nlinnre-Pronctiv-Carieră C2 Calatoria spre propriul eu Calatoria exprimării altruiste C4 | C5 | CS C7 | CS | C9 1 Uimirea 0 Senzual 4 Speranța 2 Răbdător 0 Joaca 13 Realist 7 Încrezător 5 Umil 4 Sănătatea 3 Generos 8 Pacea 2 Reîntinerirea 1 Altruist 1 fi Stabilitatea 3 Natural 4 Conștient șl atent la emoții 2 Renunțarea la ego 2 Cunoașterea Co-Alinare 6 in siguranță 3 Subzistența 3 Afecțiune 1 Confortul 4 Lauda 3 Prietenos 3 Respectul 2 Tratament corect 1 Sinaia sexual 11deii 0 Calitatea de membru 0 Ospitalier 7 Interesul 2 De nădejde 1 Corijarea 7 Voios 4 Etic 2AmsD 10 Lipsit de prețuCecâți 4 Enpata 3 Aprecierea 3 împărtășirea umorului OEsacuf 8 Relevant 2 lerarea 2 închiderea 1 Intim 0 Dezvăluirea 2 Compasiune 5 Prezență Proactlv 5 Autocontrolul l Dexteritatea fizică 0 Dependența 4 Reciprocitatea 3 Explorarea 1 înfrumusețarea C Legalitatea C Posesiunea 0 Tradiția C Econom 6 Reușita 3 Argumentare 3 Energic 2 Foouaaraa 2 Loial 2 Comunicarea 1 Eficiența 1 Metode 0 Onorarea 0 Profitul 0 Concurența 50 Informai 25 Onest 22 Indeoenden ța 10 Pasionat S Consecvent 4 Calitatea 3 Responsabil 2 Conșt ’îlos 2 Evaluarea 27 Adaptarea 14 Selectarea 10 Acjlentc fi Inltuen tarea 7 Jnițerea l2Agfl 3Mv 3 Vizionar 2 Adecvat 1 Munca in echipă 13 inovarea 11 Dezvoltarea 3 interdependența 2 inspirarea 2 integrarea 1 Perfecțiunea noiistic 0 Contra-tniulhv 0 Discernământul S Transformarea 0 Imersiunea 3 Vitalitatea Carieră 4 Predarea 4 Viteaz 2 Planificarea 0 Gestionarea 5 Consilierea 4 Îndeplinirea sarcinilor 3 Expert 2 Vindecarea 2 Deservirea 0 Afacerile 0 Compunerea 13 înțelept 8 Crearea 2EstflBt 1 Cercetarea 0 Conducerea 2 Mesager 1 Comunitar 1Demcaalia 0 Drepturile omului OArtnrec: 0 Ascetismul 3 l-terpret 2 Pluralist 1 Umanitar 2 Protector 0 Coavoluțo-a' 0 Conservarea niw Nr 83 - Decembrie 2018 Mikhtav 83 Cuprins Dr. Alexandru-Marius Crișan (CCES), Sfântul și Marele Sinod al Bisericii Ortodoxe, panortodox? Pregătirea, dezbaterile, clarificări ............................................3 Un brad de la Stânceni povestește.......................26 Pr. Cornel Dîrle (Stânceni), „Apropierea” pe Horeb, Carmel și Tabor...................................................29 Pr. Tarciziu Șerban (București), Miza Schimbării-la-Față — Lectură exegetică a unui evenimentprefigurativ..........32 Pr. Radu Gârbacea (Sibiu), Imaginea lui Ilie în câteva omilii patristice grecești la Schimbarea la Față din sec. IV-V.41 M. Eliane (Stânceni), ProfetulIlie în comentariile carolingiene asupra Schimbării la Față a lui Hristos.................49 M. Cristiana Dobner ocd (Italia), Rabbenu Moshe, Eliyahu hanavi și spiritualitatea carmelitană...................72 Știrile Fraternității Sf. Ilie..........................94 Coperta Recto: Iarna la Stânceni. Verso: 5-6 august, 14 și 30 septembrie la Schitul Sf. Cruce din Stânceni Monastere Saint-Elie 5, rue du Floquet F - 21500 Saint-Remy Tel. 03 80 92 21 13 Tel. 07 78 64 64 04 saintelie.monastere@neuf.fr www.monasteresaintelie.com http://monasteresaintelie.blogspot.fr Schitul Sfânta Cruce Str. Gudea nr. 281 RO - 547575 Stânceni Jud. MS Tel. (004) 02 65 71 99 14 Tel. (004) 07 40 88 01 25 schitulstanceni@yahoo.fr http://schitulstanceni.blogspot.ro/ 2 Conferința. Sfântul și Marele Sinod al Bisericii Ortodoxe Panortodox? Pregătirea. Dezbaterile. Clarificări. Dr. Alexandru-Marius Crișan (CCES) Introducere Înainte de a începe această Conferință, doresc să Vă mulțumesc pentru tot ceea ce faceți pentru unitatea creștină, pentru Biserica Ortodoxă și pentru promovarea ritului bizantin în Europa Occidentală. Prin aceasta mărturisiți unitatea eclezială a Trupului lui Hristos. Doresc să mulțumesc în special obștii monahale din această mănăstire pentru invitația de a susține această conferință și a pentru sărbători împreună pe Sfântul Proroc Ilie. Pentru o abordare serioasă a dezbaterilor ce privesc caracterul panortodox al Sfântului și Marelui Sinod din Creta din 2016, documentele sinodale dar și prezența sau absența unor Biserici Ortodoxe locale, trebuie să parcurgem o prezentare istorică generală care să puncteze momentele principale ale istoriei pregătirii Sfântului și Marelui Sinod. Vom aborda această panoramă istorică bazându-ne pe lucrările mai multor autori care, prin operele lor au adus o contribuție înțelegerii istoriei acestui Sinod, și care aparțin unor Biserici Locale Autocefale diferite sau chiar cercetători din afara Bisericii Ortodoxe. Prezentarea istorică va lua în considerare și chestiuni teologice. 3 Mikhtav 83 1. Ideea unui Sinod, și primii pași Printre cercetătorii care s-au interesat de istoria acestui Sinod amintim pe Noel Ruffieux și Tadeusz Kaluzni; ambii consideră anul 1902 ca punct de referință al apariției ideii unui Mare Sinod în Biserica Ortodoxă, moment când Patriarhul Ecumenic Ioachim al III-lea a trimis o scrisoare Bisericilor Ortodoxe Autocefale cerându-le să se reunească într-o conferință generală „pentru a inaugura o cale de reapropiere constantă, reciprocă și amicală între membrii Bisericilor Ortodoxe Autocefale, precum și pentru a examina unele măsuri care se impun a fi luate pentru a facilita această reapropiere”1. Arjakovsky consideră că în secolul trecut frământările Bisericii Ortodoxe de a-și regăsi unitatea interioară au coincis cu interesul pentru unitatea ecumenică creștină1 2. Întâlnirea acestor două căutări a fost remarcată de asemenea și de Ruffieux care a studiat îndeaproape corespondența Patriarhului Ioachim al III-lea cu ceilalți Întâi-Stătători ai Bisericilor Ortodoxe3. Trebuie evidențiat faptul că unul din aspectele principale care caracterizează Sfântul și Marele Sinod al Bisericii Ortodoxe este tocmai această coincidență între căutarea unității intra-ortodoxe și căutarea ecumenică. Pregătirea acestui Sinod coincide cu mișcarea ecumenică dar și cu pregătirea și desfășurarea altor Sinoade sau Concilii importante în alte Biserici. Acest aspect va fi reluat pe parcursul prezentării noastre. 2. Congresul Panortodox de la Constantinopol (1923) Acest Congres a prezentat pentru prima dată o listă a 1 N. Ruffieux, “The preparation and reception of the Council”, 12. Aceeași idee în: T. Kaluzni, “The history and the present stage of preparations for the Pan-Orthodox Council”, 153. Pentru a consulta scrisoarea patriarhală a Patriarhului Ecumenic Ioachim III vezi: Ioachim III, Patriarh Ecumenic, “Patriarchal and Synodical Encyclical of 1902 to most Holy Autocephalous sister-Churches in Christ”. 2 A. Arjakovsky, En attendant le Concile, 37. 3 Vezi: N. Ruffieux, “The prep aration and reception of the Council”, 12. 4 Mikhtav 83 chestiunilor care reprezentau preocupările și frământările Bisericii Ortodoxe în general de la acea vreme. În această listă se găsește și mențiunea unui eventual Sinod Panortodox ca proiect de viitor. Ceea ce este relevant pentru studiul nostru este că la acea dată, în anul 1923, în contextul aniversării a 1600 de ani de la Primul Sinod Ecumenic de la Niceea, se exprimă clar dorința unui nou Sinod Ecumenic. De fapt, Biserica Ortodoxă Română a propus la acea dată, organizarea unui eveniment ecumenic panortodox, cu participarea tuturor celor care mărturisesc credința niceeană pentru a evita o manifestare izolată. Această propunere a fost adoptată de Congresul din Constaninopol din 1923, hotărându-se organizarea unui Sinod Panortodox comemorativ. Patriarhul Ecumenic Vasile al III-lea, la rândul său, și-a manifestat dorința ca acest Sinod să fie pregătit de Patriarhia Ecumenică cu colaborarea tuturor Bisericilor Ortodoxe Autocefale. La 1 mai 1926, a trimis o scrisoare tuturor Bisericilor Ortodoxe Autocefale „pentru a cere părerea întregii Biserici despre posibilitatea convocării unui congres sau a unei conferințe pregătitoare pentru viitorul Sinod Ecumenic”4. Patriarhul a propus deci convocarea unui pre-sinod. În 1930 a avut loc o întâlnire la mănăstirea Vatoped care avea rolul să pregătească acest pre-sinod; întâlnirea a propus o listă de 17 teme, împărțită în 6 categorii diferite care să fie luate în considerare de viitorul Sinod Ecumenic5 6. Pregătirea ulterioară a Marelui Sinod va prelua doar câteva din temele propuse în 1930. 3. Conferința Panortodoxă de la Moscova (1948) Mitropolitul Ilarion Alfeev amintește că în jurul anilor '30, pregătirea sinodală fusese întreruptă6 și doar în anul 1948 în cadrul Conferinței Panortodoxe din Moscova a fost dat un nou 4 V. Ioniță, Towards the Holy and Great Synod, 13. Vezi de asemenea: G. Soare, „De la Vatopedi la Rhodos”, 845 și următoarele. 5 Cf. V. Ioniță, Towards the Holy and Great Synod, 17. 6 H. Alfeyev, „Le saint et grand concile”, 206. 5 Mikhtav 83 avânt pregătirii Sfântului și Marelui Sinod7. Trebuie să menționăm că unele documente emise la acest eveniment au un caracter conservator, folosind un ton foarte critic, în special la adresa Bisericii Catolice. Ulterior au loc noi întâlniri între Întâi-stătătorii Bisericilor Ortodoxe surori sau între delegații ale acestora. Părintele Liviu Stan, care făcea parte din delegația Bisericii Ortodoxe Române la această Conferință afirma că s-au discutat și teme care n-au fost menționate în documentele finale. Printre aceste teme s-a numărat și chestiunea unui sinod ecumenic sau panortodox chiar dacă nu a putut fi decis nimic la acea dată7 8. 4. Redemararea procesului pregătitor după anii 1950 Pre-sinodul propus la întâlnirea din 1930 de la Vatoped n-a mai avut loc, din păcate. Patriarhul Ecumenic Atenagora a avut un rol esențial în relansarea procesului pregătitor. În 1951 a trimis fiecărui Întâi-Stătător din Biserica Ortodoxă, în care propunea convocarea unui Mare Sinod Ecumenic, având în vedere noul context politic problematic (în special instaurarea comunismului în unele țări ortodoxe)9. După cum menționează și Părintele Viorel Ioniță, istoricul român al Sfântului și Marelui Sinod, în jurul anilor '50, înainte de Conferința Panortodoxă din Rhodos, nu exista nicio terminologie clară sau uniformă pentru a face referire la Marele Sinod viitor, la evenimentele și organismele pregătitoare10; aceeași observație este valabilă și pentru termenul panortodox în sine. Un alt aspect interesant în scrisoarea Patriarhului Atenagora este mențiunea că Patriarhul Ecumenic convoacă Marele Sinod în virtutea dreptului său canonic, ceea ce atrage atenția asupra chestiunii primatului și rolului Bisericii Constantinopolului în lumea Ortodoxă. Au urmat o serie de Conferințe Panortodoxe la Rhodos și 7 H. Alfeyev, „Le saint et grand concile”, 207. 8 L. Stan, „Cu privire la un viitor Sinod Ecumenic”, 582. 9 Patriarhul Atenagora folosea expresia: Sinodul Ecumenic. Vezi: G. Soare, „De la Vatopedi la Rhodos”, 849. 10 Cf. V. Ioniță, Towards the Holy and Great Synod, 38. 6 Mikhtav 83 Chambesy. 5. Prima Conferință Panortodoxă de la Rhodos din 1963 Trebuie să menționăm că la momentul Primei Conferințe Panortodoxe din 1963 încă se credea că va avea loc un pre-sinod pregătitor pentru Marele Sinod. De fapt, scopul Conferinței din 1963 era să alcătuiască o listă a temelor de discutat la pre-sinodul avut în vedere în acea perioadă. Puține din temele propuse cu acea ocazie vor fi păstrate ulterior. 6. A doua și a treia Conferințe Panortodoxe din Rhodos (1963, 1964) Următoarele două conferințe de la Rhodos care au avut loc în 1963 și 1964 au avut în centrul atenției două aspecte ecumenice: să numească reprezentanți ortodocși pentru Conciliul Vatican II și să înceapă un dialog teologic oficial cu Biserica Catolică, cu Biserica Veche-Catolică, cu unele Biserici Protestante și cu Biserica Anglicană. Faptul că aceste două Conferințe Panortodoxe (din 1963 și din 1964) au avut în centru discuțiilor aspecte ale dialogului cu alte confesiuni creștine confirmă ideea că efortul de căutare a unității panortodoxe coincidea în acei ani cu dorința de regăsire a unității ecumenice. De fapt, în cadrul celor două conferințe s-a încercat abordarea ambelor aspecte ale unității: unitatea panortodoxă și unitatea creștină. Trebuie amintit un aspect interesant pe care mitropolitul Nicodim Rotov îl observase deja în acei ani, dar care va deveni mai clar pentru toți de abia mult mai târziu. În timpul celor două conferințe amintite părea în ochii multora că dialogul teologic cu Biserica Anglicană sau cu Biserica Veche-Catolică ar putea fi mai ușor și mai rodnic decât dialogul cu Biserica Romano-Catolică, având în vedere că ecleziologia acestor Biserici despărțite de Roma se aseamănă cu ecleziologia Bisericii Ortodoxe, dată fiind lipsa unui papă. De aceea reluarea dialogului cu aceste Biserici a fost votată fără 7 Mikhtav 83 rezerve și cu mult entuziasm deoarece, în cuvintele documentului emis în 1964, „se știe că aceste Biserici nu au intenții ascunse de a face prozelitism printre ortodocși”11. Mitropolitul Nicodim Rotov, capul delegației Moscovei la a Treia Conferință Panortodoxă, a fost cel care a subliniat în acele momente, că „Biserica Catolică este singura a cărei tradiție și învățătură este asemănătoare cu cea a Bisericii Ortodoxe”11 12. Mai mulți cercetători au remarcat că aspectul ecumenismului a fost cel care a provocat discuții foarte contradictorii și a dus la lipsa unui consens în interiorul Bisericii Ortodoxe. Un exemplu clar în acest sens ar putea fi Olivier Clement13. Alții, precum Olivier Rousseau, din contră, susțineau că au fost elemente și chestiuni exterioare lumii ortodoxe (ca de exemplu Conciliul Vatican II) care au dat un impuls Ortodoxiei să-și caute o coeziune mai puternică și să-și evidențieze mai bine unitatea sa interioară14. Cu toate acestea, chestiunea ecumenismului va deveni unul din aspectele cele mai problematice, în special în ultima parte a pregătirii Sfântului și Marelui Sinod, așa cum vom observa în cele ce urmează. 7. A patra Conferință Panortodoxă de la Chambesy (1968) De abia în timpul celei de-a Patra Conferințe Panortodoxe atenția Bisericilor Ortodoxe Autocefale va fi în sfârșit concentrată pe pregătirea unui Sinod numit atunci de către unii Panortodox, lăsat un pic în umbră de dezbaterile contradictorii pe tema ecumenismului în timpul celor două conferințe panortodoxe precedente de la Rhodos. Un fapt esențial decis la această Conferință 11 Cf. N.I. Nicolaescu, „A treia conferință panortodoxă de la Rodos”, 1013. 12 O. Rousseau, « La troisieme conference pan-orthodoxe de Rhodes », 494. 13 Vezi: O. CiEment, « La troisieme Conference de Rhodes », 63. 14 Dejaifve scria: „Conciliul Vatican II a influențat Ortodoxia într-un mod benefic și neașteptat: a stimulat-o să-și regăsească unitatea și coeziunea». Cf. G. Dejaifve, « La troisieme Conference pan-orthodoxe de Rhodes », 113. 8 Mikhtav 83 a fost renunțarea la ideea organizării unui pre-sinod pregătitor. S-a decis în schimb că pregătirea Sfântului și Marelui Sinod trebuie să se facă prin mai multe Conferințe Preconciliare Panortodoxe15. Un alt fapt important realizat la această Conferință a fost creearea Comisiei Interortodoxe Pregătitoare și a Comisiei Panortodoxe Preconciliare16. 8. Prima Conferință Preconciliară Panortodoxă (1976) Această conferință avea rolul să adopte o listă clară a chestiunilor care trebuie abordate la ulteriorul Mare Sinod. Exista atunci un material foarte vast, prea complex pentru a putea fi gestionat ca să stea la baza agendei de lucru a unui viitor Sinod. A fost mitropolitul Iustin al Moldovei (nimeni altul decât viitorul Patriarh Justin Moisescu) care a propus o metodă aproape matematică de a selecționa un număr limitat de teme. Viitorul Patriarh al Bisericii Ortodoxe Române propunea la acea vreme ca lista pentru agenda viitorului Mare Sinod să cuprindă doar „cele mai menționate zece teme”17. Această metodă a deblocat procesul de selecție a temelor și a dus practic la întocmirea unei liste de zece teme propuse pentru pregătirea Sfântului și Marelui Sinod. Cele zece teme adoptate sunt: 1. Diaspora Ortodoxă; 2. Autocefalia și modul de a o proclama; 3. Autonomia și modul de a o proclama; 4. Dipticele; 5. Chestiunea unui calendar comun; 6. Impedimentele la căsătorie; 7. Aducerea la zi a rânduielilor legate de post; 8. Relațiile Bisericilor Ortodoxe cu ansamblul lumii creștine; 15 Cf. L. Stan, „A patra Conferință Pan-ortodoxă”, 873. 16 Cf. V. Ioniță, Towards the Holy and Great Synod, 56. 17 A. Plămădeală, „Opinii asupra pregătirii Sfântului și Marelui Sinod”, 248. 9 Mikhtav 83 9. Ortodoxia și mișcarea ecumenică; 10. Contribuția Bisericilor Ortodoxe Locale la realizarea idealurilor creștine de pace, libertate, fraternitate și iubire între popoare precum și la abolirea discriminării rasiale18. Unele dintre aceste chestiuni figurau deja în dezbaterile teologice ale epocii și au fost propuse de către Bisericile Ortodoxe Autocefale. Altele au fost inspirate din listele propuse de către întâlnirile precedente de la Rhodos și Chambesy. Ceea ce este important este că pe această listă de zece teme propusă în 1976 se va lucra de acum înainte pentru pregătirea Sfântului și Marelui Sinod. Vor interveni puține schimbări până la convocarea Marelui Sinod în 2016. 9. A II-a Conferință Panortodoxă Preconciliară (1982) Subiectele abordate la această Conferință au fost anunțate de către mitropolitul Meliton de Calcedon, cel care a prezidat evenimentul din partea Patriarhiei Ecumenice: 1. Impedimentele la căsătorie; 2. aducerea la zi a rânduielilor postului; 3. problema calendarului și chestiunea celebrării comune a Paștilor de către toți creștinii19. La cererea Bisericii Bulgare a fost adăugată o a patra temă: 4. dacă rasoforii20 pot sau nu să devină episcopi21. Dintre acestea, tema cea mai importantă este cea legată de căsătorie deoarece implica chestiunea căsătoriei mixte, interconfesionale. Acest aspect implica și o anumită abordare ecumenică și aceasta a dus la unele dezarcorduri între participanți. De fapt, chestiunea căsătoriei mixte va fi una din temele care vor cauza absența unei Biserici Ortodoxe Autocefale la Sfântul și Marele Sinod. 18 Cf. Synodica, 3, 114. 19 V. Ioniță, Towards the Holy and Great Synod, 80. 20 Rasofor: un călugăr care n-a despus încă voturile monahale, deși poartă o parte din veșmintele monahale. 21 Synodica, 8, 9-14. 10 Mikhtav 83 Trebuie să amintim discursul mitropolitului Partenie de Cartagina, care va deveni mai târziu Patriarhul Partenie al III-lea al Alexandriei. Discursul, de o frumusețe extraordinară, în legătură cu căsătoria mixtă sau chestiunea căsătoriei clericilor văduvi, evidențiază lipsa unui comun acord între participanții Conferinței din 1882, care se temeau să ia anumite decizii finale curajoase: De ce am venit aici? Mi se pare că într-o reuniune ca aceasta suntem obligați să spunem adevărul pe de-o parte, dar și să dăm dovadă de iubire și înțelegere pe de alta pentru a face față responsabilității pe care o avem față realitatea umană a zilelor noastre. Astăzi, noi creștinii suntem în minoritate, mâine nu vom reprezenta mai mult de 20% din întreaga umanitate. Trebuie să prezentăm omului contemporan o Ortodoxie vie și activă. Aici discutăm numeroase chestiuni, le acceptăm și mărturisim că le credem cu adevărat, însă cu toate astea ezităm să le proclamăm public. (...) Nimeni nu poate să împiedice Biserica să studieze chestiunea căsătoriei clericilor după hirotonie. În același fel și aspectele teologice legate de aceasta. Bineînțeles, asta ar putea duce la încălcarea unor canoane. Există o tradiție în acest sens dar nu cred că ea se bazează pe vreun fundament dogmatic. (.) Și căsătoria între ortodocși și eterodocși, de ce să o împiedicăm? Căsătoria este o instituție sacră. Ea se fundamentează pe libertatea individuală și pe iubire. Însă noi, Biserica Ortodoxă, impunem condiții pentru a sluji o astfel de căsătorie. (.) Din primele clipe de viață comună, nu facem nimic altceva decât să creăm probleme noilor soți divizându-i. Nu avem libertatea să recunoaștem că viața se schimbă și că ea astăzi aduce împreună persoane diferite, ortodocși, catolici, atei și agnostici22. 22 Synodica, 8, 124-133. 11 Mikhtav 83 10. A III-a Conferință Panortodoxă Preconciliară (1986) A III-a Conferință Preconciliară a abordat mai multe teme. În urma lucrărilor au rezultat patru proiecte de documente: 1. Aducerea la zi a rânduielilor postului; 2. Relațiile Bisericii Ortodoxe cu ansamblul lumii creștine; 3. Ortodoxia și mișcarea ecumenică; 4. Contribuția Bisericilor Ortodoxe Locale la realizarea idealurilor creștine de pace, libertate, fraternitate și iubire între popoare și precum și la abolirea discriminării rasiale23. Câteva aspecte importante sunt legate de proiectul de document ce privește mișcarea ecumenică. În titlul documentului expresia Bisericilor Ortodoxe a fost înlocuită cu Bisericii Ortodoxe pentru a întări conștiința de unitate ortodoxă, în special în fața dialogului cu ansamblul creștin. Cuvântul Biserică a fost folosit pentru a numi și alte confesiuni creștine, care a mărturisit pe de o parte o anumită abordare ecumenică în cadrul Bisericii ortodoxe dar a și provocat dezacorduri. 11. A IV-a Conferință Panortodoxă Preconciliară (2009) Această Conferință a fost pregătită în mai multe etape care au pregătit patru proiecte de documente: despre diasporă, despre autocefalie, despre autonomie și despre un Regulament pentru Adunările Episcopale. Chestiunea principală discutată în timpul celei de-a patra Conferințe Preconciliare cea privitoare la organizarea diasporei ortodoxe. În acest fel, s-a evidențiat aspectul unui singur episcop într-un anume teritoriu canonic, aspect care se opune prezenței mai multor episcopi etnici în același teritoriu canonic. 23 Synodica, 10, 9. 12 Mikhtav 83 Cu ocazia deschiderii Conferinței, președintele, mitropolitul Ioan Zizioulas, a rostit un discurs teologic în care a evidențiat aspecte legate de unitatea bisericească. Această unitate, după părerea mitropolitului Zizioulas, trebuie să fie perceptibilă și în organizarea comună a diasporei. Mitropolitul recunoaștea că acrivia canonică a unui singur episcop într-un teritoriu canonic nu putea fi aplicată la acel moment. Astfel Ioan Zizioulas susținea că: Nu se poate contesta faptul că astăzi, modul de organizare al diasporei ortodoxe suferă din punct de vedere canonic și ecleziologic. (.) Soluția pentru organizarea diasporei ortodoxe constituie într-adevăr o chestiune complexă nefiind încă posibilă o aplicare a acriviei canonice. Este vorba despre o chestiune urgentă și dacă nu luăm măsuri imediate înspre soluționarea ei canonică, o situație ca aceasta în care Ortodoxia este divizată s-ar putea consolida24. Prima serie de discuții s-au consumat în jurul necesității menționării sau nu a canoanelor care vorbesc despre primatul Patriarhiei Ecumenice și a canoanelor care fac referință la prezența unui singur episcop într-un anume teritoriu canonic. Într-un final, în urma discuțiilor a rezultat o declarație conform căreia „tradiția ortodoxă cere existența unui singur episcop într-un teritoriu canonic determinat”25, dar fără a menționa clar care canoane cer acest aspect, așa cum observăm în textul aprobat de această Conferință26. Soluția propusă de către participanții la cea de-a Patra Conferință Preconciliară a fost deci una de compromis din motive bine întemeiate, pastorale, nu una care să oblige la aplicarea unei acrivii canonice. Din motive pastorale s-a hotărât deci să nu se 24 Synodica, 12, 17-19. Pentru întregul discurs al mitropolitului Ioan Zizioulas vezi: Synodica, 12, 13-19. 25 V. Ioniță, „A 4-a Conferință Panortodoxă Presinodală”, 243. Vezi procesul verbal al întregii dezbateri: Synodica, 12, 52-63. 26 Pentru întregul text vezi (în engleză): „The Orthodox Diaspora” în V. Ioniță, Towards the Holy and Great Synod, 188-190; și (în franceză): « La Diaspora Orthodoxe » în Synodica, 12, 256-260. 13 Mikhtav 83 desființeze structurile eparhiale deja existente în diasporă, dar să se constituie Adunări Episcopale. Aceste Adunări (care ar putea fi echivalentul Conferințelor Episcopale din Biserica Catolică) trebuiau să constituie doar o soluție temporară. A fost votat în consecință Regulamentul Adunărilor Episcopale27. Scopul principal al acestor Adunări era acela de a menține unitatea eclezială în contextul în care diaspora era organizată dintr-o suprapunere de jurisdicții episcopale. 12. Sinaxa Întâistătătorilor Bisericilor Ortodoxe Autocefale de la Constantinopol (2014) - convocarea Sinodului În debutul acestei Sinaxe, Patriarhul Ecumenic Bartolomeu a rostit un discurs28 care făcea referire la chestiunea teologiei persoanei umane și la nevoia acesteia de o abordare pastorală actuală din partea Bisericii Ortodoxe. În continuare, discursul s-a concentrat pe o analiză critică a sinodalității în gândirea teologică ortodoxă actuală. Patriarhul Ecumenic susținea că unitatea Bisericii depinde de o viziune corectă asupra sinodalității. Patriarhul Bartolomeu a arătat că în cadrul Bisericilor Ortodoxe Autocefale sinodalitatea se aplică în mod corect și concret, însă aceasta nu se întâmplă la nivel panortodox. De aceea, convocarea Sfântului și Marelui Sinod se face, din păcate, conform Patriarhului Ecumenic, în contextul în care sinodalitatea la nivel panortodox nu este percepută întru totul corect. Patriarhul Bartolomeu, în același discurs a făcut și referire discretă la importanța primatului Patriarhiei de 27 Pentru textul complet al Regulamentului vezi: (în engleză) „Rules of Operation of Episcopal Assemblies in the Orthodox Diaspora” în V. Ioniță, Towards the Holy and Great Synod, 191-194 și (în franceză): «Reglement de fonctionnement des Assemblees episcopales dans la Diaspora Orthodoxe » în Synodica, 12, 261-265. 28 Pentru discursul complet vezi: „Adress by His All-Holiness Ecumenical Patriarch Bartholomew at the Synaxis of the Primates of the Orthodox Churches”, în Greek Orthodox Theological Review, 1-4 (2014), 313325. 14 Mikhtav 83 Constantinopol în cadrul Bisericii Ortodoxe. Sinodalitatea rămâne, conform Întâistătătorului Bisericii Constantinopolului, singurul instrument capabil să garanteze unitatea Bisericii. În cadrul acestei Sinaxe s-a anunțat public că Sfântul și Marele Sinod va fi convocat de praznicul Cincizecimii, în anul 2016, la Constantinopol, în biserica Sfânta Irina. S-a anunțat de asemenea că acest Sinod va fi prezidat de către Patriarhul Ecumenic și că modul de luare a deciziilor va fi cel al unanimității. 13. A V-a Conferință Preconciliară Panortodoxă (2015) Președintele acestei Conferințe Preconciliare, mitropolitul Ioannis Zizioulas, a limitat scopul întrunirii la adoptarea a patru proiecte de documente: - Primul, elaborat în anul 2009 de către Comisia Interortodoxă avea titlul Autonomia și modul ei de proclamare; - Celelalte trei documente fuseseră deja acceptate la cea de-a treia Conferință Preconciliară: Importanța postului și respectarea lui astăzi, Relațiile Bisericii Ortodoxe cu ansamblul lumii creștine, și Contribuția Bisericii Ortodoxe la realizarea păcii, dreptății, libertății, fraternității și dragostei între popoare și la înlăturarea discriminărilor rasiale și de altă natură29. În pofida limitării clare a obiectivului acestei Conferințe de către reprezentantul Patriarhiei Ecumenice care a prezidat adunarea, discuțiile au divagat de la aceste patru documente și lăsând să se întrevadă mai multe dezacorduri între membrii delegațiilor Bisericilor Autocefale la mai puțin de un an până la data prevăzută pentru convocarea Sfântului și Marelui Sinod. Acest aspect a arătat că cel puțin la prima vedere, la acel moment, Biserica nu era încă pregătită deplin să trăiască un Sinod de o asemenea talie. În momentul discuțiilor privind documentul Contribuția Bisericii Ortodoxe la realizarea păcii, dreptății, libertății, fraternității și dragostei între popoare și la înlăturarea discriminărilor rasiale 29 Cf. V. Ioniță, Spre Sfântul și Marele Sinod al Bisericii Ortodoxe, 51. 15 Mikhtav 83 și de altă natură, delegația Bisericii Ortodoxe Ruse a propus un alt titlu, considerând că cel precedent ar fi prea lung; noul titlu propus de aceeași delegație era Misiunea Bisericii Ortodoxe în lumea contemporană. Propunerea a fost acceptată, iar vechiul titlu a devenit subtitlu. Delegația Bisericii Ortodoxe Ruse a mai propus și adăugarea unor mențiuni referitoare la pericolele care amenință astăzi viața credincioșilor ortodocși. Membrii participanți la această Conferință au respins însă aceste mențiuni deoarece păreau prea anti-occidentale30. Mitropolitul Ioan Ziziouloas, a compus personal Introducerea documentului, la care s-au mai operat ulterior câteva mici modificări propuse din partea altor delegați. Un alt aspect foarte important este folosirea termenului de persoană pentru a desemna ființa umană asupra căruia vom reveni în cele ce urmează, deoarece folosirea acestui termen poate fi interpretată ca o confirmare panortodoxă a personalismului teologic al secolului XX. 14. Sinaxa Întâistătătorilor Bisericilor Ortodoxe Autocefale de la Chambesy (2016): ultimul pas înaintea convocării Sfântului și Marelui Sinod Între 21 și 28 februarie 2016 are loc o altă Sinaxă a Întâistătătorilor Bisericilor Ortodoxe Autocefale, în Elveția, la invitația Patriahului Ecumenic Bartolomeu31. În ce privește anumite decizii sau schimbări precum și unele obstacole încă prezente la acel moment începem prin a menționa schimbarea titlului documentului privitor la taina Cununiei. Sinaxa a intitulat documentul Sfânta Taină a Cununiei și impedimentele la aceasta32. Din păcate, versiunea finală a textului nu a fost ratificată de către Patriarhul Ilia al Georgiei, care nu a acceptat aplicarea iconomiei canonice în cazul căsătoriilor mixte între creștini ortodocși și cei aparținând altor confesiuni33. Documentul nu a 30 V. Ioniță, Spre Sfântul și Marele Sinod al Bisericii Ortodoxe, 58. 31 V. Ioniță, Spre Sfântul și Marele Sinod al Bisericii Ortodoxe, 66-67. 32 V. Ioniță, Spre Sfântul și Marele Sinod al Bisericii Ortodoxe, 67. 33 V. Ioniță, Spre Sfântul și Marele Sinod al Bisericii Ortodoxe, 69. 16 Mikhtav 83 fost semnat nici de către delegația Patriarhiei Antiohiei. Sinaxa Întâistătătorilor Bisericilor Ortodoxe Autocefale din 2016 a șters de pe ordinea de zi a viitorului temele referitoare la Calendar și la Autocefalie. În lipsa consensului, Sinaxa a decis să renunțe și la discutarea chestiunii Dipticelor. În final, așa cum reiese și din Comunicatul oficial al Sinaxei Panortodoxe din 2016, doar șase documente din cele zece teme inițiale vor fi înaintate Sfântului și Marelui Sinod spre analizare și aprobare: 1) Misiunea Bisericii Ortodoxe în lumea contemporană 2) Diaspora ortodoxă 3) Autonomia și modul ei de proclamare 4) Sfânta Taină a Cununiei și impedimentele la aceasta 5) Importanța postului și respectarea lui astăzi 6) Relațiile Bisericii Ortodoxe cu ansamblul lumii creștine34. Sinaxa Întâistătătorilor Bisericilor Ortodoxe Autocefale de la Chambesy din 2016 a constituit deci ultima etapă din cadrul unui lung proces de pregătire care a durat aproape un secol și care a însemnat și căutarea și redescoperirea sinodalității între Bisericile Ortodoxe Autocefale, având în vedere contextul istoric care le-a izolat unele de altele. Pregătirea Sfântului și Marelui Sinod a acoperit toată perioada celor două războaie mondiale. Pe de-o parte, aceste conflicte și tragediile aferente au atras atenția asupra unor chestiuni esențiale pentru umanitate, dar pe de altă parte, cele două conflagrații mondiale au produs condiții sociale grave în țările majoritar ortodoxe - în special cel de-al Doilea Război Mondial. Comunicatul final al Sinaxei din 2016 confirmă convocarea Sfântului și Marelui Sinod deja anunțat de către Sinaxa Întâistătătorilor din 2014, însă se menționează o mică schimbare: locația; biserica Sfânta Irina din Constantinopol a fost înlocuită cu insula Creta. Comunicatul invita întreaga Biserică la rugăciune pentru buna desfășurare a Sinodului și pentru depășirea tuturor 34 Pentru întregul Comunicat vezi: „Communique de la Synaxe pan- orthodoxe de 2016”. 17 Mikhtav 83 obstacolelor care ar mai putea apărea. 15. Câteva Biserici se retrag cu puțin timp înainte de Sinod Printre Bisericile Locale care s-au retras de la participarea la Sfântul și Marele Sinod al Bisericii Ortodoxe, prima a fost Biserica Ortodoxă Bulgară. Patriarhul Neofit al Bulgariei a motivat această absență spunând nu există un motiv foarte evident care să justifice convocarea unui Sinod Ecumenic. De asemenea, Patriarhul Bulgariei a mai menționat aspectul așezării centrale a scaunului Patriarhului Ecumenic, care ar evidenția prea mult primatul acestuia, preferând ca Întâistătătorii să fie așezați într-un fel în care să nu se întrevadă nici un fel de primat, al nici unuia dintre ei35. Putem să considerăm că motivația Bisericii Bulgare conține și un aspect dogmatic: chestiunea primatului. După aceasta, următoarea Biserică Locală care s-a retras a fost Patriarhia Antiohiei. În acest caz motivația este cu totul diferită. Biserica Antiohiei a menționat ca motiv principal, invadarea teritoriului ei canonic de către Patriarhia Ierusalimului prin numirea unui episcop în Qatar. Și Biserica Georgiei s-a retras din motive canonice la prima vedere. Biserica Georgiei a considerat, în acel moment, că documentul despre Taina Sfintei Cununii ar conține mențiuni anti-canonice pentru că permite, în condiții speciale, aplicând iconomia canonică, căsătoriile interconfesionale între ortodocși și creștini aparținând altor confesiuni36. Într-un fel sau altul și aici avem de-a face cu un aspect dogmatic și bineînțeles cu un 35 E.G. Farrugia, „Il Santo e Grande Concilio Panortodosso. Documentazione e reazione”, Civiltă Cattolica 3991 IV (2016), 54. Același reproș se regăsește și într-o scrisoare a Patriahului Kiril al Moscovei către Patriarhul Ecumenic Bartolomeu; vezi în acest sens (în greacă): „Scrisoare către Patriarhul Bartolomeu”. 36 Pentru a vedea Comunicatul complet al Sfântului Sinod al Bisericii Ortodoxe Georgiene, vezi: „The Decree of the Holy Synod of the Orthodox Church of Georgia 10.06.2016”. 18 Mikhtav 83 mod diferit de a înțelege istoria Bisericii și aplicarea unui canon. Poziția dură a Bisericii Georgiei poate da naștere unor întrebări: Ce importanță are perioada primară a Bisericii când creștinii erau căsătoriți și cu păgâni? Sau: Cine sunt ereticii de astăzi? Cum să înțelegem existența iconomiei canonice? Biserica Rusiei a fost cea din urmă care și-a anunțat neparticiparea la Sfântul și Marele Sinod Panortodox în 13 iunie 2016. Principalul motiv invocat a fost acela că deja există câteva Biserici care s-au retras, compromițându-se astfel principiul unanimității37. 16. Sfântul și Marele Sinod din Creta (2016) Părinții sinodali s-au reunit duminică 19 iunie 2016 și evenimentul principal al acelei zile a fost slujirea Sfintei Liturghii de către Patriarhul Ecumenic împreună cu Întâistătătorii Bisericilor Ortodoxe Autocefale. Zilele următoare, după sesiunea inaugurală de luni 20 iunie, documentele sinodale pregătite au fost examinate rând pe rând, modificate minimal unde s-a considerat necesar și aprobate. Probabil că dezbaterea cea mai importantă din ceea ce știm până acum38 a fost legată de folosirea sau nu a termenului persoană cu referire la ființele umane. Mitropolitul Ierotheos Vlachos a cerut în numele Bisericii Eladei ca aceasta expresie să fie modificată din cauză că Părinții Bisericii nu au folosit niciodată termenul de persoană cu referire la oameni, doar cu referire la Persoanele Sfintei Treimi; persoană cu sensul de persoană umană ar fi rodul filosofiei moderne și nu un rod al unui parcurs teologic39. Mitropoliții Kallistos Ware și Ioan Zizioulas au apărat utilizarea termenului 37 E.G. Farrugia, „Il Santo e Grande Concilio Panortodosso. Documentazione e reazione”, Civiltă Cattolica 3991 IV (2016), 54. Vezi de asemena (în rusă): „Comunicat al Patriarhiei Moscovei”. 38 Ședințele au fost secrete. 39 Pentru mai multe detalii despre această dezbatere în cadrul Sfântului și Marelui Sinod vezi: „The Decisions of the Hierarchy of the Church of Greece on the Holy and Great Council”; M. Vasiljevic, Diary of the Council, 47-48; P. Laudecer, „Human beings and human persons”. 19 Mikhtav 83 de persoană cu referire la ființa umană. Termenul a rămas în mai multe documente confirmându-se astfel personalismul teologic al secolului XX. Concluzii Chestiunea terminologică Pan-Ortodox Termenul panortodox a fost folosit pentru prima dată în scrisoarea Patriarhului Ecumenic Ioachim al III-lea din 12 iunie 1902, adresată Bisericilor Ortodoxe în contextul creării de noi Biserici Autocefale în statele care și-au câștigat de curând independența în Balcani în secolul XIX. În această scrisoare patriarhul Ecumenic invocă noile condiții politice și invită la întâlniri panortodoxe40. După aceasta, termenul panortodox va fi folosit pentru a enumera anumite evenimente cu caracter pregătitor în istoria Sfântului și Marelui Sinod al Bisericii Ortodoxe: Congresul de la Constantinopol (1923) numit Congresul Panortodox; cele 9 Conferințe Panortodoxe de la Rhodos și Chambesy care au pregătit calea Sfântului și Marelui Sinod41 etc. Acest termen a fost folosit și în timpul Sfântul Sinod din Creta cu referire la Secretariatul Sinodului, sau cu referire la împreună-slujirea Întâistătătorilor Bisericilor Ortodoxe Surori. De menționat este faptul că, așa cum se observă în documentele aprobate de către Sfântul și Marele Sinod, din Enciclică și din Mesajul final, termenul panortodox nu se găsește în nici unul din documente cu referire la Sinod care le-a produs. Sinodul s-a denumit pe sine ca fiind The Holy and Great Council of the Orthodox Church42. Deja înainte de a se ști că unele Biserici Ortodoxe Locale nu vor participa termenul panortodox a fost evitat pentru a face referire la Sinod doar la organisme și evenimente pregătitoare; aceasta nu are legătură prezența sau absența unor Biserici deci, ci mai degrabă cu faptul că termenul este prea nou pentru a fi 40 Cf. Despre Sfântul și Marele Sinod din Creta, 9-10. 41 Vezi (în engleză): V. Ionită, Towards the Holy and Great Synod of the Orthodox Church, „Contents”. 42 Vezi site oficial al Sfântului și Marelui Sinod al Bisericii Ortodoxe: www.holycouncil.org 20 Mikhtav 83 alăturat instituției Sinoadelor Ecumenice. Cu toate acestea expresia Sinodul Panortodox este formula cea mai utilizată, chiar și de unii cercetători, pentru a se referi la Sfântul și Marele Sinod. Dificultățile nu au lipsit pe toată perioada pregătirii și desfășurării Sfântului și Marelui Sinod. Din cele prezentate mai sus, concluzionăm: 1) Termenul panortodox nu este esențial deoarece Biserica nu l-a folosit în documentele oficiale nici măcar în timpul pregătirii Marelui Sinod. Această terminologia este prea recentă și prea concretă. 2) Pregătirea Sinodului a fost gândită inițial printr-un singur moment esențial: un pre-sinod care trebuia să conceapă agenda Sinodului. În urma acestuia s-ar fi trecut direct la convocarea Sfântului și Marelui Sinod. 3) Alegerea temelor a amânat, cum am văzut, convocarea Sinodului și a constituit o dificultate. Marea diferență între acest Sinod și Sinoadele Ecumenice este că la acestea din urmă tema era clară și evidentă în atenția tuturor. Exista o chestiune teologică evidentă care impunea convocarea unui Sinod Ecumenic. În cazul Sinodului din 2016, întâi a fost dorința de convocare și apoi găsirea unor teme de discutat. 4) Pregătirea Sfântului și Marelui Sinod a mers mână în mână cu un parcurs ecumenic. Abordarea ecumenică a rămas esențială pe tot parcursul pregătirii Sfântului și Marelui Sinod. Două Biserici refuză să participe din cauza unui abordări ecumenice prea permisivă, din punctul lor de vedere. De asemenea, două documente din cele șase fac referire la aspecte ecumenice și la alte confesiuni creștine. 5) Atât pregătirea cât și desfășurarea Sinodului au atras atenția din nou asupra aspectelor legate de un singur episcop într-un teritoriu canonic determinat și primatul scaunului Constantinopolului în Biserica Ortodoxă. 6) Refuzul Bisericii Bulgariei de a recunoaște orice fel de 21 Mikhtav 83 primat Constantinopolului pune în pericol echilibrul dintre primat și sinodalitate, împreună cu toată dinamica teologică ce rezultă de aici. 7) Refuzul iconomiei canonice pentru căsătoriile mixte din partea Bisericii Georgiei deschide calea altor întrebări: Există încă un loc pentru iconomie în dreptul canonic ortodox? Nu au fost familiile mixte (inter-religioase) o metodă de răspândire a creștinismului în secolele primare? Nu se impune o abordare pastorală specială astăzi când avem o diasporă foarte numeroasă, iar șansele de căsătorii mixte interconfesionale au crescut considerabil? 8) O receptare panortodoxă rămâne posibilă în viitor deoarece conținutul documetelor este perfect ortodox. Deși unele Biserici Ortodoxe Locale s-au retras în ultimul moment documentele sunt rodul împreună lucrării și cooperării întregii Biserici Ortodoxe. Sinodul în sine a operat modificări minimale documentelor, ele rămânând aproape integral în forma aprobată anterior când încă nu intervenise decizia unor Biserici Ortodoxe autocefale de a nu participa la acest eveniment. Carmelul din Saint-Remy, 20 iulie 2018 $ Bibliografie A. Cărți 1. Arjakovsky, A., En attendant le Concile, Paris 2011. 2. Ioniță, V., Towards the Holy and Great Synod, Freibourg 2014. 3. ———, Spre Sfântul și Marele Sinod al Bisericii Ortodoxe, București 2016. 22 Mikhtav 83 4. Vasiljevic, M., Diary of the Council. Reflections from the Holy and Great Council at the Orthodox Academy in Crete, June 17-26, 2016, Los Angeles 2016. 5. Despre Sfântul și Marele Sinod din Creta, 16-26 iunie 2016. Întrebări și răspunsuri, București 2017. B. Articole 1. Alfeyev, H., « Le saint et grand concile », Irenikon 2-3 (2011), 203-244. 2. CiEment, O., « La troisieme Conference de Rhodes », Contacts 49 (1965), 56-63. 3. Dejaifve, G., « La troisieme Conference pan-orthodoxe de Rhodes», Nouvelle Revue Theologique, 2 (1965), 113-131. 4. Farrugia, E.G., „Il Santo e Grande Concilio Panortodosso. Documentazione e reazione”, Civiltă Cattolica 3991 IV (2016), 53-67. 5. Ioniță, V., „A 4-a Conferință Panortodoxă Presinodală; Chambesy/Geneva, Elveția 6-12 iunie 2009”, Studii Teologice 2 (2009), 235-254. 6. Laudecer, P., „Human beings or human persons” (accesat: 24.02.2018): https://publicorthodoxy.org/ 2017/06/06/human-beings-or-persons/. 7. Nicolaescu, N.I., « A treia conferință panortodoxă de la Rodos », Biserica Ortodoxă Română, 11-12 (1964), 1005-1018. 8. Plămădeală, A., „Opinii asupra pregătirii Sfântului și Marelui Sinod”, Ortodoxia, 2 (1977), 232257. 9. Rousseau, O., « La troisieme conference pan-orthodoxe de Rhodes », Irenikon, 4 (1964), 487-507. 10. Ruffieux, N., „The preparation and reception of the Council”, Saint Vladimir's Theological Quarterly, 1-2 (2016), 11-32. 23 Mikhtav 83 11. Soare, G., „De la Vatopedi la Rhodos”, Biserica Ortodoxă Română, 9-10 (1961), 844-853. 12. Stan, L. „Cu privire la un viitor Sinod Ecumenic”,Ortodoxia 4 (1952), 579-601. 13. ———, „A patra Conferință Pan-ortodoxă”, Biserica Ortodoxă Română, 7-8 (1968) 870-881. C. Discursuri, Procese verbale, scrisori, comunicate și documente 1. Bartolomeu, Patriarh Ecumenic, „Adress by His All-Holiness Ecumenical Patriarch Bartholomew at the Synaxis of the Primates of the Orthodox Churches”, Greek Orthodox Theological Review 1-4 (2014), 313-325. 2. Ioachim III, Patriarh Ecumenic, „Patriarchal and Synodical Encyclical of 1902 to most Holy Autocephalous sister-Churches in Christ” (accesat: 23.05), http://www. montenet.org/2001/moc.html. 3. Kiril, Patriarhul Moscovei, „Scrisoare adresată Patriarhului Bartolomeu” (accesat: 15.05.2016), http://www.amen.gr/article/epistoli-kyrillou-pros-vartholomaio-prota-na-lythei-pos-tha-kathisoume-kai-meta-i-synodos.. 4. Sfântul Sinod al Bisericii Orotodoxe a Georgiei, „The Decree of the Holy Synod of the Orthodox Church of Georgia 10.06.2016” (accesat: 21.05.2018), http://patriarchate.ge/ geo/the-decree-of-the-holy/. 5. Sfântul Sinod al Bisericii Ortodoxe a Eladei, „The Decisions of the Hierarchy of the Church of Greece on the Holy and Great Council” (accesat: 13.06.2018), https://orthodoxethos.com/post/the-decisions-of-the- hierarchy-of-the-church-of-greece-on-the-holy-and- great-council-and-the-final-outcome. 24 Mikhtav 83 6. Sfăntul Sinod al Bisericii Ortodoxe Ruse, „Comunicat al Patriarhiei Moscovei” (accesat: 13.06.2018), http://sobor2016.patriarchia.ru/db/ text/4538395.html. 7. SecrEtariat pour la prEparation du Saint et Grand Concile de l'Eglise Orthodoxe, ed., Synodica, vol. III, Premiere Conference Panorthodoxe Preconciliare. Chambesy — Geneve, 21-28 novembre 1978. Proces verbaux — Documents, Chambesy - Geneve 1979. 8. ———, vol. VIII, IIe Conference Panorthodoxe Preconciliaire. Chambesy, 3-12 septembre 1982. Proces verbaux — Documents, Chambesy - Geneve 1994. 9. ———, vol. X, IIIe Conference Panorthodoxe Preconciliaire. 28 octobre — 6 novembre 1986. Proces verbaux — Documents, Chambesy - Geneve 2014. 10. ———, vol. XII, IVe Conference Panorthodoxe Preconciliaire. 6-13 Juin 2009. Proces verbaux — Documents, Chambesy - Geneve 2015. 11. ———, « Communique de la Synaxe pan-orthodoxe 2016 » (accesat: 16.05.2018), http:// www.imks.gr/images/epikaira/2016_panorthodoxi/ anakoinotheneng.pdf 25 Management inovativ al furnizării serviciilor pentru STL și GV bazat pe obiective și stimulente de performanță și furnizare externalizată prin sistem de contracte bazate pe criterii de performanță CUPRINS Capitolul 1. De ce un manual de management inovativ in furnizarea serviciilor de catre SPO. Teoria si practica MI ..........................................................8 1.2 Managementul inovativ in institutiile publice ................................14 1.3 Necesitatea unui manual pentru management inovativ in furnizarea de servicii SPO ... 16 Bibliografie: ..................................................................... 18 Capitolul 2. Obiective si stimulente de performanta..................................20 2.1 Atingerea performantei in asigurarea serviciilor sociale .....................20 2.2 Obiective si stimulente de performanta .......................................21 Capitolul 3. Externalizarea furnizarii de servicii ..................................28 3.1 Convențiile de parteneriat....................................................29 3.2 Contracte de acordare a serviciilor sociale...................................31 3.3 Etapele de contractare a serviciilor publice sociale .........................36 Capitolul 4. Metodologia de colectare și analiză a documentelor prin rețeaua de parteneri ...........................................................................48 4.1. Metodologia de colectare documente activitatea A. 9.3. Pași procedurali.......48 Capitolul 5. Managementul inovativ al sistemelor informatice destinate colectării și prelucrării datelor specifice STL și GV..............................................58 5.1 Argumente privind necesitatea modernizării sistemelor informaționale existente în cadrul agențiilor furnizoare de SPO................................................58 5.2 Rolul sistemelor informatice în sistemele informaționale .....................60 5. 3 Tipuri de sisteme informatice utile în SPO....................................63 5.3.1 Sisteme informatice suport pentru procese operaționale....................63 5.3.1.1 Sistemele destinate colaborării organizaționale .......................64 5.3.1.2. Sistemele de management al cunoștințelor..............................64 5.3.1.3 Sistemele de management al documentelor................................65 5.3.2 Sisteme informatice suport pentru management decizional...................66 3 Referințe bibliografice.............................................................68 5.4 Analiza eficienței sistemelor informatice on-line pentru colectarea datelor și promovarea informațiilor în vederea furnizării serviciilor de ocupare a forței de muncă de către ANOFM...................................................................... 68 5.4.1 Website-ul ANOFM (www.anofm.ro) ........................................... 68 5.4.2 Serviciul Electronic de Mediere a Muncii - SEMM (www.semm.ro).............. 71 Referințe bibliografice............................................................. 72 5.5. Analiza eficienței sistemelor informatice on-line destinate clienților SPO existente la nivelul agențiilor județene din cele trei județe pilot Alba, Sibiu, Brașov ......... 74 5.5.1 Website-ul AJOFM Alba.......................................................74 5.5.2 Website-ul AJOFM Sibiu .................................................... 76 5.5.3 Website-ul AJOFM Brașov ................................................... 77 Referințe bibliografice............................................................. 78 5.6 Analiza fluxului de documente în cadrul AJOFM-urilor .......................... 78 Referințe bibliografice............................................................. 84 5.7 Sisteme informatice de colectare și prelucrare a datelor specifice STL și GV .. 84 Referințe bibliografice............................................................. 86 8. Concluzii și propuneri de eficientizare a sistemelor informatice utilizate de agențiile furnizoare de SPO ....................................................................... 88 Capitolul 6 Management inovativ al formarii profesionale a STL si GV..................... 96 6.1 Dezvoltare antreprenoriala versus dezvoltare ocupationala ........................ 96 6.2 Managementul inovativ al cursurilor de formare profesionala pentru STL si GV ..... 102 6.3 Basic guidelines in gestiunea inovativa a formarii profesionale pentru STL si GV . 104 Capitolul 7. Eficientizarea utilizării RU -principiu fundamental al managementului inovativ la SPO ..................................................................... 122 7.1. Probleme ale resurselor umane................................................ 122 Bibliografie........................................................................125 7.2. Eficientizarea SELECȚIEI PERSONALULUI.........................................125 7.3. Eficientizarea ACTIVITĂȚILOR DE INSTRUIRE ȘI FORMARE PROFESIONALĂ A ANGAJAȚILOR .................................................................... 129 7.4. Eficientizarea comunicării interne........................................... 132 Bibliografie........................................................................135 4 7.5 Eficientizarea mecanismelor de creștere a motivației.................................136 7.6. Strategii de stimulare a motivației și a satisfacției în muncă a angajaților........140 7.7 Eficientizarea lării deciziilor de grup pentru creșterea satisfacției în muncă și reducerea stresului professional ....................................................................146 7.7 Eficientizarea sistemului de evaluare a personalului ...............................150 7.9 Eficientizarea comunicării externe ...................................................152 7.10 Eficientizarea relațiilor cu serviciile externalizate................................160 ANEXE CU INSTRUMENTE PROPUSE PENTRU EFICIENTIZAREA MANAGEMENTULUI INOVATIV ..............................164 5 6 H ® © rhoamf i a» vin ’HK» AMfoton, XlNOFhK AOtMUA JUUfcftAMA rrMTwu ocuRA»rA »O*Tt* « MU*-* MM A'itMÎ’A MApO*ALA FCJKTWU OCUN«* toftft'oe wuhca Lista abrevierilor SPO - Servicii publice de ocupare MI - Management inovativ STL - Șomeri pe Termen Lung GV - Grupuri vulnerabile ANOFM - Agenția Națională pentru Ocuparea Forței de Muncă AJOFM - Agenția Județeană pentru Ocuparea Forței de Muncă RU - Resurse Umane SEMM - Serviciul Electronic de Mediere a Muncii ONG - Organizații Non-profit POSDRU - Programul Operațional Sectorial pentru Dezvoltarea Resurselor Umane ONG - Organizație Non-Guvernamentală FSE- Fondul Social-European FSS - Furnizori de Servicii Sociale DGSPC - Direcția Generală de Asistență Socială și Protecție a Copilului TIC - Tehnologia informației și comunicațiilor CFPA - Centru de Formare Profesională a Adulților OPA - Organism Privat Acreditat PIP - Planul Individualizat de Protectie RC- Responsabilii de Caz MC - Managerii de Caz ANFP - Agentia Nationala a Functionarilor Publici 7 Management inovativ al furnizarii serviciilor pentru STL si GV bazat pe obiective si stimulente de performanta si furnizare externalizata prin sistem de contracte bazate pe sisteme criterii de performanta Capitolul 1. De ce un manual de management inovativ in furnizarea serviciilor de catre SPO. Teoria si practica MI 1.1 Identificarea grupurilor GV si STL Ordinea de zi pentru reforma serviciului public cere ca serviciile publice sa vina in intampinarea așteptărilor tot mai crescande ale cetățenilor. În același timp, schimbările rapide de informații și tehnologii de comunicare oferă noi oportunități de câștiguri atât in termini de eficiență și cat si de eficacitate. Cu toate acestea, serviciile publice sunt supuse unor presiuni foarte diferite de cele ce activeaza in mediul privat, astfel apare nevoia de inovare în moduri foarte diferite. Spre deosebire de sprijinul interprofesional și caritabil tradițional, asistența socială modernă reprezintă o profesie înalt calificată care absoarbe cunoștințe specializate din toate științele social-umane: sociologie, psihologie socială, psihologie, psihoterapie, medicină, economie, științe juridice etc. Ea presupune în același timp deprinderi, abilități practice (îndemânare de a comunica și a lucra cu persoane și grupuri în dificultate) și, nu în ultimul rând, un set de valori, principii, norme, reguli morale care compun codul deontologic al profesiei. Codul deontologic asigură în mod special respectarea drepturilor omului, excluzând orice discriminare de etnie, sex, religie sau vârstă. Scopul serviciilor sociale - protecția familiilor în îndeplinirea funcțiilor ei majore; - contribuie la ameliorarea condițiilor de viață și întărirea legăturilor familiale; - reducerea sărăciei și a formelor sale extreme. Obiective: - echilibrul factorilor demografici prin încurajarea natalității; - protecția copiilor și familiilor împotriva sărăciei și redistribuirea veniturilor în favoarea familiilor cu copii; - libera alegere a modelului familial, a responsabilităților în cadrul cuplului și a drepturilor în creșterea și educarea copiilor; 8 - statutul femeii în societate și pe piața muncii, concilierea între responsabilitățile familiale și cele profesionale. În asistența socială natura serviciilor sociale implică relații între oameni. Asistența socială este o „afacere cu oameni” în care indivizii (asistenții sociali) deservesc alți indivizi (clienți, beneficiari). Clienții evaluează asistenții sociali nu numai după nivelul pregătirii profesionale și a titlurilor științifice obținute ci mai ales după comportamentul acestuia și personalul asociat. În România resursele financiare sunt considerate ca o constrângere in domeniul asistenței sociale pe când resursele umane pot oarecum suplinii insuficiența surselor de finanțare. De aceea resursele umane sunt fundamentale, condiționând strategii cu organizații de asistență socială în atingerea obiectivelor propuse. Valorificarea resurselor umane reprezintă o mare oportunitate, de a obține performanțe maxime însă din păcate această oportunitate este deseori slab explorată. Totuși managementul resurselor umane rămâne un capitol important al managementului general. Pentru identificarea grupurilor vulnerabile sunt folosite de regulă caracteristici socio-demografice precum sex, vârstă, etnie, localizare geografică, educație, ocupație etc. De asemenea, există situații exterioare, evenimente la nivel macrosocial care pot transforma anumite persoane în personae vulnerabile: cutremure, inundații, războaie, crize economice etc. Cea mai frecventă accepțiune a vulnerabilității este cea de “slăbiciune”, “lipsă de apărare”, “lipsă de mijloace”. Grupurile vulnerabile sunt grupuri lipsite de suport, care se află adesea în stare cronica de sărăcie, fiind în incapacitate de a profita de oportunități sau de a se apara în fața problemelor care pot apărea. Exemple în acest sens sunt persoanele cu dizabilități, copiii abandonați, persoanele infectate cu HIV, vârstnicii, minoritățile etnice, familiile monoparentale etc. Acestea reprezintă o categorie care cumulează riscuri pe toate dimensiunile vieții, incapabile de a face față dificultăților. O accepțiune alternativă a vulnerabilității se referă la expunerea la riscuri care pot conduce la un nivel de bunăstare plasat sub pragul a ceea ce consideră societatea a fi acceptabil/dezirabil (Hoogeveen et al.). În această accepțiune mai largă pot fi vulnerabile și grupuri precum femeile aflate în perioada maternității, tinerii absolvenți debutanți pe piața muncii, persoanele care migrează pentru muncă etc. În prima accepțiune, vulnerabilitatea este mai degrabă o stare problematică permanentă. În al doilea caz, vulnerabilitatea este legată de un eveniment, de o intervenție sau de eșecul unei strategii și este mai degrabă o stare tranzitorie. 9 Grupurile vulnerabile pot fi astfel atât ca grupuri defavorizate, “fără apărare”, lipsite de orice mijloace (de a exploata oportunități și de a înfrunta dificultăți), cât și ca grupuri de risc (supuse mai degrabă unor factori externi, cărora au eșuat să le facă față). Cele două grupuri care vor fi analizate în detaliu - femeile și romii - pot reprezenta grupuri vulnerabile în ambele accepțiuni. În România, grupurile vulnerabile sunt definite din punct de vedere legal în Legea asistenței sociale nr. 292/2011. Totodată, definiții ale grupurilor vulnerabile apar și în alte documente de politici publice care au la bază mai mult sau mai puțin studii de specialitate. O astfel de definire apare în Memorandumului Comun în domeniul Incluziunii Sociale - 2005 elaborat de Guvernul României împreună cu Comisia Europeană - Directoratul General Ocupare și Afaceri Sociale; conform acesteia, grupurile cu risc înalt de vulnerabilitate includ: copii în situații de risc ridicat, tinerii de peste 18 ani care nu mai sunt cuprinși în sistemul de ocrotire a copiilor, persoanele cu handicap, persoanele aparținând populației de etnie romă, vârstnicii în situații de risc ridicat și persoanele fără adăpost. Raportul “Riscuri și inechități sociale”, elaborat de Comisia Prezidențială pentru Analiza Riscurilor Sociale și Demografice în 2009, identifica drept principale grupuri sociale cu risc ridicat de excluziunesocială: copiii, persoanele adulte fără adăpost, persoanele cu handicap, persoanele de etnie romă în situații de risc, persoane infectate HIV/SIDA, persoane dependente, victimele traficului de persoane, prostituției și violenței domestice. Legea asistenței sociale nr. 292/2011 include în categoria de persoane aflate în situație de dificultate economică și socială și/sau în risc de excluziune socială, în plus față de cele menționate mai sus: persoanele provenind din familii numeroase sau monoparentale, persoanele fără educație sau pregătire profesională, persoanele afectate de boli ocupaționale sau care le influențează viața profesională și socială, imigranți, refugiați, persoanele beneficiare de ajutor social, persoanele care trăiesc în comunități izolate si persoanele eliberate din detenție. Categoriile de grupuri vulnerabile enumerate mai sus sunt mai mult sau mai puțin tot atâtea categorii de beneficiari ai serviciilor oferite de către organizațiile de economie socială. Incapacitatea persoanelor/grupurilor de a depăși cu forțe proprii situația de excluziune justifică și legitimează existența politicilor de incluziune socială; acesta reprezintă setul de măsuri și acțiuni multidimensionale din domeniul protecției sociale, ocupării forței de muncă, locuirii, educației, sănătații etc. destinate combaterii excluziunii sociale. Politicile de incluziune socială sunt adeseori țintite spre nevoile specifice și obstacolele întâmpinate de o anumită categorie vulnerabilă (persoane cu handicap, grupuri de etnie romă) sau spre un anumit tip de excludere socială. În practică, planurile de măsuri au caracter multidimensional, set de intervenții multiple și integrate; spre exemplu, strategia de integrare a comunității roma aplicată de autoritățile din orașul britanic Rotherham cuprinde concomitent: integrarea copiilor în sistemul de educatie, program de mese gratuite, crearea de puncte de contact în relația cu 10 autoritățile locale prin identificarea unor lideri (voluntari) din cadrul comunității, acțiuni de combatere a actelor de rasism inițiate de clubul de fotbal local, formare profesională pentru adulți, sprijin comunitar în probleme de sănătate familială și locuințe etc. Analiza SWOT a grupurilor vulnerabile Puncte tari: • Cadrul legal ce conturează principalele măsuri privind incluziunea socială este dezvoltat; • Elaborarea planurilor regionale de actiune pentru ocupare si incluziune socială; • Crearea Pactelor Regionale si Locale pentru Ocupare si Incluziune Socială; • Elaborarea si punerea în practică a strategiilor judetene pentru îmbunătătirea accesului la educatie pentru grupurile dezavantajate; • Existenta unor programe nationale menite să acorde sprijin categoriilor de personae vulnerabile; • Implicarea activă a sectorului ONG-urilor în promovarea serviciilor pe piata muncii pentru incluziunea socială a persoanelor apartinând grupurilor vulnerabile; • Experienta în folosirea fondurilor de preaderare; Puncte slabe: • Multe dintre actele normative si documentele strategice nu sunt coerente (se contrazic reciproc sau se suprapun), nu sunt însotite de planuri de implementare, de responsabilităti si sanctiuni clare si, ca urmare, nu produc efecte. • Multe dintre initiative nu sunt bazate pe evidente, pe date statistice, pe cercetări si nici nu se elaborează de jos în sus, prin consultarea celor care urmează să le implementeze; • Nu se face monitorizarea si evaluarea politicilor de incluziune, asa că nu se cunoaste impactul lor real si nu pot fi corectate, îmbunătătite; • Rata crescută a somajului în rândul tinerilor si a somajului de lungă durată, în special pentru tineri si pentru cei din zonele rurale; • Insuficienta integrare a grupurilor vulnerabile în educatie, formare si pe piata muncii formală (roma, persoane cu dizabilităti); • Insuficienta dezvoltare a serviciilor comunitare care să răspundă nevoilor persoanelor apartinând grupurilor vulnerabile; • Zone îndepărtate care au nevoie să fie reconectate la educație si ocupare; • Slaba participare la niveluri superioare de educatie si formare si pe piata muncii a tinerilor peste 18 ani care părăsesc institutiile de stat pentru protectia copilului; • Slaba participare la niveluri superioare de educatie si formare si pe piata muncii a tinerilor romi; • Atitudinea negativă a corpului profesoral, dar mai ales a părintilor copiilor fără probleme de sănătate, fată de copiii cu HIV, limitează accesul acestora la participarea scolară; • Atitudinea discriminatorie a unor profesori, dar mai ales a unor părinti ai copiilor populatiei majoritare fată de copiii romi limitează accesul acestora la participarea scolară; 11 • Comportamentul pasiv al grupurile dezavantajate care se mulțumesc cu ajutoarele temporare si nu se implică activ în măsurile active de ocupare, datorită conditiilor dificile de accesare a serviciilor oferite; • Munca în economia informală reprezintă în ultimii ani o constantă în activitatea unui segment important al populatiei active; • Numărul de pensionari de invaliditate a crescut de peste 4 ori în 18 ani iar procentul din total pensionari a crescut peste 2 ori; • Demotivarea implicării persoanelor defavorizate în procesul de incluziune socială datorită prestatiilor sociale (venitul minim garantat); • Populatia din mediul rural este cea mai afectată datorită în principal unei administratii publice deficitare, absentei serviciilor în general, dar în particular a celor sociale si de sănătate, slabei calificări a cadrelor didactice, a nivelului scăzut de educatie, precum si a absentei unor oportunităti de ocupare a fortei de muncă; • Numărul insuficient de personal specializat si numărul redus de servicii sociale care nu acoperă toate nevoile persoanele cu dizabilităti institutionalizate; • Persoanele cu handicap grav neinstitutionalizate sunt asistate de asistenti personali pentru care nu există programe suficiente de perfectionare la nivel national. • Accesibilizarea locurilor de muncă si a celor de formare profesională pentru persoanele cu dizabilităti este mai mult formală. Oportunităti: • Crearea si dezvoltarea unui cadru institutional unitar pentru cresterea incluziunii sociale; • Continuarea procesului de descentralizare a serviciilor publice si cu precădere a celor de incluziune socială cu initierea unui mecanism de monitorizare a respectării principiilor antidiscriminatorii în activitatea acestor servicii; • Existenta cooperării si a parteneriatelor între diferiti actori în domeniul social si formare în vederea asigurării accesului extins pe piata muncii; • Întărirea sectorului ONG-urilor; • Posibilitatea generalizării experientelor si bunelor practici obtinute în programele de pre-aderare privind incluziunea grupurilor vulnerabile. Amenintări: • În prezent, mai putin de jumătate din populatia activă este angajată în activităti salariale si (ca urmare) asigurată pentru pensii (sub 5 milioane din cele 10,5 milioanecât numără populatia activă), fapt ce va genera probleme pe termen lung; • Cresterea ponderii femeilor care sunt supra-reprezentate în categoriile de pensii mai putin avantajoase, anume între pensionarii pentru limita de vârstă cu stagiul incomplet si între pensionarii din agricultură; • Neincluderea în sistemul educational si nefinalizarea studiilor primare si gimnaziale constituie o premisă a analfabetismului functional si creste alarmant riscul sărăciei si al excluziunii sociale; 12 • Atitudinile discriminatorii si lipsa mediului intercultural în sistemul educațional conduc la nefinalizarea studiilor primare si gimnaziale ale copiilor provenind din grupuri vulnerabile, crescând alarmant riscul sărăciei si al excluziunii sociale; • Capacitatea de absorbtie limitată a fondurilor structurale/adaptarea dificilă la cerintele fondurilor structurale. În pofida unui POS DRU generos, accesarea schemelor de grant este împiedicată de absenta competentelor necesare în mediul rural pentru elaborarea unor proiecte de calitate si pentru depăsirea barierelor de informare, procedurale si birocratice; • Cresterea numărului de persoane aflate în sărăcie din mediul rural, din gospodăriile conduse de o femeie cu vârstă cuprinsă în intervalul 35-54, din gospodăriile cu mai mult de 3 copii, din gospodăriile cu un singur părinte si din cele în care trăieste o persoană cu handicap; • Cresterea numărului de persoane aflate în sărăcie, determinată de cresterea preturilor produselor si serviciilor. În cadrul politicilor sociale ale UE sunt urmărite obiective precum: eliminarea sărăciei copilului și a familiei cu copii, promovarea accesului pe piața muncii, educație și formare, combaterea excluziunii sociale și a discriminării. Există multe documente legislative care protejează grupurile vulnerabile, implicit sau explicit. De exemplu, Strategia de ocupare este focalizată pe accesul către slujbe mai bune pentru toți europenii (inclusiv pentru cei mai vulnerabili, precum imigranții sau persoanele cu dizabilități). Directiva șanselor egale pe piața muncii protejează persoanele cu dizabilității pe piața muncii. Directiva egalității rasiale interzice discriminarea pe baza originilor etnice sau rasiale la locul de muncă sau în alte sfere ale vieții, precum accesul la bunuri și servicii. La nivelul Uniunii Europene, anul 2010 a fost declarant Anul European pentru Combaterea Sărăciei și Excluziunii Sociale și a avut drept scop „creșterea gradului de conștientizare asupra dificultăților cu care se confruntă grupurile vulnerabile în societate”(Popescu, 2011). În cadrul acestora, au fost incluse categorii diverse: persoane vârstnice, familii numeroase și familii monoparentale, copii și tineri, persoane cu dizabilități, imigranți, persoane din rândul minorităților entice (cu accent pe minoritatea romă, cea mai numeroasă prin cei aproximativ 10-12 milioane de romi din Europa). Grupurile vulnerabile sunt delimitate prin comparative cu majoritatea populației ca având condiții de viață mai dificile: locuire precară sau lipsa locuinței, șomaj, nivel de educație scăzut, lipsa veniturilor. Femeile sunt considerate a fi mai expuse riscurilor sărăciei și excluziunii sociale decât bărbații. Și în legislația românească se pot identifica o serie de termeni care vizează grupurile vulnerabile, în relație cu incluziunea/excluziunea socială: persoane defavorizate, persoane marginalizate, persoane excluse social sau supuse riscurilor de excluziune socială sau persoane vulnerabile. Mai jos sunt prezentate câteva exemple de definiții explicite sau implicite ale familiei de termini din documente legislative sau de politică socială. 13 În OUG nr. 137/2000 privind prevenirea și sancționarea tuturor formelor de discriminare, categoria defavorizată este definită ca fiind „acea categorie de persoane care fie se află pe o poziție de inegalitate în raport cu majoritatea cetățenilor din cauza diferențelor identitare față de majoritate, fie se confruntă cu un comportament de respingere și marginalizare” (art. 4). În Legea nr. 116/2002 privind prevenirea și combaterea marginalizării sociale, persoanele marginalizate sunt definite ca având „poziție socială periferică, de izolare, cu acces limitat la resursele economice, politice, educaționale și comunicaționale ale colectivității, manifestată prin absența unui minimum de condiții sociale de viață” (p. 162, art. 3). 1.2 Managementul inovativ in institutiile publice Managementul public reprezintă ansamblul proceselor și relațiilor de management, bine determinate, existente între componentele sistemului administrativ, prin care se aduc la îndeplinire legile, se planifică, se organizează, coordonează, gestionează și controlează activitățile implicate în organizarea și prestarea serviciilor publice, care satisfac interesul general. Schumpeter a numit inovatia ca pe un "impuls fundamental care stabilește și menține motorul capitalist în mișcare" (Citat în Rogers 2003). Inovarea este considerat, pur și simplu, un imperativ pentru supraviețuirea organizațională. Printre altele, inovația este considerată esențială pentru: • reducerea costurilor și creșterea productivității, îmbunătățind astfel profitul și consolidarea organizației • menținerea competitivității într-o economie globalizată • capacitatea organizației de a se adapta la medii în schimbare (care pot fi legislative, tehnologice, sociale, economice, și fizic) • introducerea unor produse/servicii cu character de noutate în piețe, încetinirea sau stagnare sau pe alte suprafețe operaționale; alternativ, facilitând intrarea pe noi piețe • inocularea unei culturi organizaționale a creativității: deosebit de vizibil orientate spre cercetare, organizații sau cei care lucrează în piețele dinamice cum ar fi TIC, dar, de asemenea, relevante pentru orice organizație care dorește să atragă personalul de creatie de înaltă calitate și managerii de la orice nivel. (Damanpour & Gopalakrishnan 1998; Hargadon and Sutton 2000; d'Aveni 1994; Schumpeter 1934). 14 Serviciile publice nu au tendința să existe in cadrul piețelor competitive. Comparativ cu entitatile din spatial privat, acestea există, de obicei, într-un sistem social mult mai complex, cu obiective și valori, care sunt mult mai ambigue și dificile de cuantificat (Lewis și Hartley 2001, Denis et al 2002, March și Olsen , 1989). In sectorul public, stimulentele pentru a inova sunt mai mici, iar riscurile de multe ori mai mari, decât în sectorul privat. Prin urmare, serviciile de inovare pot ajunge să fie luate în considerare, cel puțin în unele cazuri, ca "opțional sau o povară suplimentară" (Mulgan & Albury, 2003). Spre deosebire de sistemul serviciilor de sănătate sau al celui de pensii, organizarea sistemelor naționale de asistență socială cunoaște o largă diversitate, fiind chiar dificilă identificarea unor tipologii. Aceste structuri sunt rezultatul unor permanente adaptări la resursele disponibile și varietatea problemelor sociale. Prin resurse înțelegem nu doar alocări financiare ci și ponderea suportului furnizat de familie, comunitate sau structuri informale de suport. Însă nu toate schimbările sau modelele noi reprezintă inovație în asistență socială. Experiența României confirmă eșecul unor soluții care erau apreciate ca inovatoare sau care și-au dovedit succesul în implementarea în alte contexte. Așadar, pentru a considera o inovație în asistență socială sunt necesare o serie de criterii pentru a distinge acest de tip de soluție de intervențiile noi, dar ineficiente sau inaplicabile într-un alt context (Arpinte D., 2010): • Transferabilitatea. Un model inovator, fie că avem în vedere intervențiile directe în lucrul cu beneficiarii, modele de organizare a sistemului de asistență socială sau finanțarea acestuia, ar trebui să fie aplicabile în alte contexte. • Sustenabilitatea. Elementul de noutate nu asigură în mod automat calitatea de inovație în asistență socială. Este necesar ca modelul să poată genera sau întreține mecanisme pentru menținerea acestuia • Impactul semnificativ asupra grupurilor-țintă vizate/societății. Un model inovator trebuie să asigure forme de impact consistente la nivelul beneficiarilor dar și al societății în general. Cojocaru și Cojocaru (2008) propun o soluție inedită ca recomandare pentru dezvoltarea serviciilor de prevenire de la nivel local. Considerând, pe baza studiilor realizate în comunități, că serviciile de tip centre de zi sunt foarte costisitoare și dificil de gestionat la nivelul localităților mici, autorii propun alternative mai puțin costisitoare, dar cu impact semnificativ asupra familiilor din comunitate. Un astfel de serviciu poate fi un centru 15 comunitar de resurse pentru părinți și familie sau centre de consiliere și sprijin pentru părinți (Cojocaru, Cojocaru, 2008). Printer medodele innovative semnificative enumeram: S E-servicii de ocupare pentru reintegrare rapidă pe piața muncii; S Diversificarea serviciilor publice în vederea susținerii flexibilizării pieței muncii; S Planul Regional de Conciliere a Vieții Profesionale cu Viața de Familie; S Consiliere și dezvoltare profesională continua. 1.3 Necesitatea unui manual pentru management inovativ in furnizarea de servicii SPO Accesul la serviciile sociale constituie un element de bază al politicilor de incluziune și coeziune socială din țările membre ale Uniunii Europene, precum și un factor de creștere a calității vieții. Serviciile sociale sunt o componentă a sistemelor naționale de protecție socială, alături de beneficiile (prestațiile) sociale. Ele contribuie, pe de o parte, la depășirea unor situații de dificultate sau vulnerabilitate socială și, pe de altă parte, la creșterea, în mod activ, a participării persoanelor din comunitate la viața economică, politică și socială. În această perioadă de criză economică, serviciile sociale reprezintă un instrument pentru combaterea sărăciei și menținerea coeziunii sociale, dar și o sursă suplimentară de locuri de muncă. Dacă sunt bine planificate, organizate și finanțate, serviciile sociale pot atenua considerabil efectele negative ale crizei economice și pot aduce bunăstare și creștere economică în comunitate. Incurajarea adoptarii unui management inovativ are la baza o serie de considerente, cum ar fii acceptarea drept model solutii din alte state memebre UE in care sistemul de asigurare al serviciilor sociale este foarte devoltat si performant totodata. Un model poate fi The Social Assistance Fund (SAF) din Lituania, care are responsabilități de evaluare calitativă a serviciilor de asistență socială, diseminare de informație, furnizarea de asistență tehnică și de formare, asigurarea de finanțare pentru proiectele de asistență socială implementate de către instituțiile publice. Rolul de finanțator este semnificativ, având în vedere că SAF administrează aproximativ un sfert din fondurile publice destinate asistenței sociale. Astfel, programe similare de suport pentru dezvoltarea infrastructurii serviciilor sociale sau a dezvoltării organizaționale a furnizorilor de servicii sociale au fost implementate în anii trecuți, cu impact și rezultate excelente. Fondul Român de Dezvoltare Socială (FRDS) finanțează proiecte în domeniul serviciilor sociale, ultimul program având și o componentă de infrastructură. Condițiile de accesare a finanțării sunt simplificate, pentru a permite comunităților dezavantajate să parcurgă pașii necesari obținerii fondurilor. De asemenea, în 16 toate fazele proiectului sunt implicați facilitatori comunitari, de regulă practicieni cu o foarte bună cunoaștere a comunităților și expertiză în participare comunitară. Facilitatorul completează nevoia de expertiză specifică în gestionarea proiectelor și acordă asistență tehnică beneficiarilor fondurilor. De asemenea, acesta își asumă și atribuții de monitorizare a proiectelor implementate. Fondurile sunt alocate pe baza unor criterii care avantajează comunitățile defavorizate. Un astfel de program de finanțare are o serie de caracteristici, dintre care vom reține elementele esențiale pentru succesul intervențiilor în domeniul construcției instituționale și a extinderii infrastructurii serviciilor de asistență socială. Transferul de expertiză: programele de suport a furnizorilor de servicii trebuie să se bazeze pe un transfer masiv de expertiză adaptată nevoilor acestora. Asistența tehnică este furnizată având la bază o bună cunoaștere a contextului implementării proiectului și a resurselor care pot fi mobilizate pentru a asigura sustenabilitatea proiectului. De altfel, proiectele din domeniul social cu rezultate și impact semnificative au avut o componentă de diagnoză a contextului. Alocarea unor resurse de dimensiuni relativ reduse, în raport cu impactul și rezultatele generate: condiția esențială a asigurării suportului real și a motivației beneficiarului este gradul de participare la proiect, fie că este vorba de resurse financiare sau un alt tip de contribuție. Acestea trebuie ajustate în raport cu capacitatea reală a beneficiarului. Evaluarea inițială pune accent pe resurse ale comunității sau ale solicitantului care pot fi utilizate (ex.: contribuție în muncă, utilizarea unor clădiri/spații nefolosite etc.), fără ca disponibilizarea acestora să genereze dificultăți majore în implementarea proiectului, au fost completate cu resurse ale beneficiarului. Utilizarea unor criterii de selecție a proiectelor care asigură distribuția în funcție de nevoi: alocarea finanțării după criteriul competiției este, fără îndoială, o condiție esențială pentru selecția proiectelor viabile, cu potențial succes. Însă, în domeniul serviciilor sociale intervin o serie de distorsiuni, care se cer a fi corectate printr-o serie de mecanisme care să asigure direcționarea resurselor, păstrând un echilibru optim între nevoi și competitivitate. Alocarea de resurse pe bază de proiecte a accentuat polarizarea teritorială a distribuției serviciilor. Furnizorii de servicii care au beneficiat de avantajul disponibilității resurselor umane sau a accesului la informație au atras cele mai importante resurse din finanțările europene. În cazul programelor implementate de FRDS au existat o serie de criterii suplimentare care au focalizat distribuirea resurselor, având în vedere, în primul rând, nevoia din comunitățile sărace. 17 Deficitul de expertiză a fost compensat de prezența unor specialiști, care au asigurat asistență tehnică solicitanților. Monitorizarea permanentă permite fundamentarea deciziilor care pot modifica activitățile, însă fără a afecta atingerea obiectivelor sau a rezultatelor propuse. Abordarea flexibilă, caracteristică a dezvoltării sociale prin proiecte, este frecvent abandonată în favoarea respectării planificărilor și a procedurilor rigide. În special finanțările din surse europene au accentuat abordarea orientată către implementarea tuturor activităților propuse în cererea de finanțare și a obținerii rezultatelor asumate. În cazul proiectelor finanțate prin fondurile structurale, tendința este și mai accentuată. Însă proiectele din domeniul social, în special cele care privesc domeniul asistenței sociale, solicită un grad ridicat de adaptabilitate la contextul în care acestea se implementează. În cazul proiectelor FSE, cerința este cu atât mai acută cu cât perioada consumată de la conceperea proiectului și până la începerea efectivă a activităților este, în cele mai multe cazuri, mai mare de un an. Dacă pentru proiectele din infrastructură întârzierea nu afectează în mod semnificativ rezultatele, pentru cele din domeniul social poate decide în mod structural calitatea rezultatelor și, mai ales, a impactului generat. Bibliografie: 1. Arpinte D., 2010, Factori inhibitori ai inovației în serviciile sociale, Revista Calitatea Vietii, nr. 2. 2. Cojocaru, D., Cojocaru, Ș., 2008, Managementul de caz în protecția copilului, Iași, Editura Polirom. 3. Popescu R., 2011, Dimensiuni incluzive ale grupurilor vulnerabile, Revista REES, http://www.rees.ro/reviste/REES%20Nr%201%20-%202011/articole/art3.pdf 4. ***, OUG nr. 137/2000 privind prevenirea și sancționarea tuturor formelor de discriminare, publicat in Monitorul Oficial, Partea I nr. 166 din 7 martie 2014 5. ***, Legea nr. 116/2002 privind prevenirea și combaterea marginalizării sociale, publicat in Monitorul Oficial, Partea I nr. 193 din 21/03/2002 18 19 Capitolul 2. Obiective si stimulente de performanta 2.1 Atingerea performantei in asigurarea serviciilor sociale Măsurarea performanței instituțiilor publice sau a furnizării serviciilor publice este unul dintre cele mai des invocate obiective ale oricărui program sau strategie de reformă în administrație. Utilitatea unui asemenea demers pare să fie neîndoielnică, însă practica este atât de dificilă, încât de cele mai multe ori obiectivul rămâne la statutul de deziderat. Cu toate acestea, factorii decizionali, cei care elaborează politicile, societatea civilă și chiar cetățenii reiau subiectul cu obstinație, parcă mai mobilizați de fiecare eșec, pentru a arăta că acest demers lăudabil de cuantificare a rezultatelor și eventual a impactului resurselor utilizate pentru producerea unui bun public este posibil. Indicatorii de performanță pot deveni instrumente deosebit de utile pentru factorii de decizie și funcționarii implicați în elaborarea politicilor publice din administrația publică centrală deoarece le oferă o imagine detaliată și în termeni (aproximativ) reali asupra situației existente și le dă posibilitatea să-și ad44apteze inițiativele la realitățile momentului și să-și stabilească obiective fezabile și cuantificabile. Monitorizarea și evaluarea sunt componente esențiale ale unui management de calitate al serviciilor sociale, la toate nivelurile: atunci când ne referim la procesul de furnizare direct a serviciilor către beneficiari, dar și la nivelul sistemului național de servicii sociale (nivel macro). Monitorizarea și evaluarea sunt activități legate funcțional între ele, dar nu identice. Monitorizarea este o colectare periodică de date, însoțită de o prelucrare și o analiză a acestordate, pe măsură ce serviciul social este furnizat către beneficiari. Monitorizarea asigură o privire rapidă asupra progresului activităților sau asupra serviciului în ansamblu. În general, ea permite o verificare a modului în care resursele sunt folosite (eficiența serviciului) și dacă aceste resurse sunt suficiente pentru atingerea rezultatelor planificate. Monitorizarea este centrată îndeosebi pe indicatori de rezultat și reprezintă o bază utilă de plecare pentru procesul de evaluare. Evaluarea este o activitate care informează asupra modului în care serviciul social este furnizat, în raport cu obiectivele sale și cu planul său strategic. Ea se referă îndeosebi la eficacitatea serviciului social, la calitatea serviciului oferit, în raport cu obiectivele inițiale, dar și cu un set de indicatori sau parametri de referință (întâlniți cel mai des sub forma standardelor de calitate). Evaluarea permite o analiză detaliată a activităților derulate, a impactului acestora asupra beneficiarului, a modului în care resursele sunt folosite pentru atingerea scopului serviciului respectiv. Evaluarea încurajează găsirea de soluții la problemele identificate și este întotdeauna finalizată cu un set de recomandări de îmbunătățire a furnizării serviciului. 20 Monitorizarea situației generale a serviciului social asigură o perspectivă globală asupra parametrilor de intrare și de rezultat ai serviciului respectiv, la intervale regulate de timp (trimestrial, semestrial, anual). Pentru acest tip de monitorizare, cele mai frecvente elemente supuse observației continue sunt cele legate de: • capacitatea totală a serviciului și gradul de ocupare • fluxul de beneficiari • modul de acces al acestora la serviciul social respectiv timpii de așteptare pentru accesarea serviciului • frecvența și tipul activităților desfășurate în cadrul serviciului, în favoarea beneficiarilor • caracteristicile de personal (număr de posturi, posturi vacante, tipuri de contracte încheiate, frecvența și tipul activităților de formare, aspecte legate de mobilitatea lucrătorilor, prezența voluntarilor etc.) • tipurile și frecvența plângerilor sau reclamațiilor • parteneriatele încheiate pentru buna funcționare a serviciului • resursele umane, materiale, financiare folosite pentru activitatea curentă • dificultățile apărute în furnizarea serviciului social respectiv etc. 2.2 Obiective si stimulente de performanta Obiectivele unui program ce are ca grup tinta grupurile vulnerabile se afla in stransa corelatie cu indicatorii cheie de performanta. Exemple de obiective: • Asigurarea prestării serviciilor sociale la nivel de comunitate pentru fiecare familie social vulnerabilă, în special acolo unde riscul separării copiilor este înalt. • Elaborarea unei game de servicii alternative celor rezidențiale pentru familii și copii în baza necesităților din fiecare unitate administrativă a regiunii (orășel/municipiu, sat) • Asigurarea ca fiecare copil de pînă la 3 ani care a devenit deprivat de îngrijirea părintească să fie plasat doar în sistemul de îngrijire de tip familial (îngrijire din partea persoanelor înrudite, adopție la nivel național, familii substitutive, case de copii de tip familial) în baza relațiilor de rudenie. • Asigurarea reintegrării și adaptării sociale a copiilor care părăsesc sistemul instituțional de îngrijire. 21 • Crearea unui sistem efectiv de servicii specializate pentru copii și tineret deprivați de îngrijirea părintească la nivel de comunitate. • Obligarea la răspundere a APL și a comunităților pentru asigurarea drepturilor copiilor. • Introducerea unui mecanism efectiv de suport financiar pentru copiii deprivați de îngrijirea părintescă în baza mecanismului banii urmează copilul precum și suportul acordat familiilor vulnerabile. Posibilii indicatori de evaluare a serviciilor sociale sunt: S număr de beneficiari; S numărul furnizorilor de servicii (publici și privați) și număr de personal implicat în acordarea S serviciilor; S număr și tipuri de unități de asistență socială, de asistență social-medicală înființate; S număr și tipuri de servicii sociale acordate (servicii sociale cu caracter primar și servicii sociale specializate); S coeficientul de satisfacere a nevoilor, reclamații, plângeri; S rapoarte de evaluare ale ONG-urilor; S analize, studii și alte situații statistice. Cu toate că există o mare diversitate în cadrul furnizării de servicii sociale pe întreg teritoriul statelor membre ale UE, se pot observa trei elemente în ceea ce privește furnizarea calității: asigurarea calității, managementul calității și modelele de excelență. Procedurile privind asigurarea calității au devenit uzuale în Europa, făcând parte din implicarea crescândă a furnizorilor de servicii din sectorul privat. În general, asigurarea calității înseamnă că autoritățile publice stabilesc standarde minime. Standardele de calitate minime sunt, de regulă, puse în aplicare prin legislație, în timp ce responsabilitățile privind dezvoltarea calității pot fi transferate. Atunci când statele membre aleg să delege responsabilitatea către autoritățile regionale, diferențierea care decurge din aceasta poate cauza probleme, astfel, anumite țări au stabilit standarde sau linii directoare naționale. Standardele minime sunt puse în aplicare prin inspecții și acreditarea de către autoritățile independente. Focalizarea inspecțiilor reușește mai bine să țină furnizorii necorespunzători în afara sistemului de livrare de servicii decât să încurajeze ameliorarea calității. Într-adevăr, aceasta poate reprezenta un stimulent pentru furnizori de a se concentra asupra ameliorării standardelor de calitate „vizibile“ care se poate să nu fie identice cu cele pe care utilizatorii le consideră a fi importante. 22 XlNOFhK A'itMÎ’A MApOMcA FCJKTWU OCUN«* toftft'oe wuhca »»«n*a*M»i o» vAwme* A«Foioai, AOCNÎIA JUUfcftAMA rrMTwu ocuwmrA »O*Tt* « MU*-* MM Problema generală constă în faptul că fixarea calității drept obiectiv estedificilă deoarece aceasta nu este, neapărat, măsurabilă. Furnizorii privați folosesc, deseori, managementul calității pentru a obține un avantaj competitiv și aceasta are loc în mod organic, fără stimulente externe. Cu toate acestea, furnizorii au căutat o modalitate de recunoaștere independentă prin certificare care se poate baza pe sisteme clasice (de exemplu, ISO9000) precum și pe alte sisteme dezvoltate de însăși părțile interesate. Modelele de excelență folosesc, deseori, evaluarea comparativă cu o anumită valoare de referință și/sau se concentrează asupra ameliorării continue care implică toate părțile interesate, adică utilizatorii. Aceasta a dus la promovarea calității vieții ca fiind un obiectiv important și la valori precum autonomia, alegerea utilizatorului, confidențialitatea, bunăstarea, confortul, accesul la îngrijire, demnitatea și acompanierea persoanelor muribunde sunt luate în considerare. Monitorizarea și evaluarea performanței calității vieții, de exemplu prin anchete în rândul utilizatorilor etc., sunt realizate alături de supravegherea calității serviciului de îngrijire, a performanței economice, a calității personalului și a managementului. Standardul de calitate este definit ca fiind acoperirea si solutionarea nevoilor identificate ale beneficiarului prin resurse materiale si financiare adecvate, precum si cu personal specializat. Serviciile sociale prestate de institutia publica sau de cea privata, implicit ONG-Organizatie Non-Guvernamentala, trebuie sa corespunda standardelor elaborate de catre autoritatea guvernamentala. Prin Standardele obligatorii de calitate privind serviciile sociale specializate, furnizate in sistem public, privat si parteneriat public-privat vom intelege in sens restrans toate acele reglementari legale referitoare la conditiile minime de adecvare pe care trebuie sa le indeplineasca un furnizor de servicii sociale in prestarea acestora. Astfel , standardele trebuie sa acopere mai multe arii de interventie. 1. Furnizorii de servicii sociale, denumiti in continuare FSS, au drept obiectiv eficientizarea proceselor de organizare si functionare interna a furnizarii serviciului. In acest scop FSS stabileste obiective valabile pe o anumita perioada, isi dezvolta o procedura de informare in ceea ce priveste procesul de furnizare a serviciilor, are proceduri de evaluare a utilizarii eficiente a resurselor umane, materiale si financiare pentru acordarea serviciilor, inovatii in modul de administrare si furnizare a serviciului. Rezultatele inovatiilor sunt impartasite anual celorlalti furnizori de servicii din domeniu, prin diverse modalitati de comunicare: reuniuni anuale, mijloace de comunicare scrisa sau electronica. 2. Fiecare FSS isi propune apararea, promovarea si respectarea drepturilor beneficiarilor. Acest angajament este evident in toate etapele organizarii si dezvoltarii serviciilor. In acest scop, regulamentul de organizare si functionare respecta si sustine drepturile fiecarui beneficiar la egalitatea de sanse si de tratament, participarea egala a acestuia la procesul de furnizare a serviciilor. Fiecarui beneficiar i se respecta demnitatea, dreptul la autodeterminare, dreptul la intimitate personala in fiecare moment al furnizarii serviciilor, autonomia in gestiunea propriilor bunuri, confidentialitate. Fiecare beneficiar are intocmit un plan de 23 interventie si, dupa caz, un plan de asistenta si ingrijire, care valorifica intregul potential uman al acestuia si este conform proiectului de viata si a nevoilor. Rezultatele planului de asistenta si ingrijire sunt monitorizate si evaluate in mod frecvent si sistematic. Exista proceduri de masurare a satisfactiei beneficiarilor cu privire la conditiile in care se acorda serviciul si referitoare la inregistrarea, medierea si solutionarea reclamatiilor depuse de beneficiari. 3. FSS functioneaza in baza unui cod etic care promoveaza respectarea demnitatii beneficiarului, prin care se protejeaza beneficiarii impotriva unor eventuale riscuri si se promoveaza ideea de justitie sociala. In acest scop, FSS are un cod etic care sustine respectul pentru demnitatea beneficiarilor, care este adus la cunostinta personalului, beneficiarilor si este imbunatatit ori de cate ori este nevoie, are proceduri de confidentialitate cunoscute de personal, dispune proceduri de acces la informatii si documente privind beneficiarii, cunoscute de personal si de alti parteneri implicati in furnizarea serviciilor, evaluate in plan intern de catre personalul desemnat si in plan extern de catre institutiile competente, conform legislatiei in vigoare. FSS are proceduri de inregistrare a reclamatiilor, nemultumirilor si propunerilor beneficiarilor, cunoscute de catre beneficiari, iar personalul competent are obligatia de a raspunde oricarei reclamatii formulate de catre beneficiari. 4. FSS asigura accesul persoanelor la servicii printr-o abordare comprehensiva, sistemica, integrata a satisfacerii nevoilor beneficiarului, asigura un continuum de furnizare a serviciilor, prin care este valorificata contributia tuturor actorilor: beneficiarii, comunitatea locala, societatea civila. Implicarea tuturor partenerilor se face pe parcursul intregului proces, actionandu-se in echipe multidisciplinare sau in cooperare cu alti furnizori de servicii sociale: de la planul de interventie pana la evaluarea complexa si oferirea serviciilor. Planul de interventie si planul de asistenta si ingrijire are un set de indicatori pentru monitorizarea procesului de integrare sociala si de reabilitare a indivizilor. 5. FSS dezvolta servicii centrate pe persoane in functie de nevoile beneficiarilor si de nevoile identificate in comunitate, implica beneficiarul ca membru activ al echipei serviciului furnizat, respecta contributia fiecarui individ prin angajarea lui in autoevaluare, respecta feedbackul si evaluarea facuta de beneficiar si valorile emise de acesta, respecta obiectivele serviciului furnizat. 6. FSS promoveaza participarea beneficiarilor la toate nivelurile de organizare si furnizare a serviciului, precum si in cadrul comunitatii, sustin si dezvolta participarea sociala a beneficiarilor, incluziunea sociala si se consulta in acest sens cu foruri, grupuri, organizatii reprezentative care militeaza pentru educatia civica, respectarea sanselor egale, eliminarea barierelor in procesul de insertie sociala. In acest scop FSS creeaza proceduri de implicare a beneficiarilor in stabilirea politicii si a strategiilor privind serviciile sociale, in activitatile derulate in cadrul serviciului, in procesul de luare a deciziilor, in procesul dezvoltarii de programe, evaluarea si administrarea serviciului primit. 24 7. FSS coopereaza in vederea organizarii si dezvoltarii serviciilor sociale, prin incheierea de parteneriate, pentru a crea un continuum in furnizarea serviciilor sociale, un sistem eficient si transparent care vine in intampinarea dificultatilor si riscurilor la care sunt expusi cetatenii. Parteneriatele se incheie intre furnizorii publici de servicii sociale, intre furnizorii publici si cei privati si intre furnizorii privati. In acest scop FSS promoveaza o politica de parteneriat bazata pe nevoile si asteptarile beneficiarilor si resursele disponibile. Partenerii coopereaza in vederea organizarii si dezvoltarii serviciilor sociale, prin incheierea de conventii de parteneriat si de contracte de acordare a serviciilor sociale. Functionarea, impactul si durabilitatea parteneriatelor sunt monitorizate si evaluate in mod regulat de catre toti furnizorii de servicii implicati. 8. FSS este centrat pe rezultate in beneficiul persoanelor asistate si al comunitatii. Impactul serviciilor este monitorizat, masurat si este un element important al unui proces continuu de imbunatatire a calitatii, transparenta si responsabilizare. In acest scop, FSS defineste un set clar de indicatori masurabili pentru intrarile in sistem (resursele umane, materiale si financiare care sunt utilizate pentru organizarea si dezvoltarea serviciului), pentru procedurile de primire a beneficiarilor, pentru desfasurarea si rezultatele proceselor de furnizare a serviciilor, utilizeaza indicatori de masurare a performantei organizationale atat pe baza rezultatelor financiare (cresterea bunurilor, a capitalului, fluxul de capital, investitii, stocuri, profituri etc.), cat si pe baza rezultatelor nonfinanciare (numarul furnizorilor de servicii, numarul beneficiarilor, calitatea vietii, rezultatele serviciilor oferite etc.). Obiectivele politicilor stabilite de catre furnizorii de servicii sociale se masoara si se evalueaza sistematic impreuna cu beneficiarii si cu membrii personalului. 9. FSS vin in intampinarea nevoilor sociale ale comunitatii, folosind intr-un mod eficient resursele de care dispun pentru dezvoltarea si imbunatatirea continua a serviciilor. Formarea initiala si continua a personalului, adoptarea unei strategii de marketing si comunicare adecvata, valorificarea feedbackului primit din partea finantatorilor, a beneficiarilor si a reprezentantilor acestora, a actorilor implicati sunt folosite ca modalitati de imbunatatire continua a calitatii serviciilor sociale. In acest scop, FSS are proceduri sistematice pentru imbunatatirea calitatii serviciilor si monitorizarea continua a implementarii schimbarilor necesare in baza indicatorilor de evaluare a organizarii si furnizarii serviciilor. 25 Bibliografie: 1. ***, Standardele obligatorii de calitate privind serviciile sociale specializate din Romania, furnizate in sistem public, privat si parteneriat public-privat" aprobate prin Ordinul nr. 422 din 9 august 2004, emis de catre Ministerului Muncii, Solidaritatii Sociale si Familiei in temeiul prevederilor Ordonantei Guvernului nr. 68/2003 privind serviciile sociale, aprobata cu modificari si completari prin Legea nr. 515/2003 26 27 Capitolul 3. Externalizarea furnizarii de servicii Asigurarea serviciilor sociale in cele mai bune conditii este reglementata de legislatia in vigoare: > Ordonanța nr.68/2003 privind serviciile sociale si Legea nr.292/2010 Legea asistentei sociale, care solicită respectarea legislatiei generale în domeniul contractării > Ordonanța de Urgentă 34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii > Normele legale privind standardele de calitate și de cost pentru serviciile sociale. Un contract necesită, conform Ordonantei de Urgentă 34/2006, un termen determinat pentru oferire a serviciului urmând ca la împlinirea termenului să se facă o nouă procedură de achizitie care poate conduce la un alt câștigător. Ca urmare a acestei prevederi a legislației specifice contractelor de achiziție publica, nu mai poate fi respectată o regulă de principiu impusă în legislatia și doctrina serviciilor sociale: continuitatea în oferirea serviciilor. Cele două categorii de impedimente conduc spre a doua metodă de lucru: cea a convențiilor de parteneriat sau de colaborare. Convențiile de parteneriat sau de colaborare permit mai multa flexibilitate in parteneriatul cu organizațiile neguvernamentale - astfel: - anumite activități ale structurilor furnizoare, fie ele case de tip familial sau centre de zi, pot să fie realizate de către partenerul privat - alte servicii care pot apărea sporadic ca necesitate, cum ar fi servicii de consiliere, servicii de evaluare psihologică, servicii medicale deosebite etc. să fie asigurate de către specialiștii direcției sau să fie contractate de către DGASPC în afara convenției de colaborare. Costurile utilizate în procesul de negociere sunt cele „istorice” pentru respectiva unitate funcțională a direcției si cele prevăzute în actele normative (care sunt tot niste costuri istorice, dar mediate la nivel de țară), fără să se țină cont de costul serviciilor acordate în unitatea structurală. Cerințele sunt formulate în baza unor prevederi legale care sunt extrem de generale, precum si în baza experienței acumulate de DGSPC în furnizarea de servicii sociale. 28 Date fiind avantajele organizatorice si administrative ale convențiilor de colaborare în raport cu contractele de furnizare, în această perioadă este recomandabil să se folosească această metodă pentru a asigura o trecere a instituțiilor și unităților de asistență socială către furnizori privati de servicii aflați în imediata apropiere a beneficiarilor. Metodele de negociere și de întocmire a convențiilor de parteneriat diferă de la o directie la alta, de la o unitate administrativă la alta, și trebuie să aibă ca singur reper comun asigurarea unui raport eficacitate/eficientă cât mai bun. Acest deziderat presupune satisfacerea cât mai completă a nevoilor beneficiarilor cu costuri cât mai mici, astfel încât fiecare unitate administrativă să poată realiza o cât mai bună prevenție a excluziunii sociale și o rezolvare cât mai amplă a situațiilor de criză prin care trec familiile din zona lor de responsabilitate, cu resursele limitate pe care le are la dispoziție. 3.1 Convențiile de parteneriat Abrogarea Legii administrației publice locale nr.69/1991 și apariția Legii nr.215/2001 a administratiei publice locale au asigurat un cadru legislativ mai clar definit pentru externalizarea de servicii sociale. Conform Legii nr.215/2001 art.91 al.1 lit.d, Consiliul Județean are ”atribuții privind gestionarea serviciilor publice din subordine” asigurând ”cadrul necesar pentru furnizarea serviciilor publice de interes județean privind: serviciile sociale pentru protecția copilului, a persoanelor cu handicap, a persoanelor vârstnice, a familiei și a altor persoane sau grupuri aflate în nevoie socială” (art.91 al.5 lit. a). Acolo unde functiile si responsabilitătile enumerate mai sus nu se pot realiza prin resurse instituționale proprii, Consiliul Județean poate colabora cu alti parteneri instituționali, inclusiv cu organizații neguvernamentale. Astfel, Consiliul Județean are, conform Legii nr.215/2001 art.91 al.1 lit. e, ”atribuții privind cooperarea interinstituțională” pe care pe care le poate realiza prin ”cooperarea sau asocierea cu persoane juridice române ori străine, inclusiv cu parteneri din societatea civilă, în vederea finanțării și realizării în comun a unor acțiuni, lucrări, servicii sau proiecte de interes public județean”(art.91 al.6 lit. a). Important este mecanismul prin care se realizează colaborarea cu furnizorii privati de servicii sociale, în vederea creșterii raportului eficacitate/eficiență în asigurarea de servicii sociale către populație. 29 Conform art.91al.6 lit.a Consiliul Județean aprobă prin hotărâre, în condițiile legii, convențiile propuse de către presedinte sau unul dintre vicepresedinți, prin delegare de competență, pe cale de consecință: aceste convenții trebuie negociate si semnate de altă autoritate, din subordinea consiliului județean, astfel încât propunătorul, fie el președinte sau vicepreședinte, să nu se pronunțe înainte de supunerea la vot a aprobării convenției în ședinta de consiliu. Conform Legii nr.272/2004 privind protectia și promovarea drepturilor copilului art.105 al.2 ”Direcția generală de asistență socială și protectia copilului este instituție publică cu personalitate juridică, înființată în subordinea consiliului județean, respectiv a consiliilor locale ale sectoarelor municipiului Bucuresti, care preia, în mod corespunzător, funcțiile serviciului public de asistența sociala de la nivelul județului și, respectiv, atribuțiile serviciului public de asistență socială de la nivelul sectoarelor municipiului Bucuresti”. Această institutie are în administrare directă serviciile sociale care sunt acreditate, fiecare în parte, și pentru managementul cărora institutia poate negocia conventii de colaborare cu furnizori privati. Convențiile negociate de DGASPC vor deveni operative după aprobarea lor prin hotărâre de către Consiliul Județean, conform Legii nr.215/2001 art.91 al.6 lit. a. Ordonanța nr.68/2003 privind serviciile sociale stabileste la art.12 al.3 că ”Serviciile publice de asistență socială, organizate la nivel județean și local, pot încheia convenții de parteneriat între ele, cu orice alți furnizori de servicii sociale”, ”Convențiile de parteneriat prevăzute la alin. (3) se referă la cadrul de cooperare stabilit în urma negocierilor la nivel județean”. Coroborând prevederile Legii nr.272/2004 art.105 al.2 cu cele ale Ordonanței nr.68/2003 art.12 al. 3 si cu cele ale Legii nr.215/2001 art. 91 al.6 lit.a rezultă foarte clar urmatoarele: Convențiile de parteneriat public-privat, incheiate ”cu scopul organizării și dezvoltării serviciilor sociale acordate de către furnizorii implicați în parteneriat” (Ordonanța nr.68/2003 art.12 al.6), se negociază si se semnează de către DGASPC si devin operante după aprobarea lor prin Hotărâre de către Consiliul Județean. Structura Convenției de Parteneriat Ordonanța nr.68/2003 privind serviciile sociale stabilește, cu caracter dispozitiv, ce aspecte trebuie sa includa conventia de parteneriat. 30 ”Convențiile de parteneriat cuprind: a) responsabilitățile partenerilor publici, privați de la nivel local și central și partenerii externi implicați în furnizarea serviciilor sociale; b) programele locale de acordare a serviciilor sociale implementate de furnizorii publici de servicii sociale, pentru organizarea și furnizarea de servicii sociale specializate și de servicii de proximitate la nivelul consiliilor județene și locale; c) contractele de acordare a serviciilor sociale încheiate între diferiții furnizori, publici și privați; d) sursele de finanțare și estimarea nivelului acestora; e) resursele umane implicate în acordarea serviciilor sociale; f) modalitățile de sancționare a încălcării prevederilor convenției.( art.12 al.7)” 3.2 Contracte de acordare a serviciilor sociale O altă posibilitate de trecere a administrării serviciilor sociale de la DGASPC către furnizorii privati este dată tot prin Ordonanta nr.68/2003, care la art.12 al.3 precizeaza: ”Serviciile publice de asistență socială, organizate la nivel județean și local, pot încheia convenții de parteneriat între ele, cu orice alți furnizori de servicii sociale și contracte de acordare a serviciilor sociale cu furnizorii de servicii sociale”. Actul normativ mentionează limitativ, în art.11, care sunt furnizorii de servicii sociale cu care se pot încheia contracte: "(1) Furnizorii de servicii sociale pot fi persoane fizice sau juridice, publice ori private. (2) Furnizorii publici de servicii sociale pot fi: a) serviciul public de asistență socială la nivel județean și local; b) alte servicii publice specializate la nivel județean sau local; c) instituțiile publice care au constituite compartimente de asistență socială. 31 (3) Furnizorii privați de servicii sociale pot fi: a) asociațiile și fundațiile, cultele religioase și orice alte forme organizate ale societății civile; b) persoane fizice autorizate în condițiile legii; c) filialele și sucursalele asociațiilor și fundațiilor internaționale recunoscute în conformitate cu legislația în vigoare; d) organizațiile internaționale de profil.” Ca si conditie restrictivă fixată furnizorilor de servicii atât publici cât si privati este obligatia de a fi „acreditați în condițiile legii” (Ordonanta nr.68/2003, art.11 al.4). Structura contractului de acordare de servicii sociale Contractul trebuie să prevadă în mod obligatoriu, conform Ordonantei nr.68/2003 art.12 al.4: □ serviciile oferite □ natura și costurile serviciilor oferite □ drepturile și obligațiile părților □ perioada și condițiile de furnizare, cu respectarea standardelor de calitate stabilite pentru fiecare tip de serviciu □ sancțiunile aplicate în condițiile unor servicii sociale de calitate necorespunzătoare”. Conform Ordonanței nr.68/2003 art.12 al. 5, acordul de voință trebuie să respecte un model stabilit prin Ordin al Ministrului Muncii Familiei si Protecției Sociale. Modelul după care se încheie un astfel de contract este stabilit prin Ordinul nr.71/2005 al Ministrului Muncii Familiei si Protectiei Sociale privind aprobarea modelului Contractului pentru acordarea de servicii sociale, încheiat de serviciile publice de asistență socială cu furnizorii de servicii sociale. Acest document prevede în art.2 al.2 urmatoarele ”Contractul pentru acordarea de servicii sociale, încheiat de serviciile publice de asistență socială cu furnizorii de servicii sociale, va cuprinde cel puțin clauzele prevăzute în modelul de contract”. Dar, conform al.2 din acelasi articol, părtile au libertatea sa negocieze și sa stabileasca și alte prevederi care sa se adauge clauzelor din modelul obligatoriu: „Prin negociere între părți, contractul pentru acordarea de servicii sociale poate cuprinde și clauze specifice, fără încălcarea prevederilor legale în vigoare.” În anul 2004, Ordonanța nr.68/2003 este completată cu art.12, conform căruia ”Externalizarea furnizării serviciilor sociale se face prin contract de acordare a serviciilor 32 sociale, de către serviciul public de asistență socială organizat la nivel local sau județean, către orice alt furnizor de servicii sociale, în condiții de concurență prevăzute de legislația în vigoare.” Această completare este una nefericită, deoarece ea face trimitere la actele normative care reglementează piața agentilor economici, destul de bine dezvoltată si structurată în România începând din anul 1989, în comparație cu piața furnizorilor de servicii sociale. Astfel, acest sector este foarte slab dezvoltat în special în domeniul serviciilor sociale specializate, al celor rezidențiale și al celor de recuperare si reabilitare. În momentul de față, atribuirea contractelor de achiziție publica, a contractelor de concesiune de lucrări publice si a contractelor de concesiune de servicii este reglementată prin Ordonanta de Urgentă nr.34/2006, modificată si actualizată, care la art.6 defineste contractul de servicii astfel: ”Contractul de servicii este acel contract de achiziție publică, altul decât contractul de lucrări sau de furnizare, care are ca obiect prestarea unuia sau mai multor servicii”. De remarcat că, în cazul contractelor de servicii sociale, așa cum sunt ele definite în Anexa 2B a Ordonantei de Urgență nr.34/2006, aplicarea normelor ordonanței este obligatorie doar dacă valoarea contractului depășește echivalentul în lei al sumei de 130.000 euro (Ordonanța de Urgență nr.34/2006 art.16). Această sumă ar acoperi costul unui an pentru un serviciu rezidențial cu circa 34 de beneficiari la un cost anual de 17.200 lei/beneficiar. În cazul în care contractul depășește această valoare trebuie aplicate normele cuprinse în Ordonanța de Urgentă nr.34/2006, care sunt foarte greoaie pentru furnizorii de servicii sociale, așa puțini cum sunt aceștia la ora actuală în România. Furnizorii de servicii sociale acreditați pot acorda servicii sociale prin contracte directe încheiate cu beneficiarii (Ordonanta nr.68/2003 art.13 al.1), care trebuie să reglementeze ”în principal, serviciile sociale oferite, costurile acestora, drepturile și obligațiile părților” (Ordonanta nr.68/2003 art.13 al.2). Pentru a proteja relația dintre furnizor și beneficiar legiuitorul stabilește modelul orientativ al unui astfel de contract, care trebuie încheiat în formă scrisă (Ordinul nr.73/2005 al Ministrului Muncii Familiei si Protectiei Sociale privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditați conform legii, cu beneficiarii de servicii sociale) și care poate fi completat și cu alte prevederi negociate de către cei doi. Legea nr.292/2011, legea asistenței sociale, stabileste obiectivele care trebuie atinse prin activitatea de contractare cu furnizorii privati de servicii sociale, atât în scopul 33 externalizării serviciilor aflate, la un moment dat, în administrarea DGASPC, cât și în scopul oferirii de servicii de calitate beneficiarilor în condițiile unui management eficace și eficient. În art.140 legea stabileste obiectivele contractării ca fiind: a) promovarea parteneriatului public-privat; b) dezvoltarea și diversificarea serviciilor sociale de interes local; c) construcția unei rețele naționale de servicii sociale; d) asigurarea stabilității și continuității funcționării serviciilor sociale; e) asigurarea calității serviciilor sociale; f) implicarea comunității în identificarea, prevenirea și soluționarea problemelor sociale; g) asigurarea accesului, pe criterii nediscriminatorii, a furnizorilor privați și publici de servicii sociale la fonduri publice; h) respectarea dreptului persoanei beneficiare la libera alegere a furnizorului de servicii sociale; i) optimizarea rezultatelor obținute în urma furnizării serviciilor sociale; j) performanța în administrarea serviciilor sociale.” În vederea realizării unei transparențe optime, Legea nr.292/2011 stabilește că: ”Autoritățile administrației publice locale în colaborare cu furnizorii publici și privați elaborează criteriile care fundamentează tipurile de servicii sociale ce urmează să fie contractate” (art.140 al.4), iar apoi ” autoritățile administrației publice locale elaborează și publică anual lista serviciilor sociale pe care le vor contracta cu furnizorii publici și privați de servicii sociale” (art.140 al.3). Un mare minus al Legii nr.292/2011 în reglementarea în domeniul contractării de servicii sociale de către autoritățile județene este prevederea conform căreia: autoritățile administrației publice locale ”organizează, în aparatul de specialitate al consiliului județean/al primarului, compartimentul responsabil de contractarea serviciilor sociale” (art.113 al.1), deși aceleasi autorități ”înființează structuri specializate denumite servicii publice de asistență socială” (art.113 al.1) organizate ”în subordinea consiliilor județene, consiliilor locale ale sectoarelor municipiului București și Consiliului General al Municipiului București, la nivel de direcție generală”. Prin urmare, contractarea serviciilor de asistență socială se face de-a valma cu cea a serviciilor de salubritate, canalizare deszăpezire etc., de către un compartiment de achiziții din cadrul aparatului propriu al Consiliului Județean. Ar fi fost oportun să se realizeze de către autoritatea special creată de către același consiliu în subordinea sa și care are specialiștii necesari pentru evaluarea nevoii sociale existente, realizarea unui dialog calificat cu furnizorii de servicii în vederea structurării unei hărți a serviciilor sociale care să corespundă nevoilor sociale ale cetățenilor județului. 34 În condițiile în care compartimentul de achiziții din cadrul aparatului tehnic al consiliului județean ”organizează și realizează activitățile specifice contractării serviciilor sociale acordate de furnizorii publici și privați ” (Legea nr.292/2011 art.112 al3 lit. p) si ”încheie, în condițiile legii, contracte și convenții de parteneriat, contracte de finanțare, contracte de subvenționare pentru înființarea, administrarea, finanțarea și cofinanțarea de servicii sociale” (Legea nr.292/2011 art.112 al.3 lit. q) rezultă pe cale de consecintă că semnarea contractului se va face de către cel care conduce acest aparat și care conform Legii nr.215/2001 este președintele consiliului judetean (Legea nr.215/2001 art.103 al.1). Prin urmare, președintele consiliului județean nu-și va putea exercita prerogativa de a vota în cadrul sedințelor de consiliu în care se vor emite hotărârile de aprobare a acestor contracte conform art.91 al.4 si al.6, întrucât prin semnarea contractului acesta s-a antepronunțat. Acelasi compartiment ”monitorizează financiar și tehnic contractele” (Legea nr.292/2011 art.112 al.3 lit. r). Prin urmare, acest compartiment trebuie să aibă în structură personalul de specialitate, în domeniul social, necesar evaluării și monitorizării tehnice a contractului. In consecința, Consiliul Județean va trebui să creeze și să finanțeze două structuri calificate în domeniul asistenței sociale: □ un compartiment în structura aparatului tehnic al consiliului □ un serviciu cu personalitate juridică la nivel de direcție generală în subordinea consiliului. Această soluție privind activitatea de contractare în domeniul serviciilor sociale este ineficace, ineficientă și neprincipială. Chiar dacă pentru punerea în aplicare a Legii nr.292/2011 este necesară o legislație subsecventă, aceasta va trebui să respecte principiile acestui act normativ, care are forța juridică de lege organică. Prin urmare, legislația subsecventă nu va putea corecta aceste erori de principiu, ele trebuie corectate de către legiuitor prin revizuirea Legii nr.292/2011. Întrucât finanțarea din fondurile publice ”a serviciilor sociale acordate de furnizorii publici și privați de servicii sociale se realizează pe principiile concurenței, eficienței și transparenței și se supune legislației din domeniul achizițiilor publice”, se impune o legislație specială pentru reglementarea achiziției publice a serviciilor sociale, în concordanță cu stadiul de dezvoltare a pieței furnizorilor de servicii sociale. 35 3.3 Etapele de contractare a serviciilor publice sociale Contractarea serviciilor sociale in locul producerii acestora de catre admi-nistratiile publice locale este considerata o formula de succes in aplicarea principiilor parteneriatului public-privat in domeniul social si reflecta o schimbare a abordarii organizatiilor pu-blice, de la o perspectiva ierarhica la o perspectiva competitiva, de piata, in care rolurile celor doua parti implicate sunt clar separate, drepturile de pro-prietate explicate. Legat de dezvoltarea aplicarii parteneriatului public-privat in domeniul social, asistam la o crestere a formulelor de contractare sociala.[14] Aceasta reprezinta un proces in care institutiile publice, in loc sa angajeze personal propriu si infrastructura pentru a sustine oferta de servicii sociale identificata ca necesara, sprijina aceste servicii prin con-tractarea unui agent privat, care va oferi cel mai bun raport calitate-cost in urma unei licitatii. In unele situatii, la licitatie pot participa si institutii publice, dar respectand aceleasi conditii de competitivitate impuse actorilor privati. Contractarea sociala a ONG a fost identificat de catre Elena Zamfir in lucrarea "Politici sociale in Romania", care mentioneaza ca un principiu important, care trebuie promovat pe masura dezvoltarii experientei si a mijloacelor corespunzatoare, il reprezinta incurajarea serviciilor sociale de stat de a "cumpara" servicii de la organizatiile neguvernamentale. In loc de a considera ca trebuie sa detina monopolul tuturor serviciilor sociale, autoritatile publice trebuie sa sprijine organizatiile locale sau nationale care pot prelua unele activitati, inclusiv oferind o finantare totala sau partiala a acestora. Argumentele in favoarea separarii or-ganizatiei publice, ca client cumparator de servicii, si organizatiile private, ca producatori si furnizori de servicii, sunt legate de posibilitatea de a distribui res-ponsabilitatile intre diferiti actori prin speci-ficari contractuale precise: responsabilitatea cumparatorului este de a defini cat mai clar ceea ce doreste si de a monitoriza si evalua eficienta si eficacitatea producatorului, respectiv furnizorului, in timp ce responsabilitatea organizatiei con-tractate este de a produce si furniza serviciul respectiv la standardele impuse; separarea politicului de procesul de furnizare si producere a serviciilor publice: astfel, rolul functionarului public este redefinit, iar cresterea structurilor birocratice ameliorata Contractarea sociala va avea maximum de eficienta daca sunt indeplinite urmatoarele conditii (Zamfir C., 1999): a. Definirea bunurilor si serviciilor pe care guvernul doreste sa le contracteze. Standardelor de calitate dorite trebuie sa determine care sunt actorii privati care raspund cel mai bine cerintelor prezentate in termenii de referinta ai licitatiei. Termenii de referinta vor include natura serviciului, obiectivele de performanta, criteriile de evaluare, procedurile pentru a rezolva eventuale plangeri si proce-durile de terminare sau sistare a contractului. 36 b. Licitatie efi-cienta la care vor participa un numar suficient de mare de ofertanti de servicii care sa asigure nivelul de competitie necesar. Oferta trebuie sa asigure servicii de calitate la cel mai bun pret, economii la fondurile publice, si acest lucru este posibil numai in conditiile existentei unui numar ridicat de posibili competitori. c. Serviciile contractate sunt "legate" de restul sistemului, ceea ce poate fi asigurat prin implementarea unui sistem eficient de evaluare, monitorizare si raportare. e. Evitarea monopolului in contractare astfel incat daca sunt propuse spre contractare mai multe tipuri de servicii, este de dorit ca acestea sa nu fie obtinute de acelasi contractor sau de un numar foarte limitat de con-tractori, ceaa ce va coduce la descurajarea competitiei si drept consecinta la sca-derea eficientei sistemului de contractare sociala. Trebuie mentionat ca claritatea obiectivelor in materie de contractare sociala si gradul de dezvoltare a pietei pot asigura succesul unui astfel de tip de practica. Desi in teorie atat stabilirea de parteneriate in domeniul programelor sociale, cat si realizarea de contractare sociala par relativ simplu de realizat, este necesar sa avem inca o conditie de fond indeplinita: un sistem adminis-trativ modern, interesat si activ in materie de reforma si inovatie administra-tiva. Un sistem de servicii sociale de calitate apare intr-o interactiune complexa de elemente care tin de costuri, de calitatea serviciilor si de principii de echitate. Rolul guvernului trebuie sa ramana determinant in stabilirea obiectivelor si strategiilor de urmat, el fiind acela care modeleaza practica contractarii sociale in beneficiul societatii (Lambru, 2004). Procesul de contractare, reglementat de lege evidentiaza: S modul in care se derulează managementul parteneriatului public parivat; S procesul de evaluare a cererilor de contractare de servicii de asistenta sociala; S proce-durile de derulare a proiectelor; S standardele de performanta si criteriile de evaluare a furnizorului privat; S procedurile de lucru cu administratia publica si cu cea privata. Procesul de contractare trebuie sa inceapa prin definirea unui cadru pentru parteneriatul public-privat. In acest scop cateva preconditii inter-relationale sunt necesare pentru folosirea adecvata a acestor forme alternative, precum ar fi: > Cadrul legislativ in sprijinirea relatiilor contractuale intre domeniile public si privat; > Schimbari organizationale in cadrul autoritatilor publice, centrand atentia asupra rolului beneficiarului si transferand raspunderea pentru deciziile publice; > Reglementari financiare in sprijinul unei intelegeri mai bune a costurilor reale ale serviciilor; > Noi forme de management al serviciilor, licitarea si monitorizarea contractului; > Mediul de piata, cu mecanismele sectorului privat si consecintele lui. 37 Procesul de contractare se realizeaza in cateva etape consecutive, toate fiind la fel de importante, iar subminarea importantei uneia din ele poate genera dificultati de diferita natura in implementarea contractului. Etapa 1 Evaluarea optiunilor pentru un parteneriat public privat eficient. La aceasta etapa, administratia publica locala, in baza politicilor si criteriilor guvernului local, identifica serviciile care se potrivesc cel mai mult pentru a fi implementate prin intermediul parteneriatului public privat, precum si identifica cel mai potrivit partener privat. In acest se realizeaza un studiu de oportunitate care va avea drept scop evaluarea managementului serviciilor exsitente in scopul identificarii domeniilor neacopeite si dezvoltarii unor servii noi saupentru imbunatatirea celor existente. Prin acest studu trebuie sa se atinga cel putin urmatoarele repere: inventarierea standardelor serviciilor existente in raport cu nevoile beneficiarilor; estimarea costurilor necesare intretinerii unui serviciu; evaluata necesitatea si posibilitatea de transfera beneficiarul unui serviciu public catre unul privat si costurile acestui transfer, inclusiv cele sociale. In final, studiul de oportunitate trebuie sa identifice cele mai potrivite servicii care ar putea fi obiectul unor eventuale pertaneriate publice private. Etapa 2 - Pregatirea pentru prestarea serviciilor sau a proiectului prin intermediul PPP implica pregatirea pentru un parteneriat de succes. Activitatile vor include definirea exacta a serviciului ce urmeaza a fi prestat, selectarea metodelor preferate de a alege un partener privat in baza criteriilor de evaluare, care vor fi definite si determinate, precum si a beneficiarului serviciului si stabilirea strategiei de comunicare sau implicare publica. 1). Definirea serviciului ce urmeaza sa fie prestat In contextul Legii nr. 34 / 1998 si a Hotararii Guvernului nr. 539 / 1998 modificata si completata prin Hotarirea Guvernului nr. 800 /1999 serviciile de asistenta sociala propuse pentru subventionare de catre ONG sunt oferite in doua modalitati distincte: a) La sediul unitatii de asistenta sociala: Centre care ofera cazare: camine / azile de noapte, respectiv un complex de servicii in cadrul unui loc special protejat oferit acelor beneficiari care nu au posibilitatea sa traiasca temporar sau permanent in mediul social natural; centre de zi / centre sociale / centre de resocializare, respectiv un complex de servicii, fara cazare pe timpul noptii, in conformitate cu programul unitatii, oferit acelor beneficiari care se deplaseaza / sunt deplasati la sediul centrului. b) La domiciliul beneficiarului, respectiv un complex de servicii oferit beneficiarilor in vederea prevenirii institutionalizarii, de tipul: servicii de menaj; servicii pentru igiena beneficiarului; servicii de insotire; servicii de petrecere a timpului liber; servicii care ofera hrana la domiciliu; servicii de consiliere; etc. (gama serviciilor variaza in functie de profilul beneficiarilor si de nevoile acestora). 38 Unitatea de asistenta sociala, infiintata si administrata de catre o asociatie neguvernamentala este forma organizata prin care se ofera servicii de asistenta sociala, in conformitate cu statutul asociatiei / fundatiei in subordinea careia functioneaza, pentru beneficiarii asistati la sediul unitatii sau la domiciliul acestora. Unitatea de asistenta sociala dispune de resurse materiale, financiare si umane adecvate serviciilor pe care le ofera. Este foarte important ca reprezentantii asociatiilor sau fundatiilor sa determine, daca unitatea de asistenta sociala, pentru care se solicita subventia, se incadreaza in conditiile impuse prin actele normative; daca serviciile prestate sunt incluse in categoria serviciilor de asistenta sociala; daca au capacitatea de a-si asuma responsabilitatea gestionarii unor surse bugetare. 2). Definirea metodelor si determinarea criteriilor de evaluare a partenerului privat. Modelele contractuale, deosebit de atrac-tive prin eficienta, diversificarea serviciilor, precum si multitudinea ONG prestatoare de servicii sociale care se vor arata interesate de licitatia anuntata de catre Autoritatea contractanta, solicita capacitate sporita de manage-ment de evaluare a potentialelor parteneri in baza criteriilor anuntate atat din partea agentiilor guvernamentale care finanteaza imple-mentarea in regim privat serviciile de asistenta sociala, precum si din partea furnizorului de servicii. Capacitatea administrativa a Autoritatii contractante, in procesul de selectare a partenerului privat, trebuie sa dezvolte competitia, standarde si indicatori de performanta, atat din punct de vedere al organizarii serviciului, cat si a prestarii directe. Furnizorii de servicii sociale pot contracta servicii sociale daca indeplineasc cumulativ urmatoarele conditii: • sa fie persoane juridice de drept privat, fara scop patrimonial, constituite potrivit legii; • sa prezinte garantii de solvabilitate financiara ; • au desfasurat sau desfasoara activitati similare celor scoase la licitatie ; • dispun de resurse umane si materiale necesare derularii contractului incheiat cu consiliul judetean, consiliul local; • sunt acreditati in conditiile legii; • daca pot demonstra faptul ca servicile de calitate propuse pentru prestare corespund standardului de calitate. A) In calitatea de partener privat subventionat in baza prevederile Legii nr. 34/1998 privind acordarea unor subventii asociatiilor si fundatiilor romane cu personalitate juridica, care infiinteaza si administreaza unitati de asistenta sociala sunt selectate asociatiile neguvernamentale si fundatiile. Serviciile de asistenta sociala se preteaza foarte bine la contractare de catre ONG si fundatii, dat fiind ca exista deja alternative pe piata, create de catre acest tip de organizatii private, in special nonprofit, care ofera diverse tipuri de servicii. In cazul serviciilor sociale, organizatiile nonprofit sunt parteneri ideali pentru stat deoarece, prin misiunea si forma lor de organizare, raspund cel mai bine nevoilor agentiilor 39 guvernamentale si beneficiarilor de servicii sociale. Fiind organizatii non-profit, ONG-urile nu sunt orientate primordial catre realizarea de profit pen-tru actionari, sunt guvernate de structuri de conducere pe baza de voluntari-at si nu au tendinta de a exploata informatia asimetrica de pe piata, exclusiv in interesul propriu. In foarte multe aspecte misiunea organizationala si sco-purile, grupurile tinta vizate sunt asemanatoare cu cele ale organizatiilor publice. Astfel, conform Legii pentru persoane juridice( Asociasii si Fundatii) nr. 21 / 1924, publicata in Monitorul oficial nr. 27din 6 februarie, 1924 asociatia neguvernamentala este definita drept conventie civila, prin care mai multe persoane pun in comun, in mod permanent, contributia lor materiala, cunostintele si activitatea lor, pentru realizarea unui scop care nu urmareste foloase pecuniare sau patrimoniale, iar Fundatia este actul prin care o persoana fizica sau juridica constituie un patrimoniu distinct si autonom de patrimoniul sau propriu, care este destinat unui scop ideal, de interes obstesc. Furnizorii de servicii sociale pot contracta servicii sociale daca sunt acreditati in conditiile legii si daca pot demonstra faptul ca servicile de calitate propuse pentru prestare corespund standardului de calitate. B) Standardul de calitate este definit ca fiind acoperirea si solutionarea nevoilor identificate ale beneficiarului prin resurse materiale si financiare adecvate, precum si cu personal specializat. Serviciile sociale prestate de institutia publica sau de cea privata, implicit ONG trebuie sa corespunda standardelor elaborate de catre autoritatea guvernamentala. Prin Standardele obligatorii de calitate privind serviciile sociale specializate, furnizate in sistem public, privat si parteneriat public-privat vom intelege in sens restrans toate acele reglementari legale referitoare la conditiile minime de adecvare pe care trebuie sa le indeplineasca un furnizor de servicii sociale in prestarea acestora. Astfel , standardele trebuie sa acopere mai multe arii de interventie. C) Furnizorii de servicii sociale, parti ale convensiei de parteneriat public privat, pot organiza si acorda servicii sociale numai daca sunt acreditati in conditiile legii.. 40 Este acreditat furnizorul, care: • este constituit in condițiile legii; • are prevăzute in actul de infiintare scopurile si obiectivele, precum si acordarea de servicii sociale; scopurile si obiectivele urmarite respecta principiile fundamentale ale drepturilor omului, legislatia nationala si actele internationale aplicabile; • durata de functionare, conform actului de infiintare, ii permite dezvoltarea serviciilor sociale pentru care solicita acreditarea; • are posibilitatea de a sustine material sau demonstreaza capacitatea de a atrage resursele financiare necesare acordarii serviciilor sociale pentru care solicita acreditarea; • dispune de personal cu pregatire profesionala adecvata tipului de servicii sociale pentru care solicita acreditarea; • respecta sau demonstreaza ca poate respecta standardele de calitate existente pentru serviciile pentru care solicita acreditarea; • acorda sau va acorda servicii sociale pe baza unor criterii de selectie nediscriminatorii si conform prevederilor legislatie, a elaborat proceduri de evaluare periodica a serviciului si a satisfactiei beneficiarului. D) Partenerul privat trebuie sa dispuna de personal cu pregatire profesionala corespunzatoare. Astfel, serviciile sociale trebuie sa fie furnizate de asistentul social, precum si de specialisti avand diverse calificari si competente, responsabilitati si atributii specifice domeniului de activitate. Serviciile sociale cu caracter primar sunt furnizate de personal de specialitate format in institutii de invatamant superior de stat si particulare. Serviciile sociale specializate sunt furnizate de echipe interdisciplinare.Totodata, partenerul privat trebuie sa demonstreze abilitati profesioniste de identificare a beneficiarilor care presupune existenta unei strategii de selectare, a unui set de criterii dupa care sunt evaluate nevoile acestora. Ancheta sociala si planificarea de caz reprezinta instrumentele cu ajutorul carora asistentul social realizeaza solutionarea nevoilor beneficiarului E). Partenerul privat trebuie sa demonstreze abilitati suficiente de a asigura buna functionare a procesului de acordare a serviciilor sociale, care trebuie organizat, conform Normelor Metodologice, in cateva etape principale: a) evaluarea initiala; b) elaborarea planului de interventie; c) evaluarea complexa; d) elaborarea planului individualizat de asistenta si ingrijire; e) implementarea masurilor prevazute in planul de interventie si in planul individualizat; f) monitorizarea; g) reevaluarea; h) evaluarea opiniei beneficiarului. 41 Furnizarea serviciilor sociale se realizeaza in baza planului individualizat de asistenta si ingrijire, elaborat de furnizorul de servicii sociale cu acordul si participarea beneficiarului si cu consimtamantul formal al acestuia si va cuprinde, in principal, programarea serviciilor sociale, personalul responsabil, precum si procedurile de acordare. Raspunderea privind implementarea si monitorizarea planului individualizat de asistenta si ingrijire revine asistentului social desemnat de furnizor, ca responsabil de caz. Totodata, furnizarea serviciului va fi realizata astfel, incat drepturile beneficiarului de servicii sociale sa fie respectate: • sa li se respecte drepturile si libertatile fundamentale, fara discriminare pe baza de nastere, rasa, sex, religie, opinie sau orice alta circumstanta personala ori sociala; • sa fie informati asupra situatiilor de risc, precum si asupra drepturilor sociale; • sa li se comunice, in termeni accesibili, informatiile privind drepturile fundamentale si masurile legale de protectie, precum si cele privind conditiile care trebuie indeplinite pentru a le obtine; • sa participe la procesul de luare a deciziilor in furnizarea serviciilor sociale; • sa li se asigure pastrarea confidentialitatii asupra informatiilor furnizate si primite; • sa li se asigure continuitatea serviciilor sociale furnizate, atat timp cat se mentin conditiile care au generat situatia de dificultate; • sa fie protejati de lege atat ei, cat si bunurile lor, atunci cand nu au capacitate de decizie, chiar daca sunt ingrijiti in familie sau intr-o institutie; • sa li se garanteze demnitatea si intimitatea; sa participe la evaluarea serviciilor sociale primite. Etapa 3 va include proceduri specifice privind selectarea partenerului. In timpul Etapei 3, guvernul local face public invitatia de a prezenta propuneri in baza unei licitatii, evalueaza propunerile depuse, selecteaza propunerea preferata si candidatul cel mai potrivit in baza tenderului competitiv. Dialogul competitiv este procedura prin care orice furnizor privat de servicii sociale are dreptul sa-si propune candidatura pentru dezvoltarea unui serviciu alternativ. Criteriile de evaluare a asociatiilor si fundatiilor vor face referinta la: a) justificarea unitatii de asistenta sociala in raport cu necesitatile si prioritatile de asistenta sociala ale comunitatii; b) capacitatea organizatorica: functionarea unitatii de asistenta sociala intr-un sediu adecvat; organizarea activitatilor din unitatea de asistenta sociala. c) capacitatea de functionare a unitatii de asistenta sociala: experienta asociatiei sau a fundatiei in domeniul serviciilor sociale propuse; caile si modalitatile de identificare a beneficiarilor; calitatea standardelor propuse de asociatie sau de fundatie pentru serviciile 42 acordate de unitatea de asistenta sociala; capacitatea bugetului de venituri si cheltuieli al unitatii de asistenta sociala de a asigura functionarea acesteia, pe perioada subventionarii, la standardele propuse; capacitatea resurselor umane de a asigura functionarea unitatii de asistenta sociala la standardele propuse; experienta de colaborare, parteneriat cu autoritatile locale, cu alte organizatii guvernamentale si neguvernamentale. a. Atribuirea contractului de servicii sociale se va face in functie de urmatoarele criterii: S raport cost/eficienta; S respectarea standardelor minime obligatorii de calitate; S respectarea strategiei judetene/locale in domeniu; S dovada existentei de personal cu experienta in domeniul protectiei beneficiarului; S contributia proprie a furnizorului privat ; S metodologia de lucru ; S costul/beneficiar; pretul total al contractului. b. Subventia este solicitata si ulterior acordata in baza documentatiei de solicitare a subventiei care trebuie sa contina informatie comprehensiva cuprinsa in : a) Formularul standard de solicitare a subventiei si care va contine trei sectiuni: Date despre asociatie / fundatie; Experienta anterioara a asociatiei / fundatiei in domeniul serviciilor sociale; date tehnice privind unitatea de asistenta sociala pentru care se solicita subventia. Bugetul de veniturisi cheltuieli al unitatii de asistenta sociala prevazut pentru anul in care se solicita subventia. b) Raport privind activitatea asociatiei sau a fundatiei, care trebuie sa sublinieze capacitatea asociatiei / fundatiei de a oferi servicii sociale, experienta in acest domeniu, continuitatea activitatii si credibilitatea organizatiei, resursele (materiale, umane, financiare, informationale) pe care le detine organizatia; c) Nota privind oportunitatea unitatii de asistenta sociala in raport cu prioritatile de asistenta sociala din localitate, intocmita de autoritatea contractanta din bugetul careia se solicita subventia. Nota de oportunitate cuprinde urmatoarele aspecte: Necesitatile si prioritatile comunitatii (sustinute cu date, statistici); care sunt nevoile acute ale comunitatii in ceea ce priveste serviciile de asistenta sociala; ce servicii de asistenta sociala exista in comunitate; cate persoane beneficiaza de aceste servicii; cate persoane nu au acces la serviciile existente; cate persoane ar avea nevoie de serviciile propuse de organizatie. d) Analiza ofertei organizatiei privind: calitatea serviciilor; selectia beneficiarilor; capacitatea resurselor unitatii; rezultatele obtinute pana in prezent; alte constatari in urma vizitei efectuate la unitatea respectiva. 43 e) De asemenea sunt solicitate un sir de alte acte care demonstreza solvabilitatea asociatiei sau fundatiei si capacitate juridica. De asemenea sunt solicitate documente privind colaborarea, parteneriatul cu consiliile locale, cu oganizatiile guvernamentale si neguvernamentale etc. Selectarea si evaluarea dosarelor se face, potrivit legii, de catre o comisie de selectie si evaluare organizata in cadrul Autoritatii Contractante care evalueaza solicitarile de subventie dupa o grila stabilita de membrii acesteia, in functie de criteriile prevazute in actul normativ. De asemenea, comisia intocmeste un raport de oportunitate pentru fiecare solicitare de subventie; stabileste care asociatii si fundatii vor beneficia de subventie, cat si nivelul total al acesteia; inainteaza directiilor / departamentelor competente documentele organizatiilor propuse pentru subventie; anunta in scris, rezultatul selectiei organizatiilor solicitante. Exista si riscuri in procesul de selectare a partenerului privat. Procesul de selectare a ONG in domeniul contractarii so-ciale trebuie sa fie clar, iar regulile usor de aplicat, introducerea regulilor prea birocratice de selectare si nu totdeauna justificate, pot descuraja participarea ONG la licitatie. Totodata autoritatea contractanta trebuie sa dispuna de suficiente mecanisme de a identifica imper-fectiunile ofertei de servicii si de a elabora formule de parteneriat public privat in cazurile in care piata de servicii sociale este subdezvoltata in anumite zone teritoriale si astfel nu exista alternative la diverse tipuri de servicii, respectiv, nici foarte multi doritori de a participa la licitatia anuntata. Din aceasta perspectiva este foarte necesara pregatirea organizatiilor nonguvernamentale si a autoritatilor publice in utilizarea tehnicilor eficiente de analiza si evaluare a criteriilor de selectie a partenerului privat, imbunatatirea capacitatilor de a formula unele standarde de buna practica in domeniul contractarii de fonduri publice. Etapa 4 va include proceduri specifice de semnare a contractului. O data ce partenerul preferat este selectat, ambele parti initiaza procedura de semnare a contractului pentru prestarea de servicii de asistenta sociala. Prin contract de servicii sociale vom intelege actul juridic ce reprezinta acordul de vointa al celor doua parti, incheiat intre serviciul public de asistenta sociala, in calitate de autoritate contractanta si un furnizor privat acreditat de servicii sociale, in calitate de furnizor. Astfel, in baza contractului serviciul public de nivel judetean sau local transmite pentru o perioada unui furnizor privat acreditat in conditiile legii, dreptul si obligatia de a administra si dezvolta servicii sociale. La expirarea termenului contractului furnizorul privat de servicii sociale este obligat sa restituie autoritatii contractante, cu titlu gratuit, serviciul contractat, in deplina proprietate, liber de orice sarcina, inclusiv investitiile realizate. Prin contractare de servicii se va avea in vedere transferul dreptului si a obligatiei de administrare a serviciului destinat protectiei unei categorii de beneficiari, precum si a responsabilitatii privind acordarea serviciilor sociale de la Consiliile Judetene si Consiliile locale, catre furnizorii privati acredidati care actioneaza pe riscul si raspunderea lor in interesul beneficiarului, in vederea sporirii calitatii serviciilor. 44 Etapa 5 - Implementarea si monitorizarea contractului. Dupa aprobarea contractului de ambele parti, incepe implementarea contractului. Activitatile administratiei publice locale includ monitorizarea performantelor si asigurarea conformarii partenerului privat la prevederile contractului. Astfel responsabilitatile acestora sunt nu numai de a aloca lunar fondurile solicitate, ci si de a verifica utilizarea subventiei, de a controla activitatea si de a acorda asistenta de specialitate asociatiilor si fundatiilor. Activitatea de monitorizare, evaluare si control are ca principale obiective urmatoarele: • imbunatatirea calitatii si creșterea eficientei serviciilor sociale acordate de furnizori; • respectarea standardelor de calitate; • indrumarea si coordonarea metodologica a activitatii serviciului public de asistenta sociala de la nivel local si judetean cu privire la acordarea serviciilor sociale; • asigurarea respectarii drepturilor sociale ale beneficiarului; • colectarea datelor cu privire la situatia beneficiarilor, furnizorilor si tipurilor de servicii. Monitorizarea, evaluarea si controlul serviciilor sociale se realizeaza prin derularea unor activitati care vizeaza calitatea serviciilor; gradul de satisfactie a beneficiarului; respectarea standardelor de calitate; gradul de adaptare a serviciilor sociale acordate la nevoile beneficiarului; performanta personalului; resursele necesare; costul serviciilor; respectarea altor reglementari conexe serviciilor sociale. In scopul realizarii eficiente a activitatii de control si monitorizare, autoritatile contractante au dreptul de a primi de la furnizor rapoarte cu privire la furnizarea serviciilor sociale care fac obiectul contractului si de a monitoriza furnizarea serviciilor sociale. In scopul bunei functionari a serviciului, autoritatile contractante: o se obliga sa acorde furnizorului, dupa caz, spatii/resurse umane/mijloace financiare/alte bunuri si servicii, in vederea sustinerii furnizarii tipurilor de servicii sociale prevazute in contract; o sa verifice utilizarea eficienta a spatiilor/resurselor umane/mijloacelor financiare/altor bunuri si servicii acordate furnizorului, in vederea furnizarii serviciilor sociale prevazute in contract; o sa verifice modul de furnizare a serviciilor sociale, pentru a stabili conformitatea lor cu prevederile din propunerea tehnica si din termenii de referinta; o sa informeze furnizorul cu privire la modificarile legislative aparute in timpul derularii prezentului contract; 45 o sa respecte, conform legii, confidentialitatea tuturor datelor si informatiilor primite de la furnizor si sa asigure securizarea acestor date; o sa asigure accesul furnizorului la baza de date pe care o detine referitor la furnizorii de servicii sociale, in situatia in care aceste date sunt necesare solutionarii cazurilor aflate in evidenta serviciului care face obiectul contractului, si sa asigure securizarea acestora; o sa asigure furnizorului indrumare metodologica cu privire la domeniul serviciilor sociale. Bibliografie: 1. Bocancea, C., Neamtu G., Elemente de asistenta sociala, Collegium Polirom, 1999 2. Zamfir C. (coord.) Politici Sociale in Romania, Bucuresti, Expert, 1999. 3. Lambru M., Margineanu I, Parteneriat public privat in furnizarea de servicii sociale,Buc.2004 4. Bocancea, C., Neamtu G., Elemente de asistenta sociala, Collegium Polirom, 1999, 5. Ordonanța nr.68/2003 privind serviciile sociale, actualizata si republicata in Monitorul Oficial al Romaniei nr. Partea I, 19 noiembrie 2004. 6. Legea nr.292/2011 Legea asistentei sociale, actualizata la 20.12.2011, publicata in Monitorul Oficial, Partea I la nr. 905 din 20 decembrie 2011. 7. Ordonanta de Urgentă 34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii, publicata in Monitorul Oficial, Partea I nr. 418 din 15.05.2006. 46 47 Capitolul 4. Metodologia de colectare și analiză a documentelor prin rețeaua de parteneri 4.1. Metodologia de colectare documente activitatea A. 9.3. Pași procedurali 1. Responsabilul de la Universitate va avea o ședință de instructaj cu responsabilul regional în care îi va explica obiectivul activității, modul de colectare și de transmitere a documentelor. 2. Responsabilul de la Universitate va înmâna în format fizic (1 exemplar) și electronic (pe rețeaua proiectului dar și pe stick) următoarele: Lista de documente transmise și Foia de așteptări și colectare documente. 3. Responsabilul regional va identifica cele mai bune practici de la nivelul SPO-urilor din regiune și va transmite spre completare unui reponsabil Foaia de așteptări și colectare documente. El va primi de la acesta Foaia completată și documentele arhivate electronic sau fizic pe care apoi le va prelua responsabilul de la Universitate. 4. La finele activității de colectare de documente responsabilul regional va completa pentru fiecare SPO de unde s-au strâns documente Lista de documente transmise. 5. La finalul activității de colectare de documente responsabilii de activitate de la Universitate se vor asigura că există cel puțin câte un SPO din fiecare din cele trei regiuni (Centru, Nord-Vest și Vest) care a furnizat documente. 6. Partenerul Universitate va analiza fișele colectate și va identifica disfuncțiunile și cele mai bune practici în special la nivel informational la nivelul SPO. 4.2. Fisa de așteptări și colectare documente SPO - pentru sistematizarea periodică a disfuncțiunilor și bunelor practici de management inovativ la nivelul SPO-rilor PO: ___ Nume și prenume persoană de contact SPO_________________________________ Nume și prenume coordonator regional SO_________________________________ Responsabil Universitate documente Manual 9.3: _______________________________ Data:________________________________ 48 XlNOFhK A'itMÎ’A MApOMcA FCJKTWU OCUN«* toftft'oe wuhca »»«n*a*M»i o» vAwme* A«Foioai, AOCNÎIA JUUfcftAMA rrMTwu ocuwmrA »O*Tt* « MU*-* MM A. AȘTEPTĂRI: 1. Prin această activitate dorim să ne asigurăm că personalul SPO- urilor are roluri, obiective, standarde si proceduri care să maximizeze furnizarea de servicii către STL și GV. 2. SCOPUL colectării de documente este de optimizare a modalităților de lucru cu STL și GV în cadrul SPO. 3. Se dorește dezvoltarea unui management inovativ în care fiecare SPO să beneficieze de interconectare și transfer de bune practici în domeniu. 4. Manualul elaborat ca urmare a acestei activități va permite fiecărui SPO să preia un set cât mai larg de fișe /standarde/ regulamente / proceduri/ fișe de post în domeniul conducerii serviciilor pentru STL și GV. 5. Responsabilii regionali din proiect vor explica scopul și vor colecta documente conform acestei fișe de așteptări și colectare documente SPO. Este esențial să fie colectate toate documentele referitoare la managementul serviciilor oferite SPO și GV pe sectoare de activitate așa cum sunt definite în prezenta fișă. Acolo unde responsabilii regionali vor colecta documente de la mai multe AJOFM-uri sau Centre de Formare Regională se va preciza exact de unde provin documentele. 6. Paternitatea referitoare la inovarea unui mod de lucru va fi menținută (în prezenta fișa se va și specifica clar dacă SPO dorește să îi fie menționată contribuția pe o anume modalitate de lucru cu STL și GV). 7. Responsabilul regional va înmâna acest document responsabilului de la SPO după ce va realiza o instruire prelabilă. Ambele persoane vor semna această fișă la finalul colectării de documente după ce vor verifica împreună completarea fișei și stocarea documentelor menționate (în format electronic sau fizic într-un dosar plic cu elemente de identificare) 8. Responsabilul regional va completa și documentul sintetic “lista de documente transmise de coordonatorul regional la activitatea A 9.3”. 9. Fișa de așteptări se completează electronic și apoi se listează. 10. Fișa de așteptări, lista de documente transmise și documentele în format word sau fizic vor fi preluate de responsabilul de la universitate după ce va verifica conținuturile și completitudinea. 11. Ne așteptăm ca la fiecare tip de activitate (1-informare; 2-formare; 3 -medierea muncii;4-dezvoltare antreprenorială; 5-informare și consiliere profesională;6. evaluarea angajaților care furnizează servicii către STL și GV;7. alt tip) să fie transmisă cel puțin câte o fișă /standard /regulament /procedură /fișă de post). 49 B. DOCUMENTE COLECTATE: B1 - FIȘE DE LUCRU Ce așteptăm: -pp'in fișă de lucru înțelegem orice formular scris sub forma de tabel (cu anexe sau legendă referitoare la modul de completare) care servește la planificarea, controlul ș/sau evaluarea activității angajaților, serviciilor sau beneficiarilor. -fișele de lucru ajută la îmbunătățirea activității respective și la realizarea actului de management în privința serviciilor oferite STL și GV; Precizări: -vă rugăm să atașați fișa de lucru în format electronic (de preferat word) în folderul corespunzator (Fise_ de_lucru_”cod activitate”; pentru cod vezi tabelul urmator); -în situația în care nu aveți formatul electronic se va pune copia fizică a fișei într-un dosar (pe pagina 1 a fișei în partea din stânga sus veți nota fișa de lucru_”cod: activitate”; pentru cod vezi tabelul urmator); Vă rugăm completați tabelul următor conform instrucțiunilor (puteți introduce atâtea câmpuri câte fișe aveți): Nr. Crt. Denu mire fișa de lucru La ce tip de activitate servește fișa: 1-informare 2-formare 3 -medierea muncii 4- dezvoltare antreprenorială 5- informare și consiliere profesională 6. evaluarea angajaților care furnizează servicii către STL și GV 7. alt tip (se va scrie denumirea) A fost creată în cadrul unui proiect (Nu/Da; dacă da a se menționa detaliat numele și indicativul proiectului) Doriți să fie menționată paternitatea fișei (Nu/Da; dacă da se va menționa clar numele, prenumele, funcția persoanei așa cum urmează să fie menționată în Manual) Modul în care este stocată fișa în vederea transmiterii către coordonatorul regional (fizic sau electronic) 1. 2. 3. 4. 5. 6. 7. 50 B2 - STANDARDE DE LUCRU Ce așteptăm: -prin standard de lucru înțelegem un document, stabilit prin consens și aprobat de către un organism recunoscut sau autoritate de la nivelul SPO, care asigură, pentru uz comun și repetat, reguli, linii directoare sau caracteristici pentru activități sau rezultatelor lor, cu scopul de a se obține gradul optim de ordine într-un anumit context. -standardul de lucru ajută la îmbunătățirea activității respective și la realizarea actului de management în privința serviciilor oferite STL și GV; Precizări: -vă rugăm să atașați standardul de lucru în format electronic (de preferat word) în folderul corespunzator (Standard_ de_lucru_”cod activitate”; pentru cod vezi tabelul urmator); -în situația în care nu aveți formatul electronic se va pune copia fizică a standardului într-un dosar (pe pagina 1 a standardului în partea din stânga sus veți nota standard de lucru_”cod: activitate”; pentru cod vezi tabelul urmator); Vă rugăm completați tabelul următor conform instrucțiunilor (puteți introduce atâtea câmpuri câte standarde aveți): Nr. Crt. Denumire standard de lucru La ce tip de activitate servește standardul: 1-informare 2-formare 3 -medierea muncii 4- dezvoltare antreprenorială 5- informare și consiliere profesională 6. evaluarea angajaților care furnizează servicii către STL și GV 7. alt tip (se va scrie denumirea) A fost creat în cadrul unui proiect (Nu/Da; dacă da a se menționa detaliat numele și indicativul proiectului) Doriți să fie menționată paternitatea standardului (Nu/Da; dacă da se va menționa clar numele, prenumele, funcția persoanei așa cum urmează să fie menționată în Manual) Modul în care este stocat standardul în vederea transmiterii către coordonatorul regional (fizic sau electronic) 1. 2. 3. 4. 5. 6. 7. 51 B3 - REGULAMENTE Ce așteptăm: -pp'in regulament înțelegem un act general și obligatoriu în toate elementele sale. Regulamentul este direct aplicabil, adică generează dispoziții care intră imediat în vigoare fără să fie nevoie de o intervenție din partea conducerii SPO. Regulamentele pot fi interne (organizaționale) sau externe (privesc interacțiunea cu beneficiarii/partenerii/colaboratorii/publicul). -regulamentele ajută la îmbunătățirea activității respective și la realizarea actului de management în privința serviciilor oferite STL și GV; Precizări: -vă rugăm să atașați regulamentul în format electronic (de preferat word) în folderul corespunzator (Regulament_”cod activitate”; pentru cod vezi tabelul urmator); -în situația în care nu aveți formatul electronic se va pune copia fizică a regulamentului într-un dosar (pe pagina 1 a regulamentului în partea din stânga sus veți nota regulament_”cod: activitate”; pentru cod vezi tabelul urmator); Vă rugăm completați tabelul următor conform instrucțiunilor (puteți introduce atâtea câmpuri câte regulamente aveți ): Nr. Crt. Denumire regulament La ce tip de activitate servește regulamentul: 1-informare 2-formare 3 -medierea muncii 4-dezvoltare antreprenorială 5-informare și consiliere profesională 6. evaluarea angajaților care furnizează servicii către STL și GV 7. alt tip (se va scrie denumirea) A fost creat în cadrul unui proiect (Nu/Da; dacă da a se menționa detaliat numele și indicativul proiectului) Doriți să fie menționată paternitatea regulamentului dacă ea există (Nu/Da; dacă da se va menționa clar numele, prenumele, funcția persoanei așa cum urmează să fie menționată în Manual) Modul în care este stoocată fișa în vederea transmiterii către coordonatorul regional (fizic sau electronic) 1. 2. 3. 4. 5. 6. 7. 52 B4-PROCEDURI Ce așteptăm: -prin procedură înțelegem precizarea în scris a totalității pașilor ce trebuie urmați, metodelor de lucru stabilite și regulilor de aplicat, în vederea realizării sarcinilor, exercitării competențelor și angajarii responsabilitătilor, cu respectarea dispozițiilor legale în vigoare și aplicate la nivelul SPO. -procedurile ajută la îmbunătățirea activității respective și la realizarea actului de management în privința serviciilor oferite STL și GV; -procedurile au un caracter public și transperent; Precizări: -vă rugăm să atașați procedura în format electronic (de preferat word) în folderul corespunzator Procedura_”cod activitate”; pentru cod vezi tabelul urmator); -în situația în care nu aveți formatul electronic se va pune copia fizică a procedurii într-un dosar (pe pagina 1 a procedurii în partea din stânga sus veți nota procedura_”cod: activitate”; pentru cod vezi tabelul urmator); Vă rugăm completați tabelul următor conform instrucțiunilor (puteți introduce atâtea câmpuri câte proceduri aveți): Nr. Crt. Denumire procedura La ce tip de activitate servește procedura: 1-informare 2-formare 3 -medierea muncii 4-dezvoltare antreprenorială 5-informare și consiliere profesională 6. evaluarea angajaților care furnizează servicii către STL și GV 7. alt tip (se va scrie denumirea) A fost creată în cadrul unui proiect (Nu/Da; dacă da a se menționa detaliat numele și indicativul proiectului) Doriți să fie menționată paternitatea procedurii (Nu/Da; dacă da se va menționa clar numele, prenumele, funcția persoanei așa cum urmează să fie menționată în Manual) Modul în care este stocată procedura în vederea transmiterii către coordonator ul regional (fizic sau electronic) 1. 2. 3. 4. 5. 6. 7. 53 B5 - FISE DE POST IN DOMENIUL FURNIZĂRII DE SERVICII CATRE STL SI GV Ce așteptăm: -acele fișe de post care privesc direct furnizarea de servicii către STL și GV (angajați sau colaboratori care interacționează mai mult sau mai puțin cu STL și GV comunicând cu aceștia verbal, în scris sau online) și sunt aplicate la nivelul SPO. Precizări: -vă rugăm să atașați fișa de post în format electronic (de preferat word) în folderul corespunzător Fișa_post_”cod activitate”; pentru cod vezi tabelul următor); -în situația în care nu aveți formatul electronic se va pune copia fizică a fișei de post într-un dosar (pe pagina 1 a procedurii în partea din stânga sus veți nota fișa de post_”cod: activitate”; pentru cod vezi tabelul urmator); Vă rugăm completați tabelul următor conform instrucțiunilor (puteți introduce atâtea câmpuri câte fișe de post distincte în domeniu aveți): Nr. Crt. Denumire fișa de post La ce tip de activitate servește fișa de post: 1-informare 2-formare 3 -medierea muncii 4-dezvoltare antreprenorială 5-informare și consiliere profesională 6. evaluarea angajaților care furnizează servicii către STL și GV 7. alt tip (se va scrie denumirea) A fost creată în cadrul unui proiect (Nu/Da; dacă da a se menționa detaliat numele și indicativul proiectului) Doriți să fie menționată paternitatea fișei de post (Nu/Da; dacă da se va menționa clar numele, prenumele, funcția persoanei așa cum urmează să fie menționată în Manual) Modul în care este stocată fișa de post în vederea transmiterii către coordonatorul regional (fizic sau electronic) 1. 2. 3. 4. 5. 6. 7. 54 C1. RECOMANDĂRI C1. Idei de îmbunătățire a activității SPO Ce așteptăm: -acele idei de îmbunătățire care privesc direct furnizarea de servicii către STL și GV (unde se interacționează mai mult sau mai puțin cu STL și GV prin comunicare verbală, în scris sau online) și nu sunt încă aplicate la nivelul SPO sau sunt considerate inovative fiind aplicate doar la nivelul SPO-ului dvs. Precizări: -vă rugăm să atașați dacă e cazul documente relevante pentru recomandarea dvs. în format electronic (de preferat word) în folderul corespunzator (Recomandări_”cod activitate”; pentru cod vezi tabelul de pe pagina anterioară); Vă rugăm completați tabelul următor conform instrucțiunilor (e important să marcați distinct recomandările) Vă rugăm precizați orice idei de schimbare a metodelor și sistemelor de lucru din organizația dvs. care vor conduce la creșterea eficienței acordării serviciilor către ȘOMERII PE TERMEN LUNG SAU GRUPURILE VULNERABILE în cadrul SPO. Recomandare 1. Recomandare 2. Recomandare 3. 55 C2. Recomandări de externalizare a serviciilor/ atribuțiilor din cadrul SPO referitoare la furnizarea de servicii către STL și GV care vor conduce la îmbunătățiri Ce așteptăm: -acele idei de externalizare care vor conduce la îmbunătățiri în furnizarea de servicii direct către STL și GV (unde se interacționează mai mult sau mai puțin cu STL și GV prin comunicare verbală, în scris sau online) și nu sunt încă aplicate la nivelul SPO sau sunt considerate inovative fiind aplicate doar la nivelul SPO-ului dvs. Precizări: -vă rugăm să atașați dacă e cazul documente relevante pentru recomandarea dvs. în format electronic (de preferat word) în folderul corespunzator (Recomandări_extern_”cod activitate”; pentru cod vezi tabelul de pe pagina anterioară); Vă rugăm completați tabelul următor (e important să marcați distinct serviciile care considerați că pot fi externalizate - puteți modifica formatul tabelului) Ce servicii sunt recomandabile a fi externalizate în viitor: Da Posibil Nu ANEXA : 56 LISTA DE DOCUMENTE TRANSMISE DE COORDONATORUL REGIONAL DE LA AJOFM.............. Fișe de lucru Proceduri de lucru (titlu) Standarde (denumire) Regulament (denumire) Fișe de post (denumire post) (denumire) Cod Cod Cod Cod Cod 1 1 1 1 1 2 2 2 2 2 3 3 3 3 3 4 4 4 4 4 5 5 5 5 5 6 6 6 6 6 7 7 7 7 7 8 8 8 8 8 9 9 9 9 9 10 10 10 10 10 Lista de coduri: 1-Managementul informației 2-Managementulformarii STL și GV 3 -Managementul medierii muncii 4-Managementul dezvoltării antreprenoriale 5.Managementul informării și consilierii profesionale 6. Managementul evaluării angajaților care furnizează servicii către STL și GV Nume și prenume coordonator regional: Data transmiterii/predării documentelor către Universitate: 57 Capitolul 5. Managementul inovativ al sistemelor informatice destinate colectării și prelucrării datelor specifice STL și GV 5.1 Argumente privind necesitatea modernizării sistemelor informaționale existente în cadrul agențiilor furnizoare de SPO Una din cele mai importante pârghii ale unei societăți bazate pe cunoaștere este informația. Agențiile care furnizează servicii publice de ocupare (SPO) a forței de muncă desfășoară de cele mai multe ori activități care țin de sfera informațional ă, asigurând printre altele fluxul informațional între diverse entități precum, furnizorii de locuri de muncă sau de servicii de formare și perfecționare - instituții publice și private și beneficiarii direcți -persoanele aflate în căutarea unui loc de muncă. Un loc aparte între acești beneficiari, în sensul necesităților reclamate de specificul acestora, referitoare la o atenție sporită și la dezvoltarea de mecanisme speciale în furnizarea serviciilor, îl ocupă șomerii pe termen lung (STL) și persoanele aflate în grupurile vulnerabile (GV), acestea constituind targetul bunelor practici care se doresc a fi identificate în prezenta lucrare. Astfel, fie că este vorba de servicii generalizate, fie de cele personalizate, acordate unui grup țintă, caracterizat de anumite particularități, modernizarea serviciilor SPO nu se poate realiza fără a lua în calcul, modernizarea și eficientizarea instrumentelor de transmitere și receptare a informațiilor. Mai mult, având în vedere faptul că, în cazul unei agenții de ocupare a forței de muncă, pentru gestionarea corectă a fluxului de informații dinspre și înspre diverse entități, este necesară și o bună comunicare la nivel intern, precum și un management eficient, se pune problema de a dezvolta sau moderniza în subsidiar și anumite sisteme de management, care să includă proceduri și regulamente specifice, prin care se urmărește fluidizarea activităților din cadrul instituției. De asemenea, fluxul de informații care circulă prin intermediul unei astfel de organizații depinde în mod critic de un sistem eficient de stocare și utilizare a informației, fiind necesar astfel și un sistem de management al documentelor. Prin urmare, orice agenție care oferă servicii de ocupare a forței de muncă ar trebui să dispună în primul rând de un sistem informațional modern destinat beneficiarilor, dar și de un sistem de management inovativ, destinat unei organizări eficiente a activității interne, precum și de un sistem de management al documentelor care să permită stocarea și apoi reutilizarea unor documente care stau la baza organizației. Abordarea inovativă a unor astfel de sisteme, care în cele din urmă converg spre sistemul informațional modern, reclamat de specificul unei 58 agenții de SPO, este fără îndoială bazată pe dezvoltarea unor sisteme informatice performante. Desigur, pentru o funcționare eficientă și o gestionare unitară a acestor trei produse informatice, acestea pot fi integrate într-un singur sistem informatic destinat managementului inovativ al furnizării serviciilor. În funcție de specializarea angajaților unei astfel de agenții, proiectarea și apoi mentenanța unui astfel de sistem ar putea fi sau nu externalizată unei terțe entități. Așadar, abordarea unui management eficient într-o instituție furnizoare de SPO se bazează și pe aplicarea unui management inovativ al sistemelor informatice destinate colectării și prelucrării datelor specifice SPO. Referitor la componenta de bază a unui astfel de sistem informatic și anume cea destinată sistemului informațional, aceasta ar putea fi concretizată prin modernizarea și eficientizarea website-ului agenției (sau proiectarea unui astfel de website acolo unde o astfel de metodă de comunicare a informației, nu există deja). Astfel, un flux de informații semnificative atât din punct de vedere calitativ cât și cantitativ, ar putea ajunge, în timp real, din “laboratoarele” interne ale organizației, direct la beneficiari, facilitând uneori primul alteori singurul contact al acestora cu instituția, prin instrumente ușor de gestionat, deloc costisitoare, cu largă adresabilitate și eficiență crescută, dar și cu posibilitatea de a primi și utiliza feedback-urile serviciilor furnizate în acest mod. Concret, la nivelul celor trei agenții județene de ocupare a forței de muncă (AJOFM Alba, AJOFM Sibiu, AJOFM Brașov), agenții cu care s-a colaborat în vederea identificării bunelor practici și a eventualelor carențe în furnizarea de servicii SPO, s-a constatat existența unui site specializat (www.alba.anofm.ro, www.sibiu.anofm.ro, respectiv www.ajofm-bv.ro) relativ bine documentat, cu informații relativ semnificative calitativ și cantitativ. Totuși, de cele mai multe ori, lipsește componenta de comunicare bidirecțională on-line și implicit, componenta de feedback, fluxul informațional realizându-se de cele mai multe ori doar unidirecțional, sub forma de prezentare de informații relevante, într-un format web. De asemenea, în contextul globalizării și al căutării unui loc de muncă pe plan extins (nu numai local), dincolo de existența website-ului general al ANOFM (www.anofm.ro), se impune pe cât posibil, prezentarea unitară a informației, inclusiv pe website-urile agențiilor județene de profil, în prezent fiecare website având propriul sistem de organizare și funcționare a câmpurilor informative. În ce privește celelalte componente, interconectate, referitoare la un sistem de management intern, respectiv al managementului documentelor, o primă evaluare sumară a situației documentelor existente (Fișa de așteptări și colectare documente SPO), în cadrul celor trei AJOFM-uri cu care s-a realizat colaborarea (Alba, Sibiu, Brașov), arată o lipsă de unitate a modalităților de stocare, acoperirea parțială a informatizării documentelor, generând astfel lipsa posibilității unui back-up complet al informației, precum și unele lacune în 59 standardizarea și procedurizarea activităților desfășurate, altfel greu observabile în afara unui sistem unitar informatizat, aspecte care ar putea fi rezolvate ușor prin extinderea și modernizarea sistemelor informatice utilizate în prezent. Toate aceste aspecte se pot constitui, fie în mod direct, fie indirect, în tot atâtea argumente care vin să reclame necesitatea modernizării sistemelor informaționale existente în cadrul agențiilor furnizoare de SPO, un management inovativ în acest sens, bazat pe obiective și stimulente de performanță fiind posibil doar prin proiectarea sau eficientizarea sistemelor informatice destinate fluxului informațional. Referințe bibliografice 1. *** - Website-ul ANOFM (www.anofm.ro) 2. *** - Website-ul AJOFM Alba (www.alba.anofm.ro) 3. *** - Website-ul AJOFM Sibiu (www.sibiu.anofm.ro) 4. *** - Website-ul AJOFM Brașov (www.ajofm-bv.ro) 5. *** - Fișa de așteptări și colectare documente SPO (Alba, Sibiu, Brașov) 5.2 Rolul sistemelor informatice în sistemele informaționale Omniprezența instrumentelor TIC (Tehnologia informației și comunicațiilor) este pe deplin justificată de reperele și obiectivele societății actuale bazate pe cunoaștere, societate în care una din premisele de bază în luarea corectă a deciziilor, indiferent de domeniul de activitate vizat, este deținerea conștientă a unui volum cât mai mare de informații. Din punct de vedere organizațional, informațiile corect folosite permit unei organizații să își îmbunătățească eficiența, randamentul și productivitatea. Informația circulă între diverse persoane, instituții ale statului, agenți economici, media (inclusiv internetul) și public, etc., fiind adesea cuantificată în cifre sau transformată în imagini. De aceea, pe cât este de important în diverse contexte, să primim informație, pe atât este de important să o înțelegem corect. Un alt aspect deloc lipsit de importanță este sigur și acela de a transmite informații, într-un mod cât mai relevant, mai ales atunci când suntem reprezentanții unor instituții publice. Astfel, în fluxul informațional care se realizează între furnizorul și receptorul de informație este necesar atât ca informația să fie transmisă într-o formă relevantă, cât și ca înțelegerea informației primite să se realizeze în mod corect, succesul cunoașterii depinzând de ambii actori, furnizor și receptor. 60 Societatea informațională este o societate în care actorii săi manipulează tot mai multă informație, fie că vorbim despre informație ca un cumul de date sau fapte, fie de informație ca un set de date prelucrate și sintetizate într-o formă care permite interpretarea facilă. Fie că vorbim aici de informații primare, extrase din surse, fie că vorbim de informații secundare obținute prin prelucrarea datelor primare, utilizarea calculatorului și a diverselor aplicații informatice se dovedește a fi în acest sens, din ce în ce mai utilă, dacă nu imperios necesară. Societatea bazată pe cunoaștere presupune în plus, înțelegerea modului prin care informația poate fi valorificată în cel mai bun sens, în vederea atingerii unor obiective strategice. Utilizarea componentei IT facilitează deci o dată în plus, utilizarea informației într-o modalitate prin care să se creeze oportunități, să se folosească cunoștințele pentru atingerea obiectivelor propuse. Astfel, o problema de actualitate rămâne aceea de a dezvolta și perfecționa diverse sisteme informatice care să deservească buna funcționare a sistemelor informaționale pe care activitatea din diverse domenii se bazează, fiind bine știut că în diverse sectoare de activitate, incluzând cu precădere administrația publică, un rol central îl ocupă tocmai aceste sisteme informaționale. Sistemul informațional reprezintă de fapt, un ansamblu de elemente implicate în procesul de colectare, prelucrare și transmisie a informațiilor dintr-o organizație, incluzând astfel, de cele mai multe ori și un sistem informatic dar și interacțiunile dintre oameni, procese, tehnologii și date. Informația vehiculată, documentele purtătoare de informații, personalul care coordonează fluxul de informație, mijloacele de comunicare, sistemele informatice de prelucrare a informației sunt componente ale unui sistem informațional. etc. Achiziția de informații din diverse surse, completarea documentelor sau stocarea datelor, prelucrarea și centralizarea datelor, transferul acestora între diverse compartimente sau către terțe entități, reprezintă activitățile de bază dintr-un sistem informațional. Obiectivul principal al unui sistem informațional este convertirea datelor în informație și transmiterea acesteia către solicitant, în vederea luării de decizii argumentate. Dacă la intrarea într-un sistem informațional, informația se prezintă sub formă de date cantitative sau calitative referitoare la diverse variabile măsurabile, la ieșirea din sistem, informația trebuie să se manifeste sub forma unor mesaje utile, concise, actuale, complete și clare care să răspundă cerințelor informaționale în scopul cărora au fost prelucrate datele de intrare. Manipularea datelor poate fi descrisă în linii mari pe baza următoarelor etape consecutive: 61 - introducerea datelor (culegerea, verificarea, stocarea datelor primare, precum și eventuala lor codificare, în cazul în care provin din variabile exprimate prin valori calitative, non- numerice, etc.); - prelucrarea datelor (clasificare, sortare, efectuare de calcule statistico-matematice, arhivarea selectivă a datelor, etc.); - extragerea informațiilor (regăsirea rezultatelor din memorie, decodificarea rezultatelor și prezentarea într-o formă accesibilă utilizatorului, transmiterea sau distribuirea informațiilor către solicitant). Pe lângă cele trei etape de bază, poate interveni oricând deși este destinată cu precădere finalului, etapa de reglare sau feedback, în care, se verifică dacă rezultatele obținute corespund sau nu cerințelor, în funcție de această evaluare, putând fii introduse modificări sau completări în oricare dintre etapele anterioare. Un astfel de mecanism de feedback reglează buna funcționare a sistemului informatic utilizat și implicit a sistemului informațional. Așadar, în cazul unui volum mare de date de intrare, dar și pentru eficientizarea aspectelor care intervin în stocarea, prelucrarea și transmiterea datelor, se impune utilizarea unui sistem informatic, în cadrul sistemului informațional, acesta putând primi diverse forme ca softuri specifice de prelucrare a datelor, platforme electronice, website-uri, mijloace de comunicare on-line, etc. Ansamblul de elemente ce asigură stocarea, prelucrarea și transmiterea electronică a datelor constituie practic sistemul informatic, care așa cum s-a văzut, reprezintă cel mai adesea hard-core-ul unui sistem informațional. Desigur că un sistem informatic nu înseamnă numai un calculator sau o rețea de calculatoare, el se referă la toate componentele care fac posibilă prelucrarea de date și anume: echipamentele hardware pentru stocarea și prelucrarea datelor, programele software folosite pentru realizarea obiectivelor sistemului informatic, tehnicile de proiectare a sistemelor informatice, inclusiv algoritmii de prelucrare a datelor, sistemele de transmisie a datelor (rețele de calculatoare, intranet, internet), datele care circulă în sistemul informațional, personalul ce proiectează și exploatează tehnica de calcul, sursele de încărcare a datelor și beneficiarii informațiilor. Referințe bibliografice 1. N.Breaz, Metode cantitative în administrație publică, suport de curs, Program de master, Administrație managerială pentru sectorul public și privat, Facultatea de Drept și Științe Sociale, Universitatea “1 decembrie 1918” din Alba Iulia 2. D. Dănăiață, L. Hurbean, C. Margea, Sisteme informatice pentru administrație publică, concepte teoretice, tehnologii și soluții de implementare, Timișoara 2011, ediție on-line, ISBN 978-973-0-11765-3 62 3. R. D. Zota, Sisteme Informatice pentru Managementul Proiectelor, Catedra de Informatică și Cibernetică Economică, ASE București, curs on-line (www.zota.ase.ro/simp) 5. 3 Tipuri de sisteme informatice utile în SPO Dacă ar fi să facem o primă clasificare a sistemelor informatice și implicit a sistemelor informaționale, din punct de vedere al utilizatorului dintr-o organizație, putem vorbi despre sisteme informatice destinate proceselor operaționale și sisteme informatice destinate managementului și procesului decizional. Dintr-un alt punct de vedere, rolul sistemului informatic în cadrul unui sistem informațional este tocmai acela de conector între sistemul operațional și sistemul decizional. Astfel, într-o agenție care furnizează servicii de SPO, va fi necesară existența unui sistem informațional integrat care să conțină, atât un sistem informatic destinat proceselor operaționale, cât și unul destinat managementului. Dacă cel destinat proceselor operaționale vine să sprijine colectarea, prelucrarea și transmiterea informației către beneficiar dar și managementul documentelor din sistem, cel destinat managementului oferă mai degrabă suport decizional pentru managementul de vârf, fiind necesare conexiuni între cele două sisteme. În acest sens, sistemele pentru procesele operaționale funcționează ca surse de furnizare a informației pentru sistemele de management decizional dar și ca suport decizional al beneficiarilor organizației. 5.3.1 Sisteme informatice suport pentru procese operaționale Sistemele informatice destinate proceselor operaționale se bazează pe stocarea, prelucrarea și transmiterea datelor dintr-o organizație, răspunzând necesităților curente de prelucrare a informațiilor, specifice organizației respective. Acestea pot produce o gamă largă de informații, destinate atât uzului intern, cât și uzului extern, nefiind însă destinate cu precădere echipei de management, deși furnizează informații bazale pentru aceștia. Astfel de sisteme au rolul de a eficientiza fluxul normal de activități dintr-o organizație, printr-o mai bună organizare, de a actualiza și a întreține baza de date aferentă organizației, precum și de a înlesni comunicarea atât în interiorul organizației, cât și comunicarea organizației spre exterior. Din gama sistemelor pentru procese operaționale, cele care pot fi adaptate specificului unei agenții furnizoare de servicii de ocupare a forței de muncă, țin de colaborarea organizațională, de managamentul documentelor din sistem și de managementul cunoștințelor, caracteristicile acestora fiind uneori comune. 63 5.3.1.1 Sistemele destinate colaborării organizaționale Sistemele destinate colaborării organizaționale utilizează o gamă largă de tehnologii TIC, care eficientizează lucrul în echipă, pe baza unei anumite organigrame, incluzând aplicațiile de birotică (automatizarea muncii de birou). Prin intermediul unor astfel de sisteme este sprijinită colaborarea dintre angajați, prin comunicarea ideilor, împărțirea resurselor și coroborarea eforturilor comune în realizarea diverselor sarcini din organizație. Printre aplicațiile utile regăsim, intranetul, Internetul, poșta electronică, videoconferințele, instrumentele groupware, forumuri de discuții, aplicațiile Microsoft Office, etc. Aceste sisteme încearcă să îmbunătățească productivitatea angajaților ce au nevoie să proceseze date și informații, inclusiv din alte locații decât cele care țin exclusiv de birou și se referă în general la foi de calcul, procesoare de text, programe de prezentare, integrând și sisteme de comunicare, telefoane, smartphone-uri, e-mail, fax, etc. Utilitatea acestor sisteme este valabilă în orice organizație, indiferent de tipul acesteia, inclusiv, organizațiile furnizoare de servicii SPO. 5.3.I.2. Sistemele de management al cunoștințelor Un sistem de management al cunoștințelor permite crearea și partajarea unor informații de către o organizație și se bazează pe categorisirea și distribuția eficientă a cunoașterii. Acestea sunt utilizate, de regulă, în domenii în care angajații creează cunoștințe și expertize noi - care apoi pot fi partajate sub formă de consultanță, cu alți angajați din cadrul organizației sau cu beneficiarii externi, un exemplu în acest sens fiind și sistemele care asigură organizarea și distribuirea informației cu privirea la piața locurilor de muncă, de către o agenție furnizoare de SPO. În cadrul unui astfel de sistem, un loc extrem de important îl ocupă interfața cu utilizatorul, care trebuie să faciliteze transmiterea informației într-o formă succintă, dar în același timp fără echivoc, o formă care să fie accesibilă utilizatorilor, indiferent de nivelul de pregătire a acestora sau în forme diferite în funcție de tipul de utilizator. În cazul agențiilor furnizoare de SPO, un astfel de sistem informatic, poate include un website cu informații dar și platforme electronice care să suporte aplicații on-line pentru clienți și care să asigure comunicarea bidirecțională, incluzând anumite mecanisme de feedback. Astfel de sisteme deși au la bază multe mecanisme de tip back office care nu interacționează cu clientul, se prezintă prin intermediul mecanismelor de tip front office, cum ar fi: publicare de informații on-line, program cu publicul, date de contact, documente publice, descrieri proceduri administrative prin răspunsuri la întrebări frecvente, informații legislative, declarații de presă, link-uri utile, etc. 64 5.3.1.3 Sistemele de management al documentelor Sistemele de management al documentelor, pot fi privite ca un caz particular al sistemelor destinate colaborării organizaționale. Ele sunt utile în orice organizație dar cu precădere în organizațiile care presupun stocarea și utilizarea frecventă a unor documente suport sau baze de date, astfel putând fi de asemenea utile și în agențiile SPO. Ar fi rezolvată astfel, atât problema organizării informatizate a documentelor agenției, cât și problema stocării de informații cu privire la istoricul celor care solicită sprijin din partea agenției. Un sistem de management al documentelor presupune câteva caracteristici de bază printre care capacitatea de stocare, securitate, indexare și regăsire rapidă a informației. Managementul informatizat al documentelor arhivate permite: - arhivarea electronică a documentelor; - trasabilitatea documentelor; - stocarea centralizata a tuturor documentele electronice; - backup unitar pentru toate documentele; - controlul și monitorizarea fluxurilor de documente din cadrul organizației. Documentele electronice care intră în sistem pot fi documente elaborate cu ajutorul unui procesor de texte ca Microsoft Word, Microsoft Excel, Open Office, copia electronică a documentelor întocmite pe hârtie, obținută prin scanare sau orice alt tip de fișiere (fișiere program, aplicații grafice, fișiere executabile, etc.) obținute de personalul IT al organizației. Un astfel de sistem gestionează bunurile digitale ale organizației (documente, proceduri, regulamente, planuri, fișe de post, proiecte, fluxurile de lucru interne ale organizației, etc.) și trebuie să respecte legea privind arhivarea documentelor în formă electronică (Legea nr.135/2007). Principalele probleme care țin de proiectarea și mentenanța unui sistem de management al documentelor țin de stabilirea metadatelor care descriu documentele (dată întocmire, autor, versiune, tip de document, etc.), de integrarea într-un soft mai general, de scanarea documentelor pe hârtie, de indexarea documentelor, de stocarea în baze de date capabile să gestioneze un volum mare de date, de căutarea după metadate, de regăsirea și distribuția unui document, de blocarea editării acestuia de anumiți utilizatori, de securitatea documentelor pe diverse nivele de utilizatori, de versionare a documentelor (posibilitatea găsirii versiunilor anterioare), precum și de colaborare a mai multor utilizatori pe același document (cine are drept de editare într-un anumit moment de timp). În cazul unei agenții furnizoare de servicii de ocupare, documentele necesare a fi prinse într-un sistem informatic de arhivare, au fost identificate prin intermediul Fișei de așteptări și colectare documente SPO. 65 5.3.2 Sisteme informatice suport pentru management decizional Spre deosebire de sistemele destinate proceselor operaționale, care se pot adresa atât angajaților cât și unui alt segment de beneficiari, incluzând clienții și managerii organizației, sistemele dedicate managementului decizional sunt destinate doar echipei de management. Acest tip de sistem convertește datele în informație pentru monitorizarea performanțelor și administrarea organizației, putând genera raporturi pre-specificate pe baza unei programări, raporturi și grafice flexibile, customizabile, sumare de rutină și comparații. Se aplică în toate domeniile unde e nevoie de suporturi raționale în luarea deciziilor, utilizând modele sau instrumente de analiză, modele de simulare și optimizare, scenarii cu ipoteze modificate. O astfel de abordare transformă un instrument pasiv de constatare și analiză a unor fenomene, într-un instrument activ de estimare și control al acestora. Astfel, sistemele pentru management sunt orientate pe furnizarea de informații și oferirea de sprijin managerilor în vederea luării unor decizii documentate și eficiente, subliniind faptul că aplicațiile informatice din sistemul informațional al unei organizații trebuie privite ca sisteme informatice integrate și conectate între ele și nu ca activități independente de prelucrare a datelor. Sistemele informatice pentru management pot fi împărțite în sisteme informaționale pentru management și sisteme de suport decizional. Sistemele informaționale pentru manageri oferă diverse rapoarte și situații, fie sub formă grafică (diagrame statistice), fie sub formă de text (tabele, indicatori numerici, analize calitative și cantitative), extrăgându-și informațiile atât din surse interne (obținute prin sistemele destinate proceselor operaționale), cât și din surse externe, pentru colaborarea cu celelalte organizații. Sistemele de suport decizional reprezintă o combinație eficientă a sistemelor destinate proceselor operaționale și a sistemelor informaționale pentru management, fiind sisteme informatice interactive bazate pe modele decizionale și baze de date specializate ce sprijină deciziile manageriale. Programele de calcul tabelar și alte aplicații software bazate pe modelare analitică, simulare, extragerea datelor și prezentarea informațiilor permit unui manager să pună întrebări de genul “what if”, simulând și explorând diferite scenarii posibile. Abordarea acestor tipuri de sisteme informatice manageriale în agențiile furnizoare de SPO, asigură un management inovativ în furnizarea serviciilor, bazat pe obiective și stimulente de performanță. Dincolo de proiectarea și implementarea unor astfel de sisteme informatice/informaționale, este necesară o abordare integrată a tuturor acestor sisteme, prin 66 dezvoltarea unor sisteme colaborative care să realizeze caracterul unitar al sistemului informațional, atât pe planul intern al organizației, cât și pe plan extern în macrosistemul informațional. Din păcate, de cele mai multe ori, abordarea inovativă a unui sistem informațional, se lovește de faptul că deși o parte dintre activitățile din sectorul public sunt acoperite de sisteme informatice, acestea reprezintă doar insule izolate în sistemul informațional, fără canale de comunicație, chiar și în interiorul unei organizații și cu atât mai mult în ansamblul sistemului informațional general. Mai mult, chiar și atunci când se dorește integrarea acestora prin mecanisme și instrumente colaborative, se constată că arhitectura sistemelor componente este una învechită, greoaie și greu de uniformizat în vederea integrării și în felul acesta se continuă o abordare fragmentată pe segmentele rămase neacoperite, care nu realizează premisele pentru realizarea dezideratului integrării informaționale. De aceea, o analiză riguroasa a situației se impune ca o premisa absolut necesară în demararea unui proiect amplu, integrat. Un alt punct de vedere care ridică probleme în implementarea unor sisteme informatice performante este acela că, în sectorul public unde competitivitatea nu face parte din gama de resorturi ale performanței, finalitatea unui sistem este căutată de cele mai multe ori nu prin prisma satisfacerii nevoilor clienților (așa cum ar fi de dorit, din partea unui serviciu public), ci doar prin prisma simplificării activităților angajaților. Totuși, chiar și în sistemul public, pe lângă satisfacerea nevoilor clienților (front-office), pe fundalul crizei, al resurselor guvernamentale limitate, devine imperios necesară și reorganizarea eficientă a activității din back-ofice. Ceea ce pare că lipsește din puzzle-ul informațional este tocmai lipsa unei arhitecturi integrate și a unei viziuni operaționale pe termen lung, precum și necunoașterea riguroasă de către echipele de proiectare, a proceselor care se vor a fi descrise și controlate prin intermediul sistemelor informatice. Spre exemplu, în ce privește agențiile furnizoare de SPO, cu ajutorul instrumentelor colaborative se poate asigura conexiunea între diferite structuri administrative, cu participarea tuturor actorilor implicați (angajați, clienți, terțe organizații). Mai mult, la nivelul unei unități administrative (spre exemplu, la nivel de județ), angajații din sectorul public pot colabora într-un sistem integrat de management al documentelor, privit ca o sursă unică de informații, accesibil prin intermediul unui portal Web, indiferent de organizația de care ține angajatul. Desigur că pasul spre o administrație electronică nu este unul final, obiectivele schimbându-se apoi, într-un stadiu avansat, spre o administrație care se poate face nu numai având acces la calculator sau aparate infotouch ci și de pe infrastructuri mobile (smartphone- uri, tablete, etc.). 67 Referințe bibliografice 1. D. Dănăiață, L. Hurbean, C. Margea, Sisteme informatice pentru administrație publică, concepte teoretice, tehnologii și soluții de implementare, Timișoara 2011, ediție on-line, ISBN 978-973-0-11765-3 2. R. D. Zota, Sisteme Informatice pentru Managementul Proiectelor, Catedra de Informatică și Cibernetică Economică, ASE București, curs on-line (www.zota.ase.ro/simp) 3. *** - www.managementul-documentelor-romania.ro 5.4 Analiza eficienței sistemelor informatice on-line pentru colectarea datelor și promovarea informațiilor în vederea furnizării serviciilor de ocupare a forței de muncă de către ANOFM În prezent, clienții serviciilor SPO beneficiază de diverse instrumente și sisteme informatice care le facilitează cu precădere accesul la informație și mai puțin accesul la mediere - consiliere - formare online. Cele mai multe dintre acestea sunt integrate în website-urile agențiilor furnizoare de SPO, fie la nivel național (website-ul ANOFM), fie la nivel județean (website-urile AJOFM-urilor). În ce privește componentele dedicate direct anumitor categorii de șomeri (șomeri pe termen lung sau șomeri din alte grupuri vulnerabile), acestea constituie rare excepții în mediul on-line actual. 5.4.1 Website-ul ANOFM (www.anofm.ro) Website-ul Agenției Naționale pentru Ocuparea Forței de Muncă are rolul de portal pentru website-urile agențiilor județene, precum și pentru alte sisteme informatice create prin intermediul unor proiecte derulate pe fonduri europene. De asemenea, are și un caracter informativ, punând la dispoziția clienților documentele legislative din domeniul serviciilor de ocupare a forței de muncă. Site-ul dispune de mai multe secțiuni informative, accesibile din meniul principal, cum ar fi spre exemplu, secțiunea Despre noi care conține prezentarea generală actualizată a instituției. De asemenea, există și alte secțiuni pur informative dedicate unor aspecte precum Formarea profesională, Legislație, Statistici (privind șomajul) și legătura cu MassMedia. Meniul principal, găzduiește și link-uri spre alte componente care țin de calitatea ANOFM de a fi organism intermediar în gestionarea proiectelor europene. Deși există un volum mare de informație, organizarea site-ului nu este una pe deplin eficientă, având în vedere că denumirile secțiunilor nu sunt ceea ce numim ‘user friendly'. Spre exemplu, secțiunea Locuri de Muncă (una dintre cele mai importante din meniul principal, având în vedere targetul site-ului) este doar un link spre un alt sistem informatic 68 (Serviciul Electronic de Mediere a Muncii) dezvoltat în cadrul unui proiect pe fonduri europene (care oferă într-adevăr și informații despre locuri de muncă), în timp ce la secțiunile 2013, 2014, găsim afișate locurile de muncă. De menționat că Serviciul Electronic de Mediere a Muncii este componenta cu cel mai mare grad de utilitate, având în vedere că se bucură într-o oarecare măsură și de interactivitate. Tot în meniul principal, găsim și componenta Munca în străinătate, care găzduiește informațiile gestionate de Direcția Relații Internaționale, EURES și Mediere din cadrul ANOFM. Pe această componentă găsim și posibilitatea de a ne înregistra ca utilizatori, componentă care lipsește din interfața principală a site-ului ANOFM, precum și link-ul spre portalul European, The European Job Mobility Portal - Eures (https://ec.europa.eu/eures). Un loc important ca pondere informativă îl ocupă și secțiunea de Informații publice, conținând informații de tip back - office (regulament intern, declarații de avere, rapoarte ale agenției, concursuri, licitații, etc.). De asemenea, la secțiunea denumită 544, găsim rapoartele privind gradul de implementare a legii 544, cu privire la liberal acces la informațiile de interes public. Gradul de accesare a informației furnizate din oficiu, pe anul 2013 a fost de 646.831 vizitatori ai punctelor de informare, iar solicitările de informații suplimentare au fost de 24.269 (majoritatea rezolvate favorabil), dintre care majoritatea au fost înregistrate verbal (in jur de 5% solicitări înregistrate în scris, respectiv 5% electronic), cei mai mulți solicitanți fiind persoane fizice. Sub denumirea de Piața muncii regăsim o secțiune informativă cu privire la bursa locurilor de muncă, secțiunea suprapunându-se cu altele în care se afișează informații privind locurile de muncă, informația fiind astfel necentralizată. Există de asemenea, obișnuitele secțiuni de Link-uri utile (în general, link-uri spre AJOFM-uri) și Contact, precum și un motor de căutare în informația din site, după cuvinte cheie. Utilizatorii website-ului ANOFM au posibilitatea de a completa un formular care poate oferi un feed-back parțial la serviciile instituției, formular în care își pot exprima asumat (formularul se semnează) opinia, cu privire la o parte dintre serviciile ANOFM, grupate pe contact site, webmaster site, sesizări/petiții, declarații șomaj. Acest formular este accesibil din câmpul de Contact. Tot la această secțiune găsim datele de contact (adresă, e-mail, telefon) ale agenției, precum și programul de lucru și audiențele. Întrucât serviciile oferite prin intermediul site-ului sunt în prezent extinse, este de dorit ca și acest formular să fie exhaustiv. Mai mult, limbajul prin care furnizorul de servicii se adresează utilizatorului prin intermediul mesajelor de pe site ar trebuie să fie unitar (spre exemplu, pentru acest formular, adresarea se face când la persoana a II-a singular când la persoana a II-a plural. Agenția are și conturi de Facebook și Twitter. Sub denumirea de Download găsim o pagină de pe care se pot descărca diverse versiuni ale unui program electronic, Declsom, de generare a declarațiilor agenților 69 economici, privind evidența nominală a asiguraților și a obligațiilor de plată la bugetul asigurărilor pentru șomaj. Deși există o componentă de întrebări și răspunsuri, răspunsurile din partea unui angajat ANOFM sunt foarte rare. Mai mult, nu există nici o descriere succintă a programului, un utilizator neavizat neavând posibilitatea de a înțelege încă din prima accesare, dacă acest program i se adresează sau nu. Prin intermediul câmpului Localizare, utilizatorii au acces la o hartă de tip Google Map, care permite utilizatorilor să localizeze mai ușor sediul ANOFM. De asemenea, un punct tare al site-ului este și faptul că la secțiunea Accesibilitate sunt prezentate alternative de accesare pentru cei cu deficiențe de vedere. Printre punctele tari menționăm și secțiunea de CVEuropass care oferă posibilitatea de a descărca un formular pentru CV în format Europass, precum și link-ul către http://www.europass-ro.ro, care oferă instrucțiuni de completare și exemple. Totuși meniul principal, nu oferă și modele de scrisori de intenție și alte documente utile în căutarea unui loc de muncă. Deși există o secțiune de întrebări frecvente, ele nu acoperă gama elementară într-o astfel de situație, neavând spre exemplu și întrebările frecvente destinate agenților economici, întrebările fiind grupate pe două secțiuni, Șomeri și Munca în străinătate. De asemenea, răspunsurile date la întrebări pot fi eficientizate dacă acolo unde este cazul sunt precizate și link-uri spre pagini electronice informative. Spre exemplu la întrebarea, “Cui mă pot adresa dacă doresc un loc de muncă?”, ar fi fost utile link-urile spre site-urile AJOFM, respectiv spre bursa locurilor de muncă. Faptul că site-ul este gândit din perspectiva agenției și nu din perspectiva utilizatorilor, face ca utilizarea facilităților oferite de acest sistem informatic să fie dificilă. Spre exemplu, una dintre cele mai importante secțiuni dedicate utilizatorilor, conținând informații utile grupate pe tipul de utilizator (Persoană în căutarea unui loc de muncă și Angajator) se regăsește sub denumirea de Măsuri active, o abordare centrată pe utilizator recomandând mai degrabă o formulare de genul Servicii oferite. Un minus al acestei importante secțiuni este și faptul că are preponderant caracter informative, în dauna celui interactiv, pentru angajatori neexistând posibilitatea unui serviciu interactive, toate informațiile trimițând la accesarea fizică a unei agenții locale. Pentru șomeri, singurele subsecțiuni în care există și componentă interactivă sunt cele de Informare și Consiliere în Carieră, respectiv Medierea muncii care au de fapt trimiteri spre componente interactive integrate, o platformă dedicată persoanelor cu dizabilități, Angajează-mă, pot ce poți și tu (www.potcepotisitu.ro), care este încă în faza incipientă, respectiv, Serviciul Electronic de Mediere a Muncii (www.semm.ro). De menționat că pagina de web adresată persoanelor cu dizabilități este singura componentă din sistemul informatic aferent ANOFM, dedicată unui segment din grupurile vulnerabile aflate în căutarea unui loc de muncă. Există de asemenea și informații curente care sunt rulate la secțiunea Important, printre care și cele care țin de procedura de înregistrare pe portalul Serviciul Electronic de Mediere a Muncii, precum și link-uri către alte site-uri utile cum ar fi spre exemplu, rețeaua 70 de cooperare între serviciile publice de ocupare europene și Comisia Europeană, creată pentru facilitarea liberei circulații a lucrătorilor în cadrul Spațiului European și Elveția, EURES România (http://eures.anofm.ro). Din punct de vedere al gradului de accesare a site-ului, o statistică a utilizatorilor (accesibilă și prin intermediul site-ului prin Trafic Ranking), arată că site-ul ANOFM ocupă poziția a 3-a, comparativ cu site-ul altor instituții publice, venind după site-ul Direcției de Regim Permise de Conducere și Înmatriculare a Vehiculelor, respectiv cel al Ministerului Afacerilor Externe. Recordul de accesare a site-ului ANOFM este de 18.244 utilizatori, înregistrat în data de 25 august 2010. În general, cel mai mare număr de utilizatori se înregistrează în zilele de Luni și în lunile Ianuarie ale fiecărui an, fapt ce indică o anumită periodicitate în căutarea unui loc de muncă prin intermediul site-ului. Acest aspect ar putea fi utilizat de către cei care menegeriază afișarea informației pe site, urmărind momentele de vârf în accesare. 5.4.2 Serviciul Electronic de Mediere a Muncii - SEMM (www.semm.ro) În ce privește portalul Serviciul Electronic de Mediere a Muncii (www.semm.ro), acesta este un prim exemplu, deși incomplet, de sistem informatic inovativ, dedicat serviciilor de ocupare a forței de muncă, bucurându-se de componente interactive, targetul fiind acela de a oferi servicii electronice interactive de consiliere în carieră, respectiv mediere în muncă, de a asista persoanele aflate în căutarea unui loc de muncă, precum și companiile în căutare de angajați, în condiții de securitate și confidențialitate. Acest portal dispune încă din pagina principală de cele două opțiuni diferite din punct de vedere al utilizatorului, denumite sub forma de Candidați și Companii. Pe lângă aceste două secțiuni, portalul mai conține informații de interes general privind legislația, bursa locurilor de muncă, întrebări frecvente destinate în principal candidaților, link-uri utile, precum și statistici ale site-ului. Astfel, numărul de CV-uri active înregistrate pe acest portal este în jur de 1.000.000, pe aproximativ 16.000 de oferte de muncă, oferite de către aproximativ 3.000 de angajatori. Există de asemenea, afișate și două topuri, topul celor mai căutate locuri de muncă (pe platformă) și topul celor mai frecvente specializări în rândurile candidaților. Informațiile privind candidații se pot încărca pe platformă fie direct de către aceștia, fie prin intermediul agențiilor la care și-au depus dosarul. Un minus apare totuși încă de la început, în procedura de înregistrare ca utilizator autentificat, care nu permite înregistrarea on-line a persoanelor care au depus dosar (fără adresă de e-mail) la ANOFM, fără a se deplasa în prealabil la ANOFM pentru a transmite contul de e-mail, aspect care ține probabil de securitatea datelor, dar care ar putea fi înlăturat în ipoteza unei mai bune securizări a datelor pe platformă. 71 Pentru secțiunea Candidați se regăsesc informații utile atât pentru medierea muncii cât și pentru consiliere (câmp de înregistrare ca utilizator cu manualul de instrucțiuni aferent, motor de căutare a ofertelor de muncă, modele scrisoare de intenție și tehnici de căutare a unui loc de muncă). Secțiunea Companii dispune de asemenea de facilitățile de înregistrare ca utilizator, dar și de un motor de căutare a candidaților. Ambele secțiuni, Candidați și Companii, au atât componenta pentru utilizatori neînregistrați, cât și componenta pentru utilizatori autentificați. În prima variantă, există motorul de căutare prin intermediul căruia o companie poate căuta candidatul potrivit, respectiv un candidat poate căuta locul de muncă dorit, după anumite criterii de căutare, în baza de date găzduită de portal. Această bază de date are ca surse informația furnizată de ANOFM, dar și informațiile postate direct pe portal de către candidați, respectiv companii. Aceste informații sunt postate pe portal și stocate într-o bază de date, în urma completării de către utilizatorii autentificați a unei „candidaturi”, respectiv a unei “oferte”, care devine vizibilă și pentru utilizatorii neidentificați ai portalului. Pentru fiecare candidat, respective pentru fiecare companie, apare o fișă de descriere, însă nu întotdeauna aceste fișe sunt completate integral. Dacă în secțiunea Candidați, persoana își poate încărca și singur candidatura, la secțiunea Companii, agenții economici trebuie să contacteze agenția din teritoriu pentru a încărca/actualiza ofertele, caracterul de interactivitate fiind aici unul parțial. Tot în partea securizată, o persoană aflată în căutarea unui loc de muncă și care și-a depus candidatura pe portal, poate primi mesaje de notificare din partea angajatorilor interesați sau poate contacta o anumită companie care și-a afișat oferta de muncă pe portal, în vederea obținerii unor informații suplimentare, fie direct daca datele de contact există, fie prin intermediul agenției din teritoriu. Pentru depunerea candidaturii există inclusiv posibilitatea de încărcare a CV-ului propriu pe platformă, precum și a altor anexe specifice. Astfel, portalul este un exemplu de bune practici în domeniu, cu mențiunea că pune accent pe medierea între persoanele aflate în căutarea unui loc de muncă și companii, facilitând ocuparea locurilor de muncă, fără a avea însă și un serviciu interactiv de consiliere și orientare profesională, ci doar unul informativ. Referințe bibliografice 1. *** - Website-ul ANOFM (www.anofm.ro) 2. *** - Serviciul Electronic de Mediere a Muncii (www.semm.ro) 3. *** - The European Job Mobility Portal - Eures (https://ec.europa.eu/eures). 72 73 5.5. Analiza eficienței sistemelor informatice on-line destinate clienților SPO existente la nivelul agențiilor județene din cele trei județe pilot Alba, Sibiu, Brașov O primă analiză a celor trei website-uri evidențiază lipsa caracterului unitar al modului în care informația este transmisă, cauzată în mare măsură de lipsa unei interfețe care să aibă preponderant caracteristici comune (ca formă de postare și organizare a informației), indiferent de agenția județeană de care aparține. Acest aspect generează din nou un haos organizațional în managementul transmiterii și implicit al căutării unei informații privind SPO. În ce privește abordarea inovativă a utilizării sistemelor informatice în SPO, aceeași caracteristică sesizabilă la nivel național, poate fi evidențiată și la nivel județean, majoritatea componentelor inovative au fost dezvoltate separat în cadrul unor proiecte pe fonduri europene, fără ca aceste componente să fie pe deplin integrate în sistemul informatic general și fără a exista conexiuni între diverse componente. Spre exemplu, site-ul AJOFM Alba, oferă acces atât la portalul Serviciul Electronic de Mediere a Muncii (www.semm.ro), cât și la alte componente electronice, fără interconexiuni, cum ar fi serviciul electronic Funcționarul electronic (http://eangaiat.aiofmcj.ro). Deși fiecare aduce un plus de inovație în managementul sistemelor informatice destinate SPO, este evidentă lipsa unor conexiuni între aceste componente disparate. 5.5.1 Website-ul AJOFM Alba Site-ul conține informații de tip front-office (anunțuri, noutăți, date de contact, program agenție, legislație), respectiv informații back-office (regulamente de funcționare, declarații publice, informații publice, etc.), fără o structurare vizibilă pe cele două criterii, ceea ce face dificilă la prima vedere, căutarea informațiilor de către utilizatorii site-ului. Există date de contact pentru primirea de feed-back, dar nu există o secțiune de întrebări frecvente care ar putea fi utilă unui utilizator mai puțin experimentat și nici un motor de căutare în site. De remarcat este un anunț adresat absolvenților, cu privire la serviciile de care aceștia beneficiază, în căutarea unui loc de muncă. Secțiunea Locuri de muncă (cea mai importantă în economia unui astfel de site), conține câteva link-uri către alte platforme (la nivel național, SEMM, la nivel European, Eures și în teritoriu, ADSPO). Prin intermediul platformei ADSPO, se oferă doar informații minimale despre locurile de muncă vacante, fără posibilitatea de contact direct cu compania, pentru utilizatorii neînregistrați. În ce privește angajatorii, deși se oferă câteva informații pentru aceștia, nu există o secțiune bine delimitată adresată lor. De altfel, informațiile importante pentru utilizatori (Cursuri de formare, bursa locurilor de muncă, etc.) sunt prezentate mai degrabă prin anunțuri de tip “Nou”. 74 De asemenea, site-ul are și câteva produse informatice integrate, de tip platformă/portal, obținute prin intermediul proiectelor pe fonduri europene, foarte utile și inovative, însă nu ușor de găsit și de accesat, direct din pagina principală a website-ului. Astfel, Funcționarul electronic (http://eangajat.ajofmcj.ro), un serviciu de tip self-service, reprezintă un produs informatic realizat din perspectiva unui management inovativ al serviciilor, în vederea eliminării problemelor generate de lipsa de personal în agențiile de SPO. Softul aferent este implementat pe mai multe aparate infotouch instalate la sediile AJOFM Alba și Cluj și permite o mai bună gestionare a fluxului de persoane, eliminarea supraîncărcării la ghișeu, eficientizarea timpului, precum și în mod direct, automatizarea unor servicii destinate ambelor tipuri de clienți ai AJOFM, angajatori și șomeri. Softul conține un modul de preluare electronică a ofertelor locurilor de muncă de la angajatori, precum și un modul de viză electronică (accesarea pe baza amprentei stocate pe card) destinat șomerilor indemnizați, prin care aceștia au acces la diverse informații, inclusiv locurile de muncă vacante pe teritoriul celor două județe, cursurile de formare existente, precum și posibilitatea de a se înscrie electronic la aceste cursuri, de a accesa locurile de muncă disponibile și de a-și actualiza datele de contact. Produsul are dezavantajul că nu poate fi accesat de către persoanele aflate în căutarea unui loc de muncă, on-line, ci doar prin intermediul aparatelor infotouch, necesitând deplasarea la sediul agenției. De asemenea, există numeroase alte servicii care fie lipsesc din acest produs, fie sunt incomplete, cum ar fi posibilitatea de încărcare a unor candidaturi, interacțiunea completă dintre angajatori și solicitanții unui loc de muncă, extinderea aplicației la celelalte agenții județene, etc. Totuși, avantajele acestui produs informatic sunt remarcabile, trecerea de la funcționarul fizic la funcționarul electronic fiind una dintre premisele modernizării serviciilor din domeniul ocupării forței de muncă. Mai mult, există și un alt proiect complementar Funcționarului public, CallCEMM (Apelați centrul electronic de mediere a muncii, http://callcemm.ajofmcj.ro/), care asigură interactivitatea serviciilor de mediere prin servicii de telefonie, fiind oarecum complementar și cu Serviciul Electronic de Mediere a Muncii - SEMM (www.semm.ro). Complementaritatea celor două sisteme de mediere a muncii, SEMM și CALLCEMM constă în faptul că SEMM, pune mai mult accentul pe medierea electronică, automată, de tip selfservice, care nu necesită intervenții majore din partea agenției, în timp ce CALLCEMM, integrează factorul uman prin intermediul discuțiilor telefonice între mediatorul ANOFM, angajator și șomer, fiind într-o mai mare măsură asigurat serviciul de consiliere și orientare profesională, dar depinzând în mod pregnant de existența unor funcționari specializați pe acest serviciu. În plus, portalul SEMM dispune de informații cu un grad mare de transparență pentru utilizatorii neautentificați, pe când, CALLCEMM oferă informațiile on-line, doar utilizatorilor înregistrați. Un aspect pozitiv este faptul că cele două proiecte complementare (Funcționarul public și CALLCEMM) sunt parțial interconectate, o parte din date putând fi preluate automat dintr-un sistem în altul. Mai mult, existența centrului de apelare pentru medierea muncii aduce un plus de utilitate persoanelor din grupurile vulnerabile. De asemenea, promovarea 75 serviciilor de ocupare se realizează mult mai eficient decât prin metoda tradițională de transmitere a informației. Un alt serviciu on-line de care dispun clienții AJOFM Alba este oferit prin intermediul portalului ADSPO (Acces direct la SPO, www.adspo.ro), gestionat în parteneriat cu județul Hunedoara. Portalul oferă posibilitatea de autentificare în vederea primirii informațiilor on-line, atât angajatorilor cât și persoanelor aflate în căutarea unui loc de muncă. De asemenea, portalul dispune de câteva informații utile despre elaborarea CV-urilor, scrisorilor de intenție, cât și despre comportamentele adecvate în cadrul unor interviuri de angajare. În general, faptul că accesarea unei informații de bază pentru utilizatori cum ar fi lista locurilor de muncă vacante se face prin intermediul unor alte componente integrate (și prin urmare, “la distanță de mai multe click-uri”), face ca eficiența utilizării site-ului să nu fie una optimă. Spre exemplu, nu există o secțiune dedicată actelor necesare pentru întocmirea dosarului de șomaj, încorporată direct în structura site-ului. 5.5.2 Website-ul AJOFM Sibiu Informațiile de tip front și back-office deși utile sunt și aici amestecate în structura site-ului, utilizatorul-client AJOFM, spre exemplu șomer, pierzând astfel timp în căutarea informațiilor utile pentru el, în lipsa unei secțiuni bine evidențiate (de genul “Ești în căutarea unui loc de muncă?”), secțiune care să-l direcționeze din start doar spre o anumită parte a site-ului, în care să poate găsi mai multe informații utile. Se evidențiază astfel o dată în plus, dezavantajul sistemelor informatice actuale centrate pe transmiterea informației dinspre agenție și nu pe identificarea necesităților utilizatorilor/clienților. Un plus informațional, deși fără interactivitate, găsim la secțiunea Servicii oferite, unde sunt descrise detaliat atât tipurile de servicii oferite de AJOFM Sibiu (incluzând serviciile către anumite categorii de șomeri din grupurile vulnerabile), cât și condițiile necesare a fi îndeplinite pentru a beneficia de fiecare serviciu în parte, însoțite acolo unde este cazul de formularele electronice, necesare a fi completate, într-un format care permite descărcarea lor de pe site. Sunt postate și diverse rapoarte statistice realizate pe AJOFM Sibiu, privind situația șomerilor în teritoriu. Lista locurilor de muncă în județ este accesibilă direct din meniul de navigare pe site, dar există și link-ul spre portalul de mediere electronică SEMM, precum și spre portalul Eures. Există și o secțiune dedicată persoanelor cu dizabilități, însă ea servește mai degrabă ca secțiune informativă pentru cei care doresc să angajeze aceste persoane, deși link-ul spre documentele legislative postate pe această pagină nu funcționează. De altfel, există și alte secțiuni ale site-ului unde informația este neactualizată sau încărcată doar parțial. Există de 76 asemenea și o secțiune cu caracter informativ, cu multe informații utile, pentru cursurile de formare profesională oferite de CFPA Sibiu. În ce privește modernizarea serviciilor de mediere a muncii, AJOFM Sibiu beneficiază prin intermediul unui proiect pe fonduri europene, de un portal adresat medierii electronice dintre angajator și persoană aflată în căutarea unui loc de muncă, disponibil prin înregistrarea utilizatorului la adresa www.eajofm.ro, indiferent că este vorba de angajator, solicitant loc de muncă sau angajat AJOFM. Acest sistem este disponibil numai pentru județele partenere în proiectul respectiv, din nou fiind evidențiat faptul că sistemele informatice folosite nu sunt interconectate între ele. Din păcate, accesarea acestui portal se face din nou, indirect, din secțiunea Proiecte, fiind greu de crezut că un utilizator aflat în căutarea unui loc de muncă va ajunge foarte ușor să știe că există un astfel de portal și apoi să-l utilizeze. În site-ul AJOFM-ului există de asemenea mențiunea că s-a achiziționat un sistem informatic ce permite examinarea completă a unei persoane (din punct de vedere al inteligenței, personalității, aptitudinilor și reactivității) respectiv evaluarea psihologică în vederea orientării/selecției profesionale, însă nu se menționează nici o legătură spre vreo platformă pe care clienții își pot încărca datele personale în așteptarea unui profil personal conturat de către consilierii profesionali, livrat on-line. 5.5.3 Website-ul AJOFM Brașov Agenția AJOFM Brașov beneficiază de un site relativ bine organizat, de tip cascadă, deși se păstrează și aici nesepararea documentelor de tip back office de cele din front office. Pe pagina principală regăsim link-uri spre proiecte precum GreenJobs (destinat orientării solicitanților aflați în căutarea unui loc de muncă spre joburi ecologice), blogul persoanelor cu dizabilități (Angajează-mă, pot ce poți și tu), precum și câteva situații privind șomerii din județul Brașov, lista agenților economici și lista furnizorilor de servicii specializate pentru stimularea ocupării unui loc de muncă (în care sunt menționați inclusiv furnizori ce vizează egalitatea de șanse și nediscriminare pentru grupurile vulnerabile). Datele de contact ale agenției și ale punctelor de lucru din teritoriu sunt date inclusiv prin localizare Google Map, venind astfel mai aproape de utilizatori; există și o secțiune de întrebări frecvente; dispune de posibilitatea de descărcare a programului Declsom (disponibil de altfel și pe site-urile AJOFM Alba și Cluj). Mai mult există un anumit grad de centrare pe nevoile utilizatorilor, secțiunea de Servicii oferite fiind din start împărțită pe Persoane fizice/șomeri și Agenți economici, chiar dacă secțiunile sunt doar cu caracter informativ, fără interactivitate. Sunt menționate de asemenea actele necesare pentru dosarul de șomaj, informații privind cursurile de formare profesională. 77 În ce privește secțiunea Lista locurilor de muncă vacante, informația este prezentată prin intermediul unui link spre o pagină a ANOFM cu informații extrase din serviciul electronic de mediere SEMM, dar și prin legătura cu Eures. Există de asemenea o secțiune de Formulare de unde se pot descărca toate formularele utilizate de către clienții agenției (fără a fi menționată și posibilitatea de completare sau încărcare on-line). Pe lângă informațiile obișnuite din back office (organizare, rapoarte de activitate, regulamente, acte administrative, etc.) există și o secțiune dedicată Buletinelor informative precum și una dedicată Acțiunilor AJOFMBrașov, care subliniază o serie de măsuri active de ocupare pe piața muncii. În ce privește managementul inovativ al serviciilor SPO oferite de agenție, există diverse proiecte la care agenția a participat și care își propun printre altele implementarea unui sistem electronic de preluare a informației de la clienți, însă site-ul nu are legături cu nici o altă platformă electronică de mediere în afară celor de la Eures și SEMM. Referințe bibliografice 1. *** - Website-ul AJOFM Alba (www.alba.anofm.ro) 2. *** - Website-ul AJOFM Sibiu (www.sibiu.anofm.ro) 3. *** - Website-ul AJOFM Brașov (www.ajofm-bv.ro) 5.6 Analiza fluxului de documente în cadrul AJOFM-urilor Este binecunoscut faptul că o organizație este structurată în jurul unui set de documente, pe baza cărora își desfășoară activitatea. Statisticile arată că o dată la cinci ani numărul de documente gestionate într-o organizație se dublează. În vederea eficientizării procesului de gestionare și de utilizare a unui volum mare de documente, se folosesc sisteme informatice de management al documentelor. Un astfel de sistem este eficient întrucât asigură evidența documentelor, controlul executării, stocarea și regăsirea documentelor, în formate electronice variate, inclusiv imagini ale documentelor tipărite. Astfel, printre funcțiile pe care un sistem informatic de management al datelor ar trebuie să le îndeplinească, regăsim: cl asificarea și ierarhizarea documentelor, monitorizarea elaborării documentelor, incluzând versiuni ale aceluiași document, accesul personalizat la documente, în funcție de rolul fiecărui utilizator, controlul și siguranța accesului în sistem, autorizarea accesării totale sau parțiale a anumitor documente, generarea de rapoarte secundare pe baza documentelor, identificarea și căutarea documentelor pe versiuni de salvare a acestora, interconectarea cu celelalte componente informatice din sistem. 78 Agențiile județene de ocupare a forței de muncă operează cu o serie de documente în vederea susținerii activităților de bază. O parte dintre aceste documente se regăsesc și pe site-urile agențiilor, restul documentelor fiind documente de circulație internă sau documente securizate pentru o anumită parte a publicului. Este de dorit ca toate aceste documente să fie incluse într-un sistem informatic de management al documentelor care să fie în același timp conectat cu alte sisteme informatice cum ar fi site-urile agențiilor sau platformele și portalurile on-line, astfel încât la orice moment, persoanele autorizate să poate face transferul unor date dintr-un sistem în altul. În vederea realizării unei analize de eficiență a managementului documentelor la nivelul agenției, am luat în considerare Fișa de așteptări și colectare documente SPO, în cadrul celor trei AJOFM-uri cu care s-a realizat colaborarea (Alba, Sibiu, Brașov), completată de către o persoană reprezentantă a SPO. O analiză sumară arată faptul că nu există un instrument unitar de lucru pe managementul documentelor de la o agenție la alta, fie că vorbim despre lipsa efectivă a unor documente de bază care nu se regăsesc în toate agențiile, fie că vorbim despre denumirea diferită a acestora sau despre modul diferit de stocare. În ce privește modul de stocare a documentelor, există încă agenții care stochează documentele doar pe suport de hârtie, însă inclusiv cele care le stochează electronic nu dispun de un sistem integrat de management al documentelor, care să fie conectat și cu celelalte componente informatice. Mai mult, computerizarea managementului documentelor se referă în mare măsură doar la stocarea acestora în format electronic, fără să existe facilități de manipulare electronică a documentelor, decât ca excepție, prin intermediul unor componente informatice independente, obținute în cadrul unor proiecte (o computerizare optimă ar presupune spre exemplu și încărcarea electronică a unor documente ale clienților agenției, pe o platformă care este conectată la un sistem de management al documentelor, gestionat de persoanele autorizate din agenție). Mai jos, redăm situația centralizată a documentelor așa cum reiese din Fișa de așteptări și colectare documente SPO, completată de fiecare agenție în parte, această relevând direcțiile pe care o agenție fie nu lucrează cu un anumit document, fie că nu a completat existența documentului în fișă, ceea ce arată o organizare lacunară a documentelor. 79 Tabelul 1. Documentele colectate de către AJOFM-uri Documente colectate Alba Brașov Sibiu Activitate Fișe de lucru Fișă de înregistrare a persoanei în căutarea unui loc de muncă x x x 1 Dispoziția nr. privind stabilirea/ respingerea dreptului de indemnizație de șomaj x Dispoziția nr. privind încetarea/ suspendarea/repunerea în plată a indemnizației de șomaj x Registrul pentru evidența persoanelor fără drept de indemnizație șomaj (Anexa 7 din documente legislative) x x x Registrul pentru evidența persoanelor cu drept de indemnizație șomaj (Anexa 6 din documente legislative) x x x Registrul pentru dispozițiile privind stabilirea dreptului de indemnizație de șomaj x Registrul pentru dispozițiile privind respingerea dreptului de indemnizație de șomaj x Registrul pentru dispozițiile privind suspendarea/încetarea dreptului de indemnizație de șomaj x Registrul pentru dispozițiile privind repunerea în plată a dreptului de indemnizație de șomaj x Carnet de evidență șomaj - - x Certificat privind stagiul de cotizare anterior datei de 1 martie 2002 - - x Certificat privind stagiul de cotizare ulterior datei de 1 martie 2002 - - x Dispoziția de repartizare - - x Înștiințare privind încadrarea în muncă - - x Cerere privind acordarea indemnizației de șomaj - - x Informații privind indemnizația - - x Program individual de pregătire (denumiri diferite: Fișă de instruire individuală) x - x 2 Registru matricol x - - Registru evidență nominală a certificatelor de calificare x - - Registru evidență nominală a certificatelor de absolvire x - - 80 Registru de evidență a programelor de formare profesională x - - Registru evidență Dispoziții începere cursuri de formare profesională x - - Dispoziție începere cursuri de formare profesională x - - Cerere înscriere la programul de formare profesională x - - Contract de formare profesională x - - Deviz estimativ curs x - - Tabel nr. Contracte de formare profesională x - - Convenție privind desfășurarea orelor de instruire practică la angajatori x - - Catalogul participanților la curs x - - Condică prezență lectori x - - Formular de monitorizare curs x - - Cerere participare examen de absolvire x - - Fișa pentru evaluarea cursului x - - Proces verbal examen de absolvire x - - Anexa la procesul verbal examen absolvire x - - Catalogul cu rezultatele la examenul de absolvire x - - Foaia de notare proba teoretică la examenul de absolvire x - - Foaia de notare proba practică la examenul de absolvire x - - Anexa Tabel nominal de predare a lucrărilor scrise examen de absolvire x - - Situația activității de formare profesională conform Legii nr. 76/2002 x - - Programa de pregătire meserie/ocupație model 1/discipline x - - Programa de pregătire meserie/ocupație model 2/module x - - Proiect didactic /meserie/ocupație x - - Situație privind locurile de muncă vacante x x - 3 Cerere mediere - - x Planul individual de mediere x x x Machetă privind raportarea lunară a furnizorului - x - 4 Tabel nominal cu persoanele care au inițiat o afacere/activitate pe cont propriu - x - Registrul activității de consultanță și asistență pentru începerea unei activități independente sau inițierea unei afaceri x 81 Registru de evidență a PCLM beneficiare ale serviciilor de informare și consiliere profesională (Anexa 4 din documente legislative) x x 5 Fișă individuală de consiliere (denumiri diferite : formular de evaluare a nevoilor clientului; fișa clientului-interesele mele; preferințele mele în materie de condiții de muncă; aptitudinile mele; personalitatea și valorile mele; notele consultantului) x x Standarde de lucru Ord. nr. 946/ 2005 pentru aprobarea Codului controlului intern/managerial, cuprinzând standardele de control intern/managerial la entitățile publice și pentru dezvoltarea sistemelor de control intern/managerial x x 1-5 Regulamente Regulament de organizare și funcționare x x 1-5 (6 ca parte integrantă) Legislație în domeniu (Leg. 76/2002, HG 174/2002, HG 377/2002, Ord. 85/2002, Ord. 86/2002, HG 277/2002, Leg. 188/1999, Leg. 161/2003) x x 1-5 (6 ca parte integrantă) Proceduri Înregistrare a persoanei în căutarea unui loc de muncă și înregistrarea dosarului de indemnizație de șomaj x x x 1 (3) Formare profesională x x x 2 Activitatea de medierea muncii (și acordare viză-evidență lunară)/Medierea muncii x x x 3 Bursa locurilor de muncă x x 3 Accesibilizarea instituției pentru persoanele cu dizabilități x x 3,5 (specific GV) Consultanță și asistență pentru începerea unei activități independente sau inițierea unei afaceri x x x 4 (1) Consiliere și orientare profesională x x x 5 Întocmirea fișelor de post x x 6 (nespecifi c STL, GV) Evaluarea performanțelor profesionale, individuale ale funcționarilor publici x x - 6 (nespecifi 82 c STL, GV) Fișe de post Diverse denumiri: Fișă de post pentru fiecare compartiment și persoană cf. cu ROF/Fișe de post AI6.5/28.09.2012 și B.4.3/07.01.2013 pe informare, mediere, formare/Fișe de post pentru compartiment: înregistrare șomeri, medierea muncii, formare profesională, contabilitate, consiliere profesională, șef serviciu. x x x 1-5 (6 ca parte integrantă) Notă: Activitățile legate de documentele menționate au fost cuantificate astfel: 1-informare; 2-formare; 3-medierea muncii; 4-dezvoltare antreprenorială; 5-informare și consiliere profesională; 6- evaluarea angajaților care furnizează servicii către STL și GV; 7- alt tip). Acest tabel poate constitui un instrument inițial în identificarea documentelor care există deja sau trebuie să existe într-un flux eficient al documentelor dintr-o agenție furnizoare de servicii SPO. Plecând de la această analiză, se pot adăuga și alte documente necesare, tabelul constituind baza pentru proiectarea unui sistem integrat de management al documentelor. Un argument în susținerea ideii că un sistem de management al documentelor ar fi necesar este dat și de faptul că deși agențiile lucrează cu anumite documente, acestea nu sunt manageriate corespunzător (spre exemplu, deși site-ul AJOFM Sibiu ne arată că agenția are o listă cu locuri vacante, acest document nu este menționat în fișa de colectare documente, prin urmare nici în tabelul de mai sus). De asemenea, o analiză a celor trei fișe ne arată că nu toate agențiile încadrează un document la aceeași activitate, ceea ce exprimă iar lipsa unor proceduri complete în sistem. Mai mult, încadrarea unor documente este discutabilă, spre exemplu, situația privind locurile de muncă intră la activități de mediere, dar poate fi privită și ca ținând de activitatea de informare. Se poate observa că există unele activități care nu sunt procedurate la nici o agenție (spre exemplu, gestionarea și utilizarea sistemelor informatice existente, administrarea site-urilor, etc., în cazul în care serviciile nu sunt externalizate) și altele care sunt procedurate doar la anumite agenții. O identificare completă a activităților ar reprezenta o primă etapă în elaborarea unui manual de proceduri care să acopere întreaga activitate din agenție și care să servească la proiectarea unui sistem informatic de management al documentelor. 83 În ce privește regulamentele și standardele de lucru, documentele sunt minimale, iar fișele posturilor sunt întocmite mai degrabă pe compartiment, decât pe persoană, ceea ce arată specializarea puțin diferențiată a angajaților agenției și/sau numărul redus de angajați în agenție. Referitor la documentele de lucru specifice șomerilor pe termen lung și persoanelor din grupuri vulnerabile, există un singur document particularizat, o procedură privind, Accesibilizarea instituției pentru persoanele cu dizabilități. Referitor la modul de stocare, din analiza Fișei de așteptări și colectare documente SPO, reiese faptul că AJOFM Brașov păstrează documentele vizate doar electronic, AJOFM Sibiu are toate documentele amintite atât fizic, cât și electronic, iar AJOFM Alba are doar o parte din documente în format electronic, restul fiind păstrate pe hârtie. Pentru un mai bun management al documentelor, pentru o mai bună arhivare și utilizare, se recomandă și stocarea electronică, chiar și atunci când este vorba doar despre imagini scanate ale unor documente scrise. O discuție la care să participe reprezentanți de la toate agențiile și în urma căreia să aibă loc transferul de bune practice de la o agenție la alta, în sensul preluării unor documente de lucru care se dovedesc a fi utile, este de asemenea o soluție în eficientizarea serviciilor SPO. Referințe bibliografice 1. D. Dănăiață, L. Hurbean, C. Margea, Sisteme informatice pentru administrație publică, concepte teoretice, tehnologii și soluții de implementare, Timișoara 2011, ediție on-line, ISBN 978-973-0-11765-3 2. *** - www.managementul-documentelor-romania.ro 3. *** - Fișa de așteptări și colectare documente SPO (Alba, Sibiu, Brașov) 5.7 Sisteme informatice de colectare și prelucrare a datelor specifice STL și GV În vederea promovării egalității de șanse și incluziune socială, agențiile furnizoare de SPO trebuie să își propună măsuri active, compensatorii, specifice, dedicate persoanelor aflate în căutarea unui loc de muncă, aparținând grupurilor vulnerabile. Deși o noțiune în continuă schimbare, apartenența la un grup vulnerabil (GV) în acest context, poate cuprinde în definiție următoarele categorii de persoane, fără a se restrânge neapărat la acestea: persoanele cu dizabilități, femeile (victime ale violențelor domestice, mame cu mulți copii, gravide, etc.), șomeri în vârstă de peste 45 de ani, tinerii din sistemul de protecție a copilului, persoanele de etnie Romă, persoanele eliberate din detenție, persoanele 84 care nu își pot asigura întreținerea, victimele traficului de persoane, tineri fără experiență în muncă, părinți unici susținători ai unor familii monoparentale, persoane din mediul rural, persoanele toxicodependente, imigranți cu probleme sociale, persoanele fără adăpost, etc. Chiar dacă legislația în domeniu nu prevede dezvoltarea de măsuri specifice pentru șomerii pe termen lung (STL- șomeri de mai mult de 12 luni) care nu fac parte din grupurile vulnerabile menționate mai sus, totuși aceștia pot fi considerați ca o categorie nouă de persoane vulnerabile pe piața ocupării unui loc de muncă. Aceștia au un stres psihologic mai scăzut în comparație cu șomerii pe termen scurt și o adaptare mai mare la situația sa de șomer, în sensul că nu mai cauă atât de des locuri de muncă. Apare astfel un cerc vicios, cu cât stă mai mult în șomaj, cu atât devine mai greu de angajat, deși capacitățile sale pot fi aceleași cu ale unui șomer pe termen scurt sau ale unui angajat. Deși la ora actuală, măsurile specifice grupurilor vulnerabile sunt aproape inexistente, un management inovativ al serviciilor SPO nu poate să ocolească acest deziderat al incluziunii sociale a grupurilor vulnerabile. În acest sens, este necesară dezvoltarea câte unui instrument de informare/mediere/formare/consiliere, specific fiecărui segment din categoria grupurilor vulnerabile. Mai mult, în vederea modernizării serviciilor SPO, este de dorit ca aceste instrumente, acolo unde se poate, să aibă și un suport informatic care să aducă un plus de valoare în ecuația eficienței serviciilor. Astfel, pentru persoanele care au acces la calculator și internet, se pot dezvolta grupuri de sprijin online sau platforme specifice care să vină în ajutorul acestor categorii de persoane vulnerabile din anumite puncte de vedere, pe piața muncii. Desigur, înainte de automatizarea serviciilor destinate persoanelor din categoria GV, aflate în căutarea unui loc de muncă, este necesară dezvoltarea unor servicii dedicate, bazate pe resurse umane, pe proceduri și norme de lucru specifice, acestea fiind extrem de reduse în practica actuală. Din Fișa de așteptări și colectare documente SPO, din cadrul celor trei AJOFM-uri cu care s-a realizat colaborarea (Alba, Sibiu, Brașov), completată de către o persoană reprezentantă a SPO, reiese că nu există instrumente specifice de lucru pentru șomerii pe termen lung, la nici una dintre agențiile menționate, fapt justificat de legislația în materie aplicată, potrivit căreia, toate serviciile acordate persoanelor fizice se aplică în același mod pentru toate persoanele aflate în căutarea unui loc de muncă/beneficiari de indemnizație de șomaj. În ce privește serviciile acordate clienților din grupurile vulnerabile, două dintre agenții (Alba și Brașov) menționează existența unei proceduri de lucru specifice clienților cu dizabilități (Accesibilizarea instituției pentru persoanele cu dizabilități) și de asemenea, 85 AJOFM Alba menționează serviciile de promovare a participării pe piața muncii a tinerilor cu risc de marginalizare socială. Aceeași lipsă de instrumente specifice grupurilor vulnerabile se poate constata și la sistemele informatice dezvoltate la nivel de țară, precum și la platformele sau portalurile dezvoltate la nivel județean prin proiecte pe fonduri europene. Singurul instrument specific din peisajul electronic actual, dezvoltat în parteneriat cu agențiile furnizoare de SPO este o platformă dedicată persoanelor cu dizabilități, Angajează-mă, pot ce poți și tu (www.potcepotisitu.ro), care este încă în faza incipientă și reprezintă mai degrabă un forum de discuții decât un instrument de mediere și consiliere. Totuși există câteva proiecte care au în vedere incluziunea socială, însă rezultatele acestora nu sunt încă unele concrete, palpabile sau sunt aplicabile doar la nivelul grupului țintă al proiectului. Dincolo de acestea, există mai multe asociații și ONG-uri care promovează incluziunea socială și egalitatea de șanse (spre exemplu, Asociația Prowomen, http://www.prowomen.ro/iasi/, Asociația pentru egalitate de șanse și nediscriminare Brașov, etc.), cu care agențiile care furnizează SPO ar putea intra în parteneriat. Pentru fiecare grup vulnerabil în parte, este necesară dezvoltarea unor servicii de tipul: servicii de informare, mediere și consiliere personalizată, cursuri de formare pliate pe specificul și programului grupurilor, programe de formare care să înceapă o dată cu angajarea, la locul de muncă, cu ajutorul unui tutore de practică, servicii de mediere, suport și monitorizare în primele luni de la angajare, programe de muncă la domiciliu (spre exemplu, pentru părinții singuri sau mamele cu mulți copii, etc.), grupuri de sprijin on-line și platforme de mediere a muncii și consiliere on-line (pentru cei care au acces la Internet). Referințe bibliografice 1. D. Dănăiață, L. Hurbean, C. Margea, Sisteme informatice pentru administrație publică, concepte teoretice, tehnologii și soluții de implementare, Timișoara 2011, ediție on-line, ISBN 978-973-0-11765-3 2. *** - Fișa de așteptări și colectare documente SPO (Alba, Sibiu, Brașov) 3. *** - Website-ul ANOFM (www.anofm.ro) 86 87 8. Concluzii și propuneri de eficientizare a sistemelor informatice utilizate de agențiile furnizoare de SPO E-managementul unui sistem informatic presupune mai multe stadii, începând de la stadiul de afișare pe web (informații de tip avizier), la stadiul de furnizare parțială de servicii on-line (descărcare de formulare, contact electronic) și până la stadiul de portal cu servicii complete, interactive și integrate (servicii electronice, mediere electronică, e-learning, consiliere on-line, forum de discuții, etc.). Unul din avantajele implementării unui sistem informatic ca alternativă la serviciile clasice de tip SPO constă în eficientizarea transmiterii informației privind locurile de muncă disponibile, promovarea serviciilor de ocupare prin instrumente inovatoare TIC facilitând accesul la informare și consiliere profesională, cu efect direct în creșterea șanselor de ocupare. Întrucât succesul unui sistem informatic, bazat în mare măsură pe componente informative de tip front office (care interacționează cu clientul) depinde și de receptivitatea clientului este importantă și educarea treptată a cetățenilor, în vederea aplicării unei e-administrații. Luând în considerare cele prezentate în paragrafele anterioare, putem spune că serviciile SPO, oferite prin intermediul site-uri agențiilor furnizoare de SPO, se bazează în mare măsură pe caracterul de avizier (billboard), componenta interactivă fiind extrem de redusă. Deși există un volum mare de informații, acestea nu sunt organizate eficient, unele sunt redundante (spre exemplu, pe site-ul ANOFM, secțiunea de Întrebări frecvente apare în mai multe locuri în interfața principala) și orice căutare a unei informații devine obositoare și ineficientă. Componenta informativă nu este centrată pe necesitățile utilizatorului, amestecând informațiile de tip back office cu cele de tip front office, iar informațiile pentru utilizatori nu sunt divizate clar în funcție de tipul de utilizator. Mai mult, secțiunea de consiliere informativă existentă pe site-uri ar trebui să fie mai bine semnalizată și structurată, conținând aplicații practice cu exemple și explicații privind completarea unor documente precum CV, scrisoare de intenție, prezentarea la un interviu, căutarea unei informații privind locurile de muncă pe un site, etc.. În ce privește componenta interactivă, acolo unde există, este de cele mai multe ori doar un produs informatic disparat, fără conexiuni cu celelalte produse și fără a fi clar integrat într-un sistem informatic general. Mai mult accesarea acestor servicii interactive se face de cele mai multe ori greoi, prin intermediul secțiunii de Proiecte, pe pagina proiectului prin care s-a făcut finanțarea platformei respective. Pentru eficientizare, este de dorit ca accesul la sistemele informatice destinate clienților agenției să se facă direct din pagina principală de 88 XlNOFhK A'itMÎ’A MApOMcA FCJKTWU OCUN«* toftft'oe wuhca »»«n*a*M»i o» vAwme* A«Foioai, AOCNÎIA JUUfcftAMA rrMTwu ocuwmrA »O*Tt* « MU*-* MM web, a agenției sau dintr-un meniu destinat tipului de client (solicitant, angajator) și nu prin intermediul secțiunii de proiecte. Așadar este necesară o mai bună organizare a componentei informative și o dezvoltare a componentei interactive, extrem de puțin prezentă. În acest sens, ar putea prezenta interes colaborarea cu o echipă de specialiști în IT care să ajute agenția în derularea unui management inovativ al serviciilor SPO. Mai mult, ar putea prezenta interes și colaborarea cu specialiști în domeniul consilierii profesionale și al orientării în carieră, care să dezvolte pe baza fișei utilizatorului înscris pe portal, un profil ocupațional care să-i permită acestuia, împreună cu alte servicii de consiliere on-line, să se orienteze mai bine pe piața locurilor de muncă. În prezent există câteva portaluri de mediere on-line, dar nu este dezvoltată componenta de consilieră profesională on-line și nici cea de formare profesională la distanță (e-learning) prin intermediul Internetului, acolo unde domeniul locului de muncă vizat admite acest tip de cursuri. De asemenea, interfața serviciilor electronice existente trebuie gândite ca fiind centrată pe utilizator, un bun exemplu în acest sens fiind dat de portalul Eures, în care de la bun început, atât ca utilizator autentificat, precum și ca utilizator anonim, poți opta foarte ușor (informația e ușor vizibilă) pentru una din cele două variante existente (Solicitant de loc de muncă, respectiv Angajator), evitând o căutare obositoare și ineficientă prin “jungla” de informații a site-ului. Mai mult, ar fi utile și alte informații, spre exemplu, informațiile privind ofertele de educație, care pot fi gestionate în parteneriat cu instituțiile de învățământ (licee, universități, etc.). Pe direcția colaborării cu alte organizații este de menționat și colaborarea cu diverse ministere de resort, precum și cu asociații de tip bresle, în vederea realizării de instrumente de informare și consiliere specializate pe anumite locuri de muncă, instrumente ce ar crește șansele de reintegrare pe piața muncii a unor grupuri vulnerabile cum ar fi șomerii peste 45 de ani sau tinerii absolvenți care nu au experiență practică (un exemplu în acest sens ar fi portalul de recrutare în domeniul construcțiilor, www.picas.ro/). Este de asemenea salutară colaborarea cu alte centre de consiliere și orientare în carieră (spre exemplu cele existente în cadrul universităților) și cu psihologi, în vederea realizării unor teste on-line care să stabilească un profil ocupațional și psihologic al clientului, care să servească fie medierii de către furnizorul de servicii fie orientării personale în carieră. Desigur, o platformă care să conțină astfel de teste ar trebui să conțină pe lângă zona de acces liber, pentru informații și o zonă securizată pentru teste și date personale. Referitor la propunerile de eficientizare a serviciilor pe care le oferă, venite din partea agențiilor, acestea recomandă creșterea numărului de angajați, în vederea acoperirii eficiente a tuturor activităților aferente. Ori pe fondul crizei economice, un astfel de deziderat este greu de împlinit. 89 Un echilibru ar putea fi adus de așa numitul funcționar electronic (județul Alba are deja un astfel de sistem informatic implementat pe aparate infotouch), care preia într-o oarecare măsură sarcinile funcționarilor AJOFM-ului. Totuși, luând în calcul atât necesitatea modernizării serviciilor SPO, cât și faptul că agenția nu își dorește externalizarea serviciilor, o cale de compromis ar fi aceea în care are loc specializarea angajaților AJOFM, pe diverse direcții cerute de modernizarea serviciilor (specialiști IT, automatizări și electronică, în general, specialiști în utilizarea softurilor de mediere electronică, prin care se pun în corespondență automată cererile și ofertele de locuri de muncă, specialiști în softuri de management al documentelor, etc.). S-ar crea astfel un funcționar hibrid care ar înlătura discrepanța între funcționarii publici și IT-iști, prin care se evită externalizarea serviciilor, deși într-o primă fază ar fi necesară externalizarea în vederea identificării și instruirii de e-funcționari dintre funcționarii publici existenți. Desigur acolo unde există deja un compartiment IT este foarte importantă creșterea colaborării dintre acest compartiment și celelalte compartimente existente în agenție. Un alt aspect menționat de către AJOFM Brașov se referă la faptul că multe dintre resursele agenției se risipesc pe falși clienți (fie persoane care nu doresc să muncească, fie angajatori care deja vizează o anumită persoană pentru un post anunțat). Din păcate legislația în vigoare împinge acești falși clienți să se înscrie la serviciile agenției, chiar dacă nu există o nevoie reală a acestora, diminuând astfel resursele umane și de timp ale agenției, resurse care ar putea fi redirecționate către cei care cu adevărat doresc ajutor. Din nou, un sistem de tip funcționar electronic ar rezolva contactarea agenției pentru probleme formale (ca spre exemplu, vizarea automată a carnetului de șomaj), dar desigur nu trebuie ignorate problemele majore generate de existența acestor falși clienți, care îngreunează procesul de mediere a muncii. În acest sens se recomandată o analiză detaliată și argumentată, în vederea identificării reale a acestor clienți, premisă pentru găsirea unor pârghii legislative de înlăturare a lor. Identificarea șomerilor reali (persoanele dornice de muncă) dintre șomerii cu termen lung, se poate face prin urmărirea traseului clientului (dacă se prezintă la interviu, dacă sună la un call center dedicat serviciilor SPO, dacă răspunde apelurilor agenției). În acest fel, măsurile active de ocupare se pot centra pe adevărații șomeri pe termen lung, prin derularea unor proiecte pilot de consiliere specifică. Un ultim aspect menționat de AJOFM Brașov se referă la faptul că anumite categorii de persoane (cum ar fi spre exemplu multe dintre persoanele din mediu rural, în special romii), care pe de o parte cumulează un spectru larg de dizabilități sociale (lipsa totală sau parțială a educației, lipsa unei calificări, număr mare de persoane aflate în întreținere, condiții de viață precare, experiență scăzută pe piața muncii, lipsa angajatorilor în zonă, lipsa mijloacelor de transport spre oraș, etc.), iar pe de altă parte beneficiază de venitul minim garantat, intră în categoria clienților pentru care măsurile active luate de agenție ar trebui reduse sau anulate, întrucât rata de eșec este una pronunțată, agenția neavând capacitatea 90 necesară rezolvării tuturor obstacolelor cu care aceștia se confruntă la integrarea pe piața muncii. Considerăm totuși că nu anularea sau reducerea serviciilor de mediere oferite acestor persoane este soluția ci mai degrabă găsirea unor instrumente inovative specifice problemelor cu care această categorie de clienți se confruntă, în vederea eliminării disparităților și a promovării egalității de șanse. În acest sens, este necesară o radiografie reală a situației acestor categorii de persoane și externalizarea unor servicii sau măcar colaborarea cu alte instituții ale statului sau private (primării din zonă, asistenți sociali, etc.) care pot veni în completarea serviciilor oferite de agenție, dezlegând astfel nodul gordian al cumulului de factori care fac ineficientă integrarea acelor persoane pe piața muncii. În ce privește externalizarea serviciilor specifice agenției, motivele aduse de către agenții în defavoarea externalizării, țin de faptul că spre exemplu, serviciile de mediere utilizează informațiile dintr-o bază de date proprie agenției, aflată într-un continuu dinamism, fapt care ar face ineficientă intervenția unei terțe organizații, iar pe de altă parte, experiența în colaborarea cu furnizorii de servicii, acreditați pe activitățile de mediere și consiliere, arată că rezultatele colaborării nu au fost cele scontate. Probabil că o modalitate constructivă de abordare este aceea în care externalizarea sau mai degrabă colaborarea se face având obiective pe termen lung care dau timp atât agenției cât și furnizorului de servicii complementare să-și regleze disfuncționalitățile proprii dar și cele de interacționare. Apoi, o abordare recomandată prin prisma modernizării absolut necesare a serviciilor SPO, ar fi aceea în care externalizarea serviciilor se face, deși pe termen lung, doar temporar, în vederea formării de personal propriu, adaptat la noile cerințe ale SPO (spre exemplu, proiectarea și administrarea de sisteme informatice profesionale, de către persoane specializate din afara agenției, în paralel cu formarea de IT-iști în cadrul agenției care să preia serviciile externalizate temporar). De asemenea, este necesară identificarea acelor documente care sunt necesare în fluxul activităților unei agenții furnizoare de SPO, includerea lor obligatorie în toate agențiile județene și corelarea lor cu cele de la alte nivele (național, teritorial) precum și dezvoltarea unui sistem computerizat de evidență și management al acestor documente, care să fie conectat cu celelalte sisteme informatice (platforme și portaluri de mediere). Apoi, în contextul globalizării și liberei circulații, se impune dezvoltarea unor cursuri de formare care să permită persoanelor aflate în căutarea unui loc de muncă, dobândirea de cunoștințe de operare pe calculator și cunoștințe minime de limbă engleză necesare accesării site-urilor de locuri de muncă vacante, din spațiul UE și care să le faciliteze accesul la ocupare pe o paletă mai largă de locuri de muncă. 91 Nu în ultimul rând, în vederea evitării externalizării unor servicii dar mai ales în vederea eficientizării și modernizării serviciilor SPO, se impune formarea personalului propriu al agenției, în sensul creșterii standardelor de acordare a serviciilor de ocupare. Astfel, crearea de competențe pentru personalul SPO în vederea utilizării și îmbunătățirii unor sisteme informatice suport, vor contribui la creșterea calității serviciilor de consiliere, mediere și formare profesională a persoanelor aflate în căutarea unui loc de muncă în general dar și a serviciilor personalizate, destinate persoanelor aparținând grupurilor vulnerabile. Un management inovativ al serviciilor SPO, presupune furnizarea de servicii personalizate, atât individualizat cât și pe grupuri de persoane vulnerabile în contextul găsirii unui loc de muncă. Astfel, este de dorit dezvoltarea unor tehnici inovative performante și a unor servicii de ocupare individualizate, incluzând consiliere profesională personalizată prin elaborarea unor planuri de acțiune individualizate pentru reintegrarea șomerilor, inclusiv a celor pe termen lung (STL) și a celor din grupurile vulnerabile (GV), cu nevoi speciale. În acest sens, este necesară instrumentarea unor proceduri de lucru specifice persoanelor din grupurile vulnerabile, aflate în căutarea unui loc de muncă și apoi proiectarea de instrumente specifice bazate pe sisteme informatice (acolo unde specificul grupului vulnerabil nu face imposibil acest demers), care să faciliteze informarea/medierea/formarea/consilierea eficientă și implicit egalitatea de șanse în ocuparea unui loc de muncă de către aceste persoane. Concret, etapizarea unui management inovativ în furnizarea de servicii SPO pentru grupuri vulnerabile, presupune, identificarea grupului țintă (o categorie de persoane din grupurile vulnerabile), adaptarea procedurilor și documentelor de lucru, precum și a cursurilor de perfecționare și formare la specificul grupurilor vulnerabile și în cele din urmă, adaptarea instrumentelor informatice la caracteristicile de grup. Se ajunge astfel la sisteme informatice complexe formate din aplicații ce vor contribui la facilitarea furnizării de servicii SPO eficiente, corespunzătoare persoanelor cu dificultăți de integrare pe piața muncii. Spre exemplu, se poate realiza o platformă destinată persoanelor de etnie Romă, prin intermediul căreia aceștia să beneficieze de consiliere și mediere în limba etniei, dar și de cursuri profesionale adaptate specificului acestui grup. Un alt exemplu, ar putea consta într-o platformă de gestiune a informațiilor despre tinerii ce provin din centre de plasament sau despre persoanele eliberate din detenție. Un astfel de instrument ar pune la dispoziția personalului SPO informații despre experiența, calificările și obiectivele profesionale ale tinerilor din centre de plasament sau ale persoanelor eliberate din detenție. În felul acesta se vor identifica mai ușor cursurile de recalificare necesare sau ofertele de muncă disponibile, conform cu obiectivele persoanei respective și cu specificul grupului vulnerabil la care persoana aparține. De asemenea, o platformă de e-learning adresată persoanelor cu dizabilități, dar și părinților din familiile monoparentale sau mamelor cu mulți copii, ar putea crește accesul acestor categorii de persoane la ofertele de formare profesională și implicit, șansele de ocupare a unui loc de muncă. Astfel de instrumente reprezintă și o modalitate de colectare sistematică a unor date referitoare la piața muncii, pe anumite segmente (tineri ce părăsesc centrele de plasament, persoane cu dizabilități, etc.). 92 Existența unor platforme specializate pe medierea muncii permite urmărirea traseului și istoricului unei persoane aflate în căutarea unui loc de muncă și implicit creșterea șanselor de consiliere și mediere eficientă a acelei persoane. De asemenea, crearea unei rețele virtuale de colaborare în cadrul unor grupuri țintă (inclusiv forumuri de discuții) ar facilita transferul de bune practici. Un prim pas este și postarea vizibilă a oricărui tip de informație specifică utilizatorilor din grupurile vulnerabile, în vederea accesibilizării serviciilor SPO pentru aceștia (legislație specifică, facilități, etc.). Pe lângă acțiunile directe menite să medieze ocuparea locurilor de muncă, agențiile furnizoare de SPO, ar trebui să ia în calcul și măsuri preventive de evitare a șomajului, perioada de criză fiind un bun exemplu de situație când persoane cu un loc aparent sigur de muncă s-au trezit la vârste înaintate șomeri. Mai mult, este firesc ca oamenii să treacă printr-un număr de schimbări pe parcursul vieții, inclusiv în ce privește interesele și posibilitățile de muncă. Întreruperile de activitate pot fi perioade pozitive în sensul în care persoana participă la cursuri care îi facilitează reorientarea profesională sau specializarea în carieră. Acțiunile preventive care se impun, țin de creșterea ofertei de cursuri de formare profesională, inclusiv pe componenta e-learning, care să se adreseze și celor care sunt în prezent pe piața muncii. Astfel, programele de formare profesională și de perfecționare în carieră, pot crește șansa de ocupare a unei persoane aflate în căutarea unui loc de muncă, dar în același timp pot pune în gardă o persoană care este angajată în prezent dar poate deveni ușor șomer într-un context nefavorabil. Desigur că programele de formare trebuie să fie în strânsă concordanță cu ceea ce se cere la nivel de calificare pe piața muncii, un parcurs adecvat putând contribui la evitarea situației de șomaj pe termen lung (STL). În ce privește calitatea sistemelor informatice puse la dispoziția clienților, acestea trebuie să îndeplinească anumite criterii de bază, cum ar fi: disponibilitatea datelor (datele sunt direct și ușor disponibile la solicitarea unui utilizator autorizat), confidențialitatea datelor (datele sunt furnizate doar utilizatorilor autorizați), integritatea datelor (prelucrarea datelor se face numai de către utilizatori autorizați). Mai mult, un portal pentru dezvoltarea carierei, care să fie ușor de accesat și eficient pentru toate categoriile de persoane aflate în căutarea unui loc de muncă dar și agenților economici aflați în căutarea unei persoane cu competențe specifice, ar trebui să dezvolte atât componenta de informare cât și cea de consiliere. Componenta informativă ar trebui să aibă integrate cel puțin următoarele facilități: motoare de căutare specifice site-ului, alerte de e-mail pentru utilizatorii înregistrați (de tip newsletter), contact prin e-mail, suport lingvistic pentru limbi străine multiple, suport de traducere în limba etniilor, dicționare pentru termenii tehnici, publicare online de rapoarte periodice, buletine de știri, anunțuri de ultimă oră și informații actualizate, facilități de imprimare și descărcare a formularelor electronice Prezentarea și implicit căutarea informației trebuie să fie centrată pe utilizator, printr-un meniu de tip arbore, cu formulări simple, care să- 93 l ducă treptat prin filtrarea informației, exact la informația dorită fără a mai citi pagini întregi de informații neorganizate, în speranța că până la urmă va găsi ceea ce caută. În ce privește componenta interactivă, de consiliere, un portal eficient presupune chestionare online, un set de întrebări frecvente, monitorizarea e-mailurilor (răspunsuri), un forum de discuții, evidența și istoricul utilizatorilor, posibilitatea de înregistrare a utilizatorilor, posibilitatea de personalizare a site-ului pentru utilizatorii înregistrați, posibilitatea de completare și trimitere electronică a formularelor în vederea solicitării de servicii, verificatoare de text în vederea corectării greșelilor de completare a formularelor, posibilitatea urmăririi electronice a soluționării unei cereri, posibilitatea tranzacțiilor/plăților electronice, profiluri ocupaționale realizate de experți, mediere electronică, consultanță online, componente de e-learning, etc. Dincolo de avantajele, dezavantajele și recomandările care se impun privind diverse sisteme informatice utilizate în SPO, situația trebuie privită și dintr-o perspectivă mai largă. În ultimii ani s-a putut constata dezvoltarea oarecum frenetică a unor sisteme informatice disparate care aduc fiecare un plus în managementul inovativ al SPO, dar care duc lipsă de coeziune și integrare într-o viziune mai largă a unui sistem informatizat general pe SPO. În acest sens, un deziderat al sistemelor informatice obținute prin proiecte ar trebui să fie calitatea acestora de a putea fi extinse la toate agențiile județene si apoi integrate în sistemele deja existente (locale, naționale), după o perioadă de timp de testare. De asemenea, este recomandat ca toate sistemele informatice viitoare să se proiecteze în conexiune cu cele existente care au dovedit bune practici și cu sistemul informatic la nivel de administrație generală, iar extinderea unui sistem informatic verificat și valid, de la agenția pilot la celelalte agenții să fie o condiție esențială în demararea proiectelor. S-ar evita în felul acesta lipsa de conectare la un sistem general și redundanța unor sisteme, precum și necesitatea ulterioară de reproiectare, nu întotdeauna posibilă. Astfel, pentru a evita reproiectarea costisitoare a unui sistem informatic sau chiar renunțarea la acesta din motive de incompatibilitate cu celelalte sisteme existente, este necesar să fie luată în considerare din start, componenta colaborativă a unui sistem informatic, atât pe verticală (administrația centrală și cea locală), cât și pe orizontală (între diverse instituții publice locale sau între agențiile județene furnizoare de SPO). Integrarea într-un sistem informatic intern a unei noi componente este de asemenea, importantă. Spre exemplu, o componentă integrată care ajută la elaborarea de documente de tip back-office ar putea transmite resursa spre un site front-office. Chiar și crearea unei interfețe unitare (măcar într-o mare măsură dacă nu integral) a website-urilor agențiilor furnizoare de SPO, ar oferi într-un mod mai eficient, integrarea și partajarea informațiilor de către orice utilizator interesat. 94 95 Capitolul 6 Management inovativ al formarii profesionale a STL si GV 6.1 Dezvoltare antreprenoriala versus dezvoltare ocupationala Prin antreprenoriat se intelege o activitate practica de creare a unei noi organizatii (entitati) sau de rehabilitate, redresare, modernizare si/sau restructurare a unei organizatii existente, indeosebi in domeniul afacerilor. Antreprenoriatul comporta un anumit risc si difera, ca obiective, criteria si modalitati de implementare si evaluare, in functie de particularitatile organizatiei respective (Zaman G., 2011). Activitatile antreprenoriale pot imbraca diferite forme, incepand cu proiectele individuale ale unei persoane fizice sau juridice si terminand cu crearea de mari entitati. Teoria antreprenoriatului a fost fundamentate de catre Joseph Schumpeter, Ludwig von Mises si Friedrich von Haeck care prin activitatea de antreprenoriat au statuat acele activitati prin care ideile noi si inventiile s-au transformat in inovari de success, pe baza “distrugerii creative”, prin intermediul pietelor si al industriilor care creeaza in permanenta produse si servicii noi, precum si noi modele de afaceri. Atat teoreticienii cat si practicienii si factorii de decizie acorda o importanta primordiala antreprenoriatului, stimuland antreprenorii sa introduca noi produse, procese si forme organizationale. Pe masura ce factorul globalizare influenteaza tot mai puternic economia mondiala si progresul tehnologic, genereaza incertitudini tot mai mari in economie si societate, dinamismul antreprenoriatului este considerat ca un factor in masura sa contribuie tot mai mult la consolidarea noii economii bazate pe cunoastere, la solutionarea provocarilor de mediu, economice si sociale. In ultima perioada s-a pus accent pe faptul ca antreprenoriatul si inovarea reprezinta cheia de bolta a competitivitatii economiei nationale. Politicile in domeniul antreprenoriatului sunt tot mai strans legate de cele inovationale, caracteristicile si particularitatile commune ale celor doua tipuri de politici fiind concentrate pe crearea unor bunuri, procese si servicii noi in conditiile unei potentari reciproce. Diversitatea de situatii si obiective ale tarilor fac ca politicile antreprenoriale sa fie foarte diferite de la o tara la alta pentru simplul fapt ca in unele tari, antreprenoriatul poate fii legat de strategiile dezvoltarii regionale si crearea de firme noi pentru stimularea ocuparii si cresterii, pe cand in altele, de fundamentele strategice ale facilitarii participarii la cresterea economica pentru anumite grupuri tinta (femei, tineri, etc.). 96 Beneficiile pe care le poate genera antreprenoriatul sunt urmatoarele: o Castig financiar personal enorm o Auto angajare, satisfactia de a crea mai multe locuri de munca si flexibilitatea muncii o Ocuparea unor locuri de munca mai bune de catre altii o Dezvoltarea mai multor industrii in special in zonele rurale sau regiuni dezavantajate prin schimbari economice datorate globalizarii o Incurajarea prelucrarii materiilor prime locale in produse finite pentru consumul intern si export o Generarea de venit si crestere economica o Competitie sanatoasa care incurajeaza productii de calitate superioara o Mai multe bunuri si servicii disponibile o Dezvoltarea de noi piete o Promovarea utilizarii tehnologiilor modern, in scopul cresterii productivitatii muncii o Incurajarea mai multor studii de cercetare si dezvoltarea de masini si echipamente modern pentru consumul intern o Dezvoltarea de calitati si aptitudini antreprenoriale pentru potentialii antreprenori care aduc schimbari majore in zonele rurale o Libertatea fata de dependent de locurile de munca oferite de altii o Capacitatea de a avea realizari importante o Reducerea economiei informale o Stoparea emigrarii talentelor printr-un climat antreprenorial intern mai bun o Serioase avantaje fiscal Masurarea performantelor atinse cat si a factorilor determinanti ai antreprenoriatului se realizeaza printr-o serie de indicatori. Performanta antreprenoriala Aspecte privind firmele Aspect privind ocuparea fortei de munca Alte aspecte Numar de firme noi Firma cu rata inalta a cresterii ocuparii Firme cu cifra de afaceri ridicata Numar de firme inchise Rata dinamica a ocuparii Firme cu cifra de afaceri dinamica Regimul firmelor Proprietatea start-up-urilor Valoarea adaugata pe o firma tanara Creșterea neta a populației afaceriștilor Numarul proprietarilor implicate Productivitatea firmelor tinere Rata de supravietuire la 3 si 5 ani Ocuparea in firmele de 3 si 5 ani Performantele innovative la firmele tinere si mici Proporția supraviețuirii de 3 si 5 ani Dimensiunea medie a firmelor dupa 3 si 5 ani Performanta la export a firmelor tinere 97 Integrarea în muncă a persoanelor vulnerabile la excludere de pe piața muncii a devenit în prezent cea mai vizibilă componentă a economiei sociale, în special în cazul celei mai noi forme conceptuale și juridice a acesteia, cea a întreprinderii sociale (și sub-componentei sale, întreprinderea socială de inserție). Prin aceasta, economiei sociale i se conferă un rol central și explicit în implementarea măsurilor active din cadrul politicilor de ocupare, incluziunea socială a grupurilor vulnerabile; prin intervenția sa în cadrul celor mai dezavantajate comunități, economia socială contribuie de asemenea la reducerea disparităților locale sau regionale în ceea ce privește crearea de locuri de muncă și furnizarea de servicii contribuind la construirea coeziunii sociale și la reducerea inegalităților între arii geografice și comunități diferite. Funcția de integrare a lucrătorilor defavorizați este poate cea mai importantă caracteristică de acțiune și inovație a economiei sociale din ultimii 30 ani1; alături de locurile de muncă temporare în vederea integrării ulterioare pe piața muncii sau permanente, generate în cadrul întreprinderilor sociale de inserție, aceasta a contibuit indirect la crearea de noi locuri de muncă în domeniul serviciilor sociale sau în domeniul serviciilor de ocupare și a formării profesionale. Dezvoltarea ocupațională la nivel de grupuri vulnerabile presupune creșterea accesului acestora la noi locuri de munca, integrarea lor pe piata muncii. Utilizând metode din domeniul formarii si organizării comunitare, crearea de grupuri de initiativă în domeniul economiei sociale, grupuri alcătuite din persoane apartinând categoriilor vulnerabile de populatie, poate fi foarte eficienta în formarea de abilităti si competente specifice antreprenoriatului. Acest tip de initiativă porneste de la nevoile identificate si constientizate de chiar membrii grupurilor vulnerabile si de la formularea unor solutii de către membrii acestor grupuri vulnerabile. Demersul se bazează pe prezenta unor facilitatori, specialisti în formare si dezvoltare comunitara care au rolul de a sprijini formarea respectivelor grupuri si de a le furniza resursele, în special legate de informarea corecta, care sa sprijine găsirea unor solutii care sa răspundă nevoilor acestor persoane în special legate de integrarea socio-profesionala. În România, în conformitate cu prevederile Parteneriatului pentru Aderare, Guvernul României a elaborat, împreună cu Comisia Europeană Documentul Comun în domeniul Incluziunii Sociale, document care a pregătit de plina participare a României, după aderare, la metoda deschisă de coordonare în domeniul incluziunii sociale. Primul Program Național de Reforme PNR 2007-2010 identifică drept principale provocări pe termen scurt și mediu ale pieței muncii: participarea redusă a tinerilor și a 1 Jose Luis Monzon Campos, Rafael Chaves Âvila, The Social Economy in the European Union, CIRIEC, 2012. 98 grupurilor vulnerabile pe piața muncii, rata de ocupare semnificativă în sectorul agriculturii și nivelul redus al calitații resurselor umane. Direcțiile politicilor de ocupare cuprinse în PNR 2007-2013 fac referire la: 10.1.) Flexibilizarea pieței muncii, reducerea impozitării muncii și a fenomenului muncii nedeclarate; 10.2. ) Îmbunătățirea accesului pe piața muncii, inclusiv prin creșterea gradului de participare la măsurile active de ocupare; 10.3. -10.4.-10.5.10.6.-10.7.) Măsuri de atragerea și menținerea pe piața muncii a grupurilor cu participare redusă, și anume a tinerilor (15-24 ani), lucrătorilor în vârstă (grupa 55-64), persoanelor rezidente în mediul rural cu precădere a lucrătorilor familiali neremunerați sau a lucrătorilor pe cont propriu ocupați în agricultura de subzistenă, grupurilor supuse riscului excluziunii sociale (cu accent pe persoane cu handicap sau a celor de etnie roma) și a femeilor (măsuri de egalizare a șanselor între femei și bărbați). 11.) Dezvoltarea abilităților și competențelor prin creșterea accesului la educație și formare profesională continuă. În contextul stategiei Europa 2020, PNR 2011-2013 își propune o țintă a ratei ocupării în 2020 de 70% pentru grupa de vârstă 20-64 de ani prin urmărirea următoarelor direcții de politici publice privind ocuparea forței de muncă: I. Îmbunătățirea funcționării pieței muncii prin introducerea unor serii de măsuri având drept finalitate flexibilizarea relațiilor de muncă, reducerea cazurilor de muncă fără forme legale și nefiscalizată, alături de reformarea sistemului public de pensii; II. Facilitarea tranzițiilor de la șomaj sau inactivitate către ocupare prin promovarea măsurilor active de ocupare a forței de muncă cu accent pe femei (40% din totalul persoanelor incluse în măsurile active de ocupare), tineri (sub 24 ani, 20%), persoane vârstnice (peste 50 ani, 10% ) și a programelor integrate de ocupare; Conform PNR, politicile de pe piața muncii vizează inclusiv “consolidarea componentei de activare prin realocarea resurselor de la cea pasivă către implementarea măsurilor de stimulare a ocupării, precum și dezvoltarea parteneriatelor cu instituțiile de învățământ, furnizorii de servicii de ocupare și formare, sindicate și patronate, ONG-uri și asociațiile profesionale”. III. Consolidarea competențelor profesionale ale forței de muncă prin dezvoltarea capacitații furnizorilor de servicii pentru formarea profesională continua (FPC) și facilitarea 99 accesului persoanelor aflate în căutarea unui loc de munca la FPC prin acordarea de gratuități/ facilități. În ceea ce privește Incluziunea Socială/ Reducerea sărăciei, tratată ca obiectiv separat în cadrul PNR 2011-2013, aceasta își stabilește drept țintă până în 2020 reducerea cu 580 mii a numărului de persoane aflate în risc de sărăcie și excluziune socială față de anul 2008, în principal prin măsuri subsumate următoarelor direcții de acțiune ale promovării incluziunii sociale active: - Dezvoltarea activităților și serviciilor generatoare de profit pentru sprijinirea persoanelor expuse riscului de excluziune socială să se integreze sau reintegreze pe piața muncii, în întreprinderile economiei sociale și/sau în economia formală. - Măsuri active privind facilitarea accesului și a participării persoanelor aparținând grupurilor vulnerabile pe piața muncii (inclusiv programe de formare sau servicii sociale precum serviciile de îngrijire pe timp de zi a copiilor) ce contribuie la incluziunea socială activă a femeilor. Incluziunea socială activă include setul de măsuri active de ocupare adresate persoanelor aparținând grupurilor aflate în situații de risc ridicat de excludere de pe piața muncii. Excluderea de pe piața muncii reprezintă o componentă esențială a excluderii sociale în măsura în care, în societățile moderne, integrarea socială implică în principal existența unui loc de muncă (desfășurarea unei activități plătite). Aceasta formă de excludere vizează persoanele/grupurile de lucrători ce întâmpină greutăți severe sau risc ridicat în încercarea de a intra pe piața forței de muncă datorită mai ales a existenței unor bariere de grup generate de percepția unei discriminări negative. Excluderea de pe piața muncii are de asemenea cauze multiple și apare adesea la intersecția anumitor variabile individuale sau de grup, cele mai frecvente fiind: vârstă (tânără sau înaintată), gen (femei), prezența unui handicap, etnie (romă), șomaj de lungă durată, mediu rezidențial. Economia socială contribuie substanțial la integrarea pe piața muncii a grupurilor cele mai dezavantajate atât prin crearea de locuri de muncă în propriile organizații cât și prin creșterea șanselor de angajare prin formare profesională, servicii de ocupare și servicii sociale cu rol activ în integrarea pe piața muncii. Ca si cai de actiune in cresterea ocuparii grupurilor vulnerabile se are in vedere: 100 XlNOFhK A'itMÎ’A MApOMcA FCJKTWU OCUN«* toftft'oe wuhca »»«n*a*M»i o» vAwme* A«Foioai, AOCNÎIA JUUfcftAMA rrMTwu ocuwmrA »O*Tt* « MU*-* MM • creșterea eficienței metodelor de prevenire și absorbție a șomajului pentru grupurile cu risc înalt: tineri, șomeri de lungă durată, persoane din mediul rural, romi, persoane cu handicap. • Promovarea modalităților eficiente de combatere a discriminării ocupaționale, în mod special cu privire la romi, dar și la alte grupuri cu risc ridicat: tineri în vârstă de 18 ani ieșiți din centrele de plasament, persoane ieșite din detenție, vârstnici, femei; • Adaptarea permanentă a structurii programelor de educație la necesitățile apărute ca urmare a schimbărilor de pe piața muncii 1. Pentru tinerii care parasesc sistemul de protectie sociala se au in vedere o serie de masuri cum ar fii: - Dezvoltarea coordonării dintre serviciile de asistență socială și alte servicii publice, precum: școala, accesul pe piața muncii, serviciile de sănătate, poliția. - Implementarea politicilor existente și continuarea sprijinului acordat în vederea facilitării accesului pe piața muncii și la locuințe sociale. - Stimulente pentru integrarea ocupațională a persoanelor cu handicap, cuprinderea pe piața muncii, implicarea activă pentru protecția acestor persoane și creșterea expertizei pentru îngrijirea persoanele cu dizabilități la vârste mici - sub 7 ani. 2. Pentru persoanele cu handicap: - Dezvoltarea serviciilor de pregătire și formare profesională, crearea oportunităților de muncă și micșorarea ponderii asistenței pasive bazate pe alocații; - Revizuirea și implementarea Strategiei naționale privind protecția specială și încadrarea în muncă a persoanelor cu handicap, inclusiv închiderea/restructurarea instituțiilor rezidențiale de îngrijire; 3. Pentru persoanele de etnie roma: - Dezvoltarea de oportunități economice și crearea de locuri de muncă salariale; - Identificarea și atribuirea de teren agricol în mediul rural și de terenuri pentru construcția de locuințe în sistem tradițional sau modern; 101 6.2 Managementul inovativ al cursurilor de formare profesionala pentru STL si GV Integrarea pe piața muncii a grupurilor vulnerabile se poate realiza fie prin activități de mediere fie prin activități de facilitare a angajării și prin intermediul cursurilor de formare profesională. Se are în vedere o abordare atât a aspectelor profesionale, cât și a celor de dezvoltare personală și socială nu doar reintegrarea profesională a persoanelor din categoriile avute in vedere. Pentru integrarea grupurilor vulnerabile pe piața muncii se pot derula acțiuni de conștientizare și sensibilizare cu privire la: • motivarea persoanelor apartinând grupurilor vulnerabile in vederea construirii unei autopercepții de persoane capabile să traiască independent și implicat, participativ; • serviciile de informare, consiliere și mediere a muncii care pot fi accesate în vederea realizării inserției persoanelor vulnerabile pe piața muncii; • rutele de pregatire și perfecționare profesională care pot fi urmate; • necesitatea dezvoltarii competențelor și a învățării pe toata durata vieții active; În cadrul cursurilor de formare, este utilizată și practica de formare la locul de muncă, sub coordonarea unui tutore/responsabil de practică, în timpul căreia cursanții sunt puși în situații concrete de desfășurare a proceselor de producție și de utilizare tehnologiilor și utilajelor specifice. Sistemul se dovedeste eficient ma ales în cazul persoanelor care se confruntă cu dificultăți de adaptare la sistemul clasic de învățare și persoanelor care au abandonat școala. În acest fel se asigură familiarizarea cu mediul de lucru, semnalandu-se și o motivație mai puternică. Cursurile de formare profesionala se adreseaza persoanelor cu dizabilități, cu capacități intelectuale reduse, cu capacități senzoriale reduse, imigranți legal sau ilegal, foști deținuți, persoane cu diferite dependente (alcool, droguri), persoane care primesc ajutor de inserție socială, tineri sub 30 de ani proveniți din penitenciare sau din școli corecționale, tineri din familii monoparentale, femei victime ale violenței în familie, șomeri de lungă durată, persoane peste 50 de ani, șomeri tineri cu calificare redusă precum și persoane încadrate dar care solicită reconversie profesională pentru un loc de muncă mai bine plătit. Programele de formare profesionala adresate șomerilor din grupuri vulnerabile, integrarea grupurilor vulnerabile pe piața muncii prin programe de formare la locul de muncă cu ajutorul unui tutore de practică și/sau ucenicie alături de campanii de informare precum și 102 acțiuni de conștientizare și motivare a persoanelor pentru a obține colaborarea acestora, realizarea de rute de perfecționare a solicitantului în vederea acoperirii cererii pieței muncii, informarea, consilierea, orientarea și inserția pe locuri de muncă de calitate, medierea și monitorizarea pe timpul primelor luni de la angajare, toate reprezintă măsuri care pot fi transferate și replicate în România, cu destulă ușurință atât la nivel local, regional cât și național. Conceptul inovator pe care îl dezvoltă buna practică se referă la adaptarea cursurilor și metodelor de formare profesională la nevoile grupului țintă, respectiv la nevoile persoanelor aparținând grupurilor vulnerabile. Mai mult decât atât, pachetul de servicii acordat trebuie sa urmareasca autonomizarea persoanelor, prin dezvoltarea personală și profesionalăprin dobândirea de competențe și calificări care să corespundă pieței muncii cât și prin asigurarea unei integrari durabile pe piața muncii. Creșterea ocupării în rândul grupurilor vulnerabile reprezintă un obiectiv major al politicii de ocupare a forței de muncă din România . Prin urmare, în contextul crizei economice și nevoii de suport pentru aceste categorii, implementarea, utilizând resursele FSE, a unor proiecte de creș tere a nivelului de calificare a grupurilor vulnerabile poate contribui la sporirea șanselor de integrare a acestora pe piața muncii. Integrare profesională a unui nou membru al grupurilor vulnerabile cuprinde implicații de ordin psihologic, social, organizatoric și pedagogic. Aceasta vizează o serie de obiective dintre care cel mai important este acordarea ajutorului persoanelor in cauza, în familiarizarea cu noile condiții de muncă, facilitarea acomodării acestora cu grupul de muncă și crearea unei atmosfere de siguranță, confidențialitate și de apartenență. Toate aceste aspecte se pot materializa în cadrul unui program efectiv de integrare. Integrarea persoanelor ce fac parte din grupurile vulnerabile începe din momentul recrutării și selectării de personal, cînd potențialii angajați își fac primele impresii despre locul de muncă în care urmează să activeze. Necesitatea perioadei de integrare are la bază faptul că orice individ care se angajează sau își schimbă un loc de muncă este supus unei presiuni psihologice prin faptul că acesta trebuie să-și demonstreze calitățile într-un mediu nou. Punerea în aplicare a unei politici de integrare a noilor angajați este benefică atît pentru funcționarii publici debutanți, cît și pentru cei care au fost promovați sau transferați. Scopul integrării socioprofesionale: S asimilarea persoanelor vulnerabile în mediul profesional; S acomodarea persoanelor vulnerabile la tradițiile echipei de lucru; S adaptarea la noile sarcini de muncă și comportament ale colectivului în cadrul căreia lucrează; 103 X1NOFIA »O*T1»« A MBA S cunoașterea specificului și a exigențelor postului ; S acumularea succesivă a deprinderilor practice pînă cînd randamentul activității persoanelor vulnerabile este conform cerințelor. Forme de integrare a persoanelor vulnerabile Activitatea de integrare a persoanelor vulnerabile este cu mult mai complexă decît pare la prima vedere și poate fi aplicată sub diferite forme, cum ar fi: □ integrarea administrativă (planul de dezvoltare instituțională/planul de dezvoltare pentru următorii ani, obiectivele autorității publice, structura organizatorică, locul subdiviziunii, structura ierarhică a personalului etc.); □ sanitaro-igienică (norme sanitare și igienice, securitatea muncii, spațiile auxiliare etc.); □ economică (salariul de funcție, sporurile la salariu, sistemul de premii, alte recompense); □ psihofiziologică (acomodarea la condițiile de muncă: solicitarea fizică și psihică, nivelul intensității muncii, confortul locului de muncă, factorii mediului ambiant); □ socială (relații interpersonale în cadrul echipei, tradițiile, regulile de comportament). 6.3 Basic guidelines in gestiunea inovativa a formarii profesionale pentru STL si GV Programele de training sunt o alternativă aleasă de adulți pentru dezvoltarea personală și profesională. Practic, sunt o continuare sau o completare a sistemului formal de educație reprezentat de sistemul de învățământ. Sunt incluse în educația nonformală, deoarece, deși sistemul lor este legiferat și autorizat prin legi implementate încă din 2003 în România, nu sunt programate prin programe de învățământ. Rolul lor este acela de a oferi abilități și competențe specifice fiecărei profesii, necesare angajatului pentru a performa la locul de muncă. Astfel, spre deosebire de educația formală insituționalizată în stadii de învățământ (ciclu primar, gimnazial, liceal, universitar, masteral și doctoral), rolul programul de training ca parte a educației informale sau nonformale este acela de a genera competențe specifice, caracteristice fiecărei activități în parte, spre deosebire de competențele generale oferite de sistemul de învățământ. Programele sunt autorizate și certificate de CNFPA, Consiliul Național de Formare Profesională a Adulților. Consiliul colaborează îndeaproape cu Ministerul Muncii, Familiei și Protecției Sociale, precum și cu Ministerul Educației, Cercetării, Tineretului și Sportului în ceea ce privește strategiile și politicile de formare a resurselor umane, coordonând și controlând în același timp activitatea furnizorilor de formare profesională la nivel național. 104 Astfel, Consiliul supraveghează competențele și evaluarea acestora pentru fiecare profesie în parte. Programele de formare profesională trebuie să cuprindă următoarele elemente: obiectivele programului de formare profesională exprimate în competențe profesionale ce urmează să fie dobândite, durata de pregătire necesară, număr minim și maxim de participanți, calificarea formatorilor, programa de pregătire, mijloacele și metodele prin care se asigură transmiterea si asimilarea cunoștințelor, resurse necesare formării și procedura de evaluarea în conformitatea cu programa și obiectivele propuse (Codul Muncii actualizat). Un nou trend in realizarea incluziunii sociale a grupurilor vulnerabile il constituie managementul de caz ce asigură legătura dintre oameni și resursele sistemului de servicii sociale, făcând acest sistem accesibil potențialilor beneficiari și adaptat nevoilor comunității. Intr-un sens mai larg, conform Standardului 1/Ord.288/2006,managementul de caz este o” metoda de lucru obligatorie utilizata in domeniul protectiei copilului si reprezinta ansamblul de tehnici, proceduri si instrumente de lucru care asigura coordonarea tuturor activitatilor de asistenta sociala si protectie speciala desfasurate in interesul superior al copilului de catre profesionisti din diferite servicii/institutii publice si private”. Obiectivul utilizarii acestei metode consta in asigurarea unei interventii multidisciplinare si interinstitutionale, organizata, riguroasa, eficienta si coerenta pentru copil, familie, reprezentant legal si alte persoane importante pentru copil. Pentru utilizarea corecta a managementului de caz furnizorul impreuna cu coordonatorii serviciilor vor stabili criteriile de eligibilitate(de admitere)pentru accesul clientilor la serviciile propuse dar si metodologiile si procedurile de lucru pentru fiecare tip de serviciu. Daca managementul clasic se caracteriza prin eficacitate si eficienta, pentru managementul serviciilor sociale care lucreaza cu valori umane, in acord cu respectarea drepturilor omului, se impune calitatea serviciilor si nu cantitatea acestora. Acest aspect a determinat aparitia unor noi concepte asociate managementului: a) Managementul calitatii (Quality Management-QM) b) Managementul calitatii totale(TQM) Managementul calitatii(QM) sau quality management este o disciplina noua apreciata in cele mai dezvoltate tari ale lumii. Primele standarde referitoare la calitate sunt publicate de ISO (Organizatia Internationala de Standardizare) cu sediul la Geneva, incepand cu anii 1980. 105 Incepand cu primele standarde ISO 8402/1994 pana la cele din 2000 cu ISO 9000, managementul calitatii este definit ca “ansamblul activitatilor funcției generale de management, ce determina politica in domeniul calitatii, obiectivele si responsabilitatile si le implementeaza prin mijloace ca planificarea , controlul, asigurarea si imbunatatirea calitatii, in cadrul sistemului calitatii”(Butu, Mihai, Mihailescu Pintia,2000:273) Pentru beneficiar calitatea inseamna: • Timpul si atentia acordata de catre profesionisti in ceea ce priveste furnizarea serviciilor, momentul dar si durata acestora; • Stabilitatea serviciilor, conform contractului stabilit; • Deferenta - atitudinea personalului fata de beneficiar; • Finalitatea- obtinerea rezultatelor asteptate de beneficiar. Criteriile de baza pentru acordarea unor servicii calitative, sunt corelate cu drepturile omului dar si cu principiile etice ale muncii asistentului social.Acestea se refera la: respect si simpatie pentru beneficiar, nondiscriminare, promptitudine, angajarea de personal calificat precum si capacitatea acestuia de a utiliza deprinderile de comunicare indreptate in special spre atentie/ascultare activa si claritatea informatiilor. Functiile managementului calitatii serviciilor sociale sunt corelate cu functiile managementului clasic dar accentul cade pe calitatea indeplinirii scopurilor si obiectivelor. Pentru a putea realiza aceste functii, este necesar ca serviciul social sa functioneze dupa cateva principii ce vizeaza standardele calitatii in asistenta sociala.Aceste standarde ale serviciului trebuie sa fie vizibile si cunoscute atat de profesionisti cat si de beneficiari. Managementul calitatii totale (TQM) , dezvoltat de Dr.W.E.Deming, este”bazat pe participarea tuturor membrilor organizatiei, prin care se urmareste asigurarea succesului pe termen lung, prin satisfacerea clientului si obtinerea de avantaje pentru toti membrii organizatiei si pentru societate” (Butu, Mihai, Mihailescu Pintia,2000:283) Principiile de baza ale TQM au in vedere orientarea pe client, calitatea serviciilor, imbunatatirea continua, viziunea sistematica si argumentarea cu date. In asistenta sociala , pentru oferirea de servicii de calitate exista modelul celor sapte etape, utilizat ca instrument al calitatii. 106 XlNOFhK A'itMÎ’A MApOMcA FCJKTWU OCUN«* toftft'oe wuhca »»«n*a*M»i o» vAwme* A«Foioai, AOCNÎIA JUUfcftAMA rrMTwu ocuwmrA »O*Tt* « MU*-* MM Modelul celor sapte etape Etape: 1.Crearea unui climat prietenos, prin prezentarea personala si a serviciului , prin utilizarea corecta a deprinderilor de comunicare; 2.Obtinerea de informații necesare prin ascultare si intrebari, pentru a clarifica situatia/problema clientului(sa nu fie necesara o alta intalnire pentru completarea datelor pe care am omis sa le obtinem); 3. Verificarea pentru intelegerea completa, atat din partea asistentului social cat si a clientului.Trebuie sa ne asiguram ca beneficiarul a inteles explicatiile asistentului social dar si ca problema lui a fost bine inteleasa de profesionist. 4. Propunerea unui plan de actiune, se refera la explicatii legate de ceea ce urmeaza sa intreprindem precum si procedurile de lucru.Se exploreaza impreuna cu clientul alternativele si se explica abordarile sugerate; 5.Obtinerea unui acord asupra a ceea ce trebuie sa se faca :cine?unde?cand?cum? Se refera la o intelegere detaliata , importanta acestui acord pentru a preveni actiunile negative ale clientului. 6.Asigurarea asistentei asupra careia s-a convenit, prin respectarea contractului si explicarea situatiilor nou aparute sau a celor neasteptate.Daca beneficiarii se declara toleranti fata de intarzierea indeplinirii sarcinilor care le-au fost atribuite, nu vor manifesta toleranta fata de întârzieri ale serviciului si se vor putea simti “parasiti”. 7Monitorizarea in vederea asigurarii de rezultate, prin asigurarea de-a lungul interventiei ca beneficiarul a primit sprijinul asteptat. Etapele managementului de caz: a. identificarea și preluarea cazurilor: persoane de etnie rromă, femei abuzate, familii in situatii de risc, tineri post-instituționalizați, foști deținuți, persoane aflate în dificultate sau în situații de risc; b. Evaluarea initiala c. Evaluarea comprehensivă și multidimensională a situației clientului în context socio-familial. d. Planificarea serviciilor și intervențiilor concretizată într-un plan individualizat; e. Furnizarea serviciilor și intervențiilor pentru client/sistemul client; f. Monitorizarea și re-evaluarea periodică a progreselor înregistrate, deciziilor și intervențiilor specializate; g. Închiderea cazului, respectiv a procesului de furnizare a serviciilor și intervențiilor. 107 Luind in considerare etapele managementului de caz si problematica copilului in dificultate , facem cateva precizari referitoare la acestea pentru care se va folosi suportul legislativ :Ordin 286/2006 ,privind aprobarea Normelor metodologice pentru intocmirea Planului de Servicii precum si a Planului individualizat de protectie;Ordin 288/2006, referitor la Standardele minime obligatorii privind managementul de caz in domeniul protectiei drepturilor copilului . 1.Identificarea, evaluarea initiala si preluarea cazurilor; Evaluarea initiala are rolul de a confirma sau infirma , in cel mai scurt timp, existenta unui caz.Este realizata de catre Serviciul Public de Asistenta Sociala (SPAS) din cadrul primariilor sau de serviciul de Serviciul de Evidenta Intrari-Iesiri(SEI) din cadrul Directiilor Generale de Asistenta Sociala pentru Protectia Copilului(DGASPC). In cazul in care copilul se afla in risc de separare de familia sa, evaluarea initiala se va face diferentiat(vezi sectiunea Planificarea serviciilor si interventiilor). Evaluarea initiala se refera la; • Confirmarea /infirmarea cazului; • Cine?,cand?,cum? Se realizeaza avaluarea; • Instrumente de evaluare, documente; • Factori de decizie; • Termene; • Relatii intre institutii/servicii; • Responsabili. Identificarea cazurilor se realizeaza prin: a) solicitare directa din partea beneficiarului(copil/familie/reprezentant legal); b) referire din partea unei institutii publice sau private; c) semnalare/sesizare scrisa sau telefonica din partea altor persoane decat ele din familie/reprezentant legal; d) autosesizare. Pentru situatiile de urgenta , evaluarea initiala se realizeaza de catre echipa mobila de interventie din cadrul telefonului copilului de la DGASPC,sau de catre persoanele cu atributii in asistenta sociala de la nivelul SPAS.Echipele mobile trebuie sa aiba in componenta obligatoriu un asistent social/ psiholog si un lucrator al politiei. 108 Pentru identificarea, înregistrarea si evaluarea inițiala a cazurilor , furnizorul de servicii trebuie sa elaboreze proceduri in acord cu legislația in vigoare.Aceste proceduri sunt necesare si pentru preluarea si repartizarea cazurilor precum si de desemnarea responsabililor de caz(RC)(vezi sectiunea Responsabilii de caz). Evaluarea initiala a copilului se realizeaza in maxim 72 ore de la sesizare , iar in regim de urgenta in maxim o ora. Raportul de evaluare initiala, este intocmit in maxim 24 ore de la efectuarea evaluarii si este inaintat sefului ierarhic pentru confirmare sau infirmare a cazului. Cazul confirmat este inregistrat la SEI /Primarie si raportat directorului cu atributii in domeniul protectiei copilului care desemneaza un Manager de caz (MC) sau un Responsabil de caz(RC)-vezi sectiunea Manager de caz.Responsabil de caz. Pentru cazurile infirmate si inregistrate la DGASPC se fac referiri catre alte institutii pe baza unor adrese scrise si telefonice. Continurul raportului de evaluare precum si decizia de confirmare/infirmare va fi transmisa in maxim trei zile clientilor, consemnandu-se acest lucru. 2.Evaluarea detaliata/complexa Prin utilizarea detaliata/complexa in cadrul managementului de caz clientul beneficiaza de o evaluare comprehensiva si multidimensionala a nevoilor sale speciale si individuale. Acest tip de evaluare se realizeaza de Mangerul de caz(MC) / responsabilul de caz(RC)impreuna cu o echipa multidisciplinara din cadrul Serviciului de Evaluare Complexa(SEC).In procesul evaluarii sunt implicati atat profesionistii cat si beneficiarii.Informatiile necesare evaluarii detaliate sunt obtinute de la beneficiari, familiile acestora, persoane apropiate/implicate, institutii prin intermediul vizitelor/intalnirilor.Aceste informatii sunt consemnate in rapoarte de vizita/intalnire care se refera la : • Sinteza discutiilor, • Data • Locul • Scopul vizitei. Rapoartele sunt prezentate in termen de trei zile sefului ierarhic de la data efectuarii vizitelor.Evaluarea detaliata finala apare in raportul de evaluare intocmit pe baza rapoartelor tuturor specialistilor implicati in evaluare, in 24 de ore de la ultima evaluare.Acesta este 109 transmis in termen de trei zile șefului ierarhic spre avizare, familiei/beneficiarului si membrilor echipei. 3.Planificarea serviciilor si interventiilor O etapa a managementului de caz o reprezinta planificarea serviciilor si a interventiilor.Pentru protectia copilului planificarea serviciilor si a interventiilor se concretizeaza prin realizarea Planurilor de Servicii(PS), a Planurilor Individuale de Protectie(PIP) si a Planurilor de Interventie Specifica(PIS). Planurile de intervenție sunt instrumente de planificare , organizare si structurare a activitatii cu scopul de a produce schimbari in situatia beneficiarului (Cojocaru, Cojocaru, 2008). Planificarea este un proces si nu un rezultat final al activitatii profesionistului. Planul de interventie reprezinta un consens al negocierii asteptarilor si actiunilor dintre beneficiar si profesionisti.Este importanta participarea beneficiarului la realizarea planurilor pentru responsabilizarea si motivarea acestora in luarea deciziilor. Planul de interventie reprezinta “un ghid, un instrument flexibil, util atat beneficiarului, cat si specialistului implicat, fiind supus unui proces periodic de revizuire si completare, in functie de progresele inregistrate, pe baza reevaluarilor stabilite chiar in cadrul acestuia” (Cojocaru, Cojocaru, 2008). Planul de Servicii(PS), reprezinta o etapa a managementului de caz si se realizeaza pe baza evaluarii initiale a beneficirului.PS cuprinde informatii despre prestatiile, serviciile si tipurile de interventii atribuite beneficiarului si este intocmit de responsabilul de caz prevenire(RC)care a instrumentat/preluat cazul in maxim 30 zile de la inregistrarea cazului.Acestia au obligatia de a completa Fisa de monitorizare a copilului ce precede planul de servicii si care se centralizeaza, semestrial de catre SEI. Planul de servicii se intocmeste pe baza Normelor Metodologice stabilite prin Ord.286/2006, Anexa nr.2, si a Standardelor minime obligatorii din Ordinul 288/2006 din domeniul protectiei drepturilor copilului, in scopul prevenirii separarii copilului de parinti. Prestatiile si serviciile cuprinse in PS se adreseaza atat copilului cat si familiei, reprezentantului legal, sau persoanelor fata de care copilul a dezvoltat legaturi de atasament. Prestatiile pot fi in bani sau in natura si se refera la alocatii pentru copii, alocatiile familiale(complementare si monoparentale), venitul minim garantat, alte ajutoare speciale(transport la scoala, centru de zi, tratament etc.).Aceste prestatii sunt acordate de 110 primarii , direcții de dialog si solidaritate sociala, Organism Privat Acreditat(OPA), institutii publice si centrale etc. Planul Individualizat de Protectie(PIP) este documentul prin care se planifica masura speciala de protectie pentru copilul separat de familia sa, precum si a prestatiilor , serviciilor si interventiilor. Realizarea PIP incepe in urmatoarele situatii: a) Dupa ce cazul a fost referit din partea SPAS / persoanelor cu atributii in asistenta sociala a consiliilor locale; b) dupa ce directorul DGASPC a dispus plasamentul in regim de urgenta. Pentru protectia copilului in dificultate, PIP poate avea ca finalitate : a) reintegrarea familiala a copilului; b) adoptia; c) integrarea socio-profesionala; PIP este un rezultat al evaluarii detaliate a copilului si cuprinde planurile de interventie valabile pentru perioada cat copilul este scos din familie.Acesta este realizat de managerul de caz impreuna cu echipa multidisciplinara(vezi sectiunea Echipa multidisciplinara). Managerul de caz si echipa multidisciplinara realizeaza PIP impreuna cu beneficiarul/reprezentantul legal al acestuia in maxim 30 de zile de la inregistrarea cazului si este prezentat Comisiei pentru Protectia Copilului/instantei judecatoresti. PIP poate fi revizuit trimestrial cand copilul este reevaluat sau mai des , cand apar modificari in situatia beneficiarului. Planul Individual de Protectie este realizat ca si PS conform Normelor Metodologice ale Ord.288/2006,Anexa nr.1, si cuprinde urmatoarele sectiuni: • date despre identitatea copilului ; • date despre monitorizarea cazului; • profesionistii si institutiile responsabile; • prestatii; • servicii pentru copil; • servicii pentru familie; 111 • servicii pentru persoana fata de care copilul a dezvoltat legaturi de atașament. Programele de Interventie Specifica(PIS), reprezinta activitatile realizate pe un domeniu particular de interventie ce au in vedere urmatoarele aspecte: • nevoi de sanatate; • nevoi de ingrijire si securitate; • nevoi fizice si emotionale; • nevoi educationale formale si informale; • nevoi de petrecere a timpului liber; • nevoi de socializare; • dezvoltare a deprinderilor de viata independenta; • mentinerea legaturii cu familia; • reintegrarea in familie. Programele de interventie specifica trebuie sa contina obiective pe termen scurt, mediu si lung, activitati corespunzatoare acestor obiective , care pot fi periodice, de rutina sau ocazionate de anumite proceduri/evenimente, durata activitatilor, personalul de specialitate responsabil, alte persoane implicate, modalitatile de monitorizare, evaluare/reevaluare. Acestea vin in completarea PS respectiv PIP pentru atingerea obiectivelor stabilite. Indiferent de planul utilizat , pentru elaborarea obiectivelor este nevoie de clarificarea acestora.Obiectivele pot fi ; a) de implementare - se refera la activitatile desfasurate de profesionisti pe parcursul interventiei pentru atingerea obiectivelor( nr. de sedinte, a vizitelor, valoarea prestatiilor); b) de impact - se refera la situatia finala a beneficiarilor( presupune schimbarea statusului beneficiarului)(Cojocaru,Cojocaru,2008) Planul de Recuperare pentru copiii cu dizabilitati, se realizeaza de catre Managerul de caz din cadrul SEC pentru copiii cu dizabilitati din familie dar si pentru cei care necesita orientare scolara si profesionala.Pentru copiii cu dizabilitati aflati in protectie speciala/ familie largita/familie substitutiva/servicii rezidentiale PIP contine Planul de Recuperare si este realizat tot de MC. Planul de reabilitare/ reintegrare pentru copii abuzati, neglijati/exploatati, victime ale traficului, care raman in familie , este realizat de MC din Compartimentul de interventie in situatii de abuz, iar pentru cei care beneficiaza de o masura speciala de interventie, PIP contine si Planul de Reabilitare/Reintegrare. 112 4.Furnizarea serviciilor si interventiilor Furnizorii de servicii pentru copiii aflati in dificultate sunt instituțiile de asistenta sociala acreditate care utilizeaza metoda managementului de caz pentru toti copiii aflati in evidenta lor. Prin furnizorii de servicii se asigura resursele umane, financiare, materiale necesare desfasurarii optime a managementului de caz.Impreuna cu coordonatorii serviciilor , furnizorii de servicii stabilesc criteriile de admitere a clientilor precum si metodologiile si procedurile de lucru caracteristic fiecarui tip de serviciu. Tot furnizorii de servicii se asigura ca toate documentele utilizate in managementul de caz sunt evaluate periodic si, dupa caz sunt revizuite in functie de urmatorii factori:nevoile comunitatii, dinamica serviciilor, modificarilor legislative, propuneri facute de profesinistii domeniului. Furnizorul de servicii asigura efectuarea demersurilor necesare pentru munca in echipa multidisciplinara dar si interinstitutionala, precum si a unor specialisti colaboratori. Furnizarea prestatiilor, serviciilor si a interventiilor cuprinse in planurile de interventie pentru copil se face in bazacontractului cu familia/reprezentantul legal, conform Ord.73/2005, privind aprobarea modelului Contractului pentru acordarea de servicii sociale de catre furnizorii acreditati si beneficiarii de servicii sociale Serviciile oferite de furnizorii de servicii sunt servicii primare care se refera la toate serviciile de prevenire si sunt asigurate de autoritatile publice locale si ONG, iar serviciile specializate sunt acele servicii destinate protectiei copilului si sunt asigurate de DGASPC si ONG.(Cojocaru, Cojocaru,2008) Echipa multidisciplinara Echipa multidisciplinara in asistenta sociala se refera la totalitatea profesionistilor implicati in managementul de caz al unui beneficiar. Echipa multidisciplinara reuneste persoane care urmaresc un obiectiv comun , care isi aduc aportul prin competenta profesionala personala si colaboreaza pentru a ajunge la un rezultat stabilit”(Miley, O”Melia, DuBois,2006) Cateva caracteristici ale membrilor unei echipe multidisciplinare: - cunoasterea interpersonala; - capacitatea de rezolvarea a conflictelor; - respectarea valorilor si a codului etic; 113 - capacitati de autoorganizare. Brill si Levin,(2002) puncteaza cateva etape care eficientizeaza munca in echipa: - identificarea problemei si a limitelor acestora; - stabilirea obiectivului echipei in scopul definirii problemei; - stabilirea scopurilor; - impartirea si atribuirea sarcinilor; -evaluarea rezultatelor din prisma atingerii scopului si a realizarii obiectivelor(idem,2006:427) Managerii de caz” ghideaza clientii prin labirintul retelelor de servicii, ajutandu-i sa beneficieze de resursele necesare”(ibidem,2006:416). Ca sa fie eficienti managerii de caz trebuie: - sa cunoasca tipurile de resurse pe care le poate utiliza; - sa detina informatii sigure si corecte despre servicii si resurse; - sa detina abilitati de anticipare a unor situatii sau crize pe care le pot avea clientii; - sa poata crea si modifica resursele in functie de situatia clientului; - sa coordoneze resursele oferite de alti furnizori. Managerul de caz(MC)/responsabilul de caz prevenire, pentru protectia copilului aflat in dificultate, asigura implicarea si conlucrarea unei echipe de specialisti multidisciplinara si/sau interinstitutionala pe tot parcursul managementului de caz. Managerul de caz (MC) este profesionistul care asigura coordonarea activitatilor de asistenta sociala, avand drept scop elaborarea si implementarea: • PIP, pentru copiii separati de familie; • Planul de recuperare pentru copiii cu dizabilitati, orientare scolara si profesionala din familie;PIP si Plan de recuperare pentru aceleasi categorii de copii dar care beneficiaza de o masura de protectie speciala; • Planul de reabilitare/ reintegrare pentru situatii de abuz, neglijare, exploatare, victime ale traficului pentru copiii care raman in familie ; PIP si planul de reabilitare pentru aceleasi categoriide beneficiari dar care beneficiaza de o masura de protectie speciala; Managerul de caz este numit in scris de catre directorul adjunct al DGASPC si poate fi angajat al acesteia sau al unui OPA(Organism Privat Autorizat). 114 Poate fi manager de caz asistentul social cu studii de licența care o experiența de cel puțin doi ani in serviciile pentru protectia copilului, sau cu un an vechime si cursuri de pregatire in managementul de caz. In desemnarea MC, directorul DGASPC ia in considerare urmatoarele aspecte: • Numarul de cazuri active; • Complexitatea cazuisticii; • Experienta; • Cunoasterea problematicii respective; • Relatia cu copilul si familia; • Colaborarea cu reteaua de servicii si institutii. Atributiile Managerului de caz(MC) sunt, conform Stand. 10/Ord.288/2008: a) Coordoneaza eforturile, demersurile si activitatile de asistenta sociala si protectie speciala b) elaboreaza PIP/celelalte planuri prevazute in legislatie si alcatuieste echipa multidisciplinara si dupa caz interinstitutionala si organizeaza intalnirile cu echipa precum si cele individuale cu profesionistii implicati in rezolvarea cazului; c) asigura colaborarea si implicarea activa a familiei/reprezentantului legal si a copilului si ii sprijina pe acestia in toate demersurile intreprinse pe tot parcursul managementului de caz(ex.organizarea de intalniri periodice sau la solicitarea acestora, acompaniere, sprijin emotional, consiliere; d) asigura comunicarea intre toate partile implicate in rezolvarea cazului; e) asigura respectarea etapelor managementului de caz; f) intocmeste si reactualizeaza dosarul copilului; g) coordoneaza metodologic responsabilii de caz prevenire; h) comunica cu avizul superiorului ierarhic, la SEI, cazurile pentru care a fost luata decizia de inchidere. Managerii de caz colaboreaza cu Responsabilii de caz din protectia speciala si din centrele maternale. Responsabilii de caz din protectia speciala(RC) sunt profesionistii din cadrul serviciilor rezidentiale(cu exceptia centrelor maternale)care prin delegarea atributiilor de catre MC asigura coordonarea activitatilor legate de elaborarea si implementarea tuturor 115 progaramelor de intervenție specifica(PIS).Acestia colaboreaza cu responsabilii de PIS, angajați ai serviciilor aflate in protectia copilului(dezvoltarea deprinderilor, consiliere,etc) sau in alte domenii(sanatate, educatie). Responsabilii de caz prevenire pot fi asistenti sociali cu diploma de licenta dar si absolventi de liceu cu diploma de bacalaureat cu o experienta de munca de cel putin doi ani in servicii sociale Responsabilii de caz din centrele maternale sunt profesionistii din cadrul acestor centre care prin delegarea atributiilor de catre MC asigura coordonarea activitatilor legate de elaborarea si implementarea programelor personalizate de interventie. Atribuțiile responsabilului de caz prevenire sunt(idem,stand.10) a) coordonarea eforturilor, demersurilor si activitatilor de prevenire a separarii copilului de familia sa; b) elaboreaza PS; c) asigura comunicarea intre toate partile implicate in rezolvarea cazului; d) asigura respectarea etapelor managementului de caz; e) intocmeste si reactualizeaza dosarul copilului De regula, MC isi deleaga o serie din responsabilitati catre responsabilii de caz din protectie speciala si din centrele maternale.Delegarea integrala a responsabilitatilor se realizeaza catre profesionisti care indeplinesc aceleasi conditii minime ca si profesionistul care deleaga. Acestea sunt atributiile specificate pentru fiecare MC respectiv RC prin Ord.288/2006.Deoarece au existat mai multe confuzii in ceea ce priveste utilizarea acestor denumiri si de inconsecventele institutionale, DGASPC-urile opteaza pentru unui CMC(Compartimentul Managerilor de Caz).Pe de alta parte acestia opteaza pentru responsabili cu intervenții specifice , angajati in serviciile oferite copiilor din familie sau care beneficiaza de o masura de protectie speciala, care asigura servicii pe arii specifice de competenta. Intre responsabilii de interventie specifica si MC exista o relatie de cooperare, primii facand parte din echipa multidisciplinara.(Cojocaru,Cojocaru,2008) 116 5. Monitorizarea si reevaluarea periodica O alta etapa a managementului de caz este monitorizarea si reevaluarea periodica. Monitorizarea se realizeaza asupra interventiilor dar si asupra modurilor de realizarea a acestora(Cojocaru,Cojocaru,2008:33) Monitorizarea intervențiilor este procesul de evaluarea a gradului de implementare a planurilor elaborate dupa realizarea evaluarii detaliate, a coerentei si succesiunii activitatilor specialistilor care lucreaza la caz. Monitorizarea interventiilor specifice se realizeaza de catre managerul de caz prin intalniri cu echipa multidisciplinara , prin discutii individuale cu profesionistii implicati dar si prin intalniri cu beneficiarii sau alte persoane reprezentative. In aceasta etapa a managementului de caz, pentru protectia copilului in dificultate, se are in vedere monitorizarea planului individual de protectie sau a celorlalte planuri prevazute in legislatie, dar si a progreselelor obtinute de beneficiar. Monitorizarea interventiilor presupune realizarea unor rapoarte lunare din partea responsabililor interventiilor specifice: - rapoarte statisticele refera la imaginea de ansamblu a activitatilor); - rapoarte narative(se refera la descrierea aspectelor particulare cu care s-au confruntat participantii). Pentru monitorizare PIP, se are in vedere: a) verificarea demararii serviciilor(in max.2 zile); b) verificarea modului de furnizare a serviciilor, cel putin lunar; c) raspuns imediat in orice situatie nou aparuta; d) asigurarea fluxului de informatii catre toate persoanele implicate in rezolvarea cazului; e) medierea relatiei pe toate planurile partilor implicate; f) reevaluarea situatiei copilului si a modului de implementare a planului, cel putin o data la trei luni precum si revizuirea planului respectiv daca situatia impune; g) inregistrarea informatiilor, progreselor , evolutiei cazului in dosarul beneficiarului; h) modificarea contractului cu familia atunci cand se impune. 117 Pentru PIS, responsabilii de PIS au obligația de a întocmi rapoarte de implementare lunar sau ori de cate ori este nevoie.Acestea sunt transmise in max trei zile de la intocmirea lor catre managerul de caz. Managerul de caz/responsabilul de caz prevenire intocmeste raportul de reevaluare in maxim 24 de ore, de la data reevaluarii.Acesta este avizat de seful ierarhic superior si transmis in trei zile tuturor participantilor . Pentru cazurile extrem de dificile se pot organiza conferinte de caz sau teleconferinte care sa includa membrii echipei multidisciplinare cu experti recunoscuti ai domeniului. 6.Monitorizarea postservicii si inchiderea cazului Monitorizarea postservicii este perioada de mentinere a contactului cu beneficiarii pentru o anumita perioada de timp si de evaluare a situatiei lor fara insa a mai beneficia de servicii.Inchiderea cazului se realizeaza in general la atingerea scopului propus la inceputul interventiei, cand procesul de asistenta sociala nu mai este necesar, iar beneficiarul isi dobandeste capacitatea optima de autonomie.Pentru cazurile de prevenire monitorizarea serviciilor se realizeaza pentru o perioada de min trei luni, iar pentru procesul de adoptie de doi ani.Monitorizarea postservicii se realizeaza pe baza unui plan de monitorizare elaborat de managerul de caz/responsabil de caz prevenire.Acestia realizeaza lunar sau ori de cate ori este nevoie cate un raport de monitorizare postservicii.Inchiderea cazului se face prin decizia autoritatilor la recomandarea managerului de caz/responsabilului de caz avizata de seful ierarhic.La DGASP inchiderea cazului este inregistrata la SEI si in CMTIS. Rolurile managerului de caz 1. Liant. Rolul de liant se referă la acțiunea managerului de caz de a menține relații de cooperare cu structuri din afara unitatii in care își desfășoară activitatea (furnizorului de servicii) si intre membrii echipei multidisciplinare. 2. Reprezentare. Sunt situații care presupun ca managerul să reprezinte furnizorul de servicii: ședințe de caz, întâlniri cu reprezentanții partenere în activitatea prevăzută în cadrul Planului Individual etc. 3. Managerul acționează ca un dispecer al informațiilor, o foarte mare parte a timpului său de lucru fiind utilizată în recepționarea sau furnizarea de informații, rol împărțit în trei domenii: a.Monitorizare. Cum managerii de caz sunt bombardați cu o multitudine de date -rapoarte de evaluare, telefoane, analize ale acompanierii și minute al ședințelor de caz, ei trebuie să decidă ce informații trebuie reținute ca fiind semnificative pentru derularea PIP - 118 ului copilului și folosite în luarea deciziilor și care dintre informațiile primite pot fii ignorate sau amânate. b.Diseminare. Managerul de caz trebuie să acționeze ca o placă turnantă a comunicațiilor din cadrul unei echipe multidisciplinare și in cadrul schemei/organigramei funcționale în care se încadrează. El transmite informații din interiorul echipei multidisciplinare responsabilizată în implementarea Planului Individual, copil, familia acestuia sau informații ce vin dinspre angajator / furnizorul de servicii / parteneri / autorități/ comunitate. c. Lider. Managerul acționează în primul rând ca o resursă aflată la dispoziția grupului pe care îl conduce/ sau ii conduce acțiunile. d. Purtător de cuvânt. În acest rol managerul furnizează informații, încheie relații de colaborare, negociază relațiile de la nivelul echipei multidisciplinare. 4. Cea mai importantă activitate managerială este luarea deciziilor. Sunt identificate patru roluri în această categorie: a. Întreprinzător. Managerul de caz trebuie să identifice oportunități și să ia decizii care presupun asumarea unor riscuri și realizarea unor schimbări. De exemplu, dacă managerul de caz constată nepotrivirea ofertei de servicii care este pusă la dispoziția unui beneficiar, el poate analiza motivele și decide, împreună cu beneficiarul modificarea planului de acțiune. b. Rezolvare crize. În orice echipă apar evenimente neprevăzute care declanșează crize sau dereglări în derularea activității. În aceste momente critice managerul trebuie să ia decizii și să acționeze. Deoarece este practic imposibilă anticiparea eventualelor dereglări (de ex. probleme de comunicare între membrii echipei multidisciplinare care pot duce la acțiuni prin suprapunere asupra / împreună (cu) beneficiarului, astfel încât rezultatele activităților să nu fie cele scontate), trebuie să își stabilească o anumită direcție de urmat în situațiile de criză (pârghii de control si evaluare, reuniuni de echipă etc). c. Reperarea resurselor. Managerul de caz trebuie să fie în permanență deschis să poată identifica în comunitate persoane resursă, profesioniști care își exprimă disponibilitatea de a colabora cu furnizorul de servicii, potențiali parteneri (persoane fizice sau juridice care pot susține financiar, material sau oferind locuri de muncă, de ex). d. Negociator. Este frecvent întâlnită necesitatea intervenției managerului de caz în negocierea relațiilor care sunt între beneficiar și instituțiile la care se adresează, dintre diversele instituții intervenante în planul de acțiune al beneficiarului. 119 Trendul ultimilor ani in asigurarea de formare profesionala grupurilor vulnerabile cuprind si accesarea de fonduri europene nerambursabile pentru participantii la cursuri. Astfel, un proiect de aceasta natura are in vedere: S stimularea implicării în economie a asociațiilor și fundațiilor, prin facilitarea parteneriatului public - privat în domeniul economiei sociale, prin oferirea de consultanță, informare și oportunități pentru schimb de experiență și promovare în domeniul economiei sociale; dezvoltarea și promovarea unor activități generatoare de venit la nivel de comunități locale, activități care ajută membrii grupurilor vulnerabile să se integreze sau să se reintegreze pe piața muncii și care contribuie la bunăstarea comunității; S dezvoltarea și promovarea unor activități generatoare de venit la nivel de comunități locale, activități care ajută membrii grupurilor vulnerabile să se integreze sau reintegreze pe piața muncii și care contribuie la bunăstarea comunității; S facilitarea parteneriatului public - privat în domeniul economiei sociale, facilitarea cooperării dintre organizații în domeniul economiei sociale și facilitarea comunicării și cooperării dintre reprezentanți ai diferitelor grupuri vulnerabile și dintre grupurile vulnerabile și comunitățile în care traiesc; S pregătirea antreprenorială în domeniul economiei sociale pentru membrii grupurilor vulnerabile și ai organizațiilor care susțin interesele acestora. Integrarea în activități de muncă ce contribuie la o dezvoltare durabila a comunităților, bazată pe respectul față de diversitatea sociala și resursele naturale poate contribui eficient la reintegrarea sociala a grupurilor vulnerabile vizate prin: • formarea, dezvoltarea și consolidarea unor deprinderi și resurse de viață independentă și a unei atitudini pozitive și responsabile față de propria persoana, familie și comunitate • dezvoltarea unor rețele de suport social la nivel de comunitate • susținerea familiei ca factor principal în integrarea socială. Bibliografie: 1. Jose Luis Monzon Campos, Rafael Chaves Avila, The Social Economy in the European Union, CIRIEC, 2012. 2. Legea nr. 53 din 2003 - Codul Muncii actualizat 2014 3. Bodi, Cristina ,Diana,(2003), Managementul calitatii serviciilor sociale, in Muntean Ana, Sagebiel, Julien,(coord),Practici in Asistenta Sociala, Polirom Iasi; 120 4. Butu, Mihai, Mihailescu P'intia,(2000:273'),Managementul calitatii, in C.Vladescu (coord), Managementul serviciilor de sanatate, Expert, București 5. Muntean,Ana;Sagebiel, Juliane,(2007), Practici in Asistenta Sociala. Romania si Germania. ,Polirom, Iași; 6. Neamtu,G.,coord.,(2003), Tratat de Asistenta sociala, Polirom, Iași; 7. Neamtu, Nicoleta (2003), Dimensiunea manageriala in Asistenta sociala, in Neamtu, G.(coord), Tratat de asistenta sociala, Polirom ,Iasi; 8. Neamtu , Nicoleta, 2001, Managementul serviciilor de asistenta sociala, Editura Motiv, Cluj Napoca; 121 Capitolul 7. Eficientizarea utilizării RU -principiu fundamental al managementului inovativ la SPO 7.1.Probleme ale resurselor umane Un studiu realizat în 2010 de Catedra de Sociologie si Asistenta Socială arată care pot fi problemele curente posibile în activitatea departementelor unei instituții publice aflată în proces de tranziție instituțională (Marina, 2010). Acestea pot fi cu ușurință translatate în funcționarea SPO (așa cum au arătat-o dezbaterile din cadrul proiectului 3C): 1. lipsa de claritate a legislației în domeniu; 2. superficialitatea, delăsarea unor angajați; 3. perceperea de către angajați a unor inechități în distribuția recompenselor pentru munca efectuată; 4. supraîncărcarea unor angajați cu sarcini de muncă; 5. personal insuficient în raport cu volumul de muncă din unele departamente. Prin urmare, se recurge la externalizarea unor servicii, ceea ce nu este întotdeauna cel mai efficient llucru sub raport cost-beneficiu, sau se stabilesc atribuții de muncă suplimentare, care nu țin de specificul profesiei fiecăruia. 6. fragmentarea, lipsa de unitate a activităților desfășurate de diferite grupuri de lucru din cadrul aceluiași departament. 7. insuficienta dezvoltare a abilităților de comunicare a celor ce lucrează cu publicul; 8. caracterul temporar al structurilor de management al unor proiecte; 9. lipsa de organizare în ceea ce privește circuitul informațiilor, în situațiile în care este necesară cooperarea interdepartamentală; 10. dificultăți de cooperare cu alte departamente, generate de percepția „unii aduc bani, alții doar îi cheltuiesc”; 11. lipsa de corespondență între pregătirea profesională a unor angajați și cerințele postului ocupat; 122 12. slaba motivare a angajaților; 13. navetismul unor angajați 14. excluderea unor șefi de departamente din comisiile de concurs pentru ocuparea posturilor din subordinea lor directă; 15. gradul de generalitate, lipsa de adaptare a bibliografiei cerute la concursul pentru ocuparea posturilor la specificul activității din fiecare departament; 16. deficiențe de ordin profesional în cazul unor angajați În vederea remedierii unor asemenea provbleme precum cele semnalate mai sus Managementul inovativ poate implementa soluții precum cele de mai jos: (realizate de șefii structurilor organizaționale din SPO-uri) 1. Realizarea și implementarea unui Sistem de management integrat al informației care să fie accesibil tuturor membrilor echipei de conducere de la toate nivelele SPO și care să preia și informațiile și bazele de date inclusive despre STL și GV realizate în alte programe și proiecte. 2. Ocuparea, prin concurs, a posturilor care în prezent sunt vacante. Bibliografia cerută la concursul pentru ocuparea posturilor ar trebui să aibă legătură directă, mult mai strânsă decât în prezent, cu specificul activităților corespunzătoare fiecărui post. 3. Recrutarea și selecția, în viitor, a personalului cu experiență profesională relevantă în domeniul de activitate specific fiecărui post. 4. Stabilirea unei perioade de instruire profesională inițială, imediat după ocuparea unui post, pentru familiarizarea noilor angajați cu specificul activității. Eventual, introducerea unui sistem de mentorat. 5.. Salarizarea corespunzătoare a angajaților buni, eficienți. 6. Reorganizarea activităților din cadrul departamentului, redistribuirea sarcinilor de muncă, în cazul fiecărui post sau angajat, eventual redistribuirea oamenilor existenți pe posturi cu atribuții cărora le fac față. Deciziile privind reorganizarea activității ar trebui să fie luate la nivelul fiecărui departament, acolo unde este cazul, nu de către conducerea de vârf a SPO. 7. Acordarea unui nivel potrivit de autoritate, corespunzător nivelului de responsabilitate specific fiecărei poziții din cadrul structurii organizației. 123 8. Redimensionarea, din punct de vedere numeric, a personalului, în funcție de volumul real de muncă din fiecare departament, eventual prin detașare. 9. Facilitarea accesului la informații utile fiecărui departament. Aceste informații trebuie să fie stocate la nivelul SPO și să poată fi regăsite cu ușurință. 10. Reglementarea mai bună, la nivelul SPO, a activității de implementare a proiectelor. 11. Instruire profesională cu frecvență anuală, pentru actualizarea cunoștințelor specifice fiecărui department conform Planurilor și Strategiilor de formare. Cursurile de perfecționare ar trebui să poată fi monitorizate direct pe conținut de către șefii serviciilor și birourilor, pe baza nevoilor reale de instruire și perfecționare profesională. 12. Externalizarea serviciilor care nu sunt vitale pentru existența și funcționarea SPO. Constituie factori de nemulțumire și constituie puncte slabe care trebuie eliminate de un management inovativ următoarele aspecte: 1. Nivelul actual al salariilor, raportat la nivelul solicitărilor. 2. Lipsa oportunităților de promovare (prea puține trepte și grade profesionale). 3. Uzură psihică, nervoasă, oboseală. 4. Riscul de a fi agresați de către beneficiarii SPO la unele departamente nu este suficient cuantificat, analizat și eliminat. 5. Deprofesionalizare (pregătirea și experiența profesională, competențele de care dispun angajații nu sunt valorificate de activitatea curentă). 6. Insatisfacții profesionale mai acute la acele departamente a căror activitate este îndepărtată de scopul și misunea organizației. 7. Acces insuficient la informații (nu toți angajații află în timp util informații referitoare la cursuri de perfecționare disponibile, hotărâri de modificare a salariilor), baze de date, cunoștințe profesionale, schimburi de experiență cu specialiști în domeniul propriu de activitate. Lipsa transparenței decizionale. 8. Nerespectarea circuitului oficial al informațiilor și documentelor (anumite departamente sunt solicitate să furnizeze informații, dar nu pe bază de adresă oficială, unor entități externe). Informațiile circulă pe canale neoficiale de comunicare. 9. Acordarea de recompense materiale tuturor angajaților, indiferent de contribuția lor la 124 realizarea obiectivelor organizației. 10. Spațiu nepotrivit pentru desfășurarea activităților cu publicul și a activităților curente. 11. Monotonia activității la unele servicii. Bibliografie 1. Raport de cercetare 2010: Metodologia de eficientizare a reusrselor umane (coord. Lucian Marina) - Centrul de Cercetări sociologice Alba Iulia, Universitatea „1 Decembrie 1918” Alba Iulia 7.2. Eficientizarea SELECȚIEI PERSONALULUI A. Literatura de specialitate Selecția personalului este o etapă esențială în asigurarea resurselor umane din cadrul oricărei instituții sau organizații. Costurile erorilor de selecție pot fi foarte mari pentru organizație, variind de la cheltuieli suplimentare cu perfecționarea angajaților, până la deteriorarea climatului organizațional și fluctuația de personal. Din acest motiv, specialiștii în resurse umane apreciază că „procesul de selecție reprezintă una dintre cele mai dificile și mai importante decizii ale unei organizații” (Stanciu și colab., 2003). Responsabilitatea procesului de selecție revine Departamentului de Resurse Umane, alături de specialiștii din departamentele care au posturi vacante și unde este cazul managerilor din pozițiile ierarhic superioare. Succesul selecției de personal depinde de două elemente-cheie, preliminare acestui proces: analiza pertinentă a posturilor din organizație respectiv de rezultatele activităților de recrutare a potențialilor angajați. Analiza posturilor din organizație Selecția de personal implică stabilirea unor criterii obiective, în raport cu care se va stabili măsura în care un candidat corespunde sau nu cerințelor postului. Analiza sumară a posturilor reprezintă adesea o cauză importantă a erorilor de selecție. Foarte pe scurt, analiza postului se referă la identificarea sarcinilor și a activităților aferente unui post, în acord cu obiectivele cadrul ale organizației. Rezultatele analizei postului - care este un proces dinamic, reluat la diverse intervale de timp, în acord cu schimbările interne și externe - vor fi trecute în fișa postului (care devine astfel principalul indicator calitativ al analizei postului). 125 Analiza postului va conduce la identificarea următoarelor caracteristici aferente unui post: activități ale procesului de muncă, activități legate de post și caracteristici ale angajatului care ocupă postul respectiv, relațiile cu alte posturi din organigramă, standarde de performanță și intervalul de timp necesar petru îndeplinirea acestora, contextul postului (condiții fizice, echipamente, program de muncă, mediul social și organizațional), cerințe de personal (cunoștințe și abilități aferente postului, nivelul de educație, pregătire și experiență, aptitudini, trăsături de personalitate etc). Procesul de analiză a postului se concretizează în descrierea și specificarea acestuia, ceea ce constituie fundamentul proceselor de recrutare și selecție de personal, evaluarea performanțelor, evaluarea postului și salarizare, perfecționare și training (după Stanciu și colab., 2003). Recrutarea potențialilor angajați Recrutarea este o etapă anterioară selecției de personal, care se referă la activitățile desfășurate de organizație în vederea atragerii persoanelor calificate și încurajarea acestora de a candida pe un post, astfel încât din mulțimea de candidați să poată fi selectați cei care corespund cel mai bine cerințelor postului. Calitatea selecției de personal depinde de calitatea recrutării. Recrutarea presupune: identificarea publicului țintă (sub aspectul tipului de calificare cerut, condiții de angajare, zona de proveniență a candidaților etc.), determinarea surselor de recrutare (care pot fi în exteriorul sau în interiorul organizației), informarea cu privire la caracteristicile postului, respectiv identificarea modalităților celor mai adecvate de atragere a candidaților spre organizație (având în vedere natura informațiilor oferite, sursele acestor informații, perioada de timp etc). Selecția personalului cuprinde un ansamblu de proceduri prin care se aleg candidații cei mai potriviți în raport cu cerințele posturilor vacante dintr-o instituție. Aceasta impune respectarea reglementări legale în vigoare și a unor proceduri, reguli și criterii bine stabilite. Principalul criteriu de validare a procesului de selecție îl reprezintă performanța ulterioară a angajaților pe posturile pentru care au fost selectați. Factori care contribuie la optimizarea procesului de selecție a personalului ■ Specificarea clară și detaliată a poziției postului în cadrul organizației, a modului în care acesta corespunde misiunii și obiectivelor organizației, specificarea activităților și a sarcinilor aferente postului respectiv a cerințelor normative necesare ocupării. ■ Stabilirea corectă a publicului țintă în cadrul procesului de recrutare și diseminarea infrormațiilor relevante despre post, spre publicul țintă. Mijloacele de informare 126 XlNOFhK A'itMÎ’A MApOMcA FCJKTWU OCUN«* toftft'oe wuhca »»«n*a*M»i o» vAwme* A«Foioai, AOCNÎIA JUUfcftAMA rrMTwu ocuwmrA »O*Tt* « MU*-* MM utilizate în aceasta etapă pot fi foarte variate: informări scrise în cadrul departamentelor (atunci când candidații potențiali pot fi din interiorul organizației), anunțuri în presă, anunțuri direcționate către instituții educaționale, comunicare prin intermediul paginilor web, etc. Dacă publicul care are acces la informația transmisă este prea restrâns sau irelevant în raport cu condițiile postului, desfășurarea procesul de selecție este constrânsă de lipsa candidaților care să corespundă cerințelor. În astfel de situații se recomandă reluarea procesului de recrutare. Dacă, dimpotrivă, recrutarea nu este restrânsă în raport cu câteva condiții considerate eliminatorii pentru ocuparea postului, costurile acesteia pot fi mult prea ample iar procesul de selecție devine ineficient. ■ Comunicarea precisă și transparentă - spre publicul țintă - a datelor esențiale din descrierea postului, a cerințelor cu caracter obligatoriu pentru ocupare (cum ar fi nivelul studiilor, experiența minimă etc), precum și a profilului candidatului ideal. Conturarea și comunicarea unui profil (sintetic) al candidatului ideal va contribui la asigurarea unui caracter obiectiv și transparent procesului de selecție și la eficientizarea acestuia. ■ Stabilirea cu profesionalism a criteriilor de selecție. Probabil cea mai dificilă și mai complexă dintre etape, aceasta presupune: derivarea unor variabile care pot fi operaționalizate, pornind de la sarcinile și activitățile corespondente din fișa postului. Corect identificate, aceste variabile vor avea valoare predictivă, corelând cu performanța în postul respectiv. Fiecare dintre aceste variabile (criterii de selecție) va fi operaționalizată - metodele utilizate în acest sens fiind foarte variate: teste de cunoștințe, interviuri, probe situaționale, probe de aptitudini, chestionare sau teste de personalitate, atitudini, abilități de comunicare, interacțiune socială, etc. B. Date din diagnoza de utilizare a resurselor umane În studiul menționat (Marina, 2010) se observă că „lipsa de profesionalism a unor angajați” este o problemă frecvent menționată, lipsa de corespondență dintre pregătirea profesională a unor angajați și cerințele postului ocupat; generalitatea și lipsa de adaptare a bibliografiei cerute la concursul pentru ocuparea posturilor la specificul activității din fiecare departament; respectiv, și de asemenea lipsa unei strategii în domeniul resurselor umane. C. Soluții practice de eficientizare 1. În vederea remedierii problemelor legate de „lipsa de profesionalism a angajaților”, propunem la nivelul etapei de selecție stabilirea detaliată a criteriilor de performanță corespunzătoare ficărui post, acestea devenind apoi criterii de selecție. 127 Aceste criterii de performanță vor fi specificate în fișa postului și vor fi aduse la cunoștința angajaților și a potențialilor angajați - întocmirea cu profesionalism a fișelor posturilor constituind dealtfel unul dintre indicatorii care obiectivează aplicarea soluției propuse. În general, studiile efectuate în cadrul diverselor instituții publice din țara noastră indică cunoașterea insuficientă de către angajați a activităților specificate în fișele de post. Acest fapt are la bază două cauze majore: pe de o parte, tocmai elaborarea sumară sau mult prea generală a acestor documente, iar pe de altă parte, o anumită inerție a angajaților care preferă să își regleze comportamentul în funcție de cutumele din cultura organizațională, propriile observații, cunoștințe și convingeri, indicațiile celorlalți, diverse informații colaterale etc. Pe de altă parte, o condiție a calității selecției de personal constă în utilizarea unor criterii de selecție cu valoare predictivă pentru performanța ulterioară a angajaților în cadrul posturilor pentru care s-a făcut selecția. 2. Stabilirea unor criterii de selecție suplimentare testelor de cunoștințe și interviurilor. Necesitatea unui astfel de demers este justificată prin faptul că, achiziția de cunoștințe declarative de specialitate (cum ar fi cunoașterea - și posibilitatea de reproducere verbală sau în scris - a unor legi sau proceduri) este mult mai simplu de realizat de către potențialii angajați (chiar ulterior ocupării postului), comparativ cu formarea unor aptitudini și abilități (de cooperare, rezolvare de probleme, abilități decizionale, comunicare, sinteză, gândire creativă, etc). Adică, tocmai cunoștințele de specialitate necesare postului sunt cele care se învață într-un timp relativ scurt, comparativ cu timpul necesar formării de abilități sau aptitudini specifice. Prin urmare, testarea abilităților și competențelor practice ale potențialilor angajați este mult mai importantă decât testarea cunoștințelor declarative. Din acest motiv, recomandăm utilizarea unor metode și tehnici suplimentare de selecție: probe situaționale, probe de aptitudini specifice, teste de abilități - considerate importante pentru postul respectiv (comunicare, cooperare, creativitate), teste de atitudini (față de munca în echipă, dezvoltarea propriei cariere), chiar chestionare de personalitate, etc. 3. Implicarea coordonatorilor de departamente în procesul de selecție a personalului din propriul departament: atât în stabilirea criteriilor de performanță specifice postului, cât și în etapa de selecție propriu-zisă a candidaților pe post (coordonatorii de departamente putând fi implicați în comisiile de concurs). 4. Recomandăm analliza atentă bibliografiei de concurs și, dacă este cazul și posibil legal, adaptarea acesteia în acord cu cerințele specifice ale fiecărui post. În vederea realizării acestui obiectiv, apreciem că este esențială colaborarea dintre departamentul de Resurse Umane și fiecare dintre celelalte departamente de specialitate din cadrul SPO. 128 XlNOFhK A'itMÎ’A MAțKJfcALA FCJKTWU OCUN«* toftft'oe wuhca »»«n*a*M»i o» vAwme* A«Foioai, AOCNÎIA JUUfcftAMA rrMTwu ocuwmrA »O*Tt* « MU*-* MM 7.3. Eficientizarea ACTIVITĂȚILOR DE INSTRUIRE ȘI FORMARE PROFESIONALĂ A ANGAJAȚILOR A. Nevoile de instruire și formare profesională a angajaților Activitățile de instruire și formare profesională trebuie să aibă un caracter cât mai practic, aplicativ, și să fie organizate în domeniile indicate de planurile și strategiile de formare profesională. Obiectivele principale ale programelor de instruire și formare profesională a angajaților constau în dezvoltarea unor aptitudini și a unor competențe specifice, respectiv creșterea motivației intrinseci pentru activitatea desfășurată. Participarea la cursuri de instruire și formare profesională se impune în primul rând în cazul angajaților noi, care au o pregătire generală și nu dețin competențele specifice postului și de asemenea atunci când schimbările tehnologice, legislative, reformele din sistem cer formarea unor noi competențe sau deprinderi, atunci când organizația își redefinește posturile, când personalul este transferat sau promovat în posturi care implică noi cunoștințe și abilități, atunci când apare rutina, demotivarea, când angajații renunță să mai caute soluții creative la problemele cu care se confruntă. Instruirea și formarea angajaților este un proces alcătuit din cinci etape: 1. Identificarea nevoilor de instruire și formare Această etapă implică studierea obiectivelor și planurilor strategice ale organizației, analiza resurselor umane, urmată de identificarea sarcinilor care trebuie îndeplinite în vederea atingerii obiectivelor propuse și apoi de identificarea nevoilor individuale de formare. Date relevante sunt furnizate de fișa postului și de instrumentele de evaluare a performanțelor personalului. 2. Stabilirea obiectivelor Obiectivele programului trebuie să corespundă nevoilor reale de formare; ulterior, acestea vor constitui criterii de evaluare a programului proiectat. 3. Metode de instruire și formare Programele de instruire și formare se pot desfășura în afara mediului de lucru - atunci când se urmărește dezvoltarea unor abilități complexe sau a unor aptitudini interpersonale specifice, riscul fiind dat de dificultatea transferului abilităților dobândite în activitatea cotidiană de la locul de muncă, sau în spațiul unde angajații își desfășoară în mod obișnuit activitatea (programe de instruire la locul de muncă, actitivități de tutoriat sau mentorat, etc). 129 Metodele utilizate sunt deosebit de variate: studii de caz, simulări, sesiuni de lucru, rotația posturilor, jocuri de rol, instruire asistată de calculator, instruire la distanță și e-learning etc. 4. Implementarea programelor de instruire și formare Dificultățile acestei etape se datoreză în special: lipsei atenției acordate de manageri programelor de formare, dificultăților de a găsi specialiști/formatori disponibili, rezistenței la schimbare a angajaților, dificultăți de monitorizare promptă a rezultatelor etc. Organizațiile înalt formalizate, cum tipic sunt cele aparținând administrației publice sunt recunoscute în teoria din domeniu ca rezistente la implementarea noului în maniera comportamentală adoptată și rulată tradițional. 5. Evaluarea Această etapă vizează identificarea beneficiilor programului, modalitățile de evaluare fiind diverse și combinate: înregistrarea opiniilor participanților, metoda test-posttest, evaluarea schimbărilor comportamentale, analiza îndeplinirii obiectivelor programului etc. Este de dorit ca evaluarea să nu se oprească la testarea doar a conținutului teoretic al programului de instruire. De asemenea este dezirabil ca evaluarea să se producă și după un interval suficient de timp de la implementarea programului astfel încât ea să poată releva gradul în care instruirea și formarea a condus la modificarea comportamentului vizat a fi modelat. Sugestii pentru eficientizarea activităților de instruire și formare profesională Problemele în domeniu identificabile la nivelul angajaților pot fi: 1. Anumiți angajați să considere că instituția nu le-a oferit posibilitatea să se perfecționeze ori de câte ori ar fi fost necesar, simțindu-se ignorați și devenind suspicioși la adresa criteriilor pe baza cărora salariații sunt selectați periodic pentru a participa la cursuri de formare. 2. Unii angajați să exprime opinii critice la adresa conținutului și a modului de desfășurare a cursurilor de formare (temele abordate să fie considerate mult prea generale, să se spună că relevanța practică a cunoștințelor predate este adesea scăzută, că acestea nu răspund întotdeauna problemelor reale cu care angajații se confruntă, motive pentru care de multe ori și cursanții manifestă dezinteres). 3. Evaluarea randamentului activității de formare și perfecționare profesională este foarte vagă rămânând la nivelul unei impresii generale exprimate de cursant. 4. Difuzarea conținuturilor asimilate prin cursurile de formare și perfecționare profesională la nivelul colectivului de muncă din care face parte cel ce a beneficiat de un astfel de curs nu este urmărită intențional. 5. Trimiterea angajaților la activitățile de instruire și formare profesională pot să apară doar ca un gen de recompense sau pseudoconcedii pentru angajați. 130 Pornind de la problemele posibile, se propune: 1. Analiza conținuturilor activităților de instruire și formare, exploatându-se dorința angajaților de a se perfecționa. În acest context, sugerăm ca proiectarea conținuturilor activităților de formare să se facă pe baza unei riguroase analize a nevoilor de instruire, identificate în urma discuțiilor cu angajații, care astfel vor putea sesiza cu ușurință relevanța practică a cunoștințelor predate și vor avea sentimentul că opiniile lor contează - aspecte care vor conduce la creșterea motivației. 2. Regândirea activităților de formare sub aspect metodologic, respectându-se o serie de cerințe specifice formării adulților: - valorificarea experienței anterioare a participanților, care va putea fi împărtășită celorlalți în cadrul unor grupuri de lucru; - predarea cunoștințelor în context problematizat, cursanții având sentimentul că contribuie împreună la rezolvarea unor probleme practice din domeniul lor de activitate (cunoscut fiind faptul că adulții sunt mai puțin dispuși să asimileze cunoștințe teoretice generale; astfel, se va elimina plictiseala;) - utilizarea grupurilor și a sesiunilor de lucru -conform studiilor pedagogice, una dintre cele mai eficiente forme de învățare în cadrul programelor de formare a adulților; 3. Evaluarea programelor de formare desfășurate și utilizarea feed-back-ului în vederea optimizării acestora; în cadrul evaluării, o atenție sporită fiind acordată discuțiilor cu participanții. 4. Organizarea unor schimburi de experiență cu angajații unor instituții similare și crearea unor rețele de comunicare între angajați (mai mulți manageri SPO au declarat în cadrul activităților din proiect ca au participat la astfel de activități și le-au apreciat ca foarte utile). De asemenea conducătorii unor departamente declară că în cazul apariției unor dispoziții legale noi apelează telefonic la consultarea altor colegi din afară sau din minister pentru interpretarea lor corectă ca și pentru înelegerea procedurilor de aplicare ale acestora. 5. Crearea unui sistem de mentorat în cadrul diverselor departamente (acolo unde se apreciază că este cazul); organizarea în cadrul departamentelor a unor sesiuni de lucru în cadrul cărora se vor căuta soluții în echipă - în cadrul acestora, accentul va trebui pus pe crearea unei atmosfere deschise, democratice, permisive, încurajându-se gândirea critică și creativitatea (în cadrul actuvităților de proiect s-a apreciat că nu sunt probleme semnificative 131 legate de comunicarea sau colaborarea din cadrul departamentelor dar se identifică probleme în comunicarea interdepartamentală) Bibliografie 1. Craiovan, M. P. (2006). Introducere în psihologia resurselor umane. Ed. Universitară, București. 2. Fournies, F. (2001). Psihologia angajaților, Ed. Teora, București. 3. Lefter, V. (2007). Fundamente ale managementului resurselor umane. Ed. Economică, București. 4. Manolescu, A. (2003). Managementul resurselor umane. Ed. Economică, București. 5. Stanciu, St., Ionescu, M.A., Leovaridis, C., Stanescu, D. (2003). Managementul resurselor umane, Bucuresti, Ed. Comunicare.ro, București. 7.4. Eficientizarea comunicării interne Este notoriu în teoria comunicării, dezvoltată masiv în ultimul deceniu, faptul că gestionarea cunoașterii într-o organizație este una din pârghiile importante de obținere a eficacității organizaționale. Din această perspectivă rețelele informale pot să fie o barieră în sporirea fondului acestei cunoașteri sau dimpotrivă un stimulent pentru creșterea acestuia. Rețeaua de comunicare se suprapune rețelei informale preferențiale a grupului și deși între cele două există diferențe calitative semnificative totuși cea dintâi reflectă interacțiunile directe dintre membrii grupului ca și absența acestora conținute de cea de a doua. Rețeaua de comunicare din orice organizație poate ilustra unul din cele două tipuri fundamentale: structuri de comunicare centralizate și structuri de comunicare descentralizate fiecare cu speciile proprii. În rețelele de comunicare centralizate participarea membrilor grupului în actul comunicării este inegală fiind specifice stilului de conducere autoritar bazat pe relații de supra-sau subordonare care generează întotdeauna un deficit de comunicare. Patternul comunicării este reprezentat de comunicarea în „lanț” (și variantele acestuia în „Y”sau în „stea”) în cadrul căreia fluxul informațional are un volum redus și produce o satisfacție redusă celor ce intră în procesul comunicațional. Decizia este plasată mereu la vârful ierarhiei spre care privesc toți membrii grupului așteptând soluțiile. În cazul unor sarcini simple, rutiniere acest stil comuni-cațional este performant, dar eșuează în fața unor sarcini complexe și preformează anemic în situațiile ce reclamă căutarea euristică a soluției și schimbarea de perspectivă asupra situațiilor ce compun problemele de rezolvat. În rețelele de comunicare descentralizate, cunoscute în literatura de specialitate sub denumirea de rețele de tip „cerc” sau „diamant”, patternurile de interacțiune au un caracter mai puțin precis decât în cazul precedent, dar tocmai datorită acestei calități favorizeavă un 132 volum mai mare de informații integrat rețelei, un sens multiplu al circulației acesteia, un înalt grad de satisfacțiie din partea comunicatorilor și o performanță ridicată în soluționarea sarcinilor complexe chiar dacă ea este dublată de o performanță modestă în soluționarea anumitor sarcini. În cazul acestor rețele parametrii mai puțin performanți sunt viteza de circulație a informației în cadrul organizațional și performanța grupului în rezolvarea sarcinilor simple. Structuri centralizate Structuri descentralizate Viteza comunicării Ridicată Redusă Satisfacția membrilor Redusă Ridicată Volum de informații integrat Redus Ridicat Performanța grupului sarcini simple Ridicată Redusă sarcini complexe Redusă Ridicată Tabelul 1 Rețele de comunicare centralizate și descentralizate (După Crușeru P.L.,2007,p.159) Din discuții cu șefii structurilor SPO rezultă o percepție sintetică a climatului organizational destul de diversificată. Părerile acestora reproduc gradul de exigență personală în raport cu subordonații pe care îi au. Inventariind toate tipurile de atitudini și comportamente organizaționale menționate de aceștia, tabloul rezultat arată astfel: • solicitudine, • predominanta interesului personal, • delasare, • seriozitate, • disciplină, • constiinciozitate • predomina interesul personal, • problemele de serviciu se rezolva doar dacă ai relatii de ordin personal cu cei cu care trebuie să colaborezi, • concurența intre subordonați, invidie, superficialitate, • dorința de autoperfecționare, • solicitudine in raport cu beneficiarii, conștiinciozitate • deschidere, acceptare a schimbarii, disponibilitate, • responsabilitate • credința că lucrurile se pot rezolva formal doar dacă ai si relatii informale cu cei cu care colaborezi, • disponibilitate pentru munca prelungită, • toleranță, 133 • interes pentru propria munca, • bârfe • coeziune, spirit de echipă, • harnicie, • rabdare, • calm, • loialitate, • respectarea legii, • preocupare pentru dezvoltare profesională. • dorința de promovare în plan profesional, • dorința de câștig material, • profesionalism. • pasiune pentru munca, • individualism, • prezența de spirit, • nemulțumire pentru importanța acordată departamentului Tabloul astfel alcătuit nu reproduce integral sistemul de valori, atitudini și comportamente derulate în cadrul SPO și nici nu acordă ponderi de frecvență acestora, dar descrie destul de bine nuanțele acestui climat. Probleme înregistrate • Faptul că relațiile dintre anumite departamente sunt disfuncționale. • Reprezentările pe care le au angajații dintr-un departament despre alte departamente organizaționale le permit clasificări de genul „noi nu avem timp nici să respirăm și alții nu au nimic de făcut” atestă necesitatea unor acțiuni de eficentizare a climatului organizațional. • Uneori există relații de concurență prea pronunțate între angajații din cadrul aceluiași departament. Unii angajați își urmăresc în primul rând interesele proprii. Nu există conștiința apartenenței la același grup, a scopului și intereselor comune. Soluții propuse: • Reorganizarea fluxului informațional prin întărirea traseelor formale ale acestuia. • Sporirea transparenței organizaționale. • Principala modalitate de intervenție în sensul obținerii unui climat dezirabil considerăm a fi construirea unei structuri de comunicare descentralizate care ar avea ca 134 efect o mai corectă cunoaștere a specificului, dificultăților, realizărilor și importanței fiecărui palier și element din structura organizației. Avantajul generării acestui tip de comunicare ar consta și în găsirea unor soluții mai eficente de rezolvare a problemelor complexe, nerutiniere care sunt ridicate în prezent de cursul obiectiv al descentralizării procesului administrativ. • Evitarea intrării în cercul vicios birocratic clasic, descris în literatura de specialitate prin cercetările lui Michel Crozier, și potrivit căruia angajații reclamă noi dispoziții și normări formale cu scopul de a-și optimiza statutul propriu. Când noile reguli apar ei vor identifica noi spații de incertitudini pe care urmează să le exploateze în folosul personal și în primul rând în scopul consolidării statutului de putere și influiență deținut în grup. • Implicarea angajaților din fiecare structură în negocierea unui set de norme fundamentale de dialog și de conduită la locul de muncă pe care să accepte periodic să le evalueze privind regimul de respectare ca și după consecințele produse asupra climatului grupului în care funcționează. Bibliografie 1. Becker, Gary S., Capitalul uman - Analiză teoretică și empirică, București, Editura ALL, 1997 2. Cândea, R. M.; Cândea, D., Comunicarea managerială, București, Editura Expert, 1996 3. Cornelius, H.; Faire, S., Știința rezolvării conflictelor, București, Editura Științifică și Tehnică, 1996 4. Johns, G., Comportament organizațional, București, Editura Economică, 1998 135 7.5 Eficientizarea mecanismelor de creștere a motivației Eficiența angajaților la locul de muncă depinde, printre altele, de sistemul motivator practicat. Motivarea constă în corelarea necesităților, aspirațiilor și intereselor resurselor umane din cadrul organizației cu realizarea obiectivelor și exercitarea sarcinilor, competențelor și responsabilităților atribuite în cadrul organizației. Motivațiile reprezintă acele elemente formale și informale de natură economică sau moral spirituală pe care proprietarii și managerii le administrează salariaților organizației, satisfăcându-le anumite necesități individuale și de grup pentru a-i determina ca, prin eforturile, atitudinile, deciziile acțiunile și comportamentele lor să contribuie la desfășurarea activităților ți îndeplinirea obiectivelor organizației. Unii șefi din SPO consideră că sunt lacune în ceea ce privește existența anumitor tipuri de motivații, precum necorelarea salariilor cu nivelul solicitărilor, lipsa oportunităților de promovare, lipsa transparenței decizionale, neacordarea recompenselor materiale tuturor angajaților (indiferent de contribuția la realizarea obiectivelor organizației). Dintre factorii motivatori ce pot avea un impact mai mare asupra personalului organizației pot fi menționați: a) reușita - nimic nu poate motiva mai mult ca reușita indivizului sau a grupului din care face parte. Aceasta cu atât mai mult cu cât activitatea contribuie la crearea de utilitate pentru satisfacerea nevoilor umane și sociale și dacă ea este dominată de reguli, criterii si valori acceptate ca fiind legitime. b) Comunicarea la locul de muncă - existența unei comunicări ample, deschise asupra muncii și semnificației sale permit înțelegerea și destinderea atmosferei de muncă din cadrul organizației. c) Achiziția de inteligență și talent - favorizând acumulările intelectuale la angajații săi, organizația dezvoltă interesul lor pentru aceasta. Aceasta înseamnă punerea în aplicare a programelor de formare continuă cu accent pe dezvoltarea tehnică și a carierei. Tehnici motivaționale - Motivare pozitivă și motivare negativă Motivarea pozitivă presupune utilizarea preponderentă a motivațiilor generatoare de satisfacții sporite la salariați, precum măriri de salariu, prime, mulțumiri, laude, ceremonii, acordarea de titluri, promovări etc. 136 Motivarea negativă presupune folosirea predominantă a motivațiilor generatoare de diminuări ale satisfacțiilor, precum reduceri de salariu, retrogradări, amenințări verbale, mustrări etc. Potrivit concluziilor desprinse din discuțiile cu șefi ai structurilor organizaționale de la nivelul SPO, există următoarele instrumente de motivare pozitivă, respectiv negativă. Motivație pozitivă: - acordarea salariului de merit sau a altor forme de recompense financiare; - aprobarea înscrierii la cursuri de perfecționare; - laude, aprecieri exprimate în fața colectivului; - acordarea unui calificativ mai bun la evaluarea anuală a activității profesionale; - flexibilizarea programului de lucru; - acordarea unor burse, pentru specializare; - creșterea salariului; - schimbarea încadrării pe post Motivație negativă: - evitarea; - punctaj insuficient pentru promovare (obținut la evaluarea anuală a activității profesionale). Tehnici motivaționale specifice 1. Tehnica „ascultă și răspunde” - implică o ascultare activă de către manager a mesajelor transmise de către interlocutor, continuată de un feedback clar și precis, astfel încât să se producă o comunicare eficace, subordonată realizării sarcinilor stabilite și obiectivelor previzionate. 2. Tehnica feedback-ului motivațional verbal sau a recunoașterii meritelor - constă în a reacționa de o manieră explicită prin aprecieri prompte (pozitive sau negative) față de un subordonat, după ce acesta a realizat o sarcină, in obiectiv sau a încheiat o perioadă de muncă. 3. Extinderea sau lărgirea postului - prin lărgirea posturilor se realizează creșterea varietății sarcinilor circumscrie unui post, prin efectuarea de combinări de sarcini ce aparțin unor posturi care realizează procese de muncă înrudite și/sau complementare în cadrul aceluiași compartiment sau domeniu de activitate. 4. Îmbogățirea postului - constă în încorporarea în conținutul unui post a unei game mai variate și mai importante de sarcini, competențe și responsabilități de execuție și conducere, amplificând autonomia și rolul postului respectiv. 137 Motivarea eficace implică: - utilizarea în organizație a persoanelor care apreciază rezultatele pe care aceasta le furnizează - determinarea elementelor pe care oamenii și le doresc și oferirea lor ca recompense - asigurarea salariaților cu sarcini interesante, incitând la autodepășire, la creativitate, utilizând metode cum ar fi rotația pe posturi, lărgirea conținutului funcțiilor, îmbogățirea posturilor etc. - particularizarea motivațiilor ca fel, mărime și mod de acordare, în funcție de caracteristicile resurselor umane, ajungându-se până la personalizarea lor - comunicarea salariaților foarte explicit a sarcinilor, nivelului realizărilor, și performanțelor previzionate - încadrarea angajaților pe posturile care li se potrivesc, astfel ca acestora să le placă ceea ce fac, obținându-se în acest mod, autorecompensarea lor - aplicarea motivațiilor imediat după finalizarea proceselor de muncă programate - motivațiile oferite să fie percepute de către angajați ca fiind corespunzătoare. Factori care cresc motivarea angajaților Factorii care cresc motivarea angajaților sunt factori psihologici - aduc acea satisfacție suplimentară pe care o caută angajații în muncă. Acești factori se orientează în special asupra conținuturilor posturilor ocupate de angajați și atunci când sunt prezenți, satisfacția în muncă a angajaților tinde să crească. Principalii factori care duc la creșterea motivației în muncă sunt: salariul potențial, un pachet de beneficii (facilitarea unor împrumuturi, călătorii în străinătate, implicarea în proiecte), autoritatea și responsabilitatea pe post, recunoașterea de către conducerea organizației și de către colegi a succeselor în muncă, dezvoltarea profesională. Funcția managerială și motivarea Motivarea adevărată, cea pozitivă, este realizată prin intermediul factorilor motivatori, care generează satisfacție. Aceștia vizează conținutul și natura muncii, incluzând responsabilitatea, realizările, recunoașterea celorlalți, șansele de promovare, munca însăși. Or, toate aceste elemente sunt legate puternic de funcția managerială. 138 Un rol aparte îl joacă între acești factori salariul și alte stimulente pecuniare. Până nu demult se credea că banii sunt cel mai puternic motivator pentru orice angajat. Analizele din ultimul timp demonstrează însă că pentru salariat este mult mai important conținutul muncii și demnitatea sa. Salariul, permițând nemijlocit satisfacerea nevoilor inferioare, este de fapt un factor de igienă. În cazul funcțiilor manageriale, situația este însă alta: salariul motivează nu atât datorită puterii sale de cumpărare, ci grație statutului înalt asociat cu mărimea lui. El nu trebuie neapărat comparat cu nivelul prețurilor sau cu salariile din organizații similare; contează mai mult raportul între mărimea salariilor diferitelor posturi din aceeași organizație. Este grăitor în acest sens faptul că salariații se identifică prioritar cu meseria lor, și nu cu locul unde lucrează. În ultimii ani se insistă tot mai mult pe conceperea postului ca motivator intrinsec. Se analizează în acest sens legătura dintre motivație și extensia muncii, definită prin două dimensiuni: anvergura și profunzimea postului. Anvergura vizează numărul de activități diferite desfășurate într-un post (eterogenitatea muncii respective). Anvergură scăzută au, de exemplu, posturile de la banda rulantă tradițională, unde gama operațiilor este extrem de redusă; aici motivația intrinsecă în muncă este ca și inexistentă. Posturile de manager, profesor sau muncitor multifuncțional la banda rulantă se află la polul opus: activitățile sunt foarte variate, evitând monotonia, rutina, plictiseala. Profunzimea postului semnifică gradul de control pe care îl are angajatul asupra conceperii muncii proprii. Posturile lipsite de profunzime nu sunt deloc motivatoare; în general, ele sunt de strictă execuție (cele de la banda rulantă). Puternic motivatoare sunt posturile „adânci”, caracteristice managementului, precum și controlului calității sau supravegherii echipamentelor industriale. Așadar, posturile manageriale sunt cele mai stimulatoare, având o extensie maximă. Ele presupun o varietate largă de activități, cunoștințe și aptitudini, precum și libertatea de concepere a propriei activități. De un mare răsunet s-a bucurat în Occident modelul caracteristicilor esențiale ale postului elaborat de către R. Hackman și D. Oldham. Ei au identificat cinci dimensiuni de bază ale posturilor de muncă, cu impact motivațional foarte puternic, datorat unor elemente psihologice importante: 1. diversitatea aptitudinilor - posibilitatea de a utiliza în muncă cât mai multe aptitudini și talente; 2. identitatea sarcinii: gradul în care activitatea postului este realizată complet, de la început până la sfârșit, cu un rezultat vizibil; 3. importanța sarcinii: impactul rezultatelor muncii asupra altor oameni; 139 4. autonomia: libertatea de programare și proiectare a activității proprii; 5. feed-back-ul: informațiile pe care le primește cineva despre eficacitatea muncii sale Diversitatea aptitudinilor, identitatea sarcinii și importanța sarcinii determină resimțirea unei însemnătăți superioare a muncii prestate, autonomia generează perceperea unei responsabilități mărite pentru rezultatele muncii, iar feed-back-ul permite cunoașterea rezultatelor reale ale activității profesionale. Toate aceste elemente au ca efect o înaltă motivație internă pentru muncă, o satisfacție mare legată de autodezvoltare și o satisfacție generală înaltă față de muncă. În concluzie, chiar dacă anumite elemente restrâng puțin din motivația intrinsecă a funcției manageriale, caracteristicile sale de bază (puterea, responsabilitatea, libertatea, varietatea aptitudinilor și a activităților etc.) o fac unul dintre factorii fundamentali de motivare înaltă. Iar acest lucru este cu atât mai important cu cât, spre deosebire de alți factori, motivarea nu se restrânge la perioada în care individul percepe o șansă mare de realizare a obiectivelor sale (promovarea ierarhică), ci se amplifică pe măsură ce aceste obiective sunt satisfăcute la un nivel tot mai ridicat. 7.6. Strategii de stimulare a motivației și a satisfacției în muncă a angajaților În sens general, performanța angajaților în cadrul unei organizații poate fi definită ca măsura în care fiecare dintre aceștia contribuie la realizarea obiectivelor organizației. Performanța angajaților poate fi descrisă ca o funcție de două variabile: PEFORMANȚA = f (CAPACITATI/COMPETENTE PROFESIONALE X MOTIVATIE) relația de mai sus indicând faptul că atât competențele profesionale cât și motivația angajaților sunt condiții obligatorii pentru atingerea performanței (dacă una dintre cele două variabile care constituie argumentul funcției au valoarea zero, peformanța va fi nulă la rândul ei). În cadrul unei organizații, satisfacția în muncă, atitudinea față de muncă și implicarea angajaților constituie alte variabile importante atât pentru succesul activităților desfășurate cât și pentru menținerea unui climat organizațional optim. Intervențiile la nivelul variabilelor enumerate se reflectă la nivelul performanței, eficienței și climatului organizațional, în sensul în care motivația angajaților influențează satisfacția în muncă a acestora, aceasta la rândul ei influențează gradul de implicare în activitate și atitudinile față de muncă, iar în cele din urmă, influența cumulativă a tuturor acestor factori se regăsește la nivelul performanței. 140 Motivarea personalului în organizații îndeplinește mai multe funcții (Stanciu și colab., 2003): - la nivel managerial: eficacitatea managerială depinde de strategiile de motivare a personalului, componente importante ale funcției de antrenare, care condiționează decisiv realizarea celorlalte funcții manageriale: de previziune, organizare, coordonare și control; - la nivel organizațional: strategiile de motivare alese influențează performanța și cultura organizațională; - la nivel individual: motivarea și satisfacția în muncă influențează evoluția fiecărui angajat; - la nivel economic: performanța economică depinde în mod indirect de motivația personalului din organizații; -la nivel social: funcționarea socială a grupurilor organizaționale depinde la rândul ei de motivația pentru muncă și de gradul de satisfacție al angajaților. În proiectarea unui program strategic eficient de motivare a personalului, trebuie avute în vedere următoarele principii: A) Controlul dimensiunilor obiective și subiective ale motivației Manualele de management al resurselor umane identifică două dimensiuni distincte ale motivației pentru muncă: o dimensiune obiectivă și una subiectivă. Dimensiunea obiectivă se referă la recompensarea diferențiată a personalului din cadrul unei organizații, prin utilizarea cu precădere a recompenselor financiare. Diferențierea recompenselor financiare în funcție de nivelul de calificare, responsabilitățile postului, complexitatea activităților desfășurate, rezultatele obținute, etc - este o condiție a eficienței motivării. Analizele din domeniu arată că diferențierea inexistentă sau nesemnificativă a recompenselor conduce în timp la demotivare, insatisfacție, neimplicare, angajații cei mai bine pregătiți și mai performanți tinzând să părăsească organizația în căutarea unui alt loc de muncă; celorlalți angajați li se va diminua progresiv interesul de a-și dezvolta competențele. Dimensiunea subiectivă se referă la utilizarea unor forme de motivare, altele decât cele de natură financiară sau materială. Acestea pot fi: nevoia de confort (care poate explica de ce unele persoane preferă un loc de muncă fără prea multă responsabilitate, cu program scurt sau mai aproape de casă, în fața unuia foarte bine plătit dar care nu oferă avantajele amintite); nevoia de implicare și asumare a responsabilității (alte persoane, dimpotrivă, preferă un loc de muncă dinamic, unde să poată lua decizii și care să le solicite competențele); nevoia de siguranță pe termen lung (fiind preferate unele locuri de muncă “sigure” - de obicei din sectorul bugetar, chiar dacă acestea nu sunt foarte ofertante sub aspectul valorificării competențelor angajatului, posibilităților de promovare, sau sub aspectul compensațiilor salariale); nevoia de utilitate/semnificație a muncii depuse; nevoia de apreciere din partea 141 celorlalți; nevoia de a învăța prin muncă; nevoia de relaționare și integrare socială; nevoia de a-și utiliza competențele în beneficiul comunității etc. Conform datelor din literatura de specialitate, impactul motivațional al unor astfel de factori subiectivi este semnificativ (fiind comparabil, sau, în unele cazuri, superior impactului factorilor obiectivi), controlul acestora devenind un obiectiv strategic important în contextul intervențiilor destinate creșterii motivației angajaților. B) Controlul factorilor motivaționali și a valorii/ponderii acestora în determinarea comportamentului individual Acest principiu se referă la faptul că, relația dintre motivație/motive și performanță nu este una liniară: impactul diferiților factori motivaționali este ponderat de variabile cum ar fi valoarea pe care persoana în cauză o atribuie respectivului factor, respectiv de anticipările acesteia privind probabilitatea de a obține performanța sau recompensa dorită. De exemplu, un angajat care consideră că salariul este mai important decât satisfacția în muncă și anticipează că dacă va deveni mai eficient în activitatea depusă va fi mai bine plătit, va fi mai puternic motivat de salariu decât de alți factori subiectivi (care pot avea la rândul lor o pondere semnificativă în ecuația personală motivație-performanță). În cazul în care același angajat lucrează într-o organizație unde retribuirea muncii se face după principii egalitariste, pe lângă reacțiile tipice de demotivare, va fi tentat în timp să acorde o valoare motivațională mai mică salariului, concentrându-și atenția spre alte surse de motivare. Cu alte cuvinte, relația dintre motivație și performanță poate deveni una extrem de complicată și de fluctuantă, în funcție de influența unor variabile contextuale sau personale. Teoria performanțelor așteptate (V. Vroom) pornește de la premisa că efectuarea oricărui comportament are la bază identificarea unor nevoi - de ordin individual sau organizațional, iar intensitatea motivării depinde de așteptările fiecărei persoane cu privire la gradul în care comportamentul efectuat va conduce la îndeplinirea scopurilor propuse (diagrama de mai jos - după Stanciu și colab., 2003). 142 În context organizațional, un oarecare grad de control asupra relației dintre motivație și performanță se poate obține prin promovarea unor politici declarate, coerente și justificate de motivare a personalului. Strategii de stimulare a motivației și a satisfacției în muncă a angajaților Relația dintre satisfacția în muncă și performanța organizațională este evidentă. Satisfacția scăzută în muncă va conduce la dezinteres, lipsă de implicare, neasumarea obiectivelor organizaționale, evitarea sarcinilor, iar în cele din urmă la scăderea performanței și dorința de a părăsi organizația. Făcând din nou apel la literatura din domeniul resurselor umane, indicăm utilizarea următoarelor strategii de motivare/ creștere a satisfacției în muncă a angajaților: 1. Utilizarea recompenselor obiective Astfel de recompense sunt concretizate în salarii, prime, bonusuri de natură financiară, avansare pe post sau atribuirea unui rol sau a unei funcții mai importante în organizație. Chiar dacă o astfel de remarcă i-ar putea face pe unii angajați să zâmbească cu îndoială și ironie, studiile din psihologia organizațională indică faptul că recompensele financiare sunt importante doar în măsura în care asigură un anumit grad de siguranță și confort (satisfăcând astfel trebuințele primare din piramida lui Maslow), dincolo de care devin mai importante motivele intrinseci de ordin subiectiv. Adică, oamenii tind să își asigure confortul financiar - acest lucru fiind dealtfel foarte important mai ales pentru angajații tineri, iar după aceea, devin din ce în ce mai interesați de satisfacția în muncă, de evoluția personală, de nevoia de a desfășura activități placute și cu semnificație în plan subiectiv, de rezultatele obținute, etc. Recompensele obiective sunt dealtfel cel mai greu de utilizat în contextul motivării angajaților, acestea depinzând de productivitate, decizii ale forurilor externe organizației, analize financiare, etc. Pentru ca recompensele obiective să fie eficiente în modelarea comportamentului organizațional, recomandarea este ca atunci când ele se administrează, angajații să sesizeze legătura dintre performanța obținută (comportamentul dezirabil, recompensat) și recompensa primită. Respectarea acestui principiu al contingenței indică faptul că: sunt eficiente premiile nominale pentru performanțele superioare obținute de unii angajați, dar sunt mai puțin eficiente din perspectiva modelării comportamentale primele acordate tuturor angajaților de sărbători. Un sistem de recompensare eficient trebuie să îndeplinească următoarele condiții: 143 - să satisfacă nevoile de bază ale angajaților (financiare, sociale, nevoi de siguranță) - să fie perceput de angajați ca fiind echitabil: raportul dintre așteptări (realizări) și recompense să fie echilibrat, micșorarea acestui raport poate conduce la demotivare, pasivitate și la reducerea efortului depus - distribuția recompenselor în cadrul organizației să fie corectă și echitabilă 2. Recunoașterea importanței rolului fiecăruia și a contribuției în organizație Trebuințele de valorizare, statut social și stimă de sine fac parte din gama trebuințelor fundamental umane. Recunoașterea importanței muncii depuse, a competențelor, a statutului și a rolului fiecărui angajat în cadrul organizației, constituie mecanismele fundamentale ale asigurării satisfacției în muncă. Aceste deziderate se pot obține prin: - clarificarea statutului în organizație și a rolurilor angajaților prin specificarea acestora în fișa postului; aceste informații vor fi prezentate și discutate cu viitorii angajați înaintea semnării contractului de muncă. - acordarea de feed-back explicit, la intervale reduse de timp, pentru îndeplinirea cu succes a sarcinilor sau pentru performnața obținută de angajați; efectele negative ale lipsei feed-back-ului (pozitiv sau negativ) fiind binecunoscute (principalele efecte constând în crearea unei stări de incertitudine și demotivare), managerilor sau coordonatorilor diverselor compartimente le revine rolul de a asculta activ mesajele transmise de interlocutori, formulând apoi un feed-back clar și precis; - formularea de către managerii de diverse niveluri în mod deliberat, la diverse intervale de timp, a unor aprecieri pozitive, adresate diverselor compartimente, evidențiind rezultatele sau a eforturile depuse de acestea, în public (în cadrul organizației); astfel de acțiuni simple, vor conduce în timp la îmbunătățirea statutului și a coeziunii diverselor departamente; - sublinierea statutului și a identității diverselor compartimente în mod indirect prin asigurarea unor spații atrăgătoare, optime pentru desfășurarea activității, prin intermediul unor sigle sau a altor markeri vizual - încurajarea inițiativei, a opiniilor personale și aprecierea soluțiilor oferite de angajați în cazul confruntării cu diverse probleme; - promovarea unei atitudini democratice și solidare în cadrul organizației, crearea unei atmosfere de cooperare, în vederea îndeplinirii unor obiective comune 144 - întărirea culturii organizaționale de tip participativ, prin formularea clară a politicilor organizației, a obiectivelor acesteia, a cutumelor și conturarea identității sale distincte în spațiul socio-economic local și regional, astfel încît statutul de membru al organizației respective să îi poată asigura un anumit prestigiu fiecărui angajat. Acest fapt este cu atât mai prounțat în cazul SPO-urilor care au doar o identitate locală și regional vagă din cauza autonomiei reduse. - determinarea elementelor pe care oamenii le doresc sau le așteaptă (uneori „un simplu mulțumesc”, alteori o sumă infimă de bani primiți ca bonus) și oferirea acestora ca recompense; recompensele trebuie acordate eșalonat, pentru a asigura perspective motivaționale/profesionale pe termen lung, bazate pe așteptări realiste. 3. Comunicarea clară și explicită către angajați a sarcinilor, a nivelului realizării acestora, și a performanțelor; justificarea deciziilor manageriale către angajați și implicarea acestora în găsirea de soluții; informarea angajaților cu privire la rezultatele evaluărilor, la recompensele acordate și justificarea acestora (deoarece oamenii au tendința permanentă de a se compara, justificarea insuficientă a recompenselor acordate în mod diferețiat poate conduce la sentimente de nedreptate și la demotivare; la fel, comunicarea unilaterală a unor decizii manageriale care pot fi considerate arbitrare de către unii angajați poate conduce la sentimentul că sunt ignorați în cadrul organizațiilor, că „opinia lor nu contează”) 4. Identificarea insatisfacțiilor și a eșecurilor și căutarea unor modalități de remediere (ajutor colegial, căutarea în grup a unor soluții, îndrumare, participarea la cursuri de perfecționare, etc.). 5. Utilizarea unor metode care vizează autorecompensarea angajaților, prin: - încadrarea angajaților pe posturile care li se potrivesc, în raport cu pregătirea și competențele pe care le dețin, aceștia ajungând să fie satisfăcuți de munca depusă; - antrenarea angajaților în activități interesante, provocatoare, incitând la autodepășire și creativitate, prin recurgerea la metode cum ar fi: rotația pe posturi, extinderea sau îmbogățirea posturilor, etc. 6. Îmbinarea recompenselor financiare cu recompensele de natură morală și socială, dezvoltarea unei motivații intrinseci și a unei atitudini pozitive față de munca depusă; 145 7. Recurgerea la un stil managerial „prin obiective” și analiza periodică a îndeplinirii acestora; 8. Implicarea angajaților în luarea deciziilor care privesc organizația. 7.7 Eficientizarea lării deciziilor de grup pentru creșterea satisfacției în muncă și reducerea stresului professional a. Literatura de specialitate [fundamentare teoretică] Satisfacția în muncă Satisfacția în muncă, consideră Coutts și Gruman (2005), poate fi definită ca și atitudine a persoanei față de munca pe care o desfășoară, în ansamblu, ca și față de diferitele aspecte ale muncii, în condițiile în care există o anumită predispoziție de a răspunde favorabil sau nefavorabil față de mediul de muncă. (Coutts, Gruman, 2005, p. 237). Citându-i pe Locke (1976) și pe Cranny, Smith, Stone (1992), H.M. Weiss (2002) adaugă la definirea satisfacției în muncă ca dispoziție emoțională pozitivă față de muncă, ca dimensiune afectiv-atitudinală și dimensiunile cognitivă și comportamentală. În general s-a constatat că pentru satisfacția în muncă sunt importante atât unele caracteristici ale muncii și ale mediului de muncă, cât și unele variabile care țin de dispozițiile personale ale angajatului. Caracteristicile muncii țin de conținutul și natura sarcinilor de lucru în sine, vizând cu deosebire: a) varietatea sarcinilor, b) identitatea sarcinilor, c) semnificația sarcinii, d) autonomia și e) potențialul de feed-back al sarcinii. (Coutts, Gruman, 2005, p. 239). Deși este plauzibil să presupunem că anumite caracteristici ale sarcinii duc la o creștere a nivelului de satisfacție, ne atrag atenția Coutts și Gruman, nu este exclus ca relația să fie inversă, adică lucrătorii care au un nivel mai crescut al satisfacției să descrie munca și mediul de muncă în termeni mai favorabili, relația dintre cele două variabile fiind de fapt una bidirecțională. Dintre factorii organizaționali, cei mai importanți pentru nivelul de satisfacție față de muncă sunt considerați următorii: 1) natura relațiilor pe care le are angajatul cu supervizorii săi sau colegii de muncă, 2) existența unor recompense echitabile, 3) oportunitățile de promovare, 4) procesele de influență socială. 146 În acest context, modelul procesării informațiilor sociale, după cum observă Coutts și Gruman, pleacă de la premisa că oamenii își adaptează atitudinile, comportamentul și credințele la contextul social în care trăiesc și la realitatea oferită de situație și de propriul lor comportament trecut, prezent și viitor. De aceea și satisfacția față de muncă ține de modul în care persoanele construiesc și interpretează natura muncii pe care o desfășoară, plecând de la informațiile pe care le au la dispoziție în mediul organizațional, de la colegii de muncă în primul rând. În legătură cu dispozițiile personale, remarcă Coutts și Gruman, cercetările au căutat să ocupe această problemă, a relației dintre trăsăturile de personalitate și satisfacția față de muncă, plecând de la diferite teorii ale personalității.Modele de succes par a fi însă modelele compatibilității persoană-muncă (person-job fit models), după care satisfacția în muncă este rezultatul unei interacțiuni complexe între dispozițiile personale și caracteristicile mediului (ale muncii), satisfacția persoanei fiind cu atât mai ridicată cu cât există o potrivire între caracteristicile personale și natura muncii realizate. În ceea ce privește consecințele, studiile de psihologie socială au investigat impactul satisfacției față de muncă asupra unor variabile cum ar fi: 1) nivelul performanței înregistrate, 2) comportamentele de retragere (de exemplu, demisiile, absenteismul), 3) comportamentele contraproductive (de exemplu, sabotaj, violență, fraudă) sau 4) starea de bine a angajaților (de exemplu, satisfacția generală față de viață, starea de sănătate fizică și psihică). Retragerea, consideră Coutts și Gruman, se poate manifesta sub forma absenteismului sau a părăsirii locului de muncă (demisia). După cum observă și specialiștii amintiți aici, studiile dovedesc existența unei corelații negative relativ crescute între nivelul general al satisfacției față de muncă și părăsirea muncii. Astfel, lipsa satisfacției în muncă prezice mai degrabă părăsirea locului de muncă decât absenteismul. (Coutts, Gruman, 2005, p. 241-242). Relația dintre nivelul performanței și cel al satisfacției, remarcă Coutts și Gruman, a făcut obiectul unor studii numeroase. De pildă, ideea că un muncitor fericit este un muncitor productiv a beneficiat de multă popularitate, deși nu existau foarte multe date în sprijinul său, această relație reflectând mai degrabă impactul unor componente specifice ale satisfacției asupra performanței, cum ar fi cea legată de salariu sau de oportunitățile de promovare. (Coutts, Gruman, 242). Un alt aspect relevant care ține de performanță este considerat, după Coutts și Gruman, comportamentul civic organizațional, care se referă la acel comportament al angajatului care este voluntar, nefiind recunoscut în mod direct și explicit de către sistemul formal de recompense și promovează per ansamblu funcționarea organizației. Intră în această categorie, ajutorul oferit în mod voluntar colegilor de lucru, acceptarea anumitor inconveniențe, participarea la o serie de întruniri, sesizarea unor potențiale probleme de care colegii nu sunt 147 conștienți la un moment dat, păstrarea unei perspective asupra factorilor mai generali care pot avea o influență asupra organizației. Cercetările au arătat că există o corelație semnificativă între nivelul satisfacției față de muncă și cel al comportamentului civic organizațional. Însă această corelație pare să fie moderată de percepția asupra echității în organizație. Ceea ce înseamnă că dacă angajații percep procesele organizaționale ca fiind corecte/cinstite, ei dezvoltă încredere în angajator și, în consecință sunt mai dispuși să se angajeze în comportamente în sprijinul organizației care trec dincolo de cerințele specifice, formale, ale slujbei. (Coutts, Gruman, 2005, p.242-243). Munca, stresul și adaptarea Deși ne este ușor să ne dăm seama când suntem stresați, observă Lafreniere și Kramer (2005), este mai greu să înțelegem de ce ne stresează așa de mult unele lucruri sau ce am putea face pentru a reduce cu adevărat stresul pe care îl trăim. Autorii precizează că în psihologia socială de o largă audiență se bucură modelul tranzacțional al stresului (transactional model of stress), propus de Lazarus & Folkman. Potrivit acestui model, stresul este definit ca și o relație particulară între individ și mediu, în care persoana anumite elemente ale mediului ca și sau în raport cu resursele de care dispune aceasta și le percepe ca și pe amenințări la adresa stării sale de bine. În modelul tranzacțional, remarcă Lafreniere și Kramer, acele elemente, situații sau persoane susceptibile de a induce reacții de stres poartă numele de stresori. Stresorii identificați pot fi evaluați ca reprezentând amenințări, potențiale pericole sau ca reprezentând provocări, obstacole care trebuie și care pot fi depășite. În prima situație, mai degrabă decât în cea de-a doua, este posibil să fie trăit stresul. Strategiile de coping (adaptare) la stres, remarcă și Kramer, se încadrează, în general, în două categorii: a) strategii centrate pe probleme (au ca și scop reducerea problemei care a cauzat stresul, acționând în principal asupra stresorului) și b) strategii centrate pe emoții (oamenii încearcă să își regleze emoțiile, astfel încât să reducă nivelul de stres cauzat de către situație). Uneori, ne mai atrag atenția autorii citați, acestea din urmă sunt singurele strategii disponibile, pentru că nu se poate acționa în mod direct asupra stresorului (spre exemplu, atunci când pierdem pe cineva drag sau aflăm că suferim de o boală incurabilă). S-a constata că stresul, mai ales cel prelungit, poate avea consecințe negative asupra sănătății. Alți specialiști au evaluat impactul așa numitor stresori cotidieni (tracasări cotidiene), care acționează zilnic asupra noastră și au un impact cumulativ. Se apreciază că scorurile obținute la această ultimă scală (care măsoară stresul cotidian) reprezintă predictori mai buni ai simptomelor decât evenimentele majore de viață. Mai mult, sunt și autori care sugerează că evenimentele majore contribuie la creșterea nivelului general de stres și prin creșterea nivelului tracasărilor cotidiene care le însoțesc pentru o perioadă de timp. (Lafreniere, Kramer, 2005, 197-198). 148 În general, evenimentele negative sunt percepute ca fiind mai stresante decât cele pozitive. Dar, s-a demonstrat, și evenimentele pozitive pot fi stresante, uneori, atunci când implică un nivel foarte crescut de schimbare în viața noastră sau realizarea unui număr ridicat de sarcini solicitante. De asemenea, au remarcat specialiștii, evenimentele impredictibile și incontrolabile sunt mai stresante decât cele predictibile și controlabile, ca și evenimentele vagi și nedefinite față de evenimentele clare și bine definite. (Lafreniere, Kramer, 2005, 198199). Luarea deciziilor în grup Decizia este definită ca soluție adoptată de un sistem (persoană, grup, organizație, colectivitate) în vederea rezolvării unei probleme (Zamfir, f.a.). Pentru situații complexe, deciziile se iau în urma unui proces rațional care cuprinde următoarele etape: (a) formularea problemei; (b) explorarea posibilului acțional și formularea soluțiilor alternative posibile; (c) analiza și evaluarea soluțiilor alternative și ierarhizarea lor; (d) adoptarea uneia dintre soluțiile alternative (decizia propriu-zisă); (e) faza postdecizională, când decizia luată este implementată prin acțiune și continuu reevaluată prin prisma rezultatelor practice obținute și a noilor cunoștințe (ibid.). Coutts și Gruman (2005) ne atrag atenția în mod deosebit asupra faptului că modul în care sunt luate deciziile la nivelul grupului, la fel ca și factorii care sprijină luarea unor decizii eficiente, reprezintă preocupări majore pentru organizații, având în vedere faptul că cea mai mare parte a deciziilor luate la nivelul organizațiilor sunt decizii luate în grup. Deciziile luate în grup sunt de preferat pentru următoarele merite: se acumulează mai multe informații și cunoștințe care stau la baza fiecărei etape a procesului decizional; se generează mai multe soluții alternative; se obține o mai mare satisfacție a membrilor grupului; sunt importante pârghii de comunicare între membrii grupului. Dacă pe plan emoțional, participarea membrilor grupului la luarea deciziilor produce de cele mai multe ori efecte pozitive, sunt și o serie de fenomene care pot induce distorsiuni. În acest sens, Coutts și Gruman descriu gândirea de grup (groupthink) și polarizarea la nivelul grupului. Conceptul de groupthink a fost propus de către Janis în1972 (apud Coutts, Gruman, 2005) și se referă la un proces prin intermediul căruia grupul ajunge la o decizie nepotrivită, din cauza presiunii puternice exercitate asupra membrilor grupului pentru a ajunge la un consens. Gândirea de grup în procesele de guvernare a fost obiectul unui studiu dezvoltat de Paul't Hart (1994) care analizează fenomenele particulare generate în grupurile mici formate în contextul complex al muncii din administrație. Însă gândirea de grup este deopotrivă întâlnită și în mediul de afaceri. 149 Cea mai probabilă explicație e fenomenului de polarizare la nivelului grupului, consideră Coutts și Gruman, implică conceptele de influență normativă și de influență informațională. Influența normativă se referă la presiunea exercitată asupra persoanei de a se conforma așteptărilor celorlalți, pentru a câștiga aprobare socială sau pentru a evita anumite consecințe negative, cum ar fi izolarea (de exemplu, atunci când un angajat este în dezacord cu opinia majorității, dar votează în favoarea acesteia pentru a nu-i supăra pe ceilalți membri ai echipei). Influența informațională se referă la modificările la nivelul comportamentului sau a atitudinii ca și rezultat al informațiilor obținute de la alte persoane (spre exemplu, atunci când un angajat își schimbă opinia pe parcursul discuțiilor de grup, ca urmare a expunerii la informațiile noi oferite de membri grupului). Coutts și Gruman, consideră că ambele tipuri de influență sunt importante pentru producerea polarizării. 7.7 Eficientizarea sistemului de evaluare a personalului Evaluarea funcționarilor publici Pentru funcționarii publici evaluarea performanțelor profesionale individuale se realizează prin raportarea criteriilor de performanță la gradul de îndeplinire a obiectivelor individuale prevăzute pentru perioada evaluată. Obiectivele individuale trebuie să corespundă următoarelor cerințe: a) să fie specifice activităților care presupun exercitarea prerogativelor de putere publică; b) să fie cuantificabile - să aibă o forma concretă de realizare; c) să fie prevăzute cu termene de realizare; d) să fie realiste - să poată fi aduse la îndeplinire în termenele de realizare prevăzute și cu resursele alocate; e) să fie flexibile - să poată fi revizuite în funcție de modificările intervenite în prioritățile autorității sau instituției publice. Raportul de evaluare a performanțelor întocmit pe bază de interviu între funcționar și evaluator (cel mai adesea funcționarul cu grad superior, șef sau coleg) realizat anual are următoarele componente de evaluare: • Date despre cariera funcționarului • Programele de formare urmate • Obiectivele postului și gradul lor de realizare 150 XlNOFhK A'itMÎ’A MApOMcA FCJKTWU OCUN«* toftft'oe wuhca »»«n*a*M»i o» vAwme* A«Foioai, AOCNÎIA JUUfcftAMA rrMTwu ocuwmrA »O*Tt* « MU*-* MM • Nota pentru îndeplinirea obiectivelor • Notele pe indicatorii de performanță De notat că indicatorii de performanță se particularizează în funcție de pregătirea funcționarului public, respectiv educația acestuia. Fiecare unitate administrativă are dreptul conform legii de a revizui trimestrial chiar, cu acordul ANFP, obiectivele pentru funcționarii publici. În practică acest lucru se întîmplă foarte rar, așa cum se recunoaște și de către șefii de servicii intervievați de noi din Primăria Alba Iulia. Prin compararea cu alte sisteme de evaluare a angajaților publici (să luăm de exmplu sistemele de evaluare implementate în sistemul universitar de stat) sistemele de evaluare pentru funcționarii publici sunt mult mai simple, încurajând în nu puține situații o evaluare formalizată, întemeiată pe bunele relații între funcționarii publici. Nu este încurajată evaluarea complexă centrată pe un set rafinat de obiective, iar obiectivele de eficientizare a muncii nu sunt cuantificate în cadrul acestor evaluări. Ba mai mult reținerea funcționarului în a completa formulare de evaluare mai complexă constituie din păcate o regulă, care trebuie evident depășită în ideea în care va fi revizuit, reformat sistemul de evaluare a performanțelor. Avantajele statutului de funcționar public (stabilitatea și statutul social oferit) nu sunt însoțite și de evaluări complexe care să cuantifice fin perfomanțele. Ce ne spun datele calitative (rezultate din discuții cu șefi SPO) Evaluarea activității profesionale nu reflectă întotdeauna realitatea. Sistemul actual de evaluare nu-i motivează suficient pe angajați (îi motivează doar pe cei care mai pot să promoveze din punct de vedere profesional; asupra celor care au ajuns deja pe ultima treaptă profesională nu mai are nicio influență). Nu există cadrul legislativ pentru a face o corectă departajare între angajați cu nivel de performanță diferit. Nu există suficiente mecanisme de recompensare a activității profesionale. Recompensele nu sunt acordate întotdeauna celor care merită cu adevărat. Fișa de evaluare a activității profesionale nu este adaptată specificului activității din fiecare DEPARTAMENT SPO. Propuneri de eficientizare a evaluărilor de personal 1. Instrumentul prin care poate fi realizată eficientizarea este introducerea de indicatori de performanță în fișa postului care să fie discutați cu fiecare angajat. 2. O bună practică în direcția eficientizării este introducerea evaluărilor într-un sistem informatic, de unde ele să poată fi gestionate cu mai mare ușurință. Este adevărat că acest lucru prespune costuri de implementare a sistemului informatic, dar amortizarea 151 investiției poate fi realizată rapid prin reducerea costurilor în ceea ce privește numărul de persoane implicate în gestiunea acestor evaluări. 3. Evaluarea trebuie să fie gândită, percepută și implementată ca un instrument de îmbunătățire a performanței pentru toți angajații. Ea trebuie dezvoltată în așa fel încât să nu inducă stări conflictuale, dar nici să încurajeze stagnarea. 7.9 Eficientizarea comunicării externe Literatura de specialitate În cadrul evoluțiilor economico-sociale ale societății românești din ultimii ani se poate observa o creștere semnificativă a nivelului așteptărilor cetățenilor, organizațiilor economice și neguvernamentale față de serviciile oferite de către instituțiile publice. Toate aceste părți interesate reclamă un acces mai direct și rapid la informații cu caracter public și la serviciile oferite de aceasta. Principalele probleme identificate la nivelul relațiilor dintre cetățeni și instituțiile publice sunt birocrația excesivă datorată datelor numeroase cerute și manipulate, a procedurilor complicate, lipsa de trasparență și problemele de comunicare între instituțiile publice (SNA 2005 - 2007). Paradoxal aceste probleme de comunicare există în condițiile dezvoltării fără precedent a tehnologiilor informației a disponibilității unei mari cantități de informație de orice natură și a accesului facil la informație. Această realitate coroborată cu tendința sistemului birocratic de a pune accentul pe metode și proceduri și mai puțin pe scopurile organizației determină necesitatea identificării unor măsuri de îmbunătățire a accesului cetățeanului și a organizațiilor la serviciile publice, la informatii și totodată a unor măsuri de simplificare a procedurilor administrative și a costurilor implicate (timp și bani). Orice organizație nu există izolată de mediul înconjurător, ci într-o permanentă interacțiune cu acesta ceea ce implică comunicarea. Comunicarea externă strategică are în vedere faptul că organizația încearcă să reziste în mediul extern, concurențial, pe de o parte prin construirea de relații profitabile cu actorii cheie ai acestuia și pe de alta parte prin previzionarea evoluției și schimbărilor care se pot produce în exteriorul organizației și care pot afecta activitatea acesteia. Astfel observarea atentă a mediului extern și colectarea de informații strategice de la acest nivel se pot dovedi utile în luarea deciziilor, adoptarea unor strategii și adoptarea unor politici. Activitatea SPO și a angajaților lui modul în care canalele de comunicare se folosesc pentru ca acestea să fie aduse la cunoștința cetățenilor reprezintă o pârghie majoră de evaluare a imaginii SPO și eficienței sale la nivelul comunității. Prin oferirea către publicul extern de informații despre organizație și serviciile pe care le pune la dispoziție se creează ceea ce se numește imaginea organizației. Construirea unei imagini pozitive pentru o organizație astfel încât personalul, cât și activitățile să fie percepute în mod pozitiv de către actorii sociali importanți pentru agenție presupune o muncă continuă și un efort susținut și planificat, o activitate de bază a relațiilor publice. Astfel relațiile 152 publice sunt cele responsabile de crearea, menținerea și îmbunătățirea opiniilor favorabile privind organizația în rândul publicului său. De funcționarea cu succes a acestui departament (la nivelul căruia se derulează comunicarea cu rol de promovare) depinde existența organizației înseși, de aceea responsabilitatea este una colectivă, plecând de la nivelele cele mai înalte. Acest departament este important pentru orice instituție publică sau privată reprezentând „puntea de legătură” între organizație și cetățean. Iată cum prezintă Bernard Dagenais (2002), relațiile publice ca fiind definite prin „nevoia de a fi, prin dorința de a apărea și prin frica de a dispărea” Existența acestora se bazează pe câteva principii: pentru a exsita este necesar să te faci acceptat și să știi să te pui în valoare, pentru a te dezvolta trebuie să-ți construiești o imagine prin care să te impui, pentru a rezista este necesar să știi să te aperi, dar „mai întâi de toate, trebuie să recunoști că nu se poate trăi fără a interacționa cu mediul în care trăiești”(p.18). Într-un stat democratic cetățenii trebuie să fie corect informați, iar informația trebuie să aibă valoare neutră astfel încât să nu prejudicieze judecata și opinia cetățeanului. Informația diseminată de relațiile publice trebuie să aibă acuratețe și să fie imparțială, menită mai degrabă să informeze decât să persuadeze. Este necesar un control centralizat asupra acestei comunicări externe astfel încât mesajul care este transmis în exterior să fie unitar. În situația în care mesajele sunt contradictorii, cetățenii vor deveni confuzi și iritați. Mesajele au efect considerabil asupra publicului, ele conturează opinii, ghidează acțiuni. Privind influența_mesajelor asupra publicului, Murraz Edelman om de știință în domeniul, politic afirmă: „Nevoia strategică este de a imobiliza opoziția și de a mobiliza suportul. ...tactica cheie trebuie întotdeauna să fie evocarea înțelesurilor/explicațiilor care legitimează susținerea acțiunilor și care amenință sau asigură oamenii încât să îi încurajeze să fie suportivi sau să nu facă nimic”(Doris A. Graber, 2003). În transmiterea mesajelor un aspect important îl constituie onestitatea, evitarea transmiterii de informații ireale, fapt considrat contrar eticii, neprofesional și neproductiv deoarece conduce la pierderea credibilității. În vederea evitării unei publicități nefavorabile organizației nu este recomandată comunicarea sub nici într-o formă între angajați și media. Organizația este necesar să aibă persoane delegate care să se ocupe de transmiterea informațiilor în media, mesajul care ajunge aici trebuind să aibă caracter unitar; o atenție deosebită trebuie acodată de către specialiștii în relații publice mesajelor care se transmit în exterior astfel încât acestea să nu conțină nici o informație dăunătoare organizației. Răspunderea în relațiile publice se realizează la trei nivele: consiliul director care este responsabil cu elaborarea strategiei privind relațiile publice (nu este recomandat ca directorul să fie și responsabil cu relațiile publice); echipa de relații publice care se ocupă cu elaborarea tacticilor de realizare a strategiei și responsabilul de relații publice care aplică strategia și implicit tacticile. Acesta din urmă este necesar, în vederea atingerii obiectivelor sale , să fie bine informat cu tot ceea ce se întâmplă în organizație astfel încât mesajele pe care le transmite în exteriorul organizației sa fie cât se poate de clare. Reputația unei instituții este dată de impresia pe care indivizii din interiorul și exteriorul organizației o au față de aceasta. 153 O dată formată o imagine pozitivă a organizației, aceasta are posibilitatea de a realiza colaborări multiple pe diverse planuri. Relaționistul care are ca și sarcină valorizarea dimensiunilor pozitive ale organizației pentru care lucrează reprezinta o profesie care cere persoanei care dorește să o practice calități și abilități personale și profesionale. În ceea ce privește calitățile personale acestea se referă la: cultură generală solidă, imaginație/creativitate și aptitudini particulare(spirit de analiză, comprehensiune, dinamism, interpretare, traducere). Cunoștințele specifice se referă la cunoașterea cât mai profundă a organizației, cunoașterea publicului, cunoașterea mediului în care se va lansa mesajul, cunoașterea tehnicilor de cercetare (sondaje, anchete, interviuri). Profilul specialistului în relații publice se întregește prin exigențele profesionale care fac trimitere la cunoașterea mass-media (existența unei organizații are obligaoriu nevoie de mass-media), cunoașterea strategiilor de comunicare și a tehnicilor de comunicare, cunoașterea suporturilor. Munca de relaționist presupune jucarea mai multor roluri: cercetător, purtător de cuvânt, atașat de presă/relațiile cu mass-media, organizator de evenimente, redactor, editor, responsabil cu publicitatea, cu comunicarea internă, cu audiovizualul, responsabil cu informațiile. (Dagenais., B., 2002) Site-ul SPO și informațiile cu caracter public. Organizare sub coordonarea unui administrator de site În construirea imaginii unei organizații se pot folosi mai multe strategii de comunicare. Acestea pot fi clasificate după Ray Eldon Hiebert astfel: refuzul de a oferi informații din considerente privind politica publică, a doua strategie implică furnizarea formală de informație fie prin comunicare directă sau publicații în presă (cea mai comună metodă de a transmite informații în media), anunțuri media sau prin presa proprie; a treia strategie care vizează audiența țintă implică realizarea de evenimente speciale - pe lângă cei care participă în mod obișnuit la astfel de evenimente, se mai alătură și o potențială audiență externă, vastă dacă realizarea acestuia a atras media la un nivel amplu; cea de a patra strategie se referă la diseminarea mesajelor persuasive.(apud. Doris A. Graber, 2003). Responsabilul de relații publice este necesar să dezvolte o politică de contacte permanente cu lucrătorii din mass-media cărora să le ofere informații actuale, complete și de calitate. Departamentul PR poate găsi așadar, canale diverse de promovare a imaginii instituției pe care o reprezintă. Printre canalele de difuzare a mesajelor enumerăm: contactele personale, canale media, videocasete, mail, conferințe, servicii computerizate (reclamă pe internet și web site-uri). Profesioniștii în relații publice trebuie în mod esențial să fie preocupați de informarea corectă și permanentă a publicului. Organizațiile trebuie să depună întregul efort în câștigarea unei imagini bune pentru a servi în mod responsabil și eficient beneficiarii. Web site-ul poate reprezenta primul sau unicul contact al unui beneficiar cu organizația, iar opinia favorabilă în ceea ce privește organizația depinde de calitatea și 154 cantitatea de informații oferite prin intermediul acestui canal. Site reprezintă un canal de comunicare prin intermediul căruia este esențial a se putea primi feedback-uri cu privire la întreaga activitate a organizației sau diverse solicitări. Departamentul de relații publice manageriazează informațiile relevante și actualizate din cadrul tuturor departamantele organizației și cu ajutorul administratorului de site din cadrul unui departament informatic aceste informații pot ajunge la public; deschiderea în timp real spre beneficiar reprezentă și ea o treaptă în dezvoltarea încrederii în institutie, dar și o cale care poate facilita utilizarea adecvată și în timp eficient a serviciilor acestei instituții. Avantajele acestui canal este că el se adresează unei potențiale audiențe largi, nu este atât de costisitor, conținutul poate fi pe deplin controlat și modificat cu ușurință, dispune de formate audiovizuale și tipărire. Campaniile de informare publică vizează șlefuirea atitudinilor publicului în ceea ce privește diferite probleme. Organizarea acestora presupune parcurgerea mai multor faze. În primul rând se analizează cu grijă problema care determină acțiunea astfel încât să poată fi clarificate scopurile campaniei. Acestă fază poate presupune colectarea unei cantități mari de date despre mediul social, politic și economic în care problema se face simțită. În acest scop sunt folosite adesea anchete în rândul populației țintă, liderilor comunitari sau altor organizații, analiza unor campanii trecute și a unor resurse comunitare. Faza următoare presupune alegerea strategiilor în vederea atingerii scopurilor stabilite. O atenție deosebită trebuie acordata aspectelor etice în procesul de selecție a strategiilor de persuasiune. O data alese strategiile și canalul cel mai potrivit de transmitere a mesajului, se trece la faza care presupune de fapt campania propriu-zisă care începe cu mobilizarea publicului țintă în privința problemei analizate. La sfârșitul fiecărei campanii de informare, în faza a patra, este necesar să se aplice instrumente de evaluare a succesului campaniei înseși. (Doris A. Graber, 2003) Pe langă comunicare externă întreținută de specialiști în relații publice, un rol foarte important in crearea unei imagini pozitive a organizaței îl consituie și comunicarea directă a angajatului cu clientul/beneficiar al serviciilor instituției. Comunicarea externă operațională se referă la faptul că mare parte din angajați întrețin relații profesionale cu persoane din mediul extern al organizației. Fiecare din acești angajați sunt deci, obligați să comunice, în calitate de reprezentanți ai organizației cu partenerii externi ai acesteia: clienți, furnizori, contractanți, autorități publice, eventuali concurenți în contextul oferirii de servicii. Astfel, în acest context, comportamentul și deontologia angajatilor organizației contribuie semnificativ la formarea percepțiilor publicului vis-a-vis de imaginea organizației. Fiecare angajat reprezintă organizația în raport cu publicul, vehiculează o anumită imagine și anumite mesaje din partea organizației și primește în același timp informații pe care le retransmite în interiorul organizației. Aceste schimburi sunt vitale pentru activitatea pe termen scurt a organizației. În relația cu beneficiarul, angajatul trebuie să cunoască, sa țină cont și să respecte codul de conduită al profesiei. În ceea ce privește funcționarii publici, există deja reglementat legislativ prin Legea nr. 7/2004, Codul de conduită a funcționarilor publici. Diseminarea conținutului acestuia se poate face utilizând ca și canal de comunicare site-ul organizației, fie prin afișarea 155 lui în locuri vizibile în cadrul organizației. Norme de conduită etică trebuie respectate și de către beneficiarul care accesează în mod direct serviciile SPO; și în acest caz acestea trebuie aduse la cunoștința beneficiarilor folosind aceleași canale ca și în cazul angajaților. Important de evidențiat aici sunt calitățile funcționarului public: amabilitatea și respectul față de beneficiar, răbdarea și corectitudinea, promptitudinea, echidistanță și cinste. Soluții practice de eficientizare 1. Creșterea vizibilității departamentului de relații publice la nivelul SPO. 2. Îmbunătățirea colaborării acestui departament cu toate celelalte departamente.Comunicare mai flexibilă. Acest departament este necesar sa aibă colaborări cu toate celelalte departamente/servicii ale instituției de la care să colecteze informații de actualitate pe care apoi sa le aducă la cunoștința clienților astfel încât întregul proces de deschidere spre beneficiar să se realizeze în timp real. 3. Îmbunătățirea comunicării externe prin exploatarea tuturor canalelor de comunicare și deschiderea către toate categoriile de beneficiari. 4. Organizarea Site-ul SPO sub coordonarea unui administrator specialist în IT astfel încât să fie ușor acesibil tuturor clienților; permanenta actualizare a acestuia cu informațiile colectate si gestionate de departamentul de relații publice astfel încât clienții să găsească toate informațiile utile de care au nevoie. 5. Perfecționarea continuă a specialiștilor în relații publice astfel încât întreg procesul de comunicare atât la nivel intern cât și extern să atingă un nivel cât mai ridicat de eficiență. Vizibilitatea serviciilor și informațiilor în spațiul fizic În ceea ce privește problema relației dintre administrație și comunitate (cetățeni și organizații economice și neguvernamentale) un studiu (2009) realizat de Institutul de Politici Publice a relevat utilizarea insuficientă și inadecvată a modalităților de stocare și transmitere a informațiilor cu caracter public: (statistici economico-financiare, date demografice, informații despre serviciile oferite și proceduri). Angajații instituțiilor folosesc în transmiterea de informații către exterior preponderent adresa personală de mail și nu cea instituțională. De asemenea, studiul relevă faptul că majoritatea instituțiilor au depășit în mai multe cazuri termenul de livrare a informațiilor publice de 30 de zile (cu prelungire) solicitate în baza legii 544/2001. Conform aceluiași studiu s-a constatat că în cazurile în care anumite servicii au fost concesionate unor firme sau ONG-uri (outsorcing) se înregistrează o schimbare a resposabilității instituției în sensul că autoritatea tinde să se considere absolvită de răspunderea de a deține informații despre gestionarea respectivului serviciu. Mai mult chiar, eficiența comunicării între instituția publică și solicitanții de servicii scade pe măsură ce serviciul respectiv este delegat sau concesionat altei entități. Altă constatare a studiului este 156 evidențierea relației dintre eficacitatea transmisiei de informații către mediul exterior și eficiența managementului interior al datelor în cadrul instituției publice. Propuneri și sugestii În urma analizei modului de lucru al departamentelor SPO cu mediul extern putem conchide că nivelul de satisfacție al beneficiarilor față de serviciile oferite de către SPO-uri este în mare măsură determinat de către nivelul de implicare și de interacțiune al acestora cu această instituție, acest lucru jucând un rol important în rezolvarea problemelor acestora. Îmbunătățirea comunicării cu mediul extern al SPO trebuie să aibă în vedere aspecte practice privind facilitarea accesului la servicii, explicarea și simplificarea procedurilor, reducerea termenelor de rezolvare a problemelor și nu „construirea imaginii instituției” prin artificii publicitare. CODUL ETIC ȘI REGULILE DE CONDUITĂ AL FUNCȚIONARILOR PUBLICI Codul de conduită prevede obligații foarte clare pentru cei care lucrează în administrația publică. Acest cod nu rezolva, însă, problemele de pregătire și atitudine ale funcționarilor. Una din condițiile puse în fața țărilor candidate la UE a fost adoptarea unui cod de conduită pentru funcționarii publici. Sub influența Codului european, în februarie 2004 au fost puse bazele creării unui cadru normativ pentru morala și etica în administrația publica din România, prin adoptarea de către Parlament a Legii nr. 7/2004. Adoptarea acestui act normativ reprezintă un pas important în reforma administrației publice din România, dacă se va reuși punerea în aplicare a noii legi, deplin și corect, rapid și cu hotărâre. Codurile etice sau codurile de conduită din domeniul public sistematizează reguli și norme ale comunității în cazul particular al profesiei de funcționar public. Nerespectarea regulilor sau încălcarea îndatoririlor deontologice implică atât răspunderea disciplinară și juridică a funcționarului public, cât și morală, deontologică. Spre deosebire de răspunderea juridică, răspunderea deontologică se bazează pe aspectul moral: pe apărarea onoarei, demnității și prestigiului profesiei de funcționar din domeniul public. Codul de conduită al funcționarului public poate fi definit ca fiind un ansamblu de reguli, norme și principii ce vizează în principal, datoria morală, de atitudini și comportamente motivate moral, aferente persoanelor numite într-o funcție publică prevăzută cu atribuții și responsabilități în temeiul legii, în scopul servirii corecte a interesului general public și al fiecărui cetățean, precum și al menținerii și sporirii autorității, demnității și prestigiului profesiei de funcționar public. 157 Pentru România, codul de conduită al funcționarului public se găsește în Legea nr.7/18.02.2004 privind Codul de conduită al funcționarilor publici, publicată în M.Of.nr.157/23.02.2004. Acest document, este fără îndoială, atât un cod deontologic, cât și un act normativ, codul având atât valoare juridică declarată în însăși conținutul legii, cât și o puternică valoare deontologică, întrucât el cuprinde atât norme juridice, cât și norme morale ce privesc buna îndeplinire a profesiei de funcționar public. Obiectul Codului de conduită a funcționarilor publici, pe care îl vom numi în continuare Cod, îl constituie reglementarea juridică și morală a conduitei funcționarului public în exercitarea funcției publice. Scopurile Codului sunt: stabilirea unor norme și standarde profesionale în spiritul cărora trebuie, instruite și educate persoanele care îndeplinesc funcții publice; informarea cetățenilor despre conduita pe care trebuie să o aibă funcționarii publici în vederea sporirii calității serviciului public; revenirea și ținerea sub control a birocrației și corupției în administrația publică; crearea unui climat de încredere al cetățenilor în autoritatea publică; creșterea prestigiului profesiei de funcționar public, sporirea exigenței, onoarei și demnității în îndeplinirea atribuțiilor funcționale a lucrătorului cu calitatea de funcționar public. Normele de conduită profesională prevăzute de Cod sunt aplicabile tuturor funcționarilor publici precum și persoanelor care ocupă temporar o funcție publică din cadrul autorităților și instituțiilor publice. Acesta fiind domeniul de aplicare al Codului. Codul utilizează noțiuni și termeni de specialitate. În afara termenilor pe care i-am elucidat în conținutul lucrării noastre și la care nu ne mai referim; prezentăm numai pe următorii: interespublic - termenul se referă la implicarea și respectarea de către instituțiile și autoritățile publice a drepturilor, libertăților și intereselor legitime ale cetățenilor, recunoscute de Constituție, legislația internă și convențiile (tratatele) internaționale la care România este parte; interes personal - termenul se referă la avantajele materiale și de altă natură urmărit sau obținut, direct sau indirect, pentru sine sau pentru alții, ca urmare a exercitării funcției publice; informație de interes public - termen care semnifică orice informație care privește activitatea sau care rezultă din activitățile unei autorități publice; informații cu privire la date personale - reprezintă orice informație cu privire la datele personale cu care o persoană poate fi identificată sau identificabilă. În exercitarea funcției publice funcționarul public trebuie să se călăuzească de următoarele principii generale: Legalitatea. Potrivit acestui principiu în exercitarea funcției ce-i revine, funcționarul public trebuie să respecte supremația Constituției și a celorlalte acte normative, inclusiv convențiile (tratatele) internaționale la care România este parte; el trebuie să acționeze în orice 158 împrejurare în conformitate cu prevederile legale, indicațiile legitime ale superiorilor și normelor de conduită. Imparțialitatea și independența. Funcționarul public trebuie să aibă o atitudine neutră, obiectivă, bazată pe respect, conștiinciozitate, corectitudine și amabilitate în relațiile sale cu publicul, precum și în relațiile cu șefii ierarhici, colegii și subordonații. Funcționarul public este obligat să întreprindă acțiuni în cadrul exercitării funcției, nediscriminatorii, echidistante, egale, fără a acorda prioritate unor persoane sau grupuri, în funcție de rasă, naționalitate, origine etnică, limbă, religie, sex, opinie, apartenență politică, avere sau origine socială. În virtutea funcției deținute, funcționarul public nu trebuie să influențeze alte persoane sau alți funcționari publici. În ce privește independența, mai adăugăm și faptul că, pentru acel funcționar care este membru al unui partid politic, legal constituit, apartenența sa politică, nu trebuie să-i influențeze comportamentul și deciziile în exercitarea funcției publice. Prioritatea interesului public față de interesul personal, presupune situarea întotdeauna și în orice împrejurare a interesului public, deasupra celor personale; prioritatea servirii țării și cetățeanului trebuie să fie deviză de conduită profesională. Profesionalismul. Funcționarul public are obligația de a-și îndeplini atribuțiile de serviciu, cu responsabilitate, competență, eficiență, promptitudine și corectitudine. De asemenea, el este responsabil pentru îndeplinirea atribuțiilor funcționale față de conducătorul său nemijlocit, conducătorul ierarhic superior și autoritatea publică. Deschidere și transparență. Conform acestui principiu funcționarul public este obligat să-și desfășoare activitatea profesională în mod public, activitate care poate fi supusă monitoriză rii; el este obligat însă să respecte secretul de stat sau de serviciu conform legii. Integritatea morală. Funcționarii publici trebuie să dea dovadă în exercitarea funcțiilor încredințate de cinste și corectitudine, adică să fie de bună-credință. De asemenea, integritatea morală, interzice funcționarului public să solicite sau să accepte, direct sau indirect, pentru ei sau pentru alții, vreun avantaj ori beneficiu în considerarea funcției publice pe care o dețin sau să abuzeze în vreun fel de această funcție. Loialitatea. Acest principiu are un pronunțat caracter deontologic, întrucât ca și integritatea morală, este foarte greu de apreciat (măsurat), iar respectarea lui are consecința mai mult morale decât legale. Loialitatea presupune servirea cu bună credință autoritatea publică în care activează funcționarul, abținerea de la orice act sau fapt care poate prejudicia prestigiul, imaginea sau interesele legale ale autorității publice. Loialitatea se exprimă în raport cu statul, autoritatea sau instituția în care îndeplinește funcția publică. Loialitatea este opusă cosmopolitismului. 159 Codul de conduită a funcționarilor publici adoptat prin Legea nr. 7/ 2004, precizează dintr-o perspectivă morală relația funcționarului public cu sine, cu sursele de informare, cu instituția sau autoritatea publică unde muncește, cu publicul larg. Cu excepția câtorva norme etice a căror încălcare reprezintă în același timp infracțiuni sau contravenții, sancțiunile nerespectării normelor deontologice sunt de ordin moral. Bibliografie 1. Dagenais, B., (2002), Profesia de relaționist, Editura Polirom, Iași 2. Doris, A.Graber, (2003), The power of Communication. Managing Information in Public Organizations,CQPRESS, Washinton D.C 3. Mucchielli A., (2008), Comunicarea în instituții și organizații, Editura Polirom, Iași 4. Coman,C (2001), Relatiile Publice. Principii si strategii, Editura Polirom, Iasi 5. Strategia Națională Anticorupție, (2005), Ministerul Administrației și Internelor, Unitatea Centrală pentru Reforma administrației Publice 6. Institutul de Politici Publice București, (2009), Managementul serviciilor publice, probleme și soluții.( Proiect finanțat de Guvernele Islandei, Principatul Liechtenstein și Norvegiei prin Mecanismul Financiar al Spațiului Economic European.) 7. Legea nr.7/2004 privind Codul de conduită a funcționarilor publici, republicat în 2007 8. Constantin, T., Constantin, A., (2002), Managementul resurselor umane, Ed. Institutul European 9. Paus, A., V., (2006), Comunicare și resurse umane, Ed. Polirom 10. Pânișoara, I., O., (2007), Comunicare eficientă, Ed. Polirom 7.10 Eficientizarea relațiilor cu serviciile externalizate Externalizarea este o necesitate și în România deoarece furnizorii privați sunt mult mai flexibili, sunt specializați și caută și alte surse de finanțare. Prin externalizare costurile scad. Dar ca să poți externaliza serviciile trebuie să ai cui să le externalizezi. Prestarea unor servicii de către o altă organizație decât cea care le tutelează constituie externalizarea lor. Transferul acestor servicii se face pe baza unui contract. Contractul este o înțelegere (convenție) între două părți. Contractele pot fi comerciale sau civile. Furnizarea prin intermediul prestatorilor privați a serviciilor publice, inclusiv a celor sociale, este un instrument de reformă a managementului public ce constă în schimbări deliberate ale structurilor și proceselor organizațiilor din sectorul public în vederea unei mai bune funcționări a acestora. Principalele caracteristici ale reformei administrației publice care se pot regăsi într-un model de contractare socială sunt: • reducerea cheltuielilor administrative; • adoptarea unui management bazat pe programe; 160 • adoptarea planificării strategice, a planificării de afaceri, a regimurilor de management al performanței și o raportare mai transparentă către pentru public; • utilizarea unor alternative de livrare directă a serviciilor de către angajații publici permanenți în forma contractului extern, delegarea puterii/sarcinii, acorduri de parteneriat (cu non-profit, cu profit și cu alte organizații guvernamentale), privatizare și agenții autonome; • accent pus pe calitatea serviciului; Principalele presiuni care au condus la reforma managementului public au fost necesitatea de a restrânge creșterea cheltuielilor publice din motive macroeconomice și nevoia de a îmbunătăți performanța în cadrul sectorului public. Reforma SPO presupune și ea adoptarea unor măsuri din mediul de afaceri. Una dintre aceste măsuri este reprezentată de separarea managementului (steering) de administrare (rowing), factorii de decizie și implementatorii trebuie să învețe să-și definească outcome-urile și output-urile, să identifice și să analizeze mijloacele/metodele alternative și să negocieze contracte de performanță cu organizațiile autonome (rowing). SPO-urile sunt principalii responsabili care pun în practică politica de ocupare și gestionează procesul de finanțare a serviciilor de ocupare fie că sunt prestate de furnizori privați sau publici. Pentru a ajunge la acest obiectiv vor fi nevoite să identifice toate nevoile de ocupare, să planifice împreună cu furnizorii de servicii și reprezentanții beneficiarilor strategia de intervenție la nivel local. Strategia astfel formulată va cuprinde tipurile de servicii de ocupare ce vor fi finanțate la nivel local precum și modalitatea de finanțare a acestora (pe persoană, alocare globală pe serviciu sau pe zi de îngrijire). Procesul de finanțare se continuă cu elaborarea caietelor de sarcini pentru aceste servicii ce urmează să fie contractate, evaluarea ofertelor, acordarea dreptului de a furniza acel serviciu (sau acordarea licenței de furnizare), monitorizarea și evaluarea implementării contractului de prestare de servicii. Pe baza nevoilor identificate și utilizând o metodologie și un set de indicatori unitari se va solicita alocarea financiară de la bugetul de stat pe baza standardelor de cost medii. Tabel 6.9.1. : Rolurile SPO și furnizorilor de servicii în etapa de planificare ETAPE ROLUL SPO Furnizorii de servicii Identificarea nevoii de servicii • Identificareanevoilor comunității • Identificarea serviciilor • Crearea unei baze de date cu beneficiarii actuali și cu eventualii beneficiari • Furnizarea de informații despre serviciile și beneficiarii deserviți Cartografierea • Cartografierea serviciilor de ocupare • Consultare 161 hărților de servicii necesare • Ierarhizarea priorităților Elaborarea strategiei • Elaborarea strategiei • Colaborarea la elaborarea strategiei de dezvoltare Alocarea bugetară • Planificarea bugetară • Colaborarea la elaborarea bugetului Elaborarea standardelor de calitate si a indicatorilor de performanță • Formularea unor criterii unitare de evaluare • Elaborarea standardelor de calitate și a indicatorilor de performanță • Furnizare de expertiză, modele de bună practică, etc. Elaborarea termenilor de referință din caietele de sarcini • Caietele de sarcini Tabel 6.9.2. Rolurile SPO și al furnizorilor de servicii în etapa de contractare ETAPELE ROLUL SPO Furnizorii de servicii Lansarea licitației • Publicarea anunțului Evaluarea aplicațiilor • Constituirea unei comisii de evaluare și selecție • Evaluarea aplicațiilor Acreditarea / licențierea • Modificarea metodologiei de acreditare(acreditarea provizorie) • Acreditarea/ Licențierea Contractare / finanțare • Transferul dreptului de administrare a serviciilor precum și a responsabilității privind acordarea serviciilor • Încheierea contractului Tabel 6.9.3. Rolurile SPO și al furnizorilor de servicii în etapa de evaluare și monitorizare ETAPELE ROLUL AUTORITATII PUBLICE Furnizorii de servicii Monitorizare • Colectarea sistematică a informațiilor despre implementarea proiectului (contractului) • Furnizarea de informații 162 Evaluare de rezultare • Identificarea rezultatelor majore pe care le examinează sau verifică. • Alegerea rezultatelor pe care le examinează, ierarhizarea acestora pentru a le alege pe cele mai importante • Formularea de indicatori pentru fiecare rezultat • Analiza și raportarea celor aflate • Furnizarea de informații Evaluare de impact • Externalizarea serviciilor de evaluare și monitorizare Propuneri și recomandări de instrumente și măsuri 1. Întocmirea unei diagnoze a nevoii de servicii externalizate, 2. Stabilirea ierarhiei priorităților din perspectiva alocațiilor bugetare, 3. Selectarea atentă a furnizorilor de servicii-întocmirea unei baze de date cu furnizorii acreditați/licenți ati, 4. Evaluarea și monitorizarea continuă a activității serviciilor externalizate, 5. Analizarea costurilor și a beneficiilor obținute prin externalizarea serviciilor, 6. Implicarea directă a șefilor de servicii/departamente în toate etapele externalizării: planificare, contractare, evaluare și monitorizare a serviciilor externalizate. 163 ANEXE CU INSTRUMENTE PROPUSE PENTRU EFICIENTIZAREA MANAGEMENTULUI INOVATIV ANEXA 1: CHESTIONAR DE IDENTIFICARE PERIODICĂ A PROBLEMELOR RESURSELOR UMANE Nr. Crt. Probleme Da Nu 1 lipsa de claritate a legislației în domeniu 2 perceperea de către angajați a unor inechități în distribuția recompenselor pentru munca efectuată 3 personal insuficient în raport cu volumul de muncă din unele departamente 4 insuficienta dezvoltare a abilităților de comunicare a celor ce lucrează cu publicul 5 caracterul temporar al structurilor de management a unor proiecte 6 dificultăți de cooperare cu alte departamente, generate de percepția „unii aduc bani, alții doar îi cheltuiesc 7 lipsa de corespondență între pregătirea profesională a unor angajați și cerințele postului ocupat 8 slaba motivare a angajaților 9 superficialitatea, delăsarea unor angajați 164 ANEXA 2: CHESTIONAR CU SOLUȚII APLICABILE LA PROBLEMELE RESURSELOR UMANE Nr. Crt. Soluții Da Nu 1 Realizarea și implementarea unui Sistem de management integrat al informației care să fie accesibil tuturor membrilor echipei de conducere de la toate nivelele SPO și care să preia și informațiile și bazele de date inclusive despre STL și GV realizate în alte programe și proiecte. 2 Salarizarea corespunzătoare a angajaților buni, eficienți 3 Redimensionarea, din punct de vedere numeric, a personalului, în funcție de volumul real de muncă din fiecare departament, eventual prin detașare 4 Facilitarea accesului la informații utile fiecărui departament. Aceste informații trebuie să fie stocate la nivelul SPO și să poată fi regăsite cu ușurință. 5 Instruire profesională cu frecvență anuală, pentru actualizarea cunoștințelor specifice fiecărui department conform Planurilor și Strategiilor de formare. Cursurile de perfecționare ar trebui să poată fi monitorizate direct pe conținut de către șefii serviciilor și birourilor, pe baza nevoilor reale de instruire și perfecționare profesională 6 Stabilirea unei perioade de instruire profesională inițială, imediat după ocuparea unui post, pentru familiarizarea noilor angajați cu specificul activității. Eventual, introducerea unui sistem de mentorat. 7 Externalizarea serviciilor care nu se pot acoperi satisfăcător prin structurile existente. 165 ANEXA 3: CHESTIONARUL DE MANAGEMENT A RESURSELOR UMANE -INSTRUMENT DE EVALUARE ȘI COMPARAȚIE LA NIVEL DE SPO-URI CHESTIONAR DE MANAGEMENT A RESURSELOR UMANE Stimată/e Doamnă/Domn Prin intermediul acestui chestionar vă oferim posibilitatea de a evalua în cadrul organizației dvs. managementul resurselor umane. Vă mulțumim pentru sprijinul acordat! Vă rugăm să completați chestionarul următor prin bifarea cu “x” în căsuța corespunzătoare rsăpunsului sau după caz încercuirea literei corespunzătoare variantei de răspuns și completarea rubricilor, acolo unde este necesar. Denumire SPO:............................................................................. Funcție reprezentant SPO:............................................................................... Data completării:.................................................................. ( rubricile de mai sus se vor completa opțional) 1. Știți , la nivelul SPO-ului dvs., de o strategie de dezvoltare și management a resurselor umane ? a. Da b. Nu 2. Dacă departamentul/biroul dvs. este altul decât cel de resurse umane de câte ori ați interacționat cu acest departament în ultima lună (dacă este cel de resurse umane vă rugăm să nu răspundeți la această întrebare) ? 3. Care din metodele de recrutare a resurselor umane sunt folosite în cadrul departamentului/serviciului SPO pe care îl reprezentați ? Nr. Crt. Metode de recrutare Da Nu 1 Canale informale („din gură în gură”) □ □ 2 Publicarea anunțurilor în cadrul organizației pentru ca angajații să ia cunoștință de posturile vacante □ □ 166 3 Recrutarea prin mass media □ □ 4 Apelarea la cererile de angajare publicate în presă de către persoanele aflate în căutarea unui loc de muncă □ □ 5 Prin intermediul serviciilor AJOFM sau ANOFM □ □ 6 Agenții de recrutare □ □ 7 Recrutarea prin Internet □ □ 8 Recrutarea direct în Universități □ □ 9 Alte metode. Care ? □ □ 4. Vă rugăm să încercați să ierarhizați criteriile de recrutare a personalului în departamentul/organizația dvs. (dați 1 celui mai folosit criteriu și ....5 celui mai puțin folosit) Nr. Crt. Criterii de selecție a personalului Notă (de la 1 la 5) 1 Calitățile, cunoștințele, deprinderile, aptitudinile persoanei 2 Studii atestate de certificate sau diplome 3 Vechimea în muncă 4 Postul deținut anterior 5 Referințe/recomandări 5. Care sunt metodele de selecție a personalului folosite în departamentul/organizația dvs. ? Nr. Crt. Metode de selecție Da Nu 1 Interviul □ □ 2 Probe practice □ □ 3 CV □ □ 4 Teste de aptitudini □ □ 5 Teste de cunoștințe □ □ 6 Teste de personalitate □ □ 9 Alte metode. Care ? □ □ 167 6. Care sunt formele de pregătire a personalului în departamentul/organizația dvs. ? Nr. Crt. Forme de pregătire Da Nu 1 Cursuri în cadrul SPO/oferite de SPO □ □ 2 Cursuri de pregătire pentru funcționarii publici □ □ 3 Cursuri în afara SPO și a celor de pregătire a funcționarilor publici □ □ 4 Pregătirea în instituții școlare □ □ 5 Pregătirea la locul de muncă (în ce fel ? ) □ □ 9 Alte forme. Care ? □ □ 7. Aveți cunoștință de planul de formare în departamentul/organizația dvs. ? a. Da b. Nu 8. În cadrul organizației dvs./ în afara evaluării funcționarilor publici există o metodologie de evaluare a angajaților ? a. Da b. Nu 9. Care sunt metodele de evaluare folosite în organizația dvs. ? Nr. Crt Forme de evaluare a angajaților Da Nu 1 Evaluarea pentru funcționarii publici □ □ 2 Măsurarea rezultatelor □ □ 3 Observarea comportamentului □ □ 4 Evaluarea de către superiori și colegi, autoevaluarea □ □ 5 Evaluarea de firme specializate □ □ 6 Evaluarea de către clienți □ □ 9 Alte metode. Care ? □ □ 168 10. Care din următoarele forme de motivare a personalului se utilizează în departamentul/organizația dvs. ? Nr. Crt. Forme de motivare a angajaților Da Nu 1 Prime □ □ 2 Măriri de salariu □ □ 3 Promovări □ □ 4 Laude, mulțumiri, titluri și diplome onorifice □ □ 5 Avertismente, mustrări, invective □ □ 6 Sancționări, reduceri de salariu □ □ 7 Modificarea fișei postului □ □ 8 Retrogradări □ □ 9 Alte forme. Care ? □ □ Alte comentarii.............................................................. Vă mulțumim ! 169 ANEXA 4 : CHESTIONARE DE EVALUARE A MANAGEMENTULUI INOVATIV LA NIVEL DE SERVICII SERVICII INFORMARE PIAȚA MUNCII 5 Q1 .Care este principalul canal de informare a beneficiarilor serviciilor AJOFM cu privire la piața muncii? (încercuiți numărul răspunsului ales) 1. -Situl AJOFM 2. -Afișaj la sediul AJOFM 3. -Publicare mass-media 4. -La ghișeu 5. -Telefonic 6. -Alta. Care?.................................................................... Q2 .Cum apreciați promptitudinea și corectitudinea angajatorilor în comunicarea locurilor de muncă disponibile? (încercuiți numărul răspunsului ales) 1. Foarte bună 2. Bună 3. Nici bună nici rea 4. Rea 5. Foarte rea Q3 .Cum apreciați nivelul de satisfacție al beneficiarilor față de serviciul de informare privind piața muncii al AJOFM? (încercuiți numărul răspunsului ales) 1. Foarte ridicat 2. Ridicat 3. Mediu 4. Scăzut 5. Foarte scăzut Q4 .Care este modalitatea de înregistrare a nivelului de satisfacție al beneficiarilor față de serviciul de informare? Q5.Cum evaluați calitatea serviciului de informare din cadrul AJOFM-ului d-voastră? (încercuiți numărul răspunsului ales) 1. Foarte bună 2. Bună 3. Mediocră 4. Deficitară 5. Foarte slabă Q6 .Care considerați că este principala modalitate de ridicare a calității serviciului de informare din cadrul AJOFM-ului d- voastră?............................................................................ 170 CHESTIONAR 2 SERVICII DE CONSILIERE ÎN CARIERĂ Q1. Dispuneți în cadrul personalului AJOFM unde activați de specialiști în consilierea carierei?(încercuiți numărul răspunsului ales) 1. Da 2. Nu Dacă ”Da” : Câți psihologi................Câți sociologi............... Q2. Cum este organizat serviciul de consliere? (încercuiți numărul răspunsului ales) 1. Personalul SPO ce oferă informații face și consilierea beneficiarilor. 2. Dispuneți de un serviciu independent de consilierea carierei. 3. Aveți un contract de colaborare permanentă cu nu furnizor extern. 4. Altă situație. Care? Q3 .Care sunt principalele 3 dificultăți întâmpinate de beneficiarii d-voastră la angajare ? 1................................................................................................. 2................................................................................................. 3................................................................................................. Q3. Care sunt principalele 3 puncte tari/3 puncte slabe ale acestei activități la nivelul AJOFM-ului unde activați? puncte tari puncte slabe 1. 1. 2. 2. 3. 3. Q4. Care este măsura în care consilierea optimizează șansele beneficiarilor de inserție pe piața muncii? (încercuiți numărul răspunsului ales) 1.În foarte mare 2.În mare 3.Nici mare nici 4.În mică 5.În foarte mică V w V w măsură măsură mică măsură măsură măsură Q5. Care considerați că este principala cale de ridicare a calității acestui serviciu din cadrul AJOFM-ului d-voastră?.................................................................... 171 CHESTIONAR 3 SERVICII DE FORMARE PROFESIONALĂ Q1 .Care este cea mai frecventă modalitate de proiectare a cursurilor de formare profesională oferite? (încercuiți numărul răspunsului ales) 1. În funcție de solicitările exprimate de beneficiari. 2. În funcție de solicitările exprimate de angajatori. 3. În baza studiilor proprii privind evoluția pieței zonale a muncii. 4. În funcție de indicațiile ANOFM 5. Altă modalitate. Care? ................................................................ Q2. Cât de dificilă este atragerea de specialiști pentru derularea acestor cursuri? 1. Foarte ridicată 2. Ridicată 3.Nici dificilă nici facilă 4. Scăzută 5. Foarte scăzută Q3 .În medie câți din absolvenții acestor cursuri de formare reușesc să practice profesia? I.Până la 25% 2.Până la 50% 3. Până la 75% 4. Peste 75% 5. Nu știm Q4. Care sunt principalele 3 puncte tari/3 puncte slabe ale acestei activități la nivelul AJOFM-ului unde activați? Puncte tari Puncte slabe 1. 1. 2. 2. 3. 3. Q5.Cum apreciați structura ofertei de formare derulată la nivelul AJOFM-ului d-voastră? 1. Foarte bună 2. Bună 3. Acceptabilă 4. Nesatisfăcătoare 5. Inacceptabilă Q6. Care considerați că este principala cale de ridicare a calității acestui serviciu din cadrul AJOFM-ului d-voastră?.................................................................... 172 CHESTIONAR 4 SERVICII DE PLASARE A FORȚEI DE MUNCĂ 9 Q1 .Care sunt 3 cele mai frecvente modalități de colaborare cu angajatorii zonali? 1............................................................................................... 2............................................................................................... 3............................................................................................... Q2 .Cât de satisfăcuți se declară aceștia de oferta de forță de muncă existentă? (încercuiți numărul răspunsului ales) 1 Foarte satisfăcuți 2. Satisfăcuți 3.Mediu satisfăcuți 4.Satisfacție scăzută 5.Satisfacție foarte scăzută Q3. Cine comunică de regulă rezultatele interviurilor de angajate către serviciul de plasare a forței de muncă? (încercuiți numărul răspunsului ales) 1. Șomer/membrul GV 2. Angajator 3.Atât șomer/membrul GV cât și angajator 4.Nu se comunică Q4 Care sunt principalele 3 puncte tari ale acestei activități la nivelul AJOFM-ului unde activați? 1...................................................................................... 2...................................................................................... 3...................................................................................... Q5 Care sunt principalele 3 puncte slabe ale acestei activități la nivelul AJOFM-ului unde activați? 1...................................................................................... 2...................................................................................... 3...................................................................................... Q6. Care considerați că este principala cale de ridicare a calității acestui serviciu din cadrul AJOFM-ului d-voastră?........................................................... 173 COSMOS DE LA HAOS LA ÎMPĂRĂȚIA CERURILOR Cartea întâi: DE LA HAOS LA COSMOS Cap l.Necantem/ 9 Unul-Dumnezeu, Creatorul " Cele trei Oceane Oceanul de sunet Sufletul creației și al formei Oceanul de Miros Oceanul de Lumină » Primul element cosmic Cap 2. Războiul lumilor / 22 " Pax divina • Război în cosmos " Haosul Cap 3 Urma Iui Dumnezeu / 35 rezentul continuu *â» Perpetuarea creației Ă» Karma Pharismah Cap 4. Razele de creație / 47 Universul cosmologic " Dinspre întuneric spre lumină " Singura planetă din cosmos " Formarea planului cuantic material Cap 5. Și a fost prima noapte / 57 Edenul eteric Dedublarea Edenului infiltrarea răului p Adam și Eva " Atunci s-au cunoscut... " Planul protopărinților " Veacul fericit Cap Cap 6. Ofensiva Celui rău / 81 f&e începutul decăderii «rb* Creația faisâ /&" Noii cuceritori /&» Formarea pseudoparadisurilor «â» Spargerea planurilor cuantice Templele <&" Venera-rea femeii *&" Fenomenul zeului așteptat <&" Formarea iadurilor Cap 7. Centrul de putere al Luminii / 108 Pământul fără păcat Ișșinghingher Contraofensiva <A" Lirakashin *&> lannus Cap 8. Marele regat al răului /117 &" Primordialii întunericului <&> Millenium *&* De vorbă cu răul cel mare <S" Alungarea lui Hallshithan *b* Sfârșitul ciclului al treilea Cap 9. Omul și cosmosul / 136 <&" Metamorfozele paralelef&* Formarea structurilor aurice Cartea a doua: DE LA COSMOS LA ÎMPĂRĂȚIA CERURILOR Cap 1. începutul ciclului al patrulea /144 <&" Un nou început fâ" Pământul în noua întocmire <&" Arca lui Noe <â» Potopul <&" Noul Eden Cap 2. Fiii lui Noe/164 f&* Primele linii de descendenți *&"Noua seminție f&" Toiagul păstorului a fost sfărâmat #■&"" Spectrul morții Cap 3. Lumini și Umbre /175 *â"» Antidotul *â» Activitatea centrelor transfizice de putere *â* Altaagen <&" Letram din Cadrilater Cap 4. Amurgul zeilor / 193 <â" Dispariția vechii clarvederi *©* Construcția templelor materiale *b* Coborând pe-o rază <&> Credința falsă Cap 5. Factorul de poticnire / 203 *S» Eroii civilizatori și regii cei buni fb* Iubirea bolnavă f&* Intriga, trădarea și crima *&» Extinderea Iadurilor Cap 6. "Eu sunt cel ce sunt" / 214 *©* Scara lui Iacob <â» Poporul ales și Națiunea lui Dumnezeu <&" Templele luminii Cap 7. Cuvântul s-a făcut om / 223 <©" Steaua care a răsărit *d» "Eu îți spun" *& Efectele jertfei pe cruce f&* Restructurarea lumii de dincolo &> Efectul Lazăr <S" Deschiderea porții alfa *&° Al cincelea element Cap 8. Spre împărăție ... / 252 t5* Formarea Ataltaliei f&* Transformarea sferei Cap 9. Istoria "necenzurată" a cosmosului / 270 Excursus (1): Pe aripile vântului / 278 Excursus (II): Legenda stelelor / 291 Excursus (III): Harta împărăției cerurilor/ 294 *&» Icoana de la Celic Dere *&» Ștefan Vodă Cel Mare și Sfânt CARTEA ÎNTÂI DE LA HAOS LA COSMOS Capitolul 1 NEC ANTEM Ă» Unul-Dumnezeu, Creatorul •*& La temelia existenței cosmosului și a tuturor făpturilor de pe întinsul său, se ailă Unicul Dumnezeu -Creatorul a tot ce există. Unicul Dumnezeu, Creatorul a tot ce există, este Infinit și Etern. Unicul Dumnezeu se manifestă în două ipostaze distincte: "în sine", ca Dumnezeu nemanifestat, și "în afară de sine", ca Dumnezeu Tatăl. Prima ipostază a lui Dumnezeu este incognoscibilă. Dumnezeu nemanifestat sălășuiește, Identic cu Sine, în Sfera Sa proprie. Ființele din lumea eterică îl desemnează pe Dumnezeu nemanifestat prin numele IȘȘ. A doua ipostază a lui Dumnezeu, "în afară de sine", deci ca manifestare, este numită HAUTI. HAUTI este Dumnezeu-Tatăl - singurul aspect ce poate fi cunoscut de oameni. IȘȘ se manifestă ca HAUTI, fără a înceta să fie ceea ce este. Dumnezeu manifestat este Unul în Ființă, dar întreit ca Persoană. Prima Persoană este Dumnezeu-Tatăl. A doua Persoană este Dumnezeu-Iubirea. A Treia Persoană este Dumnezeu-Lumina. La începutul manifestării cosmosului, IȘȘ, Dumnezeu Unicul, care este etern și fără formă, s-a manifestat ca spirit. Ulterior, Dumnezeu Unicul s-a manifestat într-o formă umanoidă. Ca formă umanoidă, Dumnezeu Unicul a creat tot ce există. Astfel, în cosmosul manifestat, Dumnezeu Unicul, denumit IȘȘ, a devenit HAUTI - Dumnezeu Tatăl. Dumnezeu Tatăl este așadar o Ființă de formă umanoidă, care sălășuiește imuabilă în propria Sa Esență Dumnezeiescă, în propria sa sferă, care este atemporală. A doua Persoană a Sfintei Treimi, Iubirea Infinită, s-a născut mai înainte de toți vecii. Iubirea Infinită s-a făcut om și a trăit în Palestina, acum 2000 de ani. Oamenii au numit-o Iisus Hristos. Astăzi, creștinismul și învățăturile creștine sunt considerate, cel mai adesea, literă moartă, întrucât amintesc despre evenimente ale trecutului fără reverberație asupra prezentului. Totuși, creștinismul nu are la bază doar ceea ce s-a petrecut acum 2000 de ani, în lumea materială. înainte de toate, creștinismul are la bază prezența continua a lui Iisus Hristos, iar acest fapt este recunoscut, explicit sau implicit, de toți creștinii practicanți, indiferent dacă recunosc deschis sau nu aceasta. Un creștin se roagă aici și acum. Un creștin nu se roagă unei ființe care a trăit acum 2000 de ani, ci unei ființe etern contemporane cu el. După moartea pe cruce, Iisus Hristos s-a manifestat în Trupul de slavă, în care a apărut și Apostolilor, la scurt timp după înviere. Trupul de slavă al lui Iisus Hristos are ca bază de manifestare corpul fizic, care a înviat la trei zile după crucificare. Iisus Hristos are înfățișarea cunoscută, imprimată adânc în memoria colectivă a oamenilor: un bărbat înalt, cu părul castaniu închis, ondulat, prins adesea în panglici la spate. Are ochii mari, foarte profunzi, căprui cu sclipiri verzi - uneori par albaștri -, nasul ușor acvilin și o barbă mică. Pe Trupul de Slavă pot fi observate, din apropiere, rănile provocate la crucificare. Iisus Hristos este înveșmântat, cel mai adesea, într-o robă albă cu fireturi galben-aurii, iar peste talie este încins cu un brîu lat de câteva degete. Trupul de Slavă al lui Iisus Hristos este fascinant. Din el emană două luminozități distincte: de la brâu în jos o luminozitate de culoarea aramei încinse, iar de la brâu în sus o luminozitate de culoare argintie. Din amestecul lor rezultă culoarea galben-aurie - culoare asămănătoare flăcării unei lumânări. în jurul Trupului de Slavă se formează neîncetat curcubee de lumină și irizări cu neputință de descris. Soarele fizic este dătătorul de viață a tot ce există în lumea materială. Ceea ce există în lumea materială devine astfel vizibil, datorită faptului că reflectă lumina Soarelui. Tot astfel, strălucirea blândă și iubitoare emanată de Trupul de Slavă al lui Iisus Hristos învăluie totul. Iisus Hristos este Soarele spiritual, care conferă viață la tot ce există. De asemenea, Conștiința lui Iisus Hristos învăluie și penetrează conștiințele tuturor oamenilor. A treia Persoană a Sfintei treimi este Sfântul Duh - Cel prin care s-a făcut tot ce există. Duhul Sfânt se manifestă atât ca persoană de formă umanoidă - precum Dumnezeu Tatăl și Dumnezeu Iubirea (Fiul) -, cât și ca energie. Duhul Sfânt este energia care susține totul - este Lumina creată la începutul manifestării cosmosului, prin activitatea lui Dumnezeu Tatăl. Cele trei Persoane sunt una și aceeași, nedespărțibile. Ele acționează prin împreună-lucrare pentru menținerea cosmosului în stare de funcționare. &> Oceanul de sunet «& înaintea manifestării cosmosului, exista doar Dumnezeu, care este unic. Dumnezeu Unicul este fără formă, etern și infinit, neschimbător. El rămâne imuabil în beatitudinea Ființei Sale, ori cât de multe universuri succesive ori simultane ar crea. La început, Dumnezeu ființa singur în propria Sa Esență, iar de jur împrejurul Său ființa Nimicul. Este greu de imaginat sub ce formă se prezenta Nimicul. Despre Nimic se poate vorbi doar folosindu-se negații, iar pentru a-1 desemna într-un mod comprehensibil se poate vorbi doar despre absența principalelor determinații ontologice cunoscute: nu exista formă, nu exista substanță, nu exista energie. Nu exista lumină și nu exista întuneric. Nimicul poate fi considerat drept o extensie interioară a lui Dumnezeu - ceea ce înseamnă că, înaintea formării cosmosului, Dumnezeu umplea cu Ființa Sa Nimicul. Pentru a desemna Nimicul, filosofii latini au folosit cuvântul Neant -Nec Antem: Nimic înainte. La rândul lor, înțelepții indieni l-au desemnat prin termenul Vid. La un moment dat, Dumnezeu, care este fără formă și infinit, a emis un Gând - care poate fi considerat, mai degrabă, o Intenție. Acesta a fost Gândul cel Bun - primul gând emis de Dumnezeu Unicul, în imensitatea Ființei Sale. Gândul ce! Bun emis întru începuturi de către Dumnezeu Unicul s-a manifestat ca o energie modulată informațional. Această energie poate fi denumită pharismah; ea a fost emisă direct din Spiritul lui Dumnezeu Unicul, ca manifestare a Voinței Sale. Gândul cel Bun al lui Dumnezeu a creat un Sunet. Acest Sunet s-a propagat instantaneu în imensitatea Nimicului și a creat o imensă sferă. Firește, pentru un potențial observator, această imensă sferă nu era vizibilă, datorită faptului că era formată doar din sunet. Nimicul a continuat să existe și va exista etern, dar în imensitatea sa, prin Gândul cel Bun, s-a născut astfel o sferă de sunet. Această sferă de sunet este în continuă expansiune, dar în fiecare moment al expansiunii sale este infinită - ceea ce pentru mintea omenească constituie un paradox, iar pentru teologie o taină. Această sferă poate fi denumită Oceanul de Sunet. într-un fel, se poate spune că Oceanul de Sunet este ceva exterior lui Dumnezeu, dar Dumnezeu există în fiecare atom al acestuia. Oceanul de Sunet este o emanație a Ființei lui Dumnezeu. Primul sunet rostit de Dumnezeu a fost chiar Numele Său. *» Sufletul creației și sufletul formei «a în Oceanul de Sunet, Dumnezeu s-a manifestat pe Sine însuși, în toată plinătatea Sa, ca formă umanoidă formată din sunet. Ca formă umanoidă, în Oceanul de Sunet, Dumnezeu a creat nenumărate lumi. Toate aceste lumi au formă sferică. în prima sa etapă, Oceanul de Sunet se asemăna cu universul actual, cu deosebirea că totul era format din sunet. Pe tot cuprinsul Oceanului de Sunet se aflau nenumărate lumi -sori și planete -, de formă sferică. Dacă ne-am imagina Oceanul de Sunet ca pe o sferă imensă, am spune că lumile s-au coagulat ca niște atomi luminoși: miliarde și miliarde de atomi luminoși au apărut pe toată întinderea acestei sfere de sunet; fiecare atom reprezintă o lume. în fiecare lume a Oceanului de Sunet, Dumnezeu a creat întocmiri - care reprezintă creația incipientă. întocmirile erau un fel de proiecții de gândire (Gânduri autonome) ale lui Dumnezeu, ce aveau la bază sunetul. (1) întocmirile, ca proiecții de gândire ale lui Dumnezeu, au format decorul fiecărei lumi din Oceanul de Sunet: întocmiri de copaci, întocmiri de plante, întocmiri de forme de relief etc. Inițial, întocmirile au fost create fără suflare - ele nu erau încă vii. Abia în a doua fază, Dumnezeu a conferit suflare întocmirilor. Suflarea întocmirilor a fost creată de Dumnezeu, ca esență a întocmirilor fără suflare - ceea ce pare, în limbajul oamenilor, un alt paradox. Pentru a înțelege acest proces trebuie să ne folosim de un exemplu preluat din cosmosul actual. întocmirile reprezentau mediul; ele nu erau vii, erau doar forme goale, fără suflare, compuse din energia lumii respective - sunetul pur. Din sinteza tuturor acestor forme goale, Dumnezeu a creat sufletul lor. Altfel spus, rezultanta energetică a tuturor întocmirilor a creat ceva inexistent anterior și anume Sufletul întocmirilor. Aici se impune o altă comparație cu ceea ce există în cosmosul actual: este ca și cum toată energia stocată în formele existente în lumea materială (forme de relief, plante etc) ar fi preluată și înmagazinată, iar din ea s-ar crea altceva - un fel de suflet al acelei energii. Sufletul energiei este doar esența formelor întocmirilor, stocată separat. Astfel, ca rezultat al întocmirilor primordiale, au apărut sufletele de viață. Sufletele de viață au fost apoi atrase în întocmiri, pe care le-au animat, devenind, ele însele, întocmiri vii și plăcute în fața lui Dumnezeu. Sufletele de viață ale întocmirilor sunt numite spirite ale naturii. (2) în următoarea etapă, spiritele naturii au primit formă umanoidă și au devenit ființe. Primele spirite ale naturii au fost, firește, spirite ale naturii de sunet. Deși se manifestă în întocmiri, spiritele naturii au o existență de sine stătătoare. Ele se pot retrage din întocmiri sau pot rămâne în ele. Când spiritele naturii se retrag din întocmiri, acestea nu mai sunt vii, iar când se manifestă în ele, întocmirile devin vii. De atunci, spiritele naturii sunt cele care dau viață la tot ce există în fiecare lume din Oceanul de Sunet. în lumile Oceanului de Sunet, spiritele naturii s-au diferențiat, în funcție de natura elementului pe care l-au reprezentat: foc, apă, eter, pământ. Aceste elemente pot fi considerat drept precursoarele celor din cosmosul material. în Oceanul de Sunet, existau doar paiternurile de sunet (matricile) ale elementelor din lumea materială. Astfel, în Oceanul de Sunet, s-au născut miliarde și miliarde de spirite ale naturii de sunet, diferențiate în funcție de natura elementelor pe care le animau. în funcție de aceste diferențieri, imposibil de estimat prin intermediul gândirii omenești, spiritele naturii au fost ierarhizate într-o Organigramă cosmică complexă. Fiecare compartiment al acestei vaste Organigrame a primit drept reședință o lume. Fiecare lume din Oceanul de Sunet are întocmirile ei, în interiorul căreia spiritele naturii se manifestă ca sufletul creației, formând plante, copaci, forme de relief etc. Toate lumile din Oceanul de Sunet sunt perfecte. Fiecare lume este un paradis. Din nou se impune o comparație cu ceea ce există în lumea materială. Dacă privim astăzi cerul instalat pe timpul nopții, observăm miliarde de puncte luminoase: stelele. între stelele cosmosului material se află un spațiu întunecat, astfel că există percepția obiectivă că nu se poate trece direct de pe o stea pe alta. în Oceanul de Sunet există însă treceri metafizice dintr-o lume în alta, astfel că spiritele naturii pot transcende spațiul (sau, mai corect spus, aparența de spațiu). Trecerea spiritelor naturii dintr-o lume în alta se realizează prin apropierea imediată. Dacă dorește să pătrundă într-o altă lume, un spirit al naturii manifestă mai întâi intenția de ajunge în acea lume. Apoi face un pas într-un element compatibil - dacă este spirit al naturii de apă pătrunde în elementul apă, dacă este de foc pătrunde în elementul foc etc - și ajunge chiar în lumea pe care dorește să o viziteze prin apropierea imediată. O lume din Oceanul de Sunet este infinită, în sensul că se poate extinde în funcție de dorințele locuitorilor de acolo. Spiritele naturii pot crea tot ce doresc prin intermediul vorbirii -sunetului. Ceea ce spun, se realizează instantaneu. Fiecare membru poate crea la infinit întocmiri, plante sau forme de relief, astfel că se poate manifesta atât în ele, ca energii, cât și ca ființe individuale, în trupuri de forme umanoide. Cele mai importante spirite ale naturii, cele mai impunătoare - ca putere și tărie - sunt cele care au apărut chiar la începutul existenței Oceanului de Sunet. Ele sunt Protopărinții celorlalte spirite ale naturii. La un moment dat, în interiorul Oceanului de Sunet. Dumnezeu a creat două oceane (sfere) secundare corespunzătoare mirosului și luminii, care pot fi denumite Oceanul de miros al sunetului și Oceanul de lumină al sunetului. Ele nu sunt cosmosuri distincte, ci doar reflectări ale Oceanului de Sunet. Cele două oceane secundare s-au format după principiul Oceanului de Sunet. Locuințele - sferele sau lumile - din Oceanul de miros al sunetului s-au format din manifestările (emanațiile) energetice ale spiritelor naturii de sunet. Totuși, locuințele - lumile - din Oceanul de miros al sunetului sunt mai puțin perfecte decât cele din Oceanul de Sunet, deși au avut la bază patternurile acestora. La rândul lor, spiritele naturii de miros al sunetului s-au născut din emisiile energetice ale spiritelor naturii de sunet. între cele două sfere - Oceanul de miros al sunetului și Oceanul de Sunet -între locuințele și între locuitorii lor, este o mare diferență de timp (vechime). După desăvârșirea Oceanului de miros al sunetului, Dumnezeu a creat Oceanul de lumină al sunetului, după același principiu. Oceanul de lumină al sunetului a fost creat prin intermediul spiritelor naturii de miros al sunetului, nu direct prin intermediul celor ale sunetului pur. Acea lumină nu trebuie confundată cu lumina din cosmosul actual, astfel că oceanul respectiv nu poate fi observat prin simțul fizic al văzului. Astfel, se poate spune că primul cosmos a fost creat succesiv, în trei mari etape, corespunzătoare sunetului, mirosului și luminii. Astfel au apărut Oceanul de Sunet pur, Oceanul de miros al sunetului și Oceanul de lumină al sunetului. Ele pot fi comparate cu trei mari sfere. Cel mai mare a fost, desigur, Oceanul de Sunet, care le cuprinde pe toate. De altfel, este vorba despre un singur ocean - Oceanul de Sunet -, care a avut alte două aspecte: Oceanul de miros al sunetului și Oceanul de lumină al sunetului. Energiile primordiale ale sunetului nu se manifestă în cosmosul actual. Totuși, energia din care a fost format Oceanului de lumină al sunetului poate fi comparată cu energia ce stă astăzi la baza spiritului omului. Istoria celor trei oceane a fost îndelungată, chiar și pentru tiințele din acele lumi. Ea a presupus o desăvârșire treptată a tuturor lumilor, a întocmirilor (a mediului) și a primilor locuitori, care au fost spiritele naturii. Mai întâi au evoluat spiritele naturii de sunet, apoi cele de miros și, în final, cele de lumină ale sunetului. La început, Dumnezeu se manifesta direct prin intermediul spiritelor naturii, datorită faptului că erau creații directe ale Sale. Spiritele naturii erau formate chiar din energia emisă de către Dumnezeu la începuturi. Apoi, când au putut să se manifeste autonom, Dumnezeu a conferit liberul arbitru tuturor spiritelor naturii. La fel ca mai târziu, în cazul oamenilor, liberul arbitru a schimbat comportamentul spiritelor naturii, astfel încât a fost nevoie de o lungă evoluție, presărată cu eșecuri și reculuri. în cele din urmă, spiritele naturii au ajuns la Adevăr și au înțeles că Dumnezeu este. Treptat, după ce au renunțat la întunecimi și la înțelepciunile generate de sunetul fals și după ce au renunțat la învățătorii falși de care nu s-a dus niciodată lipsă, spiritele naturii de sunet au reușit să fie în armonie unele cu altele. Astfel, au ajuns la ce mai înaltă stare din cosmos: să fie una în toate și toate în una, și toate laolaltă și fiecare dintre ele să fie în Dumnezeu. în momentul în care, prin exercitarea liberului lor arbitru, au reușit acesta performanță supremă, spiritele naturii de sunet au dobândit capacitatea de a crea în mod liber. După apariția lumilor și a întocmirilor din Oceanul de sunet, Dumnezeu a creat a doua mare categorie de ființe cosmice: ființele îngerești - îngerii. (3) îngerii sunt diferiți de spiritele naturii, reprezentând o categorie distinctă. Creația ființelor îngerești a avut loc după o lungă perioadă în care, în cosmos, nu existau decât spirite ale naturii. Abia după ce spiritele naturii au ajuns la maturitatea spirituală, care le permitea să fie toate în una și una în toate și fiecare dintre ele în Dumnezeu, au apărut ființele îngerești. După același principiu ca în cazul spiritelor naturii, Dumnezeu a creat lumi sau locuințe pentru ființele îngerești. Locuințele ființelor îngerești nu sunt identice cu cele ale spiritelor naturii. în noile locuințe ale ființelor îngerești, Dumnezeu a creat întocmirile, din care s-a format mediul. Apoi, din esența mediului, a creat trupurile de formă umanoidă, dar formate din sunet, ale îngerilor. Ca forme umanoide, ființele îngerești s-au născut fără spirit După o lungă și anevoioasă evoluție, asemănătoare cu cea a spiritelor naturii, ființele îngerești au dobândit un spirit. în ciclul cosmic actual, la fel ca la oameni, spiritul ființelor îngerești are o formă ovoidală, fiind situat în interiorul trupului lor de lumină. (4) îngerii au dobândit spirite abia în momentul în care au realizat comuniunea supremă: toți în unu și unul în toți și fiecare/toți în Dumnezeu. Spiritul ființelor îngerești, ca și al spiritelor naturii, este chiar expresia energetică a acestei comuniuni perfecte și permanente. *&• Oceanul de miros «A în momentul în care spiritele naturii și îngerii au ajuns la maturitatea necesară comuniunii perfecte cu Dumnezeu - au fost toți în unu și unu în toți -, s-a format al doilea cosmos, Oceanul de Miros. La fel ca Oceanul de Sunet, Oceanul de Miros a avut trei manifestări principale, care s-au format succesiv. La început a fost Oceanul de sunet al mirosului (care nu trebuie confundat cu Oceanul de miros al sunetului), apoi Oceanul de miros al mirosului și Oceanul de lumină al mirosului. în Oceanul de Miros, creația s-a desfășurat independent de cosmosul anterior - a fost o creație ex nihilo. Mai întâi, Dumnezeu a creat întocmirile, apoi a creat locuințele (lumile) și, ulterior, a creat spiritele naturii și îngerii. Ființele din Oceanul de Miros au fost altele decât cele din Oceanul de Sunet: alte făpturi, altă geneză, desfășurată însă după același pattern. In momentul atingerii deplinei comuniuni cu Dumnezeu, ființele dintr-un ocean - spirite ale naturii și îngeri - s-au manifestat ca energii în lumile imediat următoare, fără a înceta să fie ceea ce sunt. Când al doilea cosmos, cu cele trei manifestări ale sale, a atins deplina sa plenitudine în ceea ce privește creația lumilor și a făpturilor, Dumnezeu a creat Oceanul de Lumină, al treilea cosmos. Oceanul de Sunet și Oceanul de Miros sunt situate cam în același spațiu - din punct de vedere spațial, sunt incluse în același perimetru. în schimb, Oceanul de Lumină a fost creat la o anumită depărtare de cele două Oceane anterioare. Oceanul de Lumină a avut, la rândul său, trei mari metamorfoze concretizate prin trei sfere. Prima sferă a Oceanului de Lumină a fost Oceanul de sunet al luminii, a doua a fost Oceanul de miros al luminii, iar a treia a fost Oceanul de lumină al luminii (propriu-zis). După desăvârșirea Oceanului propriu-zis de lumină - cea de-a treia metamorfoză - toate spiritele naturii și toate ființele îngerești din cele trei mari oceane create anterior, au format o singură ființă, realizând o uriașă simbioză cosmică: prin liberul lor arbitru, în urma unei grandioase evoluții cosmice, toate ființele din cosmos au devenit una și au intrat în comuniune perfectă cu Unicul Dumnezeu. în spiritul - ca element aurie - unei ființe îngerești și al unui spirit al naturii se reflectă toate celelate ființe compatibile din cosmos. Toți sunt unu și unu este în toți; unu/toți sunt în comuniune continuă cu Unicul Dumnezeu. Fiecare ființă îngerească sau spirit al naturii își desfășoară activitatea de menținere a creației, manifestându-se simultan atât ca formă umanoidă, cât și ca energii. în ultima ipostază, ființele respective participă, fiecare potrivit rolului pe care-1 are, la menținerea întocmirilor - a mediului - și a corpurilor de formă umanoidă ale celor de pe treptele ierahice mai mici - pe care-i denumesc "frații mai mici în putere și tărie". Prin spiritul lor, situat într-o poziție relativ asemănătoare cu cea a oamenilor întrupați de astăzi, spiritele naturii și îngerii sunt în comuniune permanentă cu ființele similare care își desfășoară activitatea în toate celalalte Oceane, lumi și planuri cuantice. în momentul în care este alături de un om întrupat și, eventual, îl veghează, o ființă îngerească - de exemplu, un înger Păzitor - poate merge în orice lume dorește, în orice plan cuantic, din orice Ocean și poate comunica cu orice frate de-al său, spirit al naturii sau înger. Mai mult decât atât: o astfel de ființă se poate manifesta sub forma unor energii, tară a înceta să se manifeste ca formă umanoidă. Primele ființe îngerești apărute în Oceanul de Lumină au fost formate ca o sinteză a tuturor întocmirilor și elementelor mediului acelor locuințe. Cele create mai târziu întruchipau doar un element, un segment sau o ramură a întocmirilor. Ca energie, o ființă îngerească sau un spirit al naturii poate susține o ramură a cosmosului; de exemplu, un spirit al naturii de foc se poate manifesta în toate acele fenomene fizice, care au ca suport de manifestare focul. Un spirit al naturii de apă sau o ființă îngerească se poate manifesta în toate fenomenele ce au ca suport de manifestare apa și așa mai departe. &> Primul element «A Pentru a înțelege subiectele trecute succint în revistă în paginile anterioare, se impune o comparație cu ceea ce se petrece, actualmente, în lumea materială. Să spunem că, la originea cosmosului se află un singur element chimic. Acesta este oxigenul - O. Din oxigenul primordial s-a format un al doilea element chimic, hidrogenul -H. Din combinațiile O cu H s-a format al treilea element chimic, carbonul - C. Din aceste trei elemente principale s-a format, în urma unor reacții chimice, tot ce există. Să ne imaginăm acum că oxigenul originar este, el însuși, o ființă îngerească. Această ființă are o putere extraordinară: se poate manifesta atât în formă umanoidă (ca individualitate), cât și în formă neumanoidă, ca energie. în acest context, se poate spune că oxigenul din cosmos este manifestarea unui înger, iar particulele de oxigen risipite în cosmos sunt părticele din trupul său. în prima sa fază, oxigenul a fost o energie. într-o bună zi, sub acțiunea Creatorului, esența oxigenului s-a coagulat, formând un reprezentant al său cu o formă umanoidă. Din acel moment, oxigenul s-a manifestat în cosmos atât ca energie, cât și ca ființă de formă umanoidă. Acesta a fost oxigenul în starea sa cea mai pură. Firește, cosmosul nu este compus din oxigen pur, ci din modificări ale acestuia. Fiecare modificare a oxigenului reprezintă o stare, iar fiecărei stări îi corespunde o altă ființă îngerească de formă umanoidă (sau spirit al naturii), care este derivată din cea originară. Și aceste ființe derivate se pot manifesta atât sub formă umanoidă, cât și ca energie. Se poate spune că, deși trupul lor este risipit în întregul cosmos, sub forma unor particule, astfel de ființe se pot manifesta și prin forme umanoide - ca persoane. Toate ființele ce corespund unor modificări ale oxigenului pur au ajuns în timp la o comuniune perfectă - sunt toate în una și una în toate și fiecare/toate se află în comuniune cu Creatorul. Totodată, ele se pot manifesta atât ca individualități, cât și ca energii. Ca energii, ele reprezintă temelia întregului cosmos, în sensul că din particulele trupurilor lor s-a format tot ce există. Primele ființe (spirite ale naturii și ființe îngerești) ale ramurii numită oxigen - pe care le putem de denumi Principi sau Prinți - sunt cele mai puternice, datorită faptului că le conțin pe toate celelalte. Pe măsură ce se depărtează de cele aflate în capătul listei (de Prinți), ființele derivate au caracteristici din ce în ce mai slabe. Deși se manifestă atât în forme umanoide cât și ca energii, ființele respective rămân subordonate Prinților. Se poate spune că Prinții sunt în toate ființele subordonate ale ramurii respective - sunt toți în unu și unu în toți, într-o comuniune perfectă. De asemenea, există o comuniune între fiecare ființă a ramurii și Dumnezeu. Creatorul se manifestă, deopotrivă, în fiecare dintre ființele ramurii respective. In Prințul ramurii, Dumnezeu se manifestă cel mai amplu, iar în ființele subordonate se manifestă diluat, în funcție de caracteristicile acesteia. Dacă nu ar exista această comuniune cu Prințul, n-ar mai fi vorba despre ramura oxigenului, ci despre o altă ramură. O altă ramură - de exemplu, ramura hidrogenului -, a apărut datorită faptului că una din ființele subordonate ale primei ramuri, a oxigenului, n-a mai vrut să fie în comuniune cu toți ceilalți frați ai săi, astfel că s-a rupt de ierarhia respectivă. în momentul în care s-a rupt de ierarhia de ființe specifică ramurii oxigenului, această ființă a devenit un Prinț și și-a format propriu său "regat", astfel că s-a format un nou șir de ființe, care, la rândul lor, au generat noi metamorfoze ale cosmosului. Astfel s-au format ierarhiile de spirite ale naturii și de ființe îngerești în Oceanul de Lumină, cu specificația că ființele respective s-au format simultan cu elementele primordiale din care a fost alcătuit cosmosul. Elementele primare și ființele corespondente din Oceanul de Lumină nu trebuie confundate cu cele care au apărut ulterior în lumea materială, dar se poate concede că, într-un fel, elementele cunoscute astăzi sunt ultimile reflectări ale elementelor primare. Elementele primordiale apărute în Oceanul de Lumină au fost precursoarele celor actuale. Dacă ne este permisă folosirea termenului kantian de numen, putem spune că vechile întocmiri din Oceanul de Lumină sunt aspecte numenale ale elementelor actuale. Ulterior, de-a lungul metamorfozelor cosmice, aspectele numenale sau densificat progresiv. Astfel, oxigenul din Oceanul de lumină nu mai este același cu cel din cosmosul material; în cosmosul material, el a suferit multiple modulații de aspect numenal. Deși în cosmosul material poate fi vorba despre același oxigen, este vorba despre un oxigen "căzut". Oxigenul căzut a fost primul element chimic din cosmosul material. De altfel, ființele îngerești denumesc oxigenul din cosmosul material printr-un cuvânt care înseamnă "părere de rău". Al doilea element chimic a fost hidrogenul, care a reprezentat o tentativă a oxigenului de a se reîntoarce, pe o altă cale, la starea originară. Din amestecul celor două elemente, O și H, s-a născut un alt element și anume apa, care este formată din două părți de hidrogen și o parte de apă: 2 H + O. După apariția apei s-au născut alte două elemente: focul și aerul. Evenimentele derulate apoi atât la nivelul apei, cât și al aerului și focului, au adus o gamă largă de alte elemente chimice, care au culminat cu apariția carbonului. Din acest punct de vedere, carbonul este suma tuturor putrefacțiilor apei, iar din combinațiile carbonului (cu cele patru valențe ale sale) s-a format pământul. Ca o paranteză, se poate spune că, astăzi, știința modernă ia în calcul doar ultima stare a cosmosului și, în consecință, încearcă să explice metamorfozele carbonului - ale putrefacțiilor apei - care a devenit pământ, crezând că explică totul. De fapt, carbonul și combinațiile sale nu reprezintă decât ultimul avatar al cosmosului, pe cel mai de jos palier cuantic, iar istoria cosmosului narată de știința modernă - de la Big Bang-ul originar până la apariția omului și la formarea civilizației actuale - este cunoscută astăzi doar în proporție de maximum 5%. Pământul este doar intrarea în putrefacție a apei, ceea ce înseamnă că istoria elementului pământ, cu tot ce s-a desfășurat la suprafața sa, este doar istoria putreziciunii apei. Chiar și în planul material, paralel cu istoria pământului și a carbonului, s-au mai desfășurat o istorie a apei, o istorie a focului, o istorie a aerului, la care au participat ființe de diferite categorii (spirite ale naturii și ființe îngerești), fiecare în funcție de elementul pe care-l reprezintă. Capitolul 2 RĂZBOIUL LUMILOR Pax Divina După cum a fost menționat, înaintea formării cosmosului actual, denumit Oceanului de Lumină, au existat Oceanul (Sfera) de Sunet și Oceanul (Sfera) de Miros. în Oceanul de Sunet, ființa, singur, Dumnezeu Tatăl. în Oceanul de Miros s-a născut Dumnezeu Iubirea (Fiul: lisus Hristos). în Oceanul de Lumină, s-a manifestat, pentru prima oară, a treia Persoană a lui Dumnezeu, Duhul Sfânt - care este Lumina. La fel ca Dumnezeu Iubirea (lisus Hristos), Duhul Sfânt exista dintotdeauna, fiind Dumnezeu adevărat din Dumnezeu adevărat, dar El s-a manifestat pentru prima oară în Oceanul de Lumină. Tot ce va fi spus de acum înainte se referă la Oceanul de Lumină propriu-zis. în Oceanul de lumină a avut loc, la fel ca în cosmosurile anterioare, o creație ex nihilo, în care au apărut, succesiv, întocmirile, lumile (planurile cuantice) și ființele. într-un fel, se poate spune că Dumnezeu Unicul a creat Oceanul de Lumină, manifestându-se ca a treia Persoană -Duhul Sfânt. Dumnezeu a creat Oceanul de Lumină prin cuvânt; Dumnezeu a zis: să fie Lumină. Vechiul Testament începe descrierea Facerii prin manifestarea Luminii (Dumnezeu a zis: să fie Lumina...), făcând abstracție de ceea ce s-a petrecut anterior acestui moment. Lumina despre care amintește Vechiul Testament nu este însă un efect fizic, ci a treia Persoană a lui Dumnezeu, cea prin care s-a creat totul. Duhul Sfânt, Dumnezeu Lumina, se poate manifesta atât ca energie, cât și ca Persoană. Pentru înțelegerea noastră se poate spune că Duhul Sfânt a emanat energia din care este constituit Oceanul de Lumină. în Oceanul de Lumină (este vorba despre aspectul lumină al Oceanului de lumină), la fel ca în cosmosurile anterioare, primul Cuvânt rostit de Dumnezeu Unicul, Creatorul a tot ce există, a fost chiar Numele Său, în momentul în care Dumnezeu Unicul a rostit Numele Său, s-a format primul palier cuantic al Oceanului de Lumină. Ființele îngerești denumesc palierul cosmic primordial prin termenul Halazeth - Lumea fără formă. (5) Despre Lumea fără formă nu se pot spune prea multe lucruri. Pe de-o parte, se poate afirma că Lumea fără formă face parte din Oceanul de Lumină, dar de altă parte se poate spune că este situată în afara acestuia. Lumea fără formă este situată dincolo de dincolo, în afara manifestării, astfel că se poate considera că face și că nu face parte din Oceanul de Lumină -ceea ce constituie un paradox sau o taină. După ce Dumnezeu Unicul a rostit Cuvântul dintru începuturi, a apărut al doilea palier cosmic, în care Dumnezeu Unicul s-a manifestat în prima sa formă, cea de stea - adică de spirit. Acest palier este numit Hazaleth. După ce s-a manifestat ca spirit, Dumnezeu a construit al treilea plan cuantic. Pe al treilea plan cuantic, Dumnezeu s-a manifestat pentru prima oară în formă umanoidă - cu un Trup de Lumină. Al treilea palier cosmic a primit numele Hakazaleth. Tot pe al treilea palier cuantic denumit Hakazaleth, Dumnezeu a adus, din Lumea fără formă, spiritele - sau, după cum sunt numite în lumea eterică, stelele - oamenilor, îngerilor și ale spiritelor naturii. Pe al treilea palier cuantic, oamenii, spiritele naturii și îngerii s-au manifestat doar ca stele. (6) Apoi, Dumnezeu a creat al patrulea palier cuantic - a patra lume sau a patra locuință - care este numită Hetithet. în prima parte a existenței celui de-al patrulea palier cuantic, îngerii și spiritele naturii (care în planul cuantic anterior erau doar stele - adică spirite) au dobândit un corp de formă umanoidă - corpul duh îngeresc. Evident, corpul duh îngeresc era format din energia lumii respective. Primii îngeri creați de Dumnezeu au fost îngerii Realității Formei sau îngerii Puri ai Temeliei, al căror număr este de 21 (Îngerii din Oceanul de Lumină nu trebuie confundați cu îngerii din cosmosurile anterioare - din Oceanul de Sunet și din Oceanul de Miros; în Oceanul de Lumină a avut loc o creație ex nihilo, ca și cum nu ar fi existat nimic înainte). Cei 21 de îngeri Puri formează Temelia a tot ce există. Deși au spirite ca orice ființă îngerească, cei 21 de îngeri Puri nu au formă - sunt lipsiți de formă. Ei au corp spiritual, dar acesta este lipsit de formă. Corpul lor spiritual este răspândit în tot universul, precum aerul este răspândit în atmosfera terestră. Aerul, care nu are formă, este răspândit peste tot, formând substratul vieții pe planeta Pământ. (7) Prin intermediul celor 21 de îngeri Puri, Dumnezeu-Tatăl a creat forma a tot ce există în cosmos. Tot ce are formă în cosmos a fost creat prin intermediul lor. In cosmos, forma nu se poate manifesta decât prin non-formă, existența prin non-existență, viața prin non-viață. în prima parte a existenței Hetithetului, prin intermediul Celor 21 de îngeri Puri, Dumnezeu a creat corpurile de formă umanoidă ale îngerilor și ale spiritelor naturii. îngerii se numesc pe ei înșiși Fiii Flăcării. în acea primă etapă, Dumnezeu a creat miliarde și miliarde de îngeri și de spirite ale naturii. Toți îngerii erau împărțiți pe atunci în 500 de națiuni. Fiecare națiune îngerească era compusă din miliarde și miliarde de făpturi îngerești. îngerii erau formați din stele - spirite - și din corpuri de formă umanoidă (corpuri duh îngerești), de o frumusețe fără seamăn. în a doua etapă a existenței celui de-al patrulea plan cuantic, denumit Hetithet, Dumnezeu-Tatăl a creat primul om, după Chipul și Asemănarea Sa. Primul om a fost un spirit creat în Lumea fără formă (palierul cuantic primordial), de însuși IȘȘ. Primul om a fost adus în formă și i-a fost creat un corp luminos - un corp duh -abia în momentul în care condițiile s-au împlinit. Numele primului om este Shantiah. Shantiah este primul Adam, care nu trebuie confundat cu cel despre care vorbește Vechiul Testament. Adam despre care vorbește Vechiul Testament a apărut mult mai târziu. (8) La scurt timp după creația primului om, Shantiah, Dumnezeu a creat alți nouă oameni. Cei nouă oameni nu se ridicau însă la calitatea (puterea și tăria) lui Shantiah. împreună cu primul om, cei nouă oameni au constituit bazele primei generații. Ulterior, după o lungă perioadă de timp, au dobândit corpuri duh alte câteva sute de oameni - în jur de o mie -, dar aceștia din urmă nu se ridicau la calitatea (puterea și tăria) celorlalți nouă oameni și, cu atât mai puțin, a lui Shantiah. Atât oamenii primei generații - inclusiv Shantiah -, cât și marea majoritate a oamenilor din generațiile ulterioare au fost creați, ca spirite, direct de către Dumnezeu, în afara Oceanului de Lumină, în Lumea fără formă. La baza energiei din care este alcătuit spiritul omenesc se află sunetul pur. Din Lumea fără formă se poate pătrunde în Oceanul de Lumină printr-o poartă, numită poarta alfa. Poarta alfa este poarta de intrare a spiritelor în Oceanul de Lumină. Abia după ce pătrund prin poarta alfa, spiritelor de oameni li se construiește un corp de formă umanoidă - corpul duh. (9) Oamenii primei generații erau formați doar din spiritul creat de Dumnezeu și din corpul duh. Toți erau androgini. Corpurile duh ale primei generații de oameni au fost create prin aportul energetic al tuturor îngerilor și spiritelor naturii. într-un fel, se poate spune că ele au fost create din emisiile energetice ale tuturor celor 500 de națiuni îngerești. Corpurile duh de formă umanoidă în care și-au găsit sălaș spiritele omenești ale primei generații erau constituite, așadar, din tot ce exista în acel moment pe Hetithet (acest principiu de formare al trupurilor de formă umanoidă s-a transmis de-a lungul tuturor metamorfozelor cosmice). O lungă perioadă de timp, oamenii primei generații, în frunte cu Shantiah, au conviețuit în pax divina, alături de îngeri și de spiritele naturii. Totuși, Ia un moment dat, s-a produs prima disfuncționalitate, prin revolta simultană a primului om, Shantiah și a doi din cei 21 de îngeri Puri ai Temeliei. Atât primul om, Shantiah, cât și cei doi îngeri puri, n-au mai respectat poruncile lui Dumnezeu, Tatăl universului. Inițial, Shantiah a dorită să obțină ceea ce nu era posibil în acel moment, astfel că a stârnit împotrivirea tuturor națiunilor de îngeri - care erau în număr de 500. îngerii au decis să-și retragă energia ce susținea corpul duh de formă umanoidă al lui Shantiah. Primul om risca, astfel, să-și piardă corpul duh de formă umanoidă, care era format chiar din emisiile celor 500 de națiuni îngerești. La un moment dat, corpul duh de formă umanoidă al lui Shantiah începuse deja să-și piardă conturul. Lipsit de corpul de formă umanoidă, spiritul lui Shantiah urma să fie resorbit în Lumea fără formă. înțelegând consecințele, Shantiah a făcut apel la cei 21 de îngeri Puri ai Temeliei, pentru a-i susține forma corpului duh, fără a avea acceptul lui Dumnezeu. Doar 19 dintre ei l-au refuzat. Doi dintre îngerii Puri ai Temeliei au acceptat cererea lui Shantiah Cei doi îngeri puri (lipsiți de formă umanoidă) care au răspuns apelului sunt numiți Hali și Than. împreună, formează o ființă îngerească binară, numită Haillshithan, Hallshithan sau Shaitan. în prima fază, Hallshithan a dorit să aibă, la fel ca toți ceilalți îngeri, o formă umanoidă - un corp duh îngeresc, fără a avea această permisiune de la Tatăl Cerurilor. Ignorând poruncile lui Dumnezeu care formează Ordinea cosmică sau Firea lucrurilor - Voința lui Dumnezeu -, Hallshithan a dobândit un trup de formă umanoidă cu largul concurs al primului om - Shantiah. între Hallshithan și Shantiah s-a produs un proces de simbioză (o asociere în vederea unei simbioze). Haillshithan, care nu avea formă, dar era creator de formă, a dobândit, prin Shantiah, o formă umanoidă de corp duh. La rândul său, prin Hallshithan, Shantiah și-a menținut corpul duh de formă umanoidă. Shantiah a renunțat astfel la ceea ce-i oferise Dumnezeu, Tatăl tuturor și, implicit, a renunțat la serviciile celor 500 de națiuni îngerești. Shantiah a devenit altceva - ceva ce nu existase, anterior, în cosmos. Aceasta a fost rebeliunea primului om și a celor doi îngeri puri creatori de formă. (10) Fără aportul energiilor divine menținute prin intermediul celor 500 de națiuni îngerești (care se manifestă atât ca energii, cât și ca persoane), corpul duh al lui Shantiah nu mai avea viața divină, ci doar o aparență de viață. Din strălucitor și pur, corpul duh al lui Shantiah a devenit ca o gaură neagră ce absoarbe energia, iar ochii săi s-au întunecat. Același proces a avut loc și în cazul lui Hallshithan, care, prin asociere, a devenit ființă cu formă umanoidă. Dacă ar fi să folosim termenii juridici folosiți în ziua de astăzi, am putea spune că Shantiah și Hallshithan s-au asociat în vederea comiterii unei infracțiuni. Infracțiunea poartă numele de răzvrătire și a constat în nesocotirea poruncilor lui Dumnezeu, care formează Ordinea cosmică. De atunci, atât Shantiah, cât și Hallshithan n-au mai văzut Adevărul și au pierdut contactul cu Dumnezeu. Problema cea mai gravă a constat în faptul că, după nesocotirea poruncilor lui Dumnezeu, Shantiah & Hallshithan au corupt o bună parte din oamenii primei generații. Din aproximativ 1000 de oameni primordiali ai primei generații, doar 100-150 au ales să respecte în continuare Ordinea cosmică La fel ca și Shantiah, oamenii primei generații care au nesocotit poruncile lui Dumnezeu, au suferit același proces de întunecare. Ei au continuat să existe în cosmos cu prețul asocierii cu Hallshithan, care le-a conferit o aparență de corp duh. Prin rebeliunea lui Hallshithan și a lui Shantiah, s-a produs o disfuncționalitate de sistem foarte gravă. Pentru o perioadă de timp, prin intermerdiul lui Hallshithan, multe spirite imature au venit din Lumea fără formă în Oceanul de Lumină, fără să aibă permisiunea Tatălui universului. Numărul lor este foarte mare. Ele au dobândit, prin aportul lui Hallshithan o aparență de corp duh, astfel că s-au manifestat în consecință. Cuvântul imatur este totuși un eufemism pentru ceea ce sunt aceste spirite, cărora li s-a permis pătrunderea neautorizată din Lumea fără formă. Explicația acestei stări de fapt este următoarea: pentru ca un spirit să pătrundă din Lumea fără formă în Oceanul de Lumină, trebuie să aibă o anumită maturitate. Această maturitate trebuia obținută în urma unei comuniuni îndelungate cu Dumnezeu, fie în Lumea fără formă, fie în cosmosurile anterioare - în Oceanul de Sunet sau în Oceanul de Miros. Chiar în momentul primei rebeliuni - ceea ce echivalează cu neascultarea poruncilor Celui Preaînalt - a început să se deruleze Timpul, care până atunci nu exista. Trebuie menționat faptul că am vorbit până acum despre timp, doar pentru a descrie în limbaj omenesc ceea ce s-a petrecut în starea primordială a cosmosului. Noi vorbim despre timp doar pentru că nu putem înțelege o stare în care acesta nu există. Timpul a început să se deruleze abia în momentul în care cosmosul a suferit prima metamorfoză. Ființele care au modificat starea inițială au fost primul om, Shantiah și cei doi îngeri Puri ai Temeliei, care s-au opus Planului lui Dumnezeu. Tot din momentul primei rebeliuni se poate vorbi despre cauzalitate, despre eterna devenire și despre karma. Anterior rebeliunii nu exista cauzalitate, căci totul era imuabil și sălășlua în pax divina, Pacea lui Dumnezeu. De asemenea, anterior primei rebeliuni, nu exista karma și nici nu se auzise de așa ceva. Karma a apărut doar în momentul în care o parte din ființele de atunci nu a mai respectat Ordinea cosmică, instituită de către Dumnezeu, O dată cu rebeliunea lui Hallshithan & Shantiah s-a încheiat pax divina, dar și etapa în care toate ființele din cosmos urmau cu strictețe poruncile lui Dumnezeu și se integrau Ordinii cosmice - Firea lucrurilor. Astfel s-a încheiat primul mare ciclu cosmic. A urmat apoi o perioadă de nemanifestare - o perioadă de vid cosmic. &• Război în cosmos < *& în răstimpul perioadei de nemanifestare, tot ce exista în Oceanul de Lumină - și, implicit, în planul cuantic Hetithet -a dispărut. îngerii și spiritele naturii s-au retras în Oceanul de Sunet și în Oceanul de Miros. La rândul ei, marea majoritate a oamenilor primei generații a fost retrasă din Oceanul de Lumină. Firește, oamenii retrași au continuat să existe ca spirite, dar și-au pierdut corpul duh de formă umanoidă. Din motive diferite, au supraviețuit două mari categorii de oameni ai primei generații. Prima categorie a fost formată din Shantiah și din oamenii primei generații care l-au urmat. Numărul lor total nu depășește 800 de individualități. Ei au reușit să-și păstreze corpul duh prin procesul de asociere cu Hallshithan. Ei sunt numiți oameni primordiali ai întunericului - pe scurt Primordiali ai întunericului. Prin asocierea cu Hallshithan, corpurile duh ale lui Shantiah și ale celor aproximativ 800 de oameni primordiali ai întunericului s-au întunecat, devenind aparențe sau umbre lipsite de viață divină. Despre ele se poate spune că n-au mai fost vii. Deși n-au mai fost vii, Primordialii întunericului au continuat să existe în cosmos, de-a lungul tuturor ciclurilor cosmice, ca duhuri întunecate. în această formă există și în ziua de astăzi. Pentru a supraviețui în cosmos, chiar și fără să aibă viață divină, Shantiah și Primordialii întunericului s-au refugiat în afara Oceanului de Lumină, într-un loc pe care-1 putem denumi haos. Tot acolo s-a refugiat și Hallshithan. A doua mare categorie de oameni care nu și-a pierdut corpul de formă umanoidă în răstimpul perioadei de nemanifestare, a fost formată din cei care nu s-au aliat cu Shantiah, Aceștia nu au fost retrași în Lumea fără formă, ci au continuat să existe alături de ființele îngerești. Ei pot fi denumiți oameni primordiali ai Luminii - pe scurt, Primordiali ai Luminii. Numărul lor nu a fost mai mare de 100-150. Și Primordialii Luminii au continuat să existe, în aceeași formă, până în ziua de astăzi. Nu a existat nici un motiv pentru a fi retrași din cosmos, întrucât ei au rămas, în mod permanent, în pacea lui Dumnezeu. După perioada de nemanifestare, Dumnezeu-Tatâl a creat o nouă lume sau locuință. Această Locuință a fost numită Perfer. Astfel a început al doilea ciclu cosmic. Perferul a fost, de fapt, atât un plan cuantic, cât și o planetă eterică. Perferul a fost o planetă eterică imensă, ce ocupa cam tot spațiul ocupat astăzi de sistemul nostru solar. Pe Perfer, cosmosul a fost recreat din temelii, ca și cum nu s-ar fi întâmplat nimic. De asemenea, a avut loc o nouă creație a omului. Și pe Perfer a existat un om primordial - care poate fi considerat al doilea Adam. între Shantiah, primul om al primei generații și primul om al celei de-a doua nu există nici o legătură. Al doilea Adam a fost un spirit nou, care a provenit direct din Lumea fără formă. Ulterior, au fost pătruns în planul cuantic Perfer, direct din Lumea fără formă, și alți oameni - spirite noi, care s-au alăturat celui de-al doilea Adam. Treptat, în planul cuantic Perfer, oamenii s-au înmulțit considerabil, formând a doua generație. Pe Perfer nu s-au întrupat aceiași oameni care existaseră pe Hetithet, în ciclul cosmic anterior. Toți oamenii celei de-a doua generații au fost spirite noi, provenite direct din Lumea fără formă. Spirite noi în duhuri noi, care erau întrucâtva diferite de cele ale oamenilor din primul ciclu. Prin aducerea unor spirite omenești noi, s-a dorit reluarea procesului evolutiv, ca și cum nu s-ar fi întâmplat nimic. Prima generație de oameni a fost formată din androgini. In schimb, în a doua generație, oamenii au devenit sexuați: bărbați și femei. Primul bărbat a fost chiar cel de-al doilea Adam. Prima femeie a celei de-a doua generații a fost cea denumită Lillith. (11) Ea a fost partenera (perechea) celui de-al doilea Adam. Pe Perfer s-a produs iarăși o rebeliune. Protagoniștii celei de-a doua rebeliuni au fost al doilea Adam (omul primordial al celei de-a doua generații) și o importantă ființă îngerească, numită Ethathan sau Siderali, care era un Heruvim Purtător de Lumină. După rebeliune, Ethathan a fost denumit Lucifer. în prima fază, Lucifer s-a supărat pe oameni. Lucifer nu a înțeles motivul creației oamenilor și, mai ales, motivul imperfecțiunii incipiente a acestora. Apoi, Lucifer a intrat în sfera de influență a lui Hallshithan și a lui Shantiah, și a sfidat, el însuși, Ordinea cosmică. Lucifer a antrenat în rebeliune un număr mare de îngeri și de spirite ale naturii. îngerii rebeli care l-au urmat pe Lucifer sunt numiți Dree - Cei răzvrătiți (sau Cei desprinși de frații lor, Fiii Flăcării). La rândul lor, spiritele naturii rebele sunt numite Lorehh. în limbajul teologic, Dree sunt dracii, iar Lorehh sunt demonii. Noi o să-i numim prin termenul generic de Cel rău, Fii ai întunericului, Cei întunecați sau Cei răzvrătiți. Datorită unei convergențe de interese, Lucifer a fost urmat, în cele din urmă, de mulți oameni ai generației a doua, care au format o nouă grupare de Primordiali ai întunericului -gruparea de Primordiali ai întunericului din generația a doua, care este diferită, ca putere și tărie, de gruparea oamenilor din prima generație. între cele două generații de oameni și chiar între oamenii aceleași generații există diferențe mari de tărie și de putere. Cei mai vechi sunt și cei mai puternici. (12) în ultima fază a existenței Perferului, Lucifer și îngerii care l-au urmat au declanșat o aprigă bătălie împotriva Fiilor Luminii - acea categorie de îngeri care au ales să respecte în continuare Ordinea cosmică. Lucifer a fost înfrânt, judecat și "azvârlit" din ceruri. Planeta Perfer a fost distrusă aproape în întregime. Ea arde și astăzi, undeva la nivel cuantic eteric. O dată cu distrugerea Perferului, s-a încheiat existența celei de-a doua generații de oameni. (13) Majoritatea spiritelor oamenilor din cea de-a doua generație a fost retrasă în Lumea fără formă. N-au supraviețuit decât cele două categorii de oameni: Primordialii Luminii și Primordialii întunericului. După distrugerea Perferului a urmat o lungă perioadă de nemanifestare. După lunga perioadă de nemanifestare, a început al treilea ciclu cosmic. La începutul celui de-al treilea ciclu cosmic, Dumnezeu a construit un nou plan cuantic -Hazurethul, care este actuala lume eterică. Hazurethul este Edenul eteric. Hazurethul, Edenul eteric, a fost creat de către Dumnezeu după același principiu ca și planurile cuantice anterioare: a fost o creație ex nihilo, ca și cum nu s-ar fi întâmplat nimic. (14) Primul om creat direct de către Dumnezeu, chiar la începutul celui de-al treilea ciclu cosmic, a fost Adam despre care vorbește Vechiul Testament (al treilea Adam). Adam a fost creat de Dumnezeu, după Chipul și Asemănarea Sa. La scurt timp după aceea, Dumnezeu a creat prima femeie, Eva. Pentru a fi creată femeia, Dumnezeu, Domnul Tăriilor, a luat energie - sunet, miros, lumină - chiar din ființa trupească de atunci a lui Adam (din duhul său), dintr-un loc situat în apropierea coastei sale, și a creat o nouă ființă. Această nouă ființă a fost creată după chipul și asemănarea bărbatului, ca strălucire a sa. Fiecare bărbat are o parte ("coastă") scoasă din sine care reprezintă strălucirea sa - femeia. Fiecărui bărbat din lume îi corespunde o femeie și fiecărei femei îi corespunde un bărbat. Astfel, se poate vorbi despre suflete duale. De atunci, sufletele duale - bărbatul și femeia sa {strălucirea corespondentă) - se caută pentru a reîntregi unitatea. Femeia este strălucirea sau lumina bărbatului, după cum Duhul Sfânt este Lumina sau Strălucirea lui Dumnezeu Tatăl. (15) &> Haosul <*& în primul ciclu al cosmosului exista o singură categorie de îngeri și de spirite ale naturii - denumită Fiii Flăcării -, care trăia în pax divina. Exista, de asemenea, o singură categorie de oameni - androginii primei generații. După rebeliunile succesive din primul și din cel de-al doilea ciclu, atât oamenii, cât și îngerii s-au scindat (ceea ce va fi spus despre îngeri este valabil și pentru spiritele naturii). Cei care au continuat să respecte poruncile lui Dumnezeu au rămas în pacea divină. Ei au continuat să se numească Fiii Flăcării sau Fiii Luminii. în schimb, cei care s-au răzvrătit împotriva planului lui Dumnezeu - oameni, îngeri sau spirite ale naturii -, și-au schimbat orientarea "ideologică" și înfățișarea. în momentul rebeliunii, îngerii, spiritele naturii și oamenii au devenit Fii ai întunericului sau Cel rău - într-un fel, se poate spune că au devenit o ființă colectivă, care manifestă la unison aceleași caracteristici ființiale și "ideologice". Cel rău nu-și poate menține singur forma umanoidă a corpului duh, datorită faptului că se află în afara legilor lui Dumnezeu - a Ordinii cosmice. Pentru a se putea menține în cosmos, Cel rău trebuie să fure neîncetat energie (Lumina ce stă la baza existenței Oceanului de Lumină) de la cei care încă beneficiază de aportul Duhului Sfânt. Pentru a obține în mod continuu Lumina, Cel rău a declanșat un război crunt - FORȚĂ CONTRA FORȚĂ. Prima mare bătălie a acestui război s-a desfășurat chiar pe planeta Perfer. Bătălia de pe Perfer a opus, de-o parte, Fiii Luminii care au rămas înpax divina și au ales să urmeze Planul lui Dumnezeu, iar de cealaltă parte, Fiii întunericului: îngeri, spirite ale naturii și oameni, care formează generic, Cel rău. Datorită faptului că n-au mai mai fost capabili să acceadă la Energia Dumnezeiască (a treia persoană, Dumnezeu Lumină, care este Duhul Sfânt) prin care să le fie asigurată existența trupului de formă umanoidă - corpul duh - Fiii întunericului (Cel rău) nu și-au mai găsit locul în Oceanul de Lumină. Ei au devenit incompatibili cu acesta. Astfel că au trebuit să se refugieze în afara Oceanului de lumină, într-un loc sau palier cuantic situat între Oceanul de sunet, Oceanul de Miros și Oceanul de Lumină. Acest palier cuantic poartă numele de haos. Haosul este, de fapt, un palier cuantic inversat; haosul are o spațialitate și o temporalitate inversate. Pentru ființele care-1 populează, haosul poate fi caracterizat printr-o absență de ordine, de organizare, de cauzalitate, de spațialitate și de temporalitate. Sau, dacă se poate spune astfel, în haos există doar o negație a acestor atribute ontologice. Haosul a fost realizat în extremis, prin aportul de energie al ființelor atrase în rebeliune. El nu a fost creat direct de către Dumnezeu, ci a fost constituit de către Cel rău, prin intermediul energiei oamenilor rebeli și a lui Hallshithan. Haosul, planul cuantic al Celui rău, a continuat să existe în afara cosmosului lui Dumnezeu - în afara planurilor cuantice ale Oceanului de Lumină -, de-a lungul tuturor ciclurilor cosmice, astfel că nu a fost afectat de perioadele de nemanifestare. Perioadele de nemamfestare au fost valabile doar pentru Oceanul de Lumină. Cel rău a continuat să existe în haos, indiferent de evenimentele ce s-au produs la interfața Oceanului de Lumină, astfel că a reușit să supraviețuiască în mod continuu. (Termenul folosit astăzi, de haos, aparține, după câte se pare, vechilor filozofi greci. Tot vechilor filosofi greci le aparține și termenul modern de cosmos - kosmos. Prin termenul kosmos, vechii filosofi greci desemnau o lume organizată, care are la bază o serie de legi de funcționare, ce pot fi considerate drept expresia Voinței lui Dumnezeu. în antiteză, haosul poate fi caracterizat prin absența acestor legi de funcționare, prin absența organizării și a ordinii cosmice. într-un cuvânt, haosul poate fi caracterizat prin dez- ordine.) Dumnezeu a tolerat constituirea unui nou palier cuantic în afara Oceanului de Lumină, în speranța îndreptării fiilor săi, care s-au răzvrătit. Dumnezeu nu vrea distrugerea ori dispariția din cosmos a fiilor săi care s-au răzvrătit, ci îndreptarea lor. Dumnezeu nu și-a distrus fiii și nu o va face niciodată, indiferent de alegerea lor. Un tată nu-și distruge copiii, deși uneori este aspru cu ei când greșesc. O formă poate dispărea la un moment dat din cosmos, dar ceea ce se află dincolo de formă nu poate pieri. Un duh de formă umanoidă poate dispărea din cosmos, dar spiritul este indestructibil; în cazul în care duhul este retras din cosmos, spiritul supraviețuiește, fiind absorbit în Lumea fără formă, acolo unde se află rezervorul imens de spirite. In momentul în care prima ființă din cosmos - înger, om sau spirit al naturii - a ales, prin liberul său arbitru, să nu mai respecte Ordinea cosmică, Planul inițial al lui Dumnezeu a suferit o perturbare. Această perturbare poartă numele de karma. In momentul primei rebeliuni, Planul lui Dumnezeu a fost perturbat datorită faptului au existat ființe care au ales, prin liberul lor arbitru, să nu mai respecte poruncile și să nu se mai comporte potrivit Ordinii cosmice. Rezultatul primei rebeliuni a fost apariția timpului, a eternei deveniri, a cauzalității și, implicit, a karmei. Teoretic, imediat după fiecare rebeliune existau două opțiuni: prima presupunea o contra-acțiune, prin care urmau să fie eliminați din cosmos cei care se situau în afara Ordinii cosmice. A doua presupunea tolerarea încălcării Ordinii cosmice Dumnezeu este Puterea, Iubirea și Sfințenia. Dumnezeu este continuitatea creației. El nu poate distruge ceea ce a creat, astfel încât prima opțiune nu este valabilă - este imposibilă. Problema este că nici a doua opțiune nu este valabilă. Sfințenia și Puterea lui Dumnezeu contravin oricărei încălcări a Ordinii cosmice, astfel că nu se poate concepe o tolerare a încălcării poruncilor Sale și a Planului Divin. O ființă rebelă, care s-a opus Planului Divin, nu mai are ce căuta în palierul cosmic primordial, acolo unde nu există decât Lumina. Planul cuantic primordial este incompatibil, ca structură energetică, cu orice abatere de la Legile lui Dumnezeu. Orice ființă rebelă intră, instantaneu, în disonanță cu energia din care este constituit planul cuantic respectiv și trebuie să-1 părăsească. Părăsind acest plan, ființa în cauză nu are unde să se ducă. Ea are sentimentul că pică într-un hău fără sfârșit, singura stare posibilă în condițiile absenței lui Dumnezeu. Această stare poate fi experimentată doar în afara Oceanului de lumină, în haos. Capitolul 3 URMA LUI DUMNEZEU A* Prezentul continuu «A Dumnezeu (format din cele trei Persoane nedespărțibile: Dumnezeu-Tatăl, Dumnezeu-Fiul și Dumnezeu-Sf. Duh) gândește Binele, iar apoi îl transformă în Sunet. Dumnezeu gândește, are un Plan, pe care-1 spune prin Sunet - prin Vorbire Dumnezeiască - către tot cosmosul. Deocamdată, doar Fiii Luminii mai pot percepe Vorbirea lui Dumnezeu și pot cunoaște Planul. De aceea, Dumnezeu vorbește fiecărui Fiu al Luminii, secundă de secundă - ceea ce înseamnă că există o comunicare continuă a lui Dumnezeu cu fiecare înger al Său. în acest mod, Fiii Luminii cunosc permanent fiecare detaliu al Planului lui Dumnezeu. Istoria cosmosului se desfășoară după principiul putere mare - putere mică (numit thent-thint). (16) Dumnezeu este Puterea mare; de fapt, Dumnezeu este Puterea Supremă. Ca Putere Supremă, Dumnezeu emite o energie numită prezentul continuu. Deși Dumnezeu se manifestă doar ca prezent continuu, în cosmos, energia Sa se manifestă ca viitor. Cosmosul există datorită faptului că energia prezentului continuu se manifestă ca energie numită viitor. Doar energia numită prezent continuu poate asigura continuitatea creației. Ca energie, prezentul continuu atrage trecutul. Prezentul continuu este, în acest caz, puterea mare, iar trecutul este puterea mică. Astfel, puterea mare atrage puterea mică, energia mare atrage energia mică. Energia mare, care atrage, se numește prezent continuu. Energia mică, atrasă, se numește trecut. Energia numită trecut poartă numele de amintire. Trecutul este doar amintire a prezentului continuu. Ceea ce se naște ca fiind diferit de prezentul continuu, se depărtează de acesta. Astfel, energia numită trecut se depărtează de prezentul continuu. Totodată, energia numită trecut se îndepărtează de Punctul fix - care este situat chiar în centrul Oceanului de Lumină. Acest Punct fix este Dumnezeu. Acest principiu valabil la nivelul Oceanului de Lumină, este, implicit, valabil și la nivelul planului material. în acest context, se poate spune că universul material, cu toate galaxiile și stelele sale, este o amintire cristalizată a trecutului, a energiei trecut. Cosmosul material este actualmente în stare de expansiune cuantică datorită faptului că se depărtează de punctul fix, imuabil și continuu, care este Dumnezeu. Cosmosul - și implicit, toate ființele care trăiesc în el - este trecut cristalizat. Cosmosul este karma cristalizată. Orice ființă de formă umanoidă - îngerească sau omenească - din cosmos, care a întrerupt legătura cu Dumnezeu, nu mai are energia care s-o atragă spre viitor și care să-i asigure continuitatea. Drept urmare, percepția celor care au întrerupt legătura cu Dumnezeu este de cădere în hău, cu mare viteză. în trecut, aceștia nu pot cunoaște decât Urma lui Dumnezeu. Urma lui Dumnezeu este amprenta lăsată de Gândirea lui Dumnezeu. Dumnezeu se află în prezentul continuu și nu se mai poate întoarce pe propriile sale Urme. Dumnezeu rămâne nemișcat și imuabil în prezentul continuu, dar pentru ființele din cosmos El se manifestă ca viitor. Pentru ființele din cosmos, Dumnezeu merge mereu înainte, spre viitor, atrăgându-i pe toți către Sine. Spre comparație, să ne gândim la o pasăre care zboară și pierde ceva din cioc sau la un avion care se deplasează cu mare viteză și lasă în urmă parașutiști. Acel ceva, o rămurică, rămâne în urma păsării, care-și continuă drumul în zbor. Tot astfel, parașutism' rămân în urmă, ca niște pete colorate, în timp ce avionul își continuă imperturbabil zborul. (Se poate medita astfel la relativitatea timpului apărută în cazul teoretic în care avionul ar zbura cu o viteză atât de mare încât, într-o fracțiune de secundă, ar ocoli întregul pământ și s-ar afla iarăși deasupra capului parașutiștilor care abia săriseră). Toți Cei răzvrătiți - Cel rău: oameni, ființe îngerești sau spirite ale naturii - se pot conecta doar energiei mici, numită trecut. De aceea, în acest caz, ei sunt puterea mică. Pentru a se racorda la prezentul continuu, toți Cei răzvrătiți au nevoie de o energie mai mare. Această energie este emisă de oamenii încarnați care intră în rezonanță cu ceea ce sunt ei. Cei răzvrătiți nu se mai pot reconecta la Gândirea lui Dumnezeu din prezentul continuu decât prin oamenii încarnați și doar atunci când oamenii se conectează la ceva petrecut în trecut. Când oamenii fac ceva rău, se conectează automat la trecut, repetând ce au făptuit cândva Cei răzvrătiți. Prin erori comportamentale - căderi în ispite -, oamenii încarnați intră în rezonanță cu trecutul, cu amintitile Celor răzvrătiți. în fond, oamenii intră în rezonanță cu amintirile reziduale ale cosmosului, cu ceea ce se află în recycle bin de la nivelul megacalculatorului care este cosmosul. Prin această conexiune, Cei răzvrătiți fac din om puterea mare. Oamenii, ca putere mare, asigură viitorul și continuitatea puterii mici, care, în acest caz, sunt Cei răzvrătiți. Oamenii sunt cei care cheamă la viață și asigură continuitatea Celor răzvrătiți, prin reconectarea la energia trecut, în urma făptuirii răului. Astfel, oamenii atrag energia numită trecut, adică amintirea. Prin atragerea amintirilor reziduale ale cosmosului, oamenii se întorc în trecut, spre moarte, în timp ce Cei răzvrătiți vin la viață. Uneori, pentru a se reîntoarce rapid în trecut, unii oameni dezaxați fac ritualurile religioase inversate (luciferice sau shaitanice), prin care atrag amintirea trecutului, depărtându-se și mai mult de Dumnezeu. *&• Perpetuarea creației *& Dumnezeu asigură continutatea tuturor formelor din cosmos, inclusiv a formei umanoide printr-o capacitate denumită Iubire. Iubirea este a doua Persoană a lui Dumnezeu. In al patrulea ciclu cosmic, Iubirea, a doua Persoană, s-a întrupat în lumea materială printr-o naștere imaculată, iar oamenii au numit-o Iisus Hristos. Capacitatea formei de a se menține și de a se păstra ca formă, în mod continuu, se numește Lumină. Lumina este a treia Persoană a lui Dumnezeu. Oamenii o numesc Duhul Sfânt sau Sfântul Spirit. Orice formă umanoidă din cosmos se poate menține în stare de funcționare doar prin acceptul și cu aportul de energie al lui Dumnezeu-Iubire, a doua Persoană. Toate formele și ființele care dispar din formă și din ființă, o fac fără acceptul lui Dumnezeu-Iubire, a doua Persoană. Ele dispar cu de la sine putere, independent de Dumnezeu. Poziția față de principiul continuității formei și, implicit, față de Planului lui Dumnezeu își găsește expresia sa cea mai completă în manifestarea pe scena cosmosului a celor două tabere îngerești de formă umanoidă: Fiii Luminii și Fiii întunericului - a binelui și a răului. Fiii luminii - Fii ai principiului de continuitate - sunt acei îngeri care au păstrat legătura cu Dumnezeu, cunosc înțelepciunea lui Dumnezeu și lucrează pentru ducerea la împlinire a Planului Său. în schimb, Fiii întunericului s-au rupt de Dumnezeu cu de la sine voință. Ei nu mai urmează principiul . lui Dumnezeu de continuitate a creației, astfel că nu mai respectă Planul lui Dumnezeu. Fiii întunericului nu mai cunosc decât Urma lui Dumnezeu, fiind blocați în trecut și în amintire. La rândul lor, oamenii reflectă în planul material cele două poziții strategice față de Planul lui Dumnezeu. De-o parte se situează Oamenii luminii, iar de cealaltă parte Oamenii întunericului. Oamenii luminii acționează în sensul perpetuării creației lui Dumnezeu - al continuității a tot ce există. In schimb, Oamenii întunericului lucrează în sensul prejudicierii creației lui Dumnezeu. Oamenii care nu se conformează Planului lui Dumnezeu ce presupune continuitatea creației, se conectează prin sintonie, instantaneu, primului om care s-a răzvrătit - Șhantiah -, repetând păcatul originar și chemând la viață amintirea. Pe măsură ce cheamă o amintire la viață, fiecare om face un pas spre moarte. De acea, moartea este rezultatul păcatului originar, pe care fiecare om trebuie să-1 răscumpere. Ceea ce se naște în fiecare om încarnat ca fiind diferit de prezentul continuu, se depărtează de Dumnezeu și atrage amintirea care este trecut. Amintirea este karma. &> Karma «A Diferența de potențial dintre Planul lui Dumnezeu și modul în care oamenii aduc prejudicii cosmosului se numește karma. Nu se poate vorbi despre karma, decât în momentul în care oamenii nesocotesc Planul lui Dumnezeu. Dacă oamenii n-ar nesocoti Planul lui Dumnezeu, n-ar exista karma. Nesocotind Planul lui Dumnezeu, oamenii atrag trecutul, adică amintirea. Trecutul și amintirea sunt Cei răzvrătiți (Cel rău) - Șhantiah, Hailshithan, Lucifer, Dree, Lorehh, Primordialii întunericului și cei care i-au urmat. Oamenii întrupați care nesocotesc Planul lui Dumnezeu, ce presupune prezervarea creației, faptuiesc răul. Făpruind răul, oamenii se conectează amintirii reziduale a cosmosului - se conectează la recycle bin al cosmosului - făcând saltul de la Viață la Moarte. în momentul în care oamenii fac răul în lumea materială, Fiii întunericului (Cel rău) fac un uriaș salt în timp, deplasându-se din trecutul în care sunt blocați, pentru a veni în prezent. Astfel ei fac saltul de la Moarte la Viață. în schimb, oamenii care faptuiesc binele și respectă Planul lui Dumnezeu se situează în prezentul continuu, deci trec de la Moarte la Viață. Viața este Dumnezeu. Binele presupune așadar perpetuarea creației, a formei și a ființei, iar râul este conectarea la trecutul care crează discontinuitatea creației, a ființei și a formei. A face Binele înseamnă a perpetua creația lui Dumnezeu în orice formă se prezintă ea: relații sociale, prietenii, relații de familie, în ceea ce privește raporturile cu natura, cu mediul animal și vegetal etc. Când omul face Binele se situează în prezentul continuu - în Firea Lucrurilor - care este Timpul lui Dumnezeu, unde nu există nici lege, nici tocmeală, nici karma. De exemplu, când un om leagă o prietenie sau când se îndrăgostește, se situează în Firea lucrurilor - în prezentul continuu. Când un om desface o prietenie sau își părăsește iubita, se conectează trecutului, repetând ceea ce au făcut Cei răzvrătiți - Șhantiah, Hailshithan, Lucifer și toți care au ales Calea întunericului. în momentul ruperii unei relații (indiferent de motiv), omul săvârșește răul, întrucât creează discontinuitate. Tot astfel se petrec lucrurile în cazul relațiilor defectuoase între semeni: certuri, bătăi, jigniri, în cazul distrugerii unei părți a naturii, în cazul vătămării vegetalelor și animalelor etc. A face răul înseamnă a crea discontinuitatea formei și ființei și a aduce prejudicii creației lui Dumnezeu. Răul este depărtarea de prezentul continuu și blocarea în trecut, acolo unde există lege și tocmeală - acolo unde există karma. Orice formă umanoidă care făptuiește răul întrerupe legătura cu Jumnezeu, astfel că nu mai posedă energia care s-o atragă spre viitor și care să-i asigure continuitatea Dacă am folosi limbajul creștin, am putea spune că toți oamenii încarnați, prin modul lor de comportare, sunt în păcat, iar păcatul înseamnă moartea. Aceasta înseamnă că oamenii nu sunt vii. Pentru Dumnezeu, toți oamenii sunt morți. în cosmos există două mari Cărți. Prima este Cartea celor Vii, iar a doua este Cartea celor Morți. Aceste cărți sunt ținute de Serafimi. Toți oamenii - fie decorporați, fie întrupați în lumea materială - sunt trecuți în Cartea celor Morți. Cartea celor Vii este goală - are paginile albe. (17) Dumnezeu se deplasează înainte, creând neîncetat viitorul care înseamnă continuitatea. Oamenii au rămas ancorați în trecut, unde nu există decât Urma lui Dumnezeu, orbecăind prin întunecime. Dumnezeu își cheamă fiii rătăciți, căutând să-i atragă către Sine. întrebarea pe care întregul cosmos și-o pune este dacă oamenii vor fi capabili, în cele din urmă, să redescopere Calea și să se reacordeze la prezentul continuu. A» Pharismah < *? Dumnezeu, prin natura Sa, este continuitatea creației. Principala particularitate a manifestării lui Dumnezeu este faptul că nu-și distruge niciodată creația. Dacă ar produce, chiar și indirect, discontinuitatea creației, Dumnezeu s-ar manifesta în afara însușirii sale fundamentale - ceea ce nu este posibil. Dumnezeu a acordat tuturor ființelor, create de El însuși, o însușire esențială: capacitatea de a se manifesta în mod autonom, prin liberul arbitru. Prin liberul arbitru, toate ființele din cosmos au posibilitatea de a se manifesta după cum doresc, în bine sau în rău. Atunci când se manifestă în sensul continuității creației, ființele sunt în acord cu Ordinea cosmică. Atunci când se manifestă în sensul discontinuității creației, ființele din cosmos faptuiesc răul. în cazul oamenilor, liberul arbitru nu este doar o parti ilaritate metafizică abstractă. Liberul arbitru este o particularitate concretă, care se exprimă, la nivelul structurii aurice, prin emiterea unei energii modulate informațional. Cel care emite această energie modulată informațional este chiar spiritul omului, de formă sferică, care la oamenii întrupați se află în zona pieptului. Energia emisă se numește pharismah (phar-ismah) și poate fi definită drept energia voinței spiritului. Spiritele oamenilor au fost create în Lumea fără formă, de Dumnezeu Unicul, fiind înzestrate cu această capacitate de a emite pharismah. Pharismah este o energie pe care omul o emite în spiritul său, în momentul în care ia o decizie. De aceea, se spune adesea că, mai întâi, omul ia o decizie în inima lui - în inima ființei sale interioare. Această decizie poate fi denumită intenție. Emiterea acestei energii se produce datorită unui atribut fundamental al spiritului - atribut ce poartă numele de voință. Energia pharismah este cea mai puternică energie din cosmos, fiind identică, ca funcționalitate, cu energia primordială emisă de Unicul Dumnezeu, în momentul creației lumii. La început, Dumnezeu a emis o energie pharismah - ceea ce înseamnă că Dumnezeu a manifestat o Intenție în Inima Sa, potrivit atributului Voință. Diferența dintre energia pharismah emisă la începutul creației de către Dumnezeu și energia pharismah a oamenilor este, firește, imensă, dar, ca funcționalitate, sunt asemănătoare. In momentul în care o ființă omenească din planul cuantic material emite o pharismah, repetă ceea ce a făcut Dumnezeu la începutul creației. în fiecare moment al existenței sale, orice ființă omenească emite o astfel de energie modulată informațional, pharismah. Energia pharismah este ca o rază laser emisă de spiritul omului. Durata emiterii unei energii pharismah este de câteva fracțiuni de secundă, ca un flash laser extrem de scurt. Din acest punct de vedere are mai puțină importanță dacă, în cele din urmă, emiterea acestei energii este urmată sau nu de transpunerea ei în practică - de materializarea intenției din inima omului. Ceea ce are deosebită importanță este emiterea ei, indiferent de condiții și de transpunerea ulterioară în practică. Energiile pharismah, ca expresie a voinței spiritului, nu pot fi decât luminoase. Atunci când sunt emise de spiritul omului, toate energiile pharismah sunt luminoase. Dar, în cazul in care omul nu respectă Ordinea cosmică, energiile pharismah se întunecă la scurt timp după ce sunt emise. Astfel, din punctul de vedere al respectării Ordinii cosmice, se poate vorbi despre două tipuri de energii pharismah: luminoase și întunecate Energiile pharismah luminoase sunt în rezonanță cu Ordinea cosmică, cu Dumnezeu și cu toate ființele luminoase din cosmos. în schimb, energiile pharismah întunecate sunt în rezonanță cu ființele întunecate din cosmos - cu Cel rău. în momentul în care un om emite o energie pharismah luminoasă, intră în sintonie cu Dumnezeu, dar în momentul în care emite o energie întunecată intră în conexiune aurică cu Cel rău, pe care-1 cheamă, ca și cum l-ar suna pe telefonul mobil. Modul în care oamenii emit energii pharismah poate fi exemplificat printr-un eveniment preluat din existența cotidiană. Să spunem că, în lumea materială, un om se mânie subit pe un semen care-1 jignise, astfel că, într-o fracțiune de secundă, simte pornirea de-al lovi. Chiar în fracțiunea de secundă în care simte mânia, omul emite o energie phatismah. Această pharismah, care este o energie modulată informațional, este emisă chiar de spiritul său, prin atributul voință, ca intenție. în cazul nostru, energia pharismah, ca expresie a atributului voință, este luminoasă, dar, imediat după ce este emisă, se întunecă. Raza luminoasă ce țâșnește din spiritul omului se transformă în una întunecată, datorită faptului că intră în disonanță cu Ordinea cosmică - care reprezintă Voința lui Dumnezeu. Astfel voința omului se opune Voinței lui Dumnezeu, iar omul devine vrăjmaș sau adversar -omul devine Cel rău. Firește, această constatare este valabilă doar în secunda în care omul emite acea rază întunecată. Să spunem că, în secunda următoare, omul din exemplul nostru își domolește mânia, se calmează și întinde împăciuitor mâna semenului său, care-1 jignise. în momentul în care întinde mâna semenului său, omul emite o nouă pharismah. De data aceasta, pharismah nu se mai întunecă, ci rămâne luminoasă. Acest exemplu, în care un om se mâniază și simte nevoia de a ridica mâna asupra aproapelui, dar care, în cele din urmă, se calmează, merită o scurtă analiză, pentru că este baza de pornire a tuturor evenimentelor nedorite din lumea materială. După cum se poate constata, în acest exemplu tipic, omul jignit s-a comportat creștinește - nu a greșit. La prima vedere, se poate spune că acel om nu a acumulat karma negativă. Totuși, la o analiză mai atentă, se poate constata că lucrurile nu stau chiar așa; cel mai adesea, socotelile de acasă nu se potrivesc cu cele din târg. Și cum târgul este destul de mare, se poate spune că acel om a acumulat karma negativă, datorită acelei pahrismah întunecate pe care a emis-o. în momentul mâniei, pharismah întunecată a pornit instantaneu din spiritul acelui om și s-a propagat prin spațiu, ca o rază laser. în mod firesc, a fost receptată de către ființele care sunt în rezonanță cu ea - ființele întunecate, cele denumite generic Cel rău. Traseul urmat de pharismah întunecată nu este prea greu de determinat: s-a propagat până în haos, acolo unde adastă, într-o așteptare somnolentă, lipsit de ființă și de energie, Cel rău: ființele Lorehh și Dree. Prin energia pharismah întunecată, Cel rău a fost alimentat cu energie suplimentară, astfel că a devenit atent la emitent. Urmând pharismah în sens invers, Cel rău 1-a localizat pe emitent și apoi a început să-i facă curte asiduă. Fiind chemat pe firul scurt, Cel rău - prin unul din reprezentanții săi, Lorehh sau Dree - a intrat astfel în conexiunea aurică cu omul respectiv. Aceasta a fost, desigur, fotografia omului, realizată chiar în secunda în care a emis pharismah întunecată. Omul în cauză a acumulat karma negativă - s-ar putea spune că a încasat o bilă n în care omul s-a stăpânit și a întins mâna aproapelui, concomitent cu eagră. Ceea ce s-a petrecut după aceea, în momentul emiterea energiei pharismah luminoase, este o altă poveste. Este o altă fotografie a poziției omului față de cosmos și față de Ordinea cosmică. Pharismah luminoasă, emisă de omul care a întins mâna (sau celălalt obraz) semenului urmează un alt traseu. Acest traseu este cel normal. Pharismah emisă de spiritul omului este atrasă, în mod firesc, de Cel compatibil cu ea, Dumnezeu. De la Dumnezeu, pharismah se întoarce în spiritul omului - cel care a emis-o. Astfel, circuitul Luminii se închide în Dumnezeu. Lumina se închide în Lumină. Din Dumnezeu, care este Puterea Supremă, pharismah revine la om însutită. Dacă un om face un pas către Dumnezeu, Dumnezeu face o sută de pași spre el. Intre prima pharismah (întunecată) și a doua pharismah (luminoasă) este atât o diferență de traseu, cât și o diferență de timp. Cu atât mai mult, este o diferență de efect; fiecare dintre pharismah produce efecte corespunzătoare naturii sale. Diferența de traseu este clară. La fel de clară este și diferența de manifestare a efectului. Diferența de timp este mai puțin clară pentru noi, oamenii, dar poate fi înțeleasă cu ușurință. După cum s-a remarcat, între emiterea primei pharismah - cea întunecată - și emiterea celei de-a doiîa, care a fost luminoasă, s-a scurs o perioadă de timp. Pentru noi, este o vorba despre o diferență de timp nesemnificativă, dar pentru cosmos și pentru mecanismele sale de funcționare este o diferență radicală. în prima fază, omul a emis o pharismah întunecată. Pharismah întunecată s-a mișcat dinspre prezentul omului spre trecut, atrăgând la viață pe Cel rău. Chemând la viață pe Cel rău, omul a murit pentru cosmos chiar în acea fracțiune de secundă. In a doua fază, omul a emis o nouă pharismah, dar aceasta a fost luminoasă. Pharismah luminoasă a conectat iarăși omul la prezentul continuu - la timpul lui Dumnezeu, acolo unde toate sunt una. Prin conectarea la prezentul continuu, omul a revenit la viață. în ambele faze, ceea ce omul a emis din centrul ființei sale (din inima ființei sale) are tendința de a se reîntoarce dinspre periferie, ca plată sau ca efect. Ca regulă generală, orice pharismah, fie bună, fie rea, se reîntoarce pe la periferie, după ce, anterior, a fost emisă din centrul ființei omului - din spirit. Fiecare tip de pharismah își realizează efectul său, în conformitate cu natura sa. După ce omul a emis o pharismah, efectul se reîntoarce pe la periferie. Firește, se reîntoarce pe la periferia existenței sale cotidiene, care este situată în spațiu și timp. Deși se spune adesea că "destinul" are mâna foarte lungă, efectul nu întârzie prea mult timp după emiterea unei pharismah întunecate. Astfel că nu ar trebui să surprindă faptul că, la doar câteva minute după emiterea energiei pharismah întunecate, omul din exemplul nostru este deschis unui eveniment dramatic, perfect compatibil cu natura acelei pharismah. Să ne imaginăm că, aflat încă sub imperiul mâniei interioare, după despărțirea de semenul căruia îi întinsese mâna, omul din exemplul nostru trece neatent strada printr-un loc nepermis. Este chiar o porțiune de stradă, situată imediat după o curbă, ce nu oferă prea multă vizibilitate conducătorilor auto. Două secunde mai târziu, chiar în acea porțiune de drum traversată de acel om aflat încă în stare de nervozitate, trece în viteză un bolid. Dacă ajungea cu două secunde mai devreme, datorită vizibilității reduse, bolidul avea toate "șansele" să-1 accidenteze grav pe omul din exemplul nostru. Nu contează dacă bolidul vine de la periferia cartierului sau a orașului în care se găsește omul sau vine doar de la periferia razei sale vizuale. Nu contează nici faptul că viteza bolidului este direct proporțională cu forța enervării omului în momentul emiterii pharismah. Oricum, nu este în apropiere nici un observator obiectiv care să calculeze toate aceste coordonate. Șoferul mașinii și omul din exemplul nostru. Nu s-au văzut, nu s-au cunoscut: omul din exemplu nostru nu are de unde să știe că șoferul bolidului tocmai trecuse printr-un eveniment neplăcut: îl enervase șeful, care-i reproșase că nu a îndeplint corespunzător o sarcină de serviciu. Șoferul s-a abținut în ultima clipă să-i demonstreze șefului, prin fapte, care este adevărata sa stare de spirit. A plecat nervos, s-a suit în mașină și a gonit nebunește pe străzi. Nu a observat că era pe punctul de a acroșa un pieton chiar într-o porțiune de drum lipsită de vizibilitate, imediat după o curbă. Nici dacă ar fi frânat brusc, n-ar fi putut evita accidentul. Nici omul din exemplul nostru nu a observat pericolul, fiind absorbit în propriile gânduri. Dacă bolidul ajungea cu două secunde mai devreme, era deja accidentat. Firește, este un exemplu puțin forțat, care a avut doar rolul de a indica, în termeni generali, modul în care se propagă energiile pharismah și, cu atât mai mult, modul în care acestea devin creatoare de evenimente. Faptul că destinele celor două spirite întrupate (șoferul și pietonul) creatoare de pharismah, nu s-au intersectat în mod dramatic, nu se datorează unei coincidențe sau, pur și simplu, întâmplării. Se datorează răspunsului lui Dumnezeu. Dumnezeu a răspuns celei de-a doua pharismah - luminoase - emise de cei doi oameni, a căror caracteristică principală a fost iertarea. Fiecare pharismah a generat evenimente compatibile cu natura sa: cea întunecată a generat ceva ce s-ar fi soldat cu un acccident; cea luminoasă a generat salvarea celor doi oameni - a pietonului și a șoferului. Fără nici o îndoială, întrebarea care se pune este dacă acest exemplu reprezintă doar o exagerare, lipsită de orice suport real. Dacă reprezintă o exagerare, totul este bine: oamenii pot dormi liniștiți în continuare; nici un pericol la onzont -nimic nou la periferie. Dacă nu reprezintă o exagerare, chiar dacă această probabilitate nu depășește 1 %, atunci lucrurile se schimbă; o astfel de probabilitate poate pune pe gânduri orice conștiință omenească. Concluzia este una singură: faptul că nu se produc atât de multe accidente sau evenimente catastrofale demonstrează faptul că, în timp ce noi dormim, Cineva are grijă de noi. Acel Cineva muncește foarte mult, secundă de secundă, de la începuturi până în prezent. Este omniprezent și atoateștiutor. Știe cum să intervină atunci când este cazul, cu cea mai mare discreție, fără a anula liberul arbitru al oamenilor. Firește, exemplul de mai sus poate naște o serie de întrebări colaterale. Cea mai pertinentă ar suna în felul următor: dacă omul din exemplul nostru nu ar fi emis a doua pharismah -cea luminoasă - ce s-ar fi întâmplat ? Capitolul 4 RAZELE DE CREAȚIE 5 A» Universul cosmologic «A Cosmosul material, pe care noi oamenii îl considerăm a fi imens, este ca o picătură de ulei într-un ocean infinit. Oceanul infinit este Sfera de Lumină, iar lumea materială este doar o enclavă în imensitatea acesteia. Savanții afirmă că cosmosul material, numit și "univers observabil" sau "orizont cosmologic", se întinde până la limita de 25 miliarde de ani-lumină. Nu se poate cunoaște mai mult despre dimensiunile universului, iar acest fapt se datorează nu atât limitărilor tehnologiei, cât mai ales legilor naturale ale cosmosului. Orice obiect cosmic, care trece dincolo de "orizontul cosmologic" își pierde luminozitatea datorită depalsării spre roșu cu o viteză de peste 90% din viteza luminii și nu mai poate fi detectat, devenind invizibil. Undeva, pe cuprinsul cosmosului material, se află sistemul nostru planetar. Sistemul nostru planetar are în total 12 corpuri cerești, care orbitează în jurul Soarelui. Dintre cele 12 corpuri cerești, 9 sunt materiale (inclusiv Soarele), iar 3 sunt eterice, așadar invizibile prin intermediul simțurilor materiale și nedetectabile prin instrumentele tehnologice. Datorită demersurilor științei moderne, se cunosc foarte multe cu privire la cele 9 planete materiale; nu același lucru se poate spune despre cele trei planete eterice. Cele trei planete eterice sunt numite astfel: Yuhton, Perfer și Axiah. în termenii folosiți astăzi, Yuhton a fost denumită Vulcan, Perfer a fost denumită Phaeton, iar Axiah a fost denumită Planeta X. Dintre ele, doar planeta eterică Perfer a fost cândva locuită. Perferul eteric este o planetă care a fost incendiată la sfârșitul ciclului al doilea. Ea arde și astăzi la nivelul planului cuantic eteric. Celelalte două planete eterice, Yuhton și Axiah, nu sunt deocamdată apte pentru a primi forme de viață eterică. Yuhton este prima planetă a sistemului solar, fiind situată imediat după Soare - undeva între Soare și Mercur. Axiah este o planetă eterică, situată la capătul sistemului soalar, după Pluton, fiind cea mai depărtată planetă de Soare. Planetele eterice Yuhton și Axiah nu sunt locuite. Undeva, în interiorul sistemului nostru solar se află Pământul fizic. Pământul, ca planetă, nu seamănă cu nici o altă planetă a sistemului nostru solar. De altfel, Pământul nu seamănă cu nici o planetă din cosmosul material. Toate corpurile cerești din cosmos au o contraparte energetică - o dublură energetică. Contrapartea energetică se află tot la nivelul planului cuantic materiei, nu la cel eteric sau la cel astral. Din punct de vedere al contrapărții sale energetice, Pământul material se aseamănă cu o gaură neagră, ce are în mijlocul său un nucleu, ca un vârtej întunecat. Nucleul este mult mai întunecat decât restul contrapărții energetice a globului fizic. Din punctul de vedere al contrapărții energetice, tot ceea ce există în lumea materială - de la formele de relief la construcții artificiale și la ființe - se prezintă sub forma unor proiecții întunecate. Nici o structură fizică materială nu emite lumină - nu este luminoasă. Singurele structuri ce emit lumină în lumea materială sunt structurile aurice interioare ale oamenilor - spiritele și corpurile duh. Firește, structurile aurice interioare ale oamenilor nu aparțin planului material, ci unui plan cuantic superior; ele sunt doar "captive" în lumea materială. Așadar, tot ce există în lumea materială, de la structura materială a ființelor la corpurile cerești - materia ca aspect ontologic -, are la bază energii întunecate. într-un fel, se poate spune că tot ce există în lumea materială este format din întuneric. De aceea, structurile materiale nu pot fi observate decât atunci când sunt luminate de o sursă exterioară - ceea ce înseamnă că acea sursă exterioară trebuie să fie formată dintr-o energie cu o vibrație mai înaltă. Dacă nu ar exista o sursă de energie capabilă să lumineze lumea materială, oamenii n-ar putea observa nimic din ceea ce îi înconjoară, tocmai datorită faptului că orice structură materială este formată din întunecime. în lumea materială, lumina Soarelui (sau a substitutului denumit electricitate) generează ceea ce noi desemnăm a fi văzul. Fără lumina Soarelui, oamenii nu ar putea percepe mediul înconjurător. Spre deosebire de orice structură din lumea fizică, o apariție de ființă îngerească sau omenească decorporată (un duh de om) care se manifestă pentru scurt timp în lumea materială, luminează cu de la sine putere și nu are nevoie de vreo sursă exterioară pentru a fi observată. Aceasta înseamnă că structura unei astfel de ființe nu este formată din energii întunecate, precum cele din lumea materială, ci din energii ce emit lumină. Acesta este, de altfel, motivul pentru care o apariție a unei ființe angelice sau umane defuncte luminează pe timp de noapte, fiind vizibilă oamenilor încarnați datorită luminozității proprii, iar nu datorită faptului că este luminată de o sursă exterioară. Față de materie, structurile aurice transfizice manifestă anumite caracteristici speciale, asemănătoare cu cele atribuite de savanții moderni antimateriei. Savanții moderni afirmă că, undeva, la un nivel cuantic insuficient cercetat astăzi, există ceea ce ei definesc a fi antimaterie (antiparticulă, antiproton, antineutron etc). Evident, ceea ce astăzi este definit drept antimaterie este considerat a fi ceva opus materiei și implicit, lumii vii, dar nu s-a realizat încă un consens al lumii științifice actuale cu privire la acest subiect. Fiind formată doar din energii întunecate, contrapartea Pământul material se aseamănă cu o gaură neagră (repetăm, contrapartea energetică nu trebuie confundată cu aspectul eteric sau astral;A este vorba doar despre substratul energetic al materiei). în mijlocul acestei găuri negre, se află nucleul întunecat al Pământului fizic, care se prezintă ca un vârtej. La fel se prezintă și toate celalalte corpuri cerești din univers. între nucleul întunecat al pământului fizic și nucleele tuturor corpurilor cerești din cosmos s-au format legături energetice, formate din raze întunecate. Prin intermediul acestor raze de energie întunecată, nucleul pământului este în conexiune cu nucleele tuturor corpurilor cerești din cosmosul material. Aceste raze de energie întunecată pot fi denumite raze de creație. Razele de creație au aspectul unor canale prin care cirulă curenți de energie întunecată. La ieșirea din nucleul întunecat al globului fizic, razele de creație nu au un diametru prea mare: nu Spășesc 30 de centimetri. Ele se lărgesc progresiv pe măsură ce se îndepărtează de pământ. La ieșirea din atmosferă, razele de creație nu depășesc trei metri diametru, dar în spațiul cosmic ating diametre impresionante, de mai mulți kilometri. Cu cât se depărtează de globul terestru, razele de creație sunt mai mari și mai ample. Spațiul cosmic este străbătut de nenumărate raze energetice întunecate, ce fac legătura între nucleul pământului fizic și toate corpurile cerești. Fiecare rază de creație este unică, în sensul că prin ea se realizează o conexiune energetică între nucleul Pământului și nucleul unui singur corp ceresc, fără a interfera cu altele. Fiecare rază are propria sa energie modulată informațional; emite un anumit sunet, un anumit miros și o anumită lumină întunecată (nota bene: evident, în lumea materială, lumina nu poate fi întunecată, dar din punctul de vedere discutat aici se poate concede că există o lumină de culoare neagră. Mai mult decât atât: lumina de culoare neagră are o radiație întunecată. Se poate concluziona astfel că lumina neagră este o altfel de lumină, care nu are corespondent în lumea materială). La fel ca un fir de înaltă tensiune în jurul căruia se acumulează câmpuri de forță, toate razele întunecate emit, la rândul lor, o radiație întunecată, ce se propagă, omnidirecțional, în spațiul cosmic. Radiația tuturor razelor creează un câmp energetic unic, de culoare întunecată, care se reflectă la nivelul material. De aceea, pe timpul nopții, cerul are o culoare întunecată (desigur, științific, alta este explicația). Prin intermediul razelor de creație are loc un schimb continuu de energie modulată informațional între nucleul Pământului și nucleele tuturor corpurilor din cosmos. Acest schimb de energie are loc în cadrul unui proces de feadback: pe de-o parte, întunecimea din nucleul fizic al Pământului (energiile întunecate) este emisă către toate corpurile cerești, iar de cealaltă parte, nucleul pământului fizic atrage toată energia întunecată din cosmos. Acest dublu proces poate fi înțeles ca o respirație și ca o inspirație neîncetată, în cadrul unui proces de autoreglare continuuă. Universul fizic este format din găuri negre, din sori, din planete etc. La fel ca universul fizic, aura omului este formată din atomi luminoși, adică din sori (stele), din planete, din spații întunecate (care dau senzația unor porțiuni de discontinuitate) și din găuri negre - vârtejuri întunecate care absorb energia. Există o corespondență perfectă între numărul corpurilor cerești din universul material - miliarde și miliarde de corpuri cerești - și numărul de atomi luminoși din aura omului. Modificările produse pe pământ, la nivelul structurii aurice a oamenilor, sunt în corespondență cu modificările petrecute la depărtări de miliarde de ani-lumină, în spațiul cosmic, prin procesul continuu de feadback, realizat prin intermediul razelor de creație. Ceea ce este sus este jos, ceea ce este jos este sus. între microcosmos și macrocosmos, între cerurile mari (cosmosul) și cerurile mici (aura oamenilor) este astfel o corespondență perfectă. Din centrul universului se vede totul, dar dinspre periferie nu se vede centrul. Ceea ce înseamnă că curbura spațiului este un fapt concret și că universul material se aseamănă cu o pâlnie inversată, al cărui centru este situat în adâncime. Cu cât un ipotetic observator se depărtează de centru urcă, iar cu cât se apropie de centru, coboară. &» Dinspre întuneric spre lumină •%» în cosmos, din punct de vedere aurie, există trei categorii principale de corpuri cerești: găurile negre, sorii și planetele. Toate celalte corpuri cerești despre care vorbește știința modernă sunt metamorfoze ale acestora. Prima formă de manifestare a unui corp ceresc este gaura neagră. Tendința naturală a oricărei găuri negre din univers este de a deveni luminoasă. Procesul evolutiv al oricărui corp ceresc și al cosmosului material în ansamblu este dinspre întuneric spre lumină. Treptat, o gaură neagră se transformă într-o nebuloasă. După o lungă perioadă de timp, din nebuloasă se nasc stelele și sistemele planetare. Dacă o gaură neagră este formată din energie întunecată în proporție de peste 99%, iar o planetă este formată din aproximativ 80 % energie întunecată, un soare - inclusiv soarele nostru - este format din cel puțin 51 % energie luminoasă și 49% energie întunecată. Lumina înseamnă înțelepciune, iar întunericul înseamnă opusul acesteia: starea de inerție și de discontinuitate. Aceasta înseamnă că un soare este mult mai înțelept decât celelalte corpuri cerești. Soarele sistemului nostru planetar este unul dintre cei mai înțelepți din univers, iar lumina sa blândă asigură Vîața, în condiții optime, pe planeta Pământ Evoluția unui soare presupune o înțelepțire - o trecere de la întunericul unei găuri negre la lumină. Inițial, un soare are o contraparte aurică întunecată, dar, o dată cu trecerea timpului, prin înțelepțire, aceasta devine luminoasă. Prin propria sa putere, un soare poate lumina planetele care se află în câmpul său gravitațional, astfel încât acestea să devină vizibile. Acest fenomen este valabil și pentru oameni; la rândul lor, oamenii trebuie să străbată complicatele tunele ale mțelepțirii individuale, pentru ca, din întunecați, să lumineze cu de la sine putere. Scopul oamenilor este de a spiritualiza materia, pentru ca aceasta să lumineze. Cu alte cuvinte, oamenii trebuie să transforme contrapartea energetică întunecată a materiei, care se constituie a fi baza existenței cosmosului fizic, în energie luminoasă, care să emită lumină. Cândva, în viitor, oamenii întrupați se vor manifesta precum cei din lumea astrală: corpurile lor fizice vor emite lumină, la fel ca duhurile. Acest fenomen va constitui preambulul unor mari transformări cosmice; atunci va apărea un cer nou și un pământ nou, iar oamenii vor învinge moartea. Dar până atunci mai este încă foarte mult timp. Din punct de vedere aurie, stelele (sorii) sunt de două genuri: masculin și feminin, în funcție de felul energiei din care sunt formați. Sorii feminini sunt mai mari, mai luminoși, dar mai nocivi decât cei masculini. Sorii masculini sunt mai mici și mai dinamici, iar lumina lor pare mai blândă. Sorii au un proces evolutiv specific, care se repercutează, firesc, la nivelul material. După apogeul maturizării lor, sorii își pierd "slava" și strălucirea, se sting treptat, până la stadiul de pitică roșie, apoi se sparg; porțiuni din "cadavrul" lor material se risipesc în spațiu, fiind ulterior absorbite de găurile negre. Apoi procesul va fi reluat: atrăgând energie luminoasă de la sorii defuncți, găurile negre se vor transforma în nebuloase, pentru ca în final să devină sori. întregul proces presupune o transformare continuuă a întunericului în lumină. &• Singura planetă din cosmos «a La baza existenței materiei se află, așadar, o formă întunecată de energie. Fiind format din materie, Pământul material este interfața unei forme de energie întunecată. Contrapartea de energie întunecată a globului fizic terestru se aseamănă cu o imensă gaură neagră de formă sferică, a cărei circumferință se află la doar câțiva meteri de scoarța terestră. Chiar în mijlocul acestei găuri negre se află un nucleu, din care pornesc mii și mii de raze de creație. Nucleul este mult mai întunecat decât corpul sferic al contrapărții energetice a planetei. De aceea, nucleul este numit mama tuturor întunecimilor. Ceea ce diferențiază structura aurică a pământului de cea a celorlalte planete - inclusiv a sorilor - este existența unei structuri aurice de formă globulară, ca un fel de plasă luminoasă. Această structură de formă globulară, ca un fel de plasă luminoasă, nu se află însă la nivelul cuantic al contrapărții energetice (întunecate) a pământului material, ci la nivelul planului cuantic eteric. La nivelul contrapărții energetice a pământului material se află doar imensa gaură neagră. Nici o altă planetă din cosmos, inclusiv cele din sistemul nostru solar, nu are o structură eterică de formă globulară, similară cu a Terrei, chiar dacă, din punctul de vedere al formei, toate planetele sunt sferice. Nici stelele - inclusiv, Soarele nostru - nu au o structură globulară de felul Pământului, dar spre deosebire de planete, sorii au contrapartea energetică luminoasă. Sorii nu au un sistem de formă globulară, format din linii de lumină, chiar dacă sunt luminoși. în consecință, din punct de vedere aurie, există o singură planetă în cosmos, care are un sistem de formă globulară: acesta este Terra. Sistemul de linii globulare al Terrei, situat la nivelul eteric, este manifestarea directă a lui Dumnezeu, prin intermediul îngerilor Puri ai Temeliei. Prin intermediul structurii globulare de lumină, îngerii Puri furnizează lumii materiale viața ce provine de la Dumnezeu. Efectul manifestării îngerilor Puri ai Temeliei este reflectat în Spiritul Pământului, care este o ființă îngerească impunătoare, cu aspect feminin. Aportul energetic al Spiritului Pământului poate fi regăsit la nivelul material în ceea ce privește natura: formele de relief vegetația și viața animalelor Fără acest aport energetic, viața n-ar putea fi posibilă la nivelul lumii materiale, iar pământul ar semăna cu celelalte planete din sistemul solar ori din cosmos. Marte, Venus și celelalte planete din sistemul nostru solar sunt moarte din punctul de vedere al structurii aurice, datorită faptului că nu au o structură globulară formată din energii divine. Formarea planului material Savanții moderni sunt de părere că la originea cosmosului s-a aflat o explozie inițială, denumită Big Bang. Totuși, Big Bang-ul nu s-a produs la începutul absolut al existenței cosmosului spiritual, ci doar la nașterea planului cuantic material. Cosmosul spiritual a apărut cu mult timp înaintea apariției planului material și a Big Bang-ului. Locul în care a avut loc Bing Bang-ul - marea explozie inițială -, este căutată degeaba în imensitatea spațiului sideral. Big Bang-ul a avut loc exact în locul în care, actulmente, se află nucleul întunecat al Pământului fizic - mama tuturor întunecimilor. Nucleul întunecat al pământului fizic - denumit mama tuturor întunecimilor - este interfața unui tor întunecat (un cilindru spațio-temporal), care face legătura cu alte dimensiuni și planuri cuantice ale cosmosului. Mai precis, face legătura cu haosul. > Nucleul întunecat al pământului este chiar locul în care a avut loc Big Bang-ul, explozia inițială, care a fost, mai degrabă, o implozie. în momentul în care s-a produs implozia inițială, în interiorul nucleului au avut loc reacții energetice care s-au propagat în profunzime - în profunzimea torului întunecat. Chiar în momentul Big Bang-ului, din nucleul pământului fizic au început să fie emise razele de creație întunecate. Aceste raze de creație nu s-au propagat în mod direct prin spațiul sideral, care pe atunci nici nu exista, ci în profunzimile torului întunecat. De acolo, razele de creație au revenit în cosmosul material, dar nu direct în nucleul pământului, ci la periferia - de atunci - a cosmosului. Acolo unde razele de creație au penetrat iarăși planul cuantic material s-au format porți de intrare, în jurul cărora s-au format vârtejuri întunecate. Vârtejurile întuncate au devenit rapid găuri negre. Ulterior, din nucleele întunecate ale găurilor negre s-au format contrapărțile energetice ale nebuloaselor, stelelor și sistemelor planetare. Treptat, toate corpurile cerești s-au densificat, astfel că au devenit vizibile în planul material Prin legea atracței universale, nucleele tuturor corpurilor cerești au intrat în rezonanță cu nucleul pământului fizic, astfel că razele de creație s-au reîntors de unde au plecat. Totuși, de această dată, razele de creație s-au reîntors în nucleul pământului la suprafața cosmosului material. între nuclelele întunecate ale corpurilor cosmice și contrapartea întunecată a pământului fizic s-au stabilit astfel legături energetice de suprafață, care sunt contrapărțile celor de profunzime cuantică, realizându-se un circuit închis. Prin razele de creație s-a stabilit, de-a lungul timpului, o conexiune cu dublu sens: dinspre corpurile cerești spre pământ și dinspre pământ spre corpurile cerești. Ceea ce este absorbit în nucleul pământului reapare la periferia cosmosului, ca într-o oglindă. Cosmosul este actualmente în stare de expansiune, datorită faptului că se depărtează de un punct fix -ceea ce generează așa numita deplasare spre roșu. în urma acestei expansiuni, corpurile cerești aflate la periferia cosmosului se depărtează de punctul fix, care este Terra. Acest fapt a fost intuit de toți vechii inițiați și înțelepți -inclusiv de vestitul astronom al antichității, Ptolemeu - care afirmau că pământul se află în centrul universului, și că universul este o imensă sferă cu circumferința pretutindeni și centrul nicăieri (din punctul lor de vedere, termenul nicăieri avea o altă accepțiune decât o are astăzi; nicăieri este o realitate ortoexistențială complexă, situată dincolo de granițele lumii materiale, pe un alt nivel cuantic; tot astfel nimicul este o realitate ortoexistențială complexă, situată dincolo de înțelegerea omenească). Acest fapt surprinzător pare a fi intuit astăzi și de mulți savanți modeni, pentru care deplasarea spre roșu și expansiunea universului pornind de la un punct fix, reprezintă o teorie viabilă. Problema cea mai spinoasă pentru savanți o reprezintă faptul, inacceptabil deocamdată din punct de vedere științific, că punctul de origine al expansiunii pare să fie chiar Pământul fizic, locul în care se află observatorul. Toate galaxiile din univers par a se îndepărta de punctul fix care este Pământul și, implicit, de locul în care se află observatorul, cu o viteză direct proporțională cu distanța până la ele. La baza explicării acestei concepții se află cunoscutul efect Dopller-Fizzeau, care pornește de la premisa că obiectele cerești aflate la mare depărtare se comportă la fel ca și cele de pe pământ. O analiză spectrală a unei substanțe terestre constă în încălzirea ei la incandescență, captarea luminii emise și analizarea ei cu ajutorul unui spectrometru, care are capacitatea de a descompune lumina în spectre de frecvență, într-un mod similar descompunerii luminii solare printr-o prismă, în cele șapte culori de bază: roșu, portocaliu, galben, verde, albastru, indigo și violet. Din analiza spectrală a surselor incandescente terestre aflate în mișcare s-a constatat că liniile spectrale ale surselor care se apropie de observator au tendința de a se colora în violet, în timp ce sursele care se depărtează de observator au tendința de a se colora spre roșu. De altfel, în ultima perioadă de timp, au apărut o serie de concepții cosmologice, care s-au rupt de " scenariul" deja considerat perimat al Big Bang-ului (marea explozie inițială), între care, la loc de frunte, se află modelul cosmologic al superstringurilor. După cum se știe, teoria superstringurilor a fost propusă de doi fizicieni americani, Grean și Schwartz, care au plecat în demersul lor de la premisa existenței, în spațiul cosmic, a unor stringuri - în limba engleză string înseamnă coardă, fir, strună -unidimensionale, care străbat cosmosul de la un capăt la altul. Fizicienii amintiți sunt de părere că, în momentul inițial al apariției cosmosului material, s-a format un singur string principal. Ulterior, din stringul principal s-a format o gigantică rețea de stringuri ce străbat universul. Intersectându-se pe tot cuprinsul cosmosului, stringurile au format nenumărate configurații. Punctele de inserție ale stringurilor au format noduri în jurul cărora, în etapa de început a manifestării, s-a aglomerat substanța cosmică, formând roiuri de galaxii, megagalaxii, galaxii, sisteme solare etc. Firește, savanții menționați nu au specificat care este locul de origine al stringurilor, dar poate că, într-o zi, urmașii lor vor avea posibilitatea să facă acest lucru. Capitolul 5 ȘI A FOST PRIMA NOAPTE «&• Edenul eteric «3> Procesul apariției planului cuantic material, precum și apariția Pământului fizic, schițate, în germene, în paginile anterioare, pot fi explicate din două perspective principale. Prima perspectivă are la bază taina prezentului continuu, iar a doua are la bază evenimentele primordiale, care încă pot fi cercetate de un clarvăzător în cronica akasha (Clarvăzătorul este Eugen Nicolae Gîscă). Vom începe cu explicarea apariției cosmosului material și a pământului fizic din prima perspectivă, care are la bază taina prezentului continuu. După cum s-a menționat, cosmosul material, cu toate stelele și galaxiile sale, cu supernovele și găurile sale negre, s-a născut într-un Punct fix, care este situat chiar în centrul Terrei. Totodată, cosmosul se îndepărtează continuu de acest Punct fix. Punctul fix, imuabil, al universului este Dumnezeu, care ființează în Timpul Său, pe care-1 putem denumi prezent continuu. Dumnezeu, Punctul fix al universului, sălășuiește, etern identic cu Sine, în prezentul continuu, în care nu există schimbare și devenire. Dumnezeu nu se schimbă niciodată. El ființează etern. Orice ființă care se depărtează de Dumnezeu, continuă să existe, dar nu mai poate ființa împreună cu Dumnezeu, în Punctul fix. De asemenea, nu mai poate ființa în timpul lui Dumnezeu - care este prezentul continuu. Depărtându-se, prin propria sa alegere, de Dumnezeu, orice ființă se depărtează atât spațial (prin deplasarea spre roșu), cât și temporal. Astfel, depărtarea spațială are un corespondent temporal. Din punct de vedere temporal, orice ființă care se depărtează de Dumnezeu, se îndepărtează de prezentul continuu -Timpul etern al lui Dumnezeu. Depărtându-se de prezentul continuu, orice ființă din cosmos devine trecut. Cu cât o ființă se comportă diferit de Legile lui dumnezeu (nu-I mai ascultă poruncile) cu atât se depărtează temporal de Dumnezeu. Trecutul nu este altceva decât o energie în care se învăluie o ființă, în condițiile în care se depărtează de prezentul continuu, care este timpul lui Dumnezeu. Trecutul este doar o amintire a prezentului continuu. Amintirea este o energie și poartă numele de karma. în acest context, se poate spune că universul material, cu toate galaxiile și stelele sale, este o amintire cristalizată a trecutului - este karma trecutului. Ceea ce este diferit de prezentul continuu, se depărtează de acesta. Astfel, energia numită trecut se depărtează de prezentul continuu. Totodată, energia numită trecut se depărtează de Punctul fix - care este situat chiar în centrul Terrei. Prima planetă apărută în planul cuantic material a fost Pământul - mai precis Protopământul. Protopământul a luat naștere la începutul ciclului al treilea. Universul material s-a născut din nucleul Protopământului, prin intermediul razelor de creație și a suferit o dilatare continuă. Corpurile cerești - galaxii, supernove, sori, planete etc -, formate din materie, au apărut pe eșichierul cosmosului mult mai târziu, în mod succesiv, ca efect al formării razelor de creație. De altfel, în cosmosul material nu există planete analoage Pământului. Nici măcar planetele sistemului nostru solar nu pot fi considerate planete în sensul Pământului decât, cel mult, din punctul de vedere al logicii formale folosită de știință, pentru care corpurile cerești cu forme asemănătoare pot fi catalogate în aceeași categorie. Din punct de vedere spiritual, nu contează forma ori aspectul material, ci ceea ce se află la nivel ortoexistențial. Toate corpurile cerești din cosmos sunt formate din energii ale trecutului, cristalizate în materie, ca efect al razelor de creație. Toate energiile trecutului s-au cristalizat în materie, pe măsură ce s-au depărtat de prezentul continuu. Cosmosul material - materia - este amintire cristalizată. Ceea ce înseamnă că universul material este un imens cimitir. A doua perspectivă a explicării cosmosului material poate fi raportată la evenimentele primordiale ce pot fi cercetate direct în cronica akasha. După cum s-a menționat, la începutul celui de-al treilea ciclu cosmic, a avut loc o nouă creație a lumii. Astfel a fost format un nou plan cuantic, planul eteric, denumit Hazureth actuala lume eterică. Acolo au fost creați primii oameni ai celei de-a treia generații: Adam și Eva în prima parte a existenței lor, Adam și Eva nu au avut corp material, ci un corp energetic, format din energia lumii în care se aflau. De altfel, pe când Adam și Eva se aflau în Edenul eteric și erau învățați, pas cu pas, de către Domnul Dumnezeu, nu exista lumea materială - nu exista palierul cuantic material. Edenul eteric era perfect; nu existau Soarele ori Luna, exista doar o luminozitate naturală foarte plăcută, iar vegetația era abundentă. Toate elementele naturii emiteau, la rândul lor, o luminozitate plăcută: viața strălucea în fiecare atom spiritual din care era compusă lumea eterică. Și trupurile protopărinților emiteau o luminozitate specifică. Fiecare particulă a trupurilor lor (create în mod direct de către Domnul Dumnezeu) emana lumină și energie - ceea ce înseamnă că, în Eden, protopărinții erau vii. încă nu căzuseră în păcat. Adam avea pe atunci capacitatea fîințiaiă de a comunica cu tot ce exista: cu plantele și cu animalele, chiar și cu formele de relief. La îndemnul Domnului Dumnezeu, totul asculta de porunca sa. în acea perioadă, Adam a dat nume la tot ce există. Adam era stăpân peste cosmosul pur și perfect, creat de către Domnul Dumnezeu. întrucât Domnul Dumnezeu nu poate crea ceva imperfect, Edenul eteric era perfecțiunea întruchipată. în Eden nu exista răul, iar ființele care-1 manifestaseră în ciclurile anterioare - care deveniseră Cel rău - nu puteau pătrunde acolo. în răstimpul perioadelor de nemanifestare care afectaseră doar Oceanul de Lumină, Cel rău și-a găsit sălașul la limita dintre ființă și neființă, dintre macrocosmos și microcosmos - în haos. După rebeliune, Cel rău - Shantiah, Haillshithan, Lucifer, oamenii, îngerii căzuți și spiritele naturii rebele - s-a depărtat de Dumnezeu și de prezentul continuu, devenind trecut sau amintire a vechiului cosmos. Edenul și perfecțiunea sa erau situate în prezentul continuu, astfel că erau separate de Cel rău, printr-o barieră de timp. La rândul lor, Adam și Eva erau conectați Ființei lui Dumnezeu, astfel că viețuiau în prezentul continuu. Ei îl vedeau Pe Dumnezeu, dialogau neîncetat cu El, îl întrebau despre rosturile a tot ce crease pentru ei, minunându-se neîncetat de perfecțiunea creației. Cu alte cuvinte, "umblau" cu Dumnezeu -termen ce definește o comuniune în urma căreia se obține o învățătură. Adam și Eva parcurgeau neîncetat ținuturile Edenului, minunându-se de ceea ce vedeau, de perfecțiunea creației, de strălucirea și de luminozitatea formelor, de coloritul minunat și de sunetul emis de elementele din natură, care povesteau, astfel, cu încântare, primilor oameni, istoria lor și modul în care au fost create. Era o simfonie de sunete, mirosuri și lumini (culori), care crea o desfătare desăvârșită protopărinților. Protopărinții nu mergeau cu pași mari prin Eden și nici nu se grăbeau. Ei mergeau foarte încet: puneau pas lângă pas: vârful piciorului care rămânea în urmă se situa mereu pe aceeași linie cu talpa piciorului care înainta. Fiecare pas înseamnă un echilibru perfect, datorită faptului că picioarele se deplasau în mod paralel, unul față de altul. Doar astfel protopărinții puteau admira splendoarea creației din Edenul eteric. Acesta este, de altfel, mersul perfect al omului. (Opus acestui mers este mersul luci feric: se pune un picior înaintea celuilalt picior, ceva în stilul top-modelelor de astăzi.) Pe atunci, lumea eterică nu era prea mare, ca întindere. Dacă ar fi să transpunem în ceea ce se cunoaște actualmente, s-ar putea spune că Hazurethul era o sferă eterică ce depășea cu puțin limitele actuale ale sistemului solar. Hazurethul era atât o planetă (eterică), cât și un palier cuantic. Ca profunzime cuantică, lumea eterică era infinită, dar ca manifestare de suprafață (ca interfață) avea dimensiunile specificate anterior. Acest fapt are o explicație aparte, care merită tratată pe larg. Orice plan cuantic este finit ca manifestare (ca act), dar infinit ca potențialitate. Deși Edenul eteric este infinit ca potențialitate, în prima sa fază, ocupa un perimetru limitat. Astfel, Edenul eteric se întindea doar până în locul în care Adam și Eva au ajuns în pelegrinările lor. Cu cât Adam și Eva mergeau mai departe, cu atât limitele Edenului se extindeau. Edenul era în stare de expansiune cuantică, astfel că își mărea dimensiunile în funcție de dorințele protopârinților. Dacă Edenul eteric atinsese, la un moment dat, dimensiunile specificate anterior, nu înseamnă decât că până acolo ajunseseră, în pelegrinările lor, protopărinții. Același lucru se poate spune și despre lumea astrală de astăzi, care la început era foarte mică; ea s-a extins progresiv, pe măsură ce tot mai mulți oameni au pătruns în ea. Același lucru se poate spune, de asemenea, despre iad. Dacă n-ar mai exista oameni care să pătrundă în iad, acesta ar dispărea de la sine Cu cât pătrund mai mulți oameni în iad, cu atât acesta se extinde spațial. Se spune adesea că natura este foarte economicoasă: nu face excese, nu creează ființe și forme degeaba, ci după un plan minuțios întocmit. Fiecare aspect al cosmosului își este suficient sieși. Firește, ceea ce astăzi este definit prin termenul generic de natură, este creația lui Dumnezeu. Inițial, locul creației oamenilor în cel de-al treilea ciclu a fost foarte mic. Probabil că, în prima etapă, Edenul nu a fost mai mare decât o ... grădină - avea cel mult dimensiunile unui teren de fotbal. Nu exista nici o necesitate ca acest spațiu să fie foarte mare; spațiul s-a extins doar în condițiile în care a devenit necesar acest fapt. &• Dedublarea Edenului eteric <*& în Edenul eteric, orice gând, orice sentiment, orice vorbă și orice faptă a protopărinților se materializa rapid, devenind reale la nivelul planului cuantic respectiv. De altfel, Adam avea capacitatea de a crea prin cuvânt, iar cuvântul este manifestarea sonoră a unor stări, sentimente și gânduri. în acest context, devine evident faptul că orice stare negativă, orice fel de sentimente, gânduri sau vorbe rele din partea protopărinților puteau însemna o adevărată catastrofă. în Edenul eteric, protopărinții nici nu aveau de ce să aibă sentimente sau gânduri rele, datorită faptului că, pe de-o parte, nu aveau de la cine învăța așa ceva, iar pe de altă parte, în structura lor aurică nu era loc decât pentru perfecțiune. Și totuși, la un moment dat, după o lungă umblare cu Dumnezeu, în pacea și perfecțiunea începuturilor ce adăsta în Edenul eteric, s-a produs căderea în păcat a protopărinților. Se pare că totul a început de la un sentiment nepotrivit pe care, la un moment dat, 1-a avut Eva. Acel sentiment nepotrivit a fost legat de neascultarea poruncilor Domnului Dumnezeu. Neascultarea poruncilor a avut la bază exercitarea liberului arbitru, pe care atât Adam și Eva, cât și toți oamenii 1-au primit de la Dumnezeu. în momentul în care, prin exercitarea liberului arbitru, Eva a avut sentimentul nepotrivit și a nesocotit poruncile Domnului Dumnezeu, s-a prăbușit totul în momentul în care un om alege ceva potrivit liberului său arbitru, emite o energie pharismah (phar-ismah). Această energie este emisă direct din spiritul omului (creat direct de către Dumnezeu) și se manifestă printr-un flash energetic. Energia pharismah emisă de oameni este identică, ca funcționalitate (doar ca funcționalitate), cu energia pharismah primordială emisă de însuși Dumnezeu, în momentul creației lumii. Firește, nu se poate compara energia emisă de Dumnezeu cu cea emisă de oameni, dar, ca funcționalitate, sunt asemănătoare. După cum s-a remarcat, din punctul de vedere al respectării Ordinii cosmice, energia pharismah este de două feluri: luminoasă și întunecată. în momentul în care un om gândește (în inima ființei sale care este spiritul) și acționează în sens contrar legilor cosmice, emite energii pharismah întunecate. în momentul în care un om gândește și acționează în conformitate cu Ordinea cosmică, emite energii pharismah luminoase. Astfel s-au produs evenimentele și în cazul Evei. în momentul în care a avut un sentiment nepotrivit și a ales să acționeze în sensul nerespectării poruncilor (a Ordinii cosmice), la nivelul structurii sale aurice s-a produs o străfulgerare scurtă de lumină întunecată, care s-a propagat instantaneu de-a lungul și de-a latul lumii eterice. Această emisie de energie era diferită ca vibrație (ca sunet, miros și culoare) de tot ceea ce era în Eden. Până atunci, nici o trăire negativă nu murdărise Edenul pur și perfect. Edenul a fost, pur și simplu, brăzdat de o energie diferită (cu un alt sunet, miros și culoare) - energia pharismah întunecată emisă de Eva, în momentul neascultării poruncilor. Fără nici o îndoială, până în acel moment, la fel ca și Adam, Eva a emis de multe ori energii pharismah, ca rezultat al exercitării liberului arbitru. în toate acele cazuri, energiile paharismah au fost luminoase, ceea ce înseamnă că erau în acord cu Ordinea cosmosului. Existența energiei pharismah întunecate, care s-a propagat de-a lungul Edenului eteric, a fost cunoscută instantaneu de către Domnul Dumnezeu. Domnul Dumnezeu știe, moment de moment, ce se petrece în cosmosul Său. Orice perturbare adusă energiei și substanței din cosmos este simțită de Dumnezeu, datorită faptului că este vorba despre Creația sa, făcută din propria Sa energie. Prin emiterea energiilor pharismah întunecate, un om aduce prejudicii atât mediului, cât și lui Dumnezeu - mai precis "veșmântului" lui Dumnezeu, care este cosmosul. Acționând împotriva Ordinii cosmice, omul acționează împotriva creației și devine Cel rău, pentru că acționează în sensul discontinuității, iar în acel moment se rupe de prezentul continuu și devine trecut. După emiterea energiei pharismah de către Eva, Adam a emis, la rândul său, o pharismah întunecată. De fapt, Adam s-a lăsat convins de Eva și a ascultat-o. în acest fel, puterea și tăria energiei pharismah s-au dublat. în urma neascultării poruncilor și implicit a nerespectării Ordinii cosmice de către protopărinți, existau doar două posibilități: Dumnezeu permitea infestarea creației sale perfecte, Edenul; sau elimina orice posibilitate de contaminare prin "izgonirea" oamenilor din Eden. S-ar fi impus de la sine a doua variantă, dar, de fapt, Dumnezeu nu a făcut nimic. Datorită faptului s-au comportat în mod nepotrivit, Adam și Eva au fost automat expulzați din lumea în care trăiau, datorită diferenței imense de vibrație. Deși s-au simțit, pur și simplu, expulzați din Eden, Adam și Eva n-au fost "izgoniți" de către Domnul Dumnezeu. Ei au schimbat instantaneu planul cuantic, datorită faptului că Edenul eteric s-a "dedublat" - s-a reflectat ontologic - într-un alt plan cuantic, inferior ca vibrație. Astfel a apărut Pământul material în prima sa întocmire și, firește, planul cuantic material, cel mai de jos plan cuantic. Planeta sferică formată ca reflectare sau ca dedublare a Edenului eteric poate fi denumită Protopământ, în sensul că nu era atât de materializată ca astăzi (materializarea s-a produs treptat, atingând formele cunoscute astăzi doar după potopul lui Noe). Astfel, Edenul eteric a fost reflectat în lumea materială. în prima fază a existenței sale, decorul Protopământului fizic era reflectarea perfectă a celui din Edenul eteric, deși lumea materială nu a fost creată prin activitatea directă a lui Dumnezeu. într-un fel, se poate spune că lumea materială a apărut în urma unui accident nefericit. Lumea eterică era permanent luminată de Lumina creației, fluxul de viață ce izvora direct din Dumnezeu, astfel că nu avea nevoie de Soare, Lună sau vreo altă sursă exterioară de lumină. Cu atât mai mult cu cât, toate întocmirile creației -vegetația și formele de relief - emiteau lumină. Asemănător, trupurile eterice ale protopărinților emiteau lumină (precum duhurile actuale ale oamenilor). De asemenea, trupurile spirituale ale îngerilor și ale spiritelor naturii (ale Fiilor Luminii) emiteau lumină. Spre deosebire de Edenul eteric, în lumea materială nu se mai manifesta Lumina creației. Deși, în prima fază a existenței planului material, plantele și formele de relief aveau încă o luminozitate interioară, remanentă, ulterior aceasta s-a estompat. Progresiv, trupurile protopărinților s-au densificat, astfel că, din acel moment, se poate vorbi despre existența trupurilor materiale, care însă nu trebuie confundate cu cele de astăzi. Când lumea materială, ca rezultat al păcatului originar -neascultarea poruncilor lui Dumnezeu - a fost văduvită de Lumina creației, pe pământ a avut loc prima noapte. Nu exista nimic care să lumineze, nu existau luminători, nu existau stelele. &> înfîltrarea răului «a în momentul emiterii energiei pharismah întunecate, Eva nu a fost ispitită de nimeni. De altfel, cum putea pătrunde vreun ispititor în Edenul pur și perfect ? între ispititor și Eden este o diferență radicală de energie modulată informațional. Ispititorul are o vibrație energetică de o anumită factură - un anumit sunet, un anumit miros și o anumită lumină (întunecată) -, iar Edenul are o vibrație energetică perfectă, fiind CTeația lui Dumnezeu. Nici nu au apucat Adam și Eva să se dezmeticească după emiterea energiilor pharismah întunecate, că răul a fost făcut. Emiterea energiilor pharismah l-au făcut atent nu numai pe Domnul Dumnezeu, ci și pe Cel rău. De fapt, Cel rău (ca aspect generic) are o structură ființială identică cu cea a faptei Evei. Nu cu a Evei, ci cu a faptei Evei. Până în acel moment, Cel rău. care rezida haos, în afara Oceanului de Lumină, nu avea habar de creația unui noi lumi, de existența lui Adam sau a Evei, Cel rău avea propria sa vibrație energetică, astfel că era incompatibil cu Edenul eteric, locul în care se aflau protopărinții. Cel rău rătăcea în propria sa stare existențială nefastă, de cădere în vid, dincolo de barierele de timp ale Oceanului de lumină. Cel rău se afla mult prea departe de prezentul continuu. El dormita în trecut - în haos. Ca un copoi bătrân, luând urma energiei pharismah întunecată, generată de sentimentului negativ, Cel rău a localizat-o pe Eva și, totodată, a localizat planul cuantic al Edenului - noua lume creată de Dumnezeu în ciclul al treilea. Cel care s-a prezentat în Eden, datorită "dârei" energiei pharismah întunecată emisă de Eva, a fost chiar capul tuturor răutăților, Shantiah (primul Adam), care, de această dată, a devenit ispititor. în spatele său se afla Hallshithan și toți cei care, în ciclurile cosmice anterioare, au devenit Cel rău. Ca răspuns la energia pharismah a Evei, la rândul său, Cel rău - Shantiah & Co - a emis propria sa pharismah, o energie întunecată numită Rază falsă sau Lumină falsă (antilumina), astfel că, din trecutul în care staționase, a făcut joncțiunea cu prezentul. Eva, prin emiterea energiei pharismah întunecate, s-a rupt de Dumnezeu și de prezentul continuu și a devenit, la rândul ei, trecut. Cel rău s-a conectat astfel nu prezentului continuu, care este timpul lui Dumnezeu, ci prezentului Evei, astfel că Raza sa falsă a intersectat nou constituita lume materială. Localizându-i pe protopărinți, Cel rău a făcut astfel joncțiunea cu locul unde se aflau aceștia. De fapt, prin emiterea Razei întunecate, Cel rău a realizat un culoar spațio-temporal între locul în care se afla el - haosul situat în afara Oceanului de Lumină - și locul în care se aflau protopărinții. Punctul în care s-au întâlnit energiile pharismah ale protopărinților și Raza falsă (antilumina) emisă de Cel rău este situat chiar în nucleul întunecat al Protopământului - mama tuturor întunecimilor. Ciocnirea dintre Raza întunecată (Raza falsă; Antilumina) și energiile pharismah ale protopărinților este ceea ce astăzi poartă numele de Big bang - marea explozie/implozie inițială -, prin care s-a format planul cuantic material. De aceea, tot ce s-a format în urma Big Bang-ului, este format, la nivelul contrapărții energetice, din antilumina (lumină întunecată; o altfel de lumină). Raza falsă - antilumina - emisă de Cel rău a fost, de altfel, prima rază de creație. Ea a fost formată de Cel rău în prelungirea energiei pharismah emisă de protopărinți. întregul proces s-a desfășurat aproape instantaneu, astfel că, în câteva fracțiuni de secundă, a avut loc emiterea energiei pharismah întunecate a protopărinților, răspunsul Celui rău prin raza întunecată, izgonirea din Edenul eteric și formarea primului nucleu întunecat. Totodată s-a format materia în prima ei stare - un fel de prematerie (protomaterie), care era mai puțin densă decât cea actuală. La nivel energetic, Protopământul a devenit astfel întâia gaură neagră din cosmos, al cărui nucleu reprezenta poarta (interfața) razei ce ducea direct în planurile cuantice ale Celui rău, situate în haos, dincolo de limitele Oceanului de Lumină. La începutul formării sale, cosmosul material era extrem de mic. El a apărut chiar în momentul făptuirii păcatului de către protopărinți, astfel că era format dintr-o singură planetă, Protopământul, care era copia perfectă a Edenului eteric. Tot spațiul cosmosului material nou născut era redus aproape la dimensiunile Protopământului. După cum s-a menționat, limitele Edenului eteric erau situate undeva dincolo de marginile sistemului solar de astăzi, astfel că Protopământul avea cam aceleași dimensiuni. în consecință, marginile cosmosului material nou constituit nu erau cu mult mai depărtate - erau situate cam la o aruncătură de băț de limitele Protopământului. După apariția planului cuantic material, văzând cele ce s-au petrecut, protopărinții s-au căit, au vărsat lacrimi, iar Dumnezeu și-a întors fața spre ei. Deși mediul Protopământului nu a mai fost vitalizat de Lumina creației, iar vegetalele au început să moară și să se reproducă (ceea ce nu era posibil anterior), Dumnezeu a continuat să infuzeze viață divină în noul plan cuantic, prin intermediul îngerilor Puri ai Temeliei, care au construit, la nivelul planului cuantic eteric, structura globulară formată din linii de lumină. Această structură globulară menține viața lumii materiale în lipsa Luminii creației. în condițiile în care materia a apărut în urma acțiunii Razei false, tot ce exista pe Terra ar fi murit (s-ar fi cristalizat complet) dacă nu ar fi fost susținut în continuare de către Dumnezeu, prin intermediul celor 21 de îngeri Puri ai Temeliei. Existența acestei structuri globulare diferențiază Terra de orice alt corp ceresc. Actualmente, nici un alt corp ceresc din cosmosul material nu are o astfel de structură globulară, susținută de către Dumnezeu, prin intermediul celor 21 de îngeri Puri. în consecință, pe nici un alt corp ceresc nu există viața. Materia actuală este, de fapt, antilumina (întunecime) cristalizată. Antilumina nu ar putea susține nici o secundă existența unor ființe vii. Materia, ca antilumina cristalizată, nu poate produce viața. Antilumina este moartea și depărtarea de Dumnezeu. De aceea, cosmosul este mort - este format din corpuri cerești moarte. Cosmosul este un imens cimitir. Treptat, pe Protopământ, mediul înconjurător a început să pălească. Totuși, chiar și în condițiile degradării treptate a mediului înconj urător, protopărinții au putut să-1 vadă în continuare pe Dumnezeu și să vorbească cu el. Abia în acel moment, ei au înțeles ce înseamnă despărțirea de Dumnezeu. Totodată, ei au aflat, expusă chiar de către Dumnezeu, istoria anterioară a cosmosului spiritual, inclusiv apariția răului în primele două cicluri cosmice. în perioada următoare, Cel rău a stabilit mai multe capete de pod în planul cuantic material, prin intermediul altor raze false, devenite raze de creație. In prima etapă, noile raze s-au format doar între nucleul întunecat al Terrei și haos. Toate razele au fost formate în prelungirea energiilor pharismah emise de protopărinți în lumea materială. Dacă protopărinți nu ar fi emis în continuare energii pharismah întunecate, razele de creație n-ar fi existat. Energiile pharismah ale protopărinților și, ulterior, ale urmașilor lor, s-au scurs în haos prin nucleul întunecat. Astfel, nucleul întunecat al Protopământului a devenit poarta spre planul cuantic al Celui rău, situat în afara Oceanului de Lumină. In acest mod, Cel rău, care este mort, este alimentat în mod continuu cu energie luminoasă din Oceanul de Lumină. In a doua etapă, razele de creație s-au reîntors din haos, intersectând iarăși planul cuantic material. Totuși, este imposibil ca razele de creație să se întoarcă din haos în același loc din planul cuantic material. Razele de creație se reîntorc otdeauna la periferia cosmosului. Ceea ce este aspirat prin nucleu reapare la periferie. Dacă am schematiza acest proces, am spune că nucleul mtunecat este punctul A, iar haosul este punctul B. Astfel, energia pharismah întunecată absorbită în punctul A este atrasă instantaneu în punctul B. Ajunsă în punctul B, energia pharismah întunecată se transformă în rază de creație. Din punctul B, raza de creație are tendința de a se reîntoarce în punctul A, dar nu o poate face în mod direct. Ea nu poate penetra Oceanul de Lumină decât pe la periferie. Astfel ca raza de creație pătrunde în Oceanul de Lumină și, implicit, în cosmosul material, pe la periferie, printr-un nou punct - punctul C. Chiar în punctul C, locul în care raza de creație pătrunde pe la periferia cosmosului material, se formează un alt nucleu întunecat - copia celui din punctul A. Din noul nucleu întunecat, din punctul C, raza de creație este atrasă prin rezonanță din nou în punctul A. Astfel se închide circuitul unei raze de creație. Apoi circuitul se repetă. O rază de creație are, așadar, un aspect nemanifestat și un aspect manifestat. Aspectul nemanifestat pornește din nucleul întunecat al pământului (punctul A) și se continuă până în planurile cuantice ale Celui rău - punctul B, haosul. De acolo, raza de creație este transmisă la periferia cosmosului material (în punctul C). La reintrarea razei la periferia (circumferința) cosmosului material se formează un alt nucleu întunecat. Prin formarea noului nucleu, raza de creație devine iarăși manifestată. La nivelul planului cuantic material se formează două puncte de convergență a energiei: punctul A, care este nucleul Protopământului și punctul C, care este noul nucleu întunecat. Instantaneu, între cele două puncte se creează o relație de sintonie, fiind formate din aceeași energie modulată informațional. Punctul A atrage punctul C, astfel că raza de creație străbate spațiul cosmic și pătrunde iarăși în nucleul pământului. Astfel se naște un proces de conexiune cu dublu sens - feadback. Treptat, la capătul razelor de creație s-au format noi și noi nuclee întunecate, iar din nuclee s-au născut noi găuri neagre. Din nucleele noilor găuri negre, razele de creație s-au reîntors iarăși în nucleul întunecat al Protopământul, astfel că circuitul s-a închis. Acest proces se produce neîncetat, de la formarea planului cuantic material până în ziua de astăzi. Pe măsură ce se formează noi găuri negre, spațiul se extinde - universul material întră în expansiune cuantică. Adam și Eva înainte de formarea planului cuantic material, în Edenul eteric, protopărinții Adam și Eva aveau trupuri perfecte, formate dm lumină - corpuri duh. De aceea, ei nu aveau nevoie de veșminte. Abia după formarea planului cuantic material, protopărinții au primit "veșminte de piele" - trupuri materiale. Ca particularitate frapantă, în Edenul eteric, Adam și Eva aveau ochii lipsiți de iris. Ochii lor erau formați din lumină. Irisul s-a format abia în momentul în care, în lumea fizică nou formată, oamenii au devenit muritori. Irisul este semnul morții. După formarea planului cuantic material, în Edenul fizic, Adam și-a păstrat, în mare, înfățișarea pe care a avut-o în Edenul eteric. în Edenul fizic, Adam avea ochii albaștri-azur, foarte mari și profunzi, cu iris și cristalin. Ochii lui Adam erau mult mai mari și mai rotunzi decât ai oricărui om din ziua de astăzi, iar sprâncenele erau foarte ample, arcuite ca o boltă desupra ochilor rotunzi. Nasul său era drept, dar vârful era lăsat puțm în jos. Avea fața ovală, bărbia rotundă și trupul mlădios, perfect proporționat - asemănător cu cel al lui Apollo din mitologia grecească. De-a lungul existenței sale în lumea materială, Adam a purtat mereu o barbă mică, asemănătoare cu a unui bărbat din ziua de astăzi, care nu se bărbierește câteva zile. Părul său, foarte lung, era negru ca pana corbului - un negru atât de profund încât nici un fel de vopsea de păr nu-1 poate reproduce astăzi. Spre deosebire de urmașii săi de trup, Adam nu a avut dinți canini, care nici măcar nu erau prefigurați. Dinții săi erau proporționați în mod desăvârșit, perfect albi. Adam nu a îmbătrânit nicodată, astfel că a păstrat aceleași trăsături fizionomice pe toată durata vieții sale. De-a lungul existenței sale în planul fizic, Adam a păstrat înfățișarea unui bărbat de maximum 25 de ani. Când a venit sorocul, Adam și-a părăsit trupul material în modul cel mai lin cu putință. El nu a murit la fel ca ceilalți oameni; pur și simplu, el și-a părăsit trupul material, rămânând «i trupul său de lumina. Particulele trupului său material au fost imediat absorbite în elementele naturii - în flori, în copaci, în pământ, în ape etc. Eva era puțin mai scundă decât Adam: îi ajungea cam până la lobul urechii. Și Eva avea părul negru, ceva mai lung decât al lui Adam, pe care-1 lega cu o panglică în coadă sau îl răsucea sub formă de coc. Eva avea fața albă, delicată, cu ochii mari și rotunzi, de aceeași nuanță cu cei ai lui Adam. Eva avea umerii puțin mai înguști decât coapsele, picioarele foarte lungi, pieptul ca de adolescentă. Adam și Eva au avut câte un singur rând de haine pe toată durata existenței în planul material: câte o togă lungă, făcută dintr-o singură bucată de material - un fel de țesătură din elemente vegetale. Se spune că veșmintele protopărinților au fost făcute chiar de Domnul Dumnezeu, imediat după apariția planului material. Cât timp au trăit în lumea materială, Adam și Eva nu au călcat pe sol - pluteau, pur și simplu, deasupra pământului cam la o plamă. Nici măcar nu puteau pătrunde în apă: călcau pe apă. Adam și Eva nu aveau nevoie să se spele, astfel că nu interacționau cu apa. Ei se hrăneau doar cu fructe. Trupurile lor emiteau permanent mirosuri florale, extrem de parfumate, de o deosebită delicatețe. Din Eva, mai ales, emanau permanent parfumuri amețitoare, care erau esența tuturor florilor din lumea paradiziacă de la început de ciclu cosmic. De-a lungul întregii lor vieți trupești, Adam și Eva au vorbit mai mult în șoaptă. Când vorbeau, pe o rază de aproximativ 20 de metri înjur, natura - plantele, arbuștii, florile - vibrau la unison cu ei, ca și cum ar fi fost stații de amplificare, creînd impresia unor sunete polifonice ce veneau din toate părțile. Nu puteau vorbi prea tare, datorită faptului că vocea lor era propagată de natură. Dacă Adam ar fi vorbit mai tare sau ar fi strigat, s-ar fi dezintegrat totul în jur. Când ridica uneori vocea, totul în jurul său începea să vibreze. Adam încă putea porunci naturii; tot ce spunea el, se făptuia de la sine. Când Adam se mânia în interiorul său (în afară nu s-a mâniat niciodată) - eveniment ce s-a produs mai ales în ultima parte a existenței sale trupești, când urmașii săi au devenit tot mai răi -, totul în fața sa începea să tremure (nu și în spatele său, unde nu se întâmpla nimic). &> Atunci s-au cunoscut... «a La scurt timp după formarea planului cuantic material, Adam și Eva s-au cunoscut unul pe celălalt din punct de vedere trupesc. în planul cuantic material, Adam și Eva s-au cunoscut pentru prima oară în păcat, fără să fi avut binecuvântarea Domnului Dumnezeu. Prima naștere a unui om în plan cuantic material s-a realizat în păcat, astfel că a venit la încarnare, prin sintonie, un om care se afla, în acel moment, în planurile cuantice situate în afara Oceanului de lumină, stăpânite de Cel rău. în mod firesc, ar fi trebuit să se întrupeze un spirit pur provenit din Lumea fără formă, dar, datorită păcatului protopărinților, poarta alfa s-a blocat, astfel că s-a întrupt un om din a doua generație - cam al 300-lea om din a doua generație, care trăise pe planeta Perfer. Numele său este Cain. Cain a fost prima ființă omenească născută direct în planul cuantic material. Faptul că primul fiu al protopărinților Adam și Eva nu a fost un spirit pur, provenit din Lumea fără formă, s-a datorat modului în care a fost conceput - stării părinților din momentul împreunării. Ca regulă generală, progenitura care vine la întrupare este în rezonanță cu natura modului în care s-au împreunat părinții săi. Progenitura este compatibilă cu natura energiei pharismah emisă de părinți în momentul concepției. In funcție de respectarea Ordinii cosmice, părinții au acele progenituri pe care le merită. Acest proces se produce neîncetat, de la Adam și Eva până în ziua de astăzi. Orice ființă omenească este atrasă la întrupare printr-o pharismah creată de o pereche din planul material. Pharismah este emisă chiar în momentul contactului sexual. Ca o paranteză, din acest punct de vedere, se poate spune că există două tipuri de contacte sexuale. Primul tip de contact sexual poate fi denumit - deloc eufemistic - contact sexual protejat. Al doilea tip poate fi denumit contact sexual neProtejat. Contactul sexual protejat este acel contact care se reahzează fie sub cupola protectoare a iubirii, fie sub cupola 'rotectoare a instituției căsătoriei, ce presupune nu atât actul oficial încheiat în fața instanțelor laice (în fața ofițerului stării civile), cât, mai ales, actul ritual încheiat în fața instanțelor divine (ceea ce Biserica definește drept taina sfântă a căsătoriei). Când două ființe omenești se împreunează sexual, emit, fiecare, o pharismah. Când se iubesc emit energii modulate informațional luminoase - pharismah luminoase. în consecință, în urma unui astfel de contact sexual vine la întrupare o progenitură compatibilă cu emisia de energie - pharismah luminoasă - emisă în secunda concepției. Același lucru se produce în urma unui contact sexual realizat sub cupola instituției căsătoriei. De fapt, instituția căsătoriei a apărut doar în momentul în care iubirea a început să pălească în lumea oamenilor, fiind înlocuită cu interesele, calculele financiare sau pasiunea oarbă a partenerilor în cauză. Contactul sexual neprotejat se produce în orice împrejurare care nu face parte din cazurile descrise anterior, în care nu există iubire sinceră sau în care nu există unire obținută prin ritualul ce consfințește taina căsătoriei. Când două ființe omenești se împreunează sexual în acest fel, emit energii pharismah întunecate. în aceste din urmă cazuri este chemată la întrupare o ființă omenească compatibilă energetic cu energia pharismah întunecată emisă în momentul concepției. Astfel, în urma emiterii uneia dintre cele două tipuri de pharismah - luminoasă sau întunecată - este atrasă la întrupare fie o ființă omenească bună, fie o ființă omenească rea; fie din planurile astralului, fie din iad. De altfel, mulți oameni deveniți părinți se întreabă de ce Dumnezeu le-a dat un copil incompatibil cu ei, fără a se gândi că nu Dumnezeu a făcut o alegere în locul lor și că ei înșiși au ales în momentul emiterii energiilor pharismah; părinții în cauză au uitat felul în care s-a desfășurat contactul sexual (protejat sau neprotejat) ce a dus la întruparea copilului și dau, cel mai adesea, vina pe Dumnezeu pentru nereușitele lor. în procesul aducerii la întrupare a unei ființe omenești, nu contează calitatea părinților ca oameni ori ca stare socială, ci doar calitatea actului sexual. Acest aspect este valabil în ziua de astăzi, așa cum a fost valabil de-a lungul existenței planului cuantic material, începând de la Adam și Eva. Firește, pentru protopărinți problema s-a pus într-un mod întrucâtva diferit. Dacă mai așteptau puțin și obțineau binecuvântarea de la Domnul Dumnezeu - ceea ce echivala cu unirea lor prin binecuvântare divină -, protopărinții puteau aduce la întrupare un spirit pur, provenit din Lumea fără formă. Protopărinții nu au avut însă răbdare, astfel că, alegând în inima lor să se împreuneze înainte de a fi venit sorocul știut numai de către Domnul Dumnezeu, au adus la întrupare o ființă omenească provenită din haosul controlat de Cel rău. Această ființă omenească s-a reîncarnat în ciclul al patrulea, fiind atrasă chiar de energiile pharismah emise de către protopărinți în momentul concepției. «%• Planul protopărinților «A în momentul împreunării protopărinților și, ulterior, al nașterii, pentru prima dată, în lumea materială, a unui om provenit direct din lumile Celui rău, din haos, s-a blocat poarta alfa, prin care pătrund în circuitul palingeneziei spirite omenești pure, astfel că o lungă perioadă de timp, nici un spirit pur nu a mai venit la întrupare direct din Lumea iară formă. Acest fenomen are o explicație destul de simplă: nu s-a dorit combinarea, în lumea materială, a spiritelor necoapte, provenite direct din Lumea fără formă, cu spiritele care aveau un stagiu îndelungat prin haos. Pe de altă parte, s-a dorit ca oamenii, care veneau la întrupare din haos, să fie aduși iarăși pe calea cea bună și, prin ei, să fie aduse ființele îngerești și spiritele naturii rebele. Dacă se continua procesul întrupării cu spirite noi venite direct din Lumea fără formă, ceilalți aveau toate șansele de a rămâne blocați în haos pentru eternitate. Dacă nu mai era posibil ca Cei răzvrătiți să se alipească direct prezentului continuu - Timpul lui Dumnezeu -, măcar trebuiau să se alipească prezentului oamenilor din lumea materială. In momentul concepției (nu al nașterii) lui Cain, cosmosul material era extrem de mic. El apăruse puțin mai mainte, chiar în momentul făptuirii păcatului de către protopărinți, astfel că era format dintr-o singură planetă, Protopământul, care era copia perfectă a Edenului eteric. Duhul lui Cain a venit la întrupare de-a lungul razei de Creație deja formate în momentul apariției planului cuantic material. Procesul întrupării lui Cain a fost următorul: în momentul concepției, protopărinții au. emis o pharismah întunecată, care a fost aspirată de nucleul pământului, care reprezintă poarta de intrare în culoarul ce duce spre planul cuantic al Celui rău, haosul, situat în afara Oceanului de Lumină. Pharismah întunecată a atras la întrupare, din haos, o ființă omenească de aceeași calitate (compatibilă ca sunet, miros și lumină cu actul împreunării în păcat). în momentul nașterii, Cain a venit la întrupare pe raza de creație deja formată. Este imposibil ca o astfel de rază sa se întoarcă din haos în același loc din planul cuantic material. Raza se reîntoarce totdeauna la periferia cosmosului. Ceea ce este aspirat prin nucleu reapare la periferie. Astfel, duhul lui Cain a evadat din haos, a urmat raza de creație și a penetrat planurile cuantice pe la periferie. La periferie era deja formată o gaură neagră - care nu este altceva decât o poartă. Această gaură neagră se afla, pe atunci, chiar în vecinătatea pământului - cam la "o aruncătură de băț". Duhul lui Cain a penetrat gaura neagră și a urmat raza de creație pe la suprafața planului cuantic material, până în pântecele Evei. Astfel s-a închis circuitul razei de creație. O lungă perioadă de timp, în lumea materială au existat doar trei ființe omenești: Adam, Eva și Cain. De-a lungul acestei îndelungate perioade de timp, Adam, Eva și Cain au putut să-1 vadă în continuare pe Dumnezeu și să vorbească cu el - să umble cu el. în momentul în care Cain și-a dat seama cine este el și de unde a venit - că este un om din a doua generație care aderase cândva la tabăra Celui rău -, i s-au deschis ochii și a înțeles Adevărul. în momentul în care a conștientizat toate aceste aspecte, s-a produs un fenomen uluitor. Cain a emis o pharismah luminoasă, care a urmat traseul primei pharismah emisă de protopărinți. Spre deosebire de energia pharismah emisă de Eva, cea a lui Cain că a fost mult mai luminoasă. Energia pharismah luminoasă, emisă de către Cain în momentul conștientizării Adevărului, s-a propagat de-a lungul vechii raze de creație. Pharismah emisă de Cain a fost aspirată de nucleul întunecat al pământului, a străbătut Oceanul de Lumină până în haos, iar de acolo s-a reîntors pe la periferia cosmosului. Ea a penetrat planul cuantic material chiar în nucleul acelei prime găuri negre situată în vecinătatea Protopământului (punctul C), pentru a se reîntoarce la emitent. în momentul în care energia pharismah a atins nucleul, din întunecată, gaura neagră a început să emită lumină, devenind un Soare. Acesta a fost procesul formării primului Soare - care a fost chiar Soarele sistemului nostru solar. Firește, nu Cain, cu de la sine putere, a creat Soarele, ci procesele energetice desfășurate între planul cuantic material și nivelele profunde ale haosului, ca interacțiune de sunet, miros și lumină. Procesul a fost însă simultan. Orice modificare produsă de un om la suprafața globului fizic se repercutează atât la nivelul cosmosului, care reprezintă cerurile mari, cât și la nivelul aurei, care reprezintă cerurile mici. în momentul formării primului soare fizic, planul cuantic material s-a extins: a avut loc o expansiune de spațiu. Soarele s-a depărtat de Protopământ până la o distanță convenabilă, iar pământul s-a comprimat - a devenit mai mic decât era înainte. După o scurtă perioadă, s-a născut al doilea copil al protopărinților. Al doilea copil a fost Abel, care s-a născut în condiții mult mai bune decât Cain. Abel s-a născut sub semnul căinței protopărinților, dar a fost un spirit venit tot din haosul situat dincolo de limitele Oceanului de lumină. Abel a venit la întrupare tot pe raza de creație creată la începuturi. însă, de această dată, la periferia cosmosului, în punctul C, nu mai exista o poartă întunecată, ci o poartă luminoasă - Soarele. Traseul întrupării lui Abel a fost următorul: impulsul (pharismah) venit de la protopărinți a chemat la întrupare un om primordial din grupa a doua de corpuri duh, care trăise cândva pe Perfer (Cain a fost din grupa întâi). La fel ca și Cain, când a crescut, Abel a aflat Adevărul spus de însuși Domnul Dumnezeu. Aflând Adevărul, Abel s-a luminat, astfel că a devenit luminos. Trebuie spus că atât Abel, cât și Cain, la fel ca mulți dintre oamenii care s-au întrupat ulterior, direct din haos, nu au fost oameni răi în sensul strict al cuvântului. în ciclul al doilea, ei au ajuns în lumea Celui rău ca victime, nu ca făptuitori direcți ai râului. Ei au fost mințiți, la fel ca mulți oameni de astăzi, de adevărații făptuitori ai răului. Datorită faptului că, prin împreunarea protopărinților în Păcat, s-a blocat poarta alfa, nici un spirit pur nu a mai venit în lumea materială de-a lungul ciclului al treilea. în schimb, au 'nceput să se întrupeze oamenii ținuți captivi în haos de Cel rău-Planul de bătaie, ticluit de Adam, Eva, Cain și Abel era foarte simpiu: voiau să cheme la întrupare, prin emiterea unor pharismah, cât mai mulți oameni din lumile Celui rău, din haos, pentru a afla Adevărul în lumea materială. Aflând Adevărul, oamenii se luminau. Astfel, Cel rău a fost pe punctul de pierde bătălia în planul cuantic material. Urmașii de trup ai protopărinților, n-au mai venit în lumea materială de-a lungul primei raze de creație, care deja devenise luminoasă datorită conștientizării Adevărului de către Cain, ci de-a lungul altor raze. Cu cât s-au înmulțit razele de creație, cu atât s-au întrupat mai mulți oameni din haos. Concomitent, după același proces, au apărut mai multe găuri negre în cosmos. Treptat, oamenii s-au împărțit în linii principale de descendenți, astfel că fiecare linie de descendenți și-a format o rază proprie de creație, de-a lungul căreia să se întrupeze. în momentul în care, potrivit, planului protopărinților, duhurile oamenilor proveniți din haos aflau Adevărul, se luminau. Luminarea acestor duhuri de oameni a avut un corespondent macrocosmic: găurile negre au început să lumineze. în momentul în care o gaură neagră se lumina, trecând astfel de la întuneric la lumină, se năștea o stea (un soare). Cu cât s-a înmulțit numărul stelelor (luminătorilor), spațiul s-a expandat, iar pământul fizic, planeta mamă, s-a comprimat. Stelele, luminătorii, se depărtau proporțional de pământ, pe măsură ce oamenii se luminau în lumea materială. Astfel, cosmosul a intrat în expansiune cuantică. Procesul continuă și în ziua de astăzi. Tot ce se petrece la nivelul pământului fizic, ca emisii de energii pharismah, este reflectat la nivelul macrocosmosului. Acesta este de altfel, motivul pentru care, potrivit Vechiului Testament, luminătorii (Soarele și Luna) n-au apărut pe firmament decât în ziua a patra a creației, în timp ce Lumina a apărut în ziua întâi. într-un fel, se poate spune că oamenii proveniți din haos, vin, de fapt, din stele. Ei vin de-a lungul razelor de creație, sub formă de duh, pentru a se naște prin femeie. Parcurgerea acestui traseu imens, care face o buclă ce are la un capăt haosul, iar la celălalt capăt nucleul întunecat al pământului se realizează nu în mii și mii de ani-lumină, ci instantaneu. Tot astfel se propagă și energiile Dharismah Procesul transformării corpurilor cerești este dinspre întuneric spre lumină. Găurile negre au tendința de a absorbi Lumina și de a deveni nebuloase, nebuloasele nasc sori, iar sorii nasc planete. Uimitor este însă faptul că, în ziua de astăzi, sorii încep să cam dispară. Mai întâi devin supernove, apoi explodează. Particulele lor luminoase sunt apoi absorbite de alte găuri negre, care se luminează într-un proces ciclic. Acest fapt se datorează înțelepțirii treptate a oamenilor din lumea materială, care află Adevărul și se luminează. Cu cât se luminează mai mulți oameni în lumea materială, cu atât se sting mai mulți sori în cosmosul material. Cu alte cuvinte, oamenii spiritualizează materia. fo> Veacul fericit «A Spre deosebire de părinții lor, Cain și Abel puteau păși pe pământ. Cei doi frați nu depășeau cu mult 1, 90 centimetri, dar erau extrem de musculoși. Dacă, din punctul de vedere al perfecțiunii trupului, Adam poate fi comparat cu Apollo, Abel și Cain pot fi comparați cu Hercule. Ei erau extrem de musculoși și de bine proporționări. Trupurile culturiștilor de astăzi sunt palide umbre față de trupurile impresionante ale lui Abel și Cain. Cei doi frați semănau întrucâtva: aveau amândoi părul negru și nu prea lung, fiind purtat cu breton pe frunte; unele porțiuni erau crețe, aproape sârmoase, alte porțiuni erau doar ondulate, altele erau perfect drepte, într-o neorânduială aproape savantă. Cei doi frați aveau sprâncene foarte groase, ochii mult mai mici decât părinții lor, ochii cu iris și cristalin, nasul cam borcănat, cu nări proeminente, buze groase, dinți albi, puternici Și întrucâtva ascuțiți. Abel și Cain au fost primii oameni cu canini. Abel și Cain aveau puteri fizice extrem de mari: materia ™ „era un °bstacol în calea lor: puteau smulge copaci din rădăcină, puteau muta stânci dintr-un loc în altul. Deși musculoși, erau foarte flexibili, astfel că puteau sări de la înălțimi mari, fără a păți nimic. Aveau o detentă de invidiat: Puteau sări de pe loc până la înălțimi impresionante. Puteau merge pe versanții munților la fel cum merge o muscă pe un perete. Teoretic, Abel și Cain nu puteau fi uciși de alți oameni: ei nu puteau fi uciși decât de cei care s-au născut înaintea lor; de asemenea, se puteau ucide între ei. Abel și Cain nu s-au dușmănit niciodată; de-a lungul vieții lor fizice, nu s-au bătut unul cu altul. Ceea ce s-a întâmplat în momentul acelei crime primordiale, în care Cain 1-a ucis pe Abel, a fost rezultatul unei enervări de moment indusă și generată de influențele nefaste ale Celui rău, enervare pe care Cain a regretat-o toată existența sa ulterioară. După asasinarea lui Abel, s-au format mai multe linii de descendenți. Adam și Eva au avut și alți fii și fiice după nașterea lui Cain și a lui Abel, care au format diferite linii de descendenți. Cea mai cunoscută este linia lui Seth - înlocuitorul lui Abel. De asemenea, Cain a avut fii și fiice, care au format alte și alte linii de descendenți. La rândul lor, fiii și fiicele acestora au avut progenituri. Fiecare dintre aceste progenituri a constituit punctul de plecare al unei noi linii de descendenți. Fiii și fiicele directe ale lui Adam și Eva, născuți după Abel și Cain (cu excepția liniei de descendenți ai lui Seth), au ieșit total din istorie, în sensul că nu s-a implicat niciodată în ea. Ei au rămas perfecți, nu au fost implicați în crime fratricide sau în acțiuni contrare Ordinii cosmice, astfel că nu au căzut niciodată - nu au păcătuit. Ei au locuit în permanență alături de Adam și Eva și i-au urmat pretutindeni. Același lucru se poate spune și despre unii dintre urmașii lui Cain. Primii descendenți ai lui Cain s-au alăturat protopărinților, astfel că au rămas necunoscuți. Pornind de la următoarele linii de descendenți, oamenii s-au înmulțit și s-au răspândit pe suprafața pământului. Fiecare cap de familie și-a luat progeniturile și s-a stabilit într-un teritoriu. Deși nu era permisă împerecherea cu cei din alte linii evolutive, de la un moment, totul s-a amestecat. Nimeni nu mai știa cu exactitate cine-i sunt strămoșii. Datorită faptului că oamenii încă aveau posibilitatea să trăiască foarte mult în lumea materială, se ajunsese ca stră-străbunicii să trăiască lângă nepoții din a douăzecea generație. Dacă Adam, Eva și primii lor urmași direcți au avut o durată de viață neînchipuit de lungă, ce nu poate fi estimată în anii actuali (vârsta lui Adam, de 930 de ani, specificată în Vechiul Testament, nu are cum să spună mare lucru, întrucât onditiile din acea perioadă erau diferite de cele actuale), ceilalți oameni au trăit din ce în ce mai puțin, în funcție de modul în care au respectat Ordinea cosmică. Totuși, la începutul acelei perioade, majoritatea oamenilor trăiau peste cinci sute de ani, în funcție de felul în care respectau Ordinea cosmică, căci păcatul înseamnă îmbătrânirea și, în final, moartea. Uimitor este însă faptul că, deși atinseseră vârste de sute de ani, înfățișările lor arătau ca și cum ar fi avut 25-30 de ani. în prima parte a celui de-al treilea ciclu, condițiile de existență și mediul pământului erau diferite de cele actuale. Chiar și proporția elementelor din natură era alta. Pe măsură ce răul s-a infuzat tot mai mult în oameni, s-a infuzat și în natură. Din elementul unic, oxigenul primar, existent în prima parte a formării planului cuantic material, s-au constituit alte și alte elemente, formându-se astfel o bună parte din elementele chimice cunoscute astăzi în tabelul lui Mendeleev. Totuși, cu toată decăderea urmașilor direcți ai lui Adam și Eva, de-a lungul ciclului al treilea, planul cuantic material nu arăta precum în ziua de astăzi. Pe arunci nu existau toate elementele chimice din ziua de astăzi, iar proporția de lumină era încă dominantă. Mare parte din elementele chimice din tabloul lui Mendeleev sunt manifestări ale întunericului. Modul în care se poate stabili ponderea dintre lumină și întuneric în cazul unui element chimic - cu toate valențele sale - este de a observa capacitatea de a lumina cu de la sine putere. Dacă un element chimic este capabil de a lumina, atunci este format, în proporție majoritară, din lumină. Dacă nu emite lumina și are nevoie de o sursă exterioară pentru a deveni vizibil, atunci este format, preponderent, din întuneric. Date fiind condițiile atât de diferite de cele actuale, este dificil de a descrie ceea ce s-a petrecut în acea perioadă. Acesta este motivul pentru care o descriere a mediului și a oamenilor de atunci poate fi taxată drept fantezie. Totuși, cu toate riscurile Pe care un astfel de demers le incumbă, vom încerca să reflectăm, în mod succint, ceea ce s-a întâmplat în acea perioadă de timp. Mediul natural al lumii materiale era prea puțin asemănător cu cel actual: pământul era o imensă grădină, cu milioane de specii de flori și de vegetale. Dominau pădurile luxuriante, cu arbori înalți de aproximativ 200 de metri. Peste tot existau luminișuri, livezi cu pomi fructiferi și șesuri cu plante de cele mai felurite forme. Pomii fructiferi aveau fructe de cele mai diferite forme, culori și gusturi; vegetalele se găseau din abundență. De aceea, hrana oamenilor, care încă nu ajunseseră să consume carne, era foarte variată. Cerul era diferit de cel de astăzi, în sensul că, în lipsa anotimpurilor, nu se putea vorbi despre condiții meteorologice nefaste. Clima era extrem de blândă, nimeni nu auzise vorbindu-se de zăpadă, de ger sau de viscol. Cerul avea o infinitate de nuanțe, nu ca astăzi, când este plin de praf și de noxe rezultate în urma poluării. Norii aveau culori și nuanțe imposibil de descris; când se ciocneau doi nori, se formau jerbe mirifice, ca niște artificii. Zilele erau lungi și însorite, iar nopțile erau plăcute. Această epocă de abundență poate fi denumită Evul de aur sau Veacul fericit. Datorită abundenței de hrană, oamenii nu aveau nevoie să muncească, astfel că își petreceau timpul savurând noi și noi fructe, cu arome delicate, pe care le descopereau în peregrinările lor de-a lungul și de-a latul pământului. Făceau coronițe din flori, pe care le dăruiau unii altora. Nimeni nu era supărat sau trist, râsetele și veselia se țineau lanț, cât era ziua de mare. Nimeni nu își construia case acoperite, iar culcușurile erau sub cerul liber. Nimănui nu-i trecea prin cap să privească la soața aproapelui altcumva decât ca la o soră. Bărbații erau înalți, supli și musculoși. Fiecare fibră de mușchi se observa sub piele, astfel încât se puteau învăța grupele de mușchi numai din simpla observare a trupului unui bărbat. Femeile erau delicate, aveau o frumusețe inocentă, ce astăzi nu mai poate fi observată decât la copii. Nimeni nu avea vreun beteșug, nimeni nu era bolnav sau rănit. Capitolul 6 OFENSIVA CELUI RĂU începutul decăderii Urmașii protopărinților, aduși la viață prin încrucișarea principalelor linii genealogice, au căzut destul de rapid în mrejele Celui rău. Cu fiecare faptă rea, în dezacord cu Planul lui Dumnezeu, urmașii de trup ai protopărinților s-au depărtat de Dumnezeu și de prezentul continuu, pentru a se înfunda în trecut, chemând la viață amintirea. Pe măsură ce faptele rele s-au acumulat, iar karma cosmosului fizic a devenit tot mai întunecată, mediul fizic (clădit pe fundamentul vechilor întocmiri) a cunoscut o tendință din ce în ce mai accentuată de materializare . Au apărut elemente chimice noi, care au conferit materiei primare o doză accentuată de densificare. Concomitent, pe fondul modificărilor mediului, oamenii de pe toată suprafața pământului s-au coagulat în primele comunități. Inițial, râul a făcut breșe prin intermediul acelor oameni care au dorit - și chiar le-a plăcut - să-i stăpânească pe ceilalți. Oamenii din această categorie au manifestat, de bună voie și nesiliți de nimeni, atributele Celui rău. Ei au devenit sămânța cea rea. Prin emisiile energiilor pharismah întunecate, acești oameni au creat noi raze de creație între lumea materială și planurile cuantice situate în haos, acolo unde era sălașul Celui Rău. Oamenii din sămânța cea rea s-au comportat precum un virus într-un organism sănătos. La început timid, apoi din ce în ce mai îndrăzneț, ei s-au manifestat negativ în două direcții principale. Prima direcție de acțiune a constat în distrugerea armoniei naturale dintre oameni - cu accentul pe distrugerea raporturilor armonioase dintre bărbați și femei. A doua direcție de acțiune a constat în distrugerea mediului paradiziac creat de către Dumnezeu, în așa fel încât oamenii să nu mai găsească hrană din abundență. de scurt, pe fondul ingenuității majorității oamenilor din acele timpuri. Oamenii ce formau marea masă erau extrem de naivi; ] nu auziseră despre astfel de modalități de acțiune și nu aveau amintiri în acest sens - nu existau, în memoria lor, evenimente compatibile. Distrugerea armoniei dintre oameni s-a bazat, în primul rând, pe ruperea armoniei naturale dintre bărbați și femei. Femeia era considerată strălucirea - sau lumina - bărbatului, parte (coastă) ruptă din el. între bărbat și femeie exista o relație de comuniune perfectă, astfel că familia, ca rezultat al unirii lor, nu umbrea în nici un fel perfecțiunea creației lui Dumnezeu. La început, doar Adam, ca Preot al lui Dumnezeu, a avut autorizarea de a conduce comunitatea nou constituită, iar spusele sale erau considerate legi sau porunci. Totodată, tinerii se prezentau în fața sa și primeau binecuvântarea înainte de a se uni trupește, ceea ce echivala cu ritualul de căsătorie din ziua de astăzi. în epocile următoare, când liniile genealogice s-au răspândit pe suprafața pământului, cel mai bătrân din grup, întâiul născut, a dobândit, în mod natural, capacitatea de a porunci grupului și de a uni tinerii care doreau să rămână împreună. Cel mai bătrân avea dreptul natural de a conduce comunitatea. El avea autorizarea de a uni un bărbat și o femeie, iar ceea ce unea el nu mai putea fi rupt de nimeni. împreunarea dintre un bărbat și o femeie era considerată o taină sfântă, lăsată de către Dumnezeu oamenilor, prin intermediul primului născut, Adam. Nimănui nu-i trecea prin cap să facă altceva și nici nu exista un precedent în acest sens. Astfel, progeniturile care veneau la întrupare erau relativ compatibile cu părinții. în momentul concepției, părinții emiteau o pharismah relativ luminoasă - atât de luminoasă cât se putea în nou constituita lume materială. Datorită faptului că poarta alfa era închisă, energia pharismah era absorbită în nucleul pământului și se transforma într-o rază de creație ce aducea la întrupare, din haos, o ființă omenească din generațiile anterioare. Ființele omenești se întrupau în lumea materială direct din haos, dar la maturitate aflau Adevărul, în urma unei educații adecvate. Educația lor în lumea materială corespundea planului ticluit de către protopărinți Cele două modalități de acțiune ale oamenilor din sămânța cea rea au fost puse în practică într-un răstimp extrem Atât protopărinții Adam și Eva, cât și primii lor urmași, urmăreau salvarea a cât mai multor ființe omenești din haos. în prima fază, planul urmărea aducerea la întrupare a oamenilor care, în ciclurile cosmice anterioare, au fost victime ale Celui rău. în a doua fază, planul urmărea aducerea la întrupare a oamenilor care, în ciclurile cosmice anterioare, au aderat la Cel rău, devenind sămânța cea rea. în urma unei educații atente, la maturitate, oamenii ce formau sămânța cea rea urmau să afle Adevărul și să treacă de partea Luminii. în momentul în care, în lumea materială, perechile au ales să se împreuneze în afara procedurii de binecuvântare din partea celui mai vârsnic, care îndeplinea funcția de Preot al lui Dumnezeu, s-a format o discontinuitate în lanțul nașterilor: s-au născut, înainte de termen, ființe omenești care, în ciclurile cosmice anterioare, au format sămânța cea rea. Devenind reprezentanții direcți ai Celui rău în planul material, oamenii din sămânța cea rea au avut, la rândul lor, progenituri compatibile cu ei. în scurt timp, toate comunitățile de pe cuprinsul pământului au fost virusate de oameni din sămânța cea rea. Din nefericire, planul îndrăzneț ticluit de către protopărinți, de salvare a celor din haos, de-a lungul unei singure existențe întrupate, a eșuat. întrupându-se în lumea materială înainte de termen, oamenii din sămânța cea rea au pus capăt epocii de abundență, prin distrugerea creației lui Dumnezeu. De fapt, prima caracteristică a celor răi este distrugerea, indiferent sub ce formă o manifestă. Ei au început prin a distruge livezile cu pomi fructiferi și grădinile cu plante comestibile, lipsind marea masă a oamenilor de hrană. Apoi, au construit primele îngrădiri, punând gard în jurul propriilor surse de hrană - în jurul propriilor livezi și grădini. Nu după mult timp, a urmat o nouă etapă a ofensivei răului. Fiind lipsiți de surse suficiente de hrană, bărbații și-au pierdut strălucirile - femeile -, care au ales ceea ce este mai comod: să-i urmeze pe cei din sămânța cea rea și să se împreuneze cu ei, în afara binecuvântării conducătorului comunității. Astfel a început epoca sclavagistă, iar epoca abundenței -Evul de aur sau Veacul fericit - a luat sfârșit. Epoca sclavagistă a continuat neîncetat de-a lungul celui de-al treilea ciclu, apoi de-a lungul celui de-al patrulea și continuă și în ziua de astăzi. Ea nu s-a încheiat. S-au schimbat doar formele de manifestare. Oamenii, altădată buni și fericiți, care-și ofereau în dar, unii altora, fructe și legume, s-au schimbat peste noapte. Au apărut lăcomia, batjocura, crima - principalele caracteristici ale Celui rău. Datorită pharismah-urilor întunecate emise de oameni, ceea ce s-a petrecut la suprafața lumii materiale a fost aspirat în centru - în nucleul întunecat - și a reapărut la periferie. Când circuitul s-a închis, lumea materială a cunoscut un proces rapid de densificare, vegetalele au început să se modifice, au apărut plantele otrăvitoare, clima s-a modificat, solul a devenit arid în diferite locuri etc - într-un cuvânt, răul s-a infuzat în natură. a» Creația falsă în prima perioadă a existenței planului cuantic material, îngerii din ierarhia Fiilor luminii se manifestau în lumea materială și vorbeau, față în față, cu oamenii. Precum Fiii Luminii se manifestau în trupurile lor de lumină, tot astfel Fiii întunericului - ființele Dree și Lorehh - au dobândit capacitatea de a se manifesta în trupurile lor energetice la nivelul lumii materiale. Atât Fiii Luminii, cât și Fiii întunericului erau observați de toți oamenii întrupați. Dacă îngerii din iararhia Fiilor Luminii (inclusiv spiritele naturii bune) se puteau manifesta direct, cei din ierarhia Fiilor întunericului (Lorehh și Dree) se manifestau doar de-a lungul razelor de creație. Lorehh și Dree locuiau în haos, dar nu puteau pătrunde în lumea materială decât de-a lungul razelor de creație deschise de oamenii întrupați. Pentru ei, nu exista decât o singură cale de a pătrunde în lumea materială: razele de creație. De câte ori un om întrupat era sfătuit, direct, de către un spirit bun al naturii sau de către un înger din ierarhia Fiilor luminii cu privire la un subiect, se înființa, în partea opusă, și un Fiu al întunericului: Lorehh sau Dree. în momentul în care se manifesta îngerul, apărea și reprezentantul Celui rău, care-1 sfătuia pe om să facă ceea ce-i place și să nu asculte de înger, care "vrea să-i strice plăcerea". Astfel, alături de un oameni se manifestau atât ființele luminii, cât și cele ale întunericului în planul cuantic material, ființele Dree și Lorehh s-au manifestat progresiv, fiind chemate de pharismah-urile întunecate emise de oamenii din lumea materială. Cu cât oamenii din lumea materială au făptuit acte mai grave, depârtându-se de Ordinea cosmică, cu atât au chemat ființe ale întunericului mai puternice, a căror rază de acțiune și influență era mai mare. în prima fază au fost chemate la existență, direct din haos, Dree și Lorehh destul de mici ca putere și tărie - cu grade mici pe scara ierarhică. Primele ființe întunecate venite din haos, de-a lungul razelor de creație, au fost spirite ale naturii Lorehh, pe care le putem denumi "ale putreziciunii naturii" sau Lorehh ale aspectului eteric (care erau de pământ, de apă, de foc și de aer, în funcție de elementul în care se manifestau) - pe scurt, Lorehh eterice. Lorehh eterice sunt acele spirite ale naturii care, înainte de rebeliune, aveau misiunea de a se îngriji de buna funcționare a naturii - menținerea naturii în stare vie (natura lipsită de putreziciune). După rebeliune, aceste ființe au devenit opusul a ceea ce au fost; au devenit spirite ale naturii care aduc putreziciunea naturii. în urma activității oamenilor în lumea materială, ele au silit spiritele bune ale naturii (spiritele bune ale naturii sunt denumite zaurdari) să plece din natură și s-au instalat în locul lor; în momentul în care a plecat un spirit bun al naturii, a cărui menire este de a asigura perpetuarea creației, a intervenit un spirit rebel al naturii - Lorehh. Astfel, întunericul a luat locul luminii. Pe atunci, majoritatea oamenilor aveau o ingenuitate compatibilă cu a copiilor de astăzi. Tot ce era strălucitor, le stârnea bucuria și entuziasmul, astfel că nu a fost prea greu să fie amăgiți de Lorehh eterici. Pe măsură ce tot mai mulți oameni au fost amăgiți de Lorehh eterici, răul s-a infuzat în natură, iar mediul s-a modificat. Creația perfectă a lui Dumnezeu a început să dispară, iar zaurdarii (spiritele bune ale naturii) s-au retras, datorită faptului că nu mai corespundeau energetic cu noul mediu. Astfel, mediul s-a metamorfozat - a apărut o natură ce presupunea moartea și putreziciunea. Când natura a cunoscut o degradare accentuată, Lorehh eterici s-au înfățișat oamenilor drept salvatori. Ei au cerut oamenilor să facă după cuvântul lor și să fie proclamați drept -onducători, iar oamenii și-au dat acceptul, Ia fel cum, în ziua de astăzi, în cadrul unor alegeri, oamenii își dau votul unui singur om, lăsându-și destinul în mâinile acestuia. în schimbul acestui troc, Lorehh eterici au creat adevărate zone paradiziace artificiale ce se inserau ca niște enclave în mediul, pe cale de a se degrada, al pământului fizic. Astfel, pe suprafața pământului au apărut nenumărate enclave paradiziace artificiale. Fermecați de noua creație, oamenii s-au strâns în nou înființatele paradisuri artificiale care, la început, nu erau mai mari ca un stadion de fotbal. Aderând la noul tip de paradis, oamenii au devenit sclavi în toată regula. în momentul în care aderau la noua comunitate, oamenii primeau o pecete aurică, pe care o putem numi pecete luciferică. Ea era aplicată, în cadrul unui ritual de "înfrățire", ca semn al supunerii omului în fața unei ființe Lorehh eterice.(18) Un Lorehh eteric nu are capacitatea de a crea, prin propria sa putere, o zonă paradiziacă. Pentru a crea în mod artifical o zonă paradiziacă, un Lorehh trebuia să preia puterea (energia) oamenilor. Lorehh poate doar să canalizeze energia preluată de la oameni, nu să emită energie proprie. Puterea (energia) era preluată de la oameni doar în urma ritualurilor de "înfrățire", ce presupunea aplicarea peceții luciferice. Când oamenii au fost de acord cu propunerea ființei întunecate, au emis, invariabil, și o energie pharismah întunecată, care a urmat traseul cunoscut: a fost absorbită prin centru pentru a reapărea la periferie. Cu fiecare pharismah întunecată, se amplifica cumulul de energie preluat de la oameni, iar puterea ființei Lorehh creștea în mod proporțional. Procedeul nu era prea complicat. Lorehh se adresau oamenilor cam în felul următor: - "După cum vedeți, în jurul vostru natura se deteriorează; în curând nu o să mai aveți hrană. O să îmbătrâniți foarte rapid și, în final, o să muriți. Dar eu vă voi salva. Veniți așadar în paradisul creat de mine; cu cât veți veni mai mulți, cu atât paradisul va fi mai amplu și mai vast, iar hrana va fi din abundență. Trupurile voastre nu vor îmbătrâni și nu veți mai gusta moartea". Ceea ce spunea un Lorehh se adeverea până în cele mai mici amănunte. Minciuna consta, firește, în faptul că ființele Lorehh eterice își arogau o putere ce nu era a lor. Puterea și energia erau ale oamenilor Din marea masă a celor mulți, Lorehh își alegea un om, care era proclamat drept conducător și reprezentant al său. Ales cu grijă, acel om făcea parte, cel mai adesea, din sămânța cea rea. Acest om devenea astfel canalul prin care puterea și energia erau preluate de la ceilalți membri ai comunității. în cadrul enclavei paradiziace avea loc o creație artificială - o creație falsă -, care copia adevărata creație a lui Dumnezeu. în enclava paradiziacă artificială, hrana se găsea din abundență, iar trupurile oamenilor nu îmbătrâneau, fiind permanent susținute prin racolarea de noi membri, care furnizau energie suplimentară. Când un membru al comunității voia un nou fel de pom fructifer, care să producă fructe cu un anumit gust, nu era nici o problemă: se crea special pentru el acel pom fructifer. Totul părea o joacă de copii: oamenii-copii cereau să se realizeze diferite elemente vegetale, plăcute la vedere și bune la gust, care se realizau prin grija conducătorului uman și a ființei Lorehh. Paralel cu acest proces, la oameni s-a format pentru prima oară sentimentul proprietății: "copacul meu preferat, unde mă odihnesc doar eu", "fructele mele cele gustoase, mai gustoase decât ale tale, pe care nu le mănânc decât eu" etc. Anterior acestui moment, sentimentul proprietății nu exista. Problema devenea cu adevărat serioasă doar în momentul în care oamenii părăseau, tot în joacă, habitatul stabilit -enclava stăpânită de Lorehh. în afara habitatului se petrecea un eveniment cumplit: oamenii nu mai găseau hrană, trupurile lor tindeau să îmbătrânească rapid; nu o dată, survenea moartea instantanee. în aceste condiții, Lorehh - sau după caz, conducătorul din sămânța cea rea - avertiza "norodul" să nu se mai aventureze în afara habitatului, în "haos", acolo unde veghea "dușmanul". Firește, speriat de cele petrecute, norodul rămânea cuminte în habitatul unde avea toate cele trebuincioase unui trai îndestulat. Acesta a fost "scenariul" după care mare parte din creația adevărată a lui Dumnezeu a pălit, iar natura și-a pierdut caracteristicile edenice originare. în locul ei, au fost construite zonele pseudoparadiziace în care totul se perpetua în condiții Oficiale. Toate aceste zone au fost constituite în urma înfrățirii nefirești a oamenilor cu ființele Lorehh eterice. Ființele Lorehh nu au făcut altceva decât să transforme energiile naturale ale oamenilor și să "formateze" (dacă ne este permisă folosirea unui astfel de termen) pseudoparadisuri magice. Cu cât aderau mai mulți oameni, cu atât puterea și tăria unui Lorehh devenea mai ] mare, iar enclava se mărea. Prima consecință a acestor acțiuni potrivnice Ordinii cosmice a fost despărțirea oamenilor de adevăratul Dumnezeu -Dumnezeu Unicul, Creatorul cerului și al pământului. în locul Său s-au manifestat o mulțime de zeișori - dumnezei falși -, care s-au erijat în creatori și stăpâni ai unui teritoriu. A doua consecință a fost despărțirea omului de om; oamenii s-au diferențiat, în funcție de pecețile aurice. A treia consecință a fost înstrăinarea omului de natură. &* Noii cuceritori «a Problema a devenit și mai gravă în momentul în care Lorehh eterici au început să se lupte între ei, pentru cucerirea a cât mai multor adepți. La rândul lor, la îndemnul acestora, oamenii au început să se lupte pentru cucerirea de "spații vitale". Cu cât creșea numărul oamenilor, cărora le era aplicată pecetea de către o ființă Lorehh, cu atât pseudoparadisul artificial se extindea. Datorită faptului că un rău cheamă la viață un alt rău, și mai mare, acțiunea oamenilor, combinată cu cea a spiritelor naturii rebele Lorehh eterice, a chemat la viață, din haos, prin sintonie, ființe ale răului mult mai puternice. Chemarea ființelor Lorehh din haos s-a desfășurat la fel ca în cazul oamenilor. După cum s-a menționat, la începutul ciclului au fost chemate la întrupare, de-a lungul razelor de creație, ființe omenești din haos. Aceste ființe omenești trăiseră în ciclul cosmic anterior, pe Perfer, dar nu făptuiseră în mod direct răul; ele erau, dacă se poate spune astfel, victime ale condițiilor din acel ciclu. Cu cât răul s-a extins în lumea oamenilor, cu atât au venit la întrupare, direct din haos, oameni din ce în ce mai răi. Când procesul a atins apogeul, au început să se întrupeze oamenii din sămânța cea rea. Cu cât se întrupau mai mulți oameni din această categorie, cu atât creștea răul în lumea materială. Răul creștea în mod exponențial cu calitatea oamenilor ce se întrupau prin sintonie, din haos. Tot astfel s-a desfășurat procesul manifestării ființelor Lorehh, Lorehh eterice nu erau prea importante în organigrama ființelor întunecate; de fapt, ele erau cele mai binevoitoare și mai plăcute la înfățișare. Lorehh eterice căzuseră ultimele sub acțiunea Celui rău, la fel ca acele victime omenești de pe Perfer. într-un fel, Lorehh eterice erau la fel de copilăroase ca și oamenii. Le plăcea să-și etaleze "jucăriile" - noile creații de forme vegetale - și să se bucure de noile condiții existențiale împreună cu "frații" lor, oamenii. Mai că se așteptau să vină Fiii Luminii sau chiar Dumnezeu, să le laude pentru "isprăvile" lor. Din păcate n-a venit să le laude nici Dumnezeu, n-au venit nici îngerii din ierarhia Fiilor Luminii. Au venit doar "frații" lor mai mari în putere și tărie (un rău mai mare, care se manifesta mult mai dur), care dormitau de multă vreme în haos: ființe Lorehh mult mai puternice, de o altă calitate. Lorehh din această nouă categorie pot fi denumite sexuale, dar activitatea lor a fost legată, în principal, de aspectele de reproducere și creștere ale vegetației. Lorehh sexuale au adus în lumea oamenilor întrupați un alt element necunoscut anterior - sexualitatea exacerbată. (Prin Evul mediu astfel de ființe Lorehh erau denumite succubi, incubi, zburători sau zburătoare.) Prin intervenția ființelor Lorehh sexuale a avut loc o mare revoluție: revoluția sexuală. în urma acestei revoluții, mare parte din vechile comunități conduse de Lorehh eterice și-au încetat existența, iar oamenii și-au îndreptat atenția asupra unui nou joc: jocul sexual. "Moda" s-a schimbat parcă peste noapte. în cadrul jocului sexual, femeia a devenit fetiș și obiect de venerație. Bărbații au început să se lupte și să se ucidă între ei pentru câștigarea a cât mai multor femei, astfel încât, de la un moment dat, sărbătorile cîmpenești din perioada anterioară, relativ nevinovate, au degenerat în ritualuri orgiastice. Vechile teritorii pseudoparadiziace ale Lorehh eterice au fost cucerite și preluate de mult mai puternicele Lorehh sexuale, însăși Lorehh eterice au fost subjugate de cele sexuale printr-un proces de absorbție energetică. S-au formatat alte teritorii -psudoparadisuri -, în funcție de energia sexuală emisă de oameni în cadrul ritualurilor orgiastice. Oamenii au primit alte peceți de sclavie, după principiul deja consacrat. Sub influența tot mai accentuată a ființelor Lorehh, întreținând relații sexuale cu din ce în ce mai mulți bărbați, femeile sau modificat atât la niveul aurie, cât și la nivelul -napului material. într-un fel, se poate spune că noul mediu natura întreținută artificial - și-a pus amprenta asupra structurii aurice și corporale a femeilor. Trupurile femeilor au dobândit o frumusețe ireală și, întrucâtva, artificială. Femeile au devenit adevărate zeițe. Acest eveniment, demn de luat în seamă, este punctat de Vechiul Testament, dar și de alte cărți sacre din vechime, printre care și Cartea lui Enoch, care afirmă că "în acele vremuri, femeile s-au făcut din ce în ce mai frumoase". Firește, și înaintea intervenției Lorehh sexuale, femeile erau foarte frumose, dar acea frumusețe era perfect naturală, fără nimic artificial. înaintea intervenției ființelor Lorehh sexuale, femeile erau reflectarea Edenului dintru începuturi. Prin formarea noilor pseudoparadisuri conduse de Lorehh sexuale, au apărut femei (vampe), a căror frumusețe tăia răsuflarea. Datorită frumuseții lor, femeile au început să fie venerate, într-un mod destul de puțin onorabil, de către bărbați și nu numai. Chiar și ființele Lorehh (și, mai târziu, Dree) au atentat la ele, într-un proces procreativ ce a întrecut cele mai negre estimări. Comportamentul oamenilor și emiterea de noi pharismah în pseudo-paradisurile conduse de Lorehh sexuale, au creat pe de-o parte, un nou dezechilibru față de Ordinea cosmică, iar de celalată parte, au chemat la viață, direct din haos, un rău și mai mare, manifestat de alte ființe ale întunericului, mult mai puternice, despre a căror existență nu se știa în lumea materială. De această dată n-au mai fost atrase din haos spirite ale naturii rebele Lorehh, ci ființe îngerești rebele din categoria Dree, mult mai puternice. Ființele Dree erau (și sunt) direct subordonate lui Lucifer, iar principala lor preocupare a fost introducerea comerțului - a negoțului -, concomitent cu distrugerea sistematică a surselor de hrană. Negoțul a fost creația exclusivă a lui Lucifer. Atât oamenii întrupați, cât și ființele Lorehh din primele două categorii s-au speriat încă de la început de această nouă formă a răului, pe care nu o cunoșteau nici măcar din auzite. Curând, temerile lor cele mai sumbre s-au adeverit, întrucât acțiunea în forță a ființelor Dree s-a concretizat în noi forme de sclavie. Nu numai oamenii au fost aserviți, ci și ființele Lorehh. Prin aservirea atât a oamenilor, cât și a spiritelor naturii rebele Lorehh, ființele luciferice Dree au construit noi comunități, în care vechile caracteristici s-au perpetuat, pe o scară mult mai amplă. Prin intermediul ființelor Lorehh eterice (ale fertilității artificiale), pseudoparadisurile au fost perpetuate, iar prin intermediul ființelor Lorehh ale sexualității a continuat venerarea femeii și proliferarea unor ritualuri orgiastice. Aportul exclusiv al Dree a fost introducerea comerțului ca activitate principală. Comerțul a statuat noi relații între oameni. O dată cu apariția negoțului, ce mai rămăsese din veacul de aur a dispărut. Din liberi, oamenii s-au trezit sclavi: au fost văduviți de mediul minunat creat odinioară de Dumnezeu, bărbații au fost lipsiți de femeile lor - de sufletele lor pereche -care au ales să se vândă celui ce oferea mai mult (un alt fel de negoț). Ca un corolar al acestei acțiuni în forță a ființelor Dree, a apărut asuprirea și crima - "dreptul" unei ființe omenești de a lua viața altei ființe omenești. Intervenția ființelor Dree a determinat abolirea vechilor comunități, destul de reduse ca întindere și formarea unor unități comunitare extrem de puternice și destul de întinse, care pot fi denumite regate sau imperii. Toți oamenii din noile comunități au primit pecetea luciferică direct de la ființele Dree. Fiecare regat era condus direct de către o ființă Dree de rang înalt, printr-un reprezentant uman. Datorită faptului că venerarea femeii a atins cotele cele mai înalte, în mod oficial, conducerea regatelor a fost atribuită unei Regine - exemplare feminine de o mare frumusețe, la vederea cărora fotomodelele de astăzi ar plânge de ciudă. Principiul introducerii femeilor ca vârfuri de lance ale ofensivei răului poate fi denumit principiul Venerei (un alt fel de a venera - Venera cea rea). «&• Formarea pseudoparadisurilor «a Omul, creat după Chipul și Asemănarea lui Dumnezeu, are capacitatea de crea prin intermediul sunetelor modulate informațional. In Edenul eteric, Adam poruncea naturii să se dezvolte. Ceea ce spunea el, așa se realiza. De fapt, prin poruncile sale, Adam emitea sunete modulate informațional. Aceste sunete erau creatoare de întocmiri -, de natură. Ceea ce dorea primul °m, se realiza prin aportul energetic al spiritelor naturii bune, zaurdarii. Vechile întocmiri ale mediului, natura paradiziacă a lui Dumnezeu, erau formate din emisiile energetice ale spiritelor naturii bune. Spiritele naturii bune au reprezentat baza naturii create de către Dumnezeu. Din spiritele naturii - din emisiile lor energetice - s-au creat toate întocmirile naturii, pe toate palierele cosmosului. După formarea planului cuantic material, urmașii lui Adam au avut aceleași capacități, dar mult diluate. Totuși, chiar și așa, sunetele modulate informațional emise de urmașii lui Adam, încă erau creatoare de întocmiri. Aceste capacități țineau de calitatea deosebită a corpului duh cu care oamenii veneau la întrupare: ceea ce spuneau, se realiza în mod efectiv. Gând oamenii emiteau un sunet, emiteau și o energie pharismah în inima lor. în momentul în care, în nou constituita lume materială, un om a emis energii pharismah negative, zaurdarii, spiritele bune ale naturii n-au mai colaborat cu el. Astfel că, pe de-o parte, omul respectiv și-a pierdut capacitățile creatoare, datorită faptului că nu a mai fost ascultat de zaurdari, iar pe de altă parte, spiritele naturii bune s-au retras din acel mediu. în mod firesc, prin retragerea spiritelor bune, natura a început să îmbătrânească și să moară. Locul vechiului paradis a fost luat, treptat, de un ținut sterp. Concomitent, locul zaurdarilor a fost luat de ființele Lorehh eterice, care sunt opusul lor. Lorehh eterice sunt responsabile de putreziciunea creației - activitate contrară spiritelor bune ale naturii. Firește, oamenii au observat că mediul începe să pălească și s-au speriat. Atunci ființele Lorehh eterice s-au înfățișat în fața oamenilor și le-au propus o colaborare, care să genereze un nou paradis. O parte din oameni a fost de acord. în consecință, marea masă a urmașilor lui Adam și Eva s-a scindat. De-o parte s-au situat oamenii care încă respectau poruncile lui Dumnezeu. De cealaltă parte s-au situat acei oameni care au plecat urechea la ceea ce le spuneau ființele Lorehh, proaspăt scoase din starea existențială nefastă a haosului. Procesul de convingere a oamenilor a fost destul de simplu. Totul a început de la un singur om. Să spunem că, la început, dintr-o comunitate de o sută de oameni, un singur om -cel mai nemulțumint -, a fost de acord cu propunerile ființelor Lorehh. Atunci una din ființele Lorehh 1-a luat deoparte pe acel oro, într-o zonă învecinată, și i-a arătat la ce poate duce colaborarea dintre ei. - "Vino cu mine, i-a spus ființa Lorehh acestui om. Te voi face stăpân peste ceilalți. Te voi face creator de mediu, de întocmiri, de vegetație și de natură. Ceea ce vei spune, se va realiza negreșit". Ca într-un joc, omul a rostit o poruncă (un sunet), Lorehh a făcut un semn cu mâna - un semn asemănător cu o plecăciune -, iar ceea ce a poruncit omul, s-a realizat instantaneu. De fapt, ființa Lorehh a preluat substratul sonor al sunetului, care este o energie modulată informațional, creatoare de mediu. Prin puterea creatoare a sunetului emis de om, Lorehh a construit un nou element de mediu, care s-a inserat în cel vechi. Pentru noi, astăzi, este vorba despre o creație magică, asemănătoare cu cea realizată de unii magicieni, în mâna căroara, la simpla dorință, apare un fruct sau un obiect oarecare. De altfel, nu este un secret că astfel de magicieni lucreză cu diferite ființe Lorehh sau Dree. La urma urmei, nici măcar nu este vorba despre magie, ci despre o acțiune realizată de oameni care cunosc mecanismele cosmosului spiritual. Să spunem că omului din exemplul anterior i-a fost foame: dorea un pom fructifer care să facă fructe rotunde, rozalii și foarte dulci. Imediat după ce omul a rostit cuvântul-sunetul-porunca, ființa Lorehh a făcut o mică plecăciune, ca și cum ar fi preluat sunetul (ca un jucător de tenis de câmp care preia o minge), și totul s-a realizat aievea. Lângă omul în cauză a apărut, ca de nicăieri, un pom fructifer, cu fructe cu tot. în momentul în care omul a rupt fructul de pe ramură, a crescut la loc un altul. Atunci, omul a dorit un alt pom fructifer, care să producă fructe cu alte arome. Omul a poruncit, iar Lorehh s-a executat. Dar când omul a dorit un al treilea pom fructifer, ființa Lorehh a spus: - "Nu se mai poate. Puterea generată de colaborarea noastră nu ne permite să creăm mai mult de trei pomi fructiferi. Ne mai trebuie oameni. Trebuie să aduci alți oameni pentru cauza noastră". Omul a mers atunci în satul său și a racolat unul, doi, trei sau patru oameni, la fel de nemulțumiți ca și el de deprecierea vechiului mediu, de dispariția hranei etc. Le-a arătat noua creație a ființei Lorehh, moment în care oamenii cooptați au dev'enit brusc interesați. Pe baza sunetelor reunite ale oamenilor cooptați, Lorehh a creat tot mai mulți pomi fructiferi, până când a apărut o livadă ceva mai mare decât un teren de fotbal. în scurt timp, livada a fost proclamată regat, iar oamenii ce aderaseră la noua comunitate au început să ducă o existență confortabilă. Acesta a fost scenariul standard după care oamenii au început colaborarea cu ființele Lorehh. Ca un joc de copii, iar oamenii n-au priceput pericolul care bătea la ușă. In momentul în care oamenii s-au hrănit cu fructele noilor pomi fructiferi, ființa Lorehh a intrat în ei, sub forma unor energii. Prin fructele livezilor artificiale, emisiile energetice ale ființei Lorehh au fost ingerate în trupurile oamenilor. Astfel s-a închis circuitul creației artificiale. Intrând în trupurile lor, emisiile energetice ale ființelor Lorehh i-au modificat radical pe oameni. Trupurile oamenilor s-au modificat, devenind asemănătoare, ca energie constitutivă, atât cu cele ale hranei ingerate, cât și cu ale ființei Lorehh. Concomitent, ele au devenit compatibile cu cele ale teritoriului în care se afla livada. Totul a format astfel un ecosistem perfect, o seră sau un pseudoparadis, în care creația era asigurată non stop. Lorehh și oamenii au prosperat. Firește, oamenii din jur, care încă locuiau în vechile comunități, veneau să vadă minunea și nu puțini aleageau să rămână în noul ecosistem paradiziac. Pe măsură ce veneau tot mai mulți membri, era nevoie de tot mai multă hrană, de tot mai multe întocmiri vegetale plăcute la vedere și bune la gust și de o organizare eficientă a ecosistemului. Astfel, teritoriul formatat aurie de către Lorehh eterice s-a extins. Acesta a fost procesul prin care Lorehh au luat locul zaurdarilor, instalându-se în noul teritoriu. încetul cu încetul, suprafața pământului a fost pigmentată cu tot mai multe astfel de regate pseudoparadiziace, create în mod artificial. Oamenii s-au adunat în aceste regate datorită faptului că, pe fondul intruziunii răului, mediul și, mai ales, vegetația din zonele libere - creația minunată a lui Dumnezeu -începuseră să pălească. Același fenomen s-a repetat, pe o altă scară, și în cazul ființelor Lorehh sexuale. Ființele Lorehh sexuale au adus "jocul" sexual. Bărbații au descoperit astfel că, în afara creării unor întocmiri de vegetație plăcute la înfățișare și la gust, mai există un alt mod de petrecere a timpului liber. Serbările câmpenești au degenerat în ritualuri orgiastice. Până în acel moment, fiecare bărbat avea perchea sa, narte (coastă) ruptă din el - sufletul pereche - cu care forma o mutate. Nici unui bărbat nu-i trecea prin minte să privească la femeia altuia, altcumva decât ca la o soră. Femeile erau deosebit de sfioase, iar bărbații le ocroteau necontenit. Prin formarea unor regate formatate aurie de către Lorehh sexuale, bărbații au emis pharismah compatibile, modificând mediul deja existent. Modalitatea principală prin care un bărbat putea intra într-un regat formatat de către o ființă Lorehh sexuală era să-și ofere și altora femeia - sufletul pereche. Astfel că, în acele mici regate, s-au înmulțit numărul contactelor sexuale neprotejate - a contactelor realizate în afara binecuvântării celui mai bătrân și în afara iubirii. Progeniturile care au fost aduse ia întrupare au devenit compatibile cu natura medului în care au fest concepute. Același proces s-a desfășurat și în caral ființelor Dree. care au subordonat o parte din regatele anterioare conduse de Lorehh eterice și de Lorehh sexuale; concomitent, Dree au constituit regate noi, care nu existau anterior. Chiar și după formarea regatelor conduse direct de către ființele Dree, o parte din vechile regate ale Lorehh eterice și sexuale au continuat să existe, în diferite forme. în perioada de apogeu a regatelor mici, existau înjur de 200 de regate conduse de Lorehh eterice, în jur de 400 de regate conduse de Lorehh sexuale și în jur de 100 de regate conduse de ființe Dree de diferite categorii. în jurul acestor regate se aflau zone libere destul de întinse. Ulterior, toate acele regate mai mici ale ființelor Lorehh au fost asimilate de regatele, tot mai puternice, ale ființelor Dree de rang înalt. Cu cât era încălcată mai des Ordinea cosmică, cu atât zonele libere, din afara regatelor, sufereau o transformare mai accentuată. In zonele libere, vegetația începuse să dispară, iar oamenii care încă se încăpățânau să rămână acolo aveau de întâmpinat tot mai multe greutăți în găsirea hranei. Existența cotidiană devenise o aventură pentru mare parte din oamenii ce Populau zonele libere. Chiar și trupurile lor aveau tendința de a îmbătrâni și, în final, de a muri. Durata de viață a oamenilor din zonele libere scăzuse simțitor. Abia dacă mai puteau să trăiască m lumea materială trei sau patru sute de ani. Mai existau totuși și zone în care răul nu ajunsese; aceste zone își păstrau caracteristicile inițiale. în acele zone, se menținea creația minunată a lui Dumnezeu - ca reminiscență a vechiului Eden fizic, copia celui eteric. Dar aceste zone erau din ce în ce mai puține. Penetrarea planurilor cuantice Cu cât au preluat mai multă energie de la oameni, cu atât Lorehh și Dree s-au manifestat mai des la nivelul lumii materiale. Procesul manifestării Lorehh și Dree în lumea materială s-a realizat în două mari etape. în prima etapă, Lorehh și Dree s-au manifestat după circuitul cunoscut: de-a lungul razelor de creație. Lorehh au fost chemate în lumea materială prin e-mailurile oamenilor -energiile pharismah întunecate. Phansmah întunecate au fost aspirate prm nucleul pământului, care este mama tuturor întunecimilor, au făcut conexiunea cu haosul și s-au transformat în raze de creație. Razele de creație au penetrat iarăși cosmosul material la periferie. Prin razele de creație, Lorehh și Dree au pătruns în lumea materială. Procesul respectiv a fost identic cu cel al întrupării oamenilor. în a doua etapă, care a început atunci când răul s-a acumulat dramatic, Lorehh și Dree s-au manifestat direct în lumea materială, prin spargerea efectivă a planurilor cuantice, astfel că nu a mai fost necesar să urmeze traseul incomod al razelor de creație. 0 rază de creație nu poate intersecta planul cuantic material decât pe la periferie. în mod concret, spargerea planurilor cuantice și înfiriparea unei conexiuni directe între haos și planul material sa realizat prin intermediul unor tunele spațio-temporale, pe care le putem denumi găuri de vierme. Aceste găuri de vierme pot fi numite scurtături - sau, pentru a folosi limbajul informaticii, shortcut. Astfel, ființele din haos nu s-au mai manifestat dinspre periferie, ca până atunci, ci direct, pe scurtături, spărgând, pur și simplu, planurile cuantice. Găurile de vierme erau culoare de energie ce intersectau planul material. Ele porneau din vechile raze de creație, ca niște scurtături. Diametrul unei găuri de vierme era variabil, în funcție de puterea ființelor Lorehh și Dree. De regulă, un culoar avea un diametru de cel puțin treizeci-patruzeci de metri. Aceste prime găuri de vierme directe nu trebuie confundate cu iadurile, care, cronologic, au apărut ceva mai târziu, după același principiu. în perioada de început, încă nu existau iadurile. Folosmdu-se de punctele de incidență ale găurilor de vierme, ființele Dree și Lorehh au pătruns în planul cuantic material ca prin niște porți. Nu numai că au reușit să pătrundă și să se manifeste nestingherite, dar și-au adus toată familia, toate rudele și tot calabalâcul. Astfel, Lorehh și Dree au reușit să aducă haosul pe pământ. Ele au adus propria lor (dez)organizare în lumea materială, care, prin acceptul oamenilor, a devenit copia haosului. în planul material, locurile de incidență ale găurilor de vierme erau dispuse la cea mai înaltă altitudine - pe cele mai înalte locuri, pe dealuri sau pe munți. în zonele de câmpie era iilciisă o movilă <ia pământ. Toate punctele de incidență ale găurilor de vierme cu planul cuantic material au fost situate în locurile în care s-au produs fapte abominabile. Primul loc în care Dree și Lorehh au penetrat direct planul material prin intermediul unei găuri de vierme, a fost situat chiar acolo unde, cândva, avusese loc prima ucidere, asasinarea lui Abel de către Cain. Această zonă este situată în Iraqul de astăzi, undeva între Tigru și Eufrat. Ea există și în ziua de astăzi, fiind principala poartă prin care pătrund, direct din haos, ființele Lorehh și Dree. Există, firește, și alte culoare secundare, situate în alte zone ale pământului, dar nici unul dintre ele nu atinge amploarea acestuia. După ce au pătruns nestingherite în lumea materială, Lorehh și Dree i-au convins pe oameni să li se alăture. Procesul s-a desfășurat uimitor de rapid: pătrunzând în lumea materială, ființele Lorehh și Dree au corupt tot mai mulți oameni, pe care i-au însemnat prin peceți luciferice. Cucerind oamenii, ele au cucerit și teritoriul în care locuiau aceștia. în cele din urmă, Lorehh și Dree au formatat aurie, prin impregnare, teritoriile respective. Cu cât erau mai mulți oameni sclavi, cu atât teritoriile erau mai întinse. în prima etapă, un entoriu formatat aurie avea întinderea unui oraș mediu de astăzi. Ulterior, teritoriile astfel formatate s-au mărit considerabil. în acele teritorii, Lorehh și Dree au continuat să mențină o creație falsă (artificială), iar oamenii au fost menținuți în stare de sclavie. Teritoriile erau formatate prin intermediul unui ritual, la care participau toți oamenii însemnați aurie prin peceți. O dată formatat aurie, teritoriul respectiv devenea un spațiu vital. (Dacă ne amintim, în epocile mai recente, și Hitler era în căutarea unui spațiu vital.) Acest proces poate fi comparat cu cel desfășurat în epocile mai recente, când anumiți conducători militari "descălecau" pe un teritoriu - de exemplu, descălecarea luiI Dragoș Voievod. în cazul iui Dragoș, descălecarea s-a realizat în numele și sub ocrotirea Spiritului Poporului, iar în cazul ființelor Lorehh și Dree, a fost vorba despre o "descălecare" malefică. Templele Concomitent cu spargerea planurilor cuantice, chiar în locurile de incidență ale găurilor de vierme cu planul material, ființele Lorehh și Dree au realizat o altă "inovație" importantă: construirea primelor temple sau lăcașuri de cult, în care oamenii să venereze noii conducători, care au fost denumiți prin termenul de zei. Primele temple ale ființelor Dree n-au fost insă materiale, ci energetice, fiind amplasate chiar la intrarea în găurile de vierme - la incidența dintre tunelurile spațio-temporale și lumea materială. Templele erau construcții energetice impunătoare, fiind întrucâtva asemănătoare cu cele din antichitatea cunoscută, cu singura deosebire că nu erau formate din materie solidă. într-un fel, se poate spune că acele construcții erau niște proiecții energetice (holografice) ale ființelor Lorehh și Dree, dar acele proiecții avea consistență, fiind la fel de reale ca și edificiile fizice din lumea de astăzi. Toate construcțiile erau observate de oameni. Edificiile aveau cele mai diferite aspecte: temple, sanctuare, cetăți etc. Cele mai importante temple au fost realizate la interfața culoarului principal, situat între Tigru și Eufrat, acolo unde s-au spart pentru prima oară planurile cuantice. în acel loc s-a constituit Centrul de putere al întunericului sau Centrul de la Miazănoapte. Dimensiunea și amploarea templelor situate în Centrul de Miazănoapte întrec orice imaginație, iar numărul ființelor era Lorehh și Dree ce pătrundeau în planul cuantic material imens. Ulterior s-au realizat multe alte temple, în diferite puncte de pe suprafața pământului. Fiecare teritoriu formatat aurie avea propriul său templu. Un om din acele vremuri ar fi observat, în vârful unui deal fizic, mai multe edificii - temple sau cetăți - fabricate din efluvii de gheață, din efluvii de foc, din efluvii de aer, din efluvii de apâ. La construirea edificiilor participaseră Lorehh de apă, Lorehh de foc, Lorehh de aer etc. Omul respectiv ar fi observat că, în aer, la doi-trei metri deasupra vârfului dealului, începe un drum relativ luminos - ca și cum ar fi fost scăldat de razele lunii -, care se continua cu mai multe trepte late până la ușa edificiului; edificiul era format din flăcări reci, din apă cristalizată sau/și din aer condensat. La poarta edificiului erau dispuși gardieni, iar înăuntru puteau fi observate ființe Lorehh și Dree de diferite categorii. Doar un om care primise pecetea lucifencă a ființei Lorehh sau Dree ce stăpânea acel teritoriu, putea observa acele edificii. Un alt om, venit de pe un teritoriu învecinat, n-ar fi observat nimic. De regulă, un om provenit dintr-un loc învecinat, nu putea pătrunde în teritoriul respectiv, decât dacă i se aplica în prealabil pecetea ființei Lorehh sau Dree, Orice intrus era imediat gonit de puterea gardienilor ce păzeau acel teritonu. Noii adepți, care veneau de pe teritoriile învecinate erau, mai întâi, aduși în fața ființelor Lorehh sau Dree, pentru a li se face ritualul prin care primeau pecetea lucifencă. într-un fel, se poate spune că erau "inițiați" în tainele acestora. După o perioadă de relativă liniște, în care Lorehh și Dree și-au consolidat pozițiile în teritoriile deja cucerite, s-a trecut la faza a doua: au început să cucerească teritoriile învecinate pentru a-și extinde spațiul vital. Cu cât aderau mai mulți oameni, cu atât teritoriile se lărgeau, iar puterea ființelor Lorehh Și Dree creștea. în scurt timp au apărut regate din ce în ce mai întinse și mai puternice. în fiecare regat s-a format o oligarhie conducătoare, formată din oameni întrupați, care era subordonată trup și suflet ființelor Lorehh și Dree. A-onducătorul oficial era însă o preafrumoasă regină, cu infățișare de zeiță - o venera în carne și oase. Venera-rea femeii După spargerea planurilor cuantice, Lorehh și Dree au preluat energia oamenilor întrupați și s-au manifestat corporal, direct în lumea materială, ca bărbați sau ca femei, în funcție de interesele de moment. Oricât de ciudat ar părea, sensul cuvântului corporal trebuie luat ad litteram: în acea perioadă de timp, Lorehh și Dree au ajuns să se manifeste corporal - fizic - în teritoriile : formatate aurie de ele. In teritoriile deja formatate aurie, Lorehh și Dree s-au manifestat în trupuri aidoma cu cele ale oamenilor întrupați, dar, în afara lor, nu se puteau manifesta decât în trupurile lor eterice. De altfel, nici oamenii deveniți sclavi, nu se mai puteau Imanifesta în afara teritoriilor astfel formatate. Dacă un om devenit sclav ar fi depășit teritoriul, ar fi avut surpriza că se destructurează fizic, ca un castel de nisip. Cu cât Lorehh și Dree furau mai multă energie de la oameni, cu atât se puteau manifesta mai mult în lumea materială. Dacă ar fi fost lipsite de această energie, corpurile lor 1 materializate s-ar fi topit ca zăpada în bătaia soarelui și ar fi redevenit ființe eterice. După un timp, n-ar fi putut să se j manifeste nici măcar la nivelul lumii eterice și ar fi fost resorbite în propriile lor planuri cuantice. în ziua de astăzi, Lorehh și Dree nu mai pot să facă | asemenea isprăvi magice, datorită faptului că nu mai beneficiază de un excedent de energie atât de mare, precum în acele timpuri. Astăzi, Lorehh și Dree continuă să aibă o foame continuă de energie, pe care o preiau în continuare de la ! oamenii care faptuiesc acte în dezacord cu Ordinea cosmică, dar j procesul a fost încetinit în mod considerabil. Actualmente, ființele Lorehh și Dree sunt lipsite de acel surplus de energie, care să le confere prestanță, putere și tărie, astfel încât nu mai sunt capabile să se manifeste direct în lumea materială. Astăzi, Lorehh și Dree nu se mai pot manifesta decât la nivelul lumii eterice. Chiar și în planul eteric, trupurile lor de formă umanoidă au tendința de a se destructura, iar fizionomiile lor, cu ochi a căror pupilă este în întregime neagră, lipsită de iris, tind uneori de a se deforma. Dacă s-ar manifesta în lumea materială, așa lipsite de energie, Lorehh și Dree ar putea fi observate de oameni sub forme înspăimântătoare, ceea ce nu este în interesul lor. Faptul că, în ziua de astăzi, nu se mai materializează precum în acele vremuri de mult apuse, nu se datorează însă oamenilor, ci activității lui Iisus Hristos. De aproape 2000 de ani, prin activitatea sa neobosită, Iisus Hnstos a blocat orice manifestare de acest gen a ființelor Lorehh și Dree. Concomitent, Iisus Hristos a oprit constituirea unor pseudoparadisuri artificiale. Pe la mijlocul celui de-al treilea ciclu al cosmosului, cu ajutorul energiei furate de la oameni, Dree și Lorehh s-au metamorfozat în făpturi materiale, extraordinar de frumoase, feminine sau masculine, în funcție de interesul de moment -adevărați zburători și zburătoare cu ochii văpăi, care luau mințile oricărui om care le vedea. Ei erau la fel de reali ca și oamenii din lumea fizică. Ceea ce nu aveau, fiind bazate pe o energie exclusiv omenească, erau anumite părți interioare ale organelor sexuale și, mai ales, acele energii cristalizate pe care, astăzi, le numim spermatozoid și ovul. Totuși, aceasta nu era chiar un impediment pentru ceea ce voiau să facă. Devenite ființe corporale fizice în propriile lor teritorii, Lorehh și Dree au sedus mare parte dintre femeile-venere, care deveniseră din ce în ce mai frumoase. Prin comuniunea de lungă durată cu ființele Lorehh și Dree, femeile-venere au dobândit o structură aurică stranie. Această structură aparte și-a pus amprenta și asupra trupului material, printr-un proces de influențare directă. De aceea, trupurile lor aveau o frumusețe aproape ireală, carnație marmoreană și forme extrem de atrăgătoare. Cu timpul, ființele Lorehh și Dree au început să se caleze aurie în femeile-venere, într-o formă de posedare periculoasă. Deși avea în fața sa o femeie, un bărbat întreținea, de fapt, raporturi sexuale cu o ființă Lorehh. (Acest proces are loc uneori și în ziua de astăzi, la acele persoane care abuzează de practici sexuale anormale. Cu timpul, aceste persoane atrag ființele Lorehh de orientare sexuală, care se calează pe/în ele, posedându-le. Dată fiind structura lor aurică, bărbații sunt imuni la posedare directă. Ei pot fi influențați doar din exterior.) In felul acesta s-a instituit cultul femeii-veneră. Cele mai inimoase femei au devenit obiect de venerație, cărora bărbații li se închinau înt-un mod infantil. Cu timpul, bărbații au fost subordonați și aserviți din punct de vedere sexual - actul sexual a devenit un drog foarte puternic - iar restul femeilor au devenit sclave. Dobândind o putere imensă, femeile-vampe au ajuns purtătorii de cuvânt ai ființelor Dree și Lorehh, care vorbeau prin ele. Pentru o astfel de femeie-veneră, existența trupească devenise un lung șir de plăceri sexuale, în care nimic nu era nepermis sau tabu. înțelepciunea sa era peste măsură de mare, cunoscând aproape tot ce cunoașteau ființele Lorehh și Dree cu care intrase în conexiune aurică. Era ca și cum experiența și cunoașterea ființelor întunecate se transferase, prin inducție, unei astfei de femei-veneră. Cea mai frumoasă femeie- venera, dar și cea mai virusată în urma contactelor aurice repetate cu ființele Lorehh și Dree, a devenit regină - conducătoarea oficială a comunității. Bărbații au ajuns să se ucidă între ei din cauza unei singure femei. Imediat după mijlocul celui de-aî treilea ciclu, atât ființele Lorehh și Dree, cât și femeile-vampe n-au mai dorit intermediari bărbați în cadrul relațiilor de "colaborare" aurică. Au dorit să se imperecheze direct și să aibă progenituri. Mijlocul prin care ființele Dree și Lorehh au reușit să aibă progenituri cu fiicele oamenilor a fost relativ simplu. în prima fază, Dree și Lorehh se transfomiau corporal în zburători femei și întrețineau raporturi sexuale cu bărbații, cărora le rețineau sperma (o cristalizau). în a doua fază, se transformau în zburători bărbați, care se acuplau cu femeile acestora, cu care aveau progenituri. Din nefericire, în urma unor astfel de contacte sexuale atipice, s-au întrupat, prin sintonie, ființe omenești provenite direct din adâncurile haosului. în primul rând, au venit la întrupare oamenii retardați - care erau adevărate catastrofe pentru lumea materială. Retardații (spiritele imature) nu au conștiință precum ceilalți oameni, după cum nu au nici un fel de norme morale sau sociale. Ei nu cunosc decât distrugerea în formele ei primare. în actualul ciclu al cosmosului, retardații nu pot fi educați în nici un fel. Nici măcar prin suferință. (19) Prin întruparea retardaților, existența din lumea materială a adevenit un infem. Ordinea cosmică a fost serios perturbată; mulțimea violurilor, a crimelor și a altor fapte abominabile a întrecut cele mai pesimiste așteptări. Oamenii retardați au fost în cele din urmă retrași din planul material chiar de către onducătorii ființele Lorehh și Dree, datorită cruzimii cu care se manifestau. O altă categorie de ființe create prin împerecherea dintre r>ree sau Lorehh și fiicele oamenilor au fost semizeii, a căror putere era extrem de marc, în comparație cu cea a oamenilor obișnuiți- Semizeii au constituit o categorie aparte de ființe născute în acest fel, mai cu seamă datorită faptului că nu erau cruzi sau răi. Deși, paradoxal, proveneau din planurile cuantice ale haosului, majoritatea semizeilor s-au luminat sufletește atunci când au ajuns în lumea materială. Ei au devenit apoi principalii dușmani ai ființelor Lorehh și Dree, pe care au încercat să-i alunge din planul cuantic material. Firește, au existat și semizei răi, dar numărul acestora a fost destul de mic. O altă categorie de ființe născute din aceste încrucișări ciudate a fost cea a uriașilor ("uriașii din vechime", după cum sunt numiți în scrierile sacre), care nu erau totuși atât de înalți precum se spune. în marea lor majoritate, uriașii, ca rod al necurâției trupești a fiicelor oamenilor, nu depășeau șase metri. La început, uriașii au fost blajini și ascultători, dar în ultima parte a existenței lor au început să se războiască atât între ei, cât și cu oamenii. în cele din urmă au fost distruși, iar supraviețuitorii s-au retras în locurile pustii, plângându-și durerea de a fi fost aduși la viață într-un mod nedemn. Un semizeu sau un uriaș nu putea fi ucis cu una cu două. Cei care le doreau pieirea trebuiau să le ucidă mai întâi părinții -în special, mama de trup. Apoi trebuia să realizeze un ritual prin care să întărească discontinuitatea seminției respective. Abia după aceea, asasinii se încumetau să-i atace în luptă deschisă și, dacă aveau noroc - dacă erau ajutați de "voia zeilor" - îi puteau ucide. Problema cea mai spinoasă n-au constituit-o totuși semizeii sau uriașii, cu care, cât de cât, se putea ajunge la o înțelegere, ci anumite progenituri care nu pot fi denumite ființe. Aceste progenituri au rezultat din împreunări realizate între oamenii prin care se manifestau Lorehh sexuale total decăzute Și unele animale. Aceste progenituri pe care le putem denumi făpturi, erau lipsite de spirit, duh, suflet și conștiință. Totuși, era destul de inteligente - adevărate bestii crude. Ele nu puteau fi controlate de nimeni. Nici măcar de creatorii lor. Deși nu aveau suflet, duh sau spirit, astfel de făpturi erau inteligente prin inducție. Inteligența, răutatea și ura părinților s au transferat, în momentul concepției, asupra lor. La un moment dat, ele au devenit o amenințare pentru întrega lume materială. Probabil că, în ziua de astăzi, prin inseminări artificiale ori prin așa-numitele donări de ființe umane "superperformante" se urmărește aducerea la viață a unor făpturi asemănătoare - ceea ce reprezintă o imensă eroare a speciei umane. în acele momente de răscruce ale istoriei cosmosului, la traumele anterioare - trauma rupturii față de Dumnezeu și trauma despărțirii de natură (de creația minunată a lui Dumnezeu) s-a mai adăugat încă una: trauma despărțirii bărbatului de femeie. De atunci, în forul lor interior, femeile sunt supărate pe bărbați datorită faptului că au fost lăsate la discreția unor ființe primitive, care le-au batjocorit în fel și chip. De cealaltă parte, bărbații sunt supărați adânc în ființa lor pe femei, datorită faptului că au fost dați la o parte, atunci când au apărut ființe superioare lor ca frumusețe. Vina pentru ceea ce s-a petrecut se datorează însă bărbaților, care au neglijat ceea ce Dumnezeu le ofense spre ocrotire: femeile, părți (coaste) rupte din ei - sufletele perene. Bărbații au fost cei care au permis ființelor Lorehh și Dree să facă ceea ce le trecea prin cap. <a» Așteptarea "zeului" salvator «a în cadrul regatelor deja formate prin activitatea ființelor Lorehh și Dree, aveau loc nenumărate ceremonii și ritualuri, la care se adunau toți membrii comunității. în cadrul ceremoniilor, se întărea legătura oamenilor sclavi cu ființele Lorehh sau Dree. Legătura era concretizată prin punerea, la toți membrii comunității, a peceții luciferice. în cazul în care pătrundea pentru prima oară într-un regat formatat de către ființele Lorehh sau Dree, orice om era inițiat de acea ființă Lorehh sau Dree, astfel că i se redeștepta amintirea ancestrală de corp duh. Totuși, această amintire nu era completă, în sensul că omul respectiv își amintea doar o porțiune a trecutului său individual. Omul își reamintea doar reîncarnările sale din ciclul cosmic anterior, de pe Perfer, fără însă a-și reaminti momentul în care a fost creat de către Unicul Dumnezeu. Omul își amintea doar va§ despre o ființă luminoasă, pe care o cunoscuse în iclul trecut, pe Perfer și pe care o considera drept creatorul său. Ființele Lorehh și Dree explicau, în cadrul ceremoniilor de inițiere, și ulterior, în cadrul tuturor serbărilor și ritualurilor, că acea ființă luminoasă și omnipotentă se va manifesta iarăși în lumea materială, iar atunci regatul se va mări considerabil, astfel că toți vor trăi fericiți. Astfel a luat naștere fenomenul așteptării marelui zeu salvator. Oamenii simțeau foarte acut înrudirea lor spirituală cu acea ființă misterioasă denumită zeu, ce avea să-i salveze, datorită faptului că o cunoscuseră în ciclul cosmic anterior. între oameni și zeul mult așteptat exista o rezonanță de sunet, miros și lumină. Nu știau însă că acea ființă misterioasă a fost doar strămoșul lor de formă umanoidă (de corp duh) - în nici un caz, creatorul lor. Nici nu aveau cum să-și amintească acest aspect, datorită faptului că memoria lor ancestrală se oprea până în momentul rebeliunii. Problema cea mai interesantă este că nici ființele Lorehh sau Drcc nu știau mai mult, astfel că nu mințeau. Nici ființele Lorehh și Dree nu-și aminteau ceea ce s-a întâmplat în trecutul îndepărtat. Amintirile lor se opreau în momentul rebeliunii contra Ordinii cosmice. O ființă Lorehh sau Dree știe doar că a fost creată de superiorul său pe scară ierarhică. O ființă care sa rupt de Dumnezeu, nu păstrează decât amintirea evenimentelor desfășurate începând cu momentul rebeliunii. Nu poate cunoaște ceea ce s-a petrecut înainte, când încă respecta Ordinea cosmică, decât dacă se reîntoarce iarăși la Dumnezeu. în cadru! serbărilor și ceremoniile la care participau toți oamenii din regate, ființele Lorehh și Dree explicau că apariția unei astfel de ființe omnipotente depinde atât de extinderea teritoriului vital, cât și de creșterea numărului de membri. Astfel sa ajuns la declanșarea unor războaie de cucerire a teritoriilor învecinate sau a unor teritorii libere, concomitent cu înregimentarea a cât mai multor oameni. Problema cea mai spinoasă a constat în faptul că oamenii din teritoriile vecine știau același lucruri. Și ei așteptau propriul lor zeu salvator, astfel că se împotriveau cu îndârjire celor care doreau să-i cucerească. Astfel că războaiele s-au ținut lanț, iar victimele s-au înmulțit peste măsură Formarea Iadurilor Când oamenii au început să moară în planul cuantic material, a apărut necesitatea formării unor noi planuri cuantice, în aceste planuri cuantice urmau să pătrundă toți oamenii defuncți. Aceste planuri sunt iadul, care este format din mai multe nivele (astfel că se impune folosirea pluralului: iaduri) și Regatul morților vii. (24) în funcție de faptele din timpul existenței întrupate, oamenii defuncți au fost atrași prin rezonanță spre cele două planuri cuantice noi. în iad au pătruns oamenii care au făptuit răul în lumea materială, iar în Regatul morților vii au pătruns victimele răului. La fel ca planul cuantic material, Regatul morților vii și iadul și-au modificat configurația de multe ori de-a lungul timpului. Iadul - sau, mai corect, iadurile -, s-au format de-a lungul găurilor de vierme spațio-temporaie (scurtăturile razelor de creație), care fac joncțiunea între nucleul pământului și Haos. Primul culoar spațio-temporal format direct între planul cuantic material și haos poate fi desemnat prin formula "iadul cel mare". El s-a format inițial chiar în locul în care a avut loc asasinarea lui Abel de către Cain. De fapt, primul om care a pătruns în iad a fost chiar Cain. Ulterior, după o perioadă de ] timp, Cain a părăsit iadul. După același principiu, în perioadele următoare s-au format multe culoare directe între haos și planul cuantic material, ca niște găuri de vierme secundare. Ele pot fi denumite iaduri secundare. în epoca de apogeu a ofensivei Celui rău, s-au format nu mai puțin de 76 (sau 78) de astfel de culoare spațio-temporaie. Fiecare gaură de vierme numită iad era împărțită în trei mari zone. în funcție de faptele din timpul existenței întrupate, oamenii se apropiau într-o măsură mai mare sau mai mică de haos. Cei cu adevărat răi, mergeau după moarte în zonele rezidențiale ale iadului - zona I -, care erau cel mai apropiate de haos, acolo unde puteau sta cu ... dracul la masă. Cei mai puțin răi, care aveau la activ fapte generate de ignoranță sau de comoditate, locuiau mai aproape de lumea materială, în zonele II și III ale iadurilor. Zona a IlI-a a iadului era foarte apropiată de planul material -, fiind situată chiar la interfața planului cuantic material. Oamenii deveniți sclavi în lumea fizică prin aplicarea, în cazul unui ritual de înfrățire, a unei peceți luciferice, au continuat astfel să rămână sclavi și după moarte. Ei erau aspirați instantaneu în iad, imediat după moarte. Acest proces are loc și în ziua de astăzi la vrăjitoare, care-și desfășoară activitatea în urma unui pact ce presupune aplicarea unei peceți luciferice. Din nefericire, acest proces se produce și la acei oameni obișnuiți care, de-a lungul existenței întrupate, dintr-un motiv sau altul, cel mai adesea din ignoranță, merg la o vrăjitoare pentru a fi "ajutați". Prin vrăjitoare acționează, de fapt, ființe Lorehh și Dree. Omul ia contact atât cu vrăjitoarea, cât și cu aceste ființe, care acționează prin ea. Simplul contact al unui om obișnuit cu o vrăjitoare presupune un act ritual de înfrățire (acest act ritual poate fi întărit fie verbai, fie în scris). Prin ritualul de înfrățire, ornai primește o pecete lucifericâ, care-i pune în ipostaza, deioc de invidiat, de a fi atras, după moarte, direct în iad, indiferent de faptele din timpul existenței întrupate. în schimb, oamenii care au devenit victime ale opresiunii, erau atrași, după moarte, în Regatul morților vii - o zonă precursoare a lumii astrale de astăzi. Regatul morților vii era foarte apropiat de suprafața pământului și nu avea nimic de-a face cu iadul. Din Regatul morților vii se vedea, ca printr-un geam, lumea materială. Primul om care a deschis Regatul morților vii a fost Abel. Ulterior, în Regatul morților vii au pătruns toți oamenii care au devenit victime ale Celui rău. în Regatul morților vii, oamenii deveniți victime s-au împărțit în grupuri și grupulețe, în funcție de interesele conjuncturale Capitolul 7 CENTRUL DE PUTERE AL LUMINII Pământul fără păcat In timp ce majoritatea oamenilor au aderat la ființa răului, devenind sclavi, cei care încă nu făptuiseră răul în lumea materială, conduși chiar de Adam, au migrat în nord. Ei au plecat din teritoriul situat între Tigru și Eufrat, situat la câmpie, și au migrat spre locurile înalte, situate în partea de nord a globului terestru. în acele locuri înalte, răul nu-și întinsese tentaculele, astfel că natura păstra caracteristicile paradiziace pe care le avea la început. Oamenii care i-au urmat pe protopărinți pot fi denumiți Cei curați. Ei erau primii născuți din liniile principale de . descendenți, care nu au păcătuit niciodată. împreună au format grupul Celor curați din generația a patra. Datorită calităților deosebite ale corpului duh, Cei curați aveau capacități pe măsură - sidhisuri. Ei puteau porunci naturii, puteau tămădui doar prin atingere, puteau păși pe ape sau prin foc etc. întregul grup condus de Adam, s-a stabilit în partea de nord a pământului fizic de atunci, undeva pe teritoriul României de astăzi - sau, mai corect spus, într-un loc ce corespunde cu teritoriul de astăzi al României. în acea perioadă de timp, existau alte coordonate geografice și alte forme de relief; de atunci, pământul s-a modificat de două ori în mod major: o dată când s-a încheiat ciclul al treilea, și o dată la mijlocul ciclului al patrulea, când a avut loc potopul lui Noe. Ajunși în nord, pe teritoriul actual al României, grupul lui Adam și al Celor curați s-au alăturat Primordialilor Luminii -oamenii primodiali din primele două generații, care se manifestau în duhurile lor de la început. Primordialii Luminii își găsiseră sălașul în acel perimetru, încă din perioada de început al celui de-al treilea ciclu al cosmosului. Ei au continuat să existe, în duhurile lor de la început (corpurile duh originare), chiar și în răstimpul perioadelor de nemanifestare dintre ciclurile cosmice. Când s-a format planul cuantic material, ei au ales să populeze acea zonă înaltă, care și-a păstrat caracteristicile paradiziace originare. în partea centrală a teritoriului României de astăzi, primordialii Luminii, Adam, Eva și urmașii lor denumiți Cei curați au format Centrul de Putere al Luminii. în acest Centru de putere, ei au dorit să pună bazele unei activități planetare cu scopul de a reîntoarce la Lumină umanitatea căzută sub influența Celui Rău. în acest scop, ei au cerut ajutorul Fiilor Luminii, îngerii cei buni. în scurt timp, îngerii cei buni și-au stabilit un capăt de pod chiar în acel perimetru. Dumnezeu însuși a delegat o înaltă ființă îngerească pentru a proteja, în mod direct, nou constituitul Centru de Putere. Această ființă îngerească foarte înaltă este ceea ce astăzi poartă denumirea de Spiritul (Prințul) unui Popor. Numele ființei desemnate să ocrotească acel areal este Ișșhion. Ișșhion, ca ființă îngerească lipsită de formă umanoidă, are capacitatea de a emite o energie modulată informațional -sunet, miros și lumină - foarte puternică, ce învăluie ca un halou luminos teritoriul ce-i fusese arondat. De asemenea, Prințul Ișșhion are și rolul de a transforma energetic rezultatul colaborării dintre ființele omenești din Centrul de Putere al Luminii și Dumnezeu. (20) în acest areal, îngerii din ierarhia Fiilor Luminii aveau posibilitatea de a veni și a pleca oricând - ceea ce nu prea se întâmpla în celelalte zone ale pământului, datorită decalajului foarte mare de vibrație energetică. Pentru a se manifesta în lumea materială, orice Fiu al Luminii are nevoie de un capăt de pod; desigur, Fiii Luminii nu pot fi chemați prin scrisori sau prin e-mailuri (precum în reclamele la lap-topuri), ci prin menținearea unei vibrații pozitive (luminoase) a solului și a mediului, prin inima curată și printr-o puritate aurică, obținute prin respectarea Ordinii cosmice de către oamenii care locuiesc într-un teritoriu. Cel rău tot așa poate fi chemat în planul cuantic material, cu deosebirea că, pentru a se manifesta, are nevoie de încălcarea repetată a Ordinii cosmice de către oameni. Cel rău nu poate veni nechemat, iar cei care l-au chemat au fost oamenii. Doar oamenii, prin emiterea unor pharismah întunecate, în dezacord Cu Ordinea cosmică, au puterea de a-1 chema pe Cel rău din haosul în care dormitează. Oamenii înșiși i-au acordat votul de învestitură și l-au invitat pe Cel rău în casele și în inimile lor. Prin activitatea ocrotitoare a îngerilor din ierarhia Fiilor Luminii și, în special, a lui Ișșhion, s-a creat în acel perimetru al Centrului de Putere al Luminii, o enclavă energetică uimitoare, în care s-a menținut, în stătu quo, starea creației incipiente. Pur și simplu, peisajul aproape pardiziac al perimetrului respectiv a fost păstrat la nivelul de rezonanță compatibil cu cel al oamenilor care-l ocupaseră. în timp ce restul pământului continua să se metamorfozeze datorită pătrunderii răului în natură, acel ioc a rămas neschimbat. Deși, de-a lungul vremurilor, Pământul s-a densificat progresiv, acel perimetru a rămas neschimbat, ca în momentul în care protopărinții au pătruns acolo pentru prima oară, însoțiți de Cei curați. Firește, această enclavă spațială a devenit invizibilă percepției oamenilor din lumea materială, care s-au transformat împreună cu aceasta. Orice om obișnuit care ajungea în acel perimetru nu-i poate observa pe Cei Curați. Această enclavă spațială (și temporală) poate fi denumită pământul fără păcat sau ținutul sacru. Ținutul sacru este situat la nivel material, nu la nivel eteric, fiind format dintr-o materie ideală - materia fără păcat -, care a rămas înghețată temporal prin puterea Prințului Ișșhion, reprezentantul lui Dumnezeu în acel ioc. Din punct de vedere energetic, ținutul sacru a fost instituit ca o contraparte luminoasă la pseudoparadisurile artificiale formatate aurice de Lorehh și Dree. De asemenea, Centrul de Putere al Luminii a fost instituit ca o contraparte la Centrul de Putere al întunericului. Ișșinghingher în Centrul de Putere al Luminii, pe pământului fără păcat, Adam, Eva și Cei curați au pus bazele unui nou plan de salvare, care presupunea educarea oamenilor de la câmpie (din partea de sud a globului terestru), care au căzut pradă influenței Celui rău. Totuși, Primordialii Luminii - oamenii generațiilor anterioare -, care cunoșteau mai multe datorită faptului că erau mult mai vechi și aveau o experiență îndelungată, i-au sfătuit încă de la început pe Cei curați să nu se implice în existența celor care au căzut sub mrejele Celui rău. Ei au argumentat că Dumnezeu are un Plan pentru toți și că orice acțiune necugetată, în absența binecuvântării Sale, este sortită eșecului. Adam, Eva și Cei curați din generația a patra au fost avertizați, în modul cel mai serios că, dacă se vor încurca cu cei de la câmpie, vor fi, la rândul lor, corupți; au fost, de asemenea, avertizați, că dacă vor coborî în planul cuantic fizic din ce în ce mai materializat, vor rămâne înghețați în ei și, în consecință, vor gusta, la fel ca cei de acolo, moartea. Coborârea în planul material reprezenta o nouă nesocotire a Planului lui Dumnezeu și o nouă împotrivire la poruncile Sale. Datorită faptului că Adam și ceilalți oameni din generația a patra aveau o prea mare compasiune pentru urmașii lor de trup aserviți Celui rău, atât Primordialii Luminii, cât și îngerii din ierarhia Fiilor Luminii (împreună cu conducătorii spiritelor naturii mine, zaurdarii) au organizat mai muite concilii -consfătuiri - pentru a pune lucrurile ia punct. Prima mare consfătuire a avut loc undeva în partea de nord a Mării Negre, A doua mare consfătuire a avut loc undeva în apropierea Polului Nord de astăzi. în urma celui de-al doilea conciliu. Cei curați s-au împărțit în două mari tabere. O parte dintre ei a ales să locuiască în continuare pe pământul fără păcat, în Centrul Luminii, alături de Primordialii Luminii, sub jurisdicția directă a lui Ișșhion. Cealaltă parte, cea mai numeroasă, în frunte cu Adam și Eva, a ales să înființeze un nou centru de putere, ceva mai în sud, în Dobrogea de astăzi, chiar în dreptul Deltei Dunării (pe atunci Delta Dunării se afla într-o altă poziție decât este astăzi, fiind ceva mai apropiată de Munții Dobrogei; chiar în fața gurilor de vărsare a Dunării în Marea Neagră se afla o insulă destul de mare, care astăzi nu mai există, dar care nu trebuie confundată cu Insula Șerpilor, care pe atunci nu exista). Noul Centru a fost denumit Ișșhinghingher - Centrul de Putere al Binelui -, ca reflectare a Centrului de Putere al Luminii. Din păcate, nu numai oamenii generației a patra s-au împărțit în două tabere, ci și Primordialii Luminii (care fac parte din primele două generații). Majoritatea dintre ei au rămas în Centrul Luminii, dar a existat o facțiune care s-a strămutat în Partea de vest a continentului european, undeva "pe ape", dincolo de Islanda. Totuși, activitatea acestei facțiuni sa concretizat mult mai târziu, în ciclul al patrulea, pe continentul Atlantida. Ișșhinghingher-ul - Centrul de Putere al Binelui -, ca primă reflectare a Centrului de putere al Luminii, nu a beneficiat de prezența Primordialilor Luminii, care considerau că activitatea Celor Curați este sortită eșecului. Totuși, ca reflectare directă a Centrului de Putere al Luminii, Ișșhinghingher-ul a fost constituit tot ca ținut sacru, format din materie fără păcat, invizibilă percepției oamenilor obișnuiți. Pe teritoriul Ișșhinghingher-ului au fost construite edificii impunătoare, în care și-au desfășurat activitatea Cei curați, in frunte cu Adam și cu Eva. Contraofensiva Prima grijă a Celor curați din Ișșhinghingher a fost să trimită misionari la câmpie, în toate teritoriile locuite de oameni. Au fost aleși cei mai buni dintre toți și cei mai impunători ca putere și tărie, pentru a face față oricărei adeversități. Datorită capacităților pe care le aveau - sidhhisurile -misionarii Ișșinghingher-ului s-au manifestat în planul cuantic fizic cu aceeași structură corporală ca și frații lor pe care doreau să-i salveze. Trupul lor era format din materie ideală (luminoasă), dar se puteau materializa oricând, ca și cum ar fi fost oameni obișnuiți. La câmpie (în partea de sud a globului terestru), lucrurile stăteau extrem de prost. Sub influența ființelor Lorehh și Dree, oamenii, strânși în comunități mai mari sau mai mici, se luptau fără încetare unii cu alții, își distrugeau sursele de hrană (ogoarele, grădinile, livezile și pășunile) și își batjocoreau femeile, ceea ce nu se mai pomenise vreodată în cosmosul lui Dumnezeu. Așa ceva nu se mai petrecuse niciodată, în nici un plan cuantic și în nici un ciclu cosmic. Fiecare comunitate era condusă de o regină-veneră, care era, în același timp, purtător de cuvânt al unei ființe Lorehh sau Dree. Regina era ajutată de un "stat major" format din conducători militari și preoți -majoritatea oameni din sămânța cea rea. Trimișii Celor curați s-au răspândit astfel pe la comunitățile acestora, pentru a înțelege care sunt formele de mfestare și oe răspândire ale râului în iume. La începutul acțiunilor lor, Cei curați nici nu prea știau cum se manifestă răul-Ei au dorit, de asemenea, să afle ce măsuri pot fi luate, în condițiile în care marea majoritate a oamenilor au devenit sclavi luciferici - sclavi de lux (conducători) sau sclavi de rând (masa de manevră). Văzând ceea ce se întâmplă la câmpie, misionarii Celor curați s-au îngrozit. Erau alungați de peste tot de către reprezentanții ființelor Lorehh și Dree, care-i "miroseau" imediat. Totuși, datorită faptului că aveau puteri foarte mari, nici o forță nu le putea vătăma structura corporală neatinsă de păcat. Se puteau face nevăzuți atunci când doreau. în prima parte a activității lor, misionarii Celor curați nu s-au luptat cu reprezentanții ființelor Lorehh și Dree. S-au mulțumit doar să-i tămăduiască pe oameni, să le vindece rănile și să-i învețe despre Unicul Dumnezeu, de care uitaseră mult prea repede. In unele locuri, misionarii Celor curați au reușit să facă breșe. Ei au recompus paradisul originar, au recreat grădini, livezi și ogoare, în interiorul cărora au adus oamenii cei mai buni pe care-i găsiseră. Au creat oaze minunate, total rupte de ceea ce-i înconjura, ca reflectări ale Ișșinghingher-ului în teritoriile ocupate. Unii dintre ei sAau împreunat cu oamenii din oaze, cu care au avut fii și fiice. Din păcate, la porunca ființelor Dree și Lorehh, oștirile întunecate au năvălit în enclavele paradiziace și au distrus totul. Cei curați nu puteau apăra enclavele astfel constituite. Dacă ar fi răspuns la forță cu forța, atunci ar fi devenit, la rândul lor, cei răi. Când și-au dat seama că este imposibil să mențină în viață astfel de comunități, misionarii Celor Curați s-au reîntors în Ișșinghingher, unde a avut loc o nouă consfătuire - un alt conciliu. în urma acestui conciliu, cu acceptul lui Adam, Cei Curați și-au schimbat politica: misionarii s-au reîntors la câmpie Și i-au învățat pe oameni arta războiului și diferite meșteșuguri Prin intermediul cărora să fabrice arme. Astfel s-a ajuns la folosirea forței împotriva forței - răul a început să fie eliminat cu un alt rău. Prin acest act, o parte din misionari a ales să cadă în materie. Oamenii de la câmpie, care au pornit războiul de eliberare de sub dominația Celui rău, au învățat astfel de la misionari modul în care pot aduce prejudicii structurii corporale în care se manifestau ființele Lorehh, ființele Dree și oamenii din sămânța cea rea. O lungă perioadă de timp, suprafața globului terestru a fost brăzdată de războaie necruțătoare - multe dintre ele fiind evocate fragmentar în vechile scrieri sacre ale umanității. Războaiele au fost duse atât împotriva oamenilor aserviți răului, cât și împotriva ființelor Lorehh și Dree. S-au folosit arme și tehnologii eterice bizare. în aceste războaie necruțătoare, care s-au perpetuat de-a lungul celui de-al treilea ciclu, foarte multe ființe Dree și j Lorehh au fost izgonite în afara planului cuantic material, iar găurile de vierme ce făceau incidența cu planul cuantic material au fost închise. Totodată, au fost alungați din lumea materială oamenii ce formau sămânța cea rea. Au pierit însă și foarte mulți oameni din lumea materială. Distrugerile din lumea materială au avut un revers extrem de periculos, la care nu se așteptau cei din Ișșinghingher, deși au fost avertizați de către Primordialii Luminii. Au fost alungate acele ființe ale răului care-i înrobiseră pe oameni, dar în locul lor au venit altele, mult mai puternice. De fapt, în urma actelor violente din lumea materială - a distrugerii - s-a făcut conexiunea, prin sintonie, cu un rău și mai mare. în acel moment, misionarii Celor curați au înțeles faptul, de neconceput până atunci, că nu știau integral adevărul; au' înțeles că în afara ființelor rebele cu care se luptaseră până atunci mai există altele, mult mai periculoase. Misionarii și-au dat seama, în cele din urmă că, cu cât alungau mai multe ființe ale răului din lumea materială, cu atât veneau, din haos, altele mai puternice, mai vechi, cu o putere și o tărie tot mai mare. Lirakashin Când au înțeles aceste aspecte, misionarii Celor curați au renunțat la luptă și s-au retras în perimetrul Ișșinghingher-ului. Din păcate, mare parte dintre ei nu s-au mai putut întoarce direct în Ișșinghingher, datorită diferenței de vibrație energetică între structura aurică proprie și structura celor care rămăseseră curați. Acei misionari care s-au întors virusați de pe câmpul de luptă însângerat al lumii materiale au constituit un al doilea centru de putere, care poartă numele de Lirakashin. Centrul de Putere Lirakashin este situat tot în perimetrul vechiului jșșinghingher, dar este diferit de acesta. Se poate spune că în acel perimetru se află două locuințe distincte, formate din energii relativ asemănătoare - apropiate ca vibrație, dar nu identice. Este ca și cum peste structura energetică a vechiului Ișșinghingher s-a suprapus o altă structură, formată dintr-o energie ușor diferită (ceva mai materializată). Din punctul de vedere al profunzimii cuantice, se poate spune că Lirakashin este situată în fața Ișșinghingherului, dar din punct de vedere spațial se poate spune că este suprapusă ultimei. Ișșinghingherul și Lirakashinul au fost construite dm elemente ale creației de la momentul respectiv. Nici o ființă omenească întrupată din ziua de astăzi nu poate observa ceea ce se află în acel perimetru, decât dacă are o structură aurică compatibilă. în interiorul celor două centre există construcții magnifice, palate și temple formate din ceva ce pare a fi o derivație a apei. Ele sunt formate dintr-un element pur material, nu spiritual, asemănător apei; de la distanță această substanță este asemănătoare cleștarului, ceea ce ne duce cu gândul la acele legende populare românești care vorbesc despre existența unor palate de cleștar, în care doarme, căzută în somn greu, Ileana Cosânzeana (sau Sânziana-Sancta Diana). Poziționarea Ișșinghingher-ului în Dobrogea, în apropierea Deltei Dunării, a fost reflectată în multe legende populare românești, care vorbesc despre edificii minunate fabricate din cleștar și pietre prețioase, printre care, la loc de cinste, este evocată Mănăstirea cu nouă altare din Insula albă (Leuce). Aceste edificii există și astăzi, dar nu la nivelul planului material actual, ci la un alt nivel; totuși, ele nu sunt edificii eterice sau infraeterice, ci pur materiale. Nu este însă vorba despre materia actuală, care este coruptă, ci despre o materie diferită - o materie fără păcat, necoruptă. Nu toți misionarii Celor curați s-au retras în străvechiul Ișșinghingher sau în Lirakashin. Unii dintre ei au rămas la interfața lumii materiale pentru a lupta în continuare împotriva răului. O parte din ei au ales să deschidă diferite Centre de Putere secundare pe tot întinsul globlui terestru, de unde să continuie lupta. Una din numeroasele lor facțiuni a ales să deschidă un Centru de Putere secundar tot pe teritoriul actual al României. Acest Centru de Putere secundar este situat în apropierea Sarmisegetusei. Numele său este Illirin. In Illirin s-au strâns toți misionarii care au ales să lupte împotriva forțelor răului de pe teritoriul străvechii Dacii. Ulterior, lor li s-au alăturat nenumărați oameni din generația a treia și a patra, care au luptat, fiind întrupați în lumea materială, contra forțelor răului. Mulți oameni care se află actualmente în Centrul de Putere Illirin au înfățișări asemănătoare cu cele ale dacilor. Totuși, in penoada despre care este vorba, acest Centru de putere era doar la început, fiind locuit doar de acei misionari ai Celor curați, care au ales să nu se întoarcă în Ișșinghingher sau în Lirakashin. El a cunoscut o amplă dezvoltare abia în ciclul al patrulea. Alt centru important de putere a fost deschis de acei misionari care au dorit să eradice ființa răul prin folosirea forței și care au format un fel de armată de apărare a oamenilor întrupați. Acest centru de putere a fost deschis undeva în ținuturile nordice, în apropierea Polului nord de arunci, într-o regiune căreia, potrivit unei tradiții străvechi, îi putem da numele Hiperboreea. Acest centru a fost denumit Centrul de Putere de la miazăzi. (Miazăziua este locul înalt, în care razele Soarelui cad perpendicular pe suprafața pământului, în timp de miazănoaptea este locul în care razele Soarelui cad oblic. Miazăziua este situată la poli, iar miazănoaptea este situată la câmpie) Oamenii din Centrul de Putere de la miazăzi au dorit să blocheze toate culoarele spațio-temporale (găurile de vierme) ce fac legătura cu haosul, pentru ca ființa răului să nu se mai manifeste în lumea materială. Culmea, ei au fost sprijiniți adesea de către Dree și Lorehh de grad mai mic, care și-au dat seama că ceea ce făceau ei era o copilărie față de răul străvechi ce năvălise în lumea materială. Oamenii din centrele de putere principale ori secundare -Ișșinghingher, Lirakashin, Illirin, Miazăzi etc - nu au părăsit niciodată lumea materială, astfel că au rămas în aceleași locuri până în ziua de astăzi. Ei continuă să existe și în prezent. Dacă am folosi terminologia vechilor basme și legende, despre ei s-ar putea spune că "dacă n-ar fi, nu s-ar povesti..." Capitolul 8 MARELE REGAT AL RĂULUI Primordialii întunericului Cu toată opoziția misionarilor Celor curați și a primordialilor Luminii, capetele de pod ale Celui rău în lumea materială s-au întărit considerabil. Teritoriile formatate magic de Lorehh și Dree s-au extins foarte mult, astfel că o mare parte din suprafața populată a pământului a fost ocupată de Cel rău. Cam la jumătatea ciclului al treilea, s-a ajuns la o diferențiere calitativă a teritoriilor de pe suprafața pământului fizic. Pământul a fost astfel împărțit în trei tipuri de teritorii. Primul tip era alcătuit din ținuturile libere, neocupate (neformatate) aurie de către ființele Lorehh și Dree; în aceste ținuturi nu exista o populație prea mare, datorită faptului că, pe fondul infuzării răului în natură, mediul se degradase considerabil. în zonele libere nu mai creșteau decât buruieni, ciulini și mărăcini. Copacii și întreaga vegetație deveniseră chirciți și sfrijiți, ca după un război nuclear. Nu mai existau fructe și plante bune pentru hrană, precum în Veacul fericit. Al doilea tip era compus din acele teritorii formatate de către ființele întunericului - Lorehh și Dree. Ele erau situate în diferite locuri ale lumii, ca niște enclave (cele mai mari ajunseseră la dimensiunea unei țări medii), în care se menținea o creație artificială - o creație falsă (inversată) și un pseudoparadis artificial. Toate întocmirile (vegetația) ce formau mediul din aceste eneclave erau, de fapt, creații false ale ființelor Loreehh și Dree, prin intermediul energiei furate de la oameni. Al treilea tip a fost formată din zonele sacre - pământul &â păcat -, care nu erau nici prea întinse, nici foarte multe. Cele mai important teritorii sacre erau cele în care se constituiseră Centre de putere: Ișșinghingher-ul, Lirakashin-ul, niirin-ul și Miazăziua. Treptat, datorită extinderii dramatice a răului în lumea materială și, în special, datorită luptelor pentru putere ce presupuneau distrugerea creației și a oamenilor, au fost chemate din haos ființe ale răului din ce în ce mai puternice. Până la jumătatea ciclului al treilea s-au manifestat doar trei categorii de ființele rebele: Lorehh eterice (de pământ, de apă, de foc și de aer), Lorehh sexuale și Dree. Toate cele trei categorii de ființe s-au răzvrătit ("au căzut") în ciclul al doilea al cosmosului - pe Perfer. Mai întâi s-au manifestat ființele Lorehh eterice, care s-au răzvrătit la sfârșitul ciclului al doilea. Apoi s-au manifestat ființele care s-au răzvrătit la mijlocul ciclului - Lorehh sexuale, în a treia etapă s-au manifestat ființele care sau răzvrătit în prima parte a ciclului al doilea - ființele Dree, conduse direct de către Lucifer. Lucifer nu s-a manifestat niciodată direct în lumea materială, dar s-au manifestat subordonații săi. Toate aceste ființe existaseră până arunci în afara Oceanului de Lumină, în haos. Haosul are mai multe paliere, ca un buncăr subteran cu mai multe nivele. Datorită faptului că haosul este o lume inversată, se poate spune că primul nivel este situat aproape de suprafață și că nivelele următoare sunt situate tot mai adânc, în profunzime. Lorehh eterice locuiau pe primul nivel al haosului; ființe Lorehh sexuale locuiau pe a! doilea nivel, iar ființe Dree (îngerii răzvrătiți) locuiau pe al treilea nivel. Ca termen de comparație, haosul este aidoma unei lumi astrale inversate. în lumea astrală, cei de pe nivelele inferioare nu-i cunosc și nu-i pot vedea pe cei de pe nivelele superioare . Același lucru se poate spune despre planurile haosului. Cei de pe nivelele situate aproape de suprafață nu-i pot cunoaște pe cei din adâncime; locatarii mai noi nu-i pot cunoaște pe cei vechi. Astfel că, în epoca despre care vorbim, ființele răului care deja se manifestaseră în lumea materială au fost surprinse să constate că în afara lor mai există și altele. Față de cele care locuiau adâncimile insondabile ale haosului, ființele răului care locuiau aproape de suprafață erau ca niște copilași neastâmpărați. Cam la mijlocul ciclului al treilea, paralel cu extinderea paradisurilor artificiale, au început să se manifeste ființe de pe nivelele cele mai adânci ale haosului și anume oamenii primordiali ai întunericului - Primordialii întunericului primordialii întunericului reprezintă, după cum s-a specificat, primii născuți din primele două generații, care s-au revoltat împotriva Ordinii cosmice. Prima generație de oameni s_a manifestat în primul ciclu al cosmosului, iar a doua generație s-a manifestat în ciclul al doilea, pe Perfer. Primordialii întunericului din primele două generații s-au salvat de distrugerile succesive și de perioadele de nemanifestare, refugiindu-se în afara Oceanului de Lumină, în haos. Dacă nu s-ar fi refugiat în haos, trupul lor de formă umanoidă s-ar fi destructurat, iar spiritul lor ar fi fost absorbit în Lumea fără formă. Pentru a ființa în continuare, ei au împrumutat, cu largul concurs al lui Shantiah și a lui Hailshithan, o aparență de formă umanoidă a corpului duh. Primordialii întunericului s-au afundat în cel mai adânc nivel al haosului, ca într-un momânt. în perioadele următoare, deasupra lor s-au adunat alte și alte ființe care s-au răzvrătit împotriva Ordinii cosmice, formând niveieie suprapuse aie haosului. închiși în propriul lor mormânt, pe care-1 săpaseră singuri, Primordialii întunericului n-au știut că, deasupra lor, mai există alte nivele, tot astfel cum cei care s-au revoltat mai târziu - Lorehh și Dree - n-au știut că sub nivelele lor mai sunt și altele. Chiar și Primordialii întunericului erau diferențiați în mod ierarhic - este, desigur, vorba despre o ierarhizare inversată. în buncărul subteran al haosului erau atâtea paliere, câte forme ale răului apăruseră în lume. Primordialii întunericului locuiau în palierele suprapuse aie haosului, în funcție de puterea și de tăria lor, de caracteristicile și de natura răului manifestat ori de perioada în care s-au revoltat pentru prima oară împotriva Ordinii cosmice. Primul născut, Shantiah, la fel ca și Hailshithan, ar fi trebuit să se afle pe cel mai de jos nivel al haosului. Cei nouă care l-au urmat în primul ciclu pe Shantiah ar fi trebuit să se afle pe nivelul imediat superior. Deasupra lor ar fi trebuit să se afle ceilalți Primordiali ai întunericului din prima generație . Apoi ar fi trebuit să se situeze cei care s-au revoltat în ultima Parte a primului ciclu. După ei ar fi trebuit să se afle Primordialii întunericului din a doua generație, cei care sau răzvrătit pe Perfer și așa mai departe. Toți Primordialii întunericului se aflau înghețați într-o stare existențială de cădere în vid, departe de prezentul continuu, fără nici o posibilitate de manifestare în exterior. în cele din urmă, pe la mijlocul ciclului al treilea, Primordialii întunericului au fost atrași în lumea materială datorită faptelor oamenilor întrupați și, implicit, datorită emiterii unor energii pharismah întunecate. Primordialii întunericului au fost, de fapt, acei "zei" salvatori, mult așteptați de oamenii întrupați. Fiind atrași de energiile pharismah emise de oameni, Primordialii întunericului au venit (au "urcat") în lumea materială de-a lungul găurilor de vierme spațio-temporale, la fel ca și ființele Dree și Lorehh. Ei au fost treziți din somnolența lor, în care subzistau în haos, prin intermediul energiilor pharismah ale oamenilor. Prin intermediul Primordialilor întunericului, răul s-a revărsat, pur și simplu, în lumea materială. Vechile teritorii formatate odinioară de Lorehh și Dree au fost preluate de către Primordialii întunericului, care au devenit astfel stăpâni absoluți ai acesiora. Nu se poate spune că Lorehh și Dree au devenit, la rândul lor, sclavi ai Primordialilor întunericului, precum oamenii, ci, mai degrabă, se poate vorbi despre o unitate de interse. Lorehh și Dree au început să acționeze în paralel cu Primordialii întunericului, urmărind aceleași deziderate. Lorehh și Dree se aflau sub conducerea propriilor conducători de "națiuni" îngerești. Atât Primordialii întunericului, cât și Dree sau Lorehh, urmăreau ieșirea cât mai grabnică din starea nefastă pe care, eoni nesfârșiți, o experimentaseră în haos - cea de cădere continuuă. Prin venirea Primordialilor întunericului în lumea materială s-a format complet principalul Centru de Putere al întunericului - Miazănoaptea -, care era situat în regiunea dintre Tigru și Eufrat. în următoarea etapă a expansiunii răului, s-au format noi centre de putere ale întunericului în toate teritoriile deja ocupate aurie - copii ale Centrului de Putere principal de la Miazănoapte. La interfața tuturor Centrelor de Putere secundare au fost construite edificii și temple energetice, în funcție de puterea și de tăria ființelor care își găsiseră sălașul acolo și, implicit, de numărul oamenilor deveniți sclavi. în toate Centrele de Putere ale întunericului (inclusiv în centrul principal - Miazănoaptea) și-au stabilit reședința permanentă trei mari categorii de forțe ale răului. Prima categorie a fost formată din Ergii - căpăteniile ațelor Lorehh de toate orientările: eterice, de vegetație, exuale, de aer, de apă, de foc etc. Ergiile corespund Puterilor din cadrul ierarhiei Fiilor Luminii. A doua mare categorie de forte a fost formată din Ariande - principalele căpetenii ale flintelor Dree. Ariandele corespund Stăpânirilor din ierarhia Fiilor Luminii. A treia categorie, și cea mai puternică, a fost formată din Primordialii întunericului, care corespund Domniilor din ierarhia Fiilor Luminii. Cele trei mari categorii de ființe ale răului au fost (și sunt) structurate în mod ierarhic, în funcție de vechime, de putere și de tărie. Fiecare căpetenie are în subordine, pe linie ierarhică directă, o pleiadă nesfârșită de ființe mai mici ca putere și tărie. Toate ființele dintr-o ierarhie se manifestă ca o unitate, sau, mai degrabă, ca o ființă colectivă. în fiecare secundă, conducătorul șiie cu precizie ce iac ființele subordonate: ele este în eie și eie sunt în el. Imediat sub scaunul de domnie al Primordialului întunericului se află un stat major format din oameni ai întunericului. La rândul lor, oamenii întunericului sunt împărțiți în mai multe clase, în funcție de puterea și de tăria pe care o manifestau pe scara valorică a răului. Prima mare categorie de oameni ai întunericului este formată din retardați - avortonii aduși din haos înainte a fi venit sorocul, în primul ciclu al cosmosului, cu largul concurs al lui Shantiah și al lui Hallshithan. Retardații formează o categorie atipică de oameni (dacă pot fi denumiți oameni), un fel de gardă pretoriană, care, atunci când se manifestă în lumea materială, provoacă un prăpăd de nedescris. Din fericire, retardații au fost retrași destul de rapid din lumea materială, pentru a nu perturba ordinea și așa destul de precară a lumii. A doua clasă era formată din acei oameni din generația a patra care aderaseră cu bună știință la tabăra Celui rău -sămânța cea rea. Ei se întrupau adesea în lumea materială și ocupau funcții de conducere în cadrul regatelor: preoți, propovăduitori, jnisionari, războinici, nobili etc. Sub conducerea Primordialilor întunericului, pe de-o parte oamenii, iar de cealaltă parte ființele Lorehh și Dree au acționat în mod unitar pentru cucerirea pământului fizic și pentru aservirea tuturor oamenilor întrupați Millenium Datorită faptului că, în acea perioadă, timpul avea alte valențe decât cele de astăzi, este foarte greu de realizat o cronologie exactă a evenimentelor desfășurate de-a lungul ciclului al treilea. Dacă am încerca totuși să stabilim o cronologie a evenimentelor, ar trebui să fixăm o scală imaginară a timpului, care cuprinde o mie de unități. Fiecare unitate de timp ar corespunde unui an, iar întreaga perioadă poate fi estimată la o mie de ani - un Millenium. Trebuie totuși specificat faptul că un an din acea perioadă corespunde cam unui mileniu din ziua de astăzi. Miilenium-ul a debutat o dată cu apariția planului cuantic material. în anul 1 al Millenium-ului a avut loc nașterea lui Abel și Cain. In următorii doi ani, s-au născut principalele linii de descendenți, iar până în anul 50, mare parte a globului terestru era deja populat. Veacul fericit a durat până prin anul 100 al Millenium-uliii. începând cu anul 100 s-a făcut simțită activitatea ființelor Lorehh eterice, prin anul 150 s-a intensificat activitatea ființelor Lorehh sexuale, iar începând din anul 200 s-a accentuat activitatea ființelor Dree. Prin anul 300, Adam a plecat în regiunile înalte, unde a înființat Centru! de Putere al Luminii. Cam în aceeași perioadă s-a format complet Centrul de Putere al întunericului din regiunea Mesopotamiei (Miazănoaptea). După anul 400 au început să se manifeste Primordialii întunericului din a doua generație. începând cu anul 450, misionarii Celor curați au fost trimiși la câmpie. Primele lupte dintre bine și rău s-au dat începând cu anul 550 al Milleniumului. Pe la sfârșitul celui deal 600-lea an, misionarii Celor curați s-au retras în Ișșinghinger și în Lirakashin. între anii 550-600, datorită acumulării răului, au început să se manifeste, pentru prima oară, Primordialii întunericului din prima generație. Cei mai importanți dintre aceștia au fost cei nouă oameni născuți imediat după Shantiah. Ei aveau o putere extraordinar de mare, nefiind egalați de nici o altă ființă din ierahia Celui rău. Cel mai important dintre cei nouă oameni rimordiali a fost al doilea născut (Shantiah a fost primul născut), numit Udru. Datorită incompatibilității de rezonanță, Primordialii întunericului nu s-au întrupat direct în lumea materială, prin naștere din femeie, precum marea masă a oamenilor. De aceea, ei s-au manifestat precum Lorehh și Dree: ca ființe energetice, în corpuri duh specifice generațiilor din care au făcut parte. în cea mai mare parte a timpului, ei au locuit în Centrele de Putere ale întunericului. Uneori, se puteau manifestau corporal în propriile teritorii din lumea materială, precum Lorehh și Dree, dar nu pentru mult timp. Nu puteau rezista foarte mult timp în lumea materială. între anii 600 și 650, Primordialii întunericului au cucerit toate regatele mai mici ale ființelor Lorehh și Dree și au format un mare regat. Astfel s-a format Marele regat al răului, în care s-a obținut unitatea răului. Victoria răului in lumea materială a fost aproape totaiă. în frunte cu Udru (al doilea născut), Primordialii întunericului au subordonat toate ființele răului care se manifestaseră înaintea lor. Ei erau în toți și toți erau în ei, formând o ființă colectivă a răului. Nici o ființă Lorehh sau Dree și nici o ființă omenească nu putea face vreo mișcare fără știința lor. La apogeul dezvoltării sale teritoriale, Marele regat al răului ocupa o pondere însemnată din suprafața pământului; peste 90 % din oamenii încarnați erau sclavi. Toată suprafața Marelui regat era un pseudoparadis, în care se găsea hrană din abundență. Marele regat al răului avea o conducere unitară, fiind condus de către Udru. Ca reprezentant uman al lui Udru a fost aleasă o preafrumoasă regină-vampă. Centrul principal al Marelui regat al răului a fost stabilit în vestul Europei, în partea de nord a Marii Britanii de astăzi, într-un loc denumit Karimateea. Centrul de putere de la Harimateea era dispus chiar la intrarea într-o gaură de vierme ce făcea legătura cu haosul. în Centrul de Putere de la Harimateea, pe o suprafață de aproximativ 1,5 km. pătrați se aflau mai multe edificii energetice impresionante, printre care și un templu imens. în acel templu locuia regina marelui regat al răului, o femeie-veneră de o fumusețe aproape ireală. <t» De vorbă cu răul cel mare <*& în perioada Marelui regat s-a produs o unitate fara precedent a răului în lumea materială. Această unitate s-a realizat treptat, de-a lungul unei perioade îndelungate. A fost nevoie de mai multe sute de ani, pentru ca forțele răului renunțe la războaiele interminabile și să se coalizeze, pentru a realiza marea unitate. După anul 650, când Marele regat al răului era la apogeu, s-a iscat o dispută aprigă între principalii Primordiali ai întunericului din prima generație, pentru obținerea domniei supreme. în mod firesc, domnia Marelui regat ar fi trebuit să revină primului născut din toate timpurile, Shantiah. Datorită absenței lui Shantiah, conducerea Marelui regat al răului urma să fie atribuită următorului născut - al doilea om primordial ai primei generații, Udru. Totuși, pentru a se obține definitiva unitate a răului, era nevoie de confirmarea domniei lui Udru de către Shantiah. Shantiah nu și-a făcut apariția, precum ceilalți oameni primordiali ai întunericului, astfel că nu se știa nimic despre el. Shantiah nu a fost de găsit nicăieri, pe nici un palier al haosului, deși a fost căutat o perioadă foarte lungă de către frații săi de arme - Primordialii întunericului din prima generație. Pur și simplu, Shantiah, nu se afla pe cel mai de jos nivel al haosului, acolo unde se presupunea că ar fi trebuit să se afle. El era ascuns în afara razei de percepție a tuturor Primordialilor întunericului, precum și a ființelor Lorehh sau Dree. Nici măcar Lucifer nu știa unde se află Shantiah. Pentru Primordialii întunericului se punea o problemă extrem de dificilă: nu aveau știința continuității răului, astfel că le era o frică teribilă că ceea ce se petrecea în lumea materială avea să-1 cheme pe marele tartore, Hallshithan, a cărui reședință se afla pe cel mai adânc nivel al Haosului, acolo unde căzuse la începuturi. Primordialilor întunericului - la fel ca și ființelor Lorehh și Dree - le era frică de Hallshithan, datorită faptului că el manifesta cea mai cruntă formă a răului - distugerea absolută. Nici un Primordial al întunericului, nici o ființă Lorehh sau Dree nu aveau vreo putere împotriva sa. Hallshithan voia distrugerea a tot si a toate.Nimeni nu-i putea sta in fata După lungi tergiversări, mai mulți Primordiali ai întunericului au contestat supremația lui Udru, astfel că s-au despărțit de el. în consecință, Marele regat al răului s-a spart în 3 regate mai mici. (23) Udru s-a opus atât cât a putut acestei divizări a marelui regat, pregătindu-se de război, moment în care câțiva primordiali ai întunericului au recurs la o soluție extremă: l-au chemat din haos - din cel mai adânc plan cuantic al haosului -. pe însuși Hallshithan, ceea ce a reprezentat o imensă catastrofă. Fiind chemat în mod direct printr-un ritual foarte puternic, Hallshithan a spart planurile cuantice și s-a manifestat în lumea materială. La fel ca ființele Dree și Lorehh, Hallshithan a construit un culoar spațio-temporal, din adâncurile haosului până în planul material. Hallshithan era, inițial, un înger lipsit de formă, dar o dată cu prima rebeliune a dobândit o formă. în prima fază, Halishithan s-a putut manifesta doar sub forma unui imens șarpe, dar în a doua fază s-a putut manifesta sub o formă umanoidă. De atunci, Hallshithan se poate manifesta fie sub forrna sa originară de șarpe, fie sub o formă umanoidă cu o înălțime de aproximativ 6 metri. Forma umanoidă a lui Hallshithan este doar de împrumut. Ea a fost creată chiar în primul ciclu al cosmosului, când a avut loc un proces de simbioză energetică' între Shantiah și Hallshithan. Prin aportul lui Hallshithan, Shantiah și-a păstrat forma sa umanoidă, care fusese lipsită de aportul energetic insuflat de cele 500 de națiuni îngerești. în schimb, prin Shantiah, Hallshithan a dobândit, el însuși, o formă umanoidă prin care se putea manifesta. Noua formă umanoidă a lui Hallshithan, inclusiv fizionomia, este asemănătoare (aproape identică) cu cea lui Shantiah, datorită procesului de simbioză realizat inițial. în ciclul al treilea, fiind chemat de câțiva Primordiali ai întunericului, Hallshithan s-a manifestat în lumea materială mai mult sub înfățișarea umanoidă, asemănătoare cu cea a lui Shantiah - ca și cum ar fi fost fratele geamăn al acestuia. Nu este însă vorba despre o "reîntrupare" a lui Shantiah, ci despre Manifestarea directă a răului cel mare - Hallshithan -, chemat la viață chiar de o parte din oamenii primordiali ai întunericuluiFericit că a fost salvat din abisurile nesfârșite ale căderii sale, Hallshithan s-a comportat binevoitor și extrem de amabil față de cei care-i făcuseră acest serviciu. Cel puțin în prima fază. Prin venirea lui Hallshithan, întregul haos a fost coborât pe pământ. O singură ființă a refuzat să participe: Shantiah, primul om. Se spune că, imediat după momentul rebeliunii, chiar atunci când și-a dat seama de răul pe care 1-a declanșat, Shantiah a dus mâna la gură și a vrut să spună ceva. Nu și-a dus niciodată până la capăt intenția, iar vorba sa nu a mai fost rostită. De atunci, Shantiah a dispărut din cosmos. Nimeni nu 1-a mai văzut. Nimeni nu a știut unde se ascunde, pe ce nivel al haosului se află. Ființele Dree, Lorehh și Primordialii întunericului au avut uriașa surpiză să constate că nu-1 pot găsi. Ei au sperat că, o dată cu Haiishithan, va veni și Shantiah, dar s-au înșelat. Shantiah nu putea fi descoperit nicăieri, cu toate că au scotocit cu percepția lor fiecare nivel al haosului. Ei l-au întrebat chiar pe Hallshithan, dar nici acesta nu știa nimic. La un momet al căutării lor, ei au presupus că Shantiah se afla într-un loc inaccesibil, dincolo chiar de nivelul de manifestare al lui Hallshithan. Ceea ce însemna că Shantiah este mult mai puternic decât Hallshithan. Erau cu toții uimiți-,; intrigați și, totodată, îngrijorați. în cele din urmă, cearta Primordialilor întunericului pentru succesiune la domnia suprema a stârnit mânia lui Hallshithan, care și-a dat seama că oamenii continuă să se certe între ei precum în primul ciclu al cosmosului. Hallshithan s-a supărat atât pe oameni, cât și pe creație și a fost la un pas de a distruge totul. Pentru a preîntâmpina o astfel de stare de lucruri, unele grupuri ale Primordialilor întunericului s-au coalizat iarăși, punând la cale eliminarea lui Hallshithan și trimiterea sa în haosul din care venise. Totuși, deși scopul lor era comun, grupurile de Primordiali ai întunericului s-au comportat iarăși în disonanță unele față de altele. Astfel au apărut trei mari mișcări distincte de eliberare de sub tutela lui Hallshithan. Prima mișcare de eliberare a aparținut grupurilor de Primordiali ai întunericului care credeau că îl pot înfrânge în luptă deschisă pe Hallshithan. A doua mișcare de eliberare aparținut grupurilor de Primordiali ai întunericului, care trimis mesageri în cele trei regate, pentru a vesti oamenilor de rând existența unicului Dumnezeu. A treia mișcare de eliberare a aparținut grupurilor de Primordiali ai întunericului care au făcut apel la ceea ce s-ar putea numi "bomba umană". Prima mișcare de eliberare a Primordialilor a fost înfrântă foarte ușor de Hallshithan. Cei care au crezut că îl pot înfrânge în luptă deschisă, nesocotind capacitatea sa imensă de distrugere, s-au retras înfricoșați. A doua mișcare de eliberare a avut la bază pe acei Primordiali din prima generație, care și-au dat seama de eroarea imensă pe care au comis-o în momentul în care s-au erijat în zei falși. O parte din acești Primordiali ai întunericului, contemporani cu Shantiah, care l-au cunoscut direct pe Unicul Dumnezeu, și-au dat seama de răul făcut și au vrut să restabilească situația. Ei au trimis misionari și propovăduitori în toate regatele pentru a vorbi oamenilor despre Unicul Dumnezeu, Adevăratul creator. Tatăl tuturor. La această operațiune de propovăduire a Adevărului au participat, în mod paralel, atât o parte din Primordialii Luminii, cât și misionarii Celor curați din Ișșinghingher, care au găsit, dintr-o dată, un teren propice de manifestare. Oamenii obișnuiți din regate au aflat astfel cu stupefacție de faptul că au fost mințiți cu nerușinare o lungă perioadă de timp. Ei au aflat numele prin care poate fi chemat Unicul Dumnezeu. De asemnea, oamenii din regate au fost învățați să se roage Adevăratului Dumnezeu, participând astfel la formarea unor rezonanțe benefice a teritoriilor, prin intermediul căreia urmau să fie rechemate spiritele bune ale naturii, pentru a fi refăcut paradisul originar. Totodată, oamenii din această categorie au organizat mișcări de rezistență și au format armate imense, pentru a se împotrivi răului prin luptă deschisă. Atât trimișii Primordialilor întunericului, cât și cei ai celor din Ișșinghingher i-au învățat pe oameni arta războiului - metode de luptă împotriva ființelor Lorehh și Dree ori a Primordialilor întunericului care încă se impotriveau acestei operațiuni de eliberare. Totul s-a transformat într-un măcel de nedesens: oamenii se luptau cu oamenii, zeii cu zeii, zeii cu oamenii. Datorită Aptului că nu mai aveau suficientă putere de manifestare în urnea materială, fiind lipsite de energia furată odinioară de la oamenii deveniți sclavi, ființele Lorehh și Dree puteau fi înfrânte destul de ușor. Oamenii distrugeau mediul pesudoparadiziac al regatelor, astfel că Lorehh și Dree nu se mai puteau manifesta în propriul lor habitat. Pe baza unor calcule, oamenii aflau în ce porțiune a spațiului se materializează o astfel de ființă, o așteptau și îi distrugeau forma în care se manifesta. Fiind-i distrusă forma umanoidă, spiritul unei astfel de ființe era imediat absorbit în haos. Văzând ceea ce se petrece, tot mai multe ființe Lorehh și Dree s-au retras în găurile de vierme, acolo unde nu puteau fi atinse de oamenii înfuriați. Ele au fost imediat urmate de unii dintre Primordialii întunericului. La un moment dat, oamenii i-au atacat direct pe Primordialii întunericului, cu care au dus lupte crâncene. Totuși, era nevoie de foarte mulți oameni (de un cumul de energie și de sunet ai mukor oameni), pentru a putea înfrânge un Pnmordiai ai întunericului care se apăra cu disperare. Mulți Primordiali ai întunericului și-au pierdut corpul duh în acele lupte aprige, iar spiritul lor a fost absorbit în Lumea fără formă. Dată fiind puterea și tăria Primordialilor întunericului și a ființelor Lorehh și Dree, oamenii n-au putut să-i înfrângă definitiv și să-i alunge în haos. Cât despre Hallshithan, nici nu putea fi vorba; nu putea fi atins. Hallshithan era mulțumit că în timpul domniei sale se produsesră atâtea distrugeri. <&• Alungarea lui Hallshithan Dacă primele două mișcări de eliberare nu au reușit să-1 înfrângă pe Hallshithan, în schimb a reușit a treia. A treia mișcare de eliberare condusă de o parte din Primordialii întunericului a avut în vedere construirea unei bombe umane, capabilă să-1 alunge pe Hallshithan în haos. Construirea unei bombe umane a avut la bază cunoașterea de către o facțiune a Primordialilor întunericului a unei taine profunde: taina părții femeiești și a părții bărbătești. Taina părții bărbătești și a părții femeiești are la bază existența sufletelor duale - a sufletelor pereche: bărbatul și femeia corespondentă. Bărbatul a fost creat de către Dumnezeu după Chipul și Asemănarea Sa. Femeia a fost creată de către Dumnezeu după chipul și asemănarea bărbatului, prin despărțirea ființei omenești primordiale în două jumătăți. In momentul creației, Dumnezeu a luat o parte - o coastă - din bărbat și a creat femeia. Femeia este considerată strălucirea -lumina - bărbatului, tot astfel cum Duhul Sfânt este considerat Strălucirea sau Lumina lui Dumezeu. Bărbatul și femeia sunt suflete duale. Fiecărui bărbat din cosmos îi corespunde o femeie și fiecărei femei îi corespunde un bărbat. în mod normal, dacă nu ar fi intervenit Cel rău, bărbatul și femeia pereche ar fi trebuit să se întrupeze concomitent în lumea materială. Regăsindu-se în lumea materială, bărbatul și femeia corespondentă ar fi trebuit să refacă rapid unitatea primordială. Acesta a fost și este Planul lui Dumnezeu. Datorită modului imperfect în care au fost concepuți oamenii în planul material, prin emiterea unor pharismah întunecate, de la un moment dat - cam de la formarea primelor regate conduse de Lorehh sexuale - nu a mai fost posibilă întruparea instantanee a bărbatului și a femeii corespondente, astfel încât să se poată regăsi. De acest fapt au profitat ființele Lorehh și Dree, care au manipulat atent evenimentele pentru ca două suflete perche să nu se poată regăsi în lumea materială, chiar dacă, uneori, se pot întrupa în același timp. La sfârșitul Marelui regat al răului, câțiva Primordiali ai întunericului cunoșteau această taină adâncă. Pentru a scăpa de Hallshithan, acești Primordiali ai întunericului au instituit un cult - numit cultul iluminării spontane prin iubire sau cultul strălucirii strălucirii (femeia este considerată strălucirea -lumina - bărbatului). Primordialii respectivi s-au bazat pe faptul că, aflate în lumea materială, sufletele pereche se simt de la orice distanță. Astfel că, între milioanale de oameni care populau pământul în acea perioadă, ei au descoperit, datorită percepției lor subtile, mai multe suflete pereche. Inițial, au descoperit un număr de aproximativ zece suflete pereche și au făcut în așa fel încât să se întâlnească și să se unească trupește. Din unirea acelor suflete percehe a rezultat ceva deosebit. Sufletele pereche s-au contopit într-o armonie sufletească Perfectă: din punct de vedere sufletesc, ei au refăcut unitarea Primordială: bărbatul era în femeie și femeia era în bărbat. Acest proces s-a produs doar la nivelul sufletesc - la nivelul sufletului celor doi parteneri - astfel că, din iubirea lor, s-a născut al treilea. Al treilea nu era însă o progenitură de trup ci o ființă energetică - o nouă lumină sau o strălucire a strălucirii. Această lumină este o structură aurică nouă, inexistentă actualmente în cosmos. Dumnezeu, în marea sa înțelepciune, a dorit încă de la început să creeze această ființă aurică nouă prin unirea protopărinților Adam și Eva, dar aceștia au căzut înainte de a se produce acest eveniment. Formarea acestei noi ființe aurice a reprezentat de fapt Planul lui Dumnezeu pentru oameni. Nu s-a realizat Planul lui Dumnezeu, datorită faptului că Adam și Eva au fost "forați" de evenimente și s-au unit trupește ("s-au cunoscut") înainte de vreme. I-a despărțit foarte puțin de marele eveniment. Prin formarea noii ființe aurice, omul devine doi, iar doi devin trei. Unitatea adevărată și desăvârșită a ființei umane constă în reunirea într-o singură ființă, după modelul Creatorului. Dumnezeu însuși este format din Tatăl, din Iubirea (Fiul) și din Lumina sau Strălucirea (Sfântul Duh). Tot astfel, la apogeul desăvârșirii sale, orice ființă omenească va fi formată din Bărbat (Tatăl), din Femeie (strălucirea) și din noua ființă netrupească, Lumina (strălucirea strălucirii). A treia persoană a ființei umane, strălucirea strălucirii, este o progenitură netrupească, de formă umanoidă. Este ca și cum trupul sufletesc al bărbatului se unește cu cel al femeii pereche, pentru a naște, printr-un fel de parthenogeneză, un nou trup sufletesc, care este independent de cel al părinților. Acest nou trup sufletesc este numit strălucirea strălucirii. După ce a fost născută, strălucirea strălucirii nu se mai afla sub jurisdicția nici a bărbatului, nici a femeii. Strălucirea strălucirii se manifesta autonom, beneficiind de puteri (siddhis-uri) extrem de mari. Nici un Primordial al întunericului, nici măcar Shantiah nu au avut puteri atât de mari precum are o astfel de ființă. în perioada de la sfârșitul celui de-al treilea ciclu, au apărut pe lume doar zece astfel de ființe denumite strălucirea strălucirii. Totuși, fiind născute înainte de vreme, aceste străluciri ale strălucirii nu puteau fi decât extrem de naive - de neștiutoare -, precum niște giganți lipsit de minte. Dacă cineva le-ar fi spus să distrugă un teritoriu sau o ființă omenească, ar fi făcut-o fără cea mai mică ezitare. De acest fapt au profitat o parte dintre Primordialii întunericului. Ei au educat în folosul propriu cele zece suflete nercehe, pentru a profita de puterile nelimitate ale strălucirii strălucirii. Au avut grijă ca energia emisă de strălucirea strălucirii să fie captată în diferite obiecte materiale sau în cristale, pentru a fi păstrate în viitor. Apoi, au aruncat în luptă aceste ființe netrupești, pentru a-și înfrânge inamicii. în consecință, strălucirea strălucirii a devenit o bombă umană capabilă să distrugă lumea materială. Prin acest act iresponsabil, Primordialii întunericului au comis o imensă greșeală, conferind puteri (siddhis-uri) formidabile unor făpturi lipsite de experiență și neaflate în comuniune cu Adevăratul Dumnezeu. Puterea, în afara comuniunii cu Dumnezeu, înseamnă distrugere. O strălucire a strălucirii nu se poate manifesta ca Duhul Sfânt - Lumina sau Strălucirea lui Dumnezeu -, datorită faptului că nu are cunoașterea deplină a lui Dumnezeu. Cel puțin o pereche din cele zece alese de către Primordialii întunericului a dus războiul până la capăt. într-un anume moment, printr-o manipulare atentă, bărbatului i s-a spus că sufletul pereche, femeia, a fost luată prizonieră de către Hallshithan. Firește, femeia - strălucirea - era în afara oricărei primejdii, dar bărbatul a crezut tot ce i s-a spus și s-a prezentat în fața lui Hallshithan, cerându-i socoteală. Omul respectiv și-a activat în prealabil strălucirea strălucirii, astfel că erau doi în unu - o bombă umană -, care lupta pentru a-și reface unitatea primordială. Nici 1000 de elefanți supărați că li s-au furat puii nu se pot compara cu acel om, care s-a prezentat în fața lui Hallshithan. Firește, de la înălțimea celor șase metri cât avea, Hallshithan i-a râs în față omului de doar un metru optzeci, care dorea să se sinucidă venind la el, și se pregătea să-1 spulbere ca pe un gândac. A avut însă cea mai mare surpriză din îndelungata sa existență. într-o luptă rămasă memorabilă, care încă există imprimată în cronica akasha, Hallshithan a mâncat o bătaie cruntă de la acel om de un metru și optzeci de centimetri. Pur și simplu, acel om a sfâșiat cu mâinile goale porțiuni din trupul de lumină al lui Halshtihan. Nu a scăpat de straniul agresor decât atunci când s-a refugiat, prin gaura de vierme, înapoi în haosul din care venise. Astfel, Hallshithan a fost alungat în afara lumii materiale, iar omul respectiv și-a regăsit femeia. în cele din urmă, el a fost convins să renunțe la calea strălucirii strălucirii și să redevină așa cum a fost. Și-a păstrat însă femeia - sufletul pereche, fără a mai apela vreodată la tehnica formării, înainte de soroc, a strălucirii strălucirii. Numele omului care 1-a învins pe Hallshithan este Șhakha Than. Actualmente, el se află în lumea eterică, împreună cu grupul său, Shakha Than s-a refugiat în lumea eterică cu puțin înainte de finalul ciclului al treilea. Sfârșitul ciclului al treilea După eliminarea lui Hallshithan, Primordialii întunericului au încercat să își refacă forțele și să pornească o nouă ofensivă de recucerire a lumii. De data aceasta, Primordialii întunericului au avut un inamic comun: oamenii deveniți liberi, care-1 descoperiseră pe Dumnezeu. In teritoriile devenite libere, oamenii care încercau să reînnoade legătura pierdută cu Unicul Dumnezeu, au format mai multe nuclee. Ei au fost sprijiniți în continuare de cei din Ișșinghingher. Pentru prima oară în istoria ciclului al treilea, oamenii sclavi, conduși de către Primordialii întunericului, au devenit mai puțini decât oamenii care se închinau la Unicul Dumnezeu. Primordialii întunericului și oamenii care încă îi sprijineau erau la doar un pas de o mare înfrângere. în acel moment de cotitură, Primordialii întunericului au ticluit un nou plan, care, în cele din urmă, s-a dovedit a fi și mai perdant. De fapt, a fost o adevărată catastrofă planetară. Primordialii întunericului s-au gândit să-1 caute în continuare pe Shantiah pentru a-și consolida puterea. S-au gândit că, o dată cu Shantiah, vor putea fi aduse din haos și acele ființe Lorehh și Dree care încă nu reușiseră să se manifeste în lumea materială, în haos încă se aflau - se află și astăzi - miliarde și miliarde de ființe omenești din toate generațiile, dar și de ființe Lorehh și Dree. Până în momentul actual, nu s-au manifestat decât maximum 35 % din totalul ființelor din haos. Există foarte multe ființe care n-au părăsit niciodată haosul. Ele au rămas acolo eoni și eoni, fără a ști ce se petrece în afară. Planul de acțiune al Primordialilor întunericului era cu adevărat diabolic. Ei pregăteau cea mai puternică contralovitură ce poate fi imaginată. Dacă până atunci au vrut să aducă haosul de data aceasta voiau să reînființeze în pe pământ materială vechiul Hetiteth - cosmosul din primul primordialii întunericului voiau să facă ceva nemaivăzut și nemaiauzit: voiau să recreeze Hetitethul în planul fizic, pe o singură planetă. Această planetă imensă trebuia să fie, totodată, o copie materială a întregului Ocean de Lumină - copie situată totuși în afara acestuia, ca o contraparte a ei. Dacă ar fi reușit să facă ceea ce și-au propus, nu mai puteau fi cuceriți de nimeni. Ar fi instaurat o tiranie perpetuă, iar ei s-ar fi erijat în dumnezei. Dar Shantiah nu a fost de găsit. De fapt, Shantiah nu a vrut să vină. Există multe istorisiri în lumea eterică cu privire la acest eveniment. Cea mai plauzibilă este cea care afirmă că Shantiah a făcut, el însuși, după eoni și eoni de tăcere, apel la Dumnezeu, în acele momente de cotitură, Shantiah s-a întors către Dumnezeu și s-a rugat îndelung pentru toți Cei răzvrătiți -oameni întunecați, spirite ale naturii Lorehh sau ființe luciferice Dree. Rugăciunea făcută de Shantiah, cu mare părere de rău, 1-a înduplecat pe Bunul Dumnezeu, care I-a cercetat inima. Inima sa a fost găsită fără răutate, fără ură, plină de compasiune pentru toți Cei răzvrătiți. Atunci, pentru întâia oară după cădere, se spune că Shantiah ar fi rostit următoarele cuvinte: - "Aș dori să fie ca la început, când eram în Dumnezeu și Dumnezeu era în noi și ne uitam cu toții împrejurul nostru și, iată, toate erau bune". Firește, Primordialii întunericului nu aveau de unde să știe astfel de lucruri. Ei și-au dat însă seama că Shantiah nu se afla în haos, astfel că au dedus că se află în "ceruri". Atunci Primordialilor întunericului le-a venit ideea nebunească de a sparge cerurile, pentru a-1 căuta pe Shantiah și a-1 obliga să coboare în lumea materială, împreună cu cohortele de ființe ținute captive în haos - ființe pe care doar Shantiah, primul om, le putea aduce. în timp ce Primordialii întunericului puneau la cale strategia de spargere a cerurilor, iar Udru îi învăța modalitățile de atacare a Fiilor luminii, s-a întâmplat ceva grandios: la Polul Nord al pământului, Oastea Fiilor Luminii, condusă de îngerul Mihail, a spart planurile cuantice și s-a revărsat pe pământ, în lumea fizică. Miliarde și miliarde de Fiii ai Luminii și de spirite ale naturii au pătruns în planul material, precum apa printr-un stăvilar abia deschis. Fiii Luminii i-au atacat pe Primordialii întunericului prin apă, prin foc, prin pământ și prin aer. I-au atacat atât în formă umanoidă, cât și ca energii, penetrând toate moleculele materiei. Tot pământul, cu toate elementele sale, au fost răvășite: focul de sus a luptat împotriva focului de jos, apa de sus împotriva apei de sus și așa mai departe. în momentul în care Fiii Luminii au pătruns în lumea materială, s-a produs un fenomen uimitor, greu de explicat în termenii actuali: pământul fizic s-a dialtat, devenind imens. în ziua de astăzi, dacă mai multe ființe îngerești pătrund neautorizat în lumea materială, pământul se dialtă brusc. Dacă, să spunem, ar pătrunde neautorizat zece ființe îngerești, tot ecosistemul terestru ar fi dat peste cap. Primul efect ar fi că pământul fizic s-ar dialta cu câțiva metri - ca un fel de balon umplut cu heliu. Simultan, trupurile oamenilor ar crește în mod proporțional. De aceea, trebuie să existe mereu un echilibru perfect între numărul ființelor îngerești luminoase și cele întunecate care se manifestă la nivelul lumii materiale. Dacă Primordialii întunericului își îndeplineau scopul și reușeau să aducă ființele rebele din haos, pământul s-ar fi dilaltat brusc. Tot astfel s-au petrecut lucrurile în momentul în care miliarde și miliarde de ființe îngerești din Oastea îngerului Mihail au pătruns în lumea materială. în timpul conflictului, oamenii din lumea materială s-au scindat: oamenii care i-au urmat pe Primordialii întunericului au luptat împotriva Fiilor Luminii. Oamenii care i-au urmat pe cei din Ișșinghingher au luptat împotriva Primordialilor întunericului, a ființelor Lorehh și Dree. Lumina a luptat împotriva întunericului, iar întunericul a luptat împotriva luminii. După cea de pe Perfer, aceasta a fost cea mai cruntă bătălie purtată în Oceanul de lumină între Fiii întunericului și Fiii Luminii. După spusele ființelor din lumea eterică, în această bătălie apocaliptică au pierit din formă 104 miliarde de ființe îngerești, de spirite ale naturii și de oameni. După cum se poate remarca, nu se specifică din ce tabără au făcut parte beligeranții care au pierit, întrucât, în cele din urmă, toți formăm o singură tabără - suntem copiii lui Dumnezeu Unicul. Firește, nici o ființă nu dispare, în mod efectiv, din cosmos. în momentul în care o ființă își pierde forma umanoidă, se reîntoarce în mediul din care a provenit. Cu puțin timp înainte de încheierea războiului, o facțiune 3 oamenilor întrupați s-a retras din luptă, înțelegând, în cele din urmă, marea eroare pe care au comis-o atunci când i-au ascultat pe Primordialii întunericului, pe Lorehh și pe Dree. Această facțiune nu forma mai mult de 5-7 % din totalul oamenilor întrupați, care încă luptau de partea Primordialilor întunericului. La sfârșitul războiului, oamenii din această facțiune au fost cruțați de Fiii Luminii, astfel că li s-a permis să se refugieze în lumea eterică, acolo unde, de la Adam și Eva, nu mai pătrunsese nimeni. După refugierea în lumea eterică, oamenilor din această categorie li s-a permis să-și construiască "locuințe" -așezări. După modul în care s-au comportat în lumea eterică, oamenii din această categorie pot fi împărțiți în două mari clase. Prima clasă a ales calea neutralității, în timp ce a doua clasă a ales calea beligerantei. Prima clasă poate fi denumită neutră, iar a doua poate fi denumită prometeică. în ultima fază a cruntei înfruntări, Primordialii întunericului și o parte din oamenii care-i sprijiniseră cu îndârjire s-au refugiat în apropiere de Centrul lor de putere din nordul Angliei, la Harimateea. Acolo s-a dat cea mai aprigă luptă a acestui război, în care au pierit din formă foarte multe ființe omenești și Primordiali ai întunericului. Primordialii întunericului supraviețuitori s-au refugiat în gaura de vierme de la Harimateea, întorcându-se în planurile lor cuantice. O altă parte s-a refugiat în Centrul de putere de la Miazănoapte După victorie, oastea Fiilor Luminii, condusă de îngerul Mihail, s-a retras din planul cuantic material prin același loc prin care au pătruns la începutul conflagrației: pe la Polul Nord al pământului. Concomitent, Duhul Sfânt s-a retras din creație, toate vegetalele și formele animale au pierit, iar pământul fizic a înghețat. Nu a mai rămas decât structura minerală a Pământului, care semăna pe atunci cu planeta Marte. Noaptea a învăluit totul. Acest fenomen este numit marea ștergere. Toți oamenii - milioane și milioane - care au mai fost surprinși în planul cuantic material și-au pierdut corpurile duh, •ar spiritul lor a fost retras în Lumea fără formă. Tot astfel, au supraviețuit oamenii din Ișșinghingher și din celelalte centre de putere ale luminii, care, oricum, nu erau situate la nivelului Pianului fizic deja corput, ci la nivelul materiei fără păcat. Capitolul 9 OMUL ȘI COSMOSUL Metamorfoze paralele La fel ca și cosmosul, structurile aurice ale oamenilor au suferit o "metamorfoză îndelungată. Fiecărei etape a metamorfozei cosmosului îi corespunde o modificare a structurii aurice a ființelor umane. Se poate așadar vorbi despre mai multe stadii sau etape ale unei metamorfoze paralele: a cosmosului și a structurii aurice a omului; ceea ce este sus este jos și ceea ce este jos este sus. Transformările cosmosului material și ale structurii aurice a oamenilor nu presupun doar existența unor legi oarbe, autoevoluția materiei sau victoria celui mai puternic, așa cum s-a spus din perspectiva materialismului dialectic. De asemenea, transformările cosmosului material ori ale structurii aurice ale oamenilor nu trebuie atribuite în mod direct lui Dumnezeu sau Fiilor Luminii, după cum nu trebuie atribuite, în mod direct, nici ființelor întunericului - Lorehh și Dree. După cum s-a menționat, creația directă a lui Dumnezeu nu poate fi decât perfectă. Faptul că, ulterior, creația perfectă s-a deteriorat, nu s-a datorat lui Dumnezeu sau Fiilor Luminii; de asemenea, nu are de-a face, în mod direct, nici cu Cei întunecați. Tot ce se petrece în lumea materială se datorează oamenilor și numai lor. Nimeni altcineva nu este responsabil de ceea ce se petrece în lumea materială - atât în ceea ce privește starea naturii, cât și în ceea ce privește modificarea structurii aurice. De asemenea, nimeni altcineva în afara oamenilor nu este responsabil pentru evenimentele cotidiene catastrofale ori pentru nenorocirile ce se abat atât de des. Oamenii sunt singurele ființe care au capacitatea de a emite pharismah, indiferent dacă vor sau nu (ori dacă cred sau nu acest fapt). Prin emiterea de pharismah, oamenii sunt etern creatori. Firește, nu oamenii ca ființe întrupate au capacitatea de a crea, ci spiritul lor, care a fost făcut de către Dumnezeu, după Chipul și Asemănarea Sa. Spiritele naturii sau îngerii din ierarhia Fiilor Luminii nu au această capacitate. N-ar avea cum. Ei sunt toți în unu și unu în toți; toți sunt în Dumnezeu, astfel că nu au de ce să se manifeste autonom, prin emiterea unei pharismah. îngerii din ierarhia Fiilor Luminii sunt unul în toți și toți în unul fără a-și pierde individualitatea. Fiind toți în unu și unu în toți, Fiii Luminii sunt în Dumnezeu. De aceea, îngerii din ierarhia Fiilor Luminii sunt în comuniune permanentă cu Dumnezeu, văd Fața Sa și duc la îndeplinire poruncile Sale. Cumulul poruncilor lui Dumnezeu constituie Ordinea cosmică sau Firea Lucrurilor. Nici Fiii întunericului - spirite ale naturii sau îngerii rebeli, Lorehh și Dree -, nu au capacitatea de a emite pharismah. Ei trăiesc într-o comuniune a răului (comuniune inversată) -sunt toți în unu și unu în toți. După acest principiu - unu în toți și toți în unu -, Fiii întunericului au realizat o comuniune artificială cu oamenii care faptuiesc râul. Fiii întunericului beneficiază de puterea și de energia emisă de oameni, care sunt ridicați la rangul de putere mare. Ca putere mică, Fiii întunericului sunt morți, dar ei revin la viață prin energia preluată de la oameni; în schimb, oamenii mor, pe măsură ce își oferă energia Fiilor întunericului. De-a lungul istoriei cosmosului, oamenii s-au întrupat pentru a evolua ei înșiși, dar și pentru a-i răscumpăra pe frații lor care s-au răzvrătit - spirite ale naturii și îngeri. Rebeliunile succesive - a primului om, Shantiah, a lui Hallshithan, a îngerilor conduși de Lucifer, a Primordialilor întunericului și a acelor oameni care i-au urmat - trebuiau răscumpărate de restul oamenilor. Trebuia răscumpărat păcatul originar. încercarea oamenilor de a răscumpăra erorile strămoșilor a început chiar o dată cu debutul celui de-al doilea ciclu cosmic, pe Perfer. De aceea, la începutul celui de-al doilea ciclu, a avut loc o creație ex nihilo. Astfel că a fost creat iarăși un prim om -Adam al celei de-a doua generații. Din păcate, datorită rebeliunii oamenilor celei de-a doua generații, în frunte cu al doilea Adam și a ființelor îngerești conduse de Lucifer, totul a degenerat, iar Perferul a fost incendiat. Și în al treilea ciclu cosmic, procesul creației a fost luat de la început, ca și cum nu s-ar fi întâmplat nimic. A fost creată o nouă lume/palier cuantic, Edenul eteric, și un nou prim om -Adam despre care amintește Vechiul Testament. Din Adam, Domnul Dumnezeu a făcut femeia. Prima femeie a fost Eva. Adam și Eva au căzut în păcat, astfel că au fost strămutați pe un nou palier cuantic - palierul cuantic material. Totuși, Adam și Eva au căzut în păcat mult mai târziu, în comparație cu primii oameni ai generațiilor anterioare . într-un fel, se poate spune că Adam și Eva, protopărinții celei de-a treia generații, au rezistat cel mai mult. Primul om al primei generații, Shantiah, s-a oprit destul de repede din procesul evolutiv, astfel că nu a reușit să se maturizeze suficient pentru a înțelege Planul lui Dumnezeu și a-1 urma neabătut. Shantiah nu a depășit etapa pubertății. Al doilea Adam, cel al generației a doua, s-a poticnit ceva mai târziu, cam în perioada sfârșitului adolescenței. în schimb, Adam -protopărintele celei de-a treia generații, cel despre care amintește Vechiul Testament - s-a poticnit la maturitate. Al treilea Adam a umblat cel mai mult cu Dumnezeu (dintre primii născuți ai celor trei generații), astfel că înțelepciunea sa a devenit foarte mare. Adam 1-a depășit cu mult pe Shantiah, astfel că a continuat procesul evolutiv din punctul în care, cu două cicluri în urmă, îl abandonase Shantiah. Din păcate, în cele din urmă, a căzut și el, iar urmașii săi încearcă să restabilească situația de la începuturi, când toate erau plăcute în fața lui Dumnezeu. Fiecare pharismah luminoasă, în acord cu legile cosmice, înseamnă reîntoarcerea la Dumnezeu și întronarea Ordinii divine. Fiecare pharismah întunecată, aflată în dezacord cu legile cosmice, înseamnă afundarea în materie -înseamnă, în cele din urmă, materializarea cosmosului și a omului. Ceea ce oamenii creează potrivit liberului lor arbitru, este absorbit în centru - in inimă: în inima omului, în inima globului terestru, în inima planetelor și sorilor din cosmos sau în inima universului material -, pentru a reapărea la periferie. De la periferie, efectul se repercutează asupra planului cuantic material: acesta este circuitul obligatoriu. Acest proces neîncetat poate fi urmărit atât la nivelul structurii aurei umane, cât și la nivelul marcocosmic. Omul este doar copia cosmosului - imago mundi Metamorfozele structurilor aurice Omul este, în primul rând, un spirit. El a fost creat direct de către Dumnezeu, cu mult timp înaintea formării Oceanului de Lumină. Spiritul omului, de formă sferică, a fost creat de C5tre Dumnezeu nemanifestat, IȘȘ. Spiritul este Omul Adevărat. în Oceanul de Lumină, după ce pătruns prin poarta alfa, spiritul omului s-a manifestat mai întâi ca stea, iar apoi a fost inclus într-un trup luminos de formă umanoidă. Acest trup de lumină de formă umanoidă este corpul duh. Pe planul său cuantic, corpul duh are aceeași consistență ca și trupul material în lumea fizică. La fel ca și corpul fizic în lumea materială, corpul duh are o formă umanoidă: are membre, trup, cap, are o fizionomie precis conturată. La fel ca și trupul material, corpul duh are anumite organe interne, de forma unor sfere luminoase. Aceste organe interne pot fi denumite chakre-atribut. între spirit și chakrele atribut s-au stabilit relații de conexiune aurică, de forma unor linii subțiri de energie. (26) Spiritul sălășuiește în interiorul corpului duh, în regiunea pieptului. El este situat pe linia divină, care face legătura directă cu Dumnezeu. Linia divină este un canal de lumină, care pătrunde prin creștetul capului și iese prin partea inferioară a corpului duh. Ea poate fi comparată cu coloana vertebrală a trupului material sau cu canalul Sushumna de la nivelul corpului eteric. De altfel, canalul Sushumna este o proiecție, la nivelul corpului eteric, a liniei divine. Chakrele atribut sunt aliniate de-a lungul liniei divine precum mărgelele pe o ață. Primul om care a avut un corp duh de formă umanoidă a fost Shantiah. Ulterior, au dobândit corp duh cei nouă oameni primordiali și restul primei generații. La apogeul primului ciclu cosmic, numărul total al oamenilor primei generații nu depășea câteva mii. Trupurile oamenilor primei generații erau de o frumusețe de nedescris. Oamenii primei generații se asemănau cu îngerii. Corpurile lor duh erau diafane, iar la nivelul pieptului, ca o nestemată neprețuită, strălucea spiritul. Corpurile duh ale oamenilor primei generații erau formate din energiile insuflate de cele 500 națiuni de îngeri și de spirite ale naturii. într-un fel, se poate spune că corpul duh unui om este un veșmânt împrumutat de la îngeri. Veșmântul este al omului, în sensul că nu este creația sa directă, ci este îngerilor (sufletul formei) și al spiritelor naturii (sufletul creației), fiind constituit din emisiile lor energetice. într-un fel, nici trupul material nu este al omului. Omul doar 1-a împrumutat de la ceea ce noi numim natură, în momentul întrupării. Trupul material este format din elementele chimice cunoscute: oxigen, hidrogen, carbon etc, tot astfel cum corpul duh este format din particule spirituale emise de ființele îngerești. Dacă am exagera puțin, am putea conveni că există un înger Carbon, un înger Oxigen și așa mai departe. Să spunem că îngerul Oxigen a împrumutat omului o mică părticică din esența sa, răspândită în tot cosmosul. Astfel, omului i s-a făcut un veșmânt material, prin intermediul căruia să se poată manifesta în lumea fizică. Ce s-ar întâmpla, de exemplu, dacă, în condițiile în care un om se comportă negativ față de natură, îngerul Carbon decide să retragă moleculele din componența trupului material al acestuia. Răspunsul este simplu: trupul omului s-ar destructura foarte rapid, iar din el n-ar mai rămâne decât amintirea. Spiritul omului, care este omul adevărat, ar rămâne fără învelișul de formă umanoidă, la fel cum un șofer ar rămâne fără automobil, în cazul unui accident. Fiind lipsit de învelișul de formă umanoidă, spiritul omului ar fi instantaneu aspirat în lumea cu care este în consonanță - Lumea fără formă. Un fenomen de acest fel urma să se petreacă în timpurile primordiale ale primului ciclu cosmic, în momentul în care cele 500 de națiuni de îngeri și de spirite ale naturii au decis să-i retragă lui Shantiah, primul om, energiile ce formau corpul său duh. Firește, acest proces s-a desfășurat după ce Shantiah a încălcat Legile lui Dumnezeu, iar faptele sale au pus în pericol stabilitatea cosmosului. Dintr-o dată, Shantiah și-a dat seama că forma sa umanoidă tinde să se destructureze, astfel că spiritul său va fi absorbit în Lumea fără formă. Firește, după o lungă perioadă, spiritul lui Shantiah urma să revină iarăși din Lumea fără formă, dar această posibilitate nu pare să-1 fi încântat prea tare, din moment ce a decis să-și păstreze duhul de formă umanoidă cu orice mijloace. Astfel că a apelat la doi dintre cei 21 de îngeri ai Realității Formei și a realizat o înțelegere cu ei. Cei doi îngeri, numiți Hali și Than, care formau o unitate, au acceptat târgul, astfel că i-au acordat lui Shantiah o insuflare energetică pentru a-și menține în continuare forma umanoidă a corpului duh, primind în schimb posibilitatea de a dobândi, ei înșiși» formă umanoidă de duh. Realizând acest târg, protagoniștii au încălcat automat Legile cosmice. Shantiah a obținut o aparență deforma, lipsită însă de aportul energetic al celor 500 de națiuni îngerești. La rândul lor, cei doi îngeri ai Realității Formei - Hali și Than - au obținut o aparență de formă, manifestându-se ca o unitate/individualitate, fără a avea această permisiune. Din acel moment, atât Hallshithan, cât și Shantiah au devenit Cel rău. Același fenomen s-a produs, de-a lungul tuturor ciclurilor cosmice, cu toate ființele - oameni, îngeri, spirite ale naturii -care au ales, prin liberul arbitru, să se opună Ordinii divine. Același proces s-a repetat, pe un alt plan, și la începutul celui de-al treilea ciclu, imediat după formarea planului cuantic material. La începutul existenței Edenului eteric, protopărinții Adam și Eva erau formați doar din trei structuri aurice: spiritul de formă sferică, corpul duh, și, firește, trupul. Trupul lor era format din energia lumii în care se aflau. în prima fază, protopărinții nu aveau încă structuri aurice exterioare; nu aveau corp emoțional, corp astral sau corp mental. In momentul apariției planului cuantic material, imediat după "izgonirea" din Edenul eteric, protopărinții au primit - și aici folosim formularea din Vechiul Testament - veșminte de piele, trupuri materiale. înainte de a primi veșminte de piele, s-a format corpul eteric, care reprezintă patternul energetic pe care este constituit acesta. (în cele ce urmează, pentru simplificare, vom face abstracție de corpul eteric și de funcțiunile acestuia). în prima perioadă de după izgonire, trupurile fizice ale protopărinților nu avea materialitatea de astăzi, fiind formate din materia de atunci, o materie primară, translucidă și relativ luminoasă. Corpurile lor fizice erau luminoase datorită faptului câ erau reflectarea directă a corpului duh. Datorită faptului că primii oameni au păcătuit, trupul lor fizic s-a întunecat - de arunci se poate spune că protopărinții n-au mai fost vii. Viața înseamnă lumina. Păcatul înseamnă Moartea, adică întunericul. In momentul în care structurile corporale de atunci ale protopârinților au încetat să mai lumineze, ar fi trebuit săi survină moartea corporală, iar spiritele lor să fie absorbite în Lumea fără formă - așa cum ar fi trebuit să se întâmple cu Shantiah în primul ciclu al cosmosului. Nu s-a întâmplat acest fenomen datorită faptului că, de această dată, structura corporală a protopărinților Adam și Eva (și, apoi, a tuturor urmașilor lor) a continuat să fie susținută din exterior, printr-o infuzie de energie suplimentară. Surplusul de energie - de viață - a fost infuzată în mod direct de către Dumnezeu, care a susținut, din exterior, ființa oamenilor. Această infuzie de energie suplimentară s-a concretizat la nivelul structurii aurice a protopărinților și, apoi, ] a tuturor oamenilor, printr-un nou înveliș aurie de formă umanoidă: suflarea de viață sau sufletul. în fapt, suflarea de viață primită de la Dumnezeu a generat apariția unei noi structuri aurice - sufletul. (27), Același proces de infuzare a unei suflări de viață din partea lui Dumnezeu, s-a desfășurat, la o scară mai înaltă, și la nivelul Terrei. La nivelul globului terestru, Dumnezeu a infuzat viața divină prin intermediul celui 21 de îngeri ai Temeliei. în urma acestei infuzii de energie, s-a format structura luminoasă de formă globulară a Terrei, ce susține, din exterior, viața pe pământul material. Fără infuzia de viață, realizată prin intermediul celor 21 de îngeri ai Temeliei (ai Realității Formei), Terra ar fi doar un glob cosmic lipsit de viață vegetală și animală, asemănătoare planetei Venus sau Mercur, iar la nivel j energetic ar fi doar o gaură neagră, în mijlocul căreia s-ar afla nucleul întunecat - mama tuturor întunecimilor. Ca înveliș aurie, sufletul este format din două elemente componente principale: steluța sufletului, care la oamenii încarnați este situată la nivelul gâtului (laringelui) și corpul sufletului, care are o formă umanoidă. Steluța sufletului este reflectarea directă a spiritului pentru o singură existență, iar corpul sufletului este dublura corpului duh. Corpul sufletul este, într-un fel, un corp duh nou, care se suprapune pe cel vechi la nașterea omului în lumea materială. în momentul în care oamenii au primit suflarea de viață j de Ia Dumnezeu și s-a format corpul sufletului, s-a mai produs o transformare importantă. Ca o extensie a corpului sufletului, a apărut la oameni primul corp aurie exterior, de forma unui ovoid de aproximativ 80-90 de centimetri. Acest corp aurie exterior poate fi denumit protocorp aurie originar. Până în acel moment, oamenii aveau doar structuri aurice interioare, de formă umanoidă. Protocorpul aurie originar a fost așadar prima structură aurică exterioară, de formă ovoidală ce a apărut la oameni. Chiar și după înmulțirea oamenilor în lumea materială, era posibilă reîntoarcerea la starea inițială. Oamenii ar fi trebuit să se manifeste potrivit Ordinii cosmice, iar atunci structura lor corporală ar fi început să lumineze iarăși cu de la sine putere și n-ar mai fi avut nevoie să le fie infuzată energia vieții din exterior. Din păcate, oamenii au ales altceva: s-au însoțit cu cele trei catagorii de ființe rebele - cu Lorehh eterice, cu Lorehh sexuale și cu Dree -, cărora le-au cedat o parte din energia de viață primită de la Dumnezeu. Le-au cedat o parte din suflarea lor de viață - o parte din sufletul lor. Așadar, prin interacțiunea aurică a oamenilor cu cele trei caîagoni de ființe rebele - cu Lorehh eterice, cu Lorehh sexuale și cu Dree -, din protocorpul aurie originar s-au separat trei structuri ovoidale distincte, precum planetele dintr-o nebuloasă. Acestea au fost, în ordine: corpul emoțional, corpul astral și corpul mental. De-a lungul timpului, cele trei corpuri aurice exterioare s-au transformat progresiv, pentru a ajunge în forma de astăzi, când se prezintă sub forma unor structuri ovoidale ce învăluie trupul material (motiv pentru care le denumim exterioare). Prin activitatea ființelor Lorehh eterice s-a format corpul emoțional iar prin activitatea ființelor Lorehh sexuale s-a format corpul astral. Influența directă a lui Lucifer și a îngerilor rebeli Dree, s-a concretizat prin apariția corpului mental. Dree sunt zeii mentalului. Astfel, Lorehh și Dree au furat o parte din energia dată de Dumnezeu oamenilor, pentru a o folosi în scopuri proprii. De aceea, se spune că oamenii nu mai sunt vii - că nu mai au viață veșnică. Ființele întunecate au furat viața veșnică a oamenilor pentru a ieși, ele însele, din moarte. CARTEA A DOUA DE LA COSMOS LA ÎMPĂRĂȚIA CERURILOR ’ Capitolul 1 ÎNCEPUTUL CICLULUI AL PATRULEA Un nou început Metamorfozele paralele - ale structurilor aurice și ale cosmosului - desfășurate de-a lungul primelor trei cicluri, au continuat, la un alt nivel, și după marea ștergere, când a început ciclul al patrulea. Marea ștergere nu trebuie confundată cu perioadele de nemanifestare dintre ciclurile anterioare. După cum s-a menționat, în timpul perioadelor de nemanifestare dintre cicluri, tot ce exista în Oceanul de Lumină a fost absorbit în Sursa Primă, Dumnezeu. în schimb, la marea ștergere, s-a produs retragerea Duhului Sfânt - Cel ce insuflă viața; a treia Persoană a lui Dumnezeu: Lumina - din creație. Retragerea Duhului Sfânt a afectat doar ceea ce se afla la nivelul planului cuantic material, dar nu a afectat planul cuantic eteric sau planul cuantic infraeteric. De asemenea, marea ștergere nu a afectat ceea ce se afla în afara Oceanului de Lumină, în haos și în iaduri. în schimb, marea ștergere a afectat razele de creație și nucleul întunecat al pământului, care și-au încetat existența. Nucleul întunecat și razele de creație se aflau doar la nivelul contrapărții întunecate a pământului, care a dispărut o dată cu planeta fizică. La marea ștergere, toate duhurile omenești care se aflau la nivelul planului cuantic material au fost eliminate de pe scena evoluției, iar spiritele lor au fost resorbite în Lumea fără formă. ț\fu au supraviețuit decât acele ființe omenești, pe care marea steraere le-a surprins în afara planului cuantic material. Ființele omenești care au supraviețuit sub formă de duh marii ștegeri, pot fi clasificate în două mari clase. Fiecare clasă are mai multe categorii. Prima clasă este formată din cei care au pășit pe calea Binelui, iar a doua clasă a fost formată din cei care au pășit pe calea răului. Fiecare clasă a supraviețuit din motive diferite. De asemenea, mecanismul supraviețurii a fost diferit, în funcție de poziția fiecărei clase față de Ordinea cosmică. în linii generale, procesul supraviețuirii s-a desfășurat la fel ca în ciclurile cosmice anterioare. Prima categorie de ființe care a supraviețuit la marea ștergere a fost formată din acei Primordiali ai Luminii, care nu au fost niciodată afectați de vreun eveniment catastrofal desfășurat la nivelul Oceanului de Lumină. Primordialii Luminii nu au dispărut nici măcar în răstimpul perioadelor de nemanifestare. A doua categorie a fost formată din oamenii denumiți Cei curați, care s-au refugiat în Ișșinghingher, în Lirakashin sau în Illirin. Toate aceste enclave nu au fost afectate de marea ștergere, fiind constituite dintr-o materie fără păcat. A treia categorie a fost formată din toți acei oameni care, chiar înaintea marii ștergeri, au înțeles răul făcut și s-au disociat de cei întunecați. Chiar în ultima perioadă a războiului ce a dus la marea ștergere, această categorie de oameni s-a retras - sau a fost lăsată să se retragă - în mod strategic, în lumea eterică. Acolo s-a diferențiat în două populații distincte: o parte, cea mai numeroasă, a construit mai multe orașe eterice. In epoca de apogeu, existau nu mai puțin de nouă metropole eterice. Cealaltă parte, o minoritate, a ales să locuiască în diferite comunități mult mai modeste, de întinderea unui sat mediu de astăzi, presărate de-a lungul lumii eterice. Prima parte a oamenilor care s-au retras în lumea eterică a înființat un centru de putere independent, de unde, de-a lungul celui de-al patrulea ciclu până în ziua de astăzi, a continuat lupta împotriva forțelor răului. Aceasta este categoria oamenilor Prometeici, denumiți ment. Ei sunt constructorii celor nouă orașe eterice. De-a lungul timpului, oamenii prometeici au dezvoltat o tehnologie eterică, prin intermediul căreia au confecționat diferite produse tehnologice, precum arme sau mijloace de transport rapide. Mijloacele de transport sunt enigmaticele OZN-uri, care se manifestă și în ziua de astăzi. Actualmente, oamenii din această categorie sunt denumiți "extraterestri", ceea ce este inexact. Departe de a fi "extraterestri", deci proveniți din afara Pământului, de pe planete situate în alte sisteme solare, oamenii prometeici sunt la fel de tereștri ca și oamenii care se întrupează în ziua de astăzi. De fapt, ei au fost locuitorii Protopământului în ciclul al treilea. La marea ștergere, ei s-au refugiat în lumea eterică. în prima jumătate a celui de-al patrulea ciclu, oamenii prometeici au pătruns mult mai des in lumea materială decât o fac în ziua de astăzi, fie corporal, ca man in black (oameni în negru), fie cu ajutorul navelor de transport - OZN-urile. Majoritatea dintre ei au corpul duh specific generației a treia și, implicit, puteri de manifestare foarte mari. Atunci când se manifestă în lumea fizică prin materializare, oamenii prometeici manifestă siddhisuri (puteri). Oamenii prometeici sunt organizați pe "națiuni" și pe ramuri, în funcție de interese și de afinități. Mijloacele lor de transport, OZN-urile, sunt de natură eterică, nu materială, dar se pot materializa în anumite momente, doar pentru foarte scurt timp. Este nevoie de un foarte mare consum de energie pentru ca un OZN să se materializeze în planul fizic. A doua parte a oamenilor care s-au retras în lumea eterică este formată din oameni neutri. Oamenii neutri își păstrează, în continuare, statutul de nebeligeranță pe care l-au adoptat la sfârșitul ciclului al treilea. Actualmente, ei formează o minoritate. Printre ei se află și Shakha Than, cel care 1-a izgonit pe Hallshithan la sfârșitul ciclului al treilea. A patra categorie de oameni care au supraviețuit marii ștergeri este formată din cei care s-au strâns în jurul Centrului de Putere de la miazăzi. Centrul de la miazăzi, care este amplasat în Hiperboreea, în apropierea Polului Nord, nu a fost afectat de marea ștergere. Toți oamenii din această categorie au continuat, și de-a lungul ciclului al patrulea, într-un fel sau altul, lupta împotriva celor întunecați. A cincea categorie de supraviețuitori ai marii ștergeri au fost oamenii obișnuiți care, chiar în momentul marii ștergeri, populau Regatul morților vii - actuala regiune infraeterică. Nici regiunea infraeterică nu a fost, în vreun fel, afectată de marea ștergere A șasea categorie de oameni care au supraviețuit marii ștergen este formată din acei oamenii întunecați, în frunte cu primordialii întunericului cei mari, care nu au fost surprinși de marea ștergere în planul cuantic material. Toți ceilalți oameni ai întunericului care au fost surprinși de marea ștergere în planul cuantic material, și-au pierdut corpul duh, iar spiritele lor au fost aspirate în Lumea fără formă. Totuși, raportat la marea masă a celor care s-au manifestat în ciclul al treilea, puțini Primordiali întunecați au dispărut la marea ștergere. Majoritatea Primordialilor întunericului din primele două generații și o bună parte a oamenilor din sămânța cea rea sau retras în haos cu puțin timp înaintea marii ștergeri. Ei s-au întors acolo de unde au venit, ca și cum nu s-ar fi întâmplat nimic și fără să fi învățat ceva util. Tot ce au fost capabili să priceapă din evenimentele dramtice desfășurate în ciclul al treilea a fost că se poate cuceri cosmosul și că se poate sfida în continuare Ordinea cosmică. A șaptea categorie de oameni care au supraviețuit mani ștergeri a fost formată din cei aflați în iaduri. Stricto senso, această categorie numeroasă de oameni nu poate fi considerată ca făcând parte din sămânța cea rea. Oamenii din această categorie s-au opus cu forța celor răi, iar prin aceasta au comis ei înșiși răul, astfel că, după moarte, au ajuns în iaduri. Deși sunt lipsiți de de memorie și de identitate, oamenii din această categorie au supraviețuit într-o stare larvară în găurile de vierme numite iaduri, care nu aveau cum să fie afectate de marea ștergere. La nivelul planului cuantic material, în cel de-al patrulea ciclu, umanitatea a avut o istorie la fel de frământată ca și în ciclurile anterioare. Totuși, în linii generale, istoria ciclului al patrulea a fost mult mai complexă decât istoria primelor trei cicluri, datorită faptului că au apărut elemente noi. Elementul cel mai important desfășurat în ciclul al patrulea a constat în intervenția directă a lui Dumnezeu în istoria oamenilor, ceea ce nu s-a întâmplat în ciclurile cosmice anterioare. în ciclul al patrulea, Dumnezeu a intervenit direct, de mai multe ori, în istoria oamenilor. Fiecare Persoană a lui Dumnezeu - Dumnezeu Tatăl, Dumnezeu Fiul și Dumnezeu Duhul Sfânt - a intervenit atunci când evenimentele s-au complicat într-un mod dramatic. Al doilea element de importanță deosebită a constat în nuanțarea pozițiilor oamenilor față de Ordinea cosmică. Dacă în primele trei cicluri ale cosmosului se poate vorbi despre o împărțire de tip maniheist între bine și rău, în ciclul al patrulea pozițiile au fost mult mai nuanțate: au apărut facțiuni intermediare, care, deși nu au respectat în totalitate Ordinea cosmică, nu s-au aliat cu Cel rău. Chiar au luptat împotriva sa prin toate mijloacele. Al treilea element important a constat în felul (tipul) oamenilor care s-au întrupat de-a lungul ciclului al patrulea. Dm punctul de vedere ai structurii corpului duh, în ciclui ai patrulea s-a născut a patra generație de oameni, dar s-au manifestat și oamenii din generațiile anterioare. Spre deosebire de cei din generațiile anterioare, oamenii generației a patra - cel puțin cei care s-au născut până în epoca lui Iisus Hristos -, pot fi clasificați în patra mari seminții. Prima seminție de oameni care s-a manifestat în cel de-al patrulea ciclu este formată din cei desemnați prin expresia Copiii lui Dumnezeu, care sunt un fel de Primordiali ai Luminii din generația a patra, care însă trebuie deosebiți de cei din ciclurile cosmice anterioare (de Primordialii Luminii din primele două generații). Această seminție de oameni a apărut chiar la începutul ciclului al patrulea, apoi s-a retras din lume, la fel ca și Primordialii Luminii cei vechi. A doua seminție este formată din spirite noi provenite dm Lumea fără formă, care s-au întrupat pentru prima oară în ciclul al patrulea. Numele acestei seminții este icon (în traducere, Chip și Asemănare de Dumnezeu). La începutul fiecărui ciclu al cosmosului, atunci când condițiile din lumea materială o permit, poarta alfa se deschide automat și pătrund, din Lumea fără formă, spirite noi, care primesc corpuri duh sau/și corpuri sufletești noi. Tot astfel s-au petrecut lucrurile la începutul ciclului al patrulea, când au s-au întrupat spirite pure (iconi), provenite direct din Lumea fără formă. A treia seminție de oameni a apărut ceva mai târziu, de-a lungul celui de-al patrulea ciclu al cosmosului, o dată cu reinfuzarea răului. Această seminție nu este nouă, ci este doar "reciclată", fiind formată din oamenii care s-au întrupat și în ciclurile cosmice anterioare. Ei fac parte din supraviețuitorii care, la marea ștergere, se aflau în haos și în iaduri. Deși oamenii din această categorie de veterani aveau corpuri duh pgCifice primelor trei generații, atunci când s-au întrupat iarăși țn lumea materială, au format o seminție de sine stătătoare. Această seminție este numită icon Misa (icon: Chip și Asemănare de Dumnezeu; hlisa: țărână. în sens larg: spirite căzute în materie). A patra seminție de oameni a apărut cam pe la mijlocul ciclului al patrulea, imediat după potopul lui Noe. Numele acestei seminții este sâmtem. Sâmtemii reprezintă o seminție nouă, de sine stătătoare, diferită de primele trei. Istoria umanității în cel de-al patrulea ciclu poate fi împărțită în șapte mari perioade. Fiecare perioadă a avut caracteristici specifice, în funcție de tipul și de seminția de ființe omenești care s-a întrupat, de calitatea energiilor pharismah emise de aceștia și de transformările mediului - ale Pământului în ansamblu. Fiecare perioadă a debutat cu un eveniment de importanță deosebită, care a dat nota dominată. Prima perioadă s-a desfășurat imediat după marea ștergere, de la reinfuzarea energiei de viață prin intermediul Duhului Sfânt până la reinfiltrarea răului. Această primă perioadă reprezintă o repetare, pe un alt plan, a Veacului fericit din ciclul al treilea (după fiecare nouă creație, la începutul fiecărui ciclu, are loc un Veac fericit - o Eră de aur). A doua perioadă s-a desfășurat de la reînfiltrarea răului în planul cuantic material până la potopul din vremea lui Noe. în timpul potopului, a avut loc o nouă alungare a celor răi și întemnițarea lor în adâncurile materiei. A treia perioadă s-a desfășurat de la potop până la o nouă reinfuzare a răului - ceea ce corespunde unui Veac fericit mai scurt. Și de această dată, răul s-a reinfuzat la nivelul lumii materiale datorită energiilor pharismah negative emise de către oamenii întrupați. A patra perioadă s-a desfășurat de la reinfuzarea răului până la intervenția directă, în Trup Dumnezeiesc de Lumină, a lui Dumnezeu în istorie, care s-a produs, pentru prima oară, pe timpul lui Moise. Intervenția directă în lumea materială, în Trup Dumnezeiesc de Lumină (ceea ce constituie o teofanie), a lui Dumnezeu, nu trebuie confundată cu contactele celor care, anterior lui Moise, au comunicat cu Dumnezeu. Atât Noe, cât și Avraam, la fel ca și multe alte persoane astăzi anonime, au luat contactul cu Dumnezeu, dar acest contact nu a presupus o teofanie, care s-a produs doar în timpul existenței lui Moise. A cincea perioadă s-a desfășurat de la moartea lui Moise până la crucificarea, moartea și învierea lui Iisus Hristos Aceasta a fost o epocă frământată, cu multe evenimente dramatice, care s-au succedat pe fundalul înfruntării directe dintre întuneric și Lumină. A șasea perioadă s-a desfășurat de la învierea lui Iisus Hristos, continuă și în ziua de astăzi și va continua o lungă perioadă de timp. La sfârșitul acestei perioade va avea loc sfârșitul timpului lumii materiale. A șaptea perioadă se va desfășura în alte condiții, după sfârșitul lumii materiale, când va apărea un cer nou și un pământ nou. Pământul în noua întocmire După marea ștergere, Pământul fizic a renăscut precum pasărea Phoenix, din propria sa cenușă. Astfel a început prima perioadă a ciclului ai patrulea. Totuși, de această dată, nu a mai avut loc o creație ex nihilo, ci o reconstrucție pe baza patternurilor (întocmirilor) existente. în ciclul al patrulea, Pământul a fost recreat pe baza patternurilor energetice aflate la nivelul structurii de formă globulară, rezultat al activității îngerilor Puri ai Temeliei. Existența acestei structuri eterice de formă globulară diferențiază Pământul de toate celelalte corpuri cerești. Renașterea Pământului s-a produs datorită infuziei de lumină/energie/viață a Duhului Sfânt. La începutul ciclului al patrulea, a treia Persoană a lui Dumnezeu, Duhul Sfânt, s-a reinfuzat în creație. Astfel, globul fizic al Protopământului a revenit la viață - într-un fel, s-ar putea spune că Protopământul s-a "reîntrupat", cu o altă "înfățișare". Astfel a apărut Pământul actual. Spre deosebire de ciclurile cosmice anterioare, încă de la debutul celui de-al patrulea ciclu, Pământul, ca glob cosmic, a fost învăluit într-o aură protectoare de mari dimensiuni, tocmai pentru ca răul să nu se mai infiltreze atât de ușor în planul cuantic material. Extremitatea aurei protectoare a Pământului se află undeva la jumătatea distanței dintre Lună și planeta învecinată, Marte. întregul ansamblu al pământului, format așadar din globul fizic, satelitul său natural, Luna și aura protectoare poartă numele de Terra aurica Aura Terrei aurica asigură o protecție sporită față de intruziunea forțelor din haos și, în special, față de intruziunea lui Hallshithan. De aceea, în prima parte a ciclului al patrulea, nici o ființă din haos nu a mai fost capabilă să pătrundă în Terra aurica. O ființă din haos poate să pătrundă în Terra aurica doar în cazul în care este atrasă prin intermediul unor energii nharismah întunecate, emise de către oamenii întrupați. La începutul ciciuiui ai patrulea, nu avea cine să cheme forțele râului, mai ales că nu mai exista nucleul întunecat al pământului . mama tuturor întunecimilor. De asemenea, nu mai exista contrapartea întunecată a pământului și nici nu se mai fonnaseră razele de creație. La începutul ciclului al patrulea, Pământul fizic era autonom. Prima perioadă a ciclului a! patrulea a debutat cu noua creație a lui Dumnezeu, care a fost, și de acesta dată, perfectă. Dumnezeu nu poate crea ceva imperfect, astfel că, în prima parte a celui de-ai patrulea ciclu, a apărut iarăși Edenul fizic -copie a Edenului de la nivelul pianului cuantic eteric. După apariția Edenului fizic nu a mai fost nevoie de creația unui nou Adam. Primordialii Luminii din generațiile anterioare (prima și a doua), care nu au căzut niciodată în păcat, s-au manifestat în mod natural în noua lume, devenind primii ei locuitori. în prima fază s-au manifestat doar zece Primordiali ai Luminii, apoi numărul lor a sporit. Primordialii Luminii sunt ființe omenești perfecte care nu s-au răzvrătit niciodată împotriva Planului lui Dumnezeu. Ei nu au cunoscut niciodată sentimentul de rebeliune, astfel că au trăit, în mod permanent, în prezentul continuu, alături de Dumnezeu. La fiecare rebeliune, Primordialii Luminii s-au disociat de cei care s-au revoltat, rămânând alături de Dumnezeu și de îngerii cei buni - Fiii Luminii. Primordialii Luminii cunosc și respectă Planul lui Dumnezeu. Nu se poate spune că Primordialii Luminii s-au întrupat în noua lume, care este actualul Pământ. Fiind perfecți, Primordialii luminii au fost atrași, în mod natural, în noul mediu, astfel că ei au fost primii locuitori. Primordialii Luminii erau oameni perfecți într-o lume perfectă. Dumnezeu însuși, împreună cu Fiii Luminii - îngeri și spirite ale naturii - se Plimba împreună cu ei în mirifica lume de la începutul ciclului, lnvățându-i rosturile a tot ce crease Ascultând de îndemnul Domnului Dumnezeu j Primordialii Luminii au avut fiii și fiice. îndemnul luj Dumnezeu, "înmulțiți-vă", valabil pentru protopărinții Adam și Eva la începutul ciclului al treilea, a fost valabil și pentru ei. Astfel, s-a născut prima seminție a celei de-a patra generații Oamenii primei seminții pot fi desemnați prin formularea Vechiului Testament de Copii ai lui Dumnezeu. Copiii lui Dumnezeu au rămas la fel de perfecți precum părinții lor. La rândul lor, Copiii lui Dumnezeu au avut fiii și fiice. Fiii și fiicele lor au fost spirite pure, abia provenite din Lumea fără formă. Cum era și firesc, în condițiile unei creații perfecte, poarta alfa s-a deschis de la sine, astfel că au pătruns în Edenul fizic, ca progenituri ale Copiilor lui Dumnezeu, spirite pure provenite din Lumea fără formă - denumite iconi. De câte ori perfecțiunea domnește în lumea fizică, poarta alfa se deschide de ia sine, ca și cum ar avea un dispozitiv cu senzori. în secunda în care oamenii comit fapte rele, poarta alfa se închide instantaneu. Astfel, la începutul celui de-al patrulea ciclu, în perfecțiunea ce adăsta pretutindeni, s-au întrupat spirite noi, ceea ce nu se mai întâmplase de foarte mult timp. Iconii s-au întrupat cu un nou tip de corp duh și cu un nou tip de corp sufletesc, formând temelia generației a patra. Ei au avut veșminte de piele (trupuri materiale) specifice noilor condiții. O lungă perioadă de timp, Primordialii Luminii și Copiii lui Dumnezeu au conviețuit împreună cu progeniturile lor, iconii. Toți respectau Ordinea cosmică, fiind în comuniune directă cu Domnul Dumnezeu. Noua generație de oameni denumiți iconi a învățat, la rândul ei, rosturile a tot ce Dumnezeu crease. în decursul acestei perioade, iconii generației a patra s-au înmulțit, populând întregul pământ, care se asemăna cu o imensă grădină. Cu cât o creație se apropie de perfecțiune, cu atât timpul se scurge mai încet, iar trupurile ființelor omenești îmbătrânesc mai lent. De altminteri, la fel ca protopărinții Adam și Eva, în paradisul terestru de la începutul celui de-al patrulea ciclu cosmic, atât Primordialii Luminii și Copiii lui Dumnezeu, cât și iconii nu au îmbătrânit în vreun fel, iar trupurile lor erau luminoase. Trupurile lor luminau din interior, precum neoanele. Pe atunci, timpul lumii materiale era foarte apropiat de prezentul continuu, astfel că se poate vorbi mai degrabă despre absență (suspendare) a timpului, decât despre o scurgere a sa. Toate procesele din natură erau atât de lente, încât totul prea static Să ne imaginăm un mediu perfect, în care totul este într-o armonie perfectă. Plantele și vegetalele, la fel ca toate formele de relief, sunt perfecte. Nu există animale sălbatice, ci doar viețuitoare care ascultă de poruncile oamenilor, nu există plante ori fructe otrăvitoare, nu există ape poiuate. Râurile, fluviiie, cascadele și apele oceanelor sunt pure și cristaline. Viețuitoarele aerului, apei și pământului trăiesc în fericirea și pacea ce învăluie totul. Tot astfel era în paradisul de la începutul celui de-al patrulea ciclu. Nu exista nici o disfuncționalitate, ci doar un peisai aproape static (ca o pictură), în care oamenii se plimbau după cum doreau, admirând creația perfectă a lui Dumnezeu. In aceste condiții, nu putea exista nici o disfuncționalitate meteorologică; doar un vânticei, foarte plăcut și parfumat, adia adesea printre copaci. Tot ce se petrecuse anterior părea a fi fost uitat, iar viitorul părea a fi plin de fericire. Din păcate, fiind spirite noi, iconii, fiii și fiicele Copiilor lui Dumnezeu, nu au mai respectat cu strictețe Ordinea cosmosului precum părinții lor, astfel că au introdus iarăși în cosmos principiul discontinuității. A fost nevoie ca o singură ființă din seminția iconilor să nu mai respecte Ordinea cosmică și să emită energii pharismah întunecate, pentru ca totul să se prăbușească. A fost suficient ca unui singur om să ... i se urască cu Binele, ca procesul evolutiv să dobândească o turnură nefastă. în momentul în care iconii nu au mai respectat Ordinea cosmică și au adus stricăciuni creației lui Dumnezeu, mediul a început să se deterioreze. O dată cu reinfuzarea răului s-a încheiat Veacul fericit și a început a doua perioadă a ciclului al patrulea. în a doua perioadă, întocmirile au început să pălească, au început să se manifeste diferite ciudățenii meteorologice -ploi, tornade, uragane, grindină și zăpadă -, vegetalele au început să moară și apoi să se reproducă, animalele odinioară docile și blânde au dobândit primele semne de agresivitate. Ceea ce oamenii au manifestat în interiorul lor, în inima ființei lor, s-a reflectat în afară. Ceea ce a fost aspirat în centru, a reapărut la Periferie. în aceste condiții, prezentul continuu, Timpul luj Dumnezeu nu s-a mai manifestat în lumea materială, iA oamenii care au ales calea nerespectării Planului lui Dumnezeu au început, dintr-o dată, să îmbătrânească și apoi să moară Totul a devenit trecut. Din păcate, "scenariul" dm ciclul al treilea s-a repetat până la capăt. Iarăși s-a făcut conexiunea cu haosul, iarăși s- a format nucleul întunecat al pământului, iarăși s-au format razele de creație. Iarăși s-au prezentat ... la datorie, din haos, ființele întuncate: Lorehli eterice, Lorehh sexuale, Dree, oamenii din sămânța cea rea, Primordialii întunericului. La rândul lor, Copiii lui Dumnezeu și Primordialii Luminii s-au retras definitiv dm lumea oamenilor. Văzând ceea ce se petrece, ei s-au disociat de cei care au făcut răul și s-au retras. în nici un fel, nu a fost vina lor pentru ceea ce s-a petrecut. Ei continuă să existe și astăzi, undeva la limita dintre pianul cuantic material și planul cuantic eteric, martori tăcuți ai lumii, dar nu mai interferează cu oamenii întrupați. Concomitent, poarta alfa s-a închis, iar spiritele pure J iconn - n-au mai fost capabile să se întrupeze. Poarta de intrare alfa a rămas de atunci închisă, astfel că spiritele pure - iconii -provenite din Lumea fără formă, nu au mai pătruns în lumea materială. După închiderea porții alfa, au început să fie atrași la întrupare, prin intermediul energiilor pharismah întunecate, oameni care trăiseră în ciclul cosmic anterior, care au fost surprinși de marea ștergere în haos și în iaduri. Oamenii din haos și din iaduri nu cunoșteau faptul că Dumnezeu, în marea Sa înțelepciune, a creat o nouă lume, astfel că dormitau în propria lor stare existențială. Fiind atrase de energiile pharismah întunecate, aceste ființe omenești s-au bucurat enorm: mai exista o lume de distrus, astfel că s-au precipitat să se întrupeze. Pentru oamenii proveniți din iaduri și din haos este așadar vorba despre o reîntrupare, realizată în condiții specifice ciclului al patrulea. Condițiile din lumea materială s-au schimbat după marea ștergere, astfel că structura corpurilor duh ale acestor oameni a suferit o modificare. Deși făceau parte din generația a treia și aveau corpuri duh specifice, când s-au întrupat iarăși, oamenii proveniți din haos și din iaduri s-au comportat ca o seminție distinctă. Fi au format a treia semin"" a celei de-a patra generații. Această seminție este denumită icon hlisa (icon înseamnă Chip și Asemănare de Dumnezeu; hlisa înseamnă țărână sau pământ; prin icon hlisa se poate înțelege "spirite căzute în materie"). Seminiția icon hlisa era diferită de seminția iconilor. Iconii erau spirite pure, care nu aveau o experiență anterioară de viață. Iconii erau la fel de naivi ca și strămoșii lor care au trăit în prima parte a ciclului anterior, pe când răul încă nu se infuzase în creație. în schimb, icon hlisa aveau o experiență de viață și de rebeliune îndelungate: cunoscuseră toate formele decăderii, astfel că erau virusați până în măduva "oaselor" - mai precis, a corpului duh. Pentru icon hlisa nu a fost prea greu să corupă întreaga generație a iconilor - a spiritelor pure ce abia intraseră prin poarta alfa. Cu timpul, iconii s-au comportat la fel de rău ca cei din seminția icon hlisa. Când toți au început să se comporte la fel, nici nu se mai știa cine sunt unii și cine sunt alții. Toți au devenit o apă și un pământ: virusați și căzuți în materie. Prin ambele seminții, răul s-a reinfuzat adânc în natură. Rezultatul reinfuzării răului a fost dramatic. în zece generații de la primul icon care se manifestase în disonanță cu Ordinea cosmică, mediul s-a deteriorat, iar procesul materializării s-a accentuat. Din Edenul de la începutul ciclului nu a mai rămas nici măcar amintirea. Mediul terestru s-a transformat atât de mult, încât a început să arate precum în epoca de apogeu a răului dm ciclul al treilea: regiuni din ce în ce mai întinse, formatate de Lorehh și de Dree, ritualuri sângeroase, războaie interminabile pentru cucerirea de spații vitale și pentru racolarea de noi membri. La rândul lor, Primordialii întunericului cei mari s-au manifestat iarăși în planul cuantic material ca la ei acasă, continuând ceea ce au început în ciclul al treilea. Nu mai conta faptul că se scursese atât de puțin timp de când, sub impulsul de viață al Duhului Sfânt, pământul renăscuse. Indiferent dacă făceau parte din categoria icon sau din categoria icon hlisa, membrii pseudoparadisurilor formatate de cei întunecați erau racolați ... vii sau morți. Nu conta. Cei vii erau făcuți sclavi prin aplicarea peceților luciferice, astfel încât energia de viață (sufletul) să le fie folosită pentru extinderea spațiilor vitale. Cei morți erau la fel de folositori în iad, unde deveneau umbre lipsite de conștiință și de energie Toți erau la fel de morți, fie că erau întrupați în lumea materială, fie că se aflau în iad. Viața veșnică devenise un deziderat mult prea îndepărtat. Arca lui Noe Istoria celei de-a doua părți a celui de-al patrulea ciclu, de după reinfuzarea răului, seamănă cu ceea ce s-a petrecut la sfârșitul ciclului al treilea. Datorită faptului că oamenii întrupați nu mai respectau legile cosmice, forțele răului au obținut un avantaj nesperat în lumea materială, astfel că au periclitat existența acesteia. O catastrofă nu vine niciodată singură, astfel că, de la un moment dat, celor întunecați le-a venit iarăși ideea nebunească de a sparge cerurile și de a crea un imperiu universal al răului în planul material, ceea ce a declanșat riposta Fiilor Luminii. Războiul dintre Fiii Luminii și Fiii întunericului s-a concretizat printr-un nou eveniment catastrofal: potopul. Situația se înrăutățise atât de mult în acea perioadă încât, pe toată suprafața pământului, nu existau prea multe persoane care să respecte legile cosmice. Dumnezeu a cercetat inima tuturor ființelor întrupate în lumea materială. Singura ființă omenească a cărui inimă 1-a mulțumit pe Domnul Dumnezeu a fost Noe. Noe a primit poruncă direct de la Domnul Dumnezeu să construiască o arcă, pe care să îmbarce "casa" sa, împreună cu anumite elemente de floră și faună. Arca lui Noe avea o formă extrem de simplă: arăta ca o jumătate de nucă, fiind împărțită în mai multe compartimente. După cum s-a menționat, corpul (învelișul) fizic al naturii vegetale este constituit din proporții inegale de întuneric și lumină. Inițial, corpul fizic al unui eiement din natură a fost constituit din lumină, dar, treptat, compoziția sa a cunoscut un proces de întunecare. Astfel, o vegetală "luminoasă" care, cândva, era bună la gust și hrănitoare, s-a transformat într-una nocivă și otrăvitoare. Un animal blând a devenit agresiv, ca și cum agresivitatea și violența oamenilor s-ar fi transferat acestuia. De fapt, animalele reprezintă ceea ce oamenii au făptuit rău și au lăsat în urmă - trecut cristalizat. (Procesul prin care plantele și animalele s-au transformat, trecând de la întuneric la lumină, a fost expus în paginile anterioare: dinspre centru spre periferie.) Noe a adunat în arca sa, alături de membrii casei sale, doar acele elemente vegetale și animale necorupte total de reziduurile aurice, în care lumina era preoponderentă. Celelalte elemente vegetale și animale au fost distruse de potop. La începerea diluviului propriu-zis, Noe și familia sa și-au găsit adăpost pe arcă. Familia lui Noe era formată din Noe-tatăl, soția sa și cei trei băieți, care și-au luat neveste. Se pare totuși că, cel puțin la un moment dat, în afara lor, a mai găsit refugiu în arcă încă o familie formată din trei persoane, despre care nu există nici un fel de surse documentare, dar a căror prezență a rămas imortalizată în cronica akasha. Această familie era formată dmtr-un preot (echivalentul unui preot), soția și fiica sa (posibil să fie vorba despre două fiice). A doua familie de pe arcă făcea parte din casa lui Noe, dar nu din familia sa. De aitfei, din Vechiul Testament aflăm că Noe a primit poruncă că îmbarce în arcă toată casa sa. "Și Domnul Dumnezeu i-a zis lui Noe: Intră, tu și toată casa ta în arcă, pentru că am văzut că, din toată generația aceasta, tu ești singurul drept înaintea Mea" - VT 7; 1. Aici se impune un scurt comentariu: termenul casă semnifică pe toți cei care locuiau sub același acoperiș cu Noe -robi, preoți, meșteșugari - astfel că nu se referă la ceea ce astăzi înțelegem prin termenul de familie; termenul de familie presupune fie o înrudire prin sânge, fie una prin alianță. Termenul generație pare să fie folosit în același sens în care este folosit în această carte: se referă la generația a patra. Termenul drept, prin care este desemnat Noe, presupune respectarea Ordinii cosmice. Firește, se poate pune problema: de ce Vechiul Testament nu amintește despre cea de-a doua familie - formată dintr-un bărbat ceva mai în vârstă și din două femei -, care a fost prezentă, la un moment dat, pe arcă. De altfel, Vechiul Testament nu amintește nici despre apariția răului în cosmos, după cum nu ia în considerare nici celelalte ființe omenești contemporane cu Adam, Eva, Cain sau Abel. Se mulțumește doar să specifice că răul întrupat în șarpe a ispitit-o pe Eva, după cum se mulțumește să amintească în treacăt despre "fiii și fiicele" lui Adam și ale Evei, fără a le aminti numele Cu privire la cauzele acestor omisiuni pot fi emise mai multe opinii. Cea mai la îndemână ar fi că s-au operat modificări asupra textului Vechiului Testament, în funcție de anumite considerente doctrinare. Se știe că primele cinci cărți ale Vechiului Testament - inclusiv Geneza - au fost scrise chiar de către Moise, dar nu este exclus ca cei care le-au copiat sau cei care au stabilit varianta finală, eveniment ce a avut loc mult timp după moartea lui Moise, să fi stabilit textul în funcție fie de de imperativele politico-doctrinare ale momentului, fie de calitatea auditoriului căruia îi era adresat textul. De altminteri, pentru a reda întreaga desfășurare a evenimentelor descrise în Geneză, ar fi fost nevoie de cel puțin zece volume de dimensiunea Vechiului Testament. Probabil că cea de-a doua familie prezentă pe arcă nu a avut nici un fel de rol în desfășurarea ulterioară a evenimentelor, motiv pentru care nu a fost amintită. Oricum, modul de alcătuire a textului Vechiului Testament indică în mod clar faptul că cei care au redactat textul final cunoșteau din cronica akasha (memoria psihoinformațională a Terrei) întreaga desfășurare a evenimentelor, dar au selectat doar acele evenimente pe care le-au considerat importante. Vechiul Testament a urmărit doar acele evenimente cu implicații în raporturile dintre Dumnezeu și poporul evreu. De aceea, evenimentele narate în Vechiul Testament sunt întrucâtva diferite de cele descrise în scrierile sacre ale altor popoare ale antichității. Fiecare popor a avut propria sa istorie, dezvăluită de către inițiați. Inițiații din vechime au consemnat în scrierile lor doar ceea ce i-a interesat pe ei, în funcție de sursa inspirației, de poporul din care au făcut parte și de arealul în care și-a desfășurat existența acel popor. Dacă, de exemplu, inițiații protodacilor ar fi scris o istorie a evenimentelor primordiale, aceasta ar fi trebuit să cuprindă doar acele evenimente ce s-au desfășurat în spațiul carpato-danubiano-pontic. Și inițiații daci ar fi scris despre Adam, Eva și Cei curați, dar n-ar fi scris nimic despre istoria sacră a vechilor evrei, care nu i-ar fi interesat. Ei ar fi urmărit doar ceea ce s-a petrecut în propriul lor teritoriu. De altfel, istoria sacră a poprului evreu începe doar cu Avram devenit Avraam A» Potopul «a Potopul a fost rezultatul unei mari confruntări între elementele principale - apa, aerul, focul și pământul - și, firește, între ființele spirituale care le controlau. De-o parte s-au înfruntat cei răi, în frunte cu Primordialii întunericului, cu Lorehh și cu Dree de toate orientările "doctrinare", iar de cealaltă parte Fiii Luminii. în fruntea armatei Fiilor Luminii s-a aflat îngerul Mihail (în limbajul actual, îngerului Mihail / Mikael i se conferă gradul ierarhic de Arhanghel, dar se pare că gradul său este mult mai mare decât cel al unui Arhanghel. Mihail sau Mikael este unul dintre cei patru mari Principi/Prinți Ocrotitori, alături de Prinții Gabriel, Rafael și uriel. Din aceste considerente, am ales să-1 desemnăm în continuare fie cu apelația generică de înger, fie cu cea de Prinț sau Principe). Fiii Luminii și Fiii întunericului s-au înfruntat atât ca energii, cât și sub formă umanoidă. La această confruntare nu au participat oamenii întrupați, care, de această dată, au fost spectatori, dar mai ales victime. Oastea îngerului Mihail a pătruns iarăși pe la Polul Nord al Pământului și s-a infuzat în materie (ca energii), atacându-i pe cei întunecați la nivelul tuturor elementelor: focul de sus s-a luptat cu focul din adâncuri, apa din cer s-a luptat cu apa coruptă de pe pământ, aerul pur cu aerul impur, pământul a fost răvășit. Spiritele bune ale naturii de foc s-au luptat cu spiritele rele ale naturii de foc - Lorehh de foc -, spiritele bune ale naturii de apă s-au înfruntat cu cele rele, spiritele bune ale naturii de aer s-au înfruntat cu Lorehh de aer, îngerii cei buni s-au înfruntat cu Dree. Potopul propriu-zis a început în momentul în care, pe fondul răutății oamenilor din lumea materială (și, implicit, a emiterii de energii pharismah întunecate), focul negru din adâncuri s-a revoltat și a irupt la suprafață. împreună cu el au ieșit din trecutul în care erau captive, spiritele naturii rebele de foc, Lorehh. După aceea, apele din adâncuri (Lorehh de apă) s-au ridicat la suprafață, iar cele de la suprafață au căzut în adâncuri. Aerul a devenit impur și s-a încins datorită acțiunii focului din adâncuri, ceea ce denotă o acțiune în forță a Lorehh de aer. In urma acestei incursiuni în forță a spiritelor naturii rebele de foc, apă și aer, Fiii Luminii au pornit o ofensivă de mari proporții. Pentru a pune capăt acestei rebeliuni a elementelor, Fiii Luminii au adus apa din "cer" - ploaia. Ploaia nu s-a oprit o perioadă foarte lungă de timp (Textul Vechiului Testament afirmă laconic că "s-au rupt toate izvoarele Adâncului celui mare și s-au deschis zăgazurile Cerurilor" - cap 7; 11). După timpul de astăzi, ploaia "dulce" a durat foarte mult timp, dar după timpul acelor vremuri a durat doar 40 de zile și 40 de nopți. in prima fază, un observator fizic aflat ia suprafața pământului ar fi observat cum pământul se crapă îngrozitor, iar focul din adâncuri irupe in cele mai neașteptate locuri; în a doua fază ar fi observat cum focul este stins treptat de ploaia torențială ce cade neîncetat din cer. în fine, observatorul fizic ar fi observat cu adâncă groază cum ploaia inundă treptat globul terestru, astfel încât, chiar și munții cei mai înalți sunt acoperiți de ape. în răstimul potopului, care nu trebuie confundat nici cu perioadele de nemanifestare, dar nici cu marea ștergere, pământul fizic a fost acoperit integral cu ape. în faza de apogeu a potopului, nu mai exista nici o porțiune de uscat pe tot pământul, ceea ce înseamnă, nici mai mult nici mai puțin, că munții cei mai înalți, care pe atunci atingeau înălțimi de cel puțin nouă mii de metri, erau acoperiți de ape. în schimb, un clarvăzător ar fi observat faptul că focul provenit din adâncuri este reflectarea ființelor răului de foc -Lorehh și Dree de foc -, cu anumite înfățișări și forme. Aceste ființe de foc puteau fi observate chiar și de neclarvăzători, dacă ar fi avut timpul necesar să analizeze situația. Un clarvăzător ar fi observat că apele din adâncuri, ce irupeau la suprafața pământului, aveau diferite forme stranii, cel mai adesea hidoase, fiind manifestările unor Dree și Lorehh de apă, în timp ce apele de sus (din cer) erau manifestările unor spirite bune de apă, sprijinite de o impunătoare armată de ființe îngerești din ierarhia Fiilor Luminii. Potopul a pus capăt celei de-a doua perioade a celui de-al patrulea ciclu. Spre deosebire de marea ștergere, când planul cuantic material a dispărut, în decursul potopului mediul fizic a fost acoperit cu ape. TotușiA apele din timpul potopului nu trebuie confundate cu cele de astăzi. în acele vremuri, apa avea un alt aspect. Acoperirea pământului cu ape a reprezentat întoarcerea creației la starea originară - la indistinct sau la nediferențiat. Starea de nediferențiat presupune reîntoarcerea lumii la un fel de prematerie incipientă, în care toate elementele -pământul, aerul, focul și apa, precum și elementele chimice corespondente - se topesc într-un element unic, care este originea a toate. Acest element doar corespunde (în sens general) apei de astăzi, dar el nu mai există în această formă. Este o altfel de apă - un numen de apă -, o stare incipintă a materiei, asemănătoare celei despre care un vestit philosophus al antichității grecești, Thales din Milet, afirma că se află la originea a toate. Imediat după retragerea apelor - de fapt, după transformarea acelei prematerii indistincte care poate fi înțeleasă ca un numen al apei de astăzi - s-a născut un nou pământ. Originea acestei transformări nu trebuie căutată însă tot în apă, ci în foc - mai exact în Focul de Sus, care este Duhul Sfânt, a treia Persoană a lui Dumnezeu. După potop, la fel ca la fiecare început de ciclu, Duhul Sfânt (A treia Revărsare, Focul de Sus sau Focul eteric, cum a fost numit cândva) a infuzat iarăși viață în tot ce există. O dată cu infuzia de viață a Duhului Sfânt, a început a treia perioadă a celui de-al patrulea ciclu. Duhul Sfânt a "fecundat" premateria existentă -nediferențiatul de ape -, așa cum se petrecuseră lucrurile de atâtea ori în trecut. Acesta este și motivul pentru care un contemporan al lui Thales, pe nume Heraclit, avea dreptatea sa când afirma că la originea lumii se află focul. Ulterior, ca rezultat al hierogamus-ului primordial {hierogamos: unirea sacră) dintre "apă" și "foc", s-au născut următoare două elemente: aerul și pământul (elemente despre care aminteau alți doi filozofi ai antichității grecești: Anaximene și Anaximadros). Din amestecul celor patru elemente, prin transformări succesive, s-a format tot ce există. Și iarăși trebuie să dăm dreptate unui vestit philosophus al antichității, pe nume Empedocles, care afirma că la originea lumii sue află patru elemente fundamentale: apa, focul, aerul și Pământul. Toți au avut dreptate, fiecare în felul său, chiar dacă unii au luat trenul cunoașterii de la prima stație, iar alții de la tațiile următoare. Toți însă afirmau cu mâna pe inimă că "totul este plin de zei". Și ce dreptate aveau. Toate ființele omenești surprinse în planul cuantic material și-au găsit sfârșitul la potop. Corpurile lor duh au fost eliminate de pe scena evoluției, iar spiritele au fost absorbite îh Lumea fără formă. Au supraviețuit doar ființele omenești care se aflau (decorporate) în haos, în iaduri, în lumea eterică, în Centrele de putere și în Regatul morților vii (supraviețuitorii au fost aceiași ca și la sfârșitul ciclului al treilea). La nivelul planului cuantic material, au supraviețuit teribilului diluviu doar persoanele care s-au refugiat pe arcă, în frunte cu Noe (spre deosebire de marea ștergere, în răstimpul căreia nu a supraviețuit nici o ființă întrupată). Noul Eden Imediat după potop, prin intermediu] Duhului Sfânt, totul a fost recreat pe baza patternurilor energetice ale vechilor întocmiri. Astfel, a fost reinstaurat un nou Eden fizic. După fiecare eveniment care afectează habitatul terestru (perioadă de nemanifestare, mare șteregere, potop) și după fiecare nouă re-creație, care nu poate fi decât perfectă deoarece este Opera lui Dumnezeu, se reinstaurează Edenul. Atâta timp cât persistă Edenul, durează și Veacul fericit. în prima etapă de după potop, totul se prezenta 1 aproximativ la fel ca la începutul ciclului al patrulea. Aproximativ, deoarece, în decursul diluviului, planul cuantic material nu a dispărut, iar aspectul mineral al pământului a rămas intact. La potop s-a produs doar o "reașezare" a elementelor. Nucleul întunecat - mama tuturor întunecimilor - a rămas intact, la fel ca și razele de creație. Cei întuncați au fost doar "consemnați" în adâncul pământului: focul cel rău, ca manifestare a ființelor Lorehh și Dree de foc, a fost azvârlit în profunzimile materiei, apa cea rea, ca manifestare a ființelor Lorehh și Dree de apă, s-a scurs în adâncuri etc. într-un cuvânt, Cel rău a fost întemnițat în materie. După retragerea apelor, pământul a rămas golaș. Nu exista nici o formă de vegetație, nici un copac, nici un animal și nici un om. Nici măcar cadavrele celor dispăruți în timpul potopului nu se mai zăreau; existau forme de relief, munți, văi, dealuri, câmpii, dar acestea erau golașe. Solul semăna întrucâtva cu cel care exista în paradisul terestru de la începutul celui de-al patrulea ciclu: era roșu, cam ca argila proaspătă. Solul globului terestru era în totalitate roșu. într-un fel, se poate spune că, după potop, a apărut un alt pământ - un pământ în care predomina proporția de lumină. în prima zi de după retragerea apelor, pământul de culoare roșiatică emitea o strălucire interioară, ca și cum ar fi fost luminat din interior. Până la o înălțime de mai mulți metri (zece-douăzeci de metri, dacă nu mai mult), solul era învăluit de un abur strălucitor și extrem de parfumat, care conținea cumulul patternurilor creației pe cale de a se naște. Aburul învăluia ca un halou întregul pământ. Noe și familia sa nu aveau nevoie să se hrănească ori să bea apă, datorită aburului ce învăluia solul. Inspirând acel abur, nu mai simțeau setea ori foamea. Aburul le genera o senzație de fericire totală, un fel de beatitudine. Din cauza aburului, nu se mai zărea Soarele și Luna, nu se mai zăreau nici stelele. Din aburul lăptos ce învăluia Pământul se întruchipau forme fermecătoare de vegetație (întocmiri); după ce se întruchipau aievea, formele se topeau de la sine, apoi se recompuneau foarte rapid, creând o impresie de vis. Toate aceste forme și întocmiri erau manifestări ale ființelor îngerești și ale spiritelor bune ale naturii. Prin intermediul lor li se arătau supraviețuitorilor potopului toată istoria creației, ca rezultat al activității ființelor îngerești și spiritelor naturii, creatoare de forme. Creația efectivă a întocmirilor noului pământ a început din locul în care s-a oprit arca - loc denumit Ararat. Acolo, Noe Și familia sa au eliberat din arcă toate viețuitoarele și toate semințele vegetalelor. Noua creație de vegetale (întocmiri) -căci se poate vorbi despre o nouă creație - a pornit, așadar, omnidirecțional din locul numit Ararat. Ararat a fost, astfel, locul dintâi al noii creații de întocmiri. Valul de viață, ca emanație a Duhului Sfânt, s-a Propagat ca un tsunami prin aburul lăptos. în urma sa, vegetația s-a recompus de la sine, într-un proces de creștere miraculos. în scurt timp, întreaga suprafață a pământului a fost acoperită de o Minunată floră tropicală. Astfel a fost restaurat un nou Eden Capitolul 2 FIII LUI NOE &» Primele linii de descendenți <& După revenirea la viață a pământului, a început a treia perioadă a celui de-al patrulea ciclu. în noul Eden, familia lui Noe s-a despărțit. Cei trei fii ai săi, împreună cu nevestele lor, s-au dus, fiecare, într-o altă zonă a acelui paradis vast și au avut fii și fiice. în cinci-șase generații, o mare mulțime de oameni popula deja globul terestru. Acest proces de populare al globului terestru a avut loc destul de rapid, dar pentru a înțelege cum de-a fost posibil așa ceva trebuie să ne gândim la faptul că, din punct de vedere trupesc, noua creație era formată în mod majoritar dm lumină. Datorită condițiilor acelei perioade, nu era loc de bătrânețe și de moarte. La fel ca și natura, trupurile oamenilor nu îmbătrâneau, iar oamenii ajunseseră la vârste impresionante, precum strămoșii lor care au trăit în perioada de început a ciclului. De fapt, acea perioadă poate fi caracterizată prin absența timpului. Timpul - ca transformare biologică a formelor de viață materiale - nu apare decât în condițiile existenței răului. Răul presupune discontinuitatea creației; răul înseamnă îmbătrânirea și, în final, moartea trupească. în absența răului, a timpului și a eternei deveniri, ființele omenești pot atinge vârste foarte înaintate, de cinci-opt sute de ani, continuând să se prezinte sub înfățișarea unor tineri de maxim 30 de ani. Pe toată durata vieții lor, astfel de oameni pot procrea - pot avea fii și fiice. De-a lungul acestei perioade de timp, răul nu a făcut joncțiunea cu lumea fizică. Nu avea cum, datorită faptului că lumea materială se afla inclusă în prezentul continuu, Timpul lui Dumnezeu. Fiind înfrânte în războiul necruțător ce adusese potopul, ființele ce manifestau răul au fost fie înlănțuite în adâncurile "abisului" de ape și de foc din interior, fie alungate în afara Oceanului de Lumină, în haos. începând cu membrii principali ai casei lui Noe, s-au format mai multe linii de descendenți. După cum s-a menționat, o ființă omenească vine la întrupare doar datorită energiilor oharismah emise de către părinții săi în momentul concepției. Teoretic, o ființă omenească poate să vină la întrupare din următoarele locuri: din Lumea fără formă, caz în care este un spirit pur (icon), din iaduri sau din haos (icon hlisa). Actualmente, o ființă omenească poate să vină la întrupare și din lumea astrală, dar în perioada de după potop nu exista încă lumea astrală. De asemenea, o ființă omenească se poate întrupa, în condiții speciale, direct din lumea eterică sau din Regatul morților vii (aceste ultime cazuri sunt mai mult teoretice). Imediat după potop, lucrurile au stat într-un mod diferit față de toate celelalte epoci, datorită faptului că, pe de-o parte, poarta alfa, care face legătura cu Lumea fără formă, era blocată: nici un spirit nou (icon) nu mai putea veni în lumea materială. La rândul lor, Primordialii Luminii, la fel ca și Copiii Lui Dumnezeu, care populaseră Pământul la începutul ciclului al patrulea, se retrăseseră definitiv din lumea materială. Pe de altă parte, trebuie ținut seama de faptul că, dată fiind puritatea fiilor lui Noe, energiile pharismah emise în momentul concepției au fost, la rândul lor, relativ luminoase. Nu au fost însă suficient de luminoase pentru a deschide iarăși poarta alfa și pentru a lăsa să pătrundă în lumea materială spirite pure (iconi), nici suficient de întunecate pentru a face conexiunea directă cu Cel rău - cu ființele din haos sau din iaduri (iconi hlisa). în consecință, urmașii direcți ai fiilor lui Noe au constituit o categorie aparte de ființe omenești: nici perfect luminoase, nici extrem de întunecate. Aceste ființe omenești aduse la întrupare prin energiile pharismah emise de fiii lui Noe au fost, de fapt, foști Primordiali ai întunericului deveniți luminoși - Primordiali de rang mai mic în ierarhia Celui rău. Ei nu erau situați la același nivel cu Primordialii întunericului cei mari, tot astfel cum un elev de clasa întâi nu are același nivel de pregătire ca un elev de clasa doisprezecea, deși, ca termen generic, ambii au calitatea de elev. în ultima parte a celui de-al treilea ciclu, puțin înainte de războiul de la Harimateea, acești Primordiali ai întunericului și-au dat seama de răul făcut și s-au întors la Dumnezeu. Ei au fost cei care s-au opus lui Hallshithan, trimițând misionari la câmpie, care să vestească noroadelor existența unicului dumnezeu. Reîntorcându-și fața spre Dumnezeu, ei au devenit luminoși, dar nu se puteau ridica la calitatea adevăraților Primordiali ai Luminii, care nu s-au răzvrătit niciodată. Tocmai acești Primordiali deveniți luminoși au fost atrași de phansmah-urile fiilor direcți ai lui Noe în nou constituita lume materială de după potop. Totuși, o dată cu atragerea lor în lumea materială, s-a produs un fenomen memorabil: ei s-au întrupat prin femeie, ceea ce nu s-a mai petrecut nicicând înainte. Până în acel moment, toți Primordialii întunericului - la fel ca și Primordialii Luminii - s-au manifestat în lumea fizică prin materializare, în duhul lor originar, nu prin nașterea firească, prin femeie.. Imediat după potop, Primordialii despre care este vorba s-au născut prin femeie și au devenit oameni obișnuiți. La rândul lor, acești Primordiali au avut fii și fiice, care s-au ramificat în mai multe linii genealogice. Fiii și fiicele acestora au avut și ei progenituri, astfel că numărul oamenilor s-a înmulțit considerabil. Toate progeniturile acestor Primordiali au format o nouă seminție, denumită sâmtem. (Seminția se numește sâmtem, iar oamenii ce formează această seminție pot fi denumiți sâmtemi.) Noua seminție 5 Procesul apariției seminției sâmtemilor a reprezentat o noutate, fiind diferit de cel al întrupării oamenilor din generațiile anterioare - icon și icon hlisa. De altfel, sâmtemii erau diferiți, ca structură aurică, de oamenii care se întrupaseră până în acel moment. Cum era și firesc, în momentul contactului sexual, progeniturile fiilor lui Noe, Primordialii, au emis energii pharismah, prin care urmau să atragă la întrupare alte ființe omenștii - fii și fiice. Datorită faptului că erau deosebit de puternici, fiind Primordiali și având corpuri duh specifice, ei au emis energii pharismah atipice, care nu existaseră nicicând în cosmos. într-un fel, se poate spune că acești Primordiali erau unici în cosmos. Unici și cu puteri de manifestare foarte mari, datorită calității deosebite ale corpurilor duh. Nici energiile pharismah emise de ei nu au fost suficient de luminoase pentru a debloca poarta alfa și pentru a atrage la întrupare iconi. Nu au fost nici atât de întunecate pentru a atrage iconi hlisa din haos sau din iaduri. Energiile pharismah ale acestor Primordiali n-au întâlnit, în drumul lor, nici un mediu (nici un palier cosmic) de unde să atragă la întrupare ființe compatibile. Energiile pharismah emise în momentul concepției, s-au întors tot la ei. Lumea materială devenise ca o seră ermetic închisă, în care nu putea pătrunde nici un spirit din exterior - nici din Lumea fără formă, nici din haos. Rezultatul a fost că a apărut o nouă seminție de oameni: sâmtemii. Din punct de vedere aurie, oamenii din seminția sâmtemilor au o alcătuire atipică, diferită de cea a oamenilor icon hlisa. Sâmtemii sunt formați doar din ansamblul sufletului - format din steluța sufletului de la nivelul laringelui și din corpul sufletului. La sâmtemi, steluța sufletului îndeplinește rolul spiritului, iar corpul sufletului îndeplinește rolul corpului duh. Ceea ce este important de remarcat este însă faptul că la oamenii din seminția sâmtemilor, corpul sufletului este un fel de corp duh nou, nevirusat de experiența rebeliunii, precum la oamenii din seminția icon hlisa. Ulterior, în urma existenței întrupate, la fel ca și cei din seminția icon hlisa, oamenii din seminția sâmtemilor și-au format structurile aurice exterioare: corpul emoțional, corpul astral și corpul mental. De-a lungul liniilor genealogice pe care le-au format, sâmtemii au avut fii și fiice, populând pământul. încă de la început, sâmtemii dintr-o linie genealogică au primit interdicția de a se împreuna cu cei din alte linii. în această primă etapă a celei de-a treia perioade, desfășurată imediat după potop, pământul â fost populat aproape în exclusivitate de sâmtemi. Singurele ființe omenești din categoria icon hlisa - care mai trăiseră în ciclurile cosmice anterioare - erau, de-o parte, cei din casa lui Noe, iar de cealaltă parte Primordialii aduși la întrupare de aceștia. în momentul apariției sâmtemilor, majoritatea oamenilor icon hlisa se afla fie în haos sau în iaduri, fie în Regatul morților vii sau în lumea eterică. Primordialii erau considerați drept tați sau strămoși ai liniilor genealogice principale de sâmtemi. Sâmtemii se numeau Pe ei înșiși "Fiul lui ..., care este strămoșul și tatăl seminției mele" O dată cu apariția sâmtemilor, relațiile dintre oameni s-au Codificat. Dacă, în ciclurile cosmice anterioare, în cazul seminției icon hlisa, legăturile dintre oameni erau exclusiv energetice, având la bază energiile pharismah, în cazuj sâmtemilor se poate vorbi și despre legături de sânge și fe carne. într-un fel, se poate spune că sufletul strămoșului -care era un Primordial - se transmitea prin sânge și prin carne la toți membrii liniei genealogice, printr-un fel de rezonanță morflcâ (astăzi se vorbește despre genotip și fenotip). O astfel de transmitere prin structurile materiei (prin sânge și prin came) a unor energii modulate informațional era ceva nou în cosmos. Nu se mai petrecuse niciodată așa ceva. Din acele timpuri se poate vorbi despre ereditatea fizică, care era generată de anumite câmpuri morfice de la nivelul structurii corpului sufletului și, implicit, ale corpului eteric. Tot din acele timpuri se poate vorbi despre formarea incipientă a raselor din ziua de astăzi; tipologiile fizice ale principalelor linii genealogice de sâmtemi s-au perpetuat până în ziua de astăzi. De-a lungul Veacului fericit ce s-a derulat după potop, sâmtemii au fost nemuritori. încă nu exista îmbătrânirea și moartea, datorită faptului că Cel rău nu fusese atras prin rezonanță în nou constituita lume. De asemenea, nu exista timpul, schimbarea și eterna devenire. îngerii din ierarhia Fiilor Luminii și spiritele bune ale naturii s-au manifestat iarăși în lumea materială. Ei au educat o ] lungă perioadă de timp pe fiii și pe fiicele sâmtemilor. Glasul lui Dumnezeu se făcea adesea auzit în natură, iar Slava Sa putea fi observată uneori în locurile înalte - cel mai adesea, pe munții cei mai înalți. Când vorbea Dumnezeu, toată natura vibra; fiecare element vegetal transmitea Cuvântul Tatălui Ceresc, precum o membrană de difuzor. Mai mult decât atât, spiritele bune ale naturii au adus noi elemente de mediu (întocmiri) pentru a veni în sprijinul seminției sâmtemilor. La fructele și rădăcinile bune de mâncat, care existaseră și în ciclurile cosmice anterioare, spiritele naturii bune au adus noi vegetale. Astfel au apărut, pentru prima oară, grâul, cartoful și porumbul, care anterior nu existau. După o lungă perioadă, sub supravegherea unor conducători - care pot fi considerați capi de spiță genealogică -, sâmtemii s-au răspândit pe toată suprafața pământului. Ca particularitate frapantă, tipologic vorbind, sâmtemii dintr-o linie genealogică nu erau diferențiați prea mult unii de alții, în sensul că glasul strămoșului (Primordialului) vorbea prjn sângele și prin carnea lor. Cuvintele Primordialului le răsunau mereu în urechi, ca un glas al subconștientului: "Să nu te depărtezi de mine și să faci ce îți spun eu". în acea perioadă de timp, sâmtemilor nici nu le trecea prin cap să facă altceva. Existau legi extrem de stricte în ceea ce privește hrana, comportamentul și relațiile sexuale. Sâmtemilor dintr-o spiță le era interzis cu desăvârșire să se împreuneze și să aibă fii și fiice cu cei din alte spițe genealogice. > Toiagul păstorului a fost sfărâmat «A Totuși, răul nu a fost epurat definitiv; nici nu avea cum. El încă exista, fiind manifestat de ființele care pot fi denumite generic Cel rău: Primordialii întunericului, ființele Lorehh și Dree care se aflau în haos, oamenii icon hlisa din iaduri. Toate aceste ființe se aflau departe de prezentul continuu ce învăluia pe atunci lumea materială. La fel ca în ciclurile cosmice anterioare, conexiunea cu haosul s-a produs datorită emiterii unor pharismah aflate în disonanță cu Ordinea cosmică. După potop, conexiunea cu Cel rău s-a înfiripat începând de la vârful piramidei: de la unii dintre Primordialii capi de linii genealogice. Imediat după ce vârful piramidei s-a prăbușit, nici urmașii sâmtemi n-au mai respectat legile cosmice și au emis pharismah întunecate, moment în care Cel rău (ființele care-1 manifestă) a revenit, de-a lungul razelor de creație, în lumea oamenilor. De-a lungul unei singure generații, răul s-a infuzat iarăși în lumea materială: tot ce a fost absobit în centru a reapărut la periferie. în mai puțin de 30 de ani după timpul de astăzi, stricăciunea s-a abătut iarăși asupra creației perfecte, la fel ca în epocile anterioare. Astfel s-a încheiat a treia perioadă și a început a patra perioadă a ciclului al patrulea. Cea de-a patra perioadă a fost marcată de mari transformări și a fost presărată cu răsturnări spectaculoase de situații. A fost, de asemenea, și cea mai dramatică epocă a istoriei umanității, datorita amplorii evenimentelor și diversității forțelor implicate. Multe dintre evenimentele desfășurate în acea perioadă au fost consemnate în vechile scrieri sacre - de exemplu în Enuma Eliș a sumerienilor, în Ramayana și în Mahabharata a. indienilor, în Cosmogonia iui Berossos (reprodusă de Eusebiu din Cesaieea în cartea sa Preparatia Evanghelica), în Popol Vuh (Cartea creației vechilor mayași), fo Vechiul Testament. Ceea ce este foarte important de remarcat - și, în același timp, uimitor - este faptul că, în a patra perioadă, după infuzarea răului în natură, s-au înmulțit elementele chimice din lumea materială; au apărut elemente chimice noi (este vorba despre elementele chimice din tabelul lui Mendeleev), în care ponderea de întuneric era majoritară, iar lumea materială s-a densificat aproape ca în ziua de astăzi. Prăbușirea a pornit de la ceea ce s-ar putea numi iubirea bolnavă; unii Primordiali, capi de rețea, și-au făcut țiitoare din fiicele sâmtemilor, astfel că au început să emită energii pharismah întunecate, prin care au făcut iarăși conexiunea cu haosul și cu iadurile. De la un moment dat, liniile de descendenți sâmtemi au început să se amestece, prin împreunarea bărbaților și a femeilor din toate liniile genealogice. Problema esențială a constat în faptul că progeniturile aduse la viață prin emiterea unor pharismah întunecate n-au mai făcut parte din seminția sâmtemilor, ci din seminția oamenilor icon hlisa, care abia așteptau o asemenea oportunitate. în timpul potopului, chiar și iconii au fost aspirați în haos și în iaduri, astfel că nu se mai poate face o distincție prea clară între ei și cei din generațiile anterioare, denumiți icon hîisa. Ca alcătuire de corp duh, între iconi și iconi hlisa este o diferență de generație, dar datorită faptului că ambele categorii au fost aspirate în haos și în iaduri în timpul potopului, pentru simplificare se poate vorbi despre o singură seminție de oameni, pe care-i putem desemna generic prin expresia icon hlisa. Când râul s-a infuzat în natură și în structura corporală a oamenilor, iar materia s-a densificat, a apărut moartea. Toate ființele omenești, fie icon hlisa, fie sâmtemi au început să îmbătrânească și apoi să moară. Nimeni nu mai era capabil să trăiască opt, nouă sute de ani, precum strămoșii lor. Durata de viață s-a micșorat progresiv : de la opt sute de ani a scăzut la cinci sute de ani; de la cinci sute de ani a scăzut la maximum o sută cinci zeci de ani. Apoi a scăzut vertiginos sub o sută de ani. Chiar dacă un om respecta legile cosmice - Ordinea cosmică - nu mai putea trăi decât până la aproximativ o sută cincizeci de am. Nu putea atinge o vârstă înaintată datorită faptului că răul (întunecimea) se impreganse în natură: în hrană, țn aer și în apă. Tot ce era ființă de carne a fost astfel contaminat cu râu (cu păcat) și condamnată să trăiască foarte puțin, în comparație cu strămoșii din vechime. Când a murit primul om în lumea materială s-a spus că "toiagul păstorului a fost sfărâmat, iar oile sale au fost risipite". Păstorul absolut al oamenilor de la începutul ciclului al patrulea a fost Noe (care poate fi considerat noul Adam), care avea un toiag de conducător. Noe și familia sa au trăit extrem de mult, chiar și după revenirea răului. Locul în care ei au rămas a fost Araratul, locul în care s-a oprit arca. Chiar și în prima perioadă a infuzării răului, structurile trupești (corpurile fizice) ale oamenilor de atunci nu erau încă complet materiale, ci, mai degrabă, semieterate. ulterior, ele s-au densificat treptat, pe măsură ce răul s-a infuzat în natură. Chiar și în ziua de astăzi, dacă o ființă omenească ar reuși, prin purificare extremă, să elimine ponderea de rău (de întunecime) din structura sa aurică și trupească, corpul său fizic ar deveni asemănător unei fantome: eterat și aproape invizibil percepției normale. La început, trupul său fizic ar deveni relativ luminos, apoi s-ar etera încetul cu încetul. Omul în cauză ar deveni nemuritor și ar obține viața veșnică. Deocamdată, doar unii sfinți creștini au reușit să străbată jumătate din drum: trupurile lor a fost atât de mult purificate de-a lungul vieții, încât, după moarte, nu au mai putrezit. în condițiile în care, actualmente, răul este infuzat atât de mult în natură, iar hrana, aerul și apa sunt deja contaminate, nu se poate mai mult. Venirea, direct din haos și iaduri, a oamenilor icon hlisa a reprezentat o adevărată catastrofa: ei au adus cele mai felurite forme de manifestare ale răului în lumea materială, educându-i în sens negativ pe sâmtemi (așa cum s-a întâmplat și în cazul iconilor). Concomitent cu apariția oamenilor icon hlisa, au venit, de-a lungul razelor de creație, ființele Lorehh și Dree. In scurt timp, ființele Lorehh și Dree, ca și o parte din Primordialii întunericului cei mari au început să se manifeste direct, spărgând planurile cuantice pe scurtături, așa cum făcuseră în ciclul al treilea. Istoria s-a repetat. Ființele Lorehh și Dree au formatat iarăși diferite teritorii sau regate, iar oamenii din seminția sâmtemilor au primit pecetea luciferică. Cei mai puternici și cei mai virusați oameni din seminția icon hlisa au atras de partea lor mari mase de sâmtemi, cu care au migrat în cele patru puncte cardinale, formând noi și noi regate. Ei s-au erijat în purtători de stindard (conducători) ai unor zei. Zeii nu erau alții decât Primordilaii întunericului cei mari. Purtătorii de stindard au ascuns Adevărul și au ocultat Numele lui Dumnezeu, Creatorul. Ei s-au proclamat drept fii direcți ai zeilor. Spectrul morții O lungă perioadă de timp, în lumea materială au coexistat doar cele două mari seminții de oameni: sâmtemii și icon hlisa. Cele două seminții coexistă și în prezent. Prima seminție este formată din sâmtemi, care, după cum a fost menționat, sunt formați doar din ansamblul sufletului (compus din steaua sufletului care îndeplinește rolul spiritului și din corpul sufletului care îndeplinește rolul corpului duh), din corpul fizic, corpul eteric și din structurile aurice exterioare (corpul emoțional, corpul astral și corpul mental). A doua seminție de oameni este formată din icon hlisa, care sunt formați din spirit, corp duh, suflet (format din steaua sufletului, ca proiecție a spiritului și din corpul sufletului), corp eteric și corpuri aurice exterioare: corp emoțional, corp astral și corp mental. Și la oamenii din seminția icon hlisa, steluța sufletului îndeplinește rolul spiritului, iar corpul sufletului îndeplinește rolul corpului duh, dar acest fapt se produce doar pentru o singură întrupare. La oamenii icon hlisa, steluța sufletului este reflectarea directă a spiritului pentru o singură existență, iar corpul duh doarme - nu este conștient - astfel că rolul său este preluat, de-a lungul unei singure existențe, de corpul sufletului. (29) După reinfuzarea răului în planul cuantic material, oamenii icon hlisa s-au întrupat direct din locurile în care au fost surprinși de evenimentele catastrofale: din haos sau din iad. Fiind atrași de pharismah-urile emise în lumea materială, ei s-au întrupat natural, prin intermediul femeilor (trebuie făcută această specificație datorită faptului că au existat și ființe omenești care nu s-au întrupat în mod natural, ci s-au materializat pentru diferite perioade de timp; aceste ființe omenești nu se deosebeau trupește de cele născute prin intermediul femeilor). După moarte, oamenii icon hlisa s-au reîntors în locațiile (jin care au venit: în haos sau în iad. La oamenii icon hlisa, imediat după momentul morții, structurile aurice exterioare sunt resorbite, prin intermediul chakrelor în corpul sufletesc, iar corpul eteric se disipează în mediu. Imediat după aceea, corpul sufletesc este, la rândul său, aspirat în corpul duh, care-și continuă existența post-mortem în iaduri, în haos sau, în cel mai bun caz, în Regatul morților vii (pe atunci nu exista lumea astrală). (29). în cazul seminției sâmtemilor, procesul morții era (și este) diferit de cel al oamenilor din seminția icon hlisa tocmai datorită diferenței de structură aurică. Sâmtemii nu aveau corpuri duh, precum oamenii icon hlisa, astfel că, după moarte, nu puteau fi absorbiți în iad, în haos sau în Regatul morților vii. Procesul morții la sâmtemi se derula în felul următor: în momentul decesului, corpul fizic își înceta funcțiile vitale. Corpul eteric se risipea în mediul eteric o dată cu putrezirea cadavrului, iar corpurile aurice exterioare - corpul emoțional, corpul astral și corpul mental - erau resorbite în suflet, mai precis în fantoma alburie numită corpul sufletesc. Până în acest punct, procesul morții la sâmtemi se desfășura la fel ca la oamenii icon hlisa. Dar, începând din acest punct, se poate vorbi despre o diferență esențială. Spre deosebire de oamenii icon hlisa, la sâmtemi nu exista un proces postmortem propriu-zis, datorită faptului că nu aveau corpul duh. De aceea, la sâmtemi, corpul sufletului suferea o transformare radicală: imediat după momentul morții, forma umanoidă a corpului sufletului se estompa treptat, până în momentul în care se coagula într-o sferă de energie sufletească, în mijlocul căreia strălucea palid o steluță - steluța sufletului. Această structură sufletească ovoidală dăinuie la nesfârșit, în aceeași formă. Astfel, după moarte, structura aurică a oamenilor din seminția sâmtemilor este redusă la o structură sufletească ovoidală. în această stare, ei nu mai sunt conștienți și zac într-o amorțire pe care, împreună cu vechile scrieri, o putem denumi adormire. Sâmtemii sunt cei adormiți. Ei nu mai pot fi înviați decât la a doua venire a lui Iisus Hristos, atunci când se spune că trupurile lor vor învia. De fapt, atât Vechiul, cât și Noul Testament vorbesc despre seminția sâmtemilor atunci când se referă la învierea trupurilor. Vechiul și Noul Testament nici nu au luat în calcul categoria oamenilor icon hlisa. Tot la sâmtemi se referă și 0 parte din scrierile străvechi egiptene, mayașe, sumeriene, feniciene sau grecești, care tratează moartea și lumea de' dincolo. Multe din ritualurile de înmormântare din civilizațiile respective, ce par astăzi foarte ciudate, trebuie raportate la această seminție de oameni: sâmtemii. Capitolul 3 LUMINI ȘI UMBRE Antidotul Și la începutul celei de-a patra perioade a ciclului actual, procesul cotropirii lumii materiale de către cei întunecați s-a desfășurat după "scenariul" standard. S-a ajuns iarăși ca ființele Lorehh și Dree să se plimbe ca la ele acasă, corporal, în pseudoparadisurile terestre, la fel ca în trecut. în urma împreunărilor acestora cu fiicele oamenilor - care se făcuseră iarăși frumoase, adevărate venere în came și oase - s-a născut o nouă generație de semizei și o generație de făpturi. La rândul lor, Primordialii întunericului s-au manifestat ca odinioară și au ajuns să fie venerați ca niște zei. Ei au fost, de altfel, zeii despre care vorbesc vechile religii. Ofensiva celor răi era condusă atât din Centrul de la miazănoapte, care era situat între Tigru și Eufrat, cât și din centrele de putere secundare, care se aflau pe tot cuprinsul pământului. Atât Centrul de la miazănoapte, cât și centrele secundare ale întunericului - al căror număr depășea, la un moment dat, 500 de locații - erau constituite la interfața găurilor de vierme ce făceau legătura dintre haos și lumea materială. Chiar la intrarea în găurile de vierme se aflau giganticele temple energetice, pe unde pătrundeau ființele Lorehh, Dree și Primordialii cei mari ai întunericului. Dar, de câte ori apare o boală sau un virus, apare și antidotul. Uneori, antidotul este folosit pe scară largă mult mai târziu, dar momentul apariției sale nu este prea depărtat de momentul instaurării bolii. într-un fel, se poate spune că natura este foarte grijulie față de propria ei perpetuare. Când un organism este bolnav, natura creează un anticorp care să o vindece. Tot astfel s-au petrecut lucrurile în ceea ce privește râul (un virus de o altă natură). Totuși, de această dată, antidotul nu a mai venit din partea Fiilor Luminii, care, desigur, erau extrem de îngrijorați ■A privire la soarta umanității. îngerii din ierarhia Fiilor Luminii n" puteau interveni direct în lumea materială datorită infuziei răului în mediu și în oameni. îngerii trăiesc în prezentul continuu, care este Timpul lui Dumnezeu, în timp ce lumea materială și ființele de pe cuprinsul ei trăiesc într-un timp diferit - în timpul Celui rău. îngerii din ierarhia Fiiilor Luminii au devenit astfel doar observatori ai lumii materiale. Același lucru se poate spune despre Primordialii Luminii și despre Copiii lui Dumnezeu. Marea lor majoritate s-a retras din istoria oamenilor, fără a părăsi totuși planul cuantic material. Ei nu au pătruns în lumea eterică, astfel că în perioada despre care este vorba, au format diferite enclave în locurile pustii de pe suprafața pământului. Aceste enclave erau dispuse, cel mai adesea, în locurile cu multă vegetație din Africa, sud-estul Europei, America de sud și Asia. Cei mai mulți se aflau încă în Centrul de putere al Luminii, situat pe teritoriul României de astăzi. Motivul pentru care Primordialii luminii și Copiii lui Dumnezeu au ales locurile cu multă vegetație nu presupune în mod necesar o materializare directă. Ei aveau nevoie de o contraparte cât mai pură a naturii pentru propriile lor enclave, ] ca un fel de "împământare" în material. Dacă nu ar fi avut acest tip de împământare, ei ar fi rupt definitiv contactul cu lumea materială. în acea perioadă de timp, cu totul accidental, Primordialii Luminii și Copiii lui Dumnezeu puteau fi observați în lumea materială de unii călători rătăciți; ei se prezentau ca niște făpturi de o mare frumusețe, mult mai înalți decât oamenii materiali, ale căror trupri radiau lumina. De multe ori, călătorii din acele timpuri povesteau că au observat făpturi minunate formate din lumină, care apăreau și dispăreau instantaneu. Astfel de evenimente se produc uneori și în ziua de astăzi, mai ales în locurile pustii. Totuși, Primordialii luminii și Copiii lui Dumnezeu nu au intervenit în istoria oamenilor. Dacă ar fi intervenit direct în lumea oamenilor, ar fi trebuit să răspundă la forță cu forța, ceea ce însemna, pentru ei, încălcarea Ordinii cosmice și, implicit, căderea în materie. Din acest motiv, în cea de-a patra perioadă a ciclului actual, antidotul la forța răului nu a venit de la Fiii Luminii ori de la Copiii lui Dumnezeu, ci de la oamenii decorporați din principalele Centre de putere: oamenii din Centrul IșșinghingerJ oamenii din Centrul Lirakashin, oamenii din Centail de Ițfl miazâzi, oamenii din Centrul prometeic (din lumea eterică) și oamenii din Regatul morților vii (infraetericul de azi). Toți acești oameni decorporați au format opoziția transfizică la forțele răului. Ei voiau să elimine răul din lumea materială prin forță. Scopul lor final era alungarea definitivă a celor răi în haos. Concomitent, ei doreau iluminarea tuturor oamenilor întrupați, indiferent de seminție: icon hlisa ori sâmtemi. Oamenii din aceste Centre de putere pot fi considerați drept "iluminați". în ceea ce privește expresia iluminați (care nu are nimic de-a face cu acea grupare denumită astăzi prin termenul iluminați), trebuie să facem o scurtă paranteză, pentru a ține cont de semnificațiile multiple și adesea ambigue ale cuvântului. Propriu-zis, cuvântul iluminat se referă la obiecte sau la ființe din lumea materială, care nu emit lumină proprie și care, pentru a deveni vizibile, sunt iluminate de o sursă exterioară. La oameni, acțiunea de iluminare este, desigur, de natură spirituală - acesta fiind și sensul în care folosim acest cuvânt. în cazul oamenilor, iluminații sunt acele persoane asupra cărora s-a exercitat din exterior o acțiune de iluminare. Oamenii respectivi nu au capacitatea de a se lumina singuri, cu de la ei putere; ei se luminează în urma unei acțiuni exercitate din exterior - la fel cum, la nivelul lumii materiale, un obiect devine vizibil doar dacă este luminat de o sursă: fie de un bec, fie de lumina soarelui. Din punct de vedere aurie, iluminații sunt de două feluri, în funcție de calitatea celui care a exercitat acțiunea din exterior. Calitatea celui care a realizat acțiunea de iluminare poate fi determinată ținându-se cont de respectarea Ordinii cosmice. în consecință, pot fi denumiți iluminați atât cei care au receptat influența din partea celor care respectă Ordinea cosmică, cât și din partea celor care nu o respectă. în ambele cazuri, sensul este clar: oamenii iluminați dobândesc caracteristici noi, printr-o influențare directă. Din acest punct de vedere, și oamenii din sămânța cea rea P°t fi denumiți, destul de impropriu, "iluminați", datorită Aptului că asupra lor a fost exercitată o acțiune din exterior de câtre cei care au această capacitate (Lorehh. Dree sau Primordialii întunericului, inițiații cei răi). Ei sunt, firește, 'iluminați" ai răului în schimb, oamenii buni pot fi denumiți iluminați a: binelui, datorită faptului că asupra lor a fost exercitată o acțimj. de iluminare pozitivă din exterior de către cei buni (FJJJ Luminii, Primordialii luminii, inițiații cei buni etc). în momentul în care acțiunea de iluminare încetează indiferent din ce motiv, oamenii respectivi își pierd aceste caracteristici; ei redevin așa cum erau înainte. Astăzi se folosește cuvântul iluminat doar în sensul benefic al cuvântului datorită faptului că nu se mai recunoaște acțiunea răului fr cosmos - cu alte cuvintre, nu i se acordă răului realitate ontologică. La polul opus al iluminaților sunt luminații - cei care emit lumină prin propria lor putere. în urma unor eforturi personale, oamenii luminați au dobândit caracteristica de a lumina singuri. Dacă iluminarea este, teroretic, posibilă atât celor răi (care se "luminează" invers, adică se întunecă), cât și celor buni, luminarea nu este posibilă decât celor buni. Doar cei ce se apropie de Lumină, pot lumina cu de la sine putere. Lumina Supremă este Dumnezeu, iar în momentul în care un om devine luminat se poate spune că Dumnezeu sălășuiește în ființa sa - în inima ființei sau în spiritul său. Cei răi sunt, de fapt, opusul luminaților: ei sunt cei întunecați. Exemplificând, în cazul unui om iluminat, structura sa aurică (sufletul și corpurile aurice exterioare) reacționează la fel ca un obiect din lumea materială. Dacă un obiect din lumea materială este luminat de un bec roșu, el pare să aibă culoarea roșie. Tot astfel se produc lucrurile în cazul structurii aurice a unui om iluminat: dacă asupra sa acționează din exterior o ființă întunecată, structura sa aurică devine întunecată; dacă acționează o ființă luminoasă, structura aurică devine luminoasă. Dacă, o lungă perioadă de timp, un om este supus unei influențe luminoase, de la un moment dat, structura sa aurică începe să lumineze cu de la sine putere: astfel, el trece progresiv de la starea de iluminat la cea de luminat. Problema este că, în momentul în care un om luminat emite o pharismah aflată în disonanță cu legile cosmosului, începe să se întunece din punct de vedere aurie. Acesta a fost, de altfel, procesul prin care oamenii cândva luminoși s-au întunecat. Acest proces este valabil atât pentru oameni, cât fl pentru ființele îngerești și spiritele naturii Activitatea Centrelor de putere Opozanții transfizici ai răului voiau să continue lupta începută la sfârșitul ciclului al treilea. Pentru îndeplinirea acestor scopuri, ei au reactivat vechile Centre de putere, care erau "în adormire", sau au constituit altele noi. Ei nu s-au întrupat direct în lumea fizică, dar s-au manifestat prin materializări totale sau parțiale. Prima mare grupare a opozanților răului era formată în jurul câtorva Primordiali ai Luminii, care, la un moment dat, în ciclul al treilea, s-au desprins de cei care se găseau în Centrul de putere al Luminii. Separarea lor de Primordialii Luminii s-a produs cam în aceeași perioadă în care Adam, Eva și o parte din Cei curați au înființat Ișșinghingher-ul. în jurul acestei grupări a Primordialilor Luminii s-au adunat, ulterior, nenumărați oameni din toate generațiile, inclusiv oameni din generația a patra. Această grupare a format Centrul de Putere de la miazăzi - undeva în apropierea Polului nord de astăzi (Hiperboreea). Centrul de la miazăzi există și în ziua de astăzi. în Centrul de la miazăzi nu se află îngeri din ierarhia Fiilor Luminii. Central de putere de la miazăzi este dispus foarte aproape de Polul nord actual, într-un perimetru de aproximativ 10 kilometri pătrați. întregul perimetru este învăluit într-o imensă sferă energetică. în interiorul sferei enegetice ce învăluie perimetrul de aproape 10 kilometri pătrați există un peisaj tropical - așa cum arăta pământul în momentul în care a fost construit acest centru. în perimetrul Centrului de la miazăzi se află nenumărate clădiri impozante, unele chiar gigantice, asemănătoare unor cetăți medievale. Peste tot predomină culoarea portocalie și aurie. în jurul clădirilor se află o vegetație tropicală abundenta, râuri și pârâuri rapide, cascade minunate, ce par a se forma într-0 altă dimensiune pentru a se vărsa nicăieri. A doua grupare a oponenților transfizici ai răului a fost formată din cei care se aflau în străvechile Centre de putere din Ișșinghingher, Lirakashin și Illirin, care erau situate tot la nivelul cuantic al lumii materiale. Construcțiile din Șșinghingher sunt asemănătoare cu cele din Centrul de la zi. fiind formate din aceeași materie fără păcat existentă în Evul de aur. Există cam același tip de clădiri impunătoare același tip de vegetație paradiziacă. Populația din Centrele de putere din Ișșinghinghej Lirakashin și fllirin era formată din misionarii Celor curați Majoritatea dintre ei au făcut parte din generația a treia, A existau și oameni din generația a patra. A treia grupare de opozanți ai răului a fost formată din cei care, la sfârșitul ciclului anterior, s-au retras în lumea eterică. Această grupare a fost, la rândul ei, împărțiți în două facțiuni principale. Prima facțiune nu a mai dorit să se mai implice în lumea oamenilor și în istorie, astfel că a adoptat o poziție de neutralitate. A doua facțiune a fost constituită din oamenii prometeici, denumiți ment, care au dorit să se implice în istoria oamenilor și să-și ducă cu consecvență scopul până la capăt. La sfârșitul ciclului al treilea, ei au construit în lumea eterică nouă mari citadele. în citadelele prometeice nu se manifestă îngeri din ierarhia Fiilor luminii, după cum nu se manifestă nici Primordiali ai Luminii. Dintre cele nouă citadele construite la începutul ciclului al patrulea, numai două au fost active din punctul de vedere al opoziției împotriva răului. Aceste citadele sunt numite AJkca și Parriess. Oamenii eterici ce populează cele două citadele sunt cei denumiți "extraterestri". Noi o să-i numim în continuare oameni prometeici. între oamenii prometeici și oamenii din lumea materială există, cel mult, diferențe de calitate. Oamenii prometeici au corpuri duh specifice ciclului al treilea (generației a treia), ceea ce înseamnă că sunt extrem de puternici. în condițiile în care folosesc tehnologie eterică, ne putem gândi că, într-adevăr, decalajul dintre ei și oamenii din lumea materială este foarte mare. Oamenii prometeici din citadelele eterice Akca și Parriess au construit, pe baza unei tehnologii eterice sofisticate, cunoscutele OZN-uri, cu ajutorul cărora, în ziua de astăzi, fac incursiuni în lumea materială. în perioada despre care este vorba, oamenii prometeici încă nu începuseră să construiască OZN-uri, dar aveau deja diferite dispozitive tehnologice de natură eterică atașate la centuri sau pe brațe. OZN-urile au apărut abia în momentul în care, în lumea materială, au apăr™ primele temple, pe care nu oamenii prometeici ie-au cunstnlj : oamenii din lumea materială. Dimpotrivă, oamenii prometeici s-au opus construcției și activității din aceste temple. Dar să nu anticipăm. A patra grupare a oponenților răului umani a fost constituită de oamenii care au ajuns, după moarte, în Regatul morților vii. O reminiscență din Regatul morților vii este actuala lume infraeterică. Primul om care a deschis regatul morților vii a fost Abel. (32) Cei care au pătruns în Regatul morților vii au fost victimele celor răi. Unii oameni au rămas în Regatul morților vii o lungă perioadă de timp, fără a se mai întrupa în lumea materială. în Regatul morților vii nu existau îngeri, spirite ale naturii sau Primordiali ai Luminii. Regatul morților vii era un (sub)palier cuantic întins, situat între lumea materială și cea eterică, în care exista un decor dezolant. Peste tot era ceață, frig și vegetație (întocmiri de vegetație) stearpă. în momentul în care pătrundeau în Regatul morților vii, toți oamenii erau semiconștienți, nu aveau amintiri și identitate. Cel mai adesea, ei hoinăreau prin ceață și mâsgă, frig, mirosuri pestilențiale, ca într-un loc viran în care sunt depozitate gunoaie, fără a ști cine sunt și ce caută acolo. în acele locuri dezolante, nu exista iubirea, compasiunea, ocrotirea sau speranța. Treptat, oamenii care au ajuns acolo au fost capabili să-și revină. Prin eforturi susținute, ei și-au redobândit conștiința și identiatea, iar în cele din urmă au devenit capabili să lumineze singuri - au devenit luminați (morți vii). Ulterior, pe întinsul acestui plan cuantic, ei au construit citadele, regate și imperii. Citadelele, regatele și imperiile au devenit oaze de lumină pe întinderea dezolantă a infraetericului. La fel cum cerul întunecat este presărat pe alocuri de lumina stelelor, tot astfel infraetericul a fost presărat de zone luminoase - creații exclusive ale oamenilor de acolo. Acele oaze au fost constituite Prin puterea și tăria oamenilor ce le locuiau: morții vii. Morții vii, care au fost victimele celor răi în lumea materială, pot fi împărțiți în două categorii principale: prima categorie este formată din oameni neutri, iar a doua categorie este formată din oponenți activi ai răului. Oamenii din prima categorie pot fi denumiți altaizi, iar oamenii din a doua categorie pot fi denumiți cerceri. (33) Morții vii din a doua categorie, cercerii, s-au coalizat într-o veritabilă armată, cu scopul de a se opune răului din lumea materială. Conducătorul cercerilor a fost un om din a treia generație, pe nume Utref, care poate fi considerat al unsprezecelea mort de după Abel. în schimb, altaizii au avut drept obiect de activitate educarea treptată a tuturor celor care ajungeau în Regatul morților vii, pentru a redeveni ființe conștiente. Imediat după moarte, lipsită de continuitatea conștiinței și de amintirea a toate, orice ființă omenească devenită victimă a răului pătrundea direct pe întinderile dezolante ale infraetericului, nu în citadele. De aceea, altaizii s-au organizat în grupuri ce brăzdau în lung și în lat acele ținuturi dezolante în căutarea noilor veniți, pe care-i pescuiau ca pe niște naufragiați. în urma unui anevoios proces educativ (un fel de inițiere post-mortem), altaizii redeșteptau în noii veniți amintirea de sine și conștiința deplină a propriei identități. Abia după ce deveneau morți cu acte în regulă (morți vii), defuncții erau aduși în vastele citadele, regate și imperii -care erau adevărate bariere împotriva uitării, a pierderii identității și a memoriei. Deveniți morți vii, noii veniți se alăturau apoi efortului comun, devenind ori cerceii, ori altaizi, în funcție de ceea le dicta conștiința. Datorită structurii lor aurice, morții vii erau niște făpturi înfricoșătoare pentru oamenii din lumea materială, care puteau să-i vadă în anumite perioade de timp (mai ales dimineața, la răsăritul soarelui). în infraetric, morții vii arătau destul de bine: aveau trupuri relativ luminoase (erau între starea de iluminați și starea de luminați), cu veșminte vaporoase, iar rănile primite în lumea materială erau închise și, oarecum, cicatrizate. Spre deosebire de ei, oamenii din regiunile inferioare ale iadului păstrau rănile deschise, ca și cum ar fi murit de curând. (34) Totuși, atunci când se materializau în lumea materială, morții vii aveau înfățișări monstruoase. Aspectul lor monstruos - aproape terefiant - s-a datorat faptului că nu puteau să se materializeze direct, ca simple fantome, în lumea materială (la interfața lumii materiale), ci cu ajutorul trupurilor pe care le-au avut în viața fizică. Manifestarea morților vii în lumea materială a avut la bază un proces magic destul de straniu. Pentru a se materializa, morții vii împrumutau imaginea fizică a trupului din momentul respectiv. Firește, cel mai adesea, trupul fizic era, în momentele respective, într-o stare de putrefacție avansată - unii erau doar schelete. De aceea, în planul material se prezentau sub înfățișarea unor cadavre în descompunere sau a unor monștrii înfricoșători. Rezultatul apariției acestor ființe monstruoase în lumea materială a sădit o groază de nedescris, de care ei erau conștienți și pe care au exploatat-o la maximum. Ca materializări în planul material, morții vii erau atât de puternici, încât erau capabili să lupte direct cu ființele Dree și Lorehh și chiar cu Primordialii întunericului cei mari. Mai mult decât atât: erau capabili să-i urmărească în propriile lor găuri de vierme, pe propriul lor teritoriu, până aproape de haos. Nu au putut ajunge niciodată până în haos, care avea totuși o vibrație energetică diferită de a lor, dar făceau incursiuni nimicitoare de-a lungul găurilor de vierme. La un moment dat, morții vii au vrut să cucerească nivelele inferioare ale iadului și să-i elibereze pe oameni de acolo, dar acțiunile lor au fost sortite eșecului. Iadul era altceva decât ei și aveau toate șansele, ca o dată pătrunși acolo, să nu se mai poată întoarce. în afara morților vii, mai exista o categorie specială de oameni, care avea un fel de Centru de Putere tot în Regatul morților vii (în infraeteric). Oamenii din această categorie se numeau ferferi, adică vrăjitori (magi). Existau atât ferferi transfizici (decorporați), cât și fereferi întrupați. Vrăjitorii au constituit o categorie aparte de oponenți ai răului. De-a lungul timpului, unii vrăjitori au rămas independenți, iar alții au aderat la unul dintre Centrele de putere ale oponenților răului. Existau și ferferi întunecați, dar numărul lor era extrem de mic. Ferferii întrupați au atras de partea lor oameni din lumea materială pe care i-au inițiat în diferite taine. Accentul era pus pe arta tămăduirii aurice și trupești. într-un fel, se poate spune că ferferii au pus bazele a ceea ce ulterior a primit numele de medicină. a» Altaagen «a moment dat. unul dintre cei mai importanți conducători din lumea eterică, un orr. prometeic din prima generație, La un pe numele de suflet Aagen Altai, a lansat o nouă "ideologie" - sau concepție, așa cum o numim astăzi - denumita Altaagen, în traducere aproximativă: "arătarea adevărului celor care mor". Acest om prometeic a lansat totodată ideea organizării unei alianțe între toți oamenii decorporați care se opun răului prin folosirea forței. Până atunci, grupările de oponenți ai răului luptau fiecare pe cont propriu. Cu această ocazie, Aagen Altai a făcut un tur al principalelor Centre de putere: Centrul de la miazăzi, Centrele din Ișșingghingher, Lirakashin, Illirin și din Regatul morților vii. Modul în care s-a făcut această alianță are și un aspect anecdotic: se spune că, la început, Aagen Altai s-a dus la marele sfat al celor din Ișșhinghingher, pe care a încercat să-i convingă de faptul că cei din Regatul morților vii sunt de acord cu propunerea formării unei alianțe împotriva răului. Apoi s-a dus în Centru de la miazăzi, unde a afirmat că cei din Ișșhinghingher sunt de acord cu alianța, fără a fi obținut de la aceștia acceptul definitiv. în fine, s-a întors la concitadmii săi din Akca și Parriess (cele două orașe eterice), în fața cărora a afirmat că a obținut acceptul morților vii, al ferferilor, al celor din Ișșhinghingher și din Centrul de la miazăzi pentru a forma coaliția împotriva răului. Auzind acestea, toți au fost de acord cu propunerea, astfel că au decis să se reunească într-un mare conciliu de război. Marele conciliu de război a avut loc la interfața planului cuantic material, într-un loc despre care se sț une că era situat "acolo unde apele de sus se unesc cu apele de jos" (loc situat "pe apele de la începuturi și pe apele din zilele acelea"). La acel conciliu de război s-au pus bazele unei strategii pe termen mediu și lung (așa cum se spune astăzi). Această strategie prevedea declanșarea unui război nimicitor, prin care Cei răi să fie alungați pentru totdeauna din planul cuantic material. Această strategie poartă numele Lumini și Umbre; oponenții răului sunt numiți Lumini, iar cei întunecați sunt denumiți umbre. După ce au stabilit strategiile și tacticile de luptă, oponenții transfizici ai răului au început războiul. Primul pas a constat în trimiterea vrăjitorilor (ferferiior) la oamenii din seminția sâmtemilor - majoritari pe vremea aceea -. pe care i-au SuDuS unui proces de inițiere, ce presupunea deeorporare £eprezantanții sâmtemilor au avut astfel ocazia să transceandă lumea materială și să observe, pentru prima oară, planurile cuantice transfizice; ei au putut vedea și ce se întâmplă cu semenii lor după trecerea prin poarta morții. Prin propriile lor puteri, care nu erau deloc mici, oponenții transfizici ai răului din cele cinci grupări - morții vii, oamenii prometeici, misionarii din Ișșingghingher, ferferii și cei de la miazăzi - au spart planurile cuantice și au pătruns direct în planul material, acolo unde domneau, netulburați nici măcar de adierea vântului, Lorehh, Dree și Primordialii întunericului. Astfel a început unul dintre cele mai crunte războaie din istoria celui de-al patrulea ciclu. Coaliția oponenților răului a atacat ființele luciferice în toate elementele în care aveau acces: pe apă, la suprafața pământului sau în văzduh. Cele mai vizate au fost chiar găurile de vierme ale ființelor luciferice, care făceau legătura cu haosul. Oponenții răului au dus lupte crâncene pentru fiecare gaură de vierme și pentru fiecare teritoriu aurie formatat de Lorehh și Dree. Aproape în fiecare dimineață, chiar la răsăritul soarelui - o dată cu primele raze ale acestuia -, oponenții răului spărgeau planurile cuantice și pătrundeau, printr-un fel de perdea multicoloră, în lumea materială. Ei erau împărțiți în oștiri imense, formate din milioane și miloane de oameni decorporați de toate categoriile, de la fantome în trupuri de lumină la monștri descărnați și la schelete (așa cum se vedeau morții vii în lumea materială). Oștirile se desfășurau pe flamuri (echivalentul corpurilor de armată) și se năpusteau asupra ființelor Dree și Lorehh, pe care, pur și simplu, le masacrau. Trupurile semimateriale în care Lorehh și Dree se manifestau la nivelul lumii fizice erau spulberate în mii și mii de particule. Spiritele lor erau absorbite instanteneu în haos, fără putința de mai reveni curând în lumea materială. în acele confruntări s-a petrecut și un eveniment excepțional: mulți dintre Fiii întunericului - fie Dree, fie Lorehh de rang mai mic, dar mai puțin Primordiali ai întunericului și °amenii din sămânța cea rea - au înțeles adevărul, s-au luminat 51 au trecut de partea oponenților răului. Oponenții răului pătrundeau în găurile de vierme, unde distrugeau templele energetice situate chiar la intrare. Fiecare Palmă de pământ și fiecare construcție energetică cucerită a costat un preț imens. Numărul total al ființelor distruse în război a fost colosal. Au pierit din formă (și-au pierdut duhul de formă umanoidă, rămânând doar spirite) nenumărați Primordiali a, întunericului, ființe Lorehh și Dree, care și-au abandonat regatele, oameni din sămânța cea rea, dar și nenumărați morți vii, oameni prometeici, oameni de la miazănoapte și din Ișșinghingher. Frica cea mai mare a oponenților răului a fost ca nu cumva îngerii din ierarhia Fiilor Luminii să intervină, precum la sfârșitul ciclului al treilea, dată fiind imensa distrugere din lumea materială. Din fericire, îngerii din Oastea cea mare condusă de îngerul Mihail, nu și-au făcut simțită prezența. Nu a intervenit nici un Fiu al Luminii - nici măcar nu a fost observat vreunul. Cerurile au păstrat tăcerea. Cea mai importantă bătălie a cruntului război dintre Lumini și Umbre s-a dat în localitatea numită pe atunci Utilmah - undeva în Iranul de astăzi. După bătălia de la Utilmah numărul zonelor formatate aurie de către ființele Lorehh și Dree s-a împuținat, iar amploarea lor a scăzut considerabil. «&• Letram din Cadrilater «a Oamenii coalizați împotriva râului au emis, firesc, nenumărate energii pharismah. în urma acestei acțiuni fără precedent a rezultat un cumul de energie formată din totalul pharismah-urilor emise de oamenii implicați - vii sau defuncți. Datorită faptului că oponenții răului au vrut să se jertfească pentru frații lor, cumulul energiilor pharismah a fost pozitivă și nu a intrat în disonanță cu Ordinea cosmică. Acesta a fost, de fapt, motivul pentru care Oastea îngerului Mihail nu a intervenit. Ordinea cosmică nu a fost perturbată, astfel că nu a fost necesară o intervenție pentru restabilirea echilibrului. Energia pozitivă (sunetul, mirosul și lumina) rezultată în urma ducerii acestui război total între Lumini și Umbre s-a impregant în lumea materială, la nivelul mediului - a întocmirilor -, în toate elementele: apă, aer, pământ, foc. Astfel, mediul deja corupt al lumii a fost purificat cu energii pozitive. I în momentul în care, dintr-un motiv sau altui, oamenii se j sacrifică voluntar în lumea materială, crește atât calitatea lor ca ființe umane, cât și calitatea mediului. Există trei feluri de sacrificii voluntare, corespunzătoare sunetului, mirosului și luminii. Primul mare tip de sacrificiu ține de sunet. La nivelul material, sacrificiul voluntar de sunet se produce, de exemplu, în cazul în care un om vorbește cu un altul și îl încurajează. Un alt exemplu de sacrifeiu prin sunet este cel în care un om ia apărarea unui semen de-al său sau "pune o vorbă bună pentru el". Exemplul suprem de sacrificiu prin sunet este rugăciunea: un om se roagă pentru un alt om, fără a cere nimic în schimb. Firește, în momentul în care un om recurge la această formă de sacrifeiu, emite atât energii pharismah, cât și energii sonore. Cumulul energiilor rezultate în urma unui astfel de sacrificiu creează un excedent, de care beneficiază toate ființele, direct sau indirect. După cum au remarcat și fizicienii moderni, masa universului rămâne constantă, deși se produce neîncetat transformarea energiei. Dacă omul emite energie negativă, atunci balanța se înclină în favoarea răului. Dacă emite energie pozitivă, atunci balanța se înclină în favoarea binelui. în ambele cazuri, masa de energie rămâne constantă: universul este un sistem oscilant deschis, care își modifică neîncetat configurația de energie (pozitivă - negativă). Dacă, în cazul discutat anterior, un om creează un excedent de energie de sunet, beneficiază în mod direct atât el, cât și omul pentru care se roagă. Omul care s-a rugat (care a făcut un sacrificiu de sunet) va primi în viitor o cantitate suplimentară de energie; pur și simplu, va observa faptul că, în cadrul unor acțiuni pe care le va întreprinde, piedicile din calea sa se vor dizolva și că ceea ce altădată era dificil de realizat, se rezolvă parcă de la sine. Câștigul nu este doar al celor doi oameni implicați, ci și al tuturor celorlalți, al cosmosului în ansamblu, datorită faptului că, în urma unui astfel de sacrificiu, cantitatea de energie pozitivă (de lumină) crește, iar cantitatea de întuneric scade proprțional, în condițiile în care masa totală a universului rămîne constantă. Același lucru se produce în cazul unui sacrificiu de miros Și, mai ales, în cazul unui sacrificiu de lumină. Sacrificiul de miros este acel sacrificiu în care om dăruiește ceva altui om -ceea ce implică o acțiune motorie; la baza oricărei acțiunii 'notorii din lumea materială se află mirosul transfizic. Sacrificiul suprem este de cel de lumină: moartea pentru m, semen, soldată cu scurgerea sângelui pe pământ. După cruntul război dintre Lumini și Umbre, prirna consecință a sacrificiului comun a fost creșterea calității întocmirilor din mediu (naturii), iar a doua a fost îmbunătățirea calității oamenilor care s-au născut. Primii oameni care au beneficiat de creșterea calității întocmirilor din mediu au fost cei din seminția sâmtemilor. Primul om din seminția sâmtemilor care a beneficiat, încă de la naștere, de un surplus calitativ de sunet, miros și lumină, a fost un personaj care s-a născut undeva în Cadrilaterul de astăzi - pe teritoriul actual al Bulgariei, fost teritoriu al României. Numele primului sâmtem care a beneficiat de un excedent de energie pozitivă rezultată în urma războiului dintre Lumini și Umbre a fost Letram. Letram s-a născut într-un mic regat luciferic condus, pe atunci, de un Primodial al întunericului, undeva prin Cadrilaterul de astăzi și a murit în apropierea orașului Sofia, în Bulgaria de astăzi. Așadar, Letram a fost un strămoș al geților de odinioară. Letram nu este totuși un nume, așa cum înțelegem noi astăzi, ci mai degrabă o funcție. în acele vremuri, oamenii erau denumiți după funcția pe care o aveau în cadrul regatului luciferic. Funcția era manifestarea unui principiu. Oraganigrama unui regat luciferic presupunea două feluri de ierarhii: prima ierarhie era formată din ființele decorporate: Primordialii întunericului cei mari, ființele Lorehh și Dree, oamenii decorporați din sămânța cea rea. Toți se puteau manifesta fizic, în mod continuu sau doar în anumite perioade de timp, în funcție de puterea și de tăria membrilor comunității. A doua ierarhie era formată din ființele umane întrupate. în fruntea celei de-a doua ierarhii se afla un "purtător de stindard", care era echivalentul regelui de astăzi, apoi urmau statul major și armata, formată din "purtători de sabie". Ca funcție, Letram era unul din purtătorii de sabie - era așadar unul dintre oștenii cei mai apropiați ai Primordialului întunericului, un fel de bodyguard. Toți purtătorii de sabie se numeau, de fapt, Letram sau aveau acest cuvânt în compunerea numelui. Numele complet era Letram, fiul lui... (aici urma numele fie al tatălui de trup, fie al tatălui ramurii genealogice Probabil, denumirea antică Decebalus per Scorilo avea cam aceeași semnificație. Pe atunci existau nenumărați pecebalus, dar unul singur se prezenta a fi fiul lui Scorillo. Acest mod de a desemna o ființă umană s-a păstrat mult timp, cel puțin până la sfârșitul evului mediu creștin. Astfel, numele Basarab, pe care 1-a avut și voievodul cunoscut de istorie sub numele Basarab întâiul, învingătorul de la Posada, nu era un nume strict de persoană, ci mai degrabă numele unei grupări, clan sau caste. Toți cei din acel clan, grup sau castă purtau numele de Basarab. Firește, pentru a primi acest nume, personajul în cauză trebuia să fi trecut în prealabil printr-o inițiere mistico-războinică și să fi primit dreptul de purta acest nume, care era numele tuturor strămoșilor săi; toți formau același sânge și aceeași carne. Letram din Cadrilater, personajul despre care este vorba, a fost primul om de pe suprafața pământului care a baneficiat de creșterea de energie pozitivă din natură, astfel că a dobândit un potențial diferit de cel al strămoșilor săi. Fără nici o îndoială, au existat, în mod virtual, nenumărați oameni cu potențialități similare, iar ulterior, s-au născut din ce în ce mai mulți oameni care au beneficiat de acest excedent de energie pozitivă, dar Letram a fost primul care și-a activat potențialitățile. La maturitate, Letram din Cadrilater a devenit unul dintre cei mai temuți purtători de sabie din regatul său: nu a fost înfrânt în luptă. într-o anumită perioadă a existenței sale trupești, Letram s-a iluminat și a înțeles adevărul - adevărul cu privire la sine și cu privire la cosmos. Structura sa aurică a devenit întrucâtva asemănătoare cu cea a unora dintre oamenii prometeici sau a morților vii. Letram a fost primul iluminat din seminția sâmtemilor; într-un fel, el poate fi considerat a fi strămoșul tuturor iluminaților din lumea materială. Trebuie ținut însă cont de faptul că Letram nu era un luminat, ci un iluminat. Toți cei care, în ziua de astăzi, se consideră iluminați și luptă împotriva răului cu ajutorul forței, îl au, ca strămoș absolut, pe Letram. Aflând adevărul, Letram a făcut un lucru nemaivăzut: fiind purtător de sabie, a pornit, de unul singur, războiul total împotriva forțelor răului. El a fost primul om întrupat care și-a "ucis" (eliminat din formă), în luptă dreaptă, zeul luciferic - pe acel Primordial al întunericului care stăpânea teritoriul în care 'ocuia tribul său. Legenda spune că, mai întâi, Letram a masacrat garda de corp a Primordialului întunericului. Apoi s-a luptat, față în fag cu acel Primordial al întunericului, pe care 1-a înfrânt. în cefe din urmă i-a spulberat trupul de formă umanoidă, în care Primordialul se materializa în cadrul ceremoniilor. Spintuj Primordialului a fost imediat resorbit în Lumea fără formă După aceea, de unul singur, Letram a alungat ființele Lorehh șj Dree din acel teritoriu și a închis gaura de vierme. într-un fel, se poate spune că Letram a fost autorul primei revoluții sau revolte populare din lumea materială. în cazul său, impulsul de a restabili dreptatea și adevărul nu a venit din planurile superioare, de la oponenții transfizici ai răului ori de la Fiii Luminii, ci a fost, în mod exclusiv, rezultatul deciziei personale, pe care a luat-o în inima ființei sale. Până în momentul faptelor de arme ale lui Letram, oponenții decorporați ai răului au acționat doar prin propria lor putere și energie: ei spărgeau planurile cuantice folosind energia lor proprie, cu un consum extrem de mare, fără a avea capete de pod în lumea materială. După revolta lui Letram, oponenții decorporați ai răului au putut sparge planurile cuantice și au pătruns în lumea materială fără a-și mai folosi excedentul lor de energie. Prin Letram, ei au fost chemați în lumea materială după principiul putere mare - putere mică, la fel cum făceau ființele luciferice cu oamenii lor. De-a lungul existenței sale trupești, Letram a pus bazele unei noi filozofii sau concepții. Această filozofie are la bază existența unicului Dumnezeu, Creatorul cerului și al pământului, care creează necontenit și nu distruge, așa cum fac cei întunecați. unicul Dumnezeu este desemnat de către o parte din continuatorii filosofiei lui Letram prin expresia Marele Arhitect al Lumii. Fiîosofia se bazează pe opoziția neîncetată a binelui contra răului, pe libertatea necondiționată a tuturor oamenilor, pe dreptul ființelor din cosmos de a se bucura de viață și de libertate, fără amestecul periculos al Celui rău în lumea materială, pe eliminarea sclaviei (inclusiv a peceții luciferice a sclaviei) și a oricărei forme de aservire, indiferent de domeniu: social, religios, economic sau psihologic. Totodată, fiîosofia lui Letram are la bază valorile familiei: fiecare bărbat are o contraparte feminină, "coastă" (parte) ruptă din sine, cu care trebuie să formeze o unitate. Orice încercare a altui bărbat sau a altei femei de a sparge această unitate fundamentală reprezintă o nesocotire a legilor f-0-ii, caz în care bărbatul sau femeia adulteră dobândesc, în ochii comunității, valențele Celui rău. în momentul în care, în lumea materială, un bărbat sau o femeie sparge unitatea unei familii deja constituite, devine identic cu Cel rău (îi manifestă caracteristicile în lumea materială), astfel că trebuie distrus fără întârziere. Letram a plătit scump curajul de a se opune fățiș Celui rău: la apogeul activității sale a fost ucis în apropierea orașului Sofia din Bulgaria de astăzi. Cea care a coordonat asasinarea a fost chiar consoarta sa - soția sau țiitoarea. Se spune că a fost chemat de aceasta la fereastră, iar în momentul în care a scos capul, asasinii i-au tăiat gâtul cu sabia. Se mai spune că, după asasinat, i s-a depărtat capul de trup, care au fost îngropate separat. Exista în acea vreme o tradiție, nu lipsită de o doză de adevăr, care afirma că sâmtemii care sunt decapitați, iar trupurile sunt despărțite definitiv de cap, nu au nici o șansă de a învia la stârștitul timpului, atunci când va avea loc învierea trupurilor. Această tradiție se referă doar la oamenii din seminția sâmtemilor, iar nu la oamenii icon hlisa. Totuși, asasinii lui nu au luat (și nici nu aveau cum să ia în acea perioadă) în considerare evenimentul central al istoriei cosmosului, ce avea să se producă ceva mai târziu: întruparea, crucificarea, moartea și învierea lui Iisus Hristos, a cărui jertă pe cruce a constituit premisa învierii viitoare, după Judecata cea mare, a tuturor ființelor omenești din seminția sâmtemilor. Al doilea sâmtem iluminat s-a născut undeva prin Basarabia actuală, iar al treilea a trăit prin Columbia de azi, în America de Sud. Acesta din urmă a fost și cel mai puternic. Ulterior, numărul sâmtemilor iluminați s-a mărit considerabil Capitolul 4 AMURGUL ZEILOR Dispariția vechii clarvederi După moartea lui Letram și după apariția pe toată suprafața pământului a unor iluminați, victoria nu putea fi departe. Având capete de pod în lumea materială, oponenții transfizici ai răului au curățat, rând pe rând, multe dintre marile latifundii luciferice, au închis mare parte din găurile de vierme și au trimis în haos grosul ființelor luciferice Dree, spiritelor naturii Lorehh și oamenilor primordiali ai întunericului, cu toată șleahta lor de oameni din sămânța cea rea. Regatele formatate aurie de Cel rău au dispărut încetul cu încetul, iar pe vechile teritorii, oamenii din toate semințiile au început să-și constituie propriile lor forme de organizare -specific umane. Concomitent, oamenii s-au schimbat, atât în ceea ce privește comportamentul și implicit, respectarea Ordinii cosmice, cât și în cea ce privește structura aurică. Energiile lor pharismah au devenit tot mai luminoase, astfel că mediul natural a început să se îmbunătățească. Procentul de lumină din mediu a crescut considerabil, astfel că a urmat o perioadă de prosperitate și de calm. Una din consecințele modificării structurii aurice a oamenilor a fost dispariția străvechii clarvederi native - acea capacitate ce permitea oamenilor să-i poată observa pe Cei întunecați. După cum s-a menționat, în perioada existenței regatelor luciferice, oamenii își dăruiau energia ființelor Lorehh și Dree, primind în schimb pecetea luciferică care-i transforma în sclavi. Transformați în sclavi, oamenii reprimeau aceeași energie, dar transformată de Cei întunecați, astfel că structura lor aurică a suferit o modificare dramatică. Ființele Lorehh și Dree au devenit stăpâne ale structurii aurice exterioare a oamenilor sclavi; corpurile emoțional, astral și mental ale oamenilor aveau aceeași vibrație energetico-informațională ca și trupurile de formă umanoidă ale acestor ființe. Acesta permitea oamenilor observarea directă a ființelor Dree și LorehJh. In momentul în care structura aurică s-a îmbunătățit, oamenii n-au mai fost în rezonanță cu ființele respective, astfel câ au început să nu-i mai vadă. De atunci - așa cum se spune adesea -, istoria s-a transformat în mit, iar mitul în legendă. A fost nevoie de șase, șapte generații pentru ca străvechea clarvedere să dispară, iar amintirea Celui rău să pălească. Totuși, Cel râu nu a încetat lupta pentru cucerirea planului cuantic material, mai cu seamă că, în lipsa energiei furate de la oameni prin aplicarea peceților luciferice, avea toate șansele de a fi atras pentru veșnicie în haos. Deși n-au mai fost capabili să formateze magic teritorii întinse, reprezentanții Celui rău - Lorehh, Dree și Primordialii întunericului - au descoperit o nouă modalitate prin care, în noile condiții, mai puteau interfera cu lumea oamenilor. Această nouă modalitate de manifestare s-a concretizat în construcția de către oamenii întrupați a templelor materiale. în felul acesta, a început o nouă epocă în istoria lumii. Aparița templelor materiale a reprezentat o altă mare mare ofensivă a Celui rău de a-și impune propria sa dez-ordine și dezorganizare (ordine și organizare inversate, în care totul merge din ce în ce mai rău) în lumea oamenilor. în această nouă epocă, ființele Lorehh și Dree n-au mai fost capabile să spargă planurile cuantice prin scurtături, pentru a pătrunde direct în lumea materială. N-au mai putut fura suficientă energie de la oameni pentru a realiza acest tur de forță. De aceea, au început să se manifeste, precum odinioară, de-a lungul vechilor raze de creație. Construirea templelor materiale s-a datorat activității oamenilor întrupați din sămânța cea rea, care s-au încăpățânat să rămână în conexiune aurică cu reprezentanții Celui rău. Inițial, primele temple materiale au fost construite la incidența găurilor de vierme cu planul cuantic material. Templele materiale erau, de fapt, copii ale templelor energetice situate la intrarea în găurile de vierme. într-un fel, se poate spune că templele materiale au fost Proiecții ale celor energetice, situate la intrarea în găurile de vierme. Acesta este, de fapt, motivul pentru care istoriografia consemnează faptul că multe temple ale antichității au fost construite la "poruncile" zeilor; în antichitate se spunea că zeul a dat poruncă să-i fie construit un templu, după "modelul" celui exisient în "cer". Cei care au construit vechile temple, au fost oameni întrupați, iar nu zei și, cu atât mai puțin, cei denumiți astăzi "extraterestri". Templele au fost construite de oamenii afiliați zeului respectiv, care încă păstrau pecetea luciferică a acestuia. Aici se cuvine o remarcă: în prima etapă au foSt construite doar temple luciferice, iar din acest punct de vedere se poate spune că marea majoritate a templelor antice, cunoscute de istorie, ale căror vestigii s-au păstrat până în zilele noastre, fac parte din această categorie. Ulterior, au fost construite, într-adevăr, și temple ale luminii. Ele reprezentau contrapartea luminoasă la templele zeilor luciferici. Totuși, numărul templelor luminii era mic în comparație cu cel al templelor luciferice, astfel că, de la un moment dat, activitatea oponenților transfizici ai răului s-au axat pe distrugerea lor și pe alungarea în haos a celor care le apărau. Astăzi, în mediile cercetătorilor vechilor civilizații nu se face o distincție clară între cele două categorii de temple, luciferice și luminoase, deși o simplă analiză a ritualurilor ce aveau loc acolo poate releva din ce categorie făceau parte. Există un singur criteriu principal de departajare, care nu poate deveni explicit decât în urma analizei naturii ritualurilor din templele respective. Dacă în urma ritualurilor se producea vărsare de sânge - de exemplu, sacrificii ale prizonierilor de război - este vorba despre temple luciferice. Faptul că, în ziua de astăzi, construcția templelor din antichitate este atribuită "extraterestrilor", este de-a dreptul naivă. Toate templele antice au fost construite prin efortul oamenilor întrupați, iar nu al "extraterestrilor". Pe atunci, cei care astăzi sunt denumiți extraterestri, adică oamenii prometeici din cele două orașe Acka și Paresh, încă nu construiseră aparatele eterice de zbor - celebrele OZN-uri. OZN-urile au fost construite ceva mai târziu, după construcția templelor materiale. Probabil că oamenii prometeici - "extraterestrii" - se simt extrem de jigniți de faptul că le este atribuită construirea unor temple ale răului în lumea materială. Tocmai ei să fie acuzați de așa ceva, care s-au opus prin jerfă forțelor răului... ?! &> Construcția templelor materiale «a O dată cu construcția templelor materiale intrăm deja în epoca considerată antică, cunoscută de istoriografia modernă. Templele aveau tocmai rolul de a permite preoților templelor și purtătorilor întunecați de stindarde să ia legătura, în anumite condiții, cu ființele Lorehh și Dree și, mai cu seamă, cu Primordialii întunericului, care nu se mai puteau manifesta prin spargerea directă a planurilor cuantice. Era însă nevoie de un efort imens din partea purtătorilor întunecați de stindarde și a marilor preoți pentru a menține contactul aurie cu ei. Pentru ca un om obișnuit să poată observa manifestarea fizică a Primordialilor întunericului, trebuia să fie, la rândul său, inițiat în tainele acestuia. După cum s-a menționat, majoritatea templelor întunecate au fost construite chiar în locurile în care, la nivel energetic, se aflau găurile de vierme. Modalitățile de construcție, forma, numărul de încăperi și celelalte detalii arhitectonice erau dictate purtătorilor de stindarde de către ființele Lorehh și Dree. Ulterior, în jurul templelor au fost construite sate, orașe sau orașe-state. Așadar, nu orașele au apărut primele, ci templele. Amplasarea orașelor nu s-a realizat în funcție de detaliile topometrice sau geofizice, ci de cele energetice și aurice. Nici un oraș din vechime (spre exemplu, Babilonul), nu a fost construit în funcție de amplasarea surselor de apă sau de trăinicia solului, ci de comandamente magice: în acel perimetru exista daja o gaură de vierme, prin care se realiza conexiunea cu haosul. Toți membrii comunității respective (satului, orașului sau orașului-stat) deveneau sclavii templului, o dată cu participarea la ceremonii; ei nu se puteau muta în alt loc. O parte din produsul mâinilor lor era preluat de templu, pentru folosință proprie. în funcție de calitatea oamenilor ce se nășteau în acel teritoriu, se realiza și ierarhizarea socială. Cele mai importante personaje ale comunității constituite *n jurul templelor erau acei oameni care deveniseră reprezentanții direcți ai ființelor luciferice: purtătorii întunecați Ae stindard, marii preoți, inițiații. Ei reprezentau sub 1% din Populație. Restul populației, indiferent de seminție, era manipulată foarte ușor de acea minoritate. Restul populației reprezenta carnea de tun, cum se spune, în confruntările sângeroase duse de purtătorii întunecați de stindarde și de preoții marilor temple. Fiecare purtător întunecat de stindard, ca reprezentant direct al Celor întunecați, avea de luptat pe două fronturi. Primul front era cel al lărgirii spațiului vital și, implicit, al creșterii numărului de membri care să lucreze sau să lupte pentru templu. Al doilea front era cel al războiului continuu cu armatele tot mai numeroase ale oponenților transfizici ai răului -oamenii prometeici, oamenii de la miazăzi, din Ișșhinghingher și din Regatul morților vii. Un templu luciferic funcționa pe baza realizării în lumea materială a unei sintonii energetice - de sunet, miros și lumină -cu ființele întunecate Lorehh, Dree și cu Primordialii întunericului cei mari. în interiorul fiecărui templu se afla o cameră "sacră" ce corespundea altarului (sanctum sanctuarium) din lăcașurile de cult actuale. Aceasta era de fapt camera în care, în anumite momente, "zeii" se putea manifesta. Zeii erau, firește, ființele Lorehh, Dree și Primordialii întunericului. Aparițiile "zeilor" se produceau, cel mai adesea, dimineața, o dată cu primele raze ale soarelui, doar în cazul în care erau îndeplinite anumite condiții. Aceste condiții erau de două feluri: materiale și aurice. Condițiile materiale țineau de politica templelor, de numărul de membri care participalu la ritualuri, de calitatea teritoriului (spațiului) vital, de numărul prizonierilor de război uciși pe altare în numele zeului luciferic. Condițiile aurice țineau de calitatea purtătorilor întunecați de stindard sau a preoților care realizau ritualurile prescrise. Preoții întunecați trebuiau să îndeplinească anumite condiții de ordin ritual, trebuiau să psalmodieze anumite formule, cuvinte sau fraze (invocații prin sunet), să folosească substanțe odorante (invocații de miros; se foloseau substanțe frumos mirositoare -de exemplu, smirna) sau anumite lumini (invocații de lumină: făclii, focul din altar etc). Dintre toți membrii stafului conducător al unui templu, doar câțiva aveau capacitatea, puterea și privilegiul de a-i vedea direct pe zeii Iuciferici: purtătorii întunecați de stindarde, marii reoți, unul sau doi inițiați. Oamenii obișnuiți nici nu se puteau aândi la așa ceva. Coborând pe-o rază Modul în care se manifestau ființele întunecate în cadrul ritualurilor din cămara sacră a templelor este un exemplu elocvent cu privire la ceea ce s-a petrecut, de fapt, pe scară largă, în antichitatea cunoscută de istoriografia modernă. Mai întâi, marele preot al templului pregătea "terenul". Chemarea unei ființe Lorehh, Dree sau a unui Primordial întunecat ("zeii") presupunea, invariabil, jerta de sânge -uciderea unor prizonieri de război. Jertfele erau făcute personal de către marele preot, cu propriile sale mâni. Sângele celor uciși trebuia să se scurgă pe altarul de piatră și, mai ales, pe efigia zeului. Un zeu luciferic nu poate fi chemat decât prin uciderea multor oameni, în condițiile scurgerii sângelui acestora pe efigia sa. Cu cât erau uciși mai mulți oameni, cu atât probabilitatea de manifestare a zeului era mai mare. în zilele sale "faste", preotul unui templu putea ucide zeci sau chiar sute de oameni - cel mai adesea, prizonieri de război. Uneori, după bătălii sângeroase, când prizonierii de război erau foarte mulți, preotul templului avea foarte mult de muncit; existau cazuri în care preotul ucigaș secreta nu sudoare, ci sânge. Momentele măcelului erau alese cu multă atenție. Era necesară emiterea unor pharismah de ucidere cât mai puternice, pentru a-1 "mișca" pe zeu - de fapt, pentru a-i netezi coborârea din "ceruri". Imediat ce erau uciși prizonierii de război, preotul templului se prezenta în fața altarului și îl invoca pe zeul luciferic prin sunete (psalmodierea cuvintelor sau textelor), prin mirosuri (mirosuri odorante) și prin lumini (făclii). în tot acest răstimp, preotul emitea energii pharismah de ucidere. De la preot, energiile pharismah erau atrase de mama tuturor întunecimilor, nucleul întunecat al pământului, iar de acolo erau absorbite în haos, unde-1 făceau atent pe "mărețul" zeu că momentul mult așteptat se apropie. Când raza de creație era complet formată, zeul însuși, cu curtea sa, pătrundea din haos în cosmos. Zeul nu putea pătrunde în cosmos decât dinspre Periferie. Acea periferie era situată undeva pe întinderea cosmosului material. Procesul este identic cu cel al întrupării unui om din haos sau din iad. La fel ca un om atras la întrupare din haos sau din iad, zeul luciferic venea în lumea materială de-a lungul razei de creație. Datorită faptului că raza de creație intersecta planu] material într-o stea, exista convingerea că zeul vine din stele. De aceea, în antichitate, stelele au primit nume de zei. După cum s-a menționat, o rază de creație se formează în patru mari etape. în prima etapă, energia pharismah pleacă din inima omului și este absorbită de nucleul întunecat al pământului. în a doua etapă, din nucleul întunecat al pământului raza este atrasă în haos, care este situat în afara Oceanului de Lumină. în această etapă, energia pharismah se transformă într-o rază de creație propriu-zisă. A treia etapă presupune conexiunea energiei pharismah cu Cel rău și reacția acestuia. Cel rău revine în Oceanul de Lumină, la nivelul cosmosului material, dar pentru a ajunge la emitent trebuie să facă un ocol pe la periferia cosmosului. Poarta de intrare situată la periferia cosmosului este, de fapt, o stea. A patra etapă presupune închiderea circuitului la nivelul cuantic material. între steaua respectivă și nucleul întunecat al pământului se formează o linie de energie, care reprezintă aspectul manifestat al razei de creație. Ființa întunecată -"zeul" - pătrunde astfel în planul cuantic material venind din stele. Oamenii din lumea materială care participau la acest tip de ritual în temple - preoții, inițiații și neofiții - erau convinși de faptul că zeul lor vine din stele, dar această concepție nu avea accepțiunea pe care, astăzi, unii comentatori o atribuie acestui eveniment. Dacă vreun comentator le-ar fi spus oamenilor din acea perioadă, că zeul lor vine din stele cu o navă extraplanetarâ sau cu o navetă spațială, probabil că ar fi avut aceeași soartă ca și prizonierii de război din acele vremuri. Nu era vorba despre așa ceva, după cum nu este vorba nici la oamenii care se întrupează direct din haos. Raza de creație are doar rolul de a asigura conexiunea cu haosul, iar pătrunderea zeului în planul cuantic material se putea realiza doar printr-o stea. în momentul culminat al ceremoniei de invocare, desfășurată de marele preot în camera sacră a templului, ființa iuciferică - indiferent dacă era un Lorehh, un Dree sau un Primordial al întunericului - se manifesta de-a lungul razei de creație. Raza intersecta pământul chiar în camera sacră din templu» într-un loc ce corespunde altarului de astăzi. în altar se forma o imensă perdea energetică de abur, ceață și fum. Apoi, totul se strălumina și marele preot, împreună cu cei prezenți, observau în perdeaua cețoasă chiar steaua respectivă, care reprezenta poarta de intrare pentru ființa Iuciferică. în perdea se forma chiar imaginea stelei, așa cum se prezenta în momentul respectiv, nu așa cum se observă de pe pământ, în condițiile în care luminii îi trebuie mii de ani-lumină pentru a ajunge la privitor - ceea ce, din punct de vedere științific, este inacceptabil. Preotul vedea steaua ca și cum s-ar fi aflat lângă ea - chiar atunci, în momentul ritualului. Imaginea pe care o privea preotul luciferic și asociații săi este, probabil, identică cu cea a unui om din ziua de astăzi care se află la cinematograf, în fața pânzei de proiecție. Privitorii vedeau în perdeaua energetică o lumină depărtată, ce se mărea din ce în ce mai mult, până ce ocupa întregul spectru perceptiv, în scurt timp, lumina devenea atât de puternică, încât toți cei prezenți erau paralizați de o frică mistică. Se prosternau cu teamă în fața zeului, care, în sfârșit, își făcea apariția. De fapt, zeul se afla încă în haos, dincolo de Oceanul de Lumină, dar el era atras prin poarta numită de noi stea. Zeul venea doar ca amintire - o amintire a trecutului -, care era foarte depărtată de timpul oamenilor și, cu atât mai mult, de timpul lui Dumnezeu, prezentul continuu. Zeul, care era mort, venea din trecut ca putere mică, pentru a învia în prezentul oamenilor, care constituiau puterea mare. între oamenii ce participau la acel eveniment și zeu nu era, așadar, o diferență de spațiu, ci de timp. Zeul nu călătorea prin spațiu; nu străbătea, cum credem noi astăzi, oceane de spațiu sideral, ci străbătea oceane de timp. Oricât ar părea de straniu pentru opiniile științifice actuale, oamenii ce participau la eveniment observau, pur și simplu, steaua respectivă în perdeaua energetică cu aspectul unui fum. Steaua se mărea din ce în ce mai mult, până ce devenea o lumină uniformă, care le acoperea întregul spațiu vizual. în acea lumină îl observau pe zeul luciferic - care, cel mai adesea, era un Primordial al întunericului de rang foarte înalt -, care stătea pe un scaun de domnie impunător, aflat pe un Postament înalt, iar pe treptele acestuia se aflau subordonații și partenerii săi - ființele Lorehh, Dree, oamenii primordiali mai mici în grad, putere și tărie, oamenii din sămânța cea rea etc Toți aveau ochii fără iris, cu pupile negre. Preotul vorbea direct cu patronul său, cerându-j informații și sfaturi. Zeul poruncea preotului ce să facă în continuare, dar nu putea pătrunde în planul cuantic material. El nu mai putea interfera cu materia, datorită diferenței de vibrație energetică. în vremurile de odinioară, zeul luciferic era capabil să atingă pământul fizic - în teritoriul sau în regatul său - , Să rupă o floare sau un fruct, chiar să aibă relații sexuale cu fiicele oamenilor care se făcuseră din ce în ce mai frumoase, dar de această dată nu putea decât să dea directive, mai mult sau mai puțin "prețioase", slugilor sale. Pământul - materia, ca aspect generic - se modificase, astfel că zeul nu mai putea interacționa cu ea. Jerfa oponenților răului modificase vibrația energetică a solului, astfel că penetrarea planului material era imposibilă. Uciderea rituală a prizonierilor de război nu era suficient de puternică pentru a contrabalansa jertfa oponenților răului. Dialogul dintre patron și slugi nu dura prea mult timp, datorită faptului că uciderile rituale ale prizonierilor de război aveau un efect limitat - o sută de prizonieri uciși permiteau până la un minut de dialog. După ce se încheia dialogul, zeul luciferic era absobit rapid în haos, pe același traseu pe care venise. în câteva secunde, totul revenea la normal. Steaua dispărea, la fel ca și perdeaua energetică de ium și ceață. Cu o sclipiere de nebunie în ochi, marele preot se întorcea la populația adunată în curtea exterioară a templului și explica povețele "înțelepte" ale zeului, care avusese bunăvoința să vorbească cu preaplecatele sale slugi. *&• Credința falsă «a 5 Oponenții transfizici ai răului - oamenii prometeici, morții vii și cei din celelalte centre de putere - au dus bătălii cumplite pentru distrugerea ultimelor bastioane ale Celui rău în lumea materială - templele. Ei au început să fie sprijiniți de tot mai mulți oameni întrupați, indiferent de seminție Majoritatea oamenilor care-i ajutau pe oponenții transfizici, erau iluminați. Ei au încercat să distrugă din interior ternplele și ierarhia preoțească, pentru a impune o nouă ordine mOndială, în care nimeni să nu mai fie sclav. Toți doreau o civilizație materială dominată de dreptate și de libertate individuală; doreau, de fapt, ca oamenii să fie conduși de oameni. Timpul lucra, de acesta dată, în favoarea lor. Preoții zeilor luciferici au înțeles turnura periculoasă a evenimentelor și și-au modificat modalitățile de acțiune. Culmea ironiei, purtătorii de stindard și preoții zeilor luciferici au început să ceară de la oamenii obișnuiți un element pe care, de-a lungul timpului, îl ignoraseră complet: credința, adică obținerea de la oamenii pe care încă îi stăpâneau, a convingerii intime că zeii există, în lipsa observării directe sau a experimentării. în condițiile în care marea masă a oamenilor nu mai vedea zeii, credința trebuia să aibă rolul de a perpetua amintirea acestora. Astfel, s-a trecut într-o nouă etapă a existenței oamenilor în lumea materială, etapă aparent mult mai calmă decât cele care se succedaseră anterior. în această nouă etapă, nu mai era nevoie de sacrificarea prizonierilor de război. Drept urmare, au început să cam dispară sacrificiile umane din temple, locul lor fiind luat de sacrificii de animale domestice și de oferirea de ofrande. Pentru ca aceste substituente să aibă efect, a fost necesară accentuarea credinței oamenilor în zeii luciferici. Prin intermediul credinței, oamenii întrupați au emis un nou tip de energie pharismah, care nu existase anterior în cosmos. Prin acest nou tip de pharismah, zeii luciferici au fost capabili să se manifeste în continuare, dar fără a se mai materializa în cadrul ritualurilor. Cu timpul, cum era și firesc, credința oamenilor a scăzut simțitor, datorită faptului că nu mai era alimentată de fapte. Cînd credința a dispărut, au apărut miturile. Istoria a devenit mit. Treptat, corpusul de mituri s-a coagulat într-o concepție unitară și astfel s-a născut religia în prima sa formă. Acesta a fost amurgul zeilor, surprins foarte bine de concepția mitică scandinavă printr-un termen înglobator: Ragnarokr. Din acele momente cruciale ale cosmosului, reprezentanții Celui rău - Lorehh, Dree și Primordialii întunericului - nu s-au mai putut manifesta în nici un fel la nivelul lumii materiale și, mai mult decât atât, n-au mai fos» capabil să ia legătura cu oficianții lor din temple. Drept pentru care au început să se manifeste, pentru prima oară, la nivelul lumii eterice; doar până acolo mai erau capabili să penetreze planurile cuantice. (35) Firește, prin natura lor, reprezentanții Celui rău au o incompatibilitate energetică chiar și (sau mai ales) cu lumea eterică, astfel că nu pot sta prea mult la nivelul acesteia. Ei locuiesc doar în afara Oceanului de Lumină, în haos. Reprezentanții Celui rău sunt însă atrași de faptele oamenilor din lumea materială, mai exact de pharismah-urile întunecate. Ca niște copoi, ei iau urma energiilor pharismah întunecate, și-i localizează pe emitenții din lumea materială, dar se opresc la nivelul lumii eterice. De acolo acționează fie energetic asupra oamenilor întrupați, fie prin anumite scenarii existențiale - care sunt, în fapt, manipulări destul de grosolane - numite Jocuri ale vieții și ale morții sau Jocuri ale sorții. Prin aceste scenarii existențiale, ei încearcă să exploateze anumite trăsături negative de caracter ale oamenilor întrupați, pentru a-i determina să făptuiască în continuare răul și, implicit, să emită energii pharismah întunecate. Atâta timp cât, în lumea materială, oamenii emit energii pharismah întunecate, existența Celui rău și a reprezentanților săi este asigurată: ei continuă să fie vii. Capitolul 5 FACTORUL DE POTICNIRE Eroii civilizatori și regii cei buni O dată cu amurgul zeilor falși (luciferici), s-a născut o nouă formă de organizare socială și, implicit, o diviziune a muncii diferită de cele anterioare, ceea ce a generat mult dorita ordine mondială de tip nou. Noua ordine mondială a apărut pe fundalul acțiunii oponenților transfizici ai răului, care au încercat să realizeze o lume materială lipsită de Cel rău, în care oamenii să fie stăpâni la ei acasă. Prin activitatea oponenților transfizici ai răului și, în special, a oamenilor prometeici din orașele Acka și Parriesh, care deja construiseră vestitele OZN-uri - OZN-urile au fost construite imediat după apariția primelor temple materiale; de atunci și până în ziua de astăzi, OZN-urile au fost perfecționate în mod constant - s-au format numeroase regate și imperii, în care oamenii eliberați de sub tutela Celui rău au început să se organizeze singuri. în acea perioadă, mulți oameni prometeici din cele două citadele eterice s-au întrupat în lumea materială prin femeie pentru a-și ajuta semenii. Alții s-au manifestat prin materializări de lungă ori de scurtă durată. Astfel s-a coagulat civilizația materială a oamenilor, cunoscută în bună măsură de istoriografia modernă. Spre deosebire de oamenii prometeici, care se întrupau adesea prin femeie, oponenții transfizici ai răului din Ișșinghingher, Lirakashin, Illirin și din Centrul de la miazăzi, nu s-au întrupat prin femeie. Datorită puterilor pe care le aveau, ei au continuat să se manifeste în trupurile lor de demult, ce Păreau translucide în lumea materială. Nici cei din Regatul morților vii nu se manifestau la nivelul lumii materiale. Morții vii preferau să acționeze nevăzuți. Dacă morții vii s-ar fi manifestat la nivelul lumii materiale, oamenii întrupați s-ar fi ingozit. Toți oponenții răului care s-au întrupat în lumea •Materială, au început să străbată pământul în "lung și lat pentru a-i educa pe oameni. Ei au fost vestiții Eroi civilizatori din vechime, care au adus oamenilor diferite meșteșuguri și științe-ei sunt promotorii civilizației materiale ce a început să se înfîripe de-a lungul și de-a latul globului terestru. Cu ajutorul oponenților răului deveniți Eroi civilizatori a luat ființă un alt tip de organizare socială, statală, economică și politică. Oponenții transfizici ai răului au ales dintre oamenii întrupați pe acei iluminați, care erau capabili să-i conducă pe semenii lor spre un trai mai bun. Cei aleși au devenit conducători și regi. Ei sunt Regii cei buni din vechime, care au luptat pentru propășirea comunităților pe care le conduceau. Când Regii cei buni au preluat conducerea regatelor nou constituite, oponenții transfizici s-au retras în lumile lor, continuând să observe ceea ce se petrece în lumea materială. Din păcate, după o perioadă de timp, unii oameni din lumea materială au abdicat de la testamentul oponenților transfizici ai răului. De fapt, procesul instituirii unui nou ev de aur, ca rezultat al activității exclusive a oamenilor întrupați, sa desfășurat în mod neuniform, chiar și în regatele conduse de Regii cei buni. De asemenea, au existat nenumărate eșecuri și reculuri evolutive. în unele locuri încă mai supraviețuiau vechile enclave luciferice, formatate de ființele Lorehh și Dree, dar acestea nu mai aveau o pondere atât de mare precum odinioară. Atâta timp cât existau oameni care voiau să rămână sub tutela ființelor luciferice, nimeni nu avea ce să le facă. De altfel, în acele enclave, toți membrii aveau un trai cât se poate de îndestulat, datorită faptului că zeii aveau grijă de ei. De asemenea, în multe locuri încă existau temple luciferice în funcțiune, în care zeii se manifestau fără probleme. Și în aceste cazuri, oamenii de acolo doreau tutela acelor zei și se manifesatau ca atare; nimeni nu avea ce să le facă. Reinfuzarea răului și clătinarea ordinii mondiale de curând instituită s-a produs în momentul în care, pe fundalul neînțelegerii imperativelor momentului, oamenii din lumea materială s-au comportat defectuos, emițând energii pharismah întunecate. Ceea ce a fost clădit cu nenumărate jerfe s-a clătinat datorită unui factor ce poate fi numit iubirea bolnavă. " Iubirea bolnavă * Iubirea bolnavă este un factor ce nu a dispărut niciodată, reprezentând piatra de poticnire pentru toți oamenii întrupați. Sensul acestui factor de poticnire a fost explicat ceva mai târziu de către lisus Hristos, care reproșa Apostolilor Săi, spus în cuvintele veacului nostru, următoarele: cu ce sânteți voi mai buni decât dușmanii voștri, dacă nu vă iubți toți semenii ? Și cei răi își iubesc familia, copii, soția și pe cei apropiați. Cu toate acestea se comportă rău față de semenii lor. Concluzia este una singură: orice iubire care nu are în vedere toți oamenii, este o iubire bolnavă. De aici, imperativul absolut, adresat de lisus Hristos tuturor oamenilor: iubiți pe (toți) semenii voștri ca pe voi înșivă. Altfel va interveni factorul de poticnire: iubirea bolnavă. Datorită acestui factor de poticnire, oamenii din noile formațiuni statale conduse de Regii cei buni s-au depărtat de directivele oponenților transfizici ai răului. De fapt, nici oponenții transfizici ai răului n-au înțeles, la momentul respectiv, amploarea fenomenului și nici ce pericol imens reprezintă iubirea bolnavă pentru viața socială. Datorită iubirii bolnave, unii oameni din anturajul Regilor cei buni au dorit să se îmbogățească foarte repede și să obțină fie mai multă putere politică, fie mai multă glorie - ceea ce, în fond, nu este ceva nou sub soare. în momentul în care oamenii respectivi - care formau, cel mai adesea, categoria nemulțumiților - au emis energiile pharismah întunecate ce prefigurau acțiunile lor greșite, au chemat iarăși la viață pe Cel rău (prin reprezentanții săi: Lorehh, Dree, Primordialii întunecați), care nu se mai putea manifesta în temple, de-a lungul razelor de creație, ci doar în lumea eterică. Când un om are ambiții de îmbogățire și de acaparare a puterii politice sau economice prin metode contrare legilor cosmice, emite energii pharismah întunecate, iar Cel rău, prin reprezentanții săi, care se manifestă la nivelul lumii eterice, îl localizează, îl contactează și apoi, prin Jocuri ale Vieții și ale Morții, îl "ajută" în îndeplinirea scopurilor sale. Cu timpul, apelând tot mai des la metode contrare Ordinii cosmice, legătura energetică dintre reprezentanții Celui râu și °mul respectiv se accentuează. Astfel, omul ajunge să manifeste în lumea materială caracteristicile Celui rău. în cele din urmăJ reprezentatul Celui rău se calează aurie pe omul respectiv, iA omul devine posedat. Posedarea reprezintă ultima formă de manifestare a Celui rău în lumea materială. Posedarea are loc în momentul în care cele două sisteme oscilante deschise și anume structura aurică a omului și structura formei umanoide a reprezentantului Celui rău, dobândesc acealași vibrații și intră în rezonanță. Intrând în rezonanță, ei formează aceeași ființă și acționează la unison. în nici un caz, Cel rău nu-1 poate obliga pe om să facă ceva împotriva voinței sale; omul, mai întâi, emite o energie pharismah prin intermediul liberului său arbitru, prin care îl cheamă pe reprezentantul Celui rău. Datorită afluxului energetic primit de la reprezentantul Celui rău, omul continuă cu și mai mare elan îndeplinirea scopului său: acumularea de bogății sau de putere politică - care, cel mai adesea, presupun, ca o condiție sine qua non, asuprirea semenilor. Firește, omul respectiv se comportă foarte bine cu familia sa și cu apropiații săi - este iubitor cu soția și blând cu copii săi. Ar fi culmea să nu facă acest lucru. Cel mai adesea, afirmă că actele sale au scopul nobil de a-și crește copiii și a-și întreține familia sau clanul. Aceasta poartă numele de iubire bolnavă. Datorită faptului că manifestă caracteristicile Celui rău prin liberul arbitru, omul respectiv devine, la rândul său, râu. El reprezintă, de această dată, răul fizic - dracul fizic. Astfel, răul a pătruns iarăși din ce în ce mai adânc în lumea materială, iar noua ordine mondială lăsată moștenire de către opozanții transfizici ai răului s-a clătinat. Ca o paranteză, se poate spune că acest proces continuă și în ziua de astăzi cu aceeași intensitate; conceptul de noua ordine mondială nu este atât de nou precum s-ar putea crede la prima vedere. La baza conceptului de noua ordine mondială a stat cândva preluarea puterii totale de către oameni și instaurarea unei democrații durabile. Totuși, chiar și în ziua de astăzi, nouă ordinea mondială este periclitată în mod permanent de acei oameni - deveniți dracul fizic - care încalcă legile cosmosului pentru a obține ilicit ceea ce nu este al lor. Noua ordine mondială nu presupune însă mult trâmbițata globalizare, care nu reprezintă decât o nouă modalitate prin care unii oameni încearcă să-i domine pe cei mulți; cei mulți sunt denumiți' uneori, prin formula, deloc inspirată, massa. în fond, suntem noi toți, iar cei ce doresc impunea globalizării -dracul fizic - nu reprezintă nici măcar 0,1% din totalul populației, chiar (jacă &1 mâinile lor sunt acumulate 99% din bogățiile lumii. încă din acele vremuri, Cel rău a zădărnicit instaurarea ordinii mondiale dorită de oponenții transfizici ai răului, prin intermediul acelor oameni care au dorit să se îmbogățească ori să acapareze puterea politică încălcând Ordinea cosmică. în urma intrigilor conduse eficient de oamenii ce reprezentau răul fizic a apărut trădarea și apoi crima. A fost suficient ca Regele cel bun al unui regat să fie trădat de unul dintre apropiații săi și, apoi, ucis, pentru ca răul să se extindă. Primul om care a cucerit un regat prin intrigă, trădare și crimă s-a autoproclamat drept rege. El a luat astfel locul Regelui celui bun și a devenit primul Rege rău. De la primul regat astfel cucerit, intriga, trădarea și crima s-au extins la cel de-al doilea, apoi la cel de-al treilea și așa mai departe. în mod firesc, continuitatea domniei și puterea politică dintr-un regat trebuia să revină succesorului Regelui cel bun, care, la rândul său, trebuia să parcurgă un proces inițiatic, pentru a deveni apt pentru a ocupa o astfel de funcție. Doar astfel se poate realiza propășirea materială și spirituală a unei colectivități. Acesta a fost, cândva, și scopul monarhiei de drept divin. Primul Rege rău din istorie și-a extins apoi dominația asupra altor regate prin aceleași procedee: coruperea unor persoane din anturajului Regilor buni, trădarea, totul culminând cu asasinarea acestora. Astfel, în locul Regilor cei buni s-au substituit Regii cei răi, care, deveniți conducători, dorind să apere ceea ce au cucerit, au distrus fizic nu doar pe pretendenții direcți, ci și familiile acestora sau, uneori, chiar și întregile lor linii genealogice. Iarăși nu este nimic nou sub soare, iar aceste fapte par să reprezinte cheia înțelegerii transformărilor societății omenești mai mult decât ceea ce se înțelege astăzi prin succesiunea unor moduri de producție (idee foarte dragă marxiștilor, care au venit la putere prin astfel de procedee, aruncând în ochii oamenilor Praful numit succesiunea modurilor de producție și victoria Proletariatului pentru a-și ascunde faptele). Multe mituri, legende antice și basme narează astfel de evenimente, care, la prima vedere, par banale, dar în fond rePrezmtă factorul de la care a început să se clatine totul. Basmul românesc Harap Alb, scris de Ion Creangă, poate fi inclus, fără nici o reținere, în această categorie. Fiul craiului, cel care, inițial, nu avea nume, dar care a primit apoi numele inițiatic Harap Alb, a trebuit să treacă printr-o succesiune de evenimente dramatice pentru a ocupa, de drept, scaunul de domnie al împăratului Verde. De-a lungul evenimentelor dramatice, Harap Alb a fost nevoit să respingă pretențiile uzurpatorului luciferic, denumit Spân, care a dorit să-și însușească scaunul de domnie al împăratului Verde prin intrigi, trădare și crimă. în basmul Harap Alb, binele a învins spre bucuria tuturor copiilor, dar în viața reală lucrurile sunt ceva mai complicate. Este de remarcat și faptul că nenumărate cărți de beletristică, filme sau piese de teatru au camuflate astfel de istorii ale luptei dintre bine și rău: eroul pozitiv, Regele (conducătorul sau șeful) cel bun al unui regat, stat, imperiu, familie, afacere etc este deposedat de toate drepturile sale legitime prin intrigă, trădare și crimă, de către reprezentanul uman al Celui rău, care își arogă prerogativele acestuia, devenind Regele cel rău. Epica multor romane sau filme este centrată în jurul luptei fiului, fiicei sau a celor loiali pentru restabilirea ordinii firești, folosind, la rândul lor, forța. Problema și-au pus-o, cu mult timp înainte, și oponenții transfizici ai răului și, înaintea lor, o parte din Primordialii Luminii, care știau că folosirea forței pentru combaterea răului generază un flux al evenimentelor în care nu există câștigători. Folosind forța, protagoniștii intră în cercul vicios: devin, le rândul lor, Cel rău; un rău se substituie altui rău. Singurul care a reușită să rămână în afara circuitului nefast a fost Iisus Hristos, care, la rândul său, a fost persecutat, imediat după naștere, de către Irod, care, auzind că s-a născut Regele cel Bun, a dat poruncă să fie uciși toți pruncii. Irod, Regele cel rău, prefera mai curând distrugerea unor linii genealogice, decât să-și simtă puterea amenințată; puterea sa a fost cucerită în același mod fraudulos, prin intrigă, trădare și, apoi, prin asasinat. Iisus Hristos a blocat fluxul nefast al evenimentelor prin refuzul de a se opune prin forță celor care-i voiau pieirea, introducând, pentru prima oară în cosmos, principiul iubirii tuturor semenilor, nu doar a familiei sau a celor apropiați Intriga, trădarea, crima Cele trei forme ale răului - intriga, trădarea și asasinatul -, reprezintă contrapărțile întunecate ale sacrificiului de sunet, ale sacrificiului de miros și ale sacrificiului de lumină. Intriga este forma denaturată (bolnavă) a sunetului bun: sunetul bun este rostirea adevărului. Trădarea este forma denaturată a mirosului bun; mirosul bun este acțiunea dreaptă, în acord cu legile cosmosului, cu Firea lucrurilor. Crima este forma denaturată (opusă) a continuității creației lui Dumnezeu. Datorită faptului că, prin crimă, se produce discontinuitatea unei forme materiale, care este lumină cristalizată (energie condensată), se poate spune că, crima este forma denaturată a luminii. Crima presupune aducerea întunericului absolut în lumea materială. Despre intrigă, ca formă bolnavă a folosirii sunetului, lucrurile sunt clare. Orice minciună înseamnă denaturarea sunetului adevărat. Lucrurile sunt ceva mai complicate în ceea ce privește mirosul fals și, mai ales, în ceea ce privește lumina falsă, astfel că vom face o scurtă analiză în ceea ce privește formele lor de manifestare. Mirosul transfizic, ca principiu cosmic, este sursa activității motorii fizice din lumea materială. De aceea, în cele din urmă, orice acțiune motorie îndeplinită de un om are drept efect apariția unui miros fizic specific. în urma faptelor unui om (privite strict ca acțiuni motorii), trupul material acumulează un miros transfizic, care se reflectă prin mirosul de sudoare. Oamenii curați sufletește au un miros plăcut chiar și când asudă. De exemplu, copii mici au un miros plăcut chiar și atunci când sunt transpirați. în schimb, oamenii care făptuiesc acte în dezacord cu Ordinea cosmică au în mod constant un miros neplăcut, care se simte chiar și imediat după ce se îmbăiază. Acest miros are o sursă transfizică, fiind generat de corpul sufletului, dar el este eliminat prin porii corpului fizic, sub formă de sudoare. Trupurile protopărinților Adam și Eva au emis în mod permanent mirosuri florale plăcute, datorită faptului că au trăit în acord cu natura. Se spune că, în momentul în care oamenii au devenit din se în ce mai răi, au apărat parfumurile, care au tocmai rolul de a camtifia ceea ce este omul în interior. Același lucru se poate spune despre lumină - care este materie cristalizată. Opusul sacrificiului de lumină este asasinatul. Asasinatul presupune eliminarea unui om - a luminii sale, care este cristalizată în materia trupului. în urma săvârșirii unor fapte aflate în dezacord cu Ordinea cosmică, trupurile și fizionomiile oamenilor se crispează și își pierd strălucirea (luminozitatea) inițială. Ele nu mai sunt alimentate corespunzător cu energie luminoasă, suferind influențele energetice nefaste ale Celui rău. Prin emiterea energiilor pharismah și prin comiterea faptelor aflate în afara Ordinii cosmice, trupurile și fizionomiile oamenilor îmbătrânesc înainte de vreme; de aceea, pe măsură ce păcătuiesc, oamenii îmbătrânesc mai repede. Păcătuind, oamenii nu mai sunt vii. In condițiile în care un trup îmbătrânește înainte de vreme, el trebuie susținut printr-o pseudolumină - printr-o lumină falsă sau printr-o imagine falsă - care este opusă celei adevărate. Imaginea falsă, care a fost și este ceea ce noi numim moda (fashion), prespune recompunerea trupului sau a fizionomiei prin rimeluri, farduri, vopseluri, gene și păr false, implanturi de silicon sau operații estetice. în acest context, una din vechile cărți sacre al umanității, Cartea lui Enoch, afirmă că o parte din îngerii căzuți de pe vremea sa, al căror scop pare să fi fost civilizarea, au fost acuzați că au dezvăluit oamenilor, pe lângă tainele vrăjitoriei și ale metalurgiei prin care se produc arme, și arta folosirii fardurilor și rimelurilor. Aceasta constituie o punere foarte stranie la același numitor comun a unor activități omenești aparent incompatibile : știința războiului și a metalurgiei prin care sunt produse arme, tainele vrăjitoriei și arta înfrumusețării prin farduri, rimeluri etc. Despre tainele războiului și ale vrăjitoriei, lucrurile sunt suficient de clare. Cum rămâne însă cu arta înfumusețării, care a fost pusă pe același plan cu ele, în condițiile în care, după cum știe toată lumea, este total inofensivă ? Cui îi este frică de arta înfrumusețării, de rimeluri, farduri, peruci sau meșe false ? Rezolvarea acestei enigme nu este prea complicată și poate fi urmărită de-a lungul istoriei umanității, prin analizarea înfățișării prin care erau prezentați regii și potentații din vechime. După cum se știe, regii și potentații din vechime s-au îngrijit exagerat de mult de imaginea lor publică, excelând prin folosirea unor veșminte somptuoase și a unor obiecte de putere, orecum coroane, sceptre etc. Mai mult decât atât, încă de la faraonii egipteni și regii asirieni, potentații mai mult sau mai puțin regali au folosit din abundență farduri, rimeluri, peruci etc> cu toate că toți au fost bărbați. Se pare că primii care au folosit fardurile n-au fost femeile, ci bărbații înstăriți. Cauza pare să rezide în faptul că bărbații respectivi au ajuns la tronul domniei sau la alte demnități sociale, politice sau economice prin puterea intrigilor, a trădării și a crimei - într-un cuvânt, s-au însoțit cu Cel rău. Dacă analizăm doar înfățișările hieratice ale faraonilor egipteni, nu putem să nu remarcăm grija de a purta mereu, chiar și după moarte, însemnele domniei, în special tiara sau coroana, precum și folosirea excesivă a fardurilor, care le puneau în evidență capul, ochii, nasul și gura. Trebuie ținut cont de faptul că Regii cei buni din vechime nu aveau nevoie de așa ceva: ei aveau o luminozitate specială a ochilor și un fel de nimb străveziu deasupra capului. Când a dispărut nimbul la succesorii lor, care au devenit regi prin intrigă, trădare sau crimă, a apărut necesitatea folosirii unor substitute: coroana regală ori sceptrul, care să indice supușilor cu cine au de-a face, în lipsa caracteristicilor ființiale de bază. Fără coroană și fără sceptru, orice rege devine cerșetor; cu sceptru și coroană orice cerșetor devine rege. Toți regii și conducătorii politici, a căror dominație are la bază antisunetul, antimirosul și antilumina, sunt susținuți în mod artificial prin însemne exterioare și prin procedee de înfrumusțare. Datorită pornirilor criminale, este de presupus că fizionomiile Regilor celor răi s-au urâțit - bruta din ei a început să fie exprimată (reflectată) la nivelul chipului. în consecință, au avut nevoie de o înfrumusețare exterioară: vorba mieroasă, în spatele căreia se ascundea intriga (sunetul fals), parfumurile care să le mascheze intențiile și impulsurile criminale de la nivelul activităților motorii (mirosul fals) și o fizionomie Prefăcută, acoperită cu farduri, rimeluri, peruci și coroane (lumina falsă). în acest caz, Cartea lui Enoch a avut perfectă dreptate atunci când a pus arta înfrumusețării pe același plan cu știința războiului, a metalurgiei și cu tainele vrăjitoriei. Fără ele, Regii C£i răi nu ar fi. fost capabili să câștige bătălia. Extinderea iadurilor O dată cu apariția Regilor cei răi, comunitățile au început să fie conduse prin teroare: astfel a apărut sclavia fizică, cea mai cruntă formă de manipulare a oamenilor. Teroarea Regilor cei răi a avut însă și o contraacțiune pe măsură: oamenii obișnuiți au început să lupte împotriva noilor opresori. S-au înmulțit revoltele și răscoalele pe toată suprafața pământului. Regii cei răi au fost, la rândul lor, asasinați, într-un șir de acte violente ce păreau că nu se mai sfârșesc. Imediat după o răscoală sau după o revoltă, cantitatea de rău din lumea materială creștea. Totodată, în urma emiterii de energii pharismah întunecate, au început să afluiască din ce în ce mai mulți oameni din haos (icon hlisa). întrupați în lumea materială, în marea lor majoritate, oamenii proveniți din haos au priceput ce se petrece și nu s-au manifestat ca opresori. Mulți dintre ei au fost educați de către vechii oponenți transfizici ai răului: de oamenii prometeici, de morții vii sau de cei din Centrul de putere de la miazăzi. Aflând adevărul, oamenii proveniți din haos s-au opus răului, dar în cele din urmă au pierit în acele confruntări sângeroase. în mod firesc, după moarte, ei ar fi trebuit să fie absorbiți înapoi în haos, dar a apărut o altă mare problemă: nu mai erau în rezonanță aurică nici cu haosul și nici cu Cei răi, împotriva cărora luptaseră în lumea materială. Ei nu mai puteau fi absorbiți nici în Regatul morților vii, datorită faptului că folosiseră, la rândul lor, forța. în Regatul morților vii nu puteau pătrunde, după moarte, decât cei care au devenit victime ale celor răi. Cei răi nu aveau ce face cu această categorie de oameni. Oamenii care luptaseră în lumea materială împotriva răului constituiau o sursă continuă de împotrivire și după moarte. Atunci, Cei răi - Lorehh, Dree și Primordialii întunericului - au amplificat iadurile, mai exact, au lărgit zonele inferioare ale acestora. După cum s-a menționat, iadurile au fost construite de-a lungul vechilor raze de creație, fiind situate în partea inferioară a acestora. Iadurile sunt formate din trei mari zone. Prima zonă, dispusă chiar la intrarea în haos, poate fi considerată rezidențială, ea constituind locul în care își desfășoară activitatea Primordialii cei mari ai întunericului, ființele Lorehh și Dree. Zona a doua este o zonă semirezidențială, un fel de zonă de tranzit, în care locuiesc Primordiali ai întunericului mai mici în grad, oamenii din sămânța cea rea, retardații din primul ciclu al cosmosului, precum și ființele Lorehh și Dree mai mici în putere și tărie. în prima parte a existenței iadurilor, zona a treia nu era locuită de nimeni: acolo nu avea cine să locuiască. în momentul în care au murit oamenii care s-au opus răului fizic, Primordialii întunericului au luat decizia de a-i bloca în zona a treia a iadului, pe de-o parte pentru a-i "educa", iar de cealaltă parte pentru a-i supraveghea. Astfel, zona a treia a devenit o temniță din ce în ce mai temută. Pe măsură ce au pătruns din ce în ce mai mulți oameni în zona a treia, aceasta s-a extins. De altfel, doar zona treia a găurilor de vierme poate fi considerată a fi iadul propriu-zis. Primele două zone erau doar zone rezidențiale, cu decoruri pseudo-paradiziace, copie a celor ce au existat în ciclul al treilea la suprafața pământului. Pentru a fi controlate de Cel rău, toate ființele omenești ce treceau poarta iadurilor (a treia zonă) au fost deposedate de energia sufletului și de amintirea a toate, astfel că ajungeau umbre lipsite de energie, de identitate și de amintire. De la formarea iadurilor propriu-zise și până la crucificarea lui Iisus Hristos, au existat nenumărate tentative de cucerire a iadurilor și de eliberare a defuncților de către oamenii prometeici și de către morții vii. Cea mai puternică contraofensivă a oponenților transfizici ai răului a fost condusă de Ufru, al unsprezecelea mort din Regatul morților vii, conducătorul grupării de cerceii. Ea a avut loc în jurul anului 900 înainte de Iisus Hristos. Chiar în preajma crucificării Fiului lui Dumnezeu, cercerii mai pregăteau o mare ofensivă, fiind de această dată ajutați și de oamenii prometeici. Pregătirea ofensivei presupunea acumularea de către cerceri și de către oamenii prometeici a unei energii suficient de mari pentru a sparge planurile cuantice. Dacă ar fi reușit, nu numai că ar fi spart planurile cuantice, dar ar fi eliberat majoritatea oamenilor din iaduri și le-ar fi redat amintirea de sine. Scopul lor era de a-i elimina pentru totdeauna din formă Pe Primordialii întunericului cei mari și pe șefii ființelor Dree și Lorehh. în acea perioadă de timp, ei au fost doar la un pas de ceea ce și-au propus. Capitolul 6 "EU SUNT CEL CE SUNT" Scara lui Iacob In planul cuantic material, lucrurile s-au înrăutățit în mod constant. Prin noul "sport" preferat, posedarea directă, Cei întunecați au pus capăt epocii de civilizare promovată de către oponenții transfîzici ai răului. în acele momente extrem de tulburi pentru rasa omenească, a avut loc un eveniment excepțional: Unicul Dumnezeu s-a manifestat, ca Plinătate Dumnezeiască, în lumea materială, în prezența unui om întrupat. Acest om, care se trăgea direct din linia genealogică a lui Noe, a fost Moise. Moise a fost singurul om întrupat care a intrat vreodată, în toată istoria cosmosului, în contact direct cu Ființa sublimă a lui Dumnezeu în toată Plinătatea Sa Dumnezeiască. Ca Plinătate, Dumnezeu se manifestă ca Trinitate (Sfânta Treime). Ca Sfântă Treime, Tatăl, Fiul și Sfântul Duh sunt Unul în aceeași Ființă. Nu a fost vorba, așadar, despre manifestarea separată a Tatălui - a lui Dumnezeu Tatăl, numit Hauti. Nu a fost vorba nici despre manifestarea separată a Fiului - a lui Iisus Hristos, Dumnezeu Iubirea, care este a doua Persoană. Nu a fost vorba, de asemenea, nici despre manifestarea separată a Duhului Sfânt, care este a treia Persoană - Dumnezeu Lumina. A fost vorba despre manifestarea Dumnezeirii, ca Trinitate. Dumnezeu Unicul, ca Plinătate Dumnezeiască, manifestat ca Trinitate, are o altă înfățișare și o altă întocmire de Lumină decât Dumnezeu Tatăl, decât Dumnezeu Fiul și decât Dumnezeu Sfântul Duh, ca manifestări separate. îngerii din Ierahia Fiilor Luminii denumesc această manifestare a Trinității prin formula Dumnezeu în Plinătatea Sa Dumnezeiască. Prin apariția în fața omului Moise, Dumnezeu în Plinătatea Sa Dumnezeiească (Sfânta Treime) a intervenit pentru prima oară în istoria oamenilor. Faptul că însuși Dumnezeu a intervenit în istorie, demonstrează faptul că lucrurile în lumea materială deveniseră extrem de complicate și că doar intervenția Ființei Supreme în Plenitudinea sa, mai putea îndrepta lucrurile. Prin Moise, Dumnezeu în Plinătatea Sa Dumnezeiască a comunicat oamenilor Legile după care să se ghideze. La începutul listei de Legi, se afla afirmația Ființei supreme - care este Dumnezeu în Plinătatea Sa Dumnezeiască - că Este (Există): EU SUNT CEL CE SUNT. Moise a preluat și a transmis mai departe Legile comunicate de CEL CE ESTE ("EU SUNT") - Ființa Supremă, Dumnezeu în Plinătatea Sa Dumnezeiască. Cele zece porunci cunoscute astăzi (decalogul) sunt doar o sinteză tardivă a Legilor date direct de către Ființa Supremă - Dumnezeu în Plinătatea Sa Dumnezeiască. De fapt, Dumnezeu a comunicat Legile Sale de două ori. Prima dată, Dumnezeu a comunicat Legile Sale în formă pură -integral. Datorită faptului că oamenii nu au fost capabili să le respecte, după "spargerea tăblițelor", Dumnezeu a fost de acord ca Legile Sale să fie comunicate de Moise sub o formă mai "îndulcită". Astfel s-a născut decalogul. Cele zece porunci sunt sinteza Legilor cosmice care formează Ordinea cosmică -Poruncile lui Dumnezeu. O dată cu manifestarea lui Dumnezeu în istorie s-a încheiat a patra epocă a celui de-al cincelea ciclu și a început epoca a cincea. Linia genealogică din care a făcut parte Moise a început o dată cu Noe și cu fiul său Sem, apoi a continuat cu Avraam și cu urmașii săi. în mod strict, istoria poporului evreu a început cu Avraam. După Vechiul Testament, linia genealogică despre care este vorba aici s-a perpetuat prin cel de-al doilea fiu al lui Avraam, cel făcut cu Sara/Sarra, nevasta sa, pe nume Isaac. O altă linie genealogică s-a perpetuat prin primul fiu al lui Avraam, pe nume Ismail, care a fost făcut cu o slujnică egipteancă, pe nume Agar (Septuaginta - Geneza cap 16). De-a lungul timpului, atât în perioada scursă de la Avraam la Moise, cât și în perioada scursă de la Moise la Iisus Hristos, liniile genealogice s-au amestecat și s-au diversificat. încă din timpul existenței lui Avraam s-au format două categorii principale de oameni în cadrul poporului evreu. După Moise, distanța dintre cele două categorii de oameni s-a mărit. Prima categorie a fost formată din cei care respectau Poruncile 'ui Dumnezeu (Ordinea cosmică) doar cu mintea - pe care-i putem denumi formaliști. A doua categorie a fost formată din acei descendenți, foarte puțini la număr, care au înțeles să respecte Legile (Poruncile) lui Dumnezeu cu inima -din interior -, pe care-i putem denumi intuitivi. După apariția decalogului ș{ a ritualului iudaic în prima sa formă, prăpastia dintre cele două categorii de oameni s-a adâncit considerabil. Intiutivii au fost acei oameni care au ajuns să-1 înțeleagă pe Dumnezeu cu inima și să-1 iubească. Ei nu formau mai mult de 3-4% din totalul respectivei linii genealogice. Această minoritate a intuitivilor a reprezentat un factor de excepție ce a schimbat din temelii istoria lumii. Membrii acelei mici comunități de intuitivi au avut parte de o experiență grandioasă: prin respectarea Legilor cosmice cu inima, ei au devenit capabili să simtă Puterea lui Dumnezeu revârsându-se asupra lor. Ei l-au perceput pe Dumnezeu cu inima, iar nu cu mintea (cu mentalul) precum formaliștii. Iubindu-1 pe Dumnezeu cu inima și, totodată, respectând Poruncile Sale, oamenii din această minoritate și-au format primele rudimente aurice ale chakrei inimii - Shaimah. (36) Chakra inimii s-a format mult mai târziu - primele străluciri, denumite petale, s-au format abia în jurul anului 1600 după Iisus Hristos -, dar primele rudimente s-au format, pentru prima oară, în timpul vieții lui Moise, la acea minoritate care a fost capabilă să-1 perceapă pe Dumnezeu cu inima. în linia descendenților acestei minorități s-a întrupat ulterior Iisus Hristos (dacă ar fi să folosim ca sursă de informații Noul Testament - Evenghelia după Matei, cap 1 - am putea afirma că Iisus Hristos s-a întrupat în a patruzeci și doua generație de la Avraam). De-a lungul generațiilor, structura aurică a acestei minorități s-a modificat puțin câte puțin. Cei mai evoluați membrii ai acestei minorități au devenit prooroci și profeți. Prin modificarea aurică produsă în cadrul acelei minorități, care nu forma mai mult de 2-3% din linia genealogică ce pornea de la Noe, s-a produs un alt fenomen de excepție: a apărut fenomenul de reciprocitate de iubire între Dumnezeu și oameni (este vorba despre oamenii din acea minoritate). Pe baza acestei reciprocități de iubire s-a format totodată și fenomenul de thent-thint - echilibrul putere mare și putere mică - între Dumnezeu, ca Putere Supremă și oamenii ce formau acea minoritate. (37) Aceste fenomene de excepție au început să se manifeste încă din timpul vieții lui Moise, care poate fi considerat drept primul conducător al intuitivilor. Dacă membrii acelei minorități îl iubeau pe Dumnezeu cu inima, atunci și Dumnezeu îi iubea pe ei - reciprocitatea în iubire. Această iubire era diferită de cea a formaliștilor, care nu credeau decât cu mentalul și a căror unică preocupare consta în îndeplinirea cu scrupulozitate a ritualului prescris. Legătura de iubire dintre minoritatea de intuitivi și Dumnezeu era, dacă se poate spune astfel, de la inimă la inimă. Și, poate că nu este inutil de menționat că, în timpul întrupării lui Iisus Hristos, formaliștii au primit numele de farisei (ca titulatură generică), iar intuitivii numele de esenieni (sau, cel puțin, esenienii cunoscuți de istorie datorită descoperirii manuscriselor de la Marea Moartă, au fost continuatorii uneia dintre ramurile acelor intuitivi). Această minoritate de intuitivi a primit numele de națiune a lui Dumnezeu. în momentul în care primul om din acea minoritate 1-a iubit cu inima pe Dumnezeu a avut loc un alt fenomen important al istoriei lumilor: îngerii din Ierarhia Fiilor Luminii au putut să se manifeste în lumea materială prin spargerea planurilor cuantice. în secunda în care primul om din istorie 1-a iubit din inimă pe Unicul Dumnezeu, planurile cuantice au fost sparte undeva prin Țara Caananului de odinioară. Se spune că, în acel moment, Dumnezeu Unicul ar fi rostit următoarele cuvinte memorabile: "Iată primuf om*, care Mă iubește din inimă și astfel ascultă Poruncile Mele. Cine Mă iubește pe Mine, Voi asculta glasul Iui, îmi voi îndrepta Fața către el și îl voi ridica la Mine. Și până la sfârșitul Timpurilor, Eu voi fi în el și el va fi în Mine". (* pentru cuvântul om a fost folosit termenul hlisa, care în limbajul nostru înseamnă pământ sau țărână: om întrupat în trup material). Spărgând planurile cuantice, îngerii din ierarhia Fiilor luminii au început să coboare, în trupurile lor luminoase, în lumea materială. Locul în care, pentru prima oară, în acel loc din Țara Cannanului, îngerii din ierarhia Fiilor Luminii au spart Planurile cuantice este numit Scara lui Iacob. Ceea ce este cunoscut prin formula Scara lui Iacob a fost 'ocul în care s-a produs prima spargere directă a planurilor cuantice, realizată de îngerii din ierarhia Fiilor Luminii. Departe de a fi o biată scară de lemn cu ajutorul căreia un om poate urca în pod, Scara lui Iacob este o scară monumentală, de dimensiuni impresionante, ce pare a fi alcătuită din cleștar. Scara, impropriu spus a lui Iacob, este asemănătoare cu cea de la intrarea în marile edificii publice de astăzi, athenee, universități, mausolee etc. Scara pornește din cer - cam de la nivelul norilor - și se termină aproape de la pământ. Pe acea scară, îngerii din ierarhia Luminii urcă și coboară neîncetat, corporal, în trupuri de lumină, îndeplinind Poruncile lui Dumnezeu. Ulterior, au urmat și alte spargeri de planuri cuantice, în diferite locuri de pe suprafața pământului. în locurile în care Fiii Luminii au spart planurile cuantice s-au format porți, porticuri, scări. Toate spargerile de planuri cuantice ale Fiilor Luminii s-au produs în locurile în care oamenii întrupați l-au iubit din inimă pe Dumnezeu. Cu cât au existat mai mulți oameni în lumea materială, indiferent de seminție, care l-au iubit cu inima pe Dumnezeu, cu atât au existat mai multe spargeri de planuri cuantice. Poporul ales și Națiunea lui Dumnezeu Aici trebuie să facem o scurtă paranteză și să analizăm ce înseamnă, în acest context, două noțiuni ultrafolosite și aproape desacralizate: noțiunea de popor ales și noțiunea de Națiune a lui Dumnezeu. Poporul ales este, în contextul veterotestamentar, poporul evreu - ca rezultat al liniilor de descendenți direcți ai lui Noe, trecând, desigur, prin Avraam. Totuși, în contextul strict al celor analizate, noțiunea de popor ales are o semnificație ușor diferită. Această semnificație nu anulează titulatura respectivă cu privire la poporului evreu, ci o explică. Aici trebuie făcută încă o precizare: există, în ziua de astăzi, opinii pro și contra cu privire la acordarea titulaturii - a calității - de popor ales, poporului evreu. Din perspectiva acestei lucrări, opțiunile pro sau contra nu au nici o relevanță, datorită faptului că nu un om a acordat o astfel de calitate unui popor, ci Dumnezeu. Demersul nostru este acela de a încerca sa explicăm contextul acordării acestei titulaturi, iar nu motivația pe care doar Dumnezeu o cunoaște Pentru a înțelege ce înseamnă calitatea de popor ales, trebuie să analizăm contextul general al epocii în care a fost acordată pentru prima oară. Să ne gândim doar că a existat cândva o epocă întunecată, în care răul se așternuse precum o pâclă deasă deasupra lumii materiale, fapt ce a întristat toate ființele luminoase din ceruri. în acele momente, în marea sa înțelepciune, Dumnezeu a cercetat inimile tuturor ființelor omenești întrupate pe suprafața pământului și nu a găsit decât una singură pe placul Inimii Sale. Toți ceilalți oameni fie erau ocupați să pună în practică principiile răului, fiind aliați cu Cel râu, fie erau ocupați să lupte, folosind forța, contra celor întunecați. Doar un singur, om a fost găsit curat la acea primă strigare a lui Dumnezeu, de cercetare a inimilor. Dacă Dumnezeu ar fi cercetat inimile oamenilor cu o jumătate de generație în urmă sau cu o jumătate de generație după acest moment, probabil că ar fi găsit alți oameni, din alte spații geografice, care să răspundă, cu inima, strigării Sale -ar fi putut, de exemplu, să găsească oameni din Egipt, din spațiul carpato-danubiano-pontic, din Noua Guinee sau din India. Dar, în acel moment, nu exista decât un singur om curat, cu care Dumnezeu putea să dialogheze, de la inimă la inimă. în consecință, Dumnezeu a dialogat cu acel om, oferindu-i tot sprijinul Său. Urmașii acelui om - liniile sale de descendenți direcți - au constituit astfel poporul ales. Urmașii săi au fost aleși de către Dumnezeu, pentru a îndeplini o anumită misiune. Modul cum au îndeplinit-o sau modul în care unii membrii ai poporului evreu s-au comportat cu frații lor dintre neamuri (noi, ceilalți), este însă o altă problemă, care depășește spațiul acestei cărți. Dacă, astăzi, Dumnezeu are răbdare cu ei, aceasta este o problemă ce depășește înțelegerea omenească; de altfel, aceasta nici nu este o problemă omenească. în concluzie, noțiunea de popor ales se referă la linia genealogică pornită de la acel om găsit curat la prima strigare a 'ui Dumnezeu, strigare care a presupus, înainte de toate, cercetarea inimii. Mijlocul prin care Dumnezeu cercetează inima tuturor oamenilor este simplu: Dumnezeu întreabă inima și inima răspunde, înainte ca mintea să poată conștientiza întrebarea. Totul se produce atât de rapid, încât omul nu realizează că s-a Petrecut un eveniment deosebit în existența sa. Cercetarea inimii presupune emiterea instantanee a unei energii pharisrnah de către om. Dacă energia pharismah este luminoasă, atunci inima omului este pe placul Inimii lui Dumnezeu. Cercetarea inimii se realizează mereu și mereu, la toți oamenii, fără excepție. Chiar dacă inima unui om este găsită curată la o cercetare, nu înseamnă că omul respectiv este în afara oricărei căderi. Este posibil ca inima sa să nu mai fie atât de curată la următoarea cercetare, prilej cu care omul respectiv poate să piardă încrederea și darurile (ungerile) primite de la Dumnezeu. Tot astfel s-au desfășurat lucrurile în cazul poporului evreu. Dumnezeu a cercetat inimile tuturor oamenilor de pe suprafața pământului, dar, în acea perioadă, oameni intuitivi existau doar în cadrul poporului evreu. Evreul a cărui inimă a fost găsită plăcută înaintea Inimii lui Dumnezeu, a devenit un ales. La rândul lor, urmașii săi - linia sa gnealogică - au dobândit aceeași calitate. A doua noțiune este cea de Națiune a lui Dumnezeu, care implică cu totul altceva. Prin Națiunea lui Dumnezeu sau Popor al lui Dumnezeu (care nu are nimic de-a face cu poporul ales) se înțelege, în sens restrâns, doar acea minoritate care a realizat, pentru prima oară în istorie, legătura de reciprocitate în iubire, de la inimă la inimă, cu Dumnezeu. în sens larg, Națiunea lui Dumnezeu cuprinde, în mod firesc, toți oamenii, indiferent de popor sau de trib, care îl iubesc, cu inima, pe Dumnezeu. Toți oamenii, indiferent de popor sau de trib, care, de-a lungul vremurilor, au reușit să-1 iubească pe Dumnezeu și respectă, din inimă, Poruncile Sale, formează Națiunea Sa. Ei sunt cetățenii lui Dumnezeu. Templele Luminii * în mod firesc, aflând-se în relație de iubire și de reciprocitate cu Dumnezeu, minoritatea de intuitivi - care forma doar 2-3 % din totalul poporului ales - a beneficiat de sprijinul Său în toate împrejurările, inclusiv în luptele directe cu cei care li se opuneau. Dacă oamenii cei răi beneficiau de aportul ființelor îuciferice, a Primordialilor întunericului, a ființelor Lorehh și Dree, iar dacă oponenții întrupați ai răului beneficiau de aporr»! celor transfizici - morții vii, oamenii prometeici etc -, iată că a apărut o minoritate de oameni care a beneficiat de sprijinul direct al lui Dumnezeu. într-un fel, se poate spune că fiecare grupare forma o turmă condusă de un păstor. Intervenind în istoria oamenilor, Dumnezeu a avut grijă de turma Sa, al cărei Păstor a devenit în urma cererii oamenilor care-1 iubeau (legământul). Datorită faptului că au fost ajutați de Dumnezeu, membrii de atunci ai minorității intuitivilor s-au înmulțit și au prosperat, câștigând toate bătăliile în care au fost implicați. Spre deosebire de formaliști, care formau grosul poporului evreu de atunci (și de acum), minoritatea intuitivilor sa comportat în conformitate cu Poruncile lui Dumnezeu, iubindu-și toți semenii fără excepție, nu doar familia și pe cei apropiați. Intuitivii au pus bazele Națiunii lui Dumnezeu, care nu trebuie confundată cu poporul ales. Acesta a fost motivul pentru care, mai târziu, în Națiunea lui Dumnezeu au pătruns oameni de toate naționalitățile, indiferent de culoarea pielii, de popor sau de trib. în sânul poporului ales au existat în mod permanent tensiuni între formaliști și intuitivi. Treptat, formaliștii au ajuns la putere, iar intuitivii au fost alungați la marginea societății. Toți acei intuitivi care au format categoria profeților și a proorocilor, prin care Dumnezeu a vorbit poporului ales (turmei Sale), au fost rapid eliminați de pe scena istoriei de către formaliștii care nu doreau să-și piardă privilegiile. De câte ori apărea vreun profet ori vreun prooroc în vreo piață publică, era asasinat degrabă de reprezentanții formaliștilor, care nu puteau pricepe decât sensul exterior (mental) al cultului și al Poruncilor lui Dumnezeu. Prin intermediul intuitivilor au fost construite primele temple materiale (în sens larg: lăcașuri de cult) ale Luminii. Primul templu al luminii din lumea materială a fost Cortul Închinării, acolo unde se afla Arca Alianței. în templele luminii nu domnea nedreptatea, precum în templele celor răi, datorită faptului că terenul pe care erau așezate a fost curățat în prealabil de răutatea acestei lumi. în cazul Cortului închinării, Dumnezeu a curățat locul respectiv, Purificându-1 pentru a se putea manifesta în plinătatea Sa. începând cu Cortul închinării și, apoi, cu Templul lui S, lăcașurile de cult ale Luminii au dobândit o Linie divină. Ulterior, în era creștină, prin lucrarea lui Iisus Hnstos toate bisericile creștine au dobândit o Linie divină. (38) Linia divină a unei biserici creștine de astăzi este vm canal de lumină, cu diametrul de aproximativ o jumătate de metru, care coboară din cer și trece prin altar, pentru a se pierde în pământ. într-un fel, linia divină a unei biserici creștine are aceeași funcționalitate ca și linia divină a omului; linia divină a omului este ca o rază laser ce coboară, de asemenea, din cer, trece prin creștetul capului și se pierde în pământ. Actualmente, doar trei categorii de lăcașuri de cult au linie divină: bisericile creștine de toate tipurile, sinagogile ebraice și moscheile musulmanilor. Ceea ce înseamnă că în ele se realizează o legătură permanentă cu Unicul Dumnezeu. Siangogile și moscheile au linia divină de culoare argintie, datorită faptului că rugăciunile credincioșilor sunt adresate direct lui Dumnezeu-Tatăl. în schimb, bisericile creștine au linia divină de culoarea aurie - de fapt, un amestec imposibil de descris între culoarea aurie și culoarea argintie. Culoarea argintie este culoarea Tatălui, iar culoarea aurie este culoarea Fiului - culoarea lui Iisus Hristos. în perioada imediat anterioară nașterii lui Iisus Hristos, lucrurile au luat o întorsătură dramatică în cadrul poporului evreu. Fariseii, saducheii și toți ceilalți formaliști au câștigat pe toate planurile, chiar și cu riscul sclaviei (captivitatea babiloniană), iar intuitivii s-au împuținat. De facto, Templul lui Solomon a încetat să mai existe cu mult timp înainte de a fi dărâmat. Cu mult timp înaintea nașterii Mântuitorului, Marele Preot al Templului lui Solomon nu mai putea lua contactul direct cu Unicul Dumnezeu, așa cum se petreceau lucrurile pe timpul lui Solomon sau David - în epoca de glorie a intuitivilor. Templul lui Solomon devenise o formă goală, lipsită de aportul sacru al Energiei Dumnezeiești. Era doar un loc unde se făcea negoț și se câștigau bani buni, fapt ce, ulterior, 1-a indignat pe Iisus Hristos. Capitolul 7 CUVÂNTUL SA FĂCUT OM Steaua care a răsărit înainte de nașterea pruncului Iisus, starea cosmosului era tot mai precară, iar deficitul de lumină era din nou sub limitele unei relative normalități. Datorită emiterii masive de energii pharismah întunecate în lumea materială, starea umanității devenise iarăși foarte grea, iar un nou cataclism general se prefigura în viitorul nu prea îndepărtat. în aceste condiții, iadurile erau din ce în ce mai pline; nenumărați oameni erau blocați în ele. Regatul morților vii se umpluse până la refuz cu victimele răului, iar tendința morților vii și a fantomelor de a se răzbuna pe cei care le pricinuiseră suferințe în lumea materială era foarte mare. Cercerii și ferferii își organizau deja în detaliu ofensiva de spargere a planurilor cuantice, pentru a-i elimina din cosmos pe Cei răi. Oamenii din Centrele de Putere de la miazăzi, din Ișșinghingher, din Lirakashin și din Illirin fierbeau de indignare, așteptând clipa marii răfuieli. La rândul lor, oamenii prometeici din cele două orașe eterice Acka și Parries, își perfecționaseră deja ultimile generații de OZN-uri (asemănătoare cu cele de astăzi) și se pregăteau intens pentru marea ofensivă împotriva răului. O astfel de ofensivă generalizată presupunea, înainte de toate, o jertfă de dimensiuni copleșitoare: dispariția unui mare număr de oponenți ai răului, a unui număr mare de oameni care aderaseră la tabăra întunericului, precum și a unui mare număr de ființe Lorehh și Dree. In ceea ce-i privește, Cei întunecați erau cuprinși de o neliniște pe măsură. Ei încă visau la constituirea unui nou mare regat al răului, pentru a fi la fel ca în ciclul al treilea, când stăpâneau pământul. Deși principalii lor reprezentanți nu se mai puteau manifesta plenar de-a lungul razelor de creație, acționau din lumea eterică prin Jocuri ale vieții și ale morții. "Sportul" Preferat al Celor răi devenise posedarea oamenilor întrupați. Ființele luciferice, mai ales Lorehh și Dree, puteau poseda un om, indiferent de seminție, în două feluri: prin calare directă cu trupul de formă umanoidă și prin influențare energetică. Ambele forme de posedare au loc și în ziua de astăzi, dar mai rar decât în acele vremuri (totuși, nu atât de rar precum s-ar presupune). Primul tip de posedarea presupunea calarea ființei întunecate peste structura aurică (peste corpul sufletului) a omului respectiv. Un clarvăzător din acele vremuri ar fi observat că omul respectiv dobândește două structuri aurice distincte: prima structură aurică era cea personală, ce părea să dormiteze inconștientă, iar a doua structură era trupul energetic al ființei întunecate. Trupul energetic al ființei întunecate se suprapunea ca o umbră peste structura aurică a omului. în astfel de posedări directe, posedanții erau, cel mai adesea, ființele Lorehh sexuale, o parte din ființele Dree și deloc Primordialii întunericului, care nu mai puteau coborî atât de mult în materie pentru a se manifesta direct. Al doilea tip de posedare presupunea doar influențarea energetică a omului. Un clarvăzător din acele vremuri ar fi remarcat faptul că structura energetică a omului în cauză este învăluită într-un halou întunecat. Acest tip de posedare era specific ființelor Lorehh eterice. Datorită acestor forme de posedare, în lumea materială lucrurile nu erau prea roze. Datorită războaielor tot mai dese, soldate cu nenumărate pierderi, viața oamenilor ajunsese să valoreze tot mai puțin. Mulțimea de asasinate, de fapte abominabile determinase scăderea calității energetice a solului în asemenea măsură, încât seceta se întindea ca o molimă dea lungul zonelor locuite, provocând foamete și boli. Nici în rândul poporului evreu, lucrurile nu stăteau prea diferit. Națiunea lui Dumnezeu, intuitivii, erau din ce în ce mai puțini - aproape primejdios de puțini. în schimb formaliștii, care erau și ei (mai mult sau mai puțin, într-un fel sau în altul) posedați direct (prin primul tip de posedare), cuceriseră cele mai importante funcții publice și guvernau poporul după cum îi tăia capul. în momentul apariției vreunui profet, care făcea parte dintre intuitivi, formaliștii se sesizau parcă din oficiu și aveau grijă ca acesta să fie asasinat cât se poate de rapid. Moartea aștepta implacabilă la fiecare colț de uliță. în Templul lui Solomon. Marele Preot nu mai era capabil să comunice cu Dumnezeu în Sfânta Sfintelor, iar jertfele nu mai aveau nici o valoare. în perioada de început, în practica poporului ales, jertfele și ofrandele au fost instituite ca mijloc eficient de comunicare cu Dumnezeu. Erau jertfite doar părțile bune de mâncat din cereale și din carnea animalelor, în care ponderea de lumină era mare. Tot atunci a fost introdus, ca principiu tehnic de epurare a răului, sacrificiul țapului ispășitor. Jertfa, ca principiu tehnic de comunicare (și de comuniune) cu aspectele transfizice ale cosmosului, a constituit, de altfel, o practică extrem de răspândită în toată acea perioadă, fiind folosită intens de toate categoriile de oameni. De o parte, oamenii întrupați ai întunericului aveau nevoie de jertfe în războaie, pentru a realiza coborârea nivelului energetic al planului material și, implicit, pentru a intra în comuniune cu stăpânii lor din haos. De cealaltă parte, oponenții transfizici ai răului s-au jertfit pe ei înșiși în războaiele îndelungate pe care le-au purtat, astfel că au reușit să echilibreze nivelul energetic al pământului. Totuși, în cazul acestora din urmă, era nevoie de jertfe din ce în ce mai mari, pentru a echilibra situația. în cazul în care răul se reinfiltra în natură (în creație), ca urmare a emiterii, în continuare, a energiilor pharismah negative, era nevoie de jertfe mult mai numeroase. în lipsa unor jerfe care să contrabalanseze răul ce se infuza în natură, ar fi survenit cataclisme naturale de mare amploare, care ar fi pus în pericol planul cuantic material. Deși, ca principiu general de funcționare, jertfele oamenilor întunericului, ale oponenților răului și ale celor care-1 slăveau pe Adevăratul Dumnezeu, pot fi incluse în aceeași categorie, cauzele determinante, precum și efectele lor au fost total diferite, astfel că trebuie evitate generalizările facile cu privire la acest subiect.. Indiferent de eforturile depuse de oponenții răului, nici o jertfa nu era suficient de puternică pentru a redresa situația, tot mai precară a lumii materiale. Chiar dacă, să spunem, oponenții transfizici ai răului ar fi reușit să spargă planurile cuantice, să cucerească iadurile și să taie răul din rădăcină, nimeni nu avea certitudinea că răul nu se va infuza iarăși. Era suficient, precum în ciclurile anterioare, ca un singur om întrupat să facă ce-1 taie capul și răul s-ar fi manifestat iarăși în lumea materială - caz în =are jertfele ar fi devenit inutile în acele momente de grea cumpănă, Dumnezeu Unicul a decis să jertfească Ființă din Ființa Sa, atât pentru a contrabalansa răul din cosmos, cât, mai ales, pentru a-j reîntoarce la Lumină pe toți cei care s-au depărtat de El, pentru a fi precum la începuturi, când toate erau bune înaintea Sa. tu acest scop, a doua Persoană a Sfintei Treimi, Iubirea nesfârșita Dumnezeu Adevărat din Dumnezeu Adevărat, s-a întrupat în lumea materială, iar oamenii au numit-o Iisus Hristos. în momentul nașterii Sale în lumea materială, printr-o imaculată concepțiune, Iisus Hristos, a doua Persoană a Sfintei Treimi, a spart planurile cuantice în mod direct, astfel că nu s-a întrupat de-a lungul unei raze de creație, precum celelalte ființe. în locul de pe cer în care Duhul Său a spart planurile cuantice pentru a pătrunde în planul cuantic material și, ulterior, în pântecele Fecioarei Măria, a fost observată o lumină. De pe pământul fizic, această lumină a fost observată de magii de la răsărit și nu numai de ei, ca o stea extrem de luminoasă, care s-a inserat brusc în peisajul ceresc din acea epocă. După întrupare, când cerurile s-au închis, lumina a fost acoperită și nu s-a mai observat din planul cuantic material. Steaua observată de magii de la răsărit a fost mult mai luminoasă decât oricare altă stea de pe fîrmanent. Era de cel puțin douăzeci de ori mai strălucitoare decât cea mai luminoasă stea, astfel că, pentru cei care cunoșteau tainele cerurilor, era evident că anunța o întrupare excepțională. Steaua a adăstat câteva zile deasupra locului în care s-a aflat Fecioara Măria, urmând-o acolo unde mergea. Din acest motiv, a fost posibil ca magii să poată localiza locul în care se va naște Marea Lumină. Magii, vechii înțelepți, cunoșteau faptul că stelele de pe cer sunt porți ce fac legătura cu aspectele transfizice ale cosmosului și erau foarte interesați de orice apariție a unei lumini pe cer. Departe de a fi niște bieți neștiutori semisălbatici, așa cum sunt prezentați astăzi, vechii înțelepți cunoașteau tainele cerurilor, astfel că nu confundau stelele sau apariția unor lumini cerești cu OZN-urile eterice ale oamenilor prometeici, pe care le cunoașteau foarte bine - mult mai bine decât le cunoaștem noi astăzi. Pe de altă parte, vechii înțelepți nu aveau despre stele concepția pe care o are astăzi știința modernă. Pentru ei, stelele și iuminile de pe cer erau. pur și simplu, porți, prin care forțele transfizice pătrundeau în planul cuantic material dinspre periferie spre centru. "Eu îți spun" Actualmente, în cronica akasha, nu există foarte multe imagini cu privire la existența trupească a lui Iisus Hristos. Doar cele mai importante episoade ale existenței Sale mai pot fi observate de un clarvăzător în cronica akasha - printre care și crucificarea. Explicația îngerilor din Ierarhia Fiilor Luminii cu privire la acest subiect este următoarea: energia remanentă - sunetul, mirosul și lumina - a acestor evenimente s-a mutat din cer pe pământ, sub formă de lumină scrisă. Imaginea Cuvântului lui Dumnezeu s-a mutat pe pământ, acolo unde, afirmă ei, rezidă Adevărata Putere. Cu alte cuvinte, pe măsură ce fructele actelor lui Iisus Hristos au încolțit pe pământ, imaginile din cronica akasha s-au estompat. Totuși, încă mai există suficiente imagini în cronica akasha cu privire la existența întrupată a lui Iisus Hristos, ceea ce înseamnă că mai sunt încă multe roade care trebuie să încolțească pe pământ. De-a lungul întregii sale existențe întrupate, Iisus Hristos, Dumnezeu Adevărat din Dumnezeu Adevărat, s-a jertfit pentru întregul cosmos. El a făcut jertfe de sunet, jertfe de miros și jertfe de lumină. Jertfele de sunet au fost predicile. Iisus Hristos a rostit Adevărul, pentru că El însuși era, este și va fi Adevărul. Absolut tot ce a rostit Iisus Hristos de-a lungul existenței Sale a fost adevărat. Jertfele de miros s-au concretizat prin transpunerea imediată (instantanee) a vorbelor Sale în planul material. Ceea ce Iisus Hristos a spus prin sunet (prin Vorbire Adevărată) s-a realizat efectiv în planul material prin activitățile Sale motorii (care constituie faptele din planul material), care corespund mirosului. Ceea ce El spunea ca Vorbire Adevărată se realiza instantaneu, pentru că vorbea însuși Cuvântul, care este esența sunetului din lumea materială. Iisus Hristos a tămăduit doar prin intermediul Cuvântului: Eu îți spun: "Ia patu! și scoală-te"; "învie"; "ești vindecat" sau "credința ta te-a vindecat" etc Cea mai înaltă jertfă pe care a făcut-o Dumnezeu făcut om, a fost jertfa de lumină. Jertfa de lumină nu se poate face în mod eficient de către oameni; ea este atributul exclusiv al luj Dumnezeu, care este Puterea Supremă. Lumina este continuitatea a toate, este efectul văzut al prezentului continuu în care există Ființa lui Dumnezeu. De aceea, lisus Hristos, a treia Persoană a lui Dumnezeu, este Lumina Lumii. Lumina Lumii este continuitatea a toate; doar prin Iubire/Lumină se poate produce continuitatea a tot ce există. Prin jertfa de lumină, lisus Hristos a realizat continuitatea Luminii în lumea materială. Dacă lisus Hristos poruncea demonilor (ființelor Lorehh) să iasă dintr-un om, aceștia nu mai aveau posibilitatea de a intra vreodată înapoi. Omul era ca și sigilat din acest punct de vedere (firește, de-a lungul existenței sale, acel om putea contacta alte boli - ca efect al activității unor demoni Lorehh - , dar nu cea care-i fusese vindecată de lisus Hristos). Dacă un om era vindecat prin puterea lui lisus Hristos, putreziciunea nu mai avea nici o șansă să mai revină în același fel. Aceasta însemna că lisus Hristos, prin poruncile Sale -Vorbirea Adevărată - realiza o continuitate a Luminii. Dacă nu ar fi existat o astfel de continuitate a Luminii, omul respectiv ar fi fost iarăși cucerit de aceiași demoni. Toate actele de vindecare ale lui lisus Hristos, de la alungarea demonilor din bolnavi și până la învierea lui Lazăr, poartă numele de lucrări de putere. Toate obiectele atinse de lisus Hristos au devenit obiecte de putere. Locurile pe unde lisus Hristos a umblat, au devenit locuri de putere. Cuvintele rostite de El, au devenit cuvinte de putere. Cea mai înaltă jertfă de lumină pe care a făcut-o lisus Hristos, a fost însă moartea pe cruce. Prin moartea Sa pe cruce, Lumina a devenit Viață pe toată suprafața pământului, împregnându-se în tot ce există. Prin scurgerea sângelui Său pe sol, Viața a început să triumfe pe pământ, iar calitatea solului s-a modificat radical, ceea ce oponenții transfizici ai răului n-au obținut niciodată și nici n-ar fi fost posibil să obțină, datorită faptului că nu aveau suficientă putere și tărie. Pentru oponenții transfizici ai răului, ca și pentru vechii preoți evrei, excedentul de energie obținută în urma unei jertfe trebuia reactualizat ori de câte ori Ordinea cosmică era perturbată. Prin Jerfa pe cruce a lui lisus Hristos, oamenii întrupați au beneficiat de un excedent masiv de energie luminoasă - de Iubire, de Lumină și de Viață (de sunet, miros și lumină). Acest excedent de energie durează și astăzi și va dura până în clipa în care vor înceta efectele jertfei pe cruce. Efectele jerfei pe cruce se vor perpetua în viitor, dar sunt limitate în timp. In momentul în care vor înceta efectele jerfei pe cruce, va surveni Sfârșitul timpului. La nivelul cumulului de energie specifică sunetului și mirosului, oamenii nu erau și nu sunt chiar atât de deficitari. Ca sunet, la nivel declarativ, oamenii sunt iubitori; ca "predici" ținute în viața de toate zilele, oamenii își iubesc familia și pe cei apropiați. Și ca miros, ca aplicare în practică a ceea ce spun -iubirea declarativă -, oamenii stau încă bine: toți caută să-i ajute pe cei apropiați, să-și ajute familia, rudele etc. In schimb, oamenii sunt deficitari la capitolul lumină. Oamenii emit lumină bolnavă (cu toate caracteristicile ce derivă din ea, inclusiv urâțirea trupului și a fizionomiei datorită emiterii de pharismah întunecate), datorită faptului că nu-și iubesc, deopotrivă, toți semenii. Oamenii luptă neîncetat împotriva semenilor lor, uneori chiar cu scopul declarat de a-și ajuta familia și pe cei apropiați. Acesta a fost, de fapt, motivul pentru care a fost nevoie de o infuzie imensă de Lumină - care apoi a devenit Viață -, provenită de la o ființă întrupată în planul material, capabilă să-i iubească pe toți oamenii, fără deosebire. Această ființă care a dăruit Lumina nu putea fi decât Lumina Lumii - lisus Hristos. Prin moartea pe cruce a lui lisus Hristos, Lumina, Iubirea și Viața s-au infuzat, ca o contrapondere la rău, pe tot pământul, pentru a suplini deficitul imens al oamenilor întrupați. De aproape 2000 de ani, natura, mediul, solul terestru, structura aurică și corporală a oamenilor și a viețuitoarelor sunt susținute de Lumina-Iubire devenită Viață. Acesta este primul pas spre reîntoarcerea la paradisul dintru începuturi, când creația era susținută, în mod direct, de Lumina lui Dumnezeu (Lumina creației). Această acțiune a Luminii Lumii este opusă celei prin care, de-a lungul ciclurilor trecute, răul (contralumina sau antilumina) s-a infuzat în natură și în oameni și care a culminat cu constituirea acelor pseudo-paradisuri artificiale. Noul Paradis terestru, ca efect final al acțiunii Luminii Lumii, lisus Hristos, poartă numele de împărăția lui Dumnezeu sau împărăția cerurilor împărăția lui Dumnezeu s-a adăugat structurii globulUj terestru încă din timpul vieții fizice a lui Iisus Hristos. Ea este deocamdată, invizibilă oamenilor întrupați, care nu pot percepe decât aspectul mineral al planului cuantic material. De aceea Iisus Hristos spunea încă din timpul existenței sale fizice de acum aproape 2000 de ani, că împărăția lui Dumnezeu a și venit, dar că oamenii încă nu o pot observa, deși este "aici". Când planul cuantic mineral nu va mai fi alimentat cu Iubire, Lumină și Viață, așa cum este în prezent datorită jertfei pe cruce, va înceta să mai existe în forma actuală. Ceea ce se va petrece cu planul cuantic mineral au spus-o deja scrierile sacre ale creștinismului, astfel că nu trebuie să constituie o surpriză prea mare: va începe să ardă în mod continuu. Se va aprinde de la sine și va arde în veșnicie, așa cum s-au petrecut cândva lucrurile cu Perferul. Toate ființele care nu vor fi apte pentru a pătrunde în împărăția lui Dumnezeu, vor arde împreună cu planul cuantic mineral, într-un proces de combustie perpetuuă. Când va înceta efectul jerfei pe cruce, va surveni Sfârșitul timpului. Totodată, va avea loc Marea Judecată, denumită "de apoi" - Judecata Finală -, care va fi, de fapt, o triere realizată în funcție de cantitatea de Lumină din strucura aurică a fiecărei ființe. Până la Sfârșitul timpului, toate ființele din cosmos trebuie să se salveze - să se mântuiască. Altfel, vor fi prinse în planul cuantic material și vor arde împreună cu acesta. De aceea, unii preoți creștini avertizează în modul cel mai serios, dar fără a fi înțeleși în totalitate, că oamenii nu trebuie să mai facă răul în lumea materială, pentru că echivalează cu a doua răstignire a lui Iisus Hristos. Se spune că, dacă, la Sfârșitul timpului, vor mai exista oameni de salvat în lumea fizică, Iisus Hristos poate lua decizia să se răstignească pentru a doua oară. Doar astfel mai poate infuza în lumea materială, prmtr-o nouă jertfă, un nou excedent de Lumină și de Viață. Doar astfel mai poate da o șansă celor rămași captivi în planul material să se reîntoarcă la Lumină. Ceea ce ar fi extrem de dramatic și de copleșitor. Planul cuantic material nici nu trebuia să existe. Materia, aspectul mineral, este doar efectul existenței și acțiunii frințeior care au ales calea răului și a întunericului. Ca aspect lipsit de formă, ca energie, Cei întunecați au fost azvârliți în materie, unde au rămas captivi (cristalizați): din structura lor energetică răspândită în tot cosmosul, s-a născut planul cuantic material. Materia și cosmosul sunt trupul Celor întunecați, menținut în viață doar de energiile pharismah ale oamenilor. Efectele jerfei pe cruce Iisus Hristos este singura ființă din cosmos capabilă să furnizeze Lumina și să-i atragă pe toți Cei răzvrătiți spre prezentul continuu - acolo unde este Dumnezeu. Iisus Hristos este Stăpânul Timpului. El este Purtătorul Cheilor Timpului, datorită faptului că Ființa Sa se află într-o continuă nemișcare. Aflându-se într-o continuă nemișcare, în prezentul continuu, imuabil în Esența sa divină, Iisus Hristos poate controla Timpul, care este mișcare. Prin jertfa pe cruce, Iisus Hristos a deschis calea ca toți Cei răzvrătiți să poată experimenta atât continuitatea formei, care înseamnă viața cosmosului, cât și discontinuitatea formei, care înseamnă moartea cosmosului. Singurul loc în care poate fi experimentată continuitatea (viața) și discontinuitatea (moartea) este planul cuantic material și trece prin om. Planul cuantic material și omul, ca ființă întrupată, au devenit câmpul de bătălie a cosmosului. Instaurarea împărăției lui Dumnezeu (sau împărăția cerurilor) este echivalentă cu reinstaurarea Paradisului originar, în condițiile în care planul cuantic material este condamnat Ia dispariție. Toate impulsurile de salvare pentru cei întunecați au fost însămânțate în timpul existenței întrupate a lui Iisus Hristos, dar au fost continuate după moartea pe cruce și după înviere. Fructele acțiunilor lui Iisus Hristos nu s-au încheiat nici în ziua de astăzi, dar procesul continuă cu intensitate sporită. Iisus Hristos a acționat pe toate planurile, pe de-o parte pentru a-i salva pe toți Cei întunecați, iar pe de altă parte, pentru a readuce Paradisul originar sub noua sa formă, numită împărăția lui Dumnezeu. Efectele jertfei pe cruce; ale scurgerii sângelui Său pe Pământ și ale tuturor acțiunilor Sale ulterioare pot fi urmărite pe mai multe direcții principale. (39) După moartea pe cruce, care a implicat o mare jerfă de Lumină și după scurgerea sângelui Său pe pământ, Iisus Hristos s-a unit cu creația (cu natura și cu întocmirile sale) și cu toate ființele din cosmos. Aceasta constituie primul și cel mai important efect al jerfei lui lisus Hristos. Al doilea efect important al jerfei a constat în schimbarea condiției post-mortem a tuturor oamenilor icon hlisa, concomitent cu modificarea configurației lumii de dincolo. Al treilea efect important al jerfei a constat în modificarea, din temelii, a destinului post-mortem al oamenilor din seminția sâmtemilor. Al patrulea efect important al jerfei a constat în modificarea configurației aurice a oamenilor dm toate generațiile și semințiile. care s-au întrupat după moartea și învierea Sa, petrecute în anul 33 al erei creștine, concomitent cu sădirea unor potențialități ce fac posibilă mântuirea. Al cincilea efect important al jerfei a constat în deschiderea, după o lungă perioadă de timp, a porții alfa, prin care au început să pătrundă, direct din Lumea fără formă, spirite omenești pure (iconi). Al șaselea efect important al jerfei a constat în ajutorarea directă a oamenilor din lumea materială, pentru ca aceștia să nu mai cadă sub influența celor întunecați. La această acțiune de ajutorare au fost chemați să participe toți îngerii din Ierarhia Fiilor Luminii și toate spiritele bune ale naturii aflate în Oceanul de Lumină. Al șaptelea efect important al jerfei a presupus apariția unui nou plan cuantic, Planul cuantic al Sufletului lui lisus Hristos și formarea Adunării celei mari a oamenilor. Al optulea efect important al jerfei a presupus constituirea unui nou Centru de putere al Luminii, format exclusiv din oameni. Acest nou Centru de putere este denumit Ataltalia. Al nouălea efect important al jerfei i-a vizat pe Cei întunecați: ființele Lorehh, ființele Dree și Primordialii întunericului cei mari. Datorită jertfei pe cruce a lui lisus Hristos a avut loc o limitare a posibilităților de manifestare ale Celor întunecați. Totodată au fost constituite noi premise în vederea reîntoarcerii lor la Lumină. Primul efect important al jerfei pe cruce 1-a constituit, așadar, unirea lui lisus Hristos cu întreaga creație, cu mediul, cu întocmirile sale și cu toate ființele omenești. Prin jerfa Sa, Iubirea nesfârșită, lisus Hristos a infuzat Viață și Lumină întregii creații, acțiune ce a presupus modificarea raporturilor dintre lumină și întuneric în lumea materială. înainte de jertfa lui lisus Hristos, au fost mai multe tentative de a elimina răul și întunericul din lumea materială, dar toate au eșuat datorită faptului că a fost folosită forța. în cel de-a patrulea ciclu, aceste tentative au aparținut oponenților transfizici ai răului - morții vii, oamenii prometeici, cei de la miazăzi etc. Toți au încercat să elimine răul prin folosirea forței, ceea ce a reprezentat un rău și mai mare, care, la rândul său, a adus la viață un alt rău, mult mai vechi și mai puternic. Acesta a fost, de altfel, motivul pentru care au eșuat cu toții. Prin jertfele lor individuale sau colective, oponenții răului au reușit doar mici corecții: pentru scurte perioade, lumina s-a infuzat iarăși în creație, dar, în cele din urmă, datorită emiterii de noi pharismah întunecate, totul a revenit la fel ca înainte, dacă nu și mai rău. Dacă se continua în acest fel, creația ar fi redevenit întunecată, precum era în cel de-al treilea ciclu, când s-au constituit, pe scară extinsă, acele pseudo-paradisuri artificiale. în aceste condiții, ar fi trebuit să aibă loc o nouă confruntare între Fiii întunericului și Fiii Luminii și, implicit, o nouă distrugere a planului cuantic material. Nu s-a produs acest eveniment tragic, datorită faptului că, prin jerfa sa, lisus Hristos a infuzat un excedent de Lumină și de Viață în planul cuantic material - în creație și în ființe. r&" Transformarea lumii de dincolo «A Un alt efect important al jerfei lui lisus Hristos a constat în modificarea, din temelii, a destinului post-mortem al celor două mari seminții de oameni - oamenii din seminția icon hlisa și oamenii din seminița sâmtemilor. Vom începe cu oamenii din seminția icon hlisa. După jertfa lui lisus Hristos, destinul post-mortem al oamenilor icon hlisa a cunoscut o modificare foarte importantă. Imediat după moartea pe cruce (mai precis spus, între moartea pe cruce și învierea a treia zi), Duhul lui lisus Hristos a pătruns în iaduri, unde adăstau, lipsite de conștiință și de identitate, nenumărate ființe omenești din toate generațiile, lisus Hristos a desființat mare parte din găurile de vierme numite iaduri care în acea perioadă El a eliberat toți oamenii din iaduri Totodată, Iisus Hristos a cerut Primordialilor întunericului cei mari să se întoarcă la Lumină. O parte din ei - cei care deja erau copți - s-au întors la Lumină. (40) în marea lor majoritate, iadurile, formate de-a lungul vechilor găuri de vierme, și-au încetat existența. înainte de jertfa pe cruce a lui Dsus Hristos existau 76 sau 78 de iaduri. După jerfa pe cruce au mai rămas 13. La începutul anului 1900 mai existau doar 12 găuri de vierme, ceea ce înseamnă că au fost necesare aproape două milenii pentru a fi desființată o gaură de vierme. Cele 12 găuri de vierme încă există în ziua de astăzi, datorită faptului că mai sunt oameni care emit energii pharismah întunecate în lumea materială, prin exercitarea liberului arbitru. Imediat după eliberarea oamenilor din iaduri, Iisus Hristos s-a deplasat în Regatul morților vii, unde i-a eliberat pe toți morții vii. Regatul morților vii și-a încetat existența. în vechea formă, nu a mai rămas nimic din Regatul morților vii. Totuși, actualmente, mai există o reminiscență a vechiului regat, denumită regiunea infraeterică, în care pătrund toate acele ființe omenești care mor fără a avea pusă, în prealabil, pecetea morții și care au murit înainte de a le fi venit sorocul: fantomele rătăcitoare, stafiile și strigoii. (41) Imediat după desființarea maj orității iadurilor și a Regatului morților vii, s-a format lumea astrală. Toți oamenii icon hlisa din Regatul morților vii și din iaduri au primit Efigia lui Iisus Hristos și au fost strămutați în nou constituita lume astrală. Spre deosebire de vechile iaduri sau de Regatul morților vii, lumea astrală este o lume luminoasă, în care defuncții păstrează identitatea și continuitatea conștiinței. Lumea astrală este, la rândul ei, împărțită în mai multe subpaliere cuantice, în funcție de calitatea defuncților care le locuiesc. Toate aceste evenimente s-au desfășurat de-a lungul celor trei zile scurse după moartea pe cruce a lui Iisus Hristos. La sfârșitul celei de-a treia zi, Duhul lui Iisus Hristos, în care coborâse în Iad și în Regatul morților vii, s-a unit cu trupul din mormânt. în acel moment, s-a produs cel mai mare eveniment al tuturor timpurilor: învierea trupească din morți a Fiului lui Dumnezeu. In momentul învierii, a treia zi după moartea pe cruce, Iisus Hristos și-a format Trupul de Slavă Istoria creștinismului, ca Lucrare a lui Iisus Hristos în Trupul de Slavă, a început în acea zi numită a cincizecimii -Rusaliile -, în care Duhul Sfânt s-a pogorât asupra apostolilor. Acela a fost momentul crucial în care efectul jertfei pe cruce a Fiului lui Dumnezeu, Iisus Hristos, s-a manifestat, pentru prima oară, la nivel planetar. Eliberarea celor din iaduri și din Regatul morților vii, precum și formarea lumii astrale, a influențat destinul ulterior al oamenilor întrupați. La scurt timp după învierea lui Iisus Hristos, oamenii icon hlisa au început să se întrupeze direct din recent constituita lume astrală. Spre deosebire de toți oamenii care s-au întrupat până în acel moment, cei proveniți din lumea astrală n-au mai venit la întrupare de-a lungul razelor de creație, prin porțile numite stele. După cum a fost menționat, în toată istoria anterioară a cosmosului, oamenii s-au întrupat direct din iaduri și din haos, de-a lungul razelor de creație. în schimb, oamenii proveniți din lumea astrală s-au întrupat printr-o modalitate de manifestare denumită apropiere imediată. De atunci și până în ziua de astăzi, toți oamenii proveniți din lumea astrală se întrupează printr-o apropiere imediată. în momentul întrupării unui om prin apropierea imediată, planurile cuantice astral, eteric și material se suprapun pentru câteva clipite, după care se formează un fel de culoar, ca o supapă (așa pare), prin care corpul duh pătrunde în trupul mamei. Locul prin care se realizează penetrarea planurilor cuantice este extrem de mic, iar durata deschiderii este de câteva secunde. Astăzi, există o controversă cu privire la modalitățile întrupării unei ființe în lumea materială: după unele concepții, oamenii provin din stele, iar după altele provin din lumea astrală (denumită în mod generic "lumea de dincolo"). Trebuie dat dreptate ambelor concepții: există, în continuare, oameni care vin din stele - pe calea cea veche, de-a lungul razelor de creație. De asemenea, există oameni care se întrupează direct din lumea astrală - care reprezintă calea cea nouă. Controversa cu privire la acest subiect provine din aplicarea unui mod de gândire total defectuos, care are tendința de a generaliza și de a schematiza totul. în ziua de astăzi, prin porțile numite stele vin în continuare, de-a lungul razelor de creație, oameni din iaduri și din haos, pentru a se întrupa. Oamenii din această categorie sunt foarte mulți. Mai mult decât atât: sunt epoci, perioade sau ani ÎQ care, datorită energiilor pharismah întunecate emise de părinți în momentul concepției, vin la întrupare, din stele, de-a lungul razelor de creație, mai mulți oameni decât ar trebui, ÎD detrimentul celor din astral. Unii dintre cei care vin de-a lungul razelor de creație, nu s-au întrupat cam de multișor în lumea materială: mulți se întrupează pentru prima oară după jertfa lui Iisus Hristos. în multe cazuri, acești oameni își îmbunătățesc comportamentul, astfel că, după moarte, nu se mai reîntorc în iaduri - în cele 12 iaduri care mai există -, ci pătrund, pentru prima oară, în lumea astrală. Acesta este, de altfel, planul lui Iisus Hristos pentru oamenii din seminția icon hlisa. Oamenii din seminiția icon hlisa care încă se află în haos și în iaduri trebuie să se întrupeze în lumea materială și să-și îmbunătățească comportamentul. Este o mare șansă pentru toți acești oameni să pătrundă după moarte în lumea astrală și să nu se reîntoarcă în iaduri sau în haos. Imediat după ce pătrund în lumea astrală, ei sunt luați în primire de oameni specializați - educatori sau învățători. Este un paradox al sorții faptul că o parte dintre învățătorii din lumea astrală sunt chiar victimele lor din existențele anterioare, când răul stăpânea pământul. în lumea astrală nu există îngeri, ci doar oameni care îndeplinesc funcția de învățători pentru semenii lor - pentru frații lor. în lumea astrală, oamenii se învață unul pe altul, într-un circuit educativ grandios. Din lumea astrală, oamenii icon hlisa se reîntrupează (reîncarnează) iarăși, după o perioadă variabilă de timp, în lumea materială, într-un circuit neîntrerupt, pentru a participa la educarea semenilor lor care se întrupează pentru prima oară din haos și din iaduri. Oamenii ce provin din iaduri, trebuie așteptați în lumea materială de ființe omenești care au deja un stagiu de pregătire în lumea astrală. Aceștia din urmă vor deveni părinți sau educatori pentru cei proveniți din iad. în era creștină, evoluția oamenilor se produce în mod colectiv. "Efectul" Lazăr Oamenii din seminția icon hlisa au fost primii care trebuiau salvați. Ei duc, de fapt, greul în lumea materială. Au urmat, firește, oamenii din seminția sâmtemilor, care trebuiau preluați în integralitatea lor de către Iisus Hristos. Totuși, în cazul oamenilor din seminția sâmtemilor, procesul preluării a fost mult mai complicat. El se desfășoară și în ziua de astăzi și se va desfășura până la Sfârșitul timpului. în cazul sâmtemilor, lucrurile sunt mai complicate datorită faptului că au o structură aurică diferită de cea a oamenilor din seminția icon hlisa. Sâmtemii sunt desemnați în Vechiul Testament prin expresia "fiii oamenilor". După cum s-a menționat, sâmtemii, ca structură aurică, sunt formați din steaua sufletului, care îndeplinește rolul spiritului și din corpul sufletului, care este ca un corp duh nou. Corpul sufletului îndeplinește același rol pe care, la oamenii icon hlisa, îl îndeplinește corpul duh. La fel ca și oamenii icon hlisa, sâmtemii au corp eteric, corp emoțional, corp astral, corp mental etc. După cum s-a remarcat, după moarte, oamenii icon hlisa sunt atrași în una din locațiile cu care sunt în sintonie, în funcție de faptele lor din lumea fizică: în iad, în haos, în lumea astrală etc. La sâmtemi, acest proces este blocat, datorită faptului că nu au acel "veșmânt" care este corpul duh - veșmânt care la oamenii icon hlisa este virusat de experiențele din ciclurile anterioare. Oamenii din seminția sâmtemilor au drept "veșmânt" doar corpul sufletului, cu care nu se poate pătrunde în locațiile denumite iad, haos, Regatul morților vii, lumea astrală etc, datorită faptului că este format dintr-un alt tip de energie. în toate aceste locații transfizice nu pot pătrunde decât cei care au un corp duh. în consecință, oamenii din seminția sâmtemilor sunt incompatibili cu locațiile respective. Firește, oamenii din seminția sâmtemilor nu mor definitiv - n-ar avea cum. Dar nici nu au unde să meargă după moarte. De aceea, după clipa morții, structura lor aurică suferă un proces de restructurare. La oamenii din seminția sâmtemilor, imediat după moarte, toate structurile aurice exterioare (corpul emoțional, corpul astral, corpul mental) sunt resorbite în suflet (mai precis în corpul sufletului), ca niște fumuri - până la UD punct, la fel ca la oamenii icon hlisa. Chiar și patternurile energetice (matricea energetică) ale corpului material sunt înmagazinate în corpul sufletului. Concomitent, sâmtemii intră într-o stare specifică, denumită adormire, în care dispare continuitatea conștientei. Pe măsură ce corpul fizic al sâmtemilor se descompune în pământ, corpul sufletului își pierde forma umanoidă și A condensează într-o sferă cu diametrul de aproximativ o jumătate de metru. Această sferă formată din energia corpului sufletului dăinuie la nesfârșit, în apropierea locului în care a fost înmormântat cadavrul. în interiorul ei pulsează, ca o lumină intermitentă, steluța sufletului. în sfera sufletului sunt înmagazinate toate informațiile - patternurile - cu privire la structura aurică a acelui om. Prin jerfa Sa, Iisus Hristos a modificat din temelii destinul post-mortem al tuturor sâmtemilor. Fiind Stăpânul Timpului, Iisus Hristos nu a modificat doar destinul post-mortem al sâmtemilor care au trăit pe vremea Sa ori care s-au născut după aceea, ci și - iar aceasta este o mare taină a cosmosului - al celor care au trăit înaintea jertfei Sale. Ca Dumnezeu al celor vii, iar nu al celor morți, în momentul jerfei pe cruce, Iisus Hristos a pus Efigia Sa peste toți sâmtemii: trecuți, prezenți și viitori. Efigia Dumnezeului Celui Viu este Lumina și viața veșnică. Prin jertfa Sa, Iisus Hristos a infuzat viața veșnică celor ce sunt uniți cu El, ceea ce nu mai fost nimeni capabil să facă vreodată în cosmos. Interesant de remarcat este și faptul că, deși a pătruns în cosmos pe la periferie (din exterior), prin acel loc denumit steaua magilor, Iisus Hristos a devenit Centrul Universului datorită jertfei pe cruce. în consecință, El a acționat, la nivelul lumii materiale, dinspre centru spre periferie (invers decât orice altă ființă). Devenind Centrul Universului, Iisus Hristos a infuzat din interior Viața și Lumina întregii creații. Iisus Hristos a modificat din temelii destinul post-mortem al tuturor sâmtemilor, datorită faptului că, prin jertfa sa, s-a unit cu întreaga creație, deci și cu sâmtemii - mai exact spus, cu energia sufletească ce stă la baza alcătuirii corpului lor sufletesc (care face parte din creație). Iisus Hristos s-a unit cu sâmtemii din interior, nu din exterior. Prin unirea cu întreaga creație, Iisus Hristos a impregnat cu energia Sa sufletească toate corpurile sufletești . sâmtemilor din trecut, deja morți (care se aflau deja în starea de sfere sufletești), ale celor contemporani momentului crucificării șj învierii și, prin aceștia, a urmașilor lor, devenind Părintele (Tatăl) tuturor. în toți sâmtemii, Iisus Hristos a pus Efigia sa, dăruindu-le viața veșnică. Toți sâmtemii defuncți și adormiți rămân astfel într-un fel de somn fără vise, în comuniune cu Marele Suflet al lui Iisus Hristos. De când au apărut ca seminție, oamenii sâmtemi au urmat un destin cosmic atipic, diferit de cel al oamenilor icon hlisa. Despre oamenii din seminția sâmtemilor se poate spune că s-au născut o singură dată și că au murit o singură dată - că au avut o singură existență întrupată; din momentul morții, oamenii din seminția sâmțemilor au deveniți adormiți. Despre oamenii din seminția sâmtemilor vorbesc scrierile sacre creștine, atunci când afirmă că oamenii se nasc o singură dată și mor o singură dată; despre oamenii din această seminție, scrierile creștine afirmă că, după moarte, așteaptă Judecata de apoi, fiind aflați într-o stare de "adormire" și fără posibilitatea de a se mai întrupa. Sâmtemii nu vor renaște așadar decât la Judecata de apoi, când va avea loc Sfârșitul timpului (veacurilor). Despre ei, scrierile creștine spun că așteaptă învierea trupurilor și viața veșnică. De aceea, se spune că sunt adormiți întru Hristos. Ca o paranteză, se mai poate spune că, în ziua de astăzi, toți oamenii defuncți botezați în rit creștin sunt desemnați prin formula adormiți întru Hristos și sunt înmormântați prin aceleași ritualuri, sub crucea pe care stă scris INRI, datorită faptului că cei care-i înmormântează nu mai știu cine este din seminția sâmtemilor și cine este din cea icon hlisa. Și de fapt, nu mai prezintă nici o importanță. Primul sâmtem înviat din istorie a fost Lazăr, iar cazul său special a prefigurat cele ce se vor petrece la Sfârșitul timpului. Prin Lazăr, Iisus Hristos a introdus un nou mod de a fi în cosmos (un nou model ontologic). învierea lui Lazăr nu trebuie raportată la instalarea unei stări de catalepsie sau de moarte clinică, cum este adesea explicat în ziua de astăzi. Lazăr nu a fost un om din seminția icon hlisa, ci un om din seminția sâmtemilor. "Modelul Lazăr" prefigurează ceea ce se va petrece la Sfârșitul timpului, după Judecata de apoi, când, pe baza Patternurilor energetice ale trupului fizic și ale structurilor aurice exterioare - corpul eteric, corpul emoțional, corpul astral etc - înmagazinate în sfera sufletească a sâmtemilor, va avea loc învierea trupurilor (care nu are nimic de-a face cu reîncarnarea oamenilor icon hlisa, fiind vorba despre un fenomen total diferit; orice tentativă de asimilare a celor două fenomene este eronată). Acest fenomen constituie o mare taină a cosmosului spiritual. învierea trupurilor se va produce doar în cazul oamenilor din seminția sâmtemilor, nu și al oamenilor icon hlisa, care continuă propriul lor proces al palingeneziei (reîncarnării). Sâmtemii pot fi înviați datorită faptului că tot ce au reprezentat în existența lor unică din planul material este înmagazinat în interiorul sferei sufletești. Toate patternurile energetice pe care a fost constituit trupul material, inclusiv structurile aurice exterioare pe care le avea acel om în momentul morții vor fi remanifestate. Procesul învierii unui trup de sâmtem se va deraia astfel: în prima etapă, din sfera sufletească condensată se va forma iarăși corpul sufletului în forma sa umanoidă. Apoi se vor forma, în sens invers, corpurile aurice exterioare, începând cu corpul mental, cu corpul astral și cu cel emoțional. Se va forma iarăși corpul eteric, care se va prezenta exact ca în existența terestră a acelui om. în cele din urmă, pe baza patternurilor energetice ale corpului eteric, se va forma corpul material. Precum pilitura de fier este atrasă de un magnet, particulele materiale ("țărâna") vor fi atrase de patternurile energetice ale corpul eteric pentru a constitui un nou corp fizic. Totuși, noul trup fizic al sâmtemilor va fi constituit dintr-o materie diferită de cea de astăzi - dintr-o materie purificată, lipsită de păcat, așa cum a fost cândva, la începutul ciclului. Trupul resuscitat, format din acea materie, va lumina din interior - dinspre centru spre periferie: centrul, în acest caz, va fi Shainiah, chakra inimii. (42) Procesul se va produce la fel ca la oamenii din seminția icon hlisa. Când anume va avea loc Sfârșitul timpului și Marea Judecată nu știe nimeni; o mică aluzie există totuși într-o - să-i zicem - cimilitură, enunțată cândva de inegalabilul Ion Creangă, în basmul Harap Alb: "încălecând, pornește (pe drumul) spre împărăție, / Dumnezeu să ne ție, / Că Cuvântul din Poveste; înainte mult mai este". tb» Redeschiderea porții alfa «a După cum s-a menționat, poarta alfa, prin care pot pătrunde în cosmos spirite omenești pure (iconi) provenite din Lumea fără formă, s-a închis automat la începutul ciclului al patrulea, în momentul în care oamenii întrupați au început să emită energii pharismah întunecate. Ca efect al jertfei pe cruce a lui Iisus Hristos, poarta alfa s-a deschis iarăși, astfel că, din acel moment, au început să pătrundă noi spirite pure (iconi) provenite din Lumea fără formă. Deși, teoretic, poarta alfa s-a deschis imediat după învierea lui Iisus Hristos, procesul întrupării spiritelor pure a început să se intensifice abia în jurul anului 1900. Cu spiritele pure, iconii, provenite din lumea fără formă, lucrurile sunt încă și mai complexe decât în cazul oamenilor icon hlisa din generațiile anterioare. De fapt, sunt chiar complicate. Iconii, spiritele pure, nu au cunoștință de ceea ce s-a petrecut de-a lungul istoriei dramatice și agitate a celor patru cicluri. Ele nu au nimic de-a face cu trecutul semenilor lor denumiți icon hlisa, pe care nu-1 pot înțelege (de altfel, nici sâmtemii nu au nimic de-a face cu trecutul oamenilor icon hlisa). De asemenea, nu au nimic în comun cu răul, pe care nu-1 înțeleg, după cum nu-i pot înțelege pe cei care-1 manifestă. După jerfa pe cruce a lui Iisus Hristos, spiritele pure provenite direct din Lumea fără formă, nu mai primesc corpuri duh, precum s-au petrecut lucrurile în cazul oamenilor icon hlisa din generațiile anterioare. Fiind spirite pure, iconii se întrupează direct în lumea materială, iar în momentul nașterii dobândesc corpuri sufletești (suflete). Pur și simplu, la naștere, aceste ființe se prezintă sub forma unor spirite pure, care iau în primire corpuri sufletești ce îndeplinesc același rol ca și corpul duh (oarecum asemănător ca în cazul sâmtemilor). O altă caracteristică definitorie este aceea că, după întrupare, ființele omenești din această categorie aparte nu dobândesc structuri aurice exterioare: corp emoțional, astral, mental etc. Nu au de ce să aibă ceea ce doar oamenii cu un trecut îndelungat pot avea. Să ne amintim doar că structurile aurice derivate - corpul astral, corpul emoțional și corpul mental - au apărut, pentru prima oară, în ciclul al treilea, în urma asocierii oamenilor cu ființele Lorehh eterice, cu ființele Lorehh sexuale și cu ființele Dree. Neavând trecut, aceste ființe nu pot avea astfel de structuri aurice, nici măcar într-o formă incipientă (ca matrice). Astfel de oameni lipsiți de corp emoțional, corp astral șj corp mental sunt altceva decât oamenii din semințiile icon hlisa Ca termen de comparație, oamenii despre care este vorba se aseamănă întrucâtva cu acei Primordiali ai Luminii, care nu s-au revoltat niciodată împotriva Ordinii cosmice. Deocamdată, spiritele pure, provenite din Lumea fără formă, nu pot trăi prea mult în lumea materială. Majoritatea dintre ele mor înainte de a împlini câteva săptămâni de viață. Ceea ce, pentru toți ceilalți oameni icon hlisa, proveniți fie din iaduri, fie din astral, este extrem de avantajos. Firește, această apreciere este surprinzătoare, chiar crudă. Explicată corespunzător, este însă logică. Oamenii nu sunt izolați. Toți oamenii formează un uriaș organism spiritual, cu miliarde și miliarde de celule. Dacă i-am pune la socoteală și pe ceilalți cetățeni ai cosmosului - îngerii și spiritele naturii - , atunci dimensiunile colosale ale acestui organism cosmic, creație a lui Dumnezeu Unicul, ar fi copleșitoare. Ce se întâmplă totuși în cazul în care una dmtre celulele acestui organism spiritual al cosmosului se îmbolnăvește ? Răspunsul este la îndemâna oricui: dacă nu este vindecată la timp. le îmbolnăvește pe celalalte. Așa s-a întâmplat cu o parte din oamenii icon hlisa, din îngeri și din spiritele naturii, care, răzvrătindu-se, din luminoși au devenit întunecați, îmbolnăvindu-se unii pe alții. Pentru cei luminoși nu este nici o problemă: au rămas la fel, dar s-au disociat de cei răzvrătiți, pentru a nu fi, la rândul lor, contaminați. în schimb, cei întunecați - celulele bolnave, care s-au îmbolnăvit una de la alta -, s-au separat, formând un "regat" independent. Ultimul avatar, în spațiu și timp, al acestui regat independent este planul cuantic material, care este format chiar din emisiile energetice ale celor întunecați. Ce se întâmplă însă în momentul în care, în cadrul acestui regat independent al întunericului și al organismului spiritual aferent format din oameni, îngeri și spirite ale naturii care s-au răzvrătit, este infuzată o celulă luminoasă ? Răspunsul este iarăși la îndemâna oricui: acea celulă este expulzată cât mai rapid, pentru a nu-i vindeca (lumina sau ilumina) pe cei întunecați. Drept urmare, ori de câte ori a apărut un profet - sau chiar în cazul lui Iisus Hristos -, răspunsul imensului organism întunecat a fost prompt: eliminarea din regat. Cu profeții, cei întunecați au scos-o până la urmă la capăt, dar nu și cu Iisus Hristos. Deși a venit pe la periferie, prin steaua magilor, Iisus Hristos a devenit Centrul universului. Ca Centru al universului și ca Stăpân al Timpului, Iisus Hristos exercită o atracție pentru toate ființele din cosmos. Ca Putere Supremă, Iisus Hristos îi atrage pe toți către Sine. Totuși, El exercită această atracție în mod moderat - nici prea rapid, dar nici prea lent. Dacă atracția ar fi prea lentă, nu s-ar produce efectele scontate. Dacă atracția ar fi prea rapidă, atunci, într-un răstimp foarte scurt, doar câțiva oameni întrupați ar deveni capabili, în planul material, să atingă desăvârșirea, să se ilumineze (sau să se lumineze) și să se mântuiască. Acea minoritate de oameni luminați ar emite energii pharismah contrare celor emise de restul oamenilor, iar aceste energii ar fi extrem de puternice. Doar câțiva oameni întrupați în lumea materială, care ar emite în mod continuu energii pharismah luminoase, ar contrabalansa răul din lume. în acest caz, s-ar bloca totul în planul cuantic material. Procesul ar fi întrucâtva identic cu cel desfășurat imediat după potop, când toate porțile de acces în planul cuantic material s-au blocat. După potop, oamenii care, pe atunci, se aflau în haos n-au mai fost capabili să se întrupeze. Datorită acelui blocaj, a apărut semjnția sâmtemilor. Tot astfel s-ar desfășura lucrurile și în cazul emiterii unor energii pharismah luminoase de către o minoritate. Totul sar bloca. Oamenii din astral nu s-ar mai putea întrupa în planul cuantic material, după cum nu s-ar mai putea întrupa nici cei din haos sau din iaduri, ceea ce ar fi o imensă catastrofă. Toți oamenii decorporați ar rămâne într-un stătu quo perpetuu, în aceeași poziție existențială în care au fost surprinși. Nici pentru oamenii din lumea materială lucrurile n-ar fi convenabile. Dimpotrivă. Prin puterea lor, oamenii (i)luminați din seminția iconilor ar atrage în mod instantaneu pe toți semenii relativ compatibili cu ei. Dacă am clasifica oamenii de la 1 la 100. pe o scală imaginară a desăvârșirii personale, am spune că numărul 1 corespunde unui om întrupat direct din iad sau din haos, iar numărul 100 corespunde (i)luminării, eliberării sau mântuirii. Dacă ar exista măcar 0,000001 % oameni care au atins, în planul cuantic material, gradația cu numărul 100, ei ar avea puterea să contrabalanseze răul produs de ceilalați (ar contrabalansa emisiile de energii pharismah negative, prin emiterea propriilor energii pharismah luminoase). Oamenii cât de cât compatibili cu cei iluminați, care ar corespunde gradațiilor cuprinse între 70 și 90, nu ar depăși, nici ei, mai mult de 2-3% din populație - iar în acest caz suntem foarte darnici cu estimarea. Restul de 96-97% din populație, fîe oameni icon hlisa, fie sâmtemi, ar rămâne în afara procesului. Acea minoritate de maximum 3% de oameni ar fi salvată (mântuită), dar totul în jurul ei s-ar transforma într-un imens rug: totul în jur, mediu și ființe, s-ar aprinde instantaneu și ar arde întru eternitate. în acest caz nefericit, toate celulele bolnave ar fi extirpate printr-un foc necruțător. Restul de 96-97% din populația de oameni întrupați ar rămâne captivă în materie și ar arde o dată cu aceasta. Nici spiritul, nici corpul duh nu au puterea de a ieși singure din materie, datorită faptului că sunt prizoniere într-o carapace mult mai densă: trupul fizic. Spiritul și corpul duh ar fi astfel condamnate să rămână prizoniere în carapacea formată din materie, resimțind chinurile veșnice. Acesta este, de fapt, motivul pentru care trebuie evitată cu desăvârșire orice modificare, cât de mică, a echilibrului dintre lumină și întuneric din lumea materială, înainte de a se fi împlinit sorocul. Aceste este și motivul pentru care Dumnezeu nu s-a manifestat decât într-un mod limitat în lumea materială. Se spune că, în momentul în care Dumnezeu în Plinătatea Sa Dumnezeiască a apărut în fața lui Moise, muntele Sinai era în flăcări (Textul veterotestamentar spune că fumega, iar acest aspect trebuie înțeles ad litteram, nu simbolic sau metaforic). Se spune că, în acele momente, contactul Augustei Prezențe a lui Dumnezeu - Slava lui Dumnezeu - cu planul cuantic material a fost atenuat de mai multe cercuri de îngeri ai Puterii, care aveau rolul de a absorbi Puterea generată de Slava lui Dumnezeu. Ei au înconjurat muntele, formând mai multe cercuri concentrice, pentru ca mediul să nu fie afectat de Augusta Sa Prezență. Dacă Dumnezeu, ca Plinătate, și-ar fi exercitat Atributele Sale Dumnezeiești direct în planul cuantic material, nu numai muntele Sinai ar fi fumegat, ci și întregul cosmos material, până la ultima stea de pe firmament. Și în cazul lui Iisus Hristos s-a petrecut același fenomen, înainte de întrupare, Iisus Hristos și-a lăsat Veșmântul de Lumină în ceruri. Steaua magilor era doar o poartă, dar lumina ce radia, fiind vizibilă de pe pământ, era chiar Veșmântul de Lumină al lui Iisus Hristos (Slava Sa), lăsat în cer. Iisus Hristos este a doua Persoană a Sfintei Treimi - Iubirea nesfârșită -, iar Slava Sa este extrem de puternică. După înviere, Iisus Hristos și-a preluat iarăși Veșmântul de Lumină. Actualmente, efectele pe care l-ar putea avea Trupul de Slavă al lui Iisus Hristos asupra celulelor bolnave din cosmos (oameni, îngeri, spirite ale naturii din categoria celor întunecați) sunt atenuate tot de îngerii Puterii, care se îngrijesc ca nici un om să nu intre în contact aurie, direct, cu El. Doar cei purificați se pot considera norocoși dacă pot sta la o distanță convenabilă, în fața Sa. Acesta este de altfel și motivul pentru care Iisus Hristos nu și-a exercitat, încă de la început, Atributele Sale Dumnezeiești în lumea materială. Dacă le-ar fi exercitat chiar și într-o proporție foarte redusă, planul cuantic material și-ar fi încheiat existența printr-un foc nimicitor. Acesta este și motivul pentru care una din întrebările fundamentale ale oamenilor nu și-a găsit un răspuns cât de cât convenabil: de ce Dumnezeu nu vine în lume să eradicheze, o dată pentru totdeauna, răul din lume ? Un răspuns cât de cât comprehensibil ar fi următorul: dacă Dumnezeu în Plinătatea Sa ar veni, dintr-o dată, în cosmosul material, care este un regat al întunericului (materia este formată din emisiile cristalizate ale celor întunecați, de-a lungul razelor de creație), acesta s-ar aprinde de la sine. Acest fenomen se va produce doar la Sfârșitul timpului, când efectele jerfei pe cruce vor fi încetat și se va face departajarea între cei buni {cei aleși, care vor primi veșminte noi) și cei răi, în urma Judecății (de apoi). Acesta este destinul final al materiei și al aspectului mineral al cosmosului. Toți cei întunecați care nu se vor fi salvat până în acel moment, vor rămâne captivi în imperiul materiei, care va arde în mod Perpetuu. Tocmai pentru a preântâmpina un asemenea fenomen, Iisus Hristos exercită, în mod continuu, o acțiune moderată, nici Prea puternică, dar nici prea slabă; doar astfel poate permite tuturor ființelor din cosmos să-L urmeze, E! fiind ultima salvare și ultimul refugiu. Prin această acțiune de smulgere din captivitatea Celui rău a cât mai multor suflete, acel procent al aleșilor, care actualmente nu depășește 2-3 %, se va mări considerabil, până ce va ajunge la minimum 51 % din totalul populației din cosmos (procentul celor aleși va fi mult mai mare, dar abia de la limita de 51 % va începe să se schimbe radical peisajul acestei lumi). Nu Iisus Hristos va aduce focul distrugător de la Sfârșitul timpului. Iisus Hristos nu poate aduce distrugerea, datorită faptului că El este Dumnezeu. El este continuitatea a toate și Iubirea nesfârșită. Incendiul de la Sfârșitul Timpului va fi doar un efect secundar al amplificării procentajului de lumină din cosmos. Creșterea procentajului de lumină nu se poate realiza decât prin intermediul oamenilor. Cei peste 51% din oameni deveniți "aleși" (luminoși; care vor primi veșminte noi), vor emite, cu de la ei putere, o lumină ce nu va mai putea fi suportată de structurile materiei, care este întuneric cristalizat. Exemplul cel mai bun pentru a ilustra un astfel de fenomen se află în lumea materială. Dacă ținem un vreasc sub bătaia razelor Soarelui de amiază, nu se va întâmpla nimic. Cel mult, vreascul se va usca și mai mult. Când, însă, este folosită o lupă, care va focaliza lumina Soarelui, vreascul va fi incendiat extrem de rapid. în cazul nostru, oamenii se vor comporta ca niște lupe. Cantitatea de lumină va fi atât de mare, încât întunericul nu o va putea suporta și nici cuprinde. Sau, după cum stă scris în Evanghelia după Ioan, "Lumina luminează în întuneric, și întunericul n-a cuprins-o". Când întunericul nu va mai suporta cantitatea imensă de lumină ce se va prăvăli din înalturi, se va aprinde și va arde în veșnicie. Și tot ce este făcut din întuneric va fi cuprins de vâlvătăile acelui foc straniu, care nu trebuie confundat cu focul material, care arde doar atâta timp cât este alimentat. Acesta este motivul pentru care spiritele pure pătrunse prin poarta alfa, care se întrupează actualmente, nu trăiesc prea mult și nici nu este necesar să trăiască deocamdată în lumea materială. Dacă mai multe astfel de spirite ar rămâne în lumea materială, ar bloca întregul proces al mântuirii. Noi, toți, ceilalți oameni (pentru că toți suntem în aceeași barcă), am rămâne blocați pe unde am apuca: fie în iaduri, fie în astral, fie în planul cuantic material. Cel mai trist ar fi pentru cei care vor fi surprinși în planul cuantic material, care vor arde împreună cu acesta. Acesta este, în sfârșit, motivul pentru care Primordialii Luminii, care s-au manifestat la începutul ciclului, refuză să se mai implice în planul cuantic material și așteaptă derularea procesului mântuirii sub conducerea atentă a lui Iisus Hristos. Dacă Primordialii Luminii s-ar fi amestecat cu oamenii întrupați, atunci ar fi fo rmat un pol al luminii foarte puternic, care ar fi contrabalansat întunericul, dar cu efecte nedorite. Rezultatul ar fi fost același. Al cincilea element Pentru ca procentul de aleși să crească dincolo de pragul de 51 %, fără a fi perturbat fragilul echilibru dintre lumină și întuneric din lumea materială, Iisus Hristos continuă să acționeze în Trupul de slavă, astfel ca toate efectele jertfei Sale să se producă în mod eficient. Voia Domnului este ca nici o ființă să nu rămână captivă în materie la Sfârșitul timpului. Pentru îndeplinirea acestui scop, imediat după jertfa pe cruce, Iisus Hristos a chemat îngerii din ierarhia Fiilor Luminii (și, implicit, spiritele bune ale naturii - zaurdarii) în ajutorul oamenilor din lumea materială. în toată perioada dominației răului, Fiii Luminii nu s-au manifestat direct în planul cuantic material, datorită faptului că oamenii întrupați nu au emis energii pharismah luminoase, care să-i atragă. Fiii Luminii nu s-au manifestat decât la începutul fiecărui ciclu al cosmosului, dar pe măsură ce oamenii au început să manifeste caracteristicile Celui rău, s-au retras din creație. Astfel, locul lor a fost luat de către Cei întunecați: Lorehh și Dree. Pe măsură ce Fiii Luminii s-au retras din creație, întunericul a luat locul luminii. în toată perioada de expansiune a răului, Fiii Luminii n-au intervenit decât în momentul în care Ordinea cosmosului a fost zguduită din temelii de acțiunile celor răi. în ciclul al Patrulea, Fiii Luminii au pătruns, pentru prima oară în planul cuantic material, în timpul potopului lui Noe, când au pus capăt acțiunii distructive a spiritelor naturii rebele de apă, după care s-au retras în ceruri Mai târziu, prin activitatea intuitivilor de pe timpul lui Avraam și a lui Moise, Fiii Luminii au pătruns în lumea materială pnn acele deschideri denumite porți, porticuri sau scări (Scara lui Iacob), fiind atrași de energiile pharismah luminoase. Dacă intuitivii nu ar fi emis acele energii pharismah luminoase, ființele îngerești din Ierarhia Fiiilor Luminii nu ar fi pătruns în planul cuantic material. La scurt timp după jertfa pe cruce, la porunca lui Iisus Hristos, activitatea Fiilor Luminii s-a intensificat atât de mult, încât se poate vorbi despre o adevărată ofensivă. După foarte mult timp, la nivelul planului cuantic material, Fiii Luminii -îngeri și spirite ale naturii - s-au manifestat concomitent atât ca energii, cât și ca ființe de formă umanoidă. Ca ființe lipsite de formă umanoidă (ca energii), spiritele bune ale naturii sunt suflarea creației, iar îngerii din ierarhia Fiilor Luminii sunt suflarea formei - ei sunt cei care mențin forma a tot ce există. împreună, spiritele bune ale naturii și îngerii din ierarhia Fiilor Luminii formează suflarea a toate -elementul fundamental al creației. Din emisiile lor de energie sau format cândva cele patru elemente: aerul, focul, apa și pământul. Prin decizia lor de a se manifesta, potrivit liberului lor arbitru, în formă umanoidă pentru a-i ajuta pe frații lor care s-au rătăcit în hățișurile materiei și ale timpului, Fiii Luminii - îngeri și spirite ale naturii, care formează deopotrivă sufletul creației și sufletul formei: suflarea a toate - au devenit ceea ce poartă numele de al cincilea element. Al cincilea element este așadar suflarea a toate, manifestat într-o formă umanoidă. Ca suflare a toate, al cincilea element este atât originea, cât și rezultanta celor patru elemente derivate. Astfel, elementul fundamental a devenit al cincilea element, fără a înceta să fie ceea ce este. După cum se știe, al cincilea element a fost identificat de vechii filozofi greci cu aitherul (etherul), ceea ce, în fond, este perfect adevărat, cu atât mai mult cu cât ființele îngerești și spiritele naturii se manifestă, ca formă umanoidă, în trupuri eterice. Abia prin jerfa lui Iisus Hristos, al cincilea element, suflarea a toate, și-a recăpătat locul de drept pe eșichierul cosmosului, devenind ceea ce a fost la începuturi: Coroana creației și Stăpânul elementelor Toate elementele derivate ascultă de poruncile sale. De la jertfa lui Iisus Hristos, ființele îngerești din ierarhia fiilor Luminii s-au manifestat continuu în planul cuantic material, ca Duhuri ajutătoare (Duhuri slujitoare ale lui Dumnezeu), în sprijinul oamenilor. Prin oameni, ele au acționat în sprijinul fraților lor, care s-au răzvrătit: Lorehh și Dree. Imediat după Jerfa pe cruce, Iisus Hristos a stabilit atribuții stricte pentru toți Fiii Luminii. Atribuțiile îngerilor și spiritelor naturii din ierarhia Fiiilor Luminii pot fi raportate la cele două forme de manifestare ale lor: ca energii (suflarea creației și suflarea formei propriu-zise) și ca ființe ce îmbracă forme umanoide. în ambele forme de manifestare, ei ocrotesc oamenii, fie că aceștia se află în stare de somn, fie că se află în stare de veghe. Prima măsură pe care a luat-o Iisus Hristos după înviere, a fost delegarea, pentru fiecare om în parte, a unor ființe îngerești ocrotitoare, pe care le putem denumi "de proximitate": îngeri păzitori și îngeri veghetori. (43) îngerii păzitori nu trebuie confundați cu cei veghetori, deși fac parte din aceeași Ierarhie a Fiilor Luminii. îngerii păzitori sunt ceva mai înalți pe scara ierarhică decât îngerii veghetori. îngerii păzitori acționează, în special, asupra unor aspecte ce țin de destin și de includerea oamenilor în ansamblul evenimentelor cotidiene. Fiecare om întrupat are trei îngeri păzitori și trei îngeri veghetori. în mod paralel, fiecare om are unul sau mai multe spirite bune ale naturii de care este legat energetic, în funcție de elementul său specific - de foc, de apă, de aer, de pământ etc. Cei trei îngeri veghetori au în ocrotire principalele elemente ale structurii aurice. Astfel, există un înger veghetor al spiritului, un înger veghetor al corpului duh, un înger veghetor al corpului sufletului. Acești îngeri se manifestă atât ca energii, cât și ca ființe de formă umanoidă, în trupuri eterice. Atunci când acționează sub formă umanoidă, îngerii veghetori îndeplinesc și funcția de Păzitori ai pragului. (44) Dintre cei trei îngeri veghetori, doar doi se manifestă sub o formă umanoidă: cel de corp duh și cel de corp sufletesc. îngerul veghetor de spirit nu se manifestă decât ca energie. El rămâne permanent în planul său cuantic. O altă categorie de îngeri de proximitate delegați de către Iisus Hristos la începutul erei creștine pentru ocrotirea directă oamenilor se află și îngerii pe care am putea să-i numim ai familiei. Aceste ființe ocrotesc facultativ, n funcție de împrejurări, pe toți membrii unei familii sau chiar ai unei linij genealogice. Ei sunt interesați de perpetuarea și propășirea familiei respective, de-a lungul timpului - chiar și de-a lungul mai multor generații. îngerii ocrotitori ai familiei reacționează întotdeauna când echilibrul unei familii este afectat: în cazuri de criză financiară, socială sau chiar în cazul de infidelitate (infidelitatea, pentru îngeri, este un eveniment la fel de grav ca și un accident de circulație; orice infidelitate perturbă în mod sever echilibrul aurie și destinul întregii familii, nu doar al celor implicați). Pentru fiecare familie pot fi delegați unul, doi sau chiar mai mulți îngeri de acest fel, în funcție de numărul membrilor, în cazuri de forță majoră, ce implică destinul întregii familii - de exemplu, 0 boală sau decesul iminent al unui membru important - se adună, ca la o consfătuire, toate ființele îngerești responsabile, de la îngerii veghetori ai fiecăruia, la îngerii ocrotitori ai familiei. Uneori se pot aduna peste 20 de îngeri veghetori și ocrotitori. Conducătorul tuturor este un înger Maestru - un înger de un rang mult mai înalt, a cărui cunoaștere este foarte întinsă. Dacă nu reușesc să rezolve problemele, ei pot sa facă apel fie la îngerii altor familii, fie la alți îngeri ai ierarhiei, care au competențe apropiate. Uneori - sau, mai degrabă, adeseori -, în situații de criză extremă, fac apel la Principatele ocrotitoare (îngerul Mihail, îngerul Gabriel, îngerul Rafael), la Iisus Hristos sau chiar la Dumnezeu Tatăl. Firește, Fiii Luminii nu încalcă liberul arbitru al oamenilor, pe care îl respectă cu cea mai mare grijă. Liberul arbitru este sacru. Ei acționează în favoarea oamenilor, în prelungirea dorințelor lor, dar și în conformitate cu Ordinea cosmică. Dacă dorințele oamenilor nu sunt conforme cu Ordinea cosmică, Fiii Luminii nu se implică. Dacă oamenii le cer ajutorul, în mod explicit, cu voce tare, sprijinul lor este sporit. Ajutorul poate fi cerut de oameni atât în cadrul lăcașurilor de cult, cât și în afara acestora - mai ales în cazul unor situații limită. Tot la începutul erei creștine, au fost stabilite anumite ceremonii pe care Fiii Luminii trebuie să le facă oamenilor întrupați în diferite etape sau conjuncturi ale existenței cotidiene: la naștere, la botez, la căsătorie, la deces. Toate aceste ceremonii au rolul de a bloca activitatea celor întunecați și de a proteja oamenii. La aceste ceremonii participă mai multe entități angelice, ce dețin diferite funcții în organigrama cosmică, în frunte cu principalii Principi Ocrotitori - îngerul Mihail, îngerul Gabriel, îngerul Rafael, îngerul Uriel, îngerul Morții. (44) O altă atribuție primită de Fiii Luminii constă în protejarea teritoriilor de influențele celor întunecați și, implicit, în împiedicarea formării unor noi pseudoparadisuri artificale la nivel material, precum în vremurile străvechi. De aceea, în ultimii 2000 de ani, nu a mai fost posibilă constituirea vreunui pseudoparadis formatat aurie de către ființele Lorehh sau Dree. îngerii care se ocupă de astfel de activități sunt denumiți îngeri Ocrotitori. De fapt, îngerii Ocrotitori au în jurisdicție aurică un teritoriu - o porțiune de teren. îngerii Ocrotitori se ocupă, implicit, și de oamenii ce locuiesc în acel teritoriu - chiar și de cei aflați în tranzit. în funcție de mărimea teritoriului, există îngeri Ocrotitori care se ocupă de sate, de comune, de cartiere, de orașe și de porțiuni de teritoriu ceva mai mari. îngerii ocrotitori sunt ierarhizați în funcție de calitatea solului (de proporția de lumină din sol) și de numărul de locuitori. Toate aceste ființe îngerești desfășoară o activitate intensă pentru ocrotirea oamenilor, având permanent grijă să nu se modifice în mod radical, mai mult decât este necesar, echilibrul dintre lumină și întuneric. Prin activitatea lor extrem de complexă, activitatea Celui rău a fost mult diminuată, în comparație cu vremurile anterioare jertfei lui Iisus Hristos, când viața unui om ajunsese să nu mai aibă nici un fel de valoare. Totuși, în cele din urmă, oamenii au ultimul cuvânt. Prin liberul arbitru, oamenii din lumea materială emit necontenit energii pharismah luminoase sau întunecate, astfel că pot îngreuna sau pot înlesni sprijinul acordat de îngerii din ierarhia Fiilor Luminii Capitolul 8 SPRE ÎMPĂRĂȚIE, DUMNEZEU SĂ NE TIE., Ataltalia Preparativele pentru îndeplinirea dezideratului suprem, mântuirea, au început imediat după crucificarea lui Iisus Hristos. Iar primul mare moment al acestui proces a fost martiriul Apostolului Ștefan. Prin Apostolul Ștefan a fost deschis, pentru toți oamenii, un nou plan cuantic, inexistent anterior - denumit Planul cuantic al Sufletului lui Iisus Hristos. Din acel moment, noul plan cuantic este deschis tuturor oamenilor întrupați, dar numai în timpul somnului. (45) După cum a fost menționat, în momentul jertfei pe cruce, Iisus Hristos s-a unit cu întreaga creație. Prin jertfa Sa, Iisus Hristos a preluat sufletele tuturor ființelor omenești întrupate. Așa cum a preluat toți oamenii din seminția sâmtemilor, trecuți, prezenți și viitori, Iisus Hristos a preluat toți oamenii din seminția icon hlisa, pe care i-a însemnat cu Efigia Sa. Preluarea nu s-a produs însă la nivel de corp duh, ci la nivelul sufletului -al corpului sufletesc. Iisus Hristos a preluat oamenii întrupați, ca suflete, în interiorul Sufletului Său. Astfel, în mod incipient, sufletele oamenilor s-au unit cu Sufletul Cel Mare al lui Iisus Hristos. Deschiderea unui nou plan cuantic, care este Planul cuantic al Sufletului lui Iisus Hristos, a permis tuturor oamenilor o inițiere în timpul somnului. Această inițiere se produce doar când oamenii sunt întrupați în lumea materială și pătrund, în timpul somnului, în Planul cuantic al Sufletului lui Iisus Hristos. Astfel, Iisus Hristos a devenit învățătorul personal al fiecărei ființe omenești întrupate. Inițierea în timpul somnului, desfășurată direct de către Iisus Hristos în planul cuantic al Sufletului Său, este de mare importanță, în primul rând pentru toți acei oameni proveniți direct din haos și din iaduri, care se întrupează pentru prima oară în era creștină. Fiind educați în timpul somnului în planul cuantic al Sufletului lui Iisus Hristos, acești oameni reușesc să evolueze, iar după moarte au șansa de a nu se mai întoarce de unde au venit, ci pătrund, pentru prima oară, în lumea astrală. Fiecare întrupare este prețioasă, întrucât permite oamenilor să evolueze foarte mult. Chiar dacă oamenii au, adesea, senzația că în viața lor nu se petrece nimic deosebit, ei evoluează într-o singură existență mai mult decât ar fi iacut-o în zeci de întrupări desfășurate în epocile anterioare. Toți oamenii care au pătruns, cel puțin o singură dată, în Planul cuantic al Sufletului lui Iisus Hristos, formează Adunarea cea mare a tuturor oamenilor, devenind părticele din Ființa Sa cosmică. Adunarea cea mare a tuturor oamenilor prefigurează, deocamdată, doar în timpul somnului, comuniunea deplină a oamenilor cu Iisus Hristos: Hristos în oameni și oamenii în Hristos. (46) Un alt efect important al jertfei pe cruce a lui Iisus Hristos a constat în deschiderea împărăției lui Dumnezeu -împărăția cerurilor - și formarea Centrului hristic de putere. Deschiderea pentru oameni a împărăției cerurilor a avut loc în cele trei zile în care Iisus Hristos a stat în iaduri și în Regatul morților vii. Totuși, bazele împărăției cerurilor au fost puse chiar în timpul existenței Sale fizice. Noul plan cuantic al împărăției cerurilor (care nu trebuie confundat cu lumea astrală) are ca bază de pornire planul cuantic eteric (lumea eterică), dar se întinde, ca prelungire cuantică, atât la nivelul infraeteric, cât și la nivelul planului cuantic material - dar nu la nivelul aspectului mineral al acestuia. împărăția cerurilor este un plan cuantic distinct, format din materie fără păcat, care s-a inserat de-a lungul celor trei planuri cuantice - eteric, infraeteric și material -, fără însă a se confunda cu ele. Deși, ca prelungire cuantică, se poate spune că face parte și din planul cuantic material, împărăția cerurilor nu are nimic în comun cu aspectul său mineral. De aceea, este invizibil percepției obișnuite. Aspectul mineral este creația celor întunecați. în acest plan cuantic nu pot pătrunde decât ființele omenești compatibile și îngerii din ierarhia Fiilor Luminii. Firește, nu au ce căuta acolo ființele luciferice, care s-ar Restructura imediat, după cum nu au ce căuta oamenii care -Manifestă răul. Creatorul și Stăpânul (împăratul) acestui nou plan cuantic este Iisus Hristos. De aceea, noul plan cuantic a fost denumit împărăția lui Dumnezeu. în cosmosul Său, Dumnezeu a creat un plan cuantic distinct, după voia și plăcerea Sa, care reprezintă propria Sa împărăție, în care sunt respectate Legile Sale - Ordinea cosmică -, și în care sunt bineveniți doar cei pe care El îi iubește. Acest nou plan cuantic este repetarea, pe un alt plan, a paradisului originar, creat ex nihilo de către Dumnezeu. Popularea noului plan cuantic al împărăției cerurilor a început imediat după învierea lui Iisus Hristos. Primii care au pătruns în noul plan cuantic au fost câțiva oameni scoși din iaduri și din Regatul morților vii de către Iisus Hristos. Ei au trecut de la întuneric la lumină. De asemenea, au existat câțiva foști Primordiali ai întunericului de cel mai înalt rang, care au ascultat de îndemnul lui Iisus Hristos: "întoarceți-vă de la a mai face răul și veți trăi". Ulterior, au pătruns în acest plan cuantic din ce în ce mai mulți oameni icon hlisa din primele trei generații. Primii oameni din generația a patra care au pătruns în împărăția cerurilor au fost Apostolii. Apoi au urmat martirii și sfinții creștini, care, de-a lungul existenței lor fizice, au făcut cunoscut Numele lui Iisus Hristos pe întregul pământ. Oamenii primelor trei generații care au pătruns în împărăția cerurilor au format nucleul Centrului de putere al lui Iisus Hristos - Centrul hristic de putere. Numele acestui centru de putere este Ataltalia. Inițial, atât noul plan cuantic, cât și Centrul de putere hristic au fost denumite prin același cuvânt: Ataltalia. Acum, cuvântul Ataltalia se folosește mai mult pentru Centrul de putere hristic. Cuvântul Ataltalia se folosește în lumea eterică. Etimologia cuvântului Ataltalia este următoarea: ahathal înseamnă locuință; tbahal înseamnă lucru confecționat cu mâna; Iah este unul din Numele lui Dumnezeu: Iah provine de la Ioh-ah, un alt nume al lui Hauti, Dumnezeu Tatăl. Ioh-ah-Hauti înseamnă: Eu Sunt Singurul Dumnezeu. în concluzie, Ataltalia s-ar traduce prin expresia: Locuința pe care Eu Sunt, Unicul Dumnezeu, a construit-o cu mâinile Sale, pentru oameni. La scurt timp, după constituirea sa, Centrul de putere hristic a început să-și facă simțită influența în lumea materială Dar, pentru a-și face simțită influența în lumea materială, Centrul de Putere al lui Iisus Hristos, Ataltalia, a avut nevoie de oameni întrupați, care să-i manifeste caracteristicile. Primii oamenii care au manifestat caracteristicile Ataltaliei în lumea materială au fost cei denumiți vilvi. (47) Vilvii au fost o parte din acei oameni salvați de Iisus Hristos din iaduri și din Regatului morților vii, în cele trei zile dintre moartea pe cruce și înviere. Ei au fost aleși încă de atunci de către Iisus Hristos prin atingere directă, ca fiind potențialii Săi reprezentanți în noul ev ce se prefigura. în întrupările anterioare jerfei lui Iisus Hristos, vilvii au fost oameni foarte puternici (majoritatea au fost inițiați în templele din vechime) care, datorită unor fapte săvârșite în lumea materială, au ajuns în iaduri și în Regatul morților vii. Ei au stat acolo o lungă perioadă de timp, până ce au fost eliberați de Iisus Hnstos. Imediat după eliberarea din iaduri, vilvii s-au strămutat în nou construita lume astrala, iar apoi sa-u intrupat in lumea materială. De fapt, vilvii au fost primii oameni proveniți direct din nou constituita lume astrală care s-au întrupat în lumea materială. Primii vilvi s-au întrupat în lumea materială la scurt timp după crucificarea lui Iisus Hristos. La maturitate, vilvii au continuat activitatea Apostolilor în lumea materială. împreună cu Apostolii, vilvii au pus bazele noii civilizații creștine. Ulterior, vilvii au devenit martiri, mucenici, sfinți. Vilvii au dobândit capacități ființiale destul de mari, astfel că aveau capacitatea de a face minuni, de a vindeca etc. Majoritatea au fost clarvăzători, având posibilitatea de a comunica cu Iisus Hristos, care se manifestă în Trupul de Slavă. Epoca de apogeu a vilvilor, care s-au întrupat în cicluri destul de scurte (cu o perioadă scurtă de viețuire în lumea astrală), s-a perpetuat până prin anul 500. Ultimii vilvi s-au întrupat în jurul anului 800, când epoca lor s-a încheiat. Ulterior, vilvii s-au întrupat ca oameni obișnuiți, fără a mai avea puteri excepționale. După moartea trupească, desfășurată, cel mai adesea, în condiții dramatice, așa cum este cunoscut din istoria creștinismului, o parte din vilvi n-au mai trecut în lumea astrală, ci au fost primiți în nou constituita împărăție a cerurilor. Chiar în ultima secundă a existenței fizice, o parte din vilvi, dar și mulți alți misionari ai Cuvântului lui Dumnezeu, au fost primiți în împărăția cerurilor. La majoritatea celor primiți după moarte în împărția cerurilor, trupul fizic a dobândit mirosuri minunate și nu s-a mai descompus. Oamenii pătrunși în împărăția cerurilor nu mai revin în lumea materială. Pentru ei, reîncarnările în lumea materială au luat sfârșit. Totuși, trebuie consemnat faptul că, în marea lor majoritate, vilvii au ales să meargă, după moarte. în lumea astrală. Dacă ar fi pătruns direct în împărăția cerurilor, n-ar mai fi avut ocazia de a se mai întrupa în lumea materială, unde au fost deschizători de drumuri. Nu numai o parte din vilvi a pătruns în împărăția cerurilor, ci și foarte mulți alți oameni drepți, fie monahi, fie laici. Drept consecință a pătrunderii a tot mai mulți oameni, noul plan cuantic s-a extins considerabil. Deși, inițial, nu a avut dimensiuni mai mari ca ale unui sat, împărăția cerurilor s-a extins în mod continuu. Ca proiecție ia nivelul planului material, epicentrul noului plan cuantic este situat în apropierea vechiuiui Centru de putere al Luminii - undeva prin Podișul Transilvaniei. Actualmente, spațiul ocupat de noul plan cuantic formează un uriaș patrulater, fiind într-o continuă expansiune. El ocupă aproape întreaga Europă, din Franța până la munții Ural și din apropierea Polului Nord până dincolo de granițele Israelului și ale Orientul mijlociu, până în Etiopia. Centrul hristic de putere are mai multe cercuri de putere, formate exclusiv din oameni. în mijloc se află Iisus Hristos, care se manifestă în Trupul de slavă. Primul cerc este format din oamenii primelor două generații. Al doilea cerc este format din oamenii generației a treia. Al treilea cerc este format din oamenii celei de-a patra generații. în afara ceior trei cercuri ale Centrului hristic de putere, mai există un centru de putere secundar, care ține tot de Ataltalia: Centrul de Putere al Fecioarei Mana - Centrul de putere marianic. Deși face parte din Ataltalia, Centrul de putere al Fecioarei Mana se manifestă întrucâtva autonom. Și în Centrul de putere al Fecioarei Măria se află oameni din toate cele patru generații. Punctul de plecare al Centrului de Putere al Fecioarei Măria se află undeva în apropierea Muntelui Athos din Grecia. Fecioara Măria este Maica trupului de carne a lui Iisus Hristos. Ea 1-a născut pe Iisus Hristos printr-o imaculată concepțiune, moment în care Duhul Sfânt a coborât asupra ei- pupă moartea trupească, Fecioara Măria a devenit receptacolul manifestării permanente a Duhului Sfânt. în urma simbiozei între structura ei aurică și Duhul Sfânt, jupă momentul morții sale fizice, Fecioara Măria și-a foraiat un Trup de Slavă. Permanent, Trupul de Slavă al Fecioarei Mana este intersectat de fire subțiri de lumină roșiatică, ca niște limbi de foc, ale Duhului Sfânt. Activitatea Centrului de putere marianic este complementară activității centrului de putere al Ataltaliei. La nivelul unui teritoriu sau la nivel planetar, Centrul hristic de putere al Ataltaliei acționează întotdeauna primul. Când bătălia este câștigată, așa cum a fost în cazul țărilor creștinate până în acest moment, încetează activitatea principală a Centrului hristic de putere și începe activitatea Centrului de putere marianic, care consolidează și perpetuează ceea ce a fost cucerit. Duhui St ani este couuauuaiea a ioaic, iar activitatea nevăzută a Fecioarei Mana în Trupul de Slavă, care este impregant de Duhul Sfânt, este orientată în același scop: perpetuarea moștenirii lui Iisus Hristos. Acțiunea Fecioarei Măria este foarte blândă. Ca o paranteză, se poate spune că toate țările creștine din lume se află sub influența și protecția blândă, dai fermă, a Fecioarei Măria. Este de remarcat și faptul că, din punct de vedere statistic, în toate țările creștine - indiferent de ce rit -, se produc mai puține catastrofe decât în restul lumii. Chiar atunci când se produc catastrofe, pagubele și, mai ales, pierderile de vieți omenești, nu sunt atât de mari precum în celelalte zone. Există întotdeauna un dezechilibru vădit, care adeseori nici nu este remarcat de "analiști", între amploarea catastrofei și numărul de vieți omenești pierdute. De exemplu, se poate întâmpla ca o imensă explozie produsă la o instalație industrială să nu producă mai mult de două-trei victime, în condițiile în care, după amploarea dezastrului, ar fi trebuit să moară câteva mii. Anual, mii și mii de oameni botezați în rit creștin sunt salvați din catastrofe de toate felurile (inclusiv din accidente de circulație), fără măcar a bănui ce forțe acționează în favoarea 'or. în alte condiții, astfel de catastrofe ar fi produs victime și pierderi materiale imense. Prin intermediul celor două Centre de putere complementare ce formează Ataltalia, s-a realizat un echilibru planetar după principiul thent thint - echilibrul putere mare putere mică. Iisus Hsristos este, desigur, Puterea mare. De fapt, USUs Hristos este Puterea Supremă și Polul Suprem al cosmosului Ca Putere Supremă, îisus Hristos îi atrage pe toți către Sine, dar acțiunea sa este, în mod necesar, așa cum s-a spus, moderată-nici prea rapidă, nici prea lentă, în funcție de principalele caracteristici ale oamenilor întrupați. Pentru a acționa în mod eficient, Iisus Hristos are nevoie de relee de transmisie, iar aceste relee sunt oamenii din Centrul de Putere ai Ataltaiiei. Tot astfel, în iumea materiala, vilvn și continuatorii lor au fost relee de legătură între Puterea Supremă și oamenii întrupați, fiecare pe scara pe care se află. Rolul Centrului hristic de putere este decisiv în procesul mântuirii tuturor oamenilor. Pentru a înțelege adevărata importanță a acestui centru, trebuie să ne servim de o comparație. Să luam, așadar, ca termen de comparație aceeași scală a desăvârșirii omenești, cu gradații de la 1 la 100. Oamenii pot fi catalogați pe această scală, în funcție de modul în care respectă Ordinea cosmosului. La capătul scalei, în dreptul gradației cu numărul 100, ar trebui să se afle Iisus Hristos, Marele Model. Firește, Iisus Hristos este Dumnezeu și nu are cum să intre în această clasificare, dar El reprezintă un model de urmat. Doar ca model de urmat și ca reper absolut, Iisus Hristos poate corespunde gradației supreme. Urmează oamenii primelor două generații (Primordialii), care constituie nucleul Ataltalei. Ei corespund, să spunem, gradațiilor cuprinse între 99 și 90. Apoi. în ordine, urmează oamenii generațiilor a treia și a patra, care corespund gradațiilor cuprinse între 89 și 80. Undeva sub nivelul 50 intră cei care, în timpul existenței fizice, au practicat metode de autoîmbunătățire creștină - de exemplu monahii isihaști -, iar sub nivelul 20 intră oamenii care, în existența materială, au fost drepți. Cei mai slabi oameni din Ataltalia, care fac parte din al treilea cerc al puterii, au nivelul 1. Ei reprezintă relee de transmisie între oamenii întrupați și Iisus Hristos. Oamenii cu nivelul 1 sunt apropiați, ca vibrație sufletească, de mulți oameni întrupați în lumea fizică. între acești oameni din Ataltalia și oamenii întrupați care au o vibrație sufletească apropiată sau compatibilă, se stabilește o relație de rezonanță, dar și o relație de echilibrare după principiul putere mare - putere mică. Același lucru se poate spune și despre sfinți, care reprezintă relee de transmisie între Iisus Hristos și oamenii din lumea materială compatibili cu ei. Și oamenii din lumea materială pot fi clasificați după o scală a desăvârșirii, dar această scală este diferită de cea a oamenilor din Ataltalia. Dacă am folosi aceeași numerotare de la 11 la 100, putem conveni că oamenii cei mai puri din lumea materială au gradația 100. Oamenii întrupați cu gradația 100 devin astfel capi de serie. Astfel, se stabilește un punct de incidență între gradația 1 a oamenilor din Ataltalia și gradația 100 a oamenilor întrupați în lumea materială. între ei se realizează o relație de compatibilitate, de echilibrare și de sintonie. La rîndul său, oamenii întrupați capi de serie sunt în relație cu alți oameni, relativ compatibili cu ei din punct de vedere aunc, astfel că circuitul de echilibrare este continuat și în lumea materială. Astfel, circuitul care pornește din Iisus Hristos, trece prin oamenii cu nivelul numărul 1 (sau prin sfinți) din Ataltalia, prin oamenii întrupați cu gradația 100, pentru a se închide în toți ceilalți oameni relativ compatibili din lumea materială. Nu mai jos însă de nivelul 60 al scalei oamenilor din lumea materială - ceea ce este totuși un câștig extrem de important. După moarte, oamenii care, la un moment dat, au fost cap de serie, ajung în Ataltalia. Dobândind o calitate sufletească foarte înaltă, ei nu nu mai corespund lumii astrale (nu mai sunt compatibili cu lumea astrală, care este tranzitorie; când nu va mai fi nevoie de ea, lumea astrală va dispărea), astfel că sunt atrași, instantaneu, în Ataltalia. Ajungând acolo, ei dobândesc, în mod necesar, gradația cu numărul 1, devenind, la rândul lor, relee de legătură între Puterea supremă și ceilalți oameni întrupați. Acest proces s-a desfășurat cu toți oamenii care actualmente se află în Ataltalia Toți au fost, cândva, numărul 100 în lumea materială și numărul 1 în Ataltalia. în momentul în care pătrunde un om în Ataltalia, planul cuantic al acesteia se extinde. La fel ca atunci când un om vine într-un cartier și își construiește o locuință - un spațiu vital, potrivit rangului, puterii și tăriei sale -, aceasta se extinde. Cu cât pătrund mai mulți oameni în Ataltalia, cu atât planul cuantic respectiv se extinde. Dacă, în chiar acest moment al istoriei cosmosului, ar surveni Sfârșitul timpului, atunci toți oamenii întrupați care au atins măcar nivelul 60 al scalei, ar fi salvați - ei vor deveni cei aleși, care vor primi veșminte noi - și vor pătrunde automat în împărăția cerurilor. Este greu de estimat ce procent ar forma oamenii care pot fi incluși în această categorie, dar oricum depășesc cu mult procentul de 2-3%, care ar fi existat fără jertfa pe cruce a lui Iisus Hristos. Probabil că, actualmente, categoria celor aleși ar forma un procent de aproximativ 30% din totalul oamenilor de pe glob, iar acest procent este în continuă creștere. La Sfârșitul timpului, cu oamenii care vor intra în categoria "aleșilor" se va produce un fenomen aproape neverosimil: vor dispărea instantaneu din planul cuantic material. Cei aflați lângă ei vor observa cu stupoare cum vor dispărea fizic, fără a înțelege ce se petrece. Aleșii vor fi absorbiți în împărăția cerurilor; vor schimba planurile cuantice instantaneu, datorită fenomenului de echilibrare (putere mare-putere mică) și de sintonie. Trupul lor va fi transfigurat, iar structura lor aurică va fi purificată în urma fluxului de energie ce se va stabili între Iisus Hristos, ca Putere Supremă, oamenii din Ataltalia care corespund gradației numărul 1 și oamenii întrupați, cap de serie. Cine va crede în Iisus Hristos va fi mântuit, tocmai datorită fluxului de energie ce se va stabili, prin inimă (de la inimă la inimă), între ei și Iisus Hristos. Elementul care-i va conecta pe oameni la Ființa lui Iisus Hristos și, implicit, la prezentul continuu, este chiar credința. Cei care vor crede, chiar atunci, la Sfârșitul timpului, în ultima secundă înainte de Judecată, indiferent ce au făcut până în acel moment, vor fi, la rândul lor mântuiți (salvați sau eliberați, nu contează terminologia). Baza mântuirii este credința. A» Transformarea sferei «A Extinderea împărăției lui Dumnezeu nu se poate produce decât pe fundalul emancipării aurice și spirituale a oamenilor din planul material. Fără evoluția aurică și spirituală a tuturor ființelor omenești - indiferent de generație sau de seminție procesul mântuirii nu se poate produce, iar împărăția cerurilor ar fi un deziderat imposibil de atins. De aceea, un alt efect deosebit de important al jerfei pe cruce a lui Iisus Hristos a constat în modificarea configurației aurice a oamenilor care s-au întrupat după moartea și învierea Sa, petrecute în anul 33 al erei creștine, concomitent cu sădirea unor potențialități ce fac posibilă mântuirea. După cum a fost menționat, la scurt timp după formarea planului cuantic material în ciclul al treilea, contactul aurie al oamenilor întrupați cu ființele Lorehh și Dree a generat, pe de-o parte, formarea unor pseudoparadisun aurice, iar de cealaltă parte a generat apariția unor structuri aurice noi, care s-au adăugat celor fundamentale (la oamenii icon hlisa, structurile aurice fundamentale sunt: spiritul, corpul duh, corpul sufletului și corpul eteric). Noile structuri aurice au fost, în ordinea apariției, următoarele: corpul astral, corpul emoțional și corpul mental. Cele trei structuri au forme ovoidale. Actualmente, ele înconjoară trupul până la o distanță de aproximativ 80 de centimetri, motiv pentru care pot fi denumite structuri aurice exterioare. Procesul apariției structurilor aurice exterioare a fost următorul. Imediat după formarea primelor pseudoparadisuri, în urma contactului aurie cu ființele Lorehh și Dree, la oameni s-a format un protocorp aurie originar (un protocorp astral). Protocorpul originar s-a format în momentul în care oamenii au avut primele dorințe. De-a lungul timpului, protocorpul astral a suferit mai multe metamorfoze până ce a ajuns în forma actuală. Ulterior, din protocorpul aurie originar s-au desprins succesiv alte două structuri aurice. în momentul în care oamenii din lumea materială au avut primele emoții, s-a format corpul emoțional, iar atunci cind oamenii au început să aibă gânduri concrete, cu suport în existența fizică, s-a format corpul mental inferior. Structurile aurice exterioare se aseamănă cu niște planete care s-au desprins dintr-o nebuloasă originară. Nebuloasa este protocorpul aurie originar, care, mai târziu, a devenit corpul astral. Prima planetă este corpul emoțional, iar a doua planetă este corpul mental inferior. Ceea ce s-a desfășurat la nivelul structurii aurice a oamenilor, s-a desfășurat și la nivelul macrocosmosului. Ceea ce este sus este jos și ceea ce este jos este sus; ceea ce s-a petrecut la nivel macrocosmic, s-a petrecut și la nivel microcosmic (aurie). Straturile aurei pot fi denumite ceruri mici, în timp ce spațiul sideral ce conține corpurile cerești poate fi denumit, la plural, prin expresia cerurile mari. Așa cum, la nivelul cerurilor mici, s-au format structurile aurice exterioare, tot astfel s-au format planetele sistemului solar. Totuși, prin formarea celor trei structuri aurice exterioare, ființa aurică a omului nu este completă. Evoluția ființei omenești și emanciparea aurică presupun formarea a încă două structuri aurice: corpul mental superior și corpul spiritual. Apariția și formarea corpului mental superior ar fi trebuit să reprezinte o etapă extrem de importantă în evoluția oamenilor, dar procesul a fost deturnat, datorită comuniunii aurice a oamenilor cu Cei întunecați: Lorehh și Dree. Din cauza acestei comuniuni nefaste, la marea majoritate a oamenilor, corpul mental superior nu s-a format direct din nebuloasa primordială - corpul astral incipient -, cum ar fi fost firesc, ci din corpul mental inferior, care reprezintă doar o planetă. La marea majoritate a oamenilor, corpul mental superior este doar o porțiune desprinsă din corpul mental inferior, care s-a constituit ca un satelit al acestuia. Același lucru se poate spune și despre corpul spiritual, care s-a format tot din corpul mental inferior. Formarea corpului mental superior și, apoi, a corpului spiritual ca sateliți ai corpului mental inferior, a generat o nouă înțelegere a lumii. Actualmente, această înțelegere a lumii este, invariabil, limitată, datorită faptului că și corpul mental superior și corpul spiritual s-au format direct din corpul mental inferior. Este ca și cum omul, după ce a privit mai muit în jos, spre lumea fizică, prin mentalul inferior, și-a ridicat capul pentru a privi cerul, prin mentalul superior și prin cel spiritual. Totuși, cerul privit prin mentalul superior și prin cel spiritual seamănă izbitor de mult cu pământul privit prin mentalul inferior. Cerul apare ca un fel de pământ răsturnat. După jerfa pe cruce a lui Iisus Hristos, s-a produs o modificare importantă la nivelul structurii aurice a omului. Această importantă modificare aurică presupune formarea corpului mental superior și a corpului spiritual direct din corpul astral originar (nebuloasa originară), iar nu din corpul mental inferior (o simplă planetă). Prin formarea corpului mental superior și a celui spiritual direct din corpul astral, oamenii pot privi altcumva cerul. Doar în acest mod, cerul nu mai pare un fel de pământ răsturnat. Impulsul formării corpului mental superior și a corpului spiritual direct din nebuloasa originală, care este corpul astral, sar nu dm corpul mental inferior, a fost declanșat de jertfa pe cruce a lui Iisus Hristos. Prima ființă omenească la care s-a produs această transformare - deosebit de importantă -, a fost Fecioara Mana. Transformarea aurică a Fecioarei Măria s-a desfășurat în trei etape distincte, în urma evenimentelor desfășurate în lumea materială. (56) Prima etapă a acestei transformări aurice s-a produs chiar în ziua crucificării - în ziua ce mai lungă a umanității -când Fecioara Măria și-a văzut fiul crucificat. în prima instanță, datorită natuni corpului astral de atunci, Fecioara Mana nu i-a iertat pe cei care l-au crucificat pe Fiul lui Dumnezeu. Vechiul corp astral (ca efect al comuniunii aurice a oamenilor cu ființele întunecate) avea, la toți oamenii de atunci, o natură energetică extrem de virusată, astfel că sentimentul de iertare nu era cunoscut. Corpul astral de tip vechi nu putea genera decât sentimentul de ură și, eventual, de răzbunare, iar principiul de bază al oamenilor acelei epoci era cel sintetizat de fariseii evrei: ochi pentru ochi, dinte pentru dinte. în consecință, la fel ca orice om din acea vreme, Fecioara Măria nu i-a iertat pe cei care l-au crucificat pe Iisus Hristos. în timp de stătea în fața Sfintei Cruci și își privea, cu o durere profundă, fiul răstingnit, Fecioara Măria a avut un cutremur sufletesc, un spasm interior, ce i-a zguduit întreaga ființă interioară. Dincolo de durerea profundă și de copleșitoarea îndurerare pe care le-a resimțit, Fecioara Măria a avut tăria să-i ierte, din iubire, pe cei care l-au răstignit pe Iisus Hristos. Astfel, chiar în acele fracțiuni de secundă, corpul ei astral a fost zguduit din temelii - într-un fel, s-ar putea spune că a explodat. . în fracțiunea de secundă în care, datorită bunătății ei, a avut acel gând de iertare (care a avut la bază o energie phansmah luminoasă), vechiul corp astral al Fecioarei Măria a explodat. Simultan, s-a format un nou corp astral, care este bazat chiar pe acel gemene al iertării din iubire. într-un fel, se poate spune că vechiul corp astral al Fecioarei Măria s-a modificat radical - s-a străluminat -, iar în alt fel se poate spune că s-a format un nou corp astral. Procesul a fost mult prea subtil pentru a fi apreciat în mod comprehensibil, astfel că ambele variante sunt corecte în cadrul aceluiași sistem de referință. O perioadă de timp, Fecioara Mana a viețuit cu noul tip de corp astral, simțind că s-a petrecut ceva fundamental în fimța sa. Nu mai resimțea decât o copleșitoare durere, dar și un sentiment de iertare pentru toți cei care contribuiseră la răstignirea fiului ei. A doua etapă a avut loc in clipa în care Fecioara Măria 1-a văzut pe Iisus Hristos înviat. în acea secundă s-a produs al doilea cutremur în ființa sa interioară, cu repercusiuni la nivelul structurii sale aurice. Văzându-1 pe Fiul iui Dumnezeu înviat, în ființa interioară a Fecioarei Măria s-a născut speranța. Nașterea speranței a generat formarea primului sateiit al noului corp astral, și anume corpul mental superior. Dacă un clarvăzător ar fi urmărit modificările aurice ale Fecioarei Măria din acele zile, ar fi remarcat o schimbare uluitoare: vechiul corp astral, în interiorul căruia se manifestau energii învolburate de culori relativ întunecate, dispăruse, iar în locul său a apărut un nou corp astral, de o minunată culoare trandafirie. Această primă etapă a transformării s-a produs imediat după crucificare. în a doua etapă, produsă în secunda în care 1-a văzut pe Iisus Hristos înviat, din corpul ei astral de culoare trandafirie s-a format un fel de satelit: corpul mental superior, care se prezenta ca o peliculă ce învăluia nou constituitul corp astral, precum "efectul corona" ce se produce în cazul unei eclipse de Soare. A treia etapă s-a produs ceva mai târziu, în acea zi de Rusalii, când Duhul Sfânt a coborât asupra Fecioarei Măria și asupra celor care, în acele momente, erau cu ea: Apostolii. In acea perioadă, Apstolii nu aveau format noul tip de corp astral, astfel că, la ei, efectele coborârii Duhului Sfânt au fost de o altă natură. în cazul Fecioarei Măria, efectele coborârii Duhului Sfânt în acea zi crucială de Rusalii au fost remarcabile : din noul ei corp astral, s-a mai desprins un satelit: corpul spiritual, care se prezenta ca o peliculă argintie ce învăluia corpul mental superior. Prin corpul spiritual s-a format la Fecioara Măria adevărata credință. Acesta a fost, de altfel, momentul apariției credinței adevărate - dreapta credință -, care nu poate fi obținută decât în urma formării corpului spiritual. Corpul spiritual nu se poate forma decât dacă noul tip de corp astral este străluminat de activitatea Duhului Sfânt. Dreapta credință a înlocuit-o pe cea veche - acea credință pe care Primordialii întunericului au vrut să o inoculeze oamenilor, prin intermediul mentalului inferior. Aici se cuvine un scurt comentariu: se poate spune că știința actuală încă are la bază activitatea mentalului inferior de tip vechi, în timp ce concepția creștină are la bază activitatea corpului mental superior și a celui spiritual de tip nou (formate direct din noul tip de corp astral). Nici un om întrupat nu poate înțelege creștinismul dacă nu are corpul mental superior și corpul spiritual formate din noul tip de corp astral. De aceea, există astăzi atâtea exegeze și comentarii abracadabrante cu privire ia elementele fundamentale ale creștinismului - în speciai, comentarii de felul celor sintentizate în cartea unui autor american "la modă", Codul lui Da Vinci. Astfel de comentarii sunt realizate de persoane cu o structură aurică de tip vechi, care nu pot pricepe nimic dm creștinism, datorită limitărilor inerenie, iar nu din rea intenție. Nu pot mai mult. La așa nivel de vibrație, așa "capodoperă". Acesta a fost procesul prin care, prin intermediul Fecioarei Măria, s-au format cele trei noi structuri aurice -corpul astral de tip nou, corpul mental superior și corpul spiritual. La temelia formării lor au stat cele trei trăiri importante, generate de trei evenimente cruciale, desfășurate la începutul erei creștine. Cele trei trăiri au fost Iertarea, Speranța și Credința. Toate au la bază Iubirea, iar cele trei momente decisive au fost crucificarea, învierea și pogorârea Duhului Sfânt (care este continuitatea a toate). Astfel, Fecioara Mana a devenit Noua Evă - Noua Maică a tuturor oamenilor, Maica Divină. Prin transformarea ființei sale interioare, Fecioara Măria a creat un nou pattern (o nouă matrice) a structurii aurice, ale cărei caracteristici s-au transmis la toți oamenii care s-au născut în lumea materială după acele evenimente cruciale. Firește, astfel de evenimente nu au cum să figureze în vreo carte de istorie. De altfel, cărțile de istorie nici măcar nu vorbesc despre învierea Mântuitorului. Unele nici măcar nu-1 amintesc ca personalitate istorică. Dar, datorită acestor evenimente cruciale desfășurate acum aproape 2000 de ani, toți oamenii care s-au întrupat în lumea materială au beneficiat de posibilitatea formării unor noi structuri aurice, singurele care permit mântuirea. Prin apariția noii configurații, cu timpul, rolul structurilor aurice formate în vechime (prin contactul oamenilor cu ființele Lorehh și Dree), și anume corpul astral cel vechi, corpul emoțional și corpul mental inferior vor înceta să mai existe. Locul lor va fi luat de noile structuri aurice, fără de care procesul mânturii nu ar fi posibil. Tot în ziua cincizecimii, Rusaliile, ca efect direct al acțiunii Duhului Sfânt, a apărut o nouă structură aurică, ca rezultat direct a! jerfei lui lisus Hristos. Această nouă structură aurică este corpul haric al plaselor mesianice. în ziua cincizecimii, corpul haric al plasele mesianice a apărut doar la Apostoli, dar ulterior, după principiul transmiterii luminii, s-a manifestat la toți oamenii, fără nici o excepție. Corpul haric a! plaselor mesianice apare instantaneu, la toți oamenii care rostesc cu voce tare Numele lui lisus Hristos -cel mai puternic Nume din Cer și de pe Pământ și cel mai puternic cuvânt de putere din cosmos. Corpul haric ai plaselor mesianice are forma unei plase foarte fine, de culoare aurie, ce învăluie structura aurică a oamenilor. HI apare și persistă doar în momentul rostirii Numelui lui lisus Hristos. Cu cât un om rostește mai des, cu voce tare, de-a lungul vieții, Numele lui lisus Hristos, cu aiât plasele mesianice persistă mai mult. Este important de remarcat faptul că plasele mesianice apar doar în cazul rostirii cu voce tare a Numelui lui lisus Hristos, dar nu apar în cazul rostirii în gând. Acest fapt are o explicație logică. în momentul rostirii cu voce tare a unui cuvânt intră în funcțiune sufletul - mai precis, steluța sufletului, care se află la nivelul laringelui. Rostirea cu voce tare a unui cuvânt este echivalentă cu rostirea direct de către sufletul omului, prin intermediul organului fizic al gurii, a cuvântului în cauză. In cazul rostirii în gând a unui cuvânt nu intră în funcțiune decât corpul mental inferior. Prin puterea lui lisus Hristos, atunci când este rostit cu voce tare, Numele Său reverberează direct asupra sufletului omului respectiv, astfel că influența este directă. Rolul plaselor mesianice este extrem de important în existența cotidiană: el protejează oamenii (atât corpurile aurice interioare, cât și cele exterioare) de orice influență nefastă, provenită fie din cer, fie de pe pământ. Totodată, blochează influențele și tendințele karmice, permițând oamenilor să se poată manifesta plenar și armonios de-a lungul vieții. Corpul haric al plaselor mesianice nu afectează liberul arbitru al oamenilor, rolul său fiind decisiv în complicata ecuație a mântuirii. Un alt efect important efect al ierfei pe cruce a lui lisus Hristos a fost sădirea impulsului formării ulterioare a chakrei inimii, denumită Shainiah, la toți oamenii. Deși impulsul a fost sădit chiar în momentul jertfei pe cruce, formarea primelor rudimente aurice ale chakrei inimii la majoritatea oamenilor a avut loc după anul 1600. Când se va forma definitiv, chakra inimii va avea opt petale și o tijă interioară, formată din lumină. Actualmente, la marea majoritate a oamenilor s-au format doar între 4 și 6 petale. Doar unii monahi creștini au toate cele opt petale dezvoltate, dar chiar și Ia aceștia, activitatea chakrei este într-un stadiu incipient. Cândva, în viitor (dar nu într-un viitor foarte îndepărtat) chakra inimii se va forma la toți oamenii, petală cu petală, și va începe să intre în stare de funcțiune. (41) în viitor, pe fondul formării complete a chakrei inimii și a acțiunii benefice a corpului haric al plaselor mesianice, oamenii ce aleg să se emancipeze spiritual nu vor avea structuri aurice exterioare, precum în ziua de astăzi. într-o primă etapă, activitatea corpului emoțional și a corpului mental inferior va înceta definitiv, datorită faptului că ființele Lorehh și Dree nu vor mai fi capabile să influențeze (ispitească) oamenii. Concomitent cu acest proces, oamenii își vor forma noul tip de corp astral, al cărui pattern a fost inoculat de către Fecioara Măria, iar din acesta se vor forma, pe rând, corpul mental superior și corpul spiritual. Formarea acestor structuri aurice va declanșa un nou model comportamental, ce are la bază iubirea, iertarea, speranța și credința. în a doua etapă a acestui proces de emancipare spirituală și aurică, toate structuri aurice exterioare se vor unifica, formând o singură structură aurică: un corp astral transformat - așa numitul corp astral alb. în a treia etapă, corpul astral transformat va fi aspirat în corpul sufletului, cu care se va unifica. Corpul sufletului va începe să lumineze, devenind, la rândul său, un corp sufletesc alb. Corpul sufletului va semăna, în această stare, cu o păpușă ce are în interior un neon. în acea etapă, omul încarnat va fi un om-suflet, lipsit de aură exterioară. Omul-suflet este un oni luminat, nu iluminat. Corpul sufletesc va lumina din interior, cu de la sine putere, astfel că nu mai poate fi vorba despre o iluminare, care se poate produce doar din exterior. în această etapă, oamenii vor fi capabili să înțeleagă marile taine ale cosmosului și ale vieții. în a patra etapă, corpul sufletesc se va contopi cu corpul duh, formând o singură structură aurică. în această etapă, omul va fi format doar din spirit, din corpul sufletesc contopit cu corpul duh și din trupul material. Această stare a contopirii dintre corpul sufletului și corpul duh poartă numele de sinea spirituală. Sinea spirituală este noul corp aurie de formă umanoidă, ce se va forma din unirea vechiului corp duh purificat cu corpul sufletului luminat. Formarea șinei spirituale nu se poate realiza decât printr-o înaltă alchimie aurică, sub directa supraveghere a lui lisus Fîristos. In momentul formării smei spirituale, oamenii nu vor mai avea nevoie de un trup material. Chiar în secunda formării complete a șinei spirituale, trupul material își va înceta definitiv existența, iar omul va trece instantaneu în împărăția cerurilor -va schimba planul cuantic. Cei aflați lângă omul respectiv vor observa cu adâncă stupoare cum acesta dispare de lângă ei. Acest proces va fi de scurtă durată: în prima fază, trupul material ai omului respectiv va începe să lumineze. Firește, în această stare, trupul material nu va lua foc, ci va începe, pur și simplu, să lumineze. Toate celulele trupului se vor tranforma rapid, devenind luminoase. Aspectul unui om devenit sine spirituală va fi, întrucâtva, asemănător cu cel al apariției unei fantome pe timp de noapte. Fantoma emite lumină cu de la sine putere și este vizibilă chiar și în absența unei surse luminoase din lumea materială. în a doua fază a acestui proces, trupul material va dispărea din planul cuantic material și nu va mai fi vizibil-Dacă, cu două secunde în urmă, un observator ocazional avea în față un om cu care, eventual, întreținea o discuție, după o secundă va putea să remarce, cu adâncă stupoare, faptul că trupul omului radiază lumină - o lumină care nu-i afectează ochii. După o altă secundă, va observa, cu o și mai mare uluire, cum trupul material devenit luminos, începe să dispară, sfidând orice lege cunoscută a fizicii. Trupul acelui om va dispărea moleculă cu moleculă - ultimul care va dispărea va fi capul-Apoi, omul respectiv nu va mai putea fi observat în lumea materială. Spațial, el se afla tot acolo, dar va deveni invizibil. în ultima etapă a procesului evolutiv, care se va produce după formarea șinei spirituale, va avea loc marea transformare: transformarea sferei "informă umanoidă. Această ultimă stare a emancipării spirituale și aurice a unui om poartă numele de om-spirit. în această ultimă stare, spiritul omului de formă sferică se va dizolva complet în sinea spirituală, care are o formă umanoidă. Această unire sau simbioză va fi cel mai important moment al existenței ființei umane în cosmos: spiritul se va dizolva complet în corpul de formă umanoidă al șinei spirituale. Astfel va apărea un spirit de formă umanoidă. întrega formă umanoidă a omului va fi spirit. Se spune adesea că sfera și, implicit, cercul este cea mai perfectă formă din cosmos. Totuși, sfera nu este cea mai perfectă formă din împărăția cerurilor. în împărăția cerurilor cea mai perfectă formă este cea umanoidă. Dumnezeu 1-a făcut pe om după Chipul și Asemănarea Sa. In momentul în care L-a creat pe om după Chipul și Asemănarea Sa, Dumnezeu însuși avea forma umanoidă. De aceea, la Sfârșitul timpului, omul va deveni un spirit de formă umanoidă: un om spirit. Capitolul 9 ISTORIA NECENZURATĂ A COSMOSULUI Istoriografia actuală a reținut doar scurte fragmente ale istoriei străvechi - nu mai mult de 2-3% din ceea ce s-a petrecut de-a lungul veacurilor. Totuși, chiar și aceste fragmente nu reflectă decât ceea ce s-a petrecut la suprafața globului fizic sau, mai corect spus, la nivelul structurii materiale actuale - care este doar o ultimă stare a transformărilor desfășurate de-a lungul timpului. După cum s-a menționat, la începuturi a existat doar Nimicul - nec antem: Nimic înainte. Nimicul era doar o extensie a Ființei omniprezente a lui Dumnezeu Unicul. în Nimic, Dumnezeu a creat, potrivit Intenției sale, printr-o energie pharismah creatoare, un imens Ocean de Sunet. Apoi a creat, succesiv, Oceanul de Miros și Oceanul de Lumină. Noi ne aflăm, actualmente, în Oceanul de Lumină - mai exact spus, în aspectul lumină al acestuia. Primul palier cuantic creat în Oceanul de Lumină a fost cel in care Dumnezeu Unicul a rostit Cuvântul dintru începuturi. Acest palier cuantic este denumit Halazeth. Al doilea palier cuantic, în care Dumnezeu Unicul s-a manifestat ca spirit, a fost Hazalethul. Al treilea palier cuantic a fost Hakalazethul, în care Dumnezeu s-a manifestat în formă umanoidă, ca Dumnezeu Tatăl, fără a înceta să fie ceea ce este. Pe al treilea palier cuantic, Dumnezeu Tatăl a creat spiritele îngerilor. A urmat al patrulea palier cuantic, denumit Hetiteth, unde Dumnezeu Tatăl a creat corpurile de formă umanoidă ale spiritelor naturii și ale îngerilor. Tot pe palierul cuantic denumit Hetiteth, Dumnezeu a creat corpurile de formă umanoidă -corpurile duh - ale oamenilor din prima generație, în frunte cu Shantiah. Pe al patrulea palier cuantic a avut loc rebeliunea lui Hallshithan, a lui Shantiah și a oamenilor din prima generație, care au devenit "Cel rău". După rebeliune, s-a încheiat primul ciclu al cosmosului, astfel că al patrulea palier cuantic denumit Hetiteth și-a încheiat existența. El a intrat în stare de nemanifestare, la fel cum au intrat și cele trei paliere cuantice anterioare (Halazeth-ul, Hazaleth-ul și Hakalazeth-ul). Ele există și nu există; într-un fel se poate spune că există ca potențialitate, dar nu mai sunt locuite. Pentru a nu fi absorbite în Lumea fără formă, ființele rebele (desemnate generic prin formula Cel rău) au evadat din Oceanul de Lumină, instituind un pseudopaiier cuantic - haosul. Haosul este situat în afara Oceanului de lumină, astfel că nu poate fi prins în nici o clasificare. Se poate spune doar că haosul este un palier cuantic opus Oceanului de Lumină. După o lungă perioadă de nemanifestare a început al doilea ciclu cosmic, pe un nou palier cuantic, denumit Perfer. Perterul a fost al cincilea palier cuantic al cosmosului. După evenimentele dramatice desfășurate pe Perfer, care au culminat cu răzvrătirea lui Lucifer și a oamenilor din cea de-a doua generație, a urmat o nouă perioadă de nemanifestare, după care a început al treilea ciclu cosmic: Al treilea ciclu cosmic a debutat pe un nou palier cuantic - Hazurethul - Edenul eteric -, care este actuala lume eterică. în planul Hazureth, care este al șaselea palier cuantic, a avut loc creația lui Adam și a Evei. O data cu comiterea păcatului adamic și cu "izgonirea" dm Edenul eteric, s-a format un nou palier cuantic -palierul cuantic material -, care este al șaptelea palier cuantic. De fapt, Edenul eteric s-a dedublat pe un nou palier cuantic, aflat în consonață energetică cu natura păcatului adamic. Astfel a apărut planul cuantic material, care este al șaptelea plan cuantic. Istoria celui de-al șaptelea plan cuantic, planul material, nu trebuie însă confundată cu istoria elementului pământ. Elementul pământ este format din transformarea carbonului -carbonul fiind, la rândul său, un element rezultat în urma transformărilor apei. De fapt, carbonul este cea mai joasă transformare a elementului apă; carbonul este intrarea în stare de putrefacție a apei, astfel că istoria carbonului este doar istoria putrefacției apei. în afara acestei istorii a carbonului, care astăzi este considerată a fi unica valabilă, se mai poate vorbi despre o istorie a oxigenului, despre o istorie a hidrogenului, despre o istorie a aerului, despre o istorie a focului și despre o istorie a apei. Fiecare dintre elementele constitutive ale cosmosului are o istorie a sa, care nu poate fi redusă doar la reacțiile chimice sau energetice aferente. Dincolo de aspectele energetice sau chimice se află activitatea unor ființe spirituale - spirite ale naturii sau ființe îngerești -, care se exprimă prin ele. în înțelegerera cosmosului, trebuie, de asemenea, luată în considerare istoria ființelor omenești decorporate. Fiecare generație sau seminție de oameni a avut propria sa istorie, diferită de a celorlalte. Și ceea ce se înțelege astăzi prin lumea de dincolo, a avut propria ei istorie, care a presupus transformări adesea dramatice. De asemenea, trebuie ținut cont și de faptul că istoria unei comunități de oameni întrupați -popor, oraș, trib etc - este diferită de cea a altei comunități. Istoria fiecărei comunități s-a desfășurat atât la nivelul planului cuantic material, cât și la nivelul celorlalte planuri cuantice -inclusiv a lumii de dincolo, locul unde merg, după moarte, oamenii decorporați ai respectivei comunități. In consecință, o istorie compietă a cosmosului nu poate fi scrisă decât urmărind toate evenimentele trecutului de pe toate palierele cuantice, ținând cont atât de activitatea ființelor îngerești, cât și de cea a oamenilor întrupați sau decorporați. Astăzi, savanții lumii materiale afirmă cu mâna pe inimă că evenimentele primordiale descrise în Vechiul Testament -de exemplu, în Cartea Facerii - nu au nici un fel de temei științific, ceea ce, din punctul lor de vedere, este perfect adevărat. în actuala fază a cosmosului material nici nu mai au unde să găsească dovezile științifice materiale, care să ateste că au existat astfel de evenimente. Cosmosul s-a transformat atât de mult, încât astfel de dovezi chiar că nu mai există. Astăzi, nu se mai poate recunoaște faptul că, în starea inițială a cosmosului, nu exista decât un singur element - oxigenul. Oxigenul de atunci nu poate fi comparat cu oxigenul de astăzi, care reprezintă doar un aspect corupt al celui pur. Totuși, chiar și oxigenul pur, care reprezenta trupul lipsit de formă umanoidă al unui înger, nu constituia decât o cădere - o părere de rău. In al treilea ciclu al cosmosului, oxigenul pur a apărut imediat după izgonirea protopărinților din Edenul eteric, chiar în momentul formării planului cuantic material. într-un fel, se poate spune că trupurile protopărinților în nou născuta lume materială erau formate din oxigen pur, astfel că degeaba am căuta astăzi urme fosilizate a ceea ce s-a petrecut atunci. Acea formă de oxigen pur nu mai există de când s-a format prima derivație a sa, derivație produsă in urma unei noi căderi - prin cădere nu se poate înțelege decât o încălcare a Ordinii cosmice. Oxigenul este, desigur, materie, iar lumea respectivă era la fel de reală ca și lumea fizică actuală. S-ar putea spune că lumea fizică actuală este chiar mai puțin reală decât acea lume formată din oxigen pur. Oamenii, prin faptele lor aflate în dezacord cu Legile cosmice, au transformat lumea. Procesul modificării cosmosului a fost dinspre centru spre perferie: ceea ce a fost aspirat în centru, a reapărut apoi la periferire. Astfel, baza metamorfozelor cosmosului trebuie căutată mai puțin în reacțiile chimice ale elementelor, cât mai ales în emiterea de către oameni a acelei energii denumită pharismah. în fiecare moment al vieții lor, atât în stare de veghe, cât și în stare de somn, oamenii iau decizii în inima ființei lor, prin exercitarea dreptului suveran, liberul arbitru, emițând energii modulate informațional denumite pharismah. Energiile pharismah luminoase presupun continuitatea, iar energiile pharismah întunecate presupun discontinuitatea creației. O pharismah luminoasă este atrasă instantaneu de către Dumnezeu, de către Iisus Hristos și de către Fiii Luminii (după caz); acesta este, de altfel, motivul pentru care rugăciunea ajunge instantaneu la Dumnezeu, rugăciunea fiind o pharismah luminoasă. în schimb, energia phansmah întunecată este aspirată instantaneu de nucleul întunecat al pământului, mama tuturor întunecimilor. Din nucleul întunecat se formează o rază de creație ce face conexiunea cu haosul, acolo unde se află Cel rău - ca aspect generic. Cel rău devine atent și se manifestă în prelungirea acelei pharismah. închinzând circuitul, Cel rău acționează dinspre periferie asupra centrului. Fiecare acțiune de această natură aduce modificări în lumea materială. Aceste modificări nu sunt aduse de Cel rău cu de la sine putere. Cel rău nu are nici o putere - el nu poate determina nici măcar o globulă roșie să treacă strada. Cel rău se folosește, pur și simplu, de forța inițială a energiei pharismah emisă de un om în centrul ființei sale. în funcție de fiecare faptă rea și, implicit, de fiecare pharismah întunecată - care aduce discontinuitate creației - a oamenilor, Cel rău a infuzat întunecime în cosmosul luminos, format din trupul lipsit de formă al îngerului Oxigen. în acest mod, îngerul Oxigen și-a pierdut caracteristicile inițiale. în locul său a început să acționeze contrapartea sa întunecată, un Fiu al întunericului - un reprezentat al Celui Rău - care a adus propria sa întunecime în lumea materială. Cu cât oamenii au emis mai multe pharismah întunecate, razele de creație întunecate s-au amplificat, iar puterea îngerului Oxigen s-a diminuat, astfel că în lumea materială s-a extins întunecimea. Cu cât întunericul s-a extins, cu atât caracteristicile oxigenului pur s-au deteriorat. Cosmosul pur și perfect, creat de către Dumnezeu, s-a ofilit încetul cu încetul, astfel că, în doar câteva generații, condițiile de existență s-au modificat radical. Treptat, aportul energetic al oxigenului a fost diminuat la jumătate, astfel că după apariția hidrogenului, a fost nevoie de doi atomi de hidrogen pentru a echilibra un atom de oxigen, iar din combinația lor a apărut un element nou - apa. Apa a avut, la rândul ei, trei mari transformări: focul, aerul și pământiii. Pământul a apărut în urma intrării în stare de putrefacție a apei (pământul este rezultat din combinațiile carbonului, "excrementul" oxigenului pur; carbonul este o "cădere" a apei). Prima mare transformare a apei a fost focul, iar istoria focului începe de la Focul incipient, care se găsește în interiorul pământului. Ca principiu, prin foc se înțelege acea energie subtilă care asigură arderea în lumea materială (de la arderea gastrică ce asigură digestia, la arderea unui foc de lemne sau la activitatea unui vulcan). în funcție de acțiunea sa, focul este de două feluri: luminos și întunecat, pozitiv și negativ (bun și rău, binefăctor și distructiv). Focul bun este nedistrugător, fiind aflat sub jurisdicția spirtelor naturii și a ființelor îngerești din ierarhia Fiilor Luminii. Focul distrugător (focul negru) este sub jurisdicția spiritelor naturii rebele de foc, Lorehh de foc (elementari de foc) și a unor ființe luciferice de foc - Dree. în prima etapă a formării lumii materiale, focul negativ s-a concentrat în interiorul globului fizic terestru. într-un fel, se poate spune că ființele Lorehh și Dree de foc au fost azvârlite în adâncurile materiei, unde au fost ținute captive. în cele din urmă, datorită activității tot mai depărtate de Ordinea cosmica a oamenilor, focul din adâncuri și-a croit drum spre suprafață, manifestându-se ca vulcani. O astfel de istorie stranie s-a desfășurat și în elementele apă, aer și pământ Din acest punct de vedere, activitatea vulcanică reprezintă chiar irupuția forțelor răului la suprafața lumii materiale. în mod asemănător, evenimentele geologice violente produse la nivelul pământului (cutremurele) ori evenimentele meteorologice de același calibru ale aerului, precum tornadele sau uraganele, reprezintă irupții ale forțelor întunecate, stârnite de cumulul faptelor rele săvârșite de oameni în lumea materială. O dată cu izbucnirea intempestivă a elementelor fizice, sunt eliberate la suprafața pământului forțele întunecate care astfel evadează din temnițele lor subterane. Ce altceva este materia (compusă din apă, foc, aer și pământ), dacă nu un trecut cristalizat ? Ce este trecutul cristalizat sub forma materiei, dacă nu trupul înghețat al ființelor malefice Lorehh sau Dree, care au fost înlănțuite în adâncuri? Ce poate fi stratul geologic în care se găsește petrolul și cărbunele, dacă nu trecut cristalizat - o energie ce astfel revine ia viață și își imprimă caracteristicile saie asupra oamenilor de ia suprafața pământului ? Venind ia viață din adâncurile timpului și ale materiei, Cei răi învie, dar oamenii mor. De asemenea, activitatea tehnologică a oamenilor, ce presupune arderea fosilelor străvechi - cărbune sau petrol - au rolul de a elibera forțe spirituale ale răului, ținute captive în materie. în această categorie intră și focul distrugător declanșat de arme, explozibil sau bombe de toate tipurile - în special de bombele nucleare, care reprezintă coroana distrugerii, adică a forței răului, în cea mai cruntă manifestare a sa. Răul înseamnă discontinuitatea (distrugerea) creației, indiferent în ce formă și sub ce asopect. Interesant în acest context este un episod petrecut relativ recent, în timpul atentatelor din 11 septembrie 2001, când, în momentul distrugerii prin foc a celor două turnuri gemene WTC din New York, vălătucii de foc și fum au reflectat forma uriașă a unui chip grotesc, pe care unii comentatori l-au comparat cu cel (presupus) al lui satan. Forma respectivă a durat doar câteva secunde, dar a fost fotografiată și filmată, astfel că imaginea respectivă a făcut ocolul lumii, apărând pe prima pagină a tuturor marilor cotidiane. Explicația nu este prea complicată: prin orice acțiune distructivă realizată prin foc, sunt eliberate la suprafața pământului forțe spirituale inimaginabil de rele, care evadează din locul în care au fost cândva întemnițate. Ele se risipesc apoi pe toată suprafața pământului sub forma unor particule spirituale - trupul lipsit de formă umanoidă al ființelor Lorehh și Dree de foc. Purtătorii sunt norii de fum și de cenușă, care apoi se depun pe suprafața pământului. Ele sunt apoi inspirate de oameni ca aer, ori sunt ingerate în organisme prin hrană sau apă, generând o stare interioară de agresivitate ori de violență exacerbată. Același fenomen a avut loc și în cazul exploziei nucleare de la Cernobâl, în cazul folosirii bombelor atomice de la Hiroshima și Nagasaki, în cazul oricărui experiment nuclear, în căzui oricărei activități vulcanice, incendiu etc. Focul se stinge doar cu apă, astfel că nu trebuie să mire pe nimeni faptul că, de exemplu, la câteva zile după distrugerea WTC din New York, a început să plouă, astfel că pământul a fost, întrucâtva, curățat de influențe nefaste ale focului distructiv. Totuși, influențele nefaste ale acestei catastrofe s-au peipetuat prin felurite molime sau boli stranii (de la gripa asiatică la forme încă neidentificate de pneumonie virală), transmise prin aer, care, înainte de a le fi fost descoperit antidotul, au făcut nenumărate victime. Problema este că cei care au contactat acele boli într-un mod cu totul accidental și au devenit victime, nu aveau nici o vină. Sau, poate că singura lor vină a fost că existau... Dacă astfel de evenimente petrecute în timpurile recente sunt destul de greu de înțeles prin intermediul concepțiilor actuale, ce să mai spunem despre ceea ce s-a petrecut de-a lungul erelor trecute, în care au avut loc nenumărate războaie între aspectele bune și rele ale principalelor elemente: între focul cel bun și focul cel rău, între regatele Lorehh de apă și regatele spintelor bune (precum în timpul potopului din vremea lui Noe), între aerul impur și aerul pur și așa mai departe. De-o parte se află forțele binelui (Lumina), care urmăresc continuitatea creației, iar de cealaltă parte se află forțeie răului (Umbrele) care urmăresc distrugerea ei. De-o parte se află Fiii Luminii, iar de cealaltă parte se află Fiii întunericului (Cel rău), care se luptă neîncetat pentru fiecare palmă de pământ, de aer, de foc, sau de apă. La mijloc sunt oamenii întrupați, cei care, prin emiterea unor pharismah (energii modulate informațional), aleg, prin liberul arbitru, una dintre cele două căi: a binelui, care înseamnă continuitatea creației sau a răului, care înseamă distrugerea ei. Alegând calea răului, oamenii cheamă la viață, din trecutul insondabil și din adâncurile materiei, ființele răului. Alegând calea binelui, oamenii se alătură Planului lui Dumnezeu. Totul este o luptă neîncetată a LUMINII ÎMPOTRIVA UMBREI FORȚĂ CONTRA FORȚĂ. ’ ’ EXCURSUS (I) PE ARIPILE VÂNTULUI Ă» Unități înghețate de timp «A Pentru a înțelege mai exact ceea ce s-a întâmplat în trecutul îndepărtat, dar și ceea se petrece în prezent, ne vom îndrepta atenția asupra unei vechi scrieri sacre, ce face parte din corpusul Vechiului Testament: Ecclesiastul, care este atribuit Pvegelui Solomon. Iată ce spunea Ecclesiastul: "Nu este nimic nou sub soare ... Toate își au vremea (timpul) lor și fiecare lucru de supt ceruri își are ceasul lui. Nașterea își are vremea ei; săditul își are vremea lui și smulgerea celor sădite vremea ei. Uciderea își are vremea ei și tămăduirea își are vremea ei; dărâmarea își are vremea ei și zidirea își are vremea ei; plânsul își are vremea lui și râsul își are vremea lui; bocitul își are vremea lui și jucatul își are vremea lui..." în această înșiruire mai intră, în opinia Ecclesiastului, multe activități omenești, aparent fără legătură unele cu altele: aruncarea cu pietre și strângerea pietrelor aruncate; îmbrățișarea și depărtarea de îmbrățișări; căutarea și pierderea; păstrarea și lepădarea; ruptul și cusutul; tăcerea și vorbirea; iubitul și urâtul; războiul și pacea (toate aceste activități descrise în Ecclesiastul cap 3; 3-5, sunt dispuse, două câte două, în unități antinomice). Și autorul concluzionează: "Apoi când m-am uitat cu băgare de seamă la toate lucrurile pe care le făcusem cu mâinile mele și la truda cu care le făcusem, am văzut că în toate este numai deșertăciune și goană după vânt" (expresia goană după vânt poate fi tradusă liber, în afara contextului, și prin formula, deja consacrată, pe aripile vântului - sau gonind pe vânt/cu vântul). Există, actualmente, diferite controverse cu privire la ceea ce a vrut să spună autorul Ecclesiastului. La o analiză superficială, autorul Ecclesiastului a vrut să spună că, în existența cotidiană a oamenilor, se succed diferite perioade (timpuri sau vremuri); într-o perioadă oamenii se nasc, în altă perioadă plâng, în altă perioadă râd, în altă perioadă aruncă cu pietre, în altă perioadă strâng pietrele aruncate, în altă perioadă mor etc. Evident, aceste constatări, de bun simț, constituie o banalitate. Nu este neapărată nevoie să fi înțelept pentru a remarca faptul că, într-adevăr, în viața omului se succed diferite etape. Totuși, în urma unei analize ceva mai profunde, se poate presupune că autorul Ecclesiastului nu a vrut să spună ceea ce și copiii mici au priceput, ci cu totul altceva. Se. pare că autorul Ecclesiastului a dorit să spună că există unități de timp înghețate, ce corespund, fiecare, câte unei caracteristici existențiale și unei stări de conștiință. Toate câte se află sub ceruri își are timpul său - unitatea sa de timp. Există, așadar, o unitate de timp a nașterii, o altă unitate de timp a aruncării cu piatra (a distrugerii); o altă unitate de timp a plânsului etc. De-o parte, se află unitățile de timp ale discontinuității creației - ale râului. De cealaltă parte, se află unitățile de timp ale continuității creației - ale binelui. în acest context, Ecclesisatul a vrut să spună că, în momentul în care un om manifestă o caracteristică, intră într-o anumită unitate de timp. Când aruncă cu piatra în sensul distrugerii, intră într-o unitate de timp înghețată. Când plânge intră în altă unitate de timp, când râde intră în alta și așa mai departe. Să prespunem că, de-a lungul vieții, un om plânge de 2000 de ori și râde de 3000 de ori. De câte ori a plâns, omul în cauză a pătruns într-o singură unitate de timp înghețată -unitatea de timp a plânsului. De câte ori a râs, omul a pătruns în altă unitate de timp - unitatea de timp a râsului. Situația este identică în cazul celorlalte unități de timp. Fiecărei unități de timp înghețate îi corespunde o anumită caracteristică definitorie. Prin plâns (ca exprimare a tristeții), toți oamenii, de la primul până la ultimul, au pătruns în unitatea de timp specifică plânsului, care este comună tuturor. Ei s-au identificat cu plânsul și au pătruns în unitatea respectivă de timp înghețat. Există o singură unitate de timp pentru plâns, comună tuturor, astfel că toți oamenii din lume care au plâns vreodată au pătruns în ea - au experimentat aceeași stare existențială. Din acest motiv nu se poate vorbi despre ceva nou sub soare, după cum se exprima Ecclesiastul. Dacă nu ar fi așa, fiecare ființă care plânge ar crea ceva nou - ar crea o nouă unitate de timp Tot astfel este și a fost pentru ființele care n-au mai respectat Ordinea lui Dumnezeu, denumite generic Cei răzvrătiți sau Cei întunecați. Prin actul rebeliunii, ele au căzut într-o unitate temporală înghețată - s-au depărtat de prezentul continuu. Această unitate temporală este cea a discontinuității creației - a făptuirii răului - cu nuanțele sale, explicate atât de fpjmos de Ecclesiast: smulgerea celor sădite, uciderea, dărâmarea, plânsul, aruncarea cu pietre, depărtarea de îmbrățișări, pierderea, lepădarea, ruptul, urâtul, războiul. Diferența dintre Cei răzvrătiți și oamenii întrupați este însă esențială: dacă oamenii întrupați se pot reîntoarce după fiecare stare de discontinuitate și își pot continua existența, Cei răzvrătiți nu pot. Datorită naturii cosmosului spiritual, Cei răzvrătiți au rămas înghețați chiar în starea pe care au avut-o în momentul rebeliunii. Este ca și cum, pentru ei, clipa răzvrătirii s-a dilatat ia infinit. In momentui răzvrătirii, Cei întunecați au murit, căci păcatul (nerespectarea Ordinii cosmice) înseamnă moartea. Datorită faptului că n-au mai fost vii, ei n-au mai fost compatibili cu cosmosul lui Dumnezeu, astfel că au fost ejectați instantaneu în afara acestuia, în haos - într-o stare în care experimentează căderea perpetuă în gol. Pentru a înțelege complet acest proces se impune o comparație. Să ne imaginăm o ființă omenească, un vânător preistoric, care a înghețat brusc acum 5000 de ani, într-o calotă glaciară din Alpi. Această ființă este descoperită astăzi de către arheologi, într-un mod cu totul întâmplător (o astfel de ființă omenească chiar a fost descoperită prin 1990, într-o calotă glaciară din Alpi). Ea s-a păstrat intactă datorită faptului că a fost menținută la o temperatură scăzută. Veșmintele sau păstrat mtecte. Până și sabia și-a păstrat luciul originar și tăișul ascuțit, iar arcul are coarda la fel de întinsă ca odinioară. Chiar și expresia feței s-a păstrat nealterată: ființa respectivă, un vânător preistoric, are imprimată pe chip o adâncă groază, dar și o stare de revoltă împotriva schimbării bruște de vreme. în tolba de vânător se află un iepuraș, pe care avea de gând să-1 consume seara, împreună cu familia ce aștepta într-o grotă din vecinătate. Dacă acel vânător preistoric ar fi trezit brusc la viață într-un mod miraculos, ar manifesta în primele minute aceeași stare de groază pe care a avut-o în clipa morții; ar păstra, de asemenea, și acea stare de rebeliune contra naturii sălbatice sau contra zeului pe care-1 venera, considerând că a fost trădat. După o perioadă, în care ar asculta explicațiile celor din jur, vânătorul preistoric și-ar da seama că nimeni nu are vreo vină pentru ceea ce s-a petrecut atunci. Ar înțelege că, datorită unor factori climaterici, a fost surprins de un îngheț foarte puternic pe când se afla pe un povârniș, în timp ce era la vânătoare; ar înțelege, de asemenea, că a murit instantaneu și că trupul său a fost menținut intact datorită faptului că acel perimetru s-a transformat rapid într-o calotă glaciară. Problema cea mai spinoasă pentru acel vânător preistoric s-ar pune în momentul în care, sub ochii lui, iepurașul din tolbă ar fi resuscitat la fel de miraculos, iar acesta, la rândul său, ar povesti groaza adâncă prin care a trecut, în momentul când vânătorul 1-a hăituit și 1-a ucis. Vânătorul ar înțelege faptul, destul de simplu, că starea sa din momentul morții și starea iepurașului sunt relaliv asemănătoare. Firește, un om nu poate fi înviat după momentul morții, chiar dacă a fost menținut în condiții criogenice stricte, după cum nu poate învia nici iepurașul. Este doar un exemplu, ce ne poate permite să înțelegem ce s-a întâmplat cu ființele rebele din cosmos. Precum vânătorul preistoric, ființele rebele din cosmos au înghețat în secunda în care s-au despărțit de Dumnezeu. Curgerea timpului este legată de modificarea stărilor de conștiință. Curgerea timpului nu există decât în planul cuantic material; în palierele cosmosului spiritual timpul este static -este înghețat. Pentru o ființă omenească defunctă, nu mai există timp; ea se blochează în starea de conștiință în care a murit, ca și cum acea stare se continuă la infinit, iar secunda morții se expandează în eternitate. Aceasta este, de fapt, timpul din lumea de dincolo. în momentul rebeliunii, ființele întunecate au ieșit din prezentul continuu al lui Dumnezeu. Astfel, ele au înghețat în starea existențială nefastă din acel moment, ce s-a continuat la infinit. Ele nu mai cunosc decât acea stare. Pentru ele, timpul s-a blocat, astfel că trăiesc continuu în acea fracțiune de secundă. Evident, pentru cosmos acea fracțiune de secundă a devenit trecut, dar pentru ele reprezintă un etern prezent. într-un fel, se poate spune că acea fracțiune de secundă s-a dilatat unidirecțional în lumea materială, când un om emite o pharismah întunecată se conectează instantaneu acelei unități de timp înghețat în care se află afundați Cei răzvrătiți. De aceea, nu este nimic nou sub soare: ceea ce s-a făcut se va mai face. Când un om aruncă cu pietre se conectează temporal la toți semenii săi care au aruncat vreodată cu pietre. De asemenea, se conectează la acea ființă întunecată, care este responsabilă, în cosmos, cu aruncarea pietrelor. Aruncând cu pietre, omul respectiv părăsește prezentul, pentru a se înfunda într-o unitate înghețată de timp ce aparține trecutului - în timpul înghețat al aruncării cu pietre. Când omul strânge pietrele, intră într-un alt timp - în unitatea de timp a strângerii pietrelor. Același lucru se poate spune despre toate actele descrise de Ecclesiast: îmbrățișarea și depărtarea de îmbrățișări; căutarea și pierderea; păstrarea și lepădarea; ruptul și cusutul; tăcerea și vorbirea; iubitul și urâtul; războiul și pacea. Reîntoarcerea Celor răzvrătiți Activitatea lui Iisus Hristos și, implicit, acțiunile Fiilor Luminii nu sunt îndreptate spre distrugerea Celor răzvrătiți, ci spre reîntoarcerea lor la Lumină și implicit, la prezentul continuu. Procesul reîntoarcerii la Lumină a Celor răzvrătiți se realizează doar în planul cuantic material, care a devenit câmpul de bătălie al universului. Oamenii întrupați sunt situați chiar în epicentrul acestei operațiuni cosmice. De fapt, oamenii întrupați au datoria de a-i tămădui pe Cei răzvrătiți, indiferent dacă este vorba despre îngeri luciferici, despre oameni primordiali întunecați sau despre spirite rebele ale naturii. Boala de care suferă Cei răzvrătiți, poartă numele de despărțirea de Dumnezeu. Tămăduirea celor răzvrătiți se poate realiza doar prin emiterea unor energii pharismah luminoase, precum în cazul cu șoferul și pietonul. Prin emiterea energiilor pharismah luminoase, Cei răzvrătiți se pot lumina instantaneu. Din păcate, oamenii nu au fost capabili, doar prin puterea lor, să-i vindece pe Cei răzvrătiți. Eoni și eoni, oamenii s-au oprit doar la jumătatea drumului: pe măsură ce au murit, chemându-i la viață pe Cei răzvrătiți, oamenii s-au depărtat de prezentul continuu, devenind, la rîndul lor, prizonierii trecutului. Cei răzvrătiți încă rătăcesc în propria lor stare existențială nefastă. Ei sunt prizonieri în unitățile de timp înghețate ale trecutului; ei sunt, în fond, amintirile reziduale ale cosmosului. Ei se află într-un fel de recycle bin al megacalculatorului care este cosmosul. Cu cât oamenii au intrat mai mult în conexiune cu amintirile reziduale, cu ceea ce se află în recycle bin al cosmosului, cu atât în lumea materială lucrurile au mers mai prost. Din starea în care se află, Cei răzvrătiți nu se mai pot reconecta la prezentul continuu decât prin oamenii încarnați, care emit energii pharismah compatibile cu ei. Prin această conexiune, Cei răzvrătiți fac din oameni puterea mare. Prin reconectarea la energia trecut, oamenii, ca putere mare, asigură viitorul și continuitatea Celor răzvrătiți. Oamenii se întorc astfel în trecut, spre moarte, iar Cei răzvrătiți vin ia viață prm intermediul oamenilor. Păcatul înseamnă moartea. Păcătuind, oamenii se adâncesc în moarte, iar Cei răzvrătiți vin la viață. Totul s-a schimbat în momentul jerfei pe cruce a lui Iisus Hristos. Prin jertfa pe cruce, Iisus Hristos a preluat rolul oamenilor care au eșuat în tentativa lor de a deveni salvatori. Prin jertfa pe cruce, Iisus Hristos a devenit Salvatorul sau Mântuitorul tuturor - atât al ființelor Dree și Lorehh, cât și al oamenilor. După jerfa pe cruce a lui Iisus Hristos, pentru Cei răzvrătiți a apărut o nouă posibilitate de reîntoarcere la Lumină. Această posibilitate se numește Ashpan. Ashpan este un cuvânt folosit în lumea eterică și face parte din terminologia Fiilor Luminii. în sens restrâns, Ashpan înseamnă prizonier, dar în sens larg desemnează principiul fundamental al reîntoarcerii Celor întunecați la lumină. Principiul Ashpan a fost promovat imediat după jerfa pe cruce a lui Iisus Hristos și consta in transformarea tuturor Celor întunecați în luminoși, așa cum au fost la începuturi, pe când toate erau plăcute în fața Domnului Dumnezeu. Pentru a deveni iarăși luminoși, Cei întunecați sunt obligați să parcurgă o metamorfoză foarte severă: trebuie să renunțe la trupul de formă umanoidă și să se manifeste doar ca energii - așa cum erau în prima lor stare. Cu alte cuvinte, trebuie să se reîntoarcă la origine. Pentru aceasta, este necesar ca, în lumea materială, oamenii să emită energii pharismah luminoase, semn că au reușit, în sfârșit, să conștientizeze răul și să nu-1 mai facă. Procesul este foarte subtil, iar pentru exemplificare vom folosi cazul șoferului și al pietonului. în secunda în care pietonul a avut puseul de furie intensă, a făcut conexiunea cu Cel rău, care se află în haos, prin emiterea unei energii pharismah întunecate. înaintea emiterii energiei pharismah întunecate, Cel rău nu știa de existența omului respectiv. După emiterea energiei phansmah, Cel rău 1-a localizat pe acel om, a străbătut toate planurile cuantice și s-a înfățișat alături de el. Este ca și cum omul care a emis energia pharismah, a format numărul de telefon al Celui rău și 1-a contactat în mod direct, chemându-1 alături de el. In vremurile anterioare jertfei lui lisus Hristos, Cel rău -prin unul dintre reperezentanții săi, care poate fi un Lorehh sau un Dree - avea puterea și tăria de a străbate întregul traseu format de-a lungul razelor de creație până în lumea materială, astfel că avea capacitatea de a se manifesta corporal. După jertfa lui lisus Hristos, Cel rău nu a mai fost capabil să penetreze planurile cuantice pentru a pătrunde direct în lumea materială. După jertfa lui lisus Hristos, Cel rău (prin unul dintre reperezentanții săi, care poate fi un Lorehh sau un Dree), nu se mai poate manifesta decât la nivelul lumii eterice, fiind așadar invizibil percepției normale. Dacă omul respectiv - în cazul nostru, pietonul - dă frâu liber mâniei sale și-1 lovește pe semenul său, devine, la rândul său, Cel rău sau Cel întunecat. Dacă face de mai multe ori același gest și, în consecință, emite în mod continuu energii pharismah negative, între om și reprezentantul Celui întunecat se stabilește o conexiune aurică. Prin această conexiune, Lorehh sau Dree, după caz, dobândește și mai multă putere și ajunge să-1 influențeze pe om așa cum dorește, sfârșind prin a se cala pe structura sa corporală, prin posedare. Dacă, însă, omul din cazul nostru se calmează brusc, atunci emite o energie pharismah luminoasă. Această energie pharismah luminoasă salvează totul: atât pe om, cât și pe Cel întunecat. în cazul omului, lucrurile sunt simple: dintr-un pieton aflat la discreția forțelor oarbe ale destinului, devine un pieton protejat, care își poate permite luxul de a se gândi la ale sale în timp ce traversează strada: nimic nou la periferie. în cazul ființei întunecate, lucrurile sunt ceva mai complexe. în fracțiunea de secundă în care omul conștienizează că trebuie să-și ierte aproapele, Cel întunecat, care deja era în sintonie energetică cu acesta, înțelege același lucru. în acea secundă crucială, Cel întunecat se racordează din trecutul său la prezentul omului (încă nu se poate racorda la prezentul continuu al lui Dumnezeu), și își amintește cine este, ce a devenit și ce a fost. Tot în acel moment, Cel întunecat își amintește tot răul făcut oamenilor de-a lungul timpului și îl copleșește un sentiment acut de rușine. Acest sentiment îl determină să părăsească unitatea sa de timp înghețată (care corespunde, în iumea materială, lovirii aproapelui) pentru a se conecta prezentului oamenilor. Conectându-se la prezentul oamenilor. Cel întunecat se luminează. Luminându-se, cu Cel întunecat se produce un adevărat miracol: din întunecați, ochii săi devin luminoși, la fel ca ai oricărui Fiu al Luminii. Cel întunecat devine astfel Cel luminos. Totuși, imediat după ce devine luminos, Cel ce fusese întunecat își pierde trupul de formă umanoidă. într-un fel, se poate spune că are o tensiune remanentă atât de mare, încât explodează. Particulele energetice ale ființei sale se răspândesc în tot cosmosul, precum un gaz oarecare se răspândește în aer. Aceasta este doar prima parte a procesului de vindecare. Ființa Lorehh sau Dree care, anterior, a fost întunecată, continuă să existe sub forma acestor particule spirituale, rătăcind în cosmos. în cele din urmă, particulele spirituale vor fi iarăși atrase de oameni, dar acest eveniment se produce abia în a doua parte a procesului de vindecare. A doua parte a procesului de vindecare presupune chiar starea propriu-zisă de Ashpan, de prizonier. Particulele spirituale risipite prin cosmos ale ființei respective sunt atrase de aura oamenilor întrupați și "încarcerate". Prin actele lor, oamenii întrupați atrag aceste particule spirituale, care se lipesc de structura lor aurică, datorită fenomenului de sintonie. Ceea ce este asemănător se atrage. Lipindu-se de structura aurică a oamenilor, ființele devenite Ashpan învață lecția iertării și a comuniunii cu Dumnezeu. Abia când învață lecția iertării, ființele Ashpan se eliberează. Din acel moment, încetează starea de Ashpan. Astfel, Cei rătăciți se întorc în sfârșit acasă, în prezentul continuu, la Dumnezeu, redevenind Fiii săi luminoși. Tot acest proces a devenit posibil doar în urma jerfei lui Iisus Hristos. Este extrem de important de remarcat faptul că nu numai acel reprezentat Lorehh sau Dree se luminează, ci și toți cei din propria sa ierarhie, rețea, "familie" sau "națiune". Are loc un proces de luminare în lanț, datorită faptului că, la rândul ei, o ființă Lorehh sau Dree este în conexiune aurică cu toți membrii rețelei (ierarhiei) din care face parte: sunt unul în toți și toți sunt în unul - sunt în comuniune perfectă unul cu altul (comuniunea implică în primul rând comunicarea instantanee). O astfel de rețea este formată din cel puțin 200 de individualități și poate număra uneori multe zeci de mii (mii de mii de zeci de mii). Șefui unei rețele este in subalternii săi, așa cum subalternii săi sunt în el. Șeful știe, secundă de secundă, ce face, ce gândește și ce simte fiecare dintre cei, să spunem, 200 de subordonați ai săi. în consecință, dacă se luminează un singur Lorehh sau Dree - chiar și cel mai mic din rețea sau din ierahie; și, adesea, chiar așa se petrec evenimentele -, se luminează toți. Procesul este instantaneu. Astfel, cel puțin din acest punct de vedere, celebrul exemplu din basmul Croitorașul cel viteaz, unde este prezentat un umil croitoraș care a ucis nu mai puțin de ... șapte muște dintr-o singură lovitură, poate fi un model demn de urmat pentru cât mai mulți oameni. Printr-un singur act ce implică emiterea unei energii pharismah luminoase, un om poate elibera nu numai șapte entități întunecate (... muște), ci mult mai multe. De fapt, se știe faptul că basmele introduc cititorii într-un univers aparte, ce pare adesea straniu sau atipic, în care anumite fapte de natură spirituală sunt prezentate ca desfășurându-se la nivelul existenței cotidiene. La urma urmei, ce mare act de eroism constă în uciderea a șapte muște dintr-o singură lovitură, astfel ca un oraș întreg să-1 desemneze pe bietul croitoraș prin calificativul "viteaz" ?! (croitorașul din poveste a scris pe hainele sale "șapte dintr-o lovitură", dar nu a specificat despre ce este vorba ...) Ashpan Procesul subtil de transformare a celor întunecați în Ashpan este destul de complex, dar poate fi înțeles corespunzător doar dacă se are în vedere faptul că toate ființele îngerești se pot manifesta în două ipostaze: ca energii, care reprezintă starea fără formă și ca entități de formă umanoidă. Ca energii, ființele îngerești sunt răspândite în tot universul, precum oxigenul este risipit în atmosferă. Deși trupul lor este risipit prin tot cosmosul, sub forma unor particule spirituale, ființele îngerești au și capacitatea de a se manifesta cd ființe individuale de formă umanoidă. istoria manifestării Celor întunecați a fost descrisă anterior, dar consecințele acestui proces sunt extrem de importante, astfel că le vom rezuma pe scurt. înainte de apariția planului cuantic material Cei întunecați dormitau în propria lor stare nefastă, de cădere în gol. Această stare nu poate fi experimentată decât în haos, care se află în afara Oceanului de Lumină. Când, în lumea materială, oamenii au început să emită energii pharismah întunecate, prin intermediul liberului lor arbitru, Cei întunecați au fost atrași din haos în planul cuantic material. Acolo au descoperit un teren propice manifestării propriilor caracteristici. Toate caracteristicile lor nefaste sunt contrapartea întunecată a caracteristicilor pe care le aveau înaintea rebeliunii. In momentul rebeliunii, Cei întunecați s-au îmbolnăvit, iar caracteristicile nefaste sunt efectul bolii contactate - despărțirea de Dumnezeu. Fiind atrași de energiile pharismah întunecate, Cei întunecați s-au "înfrățit" cu oamenii, cucerind aproape întregul plan cuantic material. Ei s-au infuzat în creație printr-un dublu proces: ca energii și ca ființe de formă umanoidă. Dublul proces al infuzării Celor întunecați în creație a fost deopotrivă psihologic, terestru și cosmic (sau macrocosmic). Din punct de vedere psihologic, procesul este cel cunoscut: energiile pharismah întunecate emise de oamenii întrupați i-au atras pe Cei întunecați. Prin intermediul oamenilor, Cei întunecați au ajuns să stăpânească, la un moment dat, pământul. Și din punct de vedere terestru, procesul pătrunderii Celor întunecați în creație a fost menționat anterior: întunericul a luat locul Luminii, formându-se planul cuantic material și cosmosul material, în forma în care se prezintă astăzi. Din punct de vedere cosmic (macrocosmic), procesul este ceva mai complicat, dar poate fi urmărit cu ușurință în liniile sale generale: materia (sau ceea ce noi numit materie) este formată din energiile cristalizate, dar răspândite în tot cosmosul - amintiri cristalizate sau trecut materializat - ale Celor întunecați. Prin intermediul razelor de creație, ceea ce s-a desfășurat la nivelul planului cuantic material, prin emiterea unor energii pharismah de către oameni, a fost proiectat în spațiul sideral. Cosmosul material este, așadar, trecut cristalizat -amintirea a ceea ce s-a petrecut cândva. Aglomerările de materie din macrocosmos (ceea ce noi numim găuri negre, son, planete etc) sunt, de fapt, trupurile energetice, cristalizate într-o stare specifică pe care noi o numim materie, ale ființelor care s-au răzvrătit. Ceea ce este sus este jos și ceea ce este jos este sus. Ceea ce este în interior este în exterior și ceea ce este în exterior este în interior. într-un fel, se poate spune că Hallshithan se manifestă în exterior - în macrocosmos - ca o imensă gaură neagră (blackhole), care are dorința de a devora energetic tot cosmosul. Simultan, Haillshithan se poate manifesta fie ca o ființă de forma unui imens șarpe solzos, fie într-o formă umanoidă -ultima, datorită simbiozei cu Shantiah. Dacă Hallshithan se poate manifesta atât în formă umanoidă, cât și ca o imensă gaură neagră ce voiește să distrugă (să "devoreze") tot ce există, atunci Lucifer se poate manifesta atât într-o formă umanoidă, cât și ca o stea ("cum ai căzut tu, strălucitoare stea a dimineții" - se întreba Isaia, unul dintre intuitivii din vremurile de odinioară). Ca o paranteză, aici se poate răspunde la o întrebare pe care mulți oameni și-o pun: de ce există două entități distincte ale răului, Hallshithan (Shaitan) și Lucifer, când, de fapt, în tradiția unanim acceptată, este amintită doar una singură, denumită generic "Cel rău" sau "diavolul" ? De fapt, așa cum s-a menționat, există foarte multe entități ale răului, astfel că se poate vorbi despre o ființă colectivă a răului, formată din nenumărate individualități. Ființa colectivă a răului este foarte complexă, fiind formată din îngeri rebeli Dree, numiți draci, din spirite rebele ale naturii Lorehh, denumite demoni, din oameni primordiali ai întunericului, aproape necunoscuți de concepțiile actuale. Hallshithan nu poarte fi identificat cu Lucifer, pentru că nu manifestă aceeași caracteristică definitorie. Hallshithan vrea să distrugă totul, pentru a fi la fel ca înainte de a se fi revoltat, astfel că principala sa caracteristică este distrugerea a tot ce are formă. De aceea, el este numit "Adversarul a toate". Hallshithan vrea reîntoarcerea la nec antem - la nimic -, fără a pricepe că totul s-a schimbat. în schimb, Lucifer sau Lux nu dorește așa ceva, astfel că se teme de Hallshithan. El nu dorește distrugerea a tot și a toate, pentru că, lucru firesc, în aceste condiții, ar fi distrus și el. Lucifer dorește cucerirea întregului cosmos, iar nu distrugerea sa absolută. Lucifer dorește să devină un fel de dumnezeu și să guverneze așa cum îl taie capul. Cine nu este cu el este împotriva lui. Acesta este, pe scurt, motivul pentru care cei doi mari îngeri răzvrătiți nu pot fi identificați . Ei desfășoară activități total diferite și urmăresc scopuri distincte. Cei care afirmă că în vechile scrieri sacre nu s-a făcut o diferențiere clară între ei, comit o eroare. Atât textul Vechiului Testament, cât și textul Noului Testament au avut grijă să facă astfel de deosebiri. Fiecare denumire a unei ființe folosită în scrierile sacre desemnează, în mod clar, caracteristica definitorie a acelei ființe. Orice ființă din cosmos este bună sau rea, în funcție de acțiunile sale: dacă urmărește continuitatea creației lui Dumnezeu este bună, iar dacă urmărește discontinuitatea este rea. Din acest punct de vedere, o acțiune invariabil bună a Fiilor Luminii poate fi numită lucrare, iar o acțiune invariabil rea a Celui rău poate fi denumită lucrătură (făcătură). Chiar și Unicul Dumnezeu a primit nume diferite, în funcție de lucrările sale. Astfel, în decursul unei anumite acțiuni sau lucrări, Unicul Dumnezeu a primit numele El Elohim, în altele a primit numele El Iahveh, în altele El Addonai etc (Puternicul, Milostivul etc; acestea sunt doar caracteristici ale Unicului Dumnezeu, pe care le manifestă în cadrul unei singure activități sau lucrări). Dacă și aceste denumiri ale Unicului Dumnezeu au fost interpretate ca fiind ... ființe diferite, ce să mai spunem despre celelalte ființe din cosmos, fie bune, fie rele. Pe de altă parte, trebuie consemnat și faptul că, în lumea eterică, în limbajul îngerilor veghetori (este vorba despre îngerii din ierarhia Fiilor Luminii) o ființă omenească este denumită în funcție de ceea ce face într-un anumit moment. De exemplu, un om poate fi într-un moment al vieții sale Cel frumos (are o structură aurică luminoasă, datorită emiterii de energii pharismah luminoase). Dacă în secunda următoare îl bate pe aproapele său, este denumit Cel rău, pentru că emite energii pharismah negative și are o structură aurică deformată de furie. Dacă, peste alte două secunde, omul respectiv se înduioșează de suferința unui câine și îi dă să mănânce, devine Cel milostiv. Iar dacă, peste zece secunde apără o bătrână de un golan, devine Protectorul. Și așa mai departe. Explicația acestei stări de fapt, destul de greu de priceput de oameni, este următoarea: îngerii din ierarhia Fiilor Luminii trăiesc în Timpul lui Dumnezeu, care este prezentul continuu. Pentru ei există doar acum - prezentul continuu. Pentru îngeri (la fel ca și pentru oamenii din lumea astrală) nu există viitor, pentru că, din punctul de vedere al prezentului continuu, viitorul nu există și nu va exista vreodată. De asemenea, pentru Fiii Luminii nu există trecutul. Ei trăiesc mereu în clipa prezentă și nu au nimic de-a face cu unitățile de timp înghețate, în care trăiesc doar frații lor care s-au îmbolnăvit de boala denumită despărțirea de Dumnezeu. Pe măsură ce- ființele Lorehh și Dree devin Ashpan și trec de la întuneric la lumină, cosmosul se modifică. Concomitent se modifică și structura aurică a oamenilor. Dacă toate corpurile cerești sunt emisii cristalizate ale Celor întunecați, înseamnă că sorii care dispar ori supernovele care explodează sunt reflecarea procesului denumit Ashpan. Pe măsură ce un fiu al întunericului se transformă în Ashpan, dispare și un corp ceresc de pe boltă. Simultan, întunericul din corpurile aurice exterioare ale oamenilor - particulele întunecate ale corpului emoțional, astral și mental inferior, care sunt, în fond, emisii ale Lorehh eterice, ale Lorehh de vegetație și ale Dree,- se luminează. De aceea, ființele din lumea eterică afirmă că numărul de "stele" luminoase (atomii luminoși) din configurația aurică a unui om sunt legate de numărul de stele de pe cer. Ele numesc structurile aurice exterioare prin expresia cerurile mici, iar spațiul sideral prin expresia, la plural, cerurile mari. POVESTEA STELELOR Toate evenimentele principale ale istoriei lumii au fost reflectate, într-un fel sau altul, de-a lungul timpului, în numeroase legende, basme și mituri. Una dintre numeroasele legende care, în veacurile de dinaintea noastră, se transmiteau în jurul focurilor de tabără la care, alături de întregul norod, participau adesea și oamenii buni și bătrâni, este legendă populară românească intitulată Povestea stelelor (51). "Cică, demult - după cum stă scris în poveste - cerul era foarte aproape de pământ. Atât de aproape, încât oamenii puteau să-1 atingă cu mâna și oricând aveau nevoie de vreun ajutor, odată ridicau treptele scării ce duceau înaintea Tatălui Ceresc cu plângerea sau cu rugămintea și Dumnezeu, în bunătatea Lui, făcea așa că nimenea nu pleca de la la el cu mâna goală. Măcar un sfat, dacă altminterea nu putea. Dar oamenii au fost totdeauna nerecunoscători și i-au întors cu răul binele ce le făcea. ... O femeie supărată că nu i-a făcut Dumnezeu pe voie să facă un lucru nedrept, ce i-a cerut, a aruncat cu cârpa murdară a unui copil spre cer, de era să-1 mânjească. Dumnezeu s-a supărat foc și a îndepărtat cerul departe de pământ. Omul (bărbatul femeii) s-a năcăjit tare pe fapta nechibzuită a femeii și, după ce a bâtut-o bine, s-a rugat de Dumnezeu să-1 ierte. Ba ajungând la mare ananghie și având nevoie de sfatul lui Dumnezeu, n-a mai stat pe gânduri și s-a hotărât să plece la Dumnezeu să vadă de nu l-o putea cumva îmbuna"(51). Firește, omul nostru știa că până la cer este drum lung, astfel că s-a gândit că nu este cazul să plece cu mâna goală. Așa că și-a luat cele trebuincioase unui astfel de drum: a înjugat boii la carul mare, a luat și un car mai mic, pentru lucruri mai mici, a luat candela din perete, crucea de la biserică, fântâna din răscruci, barda, sfredelul, spințelnicul, secera, coasa, plugul și rarița, dulăul de la târlă, cățelul din curte, cloșca cu pui, scoafa cu purceii, ciobanul de la oi, văcarul de la vaci, vizitiul de la cai, porcarul de la porci și, n-o să vină să credeți, a luat chiar și ... hora din sat. A mai luat, ca bun gospodar ce era, grâu și porumb de semănat, pentru ca, intrând pe câmpiile întinse ale cerului, să are și să semene, în cazul în care i se vor termina merindele. Pe când era el pe la mijlocul drumului cerului, cu cine credeți să s-a întâlnit ? Desigur, n-o să vă vină să credeți: cu mai vechea noastră cunoștință, Ghiavolul - Ucigă-1 Crucea în persoană. -Unde te duci, măi omule ? îl întreabă împielițatul. - Nu-i treaba ta Ghiavole, spuse omul supărat. Și așa s-au luat la harță, că doar Românul, spune legenda, nu se sperie cu una cu două. Ca să-1 înspăimânte, cel numit Ghiavol a scos din traista lui câteva obiecte, pe care i le-a aruncat omului în față, și anume: balaurul, șarpele năpraznic, ursul, scorpia blestemată, calul furios, căpățâna de om. Atunci omul se încaieră vitejește cu Dracul; atât de vitejește, spune legenda, "că dintr-un fleac de trânteală, se făcu sub cer o vijelie mare, că și astăzi durează acolo sus și va dura în veci acea vijelie, pe care noi o numim vântul turbat..." (51). Ce s-a întâmplat în acea luptă de pomină, se vede și astăzi pe cer: "Cățelul, deși era mic, dar vânjos nevoie mare și rău de mama focului, se repezi la cal ca să-1 muște. Calul încolțit de cățel, când mai văzu și pe dulăul de pe tarla că vine în urma cățelului, îl trecu furiile pe loc și o luă la fugă. Ciobanul de oi zdrobi capul balaurului cu cobilița. Văcarul puse pe goană pe șarpe cu ajutorul horii și zvârcolelile fugii șarpelui se văd și astăzi pe cer; iar vizitiul zdrobi căpățâna de mort cu barda. Scorpia, care-și întindea ghiarele spre om, vrând să vie în ajutorul Dracului, când văzu că omul răpune pe Drac, se înfurie atât de tare, încât îi țâșni sângele pe ochi și, de blestemată și rea ce e, împietri cu ghearele întinse, plesnind fierea în ea de atâta necaz. Numai boii de la carul cela mare nu s-au purtat bine, căci s-au speriat de urs și au sucit proțapul, boul de hăis cârmind către cea. Dar și ursul îngheță de groază, când văzu pe om cum scalei pe Dracu și vedea bine ursul că lui are să-i vie rândul acu-acuși, de aia nici nu mai crâcni și, tăcând mâlc, își puse botul pe labe și rămase locului".(51) Dumnezeu le-a preschimbat pe toate acestea în stele - mai spune legenda populară românească - și se văd și azi-pe cer, "în mijlocul acestor chipuri, ce stau azvârlite pe întreaga boltă cerească, omul biruitor se vede falnic și măreț; iar Dracul s-a stâlcit, zgribulindu-se atât de mult și căutând să se ascundă ca șoarecele în gaura lui, încât de-abia se mai zărește." (51) Firește, drumul pe care a mers omul se numește Calea Laptelui, pentru că a fost albit de laptele vărsat din gălețile ciobanului. Ciobanul, când a avut nevoie de cobilița lui, ca să lovească în balaur, în grabă, a răsturnat gălețile cu lapte, iar laptele s-a vărsat pe drum. Oricine se uită cu atenție - mai spune leganda cu tâlc -, vede toate acestea pe cer și, după ele, "se poate îndrepta în drumul lui de noapte". "Omul mai are încă multă cale până să ajungă la Dumnezeu - mai spune Povestea stelelor - , dar pentru că 1-a ajutat să răzbească pe Dracu, omul e încredințat că Dumnezeu nu și-a întors fața de la el și că-1 va ajuta și de aici încolo. De aceea, după ce și-a făcut o cruce mare, așteaptă, după ce s-o odihni, să plece mai departe." împărăția nu poate fi chiar atât de departe. Omul din Poveste știe că Dumnezeu își așteaptă fiii risipitori. HARTA ÎMPĂRĂȚIEI CERURILOR Icoana de la Celic-Dere La Mănăstirea Celic-Dere, din Delta Dunării, se aia o icoană cu totul și cu totul deosebită. Această icoană face parte dintr-un tezaur ce mai conține moaștele Cuviosului Arhim, alte două icoane făcătoare de minuni, broderii bisericești etc. Icoana respectivă este denumită Icoana Mântuitorului Hristos, Făcătoarea de Minuni sau Icoana care se curăță singură. (52) ’ Stilul icoanei este destul de puțin obișnuit: nu este nici pur bizantin, nici ortodox de rit rusesc, nici clasic românesc, ci mai degrabă pare a proveni dintr-o școală germanică de pictură religioasă. Oricum, nu este în stilul românesc. Deasupra picturii, pe rama din lemn aurit se află o inscripție cu caractere gotice. Contrar canoanelor ortodoxe românești, icoana îl prezintă pe Iisus Hristos cu ochii aproape închiși. Potrivit canonului ortodox, prezentarea Mântuitorului trebuie să se facă cu ochii deschiși - firește, cu excepție icoanelor ce prezintă crucificarea, în Icoana care se curăță singură, chipul Mântuitorului Iisus Hristos este de o frumusețe remarcabilă. Icoana mai are o ciudățenie: mai mult de jumătate din ea, care cuprinde mare parte din chipul Mântuitorului, este deschisă la culoare. Ea pare scăldată în lumină. A doua jumătate are o culoare închisă, părând a fi acoperită de umbră. Tradiția consemnată în istoricul Mănăstirii Celic-Dere, afirmă că icoana a fost adusă de un soldat austro-ungar prin anul 1816, în timpul războaielor ruso-turce, când în acele locuri exista doar o mică obște de călugări. Mesagerul austro-ungar, care vorbea perfect românește, a oferit icoana unuia dintre călugării prezenți spunând: "Părinte, țineți această icoană. Dacă sfinția voastră nu veți trăi până la sfârșit, cei ce vă urmează să păstreze icoana. Să aveți mare evlavie, căci prin ea se va săvârși o mare minune. Această icoană, o vedeți că este neagră, dar până la urmă se va lumina toată, se va curați. Iar ochii Mântuitorului, pe care-i vedeți că sunt închiși, se vor deschide. Când și acest lucru se va împlini, va fi un semn că se apropie o catastrofă: că va fi un război mare, că va fi sfârșitul lumii, nu știu. Atât pot să vă spun, să păstrați cu sfințenie această icoană".(52) Spunând toate acestea, masagerul s-a întors de unde a venit și nimeni nu a mai auzit vreodată de el. Preoții mănăstirii afirmă că, de-a lungul celor aproape două secole care au trecut, o porțiune din icoana s-a luminat singură, fără nici o intervenție omenească. Porțiunea luminoasă s-a extins treptat, iar ochii Mântuitorului s-au întredeschis. Istorisirea preoților pare să fie edificatoare : icoana a început să se lumineze înainte de începerea Războiului de independență din anul 1877. Partea luminată s-a extins în continuare, mai ales în timpul războaielor balcanice de la începutul secolului XX și, apoi, înaintea fiecăreia dintre cele două conflagrații mondiale. Ea continuă să se lumineze și în ziua de astăzi. Treptat, ochii Mântuitorului s-au deschis din ce în ce mai mult. Actualmente, par două fante întredeschise. O altă tradiție, vehiculată la Mănăstirea Celic-Dere din Delta Dunării, afirmă că icoana se va lumina definitiv, iar ochii Mântuitorului se vor deschide la cea de-a doua Sa venire, la Sfârștitul Lumii. Fără nici o îndoială, Icoana care se curăță singură nu este singura icoană miraculoasă de acest fel din România sau din lume, dar existența ei merită o analiză aprofundată. în perioada actuală, nenumărate icoane plâng fie cu lacrimi, fie cu mir, fie cu sânge și, de fiecare dată, astfel de fenomene par să indice apropierea unor evenimente catastrofale sau dramatice. Astfel de evenimente nu pot fi taxate drept fenomene senzaționale decât de către cei care nu cred decât în existența lumii materiale - pe care o definesc drept unica posibilă. Icoanele care plâng nu reprezintă fenomene senzaționale - în sensul comercial care se acordă acestui cuvânt. în cosmos, totul este în interacțiune, nimic nu este lăsat la voia întâmplării: tot ce este în interior se reflectă în exterior, tot ce este în exterior se reflectă în interior. Tot ce este sus se reflectă jos și tot ce este jos se reflectă sus. Istoria și aspectul deosebit al Icoanei care se curăță singură prezintă câteva particularități stranii, pe care vom încerca, atât cât ne stă în putință, să le analizăm. Primele întrebări ce se pot pune cu privire la Icoană ar fi: cine a confecționat-o, în ce condiții și cu ce scop ? Următoarea întrebare referitoare la Icoana ar fi în legătură cu personajul care, potrivit tradiției, a adus icoana în acel loc, chiar înainte de a fi construită mănăstirea. O altă întrebare s-ar raporta la stilul nonconformist al icoanei. Următoarea întrebare s-ar raporta la chipul Mântuitorului - apreciat ca fiind de o frumusețe aproape ireală. Penultima întrebare ar fi legată, evident, de luminarea progresivă a icoanei, concomitent cu deschiderea ochilor Mântuitorului. în fine, ultima întrebare: este oare luminarea icoanei legată doar de evenimente din lumea fizică ori este legată de alte tipuri de evenimente, al căror efect în planul material îl constituie războaiele sau cataclismele ? Vom începe cu originea icoanei: cine a construit-o, în ce condiții și de ce. înainte de a încerca să răspundem la această întrebare, trebuie pornit de la premisă principală că, după opina noastră, Icoana care se curăță singură face parte din categoria obiectelor de putere. Un obiect de putere este, în sens restrâns, orice obiect care a intrat în contact direct cu o ființă foarte înaltă din punct de vedere spiritual. Trebuie specificat că, în afara obiectelor, există mai multe elemente cărora li se poate acorda calificativul de putere. Din punctul de vedere din care încercăm să punem problema în aceste pagini, se poate vorbi despre următoarele elemente ce pot primi calificativul de putere: Ființe de putere, Centre (fizice sau transfizice) de putere, Locuri de putere (care sunt doar fizice), Fapte sau Lucrări de putere, Cuvinte de putere, Evenimente de putere (Lucrările de putere generează Evenimentele de putere), Obiecte de putere. Așadar, obiectele sunt ultimele pe lista, destul de lungă, al cărei numitor comun îl constituie calificativul de putere. Pentru a înțelege ce sunt obiectele de putere, trebuie însă să trecem pe scurt în revistă celelalte elemente. Nu înainte de a specifica faptul că tot ce poate primi calificativul de putere, poate fi împățit în două categorii: de-o parte se situează cele care aparțin Luminii, iar de cealaltă parte se situează cele ce aparțin întunericului. Despre Ființele de putere am vorbit de-a lungul cărții. Cea mai înaltă Ființă de putere este Unicul Dumnezeu. Urmează Iisus Hristos, Duhul Sfânt și Fecioara Măria. Apoi- urmează ființele îngerești din Ierarhia Fiilor Luminii, spiritele naturii bune și oamenii de putere. La rândul lor, oamenii de putere pot fi împărțiți în doua categorii: oamenii decorporați și oamenii întrupați. Oamenii de putere decorporați sunt sfinții și ceilalți oameni din Ataltalia. Oamenii de putere întrupați sunt cei care, încă din timpul vieții, au făcut pași importanți spre emanciparea spirituală. Oamenii întrupați pot deveni Ființe de putere fie în urma unor tehnici inițiatice, fie în urma contactului de scurtă sau de lungă durată, cu Ființele transfizice de putere: Dumnezeu, Iisus Hristos, Fecioara Mana, Fiii Luminii etc. Locurile în care s-au perindat Ființele de putere au devenit locuri sacre - Locuri de putere. Obiectele ce le-au aparținut au devenit obiecte de putere. Activitatea din lumea materială - faptele - reprezintă Lucrări de putere, iar evenimentele generate de acestea reprezintă Evenimente de putere, generatoare de alte evenimente, al căror scop este îndreptat spre desăvârșirea oamenilor. în ciclul al patrulea, Dumnezeu Unicul a pătruns o singură dată în lumea materială - în planul cuantic material. Chiar și atunci, Dumnezeu și-a limitat Puterea și Tăria Dumnezeiască, pentru a nu afacta mediul și ființele căzute în materie. Cu toată această Limitare de Sine, precum și cu toată protecția asigurată de îngerii Tăriei (Puterii), care au fâcut cercuri concentrice în jurul Său, locul în care s-a manifestat Unicul Dumnezeu a devenit sfânt, deci a devenit un loc de putere. Pentru a se manifesta la nivelul planului cuantic material, Dumnezeu Unicul a venit din prezentul continuu în care se află Ființa Sa Dumnezeiască și a pătruns în prezentul lumii fizice -în ceea ce noi numi Istorie. Momentul în care, pentru prima oară, Dumnezeu Unicul a pătruns în planul cuantic material în mod direct, a fost în timpul lui Moise. Pe muntele Sinai, mai întâi, Dumnezeu Unicul a cercetat inima lui Moise, apoi i-a dat Tablele Legii. După aceea, după timpul nostru, Dumnezeu a fâcut 300 de pași și s-a întors înapoi (în spațiu și timp), pentru a vorbi cu Noe de mai multe ori. Mai întâi i-a cercetat inima lui Noe, pe care a găsit-o pe placul Inimii Sale, apoi, la sfârșitul potopului, a făcut Legământul cu Noe, al cărui semn ceresc a fost curcubeul (arcul lui Dumnezeu). Locurile în care Dumnezeu Unicul, ca Tată al Universului și Creator a toate, a pus piciorul în planul cuantic material sunt și astăzi sacre. Cunoscătorii le cunosc și le vizitează adeseori. Ele sunt situate pe Muntele Sinai și pe Muntele Ararat, acolo unde s-a oprit arca. Și în cazul lui Iisus Hristos, se poate vorbi despre existența Locurilor de putere: sunt locurile în care Iisus Hristos s-a deplasat de-a lungul existenței Sale trupești. Iisus Hristos a realizat nenumărate Lucrări de putere (de sunet, de miros și de lumină) și a rostit nenumărate Cuvinte de putere. Numele Său este cel mai puternic Cuvânt de Putere din cosmos. (50) Lucrările de sunet au fost pildele și parabolele, lucrările de miros au fost vindecările și minunile, iar lucrările de lumină au fost cele ce implicau continuitatea a toate. Toate Lucrările de Putere ale lui Iisus Hristos au reprezentat Evenimente de putere, care au generat, la rândul lor, efecte la toți oamenii care s-au întrupat după aceea. Prin efectele evenimentelor, Puterea Sa s-a manifestat pe Pământ. Majoritatea obiectelor pe care Iisus Hristos le-a atins, au devenit Obiecte de putere. Cele mai importante sunt: potirul (Sf. Graal), cămașa, sabia, lemnul Sfintei Cruci. La acestea se adugă lancea cu care a fost străpuns, care însă a fost un Obiect de putere a întunericului. Despre Lemnul Crucii se știu suficient de multe lucruri. Există nenumărate bucăți de lemn ținute în diferite locuri din lume, în mare taină și cu mare evlavie, care au făcut parte din Sfânta Cruce pe care a fost răstingnit Mântuitorul. Probabil, multe dintre bucățile de lemn despre care se presupune că au făcut parte din Sfânta Cruce, aflate în mănăstiri sau biserici sunt falsuri, dar printre ele există și relicve adevărate. Potirul - ceea ce astăzi este cunoscut sub numele de Sfântul Graal - este o cupă foarte simplu lucrată, fără toarte, confecționată din lut, din care Iisus Hristos a băut la Cina cea de taină. De fapt, potirul a fost cupa personală a lui Iisus Hristos de-a lungul unei bune părți din existența Sa trupească. Tradiția afirmă că în potir s-a scurs sângele Mântuitorului la crucificare. Potirul există și în ziua de astăzi. Actualmente, potirul se află într-o zonă pustie, undeva în Franța, așazat pe o piatră, lângă o apă (râu sau lac), care, la un moment dat, formează o cascadă micuță. Potirul nu este ascuns, dar nu poate fi observat de nimeni, deși uneori drumeții trec adesea pe lângă locul unde se află. în acest context, trebuie specificat faptul că acele pseudodeducții lansate în lucrările unor istorici francezi, englezi și americani (sintetizate și în mult prea mediatizata carte Codul lui Da Vinci, devenit best seller suspect de rapid), care afirmă că Sfântul Graal a fost o ... femeie, sunt simple elucubrații ieșite din noaptea rațiunii. Prin minciunile conținute, cartea Codul lui Da Vinci este doar un alt pas spre a doua răstignire a lui Iisus Hristos. Cămașa lui Iisus Hristos, cea jucată la zaruri de soldații romani, a fost primită în dar de către Iisus Hristos cu ceva timp înaintea crucificării. Ea i-a fost oferită în dar lui Iisus Hristos de un personaj de rang înalt, pentru că i-a vindecat pe cineva din familie. Persoana vindecată a fost o fetiță plăpândă. Numele acestui personaj de rang înalt nu a fost reținut de istorie. Apare în cronica akasha ca un bărbat (cel mai probabil) roman, ceva mai în vârstă, cu chelie în partea din față a capului. Sabia este un element mai puțin cunoscut astăzi. Ea a fost confecționată la porunca lui Iisus Hristos. Iisus Hristos a dat porunca confecționării săbiei încă înainte de nașterea Sa, dar sabia a fost definitivată chiar în ziua nașterii Sale. Ea a fost fabricată din fier de un umil meșter (probabil) evreu și de două ajutoare (calfe) care, până în acel moment, nu fabricau decât cuie, cârlige și alte asemenea obiecte. Sabia are cam 1, 10 cm, cu mânerul tot din fier. De-a lungul timpului, sabia a fost purtată de mai mulți oameni, inclusiv de doi împărați. Ultimul care a purtat-o pare să fi fost împăratul Constantin. După moartea lui Constantin nu se mai știe ce s-a petrecut cu ea. Ea există și astăzi, la fel ca pocalul și cămașa. în afara acestor Obiecte de putere care au aparținut sau au intrat în contact direct cu Iisus Hristos, există nenumărate alte Obiecte de putere ale celor care L-au cunoscut. De asemenea, există nenumărate Obiecte de putere ce au aparținut sfinților -moaștele. Mai putem include în această categorie nenumăratele Obiecte de putere ale Regilor buni din vechime sau ale Eroilor civilizatori - lanțuri, amulete, talismane, pectorali, brățări, pumnale, săbii etc. Se pare că, la nivel mondial, există actualmente un război între diferite categorii. sau grupări de oameni, pentru a pune mâna pe astfel de Obiecte de putere Purtătorul sau posesorul unui astfel de obiect de putere poate dobândi caracteristicile posesorului inițial. • în afara acestor obiecte de putere ce țin de Lumină, există nenumărate Obiecte de putere ale întunericului, pe care, de-a lungul vremurilor, le-au purtat oamenii întunericului - pumnale, sulițe, centuri, cingători, obiecte personale de metal, bijuterii, amulete, cărți etc. Și ele constituie ținta căutătorilor de "suveniruri antice", care doresc să-și însușească caracteristicile energetice remanente. Printre aceste Obiecte de putere ale întunericului se numără lancea cu care a fost străpuns trupul Mântuitorului pe Sfânta Cruce. Lancea a fost confecționată cu foarte mult timp înaintea întrupării Mântuitorului. Ea s-a perindat pe la mulți exponenți de frunte ai întunericului, până ce a ajuns la soldatul Longinus, cel care a străpuns trupul Mântuitorului. Longinus a fost, în acel caz, doar un instrument, care nu cunoștea nimic cu privire la natura lancei. De fapt, el și-a dat seama imediat după ce L-a străpuns pe Iisus Hristos cu lancea, că s-a produs o crimă odioasă: "Cu adevărat, Omul Acesta a fost Fiul lui Dumnezeu", a rostit el. Ulterior, lancea s-a perindat pe la mai mulți promotori ai răului din lumea materială. Actualmente se află tot la ei. Se pare că, la un moment dat, în cel de-al doilea război mondial, lancea a fost obiect de dispută între Stalin și Hitler. Se pare că, la un moment dat, Stalin chiar a intrat în posesia lancei. De mai multe ori, Hitler s-a lăudat că are în posesie lancea, dar nu ajuns nici măcar să o atingă. Se pare că avea o copie, despre care știa că este falsă (această copie, confecționată prin Evul Mediu, pe timpul domniei lui Carol cel Mare, s-a aflat o perioadă de timp într-un muzeu din Austria; fiind căutat de foarte multe persoane de-a lungul timpului, originalul nu avea cum să se afle într-un simplu muzeu.) O dată cu apariția bisericilor creștine, locul Obiectele de putere ale Luminii a fost luat de icoane și de alte produse cu caracter strict bisericesc. în prima perioadă a erei creștine, icoanele au fost realizate de laici, dar, după stabilirea canonului, realizarea lor a devenit apanajul unor bresle de meșteșugari care au adoptat norme specifice. Totuși, în anumite condiții, laicii -zugravi, pictori etc - au continuat să realizeze cu mult succes icoane care devin Obiecte de putere. Condiția ca un laic să realizeze o astfel de icoană este ca Harul să pogoare asupra sa în momentul lucrului său. Pictorul laic poate să fie umil din punct de vedere social, dar trebuie să aibă inima curată - să fie găsit curat - la cercetarea inimii de către Dumnezeu, care se face, invariabil, înaintea unei opere de o asemenea anvergură. Dacă omul nu este găsit curat, atunci nu poate realiza Obiectul de putere. în răstimpul realizării unei icoane, Harul (A treia Persoană care este Duhul Sfânt) se revarsă asupra pictorului, iar activitatea sa devine automat o Lucrare de putere (Faptă de Putere). Rodul unei Lucrări de putere, realizată sub efectul Harului, este un Obiect de putere. Puterea nu este a omului, ci a lui Dumnezeu, care a acționat prin Lumina Sa - Harul, ca manifestare a Sfântului Duh - asupra omului respectiv. Cel mai probabil, chiar foarte probabil, Icoana care se curăță singură (mai corect ar fi Icoana care se luminează) de la Mănăstirea Celic-Dere a fost realizată între secolul 17 și secolul 18, de un meșter necunoscut, pictor sau zugrav, peste care sa coborât Harul. Astfel, Icoana a devenit un Obiect de putere. Faptul că icoana nu a fost realizată conform canonului ortodox încetățenit, demonstrează că autorul ei a fost un laic care a început să picteze icoane în urma unui imbold interior. Având inima curată, laicul a beneficiat de Har. De aici a rezultat stilul nonconformist, care nu seamănă cu cel canonic românesc sau cu cel canonic al ortodoxiei rusești. Asemănarea cu stilul unor curente de pictură germane este, fără nici o îndoială, o fabulație. Un stil, în cel mai bun caz, poate să reflecte influențele primite de un pictor pe parcursul noviciatului și nu demonstrează nimic. Probabil că, o perioadă de timp, Icoana a fost expusă undeva, într-o biserică ortodoxă de pe teritoriul Transilvaniei. Acea zonă pare să fi fost amenințată, la data respectivă, cu distragerea specifică războiului (războiul ruso-turc era în plină desfășurare, iar în Imperiul austo-ungar erau tulburări destul de mari), astfel încât s-a impus transferarea ei într-o zonă liberă. Ce zonă putea fi mai adecvată decât ținutul aproape inaccesibil (pe atunci) din Delta Dunării. Cât despre mesagerul care a adus icoana în acea mică comunitate de călugări, în condițiile în care mănăstirea nu era încă construită, cel mai probabil era un om obișnuit, care a realizat, la rândul lui, o Faptă de putere. Faptele de putere sunt realizate de acei oameni a căror mimă a fost găsită curată la cercetarea inimii. întotdeauna, Faptele de putere sunt realizate prin exercitarea liberului arbitru, în urma emiterii unor energii pharismah luminoase. Oamenii de acest fel primesc o misiune, cel mai adesea de la oameni decorporați din Ataltalia, pe care o duc la îndeplinire, fără a-i cunoaște importanța. Oamenii decorporați din Ataltalia le pot apărea oamenilor obișnuiți fie la slujbele religioase, fie în vis, fie într-un mod atipic, ca apariție luminoasă, care însă nu inspiră teama. în cadrul ducerii la îndeplinire a unor Fapte de putere, oamenii sunt păziți de îngeri Războinici din Oastea cea mare, condusă de îngerul Mihail și de oameni din Ataltalia - cel mai probabil, din al doilea sau al treilea cerc hristic de putere. Și în ziua de astăzi, mulți oameni întrupați primesc diferite misiuni, pe care le îndeplinesc iară a întreba nimic. Ținuta militară a acelui om care vorbea perfect românește, pare să indice că era un Român care făcea parte din armata austro-ungară din Transilvania ocupată vremelnic. Aceasta demonstrează faptul că Biserica de unde provenea Icoana se afla undeva pe teritoriul Transilvaniei. Există, de asemenea, posibilitatea ca icoana să fi fost depozitată într-o Biserică aflată pe un teritoriu limitrof Transilvaniei, cel mai probabil pe teritoriul Moldovei, în apropierea graniței. Un soldat maghiar sau austriac cu grad relativ superior din armata austro-ungară nu putea vorbi românește nici măcar în glumă. Pe atunci, în cadrul Imperiului austro-ungar, Românii erau considerați inferiori și tratați ca atare, astfel că este exclusă din start această posibilitate: nici unui soldat austro-ungar nu-i trecea prin cap să învețe limba unor oameni pe care-i considera inferiori. Cel mai probabil, avem de-a face cu un Român transilvănean care se înrolase în armata austro-ungară. Pe atunci, mulți Români se înrolau în armata austro-ungară. Se poate pune întrebarea dacă cel care-1 trimisese în misiune pe acel soldat nu era cumva un om, eventual un laic sau preot ortodox. Firește, este posibil, dar ne putem gândi și la faptul că este puțin probabil, în condițiile de atunci, ca un laic încolțit să mai aibă timp să salveze o icoană de distrugere. Cât despre un eventual preot ortodox, limitat probabil la ținutul în care se afla parohia sa, lucrurile sunt încă și mai puțin plauzibile. Este greu de crezut că un preot ortodox sau un eventualul laic ar fi aflat din întâmplare adresa unui grup mic de călugări, dintr-un teritoriu îndepărtat din Delta Dunării, pe care nu-1 cunoștea nici măcar din auzite. Mesagerul, după câte se vede din istorisire, s-a deplasat ca la o adresă fixă, astfel că a știut unde să caute și cum să ajungă acolo. E vorba doar de secolul al 18-lea. Chiar dacă introducem în ecuație un laic sau un preot5 sau dacă introducem zece laici și nouă preoți, ne-am întoarce de unde am plecat. Este evident și faptul că hainele armatei austro-ungare cu care era echipat mesagerul, erau pe atunci echivalente cu un permis de liberă trecere, chiar în condițiile războiului ruso-turc, când toate trupele din țările limitrofe erau cantonate în locuri fixe. O altă particularitate importantă cu privire la icoană este chipul Mântuitorului. Chipul Mântuitorului este frumos, mult mai frumos decât în icoanele care-L reprezintă în diferite ipostaze desfășurate de-a lungul existenței în Palestina. Iconografia creștină ne-a obișnuit cu o anumită fizionomie a Mântuitorului, iar în cazul în care, de exemplu, în ziua de astăzi, vedem un film al cărui subiect este viața lui Iisus Hnstos, ni se pare tuturor oarecum ciudat. Exemplul cel mai recent ar fi filmul realizat de Mei Gibson (The Passion of Crist), care prezintă o imagine a lui Iisus Hristos, mult depărtată de cea cu care ne-a obișnuit iconografia canonică. Versiunea propusă cinefililor de Mei Gibson este diferită chiar și de cea din alte filme - de exemplu, de versiunea propusă de Franco Zeffireli (Jesus from Nazareth). în versiunile mai moderne, imaginea lui Iisus Hristos este întrucâtva diferită față de cele considerate clasice sau decât cele canonice (cu atât mai mult), astfel că ne putem întreba dacă, prin astfel de abordări, nu se încearcă, la nivelul mentalului planetar, o altă înțelegere a vieții Mântuitorului. De asemenea, ne putem întreba, dacă nu cumva este vorba despre o pregătire, realizată prin Fapte de putere (realizarea unui astfel de film este totuși o Faptă de putere), pentru cele ce urmează să se petreacă în viitor. Icoanele canonice (fie catolice, fie ortodoxe) pictate de marii maeștri, reflectă Chipul lui Iisus Hristos așa cum se prezenta în timpul existenței Sale fiizice din Palestina și nu avem nici o îndoială că cei care le-au realizat, au văzut aceste imagini, prin reflectare sau direct, în cronica akasha. Prin reflectare înseamnă în timpul somnului, fie ca imagini ale trecutului induse de îngerii Veghetori personali ai pictorului, fie ca imagine remanentă percepută în Lumea Sufletului lui Iisus Hristos (în planul cuantic al Sufletului Său). Direct, presupune conectarea conștientă și voluntară la cronica akasha. Indiferent de modul în care au primit astfel de informații, este de presupus faptul că, dimineața, atunci când s-au trezit după un somn cam agitat, pictorii în cauză au știut, cu multă acuratețe, cum anume să picteze chipul Mântuitorului. Au știut cu exactitate toate trăsăturile și toate ipostazele, inclusiv mimica și gestica. Fiecărui eveniment ai existenței întrupate a Mântuitorului îi corespunde o anumită mimică și gestică. Pictorii cu Har nu au făcut decât să transpună în pictură, potrivit măiestriei fiecăruia, ceea ce au primit pe canale pe care noi le considerăm neconvenționale. Tot astfel se prezintă lucrurile și în cazul Icoanei care se luminează. Ea înfățișează Chipul Mântuitorului în mod diferit de celalte icoane, datorită faptului că nu se referă la viața trupească a lui Iisus Hristos. Chipul de pe Icoana care se luminează este Chipul lui Iisus Hristos transfigurat. Este Chipul lui Iisus Hristos de după înviere, în Trupul de Slavă. Aceasta înseamnă că pictorul a avut un model pe care 1-a observat extrem de bine, de aproape, o perioadă mai lungă, astfel că a reținut elementele principale și le-a transpus în Icoană, fără a folosi vreun canon. De fapt, nici nu avea nevoie de vreunul; avea Modelul. Icoana prezintă, în esență, eterna confruntare dintre Lumină și întuneric. Inițial, Icoana a fost întunecată, iar Iisus Hristos ținea ochii închiși. Porțiunea luminoasă, care s-a extins progresiv, este chiar reprezentarea împărăției cerurilor, care se extinde dintr-un punct fix, din centrul Transilvaniei - chiar acolo unde presupunem că a fost realizată Icoana. Treptat, porțiunea de Lumină s-a mărit, iar Iisus Hristos a întredeschis ochii. Cu cât împărăția cerurilor s-a extins, cu atât porțiunea de lumină a ocupat o suprafață mai mare. De data aceasta, extinderea nu se mai realizează dinspre periferie, ci dinspre centru. Centrul este situat undeva în Podișul Transilvaniei, acolo unde se află Centrul de putere al Ataltaliei, iar periferia este circumferința Pământului fizic. Chiar dacă se află actualmente în Delta Dunării, Icoana se comportă ca și cum ar fi acolo unde a fost realizată pentru prima oară: în Podișul Transilvaniei, în Centrul Lumii - locul pe care multe popoare doresc să-1 stăpânească (chiar și economic). Icoana s-a luminat ceva mai puțin de jumătate, semn că proiecția în plan terestru a împărăției cerurilor s-a mărit doar în limitele specificate anterior: în nord a ajuns până aproape de Polul Nord, în vest până dincolo de jumătatea Franței și Spaniei, în sud dincolo de Marea Mediterană și de Orientul apropiat, până spre mijlocului Etiopiei actuale, iar în est, până ia Munții Caucaz. Ștefan Vodă Cel Sfânt în anul 1938, la 2 august, într-un studiu ilustrat, un cercetător, Petre Manoliu a publicat pentru prima dată o icoană, aflată atunci în pronaosul Bisericii din Văleni, Județul Neamț, fostă mănăstire de maici. (53) Icoana publicată de Petre Manoliu are 1,10 metri înălțime și 85 centimetri lățime. Ea a fost comandată la jumătatea secolului al XVI - lea de câțiva enoriași din localitatea Crăcoani și executată de zugravul Tihomir sau Tugomir, din Țara Românească. La dreapta icoanei este scris următorul text: "Această icoană a fost făcută din porunca lui IO Vasile Voevod, Domnitorul Țării Moldovei, în luna August, veleatul 7156 (1651)". De fapt, icoana pare să fi fost realizată la porunca Voievodului Vasile Lupu. în partea de sus a icoanei este scris un alt text: "Arhanghelul Mihail, Păzitorul de Dumnezeau al Țării". (53) Icoana îl reprezintă pe Arhanghelul Mihail în picioare, cu sabia scoasă, ridicată în sus cu mâna dreaptă, în timp ce cu mâna stângă ține teaca goală. Sub picioarele, ușor depărtate, ale Arhanghelului, într-o groapă sau cavernă, stă lungit un voievod înfășurat într-o mantie. Voievodul pare mort, dar ține ochii deschiși. Gânditorul român, Vasile Lovinescu (53) a insistat, în două eseuri, asupra semnificației icoanei publicate de Petre Manoliu. Atât Petre Manoliu, cât și Vasile Lovinescu, împărtășesc aceeași convingere asupra identității domnitorului reprezentat de icoană: voievodul lungit în cavernă nu poate fi altul decât Ștefan cel Mare și Sfânt. Asemănarea chipului din icoană cu chipul lui Ștefan, reprodus pe fresca de la Dubovăț și pe Evengheliarul de la Humor, socotite a fi portretele cele mai apropiate de realitate ale lui Ștefan, este evidentă. "Voievodul pare mort - afirmă Vasile Lovinescu în studiul său (53) - dar când ne uităm mai îndeaproape, constatăm că mortul ține ochii deschiși, că mortul nu este mort și totuși nu este viu, fără să fie mort". Voievodului mort din icoană poate fi, la fel de bine, caracterizat prin expresia "vivit non vivit", care poate fi aplicată și altor eroi, printre care la loc de cinste trebuie menționat Regele Arthur, purtătorul unei săbii celebre, Excalibur. De menționat că și Ștefan cel Mare și Sfânt a purtat o sabie la fel de celebră, dar nu atât de mediatizată și încă neimortalizată în cărți și filme, care astăzi se află în unul din muzeele de la Istambul - fostul Constantinopole. Precum Excalibur, sabia lui Ștefan cel Mare și Sfânt face parte din Obiectele de putere. Drept urmare, după atâtea sute de ani, ar fi cazul să fie readusă în țară. * Nu vom insista asupra marilor fapte de arme ale lui Ștefan cel Mare și Sfânt, fiul lui Bogdan, care sunt prea bine cunoscute. De-a lungul domniei sale îndelungate, Ștefan a fost un veritabil Erou al Creștinătății - pavăză și sabie împotiva tuturor celor care au dorit să aducă altă Lege. Ne vom îndrepta atenția doar asupra mormântului său și asupra unei legende mai puțin cunoscute, ce a circulat în Moldova de-a lungul secolelor. De la moartea Marelui Voievod al Creștinătății, mormântul său de la Puma a fost deschis de două ori, în ■împrejurări diferite. Prima deschidere a mormântului, a avut loc în 1758, iar a doua în 1856. Cea mai spectaculoasă deschidere a avut loc în 1856. Atunci s-a constituit o comisie guvernamentală, condusă de un oarecare conțopist din administrația austriacă, Anton Schenbach. Bucovina fusese răpită în 1775 de Imperiul Habsburgic și se afla încă sub ocupația austro-ungară. Din comisie mai făceau parte călugări ai Mănăstirii Putna, printre care Iraclie Porumbescu, tatăl compozitorului Ciprian Porumbescu, precum și câțiva localnici. Surpriza cea mai mare, remarcată desigur și la deschiderea anterioară, din 1758, a fost că osemintele Marelui Voievod nu erau așezate în sicriu, cum era normal. Trupul său era lungit direct pe treisprezece bare de metal dispuse transversal, cu craniul așezat pe un căpătâi de cărămizi, un fel de nișă construită special în zid. Iată ce scria un martor ocular, Claudiu Parnasie: "In mormântul lui Ștefan cel Mare, ca și în mormântul precedent, neidentificat, rămășițele pământești ale marelui erou au fost găsite fără sicriu, așezate tot pe treisprezece bare de fier, dispuse transversal, și tot cu căpătâiul pe cărămizi zidite în zona craniului. Tigva se rostogolise de pe acest căpătâi, aflându-se orientată cu orbitele spre Apus. Comisia a constatat că osul frontal se afla păstrat cel mai bine și că statura voievodului era înu-adevăr scundă, așa cum o descrie Grigore Ureche și cum o arată vorbele din bătrâni. Mantia sa era confecționată dintr-o stofă grea și bogată, având o cruce de aur brodată în dreptul pieptului care nu se prăbușise în sine".(54) Alte obiecte prețioase nu s-au găsit, fiind probabil ridicate cu ocazia primei deschideri a mormântului, fapt confirmat și de comisia din acea vreme. Mormântul precedent, despre care amintește Claudiu Parnasie, în care cadavrul era pus tot pe treisprezece bare de metal, se presupune că i-a aparținut lui Ștefăniță, fiul lui Ștefan, mort la o vârstă tânără. Sau, poate, a aparținut unui alt înalt personaj de la curtea lui Ștefan, care a fost înmormântat la fel ca și Ștefan Vodă. Acest tip de înmormântare este foarte straniu, cu atât mai mult cu cât, după cum se știe, de-a lungul timpului, voievozii români au fost înmormântați cu fastul cuvenit și cu respectarea strictă a ritualului creștin ortodox. în literatura istorică există câteva documente care descriu amănunțit ritualul de înmormântare al voievozilor defuncți, care au fost înmormântați cu onorurile potrivite rangului. Ele nu diferă de ritualul aflat astăzi în uzul Bisericii Ortodoxe Române. Pare, într-adevăr, un mare mister faptul că Ștefan cel Mare, deși a murit de moarte bună, fiind, de altfel, unul din puținii voievozi români care s-a stins în mod nonviolent, nu a fost înmormântat în sicriu, creștinește, ci pe treisprezece bare de metal, cu capul așezat într-o nișă din zid. Mai cu seamă că ținuta în care a fost înmormântat nu era cea de domnitor, ci, mai degrabă, de călugăr de rang înalt: o mantie bogată, cu o crace aurie mare, cusută în zona pieptului Nici cronicarii vremii, nici marii istorici ai neamului nu au comentat în vreun fel acest straniu subiect. Doar Nicolae Iorga, căruia nu i-a scăpat nimic din omenescul istoriei noastre străbune, a afirmat, destul de surprinzător, că "Ștefan a murit într-o minunată armonie". Această formulare, "minunată armonie", nu e folosită în istoriografia românească, formularea asemănându-se mai mult cu formulările isihaste. Poate că Nicolae Iorga a vrut să spună mai mult decât se înțelege în mod curent prin această formulare. Poate că și Biserica Ortodoxă Română cunoștea mai multe cu privire la acest subiect, atunci când 1-a canonizat pe Ștefan Voievod, trecându-1 în rândul sfinților. Pentru Silviu Dragomir, autorul unei interesante lucrări, modul în care a fost înmormântat Ștefan cel Mare, dovedește că aprigul voievod român a fost "delăsat "din domnie. Cu alte cuvinte, înainte de a muri, Ștefan cel Mare și Sfânt a fost detronat de cei apropiați, datorită unor grave greșeli pe care le-a săvârșit în timpul vieții. Printre "erorile" săvârșite în timpul vieții s-au numărat "petrecerile zgomotoase cu prânzuri în care vinul nu era cruțat și în care, uneori, domnitorul ucidea fără județ", comportamentul față de soțiile pe care Ie-a avut și, în special, față de Măria de Mangop. La acestea se mai pot adăuga comportamentul față de solii hanului tătar, pe care i-a tras în țeapă împreună cu fiul hanului, căruia-i ceruseră eliberarea din prizonierat. Un motiv în plus ar fi fost și baia de sânge provocată chiar în preziua morții sale, prin uciderera boierilor care se opuneau succesorului la domnie propus de el.(54) Din punctul nostru de vedere, este foarte puțin probabil ca erorile sau presupusele erori săvârșite de Ștefan Voievod în lunga sa domnie, să fi contribuit în vreun fel la o eventuală "delăsare" din domnie, astfel că nu ne putem ralia punctului de vedere al autorului citat. Nu există nici un document sau, cel puțin, nici măcar o aluzie că Ștefan Voievod ar fi fost detronat înainte de a muri. De fapt, nu exista nici o instanță superioară Voievodului, care să-și fi permis să-1 "delase" din domnie. Indiferent câte astfel de "erori" a săvârșit Ștefan în îndelungata-i domnie - oricâte soții și țiitoare ar fi avut și oricât de nedreptățite s-ar fi simțit ele, indiferent câte petreceri ar fi organizat, și indiferent câte capete de tătari sau de boieri trădători au căzut în colbul drumului, sub securea gâdelui, la porunca sa - este puțin probabil ca toate acestea să fi contribuit la "delăsarea" sa din domnie. Chiar dacă ultimile două zile ale domniei sale au fost întunecate de luptele pentru supremație între diferitele grupări de boieri, nu există nici un motiv să credem că viteazul domnitor a scăpat frâiele din mâini. Un alt fapt, aparent nesemnificativ, contribuie la înmulțirea elementelor cu grad înalt de stranietate referitoare la personalitatea lui Ștefan Voievod. Pe lespedea de pe mormântul de la Putna nu este trecut anul morții, nici numărul anilor de domnie. "Drept muritorul Io Ștefan Voevod, din mila lui Dumnezeu, Domnul Țării Moldovei, Fiul lui Bogdan Voevod, ctitorul și ziditorul acestui sfanț locaș, care aici zace și s-a mutat la veșnicul locaș în anul 1 Luna și a domnit ani..." Desigur, omiterea trecerii anilor de domnie și a anului morții pe lespedea funerară poate fi atribuită unui pietrar umil care, în graba și emoția înmormântării, a uitat să-și facă meseria până la capăt. Dar, oare, în răstimpul de aproape cinci sute de ani, din 1504 și până astăzi, nu s-a găsit nimeni care să îndrepte omisiunea ? * Există multe legende populare referitoare la domnia glorioasă a lui Ștefan cel Mare. Printre legendele care reflectă faptele sale de vitejie, există și câteva referitoare la destinul său postmortem, destin care, se pare, a fost (este) la fel de glorios ca și cel din timpul existenței terestre. Simion Kirileanu, într-o lucrare apărută în 1924, "Istorisiri populare și cântece populare strânse la un loc", citează câteva legende care se referă la destinul postmortem al lui Ștefan cel Mare. "Lumea crede că Ștefan cel Mare n-a murit, fâr că s-a înălțat creștinește la cer cu trup cu tot, ca să dee samă de faptele lui bune și creștinești." "în vremea lui Ștefan cel Mare iera tare bine în Țara Moldovei. Iar bătrânii spun că Ștefan nu-i mort. El are să mai vie și atunci are să fie ferice în țara aista". "Ștefan cel Mare și Sfânt or să învie înainte de învierea cea de obște, călare pe calul lui și cu sabia în mâna dreaptă, ținând-o drept în sus. Atunci are să fie războiul cel mare. Locul războiului are să fie în valea cea mare, de pe Apa Moldovei, la Șese Băi și atâta vărsare de sânge are să fie acolo, încât caii au să înoate până-n coame în sânge omenesc". "înainte de a muri, Ștefan făcu o hartă și pe hartă însemnă soarta ce-1 aștepta pe fiecare popor. După aceea puse harta într-o ladă de fier și porunci s-o îngroape la Suceava. Cheia o aruncă. Toate neamurile cică știu de această hartă, dar li-i frică să dezgroape harta căci s-ar porni războaie crâncene. De aceea lăsă harta îngropată." (53) La rândul său, Mihai Eminescu a preluat, aproape fără prelucrare, o veche doină populară ce glăsuia astfel: "Ștefane, Măria Ta, / Tu la Putna nu mai sta, / Las Arhimandritului / Toată grija schitului / Lasă grija sfinților / în grija părinților, / Clopotele să le tragă / Ziua'ntreagă, noaptea'ntreagă .../ Tu te-nalță din mormânt / Să te-aud din corn sunând / Și Moldova adunând. " La rândul său, Tudor Pamfîlie, citat de Vasile Lovineascu (53), a cules, în 1910, o veche legendă populară din Basarabia care, într-un fel, sintetizează concepția înțelepciunii populare cu privire la destinul post-rnortern al lui Ștefan cel Mare. "Oamenii de mai dinainte erau cu frică de Dumnezeu și cu rușine de oameni, de aceea și Dumnezeu le mai arăta câte o taină, pe care cei de acum n-o mai pot vedea. Spun că peste Prut, în cealaltă parte moldovenească, la un loc aproape de un târg, Ștefănești, într-un câmp, este o stâncă mare. Acolo sus, sus de tot, este Casa Doamnei, unde-i biserica sufletului Sfântului Ștefan Vodă și comorile lui din viață. Mai vine el pe pământ, dar numai acolo, că-i vine la îndemână să vadă pretutindeni. Necuratului nu-i place asta și încearcă să prăbușească stâncile, scociorându-le ca pe corabia lui Noe, dar n-a fost chip. Aici, cum am spus, vine Sfântul o dată pe an, la Paști, nu singur; da cine-i așa bun la Dumnezeau ca să-1 poată vedea. Cei mai de mult l-au văzut, că noi altfel, n-am ști lucrurile ce vreți să auziți... în sară spre Paști, când toate duhurile rele și grijuliile cele mai necurate se ascund prin adâncurile și zmăciile lor, vine un înger dumnezeiesc de-al sfântului Ștefan - că el are mai mulți ca slugi - și scoate cheia de aur la Casa Doamnei dintr-o bulboană din Prut, unde-i dată în sama unui somn mare, născut mai înainte de Ștefan, și deschide ușa casei. Se luminează ca vara la amiaz și mai încă ceva; nici o suflare străină nu se mai aude atunci; toate tac. îngerul face semn și orice duh necurat s-a dus din văzduh, din ape, pe pustiu. In casa împodobită cu icoane din cer și mândrețuri nespuse se aprind lumânări de te taie lumina. Și-i de-a mirare mulțimea mare de suflete bune de moldoveni ce-s sus la Divanul din cer, dar gios în astă sară. Și mai sunt și alți oameni de limba și legea noastră, da au chip de păsăruți albe și frumușele, îngeri cu ochi blânzi, dar de foc. Apele Prutului amuțesc. El stă pe loc. Nici un lărmăt. Chiar somnul iese din adânc, să-și mai vadă pe Vodă o dată. Deschis este cerul ia miezui nopții. Ștefan se pogoară lin, dar în trup așa adevărat, că așa î s-a dat trup de sfânt nevăzut, cum a fost în viață, în haine albe, la cingătoare are iataganul, în mână buzduganul, pe cap o corană de pietre - da-s stele - e înconjurat de păsărici, tot suflete ce i-au fost mai dragi în viață. El vine să vadă ce-i mai fac, somnul lui, moldovenii, dacă mai sunt curați sau se corcesc și sufăr cu lifte spurcate. Se așează pe tronul de aur și cu ochii spre apa Nistrului, face un semn cu mâna și, ca din senin, dealurile se pleacă, toate înălțimile pier, făcându-se una cu văile, își mișcă înapoi mâinile, ±ace aceleași semne, își vede ca în palmă locui și neamul. Zboară spre el tânguirile inimilor curat moldovenești și vede ce mare-i amarul și jalea. Și cât îi de sfânt, el începe a plânge și plânge cu lacrimi de foc. Sare ca ars de durere și uită că-i dus dintre noi, dar plânge înainte în picioare; și plâng toate sufletele (...) Se roagă cu lacrimi ce rugul sfințesc și apa ușoară o fac și plâng întărind mima celor români, a ■moldovenilor nenorociți. Deodată, însă, Ștefan sare în picioare, fața îi e roșie ca gotca; e foc și pară în suflet; se crede iar vodă și buzduganul cu dreapta 11 învârtește, iar cu stânga scoate iataganul tăios (...) Dumnezeu însă îl vede, nu-1 lasă și de-ndată îl cheamă, căci se umezește de ziuă și voia nu este ca să-1 apuce .aicea pe el. O sfântă umbră cu duh - că cerul se-nchide - face un semn și lumina cea sfântă asfinte, iar casa se-ncuie cu huet.de trăsnet. Și Ștefan, cu inima tângă, spre înălțime, ca fulger, ca un arhanghel cu îngeri plutește voinic către cer, și toate aice se-ntorc cum au fost. Somnul se cufundă în casa cea veche. Prutul duduie și clocotește de ciudă, că 1-a făcut leneș o clipă, că tare îi drag să tot mai vadă pe sfânt și viteaz. Ușa se-nchide, cheia sare ca o stea în valuri, somnul o prinde și o pune în cămară, că are să dea samă de ea. A doua zi, în toate sufletele moldovene se simte o întărire, că Tata și Sfântul nu uită de noi și vede măișoarele (necazurile) noastre și ziua de mâine, a noastră, e a lui. Iar Sfântul nostru de Vodă nu contenește; se roagă să-1 lase în lume că nu poate să rabde, dar Domnul Prea Sfântul, ce drag îi este Ștefan și Lui, că-1 știe sfetnic cuminte și aproape de El, îi zice: - Mai este vreme ! Așteaptă: are să fie și asta ! Și noi așteptăm, că așteptarea este cuvânt bun și străbun. Iar cartea cea mare a noastră, mai, mai. e umplută - și Sfântul e gata să vie înarmat întocmai ca fârtatu lui, Sfântul Gheorghe, din lifte să facă o movilă, pe care flăcăii noștrii să joace".(60) Se mai spune că în perioada în care a fost smulsă Bucovina de trupul Țării, călugării de la Puma au fost înspăimântați de flacăra unui foc roșu care, câteva nopți la rând, ardea în interiorul bisericii. Un eveniment asemănător a avut loc în anul 1990, după evenimentele din Decembrie 1989, când chipul lui Ștefan cel Mare a apărut deasupra pietrei funerare a mormântului său de la Putna. Mai multe persoane, după cum afirmă presa vremii, au comunicat mental, telepatic, cu chipul de lumină în care a apărut Voievodul, raportând că acesta era foarte nemulțumit de starea țării. Fenomene asemănător au avut loc, de mai multe ori, după cum afirmă mai mulți martori oculari, și la Mănăstirea Dealu (Târgoviște), acolo unde, o bună bucată de vreme, s-a aflat capul Voievodului valah Mihai Viteazul. * Comentariile pot fi de prisos. Se poate presupune că "harta" ascunsă în cufăr face parte din aceeași categorie de obiecte de putere ca și icoana de la Celic Dere, care, la rândul ei, este tot o hartă. Ambele par a face parte din obiectele de putere realizate de-a lungul timpului pe pământul sfânt al României. Este, de asemnenea, foarte posibil să fie vorba despre una și aceeași "hartă". Icoana de la Celic Dree este tot o hartă, dar o hartă vie, care indică ce s-a realizat și cât a mai rămas - cu cât s-a extins împărăția cerurilor și cât a mai rămas. Pe ea este înscris atât destinul României, cât și destinul Lumii. Cele două destine nu pot fi separate. Legenda culeasă de Tudor Pamfilie în anul 1910 pare foarte veche, fiind o adaptare tardivă a unui rapsod popular anonim, care s-a bazat pe informații considerate pe atunci în afara oricăror dubii Aceste informații au fost furnizate, după cum afirmă înseși legenda, de "oamenii de mai dinainte, care erau cu frică de Dumnezeu și cu rușine de oameni, cărora Dumnezeu le mai arăta câte o taină, pe care cei de acum n-o mai pot vedea". Oamenii "de acum" sunt cei contemporani rapsodului popular anonim, care pare să fi cules legenda cu cel puțin un secol înainte ca Tudor Pamfilie să o dea publicității, în anul 1910. Limbajul folosit în legendă, la fel ca și construcția sintactică, pare să indice o astfel de posibilitate. Ceea ce înseamnă că primele versiuni ale legendei, transmisă din gură în gură, sunt contemporane cu data la care a fost transmisă icoana de la Celic Dere. Oamenii "de mai dinainte", care erau cu frică de Dumnezeu și cu rușine de oameni, cărora însuși Dumnezeu le mai arăta câte o taină, pe care cei de acum n-o mai pot vedea, par să fie de același calibru ca și acel pictor anonim care a picat Icoana care se luminează, ajunsă la Celic-Dere datorită unui mesager. Cei care au lăsat mo'ștenire legenda încă puteau vedea, ceea ce inseaniiiâ ca erau clarvăzători. De altfel, descrierea legendei cu privire la evenimentele din noapte de Paște sunt asemănătoare cu cele descrise în lucrarea Forță contra Forță (Partea a doua; cap 8 Triumful Luminii), care sunt bazate, la fel ca cele din prezenta carte, pe informațiile furnizate de clarvăzătorul Eugen Nicolae Gâscă. (55) ’ "Pastele este cel mai important eveniment ce se petrece în Terra aurica, la care participă toate categoriile de ființe spirituale: îngeri din ierarhia Fiilor Luminii, oameni decorporați, spirite ale naturii, ființe luciferice, oameni prometeici, spirite rebele ale naturii. La această importantă ceremonie, care se desfășoară simultan în planul material, în lumea eterică și în întreaga Terra aurica, participă însuși lisus Hristos Cel Viu în Trupul de Slavă. (...) Deși în exteriorul unei biserici (la nivelul eteric) este mare freamăt și un continuu du-te-vino, în interior, totul se desfășoară sobru și calm. înaintea începerii slujbei de la miezul nopții, în planul eteric, în interiorul unei biserici se adună o mulțime de ființe umane decorporate, foarte frumoase, cu părul lung și alb, care încearcă să ajute oamenii care calcă pragul bisericii în lumea materială. Ele fac parte din cercurile puterii hristice. La rândul lor, preoții care săvârșesc slujba sunt asistați de ființe angelice din ierarhia Fiilor Luminii, care stau alături de ei pe toată durata slujbelor. Activitățile preoților în biserică se petrec aproape simultan cu cele ale ființelor îngerești. în fapt, preoții nu fac altceva decât să repete, cu un decalaj temporal de până la o secundă, activitatea rituală desfășurată în lumea eterică de respectivele ființe angelice. Ființa angelică care oficiază slujba în lumea eterică se așază deasupra și puțin în spatele preotului, cu mâna stângă ținută în sus, cu degetele policar și inelar unite, iar mâna dreaptă pe creștetul capului preotului. în momentul în care fimța îngerească vorbește, preotul citește liturghia din Evanghelie. Prin intermediul respectivei ființe îngerești se scurg în creștetul capului preotului fulgerele strălucitoare, de culoare roșie, ale Duhului Sfânt. Treptat, pe măsura derulării slujbei în biserici, ființele angelice dobândesc o înfățișare extrem de expresivă: părui și ochii lor par a fi din flăcări, iar buzele roz contrastează foarte puternic cu fața impecabil de albă. Au o îmbrăcăminte vaporoasă de lumină, care-și schimbă mereu culoarea. Toate mișcările lor sunt extrem de line. Puțin înainte de miezul nopții, se deschid Porțile cerului și apar ființele îngerești. Prin Poarta 1 pătrund mii și mii de ființe îngerești din ierarhia Fiilor Luminii, într-un alai strălucitor. Pot fi recunoscuți îngerul Gabriel, îngerul Rafael, îngerul Mihail cu Oștirea sa și alte ființe angelice importante din ierarhia Fiilor Luminii. (...) ... ca de nicăieri, apare lisus Hristos, însoțit de cercurile puterii hristice, format numai din ființe omenești care au trăit cândva pe pământ. Trupul de Slavă al lui lisus Hristos are două culori distincte: de la brâu în jos strălucește în culoarea metalului topit, iar de la brâu în sus strălucește în albul cel mai pur care poate fi observat în lumea eterică. în jurul Său strălucesc mii de curcubee. în ciuda strălucirii orbitoare, privit mai de aproape, se poate distinge forma omenească: părul ondulat, castaniu închis, ochii căprui-verzui, nasul ușor acvilin, gura cu buzele pline. Cercurile puterii hristice sunt formate din oameni înveșmântați în robe albe ca zăpada, care poartă pe frunte diademe ce par de foc, din care ies o mulțime de scântei. Toți însoțitorii lui lisus Hristos au înscris numele pe frunte, cu aceleași litere de foc. Toți țin în mâini globuri de lumină orbitoare. Imediat după lisus Hristos, își face apariția Fecioara Măria, denumită în lumea eterică Ioaeo sau Anina - în traducere, "Cea care mijlocește pentru sufletele toate"; alteori este numită Corrriii Aeeooo - în traducere "Cea care plânge pentru noi". (...) Alături de ființele angelice, mai participă și un om care, în timpul slujbei de Paște stă deasupra Patriarhului României, indiferent cine ar fi acesta. Este vorba despre Ioh, Conducătorul spiritual al Poporului Român, reprezentantul uman al îngerului Poporului Român, Ișșhion - cel care, de-a lungul istoriei, conduce din planurile invizibile destinele poporului. Ioh are părul alb, cârlionțat, este robust, lat în umeri, cam de 1,80 metri, ochii albaștri. Este îmbrăcat într-o haină lungă cu broderii de aur la manșete, guler și la tivuri. El poartă în mână un stindard cu însemnele vechi ale Poporului Român. Ioh este însoțit de nenumărați oameni decorporați, care s-au întrupat în cadru] Poporului Român, și fac parte din staful său". (Fragment din Forță contra Forță; Partea a doua; cap 8 Triumful Luminii). Nu are prea mare importanță dacă se vorbește în "stil nou", despre apariția, la nivelul lumii eterice, în magica noapte de Paște, a unor oameni decorporați sau a unor îngeri cu structuri aurice luminoase, ori dacă se vorbește, în "stilul vechi", despre "oameni de limba și legea noastră, cu chip de păsăruțe albe și frumușele, îngeri cu ochi blânzi, dar de foc". Ceea ce au importanță sunt doar evenimentele. După opinia noastră, legenda culeasă de Todor Pamfilie se referă cât se poate de explicit la destinul postmortem al lui Ștefan Vodă, care pare să fi fost acceptat în cercurile puterii hristice din Ataltalia. Pentru ca o ființă omenească să poată fi acceptată, după moarte, în cercurile hristice de putere din Ataltalia, pentru a se manifesta în felul descris de legenda culeasă de Tudor Pamfilie, trebuie să fie "uns". Se pare că, actualmente, există doar două modalități de ungere. Prima se realizează în mod clasic, în cazul în care omul respectiv a respectat legile cosmice, de-a lungul vieții. In acest caz, acel om intră în rezonanță sufletească (la nivelul corpului sufletului) cu o ființă corespondentă din Ataltalia. Omul respectiv, care se ridică la gradația cu numărul 100, intră în sintonie cu omul corespondent din Ataltalia, care are gradația cu numărul 1. A doua modalitate de ungere se realizează în mod excepțional, doar în cazul unor oameni ale căror servicii aduse creștinătății depășeasc media. în cazul lor, ungerea se realizează chiar în ultimile secunde ale vieții. Acesta pare a fi fost cazul Voievodului Ștefan, care, în ciuda "erorilor" din timpul existenței întrupate, a fost "ridicat la cer". Acesta este, de altfel, și motivul pentru care istoricul Nicolae Iorga afirma că Voievodul Ștefan a murit într-o "minunată armonie", expresie ce se folosește doar în cazul unor monahi isihaști de rang înalt. Fără nici o îndoială, la o analiză superficială, pentru o persoană care, cu doar câteva ore înainte, decapitase câțiva boieri trădători, moartea într-o "minunată armonie" pare să fie cam exagerată. Acesta este, totodată, motivul pentru care, in icoana publicată de Petre Manoliu, Voievodul Ștefan, care este așezat în caverna aflată sub protecția Arhanghelului Mihail, Conducătorul Oștirii cerești, ține ochii deschiși. Voievodul Ștefan este mort de nemurire, iar cel ce a comandat icoana, probabil urmașul său. Domnitorul Vasile Lupu, la fel ca și acel zugrav Tihomir sau Tugomir, cunoșteau acest fapt. Acesta este, de asemenea, motivul pentru care Voievodul Ștefan nu a fost înmormântat precum alți domnitori, în sicriu, ci pe 13 bare de fier (La Cina cea de taină, Iisus Hristos a fost al 13-lea, alături de cei 12 Apostoli). Numărul 13 pare să fie cu ghinion în lumea noastră, dar semnificația sa adevărată este Sacrificiul. Despre ritualul înmormântării lui Ștefan Voievod nu se știu astăzi prea multe, dar probabil că acel sfetnic de taină, căruia legendele îi dau numele de Daniil Sihastrul, știa mai multe. Sub nici o formă, Voievodul Ștefan nu a fost "delăsat" din domnie. Pentru marile personalități istorice sunt alte unități de măsură, cu care li se judecă faptele, decât pentru oamenii obișnuiți. Departe de a fi "delăsat" din domnie, Voievodul Ștefan a fost ridicat la ceruri și, ulterior, a fost canonizat de Biserica Ortodoxă Română, devenind Cel sfânt. Despre Voievodul Ștefan se poate, într-adevăr, spune: vivit, non vivit. De aceea, pe piatra funerară este scris doar anul începerii domniei, dar nu este trecut anul decesului sau al încheierii domniei. Rob al lui iisus Hristos Cel Viu, Ștefan Voievod, cel mort de nemurire, domnește și astăzi. Spre Slava Unicului Dumnezeu, Creatorul cerului și al pământului, văzutelor tuturor și nevăzutelor. UNIVERSITATEA BABEȘ-BOLYAI CLUJ-NAPOCA FACULTATEA DE SOCIOLOGIE ȘI ASISTENȚĂ SOCIALĂ DEZVOLTARE ORGANIZAȚIONALĂ IN ONG-urile ACTIVE IN PROTECȚIA COPILULUI Rezumatul tezei de doctorat Coordonator științific, Prof. univ. dr. Maria Roth Doctorand, Cătălina Spârleanu 2012 CUPRINSUL TEZEI Lista abrevierilor..................................................................................3 INTRODUCERE..........................................................................................4 1. SCHIMBARE SI DEZVOLTARE ORGANIZAȚIONALĂ - CE, DE CE ȘI CUM......................................9 1.1.Subiectul cercetării ......................................................................9 1.2. Justificarea cercetării ....................................................................9 1.3. Perspective de abordare a cercetării .....................................................10 1.4.Scopul și obiectivele cercetării............................................................13 2. FUNDAMENTARE TEORETICĂ A PRINCIPALELOR CONCEPTE LEGATE DE SCHIMBAREA ȘI DEZVOLTAREA ONG-urilor ACTIVE ÎN DOMENIUL PROTECȚIEI COPILULUI...............................................16 2.1. Contextul dezvoltării sectorului civil în domeniul protecției copilului. Analiză PEST.....16 2.2.Sistemul de servicii sociale - protecția copilului.........................................19 2.2.1. Clarificări conceptuale ............................................................19 2.2.2. Nevoia de servicii în domeniul protecției copilului..................................23 2.2.3. Impactul extern asupra sistemului nonprofit de servicii sociale .....................25 2.2.4. Profesionalizarea sistemului de servicii sociale ....................................31 2.3. Profesionalism, calitate și reprezentativitate în sectorul nonprofit de servicii sociale. Abordare critică .....................................................................................34 2.4. Aspecte de management organizațional ......................................................35 2.4.1. Clarificări conceptuale .............................................................35 2.4.2. Dezvoltarea organizațională .........................................................36 2.4.3. Schimbare organizațională - perspective teoretice....................................38 2.4.4. Stadii de dezvoltare organizațională ................................................47 2.5.Stadiul cercetărilor actuale în domeniu ....................................................50 3. PREZENTAREA METODOLOGIEI DE CERCETARE ..........................................................55 3.1. Rigoare științifică și aplicabilitate practică. Demers investigativ de tipul „1,5” .......57 3.2.Implicare experiențială, colectarea și analiza datelor „in interior” ......................58 3.3. Grounded Theory (theoria emergentă din date) ca metodologie principală a cercetării ......59 3.3.1. Idei principale ale teoriei emergente din date ......................................60 3.3.2. Curente în cadrul teoriei emergente din date ........................................61 3.3.3. Alegerea perspectivei de abordare a cercetării ......................................62 3.3.4. Descrierea metodologiei utilizate ...................................................64 3.4. Design transversal și longitudinal .......................................................66 3.5. Metode și tehnici de colectare și analiză a datelor ......................................67 3.5.1. Metode, tehnici și instrumente de colectare a datelor ..............................70 3.5.2. Metode și tehnici de analiză a datelor .............................................75 3.6. Criterii de evaluare a calității cercetării ...............................................81 3.7. Limitele cercetării .......................................................................82 3.8. Aspecte etice .............................................................................84 4. SCHIMBARE ȘI DEZVOLTARE ORGANIZAȚIONALĂ ÎN SISTEMUL ONG DE PROTECȚIE A COPILULUI. ANALIZE ȘI INTERPRETĂRI .........................................................................86 1 4.1. Imagine de ansamblu și cauzalitate în organizațiile active în protecția copilului. Analiză cantitativă ...........................................................................86 4.1.1. ONG-urile cu activitate în protecția copilului în contextul societății civile .........86 4.1.2. Evoluția sectorului ONG în domeniul protecției copilului. Abordare longitudinală și comparativă .........................................................................91 4.2. Tipuri de organizații și traiecte de dezvoltare - cauzalitate, procesualitate, influențe. Analiză calitativă .................................................................................103 4.2.1. Procesul de eșantionare deschisă și teoretică .........................................103 4.2.2. Organziațiile incluse în cercetare - prezentare descriptivă.........................106 4.2.3. Evoluția conceptuală din perspectiva teoriei emergente din date .......................119 4.2.4. Elemente carcateristice ONG-urilor cu activitate în protecția copilului ............121 4.2.5. Procesualitatea schimbării organizaționale .........................................138 4.2.6. Tipuri de schimbări în cadrul organziațiilor .......................................140 4.2.7. între dezvoltarea incipientă și sustenabilitate.....................................143 4.3. Teoria emergentă din date privind dezvoltarea organizațiilor nonguvernamentale cu activitate în protecția copilului ........................................................................150 4.3.1. Leaderul organziației, între „deținător al adevărului absolut” și „manager de resurse”.152 4.3.2. Motivația implicită a înființării organizației .....................................154 4.3.3. Tipul de management ................................................................155 4.3.4. Conștiința organziațională .........................................................157 4.3.5. Accesibilitatea fondurilor .........................................................160 4.3.6. Mediul extern ......................................................................161 4.3.7. Tipul dezvoltării organziaționale ..................................................162 5. CONCLUZII ȘI REFLECȚII PERSONALE................................................................164 5.1. Concluziile lucrării .....................................................................164 5.2. Reflecții personale privind experiența de elaborare și redactare a lucrării ..............175 5.3. Contribuția lucrării la dezvoltarea științifică a domeniului managementului în contextul serviciilor sociale. A porni de la evidențe și a genera cunoaștere ........................................176 5.4. Recomandări pentru cercetările viitoare ..................................................179 BIBLIOGRAFIE ......................................................................................181 Anexe .............................................................................................193 CUVINTE CHEIE: stadii de dezvoltare organizațională, organizație nonguvernamentală, schimbare organizațională, teoria emergentă din date, sectorul nonprofit de protecție a copilului. 2 SINTEZA LUCRĂRII1 Bazată pe o experiență practică de peste șapte ani în domeniul managementului de programe și proiecte, cercetarea de față pleacă de la o serie de observații directe, de pe teren, care aduc în prim plan faptul că domeniul managementului organizațional și cel al resurselor umane sunt substanțial neglijate în cadrul sectorului nonprofit cu activitate în protecția copilului. în acest context, cercetarea realizată în cadrul studiilor doctorale are rolul de a analiza acest fapt din perspectivă științifică și mai mult decât atât, de a identifica factorii care îl cauzează și îl întrețin. Un alt argument în favoarea acestei cercetări îl reprezintă prezența relativ scăzută în literatura de specialitate internațională, respectiv absența în literatura românească a unui cadru de analiză comprehensiv al schimbării organizaționale în mediul non-profit și cu aplicabilitate directă la serviciile sociale destinate copilului. Studiile și modelele existente vizează în mod preponderent mediul de afaceri, având o componentă economică semnificativă și fiind orientate spre analize financiare și de produs. Literatura privind schimbarea și dezvoltarea organizațională este extrem de vastă și fragmentată (Armenakis și Bedian 1999; van de Ven și Poole 1995 în Judge, Douglas 2009) atât sub aspectul proceselor analizate cât și din punct de vedere cultural. Mediul organizațiilor nonprofit din România impune astfel o abordare particularizată și identificarea acelor aspecte relevante și cu aplicabilitate practică în acest cadru specific. întrebările fundamentale ale cercetării vizează în ce fel organizațiile nonguvernamentale cu activitate în domeniul protecției copilului au evoluat în contextul social, politic, economic și tehnologic din România, care este stadiul actual de dezvoltare al acestora și ce anume a determinat această poziționare. Astfel, lucrarea își propune să parcurgă demersul explorativ care vizează „ce” schimbări au avut loc la nivelul organizațiilor, să răspundă la întrebarea „de ce” au avut loc aceste schimbări, identificând în plus „cum” s-a derulat acest proces și „care” au fost rezultatele acestuia, sintetizând și punând în relație toate aceste aspecte pentru o imagine de ansamblu cât mai explicită asupra evoluției sectorului nonprofit în domeniul protecției copilului. Strategia de cercetare urmărește îndeaproape metoda teoriei emergente din date (grounded theory), cu un design mixt de colectare și analiză a datelor: calitativ și cantitativ, din perspectivă transversală și longitudinală. Rezultatele acestor demersuri investigative constau în: (a) o imagine la nivel național privind distribuția ONG-urilor cu activitate în protecția copilului în funcție de zonele geografice, forma legală de constituire, statutul de utilitate publică, numărul de unități specializate; (b) o prezentare a evoluției sectorului nonprofit de protecție a copilului, comparativ cu cel public, în raport cu gradul de profesionalizare (numărul de angajați cu studii superioare de specialitate, investițiile financiare în formarea resurselor umane), în raport cu distribuția pe județe, cu rezultatele obținute (număr de beneficiari, număr de proiecte implementate) și cu gradul de deschidere către mediul extern (parteneriate, lucrul cu voluntari); (c) testarea statistică a unor ipoteze legate de performanța organizatională și de rolul personalului cu studii superioare în acest sens; (d) o sinteză a principalelor elemente care caracterizează organizațiile nonguvernamentale cu activitate în protecția copilului; (e) o analiză a schimbării organziaționale sub aspect procesual și tipologic (ce anume s-a schimbat în organizații, cum și sub ce influențe); (f) o evaluare a stadiului de dezvoltare al ONG-urilor cu activitate în protecția copilului sub aspectul funcționării interne; (g) 1 Pentru coerență și unitate în prezentare și pentru a facilita identificarea ușoară a informațiilor, am păstrat aceeiași numerotare a figurilor și a tabelelor în rezumat și în teza propriu-zisă. 3 o teorie întemeiată pe datele analizate și interpretate, privind factorii de influență principali care duc la un anumit tip de funcționare organizațională și implicit, la un anumit traseu de dezvoltare. Lucrarea este structurată pe cinci secțiuni majore: primul capitol abordează pe scurt aspecte legate de subiectul, scopul, obiectivele și perspectivele de abordare ale cercetării, cel de-al doilea capitol reprezintă fundamentarea teoretică a lucrării, capitolul al treilea descrie în detaliu design-ul cercetării și metodologia de colectare și analiză a datelor, capitolul al patrulea este destinat prezentării rezultatelor analizelor și interpretărilor pe cele trei dimensiuni majore - cantitativă, calitativă și de prezentare a teoriei emergente, iar ultimul capitol cuprinde concluziile lucrării, reflecțiile personale privind experiența de derulare a cercetării și redactare a tezei, precum și direcțiile posibile de continuare. Capitolul I - Schimbare și dezvoltare organizațională - ce, de ce și cum introduce subiectul cercetării precizând cele patru direcții de analiză urmărite - contextuală (analiză PEST), la nivel de organizații și indivizi (metodologia calitativă și cantitativă), transversală (vizând nivelul de dezvoltare al organizațiilor la un moment dat) și longitudinală (vizând procesualitatea dezvoltării organizaționale și evoluția între două momente diferite de timp). Totodată, pe principiul abordărilor alternative și complementare (Hoffman2004) sunt descrise perspectivele epistemologice, ontologice care au stat la baza conceperii acesteui demers științific (funcționalismul structural și interacționismul simbolic, perspectiva evoluționistă, teoria sistemică, teoria contingenței, teoria ABC a personalității). în final sunt prezentate scopul și obiectivele cercetării. La momentul actual, organizațiile nonguvernamentale cu activitate în protecția copilului sunt studiate cu predilecție din perspectiva eficienței serviciilor și a rezultatelor obținute, acordându-se însă puțină atenție aspectelor de funcționare organizațională și felului în care acestea susțin sau împiedică dezvoltarea organizației în sine. Nivelul de sustenabilitate, stabilitate și calitate a sistemului de servicii sociale este în strânsă interdependență cu gradul de „sănătate” al organizațiilor, cu stadiul de dezvoltare al acestora și cu principiile și valorile după care funcționează. Din perspectiva „abordării comparative și complementare” propuse de Hoffman (2004), ideile și conceptele esențiale de la care s-a pornit în realizarea design-ului cercetării și a analizelor ulterioare au vizat faptul că: (a) realitatea socială este un construct, un rezultat al gândirii umane și aceasta poate fi cunoscută doar din perspectiva indivizilor direct implicați în fenomenele sociale respective (perspectiva constructivistă - Mucchielli 2002) (b) existența și evoluția organizației sunt determinate de caracteristicile, abilitățile, cunoștințele și comportamentul indivizilor care o compun și, mai mult decât atât, de felul în care aceștia interiorizează, procesează și se raportează la procesele și interacțiunile din cadrul organizației (interacționismul simbolic, Ritzer 1996) (c) învățarea este fenomenul esențial care stă la baza dezvoltării organizaționale (teoria organizației care învață), iar o organizație sustenabilă se bazează pe un proces de învățare generativ, care trece dincolo de simplul răspuns la mediul extern, mergând până la crearea unei noi realități organizaționale (Senge, 1990). (d) societatea funcționează asemenea unui sistem complex ale cărui părți interacționează și se află în strânsă dependență (principiul funcționalismului structural, Mucchielli 2002) (e) în raport cu organizația și activitatea curentă pe care o desfășoară în cadrul acesteia, oamenii dezvoltă patru procese de bază: percepție, gândire, emoții și acțiune/ comportament (teoriei ABC a personalității, Ellis 2002) 4 Strategia de cercetare este preponderent inductivă, pornind de la observarea realității, în particular a unor evenimente specifice, și finalizându-se cu dezvoltarea unei teorii privind fenomenul studiat. în cadrul analizei cantiative se foloseste totodată și un demers deductiv, îmbinarea celor două perspective de cercetare permițând studiul complex și multi-dimensional al subiectului cercetării. Obiectivele generale ale cercetării constau în: 1. Crearea unui model de analiză în ceea ce privește schimbarea și dezvoltarea ONG-urilor cu activitate în protecția copilului 2. Identificarea tipurilor de schimbări implementate la nivelul ONG-urilor cu activitate în protecția copilului 3. Identificarea factorilor de mediu care au determinat, susținut sau împiedicat procesele de schimbare și dezvoltare organizațională 4. Identificarea factorilor organizaționali interni care au determinat sau influențat procesele de schimbare și dezvoltare în cadrul serviciilor nonguvernamentale de protecție a copilului 5. Evaluarea stadiului de dezvoltare organizațională a ONG-urilor ca urmare a proceselor de schimbare desfășurate 6. Dezvoltarea unei tipologii a ONG-urilor cu activitate în protecția copilului în funcție de stadiul de dezvoltare, de procesele de schimbare și de factorii determinați ai acestora. Capitolul II - Fundamentarea teoretică a principalelor concepte legate de schimbarea și dezvoltarea ONG-urilor active în domeniul protecției copilului trece în revistă literatura de specialitate și cercetările în domeniu existente la acest moment. Spre deosebire de cercetările clasice în care cadrul teoretic este folosit drept bază pentru stabilirea obiectivelor și a direcției de cercetare, în cadrul studiului de față, abordările teoretice avut rolul de a identifica lipsurile la nivelul dezvoltării științifice a domeniului, precum și de a obține o imagine generală asupra sistemului organizațional actual de protecție a copilului, fără însă a orienta în nici un fel demersurile de cercetare. în consecință, se pornește de la o analiză de tip PEST a contextului în care s-au dezvoltat serviciile sociale în domeniul protecției copilului pentru a permite ulterior, în urma analizelor calitative și cantitative, realizarea unei legături conceptuale între nivelul de dezvoltare al organizațiilor și factorii de mediu care le-au influențat în mod semnificativ. Clarificările conceptuale vizează două dimensiuni: (a) sistemul instituționalizat de protecție a copilului; (b) aspecte care țin de managementul organizațional. în societatea actuală, caracterizată printr-un accentuat hipermodernism, schimbările nu mai sunt experimentate ca momente între două stări succesive și stabile ci ca un proces continuu, ca o mișcare permanentă (Aubert 2004). Analiza PEST realizată (Tabelul nr.1 în cadrul tezei) pune în evidență faptul că, pe lângă un proces îndelungat de definire a structurii sistemului social și a principiilor de lucru, perioada următoare Revoluției din 1989 a presupus și definirea condițiilor de funcționare a organizațiilor nonguvernamentale, de la aspecte legate de fiscalitate, până la standarde de calitate și modalități de evaluare a acestora de către autoritățile abilitate. Aspectul legat de calitatea și evaluarea serviciilor a fost clarificat însă relativ târziu (2003), la câțiva ani după o apariție explozivă a ONG-urilor în special în domeniul protecției copilului, ca răspuns la problemele sociale devenite vizibile și puternic mediatizate la nivel internațional. în ciuda tuturor reformelor în domeniul social, acest sector nu a reprezentat niciodată o prioritate pentru guvern, schimbările semnificative având loc ca urmare a presiunilor externe și a condițiilor impuse de diverse autorități internaționale. Acest fapt, împreună cu problemele sociale moștenite din cadrul regimului comunist sau apărute ca urmare a dezechilibrelor sociale și economice, au dus la o dezvoltare reactivă a 5 sectorului nonprofit de servicii sociale, susținut în faza inițială aproape în totalitate prin investiții străine atât financiare cât și de „know- how”. Perioada 1997-1999 aduce o centralizare a responsabilității organizării și finanțării serviciilor destinate copiilor la nivel de consilii județene. Pe lângă schimbările de ordin administrativ și instituțional, modificările cu impact direct asupra situației copiilor nu au constat decât în restructurarea leagănelor și a caselor de copii sub forma „centrelor de plasament”, concomitent cu o formă incipientă de structurare a acestora pe format familial (ANPDC, n.d). Așa cum reiese din analiza PEST, perioada 2000-2005 este marcată de două direcții principale de lucru - pe de o parte, continuarea redefinirii și restructurării instituțiilor publice și a sistemului național de asistență socială și de protecție a copilului, și pe de altă parte, reglementarea activității organizațiilor nonguvernamentale apărute în acest sector. Ordonanța de urgență 68/2003 privind serviciile sociale clarifică numeroase concepte și principii de lucru în domeniu. Conform aceleiași analize PEST, perioada 2004-2007 implică o influență majoră din partea Uniunii Europene prin liniile de finanțare Phare. Se concretizează astfel proiecte în domeniul dezinstituționalizării, punându-se accentul pe servicii de prevenție, pe colaborarea dintre sistemul public și cel nonprofit, identificarea de alternative la soluțiile ineficiente practicate până în acel moment, concomitent cu un proces de descentralizare a sistemului de protecție socială. Demersurile legislative implică elaborarea standardelor de calitate, procedura de acreditare a serviciilor și înființarea inspecției sociale ca organism de control. Conform informațiilor prezentate în cadrul seminarului de consultare și informare „Perspective de sustenabilitate și modernizare ale sistemului de servicii sociale, în actualul context național și european” de către MMPSF (2011), perioada 2007-2011 este marcată în special de accentul pus pe dezvoltarea serviciilor pentru adulți, introducerea conceptului de economie socială și promovarea incluziunii sociale. Se dezbate și apoi se aprobă o nouă lege a asistenței sociale, concomitent cu noi demersuri din partea MMFPS pentru completarea cadrului de reglementare a serviciilor sociale. în consecință, cele mai multe restructurări și modificări în domeniul protecției copilului în această perioadă sunt doar la nivel instituțional și operațional, în cadrul sistemului de stat. Este o perioadă de definiri și redefiniri de roluri, activități, direcții și metode de lucru. Este momentul în care practic începe să se răspundă efectiv la problemele sociale existente prin diverse strategii, modele de lucru și prin trasarea unor standarde minime de calitate. Apariția unui număr semnificativ de ONG-uri cu activitate în protecția copilului își are originea în perioada imediat următoare anului 1990, fiind puternic influențată de percepția asupra problematicii sociale, de lipsa unor evaluări corente a situației, a unor criterii de evaluare și a unor limite de acțiune. Societatea civilă își asumă astfel un rol deosebit de mare, urmărind nu doar să completeze și să dezvolte demersuri de suport în paralel cu alte sisteme, ci chiar să suplinească lipsa de activitate sau problemele generate de acestea. Sistemul de servicii sociale din România nu a avut o apariție naturală, centrată pe identificarea, evaluarea nevoilor locale și dezvoltarea ulterioară de servicii în acord cu acestea. în contextul perioadei postrevoluționare în care prioritățile erau orientate mai mult spre sectorul politic și economic, responsabilitatea domeniului social a fost preluată de către instituții sau donatori străini, motivați de imaginea situaților copiilor și a altor categorii defavorizate puternic mediatizată în acea perioadă. Inclusiv statul, în demersurile sale de reorganizare socială și de alcătuire a unor politici în acest sens a fost inspirat de modele străine. 6 Principalele surse de influență sunt identificate la nivelul literaturii de specialitate (Zamfir 1999, Zamfir, Bădescu, Zamfir 2000, Mărginean 2004) ca fiind Fondul Monetar Internațional, Consiliul Europei, Comisia Europeană, Banca Mondială și Organizația Tratatului Atlanticului de Nord (NATO). în cadrul prezentei lucrări, analiza profesionalizării serviciilor sociale este axată, pe de o parte, pe gradul de implementare a normelor și a reglementărilor legislative și pe de altă parte, pe modul de organizare și funcționare al organizațiilor. Evaluarea performanțelor serviciilor și a rezultatelor obținute în munca directă cu clienții nu face obiectul acestei analize. Calitatea serviciilor și modul de lucru cu clienții nu sunt date doar de capacitatea fiecărui specialist în parte, ci mai ales de felul în care organizațiile crează cadrul necesar intervenției și lucrului cu beneficiarii, precum și de resursele pe care organizația le pune la dispoziție, modul și principiile după care aceasta orientează și direcționează procesul de asistare. Institutul de cercetare privind calitatea vieții (2007) identifică astfel o serie de principii ale dezvoltării sociale care, prin adaptare la mediul organizațional, pot crea premisele necesare dezvoltării profesionalismului, expertizei și eficienței, o mare parte dintre acestea regăsindu-se sub diverse forme și la nivelul legislației în domeniul serviciilor sociale, a standardelor de calitate și a criteriilor de evaluare: principiul parteneriatului (implicarea în procesul de decizie, execuție și evaluare a tuturor componentelor unui sistem), principiul transparenței (acțiunile realizate pentru comunitate să fie vizibile, promovate și să ofere posibilitatea de a fi cunoscute de către cei interesați), principiul coerenței (derularea activităților în acord cu propriile principii de lucru dar și cu legislația în vigoare, cu alte instituții, norme), principiul supremației interesului beneficiarului (identificarea nevoilor acestora și adaptarea serviciilor astfel încât să acestea să fie îndeplinite în mod optim, fără a se crea dependență), principiul responsabilității sociale asumate (asumarea responsabilității pentru propriile acțiuni, pentru impactul pe care acestea îl au la nivel de organizație, beneficiari, mediu și societate în general), principiul folosirii integrale a resurselor pentru dezvoltare (orientarea în primul rând spre identificarea acestor resurse și deschiderea spre utilizarea potențialului acestora), principiul promovării culturii eficienței (în contrast mentalitatea conform căreia este suficient să ai bune intenții și să pui la dispoziție resurse, de obicei materiale), principiul sustenabilității (economică - capacitatea de a susține ulterior derularea programelor sociale și socială - gradul de adecvare a programelor la necesitățile și evoluțiile societății), principiul abordării incluzive (răspunsul integrat la diversele probleme sociale), principiul investiției în dezvoltarea socială și umană (urmărirea, dincolo de rezolvarea problemelor sociale, a dezvoltării umane a tuturor celor implicați în proiect). La nivel internațional, evaluări ale sistemului nonprofit în domeniul social pun în discuție aspecte legate de faptul că organizațiile nonguvernamentale funcționează pe bază valorică, depinzând într-o mai mare sau mai mică măsură de donații și implicare voluntară, fapt care le face să fie definite preponderent prin altruism și voluntarianism și mai puțin prin profesionalism și eficiență. Acestea se manifestă în condițiile unei capacități limitate din punct de vedere financiar și de management, un nivel scăzut de autosusținere, izolare (lipsa comunicării și coordonării interorganizaționale), a intervențiilor la scară mică și a lipsei de înțelegere privind contextului social și economic la nivel macro (Banca Mondială 2001) Totodată, poziția și activitatea ONG-urilor sau a reprezentanților diverselor instituții care activează în țările în curs de dezvoltare este destul de criticată, fiind asmilată unui “misionarism modern”, asemănător misionarilor europeni și americani din perioada imperială și a coloniilor responsabili de răspândirea principiilor creștine (Howell, Pearce 2000). O altă critică la adresa ONG-urilor și în special a celor internaționale care activează în alte țări decât cea de origine, se referă la faptul că aceste organizații riscă să facă mai mult rău decât bine, destabilizând piața locală, creând dependențe sau generând dezechilibre 7 datorită unor idei preconcepute despre structurile famiale și comunitare din societatea în care activează. La nivel global, percepția este că aceste tipuri de ajutoare interstatale reprezintă de fapt interesele donatorilor și mai puțin pe cele ale beneficiairilor, eșuând în a-i ajuta „să se ajute pe ei înșiși”, oferind doar un tip de ajutor care crează dependență (Shah, 2005). Schimbarea și dezvoltarea organizațională sunt folosite în cadrul lucrării ca două noțiuni distincte. Termenul de schimbare este asociat acțiunilor limitate în timp, planificate sau neplanificate, care implică modificări ale modului de funcționare al organizației sub diferite aspecte punctuale (procese, structuri, tehnologii etc). Pentru dimensiunile schimbării se face referire la clasificările elaborate de diverși autori în funcție de criterii ca rata schimbării și evoluția în timp (Grundy 1993), continuitatea (Luecke 2003), scopul și scala (Bagoun, Hope-Hailey 2004) etc. Pe de altă parte, dezvoltarea organizațională este privită din perspectiva lui Benis (1969 în Dynamics of Organizational Change and Learning 2004) ca fiind un răspuns, o consecință a proceselor de schimbare din cadrul organizației, funcționând asemenea unui sistem care integrează toate aceste transformări. Studiile de specialitate prezintă mai multe nivele și tipuri de realizare a schimbărilor - de la schimbări de procese, structuri, posturi, obiective (Johns 1998), schimbări tehnologie (Boboc 2003), de cultură, la perfecționări ale sistemului decizional, informațional, de comunicare (Burduș et al. 2003) și până la schimbări personale ale liderilor (Eriksen 2008), schimbări de identitate (He și Baruch 2009), de roluri, de la schimbări incrementale la schimbări transformaționale (Drucker 2007), de la schimbări planificate la schimbări neplanificate, de la schimbări reactive la schimbări de dezvoltare (Authenticity Consulting 2006). Studiul urmărește care dintre acestea sunt specifice sectorului non-profit activ în protecția copilului și cum s-au manifestat la acest nivel. Cu toate acestea însă, datorită amplorii pe care a câștigat-o acest subiect în literatura de specialitate și în câmpul științific, precum și a numărului extrem de mare de abordări diferite, conceptele de schimbare și dezvoltare organizațională au devenit „un câmp de cunoaștere cu granițe incerte, tot mai dificil de descris” (Cummings 2004), fapt care face ca această diferențiere să fie susținută de o serie de autori și definită diferit de către alții. în ceea ce privește conceptul de organizație, dintre multiplele definiții ale acestuia, sintetizate de Robbins (1987): organizația ca entitate rațională, organizația ca și coaliție de grupuri de putere, ca sistem deschis, ca entitate creată artificial, ca sistem politic, ca închisoare psihică, ca și contract social etc, am ales ca și perspectivă de referință organizația ca și sistem deschis. Această viziune corespunde cu întreaga orientare ontologică și epistemologică a lucrării, permițând analiza acesteia atât la nivelul subsistemelor interne, cât și din perspectiva factorilor de influență din mediu. La nivelul literaturii de specialitate există o perspectivă relativ unitară în ceea ce privește factorii de influență asupra schimbării și dezvoltării organizaționale. Aceștia sunt identificați la nivelul implicării unor persoane noi pe funcții de management, a revizuirii procedurilor administrative, restructurării posturilor, rearanjării spațiului de lucru, achiziționării de noi echipamente tehnologice, implementării de noi strategii de lucru și a suprapunerii de roluri și sarcini (Senior 1997). Champy și Nohria (1996, în Hamlin, Keep, Ash 2001) localizează acești factori de influență la nivelul evoluțiilor tehnologice (și în special IT-ul care transformă organizațiile într-un mod dramatic), guvernului (prin regândirea rolurilor pe care și le asumă la nivel de societate și tipul de stat al bunăstării pe care îl promovează) și globalizării (datorită facilitării accesului la informații, modele de lucru și a liberei circulații). Hussey (1996, în Hamlin, Keep, Ash 2001) aduce în discuție presiunea din partea stakeholderilor, în timp ce Groves (2006) și Chrusciel (2007) 8 demonstrează importanța expresivității emoționale a leaderului și a interesului personal al membrilor de a- și reafirma poziția în cadrul organizației. Procesualitatea schimbării este analizată din două perspective: (a) Ca un proces linear, care se desfășoară pas cu pas, conform unor secvențe logice. în acest context, soluțiile la probleme nu sunt identificate decât în momentul în care acestea au fost clar definite, iar cea mai bună soluție nu este aleasă până ce nu au fost comparate opțiunile existente (Blair, 2004). Principalele modele de schimbare lineară abordate sunt cel al lui Kurt Lewin (Lewin, 1997), constând în trei etape: decristalizare, schimbare și recristalizare, cel al lui Hamlin, Keep și Ash (2001) care propun un model generic de management al schimbării organizaționale planificate preum și Modelul „EASIER” (Hussey 1996). (b) Ca un un „curent continuu, care se solidifică în formațiuni variate și apoi se lichefiază în noi curente și mișcări” (Styhre 2003, p.5). în acest context se poate vorbi de teoria procesuală / contextuală (Pettigrew 1988) care susține că pentru a înțelege schimbarea este nevoie să se ia în considerare interacțiunea dintre substanță, context și procese, unitatea de analiză fiind „procesul schimbării în context” (Blair, 2004). Ideea conform căreia schimbarea nu poate fi controlată ci doar „orientată”, și că modelele lineare și idealizate de schimbare nu reflectă experiența membrilor din organizație, este promovată de asemenea, de Palmer, Dunford și Akin (2009). în ceea ce privește cauzele eșecului schimbării, cercetarea prezentă a pus în evidență, în urma analizelor calitative, perspective similare cu cele ale lui Hamlin (2001) și ale lui Kotter (1996), constând în general în lipsa de informații și cunoștințe sau în incapacitatea de a le aplica (ceea ce Pfeffer și Sutton (2000) denumeau „decalajul dintre a ști și a face”), lipsa abilităților și a experienței în domeniu, conflicte interne și o cultură organizațională care se opune schimbării. Erwin și Garman (2010) citează studii realizate pe sute de organizații în care factorul principal care a generat eșecul schimbării a fost rezistența la schimbare. Datorită faptului că schimbarea organziațională este cel mai des pusă în legătură cu schimbarea personală, rezistența membrilor unei organizații este unul dintre factorii esențiali care facilitează sau fac să eșueze transformarea organizațională (Bruke 2011). Fronda și Moriceau (2008) justifică atitudinile de opoziție ale personalului prin tendința contemporană de schimbare continuă în care angajații nu mai reușesc să găsească semnificații și coerență, generând un sentiment continuu de rezistență. Tot la nivel individual, Fronda și Moriceau (2008) diferențiază între mai multe forme de rezistență la schimbare: revoltă (ca formă activă și explicită, orientată atât spre exterior - mediu, organizație, cât și spre interior - comportament autodestructiv); retragere (o rezistență pasivă constând în retragerea psihologică din activitatea desfășurată și construirea în paralel a identității în sfera privată); rezistența discretă (care presupune o acceptare de formă a normelor în condițiile unui dezacord implicit, de fond). Brunton (2008) introduce conceptul de „acceptare divergentă”, tot ca o formă a rezistenței la schimbare, manifestată prin acordul și acceptarea obiectivelor de schimbare însă cu o interpretare diferită asupra stimulilor și a felului în care aceasta este pusă în aplicare. Palmer, Dunford și Atkin (2009) consideră că principalele motive pentru care oamenii rezistă schimbării constau în faptul că nu sunt de acord cu aceasta, în sentimentului de nesiguranță pe care schimbarea li-l crează, în efectului perceput ca fiind negativ asupra propriilor interese, în atașamentul fată de cultura / identitatea organizațională deja existentă, precum și în nerespectarea „contractului psihologic”. 9 în ceea ce privește stadiile dezvoltării organizaționale, regăsite în literatura de specialiate și sub denumirea de „cicluri de viață ale organizației”, acestea au fost abordate pentru prima dată la mijlocul anilor 1900, în urma asocierii evoluției organizationale cu evoluția umană în decursul vieții. Modelul lui Mason Haire (1959) este primul care pune în legătură sistemul biologic cu creșterea organizațională și prezintă acest fenomen ca urmând o serie de etape specifice, secvențiale. Ulterior, acest domeniu a fost elaborat din ce în ce mai mult, diverși autori concepând multiple etape de dezvoltare, însă păstrând aspectul secvențial și temporal, precum și motivația principală pentru trecerea dintr-o etapă în alta (lipsa concordanței dintre organizație și mediul extern, presiunea forțelor interne etc). Dezavantajul acestor abordări constă în primul rând în caracterul linear al acestora. De regulă organizațiile încep să ofere servicii și să organizeze activități (să “producă”) la foarte scurt timp după înființare, deși de multe ori etapele de formare și definire a rolurilor și procedurilor interne nu au fost parcurse. Etapele se derulează astfel în paralel, au loc întoarceri, revizuiri, transformări pe parcurs și reluări, fără să se ajungă neapărat în faza de maturitate și să se pună ulterior problema unei reînnoiri. Modelele propuse de către Mark Renzi (1996), Organizația Pathfinder Internațional (n.d.) dezvoltă această perspectivă în baza unei îndelungate experiențe practice, integrând-o însă în contextul teoretic și științific al modelelor dezvoltate de cercetători, aducând în plus caracterul bidirecțional al transformărilor (evoluție sau involuție), posibilitatea situării în diverse stadii de dezvoltare în raport cu domeniile organizaționale evaluate și folosirea acestor modele nu doar sub forma lor evaluativă ci și ca instrumente de dezvoltare organizațională. O perspectivă integrativă și adaptată a celor două modele este prezentată în cadrul figurii nr.7, reprezentând totodată și unul dintre modelele de analiză folosite în cadrul cercetării. în ceea ce privește orientarea cercetărilor actuale în domeniul dezvoltării sectorului nonprofit cu activitate în domeniul protecției copilului, acesta este analizat preponderent la nivel cantitativ, în funcție de diverși indicatori descriptivi (număr de beneficiari, tipuri servicii, cheltuieli, fonduri obținute etc). Deși foarte utile, aceste tipuri de date nu pot crea o imagine de profunzime asupra felului în care sistemul funcționează pe plan intern. De asemenea, majoritatea studiilor și a cercetărilor actuale vizează evaluarea serviciilor și identificarea de modele de bună practică în ceea ce privește programele destinate beneficiarilor, însă foarte puține iau în considerare mediul și structura internă a organizației. Un aspect deficitar la nivelul cercetării românești în acest domeniu îl reprezintă existența studiilor de caz fără caracter comercial sau de promovare, realizate la scară mică, care însă puse în relație, să poată crea o imagine a situației de pe teren și a problemelor sau strategiilor funcționale regăsite la acest nivel. Comparativ cu cercetările similare în domeniu, acest studiu aduce în plus perspectiva „din interior”, analiza de profunzime a datelor și prezentarea aceleiași realități sociale din perspective multiple - macro socială, organizațională, individuală. Studiul la nivel național „Stadiul dezvoltării sistemului de servicii sociale” realizat de către MMFPS prin proiectul „Creșterea gradului de implementare a legislației în domeniul serviciilor sociale în contextul procesului de descentralizare" evaluează stadiul de dezvoltare al sectorului social, fără însă să diferențieze între sectorul public și cel nonprofit și fără să abordeze în detaliu aspecte care țin de dezvoltarea organziațională. Avantajul acestui studiu constă în crearea unei imagini de ansablu la nivel național și a situației pe fiecare județ în parte sub aspect al punctelor tari, a punctelor slabe, a problemelor cu care se confuntă și a oportunităților de care beneficiază. Comparativ cu acesta, cercetarea elaborată în cadrul acestei teze abordează datele cantitative sub aspect comparativ și evolutiv particularizând pe situația 10 sistemului nonprofit de protecție a copilului. Această perspectivă este completată și de cea calitativă, care evaluează stadiul de dezvoltare al organizațiilor pe mai multe dimensiuni, incluzând totodată și analiza procesuală a acestui fenomen de schimbare și dezvoltare organizatională. MATURĂ ÎN FAZA DE CONSOLIDARE ÎN FAZA DE CREȘTERE Consiliul de conducere este format și funcțional, cu componență diversă Consiliul de conducere participă la strângerea de fonduri și la monitorizarea strategică a proiectelor Un manual de proceduri general acoperă toate activitățile organizaționale și este urmat EMERGENTĂ Organizația a crescut, organizându-seîn unități funcționale sau programe Planuri strategice și sustenabilesunt implementate Se investește în training și în dezvoltarea personalului Obiectivele organizației sunt uneori neclare sau nerealiste Organizația are planuri pe termen lung, însă nu și un plan strategic Politici de personal implementate dar nu urmate îndeaproape Organizația este capabilă să suporte 30-50% din operații prin venituri proprii Sisteme de managment incipiente Organigrama există însă nu reflectă structura reală de funcționare Organigramă complexă, precizând unitățile de lucru, relațiile de coordonare/ raportare Sisteme detaliate, funcționale și eficiente de resurse umane, management financiar etc. Fondatorul ia decizii legate de proframe și conduce strângerea defonduri Rapoartele și înregistrările sunt făcute preponderent pentru a răspunde solicitărilor finanțatorilor Sisteme noi, implementate în baza materialelor scrise Evaluări rutiniere și revizuiri a principalelor sisteme Foarte puține inițiative fără sprijinul donatorilor Persoanele responsabile cu supervizarea nu planifică și nu crează rapoarte Diversitate tot mai mare în ceea ce prive ște donatorii și sursele de suport Capacitate dea urmări costurile, veniturile și cheltuielile Venituri limitate sau neexistente Consiliul de conducere este formatîn principal din familia și / sau prietenii fondatorului Trainingul personalului depinde de cererea și suportul donatorilor Resurse de marketing, inclusiv traininguri - ca sursă de venituri Număr redus de personal Implicarea comunității este sporadică, nu există mecanisme care să o implice sistematic Comunitatea este implicată total înidetificarea problemelor, planificare, implementare și monitorizare Comunitatea ca sursă majoră devenituri și suport Consiliu director în formare, cu puțin imput din partea comunității Organizația se bazează tot mai mult pe resurse externe Descentrarea supervizării cu feedback efectiv și mecaniste defollow-up Planificare dejos în sus, cu consolidare, feedback și monitorizare la nivel de management Figura 1. Stadiile dezvoltării organizaționale (Pathfinder International, n.d.) 11 Cercetarea realizată de Boboc (2006) după tipologia lui Miles și Snow, privind comportamentele și strategiile organizaționale ale ONG-urilor diferă de analiza realizată în cadrul acestei lucrări atât prin metodologie cât și prin populația cercetării. Rezultatele obținute sunt însă în acord cu cele prezentate în această teză, în special sub aspectul deschiderii limitate a ONG-urilor spre modernitate și inovație, al utilizării diferențiate a funcțiilor de management, cu accent pe coordonare și mai puțin pe evaluare și al predominanței registrului afectiv și psiho-motor în detrimentului celui cognitiv (Boboc 2006). Spre deosebire de concluziile referitoare la democratia internă și la relațiile între nivelele ierarhice care, din perspectiva studiului lui Boboc, asociază mediului ONG un stil de management participativ, rezultatele cercetării proprii nuanțează această perspectivă aducând în prim plan și multiplele situații în care participarea personalului la luarea deciziilor, planificare etc este restricționată. Capitolul III - Prezentarea metodologiei de cercetare - pornește de la ideea alegerii metodologiei în baza unor considerente practice, legate de complexitatea subiectului de cercetare, experiența anterioară de cercetare și accesul „din interior” la unele dintre organizații. Aspectele esențiale ale metodologiei constau în: (a) îmbinarea rigorii științifice cu aplicabilitatea practică, (b) implicarea experențială în colectarea și analiza datelor, (c) design-ul transversal și longitudinal și (d) îmbinarea analizei calitative cu cea cantitativă. Acest capitol descrie teoria emergentă din date (grounded theory) ca metodologie de bază folosită în cercetare, prezintă un tabel sintetic cu cele două tipuri de cercetare (calitativă și cantitativă) implicate, obiectivele urmărite în cadrul fiecăreia, precum și tehnicile de colectare și analiză a datelor. în secțiunea referitoare la analiza datelor se descrie în detaliu procesul de analiză din perspectiva teoriei emergente, concomitent cu strategiile de alegere a testelor statistice în procesul de analiză cantitativă. în final sunt abordate aspecte legate de criteriile de evaluare a calității cercetării, limitele acesteia și aspectele etice. Criteriile în alegerea metodologiei de cercetare au constat în: gradul în care aceasta poate răspunde întrebărilor cercetării (Holloway și Todres 2003; Goulding 2002); familiaritatea, nivelul de înțelegere al cercetătorului cu privire la paradigma respectivă; măsura în care metodologia este în acord cu sistemul de concepții, valori și cu modul de gândire a cercetătorului (McCallin 2006; Everen și Lois 1981). în acest context am sintetizat întreg procesul ideativ și decizional care a dus la alegerea metodologiei de cercetare, pentru a evidenția factorii principali care au dus la alegerile de ordin metodologic: Figura 2. Procesul de alegere a metodologiei de cercetare 12 Astfel, perspectiva de realizare a cercetării se bazează pe ceea ce Strauss și Corbin (1990) numeau activitatea „cercetătorului bricoler”, care nu pornește studiul cu o metodologie prestabilită și niste limite conceptuale clare, preformulate, ci „în funcție de context și de ceea ce este disponibil, el adaugă sau renunță la unele metode, tehnici sau intrumente de investigare, bricolajul fiind ,o construcție emergentă' (Weinstein și Weinstein 1991) ce rezultă ca într-un puzzle din datele obținute cu ajutorul unui număr mare de metode și tehnici” (Chelcea 2004, p.82). Pornind de la perspective de abordare a cercetării care îmbină structuralismul cu interacționalismul simbolic, metodologia de cercetare este construită după ceea ce Huff (2000, în Young 2009) denumea „Tipul 1,5”, văzut ca sinteză, ca o cale de mijloc între așa-numitul „Tip 1” de producere a cunoașterii în domeniul organizațional (bazat pe enunțarea adevărurilor științifice de către oamenii de știință (Gibbons et al. 1994) care, deși poate duce la interpretări inedite și la creșterea productivității de idei, are dezavantajul pierderii contactului cu realitatea) și „Tipul 2” de cercetare (derulat de persoane cu responsabilități și implicare directă în practică care identifică modele de acțiune din activitatea de zi cu zi, testează strategii de lucru și ajung la modele de succes cu potențial pentru dezvoltarea ulterioară de teorii științifice). Puternic angrenată în practică și cu un grad crescut de aplicabilitate, această formă de cunoaștere este criticată ca lipsindu-i rigoarea științifică, riscând să devină o „știință populistă” (Anderson et al. 2001 in Young 2009). „Tipul 1,5” de cercetare îmbină în mod eficient cele două perspective, reunind rigoarea metodologiei științifice cu perspectiva și aplicabilitatea practică. Am ales această abordare datorită faptului că în acest fel cunoștintele pe care le-am acumulat în cei aproximativ zece ani de implicare directă în proiecte și programe sociale pot fi valorificate și sistematizate în baza unei abordări și analize științifice. în plus cercetarea este completată și de o perspectivă de cercetare „din interior”, caracterizată printr-o implicare experențială a cercetătorului, în absența unor categorii apriori, cu intenția implicită de a înțelege o anumită situație (Evered și Lois 1981). Cercetătorul intră în organizație și funcționează împreună cu aceasta pe tot parcursul studiului. Faptul că poziția mea în organizație nu a fost de simplu cercetător, de persoană din exterior, ci am îndeplinit diverse roluri (colaborator, angajat, voluntar, consultant etc) a făcut ca în permanență să am o viziune din interior, dublată de un interes permanent de a cunoaște și a înțelege modul de funcționare al organizației. Astfel, am încercat să nu fiu ceea ce Evered și Lois (1981, p.386) numeau „oameni de știință, observatori detașați, fără valori care privesc organizația din exterior, printr-o fereastră” ci o „persoană în carne și oase, implicată și dedicată organizației”, urmărind să analizez faptele în context și evitând așa numitul „perceptual-screening” în care din multitudinea de informații sunt selectate doar cele relevante în raport cu cadrul epistemologic și conceptual al studiului. Teoria emergentă din date ca metodologie de bază a cercetării Aplicarea acestei teorii se bazează pe (a) un proces simultan de colectare, analiză a datelor și parcurgere a literaturii de specialitate, (b) o abordare care pornește de la observarea specificului și tinde spre general, spre elaborarea de teorii, (c) identificarea temelor principale încă din primele faze ale analizei, (d) proceduri de eșantionare determinate de o analiza comparativă constantă și (e) integrarea categoriilor în cadre teoretice (Barnett 2012; Strauss și Corbin 1990). Specificul acestei teorii și elementele care o diferențiază de alte abordări metodologice constau în: (a) Posibilitatea de integrare simultană a datelor calitative și a celor cantitative: deși clasificată în mod eronat de numeroși autori ca fiind o strategie de cercetare exclusiv calitativă, Strauss, în calitate de fondator al acestei teorii, precizează în mod explicit faptul că aceasta permite îmbinarea eficientă a 13 datelor calitative cu cele cantitative (Strauss și Corbin 1990), permițând utilizarea unei diversități mult mai mari de date, de la rapoarte, date secundare, statistici - în măsura în care acestea sunt relevante pentru domeniul cercetării. (b) Orientarea dincolo de simpla descriere a fenomenelor, de prezentarea detaliată a acestora și acceptul pus în schimb pe înțelegere, pe construire și dezvoltare de teorii referitoare la acestea (c) Lipsa stabilirii în mod apriori a eșantionului pe care va lucra, acesta urmând să fie definit pe parcurs, în funcție de datele analizate. Procesul începe inițial cu o codare deschisă a datelor (Strauss și Corbin 1990) care duce la o eșantionare în multiple direcții, până la descoperirea unor variabile esențiale care reapar constant în cadrul datelor. Atunci când acest stadiu este atins, eșantionarea devine selectivă și centrată pe acele probleme importante pentru teoria care se conturează (Goulding 2006). Acest lucru face ca „datele să fie o reflexie a situației de pe teren mai degrabă decât o speculație privind ceea ce ar trebui să fie observat” (Goulding 2006, Strauss și Corbin 1990, Glaser 1978) (d) Utilizarea literaturii de specialitate doar în scop orientativ și de ghidare a cercetării, fără însă a se urmări aplicarea anumitor concepte, testarea sau validarea acestora, fapt care ar fi îngrădit emergența noii teorii și caracterul acesteia angrenat în realitatea studiată (e) O eșantionare inițială de tip relațional și variațional (Strauss și Corbin 1990) constând în identificarea de persoane, organizații, experiențe care să dezvolte categoriile existente din punct de vedere al proprietăților și dimensiunilor și aplicarea ulterioară a unei eșantionări de tip discriminator (Strauss și Corbin 1990), cu rolul de a evidenția diferențele și de a facilita analizele comparative. Figura 3 Procesul metodologic din perspectiva teoriei emergente din date urmărit în cadrul cercetării (adaptare dupa Charmaz (2006, p 11) 14 Metode de colectare a datelor: Strauss și Corbin (1990, p.31) menționau că „(...) sfatul nostru pentru cercetători este să gândească în termeni de interdependență între metodele calitative și cele cantitative” precum și faptul că „procedurile cantitative nu reprezintă inamicul ci din contră, aliatul cercetătorilor, în cazul în care utilizarea acestora este oportună” (1990, p.32). Intrebările fundamentale ale cercetării vizează în ce fel organizațiile nonguvernamentale cu activitate în domeniul protecției copilului au evoluat în contextul social, politic, economic și tehnologic din România și ce anume a determinat poziționarea lor în stadiul actual de dezvoltare. Cercetarea cantitativă pleacă de la ipoteza conform căreia sistemul nonprofit de servicii în domeniul protecției copilului a avut în perioada 2006-2010 o dezvoltare continuă și stabilă în raport cu cel public, din punct de vedere al resurselor umane, al numărului de beneficiari și al cheltuielilor. De asemenea, această secțiune a urmărit să creeze o imagine generală asupra stadiului de dezvoltare a sectorului nonprofit la nivel de ansamblu, sub aspectul tipului și distribuției serviciilor pe zone ale țării și în funcție de diferite criterii precum numărul serviciilor specializate și statutul de utilitate publică. Pentru obținerea unei perspective descriptive și transversale sunt incluse în cercetare toate organizațiile nonguvernamentale acreditate înscrise în Registrul electronic unic al serviciilor sociale în luna august 2010. Cele 767 de organizații sunt analizate în funcție de criteriile de selecție și informațiile regăsite la nivelul acestei baze de date (distribuție pe județe, distribuție în funcție de numărul de unități specializate în protecția copilului, în funcție de forma legală de constituire, statutul de utilitate publică). O analiză longitudinală și comparativă este realizată la nivelul datelor rezultate în urma cercetării MMFPS prin programul „Creșterea gradului de implementare a legislației în domeniul serviciilor sociale în contextul procesului de descentralizare". Numărul organizațiilor incluse în cercetare este de aproximativ 824 organizații publice cu activitate în protecția copilului și aproximativ 237 organizații nonguvernamentale active în acest domeniu. Pe lângă obiectivele de cercetare privind elementele specifice acestui sector sub aspectul resurselor umane, a finanțării și a cheltuielilor, a numărului de voluntari implicati în activitate și a parteneriatelor, studiul urmărește și testarea unor ipoteze specifice privind diferențele între sectorul public și cel nonguvernamental de servicii în protecția copilului în ceea ce privește: procentul angajaților cu studii superioare din totalul angajaților, raportul dintre numărul angajaților cu studii superioare de specialitate și numărul beneficiarilor, respectiv numărul de proiecte cu finanțare externă implementate. Prelucrarea datelor s-a realizat cu ajutorul programului SPSS, prin metode de statistică descriptivă și inferențială. Cercetarea calitativă pornește de la o serie de întrebări specifice, urmărind care sunt factorii din mediul extern și intern care au declanșat schimbările la nivel organizațional, raportarea managementului la aceste presiuni, care este impactul pe care consiliul de conducere, definirea misiunii organizației, procesele și sistemele de management, resursele umane, financiare și gradul de utilizare al resurselor externe le au în raport cu dezvoltarea organizației, ce tipuri de schimbări au avut loc preponderant în ONG-urile cu activitate în protecția copilului și dacă existe diferențe de atitudine și percepție între personal și management cu privire la funcționarea organizației, precum și între imaginea promovată de către organizație în exterior și cea prezentată de către persoanele din interior. 15 Tabel 1. Prezentare sintetică a metodologiei utilizate în cadrul cercetării Cercetare cantitativă Ce urmărește Tip studiu Populație / grup țintă Tehnici de colectare a datelor Instrumente Analiza datelor Obiective: 1. Ilustrarea distribuției ONG-urilor active în PC la nivelul județelor țării 2. Prezentarea distribuției ONG-urilor cu activitate în PC în funcție de numărul serviciilor oferite, forma legală de constituire și statutul de utilitate publică. transversal (2010) Organizațiile din sectorul ONG de protecți a copilului, acreditate, existente în România, în 2010 (cf. Registrului electronic unic al serviciilor sociale, MMFPS, 2010) Analiză secundară de date - Baza de date a Registrului electronic unic al serviciilor sociale - electronic, prin tehnici de analiză descriptivă 3. Evidențierea potențialului de conducere a serviciilor sociale publice și private în domeniul protecției copilului sub aspectul numărului de persoane cu studii superioare de specialitate și al investiției organizaționale în retenția și dezvoltarea acestora. 4. Analiza evoluției sectorului de servicii sociale publice și ONG în domeniul protecției copilului în perioada 2006-2010 sub aspecte legate de personal, cheltuieli, finanțări atrase, beneficiari și parteneriate. Organizațiile din sectorul public și ONG de protecție a copilului existente în România în Analiză secundară de date - Baza de date SPSS, analiză descriptivă Ipoteze statistice: 1. Există diferență între procentul angajaților cu studii superioare de specialitate din totalul angajaților, între sistemul public și ONG de PC 2. Există diferență între raportul dintre personalul cu studii superioare de specialitate și numărul de beneficiari între sistemul public și ONG de servicii sociale 3. Există o corelație semnificativă între numărul de angajați cu studii superioare de specialitate și numărul beneficiarilor 4. în sectorul ONG, diferența între numărul de beneficiari în 2006 și numărul de beneficiari în 2010 este semnificativă 5. Există o corelație semnificativă între numărul de angajați cu studii superioare și numărul de proiecte de finanțare câștigate longitudinal 2006-2010 perioada 2006- 2010 (cf. bazei de date rezultate în urma studiului MMFPS „Stadiul dezvoltării sistemului de servicii sociale”, 2012) rezultată în urma cercetării la nivel național derulate de către MMFPS (2010) privind dezvoltarea serviciilor sociale ancheta sociologică (anexa 5) SPSS, analiză inferențială întrebările cercetării: 1. Cum funcționează organizațiile sub aspectul îndeplinirii misiunii, a proceselor și organizării interne, al managementului resurselor umane și financiare și al relațiilor cu mediul extern? Cercetare calitativă 2. Când apare nevoia schimbării în organizații și ce anume o determină? 3. Care este atitudinea declarată și cea manifestă a managementului în raport cu schimbarea organizațională? 4. La ce nivele au avut loc schimbările și care sunt tipurile principale de schimbări implementate? 5. Care este stadiul de dezvoltare al ONG-urilor cu activitate în protecția copilului studiate? 6. Ce anume a împiedicat dezvoltarea organizațiilor până la un nivel de sustenabilitate? 7. Există diferențe între perspectiva managementui și cea a angajaților cu privire la funcționarea și dezvoltarea organizațională? 8. Există diferențe între imaginea organizației descrisă la nivel de documentație și materiale de promovare și imagina organizației prezentată de către management și personal? transversal (pentru 4 organziații); longitudinal pentru 5 organizații 8 ONG-uri cu activitate în PC din două arii geografice diferite din România și unul din Olanda Interviu semi-structurat; interviu structurat; observație directă participativă Instrumentul de evaluare a dezvoltării organizaționale (Renzi 1996), anexa 6; ghid de interviu și observație semi- structurate (anexa 8) Foaie de calcul longitudinal pentru 5 organizații 4 ONG-uri cu activitate în PC din Transilvania și 1 ONG din Olanda interviu semi-structurat ghid de interviu semi- structurat, anexa 8) pentru interviul și observația semi- structurate: * codare deschisă și întrebări multi stadiale * concepte și comparații * identificarea de categorii (prin clasificări multiple în funcție de proprietăți și dimensiuni) * codare axială * codare selectivă (Strauss și Corbin 1990) pentru interviul structurat: foaia de calcul (anexa 7) interviu semi-structurat; observație semi-structurată; analiza documentelor ghid de interviu și observație semi- structurate (anexa 8) Observație ghid de observație interviu structurat Instrumentul de evaluare a dezvoltării organizaționale (Renzi 1996), anexa 6 interviu semi-structurat; interviu structurat; observatie semi- structurată Instrumentul de evaluare a dezvoltării organizaționale (Renzi 1996), anexa 6; ghid de interviu și observație semi-structurate (anexa 8) transversal (pentru 4 organziații); longitudinal pentru 5 organizații 8 ONG-uri cu activitate în PC din două arii geografice diferite din România și unul din Olanda 17 Sunt realizate astfel două tipuri de cercetări: (a) transversală, la nivelul a 4 ONG-uri, vizând funcționarea organizației și stadiul de dezvoltare atins; (b) longitudinală, la nivelul altor 5 ONG-uri, evaluându-se, pe lângă funcționarea organizației, stadiul de dezvoltare atins la anumite intervale de timp precum și felul în care a decurs procesul de schimbare în sine. Tehnicile de colectare a datelor au constat în interviuri (informal, semi-structurat și structurat), observație directă, participativă și analiza documentelor. Specific unui design de cercetare din perspectiva teoriei emergente, numărul interviurilor este mai mare în primele cazuri implicate în studiu, pentru a oferi o bază amplă de concepte și dimensiuni de cercetare. Pe măsură ce încep să se definească primele categorii, celelalte organizații incluse pe parcurs în eșantion au rolul de a furniza informații care să caracterizeze aceste categorii în termeni de proprietăți și caracteristici. Tabel 2. Numărul și tipul interviurilor susținute în cadrul organizațiilor studiate interviu informal interviu semi-structurat (evaluare organizațională) interviu semi-structurat (procesul de schimbare) interviu structurat total 1 Organizația A 5 6 9 3 23 2 Organizația B 4 4 2 2 12 3 Organizația C 2 4 5 3 14 4 Organizația D 0 2 2 2 6 5 Organizația P 0 3 0 1 4 6 Organizația M 0 2 0 1 3 7 Organizația O 0 1 0 1 2 8 Organizația L 0 2 0 1 3 9 Organizația W 2 2 3 2 9 Total 11 26 21 16 74 în vederea realizării interviului structurat s-a folosit „Instrumentul pentru dezvoltare instituțională” dezvoltat de către Mark Renzi în cadrul unui proiect finanțat de United States Agency for International Development and World Wildlife Fund. Este un instrument de evaluare creat special pentru organizațiile nonprofit, constând în trei părți principale - cadru de dezvoltare instituțională, o foaie de calcul (anexa 7 în teză) și profilul dezvoltării instituționale. Reprezentarea grafică finală dă posibilitatea încadrării organizației intr-unul din cele patru nivele de dezvoltare (incipient, dezvoltare, consolidare și sustenabilitate), pe baza evaluării organizației din punct de vedere a viziunii, resurselor de management, umane, financiare și externe. în cadrul observației s-au urmărit inițial elementele fizice de cultură organizațională urmând ca în sesiunile de observație ulterioare, ariile urmărite să aibă un caracter mai focusat, în funcție de categoriile observate în analizele preliminare de date. Analiza documentelor a vizat cine, cum și cu ce scop a scris textul respectiv, care sunt semnificațiile care se regăsesc în text și în ce măsură acestea reflectă contextul organizațional, care sunt categoriile care derivă din textul respectiv și cum s-au schimbat acestea de-a lungul timpului, care sunt semnificațiile contextuale, în ce măsură textul construiește imaginea realității și care este realitatea vizată (Charmaz 2006). Sunt analizate astfel regulamente de ordine interioară, metodologii de organizare și funcționare, rapoarte de activitate, prezentări pe pagina de web a organizației, documentații pentru acreditare, fișe de post, fișe de evaluare a performanțelor, comunicate de presă, materiale de promovare, minute și rapoarte interne, contracte de parteneriat, rapoarte financiare etc. Capitolul IV - Schimbare și dezvoltare în sistemul ONG de protecție a copilului. Analize și interpretări este structurat pe trei secțiuni majore, prezentând (a) rezultatele cercetării cantitative, (b) rezultatele cercetării calitative și (c) teoria emergentă din date care a fost formulată ca urmare a demersurilor de cercetare întreprinse. Analiza cantitativă abordează aspecte legate de distribuția ONG-urilor cu activitate în protecția copilului la nivel național, în funcție de criterii ca: numărul de servicii furnizate, statutul juridic, statutul de utilitate publică. De asemenea, sectorul public de protecție a copilului este prezentat în comparație cu cel ONG sub aspectul resurselor umane, al cheltuielilor, al numărului de voluntari implicați în activitate, al fondurilor obținute din proiecte și al numărului de parteneriate, urmărindu-se totodată și corelațiile existente între diverse variabile. Analiza calitativă pornește de la clarificarea procesului de eșantionare utilizat precum și de la descrierea organizațiilor incluse în cercetare. Aceasta este apoi structurată în funcție de ariile mari urmărite prin obiectivele și întrebările cercetării - viziune, resurse de management, resurse umane, management financiar, resurse externe, tipuri de schimbări care au avut loc în cadrul organizațiilor, descrierea proceselor de schimbare și în final, analiza stadiului de dezvoltare al organizațiilor. Cea de-a treia secțiune prezintă teoria emergentă în urma analizei datelor, introducând o serie de concepte noi (leaderul ca deținător al adevărului absolut, conștiință organizațională etc), dezvoltând relații și legături între acestea și generând o tipologie de funcționare și dezvoltare organizațională. 4.1. Rezultatele analizei cantitative în urma prelucrării datelor existente la nivelul Registrului electronic unic al serviciilor sociale în perioada de mijloc a anului 2010, pe o populație de 1.322 ONG-uri acreditate pe diverse tipuri de servicii, dintre acestea, 58% derulând servicii specifice de protecție a copilului, rezultatele au evidențiat: Figura 4. Distribuția pe județe a ONG-urilor acreditate la nivel național, active în domeniul protecției copilului, în august 2010, cf. Registrului electronic unic al serviciilor sociale (Spârleanu, 2010) • O distribuție pe județe neuniformă a organizațiilor care oferă servicii de protecție a copilului, existând zone cu o concentrație mare de servicii sociale destinate copiilor, comparativ cu zone în care implicarea sectorului neguvernamental este minimă. Acest fapt poate fi justificat atât prin nivelele diferite de dezvoltare economică și socială a județelor cât și prin mentalitatea și cultura aferentă regiunilor respective (în special sub aspect al valorilor religioase). • 52% dintre organizațiile nonguvernamentale active în protecția copilului funcționează cu o singură unitate specializată, iar 15% cu patru sau mai multe unități specializate. • O majoritate a asociațiilor - 52,3%, numărul fundațiilor fiind de asemenea semnificativ 40,6%. • Ponderea foarte scăzută a organizațiilor cu statut de utilitate publică (din 102 organizații neguvernamentale cu statut de utilitate publică, doar 28 derulează programe sociale, iar 14 au și activități specifice de protecție a copilului). 19 Prelucrarea datelor rezultate în urma cercetării realizate de MMFPS în 2011 privind „Stadiul dezvoltării sistemului de servicii sociale” se face pe o populație reprezentată de organizațiile publice și ONG-urile active în domeniul protecției copilului (824 de organizații publice și 237 de ONG-uri), pe o perioadă de patru ani (2006-2010). Variabilele implicate în cercetare sunt de tip nominal (județul de proveniență al organizațiilor, tipul serviciilor acreditate - primare sau specializate, tipul beneficiarilor) și raport (număr angajați, cheltuieli cu salarii, număr beneficiari, număr și valoare proiecte, număr parteneriate) și nu au o distribuție normală (conform testelor statistice Kolmogorov-Smirnov și Shapiro-Wilk). Acest fapt a justificat ulterior utilizarea testelor neparametrice de analiză statistică inferențială. Rezultatele acestor analize au evidențiat: • O disproporționalitate accentuată între sectorul public și cel ONG se protecție a copilului: din totalul organizațiilor cu activitate în protecția copilului, 81% sunt reprezentate de cele din sectorul public, care absorb în decursul celor cinci ani analizați între 95,6% și 96,2% din totalul angajaților. În cadrul societății civile, numărul organizațiilor respondente este mult mai mic, implicând doar 3,9% din totalul angajaților. • Vulnerabilitatea mai accentuată a sectorului public la influențele mediului: sectorul ONG înregistrează o creștere constantă și susținută a numărului de anagjați (între 1,7 - 4,1% pe an), în timp ce în sectorul public creșterea este în primii trei ani de aproximativ 4%, pentru ca apoi să înregistreze o scădere bruscă până aproape de nivelul inițial. Această scădere este simultană cu declașarea crizei economice și intrarea României în recesiune, moment în care numeroase servicii publice au fost nevoite să își restructureze activitatea și să facă disponibilizări. Această tendință este susținută și de evoluția similară a cheltuielilor cu salariile personalului angajat. • Implicarea în activitate a personalului cu studii superioare: atât sectorul public cât și ONG-urile au înregistrat o creștere de-a lungul celor cinci ani, cu fluctuații minore în cadrul sectorului public (media angajaților cu studii superioare crește de la 21 la 25 până în anul 2008, și scade ulterior la 23 de angajați) și o creștere mică însă constantă în sectorul ONG (de la o medie de 6,73 în 2006 la 8,13 în 2010). • O tendință scăzută în sectorul public de a implica în activitate angajați cu studii superioare de specialitate în raport cu numărul total de angajați, comparativ cu sectorul ONG (test de semnificație Mann-Whitney, Z -13,25, prag de semnificatie 0) • Orientarea preponderentă a ONG-urilor spre lucrul cu voluntari (mediană cuprinsă de-a lungul celor patru ani între 6 și 8 voluntari și o medie de aproximativ 20) comparativ cu sectorul public (mediana constant zero și o medie cuprinsă între 2 și 6 voluntari per organizație) • Chesltuieli scăzute în domeniul formării profesionale a angajaților, în ambele sectoare, cu o evoluție constantă în sectorul ONG și una fluctuantă în cel public • Lipsă de uniformitate la nivelul sectorului de protecție a copilului din punct de vedere a numărului de beneficiari (deviație standard cuprinsă între 200 și 1000), ceea ce duce la concluzia că o parte dintre organizații cumulează un număr foarte mare de beneficiari în timp ce altele lucrează la scară foarte mică • O implicare mai scăzută în managementul de caz din partea sectorului public, justificată printr-un raport mai mare între numărul de beneficiari și numărul personalului de specialiatte comparativ cu sectorul ONG (test de semnificație Mann-Whitney, Z -6,718, prag de semnificatie 0) • Lipsa unei corelații semnificative între numărul de angajați cu studii superioare și numărul de beneficiari, respectiv numărul de proiecte de finanțare câștigate, ceea ce poate duce la concluzia că performanța organizațională nu este încă dată de specialiștii implicați în activitate. • O tendință mai accentuată din partea sectorului noonprofit de a accesa și utiliza fonduri externe și de la bugetul de stat comparativ cu sistemul public 20 • Deschidere mare a sistemului ONG către parteneriate și colaborări, comparativ cu sectorul public (medie cuprinsă între 5 și 10 parteneriate per organziație cu sectorul public și 4-5 parteneriate cu sectorul nonprofit, comparativ cu 4 respectiv 3 în instituțiile publice). • O diferență foarte mare între valorile datelor (deviație standard ridicată) explicată prin discrepanța majoră între regiunile de dezvoltare ale țării sub aspect al veniturilor, investițiilor străine, sistemului de transport și locuințe și gradului de dezvoltare socială, precum și prin fenomenul de migrație internă, numeroși specialiști plecând în zonele urbane sau intens industrializate în căutarea unui loc de muncă. în ceea ce privește situația organizațiilor cu activitate în domeniul protecției copilului la nivel național, se poate remarca o oarecare stabilitate a sectorului nonguvernamental comparativ cu cel public. Diferența ca ordin de mărime între cele două sectoare este însă foarte mare, cel public acoperind peste 90% din totalul serviciilor în acest domeniu. Evoluția sectorului nonprofit a fost în general una susținută, acest lucru datorându-se și faptului că, lucrând cu finanțări externe, o mare parte dintre organizații nu au resimțit așa intens declinul economic și reducerile bugetare. Acest aspect le-a permis menținerea și chiar creșterea numărului de angajați, respectiv specialiști implicați în activitate și susținerea unui număr tot mai mare de beneficiari. 4.2. Rezultatele analizei calitative: Specificitatea procesului de eșantionare este dată de design-ul bazat pe teoria emergentă, constând în faptul că nu s-a știut din faza inițială care vor fi organizațiile ce vor fi implicate în studiu. Selecția acestora, precum și cea a respondenților s-a făcut treptat, pe parcursul cercetării, pentru a satisface necesitățile de dezvoltare conceptuală a categoriilor identificate. Eșantionarea deschisă din prima fază a permis explorarea a numeroase conținuturi informaționale și adunarea unui set inițial de date, care, o dată prelucrate, au dus la o eșantionare selectivă, care a suplimentat conținutul informațional din punctul de vedere al proprietăților, cu variații de tip minim și maxim. Regiunea Amsterdam, Olanda Figura 31. Eșantionarea deschisă și selectivă în cadrul cercetării firi apartenență religioasă, fonduri locale Organizația W (studiu longitudinali 2009-2010 județ din Transilvania județ din Moldova Organizația A (studiu longitudinal) ssVO0 2004-2006 Organizația B (studiu longitudinal) 2005 2007 similaritate (fondatori strâim, caracter rel«tosj Organizația R (studiu transversal) diferențiere<aria de acoperire a servicilor. vidbittatee) Organizația M (studiu transversal) 2009 Organizația C (studiu longitudinal) 2005 2007 sirnilaritate(tip actMtate) diferențe (lipsa fondatorilor străini fără apartenență religioasă) Organizația D (studiu longitudinal) 2006-2008 similaritate itip activitate motivația infHuț4rH organizației) diferențe (locație) Organizația L (studiu transversal) 2009 6* Organizația O (studiu transversal) 2009 similaritate (fondatori străini caracter religios) diferențiere <tîp actMtate) 21 Cercetarea este demarată într-un județ din Transilvania, într-o organizație cu două programe în domeniul protecției copilului (Organizația A). Analiza datelor a pus în evidență impactul semnificativ pe care fondatorii l-au avut asupra aspectelor organizaționale, precum și rolul major al activității de distribuire de ajutoare materiale, un întreg sistem de roluri, procese organizatorice, nivele de autoritate, motivații fiind construit în jurul acesteia. Aceste elemente au dus la căutarea unei alte organizații care să aibă, pe lângă activități destinate protecției copilului, și această componentă de distribuire de ajutoare, concomitent cu o origine străină a fondatorilor. Organizația B a adus în plus, pe langă aceste caracteristici, și un fundament religios. O mare parte dintre conceptele identificate în cadrul primei organizatii au fost confirmate și dezvoltare în cadrul celei de-a doua, ceea ce a dus la căutarea unei a treia organizații care să permită extinderea conceptelor pe latură religioasă și eventual a fondatorilor străini, însă fără să mai implice activități de distribuire de ajutoare materiale. în final, pentru a atinge însă un grad maxim de diferențiere, a fost căutată o organizație cu activitate în domeniul protecției copilului, care să nu presupună distribuția de ajutoare, fără caracter religios și cu fondatori români. Partea a doua a cercetării a fost gândită în special în vederea analizei comparative cu date provenite dintr-un context diferit de cel inițial. Criteriile de selecție a organizațiilor au fost similare, însă au fost aplicate la nivelul unui alt județ. în final, Organizația W extinde perspectiva de analiză pentru a ilustra în ce măsură țara în care se desfășoară activitatea organizației reprezintă un factor esențial în ceea ce privește modul de dezvoltare al acesteia. Rezultatele au fost analizate pe dimensiunile urmărite de interviul semistructurat și cel structurat: La nivelul viziunii / imaginii de ansamblu s-a constatat: • Slaba definire a unor informații de bază - ce se face, de ce se face și ce se speră să se obțină, constând în lipsa unei viziuni clar formulate și cunoscute / împărtășite de către membrii organizației sau existența acesteia ca simplă formulare teoretică, necesară pentru completarea documentelor oficiale. • Faptul că persoanele care inspiră viziunea și modul de lucru sunt fondatorii și / sau finanțatorii, gradul de suprapunere al acestor roluri având impact direct asupra forței cu care sunt impuse viziunea și principiile de lucru, precum și asupra rezistenței la influențele exterioare. Un aspect specific în acest sens constă în alegerea celor care ar trebui să creeze și să aplice misiunea organizației (membrii consiliului director, managementul superior) pe criterii de similaritate cu fondatorul și nu pe criterii privind aportul pe care fiecare îl poate aduce la dezvoltarea organizației. • Primordialitatea intereselor personale și folosirea organizației în scopuri proprii, concomitent cu ideea unui voluntariat prost înțeles. • O autonomie echivocă a organizațiilor dată de dependența de resursele externe, de necesitatea de adaptare la cerințele, percepțiile, criteriile și nivelul de înțelgere al fiecărui finanțator, precum și la resursele personale / organizaționale și gradul de profesionalism al acestuia. în consecință, deși autonomia organizațiilor românești nu este limitată la nivel formal sau declarativ, aceasta este limitată prin modelele accesate, prin mesajele transmise de către finanțatori și prin valorizarea unui tip de servicii în detrimentul altora. Tendințe din partea organizațiilor românești de a sensibiliza reprezentanții organizațiilor internaționale cu privire la nevoile de altă natură decât cea materială a beneficiarilor au eșuat, pe de o parte datorită conflictelor de interese existente la nivelul organizațiilor românești, iar pe de altă parte datorită caracterului și viziunii limitate a finanțatorilor (unele organizații fuseseră constituite doar pentru a colecta și trimite bunuri, fără să își pună problema unei intervenții complexe în ceea ce privește beneficiarii). • O ancorare mai eficientă în realitatea nevoilor beneficiarilor a organizațiilor care au fost în situația de ași concepe singure serviciile în faza inițială și de a căuta ulterior fonduri pentru a le pune în aplicare, sau 22 au beneficiat de fonduri pe durată limitată. Acestea au fost oarecum obligate, în lipsa unui alt sistem de referință, să își conceapă propriile strategii în funcție de propriile percepții ale nevoilor beneficiarilor. La nivelul resurselor de management, analiza datelor a pus în evidență: • Suprapunerea de roluri, constând în asumarea de către membrii ai consiliului director de funcții executive (președintele este în același timp activ pe teren alături de specialiști, directorul executiv face parte în același timp și din consiliu), ceea ce duce la o distribuire haotică a sarcinilor și a rolurilor, efectul asupra organziației constând în lipsa unei coerențe organizatorice și proceduri de luare a deciziilor netransparente • Prevalența managementului creștin, bazat pe principii biblice: ideile care stau la baza acestui tip de management constau în: dependența de Dumnezeu în fiecare aspect al vieții de zi cu zi, posibilitatea de a comunica cu divinitatea pentru a câștiga îndrumare și înțelepciune, practici spirituale asociate includerii divinității în activitățile organizaționale (Early, 2005). Deși organizațiile religioase incluse în cercetare promovează principiile a patru culte diferite, nu se insistă pe descrierea în detaliu a acestora, ci doar pe aspectele comune și pe implicațiile acestora asupra mediului organziațional, acestea constând în: (a) activități de misionarism în cadru organizațional („a-l cunoaște pe Dumnezeu și a-l face cunoscut”), (b) evaluarea și raportarea la membrii personalului pe baza principiilor de „umilință și egalitarism” (evitarea diferențierilor de natură salarială, desconsiderarea aspiratiilor de avansare în carieră și profesionalizare); (c) cedarea autocontrolului în favoarea rațiunii divine; (d) stabilirea de scopuri și obiective uneori ignorând capacitatea reală a organziației și resursele existente, ceea ce crează presiuni suplimentare și generează uneori consecințe negative („Totul este posibil pentru cine crede”); (e) un proces de luare a deciziilor bazat pe raportare la modele biblice, rugăciune, discuții în mediul religios și ascultarea „vocii divine”; (f) un management abordabil (management „by walking around” Palmer, Dunford și Akin (2004), și perceperea locului de muncă ca o familie. • Inexistența unor sisteme de management formale și coerente până în momentul introducerii obligativității respectării standardelor de calitate. Acest aspect a reprezentat pentru organizațiile deja funcționale una dintre cele mai mari provocări. în unele cazuri, necesitatea de a-și gândi, structura și formaliza procedurile de lucru a fost percepută drept o îngrădire a libertății de acțiune, fiind interpretată ca o modalitate din partea autorităților de a verifica și evalua modul de funcționare internă a organziației. Consecința a constat în apariția unui discurs organizațional „dublu”, făcându-se foarte clar diferențierea între „ce scrie pe hârtie” și „ce se întâmplă în realitatea organizației”. La nivelul organizațiilor nou înființate în acea perioadă, rezistența a fost mai mică, principiile legislative fiind acceptate ca pe un fapt și luate în considerare într-o măsură mai mică sau mai mare în dezvoltarea serviciilor. • Segregări la nivel de resurse umane: (a) dihotomia specialist - nonpecialist (segregare foarte clară între personalul cu studii superioare de specialitate în domeniul social și persoanele fără studii superioare sau cu studii în alt domeniu); (b) dihotomia personal laic - personal cleric (diferențele manifestându-se la toate nivele - valoric, comportamental, atitudinal, emoțional. Implicațiile acestei segregări constau în ineficiența activității comune (datorită sistemelor diferite de referință), alegerea naturală a echipelor pe criterii de similaritate iar în cazul în care colaborarea se impune, tendința de separare între diverse „tabere”, cu repercursiuni asupra calității rezultatelor și a beneficiarilor. • O raportare diferențiată și la extreme la resursele externe: la una dintre extreme se află organizațiile conștiente de potențialul mediului extern, acesta fiind integrat la diverse nivele: ca furnizor de fonduri (organizațiile căutând și profitând de diverse oportunități de finanțare apărute); ca furnizor de resurse, atât financiare dar mai ales materiale, servicii, forță de muncă, consultanță (organizație foarte vizibilă în comunitate, realizând activități de lobby și implicând membrii acesteia în mod direct în 23 funcționarea organizației); ca furnizor de beneficiari și implicit de resurse financiare (organziația se întreține în mare parte datorită contribuției acestora la serviciile de care beneficiază). La cealaltă extremă se află organizațiile „închise”, foarte selective sau reticente în ceea ce privește mediul și comunitatea în care activează. De regulă acestea au aspectul financiar asigurat, suportul comunității nefiind necesar din acest punct de vedere. în ceea ce privește procesualitatea schimbării organizaționale, analiza datelor a pus în evidență faptul că: • Agenții schimbării sunt reprezentați fie de persoane din exterior, angajate sau implicate în activitate cu un cu totul alt scop decât cel al implementării unui proces de schimbare, fie de personalul de specialitate. Deși schimbările generate și implementate de aceștia sunt la scară mică, așa numitele schimbări incremetale, de prim rang, prin caracterul și cantitatea lor, acestea au reprezentat o resursă semnificativă pentru dezvoltarea organizațională, în condițiile în care a existat suport pentru implementarea lor din partea managementului. • Managementul reprezintă principala sursă de rezistență la schimbare. Deși nu se poate pune problema lipsei de interes sau devotament a managerilor în ceea ce privește dezvoltarea organizațională, raportarea diferită la schimbare este determinată de limitările personale și de implicațiile percepute ale acestor schimbări. Cauzele rezistenței din partea managementului la schimbările propuse de către personal au fost determinate în primul rând de diferența de viziune asupra modului de lucru, asupra a ceea ce înseamnă acordarea de servicii sociale. Diferența poate fi redusă în acest sens la diferența dintre ajutorul specializat și filantropie, dintre ajutorul „din inimă”, bazat pe sentimente și ajutorul ca și investiție în creșterea și dezvoltarea potențialului clientului. • Procesele de schimbare și dezvoltare organizațională au fost marcate în primul rând de o lipsă de coordonare, de lipsa unui agent care să își asume conceperea, implementarea și evaluarea întregului proces. în situațiile în care acesta a existat, nu a beneficiat de susținere din partea principalilor stakeholderi și mai ales nu a avut acces la resursele principale prin care să poată direcționa demersurile întreprinse. Coalițiile create în vederea susținerii schimbării nu au fost suficient de puternice și mai ales, au eșuat în includerea persoanelor cheie din organizație, în acest fel schimbarea fiind implementată atât timp cât a existat prezența fizică în organizație a susținătorilor acesteia. • Majoritatea schimbărilor au avut loc în domeniul tehnologic, la nivelul spațiului fizic, în ceea ce privește structurile interne, metodologia de lucru, relațiile externe și la nivel de cultură organizațională. • Caracteristica principală a schimbărilor organizaționale din această perioadă constă în faptul că acestea au fost în număr ridicat, pe un interval relativ scurt de timp. în decursul a maxim doi - trei ani, organizațiile au fost nevoite să schimbe structuri de funcționare internă, procese de lucru, uneori să parcurgă restructurări majore de tipul redefinirii misiunii și a principalelor servicii oferite. • Numărul mare de schimbări pe unitate mică de timp precum și caracterul impus al acestora au determinat rezistență din partea organizațiilor, în unele cazuri fiind adoptate doar superficial, ca și formă de adaptare temporară la aceste condiții, fără însă a fi interiorizate și integrate în funcționarea și activitatea curentă a organizației. Se poate vorbi astfel de false schimbări, realizate doar „pe hârtie” sau manifestate doar în raport cu autoritățile și evaluatori externi, fără însă ca acestea să fie într-adevăr implementate în structura organizației. • De cele mai multe ori schimbarea nu a fost un proces în sine, cu scopuri prestabilite, ci un mijloc de a atinge alte obiective și un răspuns la influențele și presiunile mediului extern. în multe dintre situații aceasta a fost asociată acțiunii agentului schimbării, funcționând atât timp cât acesta a fost prezent și a susținut demersurile în acest sens. • Plecând de la diferențierea între latura structurală, formală a organizației și aria internă, reprezentată de valori, credințe, sentimente, percepții atitudini, se poate observa că schimbările au fost direcționate 24 exclusiv spre aria vizibilă și operațională a organizației. Din lipsa timpului, a interesului , a resurselor și mai ales a susținerii din partea managementului, agenții schimbării nu au putut viza și aspectele informale. Aceasta a fost principala cauză pentru care multe dintre schimbări nu au rezistat pe termen lung, fiind dependente de susținerea inițiatorilor. • Organizațiile cu o dezvoltare susținută, constantă s-au bazat în principal pe schimbări de tipul reglajului fin și pe adaptări incrementale, spre deosebire de organizațiile care au parcurs schimbări “în criză”, având parte de o dezvoltare forțată sau disproporțională. în ceea ce privește analiza stadiului de dezvoltare al organizațiilor cuprinse în cercetarea calitativă, atât pentru a analiza procesualitatea dezvoltării organizaționale cât și pentru a pune în evidență stadiile de dezvoltare s-a folosit reprezentarea grafică propusă de Renzi (1996), autorul instrumentului de evaluare a dezvoltării organizaționale (un exemplu este redat în fingura 31). Rezultatele principale ale analizei au evidențiat faptul că , în ciuda istoriei de funcționare, a experienței vaste și a rezultatelor obținute, stadiul de dezvoltare din punct de vedere al maturității organizaționale este tot în fază incipientă sau în fază de dezvoltare. Profilul dezvoltării organizaționale (QA) Etapa de Etapa de dezvoltare I Indiferent de calitatea serviciilor furnizare, de imaginea pe care o au în sectorul serviciilor sociale, acestea nu au reușit să ajungă într-un stadiu de consolidare sau chiar de sustenabilitate, ceea ce face ca organizația să fie vulnerabilă la diverși factori de mediu, fiind oricând în pericolul desființării sau al furnizării de servicii inferioare din punct de vedere calitativ. Acest lucru poate fi justificat pe de o parte, prin lipsa modelelor de funcționare, prin caracterul închis al organizației și lipsa de viziune / interes din partea fondatorului sau a consiliului director. Capacități___________________ Imagine generala / viziune Consiliul director Misiune Autonomie Resurse de management Stilul de conducere Planificare Management participativ Sisteme de management Furnizarea serviciilor Particip are a beneficiarilor Monitorizare si evaluare Resurs e uni ane Abilități Strategie Formare profesională Coaching Motivare Resurse financiare Management financiar Vulnerabilitate financiară Resurse externe Relații publice Interesele clienților Capacitatea de a colabora c autoritățile publice Capacitatea de a lucra cu alte ONG-uri X I I 3 X X 3 X X Legendă: Evaluarea inițială: toamnă 2004 | Evaluare intermediară: toamnă 2005 Evaluare finală: toamnă 2006 Un alt element semnificativ observat în urma analizei constă într-o prioritate minimă acordată resurselor umane și managementului acestora. Eforturile principale sunt orientate spre beneficiari, strângerea de fonduri, dezvoltarea de proiecte etc, fără să se aibă în vedere și resursele principale care, în esență, duc la realizarea tuturor scopurilor propuse. Figura 5. Profilul dezvoltării organizaționale (OA) 25 Una dintre cauze rezidă în mentalitatea frecvent întâlnită în mediul organizațiilor nonguvernamentale conform căreia, dacă cineva alege să lucreze în domeniul serviciilor sociale înseamnă că este motivat intrinsec, că găsește satisfacție în munca în sine și în rezultatele pe care le obține și nu în factori extrinseci cum ar fi remunerația, compensațiile și alte beneficii pe care organizația le poate oferi. Cu alte cuvinte se există așteptarea din partea managementului ca angajații / voluntarii să se motiveze singuri, salariul oferit de către organizație fiind considerat un beneficiu major pe care aceasta îl oferă. Conform modelului lui Meyer și Allen (1991 în Elias 2008), motivația încurajată în cadrul acestor organizații nu este cel afectivă (bazată pe identificarea cu organizația și dorința de a activa în cadrul ei) ci cea al continutății (rămânerea în cadrul organizației de nevoie, din imposibilitatea găsirii unui alt loc de muncă, a eventualului comfort implicat, a faptului că reprezintă o experiență care poate ajuta pe viitor în găsirea unui alt loc de muncă etc). 4.3. Teoria emergentă din date Rolul asumat de către liderul informal al organizației, împreună cu motivația (religioasă, personală sau vizând beneficiarii) care a dus la înființarea acesteia, determină un stil de management organizațional ce poate fi caracterizat drept religios, bazat pe bune intenții sau teoretic-aplicat. în funcție de principiile de management aplicate, gradul de deschidere către profesionalizarea organizației și către lucrul cu specialiști este diferit. Pe de altă parte, specialiștii din organizație influențează la rândul lor, într-o măsură mai mică sau mai mare stilul și principiile de management. Toți acești factori dau naștere unei „conștiințe organizaționale”, a unei realități organizaționale implicite care înglobează principiile de bază și strategiile după care aceasta operează. Această „conștiință organizațională” se manifestă într-un mediu perceput ca fiind preponderent negativ, fiind influențată Figura 6. Diagramă privind teoria rezultată în urma interpretării datelor calitative și cantitative semnificativ de de tipul și cantitatea fondurilor la care organizația are acces. în final, tipul de management și forma de manifestare a organizației determină un anumit traseu de dezvoltare care poate fi frânat din start de către rezistența la schimbare, se poate dezvolta forțat, în urma unor compromisuri succesive, integrări parțiale sau doar de formă a noului, disproporționat - în cazul în 26 care unele aspecte se dezvoltă mai mult în detrimentul celorlaltor arii sau poate avea o evoluție emergentă, naturală, dată de negocierea schimbării, integrarea și adaptarea noului în contextul tradițional al organizației, sub toate aspectele ei. Poziționarea celor două tipuri de leaderi în etapa incipentă a teoriei și rolul cauzal al acestora sunt susținute de perspectiva lui Palmer, Dunford și Akin (2009, p.10) care argumentează că „fiecare persoană operează cu o imagine sau model mental legat de ceea ce consideră că este realizabil”; aceasta face ca „imaginile pe care le avem despre schimbarea în sine și felul în care aceasta trebuie realizată, precum și ceea ce noi gândim despre rolul pe care îl avem în acest proces, să afecteze felul în care vom aborda schimbarea și rezultatele pe care le vom obține”. Leaderul „deținător al adevărului absolut” este caracterizat prin set de principii puternic ancorate în cultura de origine (dacă este străin), aceasta reprezentând o parte din sistemul de referință. Realitatea este filtrată apoi în funcție de experiența personală și capacitatea proprie de înțelegere, stabilindu-se o serie de etichete și categorii cărora le este asociată informația și în acord cu care se iau ulterior decizii și se acționează. în plus, la acest nivel se manifestă și un sentiment de invulnerabilitate în fața autorităților publice sau a instituțiilor de control, susținându-și deciziile de nerespectare a normelor prin sfidare. Sentimentul de superioritate vine și din convingerea că, atât timp cât a avut inițiativa / a fost investit să conducă o organizație care ajută alți oameni - acest lucru îl face un model de altruism și de comportament. Reacțiile acestora la presiunile de schimbare sunt de regulă negative, opunându-se cu vehemență oricăror demersuri care atentează la statutul lor, le diminuează controlul asupra situației și implică descentralizare la nivelul luării deciziilor. Leaderul ca manager de resurse adoptă o poziție de căutare continuă, de curiozitate și descoperire. Nu își asumă drepturi sau prerogative inițiale și vede funcționarea organizației ca depinzând de o multitudine de factori care trebuie luați în considerare. Este conștient că nu deține toată informația necesară și de aceea acceptă să se bazeze pe colaboratori, angajați, alte instituții și organizații, diverse materiale scrise - ca surse de informare în luarea deciziilor și a stabilirii strategiilor. Procesele de lucru sunt predominant participative, implicând mai multe nivele ierarhice atât ca furnizori de informații cât și ca factori de decizie Toate organizațiile sunt înființate cu un scop declarat, de regulă constând în remedierea sau oferirea de suport în cadrul unei nevoi sau probleme sociale. În funcție de acesta, dezvoltă programe, servicii, organizează activități etc. Cu toate acestea însă, motivele implicite, factorii personali sau influențele care au dus la decizia înființării organziației sau la preluarea conducerii acesteia sunt de fapt cei care vor influența modul de îndeplinire al scopului și funcționarea organizației în sine. Organizația religioasă are la baza înființării motivații de ordin spiritual, fiind creată ca și instrument de îndeplinire a unei misiuni. Este susținută material, informațional precum și de modele de lucru din partea unui cult religios, din țară sau din străinătate, personalul de conducere în organizație este ales pe criterii de „charismă”, în funcționarea acesteia primând valorile biblice în favoarea celor profesionale. Organizația personală este înființată de către persoane care au trecut printr-o experiență negativă sau s-au confruntat personal cu o problemă pentru care la un moment dat și într-un context anume nu exista soluție. Alegând să lupte pentru acest lucru, asociindu-se cu mai multe persoane aflate în situații similare pentru a facilita accesul la resurse dar și a distribui din informația și resursele deja obținute, fondatorul (fondatorii)ajung în situația de a fi nevoiți să gestioneze și să coordoneze o organizație în sine. La extrema cealaltă, organizația personală vine să îndeplinească o serie de interese personale pur mercantile și materiale. De la înmatricularea mașinilor pentru a evita plata unor impozite sau a taxei de poluare, la transferul ilicit de fonduri sau „acoperirea” altor activități mai mult sau mai puțin legale. 27 în ceea ce privește tipurile de management, acestea pot fi sintetizate confom tabelului 18. Tabel 3. Sinteză a principalelor tipuri de management Management bazat pe „bune Management creștin Management teoretic aplicat intenții” Se face voința divină Se face voința celui care dorește să facă bine (indiferent dacă deține cunoștințe sau abilități în acest sens) Se iau în considerare nevoile tuturor celor implicați Se raportează la modele biblice de comportament / luare de decizii Se raportează la modelele proprii de comportament / luare de decizii sau ale cercului de prieteni Se raportează la modele de compotament / luare de decizii validate științific Rezultatele acțiunilor trecute sunt atribuite sprijinului divin Rezultatele acțiunilor trecute sunt atribuite experienței și valorii personale Rezultatele acțiunilo trecute sunt atribuire echipei și tuturor factorilor implicați Managerul ca și „păstor” Managerul ca și „bunul samaritean” Managerul ca facilitator Luarea deciziilor - rugăciune și revelație divină Luarea deciziilor în baza inspirației de moment Proces standardizat de luare a deciziilor Uniformizarea personalului „toți suntem egali în fața lui Dumnezeu” Diferențiere pe bază de performanță însă în lipsa unor criterii clare Fiecare post în sine are stabilite criteriile de performanță și sistemul de beneficii și compensații aferent Selectează colaboratorii și partenerii în funcție de aderarea la aceleași valori religioase Selectează colaboratorii și partenerii pe criterii de similaritate în interese și mod de a gândi Selectează colaboratorii și partenerii pe principiul complementarității (ce pot aduce diferit față de ceea ce organizația deține deja) Conceptul de „conștiință organizațională” a apărut prin analogia cu termenul de conștiință de sine, reprezentând astfel modul în care organizația se percepe pe sine însăși. Acest concept include imaginea pe care managementul și personalul o au despre organizație, felul și caracteristicile prin care o diferențiază de alte organizații, evaluările subiective la adresa acesteia. Organizația de hârtie se comportă asemenea acestui material. în egală măsură poate fi numită și „organizația pe hârtie”, deoarece acesta este singurul mediu în care funcționează. Organizația oportunistă este înființată în vederea îndeplinirii unui scop larg, vizează una sau mai multe categorii de beneficiari și implică persoane din medii diverse. Este o organizație cu granițe foarte laxe, deschise și cu un grad mare de influențabilitate și receptivitate în raport cu mediul. Organizația oportunistă este similară plastelinei, modelabilă, schimbându-și forma, orientarea chiar și modul de lucru în funcție de oportunități. Organizația autosuficientă este o organizație cu un stil și o serie de principii de lucru foarte bine definite și adânc înrădăcinate. Este o organizație cu multe tradiții, o cultură internă foarte puternică și de regulă foarte puțin deschisă la influențe exterioare. O dată verificat și testat un stil de lucru, în condițiile în care oferă rezultatele scontate, este adoptat iar viitoarele îmbunătățiri sau adaptări sunt cu greu acceptate. Organizația socială reprezintă idealul de funcționare, integrând aspectele pozitive ale celorlaltor tipuri de organizații în raport cu flexibilitatea și deschiderea către mediul extern, însă în condițiile păstrării identității 28 proprii. în cadrul acestei organizații influențele externe sunt preluate, analizate și integrate în forma și măsura în care îi sunt benefice, existând însă o deschidere permanentă către identificarea de modele și oportunități externe. Accesul la fonduri are o influență majoră nu doar în ceea ce privește derularea activităților organizației, ci și din punct de vedere a felului în care se formează sistemele de management și a felului în care vor funcționa structurile organizaționale în interior. Tipurile și cantitatea fondurilor afectează modul de gândire al managementului și al personalului, principiile după care se ghidează și felul în care se raportează la resurse. Experiența practică duce la identificarea a două categorii majore: fondurile foarte accesibile, pentru care nu trebuie depus un efort deosebit, stabile, în valori relativ mari, care acoperă nevoile de funcționare ale organizației și fondurile puțin accesibile sau care necesită un efort foarte mare din partea organizației de a le accesa. Structura de personalitate a managerului, împreună cu motivația implicită pentru care a fost înființată organizația generează un anumit stil de management, care sub influența mediului și a tipurilor de fonduri la care organizația are acces conferă un anumit mod de funcționare al organizației. Acțiunea simultană a acestor factori generează predilecția către un anumit stil de dezvoltare pe termen lung. Un manager „deținător” al adevărului absolut, un management bazat pe bune intenții sau un management creștin în cadrul unei organizații autosuficiente cu acces facil la resurse, vor determina o stagnare sau chiar o involuție la nivelul organizării interne. Dezvoltarea forțată are loc la nivelul oricăruia dintre tipurile organizaționale, indiferent de motivația înființării sau stilul de management. Aceasta poate avea loc atât sub influența factrilor externi cât și interni, integrând de regulă un model de lucru, comportament, strategie care nu o reprezintă și cu care nu a fost de acord. Prin faptul că implementarea schimbării nu poate fi evitată, fie se crează un sistem hibrid care să încorporeze ambele perspective, fie se adoptă un timp noul model de lucru / comportament, urmând ca o dată cu scăderea presiunii externe sau interne să se revină la stilul de lucru inițial. Dezvoltarea emergentă se produce lin, prin integrarea naturală atât a influențelor externe cât și a demersurilor și sugestiilor personalului intern. Abordarea fiecărei situații în parte ca pe o oportunitate, analiza tuturor factorilor implicați, comunicarea eficientă la toate nivelele, lucrul bazat pe planificare, diseminarea informației cu privire la obiective și la stadiul îndeplinirii acestora - toate acestea duc la o dezvoltare continuă, ușor acceptată și sustinută la nivel intern. Dezvoltarea disproporționată are loc atunci când anumite sectorare organizaționale se dezvoltă rapid și funcționează eficient, în condițiile în care altele sunt lăsate în urmă și nu beneficiază de investiții semnificative de timp, finanțe sau resurse umane. Capitolul V - Concluzii și reflecții personale abordează problematica dezvoltării organizațiilor nonguvernamentale în domeniul protecției copilului din perspectiva obiectivelor generale stabilite în faza inițială a cercetării. Din punct de vedere al primului obiectiv al cercetării (crearea unui model de analiză în ceea ce privește schimbarea și dezvoltarea ONG-urilor cu activitate în protecția copilului), se poate concluziona că folosirea perspectivei „din interior” concomitent cu metodologia specifică teoriei emergente din date reprezintă un model viabil, util și adaptat specificului organizațiilor nonguvernamentale cu activitate în protecția copilului. Avantajele acestuia constau în furnizarea unei cantități și varietăți mari de informații, într-o formă brută, nefiltrată de către subiect în raport cu obiectivele cercetării sau din perspectiva dezirabilității sociale. 29 Dezavantajele modelului constau în aplicabilitatea redusă, în faptul că nu se pretează decât unor analize calitative la scală mică, fără a putea reprezenta baza unei cercetări de mai mare amploare în ceea ce privește cel de-al doilea obiectiv al cercetării (identificarea tipurilor de schimbări implementate la nivelul ONG-urilor cu activitate în protecția copilului), acestea sunt puse în evidență atât de cercetarea cantitativă (creșterea numărului de angajați în general și a celor cu studii superioare, respectiv studii superioare de specialitate în particular, implicarea constantă în activitate a unui număr tot mai mare de voluntari, o investiție relativ scăzută în formarea continuă a personalului însă cu o tendință ascendentă din 2006 și până în 2010, o creștere a investițiilor salariale în concordanță cu creșterea numărului de angajați, tendința de a deservi un număr tot mai mare de beneficiari etc) precum și de cercetarea calitativă, unde schimbările semnificative s-au realizat la nivelul a trei mari sectoare: resurse umane, resurse financiare și resurse externe. Un aspect esențial al schimbării parcurse sau în curs de desfășurare în cadrul organizațiilor studiate este legat de modificările la nivel de cultură organizațională. Presiunile legislative, criteriile de selecție impuse în competiția pentru fonduri, disponibilitatea pe piață a specialiștilor în domeniul social și mediatizarea tot mai mare a acestei profesii au determinat o presiune în sensul construirii de noi valori, principii, a adoptării de noi modele de raportare la activitatea socială în sine. Schimbarea preponderentă a fost de la cultura bazată pe oameni la cea bazată pe sarcini (Handy 1995), excepție făcând organizațiile religioase în care cultura rolurilor și poziția preferențială ocupată pe personalul cleric în raport cu cel laic a rezistat acestor influențe exterioare. Al treilea obiectiv (identificarea factorilor de mediu care au determinat, susținut sau împiedicat procesele de schimbare și dezvoltare organizațională) a fost îndeplinit prin punerea în legătură a analizei PEST cu evoluția sub aspect cantitativ a sistemului nonprofit de protecție a copilului și cu transformările interne ale acestuia observate în urma analizei calitative. în consecință, felul în care s-au dezvoltat organizațiile nonguvernamentale înființate în perioada anterioară apariției standardelor de calitate este în mare parte produsul unui mediu social multi-problematic, a percepțiilor construite, mediatizate și întreținute la nivel de societate și a lipsei unui cadru formal și bine definit de functionare. Acest fapt a dus în primul rând la o avalanșă de persoane bine intenționate, interesate să ajute în raport cu propria mentalitate, propriile resurse, disponibilități materiale și intelectuale. Același fenomen de implicare a instituțiilor internaționale în realizarea politicilor sociale și a sistemului de asistență socială la nivel național se poate observa și la nivel organizațional. Numeroase organizații din sistemul de protecție al copilului au fost înființate cu finanțare și management străin, în baza percepțiilor acestora, fără să se ia în considerare opinia reprezentanților comunității locale. Această situație a fost în parte favorizată și de lipsa de expertiză în primii ani în domeniul social a acestora, starea de dezorganizare, confuzie și transformare în care societatea se afla la momentul respectiv. în baza acestor considerente, nici una dintre organizații nu a parcurs un tip de transformare bazat pe alegere, inițiat la început la nivel intern și susținut, promovat ulterior în raport cu mediul Având în vedere faptul că și în cadrul organizației W, deși activă într-o economie stabilă, bine dezvoltată, cu acces la numeroase resurse, s-au manifestat fenomenele de stagnare și involuție, se poate afirma că rolul mediului în susținerea dezvoltării organizaționale este mai mic comparativ cu factorii interni, legați de personalitatea leaderului și caracteristicile structurale ale organizației. Sub aspectul factorilor interni care au influențat schimbarea și dezvoltarea organizațională (obiectivul al patrulea al cercetării) un factor principal de influență a fost reprezentat de către personal. Reintroducerea sistemului de formare în domeniul asistenței sociale și profesionalizarea acestei activități, duc la o presiune tot mai mare asupra organizațiilor înființate în context religios sau de persoane cu altă formare decât cea 30 socială. La aceasta se adaugă și presiunea legislativă de a implica specialiști în furnizarea serviciilor specializate, creându-se astfel premisele unei influențe majore din interior asupra dezvoltării organizationale. Sub aspectul stadiului de dezvoltare organizațională a ONG-urilor ca urmare a proceselor de schimbare implementate (obiectivul al cincilea), majoritatea organizațiilor se află într-o etapă de trecere de la managementul intuitiv (bazat pe modele, imagini, perceptii din trecut, din experienta directă a persoanelor) către cel analitic (bazat pe procese și strategii clare de lucru și susținut de consultanți și personalul de specialitate cu formare în management). în ceea ce privește obiectivul al șaselea, privind tipologia ONG-urilor cu activitate în protecția copilului în funcție de stadiul de dezvoltare și elemente care țin de funcționarea internă, pe lângă categoriile evidențiate în cadrul teioriei emergente, se mai poate observa segmentarea în două categorii principale - “vechea gardă” și “noua gardă”. Vechea gardă s-a înființat în perioada premergătoare introdcerii standardelor de calitate, funcționând un timp după o serie de principii proprii. Apariția standardelor de calitate sau a principiilor profesioniste (prin înființarea instituțiilor de formare în domeniul social) duce, după numeroase conflicte și menifestări de rezistentă - fie la adoptarea într-o mai mare sau mică măsură a acestora fie la desființatea organizației. Organizațiile din „noua gardă” s-au înființat după apariția normelor legislative care delimitau funcționrea organizațiilor, fapt care a făcut ca acestea să fie percepute ca pe un dat, ca pe o condiție necesară derulării activității. în această situație nu s-a pus problema rezistenței la schimbare și nu au apărut frustrări legate de necesitatea schimbării unui mod de lucru deja existent. Noțiuni ca eficiență, standarde de calitate, evaluare, proceduri de lucru etc au fost percepute ca modalități de susținere a funcționării organizaționale. Acestea au determinat necesitatea gândirii și planificării în avans și structirilor modului de lucru, ceea ce a ajutat în derularea ulterioară a activităților. Sub aspectul experienței de realizare a cercetării și redactare a tezei, aspectele esențiale constau în faptul că acest demers, dincolo de caracterul său științific a reprezentat pentru mine și un demers de dezvoltare personală. Provocările importante au constat în amploarea subiectului și posibilitatea abordării acestuia din multiple direcții ceea ce a făcut dificilă alegerea în fază inițială a unei metodologii de cercetare. Alte dificultăți au fost determinate de utilizarea metodei teoriei întemeiate care, prin specificul ei, impune o "capacitate de a tolera un anumit grad de ambiguitate (...)" în fața „nevoii acute de a evita nesiguranța, de a încheia rapid cercetarea” (Strauss și Corbin (1998, p.6). Volumul foarte mare de date a făcut uneori dificilă menținerea „firului roșu" al cercetării. Elementele principale de noutate și originalitate ale acestei lucrări constau în: design-ul cercetării (abordarea analizei managementului organizațiilor nonguvernamentale cu activitate în protecția copilului din perspectiva teoriei emergente); instrumentul utilizat (Instrumentului de dezvoltare organziațională (Renzi 1996) a fost aplicat în numeroase țări și culturi însă fără precedent la nivelul României); rezultate (dezvoltarea unei teorii emergente privind funcționarea și dezvoltarea organizațională, cu aplicabilitate directă la serviciile ONG de protecție a copilului în context românesc) și perspectiva de analiză (urmărirea, dincolo de demersul exploratoriu, a unui demers justificativ, de identificare a explicațiilor și cauzelor care stau la baza alegerii unui anumit traseu de dezvoltare organizațională) În închiere, subliniez faptul că, datorită capacterului vast și complex, acest studiu poate reprezenta un punct de plecare, o temelie pentru noi cercetări în domeniu. 31 BIBLIOGRAFIA TEZEI Ambrose, M.W. (2002), Financial incentives and other sources of support for child protection reform in Romania, Report prepared for the national authority for child protection and adoption of the Government of Romania, accesat în data de 20 mai 2010, http://pdf.usaid.gov/pdf_docs/PNACW990.pdf Anderson, C. (2005), How to Build Effective Management Systems, accesat în data de 17 mai 2011, http://www.bizmanualz.com/blog/how-to-build-effective-management-systems.html Andrews, J., Cameron, H., Harris, M. (2008), All change? Managers' experience of organizational change in theory and practice, Journal of Organizational Change Management Vol. 21, No. 3, pp. 300-314 Arpinte D. (2010), Factori inhibitori ai inovatiei în serviciile sociale, Calitatea vietii, Vol. XXI, nr. 1-2, pp. 193202 Aubert, N. (2006), Interview, accesat în data de 13 August 2012, http://culture.nextmodernity.com/archive/2006/01/10/l-individu-hypermoderne.html Aubert, N. (2006), L'individu hypermoderne, Eres Sociologie Clinique, Toulouse Autoritatea Națională pentru Protecția Copilului (n.d.), Scurt istoric al evoluției sistemului de protecție a copilului din România, accesat în data de 15 martie 2012, http://www.copii.ro/prot_prezentare.html Babchuk, W.A. (1997), Glaser or Strauss? Grounded theory and adult education, Midwest Research-To-Practice Conference in Adult, Continuing and Community Education Michigan State University East Lansing, Michigan, October 15-17, 1997 Barnett, D. (2012), Constructing New Theory for Identifying Students with Emotional Disturbance: A Constructivist Approach to Grounded Theory, The Grounded Theory Review, Volume 11, Issue 1 Barrett, M., Grant, D., Wailes, N. (2006), ICT and Organizational Change: Introduction to the Special Issue, Journal of Applied Behavioral Science, Vol. 42, No. 6 Băban, A. (2002) Metodologia cercetării calitative, Presa Universitară Clujeană, Cluj-Napoca Beckhard, R., Pritchard, W. (1992), Changing the Essence: The Art of Creating and Leading Fundamental Change in Organizations, Jossey-Bass Publishers Bezemer, J., Karsten, L., van Veen, K. (2003), Understanding variations between Management Fashions: a Comparison of The Different Institutional Expressions of Two Management Concepts, accesat în data de 13 ianuarie 2012, http://som.eldoc.ub.rug.nl/reports/themeG/2003/03G05/ Blair, L. (2004), Management of Change: module slides, MA in Comparative Social Studies, Zuyd Hogeschool, Maastricht, The Netherlands Boboc, I. (2006), Comportamente și strategii manageriale în organizațiile nonguvernamentale, Calitatea vieții, nr. 1-2 / 2006, Editura Academiei Române Bogathy, Z. (2004), Manual de psihologia muncii și organizaționala, Editura Polirom, Iași Bosch-Sijtsema, P.M., Rispens, S. (2003), Facilitating knowledge transfer in virtual teams through a social network approach, accesat în data de 28 septembrie 2009, http://som.eldoc.ub.rug.nl/reports/themeB/2003/03B31/ Boonstra, J.J.(ed) (2004) Dynamics of Organizational Change and Learning, John Wiley & Sons, Ltd. Brunton, M., Matheny, J. (2009), Divergent acceptance of change in a public health organization, Journal of Organizational Change Management, Vol. 22, No. 6, pp. 600-619 32 Bryson, J. (2008), Dominant, emergent and residual culture: the dynamics of organizational change, Journal of Organizational Change Management Vol. 21, No. 6, pp. 743-757 Burdus, E. (2003), Căprărescu, G., Androniceanu, A., Miles N. Managementul schimbării organizaționale, Editura economică, București, ed.a doua Burke, W. (2002), Organization Change, Theory and practice, Foundations for Organizational Science series, USA, SAGE Publications, Inc., Teachers College, Columbia University Cace, S. (2004), Statul bunăstării. Evoluții și tendințe, Editura Expert, București Charmaz, K. (2006), Constructing grounded theory. A practical guide through qualitative analysis, SAGE Publications Ltd London Chrusciel, D. (2008), What motivates the significant/strategic change champion(s)?, Journal of Organizational Change Management Vol. 21, No. 2, pp. 148-160 Cummings, T.G., Worley, C.G. (1993), Organization Development and Change (5th ed.). St. Paul, MN: West Publishing Company Civil Society Development Foundation (CSDF) (2005), Dialogue for civil society, accesat în data de 1 februarie 2010, http://www.fdsc.ro/documente/13.pdf Coghlan, D. (1994), Managing Organizational Change through Teams and Groups, Leadership & Organization Development Journal, Vol. 15, No. 2, pp. 18-23 Collins, J.C., Porras, J.I. (2002), Built to Last: Successful Habits of Visionary Companies (3rd ed.), Random House Business Commission of the European Communities (2000), COMMUNICATION FROM THE COMMISSION TO THE COUNCIL, THE EUROPEAN PARLIAMENT, THE ECONOMIC AND SOCIAL COMMITTEE AND THE COMMITTEE OF THE REGIONS Social Policy Agenda, Brussels COM(2000), 379 final, accesat în data de 1 februarie 2008, http://eur-lex.europa.eu/LexUriServ/LexUriServ.do?uri=COM:2000:0379:FIN:EN:PDF Corbett, S., Fikkert, B. (2012), When Helping Hurts: How to Alleviate Poverty Without Hurting the Poor . . . and Yourself, Moody Publishers Cousins, W. (1991), Non-Governmental Initiatives, ADB, The Urban Poor and Basic Infrastructure Services in Asia and the Pacific Craft, K., Trost, A. (2004), Diagnosing Organizations With Impact, NEA/NTL OD Certificate Program Cutcliffe, J.R. (2000), Methodological issues in grounded theory, Journal of advanced nursing, Vol. 31, No. 6, pp. 1476-1484 De Wit, B., Meyer, R. (2010), Strategy: Process, Content, Context : An International Perspective, Cheriton House, North Way, Andover, Hampshire, UK Dekker, P., Ederveen, S., Jehoel-Gijsbers, G., De Mooij, R., Soede, A., Wildeboer Schut, J. (2003), Social Europe (Annex to State Of The European Union 2004), Social and Cultural Planning Office, The Hague, pp. 45-57 Dick, B. (2002), Grounded theory: a thumbnail sketch, accesat în data de 26 martie 2007, http://www.scu.edu.au/schools/gcm/ar/arp/grounded.html. Drucker, P.F. (2007), Management Challenges for the 21st Century, A Butterworth-Heinemann Title; 2Rev Ed edition 33 Early, G (2005), Leadership Expectations: How Executive Expectations are Created and Used in a Non-profit Setting, Regnum Books Elias, SM. (2009), Employee Commitment in Times of Change: Assessing the Importance of Attitudes Toward Organizational Change, Journal of Management, Vol. 35 No. 1, pp. 37-55" Ellis, A. (2002), Overcoming Resistance: A Rational Emotive Behavior Therapy Integrated Approach, Springer Publishing Company, 2 edition Eriksen, M. (2008), Leading adaptive organizational change: self-reflexivity and self-transformation, Journal of Organizational Change Management, Vol. 21, No. 5, pp. 622-640 Erwin, D.G., Garman, A.N. (2009), Resistance to organizational change: linking research and practice, Leadership & Organization Development Journal, Vol. 31, No. 1, pp. 39-56 European Council (2000), Presidency Conclusions: Annex VIII: Fight Against Poverty And Social Exclusion (14110/00), Nice, accesat în data de 25 ianuarie 2008, http://ec.europa.eu/employment_social/social_inclusion/docs/approb_en.pdf Evered, R., Louis, M.R. (1981), Alternative Perspectives in the Organizational Sciences: "Inquiry from the inside" and "Inquiry from the outside", Academy of Management Review, vol 6, no.3 385-395 Fairhurst, J, Vincenzi, C. (2003), Law Of The European Community, Pearson Education Limited, London, pp. 227-304 Fard, H., Eslami, A. (2010), Discovering Theory of organizational indifference: a grounded theory strategy , European Journal of Scientific Research, Vol. 40, No. 3, pp.450-460, accesat în data de 1 august 2012, http://www.eurojournals.com/ejsr_40_3_13.pdf Fielding, N., Lee, R. (1991), Using Computers in Qualitative Research, Sage Publications Frahm, J. (2007), Organizational Change: Approaching the Frontier, Some Faster Than Others, Organization, Vol. 14, No. 6, pp. 945-955 Fronda, Y., Moriceau, J-L. (2008), I am not your hero: change management and culture shocks in a public sector corporation, Journal of Organizational Change Management Vol. 21, No. 5, pp. 589-609 Fundatia Dezvoltarii Societatii Civile (FDSC) (2010), România 2010. Sectorul neguvernamental - profil, tendințe, provocări -, accesat în data de 17 februarie 2011, http://www.fdsc.ro/library/conferinta%20vio%207%20oct/Romania%202010_Sectorul%20neguvernament al1.pdf Fundația Națională pentru Dezvoltare Comunitară (2007), Societatea civilă, accesat în data de 15 mai 2012, http://www.fndc.ro/comunitate/societatea_civila.html Gibbons, M., Limoges, C., Nowotny, H., Schwartzman, S., Scott, P. and Trow, M. (1994), The New Production of Knowledge: The Dynamics of Science and Research in Contemporary Societies, Sage, London Gjersing, L., Caplehorn, J., Clausen, T. (2010), Cross-cultural adaptation of research instruments: language, setting, time and statistical considerations, BMC Medical Research Methodology, 2010 Glaser, B.G. (1992), Basics of Grounded Theory Analysis: Emergence Versus Forcing, Mill Valley, CA, Sociology Press. Glaser, B.G. (2001), The Grounded Theory perspective: Conceptualisation contrasted with description, Sociology Press, Mill Valley, CA. 34 Glaser, B.G. (1978), Theoretical sensitivity: Advances in the methodology of grounded theory, Sociology Press, Mill Valley, California Glaser, B.G. (1998), Doing Grounded Theory: Issues and Discussions, Sociology Press, Mill Valley, CA. Glaser, B.G., Strauss, A.L. (1967), The discovery of grounded theory, Aldine Transaction Goulding, C. (2002), Grounded Theory. A Practical Guide for Management, Business and Market Researchers, SAGE Publications Ltd, London Grant, D., Michelson, G., Oswick, C., Wailes, N. (2005), Guest editorial: discourse and organizational change, Journal of Organizational Change Management Vol. 18, No. 1, pp. 6-15 Greiner, L.E. (1972), Evolution and revolution as organizations grow, Harvard Business Review May-Jun, Vol. 76, No. 3, pp. 55-60, 62-68 Greene, Mark (1997), Thank God it's Monday: ministry in the Workplace, 2nd ed., Scripture Union Grinnell, R.M., Unrau, Y.A. (2005), Social work research and evaluation. Quantitative and qualitative approaches, Oxford University Press, US Groves, K.S. (2006), Leader emotional expressivity, visionary leadership, and organizational change, Leadership & Organization Development Journal Vol. 27, No. 7, pp. 566-583 Guba, G., Lincoln, Y. (1994), Competing paradigms in qualitative research, Handbook of Qualitative Research, Thousand Oaks, CA, Sage Haire, M. (1959), Modern Organization Theory: a symposium, Foundation for Research on Human Behavior, Institute of Industrial Relations Hamlin, B., Keep, J., Ash, K. (2001), Organizational Change and development, Prentice Hall Handy, C. (1995), Gods of Management: The changing work of organizations, Oxford University Press, US Hanna, D (1988), Designing Organizations for High Performance, Addisson-Wesley Harvestime International Institute (2010), Biblical Management Principles, curs, accesat în data de 1 August 2012, http://www.amesbible.org/courses/BiblicalManagement.pdf He, H., Baruch, Y. (2009), Transforming organizational identity under institutional change, Journal of Organizational Change Management Vol. 22, No. 6, pp. 575-599 Head, T.C. (2005), Structural changes in turbulent environments: a study of small and mid-size chinese organizations, Journal of Leadership and Organizational Studies, vol 12, nr. 2, p.82 Herzberg, F. (2003), One more time: how do you motivate employees?, Harvard Bussiness Review, accesat în data de 20 aprilie 2011, http://hbr.org/2003/01/one-more-time-how-do-you-motivate-employees/ar/1 Hilhorst, D. (2003), The real world of NGOs. Discourses, diversity and development, Zed Books Ltd, New York, London Hirschhorn, L., Gilmore, T.N. (1989), The Psychodinamics of a cultural change: learnings from a factory, Human Resources Management, vol. 28, nr.2 Holt, D.T., Self, D.R., Thal, A.E. Jr, Lo, S.W. (2003), Facilitating organizational change: a test of leadership strategies, Leadership & organization developent Journal, 24/5, pp.262-272 Howard, A. (1994), Diagnosis for Organizational Change: Methods and Models, Guilford Publications, New York 35 Howell, J., Pearce, J. (), New Roles and Relevance, Development NGOs and the Challenge of Change, Kumarian Press, pp. 76 -78 Huczynski, A., Buchanan, D. (2004), Organizational Behaviour: An Introductory Text, Financial Times/ Prentice Hall, 5th edition Ilut, P. (1997), Abordarea calitativa a socio-umanului, Polirom, Iași Institute for Conservation Leadership (ICL) (n.d.), Four Stages and Four Challenges of Organizational Development, accesat în data de 14 martie 2011, http://www.icl.org/sites/default/files/Four%20Stages%20and%20Challenges.pdf" Johnson, S. (2002), Who moved my cheese? An amazing way to deal with change in your work and in your life, G.P. Putnam's Sons, New York Jones, L., Watson, B., Hobman, E., Bordia, P., Gallois, C. (2008), Employee perceptions of organizational change: impact of hierarchical level, Leadership & Organization Development Journal Vol. 29, No. 4, pp. 294-316 Jutting, J. (2003), Institutions and development: A criticai review, OECD Development Centre, Working Paper No. 210, accesat în data de 13 iunie 2012, http://portals.wi.wur.nl/files/docs/SPICAD/Institutions_and_developmentOECD.pdf" Kaplan, R.S., Grossman, A.S. (2010), The Emerging Capital Market for Nonprofits, Harvard Business School Publishing Corporation, accesat în data de 20 august 2011, http://hbr.org/2010/10/the-emerging-capital-market-for-nonprofits/ar/1 Karlof, B., Lovingsson, F.H. (2007), Re-Organisation, Springer, New York Kauanui, S.K., Myers, F. , Thomas, K.D., Sherman, C.L., Waters, G.R., Gilea, M. (2010), An exploration of entrepreneurship and play, Journal of Organizational Change Management Vol. 23, No. 1, pp. 51-70 Kilmann, R. (1984), Beyond the Quick Fix: Managing Five Tracks to Organizational Success, Beard Books Kolb, D.A. (1984), Experiential Learning, Prentice Hall Kotter, J. (1978), Organizational Dynamics: Diagnosis and Intervention, Addison-Wesley Kotter, J.P. (1996), Leading change, Harvard Business School Press, Boston, Massachusetts Laszlo, A., Krippner, S. (1998), Systems Theories: Their Origins, Foundations, and Development, Systems Theories and A Priori Aspects of Perception, Amsterdam, Elsevier Science, Ch. 3, pp. 47-74 Leftwich, A. (2007), The Political Approach to Institutional Formation, Maintenance and Change, IPPG Programme Office, IDPM, School of Environment & Development University of Manchester Harold Hankin Building, Precinct Centre Oxford Road, Manchester M13 9PL Letiche, H., van Boeschoten, R., de Jong, F. (2008), Workplace learning: narrative and professionalization, Journal of Organizational Change Management Vol. 21 No. 5, pp. 641-654 Lewin, K. (1997), Field Theory in Social Science, New York, Harper & Row Lindenberg, M., Dobel, J.D. (1999), The Challenges of Globalization for Northern International Relief and Development NGOs, Nonprofit and Voluntary Sector Quarterly, Vol. 28, No. 4 Lorenz, W. (1994), Social Work In A Changing Europe, Routledge, London, pp. 105-128 Lupton, R.D. (2011), Toxic Charity: How Churces and Charities Hurt Those They Help, Harper Collins Publishers, New York 36 Marczyk G., DeMatteo D., Festinger D. (2005), Essentials of Research Design and Methodology, John Wiley & Sons, Inc., Hoboken, New Jersey Mărginean, I. (2004), Politica socială. Studii 1990-2004, Editura Expert, București Mărginean, I., Bălașa, A. (coord) (2005), Calitatea vieții în România, Editura Expert, București Mărginean, I., Precupețu I .(coord) (2010), Calitatea vieții în România 2010, Institutul de Cercetare a Calității Vieții, București Martins, L.P. (2009), The nature of the changing role of first-tier managers: a long-cycle approach, Journal of Organizational Change Management Vol. 22, No. 1, pp. 92-123 McCallin, A. (2009), Classic Grounded Theory, accesat în data de 28 septembrie 2011, http://www.groundedtheoryonline.com/what-is-grounded-theory/classic-grounded-theory McNamara, C. (1997) Holistic Organization Development: A Paradigm for the Future, Change and Learning, Authenticity Consulting, LLC , accesat in data de 1 februarie 2010, www.authenticityconsulting.com McNamara, C. (2006), Field Guide to Consulting and Organizational Development, A Collaborative and Systems Approach to Performance, Change and Learning, Authenticity Consulting, LLC, accesat in data de 1 februarie 2010, www.authenticityconsulting.com Miller, S., Social Institutions, The Stanford Encyclopedia of Philosophy (Fall 2012 Edition), Edward N. Zalta (ed.) Ministerul Muncii, Familiei și Protecției Sociale (2010), Documentație de atribuire pentru Servicii de asistență tehnică pentru implementarea proiectului "Creșterea gradului de implementare a legislației din domeniul serviciilor sociale în contextul procesului de descentralizare", accesat în data de 24 ianuarie 2012, http://www.dgmarket.ro/tenders/np-notice.do~5564992 Ministerul Muncii, Familiei și Protecției Sociale (2011), Perspective de sustenabilitate si modernizare ale sistemului de servicii sociale, în actualul context national si european: seminar de informare și consultare, accesat la 18 ianuarie 2012, www.servicii sociale.info Ministerul Muncii, Familiei și Protecției Sociale (2010), CAIET DE SARCINI Servicii de asistență tehnică pentru implementarea proiectului „Creșterea gradului de implementare a legislației din domeniul serviciilor sociale in contextul procesului de descentralizare”, accesat în data de 11 ianuarie 2012, http://www.mmuncii.ro/pub/img/site/files/8965624e5a688abe712402548e9bccd3.pdf Ministerul Muncii, Familiei și Protecției Sociale (2012), Stadiul dezvoltarii serviciilor sociale in 2011. Evaluarea stadiului dezvoltarii sistemului national de servicii sociale din Romania, accesat în data de 28 iulie 2012, http://www.serviciisociale.info/js/ckfinder/userfiles/files/Anuarul%20de%20servicii%20sociale%20WEB.pdf Ministerul Muncii, Familiei și Protecției Sociale (2012), Analiza cadrului legislative european din domeniul serviciilor sociale 2011, accesat în data de 28 iulie 2012, http://www.serviciisociale.info/js/ckfinder/userfiles/files/Analiza%20cadrului%20legislativ%20european%2 0-%20web.pdf Moldoveanu, G. (2005) Analiză și comportament organizațional, Editura Economică, București Morgan, G. (1998), Images of organization: The executive edition, Thousand Oaks, CA: Sage Publications Inc. Muller, M. (2012), Grounded Theory Methods, IBM research, Cambridge, MA, USA 37 Nadler, D., Tushman, M .(1980), A model for diagnosing organizational behavior, Organizational Dynamics, Vol. 9, No. 2, pp 35-51 Ng, K., Hase, S. (2008), Grounded Suggestions for Doing a Grounded Theory Business Research, Electronic Journal of Business Research Methods Vol. 6, No.2, pp. 155-170 Nicolae-Valeanu, I. (1992), Istoria gandirii economice, Editura Didactica si Pedagogica, Bucuresti Nielsen, W.R., Saccoman J.L., Nykodym, N. (1995), Individual influence in organizational change, Leadership & Organization Development Journal, Vol. 16, No. 1, pp. 35-39 Neilsen, W.R. (1984) Becoming an OD Practitioner, Englewood Cliffs, CA: Prentice-Hall Oliver, D., Jacobs, C. (2008), Developing guiding principles: an organizational learning perspective, Journal of Organizational Change Management Vol. 20, No. 6, pp. 813-828 Palmer, I., Dunford, R., Akin, G. (2008), Managing organizational change: a multiple perspective approach, McGraw-Hill/IrwinB Pathfinder International (PI), Organizational Structure, Organizational development, Series 1, Module 2, accesat în data de 12 decembrie 2011, http://www2.pathfinder.org/site/DocServer/Organizational_Structure.complete.pdf?docID=323 Patton, M.Q. (1990), Qualitative Evaluation and Research Methods, Sage Publications, Newbury Park, CA Peli, G. (2002), Organizational niche boundaries in the N-space, accesat în data de 20 martie 2011, http://som.eldoc.ub.rug.nl/reports/themeG/2002/02G71/ Pfeffer J., Sutton R.I. (2000), The knowing-doing gap. How smart companies turn knowledge into action, Harward Bussiness School Press, USA Pop, L.M. (coord) (2002), Dicționar de politici sociale, Editura Expert, București Purokuru, V, Nauheimer, H. (2009), Be the Change, Global network for exploring, creating and celebrating change, Helsinki Rego, A., Pina e Cunha, M. (2007), Workplace spirituality and organizational commitment: an empirical study, Journal of Organizational Change Management Vol. 21, No. 1, pp. 53-75 Renesch, J. (1999), The Conscious Organization: Workplace for the Self-Actualized, Business Spirit Journal, August 1999, accesat în data de 17 mai 2012, http://www.renesch.com/conso.html Rhodes, C. (2009), “All I want to do is get that check and get drunk” Testifying to resistance in Charles Bukowski's Factotum, Journal of Organizational Change Management Vol. 22, No. 4, pp. 386-401 Ritzer, George (1996). Classical Sociological Theory. New York: McGraw Hill Robbins, R. (2002), Global Problems and the Culture of Capitalism, Allyn & Bacon; 3rd edition Robbins, P.S. (1987) Organization Theory, 2nd edition, Prentice Hall Inc., Englewood Cliffs, New Jersey Rodrigues, M.J. (2003), The New Knowledge Economy in Europe: A Strategy for International Competitiveness and Social Cohesion, Edward Elgar, Cheltenham, UK, p. 254 Rubin A., Babbie, E. (2010), Essential research methods for social work, 2nd edition, Brooks / Cole Cengage learning, Belmont Sandelands, L. (2010), The play of change, Journal of Organizational Change Management Vol. 23, No. 1, pp. 71-86 38 Schraeder, M. (2003), Organizational assessment in the midst of tumultuous change, The Leadership & Organization Development Journal Vol. 25 No. 4, pp. 332-348 Scott, R.W. (2004), Institutii si organizatii, Polirom, Iasi Seidel, J. (1991), Method and Madness in the Application of Computer Technology to Qualitative Data Analysis, N. Fielding and R.M. Lee (ed) 'Using Computers in Qualitative Research' London, Sage. Senge, P. (1994), The Fifth Discipline: The Art and Practice of the Learning Organization, Currency Doubleday, New York Senior, B., Swailes, S. (2010), Organizational Change, 4th edition, Pearson Education Limited, England Senior, B. (1997), Organizational change, Pitman Publishers Shah, A. (2005), Non-governmental Organizations on Development Issues, accesat în data de 18 mai 2011, http://www.globalissues.org/article/25/non-governmental-organizations-on-development-issues Sharken Simon, J. (2001), Five Life Stages of Nonprofit Organizations: Where You Are, Where Youfre Going, and What to Expect When You Get There, Fieldstone Alliance Spârleanu, C. (2010), Organizațiile neguvernamentale din România active în domeniul protecției copilului. Analiză general, Revista de Asistență Socială nr.4 Stanciu, M. (coord) (2008), Condiții de viață ale familiilor cu copii din România, Academia Română, Institutul național de cercetări economice, Institutul de cercetare a calității vieții, București Stanciu, M., Mihăilescu, A. (2011), Starea sărăciei din România în context european, Academia Română, Institutul național de cercetări economice, Institutul de cercetare a calității vieții, București Stott, J. (1991), Your Confirmation, Hodder and Stoughton Strauss, A., Corbin, J. (1990), Basics of Qualitative Research: Grounded Theory Procedures and Techniques, Newbury Park, CA: Sage Publications. Study of Volunteering in the European Union, Country report Romania, accesat în data de 12 aprilie 2011, http://youth-partnership-eu.coe.int/youth- partnership/documents/EKCYP/Youth_Policy/docs/Voluntary/Policy/National_report_RO.pdf Styhre, A. (2002), Non-linear change in organizations: organization change management informed by complexity theory, Leadeship & Organization Development Journal, Vol. 23, No. 6, pp. 343-351 Tat Wai Yu, B., Ming, T.W. (2008), Effects of control mechanisms on positive organizational change, Journal of Organizational Change Management Vol. 21, No. 3, pp. 385-404 The International Bank for Reconstruction and Development (2002), Monitoring and evaluation. Some tools, methods and approaches, The World Bank Washington, D.C. accesat în data de 13 August 2012, http://siteresources.worldbank.org/EXTEVACAPDEV/Resources/4585672- 1251481378590/MandE_tools_methods_approaches.pdf Tirpon, C., Ghiolțan, C. (1999), Despre rezistența la schimbare, Revista Transilvană de Științe Administrative, nr.1(2) Todnem, By R. (2005), Organisational Change Management: A Critical Review, Journal of Change Management Vol. 5, No. 4, pp. 369-380 Tuckman, B, Jensen, M.A. (1977), Stages of Small-Group Development Revisited, Group & Organization Management December, Vol. 2, No. 4, pp. 419-427 39 Turner Parish, J., Cadwallader, S., Busch, P. (2008), Want to, need to, ought to: employee commitment to organizational change, Journal of Organizational Change Management Vol. 21, No. 1, pp. 32-52 Tyran, K.L., Gibson, C.B. (2008), Is What You See, What You Get?: The Relationship Among Surface- and Deep-Level Heterogeneity Characteristics, Group Efficacy and Team Reputation, Group Organization Management, Vol. 33, No. 46 UNICEF. World Bank (2010), Romania - Rapid assessement of the impact of economic crisis on poverty, accesat în data de 18 ianuarie 2012, http://www.unicef.org/romania/Rapid_Assesment_of_the_social_and_poverty_impacts_Final_Report.pdf USAID childnet program (2007), Romanian-American partnership for the welfare of children, accesat în data de 1 February 2008, http://pdf.usaid.gov/pdf_docs/PDACK617.pdf USAID (2009), NGO Sustainability index for central and eastern Europe and Eurasia., accesat în data de 22 august 2010, http://www.usaid.gov/locations/europe_eurasia/dem_gov/ngoindex/2009/complete_document.pdf USAID Center for Development Information and Evaluation (2000), Measuring institutional capacity, accesat în data de 13 aprilie 2011, http://pdf.usaid.gov/pdf_docs/pnadw115.pdf Verdu, A.J., Gomez-Gras, J.M. (2009), Measuring the organizational responsiveness through managerial flexibility, Journal of Organizational Change Management Vol. 22, No. 6, pp. 668-690 Waterman, R., Peters, T., Phillips, J. (1980), Structure is not organization, Business Horizons, Vol. 23, No. 3, pp 14-26 Willcocks, S.G., Rees, C.J. (1995), A psychoanalytic perspective on organizational change, Leadership & Organization Development Journal, Vol. 16, No. 5, pp. 32-37 Willetts, P. (2002), What is a Non-Governmental Organization?, UNESCO Encyclopaedia of Life Support Systems, accesat în data de 14 august 2012, http://www.staff.city.ac.uk/p.willetts/CS-NTWKS/NGO-ART.HTM World Bank (2001), Nongovernmental Organizations and Civil Society Overview, accesat în data de 8 iunie 2012, http://wbln0018.worldbank.org/essd/essd.nsf/NGOs/home Young, M. (2009), A meta model of change, Journal of Organizational Change Management, Vol. 22, No. 5, pp. 524-548 Zamfir, C. (coord) (1999), Politica socială: România 1990-1998, Editura Expert, București Zamfir, C. (coord) (2011), Raport social al ICCV 2011. România: răspunsuri la criză, Academia Română, Institutul național de cercetări economice, Institutul de cercetare a calității vieții, București Zamfir, C., Ilie, S., Stănescu, I. (coord) (2010), Raportul social al ICCV. După 20 de ani: opțiuni pentru România, Academia Română, Institutul național de cercetări economice, Institutul de cercetare a calității vieții, București Zamfir, C., Stoica, L., Stănculescu, M.S. (2007), Dezvoltare socială. Capacitatea instituțiilor. Ghid de evaluare, Academia Română, Institutul național de cercetări economice, Institutul de cercetare a calității vieții, București Zamfir, E., Bădescu, I., Zamfir, C. (2000), Starea sociologiei românești după 10 ani de tranziție, Primul congres național de sociologie și asistență socială din România, București, 14-16 decembrie 2000 40 *** Ordonanta de urgență nr. 68 din 28/08/2003 privind serviciile sociale, Publicată în Monitorul Oficial al României, Partea I nr. 619 din 30/08/2003, aprobată și modificată prin Legea nr. 515/2003 *** Ordonanța Guvernului nr. 86/2004 din 19/08/2004 pentru modificarea și completarea Ordonanței Guvernului 68/2003, Publicată în Monitorul Oficial al României, Partea I nr. 799 din 30/08/2004, aprobată cu modificări prin Legea nr. 488/2004 *** Ordin nr. 383 din 6/06/2005 pentru aprobarea standardelor generale de calitate privind serviciile sociale si a modalitatii de evaluare a îndeplinirii acestora de catre furnizori, Publicat în Monitorul Oficial al României, nr. 709 din 5/08/2005. *** Ordin nr. 24 din 4/03/2004 pentru aprobarea Standardelor minime obligatorii pentru centrele de zi, Publicat în Monitorul Oficial al României nr. 247 din 22/03/2004 *** Ordin nr. 101 din 15/03/2006 privind aprobarea Standardelor minime obligatorii pentru centrul maternal si a Ghidului metodologic de implementare a acestor standarde, Publicat în Monitorul Oficial al României, nr. 458 din 26/04/2006 *** Ordin nr. 21 din 26/02/2004 pentru aprobarea standardelor minime obligatorii privind serviciile pentru protectia copilului de tip residential, Publicat în Monitorul Oficial al României, nr. 222 din 15/03/2004 *** Ordin nr. 289 din 6/07/2006 pentru aprobarea Standardelor minime obligatorii privind centrul de consiliere si sprijin pentru parinti si copii si a ghidului metodologic de implementare a acestor standarde, Publicat în Monitorul Oficial al României, nr. 664 din 2/08/2006 *** Hotarârea nr. 539 din 09/06/2005 pentru aprobarea Nomenclatorului instituțiilor de asistență socială și a structurii orientative de personal, a Regulamentului-cadru de organizare și funcționare a instituțiilor de asistență socială, precum și a Normelor metodologice de aplicare a prevederilor Ordonanței Guvernului nr. 68/2003 privind serviciile sociale, Publicat in Monitorul Oficial al României, Partea I nr. 535 din 23/06/2005 *** Hotărâre nr. 1024 din 25/06/2004 pentru aprobarea Normelor metodologice de aplicare a prevederilor Ordonanței Guvernului nr. 68/2003 privind serviciile sociale, precum și a Metodologiei de acreditare a furnizorilor de servicii sociale, Monitorul Oficial, Partea I nr. 682 din 29/07/2004 *** Hotărâre nr. 1438/2004 din 02/09/2004 pentru aprobarea regulamentelor-cadru de organizare și funcționare a serviciilor de prevenire a separării copilului de familia sa, precum și a celor de protecție specială a copilului lipsit temporar sau definitiv de ocrotirea părinților săi, Monitorul Oficial, Partea I nr. 872 din 24/09/2004 *** Hotărâre nr. 604 din 6/10/1997 privind criteriile si procedurile de autorizare a organismelor private care desfasoara activitati in domeniul protectiei copilului, Monitorul Oficial nr. 280 din 16/10/1997 *** Hotarâre nr. 539 din 7/06/2001 pentru aprobarea Strategiei guvernamentale în domeniul protectiei copilului în dificultate (2001-2004) si a Planului operational pentru implementarea Strategiei guvernamentale în domeniul protectiei copilului în dificultate (2001-2004), Monitorul Oficial, Partea I nr. 321 din 14/06/2001 *** Hotarâre nr. 552 din 7/06/2001 pentru aprobarea programelor de interes national în domeniul protectiei drepturilor copilului, Monitorul Oficial, Partea I nr. 327 din 18/06/2001 *** Hotarâre nr. 611 din 27/06/2001 privind aprobarea Programului de interes national în domeniul protectiei copilului “Integrarea sociala a copiilor care traiesc în strada”, Monitorul Oficial, Partea I, nr. 366 din 6 iulie 2001 *** Legea nr. 34 din 20/01/1998 privind acordarea unor subventii asociatiilor si fundatiilor române cu personalitate juridica, care înfiinteaza si administreaza unitati de asistenta sociala, Monitorul Oficial al României nr. 29 din 27/01/1998 41 *** Legea nr. 292 din 2011 a asistentei sociale, Monitorul Oficial al Romaniei, Partea I, Nr. 905 *** Legea nr. 705 din 3.12. 2001 privind sistemul national de asistenta sociala, Monitorul Oficial, Partea I nr. 814 din 18.12.2001 *** Legea nr. 272 din 21/06/2004 privind protectia si promovarea drepturilor copilului, Monitorul Oficial nr. 557 din 23/06/2004 *** Legea nr. 705 din 3/12/ 2001 privind sistemul național de asistență socială, Monitorul Oficial, Partea I nr. 814 din 18/12/2001 *** Legea nr.21 din 02.06.1924 pentru persoanele juridice (asociații și fundații), Monitorul Oficial nr.27 din 02/06/1924. *** Lege nr. 18 din 27/09/1990 pentru ratificarea Conventiei cu privire la drepturile copilului, Monitorul Oficial, Partea I nr. 314 din 13/06/2001 *** Lege nr. 108 din 2/06/1998 pentru aprobarea Ordonanței de urgență a Guvernului nr. 26/1997 privind protecția copilului aflat in dificultate, Monitorul Oficial nr. 205 din 2/06/1998 *** Notă de fundamentare a Hotarârii nr.1058/08.09.2005 privind aprobarea Planului național de acțiune pentru implementarea legislației în domeniul protecției drepturilor copilului, Monitorul Oficial 856/22.09.2005 *** Ordin nr. 422 din 9/08/2004 pentru aprobarea Standardelor obligatorii de calitate privind serviciile sociale specializate din România, furnizate în sistem public, privat și parteneriat public-privat, Monitorul Oficial, Partea I nr. 760 din 19/08/2004 *** Ordin nr. 186 din 17/04/2002 pentru aprobarea Metodologiei de finantare si selectare a proiectelor din cadrul programelor de interes national în domeniul protectiei copilului, Monitorul Oficial, Partea I nr. 338 din 21/04/2002 *** Ordin nr. 6843 din 10/05/ 2003 privind prevenirea intrarii copiilor in dificultate sau in situatie de risc si ameliorarea situatiei medicale a copiilor protejati in centrele de plasament Monitorul Oficial, Partea I nr. 689 din 01/10/2003 *** Regulament cadru de organizare și funcționare a serviciilor de tip rezidențial din 02/09/2004, Monitorul Oficial partea I nr.872 din 24/09/2004 42 LICEUL TEHNOLOGIC „ION CĂIAN ROMÂNUL” LOC. CĂIANU-MIC JUD. BISTRIȚA-NĂSĂUD 5 PROFESOR: ȚERMURE VOICHIȚA 5 5 LUCRARE METODICO-ȘTIINȚIFICĂ 5 5 MIJLOACE DE REALIZARE A COMUNICĂRII ÎN PROZA SCURTĂ A LUI ION LUCA CARAGIALE 2014 CUPRINS ARGUMENT...........................................1-3pag. CAPITOLUL I - I.L.CARAGIALE - VIAȚA ȘI ACTIVITATEA LITERARĂ 1.1 REPERE BIOGRAFICE..................................4-5 pag. 1.2 ACTIVITATEA LITERARĂ A LUI CARAGIALE...............6-17 pag. CAPITOLUL II - PROZA SCURTĂ A LUI CARAGIALE 2.1 PROZA SCURTĂ ROMÂNEASCĂ-PREZENTARE.................18-23 pag. 2.2 MODERNITATEA PROZEI SCURTE.........................23-30pag. 2.3 PROZA SCURTĂ A LUI CARAGIALE ȘI TRĂSĂTURILE EI 2.3.1 SCURTĂ PREZENTARE A PROZEI SCURTE A LUI CARAGIALE ...30-31 pag. 2.3.2 TRĂSĂTURILE PROZEI SCURTE A LUI CARAGIALE...31-54pag. CAPITOLUL III - OPERA LITERARĂ CA ACT DE COMUNICARE 3.1 PERSPECTIVA NARATIVĂ -REPERE TEORETICE.............55-66pag. 3.2 TIPURI DE DISCURS 3.2.1 DIALOGUL..................................67-79 pag. 3.2.2 VORBIREA DIRECTĂ ȘI VORBIREA INDIRECTĂ....79-84pag. 3.2.3 LIMBA ROMÂNĂ VORBITĂ......................84-97pag. CAPITOLUL IV - STILUL ARTISTIC ÎN OPERA LUI CARAGIALE 4.1 STILUL NARATIV- STILUL INDIRECT LIBER............98-100 pag. 4.2 LIMBA VORBITĂ ÎN PROZA SCURTĂ A LUI CARAGIALE....101-107 pag. 4.3 PROCEDEE ALE COMICULUI DE LIMBAJ.................107-111 pag. 4.3.1 COMICUL GENERAT DINTRE CEEA CE SPUNE PERSONAJUL ȘI CEEA CE REPREZINTĂ CONȚINUTUL EXPRIMAT.......................112-114pag. 4.3.2 COMICUL GENERAT PRIN CONTRASTUL DINTRE FORMA LINGVISTICĂ PE CARE AR FI DORIT SĂ O REALIZEZE VORBITORUL..........115pag. CAPITOLUL V - ASPECTE METODICE ALE PREDĂRII SCHIȚEI ÎN 9 ÎNVĂȚĂMÂNTUL GIMNAZIAL ȘI LICEAL.....................116-147pag. CONCLUZII.......................................148-152 pag. REFERINȚE BIBLIOGRAFICE.........................153-157 pag. ARGUMENT „înțeles în cele mai diverse chipuri, cum se întâmplă cu toți marii scriitori, Caragiale este în literatura română, în primul rând un autor clasic, nu numai pentru că reprezintă o permanență și se studiază în clasă, ci pentru că e un moralist, un observator al umanității pe latura morală[...]” .1 Literatura de specialitate a consemnat o mulțime de clișee, aprecieri consacrate: Caragiale - clasic al literaturii române; cel mai mare dramaturg; Caragiale - satiricul; maestru al realismului critic; precursorul literaturii absurdului; promotor al deconstrucției convențiilor literare; Caragiale - placă turnantă a literaturii române; Caragiale - duplicitar; Caragiale - glissando etc., astfel încât întrebarea din finalul cărții lui Liviu Papadima, Caragiale, firește!1 2 despre „Câte feluri de Caragiale mai sunt dom'le?” ar putea primi un răspuns simplu, adevărat, parafrazând pe unul dintre școlarii din schițe: „Multe, dom'le!”. Și atunci se ridică îndreptățita întrebare: De ce, încă o dată despre Caragiale? Răspunsul prinde contur în memorabila afirmație a lui Ștefan Cazimir că niciodată nu vom reuși să-l epuizăm pe Caragiale. El este acela care întotdeauna ne va epuiza pe noi. Ion Luca Caragiale este studiat atât în gimnaziu (schițele Vizită - clasa a V-a; D-l Goe... - clasa a VI; nuvela Două Loturi - clasa a VII-a; comedia O scrisoare pierdută - clasa a VIII-a), cât și în clasele liceale (schița Tren de plăcere; comediile O noapte furtunoasă, Conu Leonida față cu reacțiunea, D-ale carnavalului; nuvelele O făclie de Paști, în vreme de război, Calul dracului, Kir Ianulea și drama Năpasta, în funcție de manualele alternative utilizate în fiecare școală). Comediile înfățișează mediul citadin, criticând moravurile vieții politice și familiale. Schițele, cuprinse în volumul Momente și schițe, completează tabloul prezentat în comedii cu aspecte noi, precum educația copiilor, promovarea elevilor leneși, însă de „familie bună” cu ajutorul intervențiilor, activitatea justiției, viața mondenă cu aparentele ei maniere, ascunzând însă de multe ori ipocrizia, incultura sau minciuna (exemplu: Vizită, D-l Goe. , Bubico, La Peleș, Lanțul slăbiciunilor, Justiție, High-Life, Five-o'clock, Telegrame etc.). 1 Al. Piru, 1981, Istoria literaturii române de la început până azi, București, Editura Univers, 1981, p.145 2 Liviu Papadima, 1999, Caragiale, firește!, București, Editura Fundației Culturale Române 1 Trăsătura de bază a schiței este umorul, iar sursa umorului o constituie contrastul dintre esență și aparență, dintre ceea ce vor să pară personajele și ceea ce reprezintă ele în realitate. Umorului i se adaugă ironia care se realizează prin contrastul dintre ceea ce spune aparent scriitorul și intenția care se ascunde dincolo de cuvinte, dintre ceea ce declară și ceea ce gândește în realitate. În ciuda dimensiunilor reduse schițele descoperă un univers uman cuprinzător și o problematică complexă remarcându-se și prin umorul care se degajă din comicul de situație și de limbaj. De remarcat sunt și savoarea dialogurilor și naturalețea replicilor care reliefează, într-o operă epică, talentul de dramaturg a lui I. L. Caragiale. Limbajul viu colorat, succesiunea dinamică a întâmplărilor și tâlcul lor, extraordinara abilitate cu care sunt creionate personajele fac din schițe adevărate „monumente” de artă literară. Un alt motiv, pentru care am ales să intitulez această lucrare Mijloace de realizare a comunicării în proza scurtă a lui I. L. Caragiale ar fi datorită importanței procesului de comunicare, deoarece autorul a ridiculizat modul nepotrivit de a vorbi al personajelor, fiind un maestru în realizarea comicului de limbaj. Comunicarea este foarte importantă, deoarece viața personală, viața profesională și chiar fericirea noastră depind într-o măsură considerabilă de felul în care comunicăm. Comunicarea este asemenea unui dans în care trebuie să te adaptezi mereu ritmului muzicii și al partenerului.1 Comunicarea pornește de la un emițător care dorește să transmită un mesaj altei persoane, numite receptor. Într-o conversație rolurile de emițător și receptor se schimbă alternativ. Între emițător și receptor se realizează un schimb de mesaje alcătuite din idei, simboluri, coduri care se transmit prin intermediul unui canal. Limbajul verbal este alc ătuit din cuvinte, limbajul nonverbal cuprinde mimica, gestica, privirea, mișcările corpului, iar limbajul paraverbal cuprinde intonația râsul, tușitul semnificativ, dresul vocii etc. Elementele nonverbale și paraverbale constituie la o transmitere mai expresivă a mesajului. Omul se distinge de celelalte organisme vii prin faptul că se poate exprima articulat, prin cuvinte pe care le putem numi „,pâinea noastră cea de toate zilele”. Prin capacitatea omului de a se exprima, de a oglindi lumea în cuvânt și de a înmagazina în cuvinte propria 1 Dorina Kudor, 2003, ABC-ul comunicării, în Proiect Phare, „Acces la educație pentru grupuri dezavantajate”, Ediția I, Programul „A doua șansă” 2 cunoaștere, este posibilă evoluția ființei umane, a societății și a cunoașterii. Altfel spus, fără cuvânt gândirea nu poate exista. Cuvântul este un dar de preț prin care oamenii comunică ceea ce gândesc, ce simt, ce își imaginează. Literatura este arta cuvântului, adică arta de a crea lumi posibile prin cuvânt iar scriitorul este asemenea demiurgului care a întemeiat lumea prin cuvânt. „La început a fost cuvântul... ” (Evanghelia după Ioan capitolul 1,versetul 1) Lucrarea, de față, cuprinde cinci capitole. În primul capitol am formulat câteva repere biografice și am prezentat activitatea literară a lui I. L. Caragiale. Importantă pentru exegeza textului literar este concepția scriitorului cu privire la artă, în general, și la proză, în special. Caragiale face primii pa și în desprinderea de formele epice tradiționale ale vremii și abordează proza scurtă dintr-o perspectivă inedită, care-l așază în linia întâi a prozatorilor moderni. Următorul capitol este dedicat prozei scurte. Se are în vedere contribuția scriitorului la afirmarea și la impunerea acesteia în rândul genurilor înalte. De fapt, prin Caragiale, schița a dobândit un statut literar bine definit și și-a demonstrat relevanța artistică. La aceasta a contribuit și activitatea de gazetar a scriitorului care, pe de altă parte, a determinat, la modul cu adevărat exemplar, întrepătrunderea dintre viața cotidiană și literatură și a influențat instaurarea unor noi raporturi între genurile canonizate și cele joase. Al treilea capitol intitulat Opera literară ca act de comunicare cuprinde repere teoretice în ceea ce privește perspectiva narativă precum și tipurile de discurs care apar într-o operă: dialogul, vorbirea directă și vorbirea indirectă și limba română vorbită. Capitolul al patrulea este dedicat stilului artistic în opera lui Caragiale fiind evidențiate stilul narativ - stilul indirect liber, limba vorbită, precum și procedee ale comicului de limbaj. Ultimul capitol cuprinde aspecte metodice ale predării schiței în învățământul gimnazial și liceal, evidențiate în modele de proiecte didactice pentru fiecare nivel de învățământ. Prin conținutul ei lucrarea se adresează deopotrivă liceenilor, studenților practicanți, profesorilor tineri care se pregătesc pentru gradele didactice, precum și celor cu o vastă experiență la catedră interesați de perfecționarea lor continuă. 3 CAPITOLUL I - ION LUCA CARAGIALE - VIAȚA ȘI ACTIVITATEA LITERARĂ 1.1 REPERE BIOGRAFICE Ion Luca Caragiale s-a născut la 30 ianuarie 1852, satul Haimanale, jud. Dâmbovița -d. 9 iunie 1912, Berlin (Germania); reînhumat în cimitirul Bellu din București.1 A fost primul născut al lui Luca Ștefan Caragiale și al Ecaterinei Chiriac Karaboas. Primele studii le-a făcut între anii 1859 și 1860 cu părintele Marinache, de la Biserica Sf. Gheorghe din Ploiești, iar până în anul 1864 a urmat clasele primare II-V, la Școala Domnească din Ploiești, unde l-a avut învățător pe Bazil Drăgoșescu „om rigid în privința virgulelor și ordinei gramaticale, pe care o restabilea la școlari cu ajutorul unei nuielușe”.1 2 Până în 1867 a urmat trei clase la Gimnaziul „Sfinții Petru și Pavel” din Ploiești, iar în 1868 a terminat clasa a V-a liceală la București. Viitorul mare clasic a absolvit Gimnaziul „Sfinții Petru și Pavel” din Ploiești, pe care l-a numit, în Grand Hâtel „Victoria Română”, orașul său natal. Înainte de debutul literar a fost fascinat de performanțele teatrale ale unchiului său, Iorgu Caragiale care era actor și șef de trupă, fixată la București sau ambulantă. În 1868 a obținut de la tatăl său autorizația de a frecventa Conservatorul de Artă Dramatică, în care fratele acestuia, Costache, preda la clasa de declamație și mimică. În 1870 a fost nevoit să abandoneze proiectul actoriei și s-a mutat cu familia la București. Tot în anul 1870, a fost numit copist la Tribunalul Prahova. În1871, Caragiale a fost numit sufleur și copist la Teatrul Național din București, după propunerea lui Mihail Pascaly. Din 1873 până în 1875, a colaborat la Ghimpele, cu versuri și proză, semnând cu inițialele Car și Policar . În 1881 este revizor școlar în districtele Suceava și Neamț, de unde se mută, la cerere, în 1882, în circumscripția Argeș-Vâlcea. Ca funcționar la Regia Monopolurilor, în 1884, o cunoaște pe Maria Constantinescu. Din această legătură se va naște Mateiu I. Caragiale. În 1889, la 7-8 ianuarie s-a căsătorit cu Alexandrina Burelly, fiica actorului Gaetano Burelly. Din această căsătorie vor rezulta mai întâi două fete: Ioana (n. 24 octombrie 1889) și 1 Aurel Sasu, Dicționar biografic al literaturii române, vol.I (A-L), Editura Paralela 45, Cluj, 2006 2 George Călinescu, Istoria literaturii române de la origini până în prezent, Ediția a II-a, revăzută și adăugită, Ediție și prefață de Al. Piru, Editura Minerva, București, 1988, p.489 4 Agatha (n.10 noiembrie 1890), care se sting de timpuriu din cauza unei tuse convulsive sau a difteriei. La3 iulie 1893 i se naște un fiu, Luca Ion. În 1890 a fost profesor de istorie la clasele I-IV la Liceul Particular Sf. Gheorghe, iar în 1892 și-a exprimat intenția de a se expatria la Sibiu sau la Brașov. Scriitorul fondează, în 1893, alături de Anton Bacalbașa, ziarul Moftul român, iar în 1894, împreună cu Slavici și Coșbuc, editează revista Vatra. Tot în această perioadă, opera sa cunoaște o nouă direcție spre proza scurtă, prin volumul Momente (1901). În 1902, Caragiale este implicat într-un proces de plagiat, în care este apărat, printr-o pledoarie remarcabilă, de Barbu Ștefănescu Delavrancea. După acest eveniment, se stabilește cu familia la Berlin, de unde urmărește cu interes viața politică și literară din țară. Se stinge din viață la 9 iunie 1912. Vorbind despre originea scriitorului, Șerban Cioculescu demonstrează pe larg și documentat originea sud-dunăreană a acestuia, mai exact, greco-albaneză. Strămoșii lui Caragiale pe linie paternă erau originari din insula Idra a arhipelagului grecesc, insulă locuită de arvaniți (albanezi). Bunicul scriitorului, Ștefan, a venit în Țara Românească din Fanar -vestita mahala a Stambulului - ca bucătar în suita lui vodă Caragea, primul nostru domnitor fanariot. Numele de „Caragiale” este de origine turcească și înseamnă „oglindă neagră” ( cara = „negru”; ghiali = „oglindă”), nume parcă predestinat pentru spiritul caustic al scriitorului ce ne-a pus în față o oglindă neagră în care, de cele mai multe ori, nu vrem să ne recunoaștem chipul. Originea sud-dunăreană a lui Caragiale a dat multă apă la moară denigratorilor scriitorului. Unul dintre ei, N. Davidescu, poet și teoretician simbolist, a publicat pamfletul Caragiale, cel din urmă ocupant fanariot sau inaderența lui la spiritul românesc (ziarul Cuvântul liber, 1935), dar a primit replica promptă a lui Pompiliu Constantinescu, prin articolul Inaderența lui N. Davidescu la spiritul comic. (Vremea, 1935). În cultura noastră există o întreagă familie de spirite Caragiale, alcătuită, pe lângă marele scriitor, din unchii săi, Costache și Iorgu Caragiale, din fiul său legitim, Luca Ion Caragiale, poet și prozator mediocru, prematur dispărut, și din fiul său nelegitim, Mateiu I. Caragiale, mare scriitor, autorul capodoperei Craii de Cutea Veche. Această familie a fost numit ă inspirat de Cornel Regman „dinastia Râsului și a Ocarei sprintene”.1 1 Cornel Regman, „Caragialiștii”, în Revista Cercului Literar de la Sibiu, 1974 5 1.2. ACTIVITATEA LITERARĂ A LUI I. L. CARAGIALE Ziarist, publicist, poet Începutul activității jurnalistice a lui Caragiale poate fi datat, cu probabilitate, în luna octombrie 1873, la ziarul Telegraful, din București, unde ar fi publicat rubrica de anecdote intitulată Curiozități. Apropierea de ziaristică este confirmată, cu certitudine, odată cu colaborarea la revista Ghimpele, unde și-ar fi semnat unele dintre cronici cu pseudonimele: Car și Policar, în care sunt vizibile vioiciunea și verva de bună calitate. Numele întreg îi apare la publicarea poemei Versuri în Revista contemporană de la 1 octombrie 1874. În numărul din luna decembrie 1874 al revistei, numele lui Caragiale a apărut trecut printre scriitorii care formau „comitetul redacțional”. Un moment esențial l-a constituit colaborarea la Revista contemporană, la 4 octombrie 1874, cu trei pagini de poezie semnate I.L. Caragiale. Gazetăria propriu-zisă și l-a revendicat însă de la apariția bisăptămânalului Alegătorul liber , al cărui girant responsabil a fost în anii 1875-1876 .În lunile mai și iunie 1877, Caragiale a redactat singur șase numere din „foița hazlie și populară”, Claponul. Între anii 1876 și 1877 a fost corector la Unirea democratică. În august 1877, la izbucnirea Războiului de Independență , a fost conducător al ziarului Națiunea română, scos la propunerea publicistului francez Frederic Dame (1849, Tonnerre, Franța - 1907, București). În această perioadă a apărut și Calendarul Claponului. Ziarul, cu numeroase rubrici scurte și cuprinzătoare, a fost suprimat după numai șase săptămâni. Punându-și în practică experiența gazetărească de până acum, Caragiale a început, în decembrie 1877, colaborarea la România liberă, publicând foiletoanele teatrale Cercetare critică asupra teatrului românesc. La Teatrul Național se prezenta în această perioadă, piesa Roma învinsă, de Alexandre Parodi, în traducerea lui Caragiale. Între anii 1878 și 1881 a colaborat la Timpul, alături de Eminescu, Ronetti-Roman și Slavici. La 1 februarie 1880 revista Convorbiri literare a publicat comedia într-un act Conu Leonida față cu reacțiunea. Tot în 1878 a început să frecventeze ședințele bucureștene ale Junimii, la Titu Maiorescu și să citească din scrierile sale. La Iași, a citit O noapte furtunoasă într-una din ședințele de la Junimea. În 1879 a publicat în Convorbiri literare piesa O noapte furtunoasă. De Paște, în1879, se afla la Viena, împreună cu Titu Maiorescu. După 3 ani de colaborare, în 1881, s-a retras de la Timpul. La 1 martie 1884, a avut loc prima reprezentație a operei bufe Hatmanul Baltag, scrisă în colaborare cu Iacob Negruzzi, iar 6 la 17 martie a participat la ședința Junimii, în prezența lui Vasile Alecsandri. În 6 octombrie, însoțit de Titu Maiorescu, a citit la aniversarea Junimii, la Iași, O scrisoare pierdută, iar la13 noiembrie, în prezența reginei, a avut loc prima reprezentație a Scrisorii pierdute, bucurându- se de un succes extraordinar. Din iunie 1885 și-a început seria articolelor literare și politice la Voința națională, condusă de Alexandru D. Xenopol. La moartea lui Eminescu a publicat articolul în Nirvana. A colaborat cu articole politice și literare la ziarul junimist Constituționalul , sub semnătura C. și cu pseudonimele Falstaff, Zoil, Nastratin și Hans. La 8 aprilie 1885, a avut loc reprezentația comediei D-ale carnavalului, premiată la 25 ianuarie1886, fluierată la premieră. Din 1896, a colaborat sub pseudonimele Ion și Luca la revista umoristică Lumea veche. La Ziua a scris articole politice și un reportaj la moartea lui Alexandru Odobescu. A condus, din 1896, Epoca literară, supliment al ziarului Epoca. În Convorbiri critice și în Timpul și-a publicat piesele de teatru. Când Slavici și Coșbuc au început publicarea revistei Vatra (1894), Caragiale s-a aflat printre principalii colaboratori. Din 1895 și până în 1899 a colaborat la revistele:Gazeta poporului, Epoca, Drapelul, Povestea vorbei, Lumea veche, Adevărul, Foaie interesantă, Literatură și artă românească, Pagini literare. În 1896 a condus Epoca literară. Din 1899 a început să publice la Lupta, Luceafărul, Românul,Convorbiri. Din 1899 a susținut la Universul seria de Notițe critice, care a oferit materiale volumului Momente. Prin articolul Despre Teatrul Național, de la 19 noiembrie 1899, a indispus comitetul teatral din care el însuși făcea parte. Ziarul Die Zeit din Viena a publicat, la 3 aprilie 1907, sub semnătura Un patriot, prima parte din scrierea politică1907. Spre deosebire de Eminescu, care vedea în gazetărie o misiune civică directă, Caragiale și-a asumat-o indirect, ca o pedagogie implicită a prezentării aspectului social, sub forma ironiei pentru îndreptarea tuturor relelor. Colaborarea susținută în presă, de la publicațiile de prestigiu (Convorbiri literare, în anii de participare la Junimea, Convorbiri critice și Viața românească, după1900, Timpul, Constituționalul, Epoca), dar și în publicații mai obscure cărora nu le-a refuzat sprijinul (Gazeta săteanului, în care au apărut Cănuță, om sucit și La hanul lui Mânjoală), l-a făcut pe Caragiale să abordeze diverse genuri publiciste precum reportajul și interviul, articole politice, dar și foiletoane având tematică și alură stilistică diversă. Prin modul de a scrie și prin diversitatea preocupărilor, articolele politice ale lui Caragiale au devenit sinteze satirice concentrate. O mișcare caracteristică a făcut să alterneze 7 observația de moravuri cu generalizarea și cu construirea ironică de tipuri. Cu privire la pamfletul caragialian trebuie remarcat textul din1907, greu de clasat într-un gen și așa destul de elastic. Din relațiile lui Caragiale cu publicațiile anilor 1870 -1910, dincolo de constatarea unui interes care s-a prelungit până la capătul existenței sale, Caragiale a înnobilat genul publicistic. Moftul român În ianuarie1893, retras din ziaristică de la sfârșitul anului1889, Caragiale a înființat revista umoristică Moftul român, subintitulată polemic „Revista spiritistă națională, organ pentru răspândirea științelor oculte în Dacia Traiană”. Începând cu numărul 11, revista a devenit ilustrată, publicând caricaturi, iar prin publicarea unora dintre cele mai valoroase schițe caragialiene, Moftul român s-a dovedit și un organ literar. Cu unele întreruperi, revista a apărut până în anul1902, cu numeroase colaborări (Dimitrie Teleor, Emil Gârleanu, Ioan Al. Brătescu-Voinești, Al. Cazaban ). Calendarul Moftului român, pe anul1908, de I. L. Caragiale, a apărut la București. Conferențiar Autorul comediei O scrisoare pierdută a fost atras de fiecare dată de contactul cu publicul, arătând o predilecție deosebită pentru participarea la conferințe și șezători literare, frecvente în vremea sa. În aceste împrejurări și-a manifestat calitățile sale de „causeur” fermecător și inteligent, de interpret neîntrecut al textelor sale. La Ateneul Român , instituție fondată în 1865, din inițiativa unor cărturari patrioți (Constantin Esarcu, dr. Nicolae Kretzulescu, Vasile Alexandrescu-Urechia), și care își propunea - programatic - să contribuie la răspândirea în cercuri cât mai largi a științei și a culturii, I. L. Caragiale a început să conferențieze din1892. Dramaturgul a prezentat aici conferința Gâște și gâște, care a provocat iritarea societății Junimea și a lui Titu Maiorescu. La 9 mai 1893 Caragiale a ținut o conferință la clubul muncitorilor despre Prostie și inteligență, făcând aluzii la Maiorescu. La Buzău, la 15 martie 1896, a prezentat conferința Prostie, „înfața unei colosale adunări”. Din 1898 a interpretat, la Ateneu, cu verva-i recunoscută, unele dintre Momentele sale, încredințate publicului mai ales în cotidianul Universul (27 septembrie1899). În seria conferințelor științifico-culturale (care aveau loc, de regulă, joia și duminica seara), I.L. Caragiale era programat cu „lecturi literare”, la 9 ianuarie 1900. 8 Director de teatru I.L. Caragiale a fost, printre altele, și director al Teatrului Național din București. În anul 1888, la 26 iunie, Titu Maiorescu, ministru al Instrucțiunii Publice, ocupându-se de problema schimbării conducerii Teatrului Național, după mai multe consultări a hotărât, la2 iulie 1888: „Director al primului nostru teatru va fi tânărul dramaturg I.L. Caragiale”. În vârstă de numai 36 de ani, marele maestru al dramaturgiei românești a reușit să deschidă stagiunea, la 1 octombrie 1888, cu comedia Manevrele de toamnă, o localizare făcută de Paul Gusty, în care interpreții au obținut succese remarcabile. Nefiind sprijinit de câțiva mari actori dramatici ai timpului ( Aristizza Romanescu, Grigore Manoilescu și Constantin Nottara) și „sabotat” de unele ziare bucureștene, Caragiale s-a văzut nevoit să demisioneze înainte de începerea noii stagiuni, în1889, după ce dovedise, totuși, evidente resurse de organizator și o nebănuită energie. I.L. Caragiale și „Junimea” De la debutul său în dramaturgie (1879) și până în 1892, Caragiale s-a bucurat de sprijinul Junimii, deși în întregul proces de afirmare a scriitorului, Junimea însăși a fost, până prin 1884 - 1885, ținta atacurilor concentrate ale adversarilor ei. Se poate afirma că destule dintre adversitățile îndreptate împotriva lui Caragiale se datorează și calității sale de junimist și de redactor la conservator-junimistul ziar Timpul (1878 - 1881). Prima piesă a dramaturgului, O noapte furtunoasă, bine primită de Junimea și publicată în Convorbiri literare (1879), unde vor apărea de altfel toate piesele sale, a beneficiat, la premieră, de atacuri deloc neglijabile. După trei ani de colaborare, Caragiale s-a retras în iulie 1881 de la Timpul, dar Comitetul Teatrului Național de la Iași, prezidat de Iacob Negruzzi, îl numește director de scenă, post pe care dramaturgul l-a refuzat. A participat frecvent la ședințele Junimii, iar la întâlnirea din martie 1884, în prezența lui Alecsandri, și-a mărturisit preferința pentru poeziile lui Eminescu. La 6 octombrie a citit la aniversarea Junimii, la Iași, O scrisoare pierdută reprezentată la 13 noiembrie, în prezența reginei, cu un mare succes. În 1888 Titu Maiorescu l-a numit director al Teatrului Național din București și i-a prefațat volumul de Teatru (1899), cu studiul intitulat Comediile d-lui I.L. Caragiale. În 1892, la 9 mai, Caragiale a prezentat însă la Ateneu o conferință cu titlul Gâște și gâște literare, împotriva Junimii, determinând, împreună cu articolul Două note, ruptura cu Titu Maiorescu și încetarea colaborării la Convorbiri literare. La 18 noiembrie 1895, Petre P. Negulescu i-a scris lui Simion Mehedinți că a obținut de la Titu Maiorescu să se ceară colaborarea lui 9 Caragiale la Convorbiri literare, fără reluarea însă a relațiilor personale între critic și autorul articolului Două note. De-abia la 15 februarie 1908 Caragiale și-a reluat legăturile cu Titu Maiorescu, trimițându-i acestuia o felicitare cu prilejul aniversării sale. Scriind despre Comediile d-lui I.L. Caragiale (1885), și referindu-se la tipologie („Există aceste tipuri în lumea nostră? (...) Dacă sunt, atunci de la autorul dramatic trebuie să cerem numai ca să ni le prezinte în mod artistic”), Titu Maiorescu îl apără pe marele scriitor de acuzația de imoralitate. Articolul, care a provocat celebra polemică dintre Maiorescu și Gherea, evidențiază realismul tipurilor și al mediului social: „Lucrarea d-lui Caragiale este originală, comediile sale pun pe scenă câteva tipuri din viața noastră socială de astăzi și le dezvoltă cu semnele lor caracteristice, cu deprinderile lor, cu expresiile lor, cu tot aparatul înfățișării lor în situațiile anume alese de autor”. Venind în întâmpinarea lui Caragiale, Maiorescu a fost de părere că este necesar să eludeze fondul de realitate al artei, ce devine „ficțiune artistică”, prilej de a ne înălța „în lumea ficțiunii ideale”. Șeful literar al Junimii a arătat mult timp față de Caragiale o foarte vie solicitudine, ducând, vreme de zece ani, o statornică colaborare. Piesa O noapte furtunoasă a avut următoarea dedicație: „D. Titu Maiorescu este cu adânc respect rugat să primească dedicarea acestei încercări literare, ca un semn de recunoștință și devotamentul ce-i poartă autorul ei”. Caragiale a citit la Titu Maiorescu drama Năpasta, care a apărut la editura Haimann și a fost dedicată, în volum, doamnei Ana T. Maiorescu. În calitate de colaborator al revistei, dramaturgul a menținut relații cordiale cu toți ceilalți membri ai Junimii, în mod special cu Iacob Negruzzi, creatorul și redactorul Convorbirilor literare (Vasile Pogor, Gh. Panu, Petre Missir, căruia i-a dedicat O scrisoare pierdută, N. Gane). În anii activității sale la Convorbiri a admirat-o pe Mite Kremnitz (cumnata lui Maiorescu), care a și tradus mai multe texte din Caragiale, în vederea publicării antologiei de literatură română în Germania. Ruptura cu Junimea a devenit definitivă în 1892, când și-a întrerupt colaborarea la Convorbiri literare. Ura lui împotriva vechilor prieteni literari și a lui Titu Maiorescu a devenit obsesivă. De-abia peste câțiva ani, colaborând la Epoca (1896), fostul junimist a regretat despărțirea de Maiorescu, evidențiind marile calități ale criticului, cu un rol de primă mărire în cultura noastră, alături de Hașdeu. De la Berlin, la 15 februarie 1908, de ziua de naștere a lui Maiorescu, Caragiale i-a trimis acestuia o călduroasă telegramă: 10 „Din toată inima ca pe frumoasele vremi ale tinereții un bătrân școlar urează ilustrului învățător la mul ți ani cu sănătate și veselie. Trăiască Maiorescu! Caragiale.” La răspunsul de mulțumire, Caragiale a revenit cu o altă urare: „Bătrânul școlar este fericit că o pornire din inimă i-a fost întâmpinată cu atâta gratie din partea ilustrului și totdeauna neuitatului învățător. Încă o dată, la multi ani, cu sănătate și veselie, trăiască Titu Maiorescu.” Fără să fi reușit o reluare a colaborării la Convorbiri literare, conștient de locul uriaș deținut în cultura noastră de prestigioasa revistă ieșeană, Caragiale a încercat în anul următor (1909) „o nouă și ultimă expresie a unei «mea culpa»“ : „Un școlar puțin însemnat, care a știut mai mult să te supere decât să se folosească de învățăturile dumitale, își permite, cu tot respectul, a-ti trimite din depărtare urarea sa cordială: Să trăiască ilustrul nostru profesor Titu Maiorescu întru multi ani, sănătos, cuminte și vesel! așa cum din tinerețe îl știe bătrânul școlar. I.L. Caragiale” —Șerban Cioculescu Maiorescu consimțise în aceste împrejurări doar o reluare a relațiilor literare, nu și a celor personale, cu acela care-l insultase. Despre aceste manifestări ale lui Caragiale, Titu Maiorescu a realizat o scrisoare către Duiliu Zamfirescu, o interesantă simbioză între o mare inteligență și nestatornicia unui caracter dificil și imprevizibil: „„Convingerea ce o am despre Caragiale este că are una dintre cele mai vioaie inteligențe ce le poate produce natura, eclectic, bună memorie, momente în care această extraordinară vibratilitate celulară a materiei cenușii din creieri îl scoate mai presus de el însuși și-l face capabil de scrieri literare de mare valoare. Din cauza acestei părți a lui eu închid ochii la toate celelalte, pe care însă le cunosc ”. Nu mai puțin revelatoare, în această direcție, a fost și părerea lui Duiliu Zamfirescu. Acesta credea că spiritul malițios față de lucrările unor confrați citite la Junimea ar putea fi trecute cu vederea grație „marii lui inteligențe”. Dramaturgul era „o fire atât de fantastică și de muncită, în care arama și diamantul sunt legate împreună spre a da iluzia unui inel ducal” (Duiliu Zamfirescu). Structura omenească a lui Caragiale, ca și aceea artistică, era una duală: una de ironist și farsor, cu o rezervă nesecată în direcția manifestărilor umoristice și cinice, și alta de sentimental („Eu sunt un sentimental, domnule!”), neliniștit și măcinat de melancolii ascunse și ciudate la un asemenea temperament. 11 Activitatea publicistică 1873 - 1874 Debutează, apoi colaborează la "Ghimpele". O poema, versuri, îi apare în „Revista contemporană” (1 octombrie 1874). 1875 - 1876 "Girant responsabil" la "Alegatorul liber", foaie liberală de opoziție. 1876 - 1877 Corector la "Unirea democratică" (organ al tinerilor liberali), redactor la "Claponul" (mai - iunie 1887), apoi împreuna cu Frederic Dame, la "Națiunea română" (august) și, iarăși singur, la "Calendarul Claponului" (decembrie). La sfârșitul anului, pe parcursul căruia servise in "garda civică", începe în "România liberă" seria de foiletoane "O cercetare critică asupra teatrului românesc". 1878 La invitația lui M. Eminescu, pe care-l cunoscuse la Giurgiu cu zece ani în urmă, începe (in februarie) colaborarea la "Timpul". Are loc premiera piesei lui Al. Parodi, "Roma învinsă" în traducerea excelenta a lui Caragiale, care avea acum 21 de ani. În 26 mai participă pentru prima dată la întrunirile bucureștene ale "Junimii". La 12 noiembrie citește la Iași, la a XV-a aniversare a "Junimii", comedia "O noapte furtunoasa" sau "Numărul 9". 1879 Premiera piesei "O noapte furtunoasa". La al doilea spectacol Ion Ghica, directorul Naționalului intervine în text fără consimțământul autorului. Iritat, acesta își retrage piesa de pe afiș. Va face prima călătorie în străinătate, la Viena, ca invitat al lui Titu Maiorescu. 1880 "Conul Leonida fata cu reacțiunea" este citita in cercul "Junimii" acasă la Maiorescu. 1881 Retras de la "Timpul", va fi numit în octombrie, prin decret regal, revizor școlar pentru județele Neamț și Suceava. 1882 Este transferat, la cerere, în județul Argeș-Vâlcea. Va pune astfel o necesara distanță între el si Veronica Micle, cu care avusese o scurta idila, evitând astfel și posibilele accese de violenta ale lui Eminescu. Funcția de revizor încetează in octombrie. 1883-02-18 Are loc premiera farsei Soacra-mea Fifina (O soacra). 1884 1 martie, premiera operei bufe "Hatmanul Baltag", scrisa în colaborare cu Iacob Negruzzi. 13 noiembrie, întâiul spectacol cu "O scrisoare pierduta". Succesul depășește orice așteptări, gratie si actorilor I. Petrescu (Trahanache), C. Nottara (Tipătescu), I. Niculescu (Cațavencu), A. Catopol (Farfuridi), Anton Leonteanu (Brânzovenescu), St. Iulian (Pristanda), N. Mateescu (Cetățeanul turmentat), Aristizza Romanescu (Zoe). Funcționar la 12 Regia Monopolurilor, unde o va cunoaste pe Maria Constantinescu; din aceasta legătura se va naște Mateiu I. Caragiale 1885-04-08 Premiera piesei "D-ale carnavalului", care a fost fluierata. In septembrie, Maiorescu publica in "Convorbiri literare" Comediile d-lui Caragiale. 1888-07-02 Este numit, tot prin decret regal, director general al teatrelor. Oficialitățile si presa îi privesc cu ostilitate inițiativele. 1889 Se căsătorește cu fiica arhitectului Gaetano Burelly, Alexandrina. Va avea cu aceasta mai mulți copii, dintre care au supraviețuit doi : Luca (n. 1893), viitor scriitor, mort tânăr, si Ecaterina (n. 1894). Demisionează (5 mai) din funcția de director general al teatrelor. In mai, apare la Editura "Socec" volumul Teatru, prefațat de Titu Maiorescu cu studiul publicat in 1885. 1890-02-03 Are loc premiera piesei Năpasta. 1891 Volumele Teatru si Năpasta sunt respinse de la premiul Academiei în ședința din 14 aprilie (cu 20 de voturi contra, 3 pentru). Rolul cel mai important în dezavuarea operei scriitorului îl va juca liberalul D. A. Sturza, care l-a acuzat, declarând sentențios ca dramaturgia lui ar fi imorala si antinaționala. De altfel, singurul membru al "Junimii" care a avut lealitatea sa pledeze in favoarea fostului colaborator a fost Iacob Negruzzi. 1892 Gândul unui "exil voluntar", de asta data la Brașov, îl tentează iarăși. Conferențiază la Ateneu despre "Gâște si gâște literare", atrăgându-si ostilitatea "Junimii" si a lui Maiorescu. Apar volumele "Note și schițe" și "Păcat". 1893 Scoate, împreuna cu C. Baclabasa, prima serie a "Moftului roman". 1894 Editează, împreuna cu I. Slavici si G. Coșbuc, revista „Vatra”. 1896 Apare volumul "Schițe ușoare". In colaborare cu St. O . Iosif scoate revista "Epoca literara" supliment al gazetei "Epoca". 1897 Activitate publicistica la "Epoca" , "Drapelul". Îi apar volumele "Schițe", traduceri originale (Editura Saraga) și "Notițe si fragmente literare". 1899 Registrator clasa I la Regia Monopolurilor Statului. Delavrancea, devenit primar al capitalei îl numește in postul onorific de membru in comitetul Teatrului National. La 27 septembrie începe colaborarea la "Universul", cu foiletoane ce vor forma volumul "Momente". 1901 Sărbătorit la Ateneul Roman pentru 25 de ani de activitate literara. Publica volumul "Momente" (Editura Socec). "Disponibilizat" de la Regie, scoate, de la 1 aprilie pana 13 la 18 noiembrie, a doua serie a "Moftului Roman". Un gazetar obscur, Constantin Al. Ionescu (Caion), iritat de înțepăturile din "Moftul", îl acuză ca ar fi plagiat "Năpasta" după piesa unui fictiv dramaturg maghiar Istvan Kemeny. Caragiale îi intentează proces pentru calomnie. 1902 Curtea cu jurați din Ilfov îl condamnă în lipsa - la 11 martie - pe Caion la închisoare corectionala, cinci sute de lei amenda si zece mii de lei daune-interese. Ulterior, Caion e achitat. El își va continua calomniile, invocând și numele lui L. Tolstoi si publicând broșura "Originalitatea lui Caragiale, doua plagiate". Caragiale a fost aparat la proces de Barbu St. Delavrancea. 1904 In marie, Academia respinge de la premiu, volumul Momente, preferându-i o simplă culegere de documente. Opera lui Caragiale pe scurt Articole: o 1907 o Apelul la unire o Cronica sentimentală o Gogoși o Rebelul 1877 o Liberalii si conservatorii o Parlamentare gogoși o Ultimele gogoși calde o Între Stan si Bran o Reacțiunea o Sărbători mâhnite o Procedee electorale o Sub ce regim trăim o Iarăși promisiunea Domnului Fleava Comedii: o O noapte furtunoasă (1879) o Conu Leonida față cu reacțiunea (1880) o O scrisoare pierdută (1884) o D-ale carnavalului (1885) o O soacră 14 o Hatmanul Baltag o 1 Aprilie Conferințe: 9 Gâște si gâște literare (1892) Drama: Năpasta (1890) Instantanee: Începem! (1909) Momente și schițe: o Moftangii o Națiunea română o Căldură mare o Justiție o Mitică o Art.214 o Politica o O zi solemnă o Politica înalta o Un pedagog de școala noua o D-l Goe o Lanțul slăbiciunilor o La Moși o Bubico o Jertfe patriotice o Situațiunea o Telegrame o Proces-verbal o Ultima oră o Infamie o C.F.R. o Repausul duminical o Urgent 15 o Justiția română o La poștă o Moșii o Politica și delicatețe o Justiția română o Duminica Tomii o O lacună o Diplomație o Cadou o Ultima emisiune o Vizită o O cronică de Crăciun o Reforma o 25 de minute Nuvele și povestiri: o O făclie de Paste (1889) o În vreme de război (1898) o Din carnetul unui vechi sufleur o Un artist o Grand Hotel "Victoria Romana " o Om cu noroc o Păcat (1892) o Norocul culegătorului o O invenție mare o Poveste o Boborul o Noaptea învierii o Baioneta inteligenta o Cănuță, om sucit o La hanul lui Mânjoală o Doua loturi (1901) o Caut casa ... 16 o La conac o Monopol o Mama o Ion o Partea poetului o Pastrama trufanda o Kir Ianulea o Calul dracului Parodii: o Samarandita o Dă - dămult ... Mai dă-dămult ... Volume: o Din carnetul unui vechi sufleur (1871-1872) o În vreme de război (1898) o Note și schițe (1892) o Păcat (1892) o Schițe ușoare (1896) o Schițe (1897) o Notițe și fragmente literare (1897) o Momente (1901) o Titrica , Sotirescu & Co - nivel de schiță (1905) o Opere complete -3 volume (1908) o Schițe noua (1910) 17 CAPITOLUL II - PROZA SCURTĂ A LUI CARAGIALE 2.1. PROZA SCURTĂ ROMÂNEASCĂ - PREZENTARE În ceea ce privește literatura română, un element definitoriu, constant și prolific, a fost încă de la început (dacă ar fi să amintim doar O samă de cuvinte - volumul cronicarului Ion Neculce) proza scurtă, sub diferitele ei forme și denumiri (poveste, povestire, schiță sau nuvela). Un exercițiu benefic, pentru întărirea acestei convingeri, ar putea fi parcurgerea celor peste cincizeci de autori (aici fiind incluși doar cei mai cunoscuți) pe care îi analizează Ion Vlad1 în studiul său amplu dedicat povestirii românești de la origini și până în perioada postbelică. Numărul nu este deloc nesemnificativ dacă mai adăugăm la ea evoluția schiței și nuvelei, plus proliferarea prozei scurte în perioada contemporană. De altfel, cu foarte puține excepții, în marea lor majoritate, toți prozatorii români și chiar unii poeți, au practicat textul scurt, de la Ion Neculce, Costache Negruzzi, Nicolae Filimon, Mihai Eminescu, Ion Creangă, Ioan Slavici sau Ion Luca Caragiale și până la Vasile Voiculescu, Marin Preda, Ștefan Bănulescu, Mircea Horia Simionescu, Mircea Nedelciu sau Mircea Cărtărescu. Perfect plauzibilă și susținută de multe argumente este afirmația conform căreia proza românească a stat, la începuturile ei și până la începutul secolul al XX - lea, sub dominația textului scurt. Schimbarea dominației o putem plasa în perioada interbelică, atunci când romanul eclipsează creațiile de mici dimensiuni, datorită unor realizări romanești excepționale. Dar să nu uităm că și celebrii scriitori interbelici Liviu Rebreanu, Mihail Sadoveanu, Hortensia Papadat-Bengescu, Mircea Eliade sau chiar Vasile Voiculescu, ceva mai târziu, au o semnificativă parte din operă ocupată cu nuvele și povestiri și nu toți dintre ei le-au folosit pentru a-și pregăti marile desfășurări epice, dovadă faptul că data apariției acestor volume este posterioară multora dintre romanele lor care, fără îndoială, au echilibrat situația și din punct de vedere cantitativ, dar mai ales - lucru foarte important - au adus un surplus valoric extraordinar. Cu toate că perioada interbelică a impus o stăpânire clară a romanului, lucru datorat în special beneficei sale diversificări și grație unor romancieri extraordinari, genul scurt era de asemenea prezent și activ, consolidându-și, la rând lui, fundamentul și statutul său de categorie importantă și chiar obligatorie în cadrul unei literaturi care are pretenția de a fi luată în seamă. 1 Ion Vlad, Povestitrea - destinul unei structuri epice, Editura Minerva, București, 1972 18 După cum era de așteptat, dominația romanului s-a accentuat în prima parte a perioadei postbelice, dar de data aceasta ea a fost favorizată și de anumiți factori politici binecunoscuți. Romanul beneficia în aceast ă perioadă de certe privilegii, dar și de o vigilență mai mare din partea autorităților așa-zise „culturale". Cu toate acestea, proza scurtă își continua existența prolifică în anii '60 și '70, un număr destul de mare de scriitori importanți anunțându-i resuscitarea. Spre exemplu, o serie de scriitori, printre care Nicolae Velea sau Fănuș Neagu, revalorifică resursele schiței, pe urmele lui Ion Luca Caragiale. Dar, lucru și mai important, asistăm la înnoirea formală și tematică a prozei scurte. Am putea aminti aici autori cu viziuni literare foarte diferite precum Dumitru Radu Popescu, Dumitru Țepeneag, Eugen Uricaru, Vasile Andru sau Gabriela Adameșteanu. Concomitent, grupul de prozatori de la Târgoviște, își propune o serie de experimente narative aplicate textului scurt, și totul începe să devină o nouă aventură, pe cât de binevenită, pe atât de spectaculoasă. Fără discuție, anii '80 reprezintă o perioadă foarte importantă, în care proza scurtă, în ciuda unei dominații generale și universale a romanului, își recâștigă o poziție centrală în scena literaturii. Nu doar o generație care profită de potențialul ei, nu doar publicarea a zeci de volume în care sunt demonstrate calitățile ei deosebite, dar se profilează chiar și un program artistic (auto)impus și o teoretizare a tuturor aspectelor care o (re)definesc. Astfel, genul scurt își recâștigă poziția pe care a mai ocupat-o cu câteva decenii bune în urmă, resuscitarea lui având un rol foarte important la momentul respectiv, mai ales prin marea șansă pe care o dădea reideologizării actului artistic. În stilul lui Mihail Sadoveanu de la începutul secolului, scriitorii optzeciști aproape că se întreceau în publicarea numeroaselor lor volume de povestiri, proze scurte, variațiuni sau încercări, mai ales după publicarea volumului colectiv Desant 831, carte ce a făcut destul de multă agitație și a atras atât privirile multor scriitori cât și pe cele ale criticii literare, pusă față în față cu o nouă abordare a prozei. 1 Antologia Desant '83 a constituit, la începutul deceniului al IX-lea din secolul trecut, semnul indubitabil al revirimentului prozei scurte românești. Alcătuita din nuvele, povestiri și texte care transgresează specificul speciilor narative, la vremea ei antologia s-a bucurat din partea criticii de o primire 'de zile mari', împărțită între contestația violentă și aprecieri dintre cele mai pozitive. Autorii reuniți în cuprinsul antologiei erau în majoritate debutanti și membri ai cenaclului 'Junimea' de pe lângă Universitatea din București. Daca Mircea Nedelciu, Sorin Preda si Gheorghe Crăciun reușiseră deja să publice volume personale de proză, iar Mircea Cărtărescu, o plachetă personală de poezie, ceilalți autori prezenți în antologie erau, în 1983, practic niște necunoscuți. Universul epic al textelor din Desant '83 s-a dovedit în multe privințe insolit și plin de prospețime. Pornind de la aceasta antologie s-a vorbit la noi, spre sfârșitul secolului trecut, despre o noua generație de prozatori și nu există nici astăzi discuții despre proza românească postbelică în care această antologie să nu fie amintită 19 Indiscutabil, proza scurtă poate fi acceptată ca marcă înregistrată a postmodernismului literar românesc. După cum o spun în anumite incursiuni critice chiar reprezentații ei, această specie trebuie să joace un rol important în literatura actuală. Ceea ce caracterizează mai presus de toate discursul teoretic al optzeciștilor este postulatul conform căruia postmodernismul nu trebuie să mai îmbrace forma unei poetici a romanului, ci mai degrabă pe aceea a prozei scurte. Trebuie adăugat, totuși, că, dintr-un anumit punct de vedere, poetica postmodernismului nu se află dinaintea unei alegeri chiar atât de tranșante, între o poetică a romanului și una a prozei scurte, și că ambele direcții de desfășurare își păstrează, în cele din urmă, propria legitimitate. Unul dintre cele mai importante momente de cotitură în evoluția literaturii contemporane este anul 1983. O dată cu apariția Desantului '83, apare constituit un nucleu de scriitori cu o identitate literară foarte clar trasată. La mijlocul deceniului al optulea, după doi ani de la apariția acestui volum, Nicolae Manolescu1 încearcă deja să sistematizeze, în cinci trăsături distinctive, noua orientare a prozei. Și nu a fost singurul care a evidențiat elementele distinctive ale unei noi poetici narative. În nenumărate articole ale vremii ap ăreau comentarii și referiri directe la noua proză. Printre aceste trăsături trebuie amintite și acestea: observarea minuțioasă a realității cotidiene, înregistrarea exactă a limbii vorbite pe stradă, neliterare, combinarea celor mai variate tehnici și procedee, lipsa subiectului și a etapelor lui clasice, atitudinea ironică față de real și față de literatură, combinată cu utilizarea intertextualității. Dar chiar cu câțiva ani înaintea volumului colectiv coordonat de Ovid S. Crohmălniceanu, anul 1979 este important pentru impunerea noii specii literare, datorită volumului Aventuri într-o curte interioară, semnat de Mircea Nedelciu, cel care va deveni liderul noii generații de scriitori, un excelent teoretician, dar mai ales practician al prozei scurte postmoderniste românești. (De menționat faptul că elemente postmoderniste, și nu puține, apăruseră deja în cărțile membrilor grupului de la Târgoviște, cărora Ion Bogdan Lefter1 2 le-a dedicat în 2003 o carte în care îi numește, pe bună dreptate, „primii postmoderni", dar care nu au avut o așa mare deschidere spre genul scurt). Până la sfârșitul deceniului nouă, Mircea Nedelciu va publica încă trei volume de proză scurtă cărora li se vor alătura volumele semnate de Daniel Vighi, Cristian Teodorescu, Gheorghe Crăciun, Ștefan Agopian, Ioan Groșan, Sorin Preda, Bedros Horasangian și mulți alții. Noul statut al prozei scurte este 1 Nicolae Manolescu, Istoria critică a literaturii române, Editura Paralela 45, Pitești, 2008 2 Ion Bogdan Lefter, Primii postmoderni: „Școala de la Târgoviște”, Editura Paralela 45, Pitești, 2003 20 așadar unul privilegiat, consolidat, apărat și mereu supralicitat mai cu seamă în prima parte a deceniului nouă, depășindu-și rolul de exercițiu în vederea scrierii unor narațiuni mai ample, mulți dintre scriitorii optzeciști lucrând din greu la edificiul ei impunător, și prea puțini recunoscând. Răspunzând, în 1983, unei anchete a revistei Amfiteatru, Ioan Groșan declara, onest, că opțiunea pentru proza scurtă nu este una manifestă, programatică (cum se tot băteau cu pumnul în piept majoritatea congenerilor săi), ci ține de recunoașterea posibilităților; romanul ar fi fost o miză pe care autorul Caravanei cinematografice ar fi lăsat-o pentru maturitate: „„Mărturisesc ca deocamdată nu mă încumet să scriu roman pentru ca nu stăpânesc tehnicile necesare de construcție epica. Chiar presupunând că aș avea experiența mai multor tipuri de scriitură și fondul problemelor care solicită spațiul unui roman, a începe ridicarea construcției ignorând aprofundarea structurilor ei de rezistență mi se pare o întreprindere riscanta. Până una-alta, prefer sa studiez și să mă calific la locul de muncă, în proza scurta“.1 În același loc, vorbind despre „virtuțile și servitutile prozei scurte" scriitorul mai adăuga că prin insistența cu care se apleacă asupra unui singur aspect, prin modul specific de dilatare a amănuntului, proza scurt ă poate descoperi zonele profunde ale realității umane, fiind, în felul ei, tot o formă de cunoaștere. Autorul de proză scurtă „simte enorm și vede monstruos”; neavând altitudinea romancierului, zona sa de investigație este „microcosmosul uman". De asemenea, destinul personajului din proza scurtă este extrem de condensat, redus la liniile sale esențiale sau, și mai des, privit într-un singur punct, adică un moment de criză. Proza scurtă este, în opinia scriitorului, inductivă, fixând particularul pentru a trimite la general. Mai multe sunt problemele pe care le ridică Ioan Groșan în articolul respectiv. În primul rând, proza scurtă pornește de la detalii, de la amănunte aparent nesemnificative, dar pe care le dilatează, ea face din țânțar armăsar, oferă unor fapte minore o importanță majoră sau, cum spune Ovid S. Crohmălniceanu, obiectul de observație predilect este „umanitatea infirmă, frustrată sau pur și simplu marginalizat ă." O dată cu proliferarea genului scurt, s-au produs beneficii din mai multe puncte de vedere. Spre exemplu, Eugen Negrici1 2 explică, în eseul său dedicat literaturii române din perioada comunistă, modul în care proza scurtă, scăpând de vigilența autorităților care îl țineau sub observație atentă pe fratele ei mai mare în special, a fost un spațiu al 1 Bogdan Crețu, „Ioan Groșan și manualul său de proză optzecistă”, în revista Amfiteatru, 1983 2 Eugen Negrici, Literatura română sub comunism. Proza, Editura Fundației Pro, București, 2003 21 experimentelor literare fără frontiere, la începutul deceniului nouă. Fenomenul s-a generalizat însă într-atât încât a cuprins întreaga creație în proză a celor mai reprezentativi scriitori ai perioadei. Dacă s-ar încerca scrierea istoriei experimentalismului românesc, anii '80 ar acoperi probabil paginile cele mai importante. Din alt punct de vedere, Alex Ștefănescu1, nu e de acord cu opinia conform căreia genul scurt ar fi doar o etapă în drumul spre construcții mai ample, nu puțini scriitori români și străini putând fi invocați împotriva acestei mode. Analizând avantajele și dezavantajele fiecăreia dintre specii, proză scurtă și roman, criticul va ajunge la următoarele concluzii, că proza scurtă prezintă avantaje pe care romanul nu le va oferi niciodată. În cadrul lor se pot izola detalii a căror semnificație s-ar estompa în roman. Dacă romanul trăiește prin cuprindere, genul scurt trăiește în schimb prin punerea în prim plan. Prin urmare, nu este vorba deci de a privi cu îngăduință genul scurt, ci de a recunoaște că acesta își aduce partea sa în echilibrul genurilor literare, cu atât mai mult în peisajul literaturii contemporane. Așa cum se poate observa, anii '80 favorizează revanșa prozei scurte în fața romanului și o redobândire a statutului ei în cadrul literaturii române. Dacă ar fi să căutăm, într-o perioadă mai mult sau mai puțin îndepărtată, modele literare pentru proza scurtă (fie ea chiar postmodernistă), numele lui Ion Luca Caragiale nu poate fi cu niciun chip evitat, din nenumărate motive. În primul rând, trebuie amintită observarea microscopică a realității în stilul asemănător optzeciștilor de mai târziu („simt enorm și văd monstruos"), centrarea epicului pe detaliul aparent anodin. În al doilea rând, nu putem să nu amintim spiritul parodic care revigorează majoritatea schițelor sale. Dacă aceste două mărci caragialiene sunt în general (re)cunoscute, în sprijinul următoarelor două vom încerca să aducem și câteva argumente. Observăm (în cel de-al treilea rând) o anumită predispoziție a jocului combinativ, situată la nivelul discursului, un carnavalesc textual și compozițional. Texte ca Temă și variațiuni, 1 Aprilie, Groaznica sinucidere din strada Fidelității sunt doar câteva exemple de inginerie textuală cât se poate de evidente. Unul dintre primii postmoderniști - îl numim aici pe incontestabilul Mircea Horia Simionescu - nu se reține să afirme că în Momente și schițe avem dovada unui „hiperrealism înainte de hiperrealism, un fragmentarism avant la lettre" și că (în cel de-al patrulea rând) clasicul scriitor este un maestru al universurilor de hârtie fiindcă specia, convențional numită schiță, îi oferă un câmp de mișcare aproape neted, unde istoria sau conflictul dau prioritate expresiei verbale, aceasta de-o ingeniozitate uluitoare. Dacă termeni ca fragmentarism sau textualism ar fi existat pe 1 Alex Ștefănescu, Istoria literaturii române contemporane: 1941-2000, Editura Mașina de scris, București, 2005 22 vremea lui Caragiale (sau în posteritatea lui imediată) în repertoriul criticii literare, sunt convinsă că afirmațiile scriitorului târgoviștean ar fi fost de multă vreme anticipate. Schița caragialiană (în unele ipostaze ale sale) este un fragment care, la rândul lui, trece prin alte secționări atât la nivelul conținutului cât și al discursului. De altfel, Ion Luca Caragiale, datorită caracteristicilor (la vremea aceea nerecunoscute integral) operei sale, este revendicat de către postmoderniștii de mai târziu. 2.2. MODERNITATEA PROZEI SCURTE Elemente de modernitate Opera lui Caragiale, în general, și proza narativă, în special, arată că scriitorul nu agreează stilul „înflorit". Ca și prozatorii moderni de mai târziu, Liviu Rebreanu, Camil Petrescu etc., el este sever în privința figurilor de stil. Scriitorul insistă asupra faptului că, în opera de artă, trebuie să se realizeze concordanța dintre structura ei și realitatea pe care o exprimă Caragiale sugerează prin aceasta că arta intră în competiție cu realitatea pe care o oglindește și o învinge prin putere și voință creatoare. Opera de artă devine „căutarea miraculoasă" care atrage cu o forță mai puternică decât realitatea, devine un „joc secund mai pur", cum va spune mai târziu Ion Barbu. Promovând criteriile fundamentale ale frumosului susținute de clasici, Caragiale, asemenea scriitorilor moderni, își îndreaptă atenția către ceea ce rămâne, către ceea ce este „actual" într-o operă literară. Scriitorul aduce în discuție termenii viabil și durabil pe care îi așază într-o ingenioasă opoziție. Termenul viabil poartă în text nuanțe semantice sinonime cu etern prin trimitere la capacitatea de a renaște, pe când durabil implică ideea de limită; opera aceasta rămâne? cât timp va rămânea? Dacă este viabilă, opera de artă posedă capacitatea de„a trece peste nemărginirea timpului, manifestând aceeași forță de atracție. Atracția pe care opera de artă o manifestă în timp reprezintă o altă dimensiune modernă a viziunii scriitorului. Ca și autorii moderni (și mai ales criticii moderni), Caragiale observă metamorfozele posibile ale creației literare, intuiește capacitatea acesteia de a dezvălui noi semnificații, sustrăgându-se astfel pericolului „imobilizării" într-o unică interpretare. Poate acesta este și unul dintre motivele preocupării autorului pentru actul creației, asprimii cu care-și trata el însuși scrisul. 23 Adept al clarității, preciziei, conciziei, Caragiale respinge categoric digresiunile, descrierile, „umpluturile" văzute ca factori perturbanți ai dinamicii textului. Concluzia se impune de la sine: renunțarea la „umpluturile" nemotivate. Este adevărat că în proza literară a lui Caragiale există pasaje pe care însuși autorul le-ar califica drept „prisoase de stil", dar așa cum observa Alexandru Călinescu1, acest lucru se întâmplă în cazul în care ele exprimă intențiile parodice ale scriitorului. În Două loturi, Caragiale imaginează două modalități de organizare a finalului narațiunii: una, care prin parodia (minunată în ea însăși) aninată la sfârșitul schiței, denunță o formă literară învechită, alta, care prin finalul eliptic, abrupt, evidențiază viziunea modernă a prozatorului. Implicarea cititorului în finalul acestei nuvele, precum și în multe alte texte, reprezintă o altă dimensiune a modernității viziunii estetice a scriitorului, care constă în acreditarea ideii că un autor se confruntă nu numai cu cititorii săi, ci și cu un sistem de norme, convenții literare, care îl obligă să aleagă o anumită variantă artistică de exprimare, din mai multe posibile. Viziunea asupra multiplelor forme pe care le poate îmbrăca discursul literar îl plasează pe Caragiale în rândul scriitorilor moderni. Înzestrat cu abilitate scriitoricească, el realizează în multe din textele sale adevărate „exerciții de stil", cum le numește Alexandru Călinescu. Pastișa și parodia sunt două tipuri de texte pe care le „„recomandă" și le practică I. L. Caragiale. În același timp, textele parodice reprezintă atitudinea modernă, îndrăzneață a scriitorului de a discredita, prin deconstrucție și prin supralicitare, procedee literare, figuri, stiluri și chiar genuri intrate în criză, la sfârșitul secolului trecut. Ca și scriitorii moderni de mai târziu, Caragiale sesizează fenomenul demonetizării figurilor de stil. Lipsa talentului și a autenticității emoției este nefericit înlocuită de imagini perimate, banale, lipsite de conținut. Caragiale experimentează ambele sensuri ale devenirii textului: extinderea și condensarea, pe care le stăpânește în egală măsură. Fiecare opțiune este dictată de motivația compozițională. Abilitatea în abordarea aceluiași subiect în variante stilistice diferite este poate și rezultatul tandemului perfect al scriitorului cu ziaristul. Concepția estetică a lui Caragiale, așa cum se poate vedea până aici, prinde contur în câteva texte din domeniu, dar se definește pe deplin, ca și în cazul lui Eminescu, în întreaga 1 Alexandru Călinescu, Caragiale sau vârsta modernă a literaturii, Editura Institutul European, Iași, 2000 24 operă. Caragiale se situează, prin proză, în postura inițiatorului unei mișcări de interacțiune dintre viața practică și literatură, a cărei consecință este evoluția genurilor literare. La nivelul structurii compoziționale, identificăm în proza lui Caragiale și un alt element de modernitate: dislocarea momentelor subiectului. Această cauzalitate se manifestă mai ales în compozițiile clasice cu expozițiune, intrigă, desfășurare, punct culminant și deznodământ, unde fiecare dintre aceste secvențe este determinată de precedenta. Procedeul nu este nou, dar este preferat și tot mai fructificat de scriitorii moderni care au în vedere principiul spontaneității și imprevizibilității în creație. Pe lângă această particularitate compozițională, se observă și adoptarea diferitelor perspective narative, fapt care produce modificări la nivelul instanțelor comunicării. Cercetarea vieții interioare, a obsesiei fixate în subconștient și a reacțiilor exterioare determinate de acesta, se realizează în „complicitate" cu naratorul și este una din trăsăturile prozei moderne. Tot de proza modernă ține și pendularea între realitate și vis, precum și concordanța dintre st ările sufletești și mediul exterior. Există în proza lui Caragiale cel puțin patru zone în care elementele literaturii moderne se reunesc într-o formulă estetică bine individualizată: proza scurtă, portretul, fantasticul sau „tărâmul neliniștii" și registrul tragic, unde forțele iraționalului, maleficului, destinului, hazardului invadează existența umană.1 Universul schițelor. Eficiența genului scurt. Proza scurtă - schițele - aduc în fața cititorului o lume vie, agitată, ademenitoare prin forța vieții prinse în ea, prin personaje veridice până la senzația de cunoaștere, de identificare, o lume care te invită să pășești fără sfială în ea și care îți oferă de la început plăcutul sentiment că nu ești tocmai străin acolo. Teoria egalității genurilor literare, pe care scriitorul o susține cu insistență generează celebrele schițe și foiletoane umoristice ale lui Caragiale și îl așază pe autor în rândul scriitorilor moderni. Termenul de schiță a fost împrumutat din artele plastice și purta semnificația schemei, a conceptului unei lucrări - planul ei înainte de a fi executată. Prin extensie, schița devine în literatură o specie care trasează rapid un spațiu epic de atmosferă ori biografic, având în centru emoția vie, nealterată, a autorului. 1 Lăcrămioara Maxim, „Caragiale modernitatea tehnicii nuvelistice”, în Cronica - revistă de cultură, nr.11, Noiembrie 2012 25 Prezentarea sumară a scriitorilor care au creat fiziologii și schițe până la Caragiale subliniaz ă două aspecte importante: mai întâi, fenomenul apariției, evoluției și rezistenței în timp a schiței, apoi ideea că, în cazul autorilor menționați, schița este ocazională și, de cele mai multe ori, greu de identificat, din cauza alunecării către povestire, nuvelă, memorialistică. Prin Caragiale (chiar de la primele schițe) specia a dobândit un contur definitiv, impunând tehnici, tipologii, motive cu o mare putere de seducție, care au cucerit și fascinat pe contemporani influențându-i până la pastișă, uneori (Al. Vlahuță, Barbu Ștefănescu Delavrancea). De ce atâta insistență pe fixarea coordonatelor temporale ale existenței ? De ce simt personajele lui Caragiale nevoia înregistrării timpului concret individual ? Ce se ascunde în spatele orelor fixe, minutelor calculate, programului riguros întocmit ? Poate este marcată în acest fel existența monotonă, exasperantă sau, dimpotrivă, poate că este modul în care se încearcă a da un sens, chiar și formal, existenței. Se pare că, prin reperele temporale, eroul caragialian își întreține iluzia unui sens al existenței într-o lume a aparențelor și a agitației gratuite. Arta portretului în proza lui Caragiale Imaginația creatoare și ingeniozitatea scriitorului culminează în impresionantul număr de chipuri zugrăvite în proza sa. Exactitatea notațiilor, așezarea într-un unghi favorabil detaliilor care surprind linia definitorie a unui personaj, adaptarea limbajului la registrul epic - tragic, misterios, comic - sunt câteva dintre trăsăturile artei portretistice caragialiene. Spectaculoasă rămâne însă varietatea tipurilor de portrete. Astfel se pot identifica în creațiile în proză ale scriitorului: portretul colectiv, portretul trunchiat, portretul misterios, portretul caricatural, portretul neterminat etc. Autorul realizează un astfel de portret, rupt de formula realistă tradițională, un portret care nu ia conturul unei individualități în plan fizic și moral, ci tinde să abolească distanța față de specie, mai mult chiar să volatilizeze ființa însăși în refuzul de a recunoaște vreo trăsătură distinctivă din cele admise îndeobște. Așa cum remarca Maria Vodă Căpușan 1, detaliile asupra cărora insistă autorul nu susțin întregul, ci figurează în text doar pentru a fi retrase, postulându-se imposibilitatea selectării între trăsături posibile, dar cărora li se refuză existența. Această modalitate a artei caragialiene surprinde procesul depersonalizării umane fiind una dintre trăsăturile literaturii moderne. 1 Maria Vodă Căpușan, Despre Caragiale, Editura Dacia, Cluj, 1982 26 Cele câteva aspecte menționate ale portretului fizic în proza lui Caragiale marchează contribuția lor la imaginea de ansamblu a personajului, mai ales în cazul analizei portretelor generalizatoare, cele care cuprind atât aspectele fizice, cât și pe cele morale. Orice trăsătură particulară este înlăturată, portretul fiind creionat la modul impersonal, așa încât el poate fi oricine și nimeni totodat ă. El nu e nici tânăr, nici bătrân, nici frumos, nici urât, nici prea-prea, nici foarte-foarte. Credem că arta lui Caragiale de a reține elementele umane general - valabile explică actualitatea prozei și implicit a personajelor sale. Portretul literar, atât ca tip specific de descriere, cât și ca unitate internă a operei literare, presupune o gamă variată de tehnici și mijloace de realizare. Dacă în arta fotografică portretul depinde de jocul de lumini și umbre, de calitatea materialelor folosite, de capacitatea artistului de a găsi unghiul favorabil surprinderii expresiilor semnificative, dacă portretul pictural este condiționat de culori, de materialele pe care sunt reprezentate chipurile, de îndemânarea artistului, de priceperea și măiestria lui, atunci nu este mai puțin adevărat că și portretul literar pretinde o serie bogată de tehnici și de mijloace în vederea conturării imaginii umane. Literatura, ca și artele amintite, dispune de un inepuizabil depozit de mijloace de realizare a portretului grație resurselor creatoare ale scriitorilor. I.L. Caragiale, prin întreaga creație și în mod special prin proză, a arătat cum poate folosi geniul creator materialul brut pe care natura i-l oferă și mai ales ce capodopere rezultă din întâlnirea spectaculoasă a naturii cu geniul creator. În concepția lui Caragiale, această întâlnire presupune o muncă serioasă. În proză, Caragiale reușește în mod evident desprinderea de „rețetele", de modelele și de procedeele tradiționale consacrate și inventează forme surprinzătoare, crezând în puterea de sugestie a cuvântului, a combinațiilor și a asocierilor de cuvinte. Arta portretistică are la bază concepția autorului că opera de artă viabilă este numai cea în care expresia materială a îmbrăcat exact o intențiune. Dimensiunea fantasticului la Caragiale Fantasticul desemnează ceea ce nu există în realitate - lucruri imaginate, de necrezut, un alt „tărâm" în care legile realității sunt abolite. De fapt, definirea termenului s-a dovedit a fi o operație dificilă și a constituit o preocupare constantă de-a lungul timpului. Definirea fantasticului a provocat dispute semantice care își au originea în ambiguitatea termenului sau cel puțin în cele două accepțiuni ale acestuia; aceea de manifestare a 27 supranaturalului în viața de toate zilele și aceea de trăsătură caracteristică a întregii literaturi, dată fiind originea mitică, legendară a acesteia. Fantasticul din literatura cultă modernă își trage seva din literatura populară, din cea antică și medievală, dar dobândește adevărata semnificație prin faptul că tinde să concureze realul, să se identifice cu o forță neașteptată, ciudată, incredibilă - totuși posibilă - a existenței universale. Ca și în alte domenii, a trasa un itinerar exact al apariției literaturii fantastice în spațiul românesc rămâne o problemă destul de dificilă. Literatura română a sec. al XIX-lea înregistrează creații în care au apărut germenii fantasticului având o sursă diferită de cea a fabulosului feeric. Tot acum apar și primele texte care se înscriu sferei fantasticului autentic. Concepută după rigorile realismului, care presupune conectarea la ordinea cotidianului cu legile și relațiile sale specifice, proza lui Caragiale configurează în același timp un univers specific prozei moderne prin inaugurarea unui nou principiu, cel al incertitudinii. Astfel se conturează în cele mai multe dintre narațiuni un joc abil al posibilului cu imposibilul, al verosimilului cu neverosimilul, creându-se o lume cu numeroase punți de trecere de la realitate la insolit, de la comic la absurd. Caragiale, observatorul atent și „dibaci" al lumii ce-l înconjoară, este și un fin creator de atmosferă fantastică. Eugen Simion1 consideră că la Caragiale, ca și la creatorul modern al fantasticului, E. A. Poe, o mică iregularitate, un clivaj în structura realului, o coincidență stranie de lucruri conduc la intrarea în spațiul ezitării care înseamnă, de fapt, tărâmul fantasticului. Din declarația: „simt enorm și văz monstruos", întâlnită în Grand Hotel „ Victoria română", trebuie înțeles că autorul percepea realitatea în dimensiunile ei fabuloase. Aspectele ei negative, pur satirice, îi vor declanșa umorul, iar relațiile dintre elemente sunt pipăite la intensitatea enormității. O ușoară trecere, și de la enorm sau monstruos și până la fantastic nu-i decât un singur pas. Și Caragiale îl face. După gradul de circumscriere în sfera fantasticului, textele în proză ale lui Caragiale pot fi împărțite în cinci categorii: texte „realiste" cu intervenții episodice ale supranaturalului, texte ale începuturilor în care domină fantasticul paradoxal, de tip science-fiction, texte a căror schemă alegoric-fabulistică le așază în zona miraculosului din basmul popular, texte care explorează oniricul și texte ce aparțin fantasticului propriu-zis. 1Eugen Simion, „Ion Luca Caragiale și spiritul românesc[II]”, în revista Biblioteca Bucureștilor, Anul V, nr. 4, București, 2002 28 Așa cum în mintea copiilor basmul rămâne un tărâm feeric, în care se refugiază cu bucurie și în care trăiesc cele mai frumoase momente alături de prinți și prințese, de Ilene- Cosânzene și Feți-Frumo și, tot așa miraculosul, feericul și fantasticul din proza lui Caragiale aduc o doză de anecdotic și umor ce relaxează, destinde, dar și înalță și moralizează. „Simt enorm și văz monstruos." Suflul unei noi mode literare se face simțit și printre scriitorii români, care experimentau deja desprinderea de formulă romantică, manifestând un viu interes pentru estetica realistă. Realismul câștigă ușor adepți prin înlăturarea limitelor impuse de clasicism și romantism. În proza lui Caragiale, exist ă un sector al așa-numitelor nuvele psihologice și „tragice", în care autorul depășește registrul comic și manifestă un viu interes pentru situații limită, pentru trăiri dramatice, pentru registrele grave, tragice ale existenței individului. Având o percepție a realității apropiată de cea a scriitorilor moderni, el pășește aici pe o cale opusă, năzuind a înfățișa ura tenace și răzbunarea implacabilă, împletite cu disperarea, cu nebunia și cu moartea. Ștefan Cazimir observă că se poate observa că problematica nuvelelor (lui Caragiale, n.n.) este una dominant psihologică, în care se sondează cu asiduitate abisurile vieții interioare. În explorarea lumii interioare, Caragiale se apropie cel mai mult de naturali știi ale căror tehnici și teorii le cunoștea. Fără a fi un admirator al acestora, Caragiale se înrudește cu ei, în acea parte a creației sale care stă sub semnul tragicului, prin interesul manifestat față de stabilirea legăturilor cauzale ale unei lăcomii ce atinge pragul grotescului, prin urmărirea atentă a factorului ereditar, prin sondarea subconștientului, prin analiza unor manifestări patologice etc. Proza caragialiană din zona tragicului stă sub semnul acestei sensibilități, scriitorul surprinzând în fiecare bucată o realitate agresivă în care ființa umană se degradează, se prăbușește. Prezentarea celor câteva puncte de vedere, vizând influența naturalismului în proza lui Caragiale, nu are intenția încadrării cu orice preț a unei părți din proza autorului într-o mișcare literară, ci observă în această zonă a creației caragialiene noi valențe ale artei scriitorului, tehnici inedite, care îl așază în rândul deschizătorilor de drumuri în proza românească modernă. Scriitorii moderni cultivă o nouă estetică. Plecând de la ideea că frumosul tradițional este desuet, uzat, uneori chiar ridicol, ei se îndreaptă cu interes către o 29 altă față a existenței, urâtul, în toate variantele lui: demonicul, terifiantul, coșmarul, patologicul, morbidul, grotescul, relevând valori expresive surprinzătoare și o neașteptată capacitate de a emoționa. Pe fundalul esteticii realismului și naturalismului, Caragiale croiește și prin aceste nuvele drumul către proza modernă a veacului următor. Coșmarul, obsesia, spaima paroxistică, violența, cruzimea, tara ereditară sunt câteva „stări limită" abordate de Caragiale în proza tragică. În zugrăvirea acestor teme literare, scriitorul adoptă tehnici moderne, absolut necesare investigației universului interior. Una dintre caracteristicile prozei lui Caragiale, care îl apropie de scriitorii moderni, sesizată de B. Elvin, este percepția realității dintr-o perspectivă ce șterge granițele dintre tragic și comic. Inspirat de viața cotidiană, unde granițele dintre cele două tărâmuri, tragicul și comicul, sunt fragile, Caragiale surprinde trecerea dintr-un registru în altul într-o formă inedită în texte precum Cănuță,om sucit, Două loturi, Inspecțiune. Expresie a fuziunii realismului cu naturalismul, opera caragialiană din sfera tragicului rămâne deschisă hermeneuticii și reprezintă un moment relevant pentru evoluția prozei românești, anticipând pe Liviu Rebreanu, H. P. Bengescu, Camil Petrescu, Vasile Voiculescu etc.1 2.3. PROZA SCURTĂ A LUI CARAGIALE ȘI TRĂSĂTURILE EI 2.3.1 SCURTĂ PREZENTARE A PROZEI SCURTE A LUI CARAGIALE Proza scurtă a fost abordată de majoritatea scriitorilor români, fie sub forma schiței sau a nuvelei, ea ilustrând capacitatea scriitorului de a sintetiza, de a adopta un stil concis. Perioda prozei scurte la I.L.Caragiale se remarca prin: volumul Momente (1901), volumul Nuvele si povestiri (1908). Urmeaza un moment greu în viata lui Caragiale: procesul Caion. Acuzat pe nedrept de plagiat (copiat), apărat la proces de Barbu-Ștefanescu Delavrancea, Caragiale și-a înaintat operele academiei spre a fi premiate, dar ele au fost respinse. Nemultumit din 1905 se stabileste la Berlin. Stabilirea la Berlin n-a însemnat însa o rupere totala de cei de acasa, asfel în anul 1907 în timpul rascoalelor taranesti Caragiale a scris un pamflet, Din primavara pâna în toamna. 1 Lăcrămioara Maxim, „Caragiale modernitatea tehnicii nuvelistice”, în Cronica - revistă de cultură, nr.11, Noiembrie 2012 30 George Ronetti la aparitia volumului Momente afirma (1901): „Nu momente maiestre, monumente!”. Momentele si schitele sunt mici instantanee de viata, prin care ne ofera o imagine complexa, a societatii timpului. Critica literara a remarcat talentul exceptional a lui Caragiale, în surprinderea unor aspecte semnificative ale vietii intime si publice, în realizarea unei tipologii variate si reprezentative. Marea performanta a lui Caragiale este ca realizeaza aceste lucruri pe un spatiu mic, doua-trei-patru pagini. Deci prima caracteristica esentiala a acestor proze este conciziunea. În aceste proze scurte se observa talentul dramaturgului prin stiinta dialogului foarte scurt, dar care individualizeaza psihologii. O replica demonstreaza de multe ori nivelul de cultura, interesul dominant, psihologia personajului. Din doua trei trasaturi Caragiale sugereaza un caracter. Înscenarea este prezenta si aici prin pretioase observatii, comentarii ale autorului. Caragiale are o viziune critica, satirica asupra realitatii. Aceste proze scurte alcatuiesc un adevarat mozaic realist, satiric al societatii contenporane autorului. Foarte variate din punctul de vedere a continutului, momentele si schitele ne ofera o imagine cuprinzatoare a institutiilor, moravurilor epocii: scoala: Un pedagog de scoala noua, Dascal prost, Bacaloriat; demagogia politicienilor: Amicul X, Triumful talentului; justitia: Petitiune, Articolul 214, Arendasul român, Tempora; inmoralitatea vietii de familie: Tren de placere, Mici cadouri; educatia gresita din unele familii burgheze: Vizita, D-l Goe; presa: Triumful talentului, Telegrame. Și în prozele scurte comicul este bine realizat. Caragiale valorifica si în proza scurta o serie de procedee noi, ca de exemplu oratoria, rupturile la nivelul limbajului (La caldura), limbajul bombastic din presa. Efectul este comic si satira în acelasi timp vizând incultura, demagogia, suficienta. 2.3.2 TRĂSĂTURILE PROZEI SCURTE A LUI CARAGIALE Perioda prozei scurte a lui I. L. Caragiale se remarcă prin: volumul Momente (1901) și volumul Nuvele și povestiri (1908). În studiul introductiv intitulat „I. L. Caragiale și momentele sale exemplare”1, Ion Vartic abordează importanța Momentelor din cinci direcții diferite: Despre Lache și Mache sau despre a-fi-cu-celălalt; prozatorul sau „cel ce gândește”; domnul profesor Belikov și nenea Anghelache; despre ironie sau despre „viceversa” și sărmanul Dionis, Ivan Turbincă și Lefter Popescu față cu transcendența. Despre Lache și Mache sau despre a-fi-cu-celălalt. 1Ion Vartic, „I. L. Caragiale și momentele sale exemplare”, în Momente, I.L. Caragiale, Cluj, Editura Apostrof, 1997, p. V-LXXXIV 31 La apariția volumului Momente, umoristul George Ranetti exclamă: „Nu Momente, maestre, ci Monumente trebuia să botezi admirabilul volum, căci fiecare din paginile lui e un monument de spirit de observație, de spirit sadea, de perfecțiune artistică. ”1 Pentru a înțelege reacția lui Ranetti trebuie să ținem seama de premisele revelate încă în 1935 de Șerban Cioculescu: „Schițele și Momentele n-au avut succes de librărie imediat și răsunător. [...] Numai o burghezie istorică ridicată printr-o evoluție firească, în decurs de veacuri, înstărită prin muncă de generații și independentă, își dezvoltă un spirit de autocontrol, care se încoronează cu opera de satiră usturătoare. Societatea românească de la sfârșitul secolului al XlX-lea nu se afla în această situație. Născută oarecum spontan, prin imitare și adaptare bruscă, burghezia noastră era inaptă de spirit autocritic. [...] Ivirea lui Caragiale, în acest sens, este de bună seamă prematură și accidentală. [...] Caragiale nu găsește un public potrivit, conștient de priza pe care o oferă umorului, care să se recunoască voios în trăsăturile caricaturale și să aplaude fără reticențe. Proaspăta burghezie se cere idealizată în portrete retușate și dacă e posibil cu obrajii îmbujorați de un carmin spălăcit, ca în arta fotografică de bâlci. Este un semn de civilizație înaintată gustul pentru caricatură și chiar acela pentru fotografia fără retușă...”'1 Unii dintre contemporanii lui Caragiale considerau Momentele ca fiind opera minoră a scriitorului spre deosebire de teatru și nuvele. La apariția schiței 25 de minute... , Duiliu Zamfirescu, într-o scrisoare către Titu Maiorescu, decreta: „Caragiale ar trebui oprit, în interesul reputației sale de scriitor, de a publica fleacuri.”1 2 3 Cauza principală care a favorizat acțiunea de desconsiderare condescendentă a schițelor pare a fi cea revelată de Paul Zarifopol: „E de gândit dacă nu cumva unor dintre cetitori sau literați tipărirea în foileton de gazetă populară nu crea, ea singură, o prevenire defavorabilă scriitorului. Pe un bucureștean intelectual l-am auzit zicând, pe când încă mai trăia Caragiale, că sunt în Capitala noastră o sumă de băieți spirituali, gata să-ți fabrice oricând mărunțișuri amuzante ca a lui Caragiale” 4 1 Ion Vartic, „I. L. Caragiale și momentele sale exemplare".... apud I.L. Caragiale, Opere, II, ediție critică de Al. Rosetti, Șerban Cioculescu și Liviu Călin, 1960, ESPLA, București, p.581 și urm. 2 Ion Vartic, „I. L. Caragiale și momentele sale exemplare".... apud Șerban Cioculescu, Caragialiana, București, Editura Eminescu, 1974, p.155-156 3 Ion Vartic, „I. L. Caragiale și momentele sale exemplare”., apud Duiliu Zamfirescu și Titu Maiorescu în scrisori, cu un cuvânt de introducere și însemnări de Emanoil Bucuța, București, Editura Casa Școalelor, f.a., p.73 4 Paul Zarifopol, „Introducere la I. L. Caragiale”, în Opere, I, București, Editura „Cultura Națională”, 1930, p.XXXVII 32 Ion Vartic, în studiu introductiv al volumului Momente din 1907 - „I. L. Caragiale și momentele sale exemplare” evidențiază faptul că datorită dimensiunii lor reduse, Momentele le apar contemporanilor lui Caragiale ca niște simple crochiuri, ca „„mărunțișuri amuzante” ori „fleacuri”, ca lucruri neserioase, cu tot felul de „figuri care sunt numai schițate” ș.a.m.d. Însuși H. Sanielevici exclamă: „Ce păcat că d. Caragiale nu se poate concentra pentru a strânge într-o comedie comoara de observațiuni făcute asupra altor pături sociale decât cele zugrăvite în Scrisoarea pierdută și în Noaptea furtunoasă!...”1 Mulți dintre contemporanii săi, elogiind La hanul lui Mânjoală, au criticat excesul de actualitate și așa-zisa netransfigurare a celorlalte proze, care - după cum spune un publicist din epocă - „se învârtesc în jurul berăriilor din Piața Teatrului și, oricât de frumos ar fi scrise, parcă închid orizontul”... Ion Vartic este de părere că Momentele reprezintă reflexele uimitor de prompte ale unor evenimente reale, absorbind și conservând efervescența și vehemența iscate în jurul lor, ecourile lor profane, de culise, materializate în comentarii, argumentații pro și contra, polemici, confirmări și dezmințiri, speculații, zvonuri, bârfe etc. (Vartic 1997 : VII) Fraza emblematică potrivită aproape tuturor Momentelor este cea din debutul Inspectiunii: „Mai mulți prieteni - impiegați în diferite administrații publice - stau de vorbă, la masa lor obicinuită într-o berărie, despre chestiunile la ordinea zilei”. În legătură cu simultaneitatea perfectă dintre momentul emiterii foiletoanelor din Universul și momentul receptării lor de către cititori, Ștefan Cazimir aduce un argument important: „Caracterul «documentar» al schițelor se afirmă și în alt mod, prea puțin sesizabil astăzi, dar de o certă rezonanță în contemporaneitate : prin adecvarea calendaristică a subiectelor sau măcar a unor detalii ale textului. [.] Restabilind reperele cronologice ale inspirației lui Caragiale, răsfoim parcă un album de epocă, în care orice stampă conservă un fragment autentic al timpului revolut. ”1 2 Astfel, La Moși ... apare tocmai în toiul târgului tradițional, Duminica Tomii e tipărită în preajma zilei sfântului Toma, De închiriat și Caut casă. în proximitatea zilelor de sfântul Dumitru și sfântul Gheorghe, când în București, începea agitația mutatului, O cronică de Crăciun ... și Cadou. au ca pretext sărbătorile de iarnă și apar chiar în timpul acestora fixând totodată ambianța climatică: „Ș-afară-i grozav. și plouă și ninge și pică și-ngheață. o zloată cumplită. un vifor nebun.o vreme prăpăd!”. 1 Ion Vartic, „I. L. Caragiale și momentele sale exemplare”. ,apud H. Sanielevici, Încercări critice, București, Institutul de arte grafice „Carol Gobl”, 1903, p.23 2 Ștefan Cazimir, Caragiale. Universul comic, București, Editura pentru literatură, 1967, p.181-182 33 Datorită capacității de absorbție a oricărui fel de mostră extrasă din straturile multiple ale realității, Momentele conțin o catagrafie mozaicată a evenimentelor, mentalităților și moravurilor de sfârșit de veac și, totodată, de sfârșit de secol românesc. Iată de ce, în Note și impresii, G. Ibrăileanu afirmă despre Caragiale că „este cel mai mare istoric al epocii dintre 1870-1900. Un istoric complet, care arată, care critică și care explică”, iar în prefața ediției a II-a a Spiritului critic... ține să precizeze că paragraful referitor la opera caragialiană ar trebui remaniat, „pentru că, de la război încoace, mă conving din ce în ce mai mult că acest om a văzut mai bine decât oricine în realitatea noastră socială”) Schițele caragialiene cuprind o cantitate de adevăr istoric, ce poate fi confruntat cu alte surse de informație: ziarele vremii, memorii, corespondență, etc. Ele includ și fișa de observare a timpului, începând cu datarea calendaristică: „.V/T aflam alaltăieri, luni dimineața ...(Ultima oră!.); „. vom vedea joia viitoare, cum...” (Boris Sarafoff..., dar sintagma o găsim și în Tren de plăcere ori Inspectiune); „Ieri seara, în ajunul Sf. Dumitru.” sau „aseară” (Mici economii.'); „ieri, zi-ntîi de mai stil nou 1900.” (O zi solemna); „Alaltăieri, întâlnindu-mă.” (Tal!.); „Zilele trecute, trebuia să aleg o temă dintre mai multe, pentru o cronică de Crăciun.” (Cadou.); „marți seara, m-am suit, la Sinaia, în trenul 14. ” (Întirziere); „S-a hotărît! Trebuie sîmbătă.” (O conferența); „Joia trecută, 21 mai, neavînd treabă, mă plimbam încet pe Calea Victoriei, pe la șapte seara...” (Repausul dominical) etc. Momentele au constituit un fel de proză ocazională, punctul de vedere a lui Goethe potrivindu-se și pentru Caragiale: „ Toate poeziile mele sunt poezii ocazionale (Gelegenheitsgedichte), inspirate de realitate și avându-și rădăcinile în realitate”1 În epoca receptării sincrone, putea părea că Momentele nu răsfrâng actualitatea perenă a artei, ci doar pe aceea trecătoare a realității. Eugen Lovinescu a înregistrat foarte precis ideea aceasta: „Eroii lui Caragiale sunt reprezentativi, dar numai pentru o epocă mărginită (s.n); ei sunt tipici. În închegarea lor intră ceva și din sufletul omenesc din toate vremile, dar intră totodată și prea multe lucruri legate de niște împrejurări restrânse, ce tind să dispară cu desăvârșire. ”1 2 3 În ciuda faptului că Momentele au fost întâmplări din realitatea imediată și 1 G. Ibrăileanu, Note și impresii, Iași, Editura „Viața Românească”, 1920, p.227; idem Spiritul critic în cultura românească, 1922, Iași, Editura „Viața Românească”, p.1. Ideea e reluată de Tudor Vianu, în Șerban Cioculescu, Vladimir Streinu, Tudor Vianu, Istoria literaturii române moderne, I, 1944, Editura Casa Școalelor, p.294 2 Ion Vartic, „I. L. Caragiale și momentele sale exemplare” ., apud Johann Peter Eckermann, Convorbiri cu Goethe, în românește de Iliescu Lazăr, București, Editura pentru literatură, 1965, p.57 3Eugen Lovinescu, Opere IV, ediție îngrijită de Maria Simionescu și Alexandru George, București, Editura Minerva, 1986, p.164 34 primii lor cititori le-au și recunoscut ca atare, ele și-au conturat o aură de eternitate și o autoritate de etalon tocmai pe măsură ce s-au îndepărtat de actualitatea pasageră, pe măsură ce particulele de contingent s-au dezagregat, astăzi percepându-le la fel, fără a avea senzația că deasupra lor s-a lăsat o ceață a vetusteții, concluzionează Ion Vartic. Dovada că Momentele nu au însă, în prezent, doar un interes istoric și documentar o dă atât faptul că pentru noi ele și-au p ăstrat, intactă, întreaga prospețime, cât și faptul că prin prisma multor situații narative și replici ale schițelor numim și recunoaștem aspecte tipice ale comportamentului nostru. Aceasta și fiindcă, așa cum observă prozatorul Radu Cosașu, „ființa noastră e caragialo-eminesciană”.1 De altfel, comentând schițele, Mihai Ralea exclama: „Caragiale, cel mai național scriitor, cel care a înțeles mai bine firea noastră”1 2 3 4 Foarte important e, în sensul acesta și comentariul lui Păstorel Teodoreanu, care afirmă că în Momente Caragiale „s-a ridicat până la ceea ce am putea numi actualitate eternă (s.a)”, căci tipurile din aceste proze ocazionale „trăiesc și fac pui” neîncetat: „Pe amicul Xde pildă (eternul amic X!) îl veți găsi negreșit la «Corso », după spectacol, așa cum am găsit și eu pe Lache și pe Mache la berăria din Piața Unirii. Si cum să nu-i găsești când stau acolo, la aceeași masă, neclintiți, de cincizeci de ani ? Îi întâlnim pe toți zilnic și ne lovim de ei la tot pasul, la bărbier, în tren, la aperitiv (mai ales), în toate piețele Unirii de pe tot cuprinsul României-Mari, pretutindeni. Aceste tipuri au dobândit ceea ce numește fratele și confratele meu Ionel [Teodoreanu] o circulație socială (s.a.) și prin asta nemurire. Caragiale i-a luat din viață și i-a pus în cărți. Ei au părăsit cărțile și s-au întors înapoi în viață, continuând opera pe seama lor.”2 Ion Vartic este de părere că Momentele „constituie o multiplă concretizare a fațetelor prin care omul este o ființă-în-lume, în consecință a faptului de-a-fi-întotdeauna-cu-celălalt” (Vartic 1997: XII) Atât în raporturile cu exterioritatea, cât și în cele cu sine, individul, „în calitate de ființă-în-lume este deja cu celălalt”^, acesta fiind modul său imediat și elementar de a fi. „Lumea căreia îi aparțin este totdeauna o lume pe care o împart cu alții, pentru că 1 Radu Cosașu, Sonatine, București, Editura Cartea Românească, 1987, p.41 2 Mihai Ralea, „Lumea lui Caragiale'”, în Valori, București, Fundația pentru literatură și artă „Regele Carol II” , 1935, p.115 3Ion Vartic, „I. L. Caragiale și momentele sale exemplare”., apud Al. O. Teodoreanu, „Momentele” pe scenă, în Tămâie și otravă, I, Editura „Naționala-Ciornei”, f.a., p.28 4 Ion Vartic, „I. L. Caragiale și momentele sale exemplare”... , apud Martin Heidegger, Sein undZeit, cons. în trad.fr. L 'Etre et le Temps , traduit de l'allemand et annote par Rudolf Boehm et Alphonse de Waelhens, Gallimard, 1964, p.157 35 ființa-în-lume este o ființă-în-lume cu.”1. Toate personajele Momentelor sunt egal interesate de „chestiunile la ordinea zilei”, participând cu fervoare la câte o „discuțiune foarte animată”. Cuplul Lache și Mache „nu sunt decât unul și același în două fețe, doime de o ființă (s.n.) și nedespărțită. Viața lor seamănă foarte mult cu un sistem solar dublu, în care fiecare joacă pe rând rolul centrului, pe când celălalt i se rotește împrejur. ” Tot așa de reprezentativ e Mitică - ființa-în-lume prin excelență - pe care „îl întâlnim atât de des - în prăvălii, pe stradă, pe jos, în tramvai, în tramcar, pe bicicletă, în vagon, în restaurant, la Gambrinus - în fine, pretutindeni”. Dar, ca ființă-în-lume omul constituie o figură indistinctă. În acest caz, noi suntem asemenea altora și alții sunt asemenea nouă. Portretul lui Mitică este creionat la modul impersonal putând fi oricine și nimeni totodată: „El nu e nici tânăr, nici bătrân, nici frumos, nici urât, nici prea-prea, nici foarte-foarte; e un băiat potrivit în toate.”. În zona neutră și anonimă a banalității cotidiene, suntem toți la fel, fără identitare reală și unică, așa încât putem fi și viceversa: „Cine zice Lache zice Mache și viceversa”, fiindcă „în adevăr acești doi oameni nu pot avea decât una și aceeași istorie”. Deci, numele noastre ies unele din altele căci nu singularizează o persoană, ci reflectă doar modul de a-fi-cu-altul: Niță Ghițescu și Ghiță Nițescu (în Triumful talentului.); Mihail Constantinescu, prim-redactorul Luminii, și Constantin Mihăilescu, directorul Aurorii (în Groaznica sinucidere din strada Fidelității); George Marinescu și Marin Georgescu, din De închiriat, proprietarii unor „case gemene, peste putință de deosebit dacă una n-ar purta numărul 7 simplu și cealaltă 7-bis”; Nicolae Georgescu și George Nicolaescu, Marin Dumitrescu și Dumitru Marinescu, Basile Ștefănescu și Ștefan Basilescu, Mihai Dobrescu și Dobre Mihăescu (în Cum se naște o revistă?) ș.a. În O lacună. , patronimicele eroilor sunt alese dinadins din aria ierarhiei bisericești (Diaconescu / Preotescu), tocmai pentru a sugera posibilitatea confundării și interșanjării lor, după cum, alteori, erori voite ale scriitorului fac ca, tot în Groaznica sinucidere. , „doftorașul” Mișu Zaharescu să se cheme și Mișu Zamfirescu, iar în Lanțul slăbiciunilor, junele protejat Mitică Georgescu (dintr-a patra) să devină Mitică Dăscălescu (dintr-a șasea). Tot așa, în schița La Paști - „Oricât să zici, teribilă potriveală!” - amicul lui Lache, „alt funcționar comercial, tot comestibile et colori”, nu constituie decât un Lache II, ambii având - iarăși „teribilapotriveală, domnule!” - „deodată același gând” și aceleași gesturi, identici ca niște mecanisme de serie, atâta doar că pe unul îl „supărăgheata din dreapta”, iar pe celălalt, „a din stânga” etc. în ciuda tonului fundamental 1Ion Vartic, „I. L. Caragiale și momentele sale exemplare”... apud Martin Heidegger, op. cit, p.150 36 umoristic, spectrul singurătății pentru omul ce reprezintă o „ființă-cu.” declanșează surprinzătoare accente dramatice în Tren de plăcere, Identitate., Lache și Mache și Repausul dominical. Iată o mostră din lamentația furioasă a domnului Mihalache: „A! e grozav să ai ființe iubite, rătăcite departe de tine, și să nu știi la un moment în ce loc se află, ce fac, ce li se-ntâmplă, ce vorbesc, ce simt, ce gândesc despre tine. le e dor de tine, cum ți-este ție de ele? etc. « Unde dracu s-a băgatără? » zice d. Georgescu. Și iar o înjurătură -de astă-dată la adresa tuturor celor trei ființe iubite pe care le caută fără să le găsească ”. În biografia cotidiană a omului caragialian duminica reprezintă ziua malefică, în care inima lui de ființă-în-lume e gata să înceteze să mai bată, lipsită de sângele mereu împrospătat al viețuirii fervente în comun. Prin repudierea plină de oroare a ideii de repaus dominical, scriitorul se integrează într-o ilustră tradiție culturală. Goethe în Vocația teatrală a lui Wilhelm Meister vorbește despre „fadul plictis al duminicilor”, pentru Schopenhauer ideea de plictiseală se suprapune peste aceea de duminică într-un pasaj din Lumea ca voință și reprezentare, pentru Nietzsche în paragraful 189 din Dincolo de bine și de rău, duminica sau ziua de sărbătoare constituie un soi de zi de post, „una atât de sfântă și de plicticoasă”, încât ți se face automat dor după zilele de lucru obișnuite și agitate. De asemenea, Cioran urăște și el „ces dimanches interminables” și „les apres-midi dominicales” în care „le mal d'etre” se manifestă din plin, el având coșmarul unei lumi preschimbate „en apres-midi de dimanche”. Această idee e exprimată foarte bine de Caragiale în Repausul dominical, susținută de amicii lui nenea Iancu „toți foarte plictisiți” de spectrul duminicii sau al sărbătorii: „N-am văzut ceva mai urât pe lume decât un oraș mare în zilele de repaus dominical! Toate prăvăliile cu obloanele lăsate ca pleoapele în somn. Ce somn!... Peste tot închis!... Să vrei să te spânzuri, n-ai de unde să-ți cumperi un ștreang. Lipsa asta de activitate, de viață, de mișcare comercială mă apasă pe umeri, mă trage și pe mine la somn; și nu pot dormi măcar - parcă sunt în stare de insomnie.”. Regăsirea celuilalt devine la fel de vitală ca regăsirea Graalului: „De un ceas umblu să dau de un prieten. parcă toți au intrat în pământ!”. Negată ca idee de repaus, duminica nu va mai fi duminică, ci „zi de lucru” de tip special; din zi a morții somnolente, ea se transformă în una a renașterii și a jubilației produse de refacerea modalității de a-fi-împreună. De aceea, spiritualul Costică Parigoridi strigă cu toată convingerea: „Jos repausul dominical!... Să lucrăm!... lucrați domnilor!”, iar prietenii, preluându-i deviza, lucrează „cu stăruință”, fără răgaz, în birtul din Covaci cam până „pe la deșteptatul rândunicilor”. Jasper spune: „Eu nu exist decât cu celălalt; singur nu sunt 37 nimic”) Individul își trăiește, în permanență și cu febrilitate, sentimentul fundamental al așteptării celuilalt cum este evidențiat de exemplu în debutul Situațiunii: „ Stau în fața unui local de noapte, o mică berărie, și fiindcă am poftă de vorbă, aștept, nu cumva o pica vreun alt bucureștean iubitor ca mine de aer curat, să respirăm împreună: dacă o durere împărtășită e pe jumătate ușurată, desigur o bucurie în doi e îndoită. [...] Prin ceața aceea, mi se arată legănându-se o umbră. se apropie... Să fie un amic ?... Da, e un amic ; n-am așteptat degeaba - e amicul meu Nae ; și lui i pare bine că m-a întâlnit”. Cum ne avertizează filosofia existențială, realitatea umană se desăvârșește în și prin comunicare (fie ea și una degradată, așa cum o înregistrează cu maximă fidelitate schițele caragialiene). Individul are continuu în conștiință pe celălalt, ființează în fața și în vederea acestuia. De aceea protagoniștii momentelor (precum Nae din Situatiune, unchiul și nepotul din Greu, de azi pe mâine., cunoștințele naratorului din Atmosferă încărcată, amicul X, Lache din Amici ori din O lacună., însuși nenea Iancu etc.) posedă o teatralitate potențială, care izbucnește imediat în prezența unui partener, materializată în cele mai diverse fațete: poză, joc, persiflare, condescență, agresare, furie, afabilitate radioasă, indignare ș.a.m.d. În această privință extrem de sugestivă e Situațiunea, deoarece aici apare cel mai clar cristalizată tactica pe care o are un anume „eu” față de celălalt. E vorba despre „un om, care va să zică, mai instruit”, mereu prezent prin berării, cafenele și confiserii și care, uneori, e apelat și direct prin formule ca „nenea Iancu”, „conu' Iancu”, „ne' Iancu” și chiar „ăla care scoți Moftul român”. Avem de-a face cu un eu care mimează umilința, inocența și ignoranța, se uită „ca un imbecil”, joacă, cu un aer „foarte blajin” ori „dulce”, retragerea discretă într-un colț, falsa pasivitate și rolul de victimă agresată de celălalt. În realitate, așa cum se vede mai ales în Atmosferă încărcată și Situațiune, numitul „eu” încurajează,de fapt, agresiunea, iritarea și furia celuilalt, le provoacă, le întreține continuu până la totala lor consumare. Acest „eu” se comportă aidoma lui Lache, care îi declanșează, lui Mache curiozitatea, nu i-o satisface însă, scoțându-l din minți până când cel provocat spumează de furie , dându-și pe față „cusurul”: explozia, fără „manieră”, de violențe gestuale și verbale. Deznodământul crud al relației dintre „eu” -ațâțătorul teatralității celuilalt și celălalt-teatralizatul se vede foarte bine în Situațiune, momentul abandonării celuilalt este întotdeauna marcat de ironizarea lui rece prin parodierea și jucarea ticurilor verbale ale „personajului” întruchipat de celălalt. De exemplu: „Zic: / - 1Ion Vartic, „I. L. Caragiale și momentele sale exemplare” ., apud Karl Jasper, Einfuhrung in die Philosophie, cons. în trad. fr. Introduction a laphilosophie, traduit d'allemand par Jeanne Hersch, Plon, 1973, p.24 38 Nae! Scuză-mă: e așa de târziu, care nu pot pentru ca să mai merg. / - îmi pare rău. / -Mi-e așa de somn, care trebuie negreșit pentru ca să mă culc. La revedere”. Acest fapt se poate detecta și verifica în mai toate schițele în care este prezent acel „eu” fie în Reportaj și Ultima oră!..., fie în Așa să mor!, Monopol, Inițiativa.. .etc. După ce celălalt și-a dezvăluit „„misterul”, comportamentul, gesticulația și discursul fix, devine neinteresant și i se spune „la revedere” prin repetiția parodică. Vartic evidențiază că personajele caragiliene: Mitică, Costică și Nae, Mache, Lache și Tache, Niță și Ghiță, nenea Stasache și nenea Mandache „n-au nici chip, nici trup, căci ei nu sunt ființe din carne și oase, ci ființe din vorbe și replici”.1 Vocile atât de diverse ce se fac auzite în Momente - vesele sau furioase, exasperate ori joviale, radicale sau stupefiate, dar întotdeauna cu tonul încolțit, de fapt din sămânța unei teatralități spontane, care se cere consumată -se încalecă unele pe altele într-un coral insolit, de o disarmonie totuși ritmată, datorită variațiilor laitmotivice: „Rapița, moft!”; „îți trag palme, mă-nțelegi!”; „Eu pot pentru ca să-ți spui pe parola mea de onoare că-mi pare foarte rău! Dar știi?... foarte rău!! Foarte rău!!”; „Ei! Eu zic că se găsește.”; „Din Ciș-me-giu!”; „Ești teribil, monșer, parol!... ”; „Eu i-am spus: ghenerale, nu te grăbi.”; „Ia să vedem acum: ce gândește suveranul?”; „pân aci! nu permit”; „Nu pot, monșer, pentru ca să stau când face.”; „Face greu?”; „Dania tatână-tău!”; „Ah! Mamițo! Menuetul lui Pederaski. mă-nnebunesc!”; „.șezi frumos! Te vede madam Carol!”; „De ce?... de ce, nene Anghelache?”; „Ce citești porcăria aia, domnule?”; „Uite, vezi! acesta e cusurul lui - e măgar!... și violent!... și n-are manieră!”; „A! dar nu mai merge!”; „La bulivar, birjar, la bulivar!... ”; „Un'e me'gem, mă, m-boule?...”; „E ceva de speriat, parol!”; „îți place ce fac mizerabilii?”; „ Țal, surdule!”; „Aoleu! Vai de biata țara asta! O s-ajungă rău, domnule! O s-ajungă rău!!”; „E'mb'avo!”; „Eu sunt și cu mine, țațo!”; „Mersi! Las că avem și noi cu ce plăti atâta lucru!... Nu ne-a jupuit până acum de tot guvernul bandiților dv.!”; „C-eșt' copil? ”etc. Autobuzul a înlocuit, de mult tramcarul, iar automobilul trăsura cu muscal, dar pe Mitică ori pe Mache și Lache continuăm să-i întâlnim. Acest lucru este posibil deoarece Caragiale „cel mai lucid scriitor pe care l-a născut pământul românesc” a surprins fără scrupule sentimentale ori menajamente, determinațiile ontologice ale constantei cotidiene de aici și de aiurea. Mitică este oricine, oriunde; deci poate fi găsit cu ușurință, căci se află pretutindeni: „Mitică: - Să-mi scrii. / Costică: - Adresa? / Mitică: - Nu știi?... „Mitică”. / 1 Ion Vartic, „I. L. Caragiale și momentele sale exemplare”... , p.XVIII 39 Costică: - Bine, „Mitică”, știu; dar unde? / Mitică: „Mitică”, la băi. / Costică: - Bine, la băi, știu; dar unde la băi? / Mitică: „Mitică. la băi. în Europa”.” Ilustrând ipostaza de ființă-în-lume a omului, aceste personaje se simt în elementul lor, ca peștele în apă, numai și numai în spații neutre și impersonale ale existenței publice - în berării, birturi, cafenele, cluburi, terase, băcănii, în birourile marilor administrații, în birjă sau în vagoane de tren și de tramvai, pe calea Victoriei, în Cișmigiu, în parcul de la Sinaia, în gări și în tribunale ș.a.m.d. Protagoniștii Momentelor trăiesc unii cu alții, unii ca alții, de-a valma, precum în „tabla de materii” de la Moși, fără să aibă un eu independent, după cum nici un „acasă” al lor, adică acel interior ce ne revelă ființa intimă, ascunsă, a omului. Chiar când ei mai ajung pentru puțină vreme și pe-acasă, facem cunoștință în linii vagi și convenționale tot numai cu aspectul public al locuinței lor, devenind substitut al berăriei, clubului sau cafenelei, asemenea salonului literar din Țal!... ori celui monden din Five o’clock și O blană rară. A fi acasă nu înseamnă, pentru acești eroi, decât un alt fel de a fi în comun cu ceilalți, transformat ca la berărie, într-o „veselăpetrecere”, cu „câteva momente delicioase”, sau, altă dată, într-o aprigă dispută despre „o lacună” ori despre „o nouă combinație ministerială”. „Siluetele din Momente configurează numai ființe în lume și atâta tot, fără miez lăuntric, fără relief, transparente ca niște foi de hârtie. Viețuind sub regim strict cotidian, modul lor de a fi este unul publicitar, în vederea celorlalți și pentru aceștia, încarnat în trăirea totală în afară, exhibată până la stridență în fluxul neîntrerupt al unei comunicări decăzute în incontinență verbală. De aceea, la eroii schițelor caragialiene pot fi detectate acele simptome existențiale, care, după Heidegger, prin conexiunea lor, participă la configurarea înfățișării noastre zilnice: vorbăria, curiozitatea și echivocul.”1 Vorbăria se naște din ruptura căscată între cuvânt și obiectul său; de aceea eroii Momentelor discută fără să știe prea bine despre ce discută, precum Nae, din Situatiunea, care habar n-are ce înseamnă Disconto („Aia-i aia”); vorbesc numai ca să vorbească -asemenea domnului însetat din Petițiune. care se perindă prin birourile serviciilor publice doar ca să-i întrebe, „cu delicatețe” pe amploiați dacă „Aveți mult de lucru?” - pentru că, fatalmente, în vivacitatea-i malignă, „ființa-în-comun se mișcă în vorbirea-în-comun și în preocuparea pentru cuvântul luat în sine. Pentru ființa-în-comun este important înainte de toate, să se vorbească”. În forma degradată de comunicare instituită de vorbărie are loc nu vehicularea unor informații substanțiale despre un lucru însușit în mod adecvat, ci numai 1 Ion Vartic, „I. L. Caragiale și momentele sale exemplare”. , p.XXI 40 transmiterea și repetarea, la nesfârșit a discursului însuși.1 Exemple: „- ... fiindcă le-am spus și dumnealor. / - Cari dumnealor? / - Dumnealor cu cari am fost; zic ...” ș.a.m.d. Faptul de a-l regăsi pe celălalt și de a fi din nou cu el declanșează instantaneu instinctul comunicării, dar dialogul nu transmite nimic, etalând doar retorica în crescendo a clișeelor: „ - E lume destulă și-n berărie. Un cunoscut mi se așază alături. / - Ei ce zici? / -Ce să zic? Răspund eu. Bine. / - Cum bine? Asta e bine? / - De! Zic; știu și eu? /- Cum, știu și eu? Dacă dumneata, cetățean care te pretinzi. / - Ba, zic, mă iartă, nu măpretinz deloc. / - Nu e vorba că te pretinzi, dar ești; ești un om, care va să zică, mai instruit, și ai datoria, mă-nțelegi; fiindcă, dacă unul ca dumneata stă indiferent și nu se interesează, atunci să-mi dai voie să-ți spui.”. În ciuda tuturor aparențelor avem de a face nu cu un dialog real, ci cu un monolog al unuia dintre amici, așadar nu cu un colocviu, ci cu un longilocviu, care, întrerupt de câte o jumătate de replică timidă a partenerului, se întețește și mai mult, asemenea flăcării peste care s-a mai aruncat un vreasc. Iată un exemplu din Atmosferă încărcată: „ - Nene, zic eu. / - Ce, nene?... Aoleu! Vai de biată țara asta! O s-ajungă rău, domnule! O s-ajungă rău!! fiindcă.” iar perorarea își continuă cavalcada de vocabule până când pare din nou frânată de o intervenție dialogală, dar de fapt, e iarăși impulsionată, precum în secvența următoare: „Eu aplec ochii și cu tonul foarte blajin: / - Să mă crezi că și pe mine. / El, ridicând tonul și mai sus: / - Ce, și pe dumneata?... Când vine, mă-nțelegi.” etc. Într-o asemenea proză ocazională există o adevărată obsesie a timpului cotidian. Scurgerea vremii este urmărită cu o meticulozitate niciodată dezmințit ă, o pendulă cu sunet strident bate aproape clip ă de clipă, căci ființele-în-lume sunt, inevitabil, și ființe-în-timp ne atenționează Ion Vartic. Exemplele sunt numeroase. Astfel, în Temă și variațiuni, aflăm că : „Aseară, pe la 6 ore, un foc a izbucnit la o casă.'”; în 25 de minute., acțiunea propriu-zisă debutează dis-de-dimineață, la ora șapte; Congresul cooperativ român își ține ședința solemnă de deschidere „la orele 1.d.a.”; despre Groaznica sinucidere. primele indicii ies la iveală într-un moment precis: „pe la orele șapte a.m. vecinii fură alarmați de niște țipete sfâșietoare.”; Proces-verbal e încheiat la „orele 1 p.m.”; „Five o’clock pe englezește înseamnă cinci ceasuri”; datorită strădaniilor primarului Leonida Condeescu din O scrisoare solemnă, „de la 1 mai stil nou, trenul numărul 5 Bucarest-Berlin și trenul numărul 6 Berlin-Bucarest se opresc în gara Mizil. Cel dintâi sosește în gară la 10 și 12 minute și pleacă la 10 și 13 antemeridiane; cel d-al doilea sosește la 6 și 37 și pleacă la 6 și 38 postmeridiane”; 1 Ion Vartic, „I. L. Caragiale și momentele sale exemplare”, apud Martin Heidegger, op. cit, p.207-208 41 mam'mare, mamițica, tanti Mița și d-l Goe se află în gară foarte de dimineață, căci „trenul în care se vor sui ajumge în Gara de Nord la opt fără zece a.m.”; în La Moși, coana Lucsița și cunoștințele ei „și-au dat rendez-vous: la trei ceasuri fix în pavilionul central la berărie”; în Cadou., nenea Iancu îl așteaptă în berărie pe nenea Stasache: „Sunt șapte fără un sfert, și omul meu lipsește; dar n-aștept mult, și iată-l”; etc. Într-o perpetuă iritare, ba, adeseori, chiar în panică, acești eroi reflectă starea de febrilitate specifică ființei aruncate în timp: „De la șase dimineața, pe când soarele nu s-a ridicat bine peste Piscul Câinelui, locuitorii vilei «Esmeralda» umblă de acolo până acolo, cuprinși toți ca de niște friguri”. Ca urmare Momentele abundă în avertismente și exclamații exasperate - „Doăsp'ce trecute, Măndico! Ce naiba faci, soro?”, replica de debut abrupt din schița La Peleș, urmată foarte curând de o alta : „Doăsp'ce și un sfert, soro! Ce dracu faceți?... vrei să-ntârziem?” etc. - ca și de capitulări pline de năduf, precum aceea a bietului Mihalache din Tren de plăcere: „De cinci ceasuri de când alerg după dv. ca un turbat, nu e destul?... ”. Replicile repetate, ca niște bătăi tot mai nervoase de pendul măsurând trecerea, din O lacună., sunt revelatoare: „E târziu, Lache!”. - E târziu, Lache. șapte trecute.” -„Lache!!” - „Șapte și jumătate, Lache!” „Opt fără un sfert, Lache” - Opt și jumătate, Lache.”. Clipele și minutele sunt sforile invizibile ce nu numai că însuflețesc personajele, dar le și zgâlțâie din când în când, ca pe niște marionete grotești și dezarticulate. De aceea schițele caragialiene constituie o succesiune nesfârșită de momente cronologice, de salturi dintr-un „acum” într-un alt „acum”, dintr-o clipă într-alta; fiecare „moment” se divide ca o celulă în nenumărate momente temporale. Caragiale speculează în nod conștient un stil propriu al secundelor, dovadă că, în schița La Paști, după ce-l prezintă pe tânărul Lache, ne avertizează: „Să-l urmărim ceas cu ceas și pas cu pas”, iar apoi se retrage, punând în funcție cronometrul, lăsându-și personajul în seama acestuia: „10 ceasuri și jumătate seara, în sâmbăta Paștelui.” - „11 și jumătate, sâmbătă noaptea” - „12 și un sfert. ” - „1 și trei sferturi” - „5 și jumătate dimineața.” - „7 ceasuri dimineața.” - „8 ceasuri dimineața” -„9 ceasuri” - „10 ceasuri ”- „1 și jumătate după amiazi” - „4 și jumătate d.a.” - „5 ceasuri d.a. ” - „8 ceasuri d.a.” etc. Același avertisment, de data aceasta sarcastic se regăsește și în Tren de plăcere: „Familia Georgescu știe perfect ce are să facă pas cu pas și minută cu minută”. Așadar, de la amiază până la ora două fără douăzeci, cucoanele fac inevitabile pregătiri de plecare, iar la două fără un sfert sosește și domnul Georgescu „cu un muscal cu cauciuc”, spre a-și transporta consoarta la gară, de unde trenul de plăcere pleacă la trei fără 42 cinci. „Trenul sosește la Sinaia regulat”; din acest moment începe „o alergătură de cinci ceasuri ”, iar până când domnul Georgescu - care zbiară și „înjură bombănind” - se explică cu coana Anica, „ orologiul de la castelul Peleș se aude-n depărtare bătând noaptea jumătate”; în fine, „pe la cinci și jumătate dimineața, un zgomot strașnic, clopoței de trăsură, lăutari și chiote”: madam Georgescu Ah! Mamițo!” - se întoarce de la Urlătoare amețită de „menuetul lui Pederaski.”. Uneori, însoțirea cronometrului cu fonograful face ca secvenței înregistrate să-i fie conservate atât extraordinara tensiune ce-o conține, cât și ambianța strident orchestrală care o învăluie apoteotic; iată o asemenea siuație din 25 de minute.: „Toți ochii joacă între ceasornic și capătul liniei. Încă trei minute. Două. Un minut. S-aude șuierul cald. Iată-l! Pieptul lat al locomotivei s-arată la cotitura liniei. Arătarea crește, crește mereu, sforăind semeață și alunecând cu eleganță maiestuoasă către peron. Cazanul fierbe, fanfara țipă, școlarii intonează imnul - un concert monstru.” etc. În teritoriile aglomerate, ale existenței publice nu există decât un timp pur exterior, care nu întotdeauna e perceput ca divertisment („ ... veselă petrecere! Păcat că trec așa de repede ceasurile de mulțumire. Când au trecut trei ceasuri?”); nu întotdeauna, după cum sa spus, eroii Momentelor „consumă timp așa cum consumă bere”, ci, adeseori, ei sunt cei consumați de către un timp vorace, care se travestește continuu, apărând sub formă de așteptare, în genere, fără o țintă anume, sau de așteptare impacientată a celuilalt („ Ce dracu nu mai vine, frate.”), metamorfozându-se în plictiseală iritantă („Bine, frate, cât o să mai stăm aici?... că m-am plictisit. ”), iar din aceasta într-o adevărată deprimare nevrotică, precum în Repausul dominical. Această schiță, celebrează, în consonanță cu viziunea globală a Momentelor, unica terapie posibilă împotriva tiraniei timpului, a cărui trecere capricioasă -ori prea rapidă, ori chinuitor de înceată - nu poate fi stăpânită. Îmboldiți mereu de Costică Parigoridi, care - „constatând că lăsăm să se răcească paharele noastre pline” - le strigă ridicându-și paharul său: „Să lucrăm!... lucrați, domnilor!”, convivii efectuează transcenderea dincolo de timpul cotidian prin intrarea într-un timp al petrecerii perpetue, din pragul serii până la „deșteptatulrânduricilor” și, apoi, de dimineață, iarăși de la capăt: „Câte un pahar de șampanie, la botul calului! - etc.!! etc.!!!”. Tentativa de a ieși de sub imperiul timpului apăsător nu se poate înfăptui decât cu condiția irecuzabilă de a-fi-cu-ceilalți. De aceea Costică Parigoridi aduce un elogiu ființării în comun, restabilirii conviețuirii: „Domnilor, zice Costică, trebuie să știți că, grație întâmplării fericite că v-am întâlnit, mi-au 43 fugit din minte niște idei foarte negre. Dacă, adineauri, nu-ntâlneam pe nenea Iancu, mergeam, cum eram plictisit, drept la gară, să mă arunc subt roatele primului tren la- ndemână. Vă mulțumesc. ”. Toate aceste aspecte: omul ca ființă-în-lume și ființă-cu-celălalt, precum și diversele sale determinații - verbiajul, curiozitatea, echivocul, obsesia timpului etc. dovedesc că Momentele conțin multe dintre elementele de bază ale unei posibile ontologii a cotidianității. În concluzie Ion Vartic evidențiază ideea că scriitorul nu este „un simplu ilustrator al moravurilor și mentalității unei anumite epoci, ci, întrucât are acces la o zonă mai adâncă a umanului, este primul creator din literatura română care, prin intuițiile sale atât de lucide, a surprins caracterele specifice ale omului ca ființă cotidiană, precum și esența și natura existenței publice”.1 În acest context, reproșul lui Caragiale la adresa incapacității contemporanilor de a-l recepta adecvat devine perfect justificat: „De Momente n-a spus nimeni un cuvânt, deși e o carte europeană ”. Prozatorul sau „cel ce gândește”. În două studii programatice O bună lectură, și Câteva păreri, Caragiale ajunge la concluzia pe care o va exprima și Cioran în Tentația de a exista: „A crea o literatură înseamnă a crea o proză”, întrucât aceasta este deliberată, construită, pretinzând o anume rigoare și existența unui „genie reflechi”1 Momentele constituie un volum gândit și construit de Caragiale conform tehnicii muzicale , în care câte o temă anunțată și fixată de către o schiță se dezvoltă în diverse variațiuni prin intermediul schițelor subsecvente. Astfel, Reportaj inaugurează seria de momente dedicate presei și acelor „infatigabili reporteri” din speța lui Caracudi: Ultima oră!... , Boris Sarafoff!..., Groaznica sinucidere din strada Fidelității; acestora le urmează imediat o schiță înrudită, Amicul X., unde eroul, colportor de informații prelucrate fantezist, realizează un soi de gazetă vorbită. O altă serie de schițe este consacrată „„mutatului”: Caut casă., De închiriat și, parțial, Proces-verbal, care, totodată, ca parodie a stilului birocratic și administrativ, anunță tematic un alt moment, Urgent., ce îi succede imediat ca variațiune. Urmează momentele educației: D-l Goe., Vizită și, oarecum, Triumful talentului. Într-un chip foarte subtil, prin schițele învecinate Întârziere și Petițiune., momentul „„nerăbdării” este combinat cu cel al „„răbdării”. Seria subsecventă e aceea a „„partidelor de plăcere”, adică a petrecerii: La Moși. și Tren de plăcere. Se înșiruie apoi în ordine, momente ale politicii (Atmosferă 1 2 1 Ion Vartic, „I. L. Caragiale și momentele sale exemplare”... p.XXX 2Ion Vartic, „I. L. Caragiale și momentele sale exemplare”., apud E.M. Cioran, La tentation d'exister , Gallimard , p .65 44 încărcată, Tempora., O lacună..., Situațiunea), ale „lumii bune” (Five o’clock, High-life), ale familiei (Cadou., Diplomație, Mici economii.). Un grup aparte îl formează momentele cu tonalitate gravă și chiar tragică: Inspecțiune și Ultima emisiune. Așa-zisele „.reminiscențe” incluse în volum (Boborul! și Baioneta inteligenta) sunt precedate de un moment într-o oarecare măsură înrudit O zi solemnă, și însoțite, aproape imediat, tot de o schiță cu caracter autobiografic: Grand Hotel „Victoria Română”. În fine, ultima categorie de schițe o cristalizează scenetele: Justiție, Art.214, Căldură mare, C.F.R. (includerea lui BUbico. printre aceste piese este datorită faptului că schița conține secvențe în care replicile sunt așezate grafic conform modalității teatrale, și împreună cu C.F.R., încheagă o altă subgrupă, aceea a momentelor „,drumului-de-fier”). În cadrul acestui aranjament meticulos alcătuit după principiul muzical al Temei și variațiunilor (cum sună, de altfel, chiar titlul uneia dintre schițele caragialiene), există și câteva elemente flotante, independente, care -despărțind diversele serii tematice și stilistice din sumarul Momentelor - rup monotonia grupajelor, având însă și o funcție laitmotivică: Lanțul slăbiciunilor o variațiune la precedentele momente ale educației și școlii; 1 aprilie și Telegrame sunt laitmotive pentru momentele parodierii stilurilor, dar, concomitent, prima schiță, prin „arta mințitului” și a mistificărilor, prevestește un alt moment flotant, Amici, care, la rândul său, ca structură formală, anunță grupajul piesetelor; în sfârșit, 25 de minute., schiță înscrisă în orbita „.reminiscențelor”, este, la origine, tot un fel de amintire după cum atestă prima sa variantă („Reîntoarcerea M.S. și I.S. ne amintește o povestire ce ne-a fâcut-o un prieten.” etc.). Titlul volumului este foarte inspirat deoarece moment înseamnă și „.clipă, ceas, minut, oră, secundă ”, dar și „.circumstanță, ipostază, împrejurare, situație” sau „.etapă, fază, punct, stadiu”; momentele caragialiene sunt, deci, și instantanee fulgerătoare ori clipe de viață, adică efemeride fixate pe retina eternității, dar și situații sau ipostaze decupate intenționat pentru exemplaritatea lor în privința unor anumite stadii ale existenței. În viziunea scriitorului momente sunt și La hanul lui Mânjoală, Cănuță, om sucit, Două loturi, Inspecțiune și Amicul X., D-l Goe., Întârziere, Situațiunea etc. Atât doar că cele din prima serie reprezintă „momente” ilustrative pentru anumite situații umane fundamentale, pe când cele din a doua serie sunt ilustrative ca instantanee ale cotidianității. Intenționalitatea etică nu este la Caragiale, numai implicită, ci fățiș explicită, după cum ne previne cu un ton categoric, splendida sa introducere la „notițele critice”, adică la „momentele” scrise pentru ziarul Universul: „Odinioară, nu prea de multă vreme - popoarele mici fac repede progrese mari - 45 părinții noștri ziceau cu mândrie că românul s-a născut poet. Astăzi, tot cu atâta mândrie, dacă nu chiar cu mai multă, noi putem zice că românul e născut critic. Poezia este atributul tinereții - critica, al bărbăției. Să fim bărbați! și sper că suntem”; scriitorul mărturisește că realitatea acută și nudă îl împiedică să se abandoneze, cu iresponsabilitate, reveriilor idealizante ori înaltelor speculații: „Eu nu mă pot gândi sus când umblu cu picioarele goale pe coji de nuci. Viața banală a mea, a noastră, a tuturor românilor, iată ce mă interesează, iată ce-mi atrage irezistibil atenția. Ferice de cei ce pot să gândească sus, nesimțind pe ce calcă jos! Ferice de ei! Groase tălpi trebuie să aibă”. Ibrăileanu afirmă: „Eminescu e mai poet decât artist, oricât de mare artist e. Caragiale e mai artist decât poet, oricât de mare poet e”.1 o asemenea „bucată bună” de proză, în care scriitorul se dezvăluie „mai artist decât poet” este schița O conferență deoarece justifică „„raportul între osteneala ce și-a dat spiritul meu cu dânsa citind-o și folosul ce el a obținut după osteneala sa”; iar în ciuda aparențelor sale frivol-umoristice reclamă pentru a fi decodată, exercitarea unei reale „munci a cititului”. Totodată O conferență întregește viziunea din Grand Hotel „Victoria Română”, schițele fiind complementare: dacă în cea de-a doua există numai informații decisive despre temperamentul și percepția creatorului („simt enorm și văd monstruos”), în prima se conturează, într-o formă mascată, o fundamentală și obiectivată artă poetică. Cum a conchis Zarifopol, sintagma „simt enorm și văd monstruos” nu e deloc numai „o formulă ocazională”, ci „rezumă un temperament”, luminând totodată și „o metodă artistică”1, și „o poetică și estetică a privirii”1 2 3 4. După Al. Călinescu, Caragiale reprezintă „,primul nostru poietician, atât în planul teoriei cât și în acela al producției literare”, deoarece el însuși, în calitate de creator, „se va situa chiar în inima operei, în centrul procesului de fabricare, de producere, de instaurare a operei.”3 Concepția scriitorului de sorginte aristotelică existentă în O conferență este limpede formulată într-o scrisoare către I. Duscian: „„munca mea grea” este, mărturisește scriitorul , „nuprea ușoară, căci e migăloasă” (similitudinile de exprimare dintre nenea Iancu și amicul său Florian sunt evidente): „Dar gândește-te, care meșteșug subțire nu e migălos - și, prin urmare, greu. Îi trebuie multă răbdare, firește, și multă încăpățânare cuiva, până să poată birui rezistența materialului chaotic al Naturii celei fără margini [.] și, cu hotărâta 1 G. Ibrăileanu, Note și impresii, Iași, Editura „Viața Românească”, 1920, p.229-230 2 Paul Zarifopol, Introducere la I. L. Caragiale, în Opere, I, București, Editura Cultura Națională”, 1930, p.301 3 Ion Vlad, Poetica unui text: „Grand Hotel «Victoria Română »”, în Lectura prozei, București, Editura Cartea Românească, 1991, p.8 4 Al. Călinescu, Caragiale sau vârsta modernă a literaturii, Editura Albatros, 1976, p.51, 59 46 intențiune umană, să-l ordoneze în margini date într-un chip logic”. Dovada că ce este arta și care e scopul său, ci cum se face, cum se făurește ea e ceea ce-l fascinează pe „meșteșugarul” Caragiale const ă în faptul că ultima cauză revelat ă de Aristotel, aceea finală, are aici o funcție pur burlescă, cu o pigmentație pre-ionesciană: „Arta este, cum am putea zice mai bine? Este încercarea spiritului omenesc de a satisface o mare nevoie a spiritului omenesc. care are nevoie, pentru a fi satisfăcut, de o satisfacție tot din partea unui spirit, care și acela.” etc. Schița e, în fond, o ghicitoare ce trebuie văzută în adevărata ei lumină, căci Caragiale, ca „meșter mozaist” ce se socotea, combină, cu răbdare și inteligență speculativă, „mărgelușe”, spre a face cu ele diverse „figuri raționale”. 1 Caragiale ne atrage atenția asupra necesității unei „munci intelectuale a cititului”; jocul intertextual dintre autor și cititorul său este ca o partidă de șah, în care ultimului dintre parteneri, pentru a face față provocării, i se pretinde inspirație, cultură și perspicacitate. Disputa aceasta cere mereu concentrare, lectorul e silit să stea mereu la pândă, fiindcă, adeseori, scriitorul clipește complice din ochi abia uneori, cititorul să privească textul mărit printr-o lupă, căci cine știe ce figuri intertextuale produce jocul cu „mărgelușele” al „„meșterului mozaist”. O asemenea mică perlă stă închisă în Tren de plăcere; e de-ajuns să se schimbe decorul și pe scenă să se agite alte siluete, e de-ajuns, deci, ca, într-o „„noapte caldă, cu lună plină”, domnul Mihalache să bombăne, să zbiere și să-njure, ca să uităm complet de tânăra domniță ce plânge și suspină în miez de noapte la castel, așa încât nu mai sesizăm că , strecurat cu dibăcie, baladescul vers al lui Bolintineanu („ Un orologiu sună noaptea jumătate”) s-a desacralizat aici parodic, păstrându-și totuși, chiar și-n noul peisaj nocturn, o solemnitate savuros-ritmată: „Cândzice d. Georgescu aceste, orologiul de la castelul Peleș se aude-n depărtare bătând noaptea-jumătate” . În fine, cum aflăm de la Ioan D. Gherea2, Caragiale obișnuia să nareze o savuroasă anecdotă despre filosoful din Stagira: „Mă, vine într-un rând un scriitor la Aristotel și-l întreabă: « Înțeleptule, ce e mai greu când lucrezi la o operă de artă, începutul, mijlocul sau sfârșitul?». Aristotel se gândește mult și pe urmă spune : « Cel mai greu e începutul și sfârșitul». Pe urmă se gândește ce se mai gândește și adaugă : « Dar. și mijlocul e foarte greu!!...»”. Domnul profesor Belikov și nenea Anghelache. Momentul Inspectiunii este cel mai impenetrabil text al lui Caragiale. Din mărturiile lui Zarifopol aflăm că autorul însuși era foarte amuzat de enigma ce învăluie funestul gest al lui Anghelache. „De ce s-o fi omorât 1 Ion Vartic, „I. L. Caragiale și momentele sale exemplare”.pag.XLIII 2 Ioan D. Gherea, Amintiri, Editura pentru literatură, București, 1968, p.9 47 Anghelache? Nici eu nu știu” exclama cu malițioasă satisfacție nenea Iancu. Pentru Silvian Iosifescu, acel caragialesc „Nici eu nu știu” amintește de răspunsul lui Beckett privitor la sensul piesei Așteptându-l pe Godot: „Dacă aș fi știut aș fi scris-o în piesă”.1 Într-o ingenioasă demonstrație, Valeriu Cristea vede aici un caz de „sinucidereperfectă”, pusă sub semnul unei indeterminări absolute: „Sufletește, Anghelache e impenetrabil. Datele nuvelei nu ne permit să ajungem la o cauză. Avem fapta, consumată, mobilul însă lipsește. în spatele gestului nu sea află nici o motivare. Rădăcinile acestuia se pierd în gol, sufletul personajului e o «pată albă» ce nu poate fi umplută cu ninic”1 Iar Mircea Tomuș, neacceptând niciun fel de alte interpretări, consideră că, în virtutea „importanței deosebite pe care, în opera lui Caragiale, o are necunoscutul, suntem obligați să nu mai căutăm în altă parte nicio explicație” .1 2 3 Se uită astfel o altă precizare a lui Zarifopol, anume că în Inspecțiune există o „ «pointe» în chip de ghicitoare”.4 Pentru Șerban Cioculescu, Anghelache „terorizat de ideea că el însuși, neverificat de multă vreme, ar putea să fie găsit vinovat”, ar fi căzut pradă unei psihoze, negăsindu-și „leac decât în moarte”5 George Călinescu detectează în Inspecțiune „tema așteptării anxioase”: nenea Anghelache, „înpreajma unei inspecții”, s-ar sinucide „dinfrica absurdă de a nu fi găsit cu lipsuri pe care nu le are”6 Mai recent, B. Elvin reia ideea, astfel casierul ar sfârși „prin a adopta optica celor ce, mai devreme sau mai târziu, îl vor acuza. El se teme de inspecție, e convins că va fi socotit delapidator. Deși nu și-a însușit nimic din banii ce-i mânuiește, așteaptă, cu o spaimă care atinge tensiuni paroxistice, momentul verificării” .7 În fine, după Mihai Gafița casierul este torturat de paradoxul cinstei sale („El se știe curat -dar nu poate îndepărta de la el cumplita întrebare: dar dacă nu e curat?”), așa încât se lasă „cuprins de spaima metafizică de o întâmplare care să-l compromită”.8 Cazul casierului merită revizuit, însă introducându-l într-o altă serie, într-o viață paralelă cu domnul Belikov, personajul lui Cehov. Ceea ce la Belikov reprezintă circulara, este la nenea Anghelache inspecția, adică același gen de emblemă administrativ-sacrală a unei autorități supreme care străjuiește comportamentul uman. „Zeul” de deasupra, care pentru 1 Silvian Iosifescu, Dimensiuni caragialiene, București, Editura Eminescu, 1972, p.177 2 Valeriu Cristea, Alianțe literare, București, Editura Cartea Cartea Românească, 1977, p.32 3 Mircea Tomuș, Opera lui I. L. Caragiale, București, Editura Minerva, 1977, p.301 4 Paul Zarifopol, Pentru arta literară, ediție îngrijită, note și studiu introductiv de Al. Săndulescu, vol.I, București, Editura Minerva, 1971, p.334 5 Șerban Cioculescu, I. L. Caragiale, București, Editura tineretului, 1967, p.91 6 G. Călinescu, Istoria literaturii române ., București, Fundația regală pentru literatură și artă, 1941, p.439 7 B. Elvin, Modernitatea clasicului I.L.Caragiale, București, Editura pentru literatură, 1967, p.146 8 Mihai Gafița, Fața ascunsă a lunii, București, Editura Cartea Românească, 1974, p.321 48 personajul cehovian e directorul, pentru Anghelache este „inspectorulfinanțiar”. Casierul nu se teme, așa cum s-a spus, de o eventuală verificare; dimpotrivă el o vrea și o visează mereu, dar, exasperat, descoperă în așteptatul zeu-inspector un fel de Godot: în unsprezece ani de când și-a luat slujba în primire, nimeni n-a venit s ă-l controleze. Și nu numai atât: în loc să fie temător de răspundere Anghelache e furios tocmai pentru că nu e somat să răspundă. Căci omului nu-i este permis orgoliul de a se proclama el singur „corect”, adică nevinovat; de aceea când funcționarii îl numesc „funcționar corect”, nenea Anghelache ajunge în culmea iritării: „Nu vă permit să faceți glume proaste pe socoteala mea, măgarilor! că vă sparg capul!”. Există aici, evident, o temă a așteptării anxioase, dar aceasta are cu totul alt sens: așteptarea e neliniștitoare nu „din frica absurdă de a nu fi găsit cu lipsuri pe care nu le are”, ci pentru că numai venind zeul-inspector îl poate consacra ca „om de o probitate mai presus de orice bănuială”. Așadar, nu frica (acesta e cazul lui Belikov), ci tocmai absența ei îl exasperează pe nenea Anghelache. Domnul profesor Belikov nu poate trăi decât sub presiunea unei autorități, după cum nici nenea Anghelache în afara „„naturalei constrângeri pe care trebuie s-o simtă niște inferiori” în fața unui „superior”. În citatul din urmă din Inspectiune se află cheia întregii situații. Anghelache nu admite ca prietenii săi - „inferiori” ca și el - să-l numească „funcționar corect”, după cum nu îndrăznește nici el însuși să se considere drept „funcționar model”. Ritualul căruia i se conformează nenea Anghelache concretizează preceptul sfântului Pavel: „Nu încape nicio îndoială: inferiorul este binecuvântat de către superior”. (Epistola către evrei 7,7). Pentru Belikov, insuportabilă e posibilitatea de a greși față de acest „trascendent” birocratic; în schimb pentru casier, insuportabilă e absența acestuia și a „„naturalei constrângeri” la care ar trebui să-l supună. Astfel, la Cehov vinovat e omul care ar îndrăzni să se aventureze afară din carapace, sfidând „transcendentul”, pe când la Caragiale vinovat este numai „transcendentul” acesta neglijent, omul, absolvit de vină, nefiind decât „o victimă a neglijenței altora”, o victimă a indiferenței „zeilor”. Atât pentru Belikov, cât și pentru Anghelache, moartea constituie carapacea perfectă ce le dă, în sfârșit, sentimentul eliberator. Prin moarte, Belikov se sustrage spaimei de a contraveni normelor decretate de vreo neștiută circulară prin care „transcendentul” își afirmă poziția; sinucigându-se Anghelache scapă, de teroarea absenței unui asemenea „transcendent”. 49 În Inspecțiune există un tipic scenariu de farsă destinală tragică. Anghelache „inferiorul”, îl așteaptă unsprezece ani - ca să-și „ia binecuvântarea” (Evrei 7,7) - pe „superiorul” absent, a cărui prezență necesară nu încetează, furios, s-o reclame. Exasperat se sinucide. Acesta este momentul în care, în sfârșit, intr ă în scenă inspectorul financiar. Dar cel care l-a așteptat și l-a invocat zadarnic atâta vreme este el, acum, absent. Inspecțiunea, ca și alte opere a lui Caragiale stă sub semnul lui „viceversa”, căci Anghelache reprezintă inversul primului casier, care a fugit în America, lăsând în casa de bani mai puțin decât trebuie. Despre ironie sau despre „viceversa”. Comicul constituie „un joc pe care natura îl face cu omul, în timp ce el crede că acționează liber”; un joc ce are ca poantă finală atroce „înșelarea, în orice caz foarte ridicolă și metafizic tragicomică, a omului”.1 Acestei atmosfere a „comicului metafizic” îi aparține și Două loturi, care, împreună cu La hanul lui Mânjoală, Inspecțiune și Cănuță, om sucit, fixează momente exemplare, fundamentale ale existenței umane. Aceleași temeiuri permit ca poziția omului în lume să fie privită și circumscrisă ori cu un ochi tragic, ori, dimpotrivă, cu unul comic. Ca exemplu de situație umană prinsă în conexiunile mundane, Hartmann o dă tocmai pe aceea în care „omul nu poate face altfel decât să fie mereu în căutarea « norocului» făcând însă astfel experiența perfidiei ascunse în alcătuirea propriei ființe și a cursului lumii, care îi închide tocmai prin aceasta calea către noroc”1 Zarifopol ne informează că preocupat de relația dintre noroc și nenoroc, Caragiale a intenționat să ne prezinte în Două loturi „o culme de nenoroc”, scriitorului, fascinat, plăcându-i să-și imagineze „ cazuri unde hazardul seamănă a voință răutăcioasă, când fatalitatea capătă fizionomie perfidă.””’. După Șerban Cioculescu, Două loturi „ilustrează încă o dată slăbiciunea omului de rând înaintea absurdității destinului”, Caragiale revelând aici „jocul neomenos al hazardului”.1 2 3 4 Pentru Mihai Gafița, Lefter Popescu reprezintă doar „jucăria comică a unui destin tragic”5 , iar pentru Mircea Tomuș, personajul caragialian este „ confruntat cu o forță comparabilă cu aceea a destinului care a bântuit aprehensiunile 1 Ion Vartic, „I. L. Caragiale și momentele sale exemplare”., apud Nicolai Hartmann, Estetica, trad. de Constantin Floru, București, Editura Univers, 1974, p.480-481 2 Ion Vartic, „I. L. Caragiale și momentele sale exemplare”., apud Nicolai Hartmann, op. cit., p.479 3 Paul Zarifopol, Pentru arta literară, ediție îngrijită, note și studiu introductiv de Al. Săndulescu, vol.I, București, Editura Minerva, 1971, p.319 4 Șerban Cioculescu, I. L. Caragiale, București, Editura tineretului, 1967, p.91 5 Mihai Gafița, Fața ascunsă a lunii, București, Editura Cartea Românească, 1974, p.321 50 anticilor, dar cu o modernă înclinare spre cea mai sadică joacă: Lefter Popescu este jucăria și victima lui”1 Conform definiției sartriene1 2 dată ecuației ironice, jucând totuși Lefter Popescu pare să nege ceea ce afirmă (că e un om nenorocos), deși, în fond, vrea să afirme ceea ce pare a nega (că e un ghinionist perfect). În Două loturi există o situație dublu-ironică, fiindcă micul funcționar primește din partea transcendenței un răspuns pe potrivă, conform aceluiași mecanism: dacă destinul îi infirmă, aparent, ghinionul, e de fapt numai pentru a i-l confirma; dacă îi acordă, o clipă, calitatea de mare favorit al șansei e numai pentru ca în clipa următoare să i-o retragă. Cum remarca Vladimir Jankelevitch, ironistul îl tratează pe cel ironizat ca „pe partenerul său adevărat într-un dialog adevărat”; cel ce ironizează îl consideră pe cel ironizat drept egalul său, crezând în „sagacitatea divinatorie” a acestuia. Iată de ce ei trebuie să fie „în sincronism”, iar ironizatul, descifrând „vizibilitatea invizibilă” a ironiei, e „„promovat el însuși la rangul de ironist"3 Inspecțiune și Două loturi reprezintă fața și reversul relației dintre om și destin. Anghelache - care nu-și concepe existența decât într-un raport strict de dependență față de „inspectorulfmanțiar” - își află numai în nelibertatea acceptată sentimentul libertății sale; în schimb, Eleutheriu, cu cât se închipuie mai liber de orice constrângeri, cu atât el este mai neliber. Două loturi stă sub semnul sarcastic al lui „viceversa”. Lefter are la una din loterii tocmai numărul câștigător la cealaltă, și viceversa. (după cum nenorocul său e anulat de norocul căpitanului Pandele, și viceversa). Sărmanul Dionis, Ivan Turbincă și Lefter Popescu față cu transcendența. Fie în prezența spiritului critic, fie în absența acestuia, circumscriind cultura și civilizația noastră, ajungem în virtutea unei tradiții perimate să-l contrapunem pe Eminescu lui Caragiale, și invers. Acest binom fundamental al culturii române s-a cristalizat, în primul rând, datorit ă comentariului memorialist al lui Ioan Slavici care îi fixează polar pe Eminescu și Caragiale. Lui Eminescu i s-a creat aura de martor credibil și inatacabil, întrucât sacralizat: un adevărat totem al spiritualității noastre. În schimb, Caragiale, care ne zeflemisește și 1 Mircea Tomuș, Opera lui I. L. Caragiale, București, Editura Minerva, 1977, p.297 2 Ion Vartic, „I. L. Caragiale și momentele sale exemplare”., apud Jean-Paul Sartre, L'Etre et le Neant, Gallimard, 1976, p.83 3 Ion Vartic, „I. L. Caragiale și momentele sale exemplare”., apud Vladimir Jankelevitch, L'Ironie, Paris, Flammarion, 1972, p.68-69 51 denunță, e arătat cu degetul ca martor suspect pentru că nu convine nimănui. Suntem încă și astăzi moștenitorii unui binom degradat, în care „„păcătosului” și „„neseriosului” Caragiale îi este opus „sfântul” și „seriosul” Eminescu. Modul de gândire extremist îi opune pe „neguroșii” și „„misticii” Eminescu și Creangă, „ateului, uscatului și zâmbitorului” Caragiale, care - întrucât inapt de „fior religios” și absolvit de „blestemul neliniștii lăuntrice” - n-ar fi „autohton”. Judecătorii de tipul P. Marcu-Balș, N. Davidescu și comp. introduc ca probă de diferențiere a marilor clasici o grilă decisivă: atitudinea lor față de Dumnezeu. În acest sens, Eminescu și Creangă, fiindcă sunt „animați etnicește” și „autohtoni” ar palpita de „fior religios”, în vreme ce Caragiale, neaderent la spiritualitatea românească ar fi descojit de un asemenea fior metafizic. Pentru a arăta cât de aberante sunt asemenea scheme discriminatorii vom revedea relațiile dintre om și transcendență din perspectiva tripartită a lui Eminescu, Creangă și Caragiale. În cazul lui Eminescu, punctul cel mai de sus al relațiilor dintre om și transcendent îl cristalizează o anumită secvență din Sărmanul Dionis. Aceea în care Dan-Dionis descoperă uluit că tot ceea ce îi trece prin minte se materializează instantaneu, că „tot ce gândesc eu îngerii împlinesc în clipă”, fapt ce îl face să nu-și mai poată cenzura ispita luciferică. „Oare fără s-o știu nu sunt eu însumi Dumne. ”. Simptomatică pentru „„nesănătosul” romantic timpuriu, pentru ideologia și mistica eului dominator, nuvela eminesciană conține un înalt fior speculativ, dar în nici un caz și unul religios. La Creangă secvența cea mai revelatoare în privința relației cu transcendentul se află în povestea lui Ivan Turbincă. La un moment dat, Dumnezeu îi transmite Vidmei, adică Morții, prin intermediul lui Ivan, că ordonă „să moară trei ani de zile de-a rândul numai oameni bătrâni, așa ca tine.”. E clar că, „zâmbind cu bunătate”, Dumnezeu îl condamnă la moarte cu această ocazie și pe Ivan. Porunca Domnului include o tentație implicită pentru om: ori acceptă, supus, să moară odată cu acel șir de „oameni bătrâni”, ori se răzvrătește, încălcând, capricioasa dorință divină. În ordinul transmis cu zâmbetul pe buze există o provocare iar Ivan o înțelege ca atare - „Bine, Doamne, zise Ivan, uitându-se cam lung la Dumnezeu” - și reacționează prompt. Cum asemenea rudei sale aromâne, kir Iani Tastrulia, nici Ivan „nu știa multe”, el schimbă în așa măsură cursul firesc al lumii, încât Vidma, sătulă să tot roadă copaci bătrâni ori copaci tineri exclamă cu năduf: „Bine mi-ar păre să-l văd și pe Dumnezeu într-o zi, cât e de mare și puternic, în turbinca lui Ivan; ori de nu măcar pe Sfântul Petrea; numai atunci mi-ar crede ei mie”. Scandaloasa idee că Dumnezeu însuși ar putea 52 ajunge în turbinca lui Ivan susține teza atotputerniciei limitate a lui Dumnezeu sau argumentul împotriva omnipotenței divine. Dumnezeu „văzândpână unde merge îndrăzneala lui Ivan, a început a se cam lua și el pe gânduri de năzdrăvăniile lui” și, în consecință, îi anulează puterea nemăsurată, „luându-i turbinca din stăpânire”. Tocmai prin acest gest, Dumnezeu își infirmă omnipotența. Sărmanul Dionis și bătrânul Ivan Turbincă reprezintă cazuri simbolice ale unei răzvrătiri arhetipale, cu îndreptățire cenzurată și pedepsită. În schimb, oamenii obișnuiți din Momente, în spontaneitatea vieții cotidiene, viețuiesc doar în cercul strâmt al condiției lor de oameni obișnuiți, fără a le trece prin monte s-o depășească. Cum aflăm din Inspecțiune, ei nu râvnesc să fie ca Dumnezeu, ci - ca „niște inferiori” - se supun „„naturalei constrângeri” pe care trebuie s-o simtă față „cu un superior”. Și tocmai de aceea omul devine o victimă a manifestării unor forțe cu comportament incomprehensibil. Profund religios, nenea Anghelache nu cade nici o clipă în ispita de a se confirma de unul singur ca „funcționar corect”, știind prea bine că această confirmare nu are dreptul să i-o acorde decât „„inspectorul finantiar”, adică superiorul său cu o aură sacralizată. În Două loturi, ghinionist notoriu („ Ți-ai găsit! eu și noroc!”) Lefter Popescu joacă la loterie „cu bani împrumutați, ca de căbulă, de la d. căpitan Pandele, fiindcă-i spuseseră mulți, când se tot plângea că n-are noroc la joc, să-ncerce a juca cu bani de împrumut”. În consecință nenorocosul Lefter mizează pe norocul altuia și prin asta, fără să știe, se conformează unei tradiții arhaice, care ne învață că „dacă n-ai noroc”, trebuie să te însoțești cu alții și astfel „vei trăi de pe norocul lor”.1 În momentul în care scriitorul a schimbat titlul inițial Două biete pierdute, cu acela de Două loturi s-a aflat într-o adevărată stare de grație, fiindcă în tradiția arhaică lot înseamnă, de fapt, soartă, destin, parte dată omului de acel „dătătorpersonal” care este demonul. De aceea, lotul omului ne spune Johan Huizinga, înseamnă „ceea ce îi este hărăzit”, ceea ce îi este sortit sau i se dă, precum și faptul de a fi favorizat/defavorizat. Huizinga semnalează și el corelația dintre soartă și noroc, relevând, totodată, că jocul de noroc are o semnificație sacrală, întrucât „și el semnifică și determină efecte divine”.1 2 Jucând la loterie pe mâna altuia, el se joacă cu două loturi, adică cu două sorți, a lui și a amicului crezând că ele pot fi interșanjabile. 1 Elena Niculiță-Voronca, Datinile și credințele poporului român, adunate și așezate în ordine mitologică, I. Cernăuți, Tipografia Isidor Wiegler, 1903, p.1153 și 1156 2 Ion Vartic, „I. L. Caragiale și momentele sale exemplare”., apud Paul Tillich, DasDamonische, în Gesammelte Werke, VI, Stuttgart, Evangelisches Verlagswerk, p.44-45 53 Se declanșează un joc demonic superior care îi oferă lui Lefter două loturi, adică două bilete câștigătore, dar interșanjate și lovite de nulitate. Căci, în realitate, loturile, adică destinele, nu sunt transmisibile. Așa că bancherul din poveste are tot dreptul să exclame: „Ciudat lucru, ce- i drept. Cum s-a-ntâmplat!... Al dracului!”. Între Ivan Turbincă și sărmanul Dionis, pe de o parte, și Lefter Popescu, pe de alta se cască un abis. În relațiile primilor doi cu transcendentul mai există încă sens: vinovați de orgoliu luciferic, ei sunt supuși pedepsei. În schimb, Lefter Popescu rămâne doar o victimă fără rost, strivită de fantezia și pofta forțelor demonice de a înscena farse existențiale fatale. Ion Vartic concluzionează că în trinomul Eminescu-Creangă-Caragiale, ultimul revelă fiorul religios cel mai profund și înfiorat, deoarece prin intermediul lui Lefter sau Anghelache, el ne dezvăluie un transcendent capricios, ce se joacă amuzat, cu omul, strivindu-l, numai pentru a înscena o ingenioasă comedie metafizică. 54 CAPITOLUL III - OPERA LITERARĂ CA ACT DE COMUNICARE 3.1 PERSPECTIVA NARATIVĂ- REPERE TEORETICE Integrarea problematicii situației de comunicare și a funcțiilor limbajului în programele de limba română are semnificații didactice majore; ele depășesc cu mult valoarea unor teme de studiu, abordate punctual, în lecții autonome. Parametrii comunicării ar trebui să se constituie drept cadru al tuturor activităților de comunicare, fie ea orală sau scrisă și asta, nu întotdeauna explicit și în termeni specifici, ci prin întrebări simple, orientate înspre factorii care determină comunicarea și înspre modul de funcționare a limbajului. În acest sens, întrebările formulate de profesor în contextul analizei inițiale a textului apar extrem de utile, iar reluarea și diversificarea lor poate duce, cu timpul, la înțelegerea și integrarea aspectelor atât de diverse ale comunicării: Cine comunică? Cui i se adresează? Ce comunică? Despre ce comunică? Cu ce scop? În prezența cui? Unde? Când? Cum? Care sunt relațiile între cei care comunică și ceea ce este comunicat? Emițătorul sau transmițătorul este cel care transmite un mesaj generat de un anumit impuls volitiv; în cazul literaturii se poate vorbi despre intenționalitate artistică. Teoria lui Jaap Lintvelt face distincție între instanțele comunicării literare de tip narativ, situate pe patru planuri :1 1. Autor concret -Cititor concret 2. Autor abstract -Cititor abstract 3. Narator fictiv -Naratar fictiv 4. Actor -Actor 1.AUTORUL CONCRET - CITITORUL CONCRET Autorul concret, creatorul real al operei literare adresează ca destinator, un mesaj literar cititorului concret, care funcționeaz ă ca destinatar/receptor.1 2 Se poate distinge cititorul concret, real, adică cititorul efectiv al unui text literar, de cititorul concret virtual, cititorul care este vizat dar nu și atins.3 Atât autorul concret, cât și cititorul concret sunt personalități ce nu aparțin operei literare, situate în lumea reală unde duc o viață autonomă. Între ei există o relație dialectică. Pentru descifrarea mesajului literar cititorul va trebui să dispună de codul estetic, moral, social, ideologic etc. al cititorului. 1 Jaap Lintvelt , Punctul de vedere , Ed. Demiurg , Buc. , 1994 , p. 25, apud Waring, 1979 2 Jaap Lintvelt , Punctul de vedere. , apud Schmid , 1973 , p.14 , 20-23 3 Jaap Lintvelt , Punctul de vedere., apud Prince , 1973 , p. 180 55 Distanța temporală dintre cele două instanțe poate genera dificultăți în receptarea operei, date fiind modificările lingvistice și de viziune care despart generațiile. Este unul din motivele pentru care rămân în umbră romane ca Istoria ieroglifică a lui D. Cantemir și chiar Ciocoii vechi și noi sau Ce naște din pisică șoareci mănâncă, de N. Filimon, pe care foarte puțini elevi mai încearcă să le citească mai ales în condițiile epocii informatizate pe care o parcurgem. 2.AUTORUL ABSTRACT-CITITORUL ABSTRACT Autorul abstract și cititorul abstract, spre deosebire de autorul concret și cititorul concret, sunt incluși în opera literară, fără a fi reprezentați direct. Autorul concret produce, în momentul în care își compune opera, o proiecție literară despre sine însuși, adică un al doilea eu1, un alter ego romanesc1 2, un autor implicit3 sau abstract precum și imaginea unui autor implicit4 sau abstract5. Între autorul abstract și cititorul abstract nu există o adevărată comunicare lingvistică6. Amândoi au o poziție interpretativă sau ideologică7 8 9 definită de Wolf Schmid ca „o anume atitudine ce reiese din aspectul subiectiv al realității în conștiința individului c.q.- în raport cu opera literară în ansamblul ei - din apercepția subiectivă a realității prin opera literară”3 Autorul abstract reprezintă semnificația de ansamblu a operei literare, iar cititorul abstract funcționează ca imagine a destinatarului presupus și postulat de opera literară, iar, pe de altă parte ca imagine a receptorului literar, capabil a-și concretiza sensul total într-o lectură 9 activa. Cititorul abstract este imaginea cititorului ideal pe care îl reclamă o operă literară, prezentat de Umberto Eco astfel: „Cititorul Model al unei povestiri nu este Cititorul empiric. Cititorul empiric suntem noi, aceștia, eu, dumneavoastră, oricine altcineva, atunci când citim un text. Cititorul empiric poate citi în multe feluri și nu există nicio lege care să-i impună cum anume să citească, pentru că adesea folosește textul ca pe un ambalaj pentru propriile sale pasiuni, care pot veni din interiorul textului sau pe care textul i le poate stârni în mod 1 Jaap Lintvelt , Punctul de vedere., apud Tillotson , 1959 , p. 221 2 Prince ,op.cit, 1973 , p.178 3 Jaap Lintvelt , Punctul de vedere., p.26, apud Booth , 1967 , p.92 ; 1970 , p.514-515;1977 , p.92-93;1961 , p.70-71 , 151 4 Ibidem , 1961 , p.137-138 , cf. și Preston , 1970 ; Iser , 1872 5 Schmid , op.cit, 1973 , p. 26 :”dargestellte Welt” 6 Schmid, op.cit, p. 26. 7 Jaap Lintvelt , Punctul de vedere., apud Bathin , 1970 , p.123-124 8 Schmid , op.cit, 1973 , p.31 9 Ibidem , p.35 ; Iser , 1972 , p.9 ; Iser , 1976 56 întâmplător. Acest tip de cititor al unei cărți îl numesc eu cititor-model - un cititor -tip pe care textul nu numai că îl prevede ca pe un colaborator, dar pe care și caută să-l creeze. Dacă un text începe cu « A fost odată.», el lansează un semnalce imediat își selecționează propriu-i cititor model, care ar trebui să fie un copil sau cineva dispus să accepte o poveste ce trece dincolo de înțelesul obișnuit”. 1 Umberto Eco poate fi considerat, în acest context, drept un cititor avizat, având o altă perspectivă asupra fenomenului literar, teoretizând din punctul de vedere al specialistului problema receptării operei literare, ceea ce îl distinge de consumatorii de literatură obișnuiți. Autorul abstract și cititorul abstract sunt considerați de Schmid ca fiind „„personificările structurii de ansamblu a operei precum și ale receptării ideale ale acestei structuri de ansamblu”? Schmid neglijează să semnaleze că cititorul concret „ca instanță producătoare de sens”1 2 3 poate să practice la fel de bine și alte lecturi ce nu corespund neapărat cu receptarea presupusă ideală de către cititorul abstract . 2.1.DISTINCȚIA AUTOR ABSTRACT-AUTOR CONCRET Între autorul concret, real și autorul abstract, implicit există o distincție netă deoarece : „ autorul implicit alege conștient sau inconștient ceea ce noi citim; noi îl inferăm ca o versiune ideală, literară, creată, a omului real, căci omul real: el este suma propriilor sale alegeri” .4 Booth concluzionează că „Acest autor implicit este întotdeauna diferit de omul real - căci omul real creează în același timp cu opera sa, o versiune superioară despre sine însuși . Orice roman, ne face să credem într-un autor pe care-l interpretăm ca pe un fel de al doilea eu. Acest al doilea eu prezintă cel mai adesea o versiune purificată, extrem de rafinată, mai avizată, mai sensibilă, mai perceptivă decât ar putea să fie orice om real”.5 Jean Rousset crede că „scriitorul nu scrie pentru a spune ceva, așa cum pictorul pictează pentru a picta; dar dacă ești artist, nu te spui, nu te pictezi decât prin intermediul unei compoziții care este o operă” .6 7 8 „Opera literară este așadar pentru artist un instrument privilegiat de descoperire”’.1 Autorul abstract reprezintă în calitate de „subiect creator”3 sau 1 Umberto Eco, Opera aperta, Opera deschisă, trad. rom, Editura pentru Literatură Universală, București, 1969 2 Ibidem, 1973 , p. 23 3 Jaap Lintvelt , Punctul de vedere.. apud Rutten , 1980, p. 73 , p. 83 4 Booth , op.cit, 1961 , p. 74-75 5 Ibidem, 1967 , p.92 ; trad. fr. rectificată , 1970 , p. 515 , 1977 , p.92,93 ;1961 , p.70-71 , 151 6 Jaap Lintvelt , Punctul de vedere. , p.28, apud Rousset , 1962 , p. 70-71 , 151 7 Rousset, op.cit. , p. IX. 8 Idem , 1967 , p.112 57 de „conștiință structurantă” , partea încă necunoscută a autorului concret pe care acesta caută să o descopere prin creația literară .Proust este de părere că „eul scriitorului nu se arată decât în cărțile sale”1 2 , ajungând la concluzia că autorul abstract ar constitui „eulprofund” și „singurul real” , în timp ce autorul concret n-ar fi decât „un sine însuși cu mult mai exterior”3 4. Marcel Proust a văzut „abisul care-l desparte pe scriitor de omul de lume"' și apreciază că o „ carte este produsul unui alt eu decât acela pe care-l manifestăm în obișnuințele noastre , în societate , în viețile noastre”5. La nivelul ideologic al unei opere literare pot exista divergențe între ideologia autorului abstract, așa cum poate fi dedusă din roman, și viziunea asupra lumii a autorului concret, pe care o manifestă în viața extra-literară. În studiul consacrat realismului balzacian Lukacs descoperă un dualism ideologic: viziunea lumii reacționare a autorului concret și ideologia progresistă a autorului abstract. El crede că „această contradicție la Balzac, legitimistă, își găsește punctul culminant în faptul că singurii eroi autentici și adevărați ai lumii sale, bogată în personaje sunt luptătorii înverșunați împotriva feudalismului și capitalismului: iacobinii și martirii luptelor de baricade”6 Instanțele abstracte își arată utilitatea când e vorba de a analiza ironia într-un text literar. În diferite pasaje din L'etranger (Străinul) lui Albert Camus se produce un decalaj între ideologia autorului implicit și opiniile exprimate de personaje. În discuția dintre Meursault și judecătorul de instrucție cu privire la numirea din oficiu a unui avocat pentru condamnat există o ironie care nu se poate atribui nici unuia dintre cei doi, amândoi neavând nici un fel de intenție satirică.7 Ironia trebuie trecută în seama autorului implicit, care în înțelegere secretă cu cititorul implicit8, știe foarte bine că alegerea avocatului era de o importanță capitală, și nu un fleac cum credea Meursault . Atât pentru teoria narativă , cât și pentru analiza practică este necesară stabilirea unei distincții între universul artistic al operei literare și realitatea socio-culturală, între instanțele 1Ibidem , pag. 113. 2 Jaap Lintvelt , Punctul de vedere , Ed. Demiurg , Buc. , 1994, p. 29, apud Proust , 1971 , p. 225 3 Proust, op.cit. , p. 224. 4 Ibidem , p. 225. 5 Ibidem , p. 221-222. 6 Jaap Lintvelt , Punctul de vedere , Ed. Demiurg , Buc. , 1994, p. 29., apud Lukacs , 1952 , p. 13 ; 1961 , p. 149 7 Jaap Lintvelt , Punctul de vedere, Ed. Demiurg , Buc. , 1994, p. 30., apud Fitch , 1968 , p. 63 ; 1972 , p. 105 ; Barrier , 1966 , p. 73-74 8 Booth ,op.cit, 1961 , p. 300-309 ; 1974 , p. 28, 126,233,263 58 literare (abstracte sau fictive) și instanțele concrete pentru a examina raporturile dinamice care se stabilesc între acestea . 3.NARATOR-NARATAR În analiza asupra diferenței ontologice dintre textul narativ literar și reportajul jurnalistic, Fuger conchide că există în reportaj un raport imediat între autor și faptul divers povestit, în vreme ce textul narativ literar se caracterizează prin prezența unui narator ca instanță intermediară între autor și ironia romanescă.1 Părerea lui este apropiată de a lui Stanzel care considera natura mediată a reprezentării1 2 o caracteristică fundamentală a romanului. Autorul abstract este cel ce a creat universul romanesc căruia îi aparțin naratorul și cititorul fictiv3, și naratarul fictiv comunică lumea narată4 cititorului fictiv, definit și prin noțiunea de naratar.5 Între narator și naratar se stabilește o relație dialectică. În interiorul cărții (textului) -naratorul și naratarul sunt reflexele autorului (scriitorului, prozatorului), care este „cel ce există sau a existat în carne și oase , în lumea noastră”, și cititorului. Naratorul este cel care „pare să povestească istoria în interiorul cărții și nu există decât în cuvintele cărții”. Simetric naratarul este „cel căruia i se adresează naratorul, în mod explicit sau implicit, în universul textului.”6 3.1 DISTINCȚIA NARATOR-AUTOR CONCRET Actul narativ poate fi asumat de către o instanță narativă anonimă, care nu participă la acțiunea romanescă, sau de către un personaj care are un rol în lumea narată. Rousset califică „agentul intern al narării” drept „personaj-narator” deosebindu-l pe acesta de autorul ca „persoană biografică” 7 8 Wolfgang Kayser este de părere că „„naratorul este o figură creată care aparține ansamblului operei literare”*, și concluzionează „în arta povestirii, autorul nu este niciodată autorul, deja cunoscut sau încă necunoscut, dar un rol inventat este adoptat de către autor”9 1 Jaap Lintvelt , Punctul de vedere , Ed. Demiurg , Buc. , 1994, p. 31, apud Fuger , 1972 , p.268-270 2Jaap Lintvelt, Punctul de vedere.,p.32, apud Stanzel , 1955 , p.4 : ”Mittclbarkeit der Darsteliung” 3 Schmid ,op.cit, 1973 , p. 14 , 25-30 4Ibidem, p.26 : „erzahlte Welt” 5 Jaap Lintvelt, Punctul de vedere.,p.32, apud Genette ,1972 , p. 227 , 265-267 ; Prince ,1973 ; Rousset ,1979 6 Alina Pamfil , Didactica Limbii și literaturii române , Ed. Dacia , Cluj-Napoca , 2000 , p.86-87, apud Yves Reuter , Introduction a l'analyse du roman , Bordas , Paris , 1991 , p. 37 7 Rousset ,op. cit, 1973 , p.11 8 Jaap Lintvelt, Punctul de vedere.,p.33, apud Kayser , 1954 , p. 429 9 Idem , 1958 , p. 911 ; 1970 , p. 504 ; 1977 , p.71. 59 Stanzel semnalează că „naratorul pare la prima vedere identic autorului. Privind mai îndeaproape , constatăm că mai totdeauna personalitatea autorului se diferențiază într-o manieră caracteristică de figura naratorului. El știe mai puțin , uneori și mai mult decât te-ai putea aștepta de la autor , el mărturisește , din când în când opinii ce nu sunt neapărat ale autorului. Acest narator este prin urmare o figură autonomă , creată de autor ca și personajele romanului”.1 Barthes face observația că „„narator și personaje sunt esențialmente, ființe de hârtie; autorul (material) al unei povestiri nu se poate confunda întru nimic cu naratorul acestei povestiri”.1 2 3 4 Genette subliniază că este indispensabil să deosebim, în romanele lui Stendhal, naratorul de autorul concret. El multiplică la adresa eroilor săi judecățile, mustrările și sfaturile, dar se remarcă și sinceritatea îndoielnică a unor paragrafe în care Stendhal pare că se desolidarizează ipocrit de personajele sale preferate, că prezintă ca defect sau stângăcie ceea ce el apreciază în realitate tot atâtea trăsături simpatice sau admirabile.’În Figures III -Genette mai notează că „„naratorul lui pere Goriot nu este Balzac , chiar dacă acesta exprimă pe ici pe acolo opiniile lui, căci acest narator-autor este cineva care cunoaște pensiunea Vanquer, o cunoaște pe patroană și pe pensioniștii ei, pe câtă vreme Balzac nu face decât să-i imagineze, iar în acest sens, bineînțeles, situația narativă a unei povestiri nu se reduce niciodată la situația de scriere” Dolezel afirmă că „ istoria romanului arată pe larg că nu există conexiune predeterminată între autorul textului narativ și naratorul lui. Această distincție constituie acum o axiomă a criticii literare serioase.”5 3.2.DISTINCȚIA NARATOR-AUTOR ABSTRACT Funcția narativă , denumită de Dolezel funcție de reprezentare6 este sarcina obligatorie a naratorului. Aceasta se combină cu funcția de control7 sau cu funcția de regie 8, deoarece naratorul controlează structura textuală în acest sens. El poate introduce discursul actorilor prin verba dicendi și sentiendi sau le poate semnala intonația prin indicații scenice, pe când 1 Stanzel ,op.cit, 1954 , p. 16 ; 1955 , p. 24-25 2 Jaap Lintvelt, Punctul de vedere.,p.34, apud Barthes , 1966 , p.19 ; 1977 , p.40 3 Jaap Lintvelt, Punctul de vedere.,p.34, apud Genette , 1969 , p.188 4 Idem , 1972 , p.226. 5Jaap Lintvelt, Punctul de vedere.,p.34, apud Dolezel , 1973 , p. 12-13 6 Dolezel, op. cit, p. 6. 7 Ibidem , p. 6. 8 Genette , op. cit, 1972 , p. 261-262 60 altminteri nu se poate.1 Funcția opțională de interpretare2 rămâne la atitudinea naratorului, el este liber să-și manifeste sau nu poziția interpretativă, ideologică. 3.3. DISTINCȚIA NARA TOR CU FUNCȚIE INTERPRETA TIVĂ -A UTOR ABSTRACT Wayne Booth afirmă că naratorul „este rareori, dacă nu cumva niciodată , identic cu imaginea implicită a artistului”1 2 3 4 și susține altundeva că el „„este adesea radical diferit de autorul implicit care îl creează.” Uneori și el le confundă când pretinde că „al doilea eu joacă un rol deschis, vorbind în istorie”, într-un asemenea chip încât „angajamentele lui variate, secrete sau deschise vor ajuta la determinarea răspunsului nostru la operă.”5 Putem concluziona că autorul implicit nu poate interveni decât în mod direct și explicit în opera sa literară ca subiect enunțător. El poate doar să se ascundă în spatele discursului ideologic al naratorului fictiv, naratorul fiind cel care se enunță și nicidecum autorul implicit. Cu toate că naratorul joacă adesea rolul de purtător de cuvânt poziția ideologică a autorului implicit „nu este produsă decât în parte de comentariul explicit al naratorului” 6 3.4. DISTINCȚIA NARATOR FĂRĂ FUNCȚIE INTERPRETATIVĂ -AUTOR ABSTRACT Scriitori ca Lubbock7, Friedman8, Benveniste9și Schmid10 11consideră că n-ar exista un narator dacă nu și-ar exercita funcția interpretativă. Booth apreciază, în cazul acesta, că între autorul implicit și narator nu s-ar mai percepe nici o diferență: de pildă în The Killers (Asasinii lui Hemingway ), singurul narator este „al doilea eu” implicit pe care-l modelează Hemingway în cursul povestirii sale”.11 Jaap Lintvelt, la fel ca Dolezel, crede că există, în această povestire, un narator care, abandonându-și funcția de interpretare, continuă să-și îndeplinească funcțiile obligatorii, de narare și de control. 1Jaap Lintvelt , Punctul de vedere , Ed. Demiurg , Buc. , 1994, p. 35, apud Dolezel , 1973 , p. 6 ; Schmid , 1973 , p. 40,42 ,sub. 9 , 43 2 Dolezel ,op.cit., 1973 3 Booth , op.cit, 1961 , p. 73 4 Booth, op.cit., p. 152. 5 Ibidem , p. 71. 6 Ibidem , p.73. 7 Jaap Lintvelt , Punctul de vedere , Ed. Demiurg , Buc. , 1994, p. 36, apud Lubbock , 1965 , p. 113 , 147 , 256 , 8 Jaap Lintvelt , Punctul de vedere ., p.36, apud N. Friedman , 1967 , p. 127 9 Jaap Lintvelt , Punctul de vedere ., p.36, apud Benveniste , 1966 , p. 241 10 Schmid , op.cit, 1973 , p. 26 11 Booth ,op. cit, 1957 , p. 92 ; 1970 , p. 515 ; 1977 , p. 93 ; 1961 , p. 151 61 3.5. DISTINCȚIA NARA TOR -AUTOR ABSTRACT -AUTOR CONCRET Jaap Lintvelt este de părere că Bathin, în ciuda importanței Poeticii lui Dostoievski, comite o confuzie terminologică care reiese din pasajul următor: „în fine ideile autorului pot fi diseminate pe tot parcursul operei. Ele pot apărea în discursul autorului sub forma unor aserțiuni izolate, a unor meditații destul de ample; ele pot fi puse în gura cutărui sau cutărui erou, adeseori prin mari mase compacte, fără a se contopi prin aceasta cu propria individualitate”.1 Jaap Lintvelt spune că pentru a evita confuzia cu autorul concret trebuie precizată ideea că ideologia operei literare este aceea a autorului abstract, iar sentințele sunt pronunțate de către narator și nu de către autor. 3.6. DISTINCȚIA NARATOR - CITITOR CONCRET Spre deosebire de cititorul concret care duce o viață autonomă în lumea reală, naratorul joacă rolul de auditor sau de cititor fictiv în lumea romanescă. Kayser afirmă că „cititorul și naratorul sunt, și unul și celălalt, elemente ale universului poetic și indisolubil corelative”.1 2 Prince spune că „cititorul unei ficțiuni în proză sau în versuri și naratorul în această ficțiune nu trebuie confundați. Unul este real, celălalt fictiv, și dacă se întâmplă uneori ca primul să semene surprinzător de mult cu cel de-al doilea, este o excepție și nu regulă”3 4.ACTORI Lubomir Dolezel4 a elaborat un model funcțional în care atribuie naratorului și personajului funcții primare și funcții secundare sau opționale . 1. Funcții primare, obligatorii a) Naratorul își asumă obligatoriu actul narativ îndeplinind funcția de reprezentare. El exercită astfel o funcție de acțiune. b) Funcția de control care face pereche cu funcția de reprezentare. Personajul exprimă întotdeauna atitudinea subiectivă față de evenimentele narate și îndeplinește o funcție de interpretare. 2. Funcții secundare, opționale 1 Bathin ,op. cit, 1970 , p. 125 2 Kayser ,op.cit., 1958 , p. 90 ; 1970 , 504 ; 1977 , p. 70 ; 1954 , p. 430 3 Prince , op. cit., 1973 , p. 180 4 Dolezel , op. cit, 1973 , p. 6-7 62 Funcțiile obligatorii ale naratorului și ale personajului se pot schimba între ele într-un așa fel încât funcțiile obligatorii ale naratorului pot deveni funcții opționale ale personajului și invers. c) Naratorul poate să-și manifeste, și el, poziția ideologică exercitând funcția de interpretare. d) Dolezel apreciază că naratorul poate îndeplini deopotrivă funcția de acțiune, identificându-se cu un personaj, care își va asuma funcțiile de reprezentare și de control. În acest caz naratorul se va asimila personajului, astfel încât opoziția funcțională va fi neutralizată. Spre deosebire de Dolezel, Jaap Lintvelt consideră dihotomia între narator și actor permanentă. Naratorul își asumă funcția de reprezentare (narativă) și funcția de control (funcția de regie), fără a îndeplini vreodată funcția de acțiune, în vreme ce actorul se află întotdeauna înzestrat cu funcția de acțiune și privat de funcțiile de narare și de control. În interiorul lumii narate, creată de narator, Schmid deosebește și lumea citată1, pentru a desemna astfel universul evocat prin discursul actorilor romanești. Fiecare dintre actori reprezintă o poziție interpretativă, ideologică1 2, putând confirma, completa sau contesta celelalte poziții ideologice ale operei literare. 4.1.DISTINCȚIA NARATOR -ACTOR Dolezel crede că se produce o asimilare funcțională între narator și personaj în povestirea la persoana întâi3, deoarece un personaj îndeplinește aici funcția de reprezentare, dar și de acțiune. Dihotomia între narator și actor se menține cu toate acestea, căci înlăuntrul personajului va trebui să facem o distincție între personajul - narator (care-și asumă funcția narativă ) și personajul-actor care îndeplinește funcția de acțiune. Opoziția dintre narator și personaj ar fi neutralizată și în povestirea la persoana a treia4, când naratorul se identifică unui personaj, precum Emma Bovary, care ar îndeplini în același timp funcția de acțiune și funcția de reprezentare. Dolezel împărtășește concepția lui Booth căci, după acesta „ar trebui să ne amintim că orice punct de vedere interior susținut și oricare ar fi profunzimea lui, transformă momentan în narator personajul a cărui conștiință 1 Jaap Lintvelt , Punctul de vedere , Ed. Demiurg , Buc. , 1994, p. 39 apud Schmid , 1973 , p. 27 : „zitierte Welt” 2 Ibidem , p. 14 , 32-33. 3 Jaap Lintvelt , Punctul de vedere , Ed. Demiurg , Buc. , 1994, p. 39, apud Dolezel , 1973 , p. 8 , 10 , 17 , Ich-Form personal ; cf. și p. 163-164 4 Ibidem, p. 8 , 10,53-54 : Er-Form subiectivă ; cf. și p. 160-161 63 este dezvăluită”.1 Dolezel și Booth, asimilând actorul naratorului fac o confuzie frecventă, care este denunțată de Genette, între „ întrebarea care este personajul al cărui punct de vedere orientează perspectiva narativă” și întrebarea „cine este naratorul ?” sau „cine vede?” și „cine vorbește ?”2 Naratorul este cel care își asumă funcția narativă , formulând ceea ce e perceput de Madame Bovary, și tot el cel care îndeplinește funcția de control, întrucât naratorul se poate referi la discursul Emmei prin verba dicendi 3 și sentiendi ca și prin indicații scenice, pe când Emma (actor) nu ar ști să se pronunțe asupra discursului naratorului. Realizarea distincțiilor autor / narator - lector (cititor) / naratar are rostul de a marca linia de separare dintre text și ceea ce există în spațiul din afara lui. Și în spațiul din afara textului există realitatea referențială: autorul și cititorul. Nararea este actul narativ producător de povestire și, prin extensiune, ansamblul situației fictive în care el își găsește locul, implicându-i pe narator și pe naratarul lui. Prin povestire se înțelege textul narativ compunându-se nu numai din discursul narativ enunțat de narator, ci și din cuvintele pronunțate de actori și citate de narator. Povestirea constă, deci, în înlănțuirea și alternarea discursului naratorului cu acela al actorilor4. Actorii participă la conținutul narativ al povestirii, adică la istorie sau diegeză5. Precum povestirea combină discursul naratorului cu cel al actorilor, la fel istoria comportă atât acțiunea făcând obiectul discursului naratorului, cât și evenimentele evocate de discursul actorilor, și înglobează atât lumea narată, cât și lumea citată. Distincția între instanțele literare nu prezintă numai un interes teoretic: ea permite de asemenea să fie prevăzute anumite efecte produse asupra cititorului de distanță6 morală, intelectuală, estetică, ideologică etc. dintre diferitele instanțe. În continuare voi vorbi puțin despre ceilalți factori ai comunicării: mesaj, cod, canal, context în receptarea unei opere literare. Mesajul este secvența de semnale (verbale și / sau non-verbale) pe care emițătorul o transmite către receptor. Pentru a fi înțeles, mesajul trebuie construit din unități sau elemente 1 Booth ,op. cit., 1967 p.106 ; 1977 , p. 110 , 95 ; 1961 , p. 164 , 153 ; 1970 , p. 516 , 523 2 Genette , op. cit., 1972 , p. 203 3 Jaap Lintvelt , Punctul de vedere , Ed. Demiurg , Buc. , 1994, p. 40, apud Flaubert , 1971 , p. 51 4 Dolezel , op cit., 1973 , p. 4 5 Genette , op. cit, 1972 , p. 71-72 , pentru termenii narațiune , povestire , istorie .Cele trei concepte narațiune , povestire , istorie ale lui G. Genette verifică încă o dată distincțiile pe care Tz. Todorov , 1968 , p. 108-109 le-a stabilit între enunțare/ enunț în aspectul lui literal / enunț în aspectul lui referențial 6 Booth , op. cit, 1967 , p. 95-101 ; 1970 , p. 518-521 ; 1977 , p. 100-106 ; 1961 , p. 155-159 64 cunoscute deopotrivă de emițător și de receptor. Mesajul artistic presupune o pluralitate de semnificații, dată fiind complexitatea relațiilor dintre semnificant și semnificat în regimul artisticului. Arta, în special literatura, posedă o calitate unică, aceea a exprimării unui mesaj cu larg unghi de „deschidere” pe planul semnificațiilor prin procedee formale organizate într-un sistem de relații, într-o structură, care prin definiție este „închisă”. „O operă de artă, chiar dacă este produsă conform unei poetici explicite sau implicite a necesității, este în mod substanțial deschisă unei serii virtual infinite de lecturi posibile, fiecare dintre ele făcând opera să retrăiască potrivit unei perspective, unui gust, unei execuții personale” .1 Conceptul de „operă deschisă” devine astfel o provocare a competențelor lecturale ale oricărui individ, „presupunând o mai mare inițiativă personală, o participare mai activă a cititorului la receptarea și la completarea mesajului”. Relația dintre deschidere și structură (lingvistică, textuală, discursivă), ca vehicul al mesajului este mediat ă de matricea tematică. Înțeleasă ca o „chintesență a ideației”1 2, matricea tematică revelează multitudinea semnificațiilor posibile ale unei creații artistice în funcție de modul de selectare a procedeelor stilistice. Considerat în orizontul didacticii generale ale predării literaturii conceptul de matrice tematică este deosebit de important, în sensul că deschide o multitudine de posibilități interpretative la nivel tropologic în cadrul unei creații, la abordarea comparativă a unor opere în cadrul literaturii române (de ex.Morgenstimmung de T. Arghezi, Luceafărul lui Eminescu și Riga Crypto și lapona Enigel de Ion Barbu) și la raportarea unor opere ale literaturii române la opere din literatura universală. Se poate atinge astfel un obiectiv fundamental al didacticii moderne, respectiv deschiderea către universal. De asemenea, se va putea explica mai ușor relația dintre „mesajul poetic și mijloacele de expresie”, subiect inclus în cele propuse pentru tipul II la bacalaureat și care încă nu își găsește o modalitate de rezolvare pertinentă. Codul reprezintă ansamblul elementelor prin care se realizează comunicarea și care pot aparține unei limbi, gestici, pot fi o suită de semnale sonore sau vizuale de diverse feluri. În domeniul literaturii (artistice sau non-artistice), codul îl reprezintă limba în care se transcrie mesajul. Ideea de cod provine din modul în care cuvintele și unitățile lingvistice cristalizeaz ă în structuri bine-definite, cu particularități vizând sfera literarului sau a științificului. Condiția fundamentală a actului de decodare o constituie cunoașterea limbii respective, pe de-o parte, și cunoștințele de receptare a creației artistice, pe de altă parte. 1 Umberto Eco, Opera aperta, Opera deschisă, trad. rom, Editura pentru Literatura Universală, București, 1969 2 Ion Coteanu, Analize de texte poetice, Editura Academiei, București, 1986 65 Canalul reprezintă mediul de transmitere a mesajului (aerul pentru comunicarea orală, scrisoarea, telegrama, biletul, telefonul, faxul, po șta electronică). În cazul literaturii vorbim despre două tipuri de canale, în funcție de apartenența unei creații la literatura populară (folclor) - prin viu grai, și prin intermediul cărții, al revistelor, în cazul operelor literaturii culte. Contextul este ansamblul factorilor care, dincolo de sensurile determinate de structura lingvistică a enunțurilor, afectează semnificația acestora. Noțiunea de context, prezentă în orice discuție privind procesul comunicării, este și ea definită din diverse puncte de vedere. Din perspectivă strict lingvistică, prin context se înțelege atât situația de comunicare, cât și interlocutorul (ca statut și rol) , cunoștințele factuale, varianta stilistică. Contextul lingvistic implică mai multe tipuri: contextul verbal al unei expresii (altfel spus, contextul enunțului); contextul extra-verbal al expresiei verbale (ceea ce se mai nume ște și contextul enunțării) și contextul extralingvistic al limbii naturale (cu alte cuvinte, contextul global al limbii). Din punct de vedere extralingvistic, noțiunea de context semnifică „sistemul de referințe, implicite (nedezvăluite ori neconștientizate) sau explicite (manifestate prin aserțiuni ori indicații specifice), de care cititorul se servește spre a construi sens ori/și a evalua opera (textul)”. Poate fi imaginat ca un câmp intermediar, aflat între cititor și text, care modulează orientarea și stilul recept ării individuale.1 Teoreticienii fac distincție între contextul primar (totalitatea convențiilor, conotațiilor, cunoștințelor care conturează raporturile cititorilor cu literatura, la un anumit moment) și contextul secundar (care constă în sistemul de referințe voluntar adoptat de cititori și care stă la baza strategiilor interpretative). La rândul lor, contextele secundare sunt de mai multe feluri: contextul originar (e spațiul genezei textului, al circumstanțelor elaborării: tradiție literară, biografie etc.); contextul subiectiv (e spațiul instituirii subiectului (cititorului) ca instanță receptoare, valorizatoare); contextul transtextual (sau intertextual), care însumează punerea în relație a unui text (operă) cu cele din care derivă (prin imitație, influență, parodie, etc.) sau cu care prezintă afinități; contextul analitic, cel care constă în circumscrierea lecturii într-o perspectivă de interpretare (lingvistică, mitică, psihanalitică, sociologică etc.) Relația dintre emițător și receptor, actul decodării, receptarea pertinentă a mesajului, cu totul specială în cazul comunicării literare, se realizează prin intermediul lecturii. 1 Paul Cornea, Introducere în teoria lecturii, Editura Polirom, București, 1998 66 3.2 TIPURI DE DISCURS 3.2.1 DIALOGUL Aspecte definitorii Dialogul este o practică socială având ca suport limba: o formă de comunicare între doi sau mai mulți vorbitori ( < gr. dia, „prin”, „între” + logos, „vorbire.”). Monologul este mesajul produs de o persoană care se adresează unui public (real sau imaginar) fără a aștepta un răspuns imediat de la acesta. Monologul autoadresat de numește solilocviu. El se caracterizează prin absența alternanței la cuvânt a unor interlocutori. Orice monolog, are caracter dialogic prin două trăsături definitorii: dialogism și plurivocitate. Prin dialogism se înțelege capacitatea emițătorului, în cazul monologului oral, de a-și reorganiza în permanentă mesajul în funcție de reacțiile observate la alocutori. Pe de altă parte, emițătorul produce acte de limbaj prin creație și imitație. El folosește în mod creativ limbajul producând enunțuri personale pe baza unor reguli recursive de gramatică și a unui vocabular. Pentru a-și exprima idei, sentimente, atitudini personale; în același timp el imit ă acte de limbaj produse de ceilalți oameni în împrejurări similare, deci folosește limba așa cum o fac și ceilalți membri ai societății. Această trăsătură internă a discursului monologal poart ă numele de plurivocitate. Pentru ca un dialog să aibă loc trebuie satisfăcute următoarele reguli constitutive: a) să existe minim doi participanți la actul de comunicare; b) participanții la dialog să se afle într-o situație comună de interacțiune (față-în- față sau într-o situație mediată tehnic - telefon, calculator, televizor, radio etc.), care să le permită interlocutoriloro legătură interacțională (prin limbă, prin elemente paraverbale și nonverbale); c) între participanții la dialog să existe interes reciproc: d) participanții la dialog trebuie să aibă un univers comun de discurs. Eficiența schimbului dialogal este guvernat ă de următoarele principii: participanții la dialog trebuie să adopte un comportament dialogal care să permită schimbul alternativ de replici și ei trebuie să aibă un comportament cooperant, în sensul că trebuie să aibă contribuții verbale care să satisfacă scopul curent al interacțiunii. Abilitatea individului de a comunica reprezintă competența dialogică care presupune control și autocontrol comunicativ, adaptare și colaborare cu partenerii de dialog. 67 Controlul și autocontroul comunicativ reprezintă capacitatea locutorului de a înțelege și evalua corect scopurile comunicative ale alocutorilor, de a-și înțelege și formula clar propriile scopuri comunicative. Adaptarea presupune receptivitatea interlocutorilor la situații de comunicare diferite pentru a alege strategia optimă de comunicare și a produce răspunsuri adecvate și eficiente. Colaborarea cu partenerii de dialog presupune negocierea conținuturilor, a semnificației, a accesului la cuvânt, a identității interlocutorilor etc. Competența dialogică presupune formarea unor comportamente adecvate prin învățare dirijată și experiențe de comunicare diverse. Interacțiunea dialogică este modelată de factori culturali, sociali, psihologici, textuali aflați în interacțiune. Ansamblul acestor factori configurează contextul de comunicare: cine cu cine comunică, pe ce canal, coordonatele spațio-temporale, din ce cauză, cu ce scop și în ce mod. Pentru locutor contextul funcționează ca filtru al alegerilor comunicative, iar pentru alocutor ca suport în interpretarea semnificației enunțului. Activitatea dialogală produce un tip special de text, textul dialogal cu anumite particularități pragmatice, semantice, gramaticale, care decurg din particularitățile procesului de comunicare. Variabile contextuale care modelează dialogul În funcție de numărul participantilor la interacțiune, se distinge între dialog cu doi participanți și dialog cu mai mulți participanți. Schimburile verbale cu mai mult de doi participanți sunt mai mult decât succesiuni de dialoguri cu doi participanți. Complexitatea se manifestă în procesul constituirii universului comun de discurs, în progresia tematică, în dinamica relațiilor dintre interlocutori: sistemul înscrierilor la cuvânt; „coalițiile” comunicative și configurarea subgrupurilor comunicative; procesul trecerii de la statutul de locutor la cel de alocutor, la cel de ascultător pasiv sau la cel de martor la dialog, ignorat complet de locutor și alocutor, fără perspective de a dobândi statut de interlocutor în comunicare. De obicei se vorbește de emițător (locutor, vorbitor) și receptor (alocutor, ascultător). Emițătorul și receptorul se pot scinda în două cupluri: locutor-alocutor și sursă-destinatar. Sursa este individul care a conceput un mesaj într-un anumit moment t0 pentru un anumit destinatar. Locutorul este cel care verbalizează mesajul pentru un alocutor la momentul t1 al discursului. De obicei, t0 și t1 coincid, de asemenea coincid sursa și locutorul, respectiv 68 destinatarul și alocutorul. Există însă situații în care t0 și t1 sunt diferite, ca și sursa și locutorul, respectiv destinatarul și alocutorul. Participanții la dialog sunt indivizi cu identitate culturală, socială, psihologică. Ei intră în interacțiune cu un bagaj de cunoștințe, cu credințe și valori personale, cu resurse personale. Felul în care comunică interlocutorii este modelat de particularitățile culturii pe care o vehiculează limba respectivă. Pe fundalul diferențelor între culturi, comunicarea între vorbitori proveniți din culturi diferite poate da naștere la fenomene de comunicare nereușită, la neînțelegeri. Proveniența interlocutorilor dintr-o anumită regiune are reflexe fonetice, morfologice, sintactice și lexicale în plan textual. Statutul socioeconomic al vorbitorilor, apartenența la o anumită clasă socială, gradul de cultură se reflectă în limbă. Identitatea psihologică, sexul, particularitățile fizice ale persoanelor care se angajează în dialog are consecințe asupra schimbului verbal în ansamblu. De exemplu persoanele extrovertite, comparativ cu introvertiții, fac pauze în comunicare mai scurte, vorbesc mai mult și mai repede, au o intensitate vocală ridicată, au expresivitate comunicativă, manifestă interes pentru teme cu caracter general, pe care le tratează relativ superficial fără a le focaliza, au o activitate nonverbală intensă, manifestă relativă precizie în decodarea mesajelor nonverbale, preferă distanțele mai mari în interacțiune, își privesc partenerii de dialog cu relativă intensitate. Persoanele care manifestă tendință de dominare sunt asertive, au încredere în sine, își întrerup frecvent interlocutorii, vorbesc mult, cu pauze scurte, folosesc frecvent modalizatori de certitudine, au intensitate vocală ridicată. Femeile, comparativ cu bărbații, manifestă preferință pentru limbajul standard, corect gramatical, pun mai multe întrebări, manifestă preferință pentru anumite subiecte, zâmbesc mai mult, privilegiază comunicarea nonverbală etc. Personalitatea vorbitorilor se reflectă în stilul lor comunicativ. Stilul comunicativ se constituie la intersecția unei atitudini comunicative exprimabile prin opoziții manifestate gradual de-a lungul unui continuum: dominant / supus, histrioic / rezervat, conflictual / nonconflictual, expresiv / inexpresiv, calm / frenetic, atent / neatent, semnificativ / nesemnificativ, deschis / închis, prietenos / ostil. Cum comunicarea se realizează printr-un sistem complex de semne, stilul comunicativ se corelează și cu aspecte legate de aspectul fizic al individului, carismă etc. 69 Participanții la dialog îndeplinesc alternativ rolul de vorbitor / locutor, respectiv de ascultător / alocutor. Contribuția comunicativă a participanților la dialog nu este simetrică în ceea ce privește cantitatea de informație, timpul cât vorbește fiecare, puterea de persuasiune etc. Între participanții la dialog pot exista diferențe privind gradul de cunoaștere reciprocă și de intimitate. În funcție de orientarea interlocutorilor în raport cu scopul comunicării, se poate distinge între relații de colaborare, respectiv relații conflictuale. Opoziția colaborare / conflict se reflectă în frecvența cu care sunt performate anumite tipuri de acte de vorbire (laudă / reproș), respectarea intervenției celuilalt / întreruperea exagerată a interlocutorului, susținerea și creditarea comunicativă a celuilalt / respingerea și discreditarea comunicativă a celuilalt, strategii ale solidarizării cu celălalt / strategii ale desolidarizării de interlocutor, umor / ironie, sarcasm etc., folosirea unor mărci de identitate adecvate / inadecvate, egalitate asumată / inegalitate asumată. Între participanții la dialog se stabilesc relații de putere, exercitate prin limbă. Se spune că A are putere discursivă asupra lui B, atunci când A influențează comportamentele comunicative ale lui B, făcându-l pe B să acționeze în modul dorit de A. Participanții la dialog pot comunica de pe poziția de individ cu scopuri comunicative personale sau de pe poziția unui rol social (medic-pacient, vânzător-cumpărător, profesor-elev etc.) Relațiile dintre participanții la schimbul verbal generează distincția dialog formal vs dialog informal. Dialogul formal este ritualizat, urmează un protocol cvasiprecis, participanții comunică de pe poziția de rol prealocat, relațiile dintre ei sunt formalizate, temele sunt constrânse de un repertoriu prestabilit, formele de adresare sunt constrânse situațional. Dialogul informal presupune relații informale, laxe în care participanții la comunicare pot avea un repertoriu larg de teme, își permit treceri rapide de la o temă la alta, nu au roluri discursive prealocate, dispun de opțiuni numeroase de expresie. Relațiile de comunicare sunt modelate și de felul în care participanții la dialog se percep reciproc. Percepția este influențată de factori psihologici și de factori socioculturali. Printre factorii psihologici se numără: asocierea de atribute (frumos și deștept, vesel și simpatic.), deducerea și generalizarea unor atribute pornind de la un element particular (are mașină frumoasă, deci e bogată.), puterea primei impresii, consecvența (dacă îmi place o 70 persoană, mă aștept să mă placă și ea pe mine...) etc. Factorii socioculturali se regăsesc în percepție în forma unor stereotipuri pozitive sau negative, în baza cărora indivizii sunt percepuți ca exponenți ai unor grupuri (sociale, etnice) și nu ca indivizi cu identitate proprie (românii sunt ospitalieri, italienii sunt vorbăreți etc). Canalul de comunicare determină opoziția de registru - scris / oral. Unele forme de dialog sunt instituite social ca forme scrise în timp ce altele sunt instituite social ca forme orale. În unele forme de comunicare (e-mailul), particularit ăți ale dialogului scris coexistă cu forme specifice comunicării orale. Folosirea canalului oral de comunicare se reflectă în plan macrotextual și în plan microtextual, local. Astfel, simultaneitatea gândirii mesajului și a producerii lui determină o relativă destructurare a mesajului (bâlbâieli, false începuturi, enunțuri eliptice, anacolut, preferința pentru coordonare, reveniri, corecții etc.); coprezența spațio-temporală a interlocutorilor determină folosirea unui limbaj al momentului (deictice personale și spațio-temporale frecvante, limbaj afectiv, sensuri contextuale speciale, salturi logice, elipse etc), permanenta orientare spre interlocutor (reveniri, corecții, repetiții, ezitări, secvențe fatice - ai înțeles, da?), sincretismul (transmiterea informației pe mai multe canale). Prototipic, dialogul este asociat cu registrul oral, în care informația este transmisă prin mai multe „medii”: la elaborarea mesajului concură elemente verbale, elemente paraverbale ( debit verbal, intensitate vocală, accentuare, râs etc.) și elemente nonverbale (mimică, gesturi, privire, zâmbet, distanțe spațiale etc.). O situație tipică de actualizare a dialogului în scris este dialogul în literatură, folosit ca procedeu narativ prin care se mimează dialogul real. Dialogul literar captează doar unele dintre fenomenele specifice dialogului cotidian cum ar fi: alternanța de replici, pauza ître replici, unele suprapuneri și întreruperi sugerate prin semnele de punctuație, elipse dialogale; de obicei, în dialogul literar o replică este alcătuită din enunțuri încheiate (propoziții, fraze). Orice dialog se desfășoară într-un anumit spațiu și timp. În cadrul fiecărei societăți funcționează „cadre de comunicare”, prototipuri situaționale care determină un anumit protocol al dialogului; la medic purtăm într-un anume fel dialogul, altfel într-o sală de spectacol, într-un fel vorbesc profesorii cu studenții la curs etc. Există cauze și scopuri diverse din care și cu care oamenii intră în dialog. Dintre cauze enumerăm: rezolvarea unor probleme practice, dorința de a intra în relații cu alți membri din societate, dorința de autoexprimare ș.a., iar scopul în care comunică este de a 71 acționa asupra celorlalți: de a-i informa pe ceilalți, de a-i determina să acționeze într-un anume fel, de a-i convinge etc. Dialogul se organizează în diverse tipuri de comportamente prin intermediul cărora oamenii pun în relație scopurile comunicative cu situația concretă de comunicare. Dintre acestea amintim: comportamentul euristic, comportamentul de ranforsare, comportamentul de susținere, comportamentul reflexiv, comportamentul explicativ, comportamentul autocentrat, comportamentul ludic (umorul) și t ăcerea (absența vorbirii.) Comportamentul euristic din punct de vedere dialogic, se manifestă în cadrul perechii de adiacență întrebare-răspuns. Comportamentul de ranforsare se constituie ca răspuns valorizant pozitiv sau negativ al locutorului la o acțiune (verbală sau nonverbală) a alocutorului. Scopul ranforsărilor pozitive este de a încuraja comportamente viitoare analoge cu comportamentul ranforsat, iar al ranforsărilor negative este de a împiedica repetarea comportamentului respectiv. Comportamentul de susținere se concretizează în semnale pe care locutorul le trimite alocutorului în legătură cu modul în care îl percepe, îl acceptă, îl susține, oferindu-i sprijin informațional, relațional și emo țional. Comportamentul reflexiv este o formă de răspuns prin care locutorul reflectă ceea ce a spus alocutorul, marcând coparticiparea la dialog în ciuda rolului pasiv asumat. Comportamentul explicativ- vorbitorul prezintă o problemă pentru a o face înțeleasă de un public determinat. Comportamentul autocentrat - prin acest comportament indivizii se dezvăluie celorlalți vorbind despre ei înșiși. Printre mărcile discursive specifice sunt formele verbale și pronominale de persoana I, determinările adjectivale și adverbiale, modalizatorii subiectivi (părerea mea, zic că, cred că), frecvența deicticelor, constituirea unor opoziții discursive eu / alții, enunțurile metadiscursive (să-ți spun un secret), mărci ale afectivității. Comportamentul ludic (umorul) este o formă de comportament comunicativ prin care locutorul solicită alocutorului un răspuns actualizat prin elemente paraverbale (râsul) sau nonverbale (zâmbetul). Elementul distinctiv îl constituie atitudinea ludică față de mesaj a participanților la comunicare. Când atitudinea ludică este substituită de intenții ofensatoare, umorul se transformă în ironie. 72 Tăcerea (absența vorbirii) are diverse funcții în comunicare: marchează începutul și sfârșitul dialogului, delimitează replicile interlocutorilor, este o strategie de a amâna replica sau de a câștiga timp de gândire, exprimă acordul / dezacordul cu interlocutorul, transmite emoții (admirație, reproș, anxietate), este indice al lipsei de cunoștințe, indicator al gradului de implicare comunicativă, semnal al relațiilor dintre interlocutori (complicitate, respingere). Unitățile dialogului Organizarea internă a dialogului poate fi descrisă ca o structură ierarhică de niveluri, în care unitățile de rang inferior se combină, producând unități ale nivelului imediat superior: actele de vorbire sunt părți constitutive ale mișcărilor constitutive ale mișcărilor comunicative, mișcările comunicative se includ în intervenții ale fiecărui locutor, două sau mai multe intervenții formează un schimb, mai multe schimburi formează o tranzacție, tranzacțiile se relaționează în cadrul unei conversații sau discuții. În procesul comunicării oamenii acționează unul asupra celuilalt prin limbă, producând schimbări în lumea înconjurătoare. Unitatea comunicativă minimală este actul de vorbire. Actul de vorbire este actul performat prin utilizarea limbii în situații de comunicare concrete. Într-o situație de comunicare dată, un vorbitor produce o secvență lingvistică (aceasta fiind componenta locuționară a actului de vorbire) cu o anumită intenție (componenta ilocuționară a actului de vorbire), urmărind producerea unor efecte asupra interlocutorului (componenta prelocuționară a actului de vorbire). Clasificarea actelor de vorbire - actele de vorbire se clasifică în: acte reprezentative (asertive), acte directive, întrebări, acte comisive (promisive), acte expresive, acte declarative. Prin actele de vorbire reprezentative locutorul folosește cuvintele pentru a descrie o stare din lumea reală pe care o prezintă ca adevărată. (de ex. Astăzi sunt 2°C). Există diverse subclase: afirmație, sugestie, insistență, presupunere, deducție, plângere, reproș etc. prin actele de vorbire directive locutorul încearcă să-l facă pe alocutor să facă o anumită acțiune. (de ex. Închide geamul!) Subclase: ordin, poruncă, rugăminte etc. Prin actele de vorbire întrebare locutorul îi solicită alocutorului să furnizeze un răspuns care să-i umple un gol cognitiv (real sau pretins); de ex. La ce oră te întorci? Subclase: întrebare, interogare, chestionare, informare etc. Prin actele de vorbire comisive locutorul își ia angajamentul să realizeze acțiunea specificată de conținutul propozițional al actului de vorbire (de ex. Promit să nu mai întârzii.). subtipuri de promisive: promisiune, jurăminte, angajament etc. Prin 73 actele de vorbire expresive locutorul își exprimă atitudinea (bucurie, entuziasm, tristețe, compasiune, admirație etc.) față de conținutul propozițional al actului de vorbire (de ex. Ce frumoasă ești!). subtipuri: mulțumirile, felicitările, scuzele, condoleanțele etc. prin actele de vorbire declarative locutorul face o declarație verbală care instaurează o stare de fapt în lumea reală. (de ex. Vă declar căsătoriți!) Actele de vorbire pot fi directe sau indirecte. Cele indirecte sunt actele de vorbire performate prin intermediul altor acte de vorbire. Astfel, locutorul poate să-i solicite alocutorului să deschidă fereastra, performând un act de vorbire direct (de ex. Deschide fereastra!) sau indirect, prin intermediul unui act de vorbire reprezentativ (de ex. S-a făcut foarte cald aici!), al unui act de vorbire expresiv (de ex. - Ce cald e aici!), al unei întrebări (de ex.- Vrei să deschizi fereastra?}. Mărci ale forței ilocuționare - forța iiocuționară a unui act de vorbire poate fi marcată prin diverse elemente lingvistice: verbe performative, moduri și timpuri verbale, elemente lexicale, elemente suprasegmentale (intonația), elemente paraverbale, elemente implicate în situația de comunicare, elemente nonverbale (gesturi, mimică etc.). Verbele performative sunt verbe care, folosite în anumite condiții gramaticale - indicativ, prezent, activ, persoana I, singular - numesc actul de vorbire performat de locutor. Exemple de verbe performative: a afirma, a ruga, a întreba, a promite, a mulțumi, a declara etc. Modurile verbale pot distinge între tipuri de acte de vorbire: modul indicativ corespunde unui act de vorbire reprezentativ iar modul imperativ corespunde unui act de vorbire directiv. Anumite elemente lexicale sunt specifice unor acte de vorbire. De exemplu, negația poate marca un refuz (Nu mă mișc de aici!) sau o interdicție (Nu te mișca de aici!). Elementele paraverbale (intonația, tonul vocii, debitul verbal, emfaza) pot distinge între o aserțiune, o promisiune, o amenințare, un reproș etc. Elementele nonverbale (gestică, mimică) modifică forța ilocuționară. În funcție de mimică, de exemplu, enunțul Mar ia pleacă mâine. poate funcționa ca aserțiune, poate exprima un reproș, o amenințare, poate fi un act de vorbire expresiv (exprimă regretul). Elementele constitutive ale situației de comunicare contribuie la marcarea forței ilocuționare: de exemplu locul în care se produce schimbul verbal poate face ca actul de vorbire Atenție! să fie interpretat ca ordin (în armată) sau ca secvență cu funcție de apel în conversația cotidiană. Mișcarea conversațională - actele de vorbire se integrează în mișcări conversaționale. Mișcarea conversațională (de inițiere / de menținere / de tranziție / de încheiere) poate fi simplă sau complexă. Interacțiunea verbală poate fi inițiată prin formule standardizate de 74 deschidere a conversației (formule de salut, formule introductive de tipul vreau să discutăm astăzi despre...), prin secvențe de apel care atrag atenția interlocutorului (interjecții de adresare - uite!; hei!; atenție!; vocative; formule de adresare) etc. Interacțiunea verbală poate fi menținută prin întrebări, prin răspunsuri, prin conectarea unor replici anterioare, prin secvențe de ratificare (da, dar.; înțeleg; bun.) etc. Tranzițiile de la o temă la alta pot fi marcate prin formule specifice (în altă ordine de idei.; să trecem acum la altceva.; o altă problemă este.), prin pauze mai lungi în comunicare sau se pot realiza abrupt fără ca locutorul să semnalizeze în vreun fel schimbarea temei. Dialogul poate fi încheiat prin formule standardizate (formule de salut), prin pozițiile corporale, prin tăcere. Intervenția (replica) - contribuția conversațională (de obicei verbală, dar și nonverbală / paraverbală ) a unui locutor, imediat urmată de contribuția conversațională a altui locutor reprezintă o intervenție (replică). În textele scrise fiecare intervenție este marcată printr-un semn de punctuație specific, linia de dialog. Exist ă mai multe tipuri de intervenții: intervenții eliptice, intervenții incomplete, intervenții fragmentate prin pauză, intervenții fragmentate prin autoîntreruperi, intervenții amplificate prin autorepetiții, reformulări. Schimbul de replici - cea mai mică unitate interactivă, formată, de obicei, din două intervenții(replici.). Principiul alternanței la cuvânt - schimbul de replici este guvernat de acest principiu. Intervențiile care compun un schimb de replici sunt succesive, separate prin pauze care variază între câteva microsecunde și câteva zecimi de secundă. Principiul alternanței la cuvânt afectează unitatea informațională a replicii, având diverse consecințe în plan textual Enunțuri eliptice. O formă de elipsă specific dialogală este elipsa în cadrul schimbului de replici, adică elipsa între intervențiile interlocutorilor succesivi. Enunțurile rezultate sunt asintactice, neanalizabile; pot fi însă reconstituite prin raportare la replica anterioar ă umplând golurile semantice și refăcând legăturile sintactice; frecvent apar pro-frazele (da, nu), proverbele (verbul a face), cuvintele interogative alc ătuind singure un enunț (ce? când? de ce? cum?) Enunțuri fragmentate în două sau mai multe intervenții ale unui vorbitor. Uneori, deși a fost întrerupt, locutorul nu abandonează ideea, ci o continuă într-o intervenție ulterioară, după ce alocutorul și-a terminat intervenția. 75 Enunțuri paralele transmițând aceeași informație, succesiv, în intervenția fiecărui interlocutor. Anticipând intențiile comunicative ale locutorului, alocutorul îl poate întrerupe preluându-i ideea. Enunțuri construite prin coparticiparea interlocutorilor. Pauzele dintre intervențiile vorbitorilor succesivi pot fi foarte mici, imperceptibile, astfel încât enunțurile apar sudate, incluse în aceeași unitate intonațională. Enunțuri complexe. Există situații când două sau mai multe dintre fenomenele prezentate mai sus coexistă. Enunțuri repetate în replici succesive ale aceluiași locutor sau în replicile ambilor interlocutori. Repetarea totală sau parțială a unui enunț în cadrul schimbului de replici poate avea diverse funcții discursive: de accentuare a ideii exprimate de locutor, de insistență, pentru impunerea ideii în spațiul discursiv, de semnalare a unei deficiențe pe canalul de comunicare, de marcare a coeziunii textuale. Enunțuri izolate, neintegrate sintactic. Ruptura sintactică poate apărea în orice punct al propoziției / frazei, determinând apariția unor intervenții constituite exclusiv din subordonate, din elemente de relație, dintr-un singur cuvânt etc. Accesul la cuvânt - actualizarea schimbului de replici, alternanța la cuvânt, presupune accesul la cuvânt al interlocutorilor. Interlocutorii recurg la diverse strategii prin care „iau cuvântul”, „păstrează cuvântul”, „cedează cuvântul”. Pentru a lua cuvântul locutorul poate să înceapă pur și simplu să vorbească pe o anumită temă, să preia cuvântul de la alocutor prin introducerea unor mărci de validare a enunțului anterior (ah, oh, îm, da, ei bine) sau a unor conectori transfrastici (și, dar, pentru că, deci), să-și întrerupă alocutorul ridicând tonul, folosind cuvinte de „alertă” (hei, ascultă, uite) sau făcând comentarii metalingvistice (mă scuzi că te întrerup o clipă; aș vrea să adaug ceva; dați-mi voie; o clipă, vă rog; taci tu să spun eu!). pentru a păstra cuvântul vorbitorul poate să își continue pur și simplu ideea, fără a da posibilitatea interlocutorului să intervină; să recurgă la cuvinte de umplutură pentru a semnala interlocutorului că nu dorește să abandoneze cuvântul etc. pentru a ceda cuvântul locutorul poate să performeze anumite acte de vorbire; să dea alocutorului semnale explicite că îi cedează cuvântul, să tacă, să îi ofere interlocutorului semnale mimico-gestuale etc. În funcție de relația logico-semantică dintre replici, se vorbește de schimburi de replici cu coerență directă (de exemplu replica alocutorului este direct pertinentă în raport cu replica 76 locutorului: - Dana, vii mâine la bibliotecă? / - Vin.) și schimburi de replici cu coerență indirectă. (replica alocutorului nu este direct pertinentă în raport cu replica locutorului: - Dana, vii mâine la bibliotecă? /- De ce întrebi? /- Vreau să-ți aduc cursurile. / - Vin.) Tranzacția - unul sau mai multe schimburi pe aceeași temă formează o tranzacție. Tema se organizează după două principii: principiul coerenței și principiul coeziunii. Un mesaj este coerent atunci când ceea ce spune locutorul are sens într-un context dat. coeziunea este asigurată prin legăturile formale care marchează în plan lingvistic continuitatea tematică: deictice, anafore, repetiții, mărci intonaționale și prozodice, elipsa, conectorii transfrastici. În cadrul unei tranzacții interlocutorii negociază tema: introduc tema, o susțin, acordă atenție specială un aspect particular al ei, o abandonează, o reiau, alunecă spre altă temă, fac digresiuni, suspendă tema, însoțesc tema de comentarii asupra acțiunilor exterioare. Susținerea temei se face prin informații suplimentare sau prin exprimarea unor atitudini, emoții provocate de temă. Tema poate fi suspendată temporar când locutorul se adresează altui alocutor decât partenerilor de discuție / conversație, pe o temă nelegată de tema curentă; suspendarea temei poate fi semnalizată lexical (Mă scuzați o clipă...; întrerupem puțin...), prin elemente paraverbale (pauză mai lungă, schimbarea tonului / intonației) și nonverbale (orientarea spre un alt alocutor decât alocutorii din grupul de discuție). Conversația este un dialog cu caracter neinstituționalizat: se desfășoară între membrii unei familii, între prieteni, colegi de serviciu în pauză, necunoscuți pe stradă; are ca scop socializarea, cunoașterea celuilalt, dobândirea de informații, autoexprimarea etc. Discuția este un dialog cu caracter instituțional: se desfășoară într-un cadru instituționalizat; are ca scop prestabilit rezolvarea unor probleme de tip instituțional. Are, de obicei, caracter formal și este constrânsă lexical și gramatical: apar termeni de specialitate, structuri sintactice fixe, recurente, formule de adresare specifice, incluzând titluri științifice (domnule director, domnule profesor etc.). Structura conversației / discuției - atât conversația, cât și structura au următoarea structură: deschiderea conversației / discuției, negocierea temei / temelor și încheierea conversației. În ciuda structurii comune, între conversație și discuție apar unele diferențe legate de amploarea fiecărei secvențe, de formulele specifice folosite etc. 77 Mecanisme pragmatice subiacente dialogului Principiul cooperării - în mod ideal, se presupune că participanții la dialog sunt indivizi raționali, capabili să identifice și să gestioneze scopurile curente ale schimbului verbal, știu să facă astfel încât contribuțiile lor conversaționale s ă corespundă scopului curent al conversației. Comportamentele lor comunicative se raportează la un set de maxime ideale, maximele cooperării: maxima cantității, maxima calității, maxima relevanței și maxima manierei. Presupozițiile sunt parte constitutivă a universului comun de discurs, reprezentând precondiții ale enunțării cu succes a unei propoziții. De exemplu o întrebare cum ar fi: Cine a plecat? Se justifică doar în condițiile în care „Cineva a plecat” (care este presupoziția întrebării); aserțiunea A venit Maria se justifică doar în condițiile în care „Există cineva pe nume Maria” etc. Implicațiile sunt consecințele logice ale stării de fapt asertate printr-un enunț: Ion a plecat implică „Ion nu mai este aici” etc. Implicaturile - sunt sensuri contextuale suplimentare la care interlocutorii au acces în urma unor inferențe făcute pe baza cunoștințelor contextuale comune. De exemplu, la întrebarea Cât e ceasul? Interlocutorul poate răspunde respectând maxima cantității și a relevanței E ora șase., sau poate încălca aceste maxime răspunzând Tocmai a închis la florărie. Interlocutorul interpretează acest răspuns pe baza cunoștințelor contextuale comune, a principiului cooperării și a celor patru maxime. Principiul politeții - participanții la comunicare dispun de două imagini comunicative / imagini publice / fețe: fața pozitivă și fața negativă. Cele două fețe de care dispun vorbitorii se concretizează în strategii ale politeții pozitive, respectiv strategii ale politeții negative. Printre strategiile politeții negative se numără: performarea de acte de vorbire expresive (a cere scuze, a exprima regretul, a cere iertare); performarea de acte de vorbire indirecte prin care sunt diminuate constrângerile vorbitorului asupra interlocutorului pentru ai lăsa posibilitatea unor opțiuni (Vrei să închizi geamul, te rog? În loc de Închide geamul!) sau se evită un refuz (- Vii mâine? / - Aș veni, dar, din păcate, trebuie să merg în altă parte); atenuarea expresiei lingvistice prin modalizatori de incertitudine (cred, bănuiesc, sper), prin adverbe, pronume și locuțiuni de aproximare (oarecum, într-un fel, cam, cineva) sau prin condițional (Aș zice să mai așteptăm), prin liotă, prin diminutive (Mi-ar trebui și mie o foicică de hârtie, nu mai mult) etc. 78 Printre strategiile politeții pozitive se numără: performarea unor acte de vorbire expresive de tipul complimentelor, flatărilor (Ce bluză frumoasă ai!); folosirea de intensificatori de expresie pentru a exagera interesul față de alocutor (Întotdeauna ai fost cel mai bun!); empatizarea cu interlocutorul (Te înțeleg foarte bine.; Știu ce simți); exprimarea prin modalizatori a optimismului în raport cu interlocutorul (Sunt sigură că vei reuși!) etc.1 3.2.2 VORBIREA DIRECTĂ ȘI VORBIREA INDIRECTĂ Aspecte definitorii Vorbirea directă și vorbirea indirectă reprezintă modalrtăți discursive prin care un locutor exprimă propriul discurs, respectiv redă discursul său sau al altui locutor, formulat într-un moment diferit al comunicării. Redarea discursului se realizează prin reproducere sau prin relatate. Reproducerea este modalitatea specifică vorbirii directe: Mama i-a spus copilului: - Du-te acum la școală!. Relatarea constă în reorganizarea formei discursului inițial, respectându-se conținutul semantic al acestuia și este modalitatea discursivă proprie vorbirii indirecte: Mama i-a spus copilului să se ducă atunci la școală. Discursurile redate prin vorbire directă și indirectă sunt formate din secvențe lingvistice organizate din două componente: componentul cadru (citant) și componentul inserat (citat). Aceleași componente se regăsesc și în discursurile comunicate în vorbirea directă legată și în vorbirea indirectă liberă. Exemple: Ea zice că de ce l-ai chemat.- vorbire directă legată; Caimacanul l-a strâns în brațe, l-a suit în butcă și, mânați, bre! (I. L. Caragiale, Kir Ianulea) - vorbire indirectă liberă. Vorbirea directă Vorbirea directă reprezintă un procedeu de comunicare prin care un locutor redă un discurs. Proprietăți sintactice a) discursul inserat prin reproducere se caracterizează prin independența sintactică față de componentul cadru. Exemplu: - Măi fetițelor, repetă el, păi nu ne-am înțeles noi că o parte din bani ne trimite Achim să plătim banca? (M. Preda, Moromeții). 1 Valeria Guțu Romalo, coord., Gramatica limbii române, vol. II, Enunțul, elaborată sub egida Institutului de Lingvistică „Iorgu Iordan- Al. Rosetti”, Editura Academia Română, București, 2005, p779 -816. 79 b) expresiile dicendi sunt verbe sau locuțiuni verbale de declarație, substantive care aparțin sferei semantice a verbelor de declarație (cuvânt, întrebare, răspuns etc.), precum și substantive incluse în expresii populare de tipul vorba ceea, povestea cântecului. Exemplu: Tot atunci mama ieși în prag. Avea fața roșie și obosită, iar nădușeala îi curgea șiroaie înnegrite peste obraji și gât: / - Ilie, unde s-au dus fetele alea? Ce fac eu aici singură? Acu se întunericește și ce mâncați? / - Raci o să mâncăm, fa, d-aia te vaiți tu? răspunse Moromete trăgând calul spre grajd. (M. Preda, Moromeții) c) discursurile inserate din vorbirea direct ă includ diverse tipuri de enunțuri: asertive (Ea mi-a spus: - Cartea este foarte bună.), interogative (El a întrebat - Este interesantă cartea asta?), imperative (El s-a răstit: - Dă-mi cartea!), exclamative (Mi-a spus: - Ce carte bună!) d) discursurile citate din vorbirea directă pot include anumite mărci discursive care, pragmatic, sunt orientate către alocutor: mă rog, mă-nțelegi, dacă vrei, cum știi, între noi fie vorba, una peste alta etc. Proprietăți semantico-pragmatice a) discursurile citate prezente în vorbirea directă nu pot apărea după orice verb de declarație utilizat în orice situație de comunicare. Unele verbe declarative pot forma discurs cadru în vorbirea directă doar în poziție inițială sau finală, însoțite frecvent de adverbe anaforice de tipul așa și astfel: a glăsui, a rosti, a vorbi. Exemplu: Magul a glăsuit: - întoarce-te repede la palat!, - întoarce-te repede la palat, i-a glăsuit magul. Ca urmare sunt nereperate în limba română construcțiile de tipul: - întoarce-te repede, a glăsuit magul, la palat! b) În vorbirea directă, discursurile inserate pot apărea și după verbele declarative secundare care denotă: producerea unor sunete (a chicoti, a geme, a ofta, a plânge, a râde), fenomene naturale (a tuna), mișcări și reacții faciale (a se încrunta, a se roși, a zâmbi), mișcări ale corpului (a se crispa) un comportament social (a disculpa) strategii conversaționale (a întrerupe, a relua, a replica) atitudini emotive care nu implică un act de vorbire ( a se mira, a se indigna, a se liniști) Verbele declarative secundare pot proveni și din verbe care indică o mișcare orientată (a avansa, a întoarce) sau din verbe psihologice ( a se căi, a se îngrijora, a se mira, a medita, a se veseli). Exemplu: Toți s-au mirat: - Plouă cu soare!; - Nu știu nimic, s-a crispat suspectul etc. Proprietăți intonaționale - în vorbirea directă, discursul citant are întotdeauna intonația proprie enunțurilor asertive. 80 Vorbirea indirectă Vorbirea indirectă reprezintă un fenomen de comunicare prin care un locutor redă, prin relatare, un discurs formulat în alt moment al enunțării. Proprietăți sintactice a) Discursul inserat este dependent sintactic de expresiile dicendi (verbe de declarație, substantive nume de acțiuni) din discursul citant. Exemplu: Ca să-l potolească, Pantazi îl întreabă dacă are nevoie de bani. Pirgu răspunse mândru că nu, ceea ce ne miră chiar după ce-l văzurăm scoțând, dintr-un plic, un teanc de sutari. (M. Caragiale, Craii) b) Ca și în vorbirea directă, atunci când lipsesc, expresiile dicendi sunt recuperabile contextual. Exemplu: Eu spun că e frig, tu că e cald. c) raportul de subordonare dintre expresiile dicendi și discursul inserat se marchează prin conectori - conjuncții (că, să, daca), pronume, adjective sau adverbe pronominale relativ-interogative: N-aș putea spune când apăruse în vagon, dar a ieșit odată cu mine în piața Kennedy. (M. Cărtărescu, De ce iubim femeile). Proprietăți semantico-pragmatice a) Discursurile redate din vorbirea indirectă sunt dependente semantic de cuvintele de declarație.. discursurile inserate din vorbirea indirectă, ca și cele din vorbirea directă, nu pot apărea după orice verb de declarație, utilizat în orice situație de comunicare; astfel se pot identifica verbe care nu formează, în nici un context, discursuri cadru și verbe care formează discursuri-cadru doar într-o anume utilizare. Nu formează discurs cadru verbele declarative orientate spre un alocutor: a enumera, a evoca, a expune, a preda, a prezenta, a reproduce, a zugrăvi; verbe care arată asocierea: a delibera, a negocia; verbe care indică repetarea unui enunț sau schimbul alternativ de replici dintre interlocutori: a cicăli, a intervieva; verbe ale citării autonimice: a boteza, a numi, a porecli; verbe care denotă repetarea enunțului construit de un locutor sau repetarea gesturilor și a mimicii acestui locutor: a imita, a maimuțări, a parodia. Exemple: Ei negociază că o să vândă terenul; L-a imitat că el se mișcă., etc. b) Discursurile inserate din vorbirea indirectă sunt introduse prin conectori conjuncționali sau nonconjuncționali, în funcție de unitatea sintactico-semantică la care se referă actul de vorbire. c) Discursurile inserate din vorbirea indirectă introduse prin anumiți conectori conjuncționali în funcție de actele de vorbire pe care le exprimă. Exemple: conjuncția că (El 81 spune că afară este cald), conjuncția să (I-am cerut să spună adevărul), conjuncția dacă (El a întrebat dacă are tren spre București). d) Discursurile citate din vorbirea indirectă pot fi subordonate semantic - în mod similar cu discursurile citate din vorbirea directă - unor verbe declarative secundare de tipul a avansa, a se decide, a se gândi, a se îndupleca, a socoti (cu sensul „a crede”). El a avansat ideea să plecăm duminică la mare. e) În discursurile inserate din vorbirea indirectă pot apărea mărci discursive cu rol de modalizatori, care nu sunt orientate către alocutor: Mi-a spus că în mod sigur o să plece. /El i-a spus: - După cum știi, trebuie să plec imediat, negreșit. Transpunerea discursurilor din vorbire directă în vorbire indirectă a) Între discursul cadru și discursul inserat, despărțite, în vorbirea directă printr-o pauză, se introduce, în vorbirea indirectă, un conector conjuncțional (că, să, daca) sau nonconjuncțional (pronume, adjective pronominale sau adverbe relativ-interogative). Propozițiile independente din discursul inserat devin subordonate necircumstanțiale (completive directe, subiective, rar predicative sau atributive). Exemplu: El a spus: - Mâine plecăm la munte. > El a spus că mâine ei pleacă la munte. (completivă directă) b) Discursurile imperative, exclamative sau interogative își pierd, în vorbirea indirect ă, acest caracter. Exemplu: El m-a rugat: - Împrumută-mi cartea asta! > El m-a rugat să-i împrumut cartea asta / aceea.; M-a întrebat: - Ce manual ai consultat?> M-a întrebat ce manual am consultat.; Mi-a spus: - Vai! Ce frig e afară! > Mi-a spus că afară e foarte frig. c) Transpunerea discursurilor din vorbire directă în vorbire indirectă implică modificări ale formelor de adresare (exprimate prin nominale la vocativ) fie prin reorganizare sintactică, fie prin eliminarea lor. El a întrebat-o: - Ai înțeles problema, scumpo? > El a întrebat-o dacă a înțeles problema. d) Discursurile din vorbirea directă modifică, prin transpunerea în vorbire indirectă, persoana pronumelor și a formelor verbale - persoana întâi se înlocuiește cu persoana a treia, iar persoana a doua, cu persoana întâi sau cu persoana a treia. Exemple: El mi-a spus: -Aseară am fost la teatru. El mi-a spus că aseară a fost la teatru.; M-a întrebat: - Când termini tu lucrarea? M-a întrebat când termin eu lucrarea. e) Prin transpunere din vorbire directă se modifică și persoana adjectivelor posesive: Mi-a spus: - Am uitat manualul meu acasă. /Mi-a spus că a uitat manualul său acasă. 82 f) Elementele deictice de natură adverbială, pronominală și adjectivală se înlocuiesc, în general, prin elemente anaforice: Ea le-a spus: - Stați aici, în fața magazinului, și așteptați- mă! Ea le-a spus să stea acolo, în fața magazinului și să o aștepte. Discursul direct legat și discursul indirect liber Discursul direct legat prezintă câteva caracteristici sintactice de bază: a) Discursul reprodus prin citare devine dependent sintactic de cuvintele de declarație din discursul citant. Dependența este exprimată prin conectorul că: Mi-a spus că „ai câștigat concursul.”; M-a întrebat că „ce vrei să faci?”; A exclamat că „ce bine ai înțeles problema.” b) Discursurile din vorbirea directă legată includ diverse tipuri de enunțuri (asertive, interogative, imperative, exclamative). În componența lor intră imperative și vocative (El le spune că „voi sunteți prietenii noștri” / „băieți, voi sunteți prietenii noștri?” / „băieți, voi să fiți prietenii noștri! ” / „băieți, fiți prietenii noștri! ”) Discursul indirect liber Discursul indirect liber are o serie de proprietăți sintactice prin care se delimitează de celelalte modalități discursive. a) Discursul inserat nu este implicat într-o relație de dependență sintactică față de discursul citant. Pe de altă parte, văzându-se scos la selemet, l-a apucat pe Kir Ianulea un fel de groază. Ce are să facă el de-acum, căzut în sărăcie, în necinste și.n ocară? Și încă, treacă-meargă toate!... Dar ce te faci cu fata lui Hagi-Cănuță? ...(I. L, Caragiale, Kir Ianulea) b) Discursul indirect liber nu este introdus prin nici un conector. Ca o situație aparte se înregistrează construcții introduse prin căci și că, conjuncții desemantizate. Mai întâi nu pricepea cum putuse el să iasă din iatacul copiilor, nevăzut de nimeni. Cum de nu l-au zărit, când s-a furișat din casă, slugile de la bucătărie și angajații de la grajduri. Căci fără îndoială numai pe ușa sau pe fereastra din dos putea să iasă. (Camil Petrescu, Un om) c) Discursul inserat acceptă în poziție de predicat o formă verbală personală. d) Discursul inserat din discursul indirect liber include, în mod similar, cu discursul din vorbirea direct ă, anumite elemente de oralitate, fără funcții sintactice: adverbele de mod de întărire de tipul desigur, expresiile de tipul cu orice preț, fără discuție, secvențe aflate în inciză și nelegate sintactic de restul construcției 83 În proza în care locutorul este narator se efectuează trecerile de la persoana întâi și a doua spre persoana a treia, iar dacă locutorul este protagonist se trece de la persoana a doua la persoana întâi. Doamna Z..., una dintre invitate, o văduvă respectabilă, care știe toate câte se petrece în societatea noastră, și chiar mai multe, ne-a afirmat pe drum - „contând, se-nțelege, pe discreția noastră” - că N..., cum e cam bolnăvicios, și-a făcut testamentul și lasă toată averea sa copilei lui Mandache, pe care o iubește la nebunie. (I. L. Caragiale, apud Mancaș 1972) e)Secvențele inserate în stil indirect liber prezintă încă o proprietate referitoare la utilizarea deicticelor. Se constată tendința de actualizare a enunțării prin folosirea unor adverbe ca aici, acum, a unor forme pronominale ca asta, ăsta, toate prezente în mod frecvent în vorbirea directă. În narațiune, în reproducerea discursului unui alt locutor, vorbirea directă, indirectă, directă legată și indirectă liberă se întrepătrund.1 3.2.3 LIMBA ROMÂNĂ VORBITĂ Preliminarii Limba română se realizează sub forma unui sistem complex de variante lingvistice care se deosebesc între ele din perspectiva funcțiilor îndeplinite în comunicare. Elementele comune variantelor folosite în comunicarea curentă se regăsesc în româna standard ca formă prototipică pentru diversele ipostaze comunicative ale limbii române. Limba română standard reprezintă o aproximare a uzului general al variantei literare, reunind fapte lingvistice aparținând tuturor vorbitorilor, utilizate în condiții obișnuite, nemarcate de specializare profesională sau de coloratură dialectală. În principiu, fiecare variantă a limbii române se manifestă prin două modalități specifice în actul concret de comunicare: orală și scrisă. Varianta vorbită a limbii standard aparține nivelului stilistic nespecializat, fiind diferențiată prin trăsături de tipul oficial (formal), „colocvial” (semiformal), „familiar” (informal). 1 Valeria Guțu Romalo, coord., Gramatica limbii române, vol. II, Enunțul, elaborată sub egida Institutului de Lingvistică „Iorgu Iordan- Al. Rosetti”, Editura Academia Română, București, 2005, p.818-827 84 Varianta scrisă a limbii standard se realizeaz ă, prin specificul canalului de comunicare utilizat, cu precădere în registrele formale („stilurile oficiale”) ale exprimării. Comunicarea orală fiind mai permisivă, unele dintre elementele lingvistice pot aparține registrelor nonstandard ale comunicării: limbajul popular, argotic sau diferitelor varietăți regionale (graiuri), prin care este specific uzul oral. Forma prototipică de realizare a comunicării vorbite este conversația spontană. Principalele trăsături ale conversației spontane sunt: coprezența vorbitorului și a interlocutorului, contextul extralingvistic comun, mijlocul (canalul) fonico-acustic (oral). Limba vorbită, înțeleasă ca totalitate a manifestărilor orale, concrete și individuale ale unui sistem lingvistic, a constituit, mult ă vreme, o preocupare periferică a lingvisticii. Neglijarea aspectului vorbit al limbii s-a datorat faptului că exprimarea orală se înfățișează ca un ansamblu eterogen și instabil, limba vorbită constituind terenul de manifestare a majorit ăț ii structurilor inovative, al dinamicii limbii. Caracterizarea limbii vorbite Limba vorbită reprezintă utilizarea sistemului în formă de comunicare fonico-acustică și vizuală directă (sau „față în față”). Orice comunicare presupune, în mod obligatoriu, doi participanți - sursa comunicării, locutorul, și destinatarul, alocutorul - angajați în realizarea actului de comunicare. Canalul oral implică stabilirea și menținerea comunicării între emițător și receptor prin intermediul vorbirii. În comunicarea orală, interlocutorii (locutorul și alocutorul) se află, de regulă, „față în față”, într-un cadru comun de comunicare. Analiza discursului oral, perceput ca produs a doi sau mai mulți interlocutoriu în cadrul interacțiunii lingvistice, presupune luarea în considerație a unor elemente de natură cognitivă, psihologică și socială, implicate în procesul de comunicare. Prezența alocutorului reprezintă un factor important: privirea și atitudinea sa constituie un factor de feedback pentru vorbitor, permițând și impunând adaptarea discursului în actualizarea unui schimb comunicativ. Caracterul spontan al comunicării orale influențează structura mesajului cu precădere la nivelul organizării sintactice și pragmatic-discursive. Datorită caracterului spontan al comunicării, vorbirea prezintă o mai mare implicare afectivă decât scrisul. Permisivitatea sporită a comunicării vorbite justifică numărul mare de elemente afective 85 prezente în comunicarea directă, producând mărci de oralitate evidente dintre care cele mai frecvente sunt: mărcile interjecționale, structurile exclamative, intensificatorii și construcțiile cu sens superlativ. Caracterul relaxat al comunicării orale, pe de o parte, precum și nevoia de eficiență determină utilizarea unui lexic limitat, cu folosirea frecventă a termenilor generici, a mijloacelor de suspendare a comunicării, a expresiilor eliptice, a expresiilor de iterare etc. Contextul situațional determină atât utilizarea mijloacelor lingvistice (limbaj articulat, elemente suprasegmentale), cât și a celor nonlingvistice (paraverbale); informațiile verbale și cele nonverbale contribuie împreună la construirea interacțiunii în cadrul unei sintaxe mixte. Limba română vorbită Sistemul limbii române cunoaște două modalități de realizare în raport cu canalul de comunicare: româna scrisă și româna vorbită. Varianta orală se deosebește de cea scrisă mai ales prin frecvența ocurenței în comunicare a unor elemente ale sistemului, dar și prin modalități proprii, specific dialogale de organizare a discursului. Coparticiparea interlocutorilor la actul de comunicare imprimă mesajului vorbit un grad ridicat de subiectivitate. Comunicarea verbală presupune opinii reflexive vizând intențiile pe care interlocutorii le au unul în legătură cu celălalt. Expresia lingvistică a subiectivității se regăsește în numărul mare al formulelor specifice de inițiere a conversației, al formulelor de politețe prezente în mesajul oral, în formele specifice ale deixisului personal și social, în numărul mare de vocative sau al interjecțiilor de interpelare caracteristice comunicării directe. Structurile interacțiunii orale se manifestă prin secvențe de acte ilocuționare a căror coeziune și coerență se realizează prin intermediul unor mijloace lingvistice de reglare a spațiului interactiv, care funcționează ca mărci discursive. Din perspectivă gramaticală, mărcile discursive reunesc: vocative, verbe, interjecții, adverbe și locuțiuni adverbiale, conjuncții, construcții exclamative sau interogative etc. Clasificarea mărcilor pragmatic-discursive se face în raport cu funcțiile îndeplinite de acestea în comunicare: mărci de contact sau fatice, mărci de structurare a interacțiunii verbale, mărci ale ezitării și corectării, mărci ale modalizării / nuanțării, mărci de inițiere a conversației, mărci de dezvoltare a intervențiilor conversaționale, mărci de închidere a conversației. 86 Stabilirea / menținerea / restabilirea contactului / întreruperea comunicării între vorbitori se realizează, în comunicarea vorbită, mai cu seamă prin intermediul unui set de formule clișeizate sau de întrebări și răspunsuri stereotipe cu funcție fatică: - formule de salut (bună!, salut!, bună dimineața!, sărut-mâna! etc.); - mijloace lingvistice orientate îndeosebi spre reglarea contactului, de tipul: ce plăcere!, ce mai faceți?, încântat să vă revăd! etc.; - formule captatio benevolentiae, de cerere, de permisiune, vizând obținerea implicării în activitatea interlocutivă a unui alocutor: (îmi) permiteți?, se poate?, mă scuzați că vă deranjez etc.; - formule de închidere a conversației: urări, felicitări, formule de mulțumire, cerere de permisiune, formule de rămas-bun etc. Stabilirea și menținerea contactului de către locutor se realizează și prin mărci discursive care se organizează în jurul verbelor de percepție ca a auzi, a vedea, a asculta (ascultă aici!, ascultă de mine!, auzi aici!, stai să vezi! etc. ) sau al verbelor și locuțiunilor verbale epistemice ca a ști, a imagina, a-și da seama (după cum știi, nici nu-ți imaginezi, vă dati seama etc.); verbele sunt utilizate la persoana a II-a singular sau plural, imperativ sau indicativ prezent, fiind urmate, eventual, de un vocativ sau de o interjecție: Ascultă, măi! Bine, eu te-nțeleg că n-ai decât liceu. (IVLRA: 54) Rol discursiv au și unele adverbe, frecvent cele de afirmație și de negație, întrebuințate interogativ (da? nu?) combinate uneori cu verbe și expresii verbale (nu-i așa?, știi, nu?, pricepi, nu?, nu-i adevărat?) Formulele de menținere a contactului îmbracă frecvent aspectul întrebărilor de confirmare: Vii diseară, da? Semnalele de feedback (pozitiv sau negativ) din partea alocutorului determină diverse schimbări de planificare induse din exterior: întreruperi și / sau discurs simultan, semnale de tip back channel, semnale discursive de confirmare sau de dezacord etc. acestea din urmă pot fi clasificate în trei categorii: -mărci-stimul, unități lingvistice care exprimă adeziunea (adverbe, interjecții, sintagme și propoziții exclamative sau interogativ-exclamative, de tipul de acord, sigur, evident, fără doar și poate, da, desigur, bineînțeles, păi da!, mai încape vorba?! Cred și eu!, mie-mi spui?!), sau reluări în ecou, diferite „semnale” ale uimirii (da?!, nu mai spune?!, i-auzi!, măi să fie!), ale curiozității (și?, și, și?, așa, așa?, ei, ei?), ale dezacordului (aș!, da(r) cum!, nici vorbă!, ei 87 da!, ei!) sau „semnalele” de receptare-edificare, prin care interlocutorul îl asigură pe locutor de atenția sa și de menținerea contactului (mai ales în convorbirile telefonice: da, mhm, aha); - mărci ale eșuării receptării, interjecții, adverbe sau propoziții scurte întrebuințate interogativ (hm?, cum?, poftim?, ce-ai spus?), urmate uneori de o propoziție imperativă, prin care se solicită repetarea intervenției sau de o propoziție justificativă (nu am înțeles, n-am auzit). Identificate cu conectorii pragmatici, mărcile discursive au funcție de structurare a interacțiunii, caracterizând pregnant oralitatea dialogală. a) Mărci de inițiere a conversației Forma de debut conversațional depinde de tipul de enunț - asertiv, interogativ, imperativ - prin care este exprimat actul lingvistic de solicitare. Exemple: A: Și cum a fost la Brăila la vie? / B: No... Dacă vă povestesc faceți un roman. (IVLRA: 44); Sunt Gheorghe Luțu de la Monreal [...] avem nevoie de argumente serioase, puternice, solide . (IVLRA: 147); A: Așa. Să-mi spuneți, vă rog, greutatea ei la naștere. /B: Trei chile (IVLRA: 107) b) Mărci de dezvoltare a intervențiilor conversaționale Intenția de reproducere sau de schimbare a unei teme este semnalată de mijloace verbale de tipul așa, așadar, bun, bine, cât despre, cu privire la, deci, în ceea ce privește, referitor la etc., care marchează tranziția de la faza inițială a dialogului spre cea următoare. Încerc s-o reiau de unde, de unde eram. Deci. (TV, 2003) În limba română vorbită poate fi identificată o schemă argumentativă bazată pe comportament persuasiv emoțional. Conectorii propriu-ziși marchează mișcări argumentative ale discursului . între aceștia există diferențe de registru, unii aparținând nivelului colocvial al dialogului (păi), alții fiind acceptați și în discursul cult de tip argumentativ (ei bine): A: Da cum de-au aflat cei de la inspectorat? /B: Păi el le-a spus! (IVLRA: 36) ; -Te pișcă, ei bine, m-am culcat și eu acolo cu fața la pământ. Au tras patruzeci de minute. (IVLRA: 32 ) Păi, semnalul de răspuns de tip argumentativ colocvial, introduce o notă de ezitare în exprimarea contextuală a diferitelor nuanțe discursive: confirmare sau infirmare a unei opinii, surpriză, obiecție, concesie, reproș, justificare. Prin așa, bine, bun, ok! poate fi exprimat acordul, dar și obiecția sau reproșul. Concesia și concluzia pot fi marcate prin: mă rog, deci, așadar. La nivelul intervențiilor, mărcile argumentative de structurare conversațională pot fi: 88 - mărci de ordonare graduală a informațiilor (numerale, adverbe și locuțiuni adverbiale: înainte de toate, mai întâi, în primul rând, unu; în afară de asta, pe lângă aceasta, apoi, doi, în al doilea rând, nu în ultimul rând; în sfârșit, în fine, în ultimul rând); - mărci de dezvoltare a intervenției (în continuare, deci, referitor la, pe de altă parte); - mărci de închidere a intervenției (verbe - rezumând, concluzionând, știți etc.), dar și adverbe și expresii cu valoare conclusivă (în încheiere, în fine, într-un cuvânt, în rest etc.); - mărci ale separării conflictuale (gata!, afară!, am terminat!, până aici!, de-ajuns! vă rog etc.). c) Mărci de încheiere a conversației încheierea procesului dialogal poate fi marcată prin: - clișee conversaționale utilizate mai cu seamă în conversația formală sau semiformală (formule de politețe - nu vă supărați, vă rog, permiteți-mi, fiți amabil, mulțumesc pentru participare; clișee de încheiere - mai vorbim, vorbim mai târziu .etc.); - conjuncții și locuțiuni conjuncționale concluzive (deci, așadar, prin urmare, carevasăzica); - adverbe care semnalizează o mișcare de acceptare (bine, bun, gata, da etc.); - propoziții cu valoare rezumativă (de tipul asta este, aici e toată problema); - propoziții care anunță explicit încheierea discuției (suficient, am încheiat discuția, ne oprim aici etc.). Discursul oral poart ă amprenta ezitărilor, a pauzelor, a discontinuității de gândire sau de exprimare etc., determinate de caracterul spontan al exprimării orale. Ezitarea este marcată prin: lungirea sunetelor, repetiții, anumite adverbe sau interjecții (păi, considerată marcă prototipică a ezitării, așa, bine, bun, da, ei!), conjuncții (deci, va să zică), verbe - să zicem, știu (eu), cuvinte de umplutură, unele constituindu-se în adevărate ticuri verbale. Corectările (notate în exemple prin K) sunt provocate fie de evaluarea greșit ă de către locutor a procesului emiterii / receptării, fie în urma intervenției interlocutorului - prin intermediul unor expresii ale dezacordului, întrebări parțiale, întrebări-ecou, repetiții etc. Corectările se pot produce brusc, prin întreruperea emiterii și abandonarea unității verbale în curs de rostire (corectare implicită): da, au fost mulți probabil care au fost în proteș (K) în procesul lui Pătrășcanu. (CORV: 56); sau pot fi anticipate de diferite semnale (deci, vream / voiam / vreau să zic, adică, în fine, cu alte cuvinte, sau, mai bine zis, altfel spus) care 89 aparent, anunță o concluzie, o „traducere” a termenului sau a secvenței precedente (corectare explicită): Asta s-a hotărât, adică, s-a cedat Transilvania. (CORV: 46) Alături de mărcile fenomenelor conversaționale structurile comunicării orale conțin numeroase expresii ale componentei subiective a folosirii limbajului (mărci ale implicării afective, modalizatori expresii ale impreciziei. Modalizatorii funcționează ca strategii de atenuare (poate, posibil), de întărire, confirmare firește (în secvențe argumentative de concesie (desigur, . dar) etc. Puternic marcate în comunicarea vorbită sunt modalitățile de atenuare, de exprimare a vagului și a impreciziei, specifice registrelor asociate realității, aflate în zona popular-familiară: substantive (un pic, o țâră, un dram); adverbe (cam); adjective nehotărâte ( ceva, niscai, niscaiva, oarece, oareș(i)ce; extinderea, în exprimarea vagului, a utilizării articolului nehotărât (sugerând apartenența la o categorie): Am vrut să intru, să-i ia o tensiune, să-i dea o pastiluță, să-i facă ceva, o apă și un zahăr. (IVLRA: 31) O categorie aparte de modalizatori o reprezintă evidențiatele, mărcile lingvistice care înscriu în mesaj sursele cunoașterii, și anume: mărcile inferenței, mărcile relatării sau ale citării și mărcile percepției. Între mijloacele de indicare a distanței epistemice (care însoțesc citarea sau relatarea), amintim: expresii ale neîncrederii (măi să fie!), expresii ale dubiului și distanțării (vezi Doamne, pasămite, cică etc.), gruparea conjuncțională cum că și folosirea prezumtivului. Româna, în utilizarea ei orală, prezintă o predilecție pentru utilizarea modalității alocutive în comunicare. Numărul mare de elemente ale tipului alocutiv confer ă mesajului un grad crescut de subiectivitate exprimată în primul rând prin afectivitate. Comunicarea directă, determinată de coprezența locutorului și a alocutorului, implică adresarea, prin care se instituie relația dintre locutor și alocutor în cadrul comunicării lingvistice. Între mijloacele lingvistice preferate în limba română vorbiiă în realizarea actului adresării se încadrează: vocativul, sistemul pronominal, și interjecțiile de interpelare. Vocativul este cazul prototipic al substantivelor utilizate alocutiv, asociat, de obicei, cu mijloace din aceeași clasă funcțională (interjecții de interpelare, forme de persoana a II-a la verb, forme de imperativ). În comunicare vocativul apare în formă simplă (dragă,.) sau dezvoltat (domnule consilier, ...; mamă dragă, ...; tufetițo, ...; băi Victore, ...; hei, tu.). 90 Formele de vocativ marcate sunt încadrate în mod diferențiat în raport cu norma prescriptivă a limbii române, în funcție de tipul de context și de condițiile de utilizare. De exemplu, vocativul fetițo este acceptat de varianta literară în vreme ce fato, soro se regăsesc în registrul exprimării colocviale sau familiare: - literar Fetițo, spune-mi, te rog cât e ceasul?; / familiar Da nu ți-am zis, fato, să stai la coadă cu mine? N-ai vrut. Iată-ia, io am loat! (CG). Vocativul are funcție conativă, funcție fatică și funcție expresivă. Funcția conativă a vocativului. Termenii de adresare variază în funcție de 9 5 următoarele coordonate: factori sociali (statut socioprofesional, relații de rol), vârstă, grad de rudenie, factori contextuali (caracterul formal sau informal al conversației) și stilistici (caracterul expresiv al comunic ării) și sunt utilizați în comunicarea directă sau în discursul redat indirect pentru identificarea destinatarului. Statutul social și relațiile de rol dintre interlocutori impun utilizarea fie a unor termeni familiari, fie a termenilor protocolari de adresare. Dacă rolurile care intră în relație sunt mai distanțate social, formula de adresare este de tipul doamnă/ domnule + titlu: pe măsură ce distanța dintre roluri se reduce, vorbitorul recurge la vocativul numelor proprii sau al substantivelor comune și chiar la interjecții. Numele generice de persoană prototipice pentru adresarea reverențioasă în româna literară sunt domnule /doamnă /domnișoară (+ nume de familie, funcție, titlu). Formele protocolare de adresare menționate sunt utilizate uneori în formule în combinație cu termeni exprimând o apreciere subiectivă a relațiilor dintre interlocutori (drag, iubite, onorat, scump, stimat), specializate pentru anumite contexte comunicative mai mult sau mai puțin formale. Formulele de tipul stimați (tele)spectatori, dragi / stimați ascultători, onorat auditoriu, dragi colegi / elevi sunt strict legate de limbajul mass-mediei sau de cel al conferințelor. Statutul socioprofesional impune utilizarea unor termeni desemnând numele de funcții, ocupații, titluri profesionale (președinte, primar, ministru, doctor, inginer, profesor, maistru). Factorul vârstă este, de obicei, marcat prin utilizarea unor formule de adresare + / -reverențioase (literar: domnule, doamnă; familiar: nene, unchiule, tanti, tataie, mamaie, șefule, șefa etc. sau regional: babule, bade, dodă, gagă, lele, leliță, mătușă etc.) asociate cu pronume corespunzătoare relației + / - egalitate între interlocutori (tu, dumneata, mata, matale, tale, tălica). 91 Persoanele mai în vârstă se adresează celor mai tinere pe nume sau cu termeni de adresare de tipul: băiete, fată, omule, dragă sau cu forme de adresare inversă. În adresarea familiară sunt utilizate foarte frecvent denumirile specifice date de comunitate diferitelor grade de rudenie; în româna colocvială, substantivele care denumesc o relație de rudenie și au rol fatic în enunț se reduc la vocativele: mamă!, tată!, bunico!, unchiule!, mătușă!, nepoate!, vere!, nevastă!, bărbate!; la acestea se adaugă tanti! și, mai rar, nene!. Funcția fatică a vocativului. Prin elementele menite să atragă atenția alocutorului, funcția fatică interferează cu funcția conativă. Simpla numire (pronunțarea numelui, a pronumelui personal sau a altor forme de interpelare, însoțită sau nu de indicarea prin gest a persoanei) are, în sine, efect mobilizator sau demobilizator asupra alocutorului prezent la comunicare preluând adesea funcția elementelor dicendi elucidate (vorbește / taci). Funcția expresivă a vocativului. Unele clase semantice de substantive comune sau de adjective substantivizate, folosite la vocativ, dobândesc valori metaforice exprimând o atitudine afectivă, uneori ironică, față de destinatar: puișor, drăcușor, prostule, derbedeule, urâtule etc. Exemplu: Să-ți fie rușine, mincinoaso! Limba română și-a dezvoltat un sistem de adresare pronominală tridimensional, în care alături de tu / voi și dumneavoastră, mai există o formă apropiată funcțional de „tu” într-o exprimare semiformală, dumneata. Pronumele personale de politețe: dumneavoastră, Domnia voastră, Domniile voastre marchează un raport social de nonintimitate sau distanță ierarhică dintre locutor și alocutor. În limba română actuală se remarcă o tendință de slăbire în intensitate a poziției pronumelui de politețe și de întărire a apelativelor interjecționale mă, bă, băi, bre, tu. Limba română vorbită deține o paradigmă interesantă de termeni „scurți” de interpelare care exprimă îndemnul la luare de contact între vorbitori și stimulează declanșarea comunicării (hei, ei, e, măi, mă, băi, bre, fa, fă, făi, tu). Rolul declanșator conversațional revine interjecției. Interjecțiile alocutive cu rol fatic, ca bre, mă / măi, bă!, fă! sunt nerecomandabile în perspectiva normei, marcând un raport defavorabil alocutorului, conotând apartenența vorbitorului la o categorie socioculturală lipsită de prestigiu; excepție face mă!, măi! prezente în comunicarea foarte familiară chiar și a unor categorii de vorbitori foarte educați. 92 Între elementele alocutive, o poziție centrală are verbul la imperativ. Imperativul este frecvent utilizat în asociere cu interjecții de interpelare, cu substantive sau pronume în cazul vocativ, cu adjective substantivizate (dragule, scumpo, frumoaso, prostule etc.), pronume de politețe (domnia ta, dumneavoastră, mata, etc.). Formele verbale de imperativ (sau indicativ) au adeseori rolul de marcă discursivă. Acțiunea de convocare / anulare a prezenței la cuvânt întreprinsă de către interlocutori în cadrul conversației se realizează printr-un set de mărci suplimentare ale funcției conative care apar în enunțurile prin care se realizează acte directive de tip ordin, îndemn etc. precedând, de obicei, un verb la modul conjunctiv sau imperativ. Interjecțiile hortative prezintă unele trăsături comune cu vocativul și cu imperativul. Prin natura ei, interjecția exprimă frecvent, în mod simultan, necesitatea și nerăbdarea locutorului de implicare a alocutorului în comunicare. Hai să vă spun un banc cu pierdutu. (IVLRA: 121) Interjecțiile ia, hai (urmate de un verb la conjunctiv sau imperativ) au și un rol determinant în structurarea interacțiunii, anunțând introducerea sau schimbarea temei de discurs. - Bun. Și ia mai spune-mi, cine a venit la petrecere? / - Hai să trecem la altceva! (IVLRA: 194) Prezentativele de tipul uite (ui, ia, iată, iacă, ian, na, ia te uită), au și rolul de a introduce argumentul de necesitate adus de locutor alocutorului în actul de solicitare verbal performat. Funcția excesiv mobilizatoare a lui hai (de) în româna vorbită a determinat dezvoltarea unui element cu funcție temperantă, demobilizatoare - stai. Expresii funcțional echivalente cu stai în limbajul familiar: taci, taci din gură, lasă, fugi de-aici etc. În încheierea conversației mai apar elemente cu valoare interjecțională, frecvent utilizate în registrul familiar al exprimării (termină!, ține-ți gura!, am încheiat discuția!) sau interjecții hortative prin care se impune tăcerea (hai!, ssst! etc.). Abundența interjecțiilor și a adverbelor se datorează și spontaneității comunicării orale, vorbirea prezentând o mai mare implicare afectivă decât scrisul. Elementele afective sunt prezente în comunicarea directă, constituindu-se în evidente mărci de oralitate, cu funcție de intensificare. Cele mai frecvente sunt: interjecțiile și formulele incidente asimilabile lor, structurile exclamative, intensificatorii și construcțiile cu sens superlativ - repetiții, locuțiuni adverbiale etc. 93 Reacțiile emoționale ale locutorului se manifestă cu predilecție prin interjecții și locuțiuni interjecționale care, în funcție de intonația cu care sunt pronunțate și de context exprimă: uimire (ei!, zău?, vai!, Doamne!, olala!, ha!), indignare (hă?!, hm?!, ei, poftim!, ei, drăcia-dracului!), surpriză (a!, ei?!), satisfacție (ooo!, ah!), încântare (tuț!, aii!, trăsnet!), dezaprobare (la naiba!), compasiune (săracul!, bietul!, Doamne Dumnezeule!), neîncredere (ei, da!), spaimă (aoleu!, ferească Dumnezeu!, ferească Sfântul!) etc. Canalul sonor (oral) influențează structura mesajului generînd fapte de oralitate ce se regăsesc în special la nivel fonetic și fonologic. Modificările fonetice produse în mesajul oral sunt datorate pe de-o parte ritmului rapid al vorbirii și, pe de altă parte, tendinței spre articulare incompletă. De exemplu amuțirea articolului —l (premiu', tratamentu', Dicționaru' Etimologic etc.), forma io pentru persoana I a pronumelui personal eu. Permisivitatea sporită a exprimării orale explică prezența în realizarea familiară a românei standard a unor forme morfologice aparținând variantelor neliterare ale limbii utilizate în anumite contexte de comunicare (informale sau semiformale). Dintre tendințele generale înregistrate în uzul oral actual, amintim reducerea flexiunii nominale, ca urmare a morfemului de caz lui; în limbajul familiar este curentă folosirea construcției cu lui proclitic pentru substantive desemnând grade de rudenie sau pentru nume proprii feminine cu finală neadaptată flexiunii și chiar utilizarea formei cu pronume demonstrative - lu' aia, lu' ăla. Ce culoare avea rochia aia. [...] a lu’ Natalia Oreiro? (IVLRA: 79); Dă-i lu’ taică-su sau lu’ ăla din colț. De exemplu, cazul dativ este curent înlocuit prin construcția echivalentă în acuzativ cu prepoziția la: Dă-i și la Mioara [Mioarei] o prăjitură. Uzul oral se caracterizează prin tendința de diversificare a formelor expresive de redare a sensurilor gramaticale. Unele forme verbale au rol de atenuare în interacțiunea verbală: viitorul cu valoare de prezent: O să vă rog să închideți fereastra; imperfectul modestiei: Voiam să vă rog să-mi aduceți luni cartea înapoi; condiționalul ca marcă a politeții: Domnule Consilier, dacă-mipermiteți, aș vrea, câteva lămuriri. (IVLRA: 157) Specificul canalului de comunicare afectează profund organizarea sintactică a discursului oral. 94 Sintaxa discursului oral este determinat ă de: dinamica procesului interactiv (rezultat al alternanței replicilor dintre interlocutori), intervenția factorilor emoționali (spontaneitate, ezitări, reveniri etc.), acțiunea factorilor de variabilitate care țin de contextul situațional. Particularitatea sintactică definitorie a discursului oral este organizarea mai puțin riguroasă a enunțurilor, reflectată în caracterul fragmentat al acestora, concretizat prin: discontinuități, construcții trunchiate, rectificări, elipse, incidențe, topică particulară a constituenților. Un fenomen frecvent în varianta vorbit ă este anacolutul. Acesta este datorat în mod special modificării proiectului de discurs, dar și elipsei și economiei de limbaj, precum și digresiunilor, parantezelor, priorității structurii informațional-comunicative în defavoarea celei strict sintactice, care poate fi alterat ă ca efect al diferitelor strategii discursive precum topicalizarea și focalizarea sau prin intervenția factorului afectiv, al ezitării etc. Discursul oral manifestă o înclinație spre economie lingvistică, care se reflectă prin elipsă, concizia realizându-se în diverse moduri. Tendința contrară celei menționate determină caracterul redundant al comunicării. Amplificarea enunțării cu scopul unei mai bune înțelegeri a mesajului se face prin reluări, repetiții, adiționări, cumul de termeni identici semantic și funcțional. Discursul oral preferă o formulă constructivă secvențială simplă, paratactică și acumulativă. Raporturile sintactice condiționate de modalitatea orală de realizare a mesajului au fost grupate în general în trei categorii: construcții situate la limita dintre coordonare și subordonare, construcții incomplete și construcții redundante. Organizarea textului oral, puternic determinată de situația de comunicare, se caracterizează prin abundența elementelor deictice care proiectează în timp și în spațiu discursul și variază informațional sistematic cu desfășurarea procesului comunicativ. Dintre deictice, apare cu o mai mare frecvență în româna vorbită decât în varianta scrisă pronumele personal de persoana I singular eu - având ca efect sintactic o perspectivă egocentrică asupra mesajului. În exprimarea colocvială, afectivă, locutorul subiect este frecvent exprimat prin substantive desemnând grade de rudenie (mamă, tată, bunică, bunic, unchi, mătușă) sau prin nume proprii înlocuind pronumele personal de persoana I: Așteaptă că îți dă mama imediat. (Mama se adresează copilului.) 95 Apar uneori în vorbire pronumele personale în dativ etic cu valoare expresivă: Eu vă rog să-mi dați definiția x. Dialogul colocvial abundă în propoziții exclamative, în interogative retorice și cauzale justificative: A: Vai, da ce bun e! / B: Plăcut, nu? (IVLRA: 54); Știa cum a fost? Citeam tot ce întâlneam și tot ce găseam! (CORV: 153) Enunțul discursului oral este, de regulă, scurt, lipsit de ramificații. Sunt frescvente propozițiile eliptice, cele sintetice, neanalizabile, reprezentate prin: substantive: Gura! Liniște!; adverbe: da, chiar, nu etc.; interjecții - aa, aha, ei, hm, mm, zău. Se remarcă frecvența mare a construcțiilor incidente utilizate cu efecte discursive variate: cu funcție de intensificare sau atenuare a informațiilor relatate de locutor, cu funcție rezumativă sau de suspendare a enumerării, cu funcție metalingvistică, cu funcție metadiscursivă. Exemplu: Păi, scuză-mă nene, de la nouăzeci la o sută douăzeci. (IVLRA: 82) Modalitatea de exprimare orală favorizează, pătrunderea în exprimarea îngrijită a unor structuri neliterare de organizare a discursului. Un fenomen nerecomandabil foarte frecvent în limba actuală vorbită este omiterea prepoziției pe, când funcția de complement direct este îndeplinită de un relativ (care): A: Eram la Brăila. Sunt brăileancă și timpurile care le trăim acum, le-am trăit io atunci la Brăila. (IVLRA: 28) Nerecomandabilă este și schimbarea de topică a adverbului mai (cam, prea, și tot) prin așezarea acestuia înaintea formelor verbale compuse: A: Ne cântați ceva? / B: Nu, că în ultima vreme nu mai m-am ocupat de asta. (Tv, 2004). De asemenea, nerecomandabilă este și extinderea adverbului decât în construcții pozitive care admit doar adverbul numai: A cumpărat decât două cămăși. Caracteristicile principale ale dialogului evocat în comunicarea orală sunt autenticitatea și expresivitatea redării. În româna familiară, de exemplu, predomină reproducerea vorbirii în stil direct, textul reproducând in extenso și conservând în foarte mare măsură indicii informaționali ai oralit ăț ii, specifici comunității lingvistice, cum ar fi: formule de adresare specifice, interjecții, mărci specifice ale declarației, expresii eliptice, elemente fatice specifice, expresii cu funcție de reliefare, intensificare, construcții dubitative, expresii de iterație etc. 96 Concomitent cu tendința menționat ă, analiza textului oral relevă faptul că, din nevoi specifice de eficiență și economie în comunicare, reproducerea vorbirii locutorului absent se realizează în mod selectiv și rezumativ.1 1 Valeria Guțu Romalo, coord., Gramatica limbii române, vol. II, Enunțul, elaborată sub egida Institutului de Lingvistică „Iorgu Iordan- Al. Rosetti”, Editura Academia Română, București, 2005, p.828-863 97 CAPITOLUL IV - STILUL ARTISTIC ÎN OPERA LUI CARAGIALE 4.1 STILUL NARATIV- STILUL INDIRECT LIBER Stilul indirect liber ca procedeu lingvistic constituit, utilizat conștient cu valoare estetică, poate fi identificat în literatura română, abia începând cu secolul al XIX-lea, în opera primilor noștri prozatori moderni, C. Negruzzi, D. Bolintineanu și V. Alecsandri. Inovația în materie de stil indirect liber pornește sub toate aspectele, sintactice sau compoziționale de la proza lui I. L. Caragiale și se va continua în secolul al XX-lea. 1 Scriitorul aduce un element de noutate în tehnica narativă românească prin anularea graniței dintre planul narativ al autorului și planul personajelor caracterizat prin enunțuri în stil direct, dând amploare stilului indirect liber, modalitate prin care gândurile și sentimentele personajelor sunt transmise prin propriile lor cuvinte în planul narativ al autorului. După cum precizează Tudor Vianu, stilul indirect liber este o modalitate narativă a unui scriitor „care își vede și își aude eroii, care nu poate să scrie despre ei decât privindu-i și ascultându-i, făcându-i să se miște și să grăiască.” 1 2 Deosebirea între limba personajelor lui Caragiale și aceea a scriitorului însuși este foarte greu de făcut, pentru că atunci când încetează dialogul și începe referatul lui, el introduce și aici felul de a vorbi al oamenilor săi. Astfel când în schița „Tren de plăcere” ni se spune: „E atât de aproape Mazăre de gară, că nu face pentru ca să mai dai parale la birjă”, înțelegem că construcția cu „pentru ca” nu este a autorului, ci a unuia din vorbitorii schiței. În „La hanul lui Mânjoală”, când ni se povestește scena plecării: „Am zis: hi! La drum! Și mi-am făcut cruce; atunci am auzit bine ușa bufnind și un vaiet de cotoi. Gazda mea știa că nu o văz, intrase degrab în căldură și apucase pe cotoi cu ușa, desigur. Afurisit cotoi! Se tot vîră pîntre picioarele oamenilor”, exclamația „Afurisit cotoi!” și fraza care-i urmează sunt ale personajului care povestește - dar din momentul anterior al întâmplărilor sale - sau poate ale hangioaicei. Alt exemplu, din nuvela „În vreme de război”, unde referatul scriitorului se continuă în vorbirea directă a personajului, fără nici un semn grafic care s-o anunțe: „Pe când d. Stavrache își ridica așa de sus interesanta-i clădire de ipoteze, iacă-tă altă scrisoare: e tot de la Turnu-Măgurele - de astă dată însă e slovă străină.Slovă străină!...Ei - lucru 1 Mihaela Mancaș, Stilul indirect liber în româna literară, București, Editura didactică și pedagogică, 1972 2 Tudor Vianu, „Aspecte ale limbii și stilului luiI. L. Caragiale”, în Probleme de stil și artă literară, București, Editura de stat pentru literatură și artă, 1955 98 dracului!... ” Ultimele propoziții exclamative sunt ale d-lui Stavrache. În nuvela „Păcat ”, doi prieteni stau de vorbă: „Steteau aici față-n față cei doi bătrâni și buni prieteni, dar era atât de nemăsurată depărtarea dintre ei! Și aceasta reducea pentru Cuțiteiu la proporții ce nici nu mai merită socotite, spaimele părintelui. La urma urmelor, ce lucru mare și grozav?...E ceva să se-ntâmple mai des și mai lesne? Ce?...Se iubesc doi oameni tineri...Ei! Ș-apoi?... Lume nu e?” Începând cu prima frază interogativă, cuvintele nu mai sunt ale autorului, ci ale unuia dintre convorbitorii scenei povestite. (Vianu 1954 : 105-106) Deci, stilul indirect liber și amestecul referatului scriitorului cu vorbirea directă a personajelor sale sunt mijloacele folosite de Caragiale pentru a zugrăvi felul vorbirii oamenilor săi, altfel decât prin dialog. Stilul indirect liber, ca instrument de analiză, caracterizează și structura narativă a schițelor: „Obosit, omul ședea pe o bancă să răsufle și, pentru prima oară, după alergătură de cinci ceasuri, înjură în gând.Pe cine?...Pe coana Anica.Dumneei face toate încurcăturile.Dar.nu strică dumneei; el strică; nu trebuie s-o ia; trebuia s-o lase la București”(Tren de plăcere)1 Ștefan Cazimir stabilește ierarhia faptelor lingvistice din exprimarea unui personaj care sunt preluate în planul naratorului . Elemente lexicale: „de mult madam Georgescu a promis „puiului” să-l ducă odată și pe el la Sinaia; prin urmare, trebuie să-l ia și pe puiul; dar puiul nu merge nicăieri fără „gramama”; prin urmare și pe gramama trebuie s-o ia” (Tren de plăcere); „mamitica, mititelul, puișorul, ciucalata” (D-l Goe.) Forme și construcții gramaticale: „L-am lăsat pe fericitul tată pentru ca să meargă singur la simigerie” (Situatiunea); „ e atât de aproape Mazăre de gară, că nu face pentru ca să mai dai parale la birjă.” (Tren de plăcere). Fraze întregi: „Cum era să plece băiatul numai cu pălărie de paie? Dacă se întâmplă să plouă, ori răcoare?” (D-l Goe.) În nuvela Kir Ianulea există o tendință a autorului de a reține elemente ale vorbirii directe în stilul narativ, astfel încât ideile și sentimentele eroilor nu mai apar din perspectiva naratorului , ci din aceea a eroilor înșiși. Procedeul contribuie și la realizarea unui efect de „actualizare” a unor evenimente narate alături de stilul indirect liber: „Și apoi le spune tutulor că acum prietina nu se mai duhovnicește la Căldărușani; i-a pus lui Kir Ianulea gândul. 1 Paula Diaconescu, „Evoluția stilului artistic în sec. al XIX-lea”, Partea a II-a, în Elemente de istorie a limbii române literare moderne, București, Editura Universității, 1975, apud Ștefan Cazimir, Prefață la Caragiale, în Căldură mare, București, Biblioteca pentru toți, 1964, p.XXIV 99 „să-mi spargă casa! ” Da o s-o prinză odată și n-o s-o ierte cum a iertat-o vodă: o să puie s- o tunză ca la cazarmă pe ... și din „muscălească” și „călugărească” n-o mai scoate.”1 Caracterul de proză vorbită - arată B. Cazacu - este subliniat prin utilizarea, în vorbirea autorului, a unor elemente specifice limbajului familiar (Ianuloaia „ soția lui Kir Ianulea; s-a ținut cu „a trăit cu”; supărat foc „foarte supărat”; drăngălău; țiganii îi trăgeau „cântau”; eliziuni: ziua-n, „ziua în”; numa-n „numai în”; cu duhovnicu-n luntre „cu duhovnicul în luntre.”) (Cazacu 1965, op.cit. : 116) În concluzie, proza lui Caragiale prezintă elemente ale narațiunii moderne prin eliminarea limitei dintre planul naratorului (stil narativ) și planul personajelor (stil direct) prin folosirea stilului indirect liber. Povestitorul își împletește propria relatare cu vorbirea unor personaje și introduce în stilul său narativ elemente de limbă vorbită. Un procedeu caracteristic stilului narativ al lui Caragiale este introducerea în stilul narativ al autorului a unor particularități dintr-un presupus plan al vorbirii personajelor, la fel ca și în proza lui Negruzzi și M. Kogălniceanu. Exemplu în schița Reformă: „M-sa se supără de această brutalitate și făcu niște mustrări bine simțite superiorului sălbatic; dar și mai supărat fu conul Mihalache care luă numele căpitanului, făgăduind acestui „parșiv” să-l destituie telegrafic. Vodă, mai moderat, recunoaște că un popor liber trebuie să șteargă din moravurile sale aceste deprinderi barbare, dar nu vede încă putința aplicării unei asemenea legi, fiindcă. deprinderi seculare... ignoranța și lipsa sensului datoriei.. .incapacitatea omului de a se dezbăra de un șir întreg de învățături.ș.cl., ș.cl. Ministerul se încăpățânează. Spiritul secolului. lumina civilizației. demnitatea omului liber. ș.cl., ș. cl.” În această schiță elementele lexicale regionale din vorbirea unui personaj sunt anticipate în stil indirect, apoi reluate în stilul narativ al autorului: „ Conul Mihalache se culcă poruncind țiganului să-i curețe ciuboțelele și straiele pentru a doua zi dis-de -dimineață. Ghetele nicăiri. Caută hainele. Hainele nicăiri.” - Unde mi-s straiele și ciubotele, mișelule? Strigă domnul Mihalache. Țiganul s-a pornit pe râs, a luat un bun bacșiș de la vodă și la moment a găsit straiele și ciubotele ministrului.” (Reformă) (Diaconescu 1975, op.cit. : 289) 1 Paula Diaconescu, „Evoluția stilului artistic în sec. alXIX-lea”, Partea a II-a, în Elemente de istorie a limbii române literare moderne, București, Editura Universității, 1975, apud B. Cazacu, „Un procedeu al tehnicii narațiunii în Kir Ianulea”, în Omagiu Rosetti, București, Ed. Academiei Republicii socialiste România, 1965, p.116 100 4.2 LIMBA VORBITĂ ÎN PROZA SCURTĂ A LUI CARA GIALE Ioan Slavici, în Amintirile sale precizează „Caragiale cunoștea mai bine decât Eminescu limba așa-numită viuă care era vorbită în toate zilele” (Diaconescu 1975, op.cit. : 289). Paula Diaconescu afirmă că una dintre trăsăturile care particularizează arta lui Caragiale este prezentarea directă a personajelor, modul în care vorbesc ocupând un loc important. Personajele caragialiene vorbesc după deprinderile comune timpului și mediului lor local și social. În analiza limbii s-a făcut distincția dintre planul autorului și planul personajelor și s-a descris, lingvistic și ca procedeu de artă, oralitatea în planul personajelor din comedii și schițe. În planul naratorului s-a constatat mai ales economia verbală, stilul sobru, eliptic, cu anume expresii ale oralității și cu unele regionalisme muntenești. Exemplu de economie verbală în planul naratorului: „Ceartăjos în cafenea. S-a spart ceva. parcă o ușă cu geam trântită cu violență. Țipete de femei, strigăte de bărbați, fluierături febrile de gardiști. Aha! A venit stăpâna cățelului. Alerg la fereastră.” (Grand Hotel Victoria) Eugen Lovinescu 1 remarca un aspect al prozei scriitorului urban: „o limbă citadină, ziaristică, de proces verbal.” Această ilustrare se sprijină pe exemple din nuvela Păcat: „Când seminaristul a îndrăznit să nesocotească recomandatiile imperioase ce-i fuseră comunicate. scump a trebuit să-și plătească pasul imprudent. A fost o maltratare meritată. Sbirii însărcinați cu corectiunea cutezătorului au făcut exces de zel. ” „Cu încetul însă membrele pierd siguranța și simetria mișcărilor, cântecul e surd, articularea inegală. O sforțare, excitat de îndemnul unanim al amatorilor. ” „Succesul colosal și spontaneu n-a afectat câtuși de puțin pe omul nostru.” Paul Zarifopol1 2 insista asupra pătrunderii jargonului jurnalistic în proza propriu-zisă literară a lui Caragiale. „A făcut o nepomenită sensație popa. Mitu în hainele nouă a făcut sensație. Succesul colosal și spontaneu n-a afectat. Când scăpat cu totul de vermină l-au îmbrăcat cu mintean. Popa a făcut o elocventă apărare a cauzei sale” etc. 1Paula Diaconescu, „ Evoluția stilului artistic în sec. al XIX-lea”, Partea a II-a, în Elemente de istorie a limbii române literare moderne, București, Editura Universității, 1975, apud Eugen Lovinescu, Critice, vol. VI, București, Ed.Ancora, f.a, p.16-35 2 Paula Diaconescu, „Evoluția stilului artistic în sec. al XIX-lea” . apud Paul Zarifopol, Pentru arta literară, vol.I, Editura Minerva, 1971, p.177-195 101 Criticul este de părere că în aceste intervenții ale autorului nu trebuie ignorată o anumită intenție ironică, reliefată tocmai prin modalitatea de exprimare cu un exces neologistic, exprimare care vine „ca o grotescă parodie pe fondul serios și rural al povestirii”. Funcțiile limbajului ca modalitate de prezentare directă a personajelor explică diferențele lingvistice între planul autorului și planul personajelor. În acest sens C. Dobrogeanu Gherea1 afirmă: „ Dacă tipurile din comediile lui Caragiale sunt vii, și vii sunt tipurile din comediile lui, atunci ceea ce trebuie să cerem e ca frazele ce spun să fie caracteristice (subl.n.) să fie logice, să nu fie în contrazicere cu caracterul celui care le pronunță, ci dimpotrivă, să arate tocmai caracterul lui. ” „Se înțelege ca și în roman o frază trebuie să fie caracteristică eroului; într-o piesă teatrală ea trebuie să mai lucreze pentru dezlegarea intrigei și trebuie să fie scenică (subl.n.); iar într-o piesă teatralăcu conținut satiric, se adaugă o nouă greutate: ea trebuie să ridiculizeze pe un individ, ori chiar o întreagă stare de lucruri sociale (subl.n.). Caragiale a învins toate aceste greutăți. E caracteristic pentru Farfuride, și pe cei ce-l ascultă și aprobă.” După Tudor Vianu1 2 „Limba și stilul personajelor lui Caragiale alcătuiesc un moment al dezvoltării realismului în literatura noastră.” Criticul evidențiază diferența între două categorii de fapte lingvistice din opera lui Caragiale: a) Limba și stilul personajelor; b) Limba și stilul scriitorului însuși, atunci când vorbește în numele său și fără o intenție evocatoare. Paula Diaconescu adaugă încă o categorie: „limba și stilul scriitorului atunci când vorbește cu o anume intenție evocatoare sau cu o anumită intenție satirică.” (Diaconescu 1975 : 291) Acest procedeu care permite unui autor dramatic și unui povestitor să facă astfel încât în dialogurile și narațiunile lui să se audă felul de a vorbi al personajelor sale a atins perfecțiunea în opera lui Creangă și Caragiale. Criticul literar evidențiază anumite deosebiri între acești doi scriitori. „Creangă a transcris vorbirea țăranilor moldoveni, fără a fi aparținut el însuși altei sfere lingvistice. Caragiale a notat însă limba oamenilor lui, considerându-i dintr-o sferă deosebită de viață și cultură. Notarea limbii vorbite și a stilului 1 Paula Diaconescu, „Evoluția stilului artistic în sec. al XIX-lea”, Partea a II-a, în Elemente de istorie a limbii române literare moderne, București, Editura Umversttățu,1975, apud C. Dobrogeanu Gherea, Studii critice, vol. II, București, E.S.P.L.A, 1956 p.78-85 2 Tudor Vianu, „Aspecte ale limbii și stilului luiI. L. Caragiale”, în Probleme de stil și artă literară, București, Editura de stat pentru literatură și artă,1955, p.87 102 oral sunt deci la Caragiale nu numai un procedeu realist-descriptiv dar și unul critic. ” (Vianu 1955, op.cit. : 88) De exemplu, când vorbesc personajele din schițe sau comedii alături de particularitățile de vorbire ale acestora putem remarca și o atitudine negativă a scriitorului față de ele, față de inteligența lor, nivelul de cultură, categoriile sociale cărora le aparțin. Transcrierea limbii vorbite este, la Caragiale, un mijloc al satirei sociale. În limba personajelor sale, scriitorul a notat felul de a vorbi a burgheziei muntenești de după 1870, infestată de politicianism, micii burghezii, funcționărimii bucureștene, trăind servil și parazitar în cadrele organizării de stat. Deci, spre deosebire de limba lui Creangă aceea a personajelor caragialiene are o funcție de datare, fiind strâns legată de un anumit moment din viața statului și a poporului român, precum și o funcție de localizare, deoarece și regiunea căreia aceste personaje le aparțin este reprezentată prin particularități lingvistice corespunzătoare. Tipurile pe care le reprezintă limba vorbită a personajelor sunt diferențiate prin modalități specifice de vorbire. În fapt, funcția de datare, de localizare a vorbirii personajelor se subordonează funcției generale de caracterizare, de individualizare, de tipizare a personajelor prin limbaj. Individualitatea oamenilor, devine evident ă mai întâi din modalitățile lor de a se exprima. În primul rând clasa socială: burghezia politicianist ă, mica burghezie funcționărească, moșierii, mărginașii orașelor, ca de pildă în „Cănuță, om sucit”, țăranii ca în „Năpasta” sau în dialogul „Cum se înțeleg țăranii”, o anumită burghezie rurală, ca în „La hanul lui Mânjoală”, „La conac”, „În vreme de război”; apoi regiunea: pe moldoveni în „Telegrame”, pe ardeleni în „Un pedagog de școală nouă” și în seria celorlalte schițe care o completează pe aceasta; apoi profesiunea: negustorii, avocații, profesorii, gazetarii, funcționarii etc. Limba a fost principalul mijloc al caracterizării psihologice și sociale a personajelor aduse de el în scenă. (Vianu 1955, op.cit. : 89) După Tudor Vianu, „Limba pe care o pune Caragiale în gura personajelor sale este un mijloc al datării, al localizării, al tipizării, ca atare un mijloc al criticii. Numai ascultându-le, înțelegem cărui moment al timpului și cărei regiuni le aparțin, care este atitudinea scriitorului față de acestea, ce defecte sau viții sunt satirizate în ele.” (Vianu 1955, op.cit. : 90) 103 Limba personajelor lui Caragiale este în primul rând o limbă vorbită1. Formele stilului vorbit sunt numeroase: fraze interogative și exclamative introduse prin: „aha! ai? aide! aida (la masă!), de! ei?, ei, ș-apoi! ei, ași! haide, de! hait! ia poftim! iacătă-l! tii! vezi!” etc. ; lungiri de sunete: „băătrîni-bătrîni, vorrrba! ajutooor!” Etc.; contrageri: „p-aici și-e drumul, du-te-ntr-o-politie, du-t' te plimbă (= du-te de te plimbă), pîn-a dat (de fundul lăzii), pîn-oi pleca, p-ala-l vreau eu, parc-ai fi-ntîlnind, aldată, un'te duci, șeaptesprece, douășunu, da un' să-ți găsesc (dar unde să-ți găsesc), tat'tău, da' te-ntorci? (= dar te -ntorci?)” etc. ; onomatopee: „cîr-mîr (nu mai încăpea), șart! part! trosc! pleosc! patru palme, bîldîbîc! zdrong”, etc.; repetări de cuvinte: „fețe-fețe, încet-încet, haidem-haidem, șontîc-șontîc, sfîrșitul sfîrșitului; ce-i drept, e drept, bată-te să te bată; precum stropul de rouă cade, cade mereu căutînd odihnă, asemenea căutînd odihnă trece, mereu trece sufletul omului”, etc. Foarte numeroase sunt zicerile tipice, proverbe, idiotisme, printre care sunt de remarcat multe locuțiuni verbale: „de-a berbeleacul, a face fețe-fețe, a trece ca un cîine prin apă, uită-te la față și mă-ntreabă de viață, d-a-mpicioarele, a face vînt, a rămâne jos (= a nu putea trece, a nu putea rămîne așa), a nu ști nimic la sufletul său, a mijloci proces, a face bunătate, a lua gaia, a da de mal, a-și scoate focul de la inimă, a-și găsi beleaua, moși pe groși”, etc. Tot din rândul mijloacelor folosite de stilul vorbit fac parte și anacolutele, ca în exemplele: „Băiatu' dintîi, pe când se-ntorcea de la Smirna, i se cufundase corabia încărcată. O să-l vîre întîi în temniță, și pe urmă, când i-or da drumul, să-ntinză mîna pe la porțile ălora de i-a-ndopat cu atîtea bunătăți și daruri. Strigă pomojnicul: „Cine-i?” Hoții cei doi, fugi care-ncotro! ” Procedee afective constând din repetiție cu inversarea ordinii cuvintelor: „O să-ți rup oasele. Oasele am să ți le rup. ” (Vianu 1955, op.cit. : 91-92) În continuarea studiului Tudor Vianu vine cu exemple pentru a arăta că limba folosită este una muntenească. Pentru variantele fonetice aduce următoarele exemple: „pîntre (= printre), pîn cîte (= prin câte), pîn căciulă, pîn lume, pîn degete, păcum (= precum), daca, consumății, a mînține, sîrman, balton”. De asemenea aduce argumente pentru a susține iotacizarea: scoț, pierz, ascunz, simț. Referitor la variantele morfologice scriitorul a notat forma muntenească a pronumelui demonstrativ „a” pentru aceea, acea, „acela” pentru acela, „acesta” pentru acesta, ca în exemplele: „Una dintre fetele lui Zamfirache Ulierul. a de s-a logodit cu Ilie Bogasierul. A mai micșoară. A din urmă.” Acest pronume este uneori postpus: „„negustorilor ălora. articolul ăl de astă seară”. Folosește și forme alterate 1 Tudor Vianu, „Aspecte ale limbii și stilului lui I.L.Caragiale”, în Probleme de stil și artă literară, București, Editura de stat pentru literatură și artă, 1955, p.91-101 104 ale pronumelui personal: „nepoati-si, nen'tu, nen'su” și ale viitorului redat prin „oi, ăi, om, d.p. pîn-oiu pleca, cum ăi putea. ăi auzi. -ăi goni. ăi fi putând. om vedea”, etc. Amintește și folosirea frecventă a mai-mult-ca-perfectului : „A fost uitat s-o asigureze. Abu-Hassan și-a povestit toate întâmplările de cînd s-a fost trezit din somn dimineața pînă a doua zi. Eu chiar i-am fost făgăduit prietenului Abu-Hassan să-l căpătuiesc. Ceruse împrumut o mică sumă unui prieten pe care l-a fost îndatorat pe vremuri cu mai mult.” ; compunerea cu gerunziul, în locul participiului trecut: „parc-ar fi-ntîlnind pe omul dumitale. să mă fi cunoscând?”; folosirea populară a formei reflexive a verbului cu funcție pasivă: „Aseară s-au prins doi inși, un bulgar și un italian. întrebuințarea persoanei I a indicativului prezent de la verbul „a putea”, cu modificarea în temă: „poci”, adeseori auzită în Muntenia; forma participiului trecut a verbului „înțelege”, construit altfel decât verbele cu tema terminată în d sau g, care își schimbă această terminație cu s: „Ai înțelegut unde bătea vorba Tarsiții priotesii.” Scriitorul a prezentat limba în momentul în care ea păstra încă, în atâtea din elementele mobile ale vocabularului ei, amintirea secularei apăsări turcești și fanariote. Exemple de turcisme: „tacrir, pușlama, belea, boi (= statură, înfățișare), coșcogea, agiamiu, bidiviu”; grecismul: „aghioase”, pentru a nu mai vorbi de alte cuvinte ca „terchea-berchea sau cioflingar”, cel dintâi de origine maghiară, celălalt reprezentând o corupție a germ. Schuflicker.” Dacă povestirea se referă la mica burghezie, negustori sau mărginași ai orașelor, apar din nou turcismele și grecismele, cu funcția de a picta mediul. Despre „Cănuță, om sucit” ni se spune: „S-a culcat îmbrăcat pe mindir și a dormit tun până la ziuă, parcă făcuse un ziafet.” Într-un dialog: „Mă iertați, sărut mâna, răspunde cu glasul ca miambalul jupânul [lui Cănuță, unei doamne]” . Moartea lui Cănuță se produce „dintr-un nimic, pentru un moft” etc. Termenii datorați acestor influențe sporesc în narațiunile orientale sau în cele legate de mediul fanariot. Se remarcă turcismele din domeniul militar: „olac (curier, ștafetă), meterhanea (muzică militară), levent (soldat din marina turcă, călăraș, voinic)”; din comerț: „bogasier (negustor de manufactură), aliș-veriș (mers bun al afacerilor, negustorie), chesat (lipsă de vânzare), selemet (sfârșit rău, ruină), isnaf (breaslă, breslaș)”; moravuri: „șart (cuviință, datină, obicei, regulă), belea (supărare, necaz, încurcătură), marafet (mijloc viclean, nazuri), giumbuș (comedie, haz), ififliu (lefter, afit), bacșiș (dar în bani), chiolhan (chef, banchet, veselie), ziafet (petrecere cu mâncare, băutură și muzică), tabiet (deprindere regulată, confort)”; expresii ale abuzului și ale disprețului: „hatâr (favoare), soitar (bufon, 105 caraghios), agiamiu (începător, novice), pușlama (secătură, om de nimic), pehlivan (acrobat, saltimbanc, înșelător), cenghene (țigan), budala (gogoman), zamparagiu (ștrengar, desfrânat)”; jocuri: „otuzbir, ghiordun, cacialma (tragere pe sfoară), merchez (dibăcie în jocul de cărți)”; apoi și alte domenii mai puțin reprezentate, ca : justiție: „mufluz (falit), tacrir (interogatoriu)”; îmbrăcăminte: „sileaf (brâu în care se înfig arme), ibrișim (mătase răsucită pentru cusut sau brodat), ipingea (manta de ploaie)”; artă culinară: „zumarica (prăjitură), mezelic (mezel, semințe de dovleac, dres, aromă)”; arhitectură: „sagnasiu (unfel de balcon)”; animale: „bidiviu (calfrumos și sprinten)”; adverbele și adjectivele: „techer-mecher (pe sus, cu nepusă masă), coșcogea, gogiamite (foarte mare)”, sau interjecția: „helbet (desigur, fără grijă)”. În ceea ce privește termenii de proveniență neogreacă, categoriile de mai sus sunt reprezentate, pentru viața militară cu „palicar (soldat grec, voinic) ”, pentru moravuri, cu „dichis (bună rânduială, rost, găteli femeiești), exoflisi (a se scăpa de cineva), isichie (liniște, tihnă), filotim (darnic, galanton) ”, pentru administrație și justiție, cu „politie (cetate), clironom (moștenitor)”, pentru comerț cu „taxid (călătorie în străinătate pentru aducere de mărfuri) ”, pentru expresia disprețului, cu „,pramatie (om de soi rău)”, la care se adaugă termenii în legătură cu expresia sentimentelor, ca „„parapon (supărare, mâhnire, necaz), pandalie (furie, hachiță, toane) ” și cu viața nobiliară și rangurile de noblețe, precum: „ ipochimen (persoană, personaj), protipendadă (rang de frunte în clasa boierească), evghenist (nobil), simandicos (cu vază, distins, respectabil)” ș. a. Influența franceză apare mai întâi în frazeologia politică și literară, dar cuprinde și alte sfere de viață pe măsură ce burghezia se deschidea din ce în ce mai mult acestei influențe. În generația „Momentelor”, personajele întrebuințează expresiile franceze fără nici o preocupare de adaptare a lor, nici măcar inabilă. Ei țin „carnet mondain”, cultivă „la causerie ”, se tem că o lege va trece „ă la vapeur” prin cameră, se apostrofează cu „espece d'imbecile” etc. Apare de asemenea germanismul „țal!” strigat chelnerului pentru plată, și expresiile engleze „high-life” și „five o'clock-tea.” Burghezia devenea cosmopolită. Caragiale a luat o atitudine critică față de numeroase tendințe și grupuri sociale ale timpului său, dar în special împotriva politicianismului liberal și a creaturilor lui, trăind parazitar în cadrul statului, adaptat intereselor acestuia. Atitudinea critică a lui Caragiale a pus în evidență falsul democratism, pretenția unei culturi neasimilate, prostia și vulgaritatea. 106 Putem concluziona că limba personajelor lui Caragiale este în primul rând o limbă vorbită. Dincolo de unele trăsături comune ale aspectului vorbit al limbii (lungiri de sunete, contrageri de vocale, expresii tipice, construcții anacolutice, diminutivare cu funcție de atenuare - pensioară, însemnărică, scrisorică etc. - și altele) apar particularități specifice unei regiuni sau chiar unui moment din istoria limbii. Funcția stilistică a acestor particularități nu este totdeauna numai de localizare sau de datare, în comedii și schițe, realizează un contrast de limbaj și servesc ca instrument de creare a unui anumit comic verbal. Întrucât se poate spune că aproape fiecare personaj are stilul său individual, deci este caracterizat prin modul specific de vorbire, limba vorbită în opera lui Caragiale prezintă anumite particularități nu numai după loc și timp, dar și după mediul social (de exemplu notarea unor elemente de jargon), după vârstă, după gradul de cultură al personajului. 4.3. PROCEDEE ALE COMICULUI DE LIMBAJ Caragiale nu este numai un satiric, este și un creator de comic. El excelează prin crearea de situații comice, dar și prin crearea unui comic ce esență verbală. Pentru a zugrăvi lipsa de cultură și decăderea intelectuală a personajelor sale, Caragiale a recurs la numeroase procedee ale comicului verbal1: deformări de cuvinte: „iconomie, odicolon, compromenta, intidenție [pentru intendență], catindat, dipotat, vanghelistul, subfirurgul, asenție [pentru esență], vitrion, revuluție, polinez [pentru polonez], ostroment, apropitar, grandirop [pentru garderobă], bagabont, canțilerie, cremenal, isplica” etc.; etimologii populare: „cerneală violentă, intrigatoriu [pentru interogatoriu], vermult [pentru vermut], Marcu Aoleriu, geantă latină”etc.; ticuri verbale: „ei, ași!parol! c-eșt' copil? ești teribil, monșer, parol! mă-nțelegi! aveți puțintică răbdare!” Mijloacele comicului verbal nu sunt găsite de Caragiale numai în vocabularul oamenilor pe care-i observă, dar și în particularitățile lor morfologice și sintactice. O trăsătură evidențiată de autor în limbajul oamenilor inculți este dezacordul dintre subiect și predicat: „Și șpițerii nu știu ce-a făcut, ce-a turnat pe bilet și-n două minute a ieșit iar dungile la loc. Te-a căutat doi inși. Camerele s-a-nchis de săptămîna trecută.” Mari efecte de umor a scos Caragiale dintr-o anumită legătură între propoziția principală a unei fraze, prin conjuncția pentru ca : „Asta nici o umanitate nu poate pentru ca să fie. Nu face să lăsăm damele pentru ca să ne aștepte. Când orice asasin, mă-nțelegi, plătit de o mînă criminală, poate pentru ca să vie. Onorabile domn, permite-mi pentru ca să-ți prezant pe 1 Tudor Vianu, „Aspecte ale limbii și stilului lui I.L.Caragiale”, în Probleme de stil și artă literară, București, Editura de stat pentru literatură și artă, 1955, p.102-103 107 cetățeanul Titircă.” În schița „Proces-Verbal”, unde este imitat stilul analfabet al administrației de pe vremuri, Caragiale a pus în lumină și alte modalități ale exprimării inculte, cum este întrebuințarea unor părți de cuvânt fără complinirea necesară: „ . d. Stavrache Stavrescu. după ce l-am eliberat azi-dimineață de la secție, deoarece la prima cercetare ce am făcut-o aseară, pentru scandalul provenit (provenit din ce?). o lampă sistem cu două fitiluri de porțolan cu abajur pentru suma de 18 lei, contestând patru (cine?) care pretinde propietarul iar dânsul susține (ce susține?). Avînd în vedere după intervenția noastră pentru a împăca pe părți, am luat în cercetare (ce?) și actele constatînd” etc.”; sau utilizarea unor construcții relative, cu omisiunea termenului cu care urma să se facă relația: „. ambele chiriașe împreună cu mama și mătușa lor l-ar fi insultat și chiar l-ar fi lovit, încât de-abia a scăpat spre a veni să reclame, care noi n-am constatat” etc. La nivelul limbajului comicul se manifest ă prin două modalități: 1. Contrast între ceea ce spune personajul și ceea ce reprezintă conținutul exprimat; 2. Contrast între forma realizată a limbajului și forma pe care ar dori să o realizeze vorbitorul. Procedeele comicului de limbaj se fundamentează pe un element de eroare, de abatere de la regulile de corectitudine logică ale vorbirii sau de la regulile de corectitudine lingvistică și stilistică ale vorbirii. Aceste distincții ar corespunde următoarelor două categorii ale comicului precizate de H. Bergson1: 1. Efecte comice care găsesc în limbaj numai forma materială de manifestare, sursa comicului fiind spre exemplu valoarea legilor gândirii materializate în limbaj; 2. Efecte comice a căror sursă este limbajul însu și. În prima situație limbajul exprimă, deci comicul, în a doua îl creează: „ilfaut distinguer entre le comique que le langage exprime et celui que le langage cree:” Ștefan Cazimir1 2 în lucrarea sa Caragiale - universul comic, fundamentală pentru studiul comicului în opera lui Caragiale, ia drept criteriu al sistematizării faptelor din sfera comicului verbal distincția operată de filozoful francez. Pentru categoria comicului creat prin limbaj, Ștefan Cazimir stabilește două izvoare fundamentale: specificitatea maximă și interferența registrelor. Particularit ățile lingvistice prin care se realizează cele două tipuri de vorbire care, evident, realizează efecte comice de natură mai complexă tocmai prin trecerea bruscă de la 1 Paula Diconescu, „Evoluția stilului artistic în sec. al XIX-lea”, Partea a II-a, în Elemente de istorie a limbii române literare moderne, București, Editura Universității, 1975, apud H. Bergson, Le rire - Essai sur la signification du comique, Paris, 1904, p.105-106 2 Paula Diconescu, „Evoluția stilului artistic în sec. al XIX-lea”... , apud Ștefan Cazimir, Caragiale -universul comic, București, EL, 1967, p.225-245 108 unul la altul aparțin în esență la două straturi istorice delimitabile: stratul de veche și înceată sedimentare și altul constituit din elemente datorate unor influențe foarte recente. Primul strat caracterizează mai ales vorbirea personajelor care reprezintă pe vârstnici și în general un mediu lipsit de cultură. Ceea ce conferă anume pitoresc lingvistic vorbirii acestor personaje sunt mai ales expresiile tipice. Iată câteva exemple din vorbirea care-l caracterizează pe jupân Dumitrache: „Mai că-mi venea să-l cârpesc”, „s-a ținut gaie după mine”, „mănâncă pe datorie, bea pe verasie”, „i-am zis pe șleau”; pe Conul Leonida: „azi aici, mâine-n Focșani, ce-am avut și ce-am pierdut”, „cap ai, minte ce-ți mai trebuie”; pe Iordache: „te culci pe urechea aia”, „ia venitpandaliile” etc. În schițe: „unde a înțărcat mutu iapa”, „încinși cu tei ca la Fefelei!”, „Marea cu sarea!” (Art.214) În vorbirea acelorași categorii de personaje se păstrează numeroase grecisme și turcisme: „peș” în expresia „a sta într-un peș”, , „nerement, abitir, papugiu, moftangiu” (Jupân Dumitrache), „„mangafaua, halima” (Crăcănel), „tibișir, zamparagiu” (Iordache), alături de care se pot menționa și termeni învechiți de alte origini: tist „ofițer” , <mag., cupet „negustor” <sl. (Pampon) Sintaxa se caracterizează prin construcții tipice vorbirii neîngrijite ilustrând o modalitate a comicului mecanic, procedeul nefiind lipsit de o funcție caracterizatoare și satirică: „ -Aia-i aia, care știi dumneata de câte ori am spus eu, că o să se-nfunde odată cu cheltuielile nebunești, care pot pentru ca să zic că nici o țară nu s-a mai întâmplat, pentru ca să vie și să zică la un moment: nu mai am drept ca să mă împrumut fără voia dumitale! care atunci însemnează că nu mai ești independentă nici la tine acasă, după ce ți-ai vărsat sângele ca să ajungem pentru ca să aibă fortificații și să poți zice la un moment dat: până aici! Nu permit!” (Situațiunea) Structura degradată a frazei include elemente lexicale ale vorbirii „alese”: „Uite la ce-am venitără noi la dumneata, care ne-a recomandat o prietină a noastră, finc-a venit și dumneei o chestie, tot într-o pricină de, par egzamplu acum, vine vorba.” (Art.214) Al doilea strat este alcătuit din elemente lexicale recent introduse în limbă, care țin în primul rând de încercările, sub imperativul modei, de adoptare a unor termeni străini, odată cu pătrunderea în limbă a neologismelor necesare culturii moderne. Neologismele, în special de origine franceză, prezintă caracteristici de adaptare fonetică, morfologică sau contextuală în funcție de mediul social și gradul de cultură a celor 109 reprezentați prin personajele din schițele sale. Deci, neologismele au o funcție de individualizare și tipizare a personajelor. Dată fiind atitudinea satirică a scriitorului, îndreptată contra unor reprezentanți, ai anumitor categorii sociale, Caragiale a exagerat, a șarjat, a încărcat uneori limbajul unor personaje nu cu deformări care nu ar fi fost posibile în vorbire, ci cu cuvinte deliberat alese, care în vorbirea unor medii sociale neinstruite sunt sau pot fi modificate după modelul cuvintelor din fondul vechi la care au fost asimilate. Diferitele tipuri de deformări ale cuvintelor neologice au fost prezentate sistematic de acad. Iorgu Iordan.1 Alternarea vocalelor e și_i sau a vocalelor o și u de obicei neaccentuate: „cintiron, cremenal, dicorație, dicorății, dipotat, isplica” (Jupân Dumitrache); „ezirciț” (Veta) și „izirciț”(Chiriac), „iconomie ” (Cetățeanul turmentat), „cremenală” (Mița); „giuben” (Jupân Dumitrache), „revuluție” (Leonida), „particoler” (Pampon) etc.; reducerea finalei -i(u): „coledzi, sufradzi” (Dandanache); dispariția lui n: „pasion” pentru pension (Jupân Dumitrache), „sanfaso”, fr. sans fașon (Zița), „itidentie” pentru intendență (Catindatul); epenteza lui -n- : „andresă, andrisant” (Cetățeanul turmentat), „adorantă” (Mița, Nae) etc.; substituiri de consoane: „bagabont” (vagabond) - Jupân Dumitrache, „bampirul” - Ghiță Pristanda, „bagadel”- Leonida, „catinda” (candida) - Catindatul. Se observă că fenomenele menționate se combină cu altele (asimilări, disimulări, metateze). Comp. și: „apropitar, ampotrofagu, ceferticat, catrindală, levorver, ostromente, la suplimatără”, etc. Șovăielile în pronunțarea neologismelor explică și numeroasele pronunțări hipercorecte, ca reacție față de rostiri presupuse incorecte. Astfel, după Iorgu Iordan (op.cit. p.412) înlocuirea lui i prin_e, a lui u prin o în cuvinte cum sunt: „devorța, teribel, triveal, coraj, foncționar, poblic, docoment” s-ar explica și prin „teama” vorbitorilor că rostirile cu_i respectiv cu u (divorța, curaj, etc.) ar fi incorecte. Etimologia populară se explică tot ca efect al unei înțelegeri greșite a cuvintelor și are la bază necunoașterea sensului cuvintelor a căror formă este modificată sub influența altora cu care prezintă unele asemănări fonetice. După cum precizează acad. Iorgu Iordan (Iordan, op.cit. : 414) „„modificarea poate fi mai mult ori mai puțin profundă, mergând uneori până la 1 Paula Diconescu, „Evoluția stilului artistic în sec. al XIX-lea”, Partea a II-a, în Elemente de istorie a limbii române literare moderne, București, Editura Universității, 1975, apud Iorgu Iordan, Limba „eroilor” lui I.L. Caragiale, în Studii de istoria limbii române literare. Secolul XIX, vol. II, București, Editura pentru literatură, 1969, p.400-43; apud Al. Rosetti, Șerban Cioculescu și Liviu Călin,I.L.Caragiale, Opere, Ed.critică. Introducere de Silvian Iosifescu, București, I, 1959, II, 1960, III, 1962, IV, 1965 (pentru exemple) 110 confundarea ambelor cuvinte, care își păstrează bineînțeles, sensurile lor, de obicei foarte diferite unul de altul.” Etimologia populară are loc la cuvinte recent împrumutate: „asinuitate” (asiduitate), „lăcrămație” (reclamație), „a mânca de la datoriile ce ne impun” (fr. manquer a ses devoirs „a nu-și îndeplini obligațiile”); „sufragiu universale” (sufragiu „vot” este confundat cu sufragiu „servitor”) în vorbirea lui Nae Ipingescu: „geantă latină” (gintă), „lege de murături” (în loc de moratoriu „lege pentru amânarea plății datoriilor”), „fandacsie” (fantezie) în vorbirea Conului Leonida; „modistă” (modestă), Marcu Aoleriu (Jupân Dumitrache); „scrofuloși” (scrupuloși), „renumerație” (remunerație) în vorbirea lui Pristanda etc. Folosirea improprie a unor termeni este frecventă în vorbirea personajelor din opera satirică a lui Caragiale: „pardon de impresie” (expresie), „iluzii” (aluzii), „vi se va comunica un document, mi s-a făcut o imputare și sunt mândru de aceasta, n-o mai maltrata domnule, măcar cu o vorbă bună, scoase șicul [șiș] de la baston ca să mă sinucidă, s-a pronunțat cu vociferări” etc. Deși constituie abateri de la norma limbii literare curente, o situație aparte, au formele învechite ale unor neologisme („sotietate, printipuri”) sau formele orale ale altora cu aspect fonetic asemănător cu cel al cuvintelor corespunzătoare din franceză („enteros, suspanda, enfluansa, comersant”, etc). Multe dintre acestea, ajunse în vorbirea unor categorii sociale lipsite de cultură, sunt folosite cu aspect fonetic deformat. Elementele de jargon sunt mai frecvente cu cât coborâm spre categoriile sociale mai puțin instruite ale periferiei urbane ceea ce explică și numeroasele deformări sau folosirea improprie de termeni: „alevoa, pamplezir, de par egzamplu, monșerul meu, per l'amour di Dieu” (Zița), „musiu” (Jupân Dumitrache). Alăturarea de termeni eterogeni aparținând celor două straturi creează de obicei comicul: „țățico, mașer; țațo, per l'amour di Dieu!”; Zău! tățico, parol! Să mă-ngropi”, (Zița). Expresia pleonastică, datorită alăturării a două sinonime: „Domnule, musiu” (Spiridon), „bunăoară, de par egzamplu” (Leonida), „în stare a fi capabil” (Veta), etc. Efectul comic este deosebit în cazul contrastului dintre expresia regională a unor expresii neromânești: „No! acum conzistenția. Conzistenția comeatii conzistă din materia cea mai faină din toate puncturile de vedere a senzurilor noastre; mutachis, mutanghis, mai faină decât o bășică de săpun, mă rog!” (Despre cometă) 111 4.3.1 COMICUL GENERAT PRIN CONTRASTUL DINTRE CEEA CE SPUNE PERSONAJUL ȘI CEEA CE REPREZINTĂ CONȚINUTUL EXPRIMAT „Comicul exprimat prin limbaj presupune de obicei un defect de gândire al personajului de care se râde. Eroarea de gândire poate fi corelată cu una de vorbire și invers. Ilogismul, exprimat prin limbaj, devine comic în raport cu pretenția personajului comic -inconștient, involuntar (naivul) sau conștient, voluntar (impostorul, demagogul) de autenticitatea esenței - care se opune realității”.1 Paula Diaconescu evidențiază faptul că automatismul gândirii sau incapacitatea unui personaj de articulare coerentă a ideilor se reflectă la nivelul limbajului chiar în anularea funcției de comunicare a vorbirii. Un act de comunicare normală presupune menținerea contactului dintre emițător și receptor nu numai prin folosirea aceluiași cod, dar și pe baza realizării aceleiași înțelegeri și interpretări a elementelor codului, precum și prin păstrarea nealterată a elementelor verbale de care depinde transmiterea unei informații nealterate. Ea ne atrage atenția că încălcarea normelor duce la anularea funcției fatice a limbajului și la compromiterea posibilității de realizare a vorbirii ca act de comunicare receptat; este aici una dintre trăsăturile esențiale ale comunicării „anormale” pe care o întâlnim în structura verbală a dialogului dintre personaje. În continuare Paula Diaconescu aduce exemplificări în acest sens din opera marelui clasic I. L. Caragiale. (Diaconescu 1975, op.cit. : 300-304) Iată efectul pe care-l produce expunerea pedagogului Marin Chicoș Rostogan despre temperatura cometei: „Vremea, mă rog, se-mparte, după cum au proboluit Telzius, în două părți, cari se despart una de alta la acelfixum, carele se cheamă zero-graduri sau nul. De-acolo, aceea care mere-n sus - Bîrsescule, fii atent! - este partea călduroasă, și aceea care mere-n jos - Ioanescule, nu căsca gura, că intră musca! - este partea friguroasă, iar la nul, mă rog, apa - Popăscule, vrei să mînci bătaie! - apa prinde pojghiță.” (Despre cometă) Personajele sunt puse mai întotdeauna în situația de reciprocă neînțelegere. La aceasta contribuie modificarea unor substitute sau introducerea altora pentru care referentul la care trimit nu fusese precizat, caracterul eliptic al replicilor, expresia echivocă (cu referent diferit la emițător, receptor) etc. Exemple: a)„- Ce!... ce si la gît?... briliant?/ - Da. / - Unde ai găsit-o? / - Ce să găsesc? / -Piatra. / - Care piatră? / - Briliantul, frate. ” (Cadou) 1 Paula Diconescu, „Evoluția stilului artistic în sec. al XIX-lea”, Partea a II-a, în Elemente de istorie a limbii române literare moderne, București, Editura Umversțtățu,1975, p.299 112 b) „- Te văz așa. distrat și cam nervos. / - Nu, frate, aștept pe soția mea, și nu mai vine; am mare nerăbdare să văz dacă a reușit și acum. Dacă reușește ș-acum, halal să-i fie!... că ăla e un ciufut.” (Diplomație) c) „ - Ei? / - Ei, le dă la toți. / - Cum, la toți? / - Fire ște. fiindcă toți sunt de familie bună. / - Cum, de familie bună? / - Ca Ovidiu. / - Nu-nțeleg. / - Le dă - zic eu - notă bună la toți băieții.” (Bacalaureat) d) „Domnul: - Domnu-i acasă? / Feciorul: - Da, dar mi-a poruncit să spui, dacă l-o căuta cineva c-a plecat la țară. / D: - Dumneata, spune-i c-am venit eu. / F: - Nu pot, domnule. /D: - De ce? /F: - E încuiată odaia. /D: - Bate-i să deschidă. /F: - Apoi, a luat cheia la dumnealui când a plecat. / D: - Care va să zică a plecat? / F: - Nu, domnule, n-a plecat. / D: - Amice, ești ... idiot! / F: - Ba nu, domnule. / D: - Zici că nu-i acasă. / F: - Ba-i acasă, domnule. /D: - Apoi, nu ziseși c-a plecat? /F: - Nu, domnule, n-a plecat. /D: - Atunci e acasă. / F: - Ba nu, da n-a plecat la țară, a ieșit așa. / D: - Unde? / F: - In oraș. / D: -Unde!? / F: - În București. / D: - Atunci să-i spui c-am venit eu.” (Căldură mare) Uneori, lungimea dialogului nu contribuie la sporul de informație: „- Mă Costică!... Știi tu la cine ne-am gîndit noi toți trei adineauri?... de cine am vorbit noi acumpînă să intri tu? / - De cine? / - De tine. / - Ei, aș! / - Zău, de tine. /- Parol? / - Parol! / - C-eșt' copil?” (Cam tîrziu.) Schițele, teatrul comic prezintă ca trăsătură specifică și complexitatea modalităților lingvistice de exprimare a comicului. (fonetică, morfologie, sintaxă, lexic) La nivel fonetic pronunțarea deformată a unor cuvinte care exprimă noțiuni necunoscute sau numai aproximativ cunoscute de către vorbitor, potrivit propriului sistem de înțelegere, dezvăluie în fond degradarea, trivializarea unor idei, adeseori eroarea de gândire, nonsensul unei comunicări. Astfel, Nae Ipingescu identifică în lectură cuvinte omografe, diferite însă ca pronunțare: „sufragiu” și „sufragiu”. Contrastul comic dintre ceea ce dorește să exprime vorbitorul și ceea ce exprimă în fapt se realizează și prin pronunțarea regională a unui cuvânt; comp. echivocul bazat pe crearea unei omonimii: „metoda ghe a prăda grămakica” (Marin Chicoș Rostogan) „Jocul de cuvinte” prin comutări de litere produce la receptor, un sens diferit sau un nonsens. „D: - Ce stradă e asta? / F: - Strada Pacienții. / - Strada Pacienții?... imposibil! / -Nu, domnule, e Strada Pacienții. / D: - Atunci, nu e asta. / F: - Ba-i asta. / D: - Nu. / F: - Ba 113 da. / D: - Eu caut din contră strada Sapienții, 11 bis, strada Sapienții, d. Costică Popescu. / F: - Așa? / D: - Așa. / F: - Atunci, nu e aici. / D: - Foarte bine.” (Căldură mare) Multe deformări prezentate ca etimologii populare se bazează pe operații de adăugare („cerneală violentă” pentru violetă, „Gagamiță” pentru Agamiță) sau de suprimare-adăugare („suplima” pentru suprima) a unor sunete în corpul fonetic al unor cuvinte de obicei sub influența altora. La nivel morfologic anumite apelative „domnule, frate, soro” sunt folosite ca termeni nemarcați în exprimarea opoziției semantice de gen. De exemplu: Leonida se adresează soției prin formele „domnule, frate”, Efimița i se adresează prin forma „soro”; cocoana din Art.214 se adresează tânărului folosind apelativul „țațo”; Veta se adresează lui Chiriac prin „frățico”; lui Trahanache i se spune „Tatițo” (probabil prin analogie cu mamițo); uneori formele pronominale realizează o inadecvare semantică: „am să vă omor eu! Pe Didina, pe tine și pe mine.” (Mița) La nivelul sintaxei erorile de construcție a frazelor corespund unor incoerențe ale gândirii, comicul nefiind strict de natură verbală, ci și unul care-și asociază o eroare logică. Incoerența construcțiilor exprimă incoerența construcțiilor: „ vreau să zic într-o privință, poporul, națiunea, România. țara în sfîrșit ... cu bun-simț, pentru ca Europa cu un moment mai nainte să vie și să recunoască, de la care putem zice depandă.” (Farfuridi); „ Cu cît se apropie de soare, astrul pletos își acțelărează amăsurat mersul său, nețăsare cresțendo” (Mariu Chicoș Rostogan); „Nu-mi mai dă mîna pentru ca să țin nevastă fără zestre; mai ales că a fost o nenorocire acu, cu ocazia bugetului, care am devenit suprimat pe întîi aprilie” (Tânărul din schița Art.214) La nivelul lexical multe cuvinte, devenite automatisme, își pierd semnificația și exprimă comicul când produc inadecvări. Procedeul are funcția de a caracteriza personajul prin incapacitatea de a-și controla vorbirea care dezvăluie contradicția dintre idei, inexistentă în intenția vorbitorului. „Ticurile verbale contribuie la imobilitatea vorbirii prin care se exteriorizează automatismul gândirii multora dintre personajele din comedii și schițe”. 1 De exemplu Trahanache repetă formula „avețipuțintică răbdare!”, Pristanda este caracterizat prin replica repetată „Curat!”, etc. 1 Paula Diconescu, „Evoluția stilului artistic în sec. al XIX-lea”, Partea a II-a, în Elemente de istorie a limbii române literare moderne, București, Editura Universității, 1975, p.304 114 4.3.2 COMICUL GENERAT PRIN CONTRASTUL DINTRE FORMA LINGVISTICĂ REALIZATĂ ȘI FORMA LINGVISTICĂ PE CARE AR FI DORIT SĂ O REALIZEZE VORBITORUL Modalitățile de realizare a comicului verbal se pot reduce la două categorii: abaterile lingvistice și abaterile stilistice este de părere Paula Diaconescu. Abaterile de la normele limbii literare au fost surprinse la nivelul tuturor compartimentelor limbii(fonetic, morfologic, sintactic și lexical) sub cele mai variate forme: particularități lingvistice regionale (muntenisme, moldovenisme, ardelenisme); particularit ăți ale vorbirii familiare sub aspectul ei neîngrijit sau trivial; cuvinte învechite, nu neapărat arhaisme (turcisme, neogrecisme); forme degradate ale neologismelor romanice; fonetisme care reflectă un defect de vorbire etc. În vorbirea personajelor comice abaterile lingvistice și stilistice nu apar independent unele de altele. Cu cât limba personajelor se abate mai mult de la o normă, cu atât cei care o vorbesc sunt mai ridicoli. ( Mariu Chico ș Rostogan, personajele din schița Telegrame, etc.) Mimetismul lingvistic care generează un contrast comic de limbaj este caracteristic multor personaje din opera satirică a lui I. L. Caragiale. Titu Maiorescu și C. D. Gherea au fost primii care i-au recunoscut originalitatea comediilor, autenticitatea tipurilor sociale create mai ales prin specificul de vorbire al personajelor care le reprezintă. După cum precizează Garabet Ibrăileanu 1 în opera satirică a lui Caragiale „limbajul, prin incoerența și împestrițarea lui, e de ajuns, el singur, să ne arate și incoerența ideilor unei societ ăț i informe, ori în stare de formare, și acel amestec de civilizații, redat prin amestecul de cuvinte vechi și noi, stîlcite, schimonosite ca și ideile pe care le reprezintă.” Caragiale, alături de Eminescu și Creangă prezintă în comun o trăsătură stilistică esențială: antiretorismul, care explică limba vorbită, cu structuri diferite, în opera celor trei mari creatori de stiluri artistice individuale din a doua jumătate a secolului al XIX-.lea. 1Paula Diconescu, „Evoluția stilului artistic în sec. al XIX-lea”, Partea a II-a, în Elemente de istorie a limbii române literare moderne, București, Editura Universității, 1975, apud Garabet Ibrăileanu, Spiritul critic în cultura românească, Iași, Editura „Viața Românească” 1909 115 CAPITOLUL V - ASPECTE METODICE ALE PREDĂRII SCHIȚEI ÎN 9 ÎNVĂȚĂMÂNTUL GIMNAZIAL ȘI LICEAL Schița (< a schița, it. schizzare „a desena ceva în mod schematic”) este o operă literară epică în proză, de mici dimensiuni, a cărui acțiune se reduce la un singur episod, un instantaneu semnificativ din viața unui personaj sau a unui grup restrâns de personaje. Termenul schiță a fost preluat din domeniul artelor plastice, unde însemna „creionarea fugitivă a unui motiv”. În literatură definește o narațiune sumară, echivalentă ca pondere epică unei scene dintr-un act dramatic, cum îl explică dicționarul de termeni literari1. Inspirată din realitate, schița a fost cultivată cu succes în literatura universală începând din secolul al XIX-lea de scriitori ca M. Twain, N. Gogol, A. Cehov. În literatura română creatorul genului este I. L. Caragiale care publică în 1901 volumul „Momente” adunând în el schițe răspândite anterior în publicistica vremii. Această specie a genului epic s-a răspândit pe măsură ce s-a dezvoltat jurnalistica, adaptată spațiului restrâns rezervat de ziare și reviste. Aceste restricții au impus un anumit tip narativ al schiței, din care se desprind câteva trăsături definitorii: - acțiunea lineară, simplă, fără planuri paralele, orientată spre deznodământ; - subiectul surprinde o secvență revelatoare pentru caracterul unui personaj, pentru rolul pe care îl au în destinul uman diverși factori (întâmplarea, apartenența socială, moralitatea, etc.); - personajele, chiar creionate sumar, sunt de obicei tipice, reprezentând o anumită categorie umană (socială, morală, profesională); - situațiile în care apar personajele sunt banale, pentru a reliefa nota de autenticitate; - modurile de expunere folosite sunt narațiunea, dialogul, iar descrierea , însemnând pauza epică apare mai rar și e sumară; - stilul este concis, formulările sunt riguroase, fără verbalism. Programa școlară de limba și literatura română presupune studiul schiței atât în învățământul gimnazial, cât și în învățământul liceal. De exemplu în clasa a V-a elevii studiază schița Vizită, în clasa a VI-a schița D-l Goe, iar în clasa a IX-a ei supun studiului schița Tren de plăcere a lui I. L. Caragiale. 1 Nicolae Balotă și Al. Săndulescu, Dicționar de termeni literari, București, Editura Academiei Republicii Socialiste Române, 1976, p.394 116 PROIECT DIDACTIC Profesor: Țermure Voichița Unitatea de învățământ: Lic.Tehn. “I. C.Românul” Disciplina: Limba și literatura română Clasa: a V-a Subiectul: „Vizită...”, de Ion Luca Caragiale MOTIVAȚIA: • Din perspectivă educațională, lecția contribuie la consolidarea unor atitudini și deprinderi privind combaterea inculturii, a obrăzniciei, a iresponsabilității; • Din perspectivă instructivă, elevii își aprofundează modalitățile de caracterizare a unui personaj; • Lecția dezvoltă gândirea critică, dând posibilitatea elevilor să interpreteze din diferite unghiuri educația greșită a lui Ionel și să realizeze caracterizarea personajului. OBIECTIVE OPERAȚIONALE: O1: să citească textul corect, conștient și expresiv; O2: să povestească pe scurt conținutul schiței „Vizită...”, de I. L. Caragiale, ținând cont de momentele subiectului; O3: să identifice cauzele comportamentului lui Ionel; O4: să formuleze întrebări de tipul Cine? Ce? Când? Unde? De ce?... referitoare la conținutul textului; O5: să extragă mesajul educativ al textului; O6: să-și exprime propria părere în ceea ce privește comportamentul lui Ionel; O7: să caracterizeze personajul principal al schiței (Ionel). CONDIȚII PREALABILE: Elevii trebuie să aibă: - Informații privind tematica prozei scurte a lui I. L. Caragiale, valențele educative ale literaturii sale; - Deprinderi de a lucra în grupuri, de a acepta opiniile partenerilor de dialog și de a folosi metode moderne de dezvoltare a gândirii critice. EVALUAREA: Cunoștințele dobândite îi pregătesc pe elevi să stabilească relații corecte între ei și părinți. Elevii vor putea aplica cele învățate în viața de zi cu zi. 117 RESURSELE: Resurse temporale : 50 de minute Resurse materiale: • Manual de limba română pentru clasa a V-a, Editura Humanitas Educațional, București, 2006, autori Al. Crișan, Sofia Dobra, Florentina Sâmihăian; • Volumul Momente și schițe de I. L. Caragiale; • Fișe de lucru, cretă colorată, tablă, caiete, flipchart, carioca; • Cinci steluțe inscripționate cu întrebările: CE? CINE? CÂND? UNDE? DE CE?. Resurse umane: clasa de elevi Resurse procedurale: conversația, explicația, brainstorming, exercițiul, explozia stelară, cvintetul, lucrul cu manualul, problematizarea. Forme de organizare: frontal, individual, pe grupe de elevi. DESFĂȘURAREA LECȚIEI: I. EVOCAREA: • Exercițiu de spargere a ghetii (2 min.) Solicit elevilor să prezinte o „năzdrăvănie” pe care au făcut-o și care a fost, sau nu a fost aflată de către părinți. • Exercițiu de scriere liber ă (5 min.) Elevilor li se cere să scrie tot ce le trece prin minte în legătură cu însușiri sau defecte pe care le poate avea un COPIL. Se realizează un brainstorming pornind de la răspunsurile elevilor. (Anexat) • Oganizatorul verbal: anunțarea subiectului și a obiectivelor lecției. (1min. ) II. REALIZAREA SENSULUI: Citirea de către elevi a textului „Vizită.” , de I. L. Caragiale (10 min.) Interogările profesorului declanșează brainstorming-ul: Este bine ce a făcut Ionel? (motivați răspunsul) De ce personajul este considerat pozitiv/negativ? Cum ar fi trebuit să procedeze Ionel? Ți-ar plăcea să fii ca el? De ce? Jurnalul cu dublă intrare (7 min. ) Elevii stabilesc o legatură între text și propria lor experiență de viață. (Anexa 2) 118 Pentru aplicarea acestei metode, elevii trebuie să împartă pagina în două părți, trasând o linie verticală pe mijloc. În partea stângă se pot nota citate, fragmente, iar în partea dreaptă le vor comenta, vor justifica alegerea făcută, vor scrie ce i-a determinat să facă această alegere. Pot nota, de asemenea, impresii, sentimente, păreri, întrebări pe care și le-au pus atunci când au făcut alegerea. Această metodă dă posibilitatea elevilor să exprime prin cuvintele lor tot ceea ce cred, simt, știu, gândesc și înțeleg despre text, fragment, paragraf. • Explozia stelară (10 minute) Grupul de elevi va fi împărțit în 5 echipe. Tema o reprezintă personajul principal, Ionel, modul său de purtare și faptele lui. Se împart echipelor steluțele pe care ei vor formula întrebări de bază începând cu cuvintele: Cine? Ce? Când? Unde? De ce?... Fiecare elev din echipă va trebui să formuleze câte o întrebare. Se lipesc steluțele pe coala de flipchart, se citesc întrebările formulate de elevi și se răspunde la acestea. III. REFLECȚIA: • Investigația comună (10 min. ) Pentru a intra în profunzimea textului se propune spre reflecție următoarea întrebare: Considerați că Ionel, prin comportamentul pe care-l are, dă dovadă că este o persoană educată? Argumentați răspunsul! Se cere elevilor să răspundă în scris la întrebare și apoi încep dezbaterea. Voi adresa întrebări pentru a încuraja dezbaterea, voi cere lămuriri, argumente. În finalul dezbaterii se trage concluzia că pentru a fi respectați trebuie ca la rândul nostru să-i respectăm pe cei din jur. Solicit elevilor să precizeze ce însușiri și ce defecte din cele prezentate de ei în brainstorming se potrivesc personajului Ionel. Se vor trece pe tablă elementele care alcătuiesc portretul fizic și moral al lui Ionel (harta personajului - Anexa 4). Pornind de la răspunsurile primite, se poate alcătui un ciorchine de idei, care să grupeze sintetic răspunsurile elevilor. Scriere liberă : Cvintetul (5 min.) Pornind de la conținutul textului solicit alcătuirea unei poezii după cerințele date. (Anexa 5). Elevii își citesc cvintetele în fața clasei. 119 Se cere elevilor să găsească un alt final al textului din momentul în care Ionel iese afară cu cheseaua cu dulceață. IV. EXTENSIA: 120 (Anexa 1) Brainstorming jucăuș neastâmpărat c (Anexa 2) Jurnalul cu dublă intrare Vizită... de Ion Luca Caragiale Fragment care i-a surprins sau care le- Un comentariu despre fragmentul a amintit de ceva din propria experiență. ales. 121 (Anexa 3) EXPLOZIA STELARĂ Cine? Cine vine în vizită la doamna Maria Popescu? Cine apare cu sabia scoasă în fața mamei? Cine pune dulceață în șoșonii musafirului? De ce Ionel se comportă astfel? De ce mama sa nu îl pedepsește? De ce Ionel poartă o uniformă militară? De ce ieșise Ionel în vestibul? De ce? Ce? Ce a primit Ionel cadou? Ce jucării are Ionel? Ce s-a întâmplat când doamna Popescu a vrut să salveze servitoarea din calea lui Ionel? Ce a făcut Ionel cu cheseaua de dulceață? / \ Unde? Când? Unde ar fi trebuit Ionel să bată Când se petrece întâmplarea? toba ș i să sufle din trâmbiț ă? Când descoperă scriitorul ce făcut Unde pleacă băiatul cu Ionel cu dulceat a? cheseaua de dulceață? Când se va comporta Ionel frumos? 122 (Anexa 4) Harta personajului 123 (Anexa 5) CVINTETUL 1 Primul vers are un singur cuvânt. Acel cuvânt trebuie să fie un cuvânt-cheie al textului (substantiv); 2 Versul al II-lea are două cuvinte (adjective); 3 Versul al III-lea trebuie să aibă trei cuvinte care exprimă acțiuni (verbe la gerunziu); 4 Versul al IV-lea va fi o propoziție din patru cuvinte, în care să exprime ce simt ei; 5 Versul al V-lea va cuprinde un singur cuvânt (cu rol de constatare, de concluzie). Ionel Neascultător, obraznic Necăjind, țipând, aleargând Un comportament total necivilizat. Neplăcut! 124 SECVENȚĂ DE LECȚIE care conține METODA FRISCO 5 5» Profesor: Țermure Voichița Unitatea de învățământ: Lic. Tehnologic „I. C. Românul” Clasa: a VI-a Subiectul: Schița „D-l Goe...”, de I.L.Caragiale Obiective operaționale: - să identifice modalitățile de caracterizare ale personajelor; - să emită judecăți de valoare asupra personajelor; - să prezinte atitudinea naratorului față de personaje; - să identifice trăsăturile fizice și morale ale personajelor din faptele, comportamentul și vocabularul lor. Metoda Frisco O perspectivă de abordare pentru caracterizarea personajelor Evaluare formativă Se explică elevilor metoda de lucru: Metoda Frisco abordează o problemă din perspective multiple; elevii trebuie să interpreteze anumite roluri și să-și susțină cu argumente punctele de vedere în cadrul unei dezbateri colective. Se vor forma două echipe: 1. Echipa de investigație alcătuită din 10 - 15 elevi care vor răspunde unui chestionar pe marginea lecției anterioare; 2. Echipa de concluzionare alcătuită din 5 - 6 elevi, care comentează critic întrebările echipei de investigație și propune rezolvări obișnuite, revenindu-le apoi sarcina de a juca anumite roluri: C = conservatorul//tradiționalistul - apreciază meritul soluțiilor vechi, prezintă neajunsurile fără a elimina posibile îmbunătățiri; 125 E = exuberantul - emite idei originale, imposibil de aplicat în practică, asigurând astfel o atmosferă creativă - imaginativă; P = pesimistul - neagă posibilitatea oricarei îmbunătățiri a soluțiilor originale; O = optimistul - critică poziția pesimistului și susține, în mod realist, soluțiile propuse de exuberant. Echipa de investigație se împarte în trei grupe: G 1 1. Care sunt personajele din schița “D-l Goe...”? 2. Care este personajul principal? 3. Care sunt personajele secundare? 4. Care sunt personajele episodice? G 2 1. Cum explicați titlul schiței? 2. Precizați câteva din acțiunile lui Goe! 3. Care sunt trăsăturile morale ale lui Goe desprinse din schiță? 4. Care este atitudinea celor trei «dame» față de acțiunile lui Goe? G 3 1. Care sunt trăsăturile personajului principal desprinse din limbajul său? 2. Numiți modalități de caracterizare ale personajului! 3. Goe este caracterizat direct de către autor prin descriere. Cum? 4. Din ce rezultă caracterizarea indirectă a personajului? Grupele vor formula răspunsurile la întrebările din lista de control. Membrii echipei de concluzionare vor face aprecieri la adresa răspunsurilor. Echipa de concluzionare identifică problema și împarte rolurile. Are o anumită atitudine față de Goe care este obraznic și răsfățat. Concluzie: Goe este tipul copilului needucat, rezultat al unei educații greșite din partea părinților. Produsele elevilor Conservatorul/tradiționalistul E păcat, dragi colegi, că personajul Goe aflat la o vârstă destul de KSJHSDț fragedă, nu ascultă de sfaturile celor mari, nu învață și este etichetat ca un copil needucat. E păcat că este obraznic, atât cu mama, cu bunica, cu mătușa, cât și cu ceilalți oameni. Ar trebui să i se explice ce este bine și ce este rău, să nu mai fie încurajat permanent în prostiile lui, să se comporte civilizat și să înțeleagă că nu are doar drepturi, ci și obligații. Exuberantul Și ce dacă Goe este neastâmpărat și nu ascultă de mama lui? Mie mi se pare că nu este chiar așa de rău ceea ce face el, trăindu-și copilăria în sânul unei familii care îl iubește, îl răsfață, îl lasă să facă tot ce dorește el, îl încurajează chiar și atunci când rămâne repetent oferindu-i totul. Dacă aș avea și eu o familie care mi-ar permite să mă comport asemenea lui, să fac ce vreau fără să ofer ceva în schimb, să fiu permanent încurajat și să nu fiu pedepsit, aș face la fel. Pesimistul Eu cred că Goe nu poate deveni un copil cuminte, fiind foarte răsfățat, încurajat de mamă, bunică și mătușă să facă orice prin simplul fapt că nu este certat, adăugându-se încurajarea permanentă, lipsa de preocupare, limbajul de mahala folosit. Toate acestea se învață și din familie, din mediul în care trăie ște copilul, dar și prin educație. Acest copil nu este educat, dar nu are nici modele de conduită. Optimistul Eu sunt sigur, dragi colegi, că este un copil care se poate schimba. Cred că atunci când va mai crește își va da seama că nu este bine ceea ce $ $ face și va deveni un copil politicos, respectuos și civilizat. 127 PROIECT DIDACTIC Profesor: Țermure Voichița Unitatea de înv ățământ: Liceul Tehnologic „Ion C ăian Românul” Clasa: a VI-a Obiectul: Limba și literatura română Subiectul lecției: D-l Goe., de I. L. Caragiale - apartenența la genul epic, aplicație comparativă la schița Vizită..., de I. L. Caragiale Tipul lecției: Mixtă OBIECTIVE CADRU: - Dezvoltarea capacității de exprimare orală - Dezvoltarea capacității de exprimare scrisă OBIECTIVE DE REFERINȚĂ: 2.4 să-și adapteze vorbirea la situația concretă de dialog sau de monolog 4.3 sa înlănțuie corect frazele în textul redactat, utilizând corect semnele ortografice și de punctuație Obiective operaționale: La sfârșitul lecției, elevii vor fi capabili: a) cognitive: 1. să identifice trăsăturile genului epic în textul D-l Goe. 2. să desprindă aceste trăsături din fragmentele lecției 3. să identifice mărcile spatio-temporale în text 4. să recunoască momentele subiectului 5. să evidențieze trăsăturile protagonistului și a celorlalte personaje 6. să explice asemănările și deosebirile dintre cele două texte propuse spre analiză 7. să rezolve sarcinile incluse pe fețele cubului b) afective: să manifeste interes față de opera epică să recepteze valoarea educativă a textului 128 Strategia didactică: a) metode și procedee: conversația euristică, lectura selectivă și explicativă, învățare prin descoperire, metoda cubului, problematizarea b) forme de organizare a activității elevilor: activitate pe grupe c) mijloace de învățământ: manualul de Limba romană pentru clasa a Vl-a, Editura All Educațional, 2005, fișe de lucru, imagini Bibliografie: Anca Șerban și Sergiu Șerban, 2005, Limba si literatura română , manual pentru clasa a Vl-a , București, Editura All Educațional Programa de limba si literatura romana clasa a VI-a C. Parfene , Medodica predării limbii române în școală , Ed. Polirom , Iasi, 2000 Alina Pamfil, 2007, Didactica limbii și literaturii române - Structuri didactice deschise , Pitești, Ed. Paralela 45 Vistian Goia , 2002, Didactica limbii și literaturii române , Cluj-Napoca , Editura Dacia 129 Secvențele lecției Ob. op. Activitatea profesorului Activitatea elevilor Metode Forme de organizare Evaluare Moment pregătește -se conversația Activitate Inițială: conform organizatoric materialul didactic pregătesc pentru frontală previziunilor, - asigură un climat ora de limba și elevii ar trebui să optim pentru desfășurarea literatura română facă observații activității asupra cunoștințelor referitoare la textul studiat, cu trăsături specifice genului epic Actualizarea - verifică calitativ - citesc și conversația Activitate cunoștințelor 3.2, 3.1 și cantitativ tema pentru corectează tema euristică frontala 130 dobândite acasă - solicită elevilor să enumere trăsăturile genului epic enumeră trăsăturile genului epic Captarea atenției - discută cu elevii despre alte texte care se încadrează in genul epic, ale aceluiași autor sau aparținând altor autori - discută cu elevii alegerile făcute, - elevii dau exemple de alte texte care aparțin genului epic și care au o tematica asemănătoare cu textul studiat elevii argumentează alegerile făcute învățarea prin descoperire Observarea curentă Anunțarea temei și a obiectivelor -profesorul anunță analiza comparativă propusă , având ca suport textele D-l Goe...s\. Vizită... , precizând Activitate frontală 131 obiectivele propuse Dirijarea urmărește elevii Lectura Activitate pe Evaluare învățării reactualizarea ideilor din realizează lectura selectivă și grupe formativa textul Vizită..., pentru o expresiva a poeziei explicativă, analiză corectă, precizând se învățarea prin că se va face analiza organizează pe descoperire textelor cu ajutorul echipe, trăgând la metodei cubului sorț fiecare din realizează fețele cubului cubul repartizarea pe 6 echipe a participă elevilor, cu un reprezentant activ la realizarea pentru fiecare grupă, în analizei conformitate cu fețele comparative problematiza cubului: astfel fiecare rezolvă rea echipă va lucra pe secțiunile: DESCRIE, COMPARĂ, ANALIZEAZĂ, ASOCIAZĂ, ARGUMENTEAZĂ, sarcinile de lucru 132 COMPUNE, profesorul urmând să explice în ce constă fiecare sarcină - urmărește modul de lucru al elevilor pe parcursul lecției Realizarea - solicită elevilor - prezintă Conversația Activitate Evaluare feedbackului să prezinte rezultatele fiecare grupă frontală formativa lucrului în echipe, în materialul lucrat, funcție de sarcina fiecărei acordând reciproc grupe puncte ulterior, pentru fiecare Eseul de cinci - folosește metoda echipă minute eseului rapid prin care verifică ce a rămas clarificat și ce nu, din lecția desfășurată Evaluarea - profesorul face - elevii Aprecierea aprecieri generale asupra primesc aprecierile verbala și notarea modului de desfășurare a profesorului 133 lecției, evidențiind observații originale grupa Asigurarea retenției enunță pentru acasă, indicații tema dând notea; casă - elevii își îă tema de 134 Anexe (detalieri pentru fetele cubului) 135 ANALIZEAZA -comportamentul rudelor lui Goe si pe cel al mamei lui Ionel, dna Popescu 2 136 COMPARA - Cele doua personaje din schitele lui I L Caragiale: D-l Goe si Vizita 137 ASOCIAZA - personajul principal cu un animal, cu o g & r palnta sau o culoare; argumentează S S alegerea 138 ARGUMENTEAZĂ Apartenența la genul epic 139 i COMPUNE 7 140 PROIECT DE LECȚIE Profesor : Țermure Voichița Unitatea de învățământ: Liceul Tehnologic „I. C. Românul” OBIECTUL : Limba și literatura română CLASA : a IX-a SUBIECTUL LECȚIEI : Tren de plăcere - I. L. Caragiale TIPUL LECȚIEI : De însușire de noi cunoștințe OBIECTIVE OPERAȚIONALE : La sfârșitul lecției elevii vor fi capabili : O1. să precizeze instanțele narative; O2. să identifice momentele subiectului; O3. să recunoască modurile de expunere; O4. să evidențieze specificul relațiilor de familie din schițele lui Caragiale. STRATEGII DIDACTICE : a) METODE ȘI PROCEDEE DIDACTICE : expunerea, conversația, brainstorming, jocul de rol, metoda 6-3-5. b) MATERIAL DIDACTIC : manualul, tabla, creta, caiete de notițe c) RESURSE: - sala de clasă; - colectivul de elevi și cunoștințele lor anterioare; - timp de lucru 50min. d) FORME DE ORGANIZARE A ACTIVITĂȚII ELEVILOR: frontală, individuală, lucru în grup. e) MATERIAL BIBLIOGRAFIC : Mihaela Secrieru , 2008, Didactica limbii române pentru studenții Facultăților de Litere și pentru pregătirea examenelor de titularizare, definitivat, grade didactice, ediția a IV-a, Iași, Ed. Studis Mihaela Secrieru, 2007, Portofoliul de practică pedagogică pentru studenții Facultăților de Științe UmanisteȚași, Ed. Studis 141 Desfășurarea lecției Evenimente instrucționale Scenariul didactic Strategii didactice Modalități de evaluare Profesorul Elevii 1) Cantarea atenției fCaotatio Solicit elevilor să îmi spună ce au făcut ora trecută, la limba și literatura română. Elevii răspund: „ Am lecturat textul Tren de plăcere" de I.L.Caragiale. Conversația / frontal benevolentiae ) 142 21 Anunțarea subiectului lecției si a Anunț elevilor că astăzi vom continua pe același text, dar vom identifica momentele subiectului, instanțele narative, modurile de expunere (anunțarea obiectivelor). Scriu titlul pe tablă și le indic să deschidă caietele și manualele și să noteze titlul. Elevii ascultă și notează titlul Conversația / frontal Capacitatea de receptare a mesajului oral de către elevi obiectivelor operaționale 3 (Reactualizarea cunoștințelor anterioare necesare învățării care urmează Solicit elevilor să îmi dea câteva informații despre Caragiale și opera sa. Elevii menționează câteva dintre schițele și piesele de teatru ale lui Caragiale și precizează faptul că scriitorul a fost un important dramaturg, precum și autor de nuvele, momente și schițe. Elevii oferă informații despre Conversația/ frontal; Brainstorming Capacitatea elevilor de reactualizare a cunoștințelor dobândite în gimnaziu; Capacitatea de formulare și transmitere a 143 Menționez că textul pe care urmează să îl studiem aparține speciei literare denumite schiță. Definesc, cu ajutorul elevilor, specia literară: Schița este o narațiune de mici dimensiuni, în care se relatează un singur episod semnificativ din viața unuia sau a mai multor personaje. Scriu pe tablă trăsăturile esențiale ale acesteia. schiță și le notează în caiete. Mai mulți elevi menționează pe rând că schița include un număr redus de personaje, în cadrul căreia se relatează un singur episod din viața unui personaj, fiind de dimensiuni reduse. mesajului oral 4)Comunicarea noilor conținuturi; Organizarea si dirijarea învățării Ofer câteva informații despre Caragiale și predilecția sa de a critica familia burgheză, făcând referire la schițele care ilustrează subiectul Vizită, Dl. Goe, Elevii ascultă. Expunere/ frontal; Capacitatea elevilor de a sintetiza informațiile; 144 Bacalaureat. Solicit ca elevii să lectureze textul, pe roluri. Ol. Cer elevilor să identifice instanțele narative: Joc de rol; Capacitatea de exprimare orală; narator, personaje, perspectivă Capacitatea narativă, timpul și persoana la de receptare a unui care se relatează, indici spațiali și 01.Elevii identifică text; temporali. mărcile narării la persoana a IlI-a, Notez pe tablă narator obiectiv, perspectiva din răspunsurile elevilor. afară, viziune realistă, de cele mai Capacitatea multe ori ironică la adresa de construcție a 02. împart clasa în personajelor, a cercurilor în care argumentului; grupuri de 6 elevi. Fiecare grup se „învârt” și a lumii în care trebuie să identifice câte un trăiesc. moment al subiectului și să 02.Elevii lucrează în noteze 3 idei principale din grupe. După cele 5 minute, se Capacitatea acesta, în 5 minute. alege câte un lider din fiecare de lucru în grup și grup care răspunde la cerință și Lucru în grup: individual. notează fiecare moment al 6-3-5; 145 03. Le sugerez spre subiectului pe tablă : expozițiunea ,intriga, desfășurarea cțiunii, punctul culminant, analiza detaliată a textului dat să deznodământul. identifice modurile de expunere. 03. Elevii observă predominanța dialogului intercalat cu secvențe de narațiune, prezența dialogului reprezentând un mijloc de 04. Propun elevilor caracterizare a personajelor. analizarea relațiilor familiale pe 04.Elevi menționează o Analiză pe baza observării unor secvențe din relație nu tocmai bună între text text. Mihalache și cocoana Anica și un raport oarecum încurcat între Mihalache și soția sa. Elevii constată de asemenea comportamentul prea afectuos al mamei față de fiul său, comportament specific ironiei caragialiene privind educația Conversația/ 146 copilului răsfățat. frontal 5) Obținerea feedback- ului în decursul orei, încerc antrenarea în discuție a întregii clase și stimularea participării active în vederea notării finale. Conversația/ frontal Capacitatea elevilor de a interacționa și de a se exprima liber și coerent. 6) Stabilirea sarcinilor nentru acasă Tema pentru acasă constă în realizarea caracterizării personajelor. 147 CONCLUZII Izvorât din entuziasmul reîntâlnirii cu creația uneia dintre cele mai luminate minți ale culturii noastre, cercetarea de față se încheie cu sentimentul că despre mijloacele de realizare a comunicării în proza scurt ă a lui Caragiale mai sunt multe lucruri de spus. Caragiale, așa cum observa Zarifopol, e în atâtea feluri, încât orice revenire la text va avea parte de noi și nebănuite revelații. Și revenirea este sigură, pentru că, așa cum remarca Maria Vodă Căpușan, opera „are în ea o mobilitate, o energie ce o altoiește pe mereu mișcătoarele [...] strategii de lectură, de aceea se vor găsi mereu noi perspective de abordare”. Proza scurta a lui Caragiale, familiară până la banalizare, este în același timp o provocare, fiind mereu deschisă pentru noi interpretări. Urmărind unele aspecte ale modernității prozei scurte a lui Caragiale, am constatat în primul rând că, în creația epică, scriitorul nu ne propune, sub egida permanenței și a universalității, adevăruri vechi, uzate, inoperante, ci se află în circuitul viu al problematicii contemporane, așa încât, privită din acest unghi de vedere, ea este surprinzător de actuală. Această actualitate nu poate fi rezumată doar la corespondențele cu realitatea contemporană, politicianism, corupție, imoralitate, demagogie, impostură, miticism, parvenitism, lipsa valorilor etc. Caragiale este un scriitor modern, actual, în primul rând prin valoarea creației sale. Tudor Vianu surprindea acest sens al actualității spunând că „marile opere sunt acelea care ne lasă altfel decât eram mai înainte, opere care seamănă, cu experiențele cruciale ale vieții, cu bucuriile sau cu durerile care și-au imprimat adânc urma lor în alcătuirea noastră”. Caragiale este actual mai ales prin efectul pe care îl are asupra receptorului operei sale -cititor sau spectator -, prin atracția crescândă pe care o exercită asupra acestuia, prin chemarea irezistibilă spre creația sa, prin întrebările pe care le generează orice contact cu aceasta. În al doilea rând, așa cum Liviu Rebreanu este considerat de către critica literară ctitorul romanului românesc modern, Caragiale rămâne un moment de referință pentru proza scurta modernă românească. El depășește cu ușurință complexul tradițional și înlătură prejudecățile conservatoare. Demitizarea devine formula preferată, prin care autorul își asumă responsabilitatea libertății de inițiativă în promovarea noului. În proza scurta, Caragiale creează un limbaj literar nou și cultivă cu predilecție ironia, supralicitarea și oximoronul. 148 Proza scurtă este, prin excelență, o ilustrare a „viziunii moderne" caragialiene despre care vorbea Zarifopol. Valorificarea textelor nonliterare, descoperirea unor noi valențe expresive, explorarea unor tehnici narative inedite, înnobilarea „speciilor mici", diversitatea dialogului și arta monologului, implicarea celui ce scrie în operă prin narațiunea la persoana I, devenită expresie a prozei moderne subiective, mai ales după impunerea formulei de către Marcel Proust, reprezintă doar câteva semne ale modernității prozatorului. Caragiale, „un om cât o lume", aflat într-o aproape neîntreruptă producere artistică, a creat în schițe o lume inconfundabilă, într-o formulă estetică modernă, care deschide calea către noi orizonturi ale literaturii noastre, „astfel încât opera sa joacă „un rol de placă turnantă ", marcând începutul vârstei moderne. Caragiale este un scriitor modern și prin arta portretistică. Spre deosebire de portretele realizate în comedii, unde modelul nu e complet deosebit de acela urmat altădată de Moliere, în proză, scriitorul inaugurează tehnici ale portretisticii moderne. Părăsind descriptivismul tradițional, el se orientează către „schematismul psihologic". Generalizarea, stereotipia, anonimatul, interesul pentru indivizii în serie, neglijarea particularităților fizice, cu excepția acelora care au semnificație în investigarea lumii interioare, sunt elemente moderne care definesc arta portretistică a scriitorului. Demne de reținut sunt și noile formule portretistice: caricatura, portretul neterminat, portretul personajului absent etc. Capitolul dedicat operei literare ca act de comunicare evidențiază teoria lui Jaap Lintvelt care face distincție între instanțele comunicării literare de tip narativ, autorul concret (creatorul real al unei opere literare , o personalitate independentă de operă, cu o biografie proprie, trăind într-o anumită epocă istorică), și autorul abstract (versiune a autorului concret, proiectată în operă, creator al lumii operei, care își revelează prezența - mai mult sau mai puțin discret ă - în urma lecturii și exprimă în mod indirect o anume viziune asupra lumii, care se poate deduce din universul reprezentat). Distincția dintre autorul concret și autorul abstract se poate evidenția la nivelul opțiunilor filozofice, ideologice, politice exprimate în opera literară, opțiuni care, nu o dată, se dovedesc diferite. Spre deosebire de comunicarea orală care este directă, comunicarea literară este mediată de text. Jaap Lintvelt distinge și la acest nivel cititorul concret de cititorul abstract. Cititorul concret este o persoană reală, cu o existență independentă de cea a autorului, trăind într-o anumită operă istorică - aceeași sau diferită de cea a autorului concret. Distanța temporală dintre cele două instanțe poate genera dificultăți în receptarea operei, date fiind modificările 149 lingvistice și de viziune care despart generațiile. Este unul dintre motivele pentru care rămân în umbră romane ca Istoria ieroglifică a lui D. Cantemir și chiar Ciocoii vechi și noi sau Ce naște din pisică șoareci mănâncă de N. Filimon, pe care foarte puțini elevi mai încearcă să le citească, mai ales în condițiile epocii informatizate pe care o parcurgem. Cititorul abstract este destinatarul pe care opera literară îl presupune, îl proiectează, îl conține implicit. Naratologia modernă vorbește și despre o altă instanță narativă, naratarul, cititorul fictiv căruia i se adresează naratorul pe parcursul discursului său narativ. În partea a doua a acestui capitol am evidențiat tipurile de discurs: dialogul, vorbirea directă și vorbirea indirectă și limba română vorbită. După ce am definit dialogul ca o formă de comunicare între doi sau mai mulți vorbitori, am evidențiat variabilele contextuale care modelează dialogul: numărul participanților la dialog, identitatea participanților la dialog, relațiile dintre participanții la dialog, canalul de comunicare, locul și momentul desfășurării dialogului, cauza și scopul, modul de comunicare și relația dintre context și cotext. În continuare am enumerat și definit unitățile dialogului și anume: actul de vorbire, mișcarea conversațională, intervenția, schimbul (de replici), tranzacția, conversația și discuția. Am atras atenția asupra faptului că alegerile discursive ale locutorului și interpretarea lor de către alocutor sunt reglate prin mecanismul presupozițiilor și a implicațiilor, constrânse de principiul cooperării și al politeții. (mecanisme subiacente dialogului). Alt tip de discurs dezbătut este cel care face referire la vorbirea directă și cea indirectă. Ambele reprezintă modalități discursive prin care un locutor exprimă propriul discurs, respectiv redă discursul său sau al altui locutor într-un moment diferit al comunic ării. Pe urmă am explicat prin exemple proprietățile sintactice, semantico-pragmatice și intonaționale atât pentru vorbirea directă, cât și pentru vorbirea indirectă. Un alt punct atins a fost transpunerea discursurilor din vorbire directă în vorbire indirectă, după care am definit discursul direct legat și discursul direct liber, concluzionând că într-o narațiune, în reproducerea discursului unui locutor, vorbirea directă, vorbirea indirectă, directă legată și indirectă liberă se întrepătrund. Ultimul tip de discurs despre care am vorbit a fost limba română vorbită, având în vedere descrierea unor particularități ale acesteia la nivelul variantei standard. Capitolul al IV-lea a fost dedicat stilului artistic a lui I. L. Caragiale și cuprinde trei subcapitole: stilul narativ - stilul indirect liber, limba vorbită în proza scurtă și procedee ale 150 comicului de limbaj. Scriitorul inovează în dezvoltarea tehnicii narative românești - după cum a remarcat mai întâi Tudor Vianu - prin anularea graniței dintre planul narativ și planul personajelor caracterizat prin enunțuri în stil direct, dând amploare stilului indirect liber. S-a atras atenția asupra faptului că eroii lui Caragiale vorbesc după deprinderile comune timpului și mediului lor local și social, de aceea, limba vorbită din opera scriitorului, dincolo de particularitățile ei comune în fonetică, în vocabular și sintaxă, să prezinte un anume pitoresc lingvistic, elemente specifice stilului oral în opoziție cu cele ale stilului scriptic, precum și numeroase și variate abateri de la norma literară corespunzătoare nivelului de cultură al categoriilor sociale pe care le reprezintă. După Tudor Vianu „limba și stilul personajelor alcătuiesc un moment al dezvoltării realismului în literatura română”. În dialog și, adeseori, chiar în planul narativ al autorului, apare felul de a vorbi al personajelor caragialiene prin notarea particularităților fonetice, gramaticale sau de vocabular ale acestora. Am reliefat prin exemple complexitatea structurii limbii vorbite în opera lui Caragiale, folosite ca mijloc de caracterizare, de individualizare a personajelor. Analiza limbii vorbite în opera marelui scriitor poate construi încă obiectul unor cercetări care să pună în valoare feluritele procedee de tipizare a personajelor prin limbaj. Al treilea subcapitol cuprinde procedee ale comicului de limbaj evidențiind faptul că scriitorul nu este numai un satiric, dar este și un creator de comic. El excelează prin crearea de situații comice, dar și prin crearea unui comic de esență verbală. Am arătat prin intermediul exemplelor extrase din opera autorului, comicul generat prin contrastul dintre ceea ce reprezintă conținutul exprimat, precum și comicul generat prin contrastul dintre forma lingvistică realizată și forma lingvistică pe care ar fi dorit să o realizeze vorbitorul. După cum preciza G. Ibrăileanu, în opera satirică a lui Caragiale, „„limbajul, prin incoerența și împestrițarea lui e de ajuns, el singur, să ne arate și incoerența ideilor unei societăți informe, ori în stare de formare, și acel amestec de civilizații, redat prin amestecul de cuvinte vechi și noi, stâlcite, schimonosite ca și ideile, pe care le reprezintă. ” (Spiritul critic în cultura românească). Ultimul capitol - aspecte metodice ale predării schiței în învățământul gimnazial și liceal are caracter practic și cuprinde modele de proiecte didactice secvențe de lecții ale unor schițe studiate atât în gimnaziu, cât și în liceu, folosite în predarea la clasă pe parcursul experienței mele didactice la catedră. 151 Demersul de față a încercat să analizeze mijloacele de realizare a comunicării în proza scurtă caragialiană, dar fiecare pagină studiată dezvăluia tot alte și noi semnificații, astfel încât, în final, concluzia s-a conturat de la sine: o operă completă ca a lui Caragiale nu-și va epuiza niciodată sensurile. Fiecare contact cu creația sa va fi, așa cum sublinia Ștefan Cazimir, „un moment privilegiat", în care, mai presus de toate, i se va descoperi vitalitatea inalterabilă. Tehnica de lucru este cea folosită, de regulă în astfel de lucrări: menționarea principalelor date bibliografice și activitatea literară a scriitorului supus studiului, prezentarea prozei scurte și a elementelor de modernitate, evidențierea unor repere teoretice privind perspectiva narativă și a tipurilor de discurs, analiza stilului artistic în opera lui Caragiale și aspecte metodice ale predării schiței în gimnaziu și liceu. În realizarea capitolelor am folosit cărți de critică și istorie literară, făcând trimiteri în subsolul paginilor la opiniile exprimate de diferiți interpreți care au supus analizei proza scurtă a lui Caragiale, precum și operele în care și-au exprimat punctul de vedere. 152 REFERINȚE BIBLIOGRAFICE 9 1. Balotă, Nicolae și Al. Săndulescu, 1976, Dicționar de termeni literari, București, Editura Academiei Republicii Socialiste Române 2. Bergson, Henri, 1904, Le rire - Essai sur la signification du comique, Paris 3. Bucur, Mariana, 1986, Restituiri - identificate, transcrise și comentate , Cluj-Napoca , Editura Dacia 4. Caragiale, I. L. , Momente, 1997, Ediție îngrijită și studiu introductiv de Ion Vartic, Notă asupra ediției de Mariana Vartic, Cluj, Editura Biblioteca Apostrof 5. Idem , Opere, I, 1959, II, 1960, III, 1962, IV, 1965, Ed. Critică de Al. Rosetti, Șerban Cioculescu și Liviu Călin, Introducere de Silvian Iosifescu, București, ESPLA 6. Cazacu, B, 1965, „Un procedeu al tehnicii narațiunii în Kir Ianulea”, în Omagiu Rosetti, București, editura Academiei Republicii socialiste România 7. Cazimir, Ștefan, 1967, Caragiale. Universul comic, București, Editura pentru literatură 8. Idem, 1964, Prefață la Caragiale, în Căldură mare, București, Editura Biblioteca pentru toți 9. Călinescu, Alexandru, 2000, Caragiale sau vârsta modernă a literaturii, Iași, Editura Institutul European 10. Călinescu, George, 1941, Istoria literaturii române, București, Fundația regală pentru literatură și artă 11. Idem, 1988, Istoria literaturii române de la origini până în prezent, Ediția a II-a, revăzută și adăugită, Ediție și prefață de Al. Piru, București, Editura Minerva 12. Căpușan Vodă, Maria, 1982, Despre Caragiale, Cluj, Editura Dacia 13. Codreanu, Theodor, 1999, Ironia lui Caragiale, în Eminescu - Drama sacrificării, Târgoviște, Editura Macarie 14. Cioculescu, Șerban , 1967, I. L .Caragiale, București, Editura Tineretului 15. Idem, 1974, Caragialiana, București, Editura Eminescu 16. Cioran, E. M., La tentation d'exister, Gallimard 17. Cornea, Paul, 1998, Introducere în teoria lecturii, București, Editura Polirom 18. Corniță, Georgeta, 1993, Metodica predării și învățării limbii și literaturii române, Baia-Mare, Editura Umbria 19. Cosașu, Radu, 1987, Sonatine, București, Editura Cartea Românească 153 20. Coteanu, Ion, 1986, Analize de texte poetice, București, Editura Academiei 21. Costache Adrian, Florin Ioniță, M. N. Lascăr și Adrian Săvoiu, 2010, Limba și literatura română - Manual pentru clasa a IX-a, București, Editura Art 22. Cristea, Valeriu, 1977, Alianțe literare, București, Editura Cartea Românească 23. Crișan, Alexandru, Sofia Dobra și Florentina Sâmihăian, 2006, Limba română - Manual pentru clasa a V-a, București, Editura Humanitas Educațional 24. Crețu, Bogdan, 1983, „Ioan Groșan și manualul său de proză optzecistă”, în revista Amfiteatru 25. Diaconescu, Paula, 1975, Evoluția stilului artistic în secolul al XlX-lea, în Elemente de istorie a limbii literare moderne, partea a II-a , București, Editura Universității 26. Eco, Umberto, 1969, Opera aperta, Opera deschisă, trad. rom., București, Editura pentru Literatură Universală 27. Eckerman, Johann Peter, 1965, Convorbiri cu Goethe, în românește de Iliescu Lazăr, București, Editura pentru literatură 28. Elvin, B., 1967, Modernitatea clasicului I. L. Caragiale, București, Editura pentru literatură 29. Fanache, V., 1997, Caragiale, Ediția a II-a, augmentată, Cluj-Napoca, Editura Dacia 30. Gafița, Mihai, 1979, Studii de istorie literară, Editura Eminescu 31. Idem, 1974, Fața ascunsă a lunii, București, Editura Cartea Românească 32. Gherea, C. Dobrogeanu, 1956, Studii critice, Vol. II, București, ESPLA 33. Gherea, Ioan D., 1968, Amintiri, București, Editura pentru literatură 34. Goia, Vistian, 2002, Didactica limbii si literaturii romane, Cluj-Napoca , Ed. Dacia 35. Guțu-Romalo, Valeria, coord., 2005, Gramatica limbii române, Elaborată sub egida Institutului de Lingvistică “Iorgu Iordan - Al. Rosetti”, vol. II, Enunțul, București, Editura Academiei Române 36. Hartmann, Nicolai, 1974, Estetica, trad. de Constantin Floru, București, Editura Univers 37. Heidegger, Martin, 1964, Sein und Zeit, cons. în trad. fr. L'Etre et le Temps, traduit de l'allemand et annote par Rudolf Boehm et Alphonse de Waelhens, Gallimard 38. Hristea, Theodor, 1958, Elemente regionale în limba operei lui I .L. Caragiale, în Contribuții la istoria limbii române în secolul al XlX-lea, (CILRL), vol. II, București, Editura Academiei 154 39. Ibrăileanu, Garabet, 1909, Spiritul critic în cultura românească, Iași, Editura „Viața Românească” 40. Ibidem, 1922 41. Idem, 1920, Note și impresii, Iași, Editura „Viața Românească” 42. Ionescu, Miron și Ioan Radu, 2004, Didactica modernă, Cluj-Napoca , Editura Dacia 43. Iordan, Iorgu, 1969, Limba “eroilor” lui I. L. Caragiale, în Studii de istoria limbii române literare, Sec. XIX, vol. II, București, Ed. Pentru literatură 44. Iosifescu, Silvian, 1972, Dimensiuni caragialiene, București, Editura Eminescu 45. Jasper, Karl, 1973, Einfuhrung in die Philosophie, traduit d'allemand par Jeanne Hersch, Plon 46. Jankelevitch, Vladimir, 1972, L'Ironie, Paris, Flammarion 47. Lintvelt, Jaap, 1994, Punctul de vedere. Încercare de tipologie narativă, București, Editura Univers, trad. de Angela Nartin (ediția străină - 1981) 48. Lefter, Ion Bogdan, 2003, Primiipostmoderni: „Școala de la Târgoviște”, Pitești, Editura Paralela 45 49. Lovinescu, Eugen, 1986, Opere IV, ediție îngrijită de Maria Simionescu și Al. George, București, Editura Minerva 50. Idem, f. a., Critice, vol. VI, București, Editura Ancora 51. Manolescu, Florin, 1983, Caragiale și Caragiale. Jocuri cu mai multe strategii, Ediția Cartea Românească 52. Manolescu, Nicolae, 2008, Istoria critică a literaturii române, Pitești, Editura Paralela 45 53. Mancaș, Mihaela, 1983, Limbajul artistic românesc: sec. al XlX-lea, vol. I, București, Editura Științifică și Enciclopedică 54. Idem, 1972, Stilul indirect liber în româna literară, București, Editura didactică și pedagogică 55. Maxim, Lăcrămioara, noiembrie 2012, „Caragiale modernitatea tehnicii nuvelistice”, în Cronica - revistă de cultură, nr.11 56. Negoițescu, I. , 2002, Istoria literaturii române (1800-1945), Ediția a II-a, Cluj-Napoca, Editura Dacia 57. Negrici, Eugen, 2003, Literatura română sub comunism. Proza, București, Editura Fundației Pro 155 58. Niculiță-Voronca, Elena, 1903, Datinile și credințele poporului român adunate și așezate în ordine mitologică, I. Cernăuți, Tipografia Isidor Wiegler 59. Pamfil, Alina, 2007, Limba și literatura română în gimnaziu. Structuri didactice deschise, ediția a IV-a, Pitești, Editura Paralela 45 60. Idem, 2000, Didactica limbii și literaturii române, Cluj-Napoca, Editura Dacia 61. Papadima, Liviu, 1999, Caragiale, firește!, București, Editura Fundației Culturale Române 62. Parfene, C., 2000, Medodica predării limbii române în școală, Iasi, Ed. Polirom 63. Piru, Al., 1981, Istoria literaturii române de la început până azi, București, Editura Univers 64. Pop, Ion, Coordonare și revizie științifică, 2002, Dicționar analitic de opere literare românești, vol. III, M-P, Cluj-Napoca, Editura Casa Cărții de Știință 65. Kudor, Dorina, 2003, ABC-ul comunicării, în Proiect Phare, „Acces la educație pentru grupuri dezavantajate”, Ediția I, Programul „A doua șansă” 66. Ralea, Mihai, 1935, „Lumea lui Caragiale”, în Valori, București, Fundația pentru literatură și artă „Regele Carol II” 67. Regman, Cornel, 1973, Caragiale, pamfletar și parodist, în Selecție din selecție, Editura Eminescu 68. Idem, 1974, „Caragialiștii”, în Revista Cercului literar de la Sibiu 69. Reuter, Yves, 1991, Introduction a l'analyse du roman, Paris, Bordas 70. Rosetti, Al. , 1956, Despre unele probleme ale limbii literare, București, ESPLA 71. Sasu, Aurel, 2006, Dicționar biografic al literaturii române, vol. I (A-L), Cluj, Editura Paralela 45 72. Sartre, Jean-Paul, 1976, L'Etre et le Neant, Gallimard 73. Sanielevici, H., 1903, Încercări critice, București, Institutul de arte grafice „Carol Gobl” 74. Secrieru, Mihaela, 2008, Didactica limbii române pentru studenții Facultăților de Litere și pentru pregătirea examenelor de titularizare, definitivat, grade didactice, ediția a IV-a, Iași, Ed. Studis 75. Idem, 2007, Portofoliul de practică pedagogică pentru studenții Facultăților de Științe Umaniste, Iași, Editura Studis 76. Simion, Eugen, 2002, „Ion Luca Caragiale și spiritul românesc [II]”, în revista Biblioteca Bucureștilor, București, Anul V, nr.4 156 77. Șerban, Anca, Sergiu Șerban, 2005, Limba română - Manual pentru clasa a Vl-a, București, Editura ALL Educațional 78. Ștefanescu, Alex, 2005, Istoria literaturii române contemporane: 1941-2000, București, Editura Mașina de scris 79. Tomuș, Mircea, 1977, Opera lui I. L. Caragiale, București, Editura Minerva 80. Teodoreanu, Al. O., f. a., „„Momentele” pe scenă, în Tămâie și otravă, I, Editura Naționala-Ciornei 81. Tillich, Paul, Das Dămonische, în Gesammelte Werke, Vi, Stuttgart, Evangelisches Verlagswerk 82. Vartic, Ion, „I. L. Caragiale și momentele sale exemplare”, în Momente, 1997, Cluj, Editura Apostrof 83. Vianu, Tudor,1955, Aspecte ale limbii și stilului lui I. L. Caragiale, în Probleme de stil și artă literară, București, ESPLA 84. Idem, 1966, Arta prozatorilor români, vol. I-II, București, Editura pentru literatură 85. Vlad, Ion, 1972, Povestirea - destinul unei structuri epice, București, Editura Minerva 86. Idem, 1991, Poetica unui text, „Grand Hotel «Victoria Română »”, în Lectura prozei, București, Editura Cartea Românească 87. Zarifopol, Paul, 1971, Pentru arta literară, vol. I-II, ediție îngrijită, note și studiu introductiv de Al. Săndulescu, București , Editura Minerva 88. Idem, 1930, „Introducere la Ion Luca Caragiale”, în Opere, I, București, Editura „Cultura Națională” 89. Zamfirescu, Duiliu și Titu Maiorescu, în scrisori, f. a., cu un cuvânt de introducere și însemnări de Emanoil Bucuță, București, Editura Casa Școalelor 90. Ministerul Educației Cercetării și Inovării, 2012, Programa de limba și literatura română pentru clasele V-VIII, București 91. Idem, Programa de limba și literatura română pentru clasele XI-XII, București 92. ro.wikipedia.org 157 UNIVERSITATEA „HYPERION“ BUCUREȘTI ÎNVĂȚĂMÂNT LA DISTANȚĂ FACULTATEA DE DREPT ȘI ADMINISTRAȚIE PUBLICĂ DREPT CIVIL. TEORIA GENERALĂ A OBLIGAȚIILOR Anul II, semestrul II partea I - potrivit prevederilor Noului Cod civil Conf. univ. dr. Mara Ioan 2011 CUPRINS 1. Noțiuni introductive 9 2. Contractul 3. Actul juridic unilateral și faptul juridic licit 4. Faptul juridic ilicit Bibliografie (de elaborare a cursului): M. loan, A.-D. Dumitrescu, I. lorga, Drept civil. Teoria generală a obligațiilor, Editura Universul Juridic, București, 2011 C.Stătescu, C.Bîrsan, Drept civil. Teoria generală a obligațiilor, Editura Hamangiu, București, 2008; L. Pop, Tratat de drept civil. Obligațiile, vol. I și II, Editura C. H. Beck,, București, 2006, 2009 I. Albu, V. Ursa, Răspunderea civilă pentru daunele morale, Cluj-Napoca, Editura Dacia, 1979. L. R. Boilă, Răspunderea civilă delictuală subiectivă, București, Editura C. H. Beck, 2009. L. R. Boilă, Răspunderea civilă delictuală obiectivă, București, Editura C. H. Beck, 2009. P.M.Cosmovici, Drept civil. Drepturi reale. Obligații. Legislație, Editura ALL, București, 1996; M. Costin, Răspunderea juridică în dreptul R.S.R., Cluj-Napoca, Editura Dacia Fr. Deak, L. Anghel, M. F. Popa, Răspunderea civilă, București, Editura Științifică, 1970; I. Dogaru, P. Drăghici, Drept civil. Teoria generală a obligațiilor, București, Editura All Beck, 2002. M.Eliescu, Răspunderea civilă delictuală, Editura Academiei, București,1972; I.P. Filipescu, Teoria generală a obligațiilor, Editura Universul Juridic, București 2006. C.Hamangiu, I.Rosetti-Bălănescu, Al.Băicoianu, Tratat de drept civil, vol.I și II, București; Ph. Malaurie, L. Aynes, Ph. Stoffel-Munck, Obligațiile, Editura Wolters Kluwer, Paris, 2007 (traducere de L. Dănișor, București, Editura Wolters Kluwer, 2009) Tr. Popescu, P. Anca, Teoria generală a obligațiilor, Editura Didactică și Pedagogică, 1968; Drept civil- II 1 C. Stătescu, Răspunderea civilă delictuală pentru fapta altor persoane, București, Editura Științifică și Enciclopedică, 1984 V. Stoica, Rezoluțiunea și rezilierea contractelor civile, București, Editura All, 1997 Culegeri de decizii a Tribunalului Suprem, între anii 1960-1961, 1963, 1968, 19701971, 1973-1975, 1977, 1979-1980, 1990; Revista română de drept privat; Revista română de jurisprudență; Revista română de drept; Dreptul Drept civil- II 2 Modulul intitulat Drept civil (II) se studiază în anul II semestrul II și vizează dobândirea de competențe în domeniul raporturilor juridice obligaționale. După ce vei studia și învăța modulul, vei dobândi o seamă de competențe absolut necesar pentru formarea ta profesională. pe care le vei dobândi sunt următoarele:_______________________________________ • integrarea instituției obligațiilor în cadrul disciplinei Drept civil; • explicarea unor idei, proiecte, procese, precum și a conținuturilor teoretice și practice ale acestei discipline; • argumentarea principiilor privind obligațiile; • interpretarea normelor de drept civil în raport cu situațiile concrete. INTRODUCERE Competentele Conținutul este structurat în următoarele unități de învățare: - Noțiuni introductive - Contractul - Actul juridic unilateral și faptul juridic licit - Faptul juridic ilicit - Executarea obligațiilor - Drepturile creditorului asupra patrimoniului debitorului - Stingerea, transmiterea și transformarea obligațiilor - Obligații complexe - Garantarea obligațiilor Pentru o învățare eficientă, ai nevoie de următorii pași obligatorii: • Citești modulul cu maximă atenție. • Evidențiezi informațiile esențiale cu culoare, le notezi pe hârtie sau le adnotezi în spațiul alb rezervat. • Răspunzi la întrebări și rezolvi exercițiile propuse. • Mimezi evaluarea finală, autopropunându-ți o temă și rezolvând-o fără să apelezi la suportul scris. • Compari rezultatul cu suportul de curs și îți explici de ce ai eliminat anumite secvențe. • În caz de rezultat îndoielnic, vei relua întreg demersul de învățare. Pe măsură ce vei parcurge modulul, îți vor fi administrate lucrări de verificare pe care le vei regăsi la sfârșitul unităților de învățare. Vei răspunde în scris la aceste cerințe, folosindu-te de suportul de curs și de resurse bibliografice suplimentare. Vei fi evaluat după gradul în care ai reușit să operaționalizezi competențele. Se va ține cont de acuratețea rezolvării, de modul de prezentare și de promptitudinea răspunsului. Pentru neclarități și informații suplimentare vei apela la tutorele indicat. N.B. Informația de specialitate oferită de curs este minimală. Se impune, în consecință, parcurgerea obligatorie a bibliografiei minimale recomandate si rezolvarea sarcinilor de lucru, a testelor și lucrărilor de verificare. Doar în acest fel vei putea fi evaluat cu o notă corespunzătoare efortului de învățare. Drept civil- II 3 1. NOȚIUNI INTRODUCTIVE Obiectivele specifice unității de învățare Sarcini de lucru Nu uita! Teme referate Bibliografie minimală Obiective specifice: La sfârșitul capitolului, vei avea capacitatea: Timp mediu estimat pentru studiu individual: 7 ore 1. Noțiune În sens larg, obligația desemnează raportul juridic obligațional în conținutul căruia intră dreptul creditorului de a pretinde debitorului său executarea unei prestații și îndatorirea debitorului de a îndeplini o prestație pozitivă sau negativă sub sancțiunea aplicării constrângerii în caz de neexecutare. În sens restrâns, obligația semnifică îndatorirea debitorului de a săvârși o acțiune ori de a se abține de la săvârșirea ei sub sancțiunea constrângerii. 2. Elementele raportului juridic obligațional. Obligația, fiind un raport juridic, structura sa este alcătuită din elemente ce compun orice raport juridic: subiecte, obiect și conținut. Pot fi subiecte ale unui raport juridic obligațional persoanele fizice și juridice, inclusiv statul și unitățile administrativ-teritoriale când participă nemijlocit, în nume propriu, ca subiecte de drepturi și obligații (art. 25, art. 34 și urm., art. 187 și urm. N.C.civ.). Determinarea subiectelor participante la raporturi obligaționale, ca debitor sau creditor, se face, de regulă, în momentul nașterii acestor raporturi, adică în momentul încheierii actului sau al săvârșirii faptului juridic, după caz. Subiectele raportului juridic obligațional poartă denumirile generice de creditor, pentru subiectul activ, și de debitor, pentru subiectul pasiv. În cazul raporturilor obligaționale speciale, subiectele acestora poartă denumiri specifice: vânzător-cumpărător, locator-locatar, mandant-mandatar, donator-donatar etc. Raportul juridic obligațional cuprinde în conținutul său, dreptul de creanță al creditorului de a pretinde executarea prestației la scadență și îndatorirea debitorului de a îndeplini întocmai prestația datorată Deoarece atât dreptul de creanță cât și îndatorirea corelativă au caracter patrimonial, rezultă că și conținutul raportului obligațional și raportul obligațional au caracter patrimonial. Dreptul de creanță se regăsește în activul patrimoniului creditorului, iar obligația corelativă a debitorului în pasivul patrimoniului acestuia. Conținutul raportului obligațional se stabilește prin voința părților sau a legii, după cum izvorul raportului juridic concret este un act sau un fapt juridic. Drept civil- II 4 Obiectul raportului obligațional cuprinde prestația concretă la care este îndreptățit creditorul și de care este ținut debitorul. Aceasta poate fi pozitivă („a da” ori de „ a face”), fie într-o negativă ( „a nu face”) Obligația de „a da” constă în îndatorirea debitorului de a transmite un drept sau a constitui un drept real oarecare. Așa de exemplu, obligația vânzătorului de a transmite cumpărătorului dreptul de proprietate asupra lucrului vândut sau de a constitui și transmite un dezmembrământ este o obligație de „a da”, obligație care nu se confundă cu obligația predării materiale a lucrului vândut cumpărătorului care este o obligație de „a face”. Obligația de „a face” constă în îndatorirea subiectului pasiv de a efectua o lucrare și, în general, orice prestație pozitivă cu excepția celor încadrate în categoria „a da”. Sunt astfel de obligații: obligația vânzătorului de a preda lucrul vândut, obligația locatorului de a pune la dispoziția locatarului lucrul închiriat, obligația asumată de o persoană de a presta un serviciu sau de a executa o lucrare etc. Obligația de „a nu face” constă din abținerea la care este îndatorat subiectul pasiv, de la ceva ce ar fi putut face, în lipsa obligației asumate. Aceasta se distinge de obligația negativă generală corelativă drepturilor absolute. De exemplu, proprietarul unui teren se poate angaja prin contract să nu construiască pe acel teren, obligație la care nu ar fi fost ținut dacă nu s-ar fi obligat în acest sens. 3. Izvoarele obligațiilor În sens larg, izvor de obligații este acel fapt juridic care dă naștere unui raport juridic de obligație. Doctrina a clasificat izvoarele de obligații în două categorii principale: acte juridice și fapte juridice (în înțeles restrâns). Prin act juridic înțelegem acea manifestare de voință făcută cu intenția de a produce efecte juridice, efecte care nu se pot produce potrivit legii decât dacă o asemenea intenție a existat. În această categorie sunt cuprinse contractul și actul juridic unilateral. Faptele juridice, în sens restrâns, reprezintă acele fapte licite sau ilicite săvârșite fără intenția de a produce efecte juridice, efecte care se produc în virtutea legii, independent de voința celui ce a săvârșit faptul. În această categorie sunt cuprinse faptul juridic licit (gestiunea de afaceri, plata nedatorată, îmbogățirea fără justă cauză) și fapta ilicită cauzatoare de prejudicii. Acestora li se adaugă și „orice alt act sau fapt de care legea leagă nașterea unei obligații”. De exemplu, căsătoria nu poate fi calificată nici drept act unilateral, nici contract, dar, fără tăgadă, ea este un act juridic bilateral sui generis a cărui încheiere are efectele prescrise de lege. În același fel, nașterea, care nu constituie un fapt juridic în sens restrâns, ci un fapt juridic în sens larg, un eveniment, produce efectele prevăzute de lege. 4. Clasificarea obligațiilor - după izvor: * obligații născute din acte juridice (contract sau act juridic unilateral); * obligații născute din fapte juridice licite (gestiunea de afaceri, plata nedatorată, îmbogățirea fără justă cauză) sau ilicite. - clasificarea obligațiilor după obiectul lor: a) obligații de „a da”, „ a face” și „ a nu face”; Drept civil- II 5 b) obligații pozitive (obligațiile de „a da” și „a face”) și în obligații negative (obligațiile de „a nu face”); c) obligații de mijloace și obligații de rezultat. * obligația de rezultat este strict precizată sub aspectul obiectului și scopului urmărit, debitorul obligându-se să atingă un rezultat. De exemplu, vânzătorul se obligă să transmită proprietatea lucrului vândut și să-l predea cumpărătorului; * obligația de mijloace este caracterizată de faptul că debitorul este ținut de îndatorirea de a depune toată diligența necesară ca un anumit rezultat să se realizeze. De exemplu, sunt de mijloace obligațiile medicului care țin strict de realizarea actului medical (nu și cele de natură administrativă). - clasificarea obligațiilor după sancțiunea juridică ce le este proprie: * obligații civile perfecte sunt cele care se bucură integral de sancțiunea juridică, creditorul putând apela forța coercitivă a statului spre a obține executarea obligației, în natură sau prin echivalent, dacă aceasta nu se realizează de bunăvoie; * obligații naturale sunt cele în privința cărora creditorul nu mai poate cere executarea silită dar, dacă au fost executate, debitorul nu mai are dreptul să pretindă restituirea lor ca fiind plată nedatorată. De exemplu, sunt astfel de obligații cele pentru care dreptul material la acțiune a fost prescris. Dar nu toate obligațiile naturale au fost inițial obligații civile perfecte, ele având, încă de la naștere acest caracter. De exemplu, este o obligație naturală cea a concubinului mamei de a presta întreținere copilului. - clasificarea obligațiilor după opozabilitatea lor * obligații obișnuite alcătuiesc regula și li se aplică, sub aspectul opozabilității, regulile ce cârmuiesc drepturile relative; * obligațiile reale (propter rem și scriptae in rem) intră în conținutul unor raporturi juridice obligaționale dar se caracterizează printr-o opozabilitate mai largă decât drepturile de creanță putând fi impuse nu numai debitorului inițial ci și altor persoane care dobândesc ulterior un drept real, posesia sau stăpânirea bunului. Dar această opozabilitate, la un moment dat, privește doar pe deținătorul sau proprietarul de la acel moment și își are izvorul în lege, chiar dacă, în unele cazuri nașterea lor implică și voința părților. Obligația reală de a face (propter rem) este îndatorirea care revine deținătorului unui bun determinat, obligație strâns legată de bun astfel încât se transmite odată cu acesta. Prin „deținător al bunului” se înțelege titularul unui drept real, posesorul sau detentorul precar, fie doar una dintre aceste persoane, fie două sau toate aceste persoane, în funcție de voința legiuitorului. Obligații reale legale pot fi de natură administrativă sau civilă. Sunt obligații legale propter rem de natură civilă cele prevăzute, de exemplu, de art.662 alin.1 și art.663 alin.1 N.C.civ. Prin aceste norme se instituie obligații reale propter rem având caracter reciproc în cadrul raporturilor de vecinătate. Obligațiile propter rem convenționale iau naștere prin voința părților dar opozabilitatea lor lărgită își are temeiul în lege. Obligațiile opozabile și terților (scriptae in rem) sunt strâns legate de stăpânirea unui bun, creditorul putând obține satisfacerea dreptului său doar dacă dobânditorul actual al bunului este ținut să respecte acest drept, deși este terț față de contractul care a dus la nașterea dreptului creditorului. Este o astfel de obligație, cea a cumpărătorului unui bun care l-a dobândit după încheierea contractului de locațiune dintre înstrăinător și locator. Drept civil- II 6 Nu uita! În sens larg, obligația desemnează raportul juridic obligațional în conținutul căruia intră dreptul creditorului de a pretinde debitorului său executarea unei prestații și îndatorirea debitorului de a îndeplini o prestație pozitivă sau negativă sub sancțiunea aplicării constrângerii în caz de neexecutare. În sens restrâns, obligația semnifică îndatorirea debitorului de a săvârși o acțiune ori de a se abține de la săvârșirea ei sub sancțiunea constrângerii. Obligația, fiind un raport juridic, structura sa este alcătuită din elemente ce compun orice raport juridic: subiecte, obiect și conținut. Teme referate 1. Noțiunea și clasificarea obligațiilor 2. Obligațiile reale 3. Comparație între drepturile reale și drepturile de creanță Bibliografie minimală M. Ioan, A.-D. Dumitrescu, I. Iorga, Drept civil. Teoria generală a obligațiilor, Editura Universul Juridic, București, 2011 Drept civil- II 7 2. CONTRACTUL Obiectivele specifice unității de învățare Sarcini de lucru Nu uita! Teme referate Bibliografie minimală Obiective specifice: La sfârșitul capitolului, vei avea capacitatea: Timp mediu estimat pentru studiu individual: 8 ore 1. Noțiunea și importanța contractului Contractul este acordul de voințe dintre două sau mai multe persoane cu intenția de a constitui, modifica sau stinge un raport juridic. Noul Cod Civil statuează că tuturor contractelor, fie că acestea sunt numite sau nenumite le sunt aplicabile regulile generale stabilite în capitolul I „Contractul”, din Titlul II Izvoarele obligațiilor al Cărții a V -a „Despre obligații”, iar în ceea ce privește regulile speciale, acestea se aplică fiecărui contract special, în mod expres și respectiv fiecărui contract nenumit i se vor aplica normele speciale stabilite în materia contractului cu care se aseamănă mai mult. 2. Clasificarea contractelor 2.1. Clasificarea contractelor după modul de formare După criteriul modului de formare, distingem între contracte consensuale, contracte solemne și contracte reale. Contractul consensual este acela care se încheie în mod valabil prin simplul acord de voință al părților, fără a fi necesară îndeplinirea vreunei condiții de formă. Contractul solemn este acela pentru a cărui încheiere valabilă se cere respectarea unei formalități prevăzută de lege. Nerespectarea formei cerute de lege ad validitatem atrage nulitatea absolută a contractului. Contractul real este acela pentru a cărui formare valabilă este necesară și remiterea materială a lucrului. Astfel, tradițiunea bunului constituie o condiție de validitate și nu un efect al contractului. 2.2. Clasificarea contractelor după conținutul lor După criteriul conținutului lor, contractele se clasifică în contracte sinalagmatice și contracte unilaterale. Contractul sinalagmatic este acela prin care părțile se obligă reciproc una către alta, obligațiile lor fiind reciproce și interdependente. Reciprocitatea obligațiilor presupune ca acestea să aibă ca izvor același contract și nu trebuie confundată cu reciprocitatea prestațiilor. Interdependența obligațiilor rezidă în aceea că obligația ce revine oricăreia dintre părțile contractante constituie cauza juridică a obligației celeilalte părți. Drept civil- II 8 Contractul unilateral este acela care dă naștere la obligații numai în sarcina uneia din părți, care are calitatea de debitor, cealaltă parte având numai calitatea de creditor. Contractul unilateral nu trebuie confundat cu actul juridic unilateral. 2.3. Clasificarea contractelor după scopul urmărit de părți După criteriul scopului urmărit de părți, contractele se clasifică în contracte cu titlul oneros și contracte cu titlu gratuit. Contractul oneros este acela în care fiecare parte voiește a-și procura un avantaj de natură patrimonială. Această categorie se subdivide în contracte comutative și contracte aleatorii. Contractul comutativ este acela în care existența drepturilor și obligațiilor părților sunt cunoscute de la momentul încheierii contractului iar întinderea prestațiilor datorate de părți este certă sau cel puțin determinabilă. Contractul aleatoriu este acela în care, prin natura lui sau prin voința părților, întinderea sau chiar existența tuturor prestațiilor sau numai a unora dintre ele, depinde de un eveniment viitor și incert. Contractul cu titlu gratuit este acela în care una din părți voiește a procura, fără echivalent, un avantaj celeilalte. Această categorie de contracte se subdivide în contracte dezinteresate și liberalități. Contractul dezinteresat, este acela prin care una din părți urmărește să facă un serviciu gratuit celeilalte, fără ca prin aceasta să se producă o micșorare a patrimoniului său. Liberalitatea, este actul juridic prin care se realizează o creștere a activului patrimonial al unei persoane și o micșorare a patrimoniului celui care a gratificat fără a urmări un echivalent în schimb. Este cazul donației. 2.4. Clasificarea contractelor după efectele produse După efectele produse, contractele se clasifică în contracte constitutive sau translative de drepturi și contracte declarative de drepturi. Contractele constitutive sau translative de drepturi sunt acelea care au ca obiect constituirea sau transmiterea unor drepturi și produc efecte, de regulă, din momentul încheierii lor. Contractele declarative de drepturi sunt acelea care recunosc situații juridice preexistente și au efect retroactiv. 2.5. Clasificarea contractelor după modul de executare După modul de executare, contractele se clasifică în contracte cu executare imediată și contracte cu executare succesivă. Contractul cu executare imediată este acela a cărui executare se produce dintr-odată, la data când obligația devine exigibilă. Contractul cu executare succesivă este acela ale cărui obligații se execută în timp, fie continuu, fie la anumite intervale de timp. 3. Încheierea contractelor 3.1. Noțiunea încheierii contractului 5 Încheierea contractului reprezintă mecanismul realizării acordului de voință al părților cel puțin asupra clauzelor contractuale esențiale, prin întâlnirea concordantă a ofertei cu acceptarea acesteia. Deoarece întreg contractul trebuie să îmbrace forma prevăzută de lege pentru validitatea sa, această condiție de formă trebuie îndeplinită și de ofertă și de acceptare. Drept civil- II 9 De exemplu, atât oferta cât și acceptarea donației, dacă sunt cuprinse în acte distincte (instrumentum) trebuie să fie în formă autentică. 3.2. Condițiile de validitate ale contractului 9 Încheierea contractului presupune nu numai realizarea acordului de voință ci și formarea valabilă a acestui acord sub aspectul capacității părților, al conținutului voinței și al valabilității obiectului. Prevederile Noului Cod Civil în materia condițiilor de validitate a contractului, reiterează prevederile art.948 C.civ. anterior: „Condițiile esențiale pentru validitatea unei convenții sunt: 1. capacitatea de a contracta; 2. consimțământul valabil al părții ce se obligă; 3. un obiect determinat; 4. o cauză licită.” La acestea se adaugă condiția formei, care, după caz, poate fi: cerută ad validitatem, ad probationem sau pentru opozabilitatea față de terți. 3.3. Oferta de a contracta Oferta este propunerea de a contracta făcută de o persoană în vederea încheierii unui contract, o manifestare de voință. Aceasta trebuie să conțină cel puțin elementele esențiale și să exprime intenția ofertantului de a se obliga. Nu ne aflăm în prezența unei oferte ci a unei propuneri de a contracta dacă destinatarul ei nu acceptă fără rezerve. Oferta trebuie să fie exteriorizată fie în scris, fie verbal sau chiar în mod tacit. Oferta poate fi adresată unei persoane determinate dar și unor persoane nedeterminate. În acest din urmă caz, propunerea valorează ofertă numai dacă aceasta rezultă din lege (de exemplu, în cazul furnizării de energie electrică de către utilizatori), din uzanțe ((de exemplu, potrivit uzanțelor, încărcarea se face de către port) ori din împrejurări (de exemplu, staționarea taximetrului), regula în materie fiind că o asemenea propunere poate fi considerată doar solicitare de ofertă sau intenție de negociere. De aceea, ca regulă, răspunsul la o propunere adresată unei persoane nedeterminate poate constitui ofertă de a contracta și nu acceptare a unei oferte. Oferta poate să cuprindă un termen de acceptare sau poate fi fără termen. Fiind o latură a consimțământului, oferta trebuie: - să fie o manifestare de voință serioasă, conștientă, neviciată; - să fie făcută cu intenția de a angaja din punct de vedere juridic; - să cuprindă toate elementele necesare pentru încheierea valabilă a contractului, cel puțin cele esențiale, determinarea acestora realizându-se în funcție de situația concretă și de voința părților. Forța obligatorie a ofertei trebuie analizată după cum aceasta este cu termen sau fără termen și dacă a fost adresată unor persoane prezente sau absente. Astfel, oferta, fiind o manifestare de voință făcută în scopul încheierii unui contract, obligă pe ofertant să o mențină în perioada termenului (precizat sau, în lipsă, rezonabil), spre a da posibilitate destinatarului să se pronunțe în legătură cu posibila sa acceptare și să transmită această acceptare ofertantului. Oferta de a contracta - act juridic unilateral - nu trebuie confundată cu pactul de opțiune sau cu promisiunea de a contracta - acte juridice bilaterale (contracte). Drept civil- II 10 3.4. Acceptarea ofertei Acceptarea este manifestarea de voință a destinatarului ofertei în care se exprimă acordul cu oferta primită. Ca și oferta, acceptarea este o manifestare de voință care nu este supusă unor condiții speciale de formă. Ea trebuie să fie expresă, și poate fi exteriorizată în scris, verbal sau poate rezulta din orice act sau fapt concludent al destinatarului ofertei. Ne aflăm deci, în prezența unei acceptări și atunci când „destinatarul ofertei săvârșește un act sau un fapt concludent, fără a-l înștiința pe ofertant ...și ajunge în termen la autorul ofertei” în următoarele situații: - când rezultă din ofertă că acceptarea se poate face în acest mod. Astfel, dacă oferta este exclusiv în interesul destinatarului, ofertantul poate stipula că nu mai este necesară acceptarea expresă, ci doar încheierea unui anumit act juridic; - când rezultă din uzanțe sau din practicile obișnuite între părți; - când rezultă din natura afacerii. De exemplu, în cazul prestărilor de servicii de taximetrie, comanda unui taximetru constituie o acceptare a ofertei companiei de taximetre. Simpla tăcere a persoanei căreia i s-a făcut o ofertă nu are valoarea de acceptare decât în mod excepțional. Tăcerea valorează acceptare: - când rezultă din lege. Astfel, în cazul tacitei relocațiuni, dacă locatarul folosește bunul după expirarea termenului locațiunii și plătește chiria, iar locatorul nu se împotrivește se consideră că cel din urmă a acceptat tacit oferta locatarului și că s-a încheiat un nou contract de locațiune; - când rezultă din acordul părților. Există, astfel, posibilitatea ca părțile să fi stipulat într-un contrat anterior ca simpla tăcere să valoreze acceptare; - când rezultă din practicile statornicite între părți ori din uzanțe. În această ipoteză, refuzul de a încheia contractul trebuie să fie manifestat expres. De exemplu, furnizorul s-a obișnuit să onoreze fiecare comandă primită fără a răspunde că o acceptă; - când rezultă din alte împrejurări. De exemplu, tăcerea salariatului care a fost înștiințat de majorarea salariului constituie acceptare. 3.5. Momentul încheierii contractului Momentul încheierii contractului este considerat a fi acela în care acceptarea întâlnește oferta și are loc formarea consimțământului. Între prezenți, și cei asimilați acestora (art.1194 alin.2 N.C.civ.), momentul încheierii contractului va fi marcat de realizarea acordului de voință. Momentul încheierii contractului fiind acela în care ofertantul primește acceptarea (sistemul recepțiunii). În cazul în care tăcerea valorează acceptare, momentul încheierii contractului va fi cel în care se împlinește termenul de acceptare (menținere a ofertei irevocabile) în această perioadă destinatarul ofertei trebuind ca, dacă nu dorește încheierea contractului, să comunice ofertantului refuzul său. Determinarea momentului încheierii contractului prezintă interes cel puțin sub următoarele aspecte: - în raport cu acest moment se apreciază posibilitatea revocării și caducității ofertei; - cauzele de nulitate trebuie să existe în momentul încheierii contractului; - efectele contractului se produc începând cu momentul încheierii acestuia; - în cazul ofertei adresate publicului în condițiile art.1189 alin.2 N.C.civ. momentul primei acceptări lasă fără efect acceptările ulterioare; Drept civil- II 11 - momentul determină și locul încheierii contractului. 3.6. Locul încheierii contractului și importanța acestuia Locul încheierii contractului este acela în care acceptarea ajunge la ofertant, indiferent dacă aceasta se face verbal, în scris sau rezultă din orice act sau fapt concludent al destinatarului ofertei. Astfel: - între prezenți, locul este cel în care se găsesc părțile; - în cazul încheierii contractului prin telefon sau alte asemenea mijloace de comunicație, locul încheierii este cel în care se află ofertantul; - în cazul contractului încheiat prin corespondență, locul încheierii va fi cel la i-a fost adresată corespondența; - în cazul în care acceptarea constă într-un act sau fapt al destinatarului ofertei, locul este cel în care se afla ofertantul când a luat cunoștință de această acceptare; - atunci când tăcerea valorează acceptare, locul încheierii contractului va fi locul în care destinatarul primește oferta. Determinarea locului încheierii contractului prezintă interes cel puțin sub următoarele aspecte: - în materia dreptului internațional privat, pentru determinarea legii aplicabile în cazul conflictului de legi în spațiu; - în materia dreptului procedural, pentru determinarea instanței competente din punct de vedere teritorial. 4. Efectele contractului 4.1. Precizări Efectul contractului constă în nașterea, modificarea sau stingerea unui raport juridic în conținutul căruia intră drepturi și obligații. Stabilirea acestora presupune: - stabilirea cuprinsului contractului prin interpretarea clauzelor sale; - analiza implicațiilor principiilor efectelor contractului (atât în raporturile dintre părți cât și în raportul cu alte persoane) și a excepțiilor lor; - analiza efectelor specifice contractelor sinalagmatice, derivate din reciprocitatea și interdependența obligațiilor părților. 4.2. Interpretarea contractului Interpretarea contractului este operația prin care se determină înțelesul exact al clauzelor contractului, prin cercetarea manifestării de voință a părților, în strânsă legătură cu voința lor internă. Prin interpretare se determină însăși forța obligatorie a acestuia se realizează calificarea juridică a contractului și se stabilește regimul juridic aplicabil. 4.3. Principiul obligativității efectelor contractului între părțile contractante Contractul este obligatoriu între părți, titularul drepturilor născute din contract fiind în drept să pretindă debitorului satisfacerea acelor drepturi. Consecința imediată a principiului obligativității contractului privește modul în care contractul se poate modifica ori stinge. Contractele vor putea fi modificate sau stinse, ca regulă, în același mod în care s-au constituit, adică prin acordul părților (principiului simetriei actelor juridice). Prin excepție, modificarea sau încetarea contractului se poate realiza din cauze autorizate de lege, dar este necesară distincția dintre cauzele determinate prin voința părților și cele autorizate de lege care nu presupun acest acord. Astfel, executarea, denunțarea unilaterală Drept civil- II 12 reglementată de art.1276-1277 N.C.civ., termenul și condiția au ca efect încetarea contractului, dar existența lor este determinată de acordul părților. 4.4. Principiul relativității efectelor contractului Potrivit art.1280 N.C.civ., care reiterează principiul relativității contractului consacrat expres și de art.973 C.civ. anterior, contractele nu au efect decât între părțile contractante. Astfel, terții, ca regulă, nu pot fi ținuți de obligațiile și nici nu pot dobândi drepturi născute dintr-un contract („res inter alios acta aliis neque, neque prodess potest”). Chiar dacă efectele contractului se produc numai între părți, aceasta nu însemnă că, pentru terți, un contract nu reprezintă nimic. Pentru aceștia contractul este opozabil, ei fiind ținuți să respecte realitatea juridică născută din acesta, respectiv drepturile și obligațiile. De aici rezultă, de exemplu, posibilitatea invocării, față de terți, a contractului ca titlu în baza căruia s-a dobândit un drept real sau de creanță. În anumite cazuri, opozabilitatea față de terți este condiționată de îndeplinirea unor formalități (de exemplu, în materia cesiunii de creanță, a vânzării, a clauzelor de inalienabilitate) ori de existența datei certe pe înscrisul sub semnătură privată ce constată actul (de exemplu, în materia mandatului fără reprezentare, data certă anterioară măsurilor asigurătorilor sau de executare, asigură opozabilitatea acestuia față de creditorii mandatarului care ar dori să urmărească bunurile dobândite de mandatar în nume propriu, dar pe seama mandantului). Opozabilitatea contractului față de terți înseamnă și că aceștia pot invoca în folosul lor și împotriva părților existența unui contract. De exemplu, terțul va putea angaja responsabilitatea părții care, în executarea unui contract, l-a prejudiciat. Deoarece pentru terți contractul are valoare de fapt juridic, în sens restrâns, acesta va putea folosi orice mijloc de probă. Domeniul de aplicație al principiului relativității privește părțile și pe succesorii acestora care sunt ținuți de efectele contractului. Părțile sunt persoanele, fizice sau juridice, care au încheiat, personal sau prin reprezentare, contractul. Terții sunt persoanele străine de contract care nu au participat, nici personal și nici prin reprezentare, la încheierea acestuia. Între aceste categorii, părți și terți, există categoria succesorilor părților (avânzi-cauză), care, deși nu au participat la încheierea contractului, nici personal și nici prin reprezentare, suportă efectele contractului, datorită poziției juridice pe care o au față de una dintre părți. Termenul de succesor al părților în materia relativității efectelor contractului are un înțeles mai larg decât cel din materie succesorală. Pentru a evita confuzia dintre cele două noțiuni, vom folosi sintagma avânzi-cauză, chiar dacă acesta nu este consacrată expres de Noul Cod civil. Avânzii-cauză sunt: a. succesorii universali și succesorii cu titlu universal. b. Succesorii cu titlu particular. c. Creditorii chirografari. 4.5. Excepții de la principiul relativității efectelor contractului Prin excepție de la principiul relativității efectelor contractului se înțelege situația în care contractul produce efecte, prin voința părților, și față de alte persoane decât părțile ori succesorii lor. Drept civil- II 13 4.6. Simulația 9 Simulația este operațiunea juridică, prin care, între aceleași părți se încheie două contracte, unul public, prin care se creează o anumită aparență juridică ce nu corespunde realității și altul secret, care corespunde voinței reale a părților și prin care se anihilează, în tot sau în parte aparența juridică creată prin actul public. Ca excepție de la opozabilitatea față de terți a contractului, simulația presupune că, în anumite împrejurări, o terță persoană este îndreptățită să ignore ori să respingă situațiile juridice create prin contractul secret. Simulația poate fi realizată în următoarele modalități: - prin disimulare (actul fictiv) - părțile încheie un contract public, care, în realitate, nu există. De exemplu, părțile încheie un contract de vânzare-cumpărare ce reprezintă actul public, și, concomitent sau anterior acestuia, încheie și un contract secret în care prevăd că, în realitate, înstrăinarea nu există; - prin deghizare (actul simulat) - părțile încheie un contract secret, ascunzând fie natura acestuia (deghizare totală) fie unul sau mai multe elemente ale acestuia (deghizare parțială) printr-un contract public. De exemplu, donația este deghizată printr-un contract public de vânzare-cumpărare sau prețul este ținut secret; - prin interpunere de persoane - se încheie un contract public, între anumite persoane, și unul secret în care se arată că unul dintre cei care au încheiat contractul public nu are calitatea de parte și se stabilește adevăratul contractant. Sancțiunea specifică simulației este inopozabilitatea față de terți a situației juridice create prin contractul secret și, după caz, înlăturarea simulației pe calea acțiunii în simulație. În ce privește efectele simulației față de părți, potrivit art.1289 alin.1 N.C.civ. Cod civil, între părți își produce efectele numai actul secret întrucât acesta corespunde voinței lor reale, sub condiția ca actul să fie valid sub aspectul cerințelor de fond. Efectele actului secret se produc și față de succesorii universali și cu titlu universal ai părților cu excepția situațiilor în care din natura contractului (de exemplu, contractul este încheiat intuitu personae) ori din stipulația părților (cum ar fi situația în care prin simulație s-a urmărit chiar fraudarea acestor succesori universali sau cu titlu universal) rezultă contrariul. În situația în care contractul are caracter intuitu personae numai față de una dintre părți, contractul secret va fi opozabil, dacă nu rezultă contrariul din alte cauze circumscrise prevederilor art. 1289 alin.1 N.C.civ., numai succesorilor universali sau cu titlu universal ai celorlalte părți. Efectele simulației față de terți și față de creditorii părților sunt reglementate de art.1290-1291 N.C.civ. Acțiunea în simulație înlătură caracterul ocult al actului secret și efectele sale, rămânând eficient contractul secret, sub condiția să fie valabil încheiat. Acțiunea în simulație este deci acțiunea specifică prin care persoana interesată poate cere instanței să constate existența simulației și conținutul actului secret și să înlăture actul public și efectele sale spre a face să-și producă efectele actul ce corespunde voinței reale a părților (actul secret). Proba simulației va fi făcută diferit, după poziția persoanei care o exercită, potrivit regulilor în materia probei actelor juridice. Când acțiunea este exercitată de un terț, proba simulației se va face considerând contractele un fapt juridic și utilizând orice mijloc prevăzut de lege. Prin excepție de la regulile generale în materia probelor, și părțile pot dovedi simulația cu orice mijloc de probă atunci când pretind că aceasta are caracter ilicit. Drept civil- II 14 5. Efectele neexecutării contractelor 5.1. Enumerare Potrivit art.1516 N.C.civ., în cazul neexecutării contractului de bună-voie, creditorul poate cere executarea silită în natură sau prin echivalent, rezoluțiunea, respectiv rezilierea contractului sau repararea prejudiciului în baza răspunderii contractuale. Acestora li se adaugă imposibilitatea fortuită de executare (riscul contractului). Tot efecte ale neexecutării contractelor, dar aplicabile exclusiv în cazul contractelor sinalagmatice, sunt: reducerea obligației proprii a creditorului, excepția de neexecutare și riscul neexecutării fortuite. 5.2. Excepția de neexecutare a contractului. Excepția de neexecutare („exceptio de non adimpleti contractus”) a contactului sinalagmatic este un mijloc de apărare specific, întemeiat pe interdependența obligațiilor reciproce, aflat la îndemâna părții căreia i se pretinde executarea obligației ce-i revine, fără ca partea care pretinde această executare să-și fi executat propria obligație. Urmare a invocării acestei excepții constă în suspendarea executării propriei obligații de către partea ce invocă excepția, până când partea cealaltă își execută obligația, contractul rămânând în ființă. În acest mod se exercită o presiune asupra celeilalte părți spre a o determina la executare. Pentru a fi invocată și a-și produce efectele excepția de neexecutare, trebuie întrunite următoarele condiții: - obligațiile reciproce și interdependente ale părților să-și aibă izvorul în același contract; - neexecutarea obligației ce revine celuilalt contractant să fie suficient de importantă pentru a justifica invocarea excepției; - neexecutarea să nu se datoreze faptei înseși a celui ce invocă excepția; - părțile să nu fi convenit un termen de executare a uneia din obligațiile reciproce, stipularea unui termen echivalând cu o renunțare la simultaneitatea de executare; - din lege sau din uzanțe să nu rezulte că partea ce se prevalează de invocarea excepției trebuia să își execute prima propria obligație. 5.3. Riscul contractului (imposibilitatea fortuită de executare) Riscul contractului este efectul specific contractelor sinalagmatice ce constă în posibilitatea ca una din părțile contractului să suporte consecințele imposibilității fortuite de executare. Regula în materie este că riscul contractului este suportat de debitorul obligației imposibil de executat. Potrivit acesteia, debitorul obligației imposibil de executat nu va putea pretinde celeilalte părți să-și execute obligația corelativă sau va trebui să restituie prestațiile primite (art.1557 alin.1 coroborat cu art.1635 alin.1 N.C.civ.), dar nici cealaltă parte nu va putea pretinde despăgubiri pentru neexecutarea de la debitorul obligației imposibil de executat. Este necesar ca obligația contractuală ce nu poate fi executată să fie suficient de importantă pentru ca prin această neexecutare să nu mai fie satisfăcut scopul pentru care contractul a fost încheiat, în caz contrar creditorul având dreptul doar la reducerea contraprestației sale. Riscul va trece în sarcina creditorului din momentul în care acesta a fost pus în întârziere. Dacă obligația devine numai temporar imposibil de executat, potrivit art.1557 alin.2 N.C.civ., creditorul are un drept de opțiune între suspendarea executării propriilor obligații și Drept civil- II 15 desființarea contractului. Dacă optează pentru cea de a doua variantă este necesar ca executarea cu întârziere să nu satisfacă scopul în vederea căruia a fost încheiat contractul. Riscul în contractele translative de proprietate a suferit mutații esențiale, în sensul că principiul „res perit domino” a fost înlocuit de „res perit debitori”. Riscul pierii bunului este suportat de transmițător, indiferent de succesiunea celor două obligații, de transmitere a proprietății și de remitere a bunului, fie în considerarea calității sale de proprietar, fie a celei de debitor al obligației de predare, cu excepția situației în care părțile au convenit ca riscul să fie suportat de creditorul obligației de predare sau când acesta a fost pus în întârziere. 5.4. Rezoluțiunea și rezilierea Rezoluțiunea contractului reprezintă un remediu al neexecutării culpabile a contractului, constând în desființarea retroactivă a acestuia și repunerea părților în situația avută anterior încheierii contractului. Rezoluțiunea se aplică în cazul contractelor cu executare uno ictu, iar rezilierea celor cu executare succesivă. Chiar dacă această diferențiere, consacrată de altfel, nu rezultă expres din normele civile, totuși pentru reziliere se precizează domeniul de aplicare al acesteia în art.1551 alin.1 teza a II-a N.C.civ.: „în cazul contractelor cu executare succesivă, creditorul are dreptul la reziliere”. Rezultă, per a contrario, că rezoluțiunea se aplică doar contractelor cu executare imediată. Rezoluțiunea poate fi invocată de către partea care și-a executat propria obligație sau se declară gata să o execute. Condiții cerute pentru admisibilitatea rezoluțiunii judiciare în N.C.civ. sunt similare celor reținute sub imperiul vechii reglementări: - să existe o neexecutare totală sau parțială a obligațiilor uneia din părți, dar suficient de importantă pentru a justifica rezoluțiunea; - neexecutarea să fie imputabilă părții căreia îi revenea îndeplinirea obligațiilotă; - debitorul obligației neexecutate să fie în întârziere, în condițiile cerute de lege. Rezoluțiunea poate fi, potrivit prevederilor art.1550 N.C.civ.: - judiciară; - unilaterală ;. - de plin drept; - de drept. Deoarece alin.2 al art. 1553 N.C.civ. prevede obligativitatea punerii în întârziere a debitorului doar pentru situația prevăzută la alin.1, rezultă, per a contrario, că în celelalte cazuri de rezoluțiune convențională (unilaterală și de plin drept) această condiție nu mai există. Rezoluțiunea are ca efect esențial desființarea retroactivă a contractului. Părțile sunt repuse în situația anterioară încheierii contractului, restituindu-și prestațiile executate în cadrul contractului desființat. Astfel, art. 1554 alin.1 N.C.civ. dispune: „Contractul desființat prin rezoluțiune se consideră că nu a fost niciodată încheiat. Dacă prin lege nu se prevede altfel, fiecare parte este ținută, în acest caz, să restituie celeilalte părți prestațiile primite”. Rezoluțiunea nu produce efecte asupra clauzelor referitoare la soluționarea diferendelor ori asupra celor care sunt destinate să producă efecte chiar în caz de rezoluțiune (art.1554 alin.2 N.C.civ.). Rezilierea se aplică în cazul neexecutării contractelor cu executare succesivă și atrage încetarea efectelor contractului numai pentru viitor (art. 1554 alin.3 N.C.civ.) lăsând neatinse Drept civil- II 16 prestațiile succesive care au fost executate anterior rezilierii. Spre deosebire de rezoluțiune, rezilierea poate opera chiar dacă neexecutarea este de mică însemnătate dar are caracter repetat, acesteia fiindu-i aplicabile toate celelalte reguli ale rezoluțiunii. Sarcina de lucru 1 Evidențiază, în câteva fraze, clasificarea contractelor după conținutul lor. z ’ Sarcina de lucru 2 Evidențiază, în câteva fraze, specificul rezoluțiunii. z Z Nu uita! Contractul este acordul de voințe dintre două sau mai multe persoane cu intenția de a constitui, modifica sau stinge un raport juridic. Încheierea contractului reprezintă mecanismul realizării acordului de voință al părților cel puțin asupra clauzelor contractuale esențiale, prin întâlnirea concordantă a ofertei cu acceptarea acesteia. Încheierea contractului presupune nu numai realizarea acordului de voință ci și formarea valabilă a acestui acord sub aspectul capacității părților, al conținutului voinței și al valabilității obiectului. Efectul contractului constă în nașterea, modificarea sau stingerea unui raport juridic în conținutul căruia intră drepturi și obligații. Stabilirea acestora presupune: - stabilirea cuprinsului contractului prin interpretarea clauzelor sale; - analiza implicațiilor principiilor efectelor contractului (atât în raporturile dintre părți cât și în raportul cu alte persoane) și a excepțiilor lor; - analiza efectelor specifice contractelor sinalagmatice, derivate din reciprocitatea și interdependența obligațiilor părților. Teme referate 1. Principiul obligativității efectelor contractelor 2. Principiul relativității efectelor contractelor 3. Principiul opozabilității efectelor contractelor 4. Încheierea contractelor 5. Riscul contractului 6. Rezoluțiunea și rezilierea Bibliografie minimală M. Ioan, A.-D. Dumitrescu, I. Iorga, Drept civil. Teoria generală a obligațiilor, Editura Universul Juridic, București, 2011 Drept civil- II 17 3. Actul juridic unilateral și faptul juridic licit Obiectivele specifice unității de învățare Sarcini de lucru Nu uita! Teme referate Bibliografie minimală Obiective specifice: La sfârșitul capitolului, vei avea capacitatea: Timp mediu estimat pentru studiu individual: 3 ore 1. Actul juridic unilateral - izvor de obligații După numărul părților, actele juridice sunt clasificate în acte unilaterale, când actul constă într-o manifestare unică de voință, acte bilaterale, când necesită acordul de voință a două părți, și acte multilaterale, când implică acordul de voință ce provine de la trei sau mai multe părți. Actul juridic unilateral constă în manifestarea de voință a unei singure părți cu intenția de a produce efecte juridice. În principiu, actul unilateral este irevocabil. Ca excepție, legea admite posibilitatea revocării unor acte unilaterale, precum testamentul (art.1034, 1051 -1052 N.C.civ.) ori renunțarea la o succesiune neacceptată încă de alți succesori (art.1123 N.C.civ.). Regimul juridic general aplicabil este cel din materia contractelor. Astfel, de exemplu, nulitatea și interpretarea actelor juridice unilaterale sunt supuse regulilor aplicabile contractelor. După criteriul condițiilor de formă la care sunt supuse actele unil aterale distingem între : a) acte unilaterale supuse comunicării. Sunt acelea pentru formarea cărora legea cere îndeplinirea formalității comunicării actului, direct destinatarului producându-și efectele. Lipsa comunicării în cazul acestei categorii de acte unilaterale este sancționată cu nulitatea actului pentru lipsa unui element constitutiv. Condiția comunicării actului, cerută de lege, face ca actul supus acestei condiții de formă să nu-și producă efectele decât în momentul în care a ajuns la destinatarului lui. Spre exemplu, revocarea mandatului produce efecte față de mandatar numai de la data când mandantul i-a făcut cunoscută retragerea mandatului și nu de la data când această hotărâre unilaterală a fost luată de mandant (art.2034 alin.1 coroborat cu art.2036 N.C.civ.); b) acte unilaterale nesupuse comunicării. După criteriul interesului urmărit de autor, actele unilaterale pot fi clasificate în: a) acte de recunoaștere, cum sunt: recunoașterea filiației (art.416 N.C.civ.), confirmarea actului juridic făcut în timpul minorității (art.48 teza I-a N.C.civ) etc.; Drept civil- II 18 b) acte de renunțare la anumite drepturi, cum ar fi: renunțarea la un privilegiu sau la ipotecă (art.1800 pct.2 Cod civil), renunțarea la prescripție (art.2507 N.C.civ.) etc.; c) acte de întrerupere a unor legături juridice ca: revocarea mandatului de către mandant (art.204 N.C.civ.), denunțarea unilaterală a contractelor cu durată nedeterminată (art.1277 teza I-a N.C.civ.) etc.; d) acte unilaterale izvor de obligații, prin care autorul lor își asumă o obligație determinată. Actul juridic unilateral ca izvor de obligații nu are ca efect modificarea sau stingerea unui raport juridic preexistent, ci nașterea unui raport juridic nou în cadrul căruia obligația incumbă numai autorului. Noul Codul civil reglementează în secțiunea intitulată „Actul unilateral ca izvor de obligații” doar două acte juridice unilaterale din această categorie, promisiunea unilaterală și promisiunea publică de recompensă. 2. Faptul juridic licit, izvor de obligații Faptul juridic licit constă în acțiunea omenească admisă de norma juridică, săvârșită fără intenția de a produce efecte juridice, efecte care însă se produc în virtutea legii, independent de voința autorului acțiunii și uneori chiar împotriva acestei voințe. Noul Cod civil român reglementează gestiunea de afaceri în art. 1330-1340, plata nedatorată în art.1341-1344, iar îmbogățirea fără justă cauză în art.1345-1348. 2.1. Gestiunea de afaceri Gestiunea de afaceri este operațiunea prin care o persoană numită gerant, intervine prin fapta sa voluntară și unilaterală și săvârșește acte materiale sau juridice, în folosul altei persoane numită gerat, fără să fi primit mandat din partea acestuia din urmă, fie pentru că geratul nu cunoștea existența gestiunii, fie că o cunoștea dar „nu este în măsură” să desemneze un mandatar ori să se îngrijească în alt fel de afacerile sale. Fapta unilaterală și voluntară a gerantului, prin efectul legii, dă naștere unui raport juridic între gerant și gerat. 2.2. Plata nedatorată Plata desemnează executarea de bună voie a unei obligații, indiferent de obiectul ei. Cu privire la aceasta, art.1470 N.C.civ. instituie principiul potrivit căruia „orice plată presupune o datorie”. Dacă o asemenea datorie nu există dar s-a făcut o plată, ea nu este valabil săvârșită fiind lipsită de cauză. Plata nedatorată este acel fapt licit care constă în executarea de către o persoană a unei obligații la care nu era ținută și care a fost făcută fără intenția de a plăti datoria altuia. Efectuarea unei plăți nedatorate dă naștere, în virtutea legii, unui raport juridic în temeiul căruia cel care a făcut plata devine creditorul unei obligații de restituire a ceea ce a plătit, iar cel care a primit plata este debitorul acelei obligații. Prin excepție de la obligația legală de restituire a plății nedatorate, ceea ce s-a prestat nu este supus restituirii în următoarele cazuri: a) achitarea de bună-voie de către debitor a unei obligații naturale; b) plata datorată care a fost făcută de altă persoană decât debitorul creditorului de bună-credință; c) plata anticipată; d) plata făcută unui terț în alte condiții decât cele menționate de art.1477 N.C.civ. și care nu a profitat creditorului; Drept civil- II 19 e) plata făcută unui creditor aparent. 2.3. Îmbogățirea fără justă cauză Pentru prima oară reglementată în legislația românească (art.1345-148 N.C.civ.), îmbogățirea fără justă cauză reprezintă faptul juridic licit prin care patrimoniul unei persoane este mărit pe seama patrimoniului altei persoane fără ca pentru aceasta să existe un temei juridic. De altfel, art.1345 N.C.civ. precizează că este necesar ca îmbogățirea să fie neimputabilă celui care a beneficiat de ea, în caz contrar situându-ne în sfera ilicitului, care este caracterizat de repararea integrală a prejudiciului produs. Faptul juridic al îmbogățirii fără justă cauză dă naștere, prin voința legii, unei obligații a celui care își vede mărit patrimoniul, de a restitui, în limitele acestei măriri, către cel al cărui patrimoniu s-a diminuat. Acestuia din urmă i se recunoaște posibilitatea exercitării unei acțiuni în justiție prin care pretinde restituirea. Sarcina de lucru 1 Evidențiază, în câteva fraze, raportul dintre îmbogățirea fără justă cauză și alte fapte licite. z Sarcina de lucru 2 Evidențiază, în câteva fraze, gestiunea de afaceri. Z’ Nu uita! Faptul juridic licit constă în acțiunea omenească admisă de norma juridică, săvârșită fără intenția de a produce efecte juridice, efecte care însă se produc în virtutea legii, independent de voința autorului acțiunii și uneori chiar împotriva acestei voințe. Noul Cod civil român reglementează gestiunea de afaceri în art. 1330-1340, plata nedatorată în art.1341-1344, iar îmbogățirea fără justă cauză în art.1345-1348. Teme referate 1. Actul juridic civil unilateral 2. Gestiunea de afaceri 3. Plata nedatorată 4. Îmbogățirea fără justă cauză Bibliografie minimală M. Ioan, A.-D. Dumitrescu, I. Iorga, Drept civil. Teoria generală a obligațiilor, Editura Universul Juridic, București, 2011 Drept civil- II 20 4. FAPTUL JURIDIC ILICIT Obiectivele specifice unității de învățare Sarcini de lucru Nu uita! Teme referate Bibliografie minimală Obiective specifice: La sfârșitul capitolului, vei avea capacitatea: • să delimitezi faptul juridic licit de cel ilicit; • să identifici raportul juridic obligațional ce ia naștere ca urmare a unui fapt ilicit; • să identifici diferitele forme ale răspunderii delictuale; • să stabilești, dacă, într-un caz concret, făptuitorul este sau nu exonerat de răspundere. Timp mediu estimat pentru studiu individual: 6 ore 1. Faptul juridic ilicit - izvor de obligații Faptul juridic ilicit constă în acțiunea omenească cauzatoare de prejudicii, săvârșită fără intenția de a produce efecte juridice, efecte care se produc în temeiul legii și se concretizează în nașterea unui raport juridic obligațional ce are în conținutul său obligația civilă a făptuitorului de reparație a prejudiciului cauzat și dreptul corelativ al victimei de a pretinde repararea prejudiciului ce i-a fost cauzat. 2. Răspunderea juridică civilă. Răspunderea delictuală și răspunderea contractuală. Răspunderea juridică civilă reprezintă o categorie fundamentală, o formă a răspunderii juridice, care constă într-un raport juridic obligațional, conform căruia o persoană are datoria de a repara prejudiciul cauzat alteia prin fapta sa sau prejudiciul de care este ținut răspunzător prin dispozițiile legale. Prin răspundere juridică civilă se înțelege și totalitatea normelor de drept ce reglementează obligația persoanelor de a repara prejudiciile cauzate prin nerespectarea unor dispoziții contractuale sau prin săvârșirea de fapte extracontractuale ilicite, situații pe care legea le reglementează ca antrenând răspunderea. Dreptul civil distinge două forme de răspundere civilă: delictuală și contractuală, aceste forme fiind consacrate expres de art. 1349 și 1350 N.C.civ. 3. Răspunderea delictuală Instituția răspunderii civile delictuale are rolul de a asigura una dintre funcțiile generale ale dreptului, și anume funcția de conservare, apărare și garantare a valorilor fundamentale ale societății, materializându-se într-un instrument de garantare a principiilor dreptului civil, ca „idei călăuzitoare pentru întreaga legislație civilă”. Răspunderea civilă delictuală este o sancțiune specifică dreptului civil aplicată pentru săvârșirea faptei ilicite cauzatoare de prejudicii și generează o serie de consecințe importante. Noul Cod civil dispune că orice persoană poate să răspundă delictual, iar dacă această persoană are discernământ, va răspunde pentru toate prejudiciile cauzate, fiind obligată să le repare integral. Drept civil- II 21 O persoană nu va răspunde însă doar pentru fapta proprie, ci și pentru fapta altuia, pentru lucruri, animale sau ruina edificiului, după caz. Reglementarea răspunderii pentru prejudiciile cauzate de produse cu defecte nu este prevăzută de Noul Cod civil, ci de legi speciale (de exemplu, Legea nr. 240/2004 privind răspunderea producătorilor pentru pagubele generate de produsele cu defecte). 3.1. Funcțiile răspunderii civile delictuale. Organic legate de natura juridică a acestei instituții sunt funcțiile pe care ea le îndeplinește. În acest sens, doctrina este unanimă în nominalizarea acestor, respectiv funcția social-preventivă și funcția reparatorie. Astfel, conștiința că fapta ilicită cauzatoare de prejudicii nu rămâne nesancționată, ci atrage după sine obligația de dezdăunare, este de natură a îndeplini o funcție educativă și deci o funcție de prevenire a producerii unor asemenea fapte. Funcția reparatorie este materializată prin aceea că, repararea prejudiciului reprezintă principalul scop al angajării acestei forme de răspundere. Sub acest aspect, răspunderea civilă delictuală poate fi considerată un mijloc de apărare a drepturilor subiective. 3.2. Răspunderea delictuală și răspunderea penală. Răspunderea civilă delictuală se poate cumula cu răspunderea penală, deoarece prima se întemeiază pe ideea reparării prejudiciului, iar ceea de a doua pe ideea sancțiunii. Răspunderea civilă delictuală i-a naștere pentru orice fapta ilicită cauzatoare de prejudicii, în timp ce răspunderea penală i-a naștere doar în momentul producerii unei infracțiuni. Pe de altă parte, atât răspunderea civilă delictuală, cât și răspunderea penală se întemeiază pe vinovăție, dar în cazul răspunderii penale, întinderea răspunderii este condiționată de gradul de vinovăție a autorului. 3.3. Principiile răspunderii civile delictuale Principiile sunt: principiul reparării integrale a prejudiciului, principiul reparării în natură a prejudiciului și principiul reparării prompte a prejudiciului. În ceea ce privește principiul reparării prompte a prejudiciului, deși acesta se subsumează principiului reparării integrale, ca o condiție și un mijloc eficace de realizare a reparării integrale, opinăm că, în contextul în care, în Noul Cod Civil sunt acum incluse noțiunile de drept comercial, cu atât mai mult se justifică aplicarea principiului reparării prompte, ca o aplicație a principiului celerității, iar prevederea expresă este de natură a sublinia importanța materializării acestui principiu. 3.4. Condiții generale. Noul Cod Civil menține prevederile Codului civil de la 1864 în materia condițiilor care trebuie întrunite pentru a fi angajată răspunderea pentru faptă proprie. Pentru a se putea antrena atât răspunderea pentru fapta proprie, dar și cea pentru fapta altuia, răspunderea pentru animale, răspunderea pentru lucruri și edificii, este necesar, ca regulă, a fi îndeplinite o serie de condiții generale, și anume: - existența unei fapte ilicite; - existența unui prejudiciu; - existența unei legături de cauzalitate între fapta ilicită și prejudiciu; - existența vinovăției celui care a cauzat un prejudiciu ce se poate materializa în intenție, neglijență ori imprudență. 3.4.1. Fapta ilicită. O condiție necesară pentru angajarea răspunderii civile delictuale este existența unei fapte ilicite. Drept civil- II 22 Fapta ilicită poate fi definită ca fiind acea conduită a omului prin care se încalcă normele dreptului obiectiv sau regulile de conviețuire socială, săvârșite fără intenția de a produce efecte juridice împotriva autorului lor, efecte care totuși se produc în virtutea legii. Fapta ilicită constă, așadar, într-o acțiune sau o inacțiune prin care se produce un prejudiciu unei persoane ca rezultat al încălcării drepturilor sale subiective sau a intereselor sale legitime. 3.4.2. Prejudiciul. Prejudiciul, ca element esențial al răspunderii delictuale, constă în rezultatul negativ suferit de o anumită persoană, ca urmare a faptei ilicite săvârșită de o altă persoană ori ca urmare a „faptei” unui animal sau lucru, sau a ruinei edificiului pentru care este ținută a răspunde o anumită persoană. Așadar, nu se poate concepe răspundere delictuală dacă nu s-a produs un prejudiciu. Pe lângă termenul de „prejudiciu”, în legislație și literatura de specialitate se mai folosesc următoarele sinonime: „prejudiciu”, „pagubă”, „daună”. Pentru ca instanța de judecată să poată dispune repararea prejudiciului, acesta trebuie să îndeplinească anumite condiții și anume, prejudiciul să aibă un caracter cert și să nu fi fost reparat încă. Prima condiție, aceea ca prejudiciul să fie cert, exprimă ideea că existența prejudiciului trebuie să fie neîndoielnică și, totodată, să poată fi evaluat în prezent. Prejudiciul actual este cert, adică s-a produs în totalitate până la data când se cere repararea lui, dar poate fi cert și prejudiciul viitor dacă este sigur că se va produce și există elementele necesare pentru a le determina întinderea. Cu privire la prejudiciul viitor, art. 1385 alin.2 N.C.civ. arată că: „Se vor putea acorda despăgubiri și pentru un prejudiciu viitor dacă producerea lui este neîndoielnică”. Pe lângă acest aspect, alineatul (4) al articolului citat prevede și posibilitatea pierderii unei șanse de a obține un avantaj odată cu prejudiciul produs. În acest caz prejudiciul va fi reparat în funcție de probabilitatea producerii. Cea de-a doua condiție, ca prejudiciul să nu fi fost reparat încă, se justifică prin existența principiului reparării integrale a prejudiciului mai sus enunțat. Astfel, prin angajarea răspunderii civile delictuale trebuie să se ajungă la repunerea victimei (pe cât posibil) în situația anterioara producerii prejudiciului și nu la o îmbogățire fără justă cauză a acesteia. Cu toate acestea, sunt situații în care, fără a încălca condiția mai sus enunțată, victima își păstrează dreptul la despăgubire din partea autorului faptei ilicite producătoare de prejudicii, chiar dacă dauna suferită a fost acoperită total sau parțial. 3.4.3. Legătura de cauzalitate între fapta ilicită și prejudiciu. Cu privire la legătura de cauzalitate între fapta ilicită și prejudiciu, aceasta se materializează în faptul că prejudiciul este consecința firească, efect al faptei ilicite, care reprezintă cauza. Această condiție reiese atât din dispoziții legale, dar este și subînțeleasă, neputându-se concepe obligarea unei persoane la plata unor despăgubiri atâta timp cât nu se poate dovedi că fapta sa ilicită a produs prejudiciul pentru care s-ar pretinde despăgubiri. Așadar, raportul de cauzalitate trebuie înțeles ca o legătura de la cauza la efect, unde fapta ilicită reprezintă cauza, iar prejudiciul este efectul, rezultatul faptei ilicite. Cât timp nu se poate stabili că o faptă ilicită a produs un prejudiciu, nu se poate discuta de răspundere civilă delictuală. Drept civil- II 23 Mai mult, raportul de cauzalitate este și criteriul în funcție de care se determină întinderea reparației datorate victimei, întrucât dreptul la reparație poate fi recunoscut numai pentru daunele care sunt, neîndoielnic consecința directă a faptei ilicite. Raportul de cauzalitate are un caracter obiectiv, care nu se confundă cu greșeala sau culpa (condiție subiectivă). Prin urmare, este posibil să existe raport de cauzalitate și să lipsească culpa și invers. 3.4.4. Vinovăția. Necesitatea existenței vinovăției este consacrată de art.1349 alin.3 N.C.civ. Răspunderea civilă a celui care a cauzat prejudiciul poate fi angajată, dacă se întrunește condiția ca fapta ilicită să se afle în legătură de cauzalitate cu prejudiciul produs, iar fapta îi fie imputabilă autorului ei, adică autorul să fi avut o vină atunci când a săvârșit-o. În dreptul civil, spre deosebire de alte ramuri de drept, răspunderea va interveni indiferent de forma de vinovăție, iar prejudiciul va fi reparat integral în toate cazurile, chiar dacă, în cazul existenței mai multor autori, aceștia vor suporta prejudiciul proporțional cu gravitatea vinovăției fiecăruia. O condiție esențială de existență a vinovăției o reprezintă capacitatea delictuală (discernământul), care constă în aptitudinea psihică a persoanei de a înțelege semnificația faptei sale și de a-își reprezenta în conștiință rezultatul acesteia, lipsa acestei aptitudini ducând la înlăturarea răspunderii autorului pentru faptei ilicită cauzatoare de prejudiciu. Capacitatea delictuală este aptitudinea cuiva de a avea conștiința faptelor sale, adică puterea de a discerne între ceea ce este permis și nepermis, licit și ilicit (ceea ce se numește factor intelectiv). Așadar, capacitatea delictuală este o condiție a existenței vinovăției. Până la apariția Noului Cod Civil problema capacității delictuale nu a fost suficient reglementată de lege, existând multe carențe. Astfel, prin art. 25 alin. 3 din Decretul nr. 32/1954 se instituie o prezumție relativă de lipsă de discernământ pentru minorul ce nu a împlinit vârsta de 14 ani. Fiind o prezumție relativă, poate fi răsturnată prin proba contrară -dacă se dovedește că minorul a acționat cu discernământ în momentul săvârșirii faptei ilicite cauzatoare de prejudicii. Observăm că este menținută prezumția legală de lipsă a discernământului pentru minorul mai mic de 14 ani instituită de Decretul nr. 32/1954, se afirmă prezumția de existență a discernământului minorului cu vârsta între 14 -18 ani și se asimilează, alături de minorului sub 14 ani, și interzisul judecătoresc, în categoria persoanelor care se prezumă că nu au capacitate delictuală. Astfel, reclamantului îi revine sarcina răsturnării prezumției relative de lipsă a discernământului persoanei puse sub interdicție pentru a putea angaja răspunderea civilă delictuală și nu trebuie ca interzisul să răstoarne prezumția că avea discernământ la momentul săvârșirii faptei ilicite pentru a se exonera. Pe lângă persoanele puse sub interdicție și minorii sub 14 ani, art.1367 N.C.civ. prevede posibilitatea producerii unor prejudicii de către persoane care, fără a fi alienate sau debile mintal, în momentul săvârșirii faptei se aflau „într-o stare de tulburare a minții care l-a pus în neputința de a-și da seama de urmările faptelor lor”. Regula este că aceste persoane nu răspund delictual, decât dacă acea stare a fost provocată de ei înșiși prin consum de alcool, stupefiante sau alte asemenea substanțe. Cauzele exoneratoare de răspundere prevăzute de Noul Cod Civil (art. 1351-1354) sunt: forța majoră, cazul fortuit, fapta victimei sau a terțului, exercițiul dreptului și altele. Producerea unui eveniment extern, imprevizibil (o persoană diligentă, nu ar fi putut să estimeze apariția acelui eveniment), absolut invincibil (unei persoane normale și diligente i-ar Drept civil- II 24 fi fost imposibil să combată acel eveniment) și inevitabil (unei persoane normale i-ar fi imposibil să împiedice producerea evenimentului), reprezintă un caz de forță majoră. Producerea unui eveniment care nu putea fi nici prevăzut (imprevizibil), nici împiedicat (inevitabil) de către cel chemat să răspundă, dacă acest eveniment se produce, reprezintă un caz fortuit. Observăm că, în situația de forță majoră (exemplu : calamitate naturală - cutremur, avalanșă, erupția unui vulcan, inundație) se pune problema producerii unui eveniment față de care se analizează posibilitățile de evitare ale unei persoane în general, în timp ce, în cazul fortuit evenimentului produs se analizează prin raportare la posibilitatea concretă a unei persoane determinate de a prevedea, respectiv a împiedica producerea unui eveniment. Spre deosebire de evenimentul de forță majoră, care este extern și absolut invincibil, evenimentul de caz fortuit este unul intern și relativ invincibil. Dacă legea prevede că debitorul este exonerat de răspundere contractuală pentru caz fortuit, atunci el este exonerat și pentru caz de forță majoră, adică, dacă o persoană este exonerată pentru prejudiciul produs ca urmare a unui eveniment intern și relativ invincibil, cu atât mai mult este normal să fie exonerată și o persoană pentru prejudiciul produs ca urmare a unui eveniment străin ei (extern) și absolut invincibil (de necombătut). Deci, dintr-o interpretare per a contrario a prevederilor art.1351 alin.1, rezultă că părțile pot stabili prin contract ca debitorul să răspundă pentru producerea unui prejudiciu chiar dacă acesta a fost cauzat de forța majoră sau cazul fortuit, iar conform prevederilor art. 1351 alin.4 N.C.civ., dacă în contract părțile prevăd exonerarea de răspundere a debitorului în situație de caz fortuit, cu atât mai mult, a fortiori, el este exonerat dacă se produce prejudiciu din caz de forță majoră. Dacă se produce un eveniment ca urmare a faptei victimei acelui eveniment, sau ca urmare a faptei unui terț, în cazul în care acel eveniment va avea măcar acele caracteristici ale cazului fortuit, adică nu putea fi prevăzut sau împiedicat și nu neapărat pe acelea ale cazului de forță majoră, iar părțile sau înțeles astfel, sau legiuitorul a statuat astfel, evenimentul va fi exonerator de răspundere. Bineînțeles că dacă fapta victimei sau aceea a terțului vor avea caracteristicile unui caz de forță majoră, cu atât mai mult o astfel de situația va înlătura răspunderea, dacă legea sau convenția părților exonera de răspundere pentru cazul fortuit. Corelând aceste prevedere cu acelea ale art.1351 N.C.civ., în material exonerării debitorului pentru caz de forță majoră sau caz fortuit, prin convenția părților sau prin lege, reglementarea este logică. Este normal să-l exonerez de răspundere pe debitor pentru fapta victimei sau terțului, generate de cazul fortuit și cu atât mai mult de cazul de forță majoră, de vreme ce l-am exonerat de răspundere, în aceleași condiții, chiar și pentru fapta sa. O altă cauză care duce la exonerarea de răspundere este exercitarea unui drept. Exercitarea unui drept recunoscut de lege înlătură caracterul ilicit al faptei doar în măsura în care nu ne aflăm în fața unui abuz de drept. Abuzul de drept constă în exercitarea drepturilor prin deturnarea de la scopul în considerarea căreia au fost recunoscute de lege, prin depășirea limitelor lor juridice ori cu rea-credință. Dacă prin această exercitare abuzivă se creează o pagubă, autorul ei trebuie să o repare în temeiul răspunderii civile delictuale pentru fapta proprie. Iarăși, Noul Cod Civil vine să confirme ceea ce doctrina și practica judiciară a statuat. Astfel, această cauză de exonerare își găsește consacrarea în art.1353 N.C.civ. Totodată, acest articol conturează și abuzul de drept, instituind în acest caz, obligația de reparare a prejudiciului produs prin exercitarea unui drept „cu intenția de a-l vătăma pe altul”. Drept civil- II 25 Exercitarea drepturilor de către o persoană poate să determine prejudicii unei alte persoane, dar cel care prejudiciază va trebui să repare prejudiciul produs doar dacă și-a exercitat dreptul în mod abuziv (de exemplu, urmare a obținerii unei servituții de trecere, pentru a a-și putea exercita dreptul de servitute, titularul servituții forțează și distruge poarta de acces a fondului aservit; un polițist, în exercițiul atribuțiilor sale, imobilizează și încătușează o persoană rupându-i lanțul pe care îl purta la gât, deși aceasta nu s-a opus). Constituie cauze de exonerare și: a. ajutorul dezinteresat din partea unei persoane. Trebui remarcat și insistat asupra faptului că, dacă ajutorul nu este dat cu titlul gratuit ci cu titlu oneros, se va angaja răspunderea pentru fapta proprie și nu pentru lucru, deoarece, seringa, aparatul de sudură și respectiv ghiveciul de flori nu pot fi acționate prin propria lor energie, independent de acțiunea omului, neintervenind nici o modificare generată de factori interni în starea lor, de natură să determine un prejudiciu. De exemplu, dacă în timpul acordării primului ajutor se rupe fără intenție o bijuterie sau un obiect de vestimentație a victimei, cel care acordă ajutorul este exonerat de răspundere. Acesta din urmă ar răspunde numai dacă s-ar dovedi că a generat ruperea bijuteriei sau a articolului vestimentar cu intenție. Tot astfel, cel care a împrumutat cu titlu gratuit un lucru a cărui defecțiune nu o cunoștea nu va răspunde pentru prejudiciu generat, iar dacă o cunoștea și cu intenție sau din culpă gravă a împrumutat obiectul va răspunde pentru fapta proprie. Dacă defecțiunea lucrului este de fabricație, răspunderea se va angaja pe temeiul legii speciale și va fi în sarcina producătorului lucrului, pentru propria sa faptă. b. Prejudiciu cauzat de un lucru, animal sau edificiu. Este necesar pentru a fi cauză exoneratoare de răspundere ca lucrurile să genereze pagube independent de persoana proprietarului lor, a celui care are paza lor juridică, prin transformările intrinseci ale lor. Proprietarul lucrului nu determină un prejudiciu prin fapta lui, însă lucrul produce acest prejudiciu, de care este exonerat dacă l-au oferit cu titlu gratuit. Nu va fi exonerat dacă se probează că prejudiciul a fost produs ca urmare a intenție sau culpei grave a acestor persoane (proprietarul nu precizează că lucrul prezintă caracteristicile potențial vătămătoare sau nu a informează asupra unor condiții specifice pe care le cunoștea, ale manifestărilor lucrului). De exemplu, în cazul comodatului ce are ca obiect un bun ce se deteriorează în anumite condiții, fără a le preciza, iar prin aceasta determină deteriorarea altor bunuri. Tot astfel, și în situația în care comodatul are ca obiect un animal. Comodatarul va răspunde doar dacă avea cunoștință de faptul că animalul prezintă un potențial risc de producere a unui prejudiciu și l-a împrumutat cu intenția de a îi genera comodatarului o pagubă. c. Ultima cauză care înlătură caracterul ilicit al faptei este consimțământul victimei. Prin acest lucru trebuie înțeles faptul că ne aflăm în fața unei clauze de nerăspundere. Astfel, victima consimte la desfășurarea unei activități, care potențial ar fi de natură să-i producă o pagubă. Cu alte cuvinte, ia asupra sa riscul producerii unui prejudiciu. Legea prevede imposibilitatea limitării și excluderii răspunderii, prin convenții sau actul unilateral, pentru faptul material generat unei persoane cu intenție sau din culpă gravă, dar acceptă limitarea răspunderii pentru prejudiciul generat unui bun al victimei prin simpla imprudență sau neglijență, urmând ca natura și gradul de manifestare al imprudenței, respectiv al neglijenței să fie determinate prin raportare la o persoană diligentă. Sănătatea, integritatea fizică și psihică, nu pot face obiectul unor clauze de înlăturare sau diminuare a răspunderii, acestea reprezentând valori deosebite, care obligă la o protecție constantă și reală. Drept civil- II 26 Dacă victima acceptă riscul producerii unui eveniment, acceptarea riscului nu echivalează cu renunțarea la plata despăgubirilor. Problema admisibilității clauzei de nerăspundere în materie delictuală a fost încă un motiv de controversă în practica judecătorească și în literatura de specialitate. S-a admis totuși valabilitatea acestei clauze, însă doar pentru cazurile de culpă ușoară din partea autorului. O altă controversă iscată în literatura de specialitate legat de această problemă este cea a posibilității admiterii clauzelor de nerăspundere privind drepturile personal-nepatrimoniale. Chiar dacă unii autori consideră că „nu se poate concepe o convenție prin care victima ar subscrie la autodistrugerea sa”, considerăm că „se poate recunoaște valabilitatea unor clauze de nerăspundere, desigur în mod excepțional, și în unele situații în care s-ar putea aduce unele vătămări corporale temporare, lipsite de gravitate, sau în măsura în care asemenea clauze ar fi îndreptățite prin scopul lor.” În acest sens, Noul Cod Civil arată că răspunderea pentru un prejudiciul material rezultat în urma unei fapte săvârșite cu intenție sau culpa gravă nu poate fi exclusă printr-o convenție sau printr-un act unilateral (art. 1355 alin. 1 N.C.civ.), ci o atare excludere poate fi admisă doar în cazul unui prejudiciu cauzat printr-o culpă ușoară (art. 1355 alin. 2). În ceea ce privește convențiile de nerăspundere care au ca obiect prejudiciile cauzate integrității fizice sau psihice ori sănătății, art. 1355 alin. 3 N.C.civ. nu le interzice, însă ele pot fi încheiate doar „în condițiile legii”. Rațiunile restrângerii sferei acestor convenții sunt date de obiectul convențiilor, anume drepturi personal-nepatrimoniale care privesc existența și integritatea (fizică și morală) ale persoanei, cărora legiuitorul le dă o importanță deosebită 4. RĂSPUNDEREA PENTRU FAPTA ALTUIA În principiu, fiecare persoană este răspunzătoare pentru proprii faptele prejudiciabile. Prin derogare de la regula generală, în vederea ocrotirii drepturilor și intereselor unor persoane, s-a extins răspunderea dincolo de limitele faptelor proprii . Conform prevederilor Noului Cod Civil, răspunderea pentru fapta altuia poate să apară sub două forme: a. răspunderea pentru fapta minorului și a persoanei puse sub interdicție; b. răspunderea comitenților pentru prepuși. 4.1. Răspunderea pentru fapta minorului și a persoanei puse sub interdicție Dispozițiile art.1372 N.C.civ. sunt aplicabile: a. în cazul copiilor minori. Obligația de supraveghere a minorului își poate avea temeiul în: - lege; - contract; - prin hotărâre judecătorească; Prin minor, în sensul art. 1372 N.C.civ., se înțelege persoana care nu a împlinit vârsta de 18 ani. Această prevede nu este aplicabilă în cazul minorului care prin căsătorie dobândește capacitate deplină de exercițiu și nici minorului care a împlinit vârsta de 16 ani și dobândește capacitate de exercițiu anticipată prin hotărârea instanței de tutelă pronunțată pentru motive temeinice. „Redobândește” calitatea de minor, persoana cu vârsta sub 18 ani a cărei căsătorie este anulată și care a fost de rea-credință la încheierea acesteia, în timp ce minorul care a fost de bună-credință la încheierea căsătoriei păstrează capacitatea deplină de exercițiu. b. în cazul persoanelor puse sub interdicție. Obligația de supraveghere a acestora își poate avea temeiul în: Drept civil- II 27 - contract; - prin hotărâre judecătorească; - din lege. Interzișii judecătorești sunt acele persoane împotriva cărora s-a pronunțat o hotărâre judecătorească prin care s-a constatat că persoana nu are discernământ pentru a se îngrijii de interesele sale din cauza alienației sau debilității mintale, indiferent că acesta este un major sau un minor cu capacitate de exercițiu restrânsă. Nu intră în domeniul de aplicare al art.1367 N.C.civ., persoana care în momentul în care a săvârșit fapta păgubitoare era într-o stare, chiar vremelnică, de tulburare a minții care la pus în neputință de a-și da seama de urmările faptei sale. Generalizând asupra răspunderii pentru fapta altuia, spre deosebire de legislația anterioară, Noul Cod Civil utilizează termenul de „supraveghere” fără a identifica prin vreo calitate pe cel care exercită supravegherea. Răspunderea este obiectivă și nu este necesar să se dovedească culpa persoanei care exercită supraveghere, dovada pe care persoana trebuie să o facă pentru a fi exonerată de răspundere trebuie să fie cu privire la existența cauzei străine ce a împiedicat-o să îl oprească pe autor de la săvârșirea faptei ilicite (de exemplu, forța majoră, fapta victimei sau a unui terț). Pentru angajarea răspunderii pentru fapta minorului și a celui pus sub interdicție se cer a fi întrunite cumulativ, în momentul săvârșirii faptei, condițiile generale (existența prejudiciului; existența faptei ilicite a minorului sau interzisului; existența raportului de cauzalitate între fapta ilicită a prepusului și prejudiciul încercat de victimă) și speciale: - existența obligației de supraveghere în persoana celui chemat să răspundă. Răspunderea subzistă chiar în cazul când făptuitorul, fiind lipsit de discernământ, nu răspunde pentru fapta proprie și nu mai este necesară îndeplinirea condiției speciale de comunitate de locuință, aceasta fiind înlocuită de obligația de supraveghere ce decurge din lege, contract sau hotărâre judecătorească; - autorul faptei prejudiciabile să fie minor ori să aibă statutul juridic de interzis judecătoresc. În toate cazurile, părțile pot conveni prin bună învoială, fără intervenția instanței, asupra modalității de reparare a prejudiciului. Dacă sunt îndeplinite cumulativ toate condițiile generale și speciale cerute de art.1372 N.C.civ., cel care avea obligația de supraveghere este ținut să răspundă față de victimă pentru întreg prejudiciul. Victima poate să se îndrepte la alegerea sa pentru reparație, fie împotriva cel care avea obligația de supraveghere, fie împotriva minorului sau interzisului ori împotriva ambilor. Ultimele două soluții sunt posibile în cazul în care făptuitorul a acționat cu discernământ. Cel care a despăgubit victima are acțiunea în regres împotriva minorului sau interzisului judecătoresc care a acționat cu discernământ. Răspunderea altor persoane care au obligația de supraveghere a minorului, în condițiile în care aceasta subzistă și pentru părinți, va trece înaintea răspunderii celor din urmă, care este generală și subsidiară. În consecință, numai dacă ceilalți dovedesc că „nu a putut împiedica fapta prejudiciabilă” vor fi exonerat de răspundere și se va pune în subsidiar problema răspunderii părinților. Drept civil- II 28 4.2. Răspunderea comitenților pentru prepuși Comitentul este persoana fizică sau juridică care exercită direcția, supravegherea și controlul asupra unei persoane, în temeiul unui raport de prepușenie. Acest raport ia naștere fie în temeiul legii (de exemplu, în cazul persoanelor care sunt concentrate sau mobilizate, potrivit Legii nr.446/2006 privind pregătirea populației pentru apărare; a celor care prestează servicii în temeiul Legii nr.132/1997 privind rechizițiile de bunuri și prestările de servicii în interes public; a celor sancționați cu prestarea unei activități în folosul comunității potrivit Ordonanței Guvernului nr.55/2002; a persoanelor condamnate la pedeapsa închisorii, aflate în detenție etc.), fie în temeiul unui contract (de exemplu, angajatorul răspunde pentru faptele salariatului său în temeiul contractului de muncă încheiat, răspunderea beneficiarului pentru faptele prestatorului de servicii - dacă acesta execută prestația sub îndrumarea, supravegherea și controlul beneficiarului - angajată în temeiul unei convenții civile de prestări servicii sau mandantul răspunde pentru mandatar dacă acesta din urmă execută prestația sub îndrumarea, supravegherea și controlul în primului). Prepusul este persoana fizică direcționată, controlată și îndrumată de comitent. Raportul de prepușenie presupune încredințarea unei anumite funcții sau însărcinări prepusului ce urmează a se executa sub îndrumarea, autoritatea, controlul comitentului. Pentru angajarea răspunderii comitenților este necesar ca aceste funcții sau însărcinări să fie exercitate, respectiv executate, fie în interesul comitentului fie în interesul altuia. Raportul de prepușenie, fiind născut din contract (legea părților) sau în temeiul legii (normă juridică) este fondat pe acordul de voință expres (contract) sau tacit (în temeiul legii) dintre comitent și prepus. Cel mai adesea, raportul de prepușenie se naște din contractul individual de muncă. Salariatul este subordonat, în îndeplinirea funcției sale, față de angajator. Raportul de prepușenie se poate naște și din alte contracte precum contractul de societate, antrepriza, mandatul, dacă asociatul, antreprenorul sau mandatarul renunță la independența lor în executare, acceptând să fie subordonați, sub autoritatea celeilalte părți. Răspunderea comitenților este fundamentată pe ideea de garanție care dă posibilitatea victimei de a fi despăgubită mai repede și integral. În literatura de specialitate s-au conturat două orientări în ce privește aplicarea acestei garanții, și anume: teza garanției subiective și teoria garanției obiective. Conform răspunderii comitentului în baza garanției obiective, am fi în prezența garanției întemeiate pe riscul de activitate, care nu prezumă culpa comitentului. În cadrul acestei garanții se face trimitere la faptul că este just, normal și echitabil ca sarcina avansării despăgubirilor și pe cea a suportării eventualei insolvabilități a prepusului să revină comitentului. Prin urmare, garanția nu are nici o legătură cu vinovăția și nici cu riscul de activitate sau de profit, iar în lipsa unui sistem de asigurare care să treacă riscurile asupra colectivității, este echitabil să fie angajată răspunderea comitentului, cu atât mai mult cu cât, prin mijloacele de care dispune, el poate întotdeauna să plătească despăgubirea. Pentru angajarea răspunderii comitentului se cer întrunite cumulativ condițiile generale (existența prejudiciului; existența faptei ilicite a prepusului; existența raportului de cauzalitate între fapta ilicită a prepusului și prejudiciul încercat de victimă; vinovăția prepusului) și speciale: - existența raportului de prepușenie la momentul săvârșirii faptei; - prepusul să fi săvârșit fapta în legătură cu atribuțiile sau cu scopul funcțiilor încredințate. Astfel, nu are relevanță dacă prepusul a acționat în interesul comitentului, în interes propriu sau al unui terț. De asemenea, nu prezintă importanță dacă prepusul a săvârșită fapta în timpul sau în afara funcției încredințate ori prin depășirea atribuțiilor sau exercitarea Drept civil- II 29 lor abuzivă. Astfel, comitentul va răspunde chiar dacă dovedește că la momentul săvârșirii faptei prepusul nu se afla sub controlul sau supravegherea sa ori că acesta a acționat înafara limitelor instrucțiunilor sau dispozițiilor sale. Esențial este să existe o conexiune de timp (de exemplu, în timpul programului de lucru obișnuit), de loc (de exemplu, în sediul angajatorului) sau de mijloace folosite (de exemplu, folosirea unui autovehicul al angajatorului pentru transportarea unor mărfuri), între atribuțiile sau scopul funcțiilor încredințate și modul în care fapta a fost săvârșită, fiind suficientă și o simplă aparență, pe care victima nu o cunoștea sau nu putea să o cunoască, că fapta e în legătură cu atribuțiile sau cu scopul funcțiilor încredințate. Răspunderea comitentului nu va fi angajată atunci când fapta ilicită a prepusului nu are legătură cu atribuțiile sau cu scopul funcției încredințate, chiar dacă ea a fost săvârșită în timpul exercitării acesteia. Efectele răspunderii comitentului în raport cu victima prejudiciului. Comitentul va răspunde față de victima prepusului său, iar aceasta din urmă va putea, fie să se îndrepte împotriva comitentului, pe temeiul răspunderii comitentului pentru fapta prepusului, fie împotriva prepusului, pe temeiul răspunderii pentru fapta proprie. În toate cazurile, dacă comitentul (pârât) a cărui răspundere este discutată, va proba că victima cunoștea sau, după împrejurări, putea să cunoască, la data săvârșirii faptei prejudiciabile, că prepusul a acționat fără nicio legătură cu atribuțiile sau cu scopul funcțiilor încredințate, atunci acest comitent nu va răspunde de producerea prejudiciului. Adică, există prezumția de vinovăției, iar comitentul o răstoarnă probând implicarea victimei. Efectele răspunderii comitentului în raport cu prepusul (regresul comitentului). Răspunderea comitentului este o răspundere pentru fapta altuia și nu pentru propria fapta, fiind în fapt o garanției oferită victimei unui prejudiciu. Când comitentul a reparat prejudiciul cauzat victimei, el are dreptul de regres împotriva prepusului său, autor al faptei ilicite (art. 1384 alin.1 N.C.civ.). Acțiunea în regres a comitentului este o acțiune de drept comun prin care acesta va putea obține chiar recuperarea integrală a despăgubirilor plătite. Pe de altă parte, împotriva regresului comitentului, prepusul se poate apăra doar dovedind fapta proprie a comitentului, fapta care a determinat în tot sau în parte producerea prejudiciului. Dacă o asemenea apărare va admisă și ne aflăm în prezența culpei comune, instanța va reduce pretențiile comitentului obligând prepusul să restituie numai partea corespunzătoare contribuției sale la producerea prejudiciului (art.1384 alin.4 N.C.civ.). Dacă sunt mai mulți prepuși ai aceluiași comitent, care au cauzat împreună prejudiciul, în regresul comitentului se menține răspunderea solidară a prepușilor. Dacă prejudiciul a fost cauzat de mai mulți prepuși, cel care, fiind răspunzător pentru unuia, a plătit despăgubirea se poate întoarce și împotriva celorlalți prepuși care au contribuit la cauzarea prejudiciului sau, împotriva comitenților care răspund pentru aceștia. În toate cazurile, regresul va fi limitat la ceea ce depășește partea ce revine prepusului pentru care răspunde și nu poate depăși partea din despăgubire ce revine fiecăreia dintre persoanele împotriva cărora se exercită regresul (art.1384 N.C.civ.). Dacă prepusul este minor și săvârșește o faptă ilicită cauzatoare de prejudicii în legătură cu atribuțiile sau cu scopul funcțiilor încredințate, va răspunde comitentul. Răspunderea părinților este înlăturată urmând a se aplica regulile răspunderii comitentului, cu excepția cazului când calitatea de comitent aparține părintelui minorului. În această ultimă ipoteză, victima poate invoca după caz, la alegerea sa, răspunderea părinților sau răspunderea pentru fapta minorului. Drept civil- II 30 5. RĂSPUNDEREA PENTRU PREJUDICIUL CAUZAT DE ANIMALE SAU DE LUCRURI 5.1. Răspunderea pentru prejudiciile cauzate de animale Atât proprietarul unui animal, cât și persoana care se servește (se ajută) de animalul respectiv, indiferent de forma de vinovăție pe care o au în raport cu prejudiciul generat de animal, chiar mai mult, și dacă animalul a scăpat de sub paza lor, vor răspunde delictual și vor trebui să acopere prejudiciul produs. Persoana ținută să răspundă este paznicul juridic al animalului, după cum rezultă din art. 1377 N.C.civ. Exercitarea dreptului de proprietate asupra animalului este de natură să genereze răspunderea proprietarului, chiar dacă animalul a scăpat de sub paza proprietarului, deoarece acestuia din urmă îi revin atât drepturile cât și obligațiile derivând din proprietatea asupra animalului (obligația de pază a animalului). Răspunderea pentru prejudicii cauzate de animale este, în primul rând, în sarcina proprietarului. În aceste condiții răspunderea instituită de art. 1375 N.C.civ. privește animalele care pot fi apropriate, controlate și supravegheate și pot servi pentru un interes al omului (art. 1377 N.C.civ.). În concluzie, este vorba despre animalele domestice și animalele sălbatice captive din grădinile zoologice, circuri, colecții private. De asemenea, sunt vizate și animalele sălbatice din parcurile de vânătoare și din rezervațiile închise, în măsura în care prejudiciul s-a produs în interiorul acestora Cum art. 1375 N.C.civ. precizează că răspunderea este antrenată „independent de orice culpă” rezultă că fundamentarea răspunderii pentru animale rezidă din ideea de garanție privind comportamentul animalului. Victima prejudiciului trebuie să dovedească existența prejudiciului, faptul că acesta a fost produs de animal și că acesta se afla în paza juridică a celui chemat să răspundă. Victima poate pretinde despăgubiri de la paznicul juridic, în temeiul art.1375 coroborat cu art.1377 N.C.civ. De asemenea, cel păgubit se poate îndrepta și împotriva paznicului material, în temeiul răspunderii pentru fapta proprie. Paznicul juridic va fi exonerat de răspundere în condițiile art. 1380 N.C.civ. iar în situația în care a plătit despăgubirile, are acțiune în regres împotriva paznicului material. 5.2. Răspunderea pentru prejudiciile cauzate de lucruri, în general Indiferent de existența sau nu a culpei, persoana care are un lucru în pază va răspunde de prejudiciul cauzat de lucrul respectiv. Sunt avute în vedere lucrurile, mobile sau imobile, cu sau fără dinamism propriu, cu excepția celor pentru care există reglementări speciale (animale, edificii sau construcții de orice fel, aeronave, instalații nucleare ș.a.) și a celor ce nu pot fi apropiate. Observăm astfel că, pentru fapta animalului răspunde persoana care este „proprietar sau cel care supraveghează” (art. 1375), în timp ce pentru prejudiciul generat de un lucru va răspunde persoana care are „paza” acestuia (art. 1376 alin.1). Dacă în ceea ce îl privește pe proprietar, este cert că el are pază juridică a animalului sau lucrului, trebuie distins de ce într-o situație, pentru răspunderea generată de fapta animalului, lege folosește sintagma „persoană care supraveghează”, iar într-o altă situație, aceea generată de fapta lucrului folosește sintagma de „persoana care are paza”. Conform art. 1376 alin.2, dacă are loc o coliziune a unui vehicul, va răspunde integral pentru prejudiciile cauzate aceea persoană a cărei faptă (comportament neadecvat în trafic) are față de ceilalți participanți la trafic, persoanele prejudiciate, caracterul unei forțe majore. Adică, un astfel de comportament era absolut invincibil, imprevizibil, extern și inevitabil. Victima trebuie să facă dovada existenței prejudiciului, a existenței acțiunii lucrului, a raportului de cauzalitate dintre acțiunea lucrului și prejudiciu și a faptului că lucrul se afla, la Drept civil- II 31 momentul producerii rezultatului păgubitor, în paza juridică a persoanei de la care se pretinde repararea. Dar aceasta se poate îndrepta direct și împotriva paznicului material al lucrului, în temeiul răspunderii pentru fapta proprie. Paznicul juridic se va putea exonera de răspundere numai dacă va face dovada existenței uneia dintre cauzele prevăzute de art.180 N.C.civ. sau, dacă a despăgubit victima, are acțiune în regres împotriva paznicului material. 5.3. Noțiunea de pază Atunci când se analizează răspunderea generată de animale și de lucruri, paza animalului sau paza lucrului îi aparține proprietarului sau unei alte persoane căreia i-a fost conferită în temeiul legii (de exemplu, bunurile din domeniul public date în administrare, dar paza acestora este exercitată, în temeiul legii, unor instituții publice), în temeiul unui contract (exemplu, în situația în care, între proprietar și persoana care preia paza se încheie un contract de închiriere, antrepriză etc.) sau în temeiul unui fapt (o persoană fură sau se folosește fără drept de un animal sau un bun). Pentru ca persoana care exercită paza animalului sau paza lucrului să răspundă pentru prejudiciul produs, trebuiesc îndeplinite două condiții : a. persoana să exercite în mod independent controlul și supravegherea animalului sau lucrului și b. persoana să se servească de animal sau de lucru în interes propriu. Sensul noțiunii de „pază” este deosebit de nuanțat, iar subtilitatea analizei sale este cea care asigură justețea unei soluții referitoare la persoana care răspunde pentru producerea unui prejudiciu. Trebuie deci diferențiat între „paza juridică” și „paza materială” a unui lucru sau a unui animal, observând că doar cel care exercită paza juridică răspunde pentru prejudiciul creat, dacă sunt îndeplinite condițiile legale. Paza juridică aparține persoanei care, independent, are puterea controlului, supravegherii și folosinței asupra lucrului sau animalului. Lipsa oricăruia dintre aceste elemente atrage lipsa calității de paznic juridic, cel în cauză fiind un simplu paznic material (care poate fi obligat la repararea prejudiciului pentru fapta proprie). Paznicul material nu exercită supravegherea și controlul asupra bunului în mod independent, ci dependent, în subordinea paznicului juridic. 5.4. Răspunderea pentru ruina edificiului Prin „edificiu” sau construcție de orice fel, se înțelege orice lucrare realizată de om, prin folosirea de materiale care se încorporează în sol, devenind imobil prin natura sa. Nu sunt avute în vedere alte imobile, precum cele care nu sunt rezultatul încorporării în sol a unor materiale prin acțiunea omului și nici lucrările provizorii sau imobilele prin destinație pe timpul separării de imobil sau între momentul dobândirii calității de imobil și momentul încorporării. Dacă proprietarul unui edificiu sau al unei construcții de orice natură (cavou, magazie, tunel etc.) nu întreține acest bun sau dacă bunul deținut are un viciu de construcție, acest proprietar va trebui să-l despăgubească pe acela care a suferit un prejudiciu generat de ruina sau desprinderea unei părți din bun. Ruina trebuie, așa cum, în mod imperativ, prevede art.1378 N.C.civ., să fie „urmare a lipsei de întreținere sau a unui viciu de construcție”, nu a altor cauze. Răspunderea pentru ruina edificiului operează independent de existența vreunei culpe din partea proprietarului, aflându-ne în prezența unei răspunderi obiective, întemeiată pe obligația de garanție. Drept civil- II 32 Victima, pentru invocarea răspunderii prevăzute de art. 1378 N.C.civ., trebuie să facă dovada existenței prejudiciului, a ruinei, a raportului de cauzalitate dintre ruină și prejudiciu, dar și a faptului că ruina se datorează lipsei de întreținere sau a viciului de construcție. Proprietarul nu poate înlătura răspunderea pentru ruină chiar dacă face dovada că a luat măsuri de întreținere sau pentru înlăturarea viciilor de construcție. El se poate exonera de răspundere doar în condițiile art. 130 N.C.civ. Dacă victima face dovada îndeplinirii condițiilor arătate mai sus, iar proprietarul edificiului nu poate dovedi intervenția unei dintre cauzele de exonerare, cel din urmă va fi obligat la repararea prejudiciului produs de ruină, având acțiune în regres, atunci când este cazul, împotriva celui care răspunde pentru ruină, în condițiile răspunderii pentru fapta proprie, respectiv: vânzătorul, în temeiul obligației de garanție, pentru viciile ascunse; constructorul, arhitectul sau proprietarul, în temeiul contractului de antrepriză sau de proiectare, pentru viciile ascunse; locatarul, dacă ruina s-a datorat neefectuării reparațiilor care erau în sarcina sa, în temeiul contractului de locațiune; orice altă persoană care era ținută la reparații, în temeiul legii sau al unui contract. 5.5. Răspunderea pentru prejudiciul cauzat prin căderea sau aruncarea din imobil a unui lucru Prin „lucru”, în înțelesul art. 1379 N.C.civ., înțelegem bunuri mobile corporale susceptibile de a fi aruncate, respectiv de a ajunge la o distanță oarecare, datorită imprimării unei mișcări violente, sau, după caz, de a „cădea”, deci a se deplasa de sus în jos datorită greutății. Pentru a ne afla într-o situație circumscrisă prevederilor art. 1379 N.C.civ., trebuie să facem distincție între desprinderea unor părți din imobile și bunuri aflate în imobile dar care sunt mobile și care pot fi aruncate sau pot cădea, deci nu sunt la momentul imediat anterior producerii prejudiciului fixate în imobil. De exemplu, ocupantul răspunde de prejudiciul cauzat prin căderea unui ghiveci sau a țurțurilor. Responsabile pentru prejudiciile cauzate prin căderea sau aruncarea unui lucru dintr-un imobil sunt persoanele care ocupă acest imobil, chiar fără niciun titlu. Cum „a ocupa” înseamnă „a lua temporar în stăpânire, a avea în folosință un imobil, un spațiu locativ”, considerăm că textul legal vizează numai persoanele care folosesc efectiv imobilul în cauză, fie în calitate de titular al unui drept real sau de creanță asupra imobilului, fie fără a avea o asemenea calitate (de exemplu, persoanele care ocupă abuziv o locuință). În orice caz, ocuparea imobilului presupune un anumit caracter de permanență în ceea ce privește stăpânirea acestuia și reiese din atitudinea persoanei în cauză (cel care intră în imobil doar pentru a sustrage bunuri nu ocupă imobilul ci doar cel care deține, chiar abuziv, și îl folosește pentru sine o anumită perioadă de timp). Răspunderea pentru prejudiciile cauzate prin căderea sau aruncarea unui lucru, dintr-un imobil este angajată, asemenea răspunderii pentru ruina edificiului cauzată de vicii, independent de existența vreunei culpe din partea celui care ocupă imobilul. Victima va trebui, pentru invocarea art. 1379 N.C.civ., să facă dovada existenței prejudiciului, a faptului că lucrul a fost aruncat sau a căzut din imobil, a raportului de cauzalitate dintre prejudiciu și faptul indicat, a calității de ocupant al imobilului de către persoana chemată să răspundă. Calitatea persoanei care ocupă imobilul poate rezulta dintr-un act juridic sau poate fi efectul unei simple stări de fapt. Cu toate acestea dovada acestei calități se va face, în toate cazurile, prin orice mijloc de probă, deoarece față de victimă ocuparea imobilului se înfățișează ca un simplu fapt juridic. Drept civil- II 33 Ocupantul imobilului se va putea întoarce cu acțiune în regres împotriva terțului vinovat în temeiul răspunderii pentru fapta proprie, pentru fapta altuia, a răspunderii pentru prejudiciile cauzate de animale sau de lucruri în general, ori ruina edificiului, după caz. Exonerarea de răspundere va interveni doar în condițiile art. 1380 N.C.civ. Atunci când ocupantul imobilului exercită și paza, așa cum este definită de art. 1377 N.C.civ., asupra lucrului aruncat sau care a căzut, ne aflăm în situația îndeplinirii condițiilor cerute pentru angajarea răspunderii atât pentru lucruri în general, cât și a celei reglementate de art. 1379 N.C.civ. În această situație victima are un drept de opțiune. Aceeași soluție se impune și în ipoteza în care condițiile celor două forme ale răspunderii delictuale sunt îndeplinite în privința a două persoane diferite (ocupantul imobilului nu se confundă cu paznicul lucrului căzut sau aruncat). 5.6. Cauze de exonerare în cazul răspunderii pentru prejudiciile cauzate de animale sau lucruri1 Prin reglementarea formelor de răspundere analizate mai sus, legiuitorul a consacrat un sistem al responsabilității obiective, neavând, ca regulă, importanță atitudinea subiectivă a celui chemat să răspundă. Temeiul unei astfel de răspunderi rezidă în ideea de garanție pe care o anumită persoană, care se folosește de un lucru ori animal, trebuie să o ofere tuturor celorlalți, că exploatarea lucrului nu le va provoca vreun prejudiciu, în detrimentul propriilor interese. Dacă vinovăția, element fundamental al răspunderii în general, nu prezintă relevanță în acest caz, nu același lucru se poate spune despre raportul de cauzalitate, alt element esențial al răspunderii. Prin urmare, o persoană este responsabilă dacă există o legătură de cauzalitate între lucru ori animal și prejudiciul produs. Așadar trebuie cercetat dacă și în ce măsură lucrul respectiv a stat la originea producerii prejudiciului, în sensul că ar fi influențat în vreun fel rezultatul negativ. Atunci când lucrul sau animalul nu au avut nicio contribuție la generarea prejudiciului, nefiind prezente în nex-ul cauzal, chiar sub forma unei condiții echivalente cauzei, care ar amplifica ori ar favoriza consecințele negative, răspunderea este înlăturată. Această situație se întâlnește atunci când cauza exclusivă a prejudiciului este fapta victimei înseși, a unui terț ori cazul de forță majoră. 1 A se vedea: M. Eliescu, op. cit., pp.200-221; L. Pop, op. cit., pp.367-380; C. Stătescu, C. Bîrsan, op. cit., pp.304-307. Drept civil- II 34 Nu uita! Faptul juridic ilicit constă în acțiunea omenească cauzatoare de prejudicii, săvârșită fără intenția de a produce efecte juridice, efecte care se produc în temeiul legii și se concretizează în nașterea unui raport juridic obligațional ce are în conținutul său obligația civilă a făptuitorului de reparație a prejudiciului cauzat și dreptul corelativ al victimei de a pretinde repararea prejudiciului ce ia fost cauzat. Răspunderea juridică civilă reprezintă o categorie fundamentală, o formă a răspunderii juridice, care constă într-un raport juridic obligațional, conform căruia o persoană are datoria de a repara prejudiciul cauzat alteia prin fapta sa sau prejudiciul de care este ținut răspunzător prin dispozițiile legale. Prin răspundere juridică civilă se înțelege și totalitatea normelor de drept ce reglementează obligația persoanelor de a repara prejudiciile cauzate prin nerespectarea unor dispoziții contractuale sau prin săvârșirea de fapte extracontractuale ilicite, situații pe care legea le reglementează ca antrenând răspunderea. Dreptul civil distinge două forme de răspundere civilă: delictuală și contractuală, aceste forme fiind consacrate expres de art. 1349 și 1350 N.C.civ. Pentru a se putea antrena atât răspunderea pentru fapta proprie, dar și cea pentru fapta altuia, răspunderea pentru animale, răspunderea pentru lucruri și edificii, este necesar, ca regulă, a fi îndeplinite o serie de condiții generale, și anume: - existența unei fapte ilicite; - existența unui prejudiciu; - existența unei legături de cauzalitate între fapta ilicită și prejudiciu; - existența vinovăției celui care a cauzat un prejudiciu ce se poate materializa în intenție, neglijență ori imprudență. Teme referate 1. Comparație între răspunderea delictuală și răspunderea contractuală 2. Răspunderea delictuală pentru fapta proprie 3. Răspunderea pentru fapta minorului sau interzisului 4. Răspunderea pentru faptele prepușilor 5. Răspunderea pentru lucruri și animale 6. Răspunderea delictuală obiectivă Bibliografie minimală M. Ioan, A.-D. Dumitrescu, I. Iorga, Drept civil. Teoria generală a obligațiilor, Editura Universul Juridic, București, 2011 Drept civil- II 35 TESTE FINALE DE AUTOEVALUARE Obligația este raportul juridic în conținutul căruia intră: a) creditorul și debitorul; b) dreptul creditorului și îndatorirea corelativă a debitorului; c) obligațiile de a da, a face și a nu face; 2. Statul și unitățile administrativ-teritoriale pot fi subiecte al unui raport juridic obligațional când participă: a) nemijlocit și în nume propriu; b) premijlocit prin reprezentare de către Ministerul Public; c) când au capacitate de exercitare restrânsă; 3. Determinarea subiectelor raportului juridic operațional are loc: a) întotdeauna la nașterea acestuia; b) de regulă, la nașterea acestui contract; c) la momentul la care aceasta devine exigibilă; 4. Contractul de locațiune este: a) consensual; b) solemn; c) real; 5. Contractul de vânzare-cumpărare este: a) consensual; b) solemn; c) real; 6. Contractul de mandat este: a) consensual; b) solemn; c) real; 7. Contractul de vânzare asupra bunurilor imobile este: a) consensual; b) solemn; c) real; 8. Contractul de donație este: a) consensual; b) solemn; c) real; 9. Contractul de depozit este: a) consensual; b) solemn; c) real; Drept civil- II 36 10. Contractul de asigurare este: a) consensual; b) solemn; c) real; 11. Contractul de gaj este: a) consensual; b) solemn; c) real; 12. Contractul de comodat este: a) consensual; b) solemn; c) real; 13. Contractul de împrumut de consumație este: a) consensual; b) solemn; c) real; 14. Contractul de locațiune este: a) sinalagmatic; b) unilateral; c) sinalagmatic imperfect; 15. Contractul de antrepriză este: a) sinalagmatic; b) unilateral; c) sinalagmatic imperfect; 16. Contractul de donație fără sarcină este: a) sinalagmatic; b) unilateral; c) sinalagmatic imperfect; 17. Contractul de donație cu sarcină este: a) sinalagmatic; b) unilateral; c) sinalagmatic imperfect; 18. Contractul de împrumut de folosință este: a) sinalagmatic; b) unilateral; c) sinalagmatic imperfect; Drept civil- II 37 19.Transferul proprietății nu operează la momentul încheierii contractului, în cazul în care transmisiunea dreptului este afectată de: a) condiție suspensivă; b) condiție rezolutorie; c) sarcină; 20. Dacă se încheie mai multe contracte succesive translative, drepturile de proprietate care au ca obiect transmiterea aceluiași bun mobil corporal transmiterea proprietății va opera către cel care: a) intră cu bună credință în posesia bunului; b) cel care are titlu cu data mai veche; c) intră în posesia bunului; 21. În cazul neexecutării culpabile a obligațiilor contractuale, creditorul: a) trebuie să ceară executarea silită; b) trebuie să ceară rezoluțiunea, respectiv rezilierea; c) poate obține rezoluțiune, respectiv reziliere; 22. Rezilierea constă în: a) desființarea retroactivă a contractului; b) repunerea părților în situația anterioară încheierii contractului; c) încetarea contractului pentru viitor; 23. Rezilierea nu constă în: a) desfacerea retroactivă a contractului; b) repunerea părților în situația ulterioară încheierii contractului; c) încetarea efectelor contractului numai pentru viitor; 24. Rezoluțiunea nu poate fi invocată: a) de partea care și-a executat propria obligație; b) de partea care nu și-a executat culpabil propria obligație; c) de partea care se declară gata să-și execute propria obligație; 25. Rezoluțiunea (rezilierea) este un efect specific al neexecutării obligațiilor născute dintr-un: a) fapt juridic; b) act juridic unilateral; c) act juridic bi(multi)lateral; 26. Actul juridic unilateral constă într-o manifestare de voință: a) a unei singure persoane; b) a unei părți; c) a două sau mai multe persoane; Drept civil- II 38 27. Actul juridic unilateral este în principiu: a) irevocabil; b) revocabil; c) anulabil; 28. Executarea prestației prevăzută în promisiune publică de recompensă: a) reprezintă acceptare a ofertei; b) trebuie realizată în condițiile stipulate în promisiune; c) dă naștere unui drept pentru promitent; 29. Executarea prestației prevăzută în promisiune publică de recompensă obligă pe promitent: a) numai dacă terțul a acționat cunoscând promisiunea făcută; b) numai dacă terțul a acționat necunoscând promisiunea făcută; c) și dacă terțul a acționat promisiunea făcută; 30. Gerantul trebuie să săvârșească gestiunea: a) fără mandat din partea geratului; b) întotdeauna fără ca geratul să cunoască existența gestiunii; c) doar dacă geratul nu este „măsură” să desemneze un mandatar; 31. Plata nedatorată presupune ca prestația executată: a) să se fi făcut cu titlu de plată; b) să nu se fi făcut din eroare; c) să nu se fi făcut cu titlu de plată; 32. Debitorul nu este exonerat de răspunderea delictuală pentru: a) caz fortuit; b) forță majoră; c) impreviziune; 33. Evenimentul de neprevăzut și de neîmpiedicat de către persoana chemată să răspundă delictual este: a) cazul fortuit; b) forța majoră; c) un eveniment natural; 34. Nu răspunde pentru prejudiciul cauzat: a) minorul care nu a împlinit vârsta de 14 ani, chiar dacă se dovedește discernământul său, la data săvârșirii faptei; b) minorul între 14-16 ani, dacă se dovedește că a fost lipsit de discernământ, la data săvârșirii faptei; c) minorul care a împlinit vârsta de 14 ani, dacă se dovedește discernământul său, la data săvârșirii faptei; 35. Răspunde pentru prejudiciile cauzate de animale: a) proprietarul, în toate cazurile; Drept civil- II 39 b) paznicul juridic; c) paznicul material; 36. Pentru prejudiciul cauzat de către animalele sălbatice din circuri răspunde: a) proprietarul; b) dresorul; c) paznicul juridic; Răspunsuri la întrebările din testele de autoevaluare 1. b; 2.a; 3.b; 4.a; 5.a; 6.a; 7.b; 8.b; 9.c; 10.a; 11. c; b; 12. c; 13. c; 14. a; 15. a; 16. b; 17.b; 18.a; 19 a; 20.a; 21.c; 22.c; 23.a; 24.b; 25.c; 26. b; 27. a; 28. b; 29. c; 30. a; 31. a; 32. c; 33. b; 34. b; 35. b; 36. c. Drept civil- II 40 SYD FIELD MANUALUL SCENARISTULUI T(rMaidhunceearCeodluemPbieatnbul)l Tuturor celor care s-au dus înainte și tuturor celor care vor urma... Și Tuturor marilor Siddha Sfinți și Maeștri -mereu în inima mea, mereu în mintea mea... Mulțumiri speciale Lui Jean Renoir, pentru că mi-a arătat cărarea prin pădure; lui Michelangelo Antonioni și lui Sam Peckinpah, care m-au călăuzit pe genare zitși3eâui intoftiGilroypirituȘce&%riSfeaex£Fa ordfenevii®enmru din întreaga lume, care m-au învățat tot ceea ce aveam nevoie să știu. C u p r i n s Introducere PARTEA ÎNTÂI Capitolul 1. Capitolul 2. Capitolul 3. Capitolul 4. Capitolul 5. Capitolul 6. Capitolul 7. Capitolul 8. PREGĂTIREA Pagina albă Despre structură Paradigma Patru pagini Ce înseamnă un bun personaj? Instrumentele personajului Conflictul și cercul ființei Despre timp și memorie PARTEA A DOUA: SCRIEREA SCENARIULUI Capitolul Capitolul Capitolul treizeci Capitolul Capitolul Capitolul Capitolul Capitolul Capitolul 9. Structurarea actului I 10. Primele zece pagini 11. Paginile de la zece la douăzeci și de la douăzeci 12. Găsirea Mid-Point-ului. 13. Prima Jumătate, A Doua Jumătate. 14. Scrierea Actului al II-lea 15. Actul al III-lea: Rezolvarea 16. Rescrierea 17. "Buna lectură" la Introducere «Qu'est-ce que le cinema?» "Ce este cinematograful?" - Jean Renoir "Ce este cinematograful?" E o artă? O formă a literaturii? Aceasta era întrebarea pe care mentorul meu Jean Renoir, marele regisor francez de film, ne-o prezenta adeseri pe parcursul anului în care a predat ca Artist Rezident la Universitatea din California, Berkeley. L-am cunoscut după o reprezentație cu "Woyzeck", drama expresionistă a lui Georg Buchner, în care jucam rolul principal. Mi s-a spus că Renoir avea să-și prezinte în premieră mondială piesa "Carola", și am fost chemat să dau o probă pentru un rol. Peste câteva zile, am citit textul în fața lui Renoir, am primit al treilea rol principal din piesă, și anume Campan, director de scenă francez, și astfel mi-am început ucenicia pe lângă un om care avea să sfârșească prin a-mi contura atitudinea față de filme și viață. Pe parcursul anului următor, am avut o relație directă, apropiată și personală cu marele regisor. Neștiind prea multe despre film, ce anume era sau ce-ar fi putut să fie, am avut marea șansă ca Renoir să-mi dezvăluie această comoară de cunoștințe și învățăminte. Mi-a împătășit opinia lui personală potrivit căreia filmele ar fi "o nouă formă a tiparului - alt aspect al transformării totale a lumii prin cunoaștere". Se referea la Lumiere, inventatorul primului aparat de filmat franțuzesc, numit «Cinematographe», ca la un "nou Gutenberg".<$F - Opinie dezvoltată amplu de studiile și teoriile lui Marshall MacLuhan. (n.tr.)> Renoir insista că filmele aveau potențialul de a fi literatură, dar nu ar fi trebuit niciodată să fie considerate artă. Când l-am întrebat ce voia să spună cu asta mi-a replica că arta constituie viziunea exclusivă a unei singure persoane, ceea ce, în schema procesului de realizare a unui film, reprezintă o contradicție. Mi-a explicat că e imposibil ca o singură persoană să facă tot ceea ce este necesar pentru a realiza un film. O persoană nu poate să scrie scenariul, să regiseze filmul, să-l filmeze, să-l monteze și să-l sonorizeze - așa cum făcea Charlie Chaplin; totoată, a continuat Renoir, cineastul nu poate juca toate rolurile, nu poate nuici înregistra toate sunetele și nici manevra toate echipamentele de iluminare, printre mii și mii de alte detalii care sunt necesare pentru a face un film. "Arta," spunea el, "trebuie să-i ofere privitorului șansa de a se contopi cu creatorul". Ca tineri studenți care învață de la un maestru, noi stăteam așezați efectiv la picioarele lui și-i puneam întrebări, îi împărtășeam ideile noastre, sau discutam diverse opinii despre viață și artă. Renoir ne răspundea la toate. Fiecare întrebare chiar și cea mai prostească, era primită cu interes și respect. Când cineva a întrebat: "Cum putem să fim fideli artei noastre?", el ne-a destăinuit coningerea lui filosofică personală că "arta Uconnsrtăsîpunnsa osfimacple"u,. și în același timp profund, relevant și adevărat. Numai în procesul de lucru, ne-a explicat Renoir, când regisăm un film, compunem un cântec, scriem un scenariu, pictăm un tablou, sau facem orice altceva, "creăm artă". Arta, proclama el, este procesul de a sta efectiv așezat la masă, lucrând. Nu a vorbi despre operă, nu a ne gândi sau a ne-o imagina, ci a o realiza efectiv. Numai după ce lucrarea a fost finalizată șiexpusă vederii publice, aceasta va putea fi considerată o "operă de artă" sau nu. Dacă vă închipuiți că sunteți "artist" doar așteptând acel moment în care vă vine inspirația, ca să vă așezați la masă și să scrieți, s-ar putea să așteptați la nesfârșit. În ultimii douăzeci și cinci de ani, m-am gândit mult la cuvintele lui Renoir, în timp ce străbăteam lumea, ținând semniarii pentru scenariștii profesioniști și aspiranți. Privind în urmă, peste urmele pașilor mei, încă de pe vremea când am scris prima ediție a acestei cărți, acum vreo douăzeci și cinci de ani, îmi dau seama că scenaristica, atât ca artă cât și ca meserie, a evoluat până la un limbaj internațional de angajare a expresiei vizuale. În prezent, stăm pe pragul unei noi frontiere a artei filmului, și nu există nici un fel de reguli cu privire la ceea ce putem sau nu putem să facem. Trecem printr-o perioadă de evoluție/revoluție, o perioadă a transformărilor în care teatrul tehnologiei a îmbrățișat o nouă eră a tehnicilor digitale. Noțiunile de ceea ce vedem și de cum vedem s-au schimbat la un nivel radical. Expozițiunea poveștii se fasce mai degrabă arătând decât narând; personajele se dezvăluie prin comportament, nu prin dialoguri; timpul prezent și cel trecut au fuzionat într-un dispozitiv narativ atoatecuprinzător. Așa cum se spunea în filosofia orientală, acum interiorul și exteriorul sunt unul și același; gândurile, sentimentele și emoțiile care există în capul nostru sunt cele pe care le creează țesătura experienței trăite. În esență, singuri ne coacem pâinea pe care o mâncăm. Un scenariu are o formă cu totul specială; este o povestire spusă prin imagini, exprimată în dialoguri și descrieri. Impactul tehnologic a facilitat o anumită schimbare în narațiunea noastră tradițională clasică; tipurile de povestire lineară, ca în "Casablanca" și "The Godfather", exprimată prin lungi secvențe expozitive, au trecut la prezentări mai stilizate vizual, ca în "Sidways", "Magnolia" și "Brokeback Mountain". Narațiunea nonliniară, aproape o raritate în ultimele câteva decenii, a devenit actualmente parte integrantă a unui lexicon cinematografic de care pare să nu se mai îndoiască nimeni: "The Bourne Supremacy", "Memento" și "The Constant Gardener" sutn structurate fragmentar, din crâmpeie și frânturi disparate ale memoriei, iar aceste construcții au devenit elemente constitutive ale limbajului scenaristic. c@tqe]eaiea cun^moa?» a^stus-și RepoZ-iUeCUdeataZțiaia feMe^reievQUt'est- atunci când am auzit-o prima oară. Cum definim arta filmului? Cum o analizăm? Cum ne făurim filmele astfel încât să fie mai mult decât simple succesiuni de imagini pe ecran, devenind ceea ce Renoir definea ca fiind "o formă de artă mai mare decât realitatea"? Trăim într-o epocă a povestitului vizual. Indiferent dacă vreți să spuneți o poveste pe marele ecran sau să scrieți o emisiune de televiziune care poate fi downloadată pe un iPod, telefon celular sau P.D.A., fie că vreți să creați un joc video sau un film de scurt-metraj, să scrieți un plan de afaceri sau o prezentare în PowerPoint pentru orice sistem de livrare, va trebui să cunoașteți regulile și instrumentele povestirii vizuale. Despre asta e vorba în "Manualul scenaristului". "Manualul scenaristului" explorează procesul de a scrie un scenariu, care este un proces de a povesti vizual. Eu îl numesc "carte de instrucțiuni", cu sensul că, dacă aveți o idee de scenariu, dar nu știți exact cum să faceți ca să-l scrieți, acest manual vă va călăuzi pe tot parcursul procesului de a scrie. Indiferent dacă este vrba de un film cu actori, de un scurt-metraj, o reclamă sau altă formă de prezentare vizuală, cartea e la fel de utilă. Citiți un capitol, faceți exercițiul de la sfârșit, și până terminați cartea veți avea un scenariu scris! Iar acest proces de scriere a unui scenariu poate fi aplicat oricărei forme de povestire vizuală. "Manualul scenaristului" se bazează pe workshop-urile de scenaristică pe care le-am ținut prin întreaga lume. Concep și structurez aceste workshop-uri de câte șapte săptămâni astfel încât elevii să-și petreacă primele patru săptămâni pregătindu-se să scrie, și pe următoarele trei, scriind efectiv. Scopul cursului (iar eu sunt un om care ține foarte mult la scopuri) este acela de a scrie și a finaliza Actul Întâi (care poate avea între douăzeci și treizeci de pagini) al scenariului. Oamenii vin la un workshop având în minte o idee sumară a povestirii. De exemplu: "Povesirea mea este despre o directoare venită în vacanță în Hawaii, care cunoaște un tânăr și are o legătură cu el, apoi se întoarce acasă, numai pentru a afla că relația nu merge bine." Nimic mai simplu. La primul curs, vorbim despre subiectul scenariului, despre acțiune și personaje - în esență, ce se întâmplă și cui i se întâmplă - și discutăm natura structurii dramatice. La sfârșitul cursului, prima sarcină a elevilor este aceea de a-și structura ideea, pentru ca apoi să scrie un treatment de patru pagini concentrat asupra finalului, începutului, Plot Point 1-ului și Plot Point 2-ului. Numesc acest exercițiu "șutul în fund", fiindcă psotautdentuslă iafioe idceelenefmoarimatdăifșiicilîenceapracgăinisă-ipedeacarfeormăl;e e spcreiae participantul. În cea de-a doua săptămână, vorbim despre personaje și despre modul de a-i crea personajului principal un istoric, scriindu-i biografia - viața personajului de la naștere până în momentul când începe povestea. De asemenea, conturăm viața profesională a personajului, viața sa personală și viața privată. Pentru următoarea săptămână, participanții primesc sarcina de a scrie biografio personajului principal și pe cele ale altor două-trei personaje importante. În cea de-a treia săptămână, structurăm linia epică a Actului I, pe cartonașe de 8 x 15 centimetri, și scriem un "back story" ("poveste de fundal" sau "poveste premergătoare"), despre ceea ce s-a întâmplat cu o zi, o săptămână o lună sau chiar mai mult (după cum e cazul) înainte de a începe povestea noastră. În săptămâna a patra, scriem primele zece pagini, iar restul workshop-ului este dedicat scrierii a câte aproximativ zece pagini săptămânal. La sfârșitul acestei sesiunide șapte săptămâni, elevul va fi terminat Actul Întâi al scenariului, având între douăzeci și treizeci de pagini. Facem o scurtă pauză, apoi ne continuăm activitatea, în workshop-ul Actului II. Scopul acestui curs de șapte săptămâni este acela de a scrie și a termina Actul II al scenariului. În cel de-al treilea workshop de șapte săptămâni, cursanții vor finaliza Actul III, pentru ca apoi să rescrie tot materialul. Spre sfârșitul celor trei sesiuni, aproape optzeci la sută din elevii mei își termină scenariile. Multe dintre ele au avut un succes răsunător: Anna Hamilton Phelan a scris "Mask" la curs, urmat la scurt timp de "Gorillas in the Mist"; John Singleton a lucrat la "Boyz n the Hood", urmat de "Poetic Justice"; Michael Kane a scris "The Color of Money"; Joao Emanuel Caneiro a lucrat la "Central Station" în workshop-ul pe care l-am ținut la Rio de Janeiro; Janus Cercone a scris la curs "Leap of Faith"; Randi Mayem Singer a făcut "Mrs. Doubtfire"; Carmen Culver, "The Thorn Birds"; aura Esquivel și-a adaptat romnul "Like Water for Chocolate" pe parcursul workshop-ului meu din Mexico City - și, în aceeași clasă, Carlos Cuaron a înceut să exploreze ideea povestirii care ulterior avea să devină "Y Tu Mama Tambien". ȘȘi mai sunt și alții: Todd Graff ("Used People", "Angie"), Kevin Williamson ("Scream"), Todd Robinson ("White Squall"), sau laureata Humanitas Award, Linda Elstad ("Divorce Wars"), și așa mai departe... Mai mulți studenți și-au vândut scenariile de film și de televiziune unor producători, iar câțiva dintre ei au devenit directori de producție la studiourile cinematografice și companiile producătoare. Această carte este concepută și structurată la fel ca workshop- uexrielrecițmieulle dedelascsefnâarrșiisttuilcăc.apiCtiotlițuliuic,âtșei luan îcnacphietioelr,ea elfecturaiți veți avea un scenariu finalizat - cel puțin în teorie. "Manualul scenaristului" este un plan de lucru pas cu pas, pe care să-l urmați, de la germinarea primei idei până la terminrea scenariului; este ca o hartă, un sistem de ghidaj care să vă cârmească pe tot parcursul navigării prin procesul de scriere a scenariului. Cel mai important de știut lucru este că materialul funcționează. Exercițiile care urmează după fiecare capitol sunt uneltele care vă oferă poibilitatea de a vă extinde și acutiza înțelegerea procesului de scriere a unui scenariu. Sper să priviți în această lumină călătoria pe care o veți face prin experiența scenaristică. Nu veți învăța nimic, dacă nu vă acordați permisiunea de a comite și câteva greșeli, de a încerca formule care nuereușesc, și a vă asuma și unele scrieri, pur și simplu, de tot căcatul. Sunteți gata să faceți așa ceva? Sunteți dispuși să încercați ceva care nu merge? Sunteți pregătiți să scrieți cele mai penibile elucubrații? Sunteți dornici să vă pierdeți în îndoieli și griji, furie și dezorientare, fără a ști dacă materialul are vreo șansă de reușită sau nu? Această carte vă va prilejui o lectură pedagogică și inițiatică. Are un caracter de experiență directă. Cu cât lucrați mai mult, cu atât progresați mai bine, la fel ca în cazul înotului sau al mersului pe bicicletă. Citiți cartea, iar când sunteți gata să începeți munca la scenariu, reluați-o, parcurgând-o capitol cu capitol. Este un proces gradual; puteți sta o săptămână sau o lună la fiecare capitol, efectiv nu are nici o importanță. Alocați cât de mult timp e necesar pentru a duce la bun sfârșit materialul din fiecare exercițiu. Scopul "Manualului scenaristului" este acela de a vă clarifica, extinde și îmbogăți cunoștințele, puterea de înțelegere și tehnica de scriere a unui scenariu, precum și arta și meșteșugul scenaristicii. "Manualul..." vă ajută să învățați singuri deprinderile și metodele necesare pentru a scrie un scenariu profesionist. Nu căutați perfecțiunea. Așa cum spunea încontinuu Jean Renoir, "perfecțiunea există numai în mintea noastră, nu și în realitate." Spuneți-vă povestea, și gata. PARTEA ÎNTÂI: PREGĂTIREA Capitolul 1. Pagina albă Cel mai greu lucru la scris este a ști ce să scrii. Nu demult, luam cina cu un grup de prieteni și, așa cum se întâmplă de atâtea ori, a venit vorba de filme. Am discutat despre filme pe care le văzuserăm, filme care ne plăceau, filme care nu ne plăceau și ce anume ne plăceau sau ne displăcea la ele, ceea ce acoperea un spectru amplu, de la jocul actorilor, muzică și montaj, până la imagine, efecte speciale și așa mai departe. Am vorbit despre unele dintre cele mai mari momente din filme, despre replici pe care nici acum nu reușim să le uităm - și, deși conversația era incitantă și stimulativă, lucrul pe care-l găseam cel mai interesant era că nimeni nu menționat în nici un fel scenariul. Parcă nici n-ar fi existat așa ceva. Când l-am pomenit totuși, în legătură cu un anumit film, singurul răspuns pe care l-am primit a fost: "A, da, avea un scenariu excelent!" - și nici o vorbă în plus. Am constatat imediat că în conversație s-a produs o scurtă pauză, după care una dintre invitate, actriță și moderatoare de talk show, a menționat că scrisese o carte și câțiva prieteni de-ai ei voiau s-o transforme într-un scenariu. A mărturisit că simțea nevoia unui "partener" care s-o ajute să abordeze romanul, propriul ei text, și să-l scrie sub formă de scenariu. Când am întrebat-o de ce, mi-a explicat că-i era frică să se "confrunte" cu foaia de hârtie albă. Dar, am replicat eu, scrisese deja romanul, așa că de ce s-ar fi putut teme de adaptarea lui într-un scenariu? Oare forma era cea care-i crea probleme? Sau descrierea vizuală a imaginilor, economicitatea dialogurilor ori structura dramatică, să fi fost ceea ce o speria? Am discutat chestiunea o vreme și, în timp ce actrița încerca să-mi explice ceea ce simțea, mi-am dat seama că mulți oameni trec prin aceleași spaime. Deși era o prozatoare publicată, se temea să aibă de-a face cu pagina albă. Nu știa ce anume să facă cu ea, nici cum să facă. Aceasta nu este o situație atât de neobișnuită. Mulți oameni ai niște idei de scenarii excelente, dar când se așează efectiv să le scrie, îi cuprind frica și nesiguranța, fiindcă nu știu cum să procedeze efectiv. Scrisul este un meșteșug atât de specific, încât dacă nu știi încotro te îndrepți, e foarte ușor să te rătăcești în labirintul foii albe de hârtie. Cel mai greu aspect al scrisului este acela de a ști ce să scrii. Dar, dacă tu nu știi despre ce e vorba în povstea ta, atunci cine să știe? Pe tot parcursul nenumăraților mei ani de predare a dramaturgiei de cinema, fel de fel de oameni m-au abordat mereu ca să-mi spună că voiau să scrie câte un scenariu. Acești solicitanți spun că au o idee excelentă, sau o secvență e început extraordinară, ori un final fantastic, dar când îi întreb desre ce e vorba în poveste, ochii li se încețoșează, cu privirea pierdută în gol, și spun că o să reiasă din desfășurarea raocțmaiununliui.i slăau, fîenl dciascuMțiilaesc,u Mcaâynad dîince"aSricdăewasyăs"d.esGcrroizeav.subiectul Când te așezi și-ți spui că urmează să scrii un scenariu, cu ce începi? Cu visul unei acțiuni eroice, ca personajul Max Fischer (Jason Schwartzman) din "Rushmore" (de Wes Anderson și Owen Wilson)? Cu instantanee fotografice care ne arată perioada în care se desfășoară povestea, ca Marea Criză, în "Seabiscuit" (Gary Ross)? Cu un dormitor întunecos, unde ceasul ticăie sono și două personaje gem în încleștarea patimii sexuale, ca în "Shampoo" (Robert Towne și Warren Beatty)? Dacă vă spuneți că vreți să scrieți un scenariu, după care jurați să vă dedicați săptămâni, luni sau chiar ani de zile scrierii lui, cum vă confruntați cu pagina albă? De unde începe scriitorul? Este o întrebare pe care o aud tot timpul, la workshopuri și seminarii. Începe scriitorul cu o persoană, un loc, un titlu, o situație sau o temă? Ar fi cazul să redacteze un treatment, să-l rezume, sau să scrie mai întâi cartea, apoi scenariul? Întrebări, întrebări și iar întrebări... Toate aceste întrebări reflectă cu adevărat întrebarea: cum luăm o idee neformată, o noțiune vagă sau un sentiment visceral, ca să le transferăm în cele aproximativ o sută douăzeci de pagini cu cuvinte și imagini care constituie un scenariu? Scrierea unui scenariu este un proces - o creștere și dezvoltare etapizată, organică, evolutivă, în continuă schimbare. Scenaristica este o meserie care ocazional se ridică la nivelul artei. La fel ca în toate artele literare, de ficțiune sau nu, piese de teatru ori scurte povestiri, există anumite stadii precis definite pe care le parcurge un scriitor în timp ce pune carne pe scheletul unei idei. Procesul de creație este același, indiferent ce anume scrieți. Când vă așezați să așterneți pe hârtie un scenariu și vă confruntați cu fila albă, trebuie să știți ce poveste veți scrie. Nu aveți la dispoziție decât o sută douăzeci de pagini pentru a vă spune povestea, iar când începeți, vă veți da seama destul de repede că nu dispuneți de prea mult spațiu de lucru. Un scenariu seamănă mai degrabă cu o poezie decât cu un roman sau o piesă de teatru, în care puteți fi mai conștienți de drumul pe care-l urmați pe parcursul acțiunii. James Joyce, marele scriitor irlandez, a scris odată că experiența scriitoricească se poate compara cu escaladarea unui munte. Când urci spre pisc, tot ce poți vedea este stânca din fața ta și pe cea din spate. Nu vezi încotro te îndrepți, nici de unde vii. Același principiu se aplică și pentru scrisul unui scenariu: în timp ce lucrezi, nu poți vedea decât ceea ce ai în față, adică hârtia pe care scrii, și paginile pe care tocmai le-ai terminat. În afară de acestea, nu se mai vede nimic. Despre ce anume doriți să scrieți? ȘȘtiți că aveți o idee genială, mdiani cbairne vsaă iîenșciepuențif? ilSmc rniemțaiipuonmesntiutd,iuașparocvăocdaetournde acrarfaictceerl? Scrieți despre o experiență personală care a avut un impact puternic asupra vieții dumneavoastră? Poate că ați citit un articol foarte interesant, într-un ziar sau într-o revistă, și sunteți convins că se poate transpune într-un film foarte bun. La un workshop recent de scenaristică, am avut printre elevi o romancieră publicată, fostă redactoră a unei mari edituri. Nu mai scrisese niciodată un scenariu, și mi-a mărturisit că era destul de nervoasă și nesigură la gândul acestei perspective. Când am întrebat-o de ce, mi-a răspuns că nu știa dacă povestirea ei era destul de vizuală. Îșidorea un scenariu despre o femeie de vârstă mijlocie, foarte activă, care suferă o leziune traumatizantă ce-i schimbă viața, și avea unele îndoieli în legătură cu imobilizarea protagonistei într-un pat de spital, aproape pe tot parcursul celui de-al doilea act. Acest lucru ridica o altă problemă: nu cumva eroina avea să devină prea pasivă? Se putea menține interesul față de calvarul ei, cu ajutorul unei măsuri atât de limitate de acțiune vizuală? Toate acestea erau considerente valide importante, care aveau nevoie de decizii creatoare semnificative. În timpul perioadei de pregătire, am avut câteva discuții, în care am vorbit despre posibilitățile de a extinde viziunea, folosind componentele vizuale existente în spital: teste ca electrocardiogramele, electroencefalogramele, ecografiile și radiografiile, și fragmntând acțiunea prin intervenția unor cazuri de urgență și a diverselor activități ale surorilor de pe etaj. Mă întrebam ce s-ar fi putut întâmpla în viața personajului, în timp ce era în spital, și am sugerat că filmul ar putera să arate momente din trecutul ei, eventual prin intermediul viselor și al amintirilor, iar aceste flashback-uri să fie inserate pe tot parcursul filmului. Întrucât personajul principal era atât de static în timpul Actului Doi, puteam să mai adăugăm firului narativ central câteva elemente vizuale, despre ceea ce gândea și a început să-și pregătească Primul Act simțea femeia respectivă. Simțindu-se mai în siguranță, eleva mea materialul. ȘȘi-a făcut cercetările, a structurat pe cartonașe, a scris back story-ul, a conceput secvențele introductive. Ca romancieră, își pregătise întotdeauna ideile treptat și meticulos, iar acțiunea și personajele și le descria prin experiența propriu-zisă a scrisului. Mi-a spus că nu dorea să știe "prea mult" fiindcă, potrivit experienței sale proprii, prefera să se lase călăuzită de povestire acolo unde voia aceasta să ajungă. I-am răspuns că acest lucru de poate face atunci când scriem un roman sau o piesă de teatru, dar nu și în cazul unui scenariu de film. Scenariul este o formă de artă specifică, având aproximativ o sută douăzeci de pagini lungime, sicarierciuin oalșutie.reaV ă spfuâtreșțitu"louir ienetsate diînntmoetrdse"aunparinptri-muunl ropmaasn dael patru sute cincizeci de pagini, sau printr-o piesă de o sută de pagini, nu însă și printr-un scenariu. Un scenariu urmează o linie narativă de acțiune definită clar, îngustă și compactă, cu un început, un mijloc și un sfârșit precis marcate, deși nu neapărat în această ordine. Un scenariu merge mereu înainte, spre rezolvare, chiar dacă este povestit în flashback, ca "The Bourne Supremacy" (Tony Gilroy), sau "American Beauty" (Alan Ball). Un scenariu urmează o linie singulară a acțiunii, astfel că fiecare secvență, fiecare fragment de informație vizuală, trebuie să vă ducă undeva, să poarte narațiunea înainte, în termenii dezvoltării povestirii. Acest lucru era destul de dificil de înțeles pentru eleva mea, fiindcă nu semăna deloc cu experiența ei scriitoricească anterioară. Dar, după ce și-a terminat pregătirile, când a ajuns să-și cunoască structura și să fi construit niște portrete de bază ale personajelor, a fost gata să se apuce de scris. ȘȘi a început prin a scrie primul act, cu accentul pus pe viața profesională a personajului principal, o femeie dinamică și activă care răspundea provocărilor de la slujbă cu energie și integritate. Ca profesionistă, era clar că personajul ei era activ, simpatic și bine conturat. Dar, când personajul principal s-a intrenat înspital, după rănirea traumatică de la sfârșitul Actului Întâi, tonul povestirii s-a schimbat. Acum, personajul era imobilizat într-un pat de spital, pierzându-și și regăsindu-și succesiv conștiința pe parcursul mai multor pagini. Simțind că povestirea risca să devină plictisitoare, eleva mea și-a pierdut încrederea în sine și a început să caute noi zone cinematice pe care să le exploreze, în loc de a se concentra asupra personajului principal. Într-o zi, mi-a dat telefon ca să mă anunțe că scrie niște secvențe noi cu medicii și surorile, după care mi-a spus că i-a venit brusc inspirația de a o aduce în scenă pe fiica protagonistei, o directare care mereu părea să aibă probleme în relațiile cu presonajele autoritare masculine, ca medicii. I-am spus să încerce - la urma urmei, dacă merge, merge, iar dacă nu, nu. Tot ce avea de pierdut erau trei zile de scris. Prin urmare, a început să scrie despre acest nou personaj, fiica, și aparițiile sale în Actul II, după care a început să iasă la suprafață o altă problemă: fiica se impunea ca personajul dominant. Mama, personajul principal, părea acum să se piardă undeva într-un salon de spital. Făcând din fiică forța activă, sau vocea povestirii, eleva mea modificase ținta firului epic. Acum, în scenariu era vorba despre o tâără care se însărcinează cu sănătatea și bunăstarea mamei sale. Acest lucru ridica o altă chestune. Acum, povestea e axa pe ideea o"puptrermiisăduirnatbeirleesadnetăreîpnretzernatpairae pmendtircualoă.prFoibilcemiă idesesăcneărteaates"ă, aleagă tratamentul medical pentru mama ei invalidă. Doctorii îi spuneau că avea de ales între două variante: terapie cu electroșocuri, pentru a-și smulge mama din starea de depresie acută, sau un regim terapeutic cu medicamente antidepresive. Iar medicii îi mai explicau și că ambele tratamente riscau să se soldeze cu efecte secundare dezastruoase. Ce era mai bine să facă fiica? Avea o atitudine ambivalentă față de personajele masculine cu autoritate, și totuși acum se afla în situația de a fi nevoită să ia o decizie în legătură cu mama ei - decizie care-i putea modifica total cursul vieții. Căutând un sfat competent și confruntându-se cu propriile sale sentimente, fiica s-a hotărât să nu facă nimic; prefera să aștepte, să vadă cum decurgeau lucrurile și, eventual, să-și lase mama să se restabilească singură. Nu aveau să se folosească nici electroșocuri, nici medicamente - nici un fel de terapii. În cele din urmă, mama ei, prin forțe proprii și cu ajutorul fiicei, pornește treptat înapoi pe drumul spre însănătoșire și refacere. Astfel a finalizat eleva mea prima ciornă (sau "draft") scrisă pe hârtie. Când am citit acest prim draft, am văzut imediat că erau două povestiri separate. Una era saga mamei care se vindecă de pe urma unei traume, pentru a redeveni stăpână pe viața ei. A doua povestire se ocupa de fiica femeii, care era silită, aproape împotriva propriei voințe, să facă față întregii situații. ȘȘi, în timpul acestei provocări, tânăra își învinge propria frică, adânc înrădăcinată, de autoritatea masculină, și-și rezolvă șirelația emoțională, care înainte fusese foarte tensionată, cu mama ei. Eleva mea începuse prin a scrie o povestire, și sfârșise scriind o alta. Acest lucru se întâmplă destul de des - dar rămânea valabilă întrebarea: era povestea mamei, sau a fiicei? Sau a amândurora? A cui poveste o spunem? Eleva mea nu știa. Unul dintre lucrurile pe care le-am învățat dea lungul anilor este acela ca, atunci când nu sunt sigur ce drum să urmez, să mă retrag cu câțiva pași, pentru un timp, și să aștept. Când ai o îndoială, nu face nimic! - aceasta este regula mea. Prin urmare, i-am sugerat să lase scenariul deoparte pentru vreo două săptămâni, până când i se forma o nouă perspectivă asupra materialului epic. E foarte important să se remarce că aici nu era vorba de calitatea scrisului sau a dialogului, nici de profunzimea personajelor, sau de funcționalitatea acțiunii; întrebarea era: deaspre ce anume voia autoarea să vorbească? Trecând în domeniul fiicei, scenarista și-a schimbat intenția dramatică și, în consecință, a modificat subiectul. I-am explicat că nu se punea problema ce e bine și ce e rău, ce e corect și ce greșit, ci dacă aceea era sau nu povestea pe care voia s-o spună. A așteptat o vreme, după care, cu anumite îndoieli și ainpcroerptiiatued,incia,re a edrat apgrenimtulidtrearfatr slacriHsolpleywohoâdr.t ieA geunteai șpir-iaetdeanet seama că mai era mult de lucru la scenariu, dar i-a plăcut premisa destul de mult pentru a-i da textul unui coleg de birou. Acesta la citit și a considerat că scenariul era "lent, anost și plictisitor". Ar fi trebuit să conțină mai multă acțiune: "Este povestea mamei," a spus el. "Hai s-o vedem cum suportă un tratament cu electroșocuri; poate schimbăm introducerea și punem filmul să înceapă direct cu accidetul, pentru ca astfel să devină mai activ." Eleva s-a întors la mine, nedumerită și revolată. Nu știa ce să facă. Tot vorbea despre nevoia unei deschideri mai active, mai cinematice, iar eu insistam că nu asta era problema - ci aceea de a ști, în sens creativ, ce poveste scria. La început, când se așezase prima oară la masa de scris, voise să spună povestea mamei. Până la urmă, sfârșise prin a depăna povestea fiicei care învingea constrângerile relației cu mama ei, concentrându-se asupra chestiunii ce privea "puterea durabilă a reprezentării". Mă tot întreba ce să facă, iar eu îi tot spuneam că trebuia să ia o decizie creativă în legătură cu alegerea poveștii pe care dorea s-o spună. I-am propus ca, înainte de a începe s-o rescrie, să se gândească iar la tot conceptul, luându-l de la început, în scopul de a găsi ținta și direcția povestirii. Despre cine și despre ce vorbea povestirea ei? Este uimportant să se știe că într-o asemenea situație nu există categoriile "corect" sau "greșit", nici judecăți de vaoare. Singurul criteriu valabil este dacă soluția aleasă funcționează sau nu. Așadar, ne-am întâlnit într-o zi la o Coffee Bean din apropiere și, în timp ce ne sorbeam ciocolatele albe cu lapte, i-am sugerat să-și modeleze povestirea după elația dintre mamă și fiidcă, pe undalul dramatic al infirmității mamei, arătând cum le apropia aceasta, creând o legătură mai strânsă de afecțiune și înțelegere între ele. Scenarista a clătinat din cap, spunându-mi că nu aceasta era povestea pe care voia s-o scrie, ci povestea mamei. Foarte bine, i-am răspuns. Dar, dacă se hotăra să ducă până la capăt acea povestire pe care voia s-o scrie, trebuia să se concentreze asupra ei și s-o integreze în povestea relației dintre mamă și fiică. Până la urmă, a plecat de la Coffee Bean la fel cum venise: derutată, rătăcită și nesigură pe sine. A mai pritocit la scenariu câteva luni, fără să aibă niciodată senzația că înregistra vreun progres cu el, și până la urmă a abandonat proiectul. Se întâmplă tot timpul: și vouă, și mie... tuturor. Care e tâlcul întâmplării? Problemele de creație fac parte din peisajul scenaristicii. Ele reprezintă fie șansa de a vă extinde limitele meseriei, fie un priej de a ceda în fața faptului că "nu merge, și gata!" Eleva mea nu s-a putut desprinde de conceptul ei soerimngifnaicratișivă,, edfeeșcitiva vneua ștoia pcoavrees tpiorveestfeo avrotiea sb-uon ăs,punvăa.l iMdiănteșai rațională îi spunea un lucru, iar Eul creator îi spunea cu totul altul. Ce-ar fi putut să facă pentru a rezolva problema? Uitați-vă la "Mar adentro" (Alejandro Amenabar), o povestire care acoperă o parte din același teren fertil, emoțional și provocator intelectual. În timp ce personajul principal, Ramon (Javier Bardem) e imobilizat într-un pat de spital vreme de circa treizeci de ani, luptând pentru dreptul lui de a muri, Amenabar lărgește universul închis al rezervei de spital cu imagini ale fanteziilor lui Ramon, acesta plimbându-se și alergând, visând la dragoste, așa că povestirea devine o mărturie vizuală și elocventă despre imaginația noastră și felul în care ea poate să-i atingă, să-i emoționeze și să-i inspire pe alții. Se prea poate ca eleva mea să fi avut șansa de a-și extinde vizual povestirea, în scopul de a-și realiza intenția artistică, dar n-a făcut-o. Cei mai mulți ar sune că "Million Dollar Baby" (Paul Haggis), care a câștigat Premiul Academiei pentru Cel Mai Bun Film, este o poveste despre o femeie hotărâtă să devină boxer profesionist care-și realizează visul, numai pentru a suferi o vătămare critică în timpul unui meci de campionat. Alte persoane ar spune că povestirea este încadrată de femeia-boxer, dar de fapt în film e vorba de dreptul individului de a muri și de aspectele morale și legale ale euthanasiei. În cazul filmului "Million Dollar Baby", ambele sunt valabile. Dar după părerea mea, povestea "adevărată", adevăratul subiect al scenariului, este relația dintre Frankie (Clint Eastwood) și Maggie (Hilary Swank). Toate elementele care alcătuiesc această relație - hotărârea lui Maggie, antenamentul ei cu Frankie, gâlcevile dintre Frankie și Scrap (Morgan Freeman) - duc la suprema premisă morală a scenariului: poate Frankie, un om dur dar în același timp religios, să ajute în mod deliberat o altă ființă omenească să moară? Ar fi această faptă etichetată ca delict penal, sau ca euthanasie? Este implicată și o problemă de ordin moral? Unii ar declara că injecția făcută de Frankie lui Maggie e o crimă, iar alții, un act de milostenie. Numiți-o cum vreți, dar în ultimă instanță povestirea se referă la relațiile dintre Maggie și Frankie. În fiecare scenariu este vorba de un lucru sau o persoană, iar acest subiect devine încorporat în povestirea pe care o spuneți. Puteți defini clar despre ce scrieți? Sau despre cine...? Aveți la dispoziție cam o sută douăzeci de foi albe de hârtie ca să întregiți un scenariu. După cum știm cu toții, pagina albă intimidează, reprezentând o provocare impresionantă și redutabilă. Când vă avântați în aventura scrisului, probabil nu aveți în minte decât o idee vagă sau o noțiune neformată despre un personaj sau oupneriannctiăd,enpto.t Cfâindneîcnecseaprețimaisămuflotremuplaagțiiniidee asoîcniterr-io ldiebsecreieșrie scriitură îngrozitor de proastă, umai ca să vă comprimați povestea într-o linie generală a personajului și a acțiunii. S-ar putea să mai fie nevoie de câteva zile de gândire și scris, înainte de a putea măcar să izolați componentele principale ale povestirii. Nu vă faceți griji cu privire la durata de care va avea nevoie. Faceți-o, și atâta tot. Înainte de a putea așterne un singur cuvânt pe hârtie, trebuie să știți despre ce și despre cine e vorba în povestire. Care este subiectul scenariului? De exemplu: povestea dumneavoastră poate fi despre un avocat care cunoaște o femeie măritată și se îndrăgostește de ea, apoi îi ucide soțul pentru ca ei doi să poată rămâne împreună. Dar e demascat și ajunge la închisoare, câtă vreme femeia se pomenește moștenitoarea unei averi fabuloase, într-un paradis tropical. Acesta este subiectul filmului "Body Heat", după un scenariu scris de Larry Kasdan. Ar putea fi și subiectul din "Double Indemnity", clasicul film noir al lui Billy Wilder. "A Beautiful Mind" (Akiva Goldsman) spune povestea unui fizician care pierde contactul cu realitatea, își învinge boala și primește Premiul Nobel pentru știință. Acțiune și personaj. Scenariul reușește fiindcă are o linie clară a acțiunii. Subiectul devine un ghid pe care să-l urmați în timp ce vă structurați acțiunea și personajele într-o linie epică unitară, coerentă și dramatică. De regulă, veți constata că fie personajul determină acțiunea, fie acțiunea propulsează înainte personajul. "Despre ce e vorba în film?" este întrebarea cea mai provocatoare care vi se va pune. ȘȘtiu din experiență că majoritatea scriitorilor aspiranți par îndrăgostiți de ideea de ascrie un scenariu, dar după ce stau de vorbă cu ei pot spune că nu sunt dispuși să investească timpul și eforturile necesare pentru a face față provocărilor cu care se vor confrunta. Să nu încapă nici o îndoială: scrisul e treabă grea! La începuturile mele ca scriitor, priveam pagina albă cu teamă și nesiguranță. Iar când mintea îmi intra în acțiune și știam că trebuia să umplu vreo sută douăzeci de coli albe, pentru un scenariu, mă speriam de-a binelea. Nu puteam să-i fac față, și pace! Numai făcându-i față, și confruntându-mă cu teama mea, am învățat că, pentru mine, scrisul e o muncă zilnică, timp de cinci sau șase zile pe săptămână, trei-patru ore pe zi sau chiar mai mult, minimum trei pagini pe zi. Iar unele zile sunt mai bune decât altele. Dacă pierd din vedere scrierea secvenței care se află drept în fața mea, și în schimb încep să mă gândesc la ceea ce-ar trebui să fac mai târziu, praful s-a ales. Pagina albă. Te intimideaz. Dacă-ți cunoști subiectul, atunci îți poți crea o modalitate de abordare pas cu pas care te va călăuzi pe tot parcursul procesului sdceenaarsicur, icearuen escte nnaartiuur.a Dsaceăsesntțăimalăs,ă anteunucitîălm pcueteamnduemfeinei ucan pe o povestire spusă în imagini, dialoguri și descrieri, și plasată în contextul unei structuri dramatice. Prin urmare, de unde începe scriitorul? Răspunsul este: de oriunde vrea. Există multe moduri de a aborda scrierea unui scenariu. Uneori, începeți cu personajul - un personaj puternic, tridimensional, aflat într-o situație extraordinară, care propulsează povestirea înainte cu îndemânare și limpezime. Personajul este un punct de pornire foarte bun și solid. De asemenea, mai puteți porni și de la o idee - dar ideea nu se poate numi idee decât dacă este executată corect. Trebuie să luați ideea și s-o extindeți, s-o îmbrăcați, s-o faceți să spună ceea ce vreți să spună. A afirma: "Vreau să scriu o povestire despre un om care a trecut pe la un pas de moarte" nu e de ajuns. Trebuie s-o dramatizați. Legea drepturilor de autor spune: "Nu puteți pune copyright e o idee, ci numai pe expresia unei idei" - unde "expresia" se referă la personajele concrete, locurile, structura și acțiunea care formează firul narativ al întregii povestiri. Uneori, puteți dori să scrieți un scenariu care să se ocupe de un incident, episod sau experiență ce vi s-a întâmplat chiar dumneavoastră înșivă, sau unei cunoștințe. Puteți folosi această experiență particulară ca punct de plecare al povestirii, dar pe măsură ce parcurgeți procesul de pregătire, veți descoperi că doriți să vă țineți de "realitatea" experienței trăite, că vreți să fiți "fidel" situației sau incidentului. Cei mai mulți oameni constată că le e greu să se distanțeze de acea experiență. Adeseori, însă, trebuie să vă detașați de "realitate", în scopul de a o dramatiza mai eficient. Eu o compar cu urcatul unei scări. Primul pas e experiența propriu-zisă, al doilea pas e mărirea potențialului dramatic al povestirii, iar al treilea pas e integrarea potențialului dramatic al povestirii în amândoi pașii anteriori, pentru a crea o "realitate dramatică". Dacă rămâneți prea fidel criteriilor "cine ce a făcut" în ordinea "reală" a experienței, de obicei se ajunge la o linie narativă subțire, cu impact dramatic slab sau chiar nul. Nu vă simțiți "obligat" să "respectați" realitatea. Nu merge. "Realitatea" evenimentului poate să stea în calea necesităților dramatice ale povestirii - și adeseori chiar o face. Le tot spun studenților mei să "lase în pace" materialul-sursă inițial și să scrie pur și simplu ceea ce e necesar pentru povestire. Eu numesc asta crearea unei realități dramatice și o asemăn cu escaladarea primelor trei trepte ale unei scări. Prima treaptă e realitatea, felul în care s-a întâmplat un lucru. Dar, pentru a transforma acea realitate în dramă efectivă, poate fi necesar să mai adăugați unele incidente sau evenimente care în realitate nu as-au întâmplat; pe aceasta o numesc crearea unei c"airealoitnăuțmie"s.cȘrȘeialaisttaftela adrjaunmagteimcăl.a Acceeastdae-eastet relioacultrueanpdteă,luăpme prima treaptă, realitatea, îi adăugăm incidentele și celelalte elemente ale irealității, și o transformăm în realitate dramatică. E ca și cum am scrie un scenariu istoric. Întotdeauna trebuie să fim fideli incidentelor reale ale acelor locuri și timpuri. Sunt fapte istorice pe care nu le mai putem schimba. Istoria propriu-zisă a evenimentului trebuie să fie menținută, dar nu e nevoie să păstrăm și evenimentele emoționale, cotidiene, care uc la incidentul istoric. Priviți doar "All the Pre sident's Men" (William Goldman), "Ray" (James L. White), "Erin Brockovich" (Susannah Grant) și "J.F.K." (Oliver Stone și Sachary Sklar). Istoria este doar punctul de plcare, nu și cel de sosire. O studentă a mea scria un scenariu bazat pe o poveste adevărată și preluat din jurnalul personal al unei femei hawaiiene de la începutul secolului al XIX-lea, al cărei soț se îmbolnăvise de lepră. Când s-a aflat despre maladia lui, cei doi au devenit proscriși, vânați de o poteră hotărâtă să-i extermine. Când a început să scrie, studenta mea folosea cu exactitate scene șidialoguri din jurnal, înregistrând fidel unele dinte obiceiurile și tradițiile autentice ale insularilor. Dar nu ieșea bine. Scenariul era plicticos și nu avea nici o structură, prin urmare lipsindu-i direcția și firul narativ. A devenit frustrată. Nu știa ce să facă și în ce direcție să-și ducă povestirea. Așa că i-am sugerat să inventeze câteva secvențe care nu se întâmplaseră niciodată, dar care ar fi ajutat povestea să curgă mai ușor. Eu numesc această metodă "cercetare creativă". Scenarista s-a întors la masa de lucru și, peste vreo săptămână, a revenit la mine cu mai multe idei de secvențe. Am ales împreună câteva, l-am împletit în poveste, în aceată unitate de acțiune din pagina a doua, și studenta s-a apucat iar de scris. Deși nu se întâmplaseră niciodată, noile secvențe capturau integritatea materialului-sursă, iar povestea a înflorit văzând cu ochii. Cel mai greu aspect al scrisului este acela de a ști ce să scrii. La nevoie, abandonați realitatea persoanei, a incidentului sau a evenimentului, și făuriți o realitate creativă bazată pe întâmplările istorice propriu-zise. Găsiți irealitatea, teatralismul evenimentului. Nu uitați să scrieți un scenariu de film. Trebuie să comunicați persoanele, povestea și evenimentele, într-un mod dramatic. Construiți-vă secvențele bazându-vă pe necesităție povestirii, onorând totodată și integritatea experienței. Au existat momente când începeam cu câte un loc și-l foloseam pentru a urzi un fir narativ. Însă chiar și dacă începeți cu un loc anume, tot nu e de ajuns. Trebuie să creați personajul și acțiunea în jurul cărora să vă clădiți povestirea. Mulți oameni îmi spun că vor să înceapă cu titlul. Până aici, ptlooat e- bduanre ușni pflroutmodaesepre- cdea?r Ppleoturlmăe.s.t.e? cEe eanecveoisee sîăntcârmepalțăi, ușni de vreme ce abia v-ați așezat în fața unei coli albe de hârtie, ar trebui să fie cel mai vag lucru din mintea dumneavoastră. În acest moment, încă nu știți nimic despre acțiunea filmului; dați-l încolo de plot. O să ne ocupăm de el când va veni vremea. Toate la timpul lor. Ce anume veți cerceta? Trebuie să aveți un subiect. În workshop-urile mele de scenaristică, îi întreb mereu pe participanți: "Despre ce e vorba în povestire?" Invariabil, aud rspunsuri ca: "Scriu o poveste de dragste despre doi veri", sau "Scriu despre o familie irlandeză din Boston, la începutul secolului", ori "Scriu despre un grup de părinți care-și construiesc propria școală, după ce școala din cartier s-a închis." Când aud asemenea noțiuni sau idei vagi, îi cer autorului să scormonească mai adânc și să găsească o expresie personală a povestirii pe care vrea s-o scrie. ȘȘi nu e deloc ușor. De cele mai multe ori, trebuie să insist să fie mai concret, dar după un timp începe să se concentreze asupra personajului despre care e vorba în povestire, și asupra subiectului. Acesta este punctul de plecare: subiectul, locul de unde pornește scenaristul. "Thelma & Louise" a luat naștere în timp ce Callie Khouri mergea cu mașina pe autostradă și dintr-o dată i-a venit ideea: două femei pe drum, fugind după ce au comis o crimă. Acesta a fost impulsul inițial al scenariului. Prin urmare, Callie s-a așezat și a trebuit să-și formuleze și să răspundă la câteva întrebări esențiale: Cine sunt cele două femei? Ce crimă au comis? Ce anume le-a făcut să comită crima? Ce se întâmplă cu ele la sfârșit? Răspunsurile la aceste întrebări au dus-o spre subiect, care a rezultat în scenariul "Thelma & Louise". E un film extraordinar, pe care eu îl folosesc ca material didactic prin întreaga lume. ȘȘi totul a pornit de la ideea: "două femei care fug după ce au comis o crimă". Subiectul dumneavoastră poate fi oricât de simplu, ca de pildă: doi vechi prieteni care fac o plimbare pentru degustări de vinuri prin viile din Santa Barbara, în săptămâna dinainte ca unul dintre ei să se însoare. Acesta este subiectul filmului "Sideways". O dată ce știm subiectul, avem destul material pentru a începe să ne punem unele întrebări: Cine sunt acești doi vechi prieteni? De cât timp se cunosc? Din ce trăiesc? Ce li se întâmplă în călătorie, îmbogățindu-le sau afectându-le viețile? Ce se va întâmpla cu ei, la sfârșitul poveștii? Drumul parcurs îi va schimba - emoțional, fizic, mintal sau spiritual? Care sunt forțele emoționale sau psihologice care acționează asupra lor când începe povestirea? De ce se duc, în primul rând, într-o excursie pentru degustări de vinuri? În acest caz, călătoria le oferă o ocazie de a-și explora viețile, prietenia, visele și, foarte posibil, și singurătatea. Aucneapsutnactestde ppuotrenrierae sudbeielcatulcuair.e Eslăvăîndcăeappoăsipbirolicetasutela cdreeaaticvrea identificării și definirii cât mai clare a firului epic. Dacă dumneavoastră înșivă nu vă puteți articula propriul subiect, atunci cine să poată? Scrisul unui scenariu este un proces gradual, și e foarte important să fie pregătit pas cu pas. Mai întâi, generați conceptul, apoi îl împărțiți în subiect, personaj și acțiune. O dată ce aveți subiectul, știți destul pentru a-l structura prin determinarea sfârșitului, a începutului și a Plot Point-urilor I și II. După ce s-a realizat acest lucru, vă puteți construi și dezvolta personajele, scriindu-le biografiile, alături de orice alte cercetări pe care poate fi necesar să le faceți. Apoi, puteți structrua secvențele și episoadele (conținutul) Actului I, pe paisprezece cartonașe. În continuare, scrieți back story-ul - ce se întâmplă cu o oră, o zi sau o săptămână înainte de a începe povestea. Numai după ce ați încheiat această muncă de pregătire puteți începe să scrieți scenariul. Când ați terminat primul draft pe hârtie, faceți revizuirile de bază asupra acestui al doilea stadiu al primului draft, și orice rescrieri necesare pentru a vă șlefui și cizela materialul, până e gata să fie arătat. Scenaristica e un proces, o ființă vie care se schimbă de la o zi la alta. Ca rezultat, ceea ce scrieți azi se poate releva complet depășit mâine. Iar ceea ce scrieți mâine poate să se demodeze până poimâine, sau răspoimâine. Trebuie să vă fie totul clar, la fiecare pas, și să știți încotro vă îndreptați și ce faceți. Când scrieți scenariul unui film de acțiune sau de război, trebuie să vă fie foarte clar care este subiectul, fiind sunt atât de multe perspective de explorat. "Saving Private Ryan" (Robert Rodat), "Schindler's List" (Steven Zaillian), "Paths of Glory" (Stanley Kubrick) și "Apocalypse Now" (John Milius și Francis Ford Coppola) exprimă puncte de vedere interesante asupra costurilor războiului. Același lucru este valabil și pentru "Three Kings", extraordinarul film al lui David O. Russell despre Războiul din Golf, un scenariu care explorează natura războiului concentrându-se mai mult asupra aspectului umanitar a ceea ce li se întâmplă atât învingătorilor, cât și învinșilor. Este o povestire despre prețul războiului și pierderea fizică a vieții și a integrității corporale, precum și despre costul emoțional al traumelor psihice și dezrădăcinarea culturală a unui întreg mod de viață. Acțiunea are loc a doua zi după sfârșitul războiului. Trei militari (interpretați de Mark Wahlberg, Ice Cube și Spike Jonze) găsesc la un soldat irakian capturat o hartă. Li se alătură și superiorul lor (George Clooney) și cu toții descoperă că harta duce la un bunker plin cu aur kuweitian în valoare de milione de dolari. ȘȘi astfel, războiul fiind gata, povestirea începe cu cei gtărseeiscposrunnitndirîanktire-noi cmairseiuanue odenegvăosieirdeisapecroamtoăridie -ajudtaorr.ceAecaesctea este punctul de pornire al unui film care explorează peisajul fizic și emoțional al efectului pe care-l are războiul asupra spiritului omenesc, precum și asupra trupului uman. "'Breaker' Morant" (Jonathan Hardy, Bruce Beresford), un film australian realizat în 1980, după o piesă de Kenneth Ross, este povestea unui locotenent australian de armată în Războiul cu Burii (1899-1902), care este judecat de curtea marțială și executat pentru că a luptat cu dușmanul într-un mod "neortodox și necivilizat" - și anume, folosind tactici de gherilă sau, cum se spune acum, război de insurgență. Subiectul pune întrebarea: ce poate și ce nu poate un militar să facă, într-o situație combativă. În acea perioadă, funcționau anumite "convenții" ale războiului, iar tribunalul militar a deterinat că acțiunile lui "Breaker" Morant încălcaseră așa-numitul cod al războiului organizat, ceea ce din capul locului era o glumă. Locotenentul este judecat, condamnat și executat din motive politice, ca un pion pe tabla de șah a politicii internaționale. Tacticile lui de luptă, formulate sub ordine directe (ulterior negate de superiorii lui, desigur), nu aveau nimic de-a face cu ceea ce a făcut el, sau modul cum a procedat. Armata engleză trebuia să demonstreze clar lumii că nu permitea acest gen neortodox sau "necivilizat" de luptă, iar demonstrația trebuia să se joace în cheie dramatică pe scena monială. Aveau nevoie de un țap ispășitor politic, iar pentru acest rol a fst ales "Breaker" Morant. Priviți doar scandalurile închisorilor, în Războiul din Irak; în esență, e aceeași poveste, spusă în alt moment și în alt loc. Indiferent ce povestire spuneți, întotdeauna există un loc și numai unul de unde începe scriitorul: pagina albă. Dacă porniși pe lungul drum al scrierii unui scenariu, indiferent de gen - fie film de acțiune, film de război, poveste de dragoste, comedie romantică, thriller, mister, western și așa mai departe -și nu vă e clar sau sunteți nesigur în legătură cu povestirea e care o spuneți, acest lucru se va reflecta în scenariu. Dar, odată ce încadrați ideea sub forma unui subiect, puteți să luați acea acțiune și acele personaje și să le structurați într-o povestire dramatică. Iar acesta e punctul de pornire. După care puteți începe structurarea. EXERCIȚIU J Luați conceptul și începeți să izolați elementele acțiunii și ale personajelor din povestirea propusă. Așterneți pe hârtie, pur și simplu, toate gândurile și ideile care vă trec prin minte. -ar puta să fie necesare și niște libere asociații de idei, pe mai vmuăltempeațgiinsiă,sîcnrisecțoiputlrediepagivnăilăsmaurichdiearsprmea icemulatneu,meînscrsiceoțpiul. dNue a clarifica în minte cât mai bine povestirea pe care vreți s-o spuneți. Apoi, folosiți-vă eseul asociațiilor de idei pentru a izola elementele acțiunii - ce se întâmplă și cărui personaj i se întâmplă. Odată ce ați făcut acest lucru, reduceți-l în trei paragrafe separate - începutul, mijlocul și sfârșitul. Începeți prin a cizela fiecare paragraf, rezumând începutul până la câteva propoziții; pecizați cine e personajul și ce i se întâmplă pe parcursul scenarii. Reduceți fiecare paragraf la ofrază sau două, conform celor întâmplate în decursul acțiunii și, apoi, al efectelor acestora asupra personajului. Dacă doriți, începeți să consultați logline-urile din programele de televiziune, ca să vă formați o idee despre felul cum arată formularea în acest fel a unui subiect. Este ceea ce urmăriți să faceți. Izolarea personajului principal nu ar trebui să prezinte nici un fel de probleme, dar definirea liniei de acțiune pote fi puțin mai dificilă. Care este rezolvarea? O puteți încorpora în fraza care exprimă subiectul? În acest punct, păstrați descrierea la un nivel cât mai general, fără a deveni prea concret în termenii acțiunii. Rețineți, s-ar putea să fie necesare trei sau patru pagini de scriitură îngrozitor de ineptă, ca să vă dați seama ce poveste spuneți. E de ajuns să lucrați pe fragmente, sau sub formă de însemnări. În această fază, nu e nevoie să formulați propoziții complete. Aveți încredere în procesul de lucru. Dacă ați scris mai multe pagini, bătând câmpii pe ici, pe colo, parcurgeți din nou materialul și evidențiați elementele care ajută la definirea acțiunii sau a personajului. Nu vă grăbiți; ceea ce faceți e să luațiun concept vag, general, și să-l comprimați în câteva fraze scurte. Uneori, vă e mai ușor dacă-i dați personajului și un nume, ca să puteți gândi la un nivel mai concret. Citiți conceptul cu voce tare. Mai șlefuiți-l puțin. Continuați astfel, până când subiectul vă devine absolut clar și-l pueți exprima limpede și concis în trei sau patru propoziții. Acesta este primul pas în procesul de scriere a unui scenariu. Capitolul 2. Despre structură "Scrierea unui scenariu seamănă cu fabricarea unei piese de pmobtirliivera.s că,Esteși une menșetceeșsuagr îsnă cafruencțpiioenseezlee. t(r.e.b.u)i e Fsoărm esl e scenaristicii sunt mult mai limitate și prescrise. Oamenii vorbesc despre structura în trei acte, spunând că așa se scrie un film și că are aceste elemente. Iar faptul de a stăpâni elementele și a le face să arate natural și totodată să rămână invizibile este cheia scrierii scenariilor. Trebuie s-o învățați, apoi va trebui și săvă dezvățați de ea. Sau, mai bine, zis, după ce o învățați, o veți deghiza astfel ca publicul să nu întrezărească niciodată mașinăria scenaristicii în sine." - Jose Rivera "The Motorcycle Diaries" Când tocmai începusem să țin cursuri despre structura scenariului, mulți oameni credeau că mă refeream la găsirea "formulei corecte" pentru a scrie scenarii. ȘȘtiți, a scrie "pe numere": scriem atâtea pagini pentru asta, atâtea pagini pentru aia, băgăm plot point-ul ăsta la pagina 25, plot point-ul ăla la pagina 80, și dacă le facem pe toate ca la carte, după numerele specificate, o să avem un scenariu reușit. Ce n-aș da să fie atât de ușor! Primeam telefoane în toiul nopții de la studenți care se smiorcăiau că Plot Point 1-ul căzuse la pagina 35, tânguindu-se: "Acuma eu ce mă fac...?" Oriunde mă duceam, oamenii păreau să discute, să se contrazică sau să se certe în legătură cu importanța structurii unui scenariu. Pe cât de mulți insistau pentru ea, tot pe-atâta de mulți o contestau complet. Într-unul dintre primele mele workshop-uri de scenaristică, la Paris, unde prezentam structura ca bază a dramaturgiei de film, am fost efectiv alungat cu huiduieli. M-au numit «le Diable» (Diavolul), declarând că nimeni n-ar putea să scrie un scenariu folosind structura ca principiu de organizare a poveștii. Când i-am întrebat cum își construiau propriile povestiri, au început să dea din colț în colț, bălmăjind despre generalități vagi și abstracțiuni cețoase, și bătând câmpii cu "misterul structurii" sau "ambiguitatea procesului de creație", ca și cum ar fi încercat să descrie soarele într-o zi noroasă. Predau dramaturgia de film de peste douăzeci și cinci de ani și, cu cât vorbesc mai mult despre ea, cu atât înțeleg mai bine cât de importantă e structura și cât de multe mai sunt încă de învățat. La începuturi, mă deplasam la domiciliile oamenilor, ducând sub braț o mică tablă albă. În acea perioadă, pot spune cu adevărat că nu înțelegeam semnificația constituirii vizuale a unui fir epic, sau a construirii cadrelor, secvențelor și episoadelor, ori a formulării arcului unui personaj și a găsirii unor moduri de a documenta schimbările emoționale și fizice ale personajului, pe măsură ce străbate peisajul acțiunii narative. Pentru mine, faptul de a explora natura structurii dramaturgice a fAomstștoiuatdedviănrtaottădecaăulnăatorciăe oinciuțnioaatșitceăre- șpirofounîdnățeșliegreerveelcaâttoamrea.i completă a structurii era importantă pentru scrierea unui scenariu - atâta numai, că nu știam câtde esențială era. Încă mai descopăr în întreaga lume scenariști, atât profesioniști cât și amatori, care nu înțeleg natura intrinsecă a structurii și relația ei cu scenariul. Prin urmare - ce este structura? Conform "Webster's New World Dictionary", există două definiții ale termenului "structură". Rădăcina "struct" înseamnă "a pune laolaltă", iar prima definiție a verbului "a structura" sună astfel: "a construi ceva, cum ar fi o clădire sau un baraj; sau a asambla". Când vorbim despre structurarea unui scenariu, ne referim la construirea și asamblarea tuturor ingredientelor necesare care intră în realizarea unui scenariu: secvențele, episoadele, personajele, acțiunea și așa mai departe. Construim, sau structurăm, "conținutul", sau evenimentele, care ne vor purta de-a lungul firului epic. A doua definiție definește substantivul structură, ca fiind "relația dintre părți și întreg". O bună ilustrare a acestui principiu este o partidă de șah. Dacă dorim să jucăm șah, avem nevoie de patru lucruri: mai întâi, de o tablă (poate fi oricât de mare sau de mică vrem - cât un teren de fotbal sau cât un pachet de țigări). Apoi, avem nevoie de piese: regele, regina, pionii, nbunii, caii și turnurile. Al treilea lucru necesar e perechea de jucători, iar al patrulea, cunoașterea regulilor. Fără reguli, nu mai e șah. Aceste patru elemente, părțile constitutive, alcătuiesc ansamblul jocului de șah. Dacă înlăturăm oricare dintre părțile componente, jocul de șah încetează să mai existe. Aceasta este relația dintre părți și întreg. Nu cu prea mult timp în urmă, se obișnuia să se spună că întregul nu e nimic mai mult decât suma părților sale componente. Acest lucru nu mai e valabil. Fizica modernă contestă ipoteza respectivă, cu Teoria Generală a Sistemelor - o teorie care afirmă că întregul este mai mare decât suma părților sale componente. Există o veche povestire indiană despre cinci orbi și un elefant, care ilustrează bine acest principiu. Cinci orbi se întreabă cu ce seamănă elefatul. Un orb îi pipăie trompa și spune că elefantul e îngust, rotund și flexibil, ca un șarpe. Al doilea orb îi pipăie coastele și spune că elefantul e ca un zid. Al treilea îi simte coada și zice că e ca o f rânghi e. Al patrulea, simțindu-i piciorul, spune că e ca un stâlp, iar al cincilea, după ce-i pipăie urechea, spune că e ca o frunză. Cine are dreptate? Elefantul e mai mare decât suma părților sale. Aceasta este Teoria Generală a Sistemelor. Ce are asta de-a face cu scenaristica? Totul. "Un scenariu este structură", spune reputatul scenarist William Goldman. "E coloana ygfîebraln screirțin^rewistisre %birdați |ove'StCanda vpe așezaMegl* Așa cum am mai spus, o povestire se compune din mai multe părți -personaje, plot, acțiune, dialoguri, secvențe, episoade, incidente, evenimente - iar dumneavoastră, ca scenarist, trebuie să organizați toate aceste părți într-un întreg, cu o formă și un conținut definite clar, cu tot cu început, mijloc și sfârșit. Întrucât un scenariu este o formă de artă atât de unică, trebuie să-l abordați dintr-o perspectivă diferită. Ce e un scenariu? Definim scenariul ca fiind o povestire spusă în imagini, în dialoguri și în descrieri, și situată în contextul unei structuri dramatice. Este cu totul altceva decât un roman sau o piesă de teatru. definiți natura firul epic, are Vedem povestea acționează sau cum gândesc și și alte personaje, firul Dacă vă uitați la un roman și încercați să-i fundamentală, veți vedea că acțiunea dramatică, loc adesea în mintea personajului principal. desfășurându-se prin ochii acelui personaj, din punctul său de vedere. Ni se împărtășesc gândurile personajului, sentimentele sale, emoțiile, acțiunile, amintirile, visele, speranțele, ambițiile, opiniile și încă mult mai mult decât atât. Personajul și cititorul străbat împreună acțiunea, luând parte amândoi la dramele și emoțiile povestirii. ȘȘtim cum reacționează, ce simt și cum se simt, și interpretează lucrurile. Dacă în narațiune sunt introduse povestirii poate îmbrățișa și punctele lor de vedere, dar filonul central revine mereu la personajul principal, cel despre care e vorba în povestire. Într-un roman, acțiunea ia loc înăuntrul minții personajului, în peisajul mintal al acțiunii dramatice. Deschideți orice roman, la întâmplre, citiți un capitol, două, și veți înțelege ce vreau să zic. Într-o piesă de teatru, acțiunea, sau firul epic, are loc pe scenă, sub arcada prosceniumului, așa că publicul devine al patrulea perete, trăgând cu urechea la viețile personajelor, la ceea ce gândesc, simt și spun acestea. Personajele vorbesc despre speranțele și visele lor, planurile din trecut și pentru viitor, își discută nevoile și dorințele, temerile și conflictele. În acest caz, acțiunea piesei are loc în interiorul limbajului acțiunii dramatice; este exprimată prin cuvinte care descriu sentimente, acțiuni și emoții. O piesă se spune mai mult în vorbe. Pesonajele sunt niște capete vorbitoare. Un scenariu este altfel fiindcă filmele sunt altfel. Filmul este un mijloc de comunicare vizual care transpune dramatic un fir epic de bază. Folosește imagini, cadre, secvențe, fragmente de film: vedem un ceas ticăind, mergem cu o mașină, vedem și auzind ploaia stropind parbrizul. Vedem o femeie care merge pe o stradă aglomerată; o mașină dă încet colțul, oprindu-se în fața unei uclșă didreiscîhniaslăt;e;o unșăbădrebaltifttrasveerîsnecahziădes.trAacdeas;teo freamgemientien,traăcepseteo frânturi de informație vizuală adunate la un loc, ne ajută să înțelegem un incident sau o situație doar privind-o. Urmăriți doar începutul filmului "The Lord of the Rings: The Fellowship of the Ring" (Peter Jackson, Philippa Boyens și Fran Walsh), sau de la "Close Encounters of the Third Kind" (Steven Spielberg), sau evadarea din închisoare a lui Andy Dufresne, în "The Shawshank Redemption" (Frank Darabont). Natura esențială a scenariului folosește imagini. Aceasta este natura lui. Jean-Luc Godard, eminentul regisor francez, spune că filmul evoluează spre un limbaj vizual, iar nouă ne revine rolul de a învăța cum să descifrăm imaginile. Acum câțiva ani, după ce ținusem un workshop de scenaristică în Europa, la Bruxelles, m-am dus pentru prima oară să vizitez Veneția. În timp ce mă aflam acolo, am vizitat Muzeul Accademia, care expune o colecție magnifică de picturi venețiene timpurii. În Evul Mediu, când copiau Scripturile, călugării din mănăstiri măreau și înfloreau prima literă a câte unui paragraf. (O convenție similară se mai aplică și în zilele noastre, prin alegerea unui font mare pentru prima literă a unui capitol.) N-a trecut mult, și călugării au început să-și ilustreze manuscrisele cu scene din Biblie, și curând au ajuns să-și decoreze pereții cu ilustrații asemănătoare cu frescele romane apoi, aceste imagini au început să fie pictate pe panouri de lemn rezemate de perete, ceea ce a dus la pictura pe pânze care erau agățate pe pereți. În Muzeul Accademia se poate vedea o minunată colecție de asemenea tablouri italiene timpurii. În timp ce vizitam muzeul, m-a frapat în mod special un anumit tablou: era compus din douăsprezece panouri de lemn individuale, reprezentând scene din viața lui Christos: un panou îi reprezenta nașterea, un altul Predica de pe Munte, altul Cina cea de Taină, apoi Crucificarea, și așa mai departe. Ceva anume la această pictură mi-a captat inte4resul, ținându-mă pe loc, și nu știam de ce. Am privit mult timp tabloul, gândindu-mă la el, apoi am plecat și nu peste mult m-am pomenit întorcându-mă, intrigat. Ce anume făcea acel tablou să fie diferit de celelalte? Răspunsul mi-a venit în minte imediat: nu era doar un singur tablou. Era o serie de douăsprezece picturi, asamblate laolaltă pentru a spune povestea vieții și a morții lui Iisus Christos. Era o povestire spusă în imagini. A fost o experiență profundă pentru mine. Interacțiunea dintre poveste și imaginea de pe fiecare panou era aceeași ca relația vizuală dintre firul epic și personajul unui scenariu. Mă uitam la acele panouri, văzând legăturile dintre pictură și film. Era un moment uluitor, unic. Orice lucru există în relație pculiumnbaraeltuîlm,prșeiunmăi-caum Jaedauns Raemnionitre, ddeupoă douprăe-paemtiiațziăe cpâennd trfăucepaimesoa lui "Carola". Tocmai plouase și, în timp ce străbăteam pantele din Berkeley Hills, Renoir s-a oprit și a privit o floare care creștea în mijlocul unei stânci. "Nimic nu e mai puternic decât natura," a remarcat el. "Forța naturii este aceea care împinge această floricică drept prin piatră." După care, în timp ce ne continuam plimbarea, a mai adăugat: "A învăța înseamnă a putea să vezi relațiile, legăturile dintre lucruri." Am înțeles ce voia să zică. Forța naturii, la fel ca forța expresiei creative, e asemenea micii semințe a florii sălbatice care-și croiește drum în sus prin stâncă. "Forța ce prin fitilul verde împinge floarea", cum a spus marele poet Dylan Thomas. Când scrieți un scenariu, descrieți ceea ce se întâmplă, motiv pentru care scenariile e scriu la timpul prezent. Cititorul vede ceea ce vede și aparatul defilmat, o descriere a acțiunii plasată în contextul structurii dramatice. Când screți o secvență sau un episod, descrieți ceea ce fac și spun personajele - incidentele și evenimentele care spun povestea. Structura este un context; ea "ține la un loc" frânturile, crâmpeiele și fragmentele de imagini care spun povestea. De fapt, contextul este un spațiu care ține înăuntru niște lucruri. O valiză e un context - indiferent de formă, material sau mărime, spațiun din interiorul ei conține haine, pantofi, articole de toaletă și orice altceva ați dori să vă împachetați. Valiza poate avea orice formă sau mărime, poate fi făcută din diverse materiale, dar spațiul dinăuntrul ei nu se schimbă. El va rămâne același indierent cât de mare sau de mic este. Spațiul e spațiu. Același lucru e valabil și pentru un pahar gol; paharul gol are înăuntru un spațiu care va ține în acel loc conținutul. Puteți pune orice doriți în acel pahar gol și în spațiul din el; spațiul, contextul, nu se schimbă. Puneți cafea, ceai, lapte, suc, apă sau orice alt lichid, iar spațiul tot nu se va schimba. Mai puteți pune struguri, fulgi de cereale, alune, orice lucru care se potrivește, și spațiul, contextul, va ține întotdeauna conținutul la locul lui. În același fel, structura vă ține povestea la locul ei, indiferent dacă e spusă în mod liniar sau nonliniar. Este scheletul, coloana vertebrală a povestirii. Structura dramatică este definită ca "un aranjament liniar al unor incidente, episoade și evenimnte care duc la o rezolvare dramatică". Acesta este punctul de pornire în procesul scrisului. Structura este un context; e ca forța naturală a gravitației; le ține pe toate în loc. Gravitația nu numai că influențează absolut fiecare element din cosmos, de la particulele subatomice până la forțele întunecate ale antimateriei, dar ea afectează înseși funcțiile vitale ale tuturor speciilor în viață pe Pământ. Fără fnrț)acn.%au?ralăiia3igroviacii eȘi ceialaiae^netta n-ar putea căeșt@a tinzând spre soare; și nici Soarele însuși n-ar mai putea rămâne pe orbita lui sigură din Calea Lactee. Pe scurt, structura scenariului este asemenea gravitației fiindcă le ține pe toate laolaltă, la locurile lor. Structura scenariului este atât de integrată în povestire, atât de strâns împletită cu acțiunea și personajele, încât în majoritatea cazurilor nici n-o observăm. De cele mai multe ori, o structură bună rămâne coloana vertebrală, fundația, liantul invizibil al scenariului. Ea "ține" povestea unită, la fel cum un holzșurub cu diblu ține un tablou pe perete. Orice scenariu bun are o fundație structurală puternică și solidă, indiferent dacă e un film liniar, ca "Sideways" (Alexander Payne și Jim Taylor), "The New World" (Terrence Malick) , sau "The Godfather" (Francis Ford Coppola și Mario Puzo), ori un film nonliniar, ca "The Hours" (David Hare), "The Bourne Supremacy" (Tony Gilroy), "The English Patient" (Anthony Minghella) sau "The Usual Suspects" (Christopher McQuarrie). Cel mai interesant aspect al structurii este acela că e pe cât de simplă, pe atât de complexă. Mie îmi place s-o asemăn cu relația dintre apă și un cub de gheață. Cubul de gheață are o structură crstalină precis definită, iar apa, o structură moleculară la fel de clar definită. Dar, când un cub de gheață se topește în apă, nu mai putem face diferența între moleculele care au făcut parte din gheață și cele ale apei. Acestea nu se mai deosebesc unele de altele. Când vorbim despre structură, vorbim despre o parte intrinsecă a povestirii. Una și alta sunt asociate indisolubil. Nu contează dacă povestea e spusă în linie dreaptă, fragmentată sau circulară. Ceea ce vedem și felul cum vedem evoluează sub ochii noștri. O putem vedea în noile tehnologii care apar: evoluția rapidă a tehnologiilor de computer și influența dramatică a imageriei generate pe computer împreună cu impactul tot mai larg al M.T.V., reality TYV, Xbox, PlayStaton și al tuturor noilor tehnologii L.A.N. wireless, au avut efecte puternice asupra tuturor fazelor de comunicare vizuală. S-ar putea să nu fim conștienți de acest lucru, dar ne aflăm drept în mijlocul unei adevărate evoluții/revoluții a scenaristicii. Am devenit conștient pentru prima oară de această mutație din domeniul narațiunii vizuale în anul 1995. Predasem natura structurii în workshop-uri timp de aproape douăzeci de ani, în întreaga lume, când am văzut trei filme care mi-au schimbat radical percepția. Primul Tarantino) și cu toate că-l termenii conținutului, mi-am epocă nouă sub aspect narativ voiau să vorbească despre a fost "Pulp Fiction" (Quentin consideram un film de "serie B" în dat seama imediat că deschidea o Oriunde mă duceam, în lume, oamenii "Pulp Fiction". În multe dintre woorknsohuoăp-usrtirluectmuerlăe,, șpairtidcoirpeanuțiis ăî-nmtirebaauud ădacoăpifnilam.ul Oraemeprniezientmaă "provocau" să-l analizez în termenii paradigmei mele structurale; toată lumea, după câte se părea, considera că "Pulp Fiction" era "pasul acela" - novator ca gândire, concepție și execuție, tot ceea ce ar trebui să fie un film revoluționar. Peste câteva luni, mă aflam în Mexico City, unde țineam un workshop de scenaristică pentru guvernul mexican, când am fost invitat să văd un film nou, al reputatului regisor mexican Jorge Fons, intitulat "El Callejon de los Milagros" (Midaq Alley), cu Salma Hayek într-unul dintre primele ei roluri importante din cinema. Filmul mi s-a părut mai degrabă romanesc decât cinematic. Conținea patru povestiri, fiecare evoluând în jurul a câte patru sau cinci personaje diferite, toate locuind, lucrând și iubind pe aceeași stradă, și fiind unite printr-un incident cheie care spulberă relația dintre două personaje principale, tată și fiu. Incidentul afectează toate personajele în câte-un fel sau altul, i se întrețese cu structura pe măsură ce personajele și evenimentele se repliază uneori asupra lor înșile, prin diverse flashback-uri rememorative, aproape ca într-un roman. Filmul, deși foarte melodramatic, este unic și frapant în termenii concepției și ai execuției. Cu cât mă gândeam mai mult, cu atât mi se părea mai tare că aceste două filme erau un soi de indicator, sau de jalon, influențând o posibilă formă viitoare de scenariu. Pe măsură ce le studiam, înțelegeam din nou ceea ce Jean Renoir numise "relația dintre lucruri". Cumva, simțeam eu, exista o conexiune între modul cum e expusă o povestire, în progresie liniară, și felul cum se așterne ea într-o prezentare nonliniară. La scurt timp după întoarcere, am fost invitat la o proiecție cu "The English Patient" (Anthony Minghella). Mi-a plăcut la nebunie. Felul cum trecutul și prezentul fuzionează într-o singură linie narativă organică era de-a dreptul captivant. Ce au în comun aceste trei filme? m-am întrebat. Am pornit de la lucrul cel mai evident: deși sunt nonliniare în abordarea lor stilistic, toate trei au un început, un mijloc și un sfârșit, deși nu neapărat în această ordine. Mi-am amintit o replică din piesa "Trei surori", a marelui dramaturg rus Anton Pavlovici Cehov, care nu-mi iese din minte: "Principalul în viață e forma. Ceea ce-și pierde forma, se sfârșește, și la fel se întâmplă și cu existența noastră de zi cu zi." Totul, în viață, are formă. Fiecare perioadă de câte douăzeci și patru de ore este întocmai la fel, dar cumva și altfel... Ziua începe dimineața, merge spre după-amiază, apoi urmează înserarea și căderea nopții. Desigur, se pot opera și alte distincții, mai amănunțite: zorii zilei, după-amiaza târzie, ceasurile de după miezul nopții, și așa mai departe. La fel se întâmplă și cu intervalul de douăsprezece nliunciodpaetă ciarde-ntlicn;umșimi acun: asnoetirmeppuretiăle:întaovtedmeapurniamăavaidraom, a,vadrar, toamna și iarna, care nu se schimbă niciodată - sunt mereu aceleași, dar puțin diferite. Amintiți-vă șarada pe care sfinxul lui Sofocle i-a prezentat-o lui Oedip: ce animal merge în patru labe dimineața, în două picioare la amiază, și seara în trei? Răspuns: omul. Toate aceste întrebări mi-au dat de înțeles că în filmele respective exista ceva ce era nevoie să explorez. Am început cu "Pulp Fiction", și am obținut un exemplar din scenariu. Când am citit pagina de titlu, am văzut că acolo se spunea că, de fapt, în "Pulp Fiction" erau "trei povești (...) despre o singură poveste". Am întors pagina și am citit două definiții de dicționar ale cuvântului pulp: "masă de materie moale, umedă, amo rfă" și "revistă sau carte cu un conținut ieftin și vulgar, tipărită în mod caracteristic pe hârtie aspră, nerafinată". Cu siguranță, aceasta este o descriere adecvată a filmului. Dar, pe cea de-a treia pagină, am avut surpriza de a găsi o Tablă de materii. Mi sa părut destul de ciudat: cine să scrie un Cuprins pentru un scenariu? Apoi, am văzut că filmul era împărțit în cinci părți individuale: Partea I, Prologul; Partea a II-a, Vincent Vega și soția lui Marsellus Wallace; Partea a III-a, Ceasul de aur; Partea a IV-a, Situația Bonnie; și Partea a V-a, Epilogul. În timp ce studiam scenariul, am văzut că toate cele trei povești ricoșează din incidentul cheie al recuperării servietei lui Marsellus Wallace de către Jules și Vincent Vega, de la cei patru tineri. Acest incident singular devine axul tuturor celor trei povestiri, și fiecare povestire e structurată ca un întreg, în mod liniar; pornește de la începutul acțiunii, trece prin mijlocul ei și ajunge la sfârșit. Fiecare secțiune e ca o povestire scurtă, prezentată din punctul de vedere al câte unui alt personaj. Dacă acest incident cheie e axul central al poveștii, așa cum înțelegeam acum, reiese că toate acțiunile, reacțiunile, gândurile, amintirile sau flashback-urile sunt ancorate de acest unic incident. Tot filmul e structurat în jurul acestui eveniment singular, după care se ramifică în trei direcții diferite. Dintr-o dată, totul a căpătat sens. Înțelegerea structurii celor "trei povești despre o singură poveste" m-a ajutat să văd filmul ca pe un întreg unificat. "Pulp Fiction" constă în trei povestiri încadrate de un prolog și un epilog - tehnică pe care scenariștii o numesc "a coperților": și "The English Patient" folosește același sistem - precum și "The Bridges of Madison County" (Richard LaGravenese), "Sunset Boulevard" (Billy Wilder și Charles Brackett) și "Saving Private Ryan" (Robert Rodat). Începeam să-mi dau seama cum era asamblat "Pulp Fiction". Prologul prezintă cele două personaje, Pumpkin și Honey Bunny (Tim Roth și Amanda Plummer), într-o cafenea, discutând despre diverse tipuri l@caiufurFilmCilnde îșiretepmiȘL înspe georicu^oApoi-e nȘi-poM-im în toiul unei conversații dintre Jules (Samuel L. Jackson) și Vincent (John Travolta), care merg cu mașina și poartă o discuție relevatoare despre meritele comparative ale unui Big Mac, atât aici cât și peste hotare. Partea I este o introducere a întregului film și ne spune tot ceea ce e nevoie să știm: cei doi sunt ucigași profesioniști care lucrează pentru Marsellus Wallace; sarcina lor (nevoia dramatică) este aceea de a recupera servieta. Acesta este adevăratul început al povestirii și, odată ce s-a stabilit clar, în Partea I Jules și Vincent sosesc, își declară poziția, îi omoară pe trei dintre tineriși numai prin mila lui Dumnezeu îl lasă în viață pe Marvin. Acesta este incidentul cheie al povestirii. Se prezintă înapoi la Marsellus Wallace (Ving Rhames). Vinnie o scoate pe Mia (Uma Thurman) în oraș la cină, iar după ce ea ia accidental o supradoză de heroină, o reanimă și-și urează unul altuia noapte bună, promițându-și să nu spună nimănui ce s-a întâmplat. În Partea a Il-a este vorba despre Butch (Bruce Willis) și ceasul lui de aur, și ceea ce se întâmplă când câștigă meciul, ucigându-și adversarul, în loc de a pierde, așa cum se înțelesese cu Marsellus Wallace în Partea I. Partea a IlI-a descrie curățarea rămășițelor lui Marvin, care sunt împrăștiate prin toată mașina - o continuare a Părții I. Urmează Epologul, unde Jules vorbește despre transformarea lui și despre semnificația Intervenției Divine în viețile lor, după care Pumpkin și Honey Bunny reiau holdup-ul cu care a început filmul, în Prolog. Văzând această conexiune în "Pulp Fiction", și comparând filmul cu "El Callejon de los Milagros" și cu "The English Patient", am început să mă gândesc la schimbările care se produc în scenariu de pe urma impactului tehnologiei. În fiecare caz, exista ceva în comun; pe lângă felul cum sunt expuse povestirile, pe lângă efectele speciale și aspectele care intrigă ale subiectului, toate cele trei filme creau o reacție emoțională. În acel moment, mi-am dat seama că, oricum ar fi structurat un film, limbajul cinematografic se adresează direct inimii, cum obișnuia să spună Ingmar Bergman. Nu contează dacă povestea e spusă sub formă liniară sau nonliniară; nu contează nici dacă nararaea ei folosește efecte speciale ingenioase, sau e marcată de sclipirea vizuală a regisorului, de interpretarea excelentă a actorilor sau de picturalitatea imaginii ori poezia montajului. Când ajungem strict la esențe, există doar un singur lucru care ține tot filmul la un loc. Iar acela este povestea. În toate filmele e vorba de poveste. "Nimic nu se poate obține din nimic", meditează Regele Lear în limpezimea nebuniei lui. Indiferent care ar fi cadrul, ideile, conceptele, jargonul sau dcormeeanptaărisialue îannacleirtci,ceo,riinedifrearcetnutradtacșăi fiălrmâumlițamterîgne bîuncățleilnei,e lucrurile nu se schimbă cu nimic. Indiferent cine suntem, sau unde trăim, ori din ce generație facem parte, aspectele singulare ale meșteșugului de povestitor rămân aceleași. Așa stau lucrurile încă de pe vremea când Platon crea povestiri din umbrele de pe perete. Arta de a spune o poveste în imagini există dincolo de timp, cultură și limbă. Intrați în peștera Altamira rupestre, sau vizitați lumea Primitivilor Flamanzi timpurii, și limbă. picturile pe cea a din lui ori priviți Bosch și de fracturată sau incredibilele imagini Spania și Hieronymus străbateți galeria de pictură a Muzeului Accademia din Veneția, și uitați-vă la acele manouri magnifice, și veți dobândi o imagine grandioasă a artei de a povesti vizual. Oricât de evoluată sau revoluționară, fragmentată ar fi povestea, indiferent de create pe computer sau de inovațiile tehnologice, toate scenariile rezidă în contextul structurii; aceasta este forma esențială a scenariului, baza lui. Uitați-vă doar la "Terminator 2: Judgment Day" (James Cameron și Willim Wisher, jr.), "Spider-Man 2" (Alvin Sargent), "The Incredibles" (Brad Bird), "The Bourne Supremacy" (Tony Gilroy), "Eternal Sunshine of the Spotless Mind" (Charlie Kaufman), sau "The Manchurian Candidate" (Daniel Pyne și Dean Georgaris)'; toate sunt spuse conform paradigmei structurii dramatice. Mă întrebam Multe dintre cum să procedez pentru a scrie un film nonliniar. scenariile scrise în zilele noastre par să folosească anumite tehnici de-ale romancierilor - stream of consciusness, flashback-uri, rememorări și comentarii din off - în scopul de a se apropia mai mult de personajul principal, pătrunzând până în mintea lui. Oricât ar fi de diferite între ele toate aceste filme, una dintre trăsăturile comune tuturor este existența unei structuri puternice și solide; toate au început, mijloc și sfârșit, iar povestea evoluează în jurul unui incident cheie care ancorează la un loc firele narative. "Courage Under Fire" (Patrick Duncan), "The Usual Supects" (Christopher McQuarrie), "Lone Star" (John Sayles), "Magnolia" (Paul Thomas Anderson), "American Beauty" (Alan Ball), "Memento" (Christopher Nolan) și "Groundhog Day" (Danny Rubin și Harold Ramis) sunt exemple concludente și, dacă le studiați, veți vedea că toate evoluează în jurul unui singur incident cheie. Incidentul cheie e pivotul povestirii, motorul care o propulsează înainte și ne dezvăluie despre ce anume este vorba în povestire. "The Bourne Supremacy" evoluează în jurul incidentului cheie pe care încearcă să și-l amintească Jason Bourne (Matt Damon), incident care s-a întâmplat la Berlin, unde el a ucis un politician și pe soția acestuia. Incidentul cheie din "Eternal Sunshine of the Spotless Mind" este încetarea relației de către aCml ei nmet ni trinl e d(eKsaptree WJioneslle(t)J,im cCaarrer-eșyi) . ștAecregset idnicnidemnitntepunteoaîten mișcare toată povestea, iar noi o parcurgem în același timp cu personajul principal. În "The Manchurian Candidate" este vrba despre ceea ce s-a întâmplat în timpul acelor trei zile lipsă -acela e incidentul cheie al firului epic. În "The English Patient", există două fire epice: unul în prezent, în care Almâsy (Ralph Fiennes) a fost găsit ars, aproape de nerecunoscut, cu tot trupul înfășurat în bandaje. În timpul drumului spre spital, începe o relație cu sora medicală Hana (Juliette Binoche). Personajul reflectează la trecut și la relația lui cu femeia măritată Katharine (Kristin Scott Thomas), iar spectatorul pendulează între trecut și prezent, urmărind evoluția ambelor relații. Anthony Minghella a structurat povestea din prezent de la început și până la sfârșit, a structurat povestea lui Almâsy și a lui Katharine tot de la început până la sfârșit, apoi a inserat diverse părți ale relației oriunde erau aplicabile pentru a împinge povestea înainte. Formula funcționează cât se poate de eficient. Ce se întâmplă dacă structura nu merge? În esență, un scenariu fără structură nu are nici o direcție. Rătăcește încoace și-ncolo, ca o serie de episoade care se caută pe sine. Un film ca "21 Grams" (Guillermo Arriaga), de exemplu, deși e o încercare interesantă și dinamică de a prezenta efectele unui incident cheie (accidentul de mașină) asupra vieților mai mulor personaje, nu funcționează bine, după părerera mea, fiindcă nu există nici o unitate structurală în film pe măsură ce povestea se desfășoară, totul fiind doar o serie de secvențe însăilate laolaltă într-un mod nonliniar, aparent arbitrar. Povestea nu are pic de coeziune. "A Wedding", de Robert Altman, sau "American Hot Wax" (Floyd Mutrux), deși au concepte interesante, nu par să urmeze nici o linie precis definită a acțiunii sau a dezvoltării dramatice, așa că sincurele aspecte structurale care există nu par decât să evidențieze o situație dramatică, nu un fir epic. Pe tot parcursul lor natariv, aceste filme se asemănă cu două perechi de linii paralele care nu se întâlnesc niciodată. Un scenariu bun are o linie puternică a acțiunii dramatice, cu o țintă precisă, care merge înainte, pas cu pas, spre rezolvare. Are direcție, definită ca o linie de dezvoltare. Dacă plecați într-o vacanță sau într-o excursie, n-o plănuiți mergând la aeroport, găsind un loc de parcare, ducându-vă la cel mai apropiat terminal, văzând ce zboruri sunt disponibile și abia apoi stabilind destinația - nu-i așa? Când porniți la drum, știți că vreți să ajungeți undeva anume. Aveți un țel. Începeți de aici și terminați acolo. Asta înseamnă structură. Este un instrument care vă dă posibilitatea să vă modelați scenariul cu valoare dramatică maximă (ț iVn. eD . M .t)o.t uAlș a lcauoml aalmt ă:a r ă ttaota tmăa i aîcnțaiiunnteea, stpreurcstounraajeelset,e cpeleoatucle, incidentele, episoadele și evenimentele care alcătuiesc întregul scenariu. Regretatul Richard Feynman, fizicianul de la Caltech laureat al Premiului Nobel, a atras atenția că legile naturii sunt atât de simple, încât ne e greu să le vedem cu ochiul liber. Pentru a le distinge, trebuie să ne ridicăm mai presus de propriul nostru nivel de complexitate și înțelegere. De exemplu, ființele omenești au observat fenomentele naturale timp de aproape patru sute de ani,înainte ca Newton să înțeleagă că "pentru fiecare acțiune există o reacțiune egală și de sens contrar". Aceasta este A Treia Lege a Mișcării, formulată de Newton. Ce-ar putea fi mai simplu decât atât? EXERCIȚIU J Acesta este un manual care vă dă posibilitatea să vă îmbunătățiți calitățile scenaristice. Încercați micul exercițiu de mai jo, apropo de structură. Alegeți două dintre următorele filme: "Sideways", "The Hours", "Thelma & Louise", "The English Patient", "Ordinary People", "Collateral" și "The Bourne Supremacy". Vedeți dacă puteți analiza structura fiecărui film. Luați o foaie de hârtie și prin liberă asopciere de idei, încercați să împărțiți fiecare film în trei secțiuni: început, mijloc și sfârșit. Scrieți totul pe hârtie, așa cum vă vine - nu vă puneți problema dacă aveți sau nu dreptate, notați-vă doar gândurile, cuvintele și ideile în legătură cu fluxul povestirii. Nimeni n-o să le citească, dar lui ajutorul lor vă veți forma o imagine mult mai clară despre direcția povestirii. Apoi, scrieți pe hârtie o idee pe care ați dori s-o dezvoltați într-un scenariu - prima care vă trece prin minte. Vedeți dac- outeți structura sub formă de început mijloc și sfârșit. Nu contează dacă e o idee liniar sau neliniară. Descrieți-o, doar, pe vre două pagini. Nu vă faceți probleme cu gramatica, ortografia sau semnele de punctuație. Scrieți, apoi băgați hârtia într-un sertar și uitați de ea. "Manualul" se bazează pe experiența interactivă: cu cât investiți mai mult, cu atât obțineți rezultate mai mari. Capitolul 2. Paradigma "Forma urmează structura; structura nu urmează forma." - I. M. Pei, Arhitect Un scenariu este unic: ca poveste spusă în imagini, întrebuințând atât dialogurile cât și descrierile pentru a duce acțiunea înainte, firul narativ este ținut la locul lui în contextul unei structuri dramatice care ancorează ferm linia epică. Există un început, un mijloc și un sfârșit. Amvorbit despre context ca fiind "spațiul" care ține ceva în loc, acel ceva fiind conținutul -toate acele secvențe, episoade, acțiuni, dialoguri, povestire și altele, care alcătuiesc povestirea. Contextul nu se schimbă -numai conținutul se schimbă. Structura este formă. "Un scenariu," după cum spune William Goldman, "este structură, structură, structură." Pentru a ilustra contextul structurii -felul cum arată - construim un model, la fel cum și arhitectul clădește o machetă la scară, astfel încât să poată vedea cum va arăta viitorul edificiu. Construim contextul structurii dramatice ilustrând-o cu ajutorul paradigmei. O paradigmă este definită ca "model, exemplu sau schemă conceptuală". De fapt, paradigma este o unealtă sau un ghid, o hartă a traseului parcurs de procesul scrierii scenariului prin cuprinsul povestirii. Cu cât învăț mai mult despre paradigmă, cu atât sunt mai uimit să constat cât de importantă este. Am conceput paradigma după ce scrisesem nouă scenarii originale și citisem peste două mii de scenarii și peste o sută de romane, căutând materiale, în timpul stagiului ca șef al departamentului de subiecte la Cinemobile Systems. Cel mai mult din ce citisem nu era prea grozav; de fapt, n-am găsit decât vreo patruzeci de scenarii, din două mii, pe care să le înaintez partenerilor noștri financiari. De-atunci, am citit, analizat și prelucrat, împreună cu autorii, mii și mii de scenarii, în mai multe limbi diferite. Principalul lucru pe care-l au în comun toate scenariile bune este structura. Structura e ca un sistem; în știință, se spune despre sistemecă sunt fie deschise, fie închise. Un sistem închis e ca o piatră - nu preia nimic din mediul înconjurător și nici nu cedează ceva în jur. Între piatră și împrejurimile ei nu are loc nici un fel de schimb. Un sistem deschis în schimb, poate fi comparat cu un oraș: interacționează cu mediul ambiant, iar între ele funcționează anumite schimburi naturale. Orașul depinde de pământul zonelor din jur pentru hrană și materii prime, iar oamenii din acele regiuni depind de oraș pentru comerț, locuri de muncă și diverse servicii. Între oraș și împrejurimile lui funcționează un sistem de schimburi echitabile. Scrisul unui scenariu este în foarte mare parte un sistem deschis. Plănuiți ceea ce veți scrie - de exemplu: "Grace iese din apartamentul lui Bill și face un drum lung pe jos, prin oraș" - umBlu^tâta^ejge, așa pwfvoă^ă. aScuce^Wzspune^a^susezsa să bea un martini, să socializeze cu oamenii. Iar dacă ea vă "vorbește" în acest fel, n-ar fi rău s-o ascultați. Scânteia de spontaneitate care produce o imagine, o replică, un gând sau o secvență neașteptată este aceea face face ca procesul de creație să fie un sistem deschis. Dar trebuie să dumneavoastră, pentru a recepționa ideile iasă din propriul nici un fel de fiți deschis și noi și a lăsa dumneavoastră eu noțiuni sau idei rezultatele procesului să creator. Nu puteți lăsa preconcepute să vă împiedice s-o luați în altă direcție, pe parcursul procesului creativ. Experiența scrisului trebuie să fie întotdeauna o aventură, și niciodată nu suntem cu adevărat siguri cum ni se va dezvălui procesul de creație. Despre asta e vorba în pedagogia dramaturgiei de film - care, și ea, este tot un sistem deschis. Profesorul le prezintă studenților materialul; studenții ascultă, pun întrebări, își exprimă îndoieli, aduc argumente și asimilează tot ceea ce intră în legătură cu ei. Modul în care ascultă poate duce la realizarea unui mare pas înainte în înțelegerea meseriei, sau la o expansiune a materialului original, care la rândul său ar putea să evolueze adoptă povestirea. Dacă suntem s-ar putea ca povestirea să neașteptată, dezvoltând firul chiar adăugând personaje și spre o nouă direcție pe care o deschiși în fața procesului, beneficieze de o "întorsătură" narativ sau prsonajele, uneori subploturi noi. E posibil să se schimbe chiar și structura de ansamblu a scenariului. De-a lungul anilor, am definit paradigma în multe feluri. Dac-am putea să agățăm un scenariu pe perete ca un tablou, am reuși să "vedem" cum arată. De exemplu, dacă ați dori să ilustrați paradigma unei mese, cum ați defini-o? Ce este o masă? O tăblie cu patru picioare. Dar o asemenea descriere poate însemna mult; există nenumărate tipuri diferite de mese: mese scurte, mese lungi, înalte, joase, întinse sau înguste... De asemenea pot exista mese pătrate, rotunde, rectangulare sau chiar octogonale... Putem avea și mese cromate,mese din fier fortaj, de lemn, de sticlă, plastic și așa mai departe. După cum puteți vedea, paradigma mesei nu se schimbă: ea rămâne "o tăblie cu patru picioare". Aceasta este natura ei - acesta e modelul unei mese. Când construiți o casă nouă, sau renovați una veche, angajați un arhitect sau un designer să traseze proiectul, planurile preliminare și planurile de lucru. Dar dacă sunteți la fel ca mine, s-ar putea să vă fie greu să vizualizați modul cum va arăta casa când o să fie gata, numai pe baza unui proiect desenat. iniile trasate pe hârtie nu vă arată cu adevărat pereții, ușile și tavanele. Unii dintre noi au nevoie de o machetă pe care s-o vadă înainte de a putea lua orice fel de decizie estetică. Nu contează pdiacscăineă, vuonrbtaeredne doe tceansiăs, doe aluotcoutiutr,ismu,n une daiuftiocbuuzdesaubiurnouiraih,t -o uneori pur și simplu ne este necesar să vedem cu ochii noștri. Cu alte cuvinte, avem nevoie de un model. În același sens, paradigma este un model, un exemplu, o schemă conceptuală a felului cum arată un scenariu. Dac-am putea-o prinde pe perete ca un tablou, ca s-o vedem în integralitatea ei, ar arăta astfel: ACTUL I ACTUL II Actul III --------x-|-------------------------------------------------x-|--------- Setup Confruntare Rezolvare Plot Point 1 Plot Point 2 Haideți să explorăm conținutul paradigmei. Iată cum funcționează: dacă un scenariu este "o povestire spusă cu imagini, în dialoguri și descrieri, și plasată în contextul unei structuri dramatice," atunci ce este povestirea? ȘȘi ce au toate povestirile în comun? Un început, un mijloc și un sfârșit - deși, așa cum am mai menționa, și nu o dată, nu neapărat în această ordine. Dat fiind că avem de-a face cu un mijloc de comunicare dramatic, începutul corespunde Actului I, mijlocul Actului al II-lea și sfârșitul, Actului al III-lea. Durata medie a unui film de lung metraj este de circa două ore. Îtrucât o pagină de scenariu echivalează cu aproximativ un minut de proiecție, un scenariu are în medie o sută douăzeci de pagini Unele sunt mai lungi, altele mai scurte, dar cele mai multe au cam această lungime. Contractele redactate de cele mai multe studiouri importante de film și case de producție din Hollywood stipulează că filmele aflate în producție nu pot avea mai mult de două ore și opt minute. Aceasta înseamnă aproximativ o sută douăzeci și opt de pagini. Iar scenariul dumneavoastră nu face excepție. N-r strica să faceți următoarea verificare. Citiți un scenariu, apoi vedeți filmul și determinați dacă e adevărat sau nu! Uitați- vă la ceas. Ar fi bine să citiți cât mai multe scenarii posibil, ca să vă familiarizați cu prezentarea vizuală a povestirii. Dacă vă interesează serios să scrieți un scenariu, trebuie să citiți toate scenariile pe care puteți pune mâna, și să vedeți cât de multe filme vă permiteți - în sala de cinematograf, dacă e posibil. Dacă nu reușiți, atunci închiriați-le sau cumpărați-le pe D.V.D. Dacă nu aveți acces la nici un fel de scenarii, logați-vă online și căutați pe Web. Există multe websiteuri dedicate scenariilor. De pe unele siteuri, puteți downloada scenarii gratis - siteuri ca simplyscripts.com sau Drew's Script-O-Rama.com ori dailyscript.com. Sau căutați "screenplays" pe Google ori Yahoo și vedeți ce găsiți. Sunt multe, foarte multe siteuri, și incomprabil mSaei dmeuslctoempsucneenaraisitfpeel:carAerilsetoptuetlețaifidromwănlocaăda .există trei unități epice: timpul, locul și acțiunea. Actul I ste o unitate de acțiune dramatică (sau comică). Începe de la început, de pe pagina î, cu cadrul sau secvența introductivă, și continuă până la încheierea Plot Point 1-ului. Are aproximativ douăzeci-treizeci de pagini și este coagulat cu ajutorul contextului dramatic cunoscut ca Setup. Actul al II-lea este o altă unitate de acțiune dramatică și începe la sfârșitul Plot Point 1-ului; durează până la finalul Plot Point 2-ului și are aproximativ cincizeci-șaizeci de pagini lungime. Îl ține închegat contextul dramatic cunoscut sub denumirea de Confruntare. În Actul al II-lea este vorba despre conflictele și obstacolele cu care protagonistul se confruntă înainte de a le învinge. Orice dramă presupune obligatoriu un conflict; fără conflict, nu avem acțiune, iar fără acțiune, nu avem personaje. Fără personaje nu avem poveste, iar fără poveste, de unde scenariu? Dacă știți care e nevoia dramatică a personajului - și anume, ceea ce vrea el să câștige, să obțină, să realizeze pe parcursul scenariului - atunci puteți crea obstacole puse în calea acelei nevoi, iar povestea devine a personajului care învinge obstacol după obstacol pentru a-și satisface nevoia dramatică. Actul al III-lea este tot o unitate de acțiune dramatică sau comică; începe de la finalul Plot Point 2-ului, aflat cam la pagina optzeci sau nouăzeci. ȘȘi acest act are aproximativ douăzeci-treizeci de pagini lungime, iar liantul său e contextul dramatic cunoscut ca Rezolvare. Este important să se rețină că rezolvarea semnifică o soluție, iar în această unitate de acțiune povestirea se rezolvă (în sensul soluționării) - nu neapărat printr-o închiere pozitivă, clară și definitivă, dar în orice caz în modul pe care l-ați ales. În acest stadiu de lucru la scenariu, cel pregătitor, sau de planificare inițială, ceea ce trebuie să știți despre rezolvarea povestirii este, în esență, ce anume se va întâmpla cu personajul la sfârșitul filmului. Va rămâne în viață sau va muri, va izbândi sau va eșua, va câștiga cursa ori nu, se va întoarce cu bine acasă sau nu, se va căsători sau va divorța? Rezolvarea implică o soluție, iar în Actul al III-lea este vorba de modul în care se rezolvă povestirea. Dacă nu știți cum să vă rezolvați povestirea, întrebați-vă cum ați dori să se rezolve, indiferent cât de eficientă este, sau dacă le-ar plăcea "ălora" - acei producători de film necunoscuți, care trăiesc în capul dumneavoastră. Povestirea vă aparține, așa că puteți alege modul în care se va termina. Iar acesta va fi punctul de plecare. Când Stuart Beattie pregătea scenariul filmului "Collateral", el știa că Max (Jamie Foxx) trebuia să-i țină piept ucigașului plătit, ca să-și salveze viața precum și ca să se reabiliteze; altfel, n-ar fi devenit decât încă un număr statistic al acrciumlinpaelristoănțaijiulduei pe csatreăztirlebuoireașsuăl-uli pLaorscurAgnăgeMlaexs,. îAncessctoapuelstde a-și da seama că "visul cu ochii deschiși" nu i se va împlini decât dacă el însuși îl va face să se realizeze. Beattie a structurat evoluția personajului la fel cum și-a construit și povestirea, ceea ce ilustrează concludent modalitatea de folosire a paradigmei ca schemă structurală. În multe filme, ca "American Beauty" (Alan Ball), sau "The Bourne Supremacy" (Tony Gilroy), Actul I poate avea între optsprezece și douăzeci și două de pagini. Aici nu ne referim la numere, ci la formă: început, mijloc, sfârșit. Actul al II-lea poate avea între cincizeci și șaizeci, plus minus câteva pagini, și există situații când Actul al III-lea are între cincisprezece și douăzeci de pagini. Paradigma, rețineți, nu este decât un model, un exemplu sau o schemă conceptuală. Nu e o regulă imuabilă, din beton armat. De fapt, cea mai importantă calitate a structurii este tocmai flexibilitatea ei - e ca un copac în vânt, se îndoaie dar nu se rupe. Actul I este o unitate de acțiune dramatică în care se enunță datele povestirii. În primele douăzeci-treizeci de pagini ale scenariului, trebuie să vă conturați povestea, să vă prezentați personajele principale, să stabiliți premisa dramatică (despre ce anume e vorba în povestire), să creați situația (circumstanțele din jurul acțiunii), și să trasați dintre viața profesională a personajului, viața sa (relațiile cu oamenii) și viața particulară (timpul hobbies-urile, etc.). Cele mai multe dintre aceste elemente, dacă nu toate, trebuie să fie stabilite în această primă unitate de acțiune dramatică. Totul, în Actul I, se concentrează asupra introducerii povestirii. Nu avem timp pentru trucuri ieftine, scene istețe sau replici spirituale, dacă ele nu duc povestea înainte, dacă nu stabilesc relații între personaje sau nu dezvăluie informații despre acestea. Trebuie să vă lansați povestirea imediat, de la primul dramatică relațiile personală privat, cuvânt de pe prima pagină. Scopul fiecărei ecențe este fie de a purta povestirea înainte, fie de a comunica informații despre personaje. Tot ceea ce nu servește cel puțin uneia sau alteia dintre aceste două funcții trebuie să fie eliminat. Actul I fixează povestirea și ține la locul său fiecare secvență și episod. Contextul, rețineți, este spațiul care ține în loc conținutul - toate acele secvențe, dialoguri, descrieri, cadre și efecte speciale care alcătuiesc un scenariu. Toate elementele acestei unități de acțiune pregătesc tot ceea ce va urma. Un exemplu perfect este "Lord of the Rings: The Fellowship of the Ring" (Peter Jackson, Philippa Boyens și Fran Walsh). După scurtul prolog care stabilește istoria Inelului, îl urmăm pe Gandalf cum intră în Shire. Acolo, facem cunoștniță cu Frodo, Bilbo Baggins, Shaimr,e.MeArfrlyămșicăPiBpiplibno, așigăvseidtemInmeolduull, dceă viraețaă saăl phloebcbeițdilnorShidrien pentru a-și scrie cartea și că folosește Inelul ca să dispară de la petrecerea de ziua lui. Acest lucru îl face pe Gandalf să cerceteze istoria Inelului, dându-și curând seama de pericolul pe care Inelul îl aduce cu el. Deja, călăreții întunecați ai lui Sauron îl caută prin Shire. Fără tragere de inimă, Frodo moștenește Inelul după dispariția lui Bilbo, când Gandalf îl convinge că trebuie să plece din Shire. Astfel, Frodo și Sam pornesc la drum - misiunea lor fiind aceea de a călători până în Mordor, ținutul vrăjmaș, pentru a distruge Inelul în focurile Muntelui Doom, unde a fost făurit. Fapta lui Frodo și Sam, de a părăsi relativa siguranță din Shire ne duce acum în Actul al II-lea, unde cei doi eroi încep să întâmpine obstacole după obstacole, înainte de a ajunge la capătul călătoriei. (Ca notă marginală, contextul Părții a Doua, "The Two Towers", constă exclusiv în confruntarea cu obstacolele și învingerea acestora.) Toate sunt introduse, pregătite și stabilite în această primă unitate de acțiune dramatică. Descoperim relațiile dintre personajele principale: știm cine este personajul principal (Frodo), despre ce e vorba în povestire (distrugerea Inelului în foc), și care este situația dramatică (Sauron adună forțele răului spre a distruge Middle Earth). POVESTIREA: "The Lord of the Rings: The Fellowship of the Ring" ACTUL I ACTUL II Actul III Viața în Shire Începe călătoria: se formează Frăția Frodo și Sam pornesc la drum Prolog 1 V 1 - V 1 --| Setup x-|- Confruntare x-| Rezolvare Plot Frodo Point 1 și Sam pleacă din Shire Plot Point 2 Frăția pleacă din Lothlorien În actul I din "The Shawshank Redemption" (Frank Darabont), episodul introductiv lansează trei fire de acțiune vizuală: îl vedem pe Andy Dufresne (Tim Robbins) așezat în mașină, beat. Scoate un pistol și-l încarcă încet, cu mișcări stângace. Apoi, sărim la procesul unde e acuzat de asasinarea soției și a amantului ei, după care îi vedem pe cei doi pregătindu-se să facă sex. Împreună, aceste trei fire vizuale de acțiune dramatică definesc linia epică a întregii povestiri: soția lui Andy și îanmanîtnuclh iseoiarseunptenutcriușia, iAsnpdăyșie "cdoonudăamsneanttipnețnetrpue ovmioarțuăr"i., Ișnitriănmtrîăn Penitenciarul Shawshank o dată cu Andy Dufresne. Acolo, întâlnim un alt ucigaș condamnat, pe Red (Morgan Freeman), care explică în voiceover cine este și cum l-a cunoscut pe Andy. Suntem alături de Andy când guvernatorul enunță regulile de la Shawshank. Privim cum Andy e spălat cu furtunul, despăducheat și introdus în celulă. Ușile se trântesc. Bun venit la Shawshank. Se înnoptează, grasul face o criză, e bătut și dus la infirmerie. Andy este repartizat la spălătorie, e agățat de "fetițe" -ucigătoarea gașcă de deținuți gay - și-l urmărim cum se adaptează treptat la viața din închisoare. La sfârșitul Actului I, este în curte, se întâlnște cu Red ("Am auzit că ești un om care poate rezolva diverse lucruri") și se stabilește relația dintre ei. Toată povestea este pregătită în Actul I. Ceea ce ne duce la următoarea întrebare: cum trecem din Actul I, Setup-ul, în Actul al II-lea, Confruntarea? ȘȘi cum trecem de la Actul al II-lea, Confruntarea, la Actul al III-lea, Rezolvarea? Răspunsul: creând câte un plot point la sfârșitul Actelor I și al II-lea. Un plot point este definit ca fiind rice incidet, episod sau eveniment care "agață" acțiunea și o abate într-o altă direcție - în acest caz, spre Actul al II-lea și, apoi, spre Actul al III-lea. Direcția, desigur, este o "linie de dezvoltare". Împingem povestea înainte, de la Actul I, Setup-ul, la Actul al II-lea, și în cele din urmă la Actul al III-lea, Rezolvarea. De-a lungul anilor, am auzit multe întrebări despre plot point-uri. Trebuie neapărat ca plot point-ul să fie un eveniment major sau un incident dramatic? Poate consta într-o secvență sau un episod? Răspunsul la ambele întrebări este: da. Un plot point poate fi oricum doriți să fie: este un punct de progresie al povestirii. Poate fi simplu, ca o acțiune: sosirea lui John Dunbar (Kevin Costner) la fortul părăsit din "Dances With Wolves" (Michael Blake). Poate fi o singură replică, sau o secvență scurtă desfășurată integral în tăcere, ca Plot Point 1-ul din "Witness" (Earl Wallace și Bill Kelly): băiatul Amish de zece ani care asistă la comiterea unei crime i-l arată pe ucigaș lui John Book (Harrison Ford), în secția de poliție. Poate fi un episod de acțiune: Jason Bourne (Matt Damon) scăpând de agentul vamal din Napoli, în "The Bourne Supremacy". Poate fi un episod dramatic, ca în "Thelma & Louise": Thelma și Louise merg cu mașina să-și petreacă un weekend în munți, dar un scurt popas la un bar se transformă într-o tentativă de viol și rezultă într-o omucidere, făcându-le pe cele două femei s-o ia la fugă. Îm "An Unmarried Woman", unul dintre filmele mele favorite ca material didactic, scris și regisat de Paul Mazursky, Actul I descrie căsnicia lui Erica (Jill Clayburgh). O vedem cum face jogging împreună cu soțul ei, Martin (Michael Murphy), cum își dturciemiltea sfeirivciacilual șecioacluă,jumaăptoaitesadveurneoarzmăă,"uînatr-moicgăa"lecruiesodțeula.rtăS,e e agățată de Charlie, pictorul (Cliff Gorman), după care se întâlnește cu cele mai bune prietene ale ei, la masa de prânz. În timpul acestei conversații, aflăm că majoritatea sunt divorțate, nefericite și dezamăgite de bărbați, așa că o invidiază pe Erica pentru căsnicia ei fericită de șaptesprezece ani. Mazursky expune personajul în primul act, caracterizându-l din crâmpeie vizuale și frânturi de informație despre cine este ea și ce vrea de la viață. Privită de afară, căsnicia Ericăi pare perfectă. Apoi, cam după douăzeci sau douăzeci și cinci de minute de la începutul filmului, soțul ei își pierde brusc calmul și izbucnește în lacrimi. "Ce este?" întreabă Erica, îngrijorată. "Ce s-a întâmplat?" Martin se întoarce spre ea și-i spune că a cunoscut altă femeie, s-a îndrăgostit și vrea să divorțeze. O secvență, o singură replică, și toată povestea o ia în altă direcție. Erica nu mai e căsătorită; acum e divorțată, femeie necăsătorită. Acesta este adevăratul început al povestirii. Avem aici ilustrarea unui plot point - incident, episod sau eveniment care "agață" acțiunea și o abate pe alt drum (în cazul de față, Actul al II-lea). Duce povestea înainte. Actul I o prezintă pe protagonistă ca pe o femeie căsătorită. Actul al II-lea o dezvăluie ca femeie necăsătorită și arată cum face ea față acestei situații, iar Actul al III-lea îi prezintă dramatic existența ca persoană singură, capabilă să-și trăiască viața în propriii ei termeni, fără a se baza pe vreun bărbat sau a depinde de el. Iată cum arată lucrurile în paradigmă: POVESTIREA: "An Unmarried Woman" ACTUL I ACTUL II Actul III Viața persoană conjugală O femeie necăsătorită O singură x-|-- Setup Confruntare --x-| Rezolvare Plot Point 1 Plot Point 2 Plot Point 1-ul este adevăratul început al povestirii. Un plot point poate fi oricum vreți să fie, cu condiția să împingă acțiunea înainte. Este o funcție de personaj, care ne duce din Actul I în Actul al II-lea, sau din Actul al II-lea în Actul al pIlIIo-tlepao.inAtr-utrrie,budiarsăînseacreațsitnă ectă apîăn sacepnraorcieusuplouti edxeisatascmruilet,e pregătirea, ne concentrăm numai asupra Plot Point-urilor 1 și 2; ele sunt punctele de ancorare care țin în loc elementele povestirii. Înainte de a putea scrie un singur cuvânt pe hârtie, trebuie să cunoașteți patru lucruri: sfârșitul, începutul, Plot Point 1 și Plot Point 2. Numai când vă sunt clare aceste patru elemente, puteți începe să vă "construiți" sau să vă structurați firul epic. Actul al II-lea mai este și o unitate de acțiune dramatică sau comică, ținută laolaltă de contextul cunoscut sub denumirea de Confruntare. Actul al II-lea merge de la plot point-ul cu care se încheie Actul I (Plot Point 1) până la sfârșitul Plot Point 2-ului, și are o lungime de aproximativ cincizeci-șaizeci de pagini. Pe parcursul acestei secțiuni a scenariului, personajul dumneavoastră va face față multor provocări și obstacole apărute în calea realizării nevoii sale dramatice. Dacă-i cunoașteți nevoia dramatică - ceea ce dorește personajul să câștige, să obțină sau să realizeze până la sfârșitul scenariului - atunci puteți crea obstacolele necesare, iar povestea va urmări felul cum personajul învinge obstacol după obstacol pentru a-și realiza nevoia dramatică. Așa cum am menționat mai-nainte, orice dramă este conflict - fără conflict, nu există acțiune; fără acțiune, nu există personaje; fără personaje, nu există poveste; și, desigur, fără poveste, nu există scenariu. Obstacolele pot fi sau interne (teama de o confruntare), sau externe (o situație periculoasă în care e prins personajul, ca Jamie Foxx în "Collateral"). Cel mai adesea, sunt combinații ale amândurora. De multe ori, Actul al II-lea este cel mai dificil de scris, fiindcă e cea mai lungă unitate de acțiune dramatică. (Cu ajutorul noilor materiale prezentate în acest manual, Actul al II-lea se scindează în două unități de acțiune mai ușor de gestionat.) În Actul al II-lea, fiecare secvență pe care o scrieți, fiecare episod pe care-l concepeți, se ține la un loc în contextul Confruntării. În "Thelma & Louise", cele două femei fug de crima pe care au comis-o fiindcă intră în panică și nu știu ce altceva să facă. Odată ce au luat-o la fugă, întâlnesc obstacole după obstacole; au fugit de la locul faptei, nu au destui bani, le-a mai rămas foarte puțină benzină, și le e frică. Întâmpină tot felul de obstrucții, fie interne (incertitudinea și frica de ceea ce au făcut și de ceea ce-o să li se întâmple), sau externe (poliția vrea să le oprească pentru a le interoga). Actul al II-lea din "An Unmarried Woman" se ocupă de Erica în chip de femeie necăsătorită, după șaptesprezece ani de căsnicie pe care o crezuse "reușită". Trebuie să învețe cum să se adapteze și să-și reorganizeze viața. Se simte trădată, abandonată, furioasă și înverșunată. Este o schimbare enormă pentru ea, și găsește ascăomfoidearoeamafmoăarstiengduirfăi,ciîlșăi. îÎnvceipnegeunrecvuorlstadecotnetrraapibeă,rbîanțvialțoăr cîunm general (focalizându-și-o în schimb asupra soțului ei, cum era și firesc) și începe să experimenteze pe plan sexual. Spre sfârșitul Actului al II-lea, îl cunoaște pe Saul (Alan Bates), un pictor, la galeria de artă unde lucrează, și face sex cyu el, dar refuză să-l mai vadă, spunând că încă mai experimentează și nu vrea să intre în nici un fel de relație, mai ales una serioasă. Nu e nimic personal", adaugă ea. Câteva zile mai târziu, îl întâlnește iar, la o petrecere. Vorbesc, se bucură unul de compania celuilalt, și se hotărăsc să plece împreună de la petrecere. În pofida celor pe care le-a spus la sfârșitul interludiului lor sexual, îl place și o place și el, și încurând se simte destul de comod ca să-și petreacă mai mult timp împreună. Plot point-ul de la sfârșitul Actului al II-lea e axat pe momentul când se hotărăsc să plece împreună de la petrecere; are loc cam prin minutul optzeci sau nouăzeci al filmului și constituie incidentul care "abate acțiunea într-o altă direcție" - în acest caz, spre Actul al III-lea. A treilea act se concentrează asupra noii relații dintre Erica și Saul. Iată cum arată lucrurile în paradigmă: POVESTIREA: "An Unmarried Woman" ACTUL I ACTUL II Viața O femeie necăsătorită persoană conjugală -------x-|------------------------------------------ Actul III O singură x-|------ Setup Plot Point 1 Soțul îi spune că la vrea să divorțeze el. Confruntare Rezolvare Plot Point 2 Îl întâlnește pe Saul petrecere; pleacă cu Duce la: Duce la o nouă relație. Plot point-ul de la sfârșitul Actului al II-lea "abate povestea" spre Actul al III-lea. Este acel incident, episod sau eveniment care "agață" acțiunea și o duce în Actul al III-lea, Rezolvarea. În "The Shawshank Redemption", Andy Dufresne a aflat cine i-a omorât cu adevărat soția și pe amantul ei, crimă pentru care el a fost condamnat și a stat închis. Vrea ca guvernatorul să-l ajute csărimdăespceh idcăareun n-parocoemsisn-oou.; Gauviesrpnăaștiotruln ouaărseprmeozteicveleaniluipednte rua-ol ține pe Andy în pușcărie, și ca să se asigure, pune ca tânărul care i-a dat lui Andy noile informații să fie omorât. De-acum, Andy știe că n-o să mai iasă; își va petrece tot restul vieții în Shawshank, dacă nu face nimic ca să scape. E vinovat, da - nu de crimă, ci pentru că a fost un soț rău, dar nimic mai mult. ȘȘi-a ispășit pedeapsa. Dacă e să definim tema filmului "The Shawshank Redemption", a c e a s t a ar putea fi speranța. Prin urmare, Andy își alege momentul și evadează - un lucru pe care, după cum aflăm, îl plănuise ani de zile. Episodul evadării este un foarte inteligent filmat și reprezintă plot point-ul de la sfârșitul Actului al II-lea. După ce Andy fuge, noi trebuie să rezolvăm povestea. Red e eliberat condiționat, găsește piatra pe care i-a lăsat-o Andy, încalcă condițiile și merge cu autobuzul în Mexic. "Sper să ajung dincolo de graniță. Sper să-mi văd prietenul și să-i strâng mâna. Sper ca Pacificul săfie la fel de albastru cum era în visele mele. Sper." Funcția Plot Point 2-ului este aceea de a servi progresia povestirii. Asemenea Plot Point 1-ului, Plot Point 2-ul poate consta fie într-o decizie, fie într-o replică, într-o secvență sau un episod de acțiune - orice dorește autorul să fie. În "Thelma & Louise", personajele au întâmpinat multe obstacole până în acest punct: planul de weekend le-a fost zădărnicit, poliția e pe urmele lor, se îndreaptă spre Mexic în timp ce au fost date în urmărire generală, și prin toate statele s-a emis un buletin pentru arestarea lor. Pe tot parcursul Actului al II-lea, am fost bombardați de o partitură muzicală, splendid orchestrată de Hans Zimmer, care reflectă și amplifică starea emotivă a celor două personaje. Acum, în timp ce gonesc prin peisajele deșertice din New Mexico și Arizona, Louise își dă seama că aceasta s-ar putea să fie ultima lor noapte în viață, pe Pământ. ȘȘtie că fapta ei de a-l fi ucis pe Harlan la sfârșitul Actului I le va costa pe amândouă, probabil, viața. Copleșită de conștiința acestui fapt, Louise conduce mașina printre priveliștile vaste și magnifice ale Monument Valley din Utah. E o noapte splendidă: lună plină, cu platourile înalte profilate în lumini și umbre. Louise trage pe dreapta ca să admire superba vedere, fiind prea probabil ca acum să treacă pentru ultima oară prin acele locuri. Muzica încetează, iar pe banda sonoră nu mai rămâne decât tăcerea peisajului, foșnetul unei adieri de vânt acompania de slabele sunete nocturne ale văii. Liniștea e enorm de grăitoare și are un efect extrem de puternic. Louise coboară din mașină, face câțiva pași pe marginea drumului și privește impesionată și uimită la magnifica panoramă din fața ei. ȘȘi, după cum va spune ea într-o secvență ulterioară, acum înțelege că uciderea lui Harlan s-ar putea să fie cauza propriu- zTihseălma msoorsțeișitelorî .n spatele ei. "Ce se întâmplă?" întreabă ea, spărgând tăcerea. "Nimic," răspunde Louise. Acest moment în sine, scurt, tăcut, lipsit de dialoguri sau muzică, constituie o pemoniție a viitorului lor sigur și imediat. Este Plot Point 2-ul. De-acum încolo, până la sfârșitul scenariului, Thelma și Louise vor goni contra cronometrului și a împrejurărilor. Nu ajung în Mexic; sunt nevoite să se oprească la marginea Grand Canyon-ului. Aici își dau seama de destinul lor. Cu Grand Canyon în față și echipa S.W.A.T. de elită din Arizona în spate, cele două femei știu că nu vor nici să-și petreacă restul vieții în închisoare, nici să fie împușcate. Dac-ar fi să aleagă, preferă să-și ia singure viața. Se prind de mână, Louise apasă pe pedala acceleratorului, și sar împeună cu hăul din Grand Canyon. Pe paradigmă, arată astfel: POVESTIREA: "Thelma & Louise" ACTUL I ACTUL II Actul III Thelma și Louise Viața lor V 1 Pe fugă Final de partidă V 1 x-| Setup Confruntare x-| Rezolvare Plot Point 1 Uciderea lui Harlan Plot Point 2 Ultima lor noapte împreună Toate filmele au plot point-uri? Filmele care "funcționează" au o structură puternică, organică, în care plot point-urile sunt definite clar și împletite în contextul organic al povestirii. Ceea ce ne aduce la Actul al III-lea. Actul al III-lea este o unitate de acțiune dramatică cu lungimea de aproximativ treizeci de pagini, care se întinde de la plot point-ul din încheierea Actului al II-lea până la sfârșitul scenariului. În Actul al III-lea este vorba de contextul dramatic al Rezolvării. Care este soluționarea povestirii? Personajul va muri sau va rămâne în viață, va pierde sau va câștiga, va pleca sau nu într-o călătorie, va fi avansat în funcție sau nu, se va căsători sau va divorța, va trece încercarea grea sau nu, va scăpa nevătămat sau nu? Trebuie să știți care e rezolvarea povestirii. Nu se referă neapărat la o secvență sau la un episod anume de la sfârșitul scenariului, ci doar la ce anume se întâmplă pentru a rezolva conflictul dramatic. Dacă dumneavoastră nu vă cunoașteți finalul propriei povestiri, Aatmunacviutcirneecesnăt-loccauznioaasscăă?lucrez cu unii dintre oamenii de știință de la J.P.L. și N.A.S.A., și am observat că procesul de concepere a unei misiuni urmează aceleași principii ca structurarea unui scenariu de film. Într-o misiune științifică, primul lucru pe care-l fac planificatorii este aela de a declara care e scopul; își enunță intenția, definind clar ceea ce vor să realizeze. De exemplu, or să trimită un echipaj uman pe Marte, care să preleveze date despre densitatea solului și să se întoarcă, sau să exploreze componentele atmosferice ale lui Io, una dintre lunile lui Jupiter. Fiecare proiect începe cu identificarea unei destinații și a unui scop. În același mod, e nevoie să știți cum vi se termină povestirea - să cunoașteți Rezolvarea. Într-acolo vă îndreptați; aceea este destinația dumneavoastră. Când ajungeți la Plot Point 2, de obicei au rămas cam două sau trei lucruri nerezolvate în povestire. Care sunt acelea? Le puteți defini și articula? Ce-o să se întâmple cu personajul principal? În "Thelma & Louise", e nevoie să se rezolve două lucruri: unu, reușesc să fugă cu bine în Mexic, sau nu? și doi: vor muri sau vor rămâne în viață? Actul al III-lea ne arată, secvență cu secvență, cum au tot mai puțin și mai puțin timp și cum iau hotărârea de a muri împreună. În "The Shawshank Redemption", când Andy evadează, în Plot Point 2, trebuie să știm ce se întâmplă cu el - va scăpa cu bine? Când Red primește cartea poștală din Mexic, știm că Andy areușit. Dar cu Red ce se va întâmpla? Aceste două puncte ale povestirii se rezolvă în Actul al III-lea. În "An Unmarried Woman", Erica învață să fie o persoană singură și să-și creeze propria ei identitate. Structura, după cum puteți vedea, stabilește în mod dramatic relațiile dintre părți și întreg. Fiecare parte e o unitate de acțiune dramatică separată și completă. Actul I e un întreg, ca și o parte. Este un întreg fiindcă are un început, un mijloc și un sfârșit. Începe cu începutul și se încheie cu plot point-ul din finalul Actului I. Actul al II-lea este și el un întreg precum și o pare, și începe de la sfârșitul Plot Point 1-ului, pentru a continua până la sfârșitul Plot Point 2-ului. Actul al III-lea e de asemenea o parte și un întreg, înxcepând de la finalul Plot Point 2-ului și contiuând până la sfârșitul scenariului. Conextul format din Setup, Confruntare, Rezolvare este acela care vă ține povestirea unită. Este fundația structurală a scenariului, "un aranjament liniar de incidente, episoade și evenimente corelate între ele, ducând la o rezolvare dramatică". EXERCIȚIUL f Înainte de a vă putea exprima dramatic povestirea, trebuie să ș4t)ițPiloptatrPuoilnutcru2r.i: A1c)estfeârșpiatturlu; 2e)leîmnecnetpeutuclo;ns3t)itPulioet Pfouinndtaț1i;a structurală a scenariului. Toată povestea este ancorată în jurul lor. Iată cum merge treaba. Să zicem că luați o idee și modelați din ea un subiect - de exemplu: O FEMEIE TÂNĂRĂ, pictoriță, nefericită în căsnicie, se înscrie la un curs de arte plastice și are o relație intimă cu profesorul. Împotriva propriei voințe, se îndrăgostește de el, apoi află că a rămas gravidă. Neputând alege între soț și amant, se hotărăște să renunțe la amândoi și să-și crească de una singură copilul. Primul lucru pe care-l aveți de făcut cu subiectul - acțiunea și personajul - este să-l structurați. Cum se termină povestirea? Se termină cu femeia care se duce să nască singură, părăsindu-și atât soțul cât și amantul, cam la fel ca Nora, din "Casa păpușilor" de Ibsen. Acesta este sfârșitul. Dar începutul? Vrem ca publicul să știe că tânăra e prinsă într-o căsnicie nefericită, așa că trebuie să-i arătăm acest lucru. Ce fel de secvență sau episod ar dezvălui nefericirea unei căsnicii? Este soțul femeii incapabil să comunice cu ea? E prea sigur pe relația lor? Este distant și slab? Flirtează cu alte femei? Are venturi? Ce fel de secvență ar comunica aceste lucruri spectatorilor? Una cu cei doi în pat? La o petrecere? În timp ce se pregătesc pentru o seară în oraș? Marele regisor italian Michelangelo Antonioni și-a început capodopera "L'Eclisse" într-un living, la crăpatul zorilor. În cameră domnește dezordinea, draperiile sunt trase, scrumierele dau pe dinafară, masa e plină cu pahare nespălate, iar în planul întâi e un ventilator care murmură neîncetat. Acesta este singurul sunet din încăpere. Vittoria (Monica Vitti) și amantul ei Riccardo (Francisco Rabal) se privesc în tăcere. Nu le-a mai rămas nimic să-și spună; s-a spus tot ceea ce se putea spune. Ne dăm seama imediat că relația lor s-a terminat. Găsiți un mod de a începe filmul cu o secvență care să vă ilustreze sau să vă dezvăluie premisa dramatică. Gândiți-vă. Încercați mai multe formule diferite și vedeți care merge cel mai bine. Se întâmplă ziua sau noaptea? La serviciu sau acasă? ȘȘi așa mai departe... Ce se întâmplă în Plot Point 1? Dacă Actul I prezintă căsnicia, plot point-ul de la sfârșitul lui poate fi momentul când femeia se înscrie la cursul de arte plastice, ceea ce va duce la relația ei cu pofesorul de pictură; plot point-ul e acela care "schimbă macazul" povestirii, orientând-o într-o altă direcție. Este adevăratul început al scenariului. ȘȘi Plot Point 2-ul? Dacă Plot Point 1 e începutul relației celor doi, Plot Point 2 poate fi momentul când ea află că e însărcinată. Această descoperire precipită acțiunea care duce la rezolvare, la s"osțoullu,țicaâ"t pșoiveasmtainrtiuil;. femeia își rezolvă dilema părăsindu-și atât Odată ce cunoașteți aceste patru elemente - sfârșitul, începutul, Plot Point 1 și Plot Point 2 - trasați paradigma: POVESTIREA:O femeie tânără, pictoriță, nefericită în căsnicie, se înscrie la un curs de arte plastice și are o relație intimă cu profesorul. Împotriva propriei voințe, se îndrăgostește de el, apoi află că a rămas gravidă. Neputând alege între soț și amant, se hotărăște să renunțe la amândoi și să-și crească de una singură copilul. ACTUL I ACTUL II Actul III (pag. 1-30) (pag. 30-90) (pag. 90-120) Căsnicie Relație cu profesorul Dilema ei nefericită de pictură -------x-|----------------------------------------------x-|--------- Setup Confruntare Rezolvare Plot Point 1 Plot Point 2 Înscrierea la Află că e cursul de arte gravidă Așa s-ar putea să "arate" ideea dumneavoastră, când va fi structurată. Rețineți, paradigma este un instrument conceptual, care vă dă posibilitatea de a vă "vedea" clar povestirea. Ea vă oferă o viziune de ansamblu. Nu e nevoie să fiți prea concret, să vă pierdeți în amănunte; e de ajuns să expuneți totul la modul general. Detaliile le puteți introduce mai târziu. Exercițiul e destinat să vă pregătească să vă structurați propria idee, astfel încât să puteți trece la următorul stadiu din procesul scrierii scenariului. Este primul pas în a vă pregăti scenariul. c"oEntbeianzeă sîăn acieloe ddeisntiunramțăieesstperecăclaărteorsiăa.c"ălătorești; dar cea care - Ursula K. LeGuin, scriitoare Capitolul 4. Patru pagini urmam un curs de yoga cu un binecunoscut actor de Am început să stăm de vorbă și, după un timp, întotdeauna spre filme, apoi spre avea o idee excelentă pentru un îndreptat Mi-a spus ca că Nu demult, televiziune. subiectul s-a scenaristică. scenariu. - Despre ce este vorba? am întrebat. - Păi, a început el, e vorba de un tip din deșertul Sahara. Filmul soarelui, cu un cadru lung în care se vede deasupra deșertului. Vedem un jeep care Dintr-o dată, motorul începe să dea rateuri, și în cele din urmă se oprește. Omul coboară din mașină, în jur și deschide capota. Apoi, auzim niște sunete care provin din spatele unei dune îndepărtate. ȘȘi câteva cămile coboară în goană panta dunei. Călăreții îl se opresc. Se uită unii la alții, în tăcerea care s-a Ce se întâmplă mai când găsesc un plot. începe la răsăritul praful înălțându-se gonește peste nisip. tușește de uită stranii deodată, văd și lăsat. Mă privi entuziasmat. - Nu ți se pare o idee extraordinară? - Ca început, e foarte bun, am replicat. departe? - Încă nu m-am gândit. Da' văd eu mai încolo, Sigur. De câte ori n-ați auzit și dumneavoastră același lucru? care plot, de unde plot...? Am dat din cap cu înțelegere. Da, firește. Nici nu vă pot spune de câte ori am auzit același scenariu de la scenariștii aspiranți. Evident, nu vă pot spune nici un cuvânt mai mult despre povestire, fiindcă habar n-au. Încă nu și-au definit- o. Despre ce este vorba? Pe scurt, în termenii descrierii firului epic, despre ce și despre cine e vorba în film? Puteți defini subiectul, articulându-l în câteva propoziții? Acesta este un lucru asupra căruia insist la nesfârșit, în workshop-uri și seminarii. "Dacă tu însuți nu-ți cunoști povestea, cine s-o cunoască?" În scrierea unui scenariu, mai mult contează călătoria decât destinația. Este un proces continuu, evolutiv, care se schimbă de la o zi la alta. Pregătiți materialul în stadii sau în etape. Mai întâi, aveți nevoie de un concept, care se descompune în: subiect, acțiune, personaj. Apoi, când aveți subiectul, puteți să-l structurați pe paradigmă cu cele patru puncte de ancorare care vă țin povestirea laolaltă: sfârșitul, începutul, Plot Point-urile 1 și 2. Nu puteți scrie nimic cât de cât cu certitudine, până nu cunoașteți aceste patru lucruri. Ele sunt fundamentele firului Nepuimcai, lciâandtulcucnaoraeștțeițnie paocveesstteea puantirtuă.elemente puteți începe să spuneți povestea în modalitate narativă. De fapt, cuvântul "narațiune" semnifică un aranjament sau o succesiune de evenimente ori întâmplări, reale ori imaginare, și implică o anumită direcție. Povestirea merge de la început și până la sfârșit. Iar direcția, rețineți, este o linie de dezvoltare. Redactarea povestirii pe hârtie este esențială, fiindcă reprezintă o etapă necesară în concretizarea și dezvoltarea ideii. Cât de corectă va fi, în termenii scenariului finit, de-acum în cinci sau șase luni, ori cât de bună sau de rea va fi, este deocamdată totalmente irelevant. De aceea cred că e necesar să scrieți un treatment scurt, de patru pagini. Pot fi incluse și unele replici, deacă vă ajută să puneți mai bine în evidență viețile personajelor. Eu îi pun pe studenții mei să scrie treatmenturi de patru pagini fiindcă-i articuleze și să definească evenimentele structurale povestea coagulată. De ce este necesar? Fiindcă vă dă posibilitatea să luați acele idei neformate, fragmentare, care vi se tot învârtesc în cap, și să le așterneți pe hârtie. Astfel, detaliile povestirii se definesc mai acut, și se clarifică relațiile la care vă gândeați. Numsc acest exercițiu "șutul în fund", fiindcă luați o idee amorfă, sau o noțiune vagă, și încercați să-i dați formă. Este un pas important în procesul de scriere a scenariului. Ar trebui să se mai menționeze și că, la la treatment, orice fel de treatment, nu e decât un scenaristului; este doar o parte din scrierii unui scenariu. Speranța de a ajutorul treatmentului scris nu e decât un vis treatment nu este un scenariu. Nu vă așteptați ca treatmentul pe care-l scrieți să se vândă, sau măcar să atragă atenția cuiva, mai ales dacă sunteți un scenarist nou sau aspirant. În televiziune, însă, lucrurile stau cu totul altfel; acolo, treatmenturile, sau ajută să care țin Hollywood, instrument continuu scenariu iluzoriu. un al al cu Un parcursul vinde un beat-sheet-urile, sau outline-urile, pot fi dezvoltate în conjuncție cu rețeaua și cu directrul de producție. Dar aici vorbim despre scenarii de film, iar la Hollywood numai scenariile finite pot fi trimise la studiouri și la companiile de producție. De asemenea, altfel stau lucrurile și în Europa, ca și î unele țări din America Latină. În Europa, de exemplu, un treatment este adesea vândut sau reținut de către membrii Comisiei de Film sau ai Ministerului Culturii<$F - În România, evident, e vorba de C.N.C. (n.tr.)>, după care autorului i se dă o sumă nominală de bani pentru a dezvolta treatmentul într-un scenariu. Ceea ce se întâmplă cu scenariul după ce e scris, desigur, nu poate garanta nimeni dinainte. Uneori, treatmentul e reținut, se scrie un scenariu, după care acesta nu mai face altceva decât să zacă ugănsdeșvtae pe uunn rraefgti,soardunâpnodtrpirvaiftu,l, sdaiun cirneegișstoireulcuei montui-vi - npul asce materialul, ori bugetul ar fi prea mare, sau a avut loc o schimbare în politica ori componența comisiei de film, sau mai știu eu ce... Aud povestea asta iar și iar și iar, de la scenariștii europeni și latino-americani. Cazurile sunt nenumărate. Nu e obligatoriu să scrieți un treatment de patru pagini, dar dacă vă găsiți timp pentru a vă pregăti corect materialul, merită. Procesul propriu-zis al scrisului nu va avea decât de câștigat. Am învățat asta pe pielea mea. Când făceam documentare pentru David L. Wolper, eram scenarist de echipă și am scris, produs, cercetat, regisat sau ajutat în diverse alte moduri peste o sută douăzeci și cinci de documentare pentru rețeaua de televiziune. După patru ani și jumătate, am simțit că sosise vremea unei schimbări. Am plecat de la Wolper Productions, pornind pe urmele unei slujbe în producția de filme artistice, în căutarea activă a unui post de director de producție. În acea perioadă, însă, nu se găsea nimic. Situația era destul de dificilă. Apoi, peste câteva luni, mi s-a cerut să rescriu un documentar intitulat "Spree", în regia lui Walon Green, cu care lucrasem la Wolper Productions. Ajuns între timp producător executiv al serialului de televiziune "Law & Order", Walon scrisese scenariul filmului "The Wild Bunch", în colaborare cu Sam Peckinpah, scenaristul-regisor care mie mi-era mentor și mă ajutase atât de decisiv să înțeleg cu adevărat tainele scenaristicii. După ce am scris "Spree", mi-am dat seama că puteam să-mi câștig existența ca scenarist, în timp ce așteptam să-mi găsesc un post în producție. Așa că am devenit scenarist, trăind o viață de liber-profesionist - un contract ici, o comandă colo, atâta cât să nu mor de foame. ȘȘi am dus-o așa în următorii șapte ani, timp în care am scris nouă scenarii originale. Două au fost produse. Următoarele patru scenarii pe care le-am scris au fost reținute, adică un producător mi-a plătit o anumită sumă de bani, ca să aibă dretul excusiv de a produce filmul, pentru un anume interval de timp - de obicei, doi ani. La capătul acestei perioade, drepturile îmi reveneau din nou mie. Celelalte trei pe care le-am scris n-au ajuns nicăieri. Toți îmi spuneau cât de mult le plăceau, dar niciodată nu s-a întâmplat nimic cu ele și mai stau și acum la mine pe raft. "Hollywoodul," a sus romanciera Dorothy Parker, "este singurul loc din lume unde poți muri de încurajare." Modul meu de lucru era simplu. Îmi venea câte o idee și făceam ercetările necesare - împrumutam cărți de la bibliotecă și discutam cu oamenii despre concept până mă simțeam confortabil cu materialul. Atunci, începeam să lucrez la personaje, să le scriu biografiile, să vorbesc și cu alte persoane, să mă uit la fotografii, să citesc orice relatări la prima mână din jurnalele dNeumeapmocăa.ceÎsnt cmoonmteinntuar"es,ă mmăă adșaeuzamculacampauslă dșei îmnacșeipneaamdesă ssccrriisu". Întotdeauna îmi ieșea câte un scenariu, dar costurile, atât pe plan fizic cât și emoțional, erau foarte mari. Procesul decurgea încet și dureros, iar după ani și ani de muncă în acest fel, am început să mă uit la scenaristică mai mult ca la o treabă pe care trebuia s-o fac, decât ca la una pe care mi-o doream. Între cele două variante există o mare diferență - una e o experiență negativă, cealaltă este pozitivă. Deși e important să se aibă în vedere ambele laturi, scrisul e o muncă prea grea, o sarcină prea solicitantă, ca s-o mai încărcăm și cu experiențe negative sau chinuitoare. Unul dintre scenariile pe care le-am scris în aceast perioadă mi-a prilejuit o experiență dureroasă dar, în ultimă instanță, benefică. Era un western despre un om pe nume Balinger, care călărea împreună cu Butch Cassidy și Sundance Kid, un "om neschimbat în vremuri schimbătoare", cum obișnuia să spună Peckinpah. Dar, când Butch și Sundance pleacă spre America de Sud, îm 1902, personajul meu, Balinger, refuză să creadă că timpurile se schimbă. Rămâne pe loc, comite vreo două jafuri, e prins, condamnat la îchisoare, evadează și continuă să facă singurul lucru la care se pricepe: să prade bănci. Balinger era un personaj în contradicție cu epoca lui. Pe de o parte, se născuse cu zece ani prea târziu; pe de alta, se născuse cu zece ani prea devreme. Aceasta era ideea de bază. Era un personaj care nu-și găsea locul. În back story, Balinger jefuiește o bancă, e prins și condamnat la închisoare. Voiam să deschid scenariul cu o secvență palpitantă a evadării lui Balinger din pușcărie, dopă ce ispășise patru ani dintr-o sentință de zece. După ce scapă, se combină iar cu vechiul lui partener, mai recrutează în bandă alți câțiva membri tineri, și-și reia vechiul mod de viață. Dar, desigur, vremurile s-au schimbat. Băncile au început să folosească cecuri, acțiunile și obligațiunile sunt securități negociabile, iar o dată cu apariția telefonului a devenit posibil să se vorbească din Denver la San Francisco. Balinger nu poate înțelege toate astea. După ce pune la cale un holdup, aștetările lui sunt înșelate, fiindcă nimic nu reușește conform planului. Cu o ocazie, se alege cu o grămadă de cecuri, plus o hârtie de o mie de dolari pe care nu o poate folosi. O altă lovitură îi aduce doar câteva sute de dolari în monede și niște certificate de acțiuni. În acest punct, Balinger nu știe ce să facă, nici unde să se ducă, iar detectivii de la Pinkerton, porniți pe urmele lui, sunt gata- gata să-l ajungă. Balinger își dă seama că zilele-i sunt numărate și vrea să li se alăture iar lui Butch și Sundance, în Bolivia. Îi va fi de ajuns în acest scop o ultimă lovitură - una mare, se gândește el. Așa că grupul lor pestriț se duce până într-un oraș dianr sîtnatsuclhiWmabsuhlingdteonf,ocpuerimaclaureileurPmuegaeztă Sboaunidi-urluăim.ânDapue lloovci,turia,r Balinger alege să-și pună capăt zilelor, ciocnindu-se intenționat cu cuterul Pazei de Coastă care-l urmărește. Ultimele lui cuvinte sunt ceva de genul: "Poate că Butch și Sundance au avut cea mai bună idee..." Cam atâta știam când am coborât "în arenă" și m-am apucat de scris. De data asta, însă, "datul cu capul în mașina de scris" n-a mers. Sau, mai bine zis, a mers cale de vreo treizeci de pagini, după care am intrat într-o stare de dezorientare. Nu știam ce urma să se mai întâmple, încotro s-o iau și ce să fac, și după ce m-am luptat cu linia povestirii vreme ce câteva săptămâni, m-am pomenit în nesuferitul blocaj al scriitorului. A fost îngrozitor. Ca să rezolv cumbva problema, am început să iau tot felul de medicamente, dar în loc să-mi regăsesc povestea, nu făceam decât să mă îndepărtez tot mai mult de ea. Eram furios, dezamăgit și frustrat, după care am căzut într-o profundă depresie. Aceasta m-a ținut câteva săptămâni, până m-am speriat și am încetat să mai iau droguri. ȘȘi am intrat în sevraj. Peste câteva zile, un prieten al meu, care pe-atunci era redactor de subiecte la o mare companie de producție, mi-a dat un telefon și am ieșit împreună la cină. În timpul mesei, i-am împărtășit problema mea, iar el mi-a pus o întrebare cât se poate de simplă: "Despre ce era vorba în poveste?" M-am uitat la el buimăcit. În toate chinurile, disperarea și depresia cauzate de blocajul scriitoricesc, uitasem complet de povestea mea. Era prima oară când mi se cerea s-o descriu, s-o spun cu glas tare. O vreme, m-am cam bâlbâit, încercând să-mi aduc aminte despre ce era vorba, și în cele din urmă am reușit să dau pe gură ideea de bază. Prietenul meu a ascultat, mi-a pus câteva întrebări pertinente, a făcut unele sugestii și mi-a sus că voia să vadă ceva scris. Am acceptat și, în aceeași seară când m-am întors acasă, m-am așezat la birou și am scris un scurt treatment. Nu mi-a venit săcred - de cum mi-am descoperit povestea, blocajul de scriitor a dispărut. ȘȘi atunci, dintr-o dată, am înțeles: "Cel mai greu lucru la scris este să știi ce să scrii." Din această experiență am învățat cât e de important să-ți cunoști povestea. În toate workshop-urile și seminariile mele de scenaristică, prin Statele Unite, Canada, Europa, Mexic și America de Sud, insist mereu asupra faptului că, înainte de a scrie ceva, trebuie să-ți cunoști povestea. ȘȘi totul începe atunci când ești capabil să iei cele patru elemente, sfârșitul, începutul, Plot Point 1 și Plot Point 2, și să le structurezi într-o linie dramatică. De ce un treatment de patru pagini și nu unul de zece sau de dFoiuiănzdeccăi,? în această etapă, de fapt nu știm prea multe despre povestire. Avem doar o idee de ordin general a acțiunii și a personajului, și o bază vagă pentru plot, precum și cele patru puncte de ancorare: sfârșitul, începutul, și plot point-urile 1 și 2. Asta-i tot ce știi despre povestire în acest moment. Habar n-ai ce scop ar avea o anumită secvență, nici ce rol va juca pe linia epică. Probabil că nu știi nici măcar dacă duce povestirea înainte, sau dezvăluie informații despre personaj. Cei mai mulți dintre noi, în acest stadiu, nu au răspunsuri la asemenea întrebări. Trebuie să încadrăm firul narativ, să-l ancorăm în temelia epică. Treatmentul ne ajută să pornim la scrierea propriu-zisă a scenariului. Prin urmare, când scrieți acest treatment scurt, de patru pagini, nu vă ambalați, pierzându-vă prea mult în detalii fără rost. Excesul de amănunte nu e în interesul dumneavoastră. Veți putea oricând să fiți mai concret ulterior, adăugând caracterizări individuale, ce fel de mașină are personajul, cum arată apartamentul său, tablourile de pe pereți și motivul pentru care călătorește cu trenul și nu cu avionul. Nu e nevoie să știți toate astea acum. Mai tâziu, da. De aceea un treatment de patru pagini are lungimea cea mai potrivită în această etapă pentru a vă organiza linia epică. Încă nu e povestirea, ci doar o schiță a ei, un punct de pornire al procesului scenaristic. Prin urmare, puneți-vă bine toate așteptările, speranțele și visele, undeva într-un sertar unde să nu le vedeți, și nu faceți altceva decât să stați la birou și să vă scrieți treatmentul. Iată ce însărcinare aveți: veți scrie un treatment de patru pagini, un synopsis narativ, al liniei dumneavoastră epice. În capitolele precedente, am vorbit despre izolarea ideii de pornire, pentru a o include într-un subiect. În esență, aceasta descrie despre ce și cine e vorba în povestire. Apoi, luăm subiectul și-l împărțim pe paradigmă, ca să descoperim sfârșitul, începutul, Plot Point 1 și Plot Point 2. Paradigma devine principala noastră ancoră structurală. Acum, luați subiectul liniei epice - acțiunea și personajul - și etalați-l pe paradigmă, sub forma unei structuri dramatice. Alegeți-vă mai întâi sfârșitul, apoi determinați-vă începutul, după care stabiliți plot point-urile 1 și 2. Procedați la fel cum ați făcut în exercițiul structural de la sfârșitul capitolului precedent După cum spune Aristotel, începem cu începutul. Care e secvența sau episodul introductiv? Aici, va trebui să intrăm pe scurt în detalii. Unde se petrece? La un aeroport, unde personajul tocmai sosește, ca Vincent care aterizează la Los Angeles, în "Collateral"? Sau are loc pe un drum pustiu, într-o mașină, udnepafrltaeshbdaecko,prciace înloc"aTlhietaBtoeu?rnÎencSeuperesmcaecyn"a?riuSlaucuîlundevmiasr,ațisaupe cuo stradă agolmerată, ori într-un lift gol, sau într-un dormitor unde se consumă un act sexual torid, ca în "Basic Instinct" (Joe Eszterhas)? În acest moment, nu e nevoie să fiți prea concret sau precis; nu trebuie să știți deja totul. Mulțumiți-vă să schițați din câteva trăsături conturul povestirii. Detaliile vor veni mai târziu. Dacă secvența sau episodul introductiv are loc la birou, ce face personajul? Sosește la muncă, lunea dimineața? Pleacă vinerea după-amiaza? Schițați aceste date, știind că veți putea schimba totul, dacă e nevoie, mai târziu. Rețineți să scopul acestui exercițiu este acela de a defini și rezuma linia povestirii într-un treatment de patru pagini. Textul trebuie să fie scris la două rânduri, sau un rând și jumătate. Nu opt pagini, nu cinci pagini - patru pagini. Odată ce v-ați hotărât care să fie secvența sau episodul de pornire, vom împărți treatmentul în categorii distincte. Prima categorie se numește recrearea dramatică a secvenței sau a episodului. Ea descrie vizual acțiunea. De exemplu: "Noapte. O mașină își croiește încet drum pe străzi. Dă un colț, trage pe dreapta. Oprește. Farurile se sting. Mașina stă în fața unei case mari. Așteaptă. Tăcere. În depărtare, un câine LATRĂ. JOE stă la volan,tăcut, cu un radio-receptor pe fotoliul de alături. Își pune un set de căști și răsucește încet butonul, pentru a prinde convorbirile poliției. Apoi ascultă. ȘȘi așteaptă." Numesc asta recreare dramatică fiindcă este o descriere concret-vizuală a acțiunii. Rețineți, aici stabilim secvența sau episodul de deschidere. Descrieți acțiunea deschiderii cam pe o jumătate de pagină. La nevoie, puteți folosi și câteva replici. Nu uitați, acesta încă nu este scenariul; e doar un treatment, un synopsis narativ al povestirii. A doua categorie se numește synopsisul narativ, și e locul unde vă rezumați acțiunea în termeni generali, cuprinzători. Dacă în povestire este vorba de o mamă recent divorțată și fiul ei adolescent care dorește să locuiască în alt stat, cu tatăl lui, trebuie să rezumați ceea ce se întâmplă în restul Actului I. Dacă secvența sau episodul de deschidere începe cu un vis al mamei trezindu-se într-o casă pustie, restul Actului I se ocupă de prezentarea și stabilirea relației lor. De exemplu: "Mama încearcă să comunice cu fiul ei, dar acesta continuă să creeze dificultăți, învățând prost la școală, comportându-se sfidător și nerespectuos cu profesorii. O critică întruna, se plânge de incapacitatea ei fizică de a face treburi «bărbătești», ca pasele la fotbal și ridicarea ganterelor. Pare clar că mama simte că-l pierde. Jură să-i acorde mai mult timp și-l pune înaintea muncii și a propriilor ei interese, dar toate aceste eforturi nu reușesc în niuciștuine fcel ssăă-miaicâfșatciăg,e rseasupedcetucle sanuumre caurnoșftiințeavofiieu,lucia. sMăa-mia recucerească afecțiunea. Synopsisul narativ este o descriere generală, un sumar al acțiunii care are loc în restul Actului I. Dacă puneți acest tip de scris în contrast cu introducerea, recrearea dramatică, veți vedea că introducerea e concretă, câtă vreme synopsisul narativ e formulat în termeni generali. Acesta este tonul pe care dorim să-l atingem în treatmentul nostru de patru pagini. Veți căuta să arate ca și cum ar fi o povestire completă, dar adevărul este că există numai patru puncte ale povestirii care sunt concretizate deja. Iar asta ne duce direct la pasul următor, o recreare dramatică a Plot Point 1-ului. Care este incidentul, episodul sau evenimentul ce se constituie în Plot Point 1, la sfârșitul Actului I? E oare un episod de acțiune sau o secvență de dialog? Unde are loc? Care e scopul secvenței ori al episodului respectiv? Rețineți, un plot point este întotdeauna o funcție a personajului. Ce rol are - dezvăluie mai multe despre personaj, sau duce povestirea înainte? Apoi, cam pe o jumătate de pagină, într-o recreare dramatică, scrieți Plot Point-ul de la sfârșitul Actului I. Dacă scrieți un film de acțiune, iar personajul dumneavoastră porvește în misiunea de a răzbuna o nedreptate, vrând să se deplaseze în altă localitate pentru a descoperi cine-l urmărește și de ce, descrierea poate arăta foarte simplu: "Stă călare pe motocicletă, cu fața spre est. E echipat pentru drum. Ambalează motorul. În fine, așteptarea a luat sfârșit. A sosit momentul. Războinicul reintră în luptă." Rețineți, un plot point poate fi la fel de simplu ca o trecere dintr-un loc în altul, sau mai complicat decât o evadare din pușcărie. E așa cum vreți dumneavoastră să fie. Încă un lucru de care trebuie să țineți seamă: dacă nevoia dramatică a personajului se modifică în Plot Point 1, trebuie să vă fie clar care e noua lui nevoie dramatică. În "Thelma & Louise", cele două femei pornesc spre un loc unde să-și petreacă weekendul, dar după ce-l omoară pe prezumptivul violator, nevoia lor dramatică se schimbă. Acum, sunt două femei urmărire pentru interogatoriu, care fug de poliție. Cu doar trei elemente dramatice - deschiderea, Actul I și Plot Point 1 - ați umplut o pagină și jumătate din cele patru pagini ale treatmentului. Nu-i rău, pentru doar două secvențe sau episoade. Am încheiat Actul I, așa că acum sunteți gata să mergeți mai departe, intrând în Actul al II-lea. Actul al II-lea este o unitate de acțiune dramatică lungă de aproximativ șaizeci de pagini. Începe la sfârșitul Plot Point 1-ului și durează până la sfârșitul Plot Point 2-ului. Este coagulat cu ajutorul contextului dramatic numit Confruntare. Dacă șptiți care e nevoia dramatică a perpsoanracujurlsuil s-cecneardiourleușite- spăutceâțșiticgree,a soăbsotbațcionlăe sîanu csaăleraealciezsetzeei nevoi, după care povestea devine aceea a luptei personajului de a învinge obstacol după obstacol (reușind sau nu s-o facă), ca să-și satisfacă nevoia dramatică. Nu uitați: orice dramă e conflict. Fără conflict, nu avem acțiune. Fără acțiune, nu avem personaje. Fără personaje, nu avem poveste, iar fără poveste, nu avem scenariu. Așa că, stați și gândiți-vă câteva momente la Actul al II-lea. Personajul dumneavoastră va întâlni un conflict. Conflict înseamnă "opoziție între doi termeni" - prin urmare, ce anume întâlnește personajul? E important să se rețină că există douătipuri de conflict. Conflictul extern, unde o forță acționează împotriva nevoii dramatice a personajelor, ca atunci când cineva urmărește sau e urmărit de altcineva, este capturat de un inamic, încearcă să supraviețuiască în timpul unei catastrofe naturale, se luptă cu o suferință fizică gravă, și așa mai departe. Apoi, mai există și conflictul intern, cum ar fi teama - fie că e vorba de teama de eșec, teama de succes, teama de penetrarea intimității sau de luarea unui angajament. Un conflict intern poate deveni un impediment pentru acțiunea personajului. Este o forță emoțională în interiorul personajului, care intervine asupra nevoii sale dramatice. "Cold Mountain" (Anthony Minhella) este un foarte bun exemplu. Inman, personajul interpretat de Jude Law, e rănit în timpul Războiului Civil și dus la un spital, în spatele liniile. Printr-o narațiune în flashback, cu comentariu din voiceover, aflăm despre relația lui cu Ada (Nicole Kidman). Ada dorește ca Inman să se întoarcă la ea, așa că acesta dezertează din aramata Confederației, începându-și călătoria fizică și emoțională înapoi spre Cold Mountain. Comunitatea de la Cold Mountain nu e numai un oraș în sens fizic, ci și un loc emoțional în inimă. Inman trebuie să învingă tot felul de obstacole, inclusiv condițiile meteorologice, soldații inamici și poliția confederată care-l urmărește, pentru a-și realiza nevoia dramatică: întoarcerea la Cold Mountain și la Ada. Obstacolele cu care se confruntă el în Actul al II-lea sunt de natură atât internă cât și externă, creând tensiune și dramatism, pe măsură ce protagonistul încearcă să supraviețuiască drumului spre casă. Conflictul Adei este de asemenea atât intern cât și extern. Ea a fost crescută cu deprinderile și însușirile unei "lady" - știe să cânte la pian, să fie o gazdă de prima mână la întrunirile enoriașilo, e citită și are o companie prezetabilă. Dar nu are nici cea mai vagă idee despre viața la fermă, pentru a supraviețui după moartea tatălui ei. Trebuie să facă față frustrării interne de a nu ști ce are de făcut pentru a supraviețui, dregând garduri, cultivând pământul sau fie și doar întreținându-se singură. iÎntceeranem,aicâmtarșei peaxrtteernae.tiPmrpiunluuir,mavrem, dîen-atifmapcececuvăcopnrfelgiăctiețiatâstă descrieți acțiunea care are loc în Actul al II-lea, nu strică să schițați unele dintre obstacolele cu care se poate confrunta personajul dumneavoastră. Mai întâi, luați o coală separată de hârtie și enumerați patru obstacole cu care se confruntă personajul dumneavoastră în timpul Actului I . ȘȘtiți care sunt? Puteți să le definiți și să le articulați? Sunt obstacole interne sau externe? Gândiți-vă la asta și, când sunteți gata, înșirați-le pe hârtie și atât. Apoi, întrebați-vă dacă aceste patru obstacole generează o stare de conflict dramatic în cadrul progresiei povestirii dumneavoastră. Dacă povestirea se referă la un botanist care lucrează în Grand Canyon, printre posibilele obstacole s-ar putea număra pericolele traversării torenților, efectele căldurii toride, sau unele probleme de natură fizică - de exemplu, o luxație gravă de gleznă sau o fractură. Poate fi răsturnarea bărcii pneumatice, sau o fricțiune între două personaje. Alegeți patru conflicte, fie interne, fie externe, sau de factură combinată, dar asigurându-vă tot timpul că sunt obstacole cu care se confruntă personajul, și propulsați cu ajutorul lor povestirea înainte, până la plot point-ul din finalul Actului al II-lea. Când ați terminat cu asta, întoarceți-vă la treatment. Într-un synopsis narativ, rezumați acțiunea Actului al II-lea pe o pagină, folosind aceste patru conflicte ca puncte de ancorare pentru firul epic. Urmăriți-vă doar personajul, pe măsură ce se confruntă cu fiecare obstacol, după care sumarizați acel obstacol în maximum un sfert de pagină. Este important ca în acest punct să-i generați materialului un flux dramatic. Concentrați-vă asupra felului în care personajul se confruntă cu aceste obstacole și le învinge (sau nu), și nu faceți altceva decât să descrieți în linii mari acțiunea - adică, ceea ce se întâmplă. Așa cum am menționat, veți constata că dacă vă consumați prea mult timp cu detaliile concrete ale acțiunii, vei ajunge cam pe la vreo opt pagini, în loc de patru. Așa că, păstrați materialul la un nivel general; în acest stadiu, prea multe detalii strică. La sfârșit, trebuie să aveți cam două pagini și jumătate scrise, moment în care sunteți gata să scrieți plot point-ul din finalul Actului al II-lea. Care este Plot Point 2? Îl puteți descrie? Îl puteți construi dramatic? Într-o recreare dramatică, scrieți Plot Point 2 pe circa o jumătate de pagină. Dacă vreți, la nevoie, puteți folosi și câteva replici. Cum "abate" Plot Point 2 acțiunea, la sfârșitul Actului al II-lea, pe direcția Actului al III-lea? Duceți lin povestea înainte, fără să acordați atenție datelor narative concrete. Din nou, s-ar putea să aveți tendința de a intra în amănunte, așa că aveți grijă să nu cădeți în capcană. Când începeți s-o luați razna, veți ști, fiindcă vă veți îponmteânmiplcăă, vcăarpeieersdteețimottiimvpauțliaîncoenrcârnedtăsăa vpăerhsotnăarjâuțliuie,xacut ceumfesle de mașină circulă sau ce slujbă ori loc ar fi mai bine să folosiți. Pentru acest exercițiu, nu aveți nevoie de o motivație a personajului prea detaliată. ȘȘi astfel ajungem la Actul al III-lea - Rezolvarea. Ce se întâmplă în Actul al III-lea? Personajul rămâne în viață sau moare, învinge sau pierde, câștigă sau nu cursa, se căsătorește sau nu, divorțează sau nu, îl ucide pe personajul negativ sau nu? Care e rezolvarea povestirii? ȘȘtiți ce trebuie să se întâmple ca să rezolvați firul epic? Care este soluția? Nu ne interesează amănuntele concrete, numai liniile de ordin general. Pe circa o jumătate de pagină, scrieți synopsisul narativ a ceea ce se întâmplă în Actul al III-lea. Descrieți cât mai simplu rezolvarea. Am ajuns la sfrâșit. ȘȘtiți care e rezolvarea, deci scrieți, pe ultima jumătate de pagină, recrearea dramatică a finalului. Ar putea să fie o secvență de acțiune, ca de pildă o salvare în ultimul moment, sau o scenă emoționantă, cum ar fi o nuntă. Nu e nevoie să fie perfectă, și simțiți-vă liber să schimbați mai târziu orice vreți, cu privire la încheiere. În acest moment, secvența sau episodul final nu e decât o opțiune, și poate fi schimbată, intensificată sau exagerată în timpul procesului de scris efectiv. Când terminați exercițiul, veți avea firul epic scris și construit dramatic în patru pagini. Ca să recapitulăm: Pe o jumătate de pagină - scrieți o recreare dramatică a secvenței sau episodului de deschidere. Pe o jumătate de pagină - scrieți un synopsis narativ al acțiunii, rezumând ceea ce se întâmplă în restul Actului I. Pe o jumătate de pagină - scrieți o recreare dramatică a plot point-ului de la sfârșitul Actului I. Apoi, pe o coală separată, scrieți patru obstacole - fie interne, fie externe, sau de factură combinată - cu care se confruntă personajul dumneavoastră pe parcursul Actului al II-lea. Apoi: Pe o pagină - scrieți un synopsis narativ, rezumând acțiunea Actului al II-lea prin a vă concentra asupra a patru conflicte cu care se confruntă personajul. Fiecare obstacol poate fi descris foarte simplu, în nu mai mult de două propoziții. În continuare, scrieți: Pe o jumătate de pagină - o recreare dramatică a plot point-ului de la sfârșitul Actului al II-lea. Pe o jumătate de pagină - un synopsis narativ al acțiunii din Actul al III-lea, Rezolvarea. Apoi: Pe o jumătate de pagină - scrieți o recreare dramatică a secvenței ori a episodului final din scenariu. Acesta este un treatment în patru pagini. Arată ca o povestire, se dcietsepșrtee ccaareo vpoorvbesștieref,irdualr nnauraetidve.câEt cuenvatrceeatsme nptoatle sîunbriegcitsutlruia la Writers Guild of America, filiala de Vest sau de Est, și reprezintă "dovada auctorială". Îl puteți înregistra online, la www.wga.org, dând click pe "registration". În momentul scrierii acestor rânduri, costul înregistrării este de $20 pentru un nemembru și de $10 pentru un membru. Înregistrarea treatmentului vă dă posibilitatea de a vă revendica paternitatea asupra povestirii, cu începere de la data când l-ați înregistrat. Nu e necesar să înregistrați și copyright-ul asupra materialului. Dacă doriți, puteți și să vă auto-trimiteți prin poștă treatmentul de patru pagini, certificat, cu cererea unei confirmări de primire; aveți însă grijă ca, după ce primiți plicul, să nu-l deschideți! Scrierea acestor patru pagini e ceea ce numesc eu "exercițiul șut-în-fund"; s-ar putea să fie cele mai dificile pagini pe care le veți scrie pe tot parcursul muncii la scenariu. Luați o idee neformată și nedefinită, alegându-i arbitrar o încheiere, și structurând-o în termenii începutului, ai mijlocului și ai sfârșitului. E greu, fiindcă efectiv nu aveți prea mult material cu care să lucrați. Personajele nu sunt definite, și nu există loc pentru detalii concrete. Dacă introduceți totuși prea multe amănunte, riscați să vă pierdeți printre el, ajungând într-o stare confuză. S-ar putea să fie nevoie de două-trei scrieri succesive ale povestirii, pentru a o comprima treptat în patru pagini. Prima ciornă poate avea opt pagini, pe care le veți reduce la cinci, din care veți rămâne în cele din urmă doar cu patru. E posibil să întâmpinați tot felul de rezistențe interne la scrierea treatmentului; se poate să vă cuprindă furia sau plictiseala, și există toate șansele de a emite tot felul de judecăți și evaluări cu privire la ceea ce scrieți. Vocea dumneavoastră critică ar putea să vă spună: "Asta-i cea mai plicticoasă povestire din lume!", sau "N-o suport! E simplistă și prostească", ori "Am mai auzit toate astea și-nainte", sau "Ce-oi fi avut în cap când am crezut că pot scrie nerozia asta...?" S-ar putea să aveți dreptate. În acest stadiu, există toate șansele ca povestirea dumneavoastră să fie efectiv plicticoasă. ȘȘi ce dacă? Nu-i decât un treatment de patru pagini. Doar un prim exercițiu de a așterne niște cuvinte pe hârtie, și nimic mai mult. Nu puteți pierde din vedere faptul că tot ceea ce faceți e doar să scrieți patru pagini, și nimic mai mul. Asta-i tot. Cee patru pagini nu vor fi gravate în piatră, nici înrămate în aur. Scrieți treatmentul și gata. Dacă nu iese perfect, nu e nici o problemă. Rețineți că acest treatment de patru pagini s-ar putea să aibă doar foarte puțin de-a face, sau chiar deloc, cu felul în care va ieși până la urmă varianta finală a scenariului. Povestea o să se schimbe, o să evolueze și o să se dezvolte pe parcursul scrierii ei, așa că nu vă așteptați ca aceste pagini să fie impecabile. eUivatlauțăiridecroirtiiccee.exPpăescttratțiv-el.e Npuenterunemvaoi etâsrăzifua!ceSțciripsruela armeu ltune caracter de experiență - cu cât îl practicați mai mult, cu atât evine mai ușor. Un ultim avertisment: când terminați treatmentul, există toate șansele să nu fiți sigur dacă merge sau nu, dacă e bun sau prost. S-ar putea să tindeți spre a solicita feedback, comentarii, confirmări de orice fel despre ceea ce ați scris. N-o faceți. Nu-l dați la citit nici nevestei, nici bărbatului, nici amantului, iubitei, prietenului, fratelui sau surorii. Vor dori s-o facă, nu mă îndoiesc. S-ar putea chiar să vă roage, să se milogească să le dați la citit cele patru pagini. Nu cedați - și iată de ce: am avut mulți studenți care le arătau aceste pagini unor persoane semnificative din viața lor, în căutarea unui feedback sau a unei confirmări. O femeie, îndeosebi, era foarte nesigură din fire și i-a arătat treatmentul soțului ei, care întâmplător lucra în producția de filme. Din dragoste pentru ea, din dorința de a fi "realmente cinstit", și fiindcă ținea atât de mult ca totul să iasă bine, omul i-a spus ceea ce gândea cu adevărat despre treatment. Conform "adevărului" său materialul era searbăd, personajele nu aveau carne, după care, gândindu-se mai bine, a menționat că se putea să se mai fi făcut un film asemănător, cu câțiva ani mai-nainte. Nu mai e nevoie să vă spun că biata femeie a fost distrusă. Nu numai că a vârât treatmentul într-un sertar, îngropându-l pe vecie acolo, dar mai rău decât atât, niciodată nu s-a mai apucat să scrie ceva. Avea un poențial extraordinar al simțului comic, dar a preferat să-și asculte soțul, fiindcă avea convingera că știa mai multe decât ea, și nu și-a mai revenit niciodată. Am văzut acest lucru întâmplându-se de nenumărate ori. De aceea trebuie să înțelegeți că deocamdată nu avem de-a face decât cu un treatment de patru pagini. Încă nu e un scenariu. E doar un exercițiu de pornire, nu un rezultat final. ȘȘi nici să nu scrieți aceste patru pagini cu gândul că-l veți putea vinde. Rolul exercițiului este numai acela de a vă ajuta să vă clarificați povestea în minte. Faceți exercițiul, spuneți-vă povestea, și nimic mai mult. Nu vă lăsați prins în tentative de a vinde treatmentul sau în a vă gândi cât de mulți bani veți câștiga după realizarea filmului. Concentrați-vă asupra înscrierii povestirii în patru pagini și nu vă mai faceți griji cu ceea ce se va întâmpla după ce e scrisă. Cum se spune în străvechiul text sanscrit, "Bhagavad Gita": "Nu vă atașați de roadele acțiunilor voastre." EXERCIȚIU J 1. Structurați-vă cele patru puncte ale povestirii pe paradigmă. 2. Pe o jumătate de pagină, dezvoltați dramatic secvența, într-o recreare dramatică. 3. Pe o jumătate de pagină, scrieți un synopsis narativ a ceea ce se întâmplă în Actul I. 4. Pe o jumătate de pagină, scrieți o recreare dramatică a Plot Point 1-ului, la fel cum ați făcut și în secvența sau episodul de deschidere. 5. Pe o foaie separată de hârtie, enumerați patru obstacole cu care se confruntă personajul în Actul al II-lea. Aceste obstacole pot fi interne, externe, sau de orice natură intermediară. 6. Pe o pagină, sub formă de synopsis narativ, rezumați cele patru obstacole cu care se confruntă personajul. 7. Pe o jumătate de pagină, sub formă de recreare dramatică, scrieți ce se întâmplă în Plot Point 2. 8. Pe o jumătate de pagină, sub formă de synopsis narativ, scrieți ce se întâmplă în Actul al III-lea. 9. Pe o jumătate de pagină, sub formă de recreare dramatică, scrieți secvența sau episodul final al povestirii. 10. Trasați paradigma. Așa ar trebui să arate. PARADIGMA STRUCTURATĂ POVESTIREA:-------------------------------------------------------- ACTUL I ACTUL II Actul III Pag. 1-30 pag. 30-90 pag. 90-120 -------x-|----------------------------------------------x-|-------- Plot Point 1 Plot Point 2 SETUP CONFRUNTARE REZOLVARE Capitolul 5. Ce înseamnă un bun personaj? cWholafr:act"eJru.s"t because you are a character doesn't mean you have <$F - «Doar fiindcă ești personaj ("character") nu înseamnă că ai caracter.» (n.tr.)> - Quentin Tarantino și Roger Avary, "Pulp Fiction" Cu ani și ani în urmă, în timp ce călătoream cu niște prieteni prin Italia, m-am dus să vizitez orășelul Assisi, sălaș al Sfântului Francisc. Am luat un autobuz cu care am ucat pe drumul lunmg și întortocheat până la mănăstirea și bisericuța de pe culmera colinei unde a trăit, a lucrat și a studiat Sfântul Francisc de Assisi. Nu știam prea multe despre el; știam că a întemeia Sfântul Ordin al Franciscanilor, și mai știam și că a scris niște poezii, eseuri și texte filosofice sublime. Picturile și imaginile pe care le văzusem îl reprezentau mereu înconjurat e animale și păări. Se spunea că putea vorbi cu animalele, iar poeziile și prozele lui sunt pline dearmonia comuniunii cu natura și a legăturilor dintre toate formele de viață și conștiința divină. Toate vietățile sunt corelate, spunea el, toate animalele, păsările și plantele, dar și pietrele, râurile, fluviile, mările și oceanele - cu toții suntem maniestări ale aceleiași conștiințe și, ca ființe vii, exprimăm forța vitală care circulă prin noi toți. Ziceți-i Dumnezeu, sau Natură, sau cum doriți - nu are nici o importanță. Este ceea ce este. În timp ce vizitam odăițele auster mobilate ale mănăstirii și ale bisericii și urcam pe cărările abrupte care șerpuiau pe colinele împădurite, trecând prin porțiuni de lumină și de umbră, am observat că peste tot se vedeau păsări, ciripind și cântând într-o simfonie de sunete. M-am oprit să contemplu acel spectacol mobil și auditiv, cugetând la faptul că pășeam pe aceleași cărări ca și Sfântul Francisc, și am devenit conștient că respirația mi se făcuse calmă și regulată, mintea-mi era acum liniștită, și simțeam că intrasem într-o stare meditativă. Am privit la minuntele priveliști din jurul meu, întrebându-mă dacă simțeam acea stare datorită armoniei peisagistice, sau dacă pământul, copacii și păsările absorbiseră spiritul Sfântului Francisc, iar eu nu făceam decât să mă cufund în energia și vibrațiile acelui loc în sine. Mă întrebam dacă acea stare divină, cu mintea calmă dar simțurile în alertă totală, era aceeași la care se referea și Sfântul Francisc, în poeziile și celelalte scrieri ale sale. Speculam pe ideea dacă și noi, în calitatea noastră de ființe omenești, avem același potențial de a trece dincolo de realitatea imediată, pentru a intra în acea stare de trascendență. Era ca și cum m-aș fi contopit cu mediul ambiant. Nu știu cât timp am stat pe cărarea aceea, absorbit în energia locurilor. Se prea poate să fi durat doar câteva minute, sau chiar o oră. Când m-am uitat în jur, am văzut un număr mare de păsări stând pe ramurile copacilor șdin caupmropsi-earre, fșii amc oșrtdiautt îlna audnâdneclule smuefle t ucleuriebcrăa lmeă. prAivefaous,t cao experiență extraordinară. Mi-am revenit la realitate și am pornit în jocul potecii care ducea spre mănăstire. În timp ce coboram astfel, m-am pomenit întrebându-mă ce fel de persoană fusese Sfântul Francisc. Oare era o ființă atât de puternică și radiantă încât putera să-și depășeasc identitatea omenească, fuzionând cu energia sau vibrația aceea vie, pentru a deveni una cu spiritul păsărilior și al animalelor din Assisi? Ce fel de om era, ca să se poată înălța desupra limitelor sale fizice, devenind una cu acea energie divină? Cu alte cuvinte, ce calități avea Sfântul Francisc, ca să-l facă să fie o persoană atât de unică în felul său? Iar aceasta m-a dus cu gândul la problema caracterului. Era o întrebare pe care mi-o pusesem de multe ori, atât ca profesor cât și ca student, când scriam și predam despre trăsăturile personajelor. Ce anume face ca un personaj să fie bun? Să fie oare scopul personajului, sau motivația lui? Replicile pe care le rostește? Ceea ce vrea personajul să realizeze pe parcursul scenariului? Descoperirile și revelațiile lui, intuiția sau inteligența, ori credibilitatea și creditabilitatea? Sau integritatea, poate? Acțiunile prin care trece ca să-și realizeze scopul dramatic? Ce calități trebuie să aibă un personaj, ca să ne mențină viu interesul la adresa lui, în timp de parcurge peisajele scenariului? Filosofii vorbesc despre viața omului ca fiind măsurată după totalul acțiunilor lui; viețile noastre se "măsoară" prin ceea ce realizăm, sau nu realizăm, în decursul lor. "Viața constă în acțiune" a spus Aristotel, "iar scopul ei este un mod de acțiune, nu o calitate" Cu este personajul? Personajul e acțiune - un om este definit de către ceea ce face, nu de ceea ce spune. Într-un scenariu, fie personajul conduce acțiunea, fie acțiunea guvernează personajul. De exemplu, în "The Bourne Supremacy", Jason Bourne pornește într-o călătorie personală pentru a răzbuna moartea iubitei sale Marie, și pentru a afla cine îl urmărește și de ce. Ar putea fi povestea unei răzbunări, dar în schimb devine o poveste despre descoperire și mântuire. În acest caz, personajul este cel care determină acțiunea. El află că aprentele lui au fost găsite la Berlin, unde doi agenți C.I.A. fuseseră uciși, în timp ce el se afla la mii și mii de mile dstanță, în Goa, India. Cine umblă pe urmele lui? ȘȘi de ce? Pe la jumătatea filmului, descoperă că a fost răspunzător de asasinarea unui politician rus și a soției acestuia, cu câțiva ani în urmă. Acum trebuie să-și asume responsabilitatea pentru propriile lui fapte și s-o găsească cpeleficiacrae-cieldoertedromiinoaamceanriacpteercualr.e i-a omorât. Acțiunuile lui sunt În "Batman Begins" (Chris Nolan și David Goyer), acțiunea este aceea care pune în mișcare personajul. Bruce Wayne pornește să răzbune moartea părinților lui - dar, mai întâi, trebuie să-și învingă frica de lilieci. În câteva cuvinte, "Batman Begins" este povestea cruciatului cu capă care-și învinge propriile temeri ca să aducă justiție și ordine în Gotham City. Aceste două elemente devin impulsurile narative care împing povestirea înainte, spre rezolvarea ei dinamică. În filmul clasic "The Hustler", scris de Sidney Carroll și Robert Rossen, după cartea lui Walter Tevis, Fast Eddie Felson (Paul Newman) e un jucător de pool foarte iute de mână, din Oakland. Fast Eddie vine în oraș ca să-l provoace la o partidă pe "regele straight pool-ului", Minnesota Fats (Jackie Gleason). Deși Fast Eddie poate fi un jucător de pool mai bun, atitudinile și acțiunile lui îl fac să fie, în termenii lui Bert Gordon (George C. Scott), un "loser". Pe parcursul povestirii, Fast Eddie devine din loser învingător. Aceasta este acțiunea lui, arcul său ca personaj. Personajele reușite sunt inima, sufletul și sistemul nervos ale oricărui scenariu. Povestirea personajelor, iar acest lucru este spusă prin intermediul angajează spectatorul să simtă emoțiile universale care transcend realitatea noastră obișnuită. Scopul creării unor personaje reușite este acela de a captura simțul unic al umanității noastre, de a tușa, mișca și inspira publicul. "Când creezi personaje," a spus marele dramaturg și scenarist englez Harold Pinter, "ele te observă pe tine, autorul lor, cu prudență. S-ar putea să pară absurd, dar am suferit două genuri de necazuri de pe urma personajelor mele. Am asistat la chinurile lor, când sunt în curs de a le distorsiona sau a le falsifica, și m-a durut și pe mine când n-am putut ajunge la esența lor, când îmi scăpau printre degete în chip capricios, când se retrăgeau în umbre. Nu încape nici o îndoială că între scriitor și personajele lui are loc un conflict. Per ansamblu, aș spune că personajele sunt cele care câștigă, așa cum și trebuie să se întâmple. Când un autor stabilește un plan pentru personajele lui și le silește să se țină rigid de acesta, astfel încât în nici un moment să nu-i dea planurile peste cap, când ajunge să le stăpânească l-a și omorât -sau, mai bine zis, le-a călcat nașterile în picioare." F. Scott Fitzgerald a scris într-unul dintre jurnalele lui că "atunci când începi cu un individ, creezi un tip". Primul lui roman, "This Side of Paradise", scris când avea douăzeci și doi sau douăzeci și trei de ani, portretiza o eroină orbitoare, având- o drept model pe soția lui, Zelda. Cartea a devenit repede un îbnescte-psuetllseăr fișei,cenluebrpaetstîen mfuiltm,e, "jtuicpautl"decraecattrițde cFuimtzegrearaClldara Bow, care curând a devenit cunoscută ca "It" girl<$F - Fata "pe felie". (n.tr.)>. Femeile din toată țara o imitau, se îmbrăcau ca ea, își pieptănau părul la fel ca al ei, se purtau și vorbeau asemenea ei. Ea exemplifica perfect genul "flapper", cu adevărat un fenomen al anilor douăzeci. Flapper-ul este cu adevărat un tip uman. În același sens, și James Dean a fost un tip uman, pentru că-i inspira pe alții să arate și să se poarte ca el. Copilul florilor din anii șaizeci era un tip, precum și Batles-ii, și Bob Dylan. Acești artiști au influențat o întreagă generație. Părul lung a devenit o modă, peste tot aveau loc demonstrații antirăzboinice, iar tinerii hippies se răspândiseră prin întreaga lume. ȘȘi Madonna este un tip, fiindcă inspiră un mod nou de gândire și de vestimentație. Michael Jordan e un tip - nu numai pentru că a fost un mare și celebru jucător de baschet, ci și ca sportiv care s-a ras în cap și i-a influențat și pe alții să-i urmeze exemplul, timp de peste un deceniu. Crearea unor bune personaje este esențială pentru succesul scenariului dumneavoastră. Aceasta înseamnă că trebuie să creați un "tip". Așa cum am arătat mai sus, orice dramă înaseamnă conflict; fără conflict, nu avem acțiune. Fără acțiune, nu avem personaje. Fără personaje, nu avem poveste, iar fără poveste, nu avem scenariu. Când vă apucați să vă creați personajele, trebuie să le cunoașteți pe toate părțile - și pe dinăuntru, și pe dinafară; trebuie să le știți toate speranțele și visele, temerile și spaimele, ce le place și ce nu le place, trecutul și manierismele - cu alte cuvinte, trebuie să aibă un istoric al lor personal. Construirea unui personaj face parte din misterul procesului de creație. E un exercițiu practic continuu și care nu se sfârșește niciodată. În scopul de a rezolva cu adevărat problema personajului, este esențial să se realizeze un fundament cât maitemeinic și o țesătură solidă a vieții lui, după care se adaugă ingredientele care-i vor accentua și-i vor extinde portretul individual. Ce anume face ca un personaj să fie bun? Scopul pe care-l urmărește? Motivația? Felul în care rezolvă (sau nu rezolvă) conflictul cu care trebuie să aibă de-a face? Replicile pe care le rostește? Întrebați-vă ce calități exemplifică personajele dumneavoastră pe parcursul scenariului. În scopul de a crea un personaj, trebuie mai întâi să stabilim contextul acelui personaj, calitățile de comportament, ceea ce-l face să fie unic, o prsoană cu care să ne putem identifica, alături de care să ne putem implica. Odată ce stabilim acest lucru, îi putem adăuga caracterizarea, colorându-i și nuanțându-i diversele manierisme și trăsături de caracter. dAcuțminuenaevaoasetsrtăe tprerbsuoineajs.ă fEieimopofrotrațnăt acsteivrăețîinnustcecnăaripue,rsnounaujnual pasivă. De atâtea ori mi se întâmplă să citesc scenarii în care personajul nu face decât să reacționeze față de incidente, episoade sau evenimente. Nu face să se întâmple nimic important -dimpotrivă, personajului i se întâmplă diverse lucruri. Dacă personajul dumneavoastră principal este prea pasiv, atunci adesea dispare din pagină, și un personaj secundar va sări în planul întâi, distrăgând atenția de la personajul principal - sau, cu alte cuvinte, "luându-i fața". Pe tot parcursul carierei mele, am citit și am evaluat mii și mii de scenarii. ȘȘi, citind și analizând atâtea, am ajuns să înțeleg că realizarea unui personaj reușit depinde de patru lucruri: unu, personajul trebuie să aibă o nevoie dramatică puternică și bine definită; doi, are un punct de vedere individual; trei, personajul personifică o atitudine; și patru, adesea personajul trece printr-o schimbare sau transformare de un fel sau altul. Aceste patru elemente, aceste patru calități esențiale, sunt ancorele pentru fixarea bunelor personaje într-un scenariu. Fiecare personaj important are o nevoie dramatică puternică. Nevoia dramatică este definită ca reprezentând ceea ce dorește personajul principal să câștige, să obțină sau să realizeze pe parcursul scenariului.Prin urmare, nevoia dramatică este scopul lui, misiunea lui, motivația lui, forța care-l împinge înainte prin acțiunea narativă a liniei epice. În majoritatea cazurilor, putem exprima nevoia dramatică într-o propoziție sau două. De obicei, nevoia dramatică e simplă și pote fi enunțată într-o replică, sau sugerată clar din acțiunile personajului. Indiferent cum o formulați, trebuie ca dumneavoastră, în calitate de scenarist, să cunoșteți nevoia dramatică a personajului. Dacă dumneavoastră n-o știți, atunci cine s-o cunoască? În "Cinderella Man" (Cliff Hollingsorth și Akiva Goldsman), nevoia dramatică a lui James Braddock este aceea de a-și întreține familia. În film este vorba despre cum procedează ca s-o poată face. În timp ce e aruncat de colo-colo de valurile Marii Crize, nevoia lui dramatică îl stablizează și devine forța motrice care-l ține mereu în acțiune, astfel încât să nu se dea bătut. Printr-o ironie, rana pe care o suferă la încheietura mâinii stângi înainte de criză devine unealta de care se folosește ca să-și fortifice mâna. Lucrând ca docher, ridică mărfurile cu mâna stângă și, când i se oferă o a doua șansă de a lupta, nevoia lui dramatică îi furnizează curajul și voința de a-l învinge pe Max Baer, campionul mondial la categoria grea. În "Thelma & Louise", nevoia dramatică a personajelor este aceea de a ajunge cu bine în Mexic; asta le propulsează pe cele două protagoniste de-a lungul firului epic. În "Cold Mountain", nevoia ldruai,m atAidcaă, aialruineIvnomian dersatmeataiceăe a dAedeai seestîentdoearacesuapcraasvăielțaui ușbi ta se adapta la condițiile din jurul ei. În "The Lord of the Rings", nevoia dramatică a lui Frodo este de a duce Inelul la Mount Doom și a-l distruge în aceleași focuri în care a fost creat. Există momente când nevoia dramatică a personajului se schimbă pe parcursul scenariului. Dacă nevoia dramatică a personajului se schimbă într-adevăr, de obicei acest lucru se întâmplă în Plot Point 1, care este adevăratul început al povestirii. În "American Beauty" (Alan Ball), nevoia dramatică a lui Lester (Kevin Spacey) este aceea de a-și redobândi viața. La începutul filmului, se simte ca un mort, și e nevoie s-o cunoască pe Angela (Mena Suvari), tânăra prietenă a fiicei sale, ca să se trezească din nou la viață. Restul filmului descrie felul cum Lester învață să trăiască iar, cu bucurie, libertate și deplină expresie de sine. Nevoia dramatică este motorul care alimentează mersul înainte al personajului pe parcursul poveștii. Care este nevoia dramatică a personajului dumneavoastră? O puteți defini în câteva cuvinte? Este esențial să cunoașteți nevoia dramatică a personajului. Într-o conversație cu Waldo Salt, scenaristul laureat al Premiului Academiei, autor a filmelor "Midnight Cowboy" și "Coming Home", acesta mi-a spus că, atunci când creează un personaj, începe cu nevoia lui dramatică; ea devine forța care pune în mișcare structura poveștii. Cheia unui scenariu de succes, sublinia Salt, este pregătirea materialului. Dacă știți care este nevoia dramatică a personajului principal, spunea el, dialogul devine "perisabil", fiindcă actorul poate oricând să improvizeze replici pentru a-l face să sune cât mai bine. Dar, a ținut el neapărat să adauge, nevoia dramatică a protagonistului este sacrosanctă. Nu se poate schimba, fiindcă ea ține toată povestea la locul ei. Să scrii cuvitne pe hârtie, afirma Salt, e partea cea mai ușoară a procesului scenaristic; conceperea vizuală a povestirii e aceea care ocupă cel mai mult timp. ȘȘi îl cita pe Picasso: "Arta este eliminarea a ceea ce nu e necesar." Al doilea lucru care face un personaj reușit este punctul de vedere. Punctul de vedere e definit ca fiind "modul în care o persoană privește, sau vede, lumea. Ficare persoană are un punct de vedere individual. Punctul de vedere este un sistem, de credință și, după cum știm, ceea ce credem că e adevărat este adevărat - pentru noi. Există o străveche scriptură hindusă intitulată "Yoga Vasishta", care afirmă că "Lumea este așa cum o vedeți". Aceasta înseamnă că ceea ce e în capetele noastre - gândurile noastre, sentimentele, emoțiile și amintirile noastre - se reflectă în afară, în experiența de zi cu zi. Mintea noastră, modalitatea nostru de a vedea lumea, este cea care ne determină experiența. "Ești brutarul pâinii pe care o mănânci", "cum îți atștâtereanip,roavșearbedocrumia"c,el"acșei sseenmse.ni, aia culegi" - după cum spun Punctul de vedere nuanțează și colorează modul în care vedem lumea. Ați auzit vreodată, sau ați reacționat față de expresii ca: "Viața e nedreaptă", "Cu Primăria nu te poți lupta", "Viața nu e decât un joc de noroc", "Din câine slănină nu se face", "Norocul și-l face omul cu mâna lui",sau "Succesul se bazează pe pile, cunoștințe și relații"? Toate acestea sunt puncte de vedere. Întrucât un punct de vedere este un sistem de credință, acționăm și reacționăm ca și cum totul ar fi adevărat. De aceea fiecare persoană are un punct de vedere definit și distinct, singural și unic - pentru că propria noastră experiență este aceea care determină punctul de vedere. Este personajul dumneavoastră un ecologist? Un umanist? Un rasist? Un om care crede în soartă, destin și astrologie? Sau, poate, crede în voodoo și vrăjitorie, ori că viitorul poate fi dezvăluit cu ajutorul unui medium sau al unui metapsihic? Crede că limitele cu care ne confruntăm sunt autoimpuse, ca Neo din "Matrix"? Are personajul încredere în medici, în avocați, în "Wall Street Journal" și în "The New York Times"? Eun adept al culturii populare, un cititor al revistelor "Time", "People", "Newsweek", un fan al C.N.N. și al actualităților de seară? Punctul de vedere este un sistem de credință individual și independent. "Cred în Dumnezeu" este un punct de vedere. Tot un punct de vedere este și "Nu cred în Dumnezeu", sau "Nu știu dacă Dumnezeu există sau nu." Acestea sunt trei puncte de vedere separate și distincte. Fiecare este adevărat în contextul experiențelor propriii ale individului respectiv. Cel mai important e reținut aici este faptul că nu există criterii ca "bun "just sau injust", nu există nici o judecată, sau rău", justificare singular și distinctiv ca un trandafiri. Nu există două flori, două frunze, doi oameni care să fie vreodată întocmai asemenea. sau evaluare. Punctul de vedere este trandafir într-un la fel arbust de de Punctul de vedere al personajului dumneavoastră poate fi acela că masacrarea fără discernământ a delfinilor și a balenelor e moralmente greșită, fiindcă sunt două dintre cele mai inteligente specii de pe planetă, poate chiar mai deștepte decât omul. Personajul dumneavoastră sprijină acest punct de vedere participând la demonstrații și purtând tricouri cu inscripția "Salvați balenele și delfinii". Acesta este un aspect al caracterizării. Fiecare persoană are un punct de vedere individual. O prietenă a mea e vegetariană; această atitudine exprimă punctul ei de vedere. Altă prietenă participă la marșuri împotriva Războiului din Orientul Mijlociu, și-și consumă timpul și banii în sprijinul acestei cauze. ȘȘi asta exprimă un punct de vedere. Imaginați-vă o dcorenfprtunltuairelaînvtiraețăs.usDțoiună topruinictderedpetulvueiderde oapuasleegeg enșeireaczeăi uani conflict. În "The Shawshank Redemption", există o scurtă secvență cu Ady și Red care dezvăluie diferențele dintre punctele lor de vedere. După aproape douăzeci de ani petrecuți în Închisoarea Shawshank, Red a dvenit un cinic fiindcă, în opinia lui, "speranța" nu este decât un cuvânt de patru litere ("hope"). Spiritul i-a fost atât de nemilos strivit de către sistemul carceral, încât îi declară furios lui Andy: "Speranța e ceva periculos. Scoate omul din minți. N-are ce căuta aici. Mai bine obișnuiește-te cu ideea." Dar parcursul emoțional al pe care-l străbate îl ajută pe Red să înțeleagă că "speranța e un lucru bun". Filmul se încheie pe o notă de speranță, cu Red încălcând regulile eliberării condiționate și luând autobuzul spre Mexic, pentru a-l reîntâlni acolo pe Andy: "Sper că voi reuși să trec frontiera. Sper să-mi revăd prietenul și să-i strâng mâna. Sper că Pacificul e la fel de albastru cumera în visele mele... Sper." Andt are un alt punct de vedere: el consideră că "pe lumea asta există și lucruri care nu sunt cioplite din piatră cenușie. Fiecare dintre noi are în suflet un locșor pe care n-o să-l poată încuia niciodată: speranța." Asta-l ajută pe Andy să supraviețuiască în închisoare, asta-l face să-și sacrifice o săptămână din viață în carceră, "la bulău", doar ca să poată asculta încă o dată aria dintr-o operă de Mozart. Speranța e o forță dinamică foarte puternică în caracterul lui Andy Dufresne. Al treilea lucru care face ca un personaj să fie bun este atitudinea. Atitudinea e definită ca o "manieră sau opinie" și reflectă o poziție personală a cuiva determinată printr-o decizie intelectuală. O atitudine, spre deosebire de un punct de vedere, este determinată de o judecată personală - ce e bun și ce e rău, ce e drept și ce-i nedrept, ce e pozitiv sau negativ, fericit sau nefericit, cinic sau naiv, superior sau inferior, liberal sau conervator, optimist sau pesimist. Atitudinea cuprinde comportamentul unei persoane. Cunoașteți pe cineva care să "aibă întotdeauna dreptate", în legătură cu orice? Aceasta este o atitudine. Superioritatea socială sau morală e tot o atitudine - ca și aceea de a fi "macho". O opinie politică exprimă o atitudine, precum și exprimarea nemulțumirii față de ceea ce e în eregulă cu lumea. În sporturile profesioniste, vorbitul vulgar a devenit un mod de viață. Aceasta este o atitudine, la fel cum putem spune șidespre ajoritatea versurilor din piesele de muzică rap. Pe același principiu, ați dorit să cumpărați ceva și v-ați pomenit ciondănindu-vă cu un vânzător care n-avea nici un chef să-și facă treaba, era plin de energie egativă și vi se considera superior pe departe? Aceea era o atitudine. Ați fost vreodată la o petrecere lunitderaslămecnotnesta"tnaețpiotcrăiveirta"ț?i îImabrrăcuanti iproeamenliegapnott sadua prienavalreijaebri,l impresia că vă sunt moralmente superiori. Sunt convinși că au dreptate și că dumneavoastră vă înșelați. Judecățile, opiniile, evaluările - toate decurg din atitudini, din deciziile intelectuale pe care le iau acele persoane. "N-aș face parte niciodată dintr-un club care l-ar primi printre membri pe unul ca mine!" cum spune Alvy Singer în filmul "Annie Hall", de Woody Allen. Înțelgerea atitudinii personajului vă dă posibilitatea de a arăta cine e acesta, cu ajutorul acțiunilor și al replicilor sale. Este entuziasmat sau nefericit de viața și munca sa? Oamenii își exprimă diferite părți ale lor înșile prin atitudine - cineva, de exemplu, care simte că lumea îi datorează mijloacele de întreținere, sau își pune insuccesele pe seama "știți voi cui". Uneori, puteți construi o întreagă secvență în jurul atitudinii cuiva. "Collateral" este un exemplu concludent. În Plot Point 2, prima oară când Max îi ține piept cu adevărat lui Vincent, cea mai mare parte a secvenței este animată de atitudinile celor două personaje. Supărat și nervos, Max îl întreabă pe Vincent: "De ce nu m-ai omorât, ca pe urmă să iei alt taxi?" Vincent îi răspunde că între ei doi există o legătură: "ȘȘtii cum e, sorți împletite... Coincidențe cosmice... Toate gogoșile alea..." "Hai că mănânci căcat," îi replică Max. Oarecum în defensivă, Vincent vrea să justifice faptul că "Tot ce fac e să duc gunoiul afară. Omor oameni răi." Întregul schimb de replici este bazat, în fond, pe atitudine. Ambele personaje își exprimă opiniile apărându-și acțiunile. Max îl întreabă pe Vincent de ce omoară oameni, iar Vincent îi răspunde că "nu există un de ce... N-am nici un motiv serios. Sau neserios. A trăi sau a muri." ȘȘi adaugă că viețile pe care le ia îi sunt complet "indiferente". "Hai, dom'le. Vino-ți în fire. Milioane de galaxii, cu sute de milione de stele, și o scamă întruna sinură. Cât ai clipi... Ăștia suntem noi. Pierduți în spațiu. Universului nu-i pasă de tine. Gaborul, tu, eu...? Cine să ne ia în seamă?" Max îl privește cu gura căscată, înțelegând dintr-o dată că acel coșmar nu se va sfârși dacă nu ia atitudine și nu face ceva care să-i poată salva propria viață. De asemenea, schimbul de replici dezvăluie caracterele, pe măsură ce Vincent sondează și sparge balonul oniric al lui Max. Până acum, spune Vincent, Max a trăit înr-un vis, în starea de "într-o bună zi": într-o bună zi, își va împlini visul de a înființa o companie de limuzine, într-o zi o va întâlni pe femeia visurilor, într-o zi va avea tot ce-și dorește și se va putea considera un om realizat. Este o "într-o zi" destul de mare. Vincent îi atrage atenția că nu există decât momentul prezent, numai azi, numai acum, acest punct din timp. "Într-o zi" a devenit doar o scuză ca Îsăn n"uAnlnuipeteHapleln"t,ruAlcveyeaSicneg-eșri (dWoroedșyteAlcluena)deîvșăiraptr.ezintă atitudinea în cuvintele introductive, când ne explică "părerea mea despre viață. O mulțime de suferințe, dureri, neliniști și probleme - și totul se termină mult prea repede. Asta-i gluma-cheie a vieții merle adulte, în termenii relațiilor cu femeile." Despre asta e vorba în film: despre relațiile lui cu femeile. Filmul îi ilustrează atitudinea. Uneori, e dificil să se separe punctul de vedere de atitudine. Mulți dinte studenții mei se chinuiesc să definească aceste două calități, dar le tot spun că nu are prea mare importanță. Când creezi nucleul de bază al personajului, luați un bulgăre mare de ceară (pe rs onaj ul) și-l împărțiți în patru bucăți separate. Părțile și întregul, da? Cui îi pasă dacă o parte este punct de vedere și altă parte e atitudine? N-are nici o importanță: părțile și întregul reprezintă, de fapt, același lucru. Așa că, dacă sunteți nesigur în legătură cu ceea ce este o anumită trăsătură de caracter, punct de vedere sau atitudine, nu vă faceți griji. Separați doar cele două concepte în mintea dumneavoastră, și va fi de ajuns. A patra calitate care determină valoarea unui bun personaj este schimbarea sau transformarea. Personajul dumneavoastră se schimbă pe parcursul scenariului? Dacă da, în ce constă schimbarea? O puteți defini? O puteți articula? Puteți să trasați arcul emoțional al personajului, de la început și până la sfârșit? În "The Truth About Cats & Dogs" (Audrey Wells), ambele personaje trec printr-o schimbare care le determină o nouă conștiință de sine. Momentul final, când Abby acceptă că e într-adevăr iubită pentru că este cine este, încheie arcul transformării personajului. De la începutul filmului "Collateral", Max a fost portretizat ca fiind un personaj slab, un pămpălău, un individ care se teme să-l înfrunte pe dispecerul de taxiuri, un om care trăiește în visul lui despre "într-o bună zi", reprezentat în imaginea de pe cartea poștală ilustrată. Pe scurt, această secvență, plasată în toiul furiei și al derutei din taxiul care gonește cu viteză, ne dă posibilitatea de a urmări transformarea internă a lui Max, de la slăbiciune la putere, pentru a duce în cele din urmă la încheierea filmului. Max și-a completat arcul de personaj. Existența unei schimbări pe care s-o sufere personajul pe parcursul scenariului nu e absolut obligatorie, dacă o asemenea schimbre nu stă în firea personajului. Dar transformarea, schimbarea, pare să fie universală - mai ales prin această perioadă a cultyurii noastre. Cred că toți semămăn, mai mult sau mai puțin, cu personajul lui Melvin (Jack Nicholson) din "As Good As It Gets" (Mark Andrus și James L. Brooks). O fi Melvin complex și fastidios ca persoană, dar nevoia lui dramatică e exprimată oabipaerlsaoasnfăârmșaiit, bpurniăn."cuCvriendteclăe: t"oCțâindnesudnotricmu taisntea,. vSrcehaiumbsaărefai,u transformarea, este o constantă în viețile noastre și dacă puteți induce o anumită modificare emoțională în personajul dumneavoastră, aceasta va crea un arc comportamental, adăugându-i o nouă dimensiune. Dacă nu vă e clar care ar putea fi schimbarea suferită de personaj, găsiți-vă timă să scrieți un eseu de o pagină sau două, analizându-i arcul emoțional. În "The Hustler", nevoia dramatică a lui Fast Eddie este aceea de a-l învinge pe Minnesota Fats și de a câștiga zece mii de dolari într-o singură noapte - și tot scenariul e construit în jurul acestei acțiuni dramatice. Când Fast Eddie joacă prima oară cu Minnesota Fats, pierde. Mândria, încrederea excesivă în sine și o atitudine de "perdant" (bea prea mult în timpul jocului) îi sunt fatale. E nevoit să accepte faptul că este, într-adevăr, un loser. Când își dă seama de acest lucru, se asociază cu Bert Gordon (George C. Scott), fiindcă "douăzeci și cinci la sută din ceva înseamnă mai mult decât sută la sută din nimic". Revelația lui, și acceptarea de sine, îi dau posibilitatea de a deveni un câștigător. Fast Eddie îl povoacă pe Minnesota Fats și, de data asta, îl învinge cu ușurință. Aceasta este schimbarea parcursă de el, transformarea lui. "Seabiscuit"(Gary Ross) este un alt exemplu clar de schimbare. În acest film bazat pe o întâmplare adevărată, vedem cine sunt personajele și ce vor să devină. Charles Howard (Jeff Bridges) vine la San Francisco, cu câțiva dolari în buzunar, ca să facă avere. E un om care crede în viitor. Apoi, însă, fiul lui moare într-un accident de mașină, soția îl părăsește, iar Howard se cufundă într-o adâncă depresie. Cunoaște o femeie tânără, se însoară cu ea și i se trezește interesul față de cai și curse. Dar, în adâncul sufletului, continuă să deplângă pierderea fiului său. Red Pollard (Toby Maguire) a crescut într-o familie de clasă mijlocie, înstărită, printre cărți și discuții intelectuale. Dar Red are talent la călărie. Când începe Criza, familia lui își pierde casa, fiind nevoită să lupte pentru supraviețuire. În jurul vârstei de cincisprezece ani, Red participă la niște curse și are succes - atâta succes, chiar, încât tatăl lui îl dă pe mâna unui proprietar de grajduri, fiindcă el n-are din ce să-l întrețină. Red se simte nedorit, bun de nimic, și curând sensul autodestructiv al comportamentului său devine evident, când ajunge să-și câștige existența pe pistele de curse. Tom Smith (Chris Cooper) are și el un har nefiresc al comunicării cu animlele. Singurul lucru care-l mână în viață e goana după libertate. Într-o secvencioară fermecătoare de la începutul filmului, Tom Smith călărește pe câmpie, până ajunge la un gard de sârmă ghimpată. În timp ce-l examinează, îl auzim pe Charles HPorweazredntvaorrebainadcedsetsoprretrveii tpoerr,soînavjoeiceesotveero. ilustrare a ceea ce-au pierdut în viețile lor: Howard și-a pierdut fiul, Polard familia, iar Tom Smith, libertatea. În plus, dacă vă gândiți la viața calului, Seabiscuit, acesta a fost luat de lângă mama lui la vârsta de șase luni, pentru a fi dresat, pedepsit și ridiculizat de diverși antrenori. Curând, devine un rebel, un animal sfidător care a "uitat ce înseamnă" să fii cal - după cum observă Smith. Aceste patru personaje se asociază într-o călăorie și, prin eforturile și spiritul lor de echipă, lansează împreună un strigăt de raliere către o țară întreagă. Howard își privește echipa ca pe propria familie; Red îl vede ca pe un tată. Tom Smith doarme sub cerul înstelat. ȘȘi, prin ispăvile eroice ale lui Seabiscuit, toți sunt uniți laolaltă. După cum observă Red Pollard în ultima secvență a filmului: "ȘȘtiți, toată lumea crede că am găsit mârțoaga asta și am peticit-o, dar nu-i adevărat... El ne-a lecuit pe noi. Pe toți. ȘȘi cred că, într-un fel, și noi înșine ne-am vindecat unii pe alții." Toate cele patru personaje - Howard, Pollard, Smith și Seabiscuit - au trecut printr-o schimbare, o transformare, și pe parcursul acestui proces, ne-au angajat sensibilitățile într-un mod care ne tușează, ne mișcă și ne inspiră. "Ordinary People", scris de Alvin Sargent după romanul lui Judith Guest, îl arată pe Conrad Jarrett (Timothy Hutton) suferind o schimbare majoră. La începutul filmului, Conrad e închis în sine și traumatizat emoțional de moartea fratelui său și de răceala părinților. Spre sfârșit, reușește să se deschidă și să se exprime, poate să înțeleagă dinamica emoțională a morții fratelui său și să de detașeze de povara dureroasă a vinovăției, găsește calea spre a cere ajutor tatălui și psihiatrului, și găsește o fată în care să poată avea încredere și cu care să se simtă bine. Tatăl lui, jucat de Donald Sutherand, trece și el prin niște schimbări. Începe ca un om convențional și delăsător, dar învață să-și asculte fiul, devine tolerant și înțelegător, și curând începe să-și pună întrebări despre sine însuși, despre căsnicia și atitudinile lui. Ba chiar, îi cere ajutorul aceluiași psihiatru care se ocupă și de fiul lui, interpretat de Jud Hirsch. Pe scurt, învață să-și pună la îndoială propriile valori, nevoi și dorințe. Singurul personaj principale care nu se schimbă este mama lui Conrad, jucată de Mary Tyler Moore. Descrisă în indicațiile de regie de la început ca o femeie "grațioasă și controlată", ea seamănă aidoma cu propriul ei frigider: "garnisită cu de toate și perfect organizată, fără nici un lucru nelalocul său". E genul de persoană care crede cu convingere că aparențele sunt totul. Casa ei e imaculată, în debarale domnește o ordine desăvârșită, și sunt gata să pun pariu pe ce vreți dumneavoastră că, dacă deschideți orice sertar din casă, veți vedea înăuntru numai obiecte rânduite pcuarceeasămaifimearfeermmetisctuălpoâzniătapte . sGietnuualțiăes,tafădreă pesrăsocanedăezeseteî.n Mefraețua atitudinilor și opiniilor nimănui, convinsă tot timpul că numai ea are dreptate. Spre sfârșitul filmului, tatăl și fiul s-au schimbat, dar ea nu - așa că familia se destramă... În secvența finală, tatăl și fiul stau așezați pe verandă, după ce soția și mama lor i-a părăsit. Plecarea ei îi face pe tată și fiu să devină și mai apropiați. Vedeți dacă vă puteți pune personajul să treac prin vreun soi de schimbare, fie emoțională fie fizică, întrucât aceasta îl va aprofunda și-l va lărgi în termenii unei recunoașteri universale care să transceandă orice limbă, culoare, cultură sau spațiu geografic. Dacă cunoașteți și puteți defini aceste patru elemente ale personajului - nevoia dramatică, punctul de vedere, atitudinea și schimbarea - veți dispune de instrumentele necesare pentru a crea prsonaje bune. Uneori, ele se vor suprapune sau influența unele pe altele, cum ar fi de pildă o atitudine ce se manifestă ca un punct de vedere, sau o nevoie dramatică care determină schimbarea, schimbare care la rândul ei va afecta atitudinea personajului. Dacă se întâmplă acest lucru, nu vă faceți griji. Uneori, e necesar să se demonteze un mecanism, în scopul de a-l asambla la loc mai bine decât înainte. Exercițiu este nevoia să obțină sau forța fizică sa să sau Determinați-vă personajul principal. Care dramatică? Ce dorește personajul să câștige, realizeze pe parcursul scenariului? Care e emoțională care-l poartă înainte prin scenariu, de la început și până la sfârșit? Definiți-o, articulați-o. Scrieți-o pe hârtie, într-o frază, două... Definiți-o clar și succint. Faceți același lucru cu punctul de vedere al personajului. Cum vede personajul dumneavoastră lumea? Prin oahcleri cu lentile roz, ca un visător sau un idealist, cum vedem în secvența introductivă a strălucitului "Rushmore" de Wes Anderson? Sau o privește cu ochi blazați și cinici, ca Lester Burnham în "American Beauty"? Rețineți, punctul de vedere este unsistem de credință. Trebuie să cunoașteți punctul de vedere al personajului. Scrieți-l pe hârtie. Definiți-l. Faceți același lucru cu atitudinea personajului. Care e maniera sau opinia sa? Scrieți-o. Definiți-o. Dar schimbarea? Personajul dumneavoastră parcurge vreo schimbare în timpul scenariului? Care este aceea? Scrieți-o. Definiți-o. Trebuie să puteți defini în câteva propoziții aceste patru calități. În cazul de față, timpul de gândire este mai relevant sdeccrâits teismtpeulacdeelascdreisa. șDtuipăcecusmă asmcrmiaeițis.puGsâ,ndciețli-mvaăi lgarecualiutcărțuilae care intră în compoziția unui bun personaj și vedeți cum se aplică personajelor dumneavoastră. Capitolul 6. Instrumentele personajului PîOnVEiSaTrInTaORcUeLl:ui"Rdoey-aall Tterneinzbeacuim șai ccumipnăcrialteacasna adle spăeu AdrechveirațAăv.enÎune următorii zece ani, el și soția lui au avut trei copii, și s-au despărțit." - Wes Anderson și Owen Wilson, "The Royual Tenenbaums" Așa cum am menționat în Capitolul 1, acțiunea unui roman are loc pe tărâmul mintal al acțiunii dramatice, acțiunea unei piese de teatru se desfășoară prin dialoguri, iar un scenariu este o poveste spusă cu imagini, dialoguri și descrieri, și situată în contextul unei structuri dramatice. Trei forme diferite, trei moduri diferite de a aborda o povestire. Filmul este comportament. ȘȘtim multe despre personaje, după felul cum acționează, sau reacționează, în anumite situații. Imaginile pot dezvălui aspecte diferite ale lui personaj. În "Thelma & Louise", de exemplu, cele două femei abordează diferit împachetarea valizelor: Thelma stă în fața debaralei, nesigură, așa că până la urmă și le ia pe toate. Louise, pe de altă parte, îi ia o pereche de pantofi înveliți în plastic, două pulovăre, două sutiene, trei rânduri de lenjerie, două perechi de șosete -după care, parcă gândindu-se mai bine, aruncă încă o pereche de șosete, ca pentru siguranță. Spală și șterge singurul pahar de pe chiuvetă, îl pune la locul lui și iese pe ușă. Ce dezvăluie aceste acțiuni despre cele două personaje? Thelma ar putea fi numită distrată sau aeriană, câtă vreme Louise pare o femeie concentrată și organizată. "Seabiscuit" e un alt exemplu în acest sens. Tom Smith caută un călăreț pentru Seabiscuit și se uită cum patru grăjdari încearcă să strunească nărăvașul cal, în timp ce un jockey vrea să-l încalece. Caul opune rezistență, luptând cu înverșunare. Neputând să urce în șa, jockeyul pleacă furios, bombănind de unul singur. Smith clatină din cap și dă să se îndepărteze și el, când îl vede pe Red Pollard angajat într-o încăierare cu patru ajutoare de la grajduri. Jockeyul îi sfidează cu curaj pe ceilalți și nu se lasă. Smith îl privește pe Red cum luptă, apoi și pe Seabiscuit cum luptă; privirea i se mută de la unul la altul, și parcă i-anm și vedea rotițele minții învârtindu-se. ȘȘi el vede ceea ce vedem și noi: Seabiscuit și Red sunt două suflete înrudite. Nu e nevoie de nici o replică, de nici o explicație. Cât ai bate din palme, Red ajunge jockeyul lui Seabiscuit. Caracterul relevă natura adânc înrădăcinată a sinelui unei persoane, cine este acea persoană, în termenii valorilor, ai acțiunilor și ai convingerilor sale. Personajele se evidențiază pe ele însele prin acțiuni, reacții și alegerile creative pe care le fac. Caracterizarea, pe de altă parte, este exprimată prin detaliile de viață, modul cum trăiesc, mașinile cu care circulă, tablourile pe care și le agață pe pereți, ceea ce le place și ce Cnauralceteprliazcaer,eaceexmpărniâmnăcăg,usștiulalitnedifvoirdmueludie șeixpfrelsuile caumcasreacptreerzuilnutiă. acesta în fața lumii. Crearea unui personaj este un proces care vă va însoți de la început și până la sfârșit, de la fade in la fade out. Este un proces educațional neîntrerupt, o experiență care continuă să se extindă pe măsură ce penetrăm tot mai adânc în viețile personajelor oastre. Există multe moduri de a aborda scrierea unui personaj. Unii autori meditează timp îndelungat la personajele lor, după care, când simt că le "cunosc", se reped să se apuce de scris. Alții creează o listă elaborată de caracterizări. Unii înșiră elementele importante din viața personajului pe cartonașe. Alții redactează descrieri extensive, sau desenează diagrame de comportament. Unii folosesc ilustrații din ziare și reviste, ca să le fie mai ușor să vadă cum arată personajele. "Ăsta e personajul meu", spun ei. Pot chiar să-și etaleze imaginile deasupra mesei de lucru, ca să "fie cu" personajele în timp ce scriu scenariul. Unii folosesc actori și aqctrițe binecunoscute ca modele pentru personaje. Orice metodă, tehnică sau instrument care vă ușurează crearea personajului este bun. Alegeți-vă singuri calea. Puteți folosi toate mijloacele menționate aici, sau numai pe unele, sau nici unul. Dacă un instrument merge, folosiți-l; dacă nu, nu. Găsiți-vă propria cale, propriul stil de a crea personajele. Singurul criteriu important este acela că trebuie să obțineți rezultate. Una dintre cele mai relvante metode de creare a personajelor este scrierea biografiei. Biografia personajului este un exercițiu automat, de asociere liberă a ideilor, care dezvăluie istoria personajului de la naștere până în momentul când începe povestirea. Caturează și definește forțele fizice și emoționale, atât interne cât și externe, care acționează asupra personajului în timpul acelor ani de formare care-i modelează comportamentul. Este un proces care dezvăluie caracterul. Să începem cu începutul. Personajul dumneavoastră este bărbat sau femeie? Unde locuiește? În ce oraș, în ce țară? Unde s-a născut? A fost singur la părinți, sau a mai avut frați și surori? În ce fel de relații s-a aflat cu aceștia - bune, rele, încrezătoare, aventuroase? Ce fel de copilărie ați spune că a avut personajul dumneavoastră? Ați considera-o fericită, sau tristă? A prezentat dificultăți fizice sau medicale, probleme emoționale sau de sănătate? Dar relațiile cu părinții - cum au fost, bune sau rele? A fost personajul nostru un copil rău, care nimerea în tot felul de buclucuri, sau a fost cuminte și retras, preferând propria sa viață interioară în locul uneia sociale? Era încăpățânat și capricios, și avea probleme cu autoritatea? Considerați că era activ pe plan social, își făcea ușor prieteni, se înțelegea bine cu rudele și cu ceilalți copii? Ce fel de copil ați spune că era? iNneatsrtoâvmeprătriatt sstauud ioas cușlităttiomri?d?ErLaăssaoțcii-avbăilprșoip rieaxtiromvaegirtniatț,ie ssauă vună fie călăuză. Când începeți să vă formulați personajul de la naștere, îl vedeți cum crește și se dezvoltă ca trup, formă și contur. Rețineți, acesta este un proces care formează personajele. Din ce trăiau părinții personajului? Au fost săraci, de nivel mediu, sau de clasă mijlociu-superioară? Fuseseră divorțați? Personajul a fost crescut doar de un singur părinte, fie mamă, fie tată? Acest lucru a avut vreun impact asupra sa? Părinții sau comportat abuziv, fie numai verbal, fie chiar și fizic? Dar bunicii? Unchii și mătușile? Personajul a trecut prin "școala străzii", sau a avut o existență ocrotită? Părinții săi munceau cu normă întreagă? Dacă da, ce efect a avut acest lucru asupra personajului? Le era greu părinților săi să se descurce cu banii? Ce fel de sacrificii erau nevoiți să facă? De cele mai mule ori, împart biografia personajelor mele în primii zece ani de viață, următorii zece ani, următorii zece - și așa mai departe, după cum e cazul. Nu strică să explorați cât mai meticulos acești prin zece ani, pentru că atunci se formează tiparele comportamentale. Imaginați-vă anii preșcolari, apoi continuați cu cei de școală generală. Vedeți dacă puteți schița relațiile cu prietenii, profesorii și familia. Gândiți-vă la următorul deceniu din viața personajului - vârstele cuprinse între zece și douăzeci de ani, adică gimnaziul și liceul. Ce fel de influențe a suferit personajul, în perioada de creștere? Ce prieteni a avut? Ce fel de interese avea? Îl preocupau acțiunile extrașcolare, ca discuțiile sau cercurile de istorie? Participa la activități sportive după ore, la evenimente sociale sau politice? ȘȘi cu experiențele sexuale cum a fost? A dăinuit de-atunci vreo ostilitate sau invidie, care s-a manifestat în vreun fel în comportamentul personajului? Ce fel de relații avea personajul cu părinții lui, în vremurile acelea? Cum a fost viața lui în liceu? În ce relații era cu profesorii? Avea un mentor - și dacă da, cine era acela? ȘȘi care erau beneficiile acelor îndrumări? S-a întâmplat vreun eveniment traumatic important care ar fi putut să aibă un impact emoțional puternic asupra personajului? Se simțea ca un străin, inadaptat, proscris? Aruncați o privire la "Mean Girls" (Tina Fey). Tot filmul este construit în jurul acestei situații. Sunt necesare cât mai multe informații posibil despre perioada de creștere a personajului. Treceți, apoi, la al treilea deceniu din viața lui. S-a dus la colegiu? Dacă da, unde? În ce specialitate și-a luat diploma? Ce vise, speranțe și aspirații avea? Era un student conștiincios, sau se ținea numai de petreceri? Ce medii avea? ȘȘi-a schimbat interesele și preocupările în timpul anilor de studenție? Dar cu drevaegnoist ea ctciuvm spteătsecae?naA paovluit icmăultae ciaumbpiutseu,luis?au Mdunocaera câctuevnao?rmAă întreagă sau parțială în timpul studiilor? Ce s-a întâmplat după absolvire? ȘȘi-a găsit ușor de lucru? S-a căsătorit și s-a așezat la casa lui? Se simțea pierdut și dezorientat, neștiind pe ce drum s-o apuce mai departe? Aceasta este o perioadă a vieții foarte potrivită pentru a ne concentra asupra ei, întrucât visele invididuale se ciocnesc adesea dureros cu realitatea; uneori, poți construi o întreagă poveste în jurul acestei premise. Explorați în continuare viața personajului, până în momentul când începe povestea. Cât de puternică poate fi biografia personajului? Ea este o unealtă extraordinară, care dezvăluie informații profunde și semnificative despre personajul principal, fiind totodată și o sursă foarte eficace pentru a genera conflicte. Chiar dacă biografia personajului este o unealtă destinată numai uzului dumneavoastră propriu, există momente când puteți simți nevoia să încorporați o parte din acest material biografic, dacă nu chiar pe tot, în scenariu. În "The Royal Tenenbaums", primele câteva pagini ale scenariului prezintă personajele, în timp ce povestitorul ne spune istoria familiei printr-o atitudine pe care eu o numesc romanescă față de scenaristică: "Royal Tenenbaum a cumpărat casa de pe Archer Avenue în iarnacelui de-al treizeci și cincilea an al său de viață," începe naratorul. "În următorii zece ani, el și soția lui au avut trei copii, apoi s-au despărțit..." În timp ce povestitorul ne servește aceste informații, îi vede pe cei trei copii crescând. Această secvență dă tonul întregului film, stabilind temele familiei, eșecului și iertării, familiare lui Anderson. În "Annie Hall", Woody Allen ne arată biografia personajului Alvy Singer în primele zece pagini ale scenariului. "Am fost un copil rezonabil de fericit, cred. Am crescut în Brooklyn, în timpul celui de-Al Doilea Război Mondial." Apoi, îi vedem primii ani de viață, perioada de creștere și impactul acesteia asupra relațiilor lui cu femeile. "Psihanalistul îmi spune că exagerez importanța amintirilor mele din copilărie, dar jur că am crescut sub roller coaster-ul din cartierul Coney Island al Brooklyn-ului. Poate că așa se explică personalitatea mea, care este puțin cam nervoasă, cred." Un personaj este suma tuturor experiențelor sale. Actrii și actrițele folosesc de asemenea biografiile personajelor, pentru a construi și forma caractere. Una dintre studentele mele, actriță, a dat probă la un film de Martin Scorsese. Ca să se pregătească pentru probă, și-a abordat rolul făcând o biografie a personajului, după care a structurat scena ce i s-a dat la probă în început, mijloc și sfârșit, după criterii emoționale. Lui Scorsese i-a plăcut proba și a remarcat cât de bine pregătită era. pDeunptăruacaeedaa, parombaăi îcmhpermeautn-ăo cîuncRăobdeert tDre iNioroi., Admiânntdroei caaurepldăecudto-uoă, chiar dacă până la urmă n-a primit rolul. Hotărâseră să caute "o altă fizionomie" - c-așa-i în showbiz. Pregătirea, însă, a fost aceea care a ajutat-o să ajungă atât de departe. Pentru a vă putea cunoaște cu adevărat personajul, trebuie să vă pregătiți în același mod. Cât de lungă trebuie să fie biografia unui personaj? Obișnuiesc să le spun studenților mei că, scrisă prin liberă asociere de idei, o biografie trebuie să aibă cam între cinci și șapte pagini, sau poate puțin mai mult. Aceasta nu este decât o regulă orientativă. De asemenea, el mai spun că, atunci când scriu biografia unui personaj, uneori mi se întâmplă să ajung până la vreo douăzeci și cinci de pagini. Încep cu bunicii personajului, după ambii părinți, apoi merg înainte până la părinții săi, și în continuare îi reconstitui iața de la naștere până în momentul când începe povestirea. Se poate chiar și să scriu biografii ale vieților anterioare, încheind cu diagrama astrologică a personajului. Scriu cât de multe pagini pot, prin asociere liberă de idei. Nu contează câte pagini îmi ies - fie cincisprezece, fie douăzeci - eu fac tot ce e necesar pentru a ajunge să-mi cunosc personajul. Dacă vă e greu să pătrundeți în interiorul personajului, încercați să-i scrieți biografia la persoana întâi - de exemplu: "Numele meu este David Hollister. M-am născut la Boston, în ziua de cinci iulie. Tatăl meu era jurist maritim și părea să fie supărat tot timpul. Nu eram sigur de ce, dar îmi spuneam mereu că eu trebuia să fiu cauza. Voia să ajung un bun profesionist, dar pe mine mai mult mă interesa muzica." Lucrul cel mai extraordinar la biografia unui personaj este acela că, atunci când o terminați, aveți senzația că într-adevăr cunoașteți personajul. Când ați terminat biografia, puteți să luați paginile pe care le-ați scris și să le puneți undeva, într-un sertar. V-ațși scos din cap toate acele gânduri, emoții și sentimente arbitrare, disociate, răzlețe, și le-ați așternut pe hârtie. Când vă așezați în fața colii albe, această muncă prealabilă la caracterul personajului vă va ajuta să-i găsiți vocea adevărată. Câtă vreme biografia urmărește viața personajului de la naștere și până când începe povestea, ce putem spune despre acea perioadă din viața lui cuprinsă pe parcursul filmului, de la fade in până la fade out? Aici definim aspectele profesionmale, personale și private ale personajului. Mai întâi, să vedem care e viața profesională a personajului: din ce-și câștigă existența protagonistul nostru? În ce relații se află cu șeful sau patronul? Bune? Rele? Se simte neglijat? Folosit? Plătit prea puțin? De cât timp lucrează în funcția lui actuală? Care sunt relațiile personajului cu colegii? Se vede cu ceairișeira?înÎnafcaarmaeraserdveiciourleusip?ondUenndțe,ă? cLâandunșiprocgurmam ș id-ea trîanicneipnugt executiv? A fost angajat imediat după absolvirea colegiului? Se întâmplă ceva între personaj și șeful său care să cauzeze tensiuni emoționale? Pierderea unui client, eventual? În "American Beauty", Lester are același șef de vreo paisprezece ani, iar când începe povestea, compania a angajat un expert în eficiență ca să evalueze mersul afacerilor. Iar lui Lester nu-i convine deloc. Soția lui, Carolyn, e agent imobiliatr și, deși n-o vedem în această ipostază decât în vreo două secvențe, e remarcabil cât de mult îi îmbogățește această ocupație personajul. Este imporant să știți toate aceste lucruri despre personajele dumneavoastră. În "The Bourne Supremacy", Jason Bourne este o victimă a amneziei, și trebuie să învingă tot felul de obstacole ca să afle cine e și ce trecut are. Scrieți un eseu de două, trei pagini, bazat pe libera asociere a ideilor, urmărind viața personală a protagonistului. Descrieți-o și explorați-o, concentrându-vă asupra reațiilor lui de la locul de muncă, oricare și oricum ar fi acelea. Odată ce ați stabilit și definit viața personală a personajului, treceți la viața lui personală. Când începe povestea, personajul este celibatar, căsătorit, văduv, divorțat sau separat de partener(ă)? Poate că,la începutul filmului, tocmai s-a despărțit de cineva - sau poate că relația lor e șubredă și se va destrăma curând... Să zicem că personajul e căsătorit: de cât timp, și cu cine? Are o căsnicie reușită? O relație conjugală în care cei doi parteneri sunt siguri unul de celălalt? Căsnicia dintre Jim Braddock (Russell Crowe) și soția sa, Mae (Renee Zellweger), în "Cinderella Man", este un foarte bun exemplu în acest sens. Mariajul le e pus la încercare pe tot parcursul filmului, iar devotamentul lor reciproc, ca și față de copii, adaugă dimensiuni în plus personajelor. În același mod, relația dintre Frankie Dunn (Clint Eastwood) și fiica lui nevăzută, în "Million Dollar Baby" (Paul Haggis) - reprezentată pe ecran numai cu ajutorul scrisorilor pe care i le trimite el, doar spre a fi returnate mereu - ne oferă o viziune mai profundă asupa relației lui Frankie cu Maggie (Hilary Swank). Ce s-a întâmplat între Frankie și fiica lui, ca să provoace o asemenea ruptură? De ce dăinuiește acea dușmănie între ei? ȘȘi chiar dacă e tratată numai aluziv, aceasta adaugă un vector motivațional puternic în relația lui Frankie cu protejata lui. Viața privată se referă la cea ce face personajul atunci când e siongur. Ce hobby-uri sau interese are? Joggingul? Un club de gimnastică? Hatha Yoga? Cursuri postuniversitare? Arta culinară, tâmplăria, traforajul, ameajarea casei, pictura, scrisul, grădinăritul? Definirea vieții private a personajului reprezintă un mod excelent de a-i adăuga acestuia dimensiuni și profunzime. pÎentrsr-ounnajulul pdriinntcriepal,fiulmn eldeetecrteigvi,sourumelauziă uJnohncurs Frdaenkbenucheătimăreri,e gourmet franțuzească o dată pe săptămână. Visul lui este acela de a învăța să prepare un souffle special. În "The Shawshank Redemption", hobby-ul lui Andy Dufresne este sculptura de piese de șah din piatră. Mai târziu, vom afla că acest interes l-a dus spre soluția de a săpa tunelul pe unde evadează din Penitenciarul Shawshank. Scrieți despre viața profesională, personală și privată a personajului, alocând cam două-trei pagini fiecăreia dintre ele. Folosiți libera-asociere de idei; lăsați pur și simplu ca totul să se scurgă afară din mintea dumneavoastră. Definiți ideile, articulați-le, dar nu vi le cenzurați. Pe măsură de efectuați acest exercițiu, amintiți-vă că vă agajați într-un proces care dezvăluie caracterul. Acesta este doar unul dintre insterumentele creerii personajelor. Un alt instrument pe care-l puteți folosi pentru a vă dezvolta și extinde capacitatea de a crea personaje este Cercetarea. Există două feluri de cercetare - cercetarea live (pe viu) și cercetarea textuală. În cercetarea live, discutați cu oamenii pentru a culege idei, gânduri, sentimente, experiențe și material de fundal. Să ne imaginăm că scrieți o povestire despre un atelier auto specializat în modificarea personalizată a mașinilor și vreți să știți cum funcționează și operează o asemenea unitate. Aflați dacă există ateliere de acest fel în cartierul unde locuiți. La nevoie, căutați pe Google sau în Paginile Galbene. Dacă puteți vorbi cu angajații de la administrație, cu designerii sau cu cei ce lucrează efectiv în atelier, veți afla multe lucruri semnificative despre acel gen de oameni și mediul lor de lucru. Scrieți o listă de întrebări pe care vreți să le puneți, și luați la dumneavoastră și un mic reportofon pentru a vă înregistra subiecții, sau măcar un carnețel în care să notați lucrurile cele mai importante pe care vi le spun. (ATENȚIE! Întotdeauna trebuie să le cereți permisiunea de a-i înregistra, fie față-n față, fie prin telefon. De cele mai multe ori, vor fi de acord, mai ales dacă le spuneți că scrieți un scenariu de film sau de televiziune. Dacă vă cer bani pentru timpul acordat, sau sub oricare alt pretext, căutați pe altcineva.) Majoritatea oamenilor sunt gata să-și împărtășească experiențele. În plus, dacă scrieți scenariul, îl vindeți și intră în producție, e foarte posibil ca producătorul să-i ceară subiectului intervievat de dumneavoastră să colaboreze la film în calitate de consultant. Dacă citiți un articol de ziar și vreți să discutați cu persoanele menționate în el, sunați la redacție, cereți să vorbiți cu autorul reportajului, și vedeți dacă acesta vă poate pune în legătură cu acei oameni. Apoi, dați-le telefon, explicați-le de ce vă Vinetderțeisecaezăpustuebțiiecatfula șide celraeței-.leUnpeprrmiestieun ea lsăm-eiu,indtierrevciteovrațdie. studio care a devenit și scenarist, a scris o povestire despre un asasin de meserie. A terminat primul draft și mi-a spus că nu era prea mulțumit de el, rugându-mă să i-l citesc și eu. Am constatat că, deși subiectul era bun, povestea în sine rămânea superficială, lipsită de profunzime și dimensiuni. L-am întrebat cât de mult se documentase și, spre marea mea surprindere, mi-a răspuns: "Doar puțin..." I-am spus că se vedea și l-am sfătuit să se gândească la o cercetare serioasă pentru personajul principal, înainte de a se apuca din nou de scris. Întâmplăor, mi-am amintit că "Rolling Stone" publicase un interviu amplu cu un ucigaș profesionist, în urmă cu câteva luni, și i l-am menționaty prietenului meu. Acesta a dat telefon la "Rolling Stone", a vorbit cu reporterul care scrisese articolul, l-a găsit pe asasin și a aranjat să-l intervieveze și el, prin telefon. Cu acest prilej, prietenul meu a aflat despre lumea asasinilor profesioniști mai multe decât ar fi putut el să conceapă vreodată. (În același sens, unul dintre motivele pentru care personajul lui Vincent, din "Collateral", a fost atât de bine construit, se datorează cercetărilor extensive pe care le-a făcut, în pregătirea scenariului, autorul - Stuart Beattie.) După ce a vorbit cu ucigașul, prietenul meu și-a rescris scenariul și a încheiat un acord conform căruia, dacă filmul avea să se realizeze vreodată, asasinul urma să fie angajat pe post de consultant special, cu un salariu foarte bun. N-a avut cum să-i garanteze asta, desigur, dar i-a promis că avea să i-o ceară producătorului sau regisorului. Mai târziu, scenariul a fost ales de un producător și, peste câteva luni, acesta l-a vândut unui studio, unde filmul a intrat "pe țeavă"; asasinul a fost solicitat să fie consilier al realizatorilor. Recent, scriam un scenariu de science-fiction futurist și aveam nevoie de informații desre un fenomen cosmic de mare putere, care să abă impact asupra Pământului. Am sunat la Jet Propulsion Laboratory, unde am vorbit cu persoana de la relațiile cu publicul și i-am spus de ce anume aveam nevoie, iar ea m-a îndrumat spre doi oameni de știință care lucrau în domeniul exploziilor de raze gamma. Am fixat o întâlnire cu ei, mi-am luat reportofonul la mine și am înregistrat tot ceea ce aveau de spus despre acel subiect. Când am scris scenariul, am inclus în el chiar și unele dintre ideile lor proprii. Aceasta este valoarea cercetării live. Cercetarea textuală constă în consultarea biblioecilor, a muzeelor sau a altor instituții, pentru a obține informații din cărți, periodice, microfișe ori ziare vechi. Când realizam filme documentare la David L. Wolper Production, prima mea însărcinare a fost aceea de a mă ocupa de cercetări, și mi-am dezvoltat o mare abilitate de a "găsi" tot felul de lucruri. Am dat peste primele- șparpitmeslperefzoetcoegraanfii.i AmaldeeslcuoipeGrriatceoriKgeilnlaylucla imoadgeiln,ilolra fviâlrmsattae de pe una dintre ambarcațiuni, în timpul notoriei debarcări din Baja de los Cocinos, după care am fost luat la întrebări de niște oficialități de la Departamentul de Stat și F.B.I., care voiau să știe cum și unde le găsisem. Am dezgropat prima apariție pe peliculă (într-un scurt-metraj industrial realizat pentru Union 76 Gas Company) a unei tinere actrițe care mai târziu avea să fie cunoscută ca Marilyn Monroe. Dacă vă interesează informații despre subiect - fie un personaj, ie un eveniment - căutați la bibliotecă orice cărți sau reviste scrise despre acel subiect. Dacă găsiți ceva ce arată atrăgător, parcurgeți tabla de materii. Vi se pare interesant? Se aplică domeniilor care vă preocupă? Răsfoiți câteva capitole. E ușor de citit? Conține destulefapt și detalii pentru a vă ajuta la clarificarea subiectului? Trei sau patru cărți ar trebui să vă furnizeze suficient material ca să aveți de lucru vreme de câteva săpămâni. Dacă e necesar, puteți reveni oricând, ca să mai studiați și alte cărți, mai târziu. Nu trebuie să vă supraîncărcați cu prea multe informații, care s-ar putea nici măcar să nu fie necesare. Acum câțiva ani, mă documentam pentru un proiect despre un arheolog care lucra pe teren, și voiam să obțin nișe informații de bază.Am dat telefon la catedra de arheologie a U.C.L.A. și am aranjat să intrvievez un absolvent care tocmai se întorsese de pe teren. Apoi, am sunat la Museum of Northern Arizona, unde avea loc povestea, și am vorbit cu bibliotecara de la secția de referință, care mi-a trimis un catalog complet cu cărțile, articolele, filmele și numelor de persoane cu care puteam vorbi. Mi-a fost de un ajutor inestimabil. Consultați ziarele și revistele vechi. Uitați-vă în "Reader's Guide to Periodical Literature" și "The New York Times Index". Dacă aveți nevoie de ajutor pentru a găsi cărțile sau periodicele, mergeți la biroul de referință al bibliotecii. De obicei, bibliotecarele vă pot fi de mare folos. De asemenea, consultați bibliografia din ultimele pagini ale tuturor cărților pe care le găsiți. Eu așa îmi încep fiecare proiect, indiferent dacă e un scenariu original de ficțiune sau un film documentar. În acest mod, aflu ce s-a scris despre acel subiect. Cercetarea este o metodă excelentă pentru a extinde și dezvolta atât personajele, cât și povestirea. "Seabiscuit" oferă un exemplu concludent al modului cum cercetarea poate efectiv să amplifice perspectivele istorice asupra firului epic, nu numai la nivelul plotului, ci și cu ajutorul fotografiilor de epocă și al imaginilor filmate în cine-verite. E o cale ideală de a reconstiui locurile și perioada, ca și de a inspira incidente sau evenimente pe care le puteți include în povestire. pDaer sodinaljoegluolr?. DEi aldoegvuălr aets tceă șuinieil sucnriiintsotrriumaeunto duereccohnestmrauicțibeu năa pentru scrisul dilogurilor decât alții, dar dacă vă cunoașteți personajul destul de bine, dacă vă simțiți comod în pielea sa, atunci dialogul va fi individualizat și destul de adecvat pentru a captura "esența" acelui personaj. Puteți să spuneți lucruri, să arătați lucruri sau să explicați lucruri, în scopul de a dezvălui personajul. Una dintre întrebările care mi se pun încontinuu este: "Cum mi-aș putea îmbunătăți dialogurile?" Când întreb ce defecte au, răspunsul este, de obicei: "Sunt slabe, nefirești, stângace, false, și toate replicile sună la fel." ȘȘi se prea poate ca așa să stea lucrurile. Oamenii se agață de dialoguri fiindcă nu înțeleg ce sunt acestea și ce rol joacă. Le acordă prea multă importanță. Susțin că dialogul reușit e "totul" într-un scenariu, iar când încep să scrie și replicile nu se ridică la înălțimea așteptărilor, se îngrijorează, devin nesiguri pe ei înșiși, uneori chiar se înfurie sau se deprimă. Nu peste mult, încep să-și cenzureze textele, judecându-și-le și evaluându-și-le singuri cu o exigență exagerată. Dac mai continuă mult așa, nu e exclus să se oprească total din scris, fiindcă au senzația că dialogurile lor nu sunt destul de bune. Ei, și? Dialogul ține de experiența practică a scrierii lui - cu cât o faceți mai mult, cu atât vă devine mai ușor. Când vă așezați la masa de scris, se prea poate să sfârșiți prin a scrie cincizeci-șaizeci de pagini cu dialouri de tot căcatu'. Foarte bine, lăsați-l în pace! În faza asta, încă nu are nici o importanță. Oricum o să-l rescrieți mai târziu, așa că acordați-vă permisiunea de a comite un dialog cât se poate de prost Cel mai probabil, majoritatea ciornelor de lucru arată astfel. Nimeni nu poate scrie un dialog perfect, de la prima ciornă a scenariului. Scrisul unui dialog bun presupune un talent special, care se perfecționează în timp, la fel ca înotul, mersul cu bicicleta sau cântatul la pian. Cu cât o faceți mai mult, cu atât vă devine tot mai ușor. Nu contează cât de bun sau cât de rău e la început. Aveți încredere în procesul de creație - e mai puternic și mai capabil decât dumneavoastră înșivă. Lăsați-vă personajele să vorbească singure, în numele lor propriu, iar dumneavoastră rezumați-vă la a scrie înainte. Analizați cât mai conștient orice judecăți sau evaluări faceți, și nu le lăsați să vă influențeze. E mai ușor de zis decât de făcut, desigur. Permiteți-vă doar, cu larghețe, să scrieți niște dialoguri cât mai proaste. Nu vă blocați în capcana dorinței de a scrie un dialog perfect, de la prima replică de pe pagina întâi. Ce scop are dialogul? El îndeplinește ce puțin una din două funcții: aceea de a duce povestea înainte, și cea a dezvăluirii apcerasoăn,ajpeloDr..V.Da.t,a cvaiistăo-alrepuctâențdi vsetțuidivaedîena uvno ief,i lma,scpurletfaețria-biiclu atenție dialogurile. Luați o hârtie și notați-vă efectele replicilor în fiecare secvență. Dacă doriți, puteți efectiv să desenați graficul relației dintre aceste două funcții ale dialogului, pe secvențe. Încercați, și vedeți dacă am sau nu am dreptate. Trebuie numai să știți că, dacă sunteți dispus să scrieți cincizeci-șaizeci de pagini de dialog penibil, cel mai probabil acesta se va autocorecta pe parcursul procesului natural de a scrie. Veți găsi anumite mici fraze sau expresii, cadențe sau ritmuri particulare ale replicilor, care vor tinde să vă individualizeze personajele. Spre sfârșitul primului draft scris pe hârtie, veți fi uimit de schimbările care se vor produce. La rescrierea acestor pagini, dialogul se va îmbunătăți enorm. Pentru unele persoane, scrisul dialogurilor e un talent nativ - dar, pentru cei mai mulți dintre noi, e o calitate pe care ne-o putem educa și dezvolta. Există diverse unelte și tehnici pe care le puteți folosi pentru a vă ajuta să scrieți dialoguri cât mai reușite. Una ar fi utiliazarea unui recorder pe suport magnetic sau digital, cu care să înregistrați conversațiile purtate cu prietenii sau cunoștințele. Derulați din nou înregistrările și ascultați-le. Observați cât sunt de fragmentate convorbirile, ce repede vin și trec gândurile. Dacă vreți să vedeți cum arată un dialog "real", transcrieți-l sub formă de scenariu. Urmăriți manierismele și inflexiunile, găsiți stilul și frazarea vorbirii. Apoi, gândiți-vă cum ar vorbi personajul dumneavoastră în acele "ritmuri" sau folosind acel "limbaj". Una dintre elevele mele, ziaristă binecunoscută, scria un scenariu la care se gândise ani de zile. Stlul ei era elegant și foarte lizibil. Avea nișe dialoguri minunate - sau, mai bine zis, arătau minunat pe pagină - fiecare propoziție era clară și concisă, fiecare idee era completă, la nivel de gând și de execuție. Folosirea limbii și a punctuației erau perfecte. Dar, când citeai replicile cu voce tare, se alegea praful. Oamenii nu vorbesc într-o proză elegantă și impecabilă. Oamenii adevărați, vii, vorbesc fragmentar, cu propoziții grăbite și gânduri incomplete, și-și pot schimba starea de spirit și subiectul de discuție cât ai clipi din ochi. Ascultați-i doar pe cei din jur cum vorbesc, și vă veți forma o întreagă percepție cu totul nouă a felului oamenilor de a comunica verbal. Dialogurile nu sunt rostite în proză ireproșabilă sau în pentametri iambici. Nu scriem Shakespeare aici. Orice scenariu este mai întâi o experiență de lectură, înainte de a deveni și o experiență vizuală. Așa cum am menționat, una dintre principalele funcții ale dialogului este aceea de a duce povestea iînafionrtmea.țiiÎnneacceesaasrteă cpirtivtionrțuăl,uie, l petnrterbu icea saăcecsotmaunsiăceștfiaeptce sșei întâmplă pe măsură ce povestirea merge înainte. Pentru a propulsa povestea înainte, trebuie să se scrie expozițiunea necesar pentru ca atât cititorii, cât și personajele, să știe ce se întâmplă. Expozițiunea este definită ca fiind acea seriede informații necesare pentru a duce povestirea înainte, sau a dezvălui date despre un personaj. De obicei, dar nu întotdeauna, expozițiunea se realizează prin dialog; personajele vorbesc despre ceea ce s-a întâmplat, în scopul de a stabili următoarea direcție a liniei narative. O expozițiune excesivă devine desuetă, anodină și plicticoasă. Nu e nevoie să vă întindeți prea mult - doar atât cât să clarificați lucrurile. Un bun exemplu se găsește în "The Shawshank Redemption" Când Andy Dufresne intră în închisoare, prima secvență îi arată pe noii deținuți intrând într-o zonă de primire foarte întinsă. Guvernatorul se prezintă și le expune regulile închisorii: "Eu sunt domnul Norton, guvernatorul. Voi sunteți niște păcătoși și niște scursori, de-asta ați fost trimiși la mine. Regula numărul unu: fără blasfemii. Nu voi permite ca numele Domnului să fie luat în deșert în închisoarea mea. Celelalte reguli le veți descoperi din mers." Simplu și clar. Doar atâta cât să pună povestirea în mișcare și să indice ceea ce se va întâmpla mai departe. Când unul dintre deținuți întreabă: "Când mâncăm?", vedem cum e snopit în bătaie fiindcă a vorbit neîntrebat. Acelea sunt "regulile". Expozițiunea se mai poate furniza și vizual, ca în "American Beauty". Primele cadre ne arată orașul, strada și casa unde locuiește Lester. Din voiceover, îl auzim pe Lester spunând: "Numele meu este Lester Burnham. Am patruzeci și doi de ani. În mai puțin de un an, voi fi mort (...) aceasta este soția mea, Carolyn. Vedeți cum se asortează foarfecele alea de tăiat uscături cu saboții ei de grădinărit? Nu e o întâmplare." A doua funcție a dialogului este dezvăluirea caracterelor. Aceasta se poate realiza în multe moduri. Uneori, vei proceda direct, ca în expozițiune, iar alteori veți pefera căile indirecte - adică, a merge împotriva curentului secvenței, într-un mod subtil, discret sau neașteptat. Lucrurile pot părea grozave, iar dialogul colocvial sună cald, prietenos și deschis, dar conținutul convorbirii între personaje poate fi ostil și încărcat de venin. Secvența sufrageriei, din "American Beauty", e un exemplu grăitor în acest sens. Lester, soția sa Carolyn, și fiica lor Jane, stau la masă și-și iau cina. Pe masă ard lumânări în jurul unui frumos aranjament floral, au vin frapat, iar pe fundal se aude o muzică liniștitoare. Totul arată absolut splendid: o familie americană luând în tihnă masa de seară. Subiectul secvenței, însă, constă numai în nemulțumiri și lpriofte?s"tes:e "pMlaâmnăg,e cfhiiacra tJraenbeu.ieIasr ă Carsoculyltn ămîi merrăesupunmduez:ica" Nua.staNu de nevoie. De îndată ce vei prepara și tu o mâncare hrănitoare și în același timp savuroasă, ca asta pe care o vom mânca acum, ai să poți asculta orice muzică dorești." ȘȘi de-aici încolo, totul merge din rău în mai rău, sfârșindu-se în tăcere, vinovăție și furie. Un alt mod de a dezvălui personajele este prin a pune alți oameni să le descire, cu ajutorul dialogurilor. Henry James avea o teorie pe care onumea "Teoria Iluminării", în care a avansat ideea că personajul principal al unei povești ocupă centrul unui cerc, iar la periferia cercului se situează toate celelalte personaje din povestire. De fiecare dată când un personaj interacționează cu personajul principal, acesta va "ilumina" câte un alt aspect al personajului principal, ca și cum ar intra într-o încăpere întunecoasă, aprinzând lămpi escamotate în pardoseală, la colțurile camerei. În același mod, dialogul iluminează și relevă diverse aspecte ale personajului. Uneori, puteți juca o scenă folosind instrumentul subtextului. Subtextul conține ceea ce nu se spune în timpul secvenței. Un prieten al meu, un actor care jucase câteva roluri în niște seriale de televiziune, nu mai avea de lucru și trebuia să-și găsească o slujbă. Un prieten bun de-ai lui tocmai fusese angajat să facă regia unui film de lung-metraj. Trecuse ceva vreme de când nu se mai văzuseră, așa că și-au fixat o întâlnire. Problema prietenului meu, desigur, era aceea de a afla dacă nu cumva în film exista vreun rol și pentru el. Regisorul, în schimb, ținea neapărat să fie cât mai evaziv. Așa că s-au întâlnit și, în timpul mesei, care a fost singurul lucru despre care n-au schimbat o vorbă? Nevoia prietenului meu de a-și găsi o slujbă - adică, tocmai subiectul principal care-i făcuse să se întâlnească. Asta se numește subtext. În "Annie Hall" există o secvență scurtă dar excelentă, care ilustrează acest lucru. Alvy Singer tocmai a întâlnit-o pe Annie Hall și se duc la ea acasă ca să bea ceva. Ies pe balcon și, în timp ce stau de vorbă, pe ecran se suprapun subtitluri cu adevăratele lor gânduri, aflate în totală contradicție cu ceea ce-și spun unul altuia. Este o secvență care expune perfect profunzimile și dimensiunile pe care le putem realiza cu ajutorul subtextului. Dramatismul confruntării constituie un alt mod de a scrie dialoguri eficiente. Din moment ce doriți să imprimați un anume conflict secvențelor pe care le scrieți, fie în relație cu un factor exterior, fie în interiorul personajului, puteți crea o confruntare verbală. În "Sideways", Miles (Paul Giamatti) și Jack (Thomas Haden Chuch) se ceartă încontinuu fiindcă doresc lucruri diferite. Miles vrea să se bucure de experiența degustării pvuincutreildoer,veidaerreJaocpkusev rveăa dsaău șoic-aozitarasgăă.creDaoțuiă upnerdsioanlaojge ccare asău genereze conflict pentru a ține povestirea în mișcare și să ilustreze caracterele. Deasemenea, dialogul mai e și un foarte bun dispozitiv de tranziție. Secvențele se succed prin tranziții vizuale sau verbale - de la secvența A la secvența B, și așa mai departe. Puteți încheia o secvență cu un personaj care spune ceva, pentru ca apoi să tăiați la secvența următoare în care un alt personaj continuă același dialog - de exemplu, dacă prima secvență se termină cu întrebarea pusă de un personaj, iar cealaltă începe cu răspunsul pe care-l dă un alt personaj la aceeași întrebare (sau la alta...) Acest procedeu este folosit cu succes în "The Silence of the Lambs" (Ted Tally), și în "Julia" (Alvin Sargent). Puteți scrie o secvență de montaj - o succesiune vizuală de secvențe, unite printr-o aceeași idee, cu un început, un mijloc și un sfârșit precis definite. "American Beauty" ilustrează magistral acest procedeu, în episodul cu proprietatea de vânzare. Carolyn vrea să vândă o casă și le-o arată mai multor clienți diferiți. Dialogul e continuu, trecând de la o secvență la alta și urmărind astfel personaje diferite, în diverse locuri din casă, dar întregul episod are de fapt structura unei singure secvențe. Este un mod de a condensa timpul, spațiul și acțiunea. Toate acestea sunt instrumente ale realizării personajelor. Crearea unor personaje complwete și multidimensionale, și scrisul de dialoguri reușite, iluminează și dezvăluie caracterele. Despre asta-i vorba.<$F - Cum spun și personajele din "Pescuit sportiv", de Adrian Sitaru. (n.tr.)> Exercițiu » Scrieți biografiile a două sau trei dintre personajele dumneavoastră principale, pe circa șapte până la zece pagini, sau chiar mai mult, dacă e necesar. Concentrați-vă asupra primilor lor ani de viață. Unde s-a născut personajul? Cum își câștigau existența părinții lui? Are frați sau surori? În ce relații e cu rudele - prietenoase și de sprijin, sau tensionate și combative? Definiți celelalte relații pe care le are personajul în al doilea și al treilea deceniu de viață, și vedeți cum i-au format și influențat aceste relații caracterul. Vă mai amintiți ce spunea Henry James în "Teoria Iluminării"? Fiecare personaj aruncă o nouă lumină asupra personajului dumneavoastră principal. Înainte de a începe să-i scrieți biografia, gândiți-vă la personaj (numai la el, sau și la cele din jurul lui) timp ce câteva zile, apoi rezervați-vă un timp în care să puteți lucra pentru două sau trei ore fără întrerupere. Nu primiți nici un telefon, nu dseaus chviidzeițtielteelpervieztoernuill,orl.ăsVațăi pîonatpeacfei e-dmeaialj-uutlo,r jdoaccuărilreedvuicdeețoi lumina sau puneți o muzică discretă; n-ar fi exclus nici să beți jumătate de pahar de vin, pentru destindere - dar nu mai mult, dacă nu vreți să ajungeți la dependența de alcool pentru a putea scrie. Apoi, începeți să "aruncați" pe hârtie toate cuvintele, gândurile și ideile care vă vin despre personaj. Lăsați-le să vă iasă din minte, nestingherite. Nu vă bateți capul cu gramatica, punctuația, ortografia sau caligrafia. Oricum nu veți arăta nimănui aceste pagini; ele sunt doar unelte pe care le folosiți în timp ce vă explorați personajele și ajungeți să le cunoașteți. Dacă vrei să includeți în scenariu unele părți din biografia personajului, foarte bine. Deocamdată, însă, important este să vă descrieți cât mai amplu personajul pe hârtie. Lăsați-l să se descopere singur - să descopere cine este. Faceți același lucru cu viața profesională, viața personală și cea privată a personajului. Scrieți o pagină, două, despre modul său de a-și câștiga existența, despre relațiile și hobby-urile sale. Puteți chiar să construiți "o zi din viața" personajului, scriind cu acest prilej cum arată o zi tipică pentru el: ce face, din momentul când se dă jos din pat, dimineața, și până noaptea când adoarme? Descrieți-i ziua, pe o pagină sau două. Dacă simțiți nevoia să vă întindeți mai mult, nici o problemă. Dacă o rezolvați în mai puțin, iarăși e bine. Dacă descoperiți în viața personajului orice zone pe care vă simțiți nesigur sau incert, acordați-le una sau două pagini. Asociați liber ideile. Faceți și unele cercetări, dacă e necesar. Relațiile dintre dumneavoastră și personaje sunt la fel ca relațiile între cei mai buni prieteni. Hotărâți de ce anume aveți nevoie, apoi definiți mai clar. Când nu știți dacă să scrieți sau să nu scrieți vreun lucru, răspunsul este întotdeauna: scrieți-l! În această etapă, nu vă abțineți și nu vă autocenzurați. Este scenariul dumneavoastră, povestirea dumneavoastră, personajele dumneavoastră, propriile dumneavoastră decizii dramatice. După ce v-ați îndeplinit misiunea astfel stabilită, vă veți cunoaște personajele ca și cum v-ar fi buni prieteni. Capitolul 7. Conflictul și cercul ființei a"Sșitnegudriunl clouncfrluicctaurle îanrtereimppeorrstoannațjăe.esȘtȘei pnouvepsutteeaț,i isa-ro pdoevzevsotelatasței decât începând cu nevoile și motivațiile lor: alăturați personajele, iar ele vă vor crea povestea." - Frank Pierson "Dog Day Afternoon", "Cool Hand Luke" Când scrieți scenariul, aspectul cel mai esențial pe care trebuie să-l țineți mereu minte este acela că orice poveste dramatică presupune un conflict. Mulți scenariști par să uite de acest lucru. Dacă scopul oricărei secvențe dintr-un scenariu este fie acela de a duce povestea mai departe, fie cel de a dezvălui informații despre personaj, uneori scriitorul are impresia falsă că simpla narare a povestirii este aceea care duce personajul înainte, ca și cum ar muta o piesă de șah pe tablă, fără a se concentra asupra conflictului. De ce este conflictul atât de important pentru scrierea unui scenariu? Fiindcă produce tensiune, ritm, suspense, și-l ține pe cititor, sau pe spectator, cu sufletul la gură. Un film acționează după o scară de proporție mai mare decât cea naturală, iar dacă vreți să scrieți un scenariu care să aducă pe lume o anumită ordine, trebuie să captivați auditoriul. Asta înseamnă să generați conflict. Cuvântul "conflict" înseamnă "în opoziție cu". În termeni literari, este definit ca fiind "crearea forței de opoziție dintre personaje și acțiuni care ajută la formarea sau motivarea plotului". Dacă aveți un personaj cu o nevoie dramatică puternică și clar definită, atunci puteți plasa obstacole în calea acelei nevoi dramatice, iar povestea devine a personajului care învinge obstacol după obstacol, pentru a-și satisface nevoia dramatică. Dacă personajul are un punct de vedere ferm și distinct, și mai aveți încă un personaj cu un punct de vedere contrar, rezultatul constă într-un conflict intens și continuu în cadrul secvenței. ȘȘi numai despre asta-i vorba - despre susținerea Catherinei într-un context emoțional sau fizic. "Cold Mountain" este un foarte bun exemplu care ilustrează complexitățile multidimensionale ale conflictului. Romanul lui Charles Frazier, adaptat de regisorul Anhony Minghella, are acțiunea plasată în timpul Războiului Civil din Statele Unite - o perioadă brutală și sângeroasă, care a divizat violent națiunea după linii politice și geografice. Povestea se concentrează asupra a trei personaje: Inman (Jude Law), un tâmplar, om plin de talente și foarte zgârcit la vorbă. Ada (Nicole Kidman), o tânără crescută spre a deveni o "demoazelă" sudistă, fiindcă a unui pastor baptist, care știe să citească, să scrie, să cânte la pian și să fie o "gazdă" perfectă. Ruby (Renee pZellAwdeagerc)e esîtneseoamfneămepiueteirnesatabșiilă îșnicrpeldienrăeadeînviafțoărțcealree oprîonpvraițiă, dezvăluindu-i o lume la care nici măcar nu visase vreodată. Trei vieți, dezrădăcinate de război, învață să depindă una de alta, pentru a-și îndura împreună supraviețuirea fizică și spirituală. ȘȘi apoi, mai este și Cold Mountain, un orășel cuibărit la poalele Blue Ridge Montains din North Carolina, care reprezintă un timp, un loc și un mod de viață ce s-au pierdut pe vecie. Cold Montain este cu adevărat ca un far al iubirii, un loc care rezidă în adâncul inimii. În filmul "Cold Mountain", conflictul e totul, iar acesta este construit și stabilit cu ajutorul situației dramatice. Povestea are loc în timpul conflictului între state care determină schimbarea modului de viață din America. Orice schimbare presupune un conflict. Povestea începe în flashback, cu soldații Uniunii care sapă sub o tabără a confederaților, punând explozivi. Facem cunoștință cu Inman, care recitește una dintre numeroasele scrisori primite de la Ada, în care aceasta îi împărtășește speranțele și visele ei (auzită în voiceover). Deja, se creează astfel un contrast vizual accentuat între Inman și tabăra confederaților. Chiar în timp ce auzim cuvintele Adei, îi vedem pe soldații unioniști cum aprind fitilul. Apoi, se dezlănțuie iadul. Armata Uniunii, pornind la atac, se împotmolește în crater, iar confederații o înconjoară pe marginile acestuia, trăgând la grămadă. Așa începe filmul. În toiul acestei nebunii și zăpăceli generale, intervine un flashback care ne poartă cu doi ani în trecut, la Cold Mountain, și vedem amintirea lui Inman despre felul cum a cunoscut-o pe Ada. Opoziția de forțe din povestire generează deja conflictul: Nord versus Sud, dreptate versus nedreptate, stat versus individ, și așa mai departe. Inman, rănit într-o fricțiune ulterioară, ascultă cuvintele Adei: "Vino înapoi, iubirea mea", și hotărăște să dezerteze din armata Confederației, pentru a fugi de toată această nebunie a războiului. Vrea să ajungă înapoi acasă, la femeia pe care o iubește, și de mânat de nevoia lui dramatică îndărăt spre Cold Mountain. La fel ca "Odiseea" lui Homer, drumul lui Inman este povestea unui om care nu dorește altceva decât să se întoarcă acasă, iar pe parcursul călătoriei se confruntă cu tot felul de obstacole ce-i ies în cale. Povestea lui devine un test suprem al curajului, mândrei, loialității și iubirii romantice. Trebuie să se ascundă și să fugă de dușmani, ca și de vânătorii de recompense aflați în solda Confederației. Trebuie să îndure foamea și ovoseala, și să se confrunte cu propriile lui temeri și îndoieli, în timp ce călătorește spre Cold Mountain, un drum de peste trei sute de mile pe jos, prin locuri dificile și adeseori imposibil de traversat. E un drum uluitor. Fiecare pas pe care-l face înapoi seprceonCforludntMeo,unpteanitnrudeav-ilneînovinfgoer.mă de conflict cu care trebuie să Mitologia călătoriei este o temă universală în toate culturile omenești și e exrimată și imitată indiferent de limbă, civilizație, societate, culoare, timp sau loc. Cu toții străbatem același drum în viață, de la naștere până la moarte, iar sarcina noastră este aceea de "a hotărî ce să facem cu timpul care ne-a fost dat", cum spune Gandaalf, în "The Lord of the Rings: The Fellowship of the Ring". Tema universală a călătoriei este exprimată în "Ma rch of the Penguins" (adaptat de Jordan Roberts, după documentarul francez realizat de Luc Jacquet și Michel Fessler). În acest extraordinar film documentar, urmărim pinguinii Imperiali în timp ce merg înapoi spre locurile lor de îmulțire din Antarctica și se confruntă cu obstacolele dure și aspre ale mediului lor de viață. Le capturează intensa voință de a supraviețui și, în călătoria lor, vedem fundamentele emoționale ale tuturor dramelor: expozițiunea, conflictul, complicațiile, progresia narativă, tranziția, surpriza, punctul culminant și rezolvarea. Dacă vrem să creăm contextul conflictului, vedem că există două genuri: unul este conflictul interior, iar celălalt, conflictul exterior. Inman alege dezertarea și întoarcerea la Ada, așa că frica, îndoiala, dragostea, perseverența, îndurarea întregii lupte pentru supraviețuire, dilemele între a acționa sau a rămâne pasiv, și așa mai departe, toate reprezintă un conflict interior. Conflictul exterior este reprezentat de forța sau forțele care acționează în afara personajului - pericolele războiului, condițiile atmosferice, accidentele de teren, ispitele, precum și greutățile fizice. în "Cold Mountain", Ada este o tânără orășeancă instruită, care a fost toată viața protejată de tatăl ei (Donald Sutherland). În urma morții lui neașteptate și a plecării lui Inman pe front, Ada rămâne complet singură la fermă, în mijlocul unor pericole extreme, fără a avea nici cea mai vagă idee cum să se descurce. Amenințată de înfometare, atacuri și posibilitatea ca Inman să nu se mai întoarcă niciodată, Andy trebuie să învețe să se adapteze și să trăiască din roadele pământului, precum și să aibă încredere în independenta Ruby. Ruby o învață cum să cultive zarzavaturi, cum să repare gardurile și cum să-și poarte de grijă în general. Împreună, cele două femei găsesc soluții de supraviețuire în mijlocul ostilităților și al vărsărilor de sânge care le înconjoară din toate părțile. Explorați viața interioară a personajului, pentru a găsi și a amplifica dramatic conflictele din interiorul scenariului. Waldo Salt mi-a spus odată că, după părerea lui, cheia unui scenariu de succes se găsește în pregătirea materialului. Dialogurile, spunea el, sunt "perisabile", așa cum am menționat și anterior, fiindcă ulnuiacstăorvoprobaetaescoăricmâanid bsiănei.mpDraorvi,zeazeadrăeupglaitci eplenitnrsuisctaenpte,rsnoenavjouila dramatică a personajului este sacră; ea e aceea care ține toată povestea închegată. Scrisul cuvintelor pe hârtie, a conchis Waldo, e cea mai ușoară parte din procesul realizării unui scenariu. Conflictul este un factor major în crearea personajelor. În cele mai multe cazuri, forțele cu care se confruntă personajul vor fi o combinație de elemente interne și externe. Conflictul din povestirea dumneavoastră este o sursă de tensiune care alimentează elanul narativ necesar pentru a parcurge firul epic. Uneori, conflictul cu care se confruntă personajul este o reacție față de o anumită secvență sau un anume moment din scenariu. În "Crimson Tide", a fost primit un mesaj de urgență cu ordinul ca sumbarinul să-și lanseze rachetele nucleare. Nu peste mult, sosește un alt mesaj de urgență, care transmisiunea se întrerupe înainte de a putea fi citit tot mesajul. Ce conține? Confirmă lansarea misilelor, sau contramandează ordinul precedent? Ce să facă sau să nu facă din cauza acestui al doilea mesaj constituie principalul conflict al filmului, iar tensiunea și suspense-ul se amplifică până vor putea fi luate măsurile corecte. Se ajunge la o stare de pasivitate încordată, până se va repara instalația radio ca să se afle ce anume spun ordinele. Iar în timpul acestei așteptări de câteva minute, conflictul e inițiat de ceea ce nu se spune, intensificând și prelungind suspense-ul momentului. Conversația dintre cele două personaje principale, interpretate de Denzel Washington și Gene Hackman, nu abordează "problema mesajului". În schimb, personajele discută dacă faimoșii cai Lipițani de la Viena sunt negri ori albi. Această conversație reflectă nu numai subtextul secvenței, ci și orice implicații rasiale care ar putea să existe între cei doi. E un exemplu excelent de ilustrare a conflictului în cadrul tensiunii de moment. În "Collateral", conflictul începe cu nevoia dramatică a personajului Max, șoferul de taxi, care e angajat pentru o seară de Vicent, un ucigaș plătit căruia i s-au c om an da t cinci asasinate. Când descoperă intențiile lui Vincent, Max devine literalmente un accesoriu al crimelor și, cu toate că încearcă să iasă din combinație, nu poate. Odată ce s-a stabilit conflictul, acesta duce acțiunea înainte, devenind combustibilul care alimentează narațiunea. În cazul lui Max, conflictul extern dă naștere conflictului intern. Timp de doisprezece ani, Max a nutrit visul de a-și înființa propriul serviciu de limuzine. În fiecare seară, la intrarea în schimb, și urmează programul personal: curăță taxiul, introduce o mică fotografie cu o insulă pustie sub parasolar, și visează la noua lui limuzină Mercedes. Dar, la sfârșitul Actului al II-lea, așa cum am mai menționat, Max își dă seama că trăise o viață de tip "într-o bună zi" - "într-o bună zi" "oîsnătra-iobăbudneăstzuii" bvanilăcsa sîăn-șuirmdăesmcuhnicdaă lparotparxiiaurfi rșmiă vdae flaicmeuzciene,a ce-și dorește cu adevărat... Iar aceste vise din categoria lui "într-o bună zi", după cum știm cu toții, nu se realizează niciodată. Coliziunea dintre visele unui personaj și realitate generează conflict. "Rushmore", al lui Wes Anderson, e un exemplu concludent în acest sens. Aceasta este natura conflictului. Când începeți să concepeți și să vă formulați personjele, vedeți dacă puteți crea un conflict intern sau extern care să ajute la propulsarea poveștii înainte. Rețineți, scopul oricărei secvențe este fie acela de a împinge povestirea înainte, fie de a dezvălui informații despre personaj. Metoda dramatică esențială pentru atingerea acestui scop este generarea conflictului - a conflictului interior sau a celui exterior. Conflictul poate crea dimensiuni care influențează personajul și linia epică în mai multe moduri semnificative. În "Magnolia", excelentul scenariu al lui Paul Thomas Anderson, temele reconcilierii și iertării se împletesc prin toată povestirea și dezvăluie felul cum acțiunile din trecut ale părinților înrâuresc și influențează comportamentul copiilor. Earl (Jason Robards) moare de cancer și, pe patul de moarte, caută să obțină iertarea fiindcă în urmă cu ani de zile și-a lăsat fiul, pe Frank (Tom Cruise), pe-atunci în vârstă de paisprezece ani, să-și îngrijească singur mama muribundă. Acest incident al părăsirii soției de către Earl, în pragul morții, a afectat profund personalitatea lui Frank, făcându-l să-și formeze un stil de viață prin care-și canalizează revolta spre a convinge bărbații să folosească sexul ca pe o armă pentru "a distruge sexul opus". Când se confruntă în sfârșit cu Earl, ajuns la rândul lui pe patul de moarte, Frank reușește să-și finalizeze relația cu tatăl său. Secvența ilustrează felul um anumire fapte descoperite în biografia personajului, pot ajuta la formarea și definirea vieții acestuia. Prin biografia personajului, vă puteți forma caracterele, pentru ca apoi să le dezvăluiți, arătând cine sunt și ce roluri joacă pe linia povestirii. Celebra piesă "Strigoii", de Ibsen, se ocupă de unele dintre aceeași teme, vorbind despre păcatele tatălui care i se trabnsmit fiului. Unul dintre modurile de a realiza acest lucru este prin efectuarea unui exercițiu pe care eu îl numesc Cercul Ființei. Acesta este un proces care vă dă posibilitatea de a descoperi, în viața personajului, un incident cu impact emoțional asupra firului epic. În mod tipic, e vorba de un incident sau eveniment prin care personajul principal trece la un moment dat între vârstele de nouă și optsprezece ani. Aceasta este o perioadă decisivă în formarea personalității, în timpul căreia un eveniment traumatic ar putea să afecteze tot cursul vieții unui personaj. Acest eveniment poate fi zimcoarctaerae ulnausiă poărcinctaetrsiacue aemaolțtieonfailiănțaedâdnrcaăgis,auuno sionifidremiatbautze permanentă, o mutare într-un alt oraș ori în altă țară, și așa mai departe. Numesc acest eveniment Cercul Ființei deoarece, dacă vă imaginați personajul ca pe un cerc, după care îi secționați viața eveniment cu eveniment, ca și cum ați tăia o plăcintă în felii, puteți evoca incidentele sau evenimentele fizice, emoționale mintale, spirituale, sociale, mistice, politice, traumatice și intelectuale din viața lui care i-au influențat comportamentul. Făcând acest exercițiu, puteți crea un portret foarte bine rotunjit al personajului, care să evoce emoțiile, gândurile și sentimentele ce extind și aprofundează caracterizarea. "Thelma & Louise" este un exemplu grăitor al Cercului Ființei ca eveniment și mod de folosire. Scenariul lui Callie Khouri nu menționează explicit că Louise a fost violată și nu i s-a putut face dreptate, când era adolescentă și locuia în Texas. Deși acest lucru e doar insinuat o dată sau de două ori pe parcursul scenariului, calvarul din trecut al Louisei are impact asupra comportamentuluiei fizic mintal și emoțional din tot timpul filmului. "Dacă zbori capul unui tip cu pantalonii-n vine," spune ea, "Texas e utimul loc unde-ai vrea să fii prinsă!" Faptul că poartă în suflet furia și durerea acestei poveri este acela care în ultimă instanță duce la incidentul ce pune în mișcare întregul plot - împușcarea ndividului care încearcă s-o violeze pe Thelma, în parcare. Acest fapt explică de ce apasă Louise pe trăgaci în primul rând și apoi de ce jură să nu mai pună piciodată piciorul pe teritorul statului Texas. "Mai bine mor", declară ea cu emfază. ȘȘi, desigur, această remarcă devine profetică. Din Oklahoma City, singura cale de a ajunge în Mexic fără a trece prin Texas e ocolind prin Utah și Arizona. Această decizie e cea care, în cele din urmă, le costă pe ambele femei viața, iar în acel punct, nici una n-ar mai accepta altă ieșire. Respectivul Cerc al Ființei, după părerea mea se declanșează în parcare, când Louise îl vede pe Harlan încercând s-o violeze pe Thelma. Louise își pierde complet cumpătul și apasă pe trăgaci, împușcându-l mortal pe Harlan. După părerea mea, trăgaciul din acea parcare nu e apăsat de Louise cea din prezent -ci mai degrabă de fata care a fost violată în Texas, cu atâția ani în urmă. Mai târziu, Hal, detectivul de a poliție (Harvey Keitel), îi spune la telefon: "ȘȘtiu ce s-a întâmplat în Texas" - iar și mai târziu Thelma, referindu-se la tentativa de viol, ghicește că "ți s-a întâmplat și ție, nu-i așa?" Până la sfârșituul filmului, Louise nu răspunde. Crearea unui eveniment de tip Cercul Ființei pentru personaj e o metodă inestimabilă pe care s-o folosiți pentru a modela și șîmibovgăățîintcraerbaacțtiercuel eavcensitmueian.t Dtarcaăumianttircațsi-aînpuvtiuatțaprpoedruscoenacju lueil între vârstele de nouă și optsprezece ani, vedeți ce se întâmplă. S-ar putea chiar să vă explorați propria viață, ca să vedeți dacă nu cumva și dumneavoastră vi s-a întâmplat un eveniment traumatic, în acel interval. De ce tocmai între nouă și optsprezece ani? În primul rând, fiindcă pare să fie cea mai hotărâtoare perioadă din viața unei persoane pentru formarea caracterului, și rezultă în niște tipare comportamentale specifice, care rămân imprimate în psihic, la nivel fie conștient, fie subconștient. Cunoscutul comportamentalist Joseph Chilton Pierce afirmă că există patru perioade majore sau "salturi", de dezvoltare a inteligenței omenești. Prima perioadă de dezvoltare a inteligenței se produce când copilul are ca un an și învață să meargă. Al doilea salt intelectual are loc în jurul vârstei de patru ani, când copilul află că are o identitate distinctă și aptitudini de comunicare. Al treilea stadiu de dezvoltare intelectuală survine pe la nouă-zece ani - vârsta când copilul înțelege că are un glas singular și individual și începe să conteste autoritatea, formându-și propriile sale opinii despre ce e bine și ce e rău și începând să spună ce gândește. Aceasta este o perioadă vitală în viața copilului. Al patrulea stadiu al dezvoltării inteligenței omenești, și poate cel mai important salt evolutiv, conform teorwei lui Pierce, se produce când tânărul are în jur de cincisprezece-șaisprezece ani -în plină perioadă a adolescenței. Aceasta este vârsta când individul începe să se revolte împotriva autorității și încearcă să-și găsească propria voce; dintr-o dată, înțelege că părinții săi nu mai sunt centrul universului, și se uită în afară, căutând în lumea din jur alte modele de comportament. Adolescentul este influențat puternic de cei de-o seamă cu el, și poate începe să se îmbrace diferit, să-și vopsească părul, să-și facă piercinguri sau tatuaje, să experimenteze cu drogurile - acțiuni care sunt mai acceptabile pentru anturaj, decât pentru părinți și restul societății. Dar aceste acțiuni exprimă identitatea și individualitatea adolescentului în contextul grupului de congeneri. Uitați-vă numai la propriii dumneavoastră copii, nepoți ori nepoate, sau la ai prietenilor și observați cum se îmbracă, acționează și reacționează. Este o perioadă atât de influentă din evoluția persoanei, încât își poate lăsa amprenta subconștientă pentru tot restul vieții, cam la fel ca urmele picioarelor de la mobilă imprimate în covor. Stați o clipă să priviți în trecutul propriei dumneavoastră vieți, și veți vedea cât de influentă a fost acea perioadă. Închideți doar ochii și retrăiți momentele când aveați cam aceeași vârstă, oriunde între nouă și optsprezece ani, sau cam pe-acolo, și vedeți adfaceăctaat ceexlistmati mvurletu.n Ceveînitmâemnptlarseauvăinvciindeenîtn mciontcer?et Gâcnadrieți-vv-ăa cum e posibil să vă fi afectat acel eveniment, eventual chiar schimbându-vă viața. Dacă vă întoarceți în trecutul personajului și creați un incident sau un eveniment care să aibă o influență majoră, în continuare puteți îmbogăți textura și profunzimea oricărui personaj la care lucrați. Creând un eveniment de tip Cercul Ființei, puteți genera un conflict sau o complicație a plotului care va amplifica dimensiunile personajului. Unul dintre studenții mei, dramaturg cunoscut și foarte activ, voia să treacă de la scrisul pentru scenă la scrisul pentru ecran. Avea o povestire interesantă, despre împăcarea între două surori, după mulți ani de abs ență . Povestea începe cu personajul principal, medic stomatolog, suportând o procedură dentară. În timp ce e anesteziată, doctorița își amintește de o perioadă din tinerețe, când a văzut cum sora ei era violată de un unchi. Temându-se să nu fie văzută, a fugit și, cu acel prilej, s-a împiedicat de un bolovan, a căzut și s-a lovit la dinții de sus -aceiași dinți care acum îi fac probleme. ȘȘi-a reprimat complet amintirea acestui eveniment, până acum, iar asta o face să se reconcilieze cu sora ei. Acest eveniment al Cercului Ființei e declanșatorul întregii povestiri. Astfel, temele împăcării și iertării au ajuns să constituie impulsurile narative ale întregii povestiri. I-am sugerat autorului să vedem evenimentul Cercului Ființei, pe măsură ce se desfășoară povestirea, sub formă de fragmente și flash-uri răspândite pe tot parcursul filmului. Protagonista își reamintește fragmentar incidentul, iar varianta finală a scenariului a ieșit foarte puternică. "The Bourne Supremacy" folosește același gen de tehnică vizuală pe tot parcursul narațiunii, arătându-ne crâmpeie din memoria lui Bourne, în timp ce acesta încearcă să-și reamintească asasinarea politicianului Neski și a soției lui, la Berlin. Procedeul adaugă tensiune și putere experienței cinematografice. Aceasta este influența Cercului Ființei. Odată ce ați creat o experiență sau un incident care afectează viața personajului, puteți baza arcul emoțional al acestuia pe acel incident, punându-l să se confrunte cu experiența și s-o rezolve - sau nu... Devine un mod de a îmbunătăți personajul, creând un punct de vedere și o atitudine puternice, bine definite, și conține în interiorul său scânteia conflictului. Unele filme folosesc Cercul Ființei ca bază a firului epic, astfel încât de acolo devine subiectul întregului film. "Kill Bill: Vol. 1", al lui Quentin Taratino, e un alt exemplu grăitor în acest sens. Atât acesta, cât și "Kill Bill: Vol. 2", se ocupă de tema răzbunări - dar evenimentul Cercului Ființei este acela care definește povestea Miresei (Uma Thurman) și a lui O-Ren (vLeducemy Lciuum),Oo-Rpeon endteavienie dliindePraartelaumIi.i Îsnutbrt-eurnaneepisdoidn dJeapaonniimaa.țieÎ,n copilărie, asistă la asasinarea părinților ei de către un gangster japonez. În timpul crimei, zace ghemuită sub pat și jură răzbunare pentru totdeauna. Peste câțiva ani, se răzbună seducându-l pe ucigașul părinților ei, pentru ca apoi să-l omoare - și pe el, și pe complicii lui. Devine cea mai notorie asasină din Japonia și, curând, accede până la vârful lumii interlope. Acest lucru duce, în cele din urmă, la răfuiala dintre O-Ren și Mireasă, care ocupă aproape toată jumătatea a doua a primului film. Vedem în detalii explicite cum a schimbat evenimentul Cercului Ființei viața lui O-Ren. Uneori, veți putea găsi un eveniment al Cercului Ființei pentru personajul dumneavoastră fără nici cea mai mică problemă, acesta decurgând în modul cel mai firesc din biografia personajului. Alteori, s-ar putea să nu mai fie chiar atât de ușor. E posibil să trebuiască să munciți, să vă chinuiți, să gândiți temeinic, să cugetați, să reflectați și să chibzuiți mult pentru a hotărî care ar putea fi evenimentul Cercului Ființei în viața personajului. În "The Silence of the Lambs", Cercul Ființei joacă un rol proeminent în transformarea lui Clarice Starling (Jodie Foster), o tânără agentă F.B.I. în stagiu care urmărește un ucigaș în serie și trebuie să-și rezolve problema unui incident petrecut în propria ei copilărie. Acel incident, moartea tatălui ei, un polițist de orășel ucis în timpul unei tentativede jaf, a lăsat un gol important în viața ei, influențându-i căutarea subconștientă a unui personaj patern. Extraordinarul scenariu al lui Ted Tally se concentrează asupra relațiilor lui Carice cu trei tați - celreal, tatăl ei biologic, care e prezent ca un fel de fantomă pe tot parcursul acțiunii; Jack Crawford (Scott Glenn), Directorul Diviziei de ȘȘtiințe Comportamentale de la Academia F.B.I., care e iubitor dar sever, și rămâne oarecum distant; și genialul dar și letalul Hannibal Lecter (Anthony Hopkins), care devine un soi de mentor pentru ea, călăuzind-o și învățând-o ce anume să caute în timp ce-l urmărește pe ucigașul în serie cunoscut ca Buffalo Bill. Pe măsură ce "The Silence of the Lambs" se desfășoară, fiecare dintre "tații" lui Clarice are s-o învețe câte ceva, în timp ce tânăra stagiară parcurge drumul de la studenție la profesionalism. Căutarea tatălui este o temă majoră în literatură. De multre ori, caracterul unei persoane, afirmă psihologii, se reflectă în căutarea tatălui, care în realitate este doar o căutare a sinelui adevărat. Adesea, câte o persoană își caută destinul chiar în timp ce destinul o caută pe ea. Moartea tatălui lui Clarice este evenimentul Cercului Ființei din viața ei. Din cauza morții tatălui, Clarice e trimisă să locuiască la un unchi din Montana. Într-o noapte, o trezesc din somn szablievreezteeluenuimideinltore cmaireelușseuin,t etătiraițmii.săFiliandun porrifneslăinîantc.erHcaânndibaslă Lecter o forțează să se uite la acest eveniment emoțional pe care l-a ascuns și-i dă posibilitatea să-l reconstituie, pentru ca astfel să se elibereze de el. Spre sfârșitul filmului, Clarice și-a transformat viața. Acum se află pe punctul de a începe să-și construiască o nouă viață, nu numai în termenii relațiilor cu bărbații, ci și pe plan profesional, ca agent F.B.I. de prima mână. Numai când se poate confrunta cu acest incident din trecutul ei devine cu adevărat liberă. Cum poate Cercul Ființei să vă afecteze scenariul? În multe feluri, evident, dar găsesc că importanța lui constă în aceea că furnizează o sursă de conflict, fie interior, fie exterior, cu care personajul trebuie să se confrunte pe parcursul narațiunii. Unul dintre exemplele mele favorite este "Seabiscuit".Îl vedem pe Red Pollard (Tobey Maguire) fiind dat unor străini, fiindcă familia lui nu poate avea grijă de el. Vă puteți imagina cum ar fi ca părinții să vă dea altora în jurul vârstei de cincisprezece ani, fiindcă nu mai au din ce să vă hrănească? Aceasta este secvența Cercului Ființei a lui Red, și cu toate că e preluată dintr-un eveniment real petrecut în viața lui, este un lucru care s-ar putea descoperi în timp ce se scrie biografia personajului. În film, Red se uită la o cursă de cai, într-un bâlci, când tatăl lui se apropie, aducând o față de pernă plină cu toate cărțile lui favorite."Îmi pare atât de rău..." începe tatăl. Îl privește pe Red. Are lacrimi în ochi. Dresorul, spune el, "are o casă. O casă adevărată... Există chiar și un telefon, în vecini, așa c-o să te putem suna cam o dată la două săptămâni, ca să-ți spunem unde suntem..." "Nu!" strigă Red. Tatăl său se apleacă și-l îmbrățișează. Red nu știe ce se întâmplă. "O să te descurci de minune aici [la cursele de cai]" îi șoptește tatăl său. "Ai talent.. ne vom întoarce." Apoi îl mai strânge încă o dată, dorind să-și creadă propriile cuvinte. "Ne vom întoarce... ne vom întoarce..." Mama lui plânge. Red privește, încă nedumerit, "cum tatăl său se lasă pe spate. Se uită în jur, prin lumina tot mai slabă ce scaldă hipodromul/bâlciul. Domnul Pollard își privește un moment fiul, în timp ce CAMERA începe să se retragă, lăsându-i rapid pierduți în mulțime..." Apoi, tăietură la secvența următoare. Secvența e scurtă, dar foarte emoționantă. Impactul acestui moment adupra ui Red este enorm - e evenimentul care-i influențează și-i etermină viața, o viață clădită pe desconsiderația de sine și pe o furie adânc înrădăcinată în suflet. Din punct de vedere emoțional, faptul de a fi părăsit de părinți l-a făcut să creadă că nu e destul de bun ca persoană, și vede acest lucru în comportamentul lui, când îi atacă pe toți cei apropiați. cEuvmenaim emnetnuțlioCneartc,ulcuoinsFiidiernțceăi Sseabpiosactueitapeliucna peșrisolnaajanpirmoaplrei.u-Azișsa în acest film. A fost dat la vârsta de șase luni, întocmai ca Red Pollard fiindcă nu corespundea imaginii încetățenite a unui cal de curse. A fost învățat să piardă, neavând voie să câștige cursele. E de mirare că "a uitat ce înseamnă să fii cal"? Seabiscuit este afectat de evenimentul Cercului Ființei din viața lui reală. Povestitorul ne spune că: "Seabiscuit a fost fiul lui Hard Tack și al puternicului armăsar Man O' War (...). La șase luni, a fost trimis să fie dresat de legendarul Sunny Fitzsimmons [care] a tras concluzia că mânzul era leneș. (...) Câtă vreme tatăl lui fusese un competitor feroce, aproape violent, Seabiscuit avea obiceiul de a dormi toată ziua bună-ziua și-i plăcea să lenevească ore întregi sub crengile ienpuărilor. Așa că l-au făcut partener de dresaj pentru caii «mai buni», silindu-l să piardă la o lungime de cap, pentru a mări încrederea în sine a celuilalt animal. (...) Când l-au înscris în sfârșit într-o cursă, a făcut exact ceea ce fusese dresat să facă... A pierdut... ȘȘi, desigur, totul avea sens. (...) Campionii erau mari. Erau supli. Erau lipsiți de orice imperfecțiune. Acest cal alerga așa cum se așteptaseră întotdeauna din partea lui să alerge..." Aceasta este puterea evenimentului de tip Cercul Ființei în viața personajului. Poate fi o sursă de conflict în linia narativă a acțiunii, indiferent dacă e vorba de un animal sau de un om. Filmul este un mijloc de comunicare vizual - o poveste spusă în imagini. După cum proclamă străvechiul text din "Yoga Vashista", "Lumea este așa cum o vedeți." Povestea dumneavoastră e coagulată de personajele și de conflictul ei, și devine arena unde unul sau mai multe personaje se confruntă cu teribilele provocări ale lumii din jur. Conflictul și Cercul Ființei sunt cheile care un în funcțiune motorul și propulsează personajul de-a lungul firului narativ. Exercițiu » Închiriați sau cumpărați D.V.D.-urile cu "Cold Mountain", "Seabiscuit", "Thelma & Louise" și"Magnolia", și studiați fiecare film din punctul de vedere al Cercului Ființei. La nevoie, scrieți un eseu prin liberă asociere de idei, despre ceea ce observați în materie de conflict. Orice dramă înseamnă conflict. Prin urmare, când vă gândiți la crearea personajelor principale, este foarte important să căutați căi de a genera conflicte. Asupra personajului dumneavoastră acționează forțe interne sau externe care vă pot ajuta să articulați și să definiți unmele dintre conflictele pe care le întâlnește personajul pe parcursul scenariului. aOdraetnaă coenfdleifcitnuiațliă sîinturaețisaurdsreameaxtiecrăn,e șviediențtierdnaec,ă ipnuctleuțsivdiovrizc combinație dintre acestea. Gândiți-vă la forțele externe care acționează asupra personajului. Care sunt? Puteți să le definiți și să le articulați? Scrieți-le doar într-un eseu de liberă asociere a ideilor, de circa o pagină sau două. Intrați în biografia personajului Cercului Ființei îi puteți crea. pur și simplu pe pagină, iar scormoniți prin viața emoțională Chiar dacă nu folosiți efectiv scenariul dumneavoastră, e bine istoric pe care vă puteți baza în și vedeți ce fel de eveniment al Uneori, un eveniment va "răsări" alteori poate fi necesar să a personajului pentru a-l găsi. evenimentul Cercului Ființei în să știți că personajul are un timp ce scrieți. J-asTonyBoGuinler:oy",Ce"Tshe-nBtoâumrpnleă SluaprBeemralciyn"?" Capitolul 8. Despre timp și memorie Marele cineast italian Michelangelo Antonioni afirma odată că "filmul este un limbaj care ocolește mintea și se adresează direct inimii." Nu încape nici o îndoială că acest comentariu i-a îmbibat explorarea spiritului omenesc în câteva dintre marile lui filme: "L'Avvent ura", "La Notte", "Ecl ip s e ", "Il Deserto Rosso", "Blowup", "Zabriskie Point", "The Passenger" și altele. În "The Passenger", David Locke, interpretat de Jack Nicholson, este un ziarist plictisit care aleargă după un subiect în Africa de Nord, când descoperă în hotel un englez mort de inimă. După ce stă un timp pe gânduri, David, sătul de proșpria lui viață, deziluzionat de slujbă și izolat în căsnicie, își asumă identitatea mortului, tăind astfel restricțiile din viața sa trecută, pentru a-și făuri alta, sub un nume nou. Desigur, nu știe ce-i va aduce viitorul, nici cre e destinul omului căruia i-a preluat identitatea. Face cunoștință cu o tânără detașată (Maria Schneider) și începe să se prezinte la întâlnirile oneroase ale mortului, în Londra, Munchen și prin toată Spania, întrucât "credea în ceva". Abia mai târziu află că individul vindea arme. Într-o secvență, David conduce o mașină decapotabilă închiriată, pe un drum de țară lung, mărginit cu copaci, în apropierea Londrei. Fata, Maria Schneider, stă pe locul de alături; se uită la el și-l întreabă: "De ce anume fugi?" Drept răspuns, David îi spune să se întoarcă. Fata se uită înapoi, și vedem, din unghiul ei de vedere, drumul pustiu și sterp pierzându-se în urmă. Momentul se prelungește în timp ce înțelegem că David își lasă în urmă trecutul, străbătând un prezent fără probleme, care-l duce spre un viitor necunoscut și incert. Este un moment de cinema la cel mai înalt nivel. Când am avut revelația acestei secvențe, am constatat că mă afecta la un nivel emoțional adânc și profund. Nici o vorbă, numai imagini și recunoașterea faptului că parcurgem acest drum al vieții cărându-ne în urmă trectul ca pe un bagaj nedorit. M-am întrebat adesea cum ar fi dacă am putea pur și simplu să ne lepădăm de trecut și să pășim în momentul prezent eliberați de timp și de amintiri. Când văd un film care-mi place, reacționez imediat, la un nivel emoțional, intuitiv. Fie îmi place, fie nu. Sau a reușit, sau n-a reușit. A, da, pot vorbi la nesfârșit despre ineligența vizuală a regisorului, despre jocul excelent al actorilor, despre calitățile plastice ale imaginii, despre poezia montajului, despre ingeniozitatea efectelor speciale. Dar dacă e să ajung la esență, există unsinur lucru care le ține pe toate unite la un loc - iar acela este scenariul. Ideile, conceptele, jargonul și comentariile analitice nu înseamnă dcrueaapdteăv,ărîant cemraci, snaium ices.teInfdriafcetruernat odraicăfărfâimlimțualt mîenrgbeucăîțnelel,inni-e are nici o importanță. În filme, povestea e totul. Oricine am fi, oriunde am trăi, din orice generație am face parte, aspectele singulare ale povestitului rămân aceleași. Așa stau lucrurile de când a creat Plato povestiri din umbrele care dansau pe perete. Arta de a povesti în imagini există dincolo de timp, cultură și limbă. Intrați în peșterile de la Elmira, Spania, și priviți piturile rupestre, sau în Muzeul Accademia din Veneția, și admirați acele șpanouri magnifice care reprezintă cele douăsprezece momente ale Drumului Crucii - și veți intra în marea viziune a povestitului vizual. Există azi mulți cineaști care insistă că firul epic liniar -acela în care povestea merge de la început și până la sfârșit urmând o linie narativă dreaptă - este depășit, demodat, nu mai "face parte din scenă". Aceștia proclamă cu glas sonor că structura în trei acte e moaawă, că nu mai ține de "filmul modern" - ce-o mai fi însemnând și aia. Unul a fost chiar auzit susținând că "filmul narativ hollywoodian agonizează, iar oamenii caută altceva. Întreaga școală a formatului Actul I/Actul al II-lea/Actul al III-lea este destructivă pentru un cinema prosper, în evoluție." De când "Pulp Fiction" a fracturat pentru prima dată structura cinematografică "modernă", s-au produs multe filme care ilustrează această căutare a unor forme noi: "Memento" (Christopher Nolan, "2046" (Wong Kar Wai), "Eternal Sunshine of the Spotless Mind" (Charlie Kaufman) și "The Usual Suspects" (Chris McQuarrie) sunt doar câteva exemple care-mi vin pe loc în minte. Aceste filme nu ilustrează neapărat o idee intelectuală particulară, așa cum a făcut lain Resais cu «L'Annee derniee â Marienbad» sau «Hiroshima, mon amour», ci nu fac decât să exploreze noi proocări în cadrul formatului structural de trei acte. "Run, Lola, Run" (Tom Tykwer) reflectă foarte bine acest lucru. Filmul se desfășoară ca un joc video. De fiecare dată când Lola nu reușește să obțină cei o sută de mii de dolari pemtru a-și salva prietenul, ghiciți ce se întâmplă: game over. Lola revine la început și joacă încă un joc, până învinge. Cineaștii caută mereu moduri noi de a-și spune poveștile: "Kill Bill: Vol. 1 and Vol. 2" (Quentin Tarantrino), "Being John Malkovich" și "Adaptation" (Charlie Kaufman), "The Hours" (David Hare), "The Matrix" (Andy și Larry Wachowski), "Magnolia" (Paul Thomas Anderson), "The Sixth Sense" (M. Night Shyamalan), "The English Patient" (Anthony Minghella), "The Royal Tenenbaums" (Wes Anderson și Owen Wilson), "American Beauty" (Alan Ball) și "The Bourne Supremacy" (Tony Gilroy), ca să numim doar câteva, toate forțează forma scenariului modern, atât ca stil cât și la nivel de conținut. La prima vedere, aceste filme pot părea să se revolte îfemlpodteritvraadgiețniuolnuailelican iparedneacreastoiavre-ledalror.adevărul este că sunt la Privind în urmă la modul cum a evoluat scenariul în ultimii douăzeci și cinci de ani, este ușor de văzut că forma acestuia s-a schimbat considerabil. Câtă vreme unele scenarii ca "Mystic River" (Brian Helgeland), "Cinderela Man" (Chris Hollingsworth și Akiva Goldsman), toate cele trei părți din "Lord of the Rings", "The Shawshank Redemption" (Frank Darabont) și "Sideways" urmăresc, toate, fire epice liniare (adică, sunt spuse de la început și până la sfârșit "în linie dreaptă"), în ultimii ani a început să se manifeste o anume tedință de a crea structuri mai romanești. Instrumentele romanului, cum ar fi fluxul conștiinței, amintirile, fanteziile, realitățile subiective, flashbackurile, narațiunea din voiceover și altele asemenea, sunt folosite în contextul scenaristic pentru a crea forme noi. Iar acest lucru se întâmplă, desigur, încă de a apariția filmului mut. Adeseori, timpul prezent se combină cu amintirile din trecut, ca în "The Eglish Patient", "Cold Mountain" sau splendidul "2046", aproape o meditație asupra timpului, dragostei și memoriei. În esență, se pare că încercăm să comunicăm o perspectivă mai interioară și să ne apropim mai mult de conștiința personajelor. Aici, în realitatea subiectivă a personajului, este locul unde trecutul influențează prezentul și visele se ciocnesc cu realitatea. Această fuziune între timp și memorie este unul dintre indicatorii a ceea ce eu consider o evoluție clară a scenariului modern. La momentul scrierii acestor rânduri, cred că ne aflăm în toiul unei revoluții a scenaristicii, o perioadă în care scenariștii împing forma în direcții noi. Modul tradițional de a "vedea lucrurile" s-a schimbat, și căutăm diverse căi de a ne racorda la propriile noastre experiențe și a încorpora noile tehnologii pe care le avem la dispoziție. Această revoluție/evoluție a scenaristicii pare să se bazeze pe o nouă conștiință vizuală a propriei noastre identități și a modului în care vedem lumea. Azi, popularitatea scenaristicii și a realizării de filme face parte integrantă din cultura noastră și nu mai poate fi ignorată. Intrați în orice librărie și veți vedea rafturi-rafturi dedicate tuturor aspectelor cinematografului. Toat lumea, se pare, dorește să facă filme. Scrieți un scenariu, luați unvideo recorder digital, filmați-l, transferați-l în computer, montați-l cu IPro Edit, sau cu oricare dintre celelalte sisteme, adăugați câteva efecte speciale digitale, însăilați un soundtrack dintr-o bază de date cu sunete și muzică, și veți avea un film pe care-l puteți trimite prin e-mail prietenilor și rudelor. Multe prezentări, atât de afaceri cât și artistice, se fac acum vizual, pe C.D. sau D.V.D. O dată cu ascensiunea dramatică a tehnologiilor digitale și a imageriei grafice pe computer, împreună cu influența treoțtelmeai leoxctalinesăwiareMl.eTs.sV.ș,i raealtiethynoTlVo,gieXiboxB,luPeltaooytSht,atiloan,canroeilosre adaugă enorma creștere numerică a festivalurilor de film, atât la noi cât și peste hotare, cred că am ajuns în mijlocul unei revoluții cinematografice. Facem deja seriale de televiziune cu episoade scurte pentru telefoanele celulare, ca să le vedem în timpul zilei sau să le proiectăm pe ecranele televizoarelor. E clar că am evoluat, și continuăm să evoluăm, în modul cum vedem lucrurile. În termenii scenaristicii, se pare că încercăm să ne apropiem de realitatea subiectivă a personajelor noastre în același mod în care marii pictori treceau de la lumea obiectivă a peisajelor și a figurilor religioase la lumea subiectivă a impresionismului și a expresionismului abstract. Aruncați o privire asupra unor filme ca "The Bourne Supremacy", "Kill Bill: Vols. 1 and 2", "Eternal Sunshine of the Spotless Mind", "Memento", "Courage Under Fire" (Patrick Sheane Duncan), remake-ul după "The Manchurian Candidate" (Daniel Pyne și Dean Georgaris), și altele. De ce se întâmplă acest lucru? Cred că, în pare, se datorează progesului tehnologiilor de film digital, care s-au schimbat și au influențat modul în care ne vedem și ne interpretăm propriile experiențe. Majoritatea filmelor care se produc la Hollywood sunt dulcege ca vata pe băț. Pot să pară că vorbesc despre ceva, dar nu conțin decât zahăr și apă chioară. Nu au nici un pic de conținut. După cum remarca odată Gertrude Stein despre Oakland, cu ani în urmă: "când ajungi acolo, nu-i nici de colo". Dacă ne uităm la felul în care se folosea flashback-ul într-un film cum este "Casablanca"(Julius și Philip Epstein, și Howard Koch), îl punem alături de flashback-urile fragmentare din "Ordinary People" (Alvin Sargent) și-l comparăm cu crâmpeiele de memorie din "The Bourne Supremacy", vom distinge clar o anumită evoluție vizuală în termenii stilului și cei ai execuției. Flashback-urile din "Casablanca" prezintă acea perioadă magică din Paris, când Rick (Humphrey Bogart) și Ilsa (Ingrid Bergman) s-au cunoscut și s-au îndrăgostit unul de altul. Secvențele care-i arată la Paris, în flashback, nu sunt altceva decât secvențe complete inserate în fluxul narativ al povestirii. Comparația acestora cu expresiile cinematografice din "The Bourne Supremacy" și "Ordinary People" poate fi un exercițiu foarte interesant. În termeni cinematografici, atributele vizuale sunt impresionante, iar modul în care sunt exprimate personajele și acțiunea face ca filmul să devină o experiență mult mai subiectivă. În "Ordinary People" (Alvin Sargent), povestea este clădită în jurul unor fragmente de amintiri care se derulează pe parcursul narațiunii. Este integrată în firul epic; traseul emoțional al tânărului Conrad (Timothy Hutton) care reacționează față de mortea prin înec a fratelui său este ceea ce Conrad trebuie să descopere Pșoivessăteaac,cecpatree, epsetnetrau uanusie teâlniărbeîrna pdreagvuilnomvaăjțoiraatcualruei-lcebâtnrteubiuei.e să se accepte pe sine însuși așa cum e, este puterică și universală. Incidentul incitator a avut loc cu mult timp înainte de începutul povestirii, când cei doi frați sunt prinși de o furtună pe lac și barca lor cu pânze se răstoarnă, astfel încât fratele mai mare, din cauza violenței furtunii, se duce la fund și se îneacă. Mama lui Conrad, Beth Jarrett (Mary Tyler Moore), nu-i poate ierta acestuia faptul că el e supraviețuitorul dintre cei doi fii ai ei. Iar această relație, între mamă și fiu, este cea care duce înainte toată povestea. Momentul înecului apare sub forma unor fragmente foarte scurte, inserate pe tot parcursul filmului. Este văzut în cadrele introductive, o frântură a evenimentului ce-l urmărește pe Conrad ca un vis urât. Are asemenea remușcări că a supraviețuit, încât nu poate aceepta faptul că e în viață. Înainte de începutul povestirii, se autodesconsidera atât de mult, încât a încercat să se sinucidă, tăindu-și venele. Odată cu el, aflăm despre efectele ascunse care se infiltrează prin toată ființa lui, alimentându-i disprețul de sine. Înecul, care reprezintă incidentul cheie, se împletește vizual cu firul narativ al întregului film și pare să anticipeze puterea pură pe care timpul și memoria o vor exercita, peste ani și ani, asupra personajului Jason Bourne, din "The Bourne Supremacy". Dacă, în momentul scrierii acestor rânduri, există un film ce pare să întrupeze și să reprezinte acest "stil nou" de a scrie scenarii, acesta este "The Bourne Supremacy". Nu numai că e alert și antrenant, dar are și personaje bine trasate, o poveste puternică, iar episoadele de acțiune, în regia lui Paul Greengrass, sunt de-a dreptul uluitoare la nivel vizual. Când l-am văzut prima oară, m-a dat peste cap complet, atingându-mă atât la nivel emoțional, cât și fizic. A ieșit din cinematograf năucit de spectacolul vizual la care asistasem și întrebându-mă cum și de ce îmi făcuse filmul o asemenea impresie. Așa că m-am întors să-l văd pentru a doua oară, minunându-mă de modul în care scenaristul Tony Gilroy intrgrase portretul unui personaj care în esență, nu face decât să reacționeze pe tot parcursul filmului. Niște oameni încearcă încontinuu să-l omoare și totuși scenaristul reușește să captureze profunzimea și esența personajului. Nu numai atât, dar Gilroy împletește permanent în acțiune fire temporale și frânturi de amintiri, într-o abordare stilizată, "modernă", a scrierii scenariilor. Priviți "The Bourne Supremacy", și veți vedea cioburile memoriei și ale timpului întrepătrunse cu acțiune și rezolvate printr-un act de mântuire emoționant și cum nu se poate mai nimerit. Odată cu izbăvirea finală a lui Bourne, am descoperit o nouă latură a întrebării lui Henry James: "Ce este personajul, dacă nu idletumerinmiarnaearepaersionncaijduelnutiu?l"ui, și ce este incidentul, dacă nu Jason Bourne este un om suferind de amnezie, mânat înainte de universala întrebare: "Cine sunt eu?" Imaginați-vă că vă treziți din somn într-o zi și nu știți nici unde vă aflați, nici cine sunteți. Nu știți nici cum ați ajuns acolo, nici măcar de ce sunteți acolo, sau ce faceți, ce limbi vorbiți sau orice alte date despre identitatea dumneavoastră. Tot conținutul vieții dumneavoastră nu este decât, literalmente, o coală de hârtie albă. În romanele originale ale lui Robert Ludlmum, din anii șaptezeci, Bourne ese un om care e atât victimă, cât și salvator, și a cărui călătorie are de-a face cu diverse probleme politice și sociale ale epocii, care în zilele noastre nu mai sunt relevante. Prin urmare, dacă sunteți un scenariu dornic să adapteze cărțile cu Bourne, în care situațiile sunt depășite în timp și evoluează în jurul unui personaj care nu are trecut, și poate nici viitor, ci numai un prezent incert, cum veți proceda pentru a vă crea personajul și povestirea? Aceasta nu era decât una dintre numeroasele întrebări pe care voiam să i le adresez scenaristului Tony Gilroy. Înainte de a vorbi cu el, am intrat online și i-am downloadat filmografia. Am văzut că scria de câțiva ani, figurând pe genericul unor filme ca "Dolores Claiborne" (ecranizare a romanului lui Stephen King), "Extreme Measures" și "Devil's Advocate", și că adaptase de asemenea și "Armageddon", după ce scrisese "Bait" și "Proof of Life". Astfel i s-a ivit ocazia de a scrie scenariul filmului "The Bourne Identity". L-am găsit la biroul său din New York, unde tocmai scria scenariul celui de-al treilea film cu Jason Bourne, "The Bourne Ultimatum". Mi-a mărturisit că, tocmai în acel moment, se afla într-o stare cam confuză, continuând încă să caute diverse soluții, înainte de a da drumul poveștii. Pentru mine, asta e partea cea mai amuzantă - deruta e primul pas spre claritate. L-am întrebat despre trecutul lui. Fiu al scenaristului și regisorului Frank D. Gilroy, crescuse în nordul statului New York și-și începuse cariera ca muzician. Cântase în multe formații, se implicase în scrierea de versuri pentru piesele muzicale, iar în cele din urmă, după cum mi-a spus, se săturase să tot cânte la instrumente. S-a mutat la New York și a început să scrie povestiri scurte, apoi a trecut la un roman și s-a "îndrăgostit de proză". Când fratele său, Dan, de asemenea scenarist, a absolvit colegiul, "a plasat o carte pe care o ecraniza și se părea că prezenta un aumit interes," mi-a spus Gilroy. "Eu încetasem să mai cânt, și mi-am zis că oricum n-aveam să termin romanul. Mai bine să scriu și eu un scenariu, ca să scot ceva parai. Rapid. După aceea, puteam foarte bine să mă întorc la roman și să-l termin și pe el. Așa că mi-am petrecut următorii cinci ani servind într-un bar, în tfoirmmpa caeceîsntvoărțaa.m" să scriu scenarii și mă îndrăgosteam treptat de "De la muzică, am învățat o mulțime de lucruri," continuă Gilroy. "Nu citesc piese dar înregistrarea lor în studio, procesul de repetiții cu formațiile și realizarea de aranjamente muzicale, reprezentând în esență modul de a gândi muzica, pare să fie mereu același proces de creație." "Cum ai abordat adaptarea după 'The Bourne Identity'?" l-am întrebat - căci situațiile politice din carte erau atât de diferite de cele actuale, și atât de depășite. A tăcut un moment, apoi a răspuns că "a trebuit să încep cu personajul. Dacă eu mă aflam în acea situație, ce-aș fi făcut? Vreau să zic, dacă aveam amnezie și mă trezea din somn fără să mai știu cine eram, fără să-mi mai amintesc unde eram, și aflându-mă într-un loc unde nu mă cunoștea nimeni, și unde nu știam limba, probabil aș fi dedus cine eram după ceea ce mă pricepeam să fac." "Prin urmare," continuă el, "descoperim în același timp cu Jason tot ceea ce descoperă și el despre sine însuși. Când se trezește, mintea lui e complet goală - tabula rasa. Se află într-un mediu unde nu găsește nici un sistem de referință. Așadar, te întrebi: dacă ăsta eram eu, ce-aș fi făcut? Cum aș fi putut să descopăr cine sunt? Singurul răspuns posibil mi se părea cel desprins din întrebarea: ce știu să fac? ȘȘtiu cum să înfășez un bebeluș? ȘȘtiu să împăturesc corect rufele? Pot să schimb un cauciuc de mașină? Ce limbă vorbesc? Ce se întâmplă dacă lucrurile pe care descopăr că știu să le fac sunt repulsive? ȘȘi dacă așa sunt, înseamnă că avem un film. Ăsta a fost punctul meu de pornire." Observăm toate aceste lucruri în prima parte din "The Bourne Identity". Jason doarme pe o bancă din parc, când doi polițiști îi cer aspru să-și decline identitatea. Încearcă să le explice situația care se află, vorbind în germană, și-și dă seama că știe această limbă. Dar polițiștilor puțin le pasă și, simțind ce i se pregătește, Bourne nu mai ezită: se repede și-i doboară rapid pe cei doi polițiști. De unde știe cum să facă așa ceva? Acțiunea înseamnă personaj, nu? Treptat, Bourne descoperă că are o capacitate uluitoare de a se apăra, deopotrivă cu aptitudinile uciderii oamenilor. Se pricepe la arme și e fluent în mai multe limbi. ȘȘi descoperă că niște oameni îl urmăresc ca să-l omoare. Prin urmare, rechiziționează mașina Mariei (Franka Potente), cu posesoare cu tot, și o iau la fugă spre un loc sigur - oriunde o mai fi și acela. Când a abordat romanul "The Bourne Supremacy", Gilroy s-a confruntat cu o problemă mult mai dificilă: nu numai că acțiunea era desuetă, dar în primul film de îndepărtase atât de mult de materialul original, încât îi era imposibil să mai refacă punțile până și cu cele mai simple elemente ale plotului. Cum a procedat pentru a construi și structura un nou fir epic? TfionlmyulGuilr"oTyhea BoaubronredatIdepnrtoibtlye"m,a Jîans ond ouo ă urmmoădruerșit.e Lpae sMfaârrișeitîuln Grecia și cei doi rămân împreună. Așadar, prima întrebare pe care a trebuit să și-o pună Gilroy era: ce s-a întâmplat cu Bourne și Marie, în anii trecuți de-atunci? "Unde s-au dus?" se întreabă el. "ȘȘi ce-ar putea să li se întâmple? M-am gânit că luna de miere a luat sfârșit, cel mai probabil, fiindcă Jason fugise fără a plăti cu adevărat prețul emoțional al acelei relații. Îi era ușor să fie cu Marie, așa că am considerat că lui Jason Bourne îi rămăseseră multe probleme nerezolvate pe plan psihologic. Eram sigur că publicul ar fi vrut să știe cât de multe avea să-și amintească. Iar această cale o lăsaserăm deschisă. Deci, voiam să-mi definesc mie însumi ceea ce era posibil să li se fi întâmplat în timp ce fugeau. Mai întâi, doream să găsesc un loc unde să se ducă. Bourne ar fi căutat un loc «sigur» - izolat, departe de cărările bătute, undeva unde să le fie cât mai ușor să se piardă în peiosaj. Așa că am început să caut locuri cât mai retrase, unde oamenii nu turnaseră prea multe filme. În sfârșit, am găsit Goa, în India, și mi-am zis că era într-adevăr excelent. O dată ce am stabilit locul, am putut începe să schițez secvențe din acțiune - cât mai lungi, deocamdată, doar lăsându-i să vorbească pentru a vedea ce-ar fi putut să se întâmple. Ajunseseră împreună atât de repede, și-și petrecuseră timpul trecut de-atunci tot pe fugă, Bourne uitându-se mereu peste umăr, încât m-am gândit că era foarte posibil ca acum să fie nefericiți. Ce-avea să se întâmple dacă bătăile de cap se agravau? Ce se întâmplă dacă această paranoia începe să-și facă efectul asupra Mariei? Ce ar însemna realitatea pentru o relație ca a lor?" Asta era tot ce avea, pentru început. Nu prea mult în termeni ai povestirii, cu excepția unui personaj fugar - care, întâmplător, mai are și amnezie. "ȘȘi-atunci, ce-o să se întâmple?" se întreabă Gilroy, retoric. "În ceea ce privește povestea, m-am întros la linia de pornire. Ce fel de film e ăsta? Intuitiv, simțeam că nu voiam s-o târăsc pe Marie pe acea linie epică, fiindcă o făcusem deja în "The Bourne Identity". Mă gândeam că ce mai bine ar fi s-o omor. Așa, nu mai riscam deloc să repet primul film. Dar cum? ȘȘi de ce? ȘȘtiam că aveam nevoie de ceva tematic, dar de vreme ce cu asta venea mai întâi, m-am gândit să urmăresc această linie și să văd unde mă ducea - eventual, și cu șansa de a găsi pe drum o soluție mai mulțumitoare. Am scris o secvență cu o ceartă îngrozitoare între ei - lui i se pare că a zărit pe cineva urmărindu-i, ea s-a săturat să fugă tot timpul și nu vrea să se mute iar în alt loc. Paranoia lui Bourne este cea care i-a făcut să-și schimbe deja locul de reședință de vreo cinci sau șase ori. Iar acum, vrea s-o ia iar din loc. E stresat, cu nervii întinși la limită, și se teme că s-ar putea să-și piardă controlul. Așa că, cîanstăreșieipoirznbeușctneeșptee sotracdeăa,rtîăn ccuumlpmleiatăf.urMiaeir,iefăireăsesăvaslevâuritej ndicini în stânga, nici în dreapta. Am pus s-o lovească un autobuz - ceea ce, în India, pare să se întâmple destul de des. ȘȘi moare. Simplu și la obiect. Era o soluție șocantă, neașteptată și proaspătă pentru un asemenea gen de film. ȘȘi foarte energizantă. Reacția lui față de moartea ei - așa-zisa lui complicitate - părea un punct de pornire interesant. Dar se rezuma numai la atât, și încă mai aveam de găsit o idee cu adevărat bună pentru restul filmului." Cyum a rezolvat această problemă a povestirii? l-am întrebat. Mi-a răspuns: "În roman, care se petrece în China comunistă, exista un doppelganger [o dublură, sosie sau imagine a cuiva în oglindă] care se dădea drept Jason Bourne. M-am gândit că m-aș putea folosi de acel element - poate că cineva i s-a substituit? Dar de ce? ȘȘi dacă-i pun pe acei oameni s-o omoare pe Marie, după care Bourne să caute să-i răzbune moartea, nu cumva o să devină un film despre răzbunare, la fel ca atâtea altele? Dacă așa va fi, ce-i să se întâmple? Am început să mă întreb de ce ar vrea cineva să-i ia locul, în timp ce el e cu Marie în Goa. "După vreo treizeci de pagini din scenariu, am știut că aveam nevoie de încă un personaj, cineva care să-l urmărească pe Bourne, așa că am creat-o pe Pamela Landy (Joan Allen). De ce se ținea după el? Atunci am început să dezvolt subplotul furtului din Berlin. În acel moment, m-am enervat destul de rău, dându-mi seama cât de util ar fi fost ca personajul Chris Cooper să mai fie viu -dar îl omorâsem în "The Bourne Identity". Dacă atunci aș fi știut că urma să realizăm și continuarea, sigur l-aș fi păstrat în viață. Continuu să schițez, fără să fac altceva decât să probez tot felul de secvențe, încercând să obțin puțină tracțiune ca să văd ce anume prinde viață. După moartea Mariei, scrisesem o întreagă secvență în care echipa Pamelei Landy începe să-l caute pe Bourne. Am mai schițat una, în care el se află într-o închisoare indiană, iar când îl găsesc acolo își dau seama că n-ar fi putut să fie la Berlin, furându-le banii." Gilroy a tăcut un moment, apoi a continuat: "Dar, înțelegi, încă mai simțeam nici acum nu-mi găsisem tema principală. Nu puteam defini subiectul filmului. Tot ce găsisem era vioi, mergea bine înainte, dar îmi dădeam seama că pe parcurs mă așteptau mari probleme. Întregul plot se îndrepta inevitabil spre un film de răzbunare foarte simplu, la fel ca atâtea altele. Atuncui am știut că nu-mi făcusem cu adevărat temele, și aveam să trag ponoasele. Trebuia să mă apuc de treabă imediat. Așa că m-am întrerupt din scris. Pur și simplu. Le-am spus tuturor că nu-mi reușise. I-am scris și lui Matt Damon, ca să-l anunț că nu credeam că oricare dinre noi voia doar un simplu film de nr-ăzabvuenaamrenișci noimșiacnsmăa.iNmiuclit.peFiMianrdiceă npuevcoailaemasa-ioa roeîanpvuicu.a sÎernămu,nelșie momente, mă gândeam că poate n-r fi trebuit s-o omor, poate era mai bine s-o readuc în poveste. Dar, cu cât mă gândeam mai mult la asta, cu atât mi-era mai clar că n-avea cum să meargă. Așa că mă tot întrebam: «ce să fac cu Jason Bourne?» Înțelegi, nu plătise prețul. Era un tip cu mâinile mânjite de sânge, care trecuse printr-un soi de transformare instantanee. Fusese prea ușor. Chiar poți să te trezești din somn într-o dimineață și să spui: "Ia te uită, nu mai țin minte cine sunt, dar aș dori s-o iau iar de la zero, considerându-mă un băiat bun»? Din capul locului, nu se confruntase pe față cu problema - motiv pentru care se și tot uita mereu peste umăr, cu senzația permanentă că trebuia să fugă. De-asta era așa de încurcat. De-asta o pierduse și pe Marie. Era bântuit de toate acele păcate pentru că niciodată nu se ocupase de ceea ce era cu adevărat în neregulă cu el - și niciodată n-avea să-și găsească liniștea până n-o rezolva." Atunci mi-am dat seama că în acest film putea fi vorba de fapt despre o scuză. Despre iertare. Despre ispășire. Cum puteam găsi un lucru concret pe care să-l ispășească? Un soi de incident puternic. Așa că m-am gândit: ei bine, cui i-ar putea cere iertare? ȘȘi atunci mi-a venit în minte ideea asasinării lui Neski, la Berlin. Fusese însărcinat să-l omoare pe tată, dar la aparița mamei, pe neanunțate, a trebuit s-o ucidă și pe ea, după care, ca să-și acopere urmele, a dat impresia că mama îl omorâse pe tată, după care se sinucisese. ȘȘi astfel, undeva în lume a rămas un copil orfan, din cauza faptei lui Bourne." M-am gândit la asta în timp ce studiam scenariul și am început să-mi dau seama că această panoramă tematică animă toată linia narativă a filmului. Este fundația incidentului cheie (asasinarea lui Neski, la Berlin) care acum se împletește prin toată povestea. O dată ce acest incident cheie fusese determinat, el devine punctul structural pentru construirea și ancorarea tot restului filmului. În cele din urmă, Bourne călătorește la Moscova ca să-i ceară iertare fiicei lui Neski, astfel ispășindu-și păcatele. În acest punct, a spus Gilroy, trebuia să facă unele distincții. Mai înti, agenții de la Treadstone, brigada secretă de asasinate a C.I.A., erau ca niște "soldați și aveau sarcini concrete și precise. Aceasta era distincția. Oamenii pe care-i omora brigada Treadstone erau și ei niște «soldați» de un fel sau altul. Însă soția lui Neski era o victimă colaterală. N-ar fi trebuit să se afle acolo. Iar soluția improvizată de Bournepentru această problemă - omorul-sinucidere - adăuga o cuttul altă dimensiune tragediei," a continuat Gilroy. "Am cunoscut câțiva oameni care sunt copii ai suicidului, iar acesta lasă o umbră care-i urmărește tot timpul. Fără îndoială, existau mulți oameni pe care Jason Bourne i-ar fi putut căuta ca să le ceară iertare, dar această cponntsrturuacțcireacuo Naensukmie apoaspiăbriultitfaitienddcăe avesapmernaevloaieeldee. sTcruezbeuliea lsuăi fie mai mult decât un simplu «Îmi pare rău». Voiam ca Bourne efectiv să dăruiască ceva, să nu fie doar o dorință egoistă de a-și ispăși vina. Iar Bourne știa că, dacă reușea s-o găsească pe fiica lor, putea măcar un lucru să-l facă mai bine. ȘȘi când am înțeles acest lucru, am sărit la sfârșitul scenariului și am schițat secvența finală, care mi-a reușit foarte, foarte repede. Mă simțeam implicat complet - captivat din primul moment. ȘȘtiam că găsisem ultimul semn de reper spre care să navighez cu filmul. ȘȘi atunci, acesta s-a deschis cu totul." L-am întrebat pe Gilroy cum structurase secvența din Berlin în termenii memoriei lui Bourne. ȘȘtiu că, la viața mea, am avut și eu experiențe similare, când câte ceva se întâmplase cu mult, mult timp în urmă, și nu-mi aminteam deloc incidentul - sau, în cel mai bun caz, mai rețineam doar o imagine vagă, pasageră. Apoi, într-o zi, mă pomeneam într-o anumită situație similară și dintr-o dată îmi revenea în minte un mic fragment din amintirea celor întâmplate în acel timp sau loc anume. Memoria activează ceva îngropat atât de adânc, încât poate fi stimulat de către o situație, de o replică, ori chiar și de frunzele de ceai rămase pe fundul ceștii, la fel cum i s-a întâmplat lui Marcel Proust cu "În căutarea timpului pierdut". Uciderea lui Neski și a soției lui este temelia povestirii. Acest drum al descoperirii e cel care literalmente ține filmul închegat. Este sursa, fibra interioară a firului epic din care se desfac toate celelalte. Odată ce a descoperit acest lucru, Gilroy a început să împletească prin film anumite fragmente din respectivul incident cheie, pentru a stimula memoria lui Bourne. De aceea, episodul oniric fragmentat cu care se deschide "The Bourne Supremacy"este atât de important pentru economia întregului film. Acesta începe cu un vis: interiorul unei mașini; stropi de ploaie care cad pe parbriz; sunetul ștergătoarelor; o lumină gălbuie cețoasă, dinspre hotelul de vis-â-vis; sunete înfundate, imagini incomplete. Vedem tate acestea desfășurându-se într-un vis cu elemente vizuale frânte, retezate, la limitele conștiinței. Bourne se trezește din somn, cu o tresărire, și încearcă să se dezmeticească. Caută să-și aducă aminte și nu poate. Marie vrea să-l mângâie, însă nu reușește. Ne aflăm în Goa, India. Apoi, ne mutăm la Berlin. Noapte. O pătrundere prin efracție. Nu știm exact ce se întâmplă, în timp ce privim doi oameni intrând într-un birou și plantând niște explozivi plastici în subsol. Luminile se sting. Se trag focuri de arme. Apoi, trecere la sediul C.I.A. din Langley, Virginia, unde domnește haosul, sub comanda Pameley Landy. Revenim în Goa. Marie profită de ocazie ca să răsfoiască jurnalul lui Bourne. Acesta e un mijloc foarte potrivit de a ne arăta mpâunțăi,nudlespperecasrter-ălz i,ștoirmașdee,spfreagemlen.tePedilvâenrgsăe,îinesseemnîănrielveidleunițădeo notație: "Cine sunt eu?" Despre asta e vorba în "The Bourne Supremacy". Bourne își termină alergarea pe plaja din Goa și vedem cum sosește rusul, Kirill (Karl Urban), care-l vânează pe Bourne. La C.I.A., numele Bourne și Treadstone au ieșit în evidență, iar Pamela Landy e hotărâtă să afle ce se întâmplă - la urma urmei, doi dintre agenții ei au fost omorâți. Din nou în Goa, Kirill îl zărește pe Bourne și începe o urmărire nebunească, soldată cu moartea Mariei. Acest incident ne duce la Plot Point-ul de la sfârșitul Actului I. Bourne e hotărât să afle ce se petrece și cine e răspunzător. În acest moment, se pare că va fi un film de răzbunare. Bourne îngroapă amintirile cu Marie și ponește spre Neapole, hotărât să afle ce se întâmplă și de ce. Este oprit, chestionat, evadează, află identitatea brigăzii Treadstone și, după incidentul din Munchen, se duce la Berlin, unde ajunge literalmente față-n față cu Pamela Landy. Acesta este Mid-Point-ul. În a doua jumătate din Actul al II-lea, descoperă că Abbott (Brian Cox), este răspunzător de plantarea amprentelor lui Bourne la locul crimei din Berlin. După mărturisirea și sinuciderea lui Abbott, la sfârșitul Actului al II-lea, lui Bourne nu-i mai rămâne de făcut decât un sincur lucru. Își asumă responsabilitatea propriilor lui acțiuni și se urcă în trenul spre Moscova, pentru a o căuta pe fiica lui Neski. A sosit momentul mântuirii. După o uluitoare urmărire cu mașini pe străzile Moscovei, Bourne o găsește în sfârșit pe tânăra căutată, îi cere iertare și pleacă. Aceasta este structura filmului. Suplu, curat și compact, cu un fundament tematic care unifică elementele timpului și ale amintirii în contextul unui film de acțiune în ritm alert. E un film extraordinar, un exemplu excelent al progreselor înregistrate de profesiunea scenaristicii în materie de meșteșug și evoluție. Iar ceea ce ține totul asamblat sunt două incidente: primul e incidentul incitator, moartea Mariei; al doilea este incidentul cheie, când Bourne descoperă ce s-a întâmplat la Berlin și care a fost rolul jucat de el. Ceea ce s-a întâmplat la Berlin e fundația principală a scenariului. "Odată ce am avut acea secvență cu cele întâmplate în Berlin, în fiecare zi eram gata să mai scriu câte ceva," relatează Tony Gilroy, iar de aici încolo nu mai era nevoie decât să insereze timpul și memoria într-un fir epic, cu abilitate și acuitate vizuală. "Când am știut care era incidentul, am început să gândesc foarte practic. Ce fel de asasinat e atât de special, încât Bourne ar fi căutat un soi de ispășire? ȘȘi ce fel de asasinat o face pe aceasta să devină atât de specială? Acestea erau întrebările pe care trebuia să mi le pun, și am găsit răspunsurile aproape imediat. Era primul asasimat comis de Bourne, și nu era lîunireAgbibsottrtatșiniacăpierrsio.naNjiumleunii lnuui șCthiraisniCmoiocpedre.spre el, cu excepția Intuitiv, am recunoscut că profitasem de doi factori care unt cu advărat pietre de temelie ale acestui film. Mai întâi, sunt copiii, iar acești încadrează un motiv puternic prin ambele filme: în '...Identity', dictatorul african avea copiii cu el la bord și, mai târziu, când Bourne și Marie sunt pe fugă, văd niște copii la fermă. De fiecare dată când apar copiii în aceste filme, efectul lor pare să fie foarte puternic. Cred că acest motiv va figura la fel de proeminent și în cel de-al treilea film, 'The Bourne Ultimatum'. Al doilea lucru era faptul că omorâsem pe Marie la început. Nu era un eveniment asemănător cu uciderea doamnei Neski? Nu e și ea tot o victimă, în egală măsură? Nu e o pagubă colaterală? ȘȘi, în acel moment, am știut că lucrurile începeau să meargă, că toate se legau, fără ca eu să el forțez cu nimic. Într-un film, fiecare secundă contează. Nu există nici măcar o microsecundă care să fie lipsită de importanță. Toate înseamnă câte ceva. Fiecare flashback există acolo fiindcă Bourne încearcă să recupereze ideea propriei sale identități." Marele scenarist Waldo Salt obișnuia să se refere la flashback cu trmenul de "flashpresent", fiindcă personajul este în timpul prezent, într-o situație particulară, și ceva din acea ambianță declanșează o amintire din trecut. Gilroy era de aceeași părere, adăugând și că "în 'The Bourne Identity' n-am vrut să introducem nici un flashback. Am încercat să facem tot filmul fără imagini din trecut. Prin urmare, când mi-a venit ideea acestui incident cheie din '...Supremacy', m-am gândit că va fi dincolode un flashback. Când colo, am preferat să-l plasez în locul unde trecutul și prezentul intră efectiv în coliziune cu acțiunea. Scrisesem scenariul unui film intitulat 'Dolores Claiborne' unde avusesem ocazia să folosesc cam toate genurile de flashback-uri existente, așa că nu prea aveam probleme. În timp e scriam, voiam să găsesc un mod de a izola fiecare flashback pe pagină, așa că am început să le scriu cu italice." I-am spus că observasem acest lucru la prima lectură a scenariului, și cât de mult mă impresionase un asemenea stil de a scrie. El în numește "stilul meu cut to". Cam pe la jumătatea Actului al II-lea, când Bourne obține informații despre Treadstone de la Nicky (Julia Stiles) și află de ce e urmărit, îi pune femeii pistolul la tâmplă și "e gata să apese pe trăgaci - DEODATĂ - FLASHBACK! un moment - un ciob -FAȚA UNEI FEMEI - retrăgânsdu-se - implorând - implorându-ne - implorând camera - RUGÂNDU-L SĂ-I CRUȚE VIAȚA, ÎN RUSĂ - o vâltoare groaznică de disperare și panică - frică - prea repede - într-o panică prea mare", și apoi revenim în prezet, unde "ne adunăm din nou pe Bourne - care ezită - pășește înapoi - complet nepregătit pentru torentul de imagini care-i inundă capul și, prin care informații nici un alt de trecere îsenacivnetneța duermaătopaurte,a îsnă clsăedimraeia îuntdâempaleavuști laolctcaesvas,intarteuclemde llaa" începutul filmului. Lectura scenariului "The Bourne Supremacy" e uluitoare; te poartă ca vânul. Ceea ce ridică întrebarea: când e cel mai potrivit asă se folosească flashback-ul într-o narațiune? O aud tot timpul, la majoritatea workshop-urilor și seminariilor mele din întreaga lume. Când se potrivește cel mai bine, și când are rezultatele cele mai eficiente? Flashback-urile sunt instrumente, sau mijloace, scenaristul le oferă cititorilor și spectatorilor vizuale pe care nu le poate încorpora în scenariu în mod. Scopul flashback-ului e simplu: este o tehnică peste timp, spațiu și acțiune, fie pentru a dezvălui informații despre personaj, fie pentru a duce povestea înainte. De multe ori, câte un scenarist aruncă un flashback în scenariu fiindcă nu știe cum să împingă povestea înainte în oricare alt mod. Uneori, scenariul decide să arate despre personajul principal un lucru care s-ar comunica mult mai bine prin dialog - și, înacest caz, flashback-ul nu face decât să atragă atenția asupra sa însuși, devenind agresiv. Ceea ce e greșit. Priviți flashback-ul ca pe un dispozitiv care poate fi folosit pentru a divulga despre personaj sau despre povestire informații care nu pot fi transmise în nici un alt mod. Flashback-ul poate dezvălui aât informații emoționale, cât și fizice. Poate releva gânduri, amintiri sau vise, cum ar fi întâmplarea din Berlin pe care Jason Bourne încearcă să și-o amintească, sau incidentul cu înecul din "Ordinary People", sau amintirile personajului Almâsy (Ralph Fiennes) din "The English Patient", sau ale lui Inman (Jude Law), din"Cold Mountain". Flashback-urile sunt de fapt o funcție povestirii. Așa cum am mai spus, Waldo flashback ar trebui să fie gândit "flashpresent", fiindcă imaginea vizuală pe a personajului, nu a Salt considera că un mai degrabă ca un care o vedem este ceea ce gândește și simte personajul în momentul prezent, indiferent dacă e amintire, fantezie, eveniment sau orice alt lucru care să ilumineze punctul de vedere al personajului. Studiați "The Bourne Supremacy" ca pe un exemplu ideal în acest sens. Ceea ce vedem în flashback este arătat prin ochii personajului, așa că vedem ceea ce vede, gândește sau simte acesta în momentul prezent. Asta se întâmplă în "The Bourne Supremacy" - cea mai mare parte a acțiunii se petrece în prezent, cu Bourne căutând să regăsească și să-și readucă aminte anumite amintiri din trecutul lui. Flashpresent-ul este tot ceea ce vedem că gândește și simte personajul în momentul actual, indiferent dacă este gând, vis, amintire sau fantezie, căci timpul nu are restricții și nici limite. În mintea personajului principal nu există timp, iar flashpresent-ul poate cfhiiaurn dmionmevnititopra.rticular din trecut sau din prezent, ori poate Ceea ce ne readuce la întrebarea: când e cazul și când nu e cazul să se folosească un flashback? Desigur, în privința asta nu există nici un fel de "reguli". De fapt, totul depinde cu adevărat de felul în care ați conceput flashback-ul - și anume, ca parte integrantă a povestirii, ca în "The Usual Suspects", "Memento", "The Long Kiss Goodnight" (Shane Black), "Courage Under Fire", "The English Patient", "Ordinary People"sau"The Bourne Supremacy". Sau, puteți arăta un eveniment care s-a întâmplat, și felul cum s-a întâmplat. Un flashback, rețineți, fie duce povestea înainte, fie dezvăluie informații despre personaj. Nu uitați că un scenariu este o povestire spusă în imagini. Dialogul nu devine decât un accesoriu al informației vizuale care duce povestea înainte sau dezvăluie informații despre personaje. Are același scop ca un flashback. Să zicem că vreți să prezentați un eveniment care l-a afectat pe personajul dumneavoastră, și vă hotărâți s-o încorporați în scenariu. Prin urmare, parcurgeți secvența și ajungeți la un punct de tranziție bun care poate duce la flashback, ceea ce, evident, va pesupune o tăietură de montaj în mijlocul secvenței, ca să intercalați flashback-ul. Ce se întâmplă? În cazul filmului "The Bourne S up rema cy ", procedeul reușește de minune, fiindcă Bourne se află într-o stare de amnezie, încercând să-și aducă amintre cine este și ce i s-a întâmplat la Berlin. E un mister, așa că îl descoperim o dată cu el, reacționând față de forțele care intervin asupra lui în timpul prezent. Puteți folosi flashback-urile din mai multe motive, dar principalul lor scop este acela de a lega o punte peste timp și spațiu și de a dezvălui un eveniment emoțional sau un conflict fizic din trecut, care să afecteze personajul. Uneori, flashback-ul contribuie la explorarea și înțelegerea comportamentului unui personaj, sau la rezolvarea unui mister din trecut, ca în "Lone Star",al lui John Sayles. Există momente când un flashpresent are efectul de a da expresie vizuală unui gând, unei expectative sau unei dorințe - amintiți-vă secvența din "True Lies" (James Cameron), în care Harry Tasker (Arnold Schwarzeegger) se deplasează cu un Corvette, împreună cu vânzătorul de mașini vechi despre care crede că e amantul soției sale, și-i dă un pumn în nas? Nu e decât o dorință imaginară vizualizată, care adaugă o tușă în plus foarte reușită. Mai puteți folosi flashback-ul și pentru a arăta cum sau de ce s-a întâmplat un eveniment, ori eventual flashforward-ul spre un eveniment care s-ar putea să se întâmple sau nu în viitorul apropiat. Toate acestea sunt moduri de a încorpora flashback-ul în scenariu, astfel încăt să funcționeze. fDlaacsăhpvrăesheonttă-rlâuții; sîăntfroelboasțiț-ivă ucne fglâansdhebșatcek,saguânsdiimțtie-lpeîrnsotnearjmuelniîin momentul actual. Dacă puteți intra în capul personajului, pentru a găsi vreun gând, amintire sau eveniment care să se reflecte asupra momentului actual, încercați să arătați cum afectează acesta personajul. Astfel, obțineți un avantaj optim. La nevoie, intrați în Cercul Ființei personajului (vezi Capitolul 7) și vedeți ce mai puteți găsi și pe-acolo. Unele filme încorporează flashback-ul ca pe o copertă a plotului principal, ceea ce înseamnă că-l folosesc pentru a deschide scenariul cu un incident sau eveniment actual, după care fac o săritură înapoi în timp, la începutul poveștii, și apoi o vor încheia în prezent. Acest pocedeu poate fifoarte eficient. Să aruncăm o privire la: "The Bridges in Madison County" (Richard LaGravenese), "Sunset Boulevard" (Charles Brackett și Billy Wilder), "Annie Hall", "Citizen Kane" și"Pulp Fiction". Odată ce ați terminat munca de pregătire pentru scenariu, puteți determina în continuare modul cum doriți să-l scrieți - în formă fie liniară, fie nonliniară. Ceea ce ne aduce la scrisul propriu-zis al scenariului. PARTEA A DOUA: SCRIEREA SCENARIULUI Hînowcearpud:tul"cAusrtsaei .nuViietorluilniea lidneia sdoes isroes, i rep.r.i"et en i . - Gary Ross, "Seabiscuit" Capitolul 9. Structurarea actului I Acesta este Cel mai greu lucru, la scris, este să știi ce să scrii. Următorul este acela de a găsi cel mai potrivit mod de a scrie ceea ce ai de scris. Asta e ceea ce urmează în procesul scrierii scenariilor. După cum vom vedea, coala albă de hârtie nu e numai începutul unei noi călătorii, ci și sfârșitul alteia. După pregătirile necesare pentru a scrie scenariul, acum suntem gata să-l începem. Până în acest punct, am luat o idee exprimată în trei propoziții și am extins-o într-un treatment de patru pagini, concentrându-ne asupra structurii dramatice. Am izolat sfârșitul, începutul, Plot Point 1-ul și Plot Point 2-ul. Am lucrat biografiile personajelor, le-am definit nevoia dramatică, le-am determinat punctul de vedere și atitudinea, precum și dacă s-au schimbat sau au trecut prin unele feluri de transformări emoționale, pe parcursul vieții. Am făcut toate cercetările necesare asupra subiectului sau asupra perioadei istorice în care a trăit. Ei bine - și acum? Care e următorul pas în procesul scrierii scenariului? Structurarea Actului I. Acum, când avem forma liniei epice, putem începe să depunem pe ea conținutul. Actul I este o unitate, sau bloc, de acțiune dramatică. Începe la pagina unu și continuă până la întorsătura dramatică numită Plot Point 1. ȘȘi e lung de aproximativ treizeci de pagini, având ca liant contextul dramatic cunoscut ca setup. Trebuie să contruim setup-ul povestirii, să ne prezentăm personajele, să definim relațiile dintre ele și să stabilim premisa dramatică - despre ce anume e vorba în poveste. Contextul, rețineți, este perimetrul care ține ceva într-un anumit loc, ca un pahar care ține conținutul în spațiul din interiorul lui. Contextul nu se schimbă, numai conținutul se poate schimba. Actul I ține conținutul - personajele, dialogurile, locurile, episoadele secvențele - la locul lor. Totul, în acestă unitate de acțiune dramatică a Actului I pregătește povestirea: personajele, situația, premisa dramatică. De aceea este atât de important Actul I: toate elementele lui se leagă de introducerea povestirii și a personajelor. Este o unitate de acțiune dramatică estinată să ne ducă de la început până la Plot Point 1. Constituie o parte a scenariului, ca și un întreg în sine, drept pentru care trebuie să fie "conceput" cu foarte mare atenție. Aristotel vorbește despre cele trei unități de acțiune dramatică: timpul, spațiul și acțiunea. Astfel, această primă unitate de acțiune, Actul I, stabilește despre ce și despre cine e vorba în povestierea.dev"ăSreabtiăscdueistp"re epautnru epxoevmpelsute ccoanrcelusduent. inAfilcuie,nțavtem deo timpurile în care trăiesc - perioada Marii Crize din anii '30, în America. Au lucrat împreună ca o echipă pentru a crea o poveste care a inspirat o întreagă națiune. Primul lucru pe care-l avea de făcut Gary Ross, scenaristul-regisor, a fost acela de a stabili timpul când se petrece povestea. Aceasta începe cu imaginea unui Ford Model T, din cre se înțelege că automobilul va revoluționa în curând toată cultura și etica istoriei americane. Iată descrierea și narațiunea din introducerea scenariului: FADE IN: PE UN MODEL T Nu atât ca mașină. cât ca simbol. Peste imaginea în stop-cadru, granulată, alb-negru, AUZIM ocea care a devenit istoria noastră... POVESTITORUL I-au spus "mașina Oricui". Ford însuși a numit-o o mașină pentru "marea mulțime". Era funcțională și simplă, la fel ca mașina de cusut sau soba de fontă... Pentru prima dată în istorie, muncitorul nu mai treuia să se ducă la piese - veneau piesele la el. În loc de a construi toată mașina, el nu trebuia să construiască decât bara de șoc... sau schimbătorul de viteze... sau mânerul portierei Desigur, adevărata invenție nu era mașina ci linia asambla. domenii tehnici: de montaj pe Nu peste mult, au împrumutat croitoresele au care se și alte aceleași devenit cusătorese-de-nasturi... ebeniștii au devenit strunjitori-de-clanțe... Era începutul și sfârșitul imaginației, în același timp. În acweastă secvență, folosind narațiunea din voiceover peste imagini în stop-cadru, fotografii vechi și cadre din jurnalele deactualități, am schițat prioada, locul și situația, stabilind totodată și viitoarea influență a automobilului. Acesta furnizează fundalul și situația dramatică a povestirii și definește forțele care vor schimba o națiune - pregătind astfel scena pentru începutul povestirii. Toate acestea se găsesc în primele câteva pagini ale scenariului. Sa-dearvărpautăe,a sdăe crneodnefțuicțciuă,ne,dinnumomeentnecveoie"Sesaăbisrceusipte"ctee o rpeogvuelsitle generale ale ficțiunii. Nimic mai fals. Dacă vă uitați la paginile introductive ale clasicului "Body Heat", de Lawrence Kasdan, primele câteva cuvinte de pe pagina întâi descriu tot filmul: "Flăcări pe cerul nopții." Ned Racine (William Hurt) este prezetat ca fiind un avocat neglijent, șleampăt, incompetent, care umblă după o lipeală rapid. În primele zece pagini, o cunoaște pe Matty Walker (Kathleen Turner), apoi îl vedem căutând-o și, în sfârșit, o regăsește. Beau împreună un rând, iar ea acceptă să-l primească în casă (insistând, totuși, că n-o să se întâmple nimic), ca să-i arate "colecția ei de clopoței de vânt". Energia sexuală dintre cei doi e puternică, aproape palpabilă, dar când sosește vremea ca Ned să plece, acesta se oprește, ezitant, fără tragere de inimă. O dorește. Se duce la mașină și se oprește acolo, privind-o pe Matty, vizibilă prin ferestrele mari care încadrează ușa de la intrare. Muzica intră în crescendo, dorința lui Ned e tot mai intensă - și, neputându-se stăpâni, se repede în casă drept prin geam, o înhață în brațe și, pradă unui acces de pasiune, face amor cu ea pe jos. Toată această unitate a Actului I este un setup pentru acțiunile personajelor: se cunosc, el o urmărește, beau ceva, se duc la ea acasă să se uite la clopoțeii de vânt, iar plot point-ul de la sfârșitul Actului I este momentul când fac sex. Actul I este o unitate de acțiune dramatică cu lungimea de aproximativ douăzeci-treizeci de pagini. Lawrence Kasdan, scenarist și regisor al filmului "Body Heat", stabilește clar povestirea încă de la primele cuvinte ale scenariului. "Body Heat" e un film despre poftele carnale, pasiune și trădare - și totul în Actul I stabilește personajele și povestirea - sau le face setupul. Când începeți să structurați Actul I, primul lucru pe care-l aveți de stabilit este contextul dramatic. Pregătiți niște personaje, niște premise și o situație. Cine e personajul principal, despre ce e vorba în poveste, și care este situația, circumstanțele din jurul acțiunii? Aici construiți o direcție, o linie de dezvoltare care se va întinde de la primul cadru până la Plot Point 1. "Annie Hall" este un alt exemplu excelent în acest sens. La începutul scenariului, Alvy Singer (Woody Allen) stă cu fața spre cameră, ținând un monolog în picioare. În încheierea acestuia, el menționează că "Annie și cu mine ne-am despărțit și... și încă nu pot să mă acomodez cu ideea. Înțelegeți, tot... tot cern prin mine frânturi din relația noastră și-mi examinez viața și încerc să descopăr unde s-a produs încurcătura. ȘȘtiți, acum un an ne... iubeam..." Tot filmul este bazat pe această afirmație. Care erau "frânturile din relație"? ȘȘi "unde s-a produs încurcătura"? Ceea ce vedem pe tot parcursul filmului sunt răspunsurile la aceste Dînetrcebăarniu.me avem nevoie pentru setupul povestirii? Este vorba de pornirea într-o excursie de o săptămână prin viile din Santa Barbara, ca în "Sideways" (Alexander Payne și Jim Taylor)? Ce trebuie să se stabilească mai întâi, iminența căsătoriei lui Jack (Thomas Haden Church), sau efectul divorțului lui Miles (Paul Giamatti)? E vorba de căsnicia lui Jill Clayburgh, din "An Unmarried Woman", sau de stabilirea faptului că E.T. a pierdut nava spațială de-acasă și a rămas naufragiat pe o planetă necunoscută? Prezentați un individ cu voință de fier, cum e Charles Howard (Jeff bridges), în "Seabiscuit", sau descrieți contextul din Middle-Earth, cu Gandaalf și hobbiții, din "The Lord of the Rings"? Dumneavoastră vă revine decizia cu privire la ce anume vreți să arătați, și numai atunci veți putea hotărî și cum anume să arătați acele lucruri. Acum, însă, important este să le definiți și să le descrieți . Cum procedăm pentru a structura Actul I? Mai întâi, trebuie să creăm conținutul într-un asemenea mod, încât să poată fi ancorat în contextul Actului I, setupul. Există mai multe feluri de a face acest lucru: stând la computer și descriind fiecare secvență în câteva cuvinte<$F - "Scaletta", (n.tr.)>, sau conturând diverse secvențe într-un caiet, ori desenând o diagramă narativă. Vă atrag însă atenția să nu vă rezumați doar la a ce o listă de secvențe pe care le doriți scrise, în ordinea numerelor. S-ar putea ca unora să le meargă, dar eu încerc să mențin procesul scrisului cât mai deschis posibil, ca idee și conținut, așa că pentru mine o asemenea soluție e cum nu se poate mai inoperantă. Mă limitează prea mult, și nu-mi prilejuiește suficientă flexibilitate. Îmi place să fiu flexibil, fiindcă prefer să pot schimba și manipula secvențele pe care le scriu, mai ales în partea asta a procesului. Așa că folosesc cartonașe pe care le rezum succint (de dimensiunile unor cărți poștale ilustrate, ca să vorbesc mai concret - deși orice mărime poate fi bună). De-a lungul anilor, am învățat că cel mai bine merge cu paisprezece cartoane, iar dacă pe fiecare scrieți câte o secvență (deși aceasta este o contradicție pe care am să v-o explic mai târziu), puteți expune conținutul Actului I, de la prima secvență sau primul episod, până la plot point-ul din încheiere. Oamenii mă tot întreabă: "De ce paisprezece cartoane? Nu pot să lucrez cu douăsprezece, sau cu șaisprezece, sau cu șaptesprezece?" Răspunsul se bazează pe propria mea experiență - când mă uit la ele, îmi pot da seama imediat dacă am prea mult material pentru Actul I, sau dacă e încă insuficient. Dacă un scenarist expune structura Actului I și are numai treisprezece cartoane, acest număr este, în mod tipic, prea mic pentru a asigura un setup coămpalțeit.agIlaormedraactă parvețai mcuilntcimsaptreerzieacle pceanrtorauneA,ctduel oIb.icPeaiisîpnrsezamencăe cartoane ajung de minune; este o metodă foarte eficientă de a structura complet Actul I. Dacă nu mă credeți, încercați - și vedeți ce se întâmplă. Acum, că sunteți gata să expuneți structura Actului I, amintiți-vă că prima definiție a structurii este: "a contrui ceva, sau a asambla ceva". Asta vom face în continuare. Luați câteva cartonașe de mărimea unor cărți poștale ilustrate și începeți să scrieți pe ele secvențele pe care le doriți la începutul povestirii, câte una pe fiecare carton. Nu e nevoie să fie în ordine cronologică. Cu ce se deschide povestea? Cu sosirea personajului la rulota angajatorului, cum face Ennis în "Brokeback Mountain"? Sau se deschide cu un flashback, ca în "The Bourne Supremacy"? Să presupunem că vă doriți o linie continuă de acțiune - poate aveți toate cele trei personaje principale trezindu-se din somn dimineața, ca în "The Hours"? Sau, poate veți dori să prezentați personajul și situația așa cum face Alan Ball, în "American Beauty", cu voiceover-ul lui Lester spunând: "Mă numesc Lester Burnham, am patruzeci și doi de ani și peste un an voi fi mort.. Desigur, asta încă n-o știu. Iată strada pe care locuiesc..." Poate preferați să vă deschideți scenariul cu personajul la birou, începându-și ziua de lucru, sau poate vreți să scrieți un incident incitator (incidentul care pune povestea în mișcare; vezi Capitolul 8 din "Screenplay"), care să constea în comiterea unei crime, a unei spargeri sau a altei infracțiuni. Scrieți conceptul secvenței de deschidere pe un cartonaș; nu toată secvența, doar câteva cuvinte despre ceea ce conține. Asociați liber ideile. Ar trebui să cunoașteți deja Cartonul 1, deschiderea, și Cartonul 14, Plot Point 1. Așadar, mai aveți nevoie doar de încă douăsprezece cartoane. Începeți să aruncați pe ele idei pentru secvențele pe care le considerați necesare în Actul I. Nu stați prea mult pe gânduri. Folosiți doar câteva cuvinte pe fiecare carton, nu mai multe. De atyâtea ori am avut studenți care scriau toată secvența, pe ambele fețe ale cartonului, iar când începeau să scrie scenariul, nu făceau decât s-o copieze de pe carton pe pagină. Așa nu merge. În acest punct al procesului, încă mai e indicat să rămâneți deschis pentru a primi orice gânduri sau idei noi vă vin în minte. Altfel, veți fi prea rigid și autocritic în procesul de creație. În continuare, scrieți următoarea secvență pe alt carton, din nou fără a folosi mai mult de câteva cuvinte. Apoi, următoarea secvență. ȘȘi următoarea. Continuați astfel până vă simțiți mulțumit de ansamblul secvențelor sau al episoadelor pe care le- ați scris pe cartoane. De exemplu, dacă în povestire este vorba de un ziarist american trimis în misiune la Paris care se îndrăgostește de o tânără, are o relație intensă și pasională cu cea,rtșoin avaposicprliea:că" Ssopsreeștceaslăa,Ppariomsi";țânpde saăl sdeo iîlnetao:ar"cSăe,cpaze eparzăimlula hotel. Sună acasă"; pe al treilea: "Se întâlnește cu redactorul local"; pe al patrulea: "E informat despre misiune și subiect"; pe al cincilea: "Se cunoaște cu subiectul, la o recepție oficială"; pe al șaselea: "Sosește la Ministerul Culturii"; pe al șaptelea: "Intervievează subiectul"; pe al optulea: "Vede o persoană de care se simte atras"; ...și așa mai departe, episod cu episod, secvență cu secvență, carton cu carton, conducând spre Personajul de la sfârșitul Actului I (cartonul 14), când "se îndrăgostește de femeia care-l atrăgea". Când vă îndoiți dacă să scrieți sau nu o secvență pe un carton, scrieți-o. În orice moment de dubiu, scrieți, nu stați. Iar când ați terminat, s-ar putea să aveți zece cartoane sau douăsprezece, sau (cel mai bine) paisprezece, dacă nu chiar șaisprezece sau optsprezece. Dar indiferent câte cartoane veți folosi la această primă trecere peste Actul I, va trebui să reveniți iar și iar asupra lor, până vă rămân numai paisprezece. În continuare, depuneți cartoanele pe masă unul câte unul, de prima secvență până la plot point-ul cu care se termină Actul ȘȘi începeți să faceți asociații libere de idei. Ce se întâmplă aici? Ce se întâmplă dincoace? Ce se întâmplă în continuare? Acestea sunt cuvinte magice, care vor genera gânduri în procesul de creație. La nevoie, poate fi indicat unele elemente de dialog pe anumite cartoane, ca acțiunea să decurgă mai lin și mai clar. Personajul principal trebuie să fie prezent în majoritatea secvențelor de pe cartoane. Aveți grijă să nu deveniți prea concret și detaliat; e mai bine să rămâneți la un nivel general și vag, în această etapă când trasați acțiunea doar în linii mari. Fiți sigur că veți putea exprima totul în doar paisprezece cartoane. Să aruncămp o privire la "Sideways". Cartonul 1: Miles vine să-l ia pe Jack. Cartonul 2: Miles conduce mașina. Cartonul 3: Miles cunoaște familia logodnicei lui Jack. Cartonul 4: Pe autostradă, spre Santa Barbara. Cartonul 5: Miles și Jack discută despre călătorie. Cartonul 6: Jack vorbește la telefon cu logodnica. Cartonul 7: Miles își vizitază mama. Cartonul 8: Cina cu mama. Cartonul 9: Miles ia bani de la mama lui. Cartonul 10: Miles și Jack pleacă pe furiș. Cartonul 11: Nevoia lui Jack - să și-o tragă. la I. și idei noi să adăugați să ajutați Cartonul 12: Ajung în Santa Rosa. Cartonul 13: Miles îl învață pe Jack despre degustarea vinurilor. Cartonul 14: Miles o cunoaște pe Maya. (Acesta e Plot Point 1.) Dacă doriți o secvență de acțiune, scrieți doar "urmărire cu mașini", sau "spargere", sau "nuntă", sau "luptă", sau "cursă de pceanit"r.u Îanseamceenseta psuenccvtențael.procesului, nu aveți nevoie de mai mult Rezistați ispitei de a acoperi cu cuvinte ambele fețe ale cartonașului. Nu e nevoie să scrieți descrieri etensive ale secvenței, sau să includeți dialoguri. Așa cum am mai menționat, acesta încă nu e momentul pentru a începe scrierea scenariului. Când sunteți la cartonașe, scrieți cartonașele. Când veți ajunge la scenariu, o să scrieți scenariul. Nu amestecăm mere cu pere. Scrisul scenariului este un proces; se schimbă încontinuu; nu-l putem lăsa să fie prea strict definit, sau prea rigid. Trebuie să rămână deschis și liber, nelimitat. Faceți cartoanele pentru Actul I. Asociați liber ideile. Scrieți-vă gândurile cât mai repede și succint. O să le puteți schimba oricând, mai târziu. Când terminați (de obicei, durează câteva ore), reitiți cartoanele de mai multe ori, cizelând cuvintele pentru ca lectura să decurgă cât mai lin de la o secvență la următoarea. Schimbați orice carton vreți; amestecați-le ca pe cărțile de joc, la nevoie, pentru ca linia povestirii să se poată urmări mai ușor. Fiecare carton trebuie să ducă povestea înainte, pas cu pas, secvență cu secvență. De multe ori, oamenii se reped să scrie prima secvență a scenariului, dar fără a ști cu adevărat unde vor să ajungă. De cele mai mule ori, nu știu nici măcar de unde vine și încotro se duce personajul. Consumă zece-douăsprezece pagini înșirând verzi și uscate, fără să știe ce nu e-n regulă, numai că totul pare "plicticos și învechit" și nu pare să se ducă nicăieri. ȘȘi se rătăcesc tot mai adânc printre acele câteva secvențe de început, încercând să găsească vreo direcție pe care să-și înscrie linia epică. Modul de a evita această posibilă problemă este acela de a crea o poveste din trecut. Povestea din trecut conține lucrurile care i s-au întâmplat personajului principal cu o oră, o zi sau o săptămână înainte de începutul filmului. ȘȘtiți care e prima secvență sau primul episod al filmului. Dacă vă uitați la această unitate dramatică, încercați să deduceți ce i se întâmplă personajului principal chiar înainte de începutul secvenței. S-ar putea să fie cu o oră înainte, sau cu o zi, sau cu o săptămână. I s-a întâmplat personajului ceva ce-ar putea adăuga un anume stress și tensiune emoțională acelei prime secvențe? Ce anume? În ce fel l-a afectat pe personaj? Vedeți dacă puteți defini incidentul, episodul sau evenimentul concret care a avut loc. A fost un accident? O ceartă? O urgență de un fel sau altul? Ce anume s-a întâmplat? Când, cum și unde a avut loc? ȘȘi, lucrul cel mai important, care a fost impactul emoțional sau fizic asupra personajului? Una dintre deschiderile mele favorite de film este cea a clasicului "L'Eclisse" ("Eclipsa"), de Antonioni. Cadrul tirntarsoed,ucltuimvinrielpereazpirnitnăseu.n Ulnivbiănrgbartoosmtă spaașțeizoast. pDeraupnersicialeu n,sucnut bărbia rezemată în pumn. O femeie (Monica Vitti) stă alene în picioare, uitându-se la el, apoi se întoarce, ca și cum n-ar mai suporta să-l vadă-n ochi. Tăcere, risipită doar de un mic ventilator care se întoarce la stânga și la dreapta, la stânga și la dreapta, în planul întâi. Femeia rătăcește agale, vrea să spună ceva, se oprește și continuă să arate pierdută și însingurată. Se rostesc câteva cuvinte, apoi din nou se lasă tăcerea. ȘȘi, timp de peste patru minute și jumătate, tăcerea continuă. Abia după aceea ne dăm seama că nu mai e nimic de spus. Între cei doi a existat o relație, a luat sfârșit, au stat de vorbă toată noaptea, iar acum nu mai au ce să-și spună. Conversația care a avut loc înainte de începutul filmului constituie back story-ul. Acesta poate consta în orice, atâta vreme cât are un anume aspect emoțional sau dramatic. De exemplu, într-un back story nu poate fi vorba despre pregătirea pentru o întâlnire, după care mașina nu pornește și personajul nu mai ajunge la persoana care îl așteaptă. Nu poate fi vorba nici despre mersul personajului piață, ca să-și facă aprovizionarea. Mă refer la acel gen de incident, episod sau eveniment care are un asemenea impact asupra personajului, încât acesta intră în prima secvență cu un soi de povară emoțională sau dramatică. Iată un exemplu de back story pe care l-am preluat chiar din viața mea. Acum câțiva ani, aveam o pisică foarte frumoasă, pe nume Rosie. Avea șaptesprezece ani și începea să aibă mari probleme de sănătate. Într-o seară, aveam o cină de afaceri foarte importantă O așteptasem cu nerăbdare, de mai mult timp, iar de acel proiect depindeau foarte multe lucruri la care țineam. Urma să mă întâlnesc cu producătorul, regisorul și doi directori de la departamentul de scenaristică, la un restaurant exclusivist din Santa Monica. În timp ce mă pregăteam să plec, am auzit un sunet ciudat și am observat că Rosie avea probleme de respirație. Mi-am dat seama imediat că avea nevoie de un tratament de urgență. Am terminat cu îmbrăcatul cât am putut de repede, am luat-o pe Rosie și am dus-o cu toată viteza la spitalul de urgență, în drum spre restaurant. Le-am dat un telefon celor de-acolo, ca să-i anunț că aveam să mai întârzii. Când examenul medical al lui Rosie s-a terminat, veterinarul mi-a spus că era în stare gravă și trebuia s-o las acolo sub observație, pentru douăzeci și patru de ore. Am ieșpit foarte agitat de la cabinetul veterinarului, pornind grăbit spre întâlnirea din Santa Monica. Mai e nevoie să vă spun la ce m-am gândit în tot timpul discuțiilor? Aceasta este puterea și efectul back story-ului. Dacă aveți un back story puternic pentru personajul dumneavoastră, puteți demara scenariul chiar de la început, cu primul cuvânt de pe prima plagipnrăi.meBlaeckcusvtionrtye-uls cvrăi saej.utAăstsfăeli,ntcra țsiă încrleianția uenpibcaăckînsctăordye eficient, puneți-vă câteva întrebări elementare. Ce se petrece cu personajul principal în săptămâna, ziua sau ora dinainte de începutul povestirii? Puteți să descrieți acele întâmplări? Le puteți articula? Cum vă afectează personajul, pe plan fie fizic, fie emoțional, în prima secvență? Un back story reușit poate influența tot scenariul. Priviți secvența de deschidere din "The Shawshank Redemption": Andy Dufresne stă în mașină, bând, scoate pistolul și încearcă să-l încarce, în timp ce mai trage o dușcă de whisky. Se dă jos din mașină și pornește spre casă, clătinându-se, cu pistolul în mână. Care credeți că ar putea fi back story-ul? Probabil momentulcând a aflat că soția lui avea o aventură cu un tenisman. Este un eveniment care are un impact decisiv asupra personajului principal și pregătește incidentul incitator cu care se va deschide filmul. Protagonistul intenționează să-și împuște soția, și pe amantul acesteia, iar secvența respectivă este cea care pune povestea în mișcare. Într-un scenariu, trebuie să captivezi cititorul imediat, de la primul cuvânt de pe pagina unu, ca în "The Royal Tenenbaums", "The Matrix", "the Lord of the Rings" sau "Body Heat". Nici nu aveți timp să aflați despre ce e vorba în cea primă secvență; trebuie să știți despre ce e vorba. Fiindcă, dacă dumneavoastră înșivă nu știți, atunci cine să știe...? Back story-ul vă ajută să faceți saltul în scenariu de la Fade In. Generează imediat o senzație intensă de tensiune dramatică sau comică. Prin urmare, ce se întâmplă cu personajul dumneavoastră, cu o oră, o zi sau o săptămână înainte ca povestea să înceapă? Sub imperiul cărui incident, episod sau eveniment se află personajul, când începe povestea? Să zicem că scenariul se deschide cu sosirea personajului principal la serviciu, într-o luni dimineața. Back story-ul ar putea fi acela că, în după-amiaza de vineri, protagonista s-a dus la șeful ei ca să-i ceară o mărire de salariu, iar șeful a refuzat-o. Protagonista s-a dus acasă și a suferit tot weekendul. Vă puteți imagina ce gândește sau simte acea femeie, înainte ca povestea să înceapă. Apoi, vă deschideți scenariul asupra unei dimineți de luni, când protagonista vine la birou. Imaginați-v-o cum iese din lift: este supărată și cu buzele strânse, sau e veselă și lipsită de griji? Ori, poate, afișează o atitudine calmă și prezentabilă, arătându-le colegilor ei de birou că totul e în ordine, dar aceasta nu este decât o mască, dedesubtul căreia încolțesc semințele furiei, ale resentimentelor și ale autodesconsiderării, gata-gata să răzbată la suprafață. ȘȘi, undeva pe parcursul Ascenaasrtiauleusit,e vfo or r iț zab ucnnuii. back story bun: vă dă posibilitatea să intrați în acțiunea povestirii de la pagina întâi, primul cuvânt. Așa, știți care e scopul secvenței de deschidere, și deci nu mai e nevoie să porniți în "căutarea" sa, încercând să vă închipuiți ce-o să se întâmple. Faptul de a vă cunoaște back story-ul vă poate ajuta să obțineți valoarea dramatică maximă chiar de la prima pagină a scenariului. Una dintre studentele mele scria o povestire despre o regisoare de teatru care-și pregătea prima montare scenică pe off-Broadway. Studentei mele ei era greu să definească starea emotivă a personajului principal și nu știa cum să-și deschidă povestea. Oare era mai bine să înceapă la o repetiție, sau în seara unei premiere? De fiecare dată când schița începutul, acesta era logoreic, expozitiv, plin cu dialoguri fără rost și conflicte fără nici un sens. Nu știa ce să facă. I-am spus să scrie un back story și să includă în căsnicia protagonistei ceva care ar putea să influențeze acțiunea piesei de teatru din scenariu. Când am întrebat-o în ce consta acțiunea piesei pe care o punea în scenă eroina, n-a știut. "Păi bine," i-am zis, "dacă nici măcar tu nu știi, atunci cine să știe?" Așa că s-a dus acasă și a scris un eseu de caracter despre relația dintre protagonistă și soțul ei - unde s-au cunoscut, de cât timp erau căsătoriți, și care erau forțele emoționale care puteau acționa asupra personajului principal în momentul când începea povestea. Apoi, a scris un back story, care literalmente deschidea întregul scenariu. Ceea ce a "găsit" în back story era următorul lucru: căsnicia avea problemei, iar soțul protagonistei voia să întemeieze o familie, dar ea încă nu era gata pentru acest pas. Cariera ei tocmai se punea în mișcare, și se temea să nu piardă ocazia. Când i s-a ivit șansa de a face regia acelui spectacol de pe off-Broadway, s-a și repezit s-o înhațe. Soțul ei a devenit invidios și gelos, iar prăpastia dintre ei doi s-a adâncit și mai mult. Back story-ul are loc cam cu o săptămână înainte de premiera spectacolului (seara premierei urmând să determine Plot Point 1-ul) iar eroina știe că treaba nu merge bine. Încordată și frustrată, regisoarea începe o "nouă ceartă" cu soțul ei, pe tema întemeierii familiei, chiar înainte de a începe ultima săptămână de repetiții. Supărată, furioasă, iese valvârtej din apartament și ia metroul. În timp ce merge spre oraș, are o revelație despre motivele pentru care spectacolul nu reușește și înțelege ce are de făcut ca să-l remedieze. Aleargă la teatru, pentru a se întâlni cu actorii la repetiție. Acesta era back story-ul. Acum, studenta mea i-a început scenariul cu ieșirea eroinei de la metrou, pentru a alerga la repetiție sub eBafeccktusltonroyi-iulsaîlie ddăedsecaopeorsirbi.litatea să-și deschidă scenariul cu o tensiune dramatică puternică. Putea "sări" pe linia epică de la primul cadru, și nu mai era nevoie să-și caute povestirea în cele dintâ-i secvențe ale scenariului. De la necunoașterea felului cum începea povestea a trecut direct la cunoașterea exactă a ceea ce avea de făcut pentru a o începe într-un mod dramatic, eficient și expresiv vizual. Dacă scenariul dumneavoastră are o "poveste în poveste", cum ar fi o piesă de teatru radiofonic, o piesă scenică, o soap opera sau unfilm, trebuie să-i puteți descrie premisele în câteva fraze. Astfel, o să puteți structura o progresie a povestirii din interiorul povestirii, pentru a influența emoțional nevoia dramatică a personajului principal. Acest lucru este adevărat în mod special dacă scrieți un scenariu nonliniar, ca "The English Patient" sau "The Hours". În "The English Patient", există două povestiri care duc povestea înainte: cea din trecut, povestea de dragoste dintre Almâsy (Ralph Fiennes) și Katharine (Kristin Scott Thomas), și cea din prezent, când Almâsy e rănit și înfășurat tot în bandaje. Ambele povestiri sunt structurate liniar, de la început și până la sfârșit, diferitele părți ale amândurora împletindu-se într-o linie narativă continuă. Astfel vă poate ajuta back story-ul să concepți prima secvență sau primul episod așa încât să vă puteți începe scenariul de la pagina înt-i. Ce se întâmplă cu personajul principal în ora, ziua sau săptămâna dinainte de a începe povestea? Rețineți, nu aveți la dispoziție decât zece pagini ca să captivați cititorul. Uneori, veți descoperi vă place back story-ul atât de mult, încât ați dori să vă deschideți scenariul cu el. Asta-i foarte bine, dar dacă o faceți, tot va trebui să scrieți un alt back story, care să ducă în noua secvență de deschidere, cu o senzație de tensiune dramatică puternică. ȘȘi există momente când autorul scrie un back storym, îi place, apoi scrie încă unul, îi place și acela, așa că trece la al treilea, și nu peste mult fosta deschidere a scenariului devine plot point-ul de la sfârșitul Actului I. Dacă se întâmplă acest lucru, continuați tot așa. Structura este flexibilă, e ca un copac în vânt, care se îndoaie dar nu se rupe. Așadar, dacă întâmplător vă hotărâți să vă deschideți scenariul cu ceea ce înainte a fost unul sau mai multe back story-uri, e de ajuns oar să scrieți un nou back story, ca să știți întotdeauna de unde vine personajul. Actorii fac asta tot timpul; înainte ca un actor să intre în scenă, el trebuie să știe de unde vine, ce scop are acea scenă și încotro se va duce după a sfârșitul ei. Toate astea nu sunt altceva decât niște bune pregătiri. Faceți la fel și cu back story-ul. Uneori, back story-ul va deveni o parte din scenariu, iar alteori, nu. Totul depinde de scenariu în sine. Exercițiu » Actul I este o unitate de acțiune dramatică având între douăzeci și treizeci de pagini lungime, pe care o ține laolaltă contextul dramatic cunoscut ca setup. Rețineți, vă prezentați povestirea, personajele și relațiile dintre acestea. Apoi, structurați acțiunea Actului I pe paisprezece cartoane de mărimea unei cărți poștale ilustrate. ȘȘtiți deja care e secvența sau episodul introductiv, precum și plot point-ul de la sfârșitul Actului I, așa că deja cunoașteți cartoanele cu numerele unu și paisprezece. Porniți de la începutul povestirii și parcurgeți acțiunea care duce la plot point-ul de la încheierea Actului I. Asociați liber ideile. ȘȘtiți încotro vă îndreptați, așa că nu aveți altceva de făcut decât să ajungeți acolo. Etalați linia epică pe cartoane, acordându-i câte unul fiecărei secvențe sau episod, fără a folosi mai mult de câteva cuvinte pe un carton. După ce ați completat cartoanele, recitiți-le de mai multe ori. Nu schimbați nimic, până nu simțiți "nevoia" s-o faceți. Atunci, dacă driți, puteți modifica câte un cuvânt pe ici, pe colo, doar pentru ca lectura cartoanelor să fie cât mai lină și ușoară. Descrieți firul povestirii în linii mari și cât mai generale. După ce ați terminat cartoanele, scrieți back story-ul. Nu uitați, acesta va influența acțiunea din primele zece pagini. Uitați-vă la secvența de deschidere. Unde are loc? Deswcrieți-o. Definiți-o. Când încdepe scenariul, de unde vine personajul dumneavoastră? Ce i s-a întâmplat cu o oră, o zi sau o săptămână înainte de începutul povestirii? Rezumați-vă să asociați liber ideile. Expuneți-le, indiferent de gramatică, de pucntuație sau de orice lacune ale plotului pe care încă le mai puteți avea. De asemenea, mai e posibil și să fie necesară expunerea back story-ului în termenii începutului, ai mijlocului și ai sfârșitului, au chiar să fie nevoie să scrieși un eseu de caracter în scopul de a vă simți cât mai comod cu back story-ul. Faceți tot ce e necesar, fiindcă dacă dumneavoastră înșivă nu vă cunoașteți propria poveste, atunci cine vreți s-o cunoască? De obicei, back story-ul poate fi scris pe vreo două pagini, dar dacă aveți nevoie de mai mult, nu vă sfiiți. Nu contează cât de lung sau cât de scurt este. Back story-ul e un instrument al procesului scenaristic, unul dintre numeroasele procedee care duc la o deschidere dinamică și puternică. Capitolul 10. Primele zece pagini fgmffna.'Mulwray (cea falsă) : "Soțul meu, cred, se vede cu altă - Robert Towne, "Chinatown" În timpul celor doi ani sau cam atâta în care am condus departamentul de scenarii de la Cinemobile Systems, am citit peste două sute de structurii și aproape o sută de romane. Citeam atât de mult, încât ajunsesem să mă uit cruciș. Aveam mereu pe birou un ditamai teancul de scenarii și, oricât de repede aș fi citit, mereu rămâneam cu câteva scenarii în urmă. De fiecare dată când credeam că am recuperat timpul pierdut, șeful intra și-mi spunea că venise o nouă serie de predări și că "n-ar strica să mă grăbesc", dacă nu voiam să întârzii iar. Asta însemna că mă puteam aștepta să-mi sosească vreo sută de scenarii, în următoarele câteva zile. Căutam orice scuză pentru a evita să citesc. Dacă un scenariu venea cu un synopsis de o pagină, citeam doar synopsisul. Dacă autorul îmi spunea pe scurt și care era povestea, când îmi preda scenariul, atunci citeam primele câteva pagini, o pagină sau două de la mijloc, și ultimele trei. Dacă-mi plăcea linia epică, sau situația, și felul cum era scris, citeam totul; dacă nu, îl aruncam în mapa cu retururi - mai bine zis, la coș. Dacă mâncasem prea mult la prânz, sau dacă băusem prea mult, mă rezemam de spătar, citeam primele câteva pagini, rămâneam cu scenariul în poală, închideam telefoanele și trăgeam un pui de somn, de vreo zece-cincisprezece minute. Sarcina mea, după cum mi se reamintea încontinuu, era aceea de "a găsi materiale". ȘȘi totuși, cele mai multe dintre scenariile pe care le citeam nu erau deloc grozave. Fie pastișau alte filme, sau seriale vechi de televiziune, sau ideea inițială nu ocupa mai mult de un rând, ceea ce însemna că în tot scenariul nu era vorba decât de un singur lucru - la fel ca, mai târziu, în "Analyze This" (Peter Tolan, Harold Ramis și Kenneth Lonergan), în care nu e vorba decât despre ceea ce se întâmplă în cabinetul psihiatrului și despre reacțiile personajului față de acele lucruri, sau în "Four Weddings and a Funeral" (Richard Curtis), care nu e decât o povestire drăguță și isteață din caregoria "un băiat întâlnește o fată". Cel mai adesea, scenariile erau subțiri, șubrede și slabe, conținând numai lucruri pe care le mai văzusem de nenumărate ori. Astea erau "cele bune"; restul materialelor nu erau decât pur și simplu scrise prost. Începeam să înțeleg lucrul asupra căruia îmi atrăsese atenția Jean Renoir, de atâtea ori, cu ani în urmă: scrisul pentru ecran e un meșteșug care ocazional se ridică la nivelul artei. Pentru a scrie un bun scenariu, trebuie să spui povestea în imagini, nu cu cuvinte. După cum învățam, arta scenaristicii constă în a găsi locuri unde tăcerea spune mai multe decât cuvintele. Dgăisnitceldeecpâetstepadtoruăzecmi i pdee sccaernearisiă pemecriatre lseă-amlecitîinta,sin-taemz partenerilor noștri financiari, pentru eventualitatea intrării în producție. De ce atât de puține? Ca scenarist care-și lua o binemeritată pauză de la scris, eram curios să văd ce anume făcea ca acele scenarii să fie mai bune decât celelalte pe care le citisem. În următorii câțiva ani, am urmărit felul cum studiourile și producătorii alegeau multe dintre scenariile pe care le găsisem și le transpuneau pe pelicula. Dintre aceste patruzeci de scenarii selectate de mine, s-au turnat în cele din urmă treizeci și șapte, inclusiv clasice ca "The Godfather" (Francis Ford Coppola și Mario Puzo), "American Graffiti" (George Lucas), "Jeremiah Johnson" (John Milius, Edward Anhalt și David Rayfiel), "Alice Doesn't Live Here Anymore" (Robert Getchell), "The Wind and the Lion" (John Milius) și"Taxi Driver" (Paul Schrader), alături de multe altele. Ce anume făcea ca aceste patruzeci de scenarii să fie mai bune decât celelalte o mie nouă sute șaizeci pe care le citisem? M-am apucat să studiez scenariile "câștigătoare", și nu peste mult am început să-mi extind propriile cunoștințe despre natura și meseria scenaristicii. După o vreme, am început să separ anumite stiluri în genuri specifice: de acțiune-aventuri, comedie romantică, science fiction, drame, mister și filme polițiste, străduindu-mă să explorez modul în care erau asamblate laolaltă. Am început să înțeleg dinamica episodului, acea serie de secvențe unite printr-o singură idee, cu un început, un mijloc și un sfârșit bine definite. Cât timp încă mă mai aflam în acest proces de observație, mi s-a ivit ocazia de a preda un curs de scenaristică la Colegiul Experimental Sherwood Oaks. Niciodată nu mai predasem nici un fel de cursuri, iar amintirile pe care le mai păstram despre propriii mei profesori nu erau deloc măgulitoare. Singurele modele serioase pe care le avusesem ca pedagogi erau Jean Renoir și unul dintre profesorii mei de engleză de la Berkeley, în anii șaizeci - aceștia fuseseră doi mentori care-mi treziseră dorința de a învăța. ȘȘi-mi aminteam un lucru pe care-l spusese odată Renoir -anume, că un bun profesor este acela care-l învață pe elev să vadă relațiile dintre elemente. Puteam să fac asta? Voiam s-o fac? ȘȘi întrebarea cea mai importantă: ce aș fi predat, și cum aveam să procedez? Singurul lucru pe care l-aș fi putut face, după cum mi-am dat seama, era să revin asupra propriilor mele experiențe de lectură și scris, și să le împărtășesc studenților observațiile și concluziile la care ajunsesem în legătură cu scenaristica. După ce anume mă uitam la scenarii, în calitate de cititor? Mai întâi, observam stilul scrisului - dacă era activ, scris la prezent, cu descrieri succinte, laconice, vizuale. Stilul trebuia să se stabilească de la primul cuvânt de pe pagina întâi. De iexleusmtplreua,zăiatcăonoclsudceunrt ă udnessctrilerepuateurneiic, claăcdtiirvi, dvăirzăupaăln:ate",Raczaerle soarelui intră prin găurile acoperișului ruginit. Pământul bătătorit de pe jos a fost săpat. O groapă adâncă e căptușită cu o folie de celofan. Într-o parte e undulap metalic deschis." O asemenea descriere vizuală îmi captează imediat atenția. Următorul lucru pe care l-am învățat este acela că în calitate de cititor, trebuie să aflu din primele zece pagini despre ce e vorba în povestire. Care este premisa dramatică? Ar putea fi simplă, ca replica falsei doamne Mulwray din primele pagini ale scenariului "Chinatown": "Soțul eu, cred, se vede cu altă femeie." Răspunsul la această întrebare, desigur, duce la descoperirea unui imens scandal al apei și la câteva omoruri. Mai am nevoie și să știe despre cine e vorba în povestire. Cine este personajul principal? Atunci, put determina dacă acțiunea și personajele au fost pregătite și prezentate bine în "setup"-ul din primele câteva pagini, și dacă s-a stabilit un context dramatic puternic. În "Chinatown", protagonistul este în mod clar Jakes Gittes. Al treilea lucru care trebuie să fie stabilit este situația dramatică - circumstanțele care înconjoară acțiunea. În "Chinatown", situația dramatică este prezentată și discutată în primele zece pagini: orașul Los Angeles e în toiul unei secete grave, iar apa se găsește foarte greu. Jake Gittes este un detectiv particular angajat de soția unui un binecunoscut, suspectat că ar avea o aventură, iar soțul ei e șeful Departamentului Apelor și Energiei din Los Angeles. Toate cele trei elemente: personajul principal, premisa dramatică și situația dramatică sunt legate între ele și compun introducerea povestirii în aceste prime zece pagini. Nu peste mult, am descoperit că-mi puteam da seama încă din primele zece pagini dacă un scenariu ergea sa nu. Dacă nu înțelegeam ce se întâmpla în timpul acelei unități de acțiune, îmi pierdeam tot interesul și începeam să găsesc fel de fel de pretexte pentru a nu mai citi. Nu aveți la dispoziție decât zece pagini ca să captați atenția cititorilor sau a spectatorilor. Este responsabilitatea scenaristului să conceapă primele zece pagini ale scenariului astfel încât să comunice niște informații esențiale pentru povestire. Primele zece pagini trebuie să fie construite cu stil, imaginație și economie de mijloace. Nu aveți timp să umblați brambura în căutarea povestirii. Dacă n-ați implicat interesul cititorului în primele zece pagini, l-ați pierdut. În aceste prime zece pagini, trebuie să prezetați și să stabiliți trei elemente majore: Numărul unu: Despre cine este vorba în povestire - adică, mai concret,cinee personajul principal? pNouvmeăsrtuilred?oi: Care este premisa dramatică - despre ce e vorba în Numărul trei: Care este situația dramatică - ce circumstanțe înconjoară acțiunea? Cu alte cuvinte, ce forțe acționează asupra personajului principal în momentul când începe povestirea? Odată ce determinați modul cum veți încorpora la un loc aceste trei elemente, puteți concepe și structura primele zece pagini ca unitate, sau bloc, de acțiune dramatică. Care este secvența de deschidere? Unde are loc? Este o secvență de acțiune sau una de dialog, ori pur și simplu o serie de cadre care stabilesc un ton narativ? Vreți să evocați o stare de spirit, ca în "Cold Mountain" sau "Gladiator" (David Franzoni, John Logan și William Nicholson)? Sau preferați să stabiliți textura unui personaj, a unui timp sau a unui loc, ca în "American Beauty", "The Lord of the Rings: The Return of the King", ori "Gandhi"? Sau, poate, urmăriți să introduceți personajele și situația, ca în "Y Tu Mama Tambien" (Alfonso și Carlos Cuaron)? Ori, de ce nu, vă interesează o deschidere a povestirii printr-o secvență de acțiune, ca în "The Matrix" sau "The Bourne Supremacy"? Vreți ca începutul filmului să fie agitat și zgomotos, sau static și tensionat? Vă imaginați o mașină care merge noaptea pe străzile pustii ale orașului, sau un bărbat plimbându-se printr-un parc aglomerat, cu un copil de mână, într-o frumoasă după-amiază de duminică? Ce face personajul principal? De unde vine? Care e back story-ul său? Încotro se îndreaptă? Gândiți-vă la toate acestea. Definiți-le. Articulați-le. Structurați-le. La nevoie, luați acea primă secvență sau episod și structurați-o în trei părți distincte: începutul, mijlocul și sfârșitul. Cum anume? Începeți cu o foaie de hârtie separată. Apoi, luați linia generală a acțiunii, cum ar fi un episod de urmărire, sau o secvență de nuntă, ori simplul dat jos din pat dimineața, și enumerați acțiunile care au loc chiar la începutul episodului sau al secvenței. Nu uitați că secvențele sunt alcătuite din cadre și definite unitar prin doi factori: spațiul și timpul. Dacă unul dintre aceștia se schimbă, aveți nevoie de o secvență nouă. (În caz de necesitate, vezi Capitolele 10 și 11 din "Screenplay".) Faceți același lucru cu mijlocul secvenței, și cu sfârșitul ei -înșirați doar numărul de activități care au loc în timpul secvenței sau al episodului. De exemplu, dacă prima secvență se petrece într-un birou, la început s-ar putea să arătați personajul pregătindu-se pentru întâlnirea de afaceri, sau punându-și la punct materialul pentru prezentarea pe care o va ține în acel birou Poate lucra cu un coleg, revăzând materialele. Sau puteți arăta personajul acasă, după o ceartă cu un prieten, o iubită sau cu soția, trecându-și în revistă toate materialele, înainte de a pleca la birou. pPloeacte îcnătrp-eorsdoenpaljauslarterdeebuaifeacseării,a șaiv-ilonvueld,em îcnumacîeșeiașîimpzaic,hectaeasză bagajele. Poate că are familie, și se pregătește pentru o nouă zi, ca la începutul filmului "American Beauty", ori trezindu-se în dimineața unei zile care poate aea un impact semnificativ asupra vieții lui, cum ar fi obținerea reultatelor de la analize în legătură cu o boală gravă. Modul de a aborda secvența trebuie să definească nevoia dramatică a personajului. Este o secvență care va duce povestirea înainte, sau una care va dezvălui diverse aspecte semnificative ale personajului? ȘȘi care este scopul secvenței în raport cu ansamblul povestirii? Amintiți-vă că urmărim crearea unui conflict - fie intern, fie extern, fie combinând cele două genuri. Ce face personajul înainte de începutul secvenței, și ce va face sau unde se va duce după de aceasta va lua sfârșit? Ce se întâmplă la începutul și la finalul secvenței? În acest punct, poate fi indicat să schițați câteva detalii și aspecte vizuale pe care le veți putea folosi în cadrul secvenței. Ca exemplu, iată incidentul incitator dintr-un scenariu original intitulat "After Life", un film SF a cărui acțiune se desfășoară cu trei sute de ani în viitor, când un eveniment cosmic pune în mișcare o reacție catastrofală. Personajul principal, rămas recent văduv, acceptă fără tragere de inimă comanda misiunii care-i este impusă. El e omul cel mai bine pregătit pentru a face față acelei urgențe. Iată secvențele introductive: ECRAN NEGRU: UN CREION SCÂRȚÂIE PE HÂRTIE, și auzim: LIGHTER (V.O.): Privind în urmă, mi-e ușor să văd că lumea noastră s-a schimbat mult, din ceea ce era cândva. Dar ce anume s-a î nt âmpl at , și cum s-a întâmplat.. Ăsta-i misterul. FADE INTO: EXT. SPAȚIUL COSMIC Negru, amenințător, necunoscut... Apoi, o UNDUIRE catifelată dezvăluie COSMOSUL - MILIARDE DE STELE pe fundalul unor nuanțe luminoase de GAZE, PULBERE STELARĂ și NEBULOASE. Învârtindu-ne în spirală până la o poziție stabilă, privim cum DOUĂ STELE NEUTRONICE SE ROTESC, conjugate în ultimele lor nanosecunde de viață, și IMPLODEAZĂ ÎNTR-UN IMPESIONANT SPECTACOL DE LUMINĂ ȘȘI MATERIE. De la Alfa la Omega: începutul și sfârșitul. LIGHTER (V.O.) Ce mică întorsătură capricioasă a sorții a reușit să dea ceasul cu o secundă mai aproape de sfârșit? Ei bine... WHITE OUT: O EXPLOZIE MASIVĂ erupe, azvârlind o cantitate zdrobitoare de energie destructivă care sfâșie noaptea cea mai neagră cu viteza luminii. Un fenomen cunoscut ca EXPLOZIE DE RAZE GAMMA. LIGTHER (V.O.): Asta s-a întâmplat demult, la început. CAMERA TREMURĂ, pe măsură ce pulsațiile gigantice de radiații mortale mătură spațiul, arzând nebuloase, făcând să explodeze stele - literalmente înghițind totul în cale. Straturi de gaze, nori, materie și corpuri planetare dispar sub trecerea lor. Străbat mii de ani-lumină, lăsând în urmă distrugeri incredibile. EXT. PLUTO PLUTO, scânteind în lumina îndepărtată a Soarelui, își parcurge liniștit orbita. Ucigătoarele raze gamma se apropie de Sitemul Solar. DEODATĂ, mica planetă e NIMICITĂ, dezintegrată, ca flacăra unei lumânări peste care am sufla. FADE TO BLACK: FDE IN: INT. UNITATE SPAȚIALĂ N.A.S.A., ARIZONA - ZI SUPRATITLU: 23 FEBRUARIE, 2323 O LUMINIȚĂ ROȘȘIE clipește în tăcere. TRAVELLING ÎNAPOI, dezăluind un display de computer gol. Pe ecranul monitorului IZBUCNEȘȘTE un torent orbitor de simboluri; PROGRAMUL DE SUPRAVEGHERE se butează și vedem o reprezentare grafică a Sistemului Solar. Dar ceva nu e în regulă; ceva lipsește. E PLUTO. Traiectoria orbitală rămâne aceeași, dar pe ea nu mai există nici o planetă. PLUTO A DISPĂRUT. NU MAI ESTE. DR. TRAVIS LIGHTER stă așezat la computer, lucrând cu programul. Are în jur de patruzeci și cinci de ani, e zvelt și atletic, specialist în științele spațiului, lucrează nervos la computer. Se produc mici erori, iar el nu se descurcă foarte bine cu ele. Apasă un buton al intercomului. LIGHTER Sudhi! SUDHI (V.O.): Da, Dr. Lighter. Se ridică, oftează adânc, se duce la fereastra mare dinpre munții ce străjuiesc sălbăticia deșertului strălucitor, la marginea zonei suburbane a orașului Phoenix. Cactușii saguaro împânzesc maiestuoși peisajul nisipos și stâncos, în lumina soarelui de la jumătatea dimineții. LIGHTER (cont'd) Depanatoru-i aici? Cred că iar avem o eroare în Programul de Supraveghere. SUDHI (V.O.): Da... dar ai întâraziat iar. Să le spun că vii? Sau le spun doar că iar ai întârziat? Întristat, Ligher îi aruncă o privire. INT. CORIDOR LABORATOR ZI Lighter și SUDHI PANARJEE, sistenta lui, atrăgătoare, la vreo treizeci și cinci de ani, merg repede pe culoar. ȘȘi CUT INTO: Acestea sunt primele două pagini ale scenariului. Fiecare secvență se referă de obicei la un singur lucru - la o anumită informație care este necesară pentru ca povestea să meargă înainte, sau să dezvăluie un lucru pe care avem nevoie să-l știm despre personajul principal. În limbaj scenaristic, se numește "the reveal".<$F -Termen specific fără echivalent în română; s-ar putea traduce prin "dezvăluirea, dezvăluitul, conținutul, scopul, sensul..." (n.tr.)> În fiecare secvență există câte un reveal - știți care este acela? Îl puteți defini? Este revelat prin acțiune sau prin caracter? Caracterul, amintiți-vă, semnifică cine anume este persoana în termenii comportamentului său omenesc și moral; caracterizarea e modul în care caracterul se exprimă în fața lumii - cum se îmbracă, cu ce fel de mașină circulă, unde locuiește, ce gusturi artistice, muzicale și de modă are. Este o imagine a personalității sale. Există un foarte bun instrument scenaristic care vă poate ajuta să vă orientați când scrieți secvența: metoda de a intra târziu și a ieși devreme. William Goldman, strălucitul scenarist al filmelor "Butch Cassidy și Sundance Kid", "All the President's Men, "the Princess Bride" și multe altele, spune o poveste despre locul și momentul intrării într-o secvență. Goldman imaginează o situație ipotetică: un reporter intervievează un subiect pentru un articol de ziar sau de revistă. La început, îl vedem pe reporter pregătindu-se pentru interviu și sosind la locul de întâlnire; mijlocul ni-l arată salutându-și subiectul, făcându-se comod, scoțându-și reportofonul și începând interviul. În final, reporterul încheie interviul, își strânge lucrurile, îi mulțumește subiectului își ia pe el haina, se duce la ușă, și deodată își amintește ceva, se întoarce și spune: "A, apropo: o ultimă întrebare..." Asta înseamnă începutul, mijlocul și sfârșitul unei asemenea secvențe ipotetice. Unde intră scenaristul în scenă? întreabă Goldman. Odată cu sosirea reporterului? Cu salutul adresat subiectului? Cu interviul care progresează? Răspunsul este: în nici unul dintre aceste locuri. Cel mai potrivit loc pentru intrarea scenaristului în scenă, susține Goldman, este în ultimul moment posibil, chiar înainte de acel reveal când reporterul întreabă: "A, ...o ultimă întrebare." Acela ar fi locul ideal pentru a intra în scenă, fiindcă astfel scenaristul poate omite toate detaiile inutile care au loc înainte, concentrându-se numai asupra a ceea ce trebuie să dezvăluie în secvență. Intră târziu și iese devreme. Există, în filmul "Magnolia", o secvență scurtă dar foarte bună, unde Claudia (Melora Walters) stă într-un bar și un tip vine la ea și-i zice: "Salut." "Bună", răspunde ea. Apoi, trecem la locuința Claudiei, unde cei doi "intră împleticiți în apartament", prizează Tcăâitetvuarălilnaiicedie dcooicaf,ăcaâpnodi sexl.o privește și întreabă: "Deci...?" Acesta este un mod excelent de a scrie scenarii. Publicul poate completa golurile; știm ce se întâmplă și nu avem nevoie de explicații. E un exemplu foarte bun de intrare târzie și ieșire timpurie, cu început, mijloc și sfârșit. În timp ce vă explorați opțiunile pentru a a scrie această primă unitate de acțiune dramatică cu durata de zece pagini, credeți că veți putea stabili premisa dramatică încă din prima secvență? Sau o veți face în secvența a cincea? Este premisa destul de clară, în mintea dumneavoastră, ca s-o puteți dezvolta dramatic? Dacă vă decideți să vă începeți scenariul cu o secvență de acțiune, ca în "The Matrix" sau în "Close Encounters of the Third Kind" (Steven Spielberg), puteți structura acțiune sub formă de început, mijloc și sfârșit? Sau preferați să fie o serie de cadre ca în secvența sosirii lui Vincent (Tom Cruise) la L.A.X., în "Collateral"? Ori, poate, creți să creați un incident incitator care să lanseze scenariul, ca deschiderile din "Basic Instinct", "Crimson Tide" ori "hTe Pianist" (Ronald Harwood)? Toate acestea sunt decizii de creație. Trebuie să alegeți cea mai interesantă parte a secvenței sau a episodului, și s-o folosiți ca punct de pornire. Trebuie să captați atenția spectatorului. Vedeți prima secvență filmată în planuri strânse, sau într-un plan general al întregului decor, cum ar fi un restaurant sau un living room? Intenția dumneavoastră este aceea de a crea cea mai bună impresie vizuală pentru a face secvența sau episodul să funcționeze cât mai eficient, cu maximum de valoare dramatică. Este esențial ca linia epică să fie amorsată imediat, de la primul cuvânt al paginii întâi. Aveți la dispoziție zece pagini ca să captați atenția cititorului sau a spectatorilor, așa că faceți bine și concepeți-le cu cât mai multă grijă, cu precizie și îndemânare. Introducerea filmului "The Lord of the Rings: The Fellowship of the Ring" (Peter Jackson, Fran Walsh și Philippa Boyens) oferă un exemplu foarte grăitor: primele zece pagini relatează istoria Inelului; îl vedem făurit în focurile din Mojunt Doom, vedem cum se desfășoară lupta dintre bine și rău, apoi aflăm că Inelul trebuie să fie distrus în același loc în care a fost creat. O dată ce s-a stabilit acest lucru, tăiem la sosirea lui Gandaalf în Midele-Earth, cu care începe să se deruleze povestirea. Scenariul se deschide cu o secvență de acțiune care constituie incidentul incitator, și auzim o narațiune în voiceover, rostită de Galadriel (Cate Blanchett), prin care ni se rezumă istoria Inelului. "A început cu făurirea Marilor Inele... Trei inele pentru spânii elfi cei de sub soare, / ȘȘapte pentru ei, gnomii de viță din săi de stâncă, / Nouă, Oamenilor care știu că-n lumea lor se moare, / Unul pentru el, Seniorul Întunecimii-n noaptea lui 9dânpe,to'atende-ile-mfeuieunn inenutul Mpruprninca, s/ă săe lgfgaecg-pe' toate, astfel să le stăpânească, / Unde-s Umbrele, în Ținutul Mordor, în întunecime." În timpul acestei bătălii introductive pentru Inel, se produce incidentul incitator: Inelul e pierdut, apoi regăsit la pagina 5, "de către cea mai de necrezut făptură cu putință... Un hobbit -Bilgo Baggins din Fundătură. Întâlnim creatura, pe Gollum, care se chnuiește că și-a pierdut "ssscumpul" și aflăm, la pagina 6, că "în curând va veni vremea când hobbiții vor hotărî soarta tuturor". În secvența următoare, intrăm în Fundătură, odată cu sosirea lui Gandaalf (Ian McKellen) care este întâmpinat de Frodo (Elijah Wood). Apoi, Gandaalf îl vizitează pe Bilbo Baggins (Ian Holm) și, la pagina 10, Bilbo îi spune lui Gandaalf cât e de obosit: "Am nevoie de o vacanță - de o vacanță foarte lungă, și nu mă aștept să mă mai întorc... de fapt, nici nu am de gând..." Priviți câte am aflat în aceste prime zece paini: am stabilit istoria Inelului, l-am cunoscut pe Gollum, am arătat cum a găsit Bilbo Inelul, am întâlnit două dintre personajele principle (pe Gandaalf și Frodo), și ni s-a prezetat viața din Fundătură, unde Bilbo îi dezvăluie Inelul lui Gandaalf și-i spune despre intenția lui de a dispărea. Am pus la punct tot ceea ce trebuie să știm pentru a merge înainte cu povestirea. E un început suplu, curat și compact, conceput vizual spre a capta atenția cititorului și a spectatorului - și reușește de minune. Toată această unitate de acțiune, primele zece pagini, constituie deschiderea tuturor celor trei episoade din"The Lord of the Rings". În "American Beauty", îi cunoștem pe Jane (Thora Birch) și Ricky (Wes Bentley), când Jane îl întreabă provocator pe Ricky dacă i-ar ucide tatăl. Apoi, trecem la un plan ansamblu filmat în plonge al strzii, sfârșind pe casa unde locuiesc Lester Burnham (Kevin Spacey) și familia lui. Vedem casa i-l auzim pe Lester spunând în voiceover: "Numele meu este Lester Burnham. Am patruzeci și doi de ani și peste un an voi fi mort. Desigur, eu încă nu știu asta." O descoperim pe soția lui Lester, pe fiica lui, și pe vecini. Din câteva trăsături simple, aflăm cine e personajul principal și despre ce e vorba în povestire - felul cum Lester își regăsește "viața" - și suntem pregătiți pentru incidentul-cheie, când o va cunoaște pe Angela (Mena Suvari), în Plot Point 1, unde începe cu adevărat povestea. Un alt exemplu bun de secvență introductivă este "Crimson Tide". Ne aflăm pe puntea unui portavion și privim cum decolează turboreactoarele militare, după care trecem la imagini de șiri cu rebelii ruși ocupând Kremlinul și amenințând cu un atac nuclear asupra Statelor Unite. Apoi, ne retragem dinspre ecranul televizorului, descoperind petrecerea de ziua fiicei îLomcplotiennietntpualturiu aCnoim.andEasntte oRons ecHvuenntțeăr c(aDreenzexlplWoastheianzgătosni)t,uacțairae șai dezvăluie personaje, cu un caracter vizual marcant și oferind un exemplu excelent de incident incitator. Nu contează dacă scrieți o comedie sau o dramă, un thriller sau o poveste de dragoste. Forma rămâne aceeași. "Annie Hall" se deschide cu un monolog al lui Alvy Singer (Woody Allen), care ne spune că legătura dintre el și Annie (Diane Keaton) s-a terminat, și că acum "tot cern prin minte firimituri ale relației..." De fapt, despre asta e vorba în tot filmul, din moment ce aceste "firimituri ale relației" ne sunt dezvăluite în flashback. Totul e pus la punct în prima pagină a scenariului. "Body Heat", de Larry Kasdan, tot un film noir clasic, este un alt exemplu grăitor de instalare a povestirii din primele zece pagini. Filmul îndepe cu Ned Racine (William Hurt) uitându-se pe fereastră, spre un foc care arde undeva departe, în timp ce femeia cu care și-a petrecut noaptea se îmbracă. Racine spune că "probabil un client al meu" a pus focul. La pagina 3, se află în instanță și aflăm că e un avocat leneș și "incompetent". Judecătorul este iritat și-i spune: "data viitoare când intri în completul meu de judecat, sper să ai fie o apărare mai bine pregătită, fie un client de-un soi mai bun". La pagina 4, ia prânzul cu prietenul său Lowenstein (Ted Danson), după care aflăm că Racine e genul de om care "caută una scurtă". Asta ne spune mult despre el. La pagina 6, îl vedem în cabinetul său de avocat, cu o clientă mai vârstnică; Racine a trimis-o la un medic care nu vrea să depună mărturie în favoarea ei, așa că-i spune că va găsi un doctor "mai înțelegător" - adăugând: "O să-i dăm în judecată pe ticăloșii ăia nepăsători, de-o să le meargă fulgii!" Mai târziu, la pagina 7, s-a înnoptat, iar Racine se plictisește. Bea un rând la bar, apoi se duce spre estrada de lângă plajă. Ascultă formația, și o vede pe Matty Walker (Kathleen Turner), "o femeie extraordinar de frumoasă", venind spre el. "Trece pe la un deget distanță... Trupul lui Racine se clatină un moment, a trecerea ei, ca împins de o forță nevăzută". Se ia după ea și, în timpul conversației care urmează, află că e căsătorită; îi răspunde că ar fi trebuit să-i spună: "Sunt o femeie căsătorită și fericită." Ea îl măsoară cu privirea și-i dă replica: "Nu te prea duce mintea, așa-i?" Apoi, după încă o clipă de gândire: "Îmi place asta la un bărbat." Racine comentează că arată "îngrijit", adăugând apoi: "ȘȘi eu am nevoie de îngrijire, dar numai pentru o noapte. Aflăm că e tipul de bărbat pe care "îl bagă scula-n belea". Când Matty își varsă pe bluză un Sno-Kone cu cireșe, el se duce să ia niște prosoape de hârtie, dar la întoarcere n-o mai găsește: femeia s-a mistuit în noapte. dAecsecshtiedepraigibninecocnosntsittruuiieteo. ilustrare foarte reprezentativă a unei Puteți vedea cât de importante sunt primele zece pagini ale scenariului în termenii de a pune la punct povestirea. Trebuie să fie concepute, construite i executate pentru a atinge o valoare dramatică maximă. Dacă scrieți corect aceste pagini, povestea se va putea desfășura adecvat, cu simplitate, intuiție și înțelegere. Exercițiu » Ați făcut pregătirile. V-ați clarificat linia epică, ați construit personajele, ați structurat Actul I pe cartonașe, ați scris back story-ul și ați elaborat primele zece pagini. Sunteți gata să începeți scrisul la această unitate de acțiune dramatică, pentru a vă prezenta personajul principal, a stabili premisa dramatică și a crea situația dramatică. Uitați-vă la câteva filme care vă pot ilustra mai bine modul de a scrie eficient primele zece pagini, cum ar fi "Collateral", "American Beauty", "The Lord of the Rings", "Citizen Kane", "ASll About Eve", "Chinatown", "The Bourne Supremacy", Redemption", sau "Basic Instinct". Puteți obține exemplar al unora dintre aceste scenarii, de pe website-uri ca: simplyscripts.com sau Drew's-Script-O-Rama.com ori dailyscript.com. Sau puteți doar să căutați "screenplays" pe Google și să vedeți ce vă pică. Primele zece pagini sunt, probabil, cele mai dificile pe care le veți scrie. În fond, așterneți primele cuvinte pe hârtie, încă nu v-ați găsit propriul stil, așa că s-ar putea să treceți prin unele momente de îndoială, dezorientare și nesiguranță. Nu contează. Sați jos și apucați-vă de lucru, fără a vă codi să scoateți niște pagini îngrozitoare. "The Shawshank online câte un Nu stați să vă gândiți la asta. Aveți încredere în procesul de Faceți-o. Aruncați-vă cu curaj. creație. Indiferent cum vor fi rezulttele, bune sau rele, "arta adevărată", după cum mi-a spus cândva Jean Renoir, "este aceea de a o face". Tot ce vi se poate întâmpla mai rău e să scrieți niște pagini ridicole. Ei, și? Dacă sunt atât de proaste, aruncați-le, și gata! Nu sunteți obligat să le arătați nimănui. Dacă vă întrebați cât de bune sau de rele sunt primele dumneavoastră câteva pagini, nu e nevoie de un efort prea mare pentru a ghici răspunsul. Evidet, vor fi rele. Vă veți da seama că e o scriitură anostă, plicticoasă, învechit și banală, conținând numai lucruri pe care le-ați văzut într-o mulțime de alte filme. S-ar putea ca un asemenea verdict să fie corect. Se prea poate să fie adevărat. Dar cine emite această judecată? Dumneavoastră, și nu altcineva. "TrMeicnetțeai ,"pesctuem eas.puNnueae mdaerceâlte o Mpaăersetrreu oaSrweacmaireM;ukntuanîannsdea,mnă"ensitmeic.o făptură ciudată și stranie. Vara îi e dor de iarnă, iar iarna abia așteaptă vara." Iar judecățile de acest gen fac parte din procesul de creație. Așteptați-vă la ele, dar nu le lăsați să vă perturbe experiența scrisului. Forma scenariului nu trebuie să stea niciodată în calea scrierii scenariului. E atât de simplu, încât devine de-a dreptul greu, de simplu ce e! De formatare se vor ocupa programele software pentru scenarii, ca Final Draft. Un exercițiu util ar putea fi acela de a scrie zece pagini dintr-un scenariu. Luați orice scenariu, deschideți-l la întâmplare și transcrieți pur și simplu zece pagini. Copiați totul și atâta tot, pentru a vă familiariza cu elementele de redactare. Dacă nu aveți acces la un scenariu profesionist, căutați online și downloadați unul din cele care vă plac. Sunt multe website-uri unde puteți găsi așa ceva - de ajuns să copiați acele zece pagini, cuvânt cu cuvânt, cadru cu cadru. S-ar putea să descoperiți că e un mod eficient de a vă propulsa spre procesul de scriere. Când începeți să scrieți, expuneți-vă doar linia povestirii secvență cu secvență, cadru cu cadru. S-ar putea să constatați că vă e mai ușor să scrieți totul sub formă de planuri generale: INT. RESTAURANT sau EXT. PARCARE. Fiți dispus să vă asumați câteva greșeli. Doar n-o să scrieți perfect încă de la pagina 1. Spuneți povestea și gata. Când lucram cu Jean Renoir, el a remarcat că începutul oricărui proiect nou de creație, fie că e un tablou, o simfonie sau un roman, seamănă foarte mult cu situația de a intra într-un magazin de confecții pentru a proba un veston nou. Prima oară când îl iei pe tine, nu ți se pare că-ți stă normal, și nici nu-l simți comod. Îl mai strângi aici, îi mai dai drumul acolo, îl ajustezi pe unde mai trebuie, și până la urmă se potrivește. Când îl încerci din nou, arată mai bine, însă parcă tot te mai strânge puțin la subsuori. Miști din umeri ca să se mai lase, și devine și mai comod "dar tot trebuie să-l porți o vreme, până te obișnuiești cu el," spunea Renoir. Același principiu se aplică și atunci când scrieți un scenariu: trebuie să vă obișnuiți cu el. Fiți gata să încercați diverse soluții care s-ar putea să nu meargă, să scrieți niște dialoguri stângace, plicticoase au nefirești. În etapa asta, nu contează. Stați jos și scrieți primele zece pagini ale scenariului, concentrându-vă asupra personajului principal, și situației dramatice. Nu uitați că "cea mai lungă călătorie începe cu premisei dramatice primul pas." Paginile de la zece la douăzeci și de la douăzeci la treizeci Capitolul 11. Guvernatorul Norton: "Pune-ți nădejdea în Domnul. Curul tău îmi aparține mie. Bun venit la Shawashank." - Frank Darabont "The Shawshank Redemption" Când am început să țin workshop-urile de scenaristică, studenții mei munceau din greu să-și conceapă și să-și scrie primele zece pagini din scenarii - dar când treceau de pagina a zecea, se remarca o diferență ca de la noapte la zi. Erau adăugate noi personaje, se conceepau episoade de acțiune elaborate, și erau introduse tot felul de trucuri care nu aveau absolut nici o legătură cu firul epic. Era ca și cum s-ar fi străduit atâta să scrie primele zece pagini, încât în următoarele zece nici nu mai știau ce să mai facă. Păreau a se simți "obligați" să creeze secvențe cât mai complicate, pentru a se "elibera" de acea porțiune introductiv și a-și da drumul, indiferent dacă se potrivea cu povestea sau nu. Rezultatele erau îngrozitoare - o harababură fără cap și fără coadă, care nu mai spunea nimic. Cititorul se pierdea în ceață. Linia epică rătăcea încoace și-ncolo, învârtindu-se în cerc fără să se mai poată găsi pe sine însăși și fără să mai ajungă nicăieri, lipită de orice direcție cât de cât clară. Nimic nu mergea. Actul I este o unitate de acțiune dramatică lungă de aproximativ treizeci de pagini și închegată în cadrul contextului cunoscut ca setup. Trebuie să prezinte personajul principal, premisa și situația dramatică. Are simțul direcției și urmează o linie concretă de evoluție narativă și a dezvoltării personajelor. Voiam să descopăr ceva mai mule despre ceea ce era de făcut pentru ca această unitate particulară de acțiune dramatică să funcționeze ca un întreg coerent. Așa că am început să explorez următoarele zece pagini ale scenariilor bune. Când am început să citesc scenarii ținând seama de acest lucru, am constatat că în cea de-a doua unitate de acțiune aflăm mai multe despre personajul principal, cine anume este, și de multe ori îm urmărim pe parcursul câte unei "zile de viață". Filmul este comportament, așa că, dacă urmărim personajul de-a lungul unei zile tipice din viața lui, cu forțele dramatice ale firului epic influențându-i caracterul și acțiunile, putem înțelege mai bine cine anume este personajul nostru. În "Chinatown", totul se pune la punct din primele zece pagini. Apoi, în următoarele zece pagini, Jake Gittes începe inestigațiile pentru care a fost angajat: să afle cu cine are o aventură domnul Mulwray. Ce face Gittes? Mai întâi, la pagina 11, Gittes îl umărește pe Mulwray de la dcuopnăsielliuplânmăunpiecipplaljăpâunăde,laduaplăbicae-rșâiulpueitrdeicne aLcuokleo, approoiapsee tțoianteă după-amiaza și seara, află că apa e deversată în ocean din rezervoarele orașului, în toiul unei secete. Văzând că se face prea târziu, pune niște ceasuri de mână ieftine sub cauciucurile mașinii lui Mulwray și pleacă. A doua zi, venind să le ia, descoperă că șeful Departamentului de Apă și Electricitate a stat acolo până aproape de ora trei dmineața. "Tipul are apă pe creier", le spune el asociaților. Fotografiile făcute în fața restaurantului Pig-n-Whistle îl arată pe Mulwray certându-se violent cu Noah Cross (John Huston). Telefonul sună, iar Gittes află că Mulwray a fost văzut la Echo Park, cu "fata". "Iisuse," spune Gittes, "iarăși apă." Se duce în parc, ia o barcă, vâslește pe lac, îl fotografiază pe Mulwray cu "fâșneața" și, în ceea ce-l privește pe el, cazul e închis. A doua zi, are surprioza de a vedea fotografiile cu Mulwray și "fata", făcute de el, pe prima pagină a ziarului "The Times", cu comentariul: "Departamentul Apei și al Electricității în plin scandal din cauza aventurii șefului". Nu știe cum au ajuns acolo fotografiile. Acestea sunt paginile de la zece la douăzeci din "Chinatown". Acțiune și reacțiune. Gittes e agajat în primele zece pagini, iar în următoarele zece își face treaba. Observați cum șerpuiește prin acțiune firul poveștii, concentrându-se asupra evenimentelor care duc la descoperirea unui mare scandal al apei potabile. Odată ce am văzut cât de clar era definită acțiunea în termenii premisei dramatice, am descoperit că aceasta era o "regulă" destul de bună și pentru următoarele zece pagini - urmăriți focusul personajului principal. El (sau ea) trebuie să fie prezent aproape în fiecare secvență din aceste pagini de la zece la douăzeci. Dacă folosim primele zece pagini ale Lilei pentru a prezenta și stabili despre cine și ce e vorba în povestire, atunci în următoarea unitate de zece pagini acțiunea dramatică trebuie să se focalizeze asupra identității personajului principal. În "The Shawshank Redemption" (Frank Darabont), primele zece pagini împletesc trei fire de acțiune dramatică într-un singur episod: Andy Dufresne (Tim Robbins) bea într-o mașină, apoi își încarcă pistolul, cu mișcări împleticite, și pornește pe trei cărări spre o casă mai îndepărtată. Apoi, îl vedem pe Andy la tribunal, judecat pentru asasinarea soției lui și a amantului acesteia. Al treilea fir ni-i arată pe soție și amant făcând sex. Aceste trei fire epice se combină într-o singură linie narativă de de acțiune. La pagina 7, trecem la Penitenciarul Shawshank, unde lui Red (Morgan Freeman) îi este din nou respinsă eliberarea condiționată. Aflăm cine e, de ce a fost îchis și ce statut are printre ceilalți deținuți. La pagina 8, Andy sosește la Shawshank, ca să înceapă pisagpăișniare1a0,celgourv erdnoautăoruclondNaomrntăorni lpie vsieațăa,dre"sbeaczkă tloui baAcnkd"y. Lșai celorlalți deținuți nou-veniți, expunându-le regulile: "Regula numărul unu: fără blasfemii. Nu voi permite ca umele Domnului să fie luat în deșert, în închisoarea mea. Pe celelalte reguli le veți învăța din mers." Ideea e ilustrată când șeful gardienilor, Hadey, îl bate brutal pe unul dintre deținuți. "Pune-ți nădejdea în Domnul," spune Norton. "Curul tău îmi aparține mie. Bun venit la Shawashank." Acestea sunt primele zece pagini. A doua unitate de acțiune pe zece pagini începe când Andy și ceilalți deținuți sunt despăducheați cu furtunul, primesc haine și pături, după care sunt conduși, goi, prin incinta închiorii, până la celulele lor. Intrăm în închisoare împreună cu Andy, vedem aceleași lucruri pe care le vede el, auzim tot ceea ce aude și e. Îi stăm alături în prima noapte atât de lungă, ascultând cum alți deținuți pariază care dintre cei noi va ceda primul. A doua zi dimineața, la pagina 17, Andy se întâlnește cu Red și cu ceilalți, lar la pagina 19, este repartizat la spălătorie. Vedem un cadru cu e lucrând, apoi trecem a dușuri, unde-lagață Surorile. Încearcă să fie politicos, dar respectivii sunt ca niște "șacali care-și măsoară din ochi prada". Astfel se sfârșește al doilea calup de zece pagini. Observați cât de compact e construită această a doua unitate de acțiune dramatică pe zece pagini. Andy e prezent în fiecare secvență; intrăm la Shawshank cu el, aflăm tot ce află și el, vedem ce vede e, și întrezărim felul cum va arăta tot restul vieții lui în pușcărie. Această a doua unitate de acțiune dramatică ne arată o "zi din viața" lui Andy Dufresne. Când abordați această a doua unitate de acțiune dramatică pe zece pagini, încercați să construiți paginile cu tot atâta grijă și eficiență ca în cazul primelor zece pagini. Etalați cartoanele. Se mai aplică? Aveți nevoie să adăugați secvențe noi, la care nu vă gândiserăți înainte? În caz afirmativ, introduceți-le acum. Personajul principal e prezent în fiecare secvență? Ar trebui să fie. Este un personaj activ - execută sau inițiază acțiunea și răspunde la premisa și situația dn primele zece pagini? Amintiți-vă Legea a Treia a Mișării, formulată de Newton: "Pentru fiecare acțiune, există o reacțiune egală și de sens contrar." Acesta este un lucr de care trebuie neapărat să fiți conștienți. Personajul principal creat de dumneavoastră trebuie să fie activ: se impune ca el să ia toate hotărârile principale cu privire la ceea ce face și unde se duce. Primele zece pagini pun la punct personajul, premisa dramatică și situația dramatică. Următoarele zece pagini se concentrează asupra dezvoltării personajului și a relațiilor lui, cu posibilitatea de a-l vedea în programul lui de rutină cotidiană. Povestea merge mereu înainte, orientată după o AlcitnuileuideI.evoluție care ne duce la plot point-ul din încheierea Dacă vreți să faceți vreo schimbare, nu vă sfiiți - indiferent de ceea ce ați scris pe cartoane. Operați orice modificări doriți, și vedeți ce se întâmplă; s-ar putea să fie mai bine așa, sau nu. Uneori, când scrieți paginile, vă poate veni în minte o secvență nouă. Dacă se întâmplă asta, scrieți-o pe hârtie. Face parte din procesul de creație. O să vă ducă la o altă secvență, apoi la alta, după care s-ar putea să vă întrebați ce mai urmează. Uitați-vă doar la cartoane și veți vedea cu precizie care e locul cel mai potrivit pentru a continua să vă împingeți povestirea înainte. Dacă ați făcut o greșeală cu aceste secvențe noi, vă veți da seama numaidecât. Tot ce se poate întâmpla mai rău este să scrieți câteva secvențe, episoade sau pagini, pentru ca pe urmă să constatați să nu merg. Poate o să pierdeți câteva zile de scris. Ei, și? Mai bine să încercați ceva nou acum, decât mai târziu. După câteva pagini, o să vedeți dacă schimbările merg sau nu. Dacă da, s-ar putea să ajungeți într-un punct în care nu mai sunteți sigur cum să continuați. Întrebați-vă, numai: "ȘȘi-acum ce-o să se întâmple?" Acestea sunt cuvintele magice care vă pot ghida spre următoarele secvențe sau episoade. Dacă paginile nu se potrivesc, și pace, înoarceți-vă în locul de unde ați început noile intervenții și reluați-vă de-acolo drumul înainte. Adăugați toate secvențele de care aveți nevoie, și faceți orice schimbări doriți. Acesta nu este decât primul draft scris pe hârtie, cuvânt cu cuvânt, și trebuie să fiți gata să explorați și să produceți chiar și niște pagini insuportabil de proaste. Faceți tot ce e nevoie pentru ca linia epică să se deseneze clar și concis. ȘȘi astfel, ajungem cam pe la pagina 20 a scenariului. Acum suntem gata să abordăm următoarele zece pagini, ceea ce ne obligă să scriem Plot Point 1-ul. Ce anume este acest plot point de la sfârșitul Actului I? Ar putea fi o secvență dramatică, asemenea uciderii violatorului Harlan de către Louise, în "Thelma & Louise" (Callie Khouri), sau o secvență de dialog, ca aceea în care Andy Dufresne îi cere lui Red ciocaul de spart piatra în "The Shawshank Redemption", ori o acțiune simplă, ca plecarea lui Frodo și Sam din mediul sigur al Fundăturii, în "The Lord of the Rings: The Fellowship of the Ring", pentru a-și începe călătoria spre Muntele Osândei, într-ale cărui focuri trebuie să distrugă Inelul. N-ar trebui să încapă nici o îndoială cu privire la momentul care constituie acest Plot Point 1, întrucât primul lucru pe care l-ați făcut a fost să structurați ideea și firul epic pe paragidmă, așa că deja cunoașteți sfârșitul, începutul și Plot Point-urile 1 și 2. Totuși, s-ar putea ca plot point-ul să se fi schimbat, de când v-ați structurat ideea pe paradigmă. Structura este flexibilă, ca un pcoipnatc-ucrairlee ssee îmnodoiafiecă,însevâtnrtandsafrernău, asleunfercâăngîen.aiAndtesesoarui,înpalpoti pe linia povestirii, așa că să nu vă simțiți obligat să vă mențineți cu orice preț ideea originală cu privire la identitatea Plot Point 1-ului sau a Plot Point 2-ului. Faceți tot ceea ce e necesar pentru a satisface nevoile povestirii. Odată ce vă e clar care este Plot Point 1, întebați-vă ce aveți de făcut ca să ajungeți acolo. Ce secvență sau secvențe trebuie să scrieți, pentru a ajunge la Plot Point 1? De obicei, e nevoie doar de o secvență, cel mult două. ȘȘtiți să descrieți și să articulați zonele povestirii pe care e nevoie să le umpleți astfel încât să puteți ajunge la plot point-ul cu care se încheie Actul I? În primele zece pagini din "The Shawshank Redemption", facem cunoștință cu Andy, care e judecat, și cu Red, care e respins de comisia pentru eliberări condiționate. La pagina 10, Andy sosește la Shawshank. În următoarele zece pagini, vedem cum decurge viața în Shawshank. Apoi, îl vedem pe Andy lucrând la spălătorie și-l auzim pe Red vorbind din voiceover despre Andy, după care, în următoarea secvență, cei doi se întâlnesc în curte, iar Andy îi cere lui Red un ciocan de spart piatra. Acesta este Plot Point 1. De ce întâlnirea lor constituie Plot Point 1-ul? Fiindcă în acest scenariueste vorba de relația dintre cei doi oameni - iar aceasta e secvența care stabilește natura prieteniei lor. De aceea e o secvență atât de importantă, nu numai din perspectiva personajelor, ci și dintr-a acțiunii. Scopul oricărei secvențe este acela de a duce povestea înainte și/sau de a dezvălui informații despre personaje, iar aceasta le face pe amândouă: relevă caracterul lui Andy,atunci când Red ne spune din voiceover că "Avea un stil aparte, mergea și vorbea într-un fel care pe-aici numai normal nu era. Se plimba ca-n parc, de parcă n-ar fi avut nici o treabă și nici o grijă. De parcă ar fi avut pe el o haină invizibilă care-l apăra de tot ce era în jur... Da, cred că ar fi cinstit să spun că Andy mi-a plăcut de la început." Plot Point 1-ul este "orice incident, episod sau eveniment care «agață» acțiunea și o abate în altă direcție". Actul I e o unitate de acțiune dramatică cu lungimea cuprinsă între douăzeci și treizeci de pagini, care începe la începutul scenariului și se termină în Plot Point 1, fiind renuită de contextul dramatic cunoscut ca setup. "Cinderella Man" (Cliff Hollingsworth și Akiva Goldsman) este o cronică a vieții campionului de categorie grea James J. Braddock (Russell Crowe), care a luptat cu germanul Max Baer pentru titlul de campion. Filmul începe cu Braddock ca sportiv promițător, cu victorii convingătoare (deși are mâna stângă cam slabă), și asigurându-le o existență confortabilă soției sale și celor trei copii. Apoi se declanșează Marea Criză, iar Braddock se zbate să prindă cât mai multe meciuri. Aptitudinile lui scad și, într-o fîrncacertcuraerează dmeâna"uîlnt icmâătevașalnoscău"ri cșui nunmaibopxoearte ntecrumnionsacupta,rtidîaș.i Ca rezultat, îi e luată licența. Nu mai are dreptul să lupte. Ce să facă, pentru a câștiga bani ca să-și întrețină familia? Aceasta este, în esență, acțiunea primului act. Plot Point 1-ul este momentul în care Braddock își rupe mâna și-și pierde autorizația de a boxa. Primele zece pagini îi descriu succesul ca pugilist și relația cu soția. Următoarele zece pagini îi dezvăluie caracterul și personalitatea. Vedem cât le este de devotat soției și familiei, îi descoperim convingerile, simțul solid de integritate morală, ca de exemplu în momentul când află că fiul lui a furat mâncare. În loc să-l pedepsească, îi ține o predică în sensul că: "orice ni s-ar întâmpla, nu furăm. Niciodată (..). Dacă tu iei ceva, altcineva va duce lipsă." Astfel ajungem, la pagina 20. Plot Point 1 este momentul când Braddock își fracturează mâna și e suspendat din ring. Astfel, de la pagina 20 până la punctul în care-și rupe mâna, mai sunt trei secvențe scurte: Braddock în vestiar, înainte de meci, primind instrucțiuni de la managerul și antrenorul său, Joe (Paul Giamatti). Aflăm că mâna lui dreaptă e slăbită și-l doare. Urmeaz lungul lui drum până pe ring, apoi meciul propriu-zis, în care-și rupe mâna. În secvența următoare, licența îi este suspendată. Pe parcursul acestor pagini, de la zece la douăzeci și, apoi, de la douăzeci la treizeci, firele tematice ale personajului i ale povestirii au fost finalizate și au început să se dezvolte. "Ordinary People" (Alvin Sargent) rămâne un exemplu clasic în termenii de stabilire a premisei dramatice în primele zece pagini, urmată de focalizarea asupra personajului principal în următoarele zece pagini, și drumul până la Plot Point 1-ul de la sfârșitul Actului I, după pagina 20. Primele zece pagini definesc povestirea: facem cunoștințșă cu familia, o vedem pe Beth (Mary Tyler Moore) în bucătărie, îi observăm gospodăria "ordonată, organizată și perfectă". Îl vedem pe Conrad (Tim Hutton), la repetiția cu corul liceului, și-l cunoaștem pe Calvin, tatăl lui (Donald Sutherland), care se întoarce acasă cu trenul de navetă. E ca un tablou de Norman Rockwell, familia "prfectă" - dacă n-ar fi momentul când Calvin boară din tren, iar un prieten spune: "Cal... ne pare rău... pentru tot." Ciudat... La pagina 5, în timp ce Beth și Calvin se întorc acasă de la teatru, îl vedem pe Conrad (Tim Hutton) întins pe pat, apoi tăiem la câteva imagini fragmentare: o mare furtunoasă, o barcă, o mână care se întinde după ajutor - și Conrad se trezește din somn, cu o tresărire. Părinții ajung acasă, iar la pagina 9, Calvin își întreabă fiul: "Te-ai gândit să-l cauți pe doctorul ăla?" "NAu,t"rercăustpulnudnea,Cocnread .că ar trebui să ne ținem de plan", continuă tatăl său. "Planul era că să-l caut dacă am nevoie de el," răspunde băiatul. Tatăl lui bate în retragere: "Okay, nu-ți face griji. Hai, culcă-te." Acestea sunt primele zece pagini ale scenariului . Imaginea perfectă a unor oameni obișnuiți, numai că ceva e în neregulă și nu știm ce anume. Următoarele zece pagini încep cu Conrad trezindu-se dintr-un nou coșmar, "transpirat și speriat". Coboară la micul dejun, iar bucătăria arată excelent, toate sunt curate și la locurile lor, frigănelele sfârâie în tigaie, în fața lui Calvin stă deschis un ziar. Totul e perfect, cu o singură excepție: lui Conrad nu-i e foame. Mama lui, indignată și plină de sine, aruncă în coșul de gunoi frigănelele puțin cam prea repede, iar tatăl încearcă zadarnic să-i împace pe ce doi. La pagina 12, Conrad este luat de "amici", dar când intră în școală vedem că e distant și nesigur. Profesara de engleză îi oferă sprijin și înțelegere, și spune că nu vrea să-l facă să se simtă "pre sa t în legătură cu lucrarea aceea". În secvența următoare, la pagina 18, Conrad îl sună fără tragere de inimă pe doctrul Berger (Judd Hirsch), psihiatru, și-i spune: "Doctorul Crawford, de la Spitalul Hillsboro, mi-a dat numărul dumneavoastră." După cursuri, Conrad se duce la antrenamentul de înot și-l auzim pe antrenor îndemnându-l să se străduiască mai mult, dar se vede clar să-l tulbură ceva. Apoi, ia cina cu părinții lui. Aceștia au o conversație politicoasă, însă Conrad nu spune nimic. Astfel au trecut și următoarele zece pagini, concentrate asupra personajului principal. În linii mari, Conrad e prezent în fiecare secvență. La pagina 20, suferă un atac de anxietate și pleacă de la școală. În cadrul următor, îl vedem stând în fața unei clădiri mari, nehotărât dacă să intre sau nu. În sfârșit, intră, și-l cunoaște pe doctorul Berger. În pagina următoare, aflăm că tânărul a fost internat într-un spital de boli mintale timp de patru luni, fiindcă "am încercat să-mi fac felul". Abia de o lună a ieșit. Aflăm, odată cu doctorul Berger, ce se întâmplă cu Conrad. Acum, conversația de la pagina 9, între tată și fiu, despre consultarea unui medic, devine clară. Aflăm că Buck, fratele lui Conrad, s-a îecat într-un accident cu barca, nu demult, eveniment care a avut un impact major asupra stării mintale a lui Conrad. Când psihiatrul îl întreabă: "Ce anume vrei să schimbi?", Conrad îi răspunde: "Vreau să fiu stăpân pe situație... pentru ca oamenii să nu-și mai tot facă griji pentru mine. Secvența dialogului cu doctorul Berger este plot point-ul de la sfârșitul Actului I. Îdnu sacseăe-alșicosnesaurlăt,e lpae cidnoăc,toCrounlraBderlgeers.puTnaetăplărisnățuileormulluțiumciăt sș-ia încurajator, pe când mama se arată preocupată și închisă în sine. Acestea sunt primele treizeci de pagini din "Ordinary People". În ele se pune la punct toată povestea. În primele zece pagini vedem că există o problemă, următoarele zece pagini definesc problema, iar în al treilea calup de zece pagini înțelegem care este problema. Dacă am dori să-i facem odiagramă, ar arăta astfel: Paginile 1-10 SETUP pentru personajul principal, premisa dramatică, situația dramatică Ceva pare în neregulă dramatică psihiatru Actul I "Ordinary People" Paginile 10-20 URMEAZĂ CONCENTRAREA asupra personajului principal La școală, anxios, distant VEDEM simptomele "problemei" Paginile 20-30 DEFINEȘȘTE PROBLEMA Dezvoltare a Plot Point 1 Se duce la și aflăm despre înecul lui Buck. Acesta este Actul I, o unitate, sau un bloc, de acțiune dramatică. Se derulează de la pagina 1 pânăla Plot Point 1, și este asamblat cu ajutorul contextului dramatic cunoscut ca Setup. Exercițiul » Etalați pe masă cele trei sau patru cartane care corespund paginilor de la 10 la 20 din scenariu. Urmăriți focusul asupra personajului principal. Este prezent în fiecare secvență? Dac receți la un alt personaj, sau incident, vedeți dacă puteți menține concentrarea asupra personajului principal. Gândiți acțiunea complet, de la cap la coadă, înainte de a începe să scrieți. Vedeți unde se duce. Spuneți povestea, arătând ceea ce e necesar. Dacă scrieți o secvență și se întâmplă ceva cu adevărat "bun", ceva neașteptat, un lucru la care nu vă gândiserăți înainte, mergeți înainte cu el și scrieți-l. Nu-l obstrucționați, lăsați-l pur și simplu să se întâmple. Tot ce se poate întâmpla mai rău e să scrieți câteva psaugipneintcraureo naultmăersge.cvEein,țăș.i?ScNruiepțăis-torațciumi,deceâat epecnatlrduă.mai târziu, Nu vă faceți riji că n-aveți destule de spus! Eu le tot spun studenților mei că, dacă lucrezi cu normă întreagă și scrii "în timpul liber", zece pagini pe săptămână e mai mult decât suficient! Chibzuiți temeinic și amănunțit la toată acțiunea, timp de vreo două zile, apoi așezați-vă la masă ca s-o scrieți. Gândiți în termenii scrierii scenariului sub formă de secțiuni, unități de acțiune dramatică, și vă veți simți mai comod față de tot procesul. Dacă găsiți că vă e mai convenabil, scrieți în weekenduri. Alocați-vă câte două ore în fiecare duminică pentru a organiza materialul, apoi scrieți câteva pagini. Zece pagini ar fi de preferat, dar dacă nu puteți face decât două sau trei, scrieți doar atâta cât aveți timp să scrieți. Puteți termina, sau cizela, duminică, ceea ce ați scris sâmbătă. E fezabil, și majoritatea oamenilor sunt în stare. Acum, scrieți al doilea calup de zece pagini. Nu consumați prea mult timp curățindu-l și "perfecționându-l". Important este să mergeți tot înainte, de la început și până la sfârșit. Nu reveniți asupra primelor zece pagini, ca să schimbați tot felul de chestii numai fiindcă v-au venit niște idei noi; așa nu merge. Oamenii care-și pierd prea mult timp "pritocind" se epuizează, de obicei, după vreo cincizeci sau șaizeci de pagini, și sunt nevoiți să-și pună materialul pe raft. În majoritatea cazurilor, îl lasă baltă și nu se mai apucă de el niciodată. Dacă emiteți vreo judecată sau luați vreo decizie în legătură cu ceea ce ați scris, de obicei aceasta va fi negativă. O să vă detestați propriile pagini. Oricum primul draft pe hârtie, cuvânt cu cuvânt, este de obicei îngrozitor, așa că nu vă faceți griji pentru el. O dată că scrieți ceva pe hârtie, puteți oricând să reveniți cu îmbunătățiri Primul meu draft e de obicei cam șaizeci la sută din ceea ce știu că poate să fie. Când îl parcurg a doua oară, îl aduc cam până la șaptezeci și cinci sau optzeci la sută din forma finală. în draftul meu de șlefuire, fac tot ce pot: nouăzeci, uneori chiar și nouăzeci și cinci la sută. În unele zile îmi merge mai bine, în altele mai prost. Al treilea calup de zece pagini vă duce direct în plot point-ul de la sfârșitul Actului I. Care este acesta? De ce secvențe sau episoade aveți nevoie, ca să ajungeți la Plot Point 1? Scrieți cât mai clar toate secvențele de tranziție necesare pentru a ajunge la Plot Point 1. Ați conceput incidentul, episodul sau evenimentul care agață acțiunea și o abate într-o altă direcție (în acest caz, spre Actul al II-lea)? Îl puteți descrie? Concepeți vizual Plot Point 1-ul. Apoi, scrieți-l pe hârtie. Spuneți toată povestirea prin dialoguri, sau folosiți și mijloace vizuale de expresie? iFmilagmuinli,esatșea ccoămpogrâtnadmiețnit-.l Uîn stceernmaerniui deesochipdoevreisitepovsepsutsiăriîi.n Arătați cum mașina pleacă din fața clădirii și merge pe stradă. Arătați cum personajul ia un taxi, intră într-o casă și pășește în lift. Aceste imagini deschid povestirea i-i conferă o textură vizuală. Nu e cazul să scrieți scenariul mergând de la secvența INT. la secvența INT. la secvența INT. Deschdieți-l: duceți-l afară! Spuneți doar povestea pe care o aveți de spus, și nu încercați s-o povestiți prea repede. Unii oameni își scriu tot scenariul în primele zece pagini, după care nu le mai rămâne nimic de spus. Folosiți primul draft pe hârtie cuvânt cu cuvânt ca exercițiu pentru a vă găsi vocea auctorială și stilul vizual. Oricum veți rescrie șaptezeci-optzeci la sută din ceea ce ați scris. Când ați terminat Actul al II-lea și Actul al III-lea, veți ști foarte bine ce aveți de făcut când începeți să rescrieți. Nu vă bateți acum capul cu asta. Scrieți-vă sdoar paginile, și gata. La terminarea primelor treizeci de pagini, sunteți gata să treceți la Actul al II-lea. Scrisul e o treabă de fiecare zi, care se face cadru cu cadru, secvență cu secvență, episod cu episod, act cu act. Este de ajuns doar să știți că, atunci când scrieți, unele zile sunt mai bune decât altele. Delectați-vă cu procesul de creație. Capitolul 12. Găsirea Mid-Pont-ului -GIAOVcAuNmNIcr(eMdarccăelnluo mMaaistsruonitancnaip)abciăltrseă VsAcLrEiNuT.INNAu (cMăoninc-așVișttii)c:e să scriu, ci cum anume să scriu. Asta se numește "criză". Dar, în cazul meu, e ceva din interior, ceva care-mi afectează toată viața. - Michelangelo Antonioni, "La Notte" Când am început să-mi predau workshop-urile de scenaristică, mi-am structurat fiecare curs în sesiuni de câte opt săptămâni. Prima sesiune se concentra asupra Actului I; petreceam patru săptămâni pregătind materialul, și încă patru săptămâni scriindu-l efectiv. Scopul cursului era acela de a finaliza Actul I. La încheierea primei sesiuni de opt săptămâni, am luat o scurtă pauză, apoi am continuat cu cursul următor. Scopul acestui curs era de a structura, concepe și termina Actul al II-lea. Mulți dintre cursanți continuau să scrie și în timpul pauzei. Nu voiau să-și piardă disciplina și energia creativă pe care le acumulaseră în timpul primului curs. Dar, când au revenit ca să înceapă cursul pentru Actul al II-lea și mi-u arătat paginile pe care le scriseseră, am fost uimit. Erau groaznice. Nu aveau nici un fel de direcție, nici o linie de dezvoltare, nici urmă de fir epic organic, și aproape nici un conflict. În propria mea experiență de scenarist, Actul al II-lea fusese întotdeauna materialul cel mai dificil de parcurs. Confruntarea cu șaizeci de coli de hârtie albă poate fi descurajatoare. E ușor să te simți "copleșit" sau pur și simplu să "dai cu pas" ori să "te pierzi" în labirintul propriei tale creații. Cel mai dificil aspect a scrisului, în fond, este acela de a ști ce să scrii. Ceea ce se li întâmpla studenților mei mi-a arătat cu adevărat cum nu se procedează. Când se avântau în paginile acelea albe de acțiune dramatică , erau copleșiți; nu știau ce să facă, sau încotro s-o ia. Își pierdeau viziunea de ansamblu, și nu se concentrau asupra narării povestirii. După cum îmi plăcea mie să spun, erau ca orbii pe ploaie - habar n-aveau încotro se îndreptau și erau toți uzi leoarcă. Actul al II-lea este o unitate de acțiune dramatică lungă de aproximativ șaizeci de pagini, care e ținută laolaltă cu ajutorul contextului dramatic cunoscut drept Confruntare. Începe la sfârșitul Plot Point 1-ului și se termină cu plot point-ul din finalul Actului al II-lea. Intrăm în Actul al II-lea definind nevoia dramatică a personajului principal. Dacă știți care e nevoia dramatică a personajului - ce anume dorește personajul principal să câștige, să obțină, sau să realizeze pe parcursul scenariului - puteți intercala obstacole în calea acelei nevoi, și atunci povestea devine a personajului care învinge obstacol după obstacol, pentru a-și împlini nevoia dramatică. ADacctăulîunițealegIeIț-ilecaă easctelacocnafrleicptruolp,ulasceeasztăa îdneaviinnte clhienia dnearcaotnitvăacat a motorului poveștii. Plot Point 1 este adevăratul început al povestirii, indiferent dacă aceasta e relatată sub formă nonliniară, cum ar fi "Cold Mountain", "Kill Bill: Vols. 1 and 2", "American Beauty", sau"Pulp Fiction", ori "Brokeback Mountain", "King Kong", "The "Thelma & Louise" sau "Witness" (Earl Conflictul, fie intern, fie extern, așa Capitolul 6, vă duce direct în inima că dezvăluie caracterul, dar mai și "the Bourne Supremacy", în formă liniară, ca Shawshank Redemption", Wallace și Bill Kelly) cum am menționat în personajului. Nu numai influențează caracterizarea în sensul în care personajul preferă să se prezinte în fața lumii. Așa cum am spus de mai multe ori până acum, orice dramă este conflict - fără conflict, nu avem acțiune; fără acțiune, nu avem personaj; fără personaj nu avem poveste, iar fără poveste nu avem scenariu. Prin urmare, de unde începeți când abordați Actul al II-lea din scenariu? Cum mergeți de la Plot Point 1 la Plot Point 2? Priviți paradigma. ACTUL I Nevoia dramatică a personajului V 1 ACTUL II Actul III V 1 x-| Confruntarea pag. 30-90 x-| Plot Point 1 Plot Point 2 Așa cum am menționat, intrăm în Actul al II-lea definind nevoia dramatică a personajului - dacă aceasta s-a schimbat, schimbarea a survenit în Plot Point 1. În "Thelma & Louise", cele două femei pornesc la drum ca să-și petreacă un weekend de vacanță. Dar după ce Louise îl ucide pe Harlan, în Plot Point 1, nevoia lor dramatică se schimbă. Nu le mai interesează să petreacă un weekend plăcut în muni - acum au devenit două fugare care vor să ajungă cu bine în Mexic. Puteți defini nevoia dramatică a personajului dumneavoastră principal? S-a modificat de la începutul povestirii? În "Cold Mountain", nevoia inițială a lui Inman era aceea de a lupta în războiul civil. Dar, în Plot Point 1, el află din scrisoarea Adei că e îndrăgostită de el și-l așteaptă nerăbdătoare înapoi la Cold Mountain. Întoarcerea acasă la iubirea vieții lui reprezintă de asemenea și o stare de spirit - înainte de război, Cold Mountain era un loc plin de liniște, clădură și iubire. Nevoia lui Inman a aceea de a se înapoia acolo la nivel nu numai fizic, ci și emoțional. Această nevoie îl poartă cale de trei sute de mile pe ojoesv,adîanrdeurșâindmuvlrteemeaaltuerlâet.ă, foamea, fcurile de armă, o capturare, În "Chinatown", Actul I îl prezintă pe Jake Gittes ca pe un detectiv angajat de doamna Mulwray să afle dacă soțul ei are sau nu o relație extraconjugală. Dar, în Plot Point 1, Gittes revine la birou pentru a o găsi acolo pe adevărata doamnă Mulwray (Faye Dunaway), care afirmă că nu ea l-a angajat. Dar, dacă nu ea a făcut-o, atunci cine a fost? Aceasta devine nevoia dramatică a lui Jake, și este locul unde începe Actul al II-lea: cu căutarea persoanei care i-a făcut acea înscenare, și a motivului. În această perioadă de acțiune dramatică, Gittes întâlnește obstacole după obstacole, pe drumul spre răspunsurile la întrebările pe care și le pune. Cunoașteți nevoia dramatică a personajului dumneavoastră? Care este incidentul sau evenimentul petrecut în Plot Point 1? Nevoia dramatică a personajului se schimbă? Din ce anume, în ce anume? O puteți defini? O puteți articula? Menține integritatea a cine sunteți cu adevărat înr-o relație de dragoste, ca în "Brokeback Mountain" (Larry McMurtry și Diana Ossana), sau a dorinței de a-l ucide pe Bill ca în "Kill Bill: Vols. 1 and 2"? Ori de a afla ce s-a întâmplat la Berlin, ca în "The Bourne Supremacy"? Încotro se îndreaptă povestea? Prin ce schimbări va trece personajul? Cu ce obstacole se va confrunta? Sunt acestea surse de conflict interior, ca în "Brokeback Mountain"? Sau de conflict exterior, ca în "King Kong", "Cold Mountain" ori"Kill Bill: Vols. 1 and 2"? Dacă vedeți Plot Point 1-ul ca fiind adevăratul început al povestirii, și cunoașteți nevoia dramatică a personajului, înseamnă că sunteți gata să treceți la Actul al II-lea. În timpul primelor mele workshop-uri de scenaristică, știam că, în scopul de a cartografia acțiunea din Actul al II-lea, trebuie să structurezi acțiunea înainte de a o scrie, ceea ce însemna că studenții mei trebuia să-și pregătească mai întâi materialele. Acest lucru ar putea să pară evident - dar nu și din punctul de vedere al studenților mei, care nu voiau să se întrerupă ca să-și pregătească materialul pentru Actul al II-lea, și preferau să se repeadă înainte, începând să-l scrie. Nici nu e de mirare că pe urmă se zăpăceau! Când ataci scrierea celui de-al doilea act al scenariului primul lucru pe care trebuie să-l faci este acela de a dobândi un anume control asupra materialului. Ai nevoie să știi încotro te îndrepți, pentru ca apoi să găsești calea de a ajunge acolo. Ce-a putea face, mă întrebam, pentru a crea un soi de instrument care să-l ajute efectiv pe autor să conceapă și să scrie Actul al II-lea? Ceva care să-i ofere scenaristului un fel de "control" asupra materialului în timp ce scrie această unitate de acțiune dramatică lungă de șaizeci de pagini (deși "control" nu e cel mai fericit termen - de parcă ai putea să duci în mâini o bucată de Îapnă!t)i.mp ce chibzuiam la această problemă, am primit un telefon de la o veche prietenă, Deneen Peckinpah. Deneen și cu mine studiaserăm împreună la U.C. Berkeley, colaborând cu Jean Renoir și jucând amândoi în piesa lui "Carola", care avusese acolo premiera mondială. Deneen jucase rolul titular, al Carolei, în vreme ce eu îl interpretasem pe iubitul ei, Campan, managerul de scenă. De-a lungul anilor, mai reluaserăm priodic legătura, dar nu ne mai văzuserăm de mult timp. Deneen mi-a spus că venise în oraș și locuia la unchiul ei din Malibu. Dintr-o dată, mi s-a aprins un beculeț în cap! Nu cumva, am întrebat-o, unchiul ei se numea Sam Pecinkpah? Râzând, a răspuns că da și m-a invitat la ei acasă. Eram un admirator și chiar fan al lui Sam Peckinpah de când scrisesem prima mea cronică pentru o revistă de film, despre "Ride the High Country", așa că peste cteva zile am pornit nerăbdător spre Malibu - conducând mașina puțin cam prea repede, cam prea neatent, dar eram emoționat c-o revedeam pe Deneen și aveam șansa de a-l cunoaște și pe Sam. Când am sosit, Sam avea o vizită de afaceri, așa că Deneen și cu mine ne-am plimbat pe plajă, vorbind despre schimbările produse în viețile noastre de-a lungul ultimilor câțiva ani. În timpul acestei conversații, nu mă puteam abține să-i tot spun cât de mult îmi plăcuse "Ride the High Country", și cât îmi dorea să pot scrie și eu asemenea scenarii. Zâmbind, Deneen mi-a răspuns că lui Sam i-ar face mare plăcere să audă asta, mai ales atunci. Pe moment, n-am înțeles la ce se referea, dar aveam să aflu destul de curând. Când ne-am întors acasă, Sam se eliberase, și am petrecut după-amiaza împreună cu el, vorbind mai mult despre filme, despre cinematografie și despre viață în general. Auzisem povestindu-se multe despre Sam, desgur, inclusiv despre isprăvile lui săvârșite la beție, despre dificultățile pe care le avea pe platou cu echipele de filmare, despre "prfecționismul" lui și conflictele în care intra cu studiourile și producătorii, așa că nu prea știam la ce să mă aștept când aveam să-l cunosc personal. Am descoperit un om agreabil și complet nepretențios, cu o sesibilitate acută și o mare putere de înțeleere. Nu bea "tărie", a spus el, ci numai două beri pe zi, iar în timpul conversației am aflat că nu mai făcuse nici un film de la "Major Dundee", realizat cu vreo patru ani în urmă. Scris în colaborare cu Oscar Saul, "Maiorul undee" fusese făcut imediat după "Ride the High Country", și sfârșise prin a fi o experiență traumatică pentru el un "dezastru personal". În timp ce lucra la "...Dundee", i se dusese vestea era un om "dificil" - adică "neangajabil", în jargonul hollywoodian. După aceea, nu mai primise nimic de lucru, și abia acum i se dădea ocazia să rescrie și să filmeze un nou scenariu, intitulat"The Wild Bunch". Pe parcursul următoarelor câteva săptămâni, am petrecut mult timp tîenrmMianlaisbeu,ziușai dîentlru-coru dluapă-sacmeinazrăiulsp"rTeheseWairlăd, Budnucphă",cestăStaemam îpșie terasă, admirând un splendid apus de soare, iar eu l-am întrebat cum își structura povestirile. A stat pe gânduri câteva momente după care mi-a spus că-i plăcea să și le "agațe" în jurul câte unui element central. În mod tipic, a continuat el, construia acțiunea până la un anumit eveniment, aflat cam la jumătatea povestirii, după care lăsa ca tot ceea ce urma în continuare să fie rezultatele acelui eveniment. Gândindu-mă la "Ride the High Country",mi-am dat seama că acel "element central" fusese secvența nunții din bordel. Odată ce-și pusese bine la punct povestea și personajele, totul ajunsese să ducă la episodul nunții, iar restul filmului nu mai consta decât în consecințele acelui episod. Acest lucru m-a făcut să mă gândesc din nou la ceea ce-și fi putut face pentru a ușura sarcina scenaristului de a scrie Actul al II-lea. Teoretic, mi-am spus, aș putea să construiesc o linie dramatică a povestirii, și s-o "agăț" și eu de un eveniment central. Când m-am gândit la felul cum scriau studenții mei Actul al II-lea, am început să mă întreb dacă puteam găsi un soi de incident, episod sau eveniment care să joace rolul de "element central". Nu numai că ar fi dus acțiunea îainte, ci ar fi și împărțit Actul al Il-lea în două unități separate de acțiune dramatică. ȘȘtiam că oricine putea lucra destul de ușor pe unități de acțiune care aveau doar treizeci de pagini. Dacă un asemenea incident se producea cam pe la pagina 60, el urma să scindeze Actul al II-lea în două unități de acțiune separate, având cam treizeci de pagini fiecare. Prima Jumătate a Actului al II-lea și A Doua Jumătate a Actului al II-lea aveau să fie unite prin acest eveniment de la mijlocul filmului - sau Mid-Point. PARADIGMA STRUCTURATĂ POVESTIREA: ACTUL I ACTUL II Actul III Pag. 1-30 pag. 30-90 pag. 90-120 Prima Jumătate A Doua Jumătate pag. 30-60 pag. 60-90 x-|-- (MP) x-| Plot Point 1 Plot Point 2 SETUP CONFRUNTARE REZOLVARE M.P. = O verigă din lanțul acțiunii dramatice; face LEGĂTURA între prima jumătate a Actului al Il-lea și a doua jumătate a Actului al II-lea. Intuitiv, îmi suna bine, dar mult mai important era că-mi dădeam seama că avea să meargă - o asemenea secvență sau episod în mijlocul Actului al II-lea avea să ancoreze materialul în contextul structurii și al scrierii acțiunii. În acest punct, am început să privesc filmele dintr-o nouă perspectivă. Învățasem, din propria mea experiență de scenarist, că procesul de creație îți pune întrebările potrivite, după care le așteaptă răspunsurile corecte - care vor ieși la iveală când te aștepți mai puțin. ȘȘi exact așa se întâmpla. Pe-atunci, la sfârșitul anilor șaptezeci, foloseam ca material didactic filmul "An Unmarried Woman", de Paul Mazursky. M-am uitat din nou la el, studiindu-l; cu atenție, în căutarea vreunei explicații a faptului că Actul al II-lea mergea atât de bine. Așa cum am mai menționat și într-un capitol anterior, în setup este vorba de Erica (Jill Clayburgh) și căsnicia ei reușită, de șaptesprezece ai. Facem cunoștință cu ea în timp ce aleargă dimineața, la jogging, împreună cu soțul ei Martin (Michael Murhpy), savurează cu el "una mică" înainte de plecarea la serviciu, apoi o vedem ducându-și la școală fiica adolescentă, lucrând cu jumătate de normă într-o galerie de artă, și fiind "agățată" de Charlie (Cliff Gorman), care e pictor. O vedem cu prietenele la masa de prânz - și, după toate aparențele, e o femeie mulțumită și fericită. Până aici, toate bune: Actul I ne prezină o căsnicie reușită și o viață normală. Apoi, după vreo douăzeci de minute de film, Erica și Martin ies dintr-un restaurant unde au făcut planuri pentru acanța de vară, când el deodată cedează și izbucnește: "M-am îndrăgostit de altă femeie. Vreau să divorțăm." Plot Point 1. ȘȘi altfel, Erica, fosta femeie măritată din Actul I, devine în Actul al II-lea o femeie nemăritată. Aproape peste noapte, e silită să se adapteze la un nou stil de viață, să parcurgă un nou început. Nu e deloc ușor. Îi e greu să trăiască singură, are probleme cu fiica ei, și urăște bărbații - pe toți bărbații. Începe un stagiu de psihoterapie. Când un bărbat pe care abia l-a cunoscut îi face avansuri, îl dă afară din taxi. Psihoterapeuta îi spune că trebuie să se dezbare de ura contra bărbaților; n-ar strica să experimenteze puțin, să-și asume și unele riscuri... "Nu-ți pot spune ce să faci, desigur," continuă psihoterapeuta, "dar știu ce-aș face eu." "Ce?" întreabă Erica. "M-aș duce și mi-aș trage-o." Asta se întâmplă la pagina 60. În secvența următoare, Erica se află într-un bar de persoane necăsătorite, unde-l întâlnește pe Charlie, pictorul. Revin împreună la garsoniera lui și-și petrec noaptea acolo. Nu e cea mai fericită experiență. Din acel moment îpnecepSâanudl, ș(iAlpaânnă Blaatessf)â,rșiEtruilcaActîuiluiexaplloIrIe-alzeăa, scâexnduaîlil tacutenoaaștpe parcursul mai multor aventuri de câte-o noapte. Când Saul îi spune că ar vrea s-o mai vadă, ea îl refuză, explicându-i: "Experimentez... Vreau să știu ce simte o femeie când face dragoste cu un bărbat pe care nu-l iubește." Secvența cu psihoterapeuta, de la pagina 60, face legătura între Prima Jumătate a Actului al II-lea și A Doua Jumătate a Actului al II-lea. Din jurul paginii 30 și până pe la pagina 60, protagonista este "anti-bărbați"; de după pagina 60 și până la pagina 90, "își explorează sexualitatea", cu o serie de parteneri de-o noapte fiecare. Intereasant Când am introdus aceste elemente în paradigmă, iată ce a ieșit: "An Unmarried Woman" ACTUL I ACTUL II Actul III Pag. 1-30 pag. 30-90 pag. 90-120 Prima Jumătate A Doua Jumătate -------x-|-------------------------(MP)---------------------x-|--------- pag. 30-60 pag. 60-90 Anti-Bărbați Își explorează sexualitatea Plot Point 1 Secvența cu Plot Point 2 Soțul vrea divorț psihoterapeuta Îl cunoaște pe Saul Încă odată, m-am gândit la ceea ce-mi spusese Peckinpah despre "elementul central". În acest punct, nu eram sigur dacă încercam să introduc cu forța vreun soi de incident sau eveniment care să corespundă așteptărilor mele, sau dacă observația mea consta într- un moment intuitiv, natural, al procesului narativ. Nu voiam să încerc să potrivesc un piron rotund într-o gaură pătrată. Nu peste mult, însă, mi-am amintit ce-mi spusese Paul Schrader ("Taxi Driver", "Cat People", "American Gigolo") - că atunci când scrie un scenariu, pe la pagina 60 "se întâmplă ceva". Pagina 60... La fel ca Sam Peckinpah, și Schrader părea să aibă obiceiul de a agăța povestea în jurul unui pivot central. Gândindu-mă la relația dintre aceste trei lucruri - afirmația lui Sam, conversația cu Paul Schrader și structura filmului "An Unmarried Woman", m-am întrebat dacă la fel se întâmpla și în alte scenarii. Așa că am început să explorez mai multe scenarii pe care le folosisem ca materiale didactice, cum ar fi: "Annie Hall" și "Three Days of the Condor" (Lorenzo Semple, jr. și David îRanytfâilenleds)c, înpriPlntorte Poailnttee1.. ÎPnrim"aAnpnaireteHaallA"c,tuAlluviy I șsie Aoncnuipeă dse stabilirea relației lor, după care, pe la jumătatea Actului al II-lea, se hotărăsc să locuiască împreună. Oare n-ar fi acesta un soi de Mid-Point? m-am întrebat. După ce se mută în aceeași locuință, relația lor trece la un nivel nou. În "Three Days of the Condor", Joseph Turner (Robert Redford), un membru al "celulei de citire" din C.I.A., revine la birou după ce s-a dus să cumpere de mâncare pentru colegii săi și-i găsește pe toți asasinați. Cine a făcut-o? ȘȘi de ce? ȘȘocat, își caută salvarea pe străzi. Își dă seama că nu știe unde să se ducă, nici în cine să aibă încredere. ȘȘi, pe la jumătatea Actului al II-lea, o ia ostatică pe Kathy (Faye Dunaway), acțiune de la care începe reația lor. În ambele filme, aceste incidente se întâmplă pe la jumătatea Actului al II-lea. Când am întocmit paradigma, a arătat astfel: "Three Days of the Condor" ACTUL I ACTUL II Actul III Pag. 1-30 pag. 30-90 pag. 90-120 Prima Jumătate A Doua Jumătate -------x-|------------------------(MP)---------------------x-|--------- pag. 30-60 pag. 60-90 În cine are Face planuri încredere? Plot Point 1 O ia pe Kathy Plot Point 2 Îi găsește pe toți ostatică Îl răpește pe morți agentul C.I.A. Părea să aibă sens. ȘȘi cu cât vedea mai multe filme, cu cât mai multe scenarii citeam și cu cât mă gândeam mai mult, începeam să- mi dau seama că exista categoric un anumit gen de incident care se producea în mijlocul Actului al II-lea și putea fi folosit ca punct de anrorare pentru a organiza și structura acțiunea pe tot parcursul Actului al II-lea. Prin urmare, l-am numit Mid-Point; este un soi de incident, episod sau eveniment care se produce cam prin jurul paginii 60 și fragmentează Actul al II-lea în două unități fundamentale de acțiune dramatică: Prima Jumătate a Actului al II-lea, care merge de la încheierea Plot Point 1-ului și până la Mid-Point, și A Doua Jumătate a Actului al II-lea, situată între Mid-Point și Plot Point 2. Am început să folosesc conceptul de Mid-Point în workshop-urile mele de scenaristică, în consultații și în analiza scenariilor. Vșeideaim celvarlucăârtiiersacednearbieinleofri.c, Îînncăteormednaitiă,premdiărsiei sdceemnoanrsitsrtaiciciă aspectul cel mai greu al scrisului este de fapt acela de a ști ce anume să scrii. Când am început să predau despre Mid-Point la seminarii și workshop-uri, am fost uimit de rezultate. Dintr-o dată, studenții mei au dobândit o înțelegere mult mai fermă a Actului al II-lea. Îmi spuneau, cu propriile lor cuvinte, că acum se simțeau mai stăpâni pe material - nu mai erau dominați de acesta. În timp ce-și scriau materialul, nu se mai rătăceau; știau încotro se îndreptau și cum să ajungă acolo. De-atunci încoace, am predat mii de workshop-uri de scenaristică, prin întreaga lume, iar puterea de a organiza Actul al II-lea în două unități distincte de acțiune dramatică (Prima Jumătate și A Doua Jumătate, unite prin Mid-Point) s-a dovedit iar și iar, mai presus de orice îndoială, ca fiind funcțională, eficientă și eliberatoare. Aruncați o privire la modul cum se aplică acest principiu în filmul contemporan. În Capitolul 8, am văzut cum incidentul cheie din "The Bourne Supremacy" ține tot filmul unit laolaltă, sub aspect structural. Mid-Point-ul, când Jason Bourne se confruntă cu Pamela Landy (Joan Allen), articulează acțiunea și duce povestea înainte. Este prima oară când Jason aplică un nume unei fețe și află cine anume îl urmărește. În "King Kong" (Peter Jackson, Philippa Boyens și Fran Walsh), pregătește situația și personajele, până ajung pe insulă, în Plot Point 1. Acesta este adevăratul început al poveștii. Pe la jumătatea Actului al II-lea, întâlnim gorila gigantică. Apariția lui King Kong în Mid-Point este incidentul care face legătura între acțiunea din Prima Jumătate a Actului al II-lea și A Doua Jumătate a Actului al II-lea. La modul cel mai real, este o verigă din lanțul acțiunii dramatice. Duce povestea înainte și amplifică tensiunea emoțională și fizică din A Doua Actului al II-lea. prima jumătate a filmului urmărind apoi călătoria lor, Jumătate a "King Kong" ACTUL I ACTUL II Actul III Prima Jumătate x-| A Doua Jumătate (MP)-------------------x-| SosiPrleota pPeoinintsu1lă Apare Kong PleoctarPeoainstpr2e pag. 30-60 pag. 60-90 Explorarea insulei Relația cu King Kong New York Prin urmare, care e cel mai potrivit mod de a determina Mid-Point-ul? Haideți să facem o mică recapitulare. La început, am pornit în această călătorie a scrierii unui scenariu definind patru elemente: începutul, sfârșitul, Plot Point 1 și Plot Point 2. Astfel, în Plot Point 1, e fel de incident, episod sau eveniment ar ține acțiunea în mișcare, ducându-ne înainte spre a ajunge la Plot Point 2? Este esențial să rețineți că Mid-Point-ul este o verigă în lanțul acțiunii dramatice; el face legătura între Prima Jumătate a Actului al II-lea și A Doua Jumătate a Actului al II-lea. Acel incident e o progresie a povestirii și ne duce în Prima Jumătate a Actului al II-lea, meținându-ne pe drumul spre Plot Point 2. Mid-Point-ul este un ingredient structural important în Actul al II-lea al scenariului. Un foarte bun exenmplu este "Titanic": în Plot Point 1, Jack (Leonardo DiCaprio) o salvează pe Rose (Kate Winslet) care vrea să sară peste bord. Acesta este incidentul care dă startul relației lor, iar această relație guvernează acțiunea în prima jumătate a Actului al II-lea - ajung să se cunoască, și se confruntă cu obstacolele reprezentate de logodnicul și mama lui Rose. Ca recompensă că a salvat-o pe Rose, Jack e invitat la cină în salonul de clasa întâi. Se îmbracă într-un tuxedo de împrumut, își declară limpede punctul de vedere la cină și, puțin câte puțin, cei doi se apropie unul de altul. De fapt, am putea spune că tema sub-dramatică din Prima Jumătate a Actului al II-lea, contextul acesteia, este acela de a ajunge să se cunoască între ei. Ilustrarea acestui context vă dă posibilitatea de a vă concentra asupra acțiunii care vă duce la Mid-Point. Acea temă sub-dramatică este contextul care duce acțiunea înainte pe această porțiune din scenariu. Actul al II-lea este în continuare coagulat cu ajutorul contextului Confruntării, dar Prima și A Doua Jumătate au propria lor temă sub-dramatică. Acest sub-context al "cunoașterii reciproce" culminează cu momentul când fac dragoste pe bancheta din spate a mașinii din cala de mărfuri a navei. Această acțiune duce direct la Mid-Point: Rose și Jack fug pe punte și ajung acolo chiar când vasul se va lovi de aisberg. Acesta este reperul central al întregului scenariu, cel care duce mereu toată povestea înainte. Puteți observa cum se integrează la un loc în linia epică. Actul I prezintă viețile individuale ale lui Rose și Jack. În Plot Point 1, Jack o împiedică pe Rose să sară de pe punte. Acțiunea din Prima Jumătate a Actului al II-lea este relația lor, pe parcursul căreia ajung să se cunoască unul pe altul în timp ce înving ocbusltmaicnaonletle,a l caresliatțuiaeții,a cșâindclafsaac sdocraiagslăte,. șiMidu-cPeoinlta-ulpunectstule momentul când "Titanicul" se lovește de aisberg, ceea ce ne duce în A Doua Jumătate a Actului al II-lea, unde e vorba de siguranța celor doi și de supraviețuire. Dar adevăratul subiectu al poveștii este relația dintre Rose și Jack, desfășurată pe fundalul scufundării vasului, și felul în care această relație o eliberează pe Rose din chingile familiei ale societății, pentru a-și trăi viața în spiritul deplin al exprimării de sine. Coliziunea cu aisergul este evenimentul care ne trece în A Doua Jumătate a Actului al II-lea, și de acolo, la plot point-ul din încheierea Actului al II-lea: când Rose abandonează barca de salvare și se întoarce la Jack. Decât să trăiască fără iubitul ei, mai bine să moară în brațele lui. Tema sub-dramatică din A Doua Jumătate a Actului al II-lea s-ar putea numi: Rose și Jack rămânând împreună. Aceasta este importanța Mid-Point-ului - conectează Prima Jumătate a Actului al II-lea cu A Doua Jumătate a Actului al II-lea. Mid-Point-ul este veriga centrală din lanțul acțiunii dramatice. "Titanic" ACTUL I ACTUL II Actul III Prima Jumătate A Doua Jumătate -------x-|-------------------------(MP)---------------------x-|--------- Cunoașterea reciprocă Rose și Jack rămân împreună Plot Point 1 Aisbergul Plot Point 2 Salvarea lui Rose Rose reunță de la sinucidere la salvare Ceea ce mi se pare mie cel mai interesat lucru este faptul că Mid-Point-ul nu numai că propune o nouă atitudine față de Actul al II-lea, din perspectivă structurală, dar și amplifică dimensiunile și profunzimea personajului. În "The Shawshank Redemption", Andy Dufresne (Tim Robbins) îl cunoaște pe Red (Morgan Freeman) în Plot Point 1. Își încep relația, iar Andy se așează în programul lui de rutină din închisoare. Când începe să câștige respectul guvernatorului, e repartizat la bibliotecă, unde caută să obțină ajutor de a legislatură pentru fonduri suplimentare. Timp de șase ani, scrie câte o scrisoare pe săptămână, uneori și două, în scopul de a primi fonduri pentru eÎxntisnfdâerrșeiat,bicbâlnidotperciim.eșAtcețiuunnecaecesștie pceârtseovnaajcult,iinuc-ui caășra?ți, Andy examinează obiectele. Printre ele se află și un album cu opera lui Mozart "Nunta lui Figaro". Neliiștit, încuie ușile dinspre biroul guvernatorului, pune discul și deschide stația de amplificare, astfel că acordurile ariei se fac auzite prin toată închisoarea. Peste tot, între zidurile pușcăriei, cântă muzica, modulându-se și înălțându-se odată cu "extazul și savoarea" lui Andy. După cum spune Red, în voiceover: "Nici în ziua de azi n-am idee despre ce cântau italiencele alea două... Îmi place să mă gândesc că era vrba despre ceva atât de frumos, încât nu se poate exprima în cuvinte... Vă spun eu, vocile alea se înălțau. Mai sus și mai departe decât ar îndrăzni să viseze oricine dintr-un loc cenușiu. Era ca și cum o pasăre frumoasă ar fi dat din aripi în cușculia noastră mohorâtă, făcând zidurile alea să se dizolve... și, preț de-o câtime de secundă, fiecare om de la Shawshank, până la ultimul, s-a simțit liber." În acest timp, guvernatorul și gardienii năvălesc în încăpere ca să-l oprească pe Andy. Iar Red ne povestește: "Pentru isprava asta, Andy a luat două săptămâni la bulău." Dar pe Andy nu pare să-l deranjeze. "A fost cea mai ușoară perioadă de când sunt aici" le spune el prietenilor, la ieșire. ȘȘi le reamintește lui Red și celorlalți "că pe lumea asta există și lucruri care nu-s tăiate din piatră cenușie. În fiecare dintre noi există un locșor pe care nu-l vor putea încuia niciodată - iar locul acela se numește speranță." Red nu e de acord - fiindcă, din punctul lui de vedere, "Speranța e un lucru periculos. Scoate omul din minți. Nu-și are locul aici. Mai bine să te obișnuiești cu ideea." Acest incident cu muzica pusă de Andy este Mid-Point-ul și împinge povestea înainte pentru a ne ajuta să înțelegem mai bine personajul, în A Doua Jumătate a Actului al II-lea. Aceste trei elemente - Plot Point 1, Mid-Point și Plot Point 2 -sunt fundamentele structurale care țin la locul lui tot Actul al II-lea. Nu puteți determina Mid-Point-ul până nu cunoașteți ambele Plot Point-uri - 1 și 2. Modul în care funcționează e următorul: Mai întâi, vă hotărâți asupra finalului. Apoi, vă alegeți deschiderea; în continuare, stabiliți Plot Point 1-ul, și în sfârșit, creați și Plot Point 2-ul. Abia acum, după ce aceste patru elemente au fost plasate pe paradigmă, puteți determina Mid-Point-ul. Desigur, toate componentele structurale ale scenariului sunt flexibile, dar trebuie să fie la locurile lor, ca să vă puteți orienta cu ajutorul lor înainte de a porni la drum. Pentru mine, semnificația Mid-Point-ului este un aspect esențial al informării și înțelegerii, în termenii organizării și structurării Actului al II-lea. Acest story point vă va ajuta să concepeți și să structurați acea linie narativă de acțiune care sste AS^ț^îIIparadigmă, nu puteți vedea paradigma. Exercițiu » Găsiți vreo două filme care vă plac și luați-vi-le pe D.V.D. Uitați-vă la ele de două sau de trei ori. Prima dată, bucurați-vă doar de film și lăsați-l să curgă. Când îl vedeți pentru a doua oară, studiați-l. Luați un caiet și un pix și începeți să faceți însemnări. Izolați și definiți Plot Point 1-ul și Plot Point 2-ul. Vedeți dacă puteți descoperi structura Actului al II-lea. Începeți de la Plot Point 1 - survine cam după douăzeci-treizeci de minute din film. La nevoie, uitați-vă la ceas. După ce determinați Plot Point 1-ul, urmăriți acțiunea personajului principal. Apoi, după vreo cincizeci-șaizeci de minute din film, vedeți dacă puteți localiza Mid-Point-ul. Uitați-vă la ceas. Când filmul s-a terminat, vedeți dacă ați definit corect Mid-Point-ul. De ce este acela Mid-Point-ul? Face legătura între lanțul acțiunii dramatice din Prima Jumătate a Actului al II-lea și cel al acțiunii dramatice din A Doua Jumătate a Actului al II-lea? Apoi, priviți încă o dată filmul, de la început și până la sfârșit. Verificați-l punct cu punct. Puteți chiar și să-i desenați paradigma. După aceea vom putea trece la etapa următoare. Capitolul 13. Prima Jumătate, A Doua Jumătate -NohaahbaCr ons-sa:i.""Poate crezi că știi ce se petrece. Ei bine, crede-mă - Robert Towne, "Chinatown" Am știut întotdeauna că Actul al II-lea este materialul cel mai greu de scris. Nu numai că e de două ori mai lung decât Actul I și Actul al III-lea, dar conține un material mai exigent, mai complex, care necesită mai multă ingeniozitate și dibăcie pentru a fi executat. Simpla găsire a firului epice și menținerea lui în mișcare înainte este o provocare cosniderabilă. Actul al II-lea e unitate deacțiune dramatică lungă de aproximativ șaizeci de pagini, iar în timp ce-l scrieți trebuie să aveți mereu în vedere punctul său final - Plot Point 2-ul: dacă știți unde vreți să mergeți, veți găsi și drumul pentru a ajunge acolo. ȘȘi pentru ca acest lucru să se întâmple eficient, trebuie să planificați și să construiți traseul personajului, în termenii acțiunilor întreprinse de acesta. Ce se întâmplă cu personajul dumneavoastră principal de la Plot Point 1 până la Plot Point 2, pe plan fie fizic, fie mintal sau emoțional? Cu ce obstacole se confruntă? Arcul personajului se schimbă în timpul acesor acțiuni - și, dacă da, în ce constă schimbarea? Miza e destul de mare pentru ca povestirea să rămână interesantă, tensionată, cu suspense și ritm alert? Am început să scriem Actul I ca unitate specifică de acțiune dramatică. La abordarea Actului al II-lea, e important să ne păstrăm direcția de mers înainte. Ce se petrece în prima jumătate a Actului I? Care este nevoia dramatică a personajului? Ce obstacole întâmpină acea nevoie dramatică? Ce se întâmplă, pe plan fizic și emoțional, cu personajul principal? Ce se întâmplă între Plot Point 1 și Mid-Point? Ce ține totul laolaltă? Acesta este primul lucru pe care trebuie să-l știți. Odată ce determinăm contextul sub-dramatic al Primei Jumătăți, putem furniza conținutul, secvențele sau episoadele individuale care-l fac să funcționeze. Contextul, rețineți, este spațiul din paharul gol care ține în acel loc conținutul comic sau dramatic. ȘȘtiți care este contextul sub-dramatic din Prima Jumătate a Actului al II-lea? Ce idee sau principiu ține acolo aciunea? Îl puteți descrie în câteva cuvinte? Este o relație? O călătorie? Începutul unei vacanțe? Este pierderea bruscă a unei slujbe, sau obținerea pe neașteptate a alteia? Ori, pote, e începutulunei căsnicii sau începutul unui divorț? Îl puteți defini? Articulați-l. Înscrieți-l în paradigmă. Odat ce deterinați contextul sub-dramatic din fiecare jumătate a Actului al II-lea, puteți construi o linie de acțiune care să execute firul epic în cel mai dramatic mod. Asta face pentru nou cCoântdexatmulîndcreapmuat iscă: "lțeinpereldaaulosctuuldesnățui"laocrțimueniead,e cloanțsicneuntualri stică despre conceptul de Mid-Point, știam că era un instrument foarte eficient, dar în acel punct încă nu aveam la dispoziție prea multe explicații, motive sau exemple privitoare la contextul sub-dramatic al Primei Jumătăți sau al Jumătății a Doua. Cam prin această perioadă, am fost abordat de doi cineaști belgieni, reprezentând Miniserul Culturii Olandeze<$F - Sic! (n.tr.)> care mi-au cerut să țin un workshop special de scenaristică la Bruxelles, în vara care urma. Pe parcursul discuției, unul dintre ei m-a întrebat dacă descoperisem ceva nou, punct de vedere structural, în cei câțiva ani cre trecuseră de la publicarea volumului "Screenplay". I-am spus despre Mid-Point și i-am descris felul cum începeam să încorporez noul concept și materialele adiacente în scenariile și workshop-urile mele. Întrucât urma să iau cu mine la Bruxelles filmul "Chinatown" și scenariul acestuia, belgianul m-a întrebat care era Mid-Point-ul din "Chinatown" și în ce fel afecta acesta acțiunea. I-am spus sincer că, în awel moment, încă nu știam cu adevărat. Încercând să-mi acopăr neștiința, am declarat că tot ce aveam de făcut era să deschid scenariul la pagina 60 și să văd ce anume se găsea acolo. Așa că am deschis scenariul la pagina 60, pentru a descoperi secvența în care Jake Gittes vorbește cu Evelyn Mulwray într-un bar, la scurt timp după moartea soțului ei. Scoate din buzunar un plic, îi mulțumește pentru cecul pe care i l-a trimis, dar adaugă că l-a "țepuit" cu povestea. "Cred că-mi ascundeți ceva, doamnă Mulwray," îi spune Gittes. Apoi arată spre monograma E.C.M., de pe plic, și o întreabă într-o doară de la ce vine C-ul. Evelyn se bâlbâie puțin înainte de a răspunde. "De... de la C-Cross..." spune ea. "Ăsta e numele dumneavoastră de fată?" se interesează Gittes. Da. Gittes se gândește câteva momente, apoi ridică din umeri și schimbă subiectul. Am pus los scenariul, iar belgianul mi-a putut citi pe cghip nedumerirea. "Ăsta e Mid-Point-ul?" a întrebat el. "ȘȘi dacă da, de ce?" M-am uitat la el încercând să jutific acea secvență ca Mid-Point, după care am renunțat, dându-mi seama clar că habar n-aveam ce vorbeam. Adevărul era că nici măcar nu știam dacă era Mid-Point-ul sau nu - și dacă era într-adevăr acela, de ce. Am încercat să salvez situația cu o glumă și m-am grăbit să schimb vorba. Belgienii au plecat, iar eu am început să mă pregătesc pentru workshop. Am recitit "Chinatown" și am mai revăzut filmul de câteva ori. Până la urmă, am ajuns la concluzia că Mid-Point-ul nu era secvența din bar, de la pagina 60, ci secvența imediat următoare, din parkingul alăturat, la pagina 63, unde Gittes îi încă mai cred că-mi ascundeți Am luat cu mine la Bruxelles ispntunereesdeoazmăn.e.i. Muilawrraycicnesvoațșuvlaresiă "ma iifosdte asgaaslionante, îdne c azpăcă dviăn rezervoarele orașului, când s-ar zice că suntem în plină secetă... și eu am fost cât pe-aci să rămân naibii fără nas! ȘȘi-mi place. Îmi palce să respir prin el. ȘȘi ceva." În ceea ce mă privea, asta era. filmul și scenariul, am proiectat filmul, am vorbit despre el, l-am analizat în seminarii și workshop-uri. A devenit un material didactic de mare importanță. A învăța înseamnă a putea vedea legăturile dintre lucruri, și cu cât vorbeam mai mult despre film, cu atâta învățam mai multe din el. (Mai cred și acum că este unul dintre cele mai bune scenarii americane de film scrise în ultimii treizeci de ani.) Într-o dimineață înnorată de sâmbătă, la Palais des Beaux Arts, am proiectat filmul în fața mai multor cineaști europeni, iar după vizionare ne-am întins la discuții, în fața unui auditoriu numeros. Am început să vorbesc despre Mid-Point, explicând cum de acolo începe legătura între Hollis Mulwray, Jake Gittes și doamna Milqwray. În acea secvență, Gittes dorește niște inormații de la Yelburton, noul șef al Departamentului Apei și Electricității. Secretara îi spune că domnul Yelburton e într-o ședință și nu se știe când se va elibera. "Aștept," răspunde Gittes. Își aprinde o țigară, se tolănește în fotoliu și se face comod. "Îmi iau pauze de masă lungi," îi mai spune ei secretarei. "Uneori, durează toată ziua." Începe să fredoneze, timp în care seretara devine tot mai iritată și nervoasă. Apoi, Gittes se ridică și începe să se plimbe pe lângă perete, uitându-se la fotografiile care rezumă istoria departamentului. Vede câteva tografii ale lui Hollis Mulwray și ale unui bărbat numit Noah Cross (John Huston), pozând împreună pe diferite șantiere de construcții. Cross. Numele îi spune ceva lui Gittes. Scoate plicul de la Evelyn Mulwray și privește monograma: E.C.M. O întreabă pe secretară dacă Noah Cross a lucrat pentru departament. Încurcată, secretara răspunde că da, adică nu... "Noah Cross departamentului", explică ea, "împreună parteneri, iar Mulwray considera că apa proprietate publică, lucru cu care Cross nu era de acord, așa că s-au certat. Lui Gittes i se aprinde un beculeț în cap. Evelyn Mulray este fiica lui Noah Cross: asta înseamnă că s-a măritat cu partenerul a fost proprietarul cu Mulwray". Erau ar trebui să fie de afaceri al tatălui ei. De partea cui e Evelyn - a tatălui ei, sau a soțului ei decedat? Dintr-o dată, Gittes își dă seama că Noah Cross ar fi putut avea un motiv foarte puternic de a-l ucide pe Hollis Mulwray. În sfârșit, lucrurile încep să se lege; informațiile obținute lceoan,stșiituoifeeroă vperimguăl vintdailcăiuîncaarcețisuănecaondruacmăatsipcrăe asoAlcutțuilauienailgmIeiI.-În cele din urmă, îl vor ajuta pe Gittes să demonstreze că Noah Cross este omul răspunzător de omoruri și de scandalul apei. E o verigă din lanțul acțiunii dramatice și un ponct esețial pentru ca Gittes să înțeleagă ce se întâmplă. "Poate crezi că știi ce se întâmplă," i-a spus Cross lui Gittes, mai devreme, "dar habar n-ai." Jake nu știe nici acum cine i-a făcut înscenarea și de ce, dar continuă să cerceteze. Astae ceea ce face din Mid-Point un element atât de important în progresia povestirii. Prima Jumătate a Actului al II-lea este setată prin concentrarea asupra acțiunii lui Gittes de a cătua informații, elemente care să ajute la rezolvarea misterului. Legătura dintre Evelyn Mulwray, Noah Cross și Hollis Mulwray se realizează în Mid-Point și oferă veriga din lanțul acțiunii dramatice care face legătura dintre Prima Jumătate a Actului al II-lea și A Doua Jumătate a Actului al II-lea. În Prima Jumătate, Gittes află ce se întâmplă; în A Doua Jumătate, află cine se ascunde în spatele a ceea ce se întâmplă. Când am trasat situația pe paradigmă, am obținut următorul rezultat: "Chinatown" ACTUL I ACTUL II Actul III Prima Jumătate A Doua Jumătate -------x-|----------------------(MP)-------------------x-|-------- Ce se întâmplă Cine e în spate Plot Point 1 Legătura dintre Plot Point 2 Apare adevărata doamna Mulwray Sunt găsiți ochelarii doamnă Mulwray și Noah Cross în piscină Odată ce am văzut legătura, întreaga jumătate secundă a actului a început să aibă sens. Când priveam ansamblul, toate se legau, la fel ca țesătura complicată a unei tapiserii belgiene din secolul al XVI-lea. Acele informații, acele conexiuni, constituie progresia narativă care duce povestirea înainte, pas cu pas, incident cu incident, secvență cu secvență, până la Plot Point 2- ul de la sfârșitul Actului al II-lea. Cunoașterea Mid-Point-ului este o unealtă esențială are vă ajută asjăutvoăruclonecie,ntarvaețții faicruuml oepdicrecîțniter,-oo lliinniiee ndaeradteizvvăolctoanrcer.etOă.datCuă ce cunoașteți Mid-Point-ul, vă puteți organiza și structura materialul stabilind contextul sub-dramatic al Primei Jumătăți din Actul al II-lea și pe cel al Jumătății a Doua din Actul al Doilea. Acesta este punctul de ancorare pe baza căruia să vă puteți "construi" firul epic, încrezător și convins că știți încotro vă îndreptați. Devine progresia narativă care vă împinge povestea înainte, până în A Doua Jumătate a Actului al II-lea. Uneori, când vă organizați materialul pentru Prima Jumătate și A Doua Jumătate a Actului al II-lea, veți vedea apărând noi secvențe, noi idei, noi relații, chiar și noi personaje, la care nu vă gândiserăți niciodată. În timpce scrieți, vreți să vă folosiți de ceea ce funcționează "pe moment". Aveți încredere în procesul de creație scenaristică. E mai cuprinzător decât mintea dumneavoastră. Nu vă faceți griji în legătură cu ceea ce ați hotărât în urmă cu mult timp. Se întâmplă tot felul de lucruri. Oamenii se schimbă. La fel și situațiile. Singura întrebare relevantă este: merge, sau nu merge? Dacă merge, folosiți-o; dacă nu, renunțați. Când scrieți și, dintr-o dată, vă vine o idee nouă, o direcție neașteptată, ceva ce nu planificaserăți, o soluție la care nici nu vă gândiserăți măcar, scrieți-o pe hârtie, încercați-o și vedeți dacă merge bine sau nu. Așa cum le tot spun și studenților mei: când vă îndoiți de ceva, scrieți. Când nu sunteți sigur dacă să scrieți sau nu o secvență, scrieți-o. Ce mai rău lucru care vi se poate întâmpla e să descoperiți că nu merge. Vei afla că e mai ușor să tai o secvență decât să adaugi una nouă. Dați-i bătaie șiscrieți pe hârtie un prim draft cuvânt cu cuvânt, de o sută șaptezeci și cinci de pagini. Va trebui să reveniți asupra unora și să le rescrieți - ei și? În workshop-urile mele, stabilesc un acord conform căruia workshop-ul va fi o acțiune educativă - ceea ce înseamnă și dispoziția de a face greșeli. Încercați soluții care s-ar putea să nu reușească. Aceasta este singura cale de a învăța și de a evolua, de a vă cizela aptitudinile. Ca să repetăm - Prima Jumătate a Actului al II-lea și A Doua Jumătate a Actului al II-lea au aproximativ câte treizeci de pagini lungime fiecare. Ambele unități de acțiune dramatică sunt reunite într-un context sub-dramatic. Contextul de ansambu pentru Actul al II-lea, Confruntarea, nu se schimbă - el va rămâne mereu același. În funcție de cât de lung sau de scurt ar fi scenariul, veți putea să modificați în mod corespunzător numărul de pagini. Care e cel mai potrivit mod de a structura Actul al II-lea? Cunoaștem cele trei puncte structurale: Plot Point 1, Mid-Point și Plot Point 2. Următorul lucru pe care-l avem de determinat este contextul sub-dramatic pentru Prima Jumătate a Actului al II-lea - cțianre reesutneitactțoitunmeateprriianlcuilp.ală, sau firul epic, au conceptul, care În "Brokeback Mountain". Actul I pune la punct relația dintre Ennis Del Mar (Heath Ledger) și Jack Twist (Jake Gyllenhaal), când se întâlnesc și pasc o turmă de oi pe Brokeback Mountain. Acolo, neputând să-și mai stăpânească atracția fizică, fac sex, dar își neagă sentimentele, sau și le disimulează. În Plot Point 1, coboară de pe munte, ducându-se fiecare în treaba lui. Actul al II-lea începe cu căsătoria dintre Ennis și Alma (Michelle Williams), după care li se nasc, în scurt timp, doi copii. Ennis se tot mută de la o slujbă la alta, fără a părea să aibă nici un scop clar în viață. Jack merge pe circuitul rodeo-urilor și o cunoaște pe Lureen (Anne Hathaway), fiica proprietarului unei prospere companii de tractoare. Se căsătoresc și, nu peste mult, au și ei un copil. Dar căsniciile amândurora lasă mult de drit. Asupra acestui subiect se concentrează Prima Jumătate a Actului al II-lea: asupra incapacității lor de a întreține relații afectuoase și solide cu familiile. Acesta e contextul sub-dramatic - linia narativă care ține reunită acțiunea în timpul abelor jumătăți ale Actului al II-lea. În Prima Jumătate a Actului al II-lea din filmul "Brokeback Mountain", contextul sub-dramatic este dezvăluirea relațiilor. Acest context stabilește Mid-Point-ul, când cei doi cowboys, după o lungă absență, se întâlnesc din nou, iar relația lor pasională este descoperită de Alma, soția lui Ennis. Dragostea devine forța care-i atrage unul spre altul și se întorc la Brokeback Mountain, unde s-au iubit prima oară. Acesta este Mid-Point-ul. Ce se întâmplă acum? A Doua Jumătate a Actului al II-lea acoperă câțiva ani și dezvoltă subiectul căsniciilor lor nefericite, în timp ce cei doi cowboys se întâlnesc de câteva ori pe an. Dar această formulă este complet nesatisfăcătoare pentru amândoi, și mai ales pentru Jack. Vedem cât de nefericiți sunt Jack bântuie prin cartierele bordelurilor, în Mexic, căutând un înlocuitor pentru Ennis; iar Ennis, neputându-se bucura de relațiile cu familia, evită orice implicare intimă. În cele din urmă, soția lui diorțează. Ennis devine un cowboy singuratic și irascibil, care muncește prin diverse locuri. Începe o relație cu o ospătăriță care e complet amorezată de el, dar Ennis nu-i oferă nici o satisfacție emoțională, așa că femeia îl părăsește, înlăcrimată și cu inima frântă. Astfel ajungem la Plot Point 2 unde, după douăzeci de ani, Jack nu mai poate suporta rezistența lui Ennis față de saltul emoțional al unei conviețuiri. Ennis este bântuit de o amintire din copilărie, când a fost dus să vadă cadavrul mutilat al unui cowboy "poponar", abandonat într-o râpă. Această amintire îl face să refuze orice angajament față de iubitul său, Jack. Contextul Actului al III-lea rezolvă această dilemă și scoate în peuvitederenț,ăînceăfrecrăitcuirăeaemaomțâinodnuarloăr,a.caArsatcater cueneiavecres-ail.conferă poveștii În "The Shawshank Redemption", Prima Jumătate a Actului al II-lea se concentrează asupra supraviețuirii lui Andy (contextul sub-dramatic) în închisoare precum și asupra dezvoltării relației lui cu Red. A Doua Jumătate a Actului al II-lea îl arată pe Andy stabilizat în viața de pușcăriaș, și cum vrea să contribuie la instruirea celorlalți, împărtășindu-le cunoștințele lui (contextul sub-dramatic). În "Titanic", contextul sub-dramatic al Primei Jumătăți este cunoașterea graduală dintre Rose și Jack. O vedem ilustrată atunci când Jack e invitat la cină, în semn de recunoștință pentru că a salvat-o pe Rose în Plot Point 1. Este un episod important, deoarece constatăm nu numai că Jack face față onorabil "clasei superioare", ci și că Rose și ceilalți sunt impresionați de valorile lui morale și de punctul său de vedere. Acest lucru duce direct la Mid-Point, când cei doi fac dragoste, chiar înainte de ciocnirea cu aisbergul. A Doua Jumătate a Actului al II-lea descrie supraviețuirea lor și rămânerea împreună. Contextul sub-dramatic este o piesă importantă în mecanismul de determinare a conținutului acestor două unități de acțiune dramatică. Întrucât Plot Point 1-ul este "adevăratul început" al liniei epice, s-ar putea să constatați că, atunci când scrieți Prima Jumătate a Actului al II-lea, pot apărea ocazii în care vă rătăciți drumul prin povestire. Dacă și când se întâmplă acest lucru, continuați să scrieți, și veți vedea că reveniți pe drumul cel bun cam pe la mijlocul Primei Jumătăți din Actul al II-lea. Definirea contextului dramatic vă plasează într-o poziție privilegiată - aceea de a avea o bază pentru a concepe acțiunea necesară ca să vă spuneți povestea. Aceasta este funcția și importanța contextului dramatic: ține totul la un loc; este structură. Gândiți-vă la firul epic: ce se înmtâmplă în Prima Jumătate a Actului al II-lea? Dar în A Doua Jumătate? Gândiți-vă. Definiți ceea ce se întâmplă. Dacă vreți, scrieți un scurt eseu despre ceea ce se întâmplă, doar ca să vă clarificați lucrurile în minte. Odată ce ați definit contextul Primei Jumătăți și al celei de-A Doua, puteți determina cadrul temporal al acțiunii narative. Aristotel considera timpul, spațiul și acțiunea ca fiind cele trei unități care țin la locul ei tragedia dramatică. În "Poetica" lui, și-a exprimat opinia că timpul acțiunii trebuie să corespundă cu lungimea piesei. O piesă de două ore nu poate acoperi decât două ore din viața eroului, timpul acțiunii devine timpul piesei. Spre deosebire de autorul unei epopei, care poate reprezeta o acțiune de ani și ani de zile pe o pânză cu multe fețe de proporții mitologice, dramaturgul se limitează la un singur loc, un singur dtoiamrp așuiziom spiengcuirnăevaacțpiouvnees.tiNnud-ldevsepdrem apcesOtedliupcru.cigându-și tatăl, Așa am stat lucrurile până în secolul al XVI-lea, când Shakespeare și contemporanii lui au extins unitatea de timp, portretizând ani de zile din viața câte unui personaj, în timp ce "[acest] biet menestrel... țanțoș se fâțâie în ceasul său pe scenă, și-apoi nu mai e auzit." Dezvoltând dramatic o scenă ici, alta colo, se creau punți între momentele din timp, care era condensat și ținut la un loc de vastul spectacol al acțiunii. Metoda lui Shakespeare era aproape cinematografică în esență, dar concepută și scrisă pentru scenă. Ceea ce făcea Homer în epopeile lui, ca și Shakespeare în piesele sale, e la bază aceeași lucru cu ceea ce fac în zilele noastre George Lucas, Steven Spielberg și Peter Jackson, în poveștile lor pline de mituri, ritualuri și imaginație. Serialele ca "Star Wars", "The Lord of the Rings" și "The Matrix" (Larry și Andy Wachowski) secționează spațiul și timpul indiferent în ce epocă trăiți. Dacă scrieți un scenariu care acoperă o perioadă de ani de zile, ca"Brokeback Mountain" sau"The Shawshank Redemption"ori una mai scurtă, ca "The Best Years of Our Lives" (Robert E. Sherwood) sau "48 Hours" (Roger Spottiswood, Walter Hill, Larry Gross și Steven E. de Souza), ori "American Beauty", ce incidente puteți arăta care să releve trecerea timpului? Vreți să folosiți subtitluri? Sau ați prefera să ilustrați trecerea timpului alăturând o secvență în soarele verii cu una în care se vede zăpada și brazii de Crăciun? Ori, poate, veți pune personajul să poarte un tricou într-o secvență și o haină de blană în următoarea? Întrebați-vă ce nuarătați. Ce face ca "acest" incident să fie mai important decât "acel" incident? Povestirile care acoperă mulți ani sunt greu de scris, iar scenariștii începători obișnuiesc să "împrăștie" incidentele ca pe alice, sperând că muzele, norocul și bafta vor fi cu ei. ȘȘi de obicei, nu prea sunt. Planificarea, pregătirea și persistența sunt cheile scrierii unui scenariu reușit. Stabiliți cadrul temporal al povestirii. Ce interval acoperă? Cel din "The Shawshank Redemption" are peste nouăsprezece ani; "The Hours" (David Hare) parcurge doar o zi și ceva, dar în trei momente diferite: 1923, 1951 și 2001. Gândiți-vă la asta. Dacă acțiunea filmului dumneavoastră are loc într-o perioadă de trei ore, trei zile, trei săptămâni, trei luni sau trei ani, puteți alege să vizualizați trecerea timpului cu ajutorul anumitor tranziții care concentrează linia narativă într-o prezentare vizuală precisă (vedeți mai multe despre aceasta în "The Screenwriter's Problem Solver"). Dacă adaptați ceva - un roman, o piesă de teatru, o biografie, un articol de ziar sau o știre de la televiziune - puteți unifica și accentua timpul. Romanul "Six Days of the Condor", de James Grady, a devenit "Three Days of the mCoaindsorup"l,ă,încasrcepuglendeereazaăvmeai omuplrteăzetnetnasrieunveizșuialdăramaitiscmo.mpactă și Puteți decide că Actul al II-lea are loc într-o perioadă de două luni. Prima Jumătate poate avea două săptămâni, iar A Doua Jumătate, șase săptămâni. Trecerea timpului poate fi marcată în mai multe moduri, după cum am menționat: prin schimbări ale anotimpurilor, sau prin replici cu referire concretă la evenimente ca Memorial Day, Labor Day, Halloween sau Crăciun, ori folosind evenimente ca alegerile, nașterile, nunțile sau înmormântările. Care este cadrul tremporal în care se desfășoară Actul al II-lea? Gândiți-vă la Prima Jumătate a Actului al II-lea: ce cadrul temporal are acțiunea dumneavoastră? Hotărâți cât de lung sau de scurt este. Găsiți un cadru temporal operant, în interiorul căruia să lucrați. Aveți încredere că povestirea însăși vă va spune care este perioada. Nu vă stresați prea mult din cauza ei. N-o faceți să pară mai semnificativă sau mai importantă decât este. Cadrul temporal este cel care vă ține povestea în mișcare, mergând înainte de la secvență la secvență, de la un episod la altul, de la un act la următorul. Sprijină acțiunea, și este ținut la un loc de către context. Când începeți să conturați acțiunea pentru Prima Jumătate a Actului al II-lea, aveți contextul sub-dramatic și cadrul temporal care o vor ține pe toată laolaltă. Aveți o direcție, o linie de dezvoltare care determină ceea ce se va întâmpla în acțiunea care duce la Mid-Point și, de acolo, la Plot Point 2. Importanța contextului sub-dramatic și a cadrului de timp vă ofer un supot structural mai mare și sporește tensiunea dramatică scoțând în evidență obstacolele de care trebuie să treacă personajul principal, în scopul de a-și realiza nevoia dramatică. Când ați încheiat această operațiune pentru Prima Jumătate a Actului al II-lea, faceți-o și pentru A Doua Jumătate. Cele două unități de acțiune sunt separate și independente, deși fac parte din întregul mai amplu al Actului al II-lea și sunt unite prin Mid-Point. Unul dintre lucrurile pe care le-am descoperit în numeroasele mele workshop-uri, aici și în străinătate, este acela că, pentru a construi Prima Jumătate și A Doua Jumătate ale Actului al II-lea, este nevoie de o secvență majoră care să țină reunit tot materialul. În timpul workshop-ului de scenaristică pe care l-am ținut la Bruxelles, am lucrat cu trei scenariști europeni, unu la unu, în fața unui auditoriu numeros de circa o sută de persoane: cineaști, scenariști, regisori, actori și mulți producători. În timpul acestui workshop de două săptămâni, scenariștii au lucrat la scenarii. Discutau despre povestiri și despre paginile care urmau să fie scrise, asistența punea întrebări, iar la sfârșitul sesiunii, se duceau acasă și scriau paginile până la sesiunea puargmiăntioa-r e.ș i Atpoții, pvaernteiacuipcaunțeilie laimpcurrismatle c-itîenatureîncitnăccierșei. zEercaeu traduse și pentru mine, întrucât eu nu cunosc nici franceza și nici flamanda. În continuare, comentam paginile. Se formulau din nou întrebări, și erau explicate deciziile dramatice: De ce e mai bine ca această secvență să fie "aici", și nu "dincoace?" De ce să-l folosim aici pe personajul principal, și nu un alt personaj? Putem muta această secvență într-un alt spațiu, sau într-un alt act? Trebuie neapărat să știm ce se întâmplă cu personajele între secvențe? Da' secvența asta ce scop are? Am început să lucrăm la materialele pentru Actul al II-lea. În timp ce procedam la conturarea și construirea materialului cuprins între Plot Point 1 și Mid-Point, i-am dat seama că nu aveam nevoie decât de o secvență cheie care să țină la locul ei toată Prima Jumătate a Actului al II-lea. De ce? Deoarece contextul dramatic ține povestea în loc, dar în același timp o duce înainte. Priviți paradigma: ACTUL I ACTUL II Actul III Prima Jumătate A Doua Jumătate --------x-|-------------------------(MP)----------------------x-|--------- context sub-dramatic context sub-dramatic Nu aveț nevoie decât de un episod important care să aibă loc cam la pagina 45 din Prima Jumătate, și de un episod aflat pe la pagina 75 din A Doua Jumătate, ca să ancorați la locul lor cele două unități de acțiune de câte treizeci de pagini fiecare. Asta-i tot ce vă e necesar pentru a "ține" la un loc aceste pagini. În Prima Jumătate a Actului al II-lea, aceasta înseamnă că aveți nevoie de circa cincisprezece pagini episod anume, iar după ce e scris mai cincisprezece pagini până la Mid-Point. cu A Doua Jumătate a Actului al II-lea de mai ducă acel episod anume aveți nevoie magini, și după ce l-ați scris, cincisprezece pagini care să vă sfârșitul Actului al II-lea. Două pentru a ajunge la acel sunt necesare încă vreo La fel stau lucrurile și De la Mid-Point până la aproximativ cincisprezece sunt necesare încă zece-la plot point-ul de la incidente, fiecare reprezentând câte o progresie narativă, situate primul cam prin jurul paginii 45, și al doilea pe la pagina 75, și aveți acum două episoade stabilizatoare care țin la locul lor aceste două unități de acțiune. În "Chinatown", pe care-l foloseam ca material didactic, uciderea pleuin trHuolal isd ucMeulpworvaeysteisrtea dîensacionpteeriptâănălalapaMgiidn-aPo4i5ntș.i Eev endiem-eanjtuunls care constituie Mid-Point-ul (legătura dintre Evelyn, Cross și Mulwray) reprezintă o progresie arativă suficientă pentru a duce povestirea înainte până la punctul în care Gittes descoperă că toate pământurile din Northeast valley au fost vândute unor oameni care sunt fie decedați, fie în cămine de bătrâni. Această progresie narativă duce povestea înainte odată cu descoperirea lui Gittes că Noah Cross este răspunzător atât de crime, cât și de scandalul apei. În restul workshop-ului de la Bruxelles, i-am sfătuit pe scenariști să-și organizeze materialul Primei Jumătăți în jurul acesui episod aume, situat cam pe la pagina 45, și al unui alt episod simetric, plasat prin jurul paginii 75. Ambele episoade sunt puncte de progresie narativă, care nu au altă funcție decât aceea de a ține povestirea pe direcția ei, mergând constant drept înainte. Scenariștilor le plăcea la nebunie să lucreze cu aceste episoade. Puteau să-și construiască panta ascendentă până la ele, să le execute apoi să-și continue drumul, spre Mid-Point sau Plot Point 2. Am descoperit că acest episod în sine poate fi de acțiune, de dialog sau oricum doriți să fie, cu condiția de a duce povestirea înainte. Scenariștii mi-au spus că aveam nevoie să identific aceste două puncte de progresie narativă, așa că, la întoarcerea acasă din turneul de workshop-uri peste hotare, am început să mă folosesc de aceste două episoade, iar studenții meu le-au confirmat imediat importanța. Mi-au spus că reprezentau cel mai important element pentru scrierea Actului al II-lea. M-am hotărât să numesc aceste două episoade Pinch I, în Prima Jumătate a Actului al II-lea, și Pinch II, pentru A Doua Jumătate a Actului al II-lea.<$F - Pinch = ciupitură, ciupeală, ciupit (n.tr.)> M-am gândit că denumirile de Pinch-uri se potriveau fiindcă aceste episoade pur și simplu "ciupesc" povestea între două degete ca s-o țină pe drumul ei. Asta este funcția lor. Definiția unui Pinch e simplă: un Pinch este un episod care ajută acțiunea să-și continue mersul înainte spre Mid-Point, sau spre Plot Point 2. E doar o mică ciupitură a firului epic, care dă un impuls acțiunii înainte, fie către Mid-Point, fie către Plot Point 2, menținând-o pe drumul ei. Da, este tot un plot point - dar, lucru și mai important, e un episod care ține povestea pe linie și o împinge înainte. ACTUL I ACTUL II Actul III Prima Jumătate x-| A Doua Jumătate (MP)-------------------x-| Pinch 1 Pinch 2 (pagina 45) (pagina 75) Plot Point 1 Plot Point 2 Uneori, există o relație între Pinch 1 și Pinch 2, un soi de conexiune narativă. În "Thelma & Louise", la Pinch 1, cele două femei îl iau în mașină pe J.D. (Brad Pitt), numai pentru ca acesta să le fure banii la Mid-Point. Pinch 2 se produce atunci când J.D. este reținut de poliție și le denunță pe Thelma și Louise că se îndreaptă spre Mexic. Simetriile de acest gen nu se întâmplă tot timpul; totul depinde de firul epic și de situație. Cu cât folosesc mai mult Pinch 1 și Pinch 2 ca episoade de ancorare a structurii Actului al II-lea, cu atât devin tot mai conștient de valoarea lor. Când bordezi structurrea Actului al II-lea, construiești linia povestirii în unități de acțiune dramatică; clădim Prima Jumătate a Actului al II-lea, apoi și A Doua Jumătate a Actului al II-lea. Așa cum am mai menționat, mai întâi determinăm Mid-Point-ul, apoi stabilim sub-contextul dramatic al Primei Jumătăți, urmat de sub-contextul dramatic al Jumătății a Doua. Abia când avem contextul acestei unități de acțiune putem determina Pinch 1-ul. Care este incidentul, episodul sau evenimentul care ține povestea pe drumul ei? Odată ce am stabilit acest lucru, putem merge înainte, în A Doua Jumătate a Actului al II-lea. Cunoaștem Mid-Point-ul și cunoaștem și Plot Point 2-ul. Care este tema de acțiune care duce povestirea înainte, spre Plot Point 2? Acesta este contextul sub-dramatic. Scrieți-l pe paradigmă. În continuare, determinați Pinch 2-ul, acel episod care ține povestirea pe drumul ei, îndreptându-se spre Plot Point 2. Ei, dar cea mai plăcută calitate a structurii este flexibilitatea. Putem oricând să plimbăm aceste puncte structurale încoace și-ncolo, înainte și înapoi, pe paradigmă. Trebuie să ținem minte întotdeauna că acesta este doar punctul de pornire, nu destinația finală. Odată ce ați structurat aceste puncte pe paradigmă, sunteți gata să începeți structurarea Actului al II-lea. Vom începe cu Prima Jumătate a Actului al II-lea. Luați paisprezece cartoane, la fel cum ați făcut și pentru materialele din Capitolul 9, și expuneți acțiunea la fel ca pentru Actul I. Repetăm, înainte de a etala cele paisprezece cartoane pentru Prima Jumătate a Actului al II- lea, trebuie să stabiliți Mid-Point-ul, să determinați contextul sub-dramatic și să decideți Pinch 1-ul. Acum, scrieți cele paisprezece cartoane, folosind libera asociere de idei, pentru Prima Jumătate. Înșirați-le pe masă. ȘȘi acum, care carton credeți că va fi Pinch 1? Cartonul numărul 7. De ce? Fiindcă survine cam paegilnaa m4i5j.locul Primei Jumătăți din Actul al II-lea, aproximativ la Revedeți de mai multe ori cartoanele, până vă simțiți satisfăcut de structura obținuă. Nu uitați că esența Actului al II-lea este conflictul, prin urmare căutați acele conflicte, fie externe, fie interne, ori de câte ori și oriunde puteți. ȘȘi rețineți, scopul fiecărei secvențe este fie de a duce povestea înainte, fie de a dezvălui informații despre personaje. Dacă vă rătăciți pe undeva, prin labirintul de creație al Actului al II-lea, se prea poate să pierdeți zile întregi, poate chiar săptămâni, în frustrare și deznădejde, încercând să vă regăsiți drumul. Dar, în timp ce scrieți Actul al II-lea, trebuie să înțelegeți că nu aveți nici un pic de obiectivitate. Dacă vă îndoiți de dumneavoastră înșivă în privința materialului, veți începe să cenzurați totul, și nu veți mai putea scrie nimic! Acesta este momentul când, dacă nu aveți grijă, riscați să deveniți propria dumneavoastră victimă și să intrați în blocajul scriitoricesc. Nu lăsați să se întâmple Continuați să scrieți, indiferent rezultate, indiferent dacă vi se par doar povestirea, pagină cadru cu cadru, și lăsați-vă toate în sertarul noptierei de lângă pat. Împărțirea Actului al II-lea în Prima Jumătate și A Doua Jumătate, urmată de stabilirea contextului sub-dramatic și a cadrului temporal, apoi și de a Pinch 1-ului și a Pinch 2-ului, vă dă posibilitatea de a dobândi o viziune panoramică asupra structurii, care vă va menține povestirea pe drumul ei. Vă va călăuzi pe traseul cu obstacole care duce la următorul pas al procesului scenaristic: scrierea efectivă a Actului al II-lea. acest lucru. ce părere bune, rele cu pagină, aveți despre sau mediocre. secvență cu judecățile și Scrieți-vă secvență, evaluările POVESTIREA: O tânără femeie, pictoriță nefericită în căsnicie, se înscrie la un curs de arte plastice și are o relație cu profesorul. Împotriva propriei voințe, se îndrăgostește de el, apoi află că a rămas însărcinată. Prinsă la mijloc între soț și amant, se hotărăște să-i părăsească pe amândoi și să-și crească singură copilul. ACTUL I Paginile 1-30 ACTUL II Paginile 30-90 Actul III Paginile 90-120 x-| x-| Prima Jumătate Paginile 30-60 A Doua Jumătate Paginile 60-90 Pinch 1 Pinch 2 (MP)--------|--- Căsnicie părăsește nefericită 45 Relația cu profesorul Plot Point 1 Se înscrie la cursul de arte SETUP REZOLVARE 75 Se îndrăgostește Îi și fac sex pe amândoi Plot Point 2 Află că a rămas însărcinată CONFRUNTARE Exercițiu » Haideți să facem următorul exercițiu, ca "antrenament". Priviși paradigma de pe pagina anterioară: avem povestea unei tinere femei nefericite în căsnicie, care se înscrie la un curs de arte plastice și ajunge să aibă o relație intimă cu profesorul. Felul cum e împrățită și structurată povestirea este același în care ne structurăm toate exercițiile: alegem mai întâi sfârșitul, așpoi începutul, apoi Plot Point-urile 1 și 2, apoi Mid-Point-ul, apoicadrul temporal, apoi stabilim contextul sub-dramatic pentru Prima Jumătate a Actului al II-lea, apoi și contextul sub-dramatic pentru A Doua Jumătate a Actului al II-lea, și abia după aceea determinăm Pinch-urile 1 și 2. În Actul I, ne punem la punct povestirea prezentând căsnicia nefericită a personajului principal. Plot Point 1 este momentul când femeia se înscrie la cursul de arte plastice. Întrucât știm că va avea o legătură amoroasă cu profesorul, și va rămâne gravidă în Plot Point 2, Mid-Point-ul ar fi momentul când face sex cu el pentru prima oară. În acest mod, Prima Jumătate este perioada în care o vedem împărțindu-se între cursurile de arte plastice, pictură și căsnicie, plus sentimentele și gândurile despre sine însăși, pe măsură ce ajunge să-l cunoască tot mai bine pe profesor. Contextul sub-dramatic al acestei Prime Jumătăți din Actul al II-lea s-ar concentra asupra stabilirii relațiilor dintre protagonistă și profesor. Contextul sub-dramatic al Jumătății a Doua din Actul al Doilea se va ocupa de situația ei după ce se îndrăgostește de profesor. Să ne mai uităm odată la paradigmă. Parcurgeți din nou acțiunea. Ce incident, episod sau eveniment credeți că este Pinch 1? Să examinăm posibilitățile: ar putea fi momentul în care femeia și preorfseosnoarlu.l Paouatoe occăazeiae doereaștse cuântoeavșatecopmentrauripiridmeasporaerălulcarănriivleel ei, și se duc la o cafea, după curs; sau poate că nu-i pornește mașina, în parcare, și-i cere cu împrumut telefonul celular; ori el se oferă s-o ducă acasă cu mașina lui, și pe drum ajung la concluzia că se plac; sau se întâlnesc la o petrecere. Orice asemenea situație ar putea funcționa bine ca Pinch 1. Protagonista noastră n-are de gând să sară drept în patul profesorului, oricât de nefericită ar fi alături de soțul ei. E prudentă, iar acțiunile ei sunt adecvate împrejurărilor. Altminteri, n-am putea să simpatizăm cu ea, iar personajul principal trebuie întotdeauna să suscite simpatia spectatorului. Iar despre profesor ce putem spune? Cine e el? Ce fel de persoană este? N-ar strica să-i scrieți biografia, numai pentru a descoperi ce fel de om e. Eleva și profesorul vor petrece un timp împreună, ajungând să se cunoască unul pe altul, ceea ce putem arăta în film, după care, la Mid-Point, fac dragoste pentru prima oară. Astfel, aveți la dispoziție cam cincisprezece pagini de scenariu pentru a le descrie vizual relația. În timpul Jumătății a Doua din Actul al Doilea, eleva se îndrăgostește de profesor, ceea ce ne duce la Plot Point 2, când descoperă că a rămas gravidă. Poate fi o secvență plasată în cabinetul medical, sau în care femeia vede rezultatele testului de sarcină. Dacă am avut o secvență de dragoste intensă și pătimașă, putem face ca aceea să fie ocazia concepțiunii. În acest scenariu, care secvență credeți că e cea mai bună pentru Pinch 2? Gândiți-vă. Studiați paradigma. Scrieți pe hârtie câteva idei: Mersul la doctor. O ceartă cu soțul. O discuție în contradictoriu cu profesorul. Părăsirea soțului. Mărturisirea dragostei către profesor. Descoperirea faptului că profesorul e însurat. Un weekend în care fac dragoste și ea rămâne gravidă. Oricare dintre aceste episoade poate funcționa la fel de bine. Ce părere aveți? ȘȘtiu ce-aș face eu: pentru mine, Pinch 2-ul ar fi momentul când ei nu-i vine pentru prima oară ciclul. Acel incident deschide două multe direcții. A rămas însărcinată sau nu? Răspunsul deschide și mai multe posibilități: să-și facă un avort; să-i spună soțului; să-și părăsească atât soțul, cât și amantul, pentru a-și crește copilul de una singură și a începe o viață nouă, ca pictoriță și mamă celibatară. Sau, poate, ar prefera să-și refacă viața cu profesorul? Cu alte cuvinte, cum își rezolvă ea dilema, în Actul Nalu IeIIn-elveoai?e să folosiți finalul meu. S-ar putea ca dumneavoastră să aveți altul. Toate opțiunile dramatice de deasupra pot merge la fel de bine. Cea mai bună este cea care vi se potrivește dumneavoastră. Dacă merge, folosiți-o; dacă nu, nu. Asta-i singura regulă. Încercați-o. Dacă nu merge, vedeți ce altă soluție s-ar potrivi în locul ei. Nu vă temeți să faceți și unele greșeli. Când scrieți un scenariu, trebuie să fiți deschis și receptiv față de toate acele mici "accidente" care se întâmplă în chip misterios pe foaia albă de hârtie. Nu vă atașați prea strâns de ceea ce vreți dumneavoastră să se întâmple; lăsați lucrurile să se întâmple de la sine. Structura este un proces pe parcursul căruia lucrurile se schimbă, dar fără să-și piardă coerența. Aceasta este adevărata plăcere de a scrie. t"rIedaebea esegaitvae.șAtdeevșăir,atoadamtunăcăcegraejaunegsete ldae ffaazpat scecaripsruelguăit,ittooaarteă. Odată ce ați ajuns în punctul unde vă așezați la mașina de scris Capitolul 14. Scrierea Actului al II-lea [sau la computer], greul a trecut și nu mai aveți decât să așterneți rezultatele problemă." pe hârtie, ceea ce nu vă pune nici o - Woody Allen Așa cum am menționat și mai -nainte, ce mai bun și mai eficient mod de a intra în Actul al II-lea este din nevoia dramatică a personajului principal. E important să redefiniți ceea ce personajul dumneavoastră principal vrea să câștige, să obțină sau să realizeze pe parcursul scenariului. Ce anume îl mână înainte, de-a lungul acțiunii, pentru a rezolva criza sau situația de natură fie fizică, fie emoțională, în care se află? Puteți defini acest concept? Îl puteți articula? S-a schimbat nevoia dramatică a personajului în Plot Point 1? Nu uitați, dacă nevoia dramatică a personajului se modifică, această schimbare se va produce în Plot Point 1. Acesta este adevăratul început al povestirii. În timpul pregătirilor pentru Actul al II-lea, v-ați gândit la obstacolele cu care s-ar putea confrunta personajul în decursul acțiunii narative? Pregătirea de a scrie Actul al II-lea înseamnă că e nevoie să cunoașteți aproximativ patru obstacole majore cu care se confruntă personajul de-a lungul liniei povestirii. La fel cum e valabil pentru orice obstacole, acestea pot fi sau interioare, sau exterioare, fizice ori emoționale, mintale sau spirituale. Fundamentul oricărei scriituri bune este conflictul. Nu strică să spunem din nou: orice dramă înseamnă conflict; fără conflict nu avem acțiune; fără acțiune nu avem personaje; fără personaje nu avem poveste - și fără poveste, nu avem scenariu. Filme ca: "The Hours, "Chinatown", "The Manchurian Candidate", "A Place in the Sun" (Michael Wilson și Harry Brown), "Cold Mountain" sau "American Beauty" conțin atât conflicte interioare, cât și conflicte exterioare. Conflictul extern este acela care are loc în afara personajului iar personajele se confruntă cu obstacole fizice (și, în parte, și emoționale, desigur), ca în "Cold Mountain", "Collateral", "Apollo 13" și "Jurassic Park" (Michael Crichton și David Koepp). Crearea conflictului în interiorul povestirii, prin personaje și evenimente, este unul dintre acele "adevăruri" simple și fundamentale ale scrisului, sub toate aspectele lui - fie că e vorba de roman, piesă de teatru sau scenariu de film. Prin urmare, ce este conflictul?Dacă vă uitați în dicționar, veți svedcveaențceă drîanmsaetaimcneă caonsftiă î"nînopopzoizțițaiedinctur"e, peirasronaxju(le) oșri ccă erve ai sau cineva. Conflictul poate fi orice: o luptă, o ceartă, o încăierare sau o urmărire, teama de moarte, teama de viață, teama de eșec sau de succes, pe plan intern sau extern orice fel de confruntare sau obstacol, și nici nu contează cu adevărat dacă e un conflict de natură emoțională, mintală sau fizică. Dacă nu aveți un conflict suficient de puternici, vă veți pomeni de foarte multe ori împotmolit în mlaștina scriiturii trenante și plicticoase. Conflictul poate fi exprimat fie fizic, fie emoțional. Puteți vorbi despre el prin dialoguri, îl puteți exprima prin acțiuni fizice, sau puteți pune personajul să reacționeze față de el. Conflictul, indiferent ce formă ia, devine motorul care propulsează linia epică pe durata Actului al II-lea. Mai rețineți și că dalogul e o funcție a personajului. Să-i revedem scopul. Dialogul...: * ...duce povestea înainte. * ...dezvăluie informații despre personaje (în fond, au și ele trecutul lor). * ...comunică fapte și date necesare pentru cititor sau spectator. * ...stabilește relațiile între personaje; le face să fie realiste, naturale și spontane. * ...le conferă personajelor profunzime, înțelepciune și scopuri concrete. * ...dezvăluie conflictele din povestire și dintre personaje. * ...dezvăluie stările emotive ale personajelor. * ...comntează acțiunea. Primele dumneavoastră încercări de a scrie dialogurile din Actul al II-lea vor avea, probabil, rezultate nenaturale, clișeatice, fragmentare și încordate. Scrisul dialogurilor este ca învățatul înotului: la început, dai din mâini și din picioare aiurea, dar cu cât trece timpul, cu atât îți devine mai ușor. Când intrați în Prima Jumătate a Actului al II-lea, vă pot fi necesare mai multe pagini pentru a prinde ritmul povestirii și al dialogului. Nu vă faceți griji. Pot trece între patruzeci și cincizeci de pagini, până când personajele vor începe să vă vorbească. ȘȘi vor începe să vă vorbească! Lăsați-vă în voia scrisului de pagini căcăcioase, cu replici stângace, directe, tâmpite și previzibile. Scrieți înainte. Dialogurile pot fi oricând periate în timpul rescrierii scenariului. "A scrie înseamnă a rescrie", cum spune o vorbă veche din popor. Câteva cuvinte și pentru aceia dintre dumneavoastră care căutați "inspirația" pentru a vă călăuzi pe parcursul procesului; îmi pare rău că trebuie să v-o spun, dar nu cred c-o veți găsi. Inspirația bsaezemaăzsăoapreă s âîrngumi onmțeăn tșei , dimsicniuptlei,năc,elși msueltmăsooraer.ă Uîn ssăcpetnăamrâinui șsie luni de zile. Dacă aveți nevoie de o sută de zile pentru a scrie un scenariu și sunteți "pe fază" zece zile din acestea, vă puteți considera norocos. A avea inspirație timp de zece de zile, sau fie și doar douăzeci și cinci de zile, e pur și simplu imposibil. Mai ales când lucrați la Actul al II-lea. Puteți "auzi" că unii au șansa asta, dar de fapt nu e decât comoara de la capătul curcubeului - alergați după un vis. "Bine, dar..." veți spune. Dar ce? Adică vă referiți la toate acele istorisiri, zvonuri sau legende care spun despre cutare sau cutare că și-a scris într-o săptămână sau două acel scenariu care s-a vândut pe milioane de dolari? Sau că vărul de-al doilea al prieteului unui prieten cunoaște pe cineva are a scris un scenariu întreg în două zile? Asta ar trebui să urmeze după acel "dar..."? Lăsați-o baltă. Scrisul, așa cum le spun tuturor celor care se gândesc, măcar, să scrie un scenariu, este o muncă de zi cu zi, care necesită câte două sau trei ore zilnic, cinci sau șase zile pe săptămână, eventual în weekenduri, scriind minimum trei pagini pe zi, și cel puțin zece pagini pe săptămână. Cadru cu cadru, secvență cu secvență, pagină cu pagină, act după act. Iar unele zile sunt mai bune decât altele. Rețineți doar că, atunci când vă aflați în paradigmă, nu puteți vedea paradigma. Chiar dacă sistemul de cartonașe vă este hartă și ghid, plot point-urile,. Mid-Point-ul, contextul sub-dramatic și Pinch-urile 1 și 2 sunt puntele de control de pe parcurs, bezinăria "ultimei șanse" dinainte de a vă aventura în marele deșert care e sfârșitul - destinația. Un avantaj al sistemului cu cartoanele este acela că, după ce l-ați folosit, îl puteți da uitării. Dar, în această etapă, când scriem Actul al II-lea, vom folosi cartonașele ca să construim Prima Jumătate și A Doua Jumătate ale Actului al II-lea. Recapitulând, un carton echivalează cu o secvență, dar când scrieți scenariul, aceasta devine o contradicție. În timp ce lucrați la Actul al II-lea, veți "descoperi" dintr-o dată o secvență nouă, la care nici măcar nu vă gândiserăți, sau un episod care pur și simplu merge ult mai bine decât ceea ce ați scris pe cartoane. Când vă îndoiți dacă s-o folosiți sau nu, folosiți-o. Acea secvență vă va face să cotiți de pe calea trasată de cartoane, spre câteva secvențe sau episoade noi, care nici nu vă trecuseră prin minte. Găsesc că acest lucru e extraordinar. Faceți-l. Scrieți. Pinch-urile 1 și 2, și Mid-Point-ul, vor fi jaloanele dumneavoastră structurale, ajutându-vă să nu vă abateți de pe drumul povestirii. Dacă vi se întâmplă asta, mergeți înainte, fiindcă e foarte important să scrieți acele acele dseacvăenmțeergsasuauepnius.oaVdeeț.i Dtueprămicnâateavcaesptaegipnaig,inoi snăoiv,ă cpu tuențisednatismeeamnat de satisfacție pentru efortul depus, dar apoi s-ar putea să te izbească o întrebare neașteptată: ce seva întâmpla în continuare? ȘȘi n-aveți nici cea mai vagă idee, nu știți ce să faceți, încotro să vă îndreptați. Trageți-vă respirația și uitați-vă la cartonașul următor. Veți descoperi că aveți un indicator perfect spre următoarea secvență pe care v-ați organizat-o pe cartoane. Iar dacă aceste secvențe noi nu merg bine, e de ajuns să știți doar că n-ați pierdut mai mult de câteva zile, însă v-ați menținut energia de creație. În realitate, n-ați pierdut nimic. Mintea dumneavoastră creatoare a asimilat acele secvențe noi, astfel încât acum puteți renunța la ceea ce pentru câteva momete ați crezut că s-ar putea să meargă, dar veți urma în continuare direcțiapovestirii. Nu uitați - când lucrați cu cartoanele, lucrați cu cartoanele. Când scrieți scenariul, scrieți scenariul. Dați uitării respectarea rigidă a cartonașelo. Lăsați-le să vă îndrume, dar nu deveniți sclavul lor. Ce rost ar avea? Dacă vă vine vreodată o idee spontană care va rezulta într-o povestire mai bună și mai fluidă, scrieți-o. Pe măsură ce înșirați secvențele, veți descoperi încă odată că experiența practică a scrisului diferă de felul în care ați etalat cartoanele. Nu vă faceți griji dacă trebuie să schimbați ordinea cartoanelor ca să corespundă noii forme a povestirii, sau dacă trebuie să adăugați elemente noi în evoluția poveștii și a personajelor. În acest punct, ar cam trebui să începeți să vă simțiți comod cu forma scenariului. Începeți Actul al II-lea concepând secvența sau episodul de deschidere. Nevoia dramatică a personajului vă este foarte clară â- acum vă puteți gândi unde anume să intrați în secvență. Reamintiți-vă principiul de a intra târzu și a ieși devreme -adică, încercați să intrați în secvență în ultimul moment posibil, chiar înainte de a se stabili "reveal"-ul major. Amintiți-vă, un "reveal" este elementul principal din conținutul secvenței: fie duce povestea înainte, fie dezvăluie informații despre personaje. Fiecare secvență trebuie să se refere la un singur lucru, trebuie să aibă un anume "beat" al ei. ȘȘtiți care este scopul secvenței? De unde a venit personajul? Unde se duce? A trebuit să-i schimbați nevoia dramatică? Care e conflictul din secvență? Cum e, intern sau extern? Care este obstacolul care-l împiedică pe personaj să-și realizeze nevoia dramatică? Dacă dumneavoastră nu știți, cine să știe? Cum veți intra în secvență? La început? La mijloc? Sau chiar înainte de sfârșit? De cele mai multe ori, veți intra în secvență chiar înainte de a i se dezvălui scopul. În timp ce-i schițați contextul, vă poate fi de ajutor să găsiți elementele, sau scpoamțpiounlenctoenlteexatcuțliuinisiu.b-Sdercavmeantțiac ppeenctarrue PorismcariJeuțmiătsaete îanscArciteuluîin al II-lea? De exemplu, dacă acest context este acela al unei tinere femei - artistă plastică - nefericită în căsnicie, completați și dezvoltați dramatic contextul relației sale cu soțul. Faceți același lucru și cu contextul ocupației ei de pictoriță, și cu cel al relațiilor cu prietenul/prietenii și cu sine însăși. Aceste patru element pot umple în întregime o unitate de acțiune lungă de treizeci de pagini. Faceți ca linia epică să fie simplă și curată; n-o încărcați cu prea multe detalii sau prea multe momente neprevăzute și întorsături ale plotului. Încă o dată, rețineți că scenaristica este arta de a povesti cu ajutorul imaginilor, de a găsi locuri în care tăcerea dă rezultate mai bune decât cuvintele. ȘȘi, ca să repetăm din nou, scopul fiecărei secvențe este fie acela de a duce povestea înainte, fie de a dezvălui informații despre personaje. Scrieți primele zece pagini din A Doua Jumătate a Actului al II-lea. Spuneți doar povestea pe care o aveți de spus, nu vă bateți capul cu farafastâcuri și brizbizuri. Aveți grijă să vă fie cât mai clare contextul dramatic și cadrul temporal. Din nou, lucrați în unități de câte zece pagini, ducând acțiunea înainte prin Pinch 2 până la Plot Point 2, aflat în finalul Actului al II-lea. Dacă vreți să periați secțiunile de câte zece pagini, faceți-o. Apoi, porniți mai departe. De fiecare dată, mergeți înainte de la început și până la sfârșit, de la început și până la sfârșit... Nu vă pierdeți acum vremea cu rescrisul. O să faceți și asta, mai târziu. La nevoie, recitiți Capitolul 10 din "Screenplay": "Secvența". Dacă din pagină răsare o secvență nouă, scrieți-o. Dacă descoperiți că vă îndepărtați de acțiunea pe care ați scris-o pe cartonașe, și simțiți dorința de a urma această nouă direcție, urmați-o. Tot ce vi se poate întâmpla mai rău să scrieți câteva secvențe și după aceea să constatați că nu merg. Nici o problemă. E de ajuns să vă întoarceți și să reluați vechea poveste din locul unde ați lăsat-o. Soluțiile pe care le încercați și nu merg vă vor arăta întotdeauna care sunt cele care merg; greșelile și schimbările fac parte din experiența scrisului. Nu știu de ce se întâmplă asta, nici cum se întâmplă - tot ce știu e că se întâmplă într-adevăr. Este procesul scrisului; el ne domină pe noi, nu noi pe el. Fiți compact și ordonat; nu aglomerați acțiunea cu prea multe descrieri și dialoguri, sau noi surprize și întorsături ale plotului. Contextul este confruntarea; personajul dumneavoastră se confruntă cu obstacle care-l împiedică să-și satisfacă nevoia dramatică. După ce terminați primele zece pagini din Prima Jumătate a Actului al II-lea, treceți la următoarele zece pagini. Vă îndreptați pe dPioinlche a 1,calaușpa dceă azveecței pgargijnăi sdăincoPnrciempaețJiumcăâttatmeaia aAtcetnutluaiceaslt IaIl-lea. cartoanele v-ar putea fi de mare ajutor - sau poate nu. În propriile mele scenarii, când scriu această unitate de acțiune, las întotdeauna ca imulsurile mele creatoare să-mi ghideze direcția. Întrucât am structura pusă la punct, nu-mi fac griji că lucrez la ceva ce s-ar putea să numeargă, sau să nu mai poată fi schimbat ulterior. ȘȘtiți ce secvențe trebuie să scrieți înainte de a ajunge la Pinch 1? Descrieți-le. Definiți-le. Apoi, scrieți-le. Urmăriți firul epic. Sau, urmăriți noul fir epic ce pare să iasă din paginile scrise. Am descoperit că atunci când scriu Prima Jumătate a Actului al II-lea, întotdeauna aceste pagini par să fie cele mai dificile. Cred că acest lucru se întâmplă fiindcă trebuie să ne redescoperim povestea. Dacă Plot Point 1-ul este adevăratul început al poveștii, cum începem să ținem povestea pe drumul ei, cu ajutorul tensiunii, al pacingului și al suspenseului? E ca și cum am lua-o iar de la început, numai că de data asta este Actul al II-lea. Prin urmare,nu vă mirați dacă vedeți că linia narativă sau direcția povestirii îcep să se abată puțin de la calea dinainte stabilită. Cam prin jurul paginii 50 sau 60, veți începe să vă apropiați din nou de firul epic inițial - Mid-Point-ul fiind acea acoră mare ce vă ține linia narativă prinsă de structura dramaturgică. Pinch 1-ul vă ajută să ajungeți la Mid-Point. Dacăsinmțițică povestirea se lungește prea mult, și conține prea multe secvențe sau pagini, nu vă faceți griji. Întrebările care par să se ivească întotdeauna atunci când scriem sunt următoarele: "Este necesară această secvență? Oare s-o scriu, sau nu?" Iar răspunsul e mereu același: Când aveți vreo îndoială, scrieți! Dacă începeți să vă autocenzurați în timp ce scrieți primul draft cuvânt cu cuvânt pe hârtie, ei constata că inițiați, în capul dumneavoastră, un proces care nu va fi în favoarea experienței scrisului. Dacă începeți să vă autocriticați prea mult, spunându-vă încontinuu că nu aveți nevoie de secvența asta sau de secvența aia, și dacă acest lucru se întâmplă de prea multe ori, veți descoperi că impulsul de a vă critica propria lucrare vă va stânjeni procesul de creație. Când aveți îndoieli dacă să scrieți sau nu o secvență, scrieți-o și gata! Tot ce vi se poate întâmpla mai rău e ca primul draft scris cuvânt cu cuvânt pe hârtie să fie lung între o sută șaptezeci și două sute de pagini. Ei, și? E mai ușor să tăiați secvențe care sunt în plus, decât să scrieți secvențe noi de care aveți nevoie. Aveți încredere în ce vă spun. Continuați doar să scrieți, mergând înainte, pagină cu pagină, secvență cu secvență, de la Mid-Point, pe la Pinch 2, până la Plot Point 2. Scrisul, așa cum și eu trebuie să-mi reamintesc mie însumi încontinuu, este un proces care se desfășoară zi de zi, cu atvreiț ipaogisnliujpbeă zciu, ntoirmpă dîentcrienacgiă,saguânșdaisșei-zviălelapeceslăeptzăemcâenăp.agDianciă pe care le veți scrie în timpul săptămânii, apoi apucați-vă să le scrieți în weekend. În acest mod, puteți lucra cu ușurință zece pagini pe săptămână. Scrisul la actul II va merge cam la fel ca la Actul I, cu deosebirea că, acum, e mai ușor să lucrați cu forma de scenariu, și v-ați format o disciplină suficientă ca să vă puteți așeza la masă câteva ore pe zi, pentru a scrie la scenariu. Acum, însă, faceți mai multe schimbări decât în Actul I - iar asta creează uneori probleme. E destul de ușor să vă rătăciți sau să vă zăpăciți, în labirintul propriei dumneavoastră creațiuni. S-ar putea să deveniți conștienți de tot felul de judecăți, decizii și evaluări care apar cu o persistență regulată. Dintr-o dată, veți ști că o replică nu sună firesc, că e forțată; veți ști, undeva în adâncul dumneavoastră, că ceea ce scrieți nu merge, și veți ști că nu e prea bun. S-ar putea să vă spuneți: dacă paginile astea sunt atât de rele, cum or fi celelalte pagini pe care le-am scris? S-ar putea să reveniți asupra unora dintre paginile scrise anterior, ca să le recitiți. ȘȘi știți ceva? Sunt oribile. Îngrozitoare. Spaima, panica și nesiguranța vă îngheață inima. Gândurile v-o iau la goană: Ce fac eu aici? Povestirea asta nu merge nici de frică. Îndercați să vă calmați, dar vă este cu neputință. Ce-i de făcut? Băutură...? Droguri...? Depresie...? Sex...? O ieșire la cumpărături...? O vacanță...? Izolarea...? Pierderea identității...? Sentimentul să nu sunteți bun de nimic...? S-ar putea să ajungeți la concluzia că aveți nevoie de ajutor, de o "evaluare". O să rugați un prieten să vă citească paginile. Poate că vă așteptați la tot ce poate fi mai rău, dar în adâncul dumneavoastră știți ce vreți să auziți. Prietenul dumneavoastră citește ceea ce ați scris și vă confirmă îndoielile și temerile, spunând: "Cred că ragmentel;e astea sunt în regulă, nu e nici o problemă cu ele." Evident, nu vă spune adevărul, încearcă doar să fie amabil și să vă menajeze. Sau, vă va spune că paginile nu sunt destul de puternice, că e "prea multă vorbărie", sau că ar trebui să puneți accentul pe un alt personaj, și că ar trebui să faceți asta sau aia, și vă vor prezenta o descriere stufoasă a ceea ce crede el că ar trebui să fie scenariul dumneavoastră. ȘȘi sigur că habar n-are - pentru că nici măcar dumneavoastră încă n-aveți nici cea mai vagă idee. Ce ne facem, ce ne facem? În acest punct, ați ajuns la un pas de paranoia și, așa cum cântă Bob Bylan, sunteți "blocat în Mobile, din nou cu Memphis blues- ul". Mulți oameni seopresc aici. Își cred propriile verdicte, propriile estimări, propriile opinii. Devin propriile lor victime. Adevărul elsitpesecștă eîncoamcpelsett moombeinetctniuvivtăatpeuatețși dvaizsieuanmeaa dedenimaincs,amfbiliun.dcăS-vaăr putea ca paginile pe care le-ați scris să nu fie prea grozave. Ei, și? Cea mai mare parte a Prima Jumătate a Actului al II-lea n-o să fie prea grozavă. Pare contrafăcută, banală, inegală sau înecată în cuvinte. Această insecuritate acționează ca un declanșator, activând judecăți și opinii. Există doar un singur lucru pe care trebuie să-l rețineți despre propriile dumneavoastră judecăți și evaluări: cuiaparțin ele? Laastasă-mi răspundeți! Puteți fie să vă lăsați verdictele și estimările să vă stânjenească experiența scrisului, fie să nu le lăsați. De dumneavoastră depinde totul. Da, aveți de ales; aveți un cuvânt de spus, aveți puterea de a decide. Folosiți-o. Dacă vă pomeniți că mintea v-a luat-o la goană, criticând ceea ce scrieți, există un exercițiu farte ușor pe care-l puteți face ca să v-o liniștiți. Pur și simplu, dați-i criticului o voce. Când vă scrieți paginile, latura "critică" din dumneavoastră, care stă trează în partea dinapoi a minții, va fi neînduplecată și necruțătoare. Vă va hăitui, vă va hărțui, vă va teroriza. Tot va trebui să vă ocupați de ea la un moment dat - așa că mai bine s-o faceți acum, decât mai târziu. Cum rezolvați această problemă? Luați o coală albă de hârtie. Intitulați-o: "Pagina criticului". Puneți-o lângă foile pe care lucrați - în funcție de modul de lucru: la computer, la mașină sau de mână. Acum, aveți în față atât fila de scris, cât și hârtia albă - una e pentru scenarist, cealaltă îi aparține "criticului". ȘȘi acum, începeți să scrieți. În timp ce lucrați, veți remarca ivindu-se unele idei familiare, judecăți sau autoevaluări. Scrieți pe "Pagina criticului" aceste verdicte și gânduri negative (din păcate, pozitive nu sunt niciodată). Continuați să scrieți scenariul. Dacă și când vă încolțește în minte altă observație sau sentință negativă, scrieți-o pur și simplu pe "Pagina criticului". Poate fi necesar să numerotați fiecare comentariu critic. Dați-i criticului o voce. Dumneavoastră veți scrie, iar vocea criticului se va face auzită. Întrerupeți lucrul la scenariu și scrieți ceea spune criticul. Vedeți cum vă face asta să vă simțiți. Când terminați o pagină, treceți la alta. Dacă sunteți la fel ca mine, probabil veți scrie pe "Paginile criticului" mai mult decât pe cele ale scenariului propriu-zis. S-ar putea ca prima zi când faceți acest exercițiu să rezulte în vreo două-trei pagini de scenariu și una sau două de critici. A doua zi, repetați metoda. De data asta, însă, veți fi mai atent și s-ar putea să vă alegeți cu două pagini de scenariu și vreo trei sau poate chiar patru de "Pagini ale criticului". A treia zi, face șs ci e naacreilua și tlruecirudeșicrint-iacri.fi exclus să vă iasă trei pagini de După ce ați practicat acest exercițiu timp de trei zile, puneți toate "Paginile criticului" într-un sertar și nu vă mai gândiți la ele. Reluați scrisul la scenariu pentru vreo două zile. După această scurtă întrerupere a rolului de critic, deschideți sertarul și citiți paginile din el. Citiți-le, doar, și atât. Veți observa un lucru uluitor: toate comentariile criticului spun același lucru! Toate sunt negative, toate vă judecă, și toate afirmă că ceea ce scrieți nu e deloc grozav, că dialogurile sunt slabe, că povestirea și personajele nu au viață și, cel mai probabil, nu faceți decât să vă pierdeți vremea ținându-vă de scris scenarii. Sau, poate, că ar fi mai bine să vă găsiți o amantă, sau să faceți puțină gimnastică, sau să ieșiți la cumpărături, sau așa ceva. În fiecare zi în care lucrați și notați gândurile și comentariile criticului, acestea spun în esență același lucru - că paginile nu fac nici cât o ceapă degerată. Ei, și? Poate că criticul are dreptate; poate că paginile nu-s foarte reușite deocamdată! Dar acesta nu este decât primul draft scris pe hârtie, cuvânt cu cuvânt. Nu înseamnă că nu le puteți schimba, ameliorându-le. Ceea ce este atât de important la acest exercițiu e că deveniți conștient de vocea din capul dumneavoastră care emite aceste verdicte și evaluări. Indiferent ce scrieți sau ce spuneți, criticul dinăuntrul capului dumneavoastră va zice același lucru. Un spanac, nu e bun de nimic, s-a mai făcut, așa că lasă-te păgubaș. Nu vă puteți lăsa păgubaș. La urma urmei, aceste gânduri negative nu sunt decât propriile dumneavoastră judecăți de sine, nu înseamnă prea mult la nivelul de ansamblu al lucrurilor. Oricine are asemenea gânduri. Fie le lăsăm să obstrucționeze ceea ce vrem să facem, fie le ocolim. Dacă reacționăm prea intens, sau prea serios, putem deveni ușor propriile noastre victime. ȘȘi vorbesc din proprie experiență. "Perfecțiunea", cum îmi amintea încontinuu Jean Renoir, "există numai în minte, nu și în realitate." Un lucru la care merită să reflectăm. În timp ce continuați să scrieți secvențe și episoadele Actului al II-lea, nu uitați de dinamica vizuală. Rețineți tot timpul că trebuie să vă mențineți povestirea la un nivel vizual, cinematografic. Chiar dacă folosiți un program de formatare scenaristică, gen Final Draft, observați dacă nu cumva secvențele dumneavoastră trec mereu de la INT. la INT. la INT. la INT., doar cu câteva secvențe de EXT. intercalate printre ele. Gândiți-vă la tranziții, la acele rânduri descriptive sau de dialog care vă duc de la o secvență la următoarea. Arătați cum personajul iese din casă? Cum stă pe marginea trotuarului, în așteptarea unui taxi? Cum imnetrrgăe îcnutrm-eotrcoluăld?irCeu?m Ccuomndiuacelimfatșuiln?a Cpuem storsăezșitlee la galeomroeproartet? Arătați avionul în zbor? Aterizând la destinație? Debarcarea bagajelor...? Gândiți vizual. Deschideți-vă povestirea. De exemplu, treceți de la INT. la EXT. la INT. la INT. la EXT. ȘȘi fiți conștient de tranzițiile vizuale. Tranzițiile sunt acele secvențe, sau episoade, sau suite de montaj, care arată trecerea timpului. Legăturile dintre secvențe și dintre episoade trebuie să ie concepute vizual, pentru că transferul acțiunii de la o secvență la următoarea are nevoie de o tranziție vizuală. Tranziția joacă rolul de punte peste timp și duce acțiunea înainte rapid, vizual, eficient. Indiferent dacă scrieți un scenariu original sau adaptați sub formă de scenariu un roman, o piesă de teatru, un articol de revistă sau un reportaj de știri, fiecare secvență sau episod poate uni un anumit moment cu un anumit loc, în scopul de a duce acțiunea înainte. Pentru a merge de la Punctul A la Punctul B, într-un scenariu, e nevoie să faceți niște tranziții care să le lege unul de altul. Există patru moduri majore de a realiza tranzițiile: prin tăietură de racord, de la imagine la imagine, sunet la sunet, muzică la muzică sau efect special la efect special; prin dissolve (enchaîne, înlănțuire); prin fade out (fondu, întunecare); și prin smash cut (tăietură brutală). Nu demult, scenaristul depindea de regisor sau de monteur pentru a crea aceste tranziții vizuale, dar de fapt este responsabilitatea lui să scrie în scenariu tranzițiile necesare. Una dintre trăsăturile recognoscibile ale unui scenarist profesionist este capacitatea de a scrie niște bune tranziții vizuale. La ora actuală, există o tendință evolutivă în stilul și sofisticarea artei tranzițiilor. Chiar și un scenariu ca "Pulp Fiction", care este secvențial și episodic, folosește tranziții eficiente astfel încât cele cinci episoade care alcătuiesc toată povestirea să pară că sunt unite într-un singur fir narativ. Pagina de titlu proclamă chiar că scenariul constă de fapt în "trei povestiri despre o singură povestire". Dacă Tarantino și Avery n-ar fi creat aceste tranziții, scenariul ar fi fost dezarticulat și disjunct, și nici pe departe atât de reușit cum este în realitate. În ceea ce mă privește pe mine, scenariul are responsabilitatea de a scrie aceste secvențe tranzitive care împing povestea înainte și unesc, ca niște punți, timpii, locurile și acțiunile. Scrierea unor bune tranziții este și o foarte bună modalitate de a rezolva un număr de probleme. În "The Shawshank Redemption" de exemplu, trecerea timpului este realizată incredibil de bine. Nu este necesar decât un singur cadru pentru a ne arăta cum trece timpul: marile postere cu Rita Hayworth, Marilyn Monroe și Rael Welch prinse pe pereții celulei de închisoare, indică vizual trecerea mai multor decenii. În "How toânMărakăe îan Avmâersitcăan dQeuildto"uă(zJeacnie Așniderșsaosne), dFeinnan(iW,inoînageRnyudnecrh)e,a zoă uitându-se la o carte și-i auzim narațiunea din voiceover: "Cum se sudează doi oameni separați în lucrul acea numit cuplu? ȘȘi dacă dragstea e atât de puternică, atunci cum îți mai păstrezi totuși puțin loc și pentru tine...?" Despre asta e vorba în tot filmul, iar când Finn se ridică în picioare, tăiem pe racord la imaginea ei din copilărie, când avea doar vreo cinci sau șase ani, și se uita la femeile care coseau plăpumi, în timp ce narațiunea ei ne conduce direct în firul epic. De ce sunt atât de importante tranzițiile? Fiindcă, atunci când citiți un scenariu, sau când vedeți un film, acesta trebuie să curgă lin peste un interval de timp care de obicei nu are mai mult de două ore. Linia povestirii trebuie să se exprime ca o succesiune continuă de imagini pe pagini sau pe ecran, iar timpul, așadar, devine un fenomen relativ. Zile, ani și chiar decenii se pot condensa în câteva secunde, secunde care se lungesc în minute, cu fiecare salt de la o imagine la alta. Aceasta este una dintre calitățile care fac ca "The Shawshank Redemption" să fie un film atât de remarcabil; trecerea timpului nu atrage atenția asupra sieși, ci devine o parte integrantă din structura scenariului. Tranzițiile pot fi la fel de variate și multiple ca jocurile de culori dintr-un caleidoscop. În "The Silence of the Lambs", de exemplu, scenaristul, Ted Tally, asociază în general ultima replică dintr-o secvență cu prima replică din următoarea. Dialogul este folosit pentru a lega timpii și acțiunile, și arată un mod în care poate fi folosit sunetul ca verigă de legătură între două secvențe diferite. Tally încheie o secvență cu o întrebare, apoi o deschide pe următoarea răspunzând la acea întrebare. Acest gen de tranziție prin suprapunere de la o secvență la alta s-a folosit de multe ori și în trecut, desigur, mai cu seamă în "Julia", ecranizarea romanului "Pentimento" de Lillian Hellman, film premiat cu Academy Award pentru scenariu (Alvin Sargent). Dar felul în care Tally își aborda tranzițiile împinge frontierele acestui mijloc de comunicare într-un asemenea mod, încât nici măcar nu mai suntem conștienți de ele. Dacă vă uitați la un film și deveniți conștient de tranzițiile vizuale, sau simțiți influența "artistică" a regiei în fiecare secvență, e foarte posibil să nu nu fie un film prea grozav. Stilul și sofisticarea tranziției evoluează tot timpul. În "Lone Star", John Sayles își realizează tranzițiile unind timpul și acțiunea într-un mod cu totul unic: pune personajele să rămână în timpul prezent, apoi panoramează cu camera spre un alt personaj sau loc, și dintr-o dată ne-am deplasat în timp - sau înainte, sau înapoi. E foarte eficient, extrem de vizual și, cred eu, demonstrează remarcabila versatilitate a lui Sayles ca scenarist și regisor. "uAnpolelvoe ni1m3e"nt(WiilsltioarmicBroryelaels, ș ii aArl Rseciennearrti)șteisite uunne sfci l mt ibmapzi ait pșei acțiunile tăind pur și simplu înainte și-napoi, tehnică numită "cross-cutting" ("tăiere încrucișată"), între cei trei astronauți din nava spațială și echipa de la Mission Control, din Houston. Povestirea merge înainte prin relații de acțiune/reacțiune și e ținută laolaltă de evenimente și circumstanțe. "Thelma & Louise" de asemenea merge înainte prin cross-cutting între cele două femei fugare și polițistul care le caută. Fiecare scenariu are propriul lui stil și propria lui formă particulară, în ceea ce privește tranzițiile. Un film de acțiune are, de obicei, tranziții scurte și rapide, fiindcă un asemenea film merge înainte într-un ritm foarte alert și trebuie să ne captiveze în iureșul acțiunii. În schimb, într-un scenariu propulsat de personaje, ca "Brokeback Mountain", tranzițiile provin din tăceri, din schimburile de priviri între personaje sau din câteva replici. Niciodată nu există un singur mod corect de a realiza tranzițiile. Unicul criteriu este dacă funcționează sau nu. S-ar putea să fie momente când sunteți atât de absorbit în a așterne povestirea pe hârtie, încât nici măcar nu vă mai gândiți la fluxul tranzițional al scenariului. Dar, când terminați primul draft, s-ar putea să descoperiți să ați scris un scenariu care poate avea o sută șaizeci de pagini lungime, sau chiar mai mult... În timpul procesului propriu-zis de scriere a scenariului, așa ceva e firesc, dar în ultimă instanță scenariul este prea lung, așa că va trebui să munciți foarte mult ca să-l reduceți la proporții normale. Un scenariu de peste o sută patruzeci de pagini nu e acceptat decât dacă-l semnează William Goldman, Quentin Tarantino, David Koepp sau Eric Roth. Dacă scenariul dumneavoastră e prea lung, și considerați că se întâmplă prea multe, că acțiunile sunt prea stufoase sau există un număr exagerat de personaje, căuați moduri de a comprima timpul și acțiunea prin tranziții. Tranzițiile rezolvă multe probleme ale scenaristicii și, uneori, asocierea dintre două timpuri sau două locuri diferite poate fi la fel de simplă ca schimbarea hainelor unui personaj, sau folosirea unor tăieturi pe racord, sau modificarea condițiilor atmosferice, sau recurgerea la vacanțe pentru a condensa timpul și acțiunea. Nu descrieți prea mult, nu explicați prea mult și nu încărcați scenariul cu paragrafe "groase". Lăsați margini largi la stânga și la dreapta, sus și jos. E bine să aveți cât mai mult spațiu pe pagină. Fiți economic și mult de cinci sau șase scenariu, orice scenariu executate tranzițiile. Uneori, poate fi nevoie simplu în descrieri, fără a folosi mai propoziții pentru fiecare. Citiți un bun, și uitați-vă la felul cum sunt să scrieți o secvență completă - cu îrnecdeupcuet,domairjlloac oșiposrfțâirușniet d-e înlainîtnecedpeuta șdiesccâotpeevrai rceăploicpiutdeițni final. Nu vă gândiți la unghiurile de filmare și la alte informații tehnice. Nu vă strofocați să-i arătați cititorului cât de multe știți dumneavoastră. Scrieți în secvențe de ordin general, și gata: INT. BIROU - ZI, și porniți de-aici. Acum vă veți simți comod în timp ce scrieți, iar personajele dumneavoastră vă vor vorbi, spunându-vă ce vor să facă, unde doresc să se ducă, și așa mai departe. Lăsați-vă purtat de proces. Nu fiți prea dogmatic în dorința de a rămâne stăpân pe situație. Urmăriți focusul personajului principal; fiți conștient de faptul că vreți ca personajul principal să fie activ, să inițieze lucruri, să le facă să se întâmple. Personajul dumneavoastră principal trebuie întotdeauna să fie activ, ca Inman în "Cold Mountain", nu pasiv. Acțiunea înseamnă personaj; o persoană e ceea ce face, nu ceea ce spune. Filmul este comportament. Dacă aveți nevoie să vă restructurați povestea, faceți-o. Structura este flexibilă, ca un copac care se îndoaie în vânt dar nu se rupe. În același mod, secvențele, episoadele și trecerile de dialog pot fi mutate sau repoziționate oriunde vreți să le puneți - cu condiția să meargă! Până în urmă cu câțiva ani, conform legii, clădirile din Los Angeles și San Francisco nu puteau avea mai mult de douăsprezece etaje, din cauza pericolului permanent de cutremure. Acum, peste tot se înalță zgârienori. Sunt proiectați din contrucție astfel încât în timpul cutremurelor să gliseze și să se clatine, reacționând față de șocurile mișcărilor tectonice. Natura e prea puternică pentru a-i rezista, așa că trebuie să ne pliem după voința ei. Același lucru se poate spune și despre structură. Amintiți-vă definiția ei: "a construi sau a asambla ceva". Nu e o fundație rigidă, de neîvins, ci este fluidă și reacționează organic la nevoile de schimbare ale firului epic. Dacă o lăsați, structura se poate îndoi după necesitățile povestirii. De aceea paragidma nu e o "formulă", așa cum spun mulți oameni, ci o formă care se pliază și se potrivește după necesitățile povestirii. Una dintre studentele mele scria o comedie despre împlinirea vârstei majoratului, în care o fată din anii șaizeci, care-și pierde virginitatea într-un prim raport sexual anost și nesuferit, rămâne însărcinată. În cele din urmă, se duce în Mexic să-și facă un avort și se întoarce în S.U.A. tocmai când este asasinat John Kennedy. E mai mult decât o poveste despre "pierderea virginității"; e povestea unei tinere fete care împlinește majoratul într-o vreme când conștiința întregii națiuni trecea prin mari schimbări. Inițial, povestirea fusese structurată astfel: în Plot Point 1, efatoamuvledceu bcăairaetuvlredae scăarfeacsăe dsriamgtoe satter;asîăn; Mîind-Pionicnht,1,seștciuelcă ceul băiatul. În Pinch 2, descoperă că a rămas gravidă, iar în Plot Point 2 pleacă în Mexic ca să avorteze. În Actul al III-lea este vorba de avort și de întoarcerea ei acasă, mult mai matură și mai înțeleaptă. Când s-a apucat de scris și a început să construiască și să definească relația dintre personajul principal și cele mai bune două prietene ale sale, studenta mea și-a dat seama că avea nevoie de mai mult timp și mai multe pagini pentru a le prezenta prietenia. La vremea când a ajuns la presupusul Mid-Point, momentul actului sexual cu primul ei iubit, protagonista nici măcar nu se gâdise la vreo metodă contraceptivă - nu uitați, era în anii șaizeci, înainte de apariția pastilei anticoncepționale. Scenarista a devenit neliniștită și îngrijorată, iar eu am sfătuit-o să ajusteze pur și simplu scenaristică și să-și extindă linia epică. La început, s-a împotrivit, dar i-am spus că trebuia să se conformeze nevoilor povestirii. Fără tragere de inimă, până la urmă schimbat-o. Plot Point 1 a devenit acum o secvență în care fata ia decizia de a-și pierde virginitatea. Pinch 1 a devenit petrecerea unde îl cunoaște pe băiat, dar nu vrea să aibă nimic de-a face cu el. Noul Mid-Point e momentul în care se hotărăște totuși să se culce cu el. Pinch 2 devine acum actul exual cu băiatul și pierderea virginității, iar în Plot Point 2 descoperă că a rămas gravidă. Mexicului i se mai rezervă doar o secvență neimportantă din Actul al III-lea. Tot ce avea de făcut era să adapteze structura conform cu necesitățile povestirii. Structura este cea care "ține" povestirea laolaltă, dar se poate plia și ajusta pentru a include orice elemente noi de care e nevoie. Când scrieți Actul al II-lea, cel mai probabil povestirea se va modifica și-și va schimba forma. Veți scrie o secvență, apoi veți descoperi că e nevoie să mai adăugați încă o secvență, care să amplifice dramatic un aspect al povestirii la care nu vă gândiserăți când scriați cartoanele. Mergeți înainte. Lăsați povestirea să se schimbe. În aest moment, tocmai găsiți puncul focal al povestirii, iar schimbările se produc fiindcă nu puteți "vedea" cu adevărat ceea ce ați scris. Nu aveți obiectivitate, vă lipsește viziunea de ansamblu; nu faceți decât să escaladați muntele, așa că nu puteți vedea decât paginile pe care le scrieți și paginile pe care tocmai le-ați scris. Scrisul trebuie să fie întotdeauna o aventură. Paradigma e o hartă rutieră a scenariului. Puteți să vă abateți de pe șoseaua principală, ca să explorați împrejurimile, iar dacă vă pierdeți sau vă zăpăciți și nu mai știți unde vă aflați ori încotro vă îndreptați, reveniți la paradigmă; la nevoie, alegeți un nou Plot Point 1, Pinch 1 sau Mid-Point, ca să începeți de acolo. Nu e decsâptuso, sșoiluațtiâetatetmopto.rară. Spuneți-vă povestirea pe care o aveți Veți învăța să vă adaptați la nevoile povestirii. Cum spunea Jean Renoir: "învățatul e capacitatea de a vedea relațiile dintre lucruri". Am avut nevoie de mulți ani ca să înțeleg ce voia să spună. Când lucrez, fac multe băi și o mare parte din treburi le fac în cadă, pregătindu-mi materialele noi, planificând următoarea secvență sau următorul capitol, și așa mai departe. Dalton Trumbo ("Spartacus", "Lonely Are the Brave", ca să amintim numai două dintre scenariile lui) lucra și el foarte mult în baie, la fel cum face și Nick Meyer ("The Seven-Per-Cent Solution", "Time After Time", și câteva filme din seria "Star Trek"). Cada mea de la baie se află lângă un bovindou spațios, cu trei laturi, care are în mijloc un geam mare fix, iar pe laterale, două ferestre mai mici care se deschid. Într-o zi, în timp ce făceam baie, un bondar mare a intrat în baie și n-a mai știut pe unde să iasă. A dat târcoale prin încăpere, apoi a luat viteză și s-a repezit drept în geamul din mijloc. A mai încercat o dată, și încă o dată, și același lucru s-a întâmplat de mai multe ori. Eu încercam să-mi stăpânesc îngrijorarea, în timp ce vedeam cum panica și furia bondarului creșteau tot mai mult. M-am uitat la el cum se tot lovea de geam la nesfârșit, știind că tot ce-ar fi avut de făcut ca să scape era să se oprească, să se odihnească un moment, să se orienteze și să se uite prin jur ca să vadă dacă nu mai era și vreo altă ieșire. Fereastra laterală, deschisă spre aerul curat de afară și spre libertate, se afla la doar trei degete mai la dreapta. Nu putea să vadă, mă întrebam, că ceea ce făcea nu mergea de nici un fel? În timp ce se desfășura drama bondarului, mă întrebam dacă nu cumva făcusem și eu cam același lucru, insistând pentru câte ceva - o slujbă, un scenariu, o secvență, o relație - încercând să fac să meargă ceva ce nu putea merge, și pace. Am stat și m-am gândit, și mi-am amintit multe episoade din viața mea încare mă ținusem după câte ceva care nu avea nici o șansă, și despre care știam că n-avea nici o șansă, dar continuam să mă chinuiesc cu aceeași intensitate ca bomdarul care se tot ciocnea de geamul impenetrabil. M-a cuprins emoția. Da, făcusem și eu asta, știam, și nu o dată. ȘȘi încă o mai fac, în unele feluri, și probabil am s-o mai fac și de-acum încolo. Este o experiență universală, una care ne e comună tuturor, oameni ca și bondari. Mă uitam la bondarul acela cum dădea mereu și mereu cu capul de geam. ȘȘi am început să mă înfurii. Voiam să iasă mai repede din baia mea. N-aveam de gând să-l omor sau să-l alung, nu voiam decât să plece. Am închis ochii, m-am concentrat spre interior și am încespiunteasămemaă: s"tBaobnidlairzuelze,cutearjmuitnoăr.ulNuremseprigrea.țiReeic.unPoeașutrem,ă,praimvesșputse adevărul în față, confruntă-te cu el, rezolvă. Fereastra deschisă, salvarea ta spre libertate, e doar la câteva degete mai spre dreapta." M-am concentrat asupra bondarului, vizualizându-l cum ar fi ieșit pe fereastra deschisă de alături. Un moment, nu s-a întâmplat nimic. Apoi, dintr-o dată, ca prin farmec, bondarul s-a oprit, așezându-se pe geam. Nu se mai auzea decât picuratul stropilor de apă de la robinet, în cadă. Eu îmi țineam respirația, neavând curaj să fac nici o mișcare. După care, bondarul a zburat înapoi, a simțit curentul de aer curat care venea pe fereastra deschisă, și dus a fost. Am lăsat să-mi scape un oftat prelung de ușurare, în timp ce mă străbătea un val de emoție. Împărtășisem o experiență comună cu acel bondar, învățasem de la el, și toată tristețea, nefericirea, dezădejdea și durerea momentelor pe care mi le reamintisem îmi umpleau sufletul. Ochii mi s-au umplut de lacrimi. Era un moment profund și sobru. A trecut prin "încercarea de a face să meargă ceva ce nu merge" adeseori, în timp ce scriam câte un scenariu. Mă pierdeam sau mă zăpăceam în legătură cu povestea după care rătăceam în căutarea drumului de întoarcere înapoi la linia epică, fără să știu unde mă aflam sau încotro ne îndreptam. Ceea ce făceam nu mergea, dar eu continuam să cred că dacă eram destul de persistent, și continuam să lucrez și să lucrez și să tot lucrez, "dându-mă cu capul de mașina de scris", cum obișnuiam eu să spun, până la urmă aveam să găsesc soluția. N-am reușit niciodată. Una dintre studentele mele scria o comedie contemporană romantică despre o mamă necăsătorită, o femeie de carieră realizată, care a avut o relație personală de patru ani cu un psihiatru. La începutul filmului, psihoterapeutul, care e un scriitor de succes și, de asemenea, tot un părinte necăsătorit, refuză s-o ia de soție. În back story, relația lor a trecut prin câteva frământări. În Plot Point 1, protagonista rupe "definitiv" orice legătură cu el și intră într-un grup de sprijin pentru persoanele care au trecut prin relații ratate. Prima Jumătate a Actului al II-lea se ocupă de apariția neașteptată a fostului ei soț, după o absență de cinci ani. Nu vrea s-o lase în pace. Ea rezistă cât poate, după care, într-un târziu, cedează. Își reia relațiile cu fostul ei soț. Ceea ce n-a mers prima oară nu merge nici a doua oară, și femeia își înt re rupe și noua legătură cu el. Mid-Point-ul se produce când ea ia hotărârea de a miza pe "totul sau nimic" cu psihiatrul. Totul, în scenariu, mergea perfect, în afară de Prima Jumătate a cAoctnutleuzit ulal fiIrIu-lueia. epAipca,rițoirai câftostdueluaimuszoațt ă nus ause depotdriăvgeăalașdăeloarc îfni fost. Scenariul se baza pe o întâmplare adevărată, iar autoarea era hotărâtă să-l termine cu bine, fie ce-o fi. A scris patru variante complet diferite ale Primei Jumătăți din Actul al II-lea, și nici una din ele reușită. Contextul, relația cu fostul soț, nu mergea de nici o culoare din capul locului; fie protagonista era lipsită de compasiune și înțelegere, fie fostul soț era prea antipatic. Până la urmă, studenta mea și-a aruncat paginile la gunoi, pradă disperării, dezgustului și panicii, rătăcită, dezorientată și furioasă. Atunci, i-am povestit întâmplarea cu bondarul. A Doua Jumătate nu mergea, și pace, așa că era cazul să nu semai tot dea cu capul de geam. Fără tragere de inimă, a acceptat. Prin urmare, s-a întros la masa de scrie și, în versiunea revăzută, când apare fostul soț, ea îi spune să se ducă-nvârtindu-se. Folosindu-și independența pe care tocmai și-a găsit-o, devine și mai atrăgătoare, iar umorul reiese din interacțiunile ei cu bărbații. Mid-Point-ul a rămas același. Dacă descoperiți că materialul nu merge, opriți-vă și regândiți-l. Dacă merge, merge; dacă nu, nu. Lucrurile pe care le încercați și nu merg vă vor arăta întotdeauna ce anume, în schimb, merge. Trebuie să faceți aceste greșeli creatoare, în sciopul de a menține concentrarea asupra firului epic. Morala fabulei e simplă: dacă vă pierdeți, sau vă zăpăciți, ori dacă încercați să forțați să meargă ceva ce nu merge, opriți-vă și aruncați o privire în jur. Vedeți dacă nu cumva vă tot loviți cu capul de un același geam. Regândiți materialul. Lucrați în segmente de câte zece pagini o unitate de acțiune dramatică de treizeci de pagini. Dacă vă rătăciți, puteți afla oricând unde sunteți; e de ajuns să mergeți înapoi și să urmăriți firul epic pe paradigmă, pentru a vedea dacă e nevoie să mutați componentele structurale sau să modificați contextul dramatic. Întrebați personajele ce să faceți; au să vă spună ele tot ce e nevoie să știți. Cel mai greu aspect al scrisului este acela de a ști ce să scrieți. Conform aceluiași principiu, vă puteți felicita căduros dacă ceva merge așa cum v-ați așteptat. Ceața e primul pas spre claritate. Exercițiu » A sosit momentul să vă așezați la masă și "s-o faceți". V-ați pregătit bine materialul. Începeți de la Plot Point 1 și etalați cartoanele, ca un sistem de rpeafgeirii,nțăa,vânpdânăcllaar Mîind-Pmointe. LPuicnrcahți 1î.n Cuonnicteănțtiradței-vcăâteaszupecrae conflictului. Rețineți, dacă știți care e nevoia dramatică a personajului, veți putea crea obstacole în fața acelei nevoi dramatice, astfel încât povestea să devină a personajului care învinge toate obstacolele pentru a-și realiza nevoia dramatică. Uneori, dacă vă împotmoliți la câte o secvență, prinde bine să creați punctul de vedere opus; puteți scrie secvența din punctul de vedere al celuilat personaj, după care veți eveni asupra ei ca s-o schimbați, scriind-o din punctul de vedere al personajului dumneavoastră. Dacă personajul este o actriță care dă probă pentru un rol important, și știe că e potrivită pentru acel rol, puteți scrie secvența din punctul de vedere al regisorului, care o consideră nepotrivită în rol. Are altă tipologie, altă constituție, ce-o fi, iar în secvență va fi vorba despre felul cum îl convinge ea că este interpreta potrivită pentru rol. Așa creați conflictul pe pagină și-l evitați în experiența scenaristică. Capitolul 15. Actul al III-lea: Rezolvarea SoAarRAă,H (îVl.Op.r)i:ve"sVciictuoruln nseecnutniomsecnutt dveinespesrparnețăn,oif.iiPnednctărudapcrăimoa mașină, un Terminator, poate învăța care e valoarea unei vieți omenești, atunci poate că și noi vom fi în stare." - James Cameron și William Wisher "Terminator 2: Judgment Day" Actul al III-lea este o unitate de acțiune dramatică lungă de aproximativ treizeci de pagini, care începe la sfârșitul Plot Point 2-ului și durează până la finalul scenariului. Este ținut laolaltă de către contextul dramatic cunoscut ca Rezolvare. Rezolvare înseamnă "găsirea unei soluții; explicare sau clarificare; împărțire în elemente sau fragmente separate". Nu este sfârșitul povestirii, ci doar soluția scenariului. Până în acest moment al procesului scenaristic, finalul, acel episod, secvență sau cadru anume cu care doriți să se încheie filmul, încă s-a mai putut schimba. Rezolvarea dumneavoastră inițială mai e valabilă? Acesta e primul lucru pe care trebuie să-l hotărâți când abordați ultimul act al scenariului. În majoritatea cazurilor, veți descoperi că impulsul dumneavoastră inițial pentru rezolvare, acea primă decizie creativă pe care a trebuit s-o luați când vă pregăteați scenariul, va fi probabil, aceeași și acum ca atunci. Gândiți-vă la asta. Demult, la început, am hotărât să începem procesul de creație cu o alegere simplă: ce se va întâmpla la sfârșitul scenariului? Ce-o să se întâmple cu personajul principal? Va trăi sau va muri? Va izbândi sau va eșua? Se va căsători sau va divorța? Va câștiga cursa sau nu? Va scăpa cu bine și-i va aduce pe cei răi în fața justiției? Va distruge Inelul în focurile din Muntele Osândei? Se va reuni cu ființa iubită sau nu? Va recupera bunul furat, sau nu? va câștiga campionatul mondial la categoria grea, sau nu? Va fi găsit nevinovat sau vinovat de crimă? Filmele bune se rezolvă întotdeauna - într-un fel sau altul. Vă mai amintiți finalul din "Match Point"? Dar pe cel din "Rushmore"? ȘȘi din "Finding Nemo"? Din "Spider-Man 2"? "Bonnie and Clyde"? "Red River"? "Butch Cassidy and the Sundance Kid"? "The Treasure of Sierra Madre"? "Casablanca"? "Anni e Hall"? "Coming Home"? "Jaws"? "The Shawshank Redemption"? "American Beauty"? "The Searchers"? "Terminator 2: Judgment Day"? Care este Rezolvarea povestirii dumneavoastră? S-a schimbat de când ați început să scrieți scenariul? Dacă da, care este noua Rezolvare - noua soluție a poveștii? În privința asta, aveți posibilitatea de a alege; puteți alege să păstrați aceeași rezolvare, sau puteți prefera s-o modificați. Întotdeauna, alegerea vă aparține dumneavoastră. Aici nu e vrba de final, de îanccehaeiemasgcienea,riaucle-l ciadersut,e sveocpvrebanțdăe ssaouluețpiiasofidrualnuimeepciuc.care se Elementul cheie pe care trebuie să-l țineți minte este acela că povestea dumneavoastră merge mereu înainte - urmează o cale, o direcție, o linie de progresie de la început și până la sfârșit, indiferent dacă este relatată la timpul prezent sau în flashback-uri. Fie că povestea e spusă în mod nonliniar, ca în "The Bourne Supremacy", "The Constant Gardener" (effrey Caine), "The Usual Suspects" sau "Memento", fie că e spusă liniar, ca în "Match Point", "Walk the Line", "Sideways" ori"Brokeback Mountain", acea direcție a ei este definită ca o linie de dezvoltare, cărarea la capătul căreia se află destinația vizată. ȘȘi aceasta e linia povestiri, sau firul epic. În scenariu, ca și în viață, toate sunt legate între ele. Atunci când vă scrieți scenariul, nu e nevoie să cunoașteți detaliile concrete ale finalului, dar trebuie să știți ce se întâmplă și cum afectează personajele. Asta e rezolvarea. Este esențial să înțelegeți dinamica de bază a rezolvării povestirii - adică, proceawl care a demarat chiar la începutul scrierii scenariului. Când vă așterneați linia epică, o construiați, o asamblați, secvență cu secvență, act cu act, bucată cu bucată, primul lucru pe care-l făcuserăți fusese acela de a determina rezolvarea, soluția povestirii. Poate că ați lucrat la idee și ați modelat-o sub forma unei linii narative dramatice, dar ați luat o hotărâre creativă, o decizie, în legătură cu rezolvarea și în ce anume va consta ea. Iar acum, în timp ce stați la marginea Actului al III-lea și priviți peste paginile albe care se întind în fața dumneavoastră, veți vedea că de obicei există câteva puncte ale povestirii care trebuie să fie rezolvate. S-ar putea să fi determinat deja că finalul poate avea nevoie de o schimbare. Dacă vreți să se schimbe, lăsați-l să se schimbe. Nu uitați, structura e flexibilă - ca acel copac care se îndoaie în vânt dar nu se rupe. Când ați terminat Actul al II-lea, opriți-vă din scris și vedeți unde vă aflați; ce anume mai e nevoie să faceți, pentru a vă rezolva povestirea? Dacă v-ați pregătit ceva cele paisprezece cartoane pentru Actul al III-lea, reveniți asupra lor și vedeți dacă mai funcționează și acum la fel de eficient ca înainte. De cele mai multe ori, se vor vădi între optzeci și nouăzeci la sută adecvate, deși uneori mă uit la cartoanele mele și mă gândesc că se poate și mai bine, așa că le refac, adăugând noi secvențe și unori, restructurând tot materialul. Câteodată, ignor cartoanele și nu fac decât un nou "beat sheet" ("schemă ritmică"). De exemplu, scriu "secvența din mașină", "planificarea jobului", "secvența de la spital", "secvența urmăririi" și așa mai departe. Nu am nevoie de nici un fel de date mai concrete decât acestea. De obicei, îmi reușește. Dacă nu merge, mă întorc și revăd acțiunea, cîeneasecnes saetâîtntfâimzpilcă cîânt AșcituelmoațlioInIaIl-,lesac.riind un scurt eseu despre Actul al III-lea, Rezolvarea, este de obicei ancorat de un element dramatic (sau comic) ori două, uneori chiar trei, care sunt necesare pentru a rezolva povestirea. Când atacați Actul al III-lea, primul și cel dintâi lucru pe care-l aveți de făcut este acela de a defini tocmai aceste secvențe anume de care aveți nevoie. Care este rezolvarea? E aceeași ca atunci când ați început să scrieți? Sau s-a schimbat? Dacă s-a schimbat, ce anume aveți de făcut ca să păstrați povestirea pe aceeași linie? Care este finalul, acel cadru, secvență sau episod anume cu care se încheie scenariul? Puteți începe să trasați linia acțiunii narative de la sfârșitul Plot Point 2-ului până la finalul povestirii? Puteți găsi o secvență cheie, sau mai multe, care vă vor conduce spre final și vor dezvolta dramatic rezolvarea? Uneori, ajută dacă scrieți un eseu de două pagini despre ceea ce se întâmplă în Actul al III-lea. Din propria mea experiență, găsesc Actul al III-lea partea din scenariu cea mai ușor de scris. În această parte a procesului scenaristic, am îndreptat și definitivat firul epic, am găsit noi dimensiuni ale personajelor și am ajuns la o sursă fluidă de energie creatoare care curge ușor și lin. Mai știu și că ceea ce am de făcut ca să termin Actul al III-lea finalizând acest prim draft scris pe hârtie cuvânt cu cuvânt, nu este altceva decât să-mi folosesc timpul stând așezat al computer - deși mai știu și că e mai ușor de zis decât de făcut. Înainte de a începe să scrieți Actul al III-lea, parcurgeți încă o dată cartoanele sau beat sheet-ul, până vă simțiți mulțumit de progresia povestirii. Asigurați-vă că înțelegeți care elemente trebuie să fie rezolvate în Actul al III-lea. Probabil veți descoperi că totul merge de la sine, și vă simțiți relaxat cu scrisul, disciplina și linia epică. Nici acum încă nu veți ști dacă merge sau nu, fiindcă vă va lipsi obiectivitatea, dar de obicei puteți simți că merge, în ciuda oricăror îndoieli și incertitudini. Continuați doar să scrieți. Aveți încredere în proces. Așterneți totul pe hârtie, cadru cu cadru, secvență cu secvență, pagină după pagină. Actul al III-lea va fi propulsat de rezolvarea povestirii. Așa cum am mai menționat și înainte, fie personajul duce înainte acțiunea, fie acțiunea antrenează după ea și personajul. De multe ori, puteți combina ambele variante. "Match Point", al lui Woody Allen, e un bun exemplu, cum este și "Cinderella Man". Există situații când tot Actul al III-lea devine o singură secvență de acțiune, foarte lungă, care întărește și fortifică și personajul. În "Cinderella Man", lui James Braddock (Russel Crowe) i se dă ocazia de a lupta cu Max Baer (Craig Bierko) pentru Campionatul Mondial la categoria grea. Aceasta este o șansă pexertriacorlduilnuairăripsecnutlruui JdaemevsătBărmadrdeocgkr,avdăarșiimpolaitceă cșhiiaprovdaeramgoraeratea. La vremea când ajungem la Plot Point 2, s-a stabilit că Max Baer a omorât deja doi adversari în ring. Braddock, la fel ca atâția alții, a căzut victimă Marii Crize și a înfruntat niște provocări serioase, doar ca să-și îngrijească soția și cei trei copii mici. Aceasta este o ocazie unică în viață, dar însoțită de riscuri enorme. Este situația dramatică de la sfârșitul Plot Point 2-ului, când mulți oameni consideră că acest meci va fi doar un omor cu sancțiune legală, în timp ce alții vor să fie de față pentru a savura fiorii spectacolului cu vărsare de sânge. Aceasta este dilema generatoare a conflictul major din familie care trebuie să fie rezolvat în timpul Actului al III-lea. Deși scenariul se bazează pe o poveste adevărată, realizatorii și-au rezervat libertatea dramatică de a intensifica emoțional situația care trebuie să fie rezolvată. Înainte de meci, Mae (Renee Zellweger) îi spune lui James: "Ți-am stat alături până acum. La bine și la rău. Dar nu și pentru asta, Jim. Nu pot, pur și simplu nu pot. Așa că, antrenează-te cât vrei - dar găsește o cale de a ieși din situația asta. Rupe-ți mâna, dacă trebuie. Însă dacă ieși pe ușa asta ca să te lupți cu Max Baer, eu nu te mai sprijin. Acesta e ultimatumul final. Cum se va rezolva? "Ăsta-i singurul lucru la care mă pricep," răspunde Braddock. "Trebuie să cred că am și eu un cuvânt de spus, când e vorba de viețile noastre. Că, uneori, pot să schimb și eu câte ceva. Altfel, e ca și cum aș fi deja mort." Această luptă între familie și participarea la partida pentru titlul de campion, în condițiile pericolului de moarte sau de rănire gravă, constituie conflictul care guvernează tot Actul al III-lea. Este un conflict atât intern, cât și extern, care trebuie să fie rezolvat. Actul al III-lea începe în dimineața meciului. James își ia rămas-bun de la copii și soție, și pleacă spre stadion. Urmează câteva secvențe anterioare intrării în vestiar, ca să se pregătească pentru luptă. Mae intră pe neaștetate în vestiar, iar unitatea dintre soț și soție se reface: "Sunt mereu lângă tine," îi spune ea. "Ca să ții minte cine ești cu adevărat... ești campionul inimii mele, James J. Braddock." După care, începe lupta. Meciul de cincisprezece runde ocupă tot restul scenariului. Iar cadrul final, după ce învinge, spune totul: "Jim stă în cetrul ringului, cu brațul ridicat în semn de victorie și lacrimile curgându-i din ochi..." Așa se termină; iar ceea ce trebuia să se rezolve în termenii povestirii și ai personajului s-a rezolvat. Mai există câteva inserturi suprapuse peste cadrele cu ringul, chiar înainte de ultimul fade out, dar linia epică s-a rezolvat într-un mod plin de emoție și compasiune. Rezolvarea din "Cinderella Man" poate părea ușoară, dacă nu chiar aprdeviăzriabtiăl.ă.AsLtafelu,rmadeșuirmeșit,im scen-aorisuăl ssee îbnatzâemapzlăe, peș i oanpuomveesctăe Braddock va câștiga titlul de campion mondial la categoria grea, adevărata problemă este felul cum o să se întâmple; firul epic e îmbibat de forța acțiunii și puterea personajului. Cu toate că situația dramatică pleacă de la un incident real, "Cinderella Man", la fel ca "Apollo 13", capturează integritatea povestirii și rămâne fidel naturii acesteia. Motivul pentru care reușește atât de bine nu e numai un rezultat al evenimentului în care constă rezolvarea, ci și al modului cum este executată aceasta. Asta e ceea ce face un scenariu bun să iasă în evidență. În"Match Point", lucrurile stau altfel. Acest film este un studiu de caracter despre natura norocului - unii oameni au noroc, alții nu au, după cum ne spune povestitorul în cadrul introductiv. E vorba mai degrabă de modul de "a-ți face norocul cu mâna ta". În Plot Point 2, Nola (Scarlett Johansson) a rămas gravidă cu Chris (Jonathan Rhys-Meyers), care e căsătorit cu Chloe (Emily Mortimer). Este o situație foarte dificilă, care apasă din greu asupra lui Chris. Ce-o să facă? O să-i mărturisească lui Chloe adevărul despre infidelitatea lui, sau va sacrifica "viața ușoară" pentru o existență de incertitudini și eforturi financiare? Nici una dintre formule nu i se pare acceptabilă. ȘȘi apoi, într-o seară, găsește soluția. Ce face? ȘȘi cum va rezolva problema? (Numi place să divulg finalurile, așa că nu sopun mai mult decât atât.) Nu mai e nevoie să spunem că e un om norocos din naștere și, cel puțin la nivel supreficial, câștigă mereu, datorită șansei și împrejurărilor. Dar ce-o să se întâmple, din punct de vedere al personajului, după ce filmul va lua sfârșit? O să aibă parte în continuare de "viața ușoară"? Dacă vă uitați la unele dintre filmele americane clasice din ultimele decenii - începând cu anii șaizeci și "The Wild Bunch", unde toată lumea moare, și "Hud" (Harriet Frank și Irving Ravetch), udne "eroul" e același nemeric la sfârșitul scenariului ca și la început, trecând prin anii șaptezeci, cu "The French Connection" (Ernest Tidyman), "Apocalypse Now" (Francis Ford Coppola și John Milius), și "Coming Home" (Wado Salt), unde finalurile sunt violente, sumbre sau incitante intelectual, prin anii optzeci, cu "Ordinary People" (Alvin Sargent), "Witness", "Terms of Endearment" și"An Officer and a Gentleman" (Douglas Day Stewart), și până la anii nouăzeci, cu filme ca "Terminator 2: Judgment Day", "Dances With Wolves" (Michael Blake) și "Magnolia" (Paul Thomas Anderson), veți vedea că rezolvarea reflectă atitudinile în continuă schimbare față de război, protest, rasism și frământările sociale. Unele dintre finaluri sunt pozitive sau măcar ne pun pe gânduri și ne creează o stare de bine, câtă vreme altele sunt triste, negative și, la sfârșit, toate personajele de care ne atașaserăm mor. FÎnintâalmuprliălteor, smuăntaflîanmșelaătBoearlein,șicu dceâptienvda lduei înmuailtntee dvearciăadbeirlea. Zidului, unde predam un workshop pentru cincizeci de scenariști germani. Cursul era orizont de una dintre numeroasele universități în care studenții făceau grevă. Coridoarele erau pustii, iar holurile mari acoperite cu sloganuri și alte inscripții care reflectau atitudinea greviștilor. Era o perioadă foarte interesantă, iar eu lucram cu niște scenariști care doreau să comenteze vremurile istorice în care trăiau și să reflecteze asupra lor. Dar, când le-am citit personajelem, am rămas uimit; deși aveau subiecte bune și interesante, se simțea o anumită tendință comună clară și incomodă. Din cincizeci de povestiri, patruzeci și opt se terminau cu morți, sinucideri, distrugeri, debandadă. Am încerca să le explic că, în acel punct din timp, ei trăiau niște momente istorice, și fiecare dintre autori avea o ocazie unică de a se concentra asupra genului de viitor pe care voiau să-l construiască. Aproape toți, însă, luaseră decizia creativă ca personajele lor să "reflecte viața", adică să aibă finaluri nefericite și, în general, "deznădăjduite". Când am stat să mă gândesc la acest lucru, mi-am dat seama că se revendicau de la o tradiție literară germanicăîn care, de obicei, personajele se sfârșesc rău. ȘȘi totuși, aeau șansa de a scoate la iveală ceva inedit, care să reflecte un viitor plin de noi posibilități. Am susținut întotdeauna că noi, scenariștii, avem o anumită responsabilitate de a exercita asupra auditorului un impact care să-l schimbe în bine. O consider un fel de declarație de principii: alegând actul creator de a scrie un scenariu, avem prilejul de a da naștere unei noi posibilități, bazată nu numai pe trecut, sau pe vechile tipare de comportament, ci și pe un viitor fundamentat pe speranță, unitate și virtute, în care ne onorăm unicitatea și individualitatea ca ființe omenești, astfel încât să putem ajunge la un nivel superior al conștiinței. Acesta este punctul meu de vedere. Dumneavoastră aveți dreptul de a alege cu privire la rezolvarea propriilor scenarii. Prin urmare, când vă gândiți la sfârșitul scenariului, la rezolvarea povestirilor, țintiți cât mai sus; nu e necesar să vă finalizați linia epică într-o manieră simplistă, care să însemne moarte, sinucideri, distrugeri și haos. Le-am atras scenariștilor germani atenția asupra acestui lucru care, deși provine din acel gen de tradiție literară și istorică, reflectă totodată fie un atașament față de trecut, fie o teamă de viitor. Iar viitorul este așa cum ni-l făurim noi înșine. Nu propun să se insereze cu forța finaluri optimiste false, înălțătoare, gen "au trăit fericiți până la adânci bătrâneți". Ceea ce sugerez este să se găsească o rezolvare și o încheiere care se potrivesc și sunt conforme cu povestirea, o soluție anodaesctvraetăvavlroermiuruimlaonre.înFiclamree ctar:ăi"mL,ordșiofcatrhee sRăinrgesf"l,ec"tWehaplreopRriidielre" (Niki Caro), "Erin Brockovich" (Susannah Grant), "Million Dollar Baby" (Paul Haggis), "Cinderella Man", "The Shawshank Redemption" și "Paradise Now" (Hany Abu-Assad, Bero Beyer și Pierre Hodgson) reflectă, toate, această atitudine. În alte filme, ca "Match Point" al lui Woody Allen, "The Constant Gardener", "Walk the Line", "Brokeback Mountain", "Y Tu Mama Tambien" (Alfonso și Carlos Cuaron), "Capote" (Dan Futterman) și "Good Night, and Good Luck" (George Clooney și Grant Heslov), rezolvările sunt integrate în poveste; sunt realiste, credibile și adevărate. Dar dacă aveți și dumneavoastră un cuvânt de spus în această privință, și puteți proiecta un final pozitiv, care să inspire optimism, atunci aveți șanse cu atât mai mare ca filmul să intre în producție. Asta e regula jocului. Dacă vă îndoiți de acest lucru și credeți că un final fericit, pozitiv sau optimsit e simplist ori banal, e de ajuns să vă uitați la toate basmele și poveștile, la toate miturile, epopeile și aventurile care au format baza literaturii încă de când a apărut cuvântul scris. S-ar putea să răspundeți că tragediile antice grecești sau cele shakespeariene se termină întotdeauna cu morți și nenorociri, și sunt de acord cu dumneavoastră. Dar, la cel mai înalt nivel emoțional și spiritual, aceste opere de artă înnobilează și îmbogățesc personajele și universalitatea spiritului omenesc. În eternul conflict dintre bine și rău, învinge vreodată răul? Niciodată. Așa stau lucrurile. Pe termen lung, binele triumfă întotdeauna asupra răului. Fiți foarte atenți, și veți observa. Care este rezolvarea povestirii? Când stabiliți acest lucru, puteți decide care va fi finalul concret. Dar, înainte de asta, încheierea dumneavoastră mai stă în picioare? Mai funcționează eficient? E nevoie să schimbați sfârșitul din cauza modificărilor pe care le-ați introdus pe parcursul primelor două acte? V-ați gândit a un alt final, unul nou, mai vital, mai dramatic, mai vizual, decât cel inițial? Nu stați să vă gândiți prea mult la problema asta. Dacă tot încercați să găsiți finalul "corect", pe cel "potrivit", în veci nu veți reuși. Alegeți un final care să meargă, care "să fie de-acolo", din povestire. Veți vedea destul de curând dacă poate să rămână sau nu. Indiferent ce fel de scenariu scrieți, concentrați-vă doar asupra rezolvării povestirii și a personajului. Dacă scrieți o comedie, personajul dumneavoastră se schimbă pe parcursul scenariului? Dacă da, arătați rezultatul în Actul al III-lea. Prezentați-l într-un mod cât mai vizual și mai dramatic, pentru a vă rezolva povestirea. În "Annie Hall", Alvy Singer (Woody Sllen) este un personaj care înunceseputsc.hiCmibnăic-, șpililna dsefâîrnșdiotiueliscșeinamriiluăludie esiance lîanșsiușcia,revreera lca Annie Hall să corespundă așteptărilor lui cu privire la ceea ce crede el că ar trebui să fie o relație reușită. Vă mai amintiți secvența cu langustele, din bucătărie? Annie și Alvy gătesc languste, și amândurora le e frică să le bage în apa clocotită. E o secvență minunată, la fel ca oricare dintre secvențele Fraților Marx din "A Night at the Opera" sau "Duck Soup". În Actul al III-lea, după ce Annie l-a părăsit pe Alvy ca să rămână cu Tony (Paul Simon), Alvy încearcă să reconstituie scena cu langustele, alături de o altă femeie. E același decor, aceeași situație, aceeași acțiune - numai rezultatul e altul: o stare forțată, contrafăcută, deloc amuzantă. Personajul lui Alvy Singer e un element cheie în succesul filmului. În monologul său introductiv, Alvy spune: "N-aș vrea să fac parte din nici un club care m-ar accepta pe mine ca membru. Asta-i gluma-cheie a vieții mele adulte, în termenii relațiilor cu femeile." E o frază profetică, fiindcă își va primi răspunsul la sfârșit: Annie se schimbă, el nu. Scenariul se termină cu Alvy ținând un monolog dezlânat: "[Annie] se mutase înapoi la New York. Locuia în SoHo, cu un tip. Iar când am întâlnit-o, ce credeți? Îl târa să vadă 'The Sorrow and the Pity'. [Un documentar de patru ore și jumătate, pe care i-l dezvăluise Alvy.] Ceea ce am socotit un triumf personal... și mi-a venit în minte un bnc vechi, știți, cu ăla care se duce la psihiatru și zice: «Doctore, frate-meu a-nnebunit, se crede găină.» ȘȘi, ăă, doctorul îl întreabă: «Păi, și de ce nu l-ai adus la mine?» La care tipul: «L-aș aduce, da' niște ouă pe gratis nu strică.» Ei bine, cred că și eu cam părerea asta o am espre relații. ȘȘtiți, sunt complet iraționale și nebunești și absurde... dar, cred că o ținem tot așa înainte cu ele, fiindcă celor mai mulți dintre noi ne convin ouăle pe gratis." Personajul lui e consecvent; la sfârșit, este singur, la fel de cinic, rigid și fixat în ale lui cum a fost întotdeauna. Refuzul lui de a se schimba, de a-și lărgi vederile, de a se maturiza, duce î acest punct. Trist, și totuși emoționant: un comentariu perspicace și universal despre condiția umană. Pe de altă parte, dacă scrieți scenariul unui film de acțiune, sau de acțiune și aventuri, există situații când rezolvarea Actului al III-lea devine doar o singură secvență lungă de acțiune. În "Witness", John Book (Harrison Ford) tocmai și-a recunoscut setimentele față de Rachel (Kelly McGillis). Dar nici nu-și mărturisesc bine pasiunea reciprocă, și la ferma unde se ascunde Book apar polițiștii cei răi. Au venit să-l omoare. Actul al III- lea începe cu polițiștii care-și parchează mașina, deschid portbagajul, își scot armele și pornesc pe aleea lungă care duce spre casa fermei. tÎnrei"Wliutcnresusr"i,. uUnu,exce-loentsă fislem îdnet âmsptluediucu, JeohnnevBooioek?săVasetrăeizoslavue va muri? Doi, îi va aduce pe polițiștii corupți în fața justiției? ȘȘi trei, ce se va întâmpla între Rachel și John? Cum își vor soluționa relația? Aceste trei lucruri trebuie să fie rezlvate în Actul al III-lea, care constă într-un unic episod palpitant de acțiune și îmbrățișează toate cele trei rezolvări ale scenariului. Un film de acțiune vă oferă mai multe moduri de a vă rezolva linia epică. Unul dintre favoritele mele este "Terminator 2: Judgment Day", de James Cameron (scenariul de James Cameron și William Wisher). După părerea mea, "Terminator 2" e unul dintre cele mai influente filme ale zilelor noastre. Nu numai că a revoluționat tehnologia de filmare prin folosirea imageriei generate pe computer, dar a încorporat și o dimensiune spirituală în filmul de acțiune, într-un mod cum nu s-a mai văzut nici înainte, nici de-atunci încoace. "Terminator 2: Judgment Day" reflectă o anumită ambiguitate a condiției umane. Pe măsură ce tehnologiile devin tot mai avansate, ființele omenești par să devină din ce în ce ai retrase, mai introversitate, dezumanizate chiar, cum ar putea să spună unii. Mai asemănătoare cu mașinile decât cu oamenii. În "Terminator 2", Sarah Connor (Linda Hamilton) este o femeie posedată și hotărâtă să răzbune moartea iubitului ei, tată al fiului ei John. Omul pe care e decis să-l ucidă este savantul creator al cipului de computer care, conform scenariului din viitorul existent, ne va duce în epoca mașinilor. Sarah știe că dacă-l poate omorî pe acel om înainte de a inventa micul cip de computer, viitorul se va schimba, iar omenirea va mai avea o șansă de supraviețuire. "Viitorul nu e bătut în cuie" spune micul John Connor, în vârstă de zece ani (Edward Furlong), în Mid-Point. "Nu există altă soartă decât aceea pe care ne-o facem singuri. În acest punct, încă mai sunt de rezolvat două aspecte din firul epic: mai întâi, cum îl vor putea distruge pe T-1000, Terminatorul "rău" (Robert Patrick), care pare indestructibil. Al doilea, salvând viitorul omenirii, eroii noștri vor rămâne în viață, sau vor muri? Ce se va întâmpla cu Terminatorul (Arnold Schwarzenegger), care e tot o mașină, un ciborg, și ca atare un produs al viitorului? Aceste lucruri trebuie să fie rezolvate la sfârșitul scenariului. Actul al III-lea din "Terminator 2: Judgment Day" este un episod alert de urmărire care se desfășoară într-o oțelărie imensă. Cameron pune la cale eliminarea lui T-1000 când autocisterna se răstoarnă, împrăștiind în toate părțile azot lichid. T-1000 e scăldat de acesta și îngheață. "Hasta la vista, baby", spune Terminatrul, când apasă pe trăgaci, spulberându-l într-un milion de bucăți. Pare să fie sfârșitul, și credem că e gata, că s-a terminat în fine, până când vedem cioburile lui T-1000 topindu-se, lihefiindu- se stuâbrăfsocrmșăi desepiucnăetsucri îșnitrî-nocebpaâlntdă săvâsecoadsuănecala dleocm.erPciucr-.picO, Doamne! T-1000 se trezește la viață încă o dată!" "Oay, strângeți-vă centurile, uite-l că vine..." scrie în scenariu. ȘȘi imediat ne pomenim în toiul unei masive ședințede tragere, când T-1000 e în sfârșit dezintegrat forța gloanțelor împingându-l pe ucigătorul ciborg în flăcările oțelului topic. Din țărână în țărână te-ai întors, din cenușă în cenușă, din oțel în oțel... De data asta, chiar s-a terminat cu mașinăria T-1000. "E mort"? întreabă John. "Terminat", replică Terminatorul,. "Slavă Domnului că s-a sfârșit," spune și Sarah. "Ba nu," continuă Terminatorul. "Mai este un cip. ȘȘi trebuie să fie distrus și el... Trebuie să se sfârșească aici... altfel, eu sunt viitorul," mai spune el, în timp ce coboară încet în oțelul topit. În scenariu scrie: "Mai ridică o ultimă oară degetul mare. ȘȘi a dispărut." Mai rămânem o clipă cu privirea spre acea mare de oțel în flăcări, după care trecem prin dissolve la o scurtă secvență-epilog. Gonim pe o șosea întunecată noaptea, și auzim ultimul comentariu din voiceover al lui Sarah: "Viitorul necunoscut vine spre noi. Pentru prima oară, îl privesc cu un sentiment de speranță, fiindcă dacă o mașină, un Terminator, poate învăța care e valoarea unei vieți omenești, atunci poate că și noi vom fi în stare." Cuvinte care să te pună pe gânduri. În timp ce stați așezat la biroul de lucru, având în față computerul, mașina de scris sau colile și pixul, și vă angajați în procesul de reație al rezolvării firului epic, s-ar putea să constatați că lucrurile merg lin și ușor până la ultimele câteva pagini ale scenariului. Atunci, puteți avea o senzație stranie, vă puteți pomeni că dintr-o dată vi se face "gol în minte", că nu mai știți ce să scrieți sau vă piere orice dorință, entuziasm ori ambiție de a finaliza scenariul. Veți căuta - și veți găsi - toate scuzele posibile pentru a evita să mai scrieți ultimele pagini. De fapt, e foarte ciudat: după săptămâni și luni întregi de pregătire, cercetări, angajamente, chinuri, cazne și fel de fel de necazuri, după săptămâni și luni de neîncredere în dumneavoastră înșivă, îndoieli, temeri și incertitudini, după săptămâni și luni în care ați muncit pe brânci, e prea poate ca dintr-o dată să vă vină să lăsați totul baltă, când mai aveți de scris doar câteva pagini. E absurd; efectiv nu puteți lua prea în serios o asemenea stare. Ce-i de făcut? În primul rând, aceasta pare să fie o experiență destul de comună în rândurile scriitorilor. Originea ei se află dedesubtul nivelului conștient. Fiecare autor pe care-l cunosc, inclusiv eu însumi, trece prin acest fenomen. În plan emoțional, nu vreți să terminați scenariul. Vreți să lucrați la el în continuare, la înnesgfrâorzșiitto,aresăînntur e sdeoi moaia metneirm-inoerinciâctioddeatrăe.a Ear cfai, o torteleațdie preferat în locul singurătății. Același principiu se aplică și în cazul scenaristicii. E greu să încheiați. A fost o parte importantă din viața dumneavoastră, vă gândiți la acest proiect în fiecare zi, personajele vi-s ca niște prieteni, vorbiți despre scenariu cu fiecare ocazie posibilă. Munca la el v-a ținut treaz nopțile, v-a cauzat dureri și suferințe, dar v-a dăruit și mari satisfacții. Sigur că nu vreți să renunțați la toate astea. ȘȘi pentru ce? Nu e decât cel mai firesc lucru să vreți să "vă țineți de scenariu". Sunt dezolat că trebuie să vă spulber iluziile, dar la scenariul ăsta încă a mai rămas mult de lucru. Când terminați acest prim draft scris pe hârtie cuvânt cu cuvânt, nu vă aflați decât la o treime din procesul scrierii scenariului. Încă n-ați terminat nimic; încheierea unei etape este întotdeauna sfârșitul alteia. Mai aveți de scris încă două drafturi până să terminați acest scenariu în primul draft. Terminați doar scenariul, rezolvați-l și gata. ȘȘi, după ce veți scrie ultimul "Fade Out", felicitați-vă puțin și sărbătoriți cu un pahar de vin, sau de șampanie, sau de ce aveți poftă în acest moment. Puneți scenariul pe birou, în fața dumneavoastră, și vedeți câte pagini ați scris. Luați-l în mâini. Simțiți-l. Ai făcut-o. Apoi, luați-văo săptămână lieră. Primul draft scris pe hârtie, cuvânt cu cuvânt, al scenariului, e gata. Acum începe cu adevărat munca. Exercițiu » Izolați cele două sau trei elemente dramatice ale Actului al III- lea care vă rezolvă firul epic. Aruncați o privire la cartoanele pe care vi le-ați pregătit pentru Actul al III-lea. mai sunt valabile? E nevoie să le schimbați? Dacă e cazul, restructurați Actul al III-lea pe alte paisprezece cartonașe noi. Apoi, parcurgeți-le din nou. Când vă simțiți bine cu materialul, începeți să scrieți. În acest punct, e posibil să simțiți începuturile unei rezistențe. De multe ori, în experiența mea proprie, mi s-a întâmplat să-mi vină câte idee nouă, atât de seducătoare și puternică, încât vreau să mă opresc din ceea ce fac și să mă reped pur și simplu asupra ei. Nu vă lăsați ispitiți. Luați un caiet sau câteva coli de hârtie, și scrieți-o pur și simplu acolo, pe două sau trei pagini. Scrieți oricât vreți de mult despre noua idee, apoi puneți-o la o parte și rDeavceăniîțnitâlmapifnianțailiozrairceea fAocrtmuăludie arlezIiIsIt-elnețaă., îndoiel i sau judecăți critice, ori simțiți că sunteți "epuizat", nu faceți altceva decât să vă "pliați" și să recunoașteți. ȘȘi scrieți mai departe. Păstrați-vă mereu în minte, cât mai ferm, rezolvarea - soluția scenariului. Dacă doriți să schimbați oricare dintre detaliile finalului, faceți-o. Dacă finalul iese altfel decât ați dorit dumneavoastră, scrieți-l într-un fel, puneți-l undeva într-un sertar, apoi scrieți-l din nou - de data asta, așa cum îl doriți. Dacă scrieți o comedie, iar finalul iese serios și dramatic, scrieți-l așa cum iese, băgați-l în sertar, apoi scrieți-l încă o dată, pe comedie. Același lucru e valabil și pentru dramă: Dacă finalul vă iese comic, continuați să scrieți, știind că nu de decât o formă de rezistență. Când ați terminat și vi l-ți scos din cap și din sistem, vârâți-l undeva într-un sertar și uitați de el, apoi reveniți și scrieți-l iar, așa cum vreți să fie. Cel mai important lucru este să creați o rezolvare care să fie cinstită și cuprinsă în integritatea liniei epice. Dacă încercați să ghiciți dinainte "ce vor ăia", ce credeți că i-ar putea plăcea publicului, sau ce ar dori să vadă companiile de producție ca să vă cumpere materialul, lăsați-o baltă; n-o să reușiți niciodată cu asemenea metode. Nu există nici o cale de a prevedea ce vor "ăia". Scrieți-vă numai scenariul, de pe poziția că acesta este scenariul dumneavoastră și așa se rezolvă povestirea, și ăsta e finalul pe care l-ați ales acum. Puteți oricând să-l schimbați mai târziu - când rescrieți scenariul. Capitolul 16. Rescrierea MAILYAES: :- -ȘȘiPădie,spre cpeuțeinvorcbaam î nd irfoimcainlu l dteăur? ezumat. Începe ca o povestire la persoana întâi, a unui tip are are grijă de tatăl lui după un atac cerebral. Se bazează oarecum pe o experiență personală, dar numai în linii mari... Se tot mută de colo-colo... și se mai întâmplă și alte chestii, o narațiune paralelă, și pe urmă evoluează - sau involuează - într-un fel de mister ca ale lui Robbe-Grillet - înțelegi, fără o rezolvare reală... - Alexander Payne și Jim Taylor "Sideways" Cu mulți ani în urmă, mergeam cu mașina pe Sunset Boulevard, împreună cu un prieten muzician venit în vizită de la Londra, când am văzut un panou de reclamă imens care arăta o blondă californiană trăsnet stând la plajă. Pe trotuar sub panoul publicitar, stătea în picioare un tânăr care ținea de mână o fetiță de vreo doi, trei anișori. Formau un tabou foarte frumos. În timp ce treceam cu mașina prin dreptul lor, l-am auzit pe prietenul meu murmurând: "Sunt un copil." ȘȘtiam că era un vers pentru un cântec. A deschis torpedoul, a scos din el un plic vechi și un pix, a scris versul, a mai adăugat câteva cuvinte, a fredonat o frază muzicală, și în acel moment i-a venit în minte toată melodia. A avut nevoie doar de câteva minute ca să scrie versurile. Când am ajuns înapoi la mine acasă, s-a așezat la pian, și a început să cânte diversele motive melodice, unindu-le laolaltă. Peste vreo zece minute, mi-a spus: "Ia ascultă aici", și mi-a cântat linia muzicală a piesei. Suna bine, deși era încă rudimentară și cam schematică. Peste câtea zile, mi-a dat telefon și m-a invitat la un studiou de înregistrări din Hollywood. Urma să imprime cântecul, mi-a spus el. Când a intrat în studiou, am văzut o orchestră enormă pe scenă, câteva cântărețe de backup, și un mare artist al înregistrărilor. Au început să repete și am auzit pentru prima oară tot cântecul. Nu mai e nevie să spun că m-a doborât. De la cele câteva versuri mâzgălite pe un plic vechi, până la această experiență muzicală atât de intensă, în interval de doar o săptămână și ceva! Nu-mi venea să cred. Eram invidios ca naiba; îi doream să pot și eu scrie un scenariu sau o carte la fel. Am plecat de la studiou plin de uimire amestecată cu un strat de resentimente personale și multă autocompasiune. Când mă gândesc la orele, la zilele, săptămânile și lunile, ba în unele cazuri chiar anii de muncă asiduă și istovitoare care intră într-un scenariu de film sau într-o carte, nici nu mai e de mirare să mă simțeam așa. nÎmui sdeorpeoaamtes.ă Ap,otsisgcurri,e uanm sacuezniatripuovîenștaicedleasșpiremosdc,endarișatșia ceavrae termină un scenariu într-o săptămână, cel mult două, și se prea poate să fie adevărate - dar ceea ce nu se spune este cât de mult trebuie s fi lucrat la idee, la personaje și la plot, înainte de a se așeza la birou ca să scrie efectiv scenariul. Acea experiență muzicală cu prietenul meu m-a bântuit multă vreme, fiindcă eu comparam experiența lui de a compune acel cântec anume cu propria mea experiență de a scrie un scenariu sau o carte. ȘȘi știam că experiențele lui de compozitor și experiențele mele de scriitor erau, în fond, incomparabile. Cu cât mă gândeam mai mult, cu atât îmi dădeam seama mai clar că scrierea unui scenariu este compusă din multe stadii individuale, toate diferite între ele. Fiecare frază este complet separată de celelalte și unică în felul ei. Puteți avea o străfulgerare de inspirație pentru un scenariu în câteva momente, dar punerea ei în aplicare este o cu totul altă poveste. Scrisul e un proces detaliat, o progresie care se desfășoară pas cu pas, zi de zi, și se parcurge în etape, ameliorându-se și completându-se treptat, din mers. Așa e firesc. ȘȘtiința ne învață acest lucru. Metoda științifică, încă de pe vremea lui Francis Bacon, se ocupă de măsurarea lucrurilor sau efectuarea de teste care implică experimentări și rezultate măsurabile. Un om de știință va încerca formule diferite, explorând fiecare alterativă posibilă inteligent și sistematic, și ținând mereu evidența soluțiilor care merg, pentru a le înlătura pe cele greșite. Atât de multe persoane cu care discut îmi spun că nu le place ideea de a trebui să-și rescrie materialele. La urma urmei, au consumat luni de zile lucrând la acest prim draft scris pe hârtie cuvânt cu cuvânt, încât consideră că orice schimbări care eventual ar mai fi necesare trebuie să fie solicitate ori autorizate numai de cineva care va cumpăra scenariul sau va produce filmul. Cu alte cuvinte, autorul ar trebui să fie plătit pentru orice rescriere a materialului. Nimic nu poate fi mai departe de adevăr. Vechea zicală că "a scrie înseamnă a rescrie" este un truism, vrem, nu vrem. Rescrierea scenariului este o parte necesară și esențială a procesului de creație; prin ea se corectează greșelile care au putut scăpa în urma schimbărilor efectuate în timpul scrierii primului draft scris pe hârtie cuvânt cu cuvânt, și totodată se clarifică și se definește povestea, iar personajele și situațiile câștigă în profunzime și acuitate. Vreți ca scenariul dumneavoastră să fie cât de bun îl puteți face - altfel, de ce ați mai petrece atâta timp scriindu-l? N-ar fi mult mai ușor nici măcar să nu vă mai apucați de el? Indiferent dacă vă încântă ideea de a-l rescrie sau nu, la un moment dat tot va trebui s-o faceți; degeaba ați încerca fsiă inrdecfăuzațșia, stdaeugealbuarurvi-laeț.i Nîimmpeontirivniu ivd-eaiis.pusAccverpetoadțait-ăo cșăi egautșao,r să scrii scenarii. Când vă terminați primul draft scris pe hârtie cuvânt cu cuvânt, știți bine că va fi nevoie să operați unele modificări. Ăsta e un dat incontestabil. Scenariul dumneavoastră este o ființă fie, care crește și se schimbă de la o zi la alta. E un proces, iar ceea ce scrieți azi s-ar putea să nu mai fie valabil mâine, și ceea ce veți scrie mâine poate fi depășit până poimâine. Nu vă așteptați ca inspirația creatoare să vă călăuzească, fiindcă veți corecta și veți schimba o mare parte din ceea ce ați scris la prima mână. Scrierea primului draft din scenariu se face în trei etape distincte: prima etapă este aceea a scrierii pe hârtie cuvânt cu cuvânt, pe care tocmai ați termint-o; a doua este scrierea a ceea ce eu numesc draftul "mecanic", unde corectați efetele secundare ale oricăror schimbări efectuate în timpul scrisului; și în fine, a treia fază, pe care o numesc draftul de "șlefuire", este aceea în care cizelați secvențele și episoadele până la nivelul maxim de perfecțiune de care sunteți în stare, și puteți spune că ați terminat primul draft. Când terminați primul draft scris pe hârtie cuvânt cu cuvânt, sunteți gata să începeți procesul de a rescrie scenariul. Mai întâi, luați-vă vreo două zile libere, ca să vă gândiți la ceea ce ați făcut. Ce părți credeți că merg cel mai bine? Care vi se pare că n-au prea reușit? Personajele au destulă carne? ȘȘtiți deja ce schimbări vreți să faceți? Lăsați doar aceste gânduri să se "coacă" un pic. În acest punct, nu e nevoie să luați decizii foarte ferme sau definitive. Primul lucru din procesul de rescriere este să vedeți ce-ați obținut efectiv. în acest stadiu, s-ar putea nici măcar să nu știți sau să vă mai amintiți ce-ați făcut în Actul I. E foarte ușor să uitați că, atunci când sunteți în paradigmă, nu puteți vedea paradigma; nu aveți vederea de ansamblu, vă lipsește perspectiva obiectivă asupra a ceea ce ați făcut sau n-ați făcut. Aveți nevoie de un soi de imagine panoramică. Va fi nevoie să vă clarificați "viziunea" asupra materialului. Trebuie să priviți cu obiectivitate ceea ce ați scris, fără a fi împovărat de comentarii subiective, simpatii sau antipatii, judecăți sau evaluări. Aveți nevoie să vă "decuplați" de vederea dumneavoastră subiectivă, ca să dobândiți imagine de ansamblu "obiectivă". Modul de a face acest lucru constă în a citi tot primul draft, dintr-o suflare, de la început și până la sfârșit. Ascundeți toate pixurile, creioanele, însemnările și hârtiile, închideți computerul și săriți pe scenariu, apucându-vă de citit. Rezistați ispitei de a scrie note marginale despre schimbările pe care ați dori să le faceți. Acest excercițiu nu are alt scop decât acela de a citi ceea ce ați scris. Este cel mai bun mijloc de a vă forma Îobnietcitmipvicteatceai.tiți scenariul, veți constata că acesta vă poartă printr-un adevărat montagne russe al emoțiilor. Veți citi o secvență și vă veți minuna ce proastă e, cum a putut scrie cineva o asemenea maculatură; sau vă veți spune că incidentele și evenimentele din povestire sunt atât de incredibile și atât de previzibile, încât nimeni n-o să le creadă. O să vă simțiți complet deprimat. Nu face nimic. Citiți înainte. La un moment dat, veți ajunge la o secveță pe care ați scris-o și despre care vă veți spune că nu e tocmai atât de rea, după care veți da peste altă secvență care vă vas da impresia că e chiar destul de reușită. Anuimite secvențe pe care le vedeți sunt prea lungi și logoreice, dar pot fi oricând scurtate și periate de replici. O să vă legănați pe un balansoar al emoțiilor, oscilând între entuziasm și disperare. Lăsați-vă dus de aceste valuri și nu vă preocupați prea are de reacțiile emotive - indiferent dacă e vorba de deznădejde, depresie sau chiar tendințe suicidare. Citiți materialul și nimic altceva. E foarte ușor să vă lăsați distras. Una dintre studentele mele, o actriță binecunoscută, își terminase primul draft scris pe hârtie cuvânt cu cuvânt. Într-o seară, târziu, mi-a dat telefon, după ce-și citise scenariul pentru prima oară. Nici n-am ridicat bine receptorul, că am și auzit-o zbierându-mi în ureche: "Cum m-ai putut lăsa să scriu... să scriu... căcatul ăsta?! E oribil!" și a izbucnit în plâns, trântindu-mi telefonul. M-am uitat la receptor, neștiind sigur cum să reacționez, ce să spun sau ce să fac. Așa că n-am făcut nimic. Mai târziu, mi-a spus că, după ce-și citise "opera", a dat cu scenariul de pământ, în culmea disperării, m-a sunat și pe mine, apoi s-a trântit în pat, a dat pilota electrică la maximum și s-a ghemuit în poziție foetală, cu degetul mare în gură. ȘȘi nu s-a mișcat din poziția aia timp ce două zile. Fusese o reacție exagerată, desigur, dar e foarte adevărat că adeseori, când citiți ceva scris de dumneavoastră, experiența poate fi insuportabilă. Dacă și dumneavoastră pățiți acest lucru, nu puneți la suflet și citiți mai departe. Eu am așteptat două zile până s-o sun, fiindcă știam că mai întâi trebuia să se descurce cu toate acele emoții și expectative "ireale" prin care trecuse. Mai târziu, am vorbit pe larg despre asta și mi-a măturisit că era de-a dreptul amorțită, nu mai simțea absolut nimic. I-am sugerat să aștepte câteva zile înainte de a reveni iar asupra materialului, după care să facă "pur și simplu ceea ce e de făcut ca să iasă cât mai bine." După ce în sfârșit s-a așezat iar să-și revizuiască materialul, mi-a spus că se simțea ca o mașină, fără nici cea mai mică urmă de emoție. Când a putut să treacă de la privirea subiectivă la panorama obiectivă, când n-a mai reacționat față de nici una sdiăntsree cpornopcernitirleze i aasșutperpatăsrcirișeirijiudepcoăvețșit,iin,efăacâenadstaltic-eava rdeeucșâit foarte bine. A avut nevoie cam de două săptămâni ca să-și regăsească încrederea în sine. La urma urmei, își luase ideea, o modelase sub formă de inie epică, apoi scrisese până la capăt un prim draft pe hârtie cuvânt cu cuvânt - ceea ce e o realizare foarte semnificativă! Prin urmare, când terminați această primă lectură, acordați-vă câtva timp de reflexie asupra ei. Contemplați-vă sentimentele de ordin general în legătură cu povestirea, cu personajele și cu acțiunea. După ce începeți să "navigați" mintal prin progresia firului epic de la început spre sfârșit, veți trece într-o poziție de unde aveți o vedere panoramică asupra întregului ansamblu, astfel încât să puteți echilibra personajele și relațiile care există între ele. Este realizat corect setupul povestirii? Ce puteți spune despre relațiile între personaje? Sunt credibile? Nu cumva personajele vorbesc prea mult, ori dau prea multe explicații? Conflictele și obstacolele cu care se confruntă personajele pe parcursul Actului al II-lea sunt clar definite? Nu cumva unele porțiuni din Actul al II-lea trenează și fac burți? Finalul funcționează eficient? Există unele lucruri pe care ați dori să le schimbați? Gândiți-vă. După ce citiți, următorul stadiu în procesul de rescriere constă în a redacta trei eseuri, folosind libera asociere de idei sau scrisul automat. Formularea acestor trei eseuri vă dă posibilitatea de a vă detașa de material, obținând o vedere de ansamblu foarte obiectivă. Fiecare eseu trebuie să aibă cam două pagini lungime; important este să lăsați ideile să curgă de la sine, natural și cât mai spontan. Nu încercați să forțați linia povestirii spre a se conforma propriilor dumneavoastră așteptări. Primul eseu. Răspundeți la următoarea întrebare: Ce anume m-a atras inițial la ideea asta? Care a fost factorul care v-a atras să vă dedicați timpul și energia scrierii acestui scenariu? Situația de pornire a personajului principal a fost aceea care v-a cucerit, sau poate premisa dramatică, ori situația în care a ajuns ulterior protagonistul? Gândiți-vă. Dacă reveniți în minte la acel moment când ați simțit primul "imbold" creator, încercați să definiți ce anume v-a atras la materialul respectiv. La nevoie, închideți ochii și vedeți dacă vă puteți readuce aminte acel prim moment în care ați simțit nevoia de a scrie această povestire. Lăsați-vă gândurile să cutreiere liber, fără a încerca să cenzurați nimic, în acest punct. Nu faceți altceva decât să căutați acel moment de inspirație, acea stare de "Aha!" de la care a pornit totul. Apoi, în acest prim eseu compus prin liberă asociere de idei, azvârliți pe hârtie toate gândurile, cuvintele sau ideile care lcreegdăetțuirăcăcuv-garuamatriacsa,căctureoratcoegsrtafpiraoiseacut.cuNupuvnătufațcieaț;i agruinjciațîin doar pe coală sau în computer toate gândurile care vă trec prin minte apropo de acest subiect. Eu, când fac acest exercițiu, scriu pe larg, în fragmente disparate, așa cum îmi vin gândurile în minte, fără nici un fel de ordine logică. Nu este decât un proces de liberă asociere a ideilor. Încercați doar să capturați acel element aparte care v-a atras din primul moment. Faceți asta pe două pagini, cel mult trei. Nu cenzurați ceea ce scrieți; lăsați totul să curgă cât mai spontan și firesc. Scrieți toate ideile pe vreo două pagini, iar când terminați primul eseu, treceți la următorul. Al doilea eseu. Pe o altă coală de hârtie, răspundeți la următoarea întrebare: Ce fel de povestire am scris până la urmă? De obicei, începem să scriem un anumit lucru și, pe parcursul procesului, acesta se schimbă adesea și ne pomenim scriind ceva mai mult sau mai puțin diferit de ceea ce am intenționat inițial. De exemplu, puteți începe să scrieți un thriller de tribunal, dar după ce terminați primul draft scris pe hârtie cuvânt cu cuvânt, veți constata că s-a transformat într-un thriller romantic intens, pe fundalul unei drame de tribunal. Sau, se poate să porniți la drum cu o comedie romantică, pentru a ajunge la o dramă cu accente comice. James L. Brooks, care a scris și regisat "Terms of Endearment" și "Broadcast News", a scris "I'll Do Anything" ca pe o comedie muzicală, dar muzica n-a reușit mulțumitor și, când a eliminat-o, n-a mers nici ca un scenariu de comedie. Pe parcursul procesului de creație, se întâmplă foarte des să începem prin a scrie un anumit gen de povestire, pentru a ajunge la o povestire de un cu totul alt gen. Prin urmare, intrați în povestea pe care ați scris-o și vedeți cum se leagă cu ideea dumneavoastră inițială. Ce anume v-ați propus să scrieți, și ce v-a ieșit de sub condei în cele din urmă? Din nou, scrieți eseul pe două sau trei pagini, prin liberă asociere de idei. Aruncați doar pe hârtie, în ordinea în care vă vin în minte, toate gândurile, ideile și cuvintele legate de subiect. Al treilea eseu. Luați o coală nouă de hârtie și răspundeți la întrebarea următoare: Ce am de făcut pentru a transforma ceea ce am scris în ceea ce voisem să scriu? De exemplu, s-ar putea să fi dorit să scrieți o poveste de dragoste cu o temă puternică de aventuri și acțiune, dar până la urmă ați ajuns să scrieți o povestire puternică de aventuri și acțiune, desfășurată pe fundalul unei povești de dragoste. Sau viceversa. Prin urmare trebuie să schimbați anumite elemente. Uitați-vă la "The Constant Gardener" - un thriller cu un plot sentimental foarte consistent; personajul principal feminin este ucis în prima parte a povestirii. Scenaristul, Jeffrey Caine, a fost nevoit să compună vpoedvesmtpeae dseoțdireagporsitneipnrtienrtmre-doiuslereifeortdeurifloarshbsaocțku-luriidceomaplaifclatec:inoe a fst răspunzător de moartea ei. În același mod, poate fi nevoie să întăriți și să dezvoltați mai mult elementele de acțiune și aventuri, atenuând latura sentimentală și romantică. În orice caz, va trebui să schimbați și să refaceți ceea ce v-ați propus la început. Uneori, varianta finală e mult mai bună decât cea inițială. E foarte bune așa, dar tot nu vă scutește de a reveni asupra Actului I și a Primei Jumătăți din Actul al II-lea, pentru a definitiva și cizela firul epic, astfel încât să aveți o curgere fluidă a acțiunii. Cu alte cuvinte, intenția trebuie să fie echivalentă cu rezultatul. Din nou, acest eseu este scris prin asociere liberă de idei. Mai presus de orice, trebuie să vă infuzați povestirea cu M.V.D., maximă valoare dramatică. Prin urmare, ce anume aveți de făcut pentru a transforma ceea ce ați făcut în ceea ce voiserăți să faceți? S-ar putea să fie nevoie de vreo patru sau cinci secvențe suplimentare în Actul I, poate și să înlăturați câteva secvențe care nu contribuie cu nimic la poveste sau pur și simplu nu mai sunt valabile acum, în noua formulă, și să definiți puțin mai devreme premisa dramatică. S-ar putea să fie necesar să vă concentrați asupra personajului, să-i dezvoltați caracterizarea, eventual chiar să creați un subplot cu unele dintre personajele secundare. Acum este momentul pentru a defini ceea ce vreți să faceți ca să implementați aceste schimbări. Cel mai important rol al acestor eseuri este acela de a vă clarifica poziția vis-â-vis de ceeace ați scris, pentru a putea îmbunătăți materialul. Cel mai potrivit mod de a aborda procesul de rescriere este lucrând pe secțiuni, sau unități, de acțiune dramatică. Asta înseamnă să vă ocupați de Actul I până când terminați această unitate de acțiune dramatică. Apoi, treceți și lucrați la Actul al II-lea. Definiți, modificați, adăugați sau tăiați secvențe, și periați dialogurile, până la Mid-Point. Aolo, opriți-vă, trageți-vă suflarea, apoi intrați în A Doua Jumătate a Actului al II-lea și începeți să faceți același lucru. În acest mod, materialul nu devine copleșitor, și-l puteți gestiona mai ușor lucrând pe secțiuni, la unitățile de acțiune dramatică. În continuare, faceți același lucru și cu Actul al III-lea. Acum, în acest al doilea draft, sau "mecanic", recitiți materialul din Actul I, dar urmând ca de astă să faceți însemnări marginale: secvențe pe care puteți dori să le schimbați, replici pe care ați vrea să le adăugați, sau momente pe care ați prefera să le eliminați. Unele secvențe vor rămâne okay așa cumasunt, altele nu. orice modificări ale dialogurilor sau ale secvențelor, orice adaptări ale acțiunii, poltului ori personajelor, va trebui să fie integrate în scenariu ca întreg. Afime mednuțcieonaptovmeasitirdeavreîmneaicnăted,iaflioeguldeazrveălduoiueă ifnufnocrțmiaițipiosidbeislper:e personaje. Rețineți acest lucru. Când lucrați la dialoguri, este foarte interesant de observat că termenul în sine provine din greacă și înseamnă "flux de sens".<$F - Eronat: di-a-logos înseamnă "cuvântare în doi". (n.tr.)> Țineți minte acest lucru, în timp ce scrieți, și observați dacă dialogurile dumneavoastră curg lin, sau dacă nu cumva scenariul este "prea logoreic" sau prea explicativ? Va fi bine să vă deschideți povestirea la nivel vizual, folosind atât interioare cât și exterioare, și relatând acțiunea nu numai cu ajutorul cuvintelor, ci și cu al imaginilor. Continuați să rescrieți până când veți termina plot point-ul de la sfârșitul Actului I. Rețineți mereu contextul; vă faceți setupul povestirii, stabilind personajele și relațiile îmtre ee, precum și premisa și situația dramatică. Fiecare unitate este o unitate separată și completă de acțiune dramatică. Veși constata că aveți mai mult de rescris la Actul I și Prima Jumătate a Actului al II-lea. Aceste două unități de acțiune sunt de obicei cele unde veți avea de făcut cele mai multe modificări, fiindcă aici a început povestirea dumneavoastră să se schimbe. Verificați-o. Vedeți dacă e coerentă și corectă. În majoritatea cazurilor, veți rescrie aproape optzeci la sută, sau mai mult, din acest material al Actului I. Ei, și? Rescrieți, că de-aia sunteți scenarist! Veți descoperi că rescrierea Actului I este mult mai simplu decât ați crezut. De ce? Fiindcă v-ați stabilit deja disciplina scrisului, cunoașteți povestea și schimbările pe care vreți să le faceți, așa că ar trebui să vă fie firesc și ușor să le scrieți. Uneori, vă poate fi mai dificil să vă hotărâți ce anume să faceți, mai ales dacă Actul I este prea lung. Dacă se întâmplă acest lucru, poate fi necesar să tăiați câteva secvențe, sau să le mutați din Actul I în Actul al II-lea. Structura este flexibilă, nu? Sau, poate veți prefera să intrați în fiecare secvență mai târziu, și s-o întrerupeți mai devreme. (Iar dacă doriți îndrumări mai amănunțite, citiți Capitolele 9-11 din "The Screenwriter's Problem Solver".) Așa cum am mai menționat, acest al doilea draft este cel pe care eu îl numesc draftul mecanic, ceea de înseamnă că această etapă anume a rescrierii constă mai mult în așternerea unor cuvinte pe hârtie, decât în a fi inteligent și original. Este "mecanic" fiindcă nu urmăriți altceva decât să definitivați forma scenariului, urmărind o linie narativă consecventă, scriind secvențe și replici despre care știți că nu sunt perfecte, dar se folosesc ca praguri și trepte pe drumul spre stadiul final, cel al șlefuirii. Acesta este locul unde egalizați povestirea, pornind de la ceea ce ați scris la început și modelând-o pentru a se potrivi cu ceea ce v-a ieșit la sfârșit. De obicei, eu nu fac decât să sarauncdesepcrvoeansțtel.e Npuefhaâcrtdieec,âtfăsrăă nsiăvemlăezinltuecreusreizle,câîtn smuondtmdeecabniucne. Veți corecta orice schimbări ați făcut în timpul primului stadiu al scrisului pe hârtie cuvânt cu cuvânt, veți aduce scenariul la lungimea potrivită, veți comprima tensiunea dramatică și veți pune mai mult accentul pe personajul principal. Deși e foarte posibil să schimbați o mulțime de lucruri, ajungând poate chiar și până la a rescrie optzeci, optzeci și cinci la sută din Actul I, cincizeci-șaizeci la sută din Prima Jumătate a Actului al II-lea, douăzeci și cinci, treizeci la sută din A Doua Jumătate a Actului al II-lea și cam zece-cincisprezece la sută din Actul al III-lea, nu vă gândiți totuși la acest draft ca la unul "creativ". Acest draft nu trebuie să vă consume la fel de mult timp și efort ca atunci când vă confruntați cu coala albă, în primul draft scris pe hârtie cuvânt cu cuvânt. Concentrați-vă asupra narării vizuale a povestirii. S-ar putea să constatați că aveți tendința de a relata cea mai mare parte din ea sub formă de dialoguri. Poate că vă "vorbiți" povestea, explicând gândurile, sentimentele și emoțiile personajelor. De exemplu, o femeie poate conduce o mașină, vede un magazin de bijuterii, spune "am nevoie de un inel cu jad", după care explică de ce are nevoie de acel inel. Apoi, o arătați cum intră în magazin și se uită la inele, în timp ce-i spune vânzătorului, cât se poate de exact, anume caută și de ce. Cumpără inelul, după care treceți secvența următoare, în care ea se mândrește cu noul ei inel jad, la o petrecere. În esență, aceasta e o secvență explicativă, și nu e bine să aveți prea multe secvențe de acest gen. În schimb, puteți arăta același lucru magazinul, intră, apoi sărim la secvența arată inelul cel nou. Woody Allen a făcut ceva asemănător, în "Match Point". Îl vedem pe Chris (Jonathan Rhys-Meyers) prins în dilema sa sentimentală: nu știe cum sau ce să-i spună soției lui, Chloe (Emily Mortimer) despre faptul că a lăsat-o însărcinată pe Nola (Scarlett Johansson). Apoi, într-o noapte, se trezește brusc ce la cu vizual: femeia vede petrecerii, unde își din somn, cu ochii larg deschiși, dându-și seama că trebuie să rezolve această situație. Nu spune nimic și, în acest punct, nu știm ce planuri ar putea să-și facă. Dar, în clipa când se trezește, el și-a dat seama dintr-o dată cum va ieși din acea situație imposibilă. Acest moment de tăcere reprezintă plot point-ul de la sfârșitul Actului al II-lea. Iar în Actul al III-lea, vom vedea cum își rezolvă Chris "problema". Gândiți vizual, fiind mereu conștient de orice tranziții cinematografice pe care le puteți folosi când treceți de la o secvență la următoarea, căutând mereu modurile optime de a intra în secvență și de a ieși din ea. Intrați târziu și ieșiți devreme. Tranzițiile sunt mereu cea mai potrivită cale de a scurta materialul, când aveți nevoie s-o faceți. Draecvăenivțrieția,supcrâand lutiermșinațmiai AcpteurliațIi-lal pauțceinst.uiCidzrealfatț i meccâatneico, secvență, rescrieți unele pagini, tăiați câteva replici pentru ca dialogul să devină mai comprimat și mai clar. Nu vă consumați prea mult timp cu el; e important să mergeți înainte prin scenariu. Lucrați mereu de la început până la sfârșit, și iar de la început până la sfârșit. Treceți la Prima Jumătate a Actului al II-lea. Recitiți materialul și faceți însemnări extensive pe margini, cu privire la ceea ce mai aveți de făcut ca să reușească, până ajungeți la Mid-Point. Veți constata că se prea poate să modificați șaizeci la sută din Prima Jumătate. Determinați schimbările care sunt necesare. Apoi, la nevoie, scrieți acel fragment pe cartonașe, la fel cum ați făcut și cu materialul Actului I. Trebuie să avețimereu în vedere contextul sub-dramatic și să vă străduiți să întrețineți constant conflictul, intern, extern sau de ambele facturi, numai să funcționeze cât mai eficient. Asigurați-vă că Pinch 1-ul e curat și concis, iar Mid-Point e definit cât mai clar. Uneori, s-ar putea să descoperiți că aveți prea multe personaje și ar fi indicat ca pe două dintre ele să le condensați într-unul singur. Sau, folosiți prima parte a unei secvențe de la pagina 40 împreună cu ultima parte a secvenței de la pagina 55. Faceți tot ce e necesar pentru ca scenariul să se amelioreze cât mai mul. Mid-Point-ul va acționa în continuare eficient? Nu cumva e prea lung, sau prea scurt? Prea încărcat cu cuvinte? Ori are nevoie de o expozițiune, de mai multă acțiune sau de clarificări vizuale? E necesar să-l redefiniți la nivelul imaginii? Din nou, scrieți pur și simplu pe hârtie. Nu e nevoie ca, în această etapă, să fie perfect. Probabil veți petrece o săptămână sau două rescriind Prima Jumătate a Actului al II-lea. După ce ați rezolvat și Mid-Point-ul, puteți face o scurtă pauză, pentru ca apoi să treceți la A Doua Jumătate a Actului al II-lea. Citiți-o de la cap la coadă. Însemnați pe hârtie toate schimbările pe care vreți să le operați. Dacă e nevoie, și nu vă deranjează s-o faceți, poate fi util să restructurați A Doua Jumătate pe paisprezece cartonașe, la fel cum ați făcut la Actul I și la Prima Jumătate a Actului al II-lea. Uneori, veți simți nevoia să procedați astfel, iar alteori, nu. Numai dumneavoastră singur puteți decide. Vă veți clarifica și vă veți redefini povestirea astfel încât s-o puteți face cât mai concisă și vizuală. Odată ce știți ce anume aveți de făcut, executați acele sarcini cât mai simplu, fără să pierdeți nici un moment din vedere contextul dramatic și adrul temporal. Probabil nu va fi nevoie să schimbați mai mult de douăzeci și cinci, treizeci la sută din A Doua Jumătate a Actului al II-lea. Aveți doar grijă ca povestirea psrăinsceipamlențdien-ăa pleungdurlu mualcțeiui,niiî,n sttiambpilicned vPăinucrhmaț2i-ulperșsionapjuoli mergând mai departe până la Plot Point 2. Această porțiune s-ar putea să vă ia doar vreo săptămână de lucru, în funcție de timpul pe care i-l puteți acorda și de ce anume e nevoie să refaceți. Când terminați Actul al II-lea, nu vă pierdeți prea mult timp cizelând materialul. Veți face asta la runda următoare, în al treilea draft și ultimul, cel de "șlefuire". Când ajungeți la Actul al III-lea, sunteți cu adevărat aproape gata. Cunoașteți rezolvarea povestirii, vă aflați într-un flux de creație bun, și orice schimbări ați făcut înainte pe parcursul materialul ar trebui să-și aibă deja rezultatele gata, în această unitate de acțiune. Rescrierea acestei părți a scenariului este de obicei cea mai ușoară și durează cel mai puțin. Aveți senzația foarte puternică și energizantă că sunteți aproape gata. În Actul al III-lea, curățați și refocusați recruteze, și va fi necesar și să căutați moduri de a adăuga orice elemente dinamic-vizuale noi, pentru ca finalul să devină mai percutant și mai eficace. Acesta este punctul în care vă poate veni o idee de final mai bună - și, dacă așa stau lucrurile. acum o puteți aplica. E momentul cel mai potrivit. Puteți dori să scrieți o nouă secvență de dialog, sau să faceți totul mai vizual, dar mai întâi va trebui să vă asigurați că v-ați rezolvat linia epică. Procesul propriu-zis de scris este, în această perioadă, destul de clar definit și ușor de gestionat, și probabil veți ști foarte bine de ce anume aveți nevoie pentru a termina acest al doilea draft al scenariului. Ar trebui să puteți finaliza acest draft "mecanic" al scenariului în circa patru-cinci săptămâni, și ar trebui ca la sfârșit să aibă cam între o sută zece și o sută douăzeci de pagini, nu mai mult. Înscrierea scenariului în lungimea corectă trebuie să fie una dintre principalele dumneavoastră priorități. Dacă sunteți un scenarist debutant, adică unul căruia încă nu i s-a cumpărat sau produs nici un scenariu, "ăștia" (indiferent cine or mai fi și "ăștia") nu vă vor accepta un scenariu mai lung de o sută douăzeci de pagini - hai o sută douăzeci și cinci, cel mult... Îmi pare rău că eu sunt cel care trebuie să vă spună asta, dar povestirea dumneavoa st ră trebuie să fie clară, cu toate schimbările necesare sudate într-un fir epic organic, de la început și până la sfârșit, pe parcursul a o sută douăzeci de pagini. În zilele noastre, un scenariu standard are aproximativ între o sută douăsprezece și o sută douăzeci de pagini. După ce terminați acest draft mecanic, luați-vă câteva zile libere. Faceți tot ce vreți, dar rezervați-vă câtva timp și ca să digerați toate schimbările pe care le-ați făcut. Iar după aceea, veți fi gata să treceți la etapa a treia, "draftul de șlefuire" al scenariului. Acesta este momentul când începeți cu adevărat să scrieți dsceendaertiauliuîn fpireicmaurledrsaefctv.enVțeăț,i cmiozdeilfai,câancdceinctiua ușni fciunviâsnat,laconliovelo propoziție, dincolo o frază, uneori chiar rescriind complet câte o secvență, de zece sau cincisprezece ori, ca să vă iasă bine. Îndă veți mai lucra în unități de acțiune dramatică: Actul I, Prima Jumătate a Actului al II-lea, A Doua Jumătate, și Actul al III-lea - dar veți aborda fiecare secvență ca prin ocularul unui microscop. Le veți examina, analiza, eventual veți tăia o replică, sau pe cea de la începutul secvenței o veți muta la sfârșit, veți strânge vreo două rânduri de la mijloc, pe altele le veți muta în alt loc, veți condensa și veți cizela secvența, rând cu rând și cuvând cu cuvânt. E posibil și să înlăturați sau să schimbați unele rânduri descriptive. Trebuie s-i dați scenariului "forma optimă" de care sunteți în stare. Una dintre regulile pe care le-am creat pentru mine însumi, când scriam scenarii, este aceea că nici un paragraf descriptiv nu trebuie să aibă mai mult de patru propoziții. ȘȘtiu că este o afirmație arbitrară, dar am citit atât de multe scenarii care aveau paginile pline pe jumătate, sau chiar pe trei sferturi, de paragrafe descriptive "groase", "dense", "masive". E bine să aveți cât mai multe spații albe pe pagină, fiindcă așa arată un scenariu profesionist. Dacă doriți să vedeți un exemplu concret, luați de pe Internet orice scenariu consacrat și citiți-l. E de ajuns să căutați pe Google "screenplays online" și veți ajunge la o mulțime de ite-uri de unde puteți downloada scenarii. Veți observa cât de suple, compacte și vizuale, fără explicații exagerat de multe, sunt paragrafele descriptive. Uneori, veți constata că doriți să înlăturați cu totul câte un personaj, atribuindu-i apoi altuia replicile și acțiunile lui, pentru a nu avea pe pagină atât de multe personaje încât lectura să devină derutantă și greoaie. Oliver Stone mi-a spus odată că, atunci când a scris primul draft la "Platoon", în primele zece pagini avea douăzeci și șase de personaje. Așa ceva nu se poate. Acțiunile și replicile personajelor trebuie să curgă simplu și lin, ușor de urmărit. În acest stadiu de șlefuire, se poate întâmpla ca, după ce parcurgeți o secvență de câte cinci sau chiar zece ori, ca s-o perfecționați, să constatați că tot nu merge. În timp ce chibzuiți la această dilemă, vă veți da seama că s-ar putea să trebuiască să mutați trei replici dintr-o secvență din Actul I într-o altă secvență din Actul al II-lea. Sau, că ar fi mai bine să uniți cumva două secvențe, așa că veți putea strecura o tranziție reușită, ca să meargă cât mai bine. Puteți să telescopați secvențele, adică să luați o secvență din Prima Jumătate a Actului al II-lea și s-o combinați cu o altă secvență, din A Doua Jumătate a Actului al II-lea, creând astfel o secvență cu totul nouă, care spune același lucru, dar într-un interval de timp mai scurt. oArmintdiețziv-ăvlăuisecoipnufloromraițciăirediessperce vepnețres:onoajriul dupcrei ncpiopvaels.teDaacîănauintele,e dintre secvențele dumneavoastră nu satisfac cel puțin una dintre aceste două cerințe, tăiați-le. Nu aveți nevoie de ele. Veși observa anumite ritmuri ale acțiunii, și s-ar putea să vedeți undele locuri unde o simplă "pauză", sau un "beat", înainte ca un personaj să vorbească, va întări tensiunea dramatică a secvenței. Veși înlocui "o privește pe femeia așezată în fața lui" cu "o privește întrebător". Veți acutiza descrierile vizuale, adăugând adjective, comprimând și condesând dialogurile prin tâăierea unor cuvinte din replici, uneori chiar a unor propoziții întregi și, ocazional, a anumitor fragmente de dialog. Din nou, lucrați pe unități de acțiune. Mai întâi, terminați Actul I, după care treceți la Prima Jumătate a Actului al II-lea, apoi și la A Doua Jumătate a Actului al II-lea, și în sfârșit la Actul al III-lea. Acest mod de a lucra, unitate cu unitate, vă dă posibilitatea de a vă controla povestirea, mergând înainte, pas cu pas, spre rezolvare. Reșineți că o structură bună e ca relația dintre un cub de gheață și apă, sau dintre foc și căldura acestuia. În timp ce vă șlefuiți scenariul, îi neteziți linia structurală până când toate incidentele, episoadele sau evenimentele care ancorează firul epic vor decurge atât de lin, încât abia dacă vor mai putea fi observate. Cuvintele cheie sunt: comprimă, tunde, condensează, șlefuiește, taie, taie și mai taie puțin. Celor mai mulți dintre scenariștii începători nu le place să taie cuvinte - sau paragrafe - dar trebuie să fiți necruțător. În caz că ajungeți să vă întrebați dacă să păstrați sau nu o secvență, o anumită replică, un paragraf descriptiv sau un episod, e foarte probabil ca de fapt să nu aveți nevoie de ele. Acest al treilea draft, numit și "de șlefuire", are un singur scop - și anume, să dea scenariului scris de dumneavoastră cea mai bună formă de care sunteți în stare. De unde veți ști când anume ați terminat cu toate rescrierile? E o întrebare dificilă, și un obiectiv greu. Niciodată nu veți putea ști cu certitudine, desigur, dar există anumite semne după care vă puteți uita. Înainte de toate, trebuie să înțelegeți că scenariul dumneavoastră nu va fi niciodată perfect. Întotdeauna vor rămâne unele secvențe mai puțin reușite. Indiferent de câte ori scrieți și rescrieți o anumită secvență, se prea poate ca în veci să nu iasă așa cum o doriți în sinea dumneavoastră. Uneori, nu mai aveți altă soluție decât să le lăsați în plata Domnului. Nimeni nu va observa vreodată că o secvență sau alta nu se ridică la nivelul p r op r i i l o r dumneavoastră a ș t e pt ă r i . De asemenea, e posibil să constatați că ați consumat prea mult timp pentru niște schimbări minore. Se poate să înlocuiți "dar msuonmtensteumlnes"ă cvuă "oșpirisțuin,t csăemenet"i.mpAuclestsaă elăusnațsiempnagsiingiulre cjăosa șsiossiăt spuneți: "Asta a fost. Am terminat primul draft al scenariului." Îl puteți lăsa din mână: sau o să se țină pe picioare, sau o să se prăbușească. În acest punct, v-aș putea propune să dați la lectură primul draft câtorva persoane de încredere. Personal, n-aș sugera să-l dați partenerului de viață, sau celor foarte dragi și apropiați. De ce? Fiindcă din dragoste, bunătate și prietenie pentru dumneavoastră, aceste persoane vor încerca să fie cât se poate de "sincere"; la urma urmei, le acordați încrederea dumneavoastră, dându-le să citească și să evalueze materialul pe care l-ați scris. Așa că, din prea multă dragoste, vor fi nemiloase; vă vor spune că personajul ăsta e sec, plat, că premisa nu funcționează, sau că dialogurile sunt slabe și subțiri. Cele mai negre temeri vi se vor adeveri, când le veți cere celor dragi să vă comenteze și să vă critice materialul. În privința asta, chiar insist să aveți încredere în ce vă spun! De exemplu, la unul dintre cursurile mele de scenaristică, am avut o studentă care fusese binecuvântată cu un excelent simț al umorului și un stil înnăscut ușchit, unic în felul lui. Înainte, nu mai scrisese niciodată vreun scenariu, dar avea o idee pe care voia s-o dezvolte într-o comedie. Așa că a venit la curs și a parcurs tot procesul. ȘȘi-a expus subiectul, și-a construit personajele, apoi a scris treatmentul de patru pagini. După care, simțindu-se nesigură pe ceea ce scrisese, i-a dat materialul soțului ei să-l citească. Întâmplător, soțul ei era un compozitor de muzică de film foarte talentat, care lucra la Hollywood de ani de zile. Acesta i-a citit treatmentul și, "din bunătate sufletească, din dragoste pentru soția lui", a vrut să fie complet sincer cu ea. ȘȘi ia ghiciți ce s-a întâmplat! În numele iubirii, a crucificat-o de-a binelea! Personajele tale sunt slabe, i-a spus el; plotul e banal; nimeni n-ar crede vreodată situația asta. ȘȘi să știți că, în sinea lui, el era convins că-i făcea un pustiu de bine! Chiar dorea s-o apere de realitățile dure de la Hollywood, și nu voia s-o lase să fie rănită. Femeia a ascultat politicoasă tot ceea ce avea de spus soțul ei, după care a luat treatmentul, l-a pus undeva într-un sertar și niciodată nu s-a mai uitat la el. Nici până în ziua de azi n-a mai revenit asupra acelui subiect, și nu s-a mai așezat la computer pentru a mai face vreo încercare de a rescrie scenariul. ȘȘi era o povestire bună, cu mult potențial. Pornind de la această experiență, le spun tuturor să nu dea materialul la citit soțului, soției sau altor persoane la fel de apropiate, pentru feedback; fiți siguri că, din afecțiune și bune intenții față de dumneavoastră, vă vor confirma cele mai pesimiste temeri - sau vă vor spune ce mult le place, și nu veți ști dacă vă sEșurad^sănoi înșivă,miRfeâtșnic2rdsum, nuuștomiCusamfevăratâdaC§ ceea ce am scris e bun sau nu. ȘȘi nu vreți să vă spună nimeni ceea ce știți deja. Mai ales la Hollywood. În cea mai mare parte a timpului, oricum nu vă spune nimeni adevărul. Vă pot spune ceva gen: "Îmi place, dar nu prea e genul de subiect pe care vrem să-l facem în perioada asta", sau: "Mai avem în lucru ceva asemănător", ori: "Filmul ăsta l-am făcut deja." Nimic din toate astea n-o să vă ajute. Dumneavoastră aveți nevoie de feedback, de cineva care să vă spună ce gândește au adevărat despre scenariu, despre ce e bine și ce e rău în ele, așa că alegeți cu mare grijă persoanele cărora le veți da acest prim draft. După ce l-au citit, ascultați ce vă spun. Nu apărați ceea ce ați scris, nici nu vă prefaceți că-i ascultați, pentru ca pe urmă să plecați cu sentimente de nedreptățire, indignare sau jignire. Vedeți dacă au prins "intenția" subiectului despre care ați vrut să scrieți. Ascultați-le observațiile pornind de la premisa că sar putea să aibă dreptate, nu că au dreptate. Vor avea de exprimat observații, sugestii, critici, opinii și verdicte. Au dreptate? Chestionați-i - cât mai insistent. Sugestiile sau ideile lor au sens? Contribuie cu ceva la scenariul dumneavoastră? Îl îmbunătățesc? Sau nu l-au înțeles cu adevărat? Parcurgeți povestirea împreună cu ei. Aflați ce le place și ce le displace, ce merge pentru ei și ce nu merge. În acest punct, încă nu vă puteți privi obiectiv scenariul. Dacă doriți și o altă opinie, "pentru orice eventualitate", pregătiți-vă să nu mai înțelegeți nimic. Dacă-l dați la patru oameni, de exemplu, fiți sigur că fiecare va fi de altă părere. Unuia or să-i placă relațiile dintre personaje, pe când altuia n-or să-i placă; unul va zice că-i place secvența jafului, dar nu și rezultatul acestuia (hoții sau scapă, sau sunt prinși), iar altul se va întreba dacă nu cumva ați putea să întăriți mai multe relațiile dintre celelalte personaje. Dacă dați materialul la prea mulți oameni să vi-l citească, nu rezolvați nimic - cel puțin, nu în stadiul ăsta. Aveți nevoie de un feedback inițial de la două persoane în care știți că puteți avea încredere, care vor fi complet sincere cu dumneavoastră. După ce ați făcut toate schimbările despre care considerați că vor ameliora scenariul, îl puteți trimite în lume, printr-un agent literar, sau un producător, sau o companie de producție, asau un avocat, sau oricine care credeți că ar mai putea să vă ajute. Fie o să se țină pe picioare, fie o să cadă singur. "Perfect" n-o să fie niciodată. "Perfecțiunea e un ideal; există numai în mintea noastră, nu și în realitate", a spus Jean Renoir. Credeți-l. Exercițiu » Sunteți gata? Hai, să-l facem! Mai întâi, stați jos și citiți de la început și până la sfârșit draftul scris pe hârtie cuvânt cu cuvânt; nu notați nimic, doar stați jos și citiți. Vă veți lansa într-un montagne-russe de emoții. Nu vă împotriviți, nu refuzați și nu încercați să "judecați rațional" lucrurile. Citiți doar înainte, și atâta tot. O să faceți destule schimbări în minte, ceea ce e foarte bine. O să pendulați între entuziasm și disperare, așa că vă urez distracție plăcută. Când ați terminat de citit, stați o zi, două, să digerați experiența. Apoi, folosind libera asociere deidei, scrieți cele trei eseuri de câte două pagini fiecare. Primul eseu pe care-l scrieți răspunde la întrebarea: Ce anume m-a atras inițial la ideea asta? Înșirați pe hârtie toate cuvintele, gândurile și sentimentele, pe măsură ce vă amintiți prima scânteie de inspirație și motivul pentru care ați dorit să scrieți scenariul. Nu vă judecați răspunsul, nici nul evaluați. Așterneți-l doar pe hârtie, și atâta tot. Aici aveți nevoie de claritate și intuiție, așa că nu e nevoie să vă bateți capul cu gramatica, ortografia sau structura corectă a propozițiilor. E un exercițiu destinat numai dumneavoastră, pe care n-o să-l mai vadă nimeni. Când ați terminat acest prim eseu, scrieți-l pe al doilea: Ce fel de povestire am scris până la urmă? Poate ați vrut să scrieți un thriller de acțiune, dar v-a ieșit un thriller romantic. Definiți și articulați genul de povestire pe care ați scris-o în cele din urmă. Faceși acest lucru pe vreo două pagini de idei asociate liber. Azvârliți doar pe hârtie gândurile, cuvintele și ideile. Nu vă limitați, nu vă autocenzurați. La încheierea celui de-al doilea eseu, începeți-l pe al treilea. Răspundeți pe două pagini la cea de-a treia întrebare: Ce am de făcut pentru a transforma ceea ce am scris în ceea ce voisem să scriu? Așa cum am menționat, ceea ce v-a ieșit până la urmă poate fi un scenariu mai bun decât cel pe care-l plănuiserăți inițial. Prinurmare, ce aveți de făcut pentru a-l schimba conform noilor direcții? Poate fi nevoie să conturați mai apăsat personajele, sau să realizați o mai mare deschidere vizuală. Acesta este un exercițiu care clarifică tot ceea ce aveți de făcut pentru a îmbunătăți scenariul la lectură. După ce ați răsșuns la cele trei întrebări, sunteți gata să vă apucați de scrisul propriu-zis. Începeți cu Actul I. Citiți-l ca pe o unitate de acțiune dramatică și luați însemnări, fie pe margini, fie pe o hârtie separată. Sdtejruactsucrraițsie,șiducpoăreclarței, olraicenevsoeicev,ențdeefanlociațciu sstercuvcetnuțrealenovueăchai Actului I pe paisprezece cartoane. Parcurgeți cartoanele până când simțiți că acțiunea curge fluent și comod, apoi începeți să scrieți. Primele câteva pagini pot fi inegale și stângace; e-n regulă, nu vă faceți griji pentru atâta lucru. E doar "draftul mecanic". S-ar putea să schimbați între optzeci și optzeci și cinci la sută din tot materialul. Nu vă bateți capul cu asta -scrieți și gata. Lucrați pe unități de acțiune. Întregul proces de rescriere a acestui prim act ar putea să dureze o săptămână sau două. Nu vă alarmați dacă materialul vi se pare incoerent sau episodic; depănați doar linia epică, atent la firele povestirii. Apoi, treceți la Prima Jumătate a Actului al II-lea. Citiți această unitate de acțiune dramatică, faceți însemnări pe margini și, dacă e nevoie, restructurați-o pe cartonașe. Apoi, începeți s-o rescrieți, secvență cu secvență, pagină cu pagină, trecând prin Pinch 1, până la Mid-Point. S-ar putea să modificați între cincizeci și șaizeci la sută din materialul acestei unități. Trebuie să vă fie cât se poate de clar sub-contextul dramatic, și ceea ce e necesar de făcut pentru ca linia epică să fie cât mai coerentă. În timp ce scrieți Mid-Point-ul, aveți grijă ca focusul povestirii să fie clar și bine definit. Apoi, treceți la A Doua Jumătate a Actului al II-lea. Folosiți același proces: citiți materialul, faceți însemnări, structurați-l pe cartoane, la nevoie, apoi începeți să scrieți. În această unitate de acțiune dramatică, nu vatrebui să schimbați decât vreo patruzeci-cincizeci la sută din material. Modificați doar ceea ce trebuie să fie modificat; nu vă bateți capul cu ritmul, tensiunea sau tranzițiile, în acest stadiu "mecanic". Treceți la Actul al III-lea. Aduceți-l la lungimea potrivită și operați toate schimbările de care e nevoie pentru o linie epică fluentă și cursivă. Verificați finalul. Funcționează atât de eficident pe cât ați dorit? Sau e nevoie să-l modificați întrucâtva, dacă nu chiar să-l schimbați radical? Important este că funcționează; faceți ceea ce aveți de fcut pentru a obține cel mai bun final de care sunteți în stare. Când ați terminat acest stadiu "mecanic" al scenariului, treceți la stadiul de "șlefuire". Din nou, lucrați în unități de acțiune dramatică lungi de câte treizeci de pagini: șlefuiți, cizelați, pieptănați, tundeți, comprimați, accentuați, tăiați și nuanțați materialul. Numele dumneavoastră e scris pe pagina de titlu, așa că străduiți-vă să faceți cea mai bună treabă cu putință. Nu uitați - un scenariu este o experiență de lectură, înainte de a deveni o experiență de vizionare cinematografică. Capitolul 17. "Buna lectură" sREăD:st-auDelsocouplăuri csăaususnăt-maitâțtindeunemogțâinodnaîtn îcnacpâ.t Carbeida cdăacaăstma iesptoet emoția pe care numai un om liber o poate simți, un om liber laînceutul unui lung drum a cărui încheiere e nesigură... Sper să pot trece granița. Sper să-l pot vedea pe prietenul meu și să-i strâng mâna. Sper ca Pacificul să fie la fel de albastru pe cât era î visele mele... Sper. - Frank Darabont "The Shawshank Redemption" În perioada cât am lucrat ca șef al departamentului de scenarii de la Cinemobile Systems and Cine Artists, compania noastră de producție cinematografică, am citit peste două mii de scenarii și cel puțin o sută de romane, în căutare de material. De-atunci ai trecut cam douăzeci și cinci de ani, timp în care am citit și evaluat mii și mii de scenarii. ȘȘi în toată această vreme, am găsit doar câteva care erau demne de producția cinematografică. ȘȘi totuși, în ciuda cinismului pe care l-am dobândit astfel, deschid fiecare scenariu nou cu speranța că va fi acela care-o să mă dea pe spate. Mă credeți sau nu, vreau să se întâmple acest lucru - vreau rău de tot. Vorbiți cu fiecare lector de la Hollywood, și probabil o să vă spună același lucru. Caut mereu o "lectură bună". Ce înseamnă o "bună lectură"? Nu știu cum s-o definesc exact, pot să spun doar că e o experiență de citit dinamică, care mă izbește cu un "stil vizual" ce se desfășoară în imagini. "Arată" într-un anumit mod, "se citește" într-un anumit mod și "se simte" într-un anumit mod. Un scenariu bun merge vine de la primul cuvânt de pe prima pagină. "Chinatown" este o lectură bună; la fel sunt și "The Shawshank Redemption", "The Bourne Syupremacy" și "The Lord of the Rings". Ceea ce mă atrage imediat este modul în care sunt așternute cuvintele pe hârtie: vioi, laconic și vizual. Îmi pot da seama dacă povestea e pregătită bine, încă de la primele câteva paragrafe. Se deschide cu un incident incitator dinamic? Îmi captează atenția? Persopnajele sutn atrăgătoare, bine rotunjite și tridimensionale? Premisa și situația sunt construite cu luciditate și limpezime, în primele zece pagini? Sunt prezentate destule informații ca să mă captiveze, astfel încât să doresc să continuu lectura - sau povestirea e încărcată cu prea multe personaje, și ploturi și subploturi prea dense? Când găsesc o "ună lectură", o știu imediat; există o anumită emoție și energie care mă înhață pe loc, de la primul cuvânt de pe prima pagină. Ceea ce caut e un stil de scris care să împingă acțiunea înainte peste pagini iute ca fulgerul. Să întorc paginile dunata ordiuapăscaelntarifsătruălusiă: msăă-mlaifapcoăt paebțciinteit-orceseăa îcnet,oadrecsăigupra,gineislte pe nerăsuflate. Iar asta, mă credeți sau nu, este tocmai contradicția: nimănui nu-i place să citească la Hollywood, și totuși, tuturor le place să citească un scenariu bun. Așa stau lucrurile. În privința asta, situația nu se schimbă niciodată. De ce? Fiindcă există atât de multe scenarii scrise prost; poate că unul la o mie merită să acceadă la următorul nivel al lanțului de decizie și selecție. Iar când se găsește o "lectură bună", toată lumea vrea s-o citească, așa că e trimisă prin fax sau email la directorii de dezvoltare din tot Hollywoodul. ȘȘi-atunci, ce anume caută lectorul, când evaluează un material? Mai multe lucruri. M-am gândit că ar fi interesant să ilustrez procesul prin care trece acesta, când primește un scenariu la citit. Fiecare scenariu predat parcurge același traseu. Dacă înaintați un scenariu unui studio sau unei companii de producție, ce mai probabil lucrurile se vor întâmpla în felul următor. Când e supus materialul, fie de către un agent literar autorizat, fie de un aawcat, de un producător sau un regisor, acesta îi e dat unui lector să-l citească. (Materialele predate fără reprezentare personală se returnează de obicei necitite, din cauza unor diverse aspecte legale.) Lectorul citește scenariul, apoi scrie un synopsis scurt dar clar și-și prezintă opinia despre material, într-un referat de vreo două pagini. Acesta se numește "coverage" ("acoperire"). Coverage-ul este un instrument necesar directorului de studio care nu citește materialul, dar trebuie să-i răspundă persoanei care l-a predat, indiferent dacă e autorul, un agent, un producător sau un regisor. Un coverage include numele autorului, genul scenariului, un logline (descrierea foarte pe scurt, într-o singură frază, a povestirii), și diverse criterii de pe o listă care indică verdictul lectorului cu privire la calitatea materialului, în ceea ce privește sructura, personajele, povestirea, dialogurile și calitățile scriitoricești în ansamblul lor. Se împarte în calificativele: excelent, bun, mediu și slab. Mi-am luat libertatea de a rezuma evaluarea unui lector de la o mare companie cinematografică - reflectă destul de bine calitățile după care se uită acesta când evaluează materialul. În exemplul de față, am evitat să folosesc nume și titluri. Mai întâi, în colțul din stânga, sus, se scriu titlul, autorul și genul, o descriere într-un singur cuvânt, maximum două, a tipului de povestire: acțiune, aventuri, dragoste, western, comedie, comedie romantică, farsă, romance, dramă, science fiction, animație sau futurist. În acest exemplu anume, genul este: romance cu final trist. Apoi, urmează un scurt sumar al povestirii, un logline, o dveosrcbraieîrne pîonvepsatirru es.auÎncicnacziulrâdnedurfiațaăl, ssuybnioepcstiusluli dseusnpăreașca:re"Oe avocată tânără, frumoasă și ambițioasă plănuiește să se realizeze profesional într-o firmă de drept cu sediul la Chicago. ȘȘeful ei, căsătorit și tată a trei copii, se îndrăgostește de ea. Subtil, avocata cere să fie acceptată ca parteneră cu derepturi depline, lucru care pe el îl ruinează politic. Căsnicia i se destramă, și pleacă să-și înființeze propria lui firmă, cu avocata ca parteneră. Peste câteva săptămâni, se roagă de soția lui să-l primească înapoi. Avocata merge înainte, pe drumul ei." Despre asta e vorba în povestire - acesta e subiectulscenariului. (Dacă vreți să citiți niște logline-uri bune, urmăriți synopsisurile filmelor din programul TV. Veți găsi acolo niște exemple foarte bune despre modul în care trebuie să concepeți "pitch"-ul unei povestiri.) În continuare, după logline, vine un synopsis puțin mai detaliat și mai aprofundat al povestirii, pe o pagină și jumătate, pe care eu l-am omis aici. Pe poziția a patra se află analiza lectorului, cu accentul pus pe structură și personaje. În această evaluare anume, analiza e defalcată în categorii concrete: I - Personajul a) Concepție: O tânără femeie de carieră, ambițioasă și fără scrupule, profită de un bărbat între două vârste, căsătorit și cu copii, făcându-l să-și abandoneze familia pentru ea. b) Dezvoltare: Aproape bună. Cusiguranță, autorul are ceva cu femeile. Este una dintre cele mai antipatice portretizări, de la "Fatal Attraction", "All About Eve" sau "Body Heat" încoace. Numai că personajele nu sunt întru totul credibile. Nu au destulă carne. II- Dialogurile Medii. Or fi ei la Chicago, dar vorbesc prea banal. Dialogurile acestui film comit păcatul cardinal de a spune totul pe față. Întreaga poveste este spusă doar prin replici. III - Structura a) Concepție: O Lolită cu creieri urcă în ierarhia lumii avocaților, manipulându-și șeful, un familist, numai pentru a se debarasa de el după ce și-a atins primele scopuri. b) Dezvoltare: Medie - fiindcă totul e atât de evident și cu tendințe spre melodramă. Personajul principal nu are profunzime și, ca femeie, e prea antipatică. c) Ritmul: Bun - deși nu încape nici o îndoială cu privire la ceea ce urmează să se întâmple în continuare, și e foarte puțină tensiune dramatică. Dar nici nu trenează. d) Rezolvarea: Slabă. Scenariul se termină dintr-o dată. Suntem lăsați în aer. Bietul soț se târăște înapoi acasă, iar pe protagonistă n-o mai vedem nicăieri. Acesta este un scurt sumar al analizei și evaluări din coverage-ul lectorului pentru scenariul ewpectiv. Apoi, urmează o "Recomandare a lectorului", unde acesta își adaugă propriile impresii, în câteva propoziții. În cazul de față, scenariul este: "Nerecomandat. O dramă romantică mediocră, din toate punctele de vedere. Nu este decât portretul antipatic al unei carieriste băgărețe din Midwest. Scopul final al întregului exercițiu rămâne un mister. Se duce constant tot în jos, și-i lipsește textura de comedie neagră pe care o asociem cu alte scenarii de același tip. E o melodramă prăfuită, nu un film artistic. Oricât de scurt și laconic e acest coverage, asemenea descrieri citesc toți agenții, directorii de studiouri și producătorii de film, pentru a-și forma opiniile. S-ar putea să vă întrebați ce va spune lectorul despre scenariul dumneavoastră. Dacă-l priviți din punctul de vedere al lectorului, există întotdeauna și un alt senariu de citit; de obicei, teancul de pe birou are cam o jumătate de metru înălțime. În zilele noastre, scriu scenarii mai mulți oameni ca oricând, iar popularitatea scenaristicii și a cinematografiei a devenit parte integrantă a societății și a culturii noastre. Aul trecut, la Writers Guild of America, West and East, s-au înregistrat circa șaptezeci și cinci de mii de scenarii de film și televiziune. Dintre tate acestea, cam patru sute cincizeci au intrat în producție, fie la Hollywood, ca filme ale marilor dă studiouri, fie la diverse companii de producție independente. Faceți dumneavoastră calculele matematice. În următorii câțiva ani, numărul de persoane care scriu pentru mijloacele de comunicare vizuale are toate șansele să se dubleze, ba poate chiar și să se tripleze. ȘȘi nu va face decât să crească expopnențial în continuare, pe măsură ce va crește tot mai mult impactul evoluției/revoluției din tehnologie asupra lumii și asupra modului în care vedem lucrurile. Se pare că aceasta este singura perioadă din istoria omenirii când am creat o tehnologie pe care copiii noștri ne învață cum s-o folosim. Intrăm acum într-o fază nouă a povestitului vizual. Cele mai pupulare două specialități din campusurile universitare sunt afacerile și filmul. Iar ascensiunea dramatică a tehnologiilor de ecoxmppanutseirunșei aa imaMg.eTr.iVe.i, digrietaalliet,y alTăVt,uri idPeo di-nufrliuleonrț,a înX bcooxn-tuilnuuiă, PlayStation-ului, noilor tehnologii L.A.N. wireless, și multe altele, conturează o revoluție cinematografică internațională. Facem, deja filmulețe scrte pe telefoanele celulare, ca să le putem trimite prin e-mail prietenilor și rudelor, după care le proiectăm pe monitoarele cu plasmă. E clar că am evoluat în modul cumvedemlucrurile. Cei doi nepoți ai mei, în vârstă de zece și, respectiv, opt ani, au făcut pe computere, de ziua tatălui lor, un film video surpriză, care demonstrează o incredibilă putere de înțelegere a modului de a povesti în imagini. Nu mai e nevoie să spun că m-au dat pe spate. Gândeau vizual în moduri noi, fuzionând o înțelegere a materialului original într-un film de șase minute care folosea fotografii, imagini video, grafică pe computer (făcută de ei înșiși), interviuri luate live, semnale muzicale și secvențe de familie vechi - toate, integrate într-o experiență vizuală remarcabilă.<$F - Exact același lucru l-am văzut la două surori gemene din București, în vârstă de cincisprezece ani. (n.tr.)> Piața scenaristicii se schimbă drastic, iar nevoia de noi direcții în termenii povestitului vizual se află abia în copilărie. În momentul de față, au început să se fac și să se distribuie programe de televiziune anume pentru telefoanele celulare și iPod-uri. companiile caută deja să producă materiale specializate pentru numărul vast de piețe care le vor sta la dispoziție. Imensa constelație a companiilor de producție de la Hollywood se modifică și ea, conform necesităților ridicate de aceste noi tehnologii. Nu va trece mult, și toată piața de film și televiziune va arăta cu totul altfel decât azi. Nimeni nu știe prea bine cum va fi acea nouă piață, internă sau internațională, dar un lucru e sigur: posibilitățile pentru scenariști și pentru povestitul vizual vor crește enorm. Dacă aveți intenții serioase în legătură cu scrisul scenariilor, a sosit momentul să vă ascuțiți talentele și să vă perfecționați profesionalismul. Viitorul este acum. Mulți oameni îmi spun că vor să scrie scenarii. Îmi dau telefon, îmi scriu, mă agață, se înscriu în sfârșit la câte un workshop, după care, peste două sau trei săptămâni, se retrag fără o vorbă. Angajamentul lor, atât față de scris cât și față de ei înșiși, e egal cu zero. Acțiunea este personaj; o persoană este ceea ce face, nu ce spune. Dacă vreți să faceți un lucru, păi faceți-l! Despre asta e vorba în cartea noastră. E atât un ghid, cât și un instrument. Puteți citi această carte de o sută de ori, dar până n-o puneți jos ca să treceți la făcutul exercițiilor și la relația interactivă cu coala albă de hârtie, nu veți face altceva decât să nviăcigâondfioțrimăl.a scrisul unui scenariu, fără a-l scrie efectiv sub E nevoie de timp, de răbdare, de efort și de devotament, pentru a scrie un scenariu. Sunteți dispus să vă luați acest angajament față de dumneavoastră înșivă? Sunteți dornic să învățați și să faceți greșeli? Să scrieți niște pagini incredibil de proaste? Sunteți gata să faceți cea mai bună treabă de care sunteți în stare, chiar dacă nu se va aege nimic de ea? Lucrurile pe care le încercați și nu reușesc vă vor arăta întotdeauna ce anume reușește. Ceea ce este cu adevărat important la scrisul unui scenariu este să-l faceți. Mai întâi, stabiliți-vă un țel, apoi creați o intenție cu privire la genul de experiență scriitoricească pe care vreți să v-o asumați. După aceea, faceți exercițiile de la sfârșitul fiecărui capitol, unul câte unul, și în curând veți realiza ceea ce v-ați impus să faceți. Despre asta-i vorba. În workshop-urile mele, după ce oamenii își își termină primul draft de scenariu, toată lumea aplaudă. E modul nostru de a recunoaște consumul detimp, efort și devotament pentru lucrarea făcută, alături de ate emoțiile chinurile și bucuriile proprii experienței scenaristice. "Manualul scenariului" este un ghid care vă conduce pe tot parcursul procesului scenaristic. Cu cât investiți mai mult, cu atât veți culege roade mai bogate. Asta e o lege a firii. "Adevărata artă", mi-a spus odată Jean Renoir, "este aceea de a o face." Scrisul e o responsabilitate personală; sau o faci, sau n-o faci. Dumneavoastră alegeți. - Sfârșit - http://slidepdf.com/reader/full/syd-field-manualul-scenaristului 244/244